
KASAKITAN. Ang Gregong pulong nga 
thli'psis, nga sagad gihubad nga “kasakitan,” sa 
panguna nagkahulogang kagul-anan, pagsakit, o 
pag-antos tungod sa mga kapit-os sa mga kahim- 
tang. Kini gigamit labot sa kasakit nga nalangkit 
sa pagpanganak (Ju 16:21), paglutos (Mat 24:9, 
Buh 11:19, 20:23; 2Co 1:8; Heb 10:33, Pin 1:9), 
pagkabilanggo (Pin 2:10), kakabos ug ubang mga 
kalisdanan nga sagad naagoman sa mga ilo ug 
mga babayeng balo (San 1:27), gutom (Buh 7:11), 
ug sa silot tungod sa sayop nga buhat (Rom 2:9, 
Pin 2:22). Ang “kasakitan” nga gihisgotan sa 2 Co- 
rinto 2:4 dayag nga nagtumong sa kaguol nga gi- 
bati ni apostol Pablo tungod sa sayop nga pangga- 
wi sa mga Kristohanon sa Corinto ug tungod kay 
siya kinahanglang estriktong magtul-id kanila. 

Ang Kaminyoon Mopatunghag Kasakitan sa 
Unod. Sa dihang girekomendar ang pagkatagsa- 
anon ingong mas maayong dalan, si apostol Pablo 
miingon: “Apan bisan pa kon ikaw magminyo, dili 
ka makasala. . . . Hinunoa, sila nga mobuhat niana 
makaagom ug kasakitan sa ilang unod.” (1Co 7:28) 
Nalangkit sa kaminyoon ang mga kabalaka ug mga 
kahangawa alang sa bana, asawa, ug mga anak. 
(1Co 7:32-35) Ang balatian makahatag ug kabug- 
at ug kapit-osan sa pamilya. Kon bahin sa mga 
Kristohanon, lagmit motungha ang paglutos, ang 
mga pamilya mahimong papahawaon gani gikan 
sa ilang mga balay. Ang mga amahan lagmit mag- 
lisod sa pagtagana sa mga panginahanglan sa ki- 
nabuhi alang sa ilang mga panimalay. Ang mga 
ginikanan ug mga anak mahimong magkabulag 
tungod sa pagkabilanggo, mag-antos ilalom sa ka- 
mot sa mga maglulutos, o mawad-an pa gani sa 
ilang mga kinabuhi. 

Pagkamatinumanon Ilalom sa Kasakitan. 
Ang kasakitan pinaagig paglutos makapaluya sa 
pagtuo sa usa ka tawo. Si Kristo Jesus, sa iyang 
sambingay bahin sa magpupugas, nagpaila nga 
may pipila ka tawong mangapandol tungod sa ka- 
sakitan o paglutos. (Mat 13:21, Mar 4:17) Kay na- 
hibalo niini nga kapeligrohan, si apostol Pablo 
nabalaka pag-ayo labot sa bag-ong natukod nga 
kongregasyon didto sa Tesalonica. Kadtong nakig- 
uban niana nga kongregasyon midawat sa Kristi- 
yanidad ilalom sa daghang kasakitan (1Te 1:6, 
itandi ang Buh 17:1, 5-10) ug padayong nakasina- 
ti niini. Busa gipadala sa apostol si Timoteo aron 
palig-onon ug hupayon sila, “aron walay usa nga 
matarog niini nga mga kasakitan.” (1Te 3:1-3, 5) 
Sa dihang gibalita ni Timoteo nga ang mga taga- 
Tesalonica nagpabiling malig-on sa pagtuo, si Pab- 
lo nahupay pag-ayo. (1Te 3:6, 7) Walay duhaduha 
nga ang mga paningkamot sa apostol sa pag- 
andam kanila nga dahomon ang kasakitan naka- 
tabang usab sa mga taga-Tesalonica sa pagpada- 


yon ingong matinumanong mga alagad sa Diyos. 
--1Te 3:4, itandi ang Ju 16:33, Buh 14:22. 

Bisan tuod dili makapalipay ang kasakitan, ang 
Kristohanon mahimong magsadya samtang nag- 
antos niini, sanglit siya nasayod nga ang pagka- 
matinumanon giuyonan sa Diyos ug sa kataposan 
matuman na ang iyang dakong paglaom. (Rom 
5:3-5: 12:12) Ang kasakitan makadiyot lamang ug 
magaan kon itandi sa walay kataposang himaya 
nga madawat tungod sa pagpabiling matinuma- 
non. (2Co 4:17, 18) Ang Kristohanon makasalig 
usab nga ang maunongong gugma sa Diyos dili 
gayod mausab, bisan unsa pang kasakitan ang 
tingali modangat sa matinumanong magtutuo. 
--Rom 8:35-39. 

Sa pagsulat ngadto sa mga taga-Corinto, si apos- 
tol Pablo nagpunting pa ug laing mga butang nga 
makatabang sa Kristohanon sa pag-antos sa kasa- 
kitan. Siya miingon: “Dalayegon ang Diyos ... sa 
tanang paghupay, kinsa nagahupay kanamo sa ta- 
nan namong kasakitan, aron kami makahupay ka- 
nila nga anaa sa bisan unsang matang sa kasakitan 
pinaagi sa paghupay nga pinaagi niini kami gina- 
hupay sa Diyos. . . . Karon kon kami anaa sa kasa- 
kitan, kini alang sa inyong kahupayan ug kaluwa- 
san; o kon kami ginahupay, kini alang sa inyong 
kahupayan nga nagalihok aron kamo makaantos sa 
samang mga pag-antos nga ginaantos usab namo.” 
(2Co 1:3-6) Ang bililhong mga saad sa Diyos, ang 
tabang sa iyang balaang espiritu, ug ang iyang 
pagtubag sa mga pag-ampo niadtong nakasinatig 
kasakitan maoy tinubdan sa kahupayan alang sa 
mga Kristohanon. Pinasukad sa ilang kaugalingong 
kasinatian, sila makadasig ug makahupay pa sa 
uban, ang ilang panig-ingnan sa pagkamatinuma- 
non ug gipakitang pagtuo makadasig usab sa mga 
isigka-Kristohanon sa pagpabiling matinumanon. 

Si Pablo mismo nagpabili sa paghupay kaniya sa 
mga isigkamagtutuo samtang siya nag-antos sa 
mga kasakitan. Iyang gidayeg ang mga Kristoha- 
non sa Filipos tungod niini: “Maayo ang gibuhat 
ninyo sa inyong pagpakig-ambit uban kanako sa 
akong kasakitan.” (Flp 4:14) Kay tiunayng nabala- 
ka kang Pablo, kinsa nabilanggo didto sa Roma, sila 
mitabang kaniya sa pagpas-an sa iyang kasakitan 
pinaagi sa pagtabang kaniya sa materyal nga paa- 
gi.--Flp 4:15-20. 

Apan, adunay mga panahon nga ang pipila ka 
tawo mahadlok gumikan sa kasakitang naagoman 
sa uban. Naghunahuna niini, si Pablo nagdasig sa 
mga Kristohanon sa Efeso: “Ako nagahangyo ka- 
ninyo nga dili moangka tungod sa akong mga 
kasakitan alang kaninyo, kay kini nagkahulogan 
man ug himaya alang kaninyo.” (Efe 3:13) Ang 
mga paglutos ug mga kasakitan nga nasinati ni 
Pablo maoy tungod sa iyang pag-alagad sa mga 

taga-Efeso ug sa uban. Tungod niini siya makai- 
ngon labot niini ingong mga kasakitan “alang kani- 
la.” Ang iyang matinumanong paglahutay ilalom sa 
maong mga kasakitan nagkahulogan ug “himaya” 
alang sa mga Kristohanon sa Efeso, sanglit gipaki- 
ta niini nga ang ilang nabatonan ingong mga Kris- 
tohanon (lakip ang seguradong mga saad sa Diyos 
ug ang ilang bililhong relasyon uban kang Jehova 
nga Diyos ug sa iyang Anak nga si Kristo Jesus) ta- 
kos sa paglahutay. (Itandi ang Col 1:24.) Kon si 
Pablo, ingong usa ka apostol, miangka, kini maoy 
kaulawan unta sa kongregasyon. Ang uban ma- 
ngapandol unta.--Itandi ang 2Co 6:3, 4. 

Ang “Dakong Kasakitan.” Sa pagtubag sa 
pangutana sa iyang mga tinun-an mahitungod sa 
ilhanan sa iyang presensiya ug sa kataposan sa sis- 
tema sa mga butang, si Jesus naghisgot sa usa ka 
“dakong kasakitan nga ang ingon niana wala pa 
mahitabo sukad sa sinugdan sa kalibotan hangtod 
karon, ug dili na gayod mahitabo pa.” (Mat 24: 
3, 21) Ingon sa gibutyag sa pagtandi sa Mateo 
24:15-22 sa Lucas 21:20-24, kini unang nagtumong 
sa kasakitan nga modangat sa Jerusalem. Ang ka- 
tumanan miabot niadtong 70 K.P., sa dihang ang 
siyudad gilikosan sa Romanhong kasundalohan ila- 
lom ni Heneral Tito. Kini misangpot sa grabeng ka- 
gutmanan ug daghan kaayo ang nangamatay. Ang 
Hudiyong historyador nga si Josephus nag-asoy 
nga 1,100,000 ka Hudiyo ang nangamatay o gipa- 
matay, samtang 97,000 ang nakapabiling buhi ug 
gidala nga binihag. Ang templo bug-os nga gilag- 
lag. Sukwahi sa kagustohan sa Romanong koman- 
dante nga si Tito, ang Romanhong kasundalohan 
nagsunog sa templo. Sumala kang Josephus, kini 
nahitabo sa samang bulan ug sa samang adlaw sa 
pagsunog sa mga Babilonyanhon sa unang templo 
niining dapita. (The Jewish War, VI, 249-270 [iv, 
5-8], 420 [ix, 3], 2Ha 25:8, 9) Ang templo nga gi- 
laglag sa mga Romano wala na gayod tukora pag- 
usab. Ang maong “dakong kasakitan” wala na ma- 
hitabo pag-usab o nasubli nganha sa Jerusalem. 
Bisan pa niana, ang pamatuod sa Bibliya nagpakita 
nga ang kasakitan nga midangat sa Jerusalem ni- 
adtong 70 K.P. naglandong sa usa ka mas dako 
pang kasakitan sa umaabot, usa nga makaapektar 
sa tanang nasod. 

Gipadayon ni Jesus ang iyang tagna pinaagi sa 
paghubit sa mga panghitabo nga mahitabo su- 
lod sa kasiglohan human malaglag ang Jerusalem. 
(Mat 24:23-28, Mar 13:21-23) Dayon, sa Mateo 24: 
29, siya midugang nga “dihadiha human sa kasa- 
kitan nianang mga adlawa,” adunay makalilisang 
nga mga panghitabo sa kalangitan. Ang Marcos 13: 
24, 25 nag-ingon nga kini nga mga panghita- 
bo mahitabo “nianang mga adlawa, pagkatapos 
sa maong kasakitan.” (Tan-awa usab ang Luc 21: 

25, 26.) Unsa nga “kasakitan” ang gitumong ni Je- 
sus dinhi? 

Ang pipila ka komentarista sa Bibliya nangataro- 
ngan nga kini mao ang kasakitan nga midangat sa 
Jerusalem niadtong 70 K.P., bisan tuod nga sila 
usab nakaamgo nga ang mga panghitabo nga gi- 
hubit human niadto dayag nga mahitabo sa usa 
ka panahon nga, gikan sa tawhanong panglan- 
taw, anaa pa sa unahan. Sila nangatarongan nga 
ang ekspresyong “dihadiha human” nagpunting sa 
panglantaw sa Diyos sa panahon nga nalangkit ug 
ang pagkatino sa kon unsay mahitabo sa umaabot 
gihubit sa pinulongan nga naglarawan sa mga 
panghitabo nga daw kini anaa mismo sa atuba- 
ngan sa magbabasa. 

Apan, sanglit ang tagna sa Mateo 24:4-22 (usab 
sa Mar 13:5-20 ug Luc 21:8-24a) dayag nga adunay 
duha ka katumanan, dili ba kaha ang “kasakitan” 
nga gitumong sa Mateo 24:29 ug Marcos 13:24 mao 
ang “kasakitan” sa ikaduha ug kataposang katuma- 
nan sa kon unsay gitagna sa Mateo 24:21 ug Mar- 
cos 13:19? Kon lantawon sumala sa kahayag sa 
Bibliya sa katibuk-an, kini daw mao gayod ang gi- 
punting. Ang mga termino nga gigamit sa Gre- 
gong teksto motugot ba niana nga panglantaw? 
Motugot gayod. Sa dihang ang Mateo 24:29 naghis- 
got sa “nianang mga adlawa” ug sa dihang ang 
Marcos 13:24 naghisgot sa “nianang mga adlawa” 
ug sa “maong kasakitan,” ang Gregong gramar- 
ya motugot sa maong pagsabot. Mopatim-aw nga 
ang tagna ni Jesus nag-ingon nga human mosu- 
god ang nagsingabot nga tibuok-yutang kasakitan, 
adunay talagsaong mga panghitabo (nga gjilara- 
wan ingong ang adlaw ug bulan mongitngit, ang 
mga bituon mangahulog, ug ang mga gahom sa la- 
ngit mangatay-og) ingon man katumanan sa “ilha- 
nan sa Anak sa tawo.” 

Halos tulo ka dekada human malaglag ang Jeru- 
salem, si apostol Juan, sa paghisgot sa usa ka da- 
kong panon sa mga tawo gikan sa tanang kanaso- 
ran, mga tribo, ug mga katawhan, gisultihan: “Mao 
kini sila ang nakalabang sa dakong kasakitan.” (Pin 
7:13, 14) Ang kamatuoran nga ang usa ka dakong 
panon “nakalabang sa dakong kasakitan” nagpaki- 
ta nga sila nakalingkawas niana. Kini gipamatud- 
an sa susamang ekspresyon diha sa Buhat 7:9, 10: 
“Ang Diyos nag-uban [kang Jose], ug siya naglu- 
was kaniya sa tanan niyang mga kasakitan.” Ang 
pagkaluwas ni Jose gikan sa tanan niyang mga ka- 
sakitan nagkahulogan nga dili lamang siya nakala- 
hutay niini kondili nakalingkawas usab siya sa mga 
kasakit nga iyang nasinatian. Angayng matikdan 
nga si apostol Pablo naghisgot sa pagpahamtang sa 
Diyos ug paghukom nganha sa mga dili-diyosnon 
ingong kasakitan. Siya misulat: “Ginatagad dinhi 
nga matarong sa bahin sa Diyos nga mobalos ug 

kasakitan niadtong nagsakit kaninyo, apan, kanin- 
yo nga nag-antos ug kasakitan, kahupayan uban 
kanamo inigpadayag na sa Ginoong Jesus gikan sa 
langit uban sa iyang gamhanang mga manulonda 
sa nagdilaab nga kalayo, sa dihang siya manimalos 
kanilang wala makaila sa Diyos ug kanilang wala 
magsunod sa maayong balita bahin sa atong Gino- 
ong Jesus.” (2Te 1:6-8) Ang basahon sa Pinada- 
yag nagpakita nga ang “Dakong Babilonya” ug 
ang “mapintas nga mananap” nagdalag kasakitan 
nganha sa mga balaan sa Diyos. (Pin 13:3-10; 17: 
5, 6) Busa makataronganon nga ang kasakitan nga 
modangat sa “Dakong Babilonya” ug sa “mapintas 
nga mananap” gilakip sa “dakong kasakitan.”—Pin 
18:20; 19:11-21. 


KASAKIT SA PAGBATI. Ang kasakit nga 
bation sa pagpanganak. Human makasala ang 
unang babaye nga si Eva, gipahayag sa Diyos 
ngadto kaniya kon unsa unya ang sangpotanan ni- 
ini sa pagpanganak. Kon siya nagpabilin pa nga 
masinugtanon, ang panalangin sa Diyos magpada- 
yon unta kaniya ug ang pagpanganak mahimo un- 
tang lunlon kalipay, kay, “ang panalangin ni Je- 
hova—mao kana ang makapadato, ug dili niya 
kana dugangan ug kasakit.” (Pr 10:22) Apan karon, 
sa kasagaran, ang dili-hingpit nga pag-obra sa la- 
was magpatunghag kasakit. Busa, ang Diyos nag- 
ingon (sanglit sagad nga ang mga butang nga 
iyang gitugotan giingon nga iyang gibuhat): “Du- 
gangan ko pag-ayo ang kasakit sa imong pagmab- 
dos, sa mga kaul-ol sa pagpanganak ikaw manga- 
nak ug mga anak. ”---Gen 3:16. 

Ang Hebreohanong ekspresyon niining tekstoha 
sa Kasulatan, sa literal maoy, “ang imong kasakit 
ug ang imong pagmabdos” ug gihubad sa pipila ka 
hubad nga “ang imong kaguol ug ang imong pag- 
samkon.” (KJ; Yg) Apan ang gramatikanhong por- 
ma nga gigamit gitawag ug hendiadys, nga ang 
duha ka pulong gidugtong pinaagi sa pulong nga 
“ug” bisan tuod usa ra ka butang ang gipasabot. 
Ang modernong mga hubad naghubad niini nga 
ekspresyon sa ingon niini. (AT; Mo; RS) Busa wala 
niini ipasabot nga madugangan ang pagsamkon, 
apan nagpasabot nga madugangan o mosamot ang 
kasakit. 

Tinuod nga ang kasakit sa pagmabdos ug pagpa- 
nganak mahimong mahupay pinaagi sa medikal 
nga pagtambal ug gani mahimong mapugngan pi- 
naagi sa pag-atiman ug sa mga pagpangandam. 
Apan, sa katibuk-an, ang pagpanganak nagpabi- 
ling usa ka masakit nga kasinatian sa pisikal.---Gen 
35:16-20, Isa 26:17. 

Simbolikong Paggamit. Bisan pa sa mga 
kasakit sa pagbati sa pagpanganak, adunay kali- 
pay sa pagkahimugso na sa bata. Sa dihang si 

Jesu-Kristo pribadong nakighisgot uban sa iyang 
mga apostoles sa gabii una pa sa iyang kamata- 
yon, iyang gigamit kini nga kahimtang ingong 
usa ka ilustrasyon. Iyang gipatin-aw kanila nga 
siya mobiya kanila ug dayon miingon: “Sa pagkati- 
nuod gayod ako magaingon kaninyo, Kamo mang- 
hilak ug magminatay, apan ang kalibotan mag- 
maya; kamo maguol, apan ang inyong kaguol 
mahimong kalipay. Ang usa ka babaye, sa dihang 
siya manganak, adunay kaguol, tungod kay ang 
iyang takna miabot na, apan sa dihang ipanganak 
na niya ang bata, dili na niya mahinumdoman 
ang kasakitan tungod sa kalipay nga ang usa ka 
tawo nahimugso sa kalibotan. Busa, kamo usab, 
karon, sa pagkatinuod, adunay kaguol: apan ako 
makigkita kaninyo pag-usab ug ang inyong mga 
kasingkasing magmaya, ug walay bisan kinsa ang 
magkuha sa inyong kalipay gikan kaninyo.”--Ju 
16:20-22. 

Kining masakit nga panahon midangat gayod 
kanila sulod sa tulo ka adlaw, sa dihang sa walay 
duhaduha sila mihilak ug “nagsakit sa ilang mga 
kalag” pinaagi sa pagpuasa. (Luc 5:35: itandi ang 
Sal 35:13.) Apan sayo sa buntag sa ikatulong ad- 
law, sa Nisan 16, ug sulod sa 40 ka adlaw human 
niana, ang nabanhawng si Jesus nagpakita sa pipi- 
la ka tinun-an. Handurawa ang ilang kalipay! Sa 
adlaw sa Pentekostes, ang ika-50 nga adlaw sukad 
sa pagkabanhaw ni Jesus, ang balaang espiritu sa 
Diyos gibubo kanila, ug sila nahimong malipayong 
mga saksi sa iyang pagkabanhaw, una sa Jerusa- 
lem ug sa ulahi sa kinalay-ang dapit sa yuta. (Buh 
1:3, 8) Ug walay bisan kinsa ang makakuha sa 
ilang kalipay.--Ju 16:22. 

Ang salmista naghubit sa usa ka katigoman sa 
mga hari samtang sila nagsud-ong sa kahalangdon 
ug katahom sa Zion, ang balaang siyudad sa Di- 
yos, nga may malig-on nga mga torre ug mga 
kuta. Siya miingon: “Sila nakakita, ug busa sila na- 
hibulong. Sila natugaw, sila nanalagan sa kali- 
sang. Ang pagpangurog mihakgom kanila didto, 
ang mga kaul-ol nga sama nianang sa usa ka ba- 
baye nga manganak.” (Sal 48:1-6) Ang salmo da- 
yag nga naghubit sa tinuod nga panghitabo diin 
ang kaaway nga mga hari nalisang panahon sa 
ilang giplanong pag-atake sa Jerusalem. 

Si Jeremias, sa pagtagna sa kapildihan nga mo- 
dangat sa gamhanang Babilonya, naghisgot bahin 
sa usa ka katawhan gikan sa amihanan, nga ang 
taho labot kanila magpahinabog grabeng kasaki- 
tan sa hari sa Babilonya, sama sa usa ka babaye 
nga nanganak. Natuman kini sa dihang si Ciro 
miabot batok sa Babilonya ug ilabina sa dihang 
ang misteryosong sinulat sa kamot nakita diha sa 
bungbong panahon sa kombira ni Haring Belsazar 

sa Babilonya. Kini gihubad sa manalagna nga si 
Daniel ngadto kang Belsazar ingong tilimad-on 
sa hinanaling pagkapukan sa Babilonya ngadto sa 
mga Medianhon ug mga Persianhon.---Jer 50:41- 
43, Dan 5:5, 6, 28. 

Bahin sa pag-abot sa “adlaw ni Jehova,” gipatin- 
aw ni apostol Pablo nga mahitabo kini sa dihang 
ang singgit sa “Kalinaw ug kasegurohan!” imanta- 
la. Dayon “ang kalit nga kalaglagan modangat di- 
hadiha kanila sama sa pag-ul-ol sa kasakit sa usa 
ka babayeng mabdos, ug dili gayod sila makaik- 
yas.” (1Te 5:2, 3) Ang mga kasakit sa pagbati mo- 
dangat dihadiha, nga ang eksaktong adlaw ug oras 
dili mahibaloan daan. Ang unang mga kasakitan 
mosal-ang ug mga 15 ngadto sa 20 minutos, nga 
mag-anam ka sunson sa dihang hapit nang ma- 
nganak. Sagad nga ang panahon sa pagbati medyo 
kadiyot ra, ilabina sa ikaduhang hugna, apan sa di- 
hang magsugod na gani ang mga kasakit sa pag- 
bati, ang babaye nasayod nga hapit na siyang 
manganak ug nga ang hilabihang pag-antos masi- 
natian gayod. Dili siya “makaikyas” o makalingka- 
was. 

Sa panan-awon ni apostol Juan diha sa Pinada- 
yag, iyang nakita ang langitnong babaye nga nag- 
siyagit “tungod sa iyang kasakit ug sa labihang 
kaul-ol sa pagpanganak.” Ang bata nga natawo 
maoy “usa ka anak, usa ka lalaki, nga maoy ma- 
gabantay sa tanang kanasoran pinaagi sa olisi nga 
puthaw.” Bisan pa sa mga paningkamot sa dra- 
gon sa paglamoy niini, ang “iyang anak gisak- 
gaw ngadto sa Diyos ug sa iyang trono.” (Pin 
12:1, 2, 4-6) Ang pagsakgaw sa Diyos sa ma- 
ong anak nagpasabot nga kini gidawat sa Diyos 
ingong iyang kaugalingong anak, sama sa nabata- 
san sa karaang mga panahon sa pagpresentar 
sa usa ka bag-ong natawo nga bata atubangan 
sa iyang amahan aron dawaton. (Tan-awa ang 
PAGPANGANAK.) Nan kini nagpasabot nga ang “ba- 
baye” mao ang “asawa” sa Diyos, ang “Jerusalem 
sa itaas,” ang “inahan” ni Kristo ug sa iyang espi- 
rituwal nga mga igsoon.--Gal 4:26, Heb 2:11, 
12, 17. 

Natural, ang langitnong “babaye” sa Diyos, maoy 
hingpit, ug ang pagpanganak wala gayoy literal 
nga kasakitan. Busa, sa simbolikong paagi ang mga 
kasakit sa pagbati nagpaila nga ang “babaye” nahi- 
balo nga hapit na siyang manganak, siya nagpaa- 
bot niini sa dili madugay.---Pin 12:2. 

Nan kinsa kining “usa ka anak, usa ka lalaki”? 
Siya ang “magabantay sa tanang kanasoran pinaa- 
gi sa olisi nga puthaw.” Kini ang gitagna bahin sa 
Mesiyanikong Hari sa Diyos diha sa Salmo 2:6-9. 
Apan kini nga panan-awon nakita ni Juan dugay 
na human sa pagkatawo ni Kristo dinhi sa yuta ug 

sa iyang kamatayon ug pagkabanhaw. Busa ang 
panan-awon mopatim-awng nagpunting sa pagka- 
tawo sa Mesiyanikong Gingharian diha sa mga ka- 
mot sa Anak sa Diyos nga si Jesu-Kristo, kinsa, sa 
dihang gibanhaw gikan sa mga patay, “milingkod 
sa tuong kamot sa Diyos, nga sukad niadto nagpa- 
abot hangtod nga ibutang ang iyang mga kaaway 
ingon nga tumbanan sa iyang mga tiil.”---Heb 10: 
12, 13; Sal 110:1; Pin 12:10. 

Usa kini ka hitabo nga gipaabot, ug samtang 
nagkaduol ang panahon, mosamot ug kahinam 
ang pagpaabot niini sa langit ug sa yuta, kay ang 
natuman nga tagna maoy usa ka tinong timailhan 
sa pagkaduol na niini. Busa sama kini sa gibutyag 
sa apostol ngadto sa mga Kristohanon, bahin sa 
pag-abot sa “adlaw ni Jehova”: “Karon kon bahin 
sa mga panahon ug sa mga yugto sa panahon, 
mga igsoon, kamo dili na kinahanglang sulatan 
pa.” “Kamo, mga igsoon, kamo wala diha sa ka- 
ngitngit, nga tungod niana makalitan kamo nia- 
nang adlawa nga moabot sama sa mga kawatan.” 
-1Te 5:1, 4. 


KASIBOT. Tan-awa ang ABUGHOAN, PANGA- 
BUGHO. 


KASINA. Usa ka pagbati sa kayugot ug kalagot 
batok sa ubang mga tawo tungod sa ilang mga 
kabtangan, kauswagan, bentaha, posisyon, o du- 
ngog. Gusto sa mga tawong masinahon ang mga 
butang nga nabatonan sa uban ug tingali mobati 
nga kadtong nakabaton niini nga mga butang wa- 
lay katungod sa pagbaton niini. Samtang ang Heb- 
reohanong pulong nga qin-ah, depende sa kon- 
teksto, mahimong magtumong sa kasibot, kainit, 
pag-insistir sa bug-os nga pagkamahinalaron, o 
pangabugho ug pagkasina (2Ha 19:31, Sal 79:5, 
Num 25:11: 5:14: Job 5:2), ang Gregong phtho'nos 
kanunayng adunay negatibong diwa ug nagpasa- 
bot sa kasina.--Rom 1:29. 

Ang usa sa daotang mga kiling sa makasasalang 
tawo mao ang tendensiya nga masina. (San 4:5) 
Kini maoy kapahayagan sa pagdumot. Tungod kay 
ang mga Filistehanon nasina sa pag-uswag ni Isa- 
ac, ilang gitak-opan ang mga atabay nga maoy 
iyang gisaligan sa pagpainom sa iyang mga karne- 
ro ug mga baka. Sa kataposan, ang ilang hari mi- 
hangyo nga si Isaac mobiya sa maong dapit. (Gen 
26:14-16, 27) Tungod sa kasina ni Kore, Datan, ug 
Abiram sa dignidad ug dungganong posisyon nga 
gipahimuslan ni Moises ug Aaron, sila milansad ug 
grabeng binaba nga pag-atake. (Num 16:1-3, Sal 
106:16-18) Ang paborableng pagsanong sa kataw- 
han kang Jesus nakapasina sa pangulong mga sa- 
serdote ug sa daghang Hudiyong mga ansiyano. 
Ang ilang kasina miabot sa tayuktok sa dihang 

ilang gitugyan ang Anak sa Diyos ngadto kang Pi- 
lato aron ipatuman ang hukom nga kamatayon. 
--Mat 27:1, 2, 18: Mar 15:10. 

Ang pagpaluyo sa mga pagtulon-an nga dili 
uyon sa pagtulon-an ni Jesu-Kristo mopatunghag 
kasina. Ang pangunang gikabalak-an sa tawo nga 
nagtudlo niini dili mao ang himaya sa Diyos, kon- 
dili ang pagpalambo sa iyang kaugalingong dok- 
trina. Ang kasina nga mosangpot madayag diha 
sa mga paningkamot sa pagdaot ug pagbutangbu- 
tang sa tinuod nga mga Kristohanon, sa pagdaot 
sa ilang mga paghago ug maayong impluwensi- 
ya. (1Ti 6:3, 4) Si apostol Pablo kinahanglang 
makigbisog batok sa mga tawo nga daotag ka- 
tuyoan, nga nagmantala kang Kristo tungod sa 
kasina. Ang ilang tuyo mao ang pagdaot sa repu- 
tasyon ug sa apostolikanhong awtoridad ni Pab- 
lo, nga ilang gikasinahan. Ilang gipaningkamotan 
nga maluya ug mawad-ag kadasig ang nabilang- 
go nga apostol. Sa pagpaluya kaniya, gitinguha 
nila nga palig-onon ang ilang kaugalingon aron 
ipadayon ang ilang hakog nga mga katuyoan. 
--Flp 1:15-17. 

Kapeligrohan sa Pagpadaog sa Kasina. 
Ang mga tawo nga nakabaton sa ilang mga giti- 
nguha pinaagig limbong ug kabangis tingali sa 
usa ka panahon magpahimulos ug kauswagan, 
seguridad, ug maayong panglawas. Bisan ang 
kamatayon sa mga tawong daotan tingali mali- 
nawon, dili inubanan sa tumang kasakit. Kon tan- 
awon sa usa ka alagad sa Diyos ang iyang dili ti- 
ngali kaayo paborableng mga kahimtang, basin 
tugotan niya nga tungod sa iyang kasina sa mga 
kahimtang sa mga daotan mawala ang iyang pag- 
pabili sa kahinungdanon sa pagbuhat sa kabubut- 
on sa Diyos, sama sa nahitabo sa salmistang si 
Asap. (Sal 73:2-14) Mao kana ang hinungdan kon 
nganong ang Kasulatan sublisubli nga naghatag 
ug maayong mga katarongan nga dili kasinahan 
ang daotang mga tawo ni sagopon ang ilang mga 
paagi: Ang mga mamumuhat sa pagkadili-mata- 
rong maoy lumalabay sama sa balili nga daling 
malaya ilalom sa kainit sa adlaw. (Sal 37:1, 2) Bi- 
san pa sa kauswagan niadtong nakabaton sa ilang 
mga gitinguha pinaagig kabangis, sila maoy du- 
lumtanan kang Jehova ug nailalom sa iyang pag- 
tunglo. (Pr 3:31-33) Ang ilang gibatonan maoy ki- 
nabuhi nga walay kaugmaon.--Pr 23:17, 18, 24: 
1, 19, 20. 

Ang makaluluoy nga kahimtang sa usa ka ma- 
sinahong tawo gipakita sa inspiradong proverbio: 
“Ang usa ka tawong masinahon [sa literal, “dao- 
tan”] ug mata nagaaghat sa iyang kaugalingon sa 
pagtinguha sa bililhong mga butang, apan wala 
siya mahibalo nga ang kawalad-on modangat ka- 

niya.” (Pr 28:22) Ang usa ka tawo nga masinahon 
ug mata sa pagkatinuod nagapadulong sa kawa- 
lad-on. Samtang siya nakigbisog nga ipataas ang 
iyang kaugalingon aron motupong niadtong iyang 
mga gikasinahan, iyang gipaubos ang iyang kau- 
galingon sa moral nga paagi, ug gisakripisyo ang 
matarong nga mga prinsipyo. Bisan pa kon siya 
magmalamposon sa pagbaton ug bahandi, kini 
maoy temporaryo lamang ug pagabiyaan inig- 
kamatay. Busa siya nanlimbasog o “nagaaghat sa 
iyang kaugalingon” sa walay kapuslanan. Gilakip 
ni Jesus ang “mata nga masinahon [sa literal, “da- 
otan”]” sa daotang mga butang nga nagagula gi- 
kan sa sulod sa usa ka tawo ug nagahugaw kani- 
ya.--Mar 7:22, 23. 

Ang kasina maoy usa ka talamayong buhat sa 
unod nga makababag sa usa ka tawo sa pagpanu- 
nod sa Gingharian sa Diyos. (Gal 5:19-21) Ang ta- 
nan nga nagpadayon sa pagbuhat niini “takos sa 
kamatayon.” (Rom 1:29, 32) Apan, pinaagi sa ta- 
bang sa espiritu sa Diyos, ang tendensiya nga ma- 
sina mapugngan.--Gal 5:16-18, 25, 26, Tit 3:3-5, 
1Pe 2:1. 


KASINGKASING. Ang importanteng sang- 
kap sa lawas nga ang pangunang gamit mao ang 
pagbomba sa dugo aron sa pagsustento sa mga se- 
lula sa lawas.--Lev 17:14. 

Ang kasingkasing sagad gihisgotan diha sa Ka- 
sulatan, ug kini gihisgotan mga usa ka libo ka be- 
ses sa lainlaing paagi. Ang Hebreohanon (lev, le- 
vav’) ug Gregong (kardia) mga pulong alang sa 
“kasingkasing” gigamit sa mga magsusulat sa Bib- 
liya sa literal ug sa mahulagwayong paagi. 

Ang Literal nga Kasingkasing. Diyutay la- 
mang ang paghisgot sa mga magsusulat sa Bibliya 
sa literal nga kasingkasing. Busa, sa dihang si Jehu 
nagpana kang Jehoram “taliwala sa iyang mga 
bukton... ang pana milagbas sa iyang kasingka- 
sing.”---2Ha 9:24, tan-awa usab ang Ex 28:30. 

Ang Mahulagwayong Kasingkasing. Sa 
kadaghanang higayon nga kini makita diha sa 
Kasulatan, ang pulong “kasingkasing” gigamit sa 
mahulagwayong paagi. Kini gikaingon nga nag- 
hawas sa “pangunang bahin sa katibuk-an, ang 
pangsulod, ug busa nagpasabot sa pangsulod nga 
pagkatawo nga nagpadayag sa iyang kaugalingon 
diha sa tanan niyang lainlaing mga kalihokan, sa 
iyang mga tinguha, pagbati, emosyon, kaibog, ka- 
tuyoan, iyang mga hunahuna, pagsabot, paghan- 
duraw, iyang kaalam, kahibalo, kahanas, iyang 
mga pagtuo ug iyang mga pangatarongan, iyang 
panumdoman ug iyang kaamgohan.”--Journal of 
the Society of Biblical Literature and Exegesis, 
1882, p. 67. 


KASINGKASING 


Busa, sa Kasulatan ang mahulagwayong kasing- 
kasing dili lamang mao ang pinakasentro sa pag- 
bati ug panukmod, ni nagtumong lamang kini sa 
salabotan. “Taliwala sa mga Semihanon . . . ang ta- 
nang kinaiyahan sa tawo, ang mga pagbati ingon 
man ang salabotan ug kabubut-on, giingong nag- 
gikan sa kasingkasing.” Kini mao “ang kinatibuk- 
ang pangsulod nga pagkatawo nga lahi sa pisikal 
nga lawas, nga mao ang panggawas ug makita nga 
pagkatawo.”--The Metaphorical Use of the Names 
of Parts of the Body in Hebrew and in Akkadian, si- 
nulat ni E. Dhorme, Paris, 1963, pp. 113, 114, 128 
(sa Pranses). 

Dili lamang ang panggawas nga mga panagway 
kondili kon unsa ang tinuod nga pagkatawo sa su- 
lod mao ang hinungdanon sa Diyos, nga maoy tig- 
usisa sa mga kasingkasing. (Pr 17:3, 24:12, Sal 
17:3, 1Sa 16:7) Busa ang Kasulatan nagtambag: 
“Labaw sa tanan nga pagabantayan, ampingi ang 
imong kasingkasing [ang katibuk-ang pangsulod 
nga pagkatawo], kay niana nagagikan ang mga tu- 
boran sa kinabuhi.” (Pr 4:23) Ug ang Kristohanong 
mga asawa giawhag sa paghatag ug pangunang 
pagtagad, dili sa panggawas nga dayandayan, kon- 
dili “sa natago nga pagkatawo sa kasingkasing pi- 
naagi sa dili-madunot nga sapot sa malinawon ug 
malumong espiritu, nga dakog bili sa mga mata sa 
Diyos."---1Pe 3:3, 4. 

Sa ubay-ubayng mga kahimtang diha sa Bibliya 
diin makita ang terminong “kasingkasing,” kini da- 
yag nga nagpunting sa mga gahom sa panghu- 
nahuna, apan dili sa diwa nga nahilain kini nga 
mga gahom sa panghunahuna gikan sa uban pa 
nga maoy naglangkob sa pangsulod nga pagkata- 
wo. Giawhag ni Moises ang mga Israelinhon, “Ki- 
nahanglan nga imong hinumdoman sa imong ka- 
singkasing [“kinahanglang hinumdoman sa imong 
hunahuna,” ftn sa Rbi8] nga si Jehova mao ang 
matuod nga Diyos.” Ug sa ulahi siya miingon ka- 
nila, “Si Jehova wala maghatag kaninyo ug ka- 
singkasing [dhunahuna,” ftn sa Rbi8] sa pag-ila.” 
(Deu 4:39, 29:4) Usahay, sumala sa paghisgot niini 
diha sa Hebreohanong Kasulatan ug sa Kristoha- 
non Gregong Kasulatan, ang kasingkasing naglakip 
sa salabotan sanglit may mga kahimtang diin kini 
gilangkit sa panghunahuna' (Mat 9:4), 'pangataro- 
ngan” (Mar 2:6), “pagsabot” (1Ha 3:12, Mar 6:52), 
ug “kahibalo” (Pr 15:14). 

Ang panukmod, ang puwersa nga nag-implu- 
wensiya sa atong panggawi, maoy usa pa ka hi- 
nungdanong bahin sa pangsulod nga pagkatawo, 
ingon sa gihawasan sa “kasingkasing.” Busa, kad- 
tong naghatag ug mga amot alang sa pagtukod sa 
tabernakulo “nangabot, ang matag usa kansang 
kasingkasing nagtukmod kaniya.” (Ex 35:21, 26, 
29; 36:2) Ang daotang si Haman “nangahas” (sa 

literal, nagpuno sa iyang kasingkasing) sa pagla- 
raw ug daotan batok sa mga Hudiyo. (Est 7:5, ftn 
sa Rbi8, Buh 5:3) Ang Hebreohanon 4:12 nag- 
ingon nga ang pulong o saad sa Diyos, sama 
sa usa ka mahait nga espada, “makatugkad sa 
mga hunahuna ug mga tuyo sa kasingkasing.” 
Gipakita usab ni Jesus nga gikan sa kasingka- 
sing mogula ang puwersa nga nag-impluwensiya 
sa atong panggawi, maayo man o daotan. (Mat 
15:19: Luc 6:45) Aron maugmad ang atong hus- 
tong mga panukmod, ang Bibliya nagpasidaan ka- 
nato nga dili nato tugotan nga mahugawan ang 
atong mga pagpakiglabot sa uban pinaagi sa pag- 
tinguha sa hakog nga kinitaan (Jud 16) o tugotan 
nga ang gugma sa salapi, ang pangandoy sa ba- 
handi, maoy mogahom sa atong paagi sa pagkina- 
buhi. (1Ti 6:9, 10; Pr 23:4, 5) Hinunoa, kini nag- 
dasig kanato sa pag-ugmad sa tinuod nga gugma 
alang sa Diyos ingong pasukaranan sa atong pag- 
alagad kaniya (1Ju 5:3; Deu 11:13) ug sa masakri- 
pisyohon-sa-kaugalingon nga gugma ingong giya 
sa pagpakiglabot sa mga isigkamagtutuo (Ju 15: 
12, 13), kini usab nagdasig kanato nga batasanon 
ang paghigugma sa atong isigkatawo sama sa 
atong kaugalingon (Luc 10:27-37: Gal 6:10). Da- 
yag, ang pag-ugmad sa maong mga panukmod 
naglangkit sa paggamit sa mga gahom sa panghu- 
nahuna.--Sal 119:2, 24, 111. 

Ang kahimtang sa atong mahulagwayong ka- 
singkasing mabanaag diha sa atong disposisyon, 
atong tinamdan, kon kini mapasigarbohon ba o 
mapainubsanon. (Pr 16:5: Mat 11:29) Ang atong 
mga pagbati ug emosyon maoy bahin usab niana 
nga pangsulod nga pagkatawo. Kini naglakip sa 
gugma (Deu 6:5, 1Pe 1:22), kalipay (Deu 28:47: Ju 
16:22), kasakit ug kaguol (Neh 2:2; Rom 9:2), pag- 
dumot (Lev 19:17). Busa ang kasingkasing mahi- 
mong “mabalaka” (Isa 35:4), madughang' tungod 
sa kasakitan (Sal 109:22), “mapaluya” tungod sa 
kahadlok sa kagul-anan (Deu 20:8). Sa Kristohanon 
Gregong Kasulatan, sa dihang ang kaisipan gihis- 
gotan uban sa kasingkasing, ang “kaisipan” nagtu- 
mong sa salabotan samtang ang “kasingkasing” 
nagtumong sa mga emosyon, tinguha, ug mga 
pagbati sa pangsulod nga pagkatawo. Panangli- 
tan, si Jesus miingon: “Higugmaon mo si Jehova 
nga imong Diyos sa tibuok mong kasingkasing ug 
sa tibuok mong kalag ug sa tibuok mong kaisi- 
pan.” (Mat 22:37) Sa ingon iyang gipakita nga ang 
mga tinguha, pagbati, ug mga emosyon sa usa ka 
tawo kinahanglang magpasundayag sa iyang gug- 
ma ngadto sa Diyos, apan kinahanglan usab ni- 
yang ipakita kanang gugmaha pinaagi sa paggamit 
sa iyang mga gahom sa panghunahuna, sama sa 
iyang pagkuhag kahibalo bahin sa Diyos ug ni 
Kristo.--Ju 17:3. 


11 


Kining tanan nga mga kapasidad, katakos, emos- 
yon, ug mga hiyas, dili iya sa literal nga kasingka- 
sing, kondili iya sa mahulagwayong kasingkasing 
nga naghawas sa katibuk-ang pangsulod nga pag- 
katawo. 

Ang Kasingkasing Mahimong “Malimbo- 
ngon.” Si Adan, bisag hingpit, nagtugot nga ang 
iyang kasingkasing mahaylo, iyang gisalikway ang 
kamatuoran ug gitalikdan ang Diyos. (Tan-awa ang 
San 1:14, 15.) Ingong resulta, ang tanang kataw- 
han, ang kaliwat sa nakasalang si Adan, gipanam- 
kon sa sala ug gipakatawo diha sa kasaypanan. (Sal 
51:5) Human sa Lunop, ang Diyos miingon bahin 
sa makasasalang katawhan sa katibuk-an: “Ang ki- 
ling sa kasingkasing sa tawo daotan sukad pa sa 
iyang pagkabatan-on.”---Gen 8:21. 

Ang Diyos miingon sa masukihon nga nasod sa 
Juda: “Ang kasingkasing labaw nga malimbongon 
kay sa bisan unsa pa ug desperado.” (Jer 17:9) Kini 
maoy usa ka ugdang nga pasidaan nga kadtong 
nagtinguha sa pagpahimuot sa Diyos kinahanglang 
maghatag ug pagtagad dili lamang sa kon unsay 
makita sa ubang mga tawo kondili sa kon unsang 
matanga sila sa pagkatawo, ang pangsulod nga 
pagkatawo. Ang usa ka tawo tingali maoy usa ka 
Kristohanon sa daghan nang katuigan, may igong 
kahibalo bahin sa Bibliya, ug nagmasaligon nga 
iyang madumala ang bisan unsang suliran nga ha- 
yan motungha. Apan, bisan pag siya nahibalo pag- 
ayo nga ang usa ka buhat maoy sayop ug tatawng 
gihukman sa balaod sa Diyos, ang mga hunahuna 
ug mga tinguha nga iyang gihambin sa tago hayan 
maoy maghaylo kaniya sa pagpakasala. 

Tungod niini nga mga hinungdan, kinahanglang 
hinumdoman sa usa ka Kristohanon nga bisan pag 
siya nahibalo sa kamatuoran ug tingali nag-isip sa 
iyang kaugalingon nga hamtong, mahimong ikapa- 
sundayag sa iyang kasingkasing ang pagkamalim- 
bongon ug busa siya kinahanglang mag-amping 
gayod nga dili maladlad ang iyang kaugalinon sa 
tentasyon.--Mat 6:13: 1Co 10:8-12. 

Pag-alagad Uban ang “Bug-os nga Ka- 
singkasing.” Ang literal nga kasingkasing ki- 
nahanglang kompleto aron makaobra sa normal 
nga paagi, apan ang mahulagwayong kasingkasing 
mahimong mabahin. Si David miampo: “Bug-osa 
ang akong kasingkasing sa pagkahadlok sa imong 
ngalan,” nga nagpasabot nga ang kasingkasing sa 
usa ka tawo mahimong mabahin maylabot sa mga 
pagbati ug mga kahadlok niini. (Sal 86:11) Ang 
maong tawo lagmit “dili bug-os ug kasingkasing” 
--taphawng nagasimba sa Diyos. (Sal 119:113, Pin 
3:16) Ang usa ka tawo mahimo usab nga “doble ug 
kasingkasing” (sa literal, may usa ka kasingkasing 
ug usa ka kasingkasing), nga nagtinguha sa pag- 
alagad sa duha ka agalon, o malimbongong naga- 

sulti sa usa ka butang samtang nagahunahuna ug 
laing butang. (1Cr 12:33, Sal 12:2, ftn sa Rbi8) Gi- 
saway pag-ayo ni Jesus ang maong dobleg-kasing- 
kasing nga pagkasalingkapaw.---Mat 15:7, 8. 

Ang usa nga nagtinguha sa pagpahimuot sa Di- 
yos kinahanglang dili magbaton ug dili bug-os nga 
kasingkasing ni doble ug kasingkasing kondili kina- 
hanglang mag-alagad kaniya uban ang bug-os nga 
kasingkasing. (1Cr 28:9) Kini nagkinahanglan ug 
pakigbisog tungod sa pagkadesperado ug sa pagka- 
kiling sa kasingkasing ngadto sa pagkadaotan. (Jer 
17:9, 10, Gen 8:21) Ang makatabang sa paghupot 
ug bug-os nga kasingkasing mao kini: kinasingka- 
sing nga pag-ampo (Sal 119:145, Lam 3:41), regu- 
lar nga pagtuon sa Pulong sa Diyos (Esd 7:10, 
Pr 15:28), masibotong pagpakigbahin sa pagwali 
sa maayong balita (itandi ang Jer 20:9), ug ang 
pagpakig-uban niadtong kansang mga kasingka- 
sing maoy bug-os ngadto kang Jehova.---Itandi 
ang 2Ha 10:15, 16. 


Unsay kahulogan sa 
“pagkakulang sa kasingkasing’? 


Sa daghang higayon ang Kasulatan naghisgot 
bahin sa usa ka tawo kansang “kasingkasing naku- 
langan.” Ang Lexicon in Veteris Testamenti Libros 
(sinulat ni Koehler ug Baumgartner, Leiden, 1958, 
p. 470) nag-ingon nga kini nagkahulogan nga “wa- 
lay kinaadman.” Ang A Hebrew and English Lexi- 
con of the Old Testament ni William Gesenius (gi- 
hubad ni E. Robinson, 1836, p. 517) nag-ingon nga 
ang maong tawo “walay pagsabot.” Ang “pagkaku- 
lang sa kasingkasing” maoy timaan sa usa ka tawo 
nga walay maayong panghukom o katakos sa pag- 
ila. Busa, ang “pagkakulang sa kasingkasing" gipa- 
lahi sa “pagsabot” (Pr 10:13) ug “katakos sa pag-ila.” 
(Pr 11:12, 15:21) Sa ubang mga kahimtang ang 
usa kansang “kasingkasing nakulangan” gipakita 
ingong “walay kasinatian,” “buangbuang,” kulang 
sa kaalam. (Pr 7:7: 9:1-9, 16, 10:21) Pinaagi sa pag- 
gamit sa terminong “kasingkasing,” kini nga mga 
teksto nagpakita nga ang positibong mga hiyas sa 
tibuok nga pangsulod nga pagkatawo maoy ku- 
lang. 

Ang ekspresyong “pagkakulang sa kasingkasing’ 
naglakip sa ideya sa pagkakulang sa maayong 
panghukom o katakos sa pag-ila, ug kini madayag 
diha sa konteksto diin kini gigamit sa Kasulatan. Sa 
Proverbio 6:32 ang maalamong tawo nag-ingon 
nga siya nga nagapanapaw “maoy usa kansang 
kasingkasing nakulangan.” Ang ubang mga hu- 
bad dinhi mabasa: “kulang sa panabot” (Ro), “wa- 
lay panabot” (RS, JB), “kulang sa panghukom” 
(NIV), “walay salabotan nga buangbuang” (NE). 

Ang mananapaw maoy “usa ka walay salabotan 
nga buangbuang” tungod sa mapait nga bunga ni- 
ana nga seksuwal nga imoralidad. (Pr 1:2-4: 6:23- 
35: 7:7, 21-27) Sa panggawas, siya daw usa ka 
tawong dungganon, apan ang pangsulod nga pag- 
katawo wala gayod mohamtong. 

Ang laing proverbio nag-ingon: “Ang usa kan- 
sang kasingkasing nakulangan [“kulang sa pana- 
bot,” Ro] makiglamano [usa ka aksiyon nga giga- 
mit sa pagkompirmar sa usa ka kasabotan], nga 
mahimong bug-os nga garantiya sa atubangan 
sa iyang higala.” (Pr 17:18) Lagmit nadala sa emos- 
yon, ang maong tawo mohimo ug usa ka kasabo- 
tan nga tingali maoy makapahurot sa iyang salapi 
ug magyudyod kaniya sa grabeng kalisdanan sa 
panginabuhi. Bisan tuod siya tingali may maayo o 
dalayegong mga motibo, hinunoa siya nagpakitag 
kakulang sa maayong panghukom. 

Agig pagtandi sa 'pagkakulang sa kasingkasing,’ 
ang proverbio naghisgot usab bahin sa usa ka tawo 
nga “nakabaton ug kasingkasing.” Sumala sa gii- 
ngon sa Proverbio 19:8: “Siya nga nakabaton ug ka- 
singkasing nahigugma sa kaugalingon niyang ka- 
lag. Siya nga nagabantay sa katakos sa pag-ila 
makakaplag ug maayo.” Siya maoy usa ka tawo 
nga naghatag ug dulot nga pagtagad kon unsa siya 
sa kinasuloran. Siya nagagamit sa iyang hunahuna 
sa pagbaton ug tukmang kahibalo bahin sa Diyos 
ug sa iyang mga dalan, siya nagapamalandong ni- 
ining mga butanga ug naningkamot sa pagpadapat 
niini. Siya mainampingong nagahulma sa iyang 
mga tinguha, pagbati, emosyon, ug mga tumong 
sa kinabuhi kaharmonya sa iyang gituohan nga 
pagauyonan sa Diyos. Sa pagbuhat niana, siya na- 
kabenepisyo sa iyang kaugalingon, nga nagpaki- 
tang siya “nahigugma sa kaugalingon niyang ka- 
lag.” Busa pinaagi sa pagpalig-on sa pangsulod nga 
pagkatawo, siya “nagabantay sa katakos sa pag-ila,' 
tungod kay iyang gipalig-on sa maayong mga pa- 
agi ang mga butang nga makaimpluwensiya pag- 
ayo sa iyang katakos sa paghunahuna nga tin-aw 
ug sa paglihok nga maalamon. 

Kasingkasing sa Diyos. (Gipadayag ni Jeho- 
va nga siya adunay mga pagbati ug emosyon, ang 
Bibliya naghubit kaniya ingong adunay “kasingka- 
sing.” Sa panahon sa Lunop “siya nasakitan diha sa 
iyang kasingkasing,” nga nagbasol nga ang mga 
tawo nagsalikway sa iyang matarong nga pagman- 
do, nga tungod niana gikinahanglan nga siya ma- 
himong ilang tiglaglag inay nga ilang tigpanala- 
ngin. (Gen 6:6) Sa kasukwahi, ang “kasingkasing” 
sa Diyos “malipay' sa dihang ang iyang mga alagad 
magmatinumanon. (Pr 27:11) Ang walay kokaluoy 
nga pagtanyag ug mga tawo ingong sinunog nga 
mga halad, nga gibuhat sa pipila ka malinapasong 
mga Israelinhon, wala gayod motungha sa kasing- 

kasing sa Diyos, nga nagpakita usab nga siya dili 
mahimong usa ka Diyos sa walay-kataposang pag- 
sakit.---Jer 7:31, 19:5. 

Sentro, o Kinatung-an, sa Usa ka Butang. 
Tungod kay ang literal nga kasingkasing maoy ki- 
natung-ang sangkap sa lawas, ang terminong “ka- 
singkasing” usahay gigamit sa pagtumong sa sen- 
tro, o kinatung-an, sa usa ka butang, sama sa 
“kasingkasing sa yuta” (Mat 12:40). Sa Deuterono- 
mio 4:11 ang ekspresyong “kinatung-ang langit” sa 
literal nagkahulogang “ang kasingkasing sa mga 
langit.”---Tan-awa ang ftn sa Rbi8. 

Matagnaon. Ang simbolikong paggamit sa 
“kasingkasing” gihisgotan sa matagnaong paagi 
diha sa Daniel 7:4, diin ang samag-leyon nga ma- 
nanap nga naghawas sa gingharian sa Babilonya 
gipabarog sa duha ka tiil ug gihatagan sa “kasing- 
kasing sa usa ka tawo,” sa ato pa, wala na kini ma- 
kabaton sa “kasingkasing sa leyon.” (2Sa 17:10) 
Unya kini gipildi sa simbolikong “oso,” ang Medo- 
Persia.---Dan 7:5, tan-awa ang MANANAP, SIMBOLIKO 
NGA MGA. 


KASTILYO. Ang Hebreohanong pulong nga 
birah, nga gihubad nga “kastilyo” o 'kinuta- 
ang dapit, makita lamang diha sa mga basa- 
hon sa Daniel, Ester, Mga Cronicas, ug Nehemias, 
nga nakompleto tali sa mga 536 ug human sa 
443 W.K.P., human sa pagkadestiyero didto sa Ba- 
bilonya.--1Cr 29:1, ftn sa Rbi8, 2Cr 17:12, Est 1:2, 
ftn sa Rbis8. 

Sa pagsulat diha sa pinulongan sa iyang adlaw, 
gitala ni Esdras ang pagtawag ni David sa templo 
ni Solomon ingong usa ka “kastilyo” sa dihang gi- 
dasig niya ang katawhan nga bug-os suportahan 
ang pagtukod niini.--1Cr 29:1, 19. 

Si Nehemias nagtukod ug usa ka kastilyo o kuta 
dapit sa AK sa gitukod pag-usab nga templo, diin 
ang maong dapit dali ra kaayong sulongon. (Neh 
2:8; 7:2) Dayag nga kini nga kastilyo gipulihan sa 
mga Macabeo ug gitukod pag-usab ni Herodes 
nga Bantogan, kinsa nagngalan niini nga Torre 
(Kuta) sa Antonia. Dinhi si Pablo gisukitsukit sa 
Romanong komandante militar.--Buh 21:31, 32, 
37, 22:24: tan-awa ang ANTONIA, TORRE SA. 

Ang “kastilyo sa Susan,” nga mga 360 km 
(225 mi) sa S sa Babilonya, maoy puy-anan usa- 
hay sa hari sa Persia. Dinhi si Nehemias nag-ala- 
gad ingong magtitiing sa hari sa wala pa siya mo- 
biya paingon sa Jerusalem. (Neh 1:1) Kini usab 
ang dapit nga gipakita sa usa sa mga panan-awon 
ni Daniel. (Dan 8:2) Apan ang “kastilyo sa Susan” 
nailhan pag-ayo ingong ang dapit diin nahitabo 
ang mga panghitabo nga girekord sa basahon ni 
Ester. (Est 1:2, 5: 3:15: 8:14) Mopatim-aw nga ang 
“kastilyo sa Susan” dili usa lamang ka partikular 

nga tinukod apan usa ka hugpong sa mga balay sa 
hari nga anaa sa sulod sa usa ka kinutaang dapit. 
Gipaluyohan kini sa pipila ka detalye nga gihatag 
diha sa asoy. Ang “balay sa kababayen-an,” diin 
ang mga ulay giandam aron ipresentar kang Aha- 
suero, nahimutang didto. (Est 2:3, 8) Sa wala pa 
siya ituboy diha sa kagamhanan, adlaw-adlaw 
nga mopuwesto si Mardokeo diha “sa ganghaan sa 
hari” nga nahimutang sa “kastilyo sa Susan. ”---Est 
2:5, 21; 3:2-4, tan-awa ang SUSAN. 


KASUKO. Sa Bibliya adunay pipila ka lainlaing 
Hebreohanon ug Gregong mga pulong nga gigamit 
sa pagtumong sa kasuko. Ang labing komon nga 
Hebreohanong pulong alang sa kasuko mao ang 
'aph, nga sa panguna nagkahulogang “ilong: buho 
sa ilong” apan sagad nga gigamit sa mahulagwa- 
yong paagi alang sa “kasuko” tungod sa kusog nga 
paghingos o pagpangusmo sa usa ka tawong nasu- 
ko. (Itandi ang Sal 18:7, 8, Eze 38:18.) Kaamgid sa 
'aph mao ang 'a-naph', nga nagkahulogang “mala- 
got sa hilabihan.” Sa Hebreohanong Kasulatan ang 
kasuko sagad usab nga gilangkit sa kainit ug busa 
gikaingong mosilaob. Ang ubang Hebreohanong 
mga pulong gihubad nga “kaaligutgot,” “mabangis 
nga kasuko,” ug “kapungot.” Diha sa Kristohanon 
Gregong Kasulatan ang orge’ sagad nga gihubad 
nga “kapungot,” samtang ang thy-mos' sagad nga 
gihubad nga “kasuko.” 

Ang Kasuko sa Diyos. Ang kasuko mahi- 
mong makataronganon o dili-makataronganon. Sa 
bahin sa Diyos, ang iyang kasuko kanunayng ma- 
kataronganon, sanglit gipasukad kini sa prinsipyo 
nga siya adunay katungod sa pagpangayog bug-os 
nga pagkamahinalaron ug siya kanunayng maga- 
tuboy sa kamatuoran, kini gigamhan sa iyang gug- 
ma alang sa pagkamatarong ug alang niadtong na- 
gabuhat sa pagkamatarong. Ang kasuko sa Diyos 
wala magsumikad sa daklit nga pagkahinayak, nga 
pagabasolan ra sa ulahi. Si Jehova makakita sa ta- 
nang isyu nga nalangkit sa usa ka butang ug adu- 
nay kompleto, bug-os nga kahibalo sa usa ka situ- 
wasyon. (Heb 4:13) Mabasa niya ang kasingkasing: 
makita niya ang gidak-on sa kawalay-alamag, pag- 
pasagad, o sa tinuyong pagpakasala, ug siya moli- 
hok nga walay pagpihigpihig.--Deu 10:17, 18; 1Sa 
16:7: Buh 10:34, 3b. 

Mga prinsipyo nga nagpugong sa kapungot 
sa Diyos. Ang kasuko sa Diyos kanunay nga 
kontrolado ug nahiuyon sa iyang mga hiyas nga 
gugma, kaalam, ug hustisya. Tungod sa iyang ki- 
nalabwang gahom kini ikapahayag sa gidak-on 
nga buot niya. (1Ju 4:8, Job 12:13, 37:23) Ang ka- 
suko sa Diyos dili kay walay hinungdan. Kini bug- 
os nga gipasukad sa igong katarongan ug kanu- 
nayng may resulta. Ang iyang kasuko mohunong 

ug mapuypoy lamang pinaagi sa pagpadapat sa 
iyang mga prinsipyo. Pananglitan, sa Israel ang 
usa ka tinuyong mamumuno dili mahimong tub- 
son. Pinaagi lamang sa pag-ula sa iyang dugo 
nga mahinloan ang yuta ug mahigawas sa kasuko 
sa Diyos. (Num 35:16-18, 30-33) Apan ang usa 
ka kahikayan gihimo pinasukad sa mga halad ug 
mga pag-alagad sa hataas nga saserdote aron sa 
pagpatunhay sa hustisya ug sa pagpuypoy sa ka- 
suko sa tinudlo-sa-Diyos nga tigpanimalos sa dugo, 
kansang kasingkasing lagmit “nagpuot sa kapu- 
ngot.” Kini mao ang probisyon sa mga siyudad nga 
dalangpanan.---Deu 19:4-7. 

Ang kasuko ni Jehova mapuypoy o matagbaw la- 
mang kon ang hustisya bug-os nga ipatuman. Ang 
kapungot sa Diyos maoy batok sa tanang pagka- 
dili-matarong. Dili niya pasagdan ang pagkadili- 
matarong ni ipahigawas sa silot ang usa nga takos 
niini. (Ex 34:7: Hab 1:13) Apan, pinasukad sa halad 
ni Jesu-Kristo, kinsa nag-antos sa mga kasakit ug 
pagkastigo nga angay sa katawhan, ang kasuko sa 
Diyos mahimong mapuypoy ug mawala gikan ni- 
adtong mopakitag pagtuo. (Isa 53:5) Pinaagi niini 
nga kahikayan, gipasundayag ni Jehova nga Diyos 
ang iyang kaugalingong pagkamatarong, “aron nga 
siya mahimong matarong bisan sa dihang nagpa- 
hayag nga matarong sa tawo nga may pagtuo 
kang Jesus.” (Rom 3:26) Niini nga paagi ang hustis- 
ya bug-os nga gikapatuman, ug bisan pa niana ang 
Diyos adunay pasukaranan sa pagpakitag kaluoy. 
Ang kapungot sa Diyos magpabilin kang bisan kin- 
sa nga dili magmasinugtanon. (Ju 3:36) Apan kon 
ang usa ka tawo magpakitag pagtuo, ang halad ni 
Jesu-Kristo magluwas kaniya gikan sa kapungot sa 
Diyos.--1Te 1:10. 

Ang mga paagi sa pagpahayag ug ang mga 
hinungdan sa kasuko. Ang kasuko sa Diyos 
ikapahayag sa laktod o sa dili-laktod nga paagi. Ma- 
himong gamiton niya ang iyang mga balaod nga 
nagkontrolar sa kinaiyanhong mga butang, o ma- 
himong gamiton niya ang ubang mga tawo sa pag- 
pahayag sa iyang kasuko. Kadtong nagalapas sa 
iyang moral nga mga balaod makaagom sa iyang 
kapungot ug sila makadawat “sa bug-os nga bayad, 
nga angay sa ilang sayop.” Sila magaantos sa usa 
ka dili-inuyonan nga kahimtang sa panghunahuna, 
kadaot, mga sakit, panag-away, ug kamatayon. 
(Rom 1:18, 24, 27-32) Kon ang usa ka tawo mola- 
pas sa mga balaod sa yuta nga nahiuyon sa mga 
balaod sa Diyos ug silotan sa awtoridad sa kagam- 
hanan, kini maoy dili-direkta nga kapahayagan sa 
kapungot sa Diyos batok sa maong tawo. (Rom 
13:1-4) Si Jesu-Kristo mao ang pangulong tigpa- 
hamtang sa kasuko sa Diyos, ug iyang bug-os nga 
ipahayag ang kapungot sa Diyos aron matagbaw 

ang iyang kasuko batok sa daotan.---Jer 30:23, 24, 
Pin 19:7-16, 19-21. 

Ang sayop nga mga tinamdan ug mga buhat ba- 
tok sa mga pinili sa Diyos makapasuko kaniya. Ang 
mga Ehiptohanon gihampak tungod kay wala nila 
tugoti ang Israel nga mosimba kang Jehova. (Sal 
78:43-50) Si Miriam ug Aaron nakaagom sa kainit 
sa kasuko sa Diyos tungod kay wala nila tahora ang 
tinudlo-sa-Diyos nga posisyon ni Moises. (Num 12: 
9, 10) Ang kasuko ni Jehova maoy batok sa mga 
maghuhukom nga nagalupig sa timawa. (Isa 10: 
1-4) Kadtong nagababag sa pagwali sa maayong 
balita makaagom sa kapungot sa Diyos.-- 1Te 2: 16. 

Si Jehova mahagit sa pagkasuko tungod sa bakak 
nga pagsimba, ilabina kon ang nag-angkong iyang 
katawhan mobiya aron mosimba sa ubang mga di- 
yos. (Ex 32:7-10: Num 25:3, 4, Huk 2:13, 14, 20, 
1Ha 11:8, 9) Ang iyang kasuko mapukaw tungod 
sa imoralidad, pagsugpo sa kamatuoran, pagkadi- 
li-mahinulsolon, pagkadili-masinugtanon sa maa- 
yong balita, pagtamay sa iyang mga pulong, pag- 
yagayaga sa iyang mga manalagna, hakog nga 
pangibog, paghimog kadaot, kasina, pagbuno, pa- 
nag-away, panglimbong, mapangdaot nga tinam- 
dan, sa mga tighulungihong, mga tiglibak, mga 
tigdumot sa Diyos, mga bagis, mga mapahitas-on, 
mga mapagawalon, mga tigmugnag makadaot nga 
mga butang, mga dili-masinugtanon sa mga gini- 
kanan, mga dili-motuman ug kasabotan, mga wa- 
lay kaluoy, mga espiritista, ug sa mga bakakon. 
Kining tanan ug ang pagbuhat sa uban pang pag- 
kadili-matarong makapasuko sa Diyos.---Col 3:5, 6, 
2Te 1:8; Rom 1:18, 29-31, 2:5, 8, 2Cr 36:15, 16: Pin 
22:15. 

Ang kasuko dili mao ang nagpatigbabawng 
hiyas. Apan, si Jehova nga Diyos “mahinay sa 
kasuko ug dagaya sa mahigugmaong-kalulot.” (Ex 
34:6; Num 14:18) Kon ang usa ka tawo mahadlok 
kang Jehova ug magabuhat sa pagkamatarong, 
siya makadawat ug kaluoy gikan Kaniya, sanglit 
nahibalo ang Labing Gamhanan nga ang tawo na- 
kapanunod sa pagkadili-hingpit ug Siya magpaki- 
tag kaluoy kaniya tungod niini ug pinasukad sa ha- 
lad ni Jesus. (Sal 103:13, 14; Gen 8:21, tan-awa 
usab ang Sof 2:2, 3.) Iyang gipugngan ang iyang 
kasuko tungod sa iyang ngalan ug aron matuman 
ang iyang katuyoan alang sa iyang piniling kataw- 
han. (Isa 48:9: Joe 2:13, 14) Paglabay sa panahon 
ang kasuko ni Jehova mawala gikan niadtong tinu- 
od nga nag-alagad kaniya, miila sa ilang sala, ug 
naghinulsol. (Isa 12:1, Sal 30:5) Dili siya masuk- 
anon nga Diyos kondili malipayon nga Diyos, siya 
dili lisod duolon kondili maayo, madaiton, ug mali- 
nawon ngadto kanilang nagaduol sa iyang presen- 
siya sa hustong paagi. (1Ti 1:11, Sal 16:11, itandi 
ang Pin 4:3.) Kini kasukwahi sa masuk-anon, wa- 

lay-kaluoy, mabangis nga mga kinaiya sa bakak 
nga mga diyos sa mga pagano nga gihulagway 
diha sa mga imahen niini nga mga diyos. 


Unsa ang luna sa kasuko diha sa 
kinabuhi sa usa ka alagad sa Diyos? 


Ang kasuko sa usa ka tawo mahimong husto kon 
kini pinasukad sa prinsipyo. Ang usa ka tawo ma- 
himong magpahayag ug matarong nga kasuko sa 
hustong paagi. Kita gisugo nga 'kasilagan ang dao- 
tan. (Rom 12:9) Ang Bibliya nagtagana ug dag- 
hang pananglitan sa matarong nga kasuko.---Ex 
11:8, 32:19, Num 16:12-15, 1Sa 20:34, Neh 5:6, Est 
7:7; tan-awa usab ang 2Sa 12:1-6. 

Apan, ang kasuko sa tawo kasagaran dili maka- 
taronganon ug sa daghang higayon dili pinugngan. 
Kini sagad nga walay igong hinungdan ug gipaha- 
yag nga walay pagtagad sa mga sangpotanan. Hu- 
man ipalingkawas ni Jehova ang Nineve, si Jonas 
wala mahimuot, “ug siya nanginit sa kasuko.” Si Jo- 
nas nawad-ag kaluoy ug kinahanglang tul-iron ni 
Jehova. (Jon 4:1-11) Si Haring Uzzias sa Juda na- 
pungot sa dihang gitul-id sa mga saserdote ni Je- 
hova ug mipadayon sa iyang pagkamapangahason, 
nga tungod niana siya gisilotan. (2Cr 26:16-21) 
Ang pagkatandog sa garbo ni Naaman maoy naka- 
aghat kaniya nga masuko ug mapungot, nga tu- 
ngod niana hapit nga wala niya maangkon ang pa- 
nalangin gikan sa Diyos.---2Ha 5:10-14. 

Hinungdanon gayod ang pagpugong. Tu- 
ngod sa dili-makataronganon ug dili-pinugngan 
nga kasuko, daghang tawo ang nakahimog mas 
grabeng sala, gani mapintas pa nga mga buhat. “Si 
Cain nanginit sa dakong kasuko” ug mipatay kang 
Abel. (Gen 4:5, 8) Buot patyon ni Esau si Jacob, 
nga nakadawat sa panalangin sa ilang amahan. 
(Gen 27:41-45) Sa iyang kasuko gibangkaw ni Saul 
si David ug si Jonatan. (1Sa 18:11, 19:10, 20:30-34) 
Kadtong mitambong sa sinagoga sa Nasaret, nga 
nangasuko tungod sa pagwali ni Jesus, nagtinguha 
sa paghulog kaniya gikan sa tumoy sa bukid. (Luc 
4:28, 29) Ang nasuko nga relihiyosong mga pa- 
ngulo “nagdungan sa paghasmag [kang Esteban]” 
ug nagbato kaniya hangtod sa kamatayon.---Buh 
7:54-60. 

Ang kasuko, bisan kon makataronganon, kon 
dili mapugngan, mahimong peligroso, nga mopa- 
tunghag daotang mga resulta. Si Simeon ug Levi 
adunay katarongan nga masuko kang Sekem tu- 
ngod sa pagpanamastamas sa ilang igsoon nga si 
Dina, bisan tuod si Dina mabasol usab. Apan ang 
walay-kokaluoy nga pagpatay sa mga Sekemnon 
maoy hilabihan ra nga silot alang niini. Busa ang 
ilang amahan nga si Jacob nagsaway sa ilang wala 

mapugngi nga kasuko, nga nagtunglo niini. (Gen 
34:1-31, 49:5-7) Sa dihang hagiton nga masuko 
pag-ayo, ang usa ka tawo kinahanglang magpu- 
gong sa iyang kasuko. Ang pagreklamo ug pagka- 
masuklanon sa mga Israelinhon nagpasuko kang 
Moises, ang labing maaghop nga tawo sa yuta, nga 
misangpot sa usa ka wala-kapugngi nga buhat 
sa kasuko nga niana siya napakyas sa pagbala- 
an kang Jehova, ug tungod niana siya gisilotan. 
--Num 12:3, 20:10-12, Sal 106:32, 33. 

Ang mga pagsinta sa kasuko gilakip sa uban 
pang dulumtanang mga buhat sa unod, sama sa 
malaw-ayng panggawi, idolatriya, buhat sa espiri- 
tismo, ug mga paghuboghubog. Kini makababag sa 
usa ka tawo sa pagpanunod sa Gingharian sa Di- 
yos. (Gal 5:19-21) Kinahanglang walay mobungat 
ug masuk-anong sinultihan sa sulod sa kongregas- 
yon. Ang mga lalaki nga maghawas sa kongregas- 
yon diha sa pag-ampo angayng dili maghambin ug 
kasuko ug daotang buot. (1Ti 2:8) Ang mga Kristo- 
hanon gisugo nga magmahinay sa pagkapungot, 
nga glingnang ang kapungot sa tawo dili mosang- 
pot ug pagkamatarong nga iya sa Diyos. (San 1:19, 
20) Sila gitambagan nga “hatagag dapit ang kapu- 
ngot’ ug itugyan ang pagpanimalos kang Jehova. 
(Rom 12:19) Ang usa ka tawo dili magamit ingong 
magtatan-aw sa kongregasyon sa Diyos kon siya 
mapungtanon.--Tit 1:7. 

Bisan tuod may panahon nga ang usa ka tawo 
masuko ug usahay kana makataronganon, siya 
angayng dili maghimo niana nga usa ka sala pina- 
agi sa paghambin niini o sa pagpadayon nga ma- 
suk-anon. Dili niya pasalopan sa adlaw ang iyang 
kasuko, kay pinaagi niana iyang gihatagag luna 
ang Yawa sa pagpahimulos kaniya. (Efe 4:26, 27) 
Ilabina kon kini nga kasuko maoy tali sa Kristoha- 
nong mga igsoon, kinahanglang himoon niya ang 
hustong mga lakang sa pagpakigdait o husayon 
ang maong butang sumala sa paaging gilatid sa Di- 
yos. (Lev 19:17, 18, Mat 5:23, 24: 18:15: Luc 17:3, 4) 
Labot niini, ang Kasulatan nagtambag nga kita 
magbantay sa atong mga kaubanan, nga dili ma- 
kig-uban kang bisan kinsa nga daling masuko o 
mosinta sa kasuko, sa ingon makalikay sa lit-ag sa 
atong mga kalag.--Pr 22:24, 2b. 

Si Jesu-Kristo, sa dihang nahimong tawo dinhi 
sa yuta, mihatag kanatog hingpit nga sulondan. 
Ang mga talaan sa iyang kinabuhi wala mag-asoy 
bisan usa ka higayon nga siya misinta tungod sa 
wala-mapugngi nga kasuko o nga iyang gitugotan 
ang pagkamalapason, pagkamasuklanon, ug ang 
paghasi sa mga kaaway sa Diyos nga magpaabori- 
do kaniya ug magpasundayag niana nga kinaiya 
ngadto sa iyang mga sumusunod o sa ubang mga 
tawo. Sa usa ka higayon siya “bug-os naguol” tu- 
ngod sa kakubol sa mga kasingkasing sa mga Pari- 


KASULATAN 


seo ug siya mitan-aw kanila nga may kasuko. Ang 
sunod nga gibuhat niya maoy pagpang-ayo. (Mar 
3:5) Sa dihang siya, sa laing higayon, nag-abog ni- 
adtong naghugaw sa templo sa Diyos ingon man 
naglapas sa Balaod ni Moises pinaagi sa paghimo sa 
balay ni Jehova nga usa ka balay sa mga tinda o 
baligyaanan, kadto dili pinaagig wala-mapugngi, 
dili-makataronganong pagsinta sa kasuko. Hinu- 
noa, ang Kasulatan nagpakita nga kadto maoy usa 
ka tukmang kasibot alang sa balay ni Jehova.--Ju 
2:13-17. 

Paglikay sa makadaot nga mga epekto. Dili 
lamang nga ang kasuko makadaot sa atong espiri- 
tuwal nga kahimsog kondili kini magpahinabog da- 
otang mga epekto sa pisikal nga lawas. Kini maka- 
pahinabog pagtaas sa presyon sa dugo, kausaban 
sa arteriya, suliran sa pagginhawa, sakit sa atay, 
kausaban sa pagpagula ug apdo, mga kadaot sa ha- 
gorila. Ang kasuko ug kapungot, ingong kusganong 
mga emosyon, gitala sa mga doktor ingong maka- 
amot, makapasamot, o gani hinungdan sa mga ba- 
latian sama sa hubak, mga sakit sa mata, mga sakit 
sa panit, mga nukanuka, ulser, ug mga problema 
sa ngipon ug sa paghilis. Ang kapungot ug kasuko 
makadaot sa proseso sa panghunahuna mao nga 
ang usa ka tawo dili makahimog makataronganong 
mga konklusyon o makahimog maayong panghu- 
kom. Ang resulta sa pagsinta sa kasuko sagad nga 
maoy yugto sa hilabihang mental nga depresyon. 
Busa maalamon gayod, dili lamang sa relihiyosong 
diwa kondili sa pisikal nga diwa, nga pugngan ang 
kasuko ug tinguhaon ang pakigdait ug gugma.---Pr 
14:29, 30, Rom 14:19, San 3:17, 1Pe 3:11. 

Sumala sa Kasulatan, ang panahon sa kataposan 
maoy panahon sa kasuko ug kapungot, nga ang ka- 
nasoran mangasuko tungod sa paghupot ni Jehova 
sa iyang gahom aron sa paghari, ug ang Yawa gi- 
tambog sa yuta, “nga may dakong kasuko, kay na- 
hibalo nga hamubo na lamang ang iyang pana- 
hon.” (Pin 11:17, 18, 12:10-12) Tungod niini nga 
mga kapit-osan, ang Kristohanon angayng magpu- 
gong sa iyang espiritu, nga likayan ang makadaot 
nga pagbati sa kasuko.--Pr 14:29: Ecc 7:9. 


KASULATAN. Ingon sa pagkagamit niini diha 
sa Kristohanon Gregong Kasulatan, ang Gregong 
pulong nga graphe’ (“usa ka sinulat”) nagtumong 
lamang sa sagradong mga sinulat diha sa Pulong 
sa Diyos ang Bibliya. Dihay ubang mga dokumen- 
to nga gigamit sa mga magsusulat sa Hebreoha- 
non ug Gregong Kasulatan, sama sa opisyal nga 
publikong mga talaan sa kagikan, mga kasaysa- 
yan, ug uban pa, apan kini wala isipa nga inspira- 
do o katumbas sa mga sinulat nga giila ingong 
kanonikal. Bisan gani ang mga apostoles tingali 
misulat ug uban pang mga sulat ngadto sa pipila 

ka kongregasyon. Pananglitan, ang gisulti ni Pablo 
sa 1 Corinto 5:9: “Sa akong sulat gisulatan ko 
kamo,” nagpasabot nga siya misulat ug naunang 
sulat ngadto sa mga taga-Corinto, usa ka sulat nga 
wala na karon maglungtad. Ang maong mga sinu- 
lat dayag nga wala tipigi sa balaang espiritu sa Di- 
yos alang sa Kristohanong kongregasyon tungod 
kay kini gikinahanglan lamang niadtong gisulatan 
niini. 

Ang Gregong pulong nga gram 'ma, nga nagtu- 
mong sa usa ka letra, o karakter sa alpabeto, nag- 
gikan sa berbo nga gra pho. Sa dihang kini gamiton 
sa diwa nga “dokumento,” kini usahay gihubad nga 
“kasulatan” sa ubang mga hubad, sa uban ingong 
“sinulat.” Diha sa Juan 5:47 ug 2 Timoteo 3:15, 
kini nga pulong gigamit maylabot sa inspiradong 
“mga sinulat” sa Hebreohanong Kasulatan.---Tan- 
awa ang KRISTOHANON GREGONG KASULATAN, HEBREO- 
HANONG KASULATAN. 

Gikutlo ni Kristo ug sa mga Apostoles. Si 
Jesu-Kristo ug ang mga magsusulat sa Kristoha- 
nong Kasulatan sagad nga migamit sa pulong nga 
graphe' sa pagkutlo sa mga sinulat ni Moises ug sa 
mga manalagna ingong ilang awtoridad sa ilang 
pagpanudlo o sa ilang buluhaton, sanglit kini nga 
mga sinulat maoy inspirado sa Diyos. Sagad nga 
kining Hebreohanong mga sinulat sa katibuk-an 
gitawag nga “Kasulatan.” (Mat 21:42, 22:29, Mar 
14:49: Ju 5:39, Buh 17:11, 18:24, 28) Usahay ang 
“Kasulatan” gigamit usab sa dihang ang usa ka 
teksto gihisgotan, nga naghisgot niini ingong usa 
ka bahin sa enterong hugpong sa mga sinulat sa 
Hebreohanong Kasulatan. (Rom 9:17: Gal 3:8) Du- 
gang pa, ang usa ka teksto gihisgotan ingong usa 
ka “kasulatan,” sa diwa nga kini maoy usa ka paha- 
yag nga may awtoridad. (Mar 12:10, Luc 4:21, Ju 
19:24, 36, 37) Sa 2 Timoteo 3:16 ug 2 Pedro 1:20, 
mopatim-aw nga si Pablo ug Pedro naghisgot sa 
inspiradong Hebreohanon ug Gregong mga sinulat 
ingong “Kasulatan.” Giklasipikar ni Pedro ang mga 
sinulat ni Pablo ingong bahin sa “Kasulatan” sa 
2 Pedro 3:15, 16. 

Ang ekspresyon nga “matagnaong mga kasu- 
latan” (Rom 16:26) lagmit nagtumong sa pag- 
kamatagnaon sa tibuok Hebreohanong Kasulatan. 
--Itandi ang Pin 19:10. 

Gipersonipikar. Sanglit ang Kasulatan giila 
ingong inspirado sa Diyos, ingong iyang Pulong, 
ang tingog sa Diyos--nga ikaingong namulong 
ang Diyos---kini usahay gipersonipikar nga samag 
namulong nga may awtoridad sa Diyos (maingon 
nga ang balaang espiritu sa Diyos, o aktibong pu- 
wersa, gipersonipikar ni Jesus, ug giingong nag- 
tudlo ug nagpamatuod [Ju 14:26, 15:26]). (Ju 7:42; 
19:37: Rom 4:3: 9:17) Sa parehong katarongan ang 
Kasulatan gihisgotan nga samag kini adunay hiyas 

sa abanteng panglantaw ug sa aktibong gahom sa 
pagwali.---Gal 3:8: itandi ang Mat 11:13: Gal 3:22. 

Mahinungdanon Alang sa mga Kristoha- 
non. Sanglit si Jesu-Kristo kanunay nga nagkut- 
lo sa Hebreohanong Kasulatan aron paluyohan ang 
iyang pagpanudlo, mahinungdanon alang sa iyang 
mga sumusunod nga dili motipas gikan niini. Gipa- 
siugda ni apostol Pablo ang bili ug pagkahinungda- 
non niini sa dihang siya miingon: “Ang tibuok 
Kasulatan inspirado sa Diyos ug mapuslanon sa 
pagpanudlo, sa pagpamadlong, sa pagpanul-id sa 
mga butang, sa pagdisiplina diha sa pagkamata- 
rong, aron ang tawo sa Diyos mahimong takos ga- 
yod, bug-os nga masinangkapan alang sa tanang 
maayong buhat.”--2Ti 3:16, 17. 


KASUNDALOHAN, PANON. Usa ka da- 
kong hugpong sa mga tawo nga giorganisar ug gi- 
bansay alang sa pagpakiggubat diha sa mama- 
la. Ang komon nga Hebreohanong termino alang 
sa “kasundalohan” (tsa'va”) kasagarang gigamit 
maylabot sa tawhanon nga armadong mga pu- 
wersa (Num 1:3), apan kini gihubad nga “pa- 
non” kon magtumong sa espiritung mga lina- 
lang sa mga langit (1Ha 22:19) ug sa pisikal nga 
mga butang sa langit. (Deu 4:19) Ang Hebreoha- 
nong cha'yil, nga dayag nga naggikan sa lintunga- 
nayng pulong nga nagkahulogang “mohangtod” 
(Job 20:21), gigamit sa pagtumong sa “kasundalo- 
han” ug sa “pangkombateng puwersa” (2Sa 8:9, 1Cr 
20:1), apan kini nagkahulogan usab ug “katakos, 
kusog, pagkatakos, bahandi.” (1Cr 9:13: Deu 33:11, 
Pr 31:29: Isa 8:4, Eze 28:4) Ang Hebreohanong 
gedhudh' nagkahulogang “pundok sa mga bandi- 
do” o “mga kasundalohan.” (2Sa 22:30, 2Cr 25:9) 
Sa upat ka Gregong mga termino nga naghis- 
got sa kasundalohan, o panon, diha sa Kasulatan, 
ang tulo (stratia, strateu:ma, ug stra-topedon) 
naggikan sa Gregong lintunganayng pulong nga 
stratos’, nga pangunang nagtumong sa nagkam- 
pong kasundalohan, nga lahi sa kasundalohan nga 
anaa sa mga talay sa panggubatan. Ang stra-to' pe- 
don, nga adunay ideya nga pedon (yuta), tuk- 
mang gihubad nga “nagkampong kasundalohan.” 
(Luc 21:20) Ang Gregong termino nga pa-rrem-bo- 
le” (gikan sa para’ [kilid] ug ballo [labay]) sa li- 
teral nagtumong sa pagpakatag o paghan-ay sa 
mga sundalo alang sa panaggubat. Kini mahi- 
mong magkahulogan ug “kasundalohan,” “kuwar- 
tel sa mga sundalo,” o “kampo.”--Heb 11:34, Buh 
21:34: Pin 20:9. 

Sukad sa panahon ni Abraham, ang una-Kristo- 
hanong mga alagad ni Jehova nalangkit sa arma- 
dong pagpakiggubat. Human bihaga sa Elamiha- 
nong si Kedorlaomer ug sa iyang mga kaalyado 
ang pag-umangkon ni Abraham nga si Lot ug 

ang iyang panimalay, si Abraham nagtigom sa 
iyang kasundalohan nga gilangkoban sa “binansay 
nga mga tawo, tulo ka gatos ug napulog-walo ka 
ulipon,” ug uban sa iyang silingang mga kaabin 
migukod kanila hangtod sa Dan, mga 200 km 
(120 mi) sa AAS. Dayon iyang gibahinbahin ang 
mga puwersa ug miatake sa kagabhion, usa ka es- 
tratehiya nga kanunayng gigamit sa kapanahonan 
sa Bibliya.---Gen 14:13-16. 

Israelinhon. Ang nasod sa Israel, kapin sa 
400 ka tuig sa ulahi, nagdali sa pagbiya sa Ehipto, 
apan organisado kaayong “nahan-ay alang sa gu- 
bat,” lagmit sama sa lima-ka-bahin nga kasundalo- 
han nga gilangkoban sa pangunang hugpong sa 
kasundalohan nga adunay bantay sa unahan, sa 
luyo, ug sa duha ka kilid. (Ex 6:26, 13:18) Ang mi- 
gukod nga Ehiptohanong kasundalohan gilangko- 
ban sa “unom ka gatos ka piniling karo ug tanang 
uban pang mga karo sa Ehipto.” Ang matag karo 
sagad may sakay nga tulo ka tawo, ang usa maoy 
maggiya sa mga kabayo ug ang duha mao ang 
makig-away, nga lagmit maoy mga magpapana, 
sanglit ang pana maoy pangunang pang-atake nga 
hinagiban sa mga Ehiptohanon. Ang mga manga- 
ngabayo mag-uban kanila. (Ex 14:7, 9, 17) Sumala 
kang Josephus (Jewish Antiquities, Il, 324 [xv, 3]), 
ang mga Hebreohanon “gigukod sa 600 ka karo 
uban sa 50,000 ka mangangabayo ug sa dakong 
panon sa mga sundalo nga nagbaktas nga may gi- 
daghanon nga 200,000.”--Tan-awa ang LuyoLuyo 
SA KOMANDANTE. 

Wala madugay human sa Pagpanggula, ang mga 
Israelinhon mihimo sa ilang unang pagpakiggubat 
ingong gawasnon nga katawhan. Ang mga Amale- 
kanhon miatake kanila didto sa Repidim, sa rehiyon 
sa Bukid sa Sinai. Sa sugo ni Moises, gitigom pag- 
dali ni Josue ang kasundalohan. Ang gubat mi- 
lungtad halos sa tibuok adlaw, ug bisan tuod sila 
walay kasinatian sa pagpakiggubat, si Jehova nag- 
hatag ug kadaogan sa Israel.--Ex 17:8-14. 

Mga usa ka tuig human sa Pagpanggula, giihap 
kadtong mahimo nang magsundalo, mga lalaki 
nga 20 anyos ang kagulangon ug pataas. Ang nai- 
hap miabot ug 603,550. (Num 1:1-3, 45, 46) Ang 
samang pag-ihap nga gihimo sa hinapos na ang 
panaw didto sa kamingawan nagpakita nga ang gi- 
daghanon sa kasundalohan mius-os ug diyutay 
ngadto sa 601,730. (Num 26:2, 51) Ang mga Levi- 
hanon wala paapila sa pagsundalo, busa wala sila 
ilakip niini nga pag-ihap apan giihap nga bulag. 
--Num 1:47-49, 3:14-39, 26:57, 62. 

Mga eksepsiyon. Gawas sa tribo ni Levi, 
gihatag kini nga mga eksepsiyon sa pag-alagad 
sa kasundalohan: (1) ang tawong “nakatukod ug 
bag-ong balay ug wala pa makapainagurar niini”; 
(2) ang tawong “nakatanom ug parasan ug wala pa 

makapahimulos niini”; (3) ang tawong “sinayoran 
sa usa ka babaye ug wala pa makapangasawa ka- 
niya”, (4) ang tawong nagminyo “dili mogula sa 
pagpakiggubat, apan magpadayon nga gawasnon 
diha sa iyang balay sulod sa usa ka tuig’; (5) ang 
tawong “mahadlokon ug mahuyang sa kasingka- 
sing.”--Deu 20:5-8, 24:5. 

Mga kahikayan sa pagsundalo human masa- 
kop ang Canaan. Human makapuyo ang kadag- 
hanan didto sa Canaan diyutay na lamang ang 
panginahanglan nga magbaton ug dakong kasun- 
dalohan, ang ginagmayng mga gubat diha sa mga 
utlanan sagad atubangon sa lokal nga mga tribo 
nga nalangkit. Sa dihang gikinahanglan ang pagti- 
gom sa usa ka mas dakong nahiusa nga panon sa 
mga manggugubat gikan sa ubay-ubayng mga tri- 
bo, si Jehova nagpatindog ug mga Maghuhukom 
nga maoy magmando. Ang panawagan sa pagpa- 
kiggubat gihimo sa lainlaing paagi: mga timailhan 
pinaagig pagbudyong sa trompeta, mga mensahe- 
ro, O mga ilhanan nga gipadala aron sa pagdasig sa 
mga manggugubat sa pagpakig-away.---Num 10:9, 
Huk 3:27; 6:35, 19:29: 1Sa 11:7. 

Mopatim-aw nga ang mga manggugubat mao 
ang magtagana sa ilang kaugalingong mga hinagi- 
ban: mga espada, bangkaw, igpalantig, lambuyog, 
busogan, ug mga pana. Sila usab ang sagad nga 
magtagana sa ilang kaugalingong pagkaon, busa si 
Jese nagpadalag pagkaon alang sa iyang mga anak 
nga diha sa kasundalohan ni Saul. (1Sa 17:17, 18) 
Apan, dihay usa ka kahimtang nga 10 porsiyento 
sa mga boluntaryo ang gipinig aron sa pagkuhag 
pagkaon alang sa ilang mga kauban.---Huk 20:10. 

Tungod sa presensiya ni Jehova diha sa kampo 
sa Israel, ang mga sundalo kinahanglang balaan 
ug hinlo sa seremonyal nga paagi. (Deu 23:9-14) 
Sanglit ang pagpakigsekso naghimo sa usa ka tawo 
nga mahugaw hangtod sa pagkaugma, ubos sa Ba- 
laod, si David ug Urias maampingong naglikay 
sa pakigsekso samtang nagbuhat sa katungdanan. 
(Lev 15:16-18, 1Sa 21:1-6, 2Sa 11:6-11) Ang kasun- 
dalohan sa paganong mga nasod sagad naglugos 
sa mga babaye sa nailog nga mga siyudad, apan 
wala kini buhata sa nagmadaogong kasundalohan 
sa Israel. Ngani kinahanglang palabyon pa nila ang 
usa ka bulan una pa sila makigminyo sa usa ka na- 
bihag nga babaye.---Deu 21:10-13. 

Ang bug-os nga kadaogan sa Israel nag-agad 
kang Jehova, bisan pa niana ang maayong pagdu- 
mala sa kasundalohan gikinahanglan. Kini nga res- 
ponsibilidad gisangon diha sa gitudlong mga opis- 
yal ug mga pangulo sa mga linibo ug sa mga 
ginatos. Gitudlo ang mga saserdote aron sa pag- 
dasig ug sa paghatag ug pagtultol ug determi- 
nasyon sa mga pagpakiggubat. (Num 31:6, 14, 

Deu 20:2-4, 9) Sa mga adlaw sa mga Maghuhu- 
kom, ang usa nga gjipili ni Jehova mao ang perso- 
nal nga manguna sa kasundalohan diha sa pagpa- 
kiggubat. Ang maghuhukom usab ang magplano 
ug mga taktika ug mga estratehiya. Siya mag- 
organisar sa iyang kasundalohan sa lainlaing mga 
paagi: pagbahin sa kasundalohan ngadto sa mga 
yunit (sagad tulo), kalit nga pag-atake, pagbanhig, 
harongay nga pag-atake, pag-ilog sa tabokanang 
mga bahin sa suba, ug uban pa.---Jos 8:9-22, 10:9: 
11:7: Huk 3:28, 4:13, 14: 7:16, 9:43: 12:5. 

Ilalom sa monarkiya. Kay wala makontento 
sa teokratikanhong kahikayan ubos sa mga Mag- 
huhukom, buot sa mga tawo nga “mahisama sa ta- 
nang kanasoran,” nga adunay hari nga mogula 
una kanila ug makigsangka sa ilang mga gubat. 
(1Sa 8:20) Apan, si Samuel nagpasidaan kanila nga 
ang maong hari dili makig-away nga mag-inusara, 
iyang kuhaon ang ilang mga anak nga lalaki “ug 
magbutang kanila ingong iyaha diha sa iyang mga 
karo ug uban sa iyang mga mangangabayo, ug 
ang pipila magdagan nga mag-una sa iyang mga 
karo.” (1Sa 8:11, 12; tan-awa ang MAGDADAGAN.) 
Ang hari mao ang pangulong komandante, uban 
ang pangulo sa kasundalohan nga ikaduha sa aw- 
toridad.-- 1Sa 14:50. 

Ang gidaghanon ug kusog sa kasundalohan ni 
Saul magkalahi sumala sa mga panginahanglan. Sa 
usa ka okasyon siya mipilig 3,000 ka lalaki, nga ang 
1,000 maoy ubos sa pagmando sa iyang anak nga 
si Jonatan. (1Sa 13:2) Sa laing pagpakiggubat 330,- 
000 ang gitigom. (1Sa 11:8) Apan kon itandi sa si- 
nangkapan kaayo sa hinagiban nga kasundalohan 
sa mga Filistehanon, kinsa, sumala sa Masoreti- 
kong teksto, makahimo sa pagtigom ug 30,000 ka 
karo, 6,000 ka mangangabayo, ug “katawhan nga 
sama sa balas . . . ang gidaghanon,” sama sa ilang 
gibuhat didto sa Mikmas, ang Israel mopatim- 
awng kulang kaayo sa hinagiban. “Nahitabo nga sa 
adlaw sa gubat walay espada o bangkaw nga ma- 
kaplagan diha sa kamot ni bisan kinsang tawo,” ga- 
was kang Saul ug kang Jonatan.-- 1Sa 13:5, 22. 

Sa panahon sa paghari ni David, ang kasundalo- 
han sa Israel miuswag pag-ayo sa gidaghanon ug 
sa pagkaepisyente. Dihay kapin sa 300,000 ka lala- 
ki nga nasangkapan alang sa gubat ang miadto sa 
Hebron ug nagtugyan sa pagkahari ni Saul ngadto 
kang David. (1Cr 12:23-38) Ang mga dili-Israelin- 
hon nag-alagad usab diha sa kasundalohan ni Da- 
Vid.---2Sa 15:18, 20:7. 

Gipabilin ni David ang daghan sa mas kara- 
ang mga paagi sa pag-organisar sa kasundalohan, 
sama sa iyang paghupot sa katungdanan isip pa- 
ngulong komandante, sa pagtudlog mga koman- 
dante sa panggubatan sama kang Joab, Abner, ug 

Amasa, ug sa pagtudlo ubos kanila ug mga pangu- 
lo sa mga linibo ug sa mga ginatos. (2Sa 18:1, 1Ha 
2:32: 1Cr 13:1, 18:15) Bisan pa niana, si David mi- 
himog pipila ka bag-o nga kinaugalingong paagi sa 
pag-organisar. Usa ka sistema nga magrelibohay 
sa matag bulan ang 12 ka dibisyon nga may 24,000 
ka sundalo ang matag dibisyon (nga ang bug-os 
gidaghanon mikabat ug 288,000), sa ingon ang 
usa ka sundalo kasagarang mag-alagad lamang ug 
usa ka bulan sa usa ka tuig. (1Cr 27:1-15) Kini 
wala magpasabot nga ang tanang 24,000 alang sa 
usa ka bulan naggikan sa samang tribo, apan hinu- 
noa, ang matag tribo magtaganag iyang bahin sa 
binulan nga kinahanglanon sa tibuok tuig. 

Mga mangangabayo ug mga karo. Ang mga 
karo, ang mabalhinbalhin nga mga plataporma 
nga tirohanan, importante kaayo alang sa mga Ba- 
bilonyanhon, mga Asiryanhon, ug mga Ehiptoha- 
non tungod kay kini paspas ug daling maniobra- 
hon. Busa kini nahimong haom nga mga simbolo 
sa militaryong gahom sa pangunang mga imperyo 
sa kalibotan. Ubos ni David, ang labing bantogang 
komandante militar sa Israel, ang kasundalohan sa 
katibuk-an gilangkoban sa sundalong nagbaktas 
nga may mga hinagiban sa iyang kamot---espada, 
bangkaw, pana, o lambuyog. Si David nahinum- 
dom gayod nga si Jehova nagtambag sa dili pagsa- 
ig sa kabayo alang sa kadaogan (Deu 17:16, 20:1), 
nga ang mga kabayo ug mga karo ni Paraon 'gila- 
bog ni Jehova sa dagat' (Ex 15:1, 4), ug nga gibuk- 
san ni Jehova ang mga ganghaan sa tubig sa ka- 
angitan nganha sa 'siyam ka gatos ka karong 
iggugubat ni Sisera nga tinaoran ug puthawng 
mga sanggot” mao nga “ang suba sa Kison miban- 
as” sa kaaway.---Huk 4:3, 5:21. 

Busa, ingon nga gikitnan ni Josue ang nailog nga 
mga kabayo ug nagsunog sa mga karo sa kaaway, 
gibuhat usab kini ni David sa mga kabayo nga na- 
ilog gikan kang Hadadezer nga hari sa Zoba. Gawas 
sa usa ka gatos, iyang gikitnan ang tanan sa dag- 
hang kabayo nga nailog gikan sa hari sa Zoba. (Jos 
11:6-9, 2Sa 8:4) Diha sa usa ka awit gipatin-aw ni 
David kon nganong ang iyang mga kaaway nagha- 
tag ug dakong pagtagad sa mga karo ug mga ka- 
bayo, “apan, sa among bahin, kami magahisgot 
mahitungod sa ngalan ni Jehova nga among Di- 
yos.” “Ang kabayo usa ka limbong alang sa kaluwa- 
san.” (Sal 20:7: 33:17) Sama sa giingon sa prover- 
bio: “Ang kabayo ginaandam alang sa adlaw sa 
gubat, apan ang kaluwasan iya ni Jehova.”--Pr 
21:31. 

Sa pagmando ni Solomon usa ka bag-ong anib 
ang nasulat diha sa mga talaan sa kasaysayan 
labot sa kasundalohan sa Israel. Malinawon ang 
iyang paghari, bisan pa niana siya nagpadaghan sa 
mga kabayo ug mga karo. (Tan-awa ang KARO.) 

Ang kadaghanan niini maoy pinalit ug giimportar 
gikan sa Ehipto. Ang tibuok nga mga siyudad kina- 
hanglang tukoron sa tibuok teritoryo aron kabuta- 
ngan niining bag-o nga mga dibisyon sa kasunda- 
lohan. (1Ha 4:26, 9:19: 10:26, 29: 2Cr 1:14-17) 
Bisan pa niana, wala gayod panalangini ni Jehova 
kining bag-ong paagi ni Solomon, ug sa dihang 
siya namatay ug nabahin ang gingharian, mikun- 
hod ang kasundalohan sa Israel. Sama sa gisulat ni 
Isaias sa ulahi: “Alaot kadtong nanglugsong ngad- 
to sa Ehipto alang sa tabang, kadtong nagsalig sa 
mga kabayo lamang, ug nagsalig sa mga karo nga 
iggugubat, tungod kay sila daghan, ug sa mga ka- 
bayong iggugubat, tungod kay sila gamhanan ka- 
ayo, apan kinsa wala molantaw ngadto sa Balaang 
Usa sa Israel ug wala mangita kang Jehova. ”--Isa 
31:1. 

Sa panahon nga nabahin ang gingharian. 
Human mabahin ang gingharian dihay kanunayng 
panag-away tali sa Juda ug Israel. (1Ha 12:19, 21) 
Ang manununod ni Rehoboam nga si Abias may 
400,000 lamang ka sundalo sa dihang si Jeroboam 
nakig-away kaniya nga may 800,000 ka sundalo. 
Bisan tuod nalabwan sa gidaghanon nga duha kon- 
tra usa, ang habagatang gingharian midaog “tu- 
ngod kay sila misalig kang Jehova.” Ang Israel na- 
matyan ug 500,000 ka sundalo.---2Cr 13:3-18. 

Gawas pa sa panag-away taliwala sa mga tribo, 
dihay pagdumot nga naggikan sa paganong mga 
nasod sa palibot. Ang Israel napugos sa pagbaton 
ug permanenteng kasundalohan tungod sa talan- 
dogon nga relasyon sa Sirya dapit sa amihanan. 
(2Ha 13:4-7) Kinahanglang suklan usab sa Juda 
ang mga panghasi sa paganong kasundalohan. Sa 
usa ka okasyon ang Ehipto misulong sa Juda ug 
mikuhag daghang inagaw. (1Ha 14:25-27) Sa laing 
higayon ang Etiopia misulong batok sa Juda nga 
may kasundalohan nga mikabat ug 1,000,000 ug 
300 ka karo. Ang kasundalohan ni Haring Asa 
maoy 580,000 lamang, apan sa dihang siya “mita- 
wag kang Jehova nga iyang Diyos,” “gipildi ni Jeho- 
va ang mga Etiopianhon,” ug walay usa kanila ang 
nagpabiling buhi.---2Cr 14:8-13. 

Lain pa, sa dihang ang Moab, Ammon, ug ang 
Ammonim misulong batok kang Jehosapat, bisan 
tuod siya adunay kasundalohan nga mikabat ug 
1,160,000, si Jehosapat “nagpunting sa iyang na- 
wong sa pagpangita kang Jehova,” kinsa nagpasa- 
lig kaniya, “Ang gubat dili inyo, kondili iya sa Di- 
yos.” (2Cr 17:12-19: 20:1-3, 15) Kadto maoy usa ka 
talagsaong panghitabo sa militaryong kasaysayan, 
kay ang nabansay nga mga mag-aawit “migula 
nga nag-una sa mga tawong armado,” nga nag- 
awit, “Dayega ninyo si Jehova.” Kay nagkaguli- 
yang, ang kaaway nga kasundalohan nagpinatya- 
nay sa usag usa.---2Cr 20:21-23. 

Romanhon. Ang Romanhong kasundalohan, 
nga gibanabanang mokabat sa 300,000 sa panahon 
sa paghari ni Agusto, naorganisar nga medyo lahi 
gikan sa kanhing mga imperyo. Ang pangunang 
bahin sa Romanhong kasundalohan mao ang lehi- 
yon. Kini maoy usa ka dako, independenteng yunit 
nga kompleto ug kasundalohan, inay nga usa ka li- 
naing bahin lamang sa usa ka mas dakong puwer- 
sa. Usahay ang mga lehiyon duyog nga makig- 
away, nga magtingob sa ilang mga kasangkapan 
ug puwersa ubos sa pagmando sa usa ka koman- 
dante, sama sa dihang ang upat ka lehiyon nagti- 
ngob ubos sa pagmando ni Tito aron sa paglikos sa 
Jerusalem niadtong 70 K.P. Apan sagad ang lehi- 
yon mag-inusara lamang nga mobuhat sa kaugali- 
ngong buluhaton niini. Ang miabag sa mga sakop 
sa lehiyon mao ang dili Romanong mga lungsora- 
non nga gikan sa tanang bahin sa imperyo nga 
maoy naglangkob sa auxilia, sagad nga mga bolun- 
taryo gikan sa lokal nga distrito. Ang mga sakop sa 
auxilia, nga gipaluyohan sa mga lehiyon, gipapu- 
westo ubay sa mga utlanan. Kon dungganon ang 
pag-undang sa serbisyo, ang usa ka sakop sa auxi- 
lia hatagan ug Romanong pagkalungsoranon. 

Ang gidaghanon sa mga lehiyon magkalahi sa 
lainlain nga panahon, gikan sa 25 o ubos pa hang- 
tod sa gidaghanon nga 33. Sa susama, ang gidag- 
hanon sa mga sundalo nga naglangkob sa lehiyon 
dili pareho gikan sa mga 4,000 ngadto sa 6,000, sa 
unang siglo ang usa ka lehiyon sagad may gidag- 
hanon nga 6,000 ka sundalo. Tungod niini ang 
“lehiyon” ingon sa paggamit sa Kasulatan dayag 
nga nagkahulogan sa usa ka dili-tino, dakong gi- 
daghanon. (Mat 26:53, Mar 5:9, Luc 8:30) Ang 
matag lehiyon adunay kaugalingong komandante, 
nga manubag lamang ngadto sa emperador, ug 
ubos kaniya mao ang unom ka tribuno, nga gita- 
wag ug mga chiliarch (mga komandante militar, 
NW).--Mar 6:21: Ju 18:12, Buh 21:32-23:22; 25:23, 
tan-awa ang KOMANDANTE MILITAR. 

Ang lehiyon gibahin ngadto sa napulo ka dibis- 
yon, o mga pundok. Busa ang Kasulatan naghisgot 
labot sa “Italyanhong pundok” ug sa “pundok ni 
Agusto.” (Buh 10:1, 27:1, tan-awa ang AGUSTO, 
PUNDOK NI.) Sa dihang namatay si Herodes Agripa, 
niadtong 44 K.P., dihay lima ka dibisyon sa Cesa- 
rea. Dugang pang gibahin, ang lehiyon adunay 60 
ka senturya, nga sagad 100 ka sundalo ang matag 
usa, ubos sa pagpanguna sa usa ka senturyon 
(opisyal sa kasundalohan, NW). Kini nga mga opis- 
yal hinungdanon kaayo kay sila ang adunay res- 
ponsibilidad sa pagbansay sa mga sundalo. (Mat 
8:5-13: 27:54: Buh 10:1, 21:32, 22:25, 26; 23:17, 23, 
24:23, 27:1, 6, 11, 31, 43; tan-awa ang OPISYAL SA 
KASUNDALOHAN.) Sa matag lehiyon adunay napulo 
ka opisyal nga may linain nga ranggo nga magsilbi 

ingong mga magbalantay, mensahero, ug usahay 
mga berdugo.---Mar 6:27. 

Ang Romanhong mga lehiyon adunay lainlaing 
mga estandarte ug mga insigniya nga adunay mga 
larawan sa mga agila ug sa pipila ka hayop: sa ula- 
hi gidugang ang gagmayng mga estatwa sa em- 
perador. Kini nga mga bandila may relihiyosong 
kahulogan, nga giisip nga sagrado ug balaan ug gi- 
simba pa gani, ug gibantayan pag-ayo bisan pag 
ibuhis ang ilang kinabuhi. Tungod niini nga mga 
katarongan nga ang mga Hudiyo misupak pag-ayo 
sa dihang gidala kini didto sa Jerusalem. 

Kadtong Nailhan Ingong Unang mga Kris- 
tohanon. Ang unang mga Kristohanon midu- 
mili sa pag-alagad diha sa Romanhong kasunda- 
lohan, diha man sa lehiyon ug sa auxilia, nga 
nag-isip sa maong pag-alagad nga wala gayod ma- 
hiuyon sa mga pagtulon-an sa Kristiyanidad. Nag- 
ingon si Justin Martyr, sa ikaduhang siglo K.P., 
diha sa iyang “Dialogue With Trypho, a Jew” (CX): 
“Kami nga napuno sa pagpakiggubat, ug pagpinat- 
yanay, ug sa tanang pagkadaotan, sa tagsatagsa sa 
tibuok yuta nag-usab sa among mga hinagiban sa 
gubat,--sa among mga espada ngadto sa mga 
punta sa daro, ug sa among mga bangkaw ngadto 
sa mga kasangkapan sa pagpanguma.” (The Ante- 
Nicene Fathers, Tomo I, p. 254) Diha sa iyang sinu- 
lat nga “The Chaplet, or De Corona” (XI), sa dihang 
naghisgot “kon ang gubat tukma ba alang sa ta- 
nang Kristohanon,” si Tertullian (mga 200 K.P.) na- 
ngatarongan gikan sa Kasulatan sa pagkadili-hus- 
to sa militaryong kinabuhi, nga mihinapos, “Akong 
wagtangon gikan kanamo ang militaryong kinabu- 
hi.”--The Ante-Nicene Fathers, 1957, Tomo II, 
pp. 99, 100. 

“Ang maampingong pagrepaso sa tanang impor- 
masyon nga mabatonan nagpakita nga, hangtod sa 
panahon ni Marcus Aurelius [121-180 K.P.], wa- 
lay Kristohanon nga nagsundalo, ug walay sunda- 
lo, human mahimong Kristohanon, ang nagpabilin 
sa serbisyo militar.” (The Rise of Christianity, ni 
E. W. Barnes, 1947, p. 333) “Sa pagkakaron ha- 
los wala gayoy ebidensiya nga dihay bisan usa 
ka Kristohanong sundalo tali sa 60 ug sa mga 
165 A.D.,... bisan gani hangtod sa paghari ni Mar- 
cus Aurelius, walay Kristohanon ang nahimong 
sundalo human sa iyang bawtismo.” (The Early 
Church and the World, ni C. J. Cadoux, 1955, 
pp. 275, 276) “Sa ikaduhang siglo, gipamatud-an sa 
Kristiyanidad . . . nga dili magkauyon ang serbisyo 
militar ug ang Kristiyanidad.” (A Short History 
of Rome, ni G. Ferrero ug C. Barbagallo, 1919, 
p. 382) “Lahi kaayo ang pamatasan sa mga Kris- 
tohanon kay sa nianang sa mga Romano. ... 
Sanglit si Kristo nagsangyaw ug pakigdait, sila 

nagdumili sa pagsundalo.” (Our World Through 
the Ages, ni N. Platt ug M. J. Drummond, 1961, 
p. 125) “Ang unang mga Kristohanon nagtuo nga 
sayop ang pagpakig-away, ug dili magsundalo bi- 
san kon ang Imperyo nanginahanglan ug mga 
sundalo.” (The New World's Foundations in the Old, 
ni R. ug W. M. West, 1929, p. 131) “Ang mga Kris- 
tohanon . . . midumili sa paghupot ug katungdanan 
sa gobyerno ug sa serbisyo militar.” (Editoryal nga 
introduksiyon sa “Paglutos sa mga Kristohanon 
Didto sa Gaul, A.D. 177,” diha sa The Great Events 
by Famous Historians, giedit ni R. Johnson, 1905, 
Tomo III, p. 246) “Samtang sila [mga Kristohanon] 
nagsilsil sa prinsipyo sa mapinasakopong pagsu- 
nod, sila midumili sa aktibong pagpakigbahin sa 
bisan unsang sibil nga pangatungdanan o sa mili- 
taryong pagdepensa sa imperyo. . . . Imposible nga 
ang mga Kristohanon, nga dili mosalikway sa labi 
pang sagradong katungdanan, mangatungdanan 
isip mga sundalo, mga mahistrado, o mga prinsi- 
pe.”--The Decline and Fall of the Roman Empire, 
ni Edward Gibbon, Tomo I, p. 416. 

Langitnon. Ang langitnong panon, sa diwa 
nga maayong pagkaorganisar nga mga pundok, 
nagtumong dili lamang sa pisikal nga mga bituon 
kondili mas subsob nga nagtumong sa gamhanang 
mga panon sa espiritung mga linalang nga mga 
manulonda ubos sa supremong pagmando ni Jeho- 
va nga Diyos. (Gen 2:1: Neh 9:6) Ang ekspresyong 
si “Jehova sa mga panon” makita sa 283 ka be- 
ses diha sa Hebreohanong Kasulatan, una diha sa 
1 Samuel 1:3, ug ang katumbas niini makaplagan 
duha ka beses diha sa Gregong Kasulatan. (Rom 
9:29, San 5:4: tan-awa ang JEHOVA SA MGA PANON.) 
Sa paghisgot sa mga manggugubat nga manulon- 
da, gigamit kining maong militaryong mga termi- 
no sama sa ‘mga lehiyon,' “mga karong iggugubat,” 
“mangangabayo,” ug uban pa. (2Ha 2:11, 12; 6:17: 
Mat 26:53) Sa gidaghanon, ang panon sa dili-maki- 
tang kasundalohan ni Jehova naglakip sa “tinagpu- 
lo ka libo, libolibo ka linibo,” ka karo nga iggugubat. 
(Sal 68:17) Ingong kasundalohan, sila dili mabun- 
tog. “Ang prinsipe sa kasundalohan ni Jehova” nga 
may hinuso nga espada nagpakita kang Josue ug 
naghatag ug mga instruksiyon kon sa unsang paa- 
gi masakop ang Jerico. (Jos 5:13-15) Ang usa ka 
manulonda niining langitnong kasundalohan mi- 
patay ug 185,000 ka Asiryanhon sa usa lang ka ga- 
bii. (2Ha 19:35) Sa dihang miulbo ang gubat sa 
langit, si Miguel ug ang iyang mga manulonda 
nagtambog kang Satanas ug sa iyang mga demon- 
yo dinhi sa yuta. (Pin 12:7-9, 12) Dugang pa, walay 
makalingkawas sa dihang “ang mga panon ... sa 
langit” magasunod sa “Hari sa mga hari ug Ginoo 
sa mga ginoo" sa dihang siya magalaglag 'sa ma- 
pintas nga mananap ug sa mga hari sa yuta ug sa 


21 


ilang kasundalohan.'” (Pin 19:14, 16, 19, 21) Apan, 
sa samang panahon kining gamhanan nga dili- 
makitang kasundalohan ni Jehova manalipod sa 
iyang matinumanong mga alagad sa yuta.---2Ha 
6:17: Sal 34:7: 91:11, Dan 6:22, Mat 18:10, Buh 12:7- 
10; Heb 1:13, 14. 

Tan-awa usab ang HINAGIBAN, ARMADURA, SUNDA- 
LO, GUBAT. 


KATAHA. Ang Hebreohanong mga berbo nga 
yare” (Lev 19:30, 26:2) ug ‘arats’ (Sal 89:7: Isa 
29:23, 47:12) mahimong magpasabot sa kataha o 
kalisang, o matahaon nga kahadlok. Ang berbong 
arats’ sagad nagkahulogang nagapangurog sa ka- 
lisang, kahadlok, o kataha, o nagpahinabo sa ma- 
ong pagpangurog.--Isa 8:12, Sal 10:18, tan-awa 
ang KAHADLOK. 

Ang makitang ebidensiya sa presensiya ni Jeho- 
va nakahatag ug kataha o kalisang sa mga naka- 
saksi niini. Sa dihang nagkatigom didto sa Bukid sa 
Sinai, nakita sa mga Israelinhon ang pagkanaog sa 
madagtom nga panganod, nga inubanag mga pag- 
dalugdog, mga pagkilat, ug tingog sa budyong nga 
nagkaanam ug kakusog. Ang tibuok bukid nauyog, 
ug may aso nga miutbo gikan niini. Kini nga pag- 
pasundayag sa gahom nakapahadlok sa mga Israe- 
linhon, gani si Moises nangurog usab. Ang katuyo- 
an niini nga pagpasundayag sa himaya ni Jehova 
maoy aron itisok nganha sa mga Israelinhon ang 
usa ka maayong matang sa kahadlok aron sila dili 
makasala.---Ex 19:9, 16-19, 20:18, 20, Heb 12:21. 

Ang mga larawan sa panan-awon bahin sa hi- 
maya ni Jehova adunay makalilisang nga epekto. 
Ang plataporma sa langitnong karo, nga sa ibabaw 
niana nakita ni Ezequiel ang himaya ni Jehova, mi- 
kidlap samag makalilisang nga yelo. Sa ibabaw sa 
mga ulo sa buhing mga linalang, nga maoy mga 
larawan sa mga kerubin, kini nga plataporma maoy 
samag sihag nga hawan, kahibulongan sa gidak-on 
ug sa hitsura. Lapos sa sihag nga plataporma ma- 
kita ang larawan nga samag usa ka trono sa bato 
nga sapiro. Ang dagway nga naglingkod sa trono 
mikinlaw sama sa kadan-ag sa sinubong diha sa 
kalayo sa tigdalisay, ug ang tibuok dagway gili- 
botan usab sa samang kadan-ag. Kini nga pa- 
nan-awon sa himaya ni Jehova nakaaghat kang 
Ezequiel sa paghapa nga may masimbahong pag- 
tahod.---Eze 1:15-22, 25-28. 

Si Jehova lamang ang angayng pakitaan sa ma- 
ong kataha o kalisang, o matahaon nga kahadlok, 
mao nga ang usa matukmod sa pagsimba kaniya. 
(Sal 89:7: Isa 29:23) Ang mga Kristohanon gidasig 
sa “paghatag sa Diyos ug sagradong pag-alagad 
uban ang diyosnong kahadlok ug kalisang [porma 
sa Gr. nga de05].” (Heb 12:28) Ang mga alagad sa 
Diyos naghatag ug ebidensiya niini nga kataha 

o kalisang pinaagi sa matinud-anong pagpaning- 
kamot sa pagpahimuot kaniya, sanglit nahibalo 
nga siya makighusay sa tanan ug magpahamtang 
ug paghukom nga walay pagpihig.--1Pe 1:17: Pin 
14:7. 

Ang indibiduwal nga mga tawo ug mga nasod 
usahay nakapataha o nakapalisang usab sa uban, 
nasayod man sila o wala. Pananglitan, ang Sulami- 
ta nakahatag ug gamhanan kaayong impresyon 
ngadto kang Haring Solomon nga tungod niana 
siya miingon nga ang Sulamita makalilisang sama 
sa mga panon sa kasundalohan nga nagpundok li- 
bot sa mga bandila, nga andam alang sa gubat. 
Diha sa rekord niini, sa Awit ni Solomon 6:4, 10, 
ang Hebreohanon nga terminong 'a:yom' nagpasa- 
bot ug “makalilisang.” Sa dihang ang nasod sa mga 
Caldeanhon misulong sa pagpakiggubat, kini maoy 
makalilisang. (Hab 1:6, 7) Ug pinaagi sa manalag- 
nang si Isaias, ang Babilonya gisugo sa matagna- 
ong paagi sa paggamit sa iyang mga panglamat ug 
mga pamarang aron sa paglisang niadtong misu- 
long batok kaniya, sa ingon nagluwas sa iyang ka- 
ugalingon gikan sa katalagman. Apan mapakyas 
ang tanang paningkamot nga kini dili masakop. 
(Isa 47:12-15) Ang Babilonya mapukan ngadto sa 
kasundalohan nga ubos sa pagdumala ni Ciro nga 
Persianhon.---Isa 44:24-45:2. 

Tungod sa paagi sa paggamit ni Jehova kang 
Moises ug sa pagpakiglabot kaniya, nakabuhat si 
Moises ug dagkong butang nga makalilisang (Heb., 
mohra”) atubangan sa mga mata sa katawhan sa 
Diyos. (Deu 34:10, 12, Ex 19:9) Kadtong adunay 
pagtuo naghupot ug maayong matang sa kahadlok 
sa awtoridad ni Moises. Sila nahibalo nga ang Diyos 
nakigsulti pinaagi kaniya. Mahitungod sa sangtu- 
waryo ni Jehova, kini angay usab nga katahaan sa 
mga Israelinhon. (Lev 19:30: 26:2) Kini nagkahulo- 
gan nga sila kinahanglang magpakitag matahaon 
nga pagtamod sa sangtuwaryo, nga magasimba sa 
paagi nga gisugo ni Jehova ug nga sila magagawi 
nga kaharmonya sa tanan niyang kasugoan. 


KATAKOS SA PANGHUNAHUNA. Ang 
Hebreohanong termino nga mezim.mah' gigamit 
sa pagtumong sa katakos sa panghunahuna, o ang 
katakos sa paghatag ug maalamon ug mahunahu- 
naon nga pagtagad sa usa ka butang, pinasukad sa 
bug-os nga kahibalo (Pr 5:2: 8:12): ang mga laraw, 
mga plano, ug binuang nga mga hunahuna o ide- 
ya sa daotang mga tawo (Sal 10:2, 4: 21:11: 37:7, 
139:19, 20; Pr 12:2, 24:8, Jer 11:15): o ang mapusla- 
nong “mga laraw” o “hunahuna” ni Jehova nga Di- 
yos o sa iyang “kasingkasing” (Job 42:2: Jer 23:20, 
30:24, 51:11). 

Usa sa mga katuyoan sa Mga Proverbio mao ang 
paghatag sa usa ka batan-ong lalaki ug kahibalo ug 

katakos sa panghunahuna. (Pr 1:1-4) Ang impor- 
masyon nga anaa sa Mga Proverbio motabang sa 
usa ka tawo sa pagmugnag maayong mga panghu- 
nahuna ug mga laraw nga makahatag ug mapus- 
lanong giya sa iyang kinabuhi. Ang katakos sa 
panghunahuna mopanalipod kaniya gikan sa pag- 
subay sa usa ka sayop nga dalan ug sa pagpakig- 
uban niadtong mag-impluwensiya kaniya sa pag- 
buhat ug daotan, sanglit kini motabang kaniya sa 
pagkakita kon unsay sangpotanan sa mao nga bu- 
hat. Kini moresulta ug panalangin alang sa maong 
tawo. Ang kaalam ug ang katakos sa panghunahu- 
na mopanalipod kaniya nga dili mobuhat sa mga 
butang nga motultol sa katalagman ug busa kini 
maoy kinabuhi alang sa iyang kalag. Siya nagpahi- 
mulos sa kasegurohan, nga dili kinahanglang ma- 
hadlok nga basin siyag masakpan sa hustisya tu- 
ngod kay siya sad-an sa pagbuhat ug daotan.---Pr 
3:21-25. 

Apan, ang usa nga tinuod nga naggamit ug ka- 
takos sa panghunahuna lagmit mahimo usab nga 
tumong sa pagdumot. Kini lagmit mao ang diwa 
nga gipahayag diha sa Proverbio 14:17: “Ang tawo 
nga may katakos sa panghunahuna ginadumtan.” 
Ang mga tawo nga dili tigpamalandong sagad 
nagtamay niadtong nagagamit sa ilang mga kata- 
kos sa panghunahuna. Mao man usab, sa diwa, 
kadtong nagagamit sa ilang mga hunahuna sa pag- 
buhat sa kabubut-on sa Diyos ginadumtan. Suma- 
la sa giingon ni Jesu-Kristo: “Tungod kay kamo dili 
man bahin sa kalibotan, apan gipili ko kamo gikan 
sa kalibotan, tungod niini ang kalibotan nagdumot 
kaninyo.” (Ju 15:19) Siyempre, ang termino sa ori- 
hinal nga pinulongan alang sa “katakos sa panghu- 
nahuna” diha sa Proverbio 14:17 mahimong mag- 
lakip sa madinaoton nga panghunahuna. Busa, ang 
teksto mahimong magkahulogan usab nga ang usa 
ka tawo nga nagalaraw ug daotan ginadumtan, ug 
ang ubang mga hubad mabasa nga ingon niini: 
“Ug ang usa ka tawo nga may daotang mga laraw 
ginadumtan. ”---JP, Ro. 


KATANOMAN. Mga tanom sa katibuk-an. Sa 
ikatulong “adlaw” sa paglalang, gipaturok sa Diyos 
diha sa yuta ang “mga tanom nga nagapatunghag 
binhi sumala sa iyang matang”: busa kini midag- 
han. (Gen 1:11-13) Ang Genesis 2:5, 6 dayag nga 
naghubit sa mga kahimtang niana nga “adlaw” hu- 
man gayod ipatungha sa Diyos ang mamalang 
yuta apan una pa motungha ang mga balili, kata- 
noman nga nagpatunghag binhi, ug mga bunga- 
hoy. Aron matagan-an sa gikinahanglang kaumog 
ang umaabot nga mga tanom, gipahinabo ni Jeho- 
va nga ang gabon kanunayng mopataas gikan sa 
yuta aron sa pagbasa niini. Kini ang nagpahinabo 
nga molipang ang katanoman sa tibuok yuta, bisan 
tuod wala pay ulan niadto. Bisan tuod ang mga 

banwag sa kalangitan dili pa kaayo tin-awng ma- 
kita diha sa kawanangan hangtod sa ikaupat nga 
“adlaw” sa paglalang (Gen 1:14-16), dayag nga diha 
nay igong dan-ag sa hanap nga kahayag sa ikatu- 
long “adlaw” aron motubo ang katanoman.---Tan- 
awa ang Gen 1:14, ftn sa Ro. 

Gihatag sa Diyos ang lunhawng katanoman 
ngadto sa tawo ug sa mga hayop ingong bahin sa 
ilang orihinal nga pagkaon, sa ulahi gilakip sa pag- 
kaon sa tawo ang karne nga gipatulo ang dugo. 
(Gen 1:29, 30, 9:3, 4) Ang makasasalang tawo ki- 
nahanglang maghago alang sa mga tanom nga 
iyang kaonon (Gen 3:18, 19), apan si Jehova giha- 
pon ang Magtatagana niini alang sa tawo ug sa 
mananap, kay Siya ang Magtatagana sa kahayag 
sa adlaw ug sa ulan nga mahinungdanon sa pagtu- 
bo niini.--Sal 104:14, 106:20, Miq 5:7: Zac 10:1, 
Heb 6:7: itandi ang Deu 32:2. 

Ang pagtubo sa katanoman mahimong kontrola- 
hon sa Diyos sumala sa iyang katuyoan. Iyang gi- 
pasaligan ang mga Israelinhon nga ang ilang pag- 
kamasinugtanon pagagantihan pinaagig ulan ug 
katanoman alang sa ilang binuhing kahayopan. 
(Deu 11:13-15) Hinunoa, kon ilang talikdan ang 
ilang pakigsaad sa Diyos, iyang ipahinabo nga ang 
ilang yuta mawad-an ug katanoman. (Deu 29:22- 
25; itandi ang Isa 42:15: Jer 12:4: 14:6.) Ang usa ka 
hampak gikan kang Jehova batok sa karaang Ehip- 
to naglakip sa ulan nga yelo nga nagdaot sa tanang 
matang sa katanoman. Sa lain pang hampak gikan 
sa Diyos, gikaon sa mga dulon ang tanang nahibi- 
lin nga katanoman sa hampak sa ulan nga yelo. 
--Ex 9:22, 25; 10:12, 15: Sal 105:34, 35; itandi ang 
Am 7:1-3. 

Mahulagwayong Paggamit. Sa panahon sa 
ting-init sa Palestina, ang katanoman mangalaya 
dayon sa dihang pagbahon sa kainit sa adlaw o sa 
ugang hangin nga timog. Sa susama, ang kataw- 
han nga hapit nang sakopon sa kasundalohan gipa- 
kasama sa “mga tanom sa kapatagan ug sa malun- 
haw nga balili, balili sa mga atop, sa dihang kini 
pagbahon sa hangin nga timog.” (2Ha 19:25, 26, 
Isa 37:26, 27) Sa susama usab, sa dihang gisakit sa 
hilabihan, ang salmista mituaw: “Ang akong ka- 
singkasing gihagbas sama gayod sa katanoman ug 
nalaya.” “Ako nalaya ingon sa mga tanom."”---Sal 
102:4, 11. 

Ilalom sa maayong mga kahimtang ang kata- 
noman molambo pag-ayo, nga naghimo niining 
haom nga larawan aron ihulagway ang daghang 
kaliwatan. (Job 5:25) Sa panahon sa paghari ni So- 
lomon, pananglitan, “ang Juda ug Israel daghan” 
ug milambo, “nga nangaon ug nanginom ug nag- 
maya.” (1Ha 4:20) Dayag nga kini ang gihisgotan 
sa usa ka salmo bahin kang Solomon: “Kadtong gi- 
kan sa siyudad molambo sama sa mga tanom sa 


23 


yuta.” (Sal 72:16) Sa laing bahin, bisan tuod ang 
daotan sa usa ka panahon manurok sama sa mga 
tanom, sila wala molambo tungod sa panalangin sa 
Diyos apan sila giandam aron “pagalaglagon hang- 
tod sa kahangtoran.”---Sal 92:7. 

Diha sa Kasulatan, usahay ang mga kahoy nag- 
larawan niadtong kinsa prominente ug halangdon 
(itandi ang Eze 31:2-14), samtang ang ubos nga 
matang sa mga tanom, sama sa sampinit, balili, 
ug tikog, naglarawan sa katawhan sa katibuk-an. 
(Itandi ang Huk 9:8-15: 2Ha 14:8-10, Isa 19:15, 40: 
6, 7.) Kini motabang sa pagsabot sa kahulogan sa 
Pinadayag 8:7, nga naghisgot sa pagkasunog sa 
“ikatulo ka bahin sa mga kahoy" ug sa “tanang lun- 
hawng mga tanom.” 


KATAPOSAN. Tan-awa ang PANAHON SA KATA- 
POSAN. 


KATAPOSANG MGA ADLAW. Sa tagna sa 
Bibliya, ang “kataposang mga adlaw” o ang susama 
nga mga ekspresyon sama sa “kaulahiang bahin sa 
mga adlaw” gigamit sa pagpaila sa usa ka panahon 
sa dihang matapos ang mga panghitabo sa kasay- 
sayan. (Eze 38:8, 16; Dan 10:14) Ang kaundan sa 
tagna nagtino sa sinugdanan sa “kaulahiang bahin 
sa mga adlaw” sa dihang ang gitagnang mga pang- 
hitabo mosugod sa pagkatuman. Busa, kadtong 
mga nabuhi sa panahon sa katumanan sa tagna 
ikaingon nga nabuhi sa “kataposang mga adlaw” o 
sa “kaulahiang bahin sa mga adlaw.” Depende sa 
kinaiyahan sa tagna, kini mahimong usa ka yugto 
nga nagkobre sa pipila lamang ka tuig o sa dag- 
hang katuigan ug mapadapat sa dagko ug kal-ang 
nga mga yugto sa panahon. 

Tagna ni Jacob sa Dihang Siya Himalat- 
yon Na. Sa dihang si Jacob miingon sa iyang 
mga anak, “Pagtigom kamo aron sultihan ko kamo 
kon unsay mahitabo kaninyo sa kataposang bahin 
sa mga adlaw” o “sa mga adlaw nga moabot” (AT), 
siya nagpasabot sa umaabot nga panahon sa di- 
hang ang iyang mga pulong mosugod sa pagkatu- 
man. (Gen 49:1) Kapin sa duha ka siglo una pa ni- 
ana si Jehova miingon sa apohan ni Jacob nga si 
Abram (Abraham) nga ang iyang mga kaliwat 
mag-antos o makaagom ug kasakitan sulod sa 400 
ka tuig. (Gen 15:13) Busa, niini nga kahimtang, 
ang umaabot nga panahon nga gitumong ni Jacob 
ingong “kataposang bahin sa mga adlaw” dili mahi- 
mong magsugod hangtod nga matapos ang 400 ka 
tuig nga kasakitan. (Alang sa mga detalye mayla- 
bot sa Genesis 49, tan-awa ang mga artikulo bahin 
sa mga anak ni Jacob ubos sa ilang tagsatagsa ka 
ngalan.) Ang ulahing kapadapatan sa tagna nga 
maglangkit sa espirituwal nga “Israel sa Diyos” ma- 
dahom usab.---Gal 6:16, Rom 9:6. 


KATAPOSANG MGA ADLAW 


Tagna ni Balaam. Sa wala pa ang mga Is- 
raelinhon mosulod sa Yutang Saad, si manalag- 
nang Balaam miingon ngadto kang Haring Balak 
sa Moab: “Umari ka, pahibaloon ko ikaw kon unsay 
buhaton unya niini nga katawhan [Israel] nganha 
sa imong katawhan sa kataposang mga adlaw.... 
Usa ka bituon mogula gikan kang Jacob, ug usa ka 
setro motungha gikan sa Israel. Ug buk-on niya 
ang mga tampihak sa ulo ni Moab ug ang mga ba- 
golbagol sa tanang anak sa kaguliyang sa gubat.” 
(Num 24:14-17) Sa unang katumanan niini nga 
tagna, ang “bituon” mao si Haring David, ang nag- 
buntog sa mga Moabihanon. (2Sa 8:2) Busa, dayag 
nga sa maong katumanan niini nga tagna, ang “ka- 
taposang mga adlaw” nagsugod sa dihang nahi- 
mong hari si David. Sanglit si David naglandong 
kang Jesus ingong Mesiyanikong Hari, kini nga 
tagna mapadapat usab kang Jesus sa panahon nga 
iyang buntogon ang iyang mga kaaway.--Isa 9:7: 
Sal 2:8, 9. 

Ang Tagna ni Isaias ug Miqueas. Sa Isaias 
2:2 ug Miqueas 4:1 ang mga pulong nga “kaulahi- 
ang bahin sa mga adlaw” nagpaila sa usa ka tagna 
bahin sa panahon sa dihang ang katawhan gikan 
sa tanang kanasoran magaganayan ngadto sa “bu- 
kid sa balay ni Jehova.” Diha sa tipikal nga katu- 
manan, tali sa 29 K.P. ug 70 K.P., sa panahon sa ka- 
ulahiang bahin sa mga adlaw sa Hudiyohanong 
sistema sa mga butang, ang pagsimba ni Jehova 
gituboy sa ibabaw sa hataas nga posisyon nga gi- 
pahinungod sa paganong mga nasod ngadto sa 
ilang bakak nga mga diyos. Ang Hari, si Jesu-Kris- 
to, ‘nagbukas sa alagianan sa pagbayaw sa matu- 
od nga pagsimba, ug nagsunod kaniya, una ang 
usa ka nahibilin sa nasod sa Israel, ug dayon ang 
katawhan gikan sa tanang kanasoran. (Isa 2:2, Miq 
2:13, Buh 10:34, 35) Diha sa antitipikal nga katu- 
manan, sa kaulahiang bahin sa mga adlaw niining 
sistema sa mga butang, ang pagsimba ni Jehova 
gibayaw ngadto sa kalangitan. Ang Hari, si Jesu- 
Kristo, nagtultol sa nahibilin sa espirituwal nga Is- 
rael ngadto sa putli nga pagsimba, ug nagsunod 
kanila ang usa ka dakong panon gikan sa tanang 
kanasoran.---Pin 7:9. 

Kataposang mga Adlaw sa Hudiyohanong 
Sistema sa mga Butang. Wala pay tulo ug tu- 
nga ka tuig una pa ang mga dili-Hudiyo nahimong 
bahin sa Kristohanong kongregasyon, ang espiritu 
sa Diyos gibubo nganha sa matinumanong Hudi- 
yong mga tinun-an ni Jesu-Kristo. Sa maong pana- 
hon gipatin-aw ni Pedro nga kini maoy katumanan 
sa tagna ni Joel, nga nag-ingon: “'Ug sa kataposang 
mga adlaw,” nagaingon ang Diyos, ibubo ko ang 
bahin sa akong espiritu sa tanang matang sa unod 
... Ug ako magahatag ug mga tilimad-on diha sa 
langit sa itaas ug mga ilhanan diha sa yuta sa ubos, 


KATAPOSANG MGA ADLAW 


dugo ug kalayo ug gabon nga aso, ang adlaw ma- 
himong kangitngit ug ang bulan mahimong dugo 
sa dili pa moabot ang dako ug bantogang adlaw ni 
Jehova.'” (Buh 2:16-20) Niini nga kahimtang ang 
“kataposang mga adlaw” nauna sa “dako ug banto- 
gang adlaw ni Jehova,” nga kini nga “adlaw” dayag 
nga nagtapos sa “kataposang mga adlaw.” (Itandi 
ang Sof 1:14-18, Mal 4:5, Mat 11:13, 14; tan-awa 
ang ADLAW NI JEHOVA.) Sanglit si Pedro namulong 
ngadto sa kinaiyanhong mga Hudiyo ug sa Hudi- 
yong mga kinabig, ang iyang mga pulong tino nga 
nagtumong kanila ug dayag nga nagpailang sila 
nagkinabuhi sa “kataposang mga adlaw” sa nag- 
lungtad niadto nga Hudiyohanong sistema sa mga 
butang nga ang sentro sa pagsimba niini nahimu- 
tang sa Jerusalem. Una pa niana, si Kristo Jesus 
mitagna sa kalaglagan sa Jerusalem ug sa templo 
niini (Luc 19:41-44, 21:5, 6), nga nahitabo niadtong 
70 K.P. 

Maylabot gayod usab sa kataposan sa Hudiyoha- 
nong sistema sa mga butang nga si Kristo Jesus gi- 
hisgotan nga nagpakita ug nagtuman sa iyang 
buluhaton “sa kataposan sa mga panahon” o “sa ka- 
taposan niining mga adlawa.” (1Pe 1:20, 21; Heb 
1:1, 2) Gipamatud-an kini pinaagi sa mga pulong 
sa Hebreohanon 9:26: “Apan karon gipadayag na 
niya [Jesus] ang iyang kaugalingon makausa alang 
sa tanang panahon sa kataposan sa mga sistema sa 
mga butang aron sa pagwagtang sa sala pinaagi sa 
paghalad sa iyang kaugalingon.” 

Ang Kataposang mga Adlaw Nalangkit sa 
Apostasya. Ang mga pulong nga “kataposang 
mga adlaw” o ang susama nga mga ekspresyon 
usahay gigamit maylabot sa apostasya nga hapit 
nang masinati sulod sa Kristohanong kongregas- 
yon. Misulat si apostol Pablo kang Timoteo: “Ang 
inspiradong pulong nag-ingon gayod nga sa ula- 
hing mga yugto sa panahon adunay pipila nga ma- 
ngahulog gikan sa pagtuo, nga magtagad sa nag- 
pahisalaag nga inspiradong mga pulong ug mga 
pagtulon-an sa mga demonyo.” (1Ti 4:1, itandi ang 
Buh 20:29, 30.) Sa ulahing sulat ngadto kang Ti- 
moteo, gihisgotan pag-usab kini ni Pablo ug na- 
mulong bahin sa umaabot nga “kataposang mga 
adlaw.” Tungod sa pagtalikod sa mga tawo sa hus- 
tong panggawi niadtong panahona, kadto nahi- 
mong “makuyaw nga mga panahong lisod saguba- 
ngon” o, sa mas literal, “mabangis nga tinudlong 
mga panahon.” (Int) Human hubita nga detalyado 
ang pagkamasukihon ug hiwi nga mga tinamdan 
nga magpatigbabaw taliwala sa mga tawo nga 
magkinabuhi nianang panahona, si Pablo nagpada- 
yon: “Gikan kanila manungha ang mga tawo nga 
sa kamalalangon manakasaka sa mga panimalay 
ug magapamihag sa mahuyang nga mga babaye 
nga nabug-atan sa mga sala, nga nadaldal sa nag- 

kadaiyang mga tinguha, nga kanunayng nagatuon 
apan dili gayod makadangat sa tukmang kahibalo 
sa kamatuoran.” (2Ti 3:1-7) Dayon si Pablo nagpa- 
lahi sa maong daotan nga mga tawo gikan kang Ti- 
moteo, nga nagsubay pag-ayo sa pagtulon-an sa 
apostol, ug nagdasig kaniya nga 'magpadayon sa 
mga butang nga iyang nakat-onan ug nakakom- 
binsir kaniya sa pagtuo.” (2Ti 3:8-17, tan-awa usab 
ang 2Ti 4:3-5.) Busa pinasukad sa konteksto tataw 
nga ang apostol abante kaayong nagpahibalo kang 
Timoteo bahin sa umaabot nga kaugmaran niini 
taliwala sa nag-angkong mga Kristohanon ug nag- 
hubit sa bunga nga sa kataposan ipatungha niini 
nga apostasya. 

Sa susama, si apostol Pedro nagpahibalo daan sa 
mga isigka-Kristohanon bahin sa mga pagpit-os 
gikan sa sulod sa kongregasyon: “Aduna unyay 
mini usab nga mga magtutudlo taliwala kaninyo. 
Kini sila sa hilom magpasulod ug malaglagong 
mga sekta ug magalimod pa gani sa tag-iya nga 
nagpalit kanila, nga magpahinabog hinanali nga 
kalaglagan sa ilang kaugalingon. Dugang pa, dag- 
han ang mosunod sa ilang mga buhat sa malaw- 
ayng panggawi.” (2Pe 2:1, 2) Kining samang pasi- 
daan gisubli sa mga pulong ni Judas sa pagdasig 
sa mga Kristohanon nga “kusganong makigbugno 
alang sa pagtuo”: “Kon bahin kaninyo, mga hini- 
gugma, hinumdomi ang mga pulong nga gisulti 
kanhi sa mga apostoles sa atong Ginoong Jesu- 
Kristo, nga sila miingon kaninyo: ‘Sa kataposang 
panahon aduna unyay mga mabiaybiayon, nga 
magpahiuyon sa ilang kaugalingong mga tinguha 
alang sa dili-diyosnong mga butang.” (Jud 3, 17, 
18) Sa hinapos sa unang siglo K.P., ang mga apos- 
tata dayag na kaayo. Sa atong adlaw ang katibuk- 
ang bunga sa maong apostasya dayag na gayod, 
miabot na ang “kataposang mga adlaw” nga gihis- 
gotan ni Pablo. 

Ang “Kataposan sa Sistema sa mga Bu- 
tang.”  Hinunoa, ingon sa gitagna ni Jesu-Kristo, 
wala madala sa apostasya ang tibuok hugpong sa 
mga Kristohanon; ang mga matuod ug mga mau- 
nongon nahisama sa “mga trigo” kauban sa “mga 
bunglayon.” Human magsugod ang dili-makitang 
presensiya ni Kristo diha sa espiritu, ug sa “katapo- 
san sa sistema sa mga butang” sa maong panahon, 
ang usa ka tataw nga panagbulag ug ulang kina- 
hanglang madayag. Ang “mga bunglayon,” “ang 
mga anak sa usa nga daotan,” kinahanglang 'tigo- 
mon gikan sa gingharian sa Anak sa tawo.’ Kini 
nga paghinlo sa matuod nga Kristohanong kongre- 
gasyon magpatunghag usa ka umahan nga lunlon 
trigo, ang bakak, mini nga mga Kristohanon anaa 
sa gawas sa matuod nga Kristohanong kongregas- 
yon. Samtang ang mga samag bunglayon itambog 
ngadto sa “nagkalayong hudno,” ang samag trigo 


25 


"mosidlak sama ka hayag sa adlaw diha sa gingha- 
rian sa ilang Amahan.” (Mat 13:24-30, 37-43) Kini 
tinong nagpunting sa kataposang bahin sa sistema 
sa mga butang ilalom sa daotang pagmando ni Sa- 
tanas, sa dili pa ang kalaglagan niini. 

Dugang pa, ang sambingay nagpakita nga ang 
apostasya bug-os nga mamunga sa pagkadaotan 
niini sa “kataposan sa sistema sa mga butang” 
ilalom sa paggahom ni Satanas. Busa, makata- 
ronganon nga sa maong panahon ang mga ka- 
himtang nga gihubit sa mga magsusulat sa Kristo- 
hanon Gregong Kasulatan ingong nagtimaan sa 
“kataposang mga adlaw” makita nga kaylap gayod 
taliwala sa nag-angkong mga Kristohanon. Adu- 
nay pag-usbaw sa pagkamalinapason ug pagkadi- 
li-masinugtanon ngadto sa mga ginikanan. Ang 
mga tawo “mga mahigugmaon sa kalipayan inay 
nga mga mahigugmaon sa Diyos, nga nagbaton 
sa dagway sa diyosnong pagkamahinalaron apan 
nagpanghimakak sa gahom niini.” (2Ti 3:2-5) Lain 
pa, aduna unyay “mga mabiaybiayon uban sa ilang 
mga pagbiaybiay, nga magpahiuyon sa ilang kau- 
galingong mga tinguha ug magaingon: “Hain na 
man kining gisaad nga presensiya niya? Aw, sukad 
sa adlaw nga ang atong mga katigulangan nanga- 
tulog sa kamatayon, ang tanang butang nagpada- 
yon nga mao ra gayod sukad sa sinugdan sa kala- 
langan. "---2Pe 3:3, 4. 

Ang matagnaong sambingay ni Jesus nagpakita 
usab nga molabay una ang panahon sa dili pa bug- 
os madayag ang mga samag bunglayon, nga sa ka- 
taposan pagalaglagon. Sanglit ang mga apostoles 
nahibalo niini, ang ilang paggamit sa “kataposang 
mga adlaw” ug sa samang mga ekspresyon mayla- 
bot sa apostasya wala magpasabot nga sila nagda- 
hom nga moabot dayon ang presensiya ni Jesus ug 
ang mosunod nga kalaglagan sa mga dili-diyosnon. 
Maingon sa gipunting ni Pablo ngadto sa mga 
taga-Tesalonica: “Hinunoa, mga igsoon, maylabot 
sa presensiya sa atong Ginoong Jesu-Kristo ug sa 
pagtigom kanato ngadto kaniya, kami naghangyo 
kaninyo nga dili unta dayon kamo matay-0g sa in- 
yong pangatarongan ni tugotan ninyo nga maku- 
ratan kamo sa usa ka inspiradong pahayag o sa usa 
ka binaba nga mensahe o sa usa ka sulat nga daw 
gikan kanamo, nga nag-ingong ang adlaw ni Jeho- 
va ania na. Ayaw tugoting may modaldal kaninyo 
sa bisan unsa mang paagi, tungod kay kini dili mo- 
abot gawas kon ang apostasya moabot una ug ang 
tawo sa kalapasan mapadayag, ang anak sa kalag- 
lagan.”--2Te 2:1-3. 

“Kataposang Adlaw.” Ang Bibliya naghisgot 
usab sa usa ka “kataposang adlaw,” nga sa maong 
panahon mahitabo ang pagpamanhaw sa mga pa- 
tay. (Ju 6:39, 40, 44: 11:24: itandi ang Dan 12:13.) 
Sa Juan 12:48 kini nga “kataposang adlaw” nalang- 


KATAWHAN SA YUTA 


kit sa usa ka panahon sa paghukom. Busa, dayag 
nga kini nagtumong sa usa ka panahon sa halayo 
pang umaabot nga saylo pa sa kataposan sa apos- 
tolikanhong yugto.--Itandi ang 1Te 4:15-17: 2Te 
2:1-3, Pin 20:4-6, 12. 


KATAPOSANG PANIHAPON. Tan-awa ang 
PANIHAPON SA GINOO. 


KATAT. Usa ka siyudad sa Zabulon (Jos 19:10, 
15), sagad giisip nga mao ra ang Kitron.--Huk 
1:30. 


KATAWHAN SA YUTA. Kini nga ekspres- 
yon (Heb., am ha-a'rets, uban ang plural nga mga 
porma niini) makaplagan sa 75 ka beses diha sa 
Hebreohanong teksto. Sa adlaw ni Jesus gigamit 
kini sa relihiyosong mga pangulo ingong usa ka 
termino sa pagtamay, apan dili ingon niini ang 
paggamit sa sinugdan. 

Gipatin-aw sa Hebreohanon ug Aramaiko nga 
leksikon ni Koehler ug Baumgartner nga kini nga 
Hebreohanong ekspresyon nagkahulogang “ang 
mga lungsoranon nga naghupot sa bug-os nga 
mga katungod.” (Lexicon in Veteris Testamenti 
Libros, Leiden, 1958, p. 711) Ang The Interpreter's 
Dictionary of the Bible nagpahayag nga kini nga 
termino “sa estrikto nga diwa naglakip lamang sa 
responsableng mga lalaki nga lungsoranon, ang 
minyong mga lalaki nga nagpuyo sa ilang kaugali- 
ngong yuta ug adunay bug-os nga mga katungod 
ug mga katungdanan, lakip ang katungdanan sa 
pag-alagad diha sa kasundalohan ug sa pag-apil sa 
hudisyal nga mga paghusay ug . . . mga pista.” (Gi- 
edit ni G. A. Buttrick, 1962, Tomo 1, p. 106) (Itan- 
di ang Lev 20:2-5, 2Ha 15:5, 16:15, Eze 45:16, 22, 
46:3, 9.) Busa, sa sinugdan, kini nga ekspresyon 
maoy talahoron. Wala kini ipadapat ngadto lamang 
sa mga timawa o niadtong mas kabos nga mga 
tawo. 

Sa dihang nakigsabot aron mahuptan ang mga 
katungod sa pagpanag-iya sa langob sa Makpela, si 
Abraham nakiglabot sa mga Hitihanon nga “ka- 
tawhan sa yuta.” (Gen 23:7, 13, RS) Niini nga 
bersikulo ang An American Translation ug ang 
Bag-ong Kalibotang Hubad parehong naghubad sa 
Hebreohanong ‘am ha-a'rets ingong “mga lumad.” 
Si Paraon, sa pagpakigsulti kang Moises ug Aaron, 
naghisgot sa mga Israelinhon nga nanimuyo sa 
Gosen ingong “ang katawhan sa yuta.” (Ex 5:5) 
Kini nga ekspresyon gigamit sa singular nga por- 
ma aron sa paglangkob sa tanang katawhan sa Ca- 
naan (Num 14:9), ug uban sa plural nga am (am- 
meh, “mga katawhan”) aron sa paghubit kanila 
ingong napormang bulag nga mga tribo o mga ka- 
tawhan sulod sa maong yuta. (Neh 9:24, 30) Kini 
gigamit sa samang paagi sa pagtumong sa sakop 
nga mga katawhan sulod sa Persianhong Imperyo 

sa panahon ni Rayna Ester. (Est 8:17) Gigamit ni 
Senakerib ang kompletong plural nga porma (@am- 
meh’ ha-aratsohth', “mga katawhan sa kayutaan") 
sa pagtumong sa daghang mga katawhan o kana- 
soran nga nasakop sa Asiryanhong kasundalohan. 
--2Cr 32:13. 

Sulod sa nasod sa Israel, ang prase nga am ha- 
“a'rets sagad nagpalahi sa kasagarang mga lungso- 
ranon gikan sa mga naghupot ug mga katungda- 
nan sa kagamhanan o sa pagkasaserdote. (2Ha 11: 
14, 18-20, Jer 1:18, 34:19, 37:2, 44:21, Eze 7:27, 
Dan 9:6; Zac 7:5) Apan, dayag nga kini naglangkob 
dili lamang sa mga kabos nga mga mamumuo kon- 
dili naglakip usab sa mga tawo nga arangan, sang- 
lit si Ezequiel, human magmulo sa mga inhustisya 
nga gihimo sa hakog nga mga manalagna, mga sa- 
serdote, ug mga prinsipe, nagreklamo batok sa 
“katawhan sa yuta” nga “naghimo sa ilang laraw 
sa pagpanikas ug nanakmit pinaagi sa pagpanulis, 
ug ang sinakit ug ang kabos ilang gidaogdaog, ug 
ang langyaw nga pumoluyo ilang gitikasan sa ka- 
walay-hustisya.” (Eze 22:25-29) Aron makabayad 
sa bug-at nga mga obligasyon nga gipahamtang 
ni Paraon Neko, “gisukot [ni Haring Jehoiakim] 
ang plata ug ang bulawan gikan sa katawhan sa 
yuta” pinaagi sa pagbuhis. Busa ang am ha-arTets 
nga nagpatay sa mga nagkunsabo batok kang Ha- 
ring Amon ug naghimo kang Josias nga hari o sa 
ulahi naghimo kang Jehoahaz nga hari dili kay gi- 
tawag nga musimos nga mga tawo. (2Ha 23:30, 35, 
21:24) Sa dihang gisakop ni Nabucodonosor ang 
Juda, 60 ka lalaki gikan sa “katawhan sa yuta” ang 
gilakip uban sa mga opisyal sa palasyo nga gidala 
ngadto sa Ribla ug gipamatay, kining 60 ka lalaki 
sa walay duhaduha maoy lakip sa mas prominente 
o iladong mga lungsoranon. (2Ha 25:19-21) Siyem- 
pre, ang prase nga am ha-arets naglakip sa mga 
kabos ug maingon man usab sa timawang mga 
lungsoranon, ug ang hari sa Babilonya nagpili ug 
ubay-ubay kanila aron magpabilin sa Juda, sama 
sa iyang gihimo una pa niana didto sa Jerusalem. 
--2Ha 24:14: 25:12; Jer 40:7: 52:15, 16. 

Sa mga panahon human sa pagkadestiyero, si 
Esdras ug Nehemias nagkondenar sa sayop nga bi- 
nuhatan sa namalik nga mga destiyero tungod sa 
ilang pagpakig-uban sa “mga katawhan sa kayuta- 
an,” sa pagpakigminyo sa ilang mga babaye, sa 
pagtugot kanila sa pagnegosyo sulod sa siyudad 
panahon sa Igpapahulay, ug sa pagkat-on sa ilang 
dulumtanang mga buhat. (Esd 9:11, 10:2, 11, Neh 
10:28, 31) Ang ekspresyon dinhi nagtumong sa 
dili-Israelinhong mga katawhan nga anaa sa pali- 
bot nga espesipikong gihisgotan diha sa Esdras 9: 
1, 2, ug ang rason sa pagbulag gikan kanila dili tu- 
ngod kay sila ubos ug kahimtang diha sa katiling- 
ban o sa panginabuhi kondili tungod sa balaod sa 

Diyos nga nagbaod nga magmaputli sa pagsimba. 
- Neh 10:28-30. 

Ingong Usa ka Termino sa Pagtamay. 
Apan, sa paglabay sa panahon, ang relihiyosong 
mga pangulo sa Juda nagsugod sa paggamit sa ter- 
mino sa pagpaila niadtong mga tawo, Hudiyo o dili- 
Hudiyo, kinsa walay hibangkaagan sa Balaod ug 
ilabina niadtong mga ignorante o kinsa wala maka- 
tuman pag-ayo sa dakong hugpong sa rabbinikong 
mga tradisyon nga naugmad nianang panahona. 
(Mat 15:1, 2) Kini nga termino nagpaila sa matina- 
mayong tinamdan nga gipakita diha sa pahayag sa 
mga Pariseo sa Juan 7:49: “Kining panon sa ka- 
tawhan nga wala mahibalo sa Balaod maoy ti- 
nunglong katawhan.” Si Rabbi Josue miingon nga 
ang usa ka am ha-arets maoy: “Si bisan kinsa 
nga wala magsul-ob ug tefillin [mga pilakterya].” 
Ang ubang rabbinikong mga pahayag nga ma- 
padapat sa maong mga tawo nga wala magatu- 
man sa Hudiyohanong mga tradisyon mao: “Bisan 
pag ang usa ka tawo nakakat-on sa Kasulatan ug 
sa Mishnah, kon siya wala mag-alagad ngadto sa 
mga tinun-an sa maalamon, siya maoy usa ka am 
ha-arez.” (Babilonyanhong Talmud, Berakhot 47b, 
gihubad ni M. Simon) “Ang usa ka tawong wa- 
lay hibangkaagan [am ha-a'rets] dili usab diyos- 
non.” (Babilonyanhong Talmud, Avot 2:5, gihubad 
ni J. Israelstam) “Ang iliteret dili pagabanhawon.” 
(Babilonyanhong Talmud, Ketubbot 111b, gihubad 
ni I. Slotki) (Itandi ang Mat 9:11, Luc 15:2, 18:11.) 
Apan, si Jesus miingon nga siya “mianhi aron sa 
pagtawag .. . sa mga makasasala,” ug siya nagpa- 
kitag pagmahal sa katawhan nga “nagkatibuagsa 
sama sa mga karnero nga walay magbalantay.” 
--Mat 9:13, 36. 

Busa ang diwa sa am ha-a'rets nabag-o gikan 
sa katibuk-ang pagkatalahoron ngadto sa relihiyo- 
song pagkatinamay, sama sa Latin nga termino 
nga paganus, nga gigikanan sa pulong nga “paga- 
no.” Ang pagano sa orihinal nagkahulogan lamang 
sa usa ka pumopuyo sa baryo, apan tungod kay 
ang mga tawo sa banika sagad mao ang kataposan 
nga makombertir, sa ngadtongadto kini gigamit sa 
mga pumopuyo sa siyudad sa pagtawag sa tanan 
nga wala modawat sa ilang giangkong Kristoha- 
nong mga tinuohan. 


KATIGOMAN, PANAGKATIGOM. Ingong 
Unibersohanong Soberano, si Jehova nga Diyos 
adunay katungod sa pagsugo nga magtigom ang 
iyang mga alagad ug sa pagtakda sa panahon ug 
dapit sa panagkatigom. Niining mga paagiha siya 
milihok alang sa ilang kaayohan. Lainlain ug katu- 
yoan ang mga panagkatigom sa katawhan sa Diyos 
sa karaang mga panahon. Apan tinong kini nakaa- 
mot gayod sa panaghiusa, tungod kay ang ta- 
nang nanambong dungan nga makapaminaw sa 

samang mga butang. Ang maong mga panagkati- 
gom naghatag ug daghang espirituwal nga mga 
kaayohan ug sagad maoy mga okasyon sa dakong 
kalipay. 

Hebreohanon ug Gregong mga Termino. 
Ubay-ubayng Hebreohanon ug Grego nga mga pu- 
long ang gigamit sa Bibliya sa pagtumong sa usa 
ka panagkatigom. Ang usa nga komon diha sa 
Hebreohanong teksto mao ang @dhah" Kini naggi- 
kan sa lintunganayng pulong nga ya-adh, nga 
nagkahulogang “tagal o takda, tudlo,” ug busa nag- 
pasabot sa usa ka grupo nga nagkatigom sumala sa 
gitakda nga panahon. (Itandi ang 2Sa 20:5, Jer 
47:7.) Ang @dhah' sagad nga gipadapat ngadto sa 
katilingban sa Israel ug gigamit diha sa mga eks- 
presyong “ang katigoman” (Lev 8:4,5: Huk 21:10), 
“katigoman sa Israel” (Ex 12:3, Num 32:4, 1Ha 8:5), 
ug “katigoman ni Jehova” (Num 27:17). 

Ang Hebreohanong pulong nga moh- edh’ pa- 
reho ug lintunganayng pulong sa dhah' ug nag- 
kahulogang “tinudlong panahon” o “gikatudlo nga 
dapit.” (1Sa 13:8, 20:35) Gigamit kini sa 223 ka 
higayon diha sa Hebreohanong Kasulatan, sama 
diha sa ekspresyon nga “tolda nga tagboanan.” (Ex 
27:21) Ang moh-edh' gigamit may kalabotan sa ti- 
nudlong mga pista. (Lev 23:2, 4, 37, 44) Kini maki- 
ta diha sa Isaias 33:20, diin ang Zion gitawag nga 
“ang lungsod sa atong kapistahan.” 

Ang Hebreohanong termino nga migra”, nga 
nagkahulogang “panagkatigom,” naggikan sa lintu- 
nganayng berbo nga qara” (tawag). Kini makita sa 
Isaias 4:5, nga naghisgot sa “tigomanan” sa Bukid 
sa Zion. Subsob ang paggamit niini nga pulong 
diha sa ekspresyong “balaang panagkatigom” (Ex 
12:16, Lev 23:2, 3), nga sa maong balaang panag- 
katigom walay pagahimoong sekular nga buluha- 
ton. 

Ang laing Hebreohanong pulong nga gigamit sa 
pagtumong sa mga panagkatigom mao ang ga-hal, 
nga kaamgid sa usa ka berbo nga nagkahulogang 
“pagtawag sa tingob: pagtigom.” (Ex 35:1: Lev 8:4) 
Kini sagad nga gigamit sa pagtumong sa usa ka 
kongregasyon ingong usa ka organisadong pundok. 
Usahay ang qa-hal' (kongregasyon) gigamit uban 
sa @dhah' (katigoman). (Lev 4:13, Num 20:8, 10) 
Ang mga porma niining duha ka pulong makita sa 
ekspresyong “kongregasyon sa katigoman sa Israel 
[Heb., gehal' @adhath-Yisra-'el|.”--Ex 12:6. 

Ang lain pa mao ang Hebreohanong pulong nga 
@tsa-rah', nga gihubad nga “solemneng panagkati- 
gom.” Kini nga termino gigamit maylabot sa Pista 
sa mga Balongbalong ug sa Paskuwa.--Lev 23:36, 
Deu 16:8. 

Ang nagkalainlaing suod o pribadong mga pa- 
nagkatigom gipaila sa Hebreohanong pulong nga 

sohdh, nga nagkahulogang “kompidensiyal nga pa- 
nagsultihanay, pagkasuod.” (Sal 83:3: Job 29:4) 
Kini gihubad nga “suod nga pundok” sa Salmo 89:7, 
nga nag-ingon: “Ang Diyos takos kalisangan tali- 
wala sa suod nga pundok sa mga balaan, siya dako 
ug makalilisang ibabaw niadtong tanan nga nagli- 
bot kaniya.” 

Ang Gregong pulong nga ekklesi'a (gikan sa ek 
ug kle'sis, nga sa linangkob nagkahulogang “usa ka 
pagtawag”) maoy kasagarang gigamit sa Septua- 
gint sa paghubad sa Hebreohanong pulong nga qa- 
hal” (kongregasyon) ug usahay gigamit alang sa 
dhah’ (katigoman o panagkatigom), bisan tuod 
alang niining naulahi gigamit usab ang Gregong 
pulong nga sy-na-goge” (nagkahulogang “usa ka 
paghugpong sa tingob,” gikan sa syn, “tingob,” ug 
a'go, “paghugpong”"). Sa Kristohanon Gregong Ka- 
sulatan, ang ekklesia kasagarang gihubad ingong 
“kongregasyon.” Sa Buhat 7:38 kini gigamit may- 
labot sa kongregasyon sa Israel. Ang Gregong 
pulong nga sy:inagoge” makita sa Buhat 13:43 
(“panagkatigom sa sinagoga”) ug sa Santiago 2:2 
(“panagkatigom"”). Ang laing Gregong pulong, pa- 
negyris (gikan sa pan, “tanan,” ug agora’, nga 
nagtumong sa bisan unsang matang sa katigoman 
o panagkatigom) gihubad nga “katibuk-ang katigo- 
man” sa Hebreohanon 12:23.--NW, KJ, AS. 

Daghan ang gihisgotan sa Kasulatan bahin sa 
mga panagkatigom nga makapalig-on sa espiritu- 
wal, bisan tuod kini naghisgot usab bahin sa mga 
panagkatigom sa daotan o dili-matarong. Ang mga 
tigpaluyo sa rebelyosong si Kore gitawag nga “tibu- 
ok niyang katigoman.” (Num 16:5) Sa pag-ampo 
kang Jehova, si David miingon, “Ang pundok [o ka- 
tigoman] sa mga malupigon nangita sa akong ka- 
lag.” (Sal 86:14) Dugang pa, sa dihang ang platero 
nga si Demetrio nagsugnib ug pagsupak kang Pab- 
lo didto sa Efeso ug nagkatigom ang usa ka panon 
sa katawhan, “ang pipila nanagsinggit sa usa ka 
butang ug ang uban sa lain, kay ang katigoman 
nagkaguliyang, ug ang kadaghanan kanila wala 
mahibalo sa hinungdan kon nganong sila nagkati- 
gom.”--Buh 19:24-29, 32. 

Makalikag nga mahapsay ang mga panagkati- 
gom sa katawhan ni Jehova, ang maong mga pa- 
nagkatigom gisuportahan pag-ayo, ug kini maoy 
mga okasyon nga makahatag ug espirituwal nga 
kaayohan, nga sagad maoy mga panahon sa da- 
kong pagmaya. 

Nahiuyon sa kabubut-on sa Diyos, gitigom ni 
Moises ug Aaron ang tanang ansiyano sa Israel 
didto sa Ehipto. Ang mga pulong ni Jehova giasoy, 
ang mga ilhanan gipakita, ug ang katawhan mi- 
tuo. (Ex 4:27-31) Human niana, ingon sa gisugo 
sa Diyos, ang mga Israelinhon nagkatigom didto 
sa tiilan sa Bukid sa Sinai (Horeb), nakakita ug 

kulbahinam nga talan-awon, ug nakasaksi sa pag- 
hatag sa Balaod.---Ex 19:10-19, Deu 4:9, 10. 

Samtang ang mga Israelinhon didto sa kaminga- 
wan, si Jehova nagsugo kang Moises sa paghimo 
ug duha ka trompeta nga plata nga kinahang- 
lang huypon aron sa pagtigom sa katigoman ug sa 
pagpagikan sa nagkampong katawhan. Kon kining 
duha patingogon, ang tibuok katigoman magtu- 
man sa ilang kasabotan sa pakigtagbo kang Moises, 
kon usa lang ang huypon, nan ang mga pangu- 
lo lamang ang paatubangon. Didto sa kaminga- 
wan, ang tinudlong dapit nga tigomanan mao “ang 
ganghaan sa tolda nga tagboanan.” (Num 10:1-4, 
Ex 29:42) Sa ulahi, maoy kabubut-on ni Jehova nga 
ang mga Israelinhon magtigom nga makanunayon 
didto sa templo sa Jerusalem, nga magtapok didto 
alang sa tulo ka dagkong tinuig nga mga pista. 
- Ex 34:23, 24; 2Cr 6:4-6. 

Mga Panagkatigom sa mga Hawas. Usa- 
hay, sa mga panagkatigom ang katawhan sa Isra- 
el hawasan sa “mga pangulo sa katigoman” (Ex 
16:22, Num 4:34, 31:13, 32:2: Jos 9:15, 18; 22:30), o 
sa “mga ansiyano.” (Ex 12:21, 17:5, 24:1) Sa dihang 
ang hudisyal nga mga butang gikinahanglang tag- 
don, ubay-ubay nga mga tawo ang mahimong 
magtigom didto sa ganghaan sa siyudad. Apan, 
kon magtigom man didto o kaha sa ubang dapit, si- 
lang tanan dili moboto sa demokratikanhong paagi 
maylabot sa kaso nga gitagad. Hinunoa, sa teokra- 
tikanhong paagi, ang kaso timbangtimbangon sa 
tinahod nga mga ansiyano pinasukad sa balaod sa 
Diyos ug dayon ipahibalo ang ilang desisyon. (Deu 
16:18, 17:8-13) Sa susama, kadtong gihatagan ug 
mga katungdanan pinaagi sa balaang espiritu mi- 
hawas sa unang Kristohanong kongregasyon may- 
labot niining mga butanga. (Buh 20:28) Sa Israel, 
kon ang mamumuhat ug daotan kinahanglang silo- 
tan ug kamatayon, ang tibuok nga katigoman ma- 
himong maoy magpahamtang niini.--Lev 24:14: 
Num 15:32-36, Deu 21:18-21. 

Mga Panagkatigom Alang sa Tanan. Ang 
mga panahon sa panagkatigom alang sa tanan diha 
sa Israel naglakip sa relihiyosong mga pista, solem- 
neng mga panagkatigom (2Cr 34:29, 30, Joe 2:15), 
o sa mga panghitabo nga hinungdanon kaayo sa 
nasod, ang mga magdadagan usahay maoy sugo- 
on sa pagpatawag sa mga katawhan. (1Sa 10:17-19, 
2Cr 30:6, 13) Ang senemanang Igpapahulay, usa 
ka adlaw sa “bug-os nga pagpahulay, usa ka bala- 
ang panagkatigom” (Lev 23:3), maoy usa ka pana- 
hon sa pagtagad sa Pulong sa Diyos, sama didto 
sa ulahing mga sinagoga diin “ang basahon ni 
Moises ginabasa sa makusog sa matag igpapahu- 
lay.” (Buh 15:21) Gisaulog usab ang bag-ong bu- 
lan (Num 28:11-15), ang adlaw sa pagbudyong sa 
trompeta (Num 29:1-6), ang tinuig nga Adlaw sa 

Pagtabon-sa-Sala (Lev 16), ang Paskuwa (nga nag- 
handom sa pagkaluwas sa Israel gikan sa Ehipto; 
Ex 12:14), ug, sa ulahi, ang Pista sa Purim (nga 
naghandom sa pagkaluwas sa mga Hudiyo gikan 
sa hulga sa pagpuo kanila diha sa Persianhong 
Imperyo; Est 9:20-24) ingon man ang Pista sa 
Pagpahinungod (agig paghinumdom sa pagpahi- 
nungod pag-usab sa templo niadtong Kislev 25, 
165 W.K.P.: Ju 10:22, 23). Dugang pa, dihay tulo 
ka tinuig nga “tinudlong mga pista ni Jehova": 
ang Pista sa mga Tinapay nga Walay Igpapatubo, 
ang Pista sa mga Semana, (sa ulahi gitawag nga 
Pentekostes), ug ang Pista sa mga Balongbalong 
(Lev 23), nga maylabot niini nga mga pista ang Di- 
yos nagsugo: “Sa tulo ka higayon sa tuig ang tanan 
nimong lalaki moatubang sa nawong sa matuod 
nga Ginoo, si Jehova.” (Ex 23:14-17) Kay miila sa 
dako kaayong espirituwal nga kaayohan niini nga 
mga kapistahan, gitino sa daghang mga lalaki nga 
ang ilang tibuok pamilya makatambong. (Luc 2:41- 
45) Labot pa, si Moises dayag nga nag-ingon nga 
sa matag pito ka tuig, panahon sa Pista sa mga 
Balongbalong, ang mga lalaki, mga babaye, mga 
bata, ug langyaw nga mga pumoluyo sa Israel 
pagatigomon sa dapit nga gipili ni Jehova “aron sila 
mamati ug aron sila makakat-on, sanglit angay si- 
lang mahadlok kang Jehova nga inyong Diyos ug 
magmatngon sa pagtuman sa tanang pulong niini 
nga balaod.” (Deu 31:10-12) Busa, ang probisyon 
gihimo alang sa mga Israelinhon sa pagtigom nga 
subsob kaayo aron sa pagtagad sa Pulong ug mga 
katuyoan ni Jehova.---Tan-awa ang PISTA. 

Human nga natapos ang templo, si Solomon 
nagpatawag ug usa ka dakong panagkatigom didto 
sa Jerusalem maylabot sa pagpahinungod sa ma- 
ong halangdon nga tinukod alang sa pagsimba. 
Ang maong panagkatigom milungtad sa daghang 
adlaw, ug sa dihang ang katawhan gipapauli, sila 
“malipayon ug nagmaya sa kasingkasing tungod sa 
pagkamaayo nga gihimo ni Jehova kang David ug 
kang Solomon ug ngadto sa Israel nga iyang ka- 
tawhan.”---2Cr 5:1-7:10. 

Ang mga panon sa katawhan nga nagkatigom 
didto sa templo panahon sa tinuig nga mga pista 
nakasinati ug dakong kalipay ug espirituwal nga 
kaayohan, sama niadtong sa pagsaulog sa Paskuwa 
panahon ni Haring Ezequias, nga “dihay dakong 
pagmaya sa Jerusalem.” (2Cr 30:26) Sa adlaw ni 
Nehemias gihimo ang usa ka panagkatigom nga 
nahimong usa ka okasyon sa “dako kaayong pag- 
maya.” (Neh 8:17) Ang katawhan nga nagkatigom 
didto sa Jerusalem gibasahan ni Esdras sa basahon 
sa Balaod ni Moises, nga nagbuhat niini sa atuba- 
ngan sa “tanan nga may igong panabot sa pagpa- 
mati,” ug sila nagpatalinghog. (Neh 8:2, 3) Ingong 
resulta sa instruksiyon nga gihatag ni Esdras ug sa 

ubang mga Levihanon, ang tanang katawhan nag- 
maya, “kay ilang nasabtan ang mga pulong nga gi- 
pahibalo kanila.” (Neh 8:12) Human niadto sila 
nagsaulog sa Pista sa mga Balongbalong, ug sa ika- 
walo ka adlaw “dihay solemneng panagkatigom, 
sumala sa lagda.”---Neh 8:18, Lev 23:33-36. 

Mga Sinagoga Ingong mga Tigomanan. 
Samtang ang mga Hudiyo nadestiyero didto sa 
Babilonya, o wala madugay human niadto, ang 
mga sinagoga, o mga tinukod nga mga tigomanan 
sa mga Hudiyo gigamit na. Sa ulahi kini gitukod sa 
nagkalainlaing mga dapit, nga sa dagkong mga 
siyudad dili lang kay usa ra ang gitukod. Sa pangu- 
na, ang mga sinagoga maoy mga tunghaan diin 
ang Kasulatan gibasa ug gitudlo. Kini usab maoy 
mga dapit sa pag-ampo ug sa paghatag ug pagda- 
yeg sa Diyos. Nabatasan ni Jesu-Kristo ug sa iyang 
mga tinun-an nga moadto didto aron sa pagtudlo 
ug sa pagdasig sa mga tawo nga atua didto. (Mat 
4:23: Luc 4:16; Buh 13:14, 15; 17:1, 2: 18:4) Tungod 
kay ang Kasulatan regular nga gibasa diha sa mga 
sinagoga, si Santiago nakaingon ngadto sa Kristo- 
hanong nagamandong lawas sa Jerusalem: “Sukad 
sa karaang kapanahonan aduna nay nagmantala 
kang Moises sa siyudad ug siyudad, tungod kay 
ang iyang basahon ginabasa sa makusog diha sa 
mga sinagoga sa matag igpapahulay.” (Buh 15:21) 
Ang pangunang mga bahin sa pagsimba diha sa 
sinagoga gisunod diha sa Kristohanong mga tigo- 
manan, diin gihimo ang pagbasa ug pagpatin-aw 
sa Kasulatan, pagdasig, pag-ampo, ug ang pagha- 
tag ug pagdayeg.-- 1Co 14:26-33, 40, Col 4:16, tan- 
awa ang SINAGOGA. 

Kristohanong mga Panagkatigom. Sa lain- 
laing mga okasyon, ang dagkong mga panon sa ka- 
tawhan nagkatigom atubangan kang Jesu-Kristo, 
nga nakabaton ug daghang kaayohan, sama niad- 
tong sa Wali sa Bukid. (Mat 5:1--7:29) Bisan tuod 
kini nga mga panagkatigom wala planoha daan, 
usahay kini molungtad ug dugaydugayng panahon 
nga gikinahanglan ang pagpakaon sa nagkatigom 
nga mga panon, usa ka panginahanglan nga nata- 
gan-an ni Jesus pinaagi sa milagrosong pagpadag- 
han sa pagkaon. (Mat 14:14-21: 15:29-38) Sagad 
tigomon ni Kristo ang iyang mga tinun-an ug hata- 
gan sila ug espirituwal nga instruksiyon, ug human 
sa iyang kamatayon ang iyang mga sumusunod 
nagtigom, sama niadtong sa adlaw sa Pentekos- 
tes 33 K.P., sa dihang ang balaang espiritu gibubo 
ngadto sa mga nagkatigom.---Buh 2:1-4. 

Nabatasan sa unang mga Kristohanon ang pag- 
tigom, nga kasagaran sa ginagmayng mga grupo. 
Apan, usahay “dakodakong panon sa katawhan” 
ang motambong sa ilang mga panagkatigom. (Buh 
11:26) Nakita ni Santiago nga igsoon ni Jesus sa 
inahan nga angayng hatagan ug tambag ang espi- 

rituwal nga mga Israelinhon nga dili magpakitag 
paboritismo sa mga dato diha sa publikong panag- 
katigom (Gr., sy:'nagoge) sa kongregasyon.---San 
2:1-9. 

Ang Kahinungdanon sa Pagpakigtigom. 
Ang kahinungdanon sa bug-os nga pagpahimulos 
sa mga tagana ni Jehova sa pagtambong sa panag- 
katigom aron sa pagbaton ug espirituwal nga mga 
kaayohan gipasiugda maylabot sa tinuig nga pag- 
saulog sa Paskuwa. Si bisan kinsa nga lalaki nga 
hinlo ug wala sa panaw apan wala magpakabana sa 
pagsaulog sa Paskuwa pagapatyon. (Num 9:9-14) 
Sa dihang gipatawag ni Haring Ezequias ang mga 
molupyo sa Juda ug Israel sa pag-adto sa Jerusa- 
lem alang sa usa ka pagsaulog sa Paskuwa, sa ba- 
hin, ang iyang mensahe mao: “Kamong mga anak 
sa Israel, balik kang Jehova . . . ayaw patikiga ang 
inyong liog ingon sa gibuhat sa inyong mga kati- 
gulangan. Hatagig dapit si Jehova ug pangadto sa 
iyang sangtuwaryo nga iyang gibalaan hangtod sa 
panahong walay tino ug alagara si Jehova nga in- 
yong Diyos, aron ang iyang nagasilaob nga kasuko 
motalikod gikan kaninyo. . . . Si Jehova nga inyong 
Diyos mapuangoron ug maluluy-on, ug dili niya ili- 
ngiw ang iyang nawong gikan kaninyo kon kamo 
mobalik kaniya.” (2Cr 30:6-9) Ang tinuyong dili 
pagtambong dayag nga nagpaila sa pagtalikod gi- 
kan sa Diyos. Ug, bisan tuod ang maong mga pista 
sama sa Paskuwa wala sauloga sa mga Kristoha- 
non, si Pablo haom nga nag-awhag kanila nga dili 
biyaan ang regular nga mga panagkatigom sa ka- 
tawhan sa Diyos, nga nag-ingon: “Magmahunahu- 
naon kita sa usag usa aron sa pagdasig ngadto sa 
paghigugma ug sa maayong mga buhat, nga dili 
talikdan ang atong mga panagkatigom, sama sa 
nabatasan sa pipila, apan magdinasigay sa usag 
usa, ug ilabina gayod samtang makita ninyo nga 
ang adlaw nagkaduol na.”---Heb 10:24, 25: tan-awa 
ang KONGREGASYON. 


KATUNGOD SA PAGKAPANGANAY. Ang 
katungod nga sa kinaiyanhon iya sa panganayng 
anak nga lalaki sa amahan. Ang Hebreohanon ug 
Gregong mga termino alang sa “katungod sa pag- 
kapanganay” (bekhorah  proto-to'ki-a) naggikan sa 
lintunganayng mga pulong nga may pangunang 
ideya nga “panganay.” 

Ubos sa patriarkanhong kahikayan, sa dihang 
mamatay ang amahan, ang kamagulangang anak 
nga lalaki ang mahimong ulo sa banay, ug siya 
may awtoridad sa ubang mga anak nga anaa pa sa 
panimalay. Kaakohan niya nga atimanon ang mga 
membro sa panimalay sa iyang amahan. Siya usab 
ang mosunod sa katungdanan sa amahan sa pag- 
hawas sa banay atubangan kang Jehova. Kasaga- 
rang ang panganay ang makadawat sa linaing pa- 
nalangin sa amahan. (Gen 27:4, 36; 48:9, 17, 18) 


KAULAWAN, PAKAULAW 


Dugang pa, siya adunay katungod sa duha ka ba- 
hin sa kabtangan sa amahan, buot ingnon, siya 
makadawat ug doble kay sa madawat sa matag usa 
sa iyang mga igsoon. Ubos sa Moisesnong Balaod 
ang usa ka tawo nga adunay kapin sa usa ka asa- 
wa dili makakuha sa katungod sa pagkapanganay 
gikan sa kamagulangang anak nga lalaki ug ihatag 
kini sa anak sa mas gihigugmang asawa.---Deu 
21:15-17. 

Sa mga panahon sa patriarka ang katungod 
sa pagkapanganay mahimong ibalhin sa amahan 
ngadto sa laing anak nga lalaki kon may maayong 
hinungdan, sama sa nahitabo kang Ruben, kinsa 
nawad-an sa iyang katungod ingong panganay tu- 
ngod sa iyang pagpakighilawas sa puyopuyo sa 
iyang amahan. (1Cr 5:1, 2) Ang panganay ma- 
kabaligya sa iyang katungod sa pagkapanganay 
ngadto sa usa sa iyang mga igsoon, sama sa gihi- 
mo ni Esau, kinsa nagtamay sa iyang katungod 
sa pagkapanganay ug nagbaligya niini ngadto sa 
iyang igsoon nga si Jacob baylo sa usa ka pagkaon. 
(Gen 25:30-34, 27:36, Heb 12:16) Walay rekord nga 
si Jacob nakigbisog maylabot sa iyang napalit nga 
katungod sa pagkapanganay aron makakuhag dob- 
leng pahat sa kabtangan ni Isaac (nga maoy mada- 
ladala o personal nga kabtangan, kay si Isaac wala 
manag-iyag yuta, gawas sa yuta sa Makpela, diin 
may langob nga kalubngan). Si Jacob interesado sa 
paghatag ug espirituwal nga mga butang ngadto 
sa iyang pamilya, nga mao, ang saad nga gihatag 
ngadto kang Abraham mahitungod sa binhi.---Gen 
28:3, 4, 12-15. 

Labot sa mga hari sa Israel, ang katungod sa 
pagkapanganay mopatim-awng nalangkit sa katu- 
ngod sa pagpanunod sa trono. (2Cr 21:1-3) Apan, 
si Jehova, ingong tinuod nga Hari sa Israel ug ilang 
Diyos, naghiklin sa maong katungod aron mohaom 
kini sa iyang katuyoan, sama sa kahimtang ni So- 
lomon.---1Cr 28:5. 

Si Jesu-Kristo, ingong “ang panganay sa ta- 
nang kalalangan,” nga kanunayng matinumanon 
sa iyang Amahan nga si Jehova nga Diyos, nagba- 
ton sa katungod sa pagkapanganay nga tungod nii- 
ni siya gitudlo nga “manununod sa tanang butang.” 
--Col 1:15: Heb 1:2, tan-awa ang PANULONDON. 


KAULAWAN, PAKAULAW. Pagkadaot sa 
reputasyon, pagkamansa sa kadungganan, o pag- 
yubit, makataronganon man o dili. Kini sagad nga 
gihubad gikan sa Gregong nombre nga oneidi- 
smos' (ug o'nei-dos) ug sa Hebreohanong nombre 
nga cherpah'.--Itandi ang Gen 30:23, Sal 69:9: Luc 
1:25; Rom 15:3. 

Siyempre, ang mga hinungdan sa kaulawan ma- 
himong magkalahi sumala sa mga sirkumstansiya. 
Ang pagkadili-tinuli sa usa ka Israelinhong lalaki 

sulod sa yugto sa pakigsaad sa Balaod maoy usa ka 
hinungdan sa kaulawan. (Itandi ang Huk 14:3.) 
Busa sa dihang ang tanang lalaki nga natawo sa 
panahon sa pagpanaw sa kamingawan natuli na 
human sa pagtabok sa Jordan, si Jehova miingon: 
“Karong adlawa akong gipahilayo kaninyo ang ka- 
ulawan sa Ehipto.” (Jos 5:2-9) Sanglit gipakita sa 
ebidensiya nga ang mga Ehiptohanon nagbatasan 
sa pagtuli, kini lagmit nagkahulogan nga niadtong 
tungora ang mga Ehiptohanon wala nay pasukara- 
nan nga pakaulawan ang Israel tungod kay daghan 
sa mga lalaki niini ang dili-tinuli. (Jer 9:25, 26, tan- 
awa ang PAGTULI.) Sa laing bahin, ang pagtuli maoy 
“ilhanan sa pakigsaad” tali kang Jehova ug sa binhi 
ni Abraham. (Gen 17:9-11) Karon, pinaagi niini 
nga pagtuli sa bag-ong kaliwatan nga nagdako did- 
to sa kamingawan (sanglit nangamatay na didto 
ang tigulang nga kaliwatan), ang pagtuli nagpaki- 
ta sa pagpalig-on pag-usab sa ilang may pakigsa- 
ad nga relasyon sa Diyos. Kay ang 40 ka tuig nga 
paglatagaw natapos na, gipakita usab sa Diyos ka- 
nila ang iyang pabor; iyang gipakita kanila ang Yu- 
tang Saad ug gitugotan sila nga sakopon kini. Busa 
ang bisan unsang kanhing mga pagbiaybiay o pa- 
kaulaw nga gihimo sa mga Ehiptohanon, tungod 
kay ilang giisip nga daw dili makahimo si Jehova 
sa pagdala sa Israel ngadto sa usa ka yuta nga ilang 
kaugalingon, napamatud-an nga sayop. Ang mga 
Kristohanon nga ilalom sa bag-ong pakigsaad, Hu- 
diyo man o Hentil, wala mailalom sa kaulawan tu- 
ngod sa pagkadili-tinuli.---Rom 2:25-29, 3:28-30, 
4:9-12, 1Co 7:18, 19. 

Kon bahin sa Hebreohanong mga babaye, ang 
padayong pagkatagsaanon o pagkabalo (Isa 4:1, 
54:4), ang pagkaapuli usab (Gen 30:23: Luc 1:25), 
gilantaw nga usa ka kaulawan. Ang saad sa Diyos 
bahin sa binhi ni Abraham ug sa pagkahimo niini 
nga sama “sa mga lugas sa balas nga anaa sa bay- 
bayon” sa walay duhaduha nakaamot niini nga 
pagbati. (Gen 22:15-18: itandi ang 24:59, 60.) Sa 
kasukwahi, si apostol Pablo naghatag ug komen- 
dasyon sa pagkatagsaanon o pagkadili-minyo sa 
mga lalaki ug mga babaye nga ang tumong mao 
ang pag-alagad sa Diyos nga walay pagkalinga, ug 
siya miingon bahin sa balo nga babaye nga “siya 
mas malipayon kon siya magpabiling ingon sa kon 
unsa siya, sumala sa akong hunahuna. ”--- 1Co 7:25- 
28, 32-40, itandi ang Mat 19:10-12. 

Apan, ang mga kalapasan sama sa idolatriya, pa- 
napaw, pangawat, ug uban pang matang sa imora- 
lidad, kanunay nga magdulot ug kaulawan, sama 
sa tanang pagkadili-maunongon ngadto sa Diyos. 
- 2Sa 13:13: Pr 6:32, 33; Rom 1:18-32, 2:17-24. 

Kadtong nagtinguha sa pag-uyon sa Diyos dili 
magdaot sa reputasyon sa uban. Mahitungod sa 
usa nga mahimong dinapit sa tolda sa Diyos, ang 

salmista mipahayag: “Wala siyay gihimong daotan 
sa iyang kauban, ug wala siyay gihimong pakaulaw 
batok sa iyang suod nga kaila,” sa ato pa, wala siya 
magsabwag ug daotang impormasyon bahin sa 
iyang suod nga kaila. (Sal 15:1, 3) Ang usa nga na- 
nikas sa timawa o nagyubit kaniya sa pagkatinuod 
nagpakaulaw sa Diyos (Pr 14:31; 17:5), maingon 
man kadtong nagpakaulaw sa mga alagad sa Di- 
yos. (Sal 74:18-23) Sa kataposan ang maong pag- 
pakaulaw mosangpot sa kalamidad ngadto niad- 
tong naghimo niini.---Sof 2:8-10. 

Si Jehova Nagpahilom sa Pakaulaw sa Iyang 
Katawhan. Sa dihang ang mga Israelinhon na- 
kig-ambit sa bakak nga pagsimba o sa dili-ma- 
tarong nga mga buhat, sila nagpakaulaw kang 
Jehova nga Diyos, tungod kay ilang gihimo ang 
pagsimba kang Jehova nga daw sama nianang sa 
mga nasod nga naglibot kanila. (Isa 65:7) Tungod 
sa ilang pagkadili-matinumanon, ang Diyos nagtu- 
got sa kalamidad nga modangat kanila, nga naghi- 
mo kanilang tumong sa pakaulaw taliwala sa mga 
nasod. (Eze 5:14, 15) Kay wala moila nga ang pag- 
hukom maoy gikan sa Diyos, ang ubang mga na- 
sod nag-ingon nga kini tungod kay siya dili ma- 
kahimo sa pagluwas sa Israel, sa ingon dugang 
napakaulawan si Jehova. Busa, pinaagi sa pagpa- 
sig-uli sa mga Israelinhon gumikan sa ilang paghi- 
nulsol, gihinloan ni Jehova ang iyang ngalan sa 
maong kaulawan.---Eze 36:15, 20, 21, 30-36. 

Sa dihang may mga kahimtang nga daw ang Di- 
yos mitalikod sa iyang katawhan, ang uban naghu- 
nahuna nga siya wala magpanalipod o magpanala- 
ngin kanila ug busa sila nagpakaulaw kanila. (Sal 
31:9-11: 42:10, 74:10, 11: 79:4, 5; 102:8, 9: Joe 2:17- 
19) Apan sa kataposan si Jehova nagpasundayag 
sa iyang mga buhat sa pagluwas ug tungod nia- 
na nagpahilom niadtong nagpakaulaw.--Neh 1:3, 
2:17: 4:4: 6:16. 

Pag-antos sa Kaulawan Tungod Kang Kristo. 
Dugang pa, sa pagtuman sa ilang buluhaton, ang 
mga alagad ni Jehova gipakaulawan niadtong mga 
tawo nga gipadad-an kanila. Nakasinati niini si Je- 
remias (Jer 6:10: 15:15-18, 20:8), si Kristo Jesus 
(Mat 27:44, Mar 15:32, Rom 15:3), ug ang iyang 
mga sumusunod (Heb 10:33). Ang usa ka indibidu- 
wal nga gipakaulawan tungod kang Kristo adu- 
nay katarongan nga magmaya, tungod kay ang 
iyang padayong pagkamatinumanon ilalom sa ma- 
ong pakaulaw mosangpot sa pagkabaton ug dakong 
ganti didto sa mga langit (Mat 5:11: Luc 6:22, 23) 
ug maoy pamatuod nga siya nakabaton sa espiritu 
sa Diyos. (1Pe 4:14) Busa, dili angay kahadlokan 
ang pakaulaw. Ngadto niadtong nakaila sa pagka- 
matarong, si Jehova miingon: “Ayaw kahadlok sa 
pakaulaw sa mga may-kamatayong tawo, ug ayaw 

kalisang tungod lamang sa ilang mapasipalahong 
mga pulong. ”---Isa 51:7. 

Bisan tuod nasayod sa dakong kaulawan nga mo- 
dangat kaniya, si Jesus kinabubut-ong misunod sa 
kabubut-on sa iyang Amahan hangtod pa gani nga 
siya namatay sa usa ka makauulawng kamatayon 
diha sa estaka sa pagsakit. (Isa 53:3-7: Ju 10:17, 18, 
Heb 12:2: 13:12, 13) Sa pagbuhat ug maayo ngadto 
sa uban, siya wala magtinguha sa pagpahimuot sa 
iyang kaugalingon apan andam sa pagdawat sa ka- 
ulawan gikan sa mga tawo nga pinaagi sa pulong 
ug buhat nagpakaulaw kang Jehova nga Diyos. Gi- 
punting kini ni apostol Pablo sa dihang iyang gipa- 
siugda ang hustong tinamdan ngadto sa mga ma- 
huyang sa espirituwal: “Hinunoa, kita nga mga 
lig-on angayng mopas-an sa mga kaluyahon niad- 
tong mga dili lig-on, ug dili kay magpahimuot sa 
atong kaugalingon. Magpahimuot ang matag usa 
kanato sa iyang silingan sa kon unsay maayo aron 
sa paglig-on kaniya. Kay bisan gani si Kristo wala 
magpahimuot sa iyang kaugalingon, kondili ingon 
sa nahisulat: “Nahiagoman ko ang mga pakaulaw 
niadtong mga nagapakaulaw kanimo.”” (Rom 15:1- 
3) Sa miaging kapitulo (Rom 14), gihisgotan ni Pab- 
lo ang mga kahuyangan sa pipila ka Kristohanon 
nga tungod sa ilang tanlag nagduhaduha bahin sa 
pipila ka pagkaon o sa pagsaulog sa usa ka espesi- 
pikong adlaw, iyang gipakita nga kinahanglang li- 
kayan nga mahimong hinungdan sa pagkapandol 
niini nila ug kinahanglang palig-onon sila. Kini lag- 
mit nagkahulogan nga kadtong malig-on sa pagsa- 
bot, pagtuo, ug sa tanlag magpugong sa ilang kau- 
galingon sa paggamit sa ilang mga katungod, ug 
kini mahimong daw dili makapahimuot kanila. Bi- 
san pa niana, kinahanglan nilang 'pas-anon” (dinhi 
ang berbo motugot sa diwa nga “pagdala” ug “pag- 
antos o paglahutay” [itandi ang Gal 6:2; Pin 2:2]) 
ang bisan unsang mga kabug-at nga idulot sa ma- 
ong mga kahuyangan ngadto kanila, nga maga- 
sundog kang Kristo. (Itandi ang Mat 17:17-20, usab 
ang ekspresyon ni Moises sa Num 11:10-15.) Du- 
gang pa, dili kay unahon nila pagpangagpas sa 
ilang kaugalingon ang pagbaton ug pabor, mga pa- 
nalangin, ug mga ganti gikan sa Diyos, samtang 
nagahiklin niining mga mahuyang sa espirituwal 
ingong sagabal o pasagdan sila nga makuha sa Ka- 
away tungod kay wala hatagig konsiderasyon ug 
tabang sa mga malig-on.---Itandi ang 1Co 9:19-23, 
10:23-33. 

Likayan ang Pagdalag Kaulawan Pinaagi sa 
Daotang Buhat. Bisan tuod nga dahomon ang 
pagpakaulaw tungod sa pagkamatarong, ang usa 
ka Kristohanon dili angayng “mag-antos ingong 
usa ka mamumuno o usa ka kawatan o usa ka ma- 
mumuhat ug daotan o usa ka hilabtanon sa mga 
butang sa uban.” (1Pe 4:15, 16) Ang usa sa mga 

kuwalipikasyon sa usa ka magtatan-aw sa Kristo- 
hanong kongregasyon mao nga siya “adunay maa- 
yong pamatuod gikan sa mga tawo sa gawas, aron 
siya dili mahulog sa pakaulaw.” Kini magpugong 
nga mapakaulawan ang katungdanan ug malika- 
yan ang pagkaylap sa dili-maayong mga komento 
bahin sa tinuod nga mga Kristohanon tungod sa 
panggawi sa usa sa mga iladong membro sa kong- 
regasyon.--1Ti 3:7. 


KAWANANGAN. Tan-awa ang Hawan, KA 
WANANGAN. 


KAWATAN. Usa ka tawo nga tinuyong nagku- 
ha sa gipanag-iya sa lain nga walay permiso, ilabi- 
na ang nagbatasan sa pagpanikas ug pagpanglim- 
bong o nangawat sa tago. Ang mga pamaagi sa 
mga kawatan kaniadto susama ra karong adlawa. 
Sila sagad mangawat sa gabii (Job 24:14: Jer 49:9, 
Mat 24:43; Luc 12:39: Ju 10:10, 1Te 5:2-5, 2Pe 3:10, 
Pin 3:3, 16:15), ug ang usa sa kasagaran nilang agi- 
anan mao ang bentana. (Joe 2:9) Sa laing bahin, 
ang mga tulisan ug mga bandido mag-atang ug 
mohasmag sa ilang mga biktima sa hilit nga mga 
dapit, diin imposible gayod ang pagpangayog ta- 
bang. Sagad nga sila dili magpanuko sa pagbuhat 
ug kapintasan o sa paghulga ug sa pagpameligro sa 
kinabuhi sa tag-iya sa mga kabtangan nga ilang 
gikuha.---Huk 9:25; Luc 10:30, 36, 2Co 11:26. 

Ang mga termino sa orihinal nga pinulongan 
nga gihubad nga “tulis” ug “tulisan” mahimong 
magtumong usab sa paghikaw sa laing tawo sa kon 
unsay iyaha, o sa pagkuha sa mga butang gikan sa 
uban pinaagig pagpanikas o pinaagi sa paggamit sa 
mga butang nga angay unta niyang ihatag ngadto 
sa uban. Pinaagi sa dili pagbayad ug mga ikapulo 
alang sa pagsuportar sa matuod nga pagsimba did- 
to sa templo, ang mga Hudiyo sa panahon ni Mala- 
quias “nangawat sa Diyos.’ (Mal 3:8, 9) Ang Prover- 
bio 28:24 naghisgot sa usa ka tawo nga nangawat 
sa iyang amahan o sa iyang inahan, dayag nga 
nagkahulogang nagsakmit sa iyang ginikanan sa 
kon unsay tinuod nga ilaha. Gihukman ni Jesu- 
Kristo ang mga tig-ilis ug salapi tungod kay gihimo 
nila ang templo nga “usa ka langob sa mga tuli- 
san.” Kini nagpaila nga ang mga tig-ilis ug salapi 
naningil ug taas nga mga balayronon alang sa 
ilang mga serbisyo.--Mat 21:12, 13. 

Sa iyang ikaduhang sulat ngadto sa mga taga- 
Corinto, si apostol Pablo misulat: “Ang ubang mga 
kongregasyon giagawan [o gikawatan] ko pinaagi 
sa pagdawat ug mga tagana aron maalagaran ko 
kamo.” (2Co 11:8) Walay nalangkit nga pagpanikas 
labot sa pagdawat ni Pablo ug mga tagana gikan sa 
uban. Apan dayag nga siya naghisgot nga daw 
iyang giagawan kadtong mga kongregasyona sa 
diwa nga iyang gigamit ang iyang nadawat gikan 

kanila alang sa iyang mga panginahanglan sam- 
tang siya naghago, dili alang kanila, apan alang sa 
mga taga-Corinto. 

Sa pipila ka kahimtang, ang pagpangawat mahi- 
mong magtumong sa makataronganong buhat sa 
pagkuha sa butang nga siya adunay katungod, ang 
gipasiugda mao ang hinok nga paagi sa pagkuha 
niini. Pananglitan, ang mga Israelinhon “nagkawat” 
sa lawas ni Saul gikan sa plasa sa Bet-san. (2Sa 
21:12) Ang iyaan sa batang si Jehoas nagluwas sa 
iyang kinabuhi pinaagi sa “pagkawat kaniya gikan 
sa taliwala sa iyang mga igsoon,' nga gipamatay sa 
daotang si Atalia.---2Ha 11:1, 2; 2Cr 22:11. 

Gihukman sa Diyos. Apan, ang kadagha- 
nang paghisgot sa Bibliya labot sa pagpangawat 
nagtumong sa supak sa balaod nga pagkuha sa gi- 
panag-iya sa laing tawo. Ang balaod ni Jehova 
ngadto sa Israel tin-awng nag-ingon: “Dili ka ma- 
ngawat.” (Ex 20:15, Lev 19:11, 13, Deu 5:19, Mat 
19:18) Ang usa ka kawatan kinahanglang mobayad 
ug duha ka pilo, upat ka pilo, o hangtod sa lima 
ka pilo, depende sa kon unsay gilatid sa Balaod. 
Kon siya dili makabayad, siya ibaligya ngadto sa 
pagkaulipon, ug dayag nga makabaton pag-usab 
sa iyang kagawasan sa dihang makabayad na sa 
bug-os. (Ex 22:1-12) Dugang pa sa pagbayad, ang 
naulawan nga kawatan (Jer 2:26) kinahanglang 
magdalag halad-sa-pagkasad-an ug ang saserdo- 
te mohimog pagtabon-sa-sala alang kaniya.---Lev 
6:2-7. 

Sa ngadtongadto gibalewala sa nasod sa Israel 
kini nga mga balaod, ug ingong sangpotanan, gitu- 
gotan ni Jehova nga ang mga tulisan ug mga ka- 
watan gikan sa sulod ug sa gawas modagsang sa 
nasod. (Deu 28:29, 31: Eze 7:22) Nahimong komon 
ang mga buhat sa pagpanikas, ilabina ang pagda- 
ogdaog sa kabos ug timawa nga mga tawo.--Isa 
1:23, 3:14: Jer 7:9-11, 21:12, 22:3, Eze 22:29, Miq 
2:2. 

Bisan tuod nga ang kawatan nga nangawat tu- 
ngod sa kagutom mahimong dili ingon ka salawa- 
yon kay sa usa kinsa, sama kang Acan ug Judas Is- 
kariote, nangawat tungod sa kahakog ug tungod sa 
daotang kasingkasing (Jos 7:11, 20, 21; Pr 6:30, Mat 
15:19, Ju 12:4-6), kadtong nagtinguha sa pagbaton 
sa pag-uyon sa Diyos kinahanglang dili sad-an sa 
pagpangawat. (Isa 61:8; Rom 2:21) Bisan tuod ang 
mga Kristohanon dili ilalom sa Moisesnong Balaod, 
sila nailalom sa sugo nga higugmaon ang ilang 
isigkatawo. “Ang gugma dili magabuhat ug daotan 
ngadto sa silingan”: busa, ang pagpangawat walay 
dapit taliwala sa mga Kristohanon. (Rom 13:9, 10, 
Mat 22:39, San 2:8) Ang bisan kinsang kawatan 
nga buot mabuhi ubos sa pagmando sa Ginghari- 
an sa Diyos kinahanglang maghinulsol sa iyang 
kanhing paagi sa panggawi ug mokat-on sa pagku- 


33 


gi aron mabuhi. (1Co 6:10; Efe 4:28; 1Pe 4:15) 
Ug ang tinuod nga mahinulsolon nga kanhing ka- 
watan makasalig sa pagpasaylo ni Jehova.---Eze 
33:14-16. 

Ang usa ka Hebreohanong idiom nga sa literal 
nagkahulogang “kawata ang kasingkasing” nagpa- 
sabot sa “paglansis.”--Gen 31:20, 26, ftn sa Rbi8; 
itandi ang 2Sa 15:6. 


KAW-IT, TAGA. Usa ka kurbado o bawog ka- 
ayo nga metal o ubang materyales, nga usahay si- 
nimaan. 

Ang bulawang mga kaw-it gigamit diha sa ta- 
bernakulo aron tapoton ang duha ka dagkong mga 
seksiyon sa binordahang tabon nga lino, ug ang 
tumbagang mga kaw-it alang sa duha ka seksiyon 
sa tabon nga gama sa balhibo sa kanding. (Ex 26: 
1,5,6, 7, 10, 11; 36:13, 18, 39:33) Ang kortina tali 
sa Balaan ug sa Labing Balaan gibitay pinaagig 
mga kaw-it, nga lagmit bulawan (Ex 26:31-33), 
sama usab sa tabil sa ganghaan sa tabernakulo. 
- Ex 26:36, 37. 

Ang mga taga gigamit sa karaang mga mangi- 
ngisda. (Hab 1:14, 15, Isa 19:1, 6-8; Mat 17:24-27) 
Ang mga kaw-it sa mangingihaw gihisgotan sa 
Bibliya. (Am 4:2) Ang mga kaw-it, nga lagmit mga 
tunok, gigamit usab sa pagdala sa mga hayop, ila- 
bina sa mapintas nga mga mananap.---Eze 19:3, 4, 
6, 9, ftn sa Rbi8. 

Ang binihag nga mga tawo usahay guyoron pi- 
naagig mga kaw-it diha sa mga ngabil, ilong, o 
dila. Ang usa ka Asiryanhong hulagway nagpakita 
sa hari nga nagkupot ug tulo ka binihag pinaagig 
pisi nga gihikot sa mga kaw-it diha sa ilang mga 
ngabil samtang iyang gibutaan ang usa kanila pi- 
naagig bangkaw. Busa, nasabtan ni Haring Senake- 
rib sa Asirya sa dihang si Jehova mahulagwayong 
misulti ngadto kaniya pinaagi sa manalagnang si 
Isaias: “Ibutang ko gayod ang akong kaw-it sa 
imong ilong ug ang akong busal taliwala sa imong 
mga ngabil, ug dad-on ko gayod ikaw pagbalik did- 
to sa dalan nga imong giagian.”--2Ha 19:20, 21, 
28; Isa 37:29. 

Si Jehova mahulagwayong nagsulti kang Paraon 
sa Ehipto, kinsa binuang nga gisaligan sa Israel 
alang sa suporta batok sa Babilonya: “Kaw-itan ko 
ang imong apapangig .. . Ug haw-ason ko ikaw gi- 
kan sa taliwala sa imong kasapaan sa Nilo... Ug 
biyaan ko ikaw sa kamingawan .. . Ug ang tanang 
molupyo sa Ehipto makaila gayod nga ako mao si 
Jehova, tungod kay sila maoy usa ka tukod nga 
tangbo alang sa balay sa Israel.” (Eze 29:1-7) Kini 
nga mga pulong maoy haom, ang historyador nga 
si Herodotus (II, 70) nag-ingon nga ang mga Ehip- 
tohanon migamit ug kaw-it sa pagdakop sa buaya 
ug naghaw-as niini gikan sa tubig. Si Jehova usab 


KEDAR 


nagtagna nga iyang kaw-itan ang mga apapangig 
ni “Gog sa yuta sa Magog” ug dad-on kini ngadto 
sa pangataposang pag-atake batok sa katawhan sa 
Diyos ug ngadto sa iyang kaugalingong kalaglagan. 
--Fze 38:1-4, 39:1-4. 


KEBAR [gikan sa Babilonyanhon, nga nagka- 
hulogang “Dako (nga Sapa)"]. Usa ka “suba” sa 
“yuta sa mga Caldeanhon” duol sa dapit diin ang 
mga Hudiyo sa komunidad sa Tel-abib gidestiyero. 
(Eze 1:1-3: 3:15) Sa dihang naghisgot sa “suba sa 
Kebar,” dayag nga gigamit ni Ezequiel ang Hebreo- 
hanong termino nga nahar” (gihubad nga “suba”) 
diha sa kinalaparan nga diwa niini aron ilakip ang 
daghang Babilonyanhong kasapaan nga niadto mi- 
tadlas sa tabunok nga luna tali sa ubos nga mga 
agosanan sa mga suba sa Euprates ug Tigris. Kini 
nga paggamit nahiuyon sa katumbas nga Babilon- 
yanhong pulong nga naghubit usab sa usa ka suba 
o sa usa ka sapa. Ang eksaktong nahimutangan sa 
Kebar wala mahibaloi. 

Bisan pa niana, ang kadaghanang geograpo sa 
Bibliya naglangkit sa “suba sa Kebar” sa Shatt 
en-Nil, nga gituohan nga mao ang naru Kabaru 
(o “Dako nga Sapa") nga gihisgotan sa cuneiform 
nga kontrata nga mga papan nga nakaplagan didto 
sa siyudad sa Nippur, mga 85 km (50 mi) sa 
HS sa Babilonya. Ang Shatt en-Nil misanga gikan 
sa Euprates sa ibabaw sa Babilonya ug miagos sa 
HS nga direksiyon, miagi duol sa Nippur, nga nahi- 
usa pag-usab sa Euprates sa H sa Ur, mga 240 km 
(150 mi) ubos sa Babilonya. 

Niadtong 613 W.K.P., ang Tel-abib, duol sa suba 
sa Kebar, mao ang dapit sa unang narekord nga 
panan-awon sa manalagna nga si Ezequiel, diin 
siya nahiugnok ug pito ka adlaw tungod niini nga 
panan-awon, ug mao usab ang dapit diin siya gi- 
tudlo ingong usa ka “tigbantay sa balay sa Israel.” 
(Eze 1:1-3:21) Ang susamang mga panan-awon sa 
ulahi nagpahinumdom sa manalagna sa iyang ka- 
sinatian didto sa Kebar.---Eze 10:15, 20, 22; 43:3. 


KEDAR [gikan sa lintunganayng pulong nga 
nagkahulogang “moitom']. 

1. Usa sa 12 ka anak nga lalaki ni Ismael.---Gen 
25:13-15, 1Cr 1:29-31. 

2. Usa ka tribong Arabo nga naggikan sa anak 
nga lalaki ni Ismael nga si Kedar ug gilakip sa 
“mga anak sa Sidlakan.” Ang ilang yuta gita- 
wag usab nga Kedar. (Jer 2:10, 49:28, 29) Usa 
ka katawhan nga tigbalhinbalhin ug puyo ug tig- 
buhig hayop, may mga panon sa karnero, kan- 
ding, ug kamelyo (Isa 60:7: Jer 49:28, 29), ang 
mga Kedaranhon lagmit namuyo sa desyerto sa 
Sirya-Arabia sa S sa Palestina sa AK nga bahin 
sa Peninsula sa Arabia. Ang paghisgot sa “ka- 
balangayan nga gipuy-an sa Kedar” (Isa 42:11), 

bisan tuod mahimong magtumong sa temporar- 
yong mga kampo, mahimong magpasabot hinuon 
nga ang pipila kanila lagmit may pinuy-anan na. 
Tingali tungod sa ilang kahinungdanon taliwala sa 
mga tribo nga Arabo, ang ngalang Kedar sa ula- 
hing mga panahon gigamit sa katibuk-an alang sa 
mga tribo sa desyerto. Diha sa mga Targum ug 
sa literaturang rabbiniko, ang Arabia gitawag usa- 
hay nga Kedar. 

Ang babayeng Sulamita sa Awit ni Solomon nag- 
pakasama sa iyang itom nga panagway sa “mga 
tolda sa Kedar” (Aw 1:5, 6: itandi ang Sal 120:5), 
lagmit kini hinimo gikan sa itom nga balhibo sa 
kanding, ingon sa mga tolda sa daghang moder- 
nong-adlaw nga Bedouin. Ang tagna ni Ezequiel 
naghisgot sa “mga pangulo sa Kedar’ uban sa mga 
Arabo ingong mga magpapatigayon sa mga laki 
nga nating karnero, mga laking karnero, ug mga 
laking kanding alang sa komersiyal nga siyudad sa 
Tiro.--Eze 27:21. 

Sa panahon sa pagmando sa Asirya sa Tungang 
Sidlakan, ang manalagnang si Isaias nagtagna sa 
kalit nga pagkahanaw sa himaya sa Kedar, nga ang 
iyang gamhanang mga magpapana diyutay na la- 
mang ang nahibilin. (Isa 21:16, 17) Ang mga Keda- 
ranhon lagmit mao ang Qidri o Qadri nga gihisgo- 
tan diha sa mga rekord sa mga pagpakiggubat sa 
Asirya. Ang Asiryanhon nga si Haring Ashurbani- 
pal naglakip kanila uban sa Aribi (mga Arabo) ug 
Nebaiot (itandi ang Isa 60:7) sa usa ka asoy sa pag- 
pakiggubat ug nanghambog labot sa mga asno, 
mga kamelyo, ug mga karnero nga gikuha kanila 
ingong mga inagaw. 

Sa ulahing panahon, si Nabucodonosor nga hari 
sa Babilonya, naghampak sa Kedar. (Jer 49:28, 29) 
Ang pagsakop ni Nabucodonosor sa A sa Arabia gi- 
hisgotan sa Babilonyanhong historyador nga si Be- 
rossus, nga gikutlo ni Josephus.---Against Apion, 1, 
129, 133 (19). 

Usa ka plata nga panaksan (gituohan nga sa ika- 
limang siglo W.K.P.) nga nakaplagan sa Tell el- 
Maskhutah sa Ehipto may Aramaikong inskripsi- 
yon: “Qainu bar [anak nga lalaki ni] Gesem, hari sa 
Qedar [Kedar].” Ang Gesem nga gitumong dinhi 
lagmit mao si “Gesem nga Arabiano” kinsa misu- 
pak sa pagtukod pag-usab sa paril sa Jerusalem sa 
adlaw ni Nehemias.---Neh 2:19; 6:1, 2, 6. 

Ang mga rekord sa Asirya nagpakita nga diha sa 
ampoanan ni Haring Hazail sa Kedar may mga la- 
rawan sa mosunod nga bakak nga mga bathala: 
Si Atarsamain (gituohan sa mga Asiryanhon nga 
mao si Ishtar Dilbat), Dai, Nahai, Ruldaiu, Atarqu- 
ruma, ug Ahirillu. Usa ka bituon nga bulawan nga 
gidayandayanan ug mahalong mga bato naggsil- 
bing usa ka simbolo sa diyosa nga si Atarsamain. 

Sumala sa Babilonyanhong Talmud (Tatanit 5b), 
ang tubig gisimba usab sa katawhan sa Kedar. 


KEDEMA [Pasidlakan: Padulong sa Sidlakan]. 
Usa ka anak nga lalaki ni Ismael nga kataposang 
ginganlan diha sa han-ay sa Genesis 25:15 ug sa 
1 Cronicas 1:31. Ingong katumanan sa saad ni Je- 
hova ngadto kang Abraham (Gen 17:20), si Kede- 
ma nahimong usa sa 12 ka pangulo nga naggikan 
kang Ismael. 


KEDEMOT [gikan sa lintunganayng pulong 
nga nagkahulogang “sidlakan”]. Ang ngalan nagtu- 
mong sa usa ka siyudad sa S sa Jordan ug lagmit 
usab sa kamingawan nga naglibot niini. Gikan sa 
Kamingawan sa Kedemot, si Moises nagpadalag 
mga mensahero ngadto sa Amorihanon nga si Ha- 
ring Sihon, nga naghangyog pagtugot nga moagi 
sa iyang yuta. (Deu 2:26, 27) Unang gihatag ngad- 
to sa mga Rubenhon, ang Kedemot sa ulahi gipa- 
hat ngadto sa Merarihanong mga Levihanon. (Jos 
13:15, 18, 21:34, 36, 37: 1Cr 6:77-79) Ang kadagha- 
nang eskolar mipabor sa pagtuo nga kini maoy usa 
sa mga bungdo haduol sa dapit diin nagsukad ang 
bul-oganang walog sa Arnon, sama sa Qasr ez- 
Za'faran, nga nahimutang mga 16 km (10 mi) sa 
AS sa dapit nga gihunahunang mao ang karaang 
Dibon. 


KEDES [Balaang Dapit]. 

1. Usa ka siyudad sa habagatang Juda (Jos 15: 
21, 23), lagmit nga mao ra ang Kades-barnea. 
--Tan-awa ang KADES, KADES-BARNEA. 

2. Usa ka siyudad sa Neptali nga gihatag ngad- 
to sa mga Gersonhon ug gilain ingong usa ka siyu- 
dad nga dalangpanan. (Jos 20:7: 21:32, 33; 1Cr 6: 
71, 76) Tungod sa nahimutangan niini, kini usab 
gitawag ug “Kedes-neptali” (Huk 4:6) ug “Kedes 
sa Galilea.” (Jos 20:7) Sanglit mopatim-awng kini 
ang pinuy-anan ni Maghuhukom Barak, ang Kedes 
nagsilbing dapit nga tagboanan sa iyang 10,000 ka 
tawo gikan sa Neptali ug Zabulon una pa sa ilang 
kadaogan batok sa Canaanhong kasundalohan ila- 
lom ni Sisera. (Huk 4:6, 10) Kasiglohan sa ulahi ang 
siyudad nabuntog ni Haring Tiglat-pileser Ill sa 
Asirya sa panahon sa pagmando ni Haring Peka sa 
Israel (mga 778-759 W.K.P.).---2Ha 15:29. 

Ang Kedes gituohan nga mao ang Tell Qades (Tel 
Qedesh), usa ka bungdo nga nag-umbaw sa usa ka 
gamay, tabunok nga patag nga mga 20 km (12 mi) 
sa HK sa Dan. 

3. Usa ka dapit sa Isacar nga gipahat ngadto sa 
“mga anak nga lalaki ni Gersom” (1Cr 6:71, 72), 
lagmit nga mao ra ang “Kision” nga gihisgotan sa 
samang talaan sa Josue 21:28. Ang Tell Abu Qedeis 
(Tel Qedesh), mga 4 km (2.5 mi) sa HS sa Megido, 
gituohan nga posibleng mao ang Kedes. Daw kini 

mohaom sa Josue 12:21, 22, diin ang Kedes mopa- 
tim-aw nga kasikbit sa Megido ug Jokneam. Sang- 
lit napildi ni Barak si Sisera diha sa dapit sa Megi- 
do (Huk 5:19), lagmit nga duol niini nga Kedes (ug 
dili sa Num. 2) nga gipatay ni Jael diha sa iyang 
tolda ang Canaanhong pangulo sa kasundalohan 
nga si Sisera.--Huk 4:11, 17, 21. 


KEDORLAOMER. Usa ka hari sa karaang 
Elam kinsa, sa wala pa mosulod si Abraham sa Yu- 
tang Saad niadtong 1943 W.K.P., nagpakaylap sa 
iyang gahom pakasadpan hangtod sa mga utlanan 
sa Ehipto. Human sa 12 ka tuig nga pagkaulipon, 
ang lima ka hari duol sa habagatang tumoy sa Pa- 
tayng Dagat mirebelde batok sa ilang magmaman- 
do nga taga-sidlakan. Sa ika-14 nga tuig, si Kedor- 
laomer ug ang iyang tulo ka alyado, si Amrapel sa 
Sinar, si Ariok sa Elasar, ug si Tidal sa Goiim, mi- 
adto sa K aron pahunongon ang rebelyon. Sugod sa 
A ug lukop sa H, gipamildi nila ang mga siyudad 
ubay sa mga ruta sa negosyo sa S sa Jordan, ug sa 
H sa Patayng Dagat sa teritoryo nga gipuy-an sa 
ulahi sa mga Amalekanhon. Niadtong tungora sa- 
yon ra ang pagpakalagiw sa lima ka hari nga maoy 
utok sa pag-alsa. 

Usa sa mga nabihag ni Kedorlaomer mao ang 
pag-umangkon ni Abraham nga si Lot, nga nagpu- 
yo sa duol. Sa pagkahibalo niini, si Abraham uban 
sa iyang 318 ka armadong mga sulugoon nangan- 
dam aron lutoson ang mga kaaway. Sa Dan gipa- 
kuratan nila ang mas gamhanang puwersa sa ilang 
mga kaaway ug, malamposong naggukod kanila 
hangtod sa Hoba, sa A sa Damasco, nga nagba- 
wi kang Lot ug sa iyang mga kabtangan.---Gen 
14:1-17. 

Ang ngalang Kedorlaomer wala makaplagi sa 
mga talaan sa karaang mga magmamando sa 
Elam, apan kini nailhan nga Elamihanon. Ang Ku- 
dur, nga lagmit laing porma sa Chedor, makita 
diha sa daghang gikombinar nga mga ngalan. Si 
Lagamar, nga susama sa laomer, maoy usa ka bat- 
hala sa mga Elamihanon. 


KEHELATA [gikan sa lintunganayng pulong 
nga nagkahulogang “kongregasyon"]. Usa sa mga 
dapit nga gikampohan sa mga Israelinhon sam- 
tang naglatagaw sa kamingawan. (Num 33:22, 23) 
Wala mahibaloi ang tukmang nahimutangan niini 
karong adlawa. 


KEILA. Usa ka kinutaang siyudad sa Juda sa 
Sepela. (Jos 15:20, 33, 44: 1Sa 23:7) Ang Keila ti- 
ngali gitukod o, sa usa ka panahon, gigamhan sa 
pipila ka kaliwat ni Caleb. (1Cr 4:15, 19) Sa kasaga- 
ran kini gituohan nga mao ang Khirbet Qila (Qeila), 
nga nahimutang sa usa ka bungtod nga mga 
14 km (8.5 mi) sa AK sa Hebron. Sama sa rehiyon 


KELUB 


sa karaang Keila, karong adlawa may mga lugas 
nga gitanom sa kasikbit nga dapit sa Khirbet Qila. 
--Itandi ang 1Sa 23:1. 

Si David, samtang gigukod ni Haring Saul, nag- 
luwas sa Keila gikan sa mga kamot sa mga Filiste- 
hanon. Apan human niadto, siya ug ang iyang mga 
tawo kinahanglang moikyas gikan sa siyudad aron 
sila dili ikatugyan sa mga tag-iyag yuta sa Keila 
ngadto sa kasundalohan ni Saul.---1Sa 23:5, 8-13. 

Ang siyudad gipuy-an pag-usab human sa pag- 
kadestiyero didto sa Babilonya. Sa panahon nga 
ang mga paril sa Jerusalem giayo ubos sa pagdu- 
mala ni Nehemias, dihay duha ka katunga nga dis- 
trito sa Keila, nga ang matag usa adunay kaugali- 
ngong “prinsipe.”---Neh 3:17, 18. 


KELAIA. Laing ngalan alang sa Levihanong si 
Kelita, usa ka katalirongan ni Esdras nga saserdote. 
--Esd 10:23, tan-awa ang KELITA Num. 1. 


KELAL [Pagkahingpit]. Usa ka destiyero kanhi 
nga usa sa “mga anak ni Pahat-moab” nga lakip ni- 
adtong nagpapahawa sa ilang langyawng mga asa- 
wa sumala sa instruksiyon ni Esdras.--Esd 10:16, 
17, 30, 44. 


KELITA [lagmit gikan sa lintunganayng pu- 
long nga nagkahulogang “mubo kaayo” [nga mao, 
nahimong inano]]. 

1. Usa sa mga Levihanon sa adlaw ni Esdras 
nga midawat sa ilang pagkasad-an tungod sa pag- 
pangasawag langyawng mga asawa ug busa nag- 
papahawa kanila. Siya gitawag usab ug Kelaia. (Esd 
10:23, 44) Lagmit mao ra ang Num. 2 ug 3. 

2. Usa ka Levihanon nga mitabang kang Esdras 
sa “pagpatin-aw sa balaod ngadto sa katawhan' 
niadtong 455 W.K.P.--Neh 8:7, 8, tan-awa ang 
Num. 1. 

3. Usa ka Levihanon kansang kaliwat, kon dili 
man siya mismo, nagpamatuod pinaagig timbre 
sa “kasaligang kontrata” sa panahon ni Nehemias. 
(Neh 9:38: 10:1, 9, 10) Kon si Kelita mismo, inay 
nga usa ka kaliwat, ang didto sa dihang gihimo kini 
nga kasabotan, siya lagmit mao ra gayod ang 
Num. 1 o ang Num. 2. 


KELUB [Bukag: Halwa]. 

1. Kaliwat ni Juda; igsoong lalaki ni Suha ug 
amahan ni Mehir. (1Cr 4:1, 11) Ang paghubad sa 
ngalan ingong “Kelub” gipasukad sa Masoretikong 
teksto ug makita nga ingon niining pormaha diha 
sa pipila ka hubad. (KJ, NW, Ro, AT) Apan, siya 
gitawag ug “Caleb” diha sa Gregong Septuagint, 
Syriac nga Peshitta, ug sa Latin nga Vulgate (ma- 
kuti nga rebisyon ni Clementino), ug busa, kini nga 
porma makaplagan diha sa mga hubad ni Knox ug 
Lamsa. 


KELUBAI 
2. Amahan ni Ezri, ang usa nga nag-alagad 

ubos ni Haring David ingong magtatan-aw sa mga 

nagtikad sa kaumahan.---1Cr 27:26. 

KELUBAI. 


KELUHI. Kaliwat ni Bani; usa niadtong nagpa- 
pahawa sa ilang langyawng mga asawa sa pana- 
hon ni Esdras.---Esd 10:34, 35, 44. 


Tan-awa ang CALEB Num. 1. 


KEMOS. Ang pangunang bathala sa mga Moa- 
bihanon, nga gihisgotan ingong “ang katawhan ni 
Kemos.’ (Num 21:29: Jer 48:46) Ang pipila ka esko- 
lar nagtuo nga kini nga bathala mao ang Baal sa 
Peor tungod kay gihisgotan kini uban sa mga Moa- 
bihanon. (Num 25:1-3) Sa mga kahimtang nga hi- 
labihan kapit-os, kon dili man sagad nga gibuhat, 
lagmit nga ang mga bata gihalad ngadto kang Ke- 
mos.—2Ha 3:26, 27. 

Ang itom nga basaltong bantayog, nga sagad 
nailhan ingong ang Bato sa Moab, nga gipatindog 
ni Haring Mesa sa Moab aron sa paghandom sa 
iyang pag-alsa batok sa Israel, naghatag ug du- 
gang katin-awan kon sa unsang paagi giisip sa mga 
Moabihanon ang ilang diyos nga si Kemos. Sumala 
niini nga monyumento, si Kemos naghatag kanilag 
kadaogan sa pagpakiggubat, ug ang pakiggubat gi- 
himo ubos sa iyang mando. Gipasidungog ni Ha- 
ring Mesa kang Kemos ang kaluwasan gikan sa Is- 
raelinhong pagpanglupig, ug siya nangatarongan 
nga ang aktuwal nga pagsakit gikan sa mga kamot 
ni Omri nga hari sa Israel maoy tungod sa kasuko 
sa diyos sa iyang yuta. 

Si Jepte naghisgot kang Kemos ingong ang diyos 
sa mga Ammonhanon. (Huk 11:24) Gikuwestiyon 
sa pipila ka eskolar ang katukma sa pahayag ni 
Jepte tungod kay sa ubang mga teksto si Kemos 
kanunayng gilangkit sa mga Moabihanon. Apan, 
angayng hinumdoman nga ang mga Ammonha- 
non nagsimba ug daghang diyos. (Huk 10:6) Du- 
gang pa, sanglit ang mga Ammonhanon ug ang 
mga Moabihanon maoy managsilingan nga kataw- 
han, nga parehog kagikan pinaagi sa pag-umang- 
kon ni Abraham nga si Lot, dili ikahibulong nga 
kining duha ka nasod parehong nagsimba kang 
Kemos. 

Ang pagsimba kang Kemos dayag nga gisugdan 
diha sa Israel panahon sa paghari ni Solomon. Wa- 
lay duhaduha nga ubos sa impluwensiya sa iyang 
Moabihanong mga asawa, gitukod ni Solomon ang 
hataas nga dapit alang kang Kemos “didto sa bukid 
nga atbang sa Jerusalem.” (1Ha 11:1, 7, 8, 33) Sa 
panahon sa malukpanon nga relihiyosong reporma 
ni Josias, kapin sa tulo ka siglo sa ulahi, kining ha- 
taas nga dapit gihimo nga dili angay alang sa pag- 
simba.—2Ha 23:13. 

Ang manalagnang si Jeremias, sa pagtagna sa 
katalagman sa Moab, nagpaila nga madestiyero 
ang pangunang diyos niini nga si Kemos ingon 
man ang iyang mga saserdote ug mga prinsipe. 
Ikaulaw sa mga Moabihanon ang ilang diyos tu- 
ngod kay kini walay mahimo, sama nga gikaulaw 
sa mga Israelinhon sa napulo-ka-tribo nga gingha- 
rian ang Bethel, lagmit tungod sa pagkalangkit ni- 
ini sa pagsimba sa nating baka.---Jer 48:7, 13, 46. 


KEMUEIL. 

1. Usa ka anak nga lalaki sa igsoong lalaki ni 
Abraham nga si Nahor ug sa iyang asawa nga si 
Milca; busa, pag-umangkon ni Abraham. Siya may 
anak nga lalaki nga ginganlan ug Aram.---Gen 22: 
20, 21. 

2. Anak nga lalaki ni Siptan ug usa ka pangulo 
sa tribo ni Epraim. Siya maoy usa sa 12 ka tawo 
nga gitudlo ni Jehova pinaagi kang Moises sa pag- 
bahinbahin sa yuta sa Canaan taliwala sa mga Is- 
raelinhon, nga naghawas sa tribo ni Epraim niini 
nga buluhaton.---Num 34:16-29. 

3. Usa ka Levihanon nga mao ang amahan ni 
Hasabias, pangulo sa tribo ni Levi sa adlaw ni Da- 
vid.— 1Cr 27:16, 17. 


KENAANA [feminine sa ngalang Canaan]. 

1. Amahan ni Zedekias, ang mini nga manalag- 
na nga katalirongan ni Haring Ahab ug Jehosapat. 
--1Ha 22:11, 24: 2Cr 18:10, 23. 

2. Kaliwat ni Benjamin pinaagi kang Jediael ug 
Bilhan.--1Cr 7:6, 10. 


KENAN [gikan sa lintunganayng pulong nga 
nagkahulogang “pagpatungha, pagbaton, pagpa- 
1it']. Anak nga lalaki ni Enos, apo ni Set, ug apo-sa- 
tuhod ni Adan. Siya ang amahan ni Mahalalel ug 
nabuhi sa 910 ka tuig. (Gen 5:3-14: 1Cr 1:1, 2) Da- 
yag nga si Kenan ang gitumong nga “Cainan, nga 
anak ni Enos,” sa listahan ni Lucas sa talaan sa ka- 
gikan ni Jesus.--Luc 3:37, 38. 


KENANI [pinamubo sa Kenanias]. Usa ka Levi- 
hanon nga mihimog pagsugid ngadto kang Jehova 
una pa sa pagtimbre sa “kasaligang kontrata” nga 
gihimo sa panahon sa pagkagobernador ni Nehe- 
mias.---Neh 9:3, 4, 38. 


KENANIAS [lagmit, Lig-ong Gitukod ni Jehova]. 

1. Usa ka Levihanon nga katalirongan ni Ha- 
ring David. “Si Kenanias nga pangulo sa mga Levi- 
hanon sa pagdala” maoy usa ka batid, kuwalipika- 
do sa pagtudlo sa uban labot sa hustong pagdala sa 
sagradong Arka.--1Cr 15:22, 25-27. 

2. Usa ka Kohatnon sa banay ni Izar. Si Kena- 
nias ug ang iyang mga anak nga lalaki gitudlo 
alang “sa gimbuhaton sa gawas,” dayag nga nagla- 

kip sa pag-alagad ingong mga maghuhukom ug 
mga opisyal, ug sila miabot ug 6,000 sa dihang gi- 
paihap ni David ang mga Levihanon. (1Cr 26:29, 
23:1-4, 12) Sanglit ang mga Kohatnon nagdala sa 
mga galamiton sa sangtuwaryo sa adlaw ni Moises, 
lagmit kini nga Kenanias mao ra ang Num. 1. 
--Num 4:4, 5, 15. 


KENAT. Usa ka dapit sa S sa Jordan nga nailog 
ni Noba, lagmit nga usa ka Manasesnon, nga hu- 
man niadto nagtawag niini sumala sa iyang nga- 
lan. (Num 32:42) Apan lagmit nga ang ngalang 
“Noba” wala magpabilin, kay sa ulahi ang “Kenat” 
gitaho nga nailog sa Gesur ug Sirya. (1Cr 2:23) Sa 
ulahi ginganlag Canatha, usa kini sa napulo ka ori- 
hinal nga mga siyudad sa Decapolis. Ang Kenat gi- 
tuohang mao ang mga kagun-oban sa Qanawat, 
mga 90 km (60 mi) sa HHS sa Damasco ug 7 km 
(4.5 mi) sa AK sa modernong Soueida. 


KENAZ. 

1. Usa sa mga anak nga lalaki ni Elipaz nga 
anak nga lalaki ni Esau ug usa ka sultan sa yuta sa 
Edom.---Gen 36:11, 15, 42, 43, 1Cr 1:36, 53. 

2. Ang amahan ni Otniel ug Seraias ug igsoon 
ni Caleb nga anak nga lalaki ni Jepune.---Jos 15:17; 
Huk 1:13, 3:9, 11, 1Cr 4:13. 

3. Usa ka kaliwat ni Caleb nga anak nga lalaki ni 
Jepune pinaagi kang Elah.---1Cr 4:15. 


KENIHANON. Usa ka membro sa katawhan 
nga nagpuyo sa Canaan o sa kasilinganan niini sa 
mga adlaw ni Abram (Abraham). Apan, ang Kasu- 
latan wala maghatag ug tinong kutay sa kagikan 
aron mapiho ang ilang gigikanan.---Gen 15:18-21. 

Bisan tuod ang pipila ka eskolar, pinasukad sa 
parehong pulong nga Aramaiko, nag-isip nga ang 
“Kenihanon” nagkahulogang “mananalsal,” kini dili 
tino. Ang Bibliya wala mag-ingon nga ang mga 
Kenihanon maoy mga mananalsal, apan kini nag- 
pakita nga labing menos ang pipila kanila maoy 
mga magbalantay sa karnero. (Itandi ang Ex 2:15, 
16: 3:1; Huk 1:16.) Ang laing ideya naglangkit sa 
terminong “Kenihanon” sa Hebreohanong pulong 
nga nagkahulogang “salag,” ug kini mohaom sa 
paghubit sa puloy-anan o 'salag sa mga Keni- 
hanon, ingong “napahimutang sa dakong bato.” 
--Num 24:21. 

Sa panahon nga si Moises mikalagiw gikan sa 
Ehipto ngadto sa yuta sa Midian, siya naminyo 
ngadto sa usa ka Kenihanong pamilya nga nagpu- 
yo didto. Sa dihang ang asoy naglangkit sa ilang 
pinuy-anan sa Midian, ang mga membro niini nga 
pamilya gitawag nga mga Midianhon, sa ubang 
mga kahimtang sila gitawag nga mga Kenihanon. 
Kini nagpakita nga ang ugangang lalaki ni Moises 
nga si Jetro, ang “saserdote sa Midian,” ug ang 

iyang bayaw nga lalaki nga si Hobab maoy mga 
Midianhon pinasukad sa yuta nga ilang gipuy-an. 
(Ex 2:15, 16: 3:1, 18:1: Num 10:29, 30, Huk 1:16) Sa 
laing bahin, kon ang mga paryente ni Moises maoy 
mga kaliwat sa rasa ni Midian, nan lagmit gitawag 
sila nga mga Kenihanon tungod kay sila naggikan 
sa Kenihanon nga sanga, o banay, sa mga Midian- 
hon, sa ingon naghimo kanilang lahi nga rasa gi- 
kan sa mga Kenihanon nga naglungtad sa panahon 
ni Abraham una pa matawo si Midian. 

Sa dihang ang mga Israelinhon hapit nang mo- 
biya sa rehiyon sa Bukid sa Sinai, gihangyo ni Moi- 
ses nga mokuyog kanila si Hobab aron magsilbing 
“mga mata,” o ingong usa ka giya, alang sa nasod 
tungod kay siya suheto sa maong dapit. Bisan tuod 
sa sinugdan midumili, si Hobab dayag nga miku- 
yog ra, kay sa ulahi ang mga Kenihanon giingon 
nga nanimuyo sa Kamingawan sa Juda dapit sa H 
sa Arad.--Num 10:29-32, Huk 1:16. 

Sa mas ulahing yugto si Heber nga Kenihanon 
mibulag gikan sa ubang mga Kenihanon ug nag- 
patindog sa iyang tolda didto sa Kedes. (Huk 4:11, 
tan-awa ang KEDEs Num. 3.) Sa dihang nabuntog 
ang Canaanhong kasundalohan, si Sisera “midagan 
sa pagkalagiw ngadto sa tolda ni Jael nga asawa ni 
Heber nga Kenihanon, kay dihay pakigdait tali ni 
Jabin nga hari sa Hazor ug sa panimalay ni Heber 
nga Kenihanon.” Apan, didto natapos ang kinabuhi 
ni Sisera sa kamot ni Jael.---Huk 4:17-21, 5:24-27. 

Sa mga adlaw ni Haring Saul may pipila ka Ke- 
nihanon nga namuyo taliwala sa mga Amalekan- 
hon. Busa, sa dihang hapit nang makiggubat sa 
mga Amalekanhon, giawhag ni Saul ang mga Ke- 
nihanon sa pagbiya aron makalikay sa kalamidad. 
Kini nga kalulot gipakita tungod kay ang mga Ke- 
nihanon mismo “nagpakitag mahigugmaong-kalu- 
ot sa tanang anak sa Israel sa dihang migula sila 
gikan sa Ehipto.” (1Sa 15:5, 6, itandi ang Ex 18:8, 9, 
Num 10:29-33.) Sa ulahi, giingnan ni David si Akis 
nga siya misulong “sa habagatan sa mga Keniha- 
non.” (1Sa 27:10) Apan kini maoy usa ka paglingla 
amang. Kay sa pagkatinuod, ang mga Kenihanon 
mahigalaon man sa mga Israelinhon. Busa, gipada- 
a ni David ang pipila ka inagaw nga nailog gikan 
sa mga Amalekanhon ngadto “kanila nga didto sa 
mga siyudad sa mga Kenihanon,” lagmit sa buki- 
rong rehiyon sa habagatang Juda.--- 1Sa 30:29. 

Ang kabanayan sa mga eskriba nga nagpuyo sa 
Jabez maoy mga Kenihanon “nga naggikan kang 
Hammat nga amahan sa balay ni Rekab.” (1Cr 
2:55) Gihisgotan sila labot sa mga kaliwat ni Juda. 
—1Cr 2:3. 

Ang kamatuoran nga ang mga Kenihanon nag- 
puyo kauban sa lainlaing mga katawhan sa lainla- 
ing panahon ug mga dapit lagmit nagpakita nga ki- 
ning tigbalhinbalhin o nagbalhinbalhin usahay nga 

katawhan wala sa bug-os mahimong bahin sa bi- 
san haing ubang tribo o katawhan. 

Ang Bibliya wala magtaho sa espesipiko kon un- 
say nahitabo sa mga Kenihanon, nga gitawag usab 
nga Kain. Ang panultihon ni Balaam bahin kanila 
nagbangon sa pangutana: “Kanus-a ka pa ba biha- 
gon sa Asirya?” (Num 24:21, 22) Busa lagmit nga 
ang pipila ka Kenihanon namuyo sa amihanang 
gingharian sa Israel ug sa palibot nga mga dapit ug 
gidalang bihag uban kanila sa mga Asiryanhon. 
--2Ha 15:29, 17:6. 


KENIZIHANON [Kang (Iya ni) Kenaz]. 

1. Membro sa usa ka dili-Israelinhong katawhan 
nga diha o duol sa Canaan kansang teritoryo gisa- 
ad ni Jehova ngadto sa binhi ni Abram. (Gen 15:18, 
19) Dayag nga ang mga Kenizihanon mibalhin 
ngadto sa Negeb gikan sa HS, lagmit mikaylap sa 
usa ka bahin sa Edom ug diha sa nahimong haba- 
gatang Juda, nga naghimo niana una pa masakop 
sa mga Israelinhon ang Yutang Saad. 

Gilangkit sa pipila ka eskolar ang mga Keniziha- 
non kang Kenaz nga usa ka sultan sa Edom nga 
naggikan kang Esau pinaagi kang Flipaz (Gen 36: 
15, 16), ug busa gilantaw ingong usa ka prominen- 
teng banay nga Edomhanon. Apan, dili tino kon 
kinsa gayod ang katigulangan nga maoy gigikanan 
sa ngalan sa mga Kenizihanon sanglit ang Bibliya 
wala maghatag ug detalye bahin niini. Ang kama- 
tuoran nga, sa panahon ni Abram, gitala ni Jehova 
ang mga Kenizihanon nga lakip niadtong nag-oku- 
par sa teritoryo nga panag-iyahon sa binhi ni Ab- 
ram (Gen 15:18, 19) dili motakdo sa panglantaw 
nga ang mga Kenizihanon maoy mga kaliwat ni 
Esau, kinsa wala pa matawo niadtong panahona. 

2. Ang matinumanong si Caleb gitawag nga 
“anak nga lalaki ni Jepune nga Kenizihanon.” (Num 
32:12, Jos 14:6, 14) Si Jepune mahimong naggikan 
sa usa ka membro sa dili-Israelinhong mga Kenizi- 
hanon (Gen 15:18, 19) kinsa nakig-uban sa mga 
kaliwat ni Jacob (Israel), nga nangasawa ug Israe- 
linhon. Hinunoa, lagmit gayod nga ginganlan siyag 
Kenizihanon tungod kay siya naggikan sa usa ka 
Judeanhong katigulangan nga pangulo sa banay 
nga ginganlag Kenaz, nga gingalan usab sa igso- 
ong lalaki ni Caleb.---Jos 15:17: Huk 1:13, 1Cr 4:13. 


KEPAR-AMONI Balangay sa mga Ammon- 
hanon]. Usa ka siyudad sa tribonhong panulondon 
ni Benjamin. (Jos 18:21, 24) Ang nahimutangan ni- 
ini dili matino, ang pipila naghunahuna nga kini 
mao ang Khirbet Kefr “Ana, usa ka gun-ob nga da- 
pit nga mga 5 km (3 mi) sa AAS sa Bethel. 


KEPIRA [Balangay]. Usa ka Hivihanong siyu- 
dad (Jos 9:7, 17), ug usa sa upat ka siyudad nga gi- 
hawasan sa Gabaonhon nga mga embahador nga 


38 


nagpakaaron-ingnon nga naggikan sa usa ka hala- 
yong yuta ug kinsa pinaagi niini nga panglimbong 
nakahimo ug pakigsaad uban sa mga Israelinhon 
ilalom ni Josue. (Jos 9:3-27) Ang Kepira dali rang 
mailhan karong adlawa tungod sa dakong nahibi- 
ling luna nga wala puy-i diha sa Khirbet Kefireh, 
7 km (4.5 mi) sa KHK sa el-Jib (Gabaon) diha sa ki- 
natumyang dapit nga kanhi kutay sa guwardiyado 
nga mga terasa. Kining estratehikong posisyon sa 
Kepira nagsilbing proteksiyon aron dili makaduol 
sa Gabaon ang kaawayng mga kasundalohan gikan 
sa kasadpan. Sa panahon sa pagbahinbahin sa yuta 
ang Kepira nahilakip sa panulondon ni Benjamin 
(Jos 18:26), ug human sa pagkadestiyero kini nahi- 
mong usa sa mga siyudad nga gipuy-an pag-usab. 
--Esd 2:1, 25: Neh 7:29. 


KERAN. Usa ka anak nga lalaki ni Sultan Dison 
nga Horihanon.---Gen 36:26, 1Cr 1:41. 


KEREN-HAPUK [lagmit, Sungay sa Itom nga 
Pintal (sa Mata) [nga mao, sudlanan sa galamiton 
sa pangpaanyag]]. Ang ikatulo ug kamanghoran sa 
mga anak nga babaye ni Job human sa iyang da- 
kong pagsulay ug pag-antos ug sa pagpanalangin 
ni Jehova kaniya. (Job 42:12-14) Kining ngalana 
lagmit nagkahulogang maanindot nga mga mata, 
o tingali sa katibuk-an nagpaila sa iyang hilabi- 
hang kaanyag, sanglit “sa tibuok yuta walay mga 
babaye nga nakaplagan nga sama kaanyag sa mga 
anak nga babaye ni Job.” (Job 42:15) Ang asul-puti 
nga metalikong substansiya nga antimony magpa- 
tunghag sidlak itom nga bulok nga gigamit sa mga 
babayeng taga-Sidlakan sa mga adlaw sa Bibliya 
aron sa pagtina sa ilang pilok ug tingali sa ilang 
mga kilay, o gigamit kini sa pagkolor sa mga kilid 
sa ilang tabontabon, sa ingon makapahimo sa mga 
mata nga dako tan-awon ug magilakon.---Tan-awa 
ang 2Ha 9:30, Jer 4:30. 


KERETNON. Ang ngalan sa katawhan nga 
nalangkit sa mga Filistehanon. (Eze 25:16, Sof 2:5) 
Ang pipila sa mga Keretnon nag-alagad uban sa 
kasundalohan sa piniling nasod ni Jehova.---2Sa 
8:18, 20:23, 1Cr 18:17. 

Ang pipila ka Hebreohanong leksikograpo nagtuo 
nga ang kerethim” naggikan sa lintunganayng pu- 
long nga karath’ (nagkahulogang “pagpatay”) ug 
angayng hubaron ingong “mga tigpahamtang ug 
silot” o “mga tiglaglag.” Apan, giisip sa kadagha- 
nang komentarista sa Bibliya nga ang Hebreo- 
hanong pulong alang sa “mga Keretnon” (kere- 
thim') nagtumong sa nasyonalidad. Apan ilang 
gidawat nga ang karath' tingali mao ang hustong 
lintunganayng pulong sa kerethim' ug, aron ipasi- 
ugda ang punto, sa Ezequiel 25:16 si Jehova tinga- 
li migamit ug mga pulong nga magkaamgid ang 

mga tunog sa dihang siya misaad, “laglagon [hikh- 
ratti] ko ang mga Keretnon [kerethim'],” o, sa ato 
pa, 'patyon ko ang mga tigpatay.' 

Ang kalangkitan tali sa mga Keretnon ug sa mga 
Filistehanon daw gipakita sa duyog nga paghisgot 
kanila diha sa Ezequiel 25:15-17 ug Sofonias 2:5-7. 
Diha sa hubad sa Gregong Septuagint niini nga 
mga bersikulo giilisan ug “mga Cretanhon” ang 
terminong “mga Keretnon” tingali sa tinguhang 
ilangkit sila sa mga Filistehanon nga “gikan sa Cre- 
ta [Captor].” (Am 9:7) Tungod niini ug sa dayag 
nga kalangkitan sa mga Keretnon sa “yuta sa mga 
Filistehanon” diha sa 1 Samuel 30:14, 16, ang ka- 
daghanang eskolar mihinapos nga ang mga Keret- 
non ug mga Filistehanon mao ra nga katawhan o 
kaha duha ka katawhan nga suod nga nalangkit sa 
usag usa. Ang uban nangatarongan nga ang mga 
Keretnon tingali maoy pangunang tribo sa mga Fi- 
listehanon. 

Usa ka ideya ang giduso nga, bisan tuod sa si- 
nugdan sila maoy duha ka katawhan, ang mga Fi- 
listehanon mas gamhanan sa duha o unang na- 
ngabot sa Canaan ug busa sa kadugayan mao ang 
nagdominar, nga nagtawag sa usa ka seksiyon sa 
yuta sumala sa ilang ngalan nga Filistia, bisan tuod 
ang ngalan nga mga Keretnon wala sa bug-os ma- 
hanaw. Sumala niini nga ideya, ang kahulogan sa 
gihisgotang mga tagna ni Ezequiel ug Sofonias 
mao nga si Jehova magpahamtang ug panimalos 
ug kaalaotan sa tanang molupyo sa mga siyudad sa 
Filistia, sa mga Filistehanon ug sa mga Keretnon, 
mga tagna nga dayag nga gituman sa mga Babi- 
lonyanhon. 

Ang pipila sa mga Keretnon nahimong bahin sa 
kasundalohan ni David, ug sila ug ang mga Pe- 
letnon (sagad nga gihisgotan kauban nila) tinga- 
li nagsilbing bantay sa hari ubos kang Benaias. 
(2Sa 8:18, 20:23, 1Cr 18:17, itandi ang 2Sa 23:22, 
23, 1Cr 11:25.) Tungod niini, ang mga eskolar 
kanunayng naningkamot sa paglangkit kanila sa 
“Carianhong bantay” sa panahon sa saserdote nga 
si Jehoiada, kapin sa 100 ka tuig sa ulahi. (2Ha 11: 
4, 19: tan-awa ang CARIANHONG BANTAY.) Bisan tuod 
lagmit nga natawong langyaw, ang mga Keret- 
non sa adlaw ni David dili mga mersenaryo, nga 
nag-alagad tungod lamang sa kaugalingong kaa- 
yohan (ingong sayop nga gipangatarongan kanu- 
nay), kondili sila sa pagkatinuod maoy debotado 
kang David ingong dinihogan ni Jehova. Kini gipa- 
kita gayod pinaagi sa ilang matinumanong pagta- 
pot kang David sa dihang siya napugos sa pagpa- 
hawa sa Jerusalem tungod kay “ang kasingkasing 
sa mga tawo sa Israel” midapig na sa rebeldeng si 
Absalom. (2Sa 15:13, 18) Sa susama, ang mga Ke- 
retnon sa ulahi masinugtanong mitabang sa pag- 
pukgo sa pag-alsa ni Sheba nga Benjaminhon, ug 

sa pagpaluyo kang Solomon, ang pinili ni David nga 
manununod ingong hari sa Israel.---2Sa 20:7; 1Ha 
1:38, 39, 44. 


KERIOT [Mga Lungsod]. Usa ka dapit nga gi- 
hisgotan sa duha ka tagna batok sa Moab. (Jer 
48:24: Am 2:2) Ang kahulogan niining ngalana 
lagmit nagpakitang ang siyudad gilangkoban sa 
ubay-ubayng gagmay nga mga lungsod. Ang tuk- 
mang nahimutangan sa Keriot dili matino. Gipa- 
ngagpas sa pipila ka eskolar nga kini mao ang Sali- 
ya, usa ka dapit nga mga 16 km (10 mi) sa SHS sa 
Dibon ug A sa Arnon. Ang uban nagtuo nga ang 
Keriot mao tingali ang Ar, sa H sa Arnon. Kini nga 
pagtuo daw gipaluyohan tungod kay ang Ar ug 
ang Keriot, bisan tuod giisip ingong pangunang 
mga siyudad (itandi ang Am 2:1-3, Deu 2:9, 18), 
dili makita nga magkauban diha sa mga talaan sa 
Moabihanong mga lungsod.---Itandi ang Isa 15 ug 
16, Jer 48. 

Bisan tuod ang Bato sa Moab wala maghisgot ba- 
hin sa nahimutangan sa Keriot, kini nagpakita nga 
ang diyos nga si Kemos dunay usa ka sangtuwar- 
yo didto. 


KERIOT-HEZRON [Mga Lungsod sa Hesron 
o Hezron]. Ang laing ngalan sa Hazor (Num. 3), 
usa ka lungsod sa Juda nga gituohan nga lagmit 
mao ang Khirbet el-Qaryatein (Tel Qeriyyot), mga 
20 km (12 mi) sa H sa Hebron.---Jos 15:25. 


KERIT, BUL-OGANANG WALOG SA |[Gi- 
kubkob]. Usa ka bul-oganang walog sa S sa Jor- 
dan diin si Elias nagtago ug gitagan-an ug pag- 
kaon sa mga uwak human niya ipahibalo kang 
Haring Ahab sa Israel ang taliabot nga hulaw. 
(1Ha 17:1-7) Ang tukmang nahimutangan niini 
wala mahibaloi. 


KEROS [lagmit, Mitikubo]. Ang nagpundar sa 
usa ka banay sa mga Netinim, nga ang pipila sa 
iyang mga kaliwat maoy lakip niadtong namalik sa 
Jerusalem ug Juda kauban ni Zorobabel human 
sa pagkadestiyero sa Babilonya.--Esd 2:1, 2, 43, 
44: Neh 7:6, 7, 46, 47. 


KERUB. Usa ka siyudad sa Babilonya nga gi- 
kan niana may pipila ka nadestiyero nga mibalik 
ngadto sa Jerusalem niadtong 537 W.K.P.: wala 
nila masubay ang ilang talaan sa kagikan ug busa 
wala nila kapamatud-i nga sila mga Israelinhon. 
--Esd 2:59; Neh 7:61. 


KERUBIN. Usa ka linalang nga manulonda 
nga taas ug ranggo nga may linaing mga katung- 
danan, nga lahi sa han-ay sa mga serapin. Ang 
una sa 92 ka higayon nga sila gihisgotan sa Bibli- 
ya maoy sa Genesis 3:24, human papahawaa sa 


KESALON 


Diyos si Adan ug Eva gikan sa Eden, ang mga ke- 
rubin (Heb., keru-vim') gibutang diha sa S nga 
ganghaan uban ang nagdilaab nga sulab sa espada 
“aron sa pagbantay sa dalan paingon sa kahoy 
sa kinabuhi.” Wala ibutyag kon kapin ba sa duha ka 
kerubin ang gibutang didto. 

Ang mga larawan sa mga kerubin gilakip sa mga 
kasangkapan sa tabernakulo nga gipatindog didto 
sa kamingawan. Duha ka kerubin nga ginama sa 
sinalsal nga bulawan ang gipahimutang sa ibabaw 
sa isigkatumoy sa tabon sa Arka. Magkaatbang kini 
ug nagyukbo sa tabon nga daw nagasimba. Ang 
matag usa adunay duha ka pako nga gibukhad pa- 
taas ug nagpandong sa tabon nga daw nagbantay 
ug nagpanalipod niana. (Ex 25:10-21, 37:7-9) Du- 
gang pa, ang pangsulod nga mga tabil sa tolda 
alang sa tabernakulo ug ang kortina nga nag-ulang 
sa Balaan gikan sa Labing Balaan binordahan ug 
mga larawan sa kerubin.--Ex 26:1, 31, 36:8, 35. 

Dili kini makahahadlok nga mga larawan nga gi- 
sundog gikan sa mga imahen sa pak-an nga mga 
mangtas nga ginasimba sa paganong kanasoran sa 
palibot, maingon sa gituohan sa uban. Sumala 
sa gikauyonang testimonya sa karaang Hudiyoha- 
nong tradisyon (ang Bibliya walay gisulti labot nii- 
ning butanga), kini nga mga kerubin maoy pormag 
tawo. Kini maoy ekselenteng mga buhat sa arte, 
nga naglarawan sa mga linalang nga manulonda 
nga may mahimayaong katahom, ug gigama nga 
gisunod ang matag detalye “sumala sa . . . sumba- 
nan” nga nadawat ni Moises gikan kang Jeho- 
va mismo. (Ex 25:9) Si apostol Pablo naghubit niini 
ingong “mahimayaong mga kerubin nga naglan- 
dong sa tabon sa pagpasig-uli.” (Heb 9:5) Kini nga 
mga kerubin nalangkit sa presensiya ni Jehova: 
“Ug akong ipakita ang akong kaugalingon kanimo 
didto ug mosulti kanimo gikan sa ibabaw sa tabon, 
gikan sa taliwala sa duha ka kerubin nga anaa iba- 
baw sa arka sa pagpamatuod.” (Ex 25:22, Num 
7:89) Busa, si Jehova gikaingong “naglingkod iba- 
baw [o, taliwala] sa mga kerubin.” (1Sa 4:4, 2Sa 6:2, 
2Ha 19:15, 1Cr 13:6, Sal 80:1, 99:1, Isa 37:16) 
Ingong simbolo, ang mga kerubin nagsilbing “lara- 
wan sa karo” ni Jehova diin siya nagsakay (1Cr 
28:18), ug ang mga pako sa mga kerubin nagpana- 
lipod ug nagpatulin sa pagpanaw. Busa si David, 
diha sa balaknong awit, naghubit sa katulin sa pag- 
abot ni Jehova aron sa pagtabang kaniya, sama sa 
usa nga “miabot nga nagsakay sa usa ka kerubin 
ug miabot nga naglupad” nga “sakay sa mga pako 
sa espiritu.”--2Sa 22:11: Sal 18: 10. 

Ang detalyadong mga plano sa arkitektura sa 
halangdong templo ni Solomon naglakip sa duha 
ka dagkong mga kerubin diha sa Labing Balaan. 
Ginama kini gikan sa kahoyng oleifero nga hinak- 
lapan ug bulawan, nga ang matag usa may gihabo- 

gong napulo ka maniko (4.5 m, 14.6 p). Kining 
duha parehong nag-atubang sa S nga nagbarog 
diha sa A-H nga direksiyon nga lagmit nahimu- 
tang diha sa kinatung-an sa lawak. Bisan tuod nag- 
barog nga napulo ka maniko gikan sa usag usa, ang 
tumoy sa usa ka binukhad nga pako sa usa ka ke- 
rubin midapat sa tumoy sa binukhad nga pako sa 
laing kerubin diha sa tunga sa lawak, nga naglan- 
dong sa arka sa pakigsaad ug sa mga yayongan ni- 
ini, nga nahimutang sa ilalom. Ang pikas nga pako 
sa usa ka kerubin midapat sa A nga bungbong ug 
ang pikas nga pako sa ikaduhang kerubin midapat 
sa H nga bungbong. Busa ang mga pako sa mga 
kerubin milukop sa 20-ka-maniko nga gilapdon sa 
lawak. (Tan-awa ang TEMPLO.) Ang kinulit nga mga 
kerubin, nga hinaklapan ug bulawan, gidayanda- 
yan usab diha sa mga bungbong ug mga pultahan 
sa templo. Ang mga kilid sa tumbagang kareton sa 
tubig gidayandayanan usab ug mga kerubin. (1Ha 
6:23-35: 7:29-36, 8:6, 7: 1Cr 28:18; 2Cr 3:7, 10-14, 
5:7, 8) Sa samang paagi, ang kinulit nga mga keru- 
bin gidayandayan diha sa mga bungbong ug mga 
pultahan sa templo nga nakita ni Ezequiel sa pa- 
nan-awon.---Eze 41:17-20, 23-25. 

Si Ezequiel nag-asoy usab ug daghang panan- 
awon nga niini nakita ang simbolikong mga keru- 
bin nga talagsaon ang kahubitan. Human hisgoti 
kini ingong “buhing mga linalang” (Eze 1:5-28), sa 
ulahi iyang gipaila kini ingong “mga kerubin.” (Eze 
9:3: 10:1-22, 11:22) Niining malarawanong mga 
panan-awon ang mga kerubin suod nga nalangkit 
sa mahimayaong personahe ni Jehova ug kanunay 
nga nag-alagad kaniya. 

Sa iyang basahon sa tagna, si Ezequiel giingnan 
usab nga "magpatugbaw ug usa ka awit sa pagba- 
ngotan tungod sa hari sa Tiro, diin iyang gitawag 
ang hari nga usa ka mahimayaong nagatabon nga 
kerubin nga kanhi didto “sa Eden, ang tanaman sa 
Diyos,” apan gihuboan sa iyang katahom ug gihi- 
mong samag abo ibabaw sa yuta. “Mao kini ang gi- 
ingon sa Soberanong Ginoong Jehova: . . . Ikaw 
ang dinihogang kerubin nga nagatabon, ug ako 
nagpahimutang kanimo. Ikaw didto sa balaang bu- 
kid sa Diyos. Ikaw naglakaw taliwala sa nagkalayo 
nga mga bato. Ikaw walay-ikasaway sa imong mga 
dalan sukad sa adlaw sa paglalang kanimo hangtod 
nga ang pagkadili-matarong nakaplagan diha kani- 
mo.... Ako magpapahawa kanimo ingong mahu- 
gaw gikan sa bukid sa Diyos, ug ako maglaglag 
kanimo, Oh kerubin nga nagatabon [Oh nagapa- 
nalipod nga kerubin,” Vg].'"---Eze 28:11-19. 


KESALON [(Sa) Balat-ang [nga mao, bakilid]]. 
Usa ka siyudad nga gihisgotan uban sa Bukid sa 
Jearim ug nagsilbing ilhanan sa usa ka bahin sa A 
nga utlanan sa Juda. (Jos 15:10) Sagad nga gituo- 
han karong adlawa nga mao kini ang Kesla (Kesa- 

lon), nga nahimutang mga 17 km (11 mi) sa K sa 
Jerusalem. 


KESED. Usa sa walo ka anak nga lalaki ni Mil- 
ca nga gipanganak kang Nahor, ang igsoong lalaki 
ni Abraham.---Gen 22:20-22. 


KESIL [Balat-ang [nga mao, bakilid]]. Ang nga- 
lan sa usa ka lungsod nga makita diha sa talaan sa 
mga dapit sulod sa teritoryo sa Juda. (Jos 15:21, 
30) Ang pagtandi sa Josue 15:30 sa Josue 19:4 ug 
1 Cronicas 4:30 nagpakita nga ang Kesil lagmit 
mao ra usab ang Betuel.--Tan-awa ang BETUEL 
Num. 2. 


KESO. Sa balaknong pinulongan si Job mahu- 
lagwayong naghubit kon sa unsang paagi siya giu- 
mol diha sa sabakan sa iyang inahan, nga nag- 
ingon ngadto sa Dakong Maglalalang: “Wala mo ba 
ako ibubo ingon sa gatas ug gipabagtok sama sa 
keso?”---Job 10:10. 

Ang paghimog keso maoy lahi gikan sa paghi- 
mog mantekilya, ang mantekilya gihimo pinaagi sa 
pagbatil sa gatas. Aron makahimog keso sa kara- 
ang kapanahonan, ang gatas pabagtokon dayon pi- 
naagi sa rennet gikan sa tiyan sa hayop o pinaagi 
sa duga sa pipila ka dahon o mga gamot. Human 
mapabagtok, paawason ang likido nga bahin, ug 
kan-on ang bag-ong nanibuok nga gatas. 

Gisugo si David sa pagdala sa “napulo ka bahin 
sa gatas” ngadto sa pangulo sa 1,000 nga kaniya 
nailalom ang iyang mga igsoon nga nag-alagad 
ingong mga sundalo ni Saul. (1Sa 17:17, 18) Ang li- 
teral nga hubad niini sa orihinal maoy “napulo ka 
putol sa gatas,” nga lagmit nagkahulogan nga “na- 
pulo ka keso sa bag-ong gatas.” Ang Latin nga Vul- 
gate mabasa nga “napulo ka gagmayng mga hinul- 
ma [o, molde] nga keso.” Sa panahon sa sibil nga 
gubat nga gisugniban ni Absalom, ang mga higa- 
la ni David nagpadala kaniya ug mga taganang 
pagkaon, nga naglakip sa “nanibuok nga gatas sa 
baka,” ug kini usab lagmit maoy humok nga mga 
keso.---2Sa 17:29. 


KESULOT [Mga Balat-ang, [nga mao, mga ba- 
kilid]]. Usa ka utlanang siyudad sa Isacar (Jos 
19:18) ug lagmit mao ra usab ang Kislot-tabor. (Jos 
19:12) Gituohan sa kadaghanan nga kini mao ang 
Iksal (Kislot Tavor), nga nahimutang sa tiilan sa ka- 
bungtoran sa Nasaret ug 3 km (2 mi) sa HS sa ma- 
ong siyudad. Busa kini nahimutang sa Patag sa 
Jezreel sa K sa Bukid sa Tabor. 


KETURA [gikan sa lintunganayng pulong nga 
nagkahulogang “paghimog gipaaso nga halad']. 
Asawa ni Abraham ug ang inahan sa unom sa 
iyang mga anak nga lalaki nga si Zimran, Joksan, 
Medan, Midian, Isbak, ug Shuah, mga katigulangan 


KEZIA 


sa lainlaing katawhan sa A sa Arabia nga nanimu- 
yo sa H yg sa S sa Palestina.---Gen 25:1-4. 

Si Ketura espesipikong gihisgotan ingong “puyo- 
puyo ni Abraham” sa 1 Cronicas 1:32, ug lagmit 
gayod nga siya ug si Agar ang gitumong sa Gene- 
sis 25:6, diin gihisgotan ang mga anak nga lalaki sa 
“mga puyopuyo” ni Abraham. Busa si Ketura maoy 
usa ka segundaryong asawa nga wala gayod ma- 
kabaton sa samang posisyon ni Sara nga inahan ni 
Isaac, nga kaniya ang sinaad nga Binhi miabot. 
(Gen 17:19-21, 21:2, 3, 12, Heb 11:17, 18) Samtang 
“si Abraham naghatag kang Isaac sa tanan ni- 
yang nabatonan,” ang patriarka naghatag ug mga 
gasa ngadto sa mga anak sa iyang mga puyopuyo 
ug unya “nagpalakaw kanila palayo kang Isaac 
nga iyang anak, samtang siya buhi pa, pasidlakan, 
ngadto sa yuta sa Sidlakan.”---Gen 25:5, 6. 

Gituohan sa pipila nga si Abraham nagkuha 
kang Ketura ingong puyopuyo sa wala pa mamatay 
si Sara, kay ilang gihunahuna nga dili katuohan 
nga siya makabaton pa ug unom ka anak nga lala- 
ki pinaagi sa usa lamang ka babaye human nga 
siya nagpanuigon ug mga 140 ug unya buhi pang 
nakakita kanila nga moabot sa edad nga mahimo 
na niyang pabiyaon sila. Hinunoa, si Abraham na- 
buhi pa ug kapin sa 35 ka tuig human mamatay si 
Sara, ug namatay sa edad nga 175 ka tuig. (Gen 25: 
7, 8) Busa makahimo pa gayod siya pagkuha kang 
Ketura ingong asawa, makabaton ug unom ka anak 
pinaagi niya, ug makakita kanila nga modako sa 
wala pa siya mamatay. Dugang pa, angay nga isi- 
pon ang kinatibuk-ang pagtagad ni Abraham sa 
pagbati ni Sara, nga tungod niana lagmit dili gayod 
niya ipameligro ang posibilidad sa dugang pang 
panagbangi sa panimalay (sama sa nahitabo labot 
kang Agar ug Ismael) pinaagi sa pagkuhag laing 
puyopuyo samtang buhi pa si Sara. Ang pagkasu- 
nodsunod sa mga panghitabo nga gisaysay sa ba- 
sahon sa Genesis tino nga nagpakitang human sa 
kamatayon ni Sara nga si Abraham nagkuha kang 
Ketura ingon nga iyang asawa.--Itandi ang Gen 
23:1, 2: 24:67: 25:1. 

Tungod lamang sa milagrosong pagpasig-uli sa 
ilang mga gahom sa pagsanay nga sa ilang katigu- 
langon si Abraham ug Sara nakabaton ug usa ka 
anak nga lalaki, si Isaac. (Heb 11:11, 12) Dayag, tu- 
ngod sa pagpasig-uli kang Abraham sa maong 
mga gahom sa pagsanay, siya nakaanak ug unom 
pa ka anak nga lalaki kang Ketura bisan tuod siya 
mas tigulang na niadtong tungora. 


KEZIA [lagmit, Casia]. Ang ikaduha sa tulo 
ka anak nga babaye ni Job nga natawo human 
sa iyang grabeng pagsulay ug sa misunod nga 
pagpasig-uli ug panalangin ni Jehova. (Job 42:14) 
Ang Hebreohanong pulong alang sa “casia” gi- 
gamit ingong usa ka ngalan sa babaye, lagmit 


KIBROT-HATAAVA 


tungod sa kahumot sa casia, ug tingali gingalan ni- 
ini nga babaye ingong timaan sa iyang kaanyag. 
--Job 42:15. 


KIBROT-HATAAVA [Lubnganang mga Da- 
pit sa Pangandoy]. Usa ka dapit nga gikampohan sa 
mga Israelinhon didto sa kamingawan, diin ang 
nagkasagol nga panon nagpahayag ug hinakog nga 
pangandoy sa mga pagkaon sa Ehipto. (Num 11:4, 
33:16, 17: Deu 9:22) Gituohan sa kadaghanan nga 
mao kini ang Rueis el-Eberij, mga tungatunga tali 
sa Jebel Musa, ang gituohang nahimutangan sa 
Bukid sa Sinai, ug Hazerot. Didto si Jehova milag- 
rosong nagtagana ug usa ka bulan nga abiyo sa 
mga buntog alang sa tibuok kampo. (Num 11:19, 
20, 31) Apan ang katawhan hakog kaayo nga “ang 
nakatigom ug kinadiyutayan nakatigom ug napulo 
ka homer” (2,200 L). Ang rekord nag-ingon nga 
samtang “ang karne diha pa sa taliwala sa ilang 
mga ngipon, sa wala pa kini mausap, . . . gi- 
hampak ni Jehova ang katawhan sa dako kaayong 
pagpamatay.” Inay nga nagpasabot ug literal nga 
pag-usap, kini mahimong magkahulogan nga una 
pa “mahurot” o “makonsumo” (AT, RS) ang bug- 
os nga tagana nga karne, tungod kay ang Heb- 
reohanong pulong nga gihubad nga “mausap” sa 
panguna nagkahulogang “pagputol.” Human niini 
ang mga namatay gilubong, ug busa ang dapit gi- 
tawag nga Kibrot-hataava.--Num 11:32-35. 


KIBZAIM [Usa ka Dobleng Pagpangolekta 
(Pagpanigom)]. Usa ka siyudad sa Epraim nga gi- 
hatag ngadto sa Kohatnong mga Levihanon. (Jos 
21:20-22) Sa 1 Cronicas 6:68 mopatim-aw nga kini 
gitawag ug Jokmeam. 


KIDON. Ang ngalan sa tag-iya sa giokanan o 
sa giokanan mismo diin si Uzah gipatay ni Jehova 
sa dihang sa dili hustong paagi gisulayan ang pag- 
balhin sa arka sa pagpamatuod gikan sa Kiriat- 
jearim ngadto sa Siyudad ni David. Ang giokanan 
dayag nga nahimutang taliwala niining duha ka 
dapit ug duol sa balay ni Obed-edom. (1Cr 13:6-14) 
Ang eksaktong dapit niini wala mahibaloi. Ang sa- 
mang asoy sa 2 Samuel 6:6 nag-ingon nga “Nacon,” 
nga lagmit nagpakitang ang usa ka asoy naggamit 
sa ngalan sa dapit sa giokanan, samtang ang laing 
asoy naggamit sa ngalan sa tag-iya niini. Human 
sa gihisgotang hitabo sa itaas, ang dapit gitawag 
nga Perez-uzah, nga nagkahulogang “Kasuko Batok 
Kang Uzah.” 


KIDRON, BUL-OGANANG WALOG SA 
[lagmit gikan sa lintunganayng pulong nga nagka- 
hulogang “moitom"]. Usa ka lawom nga walog nga 
nag-ulang sa Jerusalem gikan sa Bukid sa mga Oli- 
bo ug milatas una sa pahabagatan-sidlakan ug da- 
yon mipaingon sa habagatan ubay sa siyudad. Wa- 

lay tubig bisan sa tingtugnaw gawas sa panahon 
nga kusog ang pagbunok sa ulan, ang Walog sa 
Kidron (Nahal Qidron) nagsukad sa halayog diyu- 
tay dapit sa A sa mga paril sa Jerusalem. Sa pag- 
sugod kini maoy usa ka lapad ug mabaw nga 
walog, apan kini nagkasigpit ug nagkalawom. Pag- 
abot niini atbang sa kanhing dapit sa templo, kini 
maoy mga 30 m (100 p) ang giladmon ug 120 m 
(390 p) ang gilapdon. Sa unahan pa dapit sa H, ang 
Walog sa Kidron misumpay sa Walog sa Tyropoeon 
ug sa Walog sa Hinnom. Gikan didto kini mipada- 
yon pahabagatan-sidlakan tabok sa umaw nga Ka- 
mingawan sa Juda ngadto sa Patayng Dagat. Ang 
modernong ngalan nga gigamit alang sa ubos nga 
bahin sa walog maoy Wadi en-Nar (nagkahulogang 
“Lugot sa Kalayo"), nga nagpakitang kini maoy init 
ug uga halos sa tanang panahon. 

Sa atbang sa Jerusalem, ang mga lubnganan nga 
gikalot diha sa bato nahimutang sa titip ug batoong 
mga bakilid sa S nga kiliran sa walog. Sa K nga kili- 
ran niini, mga tungatunga tali sa kanhing dapit sa 
templo ug sa kinasang-an sa mga walog sa Tyro- 
poeon ug Kidron, anaa ang tubod sa Gihon. (Tan- 
awa ang GIHON Num. 2.) Dili layo niini nga tubod, 
ang Walog sa Kidron milapad ug nahimong usa ka 
patag nga dapit. Gituohan nga kining patag nga da- 
pit lagmit mao ang karaang “tanaman sa hari.” 
—2Ha 25:4. 

Si Haring David, sa dihang mikalagiw gikan 
sa rebeldeng si Absalom, mitabok nga nagbak- 
tas sa Walog sa Kidron. (2Sa 15:14, 23, 30) Tungod 
sa iyang pagtunglo kang David niadtong higayona, 
si Simei sa ulahi gidid-an ni Solomon sa pag-adto 
sa Jerusalem ug wala tugoting motabok sa Wa- 
log sa Kidron aron dili silotan sa kamatayon. (1Ha 
2:8, 9, 36, 37) Gitadlas ni Jesus ang samang walog 
sa iyang pagpaingon sa tanaman sa Getsemane. 
(Ju 18:1) Panahon sa paghari ni Haring Asa, Eze- 
quias, ug Josias sa Juda, ang Walog sa Kidron giga- 
mit ingong usa ka dapit sa paglaglag sa mga bu- 
tang nga nalangkit sa idolatriya. (1Ha 15:13, 2Ha 
23:4, 6, 12, 2Cr 15:16, 29:16, 30:14) Gigamit usab 
kini ingong lubnganan. (2Ha 23:6) Kini naghimo sa 
Walog sa Kidron nga usa ka mahugaw nga dapit, 
ug busa hinungdanon nga ang tagna ni Jeremias 
nagpunting sa usa ka panahon sa dihang, sa ka- 
sukwahi, “ang tanang hinagdang uma hangtod sa 
bul-oganang walog sa Kidron . . . mamahimong 
balaan alang kang Jehova."---Jer 31:40. 


KILAT. Ang dan-ag kaayong mga kidlap sa ka- 
hayag nga namugna tungod sa migulang koryente 
diha sa atmospera tali sa mga panganod o tali sa 
panganod ug sa yuta. Kining katingalahang hitabo 
nga inubanan ug dalugdog sagad nga makita sa Is- 
rael sa ulanong mga panahon sa tingpamulak ug sa 

tinghunlak, nga subsob mahitabo ilabina panahon 
sa bugnawng mga bulan sa Nobyembre o Disyem- 
bre. 

Ingong Maglalalang sa mga elemento nga mag- 
pahinabog kilat, si Jehova mao ang tinubdan niini. 
(Job 37:3, 11) Siya usab makakontrolar niini ug lag- 
mit migamit ug kilat ug mga butang nga susama 
niini aron sa pagluwas sa iyang mga alagad gikan 
sa ilang mga kaaway ingon man sa pagpahamtang 
sa iyang mga paghukom. (2Sa 22:1, 15; Sal 18:14, 
77:16-20, Zac 9:14: itandi ang Job 36:32, Sal 97:4, 
144:6.) Busa, haom nga ang mga kilat nalangkit sa 
trono sa Diyos (Pin 4:5, itandi ang Pin 11:19) ingon 
man labot sa mga kapahayagan sa iyang kasuko 
(Pin 8:5, 16:18) ug mahulagwayong gihubit ingong 
nagtaho sa kalamposan sa ilang buluhaton. (Job 
38:35) Sa Bukid sa Sinai, ang katingalahang pisikal 
nga mga pagpadayag sa presensiya sa Diyos giu- 
banan ug mga pangidlap sa kilat.---Ex 19:16, 20:18. 

Ang kilat (Heb., baraq') mahulagwayong giga- 
mit sa paghawas sa mga kidlap sa gipasinaw nga 
metal. (Deu 32:41 ftn sa Rbi8, Eze 21:10 ftn sa 
Rbi8: Nah 3:3: Hab 3:11) Diha sa Nahum 2:4 mahi- 
mong ang mga pangidlap o ang katulin sa mga 
karo sa kaaway diha sa kadalanan sa Nineve mao 
ang gipasabot sa mga pulong, “Sila nagapanagan 
sama sa kilat.” Ug ang silaw nga mga nawong o 
dagway sa mga manulonda gitandi sa kilat.---Dan 
10:5, 6; Mat 28:2, 3, tan-awa usab ang Eze 1:14. 

Gipakita ni Kristo Jesus nga ang iyang presensi- 
ya dili matago, maingon nga imposibleng matago 
ang kilat nga “mokilab gikan sa sidlakang mga ba- 
hin ug modan-ag hangtod sa kasadpang mga ba- 
hin.” (Mat 24:23-27: Luc 17:20-24) Una pa niana, sa 
dihang ang 70 ka tinun-an nga iyang gipadala mi- 
balik nga nagtaho nga bisan ang mga demonyo 
nagpasakop kanila pinaagi sa paggamit sa iyang 
ngalan, gihisgotan ni Jesus nga ang umaabot nga 
pagpalagpot kang Satanas gikan sa langit segura- 
dong mahitabo, nga nag-ingon: “Nagsugod na ako 
pagkakita kang Satanas nga nahulog na ingon sa 
kilat gikan sa langit.”--Luc 10:1, 17, 18. 

Sa Lucas 11:36 ang Gregong pulong alang sa ki- 
lat (a:stra'pe') nagtumong sa kahayag o dan-ag sa 
lampara. 


KILEAB. Ikaduhang anak nga lalaki ni David 
nga natawo didto sa Hebron. Ang iyang inahan 
nga si Abigail maoy kanhing asawa ni Nabal. (2Sa 
3:2, 3) Si Kileab gitawag nga Daniel sa 1 Cronicas 
3:1.--Tan-awa ang DANIEL Num. 1. 


KILION [Usa nga Napakyas: Usa nga Natapos]. 
Anak nga lalaki ni Noemi ug Elimelek ug igsoon ni 
Malon nga bana ni Ruth. Ang ilang pamilya mibal- 
hin ngadto sa Moab gikan sa Betlehem sa Juda 
aron makalingkawas sa gutom sa panahon sa mga 

Maghuhukom. Human mamatay ang iyang ama- 
han, si Kilion nagminyo sa babayeng Moabihanon 
nga si Orpa. Siya ug ang iyang igsoong lalaki na- 
matay nga walay anak didto sa Moab.--Ru 1:1-5: 
4:9, 10. 


KILMAD. Dayag nga usa ka dapit nga gitala 
lakip niadtong nakignegosyo sa Tiro sa pagpama- 
ligyag maayong matang sa mga besti, tinina nga 
mga materyales, alpombra, ug mga pisi.---Eze 27: 
2, 23, 24. 


KIMHAM  |Naluya [gumikan sa kahidlaw]]. 
Lagmit nga usa ka anak nga lalaki ni Barzilai. Sa di- 
hang ang tigulang nga si Barzilai mibalibad sa pag- 
dapit nga mahimong membro sa palasyo ni Ha- 
ring David ug mirekomendar kang Kimham nga 
maoy mouban puli kaniya, si David mitubag: “Si 
Kimham mouban kanako sa pagtabok [sa Jordan], 
ug akong buhaton kaniya ang maayo sa imong 
mga mata, ug ang tanang buot nimong pangayo- 
on kanako akong buhaton alang kanimo.” (2Sa 19: 
33, 37-40) Dayag nga si Kimham nagpabilin sa pa- 
lasyo sa hari, ingon sa gipaila sa kataposang mga 
instruksiyon ni David kang Solomon. (1Ha 2:7) Gi- 
hisgotan sa Jeremias 41:17 ang “dapit-abotanan ni 
Kimham” duol sa Betlehem. Wala mahibaloi kon 
kini nagtumong ba kang Kimham sa panahon ni 
David o sa usa ka tawo sa ulahi nga may samang 
ngalan. Ang ubang mga komentarista nag-ingon 
nga si Kimham lagmit gihatagan ug yuta tungod 
sa iyang pag-alagad kang David, o kadto maoy usa 
ka dapit diin si Kimham nagtukod ug dapit-abota- 
nan alang sa mga magpapanaw. 


KIMPIT. Bulawan nga galamiton nga gigamit 
alang sa mga lampara diha sa ibabaw sa mga sa- 
nga sa tangkawan sa tabernakulo o sa mga tangka- 
wan sa templo sa Israel. (Ex 25:37, 38: 37:23, Num 
4:9; 1Ha 7:48, 49, 2Cr 4:19-21) Ang mga kimpit gi- 
paila sa doble nga Hebreohanong pulong nga mel- 
ga-cha'yim, nga naggikan sa lintunganayng pulong 
nga nagkahulogang “kuha.” Ang paggamit sa dob- 
leng porma dinhi nagtumong sa usa ka himan nga 
lagmit may duha ka bahin. Busa, diha sa Isaias 6:6 
ang mel-qa-cha'yim nagtumong sa “kumpit” nga gi- 
gamit sa usa ka serapin sa pagkuhag nagbaga nga 
uling gikan sa halaran. 

Adunay kalainan tali sa “mga kimpit” ug “mga 
igpapalong” sa tangkawan nga gigamit diha sa 
templo. (1Ha 7:49, 50; 2Cr 4:21, 22) Bisan tuod 
wala hubita diha sa Kasulatan, kini lagmit mao ang 
mga kumpit nga gigamit sa paghawid sa sunog 
nga mga pabilo sa mga lampara, samtang ang mga 
igpapalong lagmit maoy samag-gunting nga mga 
galamiton nga gigamit sa pagputol sa sunog nga 
bahin sa mga pabilo. Diha sa tabernakulo, kini 

nga mga pinutol, nga hawiran pinaagig mga kim- 
pit, gisulod diha sa mga insensaryo, dayag nga 
mga sudlanan alang niining sunog nga mga pabilo 
sa dili pa kini ilabay.---Ex 37:23. 


KINA. Usa ka siyudad sa habagatang Juda. 
(Jos 15:21, 22) Gituohan sa pipila nga kini mao ang 
Khirbet Taiyib (Horvat Tov), mga 30 km (19 mi) sa 
SAS sa Beer-seba. Ang ngalan niini daw napreser- 
bar diha sa ngalan sa kasikbit nga Wadi el-Qeini. 


KINABIG. Usa nga nakombertir, sa ato pa, usa 
nga midawat sa Judaismo, nga nagpatuli, kon lala- 
ki. (Mat 23:15, ftn sa Rbi8) Ang Gregong pulong 
nga prosely:tos (kinabig) gigamit diha sa Septua- 
gint ug sa Kristohanon Gregong Kasulatan. 

Sa kapin sa 19 ka siglo si Jehova nakiglabot sa 
usa ka linain, piniling katawhan, ang banay ni Ab- 
raham ug sa iyang binhi, sa panguna ang nasod sa 
Israel. Bisan pa niana, posible alang sa usa ka dili- 
Hebreohanon o usa ka dili-Israelinhon nga buot 
moalagad kang Jehova sumala sa mga kinahangla- 
non sa matuod nga pagsimba nga mahimong ba- 
hin niini. Apan, kinahanglan siyang makombertir 
sa matuod nga relihiyon, sa ato pa, mahimong usa 
ka kinabig. Ang Moisesnong Balaod mihimog espe- 
sipikong mga tagana alang sa usa ka tawo nga dili 
lumad nga Israelinhon nga nagpuyo sa Israel. Ang 
maong “langyawng pumoluyo" mahimong bug-os 
nga magsisimba ni Jehova, nga pagatulion, kon la- 
laki, agig pag-ila sa iyang pagdawat sa matuod nga 
pagsimba. (Ex 12:48, 49) Ang usa ka kinabig kina- 
hanglang motuman sa tanan nga anaa sa Balaod, 
ug siya kinahanglang trataron sa kinaiyanhong 
mga Hudiyo ingong igsoon. (Lev 19:33, 34; 24:22, 
Gal 5:3, tan-awa ang LANGYAW NGA PUMOLUYO.) Ang 
Hebreohanong pulong nga ger, nga gihubad nga 
“angyawng pumoluyo” (“estranyo,” KJ), wala ka- 
nunayng magpasabot sa maong relihiyosong kina- 
big (Gen 15:13; Ex 2:22; Jer 14:8), apan sa kapin 
sa 70 ka higayon diin ang mga maghuhubad sa 
Septuagint lagmit nagtuo nga kini nagtumong sa 
usa ka kinabig, kini ilang gihubad pinaagi sa Gre- 
gong pulong nga prosely-tos. 

Sa tibuok nga kasaysayan sa Israel ang mga dili- 
Hudiyo nahimong mga kinabig, sa ingon namu- 
long bahin sa mga Hudiyo sama sa gipamulong sa 
Moabihanong si Ruth ngadto kang Noemi: “Ang 
imong katawhan mahimong akong katawhan, ug 
ang imong Diyos akong Diyos.” (Ru 1:16, Jos 6:25; 
Mat 1:5) Ang pag-ampo ni Solomon panahon sa 
inagurasyon sa templo nagbanaag sa bukas ug 
madagayaong espiritu sa Diyos alang kanila nga 
anaa sa daghang nasod nga buot moalagad Kaniya 
ingong mga kinabig. (1Ha 8:41-43) Ang mga dili- 
Hudiyo nga gihisgotan sa ngalan nga dayag nga 
nahimong mga kinabig naglakip kang Doeg nga 

Edomhanon (1Sa 21:7), kang Urias nga Hitihanon 
(2Sa 11:3, 11), ug kang Ebed-melek nga Etiopian- 
hon (Jer 38:7-13). Sa dihang ang mga Hudiyo sa 
panahon ni Mardokeo gitugotan nga mobarog ug 
manalipod sa ilang kaugalingon, “daghan sa mga 
katawhan sa yuta ang nagpahayag nga sila mga 
Hudiyo.” (Est 8:17) Ang Septuagint mabasa: “Ug 
daghan sa mga Hentil ang gituli, ug nahimong 
mga Hudiyo. ”---Bagster. 

Aktibo sa Pagpangabig. Ingong resulta sa 
pagkadestiyero didto sa Babilonya ang Judaismo 
mikaylap. Ang mga Hudiyo panahon sa Pagkatibu- 
laag nakahibalag ug mga pagano sa daghang na- 
sod. Ang pagkatukod sa mga sinagoga ug ang pag- 
kadaling mabatonan sa Hebreohanong Kasulatan 
diha sa Gregong pinulongan nagpasayon sa mga 
tawo sa tibuok Romanhong kalibotan sa pagkakat- 
on sa Hudiyohanong relihiyon. Ang karaang mga 
magsusulat sama ni Horace ug Seneca nagpama- 
tuod nga daghang tawo sa nagkalainlaing kayuta- 
an ang miduyog sa mga Hudiyo, sa ingon nahi- 
mong mga kinabig. Si Josephus nagtaho nga ang 
mga Hudiyo sa Antioquia sa Sirya “kanunayng 
nagdani sa daghang mga Grego ngadto sa ilang re- 
lihiyosong mga seremonyas, ug kini sila sa pipila 
ka paagi nahimong bahin sa ilang komunidad.” 
(The Jewish War, VII, 45, [iii, 3]) Gipunting sa The 
Interpreter's Dictionary of the Bible nga “ang mga 
Hudiyo sa Roma nagpasundayag sa maong agresi- 
bong espiritu sa pagpangabig nga tungod niini sila 
giakusahan nga nag-impluwensiya sa mga Roma- 
no pinaagi sa ilang kulto, ug ang kagamhanan nag- 
palagpot sa pangunang mga tigpropaganda gikan 
sa siyudad niadtong 139 w.K.” (Giedit ni G. But- 
trick, 1962, Tomo 3, p. 925) Siyempre, kini nga 
akusasyon lagmit walay basehanan o paghinobra 
lamang, nga tingali maoy tungod sa politika o sa 
rasanhon o relihiyosong pagpihigpihig. Bisan pa ni- 
ana, si Jesus mismo miingon bahin sa salingka- 
pawng mga eskriba ug mga Pariseo: “Ginatadlas 
ninyo ang dagat ug ang mamalang yuta aron ma- 
kahimog usa ka kinabig, ug sa dihang siya mahimo 
na, inyong ginahimo siya nga doble pa kaangayan 
nga mahiagom sa Gehenna kay kaninyo.”---Mat 
23:15. 

Pinugos nga pagpangabig. Dili tanang Hudi- 
yong mga kinabig ang nakombertir sa malinawong 
mga pamaagi. Ang historyador nga si Josephus 
nag-asoy nga, sa dihang si John Hyrcanus I nagsa- 
kop sa mga Idumeano, niadtong mga 125 W.K.P., 
iyang gisultihan ang mga tawo nga sila makapabi- 
lin lamang sa ilang nasod kon sila magpatuli, sa 
ingon nagpugos kanila nga mahimong mga kina- 
big. (Jewish Antiquities, XIII, 257, 258 [ix, 1]) Si 
Aristobulo, ang anak nga lalaki ni John Hyrcanus, 
mihimo sa samang paagi ngadto sa mga taga-Itu- 

rea. (XIIL, 318 [xi, 3]) Sa ulahi, ang mga Hudiyo ila- 
lom ni Alexander Jannaeus naggun-ob sa Pella 
tungod kay ang mga molupyo midumili nga mahi- 
mong mga kinabig. (XII, 397 [xv, 4]) Ang politi- 
kanhong mga katarongan, inay ang misyonaryong 
kasibot, sa walay duhaduha mao ang hinungdan sa 
maong mga buhat. 

Mga Kinabig Nahimong mga Kristohanon. 
Ang rekord diha sa Kristohanon Gregong Kasula- 
tan nagpaila nga ang pipila sa tinuli nga Hudiyong 
mga kinabig maoy sinsero sa ilang pagsimba kang 
Jehova. Ang panon sa katawhan gikan sa daghang 
kayutaan nga nakapatalinghog kang Pedro sa ad- 
law sa Pentekostes 33 K.P. ug nahimong mga Kris- 
tohanon gilangkoban sa “mga Hudiyo ug mga kina- 
big.” (Buh 2:10) Ang mga kinabig gikan sa ubang 
kayutaan mipanaw ngadto sa Jerusalem agig pag- 
sunod sa balaod ni Jehova. Sa susama, ang Etio- 
pianhong eunuko nga gibawtismohan ni Felipe mi- 
adto sa Jerusalem aron sa pagsimba ug nagbasa sa 
Pulong sa Diyos samtang siya nagpanaw pauli sa 
iyang yutang pinuy-anan. (Buh 8:27-38) Dayag 
nga siya maoy usa ka eunuko sa diwa nga siya 
“opisyal sa palasyo,” kay kon siya gikapnan pa, siya 
dili mahimong usa ka kinabig. (Deu 23:1, tan-awa 
ang ETIOPIA, ETIOPIANHON.) Sa unang mga adlaw 
sa Kristohanong kongregasyon “si Nicolas, usa ka 
kinabig nga taga-Antioquia,” gitudlo ngadto sa li- 
naing mga katungdanan maylabot sa pag-apod- 
apod sa pagkaon, tungod kay siya maoy usa ka ta- 
wong “puno sa espiritu ug kaalam. ”---Buh 6:2-6. 

Ang maayong balita mikaylap taliwala sa 
mga Hentil. Hangtod sa 36 K.P. ang Kristoha- 
nong mensahe gitumong lamang ngadto sa mga 
Hudiyo, ngadto sa mga Hentil nga nahimong tinu- 
li nga Hudiyong mga kinabig, ug ngadto sa mga 
Samarianhon. Ang Italyanong si Cornelio gihubit 
ingong “usa ka debotadong tawo ug usa nga ma- 
hadlokon sa Diyos . . . [kinsa] naghatag ug daghang 
gasa sa kaluoy ngadto sa katawhan ug padayong 
nangamuyo sa Diyos.” Apan dili siya usa ka Hudi- 
yong kinabig, kay siya usa ka dili-tinuling Hentil. 
(Buh 10:1, 2, itandi ang Luc 7:2-10.) Sa dihang na- 
buksan ang pultahan alang sa mga Hentil, mikay- 
lap ang aktibo nga misyonaryong buluhaton sa 
mga Kristohanon. Bisan pa niana, si Pablo sagad 
unang nagwali ngadto sa mga Hudiyo ug sa mga 
kinabig diha sa mga siyudad nga iyang gipanaw. Si 
Pablo may dakong gugma alang sa iyang Hudiyong 
mga igsoon ug may tinguha nga sila unta mama- 
luwas. (Rom 9:3, 10:1) Dugang pa, makataronga- 
non nga ang mga Hudiyo ug mga kinabig mao ang 
unang duolon, tungod kay sila may kahibalo na 
kang Jehova ug sa iyang mga balaod ug nangita sa 
Mesiyas. Tungod sa ilang mga nakat-onan, mahi- 
mong maila niadtong may maayong mga kasing- 

kasing nga kauban nila nga si Jesu-Kristo mao ang 
katumanan sa ilang mga gilaoman. Kini sila mag- 
silbing usa ka lig-ong pundasyon sa usa ka kongre- 
gasyon, ug sila ang makahimo usab sa pagtudlo sa 
mga Hentil, kinsa walay nahibaloan bahin kang Je- 
hova ug sa iyang Pulong. 


KINABUHI. Ang kinaiyahan sa kinabuhi o 
pagkinabuhi, ang buhing paglungtad, o ang gidu- 
gayon sa buhing paglungtad, sa usa ka indibidu- 
wal. Kon bahin sa yutan-on, pisikal nga kinabuhi, 
ang mga butang nga may kinabuhi sa katibuk-an 
adunay mga katakos sa pagtubo, metabolismo, 
pagsanong sa mga panghitabo sa palibot, ug sa 
pagsanay. Ang Hebreohanong pulong nga giga- 
mit sa Kasulatan maoy chai'yim', ug ang Gregong 
pulong maoy zoe’. Ang Hebreohanong pulong 
nga nephesh ug ang Gregong pulong nga psy- 
khe’, nga pulos nagkahulogang “kalag,” gigamit 
usab sa pagtumong sa kinabuhi, dili sa abstrakto 
nga diwa, kondili nagtumong sa kinabuhi ingong 
usa ka persona o usa ka hayop. (Itandi ang mga 
pulong nga “kalag” ug “kinabuhi,” ingon sa pagga- 
mit sa Job 10:1: Sal 66:9: Pr 3:22.) Ang mga ta- 
nom adunay kinabuhi, ang kinaiyahan sa kinabu- 
hi nga naglihok diha niini, apan dili kinabuhi 
ingong usa ka kalag. Ang kinabuhi sa kinabug- 
osan nga diwa, ingon sa pagpadapat niini ngadto 
sa intelihenteng mga persona, maoy hingpit nga 
paglungtad uban ang pribilehiyo sa pagbaton ni- 
ana. 

Si Jehova nga Diyos ang Tuboran Niini. 
Ang kinabuhi kanunayng naglungtad, tungod kay 
si Jehova nga Diyos maoy buhi nga Diyos, ang Tu- 
boran sa kinabuhi, ug ang iyang paglungtad wa- 
lay sinugdanan o kataposan. (Jer 10:10, Dan 6:20, 
26; Ju 6:57: 2Co 3:3, 6:16, 1Te 1:9; 1Ti 1:17, Sal 
36:9: Jer 17:13) Ang una sa iyang mga linalang 
iyang gihatagan ug kinabuhi, nga mao, ang iyang 
bugtong nga Anak, ang Pulong. (Ju 1:1-3, Col 
1:15) Pinaagi sa iyang Anak, gilalang ang ubang 
buhing mga anak sa Diyos nga mga manulonda. 
(Job 38:4-7: Col 1:16, 17) Sa ulahi, gilalang ang pi- 
sikal nga uniberso (Gen 1:1, 2), ug sa ikatulong 
adlaw sa “mga adlaw” sa paglalang sa yuta, gila- 
lang ang unang mga matang sa pisikal nga kina- 
buhi: balili, katanoman, ug mga bungahoy. Sa 
ikalimang adlaw, gilalang ang buhing mga kalag 
sa yuta, mga hayop sa dagat, ug ang pak-an nga 
nagalupad nga mga linalang, ug sa ikaunom nga 
adlaw, gilalang ang mga hayop sa kamad-an ug, 
sa kataposan, ang tawo.---Gen 1:11-13, 20-23, 24- 
31, Buh 17:25, tan-awa ang PAGLALANG, LINALANG, 
ADLAW, II. 

Busa, ubos sa hustong mga kahimtang, dili na 
kinahanglang hulaton pa nga mahitabo ang pipila 

ka sulagmang kombinasyon sa mga kemikal aron 
motungha ang kinabuhi sa yuta. Ang maong bu- 
tang wala pa gayod maobserbahi ug, sa pagkati- 
nuod, dili gayod mahitabo. Ang kinabuhi sa yuta 
mitungha ingong resulta sa direktang sugo ni Je- 
hova nga Diyos, ang Tuboran sa kinabuhi, ug pi- 
naagi sa direktang paglihok sa iyang Anak sa pag- 
tuman sa maong sugo. Ang kinabuhi lamang ang 
makapatunghag kinabuhi. Sa matag kahimtang, 
ang asoy sa Bibliya nagtug-an kanato nga ang bu- 
tang nga gilalang nagpatunghag liwat nga sama 
sa iyang dagway, o, “sumala sa iyang matang.” 
(Gen 1:12, 21, 25; 5:3) Nadiskobrehan sa mga si- 
yentipiko nga aduna gayoy kalainan tali sa nagka- 
lainlaing “mga matang, ug, gawas sa pangutana 
bahin sa sinugdanan sa kinabuhi, kini mao ang 
pangunang babag sa teoriya sa ebolusyon.---Tan- 
awa ang MATANG. 

Puwersa sa kinabuhi ug gininhawa. Sa yu- 
tan-ong mga linalang, o “mga kalag,” anaa ang 
aktibong puwersa sa kinabuhi, o “espiritu” nga 
nagpabuhi kanila, ug ang gininhawa nga nagpa- 
tunhay niana nga puwersa sa kinabuhi. Ang es- 
piritu (puwersa sa kinabuhi) ug ang gininhawa 
maoy mga tagana nga gikan sa Diyos, ug siya ma- 
kalaglag sa kinabuhi pinaagi sa pagkuha sa bisan 
hain niini. (Sal 104:29, Isa 42:5) Sa panahon sa Lu- 
nop, ang mga hayop ug ang mga tawo nangalu- 
mos, naputol ang ilang gininhawa ug nahanaw 
ang puwersa sa kinabuhi. Kini namatay. “Ang ta- 
nan nga niana ang gininhawa sa puwersa sa kina- 
buhi aktibo [sa literal, “nga niana ang gininha- 
wa sa aktibong puwersa (espiritu) sa kinabuhi 
[anaa]”] diha sa mga buho sa ilong niini, nga mao, 
ang tanan nga diha sa mamalang yuta, nanga- 
matay.”--Gen 7:22, itandi ang hubad ni Robert 
Young; tan-awa ang ESPIRITU. 

Organismo. Ang tanang butang nga adunay 
kinabuhi, espirituwal man o unodnon, adunay or- 
ganismo, o lawas. Ang kinabuhi mismo dili per- 
sona, walay materyal nga lawas, nga maoy ki- 
naiyahan lamang sa kinabuhi. Sa paghisgot sa 
matang sa lawas nga mabatonan sa binanhawng 
mga tawo, si apostol Pablo nag-ingon nga kad- 
tong gilalang alang sa lahi nga palibot adunay la- 
hing mga lawas. Alang niadtong adunay kinabuhi 
sa yuta, siya nag-ingon: “Dili tanang unod maoy 
managsama nga unod, apan adunay usa nga iya 
sa katawhan, ug adunay laing unod nga iya sa mga 
hayop, ug laing unod nga iya sa mga langgam, ug 
lain nga iya sa mga isda.” Siya nag-ingon usab nga 
“adunay mga lawas nga langitnon, ug mga lawas 
nga yutan-on, apan ang himaya sa mga lawas nga 
langitnon usa ka matang, ug kanang sa mga lawas 
nga yutan-on lain nga matang. ”--1Co 15:39, 40. 

Mahitungod sa kalainan sa unod sa nagkalain- 
lain nga yutan-ong mga lawas, ang 1942 nga 
edisyon sa Encyclopædia Britannica (Tomo 14, 
p. 42) nag-ingon: “Ang laing kinaiyahan mao nga 
ang matag usa kanila may kaugalingong kemikal 
nga gipadayag sa bisan hain nga dapit, kay ang 
matag lahi nga matang sa organismo daw adu- 
nay kaugalingong linain nga protina, ug adunay 
kaugalingong gikusgon o ritmo sa metabolismo. 
Busa ubos sa katibuk-ang kinaiyahan sa pagka- 
malungtaron taliwala sa walay-hunong nga me- 
tabolismo, adunay tulo ka kamatuoran: (1) ang 
pagpatunghag mga protina nga mopasig-uli sa 
nawalang mga protina, (2) ang kahimtang niini 
nga mga protina ingong colloid ug (3) ang pag- 
kalahilahi niini diha sa nagkalainlaing matang.” 
--Italiko amoa. 

Pagpasa sa Puwersa sa Kinabuhi. Ang pu- 
wersa sa kinabuhi sa mga linalang, nga unang gi- 
paobra ni Jehova diha sa matag matang (pa- 
nanglitan, sa unang tawhanong paris), mahimong 
ipasa ngadto sa mga anak pinaagi sa proseso sa 
pagsanay. Sa mga hayop nga sus-an, human sa 
pagmabdos ang inahan motaganag oksiheno ug 
ubang sustansiya hangtod sa pagpanganak, sa di- 
hang ang anak mosugod na sa pagginhawa pina- 
agi sa mga buho sa ilong niini, sa pagsuso, ug sa 
ulahi sa pagkaon. 

Sa dihang gilalang si Adan, giumol sa Diyos ang 
lawas sa tawo. Aron ang maong bag-ong giumol 
nga lawas mabuhi ug magpadayong buhi, gikina- 
hanglan ang espiritu (puwersa sa kinabuhi) ug 
ang pagginhawa. Ang Genesis 2:7 nag-ingon nga 
ang Diyos “naghuyop sa mga buho sa iyang ilong 
sa gininhawa [porma sa nesha-mah ] sa kinabuhi, 
ug ang tawo nahimong buhing kalag.’ Ang “ginin- 
hawa sa kinabuhi” nagtumong gayod dili lang kay 
sa gininhawa o hangin nga mosulod ngadto sa 
mga baga. Dayag nga gibutang sa Diyos kang 
Adan ang espiritu o kidlap sa kinabuhi ug ang gi- 
ninhawa nga gikinahanglan aron siya magpabi- 
ling buhi. Karon si Adan nakabaton na ug kinabu- 
hi ingong persona, sa pagpasundayag ug mga 
hiyas ingong usa ka tawo, ug pinaagi sa iyang si- 
nultihan ug mga lihok iyang ikapadayag nga siya 
mas labaw kay sa mga hayop, nga siya maoy 
“anak sa Diyos,” nga gilalang sumala sa Iyang 
dagway ug larawan.---Gen 1:27: Luc 3:38. 

Ang kinabuhi sa tawo ug sa mga hayop nagde- 
pende sa puwersa sa kinabuhi nga gipalihok sa si- 
nugdan diha sa matag matang ug sa gininhawa 
aron sa pagpatunhay niana nga puwersa sa kina- 
buhi. Ang biolohikanhong siyensiya nagpamatuod 
niini nga kamatuoran. Kini dayag diha sa paagi sa 
pagklasipikar sa pipila ka awtoridad sa nagkalain- 

laing mga aspekto sa proseso sa kamatayon: Ang 
clinical death, ang paghunong sa mga pag-obra 
sa mga sangkap sa pagginhawa ug sa sirkulas- 
yon, ang brain death, ang bug-os ug permanen- 
teng paghunong sa pag-obra sa utok, ang somatic 
death, ang inanay ug sa kapulihay ang bug-os nga 
paghunong sa hinungdanong mga pag-obra sa ta- 
nang sangkap ug mga tisyu sa lawas. Busa bisan 
mohunong na ang pagginhawa, pagpitik sa ka- 
singkasing, ug ang pag-obra sa utok, ang puwer- 
sa sa kinabuhi magpabilin sa usa ka panahon diha 
sa mga tisyu sa lawas. 

Pagkatigulang ug Kamatayon. Ang tanang 
matang sa kinabuhi sa tanom, ug sa kinabuhi sa 
hayop, maoy lumalabay. Ang dugay nang pangu- 
tana taliwala sa mga siyentipiko mao, Nganong 
ang tawo matigulang ug mamatay? 

Ang ubang mga siyentipiko nag-ingon nga ang 
matag selula adunay tinong gitas-on sa kinabuhi 
sa henetikanhong paagi. Sa pagpaluyo niini ilang 
gihisgotan ang mga eksperimento sa pagbuhig 
mga selula diha sa usa ka artipisyal nga dapit diin 
nakaplagang mihunong kini sa pagsanay human 
mabahin sa mga 50 ka beses. Apan ang ubang 
mga siyentipiko nangatarongan nga ang maong 
mga eksperimento dili mohatag ug katin-awan 
kon nganong matigulang ang tibuok organismo. 
Ang ubang nagkalainlaing mga pagpatin-aw gi- 
tanyag, lakip ang teoriya nga ang utok mopagulag 
mga hormone nga maoy dakong hinungdan sa 
pagkatigulang ug dayon sa kamatayon. Gisugyot 
ni Roy L. Walford, M.D., nga ang usa ka tawo ki- 
nahanglang mag-amping sa pagdawat sa nagka- 
lainlain nga mga teoriya pinaagi sa pag-ingon: 
“Dili angayng ikaalarma o kaha ikatingala nga ang 
Haydflick's paradigm [ang teoriya nga ang pagkati- 
gulang anaa na daan sa henetikanhong mga selu- 
la] sa kapulihay mapamatud-an nga sayop, o ma- 
pulihan sa usa ka mas maayo apan sa kapulihay 
mapamatud-an ingong bakak ra gihapon nga teo- 
riya. Ang tanang butang maoy tinuod sa kau- 
galingong panahon niini.”---Maximum Life Span, 
1983, p. 75. 

Sa pagtagad sa mga kaplag ug mga panghina- 
pos sa mga siyentipiko, angayng matikdan nga 
ang kadaghanan wala magpasidungog sa usa ka 
Maglalalang sa kinabuhi. Pinaagi sa ilang kau- 
galingong mga paningkamot, sila naglaom nga 
ilang madiskobrehan ang sekreto o hinungdan sa 
pagkatigulang ug kamatayon aron ipatunhay ang 
tawhanong kinabuhi hangtod sa hangtod. Nahika- 
limot sila sa kamatuoran nga ang Maglalalang 
mismo ang nagpahamtang ug paghukom nga ka- 
matayon sa unang tawhanong paris, nga nagpa- 
tuman niana nga silot sa paagi nga dili bug-os 

masabtan sa tawo, sa susama, iyang gitagana ang 
ganti sa kinabuhing walay kataposan alang niad- 
tong magpasundayag ug pagtuo sa iyang Anak. 
--Gen 2:16, 17: 3:16-19, Ju 3:16. 

Giwala ni Adan ang iyang kinabuhi ug ang 
kinabuhi sa iyang mga kaliwat. Sa dihang gi- 
lalang si Adan, gipatubo sa Diyos diha sa tanaman 
sa Eden “ang kahoy sa kinabuhi.” (Gen 2:9) Kini 
nga kahoy dayag nga walay kinaiyanhong mga 
bunga nga adunay katakos sa paghatag ug kina- 
buhi, apan kini naghawas sa garantiya sa Diyos sa 
kinabuhi “hangtod sa panahong walay tino” ngad- 
to sa usa nga tugotan sa Diyos sa pagkaon sa bu- 
nga niini. Sanglit ang kahoy gibutang sa Diyos 
didto tungod sa usa ka katuyoan, walay duhaduha 
nga si Adan mahimong tugotan ra sa pagkaon sa 
bunga niini human makapamatuod nga siya ma- 
tinumanon sumala sa gilantaw sa Diyos nga igo 
na ug nahiangay. Sa dihang si Adan nakasala, siya 
gipugngan nga makabaton ug higayon sa pagka- 
on gikan sa kahoy, si Jehova nag-ingon: “Karon 
aron dili niya ituy-od ang iyang kamot ug moku- 
ha usab sa bunga gikan sa kahoy sa kinabuhi ug 
mokaon ug mabuhi hangtod sa panahong walay 
tino,---.” Gibuhat dayon ni Jehova ang iyang gipa- 
mulong. Dili niya tugotan nga ang usa ka tawo 
nga dili takos sa kinabuhi makapuyo diha sa tana- 
man nga gihimo alang sa mga tawong matarong 
ug makakaon sa bunga sa kahoy sa kinabuhi. 
--Gen 3:22, 23. 

Si Adan, kinsa nakapahimulos sa hingpit nga 
kinabuhi nga nag-agad sa pagkamasinugtanon 
kang Jehova (Gen 2:17: Deu 32:4), nakasinati na 
karon sa mga epekto sa sala ug sa bunga niini 
nga kamatayon. Bisan pa niana, lagsik pa gihapon 
siya. Bisan sa iyang makapasubong kahimtang, 
nga nahimulag sa Diyos ug sa tinuod nga espiritu- 
walidad, siya nabuhi sulod sa 930 ka tuig sa wala 
pa modangat kaniya ang kamatayon. Sa kasamta- 
ngan iyang napasa, dili ang kabug-osan sa kina- 
buhi, kondili ang taastaas nga kinabuhi ngad- 
to sa iyang mga kaliwat, nga ang kadaghanan 
kanila nabuhi gikan sa 700 hangtod sa 900 ka 
tuig. (Gen 5:3-32) Apan ang proseso nga nahita- 
bo kang Adan gihubit ni Santiago nga igsoon ni 
Jesus sa inahan: “Ang matag usa masulayan pina- 
agi sa pagkaganoy ug pagkahaylo sa iyang kauga- 
lingong tinguha. Unya ang tinguha, sa dihang 
kini makapanamkon na, manganak ug sala, unya, 
ang sala, sa dihang kini mahingpit na, manganak 
ug kamatayon."---San 1:14, 1b. 

Kon Unsay Gikinahanglan sa Tawo Aron 
Mabuhi. Dili lamang kay wala mahatagig pag- 
tagad sa kadaghanang tigdukiduki nga mga si- 
yentipiko ang hinungdan sa kamatayon sa tanang 

katawhan, kondili labaw sa tanan, sila nag- 
salikway sa pangunang kinahanglanon alang sa 
kinabuhing walay kataposan. Bisan tuod gikina- 
hanglan sa tawhanong lawas nga kanunayng ma- 
sustentohan ug marepreskohan pinaagi sa pag- 
ginhawa, pag-inom, ug pagkaon, adunay labaw 
pa gayod nga gikinahanglan aron magpadayon 
ang kinabuhi. Ang prinsipyo gipahayag ni Jehova: 
“Dili sa tinapay lamang mabuhi ang tawo kondi- 
li sa matag pulong gikan sa baba ni Jehova nga 
ang tawo mabuhi.” (Deu 8:3) Gisubli ni Jesu-Kris- 
to kining mga pulonga ug miingon usab: “Ang 
akong pagkaon mao ang pagbuhat sa kabubut-on 
niya nga nagpadala kanako ug ang paghuman sa 
iyang buluhaton.” (Ju 4:34, Mat 4:4) Sa laing okas- 
yon siya miingon: “Ingon nga ang buhing Ama- 
han nagpadala kanako ug ako nabuhi tungod sa 
Amahan, siya usab nga mokaon kanako, kana siya 
mabuhi gayod tungod kanako. ”---Ju 6:57. 

Sa dihang gilalang ang tawo, siya gilalang su- 
mala sa larawan sa Diyos, sumala sa iyang dag- 
way. (Gen 1:26, 27) Siyempre, kini wala magpasa- 
bot sa pisikal nga larawan o dagway, kay ang 
Diyos maoy Espiritu, ug ang tawo unodnon. (Gen 
6:3: Ju 4:24) Kini nagpasabot nga ang tawo, nga 
lahi sa “mga hayop nga walay kabuot” (2Pe 2:12), 
may gahom sa pagpangatarongan, siya may mga 
hiyas nga sama sa mga hiyas sa Diyos, sama sa 
gugma, pagbati sa hustisya, kaalam, ug gahom. 
(Itandi ang Col 3:10.) Siya may katakos sa pagsa- 
bot kon nganong siya naglungtad ug kon un- 
say katuyoan sa iyang Maglalalang alang kaniya. 
Busa, dili sama sa mga hayop, siya gihatagan ug 
katakos sa pagtagad sa iyang espirituwalidad. Siya 
makaapresyar ug makasimba sa iyang Maglala- 
lang. Kini nga katakos nakamugna ug pangina- 
hanglan diha kang Adan. Nagkinahanglan siya ug 
labaw pa kay sa literal nga pagkaon: nagkina- 
hanglan siya nga masustentohan sa espirituwal, 
ang iyang espirituwalidad kinahanglang ipasun- 
dayag alang sa iyang mental ug pisikal nga kaa- 
yohan. 

Busa, kon wala si Jehova nga Diyos ug ang 
iyang espirituwal nga mga tagana, walay kinabu- 
hi nga magpadayon hangtod sa panahong walay 
tino. Mahitungod sa kinabuhing walay kataposan, 
si Jesus miingon: “Kini nagkahulogan ug kinabu- 
hing walay kataposan, ang ilang pagkuha ug kahi- 
balo bahin kanimo, ang bugtong matuod nga Di- 
yos, ug sa usa nga imong gipadala, si Jesu-Kristo.” 
-Ju 17:3. 

Kapasig-ulian.. Aron mapasig-uli ang kataw- 
han sa hingpit nga lawas ug sa palaaboton nga ki- 
nabuhing walay kataposan, gitagana ni Jehova 
ang kamatuoran, ang “pulong sa kinabuhi.” (Ju 

17:17: Flp 2:16) Ang pagsubay sa kamatuoran 
motultol sa usa ngadto sa kahibalo bahin sa taga- 
na sa Diyos nga si Jesu-Kristo, kinsa nagtugyan sa 
iyang kaugalingon nga “usa ka lukat baylo sa dag- 
han.” (Mat 20:28) Niining paagiha lamang nga 
ang tawo mapasig-uli sa bug-os nga espirituwali- 
dad ingon man usab sa pisikal nga kahingpitan. 
--Buh 4:12, 1Co 1:30, 15:23-26, 2Co 5:21, tan-awa 
ang LUKAT, MANLULUKAT. 

Nan, pinaagi ni Jesu-Kristo moabot ang kapa- 
sig-ulian sa kinabuhi. Siya gitawag nga 'ang ka- 
taposang Adan, usa ka nagahatag-kinabuhi nga 
espiritu.” (1Co 15:45) Ang tagna nagtawag kani- 
ya ingong “Amahang Walay Kataposan” (Isa 
9:6) ug ingong usa nga ‘nagbubo sa iyang kalag 
ngadto gayod sa kamatayon,' kansang kalag gihi- 
mong 'usa ka halad-sa-pagkasad-an. Kay nahi- 
mong “Amahan, siya makaarang sa pagpasig- 
uli sa katawhan, sa ingon maghatag ug kinabuhi 
niadtong magpasundayag ug pagtuo sa pagha- 
lad sa iyang kalag ug kinsa masinugtanon.---Isa 
53:10-12. 

Paglaom sa mga tawo sa karaang kapanaho- 
nan. Ang matinumanong mga tawo sa karaang 
kapanahonan may paglaom sa kinahuhi. Si apostol 
Pablo nagpasiugda niini nga kamatuoran. Siya 
naghisgot niadtong mga kaliwat ni Abraham sa 
wala pa ihatag ang Balaod, ug siya naghisgot 
sa iyang kaugalingon nga usa ka Hebreohanon, 
nga daw siya nabuhi na kaniadto, sa diwa nga siya 
diha sa mga balat-ang sa iyang mga katigula- 
ngan. Siya nag-ingon: “Ako kanhi buhi nga bulag 
sa balaod; apan sa dihang ang sugo miabot, ang 
sala nabuhi pag-usab, apan ako namatay. Ug ang 
sugo nga alang sa kinabuhi, nakaplagan ko nga 
kini alang sa kamatayon.” (Rom 7:9, 10; itandi ang 
Heb 7:9, 10.) Ang mga tawo sama kang Abel, 
Enoc, Noe, ug Abraham naglaom sa Diyos. Sila 
nagtuo sa “binhi” nga magsamad sa ulo sa ha- 
las, nga nagkahulogan ug kaluwasan. (Gen 3:15, 
22:16-18) Sila nagpaabot sa Gingharian sa Diyos, 
ang “siyudad nga may tinuod nga mga patukora- 
nan.” Sila nagtuo sa pagkabanhaw sa mga patay 
ngadto sa kinabuhi.---Heb 11:10, 16, 35. 

Sa dihang gihatag ang Balaod, si Jehova mii- 
ngon: “Tumanon gayod nimo ang akong mga lag- 
da ug ang akong hudisyal nga mga hukom, nga 
kon buhaton sa usa ka tawo, siya usab gayod ma- 
buhi pinaagi kanila.” (Lev 18:5) Sa walay duhadu- 
ha kadtong mga Israelinhon nga midawat sa Ba- 
laod nagpasalamat niini sanglit kini nagtanyag sa 
paglaom sa kinabuhi alang kanila. Ang Balaod 
maoy “balaan ug matarong” ug kadtong bug-os 
makatuman sa mga sukdanan niini isipon nga 
hingpit nga matarong. (Rom 7:12) Apan, imbes 
mohatag ug kinabuhi, gipakita sa Balaod nga ang 

tibuok Israel, ug ang katawhan sa katibuk-an, 
maoy dili-hingpit ug mga makasasala. Dugang 
pa, gihukman niini ang mga Hudiyo nga takos sa 
kamatayon. (Gal 3:19, 1Ti 1:8-10) Sa pagkatinuod, 
sama sa giingon ni Pablo, “sa dihang ang sugo mi- 
abot, ang sala nabuhi pag-usab, apan ako nama- 
tay.” Busa, ang kinabuhi dili moabot pinaagi sa 
Balaod. 

Si apostol Pablo nangatarongan: “Kon gihatag pa 
ang usa ka balaod nga arang makahatag ug ki- 
nabuhi, ang pagkamatarong mahimong pinaagi 
gayod unta sa balaod.” (Gal 3:21) Karon, ang mga 
Hudiyo, kay hinukman sa Balaod, dili lamang kay 
gipakita nga mga makasasala ingong mga kaliwat 
ni Adan kondili nailalom usab sa usa pa ka kabi- 
linggan. Tungod niini, si Kristo namatay diha sa 
estaka sa pagsakit, sama sa giingon ni Pablo: “Pi- 
naagi sa pagpalit, gipagawas kita ni Kristo gikan 
sa tunglo sa Balaod pinaagi sa pagkahimong ti- 
nunglo inay nga kita, tungod kay kini nahisulat: 
'Tinunglo ang matag tawo nga gibitay sa estaka.”” 
(Gal 3:13) Pinaagi sa pagwagtang niini nga babag, 
nga mao, ang tunglo nga gipahinabo ngadto sa 
mga Hudiyo tungod sa ilang paglapas sa Balaod, 
giwagtang ni Jesu-Kristo kini nga babag sa kina- 
buhi alang sa mga Hudiyo, nga naghatag kanila 
ug kahigayonan alang sa kinabuhi. Ang iyang lu- 
kat sa ingon makahatag ug kaayohan kanila ingon 
man usab ngadto sa uban. 

Kinabuhing walay kataposan, usa ka ganti 
gikan sa Diyos. Dayag nga sa tibuok Bibliya 
ang paglaom sa mga alagad ni Jehova mao ang 
pagkadawat ug kinabuhing walay kataposan diha 
sa mga kamot sa Diyos. Kini nga paglaom nagda- 
sig kanila sa pagpabilin nga matinumanon. Ug dili 
kini usa ka hinakog nga paglaom. Ang apostol mi- 
sulat: “Dugang pa, kon walay pagtuo imposible 
ang pagpahimuot kaniya, kay siya nga moduol sa 
Diyos angay nga motuo nga siya mao ug nga siya 
maoy tigganti sa mga matinuorong nagapangita 
kaniya.” (Heb 11:6) Siya ingon nianang mata- 
nga sa Diyos, usa kini sa mga hiyas nga nia- 
na siya takos sa bug-os nga pagkamahinalaron gi- 
kan sa iyang mga linalang. 

Pagkawalay-kamatayon, pagkadili-madu- 
noton, kinabuhing gikan sa Diyos. Ang Bibli- 
ya naghisgot bahin kang Jehova ingong dili-ma- 
matay ug dili-madunot. (1Ti 1:17) Una niyang 
gihatag kini ngadto sa iyang Anak. Sa panahong 
si apostol Pablo nagsulat kang Timoteo, si Kristo 
lamang ang usa nga gihatagan sa pagkawalay- 
kamatayon. (1Ti 6:16) Apan kini gisaad ngadto 
sa uban, kadtong kinsa mahimong espirituwal nga 
mga igsoon ni Kristo. (Rom 2:7: 1Co 15:53, 54) Du- 
gang pa, kini sila mahimong mga mag-aambit sa 

“kinaiyahan nga iya sa Diyos”; sila makig-ambit 
uban kang Kristo sa iyang himaya. (2Pe 1:4) Ang 
mga manulonda maoy espirituhanong mga lina- 
lang, apan sila dili kay dili-mamatay, kay kad- 
tong nahimong mga demonyo pagalaglagon.---Mat 
25:41, Luc 4:33, 34: Pin 20:10, 14; tan-awa ang PAG- 
KAWALAY-KAMATAYON, PAGKADILI-MADUNOTON. 

Yutan-ong kinabuhi nga walay pagkadunot. 
Komosta ang uban sa katawhan nga dili makada- 
wat sa langitnong kinabuhi? Si apostol Juan nag- 
kutlo kang Jesus nga nag-ingon: “Kay gihigugma 
pag-ayo sa Diyos ang kalibotan nga gihatag niya 
ang iyang bugtong nga Anak, aron nga ang tanan 
nga magpasundayag ug pagtuo kaniya dili malag- 
lag kondili makabaton ug kinabuhing walay kata- 
posan.” (Ju 3:16) Sa iyang sambingay bahin sa mga 
karnero ug sa mga kanding, ang katawhan sa ka- 
nasoran nga gilain ni Jesus diha sa iyang tuo 
ingong mga karnero makasulod “ngadto sa kinabu- 
hing walay kataposan.” (Mat 25:46) Si Pablo nag- 
hisgot bahin sa “mga anak sa Diyos” ug “kaubang 
mga manununod ni Kristo” ug nag-ingon nga “ang 
maikagong pagpaabot sa kalalangan nagahulat sa 
pagpadayag sa mga anak sa Diyos.” Dayon siya 
nag-ingon, “ang kalalangan usab ipagawas gikan 
sa pagkaulipon sa pagkadunot ug makabaton sa 
mahimayaong kagawasan sa mga anak sa Diyos.” 
(Rom 8:14-23) Si Adan sa dihang gilalang ingong 
hingpit nga tawo maoy usa ka “anak sa Diyos.” (Luc 
3:38) Ang matagnaong panan-awon sa Pinadayag 
21:1-4 nagpunting sa panahon sa “usa ka bag-ong 
langit” ug sa “usa ka bag-ong yuta” ug nagsaad 
nga nianang panahona “ang kamatayon mawala 
na, ni may pagbangotan ni pagtiyabaw ni may ka- 
sakit pa.” Sanglit gihatag kini nga saad, dili ngadto 
sa espirituhanong mga linalang, kondili espesipi- 
kong gihatag ngadto sa “mga tawo,” kini nagpasa- 
lig nga ang usa ka bag-ong yutan-ong katilingban 
sa mga tawo nga mabuhi ilalom sa “bag-ong la- 
ngit” makapahimulos ug kapasig-ulian sa hunahu- 
na ug sa lawas ngadto sa kahingpitan sa panglawas 
ug kinabuhing walay kataposan ingong yutan-ong 
“mga anak sa Diyos.” 

Diha sa iyang sugo kang Adan, ang Diyos nag- 
paila nga kon si Adan nagmasinugtanon pa, dili 
unta siya mamatay. (Gen 2:17) Mao man usab ang 
masinugtanong katawhan, sa dihang ang katapo- 
sang kaaway sa tawo, ang kamatayon, pagawagta- 
ngon, wala na unyay kasal-anan nga magagahom 
sa ilang mga lawas nga magdalag kamatayon. 
Hangtod sa panahong walay tino sila dili na ga- 
yod mamatay. (1Co 15:26) Kining pagwagtang sa 
kamatayon mahitabo sa kataposan sa paghari ni 
Kristo, nga sumala sa gipakita sa basahon sa Pi- 
nadayag may gidugayong 1,000 ka tuig. Dinhi 

giingon maylabot niadtong mahimong mga hari 
ug mga saserdote kauban ni Kristo nga sila “na- 
ngabuhi ug nagmando ingong mga hari uban kang 
Kristo sulod sa usa ka libo ka tuig.” “Ang uban sa 
mga patay” nga wala mangabuhi “hangtod nga 
ang usa ka libo ka tuig matapos” mao gayod kad- 
tong buhi sa kataposan sa usa ka libo ka tuig, apan 
kini maoy sa dili pa buhian si Satanas gikan sa ka- 
hiladman ug mohatag ug mahukmanong pagsulay 
sa katawhan. Sa kataposan sa usa ka libo ka tuig, 
ang katawhan sa yuta makakab-ot na sa tawha- 
nong kahingpitan, sama sa kahimtang ni Adan ug 
Eva sa wala pa sila makasala. Niining panahona sila 
makabaton na unya ug tinuod nga kinabuhi diha sa 
kahingpitan. Human niana, kadtong makalabang 
sa pagsulay sa dihang si Satanas pagabuhian sa 
hamubo nga panahon gikan sa kahiladman maka- 
tagamtam niana nga kinabuhi sa walay kataposan. 
- Pin 20:4-10. 

Ang Dalan sa Kinabuhi. Si Jehova, ang Tu- 
boran sa kinabuhi, nagbutyag sa dalan sa kinabu- 
hi pinaagi sa iyang Pulong sa kamatuoran. Ang Gi- 
noong Jesu-Kristo “naghatag ug kahayag nganha 
sa kinabuhi ug pagkadili-madunoton pinaagi sa 
maayong balita.” (2Ti 1:10) Iyang gisultihan ang 
iyang mga tinun-an: “Ang espiritu mao ang nag- 
hatag-kinabuhi, ang unod wala gayoy kapuslanan. 
Ang mga pulong nga gisulti ko kaninyo maoy es- 
piritu ug kinabuhi.” Wala madugay human niadto 
si Jesus nangutana sa iyang mga apostoles kon 
buot ba usab nila nga mobiya kaniya, sama sa gi- 
buhat sa uban. Si Pedro mitubag: “Ginoo, kang kin- 
sa man kami moadto? Ikaw mao ang may mga pu- 
long mahitungod sa kinabuhing walay kataposan.” 
(Ju 6:63, 66-68) Si apostol Juan nagtawag kang Je- 
sus ang “pulong sa kinabuhi,” ug miingon: “Pinaa- 
gi kaniya maoy kinabuhi. ”--1Ju 1:1, 2; Ju 1:4. 

Pinasukad sa mga pulong ni Jesus dayag nga ka- 
wang ang tawhanong mga paningkamot sa pagpa- 
lugway sa kinabuhi hangtod sa hangtod o ang mga 
teoriya nga ang pipila ka pagkaon o sistematikong 
mga diyeta mohatag ug kinabuhi sa katawhan. 
Ubos sa labing maayong mga kahimtang, sila ma- 
kapauswag sa panglawas nga temporaryo lamang. 
Ang bugtong dalan sa kinabuhi mao ang pagka- 
masinugtanon sa maayong balita, ang “pulong sa 
kinabuhi.” (Flp 2:16) Aron makabaton ug kinabu- 
hi, ang indibiduwal kinahanglang magpunting sa 
iyang kaisipan “sa mga butang sa itaas, dili sa mga 
butang sa yuta.” (Col 3:1, 2) Ngadto sa iyang mga 
mamiminaw si Jesus miingon: “Siya nga maga- 
patalinghog sa akong pulong ug magatuo kani- 
ya nga nagpadala kanako adunay kinabuhing wa- 
lay kataposan, ug siya dili mahiagom sa paghukom 
apan nakalabang na gikan sa kamatayon ngadto sa 
kinabuhi.” (Ju 5:24: 6:40) Dili na sila hinukman 

nga mga makasasala, nga takos sa kamatayon. Si 
apostol Pablo misulat: “Busa kadtong nahiusa kang 
Kristo Jesus dili mahinukman. Kay ang balaod ni- 
anang espiritu nga naghatag ug kinabuhi nga na- 
hiusa kang Kristo Jesus nagpagawas na kaninyo 
gikan sa balaod sa sala ug sa kamatayon.” (Rom 8: 
1, 2) Si Juan nag-ingon nga ang usa ka Kristoha- 
non nahibalo nga siya “nakalabang na gikan sa ka- 
matayon ngadto sa kinabuhi” kon siya nahigugma 
sa iyang mga igsoon.—1Ju 3:14. 

Sanglit “walay kaluwasan diha kang bisan kinsa 
pang lain, kay walay laing ngalan ilalom sa langit 
nga gikahatag taliwala sa mga tawo nga pinaagi ni- 
ini kita gayod maluwas,” ang nagapangita sa ki- 
nabuhi kinahanglang mosunod kang Kristo. (Buh 
4:12) Gipakita ni Jesus nga ang usa ka tawo kina- 
hanglang magmahunahunaon sa iyang espiritu- 
wal nga mga panginahanglan, siya kinahanglang 
mobatig pagkagutom ug pagkauhaw sa pagkama- 
tarong. (Mat 5:3, 6) Dili lamang nga siya kina- 
hanglang makadungog sa maayong balita kondi- 
li siya kinahanglang magpasundayag ug pagtuo 
kang Jesu-Kristo ug pinaagi kaniya motawag sa 
ngalan ni Jehova. (Rom 10:13-15) Sa pagsunod sa 
panig-ingnan ni Jesus, siya pagabawtismohan diha 
sa tubig. (Mat 3:13-15, Efe 4:5) Dayon pangitaon 
niya pag-una ang Gingharian ug ang pagkamata- 
rong ni Jehova.---Mat 6:33. 

Ampingi ang Kasingkasing. Ang tawo nga 
nahimong tinun-an ni Jesu-Kristo kinahanglang 
magpadayon diha sa dalan sa kinabuhi. Siya gipa- 
sidan-an: “Siya nga naghunahuna nga siya naga- 
barog magbantay nga siya dili mapukan.” (1Co 
10:12) Siya gitambagan: “Labaw sa tanan nga pa- 
gabantayan, ampingi ang imong kasingkasing, kay 
niana nagagikan ang mga tuboran sa kinabuhi.” 
(Pr 4:23) Gipakita ni Jesus nga diha sa kasingka- 
sing naggikan ang daotang mga pangatarongan, 
pagpanapaw, pagbuno, ug uban pa. Kining mga 
butanga mosangpot sa kamatayon. (Mat 15:19, 20) 
Ang pag-amping batok sa maong mga pangata- 
rongan sa kasingkasing pinaagi sa paghatag sa 
kasingkasing sa nagahatag-kinabuhing espirituwal 
nga pagkaon, nga mao ang kamatuoran gikan sa 
lunsayng Tuboran sa kinabuhi, magpanalipod sa 
kasingkasing nga dili makasala ug sa ingon dili 
mahisalaag ang usa gikan sa dalan sa kinabuhi. 
--Rom 8:6: tan-awa ang KASINGKASING. 

Sa pag-amping sa kinabuhi sa usa pinaagi sa 
pagbantay sa kasingkasing, ang dila kinahanglang 
kontrolahon. “Kamatayon ug kinabuhi anaa sa ga- 
hom sa dila, ug siya nga mahigugma niana maga- 
kaon sa bunga niana.” (Pr 18:21) Ang katarongan 
gipatin-aw ni Jesus: “Ang mga butang nga naga- 
gula sa baba maoy gikan sa kasingkasing, ug ka- 
nang mga butanga makapahugaw sa tawo.” (Mat 

15:18: San 3:5-10) Apan pinaagi sa hustong pagga- 
mit sa dila aron sa pagdayeg sa Diyos ug sa pagsul- 
ti sa matarong nga mga butang, ang usa makapa- 
dayon diha sa dalan sa kinabuhi.--Sal 34:12-14: 
63:3: Pr 15:4. 

Kining Presenteng Kinabuhi. Si Haring So- 
lomon, human sulayi ang tanang butang nga gi- 
tanyag niini nga kinabuhi pinaagi sa mga bahandi, 
mga balay, mga tanaman, ug lainlaing matang sa 
kalingawan, nakahinapos: “Gidumtan ko ang kina- 
buhi, tungod kay ang buhat nga nahimo ilalom sa 
adlaw maoy malisod sa akong panglantaw, kay ang 
tanang butang kakawangan ug usa ka paggukod sa 
hangin.” (Ecc 2:17) Wala dumti ni Solomon ang ki- 
nabuhi mismo, kay kini maoy usa ka “maayong 
gasa ug hingpit nga regalo nga naggikan sa itaas." 
(San 1:17) Ang gidumtan ni Solomon mao ang ma- 
lisod ug kawang nga kinabuhi nga nasinatian sa 
usa ka tawo sa iyang pagkinabuhi sama niining 
presenteng kalibotan sa katawhan nga nailalom sa 
pagkawalay-pulos. (Rom 8:20) Sa paniklop sa iyang 
basahon, si Solomon nagtambag sa pagkahadlok sa 
matuod nga Diyos ug sa pagbantay sa iyang mga 
sugo, nga maoy dalan sa tinuod nga kinabuhi. (Ecc 
12:13, 14; 1Ti 6:19) Si apostol Pablo naghisgot sa 
iyang kaugalingon ug sa mga isigka-Kristohanon, 
nga nag-ingon nga, human sa ilang hagong pag- 
sangyaw ug pagpanaksi bahin kang Kristo ug sa 
pagkabanhaw bisan atubangan sa paglutos, “kon 
niining kinabuhia lamang kita naglaom diha kang 
Kristo, sa tanang tawo kita ang labing angayng pa- 
gakaluy-an.” Ngano man? Tungod kay sila nagsa- 
lig diha sa bakak nga paglaom. “Hinunoa,” si Pablo 
mipadayon, “karon si Kristo gibangon na gikan 
sa mga patay.” “Tungod niana, akong hinigug- 
mang mga igsoon,” siya mihinapos, “magmalig-on, 
dili matarog, nga kanunayng puliki diha sa buluha- 
ton sa Ginoo, nga nahibalo nga ang inyong pagha- 
go dili makawang may kalabotan sa Ginoo. ”---1Co 
15:19, 20, 58. 

Mga Kahoy sa Kinabuhi. Gawas pa sa kahoy 
sa kinabuhi didto sa Eden (Gen 2:9), nga nahisgo- 
tan na dinhi, ang ekspresyon nga “[mga] kahoy sa 
kinabuhi” makita sa ubay-ubayng mga teksto diha 
sa Kasulatan, nga kanunayng gigamit diha sa ma- 
hulagwayon, o sa simbolikong diwa. Ang kaalam 
gitawag nga “kahoy sa kinabuhi niadtong mga na- 
gakupot niini,” sa pagkaagi nga kini maghatag ka- 
nila sa kon unsay ilang gikinahanglan, dili lamang 
sa pagpahimulos sa ilang presenteng kinabuhi kon- 
dili usab sa pagdawat sa kinabuhing walay katapo- 
san, nga mao, ang kahibalo sa Diyos ug ang idlot 
nga pagsabot ug ang maayong kaamgohan sa pag- 
sunod sa iyang mga sugo.—Pr 3:18, 16:22. 

“Ang bunga sa matarong maoy usa ka kahoy sa 
kinabuhi, ug siya nga nagakabig ug mga kalag 

maoy maalamon,” nag-ingon ang laing proverbio. 
(Pr 11:30) Ang tawong matarong, pinaagi sa sinul- 
tihan ug sa panig-ingnan, magakabig ug mga ka- 
lag, nga mao, pinaagi sa pagpatalinghog kaniya, 
ang mga tawo makakuhag espirituwal nga pagka- 
on, matultolan sa pag-alagad sa Diyos, ug makada- 
wat sa kinabuhi nga gipaposible sa Diyos. Sa susa- 
ma, “ang pagkakalma sa dila maoy usa ka kahoy 
sa kinabuhi, apan ang kahiwian niana maoy pagka- 
hugno sa espiritu.” (Pr 15:4) Ang kalmadong sinul- 
tihan sa tawong maalamon motabang ug mopalag- 
sik sa espiritu niadtong magpatalinghog kaniya, 
maghatag ug maayong mga hiyas diha kanila, mo- 
tabang kanila diha sa dalan sa kinabuhi, apan ang 
kahiwian sa pagpanulti maoy sama sa daot nga 
prutas, kini maghatag ug kasamok ug magpawala 
sa kadasig, nga magdaot niadtong nagpatalinghog 
niini. 

Ang Proverbio 13:12 mabasa: “Ang pagdahom 
nga nalangan makapasakit sa kasingkasing, apan 
ang butang nga gitinguha maoy usa ka kahoy sa 
kinabuhi sa dihang moabot kini.” Ang katumanan 
sa dugay nang gitinguha makapalig-on, makapa- 
lagsik, ug makapabaskog. 

Ang hinimayang si Jesu-Kristo nagsaad sa nag- 
madaogong Kristohanon nga Siya magtugot kani- 
ya sa pagkaon sa “kahoy sa kinabuhi, nga anaa sa 
paraiso sa Diyos.” (Pin 2:7) Lain pa, sa kataposang 
mga bersikulo sa basahon sa Pinadayag, atong ma- 
basa: “Ug kon kuhaan ni bisan kinsa ug bisan unsa 
ang mga pulong sa linukot nga basahon niini nga 
tagna, kuhaon sa Diyos ang iyang bahin gikan 
sa mga kahoy sa kinabuhi ug gikan sa balaan nga 
siyudad, mga butang nga nahisulat niining linukot 
nga basahon.” (Pin 22:19) Sa konteksto niining 
duha ka teksto sa Kasulatan, si Kristo Jesus nag- 
hisgot niadtong mga magmadaogon, nga kanila 
“ang ikaduhang kamatayon dili gayod makahimo 
sa pagdaot” (Pin 2:11), nga kanila ihatag ang “aw- 
toridad ibabaw sa kanasoran” (Pin 2:26), nga mahi- 
mong “haligi diha sa templo sa akong Diyos" (Pin 
3:12), ug molingkod uban ni Kristo sa iyang langit- 
nong trono. (Pin 3:21) Busa ang kahoy o mga ka- 
hoy dili mahimong literal, kay ang mga magmada- 
ogon nga mokaon mao kadtong mga mag-aambit 
sa langitnong pagkatinawag (Heb 3:1), nga may 
mga dapit sa langit nga giandam alang kanila. (Ju 
14:2, 3, 2Pe 1:3, 4) Busa ang (mga) kahoy maoy 
simbolo sa tagana sa Diyos alang sa pagpatunhay 
sa kinabuhi, niining bahina, ang langitnon, walay 
kamatayon nga kinabuhi nga gihatag ngadto sa 
mga matinumanon ingong mga mananaog uban ni 
Kristo. 

Sa Pinadayag 22:1, 2, adunay laing gihisgotan 
nga “mga kahoy sa kinabuhi.” Dinhi ang mga na- 
sod gipakita nga nakig-ambit sa mga dahon sa 


KINABUHI 


mga kahoy ingong mga tambal. Kini anaa sa ma- 
sigkadaplin sa suba nga nagaagos gikan sa templo- 
palasyo sa Diyos, nga mao ang iyang trono. Ang 
maong hulagway mitungha human sa pagtukod sa 
bag-ong langit ug sa bag-ong yuta ug sa pagpa- 
hayag sa mga pulong nga “ang tolda sa Diyos 
anaa uban sa mga tawo.” (Pin 21:1-3, 22, 24) Nan, 
sa simbolikong paagi kini maoy tambal, mga ta- 
gana nga nagsustento sa kinabuhi sa katawhan, 
alang sa ilang umaabot nga kinabuhing walay ka- 
taposan. Ang tuboran sa maong mga tagana mao 
ang harianong trono sa Diyos ug sa Kordero nga si 
Jesu-Kristo. 

Sa makadaghang higayon gihisgotan ang “linu- 
kot nga basahon sa kinabuhi” o ang “basahon” sa 
Diyos. Kini dayag nga naundan sa mga ngalan sa 
tanan niadtong kinsa, tungod sa ilang pagtuo, na- 
halinya nga makadawat sa ganti nga kinabuhing 
walay kataposan sa langit man o sa yuta. Kini na- 
undan sa mga ngalan sa mga alagad ni Jehova “su- 
kad sa pagkatukod sa kalibotan,” nga mao, ang 
kalibotan sa lukatonon nga katawhan. Busa ang 
matarong nga si Abel dayag nga mao ang unang 
ngalan nga nahisulat diha sa “linukot nga basa- 
hon.”---Pin 17:8, Mat 23:35, Luc 11:50, 51. 


Unsay ipasabot sa pagkanahisulat 
sa ngalan sa usa ka tawo diha 
sa “basahon” sa Diyos o sa 
“linukot nga basahon sa kinabuhi”? 


Ang pagkanahisulat sa ngalan sa usa ka tawo 
diha sa “basahon sa kinabuhi” wala magtino daan 
nga ang maong tawo mabuhing walay kataposan. 
Ang pagpabilin sa iyang ngalan diha niini nag- 
agad sa iyang pagkamasinugtanon. Busa si Moises 
nangaliyupo kang Jehova alang sa Israel: “Karon 
kon imong pasayloon ang ilang sala,---ug kon dili, 
papasa ako, palihog, gikan sa imong basahon nga 
imong gisulat.” Si Jehova mitubag: “Ang bisan kin- 
sa nga nakasala batok kanako, ako siyang papason 
gikan sa akong basahon.” (Ex 32:32, 33) Kini nag- 
paila nga ang talaan sa mga ngalan diha sa “ba- 
sahon” mahimong mausab tungod sa pagkadili- 
masinugtanon sa bahin sa pipila ka tawo, ang ilang 
mga ngalan mahimong “'palaon' o 'papason' gikan 
sa “basahon.”--Pin 3:5. 

Sa pagpanghukom diha sa Pinadayag 20:11-15, 
sa panahon sa Milenyong Paghari ni Kristo “ang li- 
nukot nga basahon sa kinabuhi” gipakita ingong 
gibuksan aron sa pagtala ug dugang nga mga 
ngalan, gibuksan usab ang linukot nga mga basa- 
hon sa instruksiyon. Kadtong mobangon panahon 
sa “pagkabanhaw sa mga dili-matarong' sa ingon 
adunay kahigayonan nga mahisulat ang ilang mga 


52 


ngalan diha sa “linukot nga basahon sa kinabu- 
hi,” basta sila masinugtanong mobuhat sumala 
sa gilatid diha sa linukot nga mga basahon sa ins- 
truksiyon. (Buh 24:15) Siyempre, ang mga nga- 
lan sa matinumanong mga alagad sa Diyos nga 
mobangon panahon sa “pagkabanhaw sa mga ma- 
tarong” anaa na sa “linukot nga basahon sa ki- 
nabuhi.” Pinaagi sa ilang maunongong pagkama- 
sinugtanon sa mga instruksiyon sa Diyos, ilang 
padayong mahuptan ang ilang mga ngalan diha 
niana. 

Sa unsang paagi mahuptan nga permanente sa 
usa ka tawo ang iyang ngalan diha “sa basahon sa 
kinabuhi”? Alang niadtong nahalinya nga makada- 
wat sa langitnong kinabuhi, kini maoy pinaagi 
sa “pagdaog' niining kalibotana pinaagi sa pagtuo, 
nga nagpamatuod sa ilang kaugalingon nga “mati- 
numanon bisan hangtod sa kamatayon.” (Pin 2:10; 
3:5) Alang niadtong nahalinya nga makadawat ug 
kinabuhi sa yuta, kini maoy pinaagi sa pagpamatu- 
od nga maunongon kang Jehova latas sa usa ka pa- 
ngataposan, mahukmanong pagsulay sa kataposan 
sa Milenyong Paghari ni Kristo. (Pin 20:7, 8) Kad- 
tong padayong maghupot sa ilang integridad latas 
nianang kataposang pagsulay, ang ilang mga nga- 
lan dili na wad-on sa Diyos diha sa “basahon sa ki- 
nabuhi,” sa ingon ginadawat ni Jehova nga sila 
maoy mga matarong sa hingpit nga diwa ug takos 
sa pribilehiyo sa kinabuhing walay kataposan sa 
yuta.---Rom 8:33. 

“Linukot nga basahon nga iya sa Kordero." 
Ang “linukot nga basahon sa kinabuhi nga iya sa 
Kordero” maoy usa ka lahing linukot nga basahon, 
nga dayag nga naundan lamang sa mga ngalan 
niadtong makig-ambit kauban sa Kordero, si Jesu- 
Kristo, sa pagmando sa iyang Gingharian, lakip 
niadtong ania pa sa yuta nga nahalinya nga ma- 
kadawat sa langitnong kinabuhi. (Pin 13:8, itandi 
ang Pin 14:1, 4.) Kadtong natala diha sa 'linukot 
nga basahon nga iya sa Kordero" gihisgotan nga 
makasulod sa balaang siyudad, ang Bag-ong Jeru- 
salem, sa ingon mahimong bahin sa Mesiyanikong 
Gingharian sa langit. (Pin 21:2, 22-27) Ang ilang 
mga ngalan nahisulat diha sa 'inukot nga basa- 
hon nga iya sa Kordero” ug diha sa laing linukot 
nga basahon, ang “basahon sa kinabuhi” nga iya 
sa Diyos.---Flp 4:3, Pin 3:5. 

Suba sa Tubig sa Kinabuhi. Sa panan- 
awon ni Juan diha sa basahon sa Pinadayag, iyang 
nakita ang “usa ka suba sa tubig sa kinabuhi, 
ingon ka tin-aw sa kristal, nga nagaagos gikan sa 
trono sa Diyos ug sa Kordero" latas sa taliwala sa 
halapad nga dalan sa balaang siyudad, ang Bag- 
ong Jerusalem. (Pin 22:1, 2, 21:2) Ang tubig maoy 
hinungdanon alang sa kinabuhi. Ang panan-awon 
nagsugod sa pagkatuman panahon sa “adlaw sa 

Ginoo,” human gilayon sa pagkatukod sa Gingha- 
rian sa Diyos. (Pin 1:10) Mao kanang panahona 
nga ang mga membro sa “pangasaw-onon” nga 
matang ania pa sa yuta aron personal nga ipaabot 
ang pagdapit kang “bisan kinsa nga giuhaw” sa 
pag-inom sa tubig sa kinabuhi nga walay bayad. 
(Pin 22:17) Human malaglag ang presenteng sis- 
tema sa mga butang, ang suba magpadayon sa 
pag-agos ug magkadako pa gayod sa bag-ong ka- 
libotan. Ang panan-awon naghisgot sa mga kahoy 
nga nagapamunga sa isigkakilid niana nga suba, 
ug nga ang mga dahon maoy tambal alang sa ka- 
nasoran. Nan, ang mga tubig nga nagahatag ug 
kinabuhi mao ang mga tagana alang sa kinabuhi 
nga gitagana ni Jehova pinaagi sa Kordero, si 
Jesu-Kristo, alang sa tanang tawo sa yuta nga 
makadawat ug kinabuhi. 

“Kaumog sa Kinabuhi.” Diha sa Salmo 
32:1-5 gipakita ni David ang kalipay gumikan sa 
pagpasaylo, bisan tuod nga gipadayag usab niya 
ang kasakit nga iyang nasinatian sa wala pa isugid 
ang iyang kalapasan ngadto kang Jehova ug maka- 
dawat sa kapasayloan sa Diyos. Sa wala pa mosugid 
ug samtang misulay sa pagtago sa iyang kasaypa- 
nan, ang salmista gihasol sa iyang tanlag ug mii- 
ngon: “Ang kaumog sa akong kinabuhi nailisan 
ingon sa uga nga kainit sa ting-init.” Ang pagsulay 
sa pagkontrolar sa sad-an nga tanlag nakapaluya 
kaniya, ug ang kagul-anan nakapawala sa iyang 
kalagsik sama sa usa ka kahoy nga mahimong ma- 
wad-an sa nagahatag ug kinabuhi nga kaumog sa 
panahon sa ting-init o sa hilabihang kainit sa ting- 
init. Ang mga pulong ni David daw nagpakita nga 
siya nakasinatig dili maayong mga epekto sa huna- 
huna ug sa lawas, o lagmit nawad-an sa iyang ka- 
lipay sa kinabuhi, tungod kay napakyas sa pagsu- 
gid sa iyang sala. Ang pagsugid lamang ngadto 
kang Jehova ang magdalag kapasayloan ug kahu- 
payan.--Pr 28:13. 

“Puntil sa Kinabuhi.” Sa dihang si Abigail 
nangaliyupo kang David nga dili manimalos kang 
Nabal, sa ingon nagpugong kaniya gikan sa pagka- 
sad-an sa dugo, siya miingon: “Sa dihang may tawo 
nga motindog aron sa paggukod kanimo ug sa pag- 
pangita sa imong kalag, ang kalag sa akong ginoo 
maputos gayod sulod sa usa ka puntil sa kinabuhi 
uban kang Jehova nga imong Diyos, apan, kon ba- 
hin sa kalag sa imong mga kaaway, siya maglam- 
buyog niini ingon nga gikan sa lubyok sa lambu- 
yog.” (1Sa 25:29-33) Sama sa usa ka tawo nga 
nagputos sa usa ka butang nga bililhon aron sa 
pagpanalipod ug sa pagpreserbar niini, mao man 
usab ang kinabuhi ni David ingong usa ka indibi- 
duwal anaa sa mga kamot sa buhi nga Diyos, ug 
Siya magpreserbar sa kinabuhi ni David gikan sa 
iyang mga kaaway, basta si David dili mosulay sa 

pagluwas sa iyang kaugalingon pinaagi sa iyang 
kamot, kondili, siya maghulat kang Jehova. Apan, 
ang kalag sa mga kaaway ni David igasalibay sa 
Diyos. 


KINAIYAHAN. Ang pangunang kahulma- 
han o pagkamugna sa usa ka butang. Kini mahi- 
mong magtumong sa kon unsa ang usa ka tawo sa 
dihang ipanganak, ingon man usab sa iyang napa- 
nunod nga mga hiyas lakip sa iyang naandang ba- 
tasan. Usahay kini magtumong sa kinaiyanhong 
panukmod sa usa ka pisikal nga lawas. Ang mga 
maghuhubad sagad nga naghubad sa Gregong pu- 
long nga phy'sis ingong “kinaiyahan” ug sa physsi- 
kos” (ang pormang adhetibo) ingong “kinaiyanhon.” 

Mga Tawo ug mga Hayop. Ang pamatuod 
nga managkalahi ang kinaiyahan sa tawo ug sa 
ihalas nga mga mananap, ug nga bisan ang ihalas 
nga mga mananap dili tanan managsama ug kina- 
iyahan, gipakita sa mga pulong sa Santiago 3:7: 
“Kay ang tanang matang [Gr., phy'is, “kinaiya- 
han'] sa ihalas nga mananap ingon man ang lang- 
gam ug ang nagakamang nga linalang ug ang lina- 
lang sa dagat mapaaghop ug napaaghop sa tawo 
[ohy'sei tei an-thro'pi'nei, “kinaiyahan sa tawo'].” 
Kini nga kalainan sa “kinaiyahan” nagpadayag sa 
panagkadaiya sa kalalangan sa Diyos ug padayong 
nahuptan tungod sa balaod sa Diyos nga ang ma- 
tag usa magpaliwat sumala sa kaugalingong ma- 
tang niini.--Gen 1:20-28, itandi ang 1Co 15:39. 

Kinaiyahan nga Iya sa Diyos. Dugang pa, 
adunay laing kinaiyahan niadtong anaa sa langit, 
ang espiritung mga linalang sa Diyos. Gisultihan 
ni apostol Pedro ang iyang mga isigka-Kristoha- 
non, ang espirituwal nga mga igsoon ni Jesu-Kris- 
to, bahin sa “bililhon ug dagko kaayong mga saad, 
aron nga pinaagi niini kamo mahimong mga mag- 
aambit sa kinaiyahan [phy'seos] nga iya sa Diyos.” 
(2Pe 1:4) Gipakita ni Pedro sa iyang unang sulat 
nga usa kini ka panag-ambit uban kang Kristo sa 
iyang himaya ingong espirituhanong mga tawo: 
'Ang Diyos . . . nagpahimugso kanato pag-usab 
[ana-gen-'ne'sas hemas', “nagpatungha kanato pag- 
usab"”] ngadto sa usa ka buhi nga paglaom pinaagi 
sa pagkabanhaw ni Jesu-Kristo gikan sa mga pa- 
tay, ngadto sa usa ka dili-madunoton ug wala- 
mahugawi ug dili-malawos nga panulondon. Gita- 
gana kini sa mga langit alang kaninyo.” (1Pe 1:3, 4) 
Ang “kinaiyahan nga iya sa Diyos” nagkinahanglan 
ug kausaban sa kinaiyahan pinaagi sa kamatayon 
ug pagkabanhaw, ingon sa gipatin-aw ni apostol 
Pablo sa Unang Corinto kapitulo 15. Iyang gipatin- 
aw nga ang mga Kristohanon kinahanglang ma- 
matay ug mabanhaw diha sa usa ka lahi nga lawas, 
usa nga espirituhanon, nga nagkinahanglan ug ka- 
usaban.---1Co 15:36, 38, 44, 49, 51. 

Pagkakinaiyanhon. Si Pablo naghisgot bahin 
sa iyang katagilungsod nga mga Hudiyo, ug nagta- 
wag kanila nga “mga Hudiyo sa kinaiyanhon,” buot 
ingnon, natawo sa ginikanang mga Hudiyo, nga gi- 
kan sa mga anak ni Israel, o Jacob.---Gal 2: 15, itan- 
di ang Rom 2:27. 

Sa sambingay bahin sa kahoyng olibo, iyang gi- 
tawag ang unodnong mga Hudiyo nga kinaiyanhon 
(kata” phy'sin, “sumala sa kinaiyahan”) nga mga 
sanga sa olibo sa tanaman. Gisultihan niya ang 
Kristohanong mga Hentil: “Kay kon ikaw giputol gi- 
kan sa kahoyng olibo nga sa kinaiyanhon ihalas ug 
gisumpay sukwahi sa kinaiyahan ngadto sa ka- 
hoyng olibo sa tanaman, labaw pa gayod hinuon 
nga kini silang kinaiyanhon igasumpay ngadto sa 
ilang tiunayng punoan sa olibo!” (Rom 11:21-24) 
Ang ihalas nga kahoyng olibo dili mabungahon o 
mamungag dili maayong klase sa bunga, apan na- 
andan na didto sa mga kayutaan sa Mediteranyo sa 
pagsumpay sa tinanom nga mga kahoyng olibo 
ngadto sa ihalas nga kahoyng olibo aron makapa- 
tunghag maayong bunga. Pero si Pablo naghisgot 
bahin sa pagsumpay sa ihalas nga sanga sa olibo 
ngadto sa tinanom nga kahoyng olibo, nga dili ka- 
ayo komon nga ginahimo. Gitawag ni Pablo kini 
nga pagsumpay ingong “sukwahi sa kinaiyahan,” 
ug gigamit niya kini aron ipasiugda ang dili takos 
nga kalulot sa Diyos ngadto sa mga Hentil pinaagi 
sa pagsumpay kanila ingong kapuli sa “kinaiyan- 
hong mga sanga.” Ang mga Hudiyo 'gitikad' ni Je- 
hova sulod sa kasiglohan, apan ang mga Hentil 
maoy “ihalas,” nga wala magbaton sa tinuod nga 
relihiyon ug wala magpatunghag maayong bunga 
ngadto sa Diyos. Pero karon, makapatungha na si- 
lag maayong bunga. Si Jehova naghimo niana pi- 
naagi niining malamposong 'pagsumpay.' 

Dugang pa, sa iyang argumento ngadto sa mga 
taga-Galacia aron sila mapanalipdan nga dili mau- 
lipon sa Hudiyonhong mga pagtulon-an, si Pablo 
miingon: “Sa wala pa kamo makaila sa Diyos, kamo 
kaniadto nagpaulipon kanila nga sa kinaiyanhon 
dili mga diyos.” Kining bakak nga mga diyos nga 
ilang gisimba kaniadto, sa pagkatinuod, dili mga 
diyos tungod sa gigikanan niini ug tungod kay kini 
hinimo lamang, imposible nga kini modangat nia- 
na nga kahimtang. Dili lamang nga kini walay mga 
awtoridad nga mahimong mga diyos, kondili wala 
diha niini ang maong kinaiyanhong mga hiyas. 
- Gal 4:8. 

Tanlag. Ang pipila ka taras o mga hiyas nga 
napanunod sa katawhan sukad sa pagkahimugso, 
sa pagkatinuod gibutang na diha sa tawo sukad pa 
sa sinugdan. Si apostol Pablo nagkomento bahin sa 
tanlag, o sa timailhan man lamang niini, nga mag- 
padayon gihapon diha sa makasasalang tawo, bi- 
san tuod sa makadaghan siya nahisalaag gikan sa 

Diyos ug wala makabaton sa iyang balaod. Kini 
nagpatin-aw kon nganong daghang nasod ang na- 
kamugnag daghang balaod nga kaharmonya sa 
pagkamatarong ug hustisya, ug daghang indibidu- 
wal ang nagsunod sa pipila ka maayong mga prin- 
sipyo. Si Pablo miingon: “Kay dihang ang katawhan 
sa kanasoran nga walay balaod nagabuhat nga ki- 
naiyanhon sa mga butang sa balaod, kining mga 
tawhana, bisan tuod walay balaod, maoy balaod sa 
ilang kaugalingon. Sila mismo mao ang nagpasun- 
dayag sa mga butang labot sa balaod nga nahisu- 
lat diha sa ilang mga kasingkasing, samtang ang 
ilang tanlag nagpamatuod duyog kanila ug, tali sa 
ilang kaugalingong mga panghunahuna, sila gina- 
sumbong o ginapalingkawas.”---Rom 2:14, 15. 

Sa paghisgot bahin sa pagkaulo ngadto sa kong- 
regasyon sa Corinto, gipunting ni Pablo ang lagda 
nga ang usa ka babaye kinahanglang magpandong 
sa ulo sa dihang mag-ampo o managna atubangan 
sa kongregasyon, ingong usa ka ilhanan sa pagpa- 
sakop. Sa pag-ilustrar, siya miingon: “Dili ba ang 
kinaiyahan nagtudlo kaninyo nga kon ang usa ka 
lalaki taas ug buhok, kini kaulawan kaniya, apan 
kon ang usa ka babaye taas ug buhok, kini himaya 
kaniya? Tungod kay ang iyang buhok gihatag kani- 
ya inay sa usa ka pandong."”--1Co 11:14, 15. 

Ang paghisgot ni Pablo sa “kinaiyahan” dayag 
nga naglakip ug labaw pa sa “kostumbre,” nga 
iyang gihisgotan sa bersikulo 16 maylabot sa pag- 
gamit ug pandong sa ulo sa mga babaye. Ang na- 
panunod nga mga kinaiyahan lagmit nga nakaa- 
pekto usab sa giisip sa mga Kristohanon sa Corinto 
ingong kinaiyanhon. Sa mga Uropanhon (sama sa 
mga Grego), ang buhok sa mga babaye, kon dili 
putlan, sagad nga motaas kay sa buhok sa mga la- 
laki. Apan dili ingon niini ang tul-id nga mga bu- 
hok sa mga taga-Sidlakan ug sa mga Indian o ang 
kupkop nga mga buhok sa mga tawong Itom ug sa 
mga Melanesian. 

Gawas pa sa ilang kasayoran bahin sa ilang na- 
panunod nga mga kinaiyahan, ang mga Kristoha- 
non sa Corinto nasayod usab nga naandan sa mga 
lalaki ang pagputol sa ilang buhok sa kasarangang 
gitas-on. Komon usab kini taliwala sa mga lalaking 
Hudiyo, busa ang taas, dili pinutlan nga buhok sa 
mga Nazareo nagpaila kanila ingong mga lala- 
ki nga wala magsunod sa naandang kostumbre. 
(Num 6:5) Sa laing bahin, ang mga babayeng Hu- 
diyo sagad nga taas kaayo ug buhok. (Luc 7:38, Ju 
11:2) Ug sa Gregong siyudad sa Corinto, ang pag- 
kiskis sa ulo sa usa ka babaye, o ang pagputol nga 
mubo kaayo sa iyang buhok, maoy ilhanan sa 
iyang pagkaulipon o sa iyang pagkaagom sa kau- 
lawan kay nasakpang nakighilawas o nanapaw. 
-1Co 11:6. 

Busa, sa dihang nag-ingon nga ang “kinaiya- 
han” nagtudlo kanila, dayag nga diha sa hunahuna 
ni Pablo ang nagkalainlaing mga hinungdan nga 
mag-impluwensiya sa ilang tinamdan sa kon unsay 
kinaiyanhon. 

Sa pag-ingon nga “Dili ba ang kinaiyahan nag- 
tudlo kaninyo...?” wala ipersonipikar ni Pablo ang 
kinaiyahan, nga daw kini usa ka diyosa. Hinunoa, 
ang Diyos naghatag sa tawo ug mga gahom sa 
pagpangatarongan. Pinaagi sa pagmatikod ug sa 
pagpangatarongan sa mga butang pinasukad sa 
pagkahimo sa Diyos niini ug sa mga resulta sa pag- 
gamit niini sa nagkalainlaing mga paagi, daghan 
ang makat-onan sa tawo kon unsay maayo. Ang 
Diyos sa pagkatinuod mao ang nagtudlo, ug ang 
tawo kansang hunahuna tukmang nagiyahan sa 
Pulong sa Diyos makalantaw sa mga butang nga 
may hustong punto-debista ug mga kalangkitan 
niini sa usag usa, sa ingon tukmang makaila sa ki- 
naiyanhon o dili-kinaiyanhon. Pinaagi niini ang 
indibiduwal makabaton ug binansay nga tanlag 
niining bahina ug malikayan ang tanlag nga nahu- 
gawan ug konsentidor sa dili-kinaiyanhong mga 
butang.---Rom 1:26, 27; Tit 1:15, 1Co 8:7. 

Kinaiyanhong Paggamit sa mga Lawas. 
Sayop alang sa mga lalaki ug mga babaye ang pag- 
gamit sa ilang mga lawas sa bisan unsang paagi 
nga dili kaharmonya sa mga katuyoan nga gidisen- 
yo sa Diyos sa paglalang kanila. Kon unsay dili- 
kinaiyanhon niana nga diwa maoy daotan. Gihubit 
sa Kasulatan ang kahugawan ug ang paghukom 
batok niadtong nagabuhat niining mga butanga: 
“Mao nga ang Diyos nagtugyan kanila sa makauu- 
lawng seksuwal nga mga gana, kay ang ilang mga 
babaye nag-usab sa ilang kinaiyanhong [phy'si- 
ken'] gamit ngadto nianang sukwahi sa kinaiya- 
han, ug sa ingon usab bisan ang mga lalaki mibiya 
sa kinaiyanhong paggamit sa babaye ug nanag- 
uros-uros sa ilang kaulag sa usag usa, mga lalaki sa 
mga lalaki, nga nagabuhat sa kon unsay malaw-ay 
ug nagadawat diha sa ilang kaugalingon sa bug-os 
nga bayad, nga angay sa ilang sayop.” Ang ma- 
ong mga tawo nagpakasama sa ilang kaugalingon 
ngadto sa mga mananap. (Rom 1:26, 27: 2Pe 2:12) 
Sila mipasignunot sa daotang unodnong mga bu- 
tang tungod kay, sama sa usa ka mananap, sila wa- 
lay kabuot, walay espirituwalidad.---Jud 7, 10. 

Pagkahimugso. Ang laing Gregong pulong 
nga gihubad nga “kinaiyanhon” mao ang genesis, 
sa literal nagkahulogang “pagkahimugso" o “gigika- 
nan.” Si Santiago naghisgot bahin sa “usa ka tawo 
nga nagtan-aw sa iyang kinaiyanhong nawong [sa 
literal, ang dagway sa iyang pagkahimugso] diha 
sa salamin.” (San 1:23) Si Santiago usab nag-ingon 
nga “ang dila usa ka kalayo” ug nga kini “'nagpadi- 
laab sa ligid sa kinaiyanhong kinabuhi [sa literal, 

ang ligid sa pagkahimugso].” (San 3:5, 6) Lagmit 
nga si Santiago naghisgot dinhi sa usa ka ligid, 
sama nianang ligid sa usa ka karo, nga mahimong 
masunog pinaagi sa usa ka init, nagbaga nga ehe. 
Sa susama, ang dila makapadilaab sa katibuk-ang 
kinabuhi sa usa ka tawo nga niana siya gipahimug- 
so, nga daw magnudnod sa iyang kinabuhi sa sub- 
lisubling mga kadaot, ug lagmit moresulta pa gani 
sa iyang kalaglagan nga samag pinaagi sa kalayo. 


KINALIBANG. Diha sa pinulongan sa Bibliya, 
lainlaing mga termino ang gigamit alang sa hugaw 
sa mga tawo, langgam, ug mga hayop. Sa Kasula- 
tan, ang kinalibang sagad gilangkit sa mahulagwa- 
yong mga paagi. 

Ang mga sundalo sa Israel may usa ka “priba- 
dong dapit” o “kalibangan” sa gawas sa ilang mga 
kampo, ug pagatabonan nila ang ilang hugaw. 
(Deu 23:12-14) Tungod niini namentinar ang ka- 
hinlo sa mga sundalo sa atubangan ni Jehova ug 
nakatabang usab nga dili mokaylap ang manana- 
kod nga mga sakit nga dala sa mga langaw. 

Ang usa sa mga ganghaan sa Jerusalem mao 
ang “Ganghaan sa mga Tapok sa Abo,” nga gita- 
wag ug “Ganghaan sa Kinalibang” sa daghang Bib- 
liya. (Neh 2:13, 3:13, 14: 12:31) Nahimutang kini 
nga usa ka libo ka maniko (445 m; 1,458 p) sa S sa 
Ganghaan sa Walog ug busa anaa sa H sa Bukid sa 
Zion. Lagmit nga kini ang gingalan niini nga gang- 
haan tungod sa mga basura nga nagtapok sa Wa- 
log sa Hinnom nga nahimutang sa ubos niini ug 
paingon niini, ang basura sa siyudad lagmit nga gi- 
labay agi niini nga ganghaan. 

Ang pipila sa mga tigbalhinbalhin nga katawhan 
lagmit nga migamit ug kinalibang ingong sugnod. 
Si Ezequiel, nga nagdula ug usa ka matagnaong 
esena labot sa paglikos sa Jerusalem, mitutol sa di- 
hang gisugo sa Diyos sa paggamit ug hugaw sa 
tawo ingong sugnod sa paglutog tinapay. Ang Di- 
yos malulotong nagtugot kaniya sa paggamit na 
lamang ug kinalibang sa baka. (Eze 4:12-17) Mopa- 
tim-awng kini nagpakita nga kadto maoy dili sagad 
nga ginabuhat sa Israel. 

Ang kinalibang gigamit ingong abono sa yuta. 
Ang uhot ug ang kinalibang tingali sagolon diha sa 
“dapit sa mga kinalibang,” lagmit nga ang uhot ya- 
takyatakan sa mga mananap aron masagol sa kina- 
libang. (Isa 25:10) Ang usa ka paagi sa pag-abono 
sa kahoyng igos mao ang “pagkalot sa palibot niini 
ug pagbutang ug abono nga kinalibang.'---Luc 13:8. 

Sa kasagaran, ang kinalibang giisip ingong ma- 
kaluod nga basura, nga angayng ilabay. Ang mga 
pulong ni Jehova labot sa masukihong balay ni Ha- 
ring Jeroboam sa Israel nagpahayag sa pagkaluod 
niini ug ingon man nagpasiugda sa ideya sa pagsa- 
libay: “Sa pagkatinuod ako bug-os magasilhig sa 

luyo sa balay ni Jeroboam, ingon sa usa nga maga- 
hinlo sa kinalibang hangtod nga kini mangawala.” 
- 1Ha 14:10. 

Ang paghimo sa balay sa usa ka tawo nga usa ka 
publikong kalibangan maoy kinadak-ang insulto ug 
silot. (Esd 6:11; Dan 2:5, 3:29) Sa panahon sa pag- 
tigi sa pagkadiyos didto sa ibabaw sa Bukid sa Car- 
melo, si Elias nagbiaybiay sa mga manalagna sa 
wala motubag nga si Baal pinaagi sa pag-ingon: 
“Siya may giatiman, ug siya adunay kinalibang ug 
maong kinahanglang moadto sa kalibangan.” (1Ha 
18:27) Sa ulahi, gipatumpag ni Jehu ang balay ni 
Baal, ug “ilang gihimo kini nga mga kalibangan.” 
--2Ha 10:27. 

Gipakasama usab sa kinalibang ang makauu- 
lawng kataposan sa usa ka tawo o nasod. (2Ha 9: 
36, 37; Sal 83:10, Jer 8:1, 2; 9:22: 16:4) Gitagna sa 
Diyos nga sa panahon sa iyang pakigbangi sa mga 
nasod, kadtong mga pinatay ni Jehova dili pagahi- 
lakan, pagahiposon, o igalubong, apan sila mahi- 
mong “sama sa kinalibang sa ibabaw sa nawong sa 
yuta. ”--Jer 25:31-33, itandi ang Sof 1:14-18. 

Sumala sa Balaod, walay halad-sa-sala, diin ang 
dugo niini dad-on ngadto sa sangtuwaryo aron sa 
paghimog pagtabon-sa-sala, nga pagakan-on sa 
saserdote. Ang patayng lawas ug kinalibang niini 
pagasunogon sa usa ka hinlong dapit sa gawas sa 
kampo. (Lev 4:11, 12, 6:30, 16:27) Kini tungod kay 
walay hayop nga gamiton sa laing paagi o pasag- 
dang madunot. Kini maoy “mahinlo,” buot ingnon, 
gibalaan alang kang Jehova ug busa kinahanglang 
sunogon sa usa ka hinlong dapit.--Itandi ang Heb 
13:11-13. 

Si Pablo, nga dakog pagtamod sa espirituwal nga 
mga butang ug nagpabili pag-ayo sa iyang pagla- 
om diha kang Kristo, mipahayag: “Tungod kaniya 
nadawat ko ang kapildihan sa tanang butang ug gi- 
isip kini nga mga basura, aron akong maangkon si 
Kristo ug makaplagan nga nahiusa kaniya.” (Flp 3: 
8, 9) Dinhi ang Gregong pulong nga gihubad nga 
“basura” (sky'balon) nagpasabot sa kinalibang o 
kaha sa mga butang nga salin sa usa ka kombira 
ug gilabay na gikan sa lamesa. Bisan pag ang diha 
sa hunahuna sa apostol mao ang ulahing kahulo- 
gan, ang iyang pag-isip sa “tanang butang” ingong 
“basura” nagpasiugda sa iyang hilabihang pagpabi- 
i nga iyang naangkon si Kristo ug siya nakapla- 
gang nahiusa kaniya.---Tan-awa ang ITI SA SALAM- 
PATI. 

Mahitungod sa ekspresyong “makaluod nga mga 
idolo,” tan-awa ang IDOLO, IDOLATRIYA (Ang Pang- 
antaw Labot sa Idolatriya). 


KINAON NGA GIUSAP PAG-USAB. Ang 
pagkaon nga gipagawas gikan sa sistema sa paghi- 
is sa usa ka hayop aron usapon pag-usab. Ubos sa 

Moisesnong Balaod, ang mga hayop nga nagapa- 
ngusap sa kinaon ug ingon man pikas o buak ang 
mga kuko giisip nga mahinlo ug mahimong kan- 
on. Ang “mahinlo,” nagapangusap sa kinaon nga 
mga hayop naglakip sa laking osa, gasela, binaw, 
antelope, gamusa, binuhi ug ihalas nga baka, kar- 
nero, ug mga kanding. Kini nga klasipikasyon wala 
maglakip sa kamelyo, koneho sa kabatoan, ug lieb- 
re o koneho, kay bisan tuod sila nagapangusap sa 
kinaon, ang ilang mga kuko dili pikas. (Lev 11:1-8, 
26: Deu 14:4-8) Ang pipila ka komentarista nag- 
ingon nga ang walay kuyamoy, nagapangusap sa 
kinaon nga mga hayop sagad nga mas mahinlo sa 
ilang batasan sa pagkaon ug nga ang ilang kadu- 
ha usapa nga pagkaon mas mahilis pag-ayo, mao 
nga kon makakaon silag makahilong mga tanom, 
ang dakong bahin sa hilo mawalay epekto o mawa- 
la pinaagi sa komplikadong kemistriya nga nalang- 
kit sa mas dugay nga proseso sa pagphilis. 

Ang proseso sa pag-usap sa kinaon maoy usa sa 
makapaikag nga kahibulongan sa kalalangan. Ang 
kadaghanan sa nagapangusap sa kinaon nga mga 
hayop adunay tulo o upat ka pondohanan sa pagka- 
on sa ilang tungol ug sagad naghilis sa ilang pag- 
kaon sa susamang proseso. Kadaghanan sa pagka- 
on nga ilang gikaon wala pa kaayo mausap inig-agi 
sa unang pondohanan sa pagkaon, ug gikan niini 
ipasa ngadto sa ikaduha, diin kini pahumokon ug 
himoong ligngin nga mga kinaon. Sa dihang ang 
hayop mohunong na sa pagpanibsib ug mopahulay 
na, ang pagkipos sa kaunoran niini magtulod sa 
mga kinaon pabalik ngadto sa baba aron usapon 
pag-usab ug masagolan pa ug laway. Sa dihang 
lamyon sa ikaduhang higayon, ang pagkaon moagi 
sa una ug ikaduhang mga pondohanan sa pagkaon, 
dayon ipasa ngadto sa ikatulo, ug sa kataposan 
ngadto sa ikaupat aron mahilis sa bug-os. 


Nganong giklasipikar 
sa Bibliya ang liebre ingong 
nagapangusap sa kinaon? 


Ang paghisgot sa Kasulatan sa liebre ingong na- 
gapangusap sa kinaon subsob nga giduhaduhaan 
sa pipila ka kritiko sa Bibliya. (Lev 11:4, 6: Deu 14:7) 
Apan, angayng timan-an nga ang giingon sa mo- 
derno, siyentipikanhong klasipikasyon kon unsay 
gitawag nga pagpangusap sa kinaon dili basehanan 
aron hukman ang giingon sa Bibliya, sanglit ang 
maong klasipikasyon wala pa kanhi sa panahon ni 
Moises. Bisan sa ika-18 nga siglo, ang Ingles nga 
magbabalak nga si William Cowper, kinsa sa hata- 
as nga panahon nag-obserbar sa iyang binuhing 
ihalas nga mga koneho, nagkomento nga kini “na- 
gapangusap sa kinaon sa tibuok adlaw hangtod sa 

gabii.” Si Linnaeus, ang gibantog nga biologo sa 
maong siglo, nagtuo nga ang mga koneho nagapa- 
ngusap sa kinaon. Apan alang sa pipila gikinahang- 
lan pa ang dugang siyentipikanhong mga impor- 
masyon. Ang Pranses nga si Morot nakadiskobre 
niadtong 1882 nga giusap pag-usab sa mga kone- 
ho ang hangtod sa 90 porsiyento sa gikaon niini sa 
adlaw-adlaw. Mahitungod sa liebre, si Ivan T. San- 
derson diha sa usa ka bag-o lang nga publikasyon 
nag-ingon: “Usa sa labing talagsaon [nga mga ba- 
tasan], sumala sa atong panghunahuna, mao ang 
ilang paagi sa paghilis. Kini dili talagsaon alang sa 
mga Leporid [mga liebre, mga koneho] ug sa pag- 
kakaron nahibaloan nga gihimo usab sa daghang 
pamilya sa ilaga. Sa dihang sila makakuha ug bag- 
ong lunhaw nga pagkaon, nga kasukwahi sa gipa- 
uga nga pagkaon sa tingtugnaw, ang mga hayop 
maglamon niini ug unya ikalibang kini nga wala pa 
kaayo mahilis diha sa palibot sa ilang puy-anan. 
Unya iniglabay sa pipila ka panahon kini kaonon 
pag-usab, ug ang proseso mahimong sublion dili 
lang sa usa ka higayon. Sa Ordinaryo nga Koneho, 
mopatim-aw nga kadto lamang dagko na ang na- 
gahimo niini nga proseso.”--Living Mammals of 
the World, 1955, p. 114. 

Giobserbahan pag-ayo sa pipila ka siyentipikong 
Britaniko ang mga batasan sa mga koneho ubos sa 
mainampingong pagdumala, ug ang mga resulta 
nga ilang nakuha gipatik diha sa Proceedings of 
the Zoological Society of London, 1940, Tomo 110, 
pp. 159-163. Sa mubo, kini ang paagi sa pag-usap 
pag-usab sa liebre sa pagkaon niini: Kon ang usa ka 
koneho mamahaw ug bag-ong pagkaon, kini mosu- 
lod sa tungol paingon sa gamayng tinai, nga ibilin 
diha sa agianan paingon sa tungol ang mga 40 o 
50 ka gramo nga samag boletas nga kinaon nga 
dinha na daan sa dihang gikaon ang bag-ong pag- 
kaon. Gikan sa gamayng tinai ang gipamahaw nga 
pagkaon mosulod sa caecum o sa siradong tumoy 
sa dakong tinai ug magpabilin didto sulod sa usa ka 
yugto sa panahon. Sulod nianang adlawa ang sa- 
mag mga boletas nga kinaon modaus-os, ug sulod 
sa mga tinai ang protina sa bakterya niini hilison. 
Sa dihang kini makaabot na sa dakong tinai ilang 
labyan ang kinaon diha sa caecum ug mopadayon 
ngadto sa colon diin ang sobrang umog niini sup- 
hon aron mahimong naandang uga, tibugol nga ki- 
nalibang nga ilang ipagawas. Kini nga bahin sa sik- 
lo natapos, ang kinaon nga gitipigan sa siradong 
tumoy sa caecum mosulod sa colon, apan imbes 
nga suphon ang tanang umog niini, kini medyo 
humok pa nga moabot sa lubot. Kini maoy samag 
boletas diin ang matag usa naputos sa hunit ug 
danglog nga substansiya aron dili mopilit sa usag 
usa. Karon sa dihang kining samag boletas makaa- 
bot na sa lubot, imbes nga ipagawas ang kinali- 

bang, ang koneho motikuko ug kan-on kini pagba- 
lik ug tipigan kini diha sa agianan paingon sa 
tungol hangtod nga siya mokaon na usab. Niini nga 
paagi ang linaing ritmikong siklo natapos ug ka- 
daghanan sa pagkaon nakaagi na sa ikaduhang hi- 
gayon sa hilisanan. 

Si Dr. Waldo L. Schmitt, Pangulong Tagdumala 
sa Department of Zoology of the Smithsonian Ins- 
titution, Washington, D.C., sa pagkomento niini 
nga mga kaplag, misulat: “Daw walay katarongan 
nga magduhaduha sa pagkatinuod sa mga taho 
sa lainlaing mga tigdukiduki nga nag-ingong ang 
mga koneho nagatipig sa wala pa kaayo mahilis 
nga kinaon diha sa caecum ug kini sa ulahi usapon 
pag-usab ug moagi sa ikaduhang higayon sa hili- 
sanan.” Iyang namatikdan usab nga kini ang hi- 
nungdan kon nganong “dako kaayo ang caecum sa 
mga koneho kon itandi sa kadaghanan sa ubang 
mga hayop nga sus-an.”--Awake!, Abril 22, 1951, 
pp. 27, 28. 


KINERET. 


1. Usa ka kinutaang siyudad sa Neptali. (Jos 19: 
32, 35) Gituohan karong adlawa nga kini mao ang 
Khirbet el-'Oreimeh (Tel Kinnerot), nga nahimu- 
tang sa usa ka bungdo nga kapin sa 3 km (2 mi) sa 
HK sa Capernaum, nga nag-umbaw sa AK nga ba- 
hin sa Dagat sa Galilea. Ang Kineret makita diha 
sa mga paril sa templo sa Karnak didto sa Thebes, 
Ehipto, diha sa talaan sa mga siyudad sa Canaan 
nga gisakop ni Thutmose II (kansang paghari gi- 
petsahan sa mga historyador sa ika-16 nga siglo 
W.K.P/). 

2. Usa ka distrito o rehiyon sa Israel nga gisu- 
long sa Siryanhon nga si Haring Ben-hadad I tu- 
ngod sa pagsulsol ni Haring Asa sa Juda. 
(mga 962 W.K.P.) (1Ha 15:20, itandi ang 2Cr 16:4.) 
Ang ekspresyon nga “tibuok Kineret” sagad nga gi- 
isip nga nagtumong sa tabunok nga Patag sa Ge- 
nesaret. 

3. Ang unang ngalan sa Dagat sa Galilea. (Num 
34:11) Gilangkit ang ngalan sa Hebreohanong pu- 
long alang sa alpa (kin-nohr'), ang pipila nagsugyot 
nga kini nagtumong sa lanaw tungod kay pormag- 
alpa kini nga katubigan. Ang mga ngalang Dagat 
sa Galilea ug Dagat sa Tiberias ingon man ang Ge- 
nesaret, lagmit ang Gregong porma sa maong nga- 
lan, gigamit sa dihang si Jesus dinhi sa yuta.--Luc 
5:1: Ju 6:1. 

Dugang pa sa paglakip niini sa mga utlanan sa 
Yutang Saad (Num 34:11), ang lanaw nahimong 
bahin sa K nga utlanan sa Amorihanong ginghari- 
an ni Og ug, human masakop sa Israel, kini gihis- 
gotan diha sa K nga utlanan sa tribo ni Gad. (Deu 
3:16, 17; Jos 13:24-27) Ang paghisgot sa “desyer- 
tong kapatagan [Heb., @ra-vah'| sa habagatan sa 

Kineret” (Jos 11:2) lagmit nagtumong sa seksiyon 
sa Walog sa Jordan sa H sa Dagat sa Galilea, 
nga gitawag ug Ghor.---Tan-awa ang GALILEA, DA- 
GAT SA. 


KINULDASAN NGA TULONGGON. Dii 
matino ang mga tulonggon nga gitumong sa nag- 
kalainlaing mga pulong sa orihinal nga pinulongan 
nga gihubad nga “kinuldasan nga tulonggon.” Ang 
ne'vel sagad gihisgotan uban sa kin-nohr” (alpa), 
nga nagpakitang kini nga mga tulonggon magka- 
lahi. Ang nevel, nga usa ka madaladala nga tu- 
longgon nga gama sa kahoy (1Ha 10:12), gigamit 
sa pagpatugtog sa sagrado ug sekular nga musika. 
(2Sa 6:5: 2Cr 5:12: Neh 12:27: Isa 5:12; 14:4, 11) Da- 
yag nga nagkalainlaing kinuldasan nga mga tu- 
longgon ang gigamit, kay ang Bibliya naghisgot sa 
min-nim”' (“mga kuldas": Sal 150:4), keli’ ne'vel ('ki- 
nuldasan nga tulonggon': 1Cr 16:5: Sal 71:22), ne- 
vel “a-:sohr” (“tulonggon nga may napulo ka kuldas,” 
ang @:sohr” gilangkit sa pulong nga nagkahulogang 
“napulo”: Sal 33:2: 144:9), neghi:nohth” (susama 
sa berbo nga nagkahulogang “pagpatugtog ug ki- 
nuldasan nga tulonggon”, mga superskripsiyon sa 
Sal 4, 6, 54, 55, 61, 67, 76), ug pesan-terin' (gisabot 
nga nagkahulogang “kinuldasan nga tulonggon” 
nga triyanggulo ang porma, Dan 3:5, 7, 10, 15). 
--Tan-awa ang ALPA. 


KIR. Ang dapit nga gigikanan sa mga Ara- 
maeanhon sa ilang pag-adto sa Sirya, bisan tuod 
dili kini ang ilang orihinal nga pinuy-anan. (Am 
9:7) Pinaagi sa iyang manalagna nga si Amos (1:5), 
gipakita ni Jehova nga ang mga Aramaeanhon 
mobalik sa Kir, apan ingong mga destiyero. Kining 
tagnaa natuman sa dihang si Tiglat-pileser III, hu- 
man hiphipi sa Judeanhon nga si Haring Ahaz 
sa pag-ilog niini, nag-ilog sa Damasco, ang Ara- 
maeanhong kaulohan, ug nagdestiyero sa mga mo- 
lupyo niini didto sa Kir.---2Ha 16:7-9. 

Ang Isaias 22:5, 6 naghubit sa Kir nga nangan- 
dam batok “sa walog sa panan-awon” (giisip nga 
naghawas sa Jerusalem). Kining tagnaa gisabot sa 
kadaghanan nga natuman sa panahon sa pagsu- 
long sa Asiryanhon nga si Haring Senakerib batok 
sa Juda. Sanglit ang Kir gilangkit sa Elam niini nga 
teksto, ang pipila nag-ingon nga kini lagmit nahi- 
mutang sa dapit nga nahimutangan usab sa Elam, 
sa S sa Suba sa Tigris. (Itandi ang Isa 21:2, diin ang 
ilado nga silingan sa Elam, ang Media, gilangkit 
usab sa Elam.) Ang Gregong Septuagint wala mo- 
gamit sa “Kir” diha sa bisan hain sa gisitar na nga 
mga teksto apan migamit sa daghang nagkalainla- 
ing pulong ilis sa Hebreohanong pulong nga qir. 
Busa ang aktuwal nga lokasyon nagpabiling dili 
tino. 

KIR-HARESET. Mopatim-aw nga laing nga- 
lan alang sa Kir sa Moab, usa ka siyudad nga kasa- 
garang gituohan nga mao ang modernong Karak. 
—?2Ha 3:25; Isa 16:7; tan-awa ang KIR sA MOAB. 


KIR-HERES. Dayag nga usa ka laing ngalan 
alang sa Kir-hareset o Kir sa Moab, usa ka siyudad 
nga sagad gilangkit sa modernong Karak.---Jer 48: 
31, 36, tan-awa ang KIR SA MOAB. 


KIRIAT [Lungsod]. Usa ka siyudad sa Benja- 
min nga sagad giisip nga mao ra ang Kiriat-jearim. 
Ang pipila ka eskolar nagtuo nga ang ngalang Ki- 
riat-jearim makita diha sa orihinal nga Hebreoha- 
nong teksto sa Josue 18:28, ingon sa makita usab 
sa Alexandrine Manuscript (LXX).--Tan-awa ang 
KIRIAT-JEARIM. 


KIRIATAIM [Duha ka Lungsod]. 

1. Usa ka siyudad sa S sa Jordan, gitukod o gi- 
tukod pag-usab sa mga Rubenhon. (Num 32:37, Jos 
13:15, 19) Sa usa ka ulahing yugto ang siyudad na- 
ilalom sa paggahom sa Moab. Gihisgotan kini diha 
sa mga tagna ni Jeremias (48:1) ug Ezequiel (25:9) 
ingong usa ka siyudad sa Moab nga makaagom ug 
katalagman. Sayo pa niana, si Haring Mesa sa 
Moab sa ikasiyam nga siglo W.K.P. nanghambog 
bahin sa pagtukod sa Qaryaten (lagmit ang Kiria- 
taim). 

Kasagarang giisip sa mga eskolar nga kini nahi- 
mutang sa dapit nga duol sa Quraiyat, mga 10 km 
(6 mi) sa KAK sa Dibon. Apan, walay nahibiling 
mga butang nga nakaplagan didto nga naglungtad 
una pa sa unang siglo W.K.P., busa ang tukmang 
nahimutangan niini dili matino. 

2. Usa ka dapit sa Neptali nga gihatag ngadto sa 
Levihanong mga Gersonhon (1Cr 6:71, 76) ug gita- 
wag nga Kartan diha sa Josue 21:32.--Tan-awa 
ang KARTAN. 


KIRIAT-ARBA [Lungsod ni Arba]. Ang kara- 
ang ngalan sa siyudad sa Hebron. Gigamit ang 
maong ngalan bisan human sa pagkadestiyero sa 
Babilonya. (Neh 11:25) Kini nga siyudad, ingon sa 
gipaila sa ngalan niini, mopatim-aw nga gitukod ni 
Arba, “ang bantogang tawo taliwala sa mga Ana- 
kim.”--Jos 14:15, tan-awa ang HEBRON Num. 3. 


KIRIAT-BAAL [Lungsod ni Baal]. Lain nga 
ngalan sa siyudad sa Kiriat-jearim sa Juda. Kining 
dapita sagad nga gituohan nga mao ang Deir el- 
‘Azar (Tel Qiryat Ye'arim), mga 9 km (5.5 mi) sa H 
sa Ibabaw nga Bet-horon.--Jos 15:60: 18:14, tan- 
awa ang KIRIAT-JEARIM. 


KIRIAT-HUZOT [Lungsod sa Kadalanan]. 
Usa ka dapit nga lagmit nahimutang sa Moab tali 
sa bul-oganang walog sa Arnon ug sa Bamot-baal. 

(Num 22:36, 39, 41) Ang tukmang nahimutangan 
niini karong adlawa wala mahibaloi. 


KIRIAT-JEARIM [Lungsod sa Kalasangan]. 
Usa ka Hivihanong siyudad nga nalangkit sa mga 
Gabaonhon (Jos 9:17), nailhan usab nga Baala 
(Jos 15:9), Baale-juda (2Sa 6:2), ug Kiriat-baal (Jos 
15:60). Sa ulahi ang Kiriat-jearim napanag-iya sa 
Juda ug nahimong utlanan niini sa teritoryo sa 
Benjamin. (Jos 15:1, 9, 18:11, 14; Huk 18:12) Lag- 
mit nga ang mga kaliwat ni Juda pinaagi ni Caleb 
nanimuyo didto.---1Cr 2:3, 50, 52, 53. 

Sa ika-12 nga siglo W.K.P., human iuli sa mga Fi- 
listehanon ang Arka, kini gidala ngadto sa Kiriat- 
jearim tungod sa hangyo sa mga tawo sa kasikbit 
nga Bet-semes. Lagmit nga kini nagpabilin didto 
hangtod nga kini gibalhin ni Haring David ngadto 
sa Jerusalem mga 70 ka tuig sa ulahi.--- 1Sa 6:20- 
7:2; 1Cr 13:5, 6: 16:1: 2Cr 1:4. 

Ang katalirongan ni Jeremias nga si manalag- 
nang Uriyas maoy anak nga lalaki ni Semaias nga 
taga-Kiriat-jearim. (Jer 26:20) Ang mga kaliwat ni- 
adtong nagpuyo kanhi sa siyudad may mga hawas 
usab taliwala niadtong namalik gikan sa pagkades- 
tiyero sa Babilonya.--Esd 2:1, 2, 25: Neh 7:6, 7, 29. 

Ang Deir el-'Azar (Tel Qiryat Ye'arim) mao ang 
dapit nga sagad giingon nga katumbas sa kahubi- 
tan sa Bibliya sa Kiriat-jearim ingong usa ka siyu- 
dad sa bukirong rehiyon (Jos 15:48, 60) diha sa ut- 
lanan tali sa Juda ug Benjamin nga kasikbit sa 
ubang mga siyudad sa Gabaon. Kini nga dapit ma- 
ayong pagkahimutang ibabaw sa usa ka bungtod 
nga mga 14 km (8.5 mi) sa SAS sa Bet-semes ug 
mga 13 km (8 mi) sa KAK sa Jerusalem. Kini nga 
lokasyon halos tukma sa kon unsay pangagpas ni 
Eusebius. Kas-a giingon niya nga ang Kiriat-jearim 
maoy 9 ka Romanhong milya (13 km, 8 mi) gikan 
sa Jerusalem, ug sa laing higayon gihubit niya kini 
ingong 10 ka Romanhong milya (15 km, 9 mi) gi- 
kan niini. Dugang pa, tungod kay ang Deir el-'Azar 
nahimutang sa kanhi bagag kakahoyan nga rehi- 
yon, kini mohaom kaayo sa ngalang Kiriat-jearim, 
“Lungsod sa Kalasangan.” 


KIRIAT-SANA [Lungsod sa Sana]. Lain nga 
ngalan sa Debir, usa ka siyudad sa Juda nga gipa- 
hat ngadto sa Aaronikong mga saserdote, nga mga 
13 km (8 mi) sa HK sa Hebron. (Jos 15:49: 21:13, 
15) Giisip sa pipila nga ang Kiriat-sana maoy sayop 
sa magkokopya sa pagsulat sa Kiriat-seper.---Tan- 
awa ang DEBIR Num. 2. 


KIRIAT-SEPER [Lungsod sa Basahon]. Ang 
karaang ngalan sa Debir, usa ka siyudad sa mga 
saserdote diha sa teritoryo sa Juda, nga mga 13 km 
(8 mi) sa HK sa Hebron.--Jos 15:15, 16; 21:13, 15; 
Huk 1:11, 12, tan-awa ang DEBIR Num. 2. 

KIR SA MOAB. Usa ka iladong siyudad sa 
Moab, lagmit kas-a maoy usa ka kaulohan. Ang 
Aramaikong Targum kanunayng naghisgot sa Kir 
(sa Moab), Kir-hareset, ug Kir-heres ingong Ka- 
rak, nga nagpakitang kini maoy laing mga ngalan 
alang sa mao ra nga dapit. Busa ang “Kir sa Moab” 
sagad gituohan nga mao ang modernong Karak. 
(Isa 15:1) Kining siyudara nahimutang diha sa ga- 
mayng patag ibabaw sa bukid nga kapin sa 900 m 
(3,000 p) ang gihabogon ibabaw sa lebel sa dagat 
ug mga 35 km (22 mi) sa H sa Dibon. Ang habog 
nga mga walog nagbulag sa dakong bahin sa Karak 
gikan sa mas habog nga kasikbit nga kabukiran. 

Sa naghinapos ang ikanapulong siglo W.K.P. ang 
magkaalyadong kasundalohan sa Israel, Juda, ug 
Edom miatake sa Kir-hareset. Kon husto ang pag- 
tuo nga kining dapita mao ang Karak, walay duha- 
duha nga gikan sa duol nga kabukiran nga ang 
mga tiglambuyog nagpaulan ug mga bato ngadto 
sa siyudad. Bisag dayag nga wala mailog ang Kir- 
hareset, ang hari sa Moab nalisdan sa maong gu- 
bat. Tungod sa wala ibutyag nga hinungdan siya, 
uban sa 700 ka manggugubat, buot molusot latas 
sa mga talay sa kasundalohan aron makaadto sa 
hari sa Edom apan kini wala molampos. Ingong ka- 
taposang paagi, mopatim-aw nga ang hari sa Moab 
naghalad sa iyang panganayng anak nga lalaki 
diha sa publiko, lagmit aron sa paglukmay sa diyos 
nga si Kemos. (2Ha 3:5, 9, 25-27) Ang Hebreoha- 
nong teksto (2Ha 3:27) mahimong sabton usab nga 
nagtumong sa panganayng anak nga lalaki sa hari 
sa Edom, ug ang pipila nagtuo nga kini mao ang 
gipasabot sa Amos 2:1. Apan lagmit nga dili kini 
mao ang gipasabot. 

Ang tagna ni Isaias nagpakita nga ang mga 
Moabihanon nagbangotan tungod sa mga tinapay 
nga pasas sa Kir-hareset, tingali mao ang pangu- 
nang produkto sa patigayon sa siyudad. (Isa 16: 
6, 7) Si Isaias naghisgot usab sa iyang pagkasa- 
baan sama sa usa ka alpa tungod sa Moab ug 
Kir-hareset. Maingon nga ang mga kuwerdas sa 
alpa motingog sa dihang labtikon, ang kinasuloran 
nga mga bahin ni Isaias natandog usab pinaagi 
sa mensahe sa kaalaotan alang sa Kir-hareset. 
- Isa 16:11, tan-awa usab ang Jer 48:31, 36. 


KIS. 

1. Usa ka Merarihanong Levihanon nga anak 
nga lalaki ni Mali ug igsoon ni Eleasar. Tungod kay 
si Eleasar namatay nga walay mga anak nga lala- 
ki, nga may mga anak nga babaye lamang, ang 
mga anak nga lalaki ni Kis nagkuha niini nga mga 
manununod ingong mga asawa. Usa sa “mga anak 
nga lalaki ni Kis” mao si Jerameel.--1Cr 23:21, 22, 
24:29. 


KISI 


2. Usa ka Benjaminhon, ang anak nga lalaki ni 
Jeiel ug sa iyang asawa nga si Maaca. (1Cr 8:29, 30) 
Ang iyang igsoong lalaki nga si Ner mao ang apo- 
han ni Saul, ang unang hari sa Israel. (1Cr 9:35-39) 
Dayag nga ang amahan ni Kis nga si Jeiel gitawag 
usab ug Abiel.---Tan-awa ang ABIEL Num. 1. 

3. Usa ka Benjaminhon nga mao ang amahan ni 
Haring Saul. (1Sa 14:51, Buh 13:21) Usa siya ka 
adunahang membro sa banay sa mga Matrihanon. 
(1Sa 9:1, 10:21) Kini nga Kis mao ang anak nga la- 
laki ni Ner ug apo ni Jeiel (Abiel), busa mao ang 
pag-umangkon ni Kis nga gihisgotan sa itaas ug 
igsoon ni Abner. (1Cr 8:29-33, 9:35-39) Hinunoa, 
gitawag siya sa 1 Samuel 9:1 nga anak nga lalaki ni 
Abiel, dayag nga gigamit ang terminong “anak nga 
lalaki” sa pagpaila kaniya, dili ingong direktang 
anak nga lalaki ni Abiel (Jeiel), kondili ingong 
iyang apo nga lalaki. 

Ang balay ni Kis dayag nga didto sa Gibea sa 
Benjamin (1Sa 10:26), bisan tuod nga didto sa Zela 
ang iyang lubnganan. (2Sa 21:14) Ang bugtong 
panghitabo nga gihisgotan sa Bibliya bahin kang 
Kis mao ang pagsugo niya sa iyang anak nga si 
Saul ug sa usa ka tig-alagad aron sa pagpangita sa 
pipila ka nawalang asna.---1Sa 9:3, 4. 

4. Usa ka Levihanon sa panahon ni Haring Eze- 
quias; anak nga lalaki ni Abdi sa mga anak nga la- 
laki ni Merari. Si Kis maoy usa sa mga Levihanon 
nga mitabang sa paghinlo sa templo sa unang tuig 
sa paghari ni Ezequias.---2Cr 29:1-5, 12-17. 

5. Usa ka Benjaminhong katigulangan ni Mar- 
dokeo nga ig-agaw ni Ester.---Est 2:5-7. 


KISI [pinamubo sa Kusaias]. Dayag nga mao ra 
usab si Kusaias nga Merarihanong Levihanon ug 
amahan sa maghohoni nga si Etan.—1Cr 6:19, 44: 
15:17. 


KISION. Usa ka utlanang siyudad sa Isacar 
nga gipahat ngadto sa mga Gersonhon. (Jos 19: 
17, 18, 20, 21:27, 28) Ang “Kedes,” nga makaplagan 
sa 1 Cronicas 6:72, mopatim-aw ingong lain nga 
ngalan sa Kision.---Tan-awa ang KEDES Num. 3. 


KISLEV. Ang ngalan sa ikasiyam nga lunar 
nga bulan sa mga Hudiyo human sa pagkadestiye- 
ro, nga natunong sa Nobyembre ug Disyembre. 
(Neh 1:1, Jer 36:9, Zac 7:1) Kini katumbas sa ika- 
tulong bulan sa sekular nga kalendaryo. 

Kini maoy usa ka bulan sa tingtugnaw ug ting- 
ulan. Busa atong mabasa nga si Haring Jehoiakim 
“naglingkod didto sa balay nga alang sa tingtug- 
naw, sa ikasiyam ka bulan, nga may bagahan nga 
nagdilaab sa atubangan niya.” (Jer 36:22) Didto sa 
Jerusalem human sa pagkadestiyero, ang kataw- 
han nga nagtigom alang sa panagkatigom nga gi- 
sugo sa saserdoteng si Esdras sugod sa ika-20 

nga adlaw niini nga bulan “nagpadayon paglingkod 
didto sa hawan nga dapit sa balay sa matuod nga 
Diyos, nga nagkurog tungod sa maong butang ug 
tungod sa ulan.”---Esd 10:9, 13. 

Ang Pista sa Pagpahinungod, nga gihimo sa 
tingtugnaw didto sa Jerusalem, gihisgotan sa Juan 
10:22. Ingon sa gipakita sa Apokripal nga basahon 
sa 1 Macabeo (4:52-59), kining walo-ka-adlaw nga 
pista gisugdan ni Judas Macabeo sa ika-25 nga ad- 
law sa Kislev sa tuig 165 W.K.P. agig paghandom 
sa pagpahinungod pag-usab sa templo sa Jerusa- 
lem. Karong adlawa kini nga pista nailhan nga Ha- 
nukkah.---Tan-awa ang PISTA SA PAGPAHINUNGOD. 


KISLON [lagmit, Hungog]. Usa ka Benjamin- 
hon sa adlaw ni Moises kansang anak nga lalaki 
nga si Elidad mitabang sa pagbahinbahin sa Yu- 
tang Saad aron mahimong mga pahat nga panu- 
london.--Num 34:17, 21. 


KISLOT-TABOR [Mga Balat-ang [nga mao, 
mga bakilid] sa Tabor]. Usa ka siyudad nga nagsil- 
bing utlanan sa Zabulon ug lagmit nga laing por- 
ma sa ngalan nga Kesulot. (Jos 19:12, 18) Kini sa- 
gad nga gituohang mao ang Iksal (Kislot Tavor), 
3 km (2 mi) sa HS sa Nasaret, sa tiilan sa Bukid sa 
Tabor, nga lagmit maoy gigikanan sa ngalang Kis- 
lot-Tabor. 


KISON, BUL-OGANANG WALOG SA. Usa 
ka sapa nga gituohang mao ang Nahr el-Mugatta' 
(Nahal Qishon). Ang Kison nagaagos nga palikoliko 
sa amihanan-kasadpan nga direksiyon gikan sa ka- 
bungtoran nga duol sa Taanak agi sa Patag sa Jez- 
reel, o Esdraelon ('Emeq Yizre'el), ug, human mo- 
agi sa usa ka hiktin nga lugot taliwala sa Bukid sa 
Carmelo ug sa usa ka misiwil nga tagaytay sa ka- 
bungtoran sa Galilea, kini mosulod sa Patag sa Aco 
(Acre) ayha pa sa kataposan moagos ngadto sa Me- 
diteranyo. Ang deretso nga distansiya gikan sa 
mga tinubdan sa Kison ngadto sa bokana niini sa 
Luok sa Aco maoy mga 37 km (23 mi). Mga 6 m 
(20 p) ang gilapdon diha sa tinubdan niini, ang ba- 
hin sa Kison nga miagi sa Patag sa Jezreel mas mi- 
lapad ug mga 3 m (10 p) diha sa kasadpang bahin 
sa patag. Ang kinalaparang bahin sa Kison nga 
mga 20 m (66 p) nahimutang sa Patag sa Aco. Ga- 
was lamang sa kataposang mga 10 km (6 mi) sa 
agianan niini, ang Kison sagad nga uga sa panahon 
sa ting-init. Apan sa panahon sa ting-ulan kini 
mahimong nagbul-og nga sapa, nga molapaw sa 
mga tampi niini ug mobanlas sa tanang butang 
nga maagian niini. Nianang panahona ang patag 
nga agosan sa Kison mahimong usa ka lamakong 
rehiyon. 

Sa panahon ni Barak ug Debora gihisgotan ang 
bul-oganang walog sa Kison sa dihang giluwas ang 

mga Israelinhon gikan sa Canaanhong pagdaogda- 
og. Si Barak ug ang iyang kasundalohan mipuwes- 
to sa Bukid sa Tabor, nga tungod niana si Sisera 
nga pangulo sa kasundalohan uban sa iyang na- 
sangkapan pag-ayong kasundalohan ug sa 900 ka 
karo, miabante ngadto sa Kison. (Huk 4:6, 7, 12, 13) 
Mopatim-aw nga walay bawot ang kasundalohan 
sa Israel. Bisan pa niana, sa dihang gisugo sa pag- 
lugsong, si Barak ug ang iyang 10,000 ka tawo mi- 
lugsong sa Bukid sa Tabor aron makiggubat sa 
mga kaaway. Dayon nangilabot si Jehova nga Di- 
yos. “Gikan sa langit ang mga bituon nakig-away, 
gikan sa ilang mga agianan nakig-away sila batok 
kang Sisera.”--Huk 4:14, 15; 5:20. 

Sumala sa naandang pagtuo sa mga Hudiyo nga 
gihisgotan diha sa mga sinulat ni Josephus, “may 
nahitabong kusog kaayong bagyo nga inubanan sa 
pagbunok sa ulan ug sa ulan nga yelo, ug ang ha- 
ngin nagpadpad sa ulan atubangan sa mga Cana- 
anhon, nga tungod niana wala na silay makita, 
mao nga ang ilang mga pana ug ang ilang mga 
lambuyog wala nila magamit.” (Jewish Antiquities, 
V, 205 [v, 4]) Kini nga pagbunok nagpalapok sa 
yuta, nga nagpaungot sa mga karo ug nagpaunlod 
sa mga kabayo diha sa lapok ug nagpakalagiw sa 
mga kaaway tungod sa kahadlok atubangan sa 
mga tawo ni Barak. Sa bisan unsa man nga paagi, 
uban sa tabang ni Jehova, “ang tibuok panon ni Si- 
sera napukan pinaagi sa sulab sa espada. Walay bi- 
san usa nga nabilin.” (Huk 4:15, 16, tan-awa usab 
ang Sal 83:9, 10.) Lagmit nga ang sapa sa Kison 
nga daw dili peligrosong tan-awon maoy nag-anod 
sa mga patayng lawas sa kaaway. (Huk 5:21) Si Si- 
sera midagan sa pag-ikyas apan nakaagom ug ma- 
kauulawng kamatayon diha sa kamot sa usa ka ba- 
baye, si Jael nga asawa ni Heber nga Kenihanon. 
--Huk 4:17-21. 

Sa ulahi, sa panahon sa paghari ni Haring Ahab 
sa Israel, ang manalagna nga si Elias nagpatay sa 
450 ka manalagna ni Baal didto sa bul-oganang 
walog sa Kison.---1Ha 18:22, 40. 

Ang “katubigan sa Megido” (Huk 5:19) ug ang 
“bul-oganang walog nga anaa atubangan sa Jok- 
neam” (Jos 19:11) giisip nga mao ang Kison. 


KITIM. SSi Kitim gitala ingong usa sa upat ka 
“anak nga lalaki” ni Javan, bisan tuod kining nga- 
lana makita lamang nga plural diha sa tanang 
paghisgot niini sa Kasulatan. (Gen 10:4: 1Cr 1:7) 
Human niana kining ngalana gigamit na sa pagtu- 
mong sa usa ka katawhan ug rehiyon. 

Gitawag ni Josephus (Jewish Antiquities, I, 128 
[vi, 1]) ang Kitim nga “Chethimos” ug gilangkit kini 
sa Cipro ug sa “ngalan nga Chethim nga gingalan 
sa mga Hebreohanon sa tanang kapuloan ug sa ka- 
daghanan sa daplin sa dagat nga kayutaan.” Ang 

karaang mga Fenicianhon nagtawag sa katawhan 
sa Cipro nga Kitti. Ang modernong mga awtoridad 
sa katibuk-an miuyon sa maong pag-ila sa Kitim 
nga mao ang Cipro. 

Ang siyudad sa Kition (Citium) diha sa HS nga 
baybayon sa Cipro nailhan pag-ayo ingong usa ka 
Fenicianhong kolonya, ug busa giisip sa pipila ka 
eskolar nga dili angay ang pagtala kang Kitim lakip 
sa mga kaliwat ni Japet. (Gen 10:2, 4, 1Cr 1:5, 7) 
Apan, ang ebidensiya nagpakita nga ang mga Fe- 
nicianhon ulahi na nga miabot sa Cipro ug ang 
ilang kolonya sa Kition giisip nga sukad lamang ni- 
adtong mga ikasiyam nga siglo W.K.P. Tungod ni- 
ana, human ipaila sa The New Encyclopaedia Bri- 
tannica (1987, Tomo 3, p. 332) ang Kition ingong 
ang “pangunang Fenicianhong siyudad sa Cipro,” 
kini nagdugang: “Ang labing sayo nga mga kaplag 
sa Citium mao kadtong iya sa Aegeanhong kolon- 
ya sa Edad Micenaeanhon (mga 1400-1100 wx).” 
--Tan-awa usab ang Tomo 16, p. 948. 

Ang nagpakita nga ang Kitim mahimong nagla- 
kip sa ubang mga dapit dugang pa sa pulo sa Cipro 
mao ang giingon ni Josephus, nga bag-o lang gi- 
kutlo, bahin sa Hebreohanong paggamit sa termi- 
no nga naglakip sa ubang kapuloan ug kanasoran 
sa Mediteranyo nga daplin sa dagat, diin ang Cipro 
lamang ang kinaduolan (sa Palestina) sa kayutaan 
sa Kitim. Kini lagmit gipaluyohan sa mga paghis- 
got sa “mga pulo” o “kabaybayonan” sa Kitim sa 
Ezequiel 27:6 ug sa Jeremias 2:10. Giisip sa pipila 
ka komentarista nga ang Kitim gigamit usab sa 
mas lapad nga diwa diha sa Numeros 24:24, diin 
ang manalagna nga si Balaam, kinsa nagkinabu- 
hi nga katalirongan ni Moises, nagtagna nga ang 
“mga barko gikan sa baybayon sa Kitim” magsakit 
sa Asirya ug sa Eber apan ang manunulong sa ka- 
pulihay malaglag. Kini nga ideya motugot nga ang 
pagsulong tingali maggikan sa rehiyon sa kabay- 
bayonan sa Macedonia, diin gikan niining nasora 
si Alejandrong Bantogan misulong, nga nagsa- 
kop sa yuta sa “Asur” (Asirya-Babilonya) uban 
sa Imperyo sa Medo-Persia, ang uban nagtuo nga 
ang manunulong maoy mga Romano gikan sa ka- 
baybayonan sa Italya sa Mediteranyo. Ang Latin 
nga Vulgate naggamit sa “Italya” inay sa “Kitim” 
diha sa Numeros 24:24, ug ang Targum ni Onkelos 
mabasa nga “mga Romano”; apan ang Apokripal 
nga basahon sa 1 Macabeo (1:1, JB) naggamit sa 
Kitim sa pagtumong sa yuta sa Macedonia. 

Sa pahayag ni Isaias batok sa Tiro, ang Kitim 
(lagmit ang Cipro) mao ang dapit diin ang mga 
barko sa Tarsis nga nagpaingon sa sidlakan naka- 
dawat sa balita sa pagkapukan sa Tiro, ug “ang 
ulay nga anak nga babaye sa Sidon” giingnan 
ni Jehova nga “motabok ngadto sa Kitim, sa ka- 
wang nga pagpaningkamot nga makakaplag ug 

dalangpanan. (Isa 23:1, 11, 12) Kini nahiuyon sa 
makasaysayanhong ebidensiya nga may Fenician- 
hong mga kolonya didto sa Cipro sa panahon nga 
nanagna si Isaias (mga 778-human sa 732 W.K.P.). 
Ang usa ka inskripsiyon ni Senakerib nag-asoy sa 
pagkalagiw ni Haring Luli sa Sidon ngadto sa pulo 
sa ladnana (Cipro) tungod sa pag-atake sa mga 
Asiryanhon. (Ancient Near Eastern Texts, giedit ni 
J. Pritchard, 1974, pp. 287, 288) Sa susama, daghan 
gikan sa Tiro ang lagmit midangop sa Cipro sa pa- 
nahon sa 13 ka tuig nga paglikos ni Nabucodonosor 
sa Tiro, ingong katumanan sa gipahayag ni Isaias. 

Ang kataposang paghisgot sa Kitim (pinaagi ni- 
anang ngalana) makita diha sa tagna ni Daniel ba- 
hin sa pag-indigay tali sa “hari sa amihanan” ug sa 
“hari sa habagatan,” diin ang pag-atake sa “hari sa 
amihanan” santaon sa “mga barko sa Kitim.”---Dan 
11:30, tan-awa ang CIPRO. 


KITING. Ang mga kiting sa upat ug tiil nga 
mga hayop mao ang mga ugat luyo sa buolbuol sa 
pangulahing mga tiil niini. Ang pagkiting, ang 
pagputol niini nga mga ugat, magpabakol sa hayop 
ug maghimo niining dili na magamit sa trabaho o 
sa gubat. Ang pagkamabuotbuoton sa mga anak 
nga lalaki ni Jacob nga si Simeon ug Levi gipaha- 
yag diha sa ilang pagkiting sa mga torong baka, 
lagmit sa dihang nanimalos sa mga Hivihanon sa 
Sekem. (Gen 49:5, 6) Sa ilang pagpakiggubat, ang 
mga Israelinhon nagkiting sa mga kabayo sa ilang 
mga kaaway, sa usa ka higayon si Josue espesipi- 
kong gisugo ni Jehova nga himoon kini. (Jos 11: 
6, 9: 2Sa 8:3, 4; 1Cr 18:3, 4) Mao kini ang kinasa- 
yonang paagi aron dili na magamit sa gubat ang 
mga kabayo, ug human mabaldado niini nga paa- 
gi, walay duhaduha nga ang mga kabayo patyon, 
laglagon uban sa mga karong iggugubat. Pinaagi 
sa dili nila pagkuha sa mga kabayo sa ilang mga 
kaaway ug sa paggamit niini sa gubat, ang mga Is- 
raelinhon mapanalipdan gikan sa lit-ag sa pagsalig 
sa mga kabayo inay sa pagsalig sa panalipod ni Je- 
hova.--Itandi ang Deu 17:16, Isa 31:1, 3. 


KITLIS. Usa ka siyudad diha sa Sepela sa pa- 
nulondon ni Juda. (Jos 15:33, 40) Gituohan nga 
lagmit mao kini ang modernong-adlaw nga Khir- 
bet el-Maghaz (Mishlat Ma'ahaz), 7 km (4.5 mi) sa 
HK sa Lakis. 


KITRON [gikan sa lintunganayng pulong nga 
nagkahulogang “maghimog gipaaso nga halad7]. 
Usa ka siyudad diin napakyas ang mga Zabulon- 
hon sa pagpapahawa sa Canaanhong mga molup- 
yo. (Huk 1:30) Bisan tuod lainlain nga mga dapit 
ang gisugyot, walay usa ka dapit nga tino. Kining 
karaang siyudad sa Zabulon lagmit mao ra usab 
ang Katat.--Jos 19:15. 

KOA. Usa ka katawhan o rehiyon nga gihisgo- 
tan uban sa Pekod ug Soa diha sa Ezequiel 23:23 ug 
gitagna ni Jehova nga kini motaganag mga sunda- 
lo nga makigbahin sa kaawayng kasundalohan nga 
moatake sa dili-matinumanong Jerusalem ug Juda. 
Ang Koa lagmit nahimutang sa S sa Babilonya ug 
kasagarang gilangkit sa Qutu, usa ka katawhan 
nga nanimuyo sa S sa Tigris diha sa mga umaw 
nga dapit tali sa ibabawng mga suba sa “Adhaim 
ug Diyala. Ang Qutu kanunayng kauban sa Sutu 
(tingali ang Soa sa Eze 23:23) diha sa Asiryan- 
hong mga inskripsiyon, nga ang maong mga re- 
kord nagpakita kanila ingong nakig-away batok sa 
Asirya. 


KOBRA  [Heb., pe then]. Usa ka malala kaayong 
bitin sa Asia ug Aprika. Ang kobra nga gihisgotan 
sa unom ka teksto sa Bibliya sa walay duhaduha 
mao ang Ehiptohanong kobra o bitin (Naja haje), 
usa nga sagad gigamit maylabot sa pagpanglamat 
sa bitin sa kapanahonan sa Bibliya ug karong adla- 
wa. Sama sa kasagarang kobra sa India ug sa ha- 
ring kobra sa Asia, ang Ehiptohanong kobra mag- 
pabukad sa liog niini sa dihang masuko. 

Ang kobra mokalit paghasmag pinaagi sa gituy- 
hakaw nga lawas niini uban ang paghagishis. Inig- 
paak, ang apapangig sa kobra moukob pag-ayo ug 
moduot pa sa pagpaak aron maseguro nga ang 
igong gidaghanon sa lala makasulod sa gipaakan. 
Tungod niini ug tungod sa hilabihang kalala, ang 
mga kobra maoy lakip sa labing peligroso sa ta- 
nang linalang. 

Ang mga Israelinhon sinati kaayo niini nga bitin, 
dili lamang sa dihang sila didto pa sa Ehipto kon- 
dili usab sa panahon sa ilang paglatagaw latas sa 
kamingawan. Si Moises, sa dihang namulong sa 
mga Israelinhon didto sa kamingawan, naghisgot 
sa lala sa kobra ingong “mabangis nga hilo sa mga 
kobra.” (Deu 32:33) Ang terminong “mabangis” 
tukmang naghubit sa epekto sa lala sa kobra. La- 
bot sa epekto niini, si Findlay Russell, M.D., diha 
sa iyang librong Snake Venom Poisoning (1980, 
p. 362), nag-ingon nga ang mga simtoma magsu- 
god sa pagluyloy sa mga tabontabon, ug sundan 
kini sa kalisod sa pagginhawa, pagkaparalisar sa 
mga mata, sa dila, ug sa tutonlan ug lagmit mag- 
lakip pa ug mga kombulsiyon ug atake sa kasingka- 
sing. 

Ang lala sa kobra moatake sa mga nerbiyos, ma- 
kaparalisar sa sistema sa respiratoryo, ug sagad 
nga makapatay sa tawo, gawas kon dapatan dayon 
ug pangontra sa lala. Si Zopar naghisgot ug “apdo 
sa mga kobra” ug “lala sa mga kobra. ”--Job 20: 
14, 16. 

Sa mahulagwayong pagkasulti, gilangkit sa sal- 
mista ang makamatay nga kobra ug ang leyon ug 

miingon maylabot kanilang misalig kang Jehova: 
“Pagatumban mo ang nating leyon ug ang kobra, 
pagayatakan mo ang may-lambungay nga nating 
leyon ug ang dakong bitin.” (Sal 91:13) Si Isaias, sa 
paghisgot sa pagtigom pag-usab sa katawhan ni 
Jehova, nagtagna bahin sa nabag-o nga mga ka- 
himtang alang kanila, nga naghubit sa usa ka pa- 
nahon sa dihang “ang bata nga masuso magadula 
sa lungag sa kobra; ug ang usa ka bata nga linutas 
mokuot sa buho nga lutsanan sa kahayag sa mala- 
lang bitin. ”--Isa 11:8, 11, 12. 


Sa unsang paagi ang usa ka kobra 
“magpatalinghog sa tingog 
sa mga maglalamat”? 


Ang Bibliya naghisgot sa dalunggan sa kobra ug 
nagpunting sa katakos sa kobra nga “magpataling- 
hog sa tingog sa mga maglalamat.” (Sal 58:4, 5) 
Sanglit ang mga bitin walay mga dalunggan sa ga- 
was ug giisip sa mga biologo nga kini daw dili ma- 
kadungog, daghan ang nagtuo nga bungol kini nga 
mga reptilya. Sa pagkomento labot niining sayop 
nga hunahuna, ang The New Encyclopædia Britan- 
nica (1987, Tomo 27, p. 159) nag-ingon: “Kini nga 
pangagpas dili husto, ang mga bitin maoy sensiti- 
bo sa pipila ka dala sa hangin nga mga tingog 
ug makadungog niini pinaagi sa usa ka mekanis- 
mo nga nagsilbing kapuli sa tympanic membrane 
[o, saminsamin sa dalunggan]. . . . Dugang pa, bi- 
san tuod ang pagkasensitibo sa kadaghanang bitin 
sa hinay nga tingog maoy ubos kay sa nianang sa 
kadaghanang matang sa mga dalunggan, dili ga- 
yod kini babag. Apan, ang ubang mga bitin maoy 
sensitibo sama sa pagkasensitibo sa kadaghanang 
mga reptilya nga may ordinaryong matang sa mga 
dalunggan ug sa mga mekanismo sa tungang da- 
lunggan.” 


KOHAT. Ang ikaduhang ginganlan sa tulo ka 
anak nga lalaki ni Levi (Gen 46:11, Ex 6:16, 1Cr 6:1) 
ug amahan ni Amram, Izar, Hebron, ug Uziel. (Ex 
6:18, Num 3:19, 1Cr 6:2) Siya ang katigulangan sa 
mga Kohatnon, usa sa tulo ka pangunang mga di- 
bisyon sa mga Levihanon. (Num 3:17, 27) Lagmit 
siya natawo sa yuta sa Canaan ug gitala nga lakip 
sa 66 ka kalag nga “miuban kang Jacob sa Ehipto.” 
(Gen 46:8, 11, 26, apan, tan-awa ang BENJAMIN 
Num. 1.) Ang mga kaliwat ni Kohat naglakip kang 
Moises, Aaron, Miriam (Ex 6:18, 20: Num 26:58, 
59), ug sa rebelyosong si Kore. (Num 16:1-3) Si Ko- 
hat nabuhi sulod sa 133 ka tuig.---Ex 6:18. 


KOHATNON [Kang (Iya ni) Kohat]. Usa ka ka- 
liwat sa pangulo sa banay nga si Kohat, kinsa usa 
sa tulo ka anak nga lalaki ni Levi. (Gen 46:11, Num 

26:57) Ang “mga Kohatnon” o “mga anak nga lala- 
ki ni Kohat” gibahin ngadto sa upat ka banay, ug 
kini sila mga kaliwat sa upat ka anak nga lalaki ni 
Kohat: ang mga Amramnon, mga Izarnon, mga 
Hebronhon, ug ang mga Uzielnon. (Num 3:19, 27) 
Ang ilang pangulo panahon sa pagkampo sa Israel 
didto sa Bukid sa Sinai (1513 W.K.P.) mao si Eliza- 
pan nga anak nga lalaki ni Uziel.--Num 3:30. 

Si Moises ug Aaron maoy mga Kohatnon sa ba- 
nay sa mga Amramnon (Ex 6:18, 20): ang rebelyo- 
song si Kore maoy usa ka Kohatnon sa banay sa 
mga Izarnon (Num 16:1), sama sa matinumanong 
manalagna nga si Samuel.--1Sa 1:1, 19, 20, 1Cr 
6:33-38. 

Ang pagsenso nga gihimo didto sa Kamingawan 
sa Sinai nagpakita nga dihay 8,600 ka lalaki nga 
usa ka bulan ang kagulangon pataas nga sakop sa 
mga banay sa mga Kohatnon. (Num 3:27, 28) Su- 
mala sa pipila ka manuskrito sa Gregong Septua- 
gint, ang gidaghanon maoy 8,300. Kon kining mas 
ubos nga gidaghanon idugang sa 7,500 ug sa 6,200 
sa Numeros 3:22, 34, ang bug-os nga gidaghanon 
mokabat ug 22,000--ang mismong gidaghanon 
nga makaplagan sa Numeros 3:39. Ang ilang mga 
lalaki nga nagpangedaron tali sa 30 ug 50 ka tuig 
nga “misulod sa grupong tig-alagad alang sa pag- 
alagad sa tolda nga tagboanan” mikabat ug 2,750. 
--Num 4:34-37. 

Panahon sa pagpanaw didto sa kamingawan, ang 
mga Kohatnon gitudlo sa pagkampo dapit sa H nga 
kiliran sa tabernakulo (Num 3:29), taliwala niini ug 
sa kampo sa mga tribo ni Ruben, Simeon, ug Gad. 
(Num 2:10, 12, 14) Pribilehiyo ug responsibilidad sa 
mga Kohatnon ang pagdala sa arka sa pakigsaad, 
sa lamesa sa pasundayag nga tinapay, sa tangka- 
wan, sa mga halaran, ug sa mga galamiton sa ba- 
laang dapit, maingon man usab sa tabil sa Labing 
Balaan (Num 3:30, 31), human nga kining mga bu- 
tanga giempake ug gitabonan ni Aaron ug sa iyang 
mga anak nga lalaki, nga mga Kohatnon usab. Ang 
mga Kohatnon gawas kang Aaron ug sa iyang mga 
anak nga lalaki wala tugoti nga motan-aw sa mga 
galamiton bisan sa makadiyot o sa paghikap sa ba- 
laang dapit, kay ang pagbuhat niana magkahulo- 
gan ug kamatayon. (Num 4:4-15, 20) Bisan tuod gi- 
tagan-an sa Israel ang mga Levihanon ug mga 
baka ug mga karomata alang sa pagdala sa mga 
kasangkapan sa tabernakulo, ang mga Kohatnon 
wala hatagi niini. Walay duhaduha tungod sa pag- 
kasagrado sa ilang mga luwan, kini ilang pas-anon. 
(Num 7:2-9) Sila mao ang kinaulahian sa mga Le- 
vihanon nga mobiya sa matag pagkampo.--Num 
10:17-21. 

Human sa pagsakop sa Canaan, sa dihang ang 
mga Levihanon gihatagan ug pipila ka siyudad, 
ang mga Kohatnon nakadawat ug 23, ang “mga 

anak” ni Aaron (nga mao, ang mga Kohatnon) gi- 
hatagan ug 13 ka siyudad gikan sa teritoryo sa 
Juda, Simeon, ug Benjamin, ug ang uban sa mga 
Kohatnon gihatagan ug laing 10 ka siyudad gikan 
sa mga teritoryo sa Epraim, Dan, ug sa katunga sa 
tribo ni Manases.--Jos 21:1-5, 9-26, 1Cr 6:54-61, 
66-70. 

Si Heman, nga usa ka Kohatnon sa banay ni Izar, 
gihatagan ni David ug katungdanan may kalabotan 
sa pag-awit diha sa sangtuwaryo ni Jehova. (1Cr 
6:31-38) Ang usa ka gatos ug kawhaan ka Kohat- 
non nga ubos ni Uriel nga ilang pangulo maoy la- 
kip niadtong gitudlo ni David sa pagdala sa arka ni 
Jehova gikan sa balay ni Obed-edom ngadto sa Je- 
rusalem, nga sa maong higayon si Heman espesi- 
pikong gihisgotan may kalabotan sa pagtugtog ug 
sa pag-awit. (1Cr 15:4, 5, 11-17, 19, 25) Sumala sa 
Unang Cronicas, sa dihang gibahin ni David ang 
mga Levihanon ngadto sa mga grupo, o mga dibis- 
yon, ang pipila ka mga Kohatnon gitudlo ingong 
mga mag-aawit (25:1, 4-6) ug mga magbalantay- 
sa-ganghaan (26:1-9): ang uban gitudlo ingong 
mga tinugyanan sa mga tipiganan ug sa mga bu- 
tang nga gibalaan (26:23-28): ug ang pipila nag- 
alagad ingong mga opisyal, mga maghuhukom, ug 
mga administrador. (26:29-32) Ang pipila ka Ko- 
hatnon gipiyalan sa pagluto ug sa pag-andam sa ti- 
napayng linut-od alang sa Igpapahulay.--1ICr 9: 
31, 32. 

Ang mga Kohatnon midayeg kang Jehova sa di- 
hang ilang nahibaloan nga siya mohatag ug kada- 
ogan sa Juda ubos ni Jehosapat batok sa hiniu- 
sang kasundalohan sa Ammon, Moab, ug Seir. (2Cr 
20:14-19) Ang Kohatnong mga Levihanon midu- 
yog sa paghinlo sa balay ni Jehova sa adlaw ni Ha- 
ring Ezequias. (2Cr 29:12-17) Dugang pa, ang Ko- 
hatnon nga si Zacarias ug Mesulam maoy lakip 
niadtong nag-alagad ingong mga magtatan-aw sa 
dihang giayo ni Haring Josias ang templo.---2Cr 
34:8-13. 


KOLAIAS. 

1. Amahan sa mini nga manalagnang si Ahab 
nga lakip sa mga Hudiyo nga nadestiyero sa Babi- 
lonya sa wala pa malaglag ang Jerusalem niadtong 
607 W.K.P.---Jer 29:21, tan-awa ang AHAB Num. 2. 

2. Usa ka Benjaminhon ug maoy katigulangan 
sa usa ka Sallu nga nagpuyo sa Jerusalem sa adlaw 
ni Nehemias human sa pagkadestiyero sa Babilon- 
ya.--Neh 11:4, 7. 


KOMANDANTE. 
MILITAR. 


KOMANDANTE MILITAR. Ang Gregong 
pulong nga khiliar-khos (chiliarch) nagkahulogang 
“komandante sa 1,000 ka sundalo.” Gawas sa pag- 


Tan-awa ang KOMANDANTE 

gamit niini diha sa Pinadayag, kini nagtumong sa 
usa ka tribuno (usa ka opisyal) sa Romanhong ka- 
sundalohan. Adunay unom ka tribuno sa matag 
Romanhong lehiyon. Apan, ang lehiyon wala bahi- 
na ngadto sa unom ka lainlaing komandante, hinu- 
noa, ang matag tribuno nagmando sa tibuok lehi- 
yon sulod sa duha ka bulan sa usa ka tuig. Sa 
matag duha-ka-bulan nga yugto, duha ka tribuno 
ang mag-alagad nga sal-angsal-ang sa matag ad- 
law.--Tan-awa ang KASUNDALOHAN, PANON (Roman- 
hon). 

Kini nga komandante militar gitugyanan ug da- 
kong awtoridad. Siya ang nagtudlo ug nag-asayn 
sa mga senturyon. Siya ang nagdumala sa mga 
hukmanan alang sa mga sundalo ug makapakana- 
og ug silot nga kamatayon. Aduna siyay hugpong 
sa mga tig-alagad nga nagsilbing mga katabang. 
Ang iyang ranggo mailhan pinaagi sa iyang besti: 
usa ka purpurang budlis diha sa iyang toga ug usa 
ka linaing singsing nga bulawan. Dihay panahon 
nga kini nga mga tribuno gipili sa katawhan, sa 
ulahi ang Senado ug ang ubang mga kawani nga 
sibil ug militar mao ang pangunang responsable sa 
ilang pagkatudlo. Sagad nga ang gikinahanglan 
mao kadtong nakaserbisyo nag napulo ka tuig sa 
infantry o ingong nagbaktas nga sundalo o kaha 
lima ka tuig ingong mangangabayo nga sundalo. Si 
Agusto nagtugot sa mga anak nga lalaki sa mga 
senador nga magsugod sa ilang mga karera ingong 
mga tribuno. Apan buot ni Tiberio nga siya mao la- 
mang ang maghupot sa katungod sa pagtudlo sa 
maong mga posisyon. 

Sa pagsaulog sa adlawng natawhan ni Herodes 
kini nga mga komandante maoy lakip sa pinasi- 
dunggang mga dinapit nga gilingaw sa manana- 
yaw nga si Salome. Sa presensiya niini nga mga ta- 
wong de-ranggo, napugos si Herodes sa pagtuman 
sa iyang panumpa ug busa mimando sa pagpung- 
got sa ulo ni Juan nga Tigbawtismo. (Mar 6:21-26) 
Ang usa ka komandante militar (chiliarch) miu- 
ban sa mga sundalo nga midakop kang Jesus.---Ju 
18:12. 

Niadtong mga 56 K.P., si Claudio Lisias mao ang 
komandante militar sa garison nga didto sa Jerusa- 
lem. Siya mao ang nagluwas kang Pablo gikan sa 
magubtanong panon sa dalan ug gikan sa nag- 
kagubot nga Sanhedrin ug kinsa misulat ug usa ka 
sulat sa pagpatin-aw ngadto kang Gobernador Fe- 
lix sa dihang si Pablo sekretong gipabiya paingon 
sa Cesarea. (Buh 21:30-24:22) Daghang koman- 
dante militar ang presente sa dihang si Pablo mia- 
tubang kang Herodes Agripa II.---Buh 25:23. 

Ang “mga komandante militar” gihisgotan usab 
diha sa panan-awon ni Juan, sa basahon sa Pinada- 
yag, ingong lakip niadtong gipahamtangan sa mga 
paghukom sa Diyos.---Pin 6:15: 19:18. 

KOMBIRA SA GUGMA. Ang Bibliya wala 
maghubit niini nga mga kombira sa gugma ni nag- 
paila kon unsa ka subsob kini gihimo. (Jud 12) Wala 
kini isugo ni Ginoong Jesu-Kristo o sa iyang mga 
apostoles, ug dayag nga kini dili pagaisipon nga ob- 
ligadong sundon o permanente. Ang pipila nag- 
ingon nga kini maoy mga okasyon sa dihang ang 
adunahan nga mga Kristohanon nag-andam ug 
mga bangkete diin gidapit ang ilang kabos nga 
mga isigkamagtutuo. Sa tingob, ang mga ilo-sa- 
amahan, mga babayeng balo, mga adunahan, ug 
ang mga kabos nag-ambitay sa usa ka dagayang 
lamesa diha sa espiritu sa panag-igsoonay. 

Si Tertullian, usa ka magsusulat sa ikaduha ug 
ikatulong siglo, naghubit bahin sa mga kombira sa 
gugma, nga nag-asoy nga ang mga mitambong, 
una pa molingkod aron mokaon, nag-ampo sa Di- 
yos. Sila mokaon ug moinom sa kasarangang paa- 
gi, aron igo lang makatagbaw sa kagutom ug kau- 
haw, nga maghinumdom nga bisan sa kagabhion 
sila kinahanglang mosimba sa Diyos. Ang ilang pa- 
nagsultihanay maoy sama niadtong kinsa nahiba- 
lo nga ang Ginoo namati. Ang matag usa moawit 
ug usa ka awit, ug ang kombira taposon pinaagi sa 
pag-ampo.---Apology, XXXIX, 16-18. 

Ang pamatuod nga kini nga mga kombira sa si- 
nugdan gihimo uban ang maayong tumong gipaki- 
ta pinaagi sa pulong nga gigamit sa paghubit niini 
-agape. Ang agape mao ang Gregong pulong 
nga gigamit alang sa kinatas-ang matang sa gug- 
ma, gugma nga gipasukad sa prinsipyo. Mao kini 
ang matang sa gugma nga giingon sa Bibliya nga 
ang ‘Diyos mao.” (1Ju 4:8) Kini gitala ingong bunga 
sa espiritu diha sa Galacia 5:22 ug gihubit nga de- 
talyado diha sa 1 Corinto 13:4-7. 

Dili ang Panihapon sa Ginoo. Daw walay 
pasukaranan nga ilangkit ang maong mga kombi- 
ra sa gugma uban sa Panihapon sa Ginoo (Memor- 
yal), ingon sa gihimo sa pipila, nga nag-ingong ang 
mga kombira sa gugma gihimo sa wala pa o hu- 
man sa pagsaulog sa Memoryal. Ang Panihapon sa 
Ginoo maoy usa ka kasumaran nga himoon matag 
tuig sa sama nga adlaw, sa ika-14 nga adlaw sa lu- 
nar nga bulan sa Nisan, samtang ang mga kombi- 
ra sa gugma mopatim-awng kanunayng gihimo ug 
dili kinahanglang himoon sa samang tinakdang pa- 
nahon. Human sa pagsaway sa mga kasaypanan 
nga mitungha maylabot sa pagdala sa ilang mga 
panihapon ngadto sa dapit diin saulogon ang Pani- 
hapon sa Ginoo, si Pablo misulat: “Tino nga kamo 
may mga balay nga didto mokaon ug moinom, dili 
ba? ... Kon adunay gigutom, pakan-a siya sa ba- 
lay.” (1Co 11:22, 34) Kini maoy usa ka gabii nga pa- 
gasaulogon uban ang kaugdang ug pagpamalan- 

dong sa kahulogan niini ug dili usa ka okasyon sa 
pagkaon ug pag-inom diha sa tigomanan. 

Ni kini nga mga kombira sa gugma sama ra 
sa “mga pagpangaon” (“pagpikaspikas sa tinapay,” 
KJ) nga gihisgotan sa Buhat 2:42, 46; 20:7. Ang ti- 
napay niadtong panahona kasagaran nigpis. Ang 
tinapay nga walay lebadura kagumkom usab. Ang 
tinapay dili hiwaon, kondili pikaspikason, nga gu- 
mikan niana mitungha ang prase nga “pagpikaspi- 
kas sa tinapay,” nga sagad nagtumong sa ordinar- 
yong pagpangaon.---Buh 2:46, KJ, itandi ang NW. 

Giabusohan sa Pipila. Ingong usa ka literal 
nga pagpangaon, ang mga kombira sa gugma gia- 
busohan niadtong walay tukmang espirituwal nga 
panglantaw. Sanglit kini wala isugo ni Ginoong 
Jesu-Kristo o sa iyang mga apostoles kondili maoy 
kostumbre lamang, kini sa ulahi nahunong. Ang 
mga pulong ni Judas nagpakita nga ang pipila nga 
nakig-uban niini nga mga okasyon adunay dao- 
tang mga motibo: “Kini mao ang mga bato nga na- 
tago ilalom sa tubig diha sa inyong mga kombira 
sa gugma samtang sila nangombira uban kaninyo, 
mga magbalantay nga nagpakaon sa ilang kauga- 
lingon nga walay kokahadlok.” (Jud 12) Gipakita ni 
Pedro ang pagyuhot sa mga mamumuhat ug dao- 
tan ug niadtong nagtudlo ug bakak nga doktrina 
taliwala sa tinuod nga mga Kristohanon, nga nag- 
ingon: “Ilang giisip ang maluhong pagkinabuhi sa 
maadlaw nga usa ka kalipayan. Sila maoy mga bu- 
ling ug mga lama, nga nagpatuyang sa pagkalipay 
sa ilang malimbongong mga pagtulon-an sam- 
tang nangombira uban kaninyo.” (2Pe 2:13) Bisan 
tuod ang mga Kristohanon kaniadto ug hangtod 
karon nagpadayon sa pagpahimulos sa makapali- 
payng panag-ubanay ug nagtinabangay sa usag 
usa sa materyal nga paagi kutob sa ilang mahimo, 
walay pasukaranan nga saulogon pag-usab ang 
mga kombira sa gugma ingong usa ka kostumbre 
diha sa Kristohanong kongregasyon.--San 1:27, 
2:15. 


KOMPAS. Usa ka instrumento nga gamiton sa 
usa ka panday o laing artesano sa pagmarka o sa 
pagporma ug usa ka lingin o arko diha sa kahoy o 
sa ubang matang sa materyales. Ang kompas gi- 
hisgotan lamang sa Bibliya diha sa Isaias 44:13. Ni- 
ini nga teksto ang idolatrosong maglililok sa kahoy 
giingon nga migamit ug pising igsusukod, pulang 
tisas, ug usa ka tigib aron sa pagporma ug usa ka 
idolo. Ug “pinaagi sa kompas siya nagpadayon sa 
pagbadlis niini [dayag aron sa pagseguro nga ma- 
ayo ang proporsiyon niini], ug sa inanay siya nag- 
himo niini nga larawan sa usa ka tawo, sama sa 
katahom sa tawo, aron palingkoron sa usa ka ba- 
lay.” Ang Hebreohanong pulong alang sa “kompas” 
(mechughah) maoy kaamgid sa chugh (lingin). 
--Pr 8:27: Isa 40:22. 


KOMUNIKASYON 


KOMUNIKASYON. Ang impormasyon ug 
mga ideya gipasa ngadto sa lainlaing mga tawo sa 
nagkadaiyang mga paagi sa kanhiayng panahon sa 
mga kayutaan sa Bibliya. Ang ordinaryong mga 
balita gikan sa lokal ug langyawng mga dapit kasa- 
garang gipasa sa binaba nga paagi. (2Sa 3:17, 19, 
Job 37:20) Ang mga magpapanaw, nga sagad mo- 
panaw uban sa nagapanawng mga panon, moasoy 
ug mga balita gikan sa lagyong mga dapit sa di- 
hang sila mohapit alang sa pagkaon, tubig, ug sa 
ubang mga kinahanglanon diha sa mga siyudad o 
mga dapit ubay sa mga ruta sa nagapanaw nga 
panon. Tungod sa maayong pagkahimutang niini 
duol sa Asia, Aprika, ug Uropa, ang yuta sa Pales- 
tina latason sa nagapanawng mga panon paingon 
ug gikan sa lagyong mga dapit. Busa ang mga pu- 
moluyo niini dali rang makakuha ug impormasyon 
bahin sa hinungdanong mga panghitabo sa lang- 
yawng kayutaan. Ang mga balita, sa sulod ug ga- 
was sa nasod, sagad madunggan diha sa tiyanggi- 
han sa siyudad. 

Ang dug-ol nga komunikasyon usahay himoon 
pinaagi sa paggamit sa madungog o makita nga 
mga timailhan o sa binaba nga paagi. (Jos 8:18, 19; 
1Sa 20:20-22, 35-39) Human mobiya ang Israel gi- 
kan sa Ehipto, si Moises gisugo sa paghimog duha 
ka trompeta nga plata aron gamiton sa pagpakig- 
komunikar. Ang mga pagbudyong sa mga trompe- 
ta nga himoon sa Aaronikong mga saserdote nag- 
paila sa pagpatigom sa katawhan, sa pagpatigom 
sa mga pangulo, sa hapsay nga pagpagikan sa nag- 
kampo nga katawhan, o sa pagpatawag alang sa 
pagpakiggubat batok sa kaaway. (Num 10:1-10) 
Ang paghuyop ni Gideon sa budyong nagsilbing ti- 
mailhan alang sa iyang mga tawo nga sugdan ang 
madaogong pagpakiggubat batok sa Midian.---Huk 
7:18-22, tan-awa ang SUNGAY, BUDYONG, TROMPETA. 

Ang binaba o sinulat nga mga mensahe nga gi- 
padala sa mga opisyal sagad dad-on sa mga mag- 
dadagan. (2Sa 18:19-32) Ang mga magdadagan 
nga nagdalag mga sulat gikan kang Haring Eze- 
quias nangadto sa tibuok Israel ug Juda nga nag- 
patawag sa katawhan sa pag-adto sa Jerusalem 
aron sa pagsaulog sa Paskuwa. (2Cr 30:6-12) Ang 
mga mensahero nga nag-alagad sa Persianhon nga 
si Haring Ahasuero misakay ug tulin-modagan 
nga mga kabayo nga pangkoreyo ug niana nga pa- 
agi nagsirkular sa kontra-sugo sa hari nga nagpak- 
gang sa laraw ni Haman sa pagpuo sa mga Hudiyo 
sa Imperyo sa Persia. (Est 8:10-17) Ang mga si- 
nulat ug mga dokumento gigamit sa kadagha- 
nang mga kagamhanan sa kanhiayng mga pa- 
nahon alang sa epektibong pagdumala. Depende 
sa panahon ug dapit, kini kasagarang gisulat diha 
sa mga materyales nga sama sa mga papan nga 
kulonon, papiro, ug mga panit sa hayop. Ang mga 

arkeologo nakakaplag ug daghang karaan nga mga 
sinulat sa kagamhanan o mga dokumento sa ne- 
gosyo. Ang mga sugo sa hari gimantala sa mga 
tigpahibalo. (Dan 3:4-6) Siyempre, ang mga men- 
sahero gigamit usab sa mga tawo nga dili mga 
magmamando.---Tan-awa ang MENSAHERO, TIGPAHI- 
BALO. 

Ang pagpakigkomunikar sulod sa usa ka nasod o 
latas sa mas lagyong dapit nagdepende pag-ayo sa 
mga dalan. Dihay maayo nga mga dalan sa unang 
Israel ug Juda, ug kini gimentinar aron magamit. 
Sa ulahi, ang mga Romano naghimo ug nindot nga 
mga dalan gikan sa Roma ngadto sa tanang dapit 
sa Imperyo, ug kini nakapadali sa opisyal nga ko- 
munikasyon ug sa paglihok sa kasundalohan. Sa di- 
hang si Jesu-Kristo dinhi pa sa yuta, daghan kaa- 
yong mga tawo ang mopanaw sa maong mga 
dalan. Ang mga Kristohanon, ilabina si Pablo ug 
ang iyang mga isigkamisyonaryo, migamit niini sa 
dihang mipanaw ngadto sa Asia Minor ug sa Uro- 
pa aron sa pagtukod ug sa pagduaw pag-usab sa 
Kristohanong mga kongregasyon. 

Ang opisyal nga mga komunikasyon, lakip na 
ang kasagarang mga balita, dad-on usab sa mga 
barko nga molawig sa Dagat Mediteranyo, nga mo- 
dunggo sa nagkalainlaing mga dunggoanan. Usa- 
hay ang kagamhanan sa Roma mogamit ug mga 
barko (sagad sa ting-init) aron sa pagdala ug opis- 
yal nga mga mensahe, apan mopatim-aw nga ang 
kadaghanan sa maong komunikasyon gipasa latas 
sa mga ruta sa kamad-an. Kini mas kasaligan. 

Namugna sa mga Romano ang usa ka opisyal 
nga serbisyo sa koreyo, apan kini gigamit lamang 
sa mga pagpakigkomunikar sa kagamhanan. Ang 
katawhan sa katibuk-an nagdepende lamang sa 
mga kaila aron sa paghatod sa ilang mga sulat. 
Sa dihang ang isyu bahin sa pagtuli nasulbad sa 
nagamandong lawas didto sa Jerusalem ug ang usa 
ka sulat gipadala ingong maoy paagi sa pagpakig- 
komunikar, kini direktang gihatod nga personal. 
(Buh 15:22-31) Ingon usab niana ang gihimo sa 
inspiradong mga sulat sama niadtong gipadala ni 
Pablo ngadto sa mga Kristohanon sa Colosas, nga 
gidala ni Tiquico ug Onesimo.---Col 4:7-9, tan-awa 
ang SULAT. 

Si Jehova maoy usa ka Diyos nga tigkomu- 
nikar ug siya nasayod sa panginahanglan sa iyang 
katawhan sa pagbaton ug sinulat nga komuni- 
kasyon. Siya mismo ang nagpahinabo nga ma- 
sulat ang Napulo ka Sugo diha sa mga papan 
nga bato. (Ex 31:18) Pinaagi sa pag-inspirar sa 
Diyos, ubay-ubayng matinumanon nga Hebreo- 
hanong mga tawo (sugod kang Moises niadtong 
1513 W.K.P.) ang gipalihok sa pagsulat sa mga pag- 
pakigkomunikar ni Jehova. 


67 


KONEHO SA KABATOAN [Heb., sha:phan|. 
Kini nga Hebreohanong pulong gihubad usab nga 
“hyrax” (ftn sa JB) ug “koneho.” (KJ) Kining kone- 
ho sa kabatoan kaamgid sa usa ka dakong rabit 
apan may mubo ug linginon nga mga dalunggan, 
mugbog mga tiil, ug halos walay ikog. Maunat- 
unat ang mga lapalapa sa mga tiil niini. Kini nga 
koneho magpuyo sa kabatoan, diin kini makakap- 
lag ug mga lungag ug mga giwang nga dali niyang 
katagoan bisan sa gamayng timailhan sa kapelig- 
rohan. Bisan tuod idlas kaayo, kini nga linalang 
grabeng makapahit kon maapekhan diha sa usa ka 
lungag. Kini nga hayop tigkaon ug mga tanom. 
Ang matang nga gihisgotan diha sa Bibliya lagmit 
mao ang nailhan nga Procavia syriaca. 

Ang pipila wala mouyon sa klasipikasyon niini 
diha sa Kasulatan ingong usa ka linalang nga na- 
gapangusap sa kinaon apan dili pikas ug kuko. (Lev 
11:5, Deu 14:7) Apan, ang zoologo nga si Hu- 
bert Hendrichs, sa pag-obserbar sa mga koneho sa 
kabatoan didto sa Hellabrunn Zoological Gardens 
duol sa Munich, Alemanya, nakamatikod nga kini 
nga mga linalang may talagsaong mga estilo sa 
pag-usap ug pagtulon. Iyang nakaplagan nga ang 
mga koneho sa kabatoan mag-usap pag-usab sa 
ilang kinaon gikan sa tiyan sulod sa 25 hangtod sa 
50 minutos kada adlaw, kasagaran sa gabii. Ang 
mantalaan sa Alemanya nga Stuttgarter Zeitung 
sa Marso 12, 1966, mikomento bahin sa maong dis- 
kobre: “Bisan tuod nga kining butanga wala mahi- 
baloi kanhi sa zoolohiya, dili kini bag-o. Sa ikanapu- 
log-usa nga kapitulo sa Levitico . . . imo kining 
makaplagan.” 

Giingon usab nga pikas ug mga kuko ang kone- 
ho sa kabatoan. Hinunoa, dili gayod ikaingon nga 
ang pangunahang mga tiil sa koneho sa kabatoan, 
nga ang matag usa may upat ka kuyamoy nga por- 
mag-kuko ang mga tumoy niini, ug ang pangula- 
hiang mga tiil nga ang matag usa adunay tulo ka 
kuyamoy ug may gagmayng mga kuko nga pare- 
hog gidaghanon sa mga kuyamoy, maoy kaamgid 
sa tiil sa usa ka hayop nga “pikas ug kuko” sama sa 
usa ka baka. 

Ang Kasulatan naghisgot sa kinaiyanhong kaa- 
lam niining gamay nga linalang. Bisan tuod dili 
“kusganon,” ang koneho sa kabatoan daw nanaga- 
na sa iyang kawalay depensa pinaagi sa pagpuyo sa 
lisod adtoon nga mga kabatoan.--Sal 104:18, Pr 
30:26. 


KONGREGASYON. Usa ka pundok sa mga 
tawo nga nagkatigom alang sa usa ka partikular 
nga katuyoan o kalihokan. Ang Hebreohanong pu- 
long nga sagad gihubad nga “kongregasyon” diha 
sa Bag-ong Kalibotang Hubad mao ang qa-hal, nga 
naggikan sa lintunganayng pulong nga nagkahulo- 

gang “tapokon: tigomon.” (Num 20:8, Deu 4:10) 
Subsob kining gigamit alang sa usa ka organisa- 
dong pundok, nga makaplagan diha sa mga eks- 
presyon nga “kongregasyon sa Israel” (Lev 16:17, 
Jos 8:35, 1Ha 8:14), “kongregasyon sa matuod nga 
Diyos” (Neh 13:1), ug “kongregasyon ni Jehova” 
(Num 20:4: Deu 23:2, 3; 1Cr 28:8, Miq 2:5). Ang 
gahal' nagtumong sa nagkalainlaing matang sa 
tawhanong mga panagkatigom, sama sa relihiyo- 
song mga katuyoan (Deu 9:10, 18:16, 1Ha 8:65, Sal 
22:25, 107:32), sa pagdumala sa mga kalihokan sa 
katilingban (1Ha 12:3), ug sa pagpakiggubat (1Sa 
17:47: Eze 16:40). Sa basahon sa Ecclesiastes, si So- 
lomon gipaila ingong “ang magtitigom” (Heb., qo- 
heleth). (Ecc 1:1, 12) Ingong hari, iyang gitigom 
ang katawhan alang sa pagsimba kang Jehova, usa 
ka iladong pananglitan niini maoy sa dihang giti- 
gom niya ang iyang mga ginsakpan ngadto sa bag- 
ong natukod nga templo sa Jerusalem.--1Ha 8: 
1-5, 2Cr 5:2-6. 

Sa Kristohanon Gregong Kasulatan ang Gregong 
pulong nga gihubad nga “kongregasyon” maoy ek- 
klesi'a. Ang ekklesia naggikan sa duha ka Gre- 
gong mga pulong nga ek, nga nagkahulogang “sa 
gawas,” ug ka-le'o, nga nagkahulogang “pagtawag.” 
Busa, kini nagtumong sa usa ka pundok sa mga 
tawo nga gitawag o gitigom, sa opisyal man nga 
paagi o dili. Kini mao ang pulong nga gigamit sa 
paghisgot sa kongregasyon sa Israel diha sa Buhat 
7:38 ug maoy gigamit usab alang sa “katigoman” 
nga gisugniban sa platero nga si Demetrio batok 
kang Pablo ug sa iyang mga kaubanan didto sa 
Efeso. (Buh 19:23, 24, 29, 32, 41) Apan, sagad ka- 
ayo nga kini gigamit sa paghisgot sa Kristohanong 
kongregasyon. Kini gipadapat ngadto sa Kristo- 
hanong kongregasyon sa katibuk-an (1Co 12:28); 
ngadto sa usa ka kongregasyon sa pipila ka siyu- 
dad sama sa Jerusalem (Buh 8:1), Antioquia (Buh 
13:1), o Corinto (2Co 1:1), o ngadto sa usa ka es- 
pesipikong pundok nga nagkatigom diha sa ba- 
lay sa usa ka tawo (Rom 16:5, Flm 2). Sa ingon, 
ang tagsatagsa ka Kristohanong mga kongregas- 
yon o “mga kongregasyon sa Diyos” gihisgotan 
usab. (Buh 15:41, 1Co 11:16) Ang pipila ka Cebua- 
nong mga bersiyon migamit ug “iglesya” diha sa 
mga teksto nga naghisgot sa Kristohanong kongre- 
gasyon, sama sa 1 Corinto 16:19.---AS, KJ. 

Ang Gregong pulong nga ekklesia kanunayng 
gigamit sa Septuagint aron hubaron ang Hebreo- 
hanong pulong nga qa-hal, sama sa Salmo 22:22 
(21:23, LXX).--Itandi ang ftn sa Rbi8. 

Ang Kongregasyon sa Israel. Sukad sa pa- 
nahon ni Moises, ang nasod sa Israel gihisgotan 
ingong usa ka kongregasyon. Gihikay ni Jehova 
nga ang kongregasyon pagamandoan, dili sa paagi 

nga demokratikanhon pinaagi sa katawhan, kondi- 
li sa paagi nga teokratikanhon, pinaagi sa Diyos 
mismo. Tungod niana ang nasod gidala ngadto sa 
pakigsaad sa Balaod. (Ex 19:3-9: 24:6-8) Sanglit si 
Moises mao ang tigpataliwala sa maong pakigsaad, 
kini ang ikaingon: “Gisugo kanato ni Moises ang 
usa ka balaod, usa ka panag-iya sa kongregasyon 
ni Jacob.” (Deu 33:4) Si Jehova mao ang ilang Mag- 
huhukom, Maghahatag-Lagda, ug Hari. (Isa 33:22) 
Busa, ang nasod maoy usa ka kongregasyon sa Di- 
yos ug mahimong tawgon ingong “kongregasyon 
ni Jehova. ”--Num 16:3, 1Cr 28:8. 

Usahay, ang Hebreohanong pulong nga qahal' 
(kongregasyon) gigamit kauban sa Hebreohanong 
pulong nga @dhah' (katigoman). (Lev 4:13, Num 
20:8, 10) Ang @dhah' naggikan sa lintunganayng 
pulong nga nagkahulogang “panagsabot,” sa ingon 
nagtumong sa usa ka pundok nga nagkatigom su- 
mala sa gikasabotan, ug gipadapat kanunay ngad- 
to sa katilingban sa Israel, sama sa ekspresyon nga 
“katigoman sa Israel.” (Ex 12:3) Sa nasod sa Israel 
kadtong sa pagkatinuod sakop sa Hebreohanong 
populasyon mao ang naglangkob sa kongregas- 
yon (qahal; Num 15:15), samtang ang katigoman 
(edhah) mopatim-awng gilangkoban sa mga Is- 
raelinhon ug sa langyawng mga pumoluyo nga 
nakig-uban kanila. (Ex 12:19) Busa ang pagka- 
membro sa kongregasyon, diha sa gipalapad nga 
kapadapatan, mopatim-awng naglakip sa tinuling 
langyaw nga mga pumoluyo.--Num 15:14-16. 

Apan, dihay mga eksepsiyon bahin sa pagka- 
membro sa “kongregasyon ni Jehova.” Walay kina- 
pon nga tawo o usa nga “giputlan sa iyang ki- 
natawo” ang makasulod niini; ang mga anak sa 
gawas, mga lalaking Ammonhanon, ug mga la- 
laking Moabihanon gidid-an sa pagsulod “bisan 
hangtod sa ikanapulo ka kaliwatan.” Apan ang mga 
anak nga nangatawo gikan sa mga Edomhanon 
ug mga Ehiptohanon “ingong ikatulong kaliwatan” 
mahimong “makasulod sa kongregasyon ni Jeho- 
va.” (Deu 23:1-8) Ang pagpahigawas “hangtod sa 
ikanapulo ka kaliwatan” sa mga anak sa usa ka 
tawo nga anak sa gawas nagtuboy sa balaod ni Je- 
hova batok sa pagpanapaw. (Ex 20:14) Ug bisan 
tuod ang gikapnan o giputlan sa kinatawo gipahi- 
gawas gikan sa “kongregasyon ni Jehova,” ang ma- 
ong mga tawo makakaplag ug kahupayan gikan sa 
mga pulong nga gitala ni Isaias, ingon sa makita 
sa Isaias 56:1-7. Siyempre, ang mga indibiduwal 
nga gipahigawas sa “kongregasyon ni Jehova” sa 
karaang Israel adunay posibilidad nga mahilakip sa 
mga tagana ug sa mga panalangin nga gihimo ni 
Jehova alang sa katawhan sa kanasoran sa kati- 
buk-an.---Gen 22: 15-18. 

Ang mga tawong membro sa kongregasyon sa 
Israel pakitaan ug kaluoy kon sila makasala nga dili 

tinuyo. Apan sila pagapatyon kon sila tinuyong ma- 
gabuhat ug sala. (Num 15:27-31) Pananglitan, ang 
usa ka indibiduwal pagaputlon gikan sa kongregas- 
yon, ug sa kinabuhi mismo, tungod sa dili pagput- 
li sa iyang kaugalingon sa dihang siya mahugaw sa 
seremonyal nga paagi, tungod sa pagkaon ug bahin 
sa halad-sa-panag-ambit samtang anaa sa maong 
kahimtang, tungod sa pagkaon sa tambok sa mga 
halad o sa dugo, o tungod sa pagkaon sa mga bu- 
tang nga balaan samtang anaa sa kahugawan. 
(Num 19:20: Lev 7:21-27, 17:10, 14; 22:3) Ang mga 
tawo pagaputlon usab tungod sa pagtrabaho pana- 
hon sa adlaw nga Igpapahulay (Ex 31:14), tungod 
sa paghatag sa ilang kaliwat ngadto kang Molek, 
tungod sa pagdangop ngadto sa mga espiritista ug 
sa mga tigpanag-an sa mga hitabo, tungod sa pipi- 
la ka matang sa seksuwal nga imoralidad, ug tu- 
ngod sa dili ‘pagsakit’ sa ilang kaugalingon alang sa 
tinuig nga Adlaw sa Pagtabon-sa-Sala.--Lev 20:1- 
6, 17, 18; 23:27-30, tan-awa usab ang Ex 30:31-33, 
Lev 17:3, 4, 8, 9: 18:29; 19:5-8. 

Bisan tuod gilangkoban sa mga indibiduwal ang 
kongregasyon sa Israel, ang nasod mismo gilang- 
koban sa mga tribo, mga banay, ug mga panima- 
lay. Ang hitabo nga naglangkit kang Acan daw 
nagpakita niining organisasyonal nga kahikayan, 
tungod kay niini nga kahimtang ang Israel miatu- 
bang, una tribo por tribo, dayon banay por banay, 
sunod panimalay por panimalay, ug sa kataposan 
ang matag tawo nga lig-on ug lawas, hangtod nga 
napili si Acan ingong mao ang mamumuhat ug da- 
otan.--Jos 7:10-19. 

Sa Israel ang responsableng mga tawo maoy mo- 
lihok sa paghawas sa katawhan. (Esd 10:14) Busa, 
ang “mga pangulo sa mga tribo” naghalad human 
ipatindog ang tabernakulo. (Num 7:1-11) Dugang 
pa, ang mga saserdote, mga Levihanon, ug “ang 
mga pangulo sa katawhan” mao ang naghawas 
sa pagpamatuod pinaagi sa timbre sa “kasaligang 
kontrata” sa adlaw ni Nehemias. (Neh 9:38-10:27) 
Sa panahon sa pagpanaw sa Israel didto sa kami- 
ngawan, dihay “mga pangulo sa katigoman, mga 
tinawag sa panagkatigom, mga tawong bantogan,” 
nga ang 250 kanila miduyog kang Kore, Datan, 
Abiram, ug On sa paghiusa batok kang Moises ug 
Aaron. (Num 16:1-3) Sa pagsunod sa sugo sa Di- 
yos, gipili ni Moises ang 70 ka ansiyano sa Israel 
kinsa maoy mga opisyal aron tabangan siya sa 
pagpas-an “sa luwan sa katawhan” nga dili niya 
mahimo sa pagpas-an nga mag-inusara. (Num 11: 
16, 17, 24, 25) Ang Levitico 4:15 naghisgot sa “mga 
ansiyano sa katigoman,” ug mopatim-aw nga ang 
mga hawas sa katawhan mao ang mga ansiyano sa 
nasod, ang mga pangulo niini, ang mga maghuhu- 
kom niini, ug ang mga opisyal niini.--Num 1:4, 16, 
Jos 23:2, 24:1. 

Sa kamingawan, duha ka trompeta nga plata ang 
gigamit sa pagtigom sa katawhan ug sa pagpagi- 
kan sa nagkampong katawhan. Tumanon sa kati- 
goman ang ilang kasabotan sa pagpakigtagbo kang 
Moises diha sa ganghaan sa tolda nga tagboanan 
kon huypon kining duha ka trompeta. Kon usa la- 
mang ang huypon, “ang mga pangulo nga nangulo 
sa linibo sa Israel” mao ang magpakita didto. (Num 
10:1-4) Usahay ang mga hari magpatawag ug mga 
panagkatigom (1Ha 8:5, 2Cr 20:4, 5), si Ezequias 
migamit ug mga magdadagan sa pagpatawag sa 
katawhan ngadto sa Jerusalem alang sa dakong 
pagsaulog sa Paskuwa sa iyang adlaw.---2Cr 30:1, 
2, 10-13. 

Sa ulahing kapanahonan, nakabaton ug dakong 
gahom ang hudisyal nga pundok nga nailhan 
ingong Sanhedrin nga gilangkoban sa 71 ka mem- 
bro---ang hataas nga saserdote ug ang 70 ka ubang 
mga kadagkoan sa nasod, “ang katigoman sa mga 
ansiyano.”---Mat 26:59, Luc 22:66. 

Sa panahon sa pagkadestiyero sa mga Hudiyo 
didto sa Babilonya, o sa wala madugay human ni- 
adto, ang mga sinagoga gigamit ingong tigomanan 
sa mga Hudiyo. Sa ulahi, ang mga sinagoga gitu- 
kod sa nagkalainlaing mga dapit, pananglitan, si 
Jesus nanudlo didto sa sinagoga sa Nasaret. (Luc 
4:16-21) Ang mga sinagoga sa pagkatinuod maoy 
mga tunghaan diin ang Kasulatan gibasa ug gitud- 
lo, ug kini maoy mga dapit sa pag-ampo ug sa pag- 
dayeg sa Diyos.--Buh 15:21: tan-awa ang SINA- 
GOGA. 

Ang kongregasyon sa Israel anaa sa talagsa- 
ong kahimtang. Si Moises nagpahinumdom kanila: 
"Ikaw usa ka katawhan nga balaan alang kang Je- 
hova nga imong Diyos. Ikaw mao ang gjipili ni 
Jehova nga imong Diyos nga mahimong iyang 
katawhan, usa ka linaing katigayonan, gikan sa ta- 
nang mga katawhan nga anaa sa ibabaw sa na- 
wong sa yuta.” (Deu 7:6) Apan ang Hudiyohanong 
kongregasyon wala na mahimong kongregasyon sa 
Diyos, sanglit gisalikway kini sa Diyos tungod kay 
gisalikway niini ang iyang Anak.--Buh 4:24-28, 
13:23-29, Mat 21:43, 23:37, 38, Luc 19:41-44. 

Ang Kristohanong Kongregasyon sa Diyos. 
Sa wala pa isalikway ang Hudiyohanong nasod ug 
sa wala pa matapos ang baroganan niini ingong 
ang kongregasyon sa Diyos, gipaila ni Jesu-Kristo 
ang iyang kaugalingon ingong ang “dakong-bato” 
nga diha niana pagatukoron niya ang iyang gita- 
wag nga “akong kongregasyon.” (Mat 16:18) Kini 
maoy sumala sa nasabtan ni Pedro nga kaniya si 
Jesus nakigsulti, kay ang apostol sa ulahi miila 
kang Jesus ingong ang mahulagwayong “bato” nga 
sinalikway sa mga tawo apan “pinili, bililhon, sa Di- 
yos” ug ingong ang “patukoranang bato nga pa- 

mag-ang” nga diha niana ikapahimutang sa usa ka 
tawo ang iyang pagtuo nga dili mahigawad. (1Pe 
2:4-6, Sal 118:22, Isa 28:16) Tinong gipaila usab ni 
Pablo si Jesu-Kristo ingong ang patukoranan nga 
diha niana gitukod ang Kristohanong kongregas- 
yon. (Efe 2:19-22, 1Co 3:11) Ug, kay kini iya man ni 
Jehova, kini tukmang gipunting ingong “ang kong- 
regasyon sa Diyos. —Buh 20:28, Gal 1:13. 

Kini nga Kristohanong kongregasyon (Gr., ek- 
klesi'a) gitukod diha kang Kristo ug siya usab mao 
ang ulo niini. Busa kini ang giingon: “Tya [Diyos] 
usab nga gipasakop ang tanang butang ilalom sa 
iyang mga tiil, ug gihimo siyang ulo ibabaw sa ta- 
nang butang nganha sa kongregasyon, nga mao 
ang iyang lawas, ang kabug-osan niya nga naga- 
puno sa tanang butang diha sa tanan.”--Efe 1:22, 
23, tan-awa usab ang Col 1:18. 

Ang Kristohanong kongregasyon sa Diyos mipu- 
li sa kongregasyon sa Israel niadtong Pentekos- 
tes 33 K.P., sa dihang ang balaang espiritu gibubo 
diha sa mga sumusunod ni Jesus didto sa Jerusa- 
lem. Ang unang umaabot nga mga membro sa 
maong kongregasyon gipili wala madugay human 
sa bawtismo ni Jesus, sa pagsugod sa iyang minis- 
teryo sa yuta. (Buh 2:1-4, Ju 1:35-43) Gikan sa 
iyang unang mga sumusunod gjipili ni Jesus ang 12 
ka apostoles (Luc 6:12-16), ug sa ulahi iyang gipi- 
li si Saulo sa Tarso, kinsa nahimong “usa ka apostol 
alang sa kanasoran.” (Buh 9:1-19: Rom 11:13) Ang 
12 ka matinumanong mga apostoles sa Kordero 
nga si Jesu-Kristo, nga naglakip kang Matias nga 
mipuli kang Judas, naglangkob sa segundaryong 
mga patukoranan sa Kristohanong kongregasyon. 
--Buh 1:23-26, Pin 21:1, 2, 14. 

Kini nga kongregasyon gihisgotan ingong ang 
“kongregasyon sa mga panganay nga natala sa 
mga langit,” nga ang bug-os nga gidaghanon maoy 
144,000 ilalom ni Kristo nga pangulo. (Heb 12:23, 
Pin 7:4) Kini nga mga tinawag “gipalit gikan sa ka- 
tawhan” aron tumanon ang linaing buluhaton din- 
hi sa yuta ug dayon mahiuban kang Kristo sa 
langit ingong iyang pangasaw-onon. Sanglit di- 
hay mga kinahanglanon alang sa pagkamembro 
sa Hebreohanong kongregasyon sa Diyos, adunay 
mga kinahanglanon usab alang sa pagkamembro 
sa Kristohanong “kongregasyon sa Diyos.” Kadtong 
naglangkob niini maoy espirituwal nga mga ulay 
nga padayong nagsunod sa Kordero, si Jesu-Kristo, 
bisan asa siya moadto, “ug walay kabakakan nga 
nakaplagan sa ilang mga baba, sila walay lama.” 
-- Pin 14:1-5. 

Ang mga membro sa Kristohanong kongre- 
gasyon sa Diyos maoy pinili ni Jehova. (Rom 
8:30, 2Te 2:13) Ang unang mga membro niini 
maoy pinili gikan sa gisalikway nga Hudiyohanong 

kongregasyon, nga wala modawat sa Anak sa Di- 
yos ingong ilang Mesiyas. Apan, sugod kang Cor- 
nelio niadtong 36 K.P., ang mga membro sa Kristo- 
hanong kongregasyon gitawag usab gikan sa mga 
nasod sa katibuk-an, mao nga si Pablo nakaingon: 
“Walay Hudiyo ni Grego, walay ulipon ni tawong 
gawasnon, walay lalaki ni babaye, kay kamong ta- 
nan usa ka persona nga nahiusa kang Kristo Je- 
sus.” (Gal 3:28: Buh 10:34, 35: Rom 10:12: Efe 
2:11-16) Bisag ang pakigsaad sa Balaod nga gipata- 
liwad-an ni Moises ug ubos niana gidumala ang 
kongregasyon sa Israel natuman kang Kristo ug gi- 
salikway ni Jehova nga Diyos (Mat 5:17: 2Co 3:14, 
Col 2:13, 14), ang mga membro sa Kristohanong 
kongregasyon sa Diyos nakig-ambit sa mga kaayo- 
han sa bag-ong pakigsaad nga gipataliwad-an sa 
Dakong Moises, si Jesu-Kristo. (Mat 26:28, Heb 
12:22-24: Buh 3:19-23) Lain pa, samtang ang mga 
saserdote ug ang mga hari sa Israel gidihogan pi- 
naagig lana (Ex 30:22-30, 2Ha 9:6), kadtong gipili 
sa Diyos nga mahimong mga membro sa Kristoha- 
nong kongregasyon gidihogan pinaagi sa balaang 
espiritu (2Co 1:21, 22: 1Ju 2:20) ug gisagop ni Je- 
hova nga Diyos ingong iyang mga anak.--Efe 1:5. 

Sa paninugdan ang Hebreohanong kongregas- 
yon gilangkoban sa kinaiyanhong mga Israelinhon. 
Ang mga tawo nga naglangkob sa dinihogan nga 
Kristohanong kongregasyon sa Diyos maoy espiri- 
tuwal nga mga Israelinhon, nga nahimong mga 
tribo sa espirituwal nga Israel. (Pin 7:4-8) Sanglit 
ang kinabag-an sa kinaiyanhong mga Israelinhon 
misalikway kang Jesu-Kristo, “dili ang tanan nga 
nagsumikad sa Israel tinuod nga Israel,” nga mao, 
ang espirituwal nga Israel. (Rom 9:6-9) Ug, labot sa 
Kristohanong kongregasyon sa Diyos nga gilangko- 
ban sa espirituwal nga mga Hudiyo, si Pablo mii- 
ngon: “Siya dili Hudiyo sa gawas lamang, ni ang 
pagkatinuli diha sa unod sa gawas lamang. Apan 
siya Hudiyo sa sulod, ug ang iyang pagkatinu- 
li maoy sa kasingkasing pinaagi sa espiritu.”---Rom 
2:28, 29. 

Sagad nga sa dihang ang Kristohanon Gregong 
Kasulatan maghisgot sa “kongregasyon” diha sa 
katibuk-ang diwa, ang gihisgotan mao ang 144,000 
ka membro niini, ang dinihogang mga sumusunod 
ni Kristo gawas kang Jesus mismo. (Efe 5:32, Heb 
12:23, 24) Bisan pa niana, ang inspiradong mga 
pulong ni David nga gitala sa Salmo 22:22, nga gi- 
padapat ngadto kang Jesu-Kristo diha sa Hebreo- 
hanon 2:12, nagpakita nga ang terminong “kongre- 
gasyon” mahimong ikapadapat nga lakip ang ulo 
niini, si Jesu-Kristo. Sa dihang nagkutlo ug bahin 
sa mga pulong ni David, ang magsusulat ngadto sa 
mga Hebreohanon miingon: “Kay siya nga nagba- 
laan ug kadtong ginabalaan, silang tanan usa rag 
gigikanan, ug tungod niini wala niya [Jesu-Kristo] 

ikaulaw ang pagtawag kanila nga ‘mga igsoon,' kay 
siya nag-ingon: Tpahayag ko ang imong ngalan 
ngadto sa akong mga igsoon, sa taliwala sa kongre- 
gasyon pagadayegon ko ikaw pinaagig awit.” (Heb 
2:11, 12) Sama kang David nga usa ka membro sa 
kongregasyon sa Israel nga diha sa taliwala niini 
iyang gidayeg si Jehova, si Jesu-Kristo mahimong, 
niining bahina, pagalantawon ingong usa ka mem- 
bro sa espirituwal nga kongregasyon, ang uban 
nga diha niini gitawag nga iyang “mga igsoon.” 
(Itandi ang Mat 25:39, 40.) Si David sakop sa Israe- 
linhong kongregasyon ni Jehova nga Diyos, ug si 
Jesu-Kristo maoy membro usab niana samtang 
dinhi pa sa yuta, nga nagwali taliwala sa mga 
membro niini. Ang nahibilin sa maong kongregas- 
yon nahimong bahin sa kongregasyon ni Jesus. 

Organisasyon sa Kristohanong Kongregas- 
yon. Bisan tuod ang Kristohanong mga kongre- 
gasyon sa Diyos gitukod sa nagkalainlaing mga da- 
pit, kini wala maglihok nga independente sa usag 
usa. Hinunoa, giila nilang tanan ang awtoridad sa 
Kristohanong nagamandong lawas sa Jerusalem. 
Kini nga nagamandong lawas gilangkoban sa mga 
apostoles ug sa mga ansiyano sa kongregasyon 
sa Jerusalem, diin walay karibal nga mga hug- 
pong sa ubang mga dapit nga buot modumala sa 
kongregasyon. Maoy ngadto sa matinumanon nga 
Kristohanong nagamandong lawas sa unang sig- 
lo K.P. nga ang isyu bahin sa pagtuli gipadala 
aron sulbaron. Sa dihang ang nagamandong lawas 
nakadesisyon na niini, nga gitultolan sa balaang 
espiritu, kanang maong desisyon gidawat ug gipa- 
tuman sa tanang Kristohanong mga kongregas- 
yon, nga andam nga magpasakop ngadto niini. 
--Buh 15:22-31. 

Ang Kristohanong lawas sa Jerusalem nagpada- 
lag nagapanawng mga hawas. Busa, si Pablo ug 
ang uban pa naghatod sa desisyon sa nagaman- 
dong lawas nga bag-o lang gihisgotan, nga nag- 
ingon labot niini: “Karon samtang sila mipanaw agi 
sa mga siyudad ilang ipanghatod ang mga sugo 
nga gidesisyonan sa mga apostoles ug mga ansiya- 
no nga didto sa Jerusalem aron sundon sa mga 
atua didto.” Mahitungod sa nahimong mga epekto, 
kini ang giingon: “Busa, sa pagkatinuod, ang mga 
kongregasyon padayong nalig-on diha sa pagtuo 
ug miuswag sa gidaghanon adlaw-adlaw.” (Buh 16: 
4, 5) Sayo niini, sa dihang ang mga apostoles sa Je- 
rusalem “nakadungog nga ang Samaria midawat 
sa pulong sa Diyos, ilang gipadala si Pedro ug si 
Juan ngadto kanila, ug sila nangadto ug nag-ampo 
alang kanila nga unta mabatonan nila ang balaang 
espiritu.”---Buh 8:14, 15. 

Ang tagsatagsa ka kongregasyon misunod pag- 
ayo sa direksiyon sa Kristohanong nagamandong 

lawas, nga mao ang nagdumala sa pagtudlo ug 
mga ansiyano. (Tit 1:1, 5) Busa niining paagiha, 
nga gitultolan sa Kristohanong nagamandong la- 
was ubos sa impluwensiya sa balaang espiritu, nga 
ang mga magtatan-aw ingon man usab ang mga 
katabang, ang ministeryal nga mga alagad, gitud- 
lo alang sa matag kongregasyon. Ang mga lalaki 
nga gitudlo niining sinaligang mga katungdanan 
ug responsibilidad kinahanglang makakab-ot sa 
espesipikong mga kuwalipikasyon. (1Ti 3:1-13, Tit 
1:5-9) Ang nagapanawng mga hawas sa nagaman- 
dong lawas, sama kang Pablo, misunod kang Kris- 
to ug mipakitag maayong panig-ingnan aron sun- 
dogon. (1Co 11:1; Flp 4:9) Sa pagkatinuod, ang 
tanang anaa sa posisyon ingong espirituwal nga 
mga magbalantay kinahanglang mahimong “mga 
panig-ingnan alang sa panon” (1Pe 5:2, 3), kina- 
hanglang magpakita ug mahigugmaong kabala- 
ka sa mga indibiduwal sulod sa kongregasyon (1Te 
2:5-12), ug kinahanglang makaabag gayod niad- 
tong masakiton sa espirituwal.---Gal 6:1, San 5:13- 
16: tan-awa ang ANSIYANO, TIGULANG NGA LALAKI, 
MAGTATAN-AW, ALAGAD, MINISTRO. 

Busa, ingon nga giorganisar ni Jehova ang kong- 
regasyon sa Israel ubos sa mga ansiyano, mga pa- 
ngulo, mga maghuhukom, ug mga opisyal (Jos 
23:2), Iyang gitino nga madumala ang Kristoha- 
nong kongregasyon pinaagi sa pagtudlo diha ni- 
ini ug mga ansiyano nga maghupot ug sinali- 
gang mga katungdanan. (Buh 14:23) Ug maingon 
nga ang responsableng mga lalaki molihok usahay 
ingong mga hawas alang sa tibuok kongregasyon 
sa Israel, sama sa hudisyal nga mga butang (Deu 
16:18), gihikay usab sa Diyos nga ang tagsatagsa 
ka Kristohanong kongregasyon adunay mohawas 
labot niining mga butanga pinaagi sa responsab- 
leng mga lalaki nga gihatagan ug mga katungda- 
nan pinaagi sa balaang espiritu. (Buh 20:28, 1Co 
5:1-5) Apan, kon motungha man ang mga suliran 
tali sa mga membro sa Kristohanong kongregas- 
yon sa Diyos, ang mga pulong ni Jesu-Kristo nga 
girekord sa Mateo 18:15-17 (gisulti sa wala pa isa- 
likway ni Jehova ang Hudiyohanong kongregasyon 
sa Diyos ug busa unang gipadapat ngadto niini) 
nagsilbing pasukaranan sa paghusay o sa pagdu- 
mala sa maong mga suliran. 

Si Jehova nga Diyos nagpahiluna sa mga mem- 
bro sa espirituwal nga “lawas” ni Kristo “sumala sa 
iyang gikahimut-an.” Ug si Pablo mipahayag: “Gi- 
pahiluna sa Diyos kini sila diha sa kongregasyon, 
una, mga apostoles, ikaduha, mga manalagna, ika- 
tulo, mga magtutudlo, unya gamhanang mga bu- 
hat, unya mga gasa sa pagpang-ayo, makatabang 
nga pagpang-alagad, katakos sa pagdumala, pag- 
sultig lainlaing mga pinulongan.” Dili ang tanan 
naghimo sa samang mga buluhaton, apan ang ta- 


KONGREGASYON 


nan gikinahanglan sa Kristohanong kongregasyon. 
(1Co 12:12-31) Gipatin-aw ni Pablo nga ang pagta- 
gana ug mga apostoles, mga manalagna, mga tig- 
ebanghelyo, mga magbalantay, ug mga magtu- 
tudlo alang sa Kristohanong kongregasyon maoy 
“alang sa pagpasibo ug balik sa mga balaan, alang 
sa ministeryal nga buluhaton, alang sa pagpalig-on 
sa lawas ni Kristo, hangtod kitang tanan makada- 
ngat sa pagkausa sa pagtuo ug sa tukmang kahiba- 
lo sa Anak sa Diyos, sa pagkahingkod nga tawo, sa 
gidak-on nga iya sa kabug-osan ni Kristo.”--Efe 
4:11-16. 

Ang kongregasyon sa Israel gitagan-an ug mga 
balaod sa Diyos ug gipaamgo nga “dili sa tinapay 
lamang mabuhi ang tawo kondili sa matag pulong 
gikan sa baba ni Jehova nga ang tawo mahuhi.” 
(Deu 8:1-3) Giila usab ni Jesu-Kristo nga ang tawo 
dili mabuhi sa tinapay lamang “kondili sa matag 
pulong nga magagula sa baba ni Jehova.” (Mat 4: 
1-4) Busa, igong tagana ang gihimo alang sa Kris- 
tohanong kongregasyon aron mabatonan ang giki- 
nahanglang espirituwal nga pagkaon, diin si Kristo 
mismo ang naghisgot sa “ulipon” nga pinaagi niini 
ang maong pagkaon iapod-apod ngadto sa Kristo- 
hanong “mga sulugoon sa panimalay.” Ingong ba- 
hin sa iyang tagna mahitungod sa iyang kaugali- 
ngong presensiya ug “sa kataposan sa sistema sa 
mga butang,” gipakita ni Jesus nga sa iyang pag- 
abot, ang “agalon” magtudlo niini nga “matinuma- 
non ug maalamong ulipon” “ibabaw sa tanan ni- 
yang mga kabtangan.”--Mat 24:3, 45-47. 

Ang mga panagkatigom alang sa pagsimba kang 
Jehova ug sa pagtuon sa iyang balaod hinungda- 
non diha sa kongregasyon sa Israel. (Deu 31:12, 
Neh 8:1-8) Sa susama, ang mga tigom alang sa 
pagsimba kang Jehova ug sa pagtuon sa Kasulatan 
maoy hinungdanong bahin sa Kristohanong kong- 
regasyon sa Diyos, ang magsusulat ngadto sa mga 
Hebreohanon nag-awhag sa mga dumadawat sa 
iyang sulat nga dili talikdan ang ilang mga panag- 
katigom. (Heb 10:24, 25) Ang mga kalihokan diha 
sa mga sinagoga sa ulahing kasaysayan sa mga 
Hudiyo naglakip sa pagbasa ug pagtudlo sa Kasula- 
tan, sa pagtanyag ug mga pag-ampo, ug sa pagda- 
yeg sa Diyos. Ang maong mga bahin gibuhat usab 
diha sa mga dapit sa Kristohanong panagkatigom, 
bisan tuod wala na ang dinugang nga mga rituwal 
nga sa ngadtongadto namugna diha sa mga pa- 
nagkatigom sa sinagoga. Sa sinagoga walay gilain 
nga hut-ong sa mga saserdote, ang pagbasa ug ang 
pagpatin-aw sa Kasulatan bukas alang ni bisan 
kinsa nga debotadong lalaking Hudiyo. Sa susama, 
walay naglungtad sulod sa unang Kristohanong 
kongregasyon nga hut-ong sa mga klero o susa- 
mang dibisyon nga napalahi sa ordinaryong hut- 
ong sa mga tawo. Siyempre, walay mga babaye 


KONSTELASYONG ASH 


nga nanudlo o nagbaton ug awtoridad ibabaw sa 
mga lalaki sa sulod sa kongregasyon o sa sinagoga. 
-ITi 2:11, 12. 

Ang paghupot sa hustong kahapsay diha sa mga 
tigom sa Kristohanong kongregasyon sa Diyos na- 
hiuyon sa kamatuoran nga si Jehova, kinsa nag- 
tagana sa kahikayan diha sa kongregasyon taliwala 
sa mga sumusunod ni Kristo, maoy usa ka “Diyos, 
dili sa kasamok, kondili sa kalinaw.” Kini nga ka- 
hapsay nakatabang usab sa dakong espirituwal nga 
kaayohan sa tanan nga mitambong.--1Co 14:26- 
35, 40, tan-awa ang KATIGOMAN, PANAGKATIGOM. 


KONSTELASYONG ASH. Ang kamatuoran 
nga gigamit ang Hebreohanong mga pulong nga 
“Ash ug Ayish ingon man ang ubang mga termi- 
no maylabot sa adlaw, mga bituon, ug sa langit 
nagpakitang kini nagtumong sa pipila ka langit- 
nong konstelasyon. (Tan-awa ang Job 9:7-9, 38: 
32, 33.) Sa pagkakaron imposible ang pagtino kon 
unsa nga konstelasyon ang gitumong niini ug busa 
mas maayong gamiton na lamang ang katum- 
bas nga espeling alang niining ngalana (sama sa 
among ulohan) inay nga hubaron ang maong Heb- 
reohanong mga pulong pinaagig espesipikong mga 
ngalan sama sa “Arcturus” (Gr., Arktou'ros, sa li- 
teral nagkahulogang “Magbalantay sa Oso") (KJ), o 
“Oso” (RS). 

Ang kamatuoran nga ang Job 38:32 naghisgot sa 
Ash “uban sa mga anak niini” nagpalig-on sa pasu- 
karanan nga nalangkit ang usa ka konstelasyon. 
Ang Ursa Major (ang Dakong Oso) sagad mao ang 
gituohan nga konstelasyon, nga may pito ka pa- 
ngunang mga bituon diha niana nga mahimong 
mao ang “mga anak niini.” Ang hinungdanong 
punto sa teksto mao, dili ang tukmang ngalan 
sa konstelasyon, kondili ang pangutana nga giba- 
ngon: “Ikaw ba makagiya kanila?” Busa gipasiugda 
ni Jehova nga Diyos diha kang Job ang kaalam ug 
gahom sa Maglalalang, nga imposible gayod alang 
sa tawo ang paggiya sa mga kalihokan niining dag- 
ko kaayong mga butang sa langit. 


KONSTELASYONG KESIL [Heb., kesil, 
“hungog"]. Bisan tuod kining pulonga gigamit sa 
daghang higayon pinasukad sa paninugdang diwa 
niini nga “hungog” (itandi ang Sal 49:10: 92:6, Pr 
1:22), apan ang konteksto sa upat ka kasulatan (Job 
9:9: 38:31: Am 5:8, ug Isa 13:10 [dinhi maoy plu- 
ral]) nagpaila nga kini gigamit sa pagtumong sa 
usa ka hugpong o grupo sa mga bituon. 

Sa katibuk-an ang termino giisip nga nagtu- 
mong sa Orion, nga gitawag usab ug manganga- 
yam, usa ka iladong konstelasyon diin nahimutang 
ang higanteng mga bituon nga Betelgeuse ug Ri- 
gel. Ang Latin nga Vulgate naghubad sa kesil nga 

“Orion” diha sa Job 9:9 ug Amos 5:8. Gisundog sa 
kadaghanang hubad ang Latin nga Vulgate sa pag- 
isip sa kesi! nga nagtumong sa Orion. Ang karaang 
mga bersiyon sa Targum ug Syriac naghubad niini 
nga “higante,” ug kini katumbas sa Arabikong nga- 
lan sa konstelasyong Orion, nga gabbar, o “kus- 
gang usa” (Hebreohanong katumbas, gib-bohr). 

Ang termino gigamit sa Amos 5:8 may kalabo- 
tan sa pagbadlong sa Israel tungod kay wala ma- 
ngita sa matuod nga Diyos nga si Jehova, ang Mag- 
bubuhat sa mga konstelasyon sa langit. Sa Isaias 
13:9, 10, diin gigamit ang plural nga kesi-leh:-hem' 
(lang mga konstelasyong Kesil), ang kahubitan 
maoy sa “adlaw ni Jehova,” nga sa maong panahon 
ang garboso ug mapahitas-ong mga malupigon 
ipaubos ug ang mga bituon, adlaw, ug bulan mo- 
hunong sa pagpakidlap sa ilang kahayag. 


KONSTELASYONG KIMA. Kining termi- 
noha gigamit sa Job 9:9; 38:31, ug Amos 5:8 nga 
nagtumong sa usa ka konstelasyon sa langit. Kini 
sagad gituohan nga nagtumong sa Pleiades, usa ka 
grupo sa mga bituon nga may pito ka dagkong 
mga bituon ug gagmayng uban pa, nga nalukop sa 
samag gabon nga butang ug nahimutang sa gilay- 
ong mga 380 ka light-year gikan sa adlaw. Diha sa 
Job 38:31 si Jehova nangutana kang Job kon siya 
makahimo ba 'sa paghigot nga hugot sa mga bug- 
kos sa konstelasyong Kima, ug gituohan sa uban 
nga nagtumong kini sa pagkadasok sa hugpong sa 
Pleiades, ang hugpong sa mga bituon nga lagmit 
makita bisag dili mogamit ug teleskopyo. Bisan 
tuod dili matino kining gihisgotan nga konstelas- 
yon, ang diwa sa pangutana dayag nga nagsukna 
kon makahimo ba ang ubos nga tawo sa paghug- 
pong sa grupo sa mga bituon aron kini mahimong 
usa ka permanenteng konstelasyon. Busa, pinaagi 
niining pangutanaha, gipatin-aw pag-ayo ni Jeho- 
va ngadto kang Job ang pagkaubos sa tawo kon 
itandi sa Unibersohanong Soberano. 


KONSTELASYONG MAZZAROTH. Gi- 
hisgotan sa Aramaikong Targum nga ang Mazza- 
roth mao ra ang mazZzalohth' sa 2 Hari 23:5, “mga 
konstelasyon sa zodiac,” o “dose ka simbolo, o, 
mga konstelasyon.” (NW: panaplin sa KJ) Gituohan 
sa pipila nga ang pulong naggikan sa usa ka lintu- 
nganayng pulong nga nagkahulogang “pagsirkulo” 
ug nga ang Mazzaroth nagtumong sa sirkulo sa zo- 
diac. Hinunoa, sa Job 38:32 gigamit ang usa ka sin- 
gular nga pronombre sa Hebreohanong ekspresyon 
nga “sa tinudlong panahon niini,” samtang ang gi- 
hisgotan sa 2 Hari 23:5 maoy plural. Busa, ang 
Mazzaroth mopatim-awng nagtumong sa usa ka 
partikular nga konstelasyon inay sa tibuok nga sir- 
kulo sa zodiac, apan kini dili matino sa pagkakaron. 

Sa Job 38:32 si Jehova nangutana kang Job: “Ma- 
pagula mo ba ang konstelasyong Mazzaroth sa ti- 
nudlong panahon niini? Ug kon bahin sa konste- 
lasyong Ash uban sa mga anak niini, ikaw ba 
makagiya kanila?” Busa, bisan unsa man kining 
matanga sa mga konstelasyon, gipangutana sa Di- 
yos si Job kon siya ba makakontrolar sa makitang 
langitnong mga butang, ug makapagula sa usa ka 
grupo sa takdang panahon niini o magagiya sa lain 
pang konstelasyon diha sa gilatid nga agianan nii- 
ni sa langit. 


KOPA. Tan-awa ang SUDLANAN. 


KORALES. Ang mga deposito sa anapog nga 
gimugna sa pipila ka organismo sa dagat nga gita- 
wag ug mga polyp. Nagpuyo sa mga kolonya, giga- 
mit niining gagmitoy nga mga linalang sa init-init 
nga tubig ang mga asin nga calcium gikan sa da- 
gat ug gigama pinaagi niini ang maanindot, nagsa- 
ngasangang gambalay nga sama kagahi sa bato. 
Paglabay sa panahon ang pipila ka matang sa na- 
pormang korales mahimong dagkong mga katako- 
tan ug mga pundasyon sa mga pulo nga korales. 
Nagkalainlain ang mga kolor sa korales, adunay 
puti, itom, ug pula, nga ang naulahi mao ang kina- 
mahalan ug ang gitinguha pag-ayong korales sa 
karaang kapanahonan. (Itandi ang Lam 4:7.) Sa usa 
ka panahon, ang Tiro nailado sa pagnegosyo ug 
mga korales, nga gikuha gikan sa Mediteranyo, Pu- 
lang Dagat, ug sa Dagat Indian. (Eze 27:16) Gikan 
sa batong korales, ang mga artesano makagamag 
maanindot, nagkalainlaing mga pahiyas nga mahal 
kaayo. 

Tungod sa pagkabililhon sa korales, ang Bibliya 
naghisgot ug ubay-ubayng makaiikag nga mga 
pagtandi. Ang kahibalo ug kaalam labaw kaayog 
bili kay sa korales. (Job 28:18, Pr 3:15, 8:11: 20:15) 
Tinuod usab kini labot sa usa ka takos nga asawa, 
“ang iyang bili labaw pa kaayo kay sa mga korales.” 
--Pr 31:10. 


KORAL NGA TANOM, ALAD. Ang mga 
prutasan ug mga parasan sagad nga gilibotan sa 
mga koral nga tanom, bagang mga lumbay sa tu- 
nokong mga tanom, aron maprotektahan ang dapit 
gikan sa mga kawatan ug sa mga pagdaot sa mga 
hayop. (Isa 5:5) Ang Kasulatan migamit sa eks- 
presyong “pagbutang ug alad’ sa mahulagwayong 
diwa nga nagpasabot sa paghatag ug proteksiyon. 
(Job 1:10) Sa laing bahin, ang 'pag-alad” gigamit 
aron ilarawan ang paghimog mga babag, o mga ali, 
nga nagbutang sa usa ka tawo o bisan sa usa ka na- 
sod diha sa makaluluoy ug sinalikway nga kahim- 
tang nga walay kalutsan. (Job 3:23, Os 2:6, itandi 
ang Job 19:8, Lam 3:7-9.) Maylabot sa pagkadunot 
sa moral nga naglungtad taliwala sa mga Israelin- 


KORBAN 


hon sa iyang adlaw, si Miqueas misulat nga “ang 
labing matul-id kanila daotan pa kay sa koral nga 
sampinit,” sa ato pa, tunokon, makasakit, ug maka- 
daot.---Miq 7:4. 


KORBAN. Sumala sa gipatin-aw sa Marcos 7: 
11, ang “korban” maoy “usa ka gasa nga gipahinu- 
ngod sa Diyos.” Ang Gregong pulong dinhi nga gi- 
hubad “korban” maoy korban, ang katumbas sa 
Hebreohanong pulong nga qor-ban,, nga nagkahu- 
logang usa ka halad. Ang qor:ban’ gigamit diha sa 
Levitico ug Numeros ug mapadapat ngadto sa mga 
halad nga adunay dugo ug nianang walay dugo. 
(Lev 1:2, 3; 2:1, Num 5:15: 6:14, 21) Kining Heb- 
reohanong pulong gigamit usab diha sa Ezequiel 
20:28 ug 40:43. Kaamgid sa Gregong pulong nga 
korban’ mao ang kor-ba'nas, nga makita diha sa 
Mateo 27:6, diin ang pangulong mga saserdote gi- 
tahong nag-ingon nga dili subay sa balaod nga ang 
salaping gigamit sa pagbudhi nga gisalibay ni Ju- 
das ngadto sa templo kuhaon ug ihulog kini nga 
mga pirasong plata ngadto “sa sagradong tipiga- 
nan sa bahandi [usa ka porma sa kor-ba-nas|,” tu- 
ngod kay kini mao “ang bili sa dugo.” 

Sa panahon sa ministeryo ni Jesu-Kristo dinhi sa 
yuta, mitungha ang usa ka salawayon nga buhat 
maylabot sa mga gasa nga gipahinungod ngadto sa 
Diyos. Bahin niini, mahukmanong gisaway ni Jesus 
ang mga Pariseo ingong mga salingkapaw tungod 
kay ilang gipalabi ang ilang kaugalingong tradis- 
yon kay sa balaod sa Diyos. Nangangkong nagtipig 
alang sa Diyos sa kon unsay gipahayag nga “kor- 
ban,” ilang gihiklin ang sugo sa Diyos sa pagpasi- 
dungog sa mga ginikanan sa usa ka tawo. (Mat 
15:3-6) Ang usa ka tawo tingali yanong moingon, 
'Korban kini, maylabot sa iyang kabtangan o sa 
usa ka bahin niini. Gitudlo sa mga Pariseo nianang 
panahona nga sa dihang gipahayag na sa usa ka 
tawo ang iyang mga kabtangan ingong “korban,” o 
usa ka gasa nga gipahinungod ngadto sa Diyos, dili 
niya kini magamit aron sa pagtagana sa mga pa- 
nginahanglan sa iyang mga ginikanan, bisag unsa 
pa sila ka kabos, apan siya makagamit niini nga 
mga kabtangan alang sa iyang kaugalingon hang- 
tod sa iyang kamatayon kon buot niya kining bu- 
haton. Busa, bisan tuod kini nga mga Pariseo na- 
ngangkon nga nagpasidungog sa Diyos, ang ilang 
mga kasingkasing wala mahiuyon sa iyang mata- 
rong nga mga kinahanglanon.---Mar 7:9-13. 

Ang historyador nga si Josephus naglangkit sa 
“korban” ngadto sa mga tawo, nga nag-ingon: 
“Kadtong nagtawag sa ilang kaugalingon ingong 
‘Korban’ ngadto sa Diyos--nagpasabot sa kon un- 
say naandang pagtawag sa mga Grego sa 'usa ka 
gasa'--sa dihang buot mapahigawas niini nga ob- 
ligasyon kinahanglang magbayad ngadto sa mga 


KORDERO 


saserdote ug usa ka tinong kantidad.” (Jewish An- 
tiquities, IV, 73 [iv, 4]) Hinunoa, ang terminong 
“korban” mas sagad nga gigamit alang sa kabta- 
ngan nga gipahinungod ingong usa ka gasa ngad- 
to sa Diyos. 


KORDERO. Tan-awa ang KARNERO. 


KORDON, PISI, HIGOT. (Ubay-ubayng 
Hebreohanong mga pulong ug usa ka Gregong pu- 
long ang gigamit sa Kasulatan sa pagtumong sa 
nagkalainlaing matang sa hilo, higot, kordon, ug 
pisi. Ang sagad nga gigamit mao ang Hebreoha- 
nong pulong nga che'vel. Ang che'vel gigamit sa li- 
teral ug sa mahulagwayong paagi sa pagtumong 
sa pisi. (2Sa 17:13, Ecc 12:6, Os 11:4) Lakip sa 
ubang mga butang, kini mahimong magtumong sa 
igsusukod nga “pisi” (2Sa 8:2) ug busa gigamit 
usahay ingong termino sa paghubit sa nasukod 
nga luna, usa ka “pahat” (Jos 17:5, 14; 19:9), o usa 
ka “rehiyon.”--Deu 3:4, 13, 14. 

Ang bugtong Gregong pulong nga gigamit sa 
Kasulatan sa pagtumong sa pisi mao ang skhoi- 
ni'on, nga mapadapat sa usa ka kordon o pisi ug 
mahimong magtumong sa pisi nga gama sa mga 
tangbo o mga tikog. Sa matarong nga kasuko, “hu- 
man makabuhat ug latigo nga pisi, giabog [ni Jesu- 
Kristo] ang tanan nga may mga karnero ug mga 
baka pagawas sa templo,” nga dayag nga gigamit 
ang latigo nga pisi, dili nganha sa mga tawo, kon- 
dili nganha sa mga hayop.--Ju 2:13-17. 

Ang ubang mga kordon ug mga pisi sa karaang 
kapanahonan maoy gama gikan sa lino, ang uban 
gikan sa lanot sa abaka, lanot sa rami, o lanot sa 
palma nga datiles. Ang lig-on, baga nga pisi nga 
gama gikan sa lanot sa panit sa kahoyng palma na- 
diskobrehan didto sa Ezion-geber. Dayag nga gi- 
gamit usab ang mga lanot sa mga tikog ug mga 
tangbo nga lainlaig matang, ug lakip sa mga ma- 
teryales nga gigamit sa mga Ehiptohanon mao ang 
linubid nga mga tinabas nga panit nga gihimong 
lig-on kaayong pisi. Ang mga lanot sa rami (Boeh- 
meria nivea, usa ka tanom sa Asia nga pamilya sa 
dapawong tanom) gigamit sa paghimog lig-on ka- 
ayong pisi, nga mapuslanon kaayo sa paghimog 
mga pukot. 

Ang mga kordon gigamit usahay ingong bahin 
sa pamesti. Pananglitan, si Juda daw nagdala sa 
iyang timbre nga singsing diha sa usa ka “kordon.” 
(Heb., pa-thil [Gen 38:18, 25]) Ang “dayandayan 
nga mga kadena, nga samag pisi ang pagkagama, 
sa lunsayng bulawan” gitaod sa duha ka argolya sa 
mga tumoy sa tabon sa dughan nga gisul-ob sa 
hataas nga saserdote sa Israel. (Ex 39:15-18) Ang 
mga gamit sa palasyo sa Persianhon nga si Ha- 
ring Ahasuero naglakip sa “mga lino, pinong pa- 

napton sa gapas ug asul nga gihigot pinaagi sa 
mga pisi sa pinong panapton.”---Est 1:6. 

“Ang mga pisi sa tolda” (gikan sa Heb. nga meh- 
thar') mao ang gigamit sa paghigot sa mga tolda. 
(Isa 54:2: Ex 39:40) Dihay “mga pisi” sa karomata 
(Heb., @voth' [Isa 5:18]) ug mga pisi nga gigamit 
ingong “mga pisi sa busogan.” (Heb., yetharim' 
[Job 30:11, Sal 11:2]) Ang mga pisi ug mga kordon 
gigamit usab sa paggapos sa mga binihag. (Huk 
15:13-15, Eze 3:25) Ang mga pisi nagsilbing kaga- 
mitan sa mga barko. (Isa 33:23) Si Rahab gisulti- 
han nga maghikot ug “pisi [gikan sa Heb. nga tiq- 
wah'] sa sanag-pula nga hilo [Heb., chut]” diha sa 
bentana aron nga siya ug ang iyang panimalay 
maluwas sa panahon sa kalaglagan sa Jerico.---Jos 
2:18-21. 

Mahulagwayong Paggamit. Ang magtiti- 
gom nag-ingon: “Ang tulo ka bakukon nga pisi dili 
daling mabugto.” (Ecc 4:12) Kon badbaron ang tulo 
ka bakukon nga pisi, ang matag usa ka bakukon 
daling mabugto. Apan kon kini lubiron, ang “tulo 
ka bakukon nga pisi” dili daling mabugto. Sa susa- 
ma, ang mga alagad sa Diyos nga nabugkos sa 
usag usa, pagaingnon pa, nga nahiusa sa panglan- 
taw ug katuyoan adunay dakong espirituwal nga 
kalig-on, sama sa kalig-on nga gikinahanglan aron 
makasagubang sa pagsupak. Ang magtitigom nag- 
awhag usab nga hinumdoman ang Maglalalang sa 
adlaw sa pagkabatan-on, “sa dili pa mabugto ang 
pisi nga plata” (Ecc 12:1, 6), nga “ang pisi nga pla- 
ta” dayag nga nagtumong sa taludtod, nga ang 
pagkabugto niini mosangpot sa kamatayon. 

Si David, sa pagtumong sa panahon sa dihang 
ang mapintas nga kamatayon taliabot na ug daw 
ang Sheol tinong nagpaabot kaniya, miingon nga 
“ang mga higot sa kamatayon milikos kanako” 
ug “ang mga higot sa Sheol milikop kanako.” Da- 
yag nga iyang gibati nga samag siya gigapos ug 
gibitad ngadto sa lubnganan, nga siya gipaduol 
ngadto sa kamatayon ug sa Sheol.---Sal 18:4, 5. 

Si Isaias miingon: “Alaot kadtong mga nagabu- 
tad sa kasaypanan pinaagi sa mga pisi sa kabaka- 
kan, ug sa sala ingon sa mga pisi sa karomata,” ti- 
ngali aron ihulagway ang ilang pagkanahigtan sa 
kasaypanan ug sa sala nga susama nianang sa 
mga hayop nga gihigot pinaagig mga pisi o mga 
kordon ngadto sa mga karomata nga ilang gibutad. 
- Isa 5:18. 

Sa usa ka buhat nga sa dayag naglarawan sa 
pagpakita sa pagkasakop ug pagkanapaubos, ang 
napilding mga Siryanhon “nagbakos ug sakong pa- 
napton sa ilang mga balat-ang, uban ang mga pisi 
sa ilang mga ulo, ug nangadto sa hari sa Israel,” 
nga nangamuyo kang Ahab nga kaluy-an ang Sir- 
yanhon nga si Haring Ben-hadad II. Ang matag 

usa lagmit naghigot ug pisi diha sa iyang ulo o sa 
iyang liog.---1Ha 20:31-34. 

Ingon nga ang paganong mga magmamando ug 
mga nasod nga dili buot mahimong mga basalyo o 
sakop sa mga Israelinhon nagtigom pagtingob ba- 
tok sa Diyos ug sa iyang dinihogan sa karaang ka- 
panahonan, sa ingon ang Mesiyanikong tagna nag- 
butyag nga ang mga hari sa yuta ug ang hatag-as 
nga mga opisyal maghugpong ingong usa “batok 
kang Jehova ug batok sa iyang dinihogan, nga na- 
gaingon: “Bugtoon nato ang ilang mga gapos ug 
isalibay ang ilang mga higot gikan kanato!'” Ang 
bisan unsang paglimite nga gipahamtang ni Jeho- 
va ug sa iyang Dinihogan supakon sa mga magma- 
mando ug sa mga nasod. Bisan pa niana, ang ilang 
mga paningkamot sa pagbugto sa maong mga ga- 
pos ug sa pagsalibay sa maong mga higot maka- 
wang.--Sal 2:1-9. 

Ang mga pisi sa tolda nga nangabugto ug busa 
dili na makapatindog sa usa ka tolda gigamit nga 
mahulagwayon sa paghubit sa pagkaawaaw. (Jer 
10:20) Apan adunay matagnaong pasalig nga ma- 
hitabo ang kaatbang niana, ang kapasig-ulian ug 
pag-uyon ni Jehova, pinaagi sa mga pulong: “Tan- 
awa ang Zion, ang lungsod sa atong kapistahan! 
Ang imong mga mata makakita sa Jerusalem nga 
usa ka puloy-anang dapit nga walay-pagkatugaw, 
usa ka tolda nga walay maghipos. Dili gayod ibton 
ang mga ugsok sa tolda niini, ug walay usa sa mga 
pisi niini nga bugtoon. "--Isa 33:20. 


KORE [lagmit, Upaw: Pagkaupaw]. 

1. Usa sa tulo ka anak nga lalaki ni Esau pinaa- 
gi sa iyang Hivihanong asawa nga si Oholibama, 
natawo sa Canaan sa wala pa moadto si Esau sa bu- 
kirong rehiyon sa Seir. (Gen 36:2, 5-8, 14: 1Cr 1:35) 
Si Kore maoy usa ka sultan sa yuta sa Edom.---Gen 
36:18. 

Ang usa ka “sultan Kore" gitala sa Genesis 36:16 
ingong anak nga lalaki ni Elipaz ug apo ni Esau. 
Apan, ang maong ngalan dili makita taliwala sa 
mga kaliwat ni FElipaz sa Genesis 36:11, 12 o sa 
1 Cronicas 1:36. Ang Samarianhong Pentateuch 
wala mogamit sa maong ngalan diha sa Genesis 
36:16, ug ang ubang mga eskolar nag-ingon nga 
ang paglutaw niini diha sa Masoretikong teksto ti- 
ngali maoy sayop sa usa ka magkokopya. 

2. Usa sa mga anak nga lalaki ni Hebron sa tri- 
bo ni Juda.— 1Cr 2:43. 

3. Usa ka Kohatnong Levihanon sa banay ni 
Izar. (Ex 6:16, 18, 21: 1Cr 6:1, 2, 22 [ang Aminadab 
tingali maoy laing ngalan ni Izar.]) Sa panaw sa Is- 
rael sa kamingawan, si Kore mirebelde batok sa 
awtoridad ni Moises ug Aaron, nagbuhat niana nga 
kakunsabo ang mga Rubenhon nga si Datan, Abi- 
ram, ug On, maingon man ang 250 ka “mga pa- 

ngulo sa katigoman” o “mga tawong bantogan.” 
(Num 16:1, 2) Sila nakiglalis nga “ang tibuok kati- 
goman balaan ang tanan ug si Jehova anaa sa ilang 
taliwala,” nga nangutana, “Nan, nganong gibayaw 
ninyo ang inyong kaugalingon nga labaw sa kong- 
regasyon ni Jehova?” (Num 16:3-11) Si Moises sa 
ulahi nagpatawag kang Datan ug Abiram, apan sila 
wala moadto, nga naghunahuna nga si Moises wa- 
lay katungod sa pagpatawag kanila. (Num 16:12- 
15) Si Kore, ang iyang katigoman, ug ang Hataas 
nga Saserdoteng si Aaron gisultihan nga mopre- 
sentar sa ilang kaugalingon sa atubangan ni Jeho- 
va, nga ang tanan magdalag mga insensaryo ug 
nag-asong insenso.--Num 16:16, 17. 

Sa pagkaugma si Kore ug ang 250 ka lalaki nga 
uban niya, nga ang tanan nagdalag insensaryo nga 
may nag-asong insenso, namarog sa ganghaan sa 
tolda nga tagboanan uban kang Moises ug Aaron. 
Ang himaya ni Jehova mipakita sa tibuok katigo- 
man ug ang Diyos misulti kang Moises ug Aaron, 
nga ibulag nila ang ilang kaugalingon gikan sa ta- 
liwala sa katigoman, “aron mapuo ko sila sa dak- 
lit lamang.” Apan, si Moises ug Aaron nangaliya 
alang sa katawhan, ug unya ang Diyos nagsugo 
kang Moises nga ipahilayo ang katigoman gikan sa 
mga tabernakulo ni Kore, Datan, ug Abiram. Gisu- 
nod nila kini. (Num 16:18-27) Wala madugay hu- 
man niadto, “ang yuta mibuka sa iyang baba ug 
milamoy kanila ug sa ilang mga panimalay ug sa 
tanang tawo nga iya ni Kore ug sa tanang mang- 
gad.” Sila ug ang tanan nga ila nangahulog nga 
buhi ngadto sa Sheol, ug ang yuta mitabon kanila. 
--Num 16:28-34. 

Kadtong diha sa atubangan sa tolda nga tagboa- 
nan nga nagdalag mga insensaryo nga punog in- 
senso wala makalingkawas, kay “ang kalayo migu- 
la gikan kang Jehova ug milamoy sa duha ka gatos 
ug kalim-an ka tawo nga naghalad ug insenso.” 
(Num 16:35) Si Kore mismo kauban nila niadtong 
higayona ug busa namatay tungod sa maong kala- 
yo gikan sa Diyos.--Num 26:10. 

Ang mga insensaryo niadtong nakigkunsabo 
kang Kore gihimong metal nga mga palid aron 
ihaklap sa halaran. Gihimo kini “tungod kay gitan- 
yag nila kini kang Jehova, mao nga kini nahimong 
balaan, ug kini magsilbing ilhanan sa mga anak sa 
Israel.” (Num 16:36-40) Bisan pa niining gamha- 
nang pamatuod sa paghukom sa Diyos, sa pag- 
kasunod adlaw ang tibuok katigoman sa Israel 
nagbagulbol batok kang Moises ug Aaron, nga 
nag-ingon, “Kamo, kamo nagpatay sa katawhan ni 
Jehova.” Kini nakapasuko sa Diyos, ug bisan pa sa 
pangamuyo ni Moises ug Aaron, 14,700 ang na- 
ngamatay tungod sa hampak gikan kang Jehova, 
ug mihunong lamang kini human nga si Aaron 
naghimog pagtabon-sa-sala alang sa katawhan. 

(Num 16:41-50) Human niadto, gikompirmar ang 
pagkasaserdote ni Aaron pinaagi sa pagpanaling- 
sing sa iyang sungkod.--Num 17. 

Sumala sa rekord sa Bibliya, dayag nga ang mga 
anak ni Kore wala mosunod sa pagrebelde sa ilang 
amahan, kay kini nag-ingon: “Apan, ang mga anak 
ni Kore wala mangamatay.” (Num 26:9-11) Ang 
mga kaliwat ni Kore sa ulahi nahimong prominen- 
te diha sa Levihanong pag-alagad.---Tan-awa ang 
KOREHANON. 

Ang magsusulat sa basahon ni Judas naghisgot 
pagtingob kang Cain, Balaam, ug Kore sa dihang 
nagpasidaan sa mga Kristohanon sa pagbantay ba- 
tok sa mga tawong mananapon nga “nangalaglag 
diha sa masuklanong pulong ni Kore!" Dayag nga 
gitinguha ni Kore ang himaya alang sa iyang kau- 
galingon. Gihagit niya ang mga tinudlo ni Jehova, 
nahimong rebelde, ug busa takos mamatay ingong 
sangpotanan sa iyang dili matarong nga buhat. 
—Jud 10, 11. 

4. Usa ka Kohatnong Levihanon “sa mga anak 
nga lalaki ni Asap” ug usa ka kaliwat sa Num. 3. 
(Ex 6:16, 18, 21: 1Cr 9:19: 26:1) Si Salum, usa sa 
"mga magbalantay sa pultahan sa tolda,” gihubit 
ingong “anak nga lalaki ni Kore nga anak nga lala- 
ki ni Ebiasap nga anak nga lalaki ni Kore,” sa 1 Cro- 
nicas 9:19. Kining tekstoha wala maghisgot sa ta- 
nang kaliwatan tali kang Salum ug Ebiasap, apan 
ang mga ngalan nga gihisgotan maoy lakip niining 
usa ka talaan sa kagikan. Ang 1 Cronicas 26:1 nag- 
tawag sa magbalantay-sa-ganghaan nga si Mese- 
lemias nga “anak nga lalaki ni Kore.” 

5. Usa ka Levihanon, nga “anak nga lalaki ni Im- 
nah” ug “ang magbalantay-sa-ganghaan dapit sa 
sidlakan” sa templo sa adlaw ni Haring Ezequias. 
Siya mao ang "tinugyanan sa kinabubut-ong mga 


76 


halad sa matuod nga Diyos, sa paghatag sa amot 
nga iya ni Jehova ug sa labing balaang mga bu- 
tang,” ug nagbaton ug ubang mga tawo nga ilalom 
sa iyang pagbuot.---2Cr 31:14-16. 


KOREHANON [Kang (Iya ni) Kore]. Kaliwat ni 
Kore, kinsa mirebelde sa adlaw ni Moises. Ang mga 
Korehanon maoy usa ka banay sa amahan sa Ko- 
hatnong mga Levihanon ug naggikan kang Kore 
pinaagi sa iyang tulo ka anak nga lalaki nga si Asir, 
Elkana, ug Abiasap. (Ex 6:18, 21, 24; Num 16:1-3) 
“Ang mga anak ni Kore wala mangamatay” duyog 
sa ilang amahan (Num 26:10, 11), tungod kini kay 
sila wala mosunod kaniya sa pagrebelde. 

Sa gihimong pagsenso sa Israel sa Kapatagan sa 
Moab, “ang banay sa mga Korehanon” narehistro 
uban sa banay sa mga Levihanon. (Num 26:57, 
58) Sa dihang si David ilalom pa sa mga pagpig- 
ot ni Haring Saul, ang pipila ka mga Korehanon 
maoy lakip sa gamhanang mga tawo nga miduyog 
kaniya sa Ziklag. (1Cr 12:1, 6) Ang Levihanong 
mag-aawit nga si Heman ug ang manalagnang si 
Samuel maoy mga Korehanon (1Cr 6:33-38), ug gi- 
organisar ni Haring David ang mga membro sa ba- 
nay ni Heman ingong mga mag-aawit. (1Cr 15:16, 
17: 16:37, 41, 42, 25:1, 4-6) Ang mga Korehanon 
maoy lakip sa mga magbalantay-sa-ganghaan sa 
balay ni Jehova (1Cr 26:1-9, 19), ug sa adlaw ni Je- 
hosapat “ang mga Levihanon sa mga anak sa mga 
Kohatnon ug sa mga anak sa mga Korehanon mi- 
tindog sa pagdayeg kang Jehova nga Diyos sa Isra- 
el uban sa labihan ka kusog nga tingog,” tungod 
sa gisaad nga kaluwasan batok sa nagkahiusang 
kasundalohan sa Moab, Ammon, ug Seir.--2Cr 
20:14-19. 

Ang mga superskripsiyon sa Salmo 42, 44- 
49, 84, 85, 87, ug 88 espesipikong naghisgot sa 
mga anak ni Kore. Bisag ang ilang 
katigulangan nahimong rebelyoso, 
wala papanubaga ni Jehova ang 
mga anak ni Kore tungod sa iyang 
sala, ug tungod sa ilang pagkama- 
tinumanon sila gipanalanginan ug 
gipasidunggan nga mag-alagad sa 
templo. 


KORMORAN [Heb., shalakh]. 
Usa ka dakong langgam sa tubig 
nga ang tiil samag-itik nga mani- 
kop ug isda pinaagi sa pagsalom. 
Kini nga langgam makita lamang 
diha sa talaan sa mahugaw nga 


Ang kormoran, usa ka langgam 
nga gidiling kan-on sumala sa 
Moisesnong Balaod 

mga langgam ubos sa Moisesnong Balaod, usa ka 
talaan nga nagdili sa pagkaon sa mga langgam 
nga ang kadaghanan niini maoy mga mandadagit 
ug mga tigkaon ug patayng lawas sa hayop. (Lev 
11:17, Deu 14:17) Gituohan sa mga maghuhubad 
sa Gregong Septuagint nga ang maong langgam 
mao ang ka-tarra'ktes, ang Gregong ngalan alang 
sa kormoran, samtang ang Latin nga Vulgate nag- 
gamit sa mergulus (ang “tigsalom"”) sa pagpaila sa 
maong langgam. Ang kormoran (Phalacrocorax) 
komon kaayo sa Palestina, ilabina ubay sa Kabay- 
bayonan sa Mediteranyo ug usab sa katubigan sa 
ilayang dapit sama sa Dagat sa Galilea. Ang kor- 
moran maoy kabanay sa mga langgam sa pamil- 
yang pelikano. Sagad tag-as ug lawas ug itom ang 
bulok, ang kormoran tulin ug abtik sa paglihoklihok 
diha sa tubig, nga nagalangoy ilalom sa tubig gina- 
mit ang samag-itik nga mga tiil niini. Ang hait, 
samag kaw-it nga sungo niini naghimo niining 
maayong mangisda, ug sukad sa karaang mga pa- 
nahon ang mga kormoran gibansay sa mga ma- 
ngingisda sa Sidlakan ug sa mga bahin sa India sa 
pagpangisda alang sa mga tag-iya niini, usa ka laso 
ang medyo luag nga gihigot palibot sa tutonlan sa 
langgam aron kini dili makatulon ug bisan unsa ga- 
was lamang sa gagmay kaayong isda. 


KORONA, PURONGPURONG. Usa ka tu- 
rong nga yano o artistiko, nga gisul-ob sa mga ta- 
wong inila, sama sa mga hari, mga rayna, ubang 
mga magmamando, mga saserdote, ug mga tawo 
nga linaing gipasidunggan o gigantihan. Human sa 
Lunop, ang mga korona o purongpurong gigamit 
ingong mga simbolo sa awtoridad, dignidad, ga- 
hom, kadungganan, ug ganti. 

Ang unang matang sa korona o purongpurong 
dayag nga sama nianang sa diadema (Heb., ne- 
zer), usa ka yanong purong nga lagmit unang gi- 
gamit sa pagpungos sa taas nga buhok sa usa ka 
tawo. Apan, kini gigamit ingong harianong purong 
bisan taliwala sa mga tawong mugbog buhok. Ang 
maong mga purong gipakita diha sa mga kinulit sa 
Ehipto, Nineve, ug Persepolis. Sa ulahing kapana- 
honan gihimo ang pagpalahi alang sa mga tawong 
pinasidunggan pinaagi sa paggamit ug mga diade- 
ma nga nagkalainlain ang mga bulok ug mga paa- 
gi sa paghablon o sa pagdisenyo. Ang pipila niini 
nga mga purong maoy mga 5 sm (2 pul.) ang gi- 
lapdon ug ginama sa lino, seda, ug bisan gani sa 
plata ug bulawan. Usahay ang diadema isapaw sa 
kalo. Dihay nagbawog usab nga mga diadema (nga 
nagbawog sa tibuok purong nga samag mga bidli- 
siw), ug dihay mga diadema nga gienggastehan ug 
bililhong mga bato. 

Ang Hebreohanong pulong nga nezer, gawas pa 
sa kahulogan niini nga “diadema” (2Cr 23:11), ma- 

himong magtumong sa usa ka butang nga gilain, 
gibulag, o gipahinungod, sama sa kahimtang sa 
pangulong saserdote nga diha kaniya adunay “ilha- 
nan sa pahinungod, ang igdidihog nga lana sa 
iyang Diyos.” (Lev 21:10-12, itandi ang Deu 33:16, 
ftn sa Rbi8.) Tungod niining pangunang kahulo- 
gan, ang Bag-ong Kalibotang Hubad haom nga 
naghubad usahay sa neʻzer ingong “ilhanan sa pa- 
hinungod,” maylabot sa bulawang plaka nga anaa 
sa purong nga gjisul-ob sa hataas nga saserdote 
sa Israel. Diha niining palid nga bulawan gikulit 
ang mga pulong nga “Ang pagkabalaan iya ni Je- 
hova.”- Ex 29:6, 39:30, ftn sa Rbi8, Lev 8:9. 

Ang mga diadema ingong mga simbolo sa pag- 
kahari gisul-ob sa Hebreohanong mga hari, sama 
ni Saul. (2Sa 1:10) Apan, ang pangunang Hebreo- 
hanong pulong nga nagpaila sa usa ka korona diha 
sa naandang diwa ug sagad nga gihubad nga “ko- 
rona” o “purongpurong” maoy ‘ʻatarah’, gikan sa 
atar’, nga nagkahulogang “likos.” (Itandi ang Sal 
5:12.) Kini mahimong wala magtumong sa usa ka 
diadema. Ang korona (“atarah') nga gikuha ni Da- 
vid ingong ganti sa gubat gikan sa mga Ammon- 
hanon didto sa Raba sa sinugdan gipatong diha sa 
ulo sa idolo nga si Malcam. Wala ibutyag ang por- 
ma niini nga korona, apan kini motimbang ug “usa 
ka talanton nga bulawan [k. 34 kg: 92 1b t], ug may 
bililhong mga bato niini.” “Kini gibutang sa ulo ni 
David,” lagmit nga daklit lamang niyang gisul-ob 
kining bug-at nga korona sa iyang ulo, tingali aron 
ipaila ang iyang kadaogan batok sa maong bakak 
nga diyos.--1Cr 20:2, tan-awa ang MOLEK. 

Ang pipila ka korona o purongpurong maoy 
gama sa dinalisay nga bulawan (Sal 21:3), ang 
uban gidayandayanan pa ug bililhong mga bato. 
(2Sa 12:30) Usahay, ubay-ubayng mga purong, o 
mga diadema ang gikombinar, ug kini daw mao 
ang sagad nga kinaiyahan sa “usa ka halangdong 
purongpurong.” (Job 31:36) Ang ekspresyon nga 
“halangdong purongpurong” sa Zacarias 6:14 sa li- 
teral maoy “mga korona” o “mga purongpurong” 
diha sa Hebreohanon, apan kini inubanan sa usa ka 
berbo nga singular. Busa, mopatim-aw nga kini 
maoy plural nga nagpaila sa pagkahamili o pagka- 
halangdon. 

Labot sa dili-matinumanong si Zedekias, ang ka- 
taposang nagmando sa mga hari sa Juda, si Jeho- 
va miingon: “Kuhaa ang purong, ug kuhaa ang ko- 
rona.” Kini lagmit nagtumong sa usa ka harianong 
purong, nga sa ibabaw niana gisul-ob ang bulawan 
nga korona. (Itandi ang Sal 21:3, Isa 62:3.) Kini nga 
mga simbolo sa aktibong harianong gahom gitang- 
tang, ug ang sugo sa Diyos nagpakita nga ang ak- 
tibong pagmando diha sa “trono ni Jehova” (1Cr 
29:23) mahunong hangtod sa pag-abot sa Mesiya- 
nikong Hari sa Diyos.---Eze 21:25-27, Gen 49:10. 


KORONA, PURONGPURONG 


Ang “harianong purong” sa Persianhong Imper- 
yo gihisgotan sa Ester 1:11, 2:17: 6:6-10. Ang Heb- 
reohanong pulong alang sa “purong” niini nga asoy 
(ke'ther) naggikan sa ka-thar’ (likos). (Itandi ang 
Huk 20:43.) Ang Bibliya wala maghubit sa “haria- 
nong purong” sa Persia, bisag ang Persianhong 
monarko sa naandan nagsul-ob ug usa ka purong 
nga gilangkoban sa usa ka tuskig nga kalo, nga ti- 
ngali gama sa panapton o sa panapton nga balhibo- 
on, nga adunay asul-ug-puti nga bangan niini, ang 
purong sa pagkatinuod maoy usa ka diadema. 

Sa dihang ang Ibabaw ug Ubos nga Ehipto nahi- 
usa ubos sa usa ka monarko, ang harianong purong 
sa Ehipto nahimong usa ka kombinasyon nga koro- 
na o purongpurong. Ang korona sa Ubos nga Ehip- 
to (usa ka lapad nga pulang kalo nga may mituybo 
sa likod ug may milawis nga naglukong nga tumoy 
paambihas sa atubangan) gihaklap diha sa korona 
sa Ibabaw nga Ehipto (usa ka lingin, taas, pu- 
ting kalo nga nagkagamay ang tumoy). Sagad ang 
uraeus (ang sagradong bitin sa mga Ehiptohanon) 
makita sa atubangan sa korona o purongpurong. 
Ang harianong purong sa hari sa Asirya, nga gihu- 
bit ingong taas nga kalo, sagad gidayandayanan ug 
mga larawan sa mga bulak ug gipahiluna diha sa 
mga purong nga seda o lino. Kini maoy pormag- 
kono nga kalo nga susama sa modernong kalo nga 
fez, nga mas taas ug diyutay. Ang Grego ug Ro- 
manhong mga korona maoy mas yano, usahay kini 
maoy nagbawog nga mga diadema o kini maoy 
pormag mga dayandayang lukong. 

Si Jehova naghisgot ug mga lalaki nga misul-ob 
ug mga pulseras diha sa mga kamot ni Ohola ug 
Oholiba ug sa “matahom nga mga purongpurong” 
diha sa ilang mga ulo. (Eze 23:36, 42) Sa dili pa du- 
gayng kasiglohan, ang Arabong mga babaye nga 
inila ug bahandianon nagsul-ob ug mga korona (li- 
bot sa pormag-simboryo nga mga kalo) nga gida- 
yandayanan ug gagmayng mga bulawang lukong. 
Ang samang matang sa purong lagmit gisul-ob sa 
pipila ka babaye sa kakaraanan. 

Ang Gregong pulong nga ste'pha-nos gihubad 
nga “korona” o “purongpurong.” Ang Romanong 
mga sundalo, ingong pagyubit sa pagkahari ni 
Kristo ug lagmit sa pagdugang usab sa iyang pag- 
antos, nagsalapid ug purongpurong nga sampinit 
ug nagbutang niini sa ulo ni Jesus. (Mat 27:29, Mar 
15:17: Ju 19:2) Dihay nagkalainlaing mga ideya ba- 
hin sa tanom nga gigamit. Bisan pa niana, ang 
mga magsusulat sa Ebanghelyo wala magngalan 
sa tanom. 

Ang mga dayandayang lukong o girnalda sa 
mga bulak gigamit labot sa atletikong mga sangka 
ug dula. (2Ti 2:5) Ang mga mananaog sa Gresyan- 
hong mga dula gipurongpurongan ug mga korona 
o mga lukong nga sagad gama sa mga dahon sa 

kahoy. Pananglitan, sa Pytianhong mga Dula ang 
mga mananaog makadawat ug korona nga gama 
sa mga dahon sa lawrel, ang mga mananaog sa 
mga Dula sa Olimpiada makabaton ug mga korona 
nga gama sa ihalas nga mga dahon sa olibo, ug 
ang mga mananaog sa Isthmianhong mga Dula 
(gihimo duol sa Corinto) hatagan ug mga korona 
nga gama sa mga dahon sa kahoyng aguho o sa gi- 
paugang celery. 

Mahulagwayong Paggamit. Ang asawa nga 
may katakos giisip nga “purongpurong sa iyang 
tag-iya,” tungod kay ang iyang maayong pangga- 
wi magpasidungog sa iyang bana, maghimo sa 
bana nga tinamod sa uban. (Pr 12:4) Ang simboli- 
kong babaye nga Zion mahimong “usa ka mata- 
hom nga purongpurong” diha sa kamot ni Jeho- 
va, lagmit nagpasabot nga siya maoy produkto sa 
Iyang pagpanggama nga samag gjiisa sa iyang ka- 
mot, aron ang uban makakita kaniya nga may pag- 
dayeg.--Isa 62:1-3. 

Ang ministeryo ni Pablo ug sa iyang nagapa- 
nawng mga kauban misangpot sa pagkaugmad sa 
Kristohanong kongregasyon sa Tesalonica, nga gi- 
kalipay ni Pablo ingong “purongpurong sa kasad- 
ya,” sanglit usa kini sa mga hinungdan sa hilabi- 
hang kalipay alang kaniya.--1Te 2:19, 20, itandi 
ang Flp 4:1. 

Ang pagkaubanon nahisama sa usa ka mahima- 
yaong “purongpurong sa katahom sa dihang ma- 
kaplagan kini sa dalan sa pagkamatarong,” sanglit 
ang kinabuhi nga gigugol sa pagkahadlok kang Je- 
hova maoy matahom sa iyang panglantaw ug ta- 
kos sa pagtahod sa tanang katawhan ingong maa- 
yong panig-ingnan. (Pr 16:31, tan-awa ang Lev 
19:32.) Ang kaalam, sama sa purongpurong, mo- 
bayaw ug mohatag ug pagtahod sa nakabaton nii- 
ni. (Pr 4:7-9) Si Jesu-Kristo, nga gihimong mas 
“ubos ug diyutay kay sa mga manulonda,” “gipu- 
rongpurongan ug himaya ug dungog [ingong la- 
ngitnong espiritung linalang nga gibayaw labaw pa 
sa mga manulonda] tungod sa pag-antos sa kama- 
tayon.” (Heb 2:5-9, Flp 2:5-11) Sa langit, tungod 
sa pagkamatinumanon, ang dinihogang mga su- 
musunod ni Jesus makadawat ug ganti nga “dili- 
malawos nga purongpurong sa himaya,” usa ka 
“purongpurong nga dili-madunot.” (IPe 5:4: 1Co 
9:24-27: 2Ti 4:7, 8; Pin 2:10) Apan sa dihang ang 
usa ka tawo mawad-an sa mga intereses sa Ging- 
harian sa yuta tungod sa iyang pagkadili-matinu- 
manon, siya mawad-an usab sa langitnong korona 
o purongpurong. Tungod niana, ang hinimayang 
si Jesu-Kristo nagtambag: “Pangupti pag-ayo ang 
imong nabatonan, aron nga walay usa nga magku- 
ha sa imong purongpurong."---Pin 3:11. 

Sa Kristohanon Gregong Kasulatan, ang Gre- 
gong pulong nga dia de:-ma gihubad nga “diadema” 

sa modernong mga maghuhubad. Kini gigamit 
kanunay ingong simbolo sa harianong dignidad, 
tinuod man o kaha gipangangkon lamang. Ang 
“dakong dragon nga ang bulok samag kalayo” (si 
Satanas nga Yawa) may usa ka diadema diha sa 
matag usa sa pito ka ulo niini. (Pin 12:3, 9) Ang usa 
ka diadema nagdayandayan sa matag usa sa napu- 
lo ka sungay sa simbolikong pitoy-ulo nga “mapin- 
tas nga mananap” nga migimaw sa “dagat.” (Pin 
13:1) Ang usa nga gitawag ug Matinumanon ug 
Matuod, nga mao, si Jesu-Kristo, adunay “daghang 
diadema” diha sa iyang ulo, sanglit siya naggikan 
kang Jehova, ang matuod nga Tinubdan sa awtori- 
dad ug gahom. (Pin 19:11-13, 12:5, 10) Lain pa, sa 
Pinadayag 6:2 ug 14:14, si Jesu-Kristo gilarawan 
ingong nagsul-ob ug usa ka korona (ste'pha-nos). 


KORTE, HUDISYAL NGA. Si Jehova nga 
Diyos ingong Maglalalang sa uniberso adunay su- 
premong soberanya. Ingon sa pag-ila kaniya sa ka- 
raang nasod sa Israel, siya mao ang Maghuhukom, 
Maghahatag-lagda, ug Hari sa uniberso. (Isa 33:22) 
Ang ulo sa banay nga si Abraham miila kani- 
ya ingong “Maghuhukom sa tibuok yuta.” (Gen 
18:25) Si Jehova naghulagway sa iyang kaugali- 
ngon ingong Supremong Maghuhukom sa legal 
nga kaso batok sa Israel (Miq 6:2), usab diha sa le- 
gal nga kaso alang sa iyang katawhan batok sa 
mga nasod. (Isa 34:8) Siya nagtawag sa iyang ka- 
tawhan ingong iyang mga saksi diha sa usa ka kaso 
nga nalangkit ang iyang pagka-Diyos nga gihagit 
sa mga magsisimba sa bakak nga mga diyos.---Isa 
43:9-12. 

Patriarkanhong Katilingban. Human sa 
Lunop, si Noe nahimong ulo sa banay o patriarka, 
ug ang Diyos nakigsaad kaniya ug sa iyang mga 
anak ingong mga hawas sa tawhanong rasa. (Gen 
9:12-16) Nadawat usab ni Noe ang pangunang mga 
balaod nga dugang pa sa gilatid sa Diyos una pa ni- 
ana. (Gen 9:3-6) Ingong patriarka, si Noe mihimog 
mga desisyon nga nakaapektar dili lamang sa iya 
mismong panimalay kondili usab sa iyang min- 
yong mga anak nga lalaki ug sa ilang mga kaliwat. 
--Gen 9:20-27. 

Ang ulo sa banay maoy maghuhukom sa banay, 
nga naglakip sa mga ulipon ug niadtong tanan nga 
nagpuyo ilalom sa iyang panimalay, maingon nga 
si Jehova nga Diyos mao ang Ulo ug Maghuhukom 
sa usa ka dakong banay. (Gen 38:24) Ang mga pa- 
naglalis tali sa matag banay gihusay tali sa mga ulo 
sa banay kon posible nga kini mahusay sa malina- 
wong paagi. 

Si Jacob milihok ingong maghuhukom alang sa 
mga sakop sa iyang panimalay sa dihang si Laban 
nag-akusar nga ang iyang terapim gikawat sa usa 
nga sakop sa panon ni Jacob. Si Jacob miingon: “Si 

bisan kinsa nga kaniya imong makaplagan ang 
imong mga diyos, ayaw siya tugoting mabuhi.” 
(Gen 31:32) Apan, si Jacob wala mahibalo nga si 
Raquel ang nagkuha niini, ug si Laban wala maka- 
kaplag niini, busa si Raquel wala maakusahi. Sa di- 
hang ang mga igsoong lalaki ni Jose nagbaligya 
kaniya ngadto sa Ehipto ug nagpakita sa nahulit- 
sa-dugo nga besti ni Jose aron ingnon nga siya gi- 
patay sa usa ka mapintas nga mananap, si Jacob 
milingkod sa paghukom, misusi sa ebidensiya, ug 
mihimog hudisyal nga desisyon: “Seguradong gi- 
kuniskunis si Jose!” (Gen 37:33) Si Juda milingkod 
sa paghukom sa dihang iyang nakaplagan nga si 
Tamar nagmabdos, nga nagsentensiya kaniya nga 
silotan sa kamatayon. Apan sa dihang iyang na- 
kaplagan nga siya gimaniobra ni Tamar aron maoy 
mohimo sa angay untang buhaton sa iyang anak 
nga lalaking si Sela subay sa legal nga paagi, siya 
nagpahayag kang Tamar nga mas matarong pa 
kay kaniya.---Gen 38:24-26. 

Taliwala sa mga magsisimba sa matuod nga Di- 
yos, si Jehova giila kanunay ingong ang Supre- 
mong Maghuhukom. Ang ulo sa banay ingong 
maghuhukom giisip nga maoy manubag sa Diyos, 
kinsa milingkod sa paghukom sa kaso ni Adan ug 
Eva (Gen 3:8-24): ni Cain (Gen 4:9-15): sa kataw- 
han sa panahon sa Lunop (Gen 6:1-3, 11-13, 17- 
21), sa mga magtutukod sa Torre sa Babel (Gen 
11:1-9): sa Sodoma ug Gomora (Gen 18:20-33), ug 
ni Abimelek (Gen 20:3-7). 

Ubos sa Balaod. Sa Pagpanggula sa mga Is- 
raelinhon gikan sa Ehipto, si Moises ingong hawas 
ni Jehova nahimong maghuhukom. Sa sinugdan 
siya naningkamot sa paghusay sa tanang kaso, nga 
daghan kaayo mao nga siya puliki gikan sa buntag 
hangtod sa gabii. Tungod sa tambag ni Jetro siya 
nagtudlog takos nga mga lalaki ingong mga pa- 
ngulo sa linibo, sa ginatos, sa tagkalim-an, ug sa 
tagnapulo. (Ex 18:13-26) Kini wala magpasabot 
nga dihay usa ka tawo nga linaing gitudlo ingong 
maghuhukom alang sa matag pito o walo ka lig-on 
ug lawas nga mga lalaki. Hinunoa, ang nasod gior- 
ganisar nga may mga pangulong giawtorisahan sa 
pagdumala sa gagmayng mga kaso kon gikina- 
hanglan. Apan ang bisan unsang kaso nga kompli- 
kado o lisod kaayo, o usa ka butang nga nalang- 
kit ang nasod, pagadad-on ngadto kang Moises o 
ngadto sa sangtuwaryo atubangan sa mga saser- 
dote. 

Kining lisod nga mga butang nga pagahukman 
naglakip sa mosunod: Sa dihang ang bana nagsus- 
petsa sa kaputli sa iyang asawa (Num 5:11-31), 
sa usa ka kaso sa pag-ula ug dugo nga dihay 
panagbangi (Deu 17:8, 9), ug sa pipila ka kaso 
diin ang usa ka tawo gisumbong sa pag-alsa apan 
ang ebidensiya dili tin-aw o kaduhaduhaan (Deu 

19:15-20). Ang mga saserdote maoy magdumala 
sa usa ka kaso labot sa wala masulbad nga pagbu- 
no.—Deu 21:1-9. 

Walay regular nga mga probisyon sa pag-apelar 
gikan sa ubos nga mga korte ngadto sa mas taas 
nga korte, apan kon ang mga pangulo sa tagnapulo 
dili makahukom sa usa ka kaso, sila makadala niini 
ngadto sa mga pangulo sa tagkalim-an, ug sa uban 
pa, o direktang magdala niini ngadto sa sangtuwar- 
yo o kang Moises.---Ex 18:26, Deu 1:17: 17:8-11. 

Ang mga lalaki nga gipili ingong mga maghuhu- 
kom kinahanglang takos, kasaligang mga lalaki, 
may kahadlok kang Jehova, nagadumot sa dili- 
minatarong nga ganansiya. (Ex 18:21) Sila sa ka- 
daghanan maoy mga ulo sa banay o mga pangulo 
sa tribo, mga ansiyano sa siyudad nga niana sila 
milihok ingong mga maghuhukom. Ang mga Levi- 
hanon, kinsa gipinig ni Jehova ingong linaing mga 
magtutudlo sa Balaod, nag-alagad usab ingong 
mga maghuhukom.---Deu 1:15. 

Adunay daghang tambag batok sa pagtuis sa 
paghukom, sa pagdawat ug mga hiphip, o sa pagpi- 
higpihig. (Ex 23:6-8, Deu 1:16, 17: 16:19, Pr 17:23, 
24:23, 28:21, 29:4) Ang tawong kabos dili angayng 
paboran tungod lamang kay siya kabos, ni ang ta- 
wong dato pagahatagan ug bentaha kay sa kabos. 
(Lev 19:15) Ang mga katungod sa langyawng pu- 
moluyo angayng pagatagdon, ug sila dili pagalupi- 
gan. Ang mga maghuhukom angayng dili magda- 
ogdaog sa maong mga tawo, ni sa babayeng balo 
ug sa mga ilo, kinsa mopatim-aw nga walay tigpa- 
nalipod, kay si Jehova maoy ilang amahan nga 
Maghuhukom ug Tigpanalipod. (Lev 19:33, 34, Ex 
22:21: 23:9, Deu 10:18, 24:17, 18; 27:19, Sal 68:5) 
Busa, ang langyawng mga pumoluyo kinahanglang 
maotahod sa balaod sa yuta. (Lev 18:26) Apan kini 
nga mga kalagdaan ug mga tambag nga gikan 
kang Jehova gisalikway sa mga prinsipe ug sa mga 
maghuhukom sa Israel, ug ang maong pagsalik- 
way maoy usa sa mga hinungdan nga ang Diyos 
grabeng naghukom sa nasod.---Isa 1:23, Eze 22:12, 
1Sa 8:3, Sal 26:10, Am 5:12. 

Sanglit ang mga maghuhukom kinahanglang 
maoy mga tawong matul-id, nga magahukom su- 
mala sa balaod ni Jehova, sila naghawas kang Je- 
hova. Busa, ang pagbarog atubangan sa mga mag- 
huhukom giisip ingong pagbarog atubangan kang 
Jehova. (Deu 1:17: 19:17, Jos 7:19; 2Cr 19:6) Ang 
terminong “katigoman” o “kongregasyon” sa dag- 
hang kahimtang nagtumong sa katibuk-ang panon 
sa katawhan, apan ang paghisgot sa Bibliya sa pag- 
dala sa mga kaso aron hukman atubangan sa kati- 
goman o kongregasyon nagpunting sa hawas nga 
mga membro niana, sa mga maghuhukom, ingon 
sa gipakita sa Numeros 35:12, 24, 25 ug Mateo 
18:17. 

Ang lokal nga korte nahimutang sa ganghaan sa 
usa ka siyudad. (Deu 16:18, 21:19, 22:15, 24: 25:7; 
Ru 4:1) Sa paghisgot sa “ganghaan,” kini nagpasa- 
bot sa bakanteng luna sulod sa siyudad duol sa 
ganghaan. Ang mga ganghaan maoy mga dapit 
diin ang Balaod gibasa ngadto sa nagkatigom nga 
katawhan ug diin gimantala ang mga ordinansa. 
(Neh 8:1-3) Diha sa ganghaan, dali rang makaku- 
hag mga saksi alang sa kalihokang sibil, sama sa 
pagbaligyag mga propiedad, ug uban pa, sanglit 
ang kadaghanang tawo mosulod ug mogawas agi 
sa ganghaan sa maadlaw. Lain pa, tungod sa pub- 
lisidad nga ikahatag sa bisan unsang husay diha sa 
ganghaan, ang mga maghuhukom mag-amping 
gayod ug magpakitag hustisya diha sa ilang mga 
paghusay ug sa ilang mga desisyon. Dayag nga 
adunay dapit nga gitagana duol sa ganghaan diin 
ang mga maghuhukom komportable nga makadu- 
mala. (Job 29:7) Si Samuel mipanaw libot sa Bethel, 
Gilgal, ug sa Mizpa ug “naghukom sa Israel niining 
tanang dapit,” ingon man usab sa Rama, diin didto 
nahimutang ang iyang balay.-- 1Sa 7:16, 17. 

Ang mga maghuhukom kinahanglang tahoron, 
sanglit sila naghupot ug katungdanan nga nagha- 
was kang Jehova. (Ex 22:28, Buh 23:3-5) Sa dihang 
ang desisyon ipakanaog sa mga saserdote, sa mga 
Levihanon sa sangtuwaryo, o sa maghuhukom nga 
nag-alagad niadtong mga adlawa (sama panangli- 
tan, kang Moises o Samuel), kini kinahanglang tu- 
manon, ug ang bisan kinsa nga dili motuman sa 
desisyon pagapatyon.---Deu 17:8-13. 

Kon ang usa ka tawo silotan pinaagi sa pagbunal, 
siya pahapaon atubangan sa maghuhukom ug bu- 
nalan atubangan kaniya. (Deu 25:2) Ang hustisya 
ipahamtang sa madali. Ang mga panghitabo la- 
mang diin ang usa ka tawo itener sulod sa usa ka 
panahon maoy sa dihang ang kaso lisod ug ang 
paghukom kinahanglang madawat gikan kang Je- 
hova. Dayon ang akusado itener hangtod nga ma- 
dawat ang desisyon. (Lev 24:12: Num 15:34) Ang 
Balaod wala maghatag ug probisyon sa pagbilang- 
go. Sa ulahi na lamang sa dihang ang nasod nag- 
kahuyang, ug sa panahon usab sa Hentil nga pag- 
mando, nga ang pagbilanggo gihimo.--2Cr 18:25, 
26: Jer 20:2, 29:26, Esd 7:26, Buh 5:19, 12:3, 4. 

Sa Panahon sa mga Hari. Human matukod 
ang gingharian sa Israel ang labing lisod nga mga 
kaso dad-on ngadto sa hari o kaha ngadto sa sang- 
tuwaryo. Sa Deuteronomio 17:18, 19, ang Balaod 
naglatid nga ang hari, sa dihang molingkod sa 
iyang trono, magsulat alang sa iyang kaugalingon 
ug usa ka kopya sa Balaod ug magbasa niini adlaw- 
adlaw, aron nga siya mahimong kuwalipikado ga- 
yod sa paghukom sa lisod nga mga kaso. Gimani- 
obra sa manalagnang si Natan nga si David maoy 
mohukom sa iyang kaugalingong kaso labot kang 

Bat-seba ug kang Urias nga Hitihanon. (2Sa 12: 
1-6) Si Joab sa pagkamaalamon nagpadala sa usa 
ka babayeng Tekoahanon aron sa pagsang-at ug 
usa ka kaso ngadto kang David alang kang Absa- 
lom. (2Sa 14:1-21) Una pa sa iyang kamatayon si 
David nagtudlog 6,000 ka kuwalipikadong mga Le- 
vihanon sa pag-alagad ingong mga opisyal ug mga 
maghuhukom sa Israel. (1Cr 23:4) Si Haring Solo- 
mon nabantog sa iyang kaalam sa paghukom. Ang 
usa ka kaso nga nagpabantog kaniya mao ang kaso 
labot sa pagkainahan sa duha ka pampam. (1Ha 
3:16-28) Si Jehosapat mihimog relihiyosong mga 
reporma sa Juda ug nagpalig-on sa hudisyal nga 
kahikayan.---2Cr 19:5-11. 


Kinsa ang mga membro sa 
Hudiyohanong Sanhedrin? 


Ang Sanhedrin mao ang hataas nga hukmanan 
sa mga Hudiyo. Nahimutang kini sa Jerusalem. Ka- 
pitoag-usa ka membro ang naglangkob niining ha- 
taas nga korte nga gitawag nga ang Dakong San- 
hedrin. Sa panahon sa yutan-ong ministeryo ni 
Jesus ang 71 ka membro naglakip sa hataas nga 
saserdote ug sa uban pa nga naghupot kanhi sa ka- 
tungdanan sa pagkahataas nga saserdote (nga ang 
pipila kanila lagmit dungan nga nagkinabuhi, kay 
ang maong katungdanan maoy tinudlo ubos sa Ro- 
manhong pagmando). Naglakip usab kini sa mga 
membro sa mga banay sa hataas nga mga saser- 
dote, sa mga ansiyano, sa mga pangulo sa mga tri- 
bo ug sa mga banay, ug sa mga eskriba, sa mga la- 
laki nga batid sa Balaod. (Buh 4:5, 6) Kining mga 
tawhana maoy mga membro sa mga sekta sa mga 
Pariseo ug mga Saduseo.---Buh 23:6. 

Ang pangulo ug presidente sa Sanhedrin mao 
ang hataas nga saserdote, ug siya ang magpata- 
wag sa panagkatigom. (Buh 5:17, 21, 27: 7:1: 22:5, 
23:2) Si Caifas mao ang nagadumalang hataas nga 
saserdote sa panahon sa paghusay kang Jesus, bi- 
san tuod si Jesus gidala una atubangan kang Anas 
aron sukitsukiton. (Mat 26:3, 57: Mar 14:53, 55, 60, 
63: 15:1, Luc 22:54: Ju 18:12, 13, 19-24) Si Ananias 
mao ang nagadumalang hataas nga saserdote sa 
Sanhedrin sa panahon sa paghusay kang Pablo. 
--Buh 23:2. 

Sumala sa Tosefta (Sanhedrin 7:1) ug sa Mish- 
nah (Sanhedrin 4:1), ang Sanhedrin molingkod 
sa paghukom sukad sa panahon sa pagtanyag sa 
inadlaw nga halad sa buntag hangtod sa halad sa 
pagkagabii. Kini dili molingkod sa paghukom sa 
mga adlaw sa Igpapahulay o sa mga adlaw sa pis- 
ta. Sa mga kaso nga ang silot maoy kamatayon ang 
Sanhedrin mohimog paghusay sa maadlaw, ug ang 
hukom kinahanglang desisyonan nianang adlawa. 

Kon kini nga paghukom maoy silot tungod sa pag- 
kasad-an, kini ipahayag pagkaugma. Busa, ang 
mga paghusay dili himoon sa bisperas sa Igpapa- 
hulay o sa bisperas sa pista. Apan, kini nga pama- 
agi wala sunda labot sa paghusay kang Jesus. 

Ang Mishnah (Sanhedrin 4:3) nag-ingon: “Ang 
Sanhedrin gihan-ay nga pormag katunga sa usa ka 
linging giokanan aron ang tanan magkakitaay. Sa 
ilang atubangan mobarog ang duha ka eskriba 
sa mga maghuhukom, ang usa sa tuo ug ang 
usa sa wala, ug isulat sa mga eskriba ang mga pu- 
long sa mga maghuhukom nga pabor sa pagkaab- 
suwelto ug ang mga pulong sa mga maghuhukom 
nga pabor sa pagsilot.”---Gihubad ni H. Danby. 

Sumala sa Hudiyohanong tradisyon, ang San- 
hedrin gimugna ni Moises (Num 11:16-25) ug gior- 
ganisar pag-usab ni Esdras dihadiha human 
makabalik gikan sa pagkadestiyero. Apan walay 
makasaysayanhong ebidensiya nga magpaluyo sa 
ideya nga 70 ka ansiyano ang milingkod sa usa ka 
korte aron husayon ang mga kaso niadtong unang 
kapanahonan. Hinuon, ang Sanhedrin lagmit na- 
mugna sa panahon sa Gregong pagmando sa Pa- 
lestina. Sa panahon sa yutan-ong ministeryo ni Je- 
sus, ang Romanhong kagamhanan nagtugot sa 
Sanhedrin nga makabaton ug dakodakong inde- 
pendensiya, nga naghatag niini ug sibil ug admi- 
nistratibong awtoridad. Kini adunay mga sundalo 
nga magamit ug may gahom sa pagdakop ug pag- 
bilanggo. (Mat 26:47: Buh 4:1-3, 9:1, 2) Ang relihi- 
yosong awtoridad niini giila bisan taliwala sa mga 
Hudiyo nga Natibulaag. (Tan-awa ang Buh 9:1, 2.) 
Bisan pa niana, ubos sa pagmando sa Roma ang 
Sanhedrin sa kadugayan nawad-an sa legal nga 
awtoridad niini sa pagpahamtang ug silot nga ka- 
matayon, gawas kon sila makakuhag permiso gi- 
kan sa Romanong gobernador (prokurador). (Ju 
18:31) Human sa kalaglagan sa Jerusalem niad- 
tong 70 K.P., ang Sanhedrin nahanaw. 

Sa Jerusalem dihay mas ubos nga mga korte 
usab nga gilangkoban sa 23 ka membro ang kada 
usa. Sumala sa Mishnah (Sanhedrin 1:6), kining 
gagmayng mga korte nahimutang usab sa ubang 
mga siyudad nga may igoigong gidak-on sa tibuok 
Palestina. Ang bug-os nga gidaghanon sa mga 
maghuhukom nga naglangkob sa korte dili moling- 
kod sa matag kaso. Ang gidaghanon magkalahi su- 
mala sa gibug-aton sa kaso nga pagahukman ug sa 
kalisod sa pagkab-ot sa hukom. Dugang pa, anaa 
ang korte sa balangay nga gilangkoban sa tulo ka 
lalaki, ug ang usa ka korte nga gilangkoban sa pito 
ka ansiyano sa balangay. 

Ang mga sinagoga, nga pangunang gigamit 
alang sa pagtudlo, gigamit usab ingong mga da- 
pit alang sa lokal nga mga korte, nga usahay 

gihisgotan ingong lokal nga mga Sanhedrin,’ nga 
adunay gahom sa pagpahamtang ug mga silot sa 
paglatigo ug pag-ekskomunikar.--Mat 10:17, ftn sa 
Rbi8, 23:34; Mar 13:9, Luc 21:12, Ju 9:22, 12:42, 
16:2, tan-awa ang SAMBINGAY (Ang pipila sa bantog 
nga mga sambingay ni Jesus [21]). 

Ang Kristohanong Kongregasyon. Ang 
Kristohanong kongregasyon, bisan tuod walay se- 
kular nga awtoridad sama sa korte, makahimog la- 
kang batok sa badlongong mga membro nga nag- 
kinahanglan ug espirituwal nga disiplina, ug kini 
gani makapalagpot kanila gikan sa kongregasyon. 
Busa, si apostol Pablo nagsulti sa kongregasyon 
nga sila, buot ingnon, ang hawas nga mga mem- 
bro niini, kadtong may awtoridad sa pagdumala, 
kinahanglang maghukom niadtong anaa sa sulod 
sa organisasyon. (1Co 5:12, 13) Sa pagsulat ngadto 
sa mga kongregasyon ug ngadto sa mga magta- 
tan-aw, si Pablo ug Pedro nagpasiugda nga ang 
mga ansiyano kinahanglang magbantay pag-ayo 
sa espirituwal nga kahimtang sa kongregasyon ug 
angayng motabang ug motambag kang bisan kin- 
sa nga mihimog dili-maalamon o sayop nga la- 
kang. (2Ti 4:2, 1Pe 5:1, 2, itandi ang Gal 6:1.) Kad- 
tong magpahinabog pagkabahinbahin o mga sekta 
kinahanglang pahimangnoan sa una ug sa ikadu- 
hang higayon sa dili pa mohimog aksiyon sa kong- 
regasyon. (Tit 3:10, 11) Apan ang mga tawo nga 
padayong nagbuhat ug sala kinahanglang ipalag- 
pot, hinginlan gikan sa kongregasyon. Kini maoy 
pagdisiplina, nga nagpakita ngadto sa mga maka- 
sasala nga ang ilang dalan sa kasal-anan dili tugo- 
tan diha sa kongregasyon. (1Ti 1:20) Si Pablo nag- 
sugo niadtong mga lalaki diha sa kongregasyon 
nga adunay responsibilidad nga molihok ingong 
mga maghuhukom sa pagtigom aron sa paghusay 
sa maong butang. (1Co 5:1-5: 6:1-5) Ilang dawaton 
lamang ang akusasyon ingong tinuod kon adunay 
duha o tulo ka saksi, nga timbangtimbangon ang 
mga ebidensiya nga dili mohukom-daan, ug dili 
magbuhat ug bisan unsa sumala sa pagkamapihi- 
gon.--1Ti 5:19, 21. 

Gisugo ni Jesus ang iyang mga tinun-an nga kon 
ang usa makasala batok sa lain, angayng himoon 
una ang mga paningkamot sa paghusay sa mga 
butang tali kanila lamang. Kon mapakyas kini nga 
mga paningkamot ug ang isyu maoy seryoso, ilang 
dalhon kini sa kongregasyon aron mahusay (sa ato 
pa, ngadto kanilang gitudlo alang sa responsableng 
mga katungdanan sa pagdumala sa kongregas- 
yon). Si Pablo sa ulahi nagtambag sa mga Kristo- 
hanon sa paghusay sa mga panagbangi niining 
paagiha ug dili magdala sa usag usa ngadto sa ka- 
libotanong mga korte.--Mat 18:15-17: 1Co 6:1-8, 
tan-awa ang LEGAL NGA KASO. 

KOSMETIKO. Mga substansiya o mga tambal 
nga gigamit alang sa nawong o sa ubang mga ba- 
hin sa lawas sa tawo aron mabag-o ang iyang dag- 
way, aron sa pagpatahom, o aron mahimo siyang 
mas madanihon. Ang maong mga kosmetiko ma- 
himong gamiton alang sa panit, sa mga kuko, o sa 
buhok. Ang pulong nga “kosmetiko” maoy katum- 
bas sa Gregong pulong nga ko-smetti-kos”, nga nag- 
kahulogang “batid sa pagdayandayan.” 

Dihay mga tighimog mga pahumot ug mga tig- 
sagol ug mga pahumot taliwala sa mga Israelinhon 
(Ex 30:25; 1Sa 8:13, Neh 3:8), ug ang mga pahumot 
kaylap nga gigamit, nga tingali labaw pa kay sa 
ubang mga kosmetiko. Ang pahumot nga sinago- 
lag lana gigamit alang sa panit o sa buhok panahon 
sa init nga klima aron mamenosan ang kauga. Ang 
usa ka babayeng makasasala kas-a naghaplas sa 
mga tiil ni Jesus pinaagi sa maong lana. (Luc 7:37, 
38) Dugang pa, pipila ka adlaw una pa mamatay si 
Jesus, si Maria, ang igsoong babaye ni Lazaro, ‘mi- 
abot nga may sudlanang alabastro sa pinahumotan 
nga lana, lunsay nga nardo, nga mahal kaayo, ug 
nagbubo niini kaniya.---Mar 14:3: Ju 12:3, Mat 26: 
6, 7: tan-awa ang PAHUMOT. 

Sa dihang si Jehu miadto sa Jezreel, si Jezebel, 
dugang pa sa pagpatahom sa iyang buhok o sa 
pagpatahom sa iyang ulo, “nagpintal sa iyang mga 
mata ug itom nga pintal.’ (2Ha 9:30) Dihay pipila 
ka babaye sa Israel, sama sa mga babaye sa ubang 
kayutaan sa Tungang Sidlakan sa kakaraanan, nga 
migamit ug pintal sa mata. (Eze 23:40) Ang pintal 
sa mata sagad itom, nga ang maong bulok motug- 
bang sa puti sa mata ug magpadako tan-awon sa 
mga mata. (Jer 4:30) Ang mga paghisgot sa Kasu- 
latan labot sa pagpintal sa mata wala maglangkit 
niini nga buhat ngadto sa matinumanong mga ba- 
baye sa Israel sa katibuk-an, bisan tuod nga ang 
usa sa mga anak nga babaye ni Job ginganlan ug 
Keren-hapuk, nga lagmit nagkahulogang “Sungay 
sa Itom nga Pintal (sa Mata) [nga mao, usa ka sud- 
lanan sa galamiton sa pangpaanyag].”---Job 42:14. 

Wala hukmi sa Kasulatan ang makasaranga- 
non ug timbang nga paggamit sa mga kosmetiko 
ug mga butang nga gigamit sa pagdayandayan. 
Apan, si Pablo ug Pedro nagtambag sa Kristoha- 
nong mga babaye sa pagdayandayan sa ilang kau- 
galingon “uban ang pagkamakasaranganon ug ma- 
ayong panghunahuna, . . . sa paagi nga nahiangay 
sa mga babaye nga nagpaila nga masimbahon sa 
Diyos,” ug maghimo sa ilang dayandayan nga mao 
ang “natago nga pagkatawo sa kasingkasing pinaa- 
gi sa dili-madunot nga sapot sa malinawon ug ma- 
lumong espiritu, nga dakog bili sa mga mata sa 
Diyos.” (1Ti 2:9, 10, 1Pe 3:3, 4) Ug, sa inspiradong 
paghatag ug bili sa maayong asawa, kini haom nga 
giingon: “Ang pagkamadanihon mahimong ma- 


83 


limbongon, ug ang kaanyag mahimong kawang, 
apan ang babaye nga nahadlok kang Jehova mao 
ang makabaton ug pagdayeg alang sa iyang kau- 
galingon.”--Pr 31:30. 


KOSTABLE. Usa ka opisyal nga tig-alagad nga 
gitudlo sa pag-uban ingong bantay sa Romanong 
mahistrado diha sa publiko ug sa pagpatuman 
sa iyang mga sugo. Ang Gregong termino nga 
rha-bdou'khos sa literal nagkahulogang “tigdala ug 
garote.” (Buh 16:35, 38; itandi ang Int.) Ang Ro- 
manhong termino maoy lictor, ug ingong usa ka ti- 
maan sa katungdanan ug usa ka simbolo sa awto- 
ridad sa mahistrado, ang lictor diha sa usa ka 
Romanhong kolonya nagdala sa fasces. Usa kini ka 
bangan sa mga garote nga hinimo gikan sa ka- 
hoyng olmo o birch nga gihigot palibot sa puloan 
sa atsa, nga ang sulab sa atsa misiwil gikan sa ki- 
liran sa bangan. 

Ang pipila sa mga katungdanan sa Romanong 
mga kostable maoy sama sa mga polis, apan sila 
lahi sa modernong mga polis sa pagkaagi nga ang 
mga kostable nag-alagad lamang sa mahistrado, 
ug may responsibilidad sa pag-alagad kaniya ka- 
nunay. Sila dili direktang nailalom sa pag-alagad sa 
mga tawo apan nailalom lamang sa mga mando sa 
ilang mahistrado. 

Sa dihang ang mahistrado magpakita sa publiko, 
ang iyang mga kostable magpahibalo sa iyang pag- 
abot, maghawan sa iyang agianan latas sa pa- 
non sa katawhan, ug magtino nga siya makada- 
wat ug pagtahod nga nahiangay sa iyang ranggo. 
Sila magbantay sa iyang balay. Sila maghatod sa 
mga mensahe sa mahistrado, magbaod sa mga na- 
kasala atubangan sa mahistrado, ug magdakop sa 
mga malinapason sa balaod, ug usahay magkasti- 
go kanila. 

Ang mga kostable kasagarang gitudlo sa pag- 
alagad sulod sa usa ka tuig, apan sa pagkatinuod 
sila sagad nag-alagad nga mas dugay pa. Ang ka- 
daghanan kanila maoy mga tawong gawasnon. 
Ang Romanong mga kostable gipahigawas sa pag- 
alagad sa militar ug gisuweldohan sa ilang pag- 
alagad. 

Sanglit ang Filipos maoy usa ka Romanhong ko- 
lonya, kini gimandoan sa mga mahistrado sibil sa 
imperyo, ug kini sila ang nagpagarote kang Pablo 
ug Silas. Pagkasunod adlaw, ang mga mahistrado 
sibil nagpadalag mga kostable sa pagpagawas kang 
Pablo ug Silas. Apan midumili si Pablo nga ang 
mga kostable mao ang magpagawas kanila ug mi- 
insistir nga ang ilang mga labaw, ang mga mahis- 
trado sibil, modawat sa sayop nga ilang gibuhat. 
--Buh 16:19-40, tan-awa ang MAHISTRADO. 


KOTAMAYA. Tan-awa ang HINAGIBAN, ARMA- 
DURA. 


KRIMEN UG SILOT 


KOZ [Sampinit]. Usa ka kaliwat ni Juda. Si Koz 
“nanganak kang Anub ug Zobeba ug sa kabanayan 
ni Aharhel nga anak nga lalaki ni Harum."---1Cr 4: 
1, 8. 


KRIMEN UG SILOT. Sukad sa kinaunahang 
kapanahonan, ang tawo, nga gibuhat sumala sa la- 
rawan sa Diyos sa hustisya (Gen 1:26; Sal 37:28; 
Mal 2:17), nakabaton ug hiyas nga hustisya. (Isa 
58:2; Rom 2:13-15) Ang unang gipahayag ni Jeho- 
va nga silot ingong pagpahamtang sa hustisya 
maoy ngadto sa unang tawhanong paris ug ngad- 
to sa halas, nga naghawas sa Yawa. Ang silot nga 
gipahamtang tungod sa pagkadili-masinugtanon 
ngadto sa Diyos, nga katumbas sa pagrebelde þa- 
tok sa soberanya sa Magmamando sa uniberso, 
maoy kamatayon. (Gen 2:17) Sa ulahi, kay nahiba- 
lo nga ang mga tawo nakabatog hiyas nga hustis- 
ya, si Cain nakaamgo nga sila buot mopatay kani- 
ya aron ipanimalos ang pagbuno sa iyang igsoon 
nga si Abel. Apan wala itudlo o iawtorisar ni Jeho- 
va kang bisan kinsa ang pagpatay kang Cain, tu- 
ngod kay buot niyang siya lamang ang mopaham- 
tang sa panimalos. Iyang gibuhat kini pinaagi sa 
pagputol sa linya sa kaliwat ni Cain sa panahon 
sa Lunop. (Gen 4:14, 15) Mga 700 ka tuig una 
pa ang Lunop, gipahayag ni Enoc ang umaabot nga 
paghukom sa Diyos batok niadtong kinsa nakahi- 
mog dili-diyosnong mga buhat.—Gen 5:21-24; Jud 
14, 15. 

Human sa Lunop. Human sa Lunop, ang 
Diyos naghatag ug dugang mga balaod, lakip niini 
mao ang unang pag-awtorisar sa tawo nga ipa- 
hamtang ang silot tungod sa pagbuno. (Gen 9:3-6) 
Sa ulahi si Jehova miingon labot kang Abraham: 
“Kay ako nasinati kaniya aron iyang sugoon ang 
iyang mga anak ug ang iyang panimalay sunod 
kaniya aron ilang subayon ang dalan ni Jehova 
sa pagbuhat sa pagkamatarong ug sa paghukom.” 
(Gen 18:19) Kini nagpakita nga ang patriarkan- 
hong katilingban nailalom sa mga balaod sa Diyos, 
nga niana sila nasinati kaayo. 

Gibutyag ni Jehova ang iyang panglantaw labot 
sa pagpanapaw ug ang silot tungod niini sa dihang 
gisultihan si Abimelek nga siya sama ra sa patay 
na tungod sa pagkuha kang Sara nga buot niyang 
mahimong iyang asawa (bisan tuod si Abimelek 
wala mahibalo nga si Sara iya ni Abraham). (Gen 
20:2-7) Si Juda mihukom sa silot nga kamatayon 
tungod sa pagpamampam ni Tamar.—Gen 38:24. 

Ang Balaod sa Diyos Alang sa Israel. Sa 
dihang ang Israel giorganisar ingong usa ka nasod, 
ang Diyos nahimong ilang Hari, Magbabalaod, ug 
Maghuhukom. (Isa 33:22) Iyang gihatag kanila ang 
“Napulo ka Pulong,” o “Napulo ka Sugo,” nga sa- 
gad maoy pagtawag niini, nga gilatid ang mga 

prinsipyo nga niana gipasukad ang hugpong sa 
mga 600 ka ubang mga balaod. Iyang gisugdan 
ang “Napulo ka Pulong” pinaagi sa pag-ingon: “Ako 
mao si Jehova nga imong Diyos, nga nagpagawas 
kanimo gikan sa yuta sa Ehipto.” (Ex 20:2) Nagsil- 
bi kining usa ka pangunang katarongan sa pagka- 
masinugtanon ngadto sa tibuok nga Balaod. Ang 
pagkadili-masinugtanon dili lamang maoy usa ka 
paglapas sa balaod sa Pangulo sa kagamhanan 
kondili usab maoy usa ka sala batok sa Pangulo sa 
relihiyon, sa ilang Diyos, ug ang pagpasipala sa 
Diyos maoy lese-majeste, pagbudhi. 

Ubos sa Balaod, mapadapat ang samang mga 
prinsipyo nga maoy gisunod sa patriarkanhong ka- 
tilingban. Ang Balaod, hinunoa, mas detalyado ug 
naglakip sa katibuk-an nga mga kalihokan sa tawo. 
Ang tibuok nga Balaod, nga gilatid diha sa Penta- 
teuko, may hataas kaayong sukdanan sa moralidad 
nga kon sulayan sa usa ka tawo ang pagtuman sa 
tibuok nga Balaod, iyang makaplagan ang iyang 
kaugalingon nga hinukman ingong makasasala ug 
dili-hingpit. “Ang sugo balaan ug matarong ug 
maayo,” ug “ang Balaod espirituwal,” nag-ingon si 
apostol Pablo. “Gidugang kini aron madayag ang 
mga kalapasan.” (Rom 7:12, 14; Gal 3:19) Kini mao 
ang katibuk-ang balaod sa Diyos alang sa Israel, 
nga naglatid sa mga prinsipyo ug sa opisyal nga 
mga hukom ni Jehova, nga dili usa ka hugpong la- 
mang sa mga kaso nga lagmit motungha o mi- 
tungha na. 

Busa, ang mga silot ubos sa Balaod motabang 
aron ipakita nga ang sala maoy “labaw pa kaayong 
makasasala.” (Rom 7:13) Ang balaod bahin sa pani- 
malos, nga kinahanglang mata sa mata, naglatid sa 
usa ka sukdanan sa tukmang hustisya. Ang Balaod 
nagpatunhay sa kalinaw ug kahusay sa nasod, 
nagpreserbar sa nasod kon ang Israel motuman ni- 
ini, ug nagpanalipod sa indibiduwal batok sa ma- 
mumuhat ug daotan, nga nagbayad kaniya kon ka- 
waton o daoton ang iyang kabtangan. 

Ang Napulo ka Sugo, sumala sa giingon sa Exo- 
do 20 ug Deuteronomio 5, sa dayag wala maghis- 
got sa silot alang sa matag paglapas. Bisan pa nia- 
na, kini nga mga silot pihong gihisgotan sa ubang 
mga teksto. Kon lapason ang unang pito ka sugo, 
ang silot maoy kamatayon. Ang silot sa pagpanga- 
wat mao ang pag-uli sa gikawat ug pagbayad sa 
usa nga gikawatan, ang silot sa pagsaksi ug bakak 
mao ang panimalos. Ang kataposang sugo, batok 
sa hakog nga pangibog o sayop nga tinguha, walay 
silot nga mahimong ipahamtang sa mga maghu- 
hukom. Milabaw kini sa hinimog tawo nga mga ba- 
laod sa pagkaagi nga kini naghimo sa matag usa 
ingong espirituwal nga magbalantay sa iyang kau- 
galingon ug nagsulbad sa hinungdan sa paglapas 
sa tanang sugo. Kon pasagdan lang ang sayop nga 

tinguha, kini sa kadugayan ikapadayag mismo pi- 
naagi sa paglapas sa usa sa ubang siyam ka sugo. 

Dagkong mga krimen ubos sa Balaod. Mga 
krimen nga ang silot kamatayon. Ubos sa Balaod 
ang kamatayon maoy gilatid nga silot alang sa 
(1) pagpasipala (Lev 24:14, 16, 23): (2) pagsimba 
ug laing diyos gawas kang Jehova, bisan unsang 
matang sa idolatriya (Lev 20:2, Deu 13:6, 10, 13-15, 
17:2-7: Num 25:1-9): (3) pagpang-ungo, espiritis- 
mo (Ex 22:18, Lev 20:27): (4) bakak nga pagpanag- 
na (Deu 13:5, 18:20), (5) paglapas sa Igpapahulay 
(Num 15:32-36, Ex 31:14: 35:2): (6) pagbuno (Num 
35:30, 31): (7) pagpanapaw (Lev 20:10, Deu 22:22), 
(8) babayeng nakigminyo nga nagpakaaron-ing- 
nong usa ka ulay (Deu 22:21): (9) pakigsekso sa si- 
nayoran nga babaye (Deu 22:23-27): (10) insesto o 
pag-unay (Lev 18:6-17, 29: 20:11, 12, 14): (11) so- 
domiya (Lev 18:22, 20:13): (12) bestialidad o pakig- 
sekso sa hayop (Lev 18:23: 20:15, 16); (13) pagdagit 
(Ex 21:16, Deu 24:7): (14) paghampak o pagpang- 
himaraot sa ginikanan (Ex 21:15, 17): (15) pagsak- 
si ug bakak, diha sa usa ka kaso diin kamata- 
yon ang silot sa usa ka akusado (Deu 19:16-21), 
(16) pagpaduol sa tabernakulo nga dili awtorisado 
(Num 17:13, 18:7). 

Sa daghang kahimtang ang silot nga gihisgotan 
maoy ‘pagputol,’ nga sagad ipahamtang pinaagi sa 
pagbato. Gawas pa sa paglatid niini alang sa tinu- 
yong sala ug sa mapasipalahon, dili-matinahorong 
sinultihan batok kang Jehova (Num 15:30, 31), 
daghan pang ubang mga sala ang gihisgotan nga 
ingon niini ang silot. Ang pipila niini mao ang: dili 
pagpatuli (Gen 17:14: Ex 4:24): tinuyong dili pag- 
pakabana sa Paskuwa (Num 9:13): dili pagpakaba- 
na sa Adlaw sa Pagtabon-sa-Sala (Lev 23:29, 30), 
paghimo o paggamit sa balaang igdidihog nga lana 
alang sa ordinaryong mga katuyoan (Ex 30:31-33, 
38): pagkaon sa dugo (Lev 17:10, 14): pagkaon sa 
halad diha sa mahugaw nga kahimtang (Lev 7:20, 
21: 22:3, 4, 9): pagkaon sa tinapay nga may leba- 
dura sa panahon sa Pista sa mga Tinapay nga Wa- 
lay Igpapatubo (Ex 12:15, 19); pagtanyag ug halad 
sa bisan haing dapit gawas sa tabernakulo (Lev 17: 
8, 9): pagkaon sa halad-sa-panag-ambit sa ikatu- 
long adlaw sa paghalad (Lev 19:7, 8): dili pagput- 
li sa kaugalingon (Num 19:13-20), paghikap sa ba- 
laang mga butang nga supak sa balaod (Num 4: 
15, 18, 20): pakigsekso sa babayeng giregla (Lev 
20:18): pagkaon ug tambok sa mga hayop nga gi- 
halad.--Lev 7:25, tan-awa ang PAGPUTOL. 

Mga silot nga gipahamtang sa Balaod. Ang 
mga silot ubos sa Balaod nga gihatag ni Jehova pi- 
naagi kang Moises naghimo sa yuta nga mahinlo 
gikan sa kahugawan sa panan-aw sa Diyos, kad- 
tong nagbuhat sa dulumtanang mga butang hana- 
won gikan sa taliwala sa katawhan. Lain pa, ang 

mga silot magsanta sa krimen ug magpatunhay sa 
pagtahod sa pagkabalaan sa kinabuhi, sa balaod sa 
yuta, sa Maghahatag-balaod, ang Diyos, ug sa isig- 
katawo. Ug, kon sundon, ang Balaod magpanalipod 
sa nasod gikan sa pagkadaot sa ekonomiya ug sa 
pagkadunot sa moral inubanan sa sangpotanan ni- 
ini nga makaluod nga mga balatian ug pagkaut-ot 
sa lawas. 

Walay linuog nga mga silot ang gilatid sa Balaod. 
Walay tawong silotan tungod sa mga sala sa laing 
tawo. Ang mga prinsipyo tin-awng gilatid. Ang 
mga maghuhukom gihatagan ug kagawasan sa 
paghukom, nga magtagad sa matang sa matag 
kaso, magsusi sa mga kahimtang, ingon man usab 
sa mga motibo ug mga tinamdan niadtong giaku- 
sar. Ang hustisya kinahanglang bug-os nga ihatag. 
(Heb 2:2) Ang tinuyong nakabuno dili makalingka- 
was sa silot nga kamatayon pinaagi sa pagbayad 
ug bisan unsang kantidad sa salapi. (Num 35:31) 
Kon ang usa ka tawo dili-tinuyong nakapatay, siya 
makadangop sa usa sa gitaganang mga siyudad 
nga dalangpanan. Kay anaa ra sa sulod sa mga ut- 
lanan sa siyudad, siya mapugos sa pagkaamgo nga 
ang kinabuhi maoy sagrado ug bisan ang dili-tinu- 
yong pagpatay dili mahimong ibalewala, kondili 
nagkinahanglan ug bayad. Apan, sa pagtrabaho 
nga mabungahon diha sa siyudad nga dalangpa- 
nan, siya dili usa ka palas-anon sa pinansiyal diha 
sa komunidad.---Num 35:26-28. 

Ang mga silot tungod sa mga sala gidisenyo 
aron mohatag ug kahupayan ug bayad ngadto sa 
biktima sa usa ka kawatan o sa usa ka tawo nga 
nagdaot sa iyang kabtangan. Kon ang kawatan dili 
makabayad sa gibungat nga kantidad, siya mahi- 
mong ibaligya ingong ulipon ngadto sa biktima o 
kaha ngadto sa lain, sa ingon nagbayad sa biktima 
ug nagpatrabaho sa kriminal alang sa iyang galas- 
tohan, mao nga ang estado dili na magtener kani- 
ya, sama sa kahimtang diin naandan ang pagbi- 
langgo. Kini nga mga balaod maoy matarong ug 
nakatabang nga mapasig-uli ang kriminal sa maa- 
yong kahimtang.---Ex 22:1-6. 

Ubos sa Balaod, ang silot nga kamatayon gipatu- 
man pinaagi sa pagbato. (Lev 20:2, 27) Ang espa- 
da usahay gamiton, ilabina kon daghan ang paga- 
silotan. (Ex 32:27: 1Ha 2:25, 31, 32, 34) Kon ang 
usa ka siyudad nahimong apostata, ang tanang 
nagpuyo diha niana itugyan ngadto sa kalaglagan 
pinaagi sa espada. (Deu 13:15) Sa Exodo 19:13, ang 
kamatayon pinaagi sa bangkaw, o pana, lagmit 
mao ang gihisgotan. (Tan-awa ang Num 25:7, 8.) 
Ang pagpunggot sa ulo gihisgotan, bisan tuod nga 
tingali ang pagpatay gihimo sa laing paagi ug ang 
patayng lawas punggotan sa ulo. (2Sa 20:21, 22; 
2Ha 10:6-8) Alang sa mas dulumtanang mga kri- 
men, ang Balaod naglatid sa pagsunog ug pagbi- 

tay. (Lev 20:14: 21:9: Jos 7:25; Num 25:4, 5: Deu 21: 
22, 23) Kini nga mga silot ipahamtang lamang hu- 
man patya ang usa ka tawo, ingon sa tin-awng gi- 
padayag sa gisitar nga mga teksto. 

Ang mga binihag sa gubat sagad pamatyon pi- 
naagi sa espada kon sila maoy mga tawo nga gika- 
tugyan sa kalaglagan sumala sa sugo sa Diyos. 
(1Sa 15:2, 3, 33) Ang uban nga misurender gipai- 
lalom sa pinugos nga trabaho. (Deu 20:10, 11) Ang 
mas karaang mga hubad sa teksto sa 2 Samuel 
12:31 nagpadayag nga gipaantos ni David ang mga 
molupyo sa Raba sa Ammon, apan ang modernong 
mga hubad nagpaila nga siya nagpailalom lamang 
kanila sa pinugos nga trabaho.---Tan-awa ang NW: 
AT; Mo. 

Ang pagtambog, nga mao, ang paghulog sa usa 
ka tawo gikan sa tumoy sa pangpang o sa ha- 
bog nga dapit, wala ilatid sa balaod, apan si Ha- 
ring Amazias sa Juda nagpahamtang niini nga si- 
lot ngadto sa 10,000 ka tawo sa Seir. (2Cr 25:12) 
Ang mga tawo sa Nasaret misulay sa pagbuhat ni- 
ini ngadto kang Jesus.---Luc 4:29. 

Ang bug-os nga hustisya gipatuman sa balaod 
labot sa pagbalos, nga mata sa mata, diin tinuyong 
gibuhat ang mga kadaot. (Deu 19:21) Labing me- 
nos usa ka hitabo ang gitala nga gipahamtang kini 
nga silot. (Huk 1:6, 7) Apan kinahanglang tinoon sa 
mga maghuhukom ang pasukaranan sa ebidensiya 
kon ang krimen tinuyo o kaha tungod sa pagpa- 
sagad o aksidente, ug uban pa. Ang eksepsiyon 
sa balaod labot sa pagbalos mao ang balaod nga 
naghisgot sa usa ka kahimtang diin ang usa ka ba- 
baye misulay sa pagtabang sa iyang bana sa usa ka 
panag-away pinaagi sa pagbunlot sa pribadong 
mga sangkap sa laing tawo. Niining kasoha, imbes 
nga ang pribadong mga sangkap sa babaye ang 
daoton, ang iyang kamot mao ang pagaputlon. 
(Deu 25:11, 12) Kini nga balaod nagpasundayag sa 
pagtamod sa Diyos sa mga sangkap sa pagsanay. 
Lain pa, sanglit ang babaye gipanag-iya sa usa ka 
bana, kini nga balaod maluluy-ong nagtagad sa ka- 
tungod sa bana sa pagbaton ug mga anak pinaagi 
sa iyang asawa. 

Ang Mishnah naghisgot sa upat ka paagi sa pag- 
pahamtang ug silot nga kamatayon: pagbato, pag- 
sunog, pagpunggot sa ulo, ug pagtuok. Apan ki- 
ning ulahing tulo ka paagi wala gayod itugot ni 
isugo sa Balaod. Ang mga paagi nga gilatid sa 
Mishnah maoy bahin sa mga tradisyon nga gidu- 
gang, nga naglapas sa sugo sa Diyos. (Mat 15:3, 9) 
Ang usa ka pananglitan sa linuog nga mga buhat 
diin ang mga Hudiyo naaghat sa pagsunod niini 
mao ang ilang paagi sa pagpahamtang ug silot pi- 
naagi sa pagsunog. “Ang ilang ordinansa alang ni- 
adtong pagasunogon [mao kini]: ilang patindogon 
siya diha sa tapok sa kinalibang hangtod sa iyang 

mga tuhod ug ilimin ang usa ka toalya nga sapno- 
ton sa toalya nga humokon diha sa iyang liog, usa 
ka [saksi] ang mobitad sa usa ka tumoy niini ug la- 
ing saksi ang mobitad sa laing tumoy niini hang- 
tod nga iyang bukhon ang iyang baba, usa ka 
pabilo [sumala sa Gemara (52a) kini maoy usa 
ka pinataas nga piraso sa tingga] ang dagkotan 
ug ihulog ngadto sa iyang baba, ug molahos kini 
ngadto sa iyang tiyan ug sunogon niini ang iyang 
mga tinai.”---Sanhedrin 7:2, gihubad ni H. Danby. 

Sanglit ang tawo gigiyahan sa balaod sukad pa sa 
sinugdan, pinaagi sa balaod sa Diyos o kaha pinaa- 
gi sa balaod sa tanlag nga gitisok sa Diyos diha ka- 
niya, gipakita nga kon ang mga tawo mas hugot 
nga nangupot sa matuod nga pagsimba, mas ma- 
kataronganon ug makitawhanon ang mga silot nga 
ipahamtang sa ilang mga balaod, ug kon sila mas 
grabeng nahisalaag, mas daotan ang ilang pagsa- 
bot sa hustisya. Tin-aw kini kon itandi ang mga ba- 
laod sa karaang mga nasod nianang sa mga bala- 
od sa Israel. 

Ehiptohanon. Diyutay ra ang nahibaloan ba- 
hin sa mga silot nga gipahamtang sa mga Ehipto- 
hanon. Sila migamit ug mga pagbunal (Ex 5:14, 
16), paglumos (Ex 1:22), pagpunggot sa ulo ug sa 
ulahi pagbitay diha sa estaka (Gen 40:19, 22), ug 
pagpatay pinaagi sa espada, ingon man usab pag- 
bilanggo.---Gen 39:20. 

Asiryanhon. Grabe kaayo ang mga silot ubos 
sa Asiryanhong Imperyo. Kini naglakip sa pagpa- 
tay, pagputol sa mga bahin sa lawas (sama sa pag- 
abis sa mga dalunggan, ilong, mga ngabil, o pi- 
naagi sa pagkapon), paglansang diha sa estaka, 
paghikaw sa paglubong, paggarote, pagbayad sa 
usa ka tinong gibug-aton sa tingga, ug sa haria- 
nong corvée (pinugos nga trabaho). Ubos sa Asir- 
yanhong balaod ang usa ka mamumuno itugyan 
ngadto sa usa ka labing suod nga paryente sa usa 
nga gibuno, ug sumala sa iyang pilion, mahimo ni- 
yang patyon ang mamumuno o kuhaon ang iyang 
kabtangan. Kini motultol sa panag-away sa mga 
kadugo, kay dili kaayo hugot ang pagkontrolar nii- 
ni, ug walay mga siyudad nga dalangpanan nga 
gitagana, sama sa Israel. Ang silot sa pagpanapaw 
gisalig ngadto sa bana. Mahimo niyang patyon ang 
iyang asawa, putlan o hiwaan ang mga bahin sa 
iyang lawas, silotan siya sumala sa iyang gusto, o 
ipahigawas siya. Sama sa iyang gibuhat sa asawa, 
siya gisugo usab sa pagbuhat niini ngadto sa ma- 
nanapaw nga lalaki. Daghang binilanggo sa gubat 
ang gipanitan nga buhi, gibutaan, o giputlan sa 
ilang mga dila, sila gilansang, gisunog, ug gipatay 
sa ubang mga paagi. 

Babilonyanhon. Ang kodigo ni Hammurabi 
(ingon sa pagtawag niini, apan dili usa ka kodigo 
ingon sa paghubit sa mga abogado karong adlawa), 

nga sa pagkatinuod pinasukad sa mas naunang 
mga balaod, maoy koleksiyon sa mga desisyon o 
“mga libro sa mga kaso” nga gisulat diha sa mga 
papan nga kulonon, nga gikopya sa ulahi (tingali sa 
lahi nga estilo sa pagsulat) diha sa usa ka bantayog 
nga nahimutang didto sa templo ni Marduk sa Ba- 
bilonya. Ang mga kopya niini lagmit nga gibutang 
usab sa ubang mga siyudad. Kini nga bantayog, 
nga sa ulahi gidala sa usa ka mananakop ngadto sa 
Susa, nadiskobrehan didto niadtong 1902. 


Ang kodigo ba ni Hammurabi mao ang 
“gigikanan” sa Moisesnong Balaod? 


Dili sama sa Moisesnong Balaod, wala kini mag- 
establisar ug mga prinsipyo. Hinunoa, ang pangu- 
nang tumong niini mao ang pagtabang sa mga 
maghuhukom sa pagdesisyon sa pipila ka kaso pi- 
naagi sa paghatag kanilag mga sumbanan sa nau- 
nang mga kaso o sa pag-usab sa nangaging mga 
desisyon aron ipakita kon unsay angayng buhaton 
sa umaabot nga mga kaso. Pananglitan, wala kini 
maglatid ug silot sa pagbuno, tungod kay diha nay 
giilang silot alang niana, ug sa walay duhaduha 
alang usab sa ubang komon nga mga krimen. Wala 
sulayi ni Hammurabi ang paghisgot sa katibuk- 
ang natad sa balaod. Ang matag lagda sa “kodigo” 
nagsugod sa usa ka panultihon: 'Kon ang usa ka 
tawo magabuhat niini ug niana.’ Tungod kay kini 
naghisgot sa espesipikong mga hitabo, inay magla- 
tid ug mga prinsipyo, kini naghisgot lamang kon 
unsa nga paghukom ang angayng ihatag aron mo- 
haom sa mga yanong ebidensiya nga mabatonan. 
Sa panguna gipasukad lamang kini sa mga balaod 
nga naglungtad na, nga nagdetalye lamang sa es- 
pesipikong balaod nga mohaom sa pipila ka lisod 
nga mga kahimtang nga bag-o niadtong panahona 
sa Babilonyanhong sibilisasyon. 

Ang Moisesnong Balaod wala gayod maggikan 
sa kodigo ni Hammurabi. Pananglitan, dihay “ma- 
bination” nga silot sa kodigo ni Hammurabi. Usa sa 
mga lagda nag-ingon: “Kon ang [usa ka magtutu- 
kod] nakapatay sa anak nga lalaki sa tag-iya sa ba- 
lay [tungod kay huyang ang balay ug nahugnol, 
patyon sa usa ang anak nga lalaki sa maong mag- 
tutukod.” Ang balaod sa Diyos pinaagi kang Moises, 
sa kasukwahi, nag-ingon: “Ang mga amahan dili 
pagapatyon tungod sa mga anak, ug ang mga anak 
dili pagapatyon tungod sa mga amahan.” (Deu 
24:16) Ang silot sa pagpangawat sa mga butang sa 
katibuk-an dili ang pagbayad, sama sa gilatid sa 
Moisesnong Balaod, kondili kamatayon. Sa pipila ka 
kahimtang sa pagpangawat, gibaod ang pagbayad 
ug 30 ka pilo sa gikawat. Kon ang tawo dili maka- 
bayad, siya pagapatyon. Gigamit ni Nabucodonosor 

ang silot nga pagputol sa mga bahin sa lawas, gi- 
gamit usab niya ang silot nga pagsunog, sama sa 
kahimtang sa tulo ka batan-ong Hebreohanon kin- 
sa iyang gitambog nga buhi ngadto sa hilabihan ka 
init nga hudno.---Dan 2:5, 3:19, 21, 29, Jer 29:22. 

Persianhon. Ubos kang Dario nga Median- 
hon, si Daniel gitambog sa gahong sa mga leyon 
ingong silot, ug ang iyang bakakon nga mga mag- 
susumbong gibalosan sa dihang sila, ang ilang 
mga anak, ug ang ilang mga asawa namatay nii- 
ning paagiha. (Dan 6:24) Sa ulahi, si Haring Arta- 
jerjes sa Persia nagsugo kang Esdras nga iyang 
hukman sa kamatayon ang bisan kinsa nga dili 
motuman sa balaod sa Diyos ni Esdras o sa balaod 
sa hari, “alang ba sa kamatayon o sa paghingilin, o 
alang sa multa nga salapi o sa pagkabilanggo.” (Esd 
7:26) Gigamit ni Ahasuero ang estaka nga 50 ka 
maniko (22 m, 73 p) ang gitas-on sa pagbitay kang 
Haman. Gibitay usab ni Ahasuero ang duha ka 
magbalantay sa pultahan nga nagkunsabo batok sa 
iyang kinabuhi.---Est 7:9, 10, 2:21-23. 

Ang pipila ka papan nadiskobrehan nga naundan 
sa balaod nga gipakanaog ni Dario I sa Persia. Gi- 
latid diha niini ang silot nga paglatigo gikan sa 
5 hangtod sa 200 ka lapdos alang sa tawo nga mi- 
atake sa laing tawo ginamit ang hinagiban ug na- 
kaangol ug nakapatay kaniya. Usahay ang silot nga 
paglansang mao ang ipahamtang. Sumala sa Gre- 
gong mga magsusulat labot sa Persianhong mga 
balaod, ang mga sala batok sa estado, sa hari, sa 
iyang pamilya, o sa iyang propiedad sagad adunay 
silot nga kamatayon. Kini nga mga silot sagad ma- 
kalilisang. Alang sa ordinaryong mga krimen dili 
kaayo daghan ang impormasyon, apan ang pagpu- 
tol sa mga kamot o mga tiil o ang pagbuta mopa- 
tim-aw nga mao ang komon nga silot. 

Ubang mga Nasod sa Dapit sa Palestina. 
Gawas sa Israel, ang ubang mga nasod sa sulod ug 
sa palibot sa Yutang Saad migamit ug pagbilanggo 
ug paggapos, pagputol sa mga bahin sa lawas, pag- 
buta, pagpatay sa binihag sa gubat pinaagi sa 
espada, pagyasyas sa mabdos nga mga babaye, 
ug paglambos sa ilang gagmayng kabataan diha 
sa paril o bato hangtod nga mamatay.--Huk 1:7, 
16:21, 1Sa 11:1, 2, 2Ha 8:12. 

Romanhon. Gawas pa sa pagpatay pinaagig 
espada, nga naglakip sa pagpunggot sa ulo (Mat 
14:10), lakip sa mas komon nga mga silot mao: 
pagbunal, paglapdos ginamit ang panglapdos nga 
gibaligtosan ug mga bukog o bug-at nga mga pira- 
so sa metal, o may mga kaw-it diha sa tumoy, pag- 
bitay; pagtambog gikan sa pangpang, paglumos, 
ipakuniskunis sa mapintas nga mga hayop diha sa 
arena, pagpugos nga paapilon sa mga bangga sa 
gladyador: ug pagsunog. Ang mga binilanggo sa- 
gad gipahuot diha sa mga sepohan (Buh 16:24) o 

gikadena ngadto sa usa ka bantay nga sundalo. 
(Buh 12:6, 28:20) Ang Lex Valeria ug ang Lex Por- 
cia nagdili sa paglatigo sa Romanong mga lungso- 
ranon---ang Lex Valeria, kon ang lungsoranon mo- 
apelar sa mga tawo, ang Lex Porcia, kon wala ang 
maong pag-apelar. 

Grego. Ang Gregong mga silot sa daghang 
kaso susama niadtong gipahamtang sa mga Roma- 
no. Ang pagtambog gikan sa tumoy sa pangpang o 
ngadto sa lalom kaayong yungib, pagbunal hang- 
tod mamatay, paglumos, paghilo, ug kamatayon 
pinaagi sa espada gipahamtang ngadto sa mga kri- 
minal. 

Alang sa dugang mga detalye, tan-awa ang mga 
artikulo maylabot sa krimen ug silot diha sa tagsa- 
tagsa ka ulohan niini. 


KRISOLITO. Usa ka sihag o medyo sihag, da- 
lag o berde ug dili kaayo mahalong bato nga gi- 
langkoban sa silicate sa magnesium ug puthaw. 
Kini kasagarang makaplagan diha sa mga bato sa 
bolkan (ug usab, diha sa dolomite ug sa pipila ka 
matang sa anapog) nga solido, kristal, o linginon ug 
porma. Ang “krisolito” maoy gikan sa Gregong pu- 
long nga khry:soli-thos, nga nagkahulogang “bula- 
wan nga bato,” ug lagmit ang pipila sa kakaraanan 
nagpadapat niining ngalana ngadto sa nagkalainla- 
ing dalag ug kolor nga mga mutya. Ang dekali- 
dad nga mga kristal nga krisolito makaplagan sa 
Ehipto. 

Sa pagtuman sa mga instruksiyon ni Jehova, ang 
krisolito (Heb., tarshish? LXX, khry-soli-thos) gipa- 
himutang ingong unang bato sa ikaupat nga laray 
sa mga bato diha sa “tabon sa dughan sa paghu- 
kom” ni Aaron aron maghawas sa usa sa 12 ka tri- 
bo sa Israel. (Ex 28:2, 15, 20, 21: 39:13) Ang kriso- 
lito lakip usab sa bililhong mga bato nga nagsilbing 
“tabon” sa hari sa Tiro.---Eze 28:12, 13. 

Sa dihang si Ezequiel nakadawat ug duha ka la- 
inlaing mga panan-awon maylabot sa upat ka ligid, 
iyang nakita ang dagway sa mga ligid nga “ingon 
sa gilak sa krisolito.” (Eze 1:15-21, 10:9) Gitandi sa 
babayeng Sulamita ang mga kamot sa iyang hini- 
gugmang magbalantay sa ‘mga silindro nga bula- 
wan, nga puno sa krisolito. Tingali ang mga silin- 
dro nga bulawan nagtumong sa mga tudlo ug ang 
gihal-op nga mga krisolito nagtumong sa mga 
kuko. (Aw 5:14) Sa susama, gigamit ni Daniel ang 
krisolito sa paghubit sa “usa ka tawo nga nagbestig 
lino” nga miabot aron isulti sa manalagna kon un- 
say modangat sa iyang katawhan “sa kaulahiang 
bahin sa mga adlaw.” (Dan 10:5, 6, 14) Sa iyang pa- 
nan-awon bahin sa Bag-ong Jerusalem, nakita ni 
apostol Juan nga ang ikapitong patukoranan sa pa- 
ril sa siyudad maoy usa ka krisolito nga gikulitan 
sa ngalan sa usa sa “napulog-duha ka apostoles sa 

Kordero.”--Pin 21:2, 10, 14, 20, tan-awa ang MUT- 
YA UG BILILHONG BATO. 


KRISOPRASO. Usa ka dili kaayo bililhon, 
medyo sihag nga mutya, nga usa ka matang sa 
kalsidonya nga samag bulok sa berde nga mansa- 
nas. Ang bulok niini maoy tungod sa gigming nga 
mga tipik sa nikel nga anaa niini nga mineral. Ang 
krisopraso (Gr., khry-s0'pra-sos) gihisgotan sa Bibli- 
ya diha lamang sa Pinadayag, diin kini giingon nga 
mao ang ikanapulong patukoranan sa paril sa “ba- 
laang siyudad, ang Bag-ong Jerusalem. ”--Pin 21: 
2, 20. 


KRISTAL. Ang kristal nga gigamit sa Bibliya 
nagtumong sa usa ka tin-aw, sihag nga mineral, 
nga lagmit usa ka matang sa kuwarso nga gitawag 
karong adlawa nga batong kristal. Ang batong kris- 
tal maoy usa ka matang sa kuwarso nga lunsay ka- 
ayo, nga gilangkoban sa silicon ug oksiheno. Sagad 
unom-ug-kilid ang porma niini nga makaplagan sa 
halos tanang matang sa bato ug walay kolor, tin- 
aw, ug sama sa bildo. Ang batong kristal mas gahi 
pa kay sa ubang komon nga mga minerales, ug 
usahay tabason aron himoong mga mutya. 

Ang pamatuod nga ang “batong kristal” (Heb., 
ga-vish') bililhon kaayo sa adlaw ni Job makita sa 
iyang pagtamod niini nga sama kabililhon sa kora- 
les ug mga perlas, apan bisan pa niana iyang giisip 
kining tanan nga ubos ug bili kay sa kaalam. (Job 
28:18) Ang Pinadayag migamit sa tin-aw, naggi- 
lakgilak, lunsay nga kristal (Gr., kry'stallos) sa 
paghubit sa “usa ka dagat nga bildo nga sama ug 
kristal,” sa sidlak sa balaang siyudad, ang Bag-ong 
Jerusalem, nga ingon sa “usa ka batong haspe nga 
naggilakgilak nga sama katin-aw sa kristal,” ug sa 
“usa ka suba sa tubig sa kinabuhi, ingon katin-aw 
sa kristal.”--Pin 4:6: 21:11, 22:1. 


KRISTO. Kini nga titulo nga naggikan sa Gre- 
gong pulong nga Khri:stos maoy katumbas sa 
Hebreohanong pulong nga Mashiʻach, “Mesiyas, 
Dinihogan.” (Itandi ang Mat 2:4, ftn sa Rbi8.) Ang 
“Kristo” dili lamang usa ka ngalan nga gidugang 
aron sa pagpalahi kang Ginoong Jesus gikan sa 
uban nga kaparehog ngalan, kini maoy usa ka opis- 
yal nga titulo.---Tan-awa ang JEsU-KRISTO, MESIYAS. 

Ang pag-abot ni Kristo, ang usa nga dihogan ni 
Jehova sa iyang espiritu aron mahimong Mesiyani- 
kong Hari, gitagna na kasiglohan una pa sa pagka- 
tawo ni Jesus. (Dan 9:25, 26) Apan, sa iyang pag- 
katawo, si Jesus wala pa mahimong Dinihogan o 
Kristo. Sa pagtagna bahin sa iyang pagkatawo, ang 
manulonda nagsugo kang Jose: “Imong pagataw- 
gon ang iyang ngalan nga Jesus.” (Mat 1:21) Apan 
sa dihang gipahibalo sa manulonda ang mga mag- 
balantay sa karnero duol sa Betlehem maylabot sa 

umaabot nga papel ni Jesus, sila gisultihan: “Nata- 
wo kaninyo karong adlawa ang usa ka Manluluwas, 
nga mao ang Kristo nga Ginoo,” sa ato pa, “nga 
maoy mahimong Kristo nga Ginoo.”--Luc 2:11, ftn 
sa Rbi8. 

Ang personal nga ngalan ni Jesus nga gisun- 
dan sa titulong Kristo mahimong magpasiugda sa 
iyang pagkapersona ug nga siya mao ang nahi- 
mong Dinihogan ni Jehova. Nahitabo kini sa di- 
hang siya nag-edad ug mga 30 anyos, gibawtismo- 
han diha sa tubig, ug gidihogan sa espiritu ni 
Jehova nga nagpakita pinaagi sa dagway sa usa 
ka salampati nga mikunsad nganha kaniya. (Mat 
3:13-17) Kini mao ang gipasiugda ni Pedro pana- 
hon sa Pentekostes: “Ang Diyos naghimo kaniyang 
Ginoo ug Kristo, kining Jesus,” nga dayag nga na- 
hinumdom sa ekspresyon nga iyang nadungog gi- 
kan sa mga ngabil ni Jesus, kinsa unang migamit 
sa terminong “Jesu-Kristo.” (Buh 2:36-38, Ju 17:3) 
Kini nga ekspresyong “Jesu-Kristo” gigamit usab 
diha sa pangbukas nga mga pulong sa Kristohanon 
Gregong Kasulatan.---Mat 1:1. 

Sa laing bahin, ang pagbutang sa titulo nga una 
sa ngalan ug ang pag-ingon nga “Kristo Jesus” 
inay nga “Jesu-Kristo” mas nagpasiugda sa ka- 
tungdanan o posisyon nga gihuptan ni Jesus. Kini 
nagsentro sa pagtagad, una, sa katungdanan, ika- 
duha, sa naghupot sa katungdanan, sama sa pag- 
ingong Haring David o Gobernador Zorobabel. 
Kini magpahinumdom sa opisyal nga posisyon 
nga si Jesus lamang ang naghupot ingong ang Di- 
nihogan ni Jehova, usa ka dungganong posisyon 
nga wala mahupti sa iyang mga sumusunod nga 
mga dinihogan usab. Ang hinigugma lamang nga 
Anak ni Jehova ang gitawag nga “Kristo Jesus.” 
Gigamit ni Pablo kini nga ekspresyon diha sa 
iyang unang inspiradong sulat. (1Te 2:14) Gigamit 
usab kini ni Lucas, kas-a, diha sa Buhat 24:24 
(NW; RS), sa dihang naghisgot bahin sa pagpa- 
matuod ni Pablo. 

Ang paggamit sa artikulong “ang” uban sa titulo 
(“ang Kristo”) maoy laing paagi nga usahay giha- 
tag ang pagtagad sa katungdanan nga gihuptan ni 
Jesus. (Mat 16:16, Mar 14:61) Apan, ang gramati- 
kanhong gambalay sa tudling-pulong lagmit maoy 
usa ka paagi nga matino kon ang artikulo gamiton 
ba o dili, kay matod ni W. E. Vine: “Sa linangkob 
nga pagkasulti, sa dihang ang titulo [Kristo] mao 
ang subject sa usa ka tudling-pulong kini adunay 
artikulo, sa dihang kini nahimong bahin sa predi- 
cate kini walay artikulo.”-- Vine's Expository Dic- 
tionary of Old and New Testament Words, 1981, 
Tomo 1, p. 180. 

Sa Kasulatan wala gayod gamita ang daghang ti- 
tulo nga una o human sa ngalan ni Jesus, apan kon 
ang usa ka titulo nag-una sa personal nga ngalan, 

nan ang bisan unsang ubang titulo gidugang la- 
mang human sa ngalan. Dili gayod kita makakitag 
kombinasyon nga Ginoong Kristo Jesus o ang Ha- 
ring Kristo Jesus, kondili atong makita ang Gino- 
ong Jesu-Kristo. Ang ekspresyon nga “atong Man- 
luluwas, si Kristo Jesus,” sa 2 Timoteo 1:10, sa 
Gregong teksto adunay pulong nga “nato” tali sa 
“Manluluwas” ug “Kristo” aron ipaila kon kinsa ang 
Manluluwas, nga kaharmonya sa ekspresyon nga 
“Kristo Jesus nga atong Manluluwas [sa literal, 
“Kristo Jesus nga Manluluwas nato'].” (Tit 1:4) Sa 
teksto sa 1 Timoteo 2:5 gihisgotan ang “usa ka 
tawo, si Kristo Jesus” ingong ang Tigpataliwala, 
apan ang “usa ka tawo” dili usa ka titulo. Kini nga 
ekspresyon nagpatin-aw lamang nga si Kristo Je- 
sus sa usa ka higayon nahimong usa ka tawo din- 
hi sa yuta. 

Ang usa ka talagsaong paggamit sa titulong 
“Kristo” mao ang paghisgot ni Pablo maylabot kang 
Moises inay kang Jesus, sa dihang siya misulat: 
“Giisip niya [ni Moises] ang pagpakaulaw sa Kristo 
[Khri:stou”, “Dinihogan"] ingong bahandi nga labaw 
pa kay sa mga bahandi sa Ehipto, kay siya nagtu- 
tok man ngadto sa pagbayad sa ganti.” (Heb 11:26) 
Si Moises wala gayod madihogi ug bisan unsang li- 
teral nga lana sama sa hataas nga mga saserdote 
ug mga hari sa Israel. (Ex 30:22-30, Lev 8:12, 1Sa 
10:1, 16:13) Apan si Jesus wala usab madihogi ug 
literal nga lana ni ang iyang mga sumusunod, ug 
bisan pa niana ang Kasulatan naghisgot kanila 
ingong dinihogan. (Buh 10:38, 2Co 1:21) Maylabot 
kang Jesus ug sa iyang mga sumusunod, ang pag- 
dihog kanila pinaagi sa balaang espiritu sa Diyos 
nagsilbing usa ka pagtudlo gikan sa Diyos, o pag- 
hatag ug buluhaton, bisan tuod ang usa ka literal 
nga igdidihog nga lana wala gamita. Busa, sa susa- 
mang diwa si Moises nakadawat ug linaing pagtud- 
lo. Nan, si Pablo nakaingon bahin kang Moises nga 
siya mao ang Kristo o dinihogan, ni Jehova, ang 
dumadawat sa buluhaton nga gitugyan kaniya did- 
to sa nagdilaab nga tanom, nga ang maong pag- 
tudlo iyang giisip ingong bahandi nga labaw pa kay 
sa tanang bahandi sa Ehipto.---Ex 3:2-4:17. 

Ang terminong “Kristo” gigamit usab sa dihang 
naghisgot bahin sa Kristohanong kongregasyon ug 
sa relasyon niini ngadto kang Ginoong Jesu-Kristo. 
“Karon kamo maoy lawas ni Kristo, ug ang tagsa- 
tagsa mga sangkap,” sa espirituwal nga diwa. (1Co 
12:27) Kadtong “gibawtismohan ngadto kang Kris- 
to Jesus gibawtismohan ngadto sa iyang kamata- 
yon,” uban ang paglaom nga mahimong “kaubang 
mga manununod ni Kristo” sa langitnong Gingha- 
rian. (Rom 6:3-5, 8:17) Sila nakig-ambit “sa mga 
pag-antos ni Kristo,” ug “gipakaulawan tungod sa 
ngalan ni Kristo.” (1Pe 4:13, 14; 5:1) Sa makadag- 
hang higayon kini nga relasyon gihubit ingong 

“nahiusa kang Kristo” o “diha kang Kristo,” ug usab 
gigamit ang gibali nga ekspresyong “si Kristo nga 
nahiusa kaninyo,” uban ang lainlaing kalangkitan 
niini. (Rom 8:1, 2: 16:10: 1Co 15:18, 1Te 4:16, Col 
1:27) Ang mga mahuyang sa maong pundok, kin- 
sa angay nga mahimong lig-on, gitawag nga “mga 
bata diha kang Kristo.” (1Co 3:1) Sa paglabay sa pa- 
nahon ang tanang butang sa langit ug sa yuta gi- 
tigom pag-usab “diha kang Kristo.”--Efe 1:10. 

Mini nga mga Kristo. Sa iyang mga tagna 
bahin sa kataposan sa sistema sa mga butang, 
si Kristo nagpasidaan sa iyang mga sumusunod: 
“Pagbantay nga walay magpahisalaag kaninyo, kay 
daghan ang motungha pinasukad sa akong ngalan, 
nga magaingon, ‘Ako mao ang Kristo, ug magapa- 
hisalaag sa daghan. Kay motungha ang mini nga 
mga Kristo [Gr., pseu-do'khri:stoi] ug mini nga mga 
manalagna ug maghatag ug dagkong mga ilhanan 
ug mga katingalahan aron sa pagpahisalaag, kon 
mahimo, bisan sa mga pinili.” (Mat 24:4, 5, 24) Ang 
maong daotang mga tawo kinsa sa binakak nag- 
angkon niini nga titulo ug katungdanan ni Gino- 
ong Jesu-Kristo maoy lakip sa antti'khri-stos (Grego 
alang sa “antikristo”) nga gihisgotan sa lima ka hi- 
gayon ni apostol Juan.--1Ju 2:18, 22; 4:3, 2Ju 7; 
tan-awa ang ANTIKRISTO. 

Ubang mga Gamit sa Terminong “Kristo.” 
Ang Septuagint nga hubad sa Hebreohanong Ka- 
sulatan migamit sa samang Gregong pulong nga 
khri stos’ sa kapin sa 40 ka higayon, nga subsob 
ingong usa ka titulo sa dinihogang mga saserdote, 
mga hari, ug mga manalagna. Si Aaron nga hata- 
as nga saserdote mao “ang dinihogan,” nga gisugo 
ug “gitudlo alang sa mga tawo labot sa mga butang 
nga iya sa Diyos.” (Lev 4:3, 5, 16, 8:12, Heb 5:1) Sa 
pagpahayag sa iyang paghukom batok sa balay ni 
Eli, si Jehova misaad sa pagpatunghag usa ka ma- 
tinumanong saserdote nga magalakaw sa atuba- 
ngan sa dinihogan (khri-stos') sa Diyos sa tanang 
panahon.-- 1Sa 2:35. 

Ang mga hari nakahupot usab niining samang 
dungganon nga titulo tungod sa ilang relasyon 
kang Jehova maylabot sa ilang harianong katung- 
danan. Busa si Samuel naghisgot kang Saul ingong 
khri-stos' sa 1 Samuel 12:3 diha sa Gregong Septua- 
gint. “Halayo ra alang kanako,” mipatugbaw si Da- 
vid, nga ako mobakyaw sa akong kamot batok 
kang Saul nga dinihogan [LXX, khriston'] ni Jeho- 
va! (1Sa 26:11) Ug si David wala motugot sa iyang 
pag-umangkong lalaki nga si Abisai nga hilabtan si 
Saul. (1Sa 26:8, 9) Gipapatay usab ni David ang usa 
ka Amalekanhon tungod kay kini miingon nga 
iyang gipatay si Saul “ang dinihogan [LXX, khri- 
ston']| ni Jehova.” (2Sa 1:13-16) Kini nga titulo ug 
katungdanan ingong hari gihatag usab kang Da- 
vid, ug busa siya naghisgot sa iyang kaugalingon 

ingong “dinihogan [LXX, khri:stoi']" ni Jehova. (1Sa 
16:12, 13; 2Sa 22:51) Si Haring Zedekias, nga mi- 
lingkod sa trono ingong usa ka manununod ni Da- 
vid, gitawag usab nga “ang dinihogan [khri:stos'] ni 
Jehova.”---Lam 4:20. 

Ang mga manalagna gitawag usab nga mga di- 
nihogan ni Jehova, sumala sa gipakita sa paralelis- 
mo diha sa Salmo 105:15. Gihatag ni Jehova ang 
sugo ngadto sa iyang manalagna nga si Elias: “Si 
Eliseo . . . imong dihogan ingong manalagna puli 
kanimo,” bisan tuod wala na irekord ang mga de- 
talye sa aktuwal nga pagdihog.--- 1Ha 19:16. 

Adunay ubang mga kahimtang diin ang Gre- 
gong Septuagint migamit sa khri:stos' sa matagna- 
ong paagi. Adunay napulo ka paghisgot sa khri- 
stos’ diha sa basahon sa Mga Salmo, ug ang usa 
diha sa Salmo 2:1, 2 maoy talagsaon gayod: Ang 
mga nasod nagkaguliyang ug ang mga hari sa 
yuta naghugpong “batok kang Jehova ug batok sa 
iyang dinihogan.” Ang mga apostoles nagkutlo ni- 
ini nga tagna ug nagpadapat sa titulo ngadto sa 
'balaang alagad nga si Jesus, kinsa gidihogan ni Je- 
hova.’ (Buh 4:24-27) Ang labing talagsaong pa- 
nanglitan mao ang pagpadapat niini nga termino 
ngadto sa Persianhong hari nga si Ciro. Sa wala pa 
siya matawo, ang tagna ni Isaias (45:1-3) nagpaha- 
yag: “Mao kini ang giingon ni Jehova sa iyang dini- 
hogan [LXX, khri:stoi'], kang Ciro, kansang tuong 
kamot akong gigunitan.” Si Ciro wala gayod sa lite- 
ral madihogi sa balaang lana sama sa mga hari sa 
Israel, apan sama sa ubang mga teksto sa Bibliya, 
ang ekspresyong “dinihogan” maoy usa ka matang 
sa titulo nga gihatag kaniya tungod sa iyang bulu- 
haton ug pagkatinudlo sa Diyos.--Tan-awa ang 
DINIHOGAN, PAGDIHOG. 

termino nga Khristia:nos, nga makaplagan la- 
mang sa tulo ka higayon diha sa Kristohanon 
Gregong Kasulatan, maoy gingalan sa mga su- 
musunod ni Kristo Jesus, ang mga tigpaluyo sa 
Kristiyanidad.---Buh 11:26, 26:28, 1Pe 4:16. 

“Didto sa Antioquia [Sirya] nga ang mga tinun- 
an pinaagi sa pagtultol sa Diyos unang gitawag nga 
mga Kristohanon.” (Buh 11:26) Busa, posible nga 
kini nga ngalan gigamit na sukad pa sa tuig 44 K.P. 
sa dihang ang mga panghitabo nga natala palibot 
niini nga teksto nahitabo, bisan tuod dili ingon ni- 
ana ang mahimong ipasabot sa gramarya niini nga 
prase, ang pipila nagtuo nga kini nga ngalan giga- 
mit sa mas ulahi pa ug diyutay. Kon kanus-a man 
kana, basta niadtong mga 58 K.P., sa siyudad sa 
Cesarea, ang termino ilado na kaayo ug gigamit bi- 
san sa mga opisyal sa publiko, kay sa maong pana- 
hon si Haring Herodes Agripa Il miingon kang 
Pablo: “Sa mubong panahon makombinsir mo ako 
nga mahimong Kristohanon.”---Buh 26:28. 

Ang mga magsusulat sa Bibliya sa pagtawag sa 
mga isigkamagtutuo o sa paghubit sa mga sumu- 
sunod ni Kristo migamit sa mga ekspresyon sama 
sa “mga magtutuo sa Ginoo,” “mga igsoon” ug 
“mga tinun-an” (Buh 5:14; 6:3: 15:10), “mga pinili” 
ug “mga matinumanon” (Col 3:12, 1Ti 4:12), “mga 
ulipon sa Diyos” ug “mga ulipon ni Kristo Jesus” 
(Rom 6:22, Flp 1:1), “mga balaan,” “kongregasyon 
sa Diyos,” ug “niadtong nagatawag sa Ginoo.” (Buh 
9:13, 20:28, 1Co 1:2, 2Ti 2:22) Kini nga mga termi- 
no nga may doktrinal nga kahulogan gigamit sa 
panguna ingong mga pagtawag diha sa sulod sa 
kongregasyon. Ngadto sa mga tagagawas ang Kris- 
tiyanidad gitawag nga 'Ang Dalan’ (Buh 9:2, 19: 
9, 23: 22:4), ug ang mga magsusupak mitawag ni- 
ini ingong “sekta sa mga Nasaretnon” o ingong ‘kini 
nga sekta. '--Buh 24:5, 28:22. 

Didto sa Antioquia sa Sirya unang nailhan 
ingong mga Kristohanon ang mga sumusunod ni 
Kristo. Lagmit gayod nga dili ang mga Hudiyo 
ang unang mitawag sa mga sumusunod ni Jesus 
ingong “mga Kristohanon” (Grego) o “mga Mesiya- 
nista” (Hebreohanon), kay dili nila isalikway si Je- 
sus ingong ang Mesiyas, o Kristo, ug dayon hilom 
nga moila kaniya ingong ang Dinihogan, o Kristo, 
pinaagi sa pagtawag sa iyang mga sumusunod 
nga “mga Kristohanon.” Ang pipila naghunahu- 
na nga ang mga pagano lagmit maoy nagbansag 
kanila nga mga Kristohanon ingong pagbiaybiay 
o pagyubit, apan ang Bibliya nagpakita nga kini 
maoy hinatag-sa-Diyos nga ngalan, sila pinaagi sa 
pagtultol sa Diyos gitawag nga mga Kristohanon.’ 
--Buh 11:26. 

Ang Gregong berbo nga khremati'zo niini nga 
teksto sagad nga gihubad lamang nga “gitawag,” 
ug kini mao ang hubad sa Buhat 11:26 diha sa ka- 
daghanang mga hubad. Apan, adunay mga hubad 
nga nagpaila nga ang Diyos may kalabotan sa pag- 
pili sa ngalang “Kristohanon.” Makaiikag labot niini 
mao ang Bag-ong Kalibotang Hubad, ang Young's 
Literal Translation, ug ang The Simple English Bi- 
ble. Ang Young's mabasa: “Ang mga tinun-an usab 
unang gitawag sa Diyos nga mga Kristohanon did- 
to sa Antioquia.” 

Ang Gregong pulong nga khre-ma-ti' Z0 sumala sa 
paggamit niini diha sa Kristohanon Gregong Kasu- 
latan kanunayng gilangkit sa usa ka butang nga 
dili-kinaiyanhon, labot sa orakulo, o gikan sa Di- 
yos. Ang Exhaustive Concordance of the Bible ni 
Strong, sa Gregong diksiyonaryo niini (1890, p. 78), 
naghubit niini ingong “pagbungat ug orakulo... 
nga mao, gipahayag sa Diyos.” Ang Greek and En- 
glish Lexicon ni Edward Robinson (1885, p. 786) 
naghatag sa kahulogan: “Gipamulong agig pagta- 
hod sa tubag sa Diyos, orakulo, pahayag, sa pagtu- 
bag, sa pagsulti ingong orakulo, sa pagpasidaan gi- 

kan sa Diyos.” Ang Greek-English Lexicon of the 
New Testament ni Thayer (1889, p. 671): “sa pag- 
hatag ug sugo o pahimangno gikan sa Diyos, sa 
pagtudlo gikan sa langit . . . sugoon, tambagan, ha- 
tagan ug instruksiyon gikan sa Diyos . . . nga ma- 
himong tigpamaba sa mga pinadayag gikan sa Di- 
yos, sa pagpahibalo sa mga sugo sa Diyos.” Si 
Thomas Scott diha sa iyang Explanatory Notes ba- 
hin niini nga teksto (1832, Tomo III, p. 419) nag- 
ingon: “Ang maong pulong nagpasabot nga kini gi- 
himo pinaagi sa pagpadayag sa Diyos: kay sagad 
kini ang kahulogan niini diha sa Bag-ong Tugon, ug 
gihubad nga 'gipasidan-an gikan sa Diyos' o 'gipa- 
sidan-an sa Diyos, bisan tuod nga walay pulong 
alang sa Diyos diha sa Grego.” Labot sa Buhat 11: 
26, ang Commentary ni Clarke nag-ingon: “Ang 
pulong [khre-ma-ti'sai] sa atong kasagarang teksto, 
nga among gihubad nga gitawag, nagpasabot diha 
sa Bag-ong Tugon, sa pagtudlo, pagpasidaan, o 
pagduso, pinaagi sa pagtultol sa Diyos. Niini nga 
diwa, gigamit ang maong pulong, Mat. ii. 12... 
Busa, kon ang ngalan gihatag pinaagi sa pagtudlo 
sa Diyos, lagmit gayod nga si Saulo ug Bernabe gi- 
tultolan sa paghatag niini, ug busa ang ngalang 
Kristohanon naggikan sa Diyos."--Tan-awa ang 
Mat 2:12, 22: Luc 2:26: Buh 10:22; Rom 7:3, Int; 
Heb 8:5, 11:7: 12:25, diin kini nga Gregong berbo 
makita. 

Ang Kasulatan naghisgot kang Jesu-Kristo 
ingong ang Pamanhonon, ang Ulo ug Bana sa 
iyang dinihogang mga sumusunod. (2Co 11:2, Efe 
5:23) Busa, haom gayod, maingon nga ang asawa 
malipay sa pagdawat sa ngalan sa iyang bana, 
sa ingon kining “pangasaw-onon” nga matang ni 
Kristo nalipay sa pagdawat sa usa ka ngalan nga 
nagpaila sa mga sakop niini ingong iya ni Kris- 
to. Niini nga paagi ang mga nagapaniid niining 
unang-siglong mga Kristohanon daling nakaila ka- 
nila dili lamang pinaagi sa ilang buluhaton kondi- 
li pinaagi usab sa ilang ngalan ingong bug-os nga 
lahi gikan sa mga nagasunod sa Judaismo: nga kini 
usa ka nagalambo nga asosasyon nga walay pagpi- 
nig sa Hudiyo ni sa Grego apan ang tanan nagka- 
hiusa ilalom sa ilang Ulo ug Lider, si Jesu-Kristo. 
--Gal 3:26-28, Col 3:11. 

Kon Unsay Kahulogan sa Pagkahimong Usa 
ka Kristohanon. Gipaabot ni Jesus ang pagda- 
pit nga mahimong iyang sumusunod, nga nag- 
ingon: “Kon adunay buot mosunod kanako, padu- 
milia siya sa iyang kaugalingon ug ipapas-an ang 
iyang estaka sa pagsakit ug magpadayon sa pagsu- 
nod kanako.” (Mat 16:24) Kadtong kinsa tinuod nga 
mga Kristohanon adunay bug-os nga pagtuo nga si 
Jesu-Kristo maoy linaing Dinihogan ug bugtong 
nga Anak sa Diyos, ang Sinaad nga Binhi nga nag- 
halad sa iyang tawhanong kinabuhi ingong lukat, 

gibanhaw ug gibayaw ngadto sa tuong kamot ni 
Jehova, ug nakadawat ug awtoridad sa pagbuntog 
sa iyang mga kaaway ug sa pagbindikar sa pagka- 
soberano ni Jehova. (Mat 20:28: Luc 24:46, Ju 3:16, 
Gal 3:16: Flp 2:9-11: Heb 10:12, 13) Gilantaw sa 
mga Kristohanon ang Bibliya ingong ang inspira- 
dong Pulong sa Diyos, ang bug-os nga kamatuo- 
ran, nga mapuslanon sa pagpanudlo ug sa pagdi- 
siplina sa katawhan.--Ju 17:17: 2Ti 3:16, 2Pe 1:21. 

Labaw pa ang gikinahanglan sa matuod nga 
mga Kristohanon kay sa pagpahayag lamang sa 
ilang pagtuo. Kinahanglan nga ang pagtuo ipasun- 
dayag pinaagi sa mga buhat. (Rom 10:10, San 2:17, 
26) Kay natawo ingong mga makasasala, kadtong 
nahimong mga Kristohanon naghinulsol, mitali- 
kod, nagpahinungod sa ilang mga kinabuhi ngadto 
kang Jehova, aron sa pagsimba ug sa pag-alagad 
kaniya, ug dayon nagpabawtismo sa tubig. (Mat 
28:19: Buh 2:38, 3:19) Kinahanglan silang magma- 
hinlo sa ilang kaugalingon gikan sa pakighilawas, 
sa idolatriya, ug sa pagkaon ug dugo. (Buh 15:20, 
29) Ilang gihukas ang ilang daang mga personali- 
dad uban sa ilang mga pagsinta sa kasuko, malaw- 
ayng pulong, pagpamakak, pagpangawat, paghu- 
boghubog, ug “mga butang nga sama niini,” ug 
ilang gipahiuyon ang ilang mga kinabuhi sa mga 
prinsipyo sa Bibliya. (Gal 5:19-21: 1Co 6:9-11, Efe 
4:17-24: Col 3:5-10) “Ayaw tugoti,” misulat si Ped- 
ro ngadto sa mga Kristohanon, “nga aduna kanin- 
yoy mag-antos ingong usa ka mamumuno o usa ka 
kawatan o usa ka mamumuhat ug daotan o usa ka 
hilabtanon sa mga butang sa uban.” (1Pe 4:15) Ang 
mga Kristohanon kinahanglan nga magmaluloton 
ug may konsiderasyon, malumog-buot ug hata- 
as-ug-pailob, nga sa pagkamahigugmaon nagpaki- 
tag pagpugong-sa-kaugalingon. (Gal 5:22, 23; Col 
3:12-14) Sila nagtagana ug nag-atiman sa mga sa- 
kop sa ilang panimalay ug nahigugma sa ilang 
mga silingan sama sa ilang kaugalingon. (1Ti 5:8, 
Gal 6:10: Mat 22:36-40, Rom 13:8-10) Ang pangu- 
nang hiyas nga magpaila kanila ingong tinuod nga 
mga Kristohanon mao ang ilang talagsaong gugma 
alang sa usag usa. “Pinaagi niini,” miingon si Jesus, 
“ang tanan makaila nga kamo akong mga tinun- 
an, kon kamo adunay gugma sa inyong taliwala.” 
-Ju 13:34, 35, 15:12, 13. 

Ang tinuod nga mga Kristohanon nagsundog sa 
panig-ingnan ni Jesus ingong ang Dakong Magtu- 
tudlo ug Matinumanong Saksi ni Jehova. (Ju 18:37, 
Pin 1:5, 3:14) ‘Lakaw paghimog mga tinun-an sa 
katawhan sa tanang kanasoran' mao ang sugo sa 
ilang Lider. (Mat 28:19, 20) Sa pagtuman niini, ang 
mga Kristohanon “nanaksi sa publiko ug sa balay 
ug balay, nga nag-awhag sa katawhan sa bisan 
diin sa pagkalagiw gikan sa Dakong Babilonya ug 
sa pagbutang sa ilang paglaom ug pagsalig sa 

Gingharian sa Diyos. (Buh 5:42: 20:20, 21: Pin 18: 
2-4) Kini sa pagkatinuod maoy maayong balita, 
apan tungod sa pagmantala sa maong mensahe 
ang mga Kristohanon nakaagom ug hilabihang 
paglutos ug pag-antos, sama sa naagoman usab ni 
Jesu-Kristo. Ang iyang mga sumusunod dili labaw 
kaniya, igo na nga sila mahisama kaniya. (Mat 10: 
24, 2b: 16:21: 24:9: Ju 15:20, 2Ti 3:12, 1Pe 2:21) 
Kon ang usa “nag-antos ingong usa ka Kristoha- 
non, ayaw siya pabatia ug kaulaw, hinunoa kina- 
hanglang magpadayon siya sa paghimaya sa Diyos 
niining ngalana,” nagtambag si Pedro. (1Pe 4:16) 
Ang mga Kristohanon naghatag kang “Cesar” kon 
unsa ang iya sa labaw nga mga awtoridad niini nga 
kalibotan---dungog, pagtahod, buhis---apan sa sa- 
mang higayon sila nagpabiling bulag sa mga kali- 
hokan niini nga kalibotan (Mat 22:21, Ju 17:16, 
Rom 13:1-7), ug tungod niana sila gidumtan sa ka- 
libotan.--Ju 15:19, 18:36, 1Pe 4:3, 4, San 4:4, 1Ju 
2:15-17. 

Sayon nga masabtan kon nganong ang kataw- 
han nga may hataas nga mga prinsipyo sa morali- 
dad ug integridad, inubanan sa kusganong mensa- 
he nga gipahayag uban ang hilabihang kadasig ug 
kawalay lipodlipod, nakakuha dayon ug pagtagad 
niadtong unang siglo. Pananglitan, ang misyonar- 
yong mga panaw ni Pablo maoy samag mikaylap 
nga sunog sa kasagbotan nga nagpadilaab sa kasi- 
yudaran--sa Antioquia sa Pisidia, Iconio, Listra, 
Derbe, ug Perga sa usa ka panaw: sa Filipos, Te- 
salonica, Berea, Atenas, ug Corinto sa laing pa- 
naw---nga tungod niana ang katawhan mohunong, 
maghunahuna, ug mobarog, sa pagdawat o kaha sa 
pagsalikway sa maayong balita sa Gingharian sa 
Diyos. (Buh 13:14-14:26; 16:11-18:17) Linibo ang 
mibiya sa ilang bakak nga relihiyosong mga or- 
ganisasyon, bug-os kasingkasing nga misagop sa 
Kristiyanidad, ug madasigong mibuhat sa buluha- 
tong pagwali ingong pagsundog kang Kristo Jesus 
ug sa mga apostoles. Tungod niini, sila nahimong 
mga tumong sa pagdumot ug paglutos, nga pangu- 
nang gihulhog sa bakak nga relihiyosong mga pa- 
ngulo ug sa politikanhong mga magmamando nga 
nakadawat ug sayop nga impormasyon. Ang ilang 
lider nga si Jesu-Kristo, ang Prinsipe sa Pakig- 
dait, gipatay tungod sa sumbong nga sedisyon, 
niadtong panahona ang mahigugmaon sa pakig- 
dait nga mga Kristohanon giakusahan nga “nagtu- 
gaw sa atong siyudad, “nagpagubot sa gipuy-ang 
yuta,” ug ingong usa ka katawhan nga “ginasu- 
pak bisan diin.” (Buh 16:20, 17:6; 28:22) Sa pana- 
hon nga gisulat ni Pedro ang iyang unang sulat 
(mga 62-64 K.P.) mopatim-aw nga ang buluhaton 
sa mga Kristohanon ilado na kaayo sa mga dapit 
sama sa “Ponto, Galacia, Capadocia, Asia, ug Biti- 
nia.”--1IPe 1:1. 

Pamatuod Gikan sa Sekular nga mga Repe- 
rensiya. Ang sekular nga mga magsusulat sa 
unang duha ka siglo miila usab sa presensiya ug 
impluwensiya sa unang mga Kristohanon diha sa 
ilang paganong kalibotan. Pananglitan, si Tacitus, 
usa ka Romanong historyador nga natawo sa mga 
55 K.P., naghisgot bahin sa hulungihong nga nag- 
akusar kang Nero ingong responsable sa pagsunog 
sa Roma (64 K.P.), ug dayon nag-ingon: “Busa, 
aron mahunong ang hulungihong, gipasanginlan 
ni Nero ingong mga sad-an, ug gisilotan sa hilabi- 
han kapintas, ang usa ka grupo sa mga tawo, nga 
giayran tungod sa ilang mga bisyo [sumala sa 
panglantaw sa mga Romano], nga gitawag sa pa- 
non sa katawhan ingong mga Kristohanon. ... 
Dayon una, ang miangkon nga mga membro sa 
maong sekta gidakop, ug unya, tungod sa ilang 
pagbutyag, daghan ang gihukman nga sad-an, dili 
gumikan sa pagpanunog kondili gumikan sa pag- 
dumot sa tawhanong rasa. Ug ang ilang kataposan 
giduyogan sa pagyubit: gibestihan silag mga panit 
sa ihalas nga mga mananap ug gikuniskunis sa 
mga iro hangtod namatay, o sila gilansang diha sa 
mga krus, ug, sa dihang walay kahayag sa adlaw 
sila gisunog aron magsilbing mga suga sa kagab- 
hion.” (The Annals, XV, XLIV) Si Suetonius, laing 
Romanong historyador, nga natawo sa hinapos sa 
unang siglo K.P., nag-asoy sa mga panghitabo sa 
panahon sa paghari ni Nero, nga nag-ingon: “Gisi- 
lotan ang mga Kristohanon, usa ka grupo sa mga 
tawo nga nagsunod sa usa ka bag-o ug makadaot 
nga patuotuo.”- The Lives of the Caesars (Nero, 
XVI, 2). 

Si Flavius Josephus, sa iyang Jewish Antiquities 
(XVIII, 64 fiii, 3]), naghisgot sa pipila ka panghita- 
bo sa kinabuhi ni Jesus, ug midugang: “Ug ang tri- 
bo sa mga Kristohanon, nga gitawag pinasukad ka- 
niya, hangtod niining adlawa [mga 93 K.P.] wala 
mahanaw.” Si Pliny nga Manghod, ang gobernador 
sa Bitinia sa 111 o 112 K.P., kay nakaatubang ug 
‘suliran bahin sa mga Kristohanon,’ misulat ngad- 
to kang Emperador Trajan, nga naglatid sa mga 
paagi nga iyang gigamit ug nangayog tambag. 
“Personal ko silang gipangutana kon sila ba mga 
Kristohanon,” misulat si Pliny. Kon sila moangkon, 
sila pagasilotan. Apan, ang uban “nanghimakak 
nga sila mga Kristohanon o mga Kristohanon kan- 
hi.” Sa dihang gisulayan, sila wala lamang magha- 
lad ug paganong mga halad apan sila gani “nagpa- 
sipala sa ngalan ni Kristo: nasayod ako nga walay 
usa niining mga butanga nga maagni sa pagbuhat 
ang si bisan kinsang tiunay nga Kristohanon.” Sa 
pagtubag niini nga sulat, si Trajan midayeg kang 
Pliny sa iyang paagi sa pagdumala sa maong bu- 
tang: “Gisunod nimo ang hustong paagi... sa 
imong pagsusi sa mga kaso sa mga tawo nga gi- 

sumbong ingong mga Kristohanon.”---The Letters 
of Pliny, X, XCVI, 3, 5; XCVI, 1. 

Ang unang-siglo nga Kristiyanidad walay mga 
templo, wala magtukod ug mga halaran, wala mo- 
gamit ug mga krusipiho, ug wala mogamit ug lina- 
ing mga besti ug mga titulo sama nianang sa mga 
klero. Ang unang mga Kristohanon walay gisaulog 
nga mga pista opisyal ug midumili sa tanang ser- 
bisyo militar. “Ang maampingong pagrepaso sa 
tanang impormasyon nga mabatonan nagpakita 
nga, hangtod sa panahon ni Marcus Aurelius [nga 
nagmando sa 161-180 K.P.], walay Kristohanon 
nga nagsundalo: ug walay sundalo, human mahi- 
mong Kristohanon, ang nagpabilin sa serbisyo mi- 
litar.”---The Rise of Christianity, ni E. Barnes, 1947, 
p. 333. 

Bisan pa niana, ingon sa gipaila sa sulat ni Pliny, 
dihay pipila nga nagpailang mga Kristohanon ang 
mikompromiso sa dihang gisulayan. Ingon sa gi- 
tagna, ang espiritu sa apostasya nagsugod na sa 
wala pa mamatay ang mga apostoles. (Buh 20:29, 
30, 2Pe 2:1-3; 1Ju 2:18, 19, 22) Sulod sa yugto nga 
wala pay 300 ka tuig, ang umahan sa trigo sa Kris- 
tiyanidad nalukop na sa mga bunglayon sa aposta- 
tang mga antikristo hangtod sa punto nga ang da- 
otang si Constantino nga Bantogan (nga maoy 
responsable sa pagpatay sa dili mokubos pito niya 
ka suod nga mga higala ug mga paryente) gilang- 
kit diha sa mga hitabo nga mitultol sa pagkamug- 
na sa relihiyon sa estado nga nagtakoban ingong 
“Kristiyanidad.” 


KRISTOHANON GREGONG KASULATAN. 
Kini nga ngalan gigamit aron mapalahi kini gikan 
sa Gregong Septuagint nga hubad sa Hebreoha- 
nong Kasulatan sa wala pa ang Kristohanong pana- 
hon. Naandan na ang pagtawag niining ulahing 
seksiyon sa Bibliya ingong Bag-ong Tugon.---Tan- 
awa ang BIBLIYA. 

Adunay 27 ka kanonikal nga mga basahon nga 
naglangkob sa Kristohanon Gregong Kasulatan. 
Human sa kamatayon ni Jesus, kining mga basa- 
hona gisulat sa walo ka lalaki ubos sa pag-inspirar 
sa Diyos: si Mateo, Marcos, Lucas, Juan, Pablo, San- 
tiago, Pedro, ug Judas. Dili ang tanan niini nga 
mga lalaki misunod kang Jesus panahon sa iyang 
ministeryo, ngani, ingon sa nasayran gayod, ang 
tulo lamang ka apostol nga si Mateo, Juan, ug Ped- 
ro ang misunod kaniya. Si Marcos lagmit mao ang 
“batan-ong lalaki” nga nagpaantaw nga misunod 
kang Jesus human Siya gidakop. (Mar 14:51, 52) Sa 
Pentekostes, si Santiago, Judas, ug lagmit si Marcos 
presente uban kanila. (Buh 1:13-15, 2:1) Sa ulahi 
ang apostol nga si Pablo nakabig. Kining tanan nga 
mga magsusulat suod nga nakig-uban sa naga- 
mandong lawas sa unang-siglong kongregasyon sa 
Jerusalem. 

Sa unsang pinulongan kini nga mga basahon 
orihinal nga gisulat? Gawas sa basahon ni Ma- 
teo, nga gisulat sa orihinal sa Hebreohanon ug 
sa ulahi ngadto sa Grego, ang tanang uban nga 
26 ka basahon gisulat diha sa komon nga Gre- 
go, ang Koine, ang internasyonal nga pinulongan 
niadtong adlawa.--Tan-awa ang MATEO, MAAYONG 
BALITA SUMALA NI. 

Dili sulagma lamang nga kining inspirado nga 
mga Kristohanong lalaki, nga ang tanan kanila lu- 
mad nga mga Hudiyo (Rom 3:1, 2), nagtagik sa 
ilang mga sinulat diha sa Gregong pinulongan. Kini 
dili pribadong mga sulat kondili maoy alang sa kay- 
lap nga sirkulasyon, aron basahon ug tun-an sa ta- 
nang kongregasyon. (Col 4:16, 1Te 5:27, 2Pe 3:15, 
16) Ang mga magsusulat gisugo nga ipakaylap ki- 
ning maayong balita ug pagtulon-an hangtod sa ki- 
nalay-ang bahin sa yuta, sa mga dapit diin ang 
Hebreohanon ug Latin nga pinulongan dili masab- 
tan. (Mat 28:19; Buh 1:8) Bisan sa mga teritoryo 
nga duolduol sa Palestina, dihay nagkadakong gi- 
daghanon sa mga dili-Hudiyo nga misulod sa lokal 
nga mga kongregasyon. Lain pa, sa dihang mokut- 
lo sa Hebreohanong Kasulatan, kini nga mga mag- 
susulat subsob nga migamit sa Gregong Septua- 
gint. 

Ang mga basahon sa Kristohanon Gregong Ka- 
sulatan, nga gilista sumala sa gibanabanang tuig 
(K.P.) nga kini gisulat, mao ang mosunod: Ma- 
teo, 41, 1 ug 2 Tesalonica, 50 ug 51; Galacia, 50-52, 
1 ug 2 Corinto, 55: Roma, 56, Lucas, 56-58, Efe- 
so, Colosas, Filemon, Filipos, 60-61: Hebreohanon, 
Mga Buhat, 61, Santiago, sa wala pa ang 62, Mar- 
cos, 60-65: 1 Timoteo, Tito, 61-64, 1 Pedro, 62-64: 
2 Pedro, 64: 2 Timoteo, Judas, 65: Pinadayag, 96, 
Juan ug 1, 2, 3 Juan, 98. Kini nga yugto nga wala 
pay 60 ka tuig dako kaayog kalainan kon itandi sa 
halos 11 ka siglo nga nagugol aron makompleto 
ang Hebreohanong Kasulatan. 

Sa dihang miabot ang panahon nga usahon ki- 
ning mga basahon sa Kristohanon Gregong Kasu- 
latan ngadto sa usa ka tomo, kini wala hugponga 
nga sunodsunod sumala sa ilang pagkasulat. Hinu- 
noa, kini sistematikong gihan-ay sumala sa tema, 
nga maklasipikar ingon nga (1) ang lima ka maka- 
saysayanhong mga basahon sa mga Ebanghelyo 
ug sa Mga Buhat , (2) ang 21 ka sulat , ug (3) ang 
Pinadayag. 

Ang upat ka Ebanghelyo (ang pulong nga 
“Ebanghelyo” nagpasabot nga “maayong balita”), 
nga gisulat ni Mateo, Marcos, Lucas, ug Juan, nag- 
hatag kanato ug upat ka pilo nga makasaysa- 
yanhong asoy sa kinabuhi ug kalihokan ni Jesus, 
nga ang matag asoy maoy usa ka independenteng 
taho. Ang unang tulo niini usahay gitawag ug 
sinoptiko (nagkahulogang “samang panglantaw") 

tungod kay kini adunay susamang paagi sa paghu- 
bit sa ministeryo ni Jesus kon itandi sa Ebanghel- 
yo ni Juan, apan ang matag usa nagpabanaag ug 
pagkaindependente sa bahin sa magsusulat. Ang 
Ebanghelyo ni Juan naghisgot sa pipila ka detalye 
nga wala hisgoti sa ubang tulo. Dayon misunod 
ang Mga Buhat sa mga Apostoles nga gihan-ay sa 
ohikanhong paagi, nga naghisgot sa kasaysayan 
sa Kristohanong kongregasyon ingon sa pagkatu- 
kod niini niadtong Pentekostes hangtod sa duolan 
sa 30 ka tuig human sa kamatayon ni Jesus. 

Ang mga kalihokan sa sulod sa kongregasyon, 
ang mga problema niini, ang publikong pagsang- 
yaw niini, ang ubang mga pribilehiyo niini, ug ang 
mga paglaom niini gihisgotan diha sa 21 ka sulat 
nga misunod sa makasaysayanhon nga seksiyon. 
Si Pablo ginganlan ingong magsusulat sa 13 ka su- 
lat. Ang sulat ngadto sa mga Hebreohanon sa ka- 
tibuk-an gipasidungog usab kang Pablo. Misunod 
niini nga mga sinulat mao ang grupo sa mga sulat, 
kasagaran niini gisulat alang sa tanang kongregas- 
yon sa katibuk-an, ni Santiago, Pedro, Juan, ug Ju- 
das. Sa kataposan, ingong usa ka makapahinam 
nga sangkoanan sa tibuok Bibliya, mao ang Pina- 
dayag uban ang pasiunang talan-awon niini sa tu- 
lukibong mga panghitabo sa umaabot. 


Unsa ka daghan ang gikutlo 

sa mga magsusulat sa Kristohanon 
Gregong Kasulatan gikan sa 
Hebreohanong Kasulatan? 


Gikutlo sa mga magsusulat sa Kristohanon Gre- 
gong Kasulatan ang Hebreohanong Kasulatan sa 
ginatos ka higayon. Sa Kristohanon Gregong Kasu- 
latan, ang Bag-ong Kalibotang Hubad direktang 
nagkutlo ug 320 ka asoy gikan sa Hebreohanong 
Kasulatan. Sumala sa usa ka listahan nga gipatik ni 
Westcott ug Hort, ang katibuk-ang gidaghanon sa 
mga pangutlo ug mga reperensiya maoy mga 890. 
(The New Testament in the Original Greek, Graz, 
1974, Tomo I, pp. 581-595) Ang mga pananglitan 
gikuha gikan sa Hebreohanong Kasulatan sa ta- 
nang inspirado nga Kristohanong mga magsusu- 
lat. (1Co 10:11) Kining Kristohanong mga mag- 
susulat sa walay duhaduha migamit sa balaang 
ngalan nga Jehova sa dihang sila mikutlo gikan 
sa Hebreohanong Kasulatan. Kining ulahing mga 
magsusulat midawat ug naglakip sa Hebreohanong 
Kasulatan ingong inspirado sa Diyos ug mapusla- 
non aron ang tawo sa Diyos bug-os masangkapan 
alang sa tanang maayong buhat.--2Ti 3:16, 17, 
2Pe 1:20, 21. 

Human sa kamatayon sa mga apostoles, ang 
mga magsusulat nga dili inspirado mikutlo sa 
makadaghan gikan sa Gregong Kasulatan, sama 

sa pagkutlo sa inspiradong Kristohanon nga mga 
magsusulat sa Bibliya gikan sa mga basahon nga 
una pa niini. 

Adunay mabatonan nga kapin sa 13,000 ka papi- 
ro ug vellum (panit sa hayop) nga mga manuskri- 
to alang sa matandiong pagtuon nga naundan sa 
katibuk-an o bahin sa Kristohanon Gregong Kasu- 
latan, nga sukad pa sa ika-2 hangtod sa ika-16 nga 
siglo. Gikan niini, may mga 5,000 ang anaa sa pi- 
nulongang Grego, ug ang nahibilin anaa sa lainla- 
ing uban pang mga pinulongan. Kapin sa 2,000 sa 
mga karaang kopya ang naundan sa mga Ebang- 
helyo, ug kapin sa 700 ang naundan sa mga sulat 
ni Pablo. Bisan tuod ang orihinal nga mga sinulat 
wala na mismo maglungtad karon, ang mga kop- 
ya maoy sukad pa niadtong ikaduhang siglo, nga 
duol kaayo sa panahon nga gisulat ang mga orihi- 
nal nga sinulat. Tungod niining daghan kaayong 
mga manuskrito, sa paglabay sa katuigan ang Gre- 
gong mga eskolar nakapatungha ug maayo kaa- 
yong Gregong teksto sa Kasulatan, nga nagpa- 
matuod sa daghang bahin sa pagkakasaligan ug 
sa integridad sa atong presenteng-adlaw nga mga 
hubad sa Kristohanon Gregong Kasulatan.---Tan- 
awa ang MANUSKRITO SA BIBLIYA. 

Tungod niining hilabihan ka daghang manuskri- 
to ang usa ka eskolar nakaingon: “Ang kadaghanan 
sa mga pulong sa Bag-ong Tugon mibarog nga la- 
baw bisan pa sa tanang mapihigong mga pag- 
saway, tungod kay kini walay pagbag-o, ug ki- 
nahanglan lamang kopyahon. . . . Kon ilain ang 
ginagmay nga mga kalainan, sama sa kausaban sa 
pagkasunodsunod, ang pagsal-ot o ang pagtang- 
tang sa artikulo nga may mga propio nombre ug 
ang susama, ang mga pulong nga sa among huna- 
huna gikaduhaduhaan pa dili gayod makaabot ug 
ikausa-ka-libo nga bahin sa tibuok Bag-ong Tu- 
gon.” (The New Testament in the Original Greek, 
Tomo I, p. 561) Mahimong idugang niini ang obser- 
basyon ni Jack Finegan: “Ang suod nga kalangki- 
tan sa panahon tali sa labing daan nga mga ma- 
nuskrito sa Bag-ong Tugon ug sa orihinal nga mga 
teksto makapahingangha usab. .. . Kon bahin sa 
among kahibalo sa mga sinulat sa kadaghanang 
klasikal nga mga magsusulat kami nagadepende 
sa mga manuskrito nga ang labing karaan niini 
maoy sa panahon pa tali sa ikasiyam ug ikanapu- 
log-usa nga siglo A.D. . . . Busa ang katinoan nga pi- 
naagi niini napamatud-an ang teksto sa Bag-ong 
Tugon mao ang nagpahimong labaw niini kay sa 
bisan unsang ubang karaang basahon. Ang mga 
pulong nga gigamit sa mga magsusulat sa Bag- 
ong Tugon sa pagtumong sa ilang kalibotan ug pa- 
nahon nakalatas kanato ug daghang kasiglohan 
nga wala gayod mausab ang diwa niini ug wala ga- 
yod mokunhod ang puwersa niini.”--Light From 
the Ancient Past, 1959, pp. 449, 450. 


95 


Ingong hinungdanong bahin sa sinulat nga Pu- 
long sa Diyos, dili masukod ang bili sa Kristoha- 
non Gregong Kasulatan. Kini naundan sa upat ka 
asoy sa ministeryo sa bugtong nga Anak sa Diyos, 
lakip na ang iyang kagikan, iyang pagtulon-an, 
iyang panig-ingnan, iyang haladnong kamatayon, 
ug ang iyang pagkabanhaw. Ang makasaysayan- 
hong rekord sa pagkatukod sa Kristohanong kong- 
regasyon ug ang pagbubo sa balaang espiritu, nga 
tungod niini kini miuswag nga malamposon kaayo, 
maingon man ang mga detalye maylabot sa mga 
suliran niini ug giunsa kini pagsulbad---kining ta- 
nan kinahanglanon kaayo alang sa pagpalihok sa 
matuod nga Kristohanong kongregasyon karong 
adlawa. Ang indibiduwal nga mga basahon nga in- 
dependenteng gisulat alang sa partikular nga mga 
tawo ug mga situwasyon, o uban ang usa ka lina- 
ing panglantaw ug katuyoan, tanan natingob aron 
mahimong usa ka talagsaon kaayo nga nahiusa ug 
kompleto nga basahon nga walay nakulang nga 
mga detalye. Kini nagsangkap ug nagkompleto sa 
kanon sa Bibliya ug sa pagkakaron adunay panga- 
tibuk-ang pagkahinungdanon ilabina alang sa espi- 
rituwal nga Israel, nga mao ang kongregasyon sa 
Diyos, apan, dugang pa, sa tanang tawo nga nangi- 
ta sa pag-uyon sa Diyos. 

Alang sa impormasyon labot sa kaundan sa 27 
ka basahon, sa mga magsusulat niini, sa panahon 
sa pagsulat, ug sa pamatuod sa pagkatinuod niini, 
tan-awa ang tagsatagsa ka ngalan sa basahon. 


KRONOLOHIYA. Ang pulong nga “kronolo- 
hiya” maoy katumbas sa Grego nga khro-no-lo- 
gia (gikan sa khro'nos, panahon, ug lego, sulti 
o saysay), nga mao, “ang kuwentada sa pana- 
hon.” Pinaagi sa kronolohiya ikapahiluna ang mga 
panghitabo sumala sa hustong pagkasunodsunod o 
kalangkitan niini ug ikabutang ang tukmang mga 
petsa diha sa partikular nga mga panghitabo. 

Si Jehova mao “ang Karaan sa mga Adlaw” ug 
ang Diyos nga Walay Kataposan. (Dan 7:9; Sal 90:2, 
93:2) Dayag nga siya maoy usa ka tukmang Mag- 
tatakna dili lamang tungod sa katukma sa mga 
paglihok sa kabituonan kondili tungod usab sa ba- 
laang rekord sa iyang mga buhat. Sa pagtuman sa 
iyang mga saad o mga tagna, iyang gipahinabo 
ang mga panghitabo diha sa eksaktong panahon 
nga gitagna, bisan kon ang kal-ang sa panahon 
maoy usa ka adlaw lamang (Ex 9:5, 6), usa ka tuig 
(Gen 17:21, 18:14: 21:1, 2, 2Ha 4:16, 17), mga deka- 
da (Num 14:34: 2Cr 36:20-23, Dan 9:2), mga siglo 
(Gen 12:4, 7: 15:13-16, Ex 12:40, 41: Gal 3:17), 
o mga milenyo (Luc 21:24, tan-awa ang TINUD- 
LONG MGA PANAHON SA MGA NASOD). Kita gipasaligan 
nga ang iyang mga katuyoan alang sa umaabot 
tino nga ipahinabo diha sa iyang gitakdang pana- 

hon, hangtod gayod sa adlaw ug oras nga gitakda. 
--Hab 2:3; Mat 24:36. 

Katuyoan sa Diyos nga ang tawo, nga gibuhat 
sumala sa larawan ug dagway sa iyang Maglala- 
lang (Gen 1:26), magsukod sa agos sa panahon. 
Una pa niini ang Bibliya nag-ingon nga ang “mga 
banwag diha sa hawan sa mga langit” maoy alang 
sa “pagbahin sa adlaw ug sa gabii, ug . . . magsil- 
bing mga ilhanan ug alang sa mga panahon ug 
alang sa mga adlaw ug sa mga tuig.” (Gen 1:14, 15, 
Sal 104:19) (Ang panaghisgot kon sa unsang paagi 
kini nga mga pagbahin gisunod sukad pa sa sinug- 
danan sa kasaysayan sa tawo makaplagan sa mga 
artikulo nga KALENDARYO, ADLAW, II; BULAN, I; SEMA- 
NA, TUIG.) Ang tawhanong pag-ihap ug pagrekord 
sa mga yugto sa panahon nagpadayon sukad pa sa 
adlaw ni Adan hangtod karong panahona.---Gen 5: 
1, 3-5. 

Mga Panahon. Ang tukmang kronolohiya ki- 
nahanglang adunay usa ka yugto diha sa agos sa 
panahon nga himoong sukaranan nga gikan niini 
mahimong makaihap nga paabante o paatras gina- 
mit ang mga yunit sa panahon (sama sa mga oras, 
adlaw, bulan, tuig). Kana nga sukaranan mahi- 
mong ang pagsubang sa adlaw (sa pagsukod sa 
mga oras sa usa ka adlaw), o ang bag-ong bulan (sa 
pagsukod sa mga adlaw sa usa ka bulan), o ang 
pagsugod sa tingpamulak (sa pagsukod sa gitas-on 
sa usa ka tuig). Sa pag-ihap sa mas taas nga mga 
yugto, ang mga tawo nag-establisar ug usa ka par- 
tikular nga “panahon,” nga migamit sa usa ka ta- 
lagsaong hitabo ingong ilang sukaranan nga gikan 
niini masukod ang mga yugto nga gilangkoban sa 
daghang katuigan. Busa, sa mga nasod sa Kakris- 
tiyanohan, sa dihang ang usa ka tawo moingon nga 
'karon maoy Oktubre 1, 2008 K.P. (Komong Pana- 
hon), siya nagpasabot nga ‘karon mao ang unang 
adlaw sa ikanapulong bulan sa ikaduha ka libo ug 
walo ka tuig sukad sa panahon nga gituohan sa pi- 
pila nga natawo si Jesus.” 

Ang maong paggamit sa panahon diha sa seku- 
lar nga kasaysayan hinuon nagsugod nga ulahi na. 
Ang Gregong panahon, nga giisip nga kinauna- 
hang sekular nga pananglitan sa maong kronolohi- 
kanhong pag-ihap, lagmit wala gamita hangtod sa 
mga ikaupat nga siglo W.K.P. (Wala pa ang Ko- 
mong Panahon). Ang mga Grego nag-ihap sa pa- 
nahon pinaagi sa upat ka tuig nga mga yugto nga 
gitawag ug Olimpiada, sugod sa unang Olimpiada, 
nga gikalkulong nagsugod niadtong 776 W.K.P. 
Dugang pa, sagad nga ilang ipaila ang espesipi- 
kong mga tuig pinaagi sa paghisgot sa gitas-on sa 
pagpangatungdanan sa usa ka partikular nga opis- 
yal. Sa kataposan ang mga Romano nakaestablisar 
ug usa ka panahon, nga nag-ihap sa mga tuig su- 
kad sa gituohang petsa sa pagkatukod sa siyudad 

sa Roma (753 W.K.P.). Ilang gipaila usab ang espe- 
sipikong mga tuig pinaagi sa paghisgot sa mga 
ngalan sa duha ka konsul nga nangatungdanan ni- 
anang tuiga. Sukad lamang niadtong ikaunom nga 
siglo K.P. nga ang usa ka monghe nga ginganlan 
ug Dionysius Exiguus nag-ihap pinaagi sa gitawag 
sa kadaghanan karon nga Kristohanong Panahon, 
o, nga mas tukma, ang Komong Panahon. Taliwala 
sa mga Muhammadano (Islamiko) nga katawhan 
ang mga tuig gipetsahan sukad sa Hegira (ang 
pagkalagiw ni Muhammad gikan sa Mecca niad- 
tong 622 K.P.). Apan, walay ebidensiya nga ang 
unang mga Ehiptohanon, Asiryanhon, ug mga Ba- 
bilonyanhon makanunayong migamit niana nga 
sistema sa panahon latas sa taastaas nga yugto sa 
panahon. 


Mahitungod sa rekord sa Bibliya, walay usa 
ka kahikayan sa panahon nga dayag nga gilatid 
ingong sukaranan nga pinaagi niana mapetsahan 
ang tanang panghitabo human niana. Apan kini 
wala magpasabot nga walay sukdanan sa panahon 
nga milungtad aron ang nangaging mga panghita- 
bo ikabutang diha sa espesipiko ug tukmang dapit 
niini diha sa agos sa panahon. Ang kamatuoran 
nga ang mga magsusulat sa Bibliya, sa dihang 
nag-asoy ug partikular nga mga panghitabo, nag- 
hatag ug eksaktong mga kuwentada nga naglang- 
kit sa mga yugto sa daghang kasiglohan, nagpaki- 
tang ang katawhan sa Israel o ang ilang mga 
katigulangan interesado sa kronolohiya. Sa ingon, 
si Moises misulat nga “nahitabo sa pagkatapos sa 
upat ka gatos ug katloan ka tuig [nga nag-ihap din- 
hi sukad sa panahon nga si Abraham mitabok sa 
Euprates sa iyang pagpaingon sa yuta sa Canaan, 
nga sa maong panahon, dayag nga gibalido sa 
Diyos ang pakigsaad uban kang Abraham], nahita- 
bo gayod niini mismong adlawa nga ang tanang 
panon ni Jehova nanggula sa yuta sa Ehipto.” (Ex 
12:41, tan-awa ang PAGPANGGULA, itandi ang Gal 3: 
16, 17.) Dugang pa, sa 1 Hari 6:1, ang rekord nag- 
asoy nga “sa ikaupat ka gatos ug kawaloan ka tuig 
human sa paggula sa mga anak sa Israel gikan sa 
yuta sa Ehipto” nga si Haring Solomon misugod sa 
pagtukod sa templo didto sa Jerusalem. Bisan pa 
niana, dili ang pagbalido sa Abrahamikong pakig- 
saad ni ang Pagpanggula ang nahimong komon 
nga sinugdanan sa usa ka panahon sa pagtala sa 
ubang mga panghitabo. 

Busa, dili angayng dahomon nga ang kronolohi- 
ya sa Bibliya eksaktong mohaom sa modernong 
mga pamaagi diin ang tanang panghitabo tuk- 
mang gipetsahan pinasukad sa usa ka tinong pet- 
sa sa miagi, sama sa pagsugod sa Komong Pa- 
nahon. Sa mas kasagaran, ang mga panghitabo 
matino diha sa agos sa panahon sama gayod sa ki- 
naiyanhong himoon sa mga tawo sa adlaw-adlaw 

nga pagkinabuhi. Sama nga ang usa karong adla- 
wa makatino sa usa ka hitabo pinaagi sa pag-ingon 
nga kini nahitabo “sa tuig human sa hulaw,” o 
“lima ka tuig human sa Gubat sa Kalibotan Il,” sa 
ingon ang mga magsusulat sa Bibliya naglangkit 
sa mga panghitabo nga ilang gitala ngadto sa gihi- 
mong mga timaan sa panahon nianang yugtoa. 

Ang usa ka tino nga konklusyon dili makab- 
ot alang sa pipila ka kronolohikanhong mga pet- 
sa, sanglit kita dili kanunayng tukmang makatino 
sa sukaranan o timaan sa panahon nga gigamit 
sa magsusulat sa Bibliya. Dugang pa, ang usa 
ka magsusulat mahimong mogamit ug kapin sa 
usa ka sukaranan sa pagpetsa sa mga panghitabo 
sa dihang magatino sa usa ka yugto sa kasaysa- 
yan. Kining paggamit ug lainlain nga mga sukara- 
nan wala magpasabot sa pagkadili-piho o pag- 
kadili-segurado sa magsusulat, kita dili tukmang 
makahukom sa iyang mga pamaagi pinasukad la- 
mang sa atong kaugalingong opinyon bahin sa tuk- 
mang paagi sa pagtala sa mga panghitabo sumala 
sa mga paagi karong adlawa. Ug bisan tuod lagmit 
may mga sayop ang mga magkokopya diha sa pi- 
pila ka mas lisod nga mga bahin, dili maalamong 
dahomon kini kon walay lig-ong ebidensiya pinaa- 
gig magkalahi nga mga paghubad sa mga kopya sa 
karaang manuskrito sa Kasulatan. Ang mabato- 
nang ebidensiya lig-ong nagpasundayag sa talag- 
saong katukma ug pag-amping nga nagpalahi sa 
pagkopya sa mga basahon sa Bibliya, nga tungod 
niana napreserbar ang integridad sa kaundan niini. 
— Tan-awa ang MANUSKRITO SA BIBLIYA, ESKRIBA. 

Ang Kronolohiya sa Bibliya ug ang Seku- 
lar nga Kasaysayan. Sagad nga gibati ang pa- 
nginahanglan nga angayng “iharmonya” o “itak- 
do” ang asoy sa Bibliya uban sa kronolohiya nga 
makaplagan sa karaang sekular nga mga rekord. 
Sanglit ang kamatuoran mao kanang nahiuyon sa 
katinuoran, ang maong panagkauyon mahinung- 
danon gayod---kon ang karaang sekular nga mga 
rekord ikapasundayag nga eksakto gayod ug kanu- 
nayng kasaligan, sa ingon maoy usa ka sukda- 
nan sa pagkatukma nga mahimong pasukaranan. 
Sanglit ang kronolohiya sa Bibliya sagad nga gihu- 
lagway sa mga kritiko ingong ubos kay sa kronolo- 
hiya sa paganong mga nasod, takos nga susihon 
ang pipila sa karaang mga rekord sa mga nasod ug 
sa mga katawhan kansang mga kalihokan ug kina- 
buhi nalambigit sa katawhan ug sa mga panghita- 
bo nga narekord sa Bibliya. 

Ang Bibliya maoy usa ka basahon sa kasaysayan 
nga milabaw gayod kay sa ubang karaang mga si- 
nulat. Ang mga kasaysayan sa karaang mga Ehip- 
tohanon, Asiryanhon, Babilonyanhon, Medianhon, 
Persianhon, ug ang uban pa, sa panguna maoy pu- 
tolputol, ang asoy sa ilang unang mga yugto maoy 

lubog o, sumala sa pagpresentar nila niini, kini da- 
yag nga tinumotumo. Busa, ang karaang doku- 
mento nga nailhang The Sumerian King List nag- 
sugod sa ingon niini: “Sa dihang ang pagkahari 
gilusad gikan sa langit, ang pagkahari maoy didto 
(una) sa Eridu. (Sa) Eridu, si A-lulim (nahimong) 
hari ug nagmando sa 28,800 ka tuig. Si Alalgar 
nagmando sa 36,000 ka tuig. (Busa) duha ka hari 
ang nagmando niini sulod sa 64,800 ka tuig.... 
(Sa) Bad-tibira, si En-men-lu-Anna nagmando sa 
43,200 ka tuig, si En-men-gal-Anna nagmando sa 
28,800 ka tuig, ang diyos nga si Dumu-zi, usa ka 
magbalantay sa kahayopan, nagmando sa 36,000 
ka tuig. (Busa) ang tulo ka hari nagmando niini su- 
lod sa 108,000 ka tuig.”--Ancient Near Eastern 
Texts, giedit ni J. B. Pritchard, 1974, p. 265. 

Ang nahibaloan gikan sa sekular nga mga tinub- 
dan niining karaang mga nasod makugihong gita- 
po gikan sa mga tipaka sa impormasyon nga naba- 
tonan gikan sa mga monyumento ug mga papan o 
gikan sa ulahing mga sinulat sa gitawag nga klasi- 
kal nga mga historyador sa Grego ug Romanhon 
nga yugto. Bisan tuod ang mga arkeologo nakakap- 
lag ug tinagpulo ka libo ka papan nga yutang- 
kulonon nga adunay Asiro-Babilonyanhong cunei- 
form nga mga inskripsiyon, ingon man daghang 
mga linukot nga papiro gikan sa Ehipto, ang kadag- 
hanan gayod niini maoy mga sinulat nga relihiyo- 
so o mga dokumento sa negosyo nga gilangkoban 
sa mga kontrata, papeles sa pagbaligya, mga legal 
nga dokumento, ug susamang mga butang. Ang 
diyutay kaayong mga sinulat sa kasaysayan sa pa- 
ganong mga nasod, nga natipigan diha sa mga pa- 
pan, silindro, bantayog, o mga inskripsiyon diha sa 
monyumento, pangunang naundan ug mga sinulat 
nga naghimaya sa ilang mga emperador ug nag- 
asoy sa ilang mga pagpakiggubat pinaagig hinob- 
ra nga mga pulong. 

Sa kasukwahi, ang Bibliya naghatag ug talagsa- 
ong pagkahan-ay ug detalyadong kasaysayan latas 
sa mga 4,000 ka tuig, kay kini nagtala dili lamang 
sa mga panghitabo nga wala gayoy bugto sukad sa 
sinugdanan sa tawo hangtod sa panahon sa pagka- 
gobernador ni Nehemias sa ikalimang siglo W.K.P. 
kondili mahimong isipon usab nga kini nagtagana 
sa paninugdang pagkobre sa yugto tali sa panahon 
ni Nehemias ug sa panahon ni Jesus ug sa iyang 
mga apostoles pinaagi sa tagna (kasaysayan nga 
pasiunang gisulat) ni Daniel diha sa Daniel kapitu- 
lo 11. Ang Bibliya nagpresentar ug detalyado ug ti- 
nuod nga nahitabong asoy bahin sa nasod sa Israel 
sukad sa pagkatukod niini, nga prangkang naghu- 
lagway sa kalig-on ug sa mga kahuyangon niini, sa 
mga kalamposan ug mga kapakyasan niini, sa hus- 
to nga pagsimba ug sa bakak nga pagsimba niini, 
sa mga panalangin ug sa grabeng mga paghukom 

ug mga kalamidad niini. Bisan tuod kini nga pag- 
kamatinud-anon dili pasalig sa tukmang kronolohi- 
ya, kini naghatag ug lig-ong pasukaranan sa pag- 
salig sa integridad sa mga magsusulat sa Bibliya 
ug sa ilang tim-os nga tinguha sa pagtala sa kama- 
tuoran. 

Ang detalyadong mga rekord dayag nga nabato- 
nan sa mga tigtala sa mga panghitabo sa Bibliya, 
sama sa mga magsusulat sa Una ug Ikaduhang 
Hari ug sa Una ug Ikaduhang Cronicas. Kini maki- 
ta diha sa taas nga mga talaan sa kagikan nga 
ilang naipon, nga miabot ug ginatos ka mga nga- 
lan, usab ang konektado ug matuod nga asoy sa 
mga paghari sa matag usa sa mga hari sa Juda ug 
Israel, lakip na ang ilang relasyon sa ubang mga 
nasod ug sa usag usa. Ang modernong mga histor- 
yador nagpahayag gihapon ug pagkadili-tino bahin 
sa kon kanus-a naghari ang pipila ka Asiryanhon 
ug Babilonyanhong mga hari, bisan sa pipila diha 
sa ulahing mga dinastiya. Apan walay ingon niana 
nga pagkadili-tino bahin sa pagkasunodsunod sa 
mga hari sa Juda ug Israel. 

Adunay mga paghisgot sa “basahon sa Mga Gu- 
bat ni Jehova” (Num 21:14, 15), sa “basahon sa mga 
kalihokan sa mga adlaw sa mga hari sa Israel” (1Ha 
14:19, 2Ha 15:31), sa “basahon sa mga kalihokan 
sa mga adlaw sa mga hari sa Juda” (1Ha 15:23, 
2Ha 24:5), sa “basahon sa mga kalihokan ni Solo- 
mon” (1Ha 11:41), ingon man ang daghang paghis- 
got sa samang mga talaan o opisyal nga mga 
rekord nga gikutlo ni Esdras ug Nehemias. Kini 
nagpakita nga ang impormasyon nga gitala dili 
kay pinasukad sa nahinumdoman lamang o sa bi- 
naba nga tradisyon kondili kini gituki pag-ayo ug 
bug-os nga gidokumento. Ang mga rekord sa ka- 
gamhanan sa ubang mga nasod gikutlo usab sa 
mga historyador sa Bibliya, maingon nga ang pipi- 
la ka bahin sa Bibliya gisulat usab diha sa kayuta- 
an sa gawas sa Israel, lakip sa Ehipto, Babilonya, ug 
Persia.--Tan-awa ang BASAHON, ESTER, BASAHON NI, 
ESDRAS, BASAHON NI. 

Ang usa sa mga butang nga sa walay duhaduha 
nakaamot sa tukmang pagkuwenta sa paglabay sa 
katuigan, labing menos sa dihang ang mga Israe- 
linhon matinumanong nagtuman sa Moisesnong 
Balaod, mao ang ilang pagsunod sa mga tuig nga 
igpapahulay ug sa mga tuig sa Tinghugyaw, sa 
ingon nagbahin sa panahon ngadto sa 7-ka-tuig 
ug 50-ka-tuig nga mga yugto.--Lev 25:2-5, 8-16, 
25-31. 

Ang nagpalahi ilabina sa rekord sa Bibliya gikan 
sa kadungan nga mga sinulat sa paganong mga 
nasod mao ang kahulogan sa panahon, dili lamang 
sa miagi ug sa presente apan usab sa umaabot, nga 
makaplagan diha sa mga panid niini. (Dan 2:28, 
7:22; 8:18, 19, Mar 1:15: Pin 22:10) Ang talagsaong 

elemento sa tagna naghimo sa pagkatukma sa kro- 
nolohiya nga mahinungdanon gayod kaayo ngadto 
sa mga Israelinhon kay sa bisan unsang paga- 
nong mga nasod tungod kay ang mga tagna nag- 
langkit ug espesipikong mga yugto sa panahon. 
Ingong Basahon sa Diyos, ang Bibliya nagpasiugda 
sa iyang kauntop sa panahon sa pagtuman sa iyang 
pulong (Eze 12:27, 28, Gal 4:4) ug nagpakita nga 
ang tukmang mga tagna maoy ebidensiya sa iyang 
pagka-Diyos.---Isa 41:21-26, 48:3-7. 

Tinuod, ang pipila sa dili-Biblikanhong mga do- 
kumento mas nauna pa ug mga kasiglohan kay sa 
labing karaang mga kopya sa manuskrito sa Bibli- 
ya nga nakaplagan. Kay kinulit diha sa bato o sinu- 
lat diha sa yutang-kulonon, ang pipila ka karaang 
pagano nga mga dokumento daw makadani kaayo, 
apan kini wala magpasalig sa katukma ug sa pag- 
katinuod sa asoy niini. Dili ang butang nga gisula- 
tan, kondili ang magsusulat, ang iyang katuyoan, 
ang iyang pagtahod sa kamatuoran, ang iyang de- 
bosyon sa matarong nga mga prinsipyo---kini mao 
ang importanteng mga butang nga maghatag ug 
lig-ong pasukaranan sa pagsalig, sa kronolohiya ug 
sa uban pang mga butang. Ang pagkakaraan sa se- 
kular nga mga dokumento tino nga mabalewala 
tungod sa ubos kaayong kalidad sa kaundan niini 
kon itandi sa Bibliya. Tungod kay ang mga rekord 
sa Bibliya maoy gama gikan sa daling madugta 
nga materyales, sama sa papiro ug vellum, ang pa- 
dayon nga paggamit niini ug ang makadaot nga 
epekto sa panahon diha sa dakong bahin sa Israel 
(nga lahi sa hilabihan kauga nga klima sa Ehipto) 
mahimong mao gayod ang hinungdan nga walay 
nagpabiling orihinal nga mga kopya karong adla- 
wa. Bisan pa niana, tungod kay kini inspiradong 
Basahon ni Jehova, ang Bibliya maampingong gi- 
kopya ug natipigan nga kompleto hangtod karong 
adlawa. (1Pe 1:24, 25) Ang pag-inspirar sa Diyos, 
nga pinaagi niana ang mga historyador sa Bibliya 
nakahimo sa pagsulat sa ilang mga rekord, nagtino 
sa pagkakasaligan sa kronolohiya sa Bibliya.---2Pe 
1:19-21. 

Ang maayong pananglitan kon nganong ang se- 
kular nga mga kasaysayan dili takos nga himoong 
sukdanan sa katukma nga pinaagi niana hukman 
ang kronolohiya sa Bibliya mao ang gisulti sa mag- 
susulat sa arkeolohiya nga si C. W. Ceram, nga 
nagkomento bahin sa pagpetsa sa kasaysayan sa 
modernong siyensiya: “Ang bisan kinsa nga mag- 
tuon sa karaang kasaysayan sa unang higayon 
mahingangha gayod sa positibong paagi sa moder- 
nong mga historyador sa pagpetsa sa mga panghi- 
tabo nga nahitabo linibo na ka katuigan kanhi. Hi- 
nunoa, sa padayon nga pagtuon kini nga katingala 
mosamot pa. Kay sa dihang atong susihon ang 
mga tinubdan sa karaang kasaysayan atong maki- 

ta ang kakulang, pagkadili-tukma, o tatawng kaba- 
kakan, sa mga rekord bisan sa panahon nga kini 
unang gisulat. Ug maingon nga kini ubos ug kali- 
dad sa sinugdan, kini mas ubos pa sa dihang mida- 
ngat kanato: nadaot tungod sa paglabay sa pana- 
hon o tungod sa pagpasagad ug sa dili-maayong 
paggamit niini sa mga tawo.” Siya dugang pang 
naghubit sa dugokan sa kasaysayan sa kronolohiya 
ingong “usa lamang gayod ka hinanduraw, ug na- 
meligrong mabungkag diha sa matag dinugtongan 
niini.”--The Secret of the Hittites, 1956, pp. 133, 
134. 

Kini nga obserbasyon daw hingapin, apan kon la- 
bot sa sekular nga mga rekord, kini dili kay wa- 
lay pasukaranan. Ang mosunod nga impormasyon 
magpatin-aw kon nganong dili angay magduhadu- 
ha bahin sa katukma sa kronolohiya sa Bibliya tu- 
ngod lamang kay ang pipila ka sekular nga mga re- 
kord nalahi niini. Sa kasukwahi, sa diha lamang 
nga ang sekular nga kronolohiya motakdo sa re- 
kord sa Bibliya nga ang usa ka tawo mobati gayod 
ug pagsalig sa maong karaang sekular nga pagpet- 
sa. Sa dihang tagdon ang mga rekord niining paga- 
nong mga nasod nga nakiglabot sa nasod sa Israel, 
angayng ibutang sa hunahuna nga ang pipila ka 
tataw nga mga kalainan sa ilang mga rekord lag- 
mit nga tungod gayod sa pagkawalay-katakos sa 
modernong mga historyador sa pagsabot sa tuk- 
mang paagi sa mga metodo nga gigamit kaniadto, 
sama sa ilang pagkawalay-katakos sa pagsabot sa 
tukmang paagi sa mga metodo nga gigamit sa 
mga historyador sa Bibliya. Hinunoa, adunay dag- 
hang ebidensiya sa pagpasagad ug pagkadili-tuk- 
ma o gani tinuyo nga pagpalsipikar nga gihimo sa 
paganong mga historyador ug mga kronologo. 

Ehiptohanong Kronolohiya. Sa nagkalain- 
laing yugto, ang kasaysayan sa Ehipto nalangkit 
nianang sa Israel. Niini nga publikasyon among gi- 
pakita ang petsa nga 1728 W.K.P. alang sa pagsu- 
lod sa Israel sa Ehipto, ug alang sa Pagpanggula, 
215 ka tuig sa ulahi, ang 1513 W.K.P. Ang pagsu- 
long ni Paraon Sisak batok sa Jerusalem nahita- 
bo sa panahon sa ikalimang tuig ni Rehoboam 
sa 993 W.K.P.: si Haring So sa Ehipto kadungan 
nga naghari ni Oseas (mga 758-740 W.K.P.): ug 
ang pagpakiggubat ni Paraon Neko nga misangpot 
sa kamatayon ni Josias lagmit nahitabo niadtong 
629 W.K.P. (1Ha 14:25, 2Ha 17:4, 2Cr 35:20-24) 
Ang kalainan tali sa mga petsa nga gihisgotan ug 
sa mga petsa nga sagad nga glingon sa modernong 
mga historyador mokabat ug hangtod sa usa ka 
siglo o kapin pa alang sa Pagpanggula ug dayon 
mikunhod ngadto sa mga 20 ka tuig sa panahon 
ni Paraon Neko. Ang mosunod nga impormasyon 
nagpakita kon nganong mipabor kami sa kronolo- 
hiya nga gipasukad sa kuwentada sa Bibliya. 

Ang modernong mga historyador pangunang 
nagdepende sa pipila ka dokumento sama sa mga 
listahan o mga talaan sa kasaysayan sa hari sa 
Ehipto. Lakip niini mao: ang dili-kompletong Bato 
sa Palermo, nga nagpakita sa giisip nga unang lima 
ka “dinastiya” sa kasaysayan sa Ehipto, ang Turin 
Papyrus, nga dili gayod kompleto ug naghatag sa 
listahan sa mga hari ug sa ilang paghari sukad sa 
“Daan nga Gingharian” hangtod sa “Bag-o nga 
Gingharian”, ug ang dugang pang mga inskripsi- 
yon diha sa bato, nga dili usab kompleto. Kining 
bulag nga mga listahan ug ang uban pang inde- 
pendente nga mga inskripsiyon gitakdo diha sa 
kronolohikanhong pagkahan-ay pinaagi sa mga si- 
nulat ni Manetho, usa ka Ehiptohanong pari sa ika- 
tulong siglo W.K.P. Ang iyang mga sinulat, nga 
naghisgot sa Ehiptohanong kasaysayan ug relihi- 
yon, naghan-ay sa mga paghari sa Ehiptohanong 
mga monarko ngadto sa 30 ka dinastiya, usa ka ka- 
han-ayan nga gigamit gihapon sa modernong mga 
Ehiptologo. Kini nga mga tinubdan, uban sa as- 
tronomikanhong mga kalkulasyon, pinasukad sa 
Ehiptohanong mga sinulat nga naghisgot sa mga 
dagway sa bulan ug sa pagsubang sa Dog Star 
(Sothis), gigamit aron makapatunghag kronolohi- 
kanhong talaan. 

Mga problema sa Ehiptohanong kronolohiya. 
Daghan ang dili tino. Ang mga sinulat ni Manetho, 
nga gigamit sa paghusay sa dili-kompletong mga 
listahan ug sa ubang mga inskripsiyon, natipigan 
lamang diha sa mga sinulat sa ulahing mga histor- 
yador, sama ni Josephus (unang siglo K.P.), ni Sex- 
tus Julius Africanus (ikatulong siglo K.P., busa ka- 
pin sa 500 ka tuig sukad sa panahon ni Manetho), 
ni Eusebius (ikaupat nga siglo K.P.), ug ni Syncel- 
lus (ulahing bahin sa ikawalo o sayong bahin sa 
ikasiyam nga siglo K.P.). Maingon sa gipamulong ni 
W. G. Waddell, ang ilang mga pagkutlo sa mga si- 
nulat ni Manetho maoy dili-kompleto ug sagad nga 
tinuis ug busa “lisod kaayong matino kon unsay ti- 
nuod gayod nga sinulat ni Manetho ug kon unsay 
dili tinuod o bakak.” Human ipakita nga ang tinub- 
dang materyal ni Manetho naglakip sa pipila ka 
dili-makasaysayanhong mga tradisyon ug mga le- 
yenda nga “nagpaila sa mga hari ingong ilang mga 
bayani, nga wala magtagad sa kronolohikanhong 
pagkahan-ay,” siya miingon: “Adunay daghang sa- 
yop diha sa sinulat ni Manetho sukad pa gayod sa 
sinugdan: dili ang tanan maoy tungod sa pagtuis 
sa mga eskriba ug mga tigrebisar. Daghang gitas- 
on sa mga paghari ang nakaplagan nga imposible: 
sa pipila ka kaso ang mga ngalan ug pagkasunod- 
sunod sa mga hari ingon sa gihatag ni Manetho 
walay basehanan pinasukad sa ebidensiya diha sa 
mga monyumento.”--Manetho, pasiuna, pp. vii, 
xvii, XX, XXİ, XXV. 

Ang kalagmitan nga ang dungan nga mga pag- 
hari inay nga sunodsunod nga mga paghari ang 
hinungdan sa daghang tag-as kaayong mga yugto 
sa paghari sa rekord ni Manetho gipakita diha sa 
librong Studies in Egyptian Chronology, ni T. Nick- 
lin (Blackburn, Ing., 1928, p. 39): “Ang mga Dinas- 
tiya ni Manetho . . . maoy dili mga listahan sa 
mga magmamando sa tibuok Ehipto, kondili maoy 
dili-kompletong mga listahan nga gilangkoban sa 
kapin kon kulang sa independenteng mga prin- 
sipe, sa bahin . . . sa mga linya sa mga prinsi- 
pe nga gikan niana mitungha sa ulahi ang mga 
magmamando sa tibuok Ehipto.” Si Propesor Wad- 
dell (pp. 1-9) nag-ingon nga “tingali ubay-ubayng 
Ehiptohanong mga hari ang nagmando sa samang 
higayon, . . . busa dili kay sunodsunod nga mga 
hari nga pulipuling nag-okupar sa trono, kondili 
ubay-ubayng mga hari nga naghari sa samang hi- 
gayon sa nagkalainlaing mga rehiyon. Maoy hi- 
nungdan nga mitungha ang dakong sumada sa gi- 
daghanon sa katuigan.” 

Sanglit ang Bibliya mnagpunting sa tuig 
2370 W.K.P. ingong petsa sa tibuok-yutang Lunop, 
ang Ehiptohanong kasaysayan nagsugod gayod 
human niana nga petsa. Ang mga problema sa 
Ehiptohanong kronolohiya nga gihisgotan na mao 
gayoy hinungdan sa mga kalkulasyon nga gisug- 
yot sa modernong mga historyador kinsa nag- 
banabana sa kasaysayan sa Ehipto balik sa tuig 
3000 W.K.P. 

Dako ang pagsalig sa mga Ehiptologo sa kara- 
ang mga inskripsiyon mismo. Hinunoa, ang pag- 
amping, pagkamatinud-anon, ug moral nga integ- 
ridad sa mga eskribang Ehiptohanon kadudahan 
gayod. Maingon sa gisulti ni Propesor J. A. Wilson: 
“Usa ka pasidaan ang angayng ihatag bahin sa 
tukmang makasaysayanhong bili sa Ehiptohanong 
mga inskripsiyon. Kadto maoy usa ka kalibotan sa 

. mga sugilambong ug mga milagro sa mga 
diyos.” Unya human mag-ingon nga ang mga es- 
kriba mahimong magmaniobra sa kronolohiya sa 
mga panghitabo aron madugangan ug pagdayeg 
ang usa ka partikular nga monarko nga anaa sa ga- 
hom, siya miingon: “Ang historyador modawat sa 
iyang mga impormasyon kon unsa kini, gawas kon 
adunay tin-awng rason nga kini dili kasaligan, 
apan angayng andam niyang bag-ohon ang iyang 
pagdawat niini sa dihang adunay bag-ong mga 
materyal nga maghatag ug bag-ong katin-awan sa 
kanhing mga interpretasyon.”---The World History 
of the Jewish People, 1964, Tomo 1, pp. 280, 281. 

Kawalay impormasyon bahin sa Israel. Dili 
kini ikatingala, sanglit ang mga Ehiptohanon dili 
lamang kay modumili sa pagtala sa mga butang 
nga dili maghatag ug himaya kanila kondili mag- 
papas usab sa mga rekord sa miaging monarko kon 

ang impormasyon niana nga rekord dili magusto- 
han sa presenteng naghari nga paraon. Busa, hu- 
man sa kamatayon ni Rayna Hatshepsut, si Thut- 
mose III nagtangtang sa ngalan ug mga hulagway 
sa rayna gikan sa mga kinulit diha sa monyumen- 
to. Kini nga batasan sa walay duhaduha nagpatin- 
aw kon nganong walay nahibaloang Ehiptohanon 
nga rekord bahin sa 215 ka tuig nga pagpuyo sa 
mga Israelinhon didto sa Ehipto o sa ilang Pag- 
panggula. 

Ang paraon nga nagmando sa panahon sa Pag- 
panggula wala hinganli sa Bibliya, mao nga ang 
mga paningkamot sa pag-identipikar kaniya maoy 
pinasukad lamang sa mga pagbanabana. Kini sa 
bahin nagpatin-aw kon nganong ang mga kalku- 
lasyon sa modernong mga historyador bahin sa 
petsa sa Pagpanggula nagkalainlain gikan sa 1441 
ngadto sa 1225 W.K.P., may diperensiyang kapin 
sa 200 ka tuig. 

Asiryanhong Kronolohiya. Sukad sa pana- 
hon ni Salmaneser III (sayong bahin sa unang mi- 
lenyo W.K.P.), ang Asiryanhong mga inskripsi- 
yon naghisgot sa mga pagpakiglabot uban sa mga 
Israelinhon, usahay naghisgot sa mga ngalan sa 
pipila ka hari sa Juda ug Israel. Ang Asiryanhong 
mga inskripsiyon naglakip sa displey nga mga ins- 
kripsiyon, sama sa makaplagan diha sa mga paril 
sa mga palasyo, sa harianong mga talaan sa kasay- 
sayan, mga listahan sa hari, sama nianang gikan 
sa Khorsabad, ug ang limmu, o eponym, nga mga 
listahan. 

Ang Asiryanhong displey nga mga inskrip- 
siyon ug mga talaan sa kasaysayan. Si Albert 
Olmstead, diha sa iyang Assyrian Historiography 
(1916, pp. 5, 6), naghubit sa Asiryanhong displey 
nga mga inskripsiyon sa ingon niini: “Kita mahi- 
mong . . . mogamit sa Displey nga inskripsiyon 
aron hulipan ang gawang sa mga Talaan sa Kasay- 
sayan [harianong mga talaan sa panghitabo nga 
naglista sa mga panghitabo kada tuig], apan kini 
walay awtoridad bisan gamay kon kini kasukwahi 
sa orihinal niini.” Human ipakita nga ang pangu- 
nang katuyoan niining displey nga mga inskripsi- 
yon dili mao ang paghatag ug konektado nga ka- 
saysayan sa paghari, siya midugang: “Ang lain 
pang suliran mao nga kini panagsa rang adunay 
kronolohikanhong kahan-ayan. ... Tataw nga kini 
angayng gamiton uban ang pag-amping.” 

Bahin sa mga talaan sa kasaysayan, siya mii- 
ngon: “Kita adunay usa ka naandang kronolohiya 
dinhi, ug kon may mga sayop, tinuyo man o dili, 
nga usahay makaplagan, ang relatibong kronolohi- 
ya lagmit sa kasagaran husto. ... Apan usa ka da- 
kong sayop kon dahomon nga ang talaan sa ka- 
saysayan maoy kanunayng kasaligan. Ang unang 
mga historyador sagad nga midawat usab sa ilang 

mga asoy gawas kon sila adunay tino nga pamatu- 
od sa pagkadili-tukma. Sa ulahing pipila ka tuig, 
dihay nadiskobrehan nga daghang bag-ong mga 
materyal nga mahimong gamiton sa pagsaway sa 
Sargonide nga mga dokumento. . . . Dugang pa ni- 
ini anaa ang mga reperensiya sa langyawng mga 
tinubdan sama sa Hebreohanon o Babilonyanhon, 
ug dili na kinahanglang tun-an ang kaundan niini 
aron kita makombinsir nga ang mga talaan sa ka- 
saysayan dili gayod kasaligan.” 

Nganha niini mahimong ikadugang ang testi- 
monya ni D. D. Luckenbill: “Ang usa ka tawo sa dili 
madugay makadiskobre nga ang tukmang paghu- 
lagway sa mga panghitabo sa dihang kini nahita- 
bo, sa matag tuig panahon sa pagmando sa hari, 
dili mao ang pangunang katuyoan sa mga eskriba 
sa hari. Usahay ang pipila ka lainlaing mga kam- 
panya militar daw giusab nga walay tin-aw nga 
rason, apan sagad nga tatawng ang harianong 
pagpanghambog maoy hinungdan nga mohimog 
paglimbong labot sa pagkatukma sa kasaysayan.” 
-- Ancient Records of Assyria and Babylonia, 1926, 
Tomo |, p. 7. 

Ang harianong mga talaan sa kasaysayan sagad 
nga moagig sunodsunod nga mga edisyon sam- 
tang nagpadayon ang pagmando sa hari. Ang ula- 
hing mga edisyon nagpresentar ug bag-ong mga 
panghitabo, apan kini usab mopatim-awng nag- 
usab sa mga kamatuoran ug mga numero sa na- 
ngaging katuigan aron mohaom sa gusto sa hari. 
Si Propesor Olmstead naghisgot sa “anam-anam 
nga pag-ilog ni [Ashurbanipal] sa ulahing duha ka 
Ehiptohanong kampanya militar sa iyang amahan 
hangtod nga sa kataposang edisyon wala nay bisan 
usa nga wala niya maangkon."—Assyrian Histori- 
ography, p. 7. 

Ang mga pananglitan sa maong tataw nga pag- 
kadili-kasaligan, tinuyo man o dili, nagpatongpa- 
tong. May kahimtang nga ang mga tighipos sa 
mga listahan sa tributo naglista gani sa usa ka sa- 
kop nga hari nga nagbayad ug tributo bisan tuod 
ang ubang mga rekord nagpakita nga siya patay na 
sa maong panahon. Si George Smith, human mag- 
punting sa usa ka hitabo diin ang samang listahan 
sa tributo ni Esar-hadon gipasidungog sa iyang 
anak nga lalaking si Ashurbanipal 13 ka tuig sa 
ulahi, nag-ingon nga kining ulahing listahan “lag- 
mit usa gayod ka literal nga kopya sa mas unang 
dokumento, nga wala tinoa kon kini ba nga mga 
hari nagmando pa, ug kon sila nagbayad ba gayod 
ug tributo.”--The Assyrian Eponym Canon, Lon- 
don, 1875, p. 179. 

Ang eponym (limmu) nga mga listahan. 
Bisan pa sa mga ebidensiya nga nahisgotan na, 
ang modernong mga kronologo sagad nagtuo nga 
ang eponym, o limmu, nga mga listahan daw na- 

kalingkawas sa bisan unsang pagdaot mao nga kini 
halos walay sayop. Kini nga eponym nga mga lis- 
tahan mao lamay mga ngalan o mga ranggo sa 
mga opisyal o mga listahan sa maong mga ngalan 
nga may daklit nga paghisgot sa pagpakiggubat o 
uban pang talagsaong hitabo. Pananglitan, usa ka 
seksiyon sa eponym nga listahan mabasa: 


Bel-harran-bel-usur gobernador) sa batok sa Damasco 
Guzana 
Salmaneser milingkod sa 
iyang trono 
Marduk-bel-usur gobernador) sa diha sa yuta 
Amedi 
Mahde gobernador) sa batok sa [Samaria] 
Nineve 
Assur-ishmeani gobernador) sa batok sa [Samaria] 
[Kakzi] 
Salmaneser hari sa Asirya batok sa [Samaria] 


Gikan niini makita nga walay aktuwal nga mga 
petsa nga gihatag, apan giisip nga ang matag nga- 
lan naghawas ug usa ka tuig, nga tungod niana 
posible ang tuigtuig nga pag-ihap. Ang moder- 
nong mga historyador naningkamot nga itakdo 
ang Asiryanhon ug ang Biblikanhon nga kasaysa- 
yan pinaagi niining eponym nga mga listahan, ila- 
bina sa yugto sukad sa 911 hangtod sa 649 W.K.P., 
nga niana ilang giasayn ang mga ngalan o mga 
eponym diha sa mga listahan. Alang sa sukara- 
nang petsa, sila misalig sa gihisgotang eklipse sa 
adlaw nga giingon sa natala atbang sa ngalan 
sa usa ka Bur-Sagale, nga gobernador sa Guzana. 
Ang eklipse maoy sa bulan sa Sivan (Mayo-Hunyo) 
ug ang kadaghanang historyador nag-ingon nga 
kini nahitabo sa Hunyo 15, 763 W.K.P. Ang pag- 
kakasaligan niining petsaha, ug ang pagtakdo sa 
Asiryanhong kasaysayan uban nianang sa Juda ug 
Israel nga ilang gibasehan niini, pagahisgotan sa 
ulahi ubos sa ulohan nga “Astronomikanhong mga 
Kalkulasyon.” 

Tungod sa diyutay kaayong impormasyon nga 
nalangkit diha sa eponym nga mga listahan (kon 
itandi sa mga talaan sa kasaysayan ug sa ubang 
mga inskripsiyon), tataw nga ang pagkakaplag ug 
sayop diyutay na kaayo. Sa dihang ang tatawng 
mga panagsumpaki makaplagan tali sa eponym 
nga mga listahan ug sa talaan sa kasaysayan, 
sama sa pagbutang sa usa ka kampanya militar 
ngadto sa laing tuig sa pagmando sa usa ka hari o 
sa panahon sa laing eponym, sagad nga ipasangil 
sa modernong mga historyador ang maong sa- 
yop ngadto sa talaan sa kasaysayan imbes nga sa 
eponym nga mga listahan. Apan, bisan pa sa gii- 
ngong takdo nga kasaysayan sa Asirya, ang usa ka 
iladong papan nga gisulatan sa mubong asoy bahin 

sa relasyon tali sa Asirya ug Babilonya sulod sa usa 
ka yugto sa mga siglo, wala mangangkon nga tuk- 
ma gayod. Si A. T. Olmstead, human magpresen- 
tar sa ebidensiya aron ipakita nga kini nga doku- 
mento maoy usa ka kopya lamang sa naunang 
displey nga inskripsiyon, miingon: “Busa maisip 
nato ang atong dokumento nga dili gani usa ka ka- 
saysayan sa tinuod nga kahulogan niini, usa la- 
mang kini ka inskripsiyon nga gihimo alang sa hi- 
maya ni Ashur [pangulong diyos sa Asirya] ug sa 
iyang katawhan . . . Kon dawaton nato kini nga 
panglantaw, dili na kita mabalaka sa daghang sa- 
yop, bisan sa kahan-ayan sa mga hari, nga nagpa- 
kunhod pag-ayo sa bili sa dokumento diin ang 
testimonya niini gikinahanglan kaayo. ”---Assyrian 
Historiography, p. 32. 

Angayng masabtan nga ang nag-usab-usab nga 
kahan-ayan nga makita diha sa eponym nga mga 
listahan nagpalisod pag-ayo sa modernong mga 
eskolar sa pagkab-ot sa eksaktong kronolohiya, 
ilabina nga ang pagtipon sa mga impormasyon 
nga nagkobre sa ubay-ubayng mga siglo gihimo sa 
mga eskriba nga wala kaayo mag-amping ug mag- 
tagad sa pagkatukma sa kasaysayan. Dayag usab 
nga ang modernong mga historyador mibati nga 
husto ang pag-usab o pagbalewala sa asoy sa Asir- 
yanhong eponym nga mga listahan sa dihang ang 
ubang mga butang o ebidensiya magpaluyo niini 
nga aksiyon. 

Ang mga impormasyon nga nahisgotan na nag- 
punting sa konklusyon nga ang Asiryanhong pa- 
maagi sa pagsulat sa kasaysayan wala sa husto 
masabti sa modernong mga historyador o kaha 
kini ubos kaayo ug kalidad. Bisan hain niini, dili 
kita obligado nga itakdo ang Biblikanhong kronolo- 
hiya sa kasaysayan nga gipresentar sa Asiryan- 
hong mga rekord. Busa, among gipakita lamang 
ang mas tinong mga panagtakdo tali sa Asirya ug 
sa Israel ug sa Juda sumala sa gipakita sa asoy sa 
Bibliya. 

Babilonyanhong Kronolohiya. Ang Babi- 
lonya gihisgotan sa Bibliya ilabina sukad sa pana- 
hon ni Nabucodonosor II. Ang paghari sa amahan 
ni Nabucodonosor nga si Nabopolasar maoy pagsu- 
god sa gitawag nga Neo-Babilonyanhong Imperyo, 
kini natapos sa mga paghari ni Nabonido ug sa 
iyang anak nga si Belsazar ug sa pagkapukan sa 
Babilonya pinaagi ni Ciro nga Persianhon. Kini nga 
yugto gikaikagan pag-ayo sa mga eskolar sa Bibli- 
ya sanglit kini naglangkob sa panahon nga gilaglag 
sa Babilonya ang Jerusalem ug sa dakong bahin sa 
70-ka-tuig nga yugto sa Hudiyohanong pagkades- 
tiyero. 

Ang Jeremias 52:28 nag-ingon nga sa ikapitong 
tuig ni Nabucodonosor gidala ngadto sa Babilon- 
ya ang unang grupo sa mga destiyerong Hudiyo. 

Nahiuyon niini, ang inskripsiyon nga cuneiform 
sa Babilonyanhong Cronica (Museyo sa Britanya 
21946) nag-ingon: “Ang ikapitong tuig: Sa bulan sa 
Kislev ang hari sa Akad nagtigom sa iyang kasun- 
dalohan ug misulong sa Hattu. Siya nagkampo ba- 
tok sa siyudad sa Juda ug sa ikaduhang adlaw sa 
bulan sa Adar iyang nailog ang siyudad (ug) na- 
dakpan ang hari (niini) [si Jehoiakin]. Usa ka hari 
nga iyang pinili [si Zedekias] ang iyang gitudlo 
diha sa siyudad (ug) gikuha niya ang daghang tri- 
buto ug gidala kini ngadto sa Babilonya.” (Assyrian 
and Babylonian Chronicles, ni A. K. Grayson, 1975, 
p. 102, itandi ang 2Ha 24:1-17: 2Cr 36:5-10.) (Hu- 
LAGWAY, Tomo 2, p. 326) Sulod sa kataposang 32 ka 
tuig nga paghari ni Nabucodonosor, walay maka- 
saysayanhong mga rekord nga sunodsunod ug de- 
talyado gawas sa tipik nga inskripsiyon labot sa 
pagsulong batok sa Ehipto sa ika-37 nga tuig ni Na- 
bucodonosor. 

Labot kang Awil-Marduk (Evil-merodak, 2Ha 25: 
27, 28), may nakaplagan nga mga papan nga 
pinetsahan hangtod sa iyang ikaduhang tuig sa 
pagmando. Labot kang Neriglissar, nga giisip nga 
maoy manununod ni Awil-Marduk, may nadiskob- 
rehang mga papan bahin sa kontrata nga pinetsa- 
han sa iyang ikaupat nga tuig. 

Ang usa ka Babilonyanhong papan nga kulo- 
non makatabang sa pagkonektar sa Babilonyan- 
hong kronolohiya uban sa Biblikanhong kronolo- 
hiya. Kini nga papan naundan sa mosunod nga 
astronomikanhong impormasyon sa ikapitong tuig 
ni Cambyses II nga anak nga lalaki ni Ciro Il: “Sa 
Tuig 7, sa Tamuz, sa gabii sa ika-14, sa dobleng 
17/4 ka oras [tulo ka oras ug bayente minutos] sa 
kagabhion, nahitabo ang eklipse sa bulan, nga ma- 
kita sa kinatibuk-an:, natakpan niini ang amiha- 
nang bahin sa katunga sa lingin [sa bulan]. Sa Te- 
bet, sa gabii sa ika-14, sa dobleng duha ug tunga sa 
oras [lima ka oras] sa gabii una pa magkaadlawon 
[sa ulahing bahin sa gabii], mieklipse ang bulan, 
makita ang kinatibuk-an niini, miabot ang eklipse 
sa habagatan ug sa amihanang bahin.” (Inschriften 
von Cambyses, Konig von Babylon, ni J. N. Strass- 
maier, Leipzig, 1890, Num. 400, mga linya 45-48, 
Sternkunde und Sterndienst in Babel, ni F. X. Kug- 
ler, Münster, 1907, Tomo I, pp. 70, 71) Kining 
duha ka eklipse sa bulan dayag nga mao ang 
mga eklipse nga nakita didto sa Babilonya ni- 
adtong Hulyo 16, 523 W.K.P., ug niadtong Ene- 
ro 10, 522 W.K.P. (Canon of Eclipses ni Oppol- 
zer, nga gihubad ni O. Gingerich, 1962, p. 335) 
Busa, kini nga papan nagpunting sa tingpamulak 
sa 523 W.K.P. ingong sinugdanan sa ikapitong tuig 
ni Cambyses II. 

Sanglit ang ikapitong tuig ni Cambyses II nag- 
sugod sa tingpamulak sa 523 W.K.P., ang iyang 


102 


unang tuig sa pagmando maoy 529 W.K.P. ug ang 
tuig sa paglingkod niya sa trono, ug ang katapo- 
sang tuig ni Ciro II ingong hari sa Babilonya, maoy 
530 W.K.P. Ang kinaulahiang papan nga pinetsa- 
han sa paghari ni Ciro II maoy sa ika-5 nga bulan, 
sa ika-23 nga adlaw sa iyang ika-9 nga tuig. (Baby- 
lonian Chronology, 626 B.C.-A.D. 75, ni R. Parker 
ug W. Dubberstein, 1971, p. 14) Sanglit ang ikasi- 
yam nga tuig ni Ciro II ingong hari sa Babilonya 
maoy 530 W.K.P., ang iyang unang tuig sumala sa 
maong pagpetsa maoy 538 W.K.P. ug ang tuig sa 
iyang paglingkod sa trono maoy 539 W.K.P. 

Si Berossus. Sa ikatulong siglo W.K.P. si Be- 
rossus, usa ka Babilonyanhong saserdote, misulat 
ug usa ka kasaysayan sa Babilonya diha sa Gre- 
gong pinulongan, nga dayag nga pinasukad sa 
mga rekord nga cuneiform. Labot sa iyang mga si- 
nulat, si Propesor Olmstead miingon: “Ang kina- 
gamyan lamang nga mga tipik, mga kalakbitan, o 
nabiling mga timailhan, ang nakaabot kanato. Ug 
ang labing hinungdanon niini nga mga tipik mia- 
bot pinaagi sa usa ka tradisyon nga halos walay ka- 
tumbas. Karong adlawa kinahanglang mokonsul- 
ta kita ug usa ka modernong Latin nga hubad sa 
usa ka Armenianhon nga hubad sa nawalang ori- 
hinal nga Grego sa Cronica ni Eusebius, nga sa ba- 
hin mihulam gikan kang Alexander Polyhistor nga 
direktang mihulam gikan kang Berossus, ug sa ba- 
hin mihulam gikan kang Abydenus nga lagmit mi- 
hulam gikan kang Juba nga mihulam gikan kang 
Alexander Polyhistor ug busa gikan kang Berossus. 
Sa pagpasamot sa kalibog, si Eusebius sa pipila ka 
kahimtang wala moila sa kamatuoran nga si Aby- 
denus maoy usa ka magkokopya lamang ni Poly- 
histor, ug mikutlo sa mga asoy sa matag bahin ni- 
ini! Ug dili pa kini ang kinagrabehan. Bisan tuod sa 
katibuk-an gidawat ang iyang asoy nga gikan kang 
Polyhistor, mopatim-aw nga si Eusebius migamit 
sa usa ka dili-maayong manuskrito niana nga aw- 
tor.” (Assyrian Historiography, pp. 62, 63) Si Jose- 
phus, ang Hudiyong historyador sa unang siglo 
K.P., miangkon usab nga siya mikutlo gikan kang 
Berossus. Apan mopatim-aw nga ang kronolohi- 
kanhong impormasyon nga gituohang gikan kang 
Berossus maoy kaduhaduhaan gayod. 

Ubang mga hinungdan sa mga kalainan. 
Ang wala kaayoy pagtagad nga mga estudyante sa 
karaang kasaysayan sagad nga nagtuon uban ang 
sayop nga pagsabot nga ang mga papan nga sinu- 
latag cuneiform (sama tingali sa gigamit ni Beros- 
sus) gisulat kanunay sa samang panahon o sa wala 
madugay human sa mga hitabo nga gitala diha ni- 
ana. Apan, gawas sa daghang cuneiform nga mga 
dokumento sa negosyo nga nagkadungan gayod, 
ang makasaysayanhong mga sinulat sa Babilonya 
ug bisan ang daghang astronomikanhong mga si- 

nulat sagad mohatag ug ebidensiya nga kini gisu- 
lat sa mas ulahi pang yugto. Busa, sumala sa 
Asiryologo nga si D. J. Wiseman, ang usa ka ba- 
hin sa gitawag nga Babilonyanhong Cronica, nga 
nagkobre sa yugto sukad sa pagmando ni Nabu- 
nasir hangtod sa pagmando ni Shamash-shum- 
u-kin (usa ka yugto nga gipetsahan sa sekular nga 
mga historyador ingong gikan sa 747-648 W.K.P.), 
maoy “usa ka kopya nga gihimo sa ikakawha- 
ag-duha ka tuig ni Dario [ang nota o fbotnote 
nag-ingon: nga mao 500/499 w.K. kon si Dario I] 
nga gikan sa mas karaan ug nadaot nga sinulat.” 
(Chronicles of Chaldaean Kings, London, 1956, p. 1) 
Busa, dili lamang kini nga sinulat bulag sa mga hi- 
tabo nga gitala diha niana gikan sa 150 ngadto sa 
250 ka tuig kondili kini usab maoy usa ka kopya sa 
mas naunang sayop nga dokumento, nga tingali 
orihinal, tingali dili. Labot sa mga sinulat sa Neo- 
Babilonyanhong Cronica, nga nagkobre sa yugto 
sukad kang Nabopolasar hangtod kang Nabonido, 
ang samang awtor nag-ingon: “Ang mga sinulat sa 
Neo-Babilonyanhong Cronica gisulat diha sa usa ka 
gamayng matang sa sinulatan nga dili tukmang 
mapetsahan apan mahimong magpasabot nga kini 
gisulat sa panahon nga halos kadungan sa mga 
panghitabo sa kataposan sa Achaemenid nga pag- 
mando.” Posible nga kini gisulat sa pagkatapos 
sa Persianhong Imperyo, nga nahitabo niadtong 
331 W.K.P. mga 200 ka tuig human mapukan ang 
Babilonya. Nakita na nato nga ang maong impor- 
masyon, lakip ang mga tuig, daling mausab ug 
gani matuis diha sa mga kamot sa paganong mga 
eskriba sa paglabay sa pipila ka siglo. Tungod nii- 
ning tanang hinungdan dili gayod maalamon nga 
moinsistir nga ang tradisyonal nga mga tuig sa 
mga paghari sa Neo-Babilonyanhong mga hari da- 
waton ingong tino. 

Ang kawalay kadungan nga makasaysayanhong 
mga rekord ug ang pagkadaling mausab sa mga 
impormasyon tinong magtugot sa posibilidad nga 
ang usa o kapin pa sa Neo-Babilonyanhong mga 
magmamando naghari nga dugay kay sa gipa- 
kitang tradisyonal nga mga tuig. Ang kamatuo- 
ran nga walay mga papan nga nadiskobrehan nga 
magkobre sa ulahing katuigan sa maong paghari 
dili gayod kanunay nga magamit ingong lig-ong 
argumento batok niini nga posibilidad. Adunay 
mga kahimtang nga ang pagmando sa mga hari 
maoy mas dugay ug nga labot kanila walay nakap- 
lagang mga papan nga magpamatuod niana. Pa- 
nanglitan, labot kang Artajerjes III (Ochus) (kinsa, 
ang mga historyador nag-ingon nga nagmando 
sulod sa 21 ka tuig [358 hangtod sa 338 W.K.P.]) 
ug kang Arses (nga gituohang nagmando sulod sa 
2 ka tuig [337 hangtod sa 336 W.K.P.]) walay na- 
kaplagang cuneiform nga ebidensiya sa samang 

yugto nga motabang sa pagtino sa gidugayon sa 
ilang mga paghari. 

Sa pagkatinuod, ang mga historyador wala ma- 
hibalo kon asa ibutang ang pipila ka Babilonyan- 
hong mga hari nga adunay mga rekord. Si Prope- 
sor A. W. Ahl (Outline of Persian History, 1922, 
p. 84) nag-ingon: “Diha sa mga Papan sa Kontrata, 
nga nakaplagan didto sa Borsippa, makita ang mga 
ngalan sa Babilonyanhong mga hari nga dili maki- 
ta sa laing mga papan. Lagmit gayod nga kini gi- 
sulat sa kataposang mga adlaw sa paghari ni Da- 
rio I, nga miabot hangtod sa unang mga adlaw sa 
paghari ni Jerjes I, sumala sa pangagpas ni Ung- 
nad.” Sa gihapon, kini nagpabiling pangagpas la- 
mang. 

Persianhong Kronolohiya. Ang daghang 
hinungdanong mga hitabo sa Bibliya nahitabo su- 
lod sa Persianhong yugto: ang pagkapukan sa Babi- 
lonya, nga gisundan sa pagpagawas ni Ciro sa mga 
Hudiyo ug ang kataposan sa 70-ka-tuig nga pagka- 
awaaw sa Juda, ang pagtukod pag-usab sa templo 
sa Jerusalem, nga natapos “sa ikaunom nga tuig sa 
paghari ni Dario [I, Persianhon]”:, ug ang pagtukod 
pag-usab sa mga paril sa Jerusalem pinaagi ni 
Nehemias, sumala sa dekreto nga gipakanaog sa 
ika-20 nga tuig sa paghari ni Artajerjes Longima- 
nus.—2Cr 36:20-23, Esd 3:8-10, 4:23, 24: 6:14, 15, 
Neh 2:1, 7, 8. 

Ang petsa nga 539 W.K.P. ingong mao ang pag- 
kapukan sa Babilonya matino dili lamang diha sa 
kanon ni Ptolemy kondili sa ubang mga tinub- 
dan usab. Ang historyador nga si Diodorus, ingon 
man si Africanus ug Eusebius, nagpakita nga ang 
unang tuig ni Ciro ingong hari sa Persia kadu- 
ngan sa Olimpiada 55, sa tuig 1 (560/559 W.K.P.), 
samtang ang kataposang tuig ni Ciro kadu- 
ngan sa Olimpiada 62, sa tuig 2 (531/530 W.K.P.). 
Ang mga papan nga sinulatag cuneifbrm naghis- 
got nga si Ciro nagmando sa Babilonya sulod sa si- 
yam ka tuig, nga sa ingon mopaluyo sa tuig nga 
539 ingong petsa sa iyang pagsakop sa Babilonya. 
--Handbook of Biblical Chronology, ni Jack Fine- 
gan, 1964, pp. 112, 168-170, Babylonian Chronolo- 
gy, 6206 B.C.—A.D. 75, p. 14: tan-awa ang mga 
komento ubos sa “Babilonyanhong Kronolohiya,” 
usab ang PERSIA, PERSIANHON. 

Ang ubay-ubayng mga inskripsiyon sa mga hari 
sa Persia nakaabot kanato, apan kini dili mapusla- 
non sa pag-establisar sa gidugayon sa mga pagha- 
ri sa Persianhong mga hari. Pananglitan, daghang 
pinetsahan nga mga papan ang nakaplagan didto 
sa Persepolis, apan wala diha niana ang mga nga- 
lan sa mga hari. 

Astronomikanhong mga Pagkalkulo. Gi- 
pangangkon nga ang “astronomikanhong mga 
pagpamatuod makapahimo sa usa ka relatibong 

kronolohiya [ang kronolohiya nga nag-establisar 
lamang sa pagkasunodsunod sa mga hitabo] ngad- 
to sa usa ka absolutong kronolohiya, sa espesipi- 
kong pagkasulti, usa ka sistema sa pagpetsa nga 
susama sa atong kalendaryo.” (The Old Testament 
World, ni Martin Noth, 1966, p. 272) Bisan tuod gi- 
tagana sa Maglalalang sa tawo ang langitnong mga 
butang aron masukod sa tawo ang panahon, ang 
kalangkitan sa astronomikanhong mga impormas- 
yon ug sa tawhanong mga hitabo sa nangagi naa- 
pektohan sa nagkalainlaing mga kahimtang ug sa 
tawhanong interpretasyon nga mahimong masa- 
yop. 

Daghan sa gitawag nga mga panagtakdo sa as- 
tronomikanhong impormasyon ug sa mga hitabo o 
mga petsa sa karaang kasaysayan gipasukad sa 
mga eklipse sa adlaw o sa bulan. Hinunoa, ang bi- 
san unsang “partikular nga lungsod o siyudad sa 
aberids makasinatig mga 40 ka eklipse sa bulan ug 
20 ka dili-bug-os nga eklipse sa adlaw sulod sa 50 
ka tuig, [bisan tuod] usa lamang ka bug-os nga ek- 
lipse sa adlaw ang mahitabo sulod sa 400 ka tuig.” 
(Encyclopædia Britannica, 1971, Tomo 7, p. 907) 
Busa pinasukad niini nga pamaagi, diha lamang sa 
tinong giasoy nga bug-os nga eklipse sa adlaw nga 
makita sa usa ka espesipikong dapit nga dili kaayo 
kaduhaduhaan ang pagtakda sa usa ka partikular 
nga petsa sa kasaysayan. Sa daghang kahimtang 
ang materyal gikan sa karaang mga sinulat nga 
cuneiform (o sa ubang tinubdan) labot sa mga ek- 
lipse wala maghatag sa maong espesipikong im- 
pormasyon. 

Ang usa ka pananglitan mao ang eklipse 
sa adlaw nga gisaligan sa mga historyador nga 
magtakdo sa Asiryanhong kronolohiya uban sa 
Biblikanhong kronolohiya. Gihisgotan kini diha sa 
Asiryanhong eponym nga mga listahan ingong 
nahitabo sa ikatulong bulan (nga mag-ihap gikan 
sa tingpamulak) sa panahon sa pagngalan kang 
Bur-Sagale. Ang modernong mga kronologo nag- 
kalkulo niini nga mao ang eklipse nga nahitabo ni- 
adtong Hunyo 15, 763 W.K.P. Sa pag-ihap ug 90 ka 
tuig paatras (o 90 ka ngalan diha sa eponym nga 
mga listahan) gikan niini nga petsa, modangat sila 
sa 853 W.K.P. ingong petsa sa gubat sa Karkar 
sa ikaunom nga tuig ni Salmaneser II. Sila mii- 
ngon nga si Salmaneser nagtala kang Haring Ahab 
sa Israel ingong kauban sa panag-abin nga nakig- 
sangka sa Asirya niana nga gubat, ug nga 12 
ka tuig human niana (sa ika-18 nga tuig ni Sal- 
maneser) ang Asiryanhong hari naghisgot kang 
Haring Jehu sa Israel ingong nagbayad ug tri- 
buto. Busa sila nagtuo nga ang tuig 853 W.K.P. 
maoy petsa sa kataposang tuig ni Ahab ug ang 
841 W.K.P. mao ang pagsugod sa paghari ni Jehu. 
Unsa ka katukma kini nga mga pagkuwenta? 


104 


Una, bisan tuod gituohan nga ang eklipse sa ad- 
law maoy bug-os, ang eponym nga listahan wala 
maghisgot niini. Ug, samtang ang kadaghanang 
historyador karong adlawa mopadapat niini sa ek- 
lipse sa 763 W.K.P., dili tanang eskolar ang miuyon 
niana, ang uban mipalabi sa tuig 809 W.K.P., nga 
sa maong tuig nahitabo ang usa ka eklipse nga lag- 
mit sa bahin lamang nakita didto sa Asirya (nga 
maoy nahitabo usab niadtong 857 ug 817 W.K.P., 
ubp.). (Canon of Eclipses ni Oppolser, mga tsart 17, 
19, 21) Bisan tuod ang modernong mga historya- 
dor mosupak sa mga kausaban sa eklipse sa adlaw 
sa 763 W.K.P. tungod kay kini “magpalibog sa 
kasaysayan sa Asirya, nakita na nato nga ang 
mga Asiryanhon mismo ang nagpalibog pag-ayo 
sa ilang kasaysayan. 

Dugang pa, imposible gayod nga si Haring Ahab 
presente didto sa gubat sa Karkar. Busa, bisan kon 
ang paghari ni Ahazias ug Jehoram (nga natung- 
an sa paghari ni Ahab ug Jehu) isipon nga 12 la- 
mang ka tuig (itandi ang 1Ha 22:40, 51, 2Ha 1: 
2, 17, 3:1), ang ebidensiya mosukwahi sa tukma 
nga panagtakdo sa gubat sa Karkar ug kang Ahab. 
Busa, ang paghisgot ni Salmaneser kang Jehu lag- 
mit dili gayod mosibo sa unang tuig sa pagmando 
ni Jehu. Ang akusasyon nga gimaniobra sa mga 
Asiryanhon ang mga tuig sa ilang mga pagpakig- 
gubat ug gipatuo nga ang mga hari nakadawat ug 
mga tributo gikan sa mga tawong patay na mag- 
pakamenos pa gayod sa gituohang bili sa panag- 
takdo. Ang tsart nga “Talagsaong mga Petsa Pana- 
hon sa Yugto sa mga Hari sa Juda ug sa Israel,” nga 
kauban niini nga artikulo, nagpakita nga namatay 
si Ahab sa mga 920 W.K.P. nga nag-ihap sa pagka- 
hari ni Jehu sukad sa mga 904 W.K.P. 

Kanon ni Ptolemy. Si Claudius Ptolemy maoy 
usa ka Gregong astronomo nga nagkinabuhi sa 
ikaduhang siglo K.P., o kapin sa 600 ka tuig human 
matapos ang Neo-Babilonyanhon nga yugto. Ang 
iyang kanon, o talaan sa mga hari, gilangkit sa usa 
ka basahon sa astronomiya nga iyang gisulat. Ang 
kadaghanan sa modernong mga historyador mida- 
wat sa impormasyon ni Ptolemy bahin sa Neo- 
Babilonyanhon nga mga hari ug sa gidugayon sa 
ilang mga paghari. 

Dayag nga gipasukad ni Ptolemy ang iyang ma- 
kasaysayanhong impormasyon sa mga tinubdan 
nga pinetsahan sukad sa Seleucid nga yugto, nga 
nagsugod kapin sa 250 ka tuig human mailog ni 
Ciro ang Babilonya. Busa dili ikahibulong nga ang 
pagpetsa ni Ptolemy pareho nianang kang Beros- 
sus, usa ka Babilonyanhong saserdote sa Seleucid 
nga yugto. 

Mga eklipse sa bulan. Kini gigamit aron pa- 
matud-an ang mga petsa nga gihatag sa partikular 
nga mga tuig sa Neo-Babilonyanhon nga mga hari 

pinasukad sa kanon ni Ptolemy ug sa impormas- 
yon sa mga rekord nga cuneiform. Apan bisan pa 
nga si Ptolemy lagmit nga tukmang mikalkulo o 
mirekord sa mga petsa sa pipila ka eklipse sa na- 
ngagi (usa ka modernong astronomo nakakaplag 
nga tres-kinto sa pagpetsa ni Ptolemy maoy husto), 
kini wala magpamatuod nga husto ang iyang pag- 
hatag sa makasaysayanhong impormasyon, sa ato 
pa, nga ang iyang paglangkit sa mga eklipse uban 
sa mga pagmando sa pipila ka hari kanunayng gi- 
pasukad sa tinuod nga makasaysayanhong kama- 
tuoran. 

Ang petsa sa kamatayon ni Herodes nga Banto- 
gan nag-ilustrar sa mga problema nga mahimong 
atubangon sa pagpetsa pinaagi sa mga eklipse sa 
bulan. Ang mga sinulat ni Josephus (Jewish Antig- 
uities, XVII, 167 [vi, 4]: XVI, 188-214 [viii, 1-ix, 3J) 
nagpakita nga ang kamatayon ni Herodes nahitabo 
wala madugay human sa usa ka eklipse sa bulan 
ug wala madugay una pa magsugod ang panahon 
sa Paskuwa. Daghang eskolar ang nagpetsa sa ka- 
matayon ni Herodes niadtong 4 W.K.P. ug ingong 
pamatuod ilang gipunting ang eklipse sa bulan nga 
nahitabo niadtong Marso 11 (Marso 13, Julian nga 
kalendaryo) nianang tuiga. Tungod niini nga pag- 
petsa, daghang modernong mga kronologo nag- 
petsa sa pagkatawo ni Jesus nga ingon ka sayo sa 
5 W.K.P. 

Apan, ang maong eklipse niadtong 4 W.K.P. 
maoy 36-porsiyento lamang ang gidak-on ug na- 
matikdan lamang sa pipila ka tawo sa sayong ka- 
buntagon nga kini nahitabo. Duha ka laing eklipse 
ang nahitabo niadtong 1 W.K.P., nga ang usa niini 
lagmit mohaom sa gituohang eklipse wala madu- 
gay una pa sa pagsugod sa Paskuwa. Ang dili-bug- 
os nga eklipse sa bulan niadtong Disyembre 27 
(Disyembre 29, Julian nga kalendaryo) sa maong 
tuig tingali makita sa Jerusalem apan lagmit wala 
isipa nga usa ka dakong hitabo. Sumala sa mga 
pagkalkulo nga gipasukad sa Canon of Eclipses ni 
Oppolzer (p. 343), ang bulan miagi sa landong sa 
yuta samtang kilumkilom pa sa Jerusalem, ug sa 
dihang mingitngit na, ang bulan misanag na pag- 
usab. Sa laing bahin, kini wala ilakip sa bug-os nga 
pagtala ni Manfred Kudlek ug Erich Mickler. Busa 
ang gilapdon nga nakita ang maong eklipse didto 
sa Jerusalem o kon kana nakita man gayod dili ma- 
tino niining bahina sa kasaysayan. Ang labing ta- 
lagsaon kay sa duha nga nahisgotan na mao ang 
eklipse sa bulan sa ulahing bahin sa kagabhion nga 
nahitabo sa sayong mga takna niadtong Enero 8, 
1 W.K.P. (Enero 10, Julian nga kalendaryo). Kini 
maoy usa ka bug-os nga eklipse nga niana ang bu- 
lan dili makita sulod sa 1 ka oras ug 41 minutos. 
Kini namatikdan gayod sa tanang nagmata pa, bi- 
san tuod nga nangitngitan ang kalangitan. Busa sa 

mga tuig nga gihisgotan dinhi, kapin sa usa ka ek- 
lipse ang nahitabo wala madugay una pa ang Pas- 
kuwa. Kon lantawon pinasukad sa impormasyon 
nga mabatonan karon, mopatim-aw nga ang eklip- 
se nga lagmit namatikdan gayod mao ang eklip- 
se niadtong Enero 8, 1 W.K.P.-- Solar and Lunar 
Eclipses of the Ancient Near Kast From 3000 B.C. 
to O With Maps, ni M. Kudlek ug E. H. Mickler, Neu- 
kirchen-Vluyn, Alemanya, 1971, Tomo I, p. 156. 

Apan, dili tanang sinulat nga gigamit sa 
mga historyador sa pagpetsa sa mga hitabo 
ug mga yugto sa karaang kasaysayan gipasukad 
sa mga eklipse. May nakaplagang astronomikan- 
hong mga talaadlawan nga naghatag sa posisyon 
(maylabot sa pipila ka bituon o mga konstelasyon) 
sa bulan sa una ug kataposang pagsubang niini 
diha sa espesipikong adlaw didto sa Babilonya (pa- 
nanglitan, “ang bulan maoy usa ka maniko gikan 
sa atubangan sa pangulahian nga tiil sa leyon”), 
duyog sa mga posisyon sa pipila ka planeta niining 
samang mga panahon. Ang modernong mga kro- 
nologo nag-ingon nga ang maong kombinasyon sa 
astronomikanhong mga posisyon dili masubli pag- 
usab sulod sa kaliboan ka tuig. Kining astronomi- 
kanhong mga talaadlawan naundan sa mga re- 
perensiya sa mga paghari sa pipila ka hari ug 
mopatim-aw nga motakdo sa mga pagpetsa nga 
gihatag diha sa kanon ni Ptolemy. Bisan tuod sa pi- 
pila kini maoy pamatuod nga lagmit dili na mala- 
lis, adunay mga butang nga magpamenos sa kalig- 
on niini. 

Ang una, lagmit nga adunay mga sayop sa mga 
obserbasyon nga gihimo didto sa Babilonya. Ang 
Babilonyanhong mga astronomo nagpakitag da- 
kong pagtagad sa mga hitabo sa langit nga na- 
hitabo duol sa kapunawpunawan, sa gisubangan 
o sa gisalopan sa bulan o sa adlaw. Apan, ang 
kapunawpunawan kon lantawon gikan sa Babi- 
lonya kanunay nga mangitngitan tungod sa mga 
bagyo sa balas. Nagkomento labot niini, si Pro- 
pesor O. Neugebauer nag-ingon nga si Ptolemy 
mimulo bahin “sa kakulang ug kasaligang mga 
obserbasyon sa mga planeta [gikan sa karaang Ba- 
bilonya]. Siya [Ptolemy] miingon nga ang karaang 
mga obserbasyon gihimo nga may diyutayng kata- 
kos, tungod kay sila nagtagad sa mga pagtungha o 
sa mga pagkawala ug sa nagaurong nga mga ilha- 
nan, mga hitabo nga sa kinaiyahan niini lisod kaa- 
yo ang pag-obserbar.”---The Exact Sciences in An- 
tiquity, 1957, p. 98. 

Ikaduha, sa pagkatinuod ang kinabag-an sa as- 
tronomikanhong mga talaadlawan nga nadiskobre- 
han gisulat, dili sa panahon sa Neo-Babilonyanhon 
o Persianhon nga mga imperyo, kondili sa Seleucid 
nga yugto (312-65 W.K.P.), bisan tuod nga kini na- 
undan sa mga impormasyon nga naghisgot sa 

naunang mga yugto. Ang mga historyador nagtuo 
nga kini maoy mga kopya sa naunang mga doku- 
mento. Sa pagkatinuod walay kadungan nga astro- 
nomikanhong mga sinulat nga niana maestablisar 
ang bug-os nga kronolohiya sa Neo-Babilonyanhon 
ug Persianhon nga mga yugto (sa hinapos sa ikapi- 
to hangtod sa hinapos sa ikaupat nga siglo). 

Sa kataposan, sama sa kaso ni Ptolemy, bisan 
tuod ang astronomikanhong impormasyon (ingon 
sa nahubad ug nasabtan karon) sa mga sinulat 
nga nadiskobrehan sa paninugdan maoy tukma, 
kini wala magpamatuod nga ang makasaysayan- 
hong impormasyon nga nag-uban niini maoy tuk- 
ma. Maingon nga gigamit lamang ni Ptolemy ang 
pagmando sa karaang mga hari (ingon sa iyang 
pagsabot kanila) ingong gambalay nga diha nia- 
na ipahimutang ang iyang astronomikanhong im- 
pormasyon, mao man usab ang mga magsusulat 
(o mga magkokopya) sa astronomikanhong mga si- 
nulat sa Seleucid nga yugto nagsal-ot lamang diha 
sa ilang astronomikanhong mga sinulat sa kon un- 
say gidawat niadtong panahona, o sa “popular” nga 
kronolohiya sa maong panahon. Ang maong gida- 
wat, o popular nga kronolohiya lagmit adunay mga 
sayop sa hinungdanong mga bahin sumala sa na- 
hisgotan na niini nga artikulo. Sa pag-ilustrar, ang 
usa ka karaang astronomo (o usa ka magsusulat) 
lagmit moingon nga ang usa ka hitabo sa langit 
nahitabo sa tuig nga, sumala sa atong kalendaryo, 
mao ang 465 W.K.P., ug ang iyang sinulat tinga- 
li husto kon ang tukmang pag-ihap himoon aron sa 
pagtino niini. Apan mahimo usab niyang isulti nga 
ang tuig diin nahitabo ang maong hitabo sa la- 
ngit (465 W.K.P.) mao ang ika-21 nga tuig ni 
Haring Jerjes ug mahimong bug-os nga sayop. Sa 
yanong pagkasulti, ang pagkatukma sa astronomi- 
ya dili magpamatuod sa pagkatukma sa kasaysa- 
yan. 

Arkeolohikanhong Pagpetsa. Ang mga su- 
liran nga nalangkit sa pagpetsa nga gipasukad sa 
nakalotang mga butang nga nakaplagan pinaagi sa 
mga pagpangubkob gihisgotan ubos sa ulohang 
ARKEOLOHIYA. Sa mubo, ikaingon nga, tungod sa 
pagkawalay aktuwal nga pinetsahang mga inskrip- 
siyon, ang pagpetsa pinasukad sa nakalotang mga 
butang sama sa tipak sa mga kulon maoy pagtan- 
di lamang gayod. Sa ato pa, ang arkeologo makai- 
ngon lamang nga ‘kining partikular nga hut-ong sa 
yuta ug ang mga kaundan niini diha niini nga 
bungdo dayag nga nahisakop sa samang katibuk- 
ang yugto sama sa hut-ong sa yuta niana nga 
bungdo (o una pa niana o human niana). Busa 
ang katibuk-ang kronolohikanhong pagkasunodsu- 
nod nahimo, apan kanunayng gitul-id ug giusab, 
nga ang mga kausaban usahay moabot ug gato- 
san ka tuig. Pananglitan, niadtong 1937 ang ar- 
keologong si Barton nagpetsa sa “Unang Pana- 

hon sa Bronse” nga yutang-kulonon sa yugtong 
2500-2000 W.K.P., samtang sa misunod nga tuig 
si W. F. Albright nagpetsa sa samang yugto nga 
3200-2200 W.K.P. 

Busa, sumala sa giingon ni G. Ernest Wright: “Ni- 
ining bahina talagsa ra kaayo nga kita makahimog 
tinong mga pagpetsa. Hinunoa, kinahanglan nga 
mohimog mga pangagpas nga kanunayng adunay 
mas dako o mas menos nga kalagmitan. Ang ka- 
matuoran diha niini nahasandig sa ilang [mga ar- 
keologo] katakos sa pagbadbad ug sa pagtapo sa 
nagkalainlaing magkalahi nga mga impormasyon, 
apan ang bag-ong impormasyon sa bisan unsa nga 
panahon mahimong magpausab sa nahimong pa- 
ngagpas, o magpahinabo sa usa ka eskolar sa pag- 
pahayag niini sa lahi nga paagi.”--Shechem, The 
Biography of a Biblical City, 1965, pasiuna p. xvi. 

Dugang nag-ilustrar niini mao ang pahayag diha 
sa Chronologies in Old World Archaeology, nga gi- 
edit ni Robert Ehrich, nga gipatik niadtong 1965 
nga mipuli sa mas naunang sinulat niadtong 1954, 
ug naundan sa dili tin-awng panglantaw bahin “sa 
dili-tinong kutay sa relatibong mga kronolohiya” 
ingon sa gipahayag sa inilang mga arkeologo. Ang 
pasiunang mga pulong (p. vii) nag-ingon: “Ang ka- 
tuyoan niini nga basahon mao ang pagpresentar, 
nga sunodsunod, sa mga kronolohiya sa nagkalain- 
laing nalangkit nga mga hitabo sumala sa panglan- 
taw sa mga espesyalista gikan sa lainlaing rehiyon 
niadtong 1964. Bisan pa sa bag-ong impormasyon, 
ang katibuk-ang kahimtang dili gihapon matino, 
ug ang umaabot nga impormasyon maghimo sa 
pipila ka konklusyon nga karaan na, lagmit gani sa 
dili pa mapatik kini nga tomo.” Kini ang mahimong 
ibutang sa hunahuna kon magtulotimbang sa mga 
petsa nga gihatag sa mga arkeologo ingong gidu- 
gayon sa pipila ka siyudad, sama sa Jerico, o sa 
yugto nga ilang ipetsa sa pagsakop sa Israel sa Pa- 
lestina. 

Mga Historyador sa Klasikal nga Yugto. 
Ang terminong “klasikal” dinhi mapadapat sa yug- 
to ug kultura sa karaang mga Grego ug mga Ro- 
mano. Gawas nga sila mao ang tinubdan sa Grego 
ug Romanhong kasaysayan, ang mga sinulat sa pi- 
pila ka klasikal nga mga historyador maoy gisa- 
ligan sa modernong mga historyador aron ma- 
pun-an ang kulang o aron mapamatud-an ang 
usa ka impormasyon diha sa rekord sa karaang 
Ehipto, Asirya, Babilonya, Persia, Sirya, ug Palesti- 
na. Lakip sa karaang Gregong mga historyador 
mao si: Herodotus (mga 484-425 W.K.P.): Thucydi- 
des (mga 471-401 W.K.P.): Xenophon (mga 431- 
352 W.K.P.): Ctesias (ikalima-ikaupat nga siglo 
W.K.P.): ug sa ulahi, si Strabo, Diodorus Siculus, ug 
si Alexander Polyhistor sa unang siglo W.K.P.: ug si 
Plutarch sa una ug ikaduhang siglo K.P. Ang Ro- 

manong mga historyador naglakip kang Titus Li- 
vius o Livy (59 W.K.P.-17 K.P.): Gnaeus Pompeius 
Trogus, nga katalirongan ni Livy; Pliny nga Magu- 
lang (23-79 K.P.); ug si Sextus Julius Africanus 
(ikatulong siglo K.P.), nga lagmit natawo sa Libya. 
Gawas pa niini nila, ang dagkong tinubdan sa im- 
pormasyon mao si Manetho ug Berossus (nahisgo- 
tan na); si Josephus, usa ka Hudiyong historyador 
kansang mga sinulat (bisan tuod usahay nagka- 
sumpaki sa presenteng kahan-ayan niini) makata- 
bang gayod alang sa unang siglo K.P.: ug si Euse- 
bius, nga eklesiastikanhong historyador ug obispo 
sa Cesarea (mga 260-340 K.P.). 

Kini silang tanan nagkinabuhi human sa Asir- 
yanhon ug Neo-Babilonyanhon nga yugto ug mao 
lamang ang unang upat nga gihisgotang nagkina- 
buhi sa yugto sa Persianhong Imperyo. Nan, alang 
sa Asiryanhon ug Neo-Babilonyanhon nga mga 
yugto, walay usa niini nga mga magsusulat ang 
makatanyag ug impormasyon nga gipasukad sa 
personal nga kahibalo, hinunoa sila nagrekord sa 
tradisyonal nga mga hunahuna nga ilang nadu- 
ngog o, sa ubang mga kahimtang, lagmit ila kining 
nabasa ug gikopya. Ang katukma sa ilang mga im- 
pormasyon dayag nga nag-agad sa katukma sa 
ilang gikuhaan sa mga impormasyon. 

Dili lamang kini, kondili ang atong nahibaloan sa 
ilang mga sinulat karong adlawa nagdepende sa 
daghan kaayong kopya, nga ang labing karaang 
kopya sagad gipetsahan nga sukad pa sa yugto sa 
edad medya sa Komong Panahon. Nakita na nato 
kon sa unsang paagi ang mga kronolohiya ni Ma- 
netho ug Berossus gidaot sa mga magkokopya. Kon 
bahin sa mga kuwalipikasyon ug pagkakasaligan sa 
ubang karaang mga historyador sa klasikal nga 
yugto, angayng tagdon ang mosunod: 

Ang paagi ni Herodotus sa pagsulat ug kasaysa- 
yan--ang pagpangutana, pagpangitag hinungda- 
nong impormasyon, ug dayon paghimog konklus- 
yon--gitamod pag-ayo. Apan giingon usab nga 
usahay “kulang ang iyang impormasyon” ug 
nga “siya naghatag ug makataronganon ug ingon 
man dili makataronganong pagpatin-aw.” Giingon 
usab nga siya “usa sa mga maayong mobalay 
ug mga estorya” ug busa usa ka maayong tig- 
asoy ug estorya maingon man usa ka historyador. 
(The New Encyclopeedia Britannica, 1985 nga edis- 
yon, Tomo 5, pp. 881, 882, 1910 nga edisyon, 
Tomo XIII, p. 383) Kon bahin kang Xenophon, gi- 
kaingon nga “siya walay tumong, dili bug-os, ug 
wala manukiduki” ug nga iyang gipanindot ang 
iyang mga asoy pinaagig “tinumotumong mga pa- 
mulong.” (The New Encyclopædia Britannica, 1987, 
Tomo 12, p. 796) Giakusar ni George Rawlinson si 
Ctesias nga tinuyong naglugway sa yugto sa Me- 
dianhong monarkiya “pinaagi sa tinuyong pagtala 

kaduha.” Siya dugang miingon: “Ang matag hari, o 
yugto, diha sa rekord ni Herodotus makita kaduha 
diha sa talaan ni Ctesias--usa ka tataw nga pag- 
mugna, binakikaw nga pagmaomao sa tinumotu- 
mong mga ngalan.”-- The Seven Great Monarchies 
of the Ancient Eastern World, 1885, Tomo II, p. 85. 

Labot sa Romanhong kasaysayan sa yugto sa 
mga hari (sa wala pa matukod ang Republika), 
atong mabasa nga kini “mobalik ngadto sa mga na- 
tad sa lunsay nga mitolohiya. Kini samag usa ka 
koleksiyon lamang sa tinumotumo nga mga sugila- 
non nga giasoy nga walay pagsaway, ug walay 
pagtagad sa kronolohikanhong pagkasunodsunod 
nga kinahanglanon unta aron mahapsay ang sugi- 
lanon o mahulipan ang kal-ang sama sa pagkala- 
giw ni Aeneas gikan sa Troy ug ang gituohang tuig 
sa pagpundar sa Roma.” Bisan human sa yugto nga 
natukod ang Republika (mga 509 W.K.P.), ang mga 
historyador andam gihapon sa paglakip sa popular 
nga mga tradisyon uban sa makasaysayanhong 
kamatuoran nga wala gayod mohimog pagpalahi 
tali niini. “Ang linya sa kagikan gimaomao, gisal-ot 
ang hinanduraw nga mga konsul [ang Romanhong 
pagpetsa sagad gipasukad sa paglingkod sa mga 
konsul] ug ang tinumotumong mga kadaogan, ug 
ang mga tradisyon sa banay . . . pormal nga gila- 
kip sa kasaysayan sa estado.” Kon bahin sa Roma- 
nong mga tigtala sa kasaysayan, kita gisultihan: 
“Kon unsay ilang makita nga gisulat ilang gikopya, 
ilang gipun-an ang mga kulang pinaagig paghan- 
duraw kon sila walay personal nga kasinatian nga 
ikadugang.”--The Encyclopædia Britannica, 1911, 
Tomo XVI, pp. 820, 821. 

Si Thucydides. Si Thucydides giisip sa ka- 
daghanan ingong lahi sa klasikal nga mga his- 
toryador nga sagad giakusar nga dili tukma ug 
dili mainampingon. Si Thucydides nahimong inila 
sa iyang makutihon nga panukiduki. Labot kani- 
ya, ang The New Encyclopaedia Britannica (1987, 
Tomo 11, p. 741) nag-ingon: “Ang iyang awtoridad 
dili gayod hitupngan nianang sa ubang historya- 
dor. Siya hugot nga nangupot sa kronolohikanhong 
laraw, ug, kon kini tukmang masusi pinaagi sa 
mga eklipse nga iyang gihisgotan, kini mohaom 
pag-ayo.” 

Ang klasikal nga mga historyador kinahanglang 
konsultahon usahay alang sa kinahanglanong im- 
pormasyon, ilabina sa Persianhong yugto (nga gi- 
hisgotan sa mga basahon ni Esdras, Nehemias, ug 
Ester) ug hangtod sa apostolikanhong mga pana- 
hon. Ang ilang mga sinulat motabang usab sa pag- 
tino sa panahon ug mga hitabo ingong katumanan 
sa mga bahin sa matagnaong mga panan-awon ni 
Daniel (kap 7-9, 11), nga moabot gani saylo pa sa 
apostolikanhong yugto. Bisan pa niana, ang impor- 
masyon nga gipresentar na nagpakita nga walay 

katarongan nga ipakasama kini nga mga kasaysa- 
yan ug mga kronolohiya nianang sa Bibliya. Kon 
adunay mga kalainan, ang usa ka tawo makasalig 
gayod sa rekord sa Bibliya, nga gisulat pinaagi sa 
mga saksing-nakakita o kaha pinaagi niadtong kin- 
sa, sama kang Lucas, nagsubay uban ang katukma 
sa tanang butang gikan sa sinugdan.” (Luc 1:1-4) 
Ang tukmang kronolohikanhong impormasyon sa 
mga asoy ni Lucas ug sa uban pa magpaarang sa 
pagtino sa mga petsa sa pangunang mga hitabo sa 
kinabuhi ni Jesus ug sa apostolikanhong yugto. 
--Mat 2:1, 19-22, Luc 3:1-3, 21-23, ug daghan 
pang uban. 

Ang Biblikanhong Pag-ihap sa Panahon. 
Dayag nga ang tanang karaang sekular nga ka- 
saysayan gamiton gayod uban ang nahiangayng 
pag-amping. Kini nahibaloan na nga dili-tukma sa 
daghang butang, ug lagmit gayod nga ang mga 
kronolohiya niini dili usab tukma. Sa kasukwahi, 
ang Bibliya tinuod gayod sa tanang paghisgot nii- 
ni, nga nag-asoy sa labing tukmang larawan sa ka- 
raang kapanahonan. Kasaligan usab ang kronolohi- 
ya niini.---Tan-awa ang BIBLIYA (Pagkatinuod). 

Sa dihang sukdon ang Biblikanhong mga yugto 
nga nahiuyon sa modernong mga paagi sa pagpet- 
sa, angayng hinumdoman nga lahi ang cardinal ug 
ordinal nga mga numero. Ang cardinal nga mga 
numero, sama sa 1, 2, 3, 10, 100, ug uban pa, bug- 
os ang gidaghanon. Apan ang ordinal nga mga nu- 
mero, sama sa ika-3, ika-5, ug ika-22, kinahang- 
lang menosan ug usa aron makab-ot ang bug-os 
nga gidaghanon niini. Busa, sa paghisgot sa “ikana- 
pulog-walo ka tuig ni Nabucodonosor,” ang termi- 
no nga “ikanapulog-walo” maoy ordinal nga nume- 
ro ug naghawas sa 17 ka bug-os nga tuig ug pipila 
ka adlaw, mga semana, o mga bulan (bisan unsa 
man nga panahon nga milabay gikan sa pagkata- 
pos sa ika-17 nga tuig).---Jer 52:29. 

Sa dihang mag-ihap sa gidaghanon sa tuig gikan 
sa petsa sa kalendaryo sa “W.K.P.” nga yugto ngad- 
to sa petsa sa “K.P.” nga yugto, angayng hinumdo- 
man nga ang petsa sama sa Oktubre 1 sa tuig 
1 W.K.P. hangtod sa Oktubre 1 sa tuig 1 K.P. maoy 
usa ka tuig lamang, dili duha, ingon sa makita ni- 
ini nga dayagram: 


Okt. 1 


Okt. 1 


Tungod kini kay ang tuig nga mga petsa maoy or- 
dinal nga mga numero. Busa, gikan sa mga Oktu- 
bre 1 sa tuig 2 W.K.P. (ang gibanabana nga pana- 

hon sa pagkatawo ni Jesus) hangtod sa Oktubre 1 
sa 29 K.P. (ang gibanabana nga petsa sa pagbaw- 
tismo kang Jesus) may bug-os nga 30 ka tuig, nga 
mao, usa ka bug-os nga tuig ug 3 ka bulan sa 
W.K.P. nga yugto ug 28 ka bug-os nga tuig ug 9 ka 
bulan sa K.P. nga yugto.--Luc 3:21-23. 

Sukad sa Paglalang sa Tawo Hangtod Karon. 
Ang modernong mga historyador dili makatino sa 
petsa sa pagsugod sa “makasaysayanhong yugto” 
sa katawhan. Kon ilang tukion ang kasaysayan sa 
Asirya, Babilonya, o kaha sa Ehipto, ang kronolohi- 
ya mosamot sa pagkadili-tino ug pagkadili-kasali- 
gan sa dihang sila mosubay balik sa ikaduhang 
milenyo W.K.P., ug sa ikatulong milenyo W.K.P. 
atubangon nila ang kalibog ug pagkadili-tin-aw. Sa 
kasukwahi, ang Bibliya nagtagana ug konektadong 
kasaysayan aron mahimo ang sistematikong ku- 
wentada balik sa sinugdanan sa tawhanong kasay- 
sayan, usa ka kuwentada nga gipasayon pinaagi sa 
mga paghisgot sa Bibliya sa pipila ka dagkong mga 
yugto sa panahon, sama pananglitan sa 479 ka ti- 
buok-tuig nga yugto sukad sa Pagpanggula hang- 
tod sa pagsugod sa pagtukod sa templo panahon sa 
paghari ni Solomon.---1Ha 6:1. 

Sa pagkuwenta sumala sa pagpetsa sa moder- 
nong kalendaryo, kinahanglang mogamit kita ug 
espesipikong yugto o pasukaranang petsa nga diha 
niini kita magsugod, nga mao, usa ka petsa sa ka- 
saysayan nga adunay maayong pasukaranan nga 
dawaton ug nga motakdo sa usa ka partikular 
nga panghitabo nga gitala sa Bibliya. Gikan niini 
nga petsa ingong pasukaranang yugto kita makai- 
hap paatras o paabante ug makatakda ug mga pet- 
sa sa kalendaryo nganha sa daghang panghitabo 
nga gihisgotan sa Bibliya. 

Usa niini nga mga petsa, nga motakdo sa Bibli- 
kanhon ug sekular nga kasaysayan, mao ang tuig 
29 K.P., nga ang unang mga bulan niini maoy 
sa ika-15 ka tuig ni Tiberio Cesar, kinsa gitudlo 
ingong emperador sa Romanhong Senado niadtong 
Septiyembre 15, 14 K.P. (Gregorian nga kalendar- 
yo). Kadto maoy sa tuig 29 K.P. nga si Juan nga 
Tigbawtismo misugod sa iyang pagsangyaw ug 
usab sa dihang, tingali mga unom ka bulan sa ula- 
hi, siya nagbawtismo kang Jesus.--Luc 3:1-3, 21, 
23, 1:36. 

Ang laing petsa nga magamit ingong pasukara- 
nang yugto mao ang tuig 539 W.K.P., nga gipalu- 
yohan sa nagkalainlaing mga tinubdan sa kasay- 
sayan ingong tuig sa pagkapukan sa Babilonya 
pinaagi ni Ciro nga Persianhon. (Ang sekular nga 
mga tinubdan alang sa paghari ni Ciro naglakip sa 
mga sinulat ni Diodorus, Africanus, Eusebius, ug 
Ptolemy, maingon man sa Babilonyanhong mga 
papan.) Panahon sa unang tuig ni Ciro, iyang gipa- 
kanaog ang sugo sa pagpahigawas sa mga Hudiyo 

gikan sa pagkadestiyero. Ug, sumala sa gihisgotan 
sa artikulo nga CIRO, lagmit nga giluwatan gayod 
ang sugo sa panahon sa tingtugnaw sa 538 W.K.P. 
o sa hapit na ang tingpamulak sa 537 W.K.P. Kini 
maghatag ug panahon sa mga Hudiyo sa paghi- 
mog hinungdanong mga pagpangandam, sa paghi- 
mo sa upat-ka-bulan nga panaw ngadto sa Jerusa- 
lem, ug makaabot gihapon didto sa ikapitong bulan 
(Tisri, o mga Oktubre 1) sa 537 W.K.P.--Esd 1:1- 
11: 2:64-70, 3:1. 

Pinaagi sa paggamit sa maong pasukaranang 
mga petsa, nan atong ikalangkit ang daghan kaa- 
yong Biblikanhong mga panghitabo sa espesipi- 
kong mga petsa sa kalendaryo. Ang pangunang 
gambalay nga diha niana mosibo ang maong kro- 
nolohiya mao kining mosunod: 


Yugto sa 
F Petsa sa Panahon 
Panghitabo A 
g Kalendaryo Tali sa mga 
Panghitabo 

Sukad sa paglalang kang Adan 4026 W.K.P. 
Hangtod sa pagsugod sa Lunop 2370 W.K.P. 1,656 ka tuig 
Hangtod sa pagkompirmar sa 

Abrahamikong pakigsaad 1943 W.K.P. 427 ka tuig 
Hangtod sa Pagpanggula gikan 

sa Ehipto 1513 W.K.P. 430 ka tuig 
Hangtod sa pagsugod sa 

pagtukod sa templo 1034 W.K.P. 479 ka tuig 
Hangtod sa pagkabahin sa 

gingharian 997 W.K.P. 37 ka tuig 
Hangtod sa pagkaawaaw sa Juda 607 WK.P. 390 ka tuig 
Hangtod sa pagbalik sa mga 

Hudiyo gikan sa pagkadestiyero 537 W.K.P. 70 ka tuig 
Hangtod sa pagtukod pag-usab sa 

mga paril sa Jerusalem 455 W.K.P. 82 ka tuig 
Hangtod sa bawtismo ni Jesus 29 KP. 483 ka tuig 
Hangtod sa presenteng panahon 2009 K.P. 1,980 ka tuig 
Kabug-osang yugto sa panahon 

sukad sa paglalang kang Adan 

hangtod sa 2009 K.P. 6,034 ka tuig 


Nan, unsa man ang pasukaranan sa Bibliya ug, 
sa pipila ka kahimtang, sa sekular nga kasaysayan 
nga nagpaluyo sa maong kronolohiya? Kami nag- 
hatag dinhi ug dugang mga detalye nga nagpakita 
kon sa unsang paagi matino ang tagsatagsa ka 
yugto sa panahon. 

Sukad sa paglalang kang Adan hangtod sa 
Lunop. Ang 1,656 ka tuig niini nga yugto gihis- 
gotan sa Genesis 5:1-29: 7:6, ug kini mahimong 
iilustrar sumala sa gipakita sa tsart sa panid 110. 

Ang kuwentada nga gipakita alang sa yugto sa 
wala pa ang Lunop mao kadtong makaplagan diha 
sa Masoretikong teksto, nga niana gipasukad ang 

modernong mga hubad sa Hebreohanong Kasula- 
tan. Kini nga kuwentada lahi nianang makaplagan 
sa Gregong Septuagint, apan ang ebidensiya bahin 
sa pagkatukma tin-awng mopabor sa Masoretikong 
teksto. 

Ang Commentary on the Holy Scriptures ni 
Lange (Genesis, p. 272, ftn) nag-ingon: “Mopatim- 
aw nga ang pangsulod nga ebidensiya mopabor 
gayod sa Hebreohanon tungod sa timbang nga ka- 
harmonya niini. Ang mga numero diha sa LXX da- 
yag nga nagsunod sa usa ka plano nga ngadto niini 
kini gipasibo. Dili kini makita diha sa Hebreohanon, 
ug kini gipaboran pag-ayo tungod kay tukma kini 
sa talaan sa kagikan. . . . Labot pa, sumala sa pis- 
yolohikal nga mga pasukaranan, ang Hebreohanon 
angayng palabihon, sanglit ang gitas-on sa kina- 
buhi wala gayod mosaylo sa pagkahamtong sa usa 
ka tawo ingon sa gipakita sa maong mga numero 
[sa Septuagint]... . ang dugang 100 ka tuig, sa ma- 
tag kahimtang, sa Septuagint, gilaraw aron kini 
mahimong mas timbang nga sukdanan, pinasukad 
sa usa ka gituohang pisyolohikal nga opinyon. ... 
Idugang pa niining tanan mao ang kamatuoran 
nga ang Hebreohanon nailhan pag-ayo ingong ang 
orihinal nga teksto, tungod kay kini nailado kaa- 
yo sa higpit ug matuotuohon pa gani nga pag- 
amping nga tungod niini napreserbar kini nga 
teksto.”---Gihubad ug giedit ni P. Schaff, 1976. 

Bisan pag ang modernong mga historyador mo- 
ingon nga ang yugto sa pagpuyo sa tawo dinhi sa 
yuta mas nauna pa kay sa 4026 W.K.P., ang mga 
kamatuoran sukwahi kaayo sa ilang gituohan. Ang 
linibong katuigan nga “una pa sa kasaysayan sa 
tawo” sumala sa ilang gipangatarongan maoy pa- 
ngagpas lamang ingon sa gipahayag niining pro- 
minenteng siyentipiko nga si P. E. Klopsteg, kinsa 
miingon: “Umari kamo, kon buot ninyo, alang sa 
usa ka hinanduraw nga pagpanuroy ngadto sa pa- 
nahon una pa sa kasaysayan sa tawo. Handura- 
wa ang yugto diin mitungha ang mga espisye 
nga sapiens gikan sa genus nga Homo . . . latas da- 
yon sa mga milenyo diin ang dakong bahin sa pre- 
senteng impormasyon gipasukad sa panaghap ug 
interpretasyon ngadto sa yugto sa unang sinulat 
nga mga rekord, nga gikan niini mahimong ma- 
hagdaw ang pipila ka kamatuoran.” (Italiko amoa.) 
--Science, Disyembre 30, 1960, p. 1914. 

Ang yugto sa panahon human sa Lunop nagsu- 
god sa tuig 2369 W.K.P. Bisan tuod ang mga sinu- 
lat pinaagig larawan gipetsahan sa pipila balik sa 
yugto sa 3300 hangtod sa 2800 W.K.P. (New Dis- 
coveries in Babylonia About Genesis, gisulat ni 
P. J. Wiseman, 1949, p. 36), sa pagkatinuod dili kini 
pinetsahan nga mga dokumento ug ang ilang gi- 
tuohang gidugayon maoy pinasukad lamang sa 
arkeolohikanhong panaghap. 

Bisan tuod usahay giaghat nga gamiton ang 
pagpetsa pinasukad sa radiocarbon (C-14) nga pa- 
agi, kini nga paagi sa pagpetsa adunay tinong 
mga limitasyon. Ang magasing Science sa Disyem- 
bre 11, 1959, p. 1630, mitaho: “Ang usa ka maa- 
yong pananglitan sa 'pagkadili-kasaligan sa C 
mao ang 6000-ka-tuig nga gidugayon diha sa 11 ka 


Sukad sa paglalang kang Adan 

hangtod sa pagkatawo ni Set 130 ka tuig 
Dayon hangtod sa pagkatawo ni Enos 105 ka tuig 
Hangtod sa pagkatawo ni Kenan 90 ka tuig 
Hangtod sa pagkatawo ni Mahalalel 70 ka tuig 
Hangtod sa pagkatawo ni Jared 65 ka tuig 
Hangtod sa pagkatawo ni Enoc 162 ka tuig 
Hangtod sa pagkatawo ni Matusalem 65 ka tuig 
Hangtod sa pagkatawo ni Lamek 187 ka tuig 
Hangtod sa pagkatawo ni Noe 182 ka tuig 
Hangtod sa Lunop 600 ka tuig 
Kabug-osan 1,656 ka tuig 


pagtino alang sa Jarmo ... , usa ka karaang bala- 
ngay sa amihanan-sidlakang Iraq, nga, pinasukad 
sa tanang arkeolohikanhong ebidensiya, wala puy-i 
sulod sa kapin sa 500 ka sunodsunod nga katui- 
gan.” Busa walay lig-on o makataronganong ebi- 
densiya sa pagpabor sa mas naunang petsa gawas 
sa 2369 W.K.P. ingong sinugdanan sa tawhanong 
katilingban human sa Lunop. 

Sukad sa 2370 W.K.P. hangtod sa pakigsaad 
kang Abraham. Ang kronolohikanhong gamba- 


ay niini nga yugto mahimong sumahon ingon sa 
mosunod: 
Sukad sa pagsugod sa Lunop 
hangtod sa pagkatawo ni Arpaksad 2 ka tuig 
Dayon hangtod sa pagkatawo ni Sela 35 ka tuig 
Hangtod sa pagkatawo ni Eber 30 ka tuig 
Hangtod sa pagkatawo ni Peleg 34 ka tuig 
Hangtod sa pagkatawo ni Reu 30 ka tuig 
Hangtod sa pagkatawo ni Serug 32 ka tuig 
Hangtod sa pagkatawo ni Nahor 30 ka tuig 
Hangtod sa pagkatawo ni Tera 29 ka tuig 
Hangtod sa kamatayon ni Tera, sa dihang 
si Abraham 75 anyos na 205 ka tuig 
Kabug-osan 427 ka tuig 


Ang pasukaranan alang niini nga kuwentada mao 
ang Genesis 11:10 hangtod sa 12:4. Ang ekspres- 
yon nga “human sa lunop” (Gen 11:10) nga gigamit 
maylabot sa pagkatawo ni Arpaksad dayag nga 
nagtumong sa aktuwal nga pag-ulan nga nagtima- 

an sa pagsugod sa Lunop (2370 W.K.P.), inay nga 
nagtumong lamang sa padayong pag-ulan ibabaw 
sa yuta sulod sa usa ka yugto sa panahon human 
niadto. Ang Hebreohanong termino alang sa “lu- 
nop” nagpakita usab niini.--Itandi ang Gen 6:17; 
7:4-6, 10-12, 17; 9:11. 

Ang petsa sa pagtukod sa Torre sa Babel wala 
hisgoti diha sa rekord. Gipakita sa Genesis 10:25 
nga ang pagkabahin nga miresulta gumikan sa 
paglahugay sa mga pinulongan didto nahitabo su- 
lod sa usa ka panahon 'sa mga adlaw ni Peleg.’ 
Wala gayod kini magpasabot nga kini nga panghi- 
tabo nahitabo sa pagkatawo ni Peleg. Ang ekspres- 
yon nga “sa iyang mga adlaw” sa pagkatinuod nag- 
paila nga ang pagkabahin nahitabo, dili sa panahon 
o diha gilayon human sa pagkatawo ni Peleg, kon- 
dili sulod sa usa ka panahon sa buhi pa siya, nga 
ang gidugayon maoy gikan sa 2269 hangtod sa 
2030 W.K.P. Kon ang matag lalaking ginikanan 
nga nag-edad ug 30 human sa Lunop nanganak ug 
usa ka anak matag tulo ka tuig, ug ingong aberids 
usa ka batang lalaki matag unom ka tuig, ug kini 
nagpadayon hangtod sa pag-edad ug 90, nan sulod 
sa yugto nga mga 180 ka tuig human sa Lunop 
(nga mao, sa 2189 W.K.P.) ang populasyon lagmit 
miabot na sa katibuk-ang gidaghanon nga kapin sa 
4,000 ka hamtong nga mga lalaki. Kining igoigong 
gidaghanon mohaom sa mga kahimtang nga na- 
langkit sa pagtukod sa torre ug sa pagkatibulaag sa 
mga katawhan. 

Dayag nga sa panahon sa pagtabok ni Abra- 
ham sa Euprates sa iyang pagpaingon sa yuta sa 
Canaan, gikompirmar ni Jehova kaniya ang nail- 
han sa ulahi nga Abrahamikong pakigsaad. Sanglit 
ang pagbiya ni Abraham gikan sa Haran ug ang 
iyang pagsulod sa Canaan nahitabo human sa ka- 
matayon sa iyang amahang si Tera, ang petsa 
sa pagkompirmar niini nga pakigsaad maoy sa 
1943 W.K.P.--Gen 11:32, 12:1-5. 

Sukad sa 1943 W.K.P. hangtod sa Pagpang- 
gula. Ang Exodo 12:40, 41 nag-ingon nga “ang 
pagpuyo sa mga anak sa Israel, nga namuyo sa 
Ehipto, maoy upat ka gatos ug katloan ka tuig. Ug 
nahitabo sa pagkatapos sa upat ka gatos ug katlo- 
an ka tuig, nahitabo gayod niini mismong adlawa 
nga ang tanang panon ni Jehova nanggula sa yuta 
sa Ehipto.” Bisan tuod ang kadaghanang mga hu- 
bad naghubad sa bersikulo 40 sa paaging ang 
430 ka tuig katibuk-ang mapadapat sa pagpuyo sa 
Ehipto, ang orihinal nga Hebreohanon mahimong 
hubaron sama nianang gihisgotan sa itaas. Du- 
gang pa, sa Galacia 3:16, 17, gilangkit ni Pablo ang 
maong 430-ka-tuig nga yugto sa panahon tali sa 
pagbalido sa Abrahamikong pakigsaad ug sa pag- 
himo sa pakigsaad sa Balaod. Dayag nga sa dihang 
si Abraham milihok pinasukad sa saad sa Diyos, 

ug mitabok sa Euprates niadtong 1943 W.K.P. sa 
iyang pagpaingon sa Canaan ug milalin gayod 
ngadto “sa yuta” nga gisugo sa Diyos kaniya, ang 
Abrahamikong pakigsaad gikompirmar. (Gen 12:1; 
15:18-21) Sa eksaktong 430 ka tuig human niini 
nga hitabo, ang iyang mga kaliwat giluwas gikan 
sa Ehipto, niadtong 1513 W.K.P., ug nianang tuiga 
usab ang pakigsaad sa Balaod gihimo uban kanila. 
Ang ebidensiya nga sukad pa sa unang kapanaho- 
nan ang yugto nga gihisgotan sa Exodo 12:40, 41 
gisabot nga magsugod sa pag-ihap sukad sa pana- 
hon sa dihang ang mga katigulangan sa nasod mi- 
balhin ngadto sa Canaan, gipakita pinaagi sa hubad 
sa Gregong Septuagint: “Apan ang pagpuyo sa 
mga anak sa Israel nga sila namuyo sa yuta sa 
Ehipto ug sa yuta sa Canaan [maoy] upat ka gatos 
ug katloan ka tuig ang gidugayon.” 

Ang yugto sukad sa pagbalhin ni Abraham 
ngadto sa Canaan hangtod sa pag-adto ni Jacob sa 
Ehipto maoy 215 ka tuig. Kini nga kuwentada gi- 
pasukad niining mosunod nga mga kamatuoran: 
Kawhaag-lima ka tuig ang milabay sukad sa pag- 
biya ni Abraham gikan sa Haran hangtod sa pag- 
katawo ni Isaac (Gen 12:4, 21:5): sukad niadto 
hangtod sa pagkatawo ni Jacob maoy 60 ka tuig 
(Gen 25:26): ug si Jacob maoy 130 anyos sa pana- 
hon sa iyang pagsulod sa Ehipto (Gen 47:9): busa 
ang tanan mikabat ug 215 ka katuigan (sukad sa 
1943 hangtod sa 1728 W.K.P.). Kini nagpasabot 
nga human niadto dihay parehong yugto nga 215 
ka tuig nga gigugol sa mga Israelinhon didto sa 
Ehipto (sukad sa 1728 hangtod sa 1513 W.K.P.). 
Ang ebidensiya nga ang mga Israelinhon misanay 
sa igong gidaghanon sulod sa 215 ka tuig aron ma- 
kabaton ug populasyon nga naglakip sa 600,000 ka 
“lalaki nga lig-on ug lawas” gipakita ubos sa ulo- 
hang PAGPANGGULA.---EX 12:37. 

Gisultihan ni Jehova si Abram (Abraham): “Ikaw 
tinong mahibalo nga ang imong binhi mahimong 
langyawng pumoluyo sa usa ka yuta nga dili ilaha, 
ug sila magaalagad kanila, ug kini sila tinong ma- 
gapaantos kanila sulod sa upat ka gatos ka tuig.” 
(Gen 15:13, tan-awa usab ang Buh 7:6, 7.) Kini gi- 
pahayag sa wala pa matawo ang gisaad nga manu- 
nunod o “binhi,” si Isaac. Niadtong 1932 W.K.P. si 
Ismael natawo kang Abram pinaagi sa Ehiptoha- 
non nga sulugoong babaye nga si Agar, ug niad- 
tong 1918 W.K.P. natawo si Isaac. (Gen 16:16, 21:5) 
Sa pag-ihap paatras ug 400 ka tuig sukad sa Pag- 
panggula, nga nagtimaan sa kataposan sa 'pagpa- 
antos' o pagsakit (Gen 15:14), kita moabot sa tuig 
1913 W.K.P., ug nianang panahona si Isaac maoy 
mga lima ka tuig na ang pangedaron. Mopatim-aw 
nga si Isaac gilutas na nianang panahona ug, nahi- 
mo nang “langyawng pumoluyo” diha sa usa ka 
yuta nga dili iyaha, ug nianang panahona iyang 

nasinatian ang pagsugod sa gitagnang pagsakit pi- 
naagi sa “pagbugalbugal' ni Ismael kaniya, kay si 
Ismael niadtong higayona mga 19 anyos na ang 
panuigon. (Gen 21:8, 9) Bisan tuod ang pagbugal- 
bugal ni Ismael sa manununod ni Abraham lagmit 
pagaisipon sa modernong panahon ingong dili ra 
hinungdanon, dili ingon niana ang panglantaw sa 
kapanahonan sa mga patriarka. Kini gipakita sa re- 
aksiyon ni Sara ug sa pag-uyon sa Diyos sa pag- 
insistir ni Sara nga si Agar ug ang iyang anak nga 
lalaking si Ismael papahawaon. (Gen 21:10-13) Ang 
mismong kamatuoran nga kini nga panghitabo de- 
talyadong gitala diha sa balaang rekord nagpun- 
ting usab sa timaan sa pagsugod sa gitagnang 
400-ka-tuig nga yugto sa pagsakit nga dili mata- 
pos hangtod sa panahon sa Pagpanggula.---Gal 
4:29. 

Sukad sa 1513 W.K.P. hangtod sa pagkabahin 
sa gingharian. 8Kadto maoy sa “ikaupat ka gatos 
ug kawaloan ka tuig human sa paggula sa mga 
anak sa Israel gikan sa yuta sa Ehipto,” sa ikaupat 
nga tuig sa paghari ni Solomon, nga nagsugod ang 
pagtukod sa templo sa Jerusalem. (1Ha 6:1) Ang 
“ikaupat ka gatos ug kawaloan” maoy usa ka ordi- 
nal nga numero nga naghawas sa 479 ka bug-os 
nga mga tuig lakip sa dugang pang panahon, nga 
niining bahina maoy usa ka bulan. Pinaagi sa pag- 
ihap ug 479 ka tuig sukad sa Pagpanggula (Nisan 
1513 W.K.P.) kita modangat sa 1034 W.K.P., diin 
nagsugod ang pagtukod sa templo sa ikaduhang 
bulan, sa Ziv (nga katumbas sa bahin sa Abril ug 
bahin sa Mayo). Sanglit kini maoy ikaupat nga tuig 
(lain pang ordinal nga numero) sa pagmando ni 
Solomon, ang iyang paghari nagsugod niadtong 
1037 W.K.P., tulo ka bug-os nga tuig una pa niana. 
Ang iyang 40-ka-tuig nga pagmando dayag nga 
nagsugod gikan sa Nisan 1037 hangtod sa Nisan 
997 W.K.P., diin ang pagkabahin sa gingharian na- 
hitabo sa naulahing tuig. Ang kronolohikanhong 
gambalay alang niini nga yugto maoy susama sa 
gipakita sa tsart sa panid 112. 

Makaplagan ang pasukaranan niini nga kuwen- 
tada diha sa mga teksto sama sa Deuteronomio 
2:7: 29:5, Buhat 13:21, 2 Samuel 5:4: 1 Hari 11:42, 
43, 12:1-20. Gipunting sa pipila ka kritiko ang upat 
ka yugto nga 40 ka tuig ang matag usa, nga nahi- 
tabo sulod niining yugtoa, ingong ebidensiya nga 
ang mga magsusulat sa Bibliya ‘nangita lamang ug 
simetriya inay kay sa usa ka tukmang kronolohi- 
ya. Sa kasukwahi, bisan tuod nga ang yugto sa 
paglatagaw sa Israel una pa sa ilang pagsulod sa 
Canaan maoy halos eksaktong 40 ka tuig ingong 
katumanan sa paghukom sa Diyos nga gitala diha 
sa Numeros 14:33, 34 (itandi ang Ex 12:2, 3, 6, 17: 
Deu 1:31, 8:2-4, Jos 4:19), ang uban pang tulo ka 
yugto tanan lagmit naglakip ug bungkig nga mga 

numero. Busa, ang paghari ni David sa aktuwal gi- 
pakita nga mikabat ug 40/2 ka tuig, sumala sa 
2 Samuel 5:5. Kon nabatasan man ugaling nga ang 
mga tuig sa paghari niini nga mga hari giihap gi- 
kan sa Nisan hangtod sa sunod nga Nisan, kini 
mahimong magpasabot nga ang paghari ni Ha- 
ring Saul mikabat lamang ug 39/2 ka tuig, apan 
may mga bulan nga nahibilin hangtod sa misunod 
nga Nisan nga giapil sa yugto sa paghari ni Saul ug 
busa wala ilakip sa opisyal nga paagi sa 40 ka tuig 
nga paghari ni David. Lagmit nailhang gibuhat 
kana sa Semitikanhong mga magmamando sa Me- 
sopotamia, nga ang kal-ang sa mga bulan tali sa 
kamatayon sa usa ka hari ug sa sunod nga Nisan 
gitawag nga “yugto sa paglingkod sa trono” sa mi- 
puli nga hari, apan ang iyang opisyal nga unang 
tuig sa pagmando dili sugdan sa pag-ihap hangtod 
sa pag-abot sa bulan sa Nisan. 

Ang gitas-on sa yugto gikan sa pagsulod ngadto 
sa Canaan hangtod sa pagkatapos sa yugto sa mga 
Maghuhukom wala direktang hisgoti, nga mahiba- 
loan lamang pinaagi sa pagkunhod. Sa ato pa, pi- 
naagi sa pagkunhod ug 123 ka tuig sa nahibaloang 
mga yugto (sa paglatagaw sa kamingawan ni Saul 
ug David, ug sa unang tulo ka tuig sa paghari ni So- 
lomon) gikan sa 479 ka tuig nga kal-ang tali sa 
Pagpanggula ug sa ikaupat nga tuig ni Solomon, 
mahibilin ang 356 ka tuig. 

Wala hisgoti sa Kasulatan kon giunsa pagba- 
hin kining 356 ka tuig (gikan sa pagsulod sa 
Israel ngadto sa Canaan niadtong 1473 W.K.P. 
hangtod sa pagsugod sa paghari ni Saul niadtong 
1117 W.K.P.). Apan, dayag nga nagsapaway gayod 
ang mga yugto sa panahon. Ngano? Kon iphon 
nga sunodsunod, ang nagkalainlaing mga yugto sa 
pagpanglupig, sa pagmando sa mga maghuhukom, 

ug sa kalinaw nga gitala diha sa basahon sa mga 
Maghuhukom mokabat sa katibuk-an ug 410 ka 
tuig. Aron kini nga mga yugto mosibo sa 356-ka- 
tuig nga yugto sa panahon nga nahisgotan na, 
ang ubang mga yugto kinahanglang magkadu- 
ngan inay nga sunodsunod, ug kini maoy panghu- 
nahuna sa kadaghanang mga komentarista. Ang 
mga panghitabo nga gihubit sa mga asoy sa Bibli- 
ya nakatabang kanila niini nga pagpatin-aw. Ang 
mga pagpanglupig naglangkit sa lainlaing mga da- 
pit sa maong yuta ug nakaapektar sa lainlaing mga 
tribo. (MAPA, Tomo 1, p. 743) Busa ang ekspresyon 
nga “ang yuta wala nay kasamok pa,” nga gigamit 
sa pag-asoy sa mga kadaogan sa mga Israelinhon 
batok sa mga nanglupig kanila, lagmit wala mag- 
tumong sa tibuok dapit nga gipuy-an sa tanang 
12 ka tribo apan lagmit nagtumong sa dapit nga 
pangunang naapektohan sa maong pagpanglupig. 
--Huk 3:11, 30, 5:31, 8:28, itandi ang Jos 14:13-15. 
Sa Buhat kapitulo 13 gisubli ni apostol Pablo ang 
mga pagpakiglabot sa Diyos uban sa Israel gikan sa 
‘pagpili sa mga katigulangan' hangtod sa yugto sa 
Ehipto, sa Pagpanggula, sa paglatagaw sa kami- 
ngawan, sa pagsakop sa Canaan, ug sa pagbahin- 
bahin sa yuta, ug dayon miingon: “Kanang tanan 
sulod sa mga upat ka gatos ug kalim-an ka tuig. 
Ug human niining mga butanga iyang gihatagan 
sila ug mga maghuhukom hangtod kang Samuel 
nga manalagna.” (Buh 13:20) Dakong panagsum- 
paki sa pagsabot ang mitungha tungod sa hu- 
bad sa King James bahin niining tekstoha, nga 
mabasa: “Ug human niana siya naghatag kanila 
ug mga maghuhukom sa mga yugto nga upat 
ka gatos ug kalim-an ka tuig, hangtod sa ma- 
nalagnang si Samuel.” Apan, ang labing karaang 
mga manuskrito (lakip ang Sinaitic, Vatican Manu- 
script Num. 1209, ug ang Alex- 


Panghitabo Petsa 

Sukad sa Pagpanggula 1513 W.K.P. 

hangtod sa 

pagsulod sa Israel sa Canaan 1473 W.K.P. 

hangtod sa 

pagkatapos sa yugto sa mga Maghuhukom 1117 WKP. 

ug sa pagsugod sa paghari ni Saul 

hangtod sa 

pagsugod sa paghari ni David 1077 W.K.P. 

hangtod sa 

pagsugod sa paghari ni Solomon 1037 W.K.P. 

hangtod sa 

pagkabahin sa gingharian 997 W.K.P. 
Kabug-osang mga tuig sukad sa Pagpanggula 

hangtod sa pagkabahin sa gingharian (1513 hangtod sa 997 W.K.P.) 


andrine), maingon man ang la- 
bing modernong mga hubad 
(sama sa JB, Kx, ug uban pa, 
ber 19, 20, AS, RS, AT), ta- 
nan mipabor sa naunang hu- 
bad, nga nagpakita sa yugto sa 
mga Maghuhukom human sa 
450 ka tuig. Sanglit ang yug- 
tong “mga upat ka gatos ug ka- 
lim-an ka tuig” nagsugod sa 
'pagpili sa Diyos sa mga kati- 
gulangan” sa Israel, mopatim- 
aw nga kini nagsugod sa tuig 
1918 W.K.P. sa dihang gipa- 
nganak si Isaac, ang orihinal 
nga “binhi” nga gisaad ngad- 
to kang Abraham. Busa kini 
natapos sa mga 1467 W.K.P., 
sa dihang natapos ang unang 


Yugto sa 
Panahon 
Tali sa mga 
Panghitabo 


40 ka tuig 


356 ka tuig 


40 ka tuig 
40 ka tuig 


40 ka tuig 


516 ka tuig 

pagsakop sa Canaan, ug sa ingon nasugdan ang 
pagbahinbahin. Tungod kay ang kuwentada maoy 
banabana lamang, ang diperensiya nga usa ka tuig 
o kapin pa dili kaayo hinungdanon. 

Sukad sa 997 W.K.P. hangtod sa pagkalaglag 
sa Jerusalem. Ang usa ka dakong tabang sa ka- 
tibuk-ang gidugayon niining yugtoa sa mga hari 
makaplagan sa Ezequiel 4:1-7 diha sa mahulagwa- 
yong paglikos sa Jerusalem nga gihimo ni mana- 
lagnang Ezequiel ubos sa sugo sa Diyos. Si Ezequiel 
kinahanglang mohigda sa iyang wala nga kilid su- 
lod sa 390 ka adlaw aron “magapas-an sa kasaypa- 
nan sa balay sa Israel,” ug sa iyang tuo nga kilid 
sulod sa 40 ka adlaw aron “magapas-an sa kasay- 
panan sa balay sa Juda,” ug ang matag adlaw gipa- 
kita nga naghawas sa usa ka tuig. Busa ang duha 
ka yugto (nga 390 ka tuig ug 40 ka tuig) nga gi- 
simbolohan dayag nga naghawas sa gitas-on sa 
pasensiya ni Jehova sa duha ka gingharian mayla- 
bot sa ilang idolatrosong buhat. Ang pagsabot sa 
mga Hudiyo bahin niini nga tagna, ingon sa gibut- 
yag sa Soncino Books of the Bible (komentaryo sa 
Ezequiel, pp. 20, 21) mao: “Ang pagkasad-an sa 
Amihanang Gingharian miabot sa yugtong 390 ka 
tuig ([sumala sa] Seder Olam [ang kinaunahang 
asoy human sa pagkadestiyero nga napreserbar 
diha sa Hebreohanong pinulongan, [ug ni Rabbi] 
Rashi ug Ibn Ezra). Si Abarbanel, nga gikutlo ni 
Malbim, nagkuwenta sa yugto sa pagkasad-an sa 
Samaria gikan sa panahon sa dihang ang pagkasip- 
ak nahitabo ilalom ni Rehoboam . . . hangtod sa 
pagkapukan sa Jerusalem. .. . Ang tuo [nga kilid, 
diin mihigda si Ezequiel] nagpaila sa habagatan, 
nga mao, ang Gingharian sa Juda nga nahimutang 
sa habagatan o sa tuo. ... Ang pagkadaotan sa 
Juda miabot ug kap-atan ka tuig nga nagsugod gi- 
layon human sa pagkapukan sa Samaria. Matod ni 
Malbim, ang panahon gikuwenta gikan sa ikanapu- 
log-tulo ka tuig sa paghari ni Josias . . . sa dihang si 
Jeremias misugod sa iyang ministeryo. (Jer. i. 2).” 
--Giedit ni A. Cohen, London, 1950. 

Gikan sa pagkabahin sa gingharian niadtong 
997 W.K.P. hangtod sa pagkapukan sa Jerusalem 
sa 607 W.K.P. maoy 390 ka tuig. Bisan pag ti- 
nuod nga ang Samaria, ang kaulohan sa amiha- 
nang gingharian, napukan na sa Asirya niadtong 
740 W.K.P., sa ikaunom nga tuig ni Ezequias (2Ha 
18:9, 10), malagmit nga ang uban sa katawhan mi- 
kalagiw sa habagatang gingharian sa wala pa mo- 
sulong ang mga Asiryanhon. (Matikdi usab ang 
kahimtang sa Juda human sa pagkabahin sa ging- 
harian ingon sa gihubit sa 2Cr 10:16, 17.) Apan, 
labi pang hinungdanon, ang padayon nga pagta- 
gad ni Jehova nga Diyos sa nadestiyerong mga Is- 
raelinhon sa amihanang gingharian, kay ang mga 
mensahe sa iyang mga manalagna padayon man 

nga naglakip kanila bisan pag dugay nang napu- 
kan ang Samaria, nagpakita nga ang ilang intere- 
ses girepresentahan gihapon sa kaulohang siyudad 
sa Jerusalem ug nga ang pagkalaglag niini niad- 
tong 607 W.K.P. maoy kapahayagan sa paghukom 
ni Jehova dili lamang batok sa Juda kondili sa na- 
sod sa Israel sa katibuk-an. (Jer 3:11-22, 11:10-12, 
17; Eze 9:9, 10) Sa dihang napukan ang siyudad, 
ang mga paglaom sa nasod sa katibuk-an (gawas 
sa pipila nga nagpabilin sa matuod nga pagtuo) na- 
hugno.---Eze 37:11-14, 21, 22. 

Sa tsart nga mosunod, kining 390-ka-tuig nga 
yugto giisip ingong usa ka maayong kronolohikan- 
hong giya. Ang katibuk-ang gidaghanon sa mga 
tuig nga gitala alang sa tanang paghari sa mga 
hari sa Juda gikan kang Rehoboam hangtod kang 
Zedekias maoy 393 ka tuig. Bisan tuod ang ubang 
mga kronologo sa Bibliya naningkamot sa pagpasi- 
bo sa mga impormasyon mahitungod sa mga hari 
pinaagi sa daghang magkauban nga mga pagman- 
do ug “mga kal-ang sa duha ka yugto sa panahon 
nga walay naghari” sa Juda, daw hinungdanon nga 
ipakita ang usa lamang ka magkauban nga pag- 
mando. Kini mao ang kahimtang ni Jehoram, kin- 
sa giingon (lagmit diha sa Masoretikong teksto ug 
sa pipila ka labing karaang mga manuskrito sa Bi- 
bliya) nga nahimong hari “samtang si Jehosapat 
maoy hari sa Juda,” sa ingon naghatag ug pasuka- 
ranan sa pagpangagpas nga dihay magkauban nga 
pagmando. (2Ha 8:16) Niining paagiha ang kati- 
buk-ang yugto nahisulod lamang sa 390 ka tuig. 

Kini nga tsart wala himoa aron isipong usa ka 
hingpit nga kronolohiya kondili, hinuon, ingong 
usa ka sugyot aron ilarawan ang mga pagmando sa 
duha ka gingharian. Ang karaang inspiradong mga 
magsusulat naghisgot sa mga kamatuoran ug mga 
kuwentada nga sinati kaayo nila ug sa katawhang 
Hudiyo nianang panahona, ug ang magkalahing 
panglantaw nga gisagop sa mga magsusulat bahin 
sa pipila ka punto wala makapatunghag problema. 
Dili ingon niana karong adlawa, ug kita lagmit ma- 
kontento na sa yanong paghan-ay ug usa ka kahi- 
kayan nga kaharmonya sa rekord sa Bibliya. 

Sukad sa 607 W.K.P. hangtod sa pagbalik gi- 
kan sa pagkadestiyero. Ang gitas-on niini nga 
yugto gitino sa kaugalingong sugo sa Diyos ba- 
hin sa Juda, nga “kining tibuok yuta mahimo ga- 
yong gun-ob nga dapit, usa ka butang nga maka- 
pahingangha, ug kining mga nasora magaalagad 
sa hari sa Babilonya sa kapitoan ka tuig.”---Jer 
25:8-11. 

Ang tagna sa Bibliya wala motugot sa pagpada- 
pat sa 70-ka-tuig nga yugto ngadto sa bisan un- 
sang panahon gawas nianang tali sa pagkabiniya- 
an sa Juda, duyog sa pagkalaglag sa Jerusalem, ug 
sa pagbalik sa nadestiyerong mga Hudiyo ngadto 


TALAGSAONG MGA PETSA 
Panahon sa Yugto sa mga Hari sa Juda ug sa Israel 


ANG NAPULOG-DUHA KA TRIBO NGA GINGHARIAN 


SI SAUL misugod sa pagmando ingong hari ibabaw 
sa tanang 12 ka tribo (40 ka tuig) 


Manalagna: Samuel 

Hataas nga mga saserdote: Ahias, Ahimelek 
Pagkatawo ni David 

Natapos ni Samuel ang basahon sa Mga Maghuhukom 
Natapos ni Samuel ang basahon ni Ruth 

Basahon sa 1 Samuel natapos 


SI DAVID misugod sa pagmando ingong hari sa Juda 
didto sa Hebron (40) 


Mga manalagna: Natan, Gad, Zadok 
Hataas nga saserdote: Abiatar 


Si David nahimong hari sa tibuok Israel: 
gihimo ang Jerusalem nga iyang kaulohan 


Natapos ni Gad ug Natan ang 2 Samuel 

SI SOLOMON misugod sa pagmando ingong hari (40) 
Mga manalagna: Natan, Ahias, Ido 
Hataas nga mga saserdote: Abiatar, Zadok 
Gisugdan ang pagtukod sa templo ni Solomon 


Nahuman ang templo nga gitukod ni Solomon sa 
Jerusalem 


Gisulat ni Solomon ang Awit ni Solomon 
Gisulat ni Solomon ang basahon sa Ecclesiastes 


GINGHARIAN SA JUDA 


SI REHOBOAM misugod sa pagmando ingong hari 
(17 ka tuig): ang nasod nasip-ak sa duha ka 
gingharian 


Mga manalagna: Semaias, Ido 


Si Sisak sa Ehipto misulong sa Juda ug nagkuha 
sa mga bahandi sa templo sa Jerusalem 


SI ABIAS (ABIAM) misugod sa pagmando ingong hari (3) 
Manalagna: Ido 


SI ASA dayag nga misugod sa pagmando (41), 
apantang iyang unang tuig sa paghari nagsugod 
sa 


Mga manalagna: Azarias, Oded, Hanani 


Si Zera nga Etiopianhon misulong sa Juda sa 
pagpakiggubat 


Petsa W.K.P. 

MATIKDI: Kini nga tsart gihimo aron sa pag- 
taganag mapuslanong laraw sa dagkong 
mga panghitabo maylabot sa mga hari sa 
Juda ug sa Israel. Ang rekord sa Bibliya 
bahin sa mga tuig nga nagmando ang 
mga hari sa Juda nahimong giya sa pag- 
tino sa ubang mga petsa. Ang mga petsa 
sa pagmando sa Judeanhong mga hari 
nagsugod sa tingpamulak sa gihisgotang 
tuig hangtod sa tingpamulak sa mosunod 
nga tuig. Ang mga petsa sa paghari sa 
mga hari sa gingharian sa Israel gitak- 
do sa mga petsa sa paghari nianang sa 
Juda. Adunay daghang kronolohikanhong 
mga pagpasibo nga gitagana sa Bibliya, 
ug kini gikonsiderar sa pagpiho niini nga 
mga petsa. 
Gitala dinhi ang hataas nga mga saser- 
dote ug ang mga manalagna nga gingan- 
lan sa rekord sa Bibliya maylabot sa nag- 
kalainlaing mga hari. Apan kini nga talaan 
dili gayod kompleto. Ang Aaronikong pag- 
kasaserdote nga unang nag-alagad didto 
sa tabernakulo ug dayon didto sa templo 
dayag nga wala maputol hangtod sa pa- 
nahon sa pagkadestiyero sa Babilonya. 
Ug gipaila sa Bibliya nga, dugang pa sa 
mga manalagna nga ginganlan, daghan 
pa ang nag-alagad niining sagradong ka- 
tungdanan.--1Ha 18:4, 2Cr 36:15, 16. 


GINGHARIAN SA ISRAEL 


SI JEROBOAM misugod sa pagmando ingong hari ibabaw 
sa amihanang 10 ka tribo, lagmit nga una 
gikan sa Sekem, dayon gikan sa Tirza 
(22 ka tuig) 


Manalagna: Ahias 


SI NADAB misugod sa pagmando ingong hari (2) 


SI BAASA nagpatay kang Nadab ug dayon misugod 
sa pagmando ingong hari (24) 


Manalagna: Jehu (anak nga lalaki ni Hanani) 


SI ELAH misugod sa pagmando ingong hari (2) 


SI ZIMRI, usa ka pangulo sa kasundalohan, 
nagpatay kang Elah ug dayon nagmando 
ingong hari (7 ka adlaw) 


SI OMRI, nga pangulo sa kasundalohan, misugod sa 
pagmando ingong hari (12) 


Si Tibni nahimong hari ibabaw sa usa ka bahin sa 
katawhan, nga nakapabahin pa gayod sa nasod 


Gibuntog ni Omri ang pagsupak ni Tibni ug nahimong 
bugtong magmamando sa Israel 


Gipalit ni Omri ang bukid sa Samaria ug 
gitukod ang iyang kaulohan didto 


SI AHAB misugod sa pagmando ingong hari (22) 
Mga manalagna: Elias, Micaias 

GINGHARIAN SA JUDA 


SI JEHOSAPAT dayag nga misugod sa pagmando (25), 
AUG iyang unang tuig sa paghari nagsugod 
sa 


Mga manalagna: Jehu (anak nga lalaki ni Hanani), 
Eliezer, Jahaziel 


Hataas nga saserdote: Amarias 


Si Jehoram nga anak nga lalaki ni Jehosapat nakig- 
uban sa usa ka paagi sa iyang amahan diha sa 
kagamhanan 


SI JEHORAM nahimong opisyal nga kaubang magmamando 
ni Jehosapat, nga sa maong panahon ang paghari ni 
Jehoram lagmit nagsugod (8) 


Manalagna: Elias 


Si Jehosapat namatay ug si Jehoram nahimong bugtong 
nga magmamando 


SI AHAZIAS, nga anak nga lalaki ni Jehoram, 
misugod sa pagmando (1), bisan tuod tingali gidiho- 
gan sa pagkahari sa m. 907 


Hataas nga saserdote: Jehoiada 
SI ATALIA miilog sa trono (6) 


SI JEHOAS, nga anak nga lalaki ni Ahazias, misugod sa 
pagmando ingong hari (40) 


Hataas nga saserdote: Jehoiada 


SI AMAZIAS misugod sa pagmando ingong hari (29) 


Si Jehoas sa Israel nagdakop kang Amazias, naggawang 
sa paril sa Jerusalem, ug nagkuha sa mga bahandi 
sa templo 


SI UZZIAS (AZARIAS) misugod sa pagmando 
ingong hari (52 


Mga manalagna: Oseas, Joel (?), Isaias 

Hataas nga saserdote: Azarias (ll) 

Basahon ni Joel lagmit gisulat 

Si Uzzias ‘nahimong hari” sa linain nga diwa, lagmit niini 


nga higayon gawasnon na gikan sa pagdominar ni 
Jeroboam Il 


Basahon ni Amos gisulat 


Petsa W.K.P. 


GINGHARIAN SA ISRAEL 


SI AHAZIAS, nga anak nga lalaki ni Ahab, ‘nahimong 
hari” (2), dayag nga ang iyang amahan buhi pa; 
Lagmit nga ang mga tuig sa pagmando ni Ahazias 
nagsugod sa m. 919 
Manalagna: Elias 


SI JEHORAM, nga anak nga lalaki ni Ahab, misugod sa 
pagmando ingong bugtong nga hari sa Israel (12): 
apan labing menos diha sa usa ka teksto ang mu- 
bong paghari sa iyang igsoong lalaki nga si Aha- 
zias, kinsa namatay nga walay anak, lagmit 
gipasidungog usab ngadto kang Jehoram 


Manalagna: Eliseo 


SI JEHU, usa ka pangulo sa kasundalohan, mipatay kang 
Jehoram ug dayon misugod sa pagmando (28): apan 
mopatim-awng ang iyang katuigan sa paghari nag- 
sugod sa m. 904 


Manalagna: Eliseo 


SI JEHOAHAZ misugod sa pagmando ingong hari (17) 


Si Jehoas dayag nga nakig-uban sa 
paghari sa iyang amahan nga si Jehoahaz 


SI JEHOAS, nga anak nga lalaki ni Jehoahaz, misugod sa 
pagmando ingong bugtong nga hari sa Israel (16) 


Manalagna: Eliseo 


SI JEROBOAM Il misugod sa pagmando ingong hari (41) 
Mga manalagna: Jonas, Oseas, Amos 
Basahon ni Jonas gisulat 


ZACARIAS “misugod sa paghari’ sa usa ka diwa, apan 
dayag nga ang pagkahari wala sa bug-os makom- 
pirmar HEN iyaha hangtod sa 
m. 792 (6 ka bulan) 


SALUM nagpatay kang Zacarias ug dayon nagmando 
ingong hari (1 ka bulan) 


MENAHEM nagpatay kang Salum ug dayon misugod 
sa pagmando, apan mopatim-awng ang iyang katui- 
gan sa paghari nagsugod sa m. 790 (10) 


PEKAHIAS misugod sa pagmando ingong hari (2) 


PEKA nagpatay kang Pekahias ug dayon misugod sa 
pagmando ingong hari (20) 


Manalagna: Oded 

SI JOTAM misugod sa pagmando ingong hari (16) 
Mga manalagna: Miqueas, Oseas, Isaias 


SI AHAZ dayag nga misugod sa pagmando (16), apan 
ang iyang unang tuig sa paghari nagsugod sa 761 


Mga manalagna: Miqueas, Oseas, Isaias 
Hataas nga saserdote: Uriyas (?) 


Si Ahaz dayag nga nahimong tighatag ug tributo kang 
Tiglat-pileser Ill sa Asirya 


SI EZEQUIAS dayag nga misugod sa pagmando (29), 
apan ang iyang unang tuig sa paghari nagsugod 
sa 745 


Mga manalagna: Miqueas, Oseas, Isaias 
Hataas nga saserdote: Azarias (I1 o Ill) 


Si Senakerib misulong sa Juda 

Basahon ni Isaias natapos 

Basahon ni Miqueas natapos 

Paghipos sa Mga Proverbio natapos 
SI MANASES misugod sa pagmando ingong hari (55) 
SI AMON misugod sa pagmando ingong hari (2) 
SI JOSIAS misugod sa pagmando ingong hari (31) 


Mga manalagna: Sofonias, Jeremias, 
ang babayeng manalagna nga si Hulda 


Hataas nga saserdote: Hilkias 
Basahon ni Sofonias gisulat 
Basahon ni Nahum gisulat 
SI JEHOAHAZ nagmando ingong hari (3 ka bulan) 


SI JEHOIAKIM misugod sa pagmando ingong hari, nga 
tighatag ug tributo sa Ehipto (11) 


Mga manalagna: Habacuc (?), Jeremias 
Basahon ni Habacuc lagmit gisulat 


Gihimo ni Nabucodonosor Il si Jehoiakim nga tighatag 
ug tributo sa Babilonya 


SI JEHOIAKIN misugod sa pagmando ingong hari 
(3 ka bulan 10 ka adlaw) 


Si Nabucodonosor Il nagdala sa binihag nga mga 
Hudiyo ug sa mga bahandi sa templo ngadto sa 
Babilonya 


SI ZEDEKIAS misugod sa pagmando ingong hari (11) 
Mga manalagna: Jeremias, Ezequiel 
Hataas nga saserdote: Seraias 


Si Nabucodonosor Il misulong pag-usab sa Juda, 
nagsugod ang paglikos sa Jerusalem 


Mga paril sa Jerusalem nagawangan sa ika-9 nga 
adlaw sa ika-4 nga bulan 


Ang Jerusalem ug ang templo gisunog sa ika-10 nga 
adlaw sa ika-5 nga bulan 


Nahibiling mga Hudiyo mibiya sa Juda 
sa mga tungatunga sa ika-7 nga bulan 


Gisulat ni Jeremias ang basahon sa Lamentaciones 
Basahon ni Abdias gisulat 


Petsa W.K.P. 

GINGHARIAN SA ISRAEL 


SI OSEAS nagpatay kang Peka ug dayon 'misugod sa 
paghari” puli kaniya, apan mopatim-awng ang 
iyang pagmando bug-os naestablisar o 
lagmit nga iyang nadawat ang pagpaluyo sa 
Asiryanhong monarko nga si Tiglat-pileser Ill 
niadtong m. 748 (9 ka tuig) 


Basahon ni Oseas natapos 


Asiryanhong kasundalohan nagsugod sa paglikos sa 
Samaria 


Giilog sa Asirya ang Samaria, gisakop ang Israel: 
ang amihanang gingharian natapos 


MATIKDI: Human mailog ang Sa- 
maria, ang napulo ka tribo sa 
gingharian sa Israel gidestiye- 
ro. Apan ang yuta wala himoang 
biniyaan, sama sa nahitabo sa 
Juda human sa kalaglagan sa 
Jerusalem niadtong 607 W.K.P. 
Ang hari sa Asirya nagpabal- 
hin ug mga tawo gikan sa Babi- 
lonya, Cuta, Ava, Hamat, ug Se- 
parvaim ngadto sa mga siyudad 
sa Israel aron sa pagpuyo did- 
to. Ang ilang mga kaliwat didto 
pa gihapon sa dihang ang mga 
Hudiyo mibalik sa Jerusalem ni- 
adtong 537 W.K.P. aron sa pag- 
tukod pag-usab sa templo.---2Ha 
17:6, 24: Esd 4:1, 2. 

sa ilang yutang natawhan tungod sa sugo ni Ciro. 
Kini tin-awng naghisgot nga ang 70 ka tuig maoy 
mga tuig sa pagkapayhag sa yuta sa Juda. Ang 
manalagnang si Daniel nakasabot gayod sa tagna, 
kay siya miingon: “Ako, si Daniel, pinaagi sa mga 
basahon nakasabot sa gidaghanon sa mga tuig nga 
labot niana ang pulong ni Jehova midangat kang 
Jeremias nga manalagna, aron sa pagtuman sa 
pagpayhag sa Jerusalem, nga mao, kapitoan ka 
tuig.” (Dan 9:2) Human hubita ang pagsakop ni Na- 
bucodonosor sa Jerusalem, ang 2 Cronicas 36:20, 
21 nag-ingon: “Dugang pa, iyang gidalang binihag 
ngadto sa Babilonya kadtong mga nahibilin gikan 
sa espada, ug sila nahimong mga alagad niya ug sa 
iyang mga anak nga lalaki hangtod nga ang pag- 
hari sa Persia misugod, aron sa pagtuman sa pu- 
long ni Jehova pinaagi sa baba ni Jeremias, hang- 
tod nga mabayran sa yuta ang mga igpapahulay 
niini. Sa tanang adlaw sa pagkabiniyaan kini nag- 
tuman sa igpapahulay, aron sa pagtuman sa kapi- 
toan ka tuig.” 

Ang Jerusalem nakaagom sa kataposang pagli- 
kos sa ika-9 nga tuig ni Zedekias (609 W.K.P.), ug 
ang siyudad napukan sa iyang ika-11 nga tuig 
(607 W.K.P.), nga katumbas sa ika-19 nga tuig 
sa aktuwal nga pagmando ni Nabucodonosor (nga 
magsugod sa pag-ihap gikan sa tuig sa iyang pag- 
lingkod sa trono niadtong 625 W.K.P.). (2Ha 2b: 
1-8) Sa ikalimang bulan nianang tuiga (sa bulan sa 
Ab, nga katumbas sa mga bahin sa Hulyo ug 
Agosto) ang siyudad gisunog, ang mga paril gi- 
lumpag, ug ang kadaghanan sa katawhan gidesti- 
yero. Hinunoa, “ang pipila sa mga timawa sa yuta” 
gitugotang magpabilin, ug sila nagpabilin hangtod 
sa pagpatay kang Gedalias, ang tinudlo ni Nabuco- 
donosor, nga tungod niana sila mikalagiw ngadto 
sa Ehipto, nga sa kataposan naghimo sa Juda nga 
bug-os biniyaan. (2Ha 25:9-12, 22-26) Kini maoy 
sa ikapitong bulan sa Etanim (o Tisri, nga katum- 
bas sa mga bahin sa Septiyembre ug Oktubre). 
Busa ang pag-ihap sa 70 ka tuig nga pagkabiniya- 
an nagsugod gayod sa mga Oktubre 1, 607 W.K.P., 
ug natapos sa 537 W.K.P. Sa ikapitong bulan sa 
537 W.K.P. ang unang napasig-uling mga Hudiyo 
nakabalik sa Juda, 70 ka tuig gikan sa pagsugod sa 
bug-os nga pagkabiniyaan sa yuta.---2Cr 36:21-23, 
Esd 3:1. 

Sukad sa 537 W.K.P. hangtod sa pagkakabig 
ni Cornelio. Sa ikaduhang tuig sa pagkahibalik 
gikan sa pagkadestiyero (536 W.K.P.), napahiluna 
na pag-usab ang patukoranan sa templo sa Jerusa- 
lem, apan ang gitukod pag-usab nga templo wala 
matapos hangtod sa ikaunom nga tuig sa pagha- 
ri ni Dario I (Persianhon). (Esd 3:8-10, 6:14, 15) 
Sanglit si Dario wala magpuyo didto sa Babilonya 
hangtod nga siya nagpildi sa rebeldeng si Nabuco- 


KRONOLOHIYA 


donosor Ill niadtong Disyembre 522 ug sa wala 
madugay human niadto nagdakop ug nagpatay ka- 
niya didto sa Babilonya, ang tuig 522 W.K.P. lagmit 
pagaisipon ingong ang tuig nga milingkod sa trono 
si Haring Dario I. Nan, ang iyang unang tuig sa 
paghari nagsugod sa tingpamulak sa 521 W.K.P. 
(Babylonian Chronology, 626 B.C.-A.D. 75, p. 30) 
Busa ang ikaunom nga tuig ni Dario nagsugod sa 
Abril 12, 516 W.K.P., ug nagpadayon hangtod sa 
kataposan sa Marso sa 515 W.K.P. Pinasukad niini, 
ang pagtukod pag-usab ni Zorobabel sa templo ni 
Jehova natapos niadtong Marso 6 sa 515 W.K.P. 

Ang sunod nga petsa nga hinungdanon kaayo 
mao ang ika-20 nga tuig ni Artajerjes (Longima- 
nus), ang tuig nga si Nehemias nakadawat sa pag- 
tugot nga moadto ug tukoron pag-usab ang Jeru- 
salem. (Neh 2:1, 5-8) Ang mga katarongan sa 
pagpabor sa petsa nga 455 W.K.P. alang niining tu- 
iga kay sa popular nga petsa nga 445 W.K.P. gihis- 
gotan diha sa artikulo nga PERSIA, PERSIANHON. Ang 
mga panghitabo niining tuiga nga naglangkit sa 
pagtukod pag-usab sa Jerusalem ug sa mga paril 
niini nagtimaan sa pagsugod sa tagna bahin sa 
“kapitoan ka semana” diha sa Daniel 9:24-27. Ang 
mga semana nianang tekstoha maoy “mga sema- 
na sa mga tuig” (Dan 9:24, RS, AT, Mo), nga sa ka- 
tibuk-an maoy 490 ka tuig. Ingon sa gipakita ubos 
sa ulohang KAPITOAN KA SEMANA, ang tagna nag- 
punting sa pagtungha ni Jesus ingong ang Mesiyas 
sa tuig 29 K.P.: sa iyang kamatayon sa “katunga sa 
semana” o sa tungatunga sa kataposang semana sa 
mga tuig, nga mao, sa 33 K.P., ug sa pagkatapos sa 
yugto nga gihatagan sa Diyos ug linaing pagpabor 
ang mga Hudiyo niadtong 36 K.P. Busa, ang 70 ka 
semana sa mga tuig natapos sa pagkakabig ni Cor- 
nelio, 490 ka tuig gikan sa tuig 455 W.K.P.--Buh 
10:30-33, 44-48, 11:1. 

Ang pagtungha ni Jesus ingong ang Mesiyas na- 
hitabo sa eksaktong tuig nga gitagna, lagmit mga 
unom ka bulan human nga si Juan nga Tigbawtis- 
mo nagsugod sa iyang pagsangyaw sa “ikanapu- 
log-lima ka tuig sa paghari ni Tiberio Cesar.” (Luc 
1:36, 3:1, 2, 21-23) Sanglit ang Romanhong Sena- 
do nagtudlo kang Tiberio ingong emperador niad- 
tong Septiyembre 15 sa 14 K.P., ang iyang ika-15 
ka tuig maoy gikan sa ulahing bahin sa 28 K.P. 
hangtod sa 29 K.P. (Tan-awa ang TIBERIO.) Nan, ang 
ebidensiya mao nga ang pagbawtismo ug pagdihog 
kang Jesus nahitabo sa tinghunlak sa tuig 29 K.P. 

Sanglit si Jesus “nagpanuigon ug mga katloan 
ka tuig” sa panahon sa iyang bawtismo niadtong 
29 K.P. (Luc 3:23), ang iyang pagkatawo nahitabo 
30 ka tuig una pa niana, o sa mga tinghunlak sa 
tuig 2 W.K.P. Siya natawo panahon sa paghari ni 
Cesar Agusto ug sa pagkagobernador ni Quirinio 
sa Sirya. (Luc 2:1, 2) Ang pagmando ni Agusto 

nagsugod gikan sa 27 W.K.P. hangtod sa 14 K.P. 
Ang Romanong senador nga si P. Sulpicio Quirinio 
kaduha mahimong gobernador sa Sirya, nga ang 
unang higayon lagmit maoy human kang P. Quin- 
tilius Varus, kansang termino ingong usa ka lega- 
do sa Sirya natapos niadtong 4 W.K.P. Ang ubang 
mga eskolar nagpetsa sa unang pagkagoberna- 
dor ni Quirinio niadtong 3-2 W.K.P. (Tan-awa ang 
PAGREHISTRO.) Si Herodes nga Bantogan mao ang 
hari sa Judea nianang tungora, ug atong nakita 
nga adunay ebidensiya nga nagpunting sa tuig 
1 W.K.P. ingong tuig nga lagmit siya namatay. 
Busa, ang tanang mabatonang ebidensiya, ug ila- 
bina ang Kasulatanhong mga reperensiya, nagpa- 
kita sa tinghunlak sa 2 W.K.P. nga mao ang tuig sa 
pagkahimugso sa Anak sa Diyos ingong tawo. 

Ang ulahing apostolikanhong yugto. Posi- 
ble nga makapiho ug halos eksaktong mga petsa 
alang sa pipila ka panghitabo nga nahitabo sulod 
niining yugtoa. Ang tagna bahin sa dakong gutom 
nga gitagna sa Kristohanong manalagnang si Aga- 
bo, ug ang misunod nga paglutos nga gisibahan ni 
Herodes Agripa I, nga miresulta sa pagkamatay sa 
apostol nga si Santiago ug sa pagkabilanggo ni Ped- 
ro, dayag nga nahitabo sa mga 44 K.P. (Buh 11:27- 
30, 12:1-4) Si Herodes Agripa namatay nianang 
tuiga, ug adunay ebidensiya nga ang gitagnang 
gutom nahitabo sa mga tuig 46 K.P. Kining ula- 
hing petsa lagmit nagtimaan sa panahon nga gihi- 
mo ni Pablo ug Bernabe ang pag-alagad pinaagi sa 
pagdalag mga hinabang.---Buh 12:25. 

Ang unang pagduaw ni Pablo ngadto sa Corinto 
mapetsahan panahon sa pagkaprokonsul ni Galio. 
(Buh 18:1, 11-18) Sumala sa gipatin-aw sa artikulo 
nga GALIO, kini nga pagkaprokonsul daw nagsugod 
gikan sa ting-init sa 51 K.P. hangtod sa ting-init sa 
52 K.P., bisan tuod ang ubang mga eskolar mipa- 
bor sa 52/53 K.P. Busa, ang 18-ka-bulan nga kali- 
hokan ni Pablo didto sa Corinto lagmit nagsugod sa 
tinghunlak sa 50 K.P., nga natapos sa tingpamulak 
sa 52 K.P. Kini dugang gipamatud-an sa kamatuo- 
ran nga duha sa mga kauban ni Pablo didto sa Co- 
rinto, si Aquila ug Priscila, bag-o pang miabot 
didto gikan sa Italya tungod sa mando ni Empera- 
dor Claudio sa pagpabiya sa tanang Hudiyo gikan 
sa Roma. (Buh 18:2) Si Paulus Orosius, nga histor- 
yador sa ikalimang siglo, nag-ingon nga kini nga 
sugo gipakanaog sa ikasiyam nga tuig ni Claudio, 
nga mao, sa 49 o sa sayong bahin sa 50 K.P. 

Ang duha ka tuig nga gigugol ni Pablo sa bilang- 
goan didto sa Cesarea maoy panahon sa katapo- 
sang duha ka tuig sa pagkagobernador ni Felix, ug 
si Pablo human niadto gipadala ngadto sa Roma 
sa manununod ni Felix nga si Porcio Festo. (Buh 
21:33, 23:23-35; 24:27) Ang petsa sa paglingkod ni 
Festo sa trono daw dili matino, sanglit ang maka- 

saysayanhong ebidensiya wala tanan magpunting 
sa samang konklusyon. Hinunoa, ang tuig 58 K.P. 
lagmit mao gayod kanang tuiga. Ang pag-abot ni 
Pablo sa Roma human niadto lagmit mapetsahan 
tali sa 59 ug 61 K.P. 

Ang dakong sunog nga nagpahinabog da- 
kong kadaot sa Roma nahitabo niadtong Hulyo sa 
64 K.P. ug gisundan sa mabangis nga paglutos sa 
mga Kristohanon, tungod sa pagsiba ni Nero. Ma- 
lagmit nga ang ikaduhang pagkabilanggo ni Pablo 
ug ang pagpatay kaniya nahitabo wala madugay 
human niadto. (2Ti 1:16, 4:6, 7) Ang pagdestiyero 
kang Juan ngadto sa pulo sa Patmos gituohan sa 
kadaghanan nga nahitabo sa panahon sa paghari 
ni Emperador Domitian. (Pin 1:9) Ang paglutos sa 
mga Kristohanon miabot sa kinatayuktokan pana- 
hon sa iyang pagmando (81-96 K.P.), ilabina sa ka- 
taposang tulo ka tuig. Ang tradisyonal nga pang- 
hunahuna mao nga si Juan gibuhian gikan sa 
pagkadestiyero human sa kamatayon ni Domitian 
ug namatay didto sa Efeso sa talitapos ang unang 
siglo K.P. Busa, sa panahon nga gihimo ni Juan ang 
iyang mga sulat niining panahona, nahuman ang 
kanon sa Bibliya ug natapos ang yugto sa mga 
apostoles. 


KRUS. 


KUB. Wala mailhi nga katawhan nga lakip ni- 
adtong nakig-alyansa sa Ehipto. Ang Kub gitala 
kauban sa Etiopia, Put, Lud, ug sa “mga anak 
sa yuta sa pakigsaad” (nga lagmit nagtumong sa 
mga Israelinhon nga mikalagiw sa Ehipto human 
sa pagbuno kang Gedalias niadtong 607 W.K.P.), 
nga ang tanan kanila gitinong “mangapukan pina- 
agi sa espada.” (Eze 30:4, 5) Ang pipila naghu- 
nahuna nga ang Kub nagtumong sa Libya, ug 
busa gihubad kini sa ingon sa pipila ka hubad. 
--LXX, RS. 


KUBKOBANAN. Usa ka bukas nga bangag 
diin didto kubkobon ug tabason ang nagkalainlaing 
matang sa bato. Diha niini kubkobon ang anapog 
ug marmol nga makaplagan duol sa ibabawng ba- 
hin sa yuta. Ang usa ka dakong luna duol sa pre- 
senteng Ganghaan sa Damasco sa Jerusalem gitu- 
ohan nga usa ka karaang kubkobanan. Ang unang 
paghisgot sa maong dapit maoy diha sa Josue 7: 
4, 5, diin gitaho nga mga 3,000 ka Israelinhon ang 
mikalagiw gikan sa Ai hangtod sa Sebarim, nga 
nagkahulogang “mga Kubkobanan.” Sa dihang si 
Solomon nangandam sa pagtukod sa templo, siya 
nagsugo nga ang dagkong mga bato alang sa patu- 
koranan pagakubkobon gikan sa kabukiran sa Le- 
banon, ug tinagpulo ka libo ka tawo ang gipaapil sa 
buluhaton. (1Ha 5:13-18, 6:7) Sa dihang gikina- 
hanglan nga ayohon ang templo sa mga adlaw ni 

Jehoas, gisuholan ang mga tigsapsap ug bato sa 
pagtrabaho. (2Ha 12:11, 12) Ang lubnganan diin 
gilubong si Jesus maoy usa ka lubnganan nga ki- 
nubkob diha sa bato.---Mat 27:59, 60, Mar 15:46. 

Migamit ug haom nga metapora o pagtandi, si 
Jehova, pinaagi sa baba ni Isaias, nagpahinum- 
dom sa kubkobanan ug sa pagpangubkob diha nii- 
ni. (Isa 51:1) Ingon sa gipaila sa misunod nga 
mga bersikulo, ang “bato” dayag nga mao si Abra- 
ham, ingong tawhanong tinubdan sa nasod, ug 
ang “buho sa gahong” mao si Sara, kansang sa- 
mag-gahong nga tagoangkan nagpahimugso kang 
Isaac nga katigulangan sa Israel. (Isa 51:2) Apan, 
sanglit ang pagkatawo ni Isaac maoy tungod sa ga- 
hom sa Diyos ug usa ka milagrosong buhat, ang 
simbolikong pagtandi niini ngadto sa pagpangub- 
kob adunay mas labaw usab nga kapadapatan sa 
espirituwal. Busa, ang Deuteronomio 32:18 naghis- 
got kang Jehova ingong ang “Bato nga nagpahi- 
mugso” sa Israel, ang “Usa nga nagpahimugso ka- 
nimo [ang samang berbo gigamit labot kang Sara 
diha sa Isa 51:2] uban sa kasakit sa pagpanganak.” 

Usahay ang produkto sa pagpangubkob gitawag 
sa samang ngalan. Busa ang Hebreohanong pulong 
nga pesilim', nga gihubad nga “mga kubkobanan 
sa bato” diha sa Maghuhukom 3:19, 26, gihubad sa 
laing mga teksto nga “kinulit nga mga larawan.” 
(Deu 7:5; Sal 78:58, Isa 10:10) Tungod niini ang 
uban nagtuo nga lagmit diha sa dapit nga nahimu- 
tangan sa maong paganong mga diyos, ang pro- 
dukto sa kubkobanan, nga si Ehud mibalik aron 
personal nga moduaw kang Eglon. Apan, ang ka- 
daghanang maghuhubad mipalabi sa hubad nga 
“mga kubkobanan.” 

Ang karaang mga kubkobanan diin gibiyaan ang 
wala pa mahuman nga trabaho mohatag ug pipila 
ka katin-awan bahin sa karaang mga paagi sa pag- 
pangubkob. Ang hiktin nga mga lungag gikubkob 
nga lalom diha sa bato. Ngadto niini, ipansak ang 
uga nga kahoy diin kini pabusikaron pinaagig pag- 
bubo ug tubig hangtod nga masiak ang bato diha 
sa mga liki niini. Sa Romanhong kapanahonan, ang 
mga bato nga motimbang ug lima o napulo ka to- 
nelada gikubkob nga halayo gikan sa mga dapit 
nga tukoran. Dayon kini ikarga diha sa dagkong 
mga kareton o mga balsa ug guyoron sa dakong 
panon sa mga ulipon. 


KUDYAPA [Heb., dardar; Gr. tri'bolos]. Usa 
ka matang sa tanom nga may tunokon, giringgiri- 
ngon nga mga dahon, gahing mga lindog, ug may 
ligngin o tabudyos nga mga ulo-ulo nga may hu- 
mok ug sinawon nga purpura, dalag, o puting mga 
bulak. Si Adan, ug ang iyang mga kaliwat sa ulahi, 
kinahanglang mosagubang sa mga kudyapa sa di- 
hang sila magtikad sa tinunglo nga yuta. (Gen 3: 
17, 18) Sanglit ang mga binhi niini padparon man 


KULENTAS 


sa hangin, ang mga kudyapa daling modaghan 
diha sa wala atimana ug biniyaan nga mga dapit. 
(Tan-awa ang Os 10:8.) Si Jesu-Kristo naghisgot sa 
mga kudyapa sa pag-ilustrar nga ang mga tawo, 
sama sa mga tanom, mailhan pinaagi sa mga bu- 
nga niini. (Mat 7:16) Sa Palestina, ang usa kasaga- 
rang makakita ug daghang nagtuliyok nga bulak sa 
kudyapa nga ipadpad sa hangin sa tinghunlak, usa 
ka butang nga gipunting diha sa Salmo 83:13 ug 
Isaias 17:13. 


KULANTRO, LISO SA [Heb., gadh]. Ang 
mana nga gikaon sa mga Israelinhon didto sa ka- 
mingawan giingong “puti sama sa liso sa kulantro” 
(Ex 16:31), lagmit kaamgid niini dili lamang sa ko- 
lor kondili sa kinatibuk-ang dagway usab.--Num 
11:7. 

Ang kulantro (Coriandrum sativum) maoy usa 
ka tinuig nga tanom nga kapamilya sa karot o sa 
parsley, moabot sa gitas-on nga mga 40 hangtod 
sa 50 sm (16 hangtod sa 20 pul.), may samag pars- 
ley nga mga dahon ug mga pungpong sa bulak nga 
rosason o puti. Ang bunga niini may linginong 
mga liso nga abohong-puti ang kolor ug maoy 
1 hangtod sa 3 mm (0.04 hangtod sa 0.12 pul.) ang 
diyametro. Kini nga mga liso adunay humot nga 
lana nga lamian ug gigamit nga lamas sa pagkaon, 
ug usab ingong tambal sa dili grabeng mga sakit 
sa tiyan. 

Ang liso sa kulantro gigamit sa Ehipto sukad pa 
sa karaang mga panahon ug busa kini tinong nail- 
han gayod sa mga Israelinhon una pa ang Pag- 
panggula. Kini nanurok didto sa Ehipto ug sa Pales- 
tina. 


KULENTAS. Usa ka pahiyas nga kadenita o ti- 
nuhog nga mga lobitos, bulawan, plata, korales, 
mutya, ug mga susama niini, nga ikulentas sa liog. 
Ang mga kulentas dugay na kaayong gisul-ob sa 
mga babaye (Aw 1:10, 4:9, itandi ang Eze 16:11) ug 
bisan sa mga lalaki, ilabina niadtong tag-as ug ka- 
tungdanan. (Gen 41:41, 42, Dan 5:7, 16, 17, 29) 
Ang mga Midianhon sa adlaw ni Gideon nagbu- 
tang ug mga kulentas diha sa mga liog sa ilang 
mga kamelyo, ug diha niini nga mga kulentas 
lagmit gisab-it ingong pabitay ang pormag-bulan 
nga mga dayandayan. (Huk 8:21, 26) Ang samag- 
kulentas nga mga kadena usahay gigamit ingong 
pangdayandayan, sama niadtong gigamit alang sa 
mga haligi sa templo nga gitawag ug Jakin ug 
Boaz.---2Cr 3:15-17. 

Bahin sa hambogiro, daotan nga katawhan gi- 
kaingon nga “ang pagkamapahitas-on nagsilbing 
ilang kulentas.” (Sal 73:3, 6) Sa laing bahin, ang di- 
siplina sa usa ka amahan ug ang balaod sa usa ka 
inahan maoy sama sa usa ka maanindot nga ku- 
lentas diha sa liog sa anak.--Pr 1:8, 9. 


KULON 


KULON. 
PAGLUTO. 


KUMAGKO. Ang tudlo sa kamot sa tawo nga 
ikahikap sa matag usa sa ubang mga tudlo. Ang 
mga tawo makahawid ug mga butang ug makahi- 
mog daghang mga buhat nga nanginahanglag ka- 
hanas ug pag-amping nga dili arang mahimo kon 
sila walay mga kumagko. Sa kakaraanan, usahay 
ang usa ka binihag himoong inutil alang sa serbis- 
yo militar pinaagi sa pagputol sa iyang mga ku- 
magko sa kamot ug sa tiil.--Huk 1:6, 7. 

Ang Hebreohanong pulong nga bo'hen parehong 
gigamit alang sa kumagko sa kamot ug sa tiil, ang 
kumagko nga gitumong sa pulong nga bohen sa 
dihang kini hisgotan sa usa ka teksto mailhan pina- 
agi sa kaubang ekspresyon nga ‘sa kamot” ug ‘sa 
tiil.” Sa matag higayon nga hisgotan ang kumagko 
diha sa Kasulatan, ang kumagko sa tiil gihisgotan 
usab sa maong teksto.--Ex 29:20, Lev 14:14, 17, 
25, 28. 

Sa panahon sa pagpahiluna-sa-katungdanan 
kang Aaron ug sa iyang mga anak nga lalaki 
ingong mga saserdote, ang usa ka laking karnero 
giihaw, ug si Moises nagbutang sa dugo niini iba- 
baw sa langodngod sa tuong dalunggan ni Aaron, 
sa kumagko sa iyang tuong kamot, ug sa kumagko 
sa iyang tuong tiil. Dayon iyang gihimo ang sa- 
mang butang ngadto sa matag usa sa mga anak 
nga lalaki ni Aaron. (Lev 8:23, 24) Ang dugo diha 
sa tuong kumagko mahulagwayong naglarawan 
nga sila angayng maghimo sa ilang mga buluha- 
ton ingong saserdote kutob sa ilang maarangan. 


KUPO. 


KUSAIAS. Usa ka Levihanon sa banay ni Me- 
rari ug ang amahan o katigulangan ni Etan, usa ka 
sakop sa pundok sa Levihanong mga mag-aawit ug 
mga maghohoni sa adlaw ni David. (1Cr 15:16, 17) 
Si Kusaias dayag nga gitawag ug Kisi sa 1 Cronicas 
6:44. 


Tan-awa ang PAGLUTO, GALAMITON SA 


Tan-awa ang BESTI. 


KUTA. Ang kuta maoy usa ka bungdo nga 
yuta o mga bato, o bisan usa ka paril, nga gihimo 
aron manalipod libot sa usa ka dapit. Ang Hebreo- 
hanong termino alang sa “kuta” pangunang nagpa- 
sabot sa usa ka dapit nga dili daling masulod ug li- 
sod maabot. (Itandi ang Zac 11:2, ftn sa Rbi8.) Ang 
mga kuta sa usa ka lungsod maoy gastoso ug lisod 
tukoron ug nanginahanglan ug igong puwersa sa 
pagdepensa, mao nga dili tanang lungsod kinuta- 
an. Ang dagkong mga siyudad sagad maoy pinari- 
lang mga siyudad: ang gagmayng mga lungsod 
nianang dapita, nga gitawag ug sakop nga mga 
lungsod, maoy dili pinarilan. (Jos 15:45, 47; 17:11) 
Ang mga molupyo niini nga mga lungsod mahi- 

mong mokalagiw ngadto sa pinarilang siyudad kon 
may mosulong nga kaaway. Busa ang kinutaang 
mga siyudad nagsilbing dalangpanan sa katawhan 
nianang dapita. Ang mga siyudad kutaan usab sa 
dihang kini maayong pagkapuwesto aron sa pagpa- 
nalipod sa dagkong mga dalan, mga tinubdan sa 
tubig, mga ruta paingon sa mga dapit nga gipon- 
dohan sa mga suplay, ug mga ruta sa komunikas- 
yon. 

Lig-on ug habog kaayo ang mga kuta sa dag- 
hang siyudad sa Yutang Saad mao nga ang dili- 
matinumanong mga espiya nga gipadala ni Moises 
sa pagpangespiya sa Canaan nagtaho nga “ang ki- 
nutaang mga siyudad dagko kaayo” ug “kinutaan 
abot sa langit.” Tungod sa ilang kawalay pagtuo, 
ang mga siyudad daw dili mapukan.--Num 13:28, 
Deu 1:28. 

Ang mga siyudad sa kayutaan sa Bibliya sagad 
nagkobre ug luna nga pipila lamang ka ektarya. 
Apan, ang pipila mas dagko. Ang kaulohan nga 
mga siyudad sa Ehipto, Asirya, Babilonya, Persia, 
ug Roma maoy dagko kaayo. Ang Babilonya maoy 
usa sa labing lig-ong pagkadepensa nga mga siyu- 
dad sa kapanahonan sa Bibliya. Dili lamang kini 
adunay lig-on kaayong mga paril kondili nahimu- 
tang kini sa daplin sa usa ka suba nga nahimong 
naglibot nga trinseras ingong depensa ug ingong 
suplay sa tubig. Gituohan sa Babilonya nga ma- 
huptan niini ang mga binihag hangtod sa hangtod. 
(Isa 14:16, 17) Apan ang siyudad nailog sulod sa 
usa ka gabii pinaagi sa estratehiya ni Ciro nga Per- 
sianhon, kinsa nagpatipas sa Euprates aron ang 
iyang mga sundalo makasulod sa siyudad agi sa 
mga ganghaan diha sa mga paril nga ubay sa mga 
dunggoanan.---Dan 5:30. 

Ang kuta (Heb., ma-tsohr') nga gihisgotan sa Za- 
carias 9:3, 4 dayag nga nagtumong sa lig-ong mga 
kuta sa Tiro, nga adunay hatag-as nga mga paril 
nga gitukod pinaagig dagkong mga bloke nga bato. 
Ang siyudad sa Babilonya lig-on kaayo, may pang- 
sulod nga kuta ug panggawas nga kuta, nga pare- 
hong hinimo sa mga tisa.---Tan-awa ang BABILONYA 
Num. 1. 

Sa pipila ka kahimtang, ang kuta (Heb., chehl), 
ingong bahin sa depensa sa usa ka siyudad, gihimo 
ginamit ang kinalot nga yuta nga gihabwa sa di- 
hang ang usa ka naglibot nga trinseras gikubkob li- 
bot sa siyudad. Ang kuta nga nahimutang diha sa 
naglibot nga trinseras sa Hazor maoy mga 15 m 
(50 p) ang gihabogon. Tungod niini ang tumoy sa 
kuta moabot ug duolan sa mga 30 m (100 p) gikan 
sa salog sa naglibot nga trinseras. Ang siyudad sa 
Jerusalem adunay kaugalingong mga depensa, la- 
kip ang usa ka kuta.--Sal 122:7; 48:13. 

Tulo ang gikinahanglan alang sa usa ka kinuta- 
ang siyudad: (1) mga paril nga magsilbing babag 

sa kaaway, (2) mga hinagiban aron ang mga tigpa- 
nalipod nga mga sundalo makabalos sa pagpasibog 
sa mga manunulong, ug (3) igong suplay sa tubig. 
Ang mga pagkaon mahimong tipigan sa mga pa- 
nahon sa kalinaw, apan ang permanente, duol nga 
tinubdan sa tubig mahinungdanon sa usa ka siyu- 
dad aron kini makalahutay bisan unsa pa ka dugay 
ang paglikos. 

Naglibot nga mga Trinseras ug mga Bungdo. 
Ang ubang mga siyudad adunay naglibot nga mga 
trinseras nga puno sa tubig, ilabina kon ang usa ka 
suba o lanaw anaa sa duol. Ang Babilonya dap- 
lin sa Euprates maoy usa ka iladong pananglitan, 
sama usab sa No-amon (Thebes) nga nahimutang 
sa daplin sa kasapaan sa Nilo. (Nah 3:8) Kon walay 
tubig sa duol, usa ka mamalang naglibot nga trin- 
seras ang sagad nga kaloton. Ang Jerusalem gitu- 
kod pag-usab nga adunay naglibot nga trinseras. 
--Dan 9:25. 

Diha sa kilid sa naglibot nga trinseras mao ang 
usa ka “bungdo” nga naggikan sa gihabwa nga 
yuta sa dihang gikalot ang trinseras. (2Sa 20:15) 
Usahay kini nga bungdo gibakbakan ug mga bato 
ug kini pasaka paingon sa paril nga gitukod ibabaw 
sa bungdo. Ang naglibot nga trinseras nga nadis- 
kobrehan sa mga arkeologo didto sa kasadpang 
mga depensa sa siyudad sa Hazor maoy 80 m 
(262 p) ang gilapdon sa ibabaw, 40 m (131 p) ang 
gilapdon sa salog, ug mga 15 m (50 p) ang gilad- 
mon. Ang bungdo nga gitukod ibabaw sa naglibot 
nga trinseras maoy dugang pang 15 m (50 p) ang 
gihabogon. Sa ingon, ang ibabaw sa bungdo moa- 
bot ug duolan sa 30 m (100 p) ang gihabogon, kon 
sukdon gikan sa salog sa naglibot nga trinseras. 
Ibabaw niini nagbarog ang paril sa siyudad.---Itan- 
di ang Sal 122:7. 

Kini nga bungdo, siyempre, lisod kaayong sak- 
on, ilabina kon dala ang mga troso nga iglulumpag, 
tungod niini ang mga manunulong naggama ug 
rampa, o “pang-asdang nga bungdo,” nga sa iba- 
baw niini iduso ang mga troso nga iglulumpag. 
(2Sa 20:15, tan-awa ang TROSO NGA IGLULUMPAG.) 
Ang naglibot nga trinseras hilabihan kalapad mao 
nga dili kaayo epektibo ang pagpana gikan sa mia- 
take nga kasundalohan, ug ang pagtira gikan sa sa- 
log sa naglibot nga trinseras halos walay kapus- 
lanan. Sa laing bahin, ang mga nagtukod sa mga 
bungdo alang sa ilang mga troso nga iglulumpag, 
makaagom sa walay puas nga pagtira gikan sa 
mga paril sa siyudad, nga mapaulanan ug mga 
pana, mga bato, ug usahay mga piraso sa kahoy 
nga nagkalayo. Siyempre, dili ang tanang siyudad 
may naglibot nga mga trinseras o naghandag nga 
mga bungdo, ang uban nagsalig lamang gayod sa 
ilang depensa nga mga paril. 


KUTA 


Ang mga Paril. Human sa naglibot nga trin- 
seras ug sa bungdo, ang paril mao ang sunod 
nga bahin sa mga depensa. Ang ubang mga paril 
ug mga torre adunay protektadong mga puwesto 
alang sa mga sundalo ug mga lawak nga tipiganan 
ingon man sa mga hagdan paingon sa itaas. Ang 
paril hinimo sa dagkong mga bato, tisa, ug yuta. 
Ang ubang mga bato dagko kaayo. Ang unang 
mga paril sagad nga hinimo sa mga bato nga wa- 
lay argamasa. Sa ulahi, ang argamasa sagad nga 
ibutang tali sa mga bato. Ang argamasa gihimo pi- 
naagi sa pagtamaktamak sa yutang-kulonon ug sa 
pagsagol niini ug tubig, sama sa paghimog mga 
tisa. Kon dili kini himoon, kini moliki ug magpahu- 
yang sa pangdepensa nga paril.--Itandi ang Eze 
13:9-16, Nah 3:14. 

Ang mga paril sagad nga langkoban ug taas nga 
paril sa sulod ug sa mas mubo nga paril sa gawas. 
Usahay tali niini nga mga paril magkalot ug trinse- 
ras nga walay tubig. Ubay sa paril sa gawas adu- 
nay mga kutakuta nga lingin o kuwadrado ang 
porma. Kini may mga salipdanan nga nagsal-ang- 
sal-ang aron nga ang mga magpapana makatira 
lusot sa mga lungag ug sa samang higayon mapro- 
teksiyonan batok sa mga pana sa kaaway ug sa 
mga tigpalantig ug dagkong mga bato. Ang mga 
kutakuta gitukod nga nagsiwil sa paril aron nga 
ang mga magpapana dili lamang makakita sa da- 
pit diha sa ilang atubangan kondili makatira usab 
paingon sa tuo o sa wala nga mga kiliran sa kaa- 
wayng kasundalohan nga mosulay sa pagkatkat o 
sa paggawang sa paril. 

Ang paril sa sulod mas dako ug mas baga. Hu- 
man maimbento ang dagkong mga troso nga iglu- 
lumpag, ilabina sama sa gigamit sa mga Asiryan- 
hon, gitukod ang mas lig-on, mas baga nga mga 
paril aron makasugakod batok sa paglumpag pina- 
agi niini nga kagamitan. Ang usa ka batong paril 
sa Tell en-Nasbeh (Mizpa?) nakaplagan nga nag- 
aberids ug 4 m (13 p) ang gibag-on, ug gibanaba- 
na nga 12 m (39 p) ang gihabogon. Ang ibabawng 
bahin sa paril may mga salipdanan nga nagsal- 
angsal-ang, sama sa halos tanang paril sa siyudad. 

Mga Torre ug mga Ganghaan. Ang mga 
torre gitukod diha sa mga paril sa sulod (dugang pa 
sa mga kutakuta o mga torre diha sa mga paril sa 
gawas). Kini mas taas kay sa paril, usahay mosiwil 
gikan sa paril ug hangtod sa mga 3 m (10 p). 
Kini adunay mga salipdanan nga nagsal-angsal- 
ang diha sa ibabaw ug usahay may mga lungag sa 
ubos niini nga mga salipdanan, nga magamit sa 
mga magpapana ug sa mga tiglabay ug mga bato. 
Sanglit ang mga torre nagsiwil gikan sa paril ug 
wala gayod ipuwesto nga saylo sa duha ka pagtira 
sa pana ang gilay-on sa usag usa, apan sagad nga 
mas dug-ol pa, ang mga tigdepensa makakita sa 


KUTA 


tibuok dapit ubay sa paril. Dugang pa, may usa ka 
balkon ibabaw sa torre nga adunay lungag diha sa 
salog aron ang mga pana, mga bato, ug mga pira- 
so sa kahoy nga nagkalayo deretsong ikatira ngad- 
to sa mga manunulong sa ubos. Kini nga mga tor- 
re kadaghan hisgoti diha sa Kasulatan. (Neh 3:1; 
Jer 31:38, Zac 14:10) Ang mga torre gigamit usab 
ingong puwesto sa mga tigbantay, nga makakita sa 
kaaway nga magsingabot gikan sa halayo.---Isa 21: 
8, 9. 

Sagad adunay maayong pagkadepensang tinu- 
kod sa kinahabogang dapit sulod sa siyudad. Kini 
adunay torre ug kaugalingong mga paril, nga dili 
kaayo dako kay sa mga paril nga naglibot sa siyu- 
dad. Kini mao ang kataposang dalangpanan ug da- 
pit sa panagsangka. Sa dihang ang mga sunda- 
lo sa kaaway makalusot pinaagig paggawang sa 
mga paril sa siyudad, sila makig-away una latas 
sa kadalanan sa siyudad aron makaabot sa torre. 
Sama niana ang torre didto sa Tebes nga gisu- 
long ni Abimelek human mailog ang siyudad, ug 
diin ang usa ka babaye nagbuak sa bagolbagol ni 
Abimelek pinaagi sa paghulog ug pang-ibabaw 
nga bato sa galingan nganha sa iyang ulo.---Huk 
9:50-54. 

Gawas pa niini nga mga torre sa siyudad, ang 
ubang mga torre (Heb., migh-dal” plural, migh-da- 
lim’) gitukod sa hilit nga mga dapit. Kini gitukod 
ingong “mga estasyon sa polisiya” aron maprotek- 
tahan ang mga atabay o ubang mga tinubdan sa 
tubig, mga dagkong dalan, mga utlanan, mga ruta 
sa komunikasyon, o mga dapit nga gipondohan sa 
suplay. Si Haring Uzzias sa Juda nabantog sa pag- 
tukod ug mga torre didto sa Jerusalem maingon 
man usab didto sa kamingawan, lagmit nga kini gi- 
tukod aron maprotektahan ang mga atabay nga 
iyang gihimo sa pagtaganag tubig sa iyang kaha- 
yopan. (2Cr 26:9, 10) Daghang torre nga ingon ni- 
ana ang nakaplagan sa Negeb. 

Ang labing huyang nga bahin sa mga depensa sa 
usa ka siyudad mao ang mga ganghaan niini; tu- 
ngod niana ang mga ganghaan mao ang gidepen- 
sahan pag-ayong mga dapit diha sa paril. Sa pana- 
hon nga walay gubat, ang gidaghanon sa gihimong 
mga ganghaan maoy sumala lamang gayod sa gi- 
kinahanglang kaagian sa mga molupyo nga mosu- 
lod ug mogawas sa siyudad. Ang mga ganghaan 
hinimo sa kahoy o sa kahoy ug metal, usahay hi- 
naklapan ug metal aron dili daling masunog. Sa ar- 
keolohikanhong pagpangubkob ang mga ganghaan 
sagad nga nakaplagang napagtong, nga nagpaki- 
tang gigamit ang kalayo aron sunogon ang mga 
ganghaan.---Tan-awa ang GANGHAAN. 

Ang pipila sa mga hari sa Juda nga nabantog tu- 
ngod sa ilang pagtukod ug mga kuta mao si Solo- 
mon, nga nagtukod ug “kinutaang mga siyudad 

nga may mga paril, mga pultahan ug trangka": si 
Asa, nga nagtukod ug mga siyudad nga may “mga 
paril sa palibot ug mga torre, dobleng mga pulta- 
han ug mga trangka"”: ug si Uzzias, nga nagtukod 
ug “mga torre didto sa kamingawan” ug “mga ka- 
sangkapan sa gubat” didto sa Jerusalem.---2Cr 8: 
3-5, 14:2, 6, 7: 26:9-15. 

Mga Kuta sa Naglikos nga Kasundalohan. 
Usahay ang naglikos nga kasundalohan nagtukod 
ug kaugalingong mga kuta palibot sa kampo niini. 
Kini magpanalipod sa kampo batok sa hinok nga 
mga pag-atake niadtong mga gilikosan o sa mga 
pag-atake sa mga kaalyado sa gilikosan nga siyu- 
dad. Kini nga kinutaang mga kampo lagmit nga li- 
nginon ug porma ug gilibotan ug paril, nga sagad 
may mga nagsal-angsal-ang nga mga salipdanan 
ug mga torre. Sa pagtukod niini nga mga kuta, sila 
magputol sa mga kahoy, usahay sulod sa pipila ka 
milya palibot sa siyudad. Ang balaod ni Jehova 
naglatid nga ang mga Israelinhon dili magputol ug 
mga bungahoy alang niini nga katuyoan.---Deu 20: 
19, 20. 

Mga Kuta sa Talinis nga mga Estaka. Sa 
dihang gitagna ang kalaglagan sa Jerusalem, gipa- 
kita ni Jesu-Kristo nga ang mga kaaway niini mag- 
tukod libot niini ug “usa ka salipdanan [o kuta] sa 
talinis nga mga estaka,” o, “koral nga mga ugsok.” 
(Luc 19:43, Int) Ang historyador nga si Josephus 
nagpamatuod sa tukmang katumanan niini nga 
tagna. Si Tito nangusog pabor sa pagtukod ug kuta 
aron ang mga Hudiyo dili makabiya sa siyudad, 
aron sila mosurender o, kon dili kini mahitabo, aron 
mas sayon nga mailog ang siyudad tungod sa mo- 
sangpot nga gutom. Ang iyang mga argumento 
midaog, ug ang kasundalohan giorganisar aron hi- 
moon ang proyekto. Ang mga lehiyon ug ang mas 
ubos nga mga dibisyon sa kasundalohan nag-indi- 
gay sa paghuman sa buluhaton, ang matag usa na- 
aghat sa tinguha nga pahimut-an ang ilang mga 
superyor. Sa pagtaganag materyales alang sa pag- 
tukod niini nga kuta, ang kakahoyan sa banika pa- 
libot sa Jerusalem gipamutol sulod sa distansiya 
nga mga 16 km (10 mi). Sa katingalahan, suma- 
la kang Josephus, ang kuta nga kapin sa 7 km 
(4.5 mi) ang gitas-on nakompleto sa tulo ka adlaw 
lamang, usa ka buluhaton nga sagad nangina- 
hanglan ug pipila ka bulan. Sa gawas sa paril niini 
nga kuta, 13 ka dapit alang sa mga garison ang gi- 
tukod, ug ang kinatibuk-ang sirkumperensiya niini 
miabot ug mga 2 km (1 mi).---The Jewish War, V, 
491-511, 523 (xii, 1,2, 4). 

Arkeolohikanhong mga Kaplag. Sa pagpa- 
dayon sa pagpanukod sa iyang amahan nga si Da- 
vid, si Haring Solomon maoy talagsaon sa iyang 
mga buhat sa pagpanukod. Gawas pa sa pagtukod 
sa halangdong templo ni Jehova sa Jerusalem, 

iyang gipalig-on ang mga paril sa Jerusalem ug gi- 
tukod ang dagkong mga kuta didto sa Hazor, Megi- 
do, ug Gezer. Ang mga arkeologo gitultolan sa 
ilang pagpangubkob niini nga mga kuta pinaagi sa 
asoy sa Bibliya diha sa 1 Hari 9:15: “Karon mao kini 
ang asoy labot niadtong mga gipaapil sa pinugos 
nga trabaho nga gikuha ni Haring Solomon aron 
tukoron ang balay ni Jehova ug ang iyang kaugali- 
ngong balay ug ang Bungdo ug ang paril sa Jeru- 
salem ug ang Hazor ug ang Megido ug ang Gezer.” 
Ilang nakaplagan nga ang tanang ganghaan nii- 
ning tulo ka siyudad nga ulahing gihisgotan gihi- 
mo sumala sa usa lamang ka talagsaong plano, nga 
ang matag usa maoy 17 m (56 p) ang gilapdon, 
may entrada nga adunay kuwadradong mga torre 
sa isigkakilid ug nagpaingon sa usa ka ganghaan 
nga 20 m (66 p) ang gitas-on, nga may tulo ka la- 
waklawak sa isigkakilid. Susama kini sa kahubitan 
sa mga ganghaan sa templo sa panan-awon ni Eze- 
quiel.---Eze 40:5-16. 

Sa ibabaw mismo sa mga paril nga gitukod ni So- 
lomon didto sa Megido ug Hazor, ang ubang mga 
paril gitukod, lagmit ni Ahab. Sa walay duhaduha, 
gihimo kini nga mas baga ug mas lig-on tungod sa 
dagkong mga troso nga iglulumpag nga gigamit sa 
mga Asiryanhon sa maong panahon. 

Ang tinubdan sa tubig alang sa Megido maoy 
usa ka atabay sulod sa usa ka kinaiyanhong langob 
sa kasadpang tiilan sa bungtod diin natukod ang 
siyudad. Sa pagdala ug tubig ngadto sa siyudad, 
sila naglungag ug patindog nga tunel nga may gi- 
ladmon nga 30 m (98 p), diin 22 m (72 p) niini nga 
distansiya maoy latas sa solidong bato, pinaagi ni- 
ini sila nakaabot ngadto sa lebel sa atabay. Gikan 
niini nga lebel sila nagkubkob ug usa ka medyo pa- 
handag nga tunel sa distansiya nga 67 m (220 p) 
paingon sa atabay. Tungod kay kini medyo pahan- 
dag man gikan sa atabay ngadto sa punoan sa tu- 
nel, ang tubig moagos paingon sa siyudad pinaagi 
sa grabidad. Ang atabay gitakpan sa gawas pinaa- 
gig baga nga paril. 

Mas dakong kahanas sa enhinyeriya ang gikina- 
hanglan sa dihang si Ezequias nagtak-op sa agia- 
nan sa tubig nga miagos gikan sa Gihon ug nag- 
kubkob ug agianan sa tubig nga 533 m (1,749 p) 
aron sa pagdala sa tubig ngadto sa Jerusalem, sa 
ingon ang siyudad nakalahutay sa dugay nga pag- 
likos.--2Cr 32:30. 

Sagad nga ang mga biawan, nga alang sa publi- 
ko ug sa indibiduwal, gikubkob sulod sa siyudad 
aron masuplayan ug tubig ang siyudad sa mga pa- 
nahon sa paglikos. Sa monyumento (nahimutang 
karon sa Louvre sa Paris) nga gitukod ni Mesa nga 
hari sa Moab didto sa Dibon, sa Moab, makita nato 
ang inskripsiyon: “Gitukod ko usab ang mga gang- 
haan niini ug gitukod ang mga torre niini ug gitu- 

kod ko ang balay sa hari, ug gihimo ko ang mga 
pondohanag tubig niini sulod sa lungsod. Ug walay 
biawan sulod sa lungsod bisan sa acropolis, busa 
ako miingon sa tanang katawhan, 'Ang matag usa 
kaninyo maghimo ug biawan diha sa iyang balay.’ ” 

Simbolikong mga Paggamit. Sanglit ang 
mga torre diha sa kamingawan mao ang labing hil- 
was nga lugar nga kadangpan diha sa hilit nga 
mga dapit, makita nato ang pagkahaom sa Prover- 
bio 18:10: “Ang ngalan ni Jehova usa ka malig-ong 
torre. Nganha niana ang matarong modagan ug 
mahatagan sa panalipod.” Mahinungdanon usab 
ang mga ekspresyon sa Salmo 48: 'Sa puloy-anang 
mga torre sa Zion ang Diyos nailhan ingon nga lu- 
was nga hataas nga dapit. Panglakaw kamo libot sa 
Zion, ug libota ninyo kini, ipha ang mga torre nii- 
ni. Ipunting ang inyong mga kasingkasing sa kuta 
niini. Susiha ang mga puloy-anang torre niini, aron 
ikasugilon ninyo kini ngadto sa umaabot nga kali- 
watan.” (Itandi ang Heb 12:22.) Kini ilabinang ma- 
kahuloganon alang sa mga Hudiyo nga molantaw 
sa dakong salipdanan sa Jerusalem nga nahimu- 
tang sa mas hataas nga dapit kay sa halos tanang 
ubang dagkong kaulohang siyudad sa kasaysayan 
sa tawo, uban sa lig-ong mga paril niini nga pang- 
depensa. Pinaagi sa manalagnang si Zacarias, si Je- 
hova naghisgot sa iyang kaugalingon ingong “usa 
ka paril nga kalayo sa tibuok palibot” sa Jerusalem. 
Ang Isaias 26:1 nag-ingon kon unsay himoon ni 
Jehova nga Diyos alang sa siyudad: “Ang kaluwa- 
san iyang ginapahimutang ingong mga paril ug 
kuta.” Kini naghatag sa iyang katawhan ug maka- 
padasig nga pasalig nga, bisan tuod ang mga paril 
nga bato mahimong malumpag, si Jehova mao ga- 
yod ang panalipod sa iyang mga alagad.---Sal 48: 
3, 11-13, Zac 2:4, 5. 


KUTSILYO. Usa o duhay-sulab nga galamiton 
nga ighihiwa. Ang mga kutsilyo nga gigamit kan- 
hi sa kayutaan sa Bibliya maoy gama sa bato (ila- 
bina sa santik), tumbaga, bronse, o puthaw. 

Ang Hebreohanong termino nga ma-akhe'leth, 
nga sa literal nagtumong sa usa ka kasangkapan 
alang sa pagpangaon, mapadapat usab sa dagkong 
mga kutsilyo o sundang sama niadtong gigamit sa 
paghiwa sa mga patayng lawas sa halad nga mga 
hayop. “Ang kutsilyo nga pang-ihaw” (Heb., ma- 
'akhe'leth) mao ang kasangkapan nga gidala sa 
matinumanong si Abraham sa dihang hapit nang 
ihalad si Isaac (Gen 22:6, 10), ug ang samang ma- 
tang sa kasangkapan maoy gigamit sa usa ka Levi- 
hanon sa paghiwahiwa sa patayng lawas sa iyang 
puyopuyo ngadto sa 12 ka piraso. (Huk 19:29) Lain 
pa, ang Proverbio 30:14 naghisgot sa “usa ka kali- 
watan kansang mga ngipon maoy mga espada ug 
kansang mga bukog sa apapangig maoy mga kut- 
silyo nga pang-ihaw,” sa ingon naggamit sa mao 

rang Hebreohanong termino ingong larawan sa 
pagkamanunukob. 

Ang “santik nga mga kutsilyo” gihimo ni Josue 
aron gamiton sa pagtuli sa mga anak nga lalaki sa 
Israel didto sa Gibeat-haaralot. (Jos 5:2-4) Ang ba- 
hin sa Hebreohanong termino alang niini nga mga 
kutsilyo maoy che'rev, nga sagad gihubad nga “es- 
pada.” (Itandi ang Jos 5:2, ftn sa Rbi8.) Ang komon 
nga “Canaanhong” santik nga kutsilyo maoy mga 
15 sm (6 pul.) ang gitas-on ug gipaugdo ang tunga 
ug nga duhay-sulab. 

Ang mga eskriba ug mga sekretaryo sa karaang 
kapanahonan migamit ug usa ka matang sa kutsilyo 
sa pagpahait sa ilang mga pluma nga tangbo ug sa 
paghimog mga pagpanas. Ang Jeremias 36:23 nag- 
hisgot sa paggamit sa usa ka “kutsilyo sa sekretaryo” 
aron sa pagtabas sa usa ka linukot nga basahon nga 
gisulat ni Jeremias ubos sa pagtultol ni Jehova. 


L 


LAADA. Usa ka kaliwat ni Juda ug ang ikadu- 
ha nga ginganlan sa duha ka anak nga lalaki ni 
Sela. Siya gitawag nga “amahan ni Maresah."---1Cr 
4:21. 


LABAHA. Usa ka hait nga instrumento nga 
gamiton sa pagkiskis sa buhok o sa balhibo. Ang 
duha ka Hebreohanong mga pulong alang sa laba- 
ha naggikan sa lintunganayng pulong nga nagka- 
hulogang “modangas” o modayag. (Isa 3:17) Ang 
pipila niini nga instrumento nga nakaplagan didto 
sa Ehipto maoy ginama sa bronse. Kini nga mga 
kaplag kaharmonya sa rekord sa Bibliya nga ang 
mga labaha gigamit didto sukad sa una pa kaayong 
kapanahonan.---Gen 41:14. 

Bisan tuod nga ang mga lalaki sa Israel may mga 
bungot ug may kasarangang gitas-on sa buhok, 
ang labaha dayag nga gigamit sa pagputol: gi- 
hisgotan usab ang “pag-alot” (KJ) o “pagpamubo' 
(NW) sa buhok, diha sa Buhat 18:18. (Tan-awa 
usab ang 2Sa 19:24, Eze 44:20.) Ang mga Leviha- 
non nagkiskis sa tibuok nilang lawas pinaagig laba- 
ha may kalabotan sa ilang pagpahiluna-sa-katung- 
danan sa pag-alagad diha sa tolda nga tagboanan 
didto sa kamingawan. (Num 8:7) Ang usa ka tawo 
nga ubos sa panaad sa pagka-Nazareo dili pagami- 
ton ug labaha nganha sa iyang ulo hangtod nga 
matapos ang yugto sa iyang panaad. (Num 6:5, 18, 
Huk 13:5, 16:17: Buh 21:23, 24) Si Samuel, nga usa 
ka Levihanon, gideboto sa iyang inahan sa wala pa 
siya ipanganak aron sa pag-alagad sa tolda nga 

Daghan sa karaang mga kutsilyo nga tumbaga 
adunay tul-id nga sulab nga gikan sa 15 ngadto sa 
25 sm (6 ngadto sa 10 pul.) ang gitas-on, ang uban 
nga kurbadog mga tumoy nadiskobrehan usab. 
Ang mga puloan sagad unay ra sa sulab. Ang 
ubang mga puloan maoy gama sa kahoy ug gipa- 
tapot sa sulab. 

Mahulagwayong gihisgotan sa Proverbio 23:1, 2 
ang kutsilyo, nga nagrekomendar sa “pagdaitol ug 
kutsilyo sa tutonlan sa usa ka tawo' sa dihang ma- 
kigpangaon sa hari, nga dayag nga nagpasiugda sa 
panginahanglan sa pagpugong sa iyang gana sa 
pagkaon sa maong panahon. 


KUWADRA. Tan-awa ang PASUNGAN, KUWADRA. 


KUWARENTINAS. 
PAGTAMBAL. 


KYRIOS. Tan-awa ang Ginoo. 


Tan-awa ang SAKIT UG 


tagboanan. Dili gayod gamitan ug labaha ang bu- 
hok sa iyang ulo.-- 1Sa 1:11. 

Si Jehova nagpasidaan sa Juda nga ang mga 
Asiryanhon gamiton ingong usa ka “labaha” ni Je- 
hova sa ‘pagkiskis sa ulo ug sa balhibo sa mga tiil” 
ug sa “pag-ut-ot bisan sa mga bungot,” nga dayag 
nga naglarawan sa kalaglagan sa kinadak-ang ba- 
hin sa yuta sa Juda ug sa pagdala sa binihag nga 
katawhan.--Isa 7:20. 

Ang mga espada mahimong himoon nga sama 
ka hait sa labaha ug kini gipakita diha sa sugo sa 
Diyos ngadto kang Ezequiel sa paggamit sa espa- 
da ingong labaha sa mag-aalot aron sa pagputol 
sa iyang buhok ug bungot, ug dayon sa pagtagod- 
tagod sa ikatulong bahin sa buhok pinaagi sa espa- 
da, nga naglarawan sa kalaglagan pinaagig espada 
nga modangat sa usa ka bahin sa mga molupyo 
sa Jerusalem. (Eze 5:1, 2, 12) Kini usab nagpakita 
nga ang pag-alot maoy trabaho na sa unang pana- 
hon. 

Tungod sa samad nga ikapahinabo sa dila nga gi- 
gamit sa malimbongong paagi, kini gipakasama sa 
usa ka labaha.---Sal 52:2. 


LABAN [Puti]. 

1. Apo nga lalaki sa igsoon ni Abraham nga si 
Nahor. Anak siya ni Betuel ug igsoon ni Rebeca 
(Gen 24:15, 29, 28:5), ug siya ang amahan ni Lea 
ug Raquel. (Gen 29:16) Nagpuyo si Laban sa siyu- 
dad sa Haran sa Padan-aram, usa ka dapit sa Me- 
sopotamia.--Gen 24:10, 27:43; 28:6: 29:4, 5. 

Si Laban gitawag nga “anak nga lalaki ni Betuel 
nga Siryanhon [sa literal, “ang Aramaeanhon"].” 
Gitawag usab siya nga “si Laban nga Siryanhon.” 
(Gen 28:5: 25:20, 31:20, 24) Kining ngalana anga- 
yan tungod kay siya pumoluyo man sa Padan- 
aram, nga nagkahulogang “Kapatagan (Lapad nga 
Yuta) sa Aram (Sirya).” Si Laban usa ka Semihanon 
nga nagpuyo sa rehiyon nga gipuy-an sa mga ta- 
wong nagsultig Aramaiko, usa ka Semitikanhong 
pinulongan. 

Ngadto niining gihisgotan nga dapit nga ang ti- 
gulang nga si Abraham nagpadala sa iyang alagad 
aron mangitag asawa alang kang Isaac. (Gen 24:1- 
4, 10) Sa pagkadungog ni Laban sa giasoy ni Rebe- 
ca bahin sa iyang pagkahibalag sa alagad ni Ab- 
raham ug sa iyang pagkakita sa mga gasa nga 
gihatag kaniya, siya midagan ngadto sa alagad, 
nagtawag kaniya ingong usa nga gipanalanginan 
ni Jehova, ug nag-abiabi kaniya. (Gen 24:28-32) 
Dayon si Laban nanguna sa pagpakigsabot mahi- 
tungod sa kaminyoon ni Rebeca, diin ang pag-uyon 
alang sa kaminyoon naggikan kaniya ug sa iyang 
amahan nga si Betuel.---Gen 24:50-61. 

Katuigan sa ulahi, aron makaikyas sa panimalos 
ni Esau ug aron mangitag asawa, si Jacob mipanaw 
paingon sa balay sa iyang uyoan nga si Laban did- 
to sa Haran. (Gen 27:41-28:5) Niining higayona si 
Laban may duha ka anak nga babaye, si Lea ug Ra- 
quel (Gen 29:16), ug posible usab nga may mga 
anak nga lalaki. (Gen 31:1) Si Laban nakigsabot 
kang Jacob nga sa pito ka tuig nga pag-alagad 
iyang mapangasawa ang manghod nga anak ni La- 
ban nga si Raquel. Apan, gilingla ni Laban si Jacob 
sa gabii sa iyang kasal sa dihang iyang gihatag 
kang Jacob ang magulang nga anak nga si Lea puli 
kang Raquel, ug gibalewala ang pagtutol ni Jacob 
pinaagi sa paggamit sa lokal nga kostumbre ingong 
pasikaranan ug unya sa paghatag kang Raquel 
ngadto kang Jacob ingong ikaduhang asawa kon 
siya mag-alagad kaniya ug dugang pito ka tuig. 
--Gen 29:13-28. 

Sa dihang sa kataposan buot na ni Jacob nga mo- 
biya, gihangyo siya ni Laban nga magpabilin ug 
magpadayon sa pag-alagad kaniya nga may suhol. 
(Gen 30:25-28) Ang kasabotan mao nga maiyaha 
ni Jacob ang tanang karnero nga puntikpuntikon 
ug may pat-akpat-ak nga bulok, ang mga karnero 
nga dagtom-kape taliwala sa mga laki nga nating 
karnero, ug ang tanang may pat-akpat-ak nga bu- 
lok ug puntikpuntikon nga mga bayeng kanding. 
(Gen 30:31-34) Apan ang ulahing mga pulong ni 
Jacob kang Lea ug Raquel ug usab kang Laban 
(Gen 31:4-9, 41) nagpakita nga sa misunod nga 
mga tuig kanunayng giusab ni Laban ang orihinal 
nga kasabotan sa dihang ang kahayopan ni Jacob 
midaghan pag-ayo. Ang tinamdan ni Laban kang 

Jacob dili na sama sa una, ug sumala sa sugo ni Je- 
hova nakahukom si Jacob sa pagpauli sa iyang yu- 
tang natawhan uban sa iyang pamilya ug kahayo- 
pan.--Gen 31:1-5, 13, 17, 18. 

Sa ikatulo ka adlaw human sa hilom nga pagbiya 
ni Jacob, nasayran kini ni Laban ug gigukod si Ja- 
cob, nga nakaapas kaniya sa bukirong rehiyon sa 
Gilead. Apan, usa ka pasidaan gikan sa Diyos ang 
nakasanta kang Laban sa paghimog daotan batok 
kang Jacob. (Gen 31:19-24) Sa dihang nagkita sila, 
si Laban ug Jacob naglalis. Gipunting ni Jacob ang 
iyang 20 ka tuig nga matinumanong pag-alagad 
ug paghago ug gipakita kon giunsa ni Laban sa 
pagpamentaha kaniya, nga nag-usab sa iyang su- 
hol sa napulo ka higayon.---Gen 31:36-42. 

Si Laban mabalak-on kaayo nga mabawi ang te- 
rapim, o mga idolo sa panimalay, nga wala masay- 
ri ni Jacob nga gikawat ni Raquel. Kini wala niya 
makaplagi, kay kini gitagoan pag-ayo ni Raquel. 
Lagmit ang relihiyosong mga ideya ni Laban naim- 
pluwensiyahan sa katawhang nanagpuyo sa iyang 
palibot nga nagasimba sa bulan, ug lagmit kini 
maila pinaagi sa iyang paggamit ug mga tilimad- 
on ug sa iyang pagpanag-iya ug terapim. Hinunoa, 
makaiikag nga lagmit labaw pa sa relihiyosong 
mga hinungdan ang nagpabalaka pag-ayo kang 
Laban nga buot niyang makita ug mabawi ang te- 
rapim. Ang mga papan nga nakalotan sa Nuzi duol 
sa Kirkuk, Iraq, nagpakita nga, sumala sa mga ba- 
laod sa mga panahon sa patriarka sa maong dapit, 
ang pagpanag-iya sa bana sa maong mga idolo sa 
panimalay maghatag kaniya sa katungod sa pag- 
atubang sa hukmanan ug sa pag-angkon sa kabta- 
ngan sa iyang patay nang ugangan nga lalaki. 
Busa, basin gihunahuna ni Laban nga gikawat ni 
Jacob ang terapim aron sa ulahi hinginlan ang mga 
anak nga lalaki ni Laban. Kini ang hinungdan kon 
nganong, sa dihang wala makaplagi ang mga diyos 
sa panimalay, si Laban gusto gayod nga maghimog 
kasabotan uban kang Jacob aron mapaneguro nga 
si Jacob dili na mobalik uban sa mga diyos sa pa- 
nimalay human mamatay si Laban aron hikawan 
ang iyang mga anak nga lalaki sa ilang panulon- 
don.---Gen 31:30-35, 41-52. 

Si Laban naghimog usa ka pakigsaad sa pakigda- 
it sa banay uban kang Jacob, ug aron handomon 
kini, usa ka haliging bato ug usa ka tapok sa mga 
bato ang gipabarog. Ginamit ang Hebreohanon, gi- 
tawag ni Jacob ang tapok nga Galeed, nga nagka- 
hulogang “Tapok nga Saksi.” Gitawag kini ni Laban 
nga Jegar-sahaduta, nga gigamit ang Aramaiko o 
Siryanhong ekspresyon nga pareho ug kahulogan. 
Gitawag usab kini nga “Ang Bantayanang Torre.” 
(Gen 31:43-53) Human manamilit sa iyang mga 
apo ug mga anak nga babaye, si Laban mipauli, ug 

ang Bibliya wala na maghisgot ug dugang pa bahin 
kaniya.--Gen 31:54, 55. 

2. Usa ka dapit nga gihisgotan sa Deuteronomio 
1:1 labot sa “desyertong kapatagan atubangan sa 
Sup.” Ang tukmang nahimutangan sa Laban wala 
hisayri. 


LABAW NGA MGA AWTORIDAD. Usa ka 
ekspresyon nga makita diha sa Roma 13:1 nga 
nagtumong sa mga awtoridad sa tawhanong ka- 
gamhanan. Kini nga teksto gihubad sa lainlaing 
paagi: “Magpasakop ang tanang kalag sa labaw 
nga mga awtoridad, kay walay awtoridad gawas 
nga pinaagi sa Diyos, ang nagalungtad nga mga 
awtoridad napahimutang sa ilang relatibong mga 
posisyon pinaagi sa Diyos.” (NW) “Magmasinug- 
tanon ang tanang sakop sa nagamandong mga aw- 
toridad, kay walay awtoridad nga dili ilalom sa 
pagkontrolar sa Diyos, ug namugna ang tanang 
nagalungtad nga mga awtoridad ilalom sa Iyang 
pagkontrolar.” (We) “Ang matag usa kinahanglang 
magmasinugtanon sa mga awtoridad sa estado, 
kay walay awtoridad nga nagalungtad nga walay 
pagtugot sa Diyos, ug ang nagalungtad nga mga 
awtoridad gipahimutang sa Diyos.”---TEV. 

Si Jehova nga Diyos, bisan tuod wala magmug- 
na niini (itandi ang Mat 4:8, 9; 1Ju 5:19, Pin 13: 
1, 2), nagtugot nga molungtad ang mga awtoridad 
sa kagamhanan sa tawo, ug kini nagpadayon sa 
paglungtad tungod sa iyang pagtugot. Hinuon, kon 
buot niyang buhaton, si Jehova makatangtang, 
makagiya, o makakontrolar sa maong mga aw- 
toridad aron sa pagpalampos sa iyang kabubut- 
on. Ang manalagnang si Daniel mipahayag bahin 
kang Jehova: “Siya nagausab sa mga panahon ug 
sa mga yugto sa panahon, nga nagtangtang sa 
mga hari ug nagpahimutang sa mga hari.” (Dan 
2:21) Ug ang Proverbio 21:1 nagaingon: “Ang ka- 
singkasing sa usa ka hari sama sa mga sapa sa tu- 
big diha sa kamot ni Jehova. Iyang iliso kini sa bi- 
san diin nga iyang kahimut-an.”--Itandi ang Neh 
2:3-6, Est 6:1-11. 

Mga Katarongan nga Magpasakop ang mga 
Kristohanon. Walay katarongan nga ang mga 
Kristohanon makigbatok sa usa ka kahikayan nga 
gitugotan sa Diyos, hinuon sila adunay maayong 
katarongan nga magpasakop sa labaw nga mga 
awtoridad. Ang mga magmamando sa kagamha- 
nan, bisan tuod sila tingali hiwi nga mga tawo, ka- 
sagarang dili mosilot sa uban tungod sa pagbuhat 
ug maayo, sa ato pa, tungod sa pagtuman sa bala- 
od sa yuta. Apan ang usa ka tawo nga nangawat, 
nakabuno, o nakahimo sa ubang kalapasan maka- 
dahom nga makaagom ug grabeng paghukom gi- 
kan sa nagamandong awtoridad. Pananglitan, ang 
usa nga sad-an sa tinuyong pagbuno mahimong 

patyon tungod sa iyang salaod. Sanglit giawtorisa- 
han ni Jehova nga Diyos ang silot nga kamatayon 
alang sa mga mamumuno human sa Lunop (Gen 
9:6), ang tawhanong awtoridad, pinaagi sa pagpa- 
tay sa maglalapas sa balaod, nag-alagad ingong 
“ministro sa Diyos, usa ka tigpanimalos sa pagpa- 
hayag ug kapungot sa usa nga nagabuhat sa dao- 
tan.”--Rom 13:2-4, Tit 3:1, 1Pe 2:11-17. 

Ang pagpasakop sa mga Kristohanon sa labaw 
nga mga awtoridad maoy dili lamang tungod sa 
ilang katakos sa pagsilot sa mga mamumuhat ug 
daotan. Alang sa usa ka Kristohanon, kini maoy 
usa ka butang nga nalangkit ang tanlag. Siya mag- 
pasakop sa tawhanong mga awtoridad tungod kay 
iyang giila nga kini maoy kaharmonya sa kabubut- 
on sa Diyos. (Rom 13:5, 1Pe 2:13-15) Busa, ang 
pagpasakop sa labaw nga mga awtoridad---sa poli- 
tikanhong mga awtoridad sa kalibotan---dili gayod 
mahimong bug-os. Imposible gayod nga ang usa 
ka Kristohanon padayong makabaton ug usa ka 
maayong tanlag ug makabuhat sa kabubut-on sa 
Diyos kon lapason niya ang balaod sa Diyos tungod 
kay mao kana ang gipabuhat sa politikanhong aw- 
toridad. Tungod niini, ang pagpasakop ngadto sa 
labaw nga mga awtoridad kinahanglang lantawon 
kanunay pinasukad sa gipamulong sa mga apos- 
toles ngadto sa Hudiyohanong Sanhedrin: “Kina- 
hanglang among sugton ang Diyos ingong mag- 
mamando inay ang mga tawo.”---Buh 5:29. 

Sanglit ang mga awtoridad sa kagamhanan nag- 
hatag ug hinungdanong mga serbisyo aron sa pag- 
tino sa kahilwas, seguridad, ug kaayohan sa ilang 
mga sakop, sila takos nga modawat ug mga buhis 
ug tributo bugti sa ilang mga serbisyo. Ang mga 
awtoridad sa kagamhanan mahimong tawgon nga 
“publikong mga alagad sa Diyos” tungod kay sila 
nagtaganag mapuslanong mga serbisyo. (Rom 13: 
6, 7) Usahay ang maong mga serbisyo direktang 
nakatabang sa mga alagad sa Diyos, sama sa di- 
hang si Haring Ciro nagpabalik sa mga Hudiyo 
ngadto sa Juda ug Jerusalem aron tukoron pag- 
usab ang templo. (2Cr 36:22, 23; Esd 1:1-4) Sagad 
nga ang mga benepisyo mapahimuslan sa tanan 
gumikan sa hustong pagpalakaw sa mga awtori- 
dad. Kini maglakip sa pagpatunhay sa legal nga 
sistema diin makaapelar ang mga tawo aron maka- 
baton ug hustisya, proteksiyon batok sa mga krimi- 
nal ug sa ilegal nga magubtanong mga panon, ug 
uban pa.—Flp 1:7: Buh 21:30-32, 23:12-32. 

Siyempre, ang usa ka magmamando nga mag- 
abuso sa iyang awtoridad manubag sa Diyos. Misu- 
lat si apostol Pablo: “Ayaw kamo pagpanimalos, 
mga hinigugma, kondili hatagig dapit ang kapu- 
ngot; kay nahisulat: ‘Akoa ang panimalos, ako ma- 
gabalos, nag-ingon si Jehova.” "--Rom 12:19, Ecc 
5:8. 

LABDANUM. Usa ka humokon, itom o itom- 
kapehon nga tagok nga mogawas gikan sa mga da- 
hon ug mga sanga sa ubay-ubayng matang sa Cis- 
tus, O rockrose. Kini nga tagok maoy pait apan 
humot. Kini gigamit sa mga pahumot ug, sa usa ka 
higayon, gigamit usab pag-ayo diha sa medisina. 
Maylabot niini nga substansiya, ang karaang Gre- 
gong historyador nga si Herodotus (MI, 112) misu- 
lat: “Kini gikuha gikan sa mga bungot sa mga la- 
king kanding, diin kini mipilit sama sa tagok, sa 
dihang ang mga kanding maningaon gikan sa mga 
kalibonan. Kini gigamit diha sa daghang matang 
sa panghaplas [mga pahumot], ug kasagarang su- 
nogon sa mga Arabo ingong insenso. ”---Hubad ni 
G. Rawlinson. 

Gigamit ang Hebreohanong pulong nga nekho'th' 
alang niini ingong lakip sa mga butang nga gidala 
sa usa ka nagapanaw nga panon sa mga Ismaelin- 
hon nga maoy gibaligyaan kang Jose ug usa kini 
sa maayong mga produkto nga gisulti ni Jacob 
nga dad-on sa iyang mga anak nga lalaki ingong 
usa ka gasa ngadto sa magmamando sa Ehipto. 
(Gen 37:25: 43:11) Ang nekho'th' gihubad sa lainla- 
ing paagi ingong “yerbang-paalimyon” (KJ), “ta- 
gok” (AT, RS), “ragacanth” (Da), “salong” (Mo), 
ug, ingon sa paghubit ni Koehler ug Baumgartner, 
“Tabdanum” (NW).--Lexicon in Veteris Testamenti 
Libros, Leiden, 1958, p. 615. 


LABING BALAAN. Ang kinasulorang lawak 
sa tabernakulo ug, sa ulahi, sa templo, gitawag 
usab nga Balaan sa mga Balaan. (Ex 26:33, ftn sa 
Rbi8, 1Ha 6:16) Kini nga lawak sa tabernakulo da- 
yag nga kuwadrado ug porma, nga ang matag usa 
sa tulo ka dimensiyon niini maoy napulo ka mani- 
ko (4.5 m; 14.6 p); ang mga dimensiyon sa lawak 
nga Labing Balaan sa templo nga gitukod ni Solo- 
mon maoy duha ka pilo kay niadtong sa taberna- 
kulo, maong ang espasyo niini mas dako ug walo 
ka pilo.—Ex 26:15, 16, 18, 22, 23, 1Ha 6:16, 17, 20; 
2Cr 3:8. 

Ang hataas nga saserdote mosulod sa Labing Ba- 
laan panahon lamang sa tinuig nga Adlaw sa Pag- 
tabon-sa-Sala, walay tawo nga makasulod sa bisan 
unsang panahon saylo sa kortina nga nagbitay tali 
niini nga lawak ug sa Balaang Dapit. (Lev 16:2) Sa 
Labing Balaan ang hataas nga saserdote gilibotan 
sa mabulokong mga larawan sa mga kerubin nga 
giborda diha sa pangsulod nga tabon sa tabernaku- 
lo ug sa kortina. (Ex 26:1, 31, 33) Sa templo ni So- 
lomon ang mga bungbong ug mga kisame maoy 
ginama sa kahoyng sedro nga gihaklapan ug bula- 
wan, ug gikulit diha sa mga bungbong ang mga 
kerubin, mga hulagway sa kahoyng palma, por- 
mag-tabayag nga mga dayandayan, ug mga bulak. 
-- Ha 6:16-18, 29, 2Cr 3:7, 8. 

Ang Kasulatan naghisgot nga ang hataas nga 
saserdote katulo mosulod sa Labing Balaan nga la- 
wak sa Adlaw sa Pagtabon-sa-Sala: Una, sa dihang 
dala ang bulawan nga insensaryo nga sunoganan 
sa pinahumotan nga insenso, nga gibutangan ug 
mga baga gikan sa halaran, ikaduha, sa dihang 
dala ang dugo sa torong baka, ang halad-sa-sala 
alang sa saserdotehanong tribo, ug ang kataposan, 
sa dihang dala ang dugo sa kanding, ang halad-sa- 
sala alang sa katawhan. (Lev 16:11-15, Heb 9:6, 7, 
25) Iyang iwisik ang dugo sa mga hayop nganha 
sa yuta atubangan sa bulawan nga arka sa pakig- 
saad, nga sa tabon niana anaa ang bulawan nga 
mga kerubin ug sa ibabaw niana nga tabon ang 
presensiya ni Jehova gihawasan sa usa ka panga- 
nod. (Ex 25:17-22: Lev 16:2, 14, 15) Kana nga pa- 
nganod dayag nga midan-ag ingong usa ka masa- 
nag nga kahayag, ingong ang bugtong kahayag 
alang niini nga lawak sa tabernakulo, diin diha ni- 
ini walay tangkawan. 

Samtang didto pa ang tabernakulo sa kaminga- 
wan, sa ibabaw sa Labing Balaan anaa ang usa ka 
panganod sa maadlaw ug usa ka haligi sa kalayo sa 
magabii, nga makita sa tibuok kampo sa Israel. 
--Ex 13:22, 40:38, Num 9:15: itandi ang Sal 80:1. 

Walay Arka sa Ulahing mga Templo. Wala 
masayri kon kanus-a ug ubos sa unsa nga mga ka- 
himtang nga nahanaw ang arka sa pakigsaad. Mo- 
patim-awng wala kini makuha sa mga Babilonyan- 
hon sa dihang ilang giagawan ug gilaglag ang 
templo niadtong 607 W.K.P., kay ang Arka wala 
itala ingong lakip sa mga gamit sa templo nga gi- 
pangdala. (2Ha 25:13-17, Esd 1:7-11) Sa ikaduhang 
templo, nga gitukod ni Zorobabel, ug sa mas malu- 
ho nga templo ni Herodes, walay Arka diha sa La- 
bing Balaan. Sa pagkamatay ni Jesus gipahayag sa 
Diyos ang iyang kasuko pinaagi sa pagpahinabo 
nga mapikas gikan sa ibabaw hangtod sa ubos ang 
baga, bug-at nga kortina nga nag-ulang sa Labing 
Balaan gikan sa Balaang Dapit. Ang mga saserdo- 
te nga nagbuhat sa ilang buluhaton didto sa Bala- 
ang Dapit nakakita sa sulod sa Labing Balaan ug 
nasayod gayod sila nga wala niini nga lawak ang 
Arka nga naghawas sa presensiya sa Diyos taliwa- 
la kanila. Kini nga buhat sa Diyos nagpamatuod 
nga ang mga halad sa pagtabon-sa-sala nga gitan- 
yag sa Hudiyong hataas nga saserdote wala nay 
kapuslanan ug dili na kinahanglanon pa ang mga 
pag-alagad sa Levihanong pagkasaserdote.---Mat 
27:51: 23:38, Heb 9:1-15. 

Simbolikong Paggamit. Sa Labing Balaan 
nga lawak sa tolda nga tagboanan, o tabernakulo, 
nahimutang ang arka sa pakigsaad: ang tabon nia- 
na nga Arka gitungtongan sa duha ka bulawan nga 
kerubin nga naghawas sa trono sa Diyos. Busa, sa 
mahulagwayong paagi ang Labing Balaan gigamit 

sa paghawas sa puloy-anang dapit ni Jehova nga 
Diyos, ang langit mismo. Ang inspiradong sulat 
ngadto sa mga Hebreohanon naghatag kanato nii- 
ni nga interpretasyon bahin niining mga butanga 
sa dihang gitandi niini ang pagsulod sa hataas nga 
saserdote sa Israel ngadto sa Labing Balaan kau- 
sa sa usa ka tuig, sa Adlaw sa Pagtabon-sa-Sala, sa 
pagsulod sa dakong Hataas nga Saserdoteng si 
Jesu-Kristo ngadto sa kon unsay gisimbolohan sa 
Labing Balaan, makausa sa tanang panahon pinaa- 
gi sa iyang halad alang sa mga sala. Kini nagpatin- 
aw: “Sa ikaduhang lawak [ang Labing Balaan] ang 
hataas nga saserdote lamang ang mosulod kausa 
sa usa ka tuig, nga may dalang dugo, nga iyang 
ihalad alang sa iyang kaugalingon ug alang sa mga 
sala tungod sa pagkawalay-alamag sa katawhan. 
... Kini nga tolda mismo maoy usa ka sambingay 
alang sa tinudlong panahon nga ania karon . .. Hi- 
nunoa, sa dihang si Kristo mianhi ingong hataas 
nga saserdote bahin sa maayong mga butang nga 
nahitabo na, pinaagi sa labaw ug mas hingpit nga 
tolda nga dili hinimog mga kamot, nga mao, dili ni- 
ini nga kalalangan, siya misulod, dili, dili pinaagi sa 
dugo sa mga kanding ug sa toreyong mga baka, 
kondili pinaagi sa iyang kaugalingong dugo, maka- 
usa alang sa tanang panahon ngadto sa balaang 
dapit ug nakabaton sa walay kataposang kaluwasan 
alang kanato. Busa gikinahanglan nga ang mga hu- 
lad sa mga butang sa mga langit pagahinloan pina- 
agi niini [ang dugo sa mga halad nga hayop nga 
giwisik nganha niini], apan ang langitnong mga 
butang pinaagi sa mga halad nga mas maayo kay 
sa maong mga halad. Kay si Kristo misulod, dili 
ngadto sa balaang dapit nga hinimog mga kamot, 
nga maoy hulad sa katinuoran, kondili ngadto sa la- 
ngit mismo, aron moatubang sa persona sa Diyos 
alang kanato.”---Heb 9:7-12, 23, 24. 

Busa si Jesu-Kristo ingong ang dakong Hataas 
nga Saserdote sa paagi nga sama kang Melquise- 
dek nagtuman sa kon unsay gihimo sa kinaiyanhon 
lamang nga paagi sa hataas nga saserdote sa Isra- 
el sa linya ni Aaron sa dihang mosulod ngadto sa 
yutan-ong lawak nga Labing Balaan. (Heb 9:24) 
Ang espirituwal nga mga igsoon ni Kristo, ang 
iyang kaubang mga manununod, napalig-on sa 
mga pulong sa samang sulat ngadto sa mga Heb- 
reohanon, nga “kita nga nakakalagiw na ngad- 
to sa dalangpanan makabaton ug dakong kada- 
sig sa pagpangupot sa paglaom nga gibutang sa 
atong atubangan. Kini nga paglaom nabatonan 
nato ingon nga angkla sa kalag, nga seguro ug ma- 
lig-on, ug kini makasulod ngadto sa kinasuloran sa 
kortina, diin ang usa ka mag-uuna nakasulod alang 
kanato, si Jesus, nga nahimong hataas nga saser- 
dote sa paagi nga sama kang Melquisedek hangtod 
sa kahangtoran.”---Heb 6:18-20. 

Sa makausa pa, si Pablo nagdasig niini nga mga 
Kristohanon nga angayng mobati nga bug-os nga 
gawasnon ug magmasaligon sa pagduol sa Diyos 
ug mangupot pag-ayo sa ilang paglaom nga walay 
pagkatarog pinaagi niining dugang mga pulong: 
“Busa, mga igsoon, sanglit bug-os ang atong pag- 
salig nga mosulod ngadto sa balaang dapit pinaagi 
sa dugo ni Jesus, nga iyang gisugdan pagpatuman 
alang kanato ingong usa ka bag-o ug buhing dalan 
lahos sa kortina, nga mao, ang iyang unod, ug 
sanglit kita adunay dakong saserdote nga nagdu- 
mala sa balay sa Diyos, manuol kita uban ang ma- 
tinuoron nga kasingkasing diha sa bug-os nga pag- 
salig sa pagtuo, kay nawisikan na ang atong mga 
kasingkasing gikan sa usa ka daotang tanlag ug 
ang atong mga lawas naligoan na pinaagi sa ma- 
hinlong tubig. Atong panguptan pag-ayo ang pag- 
pahayag sa dayag bahin sa atong paglaom nga wa- 
lay pagkatarog, kay kasaligan siya nga misaad.” 
--Heb 10:19-23. 


LABING GAMHANAN. Ang mga pulong 
nga “Labing Gamhanan” gihubad gikan sa Hebreo- 
hanong pulong nga Shaddai” ug sa Gregong pu- 
long nga Pan-to-kra'tor. Kining duha ka pulong da- 
yag nga nagkahulogang kusog o gahom. 

Ang Hebreohanong Termino. Sa Hebreo- 
hanong teksto, ang pulong nga Shaddai” gigamit 
sa pito ka higayon uban sa “E/ (Diyos), nga tungod 
niini naporma ang titulong “Diyos nga Labing 
Gamhanan.” (Gen 17:1: 28:3: 35:11; 43:14, 48:3: 
Ex 6:3; Eze 10:5) Sa ubang 41 ka higayon nga kini 
makita, nag-inusara lamang kini ug gihubad nga 
“Labing Gamhanan” o “Usa nga Labing Gamha- 
nan.” Sama sa 'Adhonai” (Soberanong Ginoo) ug 
'Elohim”' (Diyos), ang Shaddai” maoy plural nga 
nagpaila sa pagkahamili.--Gen 49:25, Num 24:4, 
Sal 68:14. 

Ang eksaktong gigikanan sa pulong nga Shad- 
dai" gilantugian. Ang mga maghuhubad sa Septua- 
gint migamit ug ubay-ubayng Grego nga mga pu- 
long sa paghubad niini, apan sa basahon ni Job sila 
migamit sa pulong nga Pan-tokra'tor (Gamhanan 
sa Tanan) sa 16 ka higayon inay nga Shaddai. Sa 
pipila ka teksto sila naghubad niini pinaagi sa Gre- 
gong termino (hi:ka:'nos') nga nagkahulogang “ma- 
kaarang” o “nahiangay” (Ru 1:20, 21, Job 21:15, 
31:2, 40:2), ug sa ulahi ang Gregong mga maghu- 
hubad sama ni Aquila ug Symmachus miuyon nii- 
ni nga interpretasyon, sa ingon nagpaila sa Shad- 
dai'ingong ang “Usa nga Makaarang (Nahiangay).” 

Ang panglantaw sa pipila ka modernong mga 
kritiko makita sa komento sa Genesis 17:1 sa hubad 
nga Katoliko nga gitawag ug The Jerusalem Bi- 
ble (ftn b), nga nag-ingon: “Ang kasagarang hu- 
bad nga ‘Diyos nga Labing Gamhanan' dili tukma, 

‘Diyos sa Bukid” mao ang posible nga kahulogan.” 
Apan, ang maong hingapin nga panglantaw gipa- 
sukad lamang sa gihunahunang kalangkitan sa 
Shaddai” ug sa Akadianhong termino nga sha- 
du (bukid). Ang Unger's Bible Dictionary (1965, 
p. 1000) nagkomento: “Apan, kini nga panglan- 
taw dili madawat ug ang Shaddai angayng sab- 
ton gikan sa lintunganayng pulong nga shadad 
[shadhadh'], nga nagkahulogang “magmakusga- 
non o gamhanan, sama usab sa Arabiko.”--Tan- 
awa usab ang The Analytical Hebrew and Chaldee 
Lexicon, ni Benjamin Davidson, p. 702. 

Ang pulong nga sha-dhadh' nga gigamit diha sa 
orihinal nga mga sinulat sa Bibliya sagad nga nag- 
pasabot ug mabangis nga gahom, sama sa giga- 
mit sa pagpangagaw o paglaglag. (Itandi ang Sal 
17:9: Pr 11:3.) Ang Isaias 13:6 nag-ingon: “Tiyabaw 
kamo kay ang adlaw ni Jehova haduol na! Kini mo- 
abot ingon nga paglaglag [keshodh'] gikan sa La- 
bing Gamhanan [mish:Shad'dai'].” Bisan tuod nga 
ang paggamit niini nga lintunganayng pulong diha 
sa Bibliya sa panguna nagkahulogan ug maba- 
ngis nga aksiyon, ang pipila ka eskolar nagtuo 
nga ang orihinal nga diwa o pangunang kahulo- 
gan lamang niini maoy “magmakusganon” o “mo- 
lihok nga kusganon.” Ang The Jewish Encyclope- 
dia (1976, Tomo IX, p. 162) nag-ingon: “Apan, 
posible nga ang orihinal nga kahulogan maoy 'na- 
ngibabaw' o 'gamhanan kaayo nga kusog, ug kini 
nga diwa nagpabilin diha sa [titulo sa] Diyos.” 

Gigamit ni Jehova ang titulo nga “Diyos nga La- 
bing Gamhanan"” (/E/ Shad-dai') sa dihang iyang gi- 
saad kang Abraham ang pagkahimugso ni Isaac, 
usa ka saad nga kinahanglang si Abraham magba- 
ton ug dakong pagtuo sa gahom sa Diyos sa pagtu- 
man sa maong saad. Human niadto kini nga titulo 
gigamit na usab sa dihang ang Diyos gihisgotan 
nga mao ang magpanalangin kang Isaac ug Jacob 
ingong mga manununod sa Abrahamikong pakig- 
saad.--Gen 17:1, 28:3, 35:11, 48:3. 

Subay niini, si Jehova sa ulahi miingon kang 
Moises: “Ako nagpakita kang Abraham, kang Isaac 
ug kang Jacob ingong Diyos nga Labing Gamha- 
nan [be'E! Shaddai'], apan labot sa akong ngalan 
nga Jehova ako wala magpaila sa akong kaugali- 
ngon ngadto kanila.” (Ex 6:3) Kini wala magpasa- 
bot nga ang ngalang Jehova wala mailhi niini nga 
mga patriarka, sanglit kini kanunay nilang gigamit 
ingon man usab sa uban pa nga nauna kanila. (Gen 
4:1, 26: 14:22, 27:27; 28:16) Ngani, diha sa basahon 
sa Genesis, nga nag-asoy sa mga kinabuhi sa mga 
patriarka, ang mga pulong nga “Labing Gamha- 
nan” makaplagan lamang sa 6 ka higayon, sam- 
tang ang personal nga ngalang Jehova nasulat sa 
172 ka higayon diha sa orihinal nga Hebreohanong 
teksto. Apan, bisan tuod kini nga mga patriarka 

nakaila pinasukad sa personal nga kasinatian nga 
ang Diyos adunay katungod ug takos gayod nga 
magbaton sa titulo nga “Usa nga Labing Gamha- 
nan,” wala sila makabatog kahigayonan nga ma- 
sabtan ang bug-os nga kahulogan ug ang kahi- 
nungdanon sa iyang personal nga ngalang Jehova. 
Labot niini, ang The Illustrated Bible Dictionary 
(Tomo 1, p. 572) nagkomento: “Ang naunang pag- 
padayag, ngadto sa mga Patriarka, naghatag ug 
pagtagad sa mga saad nga matuman sa dugay pa 
kaayong umaabot, kini nagpakita nga sila makasa- 
lig nga Siya, si Yahweh, maoy usa ka Diyos (el) 
nga may katakos (usa sa mga posibleng kahulogan 
sa sadday) sa pagtuman niini. Ang pagpadayag 
didto sa kahoykahoy maoy mas labaw pa ug mas 
personal, ug ang gahom sa Diyos ug ang iyang di- 
rekta ug mapinadayonong presensiya uban kanila 
nalangkob tanan sa pamilyar nga ngalang Yah- 
weh.”---Giedit ni J. D. Douglas, 1980. 

Ang gahom nagpasabot ug kusog o katakos sa 
pagbuhat ug sa pagpalampos sa usa ka butang 
nga gilaraw, ingon man sa pagbuntog sa mga ba- 
bag o pagsupak, ug ang pagkalabing gamhanan 
ni Jehova nagpadayag sa iyang dili-mapugngang 
gahom sa pagpalampos sa iyang katuyoan. May 
mga panahon nga ang mabangis nga aksiyon gi- 
pakita labot sa titulo sa Diyos nga “Usa nga La- 
bing Gamhanan,” sama sa Salmo 68:14, sa dihang 
siya “nagpatibulaag sa mga hari”: sa Joel 1:15, 
nga naghubit sa “paglaglag [shodh] gikan sa Usa 
nga Labing Gamhanan [mi:Shad-dai']” nga moabot 
sa “adlaw ni Jehova”; ug sa Isaias 13:6, nga gikut- 
lo ganina. Kini naghatag usab ug pasalig sa iyang 
katakos sa pagpanalangin (Gen 49:25) ug maoy 
usa ka garantiya sa kasegurohan niadtong naga- 
salig kaniya: “Si bisan kinsa nga nagapuyo sa na- 
tago nga dapit sa Labing Hataas makabaton ug 
kapahulayan ilalom sa landong sa Usa nga Labing 
Gamhanan. ”---Sal 91:1. 

Diha sa basahon ni Job, ang Shaddai” makapla- 
gan sa 31 ka higayon, nga gigamit sa tanang 
karakter sa drama nga gipresentar diha niana. 
Gipakita ang gahom ni Jehova sa pagsilot o sa pag- 
pahamtang ug kadaot (Job 6:4, 27:13-23), aron ang 
mga tawo nga nag-ingon, “Unsa bay bili sa La- 
bing Gamhanan, nga kita mag-alagad man kaniya, 
ug unsay kaayohan alang kanato nga kita makigla- 
bot man kaniya?” ug sa ingon nagasalig sa ilang 
kaugalingong gahom, makadahom sa pag-inom “sa 
kaaligutgot sa Labing Gamhanan.” (Job 21:15, 16, 
20) Busa, ang Labing Gamhanan angay nga kata- 
haan ug kalisangan, sanglit ang iyang kabubut-on 
dili mahimong ibalewala ni ang iyang balaod mahi- 
mong lapason nga walay silot (Job 6:14: 23:15, 16, 
31:1-3), bisan tuod ang pagpasundayag sa iyang 
gahom dili dayon dihadihang makita. (Job 24:1-3, 

24: itandi ang Ex 9:14-16, Ecc 8:11-13.) Apan ang 
iyang gahom ug kusog kanunayng gigamit nga su- 
bay gayod sa hustisya ug pagkamatarong, dili ga- 
yod sa paaging walay pagpugong, walay kokalu- 
oy, walay tumong, o iresponsable. (Job 34:10, 12; 
35:13, 37:23, 24) Busa, dili makataronganon alang 
sa mga tawo nga makigtigi o mangitag sayop ka- 
niya. (Job 40:2-5) Kadtong nagabuhat sa pagkama- 
tarong makaduol kaniya nga masaligon ug maka- 
pahimulos ug personal nga relasyon uban kaniya. 
(Job 13:3, 29:4, 5; 31:35-37) Ingong Maglalalang, 
siya ang Tuboran sa kinabuhi ug kaalam.---Job 
32:8, 33:4. 

Sa tagna sa Isaias 9:6 mahitungod sa Mesiyas, 
ang titulo nga “Diyos nga Gamhanan” gipadapat 
ngadto sa gisaad nga Prinsipe sa Pakigdait. Apan, 
kini nga ekspresyon mao ang hubad sa Hebreoha- 
nong pulong nga 'E/! Gibbohr, dili 'El Shaddai, 
ingon sa makita diha sa mga teksto nga nahisgo- 
tan na. 

Ang Gregong Termino. Sa Kristohanon Gre- 
gong Kasulatan ang pulong nga Pan-tokra tor ma- 
kaplagan sa napulo ka higayon, ang siyam niini 
diha sa basahon sa Pinadayag. Kining pulonga sa 
panguna nagkahulogang “Labing Gamhanan,” o 
“Gamhanan sa Tanan.” Ang paggamit niini diha sa 
Kristohanon Gregong Kasulatan nagpaluyo sa pag- 
sabot nga ang Hebreohanong termino nga Shad- 
dai” nagkahulogang “Usa nga Labing Gamhanan,” 
kay kondili, ang Pan-to-kra'tor walay katumbas nga 
termino diha sa Hebreohanong Kasulatan. 

Sa 2 Corinto 6: 18 si Pablo nagkutlo gikan sa Heb- 
reohanong Kasulatan sa pag-awhag sa mga Kristo- 
hanon nga likayan ang bakak nga pagsimba ug ang 
paggamit sa walay-kinabuhi, walay-gahom nga 
mga idolo, sa ingon mahimong takos ingong mga 
anak sa “Labing Gamhanan [Pan-to-krator].” Tu- 
ngod sa mga pagkutlo sa apostol, dayag nga ang ti- 
tulo dinhi mapadapat kang Jehova nga Diyos. 

Sa susama, sa tibuok Pinadayag ang titulo nga 
Pan-to'kra'tor gipadapat ngadto sa Maglalalang ug 
Hari nga Walay Kataposan, si Jehova, sama “sa awit 
ni Moises nga ulipon sa Diyos ug sa awit sa Korde- 
ro [si Jesu-Kristo],” nga nagpasidungog kang Jeho- 
va nga Diyos ingong usa nga takos sa pagsimba ug 
kahadlok sa tanang kanasoran. (Pin 15:3: itandi ang 
Pin 21:22.) Ang pagpadapat niini nga titulo ngadto 
kang Jehova nga Diyos gihimong dayag diha sa Pi- 
nadayag 19:6 pinaagi sa paggamit sa ekspresyon 
nga Aleluya (Dayega ninyo si Jah!). Ang ekspres- 
yon usab nga “ang Usa kinsa mao ang karon ug ang 
kaniadto ug ang umaabot” (Pin 1:8; 4:8) tin-aw 
nga nagtumong sa Diyos nga walay kataposan (Sal 
90:2), kinsa dili lamang ang Labing Gamhanan “ka- 
niadto” sa karaang kapanahonan kondili nagpada- 
yon nga ingon niana ug “umaabot” usab ingon nga 

Labing Gamhanan aron ipasundayag ang iyang 
pagkamakagagahom sa tanan. Sa makausa pa gipa- 
ila ang mabangis nga aksiyon, human sa iyang 
'paghupot sa dakong gahom' sa pagmando ingong 
hari, pinaagi sa pagpahayag sa iyang kapungot ba- 
tok sa kaawayng mga nasod sa “gubat sa dakong 
adlaw sa Diyos nga Labing Gamhanan.” (Pin 11:17, 
18, 16:14) Ang iyang Anak, si Kristo Jesus, “Ang 
Pulong sa Diyos,” gipakita ingong nagpahayag nii- 
ning “kapungot sa Diyos nga Labing Gamhanan” 
batok sa mga nasod ingong dinihogang hari sa Di- 
yos. (Pin 19:13-16) Apan ang maong gamhanang 
mga kapahayagan sa hudisyal nga mga desisyon sa 
Diyos magpadayong bug-os nga nahiuyon sa iyang 
mga sukdanan sa kamatuoran ug pagkamatarong. 
--Pin 16:5-7: tan-awa ang Diyos. 


LABING HATAAS. Kinatas-an kon bahin 
sa dapit, o posisyon. Ang Hebreohanong pulong 
nga @elyohn', nga gigamit maylabot kang Jehova 
ingong “Labing Hataas,” gipadapat usab ngadto sa 
ubang mga tawo o mga butang: Ang Mesiyanikong 
Hari, ang Dakong David, nga labaw sa ubang yu- 
tan-ong mga hari (Sal 89:20, 27), ang pagkalabaw 
nga gisaad ngadto sa Israel ibabaw sa kanasoran 
(Deu 26:18, 19), ang kinaibabwan nga bukag (Gen 
40:17), ang ibabaw nga ganghaan (2Ha 15:35), ang 
ibabaw nga linaw (2Ha 18:17), ang ibabaw nga sa- 
wang (Jer 36:10), ang kinaibabwang andana (Eze 
41:7), ang kinaibabwang mga lawak-kan-anan (Eze 
42:5), Ibabaw nga Bet-horon (Jos 16:5), ug ang 
ibabawng tinubdan sa mga tubig sa Gihon (2Cr 
32:30). Kini nga mga pagkagamit nagpakita nga 
ang “elyohn' nagtumong sa posisyon o pagkabu- 
tang inay sa gahom. 

Sa dihang gipadapat kang Jehova, ang “Labing 
Hataas” nagpasiugda sa iyang supremong posisyon 
nga labaw sa tanan. (Sal 83:18) Kini nga titulo 
unang makita sa Genesis 14:18-20 uban sa pulong 
nga “El (Diyos), diin si Melquisedek gitawag nga 
“saserdote sa Labing Hataas nga Diyos” ug, sa ma- 
ong katungdanan, nagpanalangin kang Abraham 
maingon man nagdayeg sa Labing Hataas nga Di- 
yos. Ang terminong “Labing Hataas” gikombinar 
sa ngalan sa Diyos nga Jehova (Gen 14:22, Sal 7:17) 
ug sa plural nga nagpaila sa pagkahamili nga mao 
ang 'Elohim' (Diyos) (Sal 78:56), ug kini usab ma- 
kita nga nag-inusara lamang.---Deu 32:8, Sal 9:2, 
Isa 14:14. 

Ang plural nga Aramaikong porma nga @lyoh- 
nin’ makita sa Daniel 7:18, 22, 25, 27, diin kini ma- 
himong hubaron nga “Supremong Usa” (NW), ug 
kini nga plural nga porma nagpaila sa pagkahami- 
li, pagkahalangdon. Ang Aramaikong porma nga 
singular, #kai” (Labing Hataas), gigamit sa Daniel 
7:25. 

Ang Gregong pulong nga hy psi-stos (Labing Ha- 
taas), nga gipadapat ngadto kang Jehova, pangu- 
nang gigamit ni Lucas diha sa iyang Ebanghelyo 
(kaduha sa pagpahibalo ni Gabriel kang Maria ba- 
hin sa pagkatawo ni Jesus) ug diha sa Mga Buhat. 
(Luc 1:32, 35, 76; 6:35, 8:28, Buh 7:48, 16:17) Ang 
ubang mga teksto anaa sa Marcos 5:7 ug Hebreo- 
hanon 7:1. 


LADAN. 

1. Usa ka Epraimnong katigulangan ni Josue. 
-1Cr 7:22, 26, 27. 

2. Usa ka Gersonhong Levihanon nga kaniya 
naggikan ang ubay-ubayng mga balay o banay sa 
mga amahan. (1Cr 23:7-9, 26:21) Dayag nga siya 
gitawag usab ug Libni.---Ex 6:17. 


LAEL [Iya sa Diyos]. Usa ka Levihanon ug ama- 
han ni Eliasap, ang pangulo sa balay sa amahan sa 
mga Gersonhon sa panahon sa pagpanaw sa Israel 
sa kamingawan.---Num 3:24. 


LAGDA. Usa ka balaod nga giestablisar ug gi- 
tala sa pormal nga paagi--gikan sa Diyos o sa 
tawo. (Gen 26:5: Sal 89:30-32, Dan 6:15) Gipada- 
yag sa Bibliya nga si Jehova nga Diyos mao ang su- 
premong Maghahatag-Lagda.--Isa 33:22, tan-awa 
ang BALAOD, MAGHAHATAG-BALAOD. 


LAGPAD NGA MGA LISO [Heb., pohl]. 
Ang Hebreohanong termino maoy katumbas sa 
Arabiko nga ful ug gituohan nga mao ang lagpad 
nga liso, Vicia faba, usa ka tanom nga mabuhi su- 
lod lamang sa usa ka tuig nga kasagarang gitanom 
diha sa Sirya ug Palestina. Kini nga matang sa liso 
nakaplagan diha sa mga lungon sa gipreserbar nga 
Ehiptohanong mga patayng lawas, nga nagpaki- 
tang gigamit na kini sa Ehipto sukad pa sa karaang 
kapanahonan. 

Kini nga tanom maoy gahion ug tanos, nga mo- 
abot sa gitas-ong mga 1 m (3 p), ug mopatunghag 
humot nga alimyon sa dihang mamulak. Ang hi- 
nog nga mga bunga maoy dagko ug baga, ug ang 
mga liso maoy kapehon o itom. Kini itanom human 
sa sayong ulan sa tinghunlak ug kasagarang ani- 
hon sa ulahing bahin sa tingpamulak sa hapit nang 
mahuman ug ani ang sebada ug trigo. Ang mga ta- 
nom paliran sama sa mga lugasong tanom. Ingong 
pagkaon, ang linghod pa nga mga bunga mahi- 
mong utanon, samtang ang hinog nga mga liso sa- 
gad lutoon nga gisado ug sagolan ug karne. 

Sa dihang si David mipahawa sa Jerusalem ug 
mitabok sa Jordan tungod sa pag-alsa ni Absalom, 
siya ug ang iyang kaubanan gisugat didto sa Maha- 
naim sa usa ka delegasyon nga boluntaryong mi- 
tanyag ug mga kasangkapan ug mga pagkaon, la- 
kip ang lagpad nga mga liso. (2Sa 17:24-29) Si 
Ezequiel gisugo sa pagsagol sa lagpad nga mga liso 

uban sa mga lentihas ug mga lugas aron himo- 
ong dili-pino nga tinapay nga pagakan-on nga ti- 
nimbang, nga naghulagway sa mga kagutmanan. 
--Eze 4:9, 10. 


LAHAD. Usa ka kaliwat ni Juda ug ang ikadu- 
ha nga ginganlan sa duha ka anak nga lalaki ni Ja- 
hat.--1Cr 4:1, 2. 


LAIS [Leyon]. 

1. Usa ka tawo nga taga-Galim, ang amahan ni 
Palti (Paltiel) nga gipaminyoan ni Saul sa iyang 
anak nga babayeng si Mikal nga kanhi asawa ni 
David.---1Sa 25:44, 2Sa 3:15. 

2. Usa ka Canaanhong siyudad sa amihanan 
nga gilaglag sa mga Danhanon, kinsa human nia- 
na nagtukod niini pag-usab ug nagngalan niini nga 
Dan (Huk 18:27-29): gitawag usab ug Lesem.---Jos 
19:47: tan-awa ang DAN Num. 3. 


LAISA [Leyon]. Usa ka lungsod sa teritoryo sa 
Benjamin nga gituohan ni F.-M. Abel (Géographie 
de la Palestine, Paris, 1938, Tomo II, p. 368) nga 
mao ang “Isawiya, mga 2.5 km (1.5 mi) sa AAS sa 
Patukoranan sa Templo didto sa Jerusalem. Ang 
pasiunang talan-awon sa tagna ni Isaias bahin sa 
mapintas nga Asiryanhon, samtang kini misulong 
sa kabalangayan, nanawag sa Laisa nga ihatag 
ang pagtagad' sa umaabot nga pag-atake.--Isa 
10:30. 


LAKING BINAW [Heb., yach:mur'|. Ang laki 
sa usa ka gamayng matang sa osa nga kaamgid sa 
gasela. Ang laking binaw (Capreolus capreolus) 
may barog nga kapin sa 0.6 m (2 p) taman sa aba- 
ga ug ang gitas-on sa lawas maoy mga 1.2 m (4 p). 
Ang mga laki lamang ang may mga sungay, ug 
kini mailisdan kada tuig. Ang balhibo sa laking bi- 
naw panahon sa ting-init maoy pulahon-kape, ug 
lagmit mao kini ang pasukaranan sa Hebreoha- 
nong ngalan niini nga yachmur', nga gituohang 
naggikan sa lintunganayng pulong nga nagkahulo- 
gang “mapula.” Kini nga hayop dili tigpanon. Ang 
gamayng pundok nga tinagutlo o tinagup-at, ang 
laki, ang baye, ug ang usa o duha ka nati niini, 
lagmit makita nga dungang maningaon. Ang la- 
king binaw adunay usa lamang ka bayeng kaparis 
sa tibuok kinabuhi. 

Tungod kay nagapangusap sa kinaon ug pikas 
ang kuko, ang laking binaw mahimong kan-on su- 
mala sa Moisesnong Balaod. (Deu 14:5, 6) Ang 
unod niini nga linalang maoy usa sa mga karne 
nga kanunayng gitagana alang sa lamesa ni Ha- 
ring Solomon.---1Ha 4:22, 23. 


LAKING OSA [Heb., 'ai'yal]. Usa ka gulang 
nga osa. Ang pulahon nga osa (Cervus elaphus), 
ang bulaw nga osa (Dama mesopotamica), ug ang 

binaw (Capreolus capreolus) maoy tulo ka matang 
sa osa nga kanhi lumad sa Palestina. 

Kay nagapangusap sa kinaon ug pikas ang kuko, 
ang laking osa, sumala sa Balaod, mahimong kan- 
on kon, sama sa ubang mga linalang, ang dugo ni- 
ini iyabo sa yuta. (Deu 12:15, 16, 22, 23: 14:4-6, 15: 
22, 23) Ang unod sa laking osa maoy lakip sa mga 
karne nga gitagana alang sa lamesa ni Haring So- 
lomon.---1Ha 4:22, 23. 

Ang ubang mga paghisgot sa Kasulatan bahin sa 
laking osa maoy masambingayon. Ang Sulamita 
nagtandi sa iyang hinigugma nga magbalantay sa 
usa ka nati nga laking osa ug gihisgotan ang katu- 
lin niini nga hayop. (Aw 2:9, 17: 8:14) Ang katakos 
sa laking osa nga daling makakatkat diha sa titip 
nga mga dapit gigamit aron iilustrar ang hingpit 
nga pagkaayo sa mga tawong bakol. (Isa 35:6, itan- 
di ang Heb 12:12, 13.) Sa dihang gilikosan sa mga 
Babilonyanhon, ang mga prinsipe sa Zion nahisa- 
ma sa mga laking osa nga hinay kaayong modagan 
tungod sa kawalay pagkaon.---Lam 1:6. 


LAKIS. Usa ka siyudad sa Juda diha sa Sepela. 
(Jos 15:21, 33, 39) Ang Lakis gituohan nga mao 
ang Tell ed-Duweir (Tel Lakhish), usa ka bungdo 
nga gilibotan sa mga walog ug nahimutang mga 
24 km (15 mi) sa K sa Hebron. Kining dapita kan- 
hi nag-okupar ug usa ka estratehikong posisyon 
diha sa pangunang dalan nga nagkonektar sa Jeru- 
salem ug Ehipto. Kanhi ang siyudad mikobre ug 
luna nga mga 8 ekt (20 akre) ug tingali adunay po- 
pulasyon nga tali sa 6,000 ug 7,500 ka tawo. 

Sa panahon nga gisakop sa Israel ang Canaan, si 
Japia nga hari sa Lakis miduyog sa lain pang upat 
ka hari sa pagpakiggubat sa Gabaon, usa ka siyu- 
dad nga nakigdait kang Josue. (Jos 10:1-5) Agig 
sanong sa pagpakitabang sa Gabaon, ang kasunda- 
lohan sa Israel mimartsa sa tibuok gabii gikan sa 
Gilgal. Uban sa tabang ni Jehova, ilang napildi ang 
Canaanhong alyansa, nagtanggong sa mga hari 
diha sa usa ka langob, ug human niana nagpatay 
kanila. (Jos 10:6-27, 12:11) Sa ulahi, ang siyudad sa 
Lakis nailog nga wala ray duha ka adlaw nga pa- 
kiggubat ug gipamatay ang mga molupyo niini. 
Dugang pa, si Horam nga hari sa Gezer, kinsa mi- 
tabang sa Lakis, nakaagom ug kapildihan.---Jos 
10:31-55. 

Gituohan sa pipila ka arkeologo nga ang usa ka 
baga nga lut-od sa abo nga nakubkoban didto sa 
Tell ed-Duweir nalangkit sa pagpakiggubat sa Isra- 
el batok sa Lakis, nga lakip sa ubang mga bu- 
tang nga nakaplagan diha niana mao ang usa ka 
scarab (larawan sa usa ka bakukang nga gihi- 
mong anting-anting) ni Ramses. Apan ang Bibliya 
wala maghisgot nga ang siyudad gisunog, sama sa 
gihimo ngadto sa Jerico (Jos 6:24, 25), Ai (Jos 

8:28), ug Hazor (Jos 11:11). Hinunoa, mopatim-aw 
nga ang Josue 11:13 nagpakita nga ang mga Is- 
raelinhon talagsa rang magsunog ug “mga siyu- 
dad nga nahimutang ibabaw sa ilang kaugalingong 
mga bungdo.' Busa walay Kasulatanhong baseha- 
nan nga isipong nahitabo sa panahon ni Josue ang 
kalaglagan nga maoy nakaingon sa lut-od sa abo 
ug dayon isipong gisakop sa Israel ang Canaan sa 
samang panahon usab. Angay usab matikdan nga 
ang Ramses nga tag-iya sa scarab dili mapiho. Di- 
hay usa ka arkeologo nga miingong ang scarab 
maoy iya ni Ramses III ug misugyot nga ang Lakis 
gilaglag sa mga Filistehanon sa ika-12 nga siglo 
W.K.P. 

Panahon sa paghari ni Rehoboam (997- 
981 W.K.P.) gipalig-on ang Lakis sa militar- 
yong paagi. (2Cr 11:5-12) Sa ulahi, niadtong mga 
830 W.K.P., si Haring Amazias mikalagiw ngadto 
sa Lakis aron makaikyas sa mga nanagkunsabo 
apan siya gigukod ug gipatay didto.--2Ha 14:19, 
2Cr 25:27. 

Gilikosan ni Senakerib. Ang Lakis gilikosan 
sa Asiryanhon nga si Haring Senakerib niadtong 
732 W.K.P. Gikan didto iyang gipadala si Rabsake, 
Tartan, ug Rabsaris uban ang dakong puwersa sa 
kasundalohan ngadto sa Jerusalem sa paningka- 
mot nga pasurenderon si Haring Ezequias. Pinaagi 
sa iyang pangunang tigpamaba nga si Rabsake, si 
Senakerib nagtamay kang Jehova ug sa ulahi nag- 
padalag mga mensahero ngadto sa Jerusalem nga 
may mga sulat nga padayong nagbiaybiay ug nag- 
hulga aron mosurender si Ezequias. Sa kataposan, 
tungod niini nga pagtamay kang Jehova nga Diyos, 
gipatay sa manulonda sa Diyos ang 185,000 ka 
Asiryanhong mga manggugubat sa usa lang ka 
gabii.--2Ha 18:14, 17-35, 19:8-13, 32-35, Isa 36:1- 
20; 37:8-13, 33-36. 

Ang usa ka larawan sa paglikos sa Lakis, gikan sa 
palasyo ni Senakerib didto sa Nineve, nagpakitang 
ang siyudad gilibotan sa dobleng mga paril nga 
may mga torre nga parehog distansiya sa usag usa 
ug nga daghan ang mga palma, ubas, ug mga igos 
diha sa naglibot nga kabungtoran. Ang hulagway 
nga nagpakita kang Senakerib nga nagdawat ug 
mga inagaw gikan sa Lakis giubanan sa mosunod 
nga inskripsiyon: “Si Senakerib, hari sa kalibotan, 
hari sa Asirya, milingkod sa usa ka nimedu nga 
trono ug nagsusi sa mga inilog sa gubat (nga giku- 
ha) gikan sa Lakis (La-ki-su)."---Ancient Near East- 
ern Texts, giedit ni J. B. Pritchard, 1974, p. 288. 

Nailog sa mga Babilonyanhon. Sa dihang 
ang mga Babilonyanhon ilalom ni Nabucodonosor 
nagpildi sa Juda (609-607 W.K.P.), ang Lakis ug 
Azeka mao ang kataposang duha ka kinutaang 
mga siyudad nga napukan una pa mailog ang Je- 
rusalem. (Jer 34:6, 7) Ang nailhang Mga Sulat sa 

Lakis (gisulat diha sa mga bika, diin 18 niini ang 
nakaplagan sa Tell ed-Duweir niadtong 1935 ug 
3 pa niadtong 1938) mopatim-aw nga mosibo nii- 
ning yugtoa. Usa niining mga sulata, dayag nga 
naggikan sa usa ka kampo sa mga sundalo alang sa 
komandante sa Lakis, sa bahin mabasa: “Among 
gibantayan ang mga senyas sa Lakis, sumala sa ta- 
nang timailhan nga gihatag sa akong ginoo, kay 
dili namo makita ang Azeka.” Kini nga mensahe 
nagsugyot nga ang Azeka nailog na busa walay 
mga senyas nga nadawat gikan didto. Makapainte- 
res usab nga halos tanan sa mabasang Mga Sulat 
sa Lakis naundan sa mga pulong sama sa “Hinaot 
si mir [Yahweh o Jehova] magpahinabo sa akong 
ginoo nga makadungog ug maayong mga balita ni- 
ining adlawa mismo!” (Ostracon IV sa Lakis) Kini 
nagpakita nga ang ngalan sa Diyos komon nga 
gigamit kaniadto.--Ancient Near Eastern Texts, 
p. 322. 

Human ang Juda ug Jerusalem maawaaw sulod 
sa 70 ka tuig, ang Lakis gipuy-an pag-usab sa 
namalik nga Hudiyong mga destiyero.--Neh 11: 
25, 30. 

Matagnaong Paghisgot. Sa Miqueas 1:13, 
ang Lakis matagnaon nga gihisgotan: “Itaod ang 
karo ngadto sa matulin nga mga kabayo, Oh baba- 
yeng molupyo sa Lakis. Siya mao ang sinugdanan 
sa sala sa anak nga babaye sa Zion, kay diha kani- 
mo nakaplagan ang mga kalapasan sa Israel.” Ki- 
ning mga pulonga maoy bahin sa usa ka hulag- 
way sa kapildihan ug mopatim-awng nag-agda 
nga mangandam ang Lakis sa pagkalagiw. Ang 
“sala” sa Lakis wala hisgoti diha sa Kasulatan. Ti- 
ngali ang usa ka matang sa idolatriya nga gihimo 
sa Jerusalem naggikan sa Lakis. O, ang sala lagmit 
nga naglangkit sa pagsalig sa Juda sa mga kabayo 
ug mga karo, nga tingali ilang nadawat didto sa La- 
kis gikan sa Ehipto. 


LAKUM. Usa ka utlanang dapit sa Neptali. (Jos 
19:32, 33) Lagmit kini mao ang Khirbet Kushsha 
(Horvat Kush), duol sa Suba sa Jordan nga H la- 
mang sa Dagat sa Galilea. 


LALA. Ang makahilo nga likido nga ipagawas 
sa mga bitin ug sa ubang mga linalang. (Num 21: 
4-9: Deu 8:15, Buh 28:3-6) Ang usa ka Hebreoha- 
nong pulong alang sa lala sa mga reptilya mao ang 
chemah’ (Deu 32:24), nga gigamit usab sa pagtu- 
mong sa “kaaligutgot,” “mabangis nga kasuko,” ug 
sa susama niana. (Deu 29:28: Eze 19:12) Kini nag- 
gikan sa lintunganayng pulong nga nagkahulo- 
gang “mainit” ug lagmit nagpasabot sa paghubag o 
sa hilabihang kaul-ol tungod sa pinaakan sa mala- 
lang bitin. Ang laing Hebreohanong pulong (ro'sh, 
o rohsh) gigamit sa pagtumong sa “hilo,” o “lala,” sa 
mga kobra, “hiniloang” tubig, ug sa usa ka “tanom 


LALAWIGAN 


nga makahilo.”---Deu 32:32, 33, Job 20:16: Jer 8:14, 
9:15: 23:15, Lam 3:19, tan-awa ang KOBRA; MAKAHI- 
LO NGA TANOM, BITIN NGA SUNGAYAN. 

Bisan tuod nga mopatim-awng ang ubang lala sa 
mga hayop maoy alang lamang sa proteksiyon o sa 
pagpatay, makapaikag ang pahayag ni H. Munro 
Fox: “Sa pipila ka kahimtang atong nahibaloan nga 
ang mga lala mahinungdanon sa pag-obra sa lawas 
sa hayop nga maoy naggama niini. Sa daghang ka- 
himtang kini mao ang tinuod nga raison d'être 
[hinungdan sa paglungtad] sa mga lala, dili kay 
ingong panalipod. Pananglitan, ang malala nga la- 
way sa mga bitin hinungdanon sa paghilis sa pag- 
kaon sa bitin.” --Marvels G Mysteries of Our Ani- 
mal World, sa The Reader's Digest Association, 
1964, p. 259. 

Mahulagwayong Paggamit. Ang  bakak, 
mabutangbutangon nga mga pulong sa daotan, 
nga makadaot gayod sa reputasyon sa biktima, gi- 
pakasama sa makamatay nga lala sa halas. (Sal 58: 
3, 4) Bahin sa mga tigbutangbutang, kini giingon, 
“Ang lala sa bitin nga sungayan anaa sa ilalom sa 
ilang mga ngabil" (o, “sa luyo sa ilang mga ngabil"), 
maingon nga ang glandula sa lala sa bitin anaa sa 
luyo sa ngabil ug sa mga tango sa ibabawng apa- 
pangig niini. (Sal 140:3, Rom 3:13) Ang dila sa 
tawo, nga gigamit sa sayop nga paagi sa pagbu- 
tangbutang, paglibak, sa bakak nga pagtulon-an, 
o sa susamang makadaot nga sinultihan, maoy 
“puno sa hilo nga makamatay. ”---San 3:8. 


LALAKI. Tan-awa ang Tawo, LALAKI. 


LALAWIGAN. Ang Gregong termino nga 
eparkhei'a, nga gihubad ingong “lalawigan,” nag- 
tumong sa dapit nga nailalom sa awtoridad sa usa 
ka Romanong administrador. Sa dihang gipalapad 
sa Roma ang pagpanakop niini sa gawas sa penin- 
sula sa Italya, ang teritoryo o ang dapit sulod sa 
mga utlanan nga pagamandoan sa usa ka goberna- 
dor gitawag nga usa ka lalawigan. 

Niadtong 27 W.K.P. ang unang Romanong em- 
perador nga si Agusto, nagbahin sa 22 ka lalawi- 
gan nga naglungtad niadtong panahona ngadto sa 
duha ka kategoriya. Ang napulo ka mas malina- 
wong mga lalawigan nga wala magkinahanglan ug 
kanunayng presensiya sa Romanhong mga lehiyon 
nahimong mga lalawigan sa senado. Ang pangu- 
nang Romanong opisyal niining matanga sa lalawi- 
gan mao ang prokonsul. (Buh 18:12, tan-awa ang 
PROKONSUL.) Ang ubang mga lalawigan nahimong 
mga lalawigan sa imperyo, nga direktang nailalom 
sa emperador ug gidumala sa usa ka gobernador 
ug, ang mas dagkong mga lalawigan, gidumala sa 
usa ka komandante militar nga gitawag ug legado. 
Ang mga lalawigan sa imperyo sagad nahimutang 
duol sa utlanan o tungod sa ubang katarongan 


LALIN 


nagkinahanglan ug mga lehiyon nga magpabilin 
didto, pinaagi sa pagkontrolar mismo niini nga 
mga lalawigan nahuptan sa emperador ang ka- 
sundalohan ilalom sa iyang awtoridad. Human sa 
27 W.K.P. ang bag-ong mga lalawigan nga napor- 
ma gikan sa nasakop nga mga teritoryo nahimong 
mga lalawigan sa imperyo. Ang usa ka lalawigan 
mahimong bahinon pa ngadto sa mas gagmayng 
administratibong mga seksiyon o mga distrito. 

Ang kahimtang sa usa ka lalawigan mahimong 
mausab tali sa pagkahimong lalawigan sa senado 
ug pagkahimong lalawigan sa imperyo. (Tan-awa 
ang CIPRO.) Dugang pa, usbon usahay ang mga ut- 
lanan sa usa ka lalawigan. Tungod niini, ang usa ka 
siyudad o dapit tingali maoy sakop sa usa ka lala- 
wigan sa usa ka panahon ug sa ulahi nahimong sa- 
kop sa kasikbit nga lalawigan, o mahimo ganing 
sakop sa usa ka bag-ong naporma nga lalawigan. 
Ingong mga pananglitan, tan-awa ang CAPADOCIA, 
CILICIA; PAMFILIA, PISIDIA. 

Sa dihang gihinginlan si Arquelao (Mat 2:22), 
ang anak nga lalaki ni Herodes nga Bantogan, ang 
Judea nailalom sa pagmando sa Romanong mga 
gobernador. Ang gobernador sa lalawigan sa usa 
ka sukod may kaakohan ngadto sa legado sa mas 
dakong lalawigan sa Sirya. 

Sa dihang gitugyan si Pablo ngadto kang Felix 
didto sa Cesarea, ang gobernador “nangutana kon 
tagadiin siyang [Pablo] lalawigana, ug natino nga 
siya taga-Cilicia.” (Buh 23:34) Ang Tarso, ang yu- 
tang natawhan ni Pablo, maoy sakop sa Roman- 
hong lalawigan sa Cilicia.---Buh 22:3. 

Ang gobernador sa usa ka lalawigan sa imperyo 
maoy tinudlo sa emperador sulod sa walay tinong 
yugto sa pangatungdanan, dili sama sa prokonsul 
sa usa ka lalawigan sa senado, nga sagad mag-ala- 
gad lamang sulod sa usa ka tuig. Si Felix gipulihan 
ni Festo ingong gobernador sa imperyal nga lala- 
wigan sa Judea.---Buh 25:1. 

Tan-awa usab ang SAKOP NGA DISTRITO. 


LALIN. Tan-awa ang LANGYAW NGA PUMOLUYO. 


LAMA. Usa ka pisikal o moral nga depekto, 
pagkadili-hingpit, pagkadaot, “bisan unsa nga dili 
maayo.”--Deu 17:1. 

Ang Hebreohanong pulong alang sa pisikal o 
moral nga “depekto” o “buling” mao ang mum. (Lev 
21:17: Job 31:7) Ang Gregong mo'mos nagkahulo- 
gang “lama,” samtang ang kaamgid nga amo-mos 
nagkahulogang “walay lama.” (2Pe 2:13, Efe 1:4) 
Kining duha ka pulong kaamgid sa lintunganayng 
pulong nga mo:ma o:mai, nga nagkahulogang “ka- 
kitaan ug sayop.”---2Co 6:3; 8:20. 

Kasukwahi kang Jehova, kinsa 'hingpit sa iyang 
kalihokan [“walay lama (walay buling) ang iyang 

mga buhat,” Sy], ang Diyos miingon bahin sa Is- 
rael: “Sila migawi sa ikadaot sa ilang bahin, sila dili 
iyang mga anak, ang sayop ilaha.”---Deu 32:4, 5. 

Busa, ang usa ka Levihanong saserdote nga nag- 
alagad atubangan sa Diyos sa kahingpitan kina- 
hanglang walay pisikal nga mga depekto sama sa 
pagkabuta, pagkabakol, pagkagisi sa ilong, mga ab- 
normalidad sama sa kahimtang nga mas taas ang 
pikas kamot, buktot, bali nga kamot, pagkaniwang 
kaayo, mga sakit sa mata o panit, ug napusa nga 
mga itlog. (Lev 21:18-20) Kay wala niini nga mga 
depekto, ang hataas nga saserdote sa Israel tuk- 
mang makahawas sa Dakong Hataas nga Saserdo- 
teng si Jesu-Kristo, kinsa “walay sala, wala mahu- 
gawi.”---Heb 7:26. 

Ang maayo, walay depekto nga mga hayop mao 
ang gikinahanglan nga ihalad ubos sa Moisesnong 
Balaod. (Ex 12:5, Lev 4:3, 28; Deu 15:21) Ingon 
usab niana ang mga halad maylabot sa mahulag- 
wayong templo nga nakita ni Ezequiel diha sa pa- 
nan-awon. (Eze 43:22, 23) Sa samang paagi, si 
Kristo, ang ‘walay lama ug walay buling nga na- 
ting karnero, “naghalad sa iyang kaugalingon nga 
walay buling ngadto sa Diyos."--1Pe 1:19, Heb 
9:14. 

Lakip sa mga tawo kansang pisikal nga panag- 
way gihubit nga “walay-ikasaway” o “walay depek- 
to” mao si Absalom, ang dalagang Sulamita, ug 
ang pipila ka anak nga lalaki sa Israel nga didto sa 
Babilonya. (2Sa 14:25: Aw 4:7; Dan 1:4) Ang tanan 
nga ubos sa Balaod gidasig sa pag-amping ug sa 
pagpanalipod sa usag usa, aron sila mawalay de- 
pekto sa bisan unsa nga paagi. “Kon ang usa ka 
tawo makapahinabog depekto diha sa iyang isigka- 
tawo, nan ingon sa iyang gibuhat, mao usab ang 
pagabuhaton kaniya. Bali alang sa bali, mata alang 
sa mata, ngipon alang sa ngipon, ang samang ma- 
tang sa depekto nga iyang ipahinabo sa tawo, mao 
kana ang ipahinabo kaniya.” (Lev 24:19, 20) Ang 
apostol nagpahayag ug kabalaka bahin sa paghu- 
pot sa Kristohanong kongregasyon nga walay mga 
lama sa espirituwal nga diwa.--Efe 1:4, 5:27, Col 
1:22, tan-awa usab ang Jud 24. 


LAMAM. Usa ka siyudad sa Juda diha sa Se- 
pela. (Jos 15:20, 33, 40) Kini sagad gituohan nga 
mao ang Khirbet el-Lahm (Horvat Lehem), mga 
5 km (3 mi) sa S sa Lakis. 


LAMANO. Tan-awa ang POSTURA UG MGA LIHOK. 


LAMBUYOG. Tan-awa ang HINAGIBAN, ARMA- 
DURA. 


LAMEDH [b]. Ang ika-12 nga letra sa Hebreo- 
hanong alpabeto. Ang lamedh sagad nga katum- 
bas sa Cebuanong “l.” Sa Hebreohanon, ang salmis- 

ta migamit niini nga letra diha sa sinugdanan sa 
matag usa sa walo ka bersikulo sa Salmo 119:89-96. 


LAMEK. 


1. Anak nga lalaki ni Metusael ug kaliwat ni 
Cain. (Gen 4:17, 18) Ang panahon sa iyang pagki- 
nabuhi ug kang Adan nag-abot. Si Lamek may 
duha ka asawa, si Ada ug si Zila, ug mao ang 
unang daghag asawa sa rekord sa Bibliya. (Gen 
4:19) Pinaagi kang Ada nakabaton siyag mga anak 
nga lalaki nga ginganlan ug Jabal, “ang mag-uug- 
da niadtong mga nagapuyo sa mga tolda ug may 
kahayopan,” ug Jubal, “ang mag-uugda sa tanan 
niadtong nagagamit sa alpa ug sa plawta.” (Gen 4: 
20, 21) Pinaagi kang Zila, si Lamek nanganak kang 
Tubal-cain, “ang mananalsal sa tanang matang sa 
himan nga tumbaga ug puthaw,” ug sa usa ka anak 
nga babaye nga ginganlag Naama.---Gen 4:22. 

Ang balak nga gitagik ni Lamek alang sa iyang 
mga asawa (Gen 4:23, 24) nagpakita sa mapintas 
nga espiritu niadtong adlawa. Ang balak ni Lamek 
nag-ingon: “Patalinghogi ang akong tingog, ka- 
mong mga asawa ni Lamek, paminawa ang akong 
pulong: Usa ka tawo ang akong gipatay tungod sa 
pagsamad kanako, oo, usa ka batan-ong lalaki tu- 
ngod sa paghampak kanako. Kon pito ka pilo si Cain 
panimaslan, nan si Lamek kapitoan ka pilo ug pito.” 
Dinhi dayag nga si Lamek nagpahayag ug usa ka 
kaso sa pagdepensa sa kaugalingon, nangataro- 
ngan nga ang iyang gihimo maoy dili-tinuyo nga 
pagbuno, sama sa gihimo ni Cain. Nangangkon si 
Lamek nga, sa pagdepensa sa iyang kaugalingon, 
iyang napatay ang tawo nga naghampak ug nagsa- 

mad kaniya. Busa, ang iyang balak maoy usa ka 
hangyo aron siya mahigawas batok niadtong nag- 
tinguha sa pagpanimalos kaniya tungod sa iyang 
pagpatay sa miatake kaniya. 

Mopatim-aw nga walay kaliwat ni Cain, nga nag- 
apil sa mga anak ni Lamek, ang naluwas sa Lunop. 

2. Kaliwat ni Set, anak nga lalaki ni Matusalem 
ug amahan ni Noe. (Gen 5:25, 28, 29; 1Cr 1:1-4) 
Ang mga panahon sa pagkinabuhi niini nga Lamek 
ug ang kang Adan nag-abot usab. Si Lamek may 
pagtuo sa Diyos, ug human nganli ang iyang anak 
nga lalaki nga Noe (lagmit nagkahulogang “Pahu- 
lay: Paghupay”), siya namulong: “Kini siya magda- 
la kanato ug kahupayan gikan sa atong buhat ug 
gikan sa kasakit sa atong mga kamot gumikan sa 
yuta nga gitunglo ni Jehova.” (Gen 5:29) Kining 
mga pulonga natuman sa dihang ang tunglo sa 
yuta gikuha sa panahon ni Noe. (Gen 8:21) Si La- 
mek nakabaton ug ubang mga anak nga lalaki ug 
babaye. Nabuhi siya sa 777 ka tuig, namatay mga 
lima ka tuig sa wala pa ang Lunop. (Gen 5:30, 31) 
Ang iyang ngalan gilista sa talaan sa kagikan ni 
Jesu-Kristo sa Lucas 3:36. 


LAMENTACIONES, BASAHON SA. Sa 
mga adlaw sa Bibliya ang mga pahayag o mga awit 
sa pagbangotan gitagik ug giyamyam alang sa na- 
matay nga mga higala (2Sa 1:17-27), sa napayhag 
nga mga nasod (Am 5:1, 2), ug sa nagun-ob nga 
mga siyudad (Eze 27:2, 32-36). Ang basahon sa 
Lamentaciones nagtaganag inspiradong panangli- 
tan sa maong masulub-ong komposisyon. Kini gi- 
langkoban sa lima ka sinulat nga mga balak (sa 


MGA PANGUNANG PUNTO SA LAMENTACIONES 


Lima ka balak sa pagbangotan tungod sa katalagman nga 
midangat sa Jerusalem ug sa mga molupyo niini niadtong 
607 W.K.P. pinaagi sa mga kamot sa mga Babilonyanhon 


Gisulat ni Jeremias human gilayon sa kalaglagan sa Jerusalem 


Ang Jerusalem gipersonipikar ingong usa ka babayeng 
balo nga namatyan sa iyang mga anak, nga walay usa 
nga mohupay (1:1-22) 

Giila niya nga ang iyang sala batok kang Jehova mao ang hi- 
nungdan sa iyang kagul-anan 

Nag-ampo siya nga silotan sa Labing Gamhanan kadtong 
nagmaya sa iyang pag-antos 

Si Jehova masuk-anong milihok batok sa Jerusalem 
(2:1-22) 

Gihulog niya ang Jerusalem “gikan sa langit ngadto sa yuta” 

lyang giayran ang iyang sangtuwaryo ug wala tahora ang 
hari ug saserdote 

Ingong resulta, ang mga lumalabay nahibulong sa gidanga- 
tan sa siyudad nga kanhi mao “ang kahingpitan sa kaan- 
yag” 


Ang “tawo nga lig-on ug lawas,” nga naghawas sa na- 
sod, naghisgot sa iyang kasakitan, apan nagpahayag 
ug paglaom (3:1-66) 

Iyang gihubit ang iyang presenteng desperado nga kahimtang 
Bisan pa niana, siya masaligon nga dunggon ni Jehova ang 
mga pag-ampo sa iyang katawhan ug magpakitag kaluoy 
Grabeng mga epekto sa paglikos sa Jerusalem (4:1-22) 
Ang kamatayon pinaagi sa espada mas maayo pa kay sa ka- 
matayon gumikan sa gutom: gani gikaon sa mga babaye 
ang ilang kaugalingong mga anak 

Ang nangalagiw nga mga nakalingkawas walay hunong nga 
gigukod didto sa mga rehiyon sa kabukiran ug sa kami- 
ngawan 

Si Jehova gihangyo nga hatagag pagtagad ang pag- 
antos sa katawhan ug ipasig-uli sila sa iyang pag- 
uyon (5:1-22) 

Ang panulondong gipanag-iya sa iyang katawhan gihatag 
ngadto sa mga estranyo 
Sila gipakaulawan ug gipaubos 


Sila nag-ampo kang Jehova nga ibalik sila ngadto kaniya bi- 
san tuod siya nagsalikway kanila nga may kasuko 

lima ka kapitulo) nga nagpahayag ug pagbangotan 
tungod sa kalaglagan sa Jerusalem pinaagi sa mga 
kamot sa Babilonya niadtong 607 W.K.P. 

Giila niini nga basahon nga si Jehova makataro- 
nganong nagsilot sa Jerusalem ug Juda tungod sa 
kasaypanan sa iyang katawhan. (Lam 1:5, 18) Kini 
usab nagpasiugda sa mahigugmaong-kalulot ug 
kaluoy sa Diyos ug nagpakita nga si Jehova maa- 
yo ngadto sa usa nga nagalaom kaniya.--Lam 3: 
22, 25. 

Ngalan. Diha sa Hebreohanon kini nga basa- 
hon ginganlan pinasukad sa pangbukas nga pulong 
nga 'Ehkhah', nga nagkahulogang “Naunsa!” Ang 
mga maghuhubad sa Septuagint nagtawag sa ba- 
sahon nga Thre'noi, nga nagkahulogang “Mga Awit 
sa Pagbangotan, Mga Pahayag sa Pagbangotan.” 
Diha sa Babilonyanhong Talmud (Bava Batra 14b) 
kini nailhan pinaagi sa terminong Qi-nohth, nga 
nagkahulogang “Mga Awit sa Pagbangotan, Mga 
Balak sa Kasub-anan,” ug kini gitawag nga Lamen- 
tationes (Latin) ni Jerome. Ang Cebuanong ngalan 
nga Lamentaciones naggikan niining ulahing ti- 
tulo. 

Dapit Diha sa Kanon sa Bibliya. Sa Hebreo- 
hanong kanon ang basahon sa Lamentaciones sa- 
gad nga gilakip taliwala sa lima ka Meghillohth' 
(Mga Linukot), nga gilangkoban sa Awit ni Solo- 
mon, Ruth, Lamentaciones, Ecclesiastes, ug Ester. 
Hinunoa, sa karaang mga kopya sa Hebreohanong 
Kasulatan ang basahon sa Lamentaciones gikai- 
ngon nga nagsunod sa basahon ni Jeremias, sama 
sa Cebuano nga mga Bibliya karong adlawa. 

Magsusulat. Sa Gregong Septuagint kini nga 
basahon gipaila pinaagi sa mga pulong: “Ug nahi- 
tabo nga, human ang Israel nabihag ug ang Jeru- 
salem naawaaw, si Jeremias milingkod nga naghi- 
lak ug nagpahayag ug pagbangotan tungod sa 
Jerusalem ug miingon.” Ang mga Targum miila 
usab kang Jeremias ingong mao ang magsusulat, 
nga nagpaila niini ingon sa mosunod: “Si Jere- 
mias nga manalagna ug dakong saserdote mii- 
ngon.” Ang introduksiyon diha sa makuting re- 
bisyon ni Clementino sa Latin nga Vulgate mao: 
“Ug nahitabo nga, human ang Israel mabihag ug 
ang Jerusalem gibiyaan, si Jeremias nga mana- 
lagna milingkod nga naghilak ug nagbakho uban 
niini nga mga pahayag sa pagbangotan tungod 
sa Jerusalem, ug nanghupaw uban ang mapait 
nga espiritu, ug nagdanguyngoy pag-ayo, siya mi- 
ingon.” 

Estilo. Ang lima ka kapitulo sa basahon sa La- 
mentaciones gilangkoban sa lima ka balak, ang 
unang upat niini maoy mga akrostiko. Ang Heb- 
reohanong alpabeto adunay 22 ka nagkalainlaing 
mga letra (mga konsonante) ug sa matag usa sa 

unang upat ka kapitulo sa Lamentaciones ang su- 
nodsunod nga mga bersikulo nagsugod sa lainlaing 
letra sa 22 ka letra sa Hebreohanong alpabeto. Ang 
matag usa sa mga kapitulo 1, 2, ug 4 adunay 22 ka 
bersikulo nga gihan-ay nga sunodsunod sumala sa 
Hebreohanong alpabeto, ang bersikulo 1 nagsugod 
sa unang Hebreohanong letra nga 'a7eph, ang ber- 
sikulo 2 nagsugod sa ikaduhang letra, behth, ug 
padayon, hangtod sa kataposang letra sa alpabeto. 
Ang kapitulo 3 adunay 66 ka bersikulo, ug diha ni- 
ini tulo ka sunodsunod nga mga bersikulo ang nag- 
sugod sa samang Hebreohanong letra una pa mo- 
balhin sa sunod nga letra. 

Sa mga kapitulo 2, 3, ug 4 nagkabaylo ang 
mga letra nga @Yyin ug pe” (niining bahina kini 
wala mosunod sa samang pagkasunodsunod sama 
sa Lamentaciones 1 ug Sal 119). Apan kini wala 
magkahulogan nga ang inspiradong magsusulat 
sa Lamentaciones nasayop. Namatikdan kini diha 
sa pagtagad niining butanga: “Dili gihapon ikai- 
ngon nga ang pagkabaylo sa mga letra nataligam- 
an lamang sa magsusulat . . . , kay kini gisubli diha 
sa tulo ka balak. Hinunoa konektado kini sa ubang 
kahimtang. Kay atong makaplagan usab diha sa 
ubang mga balak nga pinasukad sa alpabeto, ila- 
bina sa mas karaang mga balak, ang daghang 
pagtipas gikan sa lagda, nga sa pagkadili-malalis 
nagpamatuod nga ang mga magsusulat mosunod 
lamang gayod sa kahan-ayan sa alpabeto kon kini 
mohaom sa ideya nga walay bisan unsang pagka- 
artipisyal.” (Commentary on the Old Testament, ni 
C. F. Keil ug F. Delitzsch, 1973, Tomo VII, The 
Lamentations of Jeremiah, p. 338) Lakip sa mga 
pananglitan nga gisitar mao ang Salmo 34, diin 
ang waw nga bersikulo nawala, ug ang Salmo 145, 
nga nagtangtang sa nun nga bersikulo. Ang kama- 
tuoran nga wala himoa ang estriktong pagsunod 
sa kahan-ayan sa alpabeto sa Hebreohanong mga 
letra niining inspiradong mga sinulat dili angay 
nga kabalak-an. Bisan tuod ang paggamit ug mga 
akrostiko sa walay duhaduha nagsilbing tabang sa 
paghinumdom, ang mensahe mao ang labaw nga 
hinungdanon, ug ang kaundan mas importante 
kay sa pamaagi sa pagsulat. 

Ang Lamentaciones kapitulo 5 dili usa ka akros- 
tiko nga balak, bisan tuod kini naundan ug 22 ka 
bersikulo, nga sama sa gidaghanon sa nagkalainla- 
ing mga letra sa Hebreohanong alpabeto. 

Panahon sa Pagsulat. Ang pagkatataw sa 
pagkatagik sa Lamentaciones nagpakita nga ang 
basahon gisulat wala madugay human sa pagkapu- 
kan sa Jerusalem niadtong 607 W.K.P. sa dihang 
ang mga panghitabo sa Babilonyanhong paglikos 
ug pagsunog sa Jerusalem lab-as pa sa hunahuna 
ni Jeremias. Giuyonan sa kadaghanan nga ang ba- 
sahon sa Lamentaciones gisulat wala madugay hu- 

man sa pagkapukan sa Jerusalem, ug makataro- 
nganong ihinapos nga ang pagsulat niini nahuman 
niadtong 607 W.K.P. 

Katumanan sa Tagna. Natuman diha sa gi- 
dangatan sa Jerusalem, ingon sa tataw nga gihu- 
lagway sa basahon sa Lamentaciones, ang mga pu- 
long sa Deuteronomio 28:63-65. Ang katumanan 
sa nagkalainlaing ubang mga tagna ug mga pasi- 
daan sa Diyos makita usab niini nga basahon. Pa- 
nanglitan, itandi ang Lamentaciones 1:2 sa Jere- 
mias 30:14, ang Lamentaciones 2:17 sa Levitico 
26:17, ang Lamentaciones 2:20 sa Deuteronomio 
28:53. 

Kaundan. Sa unang kapitulo, sugod sa bersi- 
kulo 12, gipersonipikar ni Jeremias ang Jerusalem, 
ang “babaye” nga Zion nga may pakigsaad sa Di- 
yos, ingong nagsulti. (Isa 62:1-6) Siya karon awa- 
aw na, nga samag babayeng balo ug namatyan sa 
iyang mga anak, usa ka binihag nga babaye nga 
gipugos sa pagpatrabaho ingong usa ka ulipon. 
Sa kapitulo 2, si Jeremias mismo ang nagsulti. Sa 
kapitulo 3, gipahungaw ni Jeremias ang iyang mga 
pagbati, nga naghulagway sa nasod ingong usa ka 
“tawo nga lig-on ug lawas.” Sa kapitulo 4, si Jere- 
mias nagpadayon sa iyang pagpahayag sa pagba- 
ngotan. Sa ikalimang kapitulo, ang mga molupyo 
sa Jerusalem gihulagway ingong nagsulti. Ang 
mga ekspresyon sa pag-ila sa sala, ang paglaom ug 
pagsalig kang Jehova, ug ang tinguha sa pagliso 
ngadto sa matarong nga dalan, ingon sa gipasun- 
dayag sa tibuok basahon, dili mao ang aktuwal nga 
mga pagbati sa kadaghanan sa katawhan. Bisan pa 
niana, adunay usa ka nahibilin nga sama kang Je- 
remias. Busa ang larawan nga gipahayag sa basa- 
hon sa Lamentaciones maoy usa ka tinuod nga 
pagtulotimbang sa kahimtang sa Jerusalem suma- 
la sa paglantaw sa Diyos niini. 

Busa, ang basahon sa Lamentaciones maoy usa 
ka matuod ug mapuslanong rekord nga inspirado 
sa Diyos. 


LAMI [Akong Tinapay]. Ang igsoong lalaki ni 
Goliat nga Gitihanon. Ang asoy sa 1 Cronicas 20:5 
sa bahin mabasa, “si Elhanan nga anak nga lalaki 
ni Jair nagpatay kang Lami nga igsoong lalaki ni 
Goliat nga Gitihanon,” sa usa ka pagpakiggubat sa 
mga Filistehanon. Apan, ang mabasa sa katumbas 
nga teksto sa 2 Samuel 21:19 mao kini: “Si Elhanan 
nga anak nga lalaki ni Jaare-oregim nga taga- 
Betlehem nagpatay kang Goliat nga Gitihanon.” 
Sa ulahing teksto mopatim-aw nga ang 'eth-lach- 
mi” (sa Cebuano, “Lami,” ang Hebreohanong pu- 
long nga 'eth yanong nagpasabot nga ang Lami 
mao ang gipunting sa berbo) nasaypan pagbasa sa 
magkokopya ingong behth hallach:mi” (“taga-Bet- 
lehem”). Busa ang orihinal lagmit mabasa, “nagpa- 

tay kang Lami,” ingon sa mabasa sa katumbas nga 
teksto sa 1 Cronicas 20:5. Kini maghimo nga mag- 
kaharmonya ang duha ka teksto niining puntoha. 
Nan, dayag nga si Lami mao ang igsoong lalaki ni 
Goliat nga gipatay ni David. Sa laing bahin, posib- 
le usab nga dihay duha ka Goliat.--Tan-awa ang 
GOLIAT. 


LAMOK [Heb., gerets]. Usa sa daghang ma- 
tang sa duhay-pako nga mga insekto nga linginon 
ug ulo ug adunay mga tiil nga tag-as ug yagpis 
nga may lima ka lutaluta. Ang bayeng mga lamok 
adunay lig-ong sungo nga gamiton sa pagtusok sa 
panit sa tawo ug sa mga hayop aron sa pagsupsop 
sa ilang dugo. Ang Hebreohanong pulong nga gi- 
hubad nga “lamok” (NW) makita sa pormang nom- 
bre diha lamang sa Jeremias 46:20, diin kini giga- 
mit sa paghawas sa mga Babilonyanhon ilalom sa 
pagmando ni Nabucodonosor, ang kaaway dapit sa 
amihanan nga mosulong batok sa Ehipto, ang “ma- 
anyag nga nating baka." 


LAMPARA. Usa ka sudlanan nga gigamit 
aron sa pagpatunghag artipisyal nga kahayag. Kini 
adunay pabilo nga pangpasiga sa mga likido sama 
sa lana, ug ang pabilo magsuyop sa likido aron pa- 
dayong mosiga ang kalayo. Ang mga pabilo maoy 
gama sa lino (Isa 42:3: 43:17), pinanitan nga tikog, 
o abaka. Ang lana sa olibo mao ang likido nga ka- 
sagarang gigamit sa karaang mga lampara (Ex 
27:20), bisan tuod ang lana nga gikan sa kahoyng 
terebinth gigamit usab. 


Karaang lampara nga gidisenyohag 
Hudiyohanong tangkawan 

Ang matag usa sa lima ka maalamong mga ulay 
sa sambingay ni Jesus nagdalag lampara ug usa ka 
sudlanan sa lana. (Mat 25:1-4) Kadtong miadto 
aron sa pagdakop kang Jesus nagdala usab ug mga 
lampara ug mga sulo.--Ju 18:3. 

Kasagaran, ang mga lampara sa balay maoy 
gama sa yutang-kulonon, apan ang mga lampara 
nga bronse nadiskobrehan usab didto sa Palestina. 
Ang komon nga Canaanhong lampara maoy sa- 
mag platito, nga lingin ug sampot ug may baba. 
(MGA HULAGWAY, Tomo 2, p. 952) Ang usa ka bahin 
sa baba niini adunay kantokanto, nga maoy buta- 
ngan sa pabilo. Usahay ang baba may upat ka kan- 
tokanto, aron adunay upat ka butanganan sa mga 
pabilo. Sa ulahi, ang mga lampara gihimo nga 
medyo lahi na ug mga porma, ang uban sirado ga- 
was sa duha ka bangag, ang usa sa itaas (duol 
sa tunga) ingong buboanan sa lana ug ang usa 
ingong bukilya nga maghawid sa pabilo. Ang pipi- 
la ka lampara adunay hawiranan sa tumoy atbang 
sa bukilya, usahay pinahigda, apan kasagaran pi- 
natindog. Ang Grego-Romanhong lampara sagad 
may mga hulagway sa mitolohikanhong mga tawo 
o hayop, apan ang mga Hudiyo naghimog mga 
lampara nga may disenyo nga mga dahon sa paras 
o mga basahong linukot. 

Ang unang lampara nga pormag mga platito 
sagad kapehon ug kolor. Ang mga matang sa lam- 
para niadtong unang siglo K.P. lainlain ug mga 
kolor, lakip ang pughaw-kape, pulahon-orens, ug 
abohon. Dugang pa, sa Romanhong kapanahonan 
dihay mga lampara nga gihaklapan ug pulang 
bildo. 

Ang mga lampara nga sagad gigamit diha sa 
mga balay ug sa ubang mga bilding mahimong 
ibutang diha sa usa ka butanganan sa bungbong, o 
sa usa ka estante diha sa bungbong o haligi, o kaha 
kini ibitay sa kisame pinaagig pisi. Usahay kini ibu- 
tang diha sa mga tangkawan nga yutang-kulonon, 
kahoy, o metal. Ang ingon niini nga mga tangka- 
wan makalamdag sa tibuok lawak.---2Ha 4:10, Mat 
5:15: Mar 4:21. 

Ang paggamit ug kandila wala hisgoti sa Bibliya. 
Lana ang gigamit kaniadto sa pagpasiga sa lampa- 
ra. Busa, ang kasagarang hubad sa King James 
Version sa Hebreohanong ner ug sa Gregong pu- 
long nga ly'khnos ingong “kandila” dili haom, sama 
sa Job 29:3 ug Lucas 11:33, diin ang modernong 
mga hubad (sama sa AT, NW, RS) tukmang miga- 
mit sa pulong nga “lampara.” 

Gigamit sa Sangtuwaryo. Sa tabernakulo sa 
Israel, ang tangkawan maoy ginama sa bulawan ug 
lahig disenyo kon itandi sa komon nga mga tang- 
kawan sa balay. Kay ginama sumala sa mga ins- 
truksiyon ni Jehova nga Diyos (Ex 25:31), kini 

gidayandayanan ug nagsal-angsal-ang nga mga 
biyoos ug mga bulak ug adunay tulo ka sanga sa 
matag kiliran sa kinatung-ang lindog, sa ingon 
kini nahimong pito ka tungtonganan sa gagmayng 
mga lampara. Ang maayong lana sa linubok nga 
olibo lamang ang gamiton niini nga mga lampara. 
(Ex 37:17-24: 27:20) Sa ulahi, si Solomon nagpahi- 
mo ug napulo ka bulawan nga mga tangkawan ug 
ubay-ubayng mga plata nga tangkawan aron ga- 
miton sa templo.--1Ha 7:48, 49; 1Cr 28:15: 2Cr 4: 
19, 20; 13:11. 

Si Jehova Usa ka Lampara ug Tuboran sa 
Kahayag. Si Jehova mao ang kinalabwang Tu- 
boran sa kahayag ug paggiya. Si David, human lu- 
wasa gikan sa kamot sa iyang mga kaaway ug sa 
kamot ni Saul, miingon: “Ikaw mao ang akong lam- 
para, Oh Jehova, ug si Jehova magahayag sa akong 
kangitngit.” (2Sa 22:29) Diha sa Mga Salmo giga- 
mit ang usa ka medyo lahi nga ekspresyon: “Ikaw 
magdagkot sa akong lampara, Oh Jehova,” nga 
naglarawan kang Jehova nga mao ang nagdagkot 
sa lampara nga gidala ni David aron sa pagdan-ag 
sa iyang dalan.---Sal 18:28. 

Jesu-Kristo. Sa langitnong Bag-ong Jerusa- 
lem, sumala sa nakita ni apostol Juan diha sa pa- 
nan-awon, ‘wala nay gabii.” Ang kahayag sa siyu- 
dad wala magagikan sa adlaw ug bulan, kay ang 
himaya ni Jehova nga Diyos maoy direktang nag- 
dan-ag sa siyudad, maingon nga ang panganod 
nga kahayag nga gitawag sa mga Hebreohanon 
ug Shechinah nagbanwag sa Labing Balaan sa ka- 
raang tabernakulo ug sa templo. (Lev 16:2; itandi 
ang Num 9:15, 16.) Ug ang Kordero, si Jesu- 
Kristo, mao ang “lampara” niini. Kini nga “siyu- 
dad” magpadan-ag sa espirituwal nga kahayag 
niini nganha sa kanasoran, ang mga molupyo 
sa “bag-ong yuta,” aron sa paggiya kanila.---Pin 
21:22-25. 

Mga Hari sa Linya ni David. Si Jehova nga 
Diyos nagpahiluna kang Haring David diha sa tro- 
no sa Israel, ug si David napamatud-ang usa ka 
maalamong tiggiya ug pangulo sa nasod, ilalom sa 
pagtultol sa Diyos. Busa siya gitawag nga “ang 
lampara sa Israel.” (2Sa 21:17) Sa iyang pakigsaad 
sa gingharian kang David, si Jehova misaad: “Ang 
imong trono matukod nga malig-on hangtod sa pa- 
nahong walay tino.” (2Sa 7:11-16) Busa, ang di- 
nastiya, o kaliwatan, sa mga magmamando gikan 
kang David pinaagi sa iyang anak nga si Solomon 
maoy samag usa ka “lampara” sa Israel.--1Ha 
11:36, 15:4, 2Ha 8:19, 2Cr 21:7. 

Sa dihang si Haring Zedekias gipalagpot gikan sa 
trono ug gibihag ngadto sa Babilonya aron mama- 
tay didto, “ang lampara” daw napalong. Apan wala 
talikdi ni Jehova ang iyang pakigsaad. Wala siyay 

gipalingkod sa trono “hangtod nga moabot siya nga 
may legal nga katungod.” (Eze 21:27) Si Jesu- 
Kristo, ang Mesiyas, ang “anak ni David,” maoy 
manununod sa maong trono hangtod sa walay 
kataposan. Busa “ang lampara” ni David dili ga- 
yod mapalong. Nan si Jesus maoy usa ka walay- 
kataposang lampara ingong mao ang magahupot 
sa Gingharian sa walay kataposan.--Mat 1:1; Luc 
1:32. 

Pulong sa Diyos. Tungod kay “ang tawo ma- 
buhi, dili sa tinapay lamang, kondili sa matag pu- 
long nga magagula sa baba ni Jehova” (Mat 4:4), 
ang Iyang mga sugo maoy sama sa usa ka lampa- 
ra, nga magadan-ag sa dalan sa mga alagad sa Di- 
yos diha sa mangitngit nga kalibotan. Ang salmis- 
ta nagpahayag: “Ang imong pulong maoy lampara 
sa akong tiil, ug kahayag sa akong alagianan.” (Sal 
119:105) Si Haring Solomon miingon: “Kay ang 
sugo maoy usa ka lampara, ug ang balaod maoy 
usa ka suga, ug ang mga pagbadlong sa disiplina 
maoy dalan sa kinabuhi. ”---Pr 6:23. 

Si apostol Pedro nakakita ug daghang mga tagna 
nga natuman maylabot kang Jesu-Kristo, ug siya 
presente mismo sa pagkausab sa dagway ni Jesus 
didto sa bukid. Tungod niining tanan, si Pedro 
nakaingon: “Tungod niana among nabatonan ang 
matagnaong pulong nga gihimo nga labi pang tino: 
ug maayo ang inyong ginabuhat sa paghatag ug 
pagtagad niini samag usa ka lampara nga naga- 
dan-ag sa usa ka dapit nga mangitngit, hangtod 
nga ang adlaw mobanagbanag ug ang bituon sa 
adlaw mosubang, sa inyong mga kasingkasing.” 
(2Pe 1:19) Busa, ang Kristohanon gidasig nga tugo- 
tang ang kahayag sa matagnaong Pulong sa Diyos 
mobanwag sa iyang kasingkasing. Nan kini mogiya 
diha sa hilwas nga dalan “hangtod nga ang adlaw 
mobanagbanag ug ang bituon sa adlaw mosu- 
bang.” 

Mga Alagad sa Diyos. Sa tuig 29 K.P., si 
Juan nga anak ni Zacarias, nga usa ka saserdote, 
miabot, nga nagpahibalo: “Paghinulsol kamo, kay 
ang gingharian sa mga langit haduol na.” (Mat 3: 
1,2: Luc 1:5, 13) Ang Israel mitalikod gikan sa pag- 
sunod sa Balaod, ug si Juan gipadala nga nagsang- 
yaw ug paghinulsol ug nagpaila sa Kordero sa Di- 
yos. Siya milampos sa pagpabalik sa daghan sa 
mga anak ni Israel ngadto kang Jehova nga ilang 
Diyos. (Luc 1:16) Busa, si Jesus miingon bahin 
kang Juan: “Kanang tawhana usa ka nagsiga ug 
nagdan-ag nga lampara, ug sulod sa mubong pa- 
nahon buot ninyo nga magmaya sa hilabihan diha 
sa iyang kahayag. Apan ako adunay pamatuod nga 
labaw pa nianang kang Juan, kay ang mga buhat 
nga gitudlo kanako sa akong Amahan nga buha- 
ton, ang mga buhat nga akong ginabuhat, magpa- 

matuod bahin kanako nga ang Amahan nagpadala 
kanako.”--Ju 5:35, 36. 

Si Jesus miingon usab sa iyang mga tinun-an: 
“Kamo ang kahayag sa kalibotan. Ang usa ka siyu- 
dad dili matago kon mahimutang ibabaw sa bukid. 
Ang mga tawo magdagkot ug lampara ug magpa- 
himutang niini, dili ilalom sa bukag nga sukdanan, 
kondili diha sa tangkawan, ug kini molamdag kani- 
lang tanan nga anaa sa balay. Sa susama palamda- 
ga ang inyong kahayag atubangan sa mga tawo, 
aron ilang makita ang inyong maayong mga buhat 
ug maghimaya sa inyong Amahan nga anaa sa 
mga langit.” (Mat 5:14-16) Ang usa ka alagad sa 
Diyos kinahanglang makasabot kon nganong siya 
gihatagan sa kahayag, ug siya kinahanglang ma- 
kaamgo nga kabuangan ug makatalagmanon ga- 
yod kon siya magdumili sa pagpasidlak niini gikan 
kaniya nga samag gikan sa usa ka lampara. 

Ubang Mahulagwayong mga Paggamit. 
Ang gisaligan sa usa ka tawo sa paglamdag sa 
iyang dalan gisimbolohan sa usa ka lampara. Pina- 
agi niini nga paglarawan ang proverbio nagtandi sa 
mga matarong ug sa mga daotan, nga nag-ingon: 
“Ang kahayag sa mga matarong magamaya,: apan 
ang lampara sa mga daotan---kini pagapalongon.” 
(Pr 13:9) Ang kahayag sa mga matarong padayong 
magakasanag, apan bisan pag daw masanagon ang 
pagsidlak sa lampara sa mga daotan ug bisan pag 
daw mauswagon ang iyang dalan, tinoon sa Diyos 
nga siya mosangko sa kangitngitan, diin tinong 
mapandol ang iyang mga tiil. Kini nga sangpota- 
nan maoy maagoman sa tawo nga nanghimaraot 
sa iyang amahan ug inahan.---Pr 20:20. 

Ang 'pagkapalong sa lampara" sa usa ka tawo 
nagkahulogan usab nga siya walay kaugmaon. Ang 
laing proverbio nag-ingon: “Walay kaugmaon ang 
daotan, pagapalongon ang lampara sa mga tawong 
daotan.”---Pr 24:20. 

Si Bildad, sa dihang nagpasabot nga si Job adu- 
nay gitagong sekretong pagkadaotan, miingon ba- 
hin sa mga daotan: “Ang kahayag mongitngit ga- 
yod sulod sa iyang tolda, ug sulod niini ang iyang 
lampara pagapalongon.” Sa pagpadayon sa iyang 
argumento si Bildad midugang: “Siya dili makaba- 
ton ug mga kaliwat ug mga anak taliwala sa iyang 
katawhan.” Tungod sa kamatuoran nga si Solomon 
giingon nga usa ka lampara nga gihatag sa Diyos 
ngadto kang David nga iyang amahan, ang pagpa- 
long sa lampara sa usa lagmit nagpasabot nga ang 
maong tawo walay anak nga manunod sa iyang 
panulondon.---Job 18:6, 19: 1Ha 11:36. 

Sa mahulagwayong diwa, ang mata sa usa ka 
tawo maoy usa ka “lampara.” Si Jesus miingon: 
“Ang lampara sa lawas mao ang mata. Nan, kon 
yano [tim-os, usa rag direksiyon, nakapokus, mahi- 
natagon] ang imong mata, ang imong tibuok lawas 

mahimong hayag, apan kon daotan ang imong 
mata, ang imong tibuok lawas mahimong ngit- 
ngit.” (Mat 6:22, 23, ftn sa Rbi8) Ang mata maoy 
sama sa usa ka lampara, tungod kay pinaagi nii- 
ni ang lawas makalakaw nga dili mapandol ug 
dili mabangga sa bisan unsang butang. Siyempre, 
anaa sa hunahuna ni Jesus 'ang mga mata sa ka- 
singkasing (Efe 1:18), sumala sa gipakita sa iyang 
mga pulong diha sa konteksto. 

Ang Proverbio 31:18, sa pag-ingon bahin sa ma- 
ayong asawa: “Ang iyang lampara dili mapalong sa 
gabii,” migamit ug usa ka mahulagwayong eks- 
presyon nga nagkahulogan nga siya makugihong 
nagtrabaho sa pagkagabii ug gani mobangon sa dili 
pa ang kaadlawon alang sa dugang buluhaton. 
--Itandi ang Pr 31:15. 

Sumala sa Proverbio 20:27, “ang gininhawa sa 
yutan-ong tawo mao ang lampara ni Jehova, nga 
maampingong nagasusi sa tanang kinahiladmang 
mga bahin sa tiyan.” Pinaagi sa kon unsay “igin- 
hawa,” o ipahungaw, maayo man o daotan nga 
mga ekspresyon, siya magabutyag, o magpabana- 
ag, sa iyang personalidad o kinasulorang pagkata- 
Wo.---Itandi ang Buh 9:1. 


LANA. Ang mantikaon nga likido nga pamilyar 
kaayo sa mga Hebreohanon mao kanang makuha 
gikan sa mga olibo. Ang hinog kaayong itom nga 
mga olibo mao ang kinadaghanag lana, apan kad- 
tong berde pa nga nagakausab na ang kolor, mao 
ang magpatunghag kinamaayohang kalidad nga 
lana. Human sa maampingong pagpupo sa bunga 
gikan sa mga punoan, ug ang mga olibo nahinloan 
na sa mga sangasanga ug mga dahon, kini dad-on 
ngadto sa mga pug-anan sa lana. 

Halos katunga ang lana nga makuha gikan sa 
unod sa hinog nga bunga sa olibo. Kini nga lana 
nagkalainlain ug kalidad depende sa paagi sa pag- 
proseso sa unod. Ang labing maayo, nga gitawag 
ug “lunsay nga lana sa linubok nga olibo,” gipa- 
tungha pinaagig yanong proseso una pa ang mga 
olibo ibutang sa pug-anan. (Lev 24:2) Una, ang 
mga olibo ibutang sa usa ka lusong ug lubkon 
hangtod nga kini mapisat pag-ayo, o kini usahay 
tamaktamakan. (Miq 6:15) Dayon, ang napisat nga 
mga bunga ibalhin sa mga salaan nga bukag diin 
patuloon ang lana hangtod nga mogawas ang lun- 
say nga lana. Ang lunsay, linubok nga lana tipi- 
gan sa kulonong mga banga, ug ang unod ibalhin 
ngadto sa pug-anan sa olibo. 

Ang usa ka komon nga kalidad sa lana himoon 
pinaagi sa pagdugmok pag-ayo sa mga olibo diha 
sa lusong o galingan nga demano. Human makatu- 
lo ang lana gikan sa unod, pasagdan kini nga mo- 
lugdang diha sa kulonong mga banga o mga pa- 
song. 

Ang kinaubsang kalidad sa lana mao kanang gi- 
puga gikan sa sapal diha sa usa ka pug-anan sa 
olibo human sa proseso sa pagdugmok. Ang gi- 
dugmok nga mga unod isulod sa mga bukag ug 
ibutang tali sa duha ka haligi sa pug-anan sa olibo. 
Usa ka balabag nga gibutangan ug pabug-at ang 
ipatong sa mga bukag aron mapuga ang lana, ug 
dayon paagoson paingon sa dagkong mga pondo- 
hanan aron palugdangon. Dinha, ang lana mopai- 
babaw, nga mahilain gikan sa mga sapal ug sa tu- 
big sa ilalom niini sa dili pa kini habwaon aron 
ibutang sa dagko nga kulonong mga banga o sa li- 
naing mga biawan aron tipigan.--Itandi ang 2Cr 
32:27, 28, tan-awa ang PUG-ANAN. 

Usa ka Simbolo sa Pag-uswag. Dakong pag- 
uswag ang gipasabot sa dihang gihisgotan ang 
"mga pasong sa pug-anan nga magaawas sa lana." 
(Joe 2:24) Ang nag-antos nga si Job nangandoy sa 
iyang kanhing mga adlaw sa kadagaya sa dihang 
“ang bato kanunayng nagpaagay [kaniya] ug mga 
sapa nga lana.” (Job 29:1, 2, 6) Sa mahulagwayong 
paagi, gipahinabo ni Jehova nga si “Jacob,” o ang 
mga Israelinhon, mosuso “sa lana gikan sa bato 
nga santik,” nga mopatim-awng naggikan sa mga 
kahoyng olibo nga nanubo sa batoong mga dapit. 
(Deu 32:9, 13) Gipahayag ni Moises nga si Aser 
mahimong “usa nga nagatuslob sa iyang tiil diha 
sa lana,” nga nagpailang kini nga tribo makata- 
gamtam ug materyal nga mga panalangin.---Deu 
33:24. 

Usa ka Hinungdanong Produkto sa Negosyo 
ug Ingong Pagkaon. Ang lana sa olibo nahi- 
mong usa ka hinungdanong produkto sa negosyo 
sa Palestina tungod sa kadagaya niini didto. Ma- 
tag tuig, si Solomon naghatag kang Haring Hiram 
sa Tiro ug “kawhaan ka cor nga sukod [4,400 L, 
1,160 gal] sa lana nga gikan sa linubok nga olibo” 
ingong bahin sa bayad sa mga materyales nga gi- 
gamit sa pagtukod sa templo. (1Ha 5:10, 11) Ang 
Juda ug Israel maoy kanhi “mga magpapatigayon” 
ug lana sa Tiro. (Eze 27:2, 17) Ang pinahumotan 
nga lana ug ang lana sa olibo maoy lakip usab sa 
mga baligya nga gipamalit sa mistikong Dakong 
Babilonya gikan sa “nagapanawng mga magpapa- 
tigayon” sa yuta.---Pin 18:11-13. 

Ang lana sa olibo, nga usa ka makapabaskog nga 
pagkaon ug usa sa daling hilison nga lana, maoy 
usa ka pangunang pagkaon sa mga Israelinhon, 
nga lagmit sa daghang kahimtang maoy kapuli sa 
mantekilya nga idalit diha sa lamesa ug gigamit 
sa pagpangluto. (Deu 7:13, Jer 41:8, Eze 16:13) 
Kini maoy komon nga pangpasiga sa lampara (Mat 
25:1-9), ug ang “lunsay nga lana sa linubok nga oli- 
bo” gigamit nga pangpasiga sa mga lampara sa bu- 
lawang tangkawan diha sa tolda nga tagboanan. 
(Ex 27:20, 21; 25:31, 37) Ang lana gigamit alang sa 

mga halad-nga-lugas nga gihalad kang Jehova. 
(Lev 2:1-7) Ingong kosmetiko kini ihaplas sa lawas 
human sa pagkaligo. (Ru 3:3, 2Sa 12:20) Giisip nga 
buhat sa pagkamaabiabihon ang paghiso ug lana 
diha sa ulo sa usa ka dinapit. (Luc 7:44-46) Ang 
lana gigamit usab sa pagpahumok ug pagpaalibyo 
sa mga bun-og ug mga samad (Isa 1:6), nga usa- 
hay ibutang lakip sa bino.---Luc 10:33, 34. 

Relihiyosong Paggamit ug Kahinungdanon. 
Si Jehova nagsugo kang Moises sa pag-andam ug 
“balaang igdidihog nga lana” nga hinimo gikan sa 
lana sa olibo ug sa ubang mga sambog. Pinaagi ni- 
ini, si Moises nagdihog sa tabernakulo, sa arka sa 
pagpamatuod, sa nagkalainlaing mga galamiton sa 
sangtuwaryo, ug sa mga kasangkapan niini. Si Moi- 
ses migamit usab niini sa pagdihog kang Aaron ug 
sa iyang mga anak nga lalaki, sa pagbalaan kanila 
ingong mga saserdote ni Jehova. (Ex 30:22-33, Lev 
8:10-12) Ang mga hari gidihogan ug lana, sama sa 
dihang si Samuel, sa pagdihog kang Saul, “mikuha 
sa tibod sa lana ug mibubo niini sa iyang ulo.” (1Sa 
10:1) Ang usa ka sungay nga may lana gigamit 
sa dihang si Solomon gidihogan.--- 1Ha 1:39. 

Nagtagna sa makapalipay nga mga epekto sa 
yutan-ong ministeryo ni Jesu-Kristo, giingon nga 
siya maghatag “niadtong nagbangotan labot sa 
Zion... sa lana sa kasadya inay sa pagbangotan.” 
(Isa 61:1-3, Luc 4:16-21) Gitagna usab nga si Jesus 
personal nga pagadihogan ni Jehova pinaagi “sa 
lana sa kasadya” labaw kay sa iyang mga kauban, 
nga nagpailang siya makasinatig mas dakong kali- 
pay kay sa mga nag-una kaniya diha sa dinastiya 
ni David.---Sal 45:7: Heb 1:8, 9, tan-awa ang DINI- 
HOGAN, PAGDIHOG. 

Maingon nga ang paghiso ug lana diha sa ulo sa 
usa ka tawo makapahupay ug makarepresko, mao 
man usab ang pagpadapat sa Pulong sa Diyos 
ngadto sa masakiton sa espirituwal nga tawo aron 
sa paghupay, pagtul-id, paglipay, ug pag-ayo ka- 
niya. Busa, ang mga ansiyano sa Kristohanong 
kongregasyon gidasig sa pag-ampo alang sa ma- 
ong tawo, nga mahulagwayong “maghaplas kaniya 
ug lana sa ngalan ni Jehova,” usa ka hinungdanong 
paagi aron mapasig-uli siya sa espirituwal.---San 
5:13-15: itandi ang Sal 141:5. 


LANDONG, ANINO. Usa ka dapit nga kasi- 
longan, sama sa landong sa usa ka dako kaayong 
bato (Isa 32:2), panganod (Isa 25:5), balongbalong 
(Isa 4:6), kahoy (Aw 2:3: Eze 17:23: Os 4:13), o sa 
lain pang matang sa tanom (Jon 4:5, 6). Kini mag- 
silbing proteksiyon gikan sa kainit sa adlaw. Busa, 
ang usa mahulagwayong giingon nga nailalom sa 
“landong” nianang nagsilbi o gilaomang mohatag 
ug proteksiyon, salipdanan, seguridad, o dangpa- 
nan. Busa, maylabot sa mga langyaw nga iyang gi- 

pasaka sa iyang balay, si Lot miingon sa mga tawo 
sa Sodoma: “Ayaw lamang unsaa kining mga lala- 
ki, tungod kay mao kana nga sila mianhi ilalom sa 
landong sa akong bubong.” (Gen 19:8) Ug si Jeho- 
va, pinaagi sa iyang manalagna nga si Isaias, nag- 
pahayag ug kaalaotan niadtong mipasilong “sa lan- 
dong sa Ehipto,” nga mao, midangop sa Ehipto 
alang sa proteksiyon. (Isa 30:1-3, tan-awa usab ang 
Lam 4:20, Eze 31:6, 12, 17.) Si Jehova linaing gihu- 
bit ingong nagtaganag mapanalipdanong landong 
alang sa iyang katawhan (Sal 91:1, 121:5; Isa 25:4) 
o naghatag kanila ug samag-landong nga proteksi- 
yon ilalom sa iyang “kamot” o sa iyang “mga pako.” 
(Sal 17:8, 36:7: 57:1, 63:7: Isa 49:2, 51:16) Sa laing 
bahin, ang “mabagang kangiob” o mabagang lan- 
dong gilangkit sa kadulom, kapeligrohan, bisan sa 
lubnganan---“ang yuta sa kangitngitan.”--Job 10: 
21, 22; 24:17: 38:17, Sal 23:4. 

Ang pagkausab sa gidak-on sa landong o anino 
ug sa kataposan mahanaw samtang moaginod ang 
adlaw gigamit ingong simile (pagtandi) sa pagka- 
mubo o pagkadaklit sa kinabuhi sa tawo. (1Cr 
29:15: Job 8:9: 14:1, 2; Sal 102:11, 144:4; Ecc 6:12, 
8:13) Ang mga adlaw sa usa ka indibiduwal nga 
mahimong “sama sa usa ka landong nga nagali- 
ngay” nagpasabot nga ang iyang kamatayon hadu- 
ol na. (Sal 102:11, 109:23) Bisan tuod ang mga 
landong nga gipahinabo sa adlaw kanunayng na- 
gakausab ang gidak-on ug direksiyon samtang na- 
gatuyok ang yuta, si Jehova walay kausaban. Ingon 
sa gisulat sa tinun-an nga si Santiago: “Kaniya 
walay pagkausab sa pagbalhin sa landong."”---San 
1:17. 

Ang landong o anino dili mao ang aktuwal nga 
butang. Bisan pa niana mohatag kini ug ideya sa 
katibuk-an nga porma o disenyo sa aktuwal nga 
butang nga gigikanan niini. Labot niini gipatin-aw 
ni Pablo nga ang Balaod, lakip ang mga pista, ta- 
bernakulo, ug mga halad niini, may usa ka landong 
nga naghawas sa mas dagkong mga butang nga 
moabot. Siya misulat: “Ang katinuoran iya ni Kris- 
to.”--Col 2:16, 17: Heb 8:5, 9:23-28, 10:1. 

Labot sa milagrosong pagsibog sa landong o ani- 
no nga gihisgotan sa 2 Hari 20:9-11 ug Isaias 38:8, 
tan-awa ang ADLAW, I. 


LANGAW [Heb., zevuv, mga langaw]. Usa ka 
insekto nga duhay-pako sa pamilya nga Musca nga 
sagad mangitlog diha sa mga butang nga nadunot 
o mga basura. Ang gagming nga mga balhibo nga 
milukop sa lawas ug mga tiil sa langaw ingon man 
ang mga sapin sa pilitpilit nga mga balhibo sa ma- 
tag tiil niini nagdala ug mga kagaw---minilyon ni- 
ini diha sa usa lamang ka langaw sa balay. 

“Ang patayng mga langaw mao ang magpa- 
lang-og ug magpabulabula sa lana sa tighimog 

pahumot,” misulat ang magtitigom. Ang pagkadu- 
not sa patayng mga langaw magpabaho sa lana 
ingon man magpaaslom ug magdaot niini, sama sa 
diyutayng kabuangan nga modaot sa dungog sa 
usa nga nailhan tungod sa iyang kaalam ug hima- 
ya.--Ecc 10:1. 

Si Isaias naghisgot kang Jehova nga nagtaghoy 
sa mga langaw sa kinatumyan sa mga kasapaan sa 
Nilo sa Ehipto ug sa mga putyokan sa yuta sa Asir- 
ya aron nga sila mopuyo sa mga pangpang sa bul- 
oganang mga walog, sa mga giwang sa dagkong 
mga bato, sa tunokong mga kalibonan, ug sa ta- 
nang tubigon nga mga dapit sa Juda. Dayag nga 
kini pagasabton sa mahulagwayong diwa, ang mga 
langaw nagpasabot sa kasundalohan sa Ehipto ug 
ang mga putyokan sa kasundalohan sa mga Asir- 
yanhon.--Isa 7:18, 19. 

Ang ngalan sa diyos nga gisimba sa mga Filiste- 
hanon didto sa Ekron, si “Baal-zebub,” nagkahulo- 
gang “Tag-iya sa mga Langaw.” Tungod niini gitu- 
ohang ang iyang mga magsisimba lagmit nag-ila 
kaniya nga makakontrolar niini nga mga insekto. 
Sanglit ang paghatag ug mga orakulo gilangkit 
man kang Baal-zebub, gituohan sa uban nga ki- 
ning ngalana lagmit nagkahulogang kini nga diyos 
naghatag ug mga orakulo pinaagi sa paglupad o 
paghadyong sa usa ka langaw.---2Ha 1:2, 6, tan- 
awa ang BAAL-ZEBUB. 

Ang laing Hebreohanong pulong nga gihubad sa 
Cebuano ingong langaw mao ang ‘arov’. Dili mati- 
no kon unsang partikular nga insekto ang gipasa- 
bot niini nga orihinal nga Hebreohanong pulong 
nga makaplagan diha sa Kasulatan maylabot sa 
ikaupat nga hampak nga midangat sa Ehipto, ang 
una sa mga hampak diin ang mga Israelinhon sa 
Gosen wala maapektohi. (Ex 8:21, 22, 24, 29, 31; 
Sal 78:45, 105:31) Ang ‘arov’ gihubad sa lainlaing 
paagi ingong “langaw” (AS, JB, KJ, NW, Ro, RS), 
“bakukang” (Yg), “mga tagnok” (AT), ug “langaw 
sa hayop” (LXX). 

Ang “langaw” sa Cebuano naglakip sa lainlaing 
matang sa mga bangaw ug mga lagong. Ang baye 
nga mga bangaw motusok sa panit sa mga hayop 
ingon man sa tawo ug dayon mosupsop sa ilang 
dugo. Sa dihang kini ulod pa, ang mga lagong mo- 
puyo ingong mga parasito diha sa mga lawas sa 
hayop ug sa tawo, ang matang nga motapot sa 
mga tawo makaplagan sa mga lugar sa tropiko. 
Busa, ang usa ka hampak sa mga langaw nagpahi- 
nabog dakong pag-antos sa mga Ehiptohanon ug 
sa ilang kahayopan ug, sa pipila ka kahimtang, 
nagpahinabo gani ug kamatayon. 


LANGGAM. Ang mga langgam maoy init- 
ug-dugo, may mga balhibo ug adunay taludtod, ug 
maoy oviparous, sa ato pa, nagapangitlog. Adunay 

mga 300 ka paghisgot sa mga langgam diha sa 
Bibliya, ug mga 30 ka lainlaing matang ang espe- 
sipikong ginganlan. Gihisgotan ang ilang paglupad, 
sagad ang ilang paglingkawas gikan sa mga kaa- 
way (Sal 11:1: Pr 26:2, 27:8, Isa 31:5: Os 9:11): ang 
ilang pagbatog sa mga kahoy (Sal 104:12, Mat 
13:32): ang ilang pagsalag (Sal 84:3: Eze 31:6), ang 
paggamit kanila, ilabina ang mga piso sa mga sa- 
lampati ug mga tukmo, diha sa paghalad (Lev 1:14, 
14:4-7, 49-53) ug ingong pagkaon (Neh 5:18), lakip 
sa ilang mga itlog (Isa 10:14: Luc 11:11, 12): ug ang 
tagana ug pag-atiman sa Diyos kanila (Mat 6:26, 
10:29: itandi ang Deu 22:6, 7). 

Ang mga langgam maoy lakip sa labing unang 
buhing mga kalag sa yuta, nga mitungha sa ikali- 
mang “adlaw” sa paglalang duyog sa mga linalang 
sa dagat. (Gen 1:20-23) Sa kasagarang mga termi- 
no nga gigamit sa Bibliya nga nagtumong sa mga 
langgam, ang labing subsob nga gigamit nga Heb- 
reohanong pulong mao ang “ohph, nga naggikan 
sa berbo nga “lupad,” ug sa paninugdan nagka- 
hulogang “nagalupad nga linalang. (Gen 1:20) Si 
G. R. Driver miingon nga ang (ohph “daw nagpasa- 
bot sa ritmikong pagkapakapa sa mga pako diha sa 
hangin ug sa paglupad niini.” (Palestine Explora- 
tion Quarterly, London, 1955, p. 5) Ang termino 
dili lamang naglakip sa tanang langgam (Gen 9:10, 
Lev 1:14, 7:26), apil ang mga buntog (Sal 78:27; 
itandi ang Ex 16:13) ug usab ang mga langgam 
nga kumakaon ug patayng hayop (1Sa 17:44, 46, 
2Sa 21:10), kondili mapadapat usab ngadto sa pak- 
an nga mga insekto, nga lakip sa “tigpanon [Heb, 
she'rets]" nga pak-ang mga linalang. (Lev 11:20- 
23, Deu 14:19; tan-awa ang TIGPANON NGA LINA- 
LANG.) Ang Hebreohanong tsippohr” makaplagan 
usab diha sa daghang teksto ug maoy komon nga 
pagtawag sa mga langgam sa katibuk-an. (Gen 
7:14) Ang ikatulong Hebreohanong termino, ang 
@'yit, nagtumong lamang sa mga langgam nga 
mandadagit. Ang ekspresyong “pinatambok nga 
langgam" sa 1 Hari 4:23 sa KJ ug RS gihisgotan ila- 
lom sa artikulong KAKOK. 

Ang mosunod nga mga termino makaplagan sa 
Gregong Kasulatan: ang or'neon, nga nagkahulo- 
gan lamang nga “langgam” (Pin 18:2): ang petei- 
non” ug ptenos” sa literal parehong nagkahulogan 
nga “tiglupad.” (Rom 1:23: 1Co 15:39, itandi ang 
Int.) Sa Buhat 17:18 ang taga-Atenas nga mga pi- 
losopo naghisgot kang apostol Pablo ingong usa ka 
“witwitan.” Ang Gregong pulong dinhi (sper:mo- 
lo'gos) nagtumong sa usa ka langgam nga nanuka 
ug mga lugas, bisan tuod sa mahulagwayong paa- 
gi gigamit kini sa pagtumong sa usa ka tawo nga 
namunit ug mga salin pinaagi sa pagpangayo o 
pagpangawat, o, sama sa kahimtang nga gihisgo- 

tan, usa ka tawong nagsumaysumay sa mga tipik 
sa kahibalo, usa nga nagpatakag sulti. 

Ang mapalandongon nga pagtuon bahin sa mga 
langgam mohatag ug makapakombinsir nga pa- 
matuod sa pagtulon-an sa Bibliya nga ang mga 
langgam maoy linalang sa Diyos. Bisan tuod ang 
mga langgam ug mga reptilya parehong oviparous 
o nagapangitlog, ang mga reptilya bugnaw-ug- 
dugo, sagad hinayon, samtang ang mga langgam 
maoy init-ug-dugo ug lakip sa labing aktibong mga 
linalang sa yuta, ang pinitik sa ilang mga kasing- 
kasing paspas kaayo. Ang panghunahuna pinasu- 
kad sa ebolusyon nga ang mga himbis ug pangu- 
nahang mga tiil sa mga reptilya sa kadugayan 
nahimong mga pako nga may balhibo maoy tinu- 
motumo ug walay pasukaranan. Ang mga fossil 
(mga nahibilin o lakra sa dugay nang namatay nga 
mga hayop o tanom diha sa yuta) sa mga langgam 
nga gitawag sa mga siyentipiko nga Archaeop- 
teryx (o, karaang pako) ug Archaeornis (o, karaang 
langgam), bisan tuod adunay mga ngipon ug taas 
nga ikog nga may taludtod, nagpakita usab nga sila 
kompleto ug mga balhibo, may mga tiil nga maka- 
batog, ug kompleto nag mga pako. Walay makap- 
lagang mga espesimen sa tungatungang hugna, 
nga nagpakitang ang mga himbis nahimong mga 
balhibo o ang pangunahang mga tiil nahimong 
mga pako aron makahatag ug bisan unsang pama- 
tuod sa teoriya sa ebolusyon. Ingon sa gipahayag 
ni apostol Pablo, ang mga langgam adunay “unod” 
nga lahi kay sa ubang mga linalang sa yuta.---1Co 
15:39. 

Ang salmista nag-awhag sa mga “pak-an nga 
kalanggaman” sa pagdayeg kang Jehova (Sal 148: 
1, 10), ug ang mga langgam nagbuhat niini pinaa- 
gi sa ila mismong pagkagama ug sa ilang kompli- 
kadong pagkadisenyo. Ang usa ka langgam lagmit 
adunay 1,000 ngadto sa kapin sa 20,000 ka balhi- 
bo. Hinunoa ang matag balhibo adunay mga tu- 
kog-tukog (shaft) nga gikan niana misanga ang ga- 
tosan ka buhok-buhok (barb) nga may nagsalasala 
diha niini, ug ang matag buhok-buhok adunay pi- 
pila ka gatos ka gagmayng sima-sima (barbule) ug 
ang matag gamayng sima-sima adunay gatosan 
pa ka gagming nga mga sima-sima (barbicel) ug 
mga kaw-it (hooklet). Busa ang usa ka balhibo sa 
salampati nga unom ka pulgada gibanabana nga 
adunay gatosan ka linibong gagmayng mga tunok- 
tunok ug sa literal minilyon ka gagming nga mga 
tunoktunok. Ang mga prinsipyo sa paglupad nga 
anaa sa mga pako ug sa disenyo sa lawas sa mga 
langgam molabaw sa pagkakomplikado ug pagkae- 
pisyente kay sa modernong mga ayroplano. Ang 
buhoan nga mga bukog sa langgam nakaamot sa 
pagkagaan niini, ug busa ang mga bukog sa frigate 
nga langgam nga may 2-m (7 p) nga bukhad sa 

pako may gibug-aton lamang nga mga 110 g. Ang 
pipila ka bukog sa pako sa dagkong mga langgam 
nga taas ug lupad may mga tukod gani nga nag- 
banting, sama sa mga tukod sa ilalom sa mga pako 
sa ayroplano, diha sa sulod sa haw-ang nga mga 
bahin. 

Sa panahon sa Lunop, aron mapreserbar gisulod 
ni Noe sa arka ang mga langgam nga parisparis 
“sumala sa ilang mga matang.” (Gen 6:7, 20, 7: 
3, 23) Dili matino kon unsa ka daghan ang nagka- 
lainlaing “mga matang” sa mga langgam nga nag- 
lungtad niadtong panahona, ang pipila ka matang 
sa mga langgam napuo na bisan niining dili pa du- 
gayng kapanahonan. Apan, makapaikag nga masa- 
yod nga ang talaan sa mga langgam sumala sa 
presenteng-adlaw nga pagklasipikar sa siyensiya 
nga gipakita diha sa The New Encyclopaedia Bri- 
tannica (1985, Tomo 15, pp. 14-106) naghatag sa 
bug-os nga gidaghanon nga 221 ka “pamilya” la- 
mang sa mga langgam, lakip ang pipila nga napuo 
na o nailhan lamang pinaagi sa fossil niini. Siyem- 
pre, adunay linibo ka matang sa mga langgam nga 
lakip niini nga “mga pamilya. ”---Tan-awa ang ARKA 
Num. 1. 

Human sa tibuok-yutang Lunop, ingong usa ka 
halad gitanyag ni Noe ang “mahinlong naglupad 
nga mga linalang” uban sa mga hayop. (Gen 8:18- 
20) Human niadto gitugot sa Diyos nga ang mga 
langgam mahimo nang kan-on sa tawo, basta ang 
dugo niini dili pagakan-on. (Gen 9:1-4, itandi ang 
Lev 7:26, 17:13.) Busa ang “pagkahinlo' sa pipila ka 
langgam niadtong panahona dayag nga maylabot 
sa giingon sa Diyos nga dalawaton ingong halad, 
ang rekord sa Bibliya nagpakita nga, labot sa pag- 
kaon niini, walay mga langgam ang gihisgotan nga 
“mahugaw” hangtod nga gihatag ang Moisesnong 
Balaod. (Lev 11:13-19, 46, 47: 20:25; Deu 14:11-20) 
Ang mga pasukaranan sa pagtino kon unsang mga 
langgama ang “mahugaw" sa seremonyal nga paa- 
gi wala sa dayag ibutyag sa Bibliya. Busa, bisan 
tuod nga ang kadaghanan sa mga langgam nga 
mahugaw maoy mga langgam nga mandadagit o 
mga tigkaon ug hugaw, dili tanan ingon niana. 
(Tan-awa ang ABUBILYA.) Kini nga pagdili giwag- 
tang sa dihang gihimo ang bag-ong pakigsaad, 
ingon sa gipadayag sa Diyos ngadto kang Pedro pi- 
naagi sa usa ka panan-awon.---Buh 10:9-15. 

Ang pag-ila sa mga langgam nga espesipikong 
ginganlan sa Bibliya naghatag ug malisod nga su- 
liran sa pipila ka kahimtang. Ang mga leksikogra- 
po sagad gigiyahan lamang sa lintunganayng ka- 
hulogan sa ngalan, tungod kay ang kadaghanan 
maoy kahubitan lamang, sumala sa kon unsay gi- 
paila diha sa konteksto labot sa mga kinaiya ug pi- 
nuy-anan sa mga langgam, ug sa pag-obserbar sa 
mga langgam nga nailhang makaplagan diha sa 

kayutaan sa Bibliya. Sa daghang kahimtang ang 
mga ngalan gituohan nga onomatopoeic, nga mao, 
ang ngalan sa langgam gisundog sumala sa tingog 
niini. 

Ang lainlaing topograpiya sa Palestina, gikan sa 
bugnaw nga tayuktok sa kabukiran ngadto sa la- 
lom, init kaayo nga mga walog ug gikan sa umaw 
nga mga desyerto ngadto sa kapatagan daplin sa 
kabaybayonan, nga pulos duol sa HS nga kiliran sa 
Dagat Mediteranyo, naghimo niini nga usa ka sen- 
tro sa daghang nagkalainlaing matang sa mga 
langgam. Ang Bukid sa Hermon, dapit sa A, napu- 
tos sa niyebe sa halos tibuok tuig, samtang mainit 
ug tropikanhon ang rehiyon nga mga 200 km 
(125 mi) dapit sa H ubay sa ubos nga Walog sa Jor- 
dan ug duol sa Patayng Dagat. Ang matag usa ni- 
ini nga mga dapit adunay mga langgam nga diha 
lamang makita sa kalikopan niini, alpino o kaha 
tropikanhon, maingon man usab sa mga dapit nga 
kasarangan ang klima ug sa mga rehiyon sa des- 
yerto. (Sal 102:6; 104:16, 17) Dugang pa, ang Pales- 
tina maoy usa sa pangunang mga ruta sa tinuig 
nga paglalin sa mga langgam (ang mga cigueha, 
tukmo, buntog, sayaw, gitgit, tagbaya, kakok, ug 
uban pa) nga mopanaw paingon sa A gikan sa 
Aprika sa panahon sa tingpamulak o paingon sa 
H gikan sa Uropa ug Asia panahon sa tinghun- 
ak. (Aw 2:11, 12; Jer 8:7) Busa gibanabana nga 
mga 470 ka lainlaing matang sa langgam ang lag- 
mit makaplagan sa Palestina sa usa ka panahon su- 
od sa usa ka tuig. Tungod sa pagkadaot sa kala- 
sangan ug sa mga tanom sa Palestina latas sa 
kasiglohan, lagmit mas daghan pa gayod ang mga 
anggam nianang dapita sa kapanahonan sa Bib- 
iya. 

Ilabinang talagsaon ang daghan kaayong lang- 
gam nga mandadagit (Heb., @Yit) nga makapla- 
gan sa Palestina, lakip sa mga agila, banog, ug mga 
buwitre. Balik sa panahon ni Abraham, ang mga 
langgam nga mandadagit buot modagit sa gihalad 
ni Abraham nga mga hayop ug mga langgam, 
nga tungod niana kinahanglang iya kining abogon 
hangtod sa pagsalop sa adlaw. (Gen 15:9-12: itandi 
ang 2Sa 21:10.) Sa pagpangita niini ug pagkaon, 
kini nga mga langgam nga mandadagit nagsalig sa 
ilang gamhanang panan-aw nga samag teleskop- 
yo, inay sa ilang dili kaayo sensitibong sentido sa 
panimhot. 

Ang iladong talan-awon sa nagpanon nga mga 
langgam nga mga tigkaon ug hugaw nga nagtapok 
palibot sa usa ka patayng lawas sa hayop sagad 
nagsilbing pasikaranan sa makahahadlok nga pasi- 
daan alang sa kaaway (1Sa 17:44, 46), ug subsob 
nga nahimong bahin sa matagnaong mga pasida- 
an sa Diyos ngadto sa nasod sa Israel ug sa mga 
magmamando niini (Deu 28:26, 1Ha 14:11, 21:24, 

Jer 7:33, 15:3) ingon man usab sa langyawng mga 
nasod. (Isa 18:1, 6, Eze 29:5; 32:4) Busa, ang usa 
nga gigamit ni Jehova sa pagpahamtang ug pag- 
hukom sa mahulagwayong paagi gihawasan pinaa- 
gi sa “usa ka langgam nga mandadagit.” (Isa 46: 11) 
Ang kalaglagan sa usa ka siyudad o yuta gihulag- 
way sa pagkahimo niining pinuy-anan sa pipila ka 
langgam nga tig-inusara (Isa 13:19-21, itandi ang 
Pin 18:2) o pinaagi sa pagkahanaw sa tanang lang- 
gam. (Jer 4:25-27: 9:10, 12:4, Os 4:3, Sof 1:3) Ang 
pahibalo sa pagtawag sa tanang langgam aron sa 
pagtapok nganha sa pista sa mga patayng lawas ni 
Gog sa Magog ug sa iyang panon (Eze 39:1-4, 17- 
21) maoy susama sa girekord diha sa Pinadayag 
nga niana ang mga patayng lawas sa mga magma- 
mando sa nasod ug sa ilang mga kasundalohan 
mahimong pagkaon alang sa “tanang langgam nga 
nanaglupad sa kinatung-an sa langit” ingong sang- 
potanan sa pagpanghukom ni Kristo Jesus ingong 
Hari.--Pin 19:11-21, itandi kini sa makapalipayng 
mga pulong sa Diyos ngadto sa iyang katawhan 
diha sa Os 2:18-20. 

Ang pagsimba sa mga langgam ingon nga nag- 
hawas sa matuod nga Diyos gidili ngadto sa nasod 
sa Israel (Deu 4:15-17) apan ilado taliwala sa paga- 
nong mga nasod, ilabina sa Ehipto. (Rom 1:23) 
Ang gatosan ka patayng mga lawas sa mga lang- 
gam nga gipreserbar nakaplagan sa Ehiptohanong 
mga lubnganan, ilabina ang mga langgam nga 
sama sa banog, buwitre, ug ibis, nga pulos sagrado 
taliwala sa mga Ehiptohanon. Ang Ehiptohanong 
mga hieroglyphic o sistema sa pagsulat ginamit 
ang mga hulagway adunay mga 22 ka lainlaing 
mga simbolo sa langgam. 


LANGGAM SA GABII [Heb,., lilith']. Usa ka 
linalang nga gihisgotan sa dihang gihubit ang bug- 
os nga kalaglagan sa Edom, ug lakip usab kini sa 
mga linalang nga nagpuyo sa mga kagun-oban ni- 
ini. (Isa 34:14) Ang maong Hebreohanong pulong 
gihubad sa lainlain nga paagi ingong “screech owl” 
(KJ), “dakong linalang sa kagabhion” (AS), “ma- 
nanap sa kagabhion” (NCV), “langgam sa gabii” 
(NW), ug “abat sa kagabhion” (RS), samtang ang 
The Jerusalem Bible mipalabi sa paghatag lamang 
ug katumbas nga espeling sa ngalan niini ingong 
“Lilith.” 

Daghang eskolar ang nangatarongan nga ang 
Hebreohanong termino maoy usa ka hinulam nga 
pulong gikan sa karaang Sumerianhon ug Aka- 
dianhon ug nga kini gikuha gikan sa ngalan sa usa 
ka mitolohikanhon nga babayeng demonyo sa ka- 
hanginan (Lilitu). Apan si Propesor G. R. Driver 
nagtuo nga ang Hebreohanong pulong (lilith’) 
naggikan sa usa ka lintunganayng pulong nga 
nagpasabot sa “tanang matang sa pagliko o baliko 

nga butang,” sama sa Hebreohanong pulong nga 
la'yil (o lailah), nga nagkahulogang “gabii,” nga 
nagsugyot sa usa ka “pagputos sa kaugalingon o 
pagputos sa yuta.” Ang maong paggamit sa Iilith,, 
matod niya, mahimong magtumong nga kini nga 
langgam maningaon panahon sa kagabhion ug kini 
nailado nga kalit mobiyo ug moliko samtang nag- 
lupad aron sa paggukod sa mga anunugba, baku- 
kang, ug ubang mga insekto nga manglupad sa ka- 
gabhion. Ingon sa gikutlo ni Driver, si Tristram, usa 
ka eksperto nga nagtuon sa mga hayop ug mga ta- 
nom, naghubit niini nga langgam sa kagabhion 
ingong “aktibo kaayo sa dihang mokilumkilom na, 
sa dihang sila mohagiyos ug mohimog komplikado 
nga mga pagsirko sa paggukod sa ilang pagkaon.” 
--Palestine Exploration Quarterly, London, 1959, 
pp. 55, 56. 

Kini nga langgam maoy halos 30 sm (12 pul.) 
ang gitas-on nga may bukhad sa mga pako nga 
50 sm (20 pul.) o kapin pa, ang mga balhibo niini 
amgid sa balhibo sa bukaw, humokon ug may pun- 
tikpuntik nga abohon ug kape. Dili banha ang pag- 
lupad niini tungod sa humok nga mga balhibo sa 
pako. Tungod sa dako nga baba niini gitawag usab 
kini ug goatsucker, usa ka karaang leyenda nga 
nagtuong ang langgam mosuso sa gatas sa mga 
kanding. 

Labot sa posibilidad nga kining langgama ma- 
kaplagan sa umaw nga rehiyon sa Edom, may pi- 
pila ka matang niini nga langgam nga nailhang 
nagpuyo sa biniyaang mga dapit. Ang usa ka ma- 
tang niini nga langgam (Caprimulgus aegyptius) 
nga makaplagan sa Ehipto halos nagpuyo lamang 
sa desyerto, nga nagbatog sa mga kahoyng akasya 
ug sa mga kahoykahoy nga tamarisko ug nangitag 
pagkaon sa panahon sa kilumkilom. Ang lain (Ca- 
primulgus nubicus) makaplagan sa mga utlanan 
sa desyerto tali sa Jerico ug sa Pulang Dagat, 
busa diha sa mga rehiyon nga susama nianang sa 
Edom. 


LANGIT. Ang Hebreohanon nga sha:ma'yim 
(kanunay nga plural), nga gihubad nga “langit 
(mga langit o kalangitan),” mopatim-awng adunay 
paninugdang diwa sa kataas ug kahalangdon. (Sal 
1083:11, Pr 25:3, Isa 55:9) Ang gigikanan sa Gre- 
gong pulong alang sa langit (ou-ra:nos') dili matino. 

Pisikal nga Kalangitan. Ang terminong gi- 
gamit sa orihinal nga pinulongan naglangkob sa ta- 
nang diwa sa pisikal nga kalangitan. Kasagaran 
ang konteksto nagtagana ug igong impormasyon 
aron matino kon haing bahina sa langit ang gipa- 
sabot. 

Ang kalangitan sa atmospera sa yuta. Ang 
“langit (o kalangitan)” mahimong magtumong sa 
tibuok atmospera sa yuta diin ang yamog ug ang 

nanibuok nga tun-og maporma (Gen 27:28, Job 
38:29), ang mga langgam molupad (Deu 4:17, Pr 
30:19, Mat 6:26), ang hangin mohuros (Sal 78:26), 
ang mga kilat mokidlap (Luc 17:24), ug diin ang 
mga panganod mag-utaw-utaw ug magpatulo sa 
ilang ulan, niyebe, o mga ulan nga yelo (Jos 10:11: 
1Ha 18:45, Isa 55:10, Buh 14:17). Usahay ang gipa- 
sabot niini mao ang makitang samag simboryo o 
arko nga nagkurba ibabaw sa yuta nga gitawag 
usab nga “langit” diha sa Cebuano.--Mat 16:1-3, 
Buh 1:10, 11. 

Kining dapita sa atmospera sa katibuk-an nagtu- 
mong sa “hawan o kawanangan [Heb., raqia']" nga 
gibuhat panahon sa ikaduhang yugto sa paglalang, 
nga gihubit diha sa Genesis 1:6-8. Dayag nga kini 
nga “langit” ang gitumong sa Genesis 2:4: Exodo 
20:11, 31:17 sa dihang naghisgot sa paglalang sa 
“mga langit ug sa yuta.”--Tan-awa ang HAWAN, 
KAWANANGAN. 

Sa dihang gibuhat ang hawan sa atmospera, ang 
katubigan sa yuta maoy bulag sa katubigan iba- 
baw sa hawan. Kini nagpatin-aw sa ekspresyong 
gigamit bahin sa tibuok-yutang Lunop sa adlaw ni 
Noe, nga “ang tanang tuboran sa dakong halawom 
nga katubigan nangabuswang ug ang mga gang- 
haan sa tubig sa kalangitan nangabuksan.” (Gen 
7:11; itandi ang Pr 8:27, 28.) Panahon sa Lunop, 
ang katubigan nga anaa sa ibabaw sa hawan dayag 
nga mibuhos nga daw pinaagig mga agosanan, 
maingon man usab mibundak ingong ulan. Sa di- 
hang nahurot na ang tubig niining dako kaayong 
pondohanan, kini nga “mga ganghaan sa tubig sa 
kalangitan,” sa ingon, “nangatak-op.”---Gen 8:2. 

Kawanangan. Ang pisikal nga “kalangitan” 
naglangkob sa atmospera sa yuta ug saylo pa 
hangtod sa mga dapit sa kawanangan lakip sa ka- 
bituonan niini, “ang tibuok panon sa kalangitan” 
--ang adlaw, bulan, mga bituon, ug ang mga 
konstelasyon. (Deu 4:19: Isa 13:10, 1Co 15:40, 41: 
Heb 11:12) Ang unang bersikulo sa Bibliya naghu- 
bit sa paglalang niining punog-bituon nga kalangi- 
tan sa wala pa buhata ang yuta aron puy-an sa 
tawo. (Gen 1:1) Kini nga kalangitan nagpasunda- 
yag sa himaya sa Diyos, maingon man ang kawa- 
nangan sa atmospera, ingong buhat sa “mga tud- 
lo” sa Diyos. (Sal 8:3: 19:1-6) Ang gilatid sa Diyos 
nga “mga lagda sa kalangitan” maoy nagkontrolar 
niining tanang langitnong mga butang. Ang mga 
astronomo, bisan pa sa ilang modernong mga ka- 
himanan ug taas nga kahibalo sa matematika, dili 
gihapon makatugkad sa bug-os niining mga lag- 
daa. (Job 38:33: Jer 33:25) Hinunoa, ang ilang mga 
kaplag nagpamatuod nga imposible gayod alang sa 
tawo ang pagsukod niini nga kalangitan o ang pag- 
ihap sa mga bituon. (Jer 31:37, 33:22, tan-awa ang 

BITUON.) Bisan pa niana, kining tanan giihap ug gi- 
nganlan sa Diyos.---Sal 147:4; Isa 40:26. 

“Kinatung-an sa langit” ug “mga kinatumyan 
sa kalangitan.” Ang ekspresyong “kinatung-an 
sa langit” mapadapat sa dapit sulod sa hawan sa at- 
mospera sa yuta diin molupad ang mga langgam, 
sama sa agila. (Pin 8:13, 14:6, 19:17: Deu 4:11 [Heb., 
“kasingkasing sa mga langit”]) Medyo kaamgid ni- 
ini mao ang ekspresyong “taliwala sa yuta ug sa 
mga langit.” (1Cr 21:16, 2Sa 18:9) Ang pag-asdang 
sa mga manunulong batok sa Babilonya gikan sa 
“kinatumyan sa mga langit” dayag nga nagpasabot 
sa ilang pagsulong kaniya gikan sa halayong kapu- 
nawpunawan (diin ang yuta ug langit morag nag- 
abot tan-awon ug ang adlaw makitang mosubang 
ug mosalop). (Isa 13:5, itandi ang Sal 19:4-6.) Sa 
susama ang ekspresyong “gikan sa upat ka tumoy 
sa langit” dayag nga nagtumong sa upat ka direk- 
siyon sa kompas, busa nagpasabot nga lukop sa 
upat ka suok sa yuta. (Jer 49:36: itandi ang Dan 
8:8, 11:4, Mat 24:31, Mar 13:27.) Maingon nga gili- 
botan sa kalangitan ang tanang bahin sa yuta, ang 
pagtan-aw ni Jehova sa tanang butang “ilalom sa 
tibuok kalangitan” maoy lukop sa tibuok globo. 
--Job 28:24. 

Ang panganorong kalangitan. Ang laing 
termino, ang Hebreohanong shachaq, gigamit 
usab sa pagtumong sa “kalangitan” o sa mga pa- 
nganod niini. (Deu 33:26: Pr 3:20, Isa 45:8) Kini 
mahimong magkahulogan sa makitang arko o sim- 
boryo sa ibabaw sa yuta nga asul sa maadlaw ug 
puno sa mga bituon sa magabii. (Sal 89:37) Sa ka- 
daghanang mga kaso ang magsusulat lagmit nag- 
hisgot lamang kon unsay anaa sa itaas sa tawo nga 
wala sa espesipiko magpunting kon unsang bahina 
sa “langit” ang nalangkit. (Sal 57:10; 108:4) Ang 
Hebreohanong pulong may lintunganayng kahulo- 
gan nga usa ka butang nga pinong gidugmok o gi- 
pulbos (2Sa 22:43), sama sa “manipis nga abog" 
(sha chaq) diha sa Isaias 40:15. Kini nga kahulogan 
haom kaayo, sanglit ang mga panganod maporma 
sa dihang ang init nga hangin, nga mopaibabaw 
gikan sa yuta, mobugnaw ug mahimong yamog ug 
ang alisngaw nga anaa niini manibuok ingong gag- 
ming nga mga partikulo sa tubig nga usahay gita- 
wag nga water dust. (Itandi ang Job 36:27, 28, tan- 
awa ang PANGANOD.) Lain pang hinungdan nga ang 
kahulogan niini haom kaayo tungod kay ang asul 
tan-awon nga simboryo sa kalangitan namugna 
gumikan sa pagkasabwag sa mga bidlisiw sa adlaw 
tungod sa pinong mga partikulo sa abog nga anaa 
sa atmospera, sa mga molekula sa alisngaw sa tu- 
big, ug lakip usab sa mga molekula sa ubang mga 
gas diha sa atmospera, sama sa oksiheno, nitrohe- 
no, ug carbon dioxide. Tungod sa pagbuhat sa Di- 

yos niini nga atmospera, maorag siya “nagsalsal sa 
kalangitan nga magahi sama sa salamin nga inu- 
mol, nga naglatid ug tinong kinutoban, o pihong 
utlanan, sa asul nga arko sa atmospera ibabaw sa 
tawo.---Job 37:18. 

Ang mga partikulo nga naglangkob sa atmospe- 
ra nadasok pag-ayo tungod sa pagbutad sa grabi- 
dad, ug ang ilang mga panggawas nga mga utla- 
nan anaa sa tinakdang mga kinutoban, ug ang 
grabidad maoy nagpugong kanila nga dili makaga- 
was gikan sa yuta. (Gen 1:6-8) Kini magpabanda 
sa kahayag sa adlaw nga susama sa usa ka sala- 
min. Tungod niini, hayag tan-awon ang langit, 
apan kon walay atmospera ang usa ka tawo nga 
motan-aw gikan sa yuta makakita lamang ug ka- 
dagtom sa langit, nga ang langitnong mga butang 
masanagong nagadan-ag diha sa usa ka dagtom 
nga palibot, sama sa kahimtang sa usa ka walay- 
atmospera nga bulan. Gikan sa gawas sa wanang, 
ang mga astronot makakita sa atmospera sa yuta 
ingong nabanwagan, masanag nga halo o masilaw 
nga payongpayong sa kahayag. 

“Mga langit sa mga langit.” Ang ekspres- 
yong “mga langit sa mga langit” giisip nga nagtu- 
mong sa kinatas-ang kalangitan ug naglakip sa 
kinatibuk-ang pisikal nga kalangitan, hinuon hala- 
pad kaayo, sanglit ang kalangitan maoy gikan sa 
yuta hangtod sa tanang direksiyon.--Deu 10:14, 
Neh 9:6. 

Si Solomon, ang magtutukod sa templo sa Jeru- 
salem, nag-ingon nga ang “mga langit, oo, ang la- 
ngit sa mga langit” dili makaigo sa Diyos. (1Ha 
8:27) Ingong Maglalalang sa mga langit, ang posis- 
yon ni Jehova mas labaw pa kaayo niining tanan, 
ug “ang iyang ngalan lamang maoy hataas uya- 
mot. Ang iyang dignidad maoy labaw pa sa yuta 
ug sa langit.” (Sal 148: 13) Si Jehova nagsukod sa pi- 
sikal nga kalangitan nga ingon ka sayon sa pagda- 
ngaw sa usa ka tawo sa usa ka butang aron kini 
mahiluna tali sa tumoy sa iyang kumagko ug ku- 
mingking. (Isa 40:12) Ang gipahayag ni Solomon 
wala magpasabot nga ang Diyos walay tinong pi- 
nuy-anang dapit. Ni kini nagpasabot nga siya maoy 
omnipresente, sa diwa nga siya literal nga anaa sa 
bisan asa nga dapit ug anaa sa bisan unsa nga bu- 
tang. Kini nga ebidensiya makita tungod kay si So- 
lomon naghisgot usab nga si Jehova naminaw “gi- 
kan sa mga langit, ang imong pihong dapit nga 
puloy-anan,” sa ato pa, ang mga langit nga domin- 
yo sa mga espiritu.---1Ha 8:30, 39. 

Busa, sa pisikal nga diwa, ang terminong “mga 
langit” lapad ug kahulogan. Bisan tuod kini mahi- 
mong magtumong sa kinalay-ang dapit sa wanang 
sa uniberso, kini usab mahimong magtumong sa 
usa ka butang nga hataas o halangdon nga dili ka- 

sarangan. Busa, kadtong sakay sa mga barko nga 
gikusokuso sa bagyo gikaingon nga “mosaka sa ka- 
langitan, . . . manaog sa mga kahiladman.” (Sal 
107:26) Sa susama, ang mga magtutukod sa Torre 
sa Babel buot magtukod ug usa ka torre nga ang 
“tumoy niini abot sa mga langit,” sa ato pa, usa ka 
“habog kaayong bilding.” (Gen 11:4, itandi ang Jer 
51:53.) Ug ang tagna sa Amos 9:2 naghisgot bahin 
sa mga tawo nga “misaka ngadto sa kalangitan” 
sa kawang nga paningkamot aron makaikyas sa 
mga paghukom ni Jehova, dayag nga nagpasabot 
nga sila misulay sa pagpangitag katagoan didto sa 
mga rehiyon sa hataas nga kabukiran. 

Espirituwal nga Kalangitan. Ang samang 
orihinal nga mga pulong nga gigamit alang sa pi- 
sikal nga kalangitan gigamit usab alang sa espiri- 
tuwal nga kalangitan. Sumala sa atong nahisgotan 
na, si Jehova nga Diyos wala magpuyo sa pisikal 
nga kalangitan, sanglit siya usa ka Espiritu. Hinu- 
noa, sanglit siya mao ang “Hataas ug Halang- 
don nga Usa” nga nagpuyo sa “kahitas-an” (Isa 
57:15), ang paninugdang diwa sa 'pagkatinuboy' o 
"pagkahalangdon' nga gipahayag sa Hebreohanong 
pulong mohaom sa paghubit sa “halangdong pu- 
loy-anan sa pagkabalaan ug katahom” sa Diyos. 
(Isa 63:15: Sal 33:13, 14; 115:3) Ingong Magbubu- 
hat sa pisikal nga kalangitan (Gen 14:19, Sal 33:6), 
si Jehova mao usab ang ilang Tag-iya. (Sal 115:15, 
16) Bisan unsay iyang gikahimut-ang pagabuhaton 
diha kanila, iyang gibuhat, lakip ang milagrosong 
mga buhat.--Sal 135:6. 

Busa sa daghang teksto, ang “kalangitan” nagha- 
was sa Diyos mismo ug sa iyang soberanong posis- 
yon. Ang iyang trono anaa sa kalangitan, sa ato pa, 
ang dominyo sa mga espiritu nga iyang gimando- 
an usab. (Sal 103:19-21, 2Cr 20:6, Mat 23:22; Buh 
7:49) Gikan sa iyang kinalabwan o kinatas-ang po- 
sisyon, si Jehova ikaingon nga “nagsud-ong” sa pi- 
sikal nga kalangitan ug sa yuta (Sal 14:2, 102:19, 
113:6), ug gikan niining halangdon nga posisyon 
siya usab mosulti, motubag sa mga pangaliya, ug 
mopahamtang ug paghukom. (1Ha 8:49, Sal 2:4-6, 
76:8; Mat 3:17) Busa atong mabasa nga si Ezequias 
ug Isaias, sa dihang nag-atubang ug grabeng hul- 
ga, “nagpadayon pag-ampo . . . ug nagtuaw ngad- 
to sa mga langit alang sa tabang.” (2Cr 32:20, 
itandi ang 2Cr 30:27.) Si Jesus usab migamit sa ka- 
langitan ingong naghawas sa Diyos sa dihang na- 
ngutana sa relihiyosong mga pangulo kon ang gi- 
gikanan ba sa bawtismo ni Juan maoy “gikan sa 
langit o gikan sa mga tawo.” (Mat 21:25, itandi ang 
Ju 3:27.) Ang mausikon nga anak misugid nga siya 
nakasala “batok sa langit” ug batok sa iyang kauga- 
lingong amahan. (Luc 15:18, 21) Nan, “ang gingha- 
rian sa mga langit” nagpasabot nga dili lamang 

kini nagsukad ug nagmando gikan sa espirituwal 
nga kalangitan kondili mao usab kini “ang gingha- 
rian sa Diyos.”--Dan 2:44, Mat 4:17, 21:43, 2Ti 
4:18. 

Dugang pa, tungod sa langitnong posisyon sa Di- 
yos, ang mga tawo ug mga manulonda nagbayaw 
sa ilang mga kamot o miyahat ngadto sa kalangi- 
tan sa dihang mosangpit kaniya aron sa paglihok 
(Ex 9:22, 23; 10:21, 22), sa dihang manumpa (Dan 
12:7), ug sa dihang moampo (1Ha 8:22, 23, Lam 
3:41, Mat 14:19: Ju 17:1). Sa Deuteronomio 32:40 si 
Jehova naghisgot bahin sa iyang kaugalingon nga 
"nag-isa sa iyang kamot sa langit sa pagpanumpa." 
Kaharmonya sa Hebreohanon 6:13, kini dayag nga 
nagkahulogan nga si Jehova nanumpa sa iyang ka- 
ugalingon.--Itandi ang Isa 45:23. 

Puloy-anang dapit sa mga anghel. Ang es- 
pirituwal nga kalangitan mao usab ang “nahiangay 
nga puloy-anang dapit” sa espirituhanong mga 
anak sa Diyos. (Jud 6, Gen 28:12, 13; Mat 18:10, 
24:36) Ang ekspresyong “panon sa mga langit,” sa- 
gad nagtumong sa mga linalang nga bituon, usa- 
hay naghubit sa manulondang mga anak sa Diyos. 
(1Ha 22:19, itandi ang Sal 103:20, 21; Dan 7:10, Luc 
2:13: Pin 19:14.) Busa, ang “mga langit” usab giper- 
sonipikar ingong nagrepresentar sa mga anghel, 
ang “kongregasyon sa mga balaan.”--Sal 89:5-7, 
itandi ang Luc 15:7, 10, Pin 12:12. 

Naghawas sa Pagmando. Atong nasabtan 
nga ang kalangitan mahimong magtumong kang 
Jehova nga Diyos diha sa iyang soberanong posis- 
yon. Busa, sa dihang gisultihan ni Daniel si Nabu- 
codonosor nga ang masinatian sa Babilonyanhong 
emperador sa dili madugay maoy magtukmod ka- 
niya sa 'pagkahibalo nga ang kalangitan nagaman- 
do, kini susama ra sa pagkaila “nga ang Labing 
Hataas maoy Magmamando sa gingharian sa mga 
tawo.”--Dan 4:25, 26. 

Hinunoa, gawas nga nagtumong kini sa Supre- 
mong Soberano, ang terminong “kalangitan” mahi- 
mong magtumong usab sa ubang nagamando nga 
mga gahom nga binayaw o tinuboy ibabaw sa 
ilang mga ginsakpan. Diha sa Isaias 14:12, ang di- 
nastiya sa mga hari sa Babilonya nga gihawasan ni 
Nabucodonosor gihubit ingong samag bituon, usa 
ka “nagasidlak, anak sa kaadlawon.” Sa dihang gi- 
sakop ang Jerusalem niadtong 607 W.K.P., kining 
Babilonyanhong dinastiya nagtuboy sa iyang trono 
“ibabaw sa mga bituon sa Diyos,” kini nga “mga bi- 
tuon” dayag nga nagtumong sa Davidnong linya sa 
mga hari sa Juda (maingon nga ang Manununod sa 
Davidnong trono, si Kristo Jesus, gitawag “ang 
mahayag nga bituon sa kabuntagon” diha sa Pin 
22:16, itandi ang Num 24:17). Tungod kay gipukan 
niini ang giawtorisahan sa Diyos nga Davidnong 

trono, ang Babilonyanhong dinastiya, sa ingon, 
nagbayaw sa iyang kaugalingon ngadto sa langit. 
(Isa 14:13, 14) Kining halangdon kaayo ug layog- 
abot nga dominyo gihawasan usab diha sa damgo 
ni Nabucodonosor pinaagig usa ka simbolikong ka- 
hoy nga ang gihabogon niini “miabot sa kalangi- 
tan.”--Dan 4:20-22. 

Bag-ong mga langit ug bag-ong yuta. Ang 
paggamit sa “mga langit” sa paghawas sa naga- 
mandong gahom motabang sa pagsabot sa kahulo- 
gan sa ekspresyong “bag-ong mga langit ug usa ka 
bag-ong yuta” nga makaplagan sa Isaias 65:17: 
66:22 ug gikutlo ni apostol Pedro diha sa 2 Pedro 
3:13. Maylabot niini, ang Cyclopeedia ni MClintock 
ug Strong (1891, Tomo IV, p. 122) nagkomento: “Sa 
Isa. lxv, 17, ang usa ka bag-ong langit ug usa ka 
bag-ong yuta nagkahulogan ug usa ka bag-ong ka- 
gamhanan, bag-ong gingharian, bag-ong kataw- 
han.” 

Maingon nga ang “yuta” mahimong magtumong 
sa usa ka katilingban sa katawhan (Sal 96:1: tan- 
awa ang YUTA, I), mao man usab, ang “mga langit” 
mahimong magsimbolo sa superyor nga gahom 
o kagamhanan nga nagmando niana nga “yuta.” 
Ang tagna nga naghisgot sa saad nga “bag-ong 
mga langit ug usa ka bag-ong yuta,” nga gihatag 
pinaagi kang Isaias, unang nagtumong sa pagpa- 
sig-uli sa Israel gikan sa pagkadestiyero sa Babilon- 
ya. Sa paghibalik sa mga Israelinhon sa ilang yu- 
tang natawhan, sila misulod sa usa ka bag-ong 
sistema sa mga butang. Si Ciro nga Bantogan 
maoy pangunang gigamit sa Diyos sa pagpalam- 
pos sa maong pagpasig-uli. Balik sa Jerusalem, si 
Zorobabel (usa ka kaliwat ni David) nag-alagad 
ingong gobernador, ug si Josue ingong hataas nga 
saserdote. Kaharmonya sa katuyoan ni Jehova, ki- 
ning bag-ong kahikayan sa kagamhanan, o “bag- 
ong mga langit,” naggiya ug nagdumala sa mga 
ginsakpan. (2Cr 36:23, Hag 1:1, 14) Busa, sumala 
sa gitagna sa bersikulo 18 sa Isaias kapitulo 65, ang 
Jerusalem nahimong “usa ka hinungdan sa kalipay 
ug ang iyang katawhan nga usa ka hinungdan sa 
kasadya.” 

Hinunoa, ang gikutlo ni Pedro nagpakita nga 
angayng dahomon ang usa ka katumanan sa uma- 
abot, pinasukad sa saad sa Diyos. (2Pe 3:13) Sang- 
lit ang saad sa Diyos niining bahina nalangkit sa 
presensiya ni Kristo Jesus, sumala sa gipakita sa 
bersikulo 4, ang “bag-ong mga langit ug usa ka 
bag-ong yuta” nalangkit gayod sa Mesiyanikong 
Gingharian sa Diyos ug sa pagmando niini iba- 
baw sa masinugtanong mga ginsakpan. Pinaagi sa 
iyang pagkabanhaw ug pagkayab ngadto sa tuong 
kamot sa Diyos, si Kristo Jesus nahimong “hataas 
pa kay sa mga langit” (Heb 7:26) sa pagkaaging 

siya gipahimutang nga “labaw kaayo sa tanang ka- 
gamhanan ug awtoridad ug gahom ug pagkaginoo 
... dili lamang niini nga sistema sa mga butang, 
kondili usab nianang sa umaabot.”- Efe 1:19-21, 
Mat 28:18. 

Ang Kristohanong mga sumusunod ni Jesus, 
ingong “mga mag-aambit sa langitnong pagta- 
wag” (Heb 3:1), gitudlo sa Diyos ingong “mga ma- 
nununod” nga nahiusa kang Kristo, nga pinaa- 
gi kaniya maoy katuyoan sa Diyos nga “tigomon 
pag-usab ang tanang butang.” “Ang mga butang 
sa mga langit,” nga mao, kadtong gitawag alang 
sa langitnong kinabuhi, mao ang unang tigomon 
aron mahiusa sa Diyos pinaagi kang Kristo. (Efe 
1:8-11) Ang ilang panulondon 'gitagana didto sa 
mga langit.” (1Pe 1:3, 4; Col 1:5; itandi ang Ju 14: 
2, 3.) Sila “natala” ug ang ilang “pagkalungsoranon” 
maoy didto sa mga langit. (Heb 12:20-23, Flp 3:20) 
Sila naglangkob sa “Bag-ong Jerusalem” nga naki- 
ta diha sa panan-awon ni Juan ingong “nanaog gi- 
kan sa langit gikan sa Diyos.” (Pin 21:2, 9, 10; itan- 
di ang Efe 5:24-27.) Sanglit kini nga panan-awon 
sa sinugdan naghisgot bahin sa “usa ka bag-ong 
langit ug usa ka bag-ong yuta” (Pin 21:1), kini 
nagpasabot nga kining duha maoy naghawas sa 
mga gihubit sa sunod nga mga teksto. Busa ang 
“bag-ong langit” mao gayod si Kristo lakip ang 
iyang “pangasaw-onon,” ang “Bag-ong Jerusalem,” 
ug ang “bag-ong yuta” nga nakita taliwala sa ‘mga 
katawhan’ mao ang ilang mga ginsakpan ug maka- 
dawat sa mga panalangin sa ilang pagmando, su- 
mala sa gihulagway sa bersikulo 3 ug 4. 

Ikatulong Langit. Sa 2 Corinto 12:2-4 gihu- 
bit ni apostol Pablo ang usa ka tawo nga “gisakgaw 
... ngadto sa ikatulong langit” ug “ngadto sa para- 
iso.” Sanglit walay gihisgotan diha sa Kasulatan 
bahin sa laing tawo nga adunay kasinatian nga 
sama niini, lagmit gayod nga kini maoy kaugali- 
ngong kasinatian sa apostol. Bisan tuod nga gipa- 
ningkamotan sa pipila nga ilangkit ang gihisgotan 
ni Pablo nga ikatulong langit sa unang rabbinikong 
panghunahuna nga ang langit maoy hut-onghut- 
ong, gani sa gidaghanon nga “pito ka langit,” kini 
nga panghunahuna wala paluyohi sa Kasulatan. 
Sumala sa atong nahisgotan na, ang kalangitan 
wala hisgoti sa espesipiko nga daw nabahin ingong 
mga plataporma o mga hut-ong, hinunoa, kina- 
hanglang konsiderahon ang konteksto aron matino 
kon ang gihisgotan nagtumong ba sa kalangitan 
sulod sa atmospera sa yuta, sa kalangitan sa kawa- 
nangan, sa espirituwal nga kalangitan, o sa lain pa. 
Busa mopatim-aw nga ang gihisgotang “ikatulong 
langit” tingali nagpasabot sa kinalabwang klase sa 
pagmando sa Mesiyanikong Gingharian. Matikdi 
kon sa unsang paagi ang mga pulong ug mga eks- 
presyon gisubli sa tulo ka beses diha sa Isaias 6:3, 

Ezequiel 21:27: Juan 21:15-17, Pinadayag 4:8, nga 
dayag nga gituyo aron sa pagpasiugda. 

Pagkahanaw sa unang langit ug yuta. Ang 
panan-awon ni Juan naghisgot sa pagkahanaw sa 
"unang langit ug sa unang yuta.” (Pin 21:1; itandi 
ang 20:11.) Sa Kristohanon Gregong Kasulatan, 
ang yutan-ong mga kagamhanan ug ang ilang 
mga katawhan gipakitang nailalom sa pagmando 
ni Satanas. (Mat 4:8, 9; Ju 12:31, 2Co 4:3, 4: Pin 
12:9: 16:13, 14) Si apostol Pablo naghisgot mahitu- 
ngod sa “daotang mga puwersa nga espirituha- 
non sa langitnong mga dapit,” uban sa ilang mga 
kagamhanan, awtoridad, ug mga magmamando 
sa kalibotan. (Efe 6:12) Busa ang pagkahanaw sa 
“unang langit” nagpasabot sa kataposan sa politikal 
nga mga kagamhanan nga naimpluwensiyahan ni 
Satanas ug sa iyang mga demonyo. Kini mohar- 
monya sa natala sa 2 Pedro 3:7-12 maylabot sa ka- 
laglagan nga daw pinaagig kalayo sa “mga langit 

.. nga naglungtad karon.” Sa susama, ang Pina- 
dayag 19:17-21 naghubit sa kalaglagan sa usa ka 
tibuok-yutang politikal nga sistema uban sa mga 
tigpaluyo niini, kini nag-ingon nga ang simboli- 
kong mapintas nga mananap “gitambog ngadto sa 
linaw nga kalayo nga nagdilaab sa asupre.” (Itandi 
ang Pin 13:1, 2.) Bahin sa Yawa, ang Pinadayag 
20:1-3 nagpakita nga siya gitambog ngadto “sa ka- 
hiladman” sulod sa usa ka libo ka tuig ug unya “bu- 
hian siya sa makadiyot.” 

Pagpaubos sa Tinuboy. Tungod kay ang ka- 
langitan naghawas sa butang nga binayaw, ang 
pagpaubos sa mga butang nga tinuboy usahay 
naghawas sa pagkapukan o “pagkauyog' o “pagka- 
tay-0g” sa kalangitan. Gihisgotan nga “gihulog [ni 
Jehova] gikan sa langit ngadto sa yuta ang kata- 
hom sa Israel” panahon sa pagkabiniyaan niini. Ka- 
nang maong katahom naglakip sa gingharian ug sa 
magmamando nga mga prinsipe niini ug sa ilang 
gahom, ug ang maong katahom gilamoy nga daw 
pinaagig kalayo. (Lam 2:1-3) Apan ang nagpu- 
kan sa Israel, ang Babilonya, sa ulahi nakaagom 
ug pagkauyog sa iyang kaugalingong “langit” ug 
pagkatay-og sa iyang “yuta” sa dihang ang mga 
Medianhon ug mga Persianhon nagpukan sa Ba- 
bilonya, ug ang iyang langitnong mga diyos napa- 
matud-ang bakak ug wala makaluwas kaniya gikan 
sa pagkaparot sa iyang dominyo ibabaw sa yuta. 
-Isa 13:1, 10-13. 

Sa susama, gitagna nga ang samag-langit kata- 
as nga posisyon sa Edom dili makaluwas kaniya gi- 
kan sa kalaglagan ug nga ang espada ni Jehova sa 
paghukom mahumod diha sa iyang hataas nga 
mga dapit, o “mga langit,” nga walay tabang alang 
kaniya gikan sa bisan unsang langitnon o binayaw 
nga tinubdan. (Isa 34:4-7: itandi ang Abd 1-4, 8.) 

Kadtong nagahimog dagkong mga panghambog, 
nga nagasultig daotan sa mapahitas-ong paagi nga 
daw "nagbutang sa ilang baba diha sa kalangitan,' 
tinong mapukan ngadto sa kalaglagan. (Sal 73:8, 
9, 18, itandi ang Pin 13:5, 6.) Ang siyudad sa Ca- 
pernaum adunay katarongan nga mobating pina- 
boran kaayo tungod kay gihatagan kinig pagtagad 
ni Jesus ug sa iyang ministeryo. Hinunoa, sanglit 
wala kini mosanong sa iyang gamhanang mga bu- 
hat, si Jesus nangutana, “Pagabayawon ka kaha 
ngadto sa langit?” ug nagtagna hinuon, “Ngadto sa 
Hades ikaw mahiadto.”---Mat 11:23. 

Pagngitngit sa Kalangitan. Ang pagngit- 
ngit sa kalangitan o sa kabituonan sagad gigamit 
sa paghawas sa pagkahanaw sa mauswagon, ma- 
ayong mga kahimtang, ug sa pagpuli niini ug 
daotan, dulom nga mga palaaboton ug mga ka- 
himtang, sama sa panahon sa dihang salipdan sa 
mabagang dag-om ang tanang kahayag sa maad- 
law ug sa magabii. (Itandi ang Isa 50:2, 3, 10.) Ki- 
ning paggamit sa pisikal nga kalangitan maylabot 
sa panglantaw sa mga tawo daw susama sa kara- 
an nga ekspresyong Arabiko, “Ang iyang langit na- 
hugno sa yuta,” nga nagpasabot nga ang taas nga 
posisyon ug kauswagan sa usa miubos pag-ayo. 
Siyempre, sa pagpahayag sa iyang kapungot, ang 
Diyos migamit usahay ug katingalahang mga hita- 
bo sa langit, nga ang pipila niini sa literal nagpa- 
ngitngit sa kalangitan.--Ex 10:21-23, Jos 10:12-14, 
Luc 23:44, 45. 

Ang maong adlaw sa kangitngitan midangat sa 
Juda ingong katumanan sa paghukom ni Jehova pi- 
naagi sa iyang manalagnang si Joel, ug kini mida- 
ngat sa kinatayuktokan niini sa dihang gilumpag 
sa Babilonya ang Juda. (Joe 2:1, 2, 10, 30, 31: itan- 
di ang Jer 4:23, 28.) Ang bisan unsang paglaom 
alang sa tabang gikan sa langitnong tinubdan daw 
nahanaw na, ug sumala sa gitagna sa Deuterono- 
mio 28:65-67, sila “malisang sa gabii ug sa adlaw,” 
nga walay kahupayan o paglaom sa kabuntagon 
nga gidan-agan sa adlaw ug sa kagabhion nga gi- 
dan-agan sa bulan. Apan, pinaagi gihapon kang 
manalagnang Joel, si Jehova nagpasidaan sa mga 
kaaway sa Juda nga sila usab makaagom sa susa- 
mang kahimtang sa dihang siya magpahamtang 
ug paghukom batok kanila. (Joe 3:12-16) Si Eze- 
quiel migamit sa samang mahulagwayong kahubi- 
tan sa pagtagna sa paghukom sa Diyos batok sa 
Ehipto ug usab si Isaias batok sa Babilonya.---Eze 
32:7, 8, 12; Isa 13:1, 10, 11. 

Sa adlaw sa Pentekostes, gikutlo ni apostol Pedro 
ang tagna ni Joel sa dihang nag-awhag sa panon 
sa mga mamiminaw 'sa pagluwas sa ilang kaugali- 
ngon gikan niining baliko nga kaliwatan.” (Buh 2: 
1, 16-21, 40) Wala dangtig 40 ka tuig sa ulahi, 

kadtong sakop nianang kaliwatana nga wala mag- 
patalinghog nakasinati ug grabeng kangitngitan sa 
dihang ang mga Romano naglikos ug sa kataposan 
naglaglag sa Jerusalem. Hinunoa, sa wala pa ang 
Pentekostes gisulti ni Jesus ang susamang tagna 
ug gipakita nga kini adunay katumanan panahon 
sa iyang presensiya.---Mat 24:29-31: Luc 21:25-27, 
itandi ang Pin 6:12-17. 

Pagkapermanente sa Pisikal nga Kalangi- 
tan. Si Elipaz nga Temanhon miingon mahitu- 
ngod sa Diyos: “Tan-awa! Sa iyang mga balaan siya 
walay pagsalig, ug ang kalangitan dili mahinlo sa 
iyang mga mata.” Apan, si Jehova miingon ngadto 
kang Elipaz nga siya ug ang iyang duha ka higala 
“wala mosulti sa tinuod mahitungod kanako ingon 
sa akong alagad nga si Job.” (Job 15:1, 15: 42:7) Sa 
kasukwahi, ang Exodo 24:10 naghisgot sa kalangi- 
tan ingong naghawas sa kalunsay. Busa diha sa 
Bibliya walay gihisgotang hinungdan aron laglagon 
sa Diyos ang pisikal nga kalangitan. 

Ang pagkapermanente sa pisikal nga kalangitan 
gipakita sa kamatuoran nga kini gigamit diha sa 
mga pagtandi maylabot sa mga butang nga wa- 
lay kataposan, sama sa malinawon, matarong nga 
mga sangpotanan ubos sa Davidnong gingharian 
nga napanunod sa Anak sa Diyos. (Sal 72:5-7: Luc 
1:32, 33) Busa, ang mga teksto sama sa Salmo 102: 
25, 26 nga naghisgot sa mga langit nga nagakaha- 
naw’ ug ‘giilisdan samag usa ka dunot nga besti’ 
dili angayng sabton nga literal. 

Sa Lucas 21:33, si Jesus nag-ingon nga “ang la- 
ngit ug ang yuta mahanaw, apan ang akong mga 
pulong dili gayod mahanaw.” Ang ubang mga ka- 
sulatan nagpakita nga “ang langit ug ang yuta” 
magpabilin hangtod sa kahangtoran. (Gen 9:16, Sal 
104:5; Ecc 1:4) Busa “ang langit ug ang yuta” dinhi 
simboliko gayod, sama sa “unang langit ug unang 
yuta’ sa Pinadayag 21:1, itandi ang Mateo 24:35. 

Gipasiugda sa Salmo 102:25-27 ang pagkawalay- 
kataposan ug pagkadili-mahanaw sa Diyos, sam- 
tang ang iyang gilalang nga pisikal nga mga langit 
ug yuta mahanaw, sa ato pa, kini mahimong lag- 
lagon--kon kana maoy katuyoan sa Diyos. Dili 
sama sa walay-kataposang paglungtad sa Diyos, 
ang pagkapermanente sa bisan unsang bahin sa 
iyang pisikal nga kalalangan maoy kondisyonal. 
Sama sa atong makita dinhi sa yuta, ang pisikal 
nga kalalangan kinahanglang moagi sa padayong 
proseso sa pagbag-o aron kini motunhay o magpa- 
bilin sa paglungtad. Ang kamatuoran nga ang pi- 
sikal nga kalangitan nag-agad lamang sa kabu- 
but-on ug sa nagapatunhay nga gahom sa Diyos 
gipakita diha sa Salmo 148, diin human hisgoti ang 
adlaw, bulan, ug mga bituon, lakip ang uban pang 
bahin sa kalalangan sa Diyos, ang bersikulo 6 nag- 
ingon nga ang Diyos “nagapabarog kanila hangtod 

sa kahangtoran, hangtod sa panahong walay tino. 
Siya naghatag ug usa ka regulasyon, ug dili kini 
mahanaw.” 

Ang mga pulong sa Salmo 102:25, 26 mapadapat 
ngadto kang Jehova nga Diyos, apan si apostol Pab- 
lo nagkutlo niini nga nagtumong kang Jesu-Kristo. 
Kini tungod kay ang bugtong Anak sa Diyos mao 
ang personal nga Ahente sa Diyos nga gigamit sa 
paglalang sa pisikal nga uniberso. Gitandi ni Pablo 
ang pagkapermanente sa Anak nianang sa pisikal 
nga kalalangan, nga kon katuyoan pa sa Diyos, siya 
makahimo sa 'paghipos niini sama sa kupo” ug sa 
pagtago niini.--Heb 1:1, 2, 8, 10-12, itandi ang 1Pe 
2:3, ftn sa Rbi8. 

Nagkalainlaing Balaknon ug Mahulagwa- 
yong mga Ekspresyon. Tungod kay ang pisikal 
nga kalangitan adunay hinungdanong bahin sa 
pagpatunhay ug pagpalambo sa kinabuhi dinhi sa 
yuta---pinaagi sa kahayag sa adlaw, ulan, yamog, 
makarepreskong hangin, ug uban pang mga kaa- 
yohan gikan sa atmospera---kini gihisgotan sa ba- 
laknong paagi ingong “maayong balay-tipiganan” 
ni Jehova. (Deu 28:11, 12; 33:13, 14) Gibuksan ni 
Jehova ang “mga ganghaan” niini aron sa pagpa- 
nalangin sa iyang mga alagad, sama sa pagpaulan 
ug mana, “ang mga lugas gikan sa langit,” sa iba- 
baw sa yuta. (Sal 78:23, 24; Ju 6:31) Ang mga pa- 
nganod maoy sama sa “mga banga” sa itaas nga 
mga lawak niining balay-tipiganan, ug ang ulan 
mobunok nga daw pinaagig “mga agasan,” nga tu- 
ngod sa pipila ka hinungdan, sama sa kabukiran o 
kaha sa milagrosong pagpangilabot sa Diyos ang 
tubig manibuok ug mobundak ingong ulan diha sa 
espesipikong mga rehiyon. (Job 38:37, Jer 10:12, 
13, 1Ha 18:41-45) Sa laing bahin, tungod kay may 
mga panahon nga gihikaw ang panalangin sa Di- 
yos, 'natak-opan' ang kalangitan ibabaw sa yuta sa 
Canaan, nga kon tan-awon, morag gahi ug dili-ma- 
tuphag tubig nga puthaw ug ang kahayag niini 
may bulok nga samag tumbaga, nga may atmos- 
perang puno sa abog ug walay ulan. Sa walay du- 
haduha, ilalom sa maong mga kahimtang nga wa- 
lay ulan, ang 'natak-opan, walay panganod nga 
kalangitan mopula, nga mahimong samag tumba- 
ga ug kolor, tungod kay ang daghang partikulo 
sa abog diha sa atmospera maoy magpatibulaag sa 
asul nga kahayag hangtod nga ang pula nga mga 
balod sa kahayag maoy magpatigbabaw, sama sa 
pagsalop sa adlaw nga kon tan-awon pula tungod 
sa baga kaayong atmospera nga kinahanglang tad- 
lason sa mga bidlisiw sa adlaw.--Lev 26:19, Deu 
11:16, 17: 28:23, 24; 1Ha 8:35, 36. 

Kini motabang sa pagsabot sa larawan nga gihu- 
bit sa Oseas 2:21-23. Human tagnaa ang malagla- 
gong mga sangpotanan sa pagkadili-matinumanon 
sa Israel, si Jehova karon naghisgot mahitungod sa 

panahon sa pagpasig-uli niini ug sa mosangpot nga 
mga panalangin. Nianang adlawa, siya miingon, 
“Tubagon ko ang kalangitan, ug sila motubag sa 
yuta, ug ang yuta motubag sa mga lugas ug sa 
tam-is nga bino ug sa lana, ug sila motubag kang 
Jezreel.” Dayag nga naghawas kini sa pangaliya sa 
Israel alang sa panalangin ni Jehova pinaagi sa su- 
nodsunod nga gihisgotang mga butang nga gila- 
lang ni Jehova. Tungod niana, kining mga butanga 
gipersonipikar, nga daw makahimo sa paghangyo, 
o pagpangaliya. Ang Israel nangayo ug mga lugas, 
bino, ug lana, kini nga mga produkto, sa baylo, na- 
ngayo sa yuta ug pagkaon ug tubig, unya ang yuta, 
aron makatagana niini nga mga panginahanglan, 
nagsugo (o sa mahulagwayong paagi nagsangpit) 
sa kalangitan sa paghatag ug kahayag sa adlaw, 
ulan, ug yamog, ug ang kalangitan (nga nianang 
panahona 'natak-opan pa tungod sa pagkuha sa 
panalangin sa Diyos) makatubag lamang kon da- 
waton sa Diyos ang pangaliya ug ipasig-uli ang 
iyang pabor ngadto sa nasod, sa ingon magpalihok 
sa mabungahong siklo. Ang tagna nagpasalig nga 
iyang pagabuhaton kini. 

Sa 2 Samuel 22:8-15, dayag nga gigamit ni Da- 
vid ang simbolikong makahahadlok nga bagyo sa 
paghulagway sa epekto sa pagpangilabot sa Diyos 
alang kang David, nga nagpahigawas kaniya gikan 
sa iyang mga kaaway. Ang kabangis niining sim- 
boliko nga bagyo nagpakurog sa patukoranan sa 
kalangitan, ug kini nabawog' uban sa dulom ug 
ubos nga mga panganod. Itandi ang mga kahim- 
tang sa literal nga bagyo nga gihubit sa Exodo 
19:16-18, usab ang balaknong mga pahayag sa Isa- 
jas 64:1, 2. 

Si Jehova, ang “Amahan sa langitnong mga ka- 
hayag” (San 1:17), kanunayng gihisgotan nga “nag- 
buklad sa kalangitan, sama sa pagbuklad sa tawo 
sa tabil sa tolda. (Sal 104:1, 2: Isa 45:12) Ang kala- 
ngitan, ang wanang sa atmospera sa maadlaw ug 
ang punog-bituon nga kalangitan sa magabii, daw 
usa ka dako kaayong atop nga pormag-simboryo 
kon tan-awon sa mga tawo dinhi sa yuta. Sa Isaias 
40:22 gitandi kini sama sa pagbuklad sa “pinong 
gasa,” inay kay sa gaspangon nga tabil sa tolda. 
Kini naghubit sa nindot kaayong mga dayandayan 
niining langitnong atop. Kon tin-aw ang langit, ang 
inibong mga bituon, sa pagkatinuod, nahisamag 
usa ka manipis nga panapton nga lace nga gibuk- 
ad diha sa naglugitom nga palibot sa kawana- 
ngan. Angay usab nga matikdan nga bisan ang 
dako kaayong galaksiya nga nailhang Via Lactea, o 
Milky Way, diin nahimutang ang atong sistema so- 
ar, maoy morag nipis nga gasa kon tan-awon din- 
hi sa yuta. 

Sumala sa nahisgotan na, ang konteksto angayng 
konsiderahon kanunay aron matino ang diwa nii- 

ning mahulagwayong mga ekspresyon. Busa, sa 
dihang gitawag ni Moises “ang mga langit ug ang 
yuta” aron mahimong mga saksi sa mga butang 
nga iyang gipahayag ngadto sa Israel, dayag nga 
wala siya magtumong sa dili-buhing mga linalang, 
apan sa intelihenteng mga pumoluyo sa mga langit 
ug sa yuta. (Deu 4:25, 26; 30:19, itandi ang Efe 1: 
9, 10, Flp 2:9, 10, Pin 13:6.) Tinuod usab kini may- 
labot sa pagmaya sa mga langit ug yuta tungod sa 
pagkapukan sa Babilonya, diha sa Jeremias 51:48. 
(Itandi ang Pin 18:5: 19:1-3.) Sa susama, ang espi- 
rituwal nga kalangitan mao gayod ang gihubit sa 
Isaias 45:8 nga nagpadaligdig ug pagkamatarong.' 
Sa ubang mga teksto ang literal nga mga langit 
ang gipasabot apan sa mahulagwayon gihubit nga 
nagmaya o misinggit. Sa pag-abot ni Jehova aron 
hukman ang yuta, sumala sa gihubit sa Salmo 
96:11-13, ang mga langit, lakip ang yuta, dagat, ug 
kapatagan, magmaya. (Itandi ang Isa 44:23.) Ang 
pisikal nga kalangitan nagadayeg usab sa ilang 
Maglalalang, maingon nga ang usa ka nindot ka- 
ayong pagkadisenyo nga butang makahatag ug 
pagdayeg sa magbubuhat niini. Sa ingon, ilang gi- 
pahayag ang gahom, kaalam, ug kahalangdon ni 
Jehova.---Sal 19:1-4, 69:34. 

Pagkayab Ngadto sa Langit. Sa 2 Hari 2:11, 
12 si Elias nga manalagna gihubit nga “mikayab 
diha sa alimpulos ngadto sa kalangitan.” Ang kala- 
ngitan nga gihisgotan dinhi mao ang kalangitan sa 
atmospera diin namugna ang mga alimpulos, dili 
ang espirituwal nga kalangitan sa presensiya sa Di- 
yos. Si Elias wala mamatay panahon sa maong 
pagkayab, apan siya padayong nagkinabuhi sulod 
sa daghang katuigan human sa langitnong pagla- 
lin kaniya gikan sa iyang manununod nga si Eliseo. 
Ni si Elias sa dihang namatay mikayab ngadto sa 
espirituwal nga kalangitan, sanglit si Jesus, sam- 
tang dinhi pa sa yuta, tin-awng nag-ingon nga 
“walay tawo nga nakasaka sa langit.” (Ju 3:13, tan- 
awa ang ELras Num. 1 (Si Eliseo Mipuli Kaniya).) Sa 
Pentekostes, si Pedro sa susama nag-ingon bahin 
kang David nga siya “wala mosaka ngadto sa mga 
langit.” (Buh 2:34) Sa pagkatinuod, walay gihisgo- 
tan diha sa Kasulatan nga magpamatuod nga adu- 
nay langitnong paglaom ang mga alagad sa Diyos 
sa wala pa moabot si Kristo Jesus. Ang maong pag- 
laom unang gihisgotan diha sa mga pahayag ni Je- 
sus ngadto sa iyang mga tinun-an (Mat 19:21, 23- 
28, Luc 12:32, Ju 14:2, 3) ug nasabtan lamang nila 
sa bug-os human sa Pentekostes sa 33 K.P.---Buh 
1:6-8: 2:1-4, 29-36: Rom 8:16, 17. 

Ang Kasulatan nagpakita nga si Kristo Jesus 
mao ang unang mikayab gikan sa yuta ngadto sa 
kalangitan sa presensiya sa Diyos. (1Co 15:20, Heb 
9:24) Pinaagi niini nga pagkayab ug sa iyang pag- 
tanyag sa iyang halad lukat didto, iyang 'gibuksan 

ang agianan” alang niadtong mosunod---ang ina- 
nak-sa-espiritung mga membro sa iyang kong- 
regasyon. (Ju 14:2, 3, Heb 6:19, 20, 10:19, 20) 
Sa ilang pagkabanhaw kinahanglang ilang dad-on 
“ang larawan sa usa nga langitnon,” si Kristo Jesus, 
aron makakayab ngadto sa kalangitan sa dapit sa 
mga espiritu, kay ang “unod ug dugo" dili makapa- 
nunod sa langitnong Gingharian.--- 1Co 15:42-50. 


Sa unsang paagi ang mga 
persona sa “langitnong mga dapit” 
ania pa gihapon sa yuta? 


Si apostol Pablo sa iyang sulat ngadto sa mga 
taga-Efeso naghisgot bahin sa mga Kristohanon 
nga kanhi nagkinabuhi dinhi sa yuta nga daw 
sila nagpahimulos na sa langitnong katungdanan, 
nga gibanhaw ug 'tingob nga gipalingkod diha 
sa langitnong mga dapit nga nahiusa kang Kris- 
to Jesus.” (Efe 1:3; 2:6) Ang konteksto nagpakita 
nga ang dinihogang mga Kristohanon giisip sa 
Diyos niining paagiha tungod kay iyang 'gitudlo 
sila ingong mga manununod' uban sa iyang Anak 
sa langitnong panulondon. Samtang dinhi pa sa 
yuta, sila maoy tinuboy, o 'binayaw, tungod sa 
maong katungdanan. (Efe 1:11, 18-20, 2:4-7, 22) 
Kining mga puntoha naghatag usab ug katin-awan 
sa simbolikong panan-awon sa Pinadayag 11:12. Sa 
susama kini motabang kanato sa pagsabot sa ma- 
tagnaong larawan sa Daniel 8:9-12, diin ang unang 
gipakita nga naghawas sa usa ka politikanhong ga- 
hom gihisgotan nga “nagkadako bisan hangtod sa 
panon sa kalangitan,” ug gani tungod niini ang pi- 
pila sa maong panon ug sa mga bituon nahulog sa 
yuta. Sa Daniel 12:3, ang mga alagad sa Diyos din- 
hi sa yuta, sa gitagnang panahon sa kataposan, 
gihisgotan nga nagasidlak “sama sa mga bituon 
hangtod sa panahong walay tino.” Matikdi usab 
ang simbolikong paggamit sa mga bituon diha sa 
basahon sa Pinadayag, mga kapitulo 1 hangtod 
sa 3, diin ang konteksto nagpakita nga ang maong 
“mga bituon” nagtumong sa mga tawo nga dayag 
nga nagkinabuhi sa yuta ug nag-atubang ug yu- 
tan-ong mga kasinatian ug mga tentasyon, ug kini 
nga “mga bituon” maoy responsable sa mga kong- 
regasyon nga ubos sa ilang pag-atiman.---Pin 1:20, 
2:1, 8, 12, 18; 3:1, 7, 14. 

Ang dalan ngadto sa langitnong kinabuhi. 
Ang dalan ngadto sa langitnong kinabuhi nagka- 
hulogan ug labaw pa sa pagbaton ug pagtuo sa ha- 
lad lukat ni Kristo ug sa mga buhat sa pagtuo agig 
pagsunod sa mga instruksiyon sa Diyos. Ang ins- 
piradong mga sinulat sa mga apostoles ug mga ti- 
nun-an nagpakita nga ang usa kinahanglang taw- 
gon ug pilion usab sa Diyos pinaagi sa iyang Anak. 

(2Ti 1:9, 10, Mat 22:14, 1Pe 2:9) Kini nga pagda- 
pit naglakip sa daghang mga lakang, o mga bu- 
hat, nga pagabuhaton aron mahimong kuwalipi- 
kado ang usa alang sa langitnong panulondon, 
daghan sa maong mga lakang gibuhat sa Diyos, 
ang ubang lakang gibuhat sa usa nga tinawag. La- 
kip sa maong mga lakang, o mga buhat, mao 
ang pagpahayag nga matarong sa tinawag nga 
Kristohanon (Rom 3:23, 24, 28: 8:33, 34): paghi- 
mo kaniya (‘pagpanganak kaniya’) pinaagi sa bala- 
ang espiritu (Ju 1:12, 13, 3:3-6, San 1:18), ang 
iyang pagkanabawtismohan ngadto sa kamatayon 
ni Kristo (Rom 6:3, 4: Flp 3:8-11), pagdihog kaniya 
(2Co 1:21, 1Ju 2:20, 27): pagbalaan kaniya (Ju 
17:17). Ang usa nga tinawag kinahanglang mag- 
hupot sa iyang integridad hangtod sa kamatayon 
(2Ti 2:11-13, Pin 2:10), ug human magpamatuod 
nga matinumanon sa iyang pagkatinawag ug pag- 
pili (Pin 17:14), siya sa kataposan banhawon ngad- 
to sa espirituhanong kinabuhi.---Ju 6:39, 40; Rom 
6:5, 1Co 15:42-49: tan-awa ang DINIHOGAN, PAGDI- 
HOG; IPAHAYAG NGA MATARONG, PAGKABANHAW, PAGKA- 
BALAAN, PAGBALAAN. 


LANGOB. Usa ka lungag sa ilalom sa yuta nga 
may entrada sa gawas. Ang pulong nga “langob” 
gihubad gikan sa Hebreohanong pulong nga meʻa- 
rah’ (Gen 19:30) ug sa Gregong pulong nga spelai- 
on. (Ju 11:38) Ang Hebreohanong pulong nga chor 
o chohr nagtumong sa usa ka “lungag,” nga usahay 
may igoigong gidak-on nga makasulod ang mga 
tawo. (1Sa 14:11; Job 30:6: 2Ha 12:9) Ang la- 
ing Hebreohanong pulong alang sa “lungag” maoy 
mechil-lah'--Isa 2:19. 

Daghang langob diha sa anapogong dapit sa Pa- 
lestina, pananglitan, ang Bukid sa Carmelo ug ang 
kasikbit sa Jerusalem nalukop sa daghang langob. 
Busa, kini sagad nga gihisgotan diha sa Kasulatan, 
usahay sa mahulagwayong diwa. Ang pipila niini 
kasudlan ug ginatos ka tawo ug gigamit ingong 
permanenteng mga puloy-anan, sama sa mga la- 
ngob didto sa Petra, o kini gigamit ingong tempo- 
raryong mga balay, lubnganan, biawan, kuwadra, 
o balay-tipiganan. Daghang butang ang nadiskob- 
rehan gikan niining kinaiyanhong mga balay. 

Ang mga langob mahimong kadangpan sa mga 
panahon sa kapeligrohan. Ang unang paghisgot sa 
ingon niini nga dapit maoy maylabot kang Lot ug 
sa iyang duha ka anak nga babaye nga nagpuyo sa 
usa ka langob human mobiya gikan sa Zoar tungod 
sa kahadlok. (Gen 19:30) Sa Makeda, ang lima ka 
magkaabin nga Amorihanong mga hari nanago gi- 
kan kang Josue sa usa ka langob ug human niad- 
to kini nahimong ilang komong lubnganan. (Jos 
10:16-27) Sa dihang mikalagiw gikan sa mga Filis- 

tehanon sa mga adlaw ni Haring Saul, ang pipila 
ka Israelinhon mitago sa mga langob. (1Sa 13:6; 
14:11) Aron makaikyas sa kapungot ni Saul, si Da- 
vid midangop sa usa ka langob duol sa Adulam ug 
didto giduyogan siya sa “upat ka gatos ka tawo.” 
(1Sa 22:1, 2) Kay gigukod pag-usab ni Saul, si Da- 
vid mitago sa usa ka langob sa kamingawan sa En- 
gedi, ug dinhi giputol ni David ang sidsid sa kupo 
ni Saul sa dihang si Saul “misulod tungod sa sugo 
sa lawas.” (1Sa 24:1-15) Lagmit nga tungod sa mga 
kasinatian ni David niining duha ka okasyon nga 
siya naaghat sa pagtagik sa Salmo 57 ug 142, su- 
mala sa gipakita sa mga superskripsiyon niini. Hu- 
man si David gihimong hari, ang langob sa Adu- 
lam dayag nga nahimong usa ka hedkuwarter sa 
mga sundalo sa dihang nakiggubat batok sa mga 
Filistehanon. (2Sa 23:13, 1Cr 11:15) Sa dihang ang 
daotang si Jezebel misulay sa pagpatay sa tanang 
manalagna ni Jehova, si Abdias nagpakaon sa 100 
kanila nga nagtago didto sa mga langob. (1Ha 18: 
4, 13) Si Elias mikalagiw usab ngadto sa usa ka la- 
ngob sa Horeb tungod sa kasuko ni Jezebel, ug did- 
to siya nakadawat ug mga instruksiyon sa Diyos sa 
pagbalik ug pagdihog kang Hazael maingon man 
kang Jehu. (1Ha 19:1-17) Busa gikan niini nga mga 
pananglitan si Pablo adunay daghang pamatuod sa 
pagsulat nga ang mga tawo sa pagtuo “naglatagaw 
sa... mga langob ug sa mga lungib sa yuta.” (Heb 
11:38) Daghang katuigan sa ulahi, ang mga lub- 
nganan sa ilalom sa yuta sa Roma nagsilbing mga 
dalangpanan ug mga tigomanan sa gilutos nga 
mga Kristohanon. 

Ang mga patay sagad gilubong diha sa mga la- 
ngob. Tungod kay batoon kaayo ang yuta sa ka- 
daghanang bahin sa Palestina, lisod ang pagkalot 
ug mga lubnganan. Ang ikaduhang paghisgot sa 
langob diha sa Bibliya maoy labot sa usa ka langob 
didto sa Makpela sa Hebron nga gipalit ni Abraham 
ug gigamit ingong lubnganan, diin didto gilubong 
si Sara, Abraham, Isaac, Rebeca, Jacob, ug Lea. 
(Gen 23:7-20: 25:9, 10: 49:29-32, 50:13) Ang han- 
domanang lubnganan sa higala ni Jesus nga si La- 
zaro ‘sa pagkatinuod, usa ka langob.'—Ju 11:38. 

Ang mga langob sagad nahimong maayo kaa- 
yong mga balay-tipiganan, ilabina sa mga pana- 
hon sa kapeligrohan. Busa, aron sa pagpanalipod sa 
ilang mga abot gikan sa manunulong nga mga Mi- 
dianhon sa mga adlaw ni Gideon, “ang mga anak 
sa Israel naghimog mga tipiganan sa ilalom sa 
yuta nga didto sa kabukiran, ug sa mga langob ug 
sa mga dapit nga lisod duolon.” (Huk 6:2) Sa susa- 
ma, ang Linukot nga mga Basahon sa Patayng Da- 
gat dayag nga gitipigan didto sa mga langob duol 
sa Wadi Qumran, sa AK sa Patayng Dagat, diin kini 
nagpabiling wala matandog sulod sa daghang ka- 

siglohan hangtod nga kini nadiskobrehan sugod ni- 
adtong 1947. 

Mahulagwayong Paggamit. Gisaway ni Je- 
sus ang mga tig-ilis ug salapi sa paghimo sa tem- 
plo nga “usa ka langob sa mga tulisan.” (Mat 21:13, 
Jer 7:11) Ang mga tagna nga gitala ni Isaias ug sa 
Pinadayag nagbutyag nga ang pipila mosulay sa 
pag-ikyas sa paghukom sa Diyos, “sa pagkamakali- 
lisang ni Jehova,” pinaagi sa pagtago sulod sa “mga 
langob,” apan sumala ni Ezequiel ang “mga langob” 
nga ilang himoong mga salipdanan dili makapana- 
lipod kanila gikan sa Diyos.--Isa 2:19-21, Pin 6:15- 
17: Eze 33:27. 


LANGYAW. Usa ka tawo nga dili-Israelinhon 
ug kagikan, usa ka Hentil, sa Hebreohanon, nokh- 
ri'o ben-nekhar, sa literal, “anak sa usa ka lang- 
yaw (nga nasod).” (Deu 14:21: Ex 12:43, ftn sa 
Rbi8) Ang mga langyaw taliwala sa mga Hebreo- 
hanon naglangkob sa sinuholang mga mamumuo, 
mga magpapatigayon, mga binihag sa gubat, mga 
Canaanhon nga wala patya o hinginli gikan sa Yu- 
tang Saad, ug sa lainlaing matang sa mga dumu- 
luong.--Jos 17:12, 13; Huk 1:21, 2Sa 12:29-31, 1Ha 
7:13: Neh 13:16. 

Bisan tuod ang mga katungod sa mga langyaw 
gikutohan sa pakigsaad sa Balaod, sila angayng 
tratahon subay sa hustisya ug kawalay-pagpihig 
ug dawaton nga maabiabihon basta sila walay gi- 
himong tinuyo nga paglapas sa mga balaod sa 
yuta. Ang langyaw, tungod kay walay tinuod nga 
kalangkitan sa Israel, lahi gikan sa tinuling kinabig 
nga nahimong sakop sa kongregasyon sa Israel pi- 
naagi sa bug-os nga pagdawat sa mga responsibi- 
lidad sa pakigsaad sa Balaod. Sa susama, ang lang- 
yaw lahi kay sa lalin nga mipuyo nag dugaydugay 
diha sa Yutang Saad ug dili lamang kay nailalom sa 
legal nga mga restriksiyon kondili nakapahimulos 
usab ug mga katungod ug mga pribilehiyo.---Tan- 
awa ang LANGYAW NGA PUMOLUYO. 

Sulod sa panahon nga ang mga Israelinhon nahi- 
mong langyaw nga mga pumoluyo sa Canaan ug 
sa Ehipto, daghang dili-Israelinhon ang nahimong 
bahin sa mga panimalay sa mga anak ni Jacob ug 
sa ilang mga kaliwat. Nahitabo kini tungod sa pag- 
suhol ug mga alagad nga nagpuyo uban sa pamil- 
ya ug tungod sa pagpalit ug mga ulipon, kinsa, pi- 
naagi sa mga kondisyon sa pakigsaad uban kang 
Abraham, kinahanglang tulion. (Gen 17:9-14) Ang 
pipila nga nalangkit sa pagminyoay sa dili pareho 
ug kagikan, uban sa ilang mga kaliwat, maoy lakip 
sa dakong nagkasagol nga panon sa katawhan nga 
mikuyog sa mga Israelinhon sa Pagpanggula.---Ex 
12:38, Lev 24:10, Num 11:4. 

Human mopuyo ang Israel sa Yutang Saad, ang 
mga langyaw, sama sa mga Canaanhon nga wala 

papahawaa, kinahanglang pakiglabotan. (Huk 2: 
2, 3) Ang mga magpapatigayon ug ang mga arte- 
sano misugod usab sa pagpanaw ngadto sa yuta sa 
Israel. (Eze 27:3, 17: 2Sa 5:11, 1Ha 5:6-18) Lagmit 
midaghan ang sinuholang mga mamumuo sa di- 
hang ang mga Israelinhon nag-anam kamauswa- 
gon sa pag-ugmad sa Yutang Saad. (Itandi ang Deu 
8:11-13, Lev 22:10.) May mga langyaw nga miuban 
sa Israelinhong kasundalohan, ug tungod niana 
sila nakaugmad ug pagtamod sa ilang Hebreoha- 
nong mga pangulo ug pagtahod sa Israelinhong re- 
lihiyon, sama sa gihimo sa mga Gitihanon, Keret- 
non, ug mga Peletnon.---2Sa 15:18-21. 

Mga Probisyon sa Pakigsaad sa Balaod. 
Diha sa pakigsaad sa Balaod, si Jehova nagtagana 
ug paninugdang pamalaod aron sa pagkontrolar sa 
mga pagpakiglabot uban sa mga langyaw ug sa 
pagpanalipod sa estado sa Israel ug sa integridad 
sa mga lungsoranon ug niadtong mga nagdepende 
niini maylabot sa ekonomiya, relihiyon, ug sa poli- 
tika. Walay himoon nga bisan unsa nga panag- 
ubanay sa mga Israelinhon uban sa mga langyaw, 
ilabina sa relihiyosong paagi (Ex 23:23-25, Deu 
7:16-26, Jos 23:6, 7), ug sila dili mohimo ug bisan 
unsang pakigsaad uban kanila o sa ilang mga di- 
yos. (Ex 34:12-15, 23:32, Deu 7:2) Sublisubling gi- 
pasiugda ni Jehova nga dili gayod sila moyukbo sa 
mga diyos sa mga langyaw (Ex 20:3-7: 23:31- 
33, 34:14), ni bisan sa pagpakisayod o pagpaki- 
tag interes sa ilang relihiyosong mga buhat.---Deu 
12:29-31. 

Ang mga pagpakig-alyansa sa kaminyoon uban 
sa mga langyaw gjidili, sa panguna tungod sa kape- 
ligrohan nga mahugawan ang putling pagsimba. 
(Ex 34:16, Deu 7:3, 24, Jos 23:12, 13) Ang tanang 
molupyo sa mga siyudad sa pito ka Canaanhong 
mga nasod pagalaglagon. (Deu 7:1: 20:15-18) Apan 
sa dihang mailog ang usa ka siyudad nga dili lakip 
sa pito ka gidiling Canaanhong mga nasod, ang usa 
ka Israelinhong sundalo makakuhag usa ka ulay gi- 
kan sa siyudad ingong asawa human nga kini siya 
moagi sa usa ka yugto sa pagputli. Sa maong mga 
kahimtang walay aktuwal nga pagpakig-alyansa 
nga gihimo uban sa usa ka langyaw nga tribo o pa- 
milya, kay ang iyang mga ginikanan gipatay man 
sa dihang ang iyang siyudad nailog.---Deu 21:10- 
14: Num 31:17, 18, Deu 20:14. 

Ang dugang nga restriksiyon mao nga walay 
dili-tinuling langyaw ang makakaon sa Paskuwa. 
(Ex 12:43) Apan, mopatim-aw nga ang mga lang- 
yaw makahimo sa pagtanyag ug mga halad pinaa- 
gi sa saserdotehanong kahikayan, basta ang giha- 
lad nahiuyon sa mga sukdanan sa Diyos. (Lev 
22:25) Siyempre, ang maong mga tawo dili gayod 
makasulod sa sangtuwaryo (Eze 44:9), apan sila 
makaadto sa Jerusalem ug “makaampo paatubang 

sa balay sa Diyos,” ug lagmit dili sila mohimo niini 
nga walay dala, nga mao, nga walay gidalang ha- 
lad nga itanyag.---1Ha 8:41-43. 

Maylabot sa mga kalihokan sa kagamhanan, ang 
langyaw walay politikanhong posisyon ug dili ga- 
yod mahimong usa ka hari. (Deu 17:15) Bisan tuod 
ang Israelinhon, ang langyawng pumoluyo, ug ang 
lalin sa yuta makapahimulos sa dalangpanang da- 
pit nga gitagana alang sa dili-tinuyong nakabuno 
didto sa mga siyudad nga dalangpanan, wala his- 
goti ang maong probisyon alang sa mga langyaw. 
--Num 35:15: Jos 20:9. 

Bisan tuod ang mga Israelinhon gidid-an sa pag- 
kaon ug hayop nga namatay nga wala mapatulo 
ang dugo, kini legal nga ikabaligya ngadto sa usa 
ka langyaw. (Deu 14:21) Panahon sa mga tuig nga 
Igpapahulay ang Israelinhon dili mapugos sa pag- 
bayad sa mga utang, apan ang langyaw wala ma- 
ilalom niini nga kahikayan ug mahimong pugson 
sa pagpabayad. (Deu 15:1-3) Bisan tuod ang isig- 
ka-Israelinhon dili pabayron ug tubo, ang langyaw 
mahimong pabayron ug tubo.---Deu 23:20. 

Hinungdan sa Suliran. Sa panahon ni Josue 
ug sa misunod nga yugto sa mga Maghuhukom, 
dihay daghang langyaw sa yuta ug nahimong hi- 
nungdan sa kanunay nga suliran. (Jos 23:12, 13) 
Ang Canaanhong mga langyaw nga nagpabilin 
human sa Israelinhong pagsakop nailalom sa pinu- 
gos nga trabaho ingong ulipon (Jos 16:10, 17:13, 
Huk 1:21, 27-35), apan tungod kay sila wala papa- 
hawaa sa mga Israelinhon gikan sa yuta ug wala 
hanawa ang ilang pagsimba ingon sa gisugo ni Je- 
hova (Huk 2:1, 2), ang mga Canaanho sa linang- 
kob nagpadayon sa pagbatasan sa ilang idolatroso 
ug mahugaw nga mga relihiyon. Ingong resulta, 
ang mga Israelinhon padayong nadaldal ngadto sa 
bakak nga pagsimba (Sal 106:34-39), ilabina ang 
pagsimba sa mga Baal ug sa mga larawan ni Asto- 
ret. (Huk 2:11-13) Kini nga Canaanhong mga lang- 
yaw padayong makaplagan sa Israel latas sa pana- 
hon ni David hangtod sa paghari ni Solomon, sa 
dihang sila gipailalom pa gihapon sa pinugos nga 
pagtrabaho sa templo ug sa ubang mga proyekto 
sa pagpanukod ni Solomon.---1Ha 9:20, 21, tan-awa 
ang PINUGOS NGA TRABAHO. 

Sukwahi sa sugo sa Diyos, si Solomon nagkuha 
ug daghang langyaw nga mga asawa, nga sa ngad- 
tongadto maoy nagpatalikod sa iyang kasingkasing 
gikan sa putling pagsimba kang Jehova ngadto sa 
pagsimba sa langyawng mga diyos. (1Ha 11:1-8) 
Ang pagsulod sa bakak nga pagsimba diha sa ki- 
natas-ang ang-ang sa kagamhanan nagbunga ug 
makatalagmanong mga sangpotanan. Kini mire- 
sulta sa pagkasip-ak sa nasod ug sa ulahi sa pagka- 
destiyero didto sa Babilonya sa dihang ang nagsu- 
nodsunod nga mga hari, sa Juda ug sa Israel, 

nagdaldal sa katawhan ngadto sa bakak nga pag- 
simba. Kini misangpot sa pagkatuman sa maldis- 
yon batok sa nasod nga gitagna ingong tinong mga 
silot tungod sa paglapas sa Balaod.-- 1Ha 11:9-11, 
2Ha 15:27, 28, 17:1, 2, 23:36, 37: 24:18, 19, Deu 
28:15-68. 

Human makabalik ang matinumanong nahibi- 
lin nga mga Israelinhon gikan sa pagkadestiyero 
sa Babilonya, daghang Israelinhon ang nagkuhag 
langyawng mga asawa alang sa ilang kaugalingon. 
(Esd 9:1, 2; Neh 13:23-25) Tungod niining sayop 
nga binuhatan gikinahanglan ang determinadong 
pagpapahawa sa langyawng mga asawa ug sa ilang 
mga anak ubos sa pagdumala ni Esdras ug Nehe- 
mias. (Esd 10:2-4, 10-19, 44; Neh 13:1-3, 27-30) Gi- 
himo usab ang lakang batok sa ubang mga lang- 
yaw nga sad-an sa daotang mga panggawi.—Neh 
13:7, 8, 16-21. 

Ang misulong nga mga Babilonyanhon nagpa- 
hamtang ug dakong kadaot sa mga Hudiyo pana- 
hon sa paglaglag sa Jerusalem. (Lam 2:5-12, 19-22) 
Human mapagawas, ang mga Hudiyo kanunayng 
nakig-away sa mga langyaw nga naglibot kani- 
la didto sa Yutang Saad, nga ilabinang gihasi sa 
Gregong mga magmamando sa Sirya. Tungod sa 
mga paningkamot sa mga Hudiyo nga mapatun- 
hay ang ilang napasig-uling pagsimba, sila kina- 
hanglang mosukol sa mabangis nga mga paglutos 
ni Antiochus IV Epiphanes sa dihang siya misulay 
sa paghimong Helenistiko sa mga Hudiyo. Sulod 
sa kasiglohan human sa pagkadestiyero, ang mga 
Israelinhon kanunayng nakigbisog aron makaba- 
ton ug independensiya, nga nakapatunghag kasi- 
bot alang sa Judaismo ug, sa bahin sa pipila, usa ka 
mainiton kaayo nga nasyonalistikanhong espiritu. 
Kini nga mga hinungdan, lakip ang kahadlok nga 
masagolan ang ilang kaliwat pinaagi sa pagpakig- 
minyo sa mga langyaw, lagmit nakaamot sa pag- 
pahilayo gikan sa gawasnong espiritu nga dayag 
kaayo diha sa Hebreohanong Kasulatan maylabot 
sa mga langyaw.--Itandi ang 1Ha 8:41-43, 2Cr 6: 
32, 33, Isa 56:6, 7. 

Sa Unang Siglo K.P. Ilabina tungod sa implu- 
wensiya sa ilang relihiyosong mga pangulo, naug- 
mad sa mga Hudiyo ang pagkadili-matinagdanon 
ug bug-os nga paglikay sa mga langyaw niadtong 
unang siglo K.P. Ang ebidensiya niini nga tinam- 
dan makita diha sa ilang pag-ayad sa mga Sama- 
rianhon, usa ka mestisong katawhan nga kaliwat sa 
mga Israelinhon ug sa mga langyaw. Sagad nga 
ang mga Hudiyo 'walay pagpakiglabot sa mga Sa- 
marianhon,' nga dili gani buot mangayog tubig gi- 
kan kanila. (Ju 4:9) Apan, gipatin-aw ni Jesus 
nga sayop kining maong hingapin nga panglantaw. 
—lLuc 10:29-37. 

Ang pag-establisar sa bag-ong pakigsaad pina- 
sukad sa halad lukat ni Kristo nagtapos sa maong 
legal nga panag-ulang tali sa Hudiyo ug Hentil. 
(Efe 2:11-16) Apan, bisan human sa Pentekostes sa 
33 K.P., ang unang mga tinun-an nalisdan sa pag- 
sabot niini nga kamatuoran. Ang komon o kasaga- 
rang panglantaw sa mga Hudiyo gipahayag ni Ped- 
ro ngadto sa Hentil nga si Cornelio: “Kamo nahibalo 
gayod nga supak sa balaod alang sa usa ka Hudiyo 
nga makig-uban o moduol sa usa ka tawo nga lain 
ug rasa.” (Buh 10:28) Ang Juan 18:28 nagpakita 
nga ang pagsulod sa pinuy-anan sa usa ka Hentil 
giisip sa mga Hudiyo ingong usa ka buhat nga 
makahatag ug seremonyal nga kahugawan. Bisan 
tuod ang Balaod nga gihatag pinaagi kang Moises 
wala maghatag ug espesipikong sugo batok sa ma- 
ong dili-seryosong pagpakig-uban, kini nga pang- 
lantaw maoy komon taliwala sa mga Hudiyo ug ila- 
bina taliwala sa ilang relihiyosong mga pangulo. 
Gidangtan pa ug taudtaod nga panahon aron ang 
unang Hudiyong mga Kristohanon mahigawas gi- 
kan niini nga mga restriksiyon nga gipatuman tu- 
ngod sa mga tinamdan nga naglungtad niadtong 
higayona ug masabtan ang kamatuoran nga gipa- 
siugda ni apostol Pablo nga, alang niadtong nagba- 
ton sa 'bag-ong Kristohanon nga personalidad,' 
“walay Grego ni Hudiyo, pagkatinuli ni pagkadili- 
tinuli, langyaw, Sityanhon, ulipon, tawong gawas- 
non, hinunoa si Kristo maoy tanang butang ug 
anaa sa tanan. ”---Gal 2:11-14; Col 3:10, 11. 

Ang Gregong pulong alang sa “langyaw” maoy 
bar'baros, nga pangunang nagtumong sa usa ka 
tawo nga dili-Grego ug sinultihan.--Tan-awa ang 
BARBARO. 


LANGYAW NGA PUMOLUYO. Sa katibuk- 
ang kahulogan niini ang Hebreohanong nombre 
nga ger nagtumong kang bisan kinsa nga nagpuyo 
ingong usa ka langyaw sa gawas sa iyang yutang 
natawhan ug kinsa nalimitehan sa sibil nga mga 
katungod. Siya mahimong aduna o walay relihiyo- 
song mga kalangkitan sa mga lumad sa yuta nga 
iyang gipuy-an. Si Abraham, Isaac, Jacob, ug ang 
ilang mga kaliwatan gihisgotan ingong langyawng 
mga pumoluyo sa wala pa sila hatagig legal nga ka- 
tungod sa pagpanag-iya sa Yutang Saad.---Gen 
15:13, 17:8, Deu 23:7. 

Kon ang Bibliya maghisgot sa usa ka tawo nga 
ang kagikan dili Israelinhon maylabot sa Israelin- 
hong nasod, ang mga pulong nga “langyaw nga 
pumoluyo” usahay mapadapat ngadto sa usa niini 
nga nahimong kinabig o nahimong bug-os nga 
magsisimba ni Jehova. Usahay magtumong kini sa 
usa ka lalin diha sa yuta sa Palestina nga kontento 
na nga mopuyo taliwala sa mga Israelinhon, nga 
nagtuman sa pangunang mga balaod sa yuta apan 

wala sa bug-os modawat sa pagsimba kang Jeho- 
va. Ang konteksto magtino kon unsang matanga sa 
mga tawo kini nga termino ipadapat. 

Ang Gregong Septuagint naghubad sa ger 
ingong kinabig (Gr., pro:sely-tos) sa kapin sa 70 ka 
beses. Ang pipila nag-ingon nga sagad ang lang- 
yaw nga pumoluyo nakig-uban sa usa ka Hebreo- 
hanong panimalay alang sa panalipod ug samag 
nailalom niana nga panimalay apan sa gihapon gi- 
palahi gikan sa usa ka ulipon. Kini maoy gipasabot 
sa ekspresyong “ang imong langyawng pumoluyo.” 
--Deu 5:14: itandi ang Deu 1:16, usab ang Lev 22: 
10, diin ang terminong toh:shav, nga nagkahulo- 
gang “lalin,” ang gigamit. 

Sa dihang gihatag ang pakigsaad sa Balaod didto 
sa Bukid sa Sinai, sa mahigugmaon kaayong paagi 
gipatuman ang linaing mga balaod bahin sa pakig- 
abot sa langyawng pumoluyo ngadto sa kinaiyan- 
hong Israelinhon. Kay dili paborable ang kahim- 
tang tungod kay dili-lumad nga Israelinhon, ang 
angyaw nga pumoluyo gihatagan ug linaing kon- 
siderasyon ug panalipod ubos sa pakigsaad sa Ba- 
aod, nga may daghang probisyon alang sa mga 
huyang ug daling maabusohan. Sa kanunay gipa- 
hinumdoman ni Jehova ang Israel nga sila nahiba- 
o sa mga kasakit nga maagoman sa usa ka lang- 
yaw nga pumoluyo diha sa yuta nga dili niya 
kaugalingon ug busa angayng magpakita sa lang- 
yawng mga pumoluyo nga anaa sa ilang taliwala 
sa pagkamahinatagon ug panalipod nga wala nila 
madawat. (Ex 22:21, 23:9: Deu 10:18) Sa paninug- 
dan, ang langyaw nga pumoluyo, ilabina ang kina- 
big, kinahanglang tratahon ingong igsoon.---Lev 
19:33, 34. 

Bisan tuod ang mga probisyon sa pakigsaad sa 
Balaod nagtugot sa mga tawo sa tanang nasod nga 
mahimong membro sa kongregasyon sa Israel pi- 
naagi sa pagdawat sa matuod nga pagsimba kang 
Jehova ug magpatuli, dihay mga eksepsiyon ug 
mga limitasyon. Ang mga Ehiptohanon ug mga 
Edomhanon dili makasulod sa kongregasyon hang- 
tod sa ikatulong kaliwatan, sa ato pa, sa ikatulong 
kaliwatan nga buhi diha sa yuta sa Israel. (Deu 23: 
7, 8) Ang mga anak sa gawas ug ang ilang mga ka- 
liwat gidid-an nga makasulod sa kongregasyon 
“hangtod sa ikanapulo ka kaliwatan.” (Deu 23:2) 
Ang mga Ammonhanon ug mga Moabihanon gi- 
did-an “hangtod sa ikanapulo ka kaliwatan ... 
hangtod sa panahong walay tino . . . Dili ka mag- 
buhat alang sa ilang pakigdait ug sa ilang kauswa- 
gan sa tanan mong mga adlaw hangtod sa pa- 
nahong walay tino.” (Deu 23:3-6) Kini nga mga 
pagdili gipadapat ngadto sa tanang lalaki niining 
mga nasora. Dugang pa, dili mahimong membro 
sa kongregasyon ang usa ka lalaki nga gidaot ang 
iyang seksuwal nga mga sangkap.---Deu 23:1. 

Ang langyaw nga pumoluyo nga nahimong tinu- 
ling magsisimba nailalom sa usa ka balaod uban sa 
mga Israelinhon, sa ato pa, sa pagsunod sa tanang 
mga probisyon sa pakigsaad sa Balaod. (Lev 24:22) 
Ang pipila ka pananglitan mao: Kinahanglang tu- 
manon niya ang Igpapahulay (Ex 20:10, 23:12) ug 
saulogon ang Paskuwa (Num 9:14, Ex 12:48, 49), 
ang Pista sa mga Tinapay nga Walay Igpapatubo 
(Ex 12:19), ang Pista sa mga Semana (Deu 16:10, 
11), ang Pista sa mga Balongbalong (Deu 16:13, 
14), ug ang Adlaw sa Pagtabon-sa-Sala (Lev 16:29, 
30). Siya makatanyag ug mga halad (Num 15:14) 
ug kinahanglang himoon kana sa samang paagi 
ingon sa gilatid alang sa kinaiyanhong Israelin- 
hon. (Num 15:15, 16) Ang iyang mga halad kina- 
hanglang walay depekto (Lev 22:18-20) ug dad-on 
ngadto sa ganghaan sa tolda nga tagboanan sama 
sa gibuhat sa kinaiyanhong Israelinhon. (Lev 17: 
8, 9) Siya dili makigbahin sa bisan unsang bakak 
nga pagsimba. (Lev 20:2: Eze 14:7) Siya gisugo nga 
patuloon ang dugo sa gipangayam nga hayop ug 
siya “pagalaglagon” kon iyang kaonon kini nga wala 
mapatulo ang dugo. (Lev 17:10-14) Siya pasayloon 
uban sa kinaiyanhong Israel tungod sa mga sala 
nga ang komunidad ang may tulubagon. (Num 15: 
26, 29) Kinahanglang sundon niya ang mga paagi 
sa pagputli, pananglitan, kon siya mahimong ma- 
hugaw tungod sa paghikap sa usa ka patayng lawas 
sa tawo. (Num 19:10, 11) Ang langyawng pumolu- 
yo nga mahimong hatagan sa patayng lawas sa ha- 
yop nga namatay rag iya lagmit nagtumong sa usa 
nga wala mahimong bug-os nga magsisimba ni Je- 
hova.--Deu 14:21. 

Labot sa mga paghukom, ang langyawng pumo- 
luyo gipasaligan nga hatagan sa walay pagpihigpi- 
hig nga hustisya diha sa mga paghukom nga na- 
langkit ang kinaiyanhong Israelinhon. (Deu 1:16, 
17) Kinahanglang siya dili pagatikasan o pahamta- 
ngan ug tinuis nga paghukom. (Deu 24:14, 17) Ang 
mga tunglo gilatid batok niadtong magpakitag in- 
hustisya sa langyawng mga pumoluyo. (Deu 27:19) 
Ang langyawng pumoluyo ug ang lalin ingon man 
ang kinaiyanhong Israelinhon mahimong makada- 
ngop sa mga siyudad nga dalangpanan alang sa 
dili-tinuyong nakabuno.--Num 35:15, Jos 20:9. 

Ang langyawng mga pumoluyo, sanglit walay 
yutang panulondon, lagmit maoy mga negosyante 
o sinuholang mga mamumuo. Ang uban maoy 
mga ulipon. (Lev 25:44-46) Adunay posibilidad nga 
sila mahimong adunahan. (Lev 25:47: Deu 28:43) 
Apan, sa katibuk-an ang Balaod nagklasipikar kani- 
la nga lakip sa mga kabos ug naglatid ug mga ka- 
hikayan sa pagpanalipod ug sa pagtagana kanila. 
Ang langyawng pumoluyo makaambit sa mga ika- 
pulo nga gitagana sa matag tulo ka tuig. (Deu 14: 
28, 29, 26:12) Ang mga hagdawonon diha sa uma 

ug sa parasan ibilin alang kaniya. (Lev 19:9, 10, 
23:22, Deu 24:19-21) Siya makadawat sa mga be- 
nepisyo sa mga nanubo sa yuta sa panahon sa mga 
tuig nga Igpapahulay. (Lev 25:6) Siya gihatagan sa 
samang panalipod sama sa lumad nga Israelinhon 
ingong sinuholang mamumuo. Mahimong ibaligya 
sa kabos nga Israelinhon ang iyang kaugalingon 
ngadto sa adunahan nga langyawng pumoluyo, 
apan sa maong kahimtang ang Israelinhon kina- 
hanglang tratahon nga maluloton, sama sa usa ka 
sinuholang mamumuo, ug mahimong lukaton niya 
sa bisan unsang panahon ang iyang kaugalingon o 
kaha lukaton siya sa usa ka paryente o, kondili 
man, siya ipahigawas sa ikapito nga tuig sa iyang 
pag-alagad o sa panahon sa Tinghugyaw.---Lev 
25:39-54: Ex 21:2, Deu 15:12. 

Sa panahon sa mga hari, ang langyawng mga 
pumoluyo nagpadayon sa pagpahimulos ug pabo- 
rableng mga relasyon. Sa panahon sa pagtukod sa 
templo didto sa Jerusalem, sila gigamit ingong 
mga panday. (1Cr 22:2, 2Cr 2:17, 18) Sa dihang gi- 
pasig-uli ni Haring Asa ang matuod nga pagsimba 
sa Juda, ang langyawng mga pumoluyo gikan sa 
tanang bahin sa Yutang Saad nagtigom didto sa Je- 
rusalem kauban sa kinaiyanhong mga Israelinhon, 
aron duyog nga mosulod sa usa ka linaing pakigsa- 
ad sa pagpangita kang Jehova uban sa bug-os ni- 
lang kasingkasing ug kalag. (2Cr 15:8-14) Human 
mahinloi ang templo, gipahibalo ni Haring Eze- 
quias ang pagsaulog sa Paskuwa didto sa Jerusa- 
lem sa ikaduhang bulan. Iyang gidapit ang tibuok 
Israel, ug daghang langyawng mga pumoluyo ang 
misanong.---2Cr 30:2b. 

Human mapasig-uli ang nahibiling mga Israelin- 
hon gikan sa pagkadestiyero sa Babilonya, ang 
langyawng mga pumoluyo, nga gilangkoban sa 
mga grupo sama sa mga Netinim (nagkahulogang 
“Mga Hinatag"”), mga ulipon, propesyonal nga mga 
mag-aawit nga mga lalaki ug mga babaye, ug sa 
mga anak nga lalaki sa mga sulugoon ni Solomon, 
nakig-uban na usab kanila sa matuod nga pagsim- 
ba diha sa templo. Ang mga Netinim naglakip sa 
mga Gabaonhon nga gitudlo ni Josue sa perma- 
nenteng pag-alagad sa templo. (Esd 7:7, 24: 8:17- 
20, Jos 9:22-27) Hangtod sa kataposang paghisgot 
kanila, kining langyawng mga pumoluyo maoy ka- 
ubang mga tigpaluyo sa matuod nga pagsimba 
kang Jehova, nga nag-alagad kauban sa nahibilin 
sa matinumanon nga kinaiyanhong mga Israelin- 
hon nga mibalik gikan sa Babilonya. (Neh 11:3, 21) 
Sa yugto human sa pagkadestiyero, gisubli sa mga 
manalagna ni Jehova ang mga prinsipyo sa pakig- 
saad sa Balaod nga nanalipod sa mga katungod sa 
langyawng mga pumoluy0.---Zac 7:10, Mal 3:5. 

Si manalagnang Ezequiel mitagna sa usa ka pa- 
nahon sa dihang ang langyawng pumoluyo maka- 

dawat ug panulondon diha sa yuta sama sa usa 
ka lumad taliwala sa mga anak sa Israel. (Eze 
47:21-23) Human sa pag-abot ni Jesu-Kristo ang 
maayong balita sa Gingharian gisangyaw ngadto 
sa mga Hudiyo ug mga kinabig, ug kini sila pa- 
reho nga nahimong mga membro sa Kristoha- 
nong kongregasyon. Dayon, sa panahon ni Corne- 
lio (36 K.P.), ang usa ka dili-tinuling Hentil ug ang 
iyang panimalay gidawat ni Jehova ug nakadawat 
ug mga gasa sa espiritu. (Buh 10) Sukad niadtong 
panahona, ang dili-tinuling mga Hentil, sa dihang 
modawat kang Kristo, dawaton ngadto sa Kristoha- 
nong kongregasyon, “diin walay Grego ni Hudiyo, 
pagkatinuli ni pagkadili-tinuli, langyaw, Sityanhon, 
ulipon, tawong gawasnon, hinunoa si Kristo maoy 
tanang butang ug anaa sa tanan.” (Col 3:11, Gal 
3:28) Ang Pinadayag 7:2-8 naghubit sa espirituwal 
nga Israel ingong gilangkoban sa 12 ka tribo nga 
12,000 ang matag usa. Dayon ang mga bersikulo 9 
hangtod sa 17 naghisgot sa usa ka dakong panon 
nga walay tawong makaihap, mga tawo nga gikan 
sa tanang kanasoran, tribo, katawhan, ug mga pi- 
nulongan nga nagdayeg sa naentronong Hari ug sa 
iyang Kordero ug nakadawat sa pag-uyon ug pana- 
lipod sa Diyos. 

Lalin. Ang usa ka lalin maoy usa ka molupyo 
sa usa ka langyawng yuta o nasod. Ang Hebreoha- 
nong pulong alang sa lalin (toh:shav') naggikan sa 
lintunganayng berbo nga ya-shav', nga nagkahulo- 
gang “puyo.” (Gen 20:15) Dayag nga ang pipila ka 
lalin sa Israel nahimong mga kinabig, ang uban 
kontento na sa pagpuyo kauban sa mga Israelinhon 
ug sa pagsugot sa pasukaranang mga balaod sa 
yuta apan wala mahimong mga magsisimba ni Je- 
hova sama sa gibuhat sa tinuling mga kinabig. 
Ang lalin gipalahi gikan sa langyaw, kinsa sa kati- 
buk-an dili ra magdugay ug gipakitaan lamang ug 
pagkamaabiabihon nga sagad gipakita alang sa 
mga bisita diha sa Sidlakan. 

Ang lalin nga usa ka dili-tinuling pumoluyo sa 
yuta dili mokaon sa Paskuwa o sa bisan unsang bu- 
tang nga balaan. (Ex 12:45, Lev 22:10) Siya maka- 
dawat ug mga benepisyo kauban sa langyawng 
mga pumoluyo ug sa mga kabos sa panahon sa 
tuig nga Igpapahulay ug sa tuig sa Tinghugyaw pi- 
naagi sa pagpakig-ambit sa abot sa yuta. (Lev 25: 
6, 12) Siya o ang iyang mga anak mahimong pali- 
ton ingong mga ulipon sa mga Israelinhon ug ipa- 
sa ingong permanente nga panulondon nga walay 
katungod nga malukat o makabenepisyo nga paga- 
wason sa panahon sa Tinghugyaw. (Lev 25:45, 46) 
Sa laing bahin, ang usa ka Israelinhon mahimong 
magbaligya sa iyang kaugalingon ingong usa ka 
ulipon ngadto sa usa ka lalin o ngadto sa mga 
membro sa pamilya sa lalin, ug padayong makahu- 
pot sa katungod nga malukat sa bisan unsang 

panahon, ingon man usab mapagawas sa iyang 
ikapitong tuig sa pagkaulipon o sa panahon sa 
Tinghugyaw.--Lev 25:47-54: Ex 21:2, Deu 15:12. 

Bisan tuod ang kinaiyanhong mga Israelinhon 
lamang ang adunay panulondon diha sa yuta, si 
Jehova mao ang tinuod nga tag-iya ug mahimong 
magpapuyo o magpapahawa kanila gikan sa yuta 
sumala sa iyang katuyoan. Labot sa pagbaligya sa 
yuta siya miingon: “Busa ang yuta dili ibaligya 
hangtod sa kahangtoran, tungod kay akoa ang 
yuta. Kay kamo mga langyaw nga pumoluyo ug 
mga lalin sa akong panglantaw.”---Lev 25:23. 

Estranyo. Ang Hebreohanong pulong alang 
sa estranyo (zar) dayag nga naggikan sa lintunga- 
nayng pulong nga zur, nga nagkahulogang “mobi- 
ya, nahimong usa ka laing tawo” (Sal 78:30, 69:8) 
ug busa adunay pangunang kahulogan nga “usa 
nga nagpalayo o naglain sa kaugalingon.”---Theo- 
logical Dictionary of the Old Testament, giedit ni 
G. Botterweck ug H. Ringgren, 1980, Tomo 4, p. 53. 

Ang pag-isip sa mga tawo ingong mga estranyo 
gihimo maylabot sa Aaronikong banay ug sa tribo 
ni Levi, ug nakaapektar kini sa kinaiyanhong mga 
Israelinhon ug sa langyawng mga pumoluyo, ingon 
man usab sa tanang ubang mga tawo. Ang mga 
buluhaton sa mga saserdote sumala sa Balaod gi- 
hatag ngadto sa banay ni Aaron (Ex 28:1-3), ug 
ang ubang mga butang sa templo gihatag ngadto 
sa tribo ni Levi sa katibuk-an. (Num 1:49, 50, 53) 
Ang tanang ubang tawo, lakip ang kinaiyanhong 
mga Israelinhon sa 12 ka dili-Levihanong mga tri- 
bo, gipakasama sa mga estranyo kon may kalabo- 
tan sa pipila ka kalihokan sa Levihanong tribo. (Ex 
29:33, ftn sa Rbi8, “'dili-Aaronikanhon,' sa ato pa, 
usa ka tawo nga dili sakop sa banay ni Aaron”: sa 
panaplin sa KJ, “ang matag usa nga dili Leviha- 
non”, Num 3:38, ftn sa Rbi8, “sa ato pa, usa ka dili- 
Levihanon”: JB, “ordinaryong tawo.” Tan-awa usab 
ang Lev 22:10, Num 3:10.) Sumala sa konteksto ang 
“estranyo,” sa kadaghanang teksto diha sa Penta- 
teuko, nagtumong kang bisan kinsa nga dili sakop 
sa banay ni Aaron o dili bahin sa tribo ni Levi, tu- 
ngod kay ang mga pribilehiyo ug mga buluhaton 
sa mga saserdote wala ihatag kaniya. 

Ang estranyo (dili-Aaronikanhon) dili makaka- 
on sa halad sa pagpahiluna-sa-katungdanan (Ex 
29:33), ni dihogan sa balaang igdidihog nga lana 
(Ex 30:33), ni makakaon sa bisan unsang butang 
nga balaan (Lev 22:10). Ang dili-Aaronikanhong 
estranyo dili makabuhat sa bisan unsang mga bu- 
luhaton sa mga saserdote. (Num 3:10; 16:40, 18:7) 
Ang dili-Levihanong estranyo, sa ato pa, bisan 
kadtong sakop sa ubang 12 ka tribo, dili makaduol 
sa tabernakulo aron andamon kini o alang sa bisan 
unsang ubang katuyoan gawas sa pagtanyag ug 
mga halad o sa pagduol sa mga saserdote diha sa 

ganghaan sa tolda nga tagboanan. (Lev 4:24, 27- 
29) Ang anak nga babaye sa saserdote nga nag- 
minyo ug dili-Aaronikanhong estranyo dili maka- 
kaon sa giamot nga mga butang nga balaan, ni ang 
iyang “estranyo” nga bana.--Lev 22:12, 13. 

Ang pulong nga “estranyo” gipadapat usab 
ngadto niadtong mitipas gikan sa kon unsay nahi- 
uyon sa Balaod ug busa nahimulag kang Jehova. 
Busa ang pampam gihisgotan ingong “estranyong 
babaye.” (Pr 2:16: 5:17: 7:5) Ang mga magsisimba 
sa bakak nga mga diyos ug ang mga bathala mis- 
mo gitawag nga “mga estranyo."---Jer 2:25, 3: 13. 

Ang mga estranyo nga nagpasabot sa mga tawo 
nga dili kaila, o mga langyaw, gihisgotan usab diha 
sa Hebreohanong Kasulatan.---1Ha 3:18, Job 19:15. 

Kristohanong mga prinsipyo labot sa mga 
estranyo. Diha sa Kristohanon Gregong Kasula- 
tan ang gugma ngadto sa estranyo (Gr., xe'nos) gi- 
pasiugda pag-ayo ingong hiyas nga kinahanglang 
ipakita sa Kristohanon. Si apostol Pablo miingon: 
“Ayaw kalimti ang pagkamaabiabihon [Gr., philo- 
xeni'as, “kahinangop alang sa mga estranyo"], kay 
pinaagi niini ang pipila, nga wala nila mahibaloi, 
nag-abiabi ug mga manulonda.” (Heb 13:2) Gipaki- 
ta ni Jesus nga iyang giisip ang pagkamaabiabihon 
nga gihimo ngadto sa iyang mga igsoon, sila man 
tingali mga estranyo o mga dili kaila sa maong pa- 
nahon, ingong gihimo ngadto kaniya. (Mat 25:34- 
46) Si apostol Juan misulat nga nagdayeg kang 
Gayo tungod sa iyang maayong mga buhat alang 
sa Kristohanong mga lalaki, kinsa mga estranyo 
ngadto kang Gayo, nga gipadala ngadto sa kongre- 
gasyon diin membro si Gayo, ug si Juan naghukom 
kang Diotrefes, kinsa wala magpakitag pagtahod 
kanila.--3Ju 5-10, 1Ti 5:10. 

Ang mga Kristohanon gitawag ug “mga lang- 
yaw” ug “temporaryong mga pumoluyo" sa diwa 
nga sila dili bahin niining kalibotana. (Ju 15:19, 1Pe 
1:1) Sila mga langyaw sa pagkaagi nga sila wala 
mopahiuyon sa mga buhat sa kalibotan nga nag- 
dumot sa Diyos. (1Pe 2:11) Kadtong sa Hentil nga 
kanasoran, nga kanhi “mga estranyo sa mga pakig- 
saad labot sa saad, nga walay paglaom ug “wa- 
lay Diyos dinhi sa kalibotan,” pinaagi kang Kristo, 
maoy “dili na mga estranyo ug mga langyaw nga 
pumoluyo,” kondili “mga isigkalungsoranon sa mga 
balaan ug mga sakop sa panimalay sa Diyos.” (Efe 
2:11, 12, 19) Ang “ubang mga karnero" nga matod 
ni Jesus iyang tigomon ngadto sa “usa ka panon” sa 
ingon usab milihok nga bulag sa kalibotan, nga 
may pag-uyon sa Diyos ug paglaom sa kinabu- 
hi.--Ju 10:16: Mat 25:33, 34, 46: itandi ang Pin 
7:9-17. 

Ang usa ka tawo nga mosulay sa pagtigom ug 
relihiyosong mga sumusunod alang sa iyang kau- 

galingon gitawag ni Kristo ingong 'usa ka kawatan’ 
ug “usa ka estranyo,” usa ka tawong peligroso 
alang sa “mga karnero" ni Kristo, ug giisip ingong 
bakak nga magbalantay. Ang tinuod nga “mga 
karnero" ni Jesus dili moila sa tingog sa bakak nga 
magbalantay, sama nga ang matinumanong mga 
Israelinhon nagpabiling bulag gikan sa mga lang- 
yaw nga nagsimbag langyawng mga diyos.--Ju 
10:1, 5: tan-awa ang LANGYAW. 


LANOT. Ang orihinal nga Hebreohanong pu- 
long nga gihubad nga lanot gisabot nga nagtu- 
mong sa gaspangon, mugbo nga mga lanot sa lino. 
Ang lanot daling masunog. Sa dihang gigapos ni 
Delila si Samson pinaagig basabasa pa nga mga 
ugat, dali ra niyang gibugto kini, “ingon sa linubid 
nga hilo [sa lanot] nga mabugto sa dihang maka- 
simhot kinig kalayo.” (Huk 16:8, 9) Gimando ni Je- 
hova nga taliwala sa iyang karaang katawhan ang 
mga daotan ug ang ilang mga buhat mangahanaw, 
nga nag-ingon: “Ang mabaskog nga tawo tino nga 
mahimong lanot, ug ang bunga sa iyang kaliho- 
kan usa ka aligato, ug silang duha tinong magdu- 
ngan sa pagdilaab, nga walay magapalong."---Isa 
1:24, 31. 


LANSANG. Ang karaang mga lansang susa- 
ma ra gayod sa mas dagko nga modernong mga 
lansang, bisan tuod ang pipila ka matang niini 
maoy kuwatro-kantos ang mga lawas ug mas taas 
ang talinis nga tumoy niini kay sa mga lansang 
nga gigamit karong adlawa. Lagmit, ang kinauna- 
hang mga lansang maoy gama sa bronse, bisan 
tuod ang mas dagkong mga lansang sa ulahing ka- 
panahonan maoy gama sa puthaw. Si David nag- 
andam ug “puthaw nga daghan kaayo alang sa 
mga lansang nga para sa mga pultahan sa mga 
ganghaan” sa umaabot nga templo. (1Cr 22:3) Ang 
mga lansang nga pangdayandayan nga gama sa 
bronse nga hinaklapan ug bulawan nadiskobrehan, 
ug glingong kini maoy niadto pang mga 1300- 
1200 W.K.P. Labot sa mga lansang nga gigamit sa 
pagtukod sa templo ni Solomon kini giingon: “Ang 
gibug-aton sa mga lansang maoy kalim-an ka sik- 
long bulawan [0.6 kg, 1.5 1b t].”--2Cr 3:8, 9. 
Niadtong 1968, diha sa gikubkob nga lubnganan 
nga nahimutang sa AS lamang sa Jerusalem, na- 
kaplagan ang mga nahibilin sa patayng lawas sa 
usa ka Hudiyo nga gisilotan sa kamatayon niad- 
tong unang siglo pinaagi sa paglansang kaniya 
diha sa estaka sa pagsakit. Ingon sa gipakita sa mi- 
sunod nga mga pagtuon, ang puthawng lansang 
nga 11.5 sm (4.5 pul.) ang gitas-on nagtusok pa gi- 
hapon sa bukog sa tuo nga tikod. Kini nga lansang 
lagmit susama sa mga lansang nga gigamit sa Ro- 
manong mga sundalo sa paglansang kang Jesu- 

Kristo. Si Tomas wala motuo nga si Kristo naban- 
haw hangtod nga iyang nakita ang “inagian sa mga 
lansang” diha sa unod ni Jesus.---Ju 20:24-29. 

Mahulagwayong Paggamit. Pinaagi sa ka- 
matayon ni Jesus diha sa estaka sa pagsakit, ang 
pakigsaad sa Moisesnong Balaod natapos. Naghis- 
got sa pagpapas niini, gipunting ni Pablo nga giku- 
ha sa Diyos ang Balaod “pinaagi sa paglansang nii- 
ni sa estaka sa pagsakit.” (Col 2:13, 14) Gipakasama 
ni Solomon “kadtong mga nagtigom sa mga tud- 
ling-pulong” ngadto “sa mga lansang nga gipadu- 
lot,” lagmit tungod kay sila ug ang ilang maayong 
mga pulong nga gikan kang Jehova adunay maka- 
palig-on ug makapadasig nga epekto nganha sa 
nagpatalinghog.---Ecc 12:11. 


LAODICEA, TAGA-LAODICEA. Usa ka 
siyudad sa kasadpang bahin sa Asia Minor, diin 
ang mga kagun-oban niini nahimutang duol sa De- 
nizli) mga 150 km (90 mi) sa S sa Efeso. Nail- 
han kini sa sinugdan ingong Diospolis ug Rhoas 
apan tataw nga gitukod pag-usab sa ikatulong sig- 
lo W.K.P. sa Seleucid nga magmamando nga si An- 
tiochus II ug ginganlan kini sumala sa ngalan sa 
iyang asawa nga si Laodice. Kay nahimutang sa ta- 
bunok nga walog sa Suba sa Lycus, ang Laodi- 
cea anaa sa kinasang-an sa pangunang mga ruta 
sa negosyo ug nakonektar pinaagig mga dalan 
ngadto sa mga siyudad sama sa Efeso, Pergamo, 
ug Filadelfia. 

Ang Laodicea mauswagon kaayo ingong usa ka 
siyudad nga may mga pabrika ug sentro sa pa- 
mangko. Masabtan nga dakog bahandi ang siyudad 
tungod kay sa dihang kini nakaagom ug dakong 
kadaot tungod sa linog sa panahon sa paghari ni 
Nero, kini natukod pag-usab nga walay pinansiyal 
nga tabang gikan sa Roma. (Annals ni Tacitus, 
XIV, xxVIlI) Ang sinawon ug itom nga delana sa 
Laodicea ug ang mga besti nga hinimo gikan niini 
ilado kaayo. Ingong sentro sa usa ka iladong tung- 
haan sa medisina, kining siyudara lagmit ang gigi- 
kanan usab sa tambal sa mata nga nailhang polbos 
sa Frigia. Usa sa pangunang mga diyos nga gisim- 
ba didto sa Laodicea mao si Asclepius, usa ka diyos 
sa medisina. 

Kini nga siyudad may dakong kakulangan. Dili 
sama sa kasikbit nga siyudad sa Hierapolis, nga 
may mainit nga mga tubod nga nailhang makaa- 
yo, ug sa Colosas, nga may makapapreskong bug- 
naw nga tubig, ang Laodicea walay permanenteng 
suplay sa tubig. Gikan sa igoigong gilay-on, ang 
tubig kinahanglang ipaagos paingon sa Laodicea 
ug lagmit nga dagaang na kini inig-abot sa siyu- 
dad. Sa unang bahin sa maong gilay-on, ang tubig 
gipaagos agi sa usa ka agianan sa tubig ug dayon, 
sa haduol na sa siyudad, gipaagos agi sa mga bloke 

sa kuwadradong mga bato nga linungagan sa tu- 
nga ug gidugtong pinaagig semento. 

Mopatim-aw nga dihay daghang Hudiyo sa Lao- 
dicea. Sumala sa usa ka sulat gikan sa mga 
mahistrado sa Laodicea (ingon sa pagkutlo ni Jose- 
phus), ang mga Hudiyo, agig pagsunod sa man- 
do ni Gaius Rabirius, gitugotan sa pagsaulog sa 
ilang mga Igpapahulay ug sa ubang sagradong 
mga seremonyas. (Jewish Antiquities, XIV, 241- 
243 [x, 20]) Adunahan ang pipila sa mga Hudiyo 
didto. Gipakita sa ebidensiya nga sa dihang giman- 
do ni Gobernador Flaccus nga kompiskahon ang ti- 
nuig nga mga amot alang sa templo sa Jerusalem, 
ang kantidad nga nahipos giingong mikabat ug ka- 
pin sa 20 ka libra (6.5 kg) nga bulawan. 

Sa unang siglo K.P., diha nay usa ka Kristoha- 
nong kongregasyon sa Laodicea ug lagmit nga nag- 
tigom sa balay ni Nimfa, usa ka Kristohanong igso- 
ong babaye didto. Walay duhaduha nga ang mga 
paningkamot ni Epafras nakaamot sa pagkatukod 
sa maong kongregasyon. (Col 4:12, 13, 15) Dugang 
pa, ang mga epekto sa buluhaton ni Pablo didto sa 
Efeso lagmit nga nakaabot sa Laodicea. (Buh 19:10) 
Bisan tuod wala makaalagad didto sa personal, si 
Pablo nabalaka sa kongregasyon sa Laodicea ug 
nagpadala gani ug usa ka sulat ngadto kanila. (Col 
2:1, 4:16) Apan, ang pipila ka eskolar nagtuo nga 
ang sulat ni Pablo lagmit maoy kopya lamang sa 
sulat nga iyang gipadala ngadto sa Efeso. Siyem- 
pre, teoriya lamang kini, usa ka paningkamot aron 
ipatin-aw kon nganong diha sa Bibliya walay sulat 
si Pablo ngadto sa mga taga-Laodicea, bisan tuod si 
Pablo nagsulat ngadto kanila. Ang sulat ngadto sa 
Laodicea lagmit naundan lamang ug impormasyon 
nga dili nato kinahanglanon karong adlawa, o lag- 
mit nga gisubli lamang niini ang mga punto nga 
gihisgotan na sa ubang kanonikal nga mga sulat. 

Ang kongregasyon sa Laodicea maoy usa sa pito 
ka kongregasyon sa Asia Minor diin ang hinima- 
yang si Jesu-Kristo, diha sa usa ka pinadayag 
ngadto kang Juan, nagpadala ug personal nga mga 
mensahe. (Pin 1:11) Niadtong panahona, sa naghi- 
napos ang unang siglo K.P., ang kongregasyon sa 
Laodicea wala kaayoy nahimo nga takos sa pagda- 
yeg. Bisan tuod kini dato sa materyal, kini kabos sa 
espirituwal. Ang gikinahanglan sa kongregasyon 
sa Laodicea dili ang literal nga bulawan nga gipati- 
gayon sa mga tigbangko sa Laodicea, dili ang mga 
besting sinawon ug itom nga delana nga hinimo 
niining siyudara, dili ang tambal sa mata nga sa 
walay duhaduha ginama sa mga doktor sa Laodi- 
cea, dili ang nagbukal nga makaayong mga tubig 
nga naggikan sa mga tubod sa duol nga Hierapolis 
kondili ang espirituwal nga katumbas niining mga 
butanga. Kini nagkinahanglan ug “bulawan nga di- 

nalisay sa kalayo" aron palamboon ang personali- 
dad niini (itandi ang 1Co 3:10-14, 1Pe 1:6, 7), 
puting panggawas nga besti aron makahatag ni- 
inig dili-masaway nga Kristohanong panagway, 
nga walay dili-Kristohanong mga kinaiyahan nga 
ingon ka makauulaw sama sa pagkahubo. (Itandi 
ang Pin 16:15, 19:8.) Nagkinahanglan kini ug espi- 
rituwal nga “banyos-sa-mata” aron makakita kini 
sa kamatuoran sa Bibliya ug sa Kristohanong mga 
responsibilidad. (Itandi ang Isa 29:18: 2Pe 1:5-10, 
1Ju 2:11.) Kining mga butanga ilang mapalit kang 
Kristo Jesus, ang usa nga nanuktok sa pultahan, 
kon ilang dawaton siya nga maabiabihon. (Itandi 
ang Isa 55:1, 2.) Gikinahanglan niini nga mahi- 
mong makapalagsik sa kainit (itandi ang Sal 69:9, 
2Co 9:2, Tit 2:14) o makarepresko sa kabugnaw 
(itandi ang Pr 25:13, 25), apan dili magpabilin nga 
dagaang.---Pin 3:14-22. 


LAPIDOT [lagmit, Mga Sulo: Mga Pangidlap sa 
Kilat]. Ang bana sa Israelinhong manalagna nga si 
Debora.---Huk 4:4. 


LARAWAN. Ang bisan unsang hulad o dag- 
way sa usa ka persona o butang.---Mat 22:20. 

Bisan tuod ang mga paghisgot bahin sa mga la- 
rawan diha sa Bibliya sagad may kalabotan sa ido- 
latriya, dili kanunayng ingon niini ang kahimtang. 
Ang Diyos, sa paglalang sa tawo, miingon una, 
“Buhaton nato ang tawo sumala sa atong larawan 
[o, anino, hitsura], sumala sa atong dagway.” (Gen 
1:26, 27, ftn sa Rbi8) Sanglit giingon sa Anak sa 
Diyos nga ang iyang Amahan maoy “Espiritu,” dili 
mahimong magkaamgid sa pisikal ang Diyos ug 
ang tawo. (Ju 4:24) Hinunoa, ang tawo adunay 
mga hiyas nga nagsumbalik-silaw, o nagpaaninag, 
sa mga hiyas sa iyang langitnong Magbubuhat, 
mga hiyas nga nagpalahi gayod sa tawo gikan 
sa linalang nga mga hayop. (Tan-awa ang ADAN 
Num. 1.) Bisan tuod gilalang sumala sa larawan sa 
iyang Maglalalang, ang tawo wala himoa aron sim- 
bahon o himayaon. 

Maingon nga ang kaugalingong anak ni Adan 
nga si Set (bisan tuod gipakatawo niya diha sa pag- 
kadili-hingpit) “liwat [ni Adan], ingon sa iyang la- 
rawan” (Gen 5:3), ang pagkaamgid ni Adan sa dag- 
way sa Diyos nagpaila kaniya sa sinugdan ingong 
yutan-ong anak sa Diyos. (Luc 3:38) Bisan pa nga 
ang tawo nahimong dili hingpit, ang pamatuod 
nga ang tawo sa sinugdan gibuhat sumala sa lara- 
wan sa Diyos gihisgotan human sa Lunop sa pana- 
hon ni Noe ingong pasukaranan sa balaod sa Diyos 
sa pag-awtorisar sa mga tawo nga mag-alagad 
ingong mga tigpatay sa mga mamumuno. (Gen 9: 
5, 6: tan-awa ang TIGPANIMALOS SA Duco.) Diha 
sa mga sugo alang sa mga Kristohanon mahitu- 

ngod sa pagpandong sa mga babaye, gisultihan 
ang Kristohanong mga lalaki nga sila dili angayng 
magsul-ob sa maong pandong, sanglit ang lalaki 
“larawan ug himaya man sa Diyos,” samtang ang 
babaye himaya sa lalaki.--1Co 11:7. 


Kanunay bang gipabanaag ni Jesus 
ang dagway sa iyang Amahan 
sa samang paagi? 


Ang panganayng Anak sa Diyos, nga sa ulahi 
nahimong tawo nga si Jesus, maoy sama sa lara- 
wan sa iyang Amahan. (2Co 4:4) Tungod kay ang 
maong Anak dayag nga mao ang usa nga gisulti- 
han sa Diyos sa dihang miingon, “Buhaton nato 
ang tawo sumala sa atong larawan,” kining pagka- 
amgid sa Anak sa dagway sa iyang Amahan, ang 
Maglalalang, naglungtad na sukad nga gilalang 
ang Anak. (Gen 1:26, Ju 1:1-3; Col 1:15, 16) Sa 
dinhi pa sa yuta ingong usa ka hingpit nga tawo, 
siya nagpabanaag sa mga hiyas ug personali- 
dad sa iyang Amahan kutob sa iyang maarangan 
ingong tawo, busa siya nakaingon nga “siya nga 
nakakita kanako nakakita usab sa Amahan.” (Ju 
14:9: 5:17, 19, 30, 36, 8:28, 38, 42) Apan, kini nga 
pagkaamgid misamot pa gayod sa pagkabanhaw 
ni Jesus ngadto sa espirituhanong kinabuhi ug sa 
dihang gitugyanan siya sa “tanang awtoridad ... 
sa langit ug sa yuta” pinaagi sa iyang Amahan, si 
Jehova nga Diyos. (1Pe 3:18, Mat 28:18) Sanglit ni- 
anang panahona ang Diyos nagbayaw kang Jesus 
ngadto sa “usa ka labaw nga katungdanan,” ang 
Anak sa Diyos karon nagpabanaag sa himaya sa 
iyang Amahan sa labaw pa gayod nga paagi kay 
sa iyang pagpabanaag niini sa wala pa siya mobi- 
ya sa langit aron moanhi sa yuta. (Flp 2:9: Heb 
2:9) Siya sa pagkakaron mao “ang tukma nga lara- 
wan sa pagkamao sa Diyos.'---Heb 1:2-4. 

Ang tanang dinihogang mga membro sa Kris- 
tohanong kongregasyon gimbut-an daan sa Diyos 
nga “mahisama sa larawan sa iyang Anak.” (Rom 
8:29) Si Kristo Jesus mao ang ilang sulondan dili 
lamang sa ilang pagkinabuhi, samtang sila maga- 
sunod sa iyang mga tunob ug magasundog sa 
iyang dalan ug mga paagi, kondili diha usab sa 
ilang kamatayon ug pagkabanhaw. (1Pe 2:21-24, 
1Co 11:1; Rom 6:5) Kay gidala ang yutan-ong “la- 
rawan sa usa nga hinimo sa abog [si Adan],” hu- 
man niana ingong espirituhanong mga linalang 
dad-on nila “ang larawan sa usa nga langitnon 
[ang kataposang Adan, si Kristo Jesus].” (1Co 15: 
45, 49) Panahon sa ilang yutan-ong kinabuhi, sila 
nakapribilehiyo nga isumbalik-silaw samag mga 
salamin ang himaya ni Jehova' nga misidlak kani- 

la gikan sa Anak sa Diyos, nga inanayng giu- 
sab aron mahisama sa larawan nga gipabanaag 
sa Anak nga nagpasidlak sa himaya sa iyang 
Amahan. (2Co 3:18, 4:6) Busa ang Diyos nagla- 
lang diha kanila ug usa ka bag-ong personalidad, 
usa nga sumbalik-silaw, o larawan, sa iyang kau- 
galingong diyosnong mga hiyas.--Efe 4:24: Col 
3:10. 

Sayop nga Paggamit sa mga Larawan. Bi- 
san tuod ang mga tawo kinahanglang mosundog 
ug maningkamot nga ipaaninag ang mga hiyas sa 
ilang langitnong Amahan ug ipahiuyon ang ilang 
mga kinabuhi subay sa kinabuhi sa iyang Anak, 
ang pagsimba sa pisikal nga mga larawan kanu- 
nayng gihukman sa tibuok Kasulatan. Ang pagdu- 
mot sa Diyos sa maong buhat tin-awng gipahayag 
diha sa Balaod nga gihatag ngadto sa Israel. Dili la- 
mang ang linilok nga mga larawan kondili gidili 
usab ang paghimo sa “dagway” sa bisan unsang 
butang nga anaa sa langit, sa yuta, o sa dagat 
ingong tumong sa relihiyosong pagsimba. (Ex 20: 
4, 5: Lev 26:1, Isa 42:8) Ang maong mga butang 
mahimong ginama sa bisan unsa, sa bisan unsang 
porma---kahoy, metal, bato: linilok, hinulma, sinal- 
sal, sinapsap, larawan sa mga tawo, hayop, lang- 
gam, dili-buhing mga butang, o bisan mga simbo- 
lo lamang--apan walay usa niini ang giuyonan 
sa Diyos aron pagasimbahon. Ang paghimo niini 
maoy usa ka “makadaot nga buhat, ang pagbuhat 
ug daotan sa panan-aw ni Jehova, usa ka dulumta- 
nan ug salawayon nga butang nga magpadangat 
sa iyang tunglo ngadto sa mga nagbuhat niini. 
(Deu 4:16-19, 23-25: 27:15: Num 33:52, Isa 40:19, 
20: 44:12, 13; Eze 7:20) Dayandayan man kinig bu- 
lawan ug plata, dulumtanan gihapon kini sa panan- 
aw sa Diyos ug kini mahugaw ug ilabay gihapon 
ingong “hugaw” nga butang.--Deu 7:5, 25; Isa 
30:22. 

Ang paggamit sa maong mga larawan gipakita 
nga kini dili mahimong pakamatarongon atuba- 
ngan sa Diyos, sanglit kini supak sa tanang maa- 
yong panghunahuna ug kinaadman ug nagpada- 
yag sa binuang, walay-buot nga pangatarongan 
ug sa dili pagdawat sa tin-aw nga mga kamatuo- 
ran. (Isa 44:14-20, Jer 10:14: Rom 1:20-23) Ang 
mga larawan wala gayoy kapuslanan, dili maka- 
hatag ug kahibalo, giya, o proteksiyon, sanglit kini 
amang, walay mahimo, ug walay kinabuhi, sa ka- 
pulihay usa lamang kini ka hinungdan sa kaula- 
wan. (Isa 44:9-11: 45:20: 46:5-7: Hab 2:18-20) 
Ang matagnaong mga kapahayagan ni Jehova, 
nga tukmang nagtagna sa umaabot nga mga hita- 
bo, nagpakyas sa bisan unsang mga paningkamot 
sa dili-matinumanong mga Israelinhon nga ipasi- 
dungog ang katumanan sa maong mga hitabo 

ngadto sa ilang idolatrosong mga larawan.--Isa 
48:3-7. 

Bisan pa sa tin-awng mga pahayag sa Diyos, ang 
mga Israelinhon ug ang uban pa misulay sa binu- 
ang nga paagi nga isagol ang paggamit sa relihiyo- 
song mga larawan uban sa pagsimba sa matuod 
nga Diyos, si Jehova. (Ex 32:1-8, 1Ha 12:26-28, 
2Ha 17:41, 21:7) Ang usa ka babaye sa panahon sa 
mga Maghuhukom nagbalaan gani sa pipila ka pi- 
rasong plata ngadto kang Jehova ug dayon nagga- 
mit niini sa paghimog usa ka relihiyosong larawan. 
(Huk 17:3, 4: 18:14-20, 30, 31) Sa wala pa laglaga 
ang Jerusalem sa mga Babilonyanhon, ang du- 
lumtanang relihiyosong mga larawan gipasulod na 
ngadto sa dapit sa templo, ug usa niini gihubit 
ingong usa ka “simbolo sa pangabugho,” nga dayag 
nga nagtumong sa pag-aghat sa pagpangabugho 
sa Diyos pinaagi sa paghatag ug pagdayeg ngadto 
sa usa ka larawan diin ang maong pagdayeg angay 
lamang kaniya.---Eze 8:3-12, Ex 20:5. 

Apan, ang pipila ka butang, nga giporma ingong 
larawan sa mga tanom, bulak, hayop, ug gani sa 
mga kerubin, gihimo sumala sa sugo ni Jehova ug 
busa dili sayop. Bisan tuod nagsilbing simbolikong 
mga hulad maylabot sa pagsimba sa Diyos, kini 
mismo wala pasidunggi, o simbaha, sama panang- 
litan sa dihang mag-ampo o maghalad.---Tan-awa 
ang IDOLO, IDOLATRIYA. 

Mga Larawan sa Basahon ni Daniel. Sa 
ikaduhang tuig sa paghari ni Nabucodonosor (da- 
yag nga moihap sukad sa panahon sa iyang pag- 
sakop sa Jerusalem niadtong 607 W.K.P.), ang Ba- 
bilonyanhong hari nagdamgo, nga tungod niini 
siya natugaw pag-ayo ug wala makatulog. Mopa- 
tim-awng siya wala mahinumdom sa katibuk-ang 
unod sa damgo, kay siya nagsugo sa iyang maa- 
lamong mga tawo ug mga saserdote nga ilang 
ipadayag ang damgo ug ang hubad niini. Bisan pa 
sa ilang gipanghambog nga katakos ingong mga 
tigpadayag sa tinagong mga butang, ang maala- 
mong mga tawo sa Babilonya wala makahatag 
sa gipangayo sa hari. Tungod niini gipakanaog 
ang sugo sa pagpatay kanila, ug ang kinabuhi 
ni Daniel ug sa iyang mga kaubanan nameligro 
usab. Pinaagi sa tabang sa Diyos si Daniel nakahi- 
mo sa pagpadayag dili lamang sa damgo kondi- 
li sa kahulogan usab niini. Ang pagdayeg ug pag- 
pasalamat ni Daniel sa dihang iyang nadawat ang 
kapadayagan nagpunting kang Jehova nga Diyos 
ingong Tuboran sa kaalam ug gahom ug ingong 
usa nga “nagausab sa mga panahon ug sa mga 
yugto sa panahon, nga nagtangtang sa mga hari 
ug nagpahimutang sa mga hari.” (Dan 2:1-23) 
Ang damgo tin-aw nga naggikan sa Diyos ug nag- 
larawan sa matagnaong paagi sa dili-mabuntog 

nga pagmando sa Diyos ibabaw sa mga kalihokan 
sa yuta. 

Ang damgo ni Nabucodonosor maoy bahin sa 
usa ka dako kaayong larawan, nga pormag tawo. 
Ang mga bahin sa lawas maoy metal, gikan sa ulo 
hangtod sa tiil, kini anam-anam nga gilangkoban 
sa dili kaayo bililhon apan mas gahi nga mga me- 
tal, nga nagsugod sa bulawan ug natapos sa put- 
haw, apan ang mga tiil ug mga tudlo niini maoy 
yutang-kulonon nga sagol puthaw. Ang katibuk- 
ang larawan gidugmok pinaagi sa usa ka bato nga 
gisapsap gikan sa usa ka bukid, ug human nia- 
na gipuno niini nga bato ang tibuok yuta.---Dan 
2:31-35. 


Unsa ang kahulogan sa mga bahin sa 
larawan nga nakita sa damgo 
ni Nabucodonosor? 


Ang larawan dayag nga nagtumong sa pagman- 
do sa yuta ug sa katuyoan ni Jehova nga Diyos la- 
bot sa maong pagmando. Kini gipatin-aw diha sa 
giniyahan sa espiritu nga paghubad ni Daniel. Ang 
ulo nga bulawan naghawas kang Nabucodonosor, 
ang usa kinsa, pinaagi sa pagtugot sa Diyos, naka- 
baton ug gahom ingong labawng magmamando sa 
kalibotan ug, labing hinungdanon, nagpukan sa ti- 
pikal nga gingharian sa Juda. Apan, sa pag-ingon, 
“Ikaw mao ang ulo nga bulawan,” daw wala limita- 
he ni Daniel ang kahulogan sa ulo ngadto kang Na- 
bucodonosor lamang. Sanglit ang ubang mga ba- 
hin sa lawas naghawas sa mga gingharian, ang ulo 
dayag nga naghawas sa dinastiya sa mga hari 
sa Babilonya gikan kang Nabucodonosor hangtod 
sa pagkapukan sa Babilonya sa panahon ni Ha- 
ring Nabonido ug sa iyang anak nga si Belsazar. 
--Dan 2:37, 38. 

Ang gingharian nga gihawasan sa dughan ug 
mga bukton nga plata mao gayod ang Medo-Per- 
sianhong gahom nga nagpukan sa Babilonya niad- 
tong 539 W.K.P. Kini mas “ubos” kay sa Babilon- 
yanhong dinastiya apan dili sa diwa nga kini mas 
gamay ug gisakopan nga dominyo o mas me- 
nos sa militaryo o sa ekonomikanhon nga kusog. 
Lagmit ang Babilonya maoy labaw sa pagkaaging 
kini mao ang nagpukan sa tipikal nga gingharian 
sa Diyos didto sa Jerusalem, usa ka dungog nga 
wala mahupti sa Medo-Persia. Ang Medo-Persian- 
hong dinastiya sa mga magmamando sa kalibotan 
natapos diha kang Dario III (Codommanus), kan- 
sang kasundalohan bug-os nga giparot ni Alejan- 
dro nga Macedonianhon niadtong 331 W.K.P. Busa 
ang Gresya mao ang gahom nga gihulagway sa ti- 
yan ug mga paa nga tumbaga sa maong larawan. 
--Dan 2:39. 

Ang Gresyanhon o Heleniko nga pagmando nag- 
padayon, bisan tuod ug nabahin, hangtod nga kini 
gisakop sa nagkakusog nga gahom sa Roma. Busa 
ang Romanhong Gahom sa Kalibotan mipadayag 
diha sa larawan nga gisimbolohan sa mas ubos 
apan mas gahi nga metal, ang puthaw, nga maki- 
ta diha sa mga bitiis sa dakong larawan. Ang kusog 
sa Roma sa pagpayhag ug pagpulpog sa kaatbang 
nga mga gingharian, nga gipakita diha sa tagna, 
ilado kaayo diha sa kasaysayan. (Dan 2:40) Bisan 
pa niana, dili bug-os matuman sa Roma lamang 
ang mga kinahanglanon sa paghawas niini sa mga 
bitiis ug sa mga tiil sa larawan, kay ang pagmando 
sa Imperyo sa Roma wala makakita sa katumanan 
sa matagnaong damgo, nga mao, ang pag-abot sa 
simbolikong bato nga gisapsap gikan sa bukid ma- 
ingon man ang pagdugmok niini sa katibuk-ang la- 
rawan ug nga human niana gipuno niini ang tibu- 
ok yuta. 

Busa, ang gipahayag sa pipila ka komentaris- 
ta sa Bibliya kaamgid kaayo sa gipahayag ni 
M. F. Unger, nga miingon: “Ang damgo ni Nabu- 
codonosor, sumala sa gipadayag ni Daniel, nag- 
hubit sa dagan ug sa kataposan sa “mga pana- 
hon sa mga Hentil’ (Luc. 21:24, Pin. 16:19), nga 
mao, sa pagkalaglag sa Hentil nga gahom sa kali- 
botan panahon sa Ikaduhang Pagbalik ni Kristo. 
(Unger's Bible Dictionary, 1965, p. 516) Si Dan- 
iel mismo miingon kang Nabucodonosor nga ang 
damgo may kalabotan sa “kon unsay mahitabo sa 
kaulahiang bahin sa mga adlaw” (Dan 2:28), ug 
sanglit ang simbolikong bato gipakita nga nagha- 
was sa Gingharian sa Diyos, mahimong dahomon 
nga ang pagmando nga gilarawanan sa puthaw 
nga mga bitiis ug mga tiil sa larawan magpada- 
yon hangtod sa panahon sa pagkatukod sa maong 
Gingharian ug hangtod sa panahon nga kini moli- 
hok sa 'pagdugmok ug pagtapos niining tanang 
gingharian. ---Dan 2:44. 

Ang kasaysayan nagpakita nga, bisan tuod ang 
Imperyo sa Roma nagpadayon gihapon ingong Ba- 
laang Imperyo sa Roma sa Alemanhong nasod, 
kini sa kataposan nagtugot nga pulihan sa nagpa- 
tigbabawng gahom sa kanhing sakop sa imperyo 
niini, ang Britanya. Tungod sa ilang kasuod ug hi- 
niusa nga paglihok, ang Britanya ug ang Tinipong 
Bansa karong adlawa sagad nga gitawag ingong 
ang Anglo-Amerikanong Gahom sa Kalibotan, ang 
presente nga dominanteng gahom sa kasaysayan 
sa kalibotan. 

Ang panagsagol sa puthaw ug yutang-kulonon 
diha sa mga tiil sa dakong larawan tin-awng nag- 
ilustrar sa kahimtang nga tinong mopadayag sa 
kataposang pagpahayag sa politikanhong pagman- 
do sa kalibotan. Ang yutang-kulonon gigamit sa 
ubang mga teksto sa simbolikong paagi diha sa Ka- 

sulatan sa paghawas sa unodnong mga tawo nga 
hinimo gikan sa abog sa yuta. (Job 10:9, Isa 29:16, 
Rom 9:20, 21) Busa mopatim-aw nga sa hubad ni 
Daniel gipakasama ang yutang-kulonon sa “mga 
kaliwat sa katawhan,” nga tungod niana ang pa- 
nagsagol niini mahuyang, nga maoy gisimbolohan 
sa mga tiil ug mga tudlo sa tiil sa larawan. Kini 
nagtumong sa kahuyang ug kakulang sa panaghi- 
usa sa samag-puthaw nga kusog sa kataposang 
matang sa pagmando sa kalibotan sa yutan-ong 
mga gingharian. (Dan 2:41-43) Ang ordinaryong 
tawo mogamit ug mas dakong impluwensiya sa 
mga kalihokan sa kagamhanan. 

Ang larawan nga bulawan nga gipatindog sa 
ulahi ni Nabucodonosor didto sa Kapatagan sa 
Dura wala direktang malangkit sa dako kaayong 
larawan diha sa damgo. Tungod sa gidak-on niini 
--60 ka maniko (27 m; 88 p) ang gihabogon ug 
6 lamang ka maniko (2.7 m; 8.8 p) ang gilapdon 
(o may proporsiyon nga napulo sa usa)--daw im- 
posible nga kini maoy usa ka estatwa sa tawo, ga- 
was lamang kon kini adunay habog kaayo nga pa- 
tonganan, kanang mas taas pa sa estatwa sa tawo 
mismo. Ang estatwa sa tawo adunay proporsiyon 
lamang nga upat sa usa labot sa gihabogon ug gi- 
lapdon niini. Busa ang larawan lagmit gayod nga 
adunay gisimbolohan, tingali sama sa mga obelis- 
ko sa karaang Ehipto.---Dan 3:1. 

Ang Larawan sa Mapintas nga Mananap. 
Human sa panan-awon bahin sa pitoy-ulo nga 
mapintas nga mananap nga migimaw sa dagat, 
nakita ni apostol Juan ang panan-awon bahin 
sa duhay-sungay nga mananap nga migimaw sa 
yuta, nga nagsulti sama sa usa ka dragon ug nag- 
sugo niadtong nagpuyo sa yuta “sa paghimo ug la- 
rawan sa [pitoy-ulo nga] mapintas nga mananap.” 
(Pin 13:1, 2, 11-14) Ang mga mananap kanu- 
nayng gigamit sa Bibliya ingong mga simbolo sa 
politikanhong mga kagamhanan. Busa ang la- 
rawan sa pitoy-ulo nga mapintas nga mananap 
maoy usa gayod ka galamiton nga nagpabanaag 
sa mga kinaiyahan ug kabubut-on sa politikan- 
hong sistema nga nagamando sa tibuok yuta nga 
gihawasan sa pitoy-ulo nga mapintas nga mana- 
nap. Dayag, kini usab aduna gayoy pito ka ulo ug 
napulo ka sungay sama sa mapintas nga mananap 
nga migimaw sa dagat nga gihawasan niini. Nan, 
makaiikag nga matikdan nga ang laing pitoy- 
ulo nga mananap, nga lahi gikan sa mapintas 
nga mananap nga migimaw sa dagat, gihubit sa 
Pinadayag kapitulo 17. Ang kahulogan niini, mai- 
ngon man nianang sa pitoy-ulo nga mapintas 
nga mananap ug sa duhay-sungay nga mana- 
nap, gihisgotan ilalom sa MANANAP, SIMBOLIKO NGA 
MGA. 


LARAWAN SA MANANAP 


Human sa unang paghisgot niini diha sa Pina- 
dayag kapitulo 13, ang larawan sa mananap kanu- 
nayng gihisgotan duyog sa mapintas nga mana- 
nap, ilabina may kalabotan sa pagsimba sa maong 
mapintas nga mananap ug sa pagkadawat sa mar- 
ka niini. Ang larawan sa mananap nakig-ambit 
niining mga butanga.--Pin 14:9-11, 15:2, 16:2, 
19:20, 20:4, tan-awa ang MARKA. 


LARAWAN SA MANANAP. Tan-awa ang 
LARAWAN. 


LASA. Usa ka dapit nga gihisgotan diha sa 
kinaunahang kahubitan sa Canaanhong utlanan. 
(Gen 10:19) Ang tukmang nahimutangan niini dili 
matino. Ang Lasa mahimong “duol” sa Zeboiim 
(NW: JP [1962 nga edisyon]) o kaha ang Canaan- 
hong utlanan miabot gikan sa palibot sa Zebolim 
“hangtod” sa Lasa. (AT; RS, JB) Pinasukad sa pag- 
hubit ni Jerome ug sa Hudiyohanong tradisyon, 
daghan ang nagtuo nga ang Lasa nahimutang sa 
Callirrhoe, duol sa sidlakang baybayon sa Patayng 
Dagat ubos sa Wadi Zarga Main. Ang uban nag- 
tuo nga ang Lasa mao ang Lais (Dan). 


LASANG. Ang Hebreohanong termino alang 
sa punog-kakahoyang luna sa yuta maoy ya'ar, 
nga gihubad nga “kakahoyan” (Deu 19:5) ug “la- 
sang.” (Jos 17:15; 1Sa 14:25) Dihay panahon nga 
ang yuta sa Palestina adunay daghang kalasangan 
nga may mga kahoy nga nagkalainlain ang ma- 
tang. Ang mga gihisgotan sa Kasulatan bahin sa 
kalasangan ug kakahoyan ug sa paggamit sa ma- 
teryales nga kahoy nagpadayag nga kanhi mas 
daghan ang mga kahoy didto kay sa pagkakaron, 
bisan pa sa mga paningkamot sa pagpananom 
pag-usab ug mga kahoy sa dili pa dugayng mga 
katuigan. (2Cr 27:4: Huk 9:48, 49) Tataw usab kini 
diha sa paghubit sa ihalas nga mga hayop, nga 
nagpakita nga ang kalasangan arang makatagana 
ug bastanteng tagoanan ug puy-anan alang sa 
mga oso (2Ha 2:23, 24), mga leyon (1Sa 17:34: 1Cr 
11:22), ug sa ubang matang sa mga hayop (Eze 
34:25). 

Apan naupaw ang dagkong mga luna sa yuta 
tungod kay nadaot kini sa gubat, sa sobrang pag- 
gamit sa mga kahoy nga walay paningkamot nga 
mapulihan pag-usab ang mga kahoy sa lasang, ug 
sa walay kontrol nga paghimo niini ingong mga 
sibsibanan diin ang mga turok sa bag-ong mga 
kahoy gipangaon sa mga kanding ug sa ubang 
mga hayop. Si Denis Baly, sa iyang libro nga The 
Geography of the Bible (1974, pp. 77, 115, 116), 
naghisgot sa mga kasiglohan sa pagpasagad, nga 
miresulta sa pagkahanaw sa daghang kakahoyan 
ug sa pagkakankan sa kapin sa 2 m (6.5 p) nga ta- 

bunok nga yuta, nga nagbilin sa dakong bahin sa 
yuta nga batoon ug umaw. 

Ang pipila ka lasang espesipikong gihisgo- 
tan diha sa Bibliya. Ang kalasangan sa Leba- 
non, nga sa pagkakaron dili na kaayo daghan ang 
mga kahoy, nabantog kanhi tungod sa dagkong 
mga kahoy nga nanubo niini (1Ha 5:2-10, 13-18, 
2Ha 19:23), nga daghan kaayog mga sedro, juni- 
pero, sipres, ug uban pang mga kahoy. Ang “ka- 
lasangan sa Epraim” (tingali ang “lasang sa Maha- 
naim”), nga dinhi namatay si Absalom, lagmit 
nahimutang sa S sa Suba sa Jordan duol sa Maha- 
naim, ug lagmit kaniadto baga ug kakahoyan. 
(2Sa 18:6, ftn sa Rbi8, 8, 17) Ang “lasang sa Heret” 
nahimutang sa Juda. (1Sa 22:5) Dugang pa, ang 
rehiyon sa Gilead nailhan tungod sa mga kakaho- 
yan ug mga kahoyng balsamo niini, samtang ang 
Basan dapit sa A nailhan tungod sa “nagbuntaog 
nga mga kahoy,” lagmit lakip ang mga kahoyng 
robles. (Isa 2:13, Zac 11:2) Sa mga adlaw ni David 
ug Solomon, daghan ang mga kahoyng sikomoro 
diha sa ubos nga kayutaan sa Sepela. (1Ha 10:27, 
1Cr 27:28, 2Cr 1:15, 9:27) Sa Walog sa Jordan na- 
nubo ang daghang mga tamarisko ug mga ka- 
hoyng sause, diin nagtago ang mga leyon.---Jer 
12:5, Zac 11:3. 

Simbolikong Paggamit. Maingon nga ang 
mga kahoy gigamit sa pagsimbolo sa indibiduwal 
nga mga tawo ug mga magmamando, gigamit 
usab sa Bibliya ang mga lasang sa pagsimbolo sa 
mga katawhan o kanasoran ug sa ilang mga mag- 
mamando. Ang pagkadaotan sa apostatang Juda 
maoy sama sa usa ka kalayo nga nagsunog sa 
iyang katawhan (Isa 9:18): ang kasuko ni Jehova 
magasunog sa habagatang gingharian (Juda) pi- 
naagi sa dili mapalong nga mga siga sa kalayo. 
(Eze 20:46-48) Ang susamang mga tagna gipaha- 
yag batok sa paganong mga nasod, ang mga kaa- 
way sa katawhan sa Diyos. Ang Asiryanhong 
mga manggugubat habason ug pakubsan sama sa 
mga kahoy sa usa ka lasang.---Sal 83:14, 15: Jer 
46:22, 23; Isa 10:19, 34. 


LASARON. Usa ka harianong siyudad sa Ca- 
naan kansang hari gipildi sa mga Israelinhon ubos 
sa pagpanguna ni Josue. (Jos 12:7, 8, 18) Ang La- 
saron sagad nga giisip ingong mao ang distrito 
nga gitawag ug Sarona, nga sumala kang Euse- 
bius, nahimutang tali sa Bukid sa Tabor ug sa Da- 
gat sa Galilea. Lagmit ang modernong Sarona 
(Sharona), mga 10 km (6 mi) sa HK sa Tiberias, 
mao ang karaang nahimutangan niini. 


LASEA. Usa ka siyudad sa Creta duol sa dung- 
goanan nga gitawag ug Maayong mga Dunggoa- 
nan. (Buh 27:8) Ang Lasea sagad gituohan nga 

mao ang mga kagun-oban nga nahimutang mga 
8 km (5 mi) sa S sa modernong Kaloi Limniones 
(Maayong mga Dunggoanan). 


LATA. Usa ka lusparong asul nga puting metal 
nga lubay kaayo. Sa unom ka produkto sa hudno sa 
karaang mga eksperto sa metal, ang lata maoy pi- 
nakadaling matunaw sa tanan, nga nagkinahang- 
lan lamang ug kainit nga 232°C. (449'F.). (Eze 22: 
18, 20) Ang orihinal nga Hebreohanong pulong 
nga bedhil’ nagkahulogang “gilain o gibahin,” nga 
mao, gikan sa bililhong mga metal pinaagi sa pag- 
tunaw, kini gihubad usab ingong “mga biya.”---Isa 
1:25. 

Walay mga minahan sa lata didto sa Palestina. 
Ang unang paghisgot sa lata, wala madugay hu- 
man sa Pagpanggula, naglakip niini uban sa bilil- 
hong mga inagaw sa gubat gikan sa mga Midian- 
hon. (Num 31:2, 22) Nabatonan sa mga taga-Tiro 
ang lata gikan sa Tarsis. (Eze 27:12) Ang kadagha- 
nan sa bug-at, itom nga oxide sa lata nga gitawag 
ug cassiterite naggikan sa mga balas sa suba sa Es- 
panya ug Inglaterra. Mopatim-aw nga ang lata gi- 
gamit sa paghimog mga tunton, kay ang Zacarias 
4:10 (nga naghisgot sa “tunton”) diha sa Masoreti- 
kong teksto mabasang, “ang bato [o, pabug-at], 
ang lata.” Sa Amos 7:7, 8 ang Hebreohanong pu- 
long nga gihubad nga “tunton” lagmit nagkahulo- 
gang lata o tingga. Apan, ang lata mas gigamit 
ingong sambog nga pangpatig-a; ang tumbaga 
nga sinubongan ug 2 ngadto sa 18 porsiyentong 
lata nakit-an diha sa karaang mga butang nga 
bronse. 


LATIGO. Sagad nga usa ka lubay nga lubid o 
panit nga latos nga may kuptanan. Kini gigamit na 
sukad pa sa karaang mga panahon sa paglatigo sa 
mga tawo (2Cr 10:11, 14) ingon man usab sa pag- 
pasunod ug sa paggiya sa mga hayop.--Pr 26:3: 
Nah 3:2. 

Si Haring Rehoboam nanghambog nga, kon ang 
iyang amahan nga si Solomon nagkastigo sa mga 
Israelinhon pinaagig “mga latigo,” siya magkastigo 
kanila pinaagig “mga tunokong panglapdos.” Ang 
mga pulong ni Rehoboam maoy mahulagwayon, 
apan ang mga panglapdos nga gipasabot lagmit 
nga hait ug mga tumoy, sanglit ang Hebreoha- 
nong pulong (“ag-rab:bim') alang sa “mga tunokong 
panglapdos” sa literal nagkahulogang “mga tanga.” 
— 1Ha 12:11, 14, ftn sa Rbi8, 2Cr 10:11, 14. 

Si Elipaz nga Temanhon naghisgot ug “latigo sa 
dila.” (Job 4:1: 5:21) Lagmit nga ang gipasabot mao 
ang paggamit sa dila aron sa paghimog kadaot, 
sama sa pagbutangbutang ug pagsulti nga mapasi- 
palahon.---Itandi ang Pr 12:18, San 3:5-10. 

Sa panahon sa Paskuwa niadtong 30 K.P., “hu- 
man makabuhat ug latigo nga pisi, giabog [ni Je- 

sus] ang tanan nga may mga karnero ug mga baka 
pagawas sa templo.” Ang pamatuod nga gigamit ni 
Jesus ang latigo ngadto sa mga hayop lamang, dili 
ngadto sa mga tawo nga nagdala sa mga karnero 
ug mga baka, mao ang iyang pag-abog sa mga 
nagbaligyag mga salampati pinaagig mga pulong, 
dili pinaagig latigo. Dugang pa, pinaagi sa pag- 
abog sa mga baka pinaagig latigo, iyang napahu- 
nong ang ilang negosyo kay ang mga tawo kinai- 
yanhong mosunod sa ilang mga baka aron sa 
pagtigom niini.--Ju 2:13-17. 


LATIN. Usa ka pinulongan nga sakop sa Indo- 
Uropanhon nga pamilya ug ginikanan sa mga 
pinulongang Romance, nga mao, ang Italyano, 
Kinatsila, Pranses, Portuges, ug Romanyano. Sa 
kataposang katunga sa ikaduhang siglo K.P., ang 
Grego gipulihan ug Latin sa relihiyosong mga ga- 
hom sa Roma ingong ang pinulongan sa Roman- 
hong diosesis. Lakip sa mga resulta niini mao ang 
pagtungha sa Latin nga Vulgate ni Jerome sa ika- 
upat ug ikalima nga siglo K.P., nga ikaduha la- 
mang sa Gregong Septuagint ingong iladong ka- 
raan nga hubad sa Bibliya. 

Ang Latin mao ang pinulongan sa Imperyo sa 
Roma ug busa, sa dihang si Jesu-Kristo dinhi pa sa 
yuta, kini mao ang opisyal nga pinulongan sa Pa- 
lestina, apan dili mao ang komon nga pinulongan 
sa katawhan. Busa dili ikatingala nga makakita 
kita ug pipila ka pulong nga naimpluwensiyahan 
sa Latin diha sa Kristohanon Gregong Kasulatan. 
Ang pulong nga “Latin” makita kas-a lamang diha 
sa Bibliya, sa Juan 19:20, diin kita gisuginlan nga 
ang inskripsiyon nga gibutang sa ulohan ni Jesus 
diha sa estaka sa pagsakit gisulat sa Hebreohanon, 
Grego, ug Latin. 

Ang Latin diha sa Kristohanon Gregong Kasula- 
tan makita diha sa nagkalainlaing porma. Kini na- 
undan ug kapin sa 40 ka Latin nga mga ngalan sa 
mga tawo ug mga dapit, sama sa Aquila, Lucas, 
Marcos, Pablo, Cesarea, ug Tiberias. Niining bahi- 
na sa Bibliya makita ang Gregong mga katumbas 
sa mga 30 ka Latin nga mga pulong may kalabo- 
tan sa militar, hudisyal, panalapi, ug sa panima- 
lay, sama sa centurio (Mar 15:39, opisyal sa ka- 
sundalohan), denarius (Mat 20:2), ug speculator 
(Mar 6:27, guwardiya). Makita usab ang pipila ka 
Latin nga mga ekspresyon o mga idiom, sama sa 
“kay nagtinguha sa pagpahimuot sa panon sa ka- 
tawhan” (Mar 15:15) ug 'nangayo ug igong piyan- 
sa.” (Buh 17:9) Ang syntax, o ang pagkabalay sa 
mga prase ug mga tudling-pulong, usahay nagpa- 
ila sa impluwensiya sa Latin. Apan, gilantugian sa 
nagkalainlaing mga eskolar ang gidak-on sa im- 
pluwensiya niini. 


LAWAK-SA-ATOP 


Ang mga pulong nga naimpluwensiyahan sa 
Latin makita sa kadaghanang bahin diha sa mga 
basahon ni Marcos ug Mateo, ug mas daghan ang 
gigamit ni Marcos kay sa bisan kinsang uban 
pang magsusulat sa Bibliya. Kini nakahatag ug 
kalig-onan sa pagtuo nga iyang gisulat ang iyang 
Ebanghelyo didto sa Roma ug sa panguna alang sa 
mga Hentil, ilabina sa mga Romano. Diyutay lang 
ang gigamit ni Pablo nga mga pulong nga naim- 
pluwensiyahan sa Latin, kini dili makita diha sa 
Gregong Septuagint. 

Ang pagkakaplag ug pipila ka pulong nga naim- 
pluwensiyahan sa Latin diha sa Kasulatan dili la- 
mang kay mapuslanon alang sa akademikanhong 
pagtuon sa mga mahigugmaon sa Bibliya. Kini 
nahiuyon sa kon unsay gipakita sa Bibliya ba- 
hin sa Palestina ingong ang dapit nga gisakop sa 
Roma sa dihang si Jesu-Kristo dinhi pa sa yuta. 
Dugang pa, ang paggamit niining mga pulong 
nga naimpluwensiyahan sa Latin sa hawod nga 
sekular nga Gregong mga magsusulat sa mao ra 
usab nga yugto nagpamatuod nga ang Kristoha- 
nong Kasulatan namugna gayod sulod niadtong 
mga panahona nga ilang giingon. Busa, kini nga 
kamatuoran dugang nagpamatuod sa pagkakasa- 
ligan sa Kristohanon Gregong Kasulatan. 


LAWAK-SA-ATOP. Tan-awa ang BALAY. 
LAWAK SA ITAAS. Tan-awa ang BALAY. 


LAWALAWA  [Heb., @akkavish]. Usa ka ga- 
may, waloy-tiil, dili pak-an nga hayop nga, suma- 
la sa estriktong klasipikasyon sa biolohiya, dili usa 
ka insekto kondili usa ka arachnid. 

Ang kadaghanang lawalawa maghimo ug balay 
aron sa pagdakop sa ilang tukbonon. Ang mga la- 
walawa kasagarang adunay tulo ka paris nga mga 
organo sa pagkalinyas (spinneret) nga anaa sa lu- 
yong bahin ubos sa ilang tiyan. Kini nakonektar sa 
mga glandula sa laway sa sulod sa lawas sa lawa- 
lawa pinaagi sa daghang gagmay nga mga tubo- 
tubo. Sa dihang pagawason ang laway pinaagi ni- 
ini nga mga organo, kini nga laway mogahi dayon 
ug mogawas ingong usa ka lutay nga lanot sa 
seda. Pinaagi sa pagsikit niini nga mga organo, 
ang lawalawa makapatungha ug usa ka baga nga 
tanod. Sa dihang idistansiya ang mga organo sa 
pagkalinyas sa usag usa kini makapatungha ug 
hugpong sa pino nga mga tanod. 

Ang balay sa lawalawa, depende sa matang sa 
lawalawa nga mohimo niini, maanindot ug seme- 
triya ug komplikado ang disenyo. Diha sa mga la- 
not nga seda, may parehong mga sal-ang sa mga 
tinulo nga papilit, nga himoon usab sa lawalawa. 
Human makahimo ug usa ka linya tali sa duha ka 
nagbabag nga talay sa laway ug human kini ma- 

butangi ug papilit, bitaron sa lawalawa ang tanod 
ug dayon palabtikon kini. Kini moresulta ug pare- 
hong sal-ang sa gagmayng mga tinulo sa papilit. 
Ang pilit nga tanod magsilbing bitik sa tukbonon 
sa lawalawa. 

Diha sa duha ka higayon nga kini makita sa Ka- 
sulatan, ang lawalawa gihisgotan diha sa masam- 
bingayong mga paagi. Si Bildad, sa pagpakigsulti 
kang Job, naghisgot sa usa ka apostata ingong usa 
nga nagasalig o nagasandig sa usa ka “balay sa la- 
walawa,” usa ka butang nga huyang kaayo nga tu- 
ngod niana siya dili makapabiling magbarog. (Job 
8:14, 15) Ang makadaot ug mapintasong mga bu- 
hat sa dili-matinumanong mga Israelinhon gipa- 
kasama sa paghimo ug usa ka balay sa lawalawa. 
Apan, dili mabukotan sa dili-matinumanong mga 
tawo ang ilang kaugalingon pinaagi sa ilang mga 
binuhatan, maingon nga ang balay sa lawalawa 
dili magsilbi ingon nga besti.--Isa 59:5, 6. 


LAWAS. Ang pisikal nga gambalay sa usa ka 
tawo o sa usa ka hayop. Ang Hebreohanong pu- 
long nga gewiyah’ nagtumong sa usa ka lawas, 
buhi man kini (Gen 47:18) o patay. (1Sa 31:10, Sal 
110:6) Ang Hebreohanong nevelah' naggikan sa 
lintunganayng berbo nga navel (“malaya”, Sal 
1:3) ug gihubad ingong “patayng lawas.” (Lev 5:2; 
Deu 14:8, Isa 26:19) Ang basar, nga Hebreoha- 
nong pulong alang sa unod, mahimong magha- 
was sa tibuok lawas. (Itandi ang Sal 16:9: tan-awa 
ang UNOD.) Ang Gregong pulong alang sa “lawas” 
sagad maoy sona (Mat 5:29), apan ang khros, 
nga sa literal maoy “panit,” gihubad nga “lawas” 
diha sa Buhat 19:12. Ang Gregong pulong nga 
pto'ma, nga naggikan sa lintunganayng berbo 
nga pi'pto (lusno), nagtumong sa nalusno nga la- 
was o “patayng lawas.” (Mat 14:12) Ang nagkala- 
inlaing matang sa pisikal nga mga lawas gilang- 
koban sa nagkalainlaing matang sa unod, uban sa 
puwersa sa kinabuhi.--1Co 15:39, San 2:26, Gen 
7:22, tan-awa ang KALAG. 

Espirituhanong mga Lawas. Samtang adu- 
nay pisikal nga mga lawas, nga makita ug mabat- 
yagan, adunay espirituhanong mga lawas usab, 
nga dili makita sa tawhanong mga mata ug bug- 
os dili mabatyagan sa tawo. (1Co 15:44) Ang mga 
lawas sa espiritung mga persona (ang Diyos, si 
Kristo, ang mga manulonda) maoy mahimayaon. 
“Wala pa gayoy tawo nga nakakita sa Diyos.” (1Ju 
4:12) Ang tawo dili makakita sa Diyos ug mabuhi. 
(Ex 33:20) Sa dihang si apostol Pablo sa daklit la- 
mang nakakita sa pagpadayag ni Jesu-Kristo hu- 
man sa pagkabanhaw ni Jesus, siya natumba sa 
yuta ug nabuta tungod sa kahayag, usa ka milag- 
ro ang gikinahanglan aron mapasig-uli ang iyang 
panan-aw. (Buh 9:3-5, 17, 18, 26:13, 14) Sa ingon 

usab, ang mga manulonda mas gamhanan kay sa 
mga tawo. (2Pe 2:11) Sila maoy mga mahimaya- 
on, masanag ug nagpakita sa ingon niana nga pa- 
agi sa ilang pisikal nga mga pagpadayag. (Mat 
28:2-4; Luc 2:9) Kining espiritung mga anak sa Di- 
yos may panan-aw nga arang makakita ug maka- 
sugakod sa pagsud-ong sa kadan-ag sa Labing 
Gamhanang Diyos.---Luc 1:19. 

Tungod kay kita dili makakita sa Diyos pinaagi 
sa atong pisikal nga mga mata, siya migamit ug 
mga ekspresyon nga naghubit kaniya diha sa taw- 
hanong mga kinaiyahan aron sa pagtabang kana- 
to nga makasabot ug makapabili sa mga butang 
labot kaniya. Ang Bibliya naghisgot kaniya ingong 
adunay mga mata (Sal 34:15: Heb 4:13): mga buk- 
ton (Job 40:9: Ju 12:38): mga tiil (Sal 18:9; Zac 
14:4), kasingkasing (Gen 8:21, Pr 27:11); mga ka- 
mot (Ex 3:20, Rom 10:21), mga tudlo (Ex 31:18, 
Luc 11:20): ilong, mga buho sa ilong (Eze 8:17: Ex 
15:8): ug mga dalunggan (1Sa 8:21; Sal 10:17). Dili 
angayng hunahunaon nga siya sa literal nagbaton 
niini nga mga sangkap sama sa atong nabatonan. 
Si apostol Juan, kinsa adunay paglaom sa kinabu- 
hi sa langit, miingon ngadto sa kaubang mga ma- 
nununod sa langitnong kinabuhi: “Mga hinigug- 
ma, kita karon mga anak sa Diyos, apan wala pa 
ikapadayag kon mahimong unsa unya kita. Kita 
nahibalo nga sa dihang siya igapadayag na kita 
mahisama kaniya, tungod kay siya atong maki- 
ta ingon gayod sa iyang pagkamao.” (1Ju 3:2) Kini 
mahimong usa ka lawas nga nahiuyon sa “mahi- 
mayaong lawas” ni Jesu-Kristo (Flp 3:21), kinsa 
mao “ang larawan sa dili-makita nga Diyos,” “ang 
aninag sa iyang himaya ug ang tukma nga lara- 
wan sa iyang pagkamao.” (Col 1:15: Heb 1:3) Busa, 
sila makabaton ug lawas nga dili-madunot, walay- 
kamatayon, nga lahi sa mga manulonda sa ka- 
tibuk-an ug sa katawhan, nga may-kamatayon. 
--1Co 15:53, 1Ti 1:17: 6:16: Mar 1:23, 24; Heb 
2:14. 

Unodnong Lawas ni Kristo. Sa dihang 
unang gihimo ang Panihapon sa Ginoo, si Jesus 
mitanyag sa tinapay nga walay lebadura ngadto 
sa 11 ka matinumanong mga apostoles, nga nag- 
ingon: “Kini nagkahulogan sa akong lawas nga 
igahatag alang kaninyo.” (Luc 22:19) Si apostol 
Pedro sa ulahi miingon: “Siya [Jesus] nagpas-an sa 
atong mga sala diha sa iyang kaugalingong lawas 
sa estaka.”--1Pe 2:24: Heb 10:10, tan-awa ang PA- 
NIHAPON SA GINOO. 

Aron si Jesus mahimong “ang kataposang 
Adan” (1Co 15:45) ug mahimong “katugbang nga 
lukat alang sa tanan [nga katawhan],” ang iyang 
unodnong lawas kinahanglang mahimong tinuod 
nga tawhanong lawas, dili inkarnasyon. (1Ti 2: 
5, 6; Mat 20:28) Kini kinahanglang hingpit, kay 

kini kinahanglang ihalad aron itanyag kang Jeho- 
va nga Diyos ingong lukat. (1Pe 1:18, 19: Heb 9:14) 
Walay dili-hingpit nga tawo ang makatagana sa 
gikinahanglan nga bili. (Sal 49:7-9) Tungod niini, 
si Jesus miingon sa iyang Amahan sa dihang gi- 
presentar ang iyang kaugalingon alang sa bawtis- 
mo, aron sugdan ang iyang masakripisyohon nga 
pagkinabuhi: “Ikaw nag-andam ug lawas alang 
kanako.”---Heb 10:5. 

Ang pisikal nga lawas ni Jesu-Kristo wala pa- 
sagding madunot hangtod mahimong abog sama 
sa nahitabo sa mga lawas ni Moises ug David, mga 
tawong gigamit sa paglandong kang Kristo. (Deu 
34:5, 6: Buh 13:35, 36, 2:27, 31) Sa dihang ang 
iyang mga tinun-an miadto sa lubnganan sayo sa 
buntag sa unang adlaw sa semana, ang lawas ni 
Jesus wala na didto, ug ang mga bendahe na la- 
mang nga gigamit sa pagputos sa iyang lawas ang 
nabilin diha sa lubnganan, ang iyang lawas sa wa- 
lay duhaduha naut-ot nga wala moagig pagkadu- 
not.--Ju 20:2-9, Luc 24:3-6. 

Human sa pagkabanhaw ni Jesus siya nagpaki- 
ta pinaagi sa lainlaing mga lawas. Nasaypan siya 
ni Maria ingong ang hardinero. (Ju 20:14, 15) 
Nagpakita siya pag-usab, misulod sa usa ka lawak 
nga trinangkahan ang mga pultahan, nagbaton 
ug lawas nga adunay mga agi sa samad. (Ju 
20:24-29) Sa makadaghan siya nagpakita ug nail- 
han, dili pinaagi sa iyang dagway, kondili pinaagi 
sa iyang mga pulong ug mga buhat. (Luc 24:15, 
16, 30, 31, 36-45: Mat 28:16-18) Kas-a usa ka mi- 
lagro nga nahitabo ubos sa iyang pagtultol ang 
nagbukas sa mga mata sa iyang mga tinun-an 
sa pagkaila kaniya. (Ju 21:4-7, 12) Si Jesus, kay 
nabanhaw ingong espiritu (1Pe 3:18), makahimo 
sa pagmateryalisar alang sa maong okasyon sama 
sa gibuhat sa mga manulonda sa nangaging mga 
panahon, sa dihang sila nagpakita ingong mga 
mensahero. (Gen 18:2, 19:1, 12; Jos 5:13, 14; Huk 
13:3, 6, Heb 13:2) Sa mga adlaw una pa ang Lu- 
nop, ang mga manulonda nga “wala magpadayon 
sa paghupot sa ilang orihinal nga pagkabutang 
apan mitalikod sa ilang nahiangay nga puloy- 
anang dapit” nagpakatawo ug nangasawa ug mga 
tawhanon. Nga kining manulondang mga anak sa 
Diyos maoy dili-tinuod nga mga tawo kondili nag- 
sul-ob ug pisikal nga mga lawas, gipakita sa ka- 
matuoran nga ang Lunop wala makalaglag niini 
nga mga manulonda, apan sila naghukas sa ilang 
pisikal nga lawas ug mibalik sa dominyo sa mga 
espiritu.---Jud 6: Gen 6:4; 1Pe 3:19, 20: 2Pe 2:4. 

Simbolikong Paggamit. Si Jesu-Kristo gi- 
hisgotan ingong Ulo “sa kongregasyon, nga mao 
ang iyang lawas.” (Efe 1:22, 23, Col 1:18) Kining 
Kristohanong lawas wala mabahinbahin sa rasa, 
nasod, o sa ubang paagi, sanglit kini gihawasan sa 

mga Hudiyo ug sa mga katawhan sa tanang kana- 
soran. (Gal 3:28, Efe 2:16, 4:4) Ang tanan nabaw- 
tismohan sa balaang espiritu ngadto kang Kristo 
ug ngadto sa iyang kamatayon. Busa, silang ta- 
nan nabawtismohan ngadto sa usa ka lawas. (1Co 
12:13) Sa ingon ang tibuok lawas mosunod sa ulo, 
mamatay sa matang sa kamatayon nga iyang na- 
matyan ug mabanhaw sa matang sa pagkaban- 
haw nga iyang nabatonan.--Rom 6:3-5, tan-awa 
ang BAwTIsMO (Ang Bawtismo Ngadto Kang Kristo 
Jesus, Ngadto sa Iyang Kamatayon). 

Si apostol Pablo migamit sa paglihok sa tawha- 
nong lawas aron iilustrar ang paglihok sa Kristo- 
hanong kongregasyon, nga nagpakasama sa mga 
membro nga nabuhi sa yuta sa bisan unsang par- 
tikular nga panahon ngadto sa usa ka lawas, uban 
kang Kristo nga mao ang dili-makitang Ulo. (Rom 
12:4, 5: 1Co 12) Iyang gipasiugda ang kahinung- 
danon sa dapit nga giokupar sa matag membro, 
ang matag usa nagtambayayongay, ang gugma 
ug kahangawa sa usag usa, ug ang kalamposan sa 
buluhaton. Ang Diyos nagpahimutang sa matag 
usa diha sa iyang kaugalingong dapit sa lawas, ug 
pinaagi sa nagkalainlaing paglihok sa balaang es- 
piritu ang lawas nagbuhat sa kon unsay gikina- 
hanglan. Ang Ulo, si Jesu-Kristo, ingong tigpata- 
liwala nga membro, nagtagana sa mga membro 
sa lawas sa mga butang nga ilang gikinahanglan 
pinaagi sa “mga lutahan niini ug sa mga ugat sa 
mga lutahan,” ang mga paagi ug mga kahikayan 
alang sa pagtagana sa espirituwal nga pagkaon 
ingon man usab sa komunikasyon ug koordinas- 
yon, aron ang “lawas” mapakaon pag-ayo sa espi- 
rituwal ug ang matag bahin mahibalo sa buluha- 
ton nga iyang pagabuhaton.---Col 2:19: Efe 4:16. 

Hustong Paggamit sa Lawas. Angayng pa- 
bilhan sa usa ka Kristohanon ang lawas nga giha- 
tag sa Diyos kaniya ug angayng higugmaon ang 
iyang kaugalingon pinaagig hustong pag-atiman 
sa iyang lawas aron siya makahimo sa pagtanyag 
niini diha sa dalawaton, sagrado nga pag-alagad 
sa Diyos. (Rom 12:1) Kini nagkinahanglan sa pag- 
kamakataronganon ug sa pag-atiman sa lawas pi- 
naagig pagkaon ug sa uban pang mga kinahang- 
lanon, ingon man sa paghupot niini nga mahinlo 
sa pisikal, apan ang ubang matang sa pag-atiman 
mas labaw pang mahinungdanon. Kini naglangkit 
sa espirituwalidad, sa pagpangita sa Gingharian 
sa Diyos ug sa iyang pagkamatarong, ug sa pag- 
pasundayag sa katul-id sa moral. (Mat 6:25, 31- 
33; Col 2:20-23: 3:5) Si apostol Pablo nagtambag: 
“Ang lawasnong pagbansay may diyutayng ka- 
puslanan, apan ang diyosnong pagkamahinalaron 
mapuslanon sa tanang butang, kay naghupot kini 
ug saad sa kinabuhi karon ug sa umaabot.”--ITi 
4:8. 

Ang usa ka dinihogang membro sa Kristoha- 
nong kongregasyon, ang lawas ni Kristo, nga na- 
kahimog pakighilawas nagkuha sa usa ka membro 
ni Kristo ug naghimo niini nga membro sa usa ka 
pampam. Ang bisan kinsa nga Kristohanon nga 
nakahimog pakighilawas nagdalag kahugawan sa 
moral ug usab “nagapakasala batok sa iyang kau- 
galingong [unodnong] lawas.” Siya nagpameligro 
sa iyang kaugalingon nga matangtang gikan sa la- 
was ni Kristo, ang templo nga organisasyon, ug 
nagladlad sa iyang kaugalingon sa kapeligrohan 
sa makaluod nga mga sakit. (1Co 6:13, 15-20, Pr 
7:1-27) Siya mahimong “itugyan sa kongregasyon 
ngadto kang Satanas alang sa kalaglagan sa unod.’ 
— 1Co 5:5. 

Ang usa ka membro sa lawas ni Kristo, ingon 
man ang ubang dedikadong mga tawo nga nakig- 
uban niining inanak-sa-espiritung mga membro 
sa lawas, kinahanglang maglikay dili lamang sa li- 
teral nga pakighilawas kondili sa espirituwal nga 
pakighilawas usab. Ang Kasulatan nagtawag sa 
usa nga nakighigala sa kalibotan ingong usa ka 
“mananapaw.” (San 4:4) Si Jesus miingon sa iyang 
mga tinun-an: “Sila dili bahin sa kalibotan, ingon 
nga ako dili bahin sa kalibotan.” (Ju 17:16) Busa, si 
Jesus mainampingon nga kadtong naglangkob sa 
mga membro sa iyang lawas maoy mahinlo sa 
moral ug sa espirituwal. (Efe 5:26, 27) Sila gihis- 
gotan nga “nagligo na sa ilang mga lawas pinaagi 
sa mahinlong tubig.” (Heb 10:22) Sama sa giingon 
ni apostol Pablo, nga naghisgot bahin sa mga 
bana: “Sa ingon niini ang mga bana angay nga 
maghigugma sa ilang mga asawa sama sa ilang 
kaugalingong mga lawas. Siya nga nahigugma sa 
iyang asawa nahigugma sa iyang kaugalingon, 
kay wala gayoy tawo nga nagdumot sa iyang ka- 
ugalingong unod; kondili nagapakaon ug naga- 
pangga niini, ingon sa ginahimo usab ni Kristo 
sa kongregasyon, tungod kay kita mga sangkap sa 
iyang lawas. “Tungod niini ang lalaki mobiya sa 
iyang amahan ug sa iyang inahan ug siya moipon 
sa iyang asawa, ug ang duha mahimong usa ka 
unod.’ Dako kini nga sagradong tinago. Karon ako 
nagasulti labot kang Kristo ug sa kongregasyon.” 
--Efe 5:28-32. 

Tan-awa ang mga bahin sa lawas ubos sa tagsa- 
tagsa ka ngalan niini. 


LAWREL [Heb., oten]. Usa ka evergreen o ka- 
nunayng may mga dahon nga tanom, nga sagad 
motubo ingong usa ka kahoykahoy apan makaa- 
bot sa gitas-ong mga 15 m (50 p). Ang kinatibuk- 
ang kahoy (mga dahon, panit, gamot, ug bunga) 
may lana nga dugay nang gigamit sa medisina. 
Ang mga dahon pormag-itlog ug baga, ug sina- 
won ang ibabawng bahin niini. 

Kining kahoya ang kataposang gihisgotan diha 
sa ubay-ubayng mga kahoy sa Isaias 44:14: kini 
lamang ang teksto nga naghisgot niining kahoya 
diha sa Hebreohanong Kasulatan. Ang Lexicon 
in Veteris Testamenti Libros (ni L. Koehler ug 
W. Baumgartner, Leiden, 1958, p. 88) nagpaila sa 
ngalan nga mao ang kahoyng lawrel (Laurus no- 
bilis), nga kasagarang gitawag nga tam-is nga ka- 
hoy sa luok. (Tan-awa usab ang The Interpreter's 
Dictionary of the Bible, nga giedit ni G. A. But- 
trick, 1962, Tomo 2, p. 293.) Ang Laurus nobilis 
makaplagan gikan sa baybayon hangtod sa tunga- 
tungang bukiron nga mga rehiyon sa Palestina ug 
motubo usab diha sa ubang mga dapit sa Medite- 
ranyo. 

Ang mga dahon sa lawrel gigamit sa karaang 
mga Grego aron sa paghimog mga purongpurong, 
nga maoy ilang isul-ob sa mga ulo sa mga mana- 
naog sa Pytianhong mga Dula ug usab alang ni- 
adtong naghupot ug mga katungdanan ingong 
usa ka simbolo sa pagkadungganon. 


LAZARO [lagmit ang Gr. nga porma sa Heb. 
nga ngalang Eleasar, nga nagkahulogang “Ang 
Diyos Nagtabang']. 

1. Ang igsoong lalaki ni Marta ug Maria, ang 
iyang pagkabanhaw mao ang usa sa talagsaong 
mga milagro nga gihimo ni Jesu-Kristo. (Ju 11:1, 2) 
Si Jesus may halalom nga gugma niini nga pamil- 
ya nga nagpuyo sa Betania, “mga tulo ka kilo- 
metro” gikan sa Jerusalem agi sa dalan paingon 
sa Jerico. (Ju 11:5, 18, ftn sa Rbi8) Lagmit nga 
siya kanunayng giabiabi didto sa ilang balay.---Luc 
10:38-42. 

Ang duha ka magsoong babaye nagpahibalo 
kang Jesus, kinsa nianang panahona didto sa ta- 
bok sa Suba sa Jordan, nga ang ilang igsoong si 
Lazaro masakiton kaayo. Walay duhaduhang sila 
naglaom nga si Jesus mag-ayo kaniya. (Ju 11: 
3, 21, 32) Apan, inay nga moadto dayon sa Beta- 
nia, o mag-ayo kang Lazaro sa halayo, sama sa ka- 
himtang sa sulugoong lalaki sa usa ka opisyal sa 
kasundalohan (Mat 8:5-13), si Jesus nagpabilin 
didto sa iyang giestaran sulod sa duha pa ka ad- 
law. Sa pag-abot niya sa palibot sa Betania, siya 
gisugat ni Marta ug dayon ni Maria. Si Lazaro na- 
bugtoan na sa gininhawa ug patay na sulod sa 
upat ka adlaw.--Ju 11:6, 17, 20, 30-32. 

Sa dihang nakigsulti kang Marta, gipahimuslan 
ni Jesus ang higayon aron ipasiugda ang pagka- 
banhaw. (Ju 11:23-27) Sa wala madugay iyang gi- 
hatagan ug dugang kahulogan ang iyang mga pu- 
long. Sa pag-abot sa lubnganan o sa langob diin 
didto gilubong si Lazaro, gisugo ni Kristo nga ku- 
haon ang bato nga nagtabon sa ganghaan niini. 
Unya pinaagi sa pag-ampo ngadto sa iyang langit- 

nong Amahan, gipakita ni Jesus nga ang usa ka 
katarongan nga kining mga butanga nahitabo 
maoy “aron motuo sila [ang katawhan nga atua 
didto] nga ikaw nagpadala kanako.” (Ju 11:38-42) 
Dayon gitawag ni Jesus ang namatayng si Lazaro 
gikan sa lubnganan, ug siya migula, nga sa walay 
duhaduha nakapahibulong ug nakapalipay gayod 
sa mga tawo nga atua didto.--Ju 11:43, 44. 

Kining milagroha nakatukmod sa daghan sa 
pagbutang ug pagtuo kang Jesus, apan kini usab 
ang hinungdan nga ang pangulong mga saserdo- 
te ug ang mga Pariseo naglaraw sa pagpatay ka- 
niya. Ang kasuko sa pangulong mga saserdote mi- 
samot pa gayod sa dihang nakita sa usa ka dakong 
panon sa mga Hudiyo dili lamang si Jesus kondili 
ang nabanhaw usab nga si Lazaro. Tungod kang 
Lazaro, daghang Hudiyo ang nagbutang ug pag- 
tuo kang Jesus, ug busa ang pangulong mga sa- 
serdote nagsabot sa pagpatay usab kang Lazaro. 
(Ju 11:45-53, 12:1-11) Hinunoa, walay Biblikan- 
hong ebidensiya nga nag-ingon nga natuman ni- 
ining relihiyosong mga kaaway ang ilang daotang 
mga laraw batok kang Lazaro. 

Ang asoy ni Juan bahin sa pagkabanhaw ni 
Lazaro gisaway sa pipila ka kritiko sa Bibliya. 
Sila nangatarongan nga ang ubang mga asoy sa 
Ebanghelyo wala maghisgot bahin niini nga hita- 
bo. Apan, ang paghatag ug pagtagad sa lainla- 
ing mga Ebanghelyo magpakita nga bisan gani 
ang mga magsusulat sa sinoptiko o unang tulo 
ka Ebanghelyo sa tagsatagsa wala magbatbat sa 
tanang gibuhat ni Jesus. Pananglitan, si Lucas 
lamang ang nagtaho bahin sa pagkabanhaw sa 
anak nga lalaki sa babayeng balo sa Nain. (Luc 
7:11-15) Sa naandan wala sublia ni Juan kon unsa 
ang gitala sa uban. Ang pagkabanhaw ni Lazaro 
maoy usa ka tatawng pananglitan labot niini. 

Kining milagro sa pagkabanhaw ni Lazaro hi- 
nungdanon kaayo ingong bahin sa ministeryo 
ni Jesus aron ipasiugda ang gahom sa Anak sa 
Diyos ug palamboon ang pagtuo nganha kani- 
ya ug sa pagkabanhaw. (Ju 11:4, 41, 42) Dayag 
nga nahitabo kini sa hapit nang magsugod ang 
tuig 33 K.P. Ang Kasulatan wala maghatag ug 
impormasyon bahin sa mga kahimtang, dapit, o 
panahon sa pagkamatay ni Lazaro human siya 
banhawa.---Tan-awa ang PAGKABANHAW (Mga pag- 
kabanhaw sa wala pa ihatag ang lukat). 

Walay giingon sa Bibliya ni may bisan unsang 
katarongan nga ilangkit ang makasaysayanhong 
si Lazaro uban sa makililimos sa sambingay ni Je- 
sus bahin sa tawong dato ug si Lazaro. 

2. Ang ngalan nga gihatag ngadto sa makilili- 
mos diha sa sambingay ni Jesus nga sagad gita- 
wag nga sambingay bahin sa tawong dato ug si 

Lazaro. (Luc 16:19-31) Diha sa Vulgate ang pu- 
long nga “dato” gihubad sa Latin nga adhetibo 
nga dives, nga sagad gigamit sa sayop nga paagi 
ingong personal nga ngalan sa tawong dato. Apan, 
ang Hudiyohanong ngalan nga Lazaro maoy ko- 
mon sa karaang kapanahonan, usa ka kamatuoran 
nga gipamatud-an pinaagi sa mga inskripsiyon 
diha sa butanganan ug mga bukog. 

Diha sa sambingay, ang gikabahong nga maki- 
lilimos nga si Lazaro gibutang diha sa ganghaan 
sa tawong dato, nga nagtinguha nga makakaon sa 
mga mumho nga mahulog gikan sa maluho nga 
lamesa sa tawong dato. Human niana si Lazaro 
namatay ug gidala sa mga manulonda ngadto sa 
sabakan ni Abraham (usa ka dapit nga susama sa 
nahimutangan sa usa ka tawo sa karaang kapana- 
honan kon siya mopauraray sa atubangan sa laing 
tawo diha sa samang lingkoranan inigpangaon). 
Nakigsulti si Abraham sa tawong dato, kinsa usab 
namatay, gilubong, ug didto sa Hades, nga gina- 
sakit. “Usa ka dakong bung-aw” nga dili malabang 
ang nag-ulang sa tawong dato gikan kang Abra- 
ham ug Lazaro. Ang hangyo sa tawong dato nga 
ipadala unta ni Abraham si Lazaro ngadto sa 
iyang lima ka igsoong lalaki aron “makahatag ka- 
nila ug bug-os nga pagpamatuod,' aron sa pagpa- 
lingkawas kanila gikan sa samang kasinatian, gi- 
balibaran tungod kay “anaa [nila] si Moises ug ang 
mga Manalagna,” ug, kon sila dili buot magpata- 
linghog kanila, “dili usab sila makombinsir bisan 
may mobangon gikan sa mga patay.”---Tan-awa 
ang SAMBINGAY. 


Sa sambingay ni Jesus bahin sa 
tawong dato ug kang Lazaro, gigamit 
ba niya ang rabbinikong mga tinuohan 
mahitungod sa mga patay? 


Sa pipila ka kahimtang, ang mga magtutudlo ug 
mga estudyante nga nagtuon sa kasaysayan sa 
mga relihiyon nagsugyot nga sa paghatag niini 
nga sambingay gigamit ni Jesu-Kristo ang rabbi- 
nikong konsepto ug pagtulon-an bahin sa kalibo- 
tan sa mga patay. Gihatag ni Josephus ang mosu- 
nod nga impormasyon bahin sa panglantaw nga 
sagad gituohan niadtong panahona sa mga Pari- 
seo bahin niini: “Sila nagtuo nga ang mga kalag 
adunay gahom sa pagpabiling buhi human sa ka- 
matayon ug nga adunay mga ganti ug mga silot 
ilalom sa yuta alang niadtong nagkinabuhi sa ka- 
ligdong o sa kadaotan: ang walay kataposang pag- 
kabilanggo mao ang bahin sa daotang mga kalag, 
samtang ang maayong mga kalag sayon ra nga 
makadangat ngadto sa usa ka bag-ong kinabuhi.” 
(Jewish Antiquities, XVIII, 14 [i, 3]) Apan, si Jesus 

bug-os nga nagsalikway sa bakak nga mga pagtu- 
lon-an, lakip niadtong mga pagtulon-an sa mga 
Pariseo. (Mat 23) Busa, dili makataronganon nga 
ipasukad niya ang iyang sambingay bahin sa ta- 
wong dato ug kang Lazaro sumala sa mga gilatid 
sa bakak nga rabbinikong konsepto bahin sa kali- 
botan sa mga patay. Tungod niini, angayng ihina- 
pos nga diha sa hunahuna ni Jesus ang katuma- 
nan sa sambingay ug gipasukad ang mga detalye 
ug mga kaugmaran niini nga kaharmonya sa mga 
kamatuoran sa katumanan inay nga pinasukad sa 
bisan unsang pagtulon-an nga dili kasulatanhon. 

Ang konteksto ug ang gigamit nga mga pulong 
sa estorya tin-awng nagpakita nga kini maoy usa 
ka sambingay ug dili usa ka aktuwal nga maka- 
saysayanhong asoy. Ang kakabos wala himayaa, 
ni gihukman ang kabahandianon. Hinunoa, ang 
panggawi, mga ganti sa kataposan, ug ang pagba- 
lit-ad sa espirituwal nga kahimtang niadtong nag- 
larawan kang Lazaro ug sa tawong dato dayag 
nga gipakita. Ang kamatuoran nga ang mga igso- 
on sa tawong dato nagsalikway kang Moises ug sa 
mga manalagna nagpakita usab nga ang sambi- 
ngay adunay mas halalom nga kahulogan ug ka- 
tuyoan kay nianang sa pagtandi sa kakabos ug sa 
pagbaton ug mga bahandi. 


LEA [lagmit nalangkit sa Akadianhong pulong 
nga nagkahulogang “baka,” o sa Arabiko nga pu- 
long nga nagkahulogang “ihalas nga baka"]. Ang 
magulang nga anak nga babaye ni Laban, ang 
apo-sa-pag-umangkon ni Abraham. Si Laban ig- 
soon ni Rebeca nga inahan ni Jacob, busa si Lea 
ig-agaw ni Jacob. (Gen 22:20-23, 24:24, 29; 29:16) 
Si Lea dili sama katahom kang Raquel nga iyang 
manghod: giingon ilabina nga ang iyang mga 
mata dili magilakon, o walay kadasig (maluya). 
(Gen 29:17) Kon bahin sa mga babaye sa Sidlakan, 
ang masayag o magilakong mga mata giisip nga 
ilhanan sa katahom.--Itandi ang Aw 1:15, 4:9, 
7:4. 

Si Lea nahimong unang asawa ni Jacob tungod 
kay, sa kagabhion, gilimbongan ni Laban si Jacob 
pinaagi sa paghatag kang Lea ingong asawa imbes 
kang Raquel, nga gihigugma ni Jacob. Mitutol si 
Jacob tungod sa paglingla kaniya, apan nangata- 
rongan si Laban nga dili kostumbre sa maong da- 
pit nga paminyoon ang manghod nga una kay sa 
panganay. Lagmit nga gitabonan ang nawong ni 
Lea, ingong pagsunod sa karaang kostumbre sa 
Sidlakan sa pagtabon pag-ayo sa nawong sa pa- 
ngasaw-onon, ug tinong nakaamot kini aron mo- 
lampos ang paglimbong. Nag-alagad si Jacob ug 
pito ka tuig nga si Raquel ang diha sa hunahuna, 
apan bugti niini nga pag-alagad si Lea ang iyang 
nadawat. Si Raquel gihatag kaniya human siya 

magsaulog ug tibuok semana uban kang Lea, apan 
si Jacob kinahanglang moalagad pa ug pito ka tuig 
ingong bayad alang kang Raquel.---Gen 29:18-28. 

Ang asoy nag-ingon kanato nga si Lea “gidum- 
tan.” (Gen 29:31, 33) Apan kini nagsaysay usab 
nga, human niya makuha si Raquel, si Jacob “nag- 
pahayag ug labawng gugma kang Raquel kay 
kang Lea.” (Gen 29:30) Tino nga si Jacob wala 
maghambin ug makadaot nga pagdumot kang Lea 
apan nagpakitag mas dakong gugma kang Raquel, 
ingong pinalabi niyang asawa. Nagpadayon siya 
sa pag-atiman kang Lea ug sa pagpakigdulog ka- 
niya. Busa, si Lea “gidumtan” sa diwa nga ang 
paghigugma ni Jacob kaniya menos kay kang Ra- 
quel.---Tan-awa ang PAGDUMOT. 

Si Lea nahimong inahan sa pito ka anak ni Ja- 
cob, unom ka anak nga lalaki nga si Ruben, Si- 
meon, Levi, Juda, Isacar, ug Zabulon ug usa ka 
anak nga babaye nga si Dina. (Gen 29:32-35, 
30:16-21) Tungod niini, si Lea gihisgotan sa Ruth 
4:11 uban kang Raquel nga usa sa mga “nagtukod 
sa balay sa Israel.” Kadungganan ni Lea nga na- 
nganak kang Levi, nga maoy gigikanan sa saser- 
dotehanong tribo sa Israel, ug kang Juda, nga na- 
himong amahan sa harianong tribo sa nasod. 

Si Lea ug ang iyang mga anak mikuyog kang Ja- 
cob sa dihang siya mibiya sa Padan-aram ug mi- 
balik sa Canaan, ang yuta nga natawhan ni Jacob. 
(Gen 31:11-18) Una pa makigkita si Jacob kang 
Esau diha sa dalan, alang sa kasegurohan iyang 
gibahin ang iyang mga anak ngadto kang Lea ug 
Raquel ug sa ilang mga sulugoong babaye, gibu- 
tang ang mga sulugoong babaye ug ang ilang 
mga anak sa unahan, nga gisundan ni Lea ug sa 
iyang mga anak, ug sa ilang luyo si Raquel ug si 
Jose. (Gen 33:1-7) Ang mga anak ni Lea mikuyog 
kang Jacob ngadto sa Ehipto, apan ang asoy sa 
Bibliya wala mag-ingon nga si Lea mikuyog usab. 
(Gen 46:15) Ang panahon, dapit, ug mga kahim- 
tang sa dihang siya namatay wala hisgoti, apan 
lagmit siya namatay sa Canaan. Bisan unsa man 
ang kahimtang, ang patriarka nagdala sa iyang la- 
was ngadto sa lubnganan sa pamilya, ang langob 
sa yuta sa Makpela. Ang mga panugon ni Jacob 
mahitungod sa iyang patayng lawas nagpakitang 
buot niya nga siya ilubong sa dapit nga gilubngan 
kang Abraham ug Sara, Isaac ug Rebeca, ug Lea. 
--Gen 49:29-32. 


LEBADURA. Usa ka makapaaslom o makapa- 
tubo nga substansiya nga isagol sa minasa o sa 
mga likido, ilabina usa ka bahin sa igpapatubo nga 
minasa nga gipreserbar aron gamiton sa pagluto. 
Kini nga matang sa igpapatubo gipaila sa Hebreo- 
hanong pulong nga se'or” (“minasang igpapatubo”, 
Ex 12:15) ug sa Gregong pulong nga zy me ("leba- 

dura”, Luc 13:21). Ang may lebadura gipaila sa 
Hebreohanong pulong nga cha-mets/--Lev 2:11. 

Ang bino, ang gipabahal o gipakisom nga duga 
sa mga ubas o sa ubang mga prutas, dugay nang 
nailhan sa tawo. Siyempre, ang bino mobahal bi- 
sag dili butangan ug lebadura o pangpakisom. 

Ang unang mga Ehiptohanon naghimog serbe- 
sa, nga nagkinahanglag lebadura alang sa produk- 
siyon niini, ug sila naglutog may lebadura ug wa- 
lay lebadura nga tinapay. Ang mga Hebreohanon 
lagmit pamilyar sa “serbesa nga ginama sa trigo.” 
(Isa 1:22, Os 4:18, NW: Lexicon in Veteris Testa- 
menti Libros, ni L. Koehler ug W. Baumgartner, 
Leiden, 1958, p. 646) Ang ihalas nga igpapatubo 
nga mahimong makuha gikan sa mga selula sa pi- 
pila ka turok nga fungus lagmit nagsilbing usa sa 
mga igpapatubo alang niini nga mga produkto. Sa 
mga pagpangubkob didto sa Ehipto may nadis- 
kobrehang daan na kaayong tinapay nga adu- 
nay patayng mga selula sa igpapatubo. Gikaingon 
usab nga ang mga Ehiptohanon migamit ug na- 
tron (sodium carbonate) sa paghimog tinapay. 
Ang sodium carbonate dili makapatubo nga sama 
nianang sa minasang igpapatubo, apan kini maka- 
patunghag mga bulabula aron motubo ang tina- 
pay. Sa Ehipto, sama sa Israel, ang pangunang pa- 
maagi sa paghimog tinapay mao ang pagsalin ug 
minasa gikan sa unang gihimo nga tinapay, patu- 
boon kini, ug gamiton ang nahibiling minasang 
igpapatubo aron sa pagpatubo sa bag-ong himoon 
nga tinapay. 

Sa Balaod sa Diyos Ngadto sa Israel. Wa- 
lay halad-nga-lugas nga itanyag sa mga Israelin- 
hon pinaagig kalayo ngadto kang Jehova ang hi- 
moon nga “may lebadura.” (Lev 2:11) Apan, ang 
lebadura mahimong gamiton maylabot sa mga 
halad-sa-panag-ambit ingong pasalamat, diin ang 
magtatanyag boluntaryong maghalad niini uban 
ang espiritu sa pagkamapasalamaton tungod sa 
daghang panalangin ni Jehova. Angay nga usa 
kini ka sadya nga pagpangaon; ang tinapay nga 
may lebadura kasagarang kan-on sa malipayong 
mga okasyon. Lakip sa karne (sa ato pa, ang ha- 
yop) nga gitanyag, ug sa mga tinapay nga walay 
igpapatubo, siya magdala ug siningsing nga mga 
tinapay nga may lebadura, nga dili ibutang sa iba- 
baw sa halaran kondili kan-on sa magtatanyag ug 
sa nagdumalang saserdote.—Lev 7:11-15. 

Sa pagtanyag sa mga unang bunga sa pag- 
ani sa trigo, sa adlaw sa Pentekostes, ang hataas 
nga saserdote magtabyog sa atubangan ni Jehova 
ug duha ka tibuok nga tinapay nga walay leba- 
dura nga ginama gikan sa trigo. (Lev 23:15-21) 
Angayng matikdan nga, sa adlaw sa Pentekos- 
tes 33 K.P., ang unang mga membro sa Kristoha- 
nong kongregasyon, nga mao, ang mga tinun-an 

ni Jesu-Kristo nga gikuha gikan sa taliwala sa 
mga Hudiyo, gidihogan sa balaang espiritu. Si 
Jesu-Kristo, ingong dakong Hataas nga Saserdote 
ni Jehova, nakatanyag sa atubangan sa Diyos sa 
una sa iyang dinihogan sa espiritung mga igsoon. 
Kini sila gikuha gikan sa makasasalang katawhan. 
(Buh 2:1-4, 41) Mga tulo ka tuig ug upat ka bu- 
lan sa ulahi, ang unang dili-tinuling mga Hentil 
nga nakabig sa Kristiyanidad, si Cornelio ug ang 
iyang panimalay, gidihogan sa balaang espiritu, 
sa ingon gitanyag sa atubangan sa Diyos. Kini 
usab sila naggikan sa makasasalang katawhan. 
--Buh 10:24, 44-48: Rom 5:12. 

Ang Pista sa mga Tinapay nga Walay Igpapatu- 
bo mokabat ug pito ka adlaw human sa adlaw sa 
Paskuwa, nga mao ang Abib, o Nisan, 15-21. Sulod 
sa maong mga adlaw dili gayod makaplagan ang 
may lebadurang tinapay ni ang bisan unsang mi- 
nasang igpapatubo diha sa mga balay sa mga 
Israelinhon o “makita” uban kanila. (Ex 12:14-20, 
13:6, 7: 23:15) Kini nagpahinumdom kanila sa ilang 
dali nga kaluwasan gikan sa Ehipto pinaagi sa ka- 
mot ni Jehova, sa dihang wala na silay panahon sa 
paghulat nga motubo pa ang ilang minasa apan, 
tungod sa ilang pagdalidali, nagdala niini uban ka- 
nila lakip sa ilang masahan nga mga pasong.---Ex 
12:34. 

Simbolikong Kahulogan. Ang “lebadura” 
sagad gigamit sa Bibliya sa pagtumong sa sala o 
kadunotan. Gisultihan ni Jesu-Kristo ang iyang 
mga tinun-an: “Pagbantay sa lebadura sa mga Pa- 
riseo ug sa mga Saduseo,” ug, “Bantayi ang lebadu- 
ra sa mga Pariseo, nga maoy pagkasalingkapaw.” 
Sa primero ang mga tinun-an wala makasabot nga 
si Jesus migamit ug simbolismo, apan sila sa kapu- 
lihay nakasabot ra nga siya nagpasidaan kanila 
nga magbantay batok sa bakak nga doktrina ug sa- 
lingkapawng mga binuhatan, “sa pagtulon-an sa 
mga Pariseo ug sa mga Saduseo,” nga ang maong 
pagtulon-an adunay makadaot nga epekto. (Mat 
16:6, 11, 12, Luc 12:1) Gihisgotan usab niya si He- 
rodes (dayag nga lakip ang mga sumusunod sa 
iyang partido) diha sa usa sa iyang mga pasidaan, 
nga nag-ingon: “Bukha kanunay ang inyong mga 
mata, pagbantay sa lebadura sa mga Pariseo ug sa 
lebadura ni Herodes.” (Mar 8:15) Si Jesus maiso- 
gong nagsaway sa mga Pariseo ingong mga saling- 
kapaw nga naghatag lamang ug pagtagad sa kon 
unsay makita sa gawas. (Mat 23:25-28) Iyang gi- 
ladlad ang sayop nga mga pagtulon-an sa mga Sa- 
duseo. Iyang giyagyag ang pagkamaluibon sa poli- 
tika ug pagkasalingkapaw sa mga sumusunod sa 
partido ni Herodes.---Mat 22:15-21, Mar 3:6. 

Gigamit ni apostol Pablo ang samang simbolis- 
mo sa dihang iyang gisugo ang Kristohanong 


172 


kongregasyon sa Corinto sa pagpalagpot sa usa ka 
imoral nga tawo gikan sa kongregasyon, nga nag- 
ingon: “Wala ba kamo mahibalo nga ang diyu- 
tayng lebadura magpatubo sa tibuok minasa? Ku- 
haa ang daang lebadura, aron kamo mahimong 
bag-ong minasa, ingon nga kamo walay igpapatu- 
bo. Kay, sa pagkatinuod, si Kristo nga atong ini- 
haw sa paskuwa gihalad na.” Dayon tin-aw niyang 
gipakita kon unsay buot niyang ipasabot sa “leba- 
dura”: “Tungod niana atong saulogon ang pista, 
dili pinaagi sa daan nga lebadura, ni pinaagi sa le- 
badura sa kangil-aran ug pagkadaotan, kondili pi- 
naagi sa mga tinapay nga walay igpapatubo sa ka- 
tim-os ug sa kamatuoran.” (1Co 5:6-8) Gihubit 
dinhi ni Pablo ang malarawanong kahulogan sa 
Hudiyohanong Pista sa mga Tinapay nga Walay 
Igpapatubo, nga mosunod gilayon sa pagsaulog sa 
Paskuwa. Maingon nga ang usa ka diyutay nga 
minasang igpapatubo sa ngadtongadto makapatu- 
bo sa tibuok minasa, mao man usab ang kongre- 
gasyon ingong usa ka lawas mahimong mahugaw 
sa panan-aw ni Jehova kon dili nila hanawon ki- 
ning makapadunot nga impluwensiya sa imoral 
nga tawo. Sila kinahanglang molihok sa pagkuha 
sa “lebadura” gikan sa ilang taliwala, maingon nga 
ang mga Israelinhon dili mahimong magbaton ug 
lebadura diha sa ilang mga balay panahon sa 
pista. 

Ang lebadura gilangkit sa pagkadunot bisan sa 
mga hunahuna sa mga katawhan sa kakaraanan 
nga dili mga Hebreohanon. Pananglitan, si Plu- 
tarch, usa ka Gregong biograpo, naghisgot niini 
ingong “mao gayod usab ang produkto sa kaduno- 
tan, ug nagpatunghag kadunotan diha sa mina- 
sa nga sagolan niini.”--Moralia, IV, “The Roman 
Questions,” 109. 

Pinaagig makantalitahong mga pulong nga gi- 
sultihan ni Jehova ang malapasong Israel sa adlaw 
ni Amos: “Gikan nianang may lebadura pagpaaso 
kamo ug halad-sa-pagpasalamat, ug imantala ang 
kinabubut-ong mga halad.” (Am 4:5) Ang Diyos 
nagsulti kanila nga ang tanan nilang pagsimba 
didto sa Bethel ug sa Gilgal maoy paglapas batok 
kaniya, busa sila mahimong magtuman sa ilang 
gusto ug magtanyag ug may lebadura ug walay le- 
badura nga tinapay sa ibabaw sa halaran---nga 
maghalad ug bisan unsa. Kining tanan wala giha- 
poy kapuslanan tungod kay sila nanagbuhat man 
ug idolatriya. 


LEBANA [Puti: Takdol nga Bulan]. Ang nag- 
pundar sa usa ka banay kansang mga anak nga la- 
laki o mga kaliwat maoy lakip sa mga Netinim nga 
namalik kauban ni Zorobabel gikan sa pagkadesti- 
yero sa Babilonya.--Esd 2:1, 2, 43, 45, Neh 7: 
46, 48. 

LEBANON [Puti [nga Bukid]]. Sa katibuk-an, 
kini mao ang kinakasadpan nga tumoy sa duha ka 
lumbay sa mga bukid nga naglangkob sa kabuki- 
ran sa Lebanon. Lagmit nga ang ngalan niini nag- 
gikan sa pution nga anapog nga mga pangpang ug 
mga tayuktok niini o tungod kay ang ibabaw nga 
bahin sa mga bakilid naputos sa niyebe halos sa ti- 
buck tuig. (Jer 18:14) Nagsukad sa AAS paingon sa 
HHK sa gjitas-ong mga 160 km (100 mi) ubay 
sa Dagat Mediteranyo, ang kabukiran sa Lebanon 
maoy buyon sa Kabukiran sa Anti-Lebanon diha sa 
mga 100 km (60 mi). Ang duha ka lumbay sa mga 
bukid giulang sa usa ka taas, tabunok nga walog, 
ang Beqa‘ (Coele-Sirya), nga tali sa 10 ug 16 km 
(6 ug 10 mi) ang gilapdon. (Jos 11:17: 12:7) Agi ni- 
ini nga walog, ang Suba sa Orontes moagos paami- 
hanan, samtang ang Litani (nga ang ubos nga 
bahin gitawag ug Nahr el-Kasimiye) moagos paha- 
bagatan ug moliko libot sa habagatang tumoy sa 
kabukiran sa Lebanon. Ang Nahr el-Kebir (Eleu- 
therus) moagos saylo sa amihanang tumoy sa ka- 
bukiran sa Lebanon. 

Gawas lamang sa pipila ka bahin, ang tiilan sa 
Kabukiran sa Lebanon duol sa Dagat Mediteranyo, 
nga nagbilin lamang ug hiktin nga patag daplin sa 
baybayon. Ang mga tayuktok niini nga kabukiran 
nag-aberids ug tali sa 1,800 ug 2,100 m (6,000 ug 
7,000 p) ang gihabogon, nga may duha ka nagbun- 
taog nga bukid nga mas habog ug kapin sa 900 m 
(3,000 p). Parehong titip ang mga bakilid sa sidla- 
kan ug kasadpan nga bahin sa kabukiran. 

Ang mga bakilid niini sa sidlakan umaw kaayo 
ug halos walay dagko nga kasapaan. Apan ang da- 
gaya ug tubig nga mga bakilid sa kasadpan adunay 
mga sapa ug mga lugot. (Itandi ang Aw 4:15.) Ang 
hinagdan nga mga bakilid sa ubos sa K nga bahin 
nagpatubo ug mga lugas, parasan, ug prutasan, 
ingon man sa mulberi, walnut, ug mga kahoyng 
olibo. (Itandi ang Os 14:5-7.) Daghan ug aguho ang 
tabunok nga yuta ibabaw sa sandstone, ug diha sa 
hataas nga dapit makaplagan ang diyutayng kaka- 
hoyan sa dagkong mga sedro. Kanhi kini nga mga 
kahoy milukop sa kabukiran ug ang kahoy niini gi- 
gamit sa lainlaing katuyoan. (1Ha 6:9: Aw 3:9, Eze 
27:5: tan-awa ang SEDRO.) Ang mga kahoyng fres- 
no, sipres, ug junipero mitubo usab sa Kabukiran 
sa Lebanon. (1Ha 5:6-8, 2Ha 19:23, Isa 60:13) Lakip 
sa mga hayop nga nagpuyo niini nga rehiyon mao 
ang mga iro nga ihalas, gasela, hyena, ug mga 
lobo. Kanhi ang kalasangan ug ang ihalas nga mga 
hayop mas dagaya, ang rehiyon gipuy-an sa mga 
leyon ug mga leopardo. (Aw 4:8: Isa 40:16) Lagmit 
nga ang kahumot sa dakong kalasangan niini mao 
ang gitawag ug “kahumot sa Lebanon.”--Aw 4:11. 

Ang rehiyon sa Lebanon wala masakop sa mga 
Israelinhon ubos sa pagpangulo ni Josue, apan kini 

nahimong AK nga utlanan sa yuta. (Deu 1:7; 3:25; 
11:24: Jos 1:4: 9:1) Apan, ang paganong mga mo- 
lupyo niining dapita nahimong pagsulay sa pagka- 
matinumanon sa Israel ngadto kang Jehova. (Huk 
3:3, 4) Kasiglohan sa ulahi, nasakop ni Haring So- 
lomon ang usa ka bahin sa Lebanon ug mihimog 
pagpanukod didto. (1Ha 9:17-19: 2Cr 8:5, 6) Lagmit 
nga usa sa iyang mga gitukod mao ang “torre sa 
Lebanon, nga naglantaw ngadto sa Damasco.” (Aw 
7:4; apan, gisabot kini sa pipila ingong nagtumong 
sa usa sa mga bukid sa Lebanon.) Niini nga pana- 
hon nasakop ni Hiram nga hari sa Tiro ang laing 
bahin sa Lebanon, nga gikan niana iyang gisupla- 
yan si Solomon ug mga kahoyng sedro ug junipe- 
TO.-- 1Ha 5:7-14. 

Masambingayong Paggamit. Daghan sa 
mga paghisgot sa Lebanon diha sa Kasulatan gi- 
langkit sa pagkamabungahon (Sal 72:16, Isa 35:2) 
ug sa malamboong kalasangan niini, ilabina sa 
dagkong mga sedro niini. (Sal 29:5) Ang Lebanon 
sagad nga gigamit sa mahulagwayong paagi. Kini 
gihulagway nga samag nanglipaghong, nga midu- 
yog sa kasubo sa yuta sa Juda nga gilaglag sa Asir- 
yanhong kasundalohan. (Isa 33:1, 9) Apan, ang 
kasundalohang Asiryanhon mismo nakaagom ug 
katalagman, nga gipukan sama sa mga kahoy sa 
Lebanon. (Isa 10:24-26, 33, 34) Ang makatalagma- 
nong mga sangpotanan tungod sa paghukom ni Je- 
hova gipakasama sa pagkalaya sa kabulakan sa 
Lebanon. (Nah 1:4) Apan, diha sa tagna sa pagpa- 
sig-uli gihisgotan nga ang kalasangan sa Lebanon 
mahimong mabungahong prutasan ug gilarawan 
ang bug-os nga pagkausab sa kahimtang.--Isa 29: 
17, 18. 

Pinaagi kang Jeremias, si Jehova miingon “mahi- 
tungod sa balay sa hari sa Juda, ‘Ikaw ingon sa Gil- 
ead alang kanako, ang ulo sa Lebanon.” (Jer 22:6) 
Ang “balay” mopatim-awng nagtumong sa kinati- 
buk-ang mga tinukod nga naglangkob sa palasyo. 
(Jer 22:1, 5) Kay nahimutang sa usa ka bantaaw 
nga dapit, ang lokasyon sa palasyo maoy halang- 
don ug matahom, sama sa Lebanon. Dugang pa, 
ang kahoyng sedro maoy gigamit sa kinadak-ang 
bahin sa pagpanukod sa lainlaing mga edipisyo sa 
hari didto. (1Ha 7:2-12) Si Haring Jehoiakim, nga 
nakadungog sa mga pulong nga gitala sa Jeremias 
22:6, migamit ug sedro nga mga tabla alang sa 
iyang maluho nga palasyo. (Jer 22:13-15) Busa, 
ang dapit sa palasyo nahisama sa usa ka matahom 
nga lasang sa mga tinukod nga sedro ug haom 
nga ikatandi sa Lebanon ug sa siot ug kakahoyan 
nga Gilead. Si Jehova nagpasidaan sa Juda nga 
kon si Haring Jehoiakim, ang iyang mga alagad, 
ug ang katawhan dili magpahamtang ug hustis- 
ya, ang 'balay mahimong usa na lamang ka ka- 
gun-oban” (Jer 22:1-5) ug kadtong nagpuyo sa 

mahulagwayong Lebanon (Jerusalem), “nga nag- 
salag diha sa mga sedro,” makaagom ug katalag- 
man.---Jer 22:23: tan-awa usab ang Eze 17:2, 3. 

Sa susama, ang tinguha sa Asiryanhon nga si 
Haring Senakerib nga “motungas sa hataas nga da- 
pit sa bukirong mga rehiyon, ang kinalay-ang mga 
bahin sa Lebanon,” ug “putlon ang habog nga mga 
sedro niini” mopatim-aw nga nagtumong sa iyang 
mga intensiyon labot sa Jerusalem. (Isa 37:21- 
24) Ang matagnaong mga pulong mahitungod sa 
kapintasan nga himoon ngadto sa Lebanon (Hab 
2:17) lagmit nagtumong sa kalamidad nga moda- 
ngat sa Jerusalem. O tingali kini mahimong sabton 
nga literal ingong nagtumong sa pagkadaot sa ka- 
lasangan sa Lebanon tungod sa gubat.---Itandi ang 
Isa 14:5-8. 

Ang tagna ni Zacarias (10:10) nagpunting sa pa- 
nahon sa dihang dad-on ni Jehova pagbalik ang 
iyang katawhan ngadto sa yuta sa Gilead ug sa Le- 
banon. Niini nga kahimtang ang Lebanon lagmit 
nagtumong sa teritoryo sa K sa Jordan, sanglit ang 
Gilead nagtumong sa yuta sa S sa Jordan. 


LEBAOT [Mga Bayeng Leyon]. Usa ka siyudad 
sa habagatang bahin sa teritoryo sa Juda (Jos 15: 
21, 32), mopatim-awng gitawag usab nga Bet- 
lebaot ug kini gipahat ngadto sa tribo ni Simeon. 
--Jos 19:1, 2, 6, tan-awa ang BET-LEBAOT. 


LEB-KAMAY [Kasingkasing Niadtong Mitin- 
dog Batok Kanako]. Mopatim-aw nga kini maoy usa 
ka takoban nga ngalan alang sa Caldea, o Kasdim. 
Makita lamang kini diha sa Jeremias 51:1, sa usa ka 
pahayag mahitungod sa buhaton ni Jehova sa Ba- 
bilonya ug sa mga molupyo sa Caldea. Ang termi- 
no gigamit didto agig pagsunod sa sistema nga 
gitawag ug athbash, nga niana ang kaulahiang let- 
ra sa Hebreohanong alpabeto (taw) naghawas sa 
unang letra niini (@Jeph), ang ikaduha-sa-kaulahi- 
ang letra (shin) naghawas sa ikaduha (behth), ug 
uban pa. Busa, sa Jeremias 51:1 ang tinuod nga 
ngalan (Kasdim') gihimoan ug takoban pinaagi sa 
pagmugna ug Hebreohanong pulong nga Lev qa- 
mai” (Leb-kamay). Alang sa “Leb-kamay” ang Gre- 
gong Septuagint naggamit sa “mga Caldeanhon” 
ug ang mga Targum mabasa nga “ang yuta sa mga 
Caldeanhon.” 


LEBONA. Usa ka dapit nga gihisgotan ingong 
usa ka timaan maylabot sa nahimutangan sa Shilo. 
(Huk 21:19) Gipangagpas nga kini mao ang el-Lub- 
ban (Lubban Sharqiya), mga 5 km (3 mi) sa KAK 
sa gituohang nahimutangan sa Shilo. Apan, ang gi- 
ingon sa Bibliya nga ang Shilo nahimutang “dapit 
sa habagatan sa Lebona” mahimong magpaila nga 
sa sinugdan ang siyudad nahimutang nga unahan 
pa dapit sa S inay kay niining gituohan nga dapit. 

LECA. Lagmit usa ka kaliwat ni Juda pinaagi 
kang Er. (1Cr 4:21) Pinasukad sa konteksto, gituo- 
han nga ang Leca maoy usa ka balangay, apan ang 
nahimutangan niining maong dapit wala mahiba- 
loi. 


LEGAL NGA KASO. Usa ka kaso nga kina- 
hanglang husayon diha sa usa ka korte, usa ka le- 
gal nga husay o bista. Ang pangunang Hebreoha- 
nong berbo nga gigamit alang sa legal nga mga 
kaso maoy riv, nga nagkahulogang “nakig-away: 
nagpasaka ug legal nga kaso.” (Gen 26:20, Deu 
33:8, Pr 25:8) Ang nombre niini gihubad nga “pa- 
nagbangi, buroka, legal nga kaso.” (Ex 23:2, Deu 
17:8, Sal 35:23, Isa 34:8) Ang Hebreohanong pu- 
long nga din (paghukom) usahay gihubad nga “le- 
gal nga kaso, legal nga katungod: buroka.” (Job 
35:14: Sal 140:12: Pr 22:10) Ang pangunang katu- 
yoan sa usa ka legal nga kaso taliwala sa mga 
alagad sa Diyos mao ang pagsunod sa mga ki- 
nahanglanon sa Diyos ug, ang ikaduha, ang pagpa- 
hamtang sa hustisya ngadto sa tawo o mga tawo 
nga nalangkit, lakip sa bayad kon kini nahiangay. 
Giisip sa Diyos nga siya nalangkit bisan sa personal 
nga mga kasal-anan tali sa isigkatawo, ingon sa gi- 
pakita sa mga pulong ni Moises ngadto sa Israelin- 
hong mga maghuhukom diha sa Deuteronomio 1: 
16, 17. 

Ang usa ka legal nga kaso gihusay didto sa tana- 
man sa Eden, aron mogawas ang mga kamatuoran 
niana nga kaso ug ang mga isyu nga nalangkit, 
aron kini madayag diha sa publiko, ug aron usab 
ikapakanaog ang sentensiya batok sa mga nakasa- 
la. Gipaatubang ni Jehova si Adan ug Eva kaniya 
aron sila pangutan-on. Bisan tuod siya nahibalo 
sa tanan, siya mihimog paghusay, gitin-aw ang 
mga sumbong, gipagawas ang mga kamatuoran 
pinaagig pagpangutana, ug gihatagan silag kahiga- 
yonan nga makasulti agig pagdepensa sa ilang ka- 
ugalingon. Ang mga sad-an nagsugid kaniya. Da- 
yon si Jehova mihimo sa iyang desisyon sa maong 
kaso ug, uban sa hustisya ug dili-takos nga kalu- 
ot, nagpadapat sa balaod, nga nagpakitag kaluoy 
ngadto sa wala pa matawong mga anak ni Adan ug 
Eva pinaagi sa pag-oktaba sa pagpahamtang sa si- 
ot nga kamatayon batok sa mga makasasala sulod 
sa usa ka panahon.---Gen 3:6-19. 

Si Jehova nga Diyos, ang Supremong Maghuhu- 
kom, naghatag ug sumbanan dinhi alang sa tanang 
umaabot nga hudisyal nga mga paghusay taliwala 
sa iyang katawhan. (Gen 3:1-24) Ang legal nga 
mga kaso nga gidumala sumala sa hudisyal nga 
mga lagda sa Diyos maoy alang sa pagpangita ug 
sa paghisgot sa mga kamatuoran aron ikapaham- 
tang ang hustisya---kon posible, hustisya nga inu- 
banan sa kaluoy. (Deu 16:20, Pr 28:13, itandi ang 

Mat 5:7, San 2:13.) Ang tibuok nga kahikayan gihi- 
mo aron ang nasod sa Israel dili mahugawan ug 
aron mahatagan ug kaayohan ang matag membro 
niini ug ingon man usab ang langyawng mga pu- 
moluyo ug mga lalin nga nagpuyo sa ilang taliwa- 
la. (Lev 19:33, 34, Num 15:15, 16, Deu 1:16, 17) Ang 
Balaod nga gihatag ngadto sa nasod naundan sa 
pamaagi nga kinahanglang sundon labot sa sibil 
nga mga kaso ug usab sa mga kaso labot sa ginag- 
mayng mga sala o krimen (lakip sa mga sala batok 
sa Diyos ug sa Estado), dili pagsinabtanay, perso- 
nal nga mga away, ug mga suliran sa indibiduwal, 
pamilya, tribo, ug sa nasod. 

Pamaagi. Kon ang mga kaso sa panaglalis 
maoy personal, ang mga nagkabangi aghaton nga 
likayan ang mga away ug husayon kini sa priba- 
dong paagi. (Pr 17:14: 25:8, 9) Kon sila dili magka- 
sabot, mahimong modangop sila sa mga maghu- 
hukom. (Mat 5:25) Ingon niana ang gitambag ni 
Jesus. (Mat 18:15-17) Walay pormal o komplika- 
dong pamaagi sa pagdumala sa legal nga mga 
kaso, sa panahon una pa ang Moisesnong yugto o 
kaha ilalom sa Balaod, bisan tuod dihay pipila ka 
pormalismo nga nakasulod human matukod ang 
Sanhedrin. Bisan pa niana, ang mga kaso giduma- 
la sa hapsay ug mapuslanong paagi. Ang mga kor- 
te bukas alang sa mga babaye, mga ulipon, ug sa 
langyawng mga pumoluyo, aron nga ang hustisya 
ikapahamtang sa tanan. (Job 31:13, 14; Num 27: 
1-5, Lev 24:22) Ang gisumbong angayng presente 
sa dihang ipresentar ang testimonya batok kaniya 
ug makahimo sa iyang depensa. Walay katumbas 
sa usa ka piskal diha sa patriarkanhon o kaha sa Is- 
raelinhon nga mga korte, ni gikinahanglan ang usa 
ka abogado alang sa gisumbong. Ang mga nagbu- 
roka walay bayranan sa korte alang sa mga paghu- 
say. 

Ang usa ka tawo nga may kasong sibil o ang usa 
nga nagkiha ug kasong kriminal magsang-at sa 
iyang kaso ngadto sa mga maghuhukom. Ipatawag 
ang pikas nga partido, paatubangon ang mga sak- 
si, ug sagad nga dumalahon ang husay diha sa usa 
ka publikong dapit, nga mas sagad diha sa mga 
ganghaan sa siyudad. (Deu 21:19, Ru 4:1) Ang mga 
maghuhukom magsukitsukit sa mga nagburoka ug 
susihon ang ebidensiya ug testimonya. Sila dili 
maglangan sa pagpakanaog ug hukom gawas kon 
kulang ang ebidensiya, o kon lisod kaayo ang kaso, 
ang mga maghuhukom magdala sa kaso ngadto sa 
mas taas nga hukmanan. Ang mga sentensiya, 
sama sa pagbunal ug sa silot nga kamatayon, gipa- 
tuman gilayon. Walay probisyon diha sa Balaod sa 
pagbilanggo. Ang pagtener himoon lamang diha sa 
usa ka kaso nga kinahanglan pang konsultahon si 
Jehova alang sa desisyon.---Lev 24:12, tan-awa ang 
KORTE, HUDISYAL NGA, KRIMEN UG SILOT. 

Ang pagkasad-an kanunayng adunay tulubagon, 
walay mga eksepsiyon. Ang sala dili mahimong dili 
tagdon. Sa dihang gikinahanglan sa Balaod, ang si- 
lot kinahanglang ipahamtang o, sa pipila ka kaso, 
himoon ang pagbayad. Dayon ang tawong sad-an, 
aron makigdait sa Diyos, gikinahanglang maghalad 
didto sa sangtuwaryo. Ang mga halad alang sa 
pagtabon-sa-sala gikinahanglan sa bisan unsang 
kaso sa pagkasad-an. (Lev 5:1-19) Bisan ang dili- 
tinuyong sala maghimo sa usa ka tawo nga sad-an, 
ug kinahanglang himoon ang mga paghalad aron 
sa pagtabon-sa-sala. (Lev 4:1-35) Sa pipila ka sala, 
lakip ang panglimbong, panikas, ug pangilkil, diin 
ang usa ka tawo kinabubut-ong naghinulsol ug 
nagsugid sa iyang sala, siya kinahanglang magba- 
yad ug maghimo usab ug halad-sa-pagkasad-an. 
—lLev 6:1-7. 

Ebidensiya. Kon ang usa ka tawo nakasaksig 
mga buhat sa pag-apostata, pag-alsa sa pamunoan, 
pagbuno, nga naghugaw sa ilang yuta, o sa pipila 
ka ubang seryosong mga salaod, siya obligado nga 
itaho kini ug mopamatuod sa iyang nahibaloan, 
kay kon dili, siya mailalom sa pagtunglo sa Diyos, 
nga ipahayag sa publiko. (Lev 5:1, Deu 13:8, itandi 
ang Pr 29:24: Est 6:2.) Apan ang usa ra ka saksi dili 
igo aron pamatud-an ang usa ka butang. Duha o 
kapin pa ang gikinahanglan. (Num 35:30, Deu 17:6, 
19:15: itandi ang Ju 8:17, 18, 1Ti 5:19, Heb 10:28.) 
Ang mga saksi gisugo sa Balaod nga mosulti sa ka- 
matuoran (Ex 20:16, 23:7), ug sa pipila ka kahim- 
tang ipailalom sa panumpa. (Mat 26:63) Himoon 
kini ilabina kon ang gidudahan mao lamang ang 
nakasaksi sa nahitabo. (Ex 22:10, 11) Sanglit kad- 
tong nalangkit sa legal nga kaso atubangan sa mga 
maghuhukom o sa sangtuwaryo aron mahukman 
ang usa ka kaso giisip nga nagbarog atubangan ni 
Jehova, ang mga saksi angayng makaamgo nga 
sila manubag ngadto sa Diyos. (Ex 22:8; Deu 1:17, 
19:17) Ang usa ka saksi dili angayng modawat ug 
hiphip, nga tugotan ang bisan kinsang daotan nga 
maghaylo kaniya sa pagsultig bakak, o sa paglaraw 
ug kadaot. (Ex 23:1, 8) Dili niya tugotang ang iyang 
testimonya maapektohan tungod sa pagpig-ot sa 
panon sa katawhan o sa bahandi o sa kakabos niad- 
tong nalangkit sa kaso. (Ex 23:2, 3) Bisan ang kina- 
suorang relasyon sa pamilya dili angayng magpu- 
gong sa usa ka tawo sa pagtestigo batok sa usa ka 
daotang maglalapas sa balaod, sama sa usa ka 
apostata o sukihan.--Deu 13:6-11: 21:18-21, Zac 
13:3. 

Ang usa nga mapamatud-ang bakakon nga saksi 
makadawat sa silot nga madawat unta sa akusado 
kon siya nakaplagang sad-an. (Deu 19:17-21) Ang 
mga saksi sa tanang sala nga kamatayon ang silot 
mao ang unang mobato aron sa pagpatay sa napa- 
matud-ang sad-an. Busa ang mga saksi gimandoan 

sa balaod nga ipasundayag ang ilang kasibot alang 
sa matuod, hinlo nga pagsimba ug sa pagpapas sa 
daotan gikan sa Israel. Kini makapugong usab sa 
paghatag ug bakak nga testimonya. Tig-a gayod ug 
balatian ang usa ka tawo kon siya mohimog usa ka 
bakak nga akusasyon, kay nahibalo man siya nga 
siya mao ang unang mobakyaw sa pagpatay sa 
akusado.---Deu 17:7. 

Ang ebidensiyang pinasukad sa materyal ug 
sa sirkumstansiya. Kon ang mga hayop ipaati- 
man sa laing tawo, ang nag-atiman makadala sa 
gikuniskunis nga lawas sa hayop nga gipatay sa 
usa ka mapintas nga mananap ingong ebidensiya, 
ug kana magpahigawas kaniya gikan sa tulubagon. 
(Ex 22:10-13) Kon ang usa ka babayeng minyo 
giakusahan sa iyang bana nga nagpakaaron-ing- 
nong usa ka ulay sa panahon sa ilang kamin- 
yoon, ang amahan sa babaye makadala sa kupo 
gikan sa higdaanan sa kaminyoon ingong ebiden- 
siya sa iyang pagkaulay nga ipakita ngadto sa 
mga maghuhukom aron ang babaye mahigawas 
sa sumbong. (Deu 22:13-21) Bisan ilalom sa pa- 
triarkanhong balaod, ang materyal nga ebiden- 
siya gidawat sa pipila ka kaso. (Gen 38:24-26) 
Ang mga sirkumstansiya gitagad ingong ebiden- 
siya. Kon ang usa ka sinayoran nga babaye gilugos 
diha sa siyudad, ang dili niya pagsinggit maoy ebi- 
densiya sa kinabubut-ong pagsugot ug pagkasad- 
an.--Deu 22:23-27. 

Pagpanapaw sa tago. Ang usa ka tawo nga 
nagduda sa iyang asawa nga nakapanapaw sa tago, 
nga niana walay nagsugid kaniya o walay saksing- 
nakakita, makadala sa babaye atubangan sa saser- 
dote, diin siya hukman ni Jehova, kinsa nakakita ug 
nahibalo sa tanang kamatuoran. Dili kini usa ka hu- 
say pinaagig grabeng pagsakit. Walay bisan unsa 
diha sa paagi mismo nga makadaot sa babaye o 
magpadayag sa iyang pagkawalay sala o kaha pag- 
kasad-an, apan si Jehova mao ang maghukom sa 
babaye ug magpadayag sa iyang hukom. Kon siya 
walay sala, walay kadaot nga mahitabo kaniya ug 
siya kinahanglang pamabdosan sa iyang bana. Kon 
siya sad-an, ang iyang mga sangkap sa pagsanay 
maapektohan mao nga siya dili na mahimong mag- 
mabdos. Kon diha pa unta ang gikinahanglang 
duha ka saksi, dili na unta dad-on ang kaso ngadto 
kang Jehova niining paagiha, kondili siya hukman 
na unta nga sad-an sa mga maghuhukom ug bato- 
on hangtod nga mamatay.--Num 5:11-31. 

Mga dokumento. Gigamit ang nagkalainlaing 
matang sa mga rekord o mga dokumento. Ang 
bana kinahanglang maghatag sa iyang asawa ug 
sulat-pamatuod sa diborsiyo sa dihang hinginlan 
siya. (Deu 24:1: Jer 3:8, itandi ang Isa 50:1.) Maba- 
tonan ang mga talaan sa kagikan, sama sa atong 

makita ilabina sa Unang Cronicas. Gihisgotan ang 
mga sulat-kalig-onan nga nagtala sa pagpalit ug 
propiedad. (Jer 32:9-11) Daghang sulat ang gisulat, 
nga ang pipila niini tingali gitipigan ug gigamit 
diha sa legal nga mga kaso.---2Sa 11:14, 1Ha 21:8- 
14: 2Ha 10:1, Neh 2:7. 

Ang Paghusay Kang Jesus. Ang kinagrabe- 
hang pagtuis sa hustisya nga nahimo sukad masu- 
kad mao ang paghusay ug ang pagsentensiya kang 
Jesu-Kristo. Sa wala pa ang iyang husay ang pa- 
ngulong mga saserdote ug mga ansiyano sa kataw- 
han nagsabotsabot na aron sa pagpatay kang Je- 
sus. Busa ang mga maghuhukom may pagpihig ug 
nakahimo nag hukom diha sa ilang mga hunahuna 
una pa himoa ang husay. (Mat 26:3, 4) Ilang gihip- 
hipan si Judas aron sa pagluib kang Jesus alang ka- 
nila. (Luc 22:2-6) Tungod kay sayop ang ilang gi- 
buhat, wala nila dakpa siya didto sa templo sa 
panahon nga adlawan, apan naghulat sila hangtod 
sa panahon sa kagabhion ug nagsugo ug panon 
nga nagdalag mga puspos ug mga espada aron 
dakpon siya sa usa ka hilit nga dapit sa gawas sa 
siyudad.--Luc 22:52, 53. 

Unya gidala una si Jesus ngadto sa balay ni 
Anas, ang kanhing hataas nga saserdote, kinsa 
nagbaton gihapon ug dakong awtoridad, sanglit 
ang iyang umagad nga lalaking si Caifas mao ang 
hataas nga saserdote niadtong higayona. (Ju 18: 13) 
Didto si Jesus gisukitsukit ug gisagpa. (Ju 18:22) 
Unya gidala siya nga ginapos ngadto kang Caifas 
nga hataas nga saserdote. Ang pangulong mga sa- 
serdote ug ang tibuok Sanhedrin nangitag baka- 
kong mga saksi. Daghang bakakong mga saksi ang 
miatubang apan wala magkauyon ang ilang mga 
testimonya, gawas sa duha nga nagtuis sa mga pu- 
long ni Jesus nga natala sa Juan 2:19. (Mat 26:59- 
61: Mar 14:56-59) Sa kataposan si Jesus gipapa- 
numpa sa hataas nga saserdote ug gisukna kon 
siya ba ang Kristo nga Anak sa Diyos. Sa dihang si 
Jesus positibong mitubag ug naghisgot sa tagna sa 
Daniel 7:13, gigisi sa hataas nga saserdote ang 
iyang mga besti ug gipatigom ang korte aron huk- 
man si Jesus ingong sad-an sa pagpasipala. Gipa- 
kanaog kini nga hukom, ug siya gisentensiyahag 
kamatayon. Human niini ilang giluwaan ang iyang 
nawong ug gisumbag siya, gibiaybiay siya, nga su- 
pak sa Balaod.---Mat 26:57-68, Luc 22:66-71, itandi 
ang Deu 25:1, 2 sa Ju 7:51 ug Buh 23:3. 

Human niining ilegal nga paghusay panahon sa 
kagabhion, ang Sanhedrin nagtigom sayo sa bun- 
tag aron tinoon ang ilang hukom ug aron magsa- 
botsabot. (Mar 15:1) Karon gidala si Jesus, nga gi- 
napos na usab, ngadto sa palasyo sa gobernador, 
kang Pilato, sanglit sila miingon: “Dili subay sa ba- 
laod nga kami mopatay kang bisan kinsa.” (Ju 

18:31) Dinhi ilang gisumbong si Jesus nga nagdili 
sa pagbayad ug buhis kang Cesar ug nga nag- 
ingong siya mismo ang Kristo nga usa ka hari. Ang 
pagpasipala batok sa Diyos sa mga Hudiyo dili usa 
ka seryosong sumbong sa mga mata sa mga Ro- 
mano, apan ang pag-alsa sa pamunoan maoy ser- 
yosong sumbong. Si Pilato, human mapakyas sa 
iyang mga pagsulay nga mabitik si Jesus sa pagpa- 
matuod batok sa iyang kaugalingon, miingon sa 
mga Hudiyo nga siya walay nakaplagang salaod 
diha kaniya. Apan, sa pagkasayod nga si Jesus usa 
ka Galileanhon, si Pilato matinguhaon kaayo sa 
pagpadala kaniya ngadto kang Herodes, nga may 
hurisdiksiyon sa Galilea. Gisukitsukit ni Herodes si 
Jesus, nga naglaom nga makakitag ilhanan nga hi- 
moon niya, apan midumili si Jesus. Unya si Hero- 
des nagtamay kang Jesus, nagbugalbugal kaniya, 
ug nagpadala kaniyag balik ngadto kang Pilato. 
—luc 23:1-11. 

Si Pilato niadtong tungora misulay sa pagbuhi 
kang Jesus uyon sa batasan sa maong panahon, 
apan midumili ang mga Hudiyo, nga mipalabi hi- 
nuon nga buhian ang usa ka mag-aalsa batok sa 
pamunoan ug mamumuno. (Ju 18:38-40) Busa gi- 
palatigo ni Pilato si Jesus, ug gidagmalan na usab 
siya sa mga sundalo. Human niini, gidala ni Pilato 
si Jesus sa gawas ug misulay nga buhian siya, apan 
ang mga Hudiyo miinsistir: “Iansang siya! Ilan- 
sang siya!” Sa kataposan siya nagmando nga ilan- 
sang si Jesus.--Mat 27:15-26, Luc 23:13-25, Ju 
19:1-16. 


Unsa nga mga balaod sa Diyos ang 
gilapas sa Hudiyong mga saserdote 
sa paagi sa ilang paghusay kang 
Jesu-Kristo? 


Ang mosunod mao ang pipila sa mga balaod sa 
Diyos nga tatawng gilapas sa mga Hudiyo sa pag- 
husay kang Kristo: paghiphip (Deu 16:19, 27:25), 
panagkunsabo ug pagtuis sa paghukom ug sa hus- 
tisya (Ex 23:1, 2, 6, 7: Lev 19:15, 35): pagtestigo ug 
bakak, nga niana nakigkunsabo ang mga maghu- 
hukom (Ex 20:16); pagbuhi sa usa ka mamumuno 
(si Barabas), sa ingon nagdalag pagkasad-an ngan- 
ha sa ilang kaugalingon ug sa ilang yuta (Num 
35:31-34: Deu 19:11-13), pagpalihok sa magubta- 
nong panon, O “pagsunod sa panon sa katawhan 
alang sa daotang katuyoan (Ex 23:2, 3): sa pag- 
singgit nga ilansang si Jesus, ilang gilapas ang ba- 
laod nga nagdili sa pagsunod sa mga lagda sa 
ubang mga nasod ug nga nagdili usab sa pagpaan- 
tos apan nagsugo nga ang usa ka kriminal batoon 
o patyon una pa bitayon diha sa usa ka estaka (Lev 
18:3-5, Deu 21:22); ilang gidawat ingong hari ang 


LEHIYON 


usa ka tawo nga dili gikan sa ilang kaugalingong 
nasod, kondili usa ka pagano (si Cesar), ug gisalik- 
way ang Hari nga gipili sa Diyos (Deu 17:14, 15): 
ug sa kataposan, sila sad-an sa pagbuno (Ex 20:13). 


LEHABIM. Usa ka ngalan nga makita sa Ge- 
nesis 10:13 ug 1 Cronicas 1:11 nga lakip sa mga ka- 
iwat ni Ham pinaagi kang Mizraim. Sanglit ang 
Hebreohanong ngalan maoy plural, daghang esko- 
ar nagtuo nga ang usa ka tribo nga nagkuha sa 
ngalan niini gikan sa usa sa mga anak nga lalaki ni 
Mizraim mao ang gipasabot. (Apan, tan-awa ang 
MIZRAIM.) Ang mga Lehabim gituohan sa kadagha- 
nan nga maoy mga Libyanhon ug sa labing menos 
agmit naglangkob sa usa sa mga tribo nga nani- 
muyo sa Libya sa karaang kapanahonan. Bisan 
tuod kini lisod pamatud-an, tingali sila mao ra ang 
mga Lu-vim' nga gihisgotan sa ubang dapit sa Heb- 
reohanong teksto, sama sa 2 Cronicas 12:3, diin 
ang American Standard Version mabasa nga “Lu- 
bim” ug sa ubang mga hubad mabasa nga “mga 
Libyanhon.”---Mo, NW; RS. 


LEHI [Bukog sa Apapangig]. Ang dapit sa usa o, 
lagmit, duha ka kadaogan sa Israel batok sa mga 
Filistehanon. Ang tukmang nahimutangan niini 
wala mahibaloi karong adlawa. Gituohan sa pipila 
nga kini mao ang Khirbet es-Suyag, nga lagmit 
nagkuha sa ngalan niini gikan sa Gregong pulong 
nga siagon’ (bukog sa apapangig), wala pay 3 km 
(2 mi) sa S sa Bet-semes. 

Didto sa Lehi, si Samson mipatay ug usa ka libo 
ka Filistehanon ginamit ang basabasa pa nga bu- 
kog sa apapangig sa usa ka asno. Human niadto 
iyang gitawag ang dapit nga Ramat-lehi (nagkahu- 
logang “Habog nga Dapit sa Bukog sa Apapangig”), 
tingali aron handomon ang kadaogan nga gihatag 
kaniya ni Jehova didto. (Huk 15:9-19) Apan, sa si- 
nugdan ang Lehi lagmit nga nakabaton sa ngalan 
niini tungod sa porma sa dagkong mga bato niini. 

Sa ulahi, sumala sa paghubad sa daghang mag- 
huhubad, si Sammah mipatay ug daghang Filiste- 
hanon nga nagkatigom sa Lehi. (2Sa 23:11, 12; AT, 
JB, NW, RS) Apan, ang Hebreohanong termino 
nga la-chai-yah' sa literal nagkahulogang “ngadto sa 
balangay sa tolda,” ug, pinaagig gamayng kausa- 
ban sa marka para sa bokales, kini gihubad nga 
“ngadto sa Lehi.” 


LEHIYON. Ang gipailang ngalan sa usa sa 
duha ka tawong gigamhan sa demonyo, nga nahi- 
balag ni Kristo Jesus sa rehiyon sa S sa Dagat sa 
Galilea. Hinunoa, dayag nga dili Lehiyon ang iyang 
tinuod nga ngalan, sanglit nagtumong man kini sa 
iyang pagkagigamhan sa daghang demonyo. Lag- 
mit ang pangulo niini nga mga demonyo maoy 
nagdiktar niining tawhana sa pag-ingon nga ang 

iyang ngalan maoy Lehiyon. Sanglit ang Roman- 
hong lehiyon sa unang siglo K.P. kasagarang gi- 
langkoban sa 6,000 ka tawo, kini nagpakita nga 
daghang demonyo ang nalangkit. Ang tawo nga gi- 
gamhan sa demonyo ug ang iyang kauban maba- 
ngis kaayo mao nga walay nangahas sa pag-agi sa 
dapit nga ilang gipuy-an nga nahimutang taliwala 
sa mga lubnganan. Ubos sa paggahom sa demon- 
yo, ang tawo nga nag-ingon nga ang iyang ngalan 
maoy Lehiyon maglakawlakaw nga hubo, ug sa ad- 
law ug gabii siya mosinggit sa makusog ug mag- 
samadsamad sa iyang kaugalingon pinaagig mga 
bato. Ang tanang paningkamot sa paggapos kani- 
ya, bisan pinaagi ug mga talikala sa tiil ug mga ka- 
dena, wala magmalamposon. Apan, si Kristo Jesus 
nagpahigawas niining tawhana ug sa iyang kauban 
gikan sa gahom sa mga demonyo. Human niana 
ang gihinginlan nga mga demonyo misulod sa usa 
ka panon sa mga baboy, nga tungod niini ang pa- 
non sa mga baboy mihaguros pagdulhog sa pang- 
pang ug nangamatay diha sa Dagat sa Galilea. 
--Mat 8:28-34, Mar 5:1-20, Luc 8:26-39, tan-awa 
ang GADARANHON, BABOY. 

Alang sa mga detalye bahin sa Romanhong mga 
lehiyon, tan-awa ang KASUNDALOHAN, PANON (Ro- 
manhon). 


LEMUEL [Iya sa Diyos]. Usa ka wala-mailhing 
hari sa karaang kapanahonan kansang mga pulong 
gitala sa Proverbio kapitulo 31. Ang iyang tinuod 
nga pagkatawo nahimong ulohan sa dakong panag- 
hisgot, gituohan sa pipila ka komentarista nga ang 
Lemuel maoy laing ngalan ni Solomon. Gituohan sa 
uban nga si Lemuel mao si Ezequias. Ang mga pu- 
long ni Haring Lemuel naglangkob sa “mabug-at 
nga mensahe nga gihatag kaniya sa iyang inahan 
ingon nga pagtul-id.” (Pr 31:1) Apan, wala ma- 
hibaloi ang panahon ug ang mga kahimtang sa 
pagkadawat sa hari niini nga impormasyon gikan 
sa iyang inahan. Kining “mabug-at nga mensahe” 
nagtambag batok sa pagkalangkit sa daotang baba- 
ye, nagpasidaan kon sa unsang paagi ang maka- 
hubog nga ilimnon makatuis sa paghukom, nag- 
pasiugda sa panginahanglan sa pagpakanaog ug 
matarong nga paghukom, ug unya naghubit sa usa 
ka maayong asawa. 


LENTIHAS [Heb., adhashah’]. Usa ka tinuig 
nga tanom nga samag matang sa balatong nga du- 
gay nang gitanom sa tawo ug sagad gitanom giha- 
pon didto sa Ehipto ug sa Israel, ingon man usab sa 
ubang kayutaan. (2Sa 17:27, 28, 23:11) Kining ga- 
may nga tanom (Lens esculenta), nga may gitas-on 
nga 15 hangtod sa 46 sm (6 hangtod sa 18 pul.), 
molambo diha sa balason ug uga nga yuta. Ang 
nagparis nga mga dahon niini, nga sagad unom ka 

paris sa pormag-itlog, gagmayng mga dahon, adu- 
nay mga gaway sa tumoy. Ang tagsatagsa ka 
yagpis, gagmayng sangasanga niini adunay duha 
hangtod sa upat ka gagmayng samag-gisantes nga 
mga bulak. Ang gagmayng mga bunga nga ipa- 
tungha human sa pagpamulak maoy susama sa gi- 
santes, ug sagad naundan kini sa duha ka gag- 
mayng pormag-lente nga mga liso. Ang kolor sa 
mga liso ug sa mga bulak magkalahi depende sa 
klase sa tanom nga lentihas. Ang mga liso niini ti- 
ngali maoy pulahon-kape, abohon, o itom, ug ang 
mga bulak, maoy puti o pughawon-asul. Sanglit 
puno sa protina ug mga carbohydrate, ang mga 
liso, sama sa miaging mga panahon, sagad isagol 
sa mga sabaw. (Gen 25:34) Kon isagol sa sebada, 
ang mga lentihas gigamit sa paghimog tinapay. 
(Itandi ang Eze 4:9.) Ang tanom mismo maayong 
ikompay sa binuhing mga hayop. 


LEOPARDO [Heb., namer; Aramaiko, nemar’; 
Gr., par'da-lis]. Usa sa mga dagkong iring, nga sa- 
gad hilawng-kape ang bulok ug may itom, dili tibu- 
ok nga mga puntikpuntik. (Jer 13:23) Ang mga leo- 
pardo sagad nga 1.2 m (4 p) ang gitas-on, walay 
labot ang ikog. Bisan tuod sa dili pa dugayng mga 
katuigan ubay-ubayng mga leopardo ang gipama- 
tay duol sa Jerusalem, dayag nga daghan kaayo ni- 
ini nga mga linalang ang makaplagan sa karaang 
Palestina. (Aw 4:8) Ang cheetah, o ang tigpanga- 
yam nga leopardo, nga lakip sa kinatulinan sa mga 
hayop nga sus-an, makaplagan usab sa Palestina, 
ug ang Hebreohanong pulong nga na-mer” lagmit 
nga naglakip niini nga hayop ug sa leopardo usab. 
Ang cheetah lahi sa tinuod nga leopardo sanglit 
ang mga kuyamoy niini dili kaayo makuko ug tibu- 
ok ang mga puntikpuntik niini. 

Diha sa Kasulatan, gihisgotan ang katulin sa leo- 
pardo (Hab 1:8) ug ang paagi sa pag-atang niini 
duol sa mga lungsod, nga andam sa pag-atake sa 
moagi nga mga binuhing hayop. (Jer 5:6: Os 13:7) 
Kasukwahi gayod niini nga kahimtang, ang leopar- 
do ug ang nating kanding gihulagway nga mohig- 
da nga magkauban diha sa kalinaw sa panahon sa 
pagmando sa Mesiyas.--Isa 11:6. 

Sa Daniel 7:6, ang upat ug pako, upat ug ulo 
nga leopardo naghulagway sa Gresyanhong Ga- 
hom sa Kalibotan, nga nagpukan sa Medo-Per- 
sia sama sa katulin sa leopardo. Dugang pa, ang 
mapintas nga mananap nga migimaw sa dagat nga 
nakita diha sa panan-awon ni apostol Juan sa pa- 
nguna maoy sama sa usa ka leopardo.---Pin 13:1, 2, 
tan-awa ang MANANAP, SIMBOLIKO NGA MGA. 

Ang Hebreohanong pulong nga la yish, nga gihu- 
bad nga “leyon” (Job 4:11, Pr 30:30), gihubad nga 
“leopardo” sa Isaias 30:6 (NW), sanglit ang “leyon” 
(la'vi”) gihisgotan na sa maong teksto. 

Ubos sa pagmando sa Mesiyas, ang Kasulatan 
nagtagna nga ang leopardo ug nating kanding 
mohigda nga magkauban diha sa kalinaw 


LESEM. Lain nga ngalan alang sa siyudad sa 
Lais nga sa ulahi gitawag ug Dan.---Jos 19:47, Huk 
18:7, 27, 29: tan-awa ang DAN Num. 3. 


LETUSIM [lagmit gikan sa lintunganayng pu- 
long nga nagkahulogang “baid; martilyo: salsal"]. 
Usa ka ngalang gitala nga lakip sa mga kaliwat ni 
Abraham ug Ketura pinaagi kang Dedan. (Gen 
25:3) Kining ngalana adunay plural nga Hebreoha- 
nong mga letra nga im sa tumoy niini, sama sa 
mga ngalang Asurim ug Leumim nga makita sa 
samang teksto. Tungod niini, daghang eskolar ang 
nagtuo nga kini nagtumong sa usa ka tribo o ka- 
tawhan. Tungod sa ilang relasyon kang Dedan, kini 
nga tribo lagmit nanimuyo sa Peninsula sa Arabia, 
apan dili matino kon kinsa gayod kini sila.--Tan- 
awa ang MIZRAIM. 


LEVIATAN 


LEUMIM  |Nasodnong mga Pundok, Mga Ka- 
tawhan]. Usa ka ngalan nga makita sa Genesis 
25:1-3 uban sa mga ngalang Asurim ug Letusim, 
nga ang tanan maoy mga kaliwat ni Abraham ug 
Ketura pinaagi kang Dedan. Ang paggamit sa plural 
nga Hebreohanong pulong nga nagtapos sa im diha 
sa ngalang Leumim lagmit nagpakita nga kini nag- 
hawas sa usa ka tribo o katawhan. Dili matino kon 
unsang espesipiko nga tribo kini ni Dedan. Apan, gi- 
tuohan nga sila mipuyo sa usa ka bahin sa Arabia, 
lagmit duol sa dapit nga giisip sa kadaghanan nga 
gipahat kang Dedan.---Tan-awa ang MIZRAIM. 


LEVI [Pag-unong: Miipon]. 

1. Ikatulong anak nga lalaki ni Jacob pinaagi sa 
iyang asawa nga si Lea, nga natawo sa Padan- 
aram. (Gen 35:23, 26) Sa iyang pagkatawo si Lea 
miingon: “Karon niining higayona ang akong bana 
moipon na kanako, tungod kay ako nanganak kani- 
ya ug tulo ka anak nga lalaki.” Busa ang bata gita- 
wag nga Levi, nga ang kahulogan niining ngalana 
dayag nga gilangkit sa paglaom ni Lea sa usa ka 
bag-ong bugkos sa pagminahalay tali kaniya ug 
kang Jacob. (Gen 29:34) Si Levi nanganak kang 
Gerson (Gersom), Kohat, ug Merari, ang mga gigi- 
kanan sa tulo ka pangunang dibisyon sa mga Levi- 
hanon.---Gen 46:11, 1Cr 6:1, 16. 

Si Levi, kauban sa iyang igsoon nga si Simeon, 
mihimog mabangis nga aksiyon batok sa mga nag- 
among-among sa ilang igsoon nga si Dina. (Gen 34: 
25, 26, 31) Kini nga kapahayagan sa mabangis nga 
kasuko gitunglo ni Jacob, kinsa mitagna nga ang 
mga kaliwat ni Levi mangatibulaag sa Israel, usa ka 
tagna nga natuman sa dihang ang mga Levihanon 
natibulaag gayod lukop sa 48 ka Levihanong mga 
siyudad sa mga teritoryo sa lainlaing mga tribo sa 
Israel sa yuta sa Canaan. (Gen 49:7: Jos 21:41) Si 
Levi mikuyog kang Jacob ngadto sa Ehipto ug na- 
matay didto sa edad nga 137 anyos.--Ex 1:1, 2; 
6:16: tan-awa ang LEVIHANON. 

2. Usa ka katigulangan ni Jesu-Kristo nga gipa- 
ila ingong “anak ni Simeon" sa talaan sa kagikan ni 
Jesus nga girekord ni Lucas. Gilista siya sa kaliwa- 
tan taliwala ni David ug Zorobabel.--Luc 3:27-31. 

3. Ang “anak ni Melqui,” nga ikaduha gikan 
kang Heli (amahan ni Maria) sa rekord ni Lucas sa 
talaan sa kagikan ni Jesus.--Luc 3:23, 24. 

4. Usa ka maniningil ug buhis (Mar 2:14: Luc 5: 
27, 29) nga nahimong apostoles ni Jesu-Kristo ug 
nailhan sa laing ngalan nga Mateo.---Mat 9:9, 10: 
2-4: tan-awa ang MATEO. 


LEVIATAN [Heb., liwyathan']. Kini nga Heb- 
reohanong pulong makita unom ka beses diha sa 
Bibliya. Gituohan nga kini naggikan sa lintunga- 
nayng pulong nga nagkahulogang “lukong”, busa 


LEVIHANON 


kini nga ngalan nagpasabot sa usa ka butang nga 
“gilukong,” o “gipilopilo.” Kini nga pulong gihatagag 
katumbas nga espeling sa kadaghanang hubad sa 
Bibliya. 

Sanglit ang mga reperensiya gawas lang sa Job 
3:8 naghisgot ug tubig uban niini, mopatim-aw nga 
ang Leviatan nagpasabot sa usa ka linalang nga 
dako ug kusgan nga nagpuyo sa tubig, bisan tuod 
wala magtumong sa usa ka espesipiko nga matang. 
Ang Salmo 104:25, 26 naghubit niini nga nagdula- 
dula diha sa dagat diin nagalawig ang mga barko, 
ug tungod niini daghan ang nagtuo nga kini nga 
termino nagtumong sa usa ka matang sa balyena. 
Bisan tuod ang mga balyena talagsa rang makita sa 
Mediteranyo, kini nailhan didto, ug may mga bahin 
sa duha ka kalabera sa balyena nga makaplagan 
didto sa usa ka museyo sa Beirut sa Lebanon. Ang 
An American Translation naggamit dinhi ug “bua- 
ya” imbes nga Leviatan. Dugang pa, ang pulong 
nga “dagat” (yam) mismo dili mahimong pasukara- 
nan, sanglit sa Hebreohanong pinulongan kini ma- 
himong magtumong sa usa ka dakong katubigan sa 
interyor nga bahin sa yuta sama sa Dagat sa Gali- 
lea (Dagat sa Kineret) (Num 34:11: Jos 12:3), o bi- 
san sa suba sa Nilo (Isa 19:5) o sa Fuprates.---Jer 
51:36. 

Ang paghubit sa “Leviatan” diha sa Job 41:1-34 
mohaom sa buaya, ug ang “dagat” sa bersikulo 31 
lagmit nagtumong sa usa ka suba sama sa Nilo o sa 
lain pang dakong tab-ang nga katubigan. Apan 
angayng matikdan nga ang ubang mga buaya, 
sama sa mga buaya sa Nilo (Crocodylus niloticus), 
makaplagan sa daplin sa baybayon ug usahay mo- 
adto sa dagat nga medyo layo na gikan sa ka- 
mad-an. 

Ang Salmo 74 naghubit sa pagluwas sa Diyos sa 
iyang katawhan, ug ang bersikulo 13 ug 14 simbo- 
likong nagtumong sa iyang pagluwas sa Israel gi- 
kan sa Ehipto. Dinhi ang terminong “dagkong mga 
linalang sa dagat [Heb., than-ni'nim, plural sa tan- 
nin']” gigamit ingong katumbas sa “Leviatan,” ug 
ang pagdugmok sa mga ulo sa Leviatan haom ga- 
yod nga nagtumong sa bug-os nga kapildihan nga 
gipahamtang kang Paraon ug sa iyang kasundalo- 
han sa panahon sa Pagpanggula. Ang Aramaikong 
mga Targum dinhi migamit sa “mga tawong kus- 
gan ni Paraon” imbes nga “mga ulo sa Leviatan.” 
(Itandi ang Eze 29:3-5, diin si Paraon gipakasama 
sa usa ka “dako kaayong linalang sa dagat” taliwa- 
la sa kasapaan sa Nilo; usab ang Eze 32:2.) Ang Isa- 
ias 27:1 lagmit migamit sa Leviatan (LXX, “ang 
dragon") ingong simbolo sa usa ka imperyo, usa ka 
internasyonal nga organisasyon ug nga gimandoan 
sa usa nga gitawag nga “halas” ug “dragon.” (Pin 
12:9) Ang maong tagna maoy maylabot sa pagpa- 
sig-uli sa Israel, ug busa ang 'pagtagad' ni Jehova 

sa Leviatan naglakip gayod sa Babilonya. Hinunoa, 
ang mga bersikulo 12 ug 13 naghisgot usab sa 
Asirya ug sa Ehipto. Busa, ang Leviatan dinhi da- 
yag nga nagtumong sa usa ka internasyonal nga 
organisasyon o imperyo nga nakigbatok kang Jeho- 
va ug sa iyang mga magsisimba. 


LEVIHANON [Kang (Iya ni) Levi]. Mga kali- 
wat ni Levi nga ikatulong anak nga lalaki ni Jacob 
pinaagi kang Lea. (Gen 29:32-34) Usahay kini nga 
termino gipadapat ngadto sa tibuok tribo, apan ka- 
sagaran kini wala maglakip sa saserdotehanong ba- 
nay ni Aaron (Jos 14:3, 4: 21:1-3): busa komon ang 
ekspresyong “mga saserdote ug mga Levihanon.” 
(1Ha 8:4, 1Cr 23:2, Esd 1:5; Ju 1:19) Ang saserdo- 
tehanong mga katungdanan gihatag lamang ngad- 
to sa lalaking mga membro sa banay ni Aaron, 
uban sa mga Levihanon, nga kauban sa tribo, nga 
mag-alagad ingong ilang mga katabang. (Num 3: 
3, 6-10) Kini nga kahikayan nagsugod sa dihang gi- 
tukod ang tabernakulo, sanglit una pa niini walay 
partikular nga banay o tribo ang gitudlo nga mo- 
tanyag sa mga halad.---Ex 24:5. 

Gikuha Ingong Lukat Alang sa Panganay. 
Ang mga Levihanon gipili ni Jehova puli sa tanang 
panganay sa ubang mga tribo. (Ex 13:1, 2, 11-16, 
Num 3:41) Kon mag-ihap gikan sa usa ka bulan ang 
pangedaron pataas, dihay 22,000 ka Levihanong 
mga lalaki nga ikabaylo alang sa samang gidagha- 
non sa panganayng mga lalaki sa ubang mga tribo. 
Ang senso nga gihimo didto sa Kamingawan sa Si- 
nai nagpakita nga dihay 22,273 ka panganayng 
mga anak nga lalaki sa ubang mga tribo. Busa, gi- 
sugo sa Diyos nga ang usa ka lukat nga nagkanti- 
dad ug lima ka siklo ($11) ihatag kang Aaron ug sa 
iyang mga anak nga lalaki alang sa matag usa sa 
273 ka panganay nga kapin sa mga Levihanon. 
--Num 3:39, 43, 46-51. 

Mga Katungdanan. Ang mga Levihanon gi- 
langkoban sa tulo ka banay, gikan sa mga anak nga 
lalaki ni Levi nga si Gerson (Gersom), Kohat, ug 
Merari. (Gen 46:11, 1Cr 6:1, 16) Ang matag usa ni- 
ini nga banay gihatagan ug luna duol sa taberna- 
kulo didto sa kamingawan. Ang Kohatnong banay 
ni Aaron nagkampo sa atubangan sa tabernakulo 
dapit sa sidlakan. Ang ubang mga Kohatnon nag- 
kampo dapit sa habagatang kiliran, ang mga Ger- 
sonhon dapit sa kasadpan, ug ang mga Merariha- 
non dapit sa amihanan. (Num 3:23, 29, 35, 38) Ang 
pagpatindog, pagbungkag, ug pagdala sa taberna- 
kulo mao ang buluhaton sa mga Levihanon. Sa di- 
hang panahon na nga mobalhin, si Aaron ug ang 
iyang mga anak nga lalaki magtangtang sa kortina 
nga nag-ulang sa Balaan gikan sa Labing Balaan ug 
magtabon sa arka sa pagpamatuod, sa mga hala- 
ran, ug sa ubang sagradong mga muwebles ug 

mga galamiton. Dayon kini pas-anon sa mga Ko- 
hatnon. Dad-on sa mga Gersonhon ang mga tabil 
sa tolda, mga tabon, mga tabil, mga kortina sa sa- 
wang, ug mga pisi sa tolda (dayag nga mao ang 
mga pisi sa tabernakulo mismo), ug ang mga Me- 
rarihanon mao ang mag-atiman sa mga kuwad- 
rong bayanan, mga haligi, mga suksokanang pato- 
ngan, mga ugsok sa tolda ug mga pisi (mga pisi sa 
sawang palibot sa tabernakulo).--Num 1:50, 51, 3: 
25, 26, 30, 31, 36, 37; 4:4-33, 7:5-9. 

Ang mga buluhaton sa mga Levihanon organisa- 
do kaayo ubos ni David, kinsa nagtudlo ug mga 
tagdumala, mga opisyal, mga maghuhukom, mga 
magbalantay-sa-ganghaan, ug mga mamahandi, 
maingon man sa daghang uban pa sa pagtabang sa 
mga saserdote diha sa templo, sa mga sawang, ug 
sa mga lawak-kan-anan maylabot sa mga tanyag, 
mga halad, buluhatong pagputli, pagtimbang, pag- 
sukod, ug sa nagkalainlaing mga buluhaton sa pag- 
bantay. Ang Levihanong mga maghohoni giorgani- 
sar ngadto sa 24 ka grupo, sama sa mga dibisyon 
sa mga saserdote, ug sila nagrelibohay sa pag-ala- 
gad. Ang mga katungdanan gitino pinaagi sa pag- 
ripa. Maylabot sa mga grupo sa mga magbalan- 
tay-sa-ganghaan, ang asaynment sa partikular nga 
ganghaan gipili sa samang paagi.— 1Cr 23, 25, 26, 
2Cr 35:3-5, 10. 

Sa adlaw ni Moises, sa pangedarong 30 ang usa 
ka Levihanon mosugod sa pagtuman sa iyang bug- 
os nga mga katungdanan, sama sa pagdala sa ta- 
bernakulo ug sa mga gamit niini sa dihang kini 
ibalhin. (Num 4:46-49) Ang pipila ka katungdanan 
mahimong buhaton gikan sa pangedarong 25, apan 
dayag nga dili ang hagong buluhaton, sama sa pag- 
dala sa tabernakulo. (Num 8:24) Sa panahon ni Ha- 
ring David ang pangedaron gikunhoran ngadto sa 
20 anyos. Ang hinungdan kon nganong kini gikun- 
horan ni David maoy tungod kay ang tabernakulo 
(karon ilisdan na sa templo) dili na kinahanglang 
ibalhinbalhin. Ang mga asaynment sa obligadong 
pag-alagad matapos inig-edad ug 50. (Num 8:25, 
26: 1Cr 23:24-26: tan-awa ang EDAD, PANAHON.) 
Ang mga Levihanon kinahanglang batid sa Balaod 
tungod kay sila sagad nga gisugo sa pagbasa niini 
sa publiko ug sa pagtudlo niini ngadto sa komon 
nga katawhan.— 1Cr 15:27: 2Cr 5:12; 17:7-9, Neh 
8:7-9. 

Panginabuhian. Ang pangunang panginabu- 
hian sa mga Levihanon maoy pinaagi sa mga ika- 
pulo gikan sa ubang mga tribo, sanglit ang ikana- 
pulong bahin sa tanang abot gikan sa yuta ug sa 
mga hayop ihatag man kanila. Ang mga Leviha- 
non, sa baylo, maghatag ug ikapulo niini ngadto 
sa mga saserdote. (Num 18:25-29, 2Cr 31:4-8, Neh 
10:38, 39) Dugang pa, bisan tuod ang mga Levi- 
hanon wala paapila sa pagsundalo, sila, lakip sa 


LEVIHANON, SIYUDAD SA MGA 


mga saserdote, makaambit sa mga inagaw sa gu- 
bat. (Num 1:45-49, 31:25-31, tan-awa ang IKAPULO.) 
Ang mga Levihanon wala makadawat ug pahat nga 
teritoryo didto sa Canaan, sanglit si Jehova mao 
ang ilang bahin. (Num 18:20) Apan, ang ubang 
mga tribo sa Israel naghatag kanila ug katibuk-ang 
48 ka siyudad lukop sa Yutang Saad.--Num 35:1-8. 

Mga Tigpaluyo sa Matuod nga Pagsimba. 
Ang mga Levihanon nagpakitag talagsaong mga 
panig-ingnan sa kadasig alang sa matuod nga pag- 
simba. Makita kini sa panghitabo maylabot sa bula- 
wan nga nating baka ug usab sa dihang ang mga 
Levihanon mibalhin gikan sa teritoryo ni Jeroboam 
human masip-ak ang gingharian. (Ex 32:26, 2Cr 
11:13, 14) Sila usab masiboton sa ilang pagpaluyo 
kang Haring Jehosapat, Ezequias, ug Josias mai- 
ngon man kang Gobernador Zorobabel ug Nehe- 
mias ug sa saserdote-eskribang si Esdras sa ilang 
mga paningkamot sa pagpasig-uli sa matuod nga 
pagsimba diha sa Israel.---2Cr 17:7-9, 29:12-17: 30: 
21, 22: 34:12, 13, Esd 10:15; Neh 9:4, 5, 38. 

Apan, ingong usa ka tribo, sila wala magpaluyo 
sa Anak sa Diyos sa iyang buluhatong pagpasig-uli, 
bisan tuod nga ang pipila ka Levihanon nahimong 
mga Kristohanon. (Buh 4:36, 37) Daghan sa Levi- 
hanong mga saserdote ang nagpasakop sa pagtuo. 
(Buh 6:7) Sa dihang nalaglag ang Jerusalem ug ang 
templo niini niadtong 70 K.P., ang mga rekord 
sa banay sa mga Levihanon nawagtang o nadaot, 
nga tungod niana natapos ang Levihanong sistema. 
Apan, ang usa ka “tribo ni Levi” nahimong bahin sa 
espirituwal nga Israel.--Pin 7:4, 7. 

Ang ngalan niini nga tribo mao usab ang gigika- 
nan sa ngalang Levitico nga usa ka basahon sa Bib- 
liya. Kini nga basahon daghag gihisgotan bahin sa 
mga Levihanon ug sa ilang mga katungdanan. 


LEVIHANON, SIYUDAD SA MGA. Ang 
mga Levihanon wala hatagi ug pahat nga teritoryo, 
kay si Jehova mao ang ilang panulondon. (Num 
18:20, Deu 18:1, 2) Apan ang Diyos nagsugo nga 
ang ubang mga tribo sa Israel maghatag kanila ug 
katibuk-ang 48 ka siyudad ug mga sibsibanan nga 
naglibot niini. (Num 35:1-8) Sa kataposan ang ma- 
ong mga siyudad gipahat ngadto sa mga Leviha- 
non (Jos 21:1-8), ug 13 niini maoy mga siyudad 
sa mga saserdote. (Jos 21:19: tan-awa ang SASERDO- 
TE, SIYUDAD SA MGA.) Sa 48 ka siyudad, 6 ang gihi- 
mong mga siyudad nga dalangpanan alang sa dili- 
tinuyong mga nakabuno.---Jos 20:7-9, tan-awa ang 
SIYUDAD NGA DALANGPANAN. 

Ang pagkatibulaag sa mga Levihanon taliwala sa 
ubang mga tribo sa Israel maoy katumanan sa tag- 
na sa himalatyong si Jacob.---Gen 49:5-7. 

Ang mga Levihanon adunay katungod sa paglu- 
kat bisan kanus-a sa mga balay nga ilang gibaligya 


LEVITICO 


sulod sa ilang mga siyudad, o kaha kini ipasig-uli 
ngadto kanila panahon sa tuig sa Tinghugyaw. 
Apan ang mga sibsibanan nga kasikbit sa ilang 
mga siyudad dili gayod ibaligya.--Lev 25:32-34, 
tan-awa ang LEVIHANON. 


LEVITICO. Ang ikatulong basahon sa Penta- 
teuko, nga naundan sa mga balaod sa Diyos bahin 
sa mga halad, kaputli, ug sa ubang mga butang 
nga nalangkit sa pagsimba kang Jehova. Ang Levi- 
hanong mga saserdote, nga nagtuman sa mga ins- 
truksiyon niini, naghatag ug sagradong pag-alagad 
ingong “hulad ug landong sa mga butang nga la- 
ngitnon.”--Heb 8:3-5, 10:1. 

Yugto nga Gikobrehan. Dili mokapin sa usa 
ka bulan ang gikobrehan sa mga panghitabo nga 
giasoy niini nga basahon. Ang kinadak-ang bahin 
sa Levitico gigugol sa pagtala sa mga ordinansa ni 
Jehova inay sa pag-asoy sa nagkadaiyang mga 
panghitabo latas sa usa ka hataas nga yugto sa pa- 
nahon. Ang pagtukod sa tabernakulo sa unang ad- 
law sa unang bulan sa ikaduhang tuig sa pagbiya 
sa Israel gikan sa Ehipto gihisgotan diha sa katapo- 
sang kapitulo sa Exodo, ang basahon nga gisundan 
sa Levitico. (Ex 40:17) Dayon, ang basahon sa Nu- 
meros (ang misunod gilayon sa asoy sa Levitico) 
diha sa unang mga bersikulo niini (1:1-3) nagsugod 
sa paghisgot sa balaod sa Diyos bahin sa pagsenso, 


MGA PANGUNANG PUNTO SA LEVITICO 


Ang mga balaod sa Diyos, ilabina ang mahitungod sa buluhaton 
sa mga saserdote sa Israel, nga nagpasiugda, alang sa kaayo- 
han sa nasod sa katibuk-an, sa pagkaseryoso sa sala ug sa 
kahinungdanon sa pagkabalaan tungod kay si Jehova balaan 


Gisulat ni Moises niadtong 1512 W.K.P., samtang ang Israel nag- 
kampo sa Bukid sa Sinai 


Ang Aaronikong pagkasaserdote giestablisar ug nagsu- 
god sa paglihok 

Gituman ni Moises ang pito-ka-adlaw nga pamaagi sa pagpa- 
hiluna-sa-katungdanan (8:1-36) 

Sa ikawalo nga adlaw, ang pagkasaserdote nagsugod sa pag- 
lihok: gipakita ni Jehova ang iyang pag-uyon pinaagi sa 
pagpasundayag sa iyang himaya ug sa pag-ut-ot sa gihalad 
ibabaw sa halaran (9:1-24) 

Gipatay ni Jehova si Nadab ug Abihu tungod sa paghalad ug 
ginadili nga kalayo, human niadto gidili ang pag-inom ug al- 
koholikong ilimnon sa dihang ang usa nag-alagad sa sang- 
tuwaryo (10:1-11) 

Ang mga kinahanglanon gilatid alang niadtong mag-alagad 
ingong mga saserdote, gihatag ang mga regulasyon bahin 
sa pagkaon sa kon unsay balaan (21:1-22:16) 

Ang paggamit ug mga halad aron mahuptan ang usa ka 
inuyonan nga relasyon sa Diyos 

Gihatag ang mga balaod bahin sa mga hayop nga dalawaton 
ingong mga halad-nga-sinunog ug kon sa unsang paagi kini 
angayng andamon aron ihalad (1:1-17: 6:8-13, 7:8) 

Ang mga matang sa mga halad-nga-lugas gilatid maingon 
man kon sa unsang paagi kini ihalad kang Jehova (2:1-16: 
6:14-18: 7:9, 10) 

Gilatid ang pamaagi sa pagdumala sa mga halad-sa-panag- 
ambit; gidili ang pagkaon sa dugo ug sa tambok (3:1-17: 7: 
11-36) 

Espesipikong gilatid kon unsa nga mga hayop ang itanyag 
alang sa halad-sa-sala sa usa ka saserdote, sa katigoman 
sa Israel, sa usa ka pangulo, o sa usa taliwala sa ka- 
tawhan, gilatid ang pamaagi sa pagdumala niini nga halad 
(4:1-35: 6:24-30) 

Ang mga balaod gihatag sa mga kahimtang nga gikinahang- 
lan ang mga halad-sa-pagkasad-an (5:1-6:7: 7:1-7) 

Gihatag ang mga instruksiyon maylabot sa halad nga itanyag 
sa adlaw nga dihogan ang usa ka saserdote (6:19-23) 


Ang tanang halad kinahanglang himsog: gitala ang mga de- 
pekto nga magpahimo sa usa ka hayop nga dili angayng 
ihalad (22:17-33) 

Gilatid ang mga pamaagi nga pagabuhaton sa Adlaw sa Pag- 
tabon-sa-Sala maylabot sa paghalad ug usa ka torong baka 
ug duha ka kanding--usa ka kanding alang kang Jehova 
ug ang usa alang kang Azazel (16:2-34) 

Detalyadong mga regulasyon aron sa pagpanalipod ba- 
tok sa kahugawan ug sa paghupot sa pagkabalaan 
Ang pipila ka hayop maoy dalawaton ingong mahinlo nga 

kalan-on ug ang uban gidili ingong mahugaw: ang pagka- 
hugaw modangat tungod sa pagkahikap sa patayng mga la- 
was (11:1-47) 

Ang usa ka babaye kinahanglang putlion gikan sa iyang ka- 

hugawan human manganak (12:1-8) 


Gidetalye ang mga pamaagi sa pagdumala sa mga nataptan 
ug sanla (13:1-14:57) 

Ang kahugawan modangat tungod sa seksuwal nga mga ina- 
gas, ug gikinahanglan ang pagputli (15:1-33) 

Ang pagkabalaan kinahanglang padayon nga huptan pinaagi 
sa pagbalaan sa dugo ug pinaagi sa paglikay sa insesto 
0 pag-unay, sodomiya, pakigsekso sa hayop, pagbutangbu- 
tang, espiritismo, ug sa uban pang dulumtanang mga buhat 
(17:1-20:27) 

Mga Igpapahulay ug mga tinudlong pista alang kang 

Jehova 

Gilatid ang mga adlaw ug mga tuig nga Igpapahulay maingon 
man ang mga regulasyon ug mga prinsipyo maylabot sa 
Tinghugyaw (23:1-3: 25:1-55) 

Gidetalye ang paagi sa pagsaulog sa tinuig nga Pista sa mga 
Tinapay nga Walay Igpapatubo (human sa Paskuwa) ug sa 
Pista sa mga Semana (gitawag sa ulahi nga Pentekostes) 
(23:4-21) 

Gilatid ang pamaagi alang sa pagsaulog sa Adlaw sa Pagta- 
bon-sa-Sala ug sa Pista sa mga Balongbalong (23:26-44) 
Mga panalangin tungod sa pagkamasinugtanon, mga 

maldisyon tungod sa pagkadili-masinugtanon 

Ang mga panalangin tungod sa pagkamasinugtanon maglakip 
sa dagayang mga ani, kalinaw, ug kasegurohan (26:3-13) 

Ang mga maldisyon tungod sa pagkadili-masinugtanon mag- 
lakip sa sakit, pagkapildi nila sa mga kaaway, gutom, 
pagkagun-ob sa mga siyudad, pagkabiniyaan sa yuta, ug 
pagkadestiyero (26:14-45) 

nga gipahayag ngadto kang Moises “sa unang ad- 
law sa ikaduhang bulan sa ikaduhang tuig sa ilang 
paggula sa yuta sa Ehipto.” 

Kon Kanus-a ug Diin Gisulat. Ang makata- 
ronganong panahon sa pagsulat sa basahon maoy 
1512 W.K.P., sa Sinai didto sa kamingawan. Ang 
mga paghisgot niini maylabot sa kinabuhi sa kam- 
po nagpamatuod nga ang Levitico gisulat gayod 
didto sa kamingawan.--Lev 4:21, 10:4, 5; 14:8, 
17:1-5. 

Magsusulat. Ang tanang nahisgotang ebi- 
densiya nakatabang usab sa pag-ila sa magsusulat 
niini ingong si Moises. Nadawat niya ang impor- 
masyon gikan kang Jehova (Lev 26:46), ug ang pa- 
niklop nga mga pulong sa basahon mao: “Kini 
ang mga sugo nga gihatag ni Jehova kang Moises 
ingong mga sugo ngadto sa mga anak sa Israel 
didto sa Bukid sa Sinai.” (27:34) Gawas pa niana, 
ang Levitico maoy usa ka bahin sa Pentateuko, nga 
ang magsusulat niini gidawat sa kadaghanan nga 
mao si Moises. Dili lamang ang pangbukas nga pu- 
long nga “Ug...” sa Levitico nagpaila sa kalangki- 
tan niini sa Exodo, ug mao man usab sa ubang ba- 
hin sa Pentateuko, kondili ang paagi sa paghisgot 
niini ni Jesu-Kristo ug sa mga magsusulat sa Kris- 
tohanong Kasulatan nagpakita nga sila nasayod 
nga si Moises ang nagsulat niini ug kini bahin ga- 
yod sa Pentateuko. Pananglitan, tan-awa ang pag- 
hisgot ni Kristo sa Levitico 14:1-32 (Mat 8:2-4), ang 
paghisgot ni Lucas sa Levitico 12:2-4, 8 (Luc 2:22- 
24), ug ang laing paagi sa pagbatbat ni Pablo sa 
mga pulong sa Levitico 18:5 (Rom 10:5). 

Linukot nga mga Basahon sa Levitico sa Pa- 
tayng Dagat. Lakip sa mga manuskrito nga na- 
kaplagan diha sa Patayng Dagat, siyam ang naun- 
dan ug mga tipik sa basahon sa Levitico. Upat 
niini, nga gituohang sukad pa sa 125 hangtod sa 
75 W.K.P., gisulat diha sa karaang Hebreohanong 
mga karakter nga gigamit una pa sa pagkadestiye- 
ro didto sa Babilonya. 

Bili sa Basahon. Ang Diyos nagsaad sa Isra- 
el nga kon sundon nila ang iyang tingog sila mahi- 
mong “usa ka gingharian sa mga saserdote ug usa 
ka balaan nga nasod” ngadto kaniya. (Ex 19:6) 
Ang basahon sa Levitico naundan ug rekord sa 
pagpahiluna sa Diyos sa pagkasaserdote alang sa 
iyang nasod ug sa paghatag kanila sa mga lagda 
nga motabang kanila nga padayong mahuptan ang 
pagkabalaan diha sa iyang panan-aw. Bisan tuod 
ang Israel mao lamay tipikal nga “balaan nga na- 
sod” sa Diyos, kansang mga saserdote “nagahatag 
ug sagradong pag-alagad ingong hulad ug landong 
sa mga butang nga langitnon” (Heb 8:4, 5), ang ba- 
laod sa Diyos, kon sundon, motabang kanila nga 
pabiling mahuptan ang pagkahinlo ug maghimo 


LEYON 


kanilang takos ingong sakop sa iyang espirituwal 
nga “harianong pagkasaserdote, usa ka balaang 
nasod.” (1Pe 2:9) Apan ang pagkadili-masinugta- 
non sa kadaghanan naghikaw sa Israel nga mahi- 
mong mao lamang ang sakop sa Gingharian sa 
Diyos, ingon sa gisulti ni Jesus ngadto sa mga Hu- 
diyo. (Mat 21:43) Bisan pa niana, ang balaod nga 
gilatid sa basahon sa Levitico maoy bililhon kaayo 
alang niadtong nagpatalinghog niini. 

Pinaagi sa mga balaod maylabot sa kahinlo ug sa 
pagkaon, maingon man sa mga regulasyon bahin 
sa seksuwal nga moralidad, sila gipanalipdan batok 
sa sakit ug sa kahugawan. (Lev kap 11-15, 18) 
Apan, kini nga mga balaod ilabinang nakabenepis- 
yo kanila sa espirituwal nga paagi, tungod kay kini 
nakatabang kanila nga masinati ang balaan ug ma- 
tarong nga mga dalan ni Jehova ug kini nakata- 
bang kanila sa pagsunod sa Iyang mga dalan. 
(11:44) Dugang pa, ang mga regulasyon nga gila- 
tid niini nga seksiyon sa Bibliya, ingong bahin sa 
Balaod, nagsilbing usa ka magtutudlo nga nagtul- 
tol sa mga magtutuo ngadto kang Jesu-Kristo, ang 
dakong Hataas nga Saserdote sa Diyos ug ang usa 
nga gilandongan sa dili na maihap nga mga halad 
nga gitanyag sumala sa Balaod.---Gal 3:19, 24: Heb 
7:26-28, 9:11-14, 10:1-10. 

Ang basahon sa Levitico nagpabiling bililhon 
kaayo alang sa tanan karong adlawa nga nagti- 
nguhang mag-alagad kang Jehova sa dalawatong 
paagi. Ang usa ka pagtuon sa katumanan sa nag- 
kadaiyang mga bahin niini maylabot kang Jesu- 
Kristo, sa halad lukat, ug sa Kristohanong kongre- 
gasyon makapalig-on gayod sa pagtuo. Bisan tuod 
nga ang mga Kristohanon dili ilalom sa pakigsaad 
sa Balaod (Heb 7:11, 12, 19: 8:13, 10:1), ang mga re- 
gulasyon nga gilatid diha sa basahon sa Levitico 
naghatag kanila ug pagsabot maylabot sa panglan- 
taw sa Diyos bahin niining mga butanga. Busa, kini 
nga basahon dili kay usa ka pagbatbat lamang sa 
dili makapainteres, dili mapadapat nga mga detal- 
ye, kondili kini maoy usa ka buhi nga tinubdan sa 
impormasyon. Pinaagi sa pagkuhag kahibalo kon 
sa unsang paagi gilantaw sa Diyos ang nagkalain- 
laing mga butang, nga ang pipila niini wala espe- 
sipikong hisgoti diha sa Kristohanon Gregong Ka- 
sulatan, ang Kristohanon matabangan sa paglikay 
kon unsay dili makapahimuot sa Diyos ug sa pag- 
buhat sa mga butang nga makapahimuot kaniya. 


LEYON [Heb., 'aryeh: ari: lavi”; la'yish, sha'- 
chal (nating leyon):, kephir' (may-lambungay nga 
nating leyon): leviya” (bayeng leyon): Aramaiko, 
'aryeh” Gr., le'on]. Usa ka dako, kapehon ug bulok 
nga sus-ang hayop sa pamilya sa mga iring nga 
may taas, nagpungpong nga balhibo sa ikog. Ang 
baga nga lambungay nga maoy ilhanan sa laking 


LEYON 


leyon mosugod sa pagtubo sa dihang kini mga tulo 
ka tuig na ang kagulangon. Bisan tuod wala nay le- 
yon karon sa Palestina, kaniadto kini daghan kaa- 
yo. Makaplagan kini sa dapit sa Kabukiran sa Anti- 
Lebanon (Aw 4:8), sa kalibonan ubay sa Jordan 
(Jer 49:19: 50:44: Zac 11:3), ug diha sa “yuta sa ka- 
sakit ug malisod nga mga kahimtang,” nga mao, 
ang kamingawan dapit sa H sa Juda.--Isa 30:6, 
itandi ang Deu 8:15. 

May mga higayon nga kinahanglang panalipdan 
sa mga magbalantay ang panon sa mga karnero 
batok sa mga leyon. Sa usa ka higayon maisogong 
gipatay ni David ang usa ka leyon ug giluwas ang 
karnero nga gidagit niini. (1Sa 17:34, 35) Apan, 
kadto maoy talagsaon nga hitabo, kay bisan “ang 
katibuk-an sa mga magbalantay sa karnero” sagad 
dili makaabog sa usa ka may-lambungay nga na- 
ting leyon. (Isa 31:4) Usahay ang mabawi sa mag- 
balantay maoy usa ka bahin na lamang sa binu- 
hing hayop gikan sa baba sa leyon (Am 3:12), 
sa ingon aduna siyay ikapresentar nga ebidensiya 
aron dili siya magbayad alang niini.---Ex 22: 13. 

Bisan tuod si David, Samson, ug Benaias nag- 
inusara nga mipatay ug mga leyon (Huk 14:5, 6, 
1Sa 17:36, 2Sa 23:20), ang uban wala makalingka- 
was sa mga kuyamoy sa leyon. (2Ha 17:25, 26) Si 
Jehova migamit ug mga leyon aron ipahamtang 
ang iyang paghukom sa usa ka manalagna nga 
wala magmasinugtanon kaniya (1Ha 13:24-28) ug 
sa usa ka tawo nga midumili sa pagtabang sa usa 
sa Iyang mga manalagna.---1Ha 20:36. 

Ang Kasulatan sublisubli nga naghisgot sa mga 
kinaiyahan ug batasan sa leyon, lakip na ang kusog 
nga pagngulob niini. (Pr 19:12, 20:2, Am 3:4, 8) 
Ang leyon sagad nga dili mongulob sa dihang ma- 
ngitag tukbonong ihalas nga mga hayop. Apan, 
kon kini manukob ug binuhing mga hayop sulod sa 
usa ka toril, ang leyon sagad nga mongulob. Ang 
makalilisang nga pagngulob giingong makapatibu- 
agsa sa mga hayop ug magguba sa toril ug mag- 
pahilayo sa pipila ka hayop gikan sa panon. Ang le- 
yon maambong nga molakaw. (Pr 30:29, 30) Ang 
kusog niini nahimong panultihon. (Huk 14:18, Pr 
30:30) Ang usa ka paghapak sa kusgang mga ku- 
yamoy sa leyon igo nang makabali sa liog sa usa ka 
gamay nga antelope. Ang leyon makapatay ug ma- 
kadagit ug mga hayop nga mas dako pa niini, ug 
ang iyang mubo, lig-ong mga apapangig may mga 
ngipon nga makabali ug dagkong mga bukog. (Sal 
58:6, Joe 1:6; Isa 38:13) Dili ikatingala nga ang ta- 
wong tapolan gihubit nga tungod sa iyang pagka- 
taspokan magpasumangil sa pag-ingon: “Adunay 
leyon sa gawas!” (Pr 22:13, 26:13) Apan, tungod 
kay kumakaon ug karne, ang mga leyon mahi- 
mong mamatay kon walay tukbonon. (Job 4:11; 

tan-awa usab ang Sal 34:10.) Ug “ang buhing iro 
[bisan tuod tinamay] mas maayo pa kay sa [kanhi 
harianon apan karon] patay nga leyon.”---Ecc 9:4. 

Sagad nga ang leyon matulog diha sa puy-anan 
niini sa usa ka bahin sa adlaw ug sagad nga ma- 
ngitag tukbonon sa magabii. Aron kini makakuhag 
pagkaon, kini nga hayop mangatang o mangukoy 
ug hinayhinayng mopaduol aron sa pag-atake sa 
tukbonon niini. (Job 38:39, 40; Sal 10:9; Lam 3:10) 
Unya kalit kining mohasmag sa gikusgong mga 
65 km/oras (40 mko). Aron makakuhag igong ka- 
sinatian sa pagpatay sa tukbonon, ang mga nating 
leyon mokuyog sa inahan niini sa pagpangitag tuk- 
bonon inig-edad niinig tulo ka bulan. Lutason kini 
human sa unom o pito ka bulan, maabot ang sek- 
suwal nga pagkahamtong sa ikaupat nga tuig, ug 
mabug-os ang pisikal nga gidak-on niini sulod sa 
unom ka tuig.--Eze 19:2, 3. 

Ang mga leyon dugay nang gipangayam sa mga 
tawo. Ang mga gahong ug mga pukot sa panga- 
yam gigamit sa pagsikop niini. (Eze 19:3, 4, 9) Sa 
karaang Asirya, ang pagpangayam ug mga le- 
yon maoy paboritong kalingawan sa mga monar- 
ko. Ang hari nga magsakay sa kabayo o sa iyang 
karo, nga nagbitbit ug busogan ug mga pana, mo- 
gukod sa mga leyon.---HULAGWAY, Tomo 1, p. 955. 

Ang gutom nga mga leyon gigamit kanhi aron 
ipahamtang ang silot nga kamatayon. Kay gipana- 
lipdan sa manulonda ni Jehova, ang manalagnang 
si Daniel nakalingkawas niini. (Dan 6:16, 17, 22, 24, 
itandi ang Heb 11:33.) Sa unang siglo K.P., si apos- 
tol Pablo naluwas gikan sa “baba sa leyon,” sa lite- 
ral o sa mahulagwayong paagi.---2Ti 4:17. 

Gigamit sa Pagdayandayan ug sa Mahulag- 
wayong Paagi. Gidayandayanan ug kinulit nga 
mga leyon ang bungbong sa kilid sa mga kareton 
nga tumbaga nga gigamit sa templo. (1Ha 7:27-36) 
Ug ang 12 ka linilok nga mga leyon naglaray diha 
sa mga ang-ang paingon sa trono ni Solomon, du- 
gang pa sa duha ka leyon nga nagbarog tupad sa 
mga patonganan sa bukton sa trono. (1Ha 10:19, 
20) Labot pa, ang templo nga nakita ni Ezequiel 
diha sa panan-awon gidayandayanan ug mga ke- 
rubin nga may duha ka nawong, ang usa maoy sa 
usa ka tawo ug ang lain maoy sa usa ka may-lam- 
bungay nga nating leyon.---Eze 41:18, 19. 

Kadaghanan sa mga paghisgot sa leyon diha sa 
Kasulatan maoy mahulagwayon, o masambinga- 
yon. Ang tibuok nasod sa Israel (Num 23:24, 24:9), 
ug sa tagsatagsa ang tribo ni Juda (Gen 49:9) ug ni 
Gad (Deu 33:20), matagnaong gitandi ngadto sa 
mga leyon, nga naghawas sa pagkadili-mapildi ug 
sa kaisog diha sa matarong nga pagpakiggubat. 
(Itandi ang 2Sa 17:10: 1Cr 12:8, Pr 28:1.) Gipakasa- 
ma ni Jehova ang iyang kaugalingon sa usa ka le- 

yon sa pagpahamtang ug paghukom sa iyang dili- 
matinumanong katawhan. (Os 5:14: 11:10, 13:7-9) 
Ug ang pangunang maghuhukom sa Diyos, si Jesu- 
Kristo, mao “ang Leyon nga gikan sa tribo ni Juda.” 
(Pin 5:5) Busa, ingong tukmang simbolo sa maiso- 
gong hustisya, ang leyon gilangkit sa presensiya ug 
trono ni Jehova.---Eze 1:10, 10:14, Pin 4:7. 

Tungod sa kabangis, kahangol, pagkamanunu- 
kob sa leyon, kini nga hayop gigamit usab sa pag- 
hawas sa mga daotan (Sal 10:9), sa mga tawong 
nagasupak kang Jehova ug sa iyang katawhan (Sal 
22:13: 35:17: 57:4; Jer 12:8), sa mini nga mga ma- 
nalagna (Eze 22:25), sa daotang mga magmaman- 
do ug mga prinsipe (Pr 28:15: Sof 3:3), sa Babilon- 
yanhong Gahom sa Kalibotan (Dan 7:4), ug kang 
Satanas nga Yawa (1Pe 5:8). Ug ang mapintas nga 
mananap nga migimaw sa dagat nga may pito ka 
ulo ug napulo ka sungay, nga nakabaton sa awto- 
ridad niini gikan kang Satanas, gihubit nga may 
baba nga sama sa leyon. (Pin 13:2) Sa Salmo 91:13 
ang leyon ug ang kobra daw nagtumong sa gahom 
sa kaaway, diin ang leyon naglarawan sa dayag 
nga pag-atake ug ang kobra sa malipoton nga pa- 
maagi, o mga pag-atake gikan sa tago.---Itandi ang 
Luc 10:19, 2Co 11:3. 

Sa panahon nga ang mga Israelinhon mipauli sa 
ilang yutang natawhan niadtong 537 W.K.P., si Je- 
hova dayag nga nagpanalipod kanila gikan sa mga 
leyon ug sa uban pang mabangis nga mga mana- 
nap diha sa dalan. (Isa 35:8-10) Walay duhaduha 
nga ang mga leyon ug ang ubang manunukob 
nga mga mananap midaghan sa maong yuta sulod 
sa 70 ka tuig nga pagkabiniyaan niini. (Itandi ang 
Ex 23:29.) Apan, dayag nga tungod sa panalipod ni 
Jehova sa iyang katawhan, ang mga Israelinhon ug 
ang ilang binuhing mga hayop wala tukba sa mga 
leyon dili sama sa langyawng mga katawhan nga 
gipapuyo sa hari sa Asirya didto sa mga siyudad 
sa Samaria. (2Ha 17:25, 26) Busa, sa panglantaw sa 
mga Israelinhon, ang mga leyon mikaon ug uhot 
ingon sa torong baka, nga mao, wala mohimog ka- 
daot kanila o sa ilang binuhing mga hayop. (Isa 65: 
18, 19, 25) Apan, ubos sa pagmando sa Mesiyas, 
aduna unyay mas dakong katumanan sa mga tag- 
na sa pagpasig-uli. Ang kanhi mananapon, samag 
hayop, daotan ug taras nga mga tawo makigdait na 
sa mga tawong buotan ug dili na magtinguha sa 
pagbuhat kanilag daotan o kadaot. Sa literal ug sa 
mahulagwayong diwa, ang pakigdait molungtad 
tali sa mga leyon ug sa binuhing mga hayop.---Isa 
11:1-6, tan-awa ang MANANAP, SIMBOLIKO NGA MGA. 


LIBNA [gikan sa lintunganayng pulong nga 
nagkahulogang “puti”: o, lagmit, “kahoyng estora- 
ke”]. 


LIBRA 


1. Usa ka kampo sa mga Israelinhon didto sa 
kamingawan. Ang nahimutangan niini wala mahi- 
baloi.--Num 33:20, 21. 

2. Usa ka harianong siyudad sa Canaan nga na- 
ilog ni Josue una pa sa pagsakop sa Lakis. (Jos 
10:29-32, 39; 12:15) Ang Libna maoy usa sa mga 
siyudad sa teritoryo sa Juda nga gihatag ngadto sa 
“mga anak nga lalaki ni Aaron.” (Jos 15:21, 42, 
21:13; 1Cr 6:57) Kasiglohan sa ulahi ang ugangang 
lalaki ni Haring Josias mipuyo didto.--2Ha 23:31, 
24:18, Jer 52:1. 

Sa panahon sa pag-alsa sa Edom niadtong ikana- 
pulong siglo W.K.P., ang Libna mirebelde usab ba- 
tok kang Haring Jehoram sa Juda. (2Ha 8:22, 2Cr 
21:10) Niadtong 732 W.K.P., ang kasundalohan ni 
Haring Senakerib sa Asirya mibalhin gikan sa La- 
kis ngadto sa Libna. Nagpadala siyag pundok sa 
mga sundalo gikan sa Lakis aron sa paghulga sa Je- 
rusalem. Samtang didto sa Libna, ang mga Asir- 
yanhon nakadawat ug mga taho nga si Tirhaka 
nga hari sa Etiopia buot makiggubat kanila. Busa, 
aron mosurender ang Jerusalem, si Senakerib nag- 
padalag mga mensahero sa ikaduhang higayon 
nga nagdalag mga sulat aron sa paghadlok kang 
Ezequias nga hari sa Juda. Human niadto ang ma- 
nulonda ni Jehova mipatay sa 185,000 ka Asiryan- 
hong mga sundalo, nga lagmit nagkampo pa giha- 
pon duol sa Libna.---2Ha 19:8-35, Isa 37:8-36. 

Ang Tell es-Safi gituohan nga lagmit mao ang 
karaang Libna. Bisan pa niana, sanglit ang gibug- 
aton sa ebidensiya nagpunting sa Tell es-Safi nga 
mao ang Gat, ang modernong mga eskolar mipala- 
bi sa pagtuo nga ang Libna mao ang Tell Bornat 
(Tel Burena), mga 8 km (5 mi) sa AAS sa Lakis. 


LIBNI [gikan sa lintunganayng pulong nga 
nagkahulogang “puti']. 

1. Usa ka apo nga lalaki ni Levi ug anak ni Ger- 
son (Gersom). (Ex 6:17; 1Cr 6:17) Siya mao ang 
nagpundar sa usa ka banay sa mga Levihanon 
(Num 3:18, 21, 1Cr 6:19, 20) ug dayag nga gitawag 
usab ug Ladan.--1Cr 23:6, 7; 26:21. 

2. Usa ka Levihanon nga naggikan kang Merari 
pinaagi kang Mali.— 1Cr 6:29. 


LIBNIHANON [Kang (Iya ni) Libni]. Usa ka 
banay sa mga Levihanon nga naggikan kang Ger- 
son pinaagi sa iyang anak nga lalaki nga si Libni. 
--Num 3:21, 26:58. 


LIBRA [Gr., litra]. Usa ka sukod sa gibug-aton 
nga gihisgotan lamang diha sa Juan 12:3 (ftn sa 
Rbi8) ug 19:39 (ftn sa Rbi8). Ang Gregong termi- 
no sagad katumbas sa Romanhong libra (Lat., lib- 
ra). Busa kini maoy mga 327 g. Ang pipila ka bersi- 
yon naghubad sa Gregong pulong nga mna ingong 


LIBYA, LIBYANHON 


“libra” (Luc 19:18, KJ, Dy, JB, We), apan mas haom 
nga kini hubaron ingong “mina.” (Da, Fn, NW, Ro) 
Ang “libra” gigamit sa Bibliya ingong usa lamang 
ka gibug-aton o sukod, samtang ang “mina” maoy 
usa ka bato sa timbangan alang sa salapi nga nag- 
pakita ug espesipikong bili sa bulawan o plata. 


LIBYA, LIBYANHON. Ang karaang Libya 
nahimutang sa usa ka dapit sa amihanang Aprika 
sa K sa Ehipto. Gituohan sa kadaghanan nga ang 
mga molupyo niini gitawag sa Hebreohanong ter- 
mino nga Luvim’. (2Cr 12:3, “mga Libyanhon,” 
LXX, NW, RS) Kon ang Lu-vim' maoy laing porma 
sa Leha'vim' (Lehabim), kini lagmit nagpakita nga 
labing menos ang pipila sa mga Libyanhon naggi- 
kan kang Ham pinaagi kang Mizraim. (Gen 10:13) 
Ang naandang panglantaw sa mga Hudiyo nga 
makaplagan sa mga sinulat ni Josephus (Jewish 
Antiquities, I, 130-132 [vi, 2]) naghisgot sa mga 
Libyanhon ingong mga kaliwat ni Ham pinaagi 
kang Put. (Gen 10:6) Dugang pa, ang Gregong Sep- 
tuagint ug ang Latin nga Vulgate naghubad niini 
nga “mga Libyanhon” diha sa Jeremias 46:9, Eze- 
quiel 27:10, ug sa 38:5 diin “Put” ang giingon 
sa Hebreohanong teksto. Siyempre, posibleng ang 
mga kaliwat ni Put ug Mizraim nanimuyo sa rehi- 
yon sa amihanang Aprika nga sa ulahi gitawag ug 
Libya. Kini nagpasabot nga ang ngalang “mga Lib- 
yanhon” mas malangkobon kay sa Hebreohanong 
termino nga Lu-vim’. 

Si Haring Sisak sa Ehipto, nga giisip ingong 
magtutukod sa “Libyanhong dinastiya,” nakai- 
log ug daghang siyudad sa dihang gisulong niya 
ang Juda sa ikalimang tuig ni Haring Rehoboam 
(993 W.K.P.). Ang iyang gamhanang puwersa sa 
mga karo ug mga mangangabayo naglakip sa mga 
Libyanhon. Bisan tuod wala laglaga ang Jerusalem, 
glagawan ni Sisak ang siyudad sa mga bahandi ni- 
ini. (1Ha 14:25, 26, 2Cr 12:2-9) Mga 26 ka tuig sa 
ulahi (967 W.K.P.), ang mga Libyanhon maoy lakip 
sa kasundalohan ni Zera nga Etiopianhon, nga mi- 
sulong sa Juda apan nakaagom ug makauulawng 
kapildihan. (2Cr 14:9-13, 16:8) Sa ikapitong siglo 
W.K.P., ang tabang sa mga Libyanhon ug sa uban 
pa daw wala magsilbi sa pagluwas sa Ehiptoha- 
nong siyudad sa No-amon gikan sa katalagman sa 
mga kamot sa mga Asiryanhon. (Nah 3:7-10) Gi- 
tagna nga ang mga Libyanhon ug mga Etiopian- 
hon mosunod sa “mga lakang” sa “hari sa amiha- 
nan,” nga nagpasabot nga kining mga tigpaluyo 
kanhi sa Ehipto mailalom sa iyang gahom.---Dan 
11:43. 

Niadtong tuig 33 K.P., lakip sa mga Hudiyo ug 
mga kinabig nga didto sa Jerusalem alang sa Pista 
sa Pentekostes mao ang mga tawo nga naggikan sa 
“mga bahin sa Libya, nga paingon sa Cirene,” nga 

mao, ang kasadpang bahin sa Libya. Lagmit ang 
pipila niini nagpabawtismo ingong sanong sa pa- 
kigpulong ni Pedro ug sa ulahi nagdala sa mensa- 
he sa Kristiyanidad balik sa ilang yutang pinuy- 
anan.---Buh 2:10. 


LICAONIA. Usa ka rehiyon sa Asia Minor diin 
gigamit ang pinulongang Licaonianhon. (Buh 14:6- 
11) Ang mga utlanan sa Licaonia kanunayng nag- 
bag-obag-o sa tibuok nga kasaysayan niini ug dili 
na matino. Sa panguna, sa yugto diin gihisgotan 
ang Licaonia diha sa rekord sa Bibliya, kini nahi- 
mutang sa habagatang bahin sa Romanhong lala- 
wigan sa Galacia ug ang utlanan niini mao ang Pi- 
sidia ug Frigia sa K, ang Capadocia sa S, ug ang 
Cilicia sa H. Kining dapita maoy patag nga walay 
kahoy ug limitado ang tubig. Hinuon, kaniadto kini 
maoy tabunok ug maayong sibsibanan alang sa 
dakong panon sa mga karnero. 

Si apostol Pablo miduaw sa Derbe ug Listra, duha 
ka siyudad sa Licaonia, sa panahon sa iyang una ug 
ikaduhang misyonaryong mga panaw. Lagmit nga 
siya mihapit usab didto sa iyang ikatulong misyo- 
naryong panaw sanglit siya mipanaw gikan sa “la- 
inlaing dapit sa tibuok kayutaan sa Galacia.”---Buh 
14:6, 20, 21: 16:1, 18:23. 


LICIA. Usa ka bukirong rehiyon diha sa HK 
nga baybayon sa Asia Minor. Dapit sa AK sa Licia 
nahimutang ang Caria, dapit sa A, ang Frigia ug Pi- 
sidia, ug dapit sa AS, ang Pamfilia. Ang kabukiran 
diha sa teritoryo sa karaang Licia maoy mga lawis 
sa Kabukiran sa Taurus. Ilabina sa sidlakang bahin 
sa rehiyon, kini halos anaa na sa baybayon. Ang 
mga walog sa suba, ilabina nianang sa Xanthus 
(modernong Koca), maoy tabunok. Diha sa ka- 
bungtoran milambo ang katanoman, ug ang kaba- 
kiliran maoy sibsibanan sa mga karnero. 

Ang duha ka siyudad sa Licia, ang Patara ug 
Mira, espesipikong gihisgotan maylabot sa mga pa- 
naw ni apostol Pablo. Apan walay rekord nga siya 
misangyaw didto.---Buh 21:1, 27:5. 


LIDA. Ang Lida gituohan nga mao ang el- 
Ludd (modernong Lod) sa Patag sa Saron nga mga 
18 km (11 mi) sa HS sa Jope. Didto sa Lida, giayo 
ni Pedro ang paralitiko nga si Eneas. Tungod niini 
nga milagro, daghan diha sa palibot nga dapit ang 
midawat sa Kristiyanidad. (Buh 9:32-35, 38) Ang 
Lida giisip nga mao ra usab ang Lod.—1Cr 8:12, 
tan-awa ang LOD. 


LIEBRE [Heb., arne'veth]. Usa ka tigpangusap 
nga hayop sa pamilya nga Leporidae, nga amgid 
kaayo sa koneho apan mas dako niini. Lahi kini sa 
koneho sanglit ang anak niini sagad dili ipanganak 
diha sa lungag ilalom sa yuta, aktibo na kini sa 

pagkahimugso, may balhibo na, ug buka na ang 
mga mata niini. Ang liebre mailhan pinaagi sa pi- 
kas nga ngabil, tag-as nga mga dalunggan, mitu- 
hoy nga ikog, ug tag-as nga pangulahing mga bi- 
tiis ug mga tiil, nga mapuslanon kaayo sa daling 
paglingkawas niini gikan sa mga kaaway. Ang ki- 
napaspasan nga mga liebre ginaingon nga makaa- 
bot sa gikusgon nga 70 km/oras (43 mko). Ang 
aberids nga gitas-on niini nga mga hayop, nga 
adunay lainlaing matang maoy 0.6 m (2 p). Abo- 
hon ug kapehon ang sagad nga bulok niini. 

Ang liebre gidili nga kan-on sumala sa Balaod 
nga gihatag pinaagi kang Moises ug gihisgotan 
ingong nagapangusap sa kinaon. (Lev 11:4, 6; Deu 
14:7) Siyempre, ang tungol sa mga liebre ug mga 
koneho dili daghag pondohanan sa pagkaon o dag- 
hag bahin ug dili kini magpagawas sa ilang pagka- 
on aron usapon pag-usab, nga ang maong mga 
kinaiyahan nalangkit sa siyentipikanhong klasipi- 
kasyon sa mga hayop nga nagapangusap sa kina- 
on niini. Apan, bisan tuod ang Hebreohanong ter- 
mino nga gigamit dinhi sa pagpangusap literal nga 
nagkahulogang “ipagawas,” ang modernong siyen- 
tipikanhong klasipikasyon dili maoy basehanan sa 
kon unsay nasabtan sa mga Israelinhon sa adlaw ni 
Moises bahin sa usa ka hayop nga “nagapangusap 
sa kinaon.” Busa, walay basehanan nga hukman 
ang pagkatukma sa giingon sa Bibliya sumala sa li- 
mitado ug bag-o lamang nga pagsabot sa giklasipi- 
kar nga hayop nga nagapangusap sa kinaon, sama 
sa gihimo sa daghang kritiko. 

Sa miagi, ang mga komentarista nga nagtuo nga 
inspirado ang rekord sa Bibliya walay nakitang sa- 
yop sa gipahayag sa Balaod. Ang The Imperial Bi- 
ble-Dictionary nag-ingon: “Dayag nga ang lieb- 
re samtang nagpahulay balikbalik nga nag-usap 
sa gikaon na niini, ug kini nga buhat popular 
nga giisip ingong pag-usap sa kinaon. Bisan ang 
atong magbabalak nga si Cowper, usa ka maampi- 
ngong tig-obserbar sa kinaiyanhong panghitabo, 
kinsa nagrekord sa iyang mga obserbasyon sa tulo 
ka liebre nga iyang gibuhi, nagpamatuod nga kini 
"nagapangusap sa kinaon sa tibuok adlaw hangtod 
sa gabii.” "--Giedit ni P. Fairbairn, London, 1874, 
Tomo I, p. 700. 

Apan, ang siyentipikanhong obserbasyon bahin 
sa mga liebre ug mga koneho niining mas bag-o 
pang katuigan nagpaila nga dili lamang ang pag- 
usap sa kinaon ang nalangkit. Si Francois Bourliere 
(The Natural History of Mammals, 1964, p. 41) mi- 
sulat: “Ang batasan sa pagpaagi sa kinaon diha sa 
tinai sa duha ka beses imbes kausa lamang, daw 
sagad nga gihimo sa mga koneho ug mga liebre. 
Sagad nga kaonon ug tunlon nga dili usapon sa bi- 
nuhing mga koneho ang mga kinalibang niini sa 


LIGID 


gabii, ug inigkabuntag maglangkob kini sa katunga 
sa gidaghanon sa sulod sa tungol. Sa ihalas nga ko- 
neho, ang pagpaagi sa kinaon diha sa tinai himoon 
kaduha kada adlaw, ug ang samang batasan gita- 
ho nga gihimo usab sa mga liebre sa Uropa. ... Gi- 
tuohan nga kining maong batasan mohatag sa 
mga hayop ug dakong gidaghanon sa bitamina B 
nga ipatungha sa mga bakterya diha sa pagkaon 
sulod sa dakong tinai.” Niining samang punto, ang 
basahong Mammals of the World (ni E. P. Walker, 
1964, Tomo II, p. 647) nag-ingon: “Tingali kaamgid 
kini sa mga hayop nga sus-an nga 'nagapangusap 
sa kinaon.""---Tan-awa ang KINAON NGA GIUSAP PAG- 
USAB. 


LIGID. Kini lingin ug porma nga gama sa ga- 
hing materyales nga tingali solido o derayos ug 
makatuyok diha sa ehe niini. Sa karaang kapanaho- 
nan, ang mga tabla gitapot sa usag usa, gilingin, 
ug gibutangan ug panaplin (yantas) aron maporma 
ang karaang ligid. Ang ligid nga derayos gigamit 
diha sa mga karo, mga karomata, ug ubang mga 
sakyanan. (Ex 14:25; Isa 5:28, 28:27) Ang napulo 
ka kareton nga tumbaga nga gibuhat ni Solomon 
aron gamiton diha sa templo ni Jehova may ehe 
nga tumbaga ang matag usa ug upat ka ligid nga 
tumbaga nga samag ligid sa karo nga 1.5 ka mani- 
ko (67 sm, 26 pul.) ang gihabogon, nga may pusod- 
pusod, mga rayos, ug mga yantas.--- 1Ha 7:27-33. 

Ang magkukulon nagporma sa mga sudlanan 
nga yutang-kulonon diha sa usa ka nagtuyok nga 
platoplato nga gitawag ug ligid sa magkukulon. 
(Jer 18:3, 4) Lain pa, ang timba mahimong itunton 
o iisa diha sa usa ka atabay pinaagi sa pisi nga gi- 
taod diha sa usa ka matang sa ligid o moton.---Ecc 
12:6. 

Masambingayon ug Mahulagwayon nga 
Paggamit. Sumala sa Hebreohanon nga Maso- 
retikong teksto, ang Proverbio 20:26 mabasa: “Ang 
usa ka maalamong hari magapatibulaag sa mga ta- 
wong daotan, ug paligiron niya ibabaw nila ang 
usa ka ligid.” Kini daw nagtumong sa buhat sa usa 
ka hari nga ikatandi sa paggamit ug ligid sa paggi- 
ok ug lugas. (Itandi ang Isa 28:27, 28.) Ang maong 
metapora mopatim-awng nagpakita nga ang maa- 
lamong hari molihok dayon sa paglain sa mga ta- 
wong daotan gikan sa mga matarong ug sa pagsi- 
lot sa daotan. Sa ingon ang daotan masugpo diha 
sa iyang dominyo. (Itandi ang Pr 20:8.) Apan, pi- 
naagi sa paghimog diyutayng kausaban, kini nga 
bersikulo nag-ingon nga paligiron sa maalamong 
hari nganha sa daotan ang “ilang kaugalingong 
pagkamadaoton.” 

Ang dili-makontrolar nga dila maoy usa ka 
“kalayo” nga 'nagpadilaab sa ligid sa kinaiyan- 
hong kinabuhi.” Ang enterong pagtuyok o dagan sa 


LIHIYA 


kinaiyanhong kinabuhi nga nagsugod sukad sa 
pagkahimugso mahimong mapadilaab pinaagi sa 
dila, nga magpahinabo sa kinabuhi nga makasina- 
tig sublisubling mga kadaot, nga lagmit mosang- 
pot gani sa kaugalingong kalaglagan nga daw pina- 
agi sa kalayo.---San 3:6. 

Daplin sa suba sa Kebar sa yuta sa mga Caldean- 
hon panahon sa ikalimang tuig sa pagkadestiyero 
ni Haring Jehoiakin, nakita ni Ezequiel sa panan- 
awon si Jehova nga nagsakay sa nagkilab nga sa- 
mag karong sakyanan sa kalangitan. Ang upat ka 
ligid niini adunay mga yantas nga puno sa mga 
mata, ug sulod sa matag ligid mao ang laing ligid 
nga pababag, nga nagpaposible niini sa pag-aban- 
te o sa pagliso sa bisan haing kiliran nga dili usbon 
ang anggulo sa mga ligid. Tupad sa matag ligid di- 
hay usa ka kerubin, ang buhing linalang nga mga 
kerubin ug ang mga ligid dungan sa paglihok sam- 
tang kini gitultolan sa espiritu. (Eze 1:1-3, 15-21, 
3:13) Sa pagkasunod tuig, si Ezequiel may sa- 
mang panan-awon, nga niining panahona siya gi- 
dala, nga lagmit pinaagi sa espiritu sa pag-inspirar, 
ngadto sa usa ka dapit sa atubangan sa templo nga 
gitukod ni Solomon didto sa Jerusalem. Ang pa- 
nan-awon nga iyang nakita nagpaila nga sa dili 
madugay ang siyudad ug ang templo pagalaglagon 
ingong pagpahamtang sa hudisyal nga hukom ni 
Jehova. (Eze 8:1-3, 10:1-19, 11:22) Mga 60 ka tuig 
human niadto, nakita ni Daniel sa panan-awon ang 
Karaan sa mga Adlaw, si Jehova, nga naglingkod 
sa usa ka langitnon, deligid nga trono. Ang trono 
ug ang mga ligid nagdilaab, nga nagpaila sa nag- 
singabot nga kalayonhong paghukom sa Diyos ba- 
tok sa mga gahom sa kalibotan.--Dan 7:1, 9, 10; 
Sal 97:1-3. 


LIHIYA. Tan-awa ang MAGLALABA. 
LIHOK. Tan-awa ang POSTURA UG MGA LIHOK. 


LIKHI [lagmit gikan sa lintunganayng pulong 
nga nagkahulogang “kuha']. Usa ka tawo sa tribo 
ni Manases nga ginganlan nga ikatulo sa talaan sa 
mga anak nga lalaki ni Semida.---1Cr 7:19. 


LINALANG. Tan-awa ang PAGLALANG, LINA- 
LANG. 


LINAW. Usa ka dako, walay tabon nga pondo- 
hanan alang sa pagtigom ug sa pagpondo ug tubig. 
Ang artipisyal nga mga linaw gikalot diha sa yuta 
o gikubkob diha sa bato. Usahay kini nahimutang 
sulod sa mga siyudad ug gikonektar ngadto sa mga 
tubod pinaagi sa mga agianan sa tubig. Kini nag- 
tagana sa mga molupyo ug suplay sa tubig bisan 
sa panahon sa paglikos. Ang pipila ka linaw maoy 
kinaiyanhong mga lungag, sama sa mga langob, 
nga gipadak-an o giayo. 

Lakip sa nagkalainlaing mga linaw nga gihisgo- 
tan sa Kasulatan mao ang mga linaw sa Gabaon 
(2Sa 2:13, tan-awa ang GABAON, GABAONHON), Heb- 
ron (2Sa 4:12), Hesbon (Aw 7:4: tan-awa ang BAT- 
RABIM), Samaria (1Ha 22:38), ug Jerusalem. Gituo- 
han nga ang mga linaw nga gihimo sa magtitigom 
(si Haring Solomon) alang sa irigasyon tingali mao 
ang mga pondohanan ug tubig nga makaplagan sa 
H sa Betlehem. (Ecc 2:6) Ang tubig gikan sa kasik- 
bit nga mga tubod gipondo diha niini nga mga 
pondohanan. 

Mga Linaw sa Jerusalem. Ang gituohang 
nahimutangan sa linaw ni Haring Ezequias nga 
sumpay sa agianan sa tubig nga iyang gihimo aron 
makaabot sa Jerusalem ang tubig sa tubod sa Gi- 
hon mao ang Linaw sa Siloam, nga karon mao ang 
Birket Silwan, nga HK sa Siyudad ni David. (2Ha 
20:20, 2Cr 32:30) Ang Linaw sa Siloam sa unang 
siglo (Ju 9:7) posible nga mao ang nakaplagan sa 
duol, nga mga 100 m (330 p) HHS sa Birket Silwan. 

Ang mga paghisgot sa Bibliya sa “daan nga li- 
naw” (Isa 22:11), “ibabaw nga linaw” (2Ha 18:17, 
Isa 7:3; 36:2), ug sa “ubos nga linaw” (Isa 22:9) 
wala magpaila sa tukmang nahimutangan niini 
diha sa siyudad sa Jerusalem. Sagad nga gituohan 
sa mga eskolar nga ang “ubos nga linaw” (tinga- 
li mao ra ang “Linaw sa Kanal” nga gihisgotan sa 
Neh 3:15) lagmit mao ang Birket el-Hamra sa ha- 
bagatang tumoy sa Walog sa Tyropoeon. Apan 
nagkalainlain ang mga opinyon bahin sa nahimu- 
tangan sa “ibabaw nga linaw."--Tan-awa ang Li- 
NAW SA KANAL. 

Ang “Linaw sa Hari” dayag nga nahimutang tali 
sa Ganghaan sa mga Tapok sa Abo ug sa Gangha- 
an sa Linaw. (Neh 2:13-15) Lagmit nga mao ra 
usab kini nga linaw ang gihisgotan sa Nehemias 
3:16. 

Bahin sa Linaw sa Bethzatha, tan-awa ang BETH- 
ZATHA. 

Punog-tangbo nga mga Linaw. Samtang 
ang Hebreohanong termino nga berekhah' nagka- 
hulogang “linaw” (sama sa usa ka artipisyal nga 
linaw), ang pulong nga 'agham' nagkahulogang 
“punog-tangbo nga linaw,” lagmit nga usa ka kina- 
iyanhong lim-aw. (Ex 7:19, 8:5, Sal 107:35, 114:8, 
Isa 35:7, 41:18) Ang tagna nga ang Diyos maghi- 
mo sa Babilonya nga “punog-tangbo nga mga li- 
naw sa tubig” tin-awng nagpaila kon unsa ka gra- 
be ang pagkahimo niini nga biniyaan.--Isa 14:23. 


LINAW NGA KALAYO. Kini nga ekspresyon 
makita lamang diha sa basahon sa Pinadayag ug 
dayag nga kini simboliko. Ang Bibliya naghatag sa 
kaugalingon niining pagpatin-aw ug paghubit sa 
simbolo pinaagi sa pag-ingon: “Mao kini ang ika- 

duhang kamatayon, ang linaw nga kalayo.”--Pin 
20:14, 21:8. 

Ang simbolikong kinaiyahan sa linaw nga kalayo 
dugang madayag gikan sa konteksto sa mga pag- 
hisgot niini diha sa basahon sa Pinadayag. Ang ka- 
matayon giingong igatambog ngadto niining li- 
naw nga kalayo. (Pin 19:20: 20:14) Dayag nga ang 
kamatayon dili masunog sa literal. Dugang pa, 
ang Yawa, usa ka dili-makitang espiritung linalang, 
igatambog ngadto sa linaw. Kay espiritu, siya dili 
masakitan sa literal nga kalayo.---Pin 20:10, itandi 
ang Ex 3:2 ug Huk 13:20. 

Sanglit ang linaw nga kalayo naghawas sa 
“ikaduhang kamatayon"” ug sanglit ang Pinadayag 
20:14 nag-ingon nga “ang kamatayon ug ang Ha- 
des” igatambog ngadto niini, dayag nga ang linaw 
dili mahimong maghawas sa kamatayon nga napa- 
nunod sa tawo gikan kang Adan (Rom 5:12), ni kini 
nagtumong sa Hades (Sheol). Busa, kini nagsimbo- 
lo gayod sa laing matang sa kamatayon, usa nga 
dili na mabakwi, kay ang rekord wala gayod mag- 
hisgot nga ang “linaw” nagtugyan niadtong diha 
niini, ingon sa gibuhat sa Adanikong kamatayon 
ug sa Hades (Sheol). (Pin 20:13) Tungod niana, 
kadtong wala mahisulat diha sa “basahon sa kina- 
buhi,” ang dili-mahinulsolong mga magsusupak sa 
pagkasoberano sa Diyos, gitambog ngadto sa linaw 
nga kalayo, nga nagkahulogan sa walay katapo- 
sang kalaglagan, o sa ikaduhang kamatayon.---Pin 
20:15. 

Bisan tuod nga ang nahisgotang mga teksto 
nagpadayag sa simbolikong kinaiyahan sa linaw 
nga kalayo, gigamit kini sa pipila ka tawo sa pag- 
suportar sa pagtuo sa usa ka literal nga dapit sa 
kalayo ug pagsakit. Ang Pinadayag 20: 10 mao ang 
gibasehan, tungod kay kini naghisgot sa Yawa, sa 
mapintas nga mananap, ug sa mini nga manalag- 
na ingong 'gisakit adlaw ug gabii hangtod sa ka- 
hangtoran' diha sa linaw nga kalayo. Apan, wala 
kini magtumong sa aktuwal nga may panimuot 
nga pagsakit. Kadtong gitambog sa linaw nga ka- 
layo makaagom sa “ikaduhang kamatayon.” (Pin 
20:14) Wala nay panimuot diha sa kamatayon ug, 
busa, walay pagbati sa kasakit o pag-antos.---Ecc 
9:5. 

Sa Kasulatan ang kalayonhong pagsakit gilangkit 
sa kalaglagan ug kamatayon. Pananglitan, diha sa 
Gregong Septuagint nga hubad sa Hebreohanong 
Kasulatan ang pulong alang sa pagsakit (ba'sa-nos) 
gigamit sa ubay-ubayng higayon maylabot sa silot 
nga kamatayon. (Eze 3:20, 32:24, 30) Sa susama, 
mahitungod sa Dakong Babilonya, ang basahon sa 
Pinadayag nag-ingon, “ang mga hari sa yuta... 
manghilak ug magpamukpok sa ilang kaugalingon 
sa kasubo tungod kaniya, sa dihang sila motan-aw 


LINAW SA KANAL 


sa aso sa iyang pagkasunog, samtang magtindog 
sila sa halayo tungod sa ilang kahadlok sa iyang 
kasakit [Gr., basanismou'].” (Pin 18:9, 10) Mayla- 
bot sa kahulogan sa pagsakit, ang usa ka manulon- 
da sa ulahi nagpatin-aw: “Sa ingon niini ka tulin 
nga pagtambog nga ang dakong siyudad sa Babi- 
lonya igatambog, ug siya dili na gayod igkita pa.” 
(Pin 18:21) Busa, ang kalayonhong pagsakit dinhi 
maoy katumbas sa kalaglagan, ug maylabot sa Da- 
kong Babilonya, kini mao ang walay kataposang 
kalaglagan.--Itandi ang Pin 17:16, 18:8, 15-17, 19. 

Tungod niini, kadtong 'gisakit sa walay katapo- 
san” (gikan sa Gr. nga ba-sa-ni'z0) diha sa linaw nga 
kalayo makaagom sa “ikaduhang kamatayon” nga 
gikan niini wala nay pagkabanhaw. Ang kaamgid 
nga Gregong pulong nga ba-sa-ni'stes' gihubad nga 
“magbalantay sa bilanggoan” diha sa Mateo 18:34. 
(RS, NW, ED; itandi ang ber 30.) Busa kadtong 
itambog sa linaw nga kalayo matanggong, o “ma- 
bilanggo,” sa kamatayon hangtod sa kahangtoran. 
--Tan-awa ang GEHENNA; PAGSAKIT. 


LINAW SA KANAL. Usa ka linaw o pondo- 
hanan ug tubig, lagmit nga anaa sa H sa Siyudad 
ni David diin nag-abot ang Walog sa Hinnom ug 
ang Sentral (Tyropoeon) nga Walog. (Neh 3:15) Mo- 
patim-aw nga kini nga linaw gitawag usab ug 
“ubos nga linaw. "--Isa 22:9. 

Ang Masoretikong teksto sa Nehemias 3:15 nag- 
tawag niini ingong “Linaw ni Sela.” Gituohan sa pi- 
pila ka eskolar nga ang “Sela” angayng usbon nga 
“Siloa,” nga nagkahulogang “Tigdala” ug nagtu- 
mong sa usa ka kanal, o agianan sa tubig, nga nag- 
dalag tubig ngadto sa usa ka linaw. (Isa 8:6) Busa, 
bisan tuod ang pipila ka bersiyon sa Bibliya wala 
maghubad sa “Sela,” ang The Jerusalem Bible nag- 
hubad sa ekspresyon ingong “biawan nga agianan 
sa tubig,” ug ang Bag-ong Kalibotang Hubad nag- 
hubad niini ingong “Linaw sa Kanal.” 

Dihay nakaplagang mga guba sa usa ka agianan 
sa tubig, o kanal, nga padulong sa H gikan sa tubod 
sa Gihon, nga misubay sa tampi sa Kidron ug mi- 
sangko sa usa ka karaang pondohanag tubig nga 
gitawag karon ug Birket el-Hamra. Ang mga bahin 
sa kanal gitabonan ug mga tinabas nga bato, apan 
mopatim-aw nga adunay mga lungag nga makalo- 
san aron ikapatubig sa mga bahin sa walog. Ang 
inanay nga pagdulhog niini nga kanal lagmit mao 
ang gitumong sa mga pulong nga “ang katubigan 
sa Siloa nga hinayng nagaagay.” (Isa 8:6) Ang na- 
himutangan sa Birket el-Hamra mohaom sa pag- 
hisgot ni Nehemias sa Linaw sa Kanal, nga nahi- 
mutang duol sa Tanaman sa Hari ug sa Hagdanan 
nga midulhog gikan sa H nga tumoy sa Siyudad ni 
David. 

LINDOG SA HABLON. Sa paghablon, kini 
mao ang mga hilo nga buyon sa gitas-on sa panap- 
ton. Ang mga hilo nga ihablon pababag sa ibabaw 
ug sa ilalom sa lindog sa hablon gitawag ug hulog 
sa hablon. Sa dihang susihon sa mga saserdote sa 
Israel ang hinablon nga mga panapton tungod sa 
sanla, pareho nilang susihon ang lindog ug ang hu- 
log sa hablon.--Lev 13:47-59: tan-awa ang SANLA 
(Diha sa mga besti ug sa mga balay), PAGHABLON. 

Sa dihang mahimo na ang panapton, putlon sa 
maghahabol ang mga lindog sa hablon, kuhaon 
ang panapton ug ibilin ang tumoy sa mga lindog sa 
hablon nga gihigot sa hablanan. Si Haring Ezequias 
naghisgot niini sa paghinumdom sa iyang grabeng 
sakit sa dihang siya nagtuo nga ang Diyos hapit 
nang magputol sa iyang kinabuhi, nga magputol 
kang Ezequias “gikan sa mga hilo mismo sa lin- 
dog sa hablon” pinaagig ahat nga kamatayon.---Isa 
38:9-12. 


LINGKORANAN. Usa ka mabalhinbalhin nga 
lingkoranan o katre nga sagad adunay atop-atop 
ug gitabilan ang mga kilid, nga gidisenyo aron ang 
tawong inila nga naglingkod o naghirag mahimong 
dad-on sa mga tawo o sa mga mananap nga luwa- 
nan, usa ka palanquin (matang sa lingkoranan) 
nga gipas-an sa mga tawo ingon sa gihimo sa mga 
taga-Sidlakan. Ang harianong lingkoranan ni Ha- 
ring Solomon maoy gama sa kahoyng sedro sa Le- 
banon, nga may mga haligi nga plata ug mga 
sangga nga bulawan, ug ang lingkoranan niini ki- 
nutsonan sa mahalon ug maanindot nga balhibo sa 
karnero nga tininag morado. Ang sulod nga ba- 
hin niini gidayandayanan pag-ayo, lagmit pinaagig 
ebano.---Aw 3:7-10, ftn sa Rbi8. 

Ang andas, o mabalhinbalhin nga higdaanan 
alang sa patay, nga gigamit sa pagyayong sa pa- 
tayng lawas nailhan ingong soros'--Luc 7:14. 


LINGKORANAN-SA-PAGHUKOM. Sa- 
gad nga usa ka habog nga plataporma diha sa ga- 
was ug may mga ang-ang, gikan niini ang nag- 
lingkod nga mga opisyal makasulti ngadto sa mga 
panon sa katawhan ug makapahibalo sa ilang mga 
desisyon. (Mat 27:19: Ju 19:13, Buh 12:21; 25:6, 10, 
17) Ang giisip sa pipila ingong mao ang lingkora- 
nan-sa-paghukom (gitawag nga Bema) didto sa 
Corinto, diin si Pablo miatubang kang Galio, maoy 
hinimo sa puti ug asul nga marmol. (Buh 18:1, 12, 
16, 17) Sa kiliran niini may duha ka hulatanang 
mga lawak nga mosayko ang disenyo sa mga salog 
ug may mga lingkoranan nga marmol. 

Gitugyan ni Jehova nga Diyos ang tanang pag- 
hukom ngadto sa iyang Anak (Ju 5:22, 27), ug busa 
ang tanan kinahanglang moatubang sa “lingkora- 
nan-sa-paghukom ni Kristo.” (2Co 5:10) Kini husto 

usab nga tawgong “lingkoranan-sa-paghukom sa 
Diyos" sanglit si Jehova mao ang Tigmugna niini 
nga kahikayan ug nagahukom pinaagi sa iyang 
Anak.--Rom 14:10. 


LINO, I. Usa ka Kristohanon sa Roma nga gi- 
nganlan ni apostol Pablo nga nangomosta kang 
Timoteo. (2Ti 4:21) Si Irenaeus (natawo sa mga 
120/140 K.P.) ug ang uban pa nga sunod kaniya 
nagpaila niini nga Lino nga mao ang unang mag- 
tatan-aw sa Roma nga may samang ngalan, apan 
kini nga pagpaila gipasukad lamang sa tradisyon. 


LINO, II. [Heb., pe'sheth, pish-tah/; Gr., li'non]. 
Usa ka tanom nga gitanom sukad pa sa karaang 
kapanahonan nga ang mga lanot niini, sama ka- 
rong adlawa, sagad nga gihimong lino. Ang lino 
(Linum usitatissimum) may gitas-on nga gikan sa 
0.3 hangtod sa 1.2 m (1 hangtod sa 4 p). Ang yag- 
pis nga lindog sa tanom, uban ang luspad-berde, 
tul-id nga mga dahon niini, magsanga lamang sa 
tumoy. Ang tumoy sa matag sanga o sangasanga 
may lubos o luspad-asul (panagsa ra nga puti), li- 
mag-gihay nga bulak.---HULAGWAY, Tomo 1, p. 544. 

Sa dihang ang lino ‘mamutot na” kini mahimo 
nang anihon (Ex 9:31), nga himoon pinaagig pag- 
ibot o pagbunglay niini. Dayon ang lino ibulad. 
Ang lindog sa lino nga didto sa atop sa balay ni Ra- 
hab sa Jerico lagmit gibutang didto aron ibulad. 
--Jos 2:6. 

Ang paagi nga gigamit sa mga Hebreohanon sa 
pagproseso sa lino lagmit mohaom sa paghubit nga 
gihatag ni Pliny nga Magulang sa unang siglo K.P. 
diha sa iyang Natural History (XIX, m, 17, 18) ug sa 
karaang hulagway niana nga gipreserbar didto sa 
Beni Hasan sa Ehipto. Human matangtang ang 
mga tipaka sa liso, ang mga lindog sa lino bug-os 
nga ilusbog sa tubig ug dat-ogan ug mga bato aron 
dili molutaw. Samtang ang lino mahumol sa tubig, 
ang kahoy niini malata, nga magbilin sa mga lanot. 
Human matangtang ang gawas nga bahin sa lin- 
dog, o ang panit, ang lindog haw-ason gikan sa tu- 
big ug ibulad sa adlaw ug balibalihon hangtod nga 
kini bug-os mauga. Human niana ang lino pukpo- 
kon pinaagig mga kahoyng martilyo diha sa lagpad 
nga mga bato, ug ang mga lanot bulagbulagon ug 
hinloan pinaagig pagsudlay. Ang ubos ug kali- 
dad nga mga lanot nga sunod sa panit gigamit 
ingong mga pabilo (tan-awa ang Isa 42:3; 43:17, 
Mat 12:20), samtang ang mga lanot sa sulod nga 
bahin, nga mas puti ug mas maayog kalidad, gihi- 
mo nga linubid nga gipahamis pinaagi sa pagpuk- 
pok niini nga balikbalik diha sa gahi nga bato. 

Ang ubos ug buhaghag nga yuta nga komon ka- 
ayo sa Ehipto gikaingon nga angayan kaayong 
tamnan ug lino. Sa karaang kalibotan kining naso- 

ra nailado kaayo tungod sa pino nga lino niini. Busa 
ang gipahinabo sa Diyos nga hampak nga ulan nga 
yelo, nga nakadaot sa lino ug sa sebada, nagpahi- 
nabog grabeng pagkahugno sa ekonomiya sa Ehip- 
to. (Ex 9:23, 31) Sa ulahi, ang pahayag sa paghu- 
kom batok sa Ehipto nga gitala ni Isaias (19:9) 
naglakip sa “mga managkigi ug lino” niadtong ma- 
ngaulaw. 

Ang hilo o panapton nga ginama gikan sa tanom 
nga lino gitawag usab ug lino. (Ex 25:4: Huk 15:14) 
Taliwala sa mga Hebreohanon, ang kadaghanang 
mga besti maoy delana o kaha lino. (Lev 13:47: Pr 
31:13, 22, Os 2:5, 9) Ang panagsagol niining duha 
ka materyales gidili sa Balaod alang sa mga besti 
sa mga Israelinhon nga dili saserdote. (Deu 22:11) 
Ang ubang mga butang nga ginama gikan sa lino 
naglakip sa mga bakos (Jer 13:1) ug mga layag. 
(Eze 27:7) Ang mga Israelinhon, bisan tuod dayag 
nga naggama ug kaugalingon nilang lino, nag- 
importar ug lino gikan sa Ehipto.--Pr 7:16. 

Ang lino lainlain ug kalidad, sumala sa gipakita 
sa mga paghisgot sa Kasulatan bahin sa “pino nga 
lino” ug “pinong panapton.” (Eze 16:10, 27:16) Ang 
mga adunahan, mga hari, ug mga tawong taas ug 
katungdanan sa kagamhanan nagsul-ob ug lino 
nga dekalidad kaayo. (Gen 41:42, 1Cr 15:27: Est 
8:15: Luc 16:19) Ang patayng lawas ni Jesus gipu- 
tos ug hinlo, pinong lino ni Jose, usa ka datong 
tawo nga taga-Arimatea.---Mat 27:57-59. 

Ang pinong lino nga gikalinyas sa Israelinhong 
mga babaye gigamit sa paghimo sa napulo ka tabil 
sa tolda sa tabernakulo, sa kortina nga nag-ulang 
sa Balaan ug sa Labing Balaan, sa tabil sa gang- 
haan sa tabernakulo, ug sa mga kortina sa sa- 
wang maingon man sa tabil sa ganghaan niini. (Ex 
35:25, 36:8, 35, 37: 38:16, 18) Ang pinong linubid 
nga lino gigamit usab sa bakos, epod, ug sa tabon 
sa dughan sa hataas nga saserdote. (Ex 39:2, 3, 
5, 8) Ang tag-as nga mga besti nga ginama gikan 
sa pino nga lino gihimo usab alang sa ubang mga 
saserdote. (Ex 39:27-29) Maylabot sa mga kortina 
ug mga besti nga gigamit sa sangtuwaryo, mopa- 
tim-aw nga ang lino mao ang pangunang panap- 
ton nga gigamit ug nga ang tinina nga balhibo sa 
karnero ug ang bulawan giborda ingong dayanda- 
yan.---Ex 35:35, 38:23. 

Mahulagwayong Paggamit. Ang Dakong 
Babilonya gihulagway nga nagsul-ob ug pino nga 
lino ug purpura ug sanag-pula, nga naghawas sa 
kaluho. (Pin 18:16) Apan bahin sa pangasaw-onon 
ni Kristo, ang pino nga lino sa iyang besti tin-awng 
giingon nga naghawas sa “matarong nga mga bu- 
hat sa mga balaan.” Sa susama ang langitnong ka- 
sundalohan gipakita nga nabestihan sa maputi, 
hinlo, pino nga lino, nga nagpaila sa ilang pagpa- 

kiggubat diha sa pagkamatarong.---Pin 19:8, 11, 14, 
tan-awa usab ang Dan 10:5, Pin 15:6. 


LINOG. Usa ka kalit nga pagtay-0g o pag-uyog 
sa ibabaw nga bahin sa yuta ingong resulta sa pag- 
lihok sa mga puwersa sulod sa globo. Ang Hebreo- 
hanong nombre nga ra“ash nagtumong dili la- 
mang sa usa ka “linog” (1Ha 19:11: Am 1:1), kondili 
nagtumong usab sa “mga pagtay-0g” nga gipahi- 
nabo sa naglakaw nga kasundalohan (Isa 9:5, ftn sa 
Rbi8), sa “kinagalkal” sa mga karo nga iggugubat o 
sa “hinagiyos” sa salapang (Jer 47:3: Job 41:29), ug 
sa “pagpatagubtob” sa mga kabayo (Job 39:24). 
Ang Gregong pulong nga seismos’ (linog) nag- 
kahulogang pag-uyog, pagkusokuso, o pagkurog. 
--Mat 27:54: itandi ang Mat 27:51; 28:4, Pin 6: 13. 

Ang mga pagtay-og ug mga pagkurog sa yuta 
nahitabo sa tibuok kasaysayan sa Bibliya, usahay 
ingong resulta sa kinaiyanhong mga puwersa sa 
yuta (Zac 14:5) ug usahay ingong direktang mga 
buhat sa Diyos alang sa paghukom o alang sa mga 
katuyoan nga nalangkit ang iyang mga alagad. 
Ang geolohiya sa dapit nagpatin-aw sa nangaging 
kasaysayan sa Israel labot sa sesmikong kalihokan, 
o mga pagtay-0g sa yuta, nga hangtod karon wala 
pa matapos. 

Ang dapit sa templo sa Jerusalem nahimutang 
sa usa ka lokasyon nga huyang ang ilalom sa yuta. 
Ang Moske sa el-Aqgsa, nga nahimutang dapit sa 
templo (dili ang Dome of the Rock, nga maoy usa 
ka ampoanan), subsob nga nadaot tungod sa linog. 

Ang usa ka kusog kaayong linog, lagmit nga inu- 
banan sa paglihok sa bolkan, nakahatag ug maka- 
lilisang nga talan-awon alang sa inagurasyon sa 
pakigsaad sa Balaod didto sa Sinai. (Ex 19:18, Sal 
68:8) Si Jehova ang direktang nagpahinabo niining 
pagpasundayag sa gahom, kay siya misulti gikan 
sa bukid pinaagi sa usa ka manulonda.---Ex 19:19, 
Gal 3:19: Heb 12:18-21. 

Usahay ang makahahadlok nga puwersa sa mga 
linog nahimong pamatuod sa paglihok ni Jehova sa 
paghukom sa mga malinapason sa iyang balaod. 
(Nah 1:3-6) Ang linog maoy usa ka paagi nga giga- 
mit ni Jehova sa pagpahamtang ug paghukom ba- 
tok sa mirebeldeng si Datan, Abiram, ug sa pani- 
malay ni Kore, ang yuta mibuka sa iyang baba ug 
milamoy kanila nga buhi ngadto sa Sheol. (Num 
16:27, 32, 33) Nasinati ni Elias ang pag-uyog sa 
yuta una pa mosulti si Jehova sa pagtul-id sa 
iyang panghunahuna ug nagpadala kaniyag balik 
alang sa dugang nga mga asaynment sa pag-ala- 
gad. (1Ha 19:11-18) Ang mga linog maoy usa ka 
milagrosong tabang alang sa katawhan ni Jeho- 
va, sama pananglit sa dihang si Jonatan ug ang 
iyang tigdala sa armadura maisogong miatake sa 
nagkampong mga sundalo sa mga Filistehanon. 

Gipaluyohan ni Jehova ang ilang pagtuo pinaagi sa 
pagpahinabog linog nga nagpaguliyang sa ente- 
rong kampo sa mga Filistehanon, mao nga sila 
nagpinatyanay sa usag usa ug bug-os nga naparot. 
--ISa 14:6, 10, 12, 15, 16, 20, 23. 

Sa adlaw sa pagkamatay ni Jesus, sa mga alas 
tres sa hapon, nahitabo ang usa ka linog mao nga 
nangasiak ang dagkong mga bato, nabuksan ang 
handomanang mga lubnganan, ug nasalibay ang 
mga patayng lawas gikan sa ilang mga lubnganan. 
Ang kortina sa sangtuwaryo sa templo nga gitukod 
pag-usab ni Herodes nagilis sa duha ka bahin, gi- 
kan sa itaas paubos. Una pa niini, ang kangitngit 
mitabon sa yuta. Ang uban nagtuo nga nalangkit 
ang paglihok sa bolkan, kay sagad ang mga bolkan 
magpabuga man ug aso ug abog nga magpangit- 
ngit sa kalangitan. Apan wala gayoy ebidensiya 
nga dihay bisan unsang paglihok sa bolkan nga na- 
langkit niini nga linog. (Mat 27:45, 51-54: Luc 23: 
44, 45) Ang laing linog nahitabo sa adlaw sa pag- 
kabanhaw ni Jesus, sa dihang ang usa ka manulon- 
da mikanaog gikan sa langit ug giligid ang bato 
nga diha sa atubangan sa iyang lubnganan. (Mat 
28:1, 2) Samtang nabilanggo didto sa Filipos, ang 
mga pag-ampo ug mga awit sa pagdayeg ni apos- 
tol Pablo ug sa iyang kauban nga si Silas gitubag 
pinaagi sa usa ka dakong linog nga nagbukas sa 
mga pultahan sa bilanggoan ug nagtangtang sa 
mga gapos sa mga binilanggo. Kini mitultol sa pag- 
kakabig sa magbalantay sa bilanggoan ug sa iyang 
panimalay.---Buh 16:25-34. 

Gitagna ni Jesus nga ang daghan ug kusog 
kaayong mga linog maoy bahin sa ilhanan sa 
iyang presensiya. (Mat 24:3, 7, 8, Luc 21:11) Sukad 
sa 1914 K.P., dihay pag-uswag sa gidaghanon sa 
mga linog, nga misangpot sa hilabihang kagul- 
anan. Pinaagi sa impormasyong nabatonan gikan 
sa National Geophysical Data Center sa Boulder, 
Colorado, lakip sa daghang pasukaranang mga re- 
perensiya, ang usa ka tabulasyon gihimo niadtong 
1984 nga nagtala sa mga linog nga may gikusgon 
lamang nga 7.5 o kapin pa diha sa sukdanang 
Richter, o sa mga linog nga miresulta ug kadaot sa 
mga kabtangan nga mokabat ug lima ka milyong 
dolyar (U.S.) o kapin pa, o nga nakapatay ug 100 o 
kapin pa. Gibanabana nga dihay 856 sa maong 
mga linog sulod sa 2,000 ka tuig sa wala pa ang 
1914. Ang samang tabulasyon nagpakita nga sulod 
lamang sa 69 ka tuig human sa 1914 dihay 605 sa 
maong mga linog. Kini nga pag-ihap maoy paagi 
aron ipakita ang gilapdon sa pag-antos gumikan sa 
mga linog sulod niini nga yugto sa kasaysayan. 

Mahulagwayon ug Simbolikong mga Pagga- 
mit. Ang mga linog sagad gigamit nga mahu- 
lagwayon diha sa Kasulatan aron sa paghubit sa 

pag-uyog ug sa pagpukan sa mga nasod ug mga 
gingharian. Ang karaang Babilonya misalig sa ba- 
kak nga mga diyos sama kang Nebo ug Marduk, 
nga sa mga hunahuna sa mga tawo nagpuno sa 
ilang kalangitan. Dako usab ang ilang pagsalig sa 
kalig-on sa ilang gamhanang kasundalohan, apan 
ang Diyos miingon sa pagpahayag batok sa Babi- 
lonya: “Ipahinabo ko nga ang langit mauyog, ug 
ang yuta matay-og nga mahigawas gikan sa dapit 
niini sa mabangis nga kasuko ni Jehova sa mga pa- 
non.” (Isa 13:13) Kon labot sa Babilonya, dako ga- 
yod ang iyang kahibulong sa dihang napukan ang 
iyang imperyo ug ang iyang teritoryo nawala kani- 
ya ingong ang ikatulong gahom sa kalibotan ug 
siya nahimo na lamang nga usa ka lalawigan sa 
Imperyo sa Persia.---Dan 5:30, 31. 

Sa ubang mga teksto, gihubit ni David si Jehova 
ingong nakig-away dapig kaniya pinaagi sa usa ka 
linog. (2Sa 22:8, Sal 18:7) Si Jehova naghisgot nga 
uyogon ang mga langit ug ang yuta, ang dagat ug 
ang mamala nga yuta, nga uyogon ang tanang ka- 
nasoran alang sa iyang katawhan, nga tungod nia- 
na ang tilinguhaong mga butang sa tanang kana- 
soran manulod ug ang iyang balay iyang pun-on 
sa himaya.---Hag 2:6, 7. 

Gigamit ni apostol Pablo ingong usa ka ilustras- 
yon ang makalilisang nga pagpasundayag didto sa 
Sinai, nga nagtandi niini sa mas dako ug mas ta- 
lagsaong pagtigom sa Kristohanong kongregasyon 
sa panganay atubangan sa Diyos ug sa iyang Anak 
ingong Tigpataliwala sa langitnong Bukid sa Zion. 
Iyang gisundan kini pinaagig ilustrasyon bahin sa 
linog nga nahitabo didto sa Sinai ug gipadapat nga 
simboliko, nga nagdasig sa mga Kristohanon nga 
magpadayon sa pag-alagad nga may kaisog ug 
pagtuo, kay nahibalo nga ang Gingharian ug kad- 
tong naglaom niini magpabiling nagabarog sam- 
tang ang tanang ubang mga butang sa simboli- 
kong mga langit ug yuta pagatay-ogon hangtod 
nga mapulpog.---Heb 12:18-29. 

Ang kinadak-ang linog nga modangat sa umaa- 
bot maoy usa ka simbolikong linog, nga gihubit 
diha sa Pinadayag maylabot sa ikapito sa simboli- 
kong pito ka kataposang mga hampak. Gihulagway 
kini nga naggun-ob, dili sa usa o duha ka siyudad, 
sama sa gipahinabo sa pipila ka kusog kaayong 
mga linog, kondili sa “mga siyudad sa kanasoran.” 
Ang asoy ni Juan bahin niining malaglagong hita- 
bo mabasa: “Dihay usa ka dakong linog nga wala pa 
mahitabo sukad may mga tawo nga nagpuyo sa 
yuta, usa ka malukpanon kaayo nga linog, dako ka- 
ayo. Ug ang dakong siyudad [ang Dakong Babilon- 
ya] nasiak sa tulo ka bahin, ug ang mga siyudad sa 
kanasoran nangapukan. ”--Pin 16:18, 19. 

LINUGDANG. Ang naglutawlutaw nga mga 
partikulo nga mounlod ug molugdang sa ilalom sa 
sudlanan kon ang bino pasagdan nga dili matugaw. 
Sa Kasulatan kini nga termino makita sa lima ka 
higayon, nga kanunayng plural (Heb., shema-rim ). 
Kini sagad nga gihubad ingong “lalog” sa mga 
maghuhubad sa Bibliya. Ang maayong bino nga 
'gipalugdang' sa dugayng panahon mahimong tin- 
aw, isog, ug tanglas. (Isa 25:6) Sa laing bahin, kon 
ang bino nga dili maayo sa sinugdan pa tungod kay 
dili maayog kalidad ang gigamit nga ubas pasag- 
dan nga molugdang, ang lami o ang baho niini dili 
moarang-arang, mga kamatuoran nga gitumong 
sa mga manalagna diha sa ilang mga ilustrasyon. 
(Jer 48:11: Sof 1:12) Dugang pa, diha sa mahulag- 
wayong pagkasulti ang salmista nag-ingon nga 
ang “tanang daotan sa yuta” pugson sa pagpainom 
sa kopa sa kasuko ni Jehova, sa pagtiti sa mga li- 
nugdang hangtod sa kataposang mapait nga tinulo 
niini.--Sal 75:8, itandi ang Eze 23:32-34, tan-awa 
ang BINO UG ILIMNONG MAISOG. 


LINUKOT. 


LINUKOT NGA BASAHON. Ang komon 
nga matang sa basahon sa yugto sa pagsulat sa 
Bibliya. Ang Kasulatan gisulat ug sagad nga gikop- 
ya diha sa mga linukot nga panit sa hayop, perga- 
mino, o papiro. (Jer 36:1, 2, 28, 32, Ju 20:30, Gal 
3:10, 2Ti 4:13, Pin 22:18, 19) Ang usa ka linukot 
nga basahon gihimo pinaagi sa pagdugtong sa mga 
piraso niana nga mga materyales pinaagig papilit 
aron himoong usa ka taas nga palid, nga lukoton 
diha sa usa ka pudlos. Sa usa ka taas kaayong linu- 
kot, ang usa ka pudlos gamiton sa isigkatumoy ug 
ang basahon lukoton diha sa matag pudlos paingon 
sa tunga. Sa dihang basahon ang maong linukot 
nga basahon, ang usa ka tawo mobukhad niini pi- 
naagi sa usa ka kamot samtang lukoton sa pikas 
nga kamot ang pikas nga bahin niini hangtod nga 
iyang makita ang dapit nga buot niyang basahon. 
Human sa pagbasa, iyang lukoton na usab ang ba- 
sahon.---Alang sa mga detalye labot sa materyales, 
gidak-on, ug uban pa, tan-awa ang BASAHON. 
Nagpamatuod Bahin Kang Jesus. Si Jesu- 
Kristo mianhi sa yuta aron buhaton ang kabubut- 
on sa Diyos, maingon sa gitagna sa Hebreohanong 
Kasulatan, diha sa “linukot nga basahon.” (Sal 40: 
7, 8: Heb 10:7-9) Sulod sa sinagoga sa Nasaret, gi- 
bukhad ni Jesus ang linukot nga basahon ni Isaias 
ug gibasa ang matagnaong mga pulong bahin sa 
pagdihog kaniya sa espiritu ni Jehova aron mag- 
wali. Dayon gilukot ni Kristo ang basahon, gihatag 
kini sa tig-alagad, milingkod, ug gipatin-aw kini 
ngadto sa tanan nga presente: “Karong adlawa ki- 
ning kasulatan nga bag-o lang ninyo nga nadu- 
ngog natuman.” (Luc 4:16-21, Isa 61:1, 2) Sa pag- 

LINUKOT NGA BASAHON 


katinuod, sanglit “ang pagpamatuod bahin kang 
Jesus maoy nagdasig sa pagpanagna,” ang tanang 
linukot nga basahon sa tibuok Kasulatan ug ang 
publikong pagmantala sa maayong balita diha sa 
mga linukot nga basahon sa Kristohanong Kasula- 
tan nagpunting sa posisyon ug buluhaton ni Jesu- 
Kristo diha sa katuyoan ni Jehova.---Pin 19:10. 

Sa konklusyon sa asoy sa Ebanghelyo ni Juan, 
siya miingon: “Sa pagkatinuod, adunay daghang 
uban pa usab nga mga butang nga gihimo si Jesus, 
nga, kon kini sila isulat nga detalyado kaayo, sa 
akong hunahuna, ang kalibotan dili paigo sa mga 
linukot nga basahon nga masulat.” (Ju 21:25) Si 
Juan diha sa iyang Ebanghelyo wala mosulay sa 
pagsulat niining tanan, apan siya misulat lamang 
sa kon unsay gikinahanglan aron pamatud-an ang 
iyang pangunang punto, nga mao, nga si Jesu- 
Kristo ang Anak sa Diyos ug Iyang Mesiyas. Adu- 
na gayoy igong ebidensiya diha sa “linukot nga ba- 
sahon” ni Juan, ingon man sa ubang inspiradong 
Kasulatan, sa pagpamatuod sa bug-os nga katag- 
bawan nga “si Jesus mao ang Kristo nga Anak sa 
Diyos.”--Ju 20:30, 31. 

Simbolikong BB Paggamit. Adunay  ubay- 
ubayng simboliko nga paggamit sa mga pulong 
nga “linukot nga basahon” diha sa Bibliya. Si Eze- 
quiel ug Zacarias parehong nakakita ug usa ka li- 
nukot nga basahon nga may sinulat sa atubangan 
ug sa luyo. Sanglit ang atubangang bahin lamang 
sa linukot nga basahon ang sagad nga gamiton, 
ang pagsulat niini sa atubangan ug sa luyo lagmit 
nagtumong sa kabug-at, kasangkaron, ug kaseryo- 
so sa mga paghukom nga gisulat diha sa maong 
mga linukot nga basahon. (Eze 2:9-3:3, Zac 5:1-4) 
Diha sa panan-awon sa Pinadayag, ang usa nga 
naglingkod sa trono nagkupot diha sa iyang tuong 
kamot ug usa ka linukot nga basahon nga may pito 
ka timbre, aron dili makita ang gisulat hangtod 
nga buksan kini sa Kordero sa Diyos. (Pin 5:1, 12; 
6:1, 12-14) Sa ulahi diha sa panan-awon si Juan 
mismo gihatagan ug usa ka linukot nga basahon ug 
gisugo nga kan-on kini. Kini matam-is alang kang 
Juan apan mapait sa iyang tiyan. Sanglit ang linu- 
kot nga basahon bukas ug wala timbrehi, kini usa 
ka butang nga angayng sabton. “Matam-is” alang 
kang Juan nga dawaton ang mensahe nga anaa ni- 
ini apan dayag nga may mapait nga mga butang 
nga iyang itagna, maingon sa gisugo kaniya nga 
buhaton. (Pin 10:1-11) Si Ezequiel may susama 
usab nga kasinatian bahin sa linukot nga basahon 
nga gihatag kaniya diin diha niana may “mga awit 
sa pagbangotan ug sa pagdanguyngoy ug sa pag- 
minatay.”--Eze 2:10. 

Ang “linukot nga basahon sa kinabuhi nga 
iya sa Kordero.” Ang idolatrosong mga magsi- 
simba sa simbolikong “mapintas nga mananap" dili 


LIOG 


mao ang pinili sa Diyos aron mahimong mga kau- 
ban sa Kordero. Busa, “walay ngalan nila ang nasu- 
lat sa linukot nga basahon sa kinabuhi nga iya sa 
Kordero nga gipatay,” ug “sukad pa sa pagkatukod 
sa kalibotan” sa katawhan gitino na nga mao kini 
ang mahitabo.---Pin 13:1-8, 21:27. 

Mga linukot nga basahon sa paghukom ug sa 
kinabuhi. Nakita usab ni Juan nga “gibuksan 
ang mga linukot nga basahon” ug ang mga giban- 
haw “gihukman pinasukad sa mga butang nga na- 
hisulat sa mga linukot nga basahon sumala sa 
ilang mga buhat.” Kini nga mga linukot nga basa- 
hon lagmit naglakip sa mga balaod ug mga ins- 
truksiyon ni Jehova nga naglatid sa kabubut-on sa 
Diyos alang sa katawhan sa maong yugto sa pag- 
hukom, ug ang ilang mga buhat sa pagkamasinug- 
tanon tungod sa pagtuo o pagkadili-masinugtanon 
sa kon unsay gisulat diha sa mga linukot nga basa- 
hon ang magpadayag kon takos ba sila nga ang 
ilang mga ngalan isulat o ipabilin diha sa “linukot 
nga basahon sa kinabuhi” nga iya ni Jehova.---Pin 
20:11-15, tan-awa ang KINABUHI. 

“Pagalukoton sama sa usa ka linukot nga ba- 
sahon.” Sa Isaias 34:4, ang manalagna namu- 
long sa paghukom batok sa mga nasod, nga nag- 
ingon: “Ug ang mga langit pagalukoton, sama sa 
usa ka linukot nga basahon.” Dayag nga iyang gi- 
tumong dinhi ang paglukot ug paghipos sa usa ka 
linukot nga basahon human nga ang usa ka tawo 
matapos sa pagbasa niini. Busa ang ekspresyon 
maoy usa ka simbolo sa paghipos o pagwagtang ni- 
anang dili na magamit o wala nay bili. 


LIOG. Ang bahin sa lawas sa usa ka tawo o sa 
usa ka hayop nga nagsumpay sa ulo ngadto sa 
ubang bahin sa lawas. Ang Hebreohanong mga 
termino alang sa liog mopatim-awng nagpasiug- 
da sa gambalay niini nga mahimong mabali (Ex 
13:13, 1Sa 4:18) o sa tangkugo. (Gen 49:8: Jos 
10:24) Diha sa Bibliya ang terminong “liog” sagad 
nga gigamit sa mahulagwayong paagi. 

Sa Hebreohanon, ang usa nga mikalagiw tungod 
kay napildi, sa literal gisultihan sa pagtugyan sa 
iyang “liog” ngadto sa kaaway (itandi ang Jos 7:8), 
buot ingnon, ang iyang tangkugo. Busa, ang 'pag- 
butang sa kamot sa usa ka tawo nganha sa tangku- 
go" sa iyang mga kaaway nagpasabot sa pagdaog o 
sa pagbuntog kanila. (Gen 49:8; 2Sa 22:41; Sal 
18:40) Sa samang diwa, sa mga monyumento sa 
Ehipto ug sa Asirya, ang mga monarko gihulag- 
way diha sa mga esena sa gubat ingong nagyatak 
sa mga liog sa ilang mga kaaway. Sa susama, si Jo- 
sue nagsugo sa iyang mga komandante sa kasun- 
dalohan: “Duol kamo. Itamak ang inyong mga tiil 
sa mga tangkugo niining mga haria.”---Jos 10:24. 

Ang usa ka yugo nga gisangon diha sa liog nag- 
paila sa pagkaulipon, pagpasakop, o pagkabilanggo. 
(Gen 27:40, Jer 30:8, Buh 15:10) Ang subsob giga- 
mit nga mga ekspresyon nga “tikig ug liog” ug 
"pagpagahi sa liog naghawas sa pagkasukihan ug 
pagkagahian. Ingong usa ka pasidaan kanato, ang 
Kasulatan nag-ingon nga “ang tawo nga sublisubli 
nang gibadlong apan nagpatikig sa iyang liog sa hi- 
nanali mabali, ug kana wala nay pagkaayo.”---Pr 
29:1, Deu 9:6, 13, 31:27, 2Ha 17:14, Sal 75:5: Isa 
48:4. 

Ang kahinungdanon sa disiplina ug awtoridad sa 
mga ginikanan (ug gipasabot usab ang pagkabilil- 
hon sa mga sugo ug mga balaod sa Diyos) gipasi- 
ugda pinaagi sa pahimangno nga “hikot sila sa 
liog,” diin ang matahom ug bililhong mga pahiyas 
isul-ob. (Pr 1:8, 9; 3:1-3, 6:20, 21) Ang paglakaw 
nga pinatikig ang liog mahimong magpadayag sa 
pagkamapahitas-on.---Isa 3:16. 

Tutonlan. Ang Hebreohanong pulong alang 
sa “tutonlan” dayag nga nagtumong sa atubangan 
nga bahin sa liog diin nahimutang ang mga sang- 
kap sa pagsulti ug pagtulon. (Sal 149:6; Jer 2:25) 
Bahin sa daotang mga tawo nga bakakon ug tig-ula 
ug dugo, ang Bibliya nag-ingon: “Sa ilang baba wa- 
lay bisan unsa nga kasaligan, . . . ang ilang tuton- 
lan maoy usa ka abli nga lubnganan.”--Sal 5:9, 
Rom 3:13. 


LIRIO. Ang Hebreohanong termino nga shu- 
shan’ ug ang katumbas niini nga Gregong termino 
nga kri'non, nga parehong gihubad nga “lirio,” lag- 
mit naglakip sa daghan kaayong matang sa mga 
bulak, sama sa mga tulip, anemone, hasinto, iris, 
ug gladioli. Matod ni Koehler ug Baumgartner, ang 
Hebreohanong ngalan naggikan sa usa ka Ehipto- 
hanong pulong nga nagkahulogang “dakong bu- 
lak.” (Lexicon in Veteris Testamenti Libros, Leiden, 
1958, p. 958) Ang Gregong historyador nga si He- 
rodotus (I, 92) naghisgot bahin sa Ehiptohanong 
lotus ingong “lirio,” ug daghan ang nagtuo nga ang 
mga paghisgot diha sa Kasulatan maylabot sa “li- 
rio” o “samag lirio ang pagkagama” nga dayanda- 
yan, nagtumong sa Ehiptohanong lotus, nga usa 
ka lirio sa tubig. (1Ha 7:19, 22, 26, 2Cr 4:5) Bi- 
san pa niana, tungod kay ang lotus gigamit pag- 
ayo diha sa bakak nga relihiyosong simbolismo sa 
Ehipto, ang pag-isip sa lirio nga mao ang lotus 
maoy kuwestiyonable. 

Ang mga lirio sa rekord sa Bibliya makaplagan 
diha sa ubos nga kapatagan, taliwala sa tunokong 
mga bunglayon, ug sa mga sibsibanan diin manib- 
sib ang mga panon sa mga hayop ug mga gasela. 
(Aw 2:1, 2, 16; 4:5) Kini tingali gitanom usab diha 
sa mga tanaman (Aw 6:2, 3), ug gihisgotan ang 
humot nga alimyon niini. (Aw 5:13) Lagmit mayla- 

bot sa katahom sa lirio nga si Oseas, sa dihang mi- 
tagna sa pagpasig-uli sa Israel, naghisgot sa pana- 
hon sa dihang ang katawhan sa Diyos mamulak 
sama sa usa ka lirio.---Os 14:5. 

Aron ipakita nga dili angayng hatagag dakong 
pagtagad ang materyal nga mga butang, si Jesu- 
Kristo nagpunting nga si Solomon bisan sa tanan 
niyang kahimayaan wala masul-obig ingon ka- 
tahom sa mga lirio sa kapatagan. Gituohan nga 
lagmit diha sa hunahuna ni Jesus ang anemone. 
Apan, lagmit siya naghisgot lamang sa samag-lirio 
nga mga bulak sa kinatibuk-an, ingon sa makita sa 
kamatuoran nga ang “mga lirio sa kapatagan” gi- 
gamit kauban sa “mga tanom sa kapatagan. ”---Mat 
6:28-30, Luc 12:27, 28. 

Ang kahulogan sa mga ekspresyong “Lirio,” “Mga 
Lirio,” nga makita diha sa mga superskripsiyon sa 
Salmo 45, 60, 69, ug 80, wala mahibaloi. 


LISANIAS [usa ka gikombinar nga pulong nga 
gikan sa mga lintunganayng pulong nga nagkahu- 
logang “badbad, nabadbad” ug “kaguol, kasakit']. 
Ang magmamando sa distrito, o tetrarka, sa Abili- 
nia sa dihang si Juan nga Tigbawtismo nagsugod 
sa iyang ministeryo (29 K.P.), sa panahon sa ika-15 
nga tuig nga pagmando ni Tiberio Cesar. (Luc 3:1) 
Ang Romanhong tetrarkiya sa Abilinia may kaulo- 
han niini didto sa Abila, duol sa Damasco sa Sirya. 
Usa ka inskripsiyon sukad pa sa panahon ni Tibe- 
rio Cesar ang nakaplagan didto nga naghandom sa 
pagpahinungod sa templo pinaagi sa usa ka tawong 
pinagawas nga “si Lisanias nga tetrarka.” (Corpus 
Inscriptionum Graecarum, Tomo 3, Num. 4521) 
Tungod kay si Josephus naghisgot sa usa ka Lisa- 
nias nga gipatay sa mga 34 W.K.P. ni Mark Antony 
tungod sa pagsulsol ni Cleopatra, gisaway sa pipila 
nga dili-tukma ang rekord ni Lucas. (Jewish Antiq- 
uities, XV, 92 [iv, 1]) Apan, si Lucas wala masayop, 
kay ang Lisanias nga iyang gihisgotan dili pare- 
hong tawo sa unang Lisanias (nga anak nga lalaki 
ni Ptolemy) kinsa, sa wala pa patya, nagmando, dili 
sa Abilinia, kondili sa duol nga dapit sa Chalcis, ug 
kinsa wala tawga nga tetrarka. 


LISIAS. 


LISTRA. Usa ka siyudad sa Licaonia, usa ka re- 
hiyon sa habagatang-sentral nga bahin sa Asia Mi- 
nor. Ang Listra gituohan nga mao ang usa ka 
bungdo dapit sa A sa Hatunsaray, nga nahimutang 
sa usa ka tabunok, daghag tubig nga dapit nga 
mga 32 km (20 mi) sa HHK sa Konya (Iconio). 

Si apostol Pablo ug Bernabe miadto sa Listra sa 
Romanhong lalawigan sa Galacia human pugsa sa 
pagpabiya sa Iconio tungod sa gihimong lakang sa 
pagbato kanila. Niadtong higayona ang siyudad 
maoy usa ka kolonya sa Roma, nga gihimong ko- 

lonya ni Agusto una pa niana. Apan, ang lumad 
nga mga molupyo naggamit pa gihapon sa Licao- 
nianhong pinulongan. Human ayoha ni Pablo ang 
usa ka tawong bakol sukad pa sa pagkahimugso, 
ang panon sa katawhan nanghinapos nga siya ug si 
Bernabe maoy nagpakatawo nga mga diyos, nga si 
Hermes ug Zeus. Halos wala nila kapugngi ang 
mga tawo sa paghalad ngadto kanila. Apan, sa ula- 
hi, gisugniban sa mga Hudiyo gikan sa Iconio ug 
Pisidia sa Antioquia ang mga molupyo sa Listra 
batok kang Pablo nga tungod niana ilang gibato 
siya ug giguyod ang iyang lawas ngadto sa gawas 
sa siyudad, kay gituohang siya patay na. Human 
niadto, sa dihang gilibotan sa mga isigka-Kristoha- 
non, si Pablo mibangon, miadto sa Listra, ug dayon 
inubanan ni Bernabe, sila mibiya sa pagkasunod 
adlaw paingon sa Derbe.---Buh 14:1, 5-20. 

Human sa ilang kalihokan didto sa Derbe, si Pab- 
lo ug Bernabe mibalik sa Listra, Iconio, ug An- 
tioquia. Sila nagpalig-on ug nagdasig sa mga ti- 
nun-an nga nakig-uban sa bag-ong natukod 
nga Kristohanong mga kongregasyon sa maong 
mga siyudad ug nagtudlo ug mga ansiyano.---Buh 
14:21-23. 

Sa ulahi, human mahusay sa mga apostoles ug 
sa mga ansiyano sa kongregasyon sa Jerusalem 
ang isyu bahin sa pagtuli (mga 49 K.P.), si Pablo 
miduaw na usab sa Derbe ug Listra. Ang paghisgot 
niini diha sa Buhat 16:1 mahimong sabton nga ang 
batan-ong lalaki nga si Timoteo nagpuyo didto sa 
Listra o kaha sa kasikbit nga Derbe. Apan ang ebi- 
densiya daw mopabor sa Listra. Kay bisan tuod 
nga ang Derbe wala na hisgoti pag-usab maylabot 
kang Timoteo, ang Buhat 16:2 espesipikong nag- 
ingon nga “ang mga igsoon sa Listra ug Iconio 
may maayong panghimatuod” bahin kang Timo- 
teo. (Tan-awa usab ang 2Ti 3:10, 11.) Si Timoteo 
nakahimo gayod ug maayong pag-uswag nga tu- 
ngod niana gipili siya ni Pablo ingong kauban sa 
panaw.--Buh 16:3. 

Sa dihang si apostol Pablo miduaw sa nagkalain- 
laing mga dapit sa “kayutaan sa Galacia” sa iyang 
ikatulong misyonaryong panaw, siya lagmit miha- 
pit usab sa Listra.---Buh 18:23. 


LIT-AG. 


LITRO. Human buksi “ang ikatulong timbre,” 
ingon sa gihisgotan sa Pinadayag 6:5, 6, ang usa ka 
khoi'nix sa trigo ug ang tulo ka khoi'nix sa sebada 
gikaingon nga ibaligya sa kantidad nga usa ka de- 
nario. Sagad, ang mga eskolar nagtuo nga ang 
khoi'nix maoy kapin ug diyutay sa usa ka litro. 
Sanglit ang usa ka denario maoy suhol sa usa ka 
mamumuo sa usa ka adlaw sa panahon ni Juan 
(Mat 20:1-12), ang pagbaligyag mga lugas sa ma- 
ong presyo nagpakita nga dihay kagutmanan. 


Tan-awa ang BITIK. 

LO-AMI [Dili Akong Katawhan]. Ang ngalan 
sa ikaduhang anak nga lalaki nga gipanganak ni 
Gomer nga asawa ni Oseas. Gisugo ni Jehova nga 
ang bata paganganlan niining makahuloganong 
ngalan aron ipakita nga Iya nang gisalikway ang 
walay-pagtuo nga Israel. (Os 1:8, 9) Gituohan nga 
kining bataa dili anak ni Oseas kondili anak ni Go- 
mer sa pagpanapaw (Os 1:2), kay sa dihang nata- 
wo si Jezreel, gikaingon nga si Gomer “nanganak 
kaniya [Oseas] ug usa ka lalaki,” samtang mahitu- 
ngod kang Lo-ami giingon lamang nga “siya nag- 
mabdos ug nanganak yg lalaki.”---Os 1:3, 8. 


LOBITOS. Gagmayng bangagan nga mga pa- 
hiyas nga gama gikan sa mga materyales sama 
sa bildo, mutya, bulawan, ug plata. Kini sagad 
nga isul-ob ingong mga kulentas ug nakaplagan 
diha sa gipreserbar nga mga patayng lawas sa 
Ehipto, diha sa mga lubnganan sa mga Grego ug 
mga Romano, ug sa mga kagun-oban sa Asiryan- 
hong mga templo, maingon man didto sa Megido, 
Asdod, ug Bet-semes. 

Mahitungod sa maanyag nga dalagang Sulamita 
sa Awit ni Solomon, kini giingon: “Ang imong mga 
aping matahom taliwala sa mga sinalapid nga bu- 
hok, ang imong liog nga gikulentasan ug mga lobi- 
tos.” (Aw 1:10) Busa, tin-aw nga ang tinuhog nga 
mga lobitos maoy lakip sa mga dayandayan nga 
gigamit sa mga babayeng Hebreohanon sa kara- 
ang kapanahonan.---Tan-awa ang DAYANDAYAN, PA- 
HIYAS. 


LOBO [Heb., ze'ev: Gr., lykos]. Usa ka hayop 
nga kumakaon ug karne nga kaamgid sa usa ka iro, 
usa ka dakong German shepherd, apan mas tag-as 
ug mga paa, mas dagkog mga tiil, mas dako ug ulo, 
ug mas kusgan ug apapangig. Gikataho nga sa Pa- 
lestina ug Sirya ang mga lobo sagad mangayam 
nga tinagsa o tinagurha o tinagutlo, dili magpanon. 
Kini mangita sa tukbonon niini panahon sa kagab- 
hion, ug pabiling magtago sa maadlaw. (Hab 1:8, 
Sof 3:3) Ang mga lobo mabangis, hangol, maisog, 
ug dalo, nga sagad mopatay ug mas daghang kar- 
nero kay sa makaon o madagit niini. Busa ang 
magbalantay sa hayop sa karaang kapanahonan ki- 
nahanglang magmaisogon ug abtik sa pagpanali- 
pod sa panon sa kahayopan batok sa mga lobo.---Ju 
10:12, 13. 

Ang kadaghanan sa mga paghisgot sa Kasulatan 
bahin sa lobo maoy masambingayon. Sa iyang tag- 
na sa hapit na siyang mamatay, gipakasama ni Ja- 
cob ang iyang anak nga lalaking si Benjamin sa 
usa ka lobo, sa walay duhaduha nagpasabot kini 
sa mga katakos sa tribo sa pagpakig-away. (Gen 
49:27: tan-awa ang BENJAMIN Num. 2.) Ang walay- 
prinsipyong mga prinsipe sa Juda (Eze 22:27), mini 


196 


nga mga manalagna (Mat 7:15), mapintas nga 
mga magsusupak sa Kristohanong ministeryo (Mat 
10:16: Luc 10:3), maingon man ang mini nga mga 
magtutudlo nga nagpameligro sulod sa Kristoha- 
nong kongregasyon (Buh 20:29, 30), gitandi ngad- 
to sa mga lobo. Kasukwahi sa nailhang kadaot nga 
gihimo sa mga lobo (Jer 5:6), ang lobo ug ang na- 
ting karnero gihulagway nga anaa sa pakigdait, 
nga kauban nga nangaon sa panahon sa pagman- 
do sa Mesiyas, dugang pa sa kapadapatan niini sa 
kausaban sa mga kinabuhi sa mga tawo, kining 
matagnaong larawan sa walay duhaduha nagpaki- 
ta nga ang maong pakigdait molungtad taliwala sa 
mga hayop.--Isa 11:6, 65:25. 


LOD. Usa ka siyudad nga may sakop nga mga 
lungsod nga lagmit gitukod sa Benjaminhon nga si 
Semed nga “anak nga lalaki” ni Elpaal. (1Cr 8:1, 12) 
Human makabalik ang mga Hudiyo gikan sa pag- 
kadestiyero sa Babilonya, ang Lod maoy usa sa 
ilang kabalangayan didto sa kinatumyang bahin sa 
kasadpan. (Esd 2:33, Neh 7:37: 11:35) Gituohan 
nga kini mao ra ang Lida, diin giayo ni Pedro si 
Eneas. (Buh 9:32-38) Nahimutang sa usa ka tabu- 
nok nga walog sa habagatang utlanan sa Patag sa 
Saron, ang el-Ludd (Lod) maoy mga 18 km (11 mi) 
sa HS sa Jope. Sa karaang panahon, ang siyu- 
dad nahimutang diha sa kinasang-an sa gituohang 
mao ang pangunang ruta tali sa Ehipto ug Babilon- 
ya ug sa pangunang dalan gikan sa Jope paingon 
sa Jerusalem. Sa Komong Panahon kini nga estra- 
tehikong posisyon nagladlad sa siyudad sa pag- 
panglaglag nga gihimo sa kasundalohang mga Ro- 
mano, Saraceno, Tigkrusada, ug mga Mongol. 


LO-DEBAR. Ang dapit nga gipuy-an ni Makir 
nga katalirongan ni Haring David. (2Sa 9:4, 5; 
17:27) Sagad gituohan nga ang Lo-debar mao ra 
usab ang Debir sa Gad.--Jos 13:24, 26: tan-awa 
ang DEBIR Num. 4. 


LOG. Ang kinagamyang sukod alang sa butang 
nga likido nga gihisgotan diha sa Bibliya. Ang ebi- 
densiya diha sa Talmud nagpakita nga ang log 
maoy ikadose nga bahin sa usa ka hin, o 0.014 ka 
bath. Pinasukad sa arkeolohikanhong mga kaplag, 
ang bath gibanabana nga 22 L (5.81 gal). Kon hus- 
to, nan ang log may kapasidad nga mga 0.31 L. 
Ang usa ka log nga lana maoy bahin sa ihalad nga 
gilatid alang sa usa ka nahinloan nga sanlahon. 
-Lev 14:2, 10, 12, 15, 21, 24. 


LOIDA. Ang apohang babaye ni Timoteo ug 
dayag nga mao ang inahan sa iyang inahan nga si 
Eunice. Ang hubad sa Syriac nga “inahan sa iyang 
inahan” nagpakita nga siya dili apohan ni Timoteo 
sa amahan. Si Loida gidayeg ni Pablo, kinsa nagpa- 
ila kaniya nga usa ka Kristohanong babaye nga du- 

nay “pagtuo nga walay pagkasalingkapaw.” (2Ti 
1:5) Lagmit nga ang pinuy-anan sa pamilya maoy 
sa Listra. (Buh 16:1, 2) Ang pagtandi sa 2 Timoteo 
1:5 ug 2 Timoteo 3:15 nagsugyot nga si Loida ug 
Eunice nagtudlo kang Timoteo gikan sa Kasulatan. 


LO-RUHAMA [Siya] Wala Kaluy-i]. Usa ka 
anak nga babaye nga gipanganak ni Gomer nga 
asawa ni Oseas. Gisultihan ni Jehova ang manalag- 
na nga nganlan ang bata niining ngalana tungod 
kay Siya ‘dili na maluoy pag-usab sa balay sa Isra- 
el." Sa ingon gipakita sa Diyos ang iyang pagsalik- 
way sa Israel sa kinatibuk-an. (Os 1:6-8) Una pa ni- 
ana, sa dihang natawo si Jezreel, giingon nga si 
Gomer “nanganak kaniya [Oseas] ug usa ka lala- 
ki,” apan mahitungod kang Lo-ruhama giingon la- 
mang nga si Gomer “nagmabdos sa laing higayon 
ug nanganak ug babaye,” nga walay direktang per- 
sonal nga paghisgot kang Oseas. Bisag ang asoy 
wala maghisgot nga espesipiko, gituohan nga ki- 
ning bataa mao ang bunga sa pagpanapaw ni Go- 
mer ug dili kaugalingong anak sa manalagna. (Os 
1:2, 3) Gipasabot ang iyang simbolikong ngalan 
diha sa Oseas 2:1, 23. 


LOT. Apo nga lalaki ni Tera ug anak sa igsoong 
lalaki ni Abraham (Abram) nga si Haran, busa, 
pag-umangkon ni Abraham.---Gen 11:27. 

Ang amahan ni Lot nga si Haran namatay sa Ur 
sa mga Caldeanhon, ug busa si Lot mikuyog kang 
Tera, Abram, ug Sarai gikan sa Ur paingon sa siyu- 
dad sa Haran, diin ang iyang apohan nga si Tera 
namatay. (Gen 11:28, 31, 32) Unya si Lot mipanaw 
ngadto sa Canaan uban ni Abram ug Sarai, ug sa 
ulahi siya mikuyog kanila ngadto ug gikan sa Ehip- 
to. (Gen 12:4, 5, 13:1) Tungod kay midaghan na 
ang natigom nga mga gipanag-iya ni Lot ug Ab- 
ram, pagbalik nila sa Canaan ang yuta dili na 
makaarang sa pagtagana alang kanila. Labot pa, 
mitungha ang panag-away tali sa ilang mga tig- 
alimag kahayopan. (Gen 13:5-7) Kay dili buot nga 
kini magpadayon, si Abram nagsugyot nga sila 
magbulag, nga gipabuot ang iyang pag-umangkon 
sa pagpili ug yuta. Gipili ni Lot ang maayong pag- 
katubig nga dapit, ang tibuok distrito sa Ubos nga 
Jordan. Gibalhin niya ang iyang kampo ngadto sa 
S ug sa ulahi nagpatindog ug tolda duol sa Sodoma. 
(Gen 13:8-12) Apan si Lot wala mahisama sa mga 
Sodomanhon. Siya maoy “matarong nga tawo" nga 
“ang nakita ug nadungog . . . samtang nagpuyo 
siya uban kanila sa adlaw-adlaw nakapasakit sa 
iyang matarong nga kalag tungod sa ilang kalapa- 
san."---2Pe 2:8. 

Sa dihang ang misulong nga upat ka magkaabin 
nga mga hari mipildi sa lima ka hari sa maong da- 
pit, lakip ang hari sa Sodoma, gipang-agawan sa 

mga mananaog ang siyudad ug gibihag si Lot. Pag- 
kasayod sa daotang nahitabo kang Lot, gitigom ni 
Abram ang 318 ka ulipon, gipildi ang mga mami- 
mihag, gibawi ang tanang kabtangan, ug giluwas 
si Lot.—Gen 14:1-16. 

Giduaw sa mga Manulonda. Sa ulahi, sa di- 
hang giduaw si Lot sa duha ka manulonda sa pana- 
hon nga hapit nang laglagon ang Sodoma, giabiabi 
niya sila. Apan gilibotan sa mga lalaki sa siyudad 
ang balay ug namugos nga pagawason ang mga 
bisita ngadto kanila alang sa imoral nga mga ka- 
tuyoan. Gipaninguha ni Lot nga panalipdan ang 
iyang mga dinapit bisan gani sa pagtanyag sa 
iyang duha ka ulay nga anak nga babaye ngadto sa 
magubtanong panon. Kay nangasuko, ang magub- 
tanong panon midutdot pag-ayo kang Lot, tungod 
niana ang iyang mga bisita nga manulonda nagpa- 
sulod kaniya sa balay ug nagbuta sa daotang mga 
Sodomanhon.---Gen 19:1-11. 

Naluwas gikan sa Sodoma. Unya gipahibalo 
sa mga manulonda si Lot nga ang pagtuaw batok 
sa mga molupyo sa Sodoma milanog sa atubangan 
ni Jehova ug nga sila gipadala aron laglagon ang 
siyudad. Sumala sa giingon kaniya, si Lot nagpasi- 
daan sa iyang mga umagaron, nga sa dayag nag- 
tinguhang mangasawa sa iyang mga anak apan 
wala pa makahimo niini. (Itandi ang Gen 19:8, 14.) 
Hinunoa, ang iyang mga umagad wala magpata- 
linghog sa iyang mga pulong. (Gen 19:12-14) Pag- 
kakadlawon ang duha ka manulonda nag-apura 
kanila sa pagbiya, nga nagpadali kanila pinaagi sa 
paghawid sa mga kamot ni Lot, sa iyang asawa, ug 
sa iyang duha ka anak nga babaye. Sa pagtuman 
sa hangyo ni Lot, ang mga manulonda nagtugot 
kaniya sa pagkalagiw ngadto sa duol nga siyudad 
sa Zoar. Paghiabot ni Lot didto, si Jehova nagpa- 
hinabog kalayonhong kalaglagan sa Sodoma ug 
Gomora. Hinunoa, sa pagkadili-masinugtanon ang 
asawa ni Lot (nga wala nganli sa Kasulatan) “nga 
diha sa iyang luyo milingi,” tingali uban ang pag- 
pangandoy sa mga butang nga gibiyaan. Tungod 
niana, “siya nahimong usa ka haliging asin.”---Gen 
19:15-26. 

Sa ulahi si Lot mibalhin gikan sa Zoar ug mipu- 
yo sa usa ka langob sa bukirong rehiyon. Dayag 
nga ang mga umagaron ni Lot namatay sa Sodo- 
ma, busa ang duha ka anak nga babaye ni Lot wa- 
lay mga kapikas. Ilang gimaniobra nga sa dili-tinu- 
yo makigsekso kanila ang ilang amahan samtang 
siya nahubog sa bino. Gihimo nila kini aron maka- 
baton ug anak gikan sa ilang amahan. Ingong 
resulta, ang matag anak nga babaye nakabaton 
ug usa ka anak nga lalaki, nga kanila naggikan 
ang mga Moabihanon ug ang mga Ammonhanon. 
--Gen 19:30-38, Deu 2:9, 19. 

Usa ka Pasidaan. Ang pagkatinuod sa asoy sa 
Kasulatan mahitungod kang Lot gipamatud-an ni 
Jesu-Kristo. Iyang gipakita nga “sa mga adlaw sa 
Anak sa tawo,” o sa panahon sa iyang presensiya, 
ang mga kahimtang mahisama sa mga adlaw ni 
Lot sa dihang ang mga tawo walay pagpakaba- 
na nga nanagpangaon, nanag-inom, nanagpama- 
it, nanagbaligya, nanagtanom, ug nanagpanukod 
hangtod nga ang kalayo ug asupre miulan gikan sa 
angit aron sa paglaglag kanilang tanan. Gipakita ni 
Kristo nga nianang umaabot nga panahon ang 
mga tawo kinahanglang dili mobalik sa mga bu- 
tang sa luyo, ug siya naghatag ug usa ka tataw 
kaayong pananglitan aron ipakita ang makapa- 
subong mga sangpotanan sa pagbuhat niana, sa 
pag-ingon: “Hinumdomi ninyo ang asawa ni Lot.” 
--Luc 17:26-32. 


LOTAN. Usa ka anak nga lalaki ni Seir nga Ho- 
rihanon ug usa sa mga sultan sa Edom. (Gen 36: 
20, 29) Ang iyang mga anak nga lalaki mao si Hori 
ug Hemam (Homam), ug ang iyang igsoong baba- 
ye ginganlan ug Timna.---Gen 36:22, 1Cr 1:38, 39. 


LOTUS, KAHOYNG [Heb., tse elim (plural)]. 
Ang tunokong lotus (Zizyphus lotus) maoy usa ka 
daghag sanga nga kahoykahoy o mubo nga kahoy, 
nga sagad may gitas-on lamang nga 1.5 m (5 p). 
Ang mga dahon gagmay, linginon, ug gahion, ug 
sa punoan sa matag dahon adunay duha ka tunok. 
Gihisgotan lamang kini diha sa Job 40:21, 22, nga 
naghisgot sa Behemot (ang hippopotamus) ingong 
nagalubog diha sa landong niini nga kahoy. Bisan 
tuod nga kining kahoya makaplagan sa ugang mga 
dapit sa Palestina, ang A Dictionary of Life in Bible 
Times naghisgot bahin niini ingong “milambo diha 
sa init ug umogon nga kalamakan"” sa A nga Apri- 
ka.--Ni W. Corswant, Suffolk, 1960, p. 177. 


LUBNGANAN, PAGLUBONG. Ang lub- 
nganan maoy usa ka dapit diin ilubong ang pa- 
tayng lawas. Bisan tuod karong adlawa ang ter- 
minong “lubnganan” gisabot sa kadaghanan nga 
nagtumong sa usa ka gikalot nga yuta aron gami- 
ton ingong dapit nga kalubngan, ang komon nga 
paagi sa paglubong taliwala sa mga Hebreohanon 
ug sa ubang katawhan sa Sidlakan mao ang pagga- 
mit sa kinaiyanhong langob o sa gikubkob diha sa 
bato nga lubnganan, o nitso. Ang Hebreohanong 
pulong nga ge ver mao ang kasagarang pulong nga 
gigamit sa pagtawag sa usa ka lubnganan. (Gen 
23:7-9: Jer 8:1, 26:23) Ang kaamgid nga pulong 
nga qevurah’ mahimong magtumong usab sa usa 
ka lubnganan diha sa yuta o sa usa ka lubnganan 
nga gikalot diha sa bato.---Gen 35:20, 1Sa 10:2. 

Sa Grego ang kasagarang pulong alang sa lub- 
nganan maoy ta phos (Mat 28:1), ug ang berbo ni- 

ini (tha pto) nagkahulogang “ilubong.” (Mat 8:21, 
22) Ang pulong nga mnema (Luc 23:53) nagtu- 
mong usab sa lubnganan ug ang pulong nga mne- 
mei'on (Luc 23:55) nagtumong sa handomanang 
lubnganan. 

Sanglit kining Hebreohanon ug Gregong mga 
pulong nagtumong sa indibiduwal nga lubnganan, 
kini nga mga pulong sagad gigamit nga plural sa 
pagtumong sa daghang lubnganan. Busa, lahi kini 
sa Hebreohanong she’ohl’ ug sa Gregong katumbas 
niini nga haides, nga nagtumong sa komon nga 
lubnganan sa katawhan, o katibuk-ang dapit-lub- 
nganan, ug busa kanunayng gigamit nga singular. 
Tungod niini daghang modernong mga hubad ang 
wala mosunod sa gibuhat sa King James Version, 
nga niana ang she'ohl' ug hai'des gihubad nga bay- 
lobaylo pinaagi sa mga pulong nga “impiyerno,” 
“lubnganan,” ug “gahong,” apan hinunoa migamit 
lamang ug katumbas nga espeling nga Cebuano. 
--Tan-awa ang HADES, SHEOL. 

Bisan pa niana, sanglit ang pagsulod sa usa ka 
tawo sa Sheol gihulagway nga nahitabo pinaagi sa 
paglubong kaniya diha sa usa ka lubnganan, ang 
mga pulong nga nagtumong sa maong mga dapit 
nga kalubngan gigamit ingong susama bisan tuod 
dili katumbas nga mga termino sa Sheol.---Job 17: 
1, 13-16, 21:13, 32, 33, Sal 88:3-12. 

Sa Roma 3: 13 si apostol Pablo nagkutlo sa Salmo 
5:9, nga nagtandi sa tutonlan sa daotan ug sa mga 
tawong malimbongon ngadto sa “usa ka abli nga 
lubnganan.” Maingon nga ang abli nga lubnganan 
mapuno sa mga patay ug kadunotan, ang ilang 
mga tutonlan nagbuka o nagaabli alang sa sinulti- 
han nga makamatay ug makadaot.--Itandi ang 
Mat 15:18-20. 

Bisan tuod ang lubnganan gipakasama sa usa ka 
gahong nga gikan niana hustong tinguhaon sa usa 
ka tawo nga mapahigawas, si Job naghatag ug 
pagtagad sa kasub-anan sa mga tawong nag-antos 
kinsa, nga walay tin-awng paglaom o pagsabot sa 
mga katuyoan sa ilang Maglalalang, nagtinguha sa 
kamatayon ug “nagasadya tungod kay sila naka- 
kaplag ug lubnganan.” (Job 3:21, 22) Ang maong 
tinamdan sukwahi kaayo sa mga tawong midebo- 
to sa ilang mga kinabuhi sa pag-alagad sa ilang 
Maglalalang ug masaligong misagop sa saad sa 
pagkabanhaw.--Sal 16:9-11, Buh 24:15, Flp 1:21- 
26, 2Ti 4:6-8, Heb 11:17-19. 

Paglubong. Ang paglubong sa lawas sa usa 
ka patayng tawo maoy usa ka buhat nga hinung- 
danon kaayo alang sa mga tawo sa kapanahonan 
sa Bibliya. Busa, si Abraham, ang unang tawo 
nga direktang gihisgotan diha sa rekord nga mihi- 
mog paglubong, andam nga mogasto ug dakoda- 
kong kantidad sa salapi aron makabaton ug nahia- 

ngayng dapit ingong lubnganan. (Tan-awa ang 
PINALIT, PAGPALIT.) Ang mga Hitihanon (mga anak 
ni Het), nga gipalitan niini, adunay kaugalingong 
“maayo” nga mga lubnganan. (Gen 23:3-20) Ang 
langob nga napanag-iya ni Abraham nahimong 
lubnganan alang sa pamilya, nga gilubngan sa la- 
was sa iyang asawa ug, sa ulahi, sa iyang lawas 
mismo, ug kang Isaac, Rebeca, Lea, ug Jacob. (Gen 
25:9: 49:29-32) Si Jacob dako kaayo ug tinguha nga 
ang iyang lawas dili ilubong didto sa Ehipto apan, 
hinunoa, uban sa iyang mga katigulangan. (Gen 
47:29-31) Tungod niini kinahanglang embalsama- 
hon ang iyang lawas, kay kon dili, kini mabaho pa- 
nahon sa mainit nga pagpanaw gikan sa Ehipto 
paingon sa langob sa Makpela. (Gen 50:1-3, 13) Gi- 
pahayag usab ni Jose ang susamang tinguha, ug 
ang iyang lawas giembalsamar usab ug gipahiluna 
sa usa ka lungon, nga naghulat sa panahon sa Pag- 
panggula aron ibalhin. (Gen 50:24-26, Jos 24:32) 
Kini nga tinguha sa walay duhaduha maoy may 
kalabotan sa ilang pagbaton ug samang pagtuo 
diha sa mga saad sa Diyos ug maoy usa ka kapa- 
hayagan sa ilang pagsalig maylabot sa katumanan 
niini sa ulahi.---Heb 11:13-22, 39. 

Agig pagsunod sa sumbanan ni Abraham, daw 
gipalabi ang mga lubnganan alang sa pamilya. 
(2Sa 19:34-37) Si Gideon, Samson, ug Asahel pulos 
gihisgotan ingong gilubong 'sa lubnganan sa iyang 
amahan.” (Huk 8:32, 16:31, 2Sa 2:32) Apan, ang 
subsob nga ekspresyon nga “matulog, o ilubong, 
uban sa iyang mga katigulangan' wala kanunayng 
magpasabot nga gilubong sa samang lubnganang 
dapit, kay kini nga prase gigamit maylabot sa mga 
tawo kinsa dayag nga wala ilubong sa samang da- 
pit nga gilubngan sa ilang mga katigulangan. (Gen 
15:15, Deu 31:16, 32:50, 1Ha 2:10, Buh 13:36) Busa 
kini nagpasabot gayod sa ilang naandan nga pag- 
sulod ngadto sa Sheol (Hades), ang komon nga lub- 
nganan sa katawhan. Ang maong komon nga lub- 
nganan gitawag nga “balay sa panagkatigom alang 
sa tanan nga buhi.”---Job 30:23. 

Ang paglubong sa lawas sa laing tawo gilantaw 
ingong pagpakita ug mahigugmaong-kalulot, ug 
ang mga tawo sa Jabes-gilead nagpameligro sa 
ilang mga kinabuhi aron himoon ang maong ma- 
tang sa paglubong kang Saul ug sa iyang mga anak 
nga lalaki. (1Sa 31:11-13, 2Sa 2:4-6) Ang dili pag- 
lubong giisip nga makatalagmanon (Jer 14:16) ug 
giingon nga maoy usa ka paagi sa Diyos sa pagsa- 
likway sa mga tawo tungod sa ilang daotang binu- 
hatan. (Jer 8:1, 2, 9:22: 25:32, 33: Isa 14:19, 20; 
itandi ang Pin 11:7-9.) Tungod niana ang lawas pa- 
sagdan lang aron mahimong kalan-on sa mga ha- 
yop ug mga langgam nga mokaon ug patay. (Sal 
79:1-3, Jer 16:4) Ang makaluluoyng talan-awon sa 
pagdumili ni Rizpa sa pagbiya sa patayng mga la- 

was sa iyang mga anak nga lalaki, nga tingali mi- 
dangat ug mga bulan, hangtod nga sila sa katapo- 
san gilubong tin-awng naghubit sa kahinungdanon 
sa paglubong.---2Sa 21:9-14. 

Ang balaod ni Jehova pinaagi kang Moises nag- 
hatag gani ug probisyon sa paglubong sa mga kri- 
minal. (Deu 21:23, itandi ang Jos 8:29.) Si Ahitopel, 
bisan tuod naghikog, gilubong. (2Sa 17:23) Dungan 
sa pagpakanaog ni Solomon ug sugo sa pagpatay 
kang Joab, naghatag usab siya ug mga instruksi- 
yon labot sa paglubong kaniya. (1Ha 2:31) Gitingu- 
ha ni Jehu nga ikalubong ang daotang si Jezebel 
sanglit siya “usa ka anak nga babaye sa hari,” apan 
ang tagna ni Jehova nga si Jezebel mahimong 
“ingon sa kinalibang sa ibabaw sa uma” mao ang 
natuman.---2Ha 9:10, 34-37, itandi ang 2Cr 22:8, 9. 

Gawas sa paglubong kang Jacob ug Jose, ang 
paglubong dayag nga gihimo sa mga Israelinhon 
sa samang adlaw sa pagkamatay. Ang paglubong 
himoon dayon sanglit ang lawas daling madugta 
diha sa sagad mainit nga klima sa kayutaan sa Bib- 
liya. Ang namakak nga si Ananias gilubong sulod 
sa mga tulo ka oras sa iyang pagkamatay. (Buh 
5:5-10) Dugang pa, ubos sa Moisesnong Balaod ang 
patayng lawas giisip nga makapahugaw niadtong 
nakahikap niini sulod sa pito-ka-adlaw nga yugto. 
Bisan tuod ang kamatayon tungod sa sala ug pag- 
kadili-hingpit mao gayod ang pasukaranan niini 
nga hudisyal nga hukom, kini usab nakatabang 
aron dili mokaylap ang sakit ug nakahatag ug kaa- 
yohan sa panglawas sa mga motuman niini. Kad- 
tong dili motuman sa pamaagi sa pagputli nga gi- 
latid sa Balaod pagasilotan ug kamatayon. (Num 
19:11-20, itandi ang Deu 21:22, 23.) Gigamit ni Jo- 
sias ang mga bukog sa mga magsisimba sa idolo 
aron himoong dili angay sa pagsimba ang ilang re- 
lihiyosong mga halaran, ug iya usab nga gipa- 
namastamasan ang ilang mga lubnganan.---2Ha 
23:14-16, 2Cr 34:4, 5. 

Tungod niini nga Biblikanhong panglantaw ba- 
hin sa patayng mga lawas, tataw nga ang pagsim- 
ba sa mga lawas sa prominenteng mga alagad sa 
Diyos wala buhata o itugot. Ang lawas ni Moises gi- 
lubong sa Diyos mismo sa usa ka dapit nga wala 
hisayri, ug tungod niini imposible usab nga sa 
umaabot ang iyang lubnganan pagaduawon isip 
sagrado.---Deu 34:5, 6, itandi ang Jud 9. 

Human mamatay ang usa ka tawo, ang lawas 
kasagarang hugasan (Buh 9:37) ug dihogan ug hu- 
mot nga mga lana ug mga pahumot, nga kon isi- 
pon nga usa ka matang sa pag-embalsamar, dili 
mao ang matang nga gihimo sa karaang mga 
Ehiptohanon. (Itandi ang Mar 14:3-8: Ju 12:3, 7.) 
Dayon ang lawas puston sa usa ka panapton, nga 
kasagaran lino. (Mat 27:59, Ju 11:44) Ang mga yer- 
bang-paalimyon sama sa mira ug mga aloe sagad 

nga ilakip sa maong mga bendahe (Ju 19:39, 40), o 
ang lawas tingali ipahiluna diha sa lana ug pahu- 
mot, sama sa gihimo sa lawas ni Haring Asa. (2Cr 
16:14) Ang dakong “pagsunog sa paglubong” nga 
gihisgotan maylabot kang Asa dayag nga maoy 
pagsunog sa mga yerbang-paalimyon, nga nagpa- 
alimyon ug mahumot nga insenso. Ang ulo tinga- 
li puston ug lain nga panapton.--Ju 20:7. 

Ang mga babaye nga miadto sa lubnganan ni 
Jesus sa ikatulo ka adlaw aron haplasan ang iyang 
lawas ug mga yerbang-paalimyon lagmit nagbu- 
hat sa ingon tungod sa dinaliang mga kahimtang 
sa paglubong kang Jesus ug sa ingon aron makahi- 
mog mas kompletong buhat ingong usa ka paagi 
sa pagpreserbar sa lawas sa taastaas nga yugto. 
--Mar 16:1, Luc 23:55, 56. 

Ang lawas lagmit dad-on paingon sa lubnganan 
nga ikarga sa usa ka andas o yayongan sa patayng 
lawas, nga lagmit ginama nga sinalasa, ug mahi- 
mong duyogan kini ug dakong parada, tingali lakip 
ang mga maghohoni nga magpatugtog ug honi sa 
pagbangotan. (Luc 7:12-14; Mat 9:23) Duyog sa 
pagpanghilak, mahimong himoon didto sa lubnga- 
nan ang pipila ka pahayag bahin sa namatay. 
--2Sa 3:31-34, 2Cr 35:23-25. 

Sa paglabay sa panahon, ang mga sementeryo 
na ang gigamit sa dihang midaghan ang mga na- 
matay. Kini sagad nahimutang sa gawas sa mga 
paril sa siyudad. Apan ang Judeanhong mga hari 
gilubong didto sa “Siyudad ni David,” ug ang mga 
hari sa Israel gilubong sa kaulohan sa siyudad 
sa amihanang gingharian. (1Sa 25:1; 1Ha 22:37, 
2Cr 9:31, 24:15, 16) Diha sa basahon nga Dig- 
ging Up Biblical History (1931, Tomo II, p. 186), si 
J. G. Duncan misulat: “Sa katibuk-an ang mga 
Hebreohanon, bisan tuod maglubong usahay sa 
sulod sa mga paril sa siyudad, sila magkubkob sa 
ilang mga lubnganang bato diha sa bakilid duol 
sa ilang siyudad. Ang pagkaadunay mga lubnga- 
nang bato diha sa usa ka bakilid sagad maoy ti- 
nong timaan nga ang bungtod nga atbang o duol 
niini adunay kabalangayan diha niini kanhi, ug, sa 
laing bahin, ang pagkawalay bisan unsang timaan 
sa mga lubnganan duol sa usa ka dapit maoy ti- 
nong pamatuod nga ang maong dapit wala puy-i.” 
Ang mga pangpang palibot sa Jerusalem adunay 
daghang lubnganan. (Itandi ang Isa 22:16.) Ang 
paghisgot sa “lubnganan sa mga anak sa kataw- 
han” (“lubnganan sa komon nga katawhan,” RS) 
diha sa Walog sa Kidron gituohan nga nagtumong 
sa usa ka lubnganan alang sa mga kabos. (Jer 
26:23, 2Ha 23:6) Gihisgotan usab ang bahin sa 
“yuta sa magkukulon” ingong lubnganan sa mga 
estranyo.---Mat 27:7: tan-awa ang AKELDAMA. 

Ang pagsunog, nga sagad gibuhat sa ulahing 
mga Babilonyanhon, mga Grego, ug mga Romano, 

maoy dili komon taliwala sa mga Hudiyo. Ang 
mga patayng lawas ni Saul ug sa iyang mga anak 
nga lalaki gisunog, apan ang mga bukog gilubong. 
--1Sa 31:8-13, tan-awa usab ang Am 6:9, 10. 

Mga Lubnganan. Nagkalainlain ang mga da- 
pit nga gipili aron himoong mga lubnganan. Ang 
paglubong diha sa yuta, usa ka komon nga paagi sa 
Kasadpan, bisan tuod gihimo diha sa Tungang Sid- 
lakan, dili mao ang naandan. Ang iwa ni Rebeca 
nga si Debora ug usab, sa sinugdan, si Haring Saul 
ug ang iyang mga anak nga lalaki gilubong sa ila- 
lom sa dagkong mga kahoy. (Gen 35:8, 1Cr 10:12) 
Apan ang kinaiyanhong mga langob o ang artipis- 
yal nga mga langob nga kinalot diha sa humok 
nga batong anapog nga komon kaayo sa Palestina 
mopatim-awng mas gipalabi, sama sa gilubngan 
kang Abraham. Ang lubnganan sagad nga perso- 
nal nang giandam daan. (Gen 50:5, Isa 22:16, 2Cr 
16:14) Ang dapit mahimong duol sa balay sa ma- 
ong tawo, tingali diha sa usa ka tanaman (1Sa 25:1, 
1Ha 2:34, 2Ha 21:25, 26); ang ekspresyon nga “did- 
to sa iyang balay” wala magpasabot nga diha sa 
sulod sa balay, maingon sa gipakita sa pagtandi sa 
2 Cronicas 33:20 ug 2 Hari 21:18. 

Ang arkeolohikanhong mga pagpanukiduki nag- 
hatag ug ideya bahin sa matang sa mga lubnga- 
nan nga gigamit sa karaang kapanahonan. Gawas 
sa yanong mga lubnganan nga gikalot diha sa 
yuta, sa Palestina kini mahimong maoy mga nitso 
o mga lubnganang-lawak nga gibangag diha sa 
bato, nga sagad diha sa mga bakilid. Ang habog 
nga mga dapit mopatim-awng maoy gipalabi. (Jos 
24:33, 2Ha 23:16, 2Cr 32:33, Isa 22:16) Ang lub- 
nganang-lawak lagmit maoy alang sa usa ka tawo 
lamang, ug ang lawas ipahiluna sa kinalot nga luna 
diha sa salog niini. O tingali kini andamon aron ka- 
lubngan ug daghan, nga may mga bangag nga gi- 
kubkob diha sa mga kilid sa lubnganang-lawak nga 
igong kabutangan sa matag lawas. Ang sigpit nga 
bangag nga anha isulod ang lawas tabonan ug bato 
nga gisapsap sibo niini. Sa ubang mga kahimtang 
ang usa ka nitso nga samag taas nga lingkoranan, 
o patonganan, gisapsap diha sa likod ug kilid nga 
mga bungbong (Mar 16:5), o kaha adunay duha ka 
lumbay sa maong mga patonganan, sa ingon mas 
daghan ang ikapahiluna nga patayng lawas. Ang 
lubnganan mahimo ganing adunay kapin sa usa ka 
lawak, bisan tuod nga ang lubnganan nga usa rag 
lawak daw maoy komon nga gigamit sa mga Hudi- 
yo. Kon ang lawas walay tabon diha sa patonganan 
niini, siyempre, gikinahanglang takpan ang pulta- 
han aron ang ihalas nga mga hayop dili makahila- 
bot niini. Busa, ang pangunang ganghaan paingon 
sa lawak sirad-an pinaagig dakong bato, usahay ta- 
oran ug bisagra sama sa usa ka pultahan, ug usa- 
hay pinaagig usa ka lingin nga bato nga gipahilu- 

na diha sa agianan niini ug iligid diha sa baba sa 
ganghaan. Ang maong lingin nga mga bato lagmit 
motimbang ug usa ka tonelada o kapin pa.---Mat 
27:60: Mar 16:3, 4. 

Ang unang mga lubnganan sa mga Hudiyo 
maoy yano. Kini lahi ra kaayo sa paganong mga 
lubnganan nga sagad adunay mga dibuho diha sa 
mga bungbong ug uban pang mga dayandayan. 
Bisan tuod si Jacob nagpatindog ug usa ka haligi 
ibabaw sa lubnganan ni Raquel, nga tingali usa ra 
ka bato (Gen 35:20), kini lagmit maoy usa ka ya- 
nong timaan, dili usa ka monyumento. (1Sa 10:2) 
Ang usa ka “lapida” gihisgotan usab diha sa 2 Hari 
23:17 ingong timaan sa usa ka dapit nga gilub- 
ngan. Si Jesus naghisgot sa mga lubnganan nga 
“dili mailhan, mao nga ang mga tawo molakaw sa 
ibabaw niini nila ug wala mahibalo niini.”--Luc 
11:44. 

Usa ka kostumbre ang pagpaputi sa mga lubnga- 
nan aron ang mga tawo dili makahikap niini nga 
wala tuyoa ug mahimong mahugaw. Ang mga lub- 
nganan duol sa Jerusalem gipaputi usa ka bulan 
una pa ang Paskuwa aron dili makahugaw sa usa 
ka tawo niining linain nga yugto sa pagsimba pina- 
agi sa aksidenteng pagkahikap sa lubnganan. Giga- 
mit ni Jesus kini nga kostumbre ingong pasukara- 
nan sa usa ka sambingay bahin sa mga eskriba ug 
mga Pariseo ingong nagpakaaron-ingnon nga ma- 
tarong sa panggawas apan sa sulod “puno sa pag- 
kasalingkapaw ug kalapasan.”---Mat 23:27, 28. 

Mga Lubnganan sa mga Hari o ni David. 
Sa Pentekostes, si Pedro miingon: “Si David... 
namatay ug gilubong ug ang iyang lubnganan 
ania taliwala kanato hangtod niining adlawa.” (Buh 
2:29) Kini nagpakita nga ang lubnganan ni Ha- 
ring David naglungtad pa gihapon sa tuig 33 K.P. 
Ang 1 Hari 2:10 nagbutyag kanato nga si David gi- 
lubong sa “Siyudad ni David,” ug mopatim-aw nga 
kini ang nahimong naandan nga lubnganan sa ula- 
hing mga hari sa Juda. Napulog-duha sa 20 ka hari 
nga misunod kang David ang direktang gihisgotan 
ingong gilubong sa Siyudad ni David, bisan tuod 
dili silang tanan gipahiluna sa “mga lubnganan sa 
mga hari"—si Jehoram, Joas (Jehoas), ug Ahaz es- 
pesipikong gihisgotan nga wala ilubong didto. (2Cr 
21:16, 20; 24:24, 25: 28:27) Inay nga usa ka komon 
nga lubnganan nga daghag lawak, ang “mga lub- 
nganan sa mga hari” lagmit maoy usa ka partiku- 
lar nga dapit sa sulod sa Siyudad ni David diin 
nahimutang ang handomanang mga lubnganan 
sa mga hari. Si Haring Asa gilubong sa usa ka 
“halangdong lubnganan nga iyang gikalot alang sa 
iyang kaugalingon didto sa Siyudad ni David” (2Cr 
16:14), ug si Ezequias gihisgotan nga gilubong 
“didto sa tungasong dapit sa mga lubnganan sa 
mga anak nga lalaki ni David.” (2Cr 32:33) Ang 

sanlahon nga si Haring Uzzias gilubong “uban sa 
iyang mga katigulangan, apan didto sa lubnga- 
nang yuta nga ila sa mga hari, kay sila miingon: 
“Siya usa ka sanlahon.”” Kini daw nagpaila nga gi- 
pahiluna ang iyang lawas nga may sakit diha sa 
yuta inay sa usa ka lubnganan nga gikalot diha sa 
bato.---2Cr 26:23. 

Bahin sa ubang mga hari sa Juda, si Manases ug 
Amon dayag nga gilubong diha sa usa ka lahi nga 
lokasyon, diha “sa tanaman ni Uza.” (2Ha 21:18, 23, 
26) Ang asoy nga ang anak nga lalaki ni Amon, 
ang matinumanon nga si Haring Josias, gilubong 
sa “lubnganan sa iyang mga katigulangan” mahi- 
mong magtumong sa harianong mga lubnganan 
sa Siyudad ni David o kaha sa mga lubnganan ni 
Manases ug Amon. (2Cr 35:23, 24) Tulo ka hari ang 
namatay sa dihang nadestiyero: si Jehoahaz (didto 
sa Ehipto), si Jehoiakin ug Zedekias (didto sa Babi- 
lonya). (2Ha 23:34: 25:7, 27-30) Si Jehoiakim gilu- 
bong ingon “sa paglubong sa usa ka laking asno,” 
“sinalibay ngadto sa init sa maadlaw ug sa tun-0g 
sa magabii” ingong katumanan sa tagna ni Jere- 
mias.---Jer 22:18, 19, 36:30. 

Ang matarong nga Hataas nga Saserdoteng si 
Jehoiada gipasidunggan pinaagi sa paglubong ka- 
niya didto “sa Siyudad ni David uban sa mga hari,” 
ang bugtong tawo nga dili sakop sa harianong lin- 
ya nga gihisgotang nakadawat sa maong pasidu- 
ngog.---2Cr 24:15, 16. 

Ang nahimutangan niini nga harianong mga 
lubnganan wala mahibaloi. Tungod sa paghisgot 
bahin sa “Mga Lubnganan ni David” diha sa Nehe- 
mias 3:16 ug sa paghisgot bahin sa “tungasong da- 
pit sa mga lubnganan sa mga anak nga lalaki ni 
David” diha sa 2 Cronicas 32:33, gituohan sa uban 
nga ang posibleng nahimutangan niini maoy sa HS 
nga bungtod sa siyudad duol sa Walog sa Kidron. 
May pipila nga daw karaang mga lubnganan nga 
gibangag-sa-bato nga nakaplagan niini nga dapit, 
ang mga entrada niini maoy samag mabawng mga 
bangag nga rektanggulo ug porma. Hinunoa, dili 
gayod matino ang pag-ila niini, ang bisan unsang 
paningkamot nga tinoon ang pag-ila niini maoy 
malisod dili lamang tungod sa pagkalaglag sa siyu- 
dad sa tuig 70 K.P. ug ingon man niadtong 135 K.P. 
kondili tungod usab sa paggamit sa mga Romano 
sa habagatang bahin niini nga siyudad ingong 
kubkobanan ug bato. Busa, ang gihisgotan nga 
mga lubnganan nadaot na pag-ayo. 

Ang musoleo ni Rayna Helena sa Adiabene, nga 
nahimutang sa A sa modernong siyudad sa Jeru- 
salem, nakabaton ug sayop nga ngalan nga “Mga 
Lubnganan sa mga Hari.” Kini aktuwal nga gihimo 
sa unang siglo K.P. ug dili angayng pakasaypon 
ingong ang harianong mga lubnganan nga gihis- 
gotan sa asoy sa Bibliya. 

“Mga Patayng Lawas sa Ilang mga Hari.” 
Sa Ezequiel 43:7-9 gikondenar ni Jehova ang balay 
sa Israel ug ang ilang mga hari tungod sa paghu- 
gaw nila sa iyang balaang ngalan pinaagi sa “ilang 
pagpakighilawas ug pinaagi sa mga patayng lawas 
sa ilang mga hari pagkamatay nila” ug miingon, 
“Karon ipahilayo nila gikan kanako ang ilang pag- 
pakighilawas ug ang mga patayng lawas sa ilang 
mga hari, ug ako mopuyo sa ilang taliwala hangtod 
sa panahong walay tino.” Ang pipila ka komenta- 
rista nagsabot niini ingong nagpaila nga ang mga 
Hudiyo sad-an tungod sa paghimo sa mga lubnga- 
nan sa pipila ka hari duol sa dapit sa templo. 
Sa bersikulo 7, mga 20 ka Hebreohanong mga ma- 
nuskrito ug mga edisyon ug mga Targum ang na- 
undan sa prase nga “pagkamatay nila,” samtang 
ang Masoretikong teksto mabasa, “ilang hatag-as 
nga mga dapit,” ug ang Gregong Septuagint nag- 
ingon nga “sa taliwala kanila.” 

Bisan pag ang prase nga “pagkamatay nila” mao 
ang hustong hubad dinhi, daw dili kini lig-ong pa- 
sukaranan sa pagtuo nga may mga hari sa Juda 
nga gilubong duol sa dapit sa templo. Sanglit ang 
patayng lawas sa usa ka tawo mahugaw sumala sa 
Balaod, ang paglubong kang bisan kinsa duol sa 
templo maoy dayag nga pagpasipala sa Diyos, ug 
ang maong tataw ug grabeng panamastamas sa 
pagkabalaan sa templo wala gayod hisgoti diha sa 
mga kasaysayan sa mga hari. Kadtong mga hari 
nga wala ilubong sa “mga lubnganan sa mga hari” 
o “sa mga anak nga lalaki ni David” lagmit nga 
wala hatagi ug mas halangdong lubnganan, sama 
sa dapit duol sa templo, hinunoa, sila gilubong sa 
dili kaayo prominente ug dili kaayo dungganon 
nga dapit. 

Ang dugang pagkonsiderar sa Ezequiel 43:7-9 
nagpakita nga ang gihisgotan maoy maylabot sa 
idolatriya ug nga, maingon nga ang “pagpakighila- 
was” sa panguna maoy mahulagwayon, mao man 
usab ang “mga patayng lawas sa ilang mga hari” 
naghawas sa walay-kinabuhing mga idolo nga gi- 
simba sa banay sa Israel ug sa ilang mga magma- 
mando. Busa, sa Levitico 26:30 gipasidan-an ni Je- 
hova ang mga Israelinhon nga tungod sa ilang 
pagkadili-masinugtanon “pagalaglagon [niya] ang 
inyong sagradong hatag-as nga mga dapit ug pa- 
gaputlon ang inyong mga tungtonganan sa insen- 
so ug igabutang ang inyong mga patayng lawas 
ibabaw sa walay-kinabuhing mga lawas sa inyong 
makaluod nga mga idolo.” (Itandi ang Jer 16:18, 
Eze 6:4-6.) Ang rekord nagpakita nga ang maong 
mga idolo gipasulod diha sa dapit sa templo. (Eze 
8:5-17) Mahimong matikdan usab nga ang uban 
niini nga mga idolong diyos gitawag ingong mga 
hari, sanglit ang pulong nga “hari” anaa na sa mga 
ngalan nga Molek (1Ha 11:7), Milcom (1Ha 11:5), 

ug Malcam (Jer 49:1). Mahitungod sa mga idolong 
diyos sa amihanang gingharian, si manalagnang 
Amos (5:26) misulat: “Ug pas-anon gayod ninyo si 
Sakut nga inyong hari ug si Kaiwan, ang inyong 
mga larawan, ang bituon sa inyong diyos, nga in- 
yong gihimo alang sa inyong kaugalingon.” Busa, 
mas makataronganong isipon ang teksto ingong 
pagkondenar sa idolatriya inay nga usa ka pagpa- 
sipala sa gipahinungod nga yuta pinaagi sa dili- 
hustong paglubong sa literal nga mga magma- 
mando. 


LUCAS. Usa ka mananambal ug matinuma- 
nong kauban ni apostol Pablo. Siya mao ang mag- 
susulat sa Ebanghelyo ni Lucas ug sa Mga Buhat sa 
mga Apostoles. Ang pagkaedukado ni Lucas maki- 
ta sa iyang mga sinulat. Dugang pa, mailhan nga 
siya usa ka doktor tungod sa iyang paggamit ug 
medikal nga mga termino.---Luc 4:38, Buh 28:8. 

Si Lucas wala maghisgot nga siya usa ka sak- 
sing-nakakita sa mga panghitabo sa kinabuhi ni 
Kristo nga gitala sa iyang asoy sa Ebanghelyo. (Luc 
1:2) Busa, siya lagmit nahimong usa ka magtutuo 
sa ulahi human sa Pentekostes sa 33 K.P. 

Diha sa basahon sa Mga Buhat, si Lucas gihisgo- 
tan nga dili laktod pinaagi sa paggamit sa pro- 
nombre nga “kami” ug “kanamo.” (Buh 16:10-17, 
20:5-21:18: 27:1-28:16) Kauban siya ni Pablo didto 
sa Troas sa ikaduhang misyonaryong panaw sa 
apostol ug siya mikuyog kaniya gikan didto pai- 
ngon sa Filipos, diin siya tingali nagpabilin hang- 
tod sa pagbalik ni Pablo sa iyang ikatulong mis- 
yonaryong panaw. Si Lucas mikuyog kang Pablo 
paingon sa Judea sa kataposan nianang misyonar- 
yong panaw (Buh 21:7, 8, 15), ug samtang ang 
apostol nabilanggo sulod sa mga duha ka tuig did- 
to sa Cesarea, lagmit gisulat ni Lucas ang iyang 
asoy sa Ebanghelyo didto (mga 56-58 K.P.). Siya 
mikuyog kang Pablo sa iyang panaw ngadto sa 
Roma alang sa husay. (Buh 27:1: 28:16) Sanglit ang 
basahon sa Mga Buhat nagkobre gikan sa 33 K.P. 
hangtod sa duha ka tuig nga pagkabilanggo ni Pab- 
lo sa Roma apan wala magrekord sa resulta bahin 
sa pag-apelar ni Pablo ngadto kang Cesar, lagmit 
nga nakompleto ni Lucas ang basahon sa Mga Bu- 
hat didto niadtong mga 61 K.P. 

Si Lucas miduyog kang Pablo sa pagpangomosta 
sa mga Kristohanon sa Colosas sa dihang si Pablo 
misulat kanila gikan sa Roma (mga 60-61 K.P.), ug 
siya gipaila sa apostol ingong “hinigugmang mana- 
nambal.” (Col 4:14) Sa dihang misulat kang File- 
mon gikan sa Roma (mga 60-61 K.P/), gilakip ni 
Pablo ang mga pangomosta gikan ni Lucas, nga 
nagtawag kaniya ingong usa sa iyang “mga isigka- 
magbubuhat.” (Flm 24) Dayag nga si Lucas miu- 
nong kang Pablo ug miuban kaniya sa makadiyot 

nga panahon una pa sa pagkamatay sa apostol 
ingong martir tungod kay si Pablo miingon, “Si Lu- 
cas lamang ang ania uban kanako. ”--2Ti 4:11. 

Ang pipila nagtuo nga si Lucas maoy usa ka 
Hentil, nga pangunang nagpasukad niini sa Colo- 
sas 4:11, 14. Tungod kay si Pablo unang naghisgot 
sa “mga tinuli” (Col 4:11) ug sa ulahi naghisgot 
kang Lucas (Col 4:14), gituohan nga si Lucas dili la- 
kip sa mga tinuli ug busa dili usa ka Hudiyo. Apan 
dili gayod kini tino. Ang Roma 3:1, 2 nag-ingon 
nga gipiyal sa Diyos ang iyang inspiradong mga 
pahayag ngadto sa mga Hudiyo. Si Lucas maoy usa 
niadtong gipiyalan sa maong inspiradong mga pa- 
hayag. 

Ang Kasulatan wala usab maghatag ug pasuka- 
ranan sa pagtuo nga si Lucas mao si Lucio nga gi- 
hisgotan sa Buhat 13:1 o kaha ang “paryente” ni 
Pablo nga samag ngalan nga gihisgotan sa Roma 
16:21. 


LUCAS, MAAYONG BALITA SUMALA NI. 
Usa ka asoy nga pangunang naghisgot sa mga 
panghitabo sa yutan-ong ministeryo ni Jesus. Ang 
katuyoan niini mao ang paghatag ug tukmang re- 
kord nga makataronganon ang kahan-ayan, nga 
magpamatuod sa pagkatino sa mga butang nga gi- 
tudlo nga binaba kang Teofilo. (Luc 1:3, 4) Sanglit 
kini nahilakip diha sa kanon sa Bibliya, kini nga re- 
kord mapuslanon usab alang sa daghang uban 
pang mga tawo, sa mga Hudiyo ug sa mga dili- 
Hudiyo. Bisan tuod ang pagkahan-ay pinaagig to- 
piko daw nangibabaw usahay, kini nga Ebanghelyo 
sa katibuk-an nagsunod sa usa ka kronolohikan- 
hong han-ay. 

Ang Magsusulat ug ang Panahon sa Pagsu- 
lat. Bisan tuod wala nganli, ang mananambal 
nga si Lucas (Col 4:14) sagad mao ang gipasi- 
dunggan ingong magsusulat niini nga asoy. Adu- 
nay sinulat nga ebidensiya labot niini sukad pa 
sa ikaduhang siglo K.P., nga kini nga Ebanghel- 
yo gipasidungog kang Lucas diha sa Muratorian 
Fragment (mga 170 K.P.). Ang pipila ka aspekto 
niini nga Ebanghelyo mahimong malantaw usab 
nga nagpunting sa usa ka edukadong mananambal 
ingong magsusulat niini. Ang bokabularyo nga gi- 
gamit diha niini mas malukpanon kay sa ubang 
tulo ka Ebanghelyo nga gitingob. Usahay ang mga 
kahubitan sa mga sakit nga giayo ni Jesus mas es- 
pesipiko kay sa ubang mga asoy.--Itandi ang Mat 
8:14: Mar 1:30, Luc 4:38, Mat 8:2, Mar 1:40, Luc 
5:12. 

Dayag nga nakompleto ni Lucas ang iyang 
Ebanghelyo sa wala pa sulata ang basahon sa Mga 
Buhat. (Buh 1:1, 2) Sanglit siya mikuyog kang Pab- 
lo ngadto sa Jerusalem sa kataposan sa ikatulong 

misyonaryo nga panaw sa apostol (Buh 21:15-17), 
anaa gayod siya sa maayong kahimtang sa pagsu- 
bay nga tukma sa mga butang labot kang Jesu- 
Kristo diha sa dapit mismo nga gihimo sa Anak sa 
Diyos ang iyang buluhaton. Human sa pagdakop 
kang Pablo didto sa Jerusalem ug sa panahon sa 
ulahing pagkabilanggo ni Pablo didto sa Cesarea, si 
Lucas lagmit nakabaton ug daghang higayon sa 
pag-interbiyo sa mga saksing-nakakita ug sa pag- 
konsulta sa sinulat nga mga rekord. Busa makata- 
ronganong ihinapos nga ang Ebanghelyo tingali gi- 
sulat didto sa Cesarea sa panahon sa pagkabilanggo 
ni Pablo didto sulod sa mga duha ka tuig (mga 56- 
58 K.P.).--Buh 21:30-33, 23:26-35, 24:27. 

Mga Punto nga Naghimo Niining Talag- 
saon. Sama sa kahimtang sa ubang tulo ka 
Ebanghelyo, ang asoy ni Lucas nagtagana ug dag- 
hang ebidensiya nga si Jesus mao gayod ang Kris- 
to, ang Anak sa Diyos. Kini nagpadayag nga si Je- 
sus maoy usa ka tawo nga mainampoon, usa nga 
bug-os misalig sa iyang langitnong Amahan. (Luc 
3:21, 6:12-16, 11:1, 23:46) Naundan kini ug dag- 
hang dugang nga mga detalye, nga kon ikombinar 
diha sa asoy sa ubang tulo ka Ebanghelyo, magta- 
ganag mas kompletong larawan sa mga panghita- 
bo nga nalambigit kang Kristo Jesus. Halos ang ti- 
buok kapitulo 1 ug 2 walay kaamgid sa ubang 
mga Ebanghelyo. Labing menos unom ka espesi- 
pikong mga milagro ug kapin sa doble niana nga 
gidaghanon sa mga sambingay ang makaplagan 
diha lamang niini nga basahon. Ang mga milagro 
mao: ang pagpahinabo ni Jesus nga ang pipila 
sa iyang mga tinun-an milagroso nga makaku- 
hag daghang isda (5:1-6), ang iyang pagbanhaw 
sa anak nga lalaki sa usa ka babayeng balo sa 
Nain (7:11-15), ingon man ang iyang pag-ayo sa 
usa ka babaye nga nagtikuko na (13:11-13), sa 
usa ka tawo nga nanghupong (14:1-4), sa napulo 
ka sanlahon (17:12-14), ug sa dalunggan sa uli- 
pon sa hataas nga saserdote (22:50, 51). Lakip sa 
mga sambingay mao: ang duha ka utangan (7:41- 
47), ang matinabangong Samarianhon (10:30-35), 
ang walay bunga nga kahoyng igos (13:6-9), ang 
dako nga panihapon (14:16-24), ang nawalang 
sensilyong drakma (15:8, 9), ang anak nga mausi- 
kon (15:11-32), ang dili-matinumanong piniyalan 
(16:1-8), ang tawong dato ug si Lazaro (16:19-31), 
ug ang babayeng balo ug ang dili-matarong nga 
maghuhukom (18:1-8). 

Ang kronolohikanhong asoy nga makita niini 
nga Ebanghelyo makatabang sa pagtino kon ka- 
nus-a si Juan nga Tigbawtismo ug si Jesus natawo 
ug kon kanus-a sila misugod sa ilang tagsatagsa ka 
ministeryo.--Luc 1:24-27, 2:1-7: 3:1, 2, 23, tan- 
awa ang PAGREHISTRO. 


LUCAS, MAAYONG BALITA SUMALA NI 


Pagkatinuod. Ang nagpakita sa pagkatinuod 
sa Ebanghelyo ni Lucas ug sa pagkaharmonya tali 
niini ug sa ubang mga basahon sa Bibliya mao ang 
daghang paghisgot niini sa Hebreohanong Kasula- 
tan ug ang mga pangutlo niini gikan sa Hebreoha- 
nong Kasulatan. (Itandi ang Luc 2:22-24: Ex 13:2, 

Lev 12:8, Luc 3:3-6, Isa 40:3-5, Luc 7:27: Mal 3:1, 
Luc 4:4, 8, 12, Deu 8:3; 6:13, 16, Luc 4:18, 19, Isa 61: 
1, 2.) Dugang pa nga nagpamatuod sa pagkatinu- 
od niini nga basahon mao ang katumanan sa tag- 
na ni Jesus mahitungod sa pagkalaglag sa Jerusa- 
lem ug sa templo niini.--Luc 19:41-44, 21:5, 6. 


MGA PANGUNANG 


Ang asoy ni Lucas bahin sa kinabuhi ni Jesus, nga gisulat aron 
pamatud-an ang pagkatino sa mga panghitabo nga nalangkit sa 
kinabuhi ni Kristo ug gisulat sa paagi nga makadani sa kataw- 
han sa tanang kanasoran 

Ang ikaduhang Ebanghelyo nga gisulat; lagmit gitala kini tali sa 
56 ug 58 K.P. 


Mga panghitabo una pa ang publikong ministeryo ni Je- 
sus (1:1-4:13) 

Pasiunang nagpahibalo si Gabriel kang Maria nga siya mag- 
samkon sa Anak sa Diyos, panahon sa pagkahimugso ni Je- 
sus gipaila siya sa mga manulonda ingong ang “Kristo nga 
Ginoo” 


Sa edad nga 12 anyos, gisukna ni Jesus ang mga magtutudlo 
didto sa templo 


Panahon sa pagbawtismo kaniya ni Juan, ang balaang espiritu 
mikunsad ibabaw kang Jesus ug usa ka tingog gikan sa la- 
ngit ang nagpaila kang Jesus ingong Anak sa Diyos 


Si Satanas napakyas sa sublisubli nga mga paningkamot nga 

tentalon si Jesus 
Ang unang bahin sa ministeryo ni Jesus, sa dakong ba- 
hin gihimo didto sa Galilea (4:14-9:62) 

Sa usa ka sinagoga didto sa Nasaret, gibasa ni Jesus ang 
iyang buluhaton gikan sa linukot nga basahon ni Isaias, ang 
mga naminaw misulay sa pagpatay kaniya 

Nagtudlo siya sa usa ka sinagoga sa Capernaum, naghingilin 
sa usa ka demonyo, ug nag-ayo sa daghan nga may sakit 

Gikuwestiyon siya sa mga isyu sama sa pagpasaylo sa mga 
sala ug sa pagpang-ayo sa panahon sa Igpapahulay 

Human mag-ampo sa tibuok gabii, gipili ni Jesus ang iyang 12 
ka apostoles 

Gipahayag niya ang Wali sa Bukid 

Giayo niya ang ulipon sa usa ka opisyal sa kasundalohan ug 
gibanhaw ang anak nga lalaki sa usa ka babayeng balo 

Giasoy ni Jesus ang mga sambingay bahin sa duha ka uta- 
ngan ug sa magpupugas, gihimo niya ang mas daghan pang 
milagro, lakip na ang pagbanhaw sa anak nga babaye ni 
Jairo 

Ang mga apostoles gipadala aron sa pagwali sa Gingharian sa 
Diyos 

Giila ni Pedro si Jesus ingong mao ang Kristo, wala madugay 
human niana, siya ug ang duha ka laing apostoles nakasaksi 
sa pagkausab sa dagway ni Jesus 

Ang ulahing bahin sa ministeryo ni Jesus, sa dakong ba- 
hin gihimo didto sa Judea ug Perea (10:1-19:27) 

Gipadala ni Jesus ang 70 aron sa pagwali 


Giasoy niya ang sambingay bahin sa matinabangon nga Sama- 
rianhon 


Gitudloan niya ang iyang mga tinun-an kon unsaon sa pag- 
ampo, dayon gitubag ang mga sumbong nga siya naghingilin 
ug mga demonyo pinaagi ni Beelzebub 


PUNTO SA LUCAS 


Nagpasidaan si Jesus batok sa materyalismo ug nag-awhag sa 
mga tinun-an sa pagpangita sa Gingharian sa Diyos, naghis- 
got siya bahin sa gamayng panon ug sa matinumanong pini- 
yalan 


Giayo niya ang usa ka babaye nga nagtikuko na ug gitubag 
ang mga pagtutol tungod kay gihimo niya kini panahon sa 
lgpapahulay 

Gipakita niya nga kadtong mahimong mga tinun-an kinahang- 
lang moatubang sa kon unsay nalangkit niini 

Giasoy niya ang mga sambingay, lakip na ang bahin sa anak 
nga mausikon ug sa tawong dato ug si Lazaro 

Gipasidan-an ni Jesus ang iyang mga tinun-an bahin sa pag- 
pandol sa uban: giilustrar niya ang panginahanglan sa pag- 
paubos 

Giayo niya ang napulo ka sanlahon, apan usa lamang, nga usa 
ka Samarianhon, ang mibalik aron magpasalamat kaniya 


Gipakasama ni Jesus ang “mga adlaw sa Anak sa tawo” sa 

mga adlaw ni Noe ug ni Lot 

Gipasiugda niya pag-usab ang panginahanglan sa pagpaubos 

--ilabina sa mga dato--dayon mipanaw ngadto sa Jerico, 

diin si Zaqueo nakabig 

Pinaagi sa paggamit sa sambingay bahin sa mga mina, gipaki- 
ta niya nga ang Gingharian dili pa moabot niadtong pana- 
hona 

Ang kataposang publikong ministeryo ni Jesus, sa sulod 
ug sa palibot sa Jerusalem (19:28-24:53) 

Misakay si Jesus paingon sa Jerusalem ug gipasidunggan sa 
katawhan, apan iyang gihilakan ang siyudad ug gitagna ang 
kalaglagan niini 

Giabog niya ang mga namaligya didto sa templo, dayon siya 

gisukna ug malinglahong mga pangutana bahin sa mga buhis 
ug sa pagkabanhaw 


Sa pagtagna sa kalaglagan sa templo ug sa pagkapukan sa 
Jerusalem, si Jesus naghisgot usab sa kataposan sa tinud- 
long mga panahon sa mga nasod 


Gisugdan niya ang Memoryal sa iyang kamatayon, ug human 
niana siya gibudhian, sa dihang gitigbas ni Pedro ang da- 
lunggan sa ulipon sa hataas nga saserdote, giayo ni Jesus 
ang maong tawo 


Sa dihang gidakop, gidala si Jesus ngadto sa balay sa hataas 
nga saserdote, ngadto sa Sanhedrin, ug ngadto kang Pilato, 
dayon siya gipadala ngadto kang Herodes ug sa kataposan 
gibalik ngadto kang Pilato 

Gilansang si Jesus, diha sa estaka siya naghisgot bahin sa Pa- 
raiso ngadto sa usa ka mamumuhat ug daotan nga gibitay 
uban kaniya, sa dihang siya namatay, ang kangitngit mita- 
bon sa yuta ug ang kortina sa sangtuwaryo nagilis sa duha 
ka bahin 


Ang iyang lawas gilubong, apan sulod sa tulo ka adlaw ang 
nabanhaw nga si Jesus nagpakita sa iyang mga sumusunod 


Sa kataposan, si Jesus mikayab ngadto sa langit atubangan 
sa ilang mga mata 

LUCIO [gikan sa lintunganayng pulong nga Lat. 
nga nagkahulogang “kahayag,: suga']. 

1. Usa ka tawo nga taga-Cirene nga nakig-uban 
sa kongregasyon sa Antioquia, Sirya sa dihang si 
Pablo migikan didto alang sa iyang unang misyo- 
naryong panaw.---Buh 13:1-3. 

2. Usa ka Kristohanon nga “paryente” ni Pablo 
nga kauban niya sa Corinto sa panahon sa iyang 
ikatulong misyonaryong panaw sa dihang gisulat 
sa apostol ang iyang sulat ngadto sa mga taga- 
Roma. Si Lucio maoy lakip sa mga nangomosta sa 
mga Kristohanon sa Roma.---Rom 16:21. 


LUD, LUDIM. 

1. Usa ka anak nga lalaki ni Sem (Gen 10:22, 
1Cr 1:17) kansang mga kaliwat gituohan ni Jose- 
phus (ug sa uban) nga mao ang mga Lydianhon sa 
HK sa Asia Minor. (Jewish Antiquities, I, 143, 144 
[vi, 4]) Ang Asiryanhong mga inskripsiyon sa ika- 
pitong siglo W.K.P. naghisgot sa mga Lydianhon 
ingong Luddu. 

2. Usa ka kaliwat ni Ham pinaagi kang Mizraim. 
(Gen 10:6, 13, 1Cr 1:8, 11) Ang katawhan nga nag- 
gikan niining Hamitikanhong Lud dayag nga mao 
“ang mga Ludim’ nga ilado sa ilang kahanas sa pag- 
gamit ug pana nga, uban sa Hamitikanhong Put ug 
Cus, giapil diha sa kasundalohan sa Ehipto. (Jer 
46:8, 9: itandi ang Eze 30:4, 5.) Ang samang pag- 
hisgot sa tiggamit ug pana nga Lud sa Isaias 66:19 
daw nagtumong sa Hamitikanhong Lud, inay sa 
Semitikanhon, sama niadtong gilakip taliwala sa 
mga nasod nga halayo sa Israel. Ang mga Ludim 
nga mihatag ug militaryong pag-alagad sa Tiro 
mas lisod ilhon. (Eze 27:3, 10) Apan, ang ilang pag- 
kalangkit uban sa Put diha sa teksto lagmit magtu- 
mong gihapon sa Hamitikanhong Ludim. 

Sumala sa mga tekstong nahisgotan makataro- 
nganong ipahimutang ang Hamitikanhong Ludim 
diha sa Amihanang Aprika, apan imposible nga 
mas matino ang ilang gipuy-an. Ang pipila ka es- 
kolar nagpahimutang kanila diha sa kasilinganan 
sa Libya, apan kini ilang gibuhat pinasukad sa bi- 
nuotbuot nga pag-usab sa espeling niini nga nga- 
lan ngadto sa Lub inay nga Lud. 


LUHIT [gikan sa lintunganayng pulong nga 
nagkahulogang “papan; tabla”]. Usa ka dapit nga 
gihisgotan sa mga tagna sa kalaglagan batok sa 
Moab. (Isa 15:1, 5: Jer 48:5) Ang pipila ka eskolar 
nagtuo nga ang Luhit mao ang siyudad sa Moab 
nga nahimutang sa tumoy sa tungasanan. Kay gi- 
tuohan ni Eusebius ug Jerome nga kini mao ang 
dapit nga gitawag ug Loueitha, ang Luhit gilangkit 
sa Rujm Madinat er Ras, mga 20 km (12 mi) sa HK 
sa Karak, o kaha sa duol nga Khirbet Fas. Ang la- 
ing pagtuo mao nga ang Luhit maoy dili usa ka 


LUKAT, MANLULUKAT 


siyudad kondili maoy ngalan lamang sa usa ka tu- 
ngasanan o bakilid nga gigamit sa nangalagiw ug 
nagdanguyngoy nga mga kagiw sa Moab.---Itandi 
ang Num 34:4. 


LUHOD. 


LUKAT, MANLULUKAT. Usa ka bili nga 
ibayad aron paliton pagbalik o aron ipahigawas gi- 
kan sa usa ka obligasyon o dili-maayong kahim- 
tang. Ang pangunang ideya sa “lukat” mao ang 
usa ka bili nga itabon o ibayad (sama sa ba- 
yad sa danyos o sa pagkab-ot sa hustisya), sam- 
tang ang “pangtubos” nagpasiugda sa pagpahiga- 
was nga ipahinabo tungod sa lukat nga gibayad. 
Ang labing mahinungdanon nga lukat mao ang gi- 
ula nga dugo ni Jesu-Kristo, nga pinaagi niini na- 
himong posible ang kagawasan gikan sa sala ug 
kamatayon alang sa mga kaliwat ni Adan. 

Diha sa nagkalainlaing Hebreohanon ug Gre- 
gong mga termino nga gihubad nga “lukat” ug “tu- 
bos,” ang naandang kaamgiran anaa sa ideya labot 
sa usa ka bili, o bililhong butang, nga ihatag ingong 
lukat, o tubos. Ang ideya sa pagbugti, ingon man 
sa pagtumbas, pagtugbang, o pag-ilis, makita diha 
sa tanang termino. Sa ato pa, ang usa ka butang 
ihatag bugti sa lain, sa pagkab-ot sa mga kina- 
hanglanon sa hustisya ug mosangpot sa pagkatim- 
bang niini.---Tan-awa ang PAGPASIG-ULI. 

Usa ka Bili nga Itabon o Ibayad. Ang Heb- 
reohanong nombre nga ko'pher naggikan sa berbo 
nga ka-phar, nga sa panguna nagkahulogang “pag- 
tabon,” sama sa pagtabon o pagbulit ni Noe sa arka 
pinaagig alkitran. (Gen 6:14) Apan, ang ka-phar' sa 
halos katibuk-an gigamit sa paghulagway sa pag- 
kab-ot sa hustisya pinaagi sa pagtabon sa mga 
sala. Ang nombre nga ko'pher nagtumong sa bu- 
tang nga gihatag aron ipahinabo kini, ang lukat. 
(Sal 65:3: 78:38: 79:8, 9) Ang usa ka tabon maoy 
katumbas o pareho sa butang nga gitabonan niini, 
mahimong sa porma (maingon sa literal nga tak- 
lob, sama sa “tabon [kappo'reth]” sa arka sa pakig- 
saad: Ex 25:17-22), o sa bili niini (sama sa bayad 
alang sa danyos tungod sa usa ka kadaot). 

Ingong paagi sa pagtimbang sa hustisya ug sa 
pagtul-id sa mga butang uban sa iyang katawhang 
Israel, si Jehova, diha sa pakigsaad sa Balaod, nag- 
latid ug nagkalainlaing mga halad ug mga pahinu- 
ngod aron sa pagtabon sa mga sala, lakip na sa 
mga sala sa mga saserdote ug sa mga Levihanon 
(Ex 29:33-37, Lev 16:6, 11), sa ubang mga indibi- 
duwal, o sa nasod sa katibuk-an (Lev 1:4; 4:20, 26, 
31, 35), ingon man sa paglunsay sa halaran ug sa 
tabernakulo, nga naghimog pagtabon-sa-sala tu- 
ngod sa mga sala sa katawhan nga naglibot niini. 
(Lev 16:16-20) Sa diwa, ang kinabuhi sa hayop nga 
gihalad mipuli sa kinabuhi sa nakasala, ug ang 

dugo niini naghimog pagtabon-sa-sala diha sa ha- 
laran sa Diyos, nga mao, hangtod ra sa mahimo ni- 
ini. (Lev 17:11, itandi ang Heb 9:13, 14: 10:1-4.) 
Ang “adlaw sa pagtabon-sa-sala [Yohm hak:kippu- 
rim']" mahimong tukmang tawgon nga ang “adlaw 
sa mga lukat.” (Lev 23:26-28) Kini nga mga halad 
gikinahanglan aron ang nasod ug ang pagsimba 
niini padayong dawaton ug uyonan sa matarong 
nga Diyos. 

Tukmang nag-ilustrar sa kahulogan sa pagtubos 
mao ang balaod bahin sa usa ka torong baka nga 
nahibaloang tigpanungay. Kon gipasagdan sa tag- 
iya ang torong baka nga makabuhi nga tungod ni- 
ana kini nakapatay, ang tag-iya pagapatyon, nga 
magbayad sa kinabuhi sa napatay nga tawo pinaa- 
gi sa iyang kaugalingong kinabuhi. Apan, sanglit 
dili niya tinuyo o direktang gipatay ang laing tawo, 
kon isipon sa mga maghuhukom nga siya angayan 
nga pahamtangan hinuon ug “lukat [ko pher|,” nia- 
na siya kinahanglang magbayad ug pangtubos. 
Ang kantidad nga itakda ug ibayad giisip ingong 
baylo sa iyang kinabuhi ug bayad sa kinabuhi nga 
nawala. (Ex 21:28-32, itandi ang Deu 19:21.) Sa la- 
ing bahin, walay lukat nga dawaton alang sa tinu- 
yong mamumuno, ang iyang kinabuhi lamang ang 
mahimong itabon o ibayad sa kamatayon sa bikti- 
ma. (Num 35:31-33) Dayag nga tungod kay ang 
pagsenso naglangkit ug mga kinabuhi, sa pana- 
hong gihimo kini ang matag lalaki nga kapin sa 
20 anyos kinahanglang mohatag ug lukat (ko'pher) 
nga tunga sa siklo (51.10) alang sa iyang kalag 
ngadto kang Jehova, kini nga kantidad parehong 
ihatag sa usa ka tawo dato man siya o kabos.---Ex 
30:11-16. 

Sanglit ang bisan unsang pagkadili-timbang sa 
hustisya maoy dili kahimut-anan sa Diyos, ingon 
man sa mga tawo, ang lukat, o tabon, mahimong 
adunay dugang nga epekto sa paglikay o pagpuy- 
poy sa kasuko. (Itandi ang Jer 18:23, usab ang Gen 
32:20, diin ang “paglukmay” mao ang hubad sa ka- 
phar.) Apan, ang bana nga napungot sa lalaki nga 
nanapaw sa iyang asawa, modumili sa bisan unsa 
nga “lukat [kopher].” (Pr 6:35) Kini nga termino 
magamit usab maylabot niadtong kinahanglan nga 
magpahamtang sa hustisya apan midawat hinuon 
ug hiphip o gasa ingong “suborno [ko pher]” sa 
pagtabon sa kasaypanan diha sa ilang panan-aw. 
— 1Sa 12:3, Am 5:12. 

Ang Pagtubos, o Pagpahigawas. Ang Heb- 
reohanong berbo nga pa dhah'nagkahulogang “tu- 
bos,” ug ang kaamgid nga nombre nga pidh-yohn' 
nagkahulogang “pangtubos.” (Ex 21:30) Kini nga 
mga termino dayag nga nagpasiugda sa pagpahi- 
gawas nga ipahinabo tungod sa pangtubos, sam- 
tang ang ka-phar' nagpasiugda sa kalidad o bili sa 
pangtubos ug sa pagkaepektibo niini sa pagtim- 

bang sa mga timbangan sa hustisya. Ang pagpahi- 
gawas, o pagtubos (padhah'), mahimong gikan sa 
pagkaulipon (Lev 19:20, Deu 7:8), gikan sa ubang 
makapasubo o malisod kaayo nga mga kahimtang 
(2Sa 4:9: Job 6:23, Sal 55:18), o gikan sa kamata- 
yon ug sa lubnganan. (Job 33:28, Sal 49:15) Kanu- 
nayng gihisgotan ang pagtubos ni Jehova sa nasod 
sa Israel gikan sa Ehipto aron mahimo niyang “ka- 
ugalingong katigayonan” (Deu 9:26, Sal 78:42) ug 
ang iyang pagtubos kanila gikan sa pagkadestiyero 
sa Asirya ug sa Babilonya daghang siglo sa ulahi. 
(Isa 35:10: 51:11, Jer 31:11, 12, Zac 10:8-10) Dinhi 
usab, ang pagtubos naglangkit sa usa ka bili, usa ka 
pagbugti. Sa pagtubos sa Israel gikan sa Ehipto, da- 
yag nga gipabayran ni Jehova sa Ehipto ang bili ni- 
ini. Ang Israel ikaingon nga maoy “panganay” sa 
Diyos, ug si Jehova nagpasidaan kang Paraon nga 
tungod sa iyang matig-a nga pagdumili sa pagpa- 
gawas sa Israel ang kinabuhi sa panganay ni Para- 
on ug sa mga panganay sa tibuok Ehipto, tawo ug 
mga hayop, pagahunoson. (Ex 4:21-23: 11:4-8) Sa 
susama, bugti sa pagpukan ni Ciro sa Babilonya ug 
sa iyang pagpagawas sa mga Hudiyo gikan sa 
ilang pagkadestiyero, gihatag ni Jehova ang “Ehip- 
to ingong lukat [porma sa kopher] alang [sa iyang 
katawhan], ang Etiopia ug ang Seba" puli sa ilang 
dapit. Sa ingon ang Persianhong Imperyo sa ulahi 
nagsakop sa maong mga rehiyon, ug busa ang na- 
sodnong mga pundok gihatag puli sa mga kalag sa 
mga Israelinhon.” (Isa 43:1-4) Kini nga mga pag- 
baylo maoy uyon sa inspiradong kapahayagan nga 
ang “daotan maoy [o magsilbing] lukat [ko'pher] 
alang sa matarong, ug ang usa nga nagmaluibon 
mopuli sa mga matul-id.”--Pr 21:18. 

Ang laing Hebreohanong termino nga nalangkit 
sa pagtubos mao ang gaal, ug kini pangunang 
nagpasabot sa pagkuha pag-usab, pagbawi, o pag- 
lukat. (Jer 32:7, 8) Ang pagkaamgid niini sa pa- 
dhah’ makita diha sa susamang paggamit niini 
uban niana nga termino diha sa Oseas 13:14: “Gi- 
kan sa kamot sa Sheol tubson [porma sa padhah'] 
ko sila, gikan sa kamatayon bawion [porma sa ga- 
'al'] ko sila.” (Itandi ang Sal 69:18.) Ang gaal nag- 
pasiugda sa katungod sa pagkuha pagbalik o paglu- 
kat, pinaagi sa suod nga paryenteng lalaki sa tawo 
kansang kabtangan o kinsa mismo kinahanglang 
lukaton o kuhaon pagbalik, o kaha pinaagi sa orihi- 
nal nga tag-iya o sa nagbaligya mismo. Ang suod 
nga paryente, nga gitawag nga go-el, sa ingon 
maoy “usa ka manlulukat” (Ru 2:20, 3:9, 13) o, sa 
mga kaso diin nalangkit ang pagbuno, usa ka “tig- 
panimalos sa dugo.”--Num 35:12. 

Ang Balaod naglatid nga kon adunay usa ka ka- 
bos nga Israelinhon nga tungod sa iyang mga sir- 
kumstansiya napugos sa pagbaligya sa iyang napa- 
nunod nga kayutaan, sa iyang balay sa siyudad, o 

bisan sa pagbaligya sa iyang kaugalingon sa pagka- 
ulipon, “ang usa ka manlulukat nga suod niyang 
paryente,” o govel’, adunay katungod sa 'paglukat 
[gaal] sa gibaligya sa iyang igsoon,' o ang nagba- 
ligya mismo mahimong maglukat niini kon siya 
may ikalukat na. (Lev 25:23-27, 29-34, 47-49, itan- 
di ang Ru 4:1-15.) Kon ang usa ka tawo mohimog 
panaad nga halad ngadto sa Diyos labot sa usa ka 
balay o sa usa ka uma ug unya buot maglukat nii- 
ni, kinahanglan niyang bayran ang gibanabana 
nga bili sa kabtangan ug dugangan pa ug ikalima 
nga bahin sa gibanabana nga bili. (Lev 27:14-19) 
Apan, dili mahimong lukaton ang bisan unsa nga 
“gitugyan sa kalaglagan.”--Lev 27:28, 29. 

Kon bahin sa pagbuno, ang mamumuno dili tu- 
gotan nga modangop sa tinudlong mga siyudad 
nga dalangpanan kondili, human sa hudisyal nga 
paghusay, itugyan sa mga maghuhukom ngadto sa 
“tigpanimalos [go el] sa dugo,” usa ka suod nga 
paryente sa biktima, kinsa magpatay sa mamu- 
muno. Sanglit walay “lukat [ko'pher]” nga gitugot 
alang sa mamumuno ug sanglit ang suod nga par- 
yente nga may katungod sa paglukat dili makapa- 
sig-uli o makabawi sa kinabuhi sa iyang namatay 
nga paryente, siya may katungod sa paghunos sa 
kinabuhi sa usa nga nagkuha sa kinabuhi sa iyang 
paryente pinaagi sa pagbuno.--Num 35:9-32, Deu 
19:1-13. 

Dili Kanunay Usa ka Literal nga Bayad. 
Sumala sa gipakita na, si Jehova “nagtubos” (pa- 
dhah’) o 'nagbawi' (ga-al') sa Israel gikan sa Ehip- 
to. (Ex 6:6, Isa 51:10, 11) Sa ulahi, tungod kay ang 
mga Israelinhon padayon nga “nagbaligya sa ilang 
kaugalingon sa pagbuhat kon unsay daotan” (2Ha 
17:16, 17), si Jehova sa makadaghan 'nagbaligya 
kanila ngadto sa mga kamot sa ilang mga kaaway." 
(Deu 32:30, Huk 2:14, 3:8, 10:7; 1Sa 12:9) Tungod 
sa ilang paghinulsol iyang gilukat sila, o gibawi sila, 
gikan sa kasakitan o pagkadestiyero (Sal 107:2, 3, 
Isa 35:9, 10, Miq 4:10), sa ingon gihimo ang buhat 
sa usa ka Govel’, usa ka Manlulukat nga ilang kaba- 
nay sanglit siya nahimong bana niini nga nasod. 
(Isa 43:1, 14: 48:20, 49:26, 50:1, 2; 54:5-7) Sa “pag- 
baligya” kanila, si Jehova wala bayri ug materyal 
nga butang sa paganong mga nasod. Ang bayad 
kaniya mao ang pagkakab-ot sa iyang hustisya ug 
ang katumanan sa iyang katuyoan nga sila tul-iron 
ug disiplinahon tungod sa ilang pagrebelde ug dili 
pagtahod.--Itandi ang Isa 48:17, 18. 

Sa susama ang 'paglukat” nga gihimo sa Diyos 
dili kinahanglang maglangkit sa pagbayad sa literal 
nga butang. Sa dihang gilukat ni Jehova ang mga 
Israelinhon nga nadestiyero sa Babilonya, si Ciro 
kinabubut-ong nagpagawas kanila, nga walay lite- 
ral nga gibayad sa panahon nga buhi pa siya. 
Apan, sa dihang gitubos ang iyang katawhan gikan 

sa malupigong kanasoran nga mibuhat ug daotan 
batok sa Israel, gipangayo ni Jehova ang bayad gi- 
kan sa mga naglupig mismo, nga nagpabayad ka- 
nila pinaagi sa ilang kaugalingong mga kinabuhi. 
(Itandi ang Sal 106:10, 11; Isa 41:11-14: 49:26.) Sa 
dihang ang katawhan sa gingharian sa Juda “giba- 
ligya,” o gitugyan, ngadto sa mga Babilonyanhon, 
si Jehova wala makadawat ug bayad. Ug ang gides- 
tiyero nga mga Hudiyo wala magbayad ug salapi 
ngadto sa mga Babilonyanhon o kaha kang Jehova 
aron maangkon pagbalik ang ilang kagawasan. Sa 
"“walay-bili” nga sila gibaligya ug sa “walay sa- 
lapi” nga sila gilukat. Busa si Jehova dili kina- 
hanglang magbayad sa mga nagbihag kanila aron 
mahimong timbang ang mga kahimtang. Hinu- 
noa, iyang gihimo ang paglukat pinaagi sa gahom 
sa “iyang balaang bukton.”--Isa 52:3-10, Sal 77: 
14, 15. 

Busa ang papel ni Jehova ingong Go-e!' naglakip 
sa pagpanimalos sa mga kasaypanan nga gihimo 
ngadto sa iyang mga alagad ug misangpot sa pag- 
hinlo sa iyang ngalan gikan sa mga akusasyon nga 
gibangon niadtong migamit sa kasakitan sa Isra- 
el ingong hinungdan sa pagpakaulaw kaniya. (Sal 
78:35: Isa 59:15-20, 63:3-6, 9) Ingong Dakong Par- 
yente ug Manunubos sa nasod ug sa mga in- 
dibiduwal niini, iyang gidumala ang ilang “legal 
nga kaso” aron magpahamtang ug hustisya.---Sal 
119:153, 154, Jer 50:33, 34, Lam 3:58-60, itandi 
ang Pr 23:10, 11. 

Bisan tuod nagkinabuhi nga una pa ug sa gawas 
sa nasod sa Israel, ang gihampak sa sakit nga si 
Job miingon: “Ako nahibalo pag-ayo nga ang akong 
manunubos buhi, ug nga, sunod kanako, siya mo- 
tindog sa ibabaw sa abog.” (Job 19:25: itandi ang 
Sal 69:18, 103:4.) Sa pagsunod sa panig-ingnan sa 
Diyos, ang hari sa Israel kinahanglang molihok 
ingong manunubos alang sa mga timawa ug mga 
kabos sa nasod.---Sal 72:1, 2, 14. 

Ang Papel ni Kristo Jesus Ingong Manlulu- 
kat. Ang gihisgotan nang impormasyon nagha- 
tag ug pasukaranan sa pagsabot sa lukat nga gita- 
gana alang sa katawhan pinaagi sa Anak sa Diyos, 
si Kristo Jesus. Ang panginahanglan sa katawhan 
sa usa ka lukat mitungha tungod sa pagrebelde 
didto sa Eden. Gibaligya ni Adan ang iyang kauga- 
lingon ngadto sa pagbuhat ug daotan baylo sa hi- 
nakog nga kalipay sa padayon nga pagpakig-uban 
sa iyang asawa, nga nahimong makasasalang ma- 
linapason, busa siya nakig-ambit sa samang pag- 
kahinukman uban sa iyang asawa atubangan sa 
Diyos. Tungod niana iyang gibaligya ang iyang ka- 
ugalingon ug ang iyang mga kaliwat ngadto sa 
pagkaulipon sa sala ug sa kamatayon, ang ba- 
yad nga gikinahanglan sa hustisya sa Diyos. (Rom 
5:12-19: itandi ang Rom 7:14-25.) Kay nakabaton 

sa tawhanong pagkahingpit, si Adan nawad-an ni- 
ining bililhong katigayonan alang sa iyang kauga- 
lingon ug sa tanan niyang kaliwat. 

Ang Balaod, nga may ‘landong sa maayong mga 
butang nga moabot,' nagtagana sa mga halad nga 
hayop ingong tabon sa sala. Apan, kini maoy sim- 
boliko o mahulagwayon nga tabon lamang, sanglit 
ang maong mga hayop maoy ubos kay sa tawo, 
busa “ang dugo sa torong mga baka ug mga kan- 
ding sa pagkatinuod dili makakuha sa mga sala,’ 
maingon sa gipasiugda sa apostol. (Heb 10:1-4) 
Ang maong malarawanon nga mga halad nga ha- 
yop angay nga walay depekto, walay ikasaway nga 
mga hayop. (Lev 22:21) Ang tinuod nga halad lu- 
kat, usa ka tawo nga makahimo gayod sa pagkuha 
sa kasal-anan, kinahanglan usab nga hingpit, wa- 
lay depekto. Angay nga siya maoy katumbas sa 
hingpit nga si Adan ug magbaton ug tawhanong 
pagkahingpit, aron siya makabayad sa bili sa pang- 
tubos nga magpagawas sa mga kaliwat ni Adan 
gikan sa utang, pagkainutil, ug pagkaulipon nga 
ngadto niana sila gibaligya sa ilang unang amahan 
nga si Adan. (Itandi ang Rom 7:14: Sal 51:5.) Pina- 
agi lamang niana nga iyang makab-ot ang hingpit 
nga hustisya sa Diyos nga naglatid nga kinahang- 
lang patas, “kalag alang sa kalag.”--Ex 21:23-25, 
Deu 19:21. 

Tungod sa pagkaestrikto sa hustisya sa Diyos im- 
posible alang sa katawhan sa pagtagana ug kauga- 
lingong manunubos niini. (Sal 49:6-9) Apan, kini 
misangpot sa pagbayaw sa gugma ug kaluoy sa Di- 
yos sanglit iyang nakab-ot ang iyang kaugalingong 
mga kinahanglanon pinaagi sa iyang dako kaayong 
pagsakripisyo, ang paghatag sa kinabuhi sa iyang 
kaugalingong Anak sa pagtagana sa pangtubos. 
(Rom 5:6-8) Gikinahanglan niini nga ang iyang 
Anak mahimong tawo aron mahimong katumbas 
sa hingpit nga si Adan. Gihimo kini sa Diyos pina- 
agi sa pagbalhin sa kinabuhi sa iyang Anak gikan 
sa langit ngadto sa tagoangkan sa Hudiyong ulay 
nga si Maria. (Luc 1:26-37: Ju 1:14) Sanglit dili 
utang ni Jesus ang iyang kinabuhi kang bisan kin- 
sang tawhanong amahan nga naggikan sa maka- 
sasalang si Adan, ug sanglit ang balaang espiritu 
sa Diyos “milandong o milimin” kang Maria, dayag 
nga sukad nga siya nagsamkon hangtod sa pa- 
nahon nga si Jesus gihimugso, si Jesus natawo 
nga wala makapanunod sa sala o pagkadili-hing- 
pit, nga nahisama sa “walay lama ug sa walay bu- 
ling nga nating karnero,” kansang dugo maoy usa 
ka dalawatong halad. (Luc 1:35: Ju 1:29: 1Pe 1:18, 
19) Padayon niyang nahuptan ang maong walay 
sala nga kahimtang sa tibuok niyang kinabuhi ug 
sa ingon wala mahimong dili takos. (Heb 4:15, 7:26, 
1Pe 2:22) Ingong “mag-aambit sa dugo ug unod,' 
siya maoy suod nga paryente sa katawhan ug siya 

naghupot sa butang nga bililhon, ang iyang hing- 
pit nga kinabuhi nga gihuptang lunsay latas sa 
mga pagsulay sa integridad, nga pinaagi niana 
ang katawhan pagalukaton ug ipagawas.---Heb 2: 
14, 15. 

Ang Kristohanon Gregong Kasulatan nagpatin- 
aw nga ang pagpahigawas gikan sa sala ug kama- 
tayon maoy sa pagkatinuod pinaagi sa pagbayad sa 
usa ka bili. Ang mga Kristohanon giingon nga “gi- 
palit sa usa ka bili” (1Co 6:20, 7:23), nga may “tag- 
iya nga nagpalit kanila” (2Pe 2:1), ug si Jesus gipa- 
ila ingong ang Kordero kinsa 'gipatay ug pinaagi sa 
iyang dugo gipalit ang mga tawo alang sa Diyos gi- 
kan sa matag tribo, pinulongan, ug nasod.” (Pin 
5:9) Niini nga mga teksto ang berbo nga a:gorazo 
ang gigamit, nga sa yano nagkahulogang “pagpalit 
didto sa tiyanggihan [a:gora'].” Ang susamang pu- 
long nga exa'gora7zo (gipahigawas pinaagig pag- 
palit) gigamit ni Pablo sa pagpakita nga si Kristo 
nagpahigawas “pinaagi sa pagpalit niadtong naila- 
lom sa balaod' pinaagi sa iyang kamatayon diha sa 
estaka. (Gal 4:5: 3:13) Apan ang ideya sa pagtubos 
o paglukat mas subsob ug mas bug-os nga gipada- 
yag sa Gregong pulong nga lytron ug sa susama 
nga mga termino. 

Ang ly'tron (gikan sa berbo nga lyo, nga nagka- 
hulogang “buhian"”) ilabinang gigamit sa Gregong 
mga magsusulat sa pagtumong sa usa ka bili nga 
gibayad sa paglukat sa mga binilanggo sa gubat o 
sa pagpagawas niadtong naulipon. (Itandi ang Heb 
11:35.) Sa duha ka higayon nga kini makaplagan 
diha sa Kasulatan gihubit niini ang paghatag ni 
Kristo sa “iyang kalag nga usa ka lukat baylo sa 
daghan.” (Mat 20:28; Mar 10:45) Ang susamang 
pulong nga antily:tron makita sa 1 Timoteo 2:6. 
Ang Greek and English Lexicon to the New Testa- 
ment ni Parkhurst nag-ingon nga kini nagkahulo- 
gang: “usa ka lukat, bili sa pagtubos, o usa ka ka- 
tumbas nga lukat.” Iyang gikutlo si Hyperius nga 
nag-ingon: “Kini tukmang nagpasabot sa usa ka 
bili nga pinaagi niana ang mga binihag tubson gi- 
kan sa kaaway, ug nianang matang sa pagbugti 
nga ang kinabuhi sa usa ka tawo tubson pinaagi sa 
kinabuhi sa laing tawo.” Siya mihinapos pinaagi sa 
pag-ingon: “Busa si Aristotle naggamit sa maong 
berbo [antilytro0] alang sa pagtubos ug kina- 
buhi pinaagi sa kinabuhi.” (London, 1845, p. 47) 
Busa si Kristo “naghatag sa iyang kaugalingon 
ingong katugbang nga lukat alang sa tanan.” (1Ti 
2:5, 6) Ang lain pang susama nga mga pulong mao 
ang 1ytro'o:mai, “buhian pinaagig lukat” (Tit 2:14; 
1Pe 1:18, 19), ug apolytrosis, 'pagpagawas pina- 
agig lukat. (Efe 1:7, 14: Col 1:14) Ang kaam- 
giran sa paggamit niini nga mga pulong uban 
nianang sa Hebreohanong mga termino nga gihis- 
gotan maoy dayag. Kini naghubit, dili sa usa ka 

ordinaryong pagpalit o pagpagawas, kondili sa pag- 
tubos o paglukat, usa ka kagawasan nga gihimo pi- 
naagi sa pagbayad ug usa ka katumbas nga bili. 

Bisan tuod mahimong mabatonan sa tanan, ang 
halad lukat ni Kristo wala dawata sa tanan, ug “ang 
kapungot sa Diyos magpabilin” niadtong dili moda- 
wat niini, maingon nga kini moabot usab niadtong 
kinsa sa una midawat ug dayon mitalikod gikan ni- 
ana nga tagana. (Ju 3:36, Heb 10:26-29, itandi ang 
Rom 5:9, 10.) Sila dili makabaton sa kagawasan gi- 
kan sa pagkaulipon ni Haring Sala ug ni Haring Ka- 
matayon. (Rom 5:21) Ilalom sa Balaod ang tinu- 
yong mamumuno dili mahimong lukaton. Si Adan, 
tungod sa iyang tinuyo nga dalan, nagdalag kama- 
tayon sa tanang katawhan, busa siya usa ka ma- 
mumuno. (Rom 5:12) Busa, ang gihalad nga kina- 
buhi ni Jesus dili dalawaton sa Diyos ingong lukat 
alang sa makasasalang si Adan. 

Apan giuyonan sa Diyos nga gamiton ang lu- 
kat aron tubson kadtong mga kaliwat ni Adan 
nga buot magpahimulos sa maong pagpahigawas. 
Sama sa giingon ni Pablo, “ingon nga pinaagi sa 
pagkadili-masinugtanon sa usa ka tawo daghan 
ang nahimong makasasala, sa ingon usab pinaagi 
sa pagkamasinugtanon sa usa ka persona daghan 
ang mahimong matarong.” (Rom 5:18, 19) Sa pa- 
nahon nga si Adan nakasala ug sa dihang siya gi- 
hukman sa kamatayon, ang tanan niyang kaliwat o 
rasa wala pa mahimugso gikan sa iyang balat-ang 
ug busa ang tanan namatay uban kaniya. (Itandi 
ang Heb 7:4-10.) Si Jesus ingong hingpit nga tawo, 
“ang kataposang Adan” (1Co 15:45), mao ra ang 
tawo nga makatagana sa bili nga gikinahanglan 
aron malukat ang wala pa matawo nga mga kali- 
wat ni Adan. Kinabubut-on niyang gitanyag ang 
iyang kaugalingon aron mamatay nga walay sala 
ingong hingpit nga tawhanong halad, sumala sa 
kabubut-on ni Jehova. (Heb 10:5) Gamiton ni Jesus 
ang awtoridad nga gihatag ni Jehova pinasukad sa 
iyang lukat aron hatagag kinabuhi ang tanan nga 
modawat niini nga tagana.-- 1Co 15:45: itandi ang 
Rom 5:15-17. 

Busa, si Jesus sa pagkamatuod maoy “usa ka ka- 
tugbang nga lukat,” dili sa pagtubos sa usa ra ka 
makasasala nga si Adan, kondili sa pagtubos sa ta- 
nang katawhan nga naggikan kang Adan. Iyang 
gilukat sila aron sila mahimong iyang pamilya, ug 
gihimo kini pinaagi sa paghatag sa bug-os nga bili 
sa iyang halad lukat ngadto sa Diyos sa bug- 
os nga hustisya didto sa langit. (Heb 9:24) Tu- 
ngod niana siya nakabaton ug Pangasaw-onon, 
usa ka langitnong kongregasyon nga gilangkoban 
sa iyang mga sumusunod. (Itandi ang Efe 5:23-27: 
Pin 1:5, 6; 5:9, 10, 14:3, 4.) Ang mga tagna labot 
sa Mesiyas nagpakita usab nga siya makabaton ug 
“kaliwat” ingong usa ka “Amahang Walay Katapo- 

san.” (Isa 53:10-12, 9:6, 7) Aron matuman kana, 
ang iyang lukat angayng maglakip dili lamang 
sa iyang “Pangasaw-onon.” Busa, dugang pa ni- 
adtong “gipalit gikan sa katawhan ingong mga 
unang bunga” aron maglangkob nianang langit- 
nong kongregasyon, adunay uban pa nga maka- 
benepisyo sa iyang halad lukat ug makabaton ug 
kinabuhing walay kataposan pinaagi sa pagwag- 
tang sa ilang mga sala ug sa pagkadili-hingpit nga 
lakip niini. (Pin 14:4: 1Ju 2:1, 2) Sanglit ang mga 
membro sa langitnong kongregasyon mag-alagad 
uban ni Kristo ingong mga saserdote ug “mga hari 
ibabaw sa yuta,” ang ubang makadawat sa mga 
benepisyo sa lukat mao gayod ang yutan-ong 
mga sakop sa Gingharian ni Kristo, ug ingong 
mga anak sa “Amahang Walay Kataposan” sila 
makabaton ug kinabuhing walay kataposan. (Pin 
5:10: 20:6: 21:2-4, 9, 10: 22:17: itandi ang Sal 
103:2-5.) Ang tibuok nga kahikayan nagpadayag 
sa kaalam ni Jehova ug sa iyang pagkamatarong 
pinaagi sa hingpit nga pagtimbang sa mga timba- 
ngan sa hustisya samtang nagpakitag dili-takos 
nga kalulot ug nagpasaylo sa mga sala.--Rom 
3:21-26. 

Ang lain pang aspekto niini nga ulohan mao 
ang maylabot sa Hebreohanong berbo nga ga-al, 
unang makita sa Genesis 48:16 (‘pagbawi’), nga 
nagkahulogan usab ug “paglukat o pagtubos,” nga 
mao, sa pagbawi, pagtubos, o pagpalit pag-usab sa 
tawo, kabtangan, o sa panulondon sa kinasuorang 
paryente, gigamit usab kini maylabot sa tigpani- 
malos sa dugo. (Sal 74:2, Isa 43:1) Ang kinasuo- 
rang paryente nga may obligasyon ingong usa ka 
manlulukat (Heb., govel’) mopatim-awng nahan- 
ay nga ingon niini: (1) igsoong lalaki, (2) uyoan, 
(3) anak nga lalaki sa uyoan, (4) bisan kinsang la- 
laki nga kadugo sa pamilya.--Lev 25:48, 49; itandi 
ang pagkasunodsunod diha sa Num 27:5-11, tan- 
awa ang TIGPANIMALOS SA DUGO. 

Ubos sa Moisesnong Balaod, kon ang usa 
ka Israelinhon nagbaligya sa iyang kaugalingon 
sa pagkaulipon tungod kay naglisod sa mater- 
yal, ang manlulukat makapalit pag-usab kaniya gi- 
kan sa pagkaulipon. (Lev 25:47-54) O, kon iyang 
gikabaligya ang iyang yutang panulondon, ang 
iyang manlulukat makapalit pag-usab sa yuta, 
ug siya makapauli ngadto sa iyang gipanag-iya. 
(Lev 25:25-27) Apan, walay butang nga “gipahinu- 
ngod,” “gitugyan sa kalaglagan,” bisan gani kina- 
buhi sa tawo, ang mahimong lukaton.--Lev 27:21, 
28, 29, tan-awa ang GIPAHINUNGOD NGA BUTANG. 

Ang usa ka pananglitan sa transaksiyon sa pag- 
lukat pinaagi sa usa ka goel’ makaplagan diha sa 
basahon ni Ruth. Sa dihang gisugilon ni Ruth nga 
siya nanghagdaw didto sa uma ni Boaz, ang iyang 
ugangang babaye nga si Noemi mipatugbaw: “Ang 

maong tawo iglabot kanato. Siya usa sa atong mga 
manlulukat.” (Ru 2:20) Gidawat ni Boaz kini nga 
obligasyon ug mihimog pakigsaad sa paglukat atu- 
bangan sa mga maghuhukom ug sa mga saksi, 
apan ayha pa niya gibuhat kini sa dihang ang laing 
paryente nga mas suod kay kang Boaz midumili ni- 
ini nga pribilehiyo.---Ru 3:9, 12, 13; 4:1-17. 

Si Jehova Ingong Manlulukat. Pinaagi sa 
halad sa iyang bugtong nga Anak, si Jehova 
ingong Manlulukat mihimog tagana aron mabawi 
ang katawhan gikan sa sala ug kamatayon ug sa 
gahom sa lubnganan. Kini nga Anak kinahanglang 
manaog sa yuta, “mahisama sa iyang “mga igsoon' 
sa tanang paagi,” nga miambit sa dugo ug unod, sa 
ingon nahimong usa ka suod nga paryente sa ka- 
tawhan. (Heb 2:11-17) Si apostol Pablo nagsulat sa 
mga Kristohanon: “Pinaagi kaniya atong nabato- 
nan ang kagawasan pinaagi sa lukat pinaagi sa 
iyang dugo. ”---Efe 1:7: itandi ang Pin 5:9, 14:3, 4. 


LUMBA. Tan-awa ang Dura. 
LUNGSOD. 


MGA LUNGSOD. 


LUNGSORANON, PAGKALUNGSORANON. 
Usa ka lumad o usa ka langyaw nga nahimong 
lungsoranon sa usa ka siyudad o estado nga giha- 
tagan ug pipila ka katungod ug mga pribilehiyo nga 
wala ihatag sa uban, ug kinsa, sa baylo, modawat 
sa mga responsibilidad nga nalambigit sa maong 
mga katungod gikan sa mga awtoridad nga nagha- 
tag sa maong pagkalungsoranon. Sa Bibliya ang 
mga terminong “lungsoranon” ug “pagkalungsora- 
non” makita lamang diha sa Kristohanon Gregong 
Kasulatan. Ang Gregong mga pulong nga poli'tes 
(lungsoranon), poli-tei'a (mga katungod ingong usa 
ka lungsoranon, pagkalungsoranon, estado), po- 
li'teu-ma (pagkalungsoranon, kinabuhi ingong mga 
lungsoranon), synpotli'tes (isigkalungsoranon), ug 
po-liteu'omai (nagagawi ingong usa ka lungsora- 
non) tanan nalangkit sa pulong nga polis, nga nag- 
kahulogang “siyudad.” 

Sa Hebreohanong Kasulatan, bisan tuod dili ma- 
kita ang mga terminong “lungsoranon” ug “pagka- 
lungsoranon,” ang ideya sa terminong lungsora- 
non ug dili-lungsoranon anaa sa mga terminong 
sama sa “lumad” ug “langyaw nga pumoluyo.” (Lev 
24:22) Ubos sa kahikayan sa Moisesnong Balaod, 
ang kongregasyon sa pagkatinuod mao ang estado 
nga diha niana ang mga langyaw mahimong da- 
waton uban ang pipila ka restriksiyon, aron diha 
usab niana sila makapahimulos sa daghang kaayo- 
han nga sagad napahimuslan sa lumad nga mga 
Israelinhon. Ikaingon nga ang usa ka lalaking lang- 
yaw nga pumoluyo mahimong lungsoranon kon 
siya magpatuli, sa ingon maghatag kaniyag kahi- 

gayonan nga bug-os makapahimulos sa mas dag- 
kong mga pribilehiyo sa pagsimba kang Jehova, bi- 
san gani sa pagpakigbahin sa tinuig nga pista sa 
Paskuwa.--Ex 12:43-49: Num 9:14, tan-awa ang 
LANGYAW NGA PUMOLUYO, LANGYAW. 

Romanong Pagkalungsoranon. Ang Roma- 
nong pagkalungsoranon naghatag sa usa ka tawo 
ug linaing mga katungod ug mga eksemsiyon nga 
giila ug gidawat sa tibuok imperyo. Pananglitan, 
gidili ang pagsakit o paglapdos sa usa ka Roma- 
nong lungsoranon aron lamang makakuhag im- 
pormasyon gikan kaniya, kining mga matanga sa 
silot giisip nga talamayon ug angayan lamang sa 
mga ulipon. Didto sa Jerusalem, giluwas sa Roma- 
nong mga sundalo si Pablo gikan sa usa ka magub- 
tanong panon sa mga Hudiyo. Si Pablo sa sinugdan 
wala magpalila sa iyang kaugalingon ingong Roma- 
nong lungsoranon, apan sa dihang siya hapit nang 
lapdosan, siya miingon ngadto sa opisyal sa kasun- 
dalohan nga nagbarog sa duol: “Subay ba sa bala- 
od nga lapdosan ninyo ang usa ka tawo nga Ro- 
mano ug wala pa husaya?” “Buweno,” ang asoy 
nagpadayon, “sa pagkadungog niini sa opisyal sa 
kasundalohan, siya miadto sa komandante militar 
ug mitaho, nga nag-ingon: ‘Unsa ba ang buot 
mong buhaton? Kining tawhana usa man diay ka 
Romano.'”” Sa dihang nabutyag ang kamatuoran, 
dihadiha “ang mga tawo nga mousisa unta kaniya 
inubanan sa pagsakit mibiya kaniya; ug ang ko- 
mandante militar nahadlok sa dihang iyang natino 
nga siya usa diay ka Romano ug nga siya nagpa- 
gapos kaniya.”--Buh 21:27-39, 22:25-29: tan-awa 
usab ang Buh 16:37-40. 

Ang laing bentaha ug pribilehiyo nga napahi- 
muslan sa usa ka Romanong lungsoranon mao ang 
katungod sa pag-apelar sa hukom sa gobernador sa 
lalawigan ngadto sa emperador sa Roma. Sa salaod 
nga ang silot maoy kamatayon, ang usa ka Roma- 
nong lungsoranon adunay katungod nga ipadala 
ngadto sa Roma aron husayon atubangan mismo 
sa emperador. Busa, sa dihang nangatarongan sa 
iyang kaso atubangan kang Festo, si Pablo mii- 
ngon: “Ako nagbarog atubangan sa lingkoranan- 
sa-paghukom ni Cesar, diin ako angayng hukman. 
... Walay tawo nga makatugyan kanako ngadto [sa 
mga Hudiyo] ingong pabor. Ako moapelar kang Ce- 
sar!" (Buh 25:10-12) Sa dihang gihangyo na ang 
katungod sa pag-apelar ngadto sa Roma, kini dili 
na mabakwi pa. Busa human masusi ang kaso ni 
Pablo, si Haring Agripa II miingon kang Festo: “Ki- 
ning tawhana mabuhian unta kon wala pa siya mo- 
apelar kang Cesar.”---Buh 26:32. 

Ang Romanong pagkalungsoranon mahimong 
mabatonan sa daghang paagi. Usahay ang mga 
emperador naghatag niining linaing pabor ngadto 
sa tibuok siyudad o distrito, o sa mga indibiduwal, 

tungod sa gihimong mga pag-alagad. May pana- 
hon usab nga posibleng paliton ang pagkalungso- 
ranon pinaagi sa usa ka kantidad sa salapi, sama 
sa gihimo sa komandante militar nga si Claudio 
Lisias, kinsa miingon kang Pablo: “Akong gipalit 
kining maong katungod isip lungsoranon pinaa- 
gi sa dakong kantidad sa salapi.” Apan, si Pablo 
ingong tubag kang Claudio Lisias labot sa pagpalit 
sa mga katungod sa pagkalungsoranon, miingon: 
“Apan ako natawo man gani nga ingon niana.” 
--Buh 22:28. 

Espirituwal nga Pagkalungsoranon. Diha 
sa iyang mga sulat si Pablo naghisgot usab sa es- 
pirituwal nga pagkalungsoranon. Siya naghubit sa 
dili-tinuling mga Hentil nga nahimong espirituwal 
nga mga Israelinhon ingong mga tawo nga sa usa 
ka panahon walay Kristo, nahimulag gikan sa Isra- 
el ug mga estranyo sa mga pakigsaad, walay pag- 
laom, mga walay Diyos, apan 'karon nahiusa na 
kang Kristo Jesus. “Busa, tino,” siya nagpadayon 
niini nga pangatarongan, “kamo dili na mga es- 
tranyo ug mga langyaw nga pumoluyo, kondi- 
li kamo mga isigkalungsoranon sa mga balaan.” 
(Efe 2:12, 13, 19) Ilabina nga talagsaon sa dihang 
si Pablo misulat ngadto sa mga Kristohanon sa 
Filipos, usa sa mga siyudad nga ang mga mo- 
lupyo gihatagan ug Romanong pagkalungsoranon, 
diin napulo ka tuig sa miagi ang iyang Romanong 
pagkalungsoranon giyatakan: “Alang kanato, ang 
atong pagkalungsoranon nagalungtad sa mga la- 
ngit.” (Flp 3:20) Diha sa iyang samang sulat siya 
nagtambag sa mga isigkamagtutuo nga “magagawi 
sa paaging takos sa maayong balita.” Ang Gregong 
pulong nga gihubad nga “magagawi” (poli-teu'- 
omai) sa literal nagkahulogang “magagawi ingong 
usa ka lungsoranon.”---Flp 1:27: itandi ang Int. 


LUNHAW. Tan-awa ang BULOK. 


LUNOP. Ang makatalagmanong kalaglagan sa 
mga tawo ug mga hayop pinaagi sa dako kaayong 
baha sa mga adlaw ni Noe niadtong 2370 W.K.P. 
Kining kinadak-ang katalagman sa tibuok kasaysa- 
yan sa tawo gipahinabo ni Jehova tungod kay gi- 
puno sa mga tawong daotan ang yuta sa kapinta- 
san. Ang kaluwasan sa matarong nga si Noe ug sa 
iyang pamilya, nga ang tanan walo ka kalag, uban 
sa piniling mga hayop, maoy pinaagi sa usa ka da- 
kong arka, o kahon.--Gen 6:9-9:19, 1Pe 3:20, tan- 
awa ang ARKA Num. 1; NoE. 

Gidak-on sa Lunop. Dili kini ordinaryong 
pagbaha o pagbunok sa ulan. Sa pagkatinuod, ang 
Gregong pulong nga gigamit sa Bibliya sa paghis- 
got sa Lunop maoy ka-ta-:kly:smos', usa ka katalag- 
man. (Luc 17:27, ftn sa Rbi8) Ang ordinaryong 
mga baha modangat ug mawala sa pipila lamang 
ka adlaw, kini nga lunop milungtad ug kapin sa usa 

ka tuig, nga ang dakong bahin niini nga panahon 
gikinahanglan aron mohubas ang tubig. Pagkadili- 
makataronganon ang pagtuo nga si Noe migugol 
tingali ug 50 ka tuig sa pagtukod ug usa ka dako 
kaayong sakayan nga halos 40,000 ku m (1,400,- 
000 ku p) aron maluwas ang iyang pamilya ug ang 
pipila ka hayop kon kadto ordinaryong baha la- 
mang! Kon gamay lamang nga dapit ang naapek- 
tohan, nganong kinahanglang isulod sa arka ang 
mga espesimen sa “matag buhing linalang sa ma- 
tag matang sa unod” aron sa “pagtipig ug liwat nga 
buhi diha sa nawong sa tibuok yuta”? (Gen 6:19: 
7:3) Tino nga kini maoy usa ka tibuok-yutang lu- 
nop, nga walay susama nga nahitabo una pa niini 
o may nahitabo human niini. “Ang mga tubig mi- 
sanap sa yuta sa hilabihan gayod nga niana ang ta- 
nang hatag-as nga mga bukid ilalom sa tibuok ka- 
langitan natabonan. Hangtod sa napulog-lima ka 
maniko [mga 6.5 m, 22 p] nga ang mga tubig mi- 
sanap kanila ug ang kabukiran natabonan.” (Gen 7: 
19, 20) “Ang kataposan sa tanang unod miabot sa 
akong atubangan,” miingon si Jehova, busa “pap- 
haon ko gikan sa nawong sa yuta ang tanang na- 
galungtad nga butang nga akong gibuhat.” Ug kini 
ang nahitabo. “Ang tanan nga niana ang gininha- 
wa sa puwersa sa kinabuhi aktibo diha sa mga 
buho sa ilong niini, nga mao, ang tanan nga diha 
sa mamalang yuta, nangamatay . .. si Noe lamang 
ug silang uban kaniya sa arka ang nagpabiling 
buhi.”--Gen 6:13, 7:4, 22, 23. 

Ang Panahon sa Lunop. Ang Lunop wala 
moabot nga kalit nga walay pasidaan. Katuigan 
ang gigugol sa pagtukod sa arka, katuigan usab 
ang gigamit ni Noe nga “magwawali sa pagkama- 
tarong” sa pagpasidaan sa maong daotan nga kali- 
watan. (2Pe 2:5) Sa kataposan ang gitagal nga pa- 
nahon napupos na “sa ikaunom ka gatos ka tuig sa 
kinabuhi ni Noe, sa ikaduha nga bulan, sa ikanapu- 
log-pito ka adlaw sa bulan.” Ang “laki ug baye sa 
matag matang sa unod” gipasulod sa arka uban sa 
pamilya ni Noe, ingon man ang igong suplay sa 
pagkaon alang sa tanan, ug “human niana gisirhan 
ni Jehova ang pultahan.” Dayon “ang mga gangha- 
an sa tubig sa kalangitan nangabuksan.” (Gen 7:11, 
16) Nahitabo ang walay hunong nga pagbundak sa 
ulan sulod sa “kap-atan ka adlaw ug kap-atan ka 
gabii”: “ang mga tubig nagpadayon sa paglunop sa 
yuta” sulod sa usa ka gatos ug kalim-an ka adlaw. 
(Gen 7:4, 12, 24) Lima ka bulan sukad sa pagbun- 
dak sa ulan, ang arka “nahiluna diha sa kabukiran 
sa Ararat.” (Gen 8:4) Halos duha ug tunga ka bu- 
lan sa ulahi una pa “ang mga tumoy sa mga bukid 
mipatim-aw” (Gen 8:5), lain pang tulo ka bulan una 
pa kuhaa ni Noe ang tabon sa arka aron makita nga 
ang yuta nahubsan na (Gen 8:13), ug halos duha 
ka bulan sa ulahi sa dihang ang pultahan gibuksan 

ug ang mga naluwas mitaak pag-usab sa mala nga 
yuta.--Gen 8:14-18. 

Si Noe ug ang iyang pamilya misulod sa arka sa 
ika-600 nga tuig sa kinabuhi ni Noe, sa ika-2 nga 
bulan (Oktubre-Nobyembre), sa ika-17 nga adlaw. 
(Gen 7:11) Usa ka tuig sa ulahi (usa ka tuig nga gi- 
langkoban sa 360 ka adlaw) mao ang ika-17 nga 
adlaw, ika-2 nga bulan, sa ika-601 nga tuig. Napu- 
lo ka adlaw human niana mao ang ika-27 nga ad- 
law sa ika-2 nga bulan, sa dihang sila migula, mo- 
kabat ug 370 ka adlaw, o mga bahin sa 371 ka 
adlaw, ang nagugol diha sa arka. (Gen 8:13, 14) 
Diha sa talaan nga gihuptan ni Noe, mopatim-aw 
nga migamit siya ug mga bulan nga 30 ka adlaw 
ang matag usa, nga 12 niini katumbas sa 360 ka 
adlaw. Niini nga paagi iyang nalikayan ang tanang 
komplikado nga mga pag-ihap kon siya estrikto 
pang migamit sa lunar nga mga bulan nga gilang- 
koban sa kapin ug diyutay sa 297: ka adlaw. Dayag 
nga ang maong pagkalkulo mao ang gigamit niana 
nga asoy sanglit ang lima-ka-bulan nga yugto gi- 
langkoban sa 150 ka adlaw.--Gen 7:11, 24: 8:3, 4. 

Ang mga Tubig sa Lunop. Gikaingon nga 
kon ang tanang umog diha sa atmospera kalit nga 
ipaulan dili kini moabot bisan sa duha ka pulga- 
da kon ilukop kini ibabaw sa nawong sa yuta. 
Busa diin gikan kining dakong lunop sa adlaw ni 
Noe? Sumala sa asoy sa Genesis, ang Diyos mii- 
ngon kang Noe: “Ania, ako [si Jehova] magdala ug 
lunop [o, “dagat sa kalangitan”, Heb., mabbul'] sa 
mga tubig diha sa yuta.” (Gen 6:17, ftn sa Rbi8) Sa 
paghubit kon unsay nahitabo, ang sunod nga kapi- 
tulo nag-ingon: “Ang tanang tuboran sa dakong 
halawom nga katubigan nangabuswang ug ang 
mga ganghaan sa tubig sa kalangitan nangabuk- 
san.” (Gen 7:11) Hilabihan gayod kadako ang Lu- 
nop tungod kay “ang tanang hatag-as nga mga bu- 
kid ilalom sa tibuok kalangitan natabonan.”---Gen 
7:19. 

Diin gikan kining “dagat sa kalangitan”? Ang 
asoy sa Genesis bahin sa paglalang nagtug-an kon 
sa unsang paagi sa ikaduhang “adlaw” si Jehova 
mihimo ug hawan libot sa yuta, ug kini nga hawan 
(nga gitawag ug “Langit”) nagbahin tali sa mga tu- 
big ilalom niini, nga mao, ang mga dagat, ug sa 
mga tubig ibabaw niini. (Gen 1:6-8) Ang mga tu- 
big nga nagpondo ibabaw sa hawan dayag nga 
nagpabilin didto sukad pa sa ikaduhang “adlaw” sa 
paglalang hangtod sa Lunop. Mao kini ang gihisgo- 
tan ni apostol Pedro sa dihang iyang giasoy nga di- 
hay “mga langit gikan sa kakaraanan ug usa ka 
yuta nga nagbarog nga lig-on gikan sa tubig ug sa 
taliwala sa tubig pinaagi sa pulong sa Diyos.” Ang 
maong “mga langit” ug mga tubig sa ibabaw ug sa 
ubos niini mao ang gigamit sa pulong sa Diyos, ug 
“pinaagi niini ang kalibotan niadtong panahona na- 

kaagom sa kalaglagan sa dihang kini gilunopan sa 
tubig.” (2Pe 3:5, 6) Gihatag ang nagkalainlaing 
pagpatin-aw kon sa unsang paagi ang tubig gipug- 
ngan didto sa ibabaw hangtod sa Lunop ug bahin 
sa mga pamaagi nga miresulta sa pagbundak niini. 
Apan kini maoy pangagpas lamang. Ang Bibliya 
yanong nag-ingon nga gihimo sa Diyos ang hawan 
nga may mga tubig sa ibabaw niini ug nga siya 
maoy nagpahinabo sa Lunop. Sayon ra kining hi- 
moon gamit ang iyang kinalabwang gahom. 

Sanglit, ingon sa giasoy sa Genesis, “ang tanang 
hatag-as nga mga bukid” natabonan man sa tubig, 
hain na kanang mga tubiga karon? Dayag nga ania 
ra kini sa yuta. Gituohan nga dihay panahon nga 
ang kalawran mas gagmay ug ang mga kontinen- 
te mas dagko kay sa pagkakaron, ingon sa gipama- 
tud-an sa mga agianan sa suba nga miabot hang- 
tod sa ilalom sa kalawran. Angayng matikdan usab 
nga ang mga siyentipiko nag-ingon nga ang mga 
bukid kanhi mas mugbo kay sa pagkakaron, ug ang 
pipila ka bukid mituybo gani gikan sa ilalom sa ka- 
dagatan. Maylabot sa presenteng kahimtang, gika- 
ingon nga “adunay napulo ka pilo nga gidaghanon 
sa tubig diha sa lawod kay sa yuta ibabaw sa lebel 
sa dagat. Kon patag nga itambak kining tanang 
yuta diha sa dagat, ang tubig motabon sa tibuok 
yuta sa giladmon nga usa ug tunga ka milya.” (Na- 
tional Geographic, Enero 1945, p. 105) Busa, hu- 
man mobundak ang mga tubig sa lunop, apan sa 
wala pa motuybo ang mga bukid ug mous-os ang 
mga salog sa dagat ug sa wala pa mobaga ang mga 
yelo nga mitabon sa polar nga mga rehiyon, dihay 
daghan na kaayong tubig nga arang makatabon sa 
“tanang hatag-as nga mga bukid,” ingon sa gipa- 
mulong sa inspiradong rekord.---Gen 7:19. 

Epekto Nganha sa Yuta. Tungod sa Lunop 
dagkong mga kausaban ang nahitabo, pananglitan, 
ang gitas-on sa kinabuhi sa tawo kalit kaayo nga 
mius-os. Gituohan sa pipila nga sa wala pa ang Lu- 
nop ang mga tubig ibabaw sa hawan nagsalipod sa 
pipila ka makadaot nga radyasyon ug nga, sa pag- 
kawala sa mga tubig, midaghan ang kosmikong 
radyasyon nga sa henetikanhong paagi makadaot 
sa tawo. Apan, ang Bibliya walay gisulti labot nii- 
ni. Lain pa, ang bisan unsang kausaban sa rad- 
yasyon mag-usab gayod sa gikusgon sa pagpor- 
ma sa radioaktibong carbon-14 ngadto sa sukod 
nga mag-imbalido sa tanang mga petsa binase sa 
radiocarbon sa wala pa ang Lunop. 

Tungod sa kalit nga pagbuswang sa “mga tubo- 
ran sa halawom nga katubigan’ ug sa “mga gang- 
haan sa tubig sa kalangitan,” ang dili-masukod nga 
binilyong tonelada sa tubig milunop sa yuta. (Gen 
7:11) Lagmit kini nakapahinabo ug dagkong mga 
kausaban sa nawong sa yuta. Ang taklap sa yuta, 
nga medyo nipis ug nagkalainlain ang gibag-on, 

nagtaklap ibabaw sa usa ka morag plastik nga inu- 
mol nga linibo ka kilometro ang diyametro. Busa, 
ubos sa dugang gibug-aton sa tubig, lagmit nga di- 
hay dagkong mga kausaban sa taklap sa yuta. Pag- 
labay sa panahon ang bag-ong mga bukid lagmit 
nga mituybo, ang daang mga bukid mitaas pa, ang 
mabaw nga mga dulang sa dagat milalom, ug ang 
bag-ong mga lapyahan mitungha, nga tungod ni- 
ana, mga 70 porsiyento karon sa nawong sa yuta 
ang natabonan ug tubig. Kining kausaban sa taklap 
sa yuta lagmit mao ang hinungdan sa daghang 
geolohikanhong mga panghitabo, sama sa pagtaas 
sa daang mga baybayon. Gibanabana sa pipila nga 
ang mga presyur lamang sa tubig maoy katumbas 
sa “2 ka tonelada kada pulgada kuwadrado,” nga 
magpahinabo nga mahimong fossil gilayon ang 
mga hayop ug mga tanom.--Tan-awa ang The 
Biblical Flood and the Ice Epoch, ni D. Patten, 1966, 
p. 62. 


Unsay ebidensiya nga magpamatuod 
nga diha gayoy tibuok-yutang lunop? 


Ubang posibleng ebidensiya sa kalit nga kausa- 
ban: Ang mga nahibilin sa mga mammoth (usa ka 
matang sa elepante) ug mga rhinoceros nakapla- 
gan sa nagkalainlaing bahin sa yuta. Ang pipila ni- 
ini nakaplagan sa mga pangpang sa Siberia, ang 
uban napreserbar diha sa mga yelo sa Siberia ug 
Alaska. (HULAGWAY, Tomo 1, p. 328) Sa pagkamatu- 
od, ang pipila nakaplagan nga may pagkaon nga 
wala pa mahilis diha sa ilang mga tiyan o wala pa 
mausap diha sa ilang mga ngipon, nga nagpaila 
nga kini kalit nga nangamatay. Gibanabana, pi- 
nasukad sa patigayon sa mga tango nga garing, 
nga tinagpulo ka libo nga mga bukog sa maong 
mga mammoth ang nakaplagan. Ang nahibiling 
mga fossil sa daghang ubang mga hayop, sama sa 
mga leyon, tigre, oso, ug mga elk, nakaplagan diha 
sa samang lut-od sa yuta, nga lagmit magpaila nga 
kining tanan dungan nga nangamatay. Gipunting 
sa pipila ang maong mga kaplag ingong dayag nga 
pamatuod sa usa ka kalit nga kausaban sa klima ug 
sa kalit nga kalaglagan nga gipahinabo sa usa ka ti- 
buok-yutang lunop. Hinunoa, ang uban mipabor sa 
mga pagpatin-aw nga wala maglangkit sa usa ka 
tibuok-yutang katalagman labot sa kamatayon ni- 
ini nga mga hayop. Ang pamatuod nga nahitabo 
ang Lunop wala magdepende sa maong mga fossil 
ug sa mibagtok sa yelo nga mga nahibilin sa mga 
hayop. 

Mga Leyenda Bahin sa Lunop. Ang maong 
katalagman nga Lunop, nga mibanlas sa tibuok ka- 
libotan sa maong panahon, dili gayod malimtan sa 
mga nangaluwas. Ila kining isugilon sa ilang mga 

anak ug sa mga anak sa ilang mga anak. Sulod sa 
500 ka tuig human sa Lunop, si Sem buhi pa aron 
sa pag-asoy sa nahitabo ngadto sa daghang kali- 
watan. Namatay siya napulo lamang ka tuig una pa 
matawo si Jacob. Napreserbar ni Moises ang tinuod 
nga asoy sa Genesis. Pipila ka panahon human sa 
Lunop, sa dihang ang mabatokon-sa-Diyos nga 
mga tawo nagtukod sa Torre sa Babel, si Jehova 
naglahugay sa ilang mga pinulongan ug nagpati- 
bulaag kanila “sa ibabaw sa tibuok nawong sa 
yuta.” (Gen 11:9) Natural lamang nga kining mga 
tawhana nagdala sa mga sugilanon bahin sa Lunop 
ug nagpasa niini gikan sa amahan ngadto sa anak. 
Ang kamatuoran nga dili lamang diyutay apan ti- 
ngali ginatos ka lainlaing mga sugilanon mahitu- 
ngod sa maong dakong Lunop, ug nga ang maong 
mga sugilanon makaplagan diha sa mga tradisyon 
sa daghang karaang mga rasa sa tibuok kalibotan, 
maoy usa ka lig-ong pamatuod nga kining mga 
tawhana adunay komon nga gigikanan ug nga ang 
ilang unang mga katigulangan parehong nakasina- 
ti sa Lunop.--TSART, Tomo 1, p. 328. 

Kining karaang mga asoy bahin sa Lunop nahiu- 
yon sa pipila ka pangunang bahin sa asoy sa Bibli- 
ya: (1) usa ka dapit nga dalangpanan sa pipila nga 
naluwas, (2) usa ka tibuok-globong paglaglag sa ki- 
nabuhi pinaagig tubig, ug (3) usa ka binhi sa 
katawhan ang napreserbar. Ang mga Ehiptoha- 
non, mga Grego, mga Insek, mga Druid sa Britan- 
ya, mga taga-Polynesia, ang mga Eskimo ug mga 
taga-Greenland, ang mga Aprikano, mga Hindu, 
ug ang mga Amerikanong Indian---silang tanan 
adunay kaugalingong mga sugilanon bahin sa Lu- 
nop. Ang The International Standard Bible Ency- 
clopedia (Tomo 2, p. 319) nag-ingon: “Ang mga 
sugilanon bahin sa lunop nadiskobrehan diha sa 
halos tanang mga nasod ug mga tribo. Bisan tuod 
komon kaayo diha sa kontinente sa Asia ug sa ka- 
puloan sa habagatan niini ug diha sa kontinente sa 
Amihanang Amerika, kini anaa diha sa tanang 
kontinente. Ang katibuk-ang gidaghanon sa nahi- 
baloang mga sugilanon miabot ug mga 270... 
Ang pagkakaylap sa mga asoy bahin sa lunop sa- 
gad nga gigamit ingong pamatuod sa tibuok-kali- 
botang kalaglagan sa katawhan pinaagi sa usa ka 
lunop ug sa pagkaylap sa tawhanong rasa gikan 
sa usa ka dapit ug usab sa usa ra ka pamilya. 
Bisan tuod ang mga tradisyon tingali dili tanan 
nagtumong sa samang lunop, dayag nga ang ka- 
daghanan nagtumong niini. Ang pangangkon nga 
daghan niining mga sugilanon bahin sa lunop nag- 
gikan sa mga pagpakighinabi sa mga misyonaryo 
dili mapamatud-an tungod kay kadaghanan niini 
maoy mga nahipos sa mga antropologo nga dili in- 
teresado sa pagbayaw sa Bibliya, ug kini napuno 
sa hinanduraw ug paganong mga elemento nga 


LUSONG 


dayag nga resulta sa pagpasa niini sulod sa hataas 
nga mga yugto sa panahon diha sa paganong kati- 
lingban. Dugang pa, ang pipila sa karaang mga 
asoy gisulat sa mga tawo nga supak kaayo sa Heb- 
reohanon-Kristohanon nga tradisyon.”--Giedit ni 
G. Bromiley, 1982. 

Sa nangaging mga panahon, ang pipila ka kara- 
ang katawhan (sa Australia, Ehipto, Fiji, sa Society 
Islands, Peru, Mexico, ug sa ubang mga dapit) nag- 
preserbar sa lagmit nahibilin niini nga mga tradis- 
yon bahin sa Lunop pinaagi sa pagsaulog sa “Pista 
sa mga Katigulangan' o sa Pista sa mga Patay' sa 
Nobyembre. Mabanaag sa maong mga kostumbre 
ang paghandom sa kalaglagan nga gipahinabo sa 
Lunop. Sumala sa librong Life and Work at the 
Great Pyramid, ang pista didto sa Mexico gihimo sa 
ika-17 sa Nobyembre tungod kay sila “adunay tra- 
disyon nga nianang panahona ang kalibotan gilag- 
lag kanhi; ug sila nahadlok nga ang susamang ka- 
talagman, pagkatapos sa usa ka siklo, maghanaw 
sa tawhanong rasa.” (Sinulat ni Propesor C. Piazzi 
Smyth, Edinburgh, 1867, Tomo II, pp. 390, 391) 
Ang librong The Worship of the Dead nag-ingon: 
“Kini nga pista [sa mga patay] . . . gisaulog sa ta- 
nan duol sa o sa eksaktong adlaw nga nahitabo ang 
Lunop, nga sumala sa Moisesnong asoy, sa ikana- 
pulog-pito nga adlaw sa ikaduha nga bulan--ang 
bulan nga halos motumbas sa atong bulan nga 
Nobyembre.” (Sinulat ni J. Garnier, London, 1904, 
p. 4) Makaiikag, ang Bibliya nagtaho nga ang Lu- 
nop nagsugod “sa ikaduha nga bulan, sa ikanapu- 
log-pito ka adlaw sa bulan.” (Gen 7:11) Kanang 
“ikaduha nga bulan” motumbas sa ulahing bahin sa 
Oktubre ug sa unang bahin sa Nobyembre sa atong 
kalendaryo. 

Pamatuod sa Kasulatan. Ang mas kusga- 
nong ebidensiya sa pagkamakasaysayanhon sa Lu- 
nop kay sa paganong mga tradisyon sa mga tawo 
sa kakaraanan mao ang pagpaluyo nga gihatag sa 
ubang mga magsusulat sa Bibliya nga giniyahan 
sa balaang espiritu. Ang bugtong laing dapit diin 
makita ang samang Hebreohanong pulong (mab- 
bul’, lunop) gawas sa asoy sa Genesis maoy diha sa 
awit ni David diin iyang gihubit si Jehova nga nag- 
lingkod “sa ibabaw sa lunop.” (Sal 29:10) Apan, ang 
ubang mga magsusulat naghisgot ug nagpamatu- 
od sa asoy sa Genesis, sama, pananglitan, ni Isaias. 
(Isa 54:9) Si Ezequiel usab nagpamatuod sa pagka- 
makasaysayanhon ni Noe. (Eze 14:14, 18, 20) Giha- 
tagan gayod ug dakong pagtagad ni Pedro ang 
asoy sa Lunop diha sa iyang mga sulat. (1Pe 3:20, 
2Pe 2:5: 3:5, 6) Gipamatud-an ni Pablo ang dakong 
pagtuo nga gipasundayag ni Noe sa pagtukod sa 
arka alang sa kaluwasan sa iyang panimalay. (Heb 
11:7) Gilista ni Lucas si Noe diha sa talaan sa kali- 
watan sa mga katigulangan sa Mesiyas.---Luc 3:36. 

Mas labaw pang hinungdanon mao ang gipamu- 
long ni Jesus mahitungod sa mga adlaw sa Lunop, 
ingon sa girekord ni Lucas ug Mateo. Dili lang kay 
yanong miuyon sa katinuoran sa asoy bahin sa Lu- 
nop, ang mga pulong ni Jesus nagpakita sa mala- 
rawanon ug matagnaon nga kahulogan sa maong 
karaang mga panghitabo. Agig pagtubag sa pa- 
ngutana sa mga tinun-an, “Unsa man unya ang il- 
hanan sa imong presensiya ug sa kataposan sa sis- 
tema sa mga butang?” si Jesus miingon, lakip sa 
ubang mga butang: “Kay maingon kaniadto sa 
mga adlaw ni Noe, mao man usab unya ang pre- 
sensiya sa Anak sa tawo. Kay ingon nga sila niad- 
tong mga adlawa sa wala pa ang baha, nangaon ug 
nanginom, ang mga lalaki nagminyo ug ang mga 
babaye gihatag sa kaminyoon, hangtod sa adlaw 
nga misulod si Noe sa arka, ug wala sila magtagad 
hangtod nga miabot ang baha ug gibanlas silang 
tanan, mao man usab unya ang presensiya sa 
Anak sa tawo.” (Mat 24:3, 37-39, Luc 17:26, 27) 
Busa, adunay dagayang ebidensiya gikan mismo 
sa inspirado nga Balaang Kasulatan nga mosupor- 
tar sa pagkatinuod ug pagkatiunay sa asoy bahin 
sa Lunop. Wala kini magdepende sa mga tradisyon 
lamang sa tawo, sa sugilambong sa mga tawo sa 
kakaraanan, o sa geolohikanhon ug arkeolohikan- 
hon nga mga kaplag. 


LUSONG. Usa ka sudlanan nga pormag panak- 
san sa sulod, nga diha niini ang lugas, yerbang- 
paalimyon, olibo, o ubang mga substansiya lubkon 
ginamit ang usa ka alho. 

Ang mga dibuho sa Ehiptohanong lubnganan 
naghulagway sa mga lusong nga daghan ug sulod. 
Lagmit kini maoy mga lusong nga kahoy ug lagmit 
nga ang mga alho maoy gama sa metal. May dibu- 
ho sa usa ka lubnganan nga nagpakita sa duha ka 
lalaki nga naglubok diha sa usa ka lusong, nga nag- 
ulhosay sa paglubok pinaagi sa ilang metal nga 
mga alho (nga pormag puspos ang duha ka tu- 
moy), nga ilang gigunitan ang tunga pinaagi sa 
duha ka kamot. Ang dibuho nagpakita nga human 
malubok pag-ayo ang igong gidaghanon sa lugas 
nga diha sa lusong, kini ayagon sa laing sudlanan 
ug ang dili pa kaayo pino ibalik ngadto sa lusong 
aron padayong lubkon. 

Didto sa kamingawan ang mga Israelinhon nag- 
andam sa mana alang sa pagkaon pinaagi sa pag- 
galing niini ginamit ang mga galingan nga dema- 
no o sa paglubok niini diha sa usa ka lusong (Heb., 
medho-khah').--Num 11:7, 8. 

Ang kinamaayohang lana sa olibo mabatonan pi- 
naagi sa paglubok sa mga olibo diha sa usa ka lu- 
song ginamit ang usa ka alho. Kini magpatunghag 
lana gikan lamang sa unod sa olibo, samtang ang 
pug-anan magdugmok usab sa mga liso niini. Ang 

Karaang lusong ug alho 


lunsay, linubok nga lana sa olibo mao ang gikina- 
hanglan aron mapasiga ang mga tangkawan didto 
sa tolda nga tagboanan. Ang linubok nga lana gi- 
gamit usab maylabot sa “makanunayong halad- 
nga-sinunog” ug dayag nga gigamit alang sa bala- 
ang igdidihog nga lana. Ang pinong pagkalubok 
nga insenso mao ang gigamit diha sa sangtuwar- 
yo.--Ex 27:20, 21, 29:40, 42, 30:23-25, 35, 36. 

Sanglit ang lusong adunay lubyok sa sulod, kini 
haom nga gigamit sa Bibliya sa paghubit sa usa ka 
espesipikong porma sa yuta. Pananglitan, sumala 
sa Maghuhukom 15:18, 19, ang Diyos nagtaganag 
ilimnong tubig kang Samson pinaagi sa pagpikas 
sa “pormag-lusong nga lungag” (Heb., makh-tesh') 
didto sa Lehi. Lain pa, ang usa ka seksiyon sa Jeru- 
salem, ang “Maktes” o “Dapit sa Lusong” (Heb., 
Makh-tesh, nga nagkahulogang “lusong”), lagmit 
nga ginganlan sa ingon tungod sa samag-dulang 
nga lubyok o hulpa sa maong luna sa siyudad.---Sof 
1:11, ftn sa Rbi8. 

Aron mahimong harina ang lugas diha sa lusong 
kini lubkon pag-ayo. Busa, ang Kasulatan nagga- 
mit niini nga paglubok sa masambingayong paagi, 
nga nag-ingon: “Bisan pag dugmokon nimo ang 
buangbuang pinaagi sa alho sa lusong [Heb., bam- 
makh-tesh |, lakip sa linubok nga mga lugas, ang 
iyang kabuang dili mobiya kaniya.”--Pr 27:22. 


LUTONG-PULA. Tan-awa ang Bulok. 


LUWA. Ang laway nga ipagula gikan sa baba 
sa usa ka tawo. Ang pagluwa nganha sa usa ka 
tawo o diha sa iyang nawong maoy usa ka buhat sa 
grabeng pagtamay, pagdumot, o kasuko, nga nag- 


LUYOLUYO 


pakaulaw sa biktima. (Num 12:14) Si Job, tungod sa 
iyang kasakitan, nahimong tumong sa maong pag- 
pasundayag sa pagdumot. (Job 17:6; 30:10) Ingong 
publikong pagpakaulaw sa usa ka lalaki sa Israel 
nga midumili sa paghimog kaminyoon sa bayaw 
nga lalaki ilalom sa Moisesnong Balaod, ang gisa- 
likway nga babayeng balo maghubo sa sandalyas 
sa maong lalaki gikan sa iyang tiil ug magluwa 
sa iyang nawong atubangan sa mga ansiyano sa 
iyang siyudad.---Deu 25:7-10. 

Si Jesu-Kristo giluwaan sa dihang siya mia- 
tubang sa Sanhedrin (Mat 26:59-68: Mar 14:65) 
ug giluwaan sa Romanong mga sundalo human 
sa paghusay ni Pilato kaniya. (Mat 27:27-30, Mar 
15:19) Gitagna nang daan ni Jesus nga iyang maa- 
goman ang maong matamayong pagtratar (Mar 
10:32-34, Luc 18:31, 32), ug kini nagtuman sa ma- 
tagnaong mga pulong: “Wala nako itago ang akong 
nawong gikan sa mga pakaulaw ug sa pagluwa.” 
--Isa 50:6. 

Sa kasukwahi, sa tulo ka okasyon diha sa rekord 
sa Bibliya, si Jesu-Kristo migamit sa iyang laway sa 
dihang milagrosong nag-ayo sa mga tawo. (Mar 
7:31-37, 8:22-26, Ju 9:1-7) Sanglit ang nahimo ni 
Jesus maoy milagroso ug ang mga milagro ni Je- 
sus gihimo ubos sa gahom sa espiritu sa Diyos, ang 
paggamit ni Kristo sa iyang kaugalingong laway 
niini nga mga kahimtang maoy dili usa ka epekti- 
bong paggamit lamang sa usa ka butang nga sa ki- 
naiyanhon makaayo. 


LUWAN. Tan-awa ang PALAS-ANON, KABUG-AT. 


LUYOLUYO. Ang Hebreohanong participle 
nga gihubad nga “luyoluyo” (nitstsav') adunay pa- 
ngunang kahulogan nga 'gipadumala,' gipatindog,' 
“gibutang,” sa pagtuman sa usa ka buluhaton. (1Sa 
22:9, Ex 7:15; Ru 2:5) Sa panahon sa paghari ni So- 
lomon (1037-998 W.K.P.), 12 ka luyoluyo ang gi- 
tudlo alang sa hataas nga mga katungdanan sa 
pagdumala. Ang matag usa maoy responsable sa 
pagtaganag pagkaon ug ubang mga suplay alang 
sa panimalay sa hari kada bulan sulod sa usa ka 
tuig, sa paagi nga relibohay.---1Ha 4:7. 

Imbes maghatag ug buhis sa pagsuportar sa ka- 
gamhanan, ang mga pagkaon gikuha gikan sa mga 
abot sa yuta. Busa ang mga luyoluyo maoy mga 
magtatan-aw labot sa pagpananom, pagpangani, 
pagtipig, ug paghatod sa binulan nga kinahangla- 
non nga mokabat ug daghang tonelada. (1Ha 4:22, 
23) Kini nga mga luyoluyo nag-alagad usab ingong 
sibil nga mga administrador diha sa ilang tinud- 
long mga teritoryo, dugang pa sa ilang buluhaton 
sa pagdumala sa mga suplay sa pagkaon. 

Patas kini nga sistema, sanglit sa dihang gi- 
mugna ang mga distrito mopatim-awng gihatagag 


LUYOLUYO SA KOMANDANTE 


pagtagad ang populasyon ug pagkamabungahon 
sa yuta, imbes nga ipasukad kini sa pihong mga ut- 
lanan sa tribo. Siyam ka administratibong mga dis- 
trito ang nahimutang sa K sa Jordan, ang laing tulo 
nahimutang sa S. Sanglit ang pagtala sa mga dis- 
trito wala isunodsunod sumala sa lokasyon, kini 
lagmit gitala sumala sa binulan nga kahikayan diin 
itagana sa matag luyoluyo ang iyang mga suplay. 

Ang personal nga mga ngalan sa pito ka luyolu- 
yo lamang ang gitala diha sa Masoretikong teksto: 
ang laing lima gitala lamang ingong “anak nga la- 
laki ni” pulano. (1Ha 4:8-19) Ang pipila ka hubad 
(AS: AT; 3Ha, Dy; Ro, RS) may prefix lamang 
nga “Ben” (nagkahulogang “anak nga lalaki ni”) 
nga gidugtong sa ngalan sa amahan, sama sa 
“Ben-hur,” “Ben-deker,” “Ben-hesed,” “Ben-abina- 
dab,” “Ben-geber.” Busa aron ang tanan mahimong 
hapsay, nga walay kulang, ang 12 ka luyoluyo gi- 
dumala ilalom sa usa sa pangunang mga prinsipe 
ni Solomon, “si Azarias nga anak nga lalaki ni Na- 
tan.”-- 1Ha 4:5. 

Ang “prinsipenhong mga luyoluyo” nag-alagad 
usab ingong mga kapatas ug mga magtatan-aw sa 
mga nagtrabaho sa konstruksiyon sa panahon sa 
paghari ni Solomon. Mopatim-aw nga ang duha ka 
asoy labot niini nga mga luyoluyo sa Unang Hari 
ug Ikaduhang Cronicas nagkalahi lamang sa paagi 
sa pagklasipikar, ang unang talaan nagtalag 3,300 
ug dugang 550 alang sa bug-os nga gidaghanon 
nga 3,850 (1Ha 5:16, 9:23), ug ang ikaduhang tala- 
an nagtalag 3,600 ug dugang 250, nga may bug-os 
nga gidaghanon usab nga 3,850. (2Cr 2:18, 8:10) 
Ang mga eskolar (si Ewald, Keil, Michaelis) nag- 
ingon nga ang ihap sa Mga Cronicas nagpalahi sa 
3,600 ka dili-Israelinhon ug sa 250 ka Israelinhong 
mga luyoluyo, samtang diha sa Mga Hari ang gi- 
hisgotang kalainan sa gidaghanon sa mga luyoluyo 
maoy tali sa 3,300 ka kaabag nga mga kapatas ug 
sa 550 ka pangulong mga superbisor, kining ikadu- 
hang ihap naglakip sa 300 ka dili-Israelinhon. 

Sa panahon sa pagmando ni Jehosapat nga hari 
sa Juda (936-mga 911 W.K.P.), ang “usa ka luyolu- 
yo maoy hari” sa Edom, nga sa maong panahon, 
nailalom sa pagmando sa Juda. (1Ha 22:47) Kini 
nagpakita nga ang usa ka luyoluyo sa hari gitudlo 
o giaprobahan sa pag-alagad ingong kapuli sa hari. 

Ang “luyoluyong mga magmamando” (Heb., se- 
gha-nim', kanunayng gigamit nga plural) makita sa 
17 ka beses diha sa Bibliya, sama pananglitan sa 
Esdras 9:2: Nehemias 2:16, Isaias 41:25: Jeremias 
51:23, ug Ezequiel 23:6. Kini nagkahulogang kaa- 
bag nga mga magmamando o segundaryong mga 
opisyal, nga lahi gikan sa mga hamili, prinsipe, ug 
mga gobernador. Ang pipila ka maghuhubad nag- 
hubad niini nga “mga luyoluyo.”---Mo, Ro. 

LUYOLUYO SA KOMANDANTE. Ang 
Hebreohanong pulong nga shatish” (ikatulong 
tawo, nagtumong sa ikatulong manggugubat diha 
sa usa ka karo nga iggugubat) gihubad sa nagka- 
lainlaing bersiyon sa Bibliya ingong “kapitan,” “pa- 
ngulo sa karo,” “ginoo,” “manggugubat,” “luyoluyo 
sa komandante.” 

Ang pipila ka inskripsiyon diha sa monyumen- 
to nga naglarawan sa “Hitihanon” ug Asiryanhon 
nga mga karong iggugubat nagpakita ug tulo ka 
tawo: ang usa mao ang nagmaneho, ang lain mao 
ang manggugubat nga may dalang espada, bang- 
kaw, o pana, ug ang ikatulo mao ang tigdala sa ta- 
ming. Bisan tuod nga ang Ehiptohanong mga 
monyumento sagad wala magpakita ug mga karo 
nga tulo ang nagsakay, kini nga termino gigamit 
diha sa Exodo 14:7 maylabot sa mga magka- 
karo ni Paraon. Ang ikatulong manggugubat sa 
karo, nga kasagaran mao ang magdala sa taming, 
mao ang luyoluyo sa komandante diha sa karong 
iggugubat. Ang luyoluyo sa komandante nagtu- 
mong sa usa nga nagtabang o katabang sa ko- 
mandante. 

Human hisgoti nga walay usa sa mga anak sa 
Israel ang gihimong mga ulipon ni Solomon, ang 
1 Hari 9:22 nag-ingon: “Kay sila ang mga mang- 
gugubat ug iyang mga alagad ug iyang mga prin- 
sipe ug mga luyoluyo sa iyang mga komandante 
ug mga pangulo sa iyang mga magkakaro ug 
sa iyang mga mangangabayo.” Nagkomento niini 
nga teksto, si C. F. Keil nag-ingon nga ang termi- 
nong shatlishim” (plural), nga gigamit niini nga 
teksto, mahimong sabton ingong “mga harianong 
luyoluyo sa komandante.”--Commentary on the 
Old Testament, 1973, Tomo III, 1 Kings, p. 146. 


a b LE s 
Tulo ka tawo nga nagsakay sa usa ka 
Asiryanhong karo nga iggugubat 

Sa mga adlaw ni Haring Jehoram sa Israel, ang 
mga Siryanhon naglikos sa Samaria, nga sa ngad- 
tongadto nagpahinabog kagutmanan sa sulod sa 
siyudad. Sa dihang gitagna ni Eliseo nga aduna un- 
yay dagayang pagkaon, ang inilang luyoluyo sa ko- 
mandante ni Jehoram nagbiaybiay sa tagna. Ingon 
sa gitagna ni Eliseo, ang luyoluyo sa komandante 
nakakita sa katumanan sa tagna apan wala gayod 
makakaon sa maong pagkaon, kay siya giyatakya- 
takan hangtod nga namatay didto sa ganghaan. 
--2Ha 7:2, 16-20. 

Ubos sa mando ni Jehu, ang iyang mga magda- 
dagan ug mga luyoluyo sa komandante, lagmit la- 
kip si Bidkar, nagtigbas sa mga magsisimba ni 
Baal. (2Ha 9:25; 10:25) Si Peka, ang laing luyoluyo 
sa komandante nga gihisgotan sa Kasulatan, nag- 
patay kang Pekahias nga hari sa Israel ug mipu- 
li kaniya sa trono.--2Ha 15:25; tan-awa ang Eze 
23:15, ftn sa Rbi8. 


LUZ [Kahoyng Almendras]. 

1. Ang unang ngalan sa lungsod sa Bethel, da- 
yag nga maoy gingalan niini sa mga molupyo nga 
Canaanhon. Gigamit ni Jacob ang ngalang Bethel 
(nagkahulogang “Balay sa Diyos") alang sa dapit 
diin siya nakadawat ug usa ka damgo nga naundan 
sa usa ka pagpadayag gikan sa Diyos: usa ka dapit 
diin si Abraham nagkampo kaniadto. (Gen 28:16- 
19: 35:6) Gituohan nga ang Luz mao ang mga ka- 
gun-oban duol sa balangay sa Beitin, mga 17 km 
(11 mi) sa A sa Jerusalem. Mopatim-aw nga sa ula- 
hi ang Luz gipulihan sa ngalang Bethel, lagmit sa 
panahon sa pagpanakop sa Israel sa Canaan. (Huk 
1:22) Tungod sa paghubad sa King James Version 
ug sa Revised Standard Version sa Josue 16:2 nga 
naghubit sa utlanan sa Epraim nga mitadlas “gikan 
sa Beth-el ngadto sa Luz,” gipangagpas sa pipila 
nga kining mga dapita maoy magkalahi nga mga 
lungsod. Apan, ang ubang modernong mga hubad 
mabasa dinhi nga “Beth-el-luz” (JP), “Bethel-luz” 
(JB), “Bethel (nga mao, ang Luz)” (AT), o “Bethel 
nga iya sa Luz” (NW). Human sa kapitulo 1 sa ba- 
sahon sa Mga Maghuhukom, ang ngalang Luz wala 
na gamita.--Tan-awa ang BETHEL Num. 1. 

Ang Hebreohanong pulong (luz) nga maoy nga- 
lan sa lungsod gigamit usab sa Genesis 30:37 may- 
labot sa mga sungkod nga kahoyng almendras nga 
gigamit ni Jacob. 

2. Ang ngalan sa usa ka siyudad nga gitukod 
didto sa “yuta sa mga Hitihanon” pinaagi sa usa ka 
tawo sa Bethel (Luz) kinsa miayuda sa Israelinhong 
mga manggugubat sa balay ni Jose sa pagpukan sa 
Bethel. Sama ni Rahab ug sa iyang banay, siya ug 
ang iyang banay wala unsaa. Apan, dili sama kang 
Rahab ug tingali nagpakita nga ang pasukaranan 


LYDIA 


sa iyang gihimong pag-alagad dili usa ka matuod 
nga kahadlok ug pagpabili kang Jehova nga Diyos 
sa Israel, ang tawo wala makig-uban sa Israel, nga 
mipalabi sa pag-adto sa yuta sa mga Hitihanon ug 
didto nagtukod sa iyang siyudad nga iyang gingan- 
lan ug Luz, sa walay duhaduha ingong handoma- 
nan sa iyang lungsod nga natawhan. Ang Bibliya 
wala magpasidungog kaniya pinaagi sa paghisgot 
sa iyang ngalan sama sa paghisgot kang Rahab. 
(Huk 1:23-26) Giisip sa pipila nga ang ngalan sa 
siyudad lagmit makita diha sa mga kagun-oban sa 
el-Louaize, mga 20 km (12 mi) sa SHS sa Sidon. 


LYDIA. Kini nga babaye ug ang iyang panima- 
lay maoy lakip sa unang mga tawo sa Uropa nga 
midawat sa Kristiyanidad ingong resulta sa bulu- 
haton ni apostol Pablo didto sa Filipos sa mga 
50 K.P. Sa sinugdan siya nagpuyo sa Tiatira, usa ka 
siyudad sa Asia Minor nga nabantog tungod sa in- 
dustriya niini sa tina. Sa ulahi, didto sa Filipos sa 
Macedonia, si Lydia namaligyag purpura, tina o 
kaha mga besti ug mga panapton nga gitina pina- 
agi niini. Mopatim-aw nga siya ang ulo sa iyang 
panimalay (kini mahimong maglakip sa mga uli- 
pon ug mga sulugoon), ug busa, siya lagmit maoy 
usa ka biyuda o tagsaanon.---Buh 16:14, 15. 

Tungod kay “usa ka magsisimba sa Diyos,” si 
Lydia lagmit usa ka Hudiyong kinabig. Tingali di- 
hay pipila lamang ka Hudiyo ug walay sinagoga sa 
Filipos mao nga sa adlawng Igpapahulay siya ug 
ang ubang debotadong mga babaye nagtigom did- 
to sa daplin sa suba sa gawas sa siyudad. Sa dihang 
si apostol Pablo misangyaw niini nga mga babaye, 
si Lydia namati pag-ayo. Human mabawtismohi 
uban sa iyang panimalay, siya nangaliyupo kang 
Pablo ug sa iyang mga kauban sa pag-estar uban 
kaniya, nga nag-ingon: “Kon inyo akong nahukman 
nga matinuohon kang Jehova, ari kamo ug estar 
sa akong balay.” Ang maong tiunay nga tanyag 
sa pagkamaabiabihon dili gayod madumilian. Ang 
magsusulat sa Mga Buhat, ang kauban ni Pablo sa 
panaw nga si Lucas, midugang: “Gipugos gayod 
kami niya nga moestar.”---Buh 16:11-15. 

Sa ulahi, human makagawas sa bilanggoan si 
Pablo ug Silas, sila miadto pag-usab sa balay ni 
Lydia. Didto gidasig nila ang mga igsoon ug dayon 
mibiya sa Filipos.--Buh 16:36-40. 

Lagmit sa usa ka bahin tungod sa pagkamaabia- 
bihon ni Lydia, si Pablo misulat sa mga taga-Fili- 
pos: “Nagpasalamat ako kanunay sa akong Diyos sa 
matag paghandom ko kaninyo sa matag pangamu- 
yo ko alang kaninyong tanan, samtang nangamu- 
yo ako uban ang kalipay, tungod sa inyong giamot 
alang sa maayong balita sukad sa unang adlaw 
hangtod niining gutloa.”--Flp 1:3-5. 


M 


MAACA. Ang ngalan sa ubay-ubayng mga 
tawo ug sa usa ka gingharian. 

[1-9: lagmit gikan sa lintunganayng pulong nga 
nagkahulogang “pagpuga"] 

1. Usa ka anak nga natawo kang Nahor, ang ig- 
soong lalaki ni Abraham, pinaagi sa iyang puyopu- 
yo nga si Reuma. Ang bata dayag nga usa ka lala- 
ki, sanglit ang ngalan sa usa ka gingharian ug 
sa mga molupyo niini naggikan niining tawhana. 
--Gen 22:23, 24; 2Sa 10:6, 8. 

2. Asawa sa Manasesnon nga si Makir.---1Cr 
7:14-16. 

3. Usa sa mga puyopuyo ni Caleb (ang anak nga 
lalaki ni Hesron) kinsa nanganak sa ubay-ubayng 
mga anak ni Caleb.--1Cr 2:18, 48, 49. 

4. Ang asawa ni Jeiel nga “amahan ni Gabaon.” 
— 1Cr 8:29, 9:35. 

5. Usa sa mga asawa ni David ug ang anak nga 
babaye ni Talmai nga hari sa Gesur. Siya mao ang 
inahan ni Absalom.---2Sa 3:2, 3; 1Cr 3:1, 2. 

6. Amahan o katigulangan ni Hanan, usa ka 
gamhanang tawo sa kasundalohan ni David.---1Cr 
11:26, 43. 

7. Amahan o katigulangan ni Sepatias, usa ka 
prinsipe sa Israel nga tinudlong pangulo sa mga Si- 
meonhon sa pag-organisar ni David sa pag-alagad 
alang sa hari.--1Cr 27:1, 16, 22. 

8. Amahan ni Akis, hari sa Gat, nga kaniya mi- 
dangop ang mga ulipon ni Simei sa unang bahin sa 
paghari ni Solomon. (1Ha 2:39) Kini nga Maaca lag- 
mit mao ra usab si Maok sa 1 Samuel 27:2.---Tan- 
awa ang MAOK. 

9. Ang apo nga babaye ni Absalom, kinsa mao 
ang minahal kaayong asawa ni Haring Rehoboam 
sa Juda ug ang inahan ni Haring Abias (Abiam). 
(2Cr 11:20-22, 1Ha 15:1, 2, 9, 10) Giisip siya ingong 
“mahal nga ginang” sa gingharian, ingong inahan 
nga rayna, hangtod nga ang iyang apong lalaki 
nga si Haring Asa, sa pagpasig-uli sa matuod nga 
pagsimba, nagtangtang kaniya “tungod kay siya 
naghimo ug usa ka makalilisang nga idolo alang 
sa sagradong poste,” o kang Asera. (1Ha 15:9-13, 
2Cr 15:16) Siya gitawag ug Micaias sa 2 Cronicas 
13:2. 

10. Ang usa ka gamayng gingharian nga nag- 
lungtad sa A sa Palestina sa dihang misulong ang 
Israel, gitawag usab ug Maacat. Kining dapita da- 
yag nga lakip sa teritoryo sa tribo ni Manases, apan 
ang rekord nagpakita nga ang mga Israelinhon 
wala magpapahawa sa mga molupyo nianang yu- 


taa, sa ingon 'sila nagpadayon pagpuyo taliwala sa 
Israel.” (Deu 3:14; Jos 13:13) Sagad nga gilangkit sa 
silingang gingharian sa Gesur, ang Maaca mopa- 
tim-awng nahimutang sa A niana nga gingharian 
ug lagmit mao ang utlanan sa rehiyon sa Basan. 
(Jos 12:5) Kasagarang gituohan nga kini nahimu- 
tang sa dapit gikan sa habagatang mga bakilid sa 
Bukid sa Hermon hangtod sa Dal-as sa Hula ug gi- 
kan sa Suba sa Jordan pasidlakan ngadto sa kilid sa 
Desyerto sa Sirya, o, mao ang amihanang bahin sa 
presenteng adlaw nga distrito sa Golan. 

Ang Maaca maoy usa ka Aramaeanhon (Siryan- 
hon) nga gingharian, ang katawhan niini lagmit 
naggikan sa anak nga lalaki ni Nahor nga may 
parehong ngalan. (Gen 22:24: 1Cr 19:6) Sa di- 
hang ang mga Ammonhanon nakiggubat kang Ha- 
ring David, ilang gibayran ang hari sa Maaca, ug 
ang uban pa aron tabangan sila. Ang diyutayng ka- 
sundalohan nga gitagana sa Maaca, kon itandi sa 
gidaghanon sa ubang mga kaalyado, tingali nagpa- 
ila sa kagamay sa gingharian sa mga Maacatnon. 
(2Sa 10:6-8) Ang kadaogan ni Joab batok sa mga 
Ammonhanon ug sa ilang kaalyadong mga Siryan- 
hon gisundan ug dugang kadaogan ni Haring David 
batok sa mga Siryanhon. (2Sa 10:13-19) Pinasukad 
sa mas ulahing mga asoy, lagmit nga ang gingha- 
rian sa Maaca sa kataposan nailalom sa gingharian 
sa Damasco. 


MAACAT. 


MAACATNON [Taga- (Iya sa) Maacat [nga 
lungsod]]. Molupyo sa Aramaeanhong gingharian 
sa Maaca (Deu 3:14, Jos 12:5, 13:13), usa kanila mao 
si Estemoa. (1Cr 4:19) Gituohan nga ang Abel-bet- 
maaca (nagkahulogang “Sapa sa Balay ni Maaca”), 
usa ka lungsod sa A sa Palestina, lagmit ginganlan 
sa maong ngalan tungod sa kaduol niini sa rehiyon 
nga giokupar sa mga Maacatnon.---1Ha 15:20. 


MAADAI [laing porma sa ngalang Maadias]. 
Usa ka Israelinhon nga lakip sa “mga anak ni Bani” 
nga nangasawag langyawng mga asawa apan nag- 
papahawa kanila sa adlaw ni Esdras human moba- 
ik ang mga Hudiyo gikan sa pagkadestiyero sa Ba- 
bilonya.--Esd 10:25, 34, 44. 


MAADIAS [Si Jah Nagdayandayan sa Iyang 
Kaugalingon]. Usa ka saserdote ug pangulo sa ba- 
lay sa amahan nga miuban niadtong namalik gikan 
sa Babilonya kauban ni Zorobabel. (Neh 12:1, 5) 
Ang Moadias nga gihisgotan sa Nehemias 12:17 
lagmit mao ra usab kini nga tawo. 


Tan-awa ang MAACA Num. 10. 

MAAI. Usa ka saserdote ug maghohoni nga ka- 
liwat ni Asap ug nagpatokar ug instrumento pana- 
hon sa inagurasyon sa paril sa Jerusalem sa pana- 
hon ni Nehemias.--Neh 12:36. 


MAARAT [langob: o, Upaw nga Kapatagan]. 
Usa ka lungsod nga gipahat ngadto sa tribo ni Juda. 
(Jos 15:21, 59) Ang usa ka dapit nga duol sa ba- 
langay sa Beit Ummar sa kabungtoran sa Juda, 
11 km (7 mi) sa A sa Hebron, giisip nga lagmit mao 
ang nahimutangan niini. Ang uban nagtuo nga ang 
Maarat tingali maoy lain nga ngalan sa Marot. 
--Miq 1:9, 12. 


MAASAI [lagmit pinamubo sa Maaseias]. Usa 
ka saserdote ug kaliwat ni Imer, kinsa mibalik gi- 
kan sa pagkadestiyero sa Babilonya.---1Cr 9:10, 12. 


MAASEIAS [Buhat ni Jehova]. 

1. Usa ka Levihanong maghohoni sa ikaduhang 
dibisyon nga nagpatugtog sa kinuldasang tulong- 
gon sa dihang ang arka ni Jehova gidala ngadto sa 
Jerusalem gikan sa balay ni Obed-edom sa adlaw 
ni David.— 1Cr 15:17-20, 25. 

2. Usa sa “mga pangulo sa ginatos” nga nakig- 
saad uban sa Hataas nga Saserdoteng si Jehoia- 
da may kalabotan sa pagpalingkod kang Jehoas 
ingong ang may katungod nga hari sa Juda puli sa 
mangingilog nga si Atalia.—2Cr 23:1. 

3. Usa ka opisyal ilalom sa pagdumala ni Hana- 
nias nga usa ka prinsipe ni Haring Uzzias sa Juda. 
Dayag nga siya adunay kalabotan sa pagrehistro sa 
kasundalohan ni Uzzias.—2Cr 26:11. 

4. Ang “anak nga lalaki sa hari” (usa ka kaliwat 
ni Haring Ahaz sa Juda o lagmit usa ka opisyal nga 
harianon ug kaliwat) kinsa gipatay ni Zikri nga 
Epraimnon sa dihang si Peka sa Israel misulong sa 
Juda.--2Cr 28:1, 6, 7. 

5. Ang pangulo sa siyudad sa Jerusalem ug usa 
sa mga tawo nga gipatawag ni Haring Josias aron 
sa pag-ayo sa balay ni Jehova.---2Cr 34:8. 

6. Usa ka saserdote ug amahan sa usa ka Sofon- 
ias, nga katalirongan ni Jeremias.---Jer 21:1; 29:25; 
37:3. 

7. Amahan ni Zedekias, nga usa ka mini nga 
manalagna sa adlaw ni Jeremias.---Jer 29:21. 

8. Anak nga lalaki ni Salum nga magbalan- 
tay sa pultahan ug dayag nga usa ka Levihanon. 
Ang usa ka lawak-kan-anan sa templo gilangkit sa 
iyang ngalan.---Jer 35:4. 

9. Usa sa mga anak nga lalaki sa mga saserdo- 
te, nga sakop sa balay ni Jesua, lakip niadtong na- 
ngasawa ug langyawng mga asawa apan nagpapa- 
hawa kanila sa panahon ni Esdras.--Esd 10:18, 
19, 44. 


MAAYONG BALITA 


10. Usa ka saserdote “sa mga anak ni Harim,” 
nga lakip niadtong nagminyo ug langyawng mga 
asawa apan nagpapahawa kanila sa panahon ni Es- 
dras.--Esd 10:21, 44. 

11. Usa ka saserdote “sa mga anak ni Pasur,” 
nga lakip usab niadtong nagpapahawa sa ilang 
langyawng mga asawa.---Esd 10:22, 44. 

12. Usa ka Israelinhon “sa mga anak ni Pahat- 
moab,” nga lakip niadtong nagpapahawa sa ilang 
langyawng mga asawa.---Esd 10:25, 30, 44. 

13. Amahan o katigulangan sa usa ka Azarias, 
usa sa mga nag-ayo sa paril sa Jerusalem ubos sa 
pagdumala ni Nehemias.---Neh 3:23. 

14. Usa ka tawo nga nagtindog dapit sa tuong 
kamot ni Esdras sa dihang iyang gibasa ang Bala- 
od ngadto sa mga Israelinhon nga nagkatigom sa 
Jerusalem.---Neh 8:2, 4. 

15. Usa ka Levihanon nga mitabang sa saserdo- 
teng si Esdras pinaagi sa pagpatin-aw sa Balaod 
ngadto sa mga Israelinhon nga nagkatigom sa Je- 
rusalem.---Neh 8:7. 

16. Usa sa “mga pangulo sa katawhan” kansang 
kaliwat, kon dili man siya mismo, nagpamatuod pi- 
naagi sa timbre sa “kasaligang kontrata” sa pana- 
hon ni Nehemias.---Neh 9:38, 10:1, 14, 2b. 

17. Usa ka tawo sa Juda nga mipuyo sa Jerusa- 
lem human mobalik gikan sa pagkadestiyero sa Ba- 
bilonya. (Neh 11:4, 5) Lagmit siya mao ang Asaias 
sa 1 Cronicas 9:5.---Tan-awa ang AsAlas Num. 4. 

18. Usa ka Benjaminhon nga katigulangan ni 
Sallu, usa ka pumoluyo sa Jerusalem sa panahon ni 
Nehemias.---Neh 11:7. 

19. Usa ka saserdote nga nakigbahin sa pagpa- 
hinungod sa paril sa Jerusalem sa panahon ni Ne- 
hemias.---Neh 12:41. 

20. Laing saserdote nga nakigbahin sa pagpahi- 
nungod sa paril sa Jerusalem sa adlaw ni Nehe- 
mias.--Neh 12:42. 


MAAT. Usa sa mga katigulangan ni Jesus nga 
gitala diha sa iyang talaan sa kagikan sumala sa gi- 
hatag ni Lucas.--Luc 3:23, 26. 


MAAYONG BALITA. Kini nagtumong sa 
maayong balita sa Gingharian sa Diyos ug sa kalu- 
wasan pinaagi sa pagtuo kang Jesu-Kristo. Kini gi- 
tawag sa Bibliya nga “maayong balita sa ginghari- 
an” (Mat 4:23), “maayong balita sa Diyos” (Rom 
15:16), “maayong balita mahitungod kang Jesu- 
Kristo” (Mar 1:1), “maayong balita bahin sa dili- 
takos nga kalulot sa Diyos” (Buh 20:24), “maayong 
balita sa pakigdait” (Efe 6:15), ug ang “walay kata- 
posang maayong balita” (Pin 14:6). 

Ang Gregong pulong nga gihubad nga “maayong 
balita” ('ebanghelyo” sa KJ ug sa pipila ka ubang 
mga bersiyon) mao ang euag:ge lion. Ang “usa ka 


MAAYONG BALITA 


tig-ebanghelyo” (ang Cebuano nga pulong halos 
maoy katumbas nga espeling sa Grego) maoy usa 
ka magwawali sa maayong balita.---Buh 21:8, 2Ti 
4:5. 

Ang Kaundan Niini. Ang usa ka ideya sa ka- 
undan ug kabug-osan sa maayong balita mahi- 
mong mabatonan gikan sa gihisgotan na nga mga 
ekspresyon. Kini naglakip sa tanang kamatuoran 
nga labot niana namulong si Jesus ug misulat ang 
mga tinun-an. Bisan tuod ang mga tawo sa kakara- 
anan naglaom sa Diyos ug nagbaton ug pagtuo pi- 
naagi sa kahibalo bahin Kaniya, ang katuyoan ug 
dili-takos nga kalulot sa Diyos unang “tin-awng gi- 
pakita pinaagi sa pagpadayag sa atong Manluluwas, 
si Kristo Jesus, kinsa naghanaw sa kamatayon apan 
naghatag ug kahayag nganha sa kinabuhi ug sa 
pagkadili-madunoton pinaagi sa maayong balita.” 
--2Ti 1:9, 10. 

Kasiglohan una pa niana gipahayag sa Diyos ang 
maayong balita ngadto kang Abraham, sa ingon gi- 
paila ang galamiton nga pinaagi niana buot niyang 
itagana ang maayong balita. Siya miingon: “Pinaagi 
kanimo ang tanang nasod mapanalanginan.” (Gal 
3:8) Sa ulahi, pinaagi sa manalagnang si Isaias, si 
Jehova namulong bahin sa pagwali sa maayong ba- 
lita. Si Jesu-Kristo mibasa gikan niini nga tagna 
didto sa sinagoga sa Nasaret, ug human niana mi- 
ingon: “Karong adlawa kining kasulatan nga bag-o 
lang ninyo nga nadungog natuman.” (Luc 4:16-21) 
Gihubit sa tagna ni Isaias ang katuyoan ug resulta 
sa pagwali sa maayong balita, ilabina sukad sa pag- 
abot sa Mesiyas.---Isa 61:1-3. 

Ang Kaugmaran Niini. Sa pagkatawo ni Je- 
sus ang manulonda nagpahibalo sa mga magbalan- 
tay sa karnero: “Ayaw kahadlok, kay, tan-awa! ako 
nagapahayag kaninyo ug maayong balita sa da- 
kong kalipay nga mabatonan sa tanang tawo.” (Luc 
2:10) Giandam ni Juan nga Tigbawtismo ang da- 
lan alang sa pagwali ni Jesus sa maayong balita, 
nga nag-ingon ngadto sa mga Hudiyo: “Paghinulsol 
kamo, kay ang gingharian sa mga langit haduol 
na.” (Mat 3:1, 2) Si Jesus miingon bahin sa pagwa- 
li ni Juan: “Sukad sa mga adlaw ni Juan nga Baw- 
tista hangtod karon ang gingharian sa mga langit 
mao ang tumong nga ginapakigbisogan sa mga 
tawo, ug ginasakmit kini niadtong nagapakigbisog.” 
—Mat 11:12. 

Sa panahon sa yutan-ong ministeryo ni Jesus, 
siya nagwali sa maayong balita ngadto lamang sa 
mga Hudiyo ug mga kinabig, nga nag-ingon: “Ako 
wala ipadala ngadto kang bisan kinsa gawas la- 
mang ngadto sa nawalang mga karnero sa balay sa 
Israel.” (Mat 15:24) Sa dihang gipadala ang 12 
ka apostoles, siya nagsugo kanila: “Ayaw pag-adto 
sa dalan sa mga nasod, ug ayaw pagsulod sa usa ka 
siyudad sa mga Samarianhon, apan, hinunoa, adto 

kanunay sa nawalang mga karnero sa balay sa Is- 
rael.” (Mat 10:5, 6) Sa usa ka higayon gisangyawan 
niya ang usa ka babaye nga usa sa mga Samarian- 
hon, nga kabanay sa mga Israelinhon, apan dili kini 
tungod kay siya miadto sa maong siyudad aron 
magwali. Hinunoa, ang sanong sa maong babaye 
ug sa uban pa maoy paborable kaayo nga tungod 
niana si Jesus nagpabilin uban kanila sulod sa duha 
ka adlaw.--Ju 4:7-42. 

Human sa pagkamatay ug pagkabanhaw ni Je- 
sus, siya nagsugo sa iyang mga tinun-an: “Busa 
panglakaw kamo ug paghimog mga tinun-an sa ka- 
tawhan sa tanang kanasoran, nga magabawtismo 
kanila sa ngalan sa Amahan ug sa Anak ug sa ba- 
laang espiritu, nga magatudlo kanila sa pagtuman 
sa tanang butang nga akong gisugo kaninyo.” (Mat 
28:19, 20) Siya usab misulti kanila nga ang ilang 
pagwali moabot hangtod “sa kinalay-ang dapit sa 
yuta.” (Buh 1:8) Apan mga tulo ug tunga ka tuig 
human niana gigiyahan sa balaang espiritu ang 
mga tinun-an nga sila magwali ngadto lamang sa 
mga Hudiyo ug mga Samarianhon. Dayon si Ped- 
ro gisugo sa Diyos sa pagdala sa maayong balita 
ngadto sa panimalay sa opisyal sa Romanhong ka- 
sundalohan nga si Cornelio. (Buh kap 10, 11; 15:7) 
Sukad sa maong panahon, ang maayong balita gi- 
pahayag sa tanang dapit nga mahimong maabot. 

Ang Kahinungdanon Niini. Si apostol Pablo 
misulat uban ang kusganong pagsalig bahin sa ka- 
luwasan nga gitagana sa Diyos pinaagi kang Jesu- 
Kristo. Siya miingon nga kon may bisan kinsa nga 
magpahayag ngadto sa mga taga-Galacia ug usa ka 
butang nga sukwahi sa ilang nakat-onan, usa ga- 
yod ka lahi nga pagtulon-an, “matinunglo siya.” 
Dayon, naghisgot sa tinubdan sa maayong balita 
nga iyang gipahayag, si Pablo miingon: “Wala ko 
kini dawata gikan sa tawo, ni ako gitudloan niini, 
kondili pinaagi sa pagpadayag gikan ni Jesu-Kris- 
to.” (Gal 1:8, 11, 12) Gikinahanglan kining kusga- 
non nga pahayag, kay bisan niadtong panahona 
adunay pipila nga misulay sa pagpukan sa matuod 
nga pagtuo pinaagi sa pagwali ug ‘lain nga maa- 
yong balita. (2Co 11:4, Gal 1:6, 7) Si Pablo mipa- 
sidaan bahin sa apostasya nga moabot ug mii- 
ngon nga 'ang misteryo sa kalapasan' naglihok na; 
iyang gipahimangnoan ang mga Kristohanon nga 
hinumdoman ang katuyoan sa maayong balita ug 
mobarog nga malig-on ug magpabilin sa ilang pag- 
hupot sa giniyahan-sa-espiritu nga mga tradisyon 
nga ilang nakat-onan pinaagi sa mga apostoles. 
--2Te 2:3, 7, 14, 15; tan-awa ang TRADISYON. 

Ang pagkamatinumanon sa paghupot ug sa pag- 
padayon sa pagmantala sa maayong balita giisip 
ni Jesus nga mas importante pa kay sa presen- 
teng kinabuhi mismo, ug giila ni Pablo nga ang 
matinumanong pagpahayag niini mahinungdanon 
kaayo. (Mar 8:35, 1Co 9:16, 2Ti 1:8) Ang indibidu- 

wal mahimong mawad-an sa iyang labing bililhong 
mga katigayonan, gani makaagom ug mga paglu- 
tos apan, sa baylo, makadawat ug usa ka gatos ka 
pilo karon, “mga balay ug mga igsoong lalaki ug 
mga igsoong babaye ug mga inahan ug mga anak 
ug kaumahan, . . . ug sa umaabot nga sistema 
sa mga butang sa kinabuhing walay kataposan.” 
--Mar 10:29, 30. 

Ang maayong balita maoy usa ka sukdanan nga 
pinaagi niana ang katawhan pagahukman: Ang 
pagdawat ug ang pagkamasinugtanon sa maayong 
balita moresulta sa kaluwasan, ang pagsalikway ug 
ang pagkadili-masinugtanon mosangpot sa kalag- 
lagan. (1Pe 4:5, 6, 17: 2Te 1:6-8) Tungod niini, 
ang motibo sa usa ka indibiduwal sa pagwali sa ma- 
ayong balita kinahanglang lunsay ug siya kina- 
hanglang magawali niini nga kinasingkasing, tu- 
ngod sa gugma alang niadtong nagpatalinghog. 
Ang mga apostoles mapabilhon kaayo sa kahinung- 
danon sa maayong balita nga mohatag ug kinabu- 
hi ug nadasig pag-ayo tungod sa espiritu sa Diyos 
ug sa gugma nga gumikan niana ilang gipaambit 
dili lamang ang maayong balita kondili usab ang 
ilang “kaugalingong mga kalag” ngadto sa mga 
nagpatalinghog sa ilang pagwali. (1Te 2:8) Ang Di- 
yos nagpahayag nga ang mga magmamantala sa 
maayong balita adunay katungod sa pagdawat ug 
materyal nga tabang gikan niadtong ilang gidad- 
an niini. (1Co 9:11-14) Apan si Pablo ug ang iyang 
suod nga mga kauban nagmahal pag-ayo sa ilang 
pribilehiyo ingong tigdala sa maayong balita nga 
tungod niana sila mainampingong naglikay sa pag- 
baton ug pinansiyal nga ganansiya gikan niini, o bi- 
san sa paghatag ug impresyon nga sila angayng 
makadawat niana may kalabotan sa ilang pagwali. 
Gihubit ni apostol Pablo ang iyang panggawi may- 
labot niini diha sa 1 Corinto 9:15-18 ug 1 Tesaloni- 
ca 2:6, 9. 

Mga Kaaway. Ang maayong balita hilabihang 
gisupak, ug ang tinubdan sa pagpakigbatok niini, 
gipaila sa apostol: “Kon, karon, ang maayong balita 
nga among ginapahayag sa pagkatinuod gitaptapan 
man, kini gitaptapan taliwala niadtong nagakalag- 
lag, taliwala kanilang ang diyos niini nga sistema 
sa mga butang nagbuta sa mga hunahuna sa mga 
dili-magtutuo, aron nga ang kahayag sa mahima- 
yaong maayong balita bahin kang Kristo, nga mao 
ang larawan sa Diyos, dili makadan-ag.” (2Co 4: 
3, 4) Ang kinaunahang mga kaaway sa maayong 
balita mao ang relihiyosong mga pangulo sa mga 
Hudiyo. Apan, tungod sa ilang pagpakigbatok niini 
ang maayong balita nakaabot ngadto sa mga Hen- 
til, o sa katawhan sa kanasoran, nga tungod niana 
kini nagbukas sa kahigayonan aron ang mga Hen- 
til mahimong mga isigkamag-aambit sa “saad nga 
nahiusa kang Kristo Jesus pinaagi sa maayong ba- 
lita.”--Rom 11:25, 28, Efe 3:5, 6. 


MAAYONG BALITA 


Ang mga kaaway sa maayong balita nagpahina- 
bo sa mga Kristohanon ug grabeng pag-antos ug 
tungod niini ang mga apostoles kinahanglang mo- 
himog kusganong pakigbisog sa atubangan sa mga 
magmamando sa pagdepensa ug sa pagtukod sa le- 
gal nga paagi sa maayong balita aron kini mokay- 
lap nga walay kababagan.--Filp 1:7, 16: itandi ang 
Mar 13:9-13, Buh 4:18-20, 5:27-29. 

Ang Yutan-ong Ministeryo ni Jesus ug 
ang Iyang Pagbalik. Angayng matikdan nga, 
sa mga unom ka bulan sa wala pa si Jesus moadto 
kaniya aron magpabawtismo, si Juan nga Tigbaw- 
tismo nagwali: “Paghinulsol kamo, kay ang gingha- 
rian sa mga langit haduol na,” ug sa dihang si Je- 
sus mitungha na, si Juan nagtawag kang Jesus 
ingong “ang Kordero sa Diyos nga magakuha sa 
sala sa kalibotan!” (Mat 3:1, 2; Ju 1:29) Busa iyang 
giliso ang pagtagad sa katawhan ngadto sa dugay 
nang gipaabot nga Mesiyanikong Hari.---Buh 19:4. 

Samtang si Jesus dinhi sa yuta, siya ug ang 
iyang mga tinun-an nagmantala: “Ang gingharian 
sa mga langit haduol na.” (Mat 4:17, 10:7) Si Jesus, 
nga gidihogan ingong Kristo, ang Hari, miingon 
ngadto sa mga Pariseo nga iyang mga kaaway: 
“Ang gingharian sa Diyos anaa sa inyong taliwala.” 
(Luc 17:20, 21) Kini mao ang tema, o labing hi- 
nungdanong punto, sa maayong balita sa panahon 
sa yutan-ong ministeryo ni Jesus. Apan, wala his- 
goti nga human mamatay si Jesus ang mga tinun- 
an nagmantala sa Gingharian ingong “haduol na.” 
Hinunoa, ang maayong balita nga ilang giwali mao 
nga human itugyan ni Jesus ang iyang kinabuhi 
ingong lukat alang sa kaluwasan, siya mikayab sa 
langit ug nianang panahona milingkod sa tuong ka- 
mot sa Diyos. Sila nagwali usab bahin sa pagba- 
lik ni Jesus sa ulahing panahon ug sa pag-abot 
sa iyang Gingharian.--Heb 10:12, 13, 2Ti 4:1, Pin 
11:15, 12:10, 22:20, itandi ang Luc 19:12, 15. 

Ang mga tinun-an ni Jesus nangutana kani- 
ya, “Unsa man unya ang ilhanan sa imong pre- 
sensiya ug sa kataposan sa sistema sa mga bu- 
tang?” Sa iyang tubag gitagsatagsa paghisgot ni 
Jesus ang pipila ka butang nga tinong moabot 
nianang panahona. Lakip sa ubang mga butang 
siya miingon: “Kining maayong balita sa ginghari- 
an igawali sa tibuok gipuy-ang yuta ingon nga pag- 
pamatuod ngadto sa tanang kanasoran, ug unya 
moabot ang kataposan.” (Mat 24:3, 14, Mar 13:10, 
itandi ang Col 1:23.) Diha sa Pinadayag nga giha- 
tag kang apostol Juan niadtong mga 96 K.P., naki- 
ta ni Juan ang usa ka “manulonda nga naglupad sa 
kinatung-an sa langit” kinsa adunay “walay katapo- 
sang maayong balita nga ipahayag ingong maka- 
palipay nga balita ngadto sa nanagpuyo sa yuta, ug 
ngadto sa matag nasod ug tribo ug pinulongan ug 
katawhan, nga sa makusog nga tingog nagaingon: 
'Kahadloki ninyo ang Diyos ug ihatag kaniya ang 


MAAYONG KABUBUT-ON 


himaya, kay ang takna sa iyang paghukom miabot 
na.'”” (Pin 14:6, 7) Kining inspiradong mga pahayag 
nagpaila nga niining “kataposang mga adlaw” ma- 
hitabo ang dili-hitupngan nga pagmantala sa maa- 
yong balita sa Gingharian. 


MAAYONG KABUBUT-ON. Ang Hebreo- 
hanong pulong nga ra-tsohn' ug ang Gregong pu- 
long nga eu-do-ki'a ug ang kaamgid nga mga porma 
niining mga pulonga nagtumong nianang makapa- 
himuot o sa pagkahimuot sa usa, ug kini gihu- 


mu mu mu 


bad nga “kahimuot,” “gikahimut-an,” “gusto,” “pag- 
uyon,” “maayong kabubut-on,” ug uban pa. 
Maayong Kabubut-on sa Diyos. Diha sa 


Bibliya ang nahisgotan nga mga termino gigamit 
maylabot sa kahimuot, pag-uyon, o maayong kabu- 
but-on sa Diyos. (Sal 51:18, 106:4; Efe 1:5, 9) Ang 
Diyos tin-awng nagbutyag kon unsay gikinahang- 
lan sa pagpahimuot kaniya, ug siya nagtino kon 
kinsay iyang dawaton ingong iyang mga higala, 
ingong dumadawat sa iyang maayong kabubut-on. 
Kadtong nagsalikway sa iyang Pulong o misupak 
kaniya dili makadawat sa iyang maayong kabubut- 
on kondili makasinati hinuon sa iyang kapungot. 
--Sal 2:5; Heb 3:16-19. 

Maayong Kabubut-on sa Tawo. Kini nga 
mga pulong gigamit usab maylabot sa pag-uyon sa 
mga tawo, o sa maayong kabubut-on sa ilang ba- 
hin. (2Cr 10:7: Est 1:8, Rom 15:25, 26) Si apostol 
Pablo naghisgot sa pipila nga nagwali kang Kristo 
tungod sa maayong kabubut-on. (Flp 1:15) Kining 
sinsero nga mga Kristohanon nagpakitag maayong 
kabubut-on ngadto sa apostol ug busa nagpakita 
usab niini ngadto sa Diyos ug sa iyang Anak, nga 
gihawasan ni Pablo. Busa kini sila makasinati usab 
sa maayong kabubut-on sa Diyos. (Pr 8:35: 10:32, 
11:27) Ang laing pananglitan sa maayong kabubut- 
on sa tawo ngadto sa uban mao ang gipahayag ni 
apostol Pablo mahitungod sa iyang unodnong mga 
igsoon, ang mga Hudiyo: “Mga igsoon, ang maa- 
yong kabubut-on sa akong kasingkasing ug ang 
akong pangamuyo sa Diyos alang kanila maoy, 
sa pagkatinuod, alang sa ilang kaluwasan.”---Rom 
10:1. 

“Mga Tawo nga Iyang Gikahimut-an.” Sa 
dihang gipahibalo sa usa ka manulonda ang pagka- 
tawo ni Jesus, siya nagpakita, dili sa atubangan sa 
relihiyosong mga pangulo sa mga Hudiyo, kondili 
sa atubangan sa mapainubsanong mga magbalan- 
tay sa karnero. Human sultihi ang mga magbalan- 
tay bahin sa pagkatawo sa Mesiyas, ang usa ka pa- 
non sa mga manulonda nagmantala: “Himaya sa 
Diyos sa kahitas-an, ug sa yuta pakigdait taliwa- 
la sa mga tawo nga iyang gikahimut-an.” (Luc 
2:14) Ang mga manulonda wala magmantala ug 
pakigdait ngadto sa mga kaaway sa Diyos, kinsa 
wala makigdait kaniya. “'Walay pakigdait, nag- 

ingon ang akong Diyos, “alang sa mga daotan.”" (Isa 
57:21) Ang King James Version naghubad sa Lucas 
2:14: “Himaya sa Diyos sa kahitas-an, ug sa yuta 
pakigdait, maayong kabubut-on ngadto sa mga 
tawo.” Apan ang Diyos wala magpahayag dinhi ug 
maayong kabubut-on ngadto sa mga tawo sa kati- 
buk-an, ni iyang gipasabot nga ang iyang pakigda- 
it gipaabot ngadto niadtong miila kaniya sa mahi- 
galaon ug mapuangorong paagi lamang. Hinunoa, 
ang gipunting sa Diyos mao kadtong magpahimu- 
ot kaniya tungod sa lunsay nga pagtuo kaniya ug 
nga mahimong mga sumusunod sa iyang Anak. 

Ang modernong mga hubad maoy kaharmonya 
niini nga panglantaw, nga naghimo sa mga butang 
nga mas tin-aw. Ang Revised Standard Version 
mabasa: “Pakigdait taliwala sa mga tawo nga kani- 
la siya nahimuot!” Ang The New English Bible nag- 
hubad sa prase: “Ang iyang pakigdait maoy alang 
sa mga tawo nga anaa kanila ang iyang pabor.” 
Ang hubad ni James Moffatt naghubad niini: “Pa- 
kigdait sa yuta alang sa mga tawo nga iyang gipa- 
boran!” ug ang An American Translation mabasa: 
“Pakigdait ngadto sa mga tawo nga iyang gipabo- 
ran!” Ang ubang modernong mga bersiyon maba- 
sa usab nga susama niini. 


MAAYONG MGA DUNGGOANAN. Usa 
ka dunggoanan nga duol sa siyudad sa Lasea nga 
gituohang mao ang luok sa H nga kabaybayonan 
sa Creta nga mao gihapon ang ngalan niini diha sa 
modernong Grego, ang Kaloi Limniones. (Buh 27: 
7, 8) Kini nga luok nahimutang mga 8 km (5 mi) sa 
S sa Cape Matala (Akra Lithinon), ang kinahabaga- 
tang dapit sa Creta. 

Niadtong mga 58 K.P. si apostol Pablo, ingong 
usa ka binilanggo, milawig gikan sa Mira (sa haba- 
gatang kabaybayonan sa Asia Minor) agi sa Nido 
paingon sa Roma. Ang mas laktod nga agianan gi- 
kan sa Nido paingon sa Roma maoy dapit sa A sa 
Creta. Apan dayag nga tungod kay sungsongon 
ang hangin, lagmit gikan sa AK, ang mga marine- 
ro napugos sa pag-agi sa habagatang direksiyon gi- 
kan sa Nido paingon sa Creta ug dayon milawig 
nga salipod sa H nga kabaybayonan sa pulo, ug sa 
kataposan nakaabot sa Maayong mga Dunggoanan 
nga naglisod.---Buh 27:5-8. 

Sa dihang mihukom nga mobiya sa Maayong 
mga Dunggoanan, “milabay na ang taastaas nga 
panahon,” tingali tungod sa pagpaabot didto nga 
molurang ang hangin o tungod sa kahinay ug kali- 
sod sa panaw. Natapos na ang pagpuasa sa Adlaw 
sa Pagtabon-sa-Sala (ulahing bahin sa Septiyembre 
o sayong bahin sa Oktubre), ug busa peligroso na 
ang paglawig.---Buh 27:9. 

Si Pablo, kinsa kanunayng nakasinati ug kapelig- 
rohan sa dagat ug nakasinati na mismo ug pagka- 
lunod labing menos sa tulo ka higayon (2Co 11:25, 

PAPA ma ; i 2 


Maayong mga Dunggoanan, Creta, diin 
midunggo ang barko nga nagdala kang Pablo 
ingong binilanggo ngadto sa Roma 


26), maalamong mirekomendar nga magpalabay 
na lamang sa tingtugnaw didto sa Maayong mga 
Dunggoanan. (Wala hisgoti sa asoy kon ang iyang 
tambag niining higayona naggikan ba sa Diyos.) 
Apan, ang opisyal sa kasundalohan, nga lagmit 
mao ang nagbuot sa biyahe, mipatuo sa tambag sa 
timonil ug sa tag-iya sa barko. Ang Maayong mga 
Dunggoanan ‘dili maayong dunggoan aron mag- 
palabay sa tingtugnaw, busa ang kadaghanan mi- 
tambag nga sila mobiya didto, ug ang mga mari- 
nero mipadayon paglawig paingon sa Fenice sa 
unahan pa ubay sa kabaybayonan. Ang hinay nga 
paghuros sa hangin gikan sa H dili masaligan. Wala 
madugay human niadto ang sakayan gikusokuso 
sa unos ug sa kataposan nalunod didto sa kabayba- 
yonan sa Malta, mga 900 km (560 mi) dapit sa K. 
--Buh 27:9-15, 39-41: 28:1. 

Labot niini nga asoy diha sa Mga Buhat, si James 
Smith misulat: “Makaiikag ang pag-obserbar kon sa 
unsang paagi ang matag detalye nga atong dugang 
nakat-onan bahin sa dapit nga gihisgotan sa asoy 
nagpamatuod sa pagkatinuod ug pagkatukma niini. 
Sa pagkakaron mopatim-aw nga gikan sa mga na- 
obserbahan ni G. Brown ug sa ulahing mga surbi, 
ang Maayong mga Dunggoanan protektado kaayo 


MAAYONG PANIMUOT 


sa mga pulo, nga bisan tuod dili makatupong sa Lu- 
tro [nga gituohang mao ang Fenice], kini maayo ga- 
yod nga dunggoanan sa panahon sa tingtugnaw, 
ug kon isipon ang kakalit, ang kasubsob, ug ang ka- 
kusog sa paghuros sa hangin nga amihan, ug ang 
pagkasegurado nga, kon ang maong unos mohuros 
diha sa agianan gikan sa Maayong mga Dunggoa- 
nan paingon sa Lutro, ang sakayan ipadpad gayod 
ngadto sa lawod, ang pagkamaalamon sa tambag 
nga gihatag sa timonil ug sa tag-iya sa barko ku- 
westiyonable kaayo, ug ang tambag nga gihatag ni 
Sn. Pablo lagmit mao ang paluyohan bisan sa na- 
tad sa panglawig.”---The Voyage and Shipwreck of 
St. Paul, London, 1866, p. 85, ftn. 


MAAYONG PANIMUOT. Ang Gregong mga 
pulong nga ne'pho (berbo) ug nephali'os (adhe- 
tibo) pangunang nagtumong sa pagkawala maa- 
pektohi sa makahubog nga mga ilimnon. Apan, 
kini pangunang gigamit diha sa Kasulatan sa ma- 
hulagwayong diwa. Kini adunay ideya sa pagka- 
maayog panimuot, pagkamakasaranganon sa bata- 
san, pagtukaw, pagkamabinantayon, o paghupot 
ug maayong panghunahuna. Ang susamang pu- 
long, ekne'pho, nga sa panguna nagkahulogang 
“nahuwasan,” gigamit sa Gregong Septuagint diha 
sa Genesis 9:24: “Naulian [nahigmata] si Noe gi- 
kan sa pagkahubog.” Dugang pa, kini nga Gregong 


MAAZ 


termino gigamit diha sa samang bersiyon sa Joel 
1:5, diin ang manalagna miawhag sa espirituwal 
nga “mga palahubog” sa Israel sa Pagmata,” ug sa 
Habacuc 2:19, diin ang kaalaotan gitagna alang sa 
mga magsisimba sa mga idolo kinsa nag-ingon 
ngadto sa mga piraso sa kahoy ug bato, “Pagmata!” 

Sa pagbatbat sa mga kuwalipikasyon niadtong 
kinsa itudlo ingong mga magtatan-aw diha sa Kris- 
tohanong mga kongregasyon, si apostol Pablo nag- 
ingon nga ang magtatan-aw angay nga “makasara- 
nganon sa batasan” (Gr., nephali-os). Kini naglakip 
sa dili pagpatuyang sa pag-inom ug bino, sanglit gi- 
ingon usab nga siya angayng dili “palahubog nga 
burokinto.” Ang pulong nga nephali'os nagpakita 
nga kini nga tawo adunay maayong panabot ug 
makasaranganon sa ubang mga butang, sama sa 
sinultihan ug sa panggawi, gawas pa sa iyang pag- 
kamakasaranganon sa paggamit sa isog nga ilim- 
non.--1Ti 3:2, 3. 

Ang kababayen-an diha sa kongregasyon gihata- 
gan sa susamang tambag nga “magmaugdang, dili 
mabutangbutangon, makasaranganon sa batasan, 
matinumanon sa tanang butang.” (1Ti 3:11) Sa su- 
sama ang tigulang nga mga lalaki ug mga babaye 
gitambagan, nga ang tigulang nga mga babaye 
magsilbing sulondan “aron ilang ikapasig-uli ang 
batan-ong mga babaye sa ilang kaamgohan,” nga 
mahimong maayong mga asawa ug mga inahan, 
nga magpasakop sa ilang mga bana.---Tit 2:2-5. 

Sa pagtul-id sa kongregasyon sa Corinto, nga na- 
impluwensiyahan sa pipila ka tawo nga nagpasiug- 
dag sayop nga doktrina, si Pablo miingon: “Ang 
daotang pakig-uban makadaot sa mapuslanong pa- 
matasan. Pagmata kamo ngadto sa matarong nga 
panimuot [usa ka porma sa eknepho] ug ayaw 
pagpakasala, kay ang pipila walay kahibalo sa Di- 
yos. Ako nagasulti aron kamo mobatig kaulaw.” 
(1Co 15:33, 34) Kinahanglang momata sila gikan sa 
ilang pagkawalay panimuot gumikan sa sayop nga 
doktrina, nga nagpahisalaag sa pipila ug nagpahi- 
nabog espirituwal nga sakit ug bisan kamatayon. 
(1Co 11:30) Sa samang diwa siya misulat sa miagi 
ngadto sa mga taga-Tesalonica, nga gisamok sa 
mga tawo nga nagpasiugdag mga butang nga wala 
itudlo sa mga apostoles. Mahitungod sa “adlaw ni 
Jehova,” siya miingon nga ang maong adlaw kalit 
nga moabot sama sa mga kawatan apan dili maka- 
litan niini ang tinuod, matinumanong mga Kristo- 
hanon. Busa, sila kinahanglang dili magduka kondi- 
li magmabinantayon, sila kinahanglang “magtukaw 
ug maghupot sa ilang maayong panghunahuna [sa 
literal, maayong panimuot].' —1Te 5:2-6, 8. 

Si Pablo nagpasidaan usab kang Timoteo bahin 
sa pag-abot sa apostasya, sa kapeligrohan niini 
ngadto sa integridad sa mga Kristohanon nga nag- 
tinguha sa pagpabiling matinumanon. Si Timoteo, 
ilabina, ingong usa ka magtatan-aw, kinahanglang 

magbantay aron ‘mahuptan ang iyang maayong 
panghunahuna [maghupot ug maayong panimu- 
ot] sa tanang butang, sa 'pag-antos sa daotan, 
sa paghimo sa buluhaton sa usa ka tig-ebanghel- 
yo, sa pagtuman nga bug-os sa iyang minister- 
yo. (2Ti 4:3-5) Sa iyang paghupot ug maayong 
panghunahuna, si Timoteo nakaamgo nga si Pab- 
lo hapit nang mawala (2Ti 4:6-8), ug si Timoteo 
mismo sa ngadtongadto mawala usab, busa siya ki- 
nahanglang magpiyal sa mga butang nga nakat- 
onan ngadto sa matinumanong mga tawo, nga, 
sa baylo, makabaton ug igong katakos sa pagtud- 
lo sa uban. (2Ti 2:2) Sa ingon ang kongregasyon 
mapalig-on ingong salipdanan batok sa pag-abot sa 
apostasya, ingong “usa ka haligi ug tukod sa kama- 
tuoran.”--1Ti 3:15. 

Sa susama si apostol Pedro, nga nahibalo nga 
siya ug ang iyang mga isigkaapostoles hapit nang 
mawala (2Pe 1:14), nakahimo sa pagpugong sa ka- 
lihokan sa mga apostata nga gihulhogan sa Yawa, 
nga nagtambag sa mga Kristohanon sa pagpangu- 
pot sa ilang kaluwasan pinaagi kang Kristo, nga 
huptan sa bug-os ang ilang maayong panghunahu- 
na [sa literal, hingpit nga maayong panimuot], ibu- 
tang ang ilang paglaom diha sa dili-takos nga kalu- 
lot nga igahatag kanila inigpadayag ni Jesu-Kristo.” 
(1Pe 1:13) Kay nahibalo sa kaseryoso sa mga pana- 
hon, sa pag-usbaw sa paglutos gikan sa kalibotan, 
sila kinahanglang magbaton ug maayong panghu- 
nahuna, magmabinantayon, magtukaw, ug dili pa- 
sagdan ang tim-os nga pag-ampo, aron makabaton 
ug kusog nga gikinahanglan aron makalahutay. 
(1Pe 4:7) Siya nagpasidaan kanila nga huptan ang 
ilang maayong panghunahuna, tungod kay ang 
Yawa nahisamag usa ka leyon nga nagangulob nga 
nagapangitag matukob, ug sila kinahanglang lig- 
ong mobarog batok sa Yawa. Kini nanginahanglan 
ug maayong panimuot, pagkaugdang, pagpugong- 
sa-kaugalingon.---1Pe 5:8, 9. 


MAAZ [pinamubo sa Ahimaaz]. Usa sa mga ka- 
liwat ni Juda pinaagi kang Jerameel ug Ram.---1Cr 
2:3, 25, 27. 


MAAZIAS 
nan]. 

1. Usa ka kaliwat ni Aaron nga gihimong pa- 
ngulo sa ika-24 nga relibo sa mga saserdote sa ad- 
law ni David.--1Cr 24:1, 18. 

2. Usa sa mga saserdote, o katigulangan sa usa 
ka saserdote nga nagpamatuod pinaagi sa timbre 
sa “kasaligang kontrata” sa panahon ni Nehemias. 
--Neh 9:38, 10:1, 8. 


MABUOTBUOTON. Ang Gregong termino 
nga gihubad nga “mabuotbuoton” (Tit 1:7, 2Pe 2: 
10, AS, KJ, NW) sa literal nagkahulogang “tigpahi- 
muot-sa-kaugalingon” ug “nagtumong sa usa kinsa, 


[Si Jehova Maoy Usa ka Salipda- 

gipalihok sa kaugalingong interes, ug walay kon- 
siderasyon sa uban, mapahitas-ong nagpugos sa 
iyang kaugalingong kabubut-on.” (Vine's Exposito- 
ry Dictionary of Old and New Testament Words, 
1981, Tomo 3, p. 342) Busa ang pagkamabuotbuo- 
ton maoy usa ka hiyas nga sukwahi sa espiritu sa 
Kristiyanidad. Kini dili angayng ipakita ilabina sa 
Kristohanong mga magtatan-aw. (Tit 1:5, 7) Si 
apostol Pedro naghubit sa mga tawong mitalikod 
sa hustong Kristohanong panggawi ingong “mapa- 
ngahason” ug “mabuotbuoton."---2Pe 2:10. 


MACEDONIA, MACEDONIANHON. Usa 
ka rehiyon sa HS sa Uropa nga nag-okupar sa sen- 
tral nga bahin sa nailhan karong Peninsula sa Bal- 
kan. Miabot kini gikan sa Dagat Adriatiko sa K 
hangtod sa Dagat Aegean sa S, ug nahimutang sa 
A sa Acaya. Bisan tuod may daghang tabunok nga 
kapatagan, sa dakong bahin kini maoy usa ka buki- 
rong dapit. Ang Macedonia kanhi nahimong usa ka 
hinungdanong dugtong tali sa sidlakan ug kasad- 
pan. Ang hinimo sa mga Romano nga dakong da- 
lan nga Via Egnatia milatas gikan sa Dyrrachium 
ug Apolonia sa K nga baybayon sa peninsula hang- 
tod sa Neapolis sa S nga baybayon, ug sa una- 
han pa. 

Ang mga Macedonianhon maoy mga kaliwat ni 
Japet, tingali pinaagi ni Kitim nga anak nga lalaki 
ni Javan. (Gen 10:2, 4, 5) Bisan tuod sa panguna gi- 
tuohan nga mao ang pulo sa Cipro, ang ngalang Ki- 
tim kanhi gigamit usab nga nagtumong sa ubang 
mga dapit. Ang historyador nga si Josephus nagsu- 
lat nga gitawag sa mga Hebreohanon ang mga pulo 
ug ang kadaghanan sa kabaybayonan (lagmit kad- 


tong anaa sa dapit sa Mediteranyo) nga “Chethim.” 


(Jewish Antiquities, I, 128 [vi, 1]) Kini tingali ang 
hinungdan kon nganong ang Macedonia gitawag 
ug “Cethim” diha sa Apokripal nga basahon sa 
Unang Macabeo (1:1 Dy, Kx) ug naghatag ug po- 
sibleng pasukaranan sa pag-isip sa mga Macedo- 
nianhon ingong mga kaliwat ni Kitim. 
Kasaysayan. Ang Macedonia nailado ubos sa 
pagmando ni Felipe II. Iyang nahiusa ang Macedo- 
nia ug ang silingang mga rehiyon, ug ingong re- 
sulta sa iyang kadaogan sa Gubat sa Chaeronea 
(338 W.K.P.), ang Macedonia milabaw kon itandi sa 
kadaghanan sa Gregong mga estado. Human sa 
pagpatay kang Felipe, ang iyang anak nga lalaking 
si Alejandro (nga Bantogan) milingkod sa trono. 
Duha ka tuig sa ulahi, si Alejandro misugod sa 
iyang kampanya sa pagpanakop sa daghang mga 
lugar. Sa dihang siya namatay didto sa Babilonya 
(323 W.K.P.), si Alejandro, pinaagi sa iyang militar- 
yong mga kadaogan, nakatukod na ug usa ka im- 
peryo nga miabot hangtod sa S ngadto sa India ug 
naglakip sa Mesopotamia, Sirya, Palestina, Ehipto, 

Asia Minor, Trasia, Macedonia, ug Gresya.---Tan- 
awa ang Dan 2:31-33, 39, 7:6, 8:1-7, 20, 21, ALE- 
JANDRO Num. 1, MANANAP, SIMBOLIKO NGA MGA, LARA- 
WAN. 


Sa dihang nabahin ang imperyo human sa kama- 
tayon ni Alejandro, si Antipater, kinsa mao ang 
nagmando sa Macedonia samtang si Alejandro na- 
kiggubat didto sa sidlakan, nakapadayon sa paghu- 
pot sa iyang posisyon. Sa wala pa siya mamatay, gi- 
tugyan ni Antipater ang pagmando ngadto kang 
Polyperchon inay sa iyang kaugalingong anak nga 
lalaki nga si Cassander. Dayon misunod ang poli- 
tikanhong mga pagpakigbisog nga sa kataposan 
nag-ila kang Cassander ingong hari sa Macedonia. 
Ang iyang anak nga lalaki nga si Alejandro mipuli 
kaniya apan wala madugay human niadto gipatay 
siya ni Demetrius Poliorcetes (anak nga lalaki ni 
Antigonus Cyclops, usa sa mga heneral ni Alejan- 
drong Bantogan). Mitungha na usab ang kasamok. 
Sa kataposan, si Antigonus Gonatas, anak nga lala- 
ki ni Demetrius Poliorcetes, ang milingkod sa trono. 
Bisan tuod kaduha papahawaa gikan sa iyang ging- 
harian, si Antigonus nahibalik sa trono sa matag 
higayon nga siya gipapahawa, ug ang Macedonia 
padayong gimandoan sa mga kaliwat ni Antigonus 
hangtod nga kini nailalom sa Romanhong pagman- 
do. Sa tungatunga sa ikaduhang siglo W.K.P., ang 
Macedonia nahimong usa ka Romanhong lalawi- 
gan. Dihay panahon niadtong unang siglo K.P. nga 
kini nahiusa sa Acaya dapit sa H, ug Moesia dapit 
sa A, ug nahimong lalawigan sa Imperyo sa Roma 
ubos sa usa ka legado sa Moesia. Bisan pa niana, ni- 
adtong 44 K.P. ang Macedonia nahimong lalawigan 
na usab sa senado nga ilalom sa hurisdiksiyon 
sa usa ka Romanong gobernador.--Tan-awa ang 
GRESYA, GREGO. 

Ministeryo ni Pablo. Ang Macedonia mao 
ang unang dapit sa Uropa nga giduaw ni apostol 
Pablo sa iyang ikaduhang misyonaryong panaw. 
Samtang didto sa Troas sa AK sa Asia Minor, si 
Pablo nakakitag usa ka panan-awon. “Dihay usa ka 
tawong Macedonianhon nga nagbarog ug nangali- 
yupo kaniya ug nag-ingon: ‘Dali ngari sa Macedo- 
nia ug tabangi kami.” (Buh 16:8, 9) Misanong si 
Pablo sa maong panan-awon ug, uban ni Lucas, Ti- 
moteo, ug Silas (kon dili man sa uban pang kau- 
ban), migikan paingon sa Macedonia. Sa pag-abot 
sa Neapolis (ang dunggoanan sa Filipos sa AS sa 
Macedonia), si Pablo miadto sa Filipos ug didto gi- 
mantala ang maayong balita. (Buh 16:11-40) Mopa- 
tim-aw nga si Lucas nagpabilin sa Filipos sa dihang 
si Pablo, Silas, ug Timoteo mipanaw ngadto sa 
Macedonianhong mga siyudad sa Ampipolis (mga 
50 km [30 mi] sa KHK sa Filipos) ug Apolonia (mga 
35 km [22 mi] sa HK sa Ampipolis). Dayon si Pab- 
lo misangyaw sa Macedonianhong mga siyudad sa 

Tesalonica (mga 45 km [28 mi] sa KAK sa Apolo- 
nia) ug Berea (mga 65 km [40 mi] sa KHK sa Tesa- 
lonica). (Buh 17:1-12) Tungod sa hulga sa kapinta- 
san sa magubtanong panon didto sa Berea, si Pablo 
napugos sa pagbiya sa Macedonia. Apan iyang gibi- 
lin si Silas ug Timoteo sa Berea aron nga ilang ma- 
atiman ang bag-ong grupo sa mga magtutuo did- 
to. Si Silas ug Timoteo miduyog ra kaniya sa ulahi. 
(Buh 17:13-15) Si Pablo, nga nabalaka sa kaayohan 
sa bag-ong natukod nga kongregasyon sa Tesaloni- 
ca, nagpadala kang Timoteo aron sa pagdasig sa 
mga igsoon didto. (1Te 3:1, 2) Tingali si Timoteo 
miduyog kang Pablo didto sa Atenas, sa Acaya, 
ug dayon gipadala pagbalik ngadto sa Tesalonica. 
Apan si Pablo lagmit nagpahibalo gayod kaniya 
didto sa Berea aron himoon ang panaw ngadto sa 
Tesalonica. Ang maayong taho nga gidala ni Timo- 
teo, sa dihang nahibalik, nag-aghat kang Pablo sa 
pagsulat sa iyang unang sulat ngadto sa mga taga- 
Tesalonica (1Te 3:6, Buh 18:5). Ang iyang ikadu- 
hang sulat ngadto sa mga taga- Tesalonica misunod 
wala madugay human niadto. 

Sa panahon sa iyang ikatulong misyonaryong pa- 
naw, si Pablo nagplano nga mobalik sa Macedonia. 
(1Co 16:5-8, 2Co 1:15, 16) Bisan tuod si Pablo taud- 
taod nga nagpabilin didto sa Efeso, gipaadto niyag 
una si Timoteo ug Erasto sa Macedonia. (Buh 19:21, 
22) Human niini, ang platerong si Demetrio nga 
taga-Efeso nagsugnib ug kagubot batok kang Pab- 
lo. Ang siyudad nagkaguliyang, ug samtang ang 
mga taga-Efeso mihugop ngadto sa teatro, ilang gi- 
dakop ug gidala “si Gayo ug Aristarko, mga Mace- 
donianhon, nga mga nagapanawng kauban ni Pab- 
lo.” (Buh 19:23-29) Human molurang ang kagubot, 
si Pablo migikan paingon sa Macedonia. (Buh 20:1) 
Lagmit nga siya mihapit sa Troas. Didto, siya nagu- 
ol nga wala makita si Tito, kinsa gipadala ngadto sa 
Corinto, sa Acaya, aron motabang sa pagpangolek- 
ta alang sa mga balaan didto sa Judea. (2Co 2:12, 
13) Dayon si Pablo mipadayon ngadto sa Macedo- 
nia, diin siya giduyogan ni Tito ug gisultihan ba- 
hin sa reaksiyon sa mga taga-Corinto bahin sa 
unang sulat sa apostol. (2Co 7:5-7) Human niadto 
si Pablo misulat sa iyang ikaduhang sulat ngadto sa 
mga taga-Corinto ug sa ulahi miadto sa habagatan 
ngadto sa Gresya. Buot niyang molawig gikan sa 
Gresya ngadto sa Sirya, apan ang laraw sa mga 
Hudiyo batok kaniya nakausab sa iyang mga plano 
ug mibalik hinuon ngadto sa Macedonia. (Buh 20: 
2, 3) Ang iyang mga kauban sa panaw naglakip sa 
tulo ka Macedonianhon, si Sopater, Aristarko, ug 
Segundo.---Buh 20:4. 

Bisan tuod mga kabos, ang Macedonianhong 
mga Kristohanon mahinatagon kaayo. Miamot sila 
labaw sa ilang maarangan alang sa ilang kabos nga 
mga igsoon sa Judea. (2Co 8:1-7, itandi ang Rom 

15:26, 27: 2Co 9:1-7.) Ilabinang dalayegon ang mga 
taga-Filipos sa pagsuportar sa ministeryo ni Pablo. 
(2Co 11:8, 9: Flp 4:15-17) Bisan sa panahon nga na- 
bilanggo ang apostol sa unang higayon didto sa 
Roma, ang kongregasyon sa Filipos nagpadala kang 
Epafrodito aron sa pag-atiman sa mga pangina- 
hanglan ni Pablo. (Flp 2:25-30: 4:18) Ug ang mga 
taga-Tesalonica nagpakitag dakong pagtuo ug pag- 
kamalahutayon ug, busa, nahimong usa ka panig- 
ingnan alang sa “tanang magtutuo sa Macedonia 
ug sa Acaya.”--ITe 1:1-8, 4:9, 10. 

Mopatim-aw nga si Pablo, human makagawas sa 
bilanggoan didto sa Roma, miduaw pag-usab sa 
Macedonia ug gikan didto iyang gisulat ang sulat 
nga nailhan nga Unang Timoteo. (1Ti 1:3) Ang su- 
lat ngadto kang Tito mahimong gisulat usab gikan 
sa Macedonia. 


MADAI. Ang ikatulong gitala nga anak nga la- 
laki ni Japet. (Gen 10:2, 1Cr 1:5) Gituohan nga siya 
mao ang katigulangan sa mga Medianhon. Tungod 
niini nga pagsabot, ang Hebreohanong pulong nga 
Madhai” gihubad sa ubang mga teksto sa Bibli- 
ya ingong “mga Medianhon,” o “Media,” sama sa 
2 Hari 17:6, 18:11, Ester 1:3, Isaias 13:17: 21:2, ug 
sa uban pang teksto. Ang mga Medianhon gita- 
wag usab nga Madaia diha sa Asiro-Babilonyanhon 
(Akadianhon) ug Mada sa Karaang Persianhon. Sa 
usa ka panahon sa miagi, sila namuyo sa patag nga 
rehiyon sa ibabaw sa kabukiran sa Iran, ilabina tali 
sa Kabukiran sa Elburz (H sa Dagat Caspian) ug sa 
Kabukiran sa Zagros dapit sa S sa Asirya. Ang mo- 
dernong ngalan nga Iran gikuha gikan sa pulong 
nga “Aryan,” usa ka termino nga gigamit sa pagta- 
wag niadtong naggikan kang Japet. 


MADMANA [gikan sa lintunganayng pulong 
nga nagkahulogang “kinalibang"]. 

1. Kini nga ngalan makita diha sa talaan sa mga 
kaliwat ni Juda pinaagi kang Caleb. Ang puyopuyo 
ni Caleb nga si Maaca giingon nga nanganak kang 
“Saap nga amahan ni Madmana.” (1Cr 2:49) Apan, 
ang kadaghanang eskolar nag-isip sa terminong 
“amahan” nga gigamit dinhi diha sa diwa nga “nag- 
pundar” ug nag-isip sa Madmana niining tekstoha 
nga mao ang lungsod nga gihisgotan sa Num. 2, si 
Saap ang gituohan nga mao ang nagpundar o ti- 
ngali ang nagtukod pag-usab niana human kini 
mailog. Angayng matikdan nga ang mga ngalan 
nga Kiriat-jearim ug Betlehem makita sa samang 
konteksto sa mosunod nga mga bersikulo.---1Cr 2: 
50, 54. 

2. Usa ka siyudad sa habagatang bahin sa teri- 
toryo sa Juda. (Jos 15:21, 31) Bisan tuod ang Umm 
Deimneh tingali nagpreserbar sa karaang ngalan 
niini, walay nahibiling mga butang sa maong dapit 
nga tinong magpaila nga kini mao ang Madmana. 

Ang mga eskolar niining bag-o pa mipabor sa Khir- 
bet Tatrit, mga 15 km (9.5 mi) sa AS sa Beer-seba. 
Ang pagtandi sa Josue 15:31 sa samang mga tala- 
an sa Josue 19:5 ug sa 1 Cronicas 4:31 nagpakita 
nga kini mao ra ang Bet-marcabot. Ang Bet-mar- 
cabot (nagkahulogang “Balay sa mga Karo") lagmit 
maoy ikaduha nga ngalan sa Madmana.---Tan-awa 
ang BET-MARCABOT. 


MADMEN  [lagmit gikan sa lintunganayng pu- 
long nga nagkahulogang “kinalibang"]. Tingali usa 
ka dapit sa Moab nga gitagnang makaagom ug 
katalagman pinaagi sa espada. Sa Jeremias 48:2, 
“Ikaw, usab, Oh Madmen, pagpakahilom,” maoy 
hubad sa Hebreohanong prase nga gam-madh- 
men’ tid:dom'mi. Daghang eskolar nagtuo nga ang 
unang letra nga m sa madh-men” (“Madmen”) 
maoy dili-tinuyo nga pagsubli gikan sa unang pu- 
long (gam). Kon wala ang unang letra nga m, ang 
mga konsonante sa Madmen pareho ra nianang sa 
Dimon, ug busa, ang Madmen kasagarang giisip 
nga mao ra ang Dimon (lagmit, Dimna, mga 10 km 
[6 mi] sa A sa Karak). Apan, tingali ang Madmen 
wala magtumong sa usa ka aktuwal nga dapit, 
sanglit ang mga hubad sa Gregong Septuagint, 
Syriac nga Peshitta, ug sa Latin nga Vulgate nag- 
ingon nga ang karaan nga Hebreohanong teksto 
mabasa, “Oo, ikaw [Moab] bug-os nga pahilomon.” 


MADMENA gikan sa lintunganayng pulong 
nga nagkahulogang “kinalibang”]. Usa ka dapit nga 
giagian sa mga Asiryanhon sa pagsulong ngadto sa 
Jerusalem. (Isa 10:24, 31, 32) Ang tukmang nahi- 
mutangan sa Madmena wala mahibaloi karong ad- 
lawa. Apan ang pipila nagtuo nga kini lagmit mao 
ang Shu'fat, mga 4 km (2.5 mi) sa AAK sa Patuko- 
ranan sa Templo didto sa Jerusalem. 


MADON [gikan sa lintunganayng berbo nga 
nagkahulogang “paghukom"]. Usa ka harianong 
siyudad sa Canaan nga nakig-alyansa sa Hazor ba- 
tok sa mga Israelinhon ug human niadto napildi. 
(Jos 11:1-12, 12:19) Ang Madon sagad gituohan 
nga mao ang Qarn Hattin (Horvat Qarne Hittim), 
mga 8 km (5 mi) sa KAK sa Tiberias. Ang Khirbet 
Madin, mga 1 km (0.6 mi) sa H, daw mao ang nag- 
preserbar sa karaang ngalan niini. Ugaling, ang 
pipila nagkuwestiyon niini sanglit kini gipasukad 
lamang sa ideya nga ang ngalang Madin nga nahi- 
mutang sa duol niini kaamgid sa Biblikanhong nga- 
lan nga Madon. 


MAG-AANI. 
MAG-AAWIT. Tan-awa ang MUSIKA. 


MAGADAN. Usa ka dapit duol sa Dagat sa 
Galilea diin si Jesus miadto human sa iyang milag- 
rosong pagpakaon sa mga 4,000 ka lalaki. (Mat 


Tan-awa ang PAG-ANI. 


MAGBABARAWNG MGA LALAKI 


15:39, ang mas bag-ong mga manuskrito mabasa 
dinhi nga “Magdala.”) Si Marcos (8:10), sumala sa 
labing maayong Gregong mga manuskrito, nag- 
hisgot sa samang teritoryo ingong “Dalmanuta.” 
--Tan-awa ang DALMANUTA. 

Karong adlawa walay dapit nga nailhang Maga- 
dan diha sa rehiyon palibot sa Dagat sa Galilea. Bi- 
san pa niana, gituohan sa ubang mga eskolar nga 
ang Magadan mao ra usab ang Magdala. Ang nag- 
paluyo niini nga panglantaw mao ang kamatuoran 
nga sa Aramaiko ang letrang / sagad hulipan sa le- 
trang n sa Hebreohanong mga pulong. Busa ang 
Magadan lagmit nahimong Magdala. Gituohan sa 
uban nga ang “Magdala” lagmit milutaw diha sa 
mas bag-ong mga kopya sa Gregong teksto tungod 
kay gihunahuna nga ang Magadan mao ra usab 
ang modernong Majdal. 

Ang Magdala (lagmit ang Magadan) gituohan 
nga mao ang modernong Majdal (Migdal), mga 
6 km (3.5 mi) sa AAK sa Tiberias duol sa Dagat sa 
Galilea. Maayong pagkapuwesto kini nga dapit kay 
nahimutang duol sa kinasang-an sa dalan nga ubay 
sa Dagat sa Galilea gikan sa Tiberias ug sa dalan 
nga padulhog gikan sa kasadpang kabungtoran. 
Ang mga kagun-oban sa bubag-o pang torre nga 
nakaplagan didto nagpakita nga ang Majdal nanali- 
pod kanhi sa habagatang agianan paingon sa Patag 
sa Genesaret. Ang Majdal ug ang Magdala (usa ka 
porma sa Hebreohanong migh-da!') nagkahulogang 
“Torre.” Kini nga dapit sagad gituohan nga mao ang 
pinuy-anan ni Maria Magdalena. 


MAGBABANGKAW. Mga sundalo nga ar- 
madog mga bangkaw. Sa karaang panahon kini sila 
maoy usa ka bahin sa infantry o mga sundalong 
nagabaktas nga armadog gaan nga hinagiban, ug 
sila giayudahan sa mga magpapana ug mga tig- 
lambuyog. Ang mga magkakaro ug mga manga- 
ngabayo sagad nga magdala ug mga bangkaw. 
Ang mga magbabangkaw maoy bahin sa Roman- 
hong mga sundalo nga nakapuwesto sa Palestina, 
nga 200 kanila maoy lakip sa mga sekretong mi- 
kuyog kang Pablo pagawas sa Jerusalem.---Buh 
23:23. 


MAGBABANGKO. Tan-awa ang BANGKO, MAG- 
BABANGKO. 


MAGBABARAWNG MGA LALAKI. Ang 
“magbabarawng mga lalaki” maoy mga membro sa 
usa ka panatiko nga politikanhong grupo sa mga 
Hudiyo sa unang siglo K.P. nga mihimog organisa- 
dong pagpamatay tungod sa politika. Sa dihang 
ang mga Hudiyo nagkagubot batok kang Pablo did- 
to sa Jerusalem sa panahon sa iyang kataposang 
pagduaw didto, ang komandante militar nga si 
Claudio Lisias nagsuspetsa sa apostol ingong mao 


MAGBALANTAY 


ang Ehiptohanon nga nagsugnib kanhi ug pag-alsa 
sa pamunoan ug nagdalag 4,000 ka “magbaba- 
rawng mga lalaki” ngadto sa kamingawan.---Buh 
21:30-38: 23:26, 27. 

Ang Gregong ekspresyon nga gihubad nga 
“magbabarawng mga lalaki” sa literal nagkahulo- 
gang “mga lalaki sa Sicarii.” Ang Gregong pulong 
alang sa “Sicarii” (sika'ri'oi) naggikan sa Latin nga 
sicarii, nga naggikan usab sa sica (baraw). 

Sumala sa Hudiyong historyador nga si Josephus, 
ilabina sa panahon sa mga pista, ang “magbaba- 
rawng mga lalaki,” o mga Sicarii, nga may mga ba- 
raw nga gitagoan ilalom sa ilang mga besti, mosa- 
gol sa panon sa katawhan didto sa Jerusalem ug 
mangdunggab sa ilang mga kaaway sa adlawng 
dako. Dayon, aron dili masuspetsahan, sila modu- 
yog niadtong nagpahayag ug kasuko maylabot sa 
maong pagpamatay. Dugang pa, gipakita ni Jose- 
phus nga ang mga Sicarii nanguna sa pag-alsa ba- 
tok sa Roma. Niadtong 66 K.P., ang usa ka pundok 
sa mga Sicarii, nga ubos sa pagmando ni Eleazar 
nga anak nga lalaki ni Jairo, nagmasaker sa Ro- 
manhong mga sundalo ug nag-ilog sa ilang garison 
didto sa Masada. Kini nga pundok sa panatikong 
mga patriotiko nagpadayon sa ilang pagsukol sa 
Roma hangtod sa 73 K.P., diin sa maong tuig ang 
mga depensa sa Masada nagawangan. Apan, ang 
mga Romano dili na kinahanglang moatake pa nii- 
ni nga kuta. Aron dili madakpan, ang mga Sicarii 
mihimog sistematikong paghikog pinaagi sa pag- 
masaker sa 960 ka lalaki, babaye, ug mga bata. 
Duha lamang ka babaye ug lima ka bata, kinsa mi- 
tago sa usa ka langob, ang nakalingkawas. 


MAGBALANTAY. Usa ka tawo nga mag-ati- 
man, magpakaon, ug magbantay sa mga karnero o 
mga panon sa mga karnero ug kanding. (Gen 30: 
35, 36; Mat 25:32, tan-awa ang KARNERO.) Ang bu- 
luhaton ingong mga magbalantay maoy sukad pa 
sa panahon sa anak nga lalaki ni Adan nga si Abel. 
(Gen 4:2) Bisan tuod gilantaw nga dungganon sa 
ubang mga dapit, ang mga magbalantay sa karne- 
ro maoy tinamay sa agrikultural nga Ehipto.---Gen 
46:34. 

Sagad ang tag-iya, ang iyang mga anak (mga 
anak nga lalaki ug babaye), o ang laing paryente 
mao ang mag-atiman sa panon sa mga hayop. 
(Gen 29:9: 30:31, 1Sa 16:11) Taliwala sa mga adu- 
nahan, sama ni Nabal, ang mga sulugoon nagtra- 
baho ingong mga magbalantay sa kahayopan, ug 
lagmit nga dihay pangulo o dakodakong magbalan- 
tay sa kahayopan ibabaw sa uban. (1Sa 21:7: 25: 
7, 14-17) Kon ang tag-iya o mga membro sa iyang 
pamilya maoy magbantay sa mga hayop, sagad 
maayo ang kahimtang sa mga hayop. Apan ang 
usa ka sinuholang tawo sagad walay samang per- 


228 


sonal nga interes sa panon sa mga hayop, ug tu- 
ngod niana usahay ang mga hayop maalaot.--Ju 
10:12, 13. 

Ang kasangkapan sa magbalantay sa kahayopan 
mahimong maglakip sa usa ka tolda (Isa 38:12), usa 
ka besti nga iyang magamit sa pagkupo sa iyang 
kaugalingon (Jer 43:12), usa ka olisi ug usa ka lam- 
buyog ingong pangdepensa, usa ka puntil nga ka- 
sudlan sa mga pagkaon (1Sa 17:40, Sal 23:4), ug 
usa ka taas, bawog nga sungkod o baston nga ga- 
miton sa paggiya sa panon sa mga hayop (Lev 
27:32, Miq 7:14). 

Ang mga magbalantay nga magbalhinbalhin ug 
puyo, sama kang Abraham, magpuyo diha sa mga 
tolda ug mobalhinbalhin ngadto sa nagkalainlaing 
mga lugar aron sa pagpangitag kasibsiban sa ilang 
mga panon sa hayop. (Gen 13:2, 3, 18) Apan, usa- 
hay ang tag-iya sa mga hayop magpabilin sa usa 
ka dapit, sa iyang balay o kampohanan, samtang 
ang iyang mga sulugoon o pipila ka membro sa 
iyang pamilya mopanaw uban sa panon sa mga ha- 
yop.—Gen 37:12-17: 1Sa 25:2, 3, 7, 15, 16. 


Nakaila ba gayod ang mga karnero 
sa tingog sa ilang kaugalingong 
magbalantay? 


Ang matag panon sa hayop sa daghang magba- 
lantay usahay iponon diha sa usa ra ka toril sa ti- 
buok gabii, nga may magbalantay sa pultahan nga 
magbantay kanila. Sa dihang moabot na ang mga 
magbalantay sa pagkabuntag, ilang tawgon ang 
ilang panon, ug ang mga karnero mosanong sa 
ilang magbalantay ug ngadto kaniya lamang. Mo- 
lakaw nga mag-una sa panon, ang magbalantay 
magdala kanila ngadto sa sibsibanan. (Ju 10:1-5) 
Sumala sa personal nga mga obserbasyon didto sa 
Sirya ug Palestina sa ikanapulog-siyam nga siglo, si 
W. M. Thomson misulat: “[Ang mga karnero] anad 
kaayo ug maayong pagkabansay nga tungod niana 
sila mosunod dayon sa ilang magbalantay. Siya 
magagiya kanila gikan sa toril, o gikan sa ilang 
mga balay diha sa kabalangayan, ngadto sa dapit 
nga buot niyang dad-an kanila. Sanglit daghang 
panon sa mga hayop sa ingon niini nga dapit, ang 
matag usa mopili ug kaugalingon niyang agianan, 
ug depende na niya kon asa siya mangitag kasibsi- 
ban alang kanila. Busa, kinahanglan nga sila tudlo- 
an sa pagsunod, ug sa dili pagtipas ngadto sa dili- 
pinarilan nga kaumahan sa mais nga makapadani 
kaayo diha sa bisan haing kiliran. Ang karnero 
nga mahisalaag tino gayong magkaproblema. Ang 
magbalantay motawag sa kusog nga tingog sa po- 
panahon aron sa pagpahinumdom kanila nga siya 
kauban nila. Sila nakaila sa iyang tingog, ug sila 


229 


mosunod, apan kon motawag ang usa ka estranyo, 
sila mohunong sa makadiyot, moyanghag kay naa- 
larma, ug, kon kini sublion, sila motalikod ug moka- 
lagiw, tungod kay wala sila makaila sa tingog sa 
usa ka estranyo. Dili kini hinanduraw nga paglara- 
wan sa usa ka sambingay, kini maoy usa ka ka- 
matuoran gayod. Sublisubli ko nang gihimo kini 
nga eksperimento. Ang magbalantay molakaw nga 
mag-una, dili lamang aron sa pagtultol sa agianan 
kondili aron usab sa pagtino nga kini angay ug hil- 
was agian."--The Land and the Book, girebisar ni 
J. Grande, 1910, p. 179. 

Sa susama, si J. L. Porter, diha sa The Giant Ci- 
ties of Bashan and Syria's Holy Places, nag-ingon: 
“Ang mga magbalantay magdala sa ilang panon sa 
mga hayop gikan sa mga ganghaan sa siyudad. Sila 
among makita nga klaro kaayo, ug maikagon na- 
mong giobserbahan ug gipaminawan sila. Dihay li- 
nibo ka karnero ug kanding nga nagpunsisok ug 
nagkaguliyang. Ang mga magbalantay dungan nga 
mitindog hangtod nga ang tanan migawas. Dayon 
sila nagbulagbulag, nga ang matag magbalantay 
misubay sa lainlaing agianan, ug samtang nagla- 
kaw nanawag pinaagig tagning ug linain nga ti- 
ngog. Ang mga karnero nakadungog kanila. Sa si- 
nugdan ang mga karnero nagkalandrakas, nga daw 
napugwat, dayon misubay sa direksiyon nga gisu- 
bay sa mga magbalantay, kini nag-anam ug kataas 
hangtod nga ang nagkaguliyang nga mga karnero 
nahimong taas, nagaganayan nga mga panon, nga 
nagsunod sa ilang tagsatagsa ka pangulo. "---1868, 
p. 45. 

Sa pagkagabii, ang mga magbalantay magdala 
pagbalik sa mga hayop ngadto sa toril, diin siya 
magtindog diha sa pultahan ug mag-ihap sa mga 
karnero samtang sila moagi sa ilalom sa iyang bas- 
ton o sa iyang mga kamot.—Lev 27:32; Jer 33:13; 
tan-awa ang TORIL. 

Usa ka Lisod nga Kinabuhi. Ang kinabuhi sa 
magbalantay sa kahayopan dili lalim. Siya mainitan 
ug matun-ogan, maingon man makasinatig mga 
gabii nga walay tulog. (Gen 31:40, Luc 2:8) Bisan 
pag siya mameligro, iyang panalipdan ang panon 
gikan sa mga manunukob, sama sa mga leyon, 
mga lobo, ug mga oso, maingon man batok sa mga 
kawatan. (Gen 31:39, 1Sa 17:34-36, Isa 31:4, Am 
3:12, Ju 10:10-12) Ang magbalantay kinahanglang 
magbantay sa panon aron dili kini magkatibulaag 
(1Ha 22:17), mangita sa nawalang karnero (Luc 
15:4), magkugos sa giluya ug gikapoy nga mga na- 
ting karnero diha sa iyang sabakan (Isa 40:11), 
ug mag-atiman sa masakiton ug nasamdan---nga 
magbendahe sa mga nabalian ug magdihog ug la- 
nang olibo sa mga samad. (Sal 23:5, Eze 34:3, 4: 
Zac 11:16) Siya mag-amping pag-ayo sa dihang 
magbantay sa bayeng mga karnero nga nagpasuso. 


MAGBALANTAY 


(Gen 33:13) Sa matag adlaw, kasagaran sa kaudto- 
hon, paimnon sa magbalantay ang panon sa kaha- 
yopan. (Gen 29:3, 7, 8) Kon ang mga hayop paim- 
non diha sa mga atabay, ang mga imnanan diha sa 
yuta o mga pasong kinahanglang pun-on ug tubig. 
(Ex 2:16-19: itandi ang Gen 24:20.) Usahay diha sa 
mga atabay nahitabo ang mga panag-away tali sa 
mga magbalantay.---Gen 26:20, 21. 

Ang magbalantay adunay katungod nga maka- 
ambit sa produkto sa panon sa mga hayop (1Co 
9:7), ug sagad ang ibayad kaniya maoy mga ha- 
yop (Gen 30:28, 31-33: 31:41), apan usahay bayran 
usab siya pinaagig salapi. (Zac 11:7, 12) Lagmit nga 
siya magabayad sa nawalang hayop (Gen 31:39), 
apan ilalom sa pakigsaad sa Balaod walay bayad 
nga pangayoon alang sa usa ka hayop nga gikunis- 
kunis sa usa ka mapintas nga mananap.---Ex 22: 13. 

Kon unsay gihisgotan bahin sa magbalantay sa 
kahayopan kasagarang mapadapat usab ngadto sa 
usa ka tig-alimag hayop. Apan, ang buluhaton sa 
usa ka tig-alimag hayop dili lang kay ang pag-ati- 
man sa mga karnero ug kanding. Adunay mga tig- 
alima usab sa mga baka, asno, kamelyo, ug mga 
baboy.--Gen 12:16, 13:7, 8; Mat 8:32, 33. 

Mahulagwayon ug Masambingayon. Si Je- 
hova maoy usa ka Magbalantay nga mahigugma- 
ong nagaatiman sa iyang mga karnero, sa ato pa, 
sa iyang katawhan. (Sal 23:1-6, 80:1, Jer 31:10, Eze 
34:11-16: 1Pe 2:25) Ang iyang Anak nga si Jesu- 
Kristo mao ang “dakong magbalantay” (Heb 13:20) 
ug “ang pangulong magbalantay,” nga ilalom sa 
iyang pagtultol ang mga magtatan-aw sa Kristoha- 
nong mga kongregasyon nagabantay sa panon sa 
Diyos, nga kinabubut-on, dili-mahakogon, ug mai- 
kagon. (IPe 5:2-4) Si Jesus naghisgot sa iyang 
kaugalingon ingong “ang maayong magbalantay,” 
ang usa nga tinuod nga naluoy sa “mga karnero” 
ug nagpasundayag niini pinaagi sa pagtugyan sa 
iyang kalag alang kanila. (Ju 10:11, tan-awa ang 
Mat 9:36.) Apan ingon sa gitagna, tungod kay gi- 
hampak ang “maayong magbalantay” nagkatibula- 
ag ang panon.---Zac 13:7: Mat 26:31. 

Diha sa Bibliya, ang termino nga “mga magba- 
lantay” usahay nagtumong sa mga magmamando 
ug mga pangulo sa mga Israelinhon, matinumanon 
ug dili-matinumanon. (Isa 63:11, Jer 23:1-4, 50:6, 
Eze 34:2-10, itandi ang Num 27:16-18, Sal 78:70- 
72.) Sa susama, ang terminong “mga magbalantay” 
mapadapat ngadto sa mga pangulo sa ubang mga 
nasod. (Jer 25:34-36, 49:19; Nah 3:18, itandi ang 
Isa 44:28.) Sa Jeremias 6:3, ang “mga magbalan- 
tay” lagmit nagtumong sa mga komandante sa mi- 
sulong nga kasundalohan. Ang presensiya sa mga 
magbalantay uban sa ilang mga panon gihubit diha 
sa usa ka larawan sa pagpasig-uli (Jer 33:12), sam- 
tang gitagna nga bug-os gayod ang kalaglagan sa 


MAGBALANTAY SA BILANGGOAN 


Babilonya nga tungod niana 'walay bisan usa ka 
magbalantay ang magpahigda sa iyang panon did- 
to. -Isa 13:20. 

Sa Pinadayag 12:5, ang 'pagbantay' sa kanasoran 
pinaagi sa olisi nga puthaw nagkahulogan sa ilang 
kalaglagan.---Itandi ang Sal 2:9. 


MAGBALANTAY SA BILANGGOAN. Ang 
usa nga nagtener sa mga tawong giakusahan tu- 
ngod sa paglapas sa balaod, usa ka guwardiya 
sa bilanggoan. Duha ka Gregong pulong diha sa 
Kasulatan ang gihubad ingong magbalantay sa 
bilanggoan: ang ba-sa-ni'stes, nga nagkahulogang 
“tgsakit,” ug ang desmo-phy lax, usa ka kombinas- 
yon sa desmos' (gapos, talikala sa tiil) ug phylax 
(guwardiya). 

Ang mga magbalantay sa bilanggoan sagad gra- 
beng magsakit sa mga binilanggo, busa sila gita- 
wag ug ba-sanisstes. Pananglitan, ang mga uta- 
ngan usahay ibalhog sa bilanggoan tungod kay 
wala makabayad sa ilang giutang. Didto ang mag- 
balantay sa bilanggoan lagmit maglapdos ug mag- 
sakit kanila, ug sumala sa giingon ni Jesus, sila dili 
buhian hangtod nga sila "makabayad sa kataposang 
sensilyo nga kubos kaayo ug bili.” (Mat 5:25, 26) 
Mao usab kini ang punto sa sambingay ni Jesus ba- 
hin sa dili-maluluy-ong ulipon. Sa dihang nasayran 
sa agalon ang gibuhat sa iyang ingrato nga ulipon, 
siya “mitugyan kaniya ngadto sa mga magbalantay 
sa bilanggoan [ba-sa-ni-stais'|, hangtod nga mabay- 
ran niya ang tanang utang.”---Mat 18:34, 35, itandi 
ang Pin 14:11, diin ang “kasakit” gihubad gikan sa 
basanismou’. 

Kon makapuga ang mga binilanggo, ang mga 
magbalantay sa bilanggoan mao ang makaagom sa 
silot nga ipahamtang ngadto sa mga pugante, su- 
mala sa Romanhong kostumbre. Busa, sa dihang si 
Pedro gipagawas sa manulonda gikan sa bilanggo- 
an, atong mabasa nga “giusisa [ni Herodes] ang 
mga guwardiya ug nagsugo nga sila dad-on aron 
silotan.”---Buh 12:19. 

Sa Filipos, si Pablo ug Silas gitaral atubangan sa 
mga mahistrado sibil nga nagsugo nga sila garote- 
hon, ug “human nila mabunali sila sa makadaghan, 
ilang gibalhog sila sa bilanggoan, nga nagsugo sa 
magbalantay sa bilanggoan [desmophylaki] nga 
bantayan sila pag-ayo. Tungod kay iyang nadawat 
ang maong sugo, iyang gibalhog sila sa sulod nga 
bahin sa bilanggoan ug gipahuot ang ilang mga tiil 
diha sa mga sepohan.” (Buh 16:22-24) Unya sa 
pagkatungang gabii, usa ka dakong linog ang nag- 
bukas sa tanang pultahan sa bilanggoan. Tungod 
niini ang magbalantay sa bilanggoan naghunahuna 
nga ang mga binilanggo nakapuga, ug kay nasayod 
sa grabeng silot nga ipahamtang kaniya kon tinuod 
nga sila nakapuga, siya diriyot nang magpakama- 

tay sa dihang si Pablo nagpahibalo kaniya nga si- 
lang tanan atua ra didto. Kini nga mga panghitabo, 
lakip sa mga gitudlo ni Pablo, nakaaghat sa magba- 
lantay sa bilanggoan sa pagpasundayag ug pagtuo, 
ug siya ug ang iyang panimalay nahimong bawtis- 
madong mga magtutuo.---Buh 16:25-36. 


MAGBALANTAY-SA-GANGHAAN. Sa 
karaang kapanahonan ang mga magbalantay- 
sa-ganghaan, nga gitawag usab ug mga mag- 
balantay sa pultahan, nag-alagad sa lainlaing 
mga dapit, sama sa mga ganghaan sa siyudad, 
mga ganghaan sa templo, maingon man usab sa 
mga ganghaan o mga pultahan sa mga balay. 
Ang mga magbalantay-sa-ganghaan sa siyudad 
gitudlo aron sa pagtino nga sirado ang mga gang- 
haan panahon sa kagabhion, ug sila nag-alagad 
ingong mga tigbantay sa ganghaan. Ang ubang 
mga tigbantay lagmit itudlo ingong mga magba- 
lantay sa ibabaw sa ganghaan o sa usa ka torre diin 
ilang malantaw pag-ayo ug ikapahibalo kadtong 
nagsingabot sa siyudad. Sila motabang sa magba- 
lantay-sa-ganghaan. (2Sa 18:24, 26) Kini maoy usa 
ka responsable kaayong katungdanan, sanglit ang 
seguridad sa siyudad nagdepende gayod sa mag- 
balantay-sa-ganghaan ug siya maoy tulay sa ko- 
munikasyon tali niadtong anaa sa gawas sa siyu- 
dad ug niadtong anaa sa sulod. (2Ha 7:10, 11) Ang 
mga magbalantay sa pultahan ni Haring Ahasue- 
ro, nga ang duha kanila naglaraw sa pagpatay ka- 
niya, gitawag usab nga mga opisyal.--Est 2:21-23, 
6:2. 

Diha sa Templo. Sa hapit na siyang mama- 
tay, si Haring David nag-organisar pag-ayo sa mga 
Levihanon ug sa mga mamumuhat sa templo, lakip 
sa mga magbalantay-sa-ganghaan, nga nianang 
tungora may gidaghanon nga 4,000. Sa ilang mga 
dibisyon sila motungha aron sa pagtrabaho sulod 
sa pito ka adlaw sa matag higayon. Sila maoy res- 
ponsable sa pagbantay sa balay ni Jehova ug sa 
pagtino nga ang mga pultahan buksan ug sirad-an 
sa tukmang mga panahon. (1Cr 9:23-27: 23:1-6) 
Gawas pa sa katungdanan sa pagkamagbalantay, 
ang uban nag-atiman sa mga amot nga gidala sa 
mga tawo aron magamit sa templo. (2Ha 12:9, 
22:4) Sa ulahing panahon, sa dihang si Jehoiada 
nga hataas nga saserdote nagdihog kang Jehoas 
ingong hari, ang linaing mga guwardiya gitudlo 
diha sa mga ganghaan sa templo aron panalipdan 
ang batan-ong si Jehoas gikan sa mangingilog sa 
trono nga si Rayna Atalia. (2Ha 11:4-8) Sa dihang 
gilaglag ni Haring Josias ang idolatrosong pagsim- 
ba, ang mga magbalantay sa pultahan mitabang sa 
pagkuha gikan sa templo sa mga galamiton nga gi- 
gamit sa pagsimba kang Baal. Dayon gisunog kini 
sa gawas sa siyudad.---2Ha 23:4. 


231 


Sa dihang si Jesu-Kristo dinhi pa sa yuta, ang 
mga saserdote ug mga Levihanon gitudlo ingong 
mga magbalantay sa pultahan ug mga tigbantay sa 
templo nga gitukod pag-usab ni Herodes. Sila gisu- 
go nga kinahanglang magmaalisto, tungod kay ang 
magtatan-aw o opisyal sa Patukoranan sa Templo 
mohimog mga paglibot, nga moabot sa wala dam- 
hang takna, ug kinahanglan nga ang tigbantay 
magtukaw diha sa iyang puwesto aron dili hisakpan 
nga wala diay magbantay. Dihay lain nga opisyal 
nga gipiyalan sa pagripa alang sa mga buluhaton 
sa templo. Kon siya moabot ug manuktok sa pulta- 
han, kinahanglang pabiling nagmata ang guwar- 
diya aron siya mabuksan. Siya usab mahimong 
makasakop sa guwardiya nga nahikatulog. Bahin 
niining pagpabiling nagmata, ang Mishnah (Middot 
1:2) nag-ingon: “Ang opisyal sa Patukoranan sa 
Templo kasagarang molibot sa matag pagbantay 
dala ang dinagkotan nga mga sulo, ug kon adu- 
nay bantay nga dili motindog ug moingon kaniya, 
'Oh opisyal sa Patukoranan sa Templo, ang kalinaw 
maanaa kanimo! ug mahibaloan nga siya diay na- 
hikatulog, siya magbunal kaniya pinaagi sa iyang 
sungkod, ug siya adunay katungod sa pagsunog sa 
iyang besti.”---Gihubad ni H. Danby; tan-awa usab 
ang Pin 16:15. 

Kini nga mga magbalantay-sa-ganghaan ug mga 
guwardiya gibutang sa ilang mga puwesto aron dili 
makawatan ang templo ug aron dili makasulod ang 
tanang mahugaw nga mga tawo ug ang tanan nga 
walay labot didto. 

Diha sa mga Balay. Sa mga adlaw sa mga 
apostoles, ang pipila ka balay adunay mga magba- 
lantay sa pultahan. Sa balay ni Maria nga inahan ni 
Juan Marcos, usa ka sulugoong babaye nga gingan- 
lag Roda ang mitubag sa pagpanuktok ni Pedro 
sa dihang siya nahibalik gikan sa bilanggoan hu- 
man siya buhii sa usa ka manulonda. (Buh 12:12- 
14) Ang batan-ong babaye nga nag-alagad ingong 
magbalantay sa pultahan sa balay sa hataas nga 
saserdote misukna kang Pedro kon siya usa ba sa 
mga tinun-an ni Kristo.--Ju 18:17. 

Mga Magbalantay sa Hayop. Ang mga 
magbalantay sa hayop sa kapanahonan sa Bibliya 
kasagarang magbantay sa ilang mga panon sa kar- 
nero diha sa usa ka toril panahon sa kagabhion. 
Kini nga mga toril maoy mugbo nga mga paril nga 
bato nga may usa ka ganghaan. Ang mga panon sa 
hayop sa usa ka tawo o usahay sa ubay-ubayng 
mga tawo isulod diha sa toril panahon sa kagabhi- 
on nga adunay usa ka magbalantay sa pultahan 
nga magabantay ug magapanalipod kanila. Dayag 
nga gigamit ni Jesus kining naandan nga buhat 
ingong sambingay sa iyang paghisgot bahin sa 
magbalantay sa pultahan sa dihang siya nagtawag 
sa iyang kaugalingon dili lamang ingong ang mag- 


MAGDADAGAN 


balantay sa mga karnero sa Diyos kondili usab 
ingong ang pultahan nga niana mosulod ang mga 
karnero.--Ju 10:1-9. 

Mga Kristohanon. Gipasiugda ni Jesus nga 
ang mga Kristohanon kinahanglang kanunay nga 
magmaalisto ug magmabinantayon bahin sa iyang 
pag-abot ingong tigpahamtang ug silot ni Jehova. 
Gipakasama niya ang Kristohanon sa usa ka mag- 
balantay sa pultahan nga gisugo sa iyang agalon 
nga magpadayon sa pagbantay ug magpaabot sa 
iyang pagbalik gikan sa iyang pagpanaw sa halayo. 
--Mar 13:33-37, tan-awa ang GANGHAAN, BANTAY, 
GUWARDIYA. 


MAGBALANTAY SA PULTAHAN. 
awa ang MAGBALANTAY-SA-GANGHAAN. 


MAGBIS. Ang ngalan sa usa ka tawo o kaha sa 
usa ka dapit. Lakip niadtong namalik gikan sa pag- 
kadestiyero sa Babilonya mao ang 156 ka “mga 
anak sa Magpis.” (Esd 2:1, 30) Gituohan sa pipila 
nga ang Magbis mao ang Khirbet el-Makhbiyeh, 
nga nahimutang mga 5 km (3 mi) sa HK sa Adu- 
lam. 


MAGDADAGAN. Tulin modagan nga mga 
mensahero o mga sulugoon sa usa ka prominen- 
teng tawo, nga modagan nga mag-una sa iyang 
karo. Kini nga pulong gihubad gikan sa partici- 
pial form sa Hebreohanong pulong nga ruts, nga 
nagkahulogang “dagan.” Kini gihubad nga “mga 
sundalong nagbaktas,” “bantay,” ug “guwardiya” 
sa ubang mga hubad. Apan adunay laing pulong 
alang sa “mga sundalo nga nagbaktas,” nga mao 
ang ragh:l!”, o, ang mas kompleto, 'ish ragh-li’. 

Ang “mga magdadagan” mahimong magtumong 
kang bisan kinsang tulin nga mga mensahero o tu- 
lin modagan nga mga tawo, sama kang Asahel nga 
igsoong lalaki ni Joab, ug kang Ahimaaz nga anak 
nga lalaki ni Zadok. (2Sa 2:18, 18:19, 23, 27) Si Elias 
sa usa ka higayon lagmit nga midagan ug labing 
menos 30 km (19 mi), nga nakauna sa karo ni Ha- 
ring Ahab sa pag-abot sa Jezreel gikan sa Carme- 
lo. Kini tungod kay “ang kamot ni Jehova diha kang 
Elias.”---1Ha 18:46. 

Sa opisyal nga diwa, ang mga magdadagan maoy 
mga lalaking tulin modagan nga gipili aron moda- 
gan nga mag-una sa karo sa hari. Sa dihang si Ab- 
salom ug, sa ulahi, si Adonias nakigkunsabo aron 
ilogon ang pagkahari, ang matag usa kanila miga- 
mit ug 50 ka magdadagan nga mag-una sa ilang 
karo aron sa pagdugang sa kahalangdon ug digni- 
dad sa ilang laraw. (2Sa 15:1, 1Ha 1:5) Ang mga 
magdadagan nag-alagad ingong personal nga mga 
sundalo sa hari, susama sa mga badigard karong 
adlawa. (1Sa 22:17, 2Ha 10:25) Sila nag-alagad 
ingong mga bantay sa entrada sa balay sa hari ug 


Tan- 


MAGDALENA, MARIA 


mokuyog sa hari gikan sa iyang balay ngadto sa 
templo. (1Ha 14:27, 28, 2Ha 11:6-8, 11: 2Cr 12:10) 
Sila ang tigdala sa mga mensahe alang sa hari. 
(2Cr 30:6) Sa mga adlaw ni Haring Ahasuero sa 
Persia, ang mga mensaherong nagbaktas lagmit 
nga gipulihan sa mga lalaking nagsakay sa tulin 
nga mga kabayong pangkoreyo.--Est 3:13, 15; 8: 
10, 14. 

Masambingayong Paggamit. Diha sa Kris- 
tohanon Gregong Kasulatan, adunay pipila ka teks- 
to nga naghisgot sa pagdagan tungod kay nagdali 
lamang. (Mat 28:8, Mar 9:15, 25: 10:17: Ju 20:2) 
Apan, ang pagdagan gigamit ni apostol Pablo sa 
masambingayong paagi. Siya misulat sa kongre- 
gasyon sa Corinto: “Wala ba kamo mahibalo nga 
ang tanang magdadagan sa usa ka lumba moda- 
gan, apan usa lamang ang makadawat sa ganti? 
Dagan sa paagi nga inyong makab-ot kini. Du- 
gang pa, ang matag tawo nga nagaapil sa usa 
ka sangka nagapugong sa kaugalingon sa tanang 
butang. Karon sila, tataw, nagabuhat niini aron 
sila makabaton sa purongpurong nga madunot, 
apan kita sa purongpurong nga dili-madunot. Busa, 
ang akong pagdagan dili kay walay-katinoan, ang 
akong pagpanuntok dili ingon sa pagsuntok sa ha- 
ngin, hinunoa ako nagmakmak sa akong lawas ug 
naghimo niini nga samag ulipon, aron, human ako 
makawali sa uban, ako dili sa unsa mang paagi ma- 
himong dili-inuyonan. ”---1Co 9:24-27. 

Ang mga sumasalmot sa Gregong mga dula gi- 
bansay pag-ayo, ug ang disiplina estrikto kaayo: 
ang pagkaon ug ang panggawi gibantayan pag- 
ayo. Ang mga lagda sa lumba estriktong gipatu- 
man sa mga maghuhukom. Kon ang usa ka magda- 
dagan unang nakaabot sa dag-anan apan milapas 
sa mga lagda, ang iyang pagdagan kawang, mai- 
ngon sa gipahayag sa apostol: “Dugang pa, kon ang 
usa makigsangka bisan diha sa mga dula, dili siya 
mapurongpurongan gawas kon siya makigsangka 
subay sa mga lagda.” (2Ti 2:5) Ang mga magda- 
dagan nagpunting sa ilang mga mata sa ganti 
nga anaa sa dag-anan. Si Pablo “midagan' niining 
paagiha nga nagsentro sa iyang hunahuna sa usa 
ka butang ug sa bug-os nga kasingkasing. (Gal 2:2: 
Flp 2:16, 3:14) Sa hapit na siyang mamatay siya na- 
kaingon: “Gibugno ko na ang maayong bugno, na- 
tapos ko na ang pagdagan sa lumba, nasunod ko na 
ang pagtuo. Sukad niining panahona adunay giga- 
hin alang kanako nga purongpurong sa pagkamata- 
rong.”--2Ti 4:7, 8. 

Sa paghisgot sa mga buhat sa Diyos labot sa 
iyang pagpili niadtong maglangkob sa espirituwal 
nga Israel, gipatin-aw ni Pablo nga ang unodnong 
Israel nagsalig sa ilang unodnong relasyon kang 
Abraham. (Rom 9:6, 7, 30-32) Ilang gituohan nga 
sila mao ang mga pinili ug “midagan,' o nagabuhat 

sa pagkamatarong, apan sa sayop nga paagi. Tu- 
ngod sa pagtinguha nga tukoron ang ilang pagka- 
matarong pinaagi sa ilang kaugalingong mga bu- 
hat, sila wala magpasakop sa pagkamatarong sa 
Diyos. (Rom 10:1-3) Gihisgotan ni Pablo ang hustis- 
ya sa Diyos sa dihang Iyang gisalikway ang unod- 
nong Israel ingong usa ka nasod ug gitukod ang 
usa ka espirituwal nga Israel. Maylabot niana nga 
paghisgot, siya miingon nga “kini nagaagad, dili sa 
usa nga nagatinguha ni sa usa nga nagadagan, 
kondili sa Diyos, kinsa adunay kaluoy.”--Rom 9: 
15, 16. 


MAGDALENA, MARIA. Tan-awa ang Ma- 
RIA Num. 3. 


MAGDIEL [Piniling mga Butang sa Diyos]. Usa 
ka kaliwat ni Esau, ug usa sa mga sultan sa Edom. 
(Gen 36:40-43, 1Cr 1:51, 54) Lagmit ang Magdiel 
maoy ngalan usab sa usa ka dapit ug sa usa ka tri- 
bo.-- Tan-awa ang TIMNA Num. 3. 


MAGHAHATAG-BALAOD. Usa nga nag- 
himog mga balaod, usa ka magbabalaod. Ang Bib- 
liya naghatag ug bug-os nga pagtagad kang Jeho- 
va ingong ang pangunang Maghahatag-balaod sa 
uniberso. 

Si Jehova Ingong Maghahatag-Balaod. Si 
Jehova sa pagkamatuod mao ang bugtong matuod 
nga Maghahatag-balaod sa uniberso. Gikan kaniya 
ang pisikal nga mga balaod nga naggahom sa 
walay-kinabuhing mga linalang (Job 38:4-38, Sal 
104:5-19), ug sa kahayopan. (Job 39:1-30) Ang 
tawo usab, ingong linalang ni Jehova, nailalom sa 
pisikal nga mga balaod ni Jehova, ug sanglit siya 
maoy linalang nga may sukdanan sa maayo ug da- 
otan ug may pagsabot, may katakos sa pagpanga- 
tarongan ug pagtagad sa iyang espirituwalidad, 
siya usab nailalom sa moral nga mga balaod sa Di- 
yos. (Rom 12:1, 1Co 2:14-16) Dugang pa, ang bala- 
od ni Jehova naggahom sa espirituhanong mga li- 
nalang, ang mga manulonda.--Sal 103:20, 2Pe 2: 
4, 11. 

Ang pisikal nga mga balaod ni Jehova dili ma- 
bungkag. (Jer 33:20, 21) Sa nailhan ug makita nga 
uniberso ang iyang mga balaod wala gayoy pagka- 
usab ug kasaligan mao nga, diha sa mga dapit diin 
ang mga siyentipiko may kahibalo niini nga mga 
balaod, sila tukmang makakalkular sa mga pagtu- 
yok sa bulan, mga planeta, ug sa uban pang langit- 
nong mga butang bisan sa tipik sa segundo. Ang 
usa nga mosupak sa pisikal nga mga balaod maka- 
sinati gilayon sa daotang mga sangpotanan niini. 
Sa susama, ang moral nga mga balaod sa Diyos dili 
mausab ug dili mahimong ipahiuyon sa kaugali- 
ngong kagustohan o lapason nga walay silot. Ang 
maong mga balaod tinong ipatuman sama sa Iyang 

mga balaod sa kinaiyahan, bisan tuod nga ang si- 
lot lagmit dili dihadiha maagoman. “Ang Diyos dili 
kayagayagaan. Kay bisan unsay ginapugas sa usa 
ka tawo, kini usab iyang anihon.”--Gal 6:7; 1Ti 
5:24. 


Sa wala pa ihatag ni Jehova ang iyang 
balaod ngadto sa Israel, sa unsang 
paagi mahibaloan sa mga tawo ang 
kabubut-on sa Diyos alang kanila? 


Bisan tuod sukad sa pagrebelde ni Adan hangtod 
sa Lunop miuswag ang pagkadaotan taliwala sa ka- 
daghanan sa iyang mga kaliwat, ang pipila ka ma- 
tinumanong mga tawo “nagpadayon sa paglakaw 
uban sa matuod nga Diyos.” (Gen 5:22-24: 6:9, Heb 
11:4-7) Ang espesipikong mga balaod lamang nga 
natala ingong gihatag sa Diyos ngadto niini nga 
mga tawo mao ang mga instruksiyon nga gihatag 
kang Noe maylabot sa arka. Kini bug-os nga gisu- 
nod ni Noe. (Gen 6:13-22) Bisan pa niana, adunay 
mga prinsipyo ug mga sumbanan aron sa paggiya 
sa matinumanong mga tawo diha sa ilang “pagla- 
kaw uban sa matuod nga Diyos.” 

Sila nasayod nga ang Diyos mahinatagon tungod 
sa pagtagana sa panginahanglan sa tawo didto sa 
Eden, ilang nakita ang ebidensiya sa dili-hakog ug 
mahigugmaong interes sa Diyos. Sila nahibalo nga 
ang prinsipyo sa pagkaulo gipatuman na sukad pa 
sa sinugdan, ang pagkaulo sa Diyos ibabaw sa lala- 
ki ug ang pagkaulo sa lalaki ibabaw sa babaye. 
Sila nasayod sa buluhaton nga gihatag sa Diyos 
ngadto sa tawo ingon man sa Iyang kahangawa la- 
bot sa hustong pag-atiman sa mga butang nga gi- 
hatag ngadto sa tawo aron iyang pahimuslan ug 
kalipayan. Sila nahibalo nga ang seksuwal nga re- 
lasyon maoy tali sa lalaki ug babaye ug kinahang- 
lang himoon kini sulod lamang sa kaminyoon, nga 
sila “mobiya sa amahan ug inahan’ aron mahimong 
usa ka malungtarong panagtiayon inay nga tempo- 
raryo lamang (maingon sa pakighilawas). Pinasu- 
kad sa sugo sa Diyos mahitungod sa paggamit sa 
mga kahoy sa tanaman sa Eden ug ilabina sa ka- 
hoy sa pagkahibalo sa maayo ug daotan, ilang 
nasabtan ang prinsipyo labot sa mga katungod sa 
pagkatag-iya ug sa pagpakitag pagtahod niana. Na- 
sayod sila sa daotang mga resulta gumikan sa 
unang bakak. Nasayod sila nga giuyonan sa Diyos 
ang paagi sa pagsimba ni Abel, nga wala uyoni sa 
Diyos ang kasina ug kasilag ni Cain sa iyang igso- 
on, ug nga gisilotan sa Diyos si Cain tungod sa pag- 
buno kang Abel.---Gen 1:26-4:16. 

Busa, bisan pag walay dugang espesipikong mga 
sugo, mando, o mga lagda gikan sa Diyos, ilang ma- 
gamit kini nga mga prinsipyo ug mga sumbanan 

aron giyahan sila sa lain apan kaamgid nga mga si- 
tuwasyon nga lagmit motungha. Kasiglohan sa ula- 
hi, sa ingon niini nga paagi gilantaw ni Jesus ug sa 
iyang mga apostoles ang mga panghitabo sa wala pa 
ang Lunop. (Mat 19:3-9, Ju 8:43-47, 1Ti 2:11-14, 1Ju 
3:11, 12) Ang balaod maoy usa ka lagda sa paglihok. 
Pinaagi sa mga pulong ug mga buhat sa Diyos ilang 
nahibaloan ang iyang dalan, ang iyang mga sukda- 
nan, ug kini ang nahimong lagda sa paglihok, o ba- 
laod, nga ilang pagasundon. Pinaagi sa pagbuhat 
niana, sila “makapadayon sa paglakaw uban sa ma- 
tuod nga Diyos. Kadtong wala magabuhat niana 
nakasala, o misipyat sa tumong,' bisan tuod walay 
kodigo sa balaod nga naghukom kanila. 

Human sa Lunop, gihatag sa Diyos kang Noe ang 
balaod, nga kinahanglang sundon sa tanang kataw- 
han, nga nagtugot sa pagkaon ug unod apan nagdi- 
li sa pagkaon ug dugo, ug Iyang gisulti ang prinsip- 
yo sa silot nga kamatayon tungod sa pagbuno. (Gen 
9:1-6) Sa sayong bahin sa yugto human sa Lunop, 
ang mga tawo sama ni Abraham, Isaac, Jacob, ug 
Jose nagpakitag tiunay nga pagpabili sa dalan sa Di- 
yos, sa iyang lagda sa paglihok. (Gen 18:17-19: 39:7- 
9: Ex 3:6) Bisan tuod ang Diyos naghatag ug espe- 
sipikong mga sugo ngadto sa matinumanong mga 
tawo (Gen 26:5), sama sa balaod sa pagtuli, walay 
rekord nga siya naghatag kanila ug detalyadong ko- 
digo sa balaod nga pagasundon. (Itandi ang Deu 
5:1-3.) Bisan pa niana, sila nakabaton dili lamang sa 
mga prinsipyo ug mga lagda sa yugto sa wala pa 
ang Lunop aron sa paggiya kanila, kondili sila may 
dugang pang mga prinsipyo ug mga lagda nga ma- 
kuha gikan sa iyang mga pahayag ug mga pag- 
pakiglabot sa katawhan sa yugto human sa Lu- 
nop. 

Busa, bisan tuod ang Diyos wala maghatag ug de- 
talyadong kodigo sa balaod, sama sa iyang gihimo 
sa ulahi ngadto sa mga Israelinhon, ang mga tawo 
dili kay walay paagi sa pagtino kon unsa ang mata- 
rong ug ang daotang panggawi. Pananglitan, ang 
idolatriya wala pa sa espesipiko hukmi nga daotan 
pinaagig gipahayag nga balaod. Bisan pa niana, su- 
mala sa gipakita ni apostol Pablo, walay ikapangata- 
rongan sa pagbuhat niana sanglit ang “dili-makita 
nga mga hiyas [sa Diyos], nga mao ang iyang wa- 
lay kataposang gahom ug pagka-Diyos, tin-awng 
makita sukad sa paglalang sa kalibotan padayon, tu- 
ngod kay kini sila maila pinaagi sa mga butang nga 
gihimo.” Ang pagsimba ug paghatag ug “sagradong 
pag-alagad sa linalang inay kay sa Usa nga nagla- 
lang” maoy dili gayod makataronganon. Kadtong 
nagasubay nianang binuang nga dalan mahimong 
motipas usab ngadto sa lain pang dili-matarong 
nga mga buhat, sama sa homoseksuwalidad, nga 
nag-usab “sa ilang kinaiyanhong gamit ngadto nia- 
nang sukwahi sa kinaiyahan.” Labot pa, bisan walay 

espesipikong balaod nga gihatag, ang maong buhat 
tin-aw nga sukwahi sa dalan sa Diyos nga Maglala- 
lang, sumala sa gipadayag mismo sa kahimoan sa 
lalaki ug babaye. Ang tawo, nga sa orihinal gilalang 
sa larawan sa Diyos, adunay igong kinaadman nga 
makasabot niining mga butanga. Busa, siya manu- 
bag atubangan sa Diyos kon siya mosukwahi sa da- 
lan sa Diyos, siya makasala, 'mosipyat sa tumong, 
bisan kon walay espesipikong gipahayag nga bala- 
od nga mag-akusar kaniya sa pagkasad-an.---Rom 
1:18-27: itandi ang Rom 5:13. 

Ang pakigsaad sa Balaod. Bisan una pa sa 
Pagpanggula gikan sa Ehipto, si Jehova mao na ang 
Maghahatag-Lagda sa iyang katawhan nga Israel. 
(Ex 12:1, 14-20, 13:10) Apan ang usa ka talagsaong 
pananglitan sa iyang papel ingong Maghahatag- 
balaod sa usa ka nasod mao ang iyang pag-establi- 
sar sa pakigsaad sa Balaod. Sa unang higayon, adu- 
na na gayoy hugpong sa mga balaod ingong kodigo 
nga naggahom sa matag bahin sa kinabuhi. Kini 
nga pakigsaad nga naghimo sa Israel nga usa ka 
linain nga katawhan, usa ka nasod nga Iya lamang, 
nagpalahi sa Israel gikan sa tanang ubang kanaso- 
ran.--Ex 31:16, 17, Deu 4:8, Sal 78:5: 147:19, 20. 

Sa usa ka mensahe nga nagtagna sa pagluwas 
nga himoon ni Jehova, ang manalagnang si Isaias 
miingon: “Si Jehova mao ang atong Maghuhukom, 
si Jehova mao ang atong Maghahatag-lagda [“mag- 
hahatag-balaod,” AS, Dy, Le, Yg], si Jehova mao 
ang atong Hari, siya mismo magluwas kanato.” (Isa 
33:22) Busa si Jehova ang naghupot sa hudisyal, le- 
hislatibo, ug ehekutibo nga gahom sa Israel: kining 
tulo ka sanga sa kagamhanan anaa kaniya. Sa 
ingon, gipasalig sa tagna ni Isaias ang bug-os nga 
panalipod ug pagtultol sa nasod, kay gipasiugda ni- 
ini nga si Jehova mao ang Soberanong Magma- 
mando sa bug-os nga diwa. 

Sa paghubit kang Jehova ingong Maghahatag- 
lagda, o Maghahatag-balaod sa Israel, si Isaias mi- 
gamit ug usa ka porma sa Hebreohanong termino 
nga chaqaq', nga sa literal nagkahulogang “pag- 
sapsap” o “pagkudlit.” Sa paghisgot niini nga pu- 
long, ang Hebreohanong leksikon ni W. Gesenius 
nagpatin-aw: “Sanglit ang pagkudlit ug mga man- 
do ug mga lagda diha sa publikong mga papan ug 
mga monyumento gihimo man sa maghahatag- 
balaod, kini nagpasabot usab sa gahom sa pagpa- 
kanaog ug mando.” (A Hebrew and English Lexi- 
con of the Old Testament, gihubad ni E. Robinson, 
1836, p. 366) Kini nga pulong gihubad sa mga 
maghuhubad sa Bibliya ingong “maghahatag-bala- 
od,” “magmamando,” ug “komandante.” (Gen 49: 10, 
Deu 33:21, Huk 5:14, Sal 60:7: 108:8, itandi ang AT, 
KJ, NW, RS, Yg.) Busa, ang hubad nga “Maghaha- 
tag-lagda” nahiuyon sa usa ka diwa sa Hebreoha- 
nong pulong, ug gihatag niini ang nahiangay nga 

katumbas ug pagkabug-os diha sa Isaias 33:22, diin 
kini nga pulong gilakip diha sa mao rang tudling- 
pulong uban sa “Maghuhukom” ug “Hari.” 

Ang Diyos wala maghatag sa maong detalya- 
dong balaod ngadto sa laing nasod o katawhan. Bi- 
san pa niana, ang Diyos sa sinugdan naglalang sa 
tawo diha sa pagkamatarong ug naghatag kaniyag 
tanlag. Bisan pa sa napanunod nga pagkadili-hing- 
pit sa makasasalang tawo ug sa kiling niini sa pag- 
pakasala, aduna gihapoy nagpabiling ebidensiya 
nga siya gibuhat sumala sa larawan ug dagway sa 
iyang Maglalalang ug ingon man sa ebidensiya la- 
bot sa katakos sa tanlag. Tungod niana, bisan tali- 
wala sa dili-Israelinhong mga nasod gihimo ang pi- 
pila ka lagda sa paglihok ug hudisyal nga mga 
mando nga sa usa ka sukod nagpaaninag sa mata- 
rong nga mga prinsipyo sa Diyos. 

Si apostol Pablo naghubit niini pinaagi sa pag- 
ingon: “Pananglitan, ang tanan nga nakasala nga 
walay balaod [nga mao, ang balaod sa Diyos nga gi- 
hatag ngadto sa iyang katawhan] malaglag usab 
nga walay balaod; apan ang tanan nga nakasala ila- 
lom sa balaod pagahukman sumala sa balaod. Kay 
ang mga nagapamati sa balaod dili mao ang mata- 
rong atubangan sa Diyos, kondili ang mga nagatu- 
man sa balaod igapahayag nga matarong. Kay di- 
hang ang katawhan sa kanasoran nga walay balaod 
nagabuhat nga kinaiyanhon sa mga butang sa ba- 
laod, kining mga tawhana, bisan tuod walay bala- 
od, maoy balaod sa ilang kaugalingon. Sila mismo 
mao ang nagpasundayag sa mga butang labot sa 
balaod nga nahisulat diha sa ilang mga kasingka- 
sing, samtang ang ilang tanlag nagpamatuod du- 
yog kanila ug, tali sa ilang kaugalingong mga pang- 
hunahuna, sila ginasumbong o ginapalingkawas.” 
(Rom 2:12-15) Busa, kadto nga mga nasod, bisan 
tuod wala ilakip sa legal nga relasyon uban sa Di- 
yos, dili kay walay sala kondili “misipyat sa tumong' 
sa hingpit nga mga sukdanan ni Jehova.--Itandi 
ang Rom 3:9. 

Pinaagi sa paghatag sa pakigsaad sa Balaod 
ngadto sa Israel, gipatin-aw sa Diyos nga ang ta- 
nang tawo, dili lamang ang idolatrosong mga paga- 
no kondili ang mga Israelinhon usab, maoy mga 
sad-an. Gipaamgo gayod niini ang mga Israelinhon 
nga sila sa daghang paagi napakyas sa pag-abot sa 
hingpit nga mga sukdanan. Kini maoy “aron ang 
tanang baba matak-om ug ang tibuok kalibotan 
mailalom sa silot sa Diyos . . . kay ang tukmang ka- 
hibalo sa sala maoy pinaagi sa balaod.” (Rom 3:19, 
20) Bisan pag ang usa ka Israelinhon wala mosim- 
ba sa idolo, nag-ayad sa dugo, dili sad-an sa pagbu- 
no, siya sa gihapon gipahayag nga sad-an sa pa- 
kigsaad sa Balaod. Kini tungod kay espesipiko na 
karong gipaila sa pakigsaad sa Balaod ang daghang 
buhat ug bisan mga tinamdan ingong kasal-anan. 

Busa, si Pablo, nga nag-isip sa iyang kaugalingon 
nga samag buhi na diha sa mga balat-ang sa iyang 
katigulangan una pa ihatag ang Balaod, nag-ingon: 
“Sa pagkatinuod ako dili unta makailag sala kon dili 
pa tungod sa Balaod, ug, pananglitan, dili unta nako 
mailhan ang hakog nga pangibog kon ang Balaod 
wala pa mag-ingon: ‘Dili ka maibog nga hinakog.'” 
... Sa pagkatinuod, ako kanhi buhi nga bulag sa ba- 
laod; apan sa dihang ang sugo miabot, ang sala na- 
buhi pag-usab, apan ako namatay.”--Rom 7:7-9. 

Uban Pang mga Maghahatag-Balaod. Sa 
dihang ang Anak sa Diyos mianhi sa yuta, iyang 
giila si Jehova ingon nga iyang Maghahatag-balaod 
ug Diyos. Ingong usa ka Hudiyo, si Jesus mismo 
natawo ilalom sa pakigsaad sa Balaod ug obliga- 
dong sundon kini sa hingpit. (Gal 4:4, 5) Sa baylo, 
siya naglatid ug mga balaod alang sa iyang mga 
sumusunod sa dihang siya nakigsulti kanila ug 
usab pinaagi sa balaang espiritu nga nagalihok 
diha sa iyang mga sumusunod nga nagsulat sa 
Kristohanong Kasulatan. Sa katibuk-an, kini nga 
mga balaod gitawag nga “balaod ni Kristo.” (Gal 
6:2: Ju 15:10-15: 1Co 9:21) Kini nga balaod nagga- 
hom sa “Israel sa Diyos,” ang iyang espirituwal nga 
“nasod.” (Gal 6:16: 1Pe 2:9) Hinuon, dili si Kristo 
ang nagmugna niini nga mga balaod apan kini 
iyang nadawat gikan sa dakong Maghahatag-bala- 
od nga si Jehova.--Ju 14:10. 

Si Moises. Bisan tuod ang Bibliya sublisubli 
nga naghisgot sa “balaod ni Moises” (Jos 8:31, 32; 
1Ha 2:3, 2Cr 23:18, 30:16), kini miila usab kang Je- 
hova ingong ang aktuwal nga Maghahatag-balaod 
ug si Moises ingong Iyang instrumento ug hawas 
lamang sa paghatag sa Balaod ngadto sa Israel. 
(2Cr 34:14) Bisan ang mga manulonda adunay ba- 
hin sa paghawas sa Diyos niining butanga, kay ang 
Balaod “gipadangat pinaagi sa mga manulonda pi- 
naagi sa kamot sa usa ka tigpataliwala.” Bisan pa 
niana, si Moises, ingong tinudlong tigpataliwala ni 
Jehova sa pakigsaad tali sa Diyos ug sa Israel, gi- 
hisgotan nga maorag siya ang maghahatag-balaod. 
--Gal 3:19: Heb 2:2. 

Tawhanong mga magmamando ingong mga 
maghahatag-balaod. Ang Diyos dili mao ang 
nagtukod sa tawhanong mga kagamhanan sa kali- 
botan ni naghatag kanila sa ilang awtoridad, apan 
siya nagtugot kanila nga maglungtad ug nagtang- 
tang kanila ug nagtugot sa bag-ong mga kagamha- 
nan nga motungha sa dihang kini mohaom sa 
iyang katuyoan. (Deu 32:8, Dan 4:35, 5:26-31: Buh 
17:26; Rom 13:1) Ang pipila niini nga mga mag- 
mamando nahimong mga maghahatag-balaod sa 
ilang nasod, estado, o komunidad. Apan ang ilang 
mga balaod ug mga lagda husto lamang kon kini 
himoon sulod sa gambalay ug nahiuyon sa balaod 
sa Dakong Maghahatag-balaod, si Jehova nga Di- 

yos. Maylabot sa balaod sa Diyos nga naggahom sa 
kinaiyanhong mga butang, ang bantogang Britani- 
ko nga eksperto sa balaod nga si Sir William Black- 
stone nag-ingon: “Kini kinahanglang sundon sa ti- 
buok globo, sa tanang kanasoran, ug sa tanang 
panahon: dili balido ang bisan unsang tawhanong 
mga balaod, kon sukwahi niini; ug ang mga balaod 
nga balido nagkuha sa tanan nilang puwersa, ug sa 
tanan nilang awtoridad, sa dili-direkta o sa direk- 
tang paagi, gikan niini nga tinubdan.” Dugang pa, 
“Niining duha ka pundasyon, ang balaod sa kinai- 
yahan ug ang balaod sa pagpadayag [makaplagan 
lamang diha sa Balaang Kasulatan], gipasukad ang 
tanang tawhanong mga balaod, buot ingnon, walay 
tawhanong mga balaod ang mahimong mosuk- 
wahi niini.”- -Chadman's Cyclopedia of Law, 1912, 
Tomo I, pp. 89, 91: itandi ang Mat 22:21, Buh 5:29. 

Diha sa Kristohanong kongregasyon. Ang 
igsoon ni Jesus sa inahan nga si Santiago misulat 
ngadto sa pipila ka Kristohanon nga nahimong gar- 
boso, hambogiro, ug hinawayon sa ilang Kristoha- 
nong kaigsoonan, nga nag-ingon: “Mga igsoon, hu- 
nong na sa pagsulti batok sa usag usa. Siya nga 
mosulti batok sa igsoon o maghukom sa iyang igso- 
on nagsulti batok sa balaod ug naghukom sa bala- 
od. Karon kon maghukom ka sa balaod, dili ka usa 
ka magtutuman sa balaod kondili usa ka maghuhu- 
kom. Usa lamang ang maghahatag-balaod [Gr., no- 
mothe'tes] ug maghuhukom, siya nga makahimo 
sa pagluwas ug sa paglaglag. Apan ikaw, kinsa ka 
ba nga maghukom sa imong silingan?” Dayon gi- 
hisgotan ni Santiago kadtong nanghambog sa ilang 
buhaton sa umaabot, nga maorag sila dili maapek- 
tohan sa mga sirkumstansiya, imbes nga moingon, 
“Kon pagbuot ni Jehova.” (San 4:11-16) Gihisgotan 
ni Santiago ang “harianong balaod,” “Higugmaon 
mo ang imong silingan sama sa imong kaugali- 
ngon.” (San 2:8) Kini nga mga Kristohanon, tungod 
sa dili pagpakitag gugma sa ilang silingan, hinuon 
nagsultig daotan batok kaniya, sa diwa, naghimo sa 
ilang kaugalingon nga mga maghuhukom sa bala- 
od sa Diyos, ingong mga maghahatag-balaod o 
mga magbabalaod. 

Si apostol Pablo naghatag ug samang tambag 
diha sa iyang sulat ngadto sa mga taga-Roma ma- 
hitungod sa pipila nga naghukom sa ubang mga 
tawo pinasukad sa ilang gikaon o giinom: “Kinsa 
man ikaw nga mohukom sa sulugoon sa balay 
nga iya sa lain? Ngadto sa iyang kaugalingong aga- 
lon siya mobarog o mapukan. Sa pagkatinuod, siya 
pabarogon, kay si Jehova makapabarog man kani- 
ya."--Rom 14:4. 

Pinasukad sa nahisgotan na, unsaon paglantaw 
ang mga instruksiyon ni Pablo labot sa usa ka ser- 
yosong kaso sa pakighilawas diha sa kongregasyon 


MAGHAHATAG-LAGDA 


sa Corinto? Siya miingon: “Ako sa pagkatinuod, bi- 
san tuod wala diha sa lawas apan anaa sa espiritu, 
tinong nakahukom na, nga daw ako anaa, sa tawo 
nga nakabuhat sa ingon . . . Dili ba nagahukom 
man kamo kanilang anaa sa sulod, samtang ang 
Diyos nagahukom kanilang anaa sa gawas? 'Kuhaa 
ang tawong daotan gikan sa inyong taliwala.”” Da- 
yon siya naghisgot bahin sa paghukom sa mga bu- 
tang niining kinabuhia ug niadtong ilang 'gipahi- 
mutang ingong mga maghuhukom.'--1Co 5:1-3, 
12, 13; 6:3, 4; itandi ang Ju 7:24. 

Tungod sa awtoridad nga gihatag kaniya ingong 
apostol ni Jesu-Kristo, si Pablo may kaakohan labot 
sa kahinlo ug kaayohan sa mga kongregasyon (2Co 
1:1, 11:28), busa siya misulat ngadto niadtong tu- 
ngod sa pagtudlo sa nagamandong lawas naka- 
baton ug awtoridad diha sa kongregasyon. (Buh 
14:23, 16:4, 5; 1Ti 3:1-13, 5:22) Sila ang may kaa- 
kohan nga mahuptan sa kongregasyon ang maa- 
yong baroganan, ingong putli sa panan-aw sa Di- 
yos. Kini nga mga tawo, sa paglingkod aron sa 
paghukom sa kaso nga gihisgotan, nga maoy usa 
ka dayag ug makauulaw nga paglapas sa balaod 
sa Diyos, dili maghimo sa ilang kaugalingon nga 
mga maghuhukom sa balaod sa Diyos, ni sila mag- 
himog mga balaod sumala sa ilang kabubut-on. Dili 
nila lapason ang mga utlanan sa hinatag-sa-Diyos 
nga balaod. Sila molihok sumala sa balaod nga gi- 
hatag sa dakong Maghahatag-lagda, nga naghu- 
kom sa pakighilawas ingong mahugaw. Ang mga 
nagabuhat sa maong kahugawan dili makasulod sa 
Gingharian sa Diyos, sumala sa balaod sa Diyos. 
(1Co 6:9, 10) Sila dili angayan nga magpabilin uban 
sa kongregasyon ni Kristo. Apan bisan pa niana 
ang mga tawong may kaakohan sa kahinlo sa kong- 
regasyon, pinaagi sa pagpalagpot sa mga tawong 
mahugaw, wala magpahamtang sa silot nga ipa- 
hamtang mismo sa Diyos nga Maghahatag-balaod 
ngadto niadtong dili-mahinulsolon nga nagpada- 
yon sa pagsubay sa maong dalan, nga mao, ang ka- 
matayon.--Rom 1:24-27, 32. 

Gipunting usab ni Pablo ngadto sa mga Kristo- 
hanon nga “ang mga balaan magahukom sa ka- 
libotan” ug nga “kita magahukom unya sa mga 
manulonda.” Dinhi siya naghisgot, dili sa presen- 
teng panahon, apan sa umaabot, sa dihang kad- 
tong maghari sa Gingharian kauban ni Kristo mag- 
alagad ingong langitnong mga maghuhukom, nga 
magpatuman sa balaod sa Diyos ug magpaham- 
tang sa paghukom nganha sa mga daotan.---1Co 
6:1-3, Pin 20:6, itandi ang 1Co 4:8. 

Ang panalangin ni Moises kang Gad. Sapa- 
nalangin ni Moises sa mga tribo sa Israel sa hapit 
na siyang mamatay, “mahitungod kang Gad siya 
miingon: “Bulahan siya nga nagapadako sa mga ut- 

lanan ni Gad. . . . Ug iyang [Gad] kuhaon ang unang 
bahin alang kaniya, kay didto gitagana ang pahat 
sa usa ka maghahatag-lagda.” (Deu 33:20, 21) 
Ang paggamit sa terminong “maghahatag-lagda” 
dinhi mahimong magkahulogan nga: Kadaghanan 
sa mga tribo nakabaton sa ilang tinudlong panulon- 
don pinaagig ripa, ilalom sa direksiyon ni Josue ug 
Eleasar nga hataas nga saserdote. Apan, wala ma- 
dugay human mapildi ang mga Midianhon, ang tri- 
bo ni Gad, uban sa tribo ni Ruben, nangayo sa yuta 
sa S sa Suba sa Jordan. Sanglit kini nga mga tribo 
daghan ug kahayopan, ang yuta nahiangay gayod 
kanila. Paborableng gidungog ni Moises ang ilang 
gipangayo ug gihatag kanila kining bahina sa yuta. 
(Num 32:1-5, 20-22, 28) Sa ingon, ang ilang bahin 
maoy “pahat sa usa ka maghahatag-lagda,” si Moi- 
ses, ang maghahatag-balaod sa Israel. 


MAGHAHATAG-LAGDA. Tan-awa ang MAG- 
HAHATAG-BALAOD. 


MAGHUHUBAD. 
PRETASYON. 


MAGHUHUKOM. 

1. Ang mga tawo nga gipatindog ni Jehova aron 
sa pagluwas sa iyang katawhan sa wala pa ang yug- 
to sa tawhanong mga hari sa Israel nailhan ingong 
mga maghuhukom. (Huk 2:16) Si Moises, ingong 
tigpataliwala sa pakigsaad sa Balaod ug tinudlo- 
sa-Diyos nga pangulo, naghukom sa Israel sulod sa 
40 ka tuig. Apan ang yugto sa mga Maghuhukom, 
ingon sa kasagarang gituohan, nagsugod kang Ot- 
niel, human sa kamatayon ni Josue, ug miabot 
hangtod kang Samuel nga manalagna. Si Samuel 
sagad wala ilakip taliwala sa mga Maghuhukom. 
Busa ang yugto sa mga Maghuhukom miabot ug 
mga 300 ka tuig.---Huk 2:16, Buh 13:20. 

Ang mga maghuhukom gipili ug gitudlo ni Jeho- 
va gikan sa lainlaing mga tribo sa Israel. Gikan 
kang Josue hangtod kang Samuel, 12 ka maghuhu- 
kom (dili apil si Debora) ang ginganlan, ingon sa 
mosunod: 


Tan-awa ang HUBAD, INTER- 


Maghuhukom Tribo Maghuhukom Tribo 
Otniel Juda Jair Manases 
Ehud Benjamin Jepte Manases 
Samgar (?) Ibzan Zabulon (?) 
Barak Neptali (?) Elon Zabulon 
Gideon Manases Abdon Epraim 
Tola Isacar Samson Dan 


Ang eksaktong dapit diin ang matag maghuhu- 
kom adunay hurisdiksiyon ug ang petsa sa ilang 
pagkamaghuhukom dili matino sa matag kahim- 
tang. Ang pipila dungang naghukom sa magkalahi 
nga mga dapit sa Israel, ug tali niini dihay yugto sa 

pagdaogdaog.---Tan-awa ang MAPA, Tomo 1, p. 743; 
KORTE, HUDISYAL NGA, ADLAW SA PAGHUKOM, usab ang 
mga maghuhukom sa Israel ubos sa tagsatagsa ka 
ngalan. 

2. Mga tawo nga adunay kaakohan sa paghukom 
sa legal nga mga kaso. Sa Job 31:11, 28 ang prase 
nga “angayng hatagag pagtagad sa mga maghuhu- 
kom” gigamit ingong adhetibo sa paghubit sa mga 
sala nga angayng pagahukman. Busa niini nga 
mga bersikulo diha sa An American Translation 
mabasa ang “usa ka ngilngig nga sala” (ber 11) ug 
ang “usa ka ngilngig nga salaod” (ber 28), imbes 
nga “usa ka sayop nga angayng hatagag pagtagad 
sa mga maghuhukom.” Ang “sayop” nga gihisgotan 
sa bersikulo 11 maoy pagpanapaw (ber 9, 10), usa 
ka salaod nga sa panahon ni Job lagmit hukman sa 
mga ansiyano diha sa ganghaan sa siyudad. (Itan- 
di ang Job 29:7.) Apan, ang “sayop” nga gihisgotan 
sa bersikulo 28 naglangkit sa materyalismo ug ti- 
nagong idolatriya (ber 24-27), mga sayop nga anaa 


MAGHUHUKOM, BASAHON SA MGA 


sa hunahuna ug kasingkasing nga dili mapamatud- 
an pinaagi sa baba sa mga saksi. Busa, walay taw- 
hanong mga maghuhukom ang makatino sa pagka- 
sad-an. Apan, dayag nga giila ni Job nga ang Diyos 
makahukom sa maong mga sala ug nga kini seryo- 
so gayod nga kinahanglan niyang hukman. 


MAGHUHUKOM, BASAHON SA MGA. 
Usa ka basahon sa Bibliya nga sa panguna nagkob- 
re sa yugto nga mga 330 ka tuig tali sa pagsakop sa 
Israel sa Canaan ug sa pagsugod sa monarkiya. 
Una pa niini, ang mga Israelinhon gipasidan-an 
nga ang ilang pagkapakyas sa pag-abog sa mga 
molupyo sa yuta, ingon sa gisugo sa Diyos, motul- 
tol sa ilang pagsagop sa mahugaw nga relihiyosong 
mga buhat sa mga Canaanhon. Sa kataposan kini 
moresulta sa dili pag-uyon ni Jehova ug sa iyang 
pagtugyan kanila ngadto sa ilang mga kaaway. 
(Ex 23:32, 33, 34:11-17, Num 33:55, Deu 7:2-5) 
Ang makasaysayanhong rekord nga makaplagan 


MGA PANGUNANG PUNTO SA MGA MAGHUHUKOM 


Usa ka kusganong asoy sa mga pagluwas nga sublisubling gihi- 
mo ni Jehova alang sa Israel pinaagi sa mga Maghuhukom sa 
dihang ang Israel mibiya sa idolatrosong mga buhat ug tim-os 
nga nangaliyupo sa iyang tabang 

Lagmit nga gisulat ni Samuel, kini nga basahon nagkobre ug 
mga 330 ka tuig tali sa pagsakop sa Canaan ug sa pagsugod 
sa monarkiya 


Mga kahimtang nga naglungtad sa panahon sa mga 

Maghuhukom (1:1--3:6) 

Human sa kamatayon ni Josue, ang mga tribo sa Israel napak- 
yas sa pag-abog sa nahibiling mga molupyo sa Canaan gikan 
sa maong yuta 

Hinuon, sila nakigminyo niini nga mga pagano ug nalit-agan sa 
ilang bakak nga relihiyon 

Si Jehova nagtugyan kanila ngadto sa ilang mga kaaway, apan 
sa popanahon siya nagpatindog ug mga Maghuhukom sa 
pagluwas kanila 

Ang mga pagluwas gikan sa pagpanglupig sa dihang 
ang Israel mibiya sa bakak nga pagsimba ug mitawag 
kang Jehova alang sa tabang (3:7-16:31) 

Pinaagi kang Otniel, ang Israel giluwas gikan sa walo-ka-tuig 
nga pagkasakop kang Cusan-risataim nga hari sa Mesopo- 
tamia 


Ang 18-ka-tuig nga pagdominar sa Moabihanon nga si Ha- 
ring Eglon natapos sa dihang siya gipatay ni Ehud, kinsa 
human niadto nagtigom sa Israelinhong kasundalohan ug nag- 
parot sa mga Moabihanon 


Si Samgar nag-inusara sa pagpatay sa 600 ka Filistehanon, sa 
ingon nagluwas sa Israel 


Si Barak, nga nadasig sa manalagnang si Debora, nagpildi kang 
Jabin, sa ingon nagtapos sa iyang 20-ka-tuig nga pagpanglu- 
pig sa Israel, ang pangulo sa kasundalohan ni Jabin, si Si- 
sera, gipatay ni Jael, ang asawa ni Heber nga Kenihanon: 
si Debora ug Barak naghandom niini nga kadaogan pinaagig 
awit 


Si Gideon gisugo sa pagluwas sa Israel gikan sa pito-ka-tuig 
nga pagpanghasi sa mga Midianhon, si Jehova mihatag sa 
kadaogan human niya kunhori ang kasundalohan ni Gideon 
ngadto sa 300 na lamang ka tawo, si Gideon human niadto 
midumili sa pagkahari 

Si Tola naghukom sa Israel sulod sa 23 ka tuig, ug si Jair 
naghukom sulod sa 22 ka tuig 


Ang Israel nag-antos diha sa mga kamot sa mga Ammonhanon, 
si Jehova nagtaganag kaluwasan pinaagi kang Jepte, kinsa 
human niadto mituman sa iyang panaad sa pagtugyan sa 
iyang bugtong anak, nga usa ka babaye, sa pag-alagad kang 
Jehova 

Si Ibzan, Elon, ug Abdon naghukom sa Israel sa katibuk-an nga 
mga 25 ka tuig 


Si Jehova naghatag kang Samson ug dako kaayong kusog ug 
naggamit kaniya sa pagpahigawas sa Israel gikan sa 40-ka- 
tuig nga pagdominar sa mga Filistehanon, ang iyang pagpa- 
kigminyo sa usa ka Filistehanong babaye gikan sa Timnah 
naghatag kaniyag mga kahigayonan sa paglihok batok kanila: 
ang pagluib ni Delila kaniya sa ngadtongadto mitultol sa usa 
ka kahimtang diin iyang napatay ang mas daghang Filisteha- 
non panahon sa iyang kamatayon kay sa iyang napatay sa 
iyang tibuok kinabuhi 

Dugang dili-maayong mga kahimtang nga naugmad pa- 
nahon sa mga Maghuhukom (17:1-21:25) 

Sa Epraim, si Miqueas nagpatindog ug usa ka larawan didto sa 
iyang balay ug nagsuhol sa usa ka batan-ong Levihanon sa 
pag-alagad ingong saserdote 

Ang pipila ka Danhanon miadto sa balay ni Miqueas ug sa ula- 
hi gikawat ang iyang idolatrosong mga butang, gidala usab 
nila ang Levihanon aron moalagad ingong ilang saserdote 


Ang mga lalaki sa Benjaminhong siyudad sa Gibea nahimong 
sad-an sa tiningob nga krimen sa sekso batok sa puyopuyo 
sa usa ka Levihanon: ang pagkapakyas sa pagtugyan sa mga 
sad-an aron masilotan nagtukmod sa ubang mga tribo sa 
pagpakiggubat aron masilotan ang Benjamin, kini nga tribo 
hapit mapuo 


MAGKAABIN NGA MGA GINOO 


sa basahon sa Mga Maghuhukom nagpakita kon sa 
unsang paagi ang pasidaan nahimong tinuod. Bi- 
san pa niana, inay nga bug-os maghisgot sa pagka- 
dili-matinumanon sa Israel ug sa miresulta nga 
langyawng pagpanglupig, ang basahon pangunang 
nag-asoy sa mga kalamposan sa mga maghuhu- 
kom ug sa talagsaong mga pagluwas nga gihimo ni 
Jehova pinaagi kanila. Busa ang katakos ni Jeho- 
va sa pagluwas ug ang iyang hataas-nga-pailob, 
kaluoy, dili-takos nga kalulot, ug hustisya gipa- 
siugda. Ang mga maghuhukom mismo gipakita 
ingong talagsaong mga panig-ingnan sa pagtuo. 
--Heb 11:32-34, 39, 40. 

Kahan-ayan. Ang Mga Maghuhukom gilang- 
kit sa gisundan nga basahon sa Bibliya pinaagi sa 
pangbukas nga mga pulong niini, “Ug nahitabo hu- 
man sa kamatayon ni Josue.” Apan, ang pipila sa 
mga panghitabo nga giasoy niini dayag nga nahi- 
tabo sa wala pa mamatay si Josue. Pananglitan, 
ang Maghuhukom 2:6 mabasa: “Sa dihang gipala- 
kaw ni Josue ang katawhan, ang mga anak sa Israel 
nanglakaw, ang tagsatagsa ngadto sa iyang panu- 
london, aron sa pagpanag-iya sa yuta.” Busa mopa- 
tim-aw nga ang Maghuhukom 1:1-3:6 nagsilbing 
introduksiyon, ang magsusulat naghisgot sa mga 
butang nga nahitabo una pa ug human sa kamata- 
yon ni Josue aron sa pagtaganag makasaysayan- 
hong impormasyon alang sa asoy nga mosunod. 
Ang seksiyon nga nagsugod sa kapitulo 3, bersiku- 
lo 7, hangtod sa kataposan sa kapitulo 16, sa pa- 
nguna, maoy kronolohikanhong pagkahan-ay ug 
nag-asoy sa mga kalihokan sa 12 ka maghuhukom 
(walay labot si Debora), sugod kang Otniel ug na- 
tapos kang Samson. Ang kataposang bahin sa ba- 
sahon mahimong tawgong apendise ug mohaom sa 
usa ka yugto nga mas una pa kay sa pagkamaghu- 
hukom ni Samson. Ang pag-ilog sa Lais pinaagi sa 
mga Danhanon daw makataronganong nahitabo 
una pa sa kamatayon ni Josue. (Itandi ang Jos 
19:47; Huk 18:27-29.) Ang tiningob nga krimen sa 
sekso nga gihimo sa mga lalaki sa Gibea ug ang mi- 
sunod nga mga panghitabo nga miresulta sa halos 
pagkapuo sa tribo ni Benjamin lagmit nahitabo pi- 
pila lang ka tuig human sa kamatayon ni Josue. 
(Huk 19:1-21:25, Jos 24:31) Kini magtugot ug igo- 
igong panahon alang sa mga Benjaminhon nga 
modaghan gikan sa mga 600 ka lalaki (Huk 20:47) 
ngadto sa halos 60,000 ka manggugubat sa pana- 
hon sa paghari ni David.— 1Cr 7:6-12. 

Magsusulat ug Panahon sa Pagsulat. Ang 
pangsulod nga ebidensiya nagtaganag pasukara- 
nan sa pagtino kon kanus-a gisulat ang basahon sa 
Mga Maghuhukom. Kini gihipos samtang ang usa 
ka hari nagmando sa Israel. Kay kon dili, ang mag- 
susulat, sa dihang naghisgot sa nangagi, dili unta 
moingon: “Niadtong mga adlawa walay hari sa Is- 

rael.” (Huk 17:6: 18:1: 19:1; 21:25) Hinuon kini 
maoy sa panahon nga ang mga Jebusihanon nag- 
puyo pa sa Jerusalem. (Huk 1:21) Sanglit, niadtong 
1070 W.K.P., nailog ni David “ang salipdanan sa 
Zion” (usa ka bahin sa Jerusalem) gikan sa mga Je- 
busihanon ug nagbalhin sa iyang kaulohan didto 
(2Sa 5:6-9), ang basahon sa Mga Maghuhukom gi- 
sulat gayod una pa sa maong petsa, lagmit sa pa- 
nahon sa paghari ni Saul. Nianang panahona si 
Samuel mao ang pangunang tigpaluyo sa matuod 
nga pagsimba ug, ingong manalagna ni Jehova, 
makataronganong tuohan nga siya ang nagsulat 
niini nga basahon. 

Pagkatinuod. Dili kaduhaduhaan nga ang ba- 
sahon sa Mga Maghuhukom aduna gayoy dapit 
diha sa kanon sa Bibliya. Kini prangka ug matinud- 
anon, ug wala niini itago ang grabeng mga sala sa 
Israel. Sa katibuk-an, kini nga basahon naghimaya 
ug nagpasidungog, dili sa tawhanong mga maghu- 
hukom, kondili kang Jehova nga Diyos ingong tinu- 
od nga Manluluwas sa Israel. Kini nagpakita nga 
ang espiritu sa Diyos naghatag ug gahom sa mga 
maghuhukom (Huk 3:9, 10; 6:34: 11:29, 13:24, 25; 
14:6, 19: 15:14, 18; 16:20, 28-30) ug sila, sa baylo, 
miila kang Jehova ingong Maghuhukom (11:27) ug 
Hari (8:23). Ang ubang inspiradong mga basahon 
sa Bibliya naghisgot sa mga panghitabo nga gire- 
kord diha niini.--1Sa 12:9-11, 2Sa 11:21, Sal 83:9- 
12, Isa 9:4, 10:26, Heb 11:32-34. 


MAGKAABIN NGA MGA GINOO. Ang 
Hebreohanong pulong nga seranim’ mopatim- 
awng maoy usa ka Filistehanong hinulam nga pu- 
long. (Jos 13:3) Ang mga konsonante niini susama 
sa mga konsonante sa Hebreohanong pulong alang 
sa “mga ehe” sa 1 Hari 7:30. Usa kini ka titulo nga 
gigamit ngadto sa lima ka ginoo nga nagmando sa 
Filistehanong mga siyudad sa Gaza, Askelon, As- 
dod, Ekron, ug Gat, lagmit tungod kay sila magkaa- 
bin o magkaalyansa. Ang mga Filistehanon, suma- 
la sa Amos 9:7, nangabot sa baybayon sa Canaan 
gikan sa Creta, duol sa Dagat Aegean, busa gituo- 
han sa pipila nga kini maoy usa ka Aegean nga pu- 
long. 

Ang magkaabin nga mga ginoo nagmando sa Fi- 
listia ingong mga magmamando sa ilang kaugali- 
ngong mga siyudad-estado ug ingong usa ka kon- 
silyo nga managsamag gahom maylabot sa mga 
butang nga sila adunay komon nga interes. Si Akis 
gitawag nga hari sa Gat. (1Sa 21:10, 27:2) Lagmit 
nga siya dili usa ka hari sa kasagarang diwa, kon- 
dili usa ka prinsipe. Busa ang titulo nga “prinsipe” 
(Heb., sar) usahay gipadapat ngadto niini nga mga 
magmamando.--1Sa 18:30, 29:2-4. 

Kini nga mga opisyal kanunayng nagtinabangay 
alang sa usa ka kawsa. Sila gipatawag sa tingob ug 

unya ilang gikonsulta ang ilang mga saserdote ug 
mga mananag-an kon unsay buhaton sa nailog nga 
arka sa pakigsaad human nga kini nagpahinabog 
grabeng hampak nga mga almoranas samtang kini 
diha kanila, nga bisan gani ang magkaabin nga 
mga ginoo naapektohan. (1Sa 5:9-6:4) Sila nagtina- 
bangay sa dihang ang ilang kasundalohan misu- 
long batok sa Israel. (1Sa 7:7) Sa kahimtang ni 
Samson nasayran nato nga sila nagtinabangay sa 
pagbuntog kaniya. (Huk 16:5) Silang tanan nagti- 
gom didto sa balay sa diyos nga si Dagon didto sa 
Gaza aron sa pagsaulog sa ilang pagdakop kang 
Samson, nga niadtong higayona ang lima ka mag- 
kaabin nga mga ginoo nga nagmando sa maong 
panahon nangamatay.---Huk 16:21-30. 

Apan, kining independenteng mga siyudad-esta- 
do nga ilang gimandoan wala gayod mahiusa aron 
mahimong usa ka gingharian ilalom sa usa ka 
magmamando. Hinuon, kining lima ka pangunang 
mga siyudad lakip ang sakop nga mga lungsod ni- 
ini naglungtad nga samag usa ka liga, usa ka al- 
yansa. Sa dihang mohimog mga desisyon nga ma- 
kaapektar kanilang tanan, sundon sa magkaabin 
nga mga ginoo ang giuyonan sa kadaghanan. Kini 
mao ang gisunod labot sa desisyon sa pagsalikway 
kang David ug sa iyang mga tawo gikan sa Filiste- 
hanong kasundalohan, bisan tuod nga si Akis, ang 
kaabin nga ginoo sa Gat, nga gipuy-an ni David sa 
dihang mikalagiw gikan kang Haring Saul, miuyon 
nga paubanon ang kasundalohan ni David sa pag- 
pakig-away batok kang Saul.-- 1Sa 29:2, 6, 7, 9. 

Sa tibuok kasaysayan sa Israel, ilabina hangtod 
nga sila nabuntog ni David, sila maoy mortal nga 
mga kaaway sa katawhan ni Jehova ug sa daghang 
higayon nakig-alyansa sa ubang mga nasod batok 
sa Israel, nga sagad nagpailalom sa Israel sa malu- 
pigong pagmando. Gipakubsan ni David ang ilang 
gahom aron sila dili na mahimong usa ka dakong 
hulga. Human sa panahon ni David, ang terminong 
“magkaabin nga mga ginoo” nahanaw na, apan 
ang terminong “hari” gipadapat ngadto sa ilang 
mga magmamando.--Jer 25:20, Zac 9:5; tan-awa 
ang FILISTIA, FILISTEHANON. 


MAGKOKOPYA. Pinasukad sa Bibliya, ang 
terminong “magkokopya” mapadapat sa usa ka 
magsusulat, o sa usa ka tawo nga mohimog mga 
kopya sa mga basahon, ilabina sa Kasulatan. Ang 
Hebreohanong pulong nga gihubad nga “magko- 
kopya” mao ang so-pher”, nga nalangkit sa pag-ihap 
ug pagrekord. Kini adunay nagkalainlaing mga ka- 
hulogan. Kini mahimong magtumong sa usa ka es- 
kriba (Huk 5:14) o sa usa ka sekretaryo. (Jer 36:32: 
Eze 9:2, 3) Ang usa ka eskriba mahimong usa ka 
publikong magsusulat nga mosulat ug mga kompo- 
sisyon nga idiktar kaniya sa lainlaing mga tawo, 
usa ka sekretaryo, usa ka magkokopya, o kaha usa 


MAGKUKULON 


ka magtutudlo sa Balaod. Apan, ang termino nga 
“magkokopya” maoy ilabinang haom kon ipadapat 
sa mga tawo nga nagkopya sa Balaod ug sa ubang 
mga bahin sa Balaang Kasulatan. Ang partikular 
nga gipaila ingong mga magkokopya mao si Sapan, 
ang usa ka tawong ginganlag Zadok, ug ang sa- 
serdote nga si Esdras.--Jer 36:10, Neh 13:13, 12: 
26, 36. 

Ang saserdote nga si Esdras, nga miadto sa Jeru- 
salem gikan sa Babilonya uban sa nahibiling mga 
Hudiyo sa ikapitong tuig sa Persianhon nga si Ha- 
ring Artajerjes (468 W.K.P.), gipaila ingong “usa ka 
batid nga magkokopya sa balaod ni Moises” ug 
ingong “usa ka magkokopya sa mga pulong sa ka- 
sugoan ni Jehova ug sa iyang mga regulasyon sa 
Israel.” (Esd 7:6, 7, 11) Sa iyang panahon, unang 
nahimong prominente ang Hudiyong mga eskri- 
ba ingong usa ka pundok sa mga magkokopya sa 
Kasulatan. Linibo sa mga Hudiyo ang nagpabilin 
sa Babilonya, ug ang uban nagkatibulaag tungod sa 
mga paglalin ug sa mga pagnegosyo. Ang lokal 
nga mga tigomanan nga nailhang mga sinago- 
ga mitungha sa nagkalainlaing mga dapit, ug tu- 
ngod niini, ang mga magkokopya kinahanglan nga 
mohimog sinulat-kamot nga mga kopya sa mga 
manuskrito sa Bibliya. Gibuhat nila kini uban ang 
dakong pag-amping.---Tan-awa ang ESKRIBA. 

Si Esdras, ang batid nga saserdoteng magkokop- 
ya, mao ang nagbasa sa “basahon sa balaod ni Moi- 
ses” ngadto sa usa ka kongregasyon sa napasig- 
uling Jerusalem. Ang maayong pagpatin-aw ug 
pagtudlo nga gihatag ni Esdras ug sa iyang mga 
katabang niadtong panahona misangpot sa “'hila- 
bihang pagmaya” ug tugob nga mga panalangin 
alang sa nagkatigom nga katawhan.---Neh 8. 

Ang salmista, kansang kasingkasing napukaw sa 
usa ka maayong butang' maylabot sa Mesiyanikong 
Hari sa Diyos, miingon: “Ang akong dila maoy da- 
gang unta sa usa ka batid nga magkokopya.” (Sal 
45:1-5) Buot niya nga ang iyang dila larino untang 
manulti, nga haom sa binayaw nga tema sa iyang 
sinulat nga inspirado sa Diyos. Busa, buot sa sal- 
mista nga ang iyang dila magamit sa batid nga 
pagpanulti, sama sa usa ka dagang diha sa kamot 
sa nabansay ug batid nga magkokopya, usa nga 
adunay katakos. 


MAGKUKULON. Ang tighimo ug mga kulon, 
pinggan, ug ubang mga sudlanan nga gama sa yu- 
tang-kulonon. Ang Hebreohanong pulong alang sa 
magkukulon (yoh-tser') sa literal nagkahulogang 
"“mag-uumol” o “ang usa nga nagaumol” (Jer 18:4, 
ftn sa Rbi8), samtang ang Gregong termino (kera- 
meus') alang niini naggikan sa lintunganayng pu- 
long nga nagkahulogang “sagol,” nga tingali nagtu- 
mong sa gikinahanglang pagsagol ug tubig sa yuta 

o sa yutang-kulonon sa pag-andam niini aron ga- 
miton sa pag-umol. Sukad pa sa labing karaang 
kapanahonan ang mga magkukulon nag-umol sa 
yutang-kulonon aron himoong mga sudlanan ug 
nagpagba niini, sa ingon nakahimog gahing mga 
galamiton nga dili mohumok inigkabasa. Ang mag- 
kukulon mahimong mag-inusara sa pagtrabaho, 
apan usahay siya adunay mga katabang, nga sagad 
mga bag-ohan. Taliwala sa mga Hebreohanon ang 
usa ka pundok sa mga magkukulon sa hari daw 
naglungtad sa usa ka panahon.---1Cr 4:21-23. 

Ang naandang paagi sa paghimog sudlanang 
kulonon magsugod sa paghugas sa yutang-kulo- 
non ug kuhaan kini sa mga hugaw, pahanginan 
kini, ug tamaktamakan ang basang yutang-kulo- 
non aron kini mahimong hagkot ug daling maumol. 
(Isa 41:25) Sunod, ang yutang-kulonon masahon sa 
kamot ug dayon ibutang diha sa ligid sa magkuku- 
lon. 

Ang karaang ligid sa magkukulon sagad maoy 
gama sa bato (apan usahay gama sa kahoy) ug sa 
panguna maoy lapad nga platoplato nga gitaod sa 
pinatindog nga ehe ug kini patuyokon pinaagi niini. 
Tungod kay bug-at ang mga kilid niini, ang plato- 
plato dili daling matarog ug kini padayong motu- 
yok samtang kini patuyokon pinaagig kamot. Ang 
gidugang sa ulahi nga mas dako, mas bug-at nga 
ligid sa ubos (diha sa mao ra nga ehe sama sa iba- 
bawng ligid ug usab motuyok libot niana) nagpaa- 
rang sa naglingkod nga magkukulon sa pagpatuyok 
sa mga ligid pinaagi sa iyang tiil. 

Kay gipahiluna na ang walay porma nga yutang- 
kulonon diha sa ligid, gamiton sa magkukulon ang 
iyang mga kamot sa pag-umol sa sudlanan sam- 
tang patuyokon ang ligid. (Jer 18:3, 4) Unya ang 
sudlanan mahimong ibulad ug diyutay ug dayon 
ibalik na usab kini sa ligid, diin ang magkukulon 
lagmit mogamit ug gagmayng mga bato, mga kab- 
hang, o ubang galamiton aron pahamison ug pasi- 
nawon kini ug himoag disenyo ang gawas nga 
bahin niini. Ang mga paagi nagkalainlain, panang- 
litan, siya makahimog disenyo niini nga pormag 
pisi pinaagi sa pagpalakra sa binaligtos nga pisi 
diha sa basabasa pa nga sudlanan. Ang mga sud- 
lanan sagad pinturahan ug mga disenyo. Ang uban 
pasinawon (Pr 26:23) ug dayon pagbahon, o idang- 
dang, diha sa duol ra nga tapahan sa magkukulon. 
O, ang dekolor nga “pangpatsing” (labnaw nga yu- 
tang-kulonon sa magkukulon) mahimong gamiton 
ingong pangdisenyo, ug human niana ang gamit 
nga kulonon pagbahon na usab diha sa tapahan. 

Ang magkukulon mohimog mga gamit nga kulo- 
non sama sa mga tadyaw (Lam 4:2) mga lampara, 
mga hurnohan, ug mga dulaan sama sa mga mon- 
yeka ug mga larawan sa hayop. Ang mga panak- 
san, kopa, tibod, ug ubang mga sudlanan maoy la- 

kip sa iyang mga produkto. (Lev 15:12, 2Sa 17:28, 
Jer 19:1: Luc 22:10) Siya maghimo usab ug mga ku- 
lon ug mga kalaha. Ang mga gamit nga kulonon 
usahay markahan aron ipakita kon diin kini himoa. 
Ang magkukulon sagad magbutang ug kaugali- 
ngong “marka” sa iyang produkto diha sa gunita- 
nan niini. 

Usahay ang magkukulon mogamit ug hulmahan, 
nga diha niana iduot ang yutang-kulonon aron 
mahulma ang disenyo. Sa ulahing kapanahonan 
ang mga lampara sagad hulmahon nianang paa- 
giha ingong duha ka piraso ug dayon idugtong 
sa dihang ang yutang-kulonon humokhumok pa. 
Usahay kini umolon pinaagi sa kamot nga dili na 
mogamit sa ligid. Apan, ang magkukulon sagad 
mogamit sa ligid. 

Sa mga dapit nga gikubkoban sa mga arkeologo, 
sagad nadiskobrehan ang mga buak nga gamit nga 
kulonon o mga bika nga usahay tinagdaghan. (Tan- 
awa ang BIKA.) Giisip sa mga arkeologo nga ang 
mga matang sa mga gamit nga kulonon nga nadis- 
kobrehan makatabang sa pag-ila sa nagkalainlaing 
mga kultura ingon man usab sa pagbanabana sa 
yugto sa pag-okupar sa maong dapit pinasukad 
sa lainlaing lut-od sa yuta niini. Gipaningkamotan 
usab nila nga mabanabana ang gidaghanon sa po- 
pulasyon sa usa ka partikular nga dapit sa karaang 
kapanahonan pinasukad sa gidaghanon sa maong 
mga bika nga nadiskobrehan didto. 

Ang awtoridad sa magkukulon ibabaw sa yu- 
tang-kulonon gigamit nga masambingayon aron 
ipakita ang pagkasoberano ni Jehova ibabaw sa 
mga tawo ug sa mga nasod. (Isa 29:15, 16, 64:8) 
Alang sa Diyos ang balay sa Israel maoy “ingon sa 
yutang-kulonon diha sa kamot sa magkukulon,” 
Siya ingong mao ang Dakong Magkukulon. (Jer 
18:1-10) Ang tawo walay katungod nga makiglalis 
sa Diyos, maingon nga ang yutang-kulonon dili da- 
homon nga mokuwestiyon sa nag-umol niini. (Isa 
45:9) Maingon nga ang sudlanan nga kulonon ma- 
himong buakon, mao man usab si Jehova makahi- 
mo sa pagpahamtang ug kalaglagan nganha sa 
usa ka katawhan ingong silot sa ilang kasaypanan. 
--Jer 19:1-11. 

Labot sa paggamit sa Mesiyanikong Hari sa iyang 
hinatag-sa-Diyos nga awtoridad batok sa mga na- 
sod, kini gitagna: “Imong dugmokon sila pinaagi sa 
setro nga puthaw, imong pulpogon sila ingon sa 
usa ka sudlanan sa magkukulon.”--Sal 2:9: itandi 
ang Dan 2:44: Pin 2:26, 27, 12:5. 

Gikan sa usa ka minasang yutang-kulonon ang 
magkukulon makahimog usa ka sudlanan alang sa 
gamit nga dungganon ug ang lain alang sa gamit 
nga makauulaw, komon, o ordinaryo. Sa susama, 
si Jehova adunay awtoridad sa pag-umol sa mga 
tawo sumala sa iyang gikahimut-an ug nagtugot sa 

mga daotan, ang “mga sudlanan sa kapungot nga 
gihimong angay sa kalaglagan,” apan kini maoy 
alang sa kaayohan sa “mga sudlanan sa kaluoy,” 
ang mga tawong naglangkob sa espirituwal nga Is- 
rael.---Rom 9:14-26. 


MAGLALABA. Ang usa nga sa kapanahonan 
sa Bibliya maglaba ug mga bulingon nga mga bes- 
ti ug magproseso usab ug bag-ong panapton pina- 
agi sa pagladlad ug sa pagpakulo niini ug sa pagku- 
ha sa mga lana ingong pagpangandam alang sa 
pagtina. Sa Hebreohanon ang termino lagmit nga 
naggikan sa lintunganayng pulong nga nagkahulo- 
gang “yatak,” nga mao, paglaba pinaagi sa pag- 
tamaktamak aron matangtang ang hugaw. (Mal 
3:2, tan-awa ang PAGKALIGO.) Ang Gregong pulong 
alang sa “tighinlog besti” (gna:pheus') maoy kaam- 
gid sa gna'phos (tunokong teasel; pangsudlay sa 
panapton) ug nagtumong sa usa nga naglimpiyo ug 
bag-ong tela o naglaba ug nagkuskos sa bulingon 
nga mga besti. 

Ang tighinlog mga besti sa karaang kapanaho- 
nan lagmit nga nakapaputi pag-ayo sa ilang besti 
pinaagi sa paglaba ug pagladlad. Apan, sa paghubit 
sa dili-matupngan nga kaputi sa mga besti ni Jesus 
sa panahon sa pagkausab sa iyang dagway, si Mar- 
cos nag-ingon: “Ang iyang panggawas nga mga 
besti migilaw, nga puti pa kaayo kay sa besti nga 
mapaputi ni bisan kinsang tighinlog besti ibabaw 
sa yuta.”--Mar 9:3. 

Alkali. Sa Hebreohanon ang pulong alang sa 
alkali maoy ne“ther, usa ka karbonato sa soda, nga 
gitawag usab ug natron. Kini gitawag ug “alkali 
nga mineral,” sa pagpalahi niini gikan sa “alkali sa 
utanon.” Ang natron maoy usa ka kinaiyanhong 
matang niini nga kemikal, nga ang komersiyal nga 
mga matang niini nailhan ingong soda ash ug sal 
soda. Ang mga pagbula niini sa dihang sagolan ug 
dili isog nga asido mao ang gitumong sa Proverbio 
25:20. Bisan tuod sa pipila ka hubad kini gitawag 
ug “niter,” kini lahi ra sa modernong niter (nitre), 
nga gitawag usab ug saltpeter, nga lagmit maoy 
potassium o kaha sodium nitrate. 

Kon lunlon o gamiton ingong sambog sa paghi- 
mog sabon kini nga alkali maayo kaayo nga pang- 
hinlo. Kini nga kamatuoran nagdugang ug puwer- 
sa sa mga pulong ni Jehova bahin sa kagrabe sa 
pagkasad-an sa Israel: “Bisan pag manghugas ka sa 
alkali ug mogamit ka ug daghang lihiya, ang imong 
sayop maoy usa gayod ka mantsa sa akong atuba- 
ngan."--Jer 2:22. 

Ang mga tawo sa kakaraanan nagkuha niini nga 
alkali o soda gikan sa ubay-ubayng tinubdan sa 
suplay---gikan sa mga lanaw o gikan sa mga depo- 
sito sa Sirya, India, Ehipto, ug ubay sa habagatan- 
sidlakang mga baybayon sa Patayng Dagat. Gi- 

kataho nga, gawas pa sa paggamit niini ingong 
panghinlo, gigamit usab kini sa mga Ehiptohanon 
ug sa uban ingong kahulip sa lebadura sa paghi- 
mog tinapay, gigamit ingong pangpahumok kon 
maglata ug karne, gisagol sa suka ingong tambal sa 
sakit sa ngipon, ug gigamit kini sa pag-embalsa- 
mar. 

Lihiya. Ang Hebreohanong pulong nga bo- 
rith’, nga gihubad nga “lihiya” (sa ubang mga hu- 
bad, “sabon”), nagtumong sa alkali sa utanon nga 
gipalahi gikan sa nether, ang gitawag nga alka- 
li nga mineral. Ang kalainan niining duha maoy dili 
sa kemikal nga komposisyon kondili sa gigikanan sa 
suplay. Sa Jeremias 2:22 kining duha ka pulong 
makita sa mao ra nga bersikulo. Ang lihiya sa ka- 
panahonan sa Bibliya mao ang sodium carbonate o 
potassium carbonate, depende sa mga tanom nga 
gikuhaan sa mga abo kon kini ba mitubo diha sa 
asinon nga yuta duol sa dagat o mitubo diha sa ila- 
ya. Ang mga kemikal sa mga abo lainon pinaagi 
sa paghumol o sa pagsala ginamit ang tubig. Kini 
nga lihiya maoy lahi sa modernong-adlaw nga ke- 
mikal nga “lihiya,” ang isog kaayo nga potassium 
hydroxide. Ang karaang lihiya sa maglalaba giga- 
mit dili lamang sa paghinlo sa mga besti (Mal 3:2) 
kondili gigamit usab sa paglunsay sa mga metal 
sama sa tingga ug plata.--Isa 1:25. 

Potasa. Ang Hebreohanong pulong nga bor 
gihubad nga “potasa” (NW), “sabon” (Yg), “lihiya” 
(AT), sa Job 9:30. Niining tekstoha kini gihisgotan 
nga gigamit nga panghinlo sa mga kamot. Kini nga 
panghinlo gituohan nga mao ang potassium car- 
bonate o kaha ang sodium carbonate. Ang ngalan 
niini nga potasa (sa Ingles, “potash) naggikan sa 
paagi sa paghimo niini: ang mga abo (“ashes”) sa 
kahoy humolan una, unya kini pabukalan diha sa 
mga kulon (“pots7. 


MAGLALANGOY. Usa ka tawo nga makala- 
ngoy sa tubig ginamit ang iyang mga kamot ug 
mga tiil. Ang katakos sa paglangoy komon sa kara- 
ang mga tawo kaniadto. (Eze 47:5: Buh 27:42, 43) 
Diha sa usa ka karaang Ehiptohanong sinulat, ang 
usa ka amahan naghisgot nga ang iyang mga 
anak nagtuon sa paglangoy, ug ang Asiryanhong 
mga kinulit naglarawan sa mga manggugubat nga 
nanglangoy, nga sagad naggamit ug gipaburot nga 
mga panit sa hayop. 

Ang mga mangingisda kinahanglang makama- 
ong molangoy. Sa dihang mogamit ug baling, sila 
usahay mosalom sa tubig ug magbira pailalom sa 
usa ka bahin sa ngilit sa baling nga may pabug-at 
aron maporma ang usa ka hanig. Bisan pag maayo 
tingali molangoy (Ju 21:7, 8), ang mangingisda nga 
si Pedro misugod pagkaunlod ug misangpit kang 
Jesu-Kristo aron sa pagluwas kaniya sa dihang si 

Pedro milakaw sa ibabaw sa tubig. Lagmit nga kad- 
to maoy tungod sa baloron kaayo nga dagat, ug 
usab tungod sa kahadlok ni Pedro.---Mat 14:27-31. 

Sa usa ka tagna batok sa Moab, si Isaias nag- 
hisgot bahin sa mga linangoyan sa usa ka mag- 
lalangoy, nga nag-ingon: “Ang kamot ni Jehova 
mopahiluna niining bukira, ug ang Moab pagaya- 
takyatakan sa dapit niini sama sa dihang yatak- 
yatakan ang tapok sa uhot diha sa usa ka dapit sa 
mga kinalibang. Ug iyang ikabya [sa literal, ituy- 
had] ang iyang mga kamot sa taliwala niini sama 
sa dihang ikabya kini sa usa ka maglalangoy aron 
sa paglangoy, ug iyang igapaubos ang pagkamapa- 
hitas-on niini pinaagi sa malinglahong mga lihok sa 
iyang mga kamot.” (Isa 25:10, 11) Kini nga hubad, 
maingon man ang hubad sa Gregong Septuagint, 
nagpasabot nga gituyhad ni Jehova ang iyang mga 
kamot batok sa Moab aron sa pagpahamtang ug 
malaglagong mga hampak. Hinuon, ang laing hu- 
bad naghisgot sa Moab nga mao mismo ang na- 
galangoy. Pananglitan, ang American Translation 
nag-ingon: “Ang kamot sa GIN00 mopahiluna niini 
nga bukid, apan ang Moab pagayatakyatakan diha 
sa iyang gibarogan, sama sa pagyatakyatak sa uhot 
diha sa tubig sa gahong sa kinalibang,: ug bisan pag 
ikabya niya ang iyang mga kamot diha sa taliwala 
niini, sama sa pagkabya sa usa ka maglalangoy sa 
iyang mga kamot aron sa paglangoy, ang iyang 
garbo igapaubos bisan pa sa tanang pagkapayka- 
pay sa iyang mga kamot.” 


MAGMAMANDO. Usa ka tawo nga naghu- 
pot ug awtoridad o gahom, usa ka soberano. Ang 
Hebreohanong berbo nga masha!” nagkahulogang 
“pagmando, pagdominar”, ang Grego nga termi- 
nong ar'khon gihubad nga “magmamando.”--Tan- 
awa ang MAGMAMANDO SA SIYUDAD. 

Ang supremong Magmamando mao si Jehova 
nga Diyos, nga naghupot ug bug-os nga sobera- 
nong awtoridad sa uniberso, makita ug dili-makita, 
tungod kay siya mao ang Maglalalang ug Magha- 
hatag-Kinabuhi.---Dan 4:17, 25, 35; 1Ti 1:17. 

Ang mga hari sa linya ni David diha sa trono sa 
Israel nagmando ingong mga hawas ni Jehova, ang 
ilang tinuod, dili-makitang Hari. Busa, sila giingong 
dinihogan sa Diyos, nga naglingkod sa “trono ni Je- 
hova.” (1Cr 29:23) Sa dihang mitungha si Jesu- 
Kristo nga “Anak ni David” (Mat 21:9: Luc 20:41), 
siya gidihogan, dili pinaagi sa lana, kondili pinaagi 
sa balaang espiritu, aron magmando diha sa usa ka 
langitnong trono. (Buh 2:34-36) Ilalom ni Jehova, si 
Jesus ug ang iyang mga isigkamanununod sa Ging- 
harian mao ang naglangkob sa kagamhanan sa uni- 
berso.--Pin 14:1, 4: 2014, 6, 22:5. 

Si Satanas nga Yawa ug ang iyang mga demon- 
yo maoy mga magmamando usab. Siya gihisgotan 

ingong “ang magmamando niining kalibotana” ug 
ang “magmamando sa awtoridad sa hangin.” (Ju 
12:31, 14:30, Efe 2:2) Ang pamatuod nga ang ta- 
nang kagamhanan niining kalibotana nailalom sa 
iyang gahom mao ang iyang pagtanyag niini ngad- 
to kang Jesu-Kristo bugti sa usa ka buhat sa pag- 
simba. (Mat 4:8, 9) Kini nga mga kagamhanan gi- 
hatagan ni Satanas sa ilang awtoridad. (Pin 13:2) 
Sulod sa iyang organisasyon ang mga demonyo 
naghupot usab ug gahom sa pagmando. Sila gihis- 
gotan ingong “mga magmamando sa kalibotan nii- 
ni nga kangitngit” nga naghupot ug awtoridad iba- 
baw sa mga gahom sa kalibotan sa kasaysayan, 
sama pananglitan, sa dili-makitang “mga prinsipe’ 
sa Persia ug Gresya. (Efe 6:12: Dan 10:13, 20) 
Siyempre, ang ilang magmamando mao ang Yawa 
mismo.---Mat 12:24. 

Sa mga adlaw sa yutan-ong ministeryo ni Jesus, 
ang Palestina nailalom sa duha ka pagmando, sa 
Imperyo sa Roma ug sa Hudiyong mga magma- 
mando, diin ang pangunang kahugpongan niining 
naulahi mao ang Dakong Sanhedrin, usa ka konsil- 
yo sa 70 ka ansiyano nga gihatagan sa kagamha- 
nan sa Roma ug limitadong awtoridad ibabaw sa 
Hudiyohanong mga kalihokan. Ang gihisgotan sa 
Juan 7:26, 48 nagtumong sa Hudiyong mga mag- 
mamando, usa kanila si Nicodemo. (Ju 3:1) Ang 
nagadumalang opisyal sa sinagoga gitawag nga 
ar'khon. (Itandi ang Mat 9:18 ug Mar 5:22.) Ang 
Balaod nagsugo nga tahoron ang mga magmaman- 
do. (Buh 23:5) Apan, ang Hudiyong mga magma- 
mando nahimong dunot ug gihisgotan nga maoy 
pangunang mabasol sa kamatayon ni Jesu-Kristo. 
—Lluc 23:13, 35; 24:20, Buh 3:17, 13:27, 28. 

Ang ar'khon gipadapat usab ngadto sa sibil nga 
mga mahistrado ug sa mga opisyal sa kagamha- 
nan sa katibuk-an. (Buh 16:19, 20; Rom 13:3) Ang 
Hebreohanong pulong nga segha:nim, nga gihu- 
bad nga “mga magmamando” (KJ), “mga luyoluyo” 
(Ro), “mga luyoluyong magmamando” (NW), giga- 
mit maylabot sa ubos nga Hudiyong mga magma- 
mando ilalom sa Persianhong Imperyo (Neh 2:16, 
5:7), ug usab sa pipila nga nagbaton ug awtoridad 
ilalom sa mga hari sa Media, Asirya, ug Babilonya. 
--Jer 51:28, Eze 23:12, 23; tan-awa ang LUYOLUYO. 

Ang mga magmamando mahimong makahatag 
ug kauswagan ug kalipay, o kaha kakabos ug pag- 
antos, ngadto sa ilang mga ginsakpan. (Pr 28:15, 
29:2) Si David nagkutlo kang Jehova nga Diyos nga 
nag-ingon: “Kon ang nagamando sa katawhan ma- 
tarong, nga nagamando diha sa kahadlok sa Diyos, 
nan kini sama sa kahayag sa kabuntagon, sa di- 
hang ang adlaw mosidlak, usa ka buntag nga wa- 
lay panganod.” (2Sa 23:3, 4) Ang ingon niana nga 
magmamando mao si Jesu-Kristo, ang Prinsipe sa 
Pakigdait.---Isa 9:6, 7. 

MAGMAMANDOSA SIYUDAD. Mga ma- 
histrado sibil (Gr., politar'khai) nga sa ilang atuba- 
ngan si Jason ug ang ubang mga Kristohanon gita- 
ral sa magubtanong panon didto sa Tesalonica. 
(Buh 17:5-8) Bahin sa paggamit sa Gregong termi- 
no, si G. Ernest Wright nag-ingon: “Ang usa ka ins- 
kripsiyon nga diha niini nga ganghaan [ang Gang- 
haan sa Vardar nga gikan sa Tesalonica], nga karon 
atua sa British Museum, naghisgot sa pipila ka opis- 
yal sa siyudad nga gitawag ug “mga politarko'. Ang 
daghang ubang mga inskripsiyon aduna usab nii- 
ning pulonga. Sa Buhat 17:6 kini nga termino giga- 
mit usab ingong ngalan sa mga opisyal nga sa ilang 
atubangan ang mga Kristohanon gitaral sa pana- 
hon sa kagubot nga nahitabo tungod sa pagsang- 
yaw ni Pablo. Sa kasukwahi, kini nga pulong dili 
makita diha sa naglungtad nga Gregong mga li- 
teratura apan gipamatud-an sa arkeolohikanhong 
impormasyon nga tukma ang asoy ni Lucas niining 
bahina.”--Biblical Archaeology, 1962, p. 260, tan- 
awa ang ARKEOLOHIYA (Maylabot sa Kristohanon 
Gregong Kasulatan). 


MAGOG. 

1. Usa ka anak nga lalaki ni Japet ug apo ni Noe. 
Makaplagan ang iyang ngalan taliwala sa mga ulo 
sa banay nga gigikanan sa unang nasodnong mga 
pundok nga natibulaag sa tibuok yuta human sa 
Lunop.--Gen 10:1, 2, 5; 1Cr 1:5. 

2. Usa ka ngalan nga makita diha sa tagna ni 
Ezequiel mahitungod sa samag bagyo nga pag-ata- 
ke ni “Gog sa yuta sa Magog” batok sa natigom pag- 
usab nga katawhan ni Jehova. Mopatim-aw nga gi- 
gamit kini sa manalagna aron ipaila ang usa ka 
yuta o rehiyon “sa kinalay-ang mga bahin sa ami- 
hanan” diin didto maggikan ang panon ni Gog, ug 
ang iyang mang-aagaw nga kasundalohan gihubit 
ingong “nanagsakay sa mga kabayo, usa ka dakong 
panon sa katawhan, usa ka panon sa kasundalohan 
nga daghan uyamot' nga naggamit sa espada ug 
pana.--Eze 38:2-4, 8, 9, 13-16, 39:1-3, 6. 

Sukad sa panahon sa Hudiyong historyador nga 
si Josephus, gituohan nga ang “yuta sa Magog" na- 
langkit sa Sityanhong mga tribo nga makaplagan 
sa AS sa Uropa ug Sentral Asia. (Jewish Antiqui- 
ties, I, 123 [vi, 1]) Ang klasikal nga mga magsusu- 
lat sa Grego ug Romanhong kapanahonan naghubit 
sa mga Sityanhon ingong mga barbaro sa amiha- 
nan, hakog ug gustog gubat, nga may dakong pa- 
non sa mga mangangabayo, sangkap sa hinagiban, 
ug batid sa paggamit ug pana. Bisan tuod nga ang 
ngalang Sityanhon lagmit naggikan kang “Aske- 
naz,” laing kaliwat ni Japet (Gen 10:2, 3), ang 1959 
nga edisyon sa Encyclopædia Britannica (Tomo 20, 
p. 235) nag-ingon nga “sa tibuok panahon sa klasi- 
kal nga literatura ang Sitya sa linangkob nagpasa- 


MAGOG 


bot sa tanang rehiyon sa amihanan ug amiha- 
nan-sidlakan sa Itom nga dagat, ug ang usa ka 
Sityanhon (Skuthes) nagtumong sa bisan kinsa nga 
barbaro nga naggikan sa maong mga dapit.” Ang 
ubang reperensiyang mga basahon nagpakita usab 
nga ang terminong “Sityanhon” gigamit sa lapad 
nga diwa aron maglakip sa kinatibuk-ang mga tri- 
bo nga nagbalhinbalhin pagpuyo sa A sa Caucasus 
(ang rehiyon tali sa Itom nga Dagat ug sa Dagat 
Caspian), sama sa modernong paggamit sa termi- 
nong “Tartar.” Busa ang The New Schaff-Herz0g 
Encyclopedia of Religious Knowledge nagkomento: 
“Sa karaang mga tawo, ang ngalang ‘mga Sityan- 
hon” maoy usa ka ngalan nga lapad ug kahulogan, 
ug mao man usab ang Hebreohanong “Magog.”” 
--Giedit ni S. Jackson, 1956, Tomo V, p. 14. 

Simbolikong Paggamit. Sanglit wala tinoa 
kanato sa Bibliya (maingon man sa sekular nga ka- 
saysayan) ang eksaktong nahimutangan sa “yu- 
ta sa Magog,” lakip ang paghisgot sa manalagna sa 
“kaulahiang bahin sa mga tuig” (Eze 38:8), ug 
sanglit ang gihubit nga pagsulong wala masayri 
kon literal ba nga nahitabo diha sa Israel, nan ma- 
kataronganong isipon ang tagna mahitungod sa 
Magog ingong may kalabotan sa umalabot nga pa- 
nahon sa Biblikanhong “panahon sa kataposan.” Tu- 
ngod niini, nasabtan sa daghang komentarista nga 
kini maoy usa ka tagna bahin sa kataposang pag- 
atake sa mga gahom sa kalibotan batok sa Gingha- 
rian sa Diyos, ug ilang nasabtan nga ang yuta sa 
Magog naghawas sa “kalibotan nga nakigbatok sa 
katawhan ug sa gingharian sa Diyos."--Funk and 
Wagnalls New Standard Bible Dictionary, 1936, 
p. 307. 

Busa, tin-aw nga ang yuta sa Magog adunay 
simbolikong kahulogan. Tungod kay ang terminong 
“Sityanhon,” nga kasagarang gilangkit ang Magog, 
sa ulahi gigamit ingong susamag kahulogan alang 
nianang mananapon, hakog, ug agresibo, nan kini 
nga termino makataronganong nagtumong sa usa 
ka posisyon nga batok kaayo sa katawhan sa Di- 
yos. Ang mga nasod sa kalibotan mabutang niana 
nga posisyon dihang, sa pagtukmod sa pangunang 
magsusupak sa Diyos, si Satanas nga Yawa, sila 
mohimo sa ilang pangataposang pag-atake sa yuta 
batok sa matuod nga pagsimba sa Diyos.---Tan- 
awa ang GOG Num.. 2. 

3. Usa ka termino nga gigamit sa Pinadayag 
20:8 may kalabotan sa mga panghitabo nga mahi- 
tabo sa kataposan sa Usa ka Libo ka Tuig nga Pag- 
hari ni Kristo Jesus ug human sa pagbuhi kang Sa- 
tanas gikan sa kahiladman. Inay nga nagtumong sa 
usa ka partikular nga yuta o dapit, ang “Gog ug 
Magog” dinhi gigamit aron sa paghubit niadtong 
anaa sa yuta nga madala sa impluwensiya sa gibu- 
hian nga Kaaway ug morebelde batok sa pagmando 


MAGPAPANA 


sa Diyos nga gihawasan sa “mga ba- 
laan ug sa siyudad nga hinigugma.” 
--Pin 20:3, 7-10. 


MAGPAPANA. Usa ka tawo nga 
mogamit ug busogan ug pana. Pina- 
agi sa paggamit sa busogan ug pana 
human sa Lunop ang tawo makahi- 
mo sa pagpatay (alang sa pagkaon, 
besti, ug kapuy-an) sa mga hayop 
nga tulin kaayo ug peligroso kaayo 
nga dakpon kon wala kini nga hina- 
giban. Sa dihang mitungha si Nim- 
rod, ang mga magpapana lagmit gi- 
pugos sa pag-alagad kaniya. 
Niadtong ika-20 nga siglo W.K.P., 
si Ismael nga panganayng anak nga 
lalaki ni Abraham “nahimong usa ka 
magpapana” aron mabuhi sa kami- 
ngawan. (Gen 21:20) Sa susama, si 
Esau, ang apong lalaki ni Abraham, 
hanas nga mogamit ug pana. (Gen 
27:3) Ang mga monyumento nagpa- 
matuod nga sukad sa unang mga pa- 
nahon, ang pangunang tig-atake nga 
mga manggugubat sa Ehipto maoy 
mga magpapana, ug adunay mga 
eskultora usab nga mga magpapa- 
na nga Babilonyanhon. Sa mga ad- 


Magpapana nga sakop 
sa mga guwardiya 
sa hari sa Persia 

patalikod. Ang abtik ug walay sa- 
bod nga paglihok sa mga magpapana 
mao ang pangunang taktika sa Per- 
sianhong estratehiya sa pagsulong sa 
mga kaaway pinaagi sa pagpaulan 
ug mga pana. 

Ang Kasadpang mga imperyo sa 
Gresya ug Roma wala kaayo moga- 
mit sa busogan ug pana ingon sa 
paggamit niini sa Sidlakang mga na- 
sod, bisan tuod may mga panahon 
nga ang mga magpapana dakog na- 
himo sa ilang mga kadaogan. Lagmit 
nga tungod kini sa paagi sa mga 
Grego sa pagbingat sa mga busogan 
paingon sa ilang lawas, nga dili kaa- 
yo epektibong paagi, inay sa pagbi- 
ngat sa busogan paingon sa ilang 
aping o mata ingon sa gihimo sa 
mga Ehiptohanon ug mga Persian- 
hon. Mopatim-aw nga ang ilang ba- 
tid nga mga magpapana maoy mga 
mersenaryo nga Cretanhon ug taga- 
Asia, samtang ang mga Grego ug 
mga Romano misalig sa espada ug 
bangkaw.--Tan-awa ang HINAGIBAN, 
ARMADURA. 


Mahulagwayong Paggamit. Da- 


law ni Josue (Jos 24:12) ug David 
(1Cr 12:1, 2), ug human niana, ang mga magpa- 
pana maoy importanteng bahin sa kasundalohan 
sa Israel. (2Cr 14:8, 26:14) Ang mga magpapana 
sa mga Filistehanon nagpana kang Haring Saul, 
ang mga magpapana sa mga Siryanhon nagpa- 
na kang Haring Ahab, ug ang mga magpapana 
sa mga Ehiptohanon nagpana kang Haring Josias. 
--1Sa 31:1-3, 1Ha 22:34, 35, 2Cr 35:20, 23. 

Ang mga linilok didto sa Nineve naghulagway sa 
Asiryanhong mga magpapana nga nagsakay ug 
mga karo nga nagdalag duha ka busogan, ang usa 
taas, ug ang usa mubo. Sa dihang itiro ang usa ka 
pana, sila maghawid ug mga reserbang pana, aron 
subsob ang ilang pagtiro. Ang taktika sa mga Asir- 
yanhon sa pag-atake sa ilang mga kaaway maoy 
pinaagi sa pagpaulan kanilag mga pana, ug dayon 
gukdon sila pinaagig espada ug bangkaw. 

Ang mga Persianhon gitawag nga mao ang la- 
bing ekspertong mga magpapana sa kalibotan. Ang 
mga linilok gikan sa Persepolis ug Susa naghulag- 
way sa mga sundalong Medianhon ug Persianhon 
nga sinangkapan sa mga pana o busogan ug mga 
udyongan. Gikan sa pangedarong 5 hangtod sa 20, 
ang mga batang Persianhon gitudloan na sa pagpa- 
na ug pagsakay sa kabayo: ang ilang mga manga- 
ngabayo maoy mga eksperto bisan sa pagpana nga 


yag nga naghisgot sa pagdaogdaog 
kang Jose sa iyang mga igsoon, si Jacob miingon sa 
iyang anak nga lalaking si Jose: “Ang mga magpa- 
pana [sa literal, mga tag-iyag mga pana] nagsigeg 
hasi kaniya ug nagpana kaniya.” (Gen 49:23) Si Job 
miingon bahin sa daw gihambin nga kasuko sa Di- 
yos batok kaniya: “Ang iyang mga magpapana 
naglibot kanako.” (Job 16:13) Ang Hebreohanong 
pulong nga rav, nga gihubad dinhi nga “magpapa- 
na” naggikan sa ra-vav', nga nagkahulogang “pagti- 
ro.” (Gen 49:23) Ang Hebreohanong pulong nga 
rav makaplagan usab sa Proverbio 26:10, nga ma- 
basa: “Ang nagasuhol sa usa ka hungog o ang 
nagasuhol sa mga lumalabay maoy ingon sa usa ka 
magpapana nga nagapataroy sa tanang butang.” 
Kini nga proverbio nagpasiugda sa kadaot nga ma- 
himong ipahinabo sa dihang ang usa nga anaa sa 
responsableng posisyon magagamit sa usa ka tawo 
nga dili kuwalipikado alang sa usa ka partikular nga 
buluhaton. 


MAGPAPATIGAYON. Ang usa nga mopalit 
ug mobaligya o makigbaylo aron makaganansiya, 
usa ka negosyanteng lalaki o babaye. Ang Hebreo- 
hanong termino nga gihubad nga “magpapatiga- 
yon” sa literal nagtumong sa usa nga nagapanaw 
sa lainlaing dapit aron magnegosy0.--Gen 34:10, 
ftn sa Rbis8. 

Sayo pa kaayo sa tawhanong kasaysayan ang 
mga tawo nahimo nang batid diha sa pipila ka na- 
tad sa buluhaton, nga nahimong hanas sa ilang 
mga trabaho. (Gen 4:20-22) Ang komersiyo ug pa- 
matigayon tali kanila kinaiyanhong naugmad, ug 
sa kadugayan, daghang indibiduwal ang nahimong 
mga magpapatigayon ug mga negosyante nga adu- 
nay daghan kaayong mga baligya. Sa panahong 
miabot si Abraham sa Canaan sa sayong bahin sa 
ikaduhang milenyo W.K.P., gigamit ug giila na ang 
pipila ka timbang ug mga sukod alang sa negosyo. 
(Gen 23:16) Ang Moisesnong Balaod nagsugo nga 
ang mga sukdanan sa mga magpapatigayon kina- 
hanglang nahiuyon sa kasagarang sukdanan ug 
husto.---Deu 25:13-16, Pr 11:1, 20:10, Miq 6:11. 

Ang pipila ka magpapatigayon maoy mga tag- 
iya ug tindahan, ang uban nagnegosyo diha sa mga 
tiyanggihan ug mga basar sa mga siyudad. (Neh 
13:20) Ang uban nanag-iya ug mga panon sa bar- 
ko nga molawig sa lagyong kadagatan nga inigbalik 
magdalag bililhong mga kargamento gikan sa hala- 
yong kayutaan aron ibaligya. (Sal 107:23, Pr 31:14) 
Ang ubang mga negosyante maoy mga magpapa- 
naw nga misubay sa lagyong mga ruta sa negosyo 
diha sa kamad-an sa karaang kalibotan. (1Ha 10:14, 
15: 2Cr 9:13, 14) Si Jose gibaligya sa iyang mga ig- 
soon niining matanga sa nagapanawng mga mag- 
papatigayon nga nagpadulong sa Ehipto.---Gen 37: 
25, 28. 

Ang tanang nasod, gagmay ug dagko, adunay 
kaugalingong mga magpapatigayon, ug pinaagi sa 
ilang kalihokan daghan ang nangadato. Dihay mga 
magpapatigayon sa Etiopia (Isa 45:14), sa Asir- 
ya (Nah 1:1, 3:16), sa gingharian ni Solomon (1Ha 
10:28, 2Cr 1:16), ug sa Sidon ug Tiro (Isa 23:2, 8). 

Ang tagna ni Ezequiel naghubit sa siyudad sa 
Tiro ingong usa ka dakong sentro sa komersiyo diin 
ang mga barko ug ang nagapanawng mga mag- 
papatigayon gikan sa tanang bahin sa kalibotan 
nangadto ug nakignegosyo. Kining samang tagna 
naghubit usab bahin sa nagkadaiyang mga baligya 
nga gibaligya niini nga mga magpapatigayon, nga 
maoy nagpadato niining dunggoanan nga siyudad, 
sama sa plata, puthaw, lata, tingga, mga butang 
nga gama sa tumbaga, mga kabayo, mga mula, ga- 
ring, ebano, turquesa, balhibo sa karnero, mga tini- 
na nga panapton, korales, rubi, trigo, espesyal nga 
kalan-on, dugos, lana, balsamo, bino, casia, caña, 
mga hinabol nga besti, mga pahumot, bililhong 
mga bato, ug bulawan.---Eze 27:2, 12-25. 

Ang Gregong pulong nga em'porros (ang po ros 
nagkahulogang “panaw”) nagtumong sa usa ka na- 
gapanawng magpapatigayon, o sa usa nga “naga- 
panaw.” Ang usa ka pananglitan niini mao ang 
nagapanawng magpapatigayon sa sambingay ni 


MAGPUPUGAS, PAGPUGAS 


Jesus nga nangitag maayo ug mahalon nga mga 
perlas. (Mat 13:45) Ang nagapanawng mga magpa- 
patigayon mao ang giingon sa simbolikong ba- 
sahon sa Pinadayag nga nadato tungod sa “da- 
kong bigaon . . . [ang] “Dakong Babilonya, ang 
inahan sa mga bigaon, " ug sila nanghilak ug nag- 
bangotan tungod sa iyang pagkapukan ug pagka- 
laglag. (Pin 17:1, 5, 18:3, 11-15) Ang Dakong Ba- 
bilonya usab adunay kaugalingong nagapanawng 
mga magpapatigayon, “ang mga taas-ug-ranggo sa 
yuta.”--Pin 18:23. 


MAGPIAS. Usa sa mga pangulo sa katawhan 
kansang kaliwat, kon dili man siya mismo, nagpa- 
matuod pinaagig timbre sa “kasaligang kontrata” sa 
adlaw ni Nehemias.---Neh 9:38, 10:1, 14, 20. 


MAGPUPUGAS, PAGPUGAS. Ang kinara- 
an nga paagi sa pagpugas ug binhi diha sa yuta 
aron motubo sagad maoy pinaagig “pagsabod.” 
Ang magpupugas magdala sa mga binhi diha sa 
pilo sa iyang besti o sa usa ka sudlanan. Siya mag- 
hakop ug binhi gikan sa butanganan niini ug isab- 
wag kini gikan sa iyang atubangan paingon sa 
pikas nga direksiyon. Ang tingpugas sa Israel mag- 
sugod sa mga Oktubre hangtod sa unang bahin sa 
Marso, depende sa matang sa lugas nga ipugas. 

Panalangin ni Jehova. Si Jehova mao ang 
Usa nga nagtagana sa binhi ug sa proseso sa pag- 
tubo, maingon man sa kahayag sa adlaw ug sa 
ulan, nga pinaagi niana ang uma magpatunghag 
abot nga pilopilo ang gidaghanon kay sa gipugas o 
gitanom. (2Sa 23:3, 4, Isa 55:10) Busa, ang tanang 
katawhan, matarong man o daotan, makadawat ug 
mga kaayohan gikan sa Maglalalang.--Mat 5:45: 
Buh 14:15-17. 

Hinunoa, sa katibuk-an si Jehova nga Diyos wala 
sa espesipiko magkontrolar sa mga butang nga na- 
langkit sa pagtubo. Busa ang daotang mga tawo 
usahay makapahimulos ug dagayang ani, samtang 
ang mga matarong, tungod kay nasugamak sa dili- 
maayong mga kahimtang, lagmit walay maani. 
--Itandi ang Job 21:7-24. 

Sa laing bahin, kon nahiuyon sa iyang katuyo- 
an, si Jehova makapanalangin sa magpupugas ug 
maghatag kaniya ug dagayang abot, o makapahi- 
nabog kanihit sa bunga, depende sa pagkamati- 
numanon ug pagkamasinugtanon sa magpupugas 
Kaniya. Pananglitan, katuyoan ni Jehova nga himo- 
on ang Israel nga usa ka dako ug daghag-molup- 
yo nga nasod didto sa Yutang Saad, busa dagaya 
niyang gipanalanginan ang iyang masinugtanong 
mga alagad. Sa dihang si Isaac nanimuyo sa Cana- 
an, bisan pag siya gihasi sa mga lumad sa maong 
yuta, siya gipanalanginan ni Jehova mao nga ang 
iyang gipugas miani ug usa ka gatos ka pilo.---Gen 
26:12. 


MAGPUPUGAS, PAGPUGAS 


Ang espirituwal nga kahimtang sa Israel maoy 
magtino sa gidaghanon sa abot nga ilang maani. Si 
Jehova miingon kanila sa wala pa sila mosulod sa 
Yutang Saad: “Kon magpadayon kamo sa pagsubay 
sa akong mga lagda ug magtuman sa akong kasu- 
goan ug magbuhat niini, . . . tinong mag-abot ang 
inyong paggiok ug ang inyong pagpamupo sa ubas, 
ug mag-abot ang pagpamupo sa ubas ug ang pag- 
pamugas ug binhi.” Ang abot mahimong dagaya 
kaayo nga tungod niana ang pag-ani dili pa mata- 
pos sa dihang magsugod na ang pagpugas sa su- 
nod nga pananom. (Itandi ang Am 9:13.) Sa laing 
bahin, ang Diyos nagpasidaan: “Kon kamo dili ma- 
mati kanako ni mobuhat niining tanan nga kasugo- 
an,... kamo magapugas ug binhi sa walay kapus- 
lanan lamang, kay pagakan-on man kini sa inyong 
mga kaaway.” Ug siya midugang, “ang inyong yuta 
dili magahatag sa iyang abot.” (Lev 26:3-5, 14-16, 
20: itandi ang Hag 1:6.) Sa ulahi, sa adlaw ni ma- 
nalagnang Jeremias, ang pasidaan ni Jehova na- 
tuman. Sa paghubit sa ilang daotang kahimtang, 
si Jehova miingon: “Sila nagpugas ug trigo, apan 
sampinit ang ilang naani. ”---Jer 12:13. 

Ang Balaod sa Israel Labot sa Pagpugas. 
Sa Balaod nga gihatag pinaagi kang Moises, ang Di- 
yos nagsugo nga ang yuta pugsan sulod sa unom 
ka tuig, apan walay pagpugas o pag-ani nga himo- 
on sa ikapito nga tuig (tuig nga Igpapahulay) ni sa 
tuig sa Tinghugyaw. (Ex 23:10, 11, Lev 25:3, 4, 11) 
Kini nagsilbing pagsulay sa ilang pagtuo ug nagha- 
tag kanila ug dugang panahon alang sa espirituwal 
nga mga butang, kini makaayo usab sa yuta. 

Sanglit ang yuta iya ni Jehova, ikaingon nga 
kini balaan ug ang iyang katawhan balaan usab. 
Busa gikinahanglan ang pag-amping aron malika- 
yan ang bisan unsang matang sa kahugawan. Kon 
ang patayng lawas sa usa ka mahugaw nga hayop, 
pananglitan, usa ka ilaga o tabili, mahulog diha sa 
basa nga binhi, kini mahugaw ug dili na angayng 
gamiton, apan kon ang binhi uga, kini mahinlo. Sa 
walay duhaduha, kini tungod kay ang kabasa nii- 
ni magpahugaw man sa tibuok binhi.--Lev 11:31, 
37, 38. 

Dugang pa, wala itugot nga sagolon pagpugas 
ang lainlaing binhi, bisan tuod mahimong ipugas 
ang lainlaing matang sa binhi, nga ang matag ma- 
tang diha sa magkalahi nga luna sa mao rang uma. 
(Lev 19:19, Isa 28:25) Lagmit kini maoy aron ang 
mga Israelinhon magmahunahunaon sa ilang pag- 
kabulag ug pagkalahi ingong katawhan sa Diyos, ila- 
lom sa iyang Pagkahari. Kon ang usa ka Israelinhon 
molapas niini nga balaod, nga sagolon pagpugas 
ang duha ka matang sa binhi, ang tanang abot sa 
iyang uma o parasan mahimong usa ka butang nga 
“gipahinungod.” Busa kini mahiadto sa sangtuwar- 
yo.—Deu 22:9, itandi ang Lev 27:28, Num 18:14. 

Masambingayong Paggamit. Sa pag-ilustrar 
sa pag-atiman ug sa pagpanalangin ni Jehova sa 
mga nahibilin nga mibalik gikan sa Babilonya, ang 
salmista misulat: “Kadtong nagapugas ug binhi 
uban ang mga luha magaani gayod uban ang hug- 
yaw sa kalipay. Ang usa nga sa walay pakyas mo- 
lakaw, nga magahilak, nga magadala ug usa ka bu- 
yot sa binhi, sa walay pakyas moabot uban ang 
hugyaw sa kalipay, nga magadala sa iyang mga bi- 
nangan.” (Sal 126:1, 5, 6) Kadtong mibalik gikan sa 
Babilonya malipayon kaayo sa ilang pagkahigawas, 
apan lagmit sila mihilak sa dihang nagpugas ug 
binhi diha sa biniyaang yuta nga wala matikad su- 
lod sa 70 ka tuig. Bisan pa niana, si Jehova nagti- 
gom pagbalik kanila alang sa iyang ngalan, ug 
kadtong nakigbahin sa pagpugas ug sa buluhaton 
sa pagtukod pag-usab nakapahimulos sa bunga sa 
ilang paghago. Sa makadiyot nga panahon, sa di- 
hang nahunong ang pagtukod sa templo, si Jehova 
nagpugong sa bunga sa yuta, apan pinaagi sa mga 
manalagnang si Haggeo ug Zacarias ang katawhan 
napalihok pag-usab alang sa buluhaton ug nakada- 
wat pag-usab sa pabor sa Diyos.---Hag 1:6, 9-11: 2: 
15-19. 

Si Jehova migamit sa mga proseso sa pagpugas 
ug pagpatubo aron iilustrar ang tinong katumanan 
sa iyang pulong.---Isa 55:10, 11. 

Pagkamakugihon ug pagkamahinatagon. Si 
Solomon naglatid ug prinsipyo maylabot sa pagka- 
mahinatagon ug sa makugihong pagbuhat sa bulu- 
haton sa dihang siya misulat: “Siya nga nagapaniid 
sa hangin dili makapugas ug binhi, ug siya nga na- 
galantaw sa mga panganod dili makaani.” Ang 
tawo nga nagpanuko, nga nagpaabot sa higayon 
nga gituohan niyang ang tanang butang paborable 
na kaayo alang sa buluhaton nga gisugo sa Diyos 
kaniya, o nga nangitag pasangil aron makalikay sa 
buluhaton, dili makadawat ug bisan unsa gikan sa 
Diyos. Hinunoa, si Solomon nagdasig sa pagkama- 
kugihon, kay siya miingon diha sa bersikulo 5 
nga ang Diyos mao ang “nagabuhat sa tanang bu- 
tang” ug ang tawo dili makasabot sa tanang pama- 
agi sa Diyos sa pagbuhat. Tungod niana, siya nag- 
tambag: “Sa buntag ipugas ang imong binhi ug 
hangtod sa gabii ayaw papahulaya ang imong ka- 
mot, kay ikaw wala masayod kon diin kini magma- 
lamposon, dinhi man o didto, o kon silang duha 
sama nga mahimong maayo. ”--Ecc 11:4-6. 

Lagmit susama niana ang gihunahuna ni apostol 
Pablo sa dihang iyang gidasig ang mga Kristoha- 
non sa Corinto nga magmahinatagon maylabot sa 
pag-alagad pinaagig pagpadala ug hinabang alang 
sa mga kaigsoonan sa Jerusalem nga nagkalisodli- 
sod ug nawad-an sa daghan nilang kabtangan tu- 
ngod sa paglutos kanila sa mga Hudiyo. Si Pablo 
miingon: “Siya nga nagapugas ug tagidyot magaa- 

ni usab nga tagidyot, ug siya nga nagapugas nga 
madagayaon magaani usab nga madagayaon.... 
Dugang pa, ang Diyos makapadagaya sa tanan ni- 
yang dili-takos nga kalulot nganha kaninyo, aron 
nga, samtang kamo sa kanunay makabaton ug igo 
sa tanang butang, kamo magatagana nga madaga- 
yaon alang sa matag maayong buhat. . . . Karon 
siya nga madagayaong nagahatag sa binhi ngadto 
sa magpupugas ug sa tinapay aron kaonon magha- 
tag ug magpadaghan sa binhi nga inyong ipugas 
ug magpauswag sa abot sa inyong pagkamata- 
rong.” Dayon gipunting ni Pablo ang maayong re- 
sulta dugang pa sa pabor sa Diyos ug sa kadagaya 
sa materyal nga paagi, nga mao, nga ang ilang 
pagkamahinatagon misangpot sa pagpasalamat sa 
Diyos ug sa kahimayaan sa Diyos niadtong mita- 
bang kanila, uban sa gugma ug mga pag-ampo ni- 
adtong gitabangan. Milambo usab ang gugma diha 
sa kongregasyon.---2Co 9:6-14. 

Pagwali sa maayong balita. Gipakasama ni 
Jesu-Kristo ang pagpugas ug binhi sa pagwali sa 
pulong, ang maayong balita sa Gingharian. Siya 
mao ang Magpupugas sa mga kamatuoran sa 
Gingharian, ug si Juan nga Tigbawtismo nakaala- 
gad usab ingong magpupugas. Ang mga tinun-an 
ni Jesus gipadala aron mangani sa napugsan nga 
kaumahan ug nga puti na aron anihon. Busa siya 
miingon kanila: “Ang mag-aani nagadawat na sa 
suhol ug nagatigom na sa bunga alang sa kinabu- 
hing walay kataposan, mao nga ang magpupugas 
ug ang mag-aani duyog nga magmaya. ... Ang 
usa mao ang magpupugas ug lain ang mag-aani. 
Gipadala ko kamo aron anihon ang wala ninyo ha- 
goi. Ang uban mao ang naghago [sa pagpugas], ug 
kamo nagpahimulos sa kaayohan sa ilang kahago 
[pinaagi sa pag-ani].”--Ju 4:35-38. 

Gipakasama usab ni Jesus ang buluhatong pag- 
wali sa pagpugas diha sa iyang sambingay bahin sa 
magpupugas. Niini nga sambingay ang binhi nga 
gipugas mao ang “pulong sa gingharian.” Gipun- 
ting ni Jesus nga ang mga kahimtang sa dihang gi- 
pugas ang binhi makaapektar sa paggitib ug pagtu- 
bo sa binhi diha sa mga kasingkasing sa mga tawo. 
--Mat 13:1-9, 18-23, Luc 8:5-15. 

Ang trigo ug mga bunglayon. Sa laing sam- 
bingay gipakasama ni Jesus ang iyang kaugalingon 
sa usa ka magpupugas ug maayong binhi, ug ang 
binhi gipakasama sa “mga anak sa gingharian.” 
Ang laing magpupugas, usa ka kaaway nga mipu- 
gas ug mga bunglayon diha sa uma, mao ang 
Yawa. Dinhi si Jesus dayag nga nagtagna sa pag- 
tungha sa apostasya, sa dihang, sa sulod ug sa ta- 
liwala sa Kristohanong kongregasyon, adunay mga 
tawo nga magpakaaron-ingnon nga mga alagad sa 
Diyos ug mosulay sa paghugaw sa kongregasyon 


MAGPUPUGAS, PAGPUGAS 


ug sa pagpahilayo sa mga tinun-an.--Mat 13:24- 
30, 36-43, itandi ang Buh 20:29, 2Co 11:12-15, 2Te 
2:3-9, 1Ti 4:1, 2Ti 4:3, 4; 2Pe 2:1-3. 

“Pagpugas alang sa unod.” Human hisgoti 
nga sunodsunod ang bunga sa espiritu ug ang mga 
buhat sa unod, ug human tambagi ang matag usa 
nga pamatud-an ang iyang kaugalingong buhat, si 
apostol Pablo miingon: “Ayaw pagpahisalaag: Ang 
Diyos dili kayagayagaan. Kay bisan unsay ginapu- 
gas sa usa ka tawo, kini usab iyang anihon: tungod 
kay siya nga nagapugas alang sa iyang unod moa- 
ni ug pagkadunot gikan sa iyang unod, apan siya 
nga nagapugas alang sa espiritu moani ug kinabu- 
hing walay kataposan gikan sa espiritu.”---Gal 5:19- 
23, 6:4, 7, 8. 

Ang usa ka pananglitan sa pagpugas sa unod, 
uban sa mga resulta niini, gihisgotan ni Pablo diha 
sa Roma 1:24-27. Ang uban pang mga pananglitan 
mao ang tawong sad-an sa insesto diha sa kong- 
regasyon sa Corinto, nga nagabatasan sa mahu- 
gawng unodnon nga mga butang: usab si Himeneo 
ug Alejandro, nga nagpasiugdag mahugaw nga 
pagtulon-an ug pagpasipala, ug gitugyan ngadto 
kang Satanas “alang sa kalaglagan sa unod,” sa ato 
pa, sa paghanaw sa maong unodnong elemento gi- 
kan sa kongregasyon.-- 1Co 5:1, 5: 1Ti 1:20, 2Ti 2: 
17, 18. 

Pagpanudlo ug pag-atiman sa kongregasyon. 
Sa dihang nagsulat ngadto sa kongregasyon sa Co- 
rinto, si Pablo nagtandi sa iyang pagpanudlo ug 
pagtabang sa kongregasyon sa pagpugas, ug iyang 
gipatin-aw ngadto kanila nga, sa pagbuhat niana, 
siya adunay katungod sa pagdawat ug materyal 
nga mga butang gikan kanila aron makaabag kani- 
ya sa pagpadayon sa iyang ministeryo. Apan wala 
niya kini buhata, aron dili makahimog bisan un- 
sang babag sa maayong balita.--1Co 9:11, 12. 

Maingon nga ang mag-uuma magpugas ug bin- 
hi diha sa kalinaw, sa ingon usab ang maayong ba- 
lita ipugas diha sa kalinaw, dili pinaagig lalis, away, 
kagubot, ug paggamit sa kusog. Ug ang mga tawo 
nga nagpugas niini maoy mga tawo sa kalinaw, dili 
malalison, palaaway, o magubtanon. Busa ang ma- 
linawong mga kahimtang kinahanglang molungtad 
diha sa Kristohanong kongregasyon aron ang ilang 
pagpugas mopatunghag bunga sa pagkamatarong. 
--San 3:18. 

Ang pagkabanhaw. Sa dihang gihisgotan ang 
espirituwal nga pagkabanhaw, gipakasama ni Pab- 
lo ang paglubong sa pisikal nga lawas sa pagpugas 
ug binhi, nga nag-ingon: “Bisan pa niana, adunay 
moingon: ‘Sa unsang paagi ang mga patay pagaba- 
ngonon? Oo, sa unsang matanga sa lawas nga sila 
mamao unya?" Ikaw tawong dili-makataronganon! 
Ang imong ipugas dili mabuhi gawas kon kini 


MAGTATABAS SA BATO 


mamatay una, ug bahin sa imong ipugas, ipugas 
nimo, dili ang lawas nga motubo, kondili ang usa 
lamang ka lugas, kaha sa trigo o sa bisan unsang 
uban pa; apan ang Diyos magahatag niini ug lawas 
sumala sa iyang gikahimut-an, ug ang matag usa 
sa mga binhi pagahatagan ug kaugalingong lawas 
niini.... Ug adunay mga lawas nga langitnon, ug 
mga lawas nga yutan-on .. . Mao man usab ang 
pagkabanhaw sa mga patay. Ipugas kini sa pagka- 
dunot, bangonon kini sa pagkadili-madunoton. ... 
Ipugas kini ingong lawas nga pisikal, bangonon kini 
ingong lawas nga espirituhanon. . . . Kay kini nga 
madunot angay magsul-ob ug pagkadili-maduno- 
ton, ug kini nga may-kamatayon angay magsul-ob 
ug pagkawalay-kamatayon.”--1Co 15:35-53. 

Kadtong gipili sa Diyos aron mahimong kaubang 
mga manununod sa iyang Anak, ug makadawat sa 
pagkadili-madunoton ug pagkawalay-kamatayon, 
kinahanglang mamatay ug magtugyan sa ilang 
unodnong lawas aron mabatonan ang usa ka la- 
ngitnong lawas pinaagig pagkabanhaw. Susama 
kini sa kahimtang sa usa ka binhi nga gipugas nga 
“mamatay,” madunot, ug nga lahi gayod ang por- 
ma ug hitsura kay sa tanom nga motungha. 

Alang sa panaghisgot bahin sa pagpugas nga gi- 
hisgotan sa Isaias 28:24, uban sa masambingayong 
kahulogan niini, tan-awa ang PAGDARO. 


MAGTATABAS SA BATO. Usa ka tigsapsap 
sa bato, usa nga magtabas, maglilok, o mag-andam 
sa mga bato aron magamit sa pagpanukod. (2Ha 
12:11, 12, 2Cr 24:12) Ang mga langyawng pumolu- 
yo sa Israel gihimo ni Haring David nga mga tig- 
sapsap sa bato “aron sa pagsapsap ug kuwadradong 
mga bato” (magtabas niini sa hustong gidak-on) 
alang sa tukoron nga templo ni Jehova.— 1Cr 22: 
2, 15, itandi ang 1Ha 6:7: tan-awa ang KUBKOBANAN. 


MAGTATAMBAG. 
MAGTATAMBAG. 


MAGTATAN-AW. Ang Hebreohanong pu- 
long alang sa magtatan-aw, ang paqidh, naggikan 
sa berbong pa-gadh', nga nagkahulogang “pagliso 
sa pagtagad ngadto” (Gen 21:1), “pagduaw” (Huk 
15:1), “pagtudlo” (Gen 39:5), o “pagsugo” (Esd 1:2). 
Sa susama, ang Gregong pulong alang sa magta- 
tan-aw, ang e-pi'sko-pos, kaamgid sa berbong epi- 
sko-pe'o, nga nagkahulogang “maampingong pag- 
bantay” (Heb 12:15), ug sa nombre nga epi:sko-pe”, 
nga nagkahulogang “pagsusi” (Luc 19:44, Int, 1Pe 
2:12), “katungdanan sa pagkamagtatan-aw” (Buh 
1:20, 1Ti 3:1). Ang Gregong Septuagint naghubad 
sa Hebreohanong pulong nga pa-qidh' sa upat ka 
beses ingong epi'skopos. (Huk 9:28, Neh 11:9, 14, 
22) Busa, ang magtatan-aw maoy usa ka tawo nga 
nagahatag ug pagtagad sa pipila ka butang o mga 


Tan-awa ang  TAMBAG, 


248 


tawo, nga nagaduaw, nagasusi, ug nagatudlo. Ang 
mapanalipdanong pagdumala mao ang pangunang 
ideya nga gipasabot sa Gregong termino. 

Mga Magtatan-aw Diha sa Hebreohanong 
Kasulatan. Si Jose nagtambag kang Paraon sa 
pagtudlog mga magtatan-aw ibabaw sa yuta aron 
sa pagtigom ug mga pagkaon sulod sa mga tuig 
sa kadagaya alang sa umaabot nga gutom. (Gen 
41:34-36) Ubos sa ilang tagsatagsa ka pangulo, ang 
matag linya sa banay sa mga Levihanon adunay 
kaugalingong responsibilidad labot sa pagdumala 
sa mga buluhaton sa tabernakulo. (Num 3:24-26, 
30, 31, 35-37) Si Eleasar nga anak nga lalaki ni Aa- 
ron gihimong “pangulo sa mga pangulo sa mga Le- 
vihanon” ug mao ang katibuk-ang tagdumala sa ta- 
bernakulo ug sa mga galamiton niini. (Num 3:32, 
4:16) Ang hataas nga saserdote usab mahimong 
magtudlog mga magtatan-aw alang sa pipila ka 
buluhaton sa sangtuwaryo. (2Ha 11:18) Ang 1 Cro- 
nicas kapitulo 23 hangtod sa 27 nagpakita sa dag- 
han ug nagkalainlaing mga posisyon ug mga kahi- 
kayan sa pagdumala nga gipatuman sa panahon sa 
paghari ni David, labot sa pagkasaserdote ug sa pa- 
lasyo sa hari, lakip ang mga butang maylabot sa 
ekonomiya ug sa militar. 

Ang tagna ni Isaias (60:17) naghisgot sa “mga 
magtatan-aw” uban sa “mga tighatag ug bulu- 
haton,” sanglit ang mga magtatan-aw mahimong 
magtudlog mga buluhaton ngadto sa uban mai- 
ngon man magdumala ug magbantay sa mga kaa- 
yohan niadtong mga tawo o mga butang nga gipi- 
yal kanila. Niini nga tagna, gitagna ni Jehova ang 
panahon sa dihang “igatudlo [niya] ang pakigdait 
ingong imong mga magtatan-aw ug ang pagkama- 
tarong ingong imong mga tighatag ug buluhaton,” 
usa ka tagna nga unang natuman sa dihang napa- 
sig-uli ang Israel gikan sa pagkadestiyero apan mas 
bug-os nga natuman sa Kristohanong kongregas- 
yon. 

Mga Magtatan-aw Diha sa Kristohanong 
Kongregasyon. Ang Kristohanong “mga magta- 
tan-aw” (epi'skopoi) maoy katumbas sa giila nga 
“mga ansiyano” (presby'teroi) diha sa kongregas- 
yon. Ang pamatuod nga kining duha ka termino pa- 
rehong nagtumong sa samang posisyon diha sa 
kongregasyon makita sa dihang si Pablo nagpata- 
wag sa “mga ansiyano sa kongregasyon” sa Efeso 
nga moadto sa Mileto aron makigkita kaniya didto. 
Sa pagtambag niini nga “mga ansiyano,” siya mii- 
ngon: “Tagda ang inyong kaugalingon ug ang tibu- 
ok panon, nga niana kamo gitudlo sa balaang espi- 
ritu nga mga magtatan-aw [porma sa epi'skopoil], 
aron magbantay sa kongregasyon sa Diyos.” (Buh 
20:17, 28) Dugang gipatin-aw sa apostol kini diha sa 
iyang sulat ngadto kang Tito, diin iyang gihisgotan 
ang mga pagtudlog “mga ansiyano sa matag si- 

yudad.” Dayag nga agig paghisgot sa maong mga 
tawo, siya naggamit sa terminong “magtatan-aw” 
(e@pi'sko-pos). (Tit 1:5, 7) Busa, ang duha ka termi- 
no nagtumong sa samang posisyon, diin ang pre- 
sby'teros nagpaila sa hamtong nga mga hiyas sa 
usa nga gitudlo, ug ang epi'skopos nagpaila sa 
mga katungdanan nga nalangkit sa maong pagka- 
tudlo.--Tan-awa ang ANsIYANO, TIGULANG NGA LA- 
LAKI. 


Walay gitakdang gidaghanon sa mga magtatan- 
aw alang sa usa ka kongregasyon. Ang gidagha- 
non sa mga magtatan-aw nag-agad sa gidagha- 
non niadtong mga kuwalipikado ug nakakab-ot sa 
mga kinahanglanon ingong “mga ansiyano” nia- 
na nga kongregasyon. Dayag nga adunay ubay- 
ubayng mga magtatan-aw sa kongregasyon sa Efe- 
so. Ingon man usab, sa iyang sulat ngadto sa mga 
Kristohanon sa Filipos, si Pablo naghisgot sa “mga 
magtatan-aw” didto (Flp 1:1), nga nagpaila nga sila 
nag-alagad ingong usa ka lawas, nga nagduma- 
la sa mga kalihokan niana nga kongregasyon. 

Ang pagkonsiderar sa Kristohanon Gregong Ka- 
sulatan nagpakita nga ang mga magtatan-aw, o 
mga ansiyano, sa bisan haing kongregasyon pare- 
hog awtoridad. Sa iyang mga sulat ngadto sa mga 
kongregasyon, walay usa ka indibiduwal nga gihis- 
gotan ni Pablo ingong ang magtatan-aw, ni kini 
nga mga sulat gisulat ngadto kang bisan kinsang 
indibiduwal ingong magtatan-aw. Ang sulat ngad- 
to sa mga taga-Filipos gisulat “nganha sa tanang 
balaan nga nahiusa kang Kristo Jesus nga anaa sa 
Filipos, uban sa mga magtatan-aw ug sa minis- 


MAGTATAN-AW 


teryal nga mga alagad.” (Flp 1:1) Maylabot niini 
si Manuel Guerra y Gomez nag-ingon: “Sa gilatid 
nga mga kinahanglanon diha sa sulat ngadto sa 
mga taga-Filipos, tinong ang episcopos wala mag- 
tumong sa usa ka monarkong awtoridad, hinuon 
kini maoy usa ka termino nga tatawng nagtumong 
sa daghang tawo nga managsamag awtoridad nga 
gipiyalan sa pagtultol ug pagdumala sa Kristoha- 
nong komunidad niining Macedonianhong siyudad. 
Sa samang panahon ang mga diaconos, sumala sa 
katibuk-ang kahulogan sa pulong, mao ang mga 
katabang, ang mga alagad sa mga episcopos ug pi- 
nasukad sa samang diwa nag-alagad sa mga mag- 
tutuo.”---Episcopos y Presbyteros, Burgos, Espanya, 
1962, p. 320. 

Mga kuwalipikasyon sa usa ka magtatan-aw, 
o ansiyano. Aron makaalagad sa katungdanan 
ingong magtatan-aw, ang mosunod nga mga ku- 
walipikasyon kinahanglang makab-ot: “Busa ang 
magtatan-aw kinahanglang dili salawayon, bana sa 
usa ka asawa, makasaranganon sa batasan, maa- 
yog panghunahuna, mahusay, maabiabihon, may 
katakos sa pagpanudlo, dili palahubog nga burokin- 
to, dili tigpanukmag, kondili makataronganon, dili 
palaaway, dili mahigugmaon sa salapi, usa ka tawo 
nga nagdumala sa iyang kaugalingong panimalay 
sa maayong paagi, nga may mga anak nga nagpa- 
sakop uban ang bug-os nga kaugdang, . . . dili usa 
ka tawo nga bag-ong nakabig, . . . kinahanglan 
usab nga siya adunay maayong pamatuod gikan sa 
mga tawo sa gawas. ”--ITi 3:1-7. 
Sa ingon usab, diha 


Mga Magtatan-aw, 
o mga Ansiyano 


1Ti 3:1-7 


Tit 1:5-9 


Ministeryal 
nga mga Alagad 


1Ti 3:8-10, 12, 13 


dili salawayon 

bana sa usa ka asawa 

dili palahubog nga burokinto 
dili mahigugmaon sa salapi 


nagdumala sa panimalay 
sa maayong paagi, may 
mga anak nga nagpasakop 


dili bag-ong nakabig 
maayog panghunahuna 
maabiabihon 

may katakos sa pagpanudlo 


dili tigpanukmag 
makataronganon 
dili palaaway 


walay akusasyon 
bana sa usa ka asawa 
dili palahubog nga burokinto 


dili dalo sa kinitaan pinaagig 
limbong 


may mga anak nga magtutuo 
nga walay ikasumbong sa 
unodnong pagpatuyang ni sa 
pagkamasupilon 


maayog panghunahuna 
maabiabihon 


nangupot sa pulong kon bahin 
sa iyang arte sa pagpanudlo, 
nga makahimo sa pagtambag 
ug pagbadlong 


dili tigpanukmag 
dili mabuotbuoton 
dili mapungtanon 


walay akusasyon 

bana sa usa ka asawa 

dili palainom ug daghang bino 

dili dalo sa kinitaan pinaagig 
limbong 

nagdumala sa mga anak ug sa 
kaugalingong panimalay sa 
maayong paagi 


nasulayan ingong angayan 


sa iyang sulat ngadto 
kang Tito, sa paghis- 
got bahin sa pagtudlog 
mga ansiyano, si Pab- 
lo nag-ingon nga aron 
mahimong takos ingong 
ansiyano, ang usa ka 
tawo kinahanglang “wa- 
lay “akusasyon, bana 
sa usa ka asawa, may 
mga anak nga magtutuo 
nga walay ikasumbong 
sa unodnong pagpatu- 
yang ni sa pagkamasu- 
pilon. Kay ingong pini- 
yalan sa Diyos ang 
usa ka magtatan-aw ki- 
nahanglang walay aku- 
sasyon, dili mabuotbu- 
oton, dili mapungtanon, 
dili palahubog nga buro- 
kinto, dili tigpanukmag, 
dili dalo sa kinitaan 


MAGTITIING 


pinaagig limbong, kondili maabiabihon, mahigug- 
maon sa pagkamaayo, maayog panghunahuna, 
matarong, maunongon, mapugnganon-sa-kaugali- 
ngon, hugot nga nangupot sa kasaligang pulong kon 
bahin sa iyang arte sa pagpanudlo, aron siya maka- 
tambag pinaagi sa makapahimsog nga pagtulon-an 
ug sa pagbadlong niadtong mosumpaki.” (Tit 1:5-9) 
Ang mga kalainan niining ulahing talaan sa mga 
kuwalipikasyon dayag nga naghatag ug pagtagad sa 
linaing mga panginahanglan sa mga kongregasyon 
sa Creta, diin didto si Tito nag-alagad.--Tit 1:10-14. 
Ang Kinalabwang Magtatan-aw. Dayag 
nga gikutlo sa 1 Pedro 2:25 ang Isaias 53:6 mayla- 
bot niadtong mga tawo nga “sama sa mga karnero 
nga nangahisalaag,” ug dayon si Pedro miingon: 
“Apan karon kamo namalik sa magbalantay ug 
magtatan-aw sa inyong mga kalag.” Ang gitumong 
dinhi mao gayod si Jehova nga Diyos, sanglit kad- 
tong gisulatan ni Pedro wala man mahisalaag gikan 
kang Kristo Jesus apan, hinunoa, pinaagi kaniya gi- 
agak sila pabalik ngadto kang Jehova nga Diyos, 
nga mao ang Dakong Magbalantay sa iyang kataw- 
han. (Sal 23:1: 80:1; Jer 23:3, Eze 34:12) Si Jehova 
maoy usa usab ka magtatan-aw, ang usa nga nag- 
susi. (Sal 17:3) Ang pagsusi (Gr., epi-skope) ma- 
himong magpasabot sa iyang pagpahamtang ug 
dili-paborableng paghukom, sama sa nahitabo sa 
Jerusalem niadtong unang siglo K.P., nga wala ma- 
hibalo sa panahon sa “pagsusi [Gr., e:pi-sko-pes'] ka- 
niya.” (Luc 19:44) O kini mahimong makahatag ug 
paborableng epekto ug mga kaayohan, sama sa ka- 
himtang niadtong naghimaya sa Diyos sa adlaw “sa 
iyang pagsusi [Gr., epi'skopes'|.”--- 1Pe 2:12. 
“Hilabtanon sa mga Butang sa Uban.” Si 
apostol Pedro nagpasidaan batok sa pagkahimong 
“hilabtanon sa mga butang sa uban.” (1Pe 4:15) 
Kini nga ekspresyon naghubad sa Gregong pulong 
nga allotri'epi'sko-pos, nga sa literal nagkahulo- 
gang “magtatan-aw sa kon unsay iya sa uban.” Si 
Francisco Zorell naghubit niining pulonga ingong 
“usa ka tawo nga nangako sa katungdanan sa pag- 
atiman ug sa pagtul-id sa mga butang nga iya sa 
uban, ang usa nga sa pagkadili-maalamon nag- 
apil-apil sa mga kalihokan sa ubang tawo."”---Lexi- 
con Graecum Novi Testamenti, Paris, 1961, lin. 70. 


MAGTITIING. Usa ka opisyal sa palasyo nga 
maoy modulot sa hari ug bino o ubang mga ilim- 
non. (Gen 40:1, 2, 11, Neh 1:11, 2:1) Ang mga bu- 
luhaton sa pangulong magtitiing usahay naglakip 
sa pagtilaw niini sa dili pa kini idulot ngadto sa hari. 
Kini tungod kay anaa kanunay ang posibilidad nga 
adunay magtinguha sa kinabuhi sa hari pinaagi sa 
pagbutang ug hilo sa iyang bino. 

Ang bug-os nga pagkakasaligan maoy pangu- 
nang kuwalipikasyon alang niini nga katungdanan, 

sanglit nameligro ang kinabuhi sa hari. Kini nga 
katungdanan maoy usa sa labing dungganon diha 
sa palasyo. Ang pangulong magtitiing sagad nga 
kauban sa hari diha sa mga komperensiya. Sang- 
lit suod ug sagad nga sinaligan sa hari, kasaga- 
rang siya may dakong impluwensiya sa monarko. 
Ang magtitiing ni Paraon mao ang nagrekomendar 
kang Jose. (Gen 41:9-13) Si Haring Artajerjes sa 
Persia hataas ug pagtamod sa iyang magtitiing nga 
si Nehemias. (Neh 2:6-8) Sa dihang si Nehemias 
mipanaw paingon sa Jerusalem, siya gipakuyogan 
ug mga sundalo ni Artajerjes.---Neh 2:9. 

Tungod kay ang mga magtitiing sagad makita 
diha sa karaang mga hulagway, kini nagpakita sa 
kahinungdanon sa ilang katungdanan. Ang ray- 
na sa Sheba nakadayeg pag-ayo sa “mga tigsilbi sa 
ilimnon ni Solomon ug sa ilang mga besti. —2Cr 
9:4. 


MAGTITINAG-PANIT. Usa ka tawo nga 
hanas sa pagtinag panit, aron ang mga panit sa ha- 
yop magamit sa paghimog lainlaing matang sa 
mga butang. (2Ha 1:8, Mat 3:4) Walay duhadu- 
ha nga ang paagi sa pagtinag panit kaniadto sama 
ra usab sa paagi sa pagtinag panit nga gihimo sa 
dili pa dugay didto sa Tungang Sidlakan, nga mao, 
diha sa usa o duha ka lawak nga tinaanan ug panit, 
diin gibutang ang mga kagamitan ug mga pasong 
sa pag-andam sa mga panit. Ang pangunang paa- 
gi sa pag-andam sa panit naglakip sa (1) pagpahu- 
mok aron daling matangtang ang mga balhibo, nga 
sagad pinaagig likidong gama sa apog: (2) pag- 
tangtang sa mga balhibo, mga tipiktipik sa unod, 
ug sa tambok nga mipilit sa panit; ug (3) pagtina sa 
panit pinaagig likido nga gama gikan sa panit sa 
sumac o sa robles, o gikan sa ubang matang sa 
mga tanom. 

Si Pedro migugol ug “ubay-ubayng mga adlaw 

. . sa Jope uban sa usa ka tawong ginganlag Si- 
mon, nga usa ka magtitinag-panit,” kansang balay 
nahimutang sa daplin sa dagat.---Buh 9:43, 10:32. 


MAGTUTUDLO, PAGPANUDLO. Ang usa 
ka magtutudlo maoy usa ka tawo nga naghatag ug 
kahibalo o naantigohan ngadto sa uban pinaagi sa 
pulong o pinaagi sa panig-ingnan. Ang usa ka 
epektibong magtutudlo sagad naghatag ug pagpa- 
tin-aw o nagpaluyong ebidensiya o siya naggamit 
ug ubang paagi nga gituyo aron sa pagtabang sa 
mga tigpaminaw sa pagdawat ug sa paghinumdom 
sa ilang napaminawan. 

Si Jehova nga Diyos, ang Maglalalang, mao ang 
Dakong Instruktor o Magtutudlo sa iyang mga ala- 
gad. (1Ha 8:36, Sal 27:11, 86:11, 119:102, Isa 30:20, 
54:13) Ang mga kalalangan mismo nagtudlo nga 
naglungtad ang usa ka maalamon-sa-tanan nga 
Diyos, ug kini nagtaganag natad sa pagtuon ug 

pagtuki nga hangtod karon tipik lamang ang na- 
tun-an. (Job 12:7-9) Dugang pa, pinaagi sa linaing 
mga pagpadayag, si Jehova nga Diyos nagtudlo sa 
mga tawo sa iyang ngalan, mga katuyoan, ug mga 
balaod. (Itandi ang Ex 4:12, 15, 24:12, 34:5-7.) Ang 
maong mga pagpadayag makaplagan diha sa Pu- 
long sa Diyos, ang Bibliya, ug nagsilbing pasuka- 
ranan alang sa hustong pagpanudlo maylabot sa 
iyang kabubut-on. (Rom 15:4: 2Ti 3:14-17) Ang es- 
piritu sa Diyos nag-alagad usab ingong magtutud- 
lo.—Ju 14:26. 

Pagpanudlo Taliwala sa mga Israelinhon. 
Sa Israel, ang mga ginikanan adunay hinatag-sa- 
Diyos nga responsibilidad sa pagtudlo sa ilang mga 
anak. (Deu 4:9: 6:7, 20, 21: 11:19-21, Sal 78:1-4) 
Alang sa nasod sa katibuk-an, ang mga manalag- 
na, mga Levihanon, ilabina ang mga saserdote, 
ug ang ubang maalamong mga tawo nag-alagad 
ingong mga magtutudlo.--Itandi ang 2Cr 35:3, Jer 
18:18, tan-awa ang EDUKASYON. 

Mga manalagna. Ang mga manalagna nag- 
tudlo sa mga Israelinhon bahin sa mga hiyas ug 
mga katuyoan ni Jehova, nagyagyag sa ilang ka- 
saypanan, ug naglatid sa matarong nga dalan nga 
angay nilang subayon. Sagad gibuhat sa mga ma- 
nalagna ang ilang pagpanudlo sa binaba nga paagi, 
sa ulahi kini ilang gisulat. (Itandi ang 1Sa 12:23-25; 
Isa 7:3, 4, 22:15, 16; Jer 2:2.) Ang ilang mga paagi 
sa pagpanudlo naglakip sa paggamit ug mga pa- 
ngutana (Jer 18:13, 14: Am 3:3-8, Hag 2:11-14), 
mga sambingay (2Sa 12:1-7, Isa 10:15, Jer 18:3- 
10), mga tigmo (Eze 17:2), ug simbolikong mga 
buhat (1Ha 11:30-32, Jer 13:4-11: 19:1-12, 27:2; 
28:10-14: Eze 4:1-5:4). 

Mga saserdote ug mga Levihanon. Ang 
mga saserdote ug mga Levihanon adunay kaako- 
han sa pagtudlo sa balaod sa Diyos ngadto sa nasod 
sa Israel. (Lev 10:11; 14:57; 2Cr 15:3, 35:3) Kini gi- 
himo sa nagkalainlaing paagi. Sa matag tuig nga 
Igpapahulay, sa panahon sa Pista sa mga Balongba- 
long, ang tibuok Balaod basahon ngadto sa tanang 
tawo--mga lalaki, babaye, bata, ug langyaw nga 
mga pumoluyo. (Deu 31:9-13) Usahay, pinaagi sa 
pagpatubag sa katawhan, mapatisok sa mga Levi- 
hanon ang mga balaod sa Diyos ngadto sa mga 
mamiminaw. (Itandi ang Deu 27:14-26.) Gawas pa 
sa pagbasa sa Balaod, ang mga saserdote ug mga 
Levihanon sa walay duhaduha nagpatin-aw sa ka- 
hulogan niini. (Itandi ang Neh 8:8.) Ug ang hudis- 
yal nga mga desisyon nga ilang gihatag nagtudlo 
sa mga prinsipyo labot sa hustisya sa Diyos.---Deu 
17:8-13, 1Cr 26:29, 2Cr 19:8-11. 

Mga eskriba. Sa panahon sa yutan-ong mi- 
nisteryo ni Jesus, prominente ang mga eskriba 
ingong mga magtutudlo sa Balaod. Apan sila wala 

makigbisog sa pagsulbad sa tinuod nga mga prob- 
lema ug mga panginahanglan sa katawhan. Sama 
sa mga Pariseo, ang mga eskriba naghatag ug da- 
kong pagtagad sa teknikal nga mga regulasyon ug 
mga tradisyon kay sa kaluoy, hustisya, ug pagka- 
matinumanon. Ilang gihimo ang Balaod nga ma- 
bug-at alang sa katawhan. (Mat 23:2-4, 23, 24: Luc 
11:45, 46) Ang ilang pagpanudlo dili ingon ka epek- 
tibo kay sa angay untang dahomon, kay ilang gii- 
sip nga sila labaw kay sa ordinaryong mga tawo ug 
wala magpakitag maayong panig-ingnan nga takos 
sundogon.--Itandi ang Mat 23:3, 6, 7; Ju 7:48, 49, 
tan-awa ang ESKRIBA. 


Nganong epektibo kaayo ang 
pagpanudlo ni Jesus? 


Bisan pag ang relihiyosong mga lider sa Judais- 
mo dili sinsero sa pagtawag kaniya ingong “Magtu- 
tudlo [Gr., Dida'skalos|,” si Jesu-Kristo giila sa mga 
magtutuo ug mga dili-magtutuo ingong magtutud- 
lo. (Mat 8:19: 9:11: 12:38: 19:16: 22:16, 24, 36: Ju 
3:2) Ang mga polis nga gisugo sa pagdakop kaniya 
nakadayeg pag-ayo sa iyang pagpanudlo nga tu- 
ngod niana sila mipauli nga wala siya madala, nga 
miingon: “Wala pa gayoy laing tawo nga naka- 
sulti ug sama niini.” (Ju 7:46) Si Jesus nanudlo 
“ingon sa usa ka tawo nga may awtoridad, ug 
dili ingon sa mga eskriba. (Mat 7:29) Ang Ti- 
nubdan sa iyang gitudlo mao ang Diyos (Ju 7:16, 
8:28), ug si Jesus naghatag ug impormasyon gina- 
mit ang yano, dili-malalis nga lohika, makapapu- 
kaw-sa-hunahuna nga mga pangutana, makapa- 
hingangha nga mahulagwayong mga pulong, ug 
makahuloganong mga sambingay nga gipasukad 
sa mga butang nga sinati kaayo sa iyang mga ma- 
miminaw. (Mat 6:25-30, 7:3-5, 24-27: tan-awa ang 
SAMBINGAY.) Si Jesus migamit usab ug praktikal nga 
mga leksiyon, nga sa usa ka higayon naghugas sa 
mga tiil sa iyang mga tinun-an aron sa pagtudlo 
kanila nga sila angay nga mag-inalagaray sa usag 
usa.--Ju 13:2-16. 

Ang kahibalo ni Jesus midako tungod sa iyang 
suod nga relasyon sa iyang Amahan ug Diyos sa 
wala pa siya moanhi sa yuta. Busa siya mas naka- 
ila sa Diyos kay ni bisan kinsang tawo, ug tungod 
niini siya makatudlo nga may awtoridad bahin sa 
iyang Amahan. Sama sa giingon mismo ni Jesus: 
“Walay usa nga bug-os nakaila sa Anak gawas sa 
Amahan, ni may usa nga bug-os nakaila sa Ama- 
han gawas sa Anak ug kaniya nga buot sa Anak 
nga ipadayag siya.”--Mat 11:27, Ju 1:18. 

Si Jesus sinati usab kaayo sa sinulat nga Pulong 
sa Diyos. Sa dihang gipangutana kon unsa ang ki- 
nadak-ang sugo sa Balaod, sa walay pagpanuko 

iyang gitingob ang tibuok Balaod sa duha ka sugo, 
nga nagkutlo gikan sa Deuteronomio (6:5) ug sa Le- 
vitico (19:18). (Mat 22:36-40) Sa panahon sa iyang 
pagministeryo, siya nailado sa pagkutlo o sa pagpa- 
hayag ug mga ideya nga susama sa mga teksto gi- 
kan sa halos katunga sa mga basahon sa Hebreo- 
hanong Kasulatan--Genesis (2:24: Mat 19:5, Mar 
10:7, 8), Exodo (3:6: Mat 22:32: Luc 20:37), Levitico 
(14:2-32: Mat 8:4), Numeros (30:2, Mat 5:33), Deu- 
teronomio (5:16, Mat 15:4, Mar 7:10), Unang Sam- 
uel (21:4-6, Mat 12:3, 4), Unang Hari (17:9; Luc 
4:26), Job (42:2, Mat 19:26), Salmo (8:2: 110:1; Mat 
21:16: 22:44), Proverbio (24:12, Mat 16:27), Isaias 
(6:9, 10; Mat 13:14, 15: Ju 12:40), Jeremias (7:11: 
Mat 21:13, Mar 11:17: Luc 19:45, 46), Lamentacio- 
nes (2:1: Mat 5:35), Daniel (9:27: Mat 24:15), Oseas 
(6:6: Mat 9:13), Jonas (1:17; Mat 12:40), Miqueas 
(7:6: Mat 10:21, 35, 36), Zacarias (13:7: Mat 26:31), 
ug Malaquias (3:1, Mat 11:10). 

Dugang pa, ang hingpit nga panig-ingnan ni Je- 
sus puwersadong nagpamatuod sa iyang gitudlo. 
(Ju 13:15) Siya dili sama sa mga eskriba ug mga 
Pariseo, nga labot kanila si Jesus miingon: “Ang ta- 
nang butang nga ilang isulti kaninyo, buhata ug 
sunda, apan ayaw ninyo pagbuhata ang sumala sa 
ilang mga buhat, kay sila mosulti apan dili mobu- 
hat.” Mat 23:3. 

Ang uban pang mga aspekto nga naghimo sa 
pagpanudlo ni Jesus nga may awtoridad ug epekti- 
bo mao ang iyang pagsabot sa tawo ug ang iyang 
mahigugmaong kahingawa alang sa uban. Ang 
iyang idlot nga pagsabot napadako pinaagi sa mi- 
lagrosong kahibalo sa kagikan ug sa pangatarongan 
sa uban. (Mat 12:25, Luc 6:8, Ju 1:48, 4:18, 6:61, 64: 
13:11) “Siya nahibalo kon unsa ang anaa sa tawo.” 
(Ju 2:25) Ang iyang kasingkasing nahingawa pag- 
ayo sa mga tawo mao nga iyang gisakripisyo ang 
gikinahanglang pagpahulay aron sa pagtudlo kani- 
la. Sa usa ka higayon si Jesus ug ang iyang mga ti- 
nun-an misakay sa usa ka sakayan ug mipaingon 
sa hilit nga dapit aron sa pagpahulay sa makadiyot. 
“Apan ang mga tawo nakakita kanila nga migikan 
ug daghan ang nakahibalo niini, ug gikan sa ta- 
nang siyudad sila nagdungan sa pagdagan paingon 
didto ug nakaabot nga una pa kanila. Buweno, sa 
pagkawas, iyang nakita ang usa ka dakong panon 
sa katawhan, apan siya giabot ug kaluoy kanila, tu- 
ngod kay sila nahisama sa mga karnero nga walay 
magbalantay. Ug siya misugod sa pagtudlo kanila 
ug daghang butang.”---Mar 6:31-34. 

Masinabtonon si Jesus sa iyang mga mamimi- 
naw. Sa dihang wala hisabti sa iyang mga tinun-an 
ang usa ka sambingay, siya mapailobon nga nag- 
patin-aw niini ngadto kanila. (Mat 13:10-23) Kay 
nahibalo sa ilang mga limitasyon, wala niya hatagi 

sila ug daghan kaayong impormasyon. (Ju 16:4, 12) 
Sa dihang gikinahanglan, gisubli ni Jesus ang halos 
parehong impormasyon. (Mar 9:35: 10:43, 44) Sa 
pagtubag sa mga pangutana, sagad gipaluyohan ni 
Jesus ang iyang tubag pinaagig mga sambingay o 
praktikal nga mga leksiyon, aron kini lalom nga 
matisok diha sa mga hunahuna sa mga mamimi- 
naw ug magpalihok sa ilang mga panghunahuna. 
--Mat 18:1-5, 21-35, Luc 10:29-37. 

Ang Espiritu sa Diyos Nagtudlo. Sa pana- 
hon sa iyang tulo ug tunga ka tuig nga yutan-ong 
ministeryo, gibansay ni Jesus ang iyang mga ti- 
nun-an aron ipadayon ang buluhaton nga iyang gi- 
sugdan. Ingong dili-hingpit nga mga tawo, lagmit 
nga dili nila mahinumdoman ang tanang detalye 
sa iyang gipanudlo. Apan si Jesus misaad kanila: 
“Ang magtatabang, ang balaang espiritu, nga ipa- 
dala sa Amahan sa akong ngalan, siya magtudlo 
kaninyo sa tanang butang ug magpahinumdom 
kaninyo sa tanang butang nga akong gisulti kanin- 
yo.” (Ju 14:26) Kini nagpasabot nga ang espiritu sa 
Diyos magtudlo kanila kon unsay ilang gikinahang- 
lan nga mahibaloan aron molampos ang ilang mi- 
nisteryo. Kini ilabinang magbukas sa ilang pagsa- 
bot sa mga butang nga ila nang napatalinghogan 
kanhi apan wala masabti. Ingong usa ka tigpahi- 
numdom, ang balaang espiritu magpahinumdom 
kanila sa mga butang nga gitudlo ni Jesus samtang 
siya uban pa kanila. Ug, ingong usa ka magtutud- 
lo, ipakita niini kanila ang hustong pagpadapat sa 
iyang mga pulong.--Itandi ang Ju 2:19-22, tan- 
awa ang KAMATUORAN (“Ang Espiritu sa Kamatuo- 
ran”). 

Sa dihang dad-on atubangan sa publikong pa- 
nagkatigom, sa mga hari, ug sa ubang mga tawo 
nga hataas ug katungdanan sa kagamhanan, ang 
mga tinun-an ni Jesus makasalig sa espiritu sa Di- 
yos ingong usa ka tigpahinumdom ug magtutudlo. 
Sama sa usa ka higala, kini magpahinumdom kani- 
la sa mga butang nga ilang isulti ug kini mota- 
bang kanila sa paghimog tukmang mga pagpa- 
dapat. Kini mosangpot sa paghatag ug maayong 
pamatuod ug magpahilom usab sa mga magsusu- 
pak. (Mat 10:18-20, Mar 13:11: Luc 12:11, 12, 21:13- 
15) Mao nga si Pedro ug Juan nakahimo sa pagsulti 
nga maisogon sa dihang gipangutana sa kinatas- 
ang korte sa mga Hudiyo, ang Sanhedrin, bahin sa 
pag-ayo nila sa usa ka tawong bakol sukad pa sa 
pagkatawo. Ang ilang pagkawalay-lipudlipod nga 
mosulti maoy usa ka butang nga dili gayod mada- 
hom gikan sa “mga tawong dili edukado ug or- 
dinaryo.” Kini nakapatingala sa mga membro sa 
Sanhedrin. Ug tungod sa mga pulong ni Pedro, inu- 
banan sa presensiya sa naayong tawo, kining ma- 
kinaadmanong mga tawo “walay ikasulti batok ni- 
ini.”---Buh 4:5-14. 

Sanglit ang tibuok nga Pulong sa Diyos gisulat 
ubos sa pag-inspirar (2Ti 3:16), kini naundan la- 
mang sa mga pagtulon-an sa espiritu. Busa, ang 
pagtulon-an nga sukwahi sa Pulong sa Diyos dili 
gayod angayng hatagan ug pagtagad sa mga Kris- 
tohanon. Ingon sa gisulat ni apostol Juan: “Kamo 
wala magkinahanglan ni bisan kinsa nga magtudlo 
kaninyo, hinunoa, ingon nga ang pagdihog gikan 
kaniya nagtudlo kaninyo bahin sa tanang butang, 
ug maoy tinuod ug dili bakak, ug ingon nga kini 
nagtudlo kaninyo, magpabilin kamo nga nahiusa 
kaniya.” (1Ju 2:27) Kadtong gisultihan ni Juan nii- 
ni nga mga pulong maoy inanak-sa-espiritung mga 
Kristohanon. Sila nakaila kang Jehova nga Diyos ug 
sa iyang Anak, si Kristo Jesus. Sila bug-os nga si- 
nati sa kamatuoran sa Diyos. Busa sila wala magki- 
nahanglan ug mga tawo ingong mga magtutud- 
lo nga misalikway sa Amahan ug sa Anak. Ang 
maong mga magtutudlo magpahisalaag lamang 
kanila gikan sa ilang nahibaloan na nga kama- 
tuoran ingon sa gitudlo sa espiritu sa Diyos ug tin- 
aw nga gilatid diha sa Sagradong mga Sinulat. 
(1Ju 2:18-26) Tungod niini ang mga Kristohanon 
angayng dili magpasaka sa apostatang mga mag- 
tutudlo diha sa ilang mga balay o bisan gani sa 
pagpangomosta kanila.--2Ju 9-11. 

"Ang Balaod Nahimong Atong Magtutudlo.” 
Sa panahon ni apostol Pablo, ang usa ka sinaligang 
ulipon mouban sa bata sa pagngadto-nganhi sa 
tunghaan ug lagmit usab sa ubang mga kalihokan. 
Kini nga ulipon, sa Grego pai-da'gogos', magtugyan 
sa bata ngadto sa instruktor. Kini magpadayon su- 
kad sa pagkabata hangtod tingali sa pagkaulitawo o 
pagkadalaga o saylo pa niana. Siya manalipod sa 
bata gikan sa pisikal o sa moral nga kadaot. Apan 
ang mga buluhaton niini nga ulipon naglakip usab 
sa pagdisiplina, ug siya lagmit saligan sa pagtudlo 
sa bata sa mga butang labot sa panggawi. Ang di- 
siplina sa paidagogos’ mahimong bug-at, siya uli- 
pon man o kaha binayran nga magtutudlo. 

Busa, ang Galacia 3:24, 25 nag-ingon nga “ang 
Balaod nahimong atong magtutudlo [Gr., paida:go- 
gos‘, sa literal “magtutultol sa bata"] nga nagatultol 
ngadto kang Kristo, aron kita ikapahayag nga ma- 
tarong gumikan sa pagtuo. Apan karon nga miabot 
na ang pagtuo, kita dili na ilalom sa usa ka magtu- 
tudlo.” Ang Balaod higpit. Kini nagbutyag sa mga 
Hudiyo ingong mga makasasala ug naghukom ka- 
nila. (Gal 3:10, 11, 19) Kini sa ingon nagtugyan 
sa mga Hudiyo nga hustong nadisiplina ngadto sa 
ilang Instruktor, si Jesu-Kristo. Si apostol Pablo 
nag-ingon: “Sa wala pa moabot ang pagtuo, kita gi- 
bantayan ilalom sa balaod, gitugyan nga tingob 
ngadto sa pagkabinilanggo, nga naglantaw sa pag- 
tuo nga gitakdang ipadayag."”---Gal 3:23. 

Gisultihan ni apostol Pablo ang mga taga-Corin- 
to: “Kay bisan pa ug kamo tingali may napulo ka li- 
bong magtutudlo diha kang Kristo, tino nga dili 
daghan ang inyong amahan, kay diha kang Kris- 
to Jesus ako nahimong inyong amahan pinaagi sa 
maayong balita.” (1Co 4:14, 15) Si Pablo mao ang 
unang nagdala sa mensahe sa kinabuhi ngadto sa 
Corinto ug busa siya nahisama sa usa ka ama- 
han ngadto sa kongregasyon sa Kristohanong mga 
magtutuo didto. Bisan tuod nga lagmit lain na ang 
mag-atiman sa ilang mga panginahanglan, sama 
sa mga magtutudlo nga gisaligan sa mga bata, kini 
wala makapausab sa relasyon ni Pablo ngadto sa 
mga taga-Corinto. Ang “mga magtutudlo,” sama 
kang Apolos, lagmit nga adunay tiunay nga interes 
sa kongregasyon, apan ang interes ni Pablo mas la- 
baw pa tungod kay nasinatian niya ang pagha- 
go ingong ilang espirituwal nga ginikanan.---Itan- 
di ang Gal 4:11, 19, 20, tan-awa ang EDUKASYON, 
INSTRUKSIYON, PAGTULON-AN. 

Ang Paghimo ug Pagtudlo sa mga Tinun-an. 
Human sa iyang pagkabanhaw gisugo ni Jesu- 
Kristo ang iyang mga sumusunod sa paghimog 
mga tinun-an, nga magbawtismo kanila ug mag- 
tudlo kanila sa tanang butang nga iyang gisugo. 
(Mat 28:19, 20) Kining dakong buluhaton sa pagpa- 
nudlo nagsugod sa adlaw sa Pentekostes niadtong 
33 K.P., sa dihang ang mga 3,000 ka Hudiyo ug 
mga kinabig midawat kang Jesus ingong ang gisa- 
ad nga Mesiyas ug nabawtismohan. Ang pagtudlo 
niining bag-ong mga tinun-an wala matapos sa 
pakigpulong ni apostol Pedro nga misangpot sa 
ilang pagkahimong mga sumusunod ni Kristo Je- 
sus. Daghan pa ang kinahanglan nilang makat- 
onan. Tungod niini kadtong miadto sa Jerusalem 
gikan sa halayong mga dapit aron motambong sa 
Pista sa Pentekostes nagpabilin pa aron makahatag 
ug pagtagad sa ginatudlo sa mga apostoles. Sa ad- 
law-adlaw sila magtigom diha sa templo, dayag 
aron magpatalinghog sa mga apostoles. Ang ubang 
mga Hudiyo ug mga kinabig nakapatalinghog usab 
sa maayong balita didto, ug ang gidaghanon sa na- 
nagpanuong mga lalaki sa ulahi miabot ug mga 
5,000. (Buh 2:14--4:4) Gawas pa sa pagpanudlo diha 
sa publiko ug sa templo, ang mga apostoles nag- 
mantala usab sa maayong balita bahin kang Jesu- 
Kristo sa balay ug balay.---Buh 5:42: tan-awa ang 
MAGWAWALI, PAGWALI (“Sa Balay ug Balay”). 

Sa ulahi, tungod sa pagkatibulaag sa mga magtu- 
tuo gumikan sa paglutos ug tungod sa pagsugod sa 
pagsangyaw taliwala sa mga dili Hudiyo, ang bulu- 
haton sa paghimog tinun-an miabot ngadto sa hala- 
yong mga dapit. (Buh 8:4-12, 11:1-26) Apan, sama 
sa Jerusalem sagad nga ang pagsangyaw ug pag- 
panudlo diha sa publiko gihimo aron sa pagpa- 
ngitag mga interesado, nga human niana kadtong 

nahimong mga tinun-an padayong ginatudloan. Pa- 
nanglitan, didto sa Efeso, si apostol Pablo nagtudlo 
sa publiko diha sa sinagoga. Human mobangon ang 
pagsupak, iyang gilain ang mga tinun-an gikan sa 
dili-magtutuo nga mga Hudiyo, nga naghatag ug 
mga pakigpulong kanila diha sa awditoryum sa es- 
kuylahan sa Tirano. (Buh 19:8-10) Si Pablo nagtud- 
lo usab sa mga tinun-an diha sa ilang mga balay ug 
siya nangita pa sa ubang interesadong mga tawo pi- 
naagi sa pagpanudlo sa balay ug balay. Sama sa 
iyang pagpahinumdom sa mga ansiyano sa kongre- 
gasyon sa Efeso: “Ako wala magpugong sa pagsulti 
kaninyo sa bisan unsa man sa mga butang nga ma- 
kaayo ni sa pagtudlo kaninyo sa publiko ug sa balay 
ug balay.”--Buh 20:20, 21, itandi ang Buh 18:6, 7 
maylabot sa buluhaton ni Pablo didto sa Corinto: 
tan-awa ang TINUN-AN. 

Mga Magtutudlo Diha sa Kristohanong 
Kongregasyon. Pinaagi sa buluhaton ni apostol 
Pablo ug sa uban, natukod ang Kristohanong mga 
kongregasyon diha sa daghang dapit, ug kini pada- 
yong nagauswag. Gikinahanglan ang kuwalipika- 
dong mga magtutudlo sa pagtabang sa tanang sa- 
kop niini nga mga kongregasyon aron “makadangat 
sa pagkausa sa pagtuo ug sa tukmang kahibalo sa 
Anak sa Diyos, sa pagkahingkod nga tawo, sa gi- 
dak-on nga iya sa kabug-osan ni Kristo.” (Efe 4:11- 
13) Kini naghatag ug usa ka bug-at nga responsibi- 
lidad kanilang nag-alagad ingong mga magtutudlo, 
usa ka responsibilidad nga direktang makaapektar 
sa mga kinabuhi sa mga isigka-Kristohanon. Ang 
posisyon sa mga magtutudlo hinungdanon kaayo 
nga tungod niana kini gitala nga ikatulo sa pagka- 
han-ay sa mga membro diha sa kongregasyon, hu- 
man sa mga apostoles ug sa mga manalagna. (1Co 
12:28) Kini dili usa ka posisyon nga huptan sa ta- 
nang Kristohanon (1Co 12:29), ug kini dili gayod 
dumalahon sa mga babaye. Si apostol Pablo misu- 
lat: “Dili ako motugot sa usa ka babaye nga mag- 
tudlo, o magbuot sa lalaki.” (1Ti 2:12) Ang mga 
magtatan-aw, o mga ansiyano, nga gitudlo sa ilang 
mga posisyon pinaagi sa balaang espiritu nag-ala- 
gad niini nga katungdanan.---Buh 20:17, 25-30, 1Ti 
3:1, 2: 5:17. 

Kini nga mga ansiyano kinahanglan nga mga pa- 
nig-ingnan nga takos sundogon ug tukma sa ilang 
pagpanudlo, nga kanunayng motapot sa inspirado 
nga Pulong sa Diyos. Ingong kuwalipikadong mga 
magtutudlo, sila nagsilbi ingong depensa aron wa- 
lay mahimulag gikan sa matuod nga pagtulon-an, 
nga alisto kanunay sa pagtul-id niadtong nahimong 
biktima sa sayop nga pagtulon-an ug molihok ba- 
tok niadtong nagpasiugdag mga sekta.--ITi 4:6, 
7, 16: 6:2b-6, 2Ti 2:2, 14-26, 3:14-17: Tit 1:10, 11: 2: 
1,6,7: 3:9-11, itandi ang Pin 2:14, 15, 20-24. 

Ang mga ansiyano (Gr., presby'teroi) nga nag- 
kugi sa pagpanudlo sa mga isigka-Kristohanon 
maoy takos sa pagtahod, konsiderasyon (itandi ang 
Heb 13:17), ug bisan gani sa boluntaryong mater- 
yal nga tabang. Kini ang gipasabot ni apostol Pab- 
lo sa dihang siya misulat: “Dugang pa, si bisan 
kinsa nga natudloan nga binaba [sa literal, naban- 
dilyohan] sa pulong makig-ambit sa tanang maa- 
yong butang uban sa naghatag sa maong binaba 
nga pagtulon-an.” (Gal 6:6, ftn sa Rbi8) “Ang mga 
ansiyano nga nagdumala sa maayong paagi kina- 
hanglang isipon nga takos sa doble nga pasidu- 
ngog, ilabina silang naghago sa pagpanulti ug sa 
pagpanudlo. Kay ang kasulatan nag-ingon: ‘Dili mo 
pagabusalan ang torong baka sa dihang kini naggi- 
ok sa mga lugas’; usab: ‘Ang mamumuo takos sa 
iyang suhol." “--1ITi 5:17, 18. 

Ang mga lalaki nga dili mahakogong nagtinguha 
sa pagkahimong magtatan-aw, nga kuwalipikado 
sa pagtudlo sa uban diha sa kongregasyon, maoy 
“matinguhaon sa usa ka maayong buhat.” (1Ti 3:1) 
Busa, dayag nga wala paluyaha sa tinun-an nga si 
Santiago ang maong mga lalaki sa pagkahimong 
kuwalipikado sa pagpanudlo sa dihang siya misulat: 
“Mga igsoon ko, dili daghan kaninyo ang angay nga 
mahimong mga magtutudlo, kay nahibalo nga kita 
makadawat ug mas bug-at nga paghukom.” (San 
3:1) Hinunoa, kining mga pulonga nagpasiugda sa 
mabug-at nga kaakohan tungod sa pagkahimong 
mga magtutudlo diha sa kongregasyon. Dayag nga 
ang uban naghimo sa ilang kaugalingon ingong 
mga magtutudlo, bisan tuod wala itudlo o dili ku- 
walipikado sa pagpanudlo. Ang mga tawo nga diha 
sa hunahuna ni Santiago lagmit maoy susama sa 
mga tawo nga bahin kanila si Pablo misulat kang 
Timoteo: “Ang pipila nahisimang ngadto sa walay- 
pulos nga mga sulti, nga buot mahimong mga 
magtutudlo sa balaod, apan wala managpakasabot 
sa mga butang nga ilang gipanulti o sa mga butang 
nga bahin niini sila kusganong nagainsistir.” (1Ti 1: 
6, 7) Dayag nga gitinguha sa maong mga tawo 
nga mahimong prominente ingong magtutudlo sa 
mga isigkamagtutuo. Apan gipakita ni Santiago 
ang hustong panglantaw pinaagi sa pagpatin-aw 
nga mas labaw pa ang gikinahanglan gikan sa mga 
magtutudlo diha sa kongregasyon. Mas dako ang 
ilang tulubagon kay sa mga Kristohanon sa kati- 
buk-an. (Itandi ang Rom 14:12.) Apan sama sa 
uban, sila usab mapandol sa pulong.---San 3:2. 

Kon sa unsang paagi ang tanang Kristohanon 
angay nga mahimong mga magtutudlo. Bisan 
tuod pipila lamang ang nag-alagad ingong mga 
magtutudlo diha sa kongregasyon, himoon gayong 
tumong sa tanang Kristohanon nga makabaton ug 
katakos sa pagtudlo sa ilang mga gituohan ngadto 
sa uban, bisan sa pribado nga paagi. Kining punto- 

ha gipatin-aw ngadto sa Hebreohanong mga Kris- 
tohanon: “Bisan tuod kamo angay na unta nga 
mahimong mga magtutudlo tungod sa panahon, 
gikinahanglan na usab ninyo nga adunay maga- 
tudlo kaninyo gikan sa sinugdan sa paninugdang 
mga butang sa sagradong mga pahayag sa Diyos.” 
Sanglit ang mga Hudiyo mao ang unang nakada- 
wat sa maayong balita bahin kang Kristo, angay 
gayod nga sila dili na unta mga bata sa espirituwal, 
kondili ingong mga panig-ingnan sa Kristohanong 
pagkahamtong ug sa katakos sa pagtudlo sa uban. 
(Heb 5:12-6:2) Sa ingon ang inspiradong magsusu- 
lat dinhi dayag nga naghisgot bahin sa pagpanudlo 
sa katibuk-ang diwa, inay sa tinudlong katungda- 
nan. Busa, ang kokaamgid mao ang iyang paghis- 
got sa Hudiyo nga, pinasukad sa iyang kahibalo, 
nahimong usa ka “"tigtul-id sa mga dili-makataro- 
nganon, magtutudlo sa mga bata.” (Rom 2:17-20) 
Apan, gipakita ni Pablo nga sa maong pagtulon-an 
kinahanglang ipahiuyon usab sa usa ka tawo ang 
iyang pagkinabuhi sa kon unsay gitudlo aron kini 
nga pagtulon-an magpasidungog sa Diyos.---Rom 
2:21-24. 

Ang mga Kristohanon mahimong makakat-on 
usab gikan sa usag usa. Pananglitan, ang mas ba- 
tan-ong mga babaye mahimong tudloan sa ham- 
tong nga mga babaye sama “sa paghigugma sa 
ilang mga bana, sa paghigugma sa ilang mga anak, 
sa pagbaton ug maayong panghunahuna, puti, 
mga manggimbuhaton sa balay, buotan, nga mag- 
pasakop sa ilang mga bana, aron ang pulong sa Di- 
yos dili mapasipalahan.” Ang maong pribadong 
pagpanudlo maoy epektibo kon paluyohan sa maa- 
yong panig-ingnan.---Tit 2:3-5, itandi ang 2Ti 1:5; 
3:14, 15. 


MAGTUTUDLO SA PUBLIKO. Usa ka ta- 
wo nga giedukar sa usa ka partikular nga natad sa 
kahibalo ug nagtudlo sa uban diha sa publiko. Ang 
ekspresyon nga “magtutudlo sa publiko” gihubad 
gikan sa Gregong pulong nga gram-ma-teus'. Ang 
The New English Bible naghubad niini nga “magtu- 
tudlo”; ang Knox naggamit sa mga ekspresyon nga 
“eskolar” ug ‘tawo sa kahibalo.” Usa ka nota o foot- 
note sa New World Translation (Rbi8) mabasa: “ta- 
wong may kahibalo.” (Mat 13:52, ftn sa Rbi8, Mat 
23:34) Ang susamang Gregong pulong sagad gihu- 
bad nga “eskriba”, apan aron maklaro nga dili kini 
ang Hudiyohanong relihiyosong grupo nga nailhan 
usab ingong mga eskriba, gigamit sa Bag-ong Ka- 
libotang Hubad ang ekspresyong “magtutudlo sa 
publiko” kon ang teksto nagtumong sa mga tinun- 
an mismo ni Jesus. 

Sa dinhi pa si Jesus sa yuta, ang mga eskriba 
(gram-ma'-teis') maoy mga tawo nga batid sa Bala- 
od ug mga magtutudlo sa katawhan, apan sila na- 

himong dunot tungod sa mga tradisyon sa mga 
tawo ug sa paganong mga doktrina. Ang termi- 
nong “mga eskriba” mas gigamit ngadto kanila 
ingong usa ka titulo, nga nagpalahi kanila ingong 
usa ka hut-ong, inay nga nagtumong sa ilang ori- 
hinal nga buluhaton ingong mga magkokopya. 

Mianhi si Jesus aron sa pagpamatuod sa kamatu- 
oran. Aron mawali ang maayong balita sa Gingha- 
rian, iyang giandam ang iyang mga tinun-an aron 
mahimong mga magtutudlo, mga magtutudlo sa 
publiko, bahin sa Gingharian sa Diyos. Iyang giba- 
yaw ang ilang katungdanan ug ang kahinungdanon 
sa pagpatalinghog sa ilang pagpanudlo sa dihang 
iyang gihisgotan sila ingong mga magtutudlo sa 
publiko: iyang gitandi ang matag usa kanila sa usa 
ka tawong may kahibalo nga nagbaton ug tinuod 
nga tipiganan sa bahandi nga gikan niana siya 
magkuha niini. (Mat 13:52) Kini sila iyang gipadala 
ngadto sa Israel, apan ang kaugalingong mga es- 
kriba sa Israel wala makasabot sa mga bahan- 
di nga, pinaagi niini nga mga tawo, gitanyag sa 
Diyos ngadto kanila. Sa kasukwahi, sila misupak 
sa maong pagtudlo sa publiko ug nakig-ambit sa 
paghampak, paglutos, ug pagpatay kang Jesus ug 
sa iyang kaubang mga magtutudlo sa publiko, sa 
ingon nagpamatuod sa ilang kaugalingon ingong 
mini nga mga magtutudlo. Bisan pa niana, dag- 
hang tawo sa Israel ug sa kanasoran ang natudlo- 
an sa mga tinudloan ni Jesus, ug sa baylo, sila 
mismo nahimong mga magtutudlo sa publiko sa 
Pulong sa Diyos.---Mat 23:34, 28:19, 20. 

Ubos sa Balaod, ang mga Levihanon gipiyalan sa 
pagtino nga publikong matudloan ang katawhan. 
(Lev 10:11, Deu 17:10, 11; 2Cr 17:7-9) Si Moises nga 
Levihanon, ingong tigpataliwala sa pakigsaad sa 
Balaod, ug sa ulahi, si Josue sa tribo ni Epraim, 
ingong pangulo sa nasod, nahimong mga magtu- 
tudlo sa publiko sa katawhan sa Diyos. (Deu 4:1: 
34:9, Jos 8:35) Sa susama, ang mga maghuhukom 
ug ang matinumanong mga hari naghatag ug mga 
instruksiyon sa Balaod sa dihang sila maghusay ug 
maghukom ug mga kaso ug sa dihang sila magdu- 
mala sa mga okasyon may kalabotan sa pagsimba. 
--1Ha 8:1-61, 2Ha 23:2. 

Ang usa ka talagsaong panig-ingnan sa usa ka 
magtutudlo sa publiko mao ang saserdoteng si Es- 
dras, kinsa, uban sa pagpaluyo ni Nehemias, mihi- 
mog usa ka programa sa publikong pagpanudlo sa 
mga Israelinhon nga nahibalik gikan sa Babilonya. 
Iyang gibasa ang Balaod ug giorganisar ang mga 
Levihanon sa pagtuman sa ilang mga katungdanan 
sa “pagpatin-aw sa balaod ngadto sa katawhan,” sa 
"paghatag ug kahulogan niini,’ ug sa “pagpasabot sa 
gibasa,” sa ingon “nagtudlo sa katawhan.”---Neh 
8:1-9. 

MAGTUTUKOD, TINUKOD. Ang berbo 
nga “tukod” nagkahulogang paghimo o paggamag 
usa ka butang o estruktura pinaagi sa paggamit ug 
mga materyales. Ang Hebreohanong pulong alang 
sa “tukod” maoy ba-:nah’. Mao kini ang gigikanan sa 
mga pulong nga bin-yan (“tinukod”: Eze 41:12), 
miv-neh' ('gambalay”: Eze 40:2), ug tav-:nith’ (“sum- 
banan” [Ex 25:40], “larawan” [Deu 4:16]: “plano sa 
arkitektura” [1Cr 28:11]). Ang oikodomeo mao 
ang kasagaran nga Gregong berbo alang sa “tu- 
kod”; ang kaamgid nga nombre niini nga oi:kodo- 
me" nagkahulogang “tinukod.”---Mat 16:18, 1Co 3:9. 

Si Jehova nga Diyos ingong Maglalalang sa ta- 

nang butang mao ang labing maayo nga Magtutu- 
kod. (Heb 3:4: Job 38:4-6) Ang Logos (Pulong), nga 
nahimong si Jesu-Kristo, mao ang Batid nga Mag- 
bubuhat nga Iyang gigamit sa paglalang sa tanang 
butang. (Ju 1:1-3, Col 1:13-16, Pr 8:30) Ang tawo 
dili makalalang apan kinahanglang magtukod pina- 
agi sa mga materyales nga naglungtad na. Ang ka- 
takos sa pagplano, sa paggamag mga himan, ug sa 
pagtukod gitisok nganha sa tawo sa dihang siya gi- 
alang ug nadayag sa sayong bahin sa kasaysayan 
sa tawo.--Gen 1:26, 4:20-22. 
Si Cain, ang unang anak nga lalaki ni Adan ug 
Eva, mao ang unang tawo nga gihisgotan sa Bibli- 
ya ingong magtutukod sa usa ka siyudad, nga nag- 
ngalan niini sa ngalan sa iyang anak nga lalaki nga 
si Enoc. (Gen 4:17) Si Noe maoy magtutukod ug 
arka, ug ang sumbanan niana gihatag kaniya ni 
Jehova. (Gen 6:13, 14) Si Nimrod, “usa ka gam- 
hanang mangangayam nga supak kang Jehova,” 
maoy magtutukod sa daghang siyudad, nga mao, 
ang Babel, Erek, Acad, Calne, ingon man ang Nine- 
ve, Rehobot-Ir, Cala, ug Resen.---Gen 10:9-12. 

Sa dihang ang mga Israelinhon naulipon sa Ehip- 
to, sila nagtukod ug mga siyudad ingong mga da- 
pit nga tipiganan alang kang Paraon, nga mao, ang 
Pitom ug Raamses. (Ex 1:11) Sa dihang sila gidala 
ni Jehova ngadto sa Yutang Saad sila nakakaplag 
didto ug mga siyudad nga natukod na sa Canaan- 
hong mga molupyo. Daghan niini nga mga siyudad 
lakip ang mga balay niini giilog ug gigamit sa mga 
Israelinhon.---Deu 6:10, 11. 

Didto sa kamingawan gidumala ni Moises ang 
pagtukod sa tabernakulo ug sa tanan nga mga ka- 
gamitan niini, nga ang sumbanan gitagana sa Di- 
yos. (Ex 25:9) Ang nanguna sa paggama ug sa pag- 
tukod mao si Bezalel ug si Oholiab, kansang mga 
katakos gipauswag sa balaang espiritu sa Diyos 
mao nga ang nahuman nga mga buluhaton gihimo 
gayod sumala sa gisugo sa Diyos kang Moises.---EX 
25:40, 35:30-36:1. 

Human mailog ni David ang siyudad sa Jerusa- 
lem gikan sa mga Jebusihanon, siya mihimog dag- 
hang pagpanukod didto, lakip na ang pagtukod ug 

kaugalingon niyang balay. (2Sa 5:9-11) Ang iyang 
anak nga si Solomon maoy usa ka bantogang mag- 
tutukod, ug ang panguna niyang proyekto mao ang 
templo ni Jehova. Ang mga plano sa arkitektu- 
ra niini nga templo gihatag kang David pinaagig 
pag-inspirar. (1Cr 28:11, 12) Gitigom ni David ang 
kadaghanan sa mga materyales nga gamiton sa 
pagtukod sa templo, ang bulawan, plata, tumbaga, 
puthaw, kahoy, bato, ug bililhong mga bato, nga gi- 
amot sa katawhan ug gikan usab sa kaugalingong 
pondo ni David. (1Cr 22:14-16, 29:2-8) Si Hiram, 
nga hari sa Tiro, mitabang kang Solomon sama sa 
iyang pagtabang kang David pinaagi sa pagsuplay 
ug mga materyales, ilabina sa mga kahoyng sedro 
ug junipero, ingon man sa daghang trabahante. 
(1Ha 5:7-10, 18, 2Cr 2:3) Si Haring Hiram nagpa- 
dala usab ug usa ka tawo nga ginganlag Hiram 
(Hiram-abi), anak nga lalaki sa usa ka lalaking 
taga-Tiro ug sa usa ka babayeng Israelinhon, usa 
ka hanas kaayong magbubuhat sa bulawan, plata, 
tumbaga, puthaw, bato, kahoy, ug mga panapton. 
— 1Ha 7:13, 14: 2Cr 2:13, 14. 

Si Solomon mihimog uban pang dagkong mga 
pagpanukod, lakip ang kaugalingon niyang balay 
ingon man ang Balay sa Lasang sa Lebanon, ang 
Portiko sa mga Haligi, ug ang Portiko sa Trono. Ang 
pagtukod sa templo ug sa uban pang mga bilding 
sa kagamhanan miabot ug 20 ka tuig. (1Ha 6:1, 7: 
1, 2, 6, 7; 9:10) Human niini, gisugdan ni Solomon 
ang usa ka tibuok-nasod nga programa sa pagpa- 
nukod, lakip na sa Gezer ug sa Ubos nga Bet-horon, 
Baalat ug sa Tamar didto sa kamingawan, lakip sa 
mga siyudad nga tipiganan, siyudad sa mga karo, 
ug sa mga siyudad alang sa mga mangangabayo. 
(1Ha 9:17-19) Nadiskobrehan sa mga pagpangub- 
kob sa Palestina, ilabina sa Hazor, Megido, ug Ge- 
zer, ang mga ganghaan sa siyudad ug mga kuta 
nga gituohan sa mga arkeologo nga gitukod ni So- 
lomon. 

Ang usa ka ilado nga magtutukod taliwala sa 
mga hari sa Israel ug Juda mao ang anak ni Solo- 
mon nga si Rehoboam. Ang iyang mga pagpanukod 
naglakip sa pagtukod pag-usab sa Betlehem, Etam, 
Tekoa, Bet-zur, Soco, Adulam, Gat, Maresah, Zip, 
Adoraim, Lakis, Azeka, Zora, Aijalon, ug Hebron. 
Gipalig-on ug gitagan-an usab ug mga suplay ni 
Rehoboam ang kinutaang mga dapit. (2Cr 11:5-11) 
Ang ubang mga magtutukod mao si Haring Baasa 
sa Israel, nga “nagtukod sa Rama”: si Haring Asa sa 
Juda, nga nagtukod sa Geba didto sa Benjamin ug 
Mizpa, si Hiel nga taga-Bethel, nga nawad-an sa 
iyang duha ka anak nga lalaki sa dihang iyang gi- 
tukod pag-usab ang nagun-ob nga Jerico--si Abi- 
ram nga iyang panganayng anak sa dihang iyang 
gipahimutang ang patukoranan niini ug si Segub 
nga iyang kamanghorang anak sa dihang iyang gi- 

patindog ang mga pultahan niini---ingon sa gitag- 
na ni Josue (1Ha 15:17, 22, 16:34, Jos 6:26): ug si 
Haring Ahab sa Israel, nga nagtukod ug balay nga 
garing gawas pa sa daghang siyudad (1Ha 22:39). 

Si Haring Uzzias sa Juda nakahimog daghang 
pagpanukod. (2Cr 26:9, 10) Gipakita ni Uzzias ang 
iyang kautokan sa pagpakiggubat pinaagi sa pagpa- 
lig-on sa Jerusalem ginamit ang “mga kasangkapan 
sa gubat, ang minugna sa mga inhenyero.” (2Cr 
26:15) Ang mga esena nga gjililok diha sa mga pa- 
ril nga naghulagway sa pagsulong ni Senakerib ba- 
tok sa Lakis nagpakita sa linaing matang sa mga 
kuta diha sa mga torre, nga giingon sa mga arkeo- 
logo nga tinukod ni Uzzias. 

Si Jotam daghan kaayog gitukod. (2Cr 27:3, 4) Ug 
si Ezequias nagpalig-on pag-ayo sa Jerusalem, nga 
labot niana siya nagkalot ug tunel sa tubig gikan sa 
tubod sa Gihon aron sa pagpaagos sa tubig niini 
ngadto sa sulod sa siyudad. (2Cr 32:2-5, 30) Kini 
nga tunel sa tubig makita gihapon sa mga mobisi- 
ta sa Jerusalem. 

Human sa pagkadestiyero, si Zorobabel mipanaw 
gikan sa Babilonya uban ang mga 50,000 ka lalaki 
ug misugod sa pagtukod pag-usab sa templo ni Je- 
hova sa Jerusalem. Kini natapos niadtong Marso 6 
sa 515 W.K.P. Sa ulahi, niadtong 455 W.K.P., si Ne- 
hemias miabot gikan sa Susan aron sa pagtukod 
pag-usab sa paril sa siyudad.--Esd 2:1, 2, 64, 65; 
6:15: Neh 6:1; 7:1. 

Si Haring Nabucodonosor sa Babilonya pangu- 
nang nailhan tungod sa iyang mga kalamposan sa 
gubat. Bisan pa niana, siya usab maoy usa ka ban- 
togang magtutukod. Didto sa Babilonya siya nagtu- 
kod ug daghang templo alang sa bakak nga mga 
diyos. Siya usab iladong magtutukod sa mga pro- 
yektong pangpubliko. Ang iyang mga inskripsiyon 
wala magpasiugda sa iyang mga kalamposan sa 
gubat hinunoa sa iyang mga proyekto sa pagpanu- 
kod, nga naglakip sa mga templo, palasyo, dalan, 
diki, ug mga paril. Iyang gihimo ang Babilonya nga 
katingalahang siyudad sa karaang kalibotan, ug sa 
tibuok Babilonya walay laing tinukod nga ikatandi 
sa nabantog nga Nagbitayng mga Tanaman nga gi- 
tukod ni Haring Nabucodonosor aron mahupay ang 
mga kamingaw sa iyang Medianhon nga rayna. 
Kadto nga mga tanaman giisip nga usa sa pito ka 
katingalahan sa karaang kalibotan. 

Gitukod pag-usab ni Haring Herodes nga Banto- 
gan ang ikaduhang templo ni Jehova didto sa Jeru- 
salem. Tungod kay ang mga Hudiyo walay pagsa- 
lig kaniya, napugos siya sa pagpatungha una sa 
mga materyales, unya inanayng giguba ang ikadu- 
hang templo samtang iyang gitukod ang bag-ong 
templo. Tungod kay sila wala mosalig ug wala ma- 
kagusto kang Herodes, kini wala isipa sa mga Hu- 
diyo ingong ang ikatulong templo, bisan tuod ingon 

niana ang sagad nga pagtawag niini sa uban. Sa 
tuig 30 K.P. ang pagtukod pag-usab diha sa dapit 
sa templo miabot na ug 46 ka tuig (Ju 2:20), ug kini 
nagpadayon pa sa daghang katuigan. Si Herodes 
nagtukod usab ug siyudad nga dunggoanan sa mga 
barko, ang Cesarea, ug iyang gitukod pag-usab ang 
Samaria ug nagpadayon sa pagpanukod sa ubang 
dagkong proyekto sulod sa Palestina ingon man sa 
ubang kayutaan. 

Si Jesus, samtang dinhi sa yuta, nalangkit sa 
pagpanukod, sanglit siya gitawag ingong usa ka 
“panday.”---Mar 6:3. 

Ang mga materyales sa pagpanukod nga gigamit 
sa kapanahonan sa Bibliya naglakip sa yuta, lainla- 
ing matang sa kahoy, bato, bililhong mga bato, me- 
tal, panapton, pangpalitada, argamasa, ug aspalto. 
Ang pangpaputi nga gama sa apog gigamit usab, 
maingon man ang pangkolor alang sa dayandayan 
nga kahoy, ug mga tina alang sa mga panapton. 
Usahay ang mga tisa gipinturahan o gihaklapan ug 
enamel.--Tan-awa ang TISA. 

Daghang himan ug kagamitan sa pagtukod ang 
gihisgotan sa Bibliya, lakip ang atsa (Deu 19:5), 
martilyo (Huk 4:21), maso, puthawng salsalan, lan- 
sang (Isa 41:7), gabas (Isa 10:15), gabas sa bato 
(1Ha 7:9), pisi nga igsusukod (Zac 1:16: 2:1), igsu- 
sukod nga tangbo (Eze 40:3: Pin 21:15), tunton (Am 
7:7, 8; Zac 4:9, 10), nibel (2Ha 21:13, Isa 28:17), ti- 
gib, kompas (Ex 20:25: Isa 44:13), panglilok (Isa 
44:12: Jer 10:3), ug timbangan (Isa 40:12). 

Mahulagwayong Paggamit. Ang Kristoha- 
nong kongregasyon giisip nga usa ka balay o tem- 
plo nga gitukod ibabaw sa patukoranan sa mga 
apostoles ug mga manalagna, nga si Kristo Jesus 
mao ang batong pamag-ang. Gitawag kini ug “tinu- 
kod sa Diyos,” “usa ka dapit nga puloy-anan sa Di- 
yos pinaagi sa espiritu.” (1Co 3:9, Efe 2:20-22) Gi- 
padapat ni Jesus ang katumanan sa Salmo 118:22 
ngadto sa iyang kaugalingon, ingong “ang bato” 
nga gisalikway sa Hudiyong relihiyosong mga pa- 
ngulo ug sa ilang mga sumusunod ingong “mga 
magtutukod.” (Mat 21:42, Luc 20:17: Buh 4:11, 1Pe 
2:7) Ang indibiduwal nga mga membro sa kongre- 
gasyon gihisgotan ingong “buhing mga bato.” (1Pe 
2:5) Ang hinimayang kongregasyon, nga nailhan 
usab ingong pangasaw-onon ni Jesu-Kristo, gilara- 
wan ingong usa ka siyudad, ang Bag-ong Jerusa- 
lem.---Pin 21:2, 9-21. 

Gipakasama ni Jesus ang iyang mga mamiminaw 
sa duha ka matang sa magtutukod, nga ang usa 
nagtukod sa iyang personalidad ug paagi sa pagki- 
nabuhi ibabaw sa dakong-bato sa pagkamasinugta- 
non kang Kristo ug, busa, nakabarog batok sa mga 
bagyo sa pagsupak ug kasakitan. Ang lain, nga 
nagtukod ibabaw sa balas, wala makabarog sa di- 
hang miabot ang mga pagpig-ot. (Mat 7:24-27) Ang 

pagtukod ug Kristohanong mga personalidad diha 
sa ubang mga tawo gihisgotan usab ni apostol Pab- 
lo, nga usa ka “tagdumala sa mga buluhaton.” (1Co 
3:10-15) Sa usa ka higayon si Jesus miingon ngadto 
sa mga Hudiyo: “Gub-a kining temploha, ug sulod sa 
tulo ka adlaw patindogon ko kini.” (Ju 2:19) Ang 
mga Hudiyo nagtuo nga siya naghisgot bahin sa 
templo ni Herodes ug kini ilang gigamit sa pag-aku- 
sar kaniya sa panahon sa iyang husay, diin ang mga 
saksi batok kaniya nag-ingon: “Kami nakadungog 
kaniya nga miingon, “Gubaon ko kining temploha 
nga hinimo sa mga kamot ug sa tulo ka adlaw paga- 
tukoron ko ang lain nga dili hinimo sa mga kamot.’ ” 
(Mar 14:58) Gigamit ni Jesus dinhi ang mahulagwa- 
yong mga pulong, nga nagtumong sa “templo sa 
iyang lawas.” Gipatay siya ug sa ikatulong adlaw na- 
banhaw. (Ju 2:21, Mat 16:21: Luc 24:7, 21, 46) Gi- 
banhaw siya sa iyang Amahan nga si Jehova nga 
Diyos diha sa laing lawas, usa nga dili hinimo sa 
mga kamot sama sa templo sa Jerusalem, kondi- 
li usa ka espirituhanong lawas nga gihimo (gitukod) 
sa iyang Amahan. (Buh 2:24, 1Pe 3:18) Dili kini ang 
unang higayon nga ang pagtukod gipadapat sa la- 
was sa tawo, kay sa paghisgot sa paglalang kang 
Eva, kini ang giingon: “Ug gihimo [o gitukod] ni Je- 
hova nga Diyos nga usa ka babaye ang gusok nga 
iyang gikuha gikan sa lalaki.”---Gen 2:22. 

Gitagna ni Jesu-Kristo nga sa “kataposang mga 
adlaw” ang katawhan malangkit sa pagpanukod ug 
sa uban pang mga buluhaton sa kinabuhi, nga dili 
magpakabana sa tinuod nga kahulogan sa mga pa- 
nahon, sama sa mga tawo sa mga adlaw ni Lot, ug 
ang kalaglagan modangat kanila nga wala dam- 
ha samtang puliki niini nga mga buluhaton.--Luc 
17:28-30, tan-awa ang ARKITEKTURA, KUTA. 


MAG-UUNA. Usa ka tawo nga mag-una aron 
andamon ang pag-abot sa lain. Lagmit kini magla- 
kip sa pagsuhid ug pagpangespiya, paghawan sa 
dalan, pagmantala ug pagpahibalo sa pagsingabot 
sa usa ka tawo, o pagpakita sa dalan aron makasu- 
nod ang ubang mga tawo. Ang mag-uuna sagad, 
apan dili sa tanang panahon, ubos kay sa tawo nga 
taliabot. 

Maoy kostumbre sa Sidlakan nga ang mga mag- 
dadagan mag-una sa karo sa hari aron andamon ug 
ipahibalo ang pag-abot sa hari ug sa pag-abag ka- 
niya sa uban pang butang. (1Sa 8:11) Si Absalom 
ug Adonias, sa pagsundog sa maong harianong 
dignidad ug aron dugangan ang ilang kahalangdon 
ug lantawon nga daw inuyonan ang ilang pagrebel- 
de, nagbutang ug 50 ka magdadagan nga mag-una 
sa ilang kaugalingong mga karo.--2Sa 15:1; 1Ha 
1:5, tan-awa ang MAGDADAGAN. 

Si Juan nga Tigbawtismo sa pagkamatuod mao 
ang mag-uuna ni Kristo, ingong katumanan sa Isa- 

ias 40:3 ug Malaquias 3:1 ug 4:5, 6: “Adunay naga- 
singgit sa kamingawan: 'Hawani ninyo ang dalan ni 
Jehova .. . Tul-ira ninyo ang dakong dalan.”” “Ipa- 
dala ko ang akong mensahero, ug siya maghawan 
sa dalan sa akong atubangan.” Busa, ang abanteng 
pagpahibalo ni Juan nagpalihok sa katawhan sa 
pagdahom, pagpangita, ug paghulat kang Jesus, 
aron nga sila unta maminaw kaniya, magpasidu- 
ngog kaniya, ug mosunod kaniya. (Mat 3:1-12, 11: 
7, 10, 14; Mar 9:11-13, Luc 1:13-17, 76: Ju 1:35-37) 
Sa samang paagi, gipadala ang mga mensahero 
aron mag-una kang Jesus, ug sila miadto sa usa ka 
balangay sa mga Samarianhon “aron himoon ang 
pagpangandam alang kaniya.”---Luc 9:52. 

Apan, si Jesus mismo mao ang usa nga gihisgo- 
tan sa bugtong teksto sa Kasulatan nga naggamit 
sa pulong nga “mag-uuna.” (Heb 6:19, 20) Dili siya 
usa ka mag-uuna sa diwa nga siya mas ubos niad- 
tong mosunod kaniya. Hinunoa, siya ang una nga 
misulod sa langitnong himaya, nga nagbukas ug 
nag-andam sa dalan alang sa langitnong kongre- 
gasyon sa mga nagasunod sa iyang lakang. (Ju 14: 
2, 3) Busa, sila adunay kaisog sa pagduol sa Diyos 
pinaagi sa dalan nga gibuksan sa ilang Mag-uuna. 
--Heb 10:19-22. 


MAGWAWALI, PAGWALI. Ang Biblikan- 
hong konsepto sa “pagwali” matino pag-ayo gikan 
sa pagsusi sa diwa sa orihinal nga Hebreohanon ug 
Gregong mga termino. Ang Gregong pulong nga 
kerrys'so, nga sagad gihubad nga “pagwali,” sa pa- 
ninugdan nagkahulogang “magmantala ingong usa 
ka tigpahibalo, mahimong usa ka tigpahibalo, mag- 
alagad ingong tigpahibalo, pagproklamar (ingong 
mananakop). Ang kaamgid nga nombre mao ang 
ke'ryx ug nagkahulogang 'tigpahibalo, mensahero 
sa publiko, sinugo, tigmantala (nga magmantala ug 
magmentinar sa kahusay sa mga panagkatigom, 
ubp.).” Ang laing kaamgid nga nombre mao ang 
ke'ryg:ma, nga nagpasabot sa 'usa ka butang nga 
gisinggit sa usa ka tigpahibalo, proklamasyon, pa- 
hibalo (bahin sa kadaogan sa mga dula), sugo, mga 
pagpatawag.” (A Greek-English Lexicon, ni H. Lid- 
dell ug R. Scott, girebisar ni H. Jones, Oxford, 1968, 
p. 949) Busa, ang kerys'so wala magpasabot sa 
paghatag ug sermon ngadto sa pundok lamang sa 
mga tinun-an, apan ang gipasabot niini mao ang 
dayag, publikong pagmantala. Kini gipakita pinaa- 
gi sa paggamit niini nga pulong sa paghubit sa “usa 
ka kusgan nga manulonda nga nagamantala [ke- 
rys'son-ta] sa makusog nga tingog: ‘Kinsa ba ang 
takos nga mobukas sa linukot nga basahon ug mo- 
tangtang sa mga timbre niini?' "--Pin 5:2, itandi 
usab ang Mat 10:27. 

Ang pulong nga euaggelizomai nagpasabot 
sa “pagsangyaw sa maayong balita.” (Mat 11:5) 

Ang kaamgid nga mga pulong mao ang diag- 
gello, “imantala, ipahibalo, ipahayag” (Luc 9:60; 
Buh 21:26, Rom 9:17) ug ang ka-taggel lo, “imanta- 
la: hisgotan, isangyaw.” (Buh 13:5; Rom 1:8; 1Co 
11:26: Col 1:28) Ang pangunang kalainan tali sa ke- 
rys'so ug eu-ag-geli'z0o:-mai mao nga ang una nagpa- 
siugda sa paagi sa pagmantala, nga kini maoy sa 
publiko ug awtorisado nga kapahayagan, ug ang 
ikaduha nagpasiugda sa kaundan niana, ang pag- 
mantala sa eu:agge'li'on, ang maayong balita o 
ebanghelyo. 

Ang kerys'so daw susama sa Hebreohanong pu- 
long nga ba-sar, nga nagkahulogang “magdalag 
balita, magpahibalo, magsibya, mag-alagad ingong 
usa ka tigdalag balita.” (1Sa 4:17: 2Sa 1:20, 1Cr 
16:23) Apan, dili sama sa kerys'so, ang ba-sar' wala 
magpaila ug opisyal nga katungdanan. 

Pagwali Diha sa Hebreohanong Kasulatan. 
Si Noe mao ang unang tawo nga gitudlo ingong 
“usa ka magwawali” (2Pe 2:5), bisan tuod nga ang 
naunang pagpanagna ni Enoc lagmit gipahibalo pi- 
naagi sa pagwali. (Jud 14, 15) Ang pagwali ni Noe 
sa pagkamatarong sa wala pa ang Lunop dayag nga 
naglakip sa pag-awhag alang sa paghinulsol ug sa 
pagpasidaan sa umaabot nga kalaglagan, ingon sa 
gipakita sa paghisgot ni Jesus sa 'pagkawalay pag- 
tagad’ sa mga tawo. (Mat 24:38, 39) Busa, sa pa- 
nguna, ang publikong pagmantala ni Noe nga gi- 
awtorisahan sa Diyos dili maoy pagdalag maayong 
balita. 

Human sa Lunop, daghang tawo, sama kang Ab- 
raham, ang nag-alagad ingong mga manalagna ug 
nagpahibalo sa mga pinadayag gikan sa Diyos. (Sal 
105:9, 13-15) Bisan pa niana, sa wala pa mopuyo 
ang Israel sa Yutang Saad, daw wala buhata diha 
sa publiko ang naandang pagwali o ang buluhaton 
nga pagwali. Ang unang mga patriarka wala su- 
goa nga mahimong mga tigmantala. Sa panahon 
sa pagmando sa gingharian sa Israel, ang mga 
manalagna nahimong mga tigpamaba sa publiko 
nga nagmantala sa mga mando, mga paghukom, 
ug mga sugo nga moatubang sa Diyos diha sa pub- 
likong mga dapit. (Isa 58:1: Jer 26:2) Ang pagman- 
tala ni Jonas sa Nineve mohaom gayod sa ideya 
nga gipasabot sa keryg-ma, ug ingon niana ang 
paghubit niini. (Itandi ang Jon 3:1-4: Mat 12:41.) 
Apan, ang ministeryo sa mga manalagna sagad 
mas halapad kay sa usa ka tigpahibalo o magwawa- 
li, ug sa pipila ka kahimtang gigamit nila ang uban 
nga molihok ingong ilang mga tigpamaba. (2Ha 
5:10: 9:1-3, Jer 36:4-6) Ang pipila sa ilang mga 
mensahe ug mga panan-awon gisulat inay nga gi- 
mantala nga binaba (Jer 29:1, 30, 31: 30:1, 2, Dan 
kap 7-12), daghan niini ang gihatag sa pribado, ug 
gigamit usab sa mga manalagna ang simbolikong 

mga buhat aron ipasabot kon unsa ang mga kahu- 
logan niini.---Tan-awa ang TAGNA, MANALAGNA. 

Ang mga tambag, pasidaan, ug mga paghukom 
gimantala, ug ingon man usab ang maayong balita 
--bahin sa kadaogan, kaluwasan, ug mga panala- 
ngin--ingon man ang mga pagdayeg ngadto kang 
Jehova nga Diyos. (1Cr 16:23, Isa 41:27, 52:7: ang 
Hebreohanong basar’ maoy gigamit niining mga 
tekstoha.) Usahay ipatugbaw o awiton sa mga ba- 
baye ang mga balita bahin sa kadaogan sa mga gu- 
bat o sa umaabot nga kahupayan.---Sal 68:11, Isa 
40:9: itandi ang 1Sa 18:6, 7. 

Gitagna usab sa Hebreohanong Kasulatan ang 
buluhatong pagwali nga pagahimoon ni Kristo Je- 
sus ug sa Kristohanong kongregasyon. Gikutlo ni 
Jesus ang Isaias 61:1, 2 ingong nagtagna sa bulu- 
haton ug sa pag-awtorisar kaniya sa Diyos aron sa 
pagsangyaw. (Luc 4:16-21) Ingong katumanan sa 
Salmo 40:9 (ang nag-unang mga bersikulo gipada- 
pat ni apostol Pablo kang Jesus diha sa Heb 10:5- 
10), “gipahayag [ni Jesus] ang maayong balita [por- 
ma sa basar'] sa pagkamatarong diha sa dakong 
kongregasyon.” Gikutlo ni apostol Pablo ang Isa- 
ias 52:7 (bahin sa mensahero nga nagdalag bali- 
ta sa pagpahigawas sa Zion gikan sa pagkabihag 
niini) ug gilangkit kini sa buluhatong pagsang- 
yaw sa mga Kristohanon diha sa publiko.---Rom 
10:11-15. 

Diha sa Kristohanon Gregong Kasulatan. 
Bisan tuod pangunang nagwali didto sa mga rehi- 
yon sa kamingawan, gibuhat ni Juan nga Tigbaw- 
tismo ang buluhaton sa usa ka magwawali o men- 
sahero sa publiko, nga nagpahibalo sa pag-abot sa 
Mesiyas ug sa Gingharian sa Diyos ngadto sa mga 
Hudiyo nga miadto kaniya ug nag-awhag kanila sa 
paghinulsol. (Mat 3:1-3, 11, 12, Mar 1:1-4, Luc 3: 
7-9) Sa samang higayon si Juan nag-alagad ingong 
usa ka manalagna, usa ka magtutudlo (nga may 
mga tinun-an), ug usa ka tig-ebanghelyo. (Luc 1: 
76, 77: 3:18; 11:1: Ju 1:35) Siya maoy “usa ka hawas 
sa Diyos" ug Iyang saksi.--Ju 1:6, 7. 

Si Jesus wala magpabilin didto sa rehiyon sa ka- 
mingawan sa Judea human sa iyang 40-ka-adlaw 
nga pagpuasa, ni siya naglain sa iyang kaugalingon 
ingon sa usa ka monghe. Iyang giila nga siya gisu- 
go sa Diyos aron magwali, ug gibuhat niya kana 
diha sa publiko, sa mga siyudad ug sa mga bala- 
ngay, sa dapit sa templo, sa mga sinagoga, sa mga 
tiyanggihan ug kadalanan, ingon man sa kabanika- 
han. (Mar 1:39: 6:56: Luc 8:1, 13:26; Ju 18:20) 
Sama kang Juan, gibuhat niya ang labaw pa sa 
pagwali. Gani iyang gihatagan ug mas dakong 
pagtagad ang iyang pagpanudlo kay sa iyang pag- 
wali. Ang pagpanudlo (di-da'sko) lahi sa pagwali tu- 
ngod kay labaw pa ang buhaton sa magtutudlo kay 

sa pagmantala lamang, siya magtudlo, magpatin- 
aw, magpasabot sa mga butang pinaagig argu- 
mento, ug maghatag ug mga pamatuod. Busa, ang 
buluhaton sa mga tinun-an ni Jesus, sa wala pa ang 
iyang kamatayon ug human niana, maoy kombi- 
nasyon sa pagwali ug pagpanudlo.---Mat 4:23: 11:1, 
28:18-20. 

Mao kini ang tema sa pagwali ni Jesus: “Paghinul- 
sol, kay ang gingharian sa mga langit haduol na.’ 
(Mat 4:17) Sama sa usa ka opisyal nga tigmantala, 
iyang giawhag ang iyang mga mamiminaw sa pag- 
tagad sa mga buhat sa iyang Soberanong Diyos, sa 
pagpabili sa gihatag nga kahigayonan ug sa paghi- 
mog desisyon. (Mar 1:14, 15) Ingon sa gitagna ni 
Isaias, dili lamang kay siya nagdalag maayong ba- 
lita ug paghupay alang sa mga maaghop, sa gun- 
ob ug kasingkasing, ug sa mga nagbangotan, ingon 
man sa pagmantala ug kagawasan sa mga binihag, 
kondili siya nagmantala usab “sa adlaw sa panima- 
los sa bahin sa atong Diyos.” (Isa 61:2) Ang mga 
katuyoan, mga mando, mga pagtudlo, ug mga pag- 
hukom gikan sa Diyos maisogon niyang gipahibalo 
atubangan sa mga magmamando ug sa katawhan. 

Human sa Kamatayon ni Jesus. Human sa 
iyang kamatayon, ug ilabina sukad sa Pentekostes 
sa 33 K.P., gipadayon sa mga tinun-an ni Jesus ang 
buluhatong pagwali, una taliwala sa mga Hudiyo 
ug sa ulahi ngadto sa tanang kanasoran. Kay gidi- 
hogan sa balaang espiritu, ilang giila ug sublisubli 
nga gipahibalo sa ilang mga mamiminaw nga sila 
maoy awtorisadong mga tigpahibalo o tigmantala 
(Buh 2:14-18, 10:40-42, 13:47; 14:3, itandi ang Rom 
10:15), sama sa gipasiugda ni Jesus nga siya mao 
ang ‘pinadala sa Diyos” (Luc 9:48, Ju 5:36, 37; 6:38, 
8:18, 26, 42), kinsa naghatag kaniyag “sugo kon un- 
say iyang isugilon ug isulti.” (Ju 12:49) Busa, sa di- 
hang gimandoan nga hunongon ang ilang pagwa- 
li, ang tubag sa mga tinun-an mao: “Kon matarong 
man sa panan-aw sa Diyos sa pagpamati kaninyo 
inay kay sa Diyos, kamo na ang mohukom. Apan 
alang kanamo, dili kami makahunong sa pagsulti 
sa mga butang nga among nakita ug nadungog.” 
“Kinahanglang among sugton ang Diyos ingong 
magmamando inay ang mga tawo.” (Buh 4:19, 20, 
5:29, 32, 42) Kining buluhatong pagwali maoy usa 
ka hinungdanong bahin sa ilang pagsimba, usa ka 
paagi sa pagdayeg sa Diyos, usa ka kinahanglanon 
sa pagbaton ug kaluwasan. (Rom 10:9, 10, 1Co 9:16, 
Heb 13:15: itandi ang Luc 12:8.) Tungod niana, kini 
kinahanglang buhaton sa tanang tinun-an, lalaki 
ug babaye, hangtod sa “kataposan sa sistema sa 
mga butang.”--Mat 28:18-20, Luc 24:46-49, Buh 
2:17: itandi ang Buh 18:26, 21:9, Rom 16:3. 

Kining unang Kristohanong mga magwawali dili 
hataas ug edukasyon sumala sa mga sukdanan 
sa kalibotan. Nailhan sa Sanhedrin nga ang mga 

apostoles nga si Pedro ug Juan maoy “mga tawong 
dili edukado ug ordinaryo.” (Buh 4:13) Bahin kang 
Jesus mismo, “ang mga Hudiyo natingala, nga 
nag-ingon: 'Sa unsang paagi kining tawhana naka- 
baton ug kahibalo sa mga sinulat, nga wala man 
unta siya makaeskuyla?” (Ju 7:15) Ang sekular 
nga mga historyador nakamatikod usab niana. “Si 
Celsus, ang unang magsusulat batok sa Kristiya- 
nidad, mibiaybiay nga mga mamumuo ra, mga 
sapatero, mag-uuma, ug wala gayoy alamag ug 
ignorante nga mga tawo, ang nahimong masibo- 
tong mga magwawali sa Ebanghelyo.” (The His- 
tory of the Christian Religion and Church, During 
the Three First Centuries, ni Augustus Neander; 
gihubad gikan sa Aleman ni Henry John Rose, 
1848, p. 41) Kini gipatin-aw ni Pablo niining paagi- 
ha: “Kay inyong nakita ang iyang pagtawag kanin- 
yo, mga igsoon, nga dili daghan ang maalamon 
sa unodnong paagi ang gitawag, dili daghan ang 
gamhanan, dili daghan ang hamili ug kagikan, 
kondili gipili sa Diyos ang binuang nga mga butang 
sa kalibotan, aron iyang mapakaulawan ang mga 
tawong maalamon.”--1Co 1:26, 27. 

Apan, bisag dili hataas ug edukasyon sa kalibo- 
tanong mga tunghaan, ang unang Kristohanong 
mga magwawali dili kay wala mabansay. Gibansay 
pag-ayo ni Jesus ang 12 ka apostoles sa wala pa 
niya sila ipadala sa pagwali. (Mat 10) Kini nga pag- 
bansay dili kay paghatag lamang ug mga instruk- 
siyon, kondili kini maoy usa ka mapuslanong pag- 
bansay.--Luc 8:1. 

Ang tema sa Kristohanong pagwali mao gihapon 
ang “gingharian sa Diyos.” (Buh 20:25, 28:31) Bisan 
pa niana, ang ilang pagmantala adunay dugang 
mga aspekto kon itandi sa pagmantala nga gihimo 
sa wala pa ang kamatayon ni Kristo. Ang “sagra- 
dong tinago” bahin sa katuyoan sa Diyos gibutyag 
pinaagi kang Kristo: ang iyang haladnong kamata- 
yon nahimong hinungdanong bahin sa matuod 
nga pagtuo (1Co 15:12-14): ang iyang binayaw nga 
posisyon ingong tinudlo sa Diyos nga Hari ug Mag- 
huhukom kinahanglang mahibaloan ug ilhon sa ta- 
nang buot makabaton sa pag-uyon ug kinabuhi gi- 
kan sa Diyos. (2Co 4:5) Busa, ang mga tinun-an 
sagad gihisgotan ingong 'nagwali kang Kristo Je- 
sus. (Buh 8:5, 9:20, 19:13, 1Co 1:23) Ang pagsusi 
sa ilang pagwali magpatin-aw nga ang ilang 'pag- 
wali kang Kristo” wala buhata aron ilain siya diha 
sa mga hunahuna sa ilang mga mamiminaw nga 
morag siya independente o bulag gikan sa kahika- 
yan sa Gingharian sa Diyos ug sa Iyang katibuk- 
ang katuyoan. Hinunoa, sila nagmantala kon unsa 
ang gibuhat ni Jehova nga Diyos alang sa iyang 
Anak ug kon unsa ang Iyang gibuhat pinaagi kani- 
ya, kon sa unsang paagi ang mga katuyoan sa Di- 
yos natuman ug mamatuman diha kang Jesus. 


261 


(2Co 1:19-21) Busa, kining tanang pagwali maoy 
alang sa kadayeganan mismo ug himaya sa Diyos, 
“pinaagi ni Jesu-Kristo.”--Rom 16:25-27. 

Ang ilang pagwali wala nila himoa tungod la- 
mang kay kini ilang katungdanan, ni ang ilang pag- 
wali maoy usa lamang ka pormal nga pagpahibalo 
sa mensahe. Kini naggikan sa kinasingkasing nga 
pagtuo ug gibuhat uban ang tinguha sa pagpasidu- 
ngog sa Diyos ug uban ang mahigugmaong pagla- 
om nga magdalag kaluwasan ngadto sa uban. (Rom 
10:9-14: 1Co 9:27: 2Co 4:13) Busa andam ang mga 
magwawali nga isipon ingong buangbuang sa mga 
maalamon sa kalibotan o pagalutoson sa mga Hu- 
diyo ingong mga erehes. (1Co 1:21-24: Gal 5:11) 
Tungod usab niini, sa ilang pagwali sila mogamit 
ug pangatarongan ug pangdani aron tabangan ang 
mga namati nga magpasundayag ug pagtuo. (Buh 
17:2, 28:23, 1Co 15:11) Si Pablo naghisgot sa iyang 
kaugalingon ingong gitudlo nga “usa ka magwawa- 
li ug apostol ug magtutudlo.” (2Ti 1:11) Kini nga 
mga Kristohanon dili suweldadong mga tigpahiba- 
lo o tigmantala apan maoy dedikadong mga mag- 
sisimba nga nagsakripisyo sa ilang kaugalingon, 
nga naghatag sa ilang panahon ug sa ilang kusog 
sa buluhatong pagwali.--1Te 2:9. 

Sanglit ang tanan nga nahimong mga tinun-an 
nahimong mga magwawali usab sa Pulong, ang 
maayong balita kusog nga mikaylap, ug sa panahon 
nga gisulat ni Pablo ang iyang sulat ngadto sa mga 
taga-Colosas (mga 60-61 K.P. o mga 27 ka tuig hu- 
man sa kamatayon ni Kristo), siya nakaingon bahin 
sa maayong balita nga kini “giwali sa tibuok kalala- 
ngan ilalom sa langit.” (Col 1:23) Busa, ang tagna 
ni Kristo bahin sa 'pagwali sa maayong balita sa ta- 
nang kanasoran' natuman sa wala pa malaglag ang 
Jerusalem ug ang templo niini niadtong 70 K.P. 
(Mat 24:14: Mar 13:10, Mara, Tomo 2, p. 744) Ang 
kaugalingong mga pulong ni Jesus, ingon man ang 
basahon sa Pinadayag, nga gisulat human sa ma- 
ong kalaglagan, nagpunting ngadto sa mas dakong 
katumanan niini nga tagna sa panahon sa pagsu- 
god ni Jesus sa pagmando sa Gingharian ug sa dili 
pa malaglag ang tanang kaaway niana nga Gingha- 
rian, usa ka angayang panahon nga himoon ang 
usa ka dakong buluhatong pagwali.--Pin 12:7-12, 
17: 14:6, 7: 19:5, 6, 22:17. 

Unsang mga resulta ang angayng dahomon sa 
Kristohanong mga magwawali sa ilang mga pa- 
ningkamot? Nasinatian ni Pablo nga “dihay pipi- 
la nga mituo sa mga butang nga iyang gisulti, 
ang uban wala motuo.” (Buh 28:24) Kinahanglang 
hatagag pagsanong ang tinuod nga Kristohanong 
pagwali nga gipasukad sa Pulong sa Diyos. Kini 
puwersado, kusganon, ug labaw sa tanan, kini nag- 
presentar ug usa ka isyu nga kinahanglang dapi- 
gan sa mga tawo. Ang pipila nahimong aktibong 


MAGWAWALI, PAGWALI 


mga magsusupak sa mensahe sa Gingharian. (Buh 
13:50, 18:5, 6) Ang uban mamati sulod sa usa ka 
panahon, apan sa kadugayan motalikod tungod sa 
lainlaing mga hinungdan. (Ju 6:65, 66) Sa gihapon 
adunay uban nga modawat sa maayong balita ug 
molihok nga uyon niana.---Buh 17:11, Luc 8:15. 

“Sa Balay ug Balay.” Gidala ni Jesus ang 
mensahe sa Gingharian ngadto mismo sa kataw- 
han ug nagtudlo kanila sa publiko ug sa ilang mga 
balay. (Mat 5:1, 9:10, 28, 35) Sa dihang iyang gipa- 
dala sa pagsangyaw ang iyang unang mga tinun- 
an, siya nagsugo kanila: “Sa bisan unsang siyudad 
o balangay nga kamo mosulod, pangitaa kon kinsa 
didto ang takos.” (Mat 10:7, 11-14) Ang maong 
'pagpangita makataronganong maglakip sa pag- 
adto sa mga balay sa mga tawo, diin ang “takos” 
nga mga tawo mamati sa mensahe ug ang mga ti- 
nun-an makakaplag ug kasak-an sa panahon sa ka- 
gabhion.---Luc 9:1-6. 

Sa ulahing okasyon “gitudlo [ni Jesus] ang kapito- 
an nga uban pa ug gipadala sila nga tinagurha nga 
mag-una kaniya ngadto sa matag siyudad ug dapit 
nga iyang adtoan.” Dili lamang sila magwali diha 
sa publikong mga dapit kondili usab makigsulti sa 
mga tawo diha sa ilang mga pinuy-anan. Si Jesus 
nagsugo kanila: “Bisan diin nga mosulod kamo ug 
balay pag-ingon una, “Hinaot kining balaya may 
kalinaw. "--Luc 10:1-7. 

Sa mga adlaw human sa Pentekostes sa 33 K.P., 
ang mga tinun-an ni Jesus nagpadayon sa pagdala 
sa maayong balita ngadto mismo sa mga balay sa 
mga tawo. Bisan tuod gimandoan nga “mohunong 
na sa pagsulti,” ang inspiradong rekord nag-ingon 
nga sa “matag adlaw diha sa templo ug sa balay ug 
balay sila wala mohunong sa pagpanudlo ug sa 
pagpahayag sa maayong balita bahin kang Kristo, 
si Jesus.” (Buh 5:40-42, itandi ang Dy, NIV.) Ang 
ekspresyon nga “sa balay ug balay” naghubad sa 
Gregong pulong nga kat’ oi'kon, nga sa literal, “su- 
mala sa balay”, ang diwa sa Gregong preposisyon 
nga kata’ maoy distributive (“balay ug balay”) ug 
dili lamang sa diwa nga adberbo (‘sa balay’). (Tan- 
awa ang ftn sa Rbi8.) Kini nga paagi sa pagsang- 
yaw sa mga tawo---pag-adto mismo sa ilang mga 
balay---may talagsaong mga resulta. “Ang mga ti- 
nun-an sa Jerusalem padayong nagkadaghan sa hi- 
labihan gayod.”--Buh 6:7: itandi ang 4:16, 17 ug 
5:28. 

Gisultihan ni apostol Pablo ang mga ansiyano sa 
Efeso: “Sukad pa sa unang adlaw nga ako mitunob 
sa distrito sa Asia . . . ako wala magpugong sa pag- 
sulti kaninyo sa bisan unsa man sa mga butang 
nga makaayo ni sa pagtudlo kaninyo sa publiko ug 
sa balay ug balay. Apan ako bug-os nga nagpama- 
tuod ngadto sa mga Hudiyo ug sa mga Grego ma- 
hitungod sa paghinulsol ngadto sa Diyos ug sa 

pagtuo diha sa atong Ginoong Jesus.” (Buh 20:18- 
21: itandi ang KJ, Dy, AS, RS, Mo, NIV, La.) Dinhi 
si Pablo naghisgot bahin sa iyang mga paningka- 
mot sa pagwali niini nga mga tawo sa dihang sila 
dili pa mga magtutuo, mga tawo nga kinahanglang 
mahibalo “mahitungod sa paghinulsol ngadto sa Di- 
yos ug sa pagtuo diha sa atong Ginoong Jesus.” 
Busa, sukad sa pagsugod sa iyang misyonaryong 
pag-alagad sa Asia, si Pablo nangita “sa balay ug 
balay” sa mga tawong mahiligon sa espirituwal. Sa 
pagkakaplag sa maong mga tawo, walay duhaduha 
nga siya mibalik sa ilang mga balay aron sa pag- 
tudlo pa kanila ug dugang, ug sa dihang kini sila 
nahimo nang mga magtutuo, gipalig-on sila diha 
sa pagtuo. Si Dr. A. T. Robertson, diha sa iyang ba- 
sahon nga Word Pictures in the New Testament, 
mikomento sa mosunod diha sa Buhat 20:20: “Sa 
(sumala sa) mga balay. Angayng matikdan nga ki- 
ning labing bantogan sa tanang magwawali nag- 
wali gikan sa balay ug balay ug wala maghimo sa 
iyang mga pagduaw ingong sosyal nga mga pagdu- 
aw lamang. "--- 1930, Tomo III, pp. 349, 350. 
Pagwali Sulod sa Kongregasyon. Ang ka- 
daghanan sa buluhatong pagwali nga girekord diha 
sa Kristohanon Gregong Kasulatan naghisgot sa 
pagmantala nga gibuhat sa gawas sa kongregas- 
yon. Apan, ang tambag ni Pablo kang Timoteo nga 
“iwali ang pulong, magmadali diha niini sa pabo- 
rableng panahon, sa masamok nga panahon,” nag- 
lakip sa pagwali sulod sa kongregasyon, ingon sa 
buhaton sa usa ka pangkatibuk-ang magtatan-aw. 
(2Ti 4:2) Ang sulat ni Pablo ngadto kang Timoteo 
maoy usa ka sulat alang sa usa ka magbalantay, 
nga mao, kini nga sulat gipadala ngadto sa usa nga 
nag-alagad ingong magbalantay taliwala sa mga 
Kristohanon ug naghatag ug tambag bahin sa ma- 
ong buluhaton sa pagkamagbalantay. Una pa nii- 
ning awhag nga “iwali ang pulong,” gipasidan-an ni 
Pablo si Timoteo bahin sa apostasya nga nagsugod 
na sa pagpadayag, nga sa ulahi kini mograbe pa 
gayod. (2Ti 2:16-19: 3:1-7) Ingong pagpasiugda sa 
iyang tambag kang Timoteo nga mangupot ug 
dili motipas gikan 'sa pulong’ diha sa iyang pag- 
sangyaw, gipakita ni Pablo ang panginahanglan sa 
pagkadinalian, nga nag-ingon, “kay aduna unyay 
yugto sa panahon nga sila dili makaantos sa maka- 
pahimsog nga pagtulon-an” apan hinuon mangitag 
mga magtutudlo nga magtudlo sumala sa ilang ka- 
ugalingong mga tinguha ug “ilang ilingiw ang ilang 
mga dalunggan gikan sa kamatuoran,” sa ingon 
iyang gihubit, dili ang mga tagagawas, kondili kad- 
tong anaa sa sulod sa kongregasyon. (2Ti 4:3, 4) 
Busa, kinahanglang dili wad-on ni Timoteo ang 
iyang espirituwal nga pagkatimbang kondili pada- 
yong magmaisogon sa pagmantala sa Pulong sa Di- 
yos (dili sa tawhanong mga pilosopiya o walay pu- 

los nga mga pangagpas) ngadto sa mga igsoon, 
bisan tuod kini maghatag kaniyag kasamok ug pag- 
antos gikan niadtong may inklinasyon sa pagbuhat 
ug daotan sulod sa mga kongregasyon. (Itandi ang 
1Ti 6:3-5, 20, 21, 2Ti 1:6-8, 13; 2:1-3, 14, 15, 23- 
26: 3:14-17, 4:5.) Sa pagbuhat niana, siya magsil- 
bing usa ka pugong sa apostasya ug mahigawas sa 
responsibilidad sa pagkasad-an, sama kang Pablo. 
--Buh 20:25-32. 


Unsay tumong sa pagwali ni Jesus 
ngadto “sa mga espiritu nga 
anaa sa bilanggoan”? 


Sa 1 Pedro 3:19, 20, human hubita ang pagka- 
banhaw ni Jesus ngadto sa espirituhanong kinabu- 
hi, ang apostol miingon: “Niini nga kahimtang usab 
siya miadto ug miwali sa mga espiritu nga anaa sa 
bilanggoan, nga niadto wala magmasinugtanon sa 
dihang ang pailob sa Diyos nagpaabot sa mga ad- 
law ni Noe, samtang ang arka gibuhat.” Sa pag- 
komento niini nga teksto, ang Vine's Expository 
Dictionary of Old and New Testament Words nag- 
ingon: “Sa 1 Ped. 3:19 ang lagmit nga gitumong, dili 
ang makapalipay nga balita (nga niana walay tinu- 
od nga ebidensiya nga kini gisangyaw ni Noe, ni 
adunay ebidensiya nga ang mga espiritu sa kataw- 
han sa wala pa ang lunop aktuwal nga 'anaa sa bi- 
langgoan'), kondili ang gibuhat ni Kristo human sa 
Iyang pagkabanhaw sa pagmantala sa Iyang kada- 
ogan ngadto sa nakasala nga manulondang mga 
espiritu.” (1981, Tomo 3, p. 201) Ingon sa nahisgo- 
tan na, ang kerys'so nagtumong sa pagmantala 
nga lagmit dili lamang sa butang nga maayo kon- 
dili usab sa butang nga daotan, sama sa dihang gi- 
mantala ni Jonas ang umaabot nga kalaglagan sa 
Nineve. Ang nabilanggo lamang nga mga espiritu 
nga gihisgotan sa Bibliya mao kadtong mga manu- 
londa sa adlaw ni Noe nga 'gitambog ngadto sa 
mga gahong sa naglugitom nga kangitngit' (2Pe 2: 
4, 5) ug “gitagana uban ang walay kataposang mga 
gapos ilalom sa naglugitom nga kangitngit alang sa 
paghukom sa dakong adlaw.” (Jud 6) Busa ang pag- 
wali sa nabanhawng si Jesus ngadto sa maong dili- 
matarong nga mga manulonda lagmit maoy usa ka 
pagwali sa paghukom. Angayng matikdan nga ang 
basahon sa Pinadayag nga gipasa ni Kristo Jesus 
pinaagig panan-awon ngadto kang Juan sa naghi- 
napos ang unang siglo K.P. adunay daghang pag- 
hisgot bahin kang Satanas nga Yawa ug sa iyang 
mga demonyo ingon man sa ilang kataposang ka- 
laglagan, busa, usa ka pagwali sa paghukom. (Pin 
12-20) Ang paggamit ni Pedro ug past tense (“mi- 
wali”) nagpaila nga ang maong pagwali gibuhat na 
sa wala pa sulata ang iyang unang sulat. 


263 


MAHALALEEL. Tan-awa ang MAHALALEL 
Num. 1. 


MAHALALEL [lagmit, Pagdayeg sa Diyos]. 

1. Usa ka kaliwat ni Set pinaagi kang Enos ug 
Kenan; busa apo-sa-tuhod ni Set. Si Mahalalel na- 
buhi ug 895 ka tuig. (Gen 5:6-17: 1Cr 1:1, 2) Diha 
sa talaan ni Lucas sa kagikan ni Jesus, siya gitawag 
sa ngalang Mahalaleel.--Luc 3:37, 38. 

2. Usa ka kaliwat ni Juda pinaagi kang Perez ug 
ang katigulangan ni Ataias, usa ka pumoluyo sa Je- 
rusalem human mamalik gikan sa pagkadestiyero 
sa Babilonya.---Neh 11:4. 


MAHALAT. 

1. Anak nga babaye ni Ismael, ang igsoong ba- 
baye ni Nebaiot ug usa sa mga babaye nga gikuha 
ni Esau ingong asawa. (Gen 28:9) Lagmit nga siya 
mao ra usab si Basemat sa Genesis 36:3. 

2. Usa ka apong babaye ni David pinaagi sa 
iyang anak nga lalaking si Jerimot. Siya nahimong 
usa sa mga asawa ni Rehoboam.---2Cr 11:18. 


MAHALATH. [agmit nga usa ka musikal nga 
termino, tingali usa nga teknikal, nga makapla- 
gan diha sa mga superskripsiyon sa Salmo 53 ug 
88. Ang pipila nagtuo nga kini nga termino lag- 
mit kaamgid sa usa ka Hebreohanong lintunganay 
nga berbo nga nagkahulogang “naluya, nasakit,” sa 
ingon nagpasabot sa usa ka masulub-on ug magul- 
anon nga tono. Kaharmonya kini sa daw maminga- 
won nga kaundan sa maong duha ka awit, ilabina 
nianang sa Salmo 88. 


MAHAL NGA GINANG. Tan-awa ang Rayna. 


MAHANAIM [Duha ka Kampo]. Usa ka dapit 
sa S sa Jordan diin si Jacob, human mobulag kang 
Laban, nakahibalag ug usa ka pundok sa mga ma- 
nulonda. Human niadto, gitawag ni Jacob ang ma- 
ong dapit nga “Mahanaim.” (Gen 32:1, 2) Ang ka- 
hulogan niini nga ngalan (“Duha ka Kampo") tingali 
nagtumong sa “kampo sa Diyos,” nga gihawasan sa 
iyang mga manulonda, ug sa kampo ni Jacob. Lag- 
mit nga sa ulahi usa ka siyudad ang gitukod sa ma- 
ong dapit. Sa ika-15 nga siglo W.K.P., kini nga siyu- 
dad unang gipahat ngadto sa mga Gadhanon ug 
dayon ngadto sa Levihanong mga Merarihanon. 
--Jos 13:24, 26, 21:34, 38. 

Samtang si David nagmando gikan sa Hebron, 
ang Mahanaim nagsilbing kaulohan sa karibal nga 
gingharian sa anak nga lalaki ug manununod ni 
Saul nga si Is-boset. Kini nagpakita nga kini maoy 
kinutaan ug nahimutang sa usa ka estratehikong 
dapit. (2Sa 2:8-11, 29) Dayag nga niini nga siyudad 
si Is-boset gipatay. (2Sa 4:5-7) Sa ulahi si David, 
nga mikalagiw gikan sa iyang rebeldeng anak nga 
lalaking si Absalom, miadto sa Gilead diin siya ma- 

lulotong giabiabi didto sa Mahanaim. Tungod sa 
hangyo sa iyang mga tigpaluyo siya nagpabilin 
didto ug wala moapil sa pagpakiggubat nga bug-os 
nagsumpo sa pagsulay ni Absalom sa pag-ilog sa 
trono. (2Sa 17:24-18:16; 19:32, 1Ha 2:8) Sa pana- 
hon sa paghari sa anak nga lalaki ni David nga si 
Solomon, ang Mahanaim nailalom sa hurisdiksiyon 
sa iyang luyoluyo nga si Ahinadab.---1Ha 4:7, 14. 

Sa Awit ni Solomon 6:13 ang “sayaw sa duha ka 
kampo” mahimong hubaron usab nga “sayaw sa 
Mahanaim.” (AS: AT) Tingali nagtumong kini sa 
pagsayaw nga nalangkit sa usa ka pista nga gihimo 
didto sa Mahanaim.--Itandi ang Huk 21:19, 21. 

Ang tukmang nahimutangan sa Mahanaim dili 
matino, apan kini anaa sa S sa Jordan ug dayag nga 
A sa Jabok. (2Sa 2:29: Gen 31:21, 32:2, 22) Gituo- 
han sa pipila nga kini mao ang Khirbet Mahneh (o, 
Mihna), mga 19 km (12 mi) sa A sa Jabok ug halos 
samang gilay-on sa S sa Jordan, apan daghan ang 
nagtuo nga kini layo ra kaayo sa A sa Jabok. Si Yo- 
hanan Aharoni nagtuo nga ang Mahanaim mao 
ang Tell edh-Dhahab el-Gharbi, sa A nga tampi sa 
Jabok, mga 12 km (7.5 mi) sa S sa Jordan.— The 
Land of the Bible, gihubad ug giedit ni A. Rainey, 
1979, pp. 314, 439. 


MAHANE-DAN [Kampo ni Dan]. Usa ka da- 
pit nga kas-a gihubit ingong “taliwala sa Zora ug 
Estaol” (Huk 13:25) ug sa laing higayon ingong na- 
himutang sa K sa Kiriat-jearim. (Huk 18:11, 12) 
Ang pipila nagtuo nga kini maoy duha ka magka- 
lahi nga dapit, sanglit ang gituohang nahimuta- 
ngan sa Estaol ug Zora maoy pipila ka milya ang 
gilay-on sa HK sa Kiriat-jearim. Bisan pa niana, 
ang nahimutangan sa Mahane-dan wala mahibaloi. 
Ang ngalan niini nagkahulogang “Kampo ni Dan” 
ug, busa, tingali nagpasabot lamang sa usa ka tem- 
poraryong pinuy-anan o kampo ug siyempre ikapa- 
dapat dili lang sa usa ka dapit. 


MAHARAI [gikan sa lintunganayng pulong 
nga nagkahulogang “nagdali, nag-apura"]. Usa ka 
gamhanang tawo sa kasundalohan ni David ug usa 
ka Netopahanon. (2Sa 23:8, 28: 1Cr 11:26, 30) Siya 
maoy usa ka kaliwat ni Zera ug sa ulahi gihimong 
tagdumala sa dibisyon sa 24,000 ka tawo nga nag- 
alagad sa hari sa ikanapulo nga bulan.--ICr 27: 
1, 13. 


MAHAT [lagmit gikan sa lintunganayng pu- 
long nga nagkahulogang “nalisang']. 

1. Usa ka Kohatnong Levihanon ug katigulangan 
ni Samuel ug Heman nga mag-aawit sa balay ni Je- 
hova.— 1Cr 6:31-35. 

2. Usa sa mga Kohatnong Levihanon nga mita- 
bang sa paghinlo sa templo sa adlaw ni Haring Eze- 
quias. (2Cr 29:12, 15, 16) Dayag nga mao ra usab 


MAHAVIHANON 


ang tawo nga gihimong komisyonado ilalom ni Co- 
nanias ug Simei nga tinugyanan “sa ikapulo ug sa 
balaang mga butang” didto sa templo.--2Cr 31: 
12, 13. 


MAHAVIHANON. Usa ka pagtawag nga gi- 
gamit alang kang Fliel, usa sa gamhanang mga 
tawo sa kasundalohan ni David. (1Cr 11:26, 46) Kini 
nga termino lagmit gigamit aron ipalahi kining 
tawhana gikan kang Eliel sa 1 Cronicas 11:47. 


MAHAZIOT. Usa ka Kohatnong Levihanon ug 
ang kataposang gihisgotan sa 14 ka anak nga lala- 
ki ni Heman. Si Mahaziot nahimong pangulo sa ika- 
23 nga pundok sa mga tig-alagad nga mga magho- 
honi sa templo sumala sa pagkaorganisar ni David. 
— 1Cr 25:4-6, 8, 9, 30. 


MAHER-SALAL-HAS-BAZ [Pagdali, Oh Ina- 
gaw! Siya Nagdalidali Pag-adto sa Inagaw: o, Nag- 
dali Pag-adto sa Inagaw, Siya Nagdalidali Pag-adto 
sa Inagaw]. Ang ngalan nga gingalan sa ikaduhang 
anak nga lalaki ni Isaias ubos sa sugo ni Jehova. 

Gisugo ni Jehova si Isaias nga isulat kining ma- 
tagnaong mga pulong diha sa usa ka dakong papan 
ug pamatud-an kini sa kasaligang mga saksi. Hu- 
man niadto, iyang gisugo ang manalagna nga ga- 
miton kining maong ekspresyon ingong ngalan 
sa iyang bag-ong natawo nga anak nga lalaki, 
nga nag-ingon nga sa dili pa makapamulong ang 
bata nga “Amahan ko!” ug “Inahan ko!” buntogon 
sa hari sa Asirya ang mga kaaway sa Juda---ang 
Damasco ug Samaria. (Isa 8:1-4) Ang matagnaong 
kahulogan niining ngalana nga gingalan sa ikadu- 
hang anak nga lalaki ni Isaias natuman sulod sa 
gitakdang panahon. Panahon sa paghari ni Ha- 
ring Peka sa Israel, gisulong sa Asiryanhong mo- 
narko nga si Tiglat-pileser III ang Israel, giilog ang 
daghang siyudad, giagawan ang yuta, ug gibihag 
ang daghang molupyo. Human niadto, si Peka gi- 
buno. (2Ha 15:29, 30) Giilog usab sa hari sa Asirya 
ang Damasco nga kaulohang siyudad sa Sirya, gi- 
destiyero ang katawhan niini, ug gipatay si Ha- 
ring Rezin sa Sirya. (2Ha 16:9) Sa ingon, kining 
duha ka hari nga nagkunsabo batok sa Juda na- 
kaagom sa ilang kamatayon. Sa ulahi, niadtong 
740 W.K.P., gipukan sa mga Asiryanhon ang Sa- 
maria ug gihanaw ang apostatang mga Israelinhon 
gikan sa siyudad ug gikan sa ubang bahin sa do- 
minyo sa amihanang gingharian sa Israel. (2Ha 
17:1-6) Busa, kining bata nga lalaki nga natawo 
kang Isaias pinaagi sa iyang asawa (nga iyang gi- 
tawag nga “manalagnang babaye”) nahimong usa 
ka matuod ug kasaligang 'ilhanan ug milagro” sa 
Israel gikan kang Jehova.---Isa 8:3, 18. 


MAHIGUGMAONG-KALULOT. 
ang KALULOT. 


Tan-awa 

MAHISTRADO. Ilalom sa kagamhanan sa 
Babilonya, ang mga mahistrado sa polisiya maoy 
sibil nga mga opisyal sa sakop nga mga distrito nga 
may kahibalo sa balaod ug naghupot ug limitadong 
hudisyal nga awtoridad. Lakip sila sa mga opisyal 
nga gitigom aron moyukbo sa larawang bulawan ni 
Nabucodonosor.---Dan 3:2, 3. 

Sa mga kolonya sa Roma, ang pagdumala sa ka- 
gamhanan gihuptan sa sibil nga mga mahistrado, 
nga gitawag ug stra-tegoi” diha sa Gregong mga 
siyudad. Mahimong adunay 3, 4, sagad 5, o bisan 
gani 10 o 12 ang naglangkob sa hunta sa mga ma- 
histrado. Ang ilang mga katungdanan mao ang 
pagmentinar sa kahusay, pagdumala sa panalapi, 
paghusay ug paghukom sa mga malinapason sa ba- 
laod, ug sa pagsugo sa pagpahamtang sa silot. Usa- 
hay ang ilang mga ngalan ug mga titulo makita 
diha sa mga sensilyo nga giluwatan sa usa ka siyu- 
dad. Ang mga kostable, o mga lictor, giasayn ngad- 
to kanila aron sa pagpatuman sa ilang mga sugo. 
--Tan-awa ang KOSTABLE. 

Ang sibil nga mga mahistrado sa Romanhong 
kolonya sa Filipos (Buh 16:12) nagbutang kang Pab- 
lo ug Silas sa sepohan nga wala una maghusay ka- 
nila. Pagkasunod adlaw, ang mga mahistrado nag- 
padalag mga kostable aron sa pagpagawas kanila. 
Apan si Pablo, aron sa legal nga paagi ug sa publi- 
ko mabindikar ang maayong balita nga iyang gi- 
mantala, miinsistir nga ang mga mahistrado ang 
personal nga magpagawas kanila. Ang mga mahis- 
trado, nga nahadlok sa Roma tungod sa pagbu- 
nal ug Romanong mga lungsoranon, nangaliyupo 
kang Pablo ug Silas ug nagpagawas kanila.---Buh 
16:19-39. 


MAHOL [gikan sa lintunganayng pulong nga 
nagkahulogang “sayaw, pagtuyok”: o, lagmit gikan 
sa lintunganayng pulong nga nagkahulogang “pag- 
patokar sa plawta"]. Usa ka tawo nga may mga 
anak nga lalaki kansang kaalam, bisan tuod dako, 
dili katumbas sa kaalam ni Haring Solomon. (1Ha 
4:31) Giisip sa pipila nga ang terminong “mga anak 
nga lalaki ni Mahol” nagpasabot sa usa ka grupo sa 
mga maghohoni o mananayaw.--Itandi ang Sal 
150:4, diin ang samang Hebreohanong pulong gi- 
hubad nga “sayaw nga magliyoliyo.” 


MAHUGAW NGA MGA HAYOP. Tan-awa 
ang HAYOP. 
MAHUMOT NGA KAHOY. Lakip sa maha- 


long mga butang nga gidala sa mga magpapati- 
gayon ngadto sa simbolikong “Dakong Babilonya” 
mao ang mga butang nga hinimo gikan sa “mahu- 
mot nga kahoy,” o sa kahoy nga “hyine.” (Pin 17:5: 
18:11, 12, ftn sa Rbi8) Kini nga kahoy, nga lagmit 
naggikan sa A nga Aprika, gipabilhan sa karaang 

mga Romano sa paghimo ug mahalon kaayong mu- 
webles. Ang kinamahalan nga kahoy mao ang ubos 
nga bahin sa punoan, tungod sa nagkalainlaing 
grano ug sa lapad nga mga tabla nga makuha gi- 
kan niini. Ang kahoy humot, gahi, ug mosinaw 
pag-ayo: ug tungod sa nagbalodbalod o nagliyoliyo 
nga mga linya sa grano, ang ubang mga lamesa 
nga gama niini gitawag ug “mga lamesang tigre" o 
“mga lamesang panther.” Taliwala sa mga Grego 
kining humot nga kahoy gigamit sa pagsimba diha 
sa ilang templo, ug ang ngalan niini naggikan sa 
Gregong termino alang sa paghimog mga halad- 
nga-sinunog. 

Gituohan nga ang kahoy nga gigikanan niining 
mahumot nga kahoy mao ang kahoyng sandarac 
(Tetraclinis articulata), usa ka kahoy nga pamilya 
sa aguho nga lumad sa A nga Aprika ug kapamilya 
sa sipres, ug moabot sa gitas-ong 4.5 hangtod sa 
7.5 m (15 hangtod sa 25 p). Ang bulok sa kahoy ni- 
ini lubos pulahon-kape ug kini pinog grano. 


MAKAHILO NGA TANOM. Bisan tuod ang 
pipila nagtuong ang Hebreohanong pulong nga 
ro'sh (o, rohsh) katumbas sa mga tanom nga hem- 
lock, colocynth, o poppy, dili gihapon matino kon 
unsa kining tanoma. Ang Hebreohanong termino 
usahay nagtumong sa (1) usa ka pait ug makahilo 
nga tanom (Lam 3:5, 19), (2) hilo o “lala” (Deu 
32:33, Job 20:16), ug (3) kon gamiton labot sa tu- 
big, makahilong tubig (Jer 8:14: 9:15: 23:15). Kini 
gigamit diha sa masambingayong diwa maylabot 
sa pagtuis sa hustisya (Os 10:4: Am 6:12) ug ni- 
adtong nag-apostata.--Deu 29:18, itandi ang Buh 
8:23: Heb 12:15. 

Mahitungod sa Mesiyas, gitagna nga siya hata- 
gan ug “tanom nga makahilo” ingong pagkaon. (Sal 
69:21) Kini nahitabo sa dihang si Jesu-Kristo, una 
pa siya ilansang, gihatagan ug bino nga gisagolan 
ug apdo apan, sa pagtilaw niini, midumili niining 
makalipong nga ilimnon nga lagmit gihatag aron 
sa pagpakunhod sa iyang mga kasakit. Sa pagtala 
sa katumanan niini nga tagna, si Mateo (27:34) mi- 
gamit sa Gregong pulong nga khole” (apdo), ang 
samang termino nga makaplagan diha sa Gre- 
gong Septuagint sa Salmo 69:21. Apan, ang asoy 
sa Ebanghelyo ni Marcos naghisgot ug mira (Mar 
15:23), ug tungod niini giisip nga ang “makahilong 
tanom” o “apdo” maoy “mira.” Ang laing posibilidad 
mao nga ang ilimnon sinambogan ug apdo ug mira. 


MAKALUOD NGA BUTANG. Tan-awa ang 
DULUMTANANG BUTANG (Butang nga Makaluod). 


MAKAZ [lagmit gikan sa lintunganayng pu- 
long nga nagkahulogang “kasilag"”]. Usa ka dapit 
nga nailalom sa hurisdiksiyon sa usa sa 12 ka luyo- 
luyo ni Solomon. (1Ha 4:7, 9) Ang Makaz gituohang 


MAKILILIMOS, PAGPAKILIMOS 


lagmit mao ang Khirbet el-Mukheizin, mga 5 km 
(3 mi) sa AK sa Ekron. 


MAKBANAI. Usa ka Gadhanon nga gamha- 
nang tawo nga miduyog sa pundok ni David sa “da- 
pit nga lisod duolon didto sa kamingawan" ug nahi- 
mong usa sa mga pangulo sa iyang kasundalohan. 
-1Cr 12:8-14. 


MAKBENA. Kining ngalana makita sa usa ka 
talaan sa mga kaliwat ni Caleb pinaagi sa iyang pu- 
yopuyo nga si Maaca, ug ang anak nga lalaki ni Ma- 
aca nga si Seva gitawag nga “amahan ni Makbena 
ug amahan ni Gibea.” (1Cr 2:48, 49) Ang pipi- 
la ka komentarista, kay nakamatikod nga daghan 
sa mga ngalan niini nga seksiyon maoy mga nga- 
lan usab sa mga lungsod, nagtuo nga ang Makbe- 
na lagmit maoy ngalan sa usa ka lungsod nga si 
Seva ang nagtukod o ang “amahan.” 


MAKEDA. Usa ka harianong siyudad sa Cana- 
an diha sa Sepela. Didto sa langob sa Makeda nag- 
tago ang lima ka magkaalyadong mga hari nga 
nakigbatok sa mga Gabaonhon ug unya sila tempo- 
raryong gitakpan sa sulod sa langob ayha pa sila 
gipamatay. Human niadto, kini nga langob nahi- 
mong ilang lubnganan, ug ang kasundalohan sa Is- 
rael ubos sa pagmando ni Josue nag-ilog sa siyu- 
dad sa Makeda ug nagtugyan niini sa kalaglagan. 
Sa panahon sa pagbahinbahin sa Yutang Saad, ang 
Makeda gipahat ngadto sa tribo ni Juda.---Jos 10:5- 
29, 12:7, 8, 16: 15:20, 33, 41. 

Ang tukmang nahimutangan sa Makeda dili ma- 
tino. Gituohan nga lagmit mao kini ang Khirbet el- 
Kheishum, mga 4 km (2.5 mi) sa AAS sa Azeka. 
Ang daghang kagun-oban ug ang kasikbit nga mga 
langob maoy nagsilbing ilhanan niining dapita. 


MAKHELOT [Nagkatigom nga mga Panon]. 
Usa sa mga gikampohan sa Israel didto sa kami- 
ngawan. (Num 33:25, 26) Ang lokasyon niini wala 
mahibaloi. 


MAKI [lagmit pinamubo sa Makir]. Usa ka Gad- 
hanon ug ang amahan ni Geuel, usa sa 12 ka Israe- 
linhon nga gipadala aron mangespiya sa Canaan. 
--Num 13:1, 2, 15, 16. 


MAKILILIMOS, PAGPAKILIMOS. Kini pa- 
ngunang nagtumong sa usa ka tawo nga nagpaki- 
limos o sa naandang buhat nga pagpangayog limos 
diha sa publiko. 

Ang patriarkanhong kahikayan, nga gipakita sa 
Bibliya nga naglungtad na sa wala pa ug human sa 
tibuok-yutang Lunop sa adlaw ni Noe, sa walay 
duhaduha nakatabang ug dako sa pagpugong sa 
mga kahimtang diin ang mga indibiduwal mahi- 
mong mag-inusara, maanaa sa malisod nga mga 


MAKILILIMOS, PAGPAKILIMOS 


kahimtang, ug magdepende sa limos sa publiko, ug 
busa nagsanta kini sa pagdaghan sa kabos kaayong 
mga tawo. Sukad pa sa karaang mga panahon, ang 
pagkamaabiabihon ngadto sa mga estranyo o sa 
mga magpapanaw nabatasan na, ang maong pag- 
kamaabiabihon gihisgotan diha sa mga asoy sa 
Bibliya, uban sa panagsang mga eksepsiyon. (Gen 
19:1-3, Ex 2:18-20: Huk 19:15-21) Ang pagkaug- 
mad sa mga siyudad nakaamot sa paghuyang sa 
patriarkanhong kahikayan ug lagmit kini, duyog sa 
mahakogong kiling sa pagpahimulos sa pagkamaa- 
biabihon o sa pagkamanggihatagon sa uban, maoy 
nakaingon sa pagtungha sa batasan sa pagpakili- 
mos taliwala sa katawhan. 

Ang pagpakilimos, o ang batasan sa pagpanga- 
yog limos, mopatim-aw nga dugay na kaayong 
nagsugod sa mga yuta sa Sidlakan. Pero walay gi- 
hisgotan sa Hebreohanong Kasulatan nga nagpai- 
lang may nagpakilimos o nga kini nahimong usa ka 
problema sa nasod sa Israel sukad sa panahon nga 
natukod ang nasod hangtod nga kini nadestiyero 
sa Babilonya. Sa dihang migula gikan sa Ehipto 
ug sa ilang pagkaulipon nianang yutaa, ang mga 
Israelinhon “nangayo [usa ka porma sa Heb. nga 
berbong sha-al] gikan sa mga Ehiptohanon ug 
mga butang nga plata ug mga butang nga bulawan 
ug mga kupo. . . . ug gihukasan nila ang mga Ehip- 
tohanon.” (Ex 12:35, 36) Apan, kini nahiuyon sa 
sugo ug sa tagna sa Diyos, ug dayag nga gilantaw 
kini ingong nahiangay nga bayad alang sa ilang 
dugayng katuigan sa pagtrabaho ingong ulipon ug 
sa mga inhustisya nga ilang giantos diha sa kamot 
sa mga Ehiptohanon. (Ex 3:21, 22, itandi ang Deu 
15:12-15.) Kini wala maghatag ug sumbanan sa ba- 
tasan sa pagpakilimos. 

Ang Moisesnong Balaod naundan ug epektibong 
lagda alang sa kabos, nga kon sundon, magwag- 
tang sa tanang hinungdan sa pagpakilimos. (Lev 
19:9, 10; Deu 15:7-10, 24:19-21: tan-awa ang GASA 
sa KALUOY.) Gipasiugda sa Hebreohanong Kasula- 
tan ang pagsalig nga tagan-an sa Diyos kadtong 
nangupot sa pagkamatarong, sama sa gipahayag ni 
David sa dihang siya tigulang na: “Wala ako maka- 
kita ug matarong nga gibiyaan sa bug-os, ni sa 
iyang kaliwat nga nagapangita [“nagpakilimos,” KJ; 
usa ka porma sa Heb. nga biq-gesh'] ug tinapay,” 
bisan tuod ang maong mga matarong gipakita nga 
mahinatagon kaayo. (Sal 37:25, 26; itandi ang kasi- 
natian sa apostatang Jerusalem diha sa Lam 1:11, 
4:4.) Sa laing bahin, ang Proverbio 20:4 naghulag- 
way sa tapolan ingong “magapakilimos sa ting- 
ani,” ug ang Salmo 109: 10 nag-ingon nga tungod sa 
pagsilot sa daotan mapugos 'ang iyang mga anak 
sa paglatagaw: ug magpakilimos sila, ug mangita 
silag pagkaon gikan sa ilang awaaw nga mga dapit.” 
Niining duha ka ulahing mga teksto ang pulong 

nga “pagpakilimos” gihubad gikan sa Hebreoha- 
nong pulong nga sha-al, diin kini nga termino 
sa paninugdan nagkahulogang “mangayo” o “mo- 
hangyo” (Ex 3:22, 1Ha 3:11), apan, gipakita niining 
duha ka kahimtang nga ang pagpangayo gihimo sa 
aktibo, ug tingali sa dayag nga paagi, nga nagpaila 
sa pagpakilimos. 

Mopatim-aw nga sukad sa paghibalik sa mga Hu- 
diyo gikan sa pagkadestiyero (537 W.K.P.) hangtod 
sa panahon sa pagtungha ni Jesus sa yuta, naug- 
mad taliwala sa mga Hudiyo ang ideya nga ang 
paghatag ug mga limos, o mga gasa sa kaluoy, 
adunay merito nga makatabang alang sa kaluwa- 
san. Kini makita sa mga pulong nga mabasa sa 
Apokripal nga basahon sa Ecclesiasticus (3:30) (gi- 
sulat sa sayong bahin sa ikaduhang siglo W.K.P.) 
nga ang “paghatag ug limos nagtabon sa mga 
sala.” Ang maong panglantaw sa walay duhaduha 
nagdasig sa pagpakilimos. (Itandi ang gibandilyo 
pag-ayo nga pagpanghatag nga gisaway ni Jesus 
diha sa Mat 6:2.) 

Tungod sa pagmando sa langyawng mga gahom 
gilupigan ang Hudiyong katawhan ug sa walay du- 
haduha nakabalda gayod sa pagpadapat sa Moises- 
nong Balaod labot sa mga katungod sa panulon- 
dong yuta ug sa susamang mga probisyon. Kini, 
lakip sa bakak nga relihiyosong mga pilosopiya, nga 
wala magpatisok sa tinuod ug may-prinsipyong 
gugma sa silingan (Mat 23:23: Luc 10:29-31), lag- 
mit nakaamot usab sa pagkaylap sa pagpakilimos 
diha sa Palestina. Busa kita makakaplag ug ubay- 
ubayng mga paghisgot sa mga makililimos nia- 
nang yutaa diha sa Kristohanon Gregong Kasula- 
tan. 

Ang buta, bakol, ug ang masakiton maoy lakip sa 
mga makililimos nga gihubit sa panahon ni Jesus 
ug sa mga apostoles. Ang ophthalmia (usa ka sakit 
sa mata nga komon gihapon sa Tungang Sidlakan) 
tingali maoy hinungdan sa pagkabuta sa pipila nii- 
ning mga tawhana. (Mar 10:46-49, Luc 16:20, 22: 
18:35-43, Ju 9:1-8, Buh 3:2-10) Sama sa mga ma- 
kililimos karong adlawa, sila sagad makita diha sa 
publikong mga dalan o duol sa mga dapit nga ka- 
nunayng adtoan sa daghang tawo, sama sa templo. 
Bisan tuod gilantaw nga dalayegon ang paghatag 
ug mga limos, ang mga makililimos maoy mga ti- 
namay, mao nga ang piniyalan sa sambingay ni 
Jesus miingon, “Maulaw ako nga magpakilimos.” 
—lLuc 16:3. 

Ang duha ka Gregong berbo nga gigamit alang 
sa batasan sa pagpakilimos maoy susama sa pu- 
long nga ai-te'o, nga nagkahulogang “pagpangayo.” 
-Mat 7:7. 

Ang Gregong pulong nga pto-khos”, nga gigamit 
ni Lucas (16:20, 22) sa pagtala bahin sa paghisgot 
ni Jesus kang Lazaro ingong makililimos, naghubit 

sa usa ka tawong nagyuko ug nagtikubo, ug kini 
nagpunting sa mga kabos kaayo, sa mga timawa, 
sa mga makililimos. Kining samang termino gi- 
gamit sa Mateo 5:3 maylabot niadtong “mahu- 
nahunaon sa ilang espirituwal nga panginahang- 
lan [“kadtong kinsa makililimos sa espiritu,” ftn sa 
Rbi8]” (“kabos sa espiritu,” KJ). Labot sa paggamit 
sa pulong nga pto-khos' niining tekstoha, ang Word 
Studies in the New Testament (1957, Tomo I, p. 36) 
ni M. R. Vincent nag-ingon nga “tin-aw ug tukma 
kaayo dinhi ang gipasabot, nga nagpaila sa tu- 
mang kakabos sa espirituwal, ang pagkamahuna- 
hunaon niana gikinahanglan aron makasulod sa 
gingharian sa Diyos, ug kini dili malingkawasan pi- 
naagi sa kaugalingong mga paningkamot, kondili 
pinaagi lamang sa walay bayad nga kaluoy sa Di- 
yos.” 

Kining terminoha gigamit usab ni Pablo sa Gala- 
cia 4:9 sa pagpahayag sa iyang kabalaka alang ni- 
adtong ‘namalik pag-usab sa mahuyang ug walay 
bili [Dtokha'] nga paninugdang mga butang’ nga 
ilang gibuhat kanhi. Ang maong mga butang “wa- 
lay bili” kon itandi sa espirituwal nga mga bahandi 
nga mabatonan pinaagi ni Kristo Jesus. 

Bisan tuod si Jesus ug ang iyang mga apostoles 
nagpakitag kalulot sa mga makililimos, sila wala 
magdasig sa pagpakilimos, bisan tuod sila mapasa- 
lamatong midawat sa pagkamaabiabihon sa uban, 
sila wala magpakilimos. Gisultihan ni Jesus kad- 
tong misunod kaniya aron lamang makakaon yg ti- 
napay nga ang ilang angayng kabalak-an dili mao 
“ang pagkaon nga mahanaw, kondili ang pagkaon 
nga magpabilin alang sa kinabuhing walay katapo- 
san.” (Ju 6:26, 27) Gisultihan ni Pedro ang bakol 
nga makililimos sa templo: “Ako walay plata ug bu- 
lawan, apan unsay ania kanako maoy akong ihatag 
kanimo,” nga migamit sa iyang espirituwal nga 
mga gasa aron ayohon ang tawo. (Buh 3:6) Bi- 
san tuod may mga panahon nga gigutom, walay 
puloy-anan, ug kulang sa besti, ang mga apos- 
toles naghago, “nagtrabaho pinaagi sa ilang ka- 
ugalingong mga kamot, sa magabii ug sa ma- 
adlaw, aron dili mahimong pabug-at ngadto sa 
uban.” (1Co 4:11, 12; 1Te 2:9) Ang sukdanan tali- 
wala sa mga Kristohanon mao: “Kon adunay dili 
buot magtrabaho, ayaw usab siya pakan-a.”---2Te 
3:10-12. 


MAKIR [gikan sa lintunganayng pulong nga 
nagkahulogang “baligya']. 

1. Ang unang ginganlan nga anak nga lalaki ni 
Manases pinaagi sa iyang Siryanhong puyopuyo. 
Gipundar ni Makir ang banay sa mga Makirnon ug 
gitawag nga “amahan ni Gilead.” Ang iyang asawa 
mao si Maaca, ug siya nakabaton ug mga anak nga 


MAKPELA 


lalaki sa panahong buhi pa si Jose. (Gen 50:23, 
Num 26:29, Jos 17:1: 1Cr 2:21, 23: 7:14-17) Giilog 
sa “mga anak nga lalaki ni Makir” ang rehiyon sa 
Gilead, giabog ang mga Amorihanon, ug gihata- 
gan sa maong distrito ingong panulondon. (Num 
32:39, 40, Deu 3:15; Jos 13:31) Si Zelopehad ug ang 
iyang mga anak nga babaye maoy gikan sa Mana- 
sesnong banay ni Makir. (Num 27:1, 36:1, 2; Jos 
17:3) Sa awit sa kadaogan ni Debora ug Barak, ang 
“Makir” daw gigamit sa balaknon nga paagi sa 
pagtumong sa tibuok tribo ni Manases.--Huk 5: 
1, 14. 

2. Anak nga lalaki ni Amiel (ug pumoluyo sa Lo- 
debar) nga uban kaniya mipuyo ang anak nga lala- 
ki ni Jonatan nga si Mepiboset hangtod nga si Da- 
vid nagpasugo kang Mepiboset ug mihimog tagana 
alang sa pag-atiman kaniya. (2Sa 9:4-7, 13) Sa ula- 
hi, sa panahon sa pag-alsa ni Absalom, si Makir 
maoy lakip sa mga tawong nagtaganag pagkaon ug 
ubang mga kinahanglanon ni Haring David ug sa 
iyang mga kaubanan.---2Sa 17:27-29. 


MAKIRNON [Kang (Iya ni) Makir]. Usa ka ba- 
nay sa tribo ni Manases nga gipundar sa iyang 
anak nga lalaki nga si Makir.---Num 26:29: tan-awa 
ang MAKIR Num. 1. 


MAKNADEBAI. Usa ka Israelinhon human 
sa pagkadestiyero nga lakip niadtong nagpapahawa 
sa ilang langyawng mga asawa sa adlaw ni Esdras. 
--Esd 10:25, 40, 44. 


MAKPELA [gikan sa lintunganayng pulong 
nga nagkahulogang “doble,” lagmit nagpasabot nga 
ang langob adunay doble nga agianan o duha ka lu- 
ngag o sudlanan]. Ang ngalan sa usa ka yuta ug sa 
usa ka langob sa kasilinganan sa Hebron nga gipa- 
lit ni Abraham gikan kang Epron nga Hitihanon sa 
kantidad nga 400 ka siklo nga plata (mga $880). 
Ang langob gigamit ingong lubnganan sa asawa ni 
Abraham nga si Sara ug sa laing lima pa: si Abra- 
ham, Isaac, Rebeca, Jacob, ug Lea.—Gen 23:14-19, 
25:9, 49:30, 31, 50:13. 

Ang langob nga lubnganan sa gituohan sa ka- 
daghanan nga mao ang Me'arat HaMakhpela, nga 
nahimutang sa modernong Hebron ilalom sa usa ka 
kinoral nga moske sa mga Moslem nga gitawag ug 
Haram el-Khalil. 

Sa Genesis 23:17 ang Hebreohanong termino nga 
nagpaila sa nahimutangan sa langob sa Makpela 
gikan sa nahimutangan sa Mamre gihubad sa lain- 
laing paagi ingong “sidlakan sa” (RS), “atubangan” 
(AS), “duol” (BE), “atbang” (JB), ug “atubangan sa 
Mamre” (NW). Kon husto ang naandang gituohan 
nga lokasyon sa Mamre (er-Ramat el-Khalil), ang 
hubad nga “sidlakan sa Mamre” dili tukma, sanglit 


MAKTES 


kining dapita nahimutang nga mga 3 km (2 mi) sa 
A sa modernong Hebron. Ang prase nga “Mam- 
re, buot ingnon, Hebron” (Gen 23:19), mahimong 
magpasabot nga ang Mamre anaa sa distrito sa 
Hebron. 


MAKTES [Usa ka Lusong]. Lagmit nga usa ka 
seksiyon sa Jerusalem duol sa Ganghaan sa Isda ug 
sa ikaduhang seksiyon sa siyudad. Sa panahon sa 
katalagman sa Juda, ang mga molupyo sa Mak- 
tes gitagnang motiyabaw, sanglit ang mga ka- 
lihokan sa patigayon didto mohunong.--Sof 1:1, 
2, 10, 11. 

Ang Hebreohanong pulong nga makh-tesh' nag- 
tumong sa 'usa ka lusong’ (Pr 27:22) o sa 'usa ka 
pormag-lusong nga lungag' (Huk 15:19), ug busa, 
ang pipila ka hubad naggamit sa “Lusong” inay sa 
“Maktes” ingong ngalan sa dapit. (AT, JB, RS) Gi- 
punting sa Targum nga ang Maktes mao ang Wa- 
log sa Kidron, ang lawom nga lugot ubay sa sidla- 
kang paril sa Jerusalem. Apan kini nga walog dili 
kasikbit sa “Ganghaan sa Isda” ug sa “ikaduhang 
seksiyon sa siyudad” nga nahimutang duol sa ka- 
sadpan. Tungod niini gituohan sa kadaghanan nga 
ang Maktes nagtumong sa usa ka bahin sa Sentral 
(Tyropoeon) nga Walog, tingali ang ibabawng ba- 
hin niini. 

MALA [gikan sa lintunganayng pulong nga 
nagkahulogang “naluya, nasakit]. 

1. Usa sa mga anak nga babaye ni Zelopehad sa 
tribo ni Manases. Gipangayo ni Mala ug sa iyang 
mga igsoon nga babaye ang panulondon sa ilang 
amahan, sanglit ang ilang amahan walay anak nga 
lalaki apan lima ka anak nga babaye lamang. Nag- 
pakisayod si Moises kang Jehova, nga nagsugo nga 
angayng makadawat niini ang mga anak nga ba- 
baye ni Zelopehad. (Num 26:28-33, 27:1-11) Ang 
sunod nga sugo ni Jehova pinaagi kang Moises 
nag-ingon kang Mala ug sa ubang mga anak nga 
babaye ni Zelopehad nga magminyo lamang sulod 
sa tribo ni Manases, aron dili mahiadto ang panu- 
london sa laing tribo. Tuod man, si Mala ug ang 
iyang mga igsoong babaye “nahimong mga asawa 
sa mga anak nga lalaki sa mga igsoong lalaki sa 
ilang amahan.” (Num 36:1-6, 10-12) Kining hudis- 
yal nga hukom nahimong usa ka sumbanan labot 
sa pagkamanununod sa usa ka panulondon. (Num 
36:7-9) Sila sa ulahi miatubang kang Eleasar nga 
saserdote ug kang Josue, nga nagsulti sa sugo ni 
Jehova, ug gihatagan sila ug “usa ka panulondon sa 
taliwala sa mga igsoong lalaki sa ilang amahan.” 
--Jos 17:3, 4. 

2. Usa ka kaliwat ni Manases kansang inahan 
mao si Hamoleket. Wala hisgoti kon kini siya usa ba 
ka anak nga lalaki o babaye.--1Cr 7:17, 18. 

MALALANG BITIN. Ang Hebreohanong 
nombre nga sa-raph, diha sa plural nga porma nii- 
ni, gihubad nga “mga serapin” sa Isaias 6:2, 6 ug sa 
literal nagkahulogang “usa nga nagkalayo,” o “usa 
nga nagdilaab.” Gigamit usab kini maylabot sa ka- 
tibuk-an nga Hebreohanong termino alang sa bi- 
tin (nachash' ug gihubad ingong “malala,” tinga- 
li nagtumong sa kaul-ol ug sa makapahubag nga 
epekto sa lala. (Deu 8:15) Kini unang gihisgotan sa 
panahon nga gisilotan sa Diyos ang rebelyosong 
mga Israelinhon pinaagi sa pagpadala ug “mga ha- 
las nga malala [han-necha-shim' hassera'phim |" ta- 
liwala kanila. Human magpataliwala si Moises, gi- 
sugo siya ni Jehova nga maghimog larawan sa “usa 
ka malalang bitin” ug ibutang kini diha sa usa ka il- 
hanang tukon. Kon kadtong gipamaak molantaw 
niini, sila mamaayo ug mabuhi. Giumol ni Moises 
ang halas nga tumbaga. (Num 21:6-9: 1Co 10:9) Gi- 
hatag ni Jesus ang matagnaong kahulogan niini pi- 
naagi sa pag-ingon: “Ingon nga giisa ni Moises ang 
halas didto sa kamingawan, sa ingon usab kina- 
hanglang igaisa ang Anak sa tawo, aron ang tanan 
nga nagtuo kaniya makabaton ug kinabuhing wa- 
lay kataposan.”--Ju 3:14, 15. 

Sa Isaias 14:29 ug 30:6 gihisgotan ang “usa ka 
nagalupad nga malalang bitin” diha sa paghukom 
sa Diyos batok sa Filistia ug diha sa paghubit sa ka- 
yutaan sa kamingawan dapit sa H sa Juda. Ang 
ekspresyong “nagalupad" giisip sa pipila nga nagtu- 
mong sa kalit nga paglukso o sa samag kilat nga 
pagpaak sa malalang mga bitin sa dihang kini mo- 
atake. 


MALAQUIAS. Usa ka Hebreohanong mana- 
lagna ug magsusulat sa Bibliya. (Mal 1:1) Ang Ka- 
sulatan wala maghatag ug impormasyon bahin sa 
iyang kagikan ug personal nga kinabuhi. Ang nahi- 
baloan lamang bahin kaniya mao ang gibutyag 
diha sa basahon nga nagdala sa iyang ngalan. Nia- 
na nga basahon siya gipakita nga usa ka tawo nga 
masiboton kaayo alang sa ngalan ug pagsimba 
kang Jehova. 


MALAQUIAS, BASAHON NI. Ang kata- 
posang basahon sa Hebreohanong Kasulatan diha 
sa Cebuano nga mga Bibliya. Diha sa tradisyonal 
nga Hudiyohanong kanon, kini gibutang diha sa 
kataposan taliwala sa mga sinulat nga gitawag ug 
gagmayng mga manalagna apan una pa sa Mga Si- 
nulat (Hagiographa). Naundan kini sa pahayag ni 
Jehova maylabot sa Israel pinaagi kang Malaquias. 
--Mal 1:1. 

Mga Kahimtang sa Panahon ni Malaquias. 
Sa panahon nga nanagna si Malaquias, usa ka ma- 
kapasubong kahimtang ang naglungtad taliwala sa 
mga saserdote. Kasukwahi sa Balaod, sila midawat 
ug piang, buta, ug masakiton nga mga hayop aron 

MALAQUIAS, BASAHON NI 


MGA PANGUNANG PUNTO SA MALAQUIAS 


Usa ka pahayag nga nagpasiugda sa pagkamay-tulubagon kang 
Jehova nga Diyos kon isalikway ang iyang mga kinahanglanon 
Gisulat sa manalagnang si Malaquias, dayag nga mga 95 ka tuig 
human nga ang unang Hudiyong mga destiyero namalik gikan 

sa Babilonya 


Gihigugma ni Jehova ang Israel, apan gitamay nila ang 
iyang ngalan (1:1-14) 
Gihigugma ni Jehova ang iyang katawhan sama sa iyang pag- 
higugma kang Jacob, bisan tuod iyang gidumtan si Esau 


Bisan pa niana, ang mga saserdote sa Israel nagtamay sa nga- 
lan sa Diyos, nga nagdawat ug piang ug masakiton nga mga 
hayop aron ihalad: dili sila mohatag ug ingon niana nga mga 
hayop ngadto sa usa ka tawhanong gobernador 

Ang mga saserdote ug ang katawhan gisaway tu- 
ngod kay sila wala mosubay sa mga dalan ni Jehova 

(2:1-17) 

Ang mga saserdote mibiya gikan sa dalan sa Diyos, ug daghan 
ang ilang “gipapandol sa balaod,” sa ingon “gidaot ang pakig- 
saad ni Levi” 

Dihay pagpakigminyo ug langyawng mga asawa, ug ang uban 
nakiglabot nga maluibon sa mga asawa sa ilang pagkabatan- 
on pinaagi sa pagdiborsiyo kanila 


Gipaluya sa mga Israelinhon ang Diyos tungod sa ilang pagpa- 

ngangkon nga iyang giuyonan kadtong nagbuhat ug daotan 
Ang matuod nga Ginoo magahukom ug magadalisay sa 

iyang katawhan (3:1-18) 

Si Jehova moabot sa templo uban ang mensahero sa pakigsa- 
ad: siya magadalisay ug magahinlo sa mga Levihanon, ug 
ang halad nga gasa sa Juda makapahimuot kang Jehova 

Ang mga barangan, mga mananapaw, kadtong nanumpa nga 
binakak, mga tikasan, ug mga malupigon makasinati ug hi- 
nanali nga paghukom 

Dad-a ang tibuok ikapulo nga bahin sa balay-tipiganan ni Je- 
hova ug sa ingon makadawat ug dagayang mga panalangin 

Usa ka basahon sa handomanan pagasulaton alang niadtong 
nahadlok kang Jehova, ang Iyang katawhan makaila sa kala- 
inan tali sa matarong ug daotan 

Ang pag-abot sa dako ug makalilisang nga adlaw ni Je- 

hova (4:1-6) 

Ang adlaw ni Jehova magadala ug bug-os nga kalaglagan sa 
daotan, samtang “ang adlaw sa pagkamatarong mosidlak” 
alang niadtong nahadlok sa ngalan sa Diyos 


Kanang adlawa pagasundan sa usa ka buluhatong pagpasig-uli, 
nga pagabuhaton ni manalagnang Elias 


ihalad sa halaran ni Jehova. (Mal 1:8: Lev 22:19, 
Deu 15:21) Sila napakyas sa paghatag sa katawhan 
ug tukmang pagtultol ug instruksiyon, nga naka- 
papandol sa daghan. (Mal 2:7, 8) Sa dihang maghu- 
kom, sila nagpakitag pagpihigpihig. (2:9) Kining 
tanan adunay daotang epekto sa mga Israelinhon 
sa katibuk-an, nga tungod niana ilang gilantaw 
ang pag-alagad kang Jehova ingong dili kaayo bi- 
lilhon. (3:14, 15) Tinuod gayod kini tungod kay ang 
mga Israelinhon wala mosuportar sa templo pinaa- 
gi sa paghatag sa ilang mga ikapulo. Hilabihan ang 
ilang pagkahulog gikan sa ilang debosyon kang Je- 
hova nga tungod niana ilang gidiborsiyohan ang 
ilang mga asawa aron makigminyo ug mga baba- 
ye nga nagsimba sa bakak nga mga diyos. Dugang 
pa, gihimo ang pagpamarang, pagpanapaw, pag- 
pamakak, pagpanikas, ug pagpanglupig taliwala 
sa mga Israelinhon. (2:11, 14-16: 3:5, 8-10) Tu- 
ngod niini si Jehova nagpasidaan sa iyang pag- 
abot nganha sa iyang templo aron sa paghukom. 
(3:1-6) Sa samang higayon iyang gidasig ang mga 
mamumuhat ug daotan sa paghinulsol, nga nag- 
ingon: “Balik kanako, ug ako mobalik kaninyo.” 
—3:7. 

Panahon sa Pagsulat. Ang pangsulod nga 
ebidensiya naghatag ug pasukaranan aron matino 
kon kanus-a natapos ang pagsulat sa basahon ni 
Malaquias. Kini gisulat human sa pagkadestiyero 
didto sa Babilonya, tungod kay ang mga Israelin- 
hon nailalom sa pagdumala sa usa ka gobernador. 
Ang pagsimba gipadayon diha sa templo, nga nag- 
pailang kini natukod na pag-usab. (Mal 1:7, 8; 2: 


3, 13; 3:8-10) Kini nagpunting sa usa ka yugto nga 
ulahi nianang kang Haggeo (520 W.K.P.) ug Zacar- 
ias (520-518 W.K.P.), sanglit kini nga mga mana- 
lagna madasigon sa pag-awhag sa mga Israelinhon 
sa paghuman sa templo. (Esd 5:1, 2: 6:14, 15) Ang 
wala pagpakabana sa Israel maylabot sa matu- 
od nga pagsimba ug ang pagkapakyas niini sa 
pagtapot sa balaod sa Diyos mopatim-awng mo- 
haom sa mga kahimtang nga naglungtad sa di- 
hang si Nehemias mibalik pag-usab sa Jerusalem 
human sa ika-32 nga tuig ni Haring Artajerjes 
(mga 443 W.K.P./). (Itandi ang Mal 1:6-8, 2:7, 8, 11, 
14-16: Neh 13:6-31.) Busa, sama sa basahon ni Ne- 
hemias, ang basahon ni Malaquias lagmit nga gi- 
sulat human sa 443 W.K.P. 

Kaharmonya sa Ubang mga Basahon sa Bib- 
liya. Kini nga basahon bug-os nga nahiuyon sa 
ubang bahin sa Kasulatan. Si apostol Pablo nagkut- 
lo gikan sa Malaquias 1:2, 3 sa dihang nagpatin-aw 
nga ang pagpili sa Diyos nagaagad, “dili sa usa nga 
nagatinguha ni sa usa nga nagadagan, kondili sa 
Diyos, kinsa adunay kaluoy.” (Rom 9:10-16) Gipai- 
la si Jehova ingong ang Maglalalang (Mal 2:10, 
itandi ang Sal 100:3; Isa 43:1, Buh 17:24-26) ug 
ingong may hustisya, maluluy-on, ug dili-mausab 
nga Diyos kinsa dili motugot nga dili masilotan ang 
tinuyong pagbuhat ug daotan. (Mal 2:2, 3, 17: 3:b- 
7, 17, 18; 4:1, itandi ang Ex 34:6, 7; Lev 26:14-17, 
Neh 9:17: San 1:17.) Gipasiugda ang kahinungda- 
non sa ngalan sa Diyos. (Mal 1:5, 11, 14: 4:2, itandi 
ang Deu 28:58, 59, Sal 35:27: Miq 5:4.) Ug gidasig 
ang paghinumdom sa Balaod ni Moises.---Mal 4:4. 


MALAW-AYNG PANGGAWI 


Ang basahon nag-awhag usab sa Israel nga ha- 
tagag pagtagad ang pag-abot sa Mesiyas ug ang 
adlaw ni Jehova. Bisan tuod gihisgotan nga si Jeho- 
va magpadala sa usa nga gitawag nga “akong 
mensahero,” kini nga usa maoy mag-uuna lamang 
sa mas dako pa nga “mensahero sa pakigsaad” 
nga mouban kang Jehova. (Mal 3:1) Ang inspira- 
dong mga asoy ni Mateo (11:10-14: 17:10-13), Mar- 
cos (9:11-13), ug Lucas (1:16, 17, 76) nagkahiusa 
sa pagpaila sa mag-uuna ni Jesus nga si Juan 
nga Tigbawtismo ingong ang “mensahero” ug ang 
“Elias” nga maoy gipasabot sa sinugdan diha sa 
Malaquias 3:1 ug 4:5, 6. 


MALAW-AYNG PANGGAWI. Mga buhat 
nga nagpabanaag ug makauulaw nga tinamdan, 
usa ka tinamdan nga nagpakitag kawalay-pagta- 
hod, pagtamay pa gani sa balaod ug sa awtoridad. 
Ang Hebreohanong pulong nga zim:mah' gihu- 
bad nga “malaw-ay nga panggawi [paggawi].” (Lev 
18:17, 19:29) Ang Gregong termino nga arsel gei'a 
(malaw-ay nga panggawi) mahimo usab nga hu- 
baron nga “mapatuyangon, walay-pagpugong: ma- 
kauulaw nga panggawi, pagkalaw-ay sa panggawi.” 
(Gal 5:19, ftn sa Rbi8, 2Pe 2:7, ftn sa Rbi8) Kini nga 
mga termino dili lang kay nagtumong sa seksuwal 
nga imoralidad. Giklasipikar sa Kasulatan ingong 
malaw-ay nga panggawi ang pagpanglugos (Huk 
19:25: 20:6), pagpamampam (Jer 13:27: Eze 23:44), 
ug pag-ulag dugo (Sal 26:9, 10, Eze 22:9: Os 6:9). 
Ang “tawong walay prinsipyo” mao ang usa nga 
giingong naglaraw ug malaw-ay nga panggawi, 
ug kadtong nag-isip sa maong panggawi ingong 
“sama sa dula” gitawag nga hungog, o walay pulos 
sa moral.--Isa 32:7: Pr 10:23. 

“Gikan sa Kasingkasing.” Gipakita ni Jesus 
nga ang malaw-ay nga panggawi nagpabanaag 
kon unsay anaa sa sulod sa usa ka tawo. Siya mi- 
ingon: “Gikan sa sulod, gikan sa kasingkasing sa 
mga tawo, ang makadaot nga mga pangatarongan 
mogula: mga pakighilawas, . . . mga pagpanapaw, 
... malaw-ayng panggawi .. . Kining tanang dao- 
tang mga butang mogula gikan sa sulod ug maga- 
pahugaw sa usa ka tawo.” (Mar 7:20-23) Ang ma- 
law-ayng panggawi maoy usa sa “mga buhat sa 
unod,” usa sa unodnong mga tinguha nga “nagapa- 
kigsangka batok sa kalag.” “Kadtong nagabuhat 
sa maong mga butang dili makapanunod sa ging- 
harian sa Diyos,” nagaingon ang Pulong sa Diyos. 
--Gal 5:19, 21, 1Pe 2:11. 

Ang mga Kristohanon nga nahigugma sa kaha- 
yag sa kamatuoran gisultihan: “Ingon sa maadlaw 
molakaw kita nga may kahapsay, dili sa hudyaka 
ug sa paghuboghubog, dili sa ginadiling pakigdulog 
ug sa malaw-ayng panggawi.” (Rom 13:13, Ju 3:19- 
21) Si apostol Pedro nangatarongan: “Kay ang pa- 

nahong miagi [sa wala pa mahimong mga alagad 
sa Diyos] igo na alang kaninyo sa pagbuhat sa ka- 
bubut-on sa mga nasod sa dihang kamo nagpada- 
yon sa mga buhat sa malaw-ayng panggawi.” (1Pe 
4:3) Si apostol Pablo nagpahimangno usab sa mga 
Kristohanon, nga naghubit sa pagkinabuhi sa kali- 
botanong kanasoran nga ilang kanhing gipakig- 
ubanan ingong “anaa sa kangitngit sa kaisipan, ug 
nahimulag sa kinabuhi nga iya sa Diyos .. . Nga 
nawad-an na sa tanang moral nga pagbati, ilang 
gitugyan ang ilang kaugalingon sa malaw-ay nga 
panggawi sa pagbuhat sa tanang matang sa kahu- 
gawan uban ang kadalo.”--Efe 4:17-19. 

Bisan pa niana, ang pipila nga nag-angkong nag- 
alagad sa Diyos ug kang Kristo mitipas gikan sa 
dalan sa kahayag ug nagpasundayag ug makauu- 
law, masukihong tinamdan batok sa balaod ug sa 
awtoridad sa Diyos. Si Pablo naguol niadtong diha 
sa kongregasyon sa Corinto nga wala maghinul- 
sol sa “kahugawan ug pagpakighilawas ug malaw- 
ayng panggawi nga ilang ginabuhat,” bisan pag 
sila gitambagan nga maghinulsol. (2Co 12:21) Gi- 
pasidan-an ni Pedro ang unang mga Kristohanon 
nga motungha ang bakak nga mga magtutudlo gi- 
kan sa ilang taliwala ug nga daghan ang mosunod 
sa ilang mga buhat sa malaw-ay nga panggawi, 
nga magdalag kaulawan sa dalan sa kamatuoran. 
(2Pe 2:1, 2) Ang mga pulong ni Jesus ngadto sa 
mga kongregasyon sa Pergamo ug Tiatira, nga gi- 
sulat ni apostol Juan sa mga 96 K.P., nagpakita nga 
ang tagna ni Pedro natuman sa pipila ka paagi ni- 
anang panahona. (Pin 2:12, 14, 18, 20) Si Pedro ug 
si Judas parehong nagpahayag sa paghukom nga 
modangat sa mga mamumuhat sa malaw-ayng 
panggawi.---2Pe 2:17-22: Jud 7. 

Tungod sa ilang tinguha nga hayloon ug limbo- 
ngan ang uban diha sa Kristohanong kongregas- 
yon, ang pipila ka mamumuhat sa malaw-ay nga 
panggawi nangatarongan nga dako ang dili-takos 
nga kalulot sa Diyos ug iya lang palabyon ang ilang 
mga sala, sanglit siya nahibalo sa ilang pagkadili- 
hingpit ug unodnong mga kahuyangon. Apan ang 
igsoon ni Jesus sa inahan nga si Judas naghisgot 
kanila ingong “mga tawong dili-diyosnon, nga na- 
gahimo sa dili-takos nga kalulot sa atong Diyos nga 
katarongan alang sa malaw-ayng panggawi ug 
nagapanghimakak sa atong bugtong Tag-iya ug 
Ginoo, si Jesu-Kristo.” (Jud 4) Ang pag-angkon 
nila sa Kristiyanidad maoy walay kapuslanan. Ang 
ilang pag-alagad dili dalawaton sa Diyos, kini maoy 
sama sa giingon sa maalamong magsusulat sa Is- 
rael: “Ang halad sa mga daotan maoy dulumtanan. 
Ilabina gayod kon iya kining dad-on uban ang ma- 
law-ayng panggawi.”--Pr 21:27. 

Ubos sa Balaod, ang samang panglantaw gipaha- 
yag usab batok sa malaw-ay nga panggawi. Ang 

panglantaw sa Diyos bahin niining butanga wala 
mausab. Ginadili ang malaw-ayng panggawi, ug 
ang silot mao ang kamatayon. (Lev 18:17: 20:14) Si 
David nangamuyo sa Diyos nga dili unta kuhaon 
ang iyang kinabuhi uban sa “mga tawo nga sad-an 
sa dugo, kansang mga kamot anaa ang malaw- 
ayng panggawi.”---Sal 26:9, 10. 

Pinaagi sa iyang mga manalagnang si Jeremias 
ug Ezequiel, gipasidan-an ni Jehova ang Israel ba- 
hin sa iyang mga paghukom batok kanila tungod 
sa malaw-ayng panggawi nga ilang gibatasan sa 
pisikal ug espirituwal nga paagi.--Jer 13:26, 27, 
Eze 16:27, 43, 58, 22:9, 23:21-49, 24:13. 


MALBA [Heb., roth’ o ohroth']. Ang mubo 
nga malba maoy usa ka tanom nga mokatay nga 
ang mga dahon linginon, nagtunggoy, giringgiri- 
ngon ug taas ang lindog. Ang mga bulak niini 
maoy kapin sa 1 sm (0.5 pul.) ang gilapdon ug nag- 
kalainlain ang kolor gikan sa pughawon-asul hang- 
tod sa puti. Ang lagpad ug linginon, hagkot nga 
mga bunga kasagarang gitawag ug mga keso. 

Ang “malba” maoy hubad sa Hebreohanong pu- 
long nga ’oroth’ (2Ha 4:39; Isa 26:19), nga giisip 
nga maoy plural sa 'oh:rah', “kahayag.” (Est 8:16, 
Sal 139:12) Sumala sa Lexicon in Veteris Testamen- 
ti Libros ni L. Koehler ug W. Baumgartner (Leiden, 
1958, p. 90), ang 'oroth' nagtumong sa mubo nga 
malba (Malva rotundifolia). Kini gipasukad sa ka- 
matuoran nga kining tanoma sensitibo kaayo sa 
kahayag, busa tingali ang Hebreohanong ngalan 
nagkahulogang “[mga hilba sa] kahayag.” Dugang 
pa, ang mga bunga niini makaon, busa nahiuyon 
sa 2 Hari 4:39.---HULAGWAY, Tomo 1, p. 543. 


MALCAM [lang Hari]. 

1. Usa ka Benjaminhon ug anak nga lalaki ni Sa- 
haraim pinaagi sa iyang asawa nga si Hodes.---1Cr 
8:1, 8, 9. 

2. Ang pangunang idolong diyos sa mga Am- 
monhanon. (2Sa 12:30: 1Cr 20:1, 2; Jer 49:1, 3) 
Lagmit nga mao ra si Milcom, Molek, ug Molok. 
(1Ha 11:5, 7: Buh 7:43) Ang ngalang Malcam diha 
sa Masoretikong teksto nalahi sa Milcom, ang “du- 
lumtanang butang sa mga Ammonhanon,” diha la- 
mang sa marka para sa bokales sa Hebreohanong 
pinulongan. (1Ha 11:5) Sukwahi sa instruksiyon 
nga gihatag sa Josue 23:7, ang mga Hudiyo naghi- 
mog mga panumpa sa ngalan ni Malcam. (Sof 
1:5) Kinahanglang tinoon gikan sa konteksto kon 
kanus-a ang maong Hebreohanong pulong paga- 
hubaron ingong ngalan sa diyos ug kon kanus-a 
ingong “ilang hari.”---Am 1:15, tan-awa ang MOLEK. 


MALCO [gikan sa lintunganayng pulong nga 
Heb. nga nagkahulogang “hari"]. Ang ulipon sa ha- 
taas nga saserdote nga miuban kang Judas Iskario- 


MALDISYON 


te ug sa panon sa katawhan paingon sa Getsema- 
ne, diin gidakop si Kristo. Gitigbas ni Pedro ang 
tuong dalunggan ni Malco pinaagi sa espada (Ju 
18:10; Mat 26:51, Mar 14:47), apan giayo kini ni Je- 
sus sa milagrosong paagi. (Luc 22:50, 51) Ang la- 
ing ulipon sa hataas nga saserdoteng si Caifas, ug 
paryente ni Malco, sa ulahi nakaila kang Pedro, ug 
kini mitultol sa ikatulong paglimod sa apostol kang 
Kristo.--Ju 18:26, 27. 


MALDISYON. Sa literal, kini mao ang pagsul- 
tig dili-maayo o daotan batok sa usa ka tawo, ug 
busa, maoy kaatbang sa pagbendisyon o pagpa- 
nalangin. Ang Hebreohanong pulong nga qela- 
lah’ sa paninugdan nagtumong niini nga maldis- 
yon ug kanunayng gipalahi sa “panalangin” diha 
sa daghang teksto. (Gen 27:12, 13, Deu 11:26- 
29, Zac 8:13) Kini naggikan sa lintunganayng 
berbo nga qaal, nga sa literal nagkahulogang 
“pagpagaan”: apan, kon gamiton sa mahulagwa- 
yong diwa, kini nagkahulogang “pagpanghimara- 
ot, “pagtamay.” (Ex 18:22, Lev 20:9, 2Sa 19:43) 
Kini mao ang pulong nga gigamit ni David sa di- 
hang gisultihan niya si Mikal nga himoon niya ang 
iyang kaugalingon nga labi pang “tinamay” kay sa 
giakusar ni Mikal nga iyang gibuhat. (2Sa 6:20-22) 
Gigamit kini ni Jehova nga Diyos human sa Lunop 
sa pag-ingon nga dili na gayod niya “panghimara- 
oton pag-usab ang yuta gumikan sa tawo."---Gen 
8:21. 

Katuyoan sa mga Maldisyong Gikan sa Diyos. 
Ang usa ka katuyoan sa mga maldisyong gikan sa 
Diyos mao ang pagtino kon kinsa ang inuyonan o 
dili-inuyonang mga alagad sa Diyos, sanglit ang 
mga maldisyon magpadayag sa dili pag-uyon sa 
Diyos, maingon nga ang iyang mga panalangin 
magpadayag sa iyang pag-uyon. Busa, sa pagsaad 
kang Abraham sa iyang panalangin, si Jehova mi- 
ingon usab nga “siya nga magatunglo [usa ka par- 
ticipial form sa qaal] kanimo akong pagatunglo- 
hon.” (Gen 12:3) Busa sa dihang ang tumong sa 
maldisyon wala hisgoti, ang maldisyon nagsilbing 
pasidaan ug panalipod usab niadtong buot nga ma- 
kabaton o makapabilin sa pag-uyon sa Diyos. Ang 
Moisesnong Balaod naghisgot nga espesipiko sa 
daghang panalangin ug mga maldisyon, nga ang 
tanan mosangpot depende sa pagpadapat sa mga 
lagda ug mga ordinansa sa Balaod. (Deu 28:1, 2, 15) 
Sa wala pa mosulod sa Yutang Saad, gipasiugda ni 
Moises ang kamatuoran nga ang nasod, ingong 
mga indibiduwal ug sa kinatibuk-an, kinahanglang 
mopili tali sa panalangin ug sa maldisyon ug kini 
ilang buhaton pinaagi sa pagsunod o kaha sa dili 
pagsunod. (Deu 30:19, 20) Sa diwa, gisubli ni Josue 
kining mapanalipdanong tambag ug pasidaan did- 
to sa Yutang Saad. (Itandi ang Jos 8:32-35, 24: 


MALDISYON 


14, 15.) Busa, ang mga indibiduwal makapaningka- 
mot sa paglikay nga mailalom sa gipahayag nga 
mga maldisyon. 

Ang maldisyon magpamatuod usab nga dili ma- 
himong ibalewala o yubiton ang mga prinsipyo ug 
ang gipahayag nga mga katuyoan sa Diyos. Ang 
Hataas nga Saserdoteng si Eli nahimong tumong 
sa usa ka espesipikong maldisyon tungod kay wala 
lang niya badlonga ang iyang mga anak nga lala- 
ki, bisan tuod nga sila “nanghimaraot sa Diyos.” 
(1Sa 3:13) Gisulti ni Jehova kaniya ang lagda nga 
“silang nagpasidungog kanako akong pasidunggan, 
ug silang nagtamay kanako mahimong walay bili 
[gikan sa lintunganayng porma nga qa-lal⁄].” (1Sa 
2:30) Busa ang makataronganong balos tungod sa 
sayop nga buhat maoy lakip sa maldisyong gikan 
sa Diyos. Kini mahimong ipahamtang dayon, sama 
sa nahitabo sa nagyagayaga nga delingkuwenteng 
mga kabataan nga gipanghimaraot ni Eliseo pina- 
agi sa ngalan ni Jehova (2Ha 2:24), o kini mahi- 
mong ipahamtang sa ulahi, sama sa dihang gipahi- 
balo sa Diyos si Haring Josias labot sa katalagman 
nga modangat sa Juda. (2Ha 22:19, 20) Gipasidan- 
an ni Jehova ang nasod sa Israel nga ang paglapas 
sa iyang mga balaod mosangpot sa dili-malika- 
yang mga kalisdanan, sa pag-ingon: “Kining ta- 
nang maldisyon tinong moabot kanimo ug mogu- 
kod kanimo ug modangat kanimo hangtod nga 
ikaw mapuo, tungod kay wala ka mamati sa tingog 
ni Jehova nga imong Diyos pinaagi sa pagtuman sa 
iyang kasugoan ug sa iyang mga lagda nga iyang 
gisugo kanimo.” (Deu 28:45) Bisan tuod nga iyang 
gitagna ang ilang pagkaawaaw ug pagkadestiyero 
sa tin-aw kaayong mga pulong, sila wala magpata- 
linghog niini, ug busa ang Jerusalem nahimong 
“usa ka maldisyon sa tanang nasod sa yuta. ”---Jer 
26:6: 24:9: Deu 29:27. 

Paghiklin sa mga Maldisyon. Ang maldis- 
yon mahimong ihiklin o ikanselar ni Jehova, apan 
kini himoon lamang sa dihang makab-ot sa hus- 
tong paagi ang iyang matarong nga mga kina- 
hanglanon. Mopatim-awng ingon niini ang ka- 
himtang sa unang maldisyon sa yuta nga dayag 
nga natapos pinaagi sa Lunop nga naghinlo sa 
pagkadaotan sa tibuok yuta. (Gen 8:21) Ang dili 
pagtuman sa pakigsaad sa Balaod misangpot sa 
maldisyon sa tibuok nasod sa Israel, bisan ni- 
adtong tim-os (bisan tuod dili-hingpit) nga na- 
ningkamot sa pagtuman niini. Gipakita ni apostol 
Pablo nga tungod niini nga katarongan nga si 
Kristo Jesus namatay sa paagi nga iyang nasina- 
tian---diha sa estaka sa pagsakit. (Gal 3:10-13) Sa 
ingon si Jesus, bisan tuod iyang hingpit nga gitu- 
man ang Balaod, nagpas-an sa tunglo nga mire- 
sulta tungod sa maldisyon sa Balaod ug nga mi- 
dangat kanilang tanan nga nailalom sa maong 

Balaod. Ang Deuteronomio 21:23 nag-ingon: “Tu- 
ngod kay siya nga gibitay [diha sa estaka] tinung- 
lo [sa literal, usa ka maldisyon] sa Diyos.” Si Je- 
sus, pinaagi sa paglansang kaniya diha sa estaka 
ingong usa ka kriminal, gisilotan (bisan tuod dili 
makataronganon) sa Hudiyohanong korte sa mga 
saserdote, sa ingon nahimong ‘usa ka tunglo.” Hu- 
man niadto, sa dihang gitanyag ni Jesus ang bili 
sa iyang halad didto sa langit, ang Balaod gikan- 
selar sa Diyos. Sa pagdawat sa halad, gilansang sa 
Diyos ang Balaod diha sa estaka sa mahulagwa- 
yong paagi, ug ang tunglo nga dala sa Balaod na- 
wagtang sa legal nga paagi. (Col 2:14) Tungod kay 
ang lawas ni Jesus giisip ingong usa ka maldisyon, 
ug sa pagtuman usab sa kinahanglanon sa Balaod 
aron ang Igpapahulay dili mapasipalahan, ang 
mga Hudiyo matinguhaon nga ang patayng lawas 
ni Jesus ug niadtong sa mga kriminal makuha gi- 
kan sa ilang mga estaka sa dili pa mosalop ang ad- 
law.--Deu 21:23, Ju 19:31. 


Unsay magtino nga matuman 
ang usa ka maldisyon? 


Bisan tuod ang mga tawo mahimong makabu- 
ngat ug mga maldisyon, ang pagkatuman niini 
bug-os nga nag-agad lamang sa Diyos, sa iyang 
mga prinsipyo, ug sa iyang mga katuyoan. Walay 
pulos nga si Goliat “nanghimaraot kang David pina- 
agi sa ngalan sa iyang bakak nga mga diyos.” (1Sa 
17:43) Gihimo ni Jehova nga panalangin ang mal- 
disyon nga gilaraw ni Balaam. (Deu 23:4, 5; Jos 24: 
9, 10) Tungod kay nahibalo si David nga si Jehova 
lamang ang makapatuman sa usa ka maldisyon, 
wala niya uyoni ang masuk-anong hangyo ni Abi- 
sai nga tugotan siya sa pag-adto ug sa “paglunggo 
sa ulo" ni Simei, kinsa maabusohong nanghimara- 
ot kang David. Si David miingon: “Pasagdi lang siya 
nga manghimaraot, kay gisultihan siya ni Jehova 
sa pagbuhat niana! Tingali si Jehova motan-aw pi- 
naagi sa iyang mata, ug ipasig-uli ni Jehova kana- 
ko ang kaayo inay ang iyang maldisyon niining ad- 
lawa.” (2Sa 16:5-12, itandi ang Sal 109:17, 18, 28.) 
Espesipikong gikondenar sa Pulong sa Diyos ang 
pagpanghimaraot batok sa kaugalingong ginika- 
nan (Ex 21:17: Lev 20:9: Pr 20:20), batok sa Diyos 
(Ex 22:28: Lev 24:11, 14, 15, 23), o batok sa hari 
(Ecc 10:20), ug gibutyag niini kadtong nagpanala- 
ngin pinaagi sa ilang mga baba samtang 'sa ilang 
kahiladman sila nanghimaraot.'---Sal 62:4. 

Ingong tigpamaba sa Diyos, si Kristo Jesus sam- 
tang dinhi pa sa yuta sa diwa mibungat ug mga 
maldisyon batok sa relihiyosong mga tiggiya ug sa 
mga Pariseo tungod sa ilang kinabubut-ong pagsu- 
pak sa katuyoan sa Diyos. (Mat 23:13-33) Si apos- 

tol Pedro dayag nga nanghimaraot” kang Ananias 
ug Sapira tungod sa ilang pagpamakak sa Di- 
yos, nga misangpot sa ilang dihadiha nga ka- 
matayon. (Buh 5:1-11) Si apostol Pablo mibuhat 
ug susama niana batok sa mini nga manalag- 
nang si Elimas, ang barangan, nga iyang gitawag 
nga “anak sa Yawa” ug “kaaway sa tanang butang 
nga matarong,” ug human niadto, kini temporar- 
yong nabutaan. (Buh 13:6-12) Kini nga mga buhat 
adunay maayong epekto niadtong nakasaksi niini. 
Apan, ang maong apostolikanhong mga gahom 
wala maghatag ug awtoridad o katarongan sa uban 
sa pagbungat ug mga maldisyon. Si Santiago nag- 
pasidaan batok sa mga Kristohanon nga naggamit 
sa ilang dila sa dili-maayong paagi sa pagtunglo sa 
mga tawo.--San 3:9-12, itandi ang Sal 109:17, 18 
sa Col 3:8-10. 

Bisan tuod ang kasaysayan nagrekord nga hu- 
man sa mga panahon sa mga apostoles ug latas 
sa kasiglohan ang relihiyosong mga organisasyon 
nagpatik ug daghang “anathema” o mga tunglo ug 
“mga sugo sa pagdili” batok sa mga indibiduwal, 
mga siyudad, ug mga nasod, kini nagpakita usab 
nga ang gigamit sa pagpatuman sa maong mga 
maldisyon kanunay nga, dili ang gahom sa Di- 
yos, kondili ang yutan-ong gahom sa simbahan o 
sa sekular nga estado. Sa kasukwahi, sa Salmo 
37:3-9, 22 kita gitambagan nga maghulat kang 
Jehova, sanglit “sila nga ginapanalanginan niya 
magapanag-iya sa yuta, apan sila nga ginapanghi- 
maraot niya pagalaglagon.” Kini nga “kalaglagan” 
maoy lakip sa maldisyon nga gibungat ni Jesus ba- 
tok sa tinunglong “kanding” nga matang diha sa 
iyang matagnaong sambingay sa Mateo 25:31-46. 
May kalabotan sa “bag-ong mga langit ug usa ka 
bag-ong yuta,” ang mga makasasala gitagna usab 
nga panghimaraoton.--Isa 65:17, 20, tan-awa ang 
TUNGLO. 


MALI [lagmit gikan sa lintunganayng pulong 
nga nagkahulogang “naluya, nasakit]. 

1. Apo nga lalaki ni Levi, usa ka anak ni Merari 
ug igsoon ni Musi. (Ex 6:16, 19: 1Cr 6:19, 29: 24:26) 
Si Mali mao ang amahan ni Eleasar ug Kis ug ang 
pangulo sa banay sa mga Malihanon. (Num 3:20, 
33, 1Cr 23:21, 24:28, 29) Ang iyang kaliwat nga si 
Serebias, nga gihisgotan ingong “usa ka tawo nga 
maalamon gikan sa mga anak ni Mali,” mibalik sa 
Jerusalem uban kang Esdras.---Esd 8:18. 

2. Usa ka Levihanon, ang anak nga lalaki ni 
Musi, ug busa pag-umangkon sa anak nga lalaki ni 
Merari nga si Mali.--1Cr 6:47; 23:23, 24:26, 30. 


MALIHANON [Kang (Iya ni) Mali]. Mga Levi- 
hanon nga maoy mga kaliwat sa anak nga lalaki ni 
Merari nga si Mali.--Num 3:17, 20, 33, 26:58. 


MALKIAS 


MALKIAS [Akong Hari si Jehova]. 

1. Usa ka Levihanon nga naggikan kang Ger- 
som ug katigulangan sa Levihanong maghohoni 
nga si Asap.— 1Cr 6:39-43. 

2. Kaliwat ni Aaron ug pangulo sa ika-5 sa 24 ka 
dibisyon sa mga saserdote nga giorganisar ni Da- 
vid.— 1Cr 24:1, 9. 

3. Usa ka saserdote ug amahan ni Pasur.---1Cr 
9:12: Neh 11:12, Jer 21:1, 38:1. 

4. Ang “anak nga lalaki sa hari” nga tag-iya sa 
atabay nga gihulogan kang Jeremias. (Jer 38:6) Ni- 
ining bahina, ang ekspresyong “anak nga lalaki sa 
hari” tingali nagkahulogan nga, dili kay siya usa ka 
kaliwat sa hari, kondili siya suod nga nalangkit sa 
panimalay sa hari o usa ka opisyal nga harianon ug 
kaliwat.--- Tan-awa ang JERAMEEL Num. 3. 

5. Usa ka Israelinhon “sa mga anak ni Paros” 
nga lakip niadtong nangasawa ug langyawng mga 
asawa apan nagpapahawa kanila sa adlaw ni Es- 
dras.---Esd 10:25, 44. 

6. Laing Israelinhon “sa mga anak ni Paros” nga 
lakip niadtong nagpapahawa sa ilang langyawng 
mga asawa. (Esd 10:25, 44) Sa Gregong Septuagint 
mabasa dinhi ang “Hasabias” inay nga “Malkias.” 

7. Usa ka tawo sa Israel “sa mga anak ni Harim” 
nga lakip niadtong nagpapahawa sa langyawng 
mga asawa ug mga anak sa panahon ni Esdras. 
—Esd 10:31, 44. 

8. Usa ka Israelinhon, ang “anak nga lalaki ni 
Harim.” Duyog kang Hasub, iyang giayo ang usa ka 
bahin sa paril sa Jerusalem ug ang Torre sa mga 
Hudno human mobalik gikan sa pagkadestiyero sa 
Babilonya. (Neh 3:11) Lagmit siya mao ra usab ang 
Num. 7. 

9. Anak nga lalaki ni Rekab ug prinsipe sa dis- 
trito sa Bet-hakerem nga nag-ayo sa Ganghaan sa 
mga Tapok sa Abo sa panahon sa pagkagobernador 
ni Nehemias.---Neh 3:14. 

10. Membro sa kapunongan sa mga mananalsal 
ug bulawan nga nag-ayo sa usa ka bahin sa paril sa 
Jerusalem sa adlaw ni Nehemias.---Neh 3:31. 

11. Usa ka saserdote nga nagtindog dapit sa wa- 

ang kamot sa magkokopya nga si Esdras sa dihang 
siya nagbasa sa Balaod atubangan sa mga Israe- 
inhon diha sa natukod pag-usab nga Jerusalem. 
- Neh 8:4. 
12. Usa sa mga saserdote, o katigulangan sa 
usa, nga nagpamatuod pinaagi sa timbre sa “kasa- 
igang kontrata” sa panahon sa pagkagobernador ni 
Nehemias.---Neh 9:38- 10:3. 

13. Usa ka saserdote nga nakigbahin sa mga se- 
remonyas sa inagurasyon sa natukod pag-usab 
nga paril sa Jerusalem ubos sa pagdumala ni Nehe- 
mias. (Neh 12:40-42) Lagmit siya mao ra usab ang 
Num. 11. 


MALKIEL 


MALKIEL [Ang Diyos Maoy Hari, o, Ang 
Akong Hari Mao Ang Diyos]. Apo nga lalaki ni Aser 
ug usa ka anak ni Beria. (Gen 46:17) Siya gitawag 
nga “amahan ni Birzait” (1Cr 7:31) ug maoy usa ka 
pangulo sa banay sa Israel.---Num 26:45. 


MALKIELNON [Kang (Iya ni) Malkiel]. Usa ka 
banay sa mga Asernon nga naggikan kang Malkiel. 
--Num 26:44, 45. 


MALKIRAM [Ang Akong Hari Maoy Hataas 
(Binayaw)]. Usa sa mga anak nga lalaki ni Ha- 
ring Jeconias (Jehoiakin) samtang siya usa ka bini- 
langgo sa Babilonya.---1Cr 3:17, 18. 


MALKI-SUA [Ang Akong Hari [Namati sa 
Akong] Pagtuaw Alang sa Tabang]. Usa sa mga 
anak nga lalaki ni Haring Saul. (1Sa 14:49, 1Cr 
8:33: 9:39) Siya gipatay sa mga Filistehanon sa gu- 
bat didto sa Bukid sa Gilboa (1Sa 31:2: 1Cr 10:2), 
ug ang iyang patayng lawas (uban sa iyang mga 
igsoon nga si Jonatan ug Abinadab ug sa iyang 
amahan nga si Saul) gigaid sa mga Filistehanon 
didto sa paril sa Bet-san. Apan, gikuha sa maisog 
nga mga lalaki sa Israel ang mga lawas, gisunog 
kini didto sa Jabes, ug gilubong ang ilang mga bu- 
kog didto.---1Sa 31:8-13. 


MALON [lagmit gikan sa lintunganayng pu- 
long nga nagkahulogang “naluya, nasakit']. Anak 
nga lalaki ni Elimelek ug Noemi. Sa panahon sa gu- 
tom sa mga adlaw sa mga Maghuhukom, siya mi- 
balhin uban sa iyang mga ginikanan gikan sa Bet- 
lehem sa Juda ngadto sa Moab. Didto nagminyo si 
Malon kang Ruth nga Moabihanon, apan si Malon 
namatay nga walay anak. (Ru 1:1-5, 4:10) Si Ruth 
mipauli sa Juda kauban sa iyang ugangang babaye 
ug, agig pagsunod sa balaod sa pagminyo sa suod 
nga kabanay sa namatayng bana, siya nagminyo 
kang Boaz. (Ru 4:9, 10, Deu 25:5, 6) Ang linya sa 
banay nga misangpot gikan niini nga kaminyoon 
nagpatungha kang David ug sa ulahi kang Jesu- 
Kristo.---Ru 4:22, Mat 1:5, 6, 16. 


MALOTI [gikan sa lintunganayng pulong nga 
nagkahulogang “mosenyas, mosulti”]. Usa ka Ko- 
hatnong Levihanon ug usa sa 14 ka anak nga lala- 
ki sa mag-aawit nga si Heman. (1Cr 25:4, 5) Ang 
banay nag-alagad ingong mga maghohoni ubos sa 
pagdumala sa ilang amahan nga si Heman. Sa di- 
hang giorganisar ni David ang mga dibisyon sa 
mga Levihanon aron sa pag-alagad nga relibohay 
sa balay ni Jehova, ang ika-19 nga ripa natunong 
kang Maloti, nga nahimong pangulo niana nga di- 
bisyon sa 12 ka maghohoni.---1Cr 25:6, 26. 


MALTA. Usa ka pulo sa Mediteranyo nga nahi- 
mutang mga 100 km (60 mi) sa H sa Sicilia ug may 
gidak-on nga mga 246 km kwd (95 mi kwd). Did- 


274 


to sa Malta nalunod ang gisakyan ni apostol Pablo, 
ug siya miestar didto ug tulo ka bulan. Sulod nii- 
ning panahona giayo niya ang amahan ni Publio 
ug ang uban pa nga may mga sakit.--Buh 28: 
1, 7-9, 11. 

Sa miagi gituohan sa pipila nga ang Gregong pu- 
long nga gihubad nga “Malta” (Meli'te) mao ang 
Mljet (o, ang Italyanhong Meleda) atbang sa K nga 
baybayon sa Peninsula sa Balkan, tungod kay kani- 
adto kini nga pulo gitawag ug Melita. Apan ang 
tradisyon ug ang ebidensiya sa Kasulatan nagpun- 
ting sa Malta ingong ang dapit diin nalunod ang gi- 
sakyan ni Pablo. Ang gihisgotang “dagat sa Adria,” 
diin didto ang barko sa dihang nagkaduol kini sa 
Malta, naglakip sa katubigan sa Mediteranyo sa S 
sa Sicilia ug sa K sa Creta, ug busa, ikaingon nga 
ang Malta gilibotan niini nga dagat.---Buh 27:27. 

Ang Pagkalunod sa Gisakyan ni Pablo. 
Human sa Adlaw sa Pagtabon-sa-Sala (sa Septi- 
yembre o Oktubre), ang barko nga gisakyan sa bi- 
nilanggo nga si Pablo migikan sa dunggoanan sa 
Creta, ang Maayong mga Dunggoanan, ug gikuso- 
kuso sa usa ka unos (ang Euroaquilo), nga lagmit 
gikan sa SAS. Gipadpad niini ang barko gikan sa 
baybayon sa Creta ngadto sa Cauda, ug ang mga 
marinero nahadlok nga kini masangad sa “Sirtis,” 
ang mga huyonghuyong nga ubay sa kabaybayo- 
nan sa amihanang Aprika. (Buh 27:8, 9, 13-17) 
Ang SAS nga hangin lagmit dili magpadpad sa 
barko paingon sa Mljet, mga 1,000 km (600 mi) sa 
AAK sa Cauda. Dayag nga ang barko, human ma- 
padpad sulod sa duha ka semana, nahiduol sa Mal- 
ta, mga 870 km (540 mi) sa KAK sa Cauda.---Buh 
27:33, tan-awa ang EUROAQUILO. 

Ang gitawag karon nga St. Paul's Bay, nga nahi- 
mutang sa AS nga kiliran sa Malta, mahimong ma- 
abot pinaagi sa paglawig agi sa KAK, nga dili na 
moagi sa ubang bahin sa pulo sa Malta. Lagmit nga 
sa dihang nabatian sa ilang sinating pandungog 
ang mga tinapya sa balod nga mihapak sa batoon 
nga Koura Head, nga milawis ngadto sa Mediteran- 
yo gikan sa sidlakang bahin sa St. Paul's Bay, ang 
mga tripulante nagtuo nga sila nagkaduol na sa 
mamala. Ang giladmon nga “kawhaan ka dupa” ug 
“napulog-lima ka dupa” (ang usa ka dupa katum- 
bas sa 1.8 m, 6 p) nga ilang nasukod mosibo sa 
mga pagsunda nga gihimo sa tungatunga sa ika-19 
nga siglo diha sa St. Paul's Bay.---Buh 27:27, 28. 

Tingali tungod kay sinati sa laing mga dunggoa- 
nan sa Malta, ang mga marinero wala makaila nga 
ang maong yuta mao na ang Malta bisan sa ad- 
lawng dako. Ang kinadak-an ug labing ilado nga 
dunggoanan sa pulo mao ang sa Valletta, 13 km 
(8 mi) sa HS sa St. Paul's Bay.--Buh 27:39. 

Ubay sa kasadpang kiliran sa St. Paul's Bay, adu- 
nay duha ka gagmay nga luok. Lagmit nga diha sa 

usa niini nga ang mga tripulante naglaom sa “pag- 
padunggo sa sakayan” apan wala molampos tu- 
ngod kay (sumala sa literal nga teksto sa Grego) 
sila nahipunta sa usa ka dapit sa duha ka dagat." 
Lagmit nga nagkahulogan kini nga ang barko mi- 
sangad sa “usa ka dapit diin nagtagbo ang duha ka 
dagat” (AS) o “sa mabaw.” (NW) O, ang barko na- 
hipunta taliwala sa nagsugat nga mga sulog ug 
misangad. (Itandi ang JB, NE.) Ang dulong sa bar- 
ko miungot, tingali diha sa lapokong yuta nga mga 
tulo ka dupa ilalom sa dagat sa St. Paul's Bay, sam- 
tang ang ulin nagupok tungod sa mga balod.---Buh 
27:39-41. 

Ang kasinatian ni Pablo sa Malta. Niining 

higayona ang mga sundalo determinado nga pat- 
yon si Pablo ug ang ubang mga binilanggo. Tinga- 
li tungod kini sa estriktong disiplina sa Romanhong 
kasundalohan nga ang mga bantay maoy manu- 
bag kon makaikyas ang mga binilanggo nga ilang 
gibantayan. (Itandi ang Buh 12:19, 16:27.) Sanglit 
ang opisyal sa kasundalohan (senturyon) nagpu- 
gong sa mga sundalo tungod kang Pablo, ang ta- 
nang sakay, nga miabot ug 276, naluwas sa pagka- 
unod pinaagi sa paglangoy ngadto sa baybayon o 
uwas nga nakaabot sa mamala pinaagig mga tab- 
a ug uban pang molutaw nga mga butang gikan 
sa naguba nga barko.---Buh 27:37, 42-44. 
Ang dili-makasultig Grego nga mga molupyo sa 
Malta nagpakitag talagsaong tawhanong kalulot sa 
mga naluwas, nga naghaling pa ug kalayo alang 
kanila aron sila mainitan. Sa dihang si apostol Pab- 
o nagbutang ug usa ka bangan nga kahoy diha sa 
kalayo, usa ka malalang bitin ang migula ug miu- 
kob sa iyang kamot. Kay nahibulong nga si Pablo 
wala manghubag o mamatay, giisip sa katawhan 
sa Malta nga siya usa ka diyos.---Buh 28: 1-6. 

Karong adlawa wala nay bitin nga lumad sa 
Malta. Dagkong kausaban ang nahitabo sukad sa 
unang siglo K.P. Bisan tuod karong adlawa ang 
Malta maoy usa sa daghan kaayog molupyo nga 
nasod sa kalibotan, nga may mga 1,280 ka tawo 
kada km kwd (3,330 kada mi kwd), lagmit nga sa 
panahon ni Pablo dihay dagkong mga luna sa ka- 
kahoyan didto. Ang pagdaghan sa mga molupyo 
nakaapekto gayod sa mga puloy-anan sa ihalas 
nga mga mananap. Lagmit kini ang hinungdan 
nga daling nahanaw ang tanang bitin, sama sa na- 
hitabo sa Arran, usa ka pulo nga duol sa HK nga 
baybayon sa Scotland. Apan, niadto lang 1853, usa 
ka bitin ang gitaho nga nakita duol sa St. Paul's 
Bay. 


MALUIBON. Usa ka tawong nagbudhi sa pag- 
salig sa laing tawo, dili maunongon sa usa ka ka- 
tungdanan, o nagbudhi sa iyang nasod o magma- 
mando. Ang labing daotag-dungog nga maluibon 


MALUIBON 


diha sa Bibliya mao “si Judas Iskariote, nga nahi- 
mong maluibon.” (Luc 6:16) Ang Gregong nombre 
nga pro-do'tes (“magbubudhi, maluibon,” gikan sa 
berbo nga nagkahulogang “pagtugyan: pagbudhi"”) 
tukmang naghubit kang Judas, kay human pilia 
ingong usa ka apostol, siya nahimong dalo nga ka- 
watan (Ju 12:6) ug sa kataposan nagbudhi kang Je- 
sus ngadto sa mga awtoridad baylo sa gamayng 
kantidad. (Mat 26:14-16, 25, 48, 49) Ang iyang 
pagbudhi dili lamang usa ka temporaryong pagsa- 
likway kang Kristo pinaagi sa pagkalagiw gikan sa 
daw usa ka peligrosong kahimtang (Mar 14:50) 
kondili usa ka kinabubut-ong pagbudhi kang Jesus 
aron itugyan siya ngadto kanilang nagtinguha sa 
iyang kamatayon. 

Ang Hudiyong relihiyosong mga pangulo hus- 
tong gitawag nga “mga magbubudhi ug mga ma- 
mumuno,” kay ilang gigamit ang maluibong si 
Judas, personal nilang gitugyan ang ilang katagi- 
lungsod nga si Kristo ngadto sa mga Romano, ug 
dayon, ingong pagtuis sa hustisya, gisupak ang pa- 
hayag nga inosente si Jesus ug gipangayo ang 
iyang kamatayon.--Ju 18:28-19:16; Buh 3:13-15, 
7:52. 

Ang laing ilado nga pananglitan sa usa ka malu- 
ibon nga gitala sa Bibliya mao si Ahitopel. Bisan 
tuod nga nahimong sinaligang magtatambag ni 
Haring David, siya miduyog kang Absalom sa pag- 
rebelde. (2Sa 15:12, 31: 16:20-23: itandi ang Sal 55: 
20, 21.) Gipakgang sa Diyos ang tambag sa malui- 
bong magtatambag, nga mitultol sa kamatayon ni 
Ahitopel pinaagi sa paghikog. (2Sa 17:23) Dayag 
nga si David adunay ubang mga kasinatian sa mga 
tawong mibudhi kaniya. Ang ubay-ubayng mo- 
dernong mga hubad sa Bibliya naghubad sa plural 
nga Hebreohanong participial form sa baghadh' 
(nagkahulogang “nagmaluibon") ingong “mga ma- 
luibon” diha sa Salmo 59:5: “Ayaw pakitaig kaluoy 
si bisan kinsa nga madaotong mga maluibon.” (JB, 
NE, NW, Mo) Ang superskripsiyon sa salmo nag- 
sugyot nga kini nagtumong sa panahong si Saul 
nagpadalag mga tawo sa pagbantay sa balay ni Da- 
vid aron sa pagpatay kaniya. (1Sa 19:11-18) Busa 
ang “mga maluibon” nga gihisgotan sa Salmo 59:5 
lagmit maoy mga kaubanan ni David nga mibiya 
kaniya o nga andam sa pagbudhi kaniya sa maong 
takna sa pagsulay. O, sanglit ang nag-unang mga 
pulong nag-awhag sa Diyos sa pagliso sa iyang 
pagtagad ngadto sa “tanang kanasoran,” ang ter- 
minong “mga maluibon” mahimong magtumong 
sa tanang magsusupak sa kabubut-on sa Diyos, sa 
sulod man o sa gawas sa Israel. 

Ang tagna sa 2 Timoteo 3:1-5 bahin sa mga ka- 
himtang nga maglungtad sa “kataposang mga ad- 
law” nagpakita nga motungha ang daghang ma- 
budhion, o mga maluibon (Gr., prodo'tai). Ang 


MALUK 


mga Kristohanon gitambagan nga “magpahilayo” 
gikan kanila, nga nahiangay sa mga tawong na- 
ningkamot nga magmaunongon ug magmatinud- 
anon sa tanang butang.-- 1Te 2:10: Heb 13:18. 


MALUK [gikan sa lintunganayng pulong nga 
nagkahulogang “nagmando ingong hari”: o, “hari']. 

1. Usa ka Merarihanong Levihanon ug katigula- 
ngan sa Levihanong mag-aawit nga si Etan.-- 1Cr 
6:44-47. 

2. Usa sa mga saserdote nga miuban kang Zo- 
robabel sa dihang ang mga Hudiyo namalik gikan 
sa pagkadestiyero sa Babilonya.---Neh 12:1, 2, 7. 

3. Usa ka Israelinhon “sa mga anak ni Bani” nga 
lakip niadtong mikuhag langyawng mga asawa 
apan nagpapahawa kanila sa mga adlaw ni Esdras. 
--Esd 10:29, 44. 

4. Usa ka Israelinhon “sa mga anak ni Harim” 
nga lakip niadtong mikuhag langyawng mga asa- 
wa apan nagpapahawa kanila sa panahon ni Es- 
dras.--Esd 10:31, 32, 44. 

5. Usa sa mga saserdote, o katigulangan sa usa 
ka saserdote, nga nagpamatuod pinaagi sa timbre 
sa “kasaligan nga kontrata” nga gihimo sa adlaw ni 
Nehemias.---Neh 9:38-10:4. 

6. Usa ka Israelinhon, usa sa mga pangulo sa 
katawhan, kansang kaliwat, kon dili man siya mis- 
mo, nagpamatuod sa “kasaligang kontrata” nga 
gihimo sa panahon ni Nehemias.--Neh 9:38, 10: 
1, 14, 27. 


MALUKI. Usa ka banay sa mga saserdote kan- 
sang hawas nag-alagad sa mga adlaw sa Hataas 
nga Saserdoteng si Joiakim, ug sa mga adlaw ni 
Esdras ug ni Gobernador Nehemias.--Neh 12:12, 
14, 26. 

Ang ngalang Maluki makita diha sa Masoreti- 
kong teksto nga may kere, o nota sa panaplin, 
nga nag-ingong kini angayng basahon nga “Me- 
licu,” diin kini nga porma makaplagan diha sa 
King James Version. Ang mabasa diha sa Gregong 
Septuagint maoy “Maluk,” nga gihunahuna sa pipi- 
la ka eskolar nga mao ang orihinal nga porma. Gi- 
tuohan niini nga mga eskolar (apan dili kini mapa- 
matud-an) nga ang pagdugang ug i (yohdh [>] diha 
sa Hebreohanon) sa tumoy sa ngalan nahitabo sa 
dihang ang unang letra sa nagsunod nga pulong 
nasubli nga wala tuyoa sa dihang gikopya ang ma- 
nuskrito. 


MALVAVISCO [Heb., challamuth]. Usa ka 
tanom nga mabuhig dugay nga kapamilya sa hol- 
Iyhock. Ang kahoyong mga lindog sa malvavisco 
(Althaea officinalis) adunay gitas-on nga 1.8 m 
(6 p). Ang dagko, lagpad nga dahon niini nga ta- 
nom may mga kibhang ug talinis ug tumoy. Ang 

mga lindog ug mga dahon napuno sa humokon 
nga balhibo. Ang pughawon-rosas, lima ka gihay 
nga bulak may gilapdon nga mga 5 sm (2 pul.). Sa 
mga panahon sa gutom, ang puti nga samag- 
karot nga gamot sa malvavisco gihimong pagkaon. 
Ang bugtong paghisgot sa Kasulatan sa malvavis- 
co maoy maylabot sa pagkatab-ang niini.—Job 6:6. 

Ang Hebreohanong termino nga challamuth, 
nga makaplagan lamang sa Job 6:6, gihubad sa la- 
inlaing paagi ingong “itlog” (AS, KJ), “purslain” 
(AT), ug, ingon sa paghubit sa Hebreohanon ug 
Aramaikong leksikon ni L. Koehler ug W. Baum- 
gartner, “malvavisco” (Lexicon in Veteris Tes- 
tamenti Libros, Leiden, 1958, p. 304). 


MAMRE  [lagmit, Pinakaon Pag-ayo]. 

1. Usa ka Amorihanong pangulo kinsa, uban sa 
iyang mga igsoong lalaki nga si Aner ug Escol, 
mitabang kang Abraham sa pagparot kang Ha- 
ring Kedorlaomer ug sa iyang mga kaalyado. Ang 
pasikaranan sa ilang pagtabang dayag nga mao 
ang ilang pagpakig-abin kang Abraham.—Gen 14: 
13, 24. 

2. Usa ka dapit nga gituohan sa kadaghanan 
nga mao ang er-Ramat el-Khalil, mga 3 km (2 mi) 
sa A sa Hebron, apan gituohan sa pipila nga kini 
mas unahan pa dapit sa K, nga nahiuyon sa Gene- 
sis 23:17. (Tan-awa ang MAKPELA.) Kini mao ang 
pangunang pinuy-anan ni Abraham ug, sulod sa 
usa ka panahon, nahimong pinuy-anan ni Isaac. Sa 
duol nga langob sa Makpela, sila ug ang ilang mga 
asawa ingon man si Jacob ug Lea gilubong sa ula- 
hi. (Gen 13:18, 35:27; 49:29-33, 50:13) Maayong 
pagkatubig ang dapit tungod sa daghang tubod ni- 
ini. Dihay pundok sa dagkong mga kahoy sa Mam- 
re sa panahon ni Abraham, ug dinhi siya nagtukod 
ug usa ka halaran alang kang Jehova. (Gen 13:18) 
Ilalom sa usa nianang mga kahoya, iyang giabiabi 
ang mga manulonda sa wala pa malaglag ang So- 
doma ug Gomora. (Gen 18:1-8) Dinhi usab, si Jeho- 
va misaad kaniya ug usa ka anak nga lalaki pinaa- 
gi kang Sara. (Gen 18:9-19) Gikan sa usa ka dapit 
duol sa Mamre, malantaw ni Abraham ang tanan 
hangtod gayod sa Sodoma ug didto iyang nakita 
ang mabagang aso nga nagautbo ingong resulta 
sa kalayonhong kalaglagan sa maong dapit.---Gen 
19:27-29. 

Sa dapit karon nga gituohang mao ang Mamre, 
ang dagkong mga kahoy (sagad mga robles) naka- 
dawat ug makasaysayanhong pagtagad sa pana- 
hon ni Josephus hangtod sa presenteng adlaw. La- 
tas sa daghang siglo ang mga ampoanan gitukod 
dinhi, sagad nga maylabot sa usa ka karaang ka- 
hoy nga gituohan nga mao ang kahoy nga sa ila- 
lom niini si Abraham nakigsulti sa mga manulon- 
da. Si Herodes nga Bantogan nagtukod ug usa ka 

paril nga bato palibot sa maong tradisyonal nga da- 
pit. Human moduaw sa maong dapit ang iyang 
ugangang babaye sa ikaupat nga siglo K.P., si Em- 
perador Constantino nagpatukod ug usa ka basilika 
didto. Human niadto gipakabalaan usab sa Muslim 
nga mga mananakop ang maong dapit. 


MAMUMUNO. Tan-awa ang SIYUDAD NGA 
DALANGPANAN, PAGBUNO. 


MANA. Ang pangunang pagkaon sa mga 
Israelinhon sa ilang 40-ka-tuig nga pagpanaw sa 
kamingawan. (Ex 16:35) Ang mana unang gi- 
tagana ni Jehova didto sa Kamingawan sa Sin sa 
ulahing katunga nga bahin sa ikaduhang bulan 
human makagawas ang Israel gikan sa Ehipto ni- 
adtong 1513 W.K.P. (Ex 16:1-4) Kini ang ilang pag- 
kaon hangtod nga sila misulod sa Canaan niadtong 
1473 W.K.P. ug nakapahimulos sa abot sa Yutang 
Saad.---Jos 5:10-12. 

Ang mana makita diha sa yuta human sa pag- 
alisngaw sa lut-od sa yamog nga motungha pagka- 
buntag, mao nga “sa ibabaw sa nawong sa kami- 
ngawan dihay nipis ug sihagon nga butang, nipis 
sama sa nanibuok nga tun-og diha sa yuta.” Sa di- 
hang una kining nakita sa mga Israelinhon, sila 


miingon, “Unsa ba kini?” o, sa literal, “man hu”?” 


(Ex 16:13-15: Num 11:9) Lagmit kini ang gigikanan 
niining ngalana, ug ang mga Israelinhon mismo 
ang misugod sa pagtawag niining pagkaona ingong 
“mana."--Ex 16:31. 

Kahubitan. Ang mana maoy “puti sama sa 
liso sa kulantro” ug ang “dagway” niini sama sa ta- 
gok sa bedelio, nga samag-talo ug sihag nga subs- 
tansiya nga kaamgid ug porma sa perlas. Ang lami 
niini maoy sama sa “lagpad nga tinapay nga may 
dugos” o sa “tam-is nga tinapay nga may lana.” 
Human sa paggaling niini diha sa galingan nga de- 
mano o sa paglubok niini diha sa lusong, ang mana 
lung-agon o himoong mga tinapay ug lutoon.---Ex 
16:23, 31; Num 11:7, 8. 

Walay kinaiyanhong substansiya karong adlawa 
nga mohaom sa paghubit sa Bibliya mahitungod sa 
mana diha sa matag bahin, mao nga wala kaayoy 
pasukaranan ang pagpanig-ingon niini sa usa ka 
nailhan na nga produkto. Kini ilabina tungod kay 
nalangkit ang milagro sa pagtagana ni Jehova sa 
mana ngadto sa mga Israelinhon. Ang pagkama- 
batonan sa mana wala mag-agad sa panahon sa 
tuig o sa usa ka partikular nga dapit sa kaminga- 
wan. Bisan tuod ang mana udlon ug mabaho sa ta- 
nang ubang mga adlaw kon tipigan sa tibuok gabii, 
ang dugang usa ka omer nga mana nga tigomon 
sa ikaunom nga adlaw, nga gamiton ingong pagka- 
on sa Igpapahulay, dili madaot. Walay makapla- 
gang mana sa Igpapahulay aron ipatuman sa mga 


MANA 


Israelinhon ang pagbantay sa Igpapahulay.---Ex 
16:19-30. 

Ang ulo sa pamilya maoy mamunit o kaha mag- 
dumala sa pagpamunit sa mana alang sa tibuok 
panimalay. Sanglit ang mana matunaw sa dihang 
moinit na ang adlaw, walay duhaduha nga siya di- 
naliang mamunit ug igoigong suplay nga gikina- 
hanglan alang sa panimalay ug pagkahuman mag- 
takos niini. Diyutay man o daghan ang matigom, 
depende sa gidak-on sa panimalay, ang gidagha- 
non nga matigom kanunayng usa ka omer (2.2 L) 
kada tawo. (Ex 16:16-18) Si apostol Pablo naghisgot 
labot niini sa dihang nagdasig sa mga Kristohanon 
sa Corinto nga gamiton ang ilang sobra nga mater- 
yal aron makahulip sa materyal nga kakulangan sa 
ilang mga igsoon.---2Co 8: 13-15. 

Katuyoan. Gipasagdan ni Jehova nga guto- 
mon ang mga Israelinhon didto sa kamingawan ug 
dayon nagtaganag mana aron tudloan sila “nga dili 
sa tinapay lamang mabuhi ang tawo kondili sa ma- 
tag pulong gikan sa baba ni Jehova nga ang tawo 
mabuhi.” Gihimo kini ni Jehova “aron sa pagpaubos 
kanila ug sa pagbutang kanila sa pagsulay aron sa 
pagbuhat ug maayo kanila sa ilang mga adlaw sa 
ulahi.” (Deu 8:3, 16) Sa dihang ang mga Israelinhon 
gipul-an sa mana ug gitawag kini nga “dulumta- 
nang tinapay,” gisilotan ni Jehova ang ilang pag- 
rebelde pinaagi sa pagpadala ug mga halas nga 
malala taliwala kanila, nga nakapatay sa daghan. 
--Num 21:5, 6. 

Ang salmista nagtawag sa mana ingong “ang 
mga lugas gikan sa langit” (Sal 78:24), “tinapay gi- 
kan sa langit” (Sal 105:40), ug ang “tinapay sa mga 
gamhanan"” (Sal 78:25). Ang mga manulonda gihu- 
bit ingong “gamhanan sa kusog” (Sal 103:20) ug 
busa mahimong tawgon nga “mga gamhanan.” Hi- 
nunoa, kini wala magpasabot nga ang mga manu- 
londa mikaon ug mana apan nagpasabot nga ang 
Diyos lagmit migamit sa mga manulonda sa pagta- 
gana niini sa mga Israelinhon. (Itandi ang Gal 
3:19.) O, sanglit ang langit mao ang puy-anang da- 
pit sa “mga gamhanan,” ang ekspresyon nga “tina- 
pay sa mga gamhanan” lagmit nga nagtumong la- 
mang sa langitnong tinubdan niini. 

Aron ang umaabot nga mga kaliwatan makakita 
ug mana, si Aaron kinahanglang magtipig atuba- 
ngan kang Jehova ug usa ka tibod nga may sulod 
nga mana nga usa ka omer (2.2 L). Human ma- 
kompleto ang bulawang arka sa pakigsaad, ang “ti- 
bod nga bulawan” nga may mana gibutang sulod 
niining sagradong kaban. (Ex 16:32-34, Heb 9:4) 
Apan, mga lima ka siglo sa ulahi, sa dihang ang 
Arka gibalhin gikan sa tolda nga gipatindog ni Da- 
vid alang niini ngadto sa templo nga gitukod ni So- 
lomon, ang tibod nga bulawan wala na. (2Sa 6:17, 
1Ha 8:9, 2Cr 5:10) Natapos na ang katuyoan niini. 


MANAEN 


Simbolikong Paggamit. Bisan tuod ang 
mana maoy usa ka tagana sa Diyos (Neh 9:20), kini 
wala magsustento sa kinabuhi sa mga Israelinhon 
hangtod sa kahangtoran. Gipasiugda kini ni Kris- 
to Jesus, ug dayon midugang: “Ako mao ang bu- 
hing tinapay nga nanaog gikan sa langit, kon may 
mokaon niini nga tinapay siya mabuhi hangtod sa 
kahangtoran, ug, sa pagkatinuod, ang tinapay nga 
akong ihatag mao ang akong unod alang sa kina- 
buhi sa kalibotan.” (Ju 6:30-33, 48-51, 58) Ang 
matinumanong mga sumusunod ni Kristo mikaon 
niining langitnong mana, o “tinapay sa kinabuhi.” 
Gihimo nila kini sa mahulagwayong paagi pinaagi 
sa pagpasundayag ug pagtuo sa nagatubos nga ga- 
hom sa gihalad nga unod ug dugo ni Jesus. Ang 
pagbuhat nila niini magbukas alang kanila sa pag- 
laom nga mabuhi sa walay kataposan, sa langit 
uban ni Kristo o kaha sa Paraiso sa yuta. 

Gigamit usab ni Kristo ang tibod nga may mana 
sa simbolikong paagi sa dihang iyang gipasaligan 
ang iyang dinihogan sa espiritung mga sumusu- 
nod nga kadtong magmadaogon makadawat sa “ti- 
nagong mana,” usa ka dili madaot nga suplay sa 
pagkaon o nianang moresulta gumikan niana nga 
suplay, nga sa ilang kahimtang, ang pagkawalay- 
kamatayon ug pagkadili-madunoton didto sa la- 
ngit.--Pin 2:17: 1Co 15:53. 


MANAEN [Gr. nga porma sa Heb. alang sa 
Menahem, nga nagkahulogang “Usa nga Naghu- 
pay”]. Usa sa mga manalagna ug mga magtutudlo 
sa kongregasyon sa Antioquia. Siya naedukar uban 
ni Herodes (Antipas) nga magmamando sa distri- 
to.—Buh 13:1. 


MANAHAT [gikan sa lintunganayng pulong 
nga nagkahulogang “pahulay, pahiluna']. 

1. Usa ka kaliwat ni Seir pinaagi kang Sobal. 
--Gen 36:20, 23: 1Cr 1:38, 40. 

2. Usa ka dapit nga diha niana ang pipila ka 
“anak nga lalaki ni Ehud” nga nagpuyo sa Geba gi- 
destiyero sulod sa usa ka dili piho nga panahon. 
(1Cr 8:6) Gituohan sa pipila nga lagmit kini mao 
ang el-Malha (Manahat), mga 6 km (3.5 mi) sa 
KHK sa Patukoranan sa Templo didto sa Jerusalem. 


MANAHATNON [Taga- (Iya sa) Manahat]. 
Pipila ka Judeanhon nga naggikan kang Caleb ug 
Salma nga mopatim-awng naglangkob sa bahin sa 
populasyon sa Manahat. (1Cr 2:50, 51, 54: 8:6) Ang 
mga Manahatnon lagmit nga mao ra usab ang mga 
Menuhot nga gihisgotan sa 1 Cronicas 2:52. 


MANALAGNA. Usa ka tawo nga kaniya gipa- 
hibalo sa Diyos ang iyang kabubut-on ug katuyo- 
an. (Luc 1:70, Buh 3:18-21) Bisan tuod dili tino 
ang gigikanan sa Hebreohanong termino alang sa 
manalagna (na'vi”), ang paggamit niining lina- 

ing termino nagpakita nga ang matuod nga mga 
manalagna maoy dili ordinaryong mga tigpaha- 
yag kondili maoy mga tigpamaba sa Diyos, “mga 
tawo sa Diyos' nga may inspiradong mga men- 
sahe. (1Ha 12:22, 2Ha 4:9: 23:17) Sila kauban sa 
“suod nga pundok” sa Diyos, ug siya nagpadayag sa 
iyang “kompidensiyal nga butang” ngadto kanila. 
--Jer 23:18, Am 3:7: 1Ha 17:1, tan-awa ang TIGPA- 
TIN-AW SA PANAN-AWON. 

Ang Gregong pulong nga prophetes sa li- 
teral nagkahulogang “usa ka mamumulong [Gr., 
pro, “una pa” o “sa atubangan,” ug phemi, “nag- 
ingon"]” ug busa naghubit sa usa ka magmaman- 
tala, usa ka tawo nga nagpahibalo sa mga mensa- 
he nga naggikan sa Diyos. (Itandi ang Tit 1:12.) 
Bisan tuod kini naglakip sa ideya sa usa ka tigpa- 
nagna sa umaabot, ang pasukaranang kahulogan 
niini nga pulong maoy dili nianang sa usa ka pre- 
diksiyon. (Itandi ang Huk 6:7-10.) Bisan pa niana, 
ang pagkinabuhi nga nahiuyon sa kabubut-on sa 
Diyos nagkinahanglan nga ang indibiduwal mahi- 
balo kon unsa ang gipadayag nga mga katuyoan ni 
Jehova alang sa umaabot aron ipahiuyon niya ang 
iyang mga dalan, mga tinguha, ug mga tumong 
ngadto sa kabubut-on sa Diyos. Busa, sa kadagha- 
nang kahimtang, sa direkta o dili-direkta nga paa- 
gi, gipahayag sa mga manalagna sa Bibliya ang 
mga mensahe nga naglangkit sa umaabot. 

Ang Pagkamanalagna Diha sa Hebreoha- 
nong Kasulatan. Ang unang tawhanong tigpa- 
maba sa Diyos dayag nga mao si Adan, kinsa sa si- 
nugdan nagpahayag sa mga instruksiyon sa Diyos 
ngadto sa iyang asawa nga si Eva ug niana nga pa- 
agi nagtuman sa papel ingong manalagna. Ang 
maong mga instruksiyon naghisgot dili lamang sa 
presente (alang kanila) kondili usab sa umaabot, 
nga naglatid sa katuyoan sa Diyos alang sa yuta ug 
sa katawhan ug sa dalan nga kinahanglang suba- 
yon sa mga tawo aron matagamtam ang usa ka 
mahimayaong umaabot. (Gen 1:26-30, 2:15-17, 23, 
24: 3:1-3) Ang unang gihisgotan nga matinuma- 
nong tawo nga manalagna mao si Enoc, ug ang 
iyang mensahe maoy direktang prediksiyon. (Jud 
14, 15) Si Lamek ug ang iyang anak nga lalaki nga 
si Noe parehong nagmantala sa inspiradong mga 
kapadayagan sa katuyoan ug kabubut-on sa Diyos. 
--Gen 5:28, 29: 9:24-27: 2Pe 2:5. 

Ang pulong nga navi” unang gipadapat kang 
Abraham. (Gen 20:7) Dayag nga diha sa publiko si 
Abraham wala mailado nga nanagna sa umaabot. 
Bisan pa niana, ang Diyos naghatag kaniyag usa ka 
mensahe, usa ka matagnaong saad. Si Abraham 
nasamok gayod, nga natukmod sa “pagpahayag' 
bahin niini, ilabina ngadto sa iyang pamilya, nga 
nagpatin-aw kon nganong siya mobiya sa Ur ug 
kon unsa ang gisaad sa Diyos kaniya. (Gen 12:1-3, 

13:14-17, 22:15-18) Sa susama, si Isaac ug Jacob, 
ang mga manununod sa saad, maoy “mga mana- 
lagna” nga may suod nga komunikasyon uban sa 
Diyos. (Sal 105:9-15) Dugang pa, sila mipahayag 
ug matagnaong mga panalangin ngadto sa ilang 
mga anak. (Gen 27:27-29, 39, 40, 49:1-28) Gawas 
kang Job ug Elihu, nga dayag nga gigamit sa Diyos 
una pa sa Pagpanggula aron ipahayag ang mga ka- 
matuoran sa Diyos, ang tanang matuod nga mga 
manalagna human niadto naggikan sa kaliwatan ni 
Jacob (ang mga Israelinhon) hangtod sa unang sig- 
lo sa Komong Panahon. 

Pinaagi kang Moises, ang papel sa manalagna 
nahimong mas tin-aw. Ang katungdanan sa ma- 
nalagna ingong tigpamaba sa Diyos gipasiugda 
sa buluhaton nga gihatag ni Jehova kang Aaron 
ingong usa ka “manalagna” o “baba” ni Moises, 
samtang si Moises “nagsilbi ingong Diyos kang 
Aaron.” (Ex 4:16, 7:1, 2) Gitagna ni Moises ang 
daghang hitabo nga unang nangatuman, sama sa 
Napulo ka Hampak. Apan, siya nag-alagad nga ta- 
lagsaon kaayo ingong manalagna, o tigpamaba sa 
Diyos, sa paghatod sa pakigsaad sa Balaod didto 
sa Sinai ug sa pagtudlo sa nasod sa kabubut-on sa 
Diyos. Bisan tuod ang pakigsaad sa Balaod bililhon 
kaayo alang sa mga Israelinhon ingong giya ug ko- 
digo sa moral, kini nagpunting usab sa umaabot ug 
sa ‘mas maayong mga butang nga moabot.” (Gal 
3:23-25, Heb 8:6; 9:23, 24: 10:1) Ang suod nga pa- 
nagkabildohay ni Moises uban sa Diyos, ug sa na- 
pauswag pag-ayo nga pagsabot sa kabubut-on ug 
katuyoan ni Jehova nga iyang gipahayag, naghimo 
sa iyang pagkamanalagna nga talagsaon. (Ex 6: 
2-8, Deu 34:10) Ang iyang igsoong lalaki ug baba- 
ye nga si Aaron ug Miriam nanagna usab diha sa 
diwa ingong mga tigdala sa mga mensahe o katu- 
yoan sa Diyos (bisan tuod dili mga prediksiyon), 
ingon sa gibuhat sa 70 ka ansiyano sa nasod.---Ex 
15:20, Num 11:25; 12:1-8. 

Gawas sa wala ipaila nga tawo diha sa Maghuhu- 
kom 6:8, ang bugtong tawo nga espesipikong gihis- 
gotan diha sa basahon sa Mga Maghuhukom nga 
nanagna mao si Debora nga manalagna. (Huk 4: 
4-7: 5:7) Bisan pa niana, ang pagkadili-makita sa 
terminong navi” wala magpasabot nga ang uban 
wala mag-alagad niini nga katungdanan. Sa pana- 
hon ni Samuel, “ang pulong gikan kang Jehova ta- 
lagsara... ; walay panan-awon nga gipakaylap.” 
Sukad sa pagkabata si Samuel nag-alagad ingong 
tigpamaba sa Diyos, ug tungod sa pagkatuman sa 
mga mensahe sa Diyos, ang tanan miila kaniya 
ingong “usa ka manalagna ni Jehova.”--ISa 3:1- 
14, 18-21. 

Sa dihang natukod ang monarkiya, mitungha 
ang halos nagpadayong linya sa mga manalagna. 
(Itandi ang Buh 3:24.) Si Gad misugod sa pagpa- 

nagna sa wala pa mamatay si Samuel. (1Sa 22:5: 
25:1) Ug siya ug ang manalagnang si Natan maoy 
ilado sa panahon sa paghari ni David. (2Sa 7:2-17, 
12:7-15: 24:11-14, 18) Sama sa ubang mga mana- 
lagna sa ulahi, sila nag-alagad ingong mga magta- 
tambag ug mga historyador sa hari. (1Cr 29:29, 
2Cr 9:29, 29:25: 12:15: 25:15, 16) Si David mismo 
gigamit sa pagpahayag sa pipila ka kapadayagan sa 
Diyos ug gitawag ni apostol Pedro nga “usa ka ma- 
nalagna.” (Buh 2:25-31, 34) Dihay matinumanong 
mga manalagna sa nabahin nga gingharian nga 
nag-alagad sa amihanan ug sa habagatang mga 
gingharian. Ang uban nanagna ngadto sa mga pa- 
ngulo ug sa katawhan sa maong duha ka ginghari- 
an. Lakip sa mga manalagna sa panahon ug hu- 
man sa pagkadestiyero mao si Daniel, Haggeo, 
Zacarias, ug Malaquias. 

Ang mga manalagna hinungdanon kaayo sa 
pagmentinar sa matuod nga pagsimba. Ang ilang 
buluhaton nagsilbing pugong sa mga hari sa Isra- 
el ug Juda, kay sila maisogong nagbadlong sa 
nakasalang mga magmamando (2Sa 12:1-12) ug 
nagpahayag sa mga paghukom sa Diyos batok ni- 
adtong nagabuhat sa pagkadaotan. (1Ha 14:1-16, 
16:1-7, 12) Sa dihang ang mga saserdote mitipas 
ug nahitumpawak sa kahiwian, gigamit ni Jehova 
ang mga manalagna aron palig-onon ang pagtuo 
sa matarong nga mga nahibilin ug giyahan ang 
mga nahisalaag aron mahibalik sa pag-uyon sa Di- 
yos. Sama kang Moises, ang mga manalagna sa 
daghang okasyon milihok ingong mga tigpataliwa- 
la, nga nag-ampo ngadto sa Diyos alang sa hari ug 
sa katawhan. (Deu 9:18-29, 1Ha 13:6, 2Ha 19:1-4, 
itandi ang Jer 7:16, 14:11, 12.) Sila ilabinang akti- 
bo sa mga panahon sa krisis o sa dakong pa- 
nginahanglan. Sila mihatag ug paglaom alang sa 
umaabot, sanglit ang ilang mga mensahe usahay 
nagtagna sa mga panalangin sa kagamhanan sa 
Mesiyas. Niining paagiha sila nakahatag ug kaayo- 
han dili lamang niadtong nagkinabuhi sa maong 
panahon kondili sa umaabot nga mga kaliwatan 
hangtod sa atong adlaw. (1Pe 1:10-12) Apan, sa 
pagbuhat niini giantos nila ang dakong pakaulaw, 
mga pagbiaybiay, ug gani pisikal nga pagdagmal. 
(2Cr 36:15, 16; Jer 7:25, 26; Heb 11:32-38) Hinu- 
noa, kadtong midawat kanila nga may pag-uyon 
gipanalanginan sa espirituwal ug sa ubang mga 
kaayohan.--IHa 17:8-24, 2Ha 4:8-37, itandi ang 
Mat 10:41. 

Ang Pagkatudlo ug ang Pag-inspirar Ka- 
nila. Ang pagkahimong manalagna wala mag- 
depende sa gigikanan nga kaliwat, hinunoa, ang 
ubay-ubayng mga manalagna maoy mga Leviha- 
non, sama kang Samuel, Zacarias nga anak ni Je- 
hoiada, Jeremias, ug Ezequiel, ug ang pipila ka kali- 
wat sa mga manalagna nahimong mga manalagna 

usab. (1Ha 16:7: 2Cr 16:7) Dili usab kini usa ka bu- 
luhaton nga mahimong pilion sa usa ka tawo. Ang 
mga manalagna gipili sa Diyos ug gitudlo pinaagi 
sa balaang espiritu (Num 11:24-29, Eze 1:1-3, Am 
7:14, 15), nga tungod niana sila nahibalo usab kon 
unsay imantala. (Buh 28:25, 2Pe 1:21) Ang pipila 
nagpanuko gayod sa sinugdan. (Ex 3:11: 4:10-17, 
Jer 1:4-10) Sa kahimtang ni Eliseo, ang pagtudlo 
kaniya sa Diyos gipaagi sa iyang gisundan nga si 
Elias, ug gisimbolohan kini pinaagi sa pagsul-ob ni 
Elias ngadto kang Eliseo sa iyang kupo o opisyal 
nga besti.-- 1Ha 19:19-21. 

Bisan tuod gitudlo pinaagi sa espiritu ni Jehova, 
wala ipakita nga ang mga manalagna namulong 
kanunay ilalom sa pag-inspirar. Hinunoa, ang espi- 
ritu sa Diyos 'mikunsad kanila” sa pipila ka pana- 
hon, nga nagpadayag sa mga mensahe nga ipahi- 
balo. (Eze 11:4, 5, Miq 3:8) Kini adunay dakong 
epekto kanila, nga tungod niana natukmod sila sa 
pagsulti. (1Sa 10:10, Jer 20:9, Am 3:8) Dili la- 
mang kay sila nagbuhat ug talagsaong mga bu- 
tang kondili dayag nga makita usab diha sa ilang 
mga pulong ug panglihok ang talagsaong kainit ug 
pagbati. Kini sa usa ka bahin magpatin-aw kon 
nganong ang mga indibiduwal gihisgotang “mili- 
hok nga sama sa mga manalagna.” (1Sa 10:6-11, 
19:20-24, Jer 29:24-32: itandi ang Buh 2:4, 12-17, 
6:15: 7:55.) Ang ilang bug-os nga pagtagad ug 
madasigong kaisog sa ilang buluhaton mahimong 
magpahinabo sa ilang panglihok nga daw kati- 
ngad-anan, gani dili makataronganon, alang sa 
uban, sama sa panglihok nga gipakita sa usa ka 
manalagna ngadto sa mga pangulo sa kasundalo- 
han sa dihang si Jehu gidihogan. Apan, sa dihang 
nakaamgo nga ang maong tawo usa ka manalag- 
na, ang mga pangulo midawat sa iyang mensahe 
uban ang bug-os nga kaugdang. (2Ha 9:1-13, itan- 
di ang Buh 26:24, 25.) Sa dihang si Saul, sa paggu- 
kod kang David, gipahinabong “milihok nga sama 
sa usa ka manalagna, iyang gihukas ang iyang 
mga besti ug mihigda nga “hubo sa tibuok adlaw 
ug sa tibuok gabii,” nga sa maong panahon si Da- 
vid dayag nga miikyas. (1Sa 19:18-20:1) Kini wala 
magpasabot nga ang mga manalagna sagad nga 
hubo, kay sukwahi ang gipakita sa rekord sa Bibli- 
ya. Sa laing duha ka narekord nga kahimtang, ang 
manalagna maoy hubo alang sa usa ka katuyoan, 
aron ihulagway ang pipila ka bahin sa iyang tagna. 
(Isa 20:2-4, Miq 1:8-11) Ang katarongan sa pagka- 
hubo ni Saul---kon kini ba aron ipakita nga siya usa 
lamang ka tawo, nga gihukasan sa iyang harianong 
mga besti ug walay mahimo batok sa harianong 
awtoridad ug gahom ni Jehova, o kaha tungod sa 
uban pang katuyoan---wala iasoy. 

Gigamit ni Jehova ang nagkalainlaing mga paa- 
gi sa pag-inspirar sa mga manalagna: ang bina- 

bang komunikasyon pinaagi sa mga manulonda 
(Ex 3:2-4: itandi ang Luc 1:11-17: Heb 1:1, 2; 2: 
1, 2), mga panan-awon nga nagpadayag sa mensa- 
he sa Diyos diha sa nakaamgo nga hunahuna (Isa 
1:1, Hab 1:1), mga damgo o mga panan-awon sa 
kagabhion nga gihatag samtang natulog ang ma- 
nalagna (Dan 7:1), ug ang mga mensahe nga gipa- 
dayag samtang ang usa ka tawo napunawan (Buh 
10:10, 11; 22:17-21). May mga panahon nga ang 
musika mahimong makaamot sa pagkadawat sa 
manalagna ug komunikasyon sa Diyos. (1Sa 10:5, 
2Ha 3:15) Sa susama, ang pagmantala sa inspira- 
dong mensahe gipaabot sa nagkalainlaing mga 
paagi. (Heb 1:1) Sa kadaghanan ang manalagna 
namulong niini, diha sa publikong mga dapit ug 
diha sa diyutay ug pumoluyo nga mga rehiyon. 
(Jer 7:1, 2; 36:4-13: Mat 3:3) Apan mahimo niyang 
ihulagway ang mensahe pinaagi sa paggamit ug 
mga simbolo o simbolikong mga buhat, sama sa 
paghulagway ni Ezequiel sa paglikos sa Jerusalem 
pinaagi sa paggamit ug tisa, o sa pagpangasawa ni 
Oseas kang Gomer.--Eze 4:1-3, Os 1:2, 3, itandi 
ang 1Ha 11:30-39, 2Ha 13:14-19, Jer 19:1, 10, 11, 
tan-awa ang DAMGO, PAGDASIG, PAG-INSPIRAR, PANAN- 
AWON. 

Pag-ila sa Matuod Gikan sa Mini. Sa pipila 
ka kahimtang, sama niadtong kang Moises, Elias, 
Eliseo, ug Jesus, ang mga manalagna sa Diyos mi- 
himog milagrosong mga buhat nga nagpamatuod 
sa pagkatinuod sa ilang mensahe ug pagkamana- 
lagna. Apan, dili tanang manalagna ang girekord 
nga nakahimo sa maong gamhanang mga buhat. 
Ang tulo ka hinungdanong mga butang aron ma- 
palig-on ang mga kredensiyal sa usa ka matuod 
nga manalagna, ingon sa gihatag kang Moises, 
mao: Ang matuod nga manalagna mamulong sa 
ngalan ni Jehova, ang mga butang nga gitagna 
matuman (Deu 18:20-22): ug ang iyang pagpanag- 
na kinahanglang magpalambo sa matuod nga pag- 
simba, nga nahiuyon sa gibutyag nga pulong ug 
mga sugo sa Diyos (Deu 13:1-4). Ang katapo- 
sang kinahanglanon lagmit mao ang labing hi- 
nungdanon ug labing tino, sanglit ang usa ka indi- 
biduwal mahimong sa pagkasalingkapaw mogamit 
sa ngalan sa Diyos, ug mahimong maatol usab nga 
matuman ang iyang gitagna. Apan ang matuod 
nga manalagna dili lamang gayod o sa panguna 
maoy usa ka tigtagna, ingon sa gipakita na. Hinu- 
noa, siya maoy usa ka tigpaluyo sa pagkamatarong, 
ug ang iyang mensahe naghisgot ilabina sa moral 
nga mga sukdanan ug sa kapadapatan niini. Iyang 
gipahayag ang hunahuna sa Diyos bahin sa mga 
butang. (Isa 1:10-20, Miq 6:1-12) Busa, dili ki- 
nahanglang magpaabot pa tingali ug katuigan o 
mga kaliwatan aron sa pagtino kon ang manalag- 
na maoy matuod o kaha mini pinaagi sa katuma- 


281 


nan sa usa ka panagna. Kon ang iyang mensahe 
sukwahi sa gibutyag nga kabubut-on ug mga suk- 
danan sa Diyos, siya maoy mini. Busa, ang usa ka 
manalagna nga mitagna ug kalinaw alang sa Isra- 
el o Juda, sa panahon nga ang katawhan wala 
magmasinugtanon sa Pulong ug Balaod sa Diyos, 
siya mini gayod.---Jer 6:13, 14, 14:11-16. 

Ang ulahing pasidaan ni Jesus labot sa mini nga 
mga manalagna susama nianang kang Moises. Bi- 
san tuod naggamit sa iyang ngalan, ug naghatag 
ug “mga ilhanan ug mga katingalahan aron sa pag- 
pahisalaag,” ang ilang mga bunga magpamatuod 
kanila ingong “mga mamumuhat sa kalapasan.” 
--Mat 7:15-23: Mar 13:21-23, itandi ang 2Pe 2:1-3, 
1Ju 4:1-3. 

Ang matuod nga manalagna wala gayod ma- 
nagna aron lamang tagbawon ang tawhanong pag- 
kamausisaon. Ang matag panagna nalangkit sa ka- 
bubut-on, katuyoan, mga sukdanan, o paghukom 
sa Diyos. (1Ha 11:29-39, Isa 7:3-9) Sagad ang uma- 
abot nga mga panghitabo nga gitagna mao ang 
sangpotanan sa naglungtad nga mga kahimtang, 
kon unsay gipugas sa mga tawo, mao usab ang 
ilang anihon. Ang mini nga mga manalagna nag- 
limbong sa katawhan ug sa ilang mga pangulo pi- 
naagi sa makapahupay nga mga pasalig nga, bi- 
san sa ilang dili-matarong nga dalan, ang Diyos 
kuno nagauban gihapon kanila sa pagpanalipod ug 
sa pagpalambo kanila. (Jer 23:16-20, 28:1-14, Eze 
13:1-16: itandi ang Luc 6:26.) Gisundog nila ang 
matuod nga mga manalagna, nga naggamit sa 
simbolikong pinulongan ug mga buhat. (1Ha 22:11, 
Jer 28:10-14) Bisan tuod ang uban maoy mini ga- 
yod, dayag nga daghang manalagna ang nahi- 
mong delingkuwente o apostata. (Itandi ang 1Ha 
18:19, 22:5-7: Isa 28:7: Jer 23:11-15.) Ang uban 
maoy mga babayeng mini nga mga manalagna. 
(Eze 13:17-23, itandi ang Pin 2:20.) Ang “mahugaw 
nga espiritu” mipuli sa espiritu sa Diyos. Ang tanan 
niining mini nga mga manalagna kinahanglang 
pamatyon.---Zac 13:2, 3; Deu 13:5. 

Labot niadtong nakakab-ot sa mga sukdanan sa 
Diyos, ang katumanan sa pipila ka “dili-dugay” nga 
mga tagna, nga ang uban natuman sulod lamang 
sa usa ka adlaw o usa ka tuig, naghatag ug pasu- 
karanan alang sa pagsalig nga ang ilang mga tag- 
na nga naglangkit sa mas halayong umaabot ma- 
matuman usab.--1Ha 13:1-5, 14:12, 17, 2Ha 4:16, 
17: 7:1, 2, 16-20. 

“Mga Anak sa mga Manalagna.” Ingon sa 
gipatin-aw sa Gesenius’ Hebrew Grammar (Ox- 
ford, 1952, p. 418), ang Hebreohanong pulong nga 
ben (anak ni) o beneh’ (mga anak ni) mahimong 
magtumong sa “pagkamembro sa kapunongan o 
sosyedad (o sa usa ka tribo, o sa usa ka tinong ma- 
tang).” (Itandi ang Neh 3:8, diin ang “usa sa mga 

tigsagol ug pahumot"” sa literal maoy “anak sa mga 
tigsagol ug pahumot.”) Busa, ang “mga anak sa 
mga manalagna” mahimong magtumong sa usa ka 
tunghaan sa pagtudlo alang niadtong gitawag nii- 
ni nga bokasyon o usa lamang ka nagbuligay nga 
kapunongan sa mga manalagna. Ang maong mga 
pundok sa manalagna gihisgotan nga makaplagan 
sa Bethel, Jerico, ug Gilgal. (2Ha 2:3, 5: 4:38, itan- 
di ang 1Sa 10:5, 10.) Si Samuel ang nagdumala sa 
usa ka grupo didto sa Rama (1Sa 19:19, 20), ug si 
Eliseo daw nakabaton ug susamang katungdanan 
sa iyang adlaw. (2Ha 4:38; 6:1-3, itandi ang 1Ha 
18:13.) Ang rekord naghisgot sa ilang pagtukod ug 
kaugalingong puy-anan ug sa paggamit ug hinu- 
lam nga galamiton, nga nagpaila nga yano ang 
ilang pagkinabuhi. Bisan tuod sila sagad nag-ipon 
ug puyo ug komon ang pagkaon, sila lagmit naka- 
dawat ug indibiduwal nga mga buluhaton sa pag- 
panagna.--1Ha 20:35-42, 2Ha 4:1, 2, 39, 6:1-7, 9: 
1,2. 

Mga Manalagna Diha sa Kristohanon Gre- 
gong Kasulatan. Ang Gregong pulong nga pro- 
phe'tes katumbas sa Hebreohanong pulong nga 
navi”. Ang saserdoteng si Zacarias, nga amahan ni 
Juan nga Tigbawtismo, milihok ingong manalagna 
sa pagbutyag sa katuyoan sa Diyos labot sa iyang 
anak, si Juan, nga 'pagatawgong manalagna sa La- 
bing Hataas.” (Luc 1:76) Ang yano nga paagi sa 
pagkinabuhi ni Juan ug ang iyang mensahe maoy 
susama sa naunang Hebreohanong mga manalag- 
na. Siya kaylap nga giila ingong usa ka manalagna, 
bisan si Herodes mibatig kahadlok tungod kaniya. 
(Mar 1:4-6, Mat 21:26, Mar 6:20) Si Jesus miingon 
nga si Juan maoy “labaw pa kaayo kay sa usa ka 
manalagna.”---Mat 11:7-10, itandi ang Luc 1:16, 17, 
Ju 3:27-30. 

Si Jesus, ang Mesiyas, mao “Ang Manalagna,” 
ang usa nga dugay nang gipaabot nga gitagna ni 
Moises. (Ju 1:19-21, 25-27, 6:14: 7:40; Deu 18:18, 
19, Buh 3:19-26) Tungod sa iyang katakos sa paghi- 
mog gamhanang mga buhat ug sa pag-ila sa mga 
butang sa paagi nga labaw sa kasagaran, siya giila 
sa uban ingong usa ka manalagna. (Luc 7:14-16; Ju 
4:16-19: itandi ang 2Ha 6:12.) Labaw pa sa tanan 
siya maoy kauban sa “suod nga pundok” sa Diyos. 
(Jer 23:18, Ju 1:18, 5:36, 8:42) Iyang gikutlo kanu- 
nay ang nag-unang mga manalagna ingong nag- 
pamatuod sa iyang buluhaton ug katungdanan gi- 
kan sa Diyos. (Mat 12:39, 40; 21:42: Luc 4:18-21: 
7:27: 24:25-27, 44: Ju 15:25) Iyang gitagna ang pa- 
agi sa pagbudhi ug pagpatay kaniya, nga ingong 
usa ka manalagna siya mamatay didto sa Jerusa- 
lem, “ang nagapatay sa mga manalagna,” nga biya- 
an siya sa iyang mga tinun-an, nga ilimod siya ni 
Pedro sa makatulo, nga siya banhawon sa ikatulong 
adlaw--daghan niini nga mga tagna gipasukad 

sa nag-unang mga tagna diha sa Hebreohanong 
Kasulatan. (Luc 13:33, 34, Mat 20:17-19, 26:20- 
25, 31-34) Gawas pa niini, iyang gitagna ang ka- 
laglagan sa Jerusalem ug sa templo niini. (Luc 
19:41-44, 21:5-24) Ang tukmang katumanan nii- 
ning tanan sulod sa tibuok kinabuhi niadtong naka- 
dungog kaniya naghatag ug malig-ong pasukara- 
nan sa pagtuo ug kombiksiyon labot sa katumanan 
sa iyang mga tagna nga nalangkit sa iyang presen- 
siya.--Itandi ang Mat 24: Mar 13, Luc 21. 

Sa Pentekostes, 33 K.P., natuman ang gitagnang 
pagbubo sa espiritu sa Diyos diha sa mga tinun-an 
didto sa Jerusalem, nga nagpahinabo kanila sa 
'pagpanagna ug sa pagkakitag mga panan-awon." 
Gibuhat nila kini pinaagi sa pagmantala sa “ha- 
langdong mga butang sa Diyos,” ug pinaagi sa ins- 
piradong kapadayagan sa kahibalo bahin sa Anak 
sa Diyos ug sa kahulogan niini alang sa mga nama- 
ti kanila. (Buh 2:11-40) Sa makausa pa angayng 
hinumdoman nga ang pagpanagna wala lamang 
magkahulogan ug pagtagna bahin sa umaabot. Si 
apostol Pablo miingon nga “siya nga nagapanagna 
nagapalig-on ug nagadasig ug nagahupay sa mga 
tawo pinaagi sa iyang gipanulti,” ug iyang giisip 
nga ang pagpanagna maoy usa ka husto yg tili- 
nguhaon kaayong tumong nga angayng kab-oton 
sa tanang Kristohanon. Samtang ang pagsulti ug 
langyawng mga pinulongan maoy usa ka ilha- 
nan alang sa mga dili magtutuo, ang pagpanagna 
maoy alang sa mga magtutuo. Apan, bisan ang dili 
magtutuo nga mitambong sa Kristohanong pa- 
nagkatigom makabaton ug kaayohan sa pagpa- 
nagna, nga gibadlong ug giusisa pag-ayo pinaagi 
niini aron “ang mga tinagoan sa iyang kasing- 
kasing madayag.” (1Co 14:1-6, 22-25) Kini usab 
nagpaila nga ang Kristohanong pagpanagna wala 
lamang maglangkit ug prediksiyon, hinunoa kini 
sagad naglangkit sa mga butang nga naghisgot sa 
presenteng kahimtang, bisan tuod tin-awng naggi- 
kan sa usa ka tinubdan nga dili ordinaryo, ingong 
inspirado sa Diyos. Si Pablo mitambag bahin sa 
panginahanglan sa kahapsay ug pagpugong-sa- 
kaugalingon labot sa pagpanagna diha sa kongre- 
gasyon, aron ang tanan makakat-on ug madasig. 
-- 1Co 14:29-33. 

Siyempre, adunay pipila nga ilabinang gipili, o 
gitugahan, sa pag-alagad ingong mga manalagna. 
(1Co 12:4-11, 27-29) Si Pablo mismo nakabaton ug 
gasa sa pagpanagna, bisan pa niana siya pangu- 
nang nailhan ingong usa ka apostol. (Itandi ang 
Buh 20:22-25: 27:21-26, 31, 34: 1Co 13:2, 14:6.) 
Kadtong sa linain gitudlo ingong mga manalagna, 
sama kang Agabo, Judas, ug Silas, mopatim-aw 
nga maoy talagsaong mga tigpamaba alang sa 
Kristohanong kongregasyon, nga ikaduha lamang 
sa mga apostoles. (1Co 12:28, Efe 4:11) Sama sa 

mga apostoles, sila nag-alagad dili lamang diha sa 
ilang kaugalingong dapit kondili mipanaw usab 
ngadto sa nagkalainlaing mga dapit, naghatag ug 
mga pakigpulong, ug usab nanagna sa pipila ka 
umaabot nga mga panghitabo. (Buh 11:27, 28, 
13:1, 15:22, 30-33, 21:10, 11) Sama kaniadto, ang 
pipila ka Kristohanong mga babaye nakadawat sa 
gasa sa pagpanagna, bisan tuod ilalom kanunay sa 
pagkaulo sa lalaking mga membro sa kongregas- 
yon.--Buh 21:9, 1Co 11:3-5. 


MANALAGNANG BABAYE. Usa ka baba- 
ye nga nanagna o nagabuhat sa buluhaton sa usa 
ka manalagna. Ingon sa gipakita ubos sa mga ulo- 
hang MANALAGNA ug TAGNA, ang pagpanagna sa 
paninugdan nagkahulogang inspiradong pagpaha- 
yag sa mga mensahe gikan sa Diyos, ang pagpa- 
dayag sa kabubut-on sa Diyos. Kini mahimong 
naglangkit o wala maglangkit ug prediksiyon sa 
umaabot nga mga panghitabo. Maingon nga adu- 
nay tinuod ug mini nga mga manalagna, ang pipi- 
la ka babayeng manalagna gigamit usab ni Jehova 
ug gipalihok pinaagi sa iyang espiritu samtang ang 
uban maoy mini nga mga babayeng manalagna, 
nga wala Niya uyoni. 

Si Miriam mao ang unang babaye nga gitawag 
nga manalagna diha sa Bibliya. Dayag nga gipasa 
sa Diyos kaniya ang usa ka mensahe o mga men- 
sahe, tingali pinaagi sa inspiradong pag-awit. (Ex 
15:20, 21) Busa, siya ug si Aaron giasoy nga nag- 
ingon kang Moises: “Dili ba usab pinaagi kanato 
nga [si Jehova] nakigsulti?” (Num 12:2) Pinaagi ni 
manalagnang Miqueas, si Jehova nag-ingon nga 
iyang gipadala si “Moises, Aaron ug Miriam’ atuba- 
ngan sa mga Israelinhon sa dihang gipagula sila 
gikan sa Ehipto. (Miq 6:4) Bisan tuod si Miriam na- 
kabaton sa pribilehiyo ingong instrumento sa Diyos 
sa pagpakigkomunikar, ang maong relasyon atuba- 
ngan sa Diyos maoy ubos kay nianang nabatonan 
sa iyang igsoong si Moises. Sa dihang siya napak- 
yas sa pagpabilin sa iyang hustong dapit, siya na- 
kaagom ug grabeng silot gikan sa Diyos.--Num 
12:1-15. 

Sa yugto sa mga Maghuhukom, si Debora ang 
nagsilbing tinubdan sa impormasyon gikan kang 
Jehova, nga nagpahibalo sa iyang mga paghukom 
bahin sa pipila ka butang ug nagpaabot sa iyang 
instruksiyon, sama sa iyang mga sugo ngadto kang 
Barak. (Huk 4:4-7, 14-16) Busa, sulod sa usa ka 
yugto sa pagkaluya ug sa pag-apostata sa nasod, 
siya mahulagwayong nag-alagad ingon nga “ina- 
han sa Israel.” (Huk 5:6-8) Si Hulda nga manalag- 
na nag-alagad sa samang paagi, sa adlaw ni Ha- 
ring Josias, nga nagpahibalo sa paghukom sa Diyos 
ngadto sa nasod ug sa hari niini.--2Ha 22:14-20, 
2Cr 34:22-28. 

Si Isaias naghisgot sa iyang asawa ingong “ma- 
nalagnang babaye.” (Isa 8:3) Bisan tuod ang pipi- 
la ka komentarista nag-ingon nga siya nahimong 
manalagna tungod lamang kay siya naminyo sa 
usa ka manalagna, kini nga pangagpas wala palu- 
yohi sa Kasulatan. Mopatim-aw nga siya nakada- 
wat gayod ug usa ka buluhaton sa pagpanagna gi- 
kan kang Jehova, sama sa nadawat sa nag-unang 
mga babayeng manalagna. 

Si Nehemias wala makauyon sa babayeng mana- 
lagna nga si Noadias, kinsa, duyog sa “uban pa sa 
mga manalagna,” misulay sa paghadlok kang Ne- 
hemias ug sa ingon mibabag sa pagtukod pag-usab 
sa mga paril sa Jerusalem. (Neh 6:14) Bisan tuod 
siya misupak sa kabubut-on sa Diyos, kini wala 
magpasabot nga siya dili tinuod nga manalagna 
una pa niadtong higayona. 

Si Jehova namulong kang Ezequiel labot sa Israe- 
linhong mga babaye nga “nag-alagad ingong mga 
manalagna gikan sa ilang kaugalingong kasingka- 
sing.” Kini nagpasabot nga kini nga mga babayeng 
manalagna wala sugoa sa Diyos apan maoy mini, 
naghimo lamang sa ilang kaugalingon nga mga 
manalagna. (Eze 13:17-19) Pinaagi sa ilang malit- 
agon ug malinglahon nga mga buhat ug propagan- 
da sila 'nangayam ug mga kalag,” mihukom sa ma- 
tarong ug mikonsentir sa daotan, apan si Jehova 
magaluwas sa iyang katawhan gikan sa ilang ka- 
mot.--Eze 13:20-23. 

Sa panahon sa pagkatawo ni Jesus, samtang ang 
mga Hudiyo mao pa ang gipakigsaaran nga kataw- 
han ni Jehova, ang tigulang nga si Ana nag-alagad 
ingong babayeng manalagna. Siya “wala gayod 
mopalta sa templo, nga nagahatag ug sagradong 
pag-alagad adlaw ug gabii uban ang mga pagpua- 
sa ug mga pangamuyo.” Pinaagi sa 'pagsulti bahin 
sa bata [si Jesus] ngadto kanilang tanan nga naga- 
hulat sa kaluwasan sa Jerusalem,’ siya nag-alagad 
ingong manalagna diha sa pangunang diwa sa 
"pagpahayag' sa gipadayag nga katuyoan sa Diyos. 
--Luc 2:36-38. 

Ang pagpanagna maoy lakip sa milagrosong 
mga gasa sa espiritu nga gituga ngadto sa bag-ong 
natukod nga Kristohanong kongregasyon. Ang pi- 
pila ka Kristohanong mga babaye, sama sa upat ka 
ulay nga mga anak nga babaye ni Felipe, nanagna 
ilalom sa pagbuot sa balaang espiritu sa Diyos. 
(Buh 21:9: 1Co 12:4, 10) Kini maoy katumanan sa 
Joel 2:28, 29, nga nagtagna nga “ang inyong mga 
anak nga lalaki ug ang inyong mga anak nga baba- 
ye managna.” (Buh 2:14-18) Apan, ang maong 
gasa wala magpahigawas sa usa ka babaye gikan 
sa pagpasakop sa pagkaulo sa iyang bana o sa pag- 
kaulo sa mga lalaki sulod sa Kristohanong kongre- 
gasyon, ingong simbolo sa iyang pagpasakop siya 
kinahanglang magpandong sa ulo sa dihang ma- 

nagna (1Co 11:3-6) ug wala siya tugoti nga ma- 
himong magtutudlo sulod sa kongregasyon.---1Ti 
2:11-15, 1Co 14:31-35. 

Ang usa ka babayeng sama kang Jezebel diha sa 
kongregasyon sa Tiatira miangkon nga adunay 
mga gahom sa pagpanagna apan misubay sa dalan 
sa karaang mini nga mga babayeng manalagna ug 
gihukman ni Kristo Jesus diha sa iyang mensahe 
ngadto kang Juan sa Pinadayag 2:20-23. Siya sa- 
yop nga naghimo sa iyang kaugalingon ingong usa 
ka magtutudlo ug nagpahisalaag sa mga membro 
sa kongregasyon ngadto sa sayop nga mga buhat. 


MANANABANG. Ang Hebreohanong termi- 
no sa “mananabang” maoy usa ka feminine parti- 
ciple sa berbong ya-ladh' (manganak) ug busa sa li- 
teral nagtumong sa usa ka babaye nga motabang 
sa pagpahimugso o sa pagpanganak sa usa ka bata. 
(Tan-awa ang PAGPANGANAK.) Ang usa ka manana- 
bang motabang sa inahan panahon sa kalisdanan 
sa pagbati, ug sa dihang matawo na ang bata iyang 
putlon ang pusod ug hugasan ang masuso. Sa ka- 
raang kapanahonan iyang hilogan usab kini ug 
asin ug puston kini ug mga bakbak.---Eze 16:4. 

Ang suod nga mga higala o mga paryente ug 
ang tigulang nga mga babaye sa komunidad usa- 
hay maoy mobuhat niini, apan tungod kay gikina- 
hanglan ang linaing kahibalo, kabatid, ug kasi- 
natian, ilabina kon lisod ang pagpanganak, ang 
pagpanabang gihimong propesyon sa pipila. Mahi- 
tungod sa pagpanganak kang Benjamin, sa dihang 
“naglisod [si Raquel] sa pagpanganak,” ang mana- 
nabang nagpasalig kang Raquel nga siya makaba- 
ton ug usa ka anak nga lalaki, bisan tuod nga si Ra- 
quel namatay. (Gen 35:16-19) Panahon sa malisod 
nga pagpanganak sa kaluhang anak ni Tamar nga 
si Perez ug Zera, ang mananabang alisto sa pagbu- 
tang ug ilhanan sa usa nga iyang gidahom nga 
mao ang panganay. Siya dalidaling naghikot ug sa- 
nag-pulang higot sa migula nga kamot ni Zera. 
Apan, ang iyang kamot milugnot pagbalik sa sulod 
ug ang iyang igsoon maoy unang migula, nga tu- 
ngod niana nasisi ang batadbatad sa ilang inahan. 
--Gen 38:27-30. 

Ang mga mananabang taliwala sa mga Israelin- 
hon panahon sa ilang pagkaulipon sa Ehipto naka- 
sinati sa malisod ug peligrosong kahimtang. Gipa- 
tawag ni Paraon ang duha kanila, si Sipra ug Pua, 
ug gisugo sila sa pagpatay sa tanang Hebreohanon 
nga batang lalaki sa dihang kini ipanganak na. 
Lagmit nga kining duha ka babaye nag-alagad 
ingong mga dakodako sa maong propesyon ug 
maoy responsable sa pagpahibalo sa mga mando 
sa hari ngadto sa ilang mga kaubanan. Apan, “ang 
mga mananabang nahadlok sa matuod nga Diyos, 
ug sila wala mobuhat sumala sa gisulti kanila sa 
hari sa Ehipto, apan ilang gitipigang buhi ang mga 

batang lalaki.” Tungod niini sila gipatawag aron 
manubag kang Paraon, kinsa misukmat: “Nganong 
gibuhat man ninyo kini?” Kay nagpakaaron-ing- 
non nga sila walay mahimo sa mga butang nga na- 
hitabo, sila miinsistir nga ang mga babayeng Heb- 
reohanon maoy “mapiskay” ug nanganak 'sa wala 
pa moabot ang mananabang ngadto kanila. (Ex 
1:15-19) Tungod kay kini nga mga mananabang 
nahadlok kang Jehova ug nagdumili sa pagpatay sa 
mga bata, gipanalanginan niya sila ug gigantihan 
pinaagi sa paghatag kanila ug kaugalingong mga 
panimalay.--Ex 1:20, 21. 


MANANAMBALI. Tan-awa ang SAKIT UG PAG- 


TAMBAL. 


MANANAP, SIMBOLIKO NGA MGA. 
Sukad sa karaang kapanahonan, ang katawhan na- 
kamatikod sa mga kinaiyahan ug mga hiyas sa 
mga hayop ug nagpadapat niini sa mahulagwayon 
o sa simbolikong diwa ngadto sa mga tawo, kataw- 
han, kagamhanan, ug mga organisasyon. Ang Bib- 
liya naggamit pag-ayo niining epektibo nga mga 
paagi sa pag-ilustrar. Ang mga pananglitan labot 
sa mahulagwayong paggamit sa mga hiyas sa usa 
ka hayop, o sa mga kinaiyahan niini, gilista diha sa 
kaubang mga tsart. 

Ang mga Mananap Ingong mga Simbolo sa 
mga Kagamhanan. Ang pipila ka pangunang 
mga gahom sa kalibotan sa kasaysayan direktang 
makita diha sa rekord sa Bibliya, ug kining tanan, 
ingon man ang ubang mga nasod, migamit sa mga 
hayop ingong mga simbolo sa ilang mga kagamha- 
nan. Sa Ehipto, ang halas pangunang gigamit, ang 
larawan sa sagradong bitin, nga makita diha sa pu- 
rong sa mga Paraon. Apan, ang Ehipto gihawasan 
usab sa torong baka, sama sa Asirya. Ang Medo- 
Persia migamit sa agila (ang mga taming sa mga 
Medianhon adunay bulawang agila, ang mga Per- 
sianhon adunay agila diha sa tumoy sa bangkaw). 
Ang Atenas gihawasan sa bukaw, ang Roma giha- 
wasan sa agila, ang Gran Britanya gihawasan sa 
leyon, ang Tinipong Bansa gihawasan sa agila. Su- 
kad pa sa kanhing kapanahonan ang Tsina gisim- 
bolohan sa dragon. 

Ang Mapintas nga mga Mananap sa Daniel 
ug sa Pinadayag. Ang mga mananap nga gi- 
hubit niini nga mga basahon nga naghawas sa po- 
litikanhong mga gingharian o mga kagamhanan, 
nga naghupot ug gahom sa pagmando ug awtori- 
dad, tataw nga giasoy. (Dan 7:6, 12, 23, 8:20-22, 
Pin 16:10, 17:3, 9-12) Ang pagsusi sa mga teksto sa 
Bibliya nagpadayag nga, bisan tuod kining politi- 
kanhong “mapintas nga mga mananap ' lainlain ug 
simbolo, bisan pa niana kining tanan adunay pipila 
ka kinaiyahan nga magkapareho. Ang tanan gipa- 
kita nga nakigbatok sa pagmando sa Diyos pinaagi 

sa Mesiyanikong Gingharian ibabaw sa katawhan. 
Sila usab gihulagway ingong batok sa “mga balaan” 
sa Diyos, ang iyang gipakigsaaran nga katawhan, 
una ang Hudiyohanong nasod, dayon ang Kristo- 
hanong kongregasyon. Kadtong espesipiko nga gi- 
nganlan (Medo-Persia ug Gresya) maoy pangu- 
nang mga gahom sa kalibotan, ug ang paghisgot 
sa pagkadako sa uban pang mga gahom ug sa ilang 
mga aksiyon nagpaila nga kini usab dili gagmayng 
mga gingharian. (Mamatikdan nga ang ubos nga 
mga gingharian gisimbolohan pinaagig mga su- 
ngay diha sa pipila ka kahimtang.) Ang tanang 
mananap gilarawan ingong agresibo kaayo, nga 
nagtinguha sa pagmando sa mga nasod o mga ka- 
tawhan nga maabot sa ilang gahom.--Itandi ang 
Dan 7:17, 18, 21: 8:9-11, 23, 24: Pin 13:4-7, 15: 
17:12-14. 

Daghang komentarista naningkamot sa paglimi- 
te sa katumanan sa mga panan-awon bahin sa 
mga mananap diha sa basahon ni Daniel aron kini 
dili mosaylo sa panahon nga si Jesu-Kristo dinhi sa 
yuta, nga sa maong panahon ang Imperyo sa 
Roma mao ang dominanteng gahom. Apan, ang 
mga tagna mismo nagpatin-aw nga kini mosaylo 
pa niana nga panahon. Ang kataposang mga dag- 
way sa mga mananap gipakita nga molungtad pa 
hangtod sa 'pag-abot sa tino nga panahon nga ang 
mga balaan sa Diyos manag-iya sa gingharian' 
diha sa “tinudlong panahon sa kataposan.” Dayon 
ang Mesiyas maghanaw sa maong mananapong 
pagsupak hangtod sa kahangtoran. (Dan 7:21-27, 
8:19-25, itandi usab ang Pin 17:13, 14; 19:19, 20.) 
Mamatikdan nga si Kristo Jesus dayag nga nagtag- 
na nga ang pagsupak sa Mesiyanikong Gingharian 
magpadayon hangtod sa panahon sa kataposan, 
mao nga ang iyang mga tinun-an nga nagwali sa 
Gingharian sa maong panahon “pagadumtan sa ta- 
nang kanasoran.” (Mat 24:3, 9-14) Kini tatawng 
maglakip gayod sa tanang nasod, ilabina ang mga 
gahom sa kalibotan, nga mahimong bahin sa ula- 
hing mga dagway o mga kapahayagan sa simboli- 
kong mapintas nga mga mananap. 

Ang panan-awon ni Daniel bahin sa mga 
mananap nga migula gikan sa dagat. Human 
matapos sa Ehipto ug Asirya ang ilang mga yugto 
sa pagmando, ug sa hapit nang matapos ang pag- 
mando sa Imperyo sa Babilonya, si Jehova nga Di- 
yos mihatag kang Daniel sa usa ka panan-awon ba- 
hin sa “upat ka dagko kaayong mananap” nga 
migula gikan sa dakong dagat. (Dan 7:1-3) Gipaka- 
sama sa Isaias 57:20 ang mga tawo nga nahimulag 
sa Diyos ngadto sa dagat, nga nag-ingon: “Apan 
ang daotan maoy sama sa dagat nga gikusokuso, 
sa dihang kini dili mahimong linaw, nga ang katu- 
bigan niini nagpadayon pagtugpo ug lusay ug la- 
pok.”--Tan-awa usab ang Pin 17:15. 

Ang mga komentarista sa 
Bibliya kanunayng naglangkit 
niini nga panan-awon uban sa 
dakong larawan diha sa ikadu- 
hang kapitulo sa Daniel. Ingon 
sa gipakita sa pagtandi sa ka- 
pitulo 2 ug 7, adunay tinong 
mga kaamgiran. Ang dakong 
larawan adunay upat ka pa- 
ngunang bahin o seksiyon, 
nga ikatandi sa upat ka mana- 
nap. Ang mga metal sa la- 
rawan nagsugod sa labing 
bililhon, ang bulawan, ug nag- 
kaubos ang matang, samtang 
ang mga mananap nagsu- 
god sa halangdon nga leyon. 
Sa maong duha ka panan- 
awon ang ikaupat nga bahin, 
o “gingharian,” nakadawat ug 
linaing pagtagad, nagpakitag 
komplikado kaayong dagway, 
nagpaila ug bag-ong mga ele- 
mento, ug nagpadayon hang- 
tod sa panahon nga gipaham- 
tang ang paghukom sa Diyos 
batok niini tungod sa pagsu- 
pak sa pagmando sa Diyos. 

Sa hamubo ang upat ka ma- 
nanap mao: usa ka leyon, nga 
sa sinugdan may mga pako 
sa agila, dayon nawad-an ni- 
ini ug nakabaton ug tawha- 
nong mga hiyas, usa ka oso 
(dili kaayo halangdon ug ba- 
kikaw molihok nga linalang 
kay sa leyon), nga kumakaon 
ug daghang unod; usa ka leo- 
pardo nga may upat ka pako 
(nga nakadugang sa katulin 
gayod niini) ug upat ka ulo, 
ug ang ikaupat nga mapintas 
nga mananap walay katum- 
bas nga bisan unsang hayop, 
kusganon kaayo, nga may 
dagkong ngipon nga puthaw, 
napulo ka sungay, ug lain 
pang sungay nga may mga 
mata ug “baba nga nagsul- 
ti ug dagkong mga butang.” 
Ang dakong bahin sa kapitu- 
lo nag-asoy bahin sa ikaupat 
nga mananap ug sa talagsa- 
ong sungay niini. Bisan tuod 
“nagkalainlain ang matag usa” 
ka mananap, ang ikaupat nga 


MANANAP, SIMBOLIKO NGA MGA 


SIMBOLISMO SA MGA BUTANG NGA MAAYO 


HAYOP 


Agila 


Agila, mga 
pako sa 


Asno 


Bayeng osa 


Bitin nga sungayan 
(halas) 


Gasela (ug ang 
susama nga 
mga hayop) 


Halas 
Himungaan 
Isda 

Kabayo (puti) 


Kanding 


Karnero 


Leyon 


Lobo 


Salampati 
(tukmo) 


Toreyong baka 
(nating baka) 


Torong baka 


KINAIYAHAN 
O HIYAS 


Layog panan-aw 


Puwersa sa paglupad 


Pag-atiman, panalipod 
Mobuhat ug hago nga trabaho 


Matulin 

Dili daling matakilpo 
Hiligugmaon 
Peligroso 


Matahom, hiligugmaon 
Matulin 


Mabinantayon 
(Gen 3:1) 


Mapanalipdanon 
sa mga piso 


Ang pipila ka isda maoy 
mahinlo sumala sa Balaod 
(Lev 11:9) 


Sakyanan sa gubat 
Halad nga hayop 


Halad nga hayop, 
maaghop, daling mosunod, 
anad 


Halangdon, maisog, 
malaglagon sa 
mga kaaway 


Manggugubat 


Hiligugmaon, 
matahom, 
inosente 

Makapauli sa 
pinuy-anan niini 


Halad nga hayop 


Kusganon, puwersado 
(Job 39:9-11) 


SIMBOLISMO 


Kaalam, hiyas sa “buhing linalang” duol sa 
trono ni Jehova (Pin 4:7) 

Mailahong pagsabot, abanteng panglantaw 
sa espirituwal sa mga alagad sa Diyos 
(Mat 24:28: Luc 17:37) 


Makapalagsik nga kabaskog, paglahutay 
(Sal 103:5: Isa 40:31) 

Pag-atiman ni Jehova sa Israel (Ex 19:4) 
ug sa iyang “babaye” (Pin 12:14) 


Tribo ni Isacar mohimog hago nga trabaho 
(Gen 49:14, 15) 


Tribo ni Neptali abtik sa pagpakiggubat 
(Gen 49:21) 
Kalig-on ug paggiya ni Jehova sa mga lakang 
sa usa ka tawo (2Sa 22:34: Sal 18:33) 
Asawa sa usa ka tawo (Pr 5:19) 


Tribo ni Dan, may katakos nga magbalantay sa 
luyo sa Israel (Gen 49:17) 


Hinigugmang magbalantay sa Sulamita 
(Aw 2:9) 


Katulin sa Gadhanong mga manggugubat 
(1Cr 12:8) 


Mga alagad sa Diyos mabinantayon 
(Mat 10:16) 


Malumong kahingawa ni Jesus (Mat 23:37: 
Luc 13:34 


Ang maayo, matarong nga katawhan takos 
alang sa Gingharian (Mat 13:47-50) 


Matarong nga pakiggubat (Pin 19:11, 16) 
Si Jesu-Kristo ingong usa ka halad (Heb 9:11-14) 


Si Jesu-Kristo, “ang Kordero sa Diyos” 
(Ju 1:29, Pin 5:6: 14:1: 22:3) 

Panon sa katawhan ni Jehova (Sal 79:13: 
Ju 10:7: Heb 13:20) 

Mga tawong nagabuhat ug maayo ngadto sa 
espirituwal nga mga igsoon ni Kristo, ug nga 
makabaton sa mga panalangin sa Gingharian 
(Mat 25:32-34) 


Hustisya, hiyas sa “buhing linalang” duol sa 
trono ni Jehova (Pin 4:7) 

Si Jesus ingong halangdon, Hari, 
tigpahamtang sa hustisya (Gen 49:9: Pin 5:5) 

Si Jehova (Isa 31:4, Os 11:10) 

Katawhan ni Jehova (Miq 5:8) 


Tribo ni Benjamin, manggugubat batok sa 
mga kaaway sa Diyos (Gen 49:27) 


Babayeng Sulamita (Aw 1:15: 5:2) 
Mga alagad sa Diyos inosente, 

dili mga malinapason sa balaod (Mat 10:16) 
Katawhan ni Jehova ginatigom 

(Isa 60:8) 


Bunga sa mga ngabil, mga halad sa pagdayeg 
(Os 14:2: Heb 13:15) 

Si Jesu-Kristo ingong usa ka halad 
(Heb 9:11-14) 


Gahom, hiyas sa “buhing linalang” duol sa 
trono ni Jehova (Pin 4:7) 

HAYOP 


Ang mga hayop 
sa katibuk-an 
Agila 


Anay (baboy) 


Asno 
Dragon 
Halas 


Iro 


Irong ihalas 


Isda 


Kabayo 


Kamelyo 
(baye) 


Kanding 


Karnero 
(laki) 


Leopardo 


Leyon 


Lobo 


Oso 


Salampati 


Sebra 
(baye) 


KINAIYAHAN 

Walay kabuot 


Mapintas, 
mananagit 


Mahugaw 


Higal sa sekso 


Manunukob, nagadugmok, 
nagalamoy 


Malipatlipaton, malimbongon 
(2Co 11:3) 


Mabangis, mahugaw, 
molihok nga ginurupo, 
walay katagbawan 
sa sekso 


Malansison, 
malimbongon 


Ang pipila ka isda mahugaw 
sumala sa Balaod 
(Lev 11:10-12) 


Bililhon sa panaggubat 
(Job 39:19-25) 
Higal sa sekso 


Walay tumong sa pagpangitag 
katumanan sa 
tinguha 


Gahian, independenteng 


disposisyon, hilig nga 
manungag 


Hilig manungag 


Matulin 


Mabangis, mapintas, 
manunukob 


Mabangis, mapintas, 
luog, malansison 


Mabangis 


Daling malinga, 
pabag-obag-o, 
mabaw-ug-hunahuna 


Nagtinguha sa seksuwal 
nga katagbawan 
bisan asa 


SIMBOLISMO SA BUTANG NGA DAOTAN UG DILI MAAYO 


SIMBOLISMO 


Daotang mga tawo (2Pe 2:12: Jud 10) 


Mga hari sa Babilonya ug Ehipto 
(Eze 17:3, 7, 12, 15) 


Mga apostata (2Pe 2:22) 


Walay pagtuo nga Juda midangop 
sa Asirya ug Ehipto (Eze 23:20) 


Si Satanas nga Yawa (Pin 12:9) 
Hari sa Babilonya (Jer 51:34, ftn sa Rbi8) 


Si Satanas nga Yawa (Pin 12:9) 


Daotang mga kaaway ni David (Sal 22:16: 
59:6, 14 


Seksuwal nga kahiwian (Deu 23:18: Flp 3:2; 
Pin 22:15) 
Walay bili nga indibiduwal (2Sa 16:9) 
Daotang mga magbalantay sa Israel 
(Isa 56:10, 11) 
Panglantaw sa karaang mga Hudiyo sa 
dili-tinuling mga Hentil (Mat 15:26, 27) 
Mga apostata (2Pe 2:22) 


Maluibon nga si Haring Herodes Antipas 
(Luc 13:32 


Daotang mga tawo, dili takos alang sa Gingharian 
(Mat 13:47-50) 


Panaggubat, kasangkapan sa gubat (Sal 33:17: 
147:10: Isa 31:1: Jer 4:13) 

Nabuang-sa-seksong mga Israelinhon sa adlaw 
ni Jeremias (Jer 5:8) 


Pagkadili-matinumanon sa Israel sa pagdangop sa 
paganong mga nasod ug sa ilang mga diyos 
Jer 2: 


Mga tawong dili mahigalaon ngadto sa espirituwal 
nga mga igsoon ni Kristo, mga tawong 
“tinunglo” ngadto sa kalaglagan 

Mat 25:32, 41, 46) 

Gresyanhong Gahom sa Kalibotan (Dan 8:5, 21) 


Medo-Persianhong Gahom sa Kalibotan 
Dan 8:3, 4, 20) 


O 


ali nga pagpanakop sa mga Caldeanhon 
Hab 1: 
Gresyanhong Gahom sa Kalibotan (Dan 7:6) 


Daotang mga kaaway ni David (Sal 22:13) 
Babilonyanhong Gahom sa Kalibotan (Dan 7:4) 
Mga hari sa Asirya ug Babilonya (Jer 50:17) 
Yawa (1Pe 5:8) 


Mini nga mga manalagna (Mat 7:15) 

Daotan, mini nga mga Kristohanon; mini nga 
mga magtutudlo (Buh 20:29) 

Daotang mga tawo sa kalibotan (Mat 10:16) 


Daotang mga magmamando (Pr 28:15) 
Medo-Persianhong Gahom sa Kalibotan 
(Dan 7:5) 


Napulo-ka-tribong gingharian sa Israel 
(Os 7:11) 


Ang Israel sa pagkadili-matinumanon midangop sa 
paganong mga nasod ug sa ilang mga diyos 
(Jer 2:24) 

mananap lahi gayod kaayo. 
- Dan 7:3-8, 11, 12, 15-26. 

Sa kataposang ikaupat nga 
bahin sa ikapitong siglo 
W.K.P., ang Babilonya nahi- 
mong dominanteng gahom sa 
Tungang Sidlakan. Ang ging- 
harian sa Babilonya kusog ka- 
ayong nagpadako sa dominyo 
niini ibabaw sa Sirya ug Pales- 
tina, nga nagpukan sa ging- 
harian sa Juda uban sa mga 
magmamando niini sa linya 
ni David kinsa milingkod sa 
mahimayaong trono ni Jeho- 
va didto sa Jerusalem. (1Cr 
29:23) Mamatikdan nga, sa di- 
hang gipasidan-an ang Juda 
sa taliabot nga pagkapukan 
niini sa Babilonya, gipakasa- 
ma ni manalagnang Jeremias 
ang umaabot nga mananakop 
ngadto sa 'usa ka leyon nga 
mitungas gikan sa kalibonan."” 
(Jer 4:5-7: itandi ang 50:17.) 
Human mapukan ang Jerusa- 
lem, si Jeremias miingon nga 
ang kasundalohan sa Babi- 
lonya maoy “matulin pa kay 
sa mga agila” sa ilang paggu- 
kod sa mga Judeanhon. (Lam 
4:19) Gipakita sa kasaysayan 
nga ang pagpadako sa domin- 
yo sa Babilonya, nga sa usa ka 
panahon nakaabot hangtod sa 
Ehipto, sa wala madugay na- 
hunong, ug sa ulahing yugto 
sa imperyo, ang mga magma- 
mando sa Babilonya dili na ka- 
ayo agresibo kay sa una. 

Napukan sa gingharian sa 
Medo-Persia ang Babilonya, 
uban ang kinapusoran niini 
didto sa kabungtoran dapit 
sa sidlakan sa kapatagan sa 
Mesopotamia. Ang Imperyo sa 
Medo-Persia medyo lahi gikan 
sa Semitikanhong Imperyo sa 
Babilonya, ingong unang Ja- 
petikanhon (o Aryan) nga ga- 
hom nga nahimong dominan- 
te diha sa Tungang Sidlakan. 
Ang mga Hudiyo, bisan tuod 
gitugotan sa pagbalik sa Juda, 
nagpadayon ingong sakop nga 
katawhan ubos sa yugo sa 

MANANAP, SIMBOLIKO NGA MGA 


KINAIYAHAN 
O HIYAS 


Mabangis 


HAYOP 


Torong baka 


Ulod Hinayon, luyahon, 
dili mahinungdanon 
(Isa 41:13-15) 


SIMBOLISMO 


Daotang mga kaaway ni David (Sal 22:12) 


Ang nasod sa Diyos nga Israel (Jacob) mahuyang, 
mamalig-on pinaagi sa gahom ni Jehova 


imperyo... . Hangtod sa ma- 
ong panahon kini maoy usa ka 
bag-ong sistema diha sa kasay- 
sayan, kini maoy usa ka gipa- 
dakong republika nga Aryan. 
. . . Kini kanunayng nagbag- 
obag-o. Kini wala gayod mahi- 


Medo-Persia. (Neh 9:36, 37) Kini nga imperyo mas 
hangol pa sa pagbaton ug teritoryo kay sa Imperyo 
sa Babilonya, nga nagpadako sa dominyo niini gi- 
kan sa “India ngadto sa Etiopia. ”--Est 1:1. 

Ang pagmando sa Medo-Persia natapos pina- 
agig dali kaayong pagsakop niana sa Gresyan- 
hong kasundalohan nga gipangunahan ni Alejan- 
drong Bantogan. Sulod sa pipila lamang ka tuig 
siya nakatukod ug imperyo nga naglakip sa mga 
dapit sa Uropa, Asia, ug Aprika. Kini ang unang 
gahom gikan sa Uropa nga naghupot niana nga po- 
sisyon. Human sa kamatayon ni Alejandro ang 
iyang mga heneral nag-ilog sa pagkontrolar sa im- 
peryo, ug sa ulahi ang upat kanila nakahupot sa 
pagmando sa nagkalainlaing seksiyon. Ang Palesti- 
na giawayan sa magkaribal nga Seleucid ug Ptole- 
maiko nga mga gingharian. 

Ang Imperyo sa Gresya sa ulahi bug-os nga na- 
ilog sa Roma. Nalabwan sa Imperyo sa Roma ang 
tanan nga naunang mga imperyo dili lamang sa 
gidak-on sa dominyo niini (nga naglakip sa tibuok 
dapit sa Mediteranyo ug sa ulahi miabot sa Kapu- 
pud-an sa Britanya) kondili sa pagkaepektibo usab 
sa kasundalohan niini ug sa kalig-on sa pagpadapat 
sa Romanhong balaod ngadto sa mga lalawigan sa 
halayong bahin sa imperyo. Siyempre, ang Roma 
mao ang politikanhong kasangkapan nga gigamit 
sa pagpatay sa Mesiyas, si Kristo Jesus, ingon man 
sa paglutos sa unang Kristohanong kongregasyon. 
Human niana ang imperyo milungtad sa halos usa 
ka libo ka tuig diha sa lainlaing porma apan sa ula- 
hi nabahin ngadto sa lainlaing kanasoran, nga sa 
kataposan ang Britanya nakabaton sa dominan- 
teng posisyon. 

Ang historyador nga si H. G. Wells mihimo sa 
mosunod nga makaiikag nga mga obserbasyon la- 
bot sa pagkalahi sa Imperyo sa Roma: “Karon ki- 
ning bag-ong Romanhong gahom nga nahimong 
magmamando sa kasadpang kalibotan sa ikaduha 
ug unang mga siglo w.K. sa daghang paagi lahi gi- 
kan sa bisan unsang dagkong imperyo nga nag- 
mando sa sibilisadong kalibotan. Sa sinugdan dili 
kini usa ka monarkiya, ug dili kini minugna ni bi- 
san kinsa nga bantogang mananakop. .. . Kini mao 
ang unang imperyo nga republika nga nakalingka- 
was sa pagkapuo ug padayong milambo... . Ang 
Hamitikanhon ug Semitikanhon nga populasyon 
niini diyutay ra kay sa bisan unsang nauna nga 


mong lig-on. Sa diwa ang pag- 
eksperimento [labot sa pagdumala] napakyas. Sa 
diwa ang pag-eksperimento wala gayod matapos, 
ug ang Uropa ug Amerika karong adlawa naning- 
kamot gihapon sa pagsulbad sa mga gumonhap 
sa tibuok-kalibotang pagdumala sa kahikayan sa 
estado nga unang giatubang sa Romanong ka- 
tawhan.”-- The Pocket History of the World, 1943, 
pp. 149-151. 

Ang laking karnero ug ang laking kanding. 
Diha sa panan-awon nga nadawat ni Daniel duha 
ka tuig sa ulahi (Dan 8:1), ang mga gahom nga gi- 
hawasan sa duha ka simbolikong mga mananap 
nga nalangkit tin-aw nga ginganlan. Ang gingha- 
rian sa Medo-Persia gilarawan dinhi ingong usa ka 
laking karnero nga may duha ka sungay, nga ang 
mas taas nga sungay mitubo sa ulahi. Gipakita sa 
kasaysayan nga sa sinugdan ang mga Medianhon 
mao ang mas kusganon, ug sa ulahi ang mga Per- 
sianhon mao ang milabaw, bisan tuod kining duha 
ka katawhan padayong nagkahiusa ingong usa ka 
gahom. Ang laking kanding nga tulin kaayong mi- 
dagan latas sa kalibotan nagsimbolo sa Gresyan- 
hong gahom sa kalibotan. (Dan 8:3-8, 20, 21) Ang 
matagnaong panan-awon nagpakita nga ang “da- 
kong sungay” sa kanding nga diha sa taliwala sa 
mga mata niini, nga naglarawan sa unang hari, na- 
bali “sa dihang kini nahimong gamhanan,” ug upat 
ka gingharian ang mitungha, apan dili kaayo kus- 
ganon. (Dan 8:5, 8, 21, 22) Ang dali nga pagsakop 
ni Alejandro sa Imperyo sa Medo-Persia nahisgo- 
tan na, ingon man ang pagkabahin sa iyang ging- 
harian taliwala sa upat sa iyang mga heneral. 

Takos usab nga hisgotan dinhi nga ang samang 
nasod o ang mga magmamando niini mahimong 
hawasan sa laing mga simbolo nga hayop diha sa 
laing mga tagna. Sa ingon, ang mga hari sa Asirya 
ug Babilonya gihawasan sa mga leyon diha sa Jere- 
mias 50:17, samtang sa Ezequiel 17:3-17 ang mga 
magmamando sa Babilonya ug Ehipto gilarawan pi- 
naagig dagkong mga agila. Sa laing teksto gipaka- 
sama ni Ezequiel si Paraon sa Ehipto sa usa ka “dako 
kaayong linalang sa dagat” nga naghigda sa kasa- 
paan sa Nilo. (Eze 29:3) Sanglit ang Medo-Persia ug 
Gresya gihawasan ug tinong mga simbolo diha sa 
Daniel kapitulo 8, mahimo usab nga kini giha- 
wasan sa ubang mga simbolo diha sa naunang 
panan-awon (Dan 7) ug usab sa misunod nga mga 
tagna. 


MANAOL 


Ang pitoy-ulo nga mapintas nga mananap 
nga migula gikan sa dagat. Diha sa panan- 
awon nga nakita ni apostol Juan ug gitala diha sa 
Pinadayag 13, usa ka pitoy-ulo, napulog-sungay 
nga mapintas nga mananap ang migula gikan sa 
dagat, samag leopardo, apan may tiil sa usa ka oso 
ug baba sa usa ka leyon. Busa kini maoy usa ka ka- 
langkoban sa pipila ka simbolo nga nakita diha sa 
panan-awon ni Daniel bahin sa upat ka mananap. 
Ang dragon, nga gipaila diha sa Pinadayag 12:9 
ingong si Satanas nga Yawa, naghatag sa mananap 
sa awtoridad ug gahom niini. (Pin 13:1, 2) Ang pito 
ka ulo (nga may napulo ka sungay) sa mananap 
nagpalahi niini gikan sa usay-ulo nga mga mana- 
nap sa panan-awon ni Daniel. Ang pito (ug ang na- 
pulo) sagad nga giila ingong Biblikanhong mga 
simbolo sa pagkakompleto. (Tan-awa ang NUMERO.) 
Kini gipamatud-an pinaagi sa gidak-on sa domin- 
yo sa mananap, kay kini nagbaton ug awtoridad, 
dili ibabaw sa usa ka nasod o grupo sa mga nasod, 
kondili “ibabaw sa matag tribo ug katawhan ug pi- 
nulongan ug nasod.” (Pin 13:7, 8: itandi ang 16: 
13, 14.) Nakamatikod bahin niini, ang The Inter- 
preter's Dictionary of the Bible nag-ingon: “Ang 
una niini nga mga mananap [sa Pin 13] nagbaton 
diha niini sa hiniusang mga kinaiyahan sa upat ka 
mananap sa panan-awon ni Daniel . . . Busa, ang 
unang mananap naghawas sa hiniusang mga pu- 
wersa sa tanang politikanhong pagmando sa kali- 
botan nga batok sa Diyos.”---Giedit ni G. Buttrick, 
1962, Tomo 1, p. 369. 

Duhay-sungay nga mananap. Dayon si Juan 
nakakita ug mananap gikan sa yuta nga may duha 
ka sungay nga sama niadtong sa aghop nga nating 
karnero, apan nagsulti ingon sa usa ka dragon, nga 
naggamit sa bug-os nga awtoridad sa unang ma- 
pintas nga mananap nga bag-o pang gihubit. Kini 
nagsugo sa paghimog usa ka larawan sa nagman- 
do sa tibuok kalibotan nga pitoy-ulo nga mananap, 
nga nagpugos sa tanang tawo sa pagdawat sa 
“marka” niini.---Pin 13:11-17. 

Mahinumdoman nga ang duhay-sungay nga la- 
king karnero sa Daniel kapitulo 8 naghawas sa 
duha ka gahom, ang Medo-Persia. Siyempre, kana 
nga gahom dugay nang nahanaw sa adlaw ni apos- 
tol Juan, ug ang iyang panan-awon maoy bahin sa 
umaabot pa nga mga butang. (Pin 1:1) Dihay uban 
pang tagduha ka gahom nga milungtad sukad sa 
adlaw ni Juan, apan taliwala niini ang makasay- 
sayanhong panag-uban sa Britanya ug Tinipong 
Bansa mao ang ilabinang makaiikag ug dugayng 
naglungtad. 

Ang laing talagsaong kinaiyahan sa duhay- 
sungay nga mananap, ang pagsulti niini sama sa 
usa ka dragon, makapahinumdom sa “baba nga 

nagsulti ug dagkong mga butang” labot sa talagsa- 
ong sungay sa ikaupat nga mananap sa Daniel 7 
(ber 8, 20-26): samtang ang “pagpahisalaag' niini 
sa mga molupyo sa yuta ikatandi sa paglimbong 
nga gihimo sa “mabangis nga hari” nga gihubit sa 
Daniel 8:23-25. -Pin 13:11, 14. 

Ang sanag-pulang bulok nga mapintas nga 
mananap. Diha sa Pinadayag 17 ang apostol 
nagtala sa iyang panan-awon bahin sa usa ka sa- 
nag-pulang bulok nga mananap nga may pito ka 
ulo ug napulo ka sungay, nga gisakyan sa simboli- 
kong babaye nga “Dakong Babilonya.” Busa, kini 
nga mananap kaamgid, o maoy larawan, sa unang 
mananap sa Pinadayag 13 apan lahi tungod sa sa- 
nag-pulang bulok niini ug sa kamatuoran nga wa- 
lay mga korona nga nakita diha sa napulo ka 
sungay niini. Sa pagkakita sa mananap, si Juan gi- 
ingnan nga ang lima sa pito ka hari nga gihawa- 
san sa pito ka ulo napukan na, samtang ang usa 
naglungtad pa niadtong panahona, ug ang ikapito 
umaabot pa. Ang sanag-pulang bulok nga mana- 
nap maoy ikawalong hari apan naggikan o maoy 
produkto sa nangaging pito. Ang “napulo ka hari” 
nga gihawasan sa napulo ka sungay naglungtad 
ug nagbaton ug awtoridad duyog sa sanag-pulang 
mananap sulod sa hamubo nga panahon. Sa pag- 
pakiggubat batok sa Kordero, si Jesu-Kristo, ug ni- 
adtong uban kaniya, sila mangapukan sa kapildi- 
han.--Pin 17:3-5, 9-14. 

Ang pipila ka eskolar mipadapat niini nga panan- 
awon ngadto sa paganong Roma, ug ang pito ka ulo 
ngadto sa pito ka emperador sa Roma, nga gisun- 
dan sa ikawalo nga emperador. Apan, sila wala 
magkauyon kon kinsa niini nga mga emperador 
ang angayng ilakip. Ang Bibliya naghisgot lamang 
sa ngalan sa tulo ka Romanong emperador, nga ang 
ikaupat (si Nero) gihisgotan ubos sa titulo nga “Ce- 
sar.” Nasabtan sa ubang mga eskolar nga ang “mga 
ulo” o “mga hari” naghawas sa mga gahom sa kali- 
botan, sama sa makita diha sa basahon ni Daniel. 
Makaiikag nga ang Bibliya nagngalan sa lima ka ga- 
hom sa kalibotan diha sa Hebreohanong Kasulatan, 
nga mao, ang Ehipto, Asirya, Babilonya, Medo-Per- 
sia, ug Gresya, samtang ang Gregong Kasulatan 
nagngalan sa ikaunom, ang Roma, nga nagmando 
sa adlaw ni Juan. Bisan tuod wala niini nganli ang 
ikapitong “hari,” ang dili pagngalan niini masabtan 
tungod kay kini wala pa motungha sa dihang gita- 
la ni Juan ang Pinadayag. Ang ikawalong hari, ang 
simbolikong sanag-pulang mananap, sa usa ka pa- 
agi naghiusa niining pito ka ulo diha kaniya sam- 
tang sa samang higayon siya naggikan niini nila. 
MANAOL [Heb., peres]. Usa sa “naglupad nga 
mga linalang” nga gibaod ingong mahugaw ug dili 
pagakan-on, sumala sa pakigsaad sa Balaod. (Lev 

gidiling kaonon ubos sa Moisesnong Balaod 


11:13, Deu 14:12) Ang Hebreohanong ngalan niini 
(pe'es) sa literal nagkahulogang “ang tigbali.” Kay 
nagsabot niini nga nagtumong sa pagbali sa mga 
bukog sa tukbonon nga himoon sa usa ka langgam 
nga mandadagit, ang King James Version naghu- 
bad sa pe'res ingong “ossifrage,” usa ka ngalan nga 
naggikan sa Latin ug nagkahulogang “tigbali ug 
bukog.” Ang uban nagtuo nga ang Hebreohanong 
ngalan nagpaila sa usa ka langgam nga “nagwatas- 
watas sa tukbonon niini,” ug busa dili basta lamang 
usa ka tigbali ug mga bukog. 

Ang manaol (Pandion haliaëtus) mopatim-aw 
nga kapamilya sa banog apan may pipila ka kalai- 
nan, nga lakip niini mao ang mga tiil nga sama ni- 
anang sa bukaw. Ang ulo ug sungo sa manaol ka- 
amgid nianang sa banog, ang itaas nga bahin sa 
lawas ug ang mga pako maoy dagtom nga kape ug 
ang ilalom nga mga bahin maoy puti ug may bud- 
lis nga kape. Ang gitas-on niini mosukod ug mga 
65 sm (26 pul.), ug ang bukhad sa mga pako niini 
maoy halos 1.8 m (6 p). Ang manaol makaplagan 
sa tibuok kalibotan, nga nagpuyo duol sa halapad 
nga katubigan, diin kini maningaon ug mga isda 
nga nagalangoy duol sa ibabaw sa tubig. Kini nga 
langgam daw walay hago nga magalupad ibabaw 
sa katubigan, nga madanihong magbiyobiyo ug 
magpautaw-utaw hangtod nga kini makakaplag sa 
iyang tukbonon. Dayon kini kalit nga motiurok, 
kusganong modapat sa tubig nga una ang mga tiil, 
usahay motidlom pa gani sa tubig. Kini nasangka- 
pan pag-ayo niining matanga sa pagpanikop, nga 
may kupkop nga balhibo sa ilalom nga mga bahin 
niini aron makasugakod sa epekto inigdapat sa tu- 
big, ug may tag-as, kurbado, hait kaayong mga ku- 
yamoy nga misiwil gikan sa gaspang nga mga 
kuko, nga magpaarang sa langgam sa pagkupot 
pag-ayo sa danglog nga tukbonon niini. Ang mga 
maniniid nag-ingon nga sa pagdala sa isda ngadto 

sa baybayon aron sa pagkaon niini, ang manaol ka- 
nunayng magkupot sa isda nga ang ulo niini mag- 
atubang sa unahan, sa ingon dili kaayo sungsong 
sa hangin. Ang manaol komon kaayo diha sa bay- 
bayon ug sa kapuloan sa habagatang Sinai. 

Ang uban nagtuo nga ang langgam nga gitawag 
sa Hebreohanong pulong nga pe'res naglakip sa 
agila sa dagat (Haliaëtus albicilla, lahi sa manaol) 
ug sa lammergeier (Gypaetus barbatus), usa ka 
buwitre nga nahibaloan nga magdala ug mga bu- 
kog ug mga bao sa itaas ug dayon ihulog kini diha 
sa kabatoan aron kini mabuak. 


MANASES [Usa nga Nagpahimong Malimta- 
non, Usa nga Nagpahikalimot]. 

1. Panganay nga anak nga lalaki ni Jose ug apo 
ni Jacob. Human si Jose mahimong administrador 
sa pagkaon sa Ehipto, gihatag ni Paraon kaniya 
ingong asawa si Asenat, ang anak nga babaye ni 
Potipera nga saserdote sa On, ug siya nanganak ug 
duha ka anak nga lalaki kang Jose, si Manases ug 
Epraim. Ginganlan ni Jose ang iyang panganay ug 
Manases, tungod kay, siya miingon: “Ang Diyos 
nagpahikalimot kanako sa tanan nakong kalisda- 
nan ug sa tibuok balay sa akong amahan."”---Gen 
41:45, 50-52, 

Sa dihang gipanalanginan ni Jacob si Manases 
ug Epraim, siya nagpadayon sa pagpatong sa iyang 
tuong kamot kang Epraim ug sa iyang wala kang 
Manases, sa ingon nagbutang sa manghod nga si 
Epraim nga una kang Manases. (Gen 48:13-20) 
Ingon sa gipakita niini, si Epraim mahimong mas 
dako kay kang Manases. 

Si Manases nakabatog mga anak nga lalaki pina- 
agi sa iyang puyopuyo nga Siryanhon (1Cr 7:14), 
ug si Jose nabuhi pag dugay nga nakakita sa mga 
anak sa anak nga lalaki ni Manases nga si Makir. 
--Gen 50:22, 23. 

2. Ang tribo sa Israel nga naggikan kang Mana- 
ses nga anak nga lalaki ni Jose ug nalangkoban sa 
pito ka tribonhong mga banay. Mga usa ka tuig hu- 
man mobiya sa Ehipto ang mga Israelinhon, ang 
mga lalaking lig-on ug lawas sa tribo ni Manases 
gikan sa 20 anyos pataas mikabat ug 32,200. (Num 
1:34, 35) Walay duhaduha nga naglakip kini kang 
Gaddi, usa sa napulo ka tawo nga nagdalag dao- 
tang taho human mangespiya sa Yutang Saad. 
(Num 13:1, 2, 11, 25-33) Sa panahong gihimo ang 
ikaduhang pagsenso duolan sa upat ka dekada sa 
ulahi, ang narehistrong mga lalaki sa tribo mius- 
wag ngadto sa 52,700, nga nakalabaw sa Epraim 
ug 20,200. (Num 26:28-34, 37) Busa, dayag nga 
mahitungod sa mas ubos nga papel ni Manases sa 
umalabot ang gitumong sa dihang naghisgot si 
Moises bahin sa “tinagpulo ka linibo ni Epraim” 
apan sa “linibo ni Manases.”---Deu 33:17. 

Sa kamingawan, ang tribo ni Manases, ilalom sa 
pagpanguna sa pangulo niini nga si Gamaliel nga 
anak ni Pedazur, nagkampo sa K sa tabernakulo, 
tupad sa Epraim ug Benjamin. Kining tulo-ka-tribo 
nga dibisyon maoy ikatulo sa han-ay sa pagmar- 
tsa.--Num 1:10, 16; 2:18-24, 7:54: 10:23. 

Mga Pagsakop sa Duha ka Kiliran sa Suba 
sa Jordan. Sa dihang gipildi sa mga Israelinhon 
ang Amorihanon nga si Haring Sihon ug Og, giha- 
tag ni Moises ang ilang nailog nga yuta ngadto sa 
mga Rubenhon, Gadhanon, ug sa katunga sa tribo 
ni Manases ubos sa kondisyon nga kining mga tri- 
boha moapil sa pag-ilog sa teritoryo sa K sa Jordan. 
(Num 32:20-33, 34:14, 15; Deu 29:7, 8) Ang ami- 
hanang seksiyon sa maong dapit sa S sa Jordan 
lagmit naangkon na gumikan sa mga paningkamot 
sa mga Manasesnon, nga ang bahin niana nailog ni 
Jair, Noba, ug “sa mga anak nga lalaki ni Makir.” 
Tungod niini gihatag ni Moises kini nga rehiyon 
ngadto kanila.--Num 32:39-42, Deu 3:13-15, 1Cr 
2:21, 22. 

Sa ulahi, ang mga tawo gikan sa “katunga sa tri- 
bo ni Manases" nga nakadawat sa ilang panulondon 
mitabok sa Jordan ug miapil sa pag-ilog sa yuta sa 
kasadpan. (Jos 1:12-18, 4:12) Apil usab sila niad- 
tong mga nagtigom sa atubangan sa Bukid sa Ge- 
rizim sa dihang “gibasa [ni Josue] sa makusog ang 
tanang pulong sa balaod, ang panalangin ug ang 
maldisyon.” (Deu 27:12, Jos 8:33, 34) Ilalom sa 
pagpanguna ni Josue, ang mga Israelinhon nag- 
buntog sa gahom sa mga Canaanhon, nagpildi sa 
31 ka hari sulod sa mga unom ka tuig. (Jos 12:7- 
24) Human niadto, bisag may nahibilin pang teri- 
toryo nga wala mailog, si Josue, nga gitabangan sa 
Hataas nga Saserdoteng si Eleasar ug sa tinudlong 
mga hawas sa Diyos gikan sa napulo ka tribo (lakip 
sa Manasesnong si Haniel nga anak nga lalaki ni 
Epod), nagbahinbahin sa yuta ingong mga pahat 
nga panulondon.---Num 34:17, 23: Jos 13:1-7. 

Panulondon nga Yuta. Dayag nga ang katu- 
nga sa tribo ni Manases may panulondon na sa S sa 
Jordan. Lakip niini ang Basan ug ang usa ka bahin 
sa Gilead. (Jos 13:29-31) Sa H nahimutang ang 
Gad, ang utlanang siyudad mao ang Mahanaim. 
(Jos 13:24-26, 30) Kini nga rehiyon sa kinadak-ang 
bahin maoy usa ka habog nga patag ibabaw sa bu- 
kid, nga may aberids nga gihabogon nga mga 
610 m (2,000 p). Dinhi nahimutang ang Golan, usa 
sa unom ka siyudad nga dalangpanan, ug ang 
Beestera (Astarot), lain pang Levihanong siyudad. 
--Jos 20:8, 9; 21:27, 1Cr 6:71. 

Ang nahibiling katunga sa mga Manasesnon na- 
kadawat sa ilang teritoryo nga panulondon sa K sa 
Jordan. (Jos 17:2, 5) Ang utlanan niini sa H mao 
ang Epraim, ang Aser sa AK, ang Isacar sa AS, ug 
ang Dagat Mediteranyo sa K. Gikan sa Mikmetat 

ang utlanan tali sa Epraim ug Manases nakaabot 
ngadto sa Tapua, nagpadayon ubay sa bul-oga- 
nang walog sa Kana, ug natapos didto sa Medite- 
ranyo. (Itandi ang Jos 16:5-8, 17:7-10.) Samtang 
ang mga Epraimnon may sakop nga mga siyudad 
sa Manases, ang mga Manasesnon gihatagag mga 
sakop nga siyudad (ang Bet-sean, Ibleam, Dor, En- 
dor, Taanak, ug Megido, ug ang mga lungsod nga 
sakop niini) sa Isacar ug Aser. (Jos 16:9: 17:11) Ang 
mga Manasesnon napakyas sa pag-abog sa mga 
Canaanhon gikan niining sakop nga mga siyudad 
apan, sa kadugayan, gipailalom kini sila sa pinugos 
nga trabaho. (Jos 17:11-13, Huk 1:27, 28, itandi ang 
1Cr 7:29.) Duha niining mga sakop nga siyudad, 
ang Taanak (Aner?) ug ang Ibleam (Bileam o Gat- 
rimon?), gihatag ngadto sa Kohatnon nga mga Le- 
vihanon.---Jos 21:25, 26, 1Cr 6:70. 

Kasaysayan. Human matapos ang pagbahin- 
bahin sa yuta, gipanalanginan ni Josue ang mga 
tawo sa tribo ni Ruben, Gad, ug ang “katunga 
sa tribo ni Manases” sa sidlakan ug gidasig sila 
nga magpadayon sa pag-alagad kang Jehova. (Jos 
22:1-8) Sila mibiya sa Shilo, mipanaw ngadto sa 
Jordan, ug unya duol sa maong suba sila nagtukod 
ug usa ka halaran. Kini hapit mosangko sa sibil nga 
gubat, tungod kay giisip kini sa ubang mga tribo 
ingong usa ka buhat sa pagkadili-matinumanon ug 
rebelyon. Apan, ang isyu nahusay nga malinawon 
sa dihang gipatin-aw nga gipatindog ang halaran, 
dili alang sa paghalad, kondili aron magsilbing usa 
ka handomanan sa pagkamatinumanon kang Jeho- 
va.--Jos 22:9-31. 

Sa ulahing yugto ang Manasesnon nga si Maghu- 
hukom Gideon mao ang gigamit ni Jehova sa pag- 
luwas sa mga Israelinhon gikan sa pagpanglupig sa 
mga Midianhon. (Huk 6:11-16, 33-35, 7:23: 8:22) Si 
Jepte dayag nga maoy lain pang maghuhukom gi- 
kan sa tribo ni Manases. Sa panahon sa iyang 
pagkamaghuhukom ang Israel napahigawas gikan 
sa pagpanghasi sa mga Ammonhanon.--Huk 11: 
1, 32, 33. 

Sa panahon sa pagmando sa unang hari sa Isra- 
el nga si Saul, ang mga Rubenhon, ang mga Gad- 
hanon, ug ang “katunga sa tribo ni Manases” sa 
sidlakan nakaangkon sa usa ka bug-os nga kadao- 
gan batok sa mga Hagrihanon ug sa ilang mga ka- 
alyado. (1Cr 5:10, 18-22) Niining linangkob nga 
yugto usab, ang mga Manasesnon, lakip ang mga 
tawong may talagsaong kaisog, maoy apil niadtong 
mitalikod kang Saul aron sa pagdapig kang David. 
(1Cr 12:19-21) Human mamatay si Saul ug ang 
iyang manununod nga si Is-boset, 18,000 ka Mana- 
sesnon gikan sa rehiyon sa K sa Jordan ug ang 
uban pang linibo gikan sa dapit sa S sa Jordan mi- 
adto sa Hebron aron himoong hari si David sa tibu- 
ok Israel (1070 W.K.P.).--1Cr 12:31, 37, 38. 

Mga tuig sa ulahi, ang dakong relihiyosong re- 
pormasyon nga gihimo sa Judeanhon nga si Ha- 
ring Asa nakatukmod sa daghang Manasesnon nga 
motalikod sa amihanang gingharian “sa dihang 
ilang nakita nga si Jehova nga iyang Diyos nag- 
uban kaniya.” (2Cr 15:8, 9) Sa panahon sa dakong 
panagkatigom sa ika-15 nga tuig sa pagmando ni 
Asa (963 W.K.P.), sila miduyog sa uban sa paghi- 
mog pakigsaad sa pagpangita kang Jehova. (2Cr 
15:10, 12) Mao man usab, sa pagmando sa Judean- 
hon nga si Haring Ezequias (745-717 W.K.P.), bisan 
daghan ang nagyagayaga sa mga mensahero nga 
iyang gipadala aron ipaabot ang pagdapit nga mo- 
adto sa Jerusalem alang sa pagsaulog sa Paskuwa, 
ang ubang mga Manasesnon andam nga magpau- 
bos ug misanong nga may pag-uyon. Human nia- 
na, kadtong mga misanong miapil sa paglaglag sa 
mga butang nga nalangkit sa idolatriya.---2Cr 30: 
1, 10, 11, 18, 31:1. 

Una pa niana (mga 760 W.K.P/), gidestiyero ni 
Tiglat-pileser (Tilgat-pilneser) II ang mga Mana- 
sesnon nga nagpuyo sa S sa Jordan. (1Cr 5:23-26) 
Halos sa samang panahon mopatim-awng dihay 
mga panagbangi tali sa tribo ni Epraim ug Mana- 
ses. Apan kining duha ka tribo nagkahiusa sa ilang 
pagpakigbatok sa Juda.---Isa 9:20, 21. 

Duolan sa usa ka siglo human mapukan ang na- 
pulo-ka-tribong gingharian, gipaabot sa Judean- 
hon nga si Haring Josias ang iyang pagpanglaglag 
sa mga halaran, tungtonganan sa insenso, sagra- 
dong mga poste, ug mga larawan, ang tanan nga 
gigamit sa bakak nga pagsimba, sa nagun-ob nga 
mga dapit sa Manases ug sa ubang mga dapit 
sa gawas sa Juda (sukad ug human sa 648 W.K.P.). 
Kining Judeanhon nga hari nag-ayo usab sa tem- 
plo, ug kini gisuportahan pinaagi sa mga kontri- 
busyon nga nadawat gikan sa mga Israelinhon 
sa lainlaing mga tribo, lakip ang Manases.---2Cr 
34:1-11. 

Human makabalik gikan sa pagkadestiyero sa 
Babilonya (537 W.K.P.), ang ubang Manasesnon 
mipuyo sa Jerusalem.---1Cr 9:1-3. 

Sa panan-awon ni Ezequiel, ang gihatag nga 
yuta sa Manases nahimutang taliwala sa Neptali ug 
Epraim. (Eze 48:4, 5) Naghawas usab ang Manases 
ingong usa sa mga tribo sa espirituwal nga Israel. 
--Pin 7:6. 

3. Usa ka ngalan nga mabasa sa Masoretikong 
teksto sa Maghuhukom 18:30, tungod sa gihimong 
kausaban sa magkokopya. Ang asoy maoy mahitu- 
ngod sa pag-apostata sa Dan, ug ang Bag-ong Ka- 
libotang Hubad nag-ingon nga “si Jonatan nga 
anak nga lalaki ni Gersom, nga anak nga lalaki ni 
Moises, siya ug ang iyang mga anak nga lalaki na- 
himong mga saserdote alang sa tribo sa mga Dan- 
hanon.” (Tan-awa usab ang AT; Mo, Ro, RS.) Ang 

Hudiyong mga eskriba nagsal-ot ug letra (nun = n) 
diha sa itaas taliwala sa unang duha ka letra sa ori- 
hinal nga Hebreohanong ngalan aron basahong “ni 
Manases" inay nga “ni Moises,” nga nagbuhat niini 
tungod sa ilang pagtamod kang Moises. Sa ingon 
ang mga eskriba nagtinguha nga itago ang kaula- 
wan ug kadaot nga mahimong iduhig sa ngalan ni 
Moises tungod sa buhat ni Jonatan. Gawas pa sa 
nausab nga Masoretikong teksto, ang “ni Manases” 
makita sa Vatican Manuscript Num. 1209 sa Gre- 
gong Septuagint ug sa Syriac nga Peshitta. Apan, 
ang “ni Moises” mao ang makaplagan sa Alexan- 
drine Manuscript sa Gregong Septuagint ug sa La- 
tin nga Vulgate sa Maghuhukom 18:30. 

4. Hari sa Juda nga anak nga lalaki ug manunu- 
nod ni Haring Ezequias. (2Ha 20:21, 2Cr 32:33) 
Ang inahan ni Manases mao si Hepziba. Siya 
12 anyos sa dihang siya milingkod ingong ika-14 
nga hari sa Juda human ni David ug nagmando su- 
lod sa 55 ka tuig (716-662 W.K.P.) sa Jerusalem. 
(2Ha 21:1) Siya nagbuhat kon unsay daotan sa mga 
mata ni Jehova, nagtukod pag-usab sa hatag-as 
nga mga dapit nga gilaglag sa iyang amahan, nag- 
tukod ug mga halaran alang kang Baal, ug nagsim- 
ba sa “tanang panon sa kalangitan,” ug nagtukod 
ug bakak nga relihiyosong mga halaran diha sa 
duha ka sawang sa templo. Siya nagpaagi sa iyang 
mga anak sa kalayo, naggamit ug salamangka, 
pagpanag-an, ug nagpasiugda sa mga buhat sa es- 
piritismo. Si Manases nagbutang usab sa linilok 
nga larawan sa sagradong poste nga iyang gihimo 
sa sulod sa balay ni Jehova. Siya nagdaldal sa Juda 
ug Jerusalem “sa pagbuhat kon unsay daotan nga 
labaw pa kay sa kanasoran nga gilaglag ni Jeho- 
va gikan sa atubangan sa mga anak sa Israel.” (2Ha 
21:2-9, 2Cr 33:2-9) Bisan tuod si Jehova nagpada- 
lag mga manalagna, wala kini patalinghogi. Sad-an 
usab si Manases sa pag-ula sa daghan kaayong 
inosenteng dugo (2Ha 21:10-16), nga sumala sa li- 
teratura sa Hudiyong mga rabbi, naglakip sa dugo 
ni Isaias, nga ilang giingon nga gigabas tungod sa 
sugo ni Manases.---Itandi ang Heb 11:37. 

Gisilotan si Manases tungod kay wala niya hata- 
gig pagtagad ang mensahe ni Jehova ug gjidala si- 
yang binihag sa hari sa Asirya ngadto sa Babilon- 
ya, nga usa sa harianong mga siyudad sa monarko 
sa Asirya. (2Cr 33:10, 11) ‘Si Manases sa Juda" apil 
sa listahan sa 22 ka “mga hari sa Hatti, sa kabay- 
bayonan ug kapuloan” nga nagbayad ug tributo sa 
Asiryanhon nga si Haring Esar-hadon. Ang nga- 
lan ni Manases makita usab sa listahan sa mga 
hari nga nagbayad ug tributo kang Ashurbanipal. 
-- Ancient Near Eastern Texts, giedit ni J. Pritch- 
ard, 1974, pp. 291, 294. 

Samtang siya usa ka binihag, si Manases 
naghinulsol, nagpaubos sa iyang kaugalingon, ug 

nag-ampo kang Jehova. Gidungog sa Diyos ang 
iyang hangyo alang sa pabor ug gipasig-uli siya sa 
iyang pagkahari sa Jerusalem. (2Cr 33:12, 13) Hu- 
man niana si Manases “nagtukod ug usa ka paril sa 
gawas alang sa Siyudad ni David,” nagbutang ug 
mga pangulo sa kasundalohan diha sa kinutaang 
mga siyudad sa Juda, naghanaw sa langyawng 
mga diyos ug sa larawang idolo gikan sa balay ni 
Jehova, ug sa mga halaran nga iyang gitukod did- 
to “sa bukid sa balay ni Jehova ug sa Jerusalem.” Si 
Manases nag-andam sa halaran ni Jehova ug nag- 
halad sa ibabaw niana, nagdasig usab sa uban sa 
pag-alagad kang Jehova. Bisan pa niana, ang ka- 
tawhan naghalad pa gihapon didto sa hatag-as nga 
mga dapit, hinuon alang kang Jehova. (2Cr 33:14- 
17) Sa pagkamatay ni Manases, siya gipulihan sa 
pagkahari sa iyang anak nga lalaki nga si Amon. 
— 2Cr 33:20. 

5. Usa ka Israelinhon “sa mga anak ni Pahat- 
moab” nga apil niadtong nagkuha ug langyawng 
mga asawa ug nagpapahawa kanila “uban sa mga 
anak” sa adlaw ni Esdras.—Esd 10:30, 44. 

6. Laing Israelinhon, “sa mga anak ni Hasum,” 
nga apil niadtong nagpapahawa sa ilang lang- 
yawng mga asawa tungod sa masibotong pagba- 
rog ni Esdras dapig sa putling pagsimba.—Esd 10: 
33, 44. 


MANASESNON. Tan-awa ang Manases Num. 2. 


MANDRAGORA [Heb., dudha-im, plural]. 
Usa ka hilba nga mabuhig dugay nga kapamilya sa 
patatas, nga may dagko, pormag-itlog, lubos-berde 
nga mga dahon. Ang mga dahon sa mandragora 
(Mandragora officinarum) motubo gikan sa lintu- 
nganayng gamot mismo, nga moporma ug pina- 
bukad nga sirkulo, ug mosangyad sa yuta. Sa kina- 
tung-an niini nga sirkulo, ang pungango sa bulak 
motubo, ug ang matag pungango mopatunghag 
usa lang ka puti, asulon, o bayolet nga bulak. Ang 
dalagong-pula nga bunga, nga susama ka dako sa 
sirwelo, mahinog nga halos dungandungan sa pag- 
pangani sa trigo didto sa Palestina. (Gen 30:14) Gi- 
hubit kini nga sama ka humot ug ka presko sa 
mansanas. (Tan-awa ang Aw 7:13.) Ang baga, sa- 
gad nagsangasanga nga lintunganayng gamot sa 
mandragora amgid-amgid sa mga bitiis sa tawo. 
Kini nakapatunghag daghang patuotuo ug nag- 
langkit niini nga tanom sa mga gahom sa madyik. 
--HULAGWAY, Tomo 1, p. 544. 

Sa karaang kapanahonan ang mga bunga sa 
mandragora gigamit sa medisina ingong narkotiko 
ug ingong pang-alibyo sa pagpangurog sa kauno- 
ran. Labot pa, kaniadto ug sa pagkakaron sa pipila 
ka bahin sa Tungang Sidlakan, kini giisip nga ma- 
kapapukaw sa gana sa sekso ug makadugang sa 

pertilidad o makatabang aron momabdos. Ang ta- 
laan sa Genesis nagtaho nga si Raquel miuyon nga 
ang iyang igsoong babaye nga si Lea makigdulog 
sa iyang banang si Jacob baylo sa pipila ka man- 
dragora. (Gen 30:14, 15) Bisan tuod wala ibutyag 
sa Bibliya kon unsa ang iyang motibo, lagmit giba- 
ti ni Raquel nga kini makatabang kaniya aron mo- 
mabdos, sa ingon matapos ang kaulawan sa iyang 
pagkaapuli. Hinuon, ayha pa siya nagmabdos pag- 
labay sa pipila ka tuig human niini nga panghitabo. 
—Gen 30:22-24. 


MANEH. 


MANIKO. Usa ka sukod sa gitas-on o sa gi- 
sangkaron nga gibanabanang katumbas sa distan- 
siya gikan sa siko hangtod sa tumoy sa tungatu- 
ngang tudlo. (Deu 3:11) Adunay mga timailhan 
nga ang mga Israelinhon komon nga migamit sa 
maniko nga mga 44.5 sm (17.5 pul.), ug ang mga 
kalkulasyon niini nga publikasyon maoy pinasukad 
niana nga maniko. Pananglitan, ang Inskripsiyon 
sa Siloam nag-ingong 1,200 ka maniko ang gitas- 
on sa tunel sa tubig nga gihimo ni Haring Eze- 
quias. Sumala sa mga pagsukod karong adlawa, 
kini nga tunel maoy 533 m (1,749 p) ang gitas-on. 
Busa, kon kuwentahon, kini nga mga sukod maoy 
pinasukad sa maniko nga 44.4 sm (17.49 pul.). Du- 
gang pa, daghang mga bilding ug mga paril nga 
nakubkoban didto sa Palestina mahimong sukdon 
pinaagig tibuok nga mga numero niini nga yunit, 
nga naghatag ug dugang basehan sa pagkalkulo sa 
maniko ingong mga 44.5 sm (17.5 pul.). 

Dayag nga ang mga Israelinhon migamit usab 
ug maniko nga mas taas ug usa ka dapal (7.4 sm; 
2.9 pul.) kay sa “komon” nga maniko. Kining mas 
taas nga maniko nga mga 51.8 sm (20.4 pul.) maoy 
gigamit sa pagsukod sa templo sa panan-awon ni 
Ezequiel. (Eze 40:5) Lagmit dihay mubo usab nga 
maniko nga mga 38 sm (15 pul.), nga gisukod gi- 
kan sa siko hangtod sa mga buko sa mga tudlo sa 
gikumo nga kamot.---Huk 3:16, ftn sa Rbi8. 


MANININGIL UG BUHIS. Sa Romanhong 
Imperyo, ang mga buhis por ulo ug mga buhis sa 
yuta gikolekta sa mga opisyal sa imperyo ingong 
bahin sa ilang opisyal nga katungdanan. Apan ang 
katungod sa pagpangolektag buhis sa mga butang 
nga gieksportar, sa mga butang nga giimportar, 
ug sa mga manggad nga gipasulod sa mga negos- 
yante diha sa nasod mapalit diha sa publikong su- 
bastahanan. Busa ang katungod sa pagpangolekta 
sa maong mga buhis mahiadto sa mga tawo nga 
kinatas-ang mopuhal. Sa dihang sila mangolektag 
mga buhis, sila makaganansiya gikan sa mga bu- 
his nga madawat nga mosobra sa kantidad nga 
ilang gipuhal. Kining mga tawhana, nga nailhan 


Tan-awa ang MINA. 

ingong mga publican, nagtugyan sa katungod sa 
pagpangolektag mga buhis ngadto sa laing mga 
tigkolekta diha sa pipila ka bahin sa ilang teritoryo. 
Ug kini nga mga tigkolekta, sa baylo, nagdumala 
ug laing mga tawo nga maoy mohimog personal 
nga pagpangolektag mga buhis. Pananglitan, si Za- 
queo mopatim-aw nga maoy pangulo sa mga ma- 
niningil ug buhis sa sulod ug sa palibot sa Jerico. 
(Luc 19:1, 2) Ug si Mateo, kinsa gitawag ni Jesus 
aron mahimong apostol, maoy usa ka tawo nga ak- 
tuwal nga nangolektag mga buhis, lagmit nga siya 
adunay buhatan sa buhis nga diha o duol sa Caper- 
naum.--Mat 10:3, Mar 2:1, 14. 

Busa, sa Palestina daghang Hudiyo ang aktibong 
mga maniningil ug buhis. Ubos ang pagtamod ka- 
nila sa ilang mga katagilungsod, sanglit sila sob- 
rang maningil ug mga buhis. (Mat 5:46: Luc 3:12, 
13, 19:7, 8) Sagad nga gilikayan sa ubang mga Hu- 
diyo ang kinabubut-ong pagpakig-uban sa mga 
maniningil ug buhis ug giisip sila nga kauban sa 
mga tawong nailhan nga mga makasasala, lakip sa 
mga pampam. (Mat 9:11, 11:19: 21:32, Mar 2:15, 
Luc 5:30, 7:34) Nayugot usab sila sa mga manini- 
ngil ug buhis tungod kay sila nag-alagad sa lang- 
yawng gahom, ang Roma, ug suod nga nakig-uban 
sa “mahugaw" nga mga Hentil. Busa, ang pagtagad 
sa usa ka “igsoon” nga dili-mahinulsolong mamu- 
muhat ug daotan ingong sama sa usa ka “manini- 
ngil ug buhis” nagkahulogan nga dili makig-uban 
kaniya nga kinabubut-on.---Mat 18:15-17. 

Si Kristo Jesus wala mouyon sa korapsiyon nga 
kaylap taliwala sa mga maniningil ug buhis. Apan, 
siya andam nga motabang sa espirituwal nga paa- 
gi niadtong nagpakitag tinguha sa pagpatalinghog 
kaniya bisan tuod siya gisaway sa pagbuhat niana. 
(Mat 9:9-13, Luc 15:1-7) Sa usa sa iyang mga sam- 
bingay, gipakita ni Jesus nga ang maniningil ug 
buhis nga mapainubsanong miila sa iyang kaugali- 
ngon nga makasasala ug naghinulsol mas mata- 
rong pa kay sa Pariseo nga mapahitas-ong naglan- 
taw sa iyang kaugalingon ingong matarong. (Luc 
18:9-14) Ug ang mapainubsanon, mahinulsolong 
mga maniningil ug buhis (sama kang Mateo ug Za- 
queo) nahimong mga sakop sa Gingharian sa mga 
langit.--Mat 21:31, 32. 


MANLULUKAT. Tan-awa ang LukAT, MANIU- 


LUKAT. 


MANLULUWAS. Ang usa nga mopanalipod o 
moluwas gikan sa kapeligrohan o kalaglagan. Si Je- 
hova gipaila ingong ang pangunang Manluluwas, 
ang bugtong Tuboran sa kaluwasan. (Isa 43:11, 
45:21) Sa makadaghang higayon siya nahimong 
ang Manluluwas sa Israel. (Sal 106:8, 10, 21: Isa 
43:3; 45: 15: Jer 14:8) Iyang giluwas dili lamang ang 


MANLULUWAS 


nasod kondili usab ang mga indibiduwal nga nag- 
alagad kaniya. (2Sa 22:1-3) Sagad ang iyang paglu- 
was maoy pinaagi sa mga tawo nga iyang gipatin- 
dog ingong mga manluluwas. (Neh 9:27) Panahon 
sa yugto sa mga Maghuhukom, kining linaing mga 
manluluwas maoy mga pinili ug gihatagag gahom 
sa Diyos aron luwason ang Israel gikan sa lang- 
yawng pagpanglupig. (Huk 2:16; 3:9, 15) Samtang 
buhi pa ang maghuhukom, siya nag-alagad aron 
ang Israel mosubay sa hustong dalan, ug kini nag- 
dala kanila ug kahupayan gikan sa ilang mga kaa- 
way. (Huk 2:18) Sa dihang si Jesus dinhi pa sa 
yuta, si Jehova mao ang iyang Manluluwas, nga 
nagpaluyo ug nagpalig-on kaniya aron nga maka- 
hupot sa integridad latas sa iyang malisod kaayong 
mga pagsulay.---Heb 5:7: Sal 28:8. 

Duyog sa iyang papel ingong Manluluwas, si Je- 
hova mao usab ang “Manlulukat.” (Isa 49:26, 60: 16) 
Sa nangaging panahon iyang gilukat ang iyang ka- 
tawhang Israel gikan sa pagkabihag. Sa pagluwas 
sa mga Kristohanon gikan sa pagkaulipon sa sala, 
iyang gihimo ang paglukat pinaagi sa iyang Anak 
nga si Jesu-Kristo (1Ju 4:14), ang tagana ni Jehova 
alang sa kaluwasan, kinsa tungod niana gibayaw 
ingong “Pangulong Ahente ug Manluluwas.” (Buh 
5:31) Busa, si Jesu-Kristo tukmang matawag nga 
“atong Manluluwas,” bisan pag iyang gihimo ang 
pagluwas ingong ahente ni Jehova. (Tit 1:4, 2Pe 
1:11) Ang ngalang Jesus, nga gingalan ngadto sa 
Anak sa Diyos pinaagi sa sugo sa manulonda, nag- 
kahulogang “Si Jehova Maoy Kaluwasan,” kay, su- 
mala pa sa manulonda, “siya magluwas sa iyang 
katawhan gikan sa ilang mga sala.” (Mat 1:21, Luc 
1:31) Kini nga ngalan nagpunting nga si Jehova 
mao ang Tuboran sa kaluwasan, nga nagpalampos 
niini pinaagi ni Jesus. Tungod niini atong makita 
nga ang Amahan ug ang Anak magkaubang gihis- 
gotan maylabot sa kaluwasan.--Tit 2:11-13, 3:4-6. 

Ang kaluwasan gitagana ni Jehova pinaagi kang 
Jesu-Kristo alang sa “tanang matang sa mga 
tawo.” (1Ti 4:10) Siya nagluwas kanila gikan sa sala 
ug kamatayon (Rom 8:2), gikan sa Dakong Babilon- 
ya (Pin 18:2, 4), gikan niining kalibotana nga nai- 
lalom sa pagkontrolar ni Satanas (Ju 17:16, Col 
1:13), ug gikan sa kalaglagan ug sa walay katapo- 
sang kamatayon (Pin 7:14-17: 21:3, 4). Ang “usa ka 
dakong panon” gipakita sa Pinadayag 7:9, 10 nga 
nagpasidungog sa ilang kaluwasan ngadto sa Diyos 
ug sa Kordero. 

Ang halad lukat mao ang pasukaranan alang sa 
kaluwasan, ug ingong Hari ug walay kataposang 
Hataas nga Saserdote, si Kristo Jesus adunay awto- 
ridad ug gahom “sa pagluwas sa bug-os kanilang 
nagaduol sa Diyos pinaagi kaniya.” (Heb 7:23-25, 
Pin 19:16) Siya mao “ang manluluwas niining ma- 
ong lawas,” ang kongregasyon sa iyang dinihogang 


MANOA 


mga sumusunod, ug usab sa tanan nga nagpasun- 
dayag ug pagtuo kaniya.--Efe 5:23, 1Ju 4:14: Ju 3: 
16, 17. 


MANOA. Usa ka lalaking Danhanon sa lung- 
sod sa Zora sa Sepela (Jos 15:33) ug ang amahan ni 
Maghuhukom Samson. Si Manoa maoy usa ka de- 
botadong magsisimba ni Jehova. 

Usa ka adlaw niana nagpakita ang usa ka manu- 
londa ngadto sa apuli nga asawa ni Manoa, nga 
nagpahibalong siya manganak ug usa ka anak nga 
lalaki nga mahimong Nazareo sa Diyos. Sa dihang 
gipahibalo labot niini, si Manoa nangamuyo kang 
Jehova ug naghangyo nga ipadala pag-usab ang 
mensahero aron tudloan sila sa pagmatuto sa bata. 
Gitubag ni Jehova ang pag-ampo ug gipadala ang 
manulonda sa ikaduhang higayon. Sa dihang si 
Manoa mitanyag sa pag-andam ug pagkaon sa 
mensahero, siya giingnan hinuon sa pagtanyag 
ug halad-nga-sinunog alang kang Jehova, ug kini 
iyang gihimo. Human lamang sa pagkayab niini 
nga mensahero diha sa nagdilaab nga kalayo gikan 
sa halaran nga si Manoa nakaila kaniya ingong ma- 
nulonda ni Jehova. Tungod kay nakasinati niini, 
nahadlok si Manoa nga siya ug ang iyang asa- 
wa mamatay. Apan ang iyang asawa naghupay 
sa iyang kahadlok, nga nag-ingon: “Kon si Jeho- 
va nahimuot lamang sa pagpatay kanato, wala 
unta niya dawata ang halad-nga-sinunog ug ang 
halad-nga-lugas gikan sa atong kamot, ug wala 
unta niya ipakita kanato kining tanang butang, ug 
wala unta niya kita karon padungga ug butang nga 
sama niini.”. Huk 13:2-23. 

Katuigan sa ulahi, si Manoa ug ang iyang asawa, 
"nga wala mahibalo nga kadto gikan kang Jehova,’ 
misupak sa tinguha ni Samson nga magminyo sa 
usa ka babayeng Filistehanon sa Timnah. (Huk 
14:1-4: itandi ang Deu 7:3, 4.) Unya si Manoa ug 
ang iyang asawa mikuyog kang Samson ngadto sa 
Timnah, apan wala mokuyog kaniya hangtod sa 
balay sa babayeng Filistehanon. Busa wala nila 
masaksihi ang pagpatay ni Samson sa usa ka na- 
ting leyon pinaagi lamang sa iyang mga kamot. 
Sa laing higayon si Samson, nga nagtinguhang 
dad-on ang babayeng Filistehanon ngadto sa iyang 
balay, miadto pag-usab sa Timnah uban sa iyang 
mga ginikanan. Siya mitipas aron susihon ang pa- 
tayng lawas sa leyon nga iyang gipatay una pa ni- 
ana ug nakakaplag ug panon sa mga putyokan ug 
dugos sa sulod niini. Sa pagbalik niya sa iyang 
mga ginikanan, iyang gihatagan sila ug dugos nga 
iyang nakuha gikan sa patayng lawas sa leyon, ug 
sila mikaon niini. Human niana dayag nga ang pa- 
milya mipadayon sa ilang panaw, ug walay duha- 
duha nga sila mitambong sa kombira nga gihikay 
ni Samson didto sa Timnah.---Huk 14:5-10. 

Si Manoa unang namatay kay sa iyang anak, kay 
si Samson gilubong man sa lubnganan ni Manoa sa 
taliwala sa Zora ug Estaol.---Huk 16:31. 


MANSANAS [Heb., tappu'ach]. Adunay dag- 
hang pangagpas kon unsa nga kahoy ug pru- 
tas ang gipaila sa Hebreohanong pulong nga 
tappu'ach. Ang pulong mismo nagpaila nga kini 
mailhan tungod sa kahumot o alimyon niini. Kini 
naggikan sa lintunganayng pulong nga na-phach,, 
nga nagkahulogang “paghuyop: paghangos: pag- 
hingutas.” (Gen 2:7; Job 31:39; Jer 15:9) Mahi- 
tungod niini, si M. C. Fisher misulat: “Ang relasyon 
[sa na-phach'] daw layo sa sinugdan, apan may ko- 
neksiyon ang mga ideya sa “pagginhawa' ug sa 
"pagpagula sa kaalimyon.” Ang kaubang porma nga 
puah nagkahulogan ug “huyop' (sa hangin) ug “pag- 
pagulag humot nga alimyon, mahumot.' "---Theo- 
logical Wordbook of the Old Testament, giedit ni 
R. L. Harris, 1980, Tomo 2, p. 586. 

Ubay-ubayng mga prutas ang gisugyot puli sa 
mansanas, lakip ang orens, suha, quince, ug apri- 
cot. Ang pangunang pagtutol nga gipatungha labot 
sa mansanas mao nga ang mainit, ugang klima sa 
dakong bahin sa Palestina dili paborableng tamnan 
ug mansanas. Bisan pa niana, ang kaamgid nga 
pulong sa Arabiko nga tuffah pangunang nagkahu- 
logan nga “mansanas,” ug angayng matikdan nga 
ang Hebreohanong mga ngalan sa dapit nga Tapua 
ug Bet-tapua (lagmit ginganlan niana tungod kay 
daghan kini nga prutas sa ilang kasilinganan) gi- 
preserbar sa ilang Arabiko nga mga katumbas pi- 
naagi sa paggamit niini nga pulong. (Jos 12:17, 15: 
34, 53: 16:8, 17:8) Kini nga mga dapit wala mahi- 
mutang sa ubos nga kayutaan apan didto sa ka- 
bungtoran, diin ang klima medyo kasarangan. Du- 
gang pa, ang posibilidad nga adunay pipila ka 
kalainan sa klima sa nangagi dili bug-os nga ikasa- 
likway. Ang mga kahoyng mansanas nabuhi sa Is- 
rael karong adlawa ug busa mopatim-aw nga mo- 
haom pag-ayo sa kahubitan sa Bibliya. Si William 
Thomson, nga migugol ug daghang tuig sa Sirya 
ug Palestina sa ika-19 nga siglo, nagtaho gani nga 
nakakaplag ug prutasan sa mansanas sa dapit sa 
Askelon sa Kapatagan sa Filistia.--The Land and 
the Book, girebisar ni J. Grande, 1910, pp. 545, 546. 

Ang kahoyng mansanas (Pyrus malus) pangu- 
nang gihisgotan diha sa Awit ni Solomon, diin ang 
mga pahayag sa gugma sa hinigugmang magba- 
lantay sa Sulamita gipakasama sa maanindot nga 
landong sa kahoyng mansanas ug sa katam-is sa 
bunga niini. (Aw 2:3, 5) Ang hari nagtandi sa gi- 
ninhawa sa Sulamita sa alimyon sa mga mansa- 
nas. (Aw 7:8; tan-awa usab ang 8:5.) Diha sa Pro- 
verbio (25:11) ang haom, tukma sa panahon nga 
mga pulong gipakasama sa mga “mansanas nga 

bulawan diha sa linilok nga plata.” Ang bugtong la- 
ing paghisgot sa mansanas maoy diha sa Joel 1:12. 
Ang komon nga pagtuo nga ang mansanas mao 
ang gidiling bunga sa Eden wala gayoy bisan un- 
sang pasukaranan sa Kasulatan. Sa susama, ang 
ekspresyong “mansanas sa mata” nga makaplagan 
sa King James Version (Sal 17:8: Pr 7:2: ug sa uban 
pa) dili usa ka Hebreohanong ekspresyon, ang lite- 
ral nga hubad niini maoy “tawotawo sa kalimutaw 
[sa usa].” 


MANTEKILYA. Sa panguna kini maoy usa ka 
panagsagol sa tambok nga miresulta tungod sa 
pagkutaw o pagbatil sa gatas o sa krema. Sa kapa- 
nahonan sa Bibliya, kini nga produkto sa gatas lahi 
sa mantekilya sa Kasadpanhong kalibotan karon, 
tungod kay kini medyo lanay inay nga solido. (Job 
20:17) Busa, si Koehler ug Baumgartner naghatag 
ug kahulogan sa Hebreohanong pulong nga chem- 
ah’ ingong tam-is, bag-ong mantekilya, nga hu- 
mok pa. (Lexicon in Veteris Testamenti Libros, Lei- 
den, 1958, p. 308) Si Franciscus Zorell nag-ingon 
nga kining pulonga nagtumong sa “baga, mitibu- 
gol nga gatas.” (Lexicon Hebraicum et Aramaicum 
Veteris Testamenti, Roma, 1968, p. 248) Ang sa- 
mang pulong gihubad nga “gipatibugol nga gatas” 
sa Maghuhukom 5:25. 

“Ang pagbatil [sa literal, pagpuga] sa gatas mag- 
patungha sa mantekilya.” (Pr 30:33) Kini gihimo 
pinaagi sa pagbutang sa gatas diha sa panit nga 
sudlanan ug magpuga niana, mag-uyog niana diha 
sa mga tuhod, o magbitay niana tali sa mga pud- 
los ug kalit nga magtabyogtabyog niana hangtod 
makab-ot ang gitinguhang kahagkot. 

Ang mantekilya, bisag giisip nga luho nga pag- 
kaon, gikaon ug gipahimuslan na sukad pa sa kapa- 
nahonan sa mga patriarka. Si Abraham naglakip 
niini diha sa kombira nga iyang gidalit alang sa bi- 
sitang mga manulonda (Gen 18:8), ang mga higa- 
la ni David miduaw kaniya nga nagdalag mantekil- 
ya ug ubang mga gasa nga pagkaon.---2Sa 17:29. 

Ang “mantekilya” sa Salmo 55:21 gigamit nga 
mahulagwayon sa pagtumong sa kahimut-anan, 
hamloy, maulog-ulogong mga pulong sa usa ka 
mabudhion. 


MANULONDA. Ang Hebreohanong mal’akh’ 
ug ang Gregong ag gelos sa literal nagkahulogang 
“mensahero.” Gikan sa unang basahon sa Bibliya 
hangtod sa kataposan, kining mga pulonga makita 
sa halos 400 ka higayon. Sa dihang ang gipasabot 
mao ang espiritung mga mensahero, ang mga pu- 
long gihubad nga “mga manulonda,” apan kon ang 
gitumong dayag nga tawhanong mga linalang, ang 
hubad maoy “mga mensahero.” (Gen 16:7: 32:3, 
San 2:25; Pin 22:8, tan-awa ang MENSAHERO.) Apan, 
diha sa simboliko kaayong basahon sa Pinadayag 


MANULONDA 


ang pipila ka paghisgot sa “mga manulonda” ma- 
himong mapadapat sa tawhanong mga linalang. 
--Pin 2:1, 8, 12, 18; 3:1, 7, 14. 

Usahay ang mga manulonda gitawag nga mga 
espiritu, ug ang mga espiritu dili makita ug gam- 
hanan. Busa atong mabasa: “Usa ka espiritu migu- 
la ug mibarog sa atubangan ni Jehova”, “Dili ba 
silang tanan mga espiritu alang sa publikong pag- 
alagad?” (1Ha 22:21, Heb 1:14) Sanglit nagbaton ug 
dili-makitang espirituhanong mga lawas, sila na- 
gapuyo “sa mga langit.” (Mar 12:25, 1Co 15:44, 50) 
Sila gitawag usab nga “mga anak sa matuod nga 
Diyos,” “mga bituon sa kabuntagon,” ug “balaang 
tinagpulo ka libo” (o “mga balaan').---Job 1:6, 2:1, 
38:7, Deu 33:2. 

Kay mga linalang nga dili makaminyo ug maka- 
patunghag kaugalingong liwat, ang mga manu- 
londa tagsatagsang gilalang ni Jehova pinaagi sa 
iyang panganayng Anak, “ang sinugdan sa kalala- 
ngan sa Diyos.” (Mat 22:30, Pin 3:14) “Pinaagi ka- 
niya [kining panganayng Anak, ang Pulong] gila- 
lang ang tanang ubang butang sa langit... ang 
mga butang nga dili-makita . . . Dugang pa, siya 
mao ang una sa tanang ubang butang ug pinaagi 
kaniya ang tanang ubang butang gipatungha.” (Col 
1:15-17: Ju 1:1-3) Ang mga manulonda gilalang 
dugay na kanhi una pa ang pagtungha sa tawo, 
kay sa 'pagtukod sa kalibotan’ “ang mga bituon sa 
kabuntagon nagdungan paghugyaw sa kalipay, ug 
ang tanang anak sa Diyos misinggit sa pagdayeg.” 
--Job 38:4-7. 

Mahitungod sa gidaghanon sa mga panon sa 
mga manulonda sa langit, si Daniel miingon nga 
iyang nakita ang “kaliboan ka libo nga nag-alagad 
[sa Diyos], ug napulo ka libo ka napulo ka libo nga 
nagbarog diha sa iyang atubangan.”--Dan 7:10, 
Heb 12:22, Jud 14. 

Han-ay ug Ranggo. Sama sa makitang kala- 
langan, maingon man usab sa dili-makitang do- 
minyo adunay han-ay ug ranggo taliwala sa mga 
manulonda. Ang pangunang manulonda, maylabot 
sa gahom ug awtoridad, mao si Miguel, ang ar- 
kanghel. (Dan 10:13, 21, 12:1; Jud 9, Pin 12:7, tan- 
awa ang ARKANGHEL: MIGUEL Num. 1.) Tungod sa 
iyang pagkalabaw ug sa pagtawag kaniya nga 'ang 
dakong prinsipe nga nagbarog alang sa mga anak 
sa katawhan sa Diyos, gituohan nga siya mao ang 
manulonda nga nanguna sa Israel latas sa kami- 
ngawan. (Ex 23:20-23) Nagbaton ug taas kaayong 
ranggo taliwala sa mga manulonda labot sa mga 
pribilehiyo ug dungog mao ang mga serapin. (Isa 
6:2, 6: tan-awa ang SERAPIN.) Mas subsob (mga 90 
ka higayon), ang Kasulatan naghisgot sa mga ke- 
rubin, ug pinasukad sa kahubitan sa ilang mga ka- 
tungdanan ug mga responsibilidad dayag nga sila 
usab naghupot ug linaing posisyon taliwala sa mga 

manulonda. (Gen 3:24, Eze 10:1-22, tan-awa ang 
KERUBIN.) Anaa usab ang dakong hut-ong sa men- 
saherong mga manulonda nga nag-alagad ingong 
tigdalag mensahe tali sa Diyos ug sa tawo. Apan, 
dili lang kay sila tighatod ug mga mensahe. Ingong 
mga ahente ug mga luyoluyo sa Labing Hataas nga 
Diyos, sila nag-alagad ingong kasaligang mga tig- 
patuman sa katuyoan sa Diyos, kini man maoy sa 
pagpanalipod ug pagluwas sa katawhan sa Diyos o 
kaha sa paglaglag sa mga daotan.---Gen 19:1-26. 

Personalidad. Ang pipila lagmit mosupak 
bahin sa panagkalahi sa personalidad sa tagsatag- 
sa ka manulonda, nga moingong sila maoy dili- 
persona nga mga puwersa nga gipadala aron sa 
pagpalampos sa kabubut-on sa Diyos, apan sukwa- 
hi niini ang gitudlo sa Bibliya. Ang pagbaton nilag 
indibiduwal nga mga ngalan nagpasabot sa ilang 
pagkalahi sa usag usa. Ang kamatuoran nga duha 
sa ilang mga ngalan ang gipaila, Miguel ug Gabriel, 
igong magpamatuod niini nga punto. (Dan 12:1, 
Luc 1:26) Ang wala paghisgot sa dugang mga nga- 
lan maoy panalipod aron dili kahatagan ug dili- 
hustong pasidungog ug pagsimba kining maong 
mga linalang. Ang mga manulonda gipadala sa Di- 
yos ingong mga ahente sa pagbuhat alang sa iyang 
ngalan, dili alang sa ilang kaugalingong ngalan. 
Busa, sa dihang si Jacob nangutana sa usa ka ma- 
nulonda kon kinsay iyang ngalan, siya midumili sa 
pagtug-an niini. (Gen 32:29) Ang manulonda nga 
miadto kang Josue, sa dihang gihangyo nga mag- 
paila, mitubag lamang nga siya mao ang “prinsipe 
sa kasundalohan ni Jehova.” (Jos 5:14) Sa dihang 
ang mga ginikanan ni Samson nangutana sa usa 
ka manulonda kon kinsay iyang ngalan, siya wala 
motug-an, nga nag-ingon: “Nganong nangutana ka 
sa akong ngalan, nga kini kahibulongan man?” 
(Huk 13:17, 18) Si apostol Juan misulay sa pagsim- 
ba sa mga manulonda ug sa makaduha gibadlong: 
“Pagbantay! Ayaw kanag buhata! . . . Simbaha ang 
Diyos."---Pin 19:10, 22:8, 9. 

Ingong mga persona, ang mga manulonda may 
gahom sa pagpakigkomunikar sa usag usa (1Co 
13:1), may katakos sa pagsulti ug nagkalainlaing 
mga pinulongan sa mga tawo (Num 22:32-35, Dan 
4:23: Buh 10:3-7), ug may katakos sa panghunahu- 
na nga pinaagi niini sila makahimaya ug makada- 
yeg kang Jehova (Sal 148:2; Luc 2:13). Tinuod nga 
ang mga manulonda walay sekso, sanglit gihimo 
sila ni Jehova nga ingon niana, dili tungod kay sila 
maoy dili-persona nga mga puwersa. Ang mga 
manulonda kasagarang gihulagway ingong mga 
lalaki ug sa dihang nagmateryalisar kini kanu- 
nayng diha sa dagway nga lalaki, tungod kay ang 
Diyos ug ang iyang Anak gihisgotan ingong mga 
lalaki. Apan, sa dihang ang pipila ka nagmaterya- 
lisar nga mga manulonda nakig-ambit nga mapa- 

tuyangon sa kalipayan sa sekso sa mga adlaw ni 
Noe, sila gipalagpot gikan sa langitnong puloy- 
anan ni Jehova. Dinhi gipakita ang pagkalahi sa 
mga manulonda sa usag usa, kay, sama sa kataw- 
han, sila usab maoy mga persona nga may kaga- 
wasan sa pagpili, may katakos sa personal nga pag- 
pili tali sa husto ug sa sayop. (Gen 6:2, 4: 2Pe 2:4) 
Agig personal nga pagpili, panonpanon sa mga 
manulonda ang miduyog kang Satanas sa iyang 
pag-alsa.---Pin 12:7-9, Mat 25:41. 

Mga Gahom ug mga Pribilehiyo. Sanglit 
gilalang sa Diyos ang tawo nga “ubos ug diyutay 
kay sa mga manulonda” (Heb 2:7), kini nagpasabot 
nga ang mga manulonda nagbaton ug mas la- 
bawng mental nga kapasidad kay sa tawo. Sila 
usab maoy labaw-tawhanon sa gahom. “Dayega 
ninyo si Jehova, Oh kamong mga manulonda niya, 
nga gamhanan sa kusog, nga nagatuman sa iyang 
pulong.” Ang kahibalo ug gahom sa mga manulon- 
da gipasundayag sa dihang gilaglag sa duha ka 
manulonda ang Sodoma ug Gomora pinaagig kala- 
yo. Ang usa ka manulonda nagpatay ug 185,000 ka 
sundalo sa Asirya.--Sal 103:20, Gen 19:13, 24: 
2Ha 19:35. 

Ang mga manulonda makapanaw usab nga hila- 
bihan kakusog, saylo pa sa limitasyon sa pisikal 
nga kalibotan. Busa sa dihang si Daniel nag-ampo, 
ang Diyos nagpadala ug usa ka manulonda aron sa 
pagtubag sa iyang pag-ampo, ug ang manulonda 
miabot gilayon, bisan gani sa wala pa matapos ang 
pag-ampo.---Dan 9:20-23. 

Apan bisan pa sa tanan nilang hataas nga men- 
tal ug espirituwal nga mga gahom, ang mga ma- 
nulonda may mga limitasyon. Matod ni Jesus, wala 
sila mahibalo sa “adlaw ug takna’ sa dihang kining 
sistemaha sa mga butang mahanaw. (Mat 24:36) 
Sila adunay idlot nga interes sa katumanan sa mga 
katuyoan ni Jehova, hinunoa adunay pipila ka bu- 
tang nga wala nila hisabti. (1Pe 1:12) Sila magma- 
ya kon ang usa ka makasasala maghinulsol, ug sila 
nagtan-aw sa samag “talan-awon sa teatro” nga gi- 
himo sa mga Kristohanon maylabot sa publikong 
kalihokan dinhi sa kalibotan. Sila usab nag-obser- 
bar sa maayong panig-ingnan sa Kristohanong 
mga babaye kinsa nagsul-ob ug timaan sa awtori- 
dad ibabaw sa ilang mga ulo.--Luc 15:10, 1Co 4:9, 
11:10, tan-awa ang PAGKAWALAY-KAMATAYON (Ang 
mga Manununod sa Gingharian Gihatagan ug Pag- 
kawalay-kamatayon). 

Ingong mga alagad ni Jehova, ang mga manu- 
londa nakatagamtam ug daghang mga pribilehiyo 
sa mga kapanahonan nga nanglabay. Ang mga 
manulonda nag-alagad alang kang Abraham, Ja- 
cob, Moises, Josue, Isaias, Daniel, Zacarias, Pedro, 
Pablo, ug Juan, sa paghisgot sa pipila lamang. (Gen 
22:11; 31:11, Jos 5:14, 15; Isa 6:6, 7: Dan 6:22, Zac 

1:9, Buh 5:19, 20, 7:35: 12:7, 8: 27:23, 24; Pin 1:1) 
Ang ilang mga mensahe nakaamot sa pagsulat sa 
Bibliya. Sa Pinadayag ang mga manulonda gihis- 
gotan sa mas daghang higayon kay sa bisan un- 
sang ubang basahon sa Bibliya. Ang dili-maihap 
nga mga manulonda nakita palibot sa dakong tro- 
no ni Jehova, ang pito naghuyop sa pito ka trompe- 
ta, samtang ang laing pito nagbubo sa pito ka pa- 
naksan sa kasuko sa Diyos, ang usa ka manulonda 
nga naglupad sa kinatung-an sa langit adunay 
“walay kataposang maayong balita”, apan ang lain 
nagmantala, “Ang Dakong Babilonya napukan na.” 
--Pin 5:11, 7:11, 8:6, 14:6, 8, 16:1. 

Pagsuportar kang Kristo ug sa mga sumusu- 
nod. Gikan sa sinugdan hangtod sa kataposan, 
ang balaang mga manulonda sa Diyos nagbantay 
sa temporaryong pagpuyo ni Jesus sa yuta uban 
ang dako kaayong interes. Ilang gimantala ang 
pagsamkon ug paghimugso kaniya, ug sila nag- 
alagad kaniya human sa 40-ka-adlaw nga pagpua- 
sa. Ang usa ka manulonda nagpalig-on kaniya sa 
dihang siya nag-ampo didto sa Getsemane pana- 
hon sa iyang kataposang gabii ingong tawo. Sa di- 
hang miabot ang magubtanong panon aron sa 
pagdakop kaniya, makapangayo unta siyag labing 
menos 12 ka lehiyon sa mga manulonda kon buot 
pa niyang buhaton kadto. Gimantala usab sa mga 
manulonda ang iyang pagkabanhaw ug sila pre- 
sente panahon sa iyang pagkayab sa langit.---Mat 
4:11: 26:53; 28:5-7: Luc 1:30, 31, 2:10, 11, 22:43, 
Buh 1:10, 11. 

Human niadto, ang espiritung mga mensahero 
sa Diyos nagpadayon sa pag-alagad sa iyang mga 
alagad dinhi sa yuta, ingon sa gisaad ni Jesus: “Dili 
ninyo tamayon ang usa niining mga gagmay, kay 
sultihan ko kamo nga ang ilang mga manulonda sa 
langit kanunayng makakita sa nawong sa akong 
Amahan.” (Mat 18: 10) “Dili ba silang tanan mga es- 
piritu alang sa publikong pag-alagad, nga gipadala 
aron mag-alagad niadtong magapanunod sa kalu- 
wasan?” (Heb 1:14) Kining gamhanang mga ma- 
nulonda dili na magpakita alang sa mga alagad ni 
Jehova dinhi sa yuta, sama sa dihang ilang giluwas 
ang mga apostoles gikan sa bilanggoan, bisan pa 
niana, ang mga alagad sa Diyos gipasaligan sa 
pagkaanaa kanunay sa dili-makitang kasundalo- 
han nga magapanalipod, nga sama katinuod niad- 
tong naglibot sa manalagnang si Eliseo ug sa iyang 
tig-alagad. “Sugoon niya ang iyang mga manulon- 
da maylabot kanimo, sa pagbantay kanimo sa ta- 
nan mong mga dalan.” Oo, “ang manulonda ni 
Jehova nagkampo libot niadtong nangahadlok ka- 
niya, ug siya nagluwas kanila.”--Sal 91:11: 34:7, 
Buh 5:19, 2Ha 6:15-17. 

Dugang pa, ang mga manulonda gipakitang ka- 
uban ni Jesu-Kristo sa dihang siya moabot alang sa 

paghukom, nga magbulagbulag sa “mga trigo” gi- 
kan sa “mga bunglayon” ug sa “mga karnero" gikan 
sa “mga kanding.” Ang mga manulonda miduyog 
kang Miguel sa iyang pagpakiggubat sa dragon 
ug sa mga demonyo panahon sa pagkahimug- 
so sa Gingharian sa Diyos didto sa langit. Sila 
usab mosuportar sa Hari sa mga hari sa pagpakig- 
away sa gubat sa dakong adlaw sa Diyos nga La- 
bing Gamhanan.--Mat 13:41, 25:31-33, Pin 12:7- 
10; 19:14-16. 


MANUNUNOD. Tan-awa ang PANULONDON. 


MANUSKRITO SA BIBLIYA. Ang Balaang 
Kasulatan adunay labaw-tawhanong sinugdanan 
labot sa kaundan apan may tawhanong kasaysayan 
labot sa pagsulat ug pagpreserbar niini. Si Moises 
nagsugod sa paghipos niini ubos sa pag-inspirar sa 
Diyos niadtong 1513 W.K.P., ug gisulat ni apostol 
Juan ang kataposang bahin niini kapin sa 1,600 ka 
tuig sa ulahi. Ang Bibliya sa sinugdan dili kay usa 
ra ka basahon, apan sa paglabay sa panahon, di- 
hay panginahanglan nga himoon ang mga kopya 
sa nagkalainlaing mga basahon niini. Pananglitan, 
mao kini ang kahimtang human sa pagkadestiyero 
didto sa Babilonya tungod kay dili tanang gibuhian 
nga mga Hudiyo ang namalik sa yuta sa Juda. Hi- 
nunoa, daghan ang mipuyo sa ubang mga dapit, ug 
ang mga sinagoga milukop sa dakong teritoryo nga 
gipuy-an sa Natibulaag nga mga Hudiyo. Ang mga 
eskriba mihimog mga kopya sa Kasulatan nga giki- 
nahanglan niini nga mga sinagoga diin didto nag- 
katigom ang mga Hudiyo aron mamati sa pagbasa 
sa Pulong sa Diyos. (Buh 15:21) Sa ulahing mga pa- 
nahon, taliwala sa mga sumusunod ni Kristo, ang 
sinserong mga magkokopya naghago aron sa pag- 
kopya sa inspiradong mga sinulat alang sa kaayo- 
han sa nagkadaghan nga Kristohanong mga kong- 
regasyon aron adunay pagbayloay niini ug aron 
mabasa sa tanan.---Col 4:16. 

Sa dili pa uso ang pag-imprenta ginamit ang 
movable type (sukad sa ika-15 nga siglo K.P.), ang 
orihinal nga mga sinulat sa Bibliya ug ang mga 
kopya usab niini maoy sinulat sa kamot. Busa, 
kini gitawag nga mga manuskrito (sa Latin, manu 
scriptus, "gisulat sa kamot”). Ang usa ka manuskri- 
to sa Bibliya maoy usa ka sinulat sa kamot nga kop- 
ya sa Kasulatan, tibuok man o bahin lamang, agig 
pagpalahi niini nianang giimprenta. Ang mga ma- 
nuskrito sa Bibliya pangunang gisulat diha sa mga 
linukot ug mga codex. 

Materyales. Dihay panit, papiro, ug vellum 
nga mga manuskrito sa Kasulatan. Pananglitan, 
ang iladong Linukot nga Basahon ni Isaias sa Pa- 
tayng Dagat maoy usa ka panit nga linukot nga ba- 
sahon. Ang papiro, usa ka matang sa papel nga hi- 
nimo gikan sa mga lanot sa usa ka matang sa 

tanom sa tubig, maoy gigamit alang sa mga ma- 
nuskrito sa Bibliya diha sa orihinal nga mga pinu- 
longan ug sa mga hubad niini hangtod sa mga 
ikaupat nga siglo K.P. Niadtong panahona ang pag- 
gamit niini alang sa mga manuskrito sa Bibliya gi- 
pulihan sa paggamit ug vellum, usa ka pinog gra- 
no nga pergamino nga sagad ginama gikan sa mga 
panit sa nating baka, nating karnero, o mga kan- 
ding, usa ka dugang kaugmaran sa naunang pag- 
gamit sa mga panit sa hayop ingong sulatanan. 
Ang maong mga manuskrito sama sa nailado nga 
Codex Sinaiticus (Sinaitic Manuscript) ug Codex Va- 
ticanus (Vatican Manuscript Num. 1209) sa ikaupat 
nga siglo K.P. maoy pergamino o vellum nga mga 
codex. 

Ang palimpsest (Lat., palimpsestus, Gr., pa- 
lim'psesstos, nga nagkahulogang “gipapas pag- 
usab”) maoy usa ka manuskrito diin ang unang si- 
nulat gitangtang o gipapas aron kini masulatan 
pag-usab sa ulahi. Ang usa ka iladong palimpsest 
nga Bibliya mao ang Codex Ephraemi Syri rescrip- 
tus sa ikalimang siglo K.P. Kon ang naunang sinu- 
lat (ang gipapas nga sinulat) diha sa palimpsest 
mao ang hinungdanon, sagad mabasa sa mga es- 
kolar kining gipapas nga sinulat pinaagi sa pagga- 
mit ug teknikal nga mga pamaagi nga maglakip sa 
paggamit ug kemikal nga mga substansiya ug pag- 
letrato niini. Ang pipila ka manuskrito sa Kristoha- 
non Gregong Kasulatan maoy mga leksiyonaryo, 
mga pinili nga mga bahin sa Bibliya nga basahon 
sa panahon sa relihiyosong mga serbisyo. 

Mga Estilo sa Pagsulat. Ang mga manuskri- 
to sa Bibliya nga gisulat diha sa Grego (mga hubad 
man sa Hebreohanong Kasulatan, o mga kopya 
sa Kristohanon Gregong Kasulatan, o kaha kining 
duha) mahimong bahinon, o iklasipikar, labot sa es- 
tilo sa pagsulat, nga maoy tabang usab sa pagtino 
sa petsa niini. Ang mas karaang estilo (gigamit 
ilabina hangtod sa ikasiyam nga siglo K.P.) mao 
ang uncial (usa ka karaang estilo sa pagsulat) nga 
manuskrito, nga gisulat diha sa dagko, minolde, 
ug kapital nga mga letra. Sagad ang mga pulong 
nagdugtong, ug halos walay bisan unsang puntu- 
wasyon o aksento. Ang Codex Sinaiticus maoy un- 
cial nga manuskrito. Ang mga kausaban sa estilo sa 
pagsulat nagsugod sa pagkaugmad niadtong ikau- 
nom nga siglo, nga sa ngadtongadto mitultol (sa 
ikasiyam nga siglo K.P.) sa pinakatay nga manus- 
krito, ug gisulat diha sa mas gagmayng mga letra 
nga ang daghan niini nagkadugtong ingong pina- 
katay nga estilo sa pagsulat. Ang kadaghanan sa 
naglungtad nga mga manuskrito sa Kristohanon 
Gregong Kasulatan adunay pinakatay nga pagsu- 
lat. Ang pinakatay nga mga manuskrito nagpabi- 
ling popular hangtod sa pagsugod sa pag-imprenta. 

Mga Magkokopya. Ingon sa nahibaloan ka- 
ron, walay sinulat sa kamot nga orihinal nga mga 
manuskrito sa Bibliya ang naglungtad. Bisan pa ni- 
ana ang Bibliya natipigan nga tukma ug kasaligan 
tungod kay ang mga magkokopya sa Bibliya sa ka- 
tibuk-an, nga midawat sa Kasulatan ingong inspi- 
rado sa Diyos, naningkamot nga dili masayop sa 
ilang mabudlay nga buluhaton sa paghimog ma- 
nuskritong mga kopya sa Pulong sa Diyos. 

Ang mga tawo nga mihimog mga kopya sa Heb- 
reohanong Kasulatan sa mga adlaw sa ministeryo 
ni Jesu-Kristo sa yuta ug sa mga siglo sa wala 
pa ang maong panahon gitawag nga mga eskriba 
(Heb., soh-pherim'). Lakip sa unang mga eskriba 
mao si Esdras, nga gihisgotan sa Kasulatan ingong 
“usa ka batid nga magkokopya.” (Esd 7:6) Ang ula- 
hi nga mga eskriba mihimog pipila ka tinuyong 
mga kausaban sa Hebreohanong teksto. Apan ang 
ilang sumusunod nga mga eskriba, ang mga Maso- 
rete, nakamatikod niini ug nagtala niini diha sa Ma- 
sora, O mga nota nga makita sa mga panaplin 
sa ilang gihimong Hebreohanon nga Masoretikong 
teksto. 

Ang mga magkokopya sa Kristohanon Gregong 
Kasulatan mihimo usab ug tim-os nga mga paning- 
kamot sa pagpatunghag kasaligang teksto sa Kasu- 
latan. 


Unsa ka tino nga wala mausab 
ang Bibliya? 


Bisan pa sa pag-amping nga gihimo sa mga 
magkokopya sa mga manuskrito sa Bibliya, ang 
ubay-ubayng ginagmay nga mga sayop ug mga 
kausaban diha sa pagkopya nakayuhot sa teksto. Sa 
katibuk-an, kini ginagmay lamang ug wala makaa- 
pekto sa katibuk-ang integridad sa Bibliya. Kini na- 
matikdan ug natul-id pinaagi sa mainampingong 
pagsusi o makuting pagtandi sa daghang naglung- 
tad nga mga manuskrito ug karaang mga bersiyon. 
Ang makuting pagtuon sa Hebreohanong teksto sa 
Kasulatan nagsugod sa naghinapos ang ika-18 nga 
siglo. Si Benjamin Kennicott nagpatik didto sa Ox- 
ford (niadtong 1776-1780) sa mga hubad sa kapin 
sa 600 ka Masoretiko nga Hebreohanong mga ma- 
nuskrito, ug ang Italyanong eskolar nga si Giam- 
bernardo de Rossi nagpatik didto sa Parma sa gihi- 
mong mga pagtandi sa 731 ka manuskrito niadtong 
1784 hangtod sa 1798. Ang sumbanang mga teks- 
to sa Hebreohanong Kasulatan gihimo usab sa Ale- 
mang eskolar nga si Baer ug, sa mas bag-o pa, ni 
C. D. Ginsburg. Ang Hebreohanong eskolar nga si 
Rudolf Kittel nagluwat niadtong 1906 sa unang 
edisyon sa iyang Biblia Hebraica (Ang Hebreoha- 
nong Bibliya), nga nagtagana diha niana ug pagtu- 

on sa teksto pinaagig nota o footnote, nga nagtan- 
di sa daghang Hebreohanong mga manuskrito sa 
Masoretikong teksto. Ang sumbanang teksto nga 
iyang gigamit mao ang teksto ni Ben Chayyim. 
Apan, sa dihang ang mas karaan ug mas maayo 
nga Masoretikong mga teksto ni Ben Asher nabato- 
nan na, si Kittel nagpatungha sa usa ka bug-os 
bag-o nga ikatulong edisyon, nga gikompleto sa 
iyang mga kaubanan human sa iyang kamatayon. 

Ang ika-7, ika-8, ug ika-9 nga mga edisyon sa 
Biblia Hebraica (1951-1955) nagtagana ug sumba- 
nang teksto nga gigamit sa paghubad sa Heb- 
reohanong Kasulatan ngadto sa Iningles sa Bag- 
ong Kalibotang Hubad sa Balaang Kasulatan nga 
unang gipatik niadtong 1950-1960. Ang usa ka 
bag-ong edisyon sa Hebreohanong teksto, nga mao 
ang Biblia Hebraica Stuttgartensia, giluwatan niad- 
tong 1977. Kini nga edisyon gigamit aron ipanunot 
sa panahon ang impormasyon nga gipresentar diha 
sa mga nota o footnote sa New World Translation 
(Rbi8) nga gipatik niadtong 1984. 

Ang unang pinatik nga edisyon sa Kristoha- 
non Gregong Kasulatan mao ang makita diha sa 
Complutensian Polyglott (sa Grego ug Latin), niad- 
tong 1514-1517. Dayon niadtong 1516 ang Olandes 
nga eskolar nga si Desiderius Erasmus nagpatik sa 
iyang unang edisyon sa sumbanang Gregong teks- 
to sa Kristohanon Gregong Kasulatan. Kini naun- 
dan sa daghang sayop, apan ang napauswag nga 
teksto niini mabatonan pinaagi sa upat ka sunodsu- 
nod nga mga edisyon sukad sa 1519 hangtod sa 
1535. Sa ulahi, ang magpapatik ug editor sa Paris 
nga si Robert Estienne, o Stephanus, nagluwat ug 
ubay-ubayng mga edisyon sa Grego nga “Bag- 
ong Tugon,” nga pangunang gipasukad sa teksto 
ni Erasmus, apan nagbutang ug mga koreksiyon 
pinasukad sa Complutensian Polyglott ug sa 15 
ka ulahing mga manuskrito. Ingong resulta, ang 
ikatulong edisyon sa Gregong teksto ni Stepha- 
nus (migula sa 1550) nahimong ang “Dinawat nga 
Teksto” (gitawag nga textus receptus sa Latin), 
nga gigamit sa daghang nag-unang mga bersiyon 
nga Iningles, lakip na ang King James Version sa 
1611. 

Talagsaon kaayo niining bag-o pa mao ang sum- 
banang Gregong teksto nga giandam ni J. J. Gries- 
bach, nga migamit sa mga materyales nga nahi- 
pos sa uban apan naghatag usab ug pagtagad sa 
mga pangutlo sa Bibliya nga gihimo sa unang 
mga magsusulat sama kang Origen. Dugang pa, si 
Griesbach nagtuon sa mga hubad sa lainlaing mga 
bersiyon, sama sa Armenian, Gothic, ug Philo- 
xenian. Iyang gilantaw ang naglungtad pa nga 
mga manuskrito ingong gilangkoban sa tulo ka 
hugpong, o rebisadong mga teksto, ang Byzantino, 
ang Kasadpanhon, ug ang Alejandrianhon, nga 

mipalabi sa Alejandrianhon nga mga hubad. Ang 
mga edisyon sa iyang sumbanang Gregong teksto 
giluwatan tali sa 1774 ug 1806, ug ang iyang pa- 
ngunang edisyon sa tibuok Gregong teksto gipatik 
niadtong 1796-1806. Ang teksto ni Griesbach giga- 
mit sa Iningles nga hubad ni Sharpe niadtong 1840 
ug mao ang Gregong teksto nga gipatik diha sa 
The Emphatic Diaglott, ni Benjamin Wilson, niad- 
tong 1864. 

Ang Gregong sumbanang teksto sa Kristohanon 
Gregong Kasulatan nga kaylap nga gidawat mao 
kadtong sinulat sa mga eskolar sa Cambridge Uni- 
versity nga si B. F. Westcott ug F. J. A. Hort niad- 
tong 1881. Kini maoy resulta sa 28 ka tuig nga 
independenteng paningkamot, bisan tuod sila ka- 
nunay nga nagtandiay ug mga nota. Sama kang 
Griesbach, sila nagbahin sa mga manuskrito ngad- 
to sa mga hugpong ug nagpalabi pag-ayo sa ilang 
gitawag nga “neutral nga teksto,” nga naglakip 
sa nailado nga Sinaitic Manuscript ug sa Vatican 
Manuscript Num. 1209, nga parehong naggikan sa 
ikaupat nga siglo K.P. Bisan tuod si Westcott ug 
Hort naglantaw sa mga butang ingong daw konklu- 
sibo sa dihang kini nga mga manuskrito nagkauyo- 
nay ug ilabina sa dihang kini gipaluyohan sa ubang 
karaang uncial nga mga manuskrito, sila wala ma- 
limitahe niana nga panglantaw. Ilang gitagad ang 
tanang posibilidad sa paningkamot nga masulbad 
ang mga suliran labot sa nagkasumpaki nga mga 
teksto; ug sa dihang ang duha ka hubad parehong 
hinungdanon, kini usab ilang gipakita diha sa ilang 
sumbanang teksto. Ang teksto ni Westcott ug Hort 
mao ang pangunang gigamit sa paghubad sa Kris- 
tohanon Gregong Kasulatan ngadto sa Iningles sa 
Bag-ong Kalibotang Hubad. Apan, ang New World 
Bible Translation Committee mikonsulta usab sa 
ubang maayong mga teksto sa Grego, lakip niini 
ang Gregong teksto ni Nestle (1948). 

Nagkomento sa kasaysayan sa teksto sa Kristo- 
hanon Gregong Kasulatan ug sa mga resulta sa 
modernong mga panukiduki sa mga teksto, si Pro- 
pesor Kurt Aland misulat: “Mahimong matino, pi- 
nasukad sa 40 ka tuig nga kasinatian ug uban 
sa mga resulta nga nadayag tungod sa pagsusi 

. sa mga manuskrito sa 1,200 ka teksto nga 
giusisa: Ang teksto sa Bag-ong Tugon ekselen- 
teng napasa, nga mas maayo pa kay sa bisan 
unsa pang ubang sinulat sa karaang mga panahon, 
wala gayoy kalagmitan nga may mga manuskrito 
pang makaplagan nga makapausab sa teksto nii- 
ni.” Das Neue Testament--zuverliassig überliefert 
(Ang Bag-ong Tugon---Kasaligang Napasa), Stutt- 
gart, 1986, pp. 27, 28. 

Ang naglungtad nga mga manuskrito sa Kristo- 
hanong Kasulatan (sa Grego ug sa ubang mga pi- 
nulongan) adunay mga kalainan sa teksto. Ang 

mga kalainan angay nga dahomon tungod sa taw- 
hanong pagkadili-hingpit ug sa pagkopya ug sa 
pagkopya pag-usab sa mga manuskrito, ilabina sa 
daghang dili batid nga mga magkokopya. Kon ang 
pipila ka manuskrito adunay samang gigikanan 
nga karaang manuskrito, tingali gikan sa usa ka 
partikular nga rebisyon sa naunang mga teksto, o 
gimugna diha sa usa ka partikular nga dapit, lagmit 
kini adunay pipila ka parehong mga kalainan, ug 
busa kini ikaingon nga sakop sa samang hugpong, 
o grupo. Pinasukad sa pagkapopareho sa maong 
mga kalainan, ang mga eskolar naningkamot sa 
pagklasipikar sa mga teksto ngadto sa mga grupo, 
o mga hugpong, nga ang gidaghanon niini mius- 
wag sa paglabay sa panahon, hangtod nga ang pa- 
ngutlo gihimo karon nganha sa Alejandrianhon, 
Kasadpanhon, Sidlakanhon (Syriac ug Cesarean- 
hon), ug sa Byzantino nga mga teksto, nga gihawa- 
san sa lainlaing mga manuskrito o sa magkalahi 
nga mga hubad nga makaplagan sa daghan kaa- 
yong mga manuskrito. Apan bisan pa sa mga kala- 
inan nga komon diha sa lainlaing mga hugpong 
sa manuskrito (ug sa mga kalainan sulod mismo 
sa matag grupo), ang Kasulatan nakaabot kanato 
ingon gayod sa pagkasulat niini diha sa orihinal 
nga inspiradong mga sinulat. Ang mga kalainan sa 
hubad wala makadaot sa katibuk-ang mga pagtu- 
lon-an sa Bibliya. Ug ang mainampingong mga 
pagtandi nagtul-id sa bisan unsang dayag nga mga 
sayop, mao nga karon nabatonan nato ang tinuod 
ug kasaligan nga teksto. 


Sukad nga napatungha ni Westcott ug Hort ang 
ilang hinashasan nga Gregong teksto, napatik ang 
ubay-ubay nga mainampingong mga edisyon sa 
Kristohanon Gregong Kasulatan. Talagsaon labot 
niini mao ang The Greek New Testament nga gipa- 
tik sa United Bible Societies ug karon anaa na sa 
ikatulong edisyon niini. Kaamgid sa mga pulong 
nga gigamit niini mao ang ika-26 nga edisyon sa 
gitawag nga Nestle-Aland nga teksto, nga gipatik 
niadtong 1979 sa Stuttgart, Alemanya.---Tan-awa 
ang KRISTOHANON GREGONG KASULATAN. 

Mga Manuskrito sa Hebreohanong Kasula- 
tan. Adunay mga 6,000 ka manuskrito sa tibuok 
o sa mga bahin sa Hebreohanong Kasulatan ang 
anaa karon sa lainlaing mga librarya. Ang kadag- 
hanan niini naundan sa Masoretikong teksto ug 
sukad pa sa ikanapulong siglo K.P. o human ni- 
ana. Ang mga Masorete (sa ikaduhang katunga 
sa unang milenyo K.P.) naningkamot sa pagpa- 
sa nga matinumanon sa Hebreohanong teksto ug 
wala mohimog mga kausaban sa mga pulong sa 
teksto mismo. Apan, aron mapreserbar ang tradis- 
yonal nga paglitok sa walay bokales nga konsonan- 
teng teksto, sila mihimog mga sistema sa pagmar- 
ka para sa bokales ug sa pagbutang ug aksento. 

Dugang pa, diha sa ilang Masora, o mga nota sa pa- 
naplin, ilang gitagad ang mga kalainan sa teksto ug 
kon ilang giisip nga kinahanglanon, sila mihimog 
mga nota sa hustong pagbasa sa mga pulong. Ang 
Masoretikong teksto mao ang makita diha sa pina- 
tik nga Hebreohanong mga Bibliya karong adlawa. 

Ang nadaot nga mga manuskrito sa Hebreoha- 
nong Kasulatan nga gigamit sa Hudiyohanong mga 
sinagoga giilisdan sa napamatud-ang tinuod nga 
mga kopya, ug ang natata o nadaot nga mga ma- 
nuskrito gitipigan diha sa usa ka genizah (usa ka la- 
wak-tipiganan sa sinagoga). Sa kataposan, sa di- 
hang kini napuno na, ang mga manuskrito gikuha 
ug gilubong sa seremonyal nga paagi. Walay duha- 
duha nga daghang karaan nga mga manuskrito 
ang nahanaw nianang paagiha. Apan ang mga gi- 
tipigan sulod sa genizah sa sinagoga didto sa Da- 
ang Cairo wala maapil, lagmit tungod kay kini na- 
parilan ug nalimtan sulod sa kasiglohan. Human sa 
pagtukod pag-usab sa sinagoga niadtong 1890 K.P., 
ang mga manuskrito sulod sa genizah niini gisusi 
pag-usab, ug gikan didto ang medyo kompleto nga 
mga manuskrito ug mga tipik sa Hebreohanong 
Kasulatan (ang pipila giingong sa ikaunom nga sig- 
lo K.P.) gidala ngadto sa nagkalainlaing mga lib- 
rarya. 

Ang usa sa labing karaang naglungtad nga mga 
tipik nga adunay mga teksto sa Bibliya mao ang 
Nash Papyrus, nga nakaplagan didto sa Ehipto ug 
gitipigan sa Cambridge, Inglaterra. Dayag nga kini 
maoy bahin sa usa ka koleksiyon sa mga instruksi- 
yon nga gisulat sa ikaduha o sa unang siglo W.K.P. 
ug naundan lamang sa upat ka tipik nga may 24 ka 
linya sa Napulo ka Sugo sa wala pa ang Masoreti- 
kong teksto ug sa pipila ka bersikulo sa Deuterono- 
mio, mga kapitulo 5 ug 6. 

Sukad sa 1947 daghang Biblikanhon ug dili-Bib- 
likanhong mga linukot nga basahon ang nakapla- 
gan sa nagkalainlaing mga dapit sa K sa Patayng 
Dagat, ug kini sa katibuk-an gitawag nga Linukot 
nga mga Basahon sa Patayng Dagat. Ang labing 
mahinungdanon taliwala niini mao ang mga ma- 
nuskrito nga nadiskobrehan diha sa daghang la- 
ngob sa sulod ug sa palibot sa Wadi Qumran (Na- 
hal Qumeran). Kini nailhan usab ingong mga teksto 
sa Qumran ug lagmit gipanag-iya kanhi sa Hudiyo- 
hanong relihiyosong komunidad nga nasentro sa 
kasikbit nga Khirbet Qumran (Horvat Qumeran). 
Ang unang kaplag mao ang nadiskobrehan sa usa 
ka Bedouin didto sa usa ka langob nga mga 15 km 
(9.5 mi) sa H sa Jerico, diin siya nakakaplag ug dag- 
hang banga nga gama sa yutang-kulonon nga na- 
sudlan ug karaang mga manuskrito. Ang usa niini 
mao ang gibantog karon nga Linukot nga Basahon 
ni Isaias sa Patayng Dagat (10Q1s?), usa ka napreser- 
bar pag-ayong linukot nga basahon nga gama sa 

panit sa enterong basahon ni Isaias, gawas lang sa 
pipila ka lat-ang. (HULAGWAY, Tomo 1, p. 322) Kini 
naundan sa wala pa ang Masoretiko nga Hebreoha- 
nong sinulat ug gipetsahan sa hinapos sa ikadu- 
hang siglo W.K.P. Busa, kini mas karaan ug mga 
usa ka libo ka tuig kay sa labing karaang naglung- 
tad nga Masoretikong teksto. Apan, bisan tuod kini 
may pipila ka kalainan sa espeling ug gramatika, 
kini wala malahi sa doktrinal nga paagi gikan sa 
Masoretikong teksto. Lakip sa mga dokumento nga 
nakaplagan sa dapit sa Qumran mao ang mga tipik 
sa kapin sa 170 ka linukot nga basahon sa mga ba- 
hin sa tanang basahon sa Hebreohanong Kasulatan 
gawas sa basahon ni Ester, ug may pipila ka basa- 
hon nga adunay kapin sa usa ka kopya. Kini nga 
mga linukot ug mga tipik nga manuskrito gituohan 
nga sukad pa sa mga 250 W.K.P. hangtod sa mga 
tungatunga sa unang siglo K.P., ug makita diha ni- 
ini ang kapin sa usa ka matang sa Hebreohanong 
teksto, sama sa unang-Masoretikong teksto o sa 
teksto nga sukaranan sa Gregong Septuagint. Ang 
mga pagtuon sa maong mga materyales nagpada- 
yon pa. 

Lakip sa iladong vellum nga Hebreohanong mga 
manuskrito sa Hebreohanong Kasulatan mao ang 
Cairo Karaite Codex of the Prophets. Kini adunay 
Masora ug paagi sa paglitok, ug ang colophon (pa- 
niklop nga panid nga nagpaila sa paghimo ug sa 
magsusulat) niini nagpakita nga kini nakompleto 
niadtong mga 895 K.P. nga sinulat sa iladong Ma- 
sorete nga si Moses ben Asher sa Tiberias. Ang la- 
ing mahinungdanong manuskrito (sa 916 K.P.) mao 
ang Petersburg Codex of the Latter Prophets. Ang 
Aleppo Sephardic Codex, nga kanhi gitipigan sa 
Aleppo, Sirya, ug karon anaa na sa Israel, hangtod 
karong adlawa naundan sa tibuok Hebreohanong 
Kasulatan. Ang orihinal nga mga tekstong konso- 
nante niini gitul-id, gibutangan ug mga puntu- 
wasyon, ug usab gibutangan ug Masora niadtong 
mga 930 K.P. ni Aaron ben Asher, nga anak ni 
Moses ben Asher. Ang labing karaang pinetsa- 
han nga manuskrito sa kompletong Hebreohanong 
Kasulatan sa pinulongang Hebreohanon mao ang 
Leningrad Manuscript Num. B 194, nga gitipigan sa 
Publikong Librarya didto sa St. Petersburg, Rusya. 
Gikopya kini niadtong 1008 K.P. “gikan sa gitul-id 
nga mga basahon nga giandam ug gibutangan ug 
mga nota ni Aaron ben Moses ben Asher nga 
magtutudlo.” Ang laing makaiikag nga Hebreoha- 
nong manuskrito mao ang codex sa Pentateuko nga 
gitipigan diha sa British Library (Codex Oriental 
4445), nga naundan sa Genesis 39:20 hangtod sa 
Deuteronomio 1:33 (gawas sa Num 7:46-73 ug 9: 
12-10:18, nga wala maapil o gidugang sa ulahing 
magkokopya) ug lagmit sukad pa sa ikanapulong 
siglo K.P. 

Daghang manuskrito sa Hebreohanong Kasula- 
tan ang gisulat diha sa pinulongang Grego. Lakip sa 
makaiikag usab mao ang usa diha sa koleksiyon 
sa Fouad Papyri (Inventory Number 266, nga iya sa 
Société Egyptienne de Papyrologie, Cairo), nga na- 
undan sa mga bahin sa Genesis ug sa ikaduhang 
katunga sa Deuteronomio sumala sa Septuagint. 
Kini maoy sa unang siglo W.K.P. ug nagpakita, diha 
sa daghang teksto, sa ngalan sa Diyos nga gisulat 
sa kuwadrado nga Hebreohanong mga karakter 
diha mismo sa Gregong teksto. Ang mga tipik sa 
Deuteronomio, mga kapitulo 23 hangtod sa 28, ma- 
kaplagan diha sa Rylands Papyrus iii. 458 sa ikadu- 
hang siglo W.K.P., nga gitipigan sa Manchester, 
Inglaterra. Ang laing pangunang manuskrito sa 
Septuagint naundan sa mga tipik sa Jonas, Mi- 
queas, Habacuc, Sofonias, ug Zacarias. Niining pa- 
nit nga linukot nga basahon, nga pinetsahan sa ka- 
taposan sa unang siglo K.P., ang ngalan sa Diyos 
makita ingong Tetragrammaton nga gisulat diha sa 
karaang Hebreohanong mga karakter.---Tan-awa 
ang apendise sa Rbi8, pp. 1562-1564. 

Mga Manuskrito sa Kristohanon Gregong 
Kasulatan. Ang Kristohanong Kasulatan gisulat 
diha sa Koine. Bisan tuod wala nay orihinal nga si- 
nulat sa kamot niini nga mga manuskrito nga nag- 
lungtad karon, sumala sa usa ka pagbanabana, 
adunay mga 5,000 ka naglungtad nga mga manus- 
kritong kopya, sa tibuok o sa bahin lamang, niini 
nga Kasulatan diha sa Grego. 

Mga manuskrito nga papiro. Ang bililhon 
kaayong mga papiro sa Bibliya maoy lakip sa mga 
codex nga papiro nga nakaplagan sa Ehipto niad- 
tong mga 1930, ug ang pagpalit niini gipahibalo ni- 
adtong 1931. Ang pipila niining Grego nga mga co- 
dex (nga sukad pa sa ikaduha hangtod sa ikaupat 
nga siglo K.P.) gilangkoban sa mga bahin sa walo 
ka basahon sa Hebreohanong Kasulatan (Genesis, 
Numeros, Deuteronomio, Isaias, Jeremias, Ezequiel, 
Daniel, ug Ester), ug may tulo nga naundan ug 
mga bahin sa 15 ka basahon sa Kristohanon Gre- 
gong Kasulatan. Kadaghanan niining mga papiro sa 
Kasulatan gipalit sa usa ka Amerikanong tigkolekta 
ug manuskrito, si A. Chester Beatty, ug karon giti- 
pigan sa Dublin, Ireland. Ang uban niini gihuptan 
sa Unibersidad sa Michigan ug sa uban pa. 

Ang internasyonal nga ilhanan sa mga papiro sa 
Bibliya maoy kapital nga “P” nga sundan ug gipai- 
babaw nga gamayng numero. Ang Chester Beatty 
Papyrus Num. 1 (P@) gilangkoban sa mga bahin 
nga may 30 ka dahon gikan sa usa ka codex nga 
lagmit may mga 220 ka dahon kanhi. Ang P4 na- 
undan sa mga bahin sa upat ka Ebanghelyo ug sa 
basahon sa Mga Buhat. Ang Chester Beatty Papy- 
rus Num. 3 (P4) maoy mga tipiktipik nga codex 
sa Pinadayag nga naundan sa napulo ka medyo 

nadaot na nga mga dahon. Kining duha ka papiro 
gituohang sukad pa sa ikatulo nga siglo K.P. Maka- 
iikag usab ang Chester Beatty Papyrus Num. 2 (P4) 
nga gituohang sukad pa sa mga 200 K.P. Kini adu- 
nay 86 ka medyo nadaot na nga mga dahon nga gi- 
kan sa codex nga lagmit may 104 ka dahon sa 
sinugdan, ug kini naundan pa sa siyam sa inspira- 
dong mga sulat ni Pablo: ang Roma, Hebreohanon, 
Unang Corinto, Ikaduhang Corinto, Efeso, Galacia, 
Filipos, Colosas, ug Unang Tesalonica. Makaiikag 
nga ang sulat ngadto sa mga Hebreohanon gilakip 
niining unang codex. Sanglit ang Mga Hebreoha- 
non wala magpaila sa ngalan sa magsusulat ni- 
ini, ang pagkamagsusulat ni Pablo niini kanunayng 
gilalisan. Apan ang paglakip niini nga sulat sa 
p4, nga dayag nga gilangkoban lamang sa mga 
sulat ni Pablo, nagpakita nga sa mga 200 K.P., 
ang sulat ngadto sa mga Hebreohanon gidawat sa 
unang mga Kristohanon ingong inspiradong sinu- 
at ni apostol Pablo. Ang sulat ngadto sa mga taga- 
Efeso makita usab niini nga codex, sa ingon nag- 
panghimakak usab sa mga argumento nga dili si 
Pablo ang nagsulat niini. 

Sa John Rylands Library, sa Manchester, Ingla- 
terra, adunay gamayng tipik nga papiro sa Ebang- 
helyo ni Juan (pipila ka bersikulo sa kapitulo 18) 
nga gitala ingong Rylands Papyrus 457. Kini inter- 
nasyonal nga gipaila ingong P42. Mao kini ang la- 
bing karaang naglungtad nga tipik nga manuskrito 
sa Kristohanon Gregong Kasulatan, nga gisulat sa 
unang katunga sa ikaduhang siglo, lagmit sa mga 
125 K.P., ug busa un-kuwarto lamang sa usa ka sig- 
lo o kapin pa human sa kamatayon ni Juan. Ang 
kamatuoran nga ang usa ka kopya sa Ebanghelyo 
ni Juan dayag nga nakaabot sa Ehipto (ang dapit 
diin nadiskobrehan ang tipik niana) sa maong pa- 
nahon nagpakita nga ang maayong balita sumala 
kang Juan natala gayod sa unang siglo K.P. ug pi- 
naagi ni Juan mismo, dili sa usa ka wala mailhi nga 
magsusulat sa hinapos sa ikaduhang siglo K.P., hu- 
man sa kamatayon ni Juan, sumala sa giingon kan- 
hi sa mga kritiko. 

Ang labing importante nga dugang diha sa ko- 
leksiyon sa mga papiro sa Bibliya sukad sa pagka- 
diskobre sa Chester Beatty Papyri mao ang pagka- 
baton sa Bodmer Papyri, nga gipatik tali sa 1956 ug 
1961. Makaiikag ilabina ang Papyrus Bodmer 2 (P49) 
ug ang Papyrus Bodmer 14, 15 (P), nga parehong 
gisulat sa mga 200 K.P. Ang Papyrus Bodmer 2 na- 
undan sa dakong bahin sa Ebanghelyo ni Juan, 
samtang ang Papyrus Bodmer 14, 15 naundan ila- 
bina sa Lucas ug Juan ug amgid kaayo ang mga 
teksto niini sa Vatican Manuscript Num. 1209. 

Mga manuskrito nga vellum. Ang mga ma- 
nuskrito sa Bibliya nga gisulat diha sa vellum usa- 
hay naglakip sa Hebreohanon ug Kristohanon Gre- 

gong Kasulatan nga mga bahin sa Bibliya, bisan 
tuod ang uban maoy sa Kristohanong Kasulatan la- 
mang. 

Ang Codex Bezae, nga gipaila pinaagi sa letrang 
“D,” maoy usa ka bililhong manuskrito sa ikalima 
nga siglo K.P. Bisan tuod ang aktuwal nga gigika- 
nang dapit niini wala mahibaloi, kini nakuha didto 
sa Pransiya niadtong 1562. Kini naundan sa mga 
Ebanghelyo, sa basahon sa Mga Buhat, ug sa pipila 
ka uban pang mga bersikulo, ug maoy usa ka un- 
cial nga manuskrito, nga gisulat sa Grego diha sa 
mga panid sa wala nga bahin, nga may katumbas 
nga Latin nga teksto diha sa mga panid sa tuo nga 
bahin. Kini nga codex gitipigan didto sa Cambridge 
University sa Inglaterra, nga gidala ngadto sa ma- 
ong institusyon ni Theodore Beza niadtong 1581. 

Ang Codex Claromontanus (D,) gisulat usab diha 
sa Grego ug Latin sa magkaatbang nga mga panid, 
ang Grego sa wala ug ang Latin sa tuo. Kini naun- 
dan sa kanonikal nga mga sulat ni Pablo, apil ang 
Mga Hebreohanon, ug giisip nga sukad pa sa ikau- 
nom nga siglo. Gitaho nga kini nakaplagan sulod sa 
monasteryo sa Clermont, Pransiya, ug nabatonan 
ni Theodore Beza, apan kini karon gitipigan na did- 
to sa Bibliotheque Nationale sa Paris. 

Lakip sa kinabag-ohang nadiskobrehan nga mga 
manuskritong vellum sa Kristohanon Gregong Ka- 
sulatan mao ang Codex Washingtonianus I, nga na- 
undan sa mga Ebanghelyo diha sa Grego (sa ko- 
mon nga Kasadpanhong han-ay: Mateo, Juan, 
Lucas, ug Marcos). Kini nabatonan niadtong 1906 
didto sa Ehipto ug gitipigan sa Freer Gallery of Art, 
Washington, D.C. Ang internasyonal nga simbolo 
niini nga codex maoy “W,” ug giisip nga gisulat kini 
sa ikalima nga siglo K.P., apan lagmit, tungod sa 
pagkadaot, ang usa ka bahin sa Juan giilisdan niad- 
tong ikapito nga siglo K.P. Ang Codex Washingto- 
nianus II, nga may simbolo nga “I,” maoy lakip usab 
sa Freer Collection ug naundan sa mga bahin sa ka- 
nonikal nga mga sulat ni Pablo, lakip ang Mga Heb- 
reohanon. Kini nga codex gituohan nga gisulat sa 
ikalima nga siglo K.P. 

Ang Hebreohanon ug Kristohanon Gregong 
Kasulatan. Ang labing importante ug labing 
kompleto nga naglungtad nga mga manuskrito sa 
Bibliya sa Grego gisulat diha sa vellum pinaagi sa 
uncial nga mga letra. 

Vatican Manuscript Num. 1209. Ang Vati- 
can Manuscript Num. 1209 (Codex Vaticanus), nga 
internasyonal nga gipaila pinaagi sa simbolo nga 
“B,” maoy usa ka uncial nga codex sa ikaupat nga 
siglo K.P., lagmit nga gihimo didto sa Alejandria, 
ug kini sa sinugdan naundan sa enterong Bibliya 
diha sa Grego. Usa ka tigtul-id sa ulahi misulat 
pag-usab subay sa mga letra niana, tingali tungod 

MANUSKRITO SA BIBLIYA 


Ang Sinaitic Manuscript, sa ikaupat nga 
siglo K.P., nga naundan sa dakong bahin sa 
Bibliya diha sa Grego 


kay ang orihinal nga mga sinulat mihanap na, apan 
iyang gilaktawan ang mga letra ug mga pulong nga 
iyang giisip nga dili husto. Sa sinugdan kini nga co- 
dex lagmit may mga 820 ka dahon, nga niana 759 
ang nahibilin. Dakong bahin sa Genesis ang wala 
na, ingon man ang usa ka bahin sa Mga Salmo, 
Hebreohanon 9:14 hangtod sa 13:25, ug ang tibuok 
Una ug Ikaduhang Timoteo, Tito, Filemon, ug Pina- 
dayag. Ang Codex Vaticanus gitipigan sa Vatican 
Library sa Roma, Italya, ug nasayran nga atua na 
didto sukad pa sa ika-15 nga siglo. Apan, ang mga 
awtoridad sa Vatican Library nagpalisod pag-ayo 
sa mga eskolar nga makita ang manuskrito ug wala 
magpatunghag tibuok nga kopya niini nga codex 
hangtod niadtong 1889-1890. 

Sinaitic Manuscript. Ang Sinaitic Manuscript 
(Codex Sinaiticus) maoy sa ikaupat nga siglo K.P. 
usab, apan ang Codex Vaticanus tingali mas kara- 
an ug diyutay. Ang Sinaitic Manuscript gipaila sa 
simbolo nga XN (“aeph, unang letra sa Hebreoha- 
nong alpabeto), ug bisan tuod kini kanhi naundan 
sa enterong Bibliya diha sa Grego, ang usa ka ba- 
hin sa Hebreohanong Kasulatan nawala na. Apan, 
kini naundan sa tibuok Kristohanon Gregong Kasu- 
latan. Kini nga codex sa sinugdan lagmit gilangko- 
ban ug 730 ka dahon, ug labing menos ang tibuok 
o mga bahin sa 393 ka dahon napamatud-an karon 
nga naglungtad pa. Nadiskobrehan kini (ang usa ka 
bahin sa 1844 ug ang laing bahin sa 1859) sa esko- 
lar sa Bibliya nga si Konstantin von Tischendorf 


didto sa Monastery of St. Catherine sa Bukid sa Si- 
nai. Kap-atan ug tulo ka dahon niini nga codex ang 
gitipigan sa Leipzig, ang mga bahin sa tulo ka da- 
hon atua sa St. Petersburg, Rusya, ug 347 ka dahon 
ang gitipigan sa British Library sa London. Gikata- 
ho nga 8 ngadto sa 14 ka dugang pa nga mga da- 
hon ang nadiskobrehan didto sa maong monaster- 
yo niadtong 1975. 

Alexandrine Manuscript. Ang Alexandrine 
Manuscript (Codex Alexandrinus), nga gipaila sa 
letra nga “A,” maoy usa ka uncial nga Gregong ma- 
nuskrito nga naundan sa halos tibuok nga Bibliya, 
lakip ang basahon sa Pinadayag. Sa lagmit 820 ka 
dahon sa sinugdan, 773 ang natipigan. Kini nga co- 
dex sa katibuk-an giisip nga maoy sa unang katu- 
nga sa ikalimang siglo K.P. ug kini gitipigan usab sa 
British Library.---HULAGWAY, Tomo 2, p. 386. 

Codex Ephraemi Syri rescriptus.. Ang Co- 
dex Ephraemi Syri rescriptus (Codex Ephraemi), 
nga internasyonal nga gipaila sa letra nga “C,” gii- 
sip usab sa katibuk-an ingong nagsukad sa ikali- 
mang siglo K.P. Kini gisulat pinaagig uncial nga 
Grego diha sa vellum ug maoy usa ka codex 
nga gisulatan pag-usab, usa ka manuskrito nga 
palimpsest o sulatanan nga sublisubling gigamit. 
Ang orihinal nga Gregong teksto gipapas, ug da- 
yon daghang dahon ang gisulatan pag-usab sa 
mga pakigpulong ni Ephraem Syrus (ang Siryan- 
hon), nga gisulat diha sa Grego. Kini lagmit nga gi- 
himo sa ika-12 nga siglo, sa dihang nihit ang 
vellum. Apan, ang teksto sa ilalom niana giinter- 
pretar. Bisan tuod ang “C” dayag nga naundan 
kanhi sa tibuok Kasulatan sa Grego, 209 ka da- 
hon lamang ang nahibilin, nga ang 145 maoy sa 


MAOK 


Kristohanon Gregong Kasulatan. Busa, kini nga 
codex karon naundan na lamang sa mga bahin 
sa mga basahon sa Hebreohanong Kasulatan ug 
mga bahin sa tanang basahon sa Kristohanon Gre- 
gong Kasulatan gawas sa Ikaduhang Tesalonica ug 
sa Ikaduhang Juan. Kini gitipigan diha sa Biblio- 
theque Nationale sa Paris. 

Pagkakasaligan sa Teksto sa Bibliya. Mas 
modako pa ang pagpabili sa pagkakasaligan sa Bib- 
liya sa dihang maamgohan nga, pinaagig pagtandi, 
diyutay ra kaayo ang naglungtad nga mga manus- 
krito sa mga basahon sa klasikal nga sekular nga 
mga magsusulat ug walay bisan usa niini ang ori- 
hinal nga mga manuskrito. Bisan tuod kini maoy 
mga kopya na lamang nga gihimo kasiglohan hu- 
man sa kamatayon sa mga awtor, ang mga eskolar 
karong adlawa midawat sa maong ulahing mga 
kopya ingong igong ebidensiya sa pagkatinuod sa 
sinulat. 

Ang naglungtad nga Hebreohanong mga manus- 
krito sa Kasulatan mainampingon kaayong gian- 
dam. Mahitungod sa teksto sa Hebreohanong Kasu- 
latan, ang eskolar nga si W. H. Green nakamatikod: 
“Ikaingon gayod nga walay ubang karaan nga sinu- 
lat nga tukma kaayo nga gipasa.” (Archaeology and 
Bible History, ni J. P. Free, 1964, p. 5) Ang kanhing 
eskolar sa teksto sa Bibliya nga si Sir Frederic Ken- 
yon mipasalig diha sa introduksiyon sa iyang pito 
ka tomo nga nag-ulohang The Chester Beatty Bib- 
lical Papyri: “Ang una ug labing bililhong konklus- 
yon nga makuha gikan sa pagsusi niini [sa Papy- 
ri] mao ang makapatagbaw nga konklusyon nga 
kini nagpamatuod sa pagkakasaligan sa naglung- 
tad nga mga teksto. Walay tataw o dakong kalainan 
nga gipakita diha sa Daan man o sa Bag-ong Tu- 
gon. Walay dagkong mga pagtangtang o mga pag- 
dugang sa mga teksto, ug walay mga kalainan nga 
nakaapekto sa mahinungdanong mga kamatuoran 
o mga doktrina. Ang mga kalainan sa teksto nakaa- 
pekto sa gagmay rang mga butang, sama sa pagka- 
han-ay sa mga pulong o sa eksaktong mga pulong 
nga gigamit. ... Apan ang labing mahinungdanon 
mao ang pagpamatuod niini sa integridad sa atong 
naglungtad nga mga teksto pinaagig ebidensiya 
sa mas sayong petsa nga mahimong mabatonan 
hangtod karon. Tungod niini kini nahimong bililhon 
gayod kaayo sa kasaysayan."--London, 1933, Fas- 
ciculus I, p. 15. 

Mahitungod sa Kristohanon Gregong Kasulatan, 
si Sir Frederic Kenyon miingon: “Ang kal-ang tali 
sa mga petsa sa orihinal nga komposisyon ug sa 
labing sayo nga naglungtad nga ebidensiya na- 
himong gamay na kaayo nga gani dili angayng 
tagdon, ug ang kataposang pasukaranan sa pagdu- 
haduha nga ang Kasulatan nakaabot kanato suma- 

la gayod sa pagkasulat niana nahanaw na karon. 
Ang pagkatinuod ug ang katibuk-ang integridad sa 
mga basahon sa Bag-ong Tugon mahimo nang isi- 
pon nga naestablisar na gayod.”--The Bible and 
Archaeology, 1940, pp. 288, 289. 

Mga kasiglohan kanhi, si Jesu-Kristo, “ang mati- 
numanon ug matuod nga saksi” (Pin 3:14), 
sublisubli ug kusganong nagpamatuod sa pagka- 
tinuod sa Hebreohanong Kasulatan, sama sa gihi- 
mo sa iyang mga apostoles. (Luc 24:27, 44: Rom 
15:4) Ang naglungtad nga karaang mga bersiyon, 
o mga hubad, dugang pang nagpakita sa pag- 
katukma sa natipigang Hebreohanong Kasulatan. 
Ang mga manuskrito ug mga bersiyon sa Kris- 
tohanon Gregong Kasulatan nagpamatuod sa dili 
malalis nga testimonya sa katingalahang pagka- 
tipig ug tukmang pagpasa niana nga bahin sa 
Pulong sa Diyos. Busa, kita karon nakapahimu- 
los ug usa ka tinuod, bug-os kasaligan nga teks- 
to sa Bibliya. Ang usa ka tim-os nga pagsusi sa 
natipigang mga manuskrito sa Balaang Kasula- 
tan mopatunghag tatawng pamatuod sa kasaligang 
pagkatipig ug pagkamalungtaron niini, nga nagha- 
tag ug dugang pang kahulogan sa inspiradong pa- 
hayag: “Ang lunhawng balili nalaya, ang bulak 
nalawos, apan kon bahin sa pulong sa atong Di- 
yos, kini mohangtod sa panahong walay tino.”--Isa 
40:8; 1Pe 1:24, 25. 


MAOK. Amahan ni Akis nga hari sa Filisteha- 
nong siyudad sa Gat, kinsa maoy gidangpan ni Da- 
vid ug sa iyang 600 ka tawo gikan kang Saul. (1Sa 
27:1-3) Lagmit siya mao ra ang Maaca sa 1 Hari 2: 
39, hinuon kini dili tino. Ang ngalang Maaca susa- 
ma sa Maok, ug posible nga si Akis, kinsa maoy 
nagmando sa dihang kagiw si David, mao gihapon 
ang Filistehanong hari sa Gat sa pagsugod sa pag- 
mando ni Solomon. 


MAON. 


1. Usa ka kaliwat ni Caleb pinaagi kang Samai. 
Si Maon lagmit mao ang amahan sa mga molupyo 
sa Bet-zur o ang punoan o magtutukod nianang si- 
yudara.--1Cr 2:42, 45. 

2. Usa ka siyudad sa bukirong rehiyon sa Juda. 
(Jos 15:20, 48, 55) Si David ug ang iyang mga tawo 
gigukod ni Haring Saul hangtod sa kamingawan 
nga naglibot sa Maon. Apan ang balita nga misu- 
long ang mga Filistehanon nagpugos kang Saul sa 
paghunong sa paggukod. (1Sa 23:24-28) Sa ulahi, 
ang mga tawo ni David wala hatagig maayong pag- 
tagad ni Nabal, usa ka datong tag-iyag yuta nga 
lagmit nagpuyo sa Maon. (1Sa 25:2-11) Kini nga 
siyudad gituohan nga mao ang Tell Ma'in (Horvat 
Ma'on [Bi-Yehuda]) ibabaw sa usa ka habog nga 
bungtod nga mga 13 km (8 mi) sa HHS sa Hebron. 

MAPAIT NGA MGA UTANON [Heb., mero- 
rim]. Lakip sa inasal nga nating karnero ug tina- 
pay nga walay lebadura, ang mga Israelinhon mo- 
kaon usab ug mapait nga mga utanon o hilba sa 
gabii sa Paskuwa (Ex 12:8), ug kini nagpadayon nga 
mao ang kahikayan sa tanang umalabot nga mga 
pagsaulog sa Paskuwa. (Num 9:11) Wala hisgoti 
sa espesipiko kon unsang matanga kadto sa mapa- 
it nga mga utanon. Ang mapait nga mga utanon 
dayag nga nagpahinumdom sa mga Israelinhon sa 
mapait nga kasinatian nga ilang naagoman sa di- 
hang naulipon sa Ehipto. 

Ang samang Hebreohanon nga termino (mero- 
rim') makaplagan sa Lamentaciones 3:15 ug kasa- 
garang gihubad nga “kapaitan,” o “pait nga mga 
butang,” bisan tuod nga gituohan sa pipila nga ang 
“pait nga mga hilba (o mga utanon)” maoy haom 
nga hubad nga katumbas sa paghisgot sa ajenjo 
diha sa samang bersikulo. 


MAPASIPALAHONG SINULTIHAN. Ang 
orihinal nga Gregong pulong nga blassphemi'a ug 
ang berbo nga blasphe-me'o sa panguna nagpasa- 
bot sa pagdaot sa dungog, pakaulaw, mapasipala- 
hong mga pulong. 

Maingon sa gipakita sa mosunod nga mga teksto 
ug sa naglibot nga mga bersikulo, sa panahon sa 
paglansang kaniya ang mga nangagi nagpahayag 
ug mapasipalahong sinultihan batok kang Kristo, 
nga nag-ingon, “Aha! Ikaw nga mao man kahay 
magtutumpag sa templo ug magtutukod niini sa 
tulo ka adlaw, luwasa ang imong kaugalingon pina- 
agi sa pagkanaog sa estaka sa pagsakit.” Ingon usab 
niana nga mga pulong ang gisulti sa usa sa mga 
mamumuhat ug daotan tupad kaniya. (Mar 15:29, 
30, Mat 27:39, 40, Luc 23:39) Si Pablo ug ang 
iyang mga isigka-Kristohanon nahimong tumong 
nianang matanga sa mga pulong gikan niadtong 
kinsa adunay sayop nga pagsabot sa ilang katuyo- 
an, mensahe, ug Kristohanong tanlag (Buh 18:6, 
Rom 3:8, 14:16: 1Co 10:30, 1Pe 4:4), apan bisan pa 
niana sila “wala mosultig daotan batok kang bisan 
kinsa, ug pinaagi sa ilang panggawi dili sila maka- 
hatag ug hinungdan nga masultihan ug pasipala 
ang ilang buluhaton o mensahe. (Efe 4:31: Col 3:8, 
1Ti 6:1, Tit 2:5; 3:2, itandi ang 2Pe 2:2.) Bisan ang 
mga manulonda “wala mag-akusar . . . pinaagi sa 
mapasipalahong mga pulong, wala magbuhat nia- 
na tungod sa pagtahod kang Jehova.” (2Pe 2:11) 
Apan kana nga matang sa sinultihan mahimong 
dahomon gikan niadtong nakig-ambit sa malaw- 
ayng panggawi, niadtong mapasigarbohon ug nag- 
pakabuang sa mga pagpangutana ug sa mga pag- 
pakiglalis, ug niadtong wala manumbaling o wala 
magtahod sa mga tinudlo sa Diyos.--1ITi 6:4: 2Pe 
2:10-12, Jud 8-10. 


MARA 


Ang pulong nga gadhaph' gigamit sa samang 
paagi diha sa Hebreohanong Kasulatan. Sa sinug- 
dan dayag nga kini nagtumong sa pagpahamtang 
ug mabangis nga pisikal nga kadaot, ug kini giga- 
mit sa mahulagwayong paagi nga nagkahulogang 
“pagsulting mapasipalahon,” nga mao, pagdaot pi- 
naagig makauulawng mga pulong. (Num 15:30, 
2Ha 19:6, Eze 20:27) Ang Hebreohanong pulong 
nga naqav’, nga sa panguna nagkahulogang “tu- 
sok, bangag” (2Ha 12:9: 18:21), nagpasabot ug pag- 
pasipala diha sa asoy diin ang anak nga lalaki sa 
usa ka Israelinhong babaye giingong “nagpasipala” 
sa ngalan ni Jehova. (Lev 24:11, 16) Niini nga mga 
kaso gipakita ang binagis o walay-tahod nga sinul- 
tihan nga gipahayag batok kang Jehova nga Di- 
yos o kaha sa iyang katawhan. Ang pagkonsiderar 
sa konteksto magpatin-aw kon unsa kanang ma- 
tanga sa “mapasipalahong sinultihan.”---Tan-awa 
ang PANGHIMARAOT, MALDISYON, PAGSULTIG PASIPALA. 


MAPULA. 


MARA [Mapait]. 

1. Ang ngalang Mara maoy gisugyot sa balong 
asawa ni Elimelek nga itawag kaniya aron ipahayag 
ang mapait niyang gibati tungod sa kamatayon sa 
iyang bana ug ni Malon ug Kilion nga iyang mga 
anak nga lalaki. Si Noemi mibiya sa Betlehem nga 
may bana ug duha ka anak nga lalaki (Ru 1:1, 2), 
apan mipauli gikan sa Moab ingong masulub-on ug 
wala nay anak nga balo. Niadtong tungora ang 
daan niyang mga higala, ang kababayen-an sa Bet- 
lehem, nangutana: “Si Noemi ba kini?” Kay nagma- 
gul-anon pa gihapon, siya mitubag: “Ayaw ako taw- 
ga ug Noemi [nagkahulogang “Akong Kahimuot”]. 
Tawga ako ug Mara [nagkahulogang “Mapait"], kay 
ang Labing Gamhanan naghimong mapait kaayo 
alang kanako. Tugob ako sa akong paggikan, ug wa- 
lay dala sa dihang gipapauli ako ni Jehova.”--Ru 
1:19-21. 

2. Usa sa unang mga gikampohan sa Israel did- 
to sa Peninsula sa Sinai. Ginganlan kini ug “Mara” 
tungod kay mapait ang tubig nga nakaplagan did- 
to. (Ex 15:23, Num 33:8) Bisag bag-o lang nga gilu- 
was gikan sa mga Ehiptohanon didto sa Pulang 
Dagat, ang mga Israelinhon tungod sa kawalay 
pagtuo nagbagulbol sa dihang dili nila mainom ang 
tubig didto sa Mara. Human niadto, sa sugo ni Je- 
hova, gilabay ni Moises ang usa ka kahoy ngadto sa 
tubig, ug ang tubig nahimong tam-is. Wala ngan- 
li sa Bibliya kon unsang matanga sa kahoy kadto, 
ug busa walay pasikaranan sa pag-ila niini. Siyem- 
pre, mahimong tultolan ni Jehova si Moises ngadto 
sa usa ka espesipikong matang sa kahoy nga may 
kinaiyanhong sambog nga makapatam-is sa tu- 
big. Apan dili kinahanglan nga mangita pa ug 


Tan-awa ang BULOK. 


MARCOS 


siyentipikanhon o kinaiyanhong pagpatin-aw labot 
niini, sanglit sa walay duhaduha ang pagpatam-is 
sa tubig maoy milagroso.---Ex 15:23-25: itandi ang 
2Ha 2:19-22, 4:38-41. 

Gigamit ni Jehova ang mga panghitabo sa Mara 
aron masulayan ang mga Israelinhon sa ilang pag- 
tuo sa iyang katakos sa pag-atiman kanila. Sanglit 
ang dili maayong tubig makapahinabog sakit (2Ha 
2:19), ang pagpatam-is sa tubig nag-ilustrar sa ka- 
takos ni Jehova sa pagpanalipod sa mga Israelinhon 
gikan sa mga balatian nga naagoman sa mga Ehip- 
tohanon. Ang “regulasyon” nga gitudlo ni Jehova 
kaniadto sa mga Israelinhon mao: Ang pagkamasi- 
nugtanon kaniya ingong ilang Diyos magpanalipod 
kanila nga dili mataptan sa mga balatian nga iyang 
gipadangat sa mga Ehiptohanon.--Ex 15:25, 26. 

Ang Mara sagad nga gituohan nga mao ang ‘Ein 
Hawwara nga 80 km (50 mi) sa HHS sa modernong 
Suez, pipila lang ka milya pailaya gikan sa Pulang 
Dagat. 


MARCOS. Ang Romanhong angga sa anak 
nga lalaki ni Maria nga taga-Jerusalem. Ang iyang 
Hebreohanong ngalan maoy Juan, nga nagkahulo- 
gang “Si Jehova Nagpakitag Pabor, Si Jehova Mapu- 
angoron.” (Buh 12:12, 25) Si Marcos maoy ig-agaw 
ni Bernabe, iyang kauban sa panaw ug sa uban 
pang unang Kristohanong mga misyonaryo, ug gi- 
inspirar sa pagsulat sa Ebanghelyo nga nagdala sa 
iyang kaugalingong ngalan. (Col 4:10) Si Marcos 
mao ang Juan Marcos nga gihisgotan sa basahon sa 
Mga Buhat ug usab ang Juan sa Buhat 13:5, 13. 

Siya dayag nga usa ka unang magtutuo ni Kris- 
to. Ang balay sa iyang inahan gigamit ingong da- 
pit sa pagsimba sa unang Kristohanong kongregas- 
yon, nga lagmit nagpasabot nga siya ug ang iyang 
inahan nahimong mga sumusunod ni Jesus sa wala 
pa mamatay si Kristo. (Buh 12:12) Sanglit si Marcos 
lamang ang naghisgot bahin sa batan-ong lalaki 
nga halos hubo nga mikalagiw sa gabii nga gibud- 
hian si Jesus, makataronganon ang pagtuo nga si 
Marcos mismo mao kadtong batan-ona. (Mar 14: 
51, 52) Busa lagmit gayod nga didto si Marcos 
sa dihang ang balaang espiritu gibubo nganha sa 
mga 120 ka tinun-an ni Kristo niadtong Pentekos- 
tes 33 K.P.--Buh 1:13-15, 2:1-4. 

Human matuman nila ang pag-alagad pinaagig 
pagdalag hinabang sa Jerusalem, si Bernabe ug 
Saulo (Pablo) “namalik ug giuban nila si Juan, ang 
usa nga gianggaan ug Marcos.” Mopatim-aw nga si 
Marcos maoy ilang tig-alagad, lagmit nag-atiman 
sa ilang pisikal nga panginahanglan samtang sila 
nagpanaw. (Buh 12:25; 13:5) Tungod sa pipila ka 
rason nga wala ibutyag, sa pag-abot nila sa Perga 
sa Pamfilia, “si Juan [Marcos] mibiya kanila ug mi- 
balik sa Jerusalem.” (Buh 13:13) Sa dihang sa ulahi 
si Pablo migikan sa iyang ikaduhang misyonaryong 

panaw, bisag si Bernabe determinado nga pau- 
banon si Marcos, si Pablo “naghunahuna nga dili 
angayng paubanon siya kanila, sanglit mibiya man 
siya kanila sa Pamfilia ug wala mokuyog kanila sa 
buluhaton.” Nahitabo ang “pagsilaob sa kasuko,” ug 
sila nagbulag, gikuyog ni Bernabe si Marcos ngad- 
to sa Cipro ug gikuyog ni Pablo si Silas latas sa Sir- 
ya ug Cilicia.---Buh 15:36-41. 

Apan, sa paglabay sa panahon human niadto, 
ang nahimong panagkabingkil ni Pablo, Bernabe, 
ug Marcos dayag nga naalim, tungod kay si Marcos 
kauban ni Pablo sa Roma ug miduyog kaniya sa 
pagpadalag mga pangomosta ngadto sa mga Kris- 
tohanon sa Colosas (mga 60-61 K.P.). Si Pablo nag- 
hisgot nga may pag-uyon kaniya, nga nag-ingon: 
“Si Aristarko nga akong kaubang binihag nango- 
mosta kaninyo, ug ingon man si Marcos nga ig- 
agaw ni Bernabe, (nga mahitungod kaniya kamo 
gisugo sa pagdawat kaniya kon ugaling siya mahi- 
anha kaninyo).” (Col 4:10) Si Marcos lakip usab ni- 
adtong gihisgotan ni Pablo nga nangomosta kang 
Filemon sa dihang ang apostol misulat kaniya gi- 
kan sa Roma (usab mga 60-61 K.P.). (Flm 23, 24) 
Sa ulahi (mga 65 K.P.), sa dihang si Pablo nabilang- 
go na usab sa Roma, siya espesipikong naghangyo 
kang Timoteo nga 'kuhaon si Marcos ug dad-on 
siya diri uban kanimo, kay siya mapuslanon kana- 
ko sa pag-alagad. '--2Ti 4:11. 

Si Juan Marcos kauban usab ni Pedro didto sa Ba- 
bilonya, tungod kay siya gihisgotan nga nagpadala 
ug mga pangomosta diha sa unang sulat sa apostol 
(gisulat mga 62-64 K.P.). Si Pedro nagtawag kani- 
ya nga “Marcos nga akong anak,” lagmit nagpakita 
sa malig-ong bugkos sa Kristohanong pagmahal 
nga naugmad tali kanila. (1Pe 5:13, itandi ang 1Ju 
2:1, 7.) Busa, si Marcos, nga kanhi maoy hinungdan 
sa suliran, nakabaton sa komendasyon ug pagsalig 
sa inilang mga alagad sa Diyos ug nakapahimulos 
pa ug mas dakong pribilehiyo ingong usa nga giins- 
pirar sa pagsulat sa usa ka asoy bahin sa minister- 
yo ni Jesus.--Tan-awa ang Juan Num. 4, MARCOS, 
MAAYONG BALITA SUMALA NI. 


MARCOS, MAAYONG BALITA SUMALA 
NI. Ang inspirado sa Diyos nga rekord sa minis- 
teryo ni Jesu-Kristo nga gisulat ni Juan Marcos. 
Kini nga asoy bahin sa “maayong balita mahitu- 
ngod kang Jesu-Kristo” gisugdan pinaagi sa pag- 
asoy sa buluhaton sa mag-uuna ni Kristo, si Juan 
nga Tigbawtismo, ug gitapos pinaagi sa usa ka taho 
sa mga kahimtang nga nalangkit sa pagkabanhaw 
ni Jesus. Busa, kini nagkobre sa panahon sukad 
sa tingpamulak sa 29 hangtod sa tingpamulak sa 
33 K.P.--Mar 1:1. 

Kini nga Ebanghelyo, ang kinamub-an sa upat, 
maoy paspas ug mahubiton nga asoy sa ministeryo 
ni Jesu-Kristo ingong tighimog-milagro nga Anak 

MGA PANGUNANG PUNTO SA MARCOS 


Ang mubo, lakbit nga asoy ni Marcos sa kinabuhi ni Jesus, nga 
nagpresentar kang Jesus ingong tighimog-milagro nga Anak sa 
Diyos 

Ang kinamub-an nga Ebanghelyo, ang ikatulo nga gisulat 
(mga 60-65 K.P.), dayag nga gisulat alang sa mga dili-Hudiyo 


Si Jesus nanguna sa usa ka makugihong kampanya sa 
pagwali sa Gingharian 

Si Jesus gibawtismohan ug misugod sa pagwali, “Ang gingha- 
rian sa Diyos haduol na” (1:9-11, 14, 15) 

Iyang gidapit si Simon, Andres, Santiago, ug Juan sa pag- 
biya sa pagpangisda ug mahimong iyang mga sumusunod 
(1:16-21) 

Human sa pagwali didto sa sinagoga sa Capernaum, siya mi- 
wali sa tibuok Galilea (1:21, 22, 35-39) 

Si Levi, usa ka maniningil ug buhis, misanong sa pagdapit 
nga mahimong sumusunod ni Jesus (2:14-17) 

Si Jesus nagporma ug usa ka grupo sa 12 ka apostoles aron 
sa pagwali (3:13-19) 

Siya migamit ug daghang sambingay sa dihang nagtudlo ba- 
hin sa Gingharian sa Diyos aron nga ang mga takos lamang 
maoy bug-os makasabot sa iyang gipamulong (4:1-34) 


Nakakaplag si Jesus ug kakulang sa pagtuo samtang nagpa- 
matuod didto sa iyang kaugalingong dapit (6:1-6) 

Gisugdan niya ang buluhatong pagwali pinaagi sa pagpadala 
sa iyang mga apostoles (6:7-13) 

Ang iyang kalihokan miabot sa Fenicia ug sa Decapolis (7: 
24, 31) 

Nausab ang dagway ni Jesus diha sa himaya sa Gingharian 
(9:1-8) 

Sa gawas sa Jerusalem, iyang gitagna ang 'pag-anhi sa Anak 
sa tawo uban ang dakong gahom ug himaya’ (13:1-37) 

Ang tighimog-milagro nga Anak sa Diyos 

Didto sa sinagoga sa Capernaum, iyang gipahigawas ang usa 
ka tawo nga nagamhan sa demonyo: human niana, iyang 
giayo ang ugangang babaye ni Simon ug ang daghan pang 
ubang mga tawo gikan sa nagkalainlaing mga sakit (1:23- 
34, 40-42) 

Pinaagi sa pag-ayo sa usa ka paralitiko, gipasundayag ni Je- 
sus ang iyang gahom sa pagpasaylo sa mga sala (2:1-12) 
Ang mga nag-antos sa balatian mihugop gikan sa tanang da- 

pit aron mamaayo (3:1-12) 

Human gipalurang ang usa ka bagyo didto sa Dagat sa Gali- 
lea, gihinginlan niya ang mga demonyo gikan sa usa ka 
tawo ug gitugotan sila nga mosulod sa usa ka panon sa 
mga baboy (4:35-5:17) 

Giayo niya ang usa ka babaye nga nag-antos sa pagtalinugo 
ug gibanhaw ang anak nga babaye ni Jairo (5:21-43) 

Human pakan-a ang 5,000 pinaagi sa duha ka isda ug lima 


ka tinapay, si Jesus milakaw ibabaw sa gikusokuso sa ha- 
ngin nga Dagat sa Galilea (6:35-52) 


Siya naghingilin sa usa ka demonyo gikan sa anak nga 
babaye sa usa ka babayeng Sirofenicianhon ug nag-ayo 
sa usa ka tawong bungol nga may kabilinggan sa pagsulti 
(7:24-37) 


Siya nagpakaon sa 4,000 pinaagi sa pito ka tinapay: sa Bet- 
saida, siya nagpasig-uli sa panan-aw sa usa ka tawong 
buta (8:1-9, 22-26) 

Gikan sa usa ka amang ug bungol nga batang lalaki, gihi- 
nginlan ni Jesus ang usa ka demonyo nga misukol sa mga 
tinun-an: iyang gipasig-uli ang panan-aw sa usa ka buta 
nga makililimos didto sa Jerico (9:14-29: 10:46-52) 


Gitunglo niya ang usa ka kahoyng igos, ug human niana kini 
nalaya (11:12-14, 20) 

Ang mga magsusupak sa Anak sa Diyos dili magma- 
lamposon 

Human sa mga paningkamot ni Satanas sa pagtental kaniya 
didto sa kamingawan, ang mga manulonda nag-alagad kang 
Jesus (1:12, 13) 

Sa dihang ang mga eskriba sa mga Pariseo nagsaway sa 
iyang pagkaon uban sa mga maniningil ug buhis ug sa mga 
makasasala, gibadlong sila ni Jesus (2:15-17) 

Sa ulahi ang mga Pariseo mitutol sa iyang mga tinun-an 
sa pagpangutlog mga uhay panahon sa Igpapahulay ug sa 
pagpang-ayo ni Jesus panahon sa Igpapahulay: sila miduyog 
sa mga Herodianhon sa pagtinguha nga patyon siya (2:23- 
3:6) 

Kusganong gipanghimakak ni Jesus ang sumbong nga siya 
naghingilin sa mga demonyo pinaagi ni Satanas (3:20-30) 
Ang mag-uuna ni Jesus nga si Juan nga Tigbawtismo gi- 
punggotan sa ulo, apan si Jesus nagpadayon sa pagpanudlo 

(6:14-29, 34) 

Ang mga Pariseo ug mga eskriba nagreklamo nga ang iyang 
mga tinun-an nagsalikway sa ilang tradisyon maylabot sa 
pagpanghugas sa kamot: giyagyag ni Jesus ang ilang pag- 
kasalingkapaw ug gipatin-aw ang tinuod nga tinubdan sa 
kahugawan (7:1-23) 

Ang mga Pariseo nangutana kang Jesus bahin sa diborsiyo 
aron sa pagsulay kaniya, apan wala sila magmalamposon 
(10:1-12) 

Ang pangulong mga saserdote, mga eskriba, ug mga ansiyano 
naghagit sa awtoridad ni Jesus human nga iyang gihinloan 
ang templo, apan iyang gipahilom sila (11:15-18, 27-33) 

Giasoy niya ang sambingay bahin sa parasan aron iyagyag 
ang pagsupak sa relihiyosong mga pangulo sa kabubut-on 
sa Diyos ug sa ilang tuyo sa pagpatay kang Jesus: kini sila 
nagtinguha sa pagdakop kaniya apan nahadlok tungod sa 
panon sa katawhan (12:1-12) 


Ang mga Pariseo ug mga Herodianhon nagsukna kang Je- 
sus kon husto ba nga mobayad ug buhis kang Cesar, ang 
mga Saduseo nagpatunghag lisod nga pangutana bahin sa 
pagkabanhaw. Ang tanan napakyas sa pagbitik kang Jesus 
(12:13-27) 

Si Judas nagbudhi kang Jesus, ang mga tinun-an napandol, 
si Jesus gidakop ug ang Sanhedrin naghukom kaniya nga 
takos sa kamatayon, bisan pa niana, iyang gitagna nga 
siya “molingkod sa tuong kamot sa gahom ug moanhi uban 
sa mga panganod sa langit” (14:1, 2, 10, 11, 17-21, 27-65) 

Si Pilato napugos nga hukman si Jesus sa kamatayon, si Je- 
sus namatay diha sa estaka ug gilubong (15:1-47) 


Ang mga manulonda nagpahibalo sa pagkabanhaw ni Jesus 
(16:1-8) 

sa Diyos. Kanunayng gigamit ang pulong nga “di- 
hadiha.” (Mar 1:10, 12, 18, 21, 29) Ang asoy maoy 
halos pareho ang pagkabahin tali sa sultihanay ug 
aksiyon. 

Tinubdan sa Impormasyon. Ang karaang 
tradisyon nagpaila nga gitagana ni Pedro ang pa- 
ngunang impormasyon alang sa Ebanghelyo ni 
Marcos, ug kini nahiuyon sa kamatuoran nga si 
Marcos kauban ni Pedro didto sa Babilonya. (1Pe 
5:13) Sumala kang Origen, gisulat ni Marcos ang 
iyang Ebanghelyo “subay sa mga instruksiyon ni 
Pedro.” (The Ecclesiastical History, Eusebius, VI, 
XXV, 3-7) Sa iyang sinulat, “Batok Kang Marcion” 
(IV, v), si Tertullian nag-ingon nga ang Ebanghel- 
yo ni Marcos “mahimong mapamatud-an ingong 
iya ni Pedro, nga ang tighubad niana mao si Mar- 
cos.” (The Ante-Nicene Fathers, Tomo III, p. 350) 
Giasoy ni Eusebius ang gisulti ni “Juan nga presbi- 
tero” ingon sa gikutlo ni Papias (mga 140 K.P.): “Ug 
ang Presbitero sagad nga moingon niini, “Si Marcos 
nahimong tighubad ni Pedro ug misulat nga tukma 
sa tanan nga iyang nahinumdoman, hinuon dili su- 
mala sa pagkasunodsunod sa mga butang nga gi- 
sulti o gibuhat sa Ginoo. . . . Busa si Marcos dili sa- 
yop sa dihang gisulat niya ang matag punto sa 
dihang iya kining mahinumdoman. Iyang gipani- 
nguha nga dili masayloan ang bisan unsang butang 
nga iyang nadungog ug aron dili makahimog sayop 
nga mga asoy bahin niana.””--The Ecclesiastical 
History, IIl, XXXIX, 12-16. 

Dayag usab nga si Juan Marcos adunay ubang 
mga tinubdan sa impormasyon. Sanglit ang unang 
mga tinun-an ni Jesus didto nagtigom sa balay sa 
iyang inahan (Buh 12:12), si Marcos lagmit nga na- 
kaila gayod sa mga tawo gawas pa kang Pedro nga 
nakaila pag-ayo kang Jesu-Kristo, mga indibiduwal 
nga nakakita kaniya nga nagbuhat sa iyang bulu- 
haton ug nakadungog kaniya nga nagsangyaw ug 
nanudlo. Lagmit ingong mao ang “batan-ong lalaki” 
nga buot untang dakpon niadtong midakop kang 
Kristo apan kinsa “nakaikyas nga hubo,” dayag nga 
si Marcos dili kay bug-os nga walay personal nga 
kontak kang Jesus.---Mar 14:51, 52. 

Dayag nga Gisulat Alang sa mga Dili-Hudi- 
yo. Bisan tuod ang maayong balita sumala ni 
Marcos makapaikag ug mapuslanon alang sa mga 
magbabasa nga Hudiyo, dayag nga kini wala isulat 
nga espesipiko alang kanila. Mopatim-aw nga kini 
pangunang gisulat alang sa mga magbabasa nga 
dili-Hudiyo, ilabina sa mga Romano. Ang pagka- 
mubo ug pagkalaktod niini giisip nga haom ilabina 
sa kinaadman sa mga magbabasa nga Romano. 
Ang mga termino nga Latin usahay gihatagag ka- 
tumbas nga espeling diha sa Grego, sama sa Gre- 
gong pulong nga praito'rion nga gigamit alang sa 
Latin nga terminong praetorium. (Mar 15:16, Int) 

Dugang pa, ang Gregong pulong nga ken-tyri'on 
gigamit alang sa Latin nga pulong nga centurio, 
usa ka opisyal nga nagdumala sa usa ka gatos ka 
sundalo.---Mar 15:39, Int. 

Ang asoy naundan ug mga pagpatin-aw nga dili 
na unta kinahanglanon sa Hudiyong mga magba- 
basa. Gipaila niini nga ang Jordan maoy usa ka 
suba ug gipakita nga ang templo makita gikan 
sa Bukid sa mga Olibo. (Mar 1:5: 13:3) Gihisgo- 
tan niini nga ang mga Pariseo “nagpuasa” ug nga 
ang mga Saduseo “nag-ingon nga walay pagkaban- 
haw.” (2:18, 12:18) Kini nga Ebanghelyo nagpatin- 
aw usab nga ang halad sa Paskuwa gihalad sa 
“unang adlaw sa mga tinapay nga walay igpapatu- 
bo” ug nga ang “Pagpangandam” mao “ang adlaw 
sa dili pa ang igpapahulay."--14:12: 15:42. 

Bisan tuod dili sagad gikinahanglan nga ipatin- 
aw ang Semitikanhong mga termino alang sa Hu- 
diyong mga magbabasa sa katibuk-an, ang Ebang- 
helyo ni Marcos nagtaganag daghan niana nga 
mga pagpatin-aw. Gihatagan ug mga interpretas- 
yon ang “Boanerges” (“Mga Anak sa Dalugdog"), 
“Talitha cumi” (Inday, magaingon ako kanimo, 
Bangon!”), “korban” (“usa ka gasa nga gipahinu- 
ngod sa Diyos"), ug ang “Eli, Eli, lama sa-bach- 
tha'ni?” (“Diyos ko, Diyos ko, nganong gitalikdan 
mo ako?”).--Mar 3:17: 5:41: 7:11, 15:34. 

Panahon ug Dapit sa Pagsulat. Sumala 
sa karaang tradisyon, ang Ebanghelyo ni Marcos 
unang nabatonan sa publiko didto sa Roma, nga gi- 
pamatud-an sa unang mga magsusulat sama ni 
Clemente, Eusebius, ug Jerome. Si Marcos didto sa 
Roma sa panahon sa unang pagkabilanggo ni Pab- 
lo didto. (Col 4:10: Flm 1, 23, 24) Human niadto 
siya kauban ni Pedro didto sa Babilonya. (1Pe 5:13) 
Dayon, sa panahon sa ikaduhang pagkabilanggo ni 
Pablo didto sa Roma, si Pablo mihangyo nga si Ti- 
moteo moadto dayon ug ikuyog niya si Marcos. (2Ti 
4:11) Lagmit nga si Marcos mibalik gayod niadtong 
higayona sa Roma. Sanglit wala kini maghisgot sa 
pagkalaglag sa Jerusalem ingong katumanan sa 
tagna ni Jesus, lagmit gayod nga si Marcos nagta- 
gik sa iyang asoy una pa sa maong hitabo niadtong 
70 K.P. Ang iyang pagkaatua sa Roma, labing me- 
nos kausa, ug lagmit kaduha, sulod sa katuigang 
60-65 K.P. nagsugyot nga mahimong gihuman ni 
Marcos ang iyang Ebanghelyo didto sulod sa ma- 
ong mga katuigan. 

Pipila ka Talagsaong mga Bahin sa Asoy ni 
Marcos. Bisan tuod sa dakong bahin kini nag- 
kobre sa mga butang nga susama nianang kang 
Mateo ug Lucas, si Marcos nagtagana usab ug du- 
gang mga detalye. Ang pipila niini nagpatin-aw 
kon unsay gibati ni Jesus bahin sa pipila ka butang. 
Siya 'naguol tungod sa kakubol sa mga kasingka- 
sing sa mga tawo nga misupak sa iyang pag-ayo 

sa nakuyos nga kamot sa usa ka tawo sa panahon 
sa Igpapahulay. (Mar 3:5) Sa dihang dili maayo ang 
pagdawat kang Jesus sa mga tawo sa iyang pinuy- 
anang teritoryo, “siya nahibulong tungod sa ilang 
kawalay-pagtuo.” (6:6) Ug siya “mibatig gugma” sa 
datong batan-on nga lalaki nga nagpakisayod sa 
mga kinahanglanon aron makabaton ug kinabu- 
hing walay kataposan.--- 10:21. 

Talagsaon usab sa asoy ni Marcos ang pipila ka 
detalye bahin sa kataposan sa yutan-ong kinabuhi 
ni Jesus. Siya nagtaho nga sa paghusay kang Jesus 
wala magkauyon ang bakak nga mga saksi. (Mar 
14:59) Ang lumalabay nga gipugos sa pagpapas-an 
sa estaka sa pagsakit ni Jesus mao si Simon nga 
taga-Cirene, “ang amahan ni Alejandro ug ni Rufo.” 
(15:21) Ug giasoy ni Marcos nga gitino ni Pilato nga 
si Jesus patay na una pa tugoti si Jose nga taga- 
Arimatea sa pagkuha sa lawas ni Jesus aron ilu- 
bong.---15:43-45. 

Ang usa sa upat ka sambingay ni Jesus nga 
makaplagan diha sa Ebanghelyo ni Marcos maoy 
talagsaon. (Mar 4:26-29) Ang asoy naghisgot ug 
labing menos 19 ka milagro nga gihimo ni Jesu- 
Kristo. Ang duha niini (ang pag-ayo sa usa ka ta- 
wong bungol nga may depekto usab sa pagsulti ug 
ang pag-ayo sa usa ka tawong buta) giasoy la- 
mang diha sa Ebanghelyo ni Marcos.--Mar 7:31- 
37, 8:22-26. 

Mga Paghisgot sa Hebreohanong Kasulatan. 
Bisan tuod mopatim-aw nga si Marcos pangunang 
misulat alang sa mga Romano, kini nga rekord na- 
undan sa mga paghisgot ug mga pangutlo gikan sa 
Hebreohanong Kasulatan. Ang buluhaton ni Juan 
nga Tigbawtismo gipakita nga maoy katumanan sa 
Isaias 40:3 ug Malaquias 3:1. (Mar 1:2-4) Makapla- 
gan usab diha sa asoy ang mga pag-aplikar, pag- 
kutlo, o paghisgot ni Jesus sa Hebreohanong Kasu- 
latan. Kini naglakip sa: Paghatag ug pag-alagad 
sa Diyos pinaagi sa ngabil lamang (Mar 7:6, 7: 
Isa 29:13), pagpasidungog sa mga ginikanan (Mar 
7:10, Ex 20:12, 21:17): paglalang sa lalaki ug baba- 
ye ug sa pagsugod sa kaminyoon (Mar 10:6-9, Gen 
1:27, 2:24): lainlaing mga sugo (Mar 10:19, Ex 
20:12-16, Lev 19:13): mga komento ni Jesus mahi- 
tungod sa templo (Mar 11:17, Isa 56:7: Jer 7:11); 
iyang gisulti bahin sa pagsalikway kaniya (Mar 12: 
10, 11; Sal 118:22, 23), mga pulong ni Jehova ngad- 
to kang Moises didto sa nagdilaab nga tunokong ta- 
nom (Mar 12:26, Ex 3:2, 6); duha ka dakong sugo 
labot sa gugma (Mar 12:29-31, Deu 6:4, 5; Lev 
19:18), matagnaong mga pulong ni Jehova ngadto 
sa Ginoo ni David labot sa pagbuntog sa mga kaa- 
way (Mar 12:36, Sal 110:1); pagkatibulaag sa mga 
tinun-an ni Jesus (Mar 14:27: Zac 13:7): gisulti ni 
Jesus bahin sa pagtalikod sa Diyos kaniya (Mar 
15:34: Sal 22:1), iyang mga instruksiyon ngadto sa 

usa ka naayo nga sanlahon (Mar 1:44: Lev 14:10, 
11); ug sa iyang matagnaong mga pulong mahitu- 
ngod sa dulumtanang butang nga magpahinabog 
kalaglagan o pagkaawaaw (Mar 13:14: Dan 9:27). 

Ang mga paghisgot sa Hebreohanong Kasulatan 
diha sa asoy ni Marcos nag-ilustrar pag-ayo nga si 
Jesu-Kristo misalig niini ug migamit sa maong Ka- 
sulatan diha sa iyang ministeryo. Ang Ebanghelyo 
nagtagana usab ug pasukaranan aron mas mailhan 
pa ang Anak sa tawo, kinsa “mianhi, dili aron paga- 
alagaran, kondili aron sa pag-alagad ug sa pagha- 
tag sa iyang kalag nga usa ka lukat baylo sa dag- 
han.”--Mar 10:45. 

Ang Taas ug Mubo nga mga Paniklop. Gi- 
hunahuna sa pipila nga ang Marcos 16:8, nga nata- 
pos pinaagi sa mga pulong nga “ug wala silay gisul- 
tihan nga bisan kinsa, kay nahadlok man sila,” 
maoy kalit ra kaayo ingong orihinal nga paniklop ni- 
ini nga Ebanghelyo. Apan, dili angayng hunahuna- 
on kana tungod sa katibuk-ang estilo ni Marcos. 
Dugang pa, ang ikaupat nga siglong mga eskolar 
nga si Jerome ug Eusebius miuyon nga ang ti- 
nuod nga rekord natapos pinaagi sa mga pulong 
nga “kay nahadlok man sila.”--Jerome, sulat 120, 
pangutana 3, sumala sa gipatik sa Corpus Scripto- 
rum Ecclesiasticorum Latinorum, Vienna ug Leip- 
zig, 1912, Tomo LV, p. 481, Eusebius, “Ad Ma- 
rinum,” I, sumala sa gipatik sa Patrologia Greeca, 
Paris, 1857, Tomo XXII, lin. 937. 

Adunay daghang manuskrito ug mga bersiyon 
nga nagdugang ug taas o kaha mubo nga paniklop 
human niini nga mga pulong. Ang taas nga panik- 
lop (gilangkoban ug 12 ka bersikulo) makaplagan sa 
Alexandrine Manuscript, sa Codex Ephraemi Syri 
rescriptus, ug sa Codex Bezae Cantabrigiensis. Kini 
makita usab sa Latin nga Vulgate, sa Curetonian 
Syriac, ug sa Syriac nga Peshitta. Apan kini wala ia- 
pil diha sa Sinaitic Manuscript, sa Vatican Manu- 
script Num. 1209, sa codex nga Sinaitic Syriac, ug 
sa Armenian Version. Ang pipila ka ulahing mga 
manuskrito ug mga bersiyon naundan sa mubo nga 
paniklop. Ang Codex Regius sa ikawalong siglo K.P. 
aduna niining duha ka paniklop, nga giuna ang 
mubo nga paniklop. Kini nagsukip ug nota sa si- 
nugdan sa matag paniklop, nga nag-ingong kini 
nga mga pulong makaplagan sa ubang mga bahin, 
bisan tuod kini dayag nga wala modawat sa bisan 
hain niini ingong kasaligan. 

Sa pagkomento bahin sa taas ug mubo nga mga 
paniklop sa Ebanghelyo ni Marcos, ang maghuhu- 
bad sa Bibliya nga si Edgar J. Goodspeed miingon: 
“Ang Mubo nga Paniklop mas mohaom sa Marcos 
16:8 kay sa Taas nga Paniklop, apan pareho kining 
dili ikaingong orihinal nga bahin sa Ebanghelyo ni 
Marcos.”-- The Goodspeed Parallel New Testament, 
1944, p. 127. 

1. Usa nga mibalik sa Jerusalem ug Juda niad- 
tong 537 W.K.P. human sa 70 ka tuig nga pagka- 
destiyero didto sa Babilonya. (Esd 2:1, 2) Si Mar- 
dokeo maoy usa ka prominenteng Israelinhon ug 
pangulo nga mitabang kang Zorobabel ug gipaila 
diha sa unang talaan sumala sa kagikan sa natukod 
pag-usab nga komunidad sa Juda.---Neh 7:5-7. 

2. “Anak nga lalaki ni Jair nga anak nga lalaki ni 
Simei nga anak nga lalaki ni Kis nga usa ka Benja- 
minhon” (Est 2:5), edaran nga ig-agaw ug magba- 
lantay ni Ester. (Est 2:7) Si Mardokeo gihisgotan la- 
mang diha sa basahon ni Ester sa Bibliya. Giasoy 
sa maong basahon ang iyang prominenteng bahin 
sa mga kalihokan sa Imperyo sa Persia sa sayong 
bahin sa ikalimang siglo W.K.P. Ang ebidensiya 
nagpunting kaniya ingong ang magsusulat sa ba- 
sahon ni Ester. 

Ang pipila nagduhaduha sa pagkatinuod sa ma- 
ong basahon o kon si Mardokeo usa ba ka tinuod 
nga tawo. Ang ilang pagtutol, nga siya labing me- 
nos 120 ang pangedaron ug may matahom nga ig- 
agaw nga manghod niyag 100 ka tuig, gipasukad 
sa sayop nga pagtuo nga ang Ester 2:5, 6 naghisgot 
nga si Mardokeo nadestiyero sa Babilonya kauban 
ni Haring Jeconias. Hinunoa, ang katuyoan sa Bib- 
liya niining tekstoha maoy, dili aron iasoy ang ka- 
saysayan ni Mardokeo, kondili aron isaysay ang 
iyang talaan sa kagikan. Si Kis lagmit maoy apohan 
sa tuhod ni Mardokeo, o kaha usa sa unang katigu- 
langan nga “gidala sa pagkadestiyero.” Ang laing 
panglantaw, nga nahiuyon sa gihisgotan sa Bib- 
liya, mao nga si Mardokeo, bisag natawo sam- 
tang nadestiyero, giisip nga gidestiyero niadtong 
617 W.K.P., sanglit siya diha sa balat-ang sa iyang 
mga katigulangan, ingong wala pa matawo.--Itan- 
di ang Heb 7:9, 10. 

Maunongon Ingong Alagad sa Hari. Diha 
sa asoy, si Mardokeo, bisag usa ka Hudiyong desti- 
yero, maoy usa ka alagad sa hari. Siya nakadungog 
nga si Rayna Vasti gipalagpot ingong rayna ni Ha- 
ring Ahasuero sa Persia ug nga ang tanang mata- 
hom nga batan-ong mga ulay sa tibuok imperyo gi- 
patawag aron nga sa taliwala kanila magpili ug usa 
ka kapuli alang sa pagkarayna. Ang ig-agaw ni 
Mardokeo nga si Ester, usa ka batan-ong babaye 
nga “nindot ug lawas ug matahom sa panagway,” 
gipresentar ingong kandidata sa pagkarayna, apan 
ang iyang Hudiyohanong kagikan wala ibutyag. 
(Est 2:7, 8) Siya napili ingong rayna. Si Mardokeo 
nagpadayon sa iyang buluhaton, nga “naglingkod 
sa ganghaan sa hari,” sa dihang ang impormasyon 
nakaabot kaniya nga duha sa mga opisyal sa palas- 
yo, si Bigtan ug Teres, naglaraw sa pagpatay kang 
Haring Ahasuero. Iyang gipasidan-an ang hari pi- 
naagi kang Ester, ug ang iyang buhat sa pagkama- 

unongon girekord diha sa “basahon sa mga kaliho- 
kan sa mga adlaw.”--Est 2:21-23. 

Midumili sa Pagyukbo Kang Haman. Hu- 
man niini, si Haman nga Agagihanon gihimong 
primer ministro ni Ahasuero, nga nagmando nga 
ang tanang anaa sa ganghaan sa hari moyukbo 
kang Haman tungod sa iyang bag-ong binayaw 
nga posisyon. Si Mardokeo hugot nga midumili sa 
pagbuhat niana ug nangatarongan nga siya usa ka 
Hudiyo. (Est 3:1-4) Ang pagdumili ni Mardokeo pi- 
nasukad niini nga katarongan nagpamatuod nga 
kini may kalabotan sa iyang relasyon, ingong usa 
ka dedikadong Hudiyo, ngadto sa iyang Diyos nga 
si Jehova. Iyang giila nga ang pagyukbo kang Ha- 
man naglangkit ug labaw pa kay sa paghapa sa atu- 
bangan sa usa ka gibayaw nga tawo, sama sa gibu- 
hat sa mga Israelinhon sa nangagi, nga nag-ila 
lamang sa superyor nga posisyon sa maong tawo 
ingong magmamando. (2Sa 14:4: 18:28, 1Ha 1:16) 
Sa kahimtang ni Haman dihay maayong kataro- 
ngan kon nganong wala moyukbo si Mardokeo. Si 
Haman lagmit maoy usa ka Amalekanhon, ug si 
Jehova nagpahayag nga siya may pakiggubat kang 
Amalek “gikan sa usa ka kaliwatan ngadto sa laing 
kaliwatan.” (Ex 17:16, tan-awa ang HAMAN.) Kini 
maoy usa ka butang nga nalangkit ang integridad 
ngadto sa Diyos ug dili usa ka politikanhong isyu sa 
bahin ni Mardokeo. 

Nasuko si Haman, ilabina sa dihang iyang nasay- 
ran nga si Mardokeo maoy usa ka Hudiyo. Hilabi- 
han gayod ang iyang pagdumot nga tungod niana 
ang iyang kalipay sa tanan niyang napahimuslang 
gahom ug mga pribilehiyo nawala samtang si Mar- 
dokeo naglingkod diha sa ganghaan ug midumili sa 
pagyukbo kaniya. Dili lang kay kang Mardokeo nga 
buot niyang manimalos, si Haman nakakuha ug 
mando gikan sa hari aron sa paglaglag sa tanang 
katawhan ni Mardokeo diha sa gingharian sa Per- 
sia.--Est 3:5-12. 

Gigamit sa Pagluwas sa Israel. Atubangan 
sa maong mando sa paglaglag sa tanang Hudiyo 
diha sa imperyo, si Mardokeo nagpahayag ug pag- 
tuo nga si Ester nakabaton sa iyang harianong dig- 
nidad niining panahona aron sa pagluwas sa mga 
Hudiyo. Iyang gipaamgo kang Ester ang iyang bug- 
at nga responsibilidad ug gisugo siya sa pagpanga- 
yog pabor ug tabang sa hari. Bisag kini nagpa- 
maeligro sa iyang kaugalingong kinabuhi, si Ester 
miuyon sa pagbuhat niini.---Est 4:7-5:2. 

Tukma gayod sa panahon alang kang Mardokeo 
ug sa mga Hudiyo (kay kini maylabot mismo sa 
isyu sa pagkamaunongon ni Mardokeo sa hari) nga 
ang pagtagad ni Haring Ahasuero gitultolan sa 
Diyos, usa ka gabii niana sa dihang siya dili ma- 
katulog, aron susihon ang opisyal nga basahon 
sa mga rekord sa estado. Sa ingon napahinumdo- 

man ang hari nga si Mardokeo wala mahatagi ug 
ganti sa iyang nangaging pag-alagad, nga mao, 
ang pagbutyag sa laraw sa pag-alsa ni Bigtan ug 
Teres. Tungod niini ang hari nagtinguha sa pagpa- 
sidungog pag-ayo kang Mardokeo---nga miresulta 
sa kaulawan ni Haman, kinsa gisugo sa paghikay 
ug pagpahibalo niini nga pagpasidungog diha sa 
publiko.---Est 6:1-12. 

Si Ester milampos sa pagsumbong kang Haman 
sa grabeng pagbutangbutang ug pagdaot sa mga 
Hudiyo ug usab sa iyang malipotong laraw batok sa 
mga intereses sa hari. Ang nasuko nga si Ahasue- 
ro nagmando sa silot nga kamatayon alang kang 
Haman, ug ang 22-m-gihabogon (73 p) nga estaka 
nga gipatindog ni Haman alang kang Mardokeo 
maoy gigamit sa pagbitay sa lawas ni Haman.---Est 
7:1-10. 

Dayon si Mardokeo mipuli kang Haman ingong 
primer ministro ug nakadawat sa kaugalingong ig- 
titimbre nga singsing sa hari aron sa pagtimbre sa 
mga dokumento sa estado. Si Ester nagtudlo kang 
Mardokeo sa pagdumala sa balay ni Haman, nga gi- 
tugyan sa hari ngadto kang Ester. Unya gigamit ni 
Mardokeo ang awtorisasyon sa hari aron ipagula 
ang usa ka kontra-sugo sa paghatag ug legal nga 
katungod sa mga Hudiyo sa pagdepensa sa ilang 
kaugalingon. Alang sa mga Hudiyo kini maoy usa 
ka paglaom alang sa kaluwasan ug kalipay. Daghan 
sa Imperyo sa Persia ang midapig sa mga Hudiyo, 
ug sa dihang miabot ang Adar 13, ang adlaw nga 
ipatuman ang mga balaod, ang mga Hudiyo andam 
na. Ang mga opisyal sa gingharian midapig kanila 
tungod sa hataas nga posisyon ni Mardokeo. Sa Su- 
san ang panag-away milugway sa sunod nga ad- 
law. Kapin sa 75,000 ka kaaway sa mga Hudiyo ang 
gipatay diha sa Imperyo sa Persia, lakip ang napu- 
lo ka anak nga lalaki ni Haman. (Est 8:1-9:18) Pina- 
agi sa pag-uyon ni Ester, si Mardokeo nagsugo nga 
saulogon ingong tinuig nga pista ang ika-14 ug ika- 
15 nga adlaw sa Adar, ang “mga adlaw sa Purim,” 
alang sa paglipay ug pagbangkete ug paghatag ug 
mga regalo sa usag usa ug ngadto sa mga kabos. 
Gidawat ug gipatuman sa mga Hudiyo ang pista 
ngadto sa ilang mga anak ug sa tanan nga midu- 
yog kanila. Ingong ikaduha sa imperyo, si Mardo- 
keo maoy tinahod sa dedikadong katawhan sa Di- 
yos nga mga Hudiyo ug nagpadayon sa pagbuhat 
alang sa ilang kaayohan.--Est 9:19-22, 27-32, 10: 
2,3 

Usa ka Tawo sa Pagtuo. Si Mardokeo maoy 
usa ka tawo nga may pagtuo sama niadtong gihis- 
gotan ni apostol Pablo diha sa Hebreohanon kapitu- 
lo 11, bisag wala hisgoti ang iyang ngalan. Siya 
nagpakitag kaisog, determinasyon, integridad, ug 
pagkamaunongon ngadto sa Diyos ug sa iyang ka- 
tawhan, ug siya nagtuman sa prinsipyo nga sa ula- 

hi gipahayag ni Jesus: “Busa, ibayad ninyo kang 
Cesar ang mga butang ni Cesar, apan ang mga bu- 
tang sa Diyos ngadto sa Diyos.” (Mat 22:21) Siya ug 
si Ester naggikan sa tribo ni Benjamin, nga labot 
niini nga tribo ang patriarka nga si Jacob nagtag- 
na: “Si Benjamin magpadayon sa pagkuniskunis 
sama sa usa ka lobo. Sa buntag siya mokaon sa na- 
dakpang hayop ug sa gabii siya magbahin sa ina- 
gaw.” (Gen 49:27) Ang kalihokan niini nga mga 
Benjaminhon nahitabo sa mangitngit nga yugto 
sa nasod sa Israel, human nga wala na magmando 
ang ilang mga hari ug sila nailalom sa Hentil nga 
pagmando. Posible nga si Mardokeo ug Ester naka- 
pribilehiyo sa paglaglag sa nahibilin sa gidumtan 
nga mga Amalekanhon. Ang interes ni Mardokeo 
alang sa kaayohan sa iyang mga katagilungsod 
nagpakita nga siya may pagtuo nga taliwala sa 
mga anak sa Israel moabot ang Binhi ni Abraham 
sa pagpanalangin sa tanang banay sa yuta.---Gen 
12:2: 22:18. 


MAREAI. Usa ka utlanang dapit sa Zabulon. 
(Jos 19:10, 11) Gituohan sa pipila nga kini mao ang 
Tell Ghalta (Tel Retala), mga 6 km (3.5 mi) sa SAS 
sa Jokneam sa Walog sa Jezreel. 


MARESA(H) [Dapit Diha sa Ulohan (Tayuk- 
tok)]. 

1. Usa ka kaliwat ni Juda nga gitawag nga “ama- 
han” ni Hebron. (1Cr 2:3, 42) Bisan tuod ikahinapos 
nga si Maresah mao ang katigulangan sa mga mo- 
lupyo sa siyudad sa Hebron, daw imposible kini 
sanglit ang Hebron nga gihisgotan dinhi adunay 
mga anak ug busa dayag nga usa ka tawo.--1Cr 
2:43. 

2. Usa ka kaliwat ni Juda pinaagi kang Sela. Si 
Laada gipaila nga mao ang “amahan ni Maresah.” 
(1Cr 4:21) Bisan tuod posible nga kini nga Maresah 
(o ang iyang amahan nga si Laada) mao ang nag- 
pundar sa lungsod sa Maresah, o nga siya mao ra 
usab ang tawo nga taga-Juda nga gihisgotan sa ita- 
as, kining mga butanga dili gayod matino. 

3. Sanglit usa kini sa grupo sa siyam ka siyudad 
diha sa rehiyon sa Sepela sa Juda (Jos 15:44), ang 
Maresah nag-okupar sa usa ka posisyon nga hi- 
nungdanon kaayo tupad sa usa sa mga walog nga 
nahimong kinaiyanhong ruta gikan sa patag daplin 
sa baybayon paingon sa kabukiran ug sa Hebron. 
Gituohan nga kini mao ang Tell Sandahannah (Tel 
Maresha), mga 1.5 km (1 mi) sa H sa Beit Jibrin 
(Bet Guvrin). 

Si Haring Rehoboam, ang manununod ni Solo- 
mon, nagtukod ug usa ka kinutaang siyudad sa Ma- 
resah, sa ingon nagpalig-on sa mga depensa sa 
Juda batok sa pag-atake gikan niana nga direksi- 
yon. (2Cr 11:5, 8) Si Zera nga Etiopianhon nangha- 
ros gikan sa H uban sa iyang dakong pundok sa 

kasundalohan nga usa ka milyon ug gisugat didto 
sa Maresah sa kasundalohan ni Haring Asa, ug ang 
gubat, nga miresulta sa kadaogan sa Juda tungod 
sa tabang sa Diyos, giaway nianang lugara. Gigu- 
kod ni Asa ang napilding kasundalohan sa Etiopia 
sa mga 35 km (22 mi) paingon sa Gerar, sa HK sa 
Maresah. (2Cr 14:9-13) Ang Maresah, nga gitawag 
usab ug Maresa, mao ang lungsod nga natawhan ni 
manalagnang Eliezer, kinsa sa tukma nagtagna sa 
kapakyasan sa pakigkombuya ni Haring Jehosapat 
kang Ahazias sa Israel sa negosyo sa mga barko. 
(2Cr 20:35-37) Ang tagna ni Miqueas, nga nagpa- 
sidaan sa apostatang Juda ug Israel sa nagsingabot 
nga pagsilot, espesipikong naghisgot sa Maresah. 
- Miq 1:15. 

Sa yugto human sa pagkadestiyero, ang Maresah 
gitawag nga Marisa ug nagpabiling usa ka dapit 
nga hinungdanon kaayo, bisan tuod kini nahimong 
kolonya sa Sidon ug sa ulahi nahimong salipdanan 
sa mga Idumeanhon. Sa kataposan kini gilaglag sa 
mga Partianhon niadtong 40 W.K.P. 


MARIA [gikan sa Heb. nga Miriam, lagmit 
nga nagkahulogang “Masuklanon”]. Dunay unom 
ka Maria nga gihisgotan sa Bibliya. 

1. Si Maria nga inahan ni Jesus. Siya mao ang 
anak nga babaye ni Heli, apan ang talaan sa kagi- 
kan nga gihatag ni Lucas nagtala sa bana ni Maria 
nga si Jose ingong ang “anak ni Heli.” Ang Cyclo- 
peedia ni MClintock ug Strong (1881, Tomo IMI, 
p. 774) nag-ingon: “Sa paghimo sa ilang mga tala- 
an sa kagikan, nahibaloan sa kadaghanan nga ang 
mga Hudiyo magtala lamang sa mga lalaki, dili ita- 
la ang ngalan sa anak nga babaye, ug kon ang dugo 
sa apohang lalaki mapasa ngadto sa apong lalaki pi- 
naagi sa usa ka anak nga babaye, ang bana sa ma- 
ong anak nga babaye ang itala ingong mao ang 
anak nga lalaki sa apohang lalaki sa banay sa ina- 
han (Num. xxvi, 33; xxvii, 4-7). Walay duhaduha 
nga tungod niini ang historyador nga si Lucas nag- 
ingon nga si Jose mao ang “anak ni Heli.”--Luc 
3:23. 

Si Maria naggikan sa tribo ni Juda ug usa ka ka- 
liwat ni David. Busa ikaingon bahin sa iyang anak 
nga si Jesus nga siya “naggikan sa binhi ni David 
sumala sa unod.” (Rom 1:3) Pinaagi sa iyang ama- 
ama nga si Jose, nga usa ka kaliwat ni David, si Je- 
sus adunay legal nga katungod sa trono ni David, 
ug pinaagi sa iyang inahan, ingong mao ang “kali- 
wat,” “binhi,” ug “gamot” ni David, nahuptan niya 
ang kinaiyanhong katungod sa pagpanunod sa “tro- 
no ni David nga iyang amahan. ”--Mat 1:1-16, Luc 
1:32, Buh 13:22, 23, 2Ti 2:8, Pin 5:5, 22:16. 

Kon husto ang tradisyon, ang asawa ni Heli, ang 
inahan ni Maria, mao si Ana, kansang igsoong ba- 
baye may anak nga babaye nga ginganlan ug Eli- 
sabet, ang inahan ni Juan nga Tigbawtismo. Pina- 

sukad niini nga tradisyon, si Elisabet maoy ig-agaw 
ni Maria. Ang Kasulatan mismo nag-ingon nga si 
Maria maoy paryente ni Elisabet, nga “gikan sa 
mga anak nga babaye ni Aaron” sa tribo ni Levi. 
(Luc 1:5, 36) Gituohan sa pipila nga ang igsoong 
babaye ni Maria mao si Salome, ang asawa ni Zebe- 
deo, kansang duha ka anak nga lalaki, si Santiago 
ug Juan, maoy lakip sa mga apostoles ni Jesus. 
--Mat 27:55, 56: Mar 15:40: 16:1: Ju 19:25. 

Giduaw sa Manulonda. Sa pagsugod sa 
2 W.K.P., ang manulondang si Gabriel gipadala sa 
Diyos ngadto sa babayeng ulay nga si Maria sa 
lungsod sa Nasaret. “Maayong adlaw, usa nga pina- 
boran kaayo, si Jehova nagauban kanimo,” mao ang 
talagsaon kaayong pangomosta sa manulonda. Sa 
dihang siya giingnan nga siya manamkon ug ma- 
nganak ug usa ka anak nga lalaki nga pagatawgong 
Jesus, si Maria, nga nianang panahona maoy sina- 
yoran pa lamang kang Jose, nangutana, “Unsaon 
ba pagkahitabo niini, nga wala man ako makigdu- 
log sa usa ka lalaki?” “Pagakunsaran ikaw sa bala- 
ang espiritu, ug pagalandongan ikaw sa gahom sa 
Labing Hataas. Tungod niana usab ang matawo pa- 
gatawgong balaan, Anak sa Diyos,” miingon ang 
manulonda. Naghinamhinam sa pagpaabot, apan 
uban sa nahiangay nga pagkamakasaranganon ug 
pagpaubos, siya mitubag: “Tan-awa! Ang ulipong 
babaye ni Jehova! Matuman unta kana kanako su- 
mala sa imong gipahayag.”---Luc 1:26-38. 

Aron dugang mapalig-on ang iyang pagtuo alang 
niining hinungdanong kasinatian, giingnan si Ma- 
ria nga ang iyang paryenteng si Elisabet, bisan pa 
sa iyang pagkatigulang, unom na ka bulang mab- 
dos, tungod kay sa milagrosong paagi ang gahom 
ni Jehova naghanaw sa iyang pagkaapuli. Si Maria 
miduaw kaniya, ug sa misulod siya sa balay ni Eli- 
sabet, ang bata sa tagoangkan ni Elisabet miulpot 
sa kalipay, nga tungod niana iyang gipahalipayan 
si Maria, nga nag-ingon: “Bulahan ikaw sa mga ka- 
babayen-an, ug bulahan ang bunga sa imong tago- 
angkan!” (Luc 1:36, 37, 39-45) Busa si Maria nagpa- 
tugbaw sa inspiradong mga pulong nga nagpadako 
kang Jehova tungod sa iyang kaayo.---Luc 1:46-55. 

Human makaduaw sa mga tulo ka bulan kang 
Elisabet didto sa kabungtoran sa Juda, mipauli si 
Maria sa Nasaret. (Luc 1:56) Sa dihang nasayran ni 
Jose (lagmit pinaagi sa pagbutyag ni Maria bahin 
sa maong butang ngadto kaniya) nga siya nagmab- 
dos, siya buot makigdiborsiyo kaniya sa tago inay 
nga iladlad siya sa publikong kaulawan. (Ang mga 
sinayoran giisip na ingong minyo, ug gikinahang- 
lan ang usa ka diborsiyo aron putlon ang maong 
kasabotan.) Apan ang manulonda ni Jehova nagpa- 
kita, ug nagpadayag kang Jose nga ang gisabak ni 
Maria maoy pinaagi sa balaang espiritu. Busa gitu- 
man ni Jose ang instruksiyon sa Diyos ug gikuha si 

Maria ingong iyang asawa, “apan siya wala makig- 
dulog kaniya hangtod nga siya nanganak ug usa ka 
anak nga lalaki, ug iyang ginganlan siya nga Je- 
sus.”--Mat 1:18-25. 

Gipanganak si Jesus sa Betlehem. Sam- 
tang kini nga drama padayong nadayag, ang man- 
do ni Cesar Agusto, nga nagpugos sa tanan nga 
magparehistro sa lungsod nga iyang natawhan, na- 
pamatud-ang maoy pagbuot sa Diyos kon bahin sa 
eksaktong panahon niini, kay ang tagna mahitu- 
ngod sa dapit diin matawo si Jesus kinahanglang 
matuman. (Miq 5:2) Busa, gidala ni Jose si Maria, 
kinsa “talianak na,” sa usa ka hago nga panaw nga 
mga 110 km (68 mi) gikan sa ilang balay sa Nasa- 
ret sa A paingon sa Betlehem sa H. Tungod kay 
wala nay lawak nga ilang kasak-an diha sa mga 
abotanan, gipakatawo ang bata ubos sa labing ti- 
mawang mga kahimtang, nga ang bag-ong nahi- 
mugsong bata gipahigda diha sa usa ka pasungan. 
Lagmit nahitabo kini niadtong mga Oktubre 1 sa 
tuig 2 W.K.P.--Luc 2:1-7, tan-awa ang MGA HULAG- 
WAY, Tomo 2, p. 537, JESU-KRISTO. 

Human makadungog sa giingon sa manulonda: 
“Natawo kaninyo karong adlawa ang usa ka Manlu- 
luwas, nga mao ang Kristo nga Ginoo, sa siyudad ni 
David,” ang mga magbalantay sa kahayopan nag- 
dali sa pag-adto sa Betlehem ug didto nakita nila 
ang ilhanan: Ang bata ni Maria “giputos sa mga 
bakbak ug nagahigda sa usa ka pasungan.” Ilang 
giasoy ngadto sa malipayong pamilya kon unsa ang 
giawit sa dakong koro sa mga manulonda: “Himaya 
sa Diyos sa kahitas-an, ug sa yuta pakigdait taliwa- 
la sa mga tawo nga iyang gikahimut-an.” Busa si 
Maria “nagtipig niining tanan nga mga pulong, nga 
naghimog mga panghinapos diha sa iyang kasing- 
kasing.”--Luc 2:8-20. 

Sa ikawalo nga adlaw gipatuli ni Maria ang iyang 
anak agig pagsunod sa balaod ni Jehova. Human sa 
ika-40 nga adlaw, siya ug ang iyang bana nagdala 
sa bata ngadto sa templo sa Jerusalem aron itan- 
yag ang gilagda nga halad. Gilagda sa Balaod nga 
ang ihalad maoy usa ka laki nga nating karnero ug 
usa ka piso nga salampati o tukmo. Kon ang pamil- 
ya dili makaarang sa paghalad ug karnero, duha ka 
tukmo ug duha ka piso nga salampati ang ihalad. 
Ang paghalad ni Maria ug “usa ka paris nga tukmo 
o duha ka piso nga salampati” nagpakita nga si Jose 
maoy usa ka kabos nga tawo. (Luc 2:21-24, Lev 
12:1-4, 6, 8) Si Simeon, nga usa ka tawong mata- 
rong, sa pagkakita sa bata nagdayeg kang Jehova 
kay gitugotan siya nga makakita sa Manluluwas sa 
dili pa siya mamatay sa iyang pagkatigulang. Mili- 
so ngadto kang Maria, siya miingon: “Oo, ang imo 
mismong kalag pagalapsan sa usa ka taas nga es- 
pada,” nga wala magpasabot nga siya duslakon sa 
usa ka literal nga espada, apan hinunoa nagpasa- 

bot sa kasakit ug pag-antos nga iyang maagoman 
maylabot sa gitagnang kamatayon sa iyang anak 
diha sa estaka sa pagsakit.--Luc 2:25-35. 

Mibalik sa Nasaret. Sa ulahi, ang usa ka ma- 
nulonda nagpasidaan kang Jose bahin sa usa ka da- 
otang laraw ni Herodes nga Bantogan sa pagpatay 
sa bata, ug iyang gisugo si Jose sa pagkalagiw nga 
dala si Jesus ngadto sa Ehipto. (Mat 2:1-18) Human 
mamatay si Herodes, ang pamilya mibalik ug mi- 
puyo sa Nasaret, diin didto sa misunod nga mga 
tuig, si Maria nanganak sa uban pang mga anak, la- 
bing menos upat ka anak nga lalaki ug maingon 
man mga babaye.--Mat 2:19-23, 13:55, 56, Mar 
6:3. 

Bisag wala ilagda sa Balaod nga ang mga babaye 
motambong, nabatasan na ni Maria ang pag-uban 
kang Jose kada tuig sa panaw nga mga 150 km 
(93 mi) paingon sa Jerusalem alang sa tinuig nga 
pagsaulog sa Paskuwa. (Ex 23:17: 34:23) Sa usa ni- 
ini nga mga panaw, niadtong mga 12 K.P., ang pa- 
milya padulong na sa pagpauli sa dihang, human 
makapanaw ug usa ka adlaw nga distansiya gikan 
sa Jerusalem, ilang nadiskitahan nga ang batang si 
Jesus wala diay uban kanila. Dihadiha ang iyang 
mga ginikanan mibalik sa Jerusalem aron sa pag- 
pangita kaniya. Human sa tulo ka adlaw ilang na- 
kaplagan siya didto sa templo nga namati ug na- 
ngutana sa mga magtutudlo. Si Maria mipatugbaw: 
“Anak, nganong gibuhatan mo man kami sa ingon? 
Ania, ang imong amahan ug ako nabalisa sa pag- 
pangita kanimo.” Si Jesus mitubag: “Nganong gipa- 
ngita pa man ninyo ako? Wala ba kamo mahibalo 
nga ako kinahanglang ania sa balay sa akong Ama- 
han?” Sa walay duhaduha, ang makataronganong 
dapit nga makaplagan ang Anak sa Diyos mao ang 
templo, diin siya makadawat ug Kasulatanhong 
instruksiyon. “Maampingong gitipigan [ni Maria] 
kining tanan nga mga pulong sulod sa iyang ka- 
singkasing.”--Luc 2:41-51. 

Kining 12-anyos nga batang si Jesus nagpakitag 
talagsaong kahibalo bisan pa sa iyang pangedaron. 
“Kadtong tanan nga nagpatalinghog kaniya nahi- 
bulong kanunay sa iyang pagsabot ug sa iyang 
mga tubag.” (Luc 2:47) Ang kahibalo ug pagsabot 
ni Jesus sa Kasulatan nagsumbalik-silaw sa maa- 
yong ginikananong pagbansay. Si Maria maingon 
man si Jose lagmit kugihan gayod kaayo sa pag- 
tudlo ug pagbansay sa bata, nga nagmatuto kaniya 
diha “sa disiplina ug sa pagdumala-sa-kaisipan ni 
Jehova” ug nag-ugmad diha kaniya nga pabilhan 
ang batasan sa pagtambong sa sinagoga sa matag 
Igpapahulay.--Luc 4:16; Efe 6:4. 

Gitahod, Gihigugma ni Jesus. Human sa 
iyang bawtismo, wala pakitai ni Jesus ug linaing 
pagpalabi si Maria, iyang gitawag siya, dili ingong 
“inahan,” kondili sa yano ingong “babaye.” (Ju 2:4, 

19:26) Kini dili gayod usa ka ekspresyon sa pag- 
kawalay-pagtahod, ingon tingali sa pagsabot sa 
modernong-adlaw nga paggamit sa Cebuano. Sa 
Aleman, pananglitan, ang pagkagamit niini nga 
pulong nagpasabot ug ginang, Gng., senyora. Si 
Maria mao ang unodnong inahan ni Jesus, apan su- 
kad nga siya gianak pinaagi sa balaang espiritu sa 
panahon sa iyang bawtismo, siya sa panguna maoy 
Anak sa Diyos, ug ang iyang “inahan” mao ang “Je- 
rusalem sa itaas.” (Gal 4:26) Gipasiugda ni Jesus 
kini nga kamatuoran sa dihang si Maria ug ang 
uban niyang mga anak sa usa ka higayon nagbalda 
kang Jesus sa panahon sa usa ka sesyon sa pagpa- 
nudlo pinaagi sa paghangyo kaniya nga mogawas 
ngadto sa ilang nahimutangan. Gipahibalo ni Jesus 
nga ang iyang tinuod nga inahan ug suod nga mga 
paryente mao kadtong sakop sa iyang espirituwal 
nga banay, nga ang espirituwal nga mga butang 
mas hinungdanon kay sa unodnong mga intereses. 
--Mat 12:46-50, Mar 3:31-35, Luc 8:19-21. 

Sa dihang nahurot na ang bino sa usa ka kasal 
didto sa Cana sa Galilea ug si Maria miingon kang 
Jesus, “Wala na silay bino,” siya mitubag: “Unsay 
labot ko kanimo, babaye? Ang akong takna wala pa 
moabot.” (Ju 2:1-4) Gigamit dinhi ni Jesus ang usa 
ka karaang matang sa pangutana nga kadaghan 
makita sa Hebreohanong Kasulatan (Jos 22:24, Huk 
11:12, 2Sa 16:10, 19:22, 1Ha 17:18, 2Ha 3:13, 2Cr 
35:21, Os 14:8) ug unom ka beses makita sa Gre- 
gong Kasulatan. (Mat 8:29, Mar 1:24, 5:7, Luc 4:34, 
8:28, Ju 2:4) Sa literal nga pagkahubad, ang pangu- 
tana mao: “Unsay alang kanako ug kanimo?” nga 
nagkahulogang, “Unsay gikausahan natong duha?” 
o, “Unsay atong gikausahan?” o, “Unsay labot ko 
kanimo?” Sa matag higayon nga gigamit kini, ang 
pangutana nagpakita ug pagtutol sa usa ka butang 
nga gisugyot, gilaraw, o gidudahan. Busa, si Je- 
sus mahigugmaong nagpahayag sa iyang malu- 
mong pagbadlong niining paagiha, nga nagpakita 
sa iyang inahan nga ang pagsugo kaniya maggikan 
dili sa iyang inahan kondili sa Supremong Awtori- 
dad nga nagpadala kaniya. (1Co 11:3) Tungod sa ki- 
naiyanhong pagkasensitibo ug pagkamapainubsa- 
non ni Maria, dali niyang nasabtan ang punto ug 
gidawat ang pagtul-id. Mitalikod ug gipasagdan si 
Jesus nga manguna, gisultihan niya ang mga tig- 
alagad: “Bisag unsay isulti niya kaninyo, buhata 
ninyo. ”--Ju 2:5. 

Si Maria nagtindog sa kilid sa estaka sa pagsakit 
sa dihang si Jesus gilansang. Alang kaniya, si Je- 
sus labaw pa kay sa usa ka hinigugmang anak, siya 
mao ang Mesiyas, iyang Ginoo ug Manluluwas, ang 
Anak sa Diyos. Si Maria lagmit nga usa na ka 
babayeng balo niining panahona. Busa, si Jesus, 
ingong panganay sa panimalay ni Jose, nagtu- 
man sa iyang responsibilidad pinaagi sa paghang- 

yo kang apostol Juan, lagmit nga iyang ig-agaw, sa 
pagdala kang Maria ngadto sa iyang balay ug sa 
pag-atiman kaniya ingong iyang kaugalingong ina- 
han. (Ju 19:26, 27) Nganong wala siya ipiyal ni Je- 
sus ngadto sa usa sa iyang mga igsoon sa inahan? 
Wala hisgoti kon ang usa kanila didto ba niadtong 
tungora. Dugang pa, dili pa sila mga magtutuo, ug 
giisip ni Jesus nga mas hinungdanon ang espiritu- 
wal nga relasyon kay sa unodnong relasyon.---Ju 
7:5, Mat 12:46-50. 

Usa ka Matinumanong Tinun-an. Ang ka- 
taposang gihisgotan sa Bibliya bahin kang Maria 
nagpakita nga siya usa ka babayeng may pagtuo 
ug pagkamahinalaron nga suod gihapong nakig- 
uban sa ubang mga matinumanon human moka- 
yab si Jesus. Ang 11 ka apostoles, si Maria, ug ang 
uban nagkatigom didto sa itaas nga lawak, ug “nga 
may panag-uyon, kini silang tanan nagpadayon sa 
pag-ampo."--Buh 1:13, 14. 

2. Si Maria nga igsoon ni Marta ug Lazaro. Sa 
Betania, mga 2 ka Romanhong milya (2.8 km, 
1.7 mi) gikan sa Patukoranan sa Templo didto sa 
Jerusalem ug nahimutang sa S nga bakilid sa Bukid 
sa mga Olibo, si Jesus miduaw sa balay niini nga 
mga higala kinsa siya may linaing pagmahal. (Ju 
11:18) Sa panahon sa usa ka pagduaw ni Jesus sa 
ikatulong tuig sa iyang ministeryo, sa iyang tingu- 
ha nga mahimong maayong tig-abiabi, si Marta 
sobrang nabalaka alang sa pisikal nga katagbawan 
ni Jesus. Sa laing bahin, si Maria nagpakitag lahi 
nga matang sa pagkamaabiabihon. Siya “milingkod 
sa tiilan sa Ginoo ug nagpadayon sa pagpamati sa 
iyang pulong. Sa dihang mireklamo si Marta tu- 
ngod kay ang iyang igsoon wala motabang kaniya, 
gidayeg ni Jesus si Maria, nga nag-ingon: “Sa iyang 
bahin, gipili ni Maria ang maayong bahin, ug dili 
kini pagakuhaon gikan kaniya. ”--Luc 10:38-42. 

Nakakita Kang Lazaro nga Gibanhaw. Pipi- 
a ka bulan human sa gihisgotang pagduaw sa 
ilang balay, si Lazaro nasakit ug himalatyon na. 
Busa gipahibalo ni Maria ug Marta si Jesus, kinsa 
agmit nga didto sa S sa Jordan sa Perea. Apan, sa 
panahong miabot si Jesus, si Lazaro upat na ka ad- 
aw nga patay. Kay nahibalo sa pag-abot ni Jesus, 
si Marta miadto gilayon aron sa pagsugat kaniya, 
samtang si Maria “nagpabiling naglingkod sa ba- 
ay.” Ayha pa midali paggawas si Maria aron sa 
pagsugat kaniya sa dihang nakabalik na si Marta 
gikan sa ilayang bahin sa balangay ug mihunghong 
sa iyang nagmagul-anong igsoon, “Ania ang Mag- 
tutudlo ug gipatawag ka niya.” Siya mibakho sa 
iyang tiilan, “Ginoo, kon dinhi ka pa ang akong ig- 
soon dili unta mamatay.” Gigamit niya ang sama 
gayod nga mga pulong nga gipamulong sa iyang 
igsoon sa dihang si Marta unang misugat kang Je- 
sus. Sa pagkakita sa mga luha ni Maria ug niadtong 

sa mga Hudiyo nga kauban niya, ang Agalon mia- 
gulo ug mihilak. Human himoa ni Jesus ang kahi- 
bulongang milagro sa pagbanhaw kang Lazaro gi- 
kan sa mga patay, daghan sa mga Hudiyo nga 
nangadto kang Maria [aron sa paghupay kaniya] ... 
nagbutang ug pagtuo kang Jesus.'”--Ju 11:1-45. 

Nagdihog Kang Jesus ug Lana. Lima ka ad- 
law una pa ang kataposang Paskuwa ni Jesus, siya 
ug ang iyang mga tinun-an nahimong mga bisita 
na usab didto sa Betania, nianang panahona didto 
sa balay ni Simon nga sanlahon, diin didto usab si 
Maria ug ang iyang pamilya. Si Marta nagsilbi sa 
panihapon, si Maria sa makausa pa naghatag sa 
iyang pagtagad sa Anak sa Diyos. Samtang si Jesus 
naglingkod, si Maria “mikuha ug usa ka libra sa pi- 
nahumotan nga lana, lunsay nga nardo, nga mahal 
kaayo” (nagkantidad ug mga usa ka tuig nga suhol) 
ug mibubo niini sa ulo ug mga tiil ni Jesus. Bisan 
tuod wala pabilhi sa kadaghanan niadtong higayo- 
na, kining buhata nga gihimo tungod sa gugma ug 
pagtamod kang Jesus, sa pagkatinuod, nagkahulo- 
gan sa pagpangandam alang sa taliabot nga kama- 
tayon ug paglubong kang Jesus. Sama sa una, ang 
gipahayag nga gugma ni Maria gisaway sa uban, 
ug sama sa una, ang iyang gugma ug pagkamahi- 
nalaron gidepensahan ug gipabilhan pag-ayo ni Je- 
sus. “Bisan diin gani sa tibuok kalibotan igawali 
kining maayong balita,” siya mipahayag, “ang gi- 
buhat niini nga babaye igaasoy usab ingon nga 
paghandom kaniya.”---Mat 26:6-13, Mar 14:3-9: Ju 
12:1-8. 

Ang panghitabo nga gihisgotan, ang pagdihog ni 
Maria kang Jesus nga gitaho ni Mateo, Marcos, ug 
Juan, dili angayng pakasaypon nga mao ra usab 
ang pagdihog nga gihisgotan sa Lucas 7:36-50. 
Ang duha ka panghitabo adunay pipila ka kaam- 
giran, apan adunay mga kalainan. Ang naunang 
panghitabo, nga gitaho ni Lucas, nahitabo sa ami- 
hanang distrito sa Galilea; ang ulahi, sa habagatan 
didto sa Betania sa Judea. Ang nauna maoy didto 
sa balay sa usa ka Pariseo: ang ulahi maoy didto sa 
balay ni Simon nga sanlahon. Ang unang pagdihog 
gihimo sa usa ka babayeng wala hinganli nga nail- 
han sa publiko ingong “makasasala,” lagmit nga usa 
ka pampam, ang ulahi gihimo sa igsoon ni Marta 
nga si Maria. Dihay kal-ang usab nga kapin sa usa 
ka tuig tali sa duha ka panghitabo. 

Ang pipila ka kritiko nangatarongan nga ang 
asoy ni Juan kasumpaki sa asoy ni Mateo ug Mar- 
cos kay kini nag-ingon nga ang pahumot gibubo 
diha sa mga tiil ni Jesus inay nga diha sa iyang ulo. 
(Mat 26:7, Mar 14:3, Ju 12:3) Sa pagkomento bahin 
sa Mateo 26:7, si Albert Barnes nag-ingon: “Bisan 
pa niana, walay panagsumpaki. Lagmit pareho ni- 
yang gibubo kini sa iyang ulo ug sa iyang mga tiil. 
Kay gitala ni Mateo ug Marcos ang nauna, si Juan, 

kinsa misulat ug bahin sa iyang ebanghelyo aron 
itala ang mga panghitabo nga wala nila ilakip, nag- 
asoy nga ang pahumot gibubo usab diha sa mga tiil 
sa Manluluwas. Ang pagbubo ug pahumot diha sa 
ulo maoy komon. Ang pagbubo niini diha sa mga 
tiil maoy usa ka buhat sa talagsaong pagpaubos ug 
pagmahal ngadto sa Manluluwas, ug busa takos ga- 
yod nga itala.”--Barnes' Notes on the New Testa- 
ment, 1974. 

3. Si Maria Magdalena. Ang ngalan niya (nga 
nagkahulogang “Taga (Iya sa) Magdala") lagmit 
naggikan sa ngalang Magdala (tan-awa ang MAGA- 
DAN), usa ka lungsod sa kasadpang baybayon sa 
Dagat sa Galilea nga nahimutang mga tungatunga 
sa Capernaum ug Tiberias. Walay rekord nga si Je- 
sus nakaduaw niining lungsora sukad, bisan tuod 
siya migugol ug dakong panahon sa palibot nga 
mga lugar. Dili usab matino kon mao ba kini ang 
lungsod o dapit nga gipuy-an ni Maria. Sanglit gi- 
hisgotan siya ni Lucas ingong “Maria nga gitawag 
nga Magdalena,” gituohan sa pipila nga si Lucas 
adunay gipasabot nga espesyal o talagsaon.---Luc 
8:2. 

Gihinginlan ni Jesus ang pito ka demonyo gikan 
kang Maria Magdalena, nga igo nang katarongan 
aron siya magbutang ug pagtuo kaniya ingong ang 
Mesiyas ug magpasundayag sa maong pagtuo pi- 
naagi sa talagsaong mga buhat sa pagkamahinala- 
ron ug pag-alagad. Siya unang gihisgotan sa asoy 
sa ikaduhang tuig sa pagsangyaw ni Jesus, sa di- 
hang siya ug ang iyang mga apostoles “mipanaw 
gikan sa siyudad ug siyudad ug gikan sa balangay 
ug balangay, nga nagwali ug nagpahayag sa maa- 
yong balita sa gingharian sa Diyos.” Duyog kang 
Juana nga asawa sa sinaligang tawo ni Herodes, 
kang Susana, ug sa ubang mga babaye, si Maria 
Magdalena nagpadayon sa pag-alagad sa mga pa- 
nginahanglan ni Jesus ug sa iyang mga apostoles 
gikan sa iyang kaugalingong mga kabtangan.---Luc 
8:1-3. 

Ang labing prominenteng paghisgot bahin kang 
Maria Magdalena maoy may kalabotan sa kamata- 
yon ug pagkabanhaw ni Jesus. Sa dihang si Jesus, 
ingong ang Kordero sa Diyos, gidala aron ihawon, 
usa siya sa mga babaye “nga mikuyog kang Jesus 
gikan sa Galilea aron sa pag-alagad kaniya” ug 
“naglantaw sa layolayo” samtang si Jesus gibitay 
diha sa estaka sa pagsakit. Kauban niya mao ang 
inahan ni Jesus nga si Maria, si Salome, ug usab 
“ang lain pang Maria” (Num. 4).---Mat 27:55, 56, 61, 
Mar 15:40, Ju 19:25. 

Human ilubong si Jesus, si Maria Magdalena ug 
ang uban pang mga babaye miadto aron sa pag- 
andam ug mga yerbang-paalimyon ug pinahumo- 
tan nga lana sa wala pa magsugod ang Igpapahu- 
lay sa pagsalop sa adlaw. Dayon pagkahuman sa 

Igpapahulay, sa pagbanagbanag sa adlaw, sa unang 
adlaw sa semana, si Maria ug ang uban pang mga 
babaye nagdalag pinahumotan nga lana ngadto sa 
lubnganan. (Mat 28:1, Mar 15:47, 16:1, 2, Luc 23:55, 
56, 24:1) Sa pagkakita ni Maria nga ang lubnganan 
abli ug walay sulod, siya midagan aron sa pagtaho 
niining makapakurat nga balita ngadto kang Pedro 
ug Juan, nga parehong midagan paingon sa lub- 
nganan. (Ju 20:1-4) Sa dihang nakabalik na si Ma- 
ria ngadto sa lubnganan, nakabiya na si Pedro ug 
Juan, ug maoy nianang panahona nga iyang gisusi 
ang sulod ug nakurat sa pagkakita sa duha ka ma- 
nulonda nga puti ug besti. Unya milingi siya sa luyo 
ug nakita si Jesus nga nagtindog. Kay nagtuo nga 
siya mao ang hardinero, siya nangutana kon hain 
ang patayng lawas aron atimanon niya kini. Sa di- 
hang siya mitubag nga “Maria!” nailhan dayon niya 
kon kinsa siya ug siya mahinangpong migakos ka- 
niya, nga nag-ingon, “Rab:boni!” Apan dili na kad- 
to panahon sa pagpakitag yutan-ong pagbati. Si Je- 
sus magpabilin uban kanila sa hamubo na lamang 
nga panahon. Si Maria kinahanglang magdali sa 
pagpahibalo sa ubang mga tinun-an bahin sa iyang 
pagkabanhaw ug nga si Jesus mosaka na, sumala 
sa iyang giingon, “ngadto sa akong Amahan ug in- 
yong Amahan ug ngadto sa akong Diyos ug inyong 
Diyos. ”--Ju 20:11-18. 

4. “Ang lain pang Maria.” Siya mao ang asawa ni 
Clopas (Alfeo) (tan-awa ang CLoPas) ug ang inahan 
ni Santiago nga Gamay ug ni Joses. (Mat 27:56, 61, 
Ju 19:25) Ang tradisyon, bisag walay Kasulatan- 
hong pagpaluyo, nag-ingon nga si Clopas ug si Jose 
nga amaama ni Jesus maoy magsoon. Kon tinuod, 
kana maghimo niini nga Maria nga iyaan ni Jesus, 
ug ang iyang mga anak ingong mga ig-agaw ni Je- 
sus. 

Si Maria dili lamang usa sa mga babaye “nga mi- 
kuyog kang Jesus gikan sa Galilea aron sa pag-ala- 
gad kaniya” kondili usa usab sa mga nakasaksi sa 
paglansang kaniya. (Mat 27:55; Mar 15:40, 41) Ka- 
uban ni Maria Magdalena, siya nagpabilin sa gawas 
sa lubnganan niadtong makapasubong kahaponon, 
sa Nisan 14. (Mat 27:61) Sa ikatulong adlaw, silang 
duha ug ang uban pa miadto sa lubnganan dala 
ang mga yerbang-paalimyon ug pinahumotan nga 
lana aron haplasan ang lawas ni Jesus ug, sa ilang 
kakurat, nakita nila nga abli na ang lubnganan. Gi- 
pahayag sa manulonda nga si Kristo nabanhaw na 
gikan sa mga patay, busa siya nagsugo, “Pangadto 
kamo, sultihi ang iyang mga tinun-an.” (Mat 28: 
1-7: Mar 16:1-7: Luc 24:1-10) Samtang diha pa sila 
sa dalan, ang nabanhaw nga Jesus nagpakita ngad- 
to niini nga Maria ug sa uban pa.---Mat 28:8, 9. 

5. Si Maria nga inahan ni Juan Marcos. Siya 
mao usab ang iyaan ni Bernabe. (Buh 12:12, Col 
4:10) Ang iyang balay gigamit ingong tigomanan 

sa unang Kristohanong kongregasyon sa Jerusa- 
lem. Ang iyang anak nga lalaki nga si Marcos maoy 
suod nga kauban ni apostol Pedro, kinsa dayag 
nga dakog gikatabang sa espirituwal nga pagtubo 
ni Marcos, kay si Pedro naghisgot bahin kaniya 
ingong “si Marcos nga akong anak.” (1Pe 5:13) Si 
Pedro, sa dihang nakagawas sa bilanggoan ni Hero- 
des, mideretso sa pag-adto sa balay ni Maria “diin 
didto ubay-ubay ang nagkatigom ug nag-ampo.” 
Ang balay lagmit nga dakodako gayod, ug ang pag- 
kaanaay sulugoong babaye didto nagpasabot nga si 
Maria maoy usa ka arangan nga babaye. (Buh 
12:12-17) Sanglit gihisgotan nga iyang balay, ug 
dili sa iyang bana, siya lagmit nga usa ka babayeng 
balo.---Buh 12:12. 

6. Si Maria sa Roma. Gipangomosta siya ni Pab- 
lo diha sa iyang sulat ngadto sa mga taga-Roma ug 
gikomendahan tungod sa iyang “daghang paghago” 
alang sa kongregasyon sa Roma.---Rom 16:6. 


MARINERO. Ang usa nga magpalawig o mo- 
tabang sa pagmaneho sa usa ka barko, usa ka tri- 
pulante o sakayanon. (1Ha 9:26, 27: Eze 27:8, 9: Pin 
18:17-19) Peligroso ang kinabuhi sa karaang mga 
marinero. Diha sa dagat nga gikusokuso sa bagyo, 
sila halos walay mahimo. Misulat ang salmista: 
“Tungod sa katalagman matunaw ang ila mismong 
mga kalag. Sila magsusapinday ug magparagparag 
sama sa usa ka hubog nga tawo, ug bisan ang ta- 
nan nilang kaalam malibog. Ug sila nagatuaw kang 
Jehova diha sa ilang kasakitan. ”---Sal 107:26-28. 

Ang Buhat 27:15-19 naundan ug tin-aw nga asoy 
bahin sa gihimo sa mga marinero panahon sa usa 
ka bagyo. Ang bote nga giguyod ug dayag nga gi- 
gamit ingong pangsalbar kon gikinahanglan, giisa 
ug gikarga sa barko. Ang mga panggakot, nga lag- 
mit mga pisi o mga kadena, gigamit sa paggakot sa 
barko, sa ato pa, gihikot palibot sa kasko sa barko 
ug gigaid diha sa salog. Ang mga kagamitan o mga 
kasangkapan sa barko giariya. Lagmit nagpasabot 
kini nga gikuhaan ang pangunang layag. Ang mga 
kargamento gitambog sa dagat aron mapagaan 
ang barko, nga nakatabang sa dugang nga pagpa- 
lutaw niini.--Itandi ang Jon 1:5, Buh 27:38, tan- 
awa ang BARKO. 


MARKA. Taliwala sa mga dili-Israelinhon, ang 
mga hayop ug usab ang mga ulipon gimarkahan 
ingong timaan sa pagpanag-iya. Bahin sa mga 
tawo, ang maong marka sa pagpanag-iya ibutang 
diha sa daling makita nga bahin sa lawas, sama sa 
agtang. Ang mga magsisimba sa bakak nga mga 
diyos usahay magpalila sa ilang kaugalingon ingong 
magsisimba niana nga mga diyos pinaagi sa pag- 
butang ug marka sa ilang bathala diha sa ilang 
mga agtang. Apan, ang balaod ni Jehova sa Israel 
nagdili sa pagdaot sa lawas sa mga tawo pinaagig 


317 


pagbutang ug mga patik. Kini maoy aron sa pag- 
santa sa bisan unsang idolatrosong mga buhat ug 
nagtudlo ug nahiangayng pagtahod sa linalang sa 
Diyos.--Lev 19:28, tan-awa ang PATIK. 

Mahulagwayong Paggamit. CGipunting sa 
Kasulatan ang mga marka nga gihimo diha sa mga 
tawo ug gihisgotan kini diha sa mahulagwayong 
diwa. Sa panan-awon ni Ezequiel ang usa ka tawo 
nga may tintiro sa sekretaryo gisugo sa paglakaw 
latas sa Jerusalem ug sa 'pagbutang ug usa ka 
marka [Heb., taw] sa agtang sa mga tawo nga 
nagapanghupaw ug nagaagulo tungod sa tanang 
dulumtanang mga butang nga ginahimo sa taliwa- 
la niini. Kining ilang gibuhat nagpakita nga sila 
maoy mga tawong matarong, mga alagad ni Jeho- 
va, ug busa takos nga tipigang buhi sa panahon sa 
pagpahamtang ni Jehova sa paghukom. Ang ma- 
hulagwayong marka diha sa ilang agtang nagpa- 
matuod niini nga kamatuoran.--Eze 9; itandi ang 
Eze 9:4, ftn sa Rbi8, 2Pe 2:6-8. 

Sa laing bahin, sa panan-awon ni Juan ang mga 
tawo nga nakadawat sa marka (o, patik) sa mapin- 
tas nga mananap diha sa ilang agtang o sa ilang 
kamot maoy mga laglagonon. Ang marka diha sa 
ilang agtang dayag nga nagpaila kanila ingong 
mga magsisimba sa mapintas nga mananap ug 
busa maoy mga ulipon niini. Busa sila gipakita 
ingong mga magsusupak sa Diyos, tungod kay ang 
mapintas nga mananap nakadawat sa awtoridad 
niini gikan sa dragon, si Satanas nga Yawa. Ang 
marka diha sa kamot dayag nga nagkahulogan 
sa aktibong pagpaluyo sa mapintas nga mananap, 
sanglit ang kamot gamiton man sa pagpalampos sa 
buluhaton.--Pin 13:1, 2, 16-18, 14:9, 10, 16:1, 2; 
20:4. 

Tan-awa usab ang TIMAAN SA UTLANAN. 


MARMOL. Usa ka kristalon nga anapog (cakci- 
um carbonate) nga dasok ug grano nga nagkalain- 
lain ang bulok, grano, ug gambalay sa kristal, ug 
kini mahimong pasinawon pag-ayo. Nagkalainlain 
ang bulok niini gikan sa puti nga samag niyebe 
ngadto sa mga bulok nga abohon, kape, dalag, pula, 
berde, ug itom. Ang mga budlis o mga raya niini 
maoy tungod sa mga hugaw nga metal oxide ug sa 
mineral nga karbon. 

Dayag nga walay marmol sa Palestina. Ang Le- 
banon adunay nagkalainlaing matang sa mga mar- 
mol, apan ang maayong matang sa marmol ma- 
kaplagan sa pulo sa Paros sa Aegean ug sa Arabia. 
Sa paghubit sa iyang hinigugmang magbalantay 
ngadto sa mga dama sa palasyo ni Haring Solomon, 
ang dalagang Sulamita miingon: “Ang iyang mga 
bitiis mga haliging marmol nga pinahiluna sa mga 
suksokanang patongan sa dinalisay nga bulawan.” 
(Aw 5:15) Ang Persianhong palasyo sa Susan sa 

mga adlaw ni Rayna Ester may marmol nga mga 
haligi, ug ang bahin sa salog niini binakbakan ug 
itom nga marmol. (Est 1:6) Ang marmol gitala 
usab ingong usa sa bililhong mga baligya sa “naga- 
panawng mga magpapatigayon sa yuta” nga nang- 
hilak tungod sa pagkalaglag sa Dakong Babilonya. 
—Pin 18:11, 12. 

Dili matino kon gigamit ba ni Solomon ang mar- 
mol sa iyang mga proyekto sa pagpanukod. Si Jo- 
sephus nag-ingon nga “puting marmol” ang giga- 
mit, apan ang Hebreohanong pulong nga sagad 
gihubad nga “marmol” diha sa 1 Cronicas 29:2 lag- 
mit nagpasabot sa “alabastro” ug busa gihubad nga 
alabastro diha sa pipila ka hubad. (JB, NW: Jew- 
ish Antiquities, VIII, 64 [iii 2]) Nahiuyon kini sa 
A Hebrew and English Lexicon of the Old Testa- 
ment ni Brown, Driver, ug Briggs (1980, p. 1010), 
ug sa Lexicon in Veteris Testamenti Libros, ni 
Koehler ug Baumgartner (Leiden, 1958, p. 966). 


MAROT [gikan sa lintunganayng pulong nga 
nagkahulogang “mapait”]. Usa ka lungsod nga gi- 
hisgotan ni manalagnang Miqueas diha sa iyang 
tagna bahin sa pagsilot ni Jehova sa Jerusalem ug 
Juda. (Miq 1:12) Ang nahimutangan niini dili ma- 
tino: gituohan sa pipila nga kini mao ang Maarat sa 
Josue 15:59. 


MARSENA. “Usa sa pito ka prinsipe nga gikon- 
sulta ni Ahasuero bahin sa pagdumili ni Vasti sa 
pag-atubang sa hari.--Est 1:14. 


MARTA. Usa ka babayeng Hudiyo, ang igsoon 
ni Lazaro ug Maria nga taga-Betania. (Ju 11:1, 2) 
Dayag nga si Kristo tigduawan sa ilang balay kon 
siya anaa sa kasilinganan sa Jerusalem. Siya ug ki- 
ning tulo suod kaayo kay espesipikong giingon: 
“Karon gihigugma ni Jesus si Marta ug ang iyang 
igsoong babaye ug si Lazaro.”--Ju 11:5. 

Si Lucas nagtaho nga sa dihang si Jesus misulod 
sa “usa ka balangay,” ang “usa ka babaye nga gi- 
nganlag Marta midawat kaniya ingon nga dinapit 
sa balay.” (Luc 10:38) Pinasukad sa Mateo 26:6, 
Marcos 14:3, ug Juan 12:1-3, gituohan nga si Mar- 
ta mao ang asawa, o ang balo, o bisan gani ang 
anak ni Simon nga sanlahon. Hinuon, ang Kasula- 
tan wala mohimog espesipikong mga pahayag agig 
pagsuportar niining maong mga panghunahuna. 

Sa usa ka okasyon, sa dihang si Jesus miduaw sa 
balay ni Lazaro, Maria, ug Marta, si Maria “miling- 
kod diha sa tiilan sa Ginoo ug nagpadayon sa pag- 
pamati sa iyang pulong, samtang si Marta “na- 
linga sa pag-atiman sa daghang buluhaton.” Si 
Marta misulay sa pagpatabang kang Maria, nga mi- 
ingon: “Ginoo, walay bale ba kanimo nga gipasag- 
dan ako sa akong igsoong babaye nga nag-inusara 
sa pag-atiman sa mga butang? Busa, sultihi siya 

nga motabang kanako.” Tin-aw nga si Marta na- 
balaka sa pagtagbaw sa materyal nga mga pa- 
nginahanglan ni Jesus. Apan gipasiugda gilayon 
ni Kristo ang labaw nga bili sa espirituwal nga 
mga butang ug malulotong nagbadlong kaniya, 
nga nag-ingon: “Marta, Marta, ikaw nabalaka ug 
napuliki bahin sa daghang butang. Apan, pipila ra 
ka butang ang gikinahanglan, o usa lang. Sa iyang 
bahin, gipili ni Maria ang maayong bahin, ug dili 
kini pagakuhaon gikan kaniya.” (Luc 10:38-42) Igo 
na unta alang kang Kristo ang usa ka matang sa 
pagkaon kon sa iyang pagbuhat niana makabaton 
usab si Marta ug mas dakong kaayohan gikan sa 
iyang pagpanudlo. 

Bisan tuod mabalak-on kaayo tingali si Marta sa 
materyal nga mga butang, dili angayng ihinapos 
nga siya kulang ug interes sa espirituwal nga mga 
butang. Human sa kamatayon ni Lazaro, si Marta 
ang misugat kang Jesus sa dihang si Jesus nagpa- 
ingon sa Betania, samtang si Maria, sa sinugdan, 
naglingkod sa balay (lagmit tungod sa kaguol o tu- 
ngod sa daghang higala nga miduaw). Si Marta 
nagpasundayag ug pagtuo kang Kristo sa dihang 
siya miingon nga si Lazaro dili unta mamatay kon 
diha pa si Jesus. Siya usab miila: “Ako nahibalo nga 
mobangon siya diha sa pagkabanhaw sa kataposan 
nga adlaw,” nga nagpakitang siya adunay pagtuo 
sa pagkabanhaw. Nianang maong panagkabildo si 
Jesus misaysay nga siya mao “ang pagkabanhaw 
ug ang kinabuhi,” nga nagpunting nga bisan tuod 
mamatay ang usa nga nagpasundayag ug pagtuo 
kaniya, siya mabuhi. Sa dihang si Kristo misukna 
kang Marta, “Motuo ka ba niini?” siya tataw nga 
nagpakita sa iyang pagtuo pinaagi sa pagtubag: 
“Oo, Ginoo: ako nagatuo nga ikaw mao ang Kristo 
nga Anak sa Diyos, ang Usa nga moanhi sa kalibo- 
tan.” (Ju 11:19-27) Siyempre, posible nga siya may 
diyutayng pagduhaduha kon unsa kahay mahimo o 
buhaton karon ni Jesus maylabot sa namatay ni- 
yang igsoon. (Itandi ang tinamdan sa mga aposto- 
les nga giasoy sa Luc 24:5-11.) Sa lubnganan ni La- 
zaro, sa dihang gisugo ni Kristo nga kuhaon ang 
bato, si Marta miingon: “Ginoo, baho na siya sa 
pagkakaron, kay ikaupat na man ka adlaw.” Apan 
sa pagtubag si Jesus nangutana: “Wala ba ako mag- 
sulti kanimo nga kon motuo ka makita mo ang hi- 
maya sa Diyos?” Niana siya nakasaksi sa dihang gi- 
banhaw ang iyang igsoon.---Ju 11:39-44. 

Human sa pagkabanhaw ni Lazaro, si Kristo mi- 
biya. Sa ulahi, siya mibalik sa Betania ug nakigti- 
gom duyog sa uban, lakip kang Marta, Maria, ug 
Lazaro, didto sa balay ni Simon nga sanlahon. Gihi- 
kay ang panihapon ug “si Marta nagsilbi” pag-usab. 
Si Lazaro didto sa lamesa, ug nianang okasyona 
nga si Maria nagdihog kang Jesus pinaagi sa mahal 
kaayong pinahumotan nga lana. (Ju 12:1-8, Mat 

26:6-13, Mar 14:3-9) Ang Kasulatan walay giingon 
mahitungod sa misunod nga mga panghitabo sa ki- 
nabuhi ni Marta ug sa panahon ug sa mga kahim- 
tang sa iyang kamatayon. 


MARTILYO, MASO. Usa ka himan nga ga- 
miton sa pagdukdok ug sa pagpadulot: usa ka pa- 
kang. Ang mga martilyo gigamit sa pagpadulot sa 
mga lansang (Jer 10:4) ug sa mga ugsok sa tol- 
da (Huk 4:21), sa dihang mangubkob kini gigamit 
aron sa pagpikas sa mga bato pinaagi sa sublisub- 
ling pagpakang maingon man sa pagporma ug 
pagpahiluna sa mga bato nga gigamit sa pagpanu- 
kod (1Ha 6:7), ug sa pagporma sa metal sama sa di- 
hang maghimog mga idolo.---Isa 41:7: 44:12. 

Ang lainlaing mga materyales nga gigamit aron 
himoong mga ulo sa martilyo mao ang bato, metal, 
ug kahoy. Lagmit nga ang martilyo, o pakang, nga 
gigamit ni Jael aron ipadulot ang ugsok sa tolda 
diha sa tampihak ni Sisera maoy ginama sa kahoy. 
--Huk 4:21, 5:26. 

Sa mahulagwayong diwa ang pulong ni Jehova 
sa paghukom gitandi sa usa ka maso nga nagadug- 
mok sa dakong bato. (Jer 23:29) Dugang pa, diha sa 
kamot ni Jehova, ang Babilonya nahisamag usa 
ka maso, nga nagadugmok sa kanasoran ug sa 
mga gingharian.--Jer 50:23, itandi ang Jer 25:8, 
9, 17-26. 


MAS. Usa ka kaliwat ni Sem pinaagi kang 
Aram. (Gen 10:22, 23; 1Cr 1:17, Sy ug sa unom ka 
Heb. nga manuskrito) Sa 1 Cronicas 1:17 ang Ma- 
soretikong teksto mabasa nga “Mesek” inay nga 
“Mas.” Apan lagmit nga kini maoy usa ka sayop 
sa magkokopya, sanglit si Mesek gitala man ingong 
“anak nga lalaki” ni Japet.--Gen 10:2, 1Cr 1:5. 
Gihunahuna sa pipila nga si Mas ug ang iyang 
mga kaliwat nalangkit sa Mons Masius, usa ka bu- 
kirong rehiyon sa amihanang Mesopotamia nga gi- 
hisgotan sa Gregong geograpo nga si Strabo. (Ge- 
ography, 16, 1, 23) Gituohan sa uban nga ang Mas 
maoy usa ka dapit sa Siro-Arabianhong desyer- 
to nga gitawag nga “(nasod sa) Mash” diha sa 
Asiryanhong mga talaan sa kasaysayan ug gihubit 
ingong “ang desyerto diin masinati ang grabeng 
kauhaw, diin gani walay mga langgam sa kalangi- 
tan ug bisan ihalas nga mga asno (ni) mga gasela 
nga nanibsib.”--Archaeology and the Old Testa- 
ment, ni M. F. Unger, 1964, p. 98; Ancient Near 
Eastern Texts, giedit ni J. B. Pritchard, 1974, p. 299. 


MASA. Usa ka kaliwat ni Abraham pinaagi 
kang Ismael. (Gen 25:12-14: 1Cr 1:29, 30) Ang mga 
kaliwat ni Masa lagmit nanimuyo sa usa ka dapit sa 
A sa Arabia. Diha sa mga talaan sa kasaysayan ni 
Tiglat-pileser III, ang Mas'a (Masa sa Bibliya?) gi- 
hisgotan uban sa Tema ug sa ubang mga dapit sa 

A sa Arabia. (Ancient Near Eastern Texts, giedit ni 
J. Pritchard, 1974, p. 283) Ang Masa gituohan nga 
mao ang Ma-sa-noi nga sumala pa sa Gregong geo- 
grapo nga si Ptolemy (ikaduhang siglo K.P.) nahi- 
mutang sa AS sa “Duma” (ang dapit sa Dumat al- 
Ghandal sa A sa Arabia?). 

Ang Hebreohanong pulong nga massa” makita 
usab sa Proverbio 30:1 (may tinong artikulo nga 
ha) ug sa Proverbio 31:1 (walay artikulo). Tungod 
niini mitungha ang mga hubad nga “Agur nga anak 
nga lalaki ni Jakeh, sa Masa’ ug ‘Lemuel nga hari sa 
Masa.” (Itandi ang AT, JB, Ro, RS o ang ilang lain 
nga mga hubad.) Apan, dayag nga si Agur ug Le- 
muel maoy mga Israelinhon, ug busa, ang massa” 
tukmang gihubad nga “orakulo” (AS), “pahayag” 
(Yg), ug “mabug-at nga mensahe” (NW; itandi ang 
Pr 30:5, 9: 31:30 sa Sal 12:6: Rom 3:1, 2). 


MASAH [Pagsulay]. Usa sa mga ngalan sa da- 
pit duol sa Repidim diin nadawat sa mga Israelin- 
hon ang milagrosong suplay sa tubig. Ingon sa gi- 
sugo ni Jehova, si Moises ug ang pipila sa mga 
ansiyano sa Israel miadto sa bato sa Horeb. Didto 
gihampak ni Moises ang bato. Dayon ang tubig nga 
migula miagos ingong usa ka suba didto sa kami- 
ngawan. Unya ginganlan ni Moises kining dapita 
nga Masah (nagkahulogang “Pagsulay”) tungod kay 
ang mga Israelinhon nagbutang kang Jehova sa 
pagsulay pinaagi sa ilang dili matinuohong pagba- 
gulbol, ug tungod sa ilang pagpakiglalis, iyang gi- 
tawag kini nga Meriba (nagkahulogang “Pakigla- 
lis”').--Ex 17:1-7, Sal 105:41. 

Wala madugay una pa sa iyang kamatayon gipa- 
sidan-an ni Moises ang Israel nga dili ibutang si Je- 
hova sa pagsulay ingon sa ilang pagbutang kaniya 
sa pagsulay didto sa Masah. (Deu 6:16, tan-awa 
usab ang Deu 9:22.) Dayon, sa pagpanalangin sa 
Israel, siya nagpahinumdom pag-usab niining hita- 
boa, nga nagpakitang kini misangpot sa pagsulay 
kang Levi. (Deu 33:8) Niini nga kahimtang si Levi 
mahimong nagtumong sa mga pangulo sa tribo, 
nga mao, si Moises ug Aaron. 

Sa ulahi, ang salmista nagtambag sa mga Israe- 
linhon nga dili patig-ahon ang ilang mga kasingka- 
sing sama sa kaliwatan nga gipalatagaw didto sa 
kamingawan. Ang iyang paghisgot sa Meriba ug 
Masah dayag nga nagtumong sa pagbagulbol sa Is- 
rael tungod sa tubig didto sa Repidim, diin ang ma- 
ong hitabo nagpakita sa ilang dili matinuohong 
dalan sulod sa tibuok 40-ka-tuig nga yugto. (Sal 
95:8-11) Mopatim-aw nga kini mao ang ideya nga 
gipadayag sa gikutlong mga pulong sa salmista (gi- 
kan sa Gregong Septuagint) nga makaplagan sa 
Hebreohanon kapitulo 3: “Ayaw patig-aha ang in- 
yong mga kasingkasing sama niadtong higayon 
nga gipahinabo ang hilabihang kasuko [Meriba], 

ingon sa adlaw sa pagsulay [Masah] didto sa kami- 
ngawan, diin ang inyong mga katigulangan misu- 
lay kanako, ug gani nakita nila ang akong mga 
buhat sulod sa kap-atan ka tuig [sa literal, “ug 
sila nakakita sa akong mga buhat sa kap-atan ka 
tuig"].” (Heb 3:8, 9) Ang Salmo 95:8 ug Hebreoha- 
non 3:8 mahimong naglakip usab sa pagbagulbol sa 
Israel sa ulahi tungod sa tubig sa Meriba sa dapit 
sa Kades.--Num 20:1-13. 


MASAHAN NGA PASONG. Usa ka mabaw 
ug sagad madaladala nga pormag-panaksan nga 
kagamitan. Sagad nga kini gama sa kahoy apan 
usahay gama sa yutang-kulonon o gama sa bronse. 
Diha niini sagolon ang harina ug tubig ug himoong 
minasa. Sa pag-andam ug tinapay nga may lebadu- 
ra, ang minasa sagad patuboon pinaagig pagsagol 
niinig minasang igpapatubo nga gisalin sa naunang 
pagluto. Ang minasa pasagdan nga motubo diha sa 
masahan nga pasong una pa lutoon. (Gen 18:6, 1Sa 
28:24) Ang kasagarang paagi mao ang pagmasa 
niini pinaagi sa kamot, bisan tuod ang mga Ehipto- 
hanon usahay migamit usab sa ilang mga tiil kon 
magmasa diha sa dakong pasong.---Os 7:4. 

Ang gidak-on sa masahan nga pasong nagkala- 
inlain. Apan, ang usa ka matang sa yutang-kulo- 
non nga pasong nga sagad gigamit maoy mga 
25 sm (10 pul.) ang diyametro ug mga 8 sm (3 pul.) 
ang giladmon. 

Ang tinapay maoy usa ka mahinungdanong ba- 
hin sa pagkaon sa mga Hebreohanon ug giluto ka- 
nunay. Tungod niana, ang masahan nga pasong 
maoy usa ka mahinungdanong kagamitan taliwala 
sa mga Israelinhon ug sa ubang mga katawhan sa 
kakaraanan. Ang mga baki nga milukop sa Ehipto 
sa panahon sa ikaduhang hampak nga gipadangat 
ni Jehova sa adlaw ni Moises misulod sa mga balay 
ug gani nakasulod pa sa mga masahan nga pasong. 
(Ex 8:3) Ang mga Israelinhon, nga sa ulahi nagda- 
li nga mibiya sa Ehipto, “nagdala sa ilang minasa 
nga harina sa wala pa kini mabutangi ug lebadura, 
uban sa ilang masahan nga mga pasong nga pinu- 
tos sa ilang mga kupo ibabaw sa ilang abaga.” (Ex 
12:33, 34) Sanglit ang masahan nga pasong maoy 
usa ka mahinungdanong kagamitan sa balay, nga 
gigamit sa pag-andam sa 'adlaw-adlaw nga tina- 
pay, ang pagpanalangin ni Jehova niini dayag nga 
nagkahulogan ug pasalig sa igo nga pagkaon sa ba- 
lay, samtang ang iyang pagtunglo niini naglarawan 
sa gutom.--Deu 28:1, 2, 5, 15, 17. 


MASAL. Usa ka siyudad sa Aser nga gihatag 
ngadto sa mga Gersonhon, mopatim-aw nga kini 
maoy laing ngalan sa Misal. (Jos 21:27, 30: 1Cr 6: 
71, 74) Ang tukmang nahimutangan niini wala ma- 
hibaloi. 

MASEIAS |Si Jah Maoy Dalangpanan]. Katigu- 
langan sa kauban ni Jeremias nga si Baruk ug 
sa tagdumala sa mga lawak nga si Seraias.---Jer 
32:12: 51:59. 


MASIBOTON, ANG. Ang ngalan nga giga- 
mit sa pagpalahi sa apostol nga si Simon gikan sa 
apostol nga si Simon Pedro ug dayag nga katumbas 
sa terminong “Kananeyo" nga gigamit ni Mateo ug 
Marcos. (Mat 10:4: Mar 3:18; Luc 6:15, Buh 1:13) 
Ang pagtawag kang Simon nga “ang masiboton” 
wala gayod magpasabot nga sa usa ka panahon na- 
kig-uban siya sa politikanhong grupo nga gitawag 
ug mga Zealot (o mga Masiboton). Ang ngalan ti- 
ngali maoy usa lamang ka bansagon nga haom sa 
iyang kinaiya. 


MASKIL. Kini nga pulong makita diha sa su- 
perskripsiyon sa 13 ka salmo (32, 42, 44, 45, 52, 53, 
54, 55, 74, 78, 88, 89, 142) ug lagmit nagkahulo- 
gang “makapahinuklog nga balak.” Apan tungod 
kay dili tino ang kahulogan sa Hebreohanong pu- 
long, kini wala na hubara diha sa daghang bersi- 
yon. Ang usa ka tabang sa pagsabot sa kahulogan 
niini makita diha sa usa ka pulong nga susamag 
porma nga gihubad sa ubang mga teksto ingong 
“paglihok nga manggialamon,” “milihok uban ang 
pagkamaalamon,” “nagabuhat uban ang pagkama- 
hunahunaon,” “may hait nga salabotan,” ug uban 
pa.— 1Sa 18:14, 15; 2Cr 30:22: Sal 41:1: 53:2. 


MASO. 


MASREKA. lagmit mao ang pinuy-anan ni 
Samla, usa ka Edomhanong hari. (Gen 36:31, 36, 
1Cr 1:43, 47) Ang ngalang Masreka tingali napre- 
serbar diha sa ngalan sa bukid nga gitawag sa mga 
Arabo nga Jebel el-Mushraq, nga nahimutang mga 
50 km (30 mi) sa HK sa Maran. Giingon ni Eusebius 
nga ang Masreka nahimutang sa unahan pa nga A, 
nga mas duol sa Patayng Dagat. 


Tan-awa ang MARTILYO, MASO. 


MATA. Ang sangkap sa pagtan-aw, episyente 
kaayo, mopasibo-sa-kaugalingon nga “kamera” nga 
nagpasa ug mga mensahe ngadto sa utok, diin ang 
butang nga nakapokus sa retina sa mata main- 
terpretar ingong talan-awon. Ang Hebreohanong 
a'yin ug ang Gregong ophthal-mos' parehong gi- 
gamit sa literal ug mahulagwayong mata. Ang 
Hebreohanong termino gigamit usab alang sa “tu- 
boran” o “tubod.” (Gen 24:13, Ex 15:27) Ang pagka- 
baton ug duha ka mata, sama sa nabatonan sa 
tawo, nagpaarang nga makita ang mga butang 
diha sa tulo ka dimensiyon. Ang pagkawala sa pa- 
nan-aw maoy usa ka dako kaayong kabilinggan tu- 
ngod kay ang panan-aw lagmit mao ang labing im- 
portante nga agianan sa komunikasyon ngadto sa 
hunahuna. 


320 


Ang mata mao ang usa sa labing matahom nga 
mga bahin sa lawas. (Aw 1:15, 4:9: 7:4) Ang depek- 
to sa mata makadaot sa dagway ug makahatag ug 
kabilinggan mao nga ubos sa pakigsaad sa Balaod 
ang usa dili makaalagad ingong saserdote kon siya 
buta o may sakit ang usa ka mata. (Lev 21:18, 20) 
Sa Israel, ubos sa Balaod, ang tawo nga magdaot sa 
mata sa iyang ulipon kinahanglang maghatag sa 
ulipon ug kagawasan. (Ex 21:26) Aron pakaulawan 
ug pukanon ang gahom sa ilang mga kaaway, ang 
pipila ka karaang mga nasod nagsunod sa maba- 
ngis nga batasan sa pagbuta sa iladong mga tawo 
taliwala sa nabihag nga mga kaaway.--Huk 16:21, 
1Sa 11:2, 2Ha 25:7. 

Ang pagkagama sa mata nagpadayag sa kati- 
ngalahang disenyo sa Magbubuhat niini, ug ang 
sistema sa pag-interpretar sa utok sa kon unsay gi- 
pasa sa mata wala pa gayod masabti sa mga siyen- 
tipiko. Kining tanan nagpunting sa intelihensiya sa 
Tigdisenyo niini. Si Jehova nga Diyos mismo ang 
nagpamatuod nga siya ang naghimo sa mata, nga 
nag-ingon: “Ang Usa nga nagaumol sa mata, dili ba 
siya makakita ?”--Sal 94:9: Pr 20:12. 

Mga Mata ni Jehova. Gitabangan sa Diyos 
ang mga tawo nga masabtan ug mapabilhan ang 
mga butang labot kaniya pinaagi sa pagtandi niini 
sa mga butang nga atong nakita ug nailhan pag- 
ayo. Busa siya mahulagwayong naghisgot bahin sa 
iyang “mga mata” nga nagtan-aw sa iyang kataw- 
han, nga dayag nagpakita sa iyang pagbantay ug 
mahigugmaong kahangawa kanila. Si apostol Pedro 
nag-ingon: “Ang mga mata ni Jehova anaa sa mga 
matarong.” (1Pe 3:12) Gipasiugda sa Diyos kini nga 
kahangawa ug kasensitibo alang sa ilang kaayohan 
sa dihang iyang gihisgotan ang iyang mga alagad 
ingong “tawotawo" sa iyang mata, nga naglarawan 
nga sila bililhon sa iyang panan-aw ug andam nga 
molihok sa dihang sila hilabtan sa iyang kaaway. 
--Deu 32:10, Sal 17:8. 

Sa paghubit labot sa pagpaniid sa Diyos sa gina- 
buhat sa tanang tawo, si Jeremias misulat nga ang 
Iyang “mga mata gibuka nganha sa tanang dalan 
sa mga anak sa mga tawo, aron sa paghatag sa ma- 
tag usa sumala sa iyang mga dalan.” (Jer 32:19) 
Mahitungod sa bug-os nga pagkamaalamon ni Je- 
hova ug sa iyang katuyoan sa pagpakitag hustisya 
ngadto sa tanan, si apostol Pablo misulat: “Walay li- 
nalang nga dili dayag sa iyang panan-aw, apan ang 
tanang butang hubo ug binuksan sa mga mata niya 
nga kaniya manubag kita.” (Heb 4:13, 2Cr 16:9, Sal 
66:7: Pr 15:3) Mahitungod sa pag-usisa sa Diyos sa 
mga tawo, ang salmista miingon: “Ang iyang mga 
mata magatan-aw, ang iyang masidlakong mga 
mata magausisa sa mga anak sa mga tawo."---Sal 
11:4. 


[Gipadayon sa panid 337] 

ANG Babilonya sa pagkatinuod 
maoy usa ka dako kaayo nga 
siyudad--nga may tag-as nga 
mga paril, Agianan sa Proses- 
yon niini, bantog nga Nagbitay 
nga mga Tanaman, ug kapin sa 
50 ka templo. 

Sayo pa kaayo sa kasay- 
sayan sa tawo, ang Babel (sa 
ulahi ginganlan ug Babilonya) 
nahimong usa ka prominenteng 
sentro sa pagsimba nga nakig- 
batok sa matuod nga Diyos, si 
Jehova. (Gen 10:9, 10) Gipak- 
yas ni Jehova ang katuyoan sa 
mga magtutukod niini pinaagi 
sa paglahugay sa pinulongan sa 
katawhan ug sa pagpatibulaag 
kanila gikan didto ngadto sa ti- 


buok yuta. (Gen 11:4-9) Busa 
ang bakak nga pagsimba mikay- 
lap gikan sa Babilonya ngadto 
sa ubang kayutaan. 

Ang pagpakigbatok sa Babi- 
lonya kang Jehova sa kataposan 
mitultol sa pagkapukan niini. 
Diha sa tagna, gihulagway ni 
Jehova ang Babilonya ingong 
usa ka leyon nga may mga 
pako sa agila: gitagna usab niya 
nga kini mapukan ug sa ula- 
hi mahimong awaaw. Niadtong 
Oktubre 5, 539 W.K.P., sa usa 
lamang ka gabii, ang Babilonya 
nailog ni Ciro nga Bantogan, 
kinsa ginganlan diha sa tagna ni 
Jehova. Ang Babilonya napukan 
sumala gayod sa gitagna. Sa ka- 
taposan ang siyudad nahimong 
“tinapok sa mga bato,” nga dili 
na pagatukoron pag-usab.-- Jer 
51:37, tan-awa ang Isa 44:27- 
45:2. 


PANGUNANG MGA SIYUDAD 


Babilonya: Ang politikanhon ug 
relihiyosong kaulohan sa imperyo: 
dinhi nanimuyo kaniadto ang 
daghang nadestiyero nga mga 
Hudiyo 

Tema: Lagmit ang ikaduhang kaulohan 
nga gitukod ni Haring Nabonido, 
kinsa nagpiyal kang Belsazar sa 
pagdumala sa Babilonya 


Nineve: Kaulohan sa Asirya, nga 
napukan sa magkaabin nga mga 
Caldeanhon ug mga Medianhon 
niadtong 632 W.K.P. 

Carkemis: Dinhi gipildi ni 
Nabucodonosor II ang 
Ehiptohanong kasundalohan, nga 
nag-establisar sa paggahom sa 
Babilonya diha sa Sirya 


Jerusalem: Nahimong tighatag 
ug tributo sa Babilonya niadtong 
620 W.K.P. Gilikosan sa 
Babilonyanhong kasundalohan 
niadtong 618-617 ug 
609-607 W.K.P. 


Tiro: Misurender ngadto 
sa Babilonyanhong kasundalohan 
human sa 13-ka-tuig nga paglikos 


Carkemis 


é Damasco 
Tiro 


Jerusalem 
LJ 


Tema 
e 


Ang gitukod pag-usab nga 
Ganghaan ni Ishtar 


Ziggurat sa Ur. Ang torre nga 
gitukod didto sa Babel lagmit 
maoy usa ka relihiyosong ziggurat 
sama niini 


Kini nga inskripsiyon nag-asoy sa pagpanghambog ni 
Nabucodonosor II bahin sa tanan niyang nahimo sa 
pagpadako ug sa pagpasangkad sa Babilonya (Itandi 
ang Dan 4:30) 


Mga paril sa Babilonya. Ang siyudad daw dili-mapukan. Giprotektahan kini 
sa dagko kaayo ug dobleng mga paril. Ang ikaduhang parisan sa mga paril 
naglibot sa sidlakang bahin sa siyudad, may usa usab ka paril nga nagsilbing 
proteksiyon ubay sa sidlakang tampi sa Euprates palibot sa siyudad. Ang 
templo ni Marduk mao ang pangunang estruktura sa Babilonya. Lakip niini 
mao ang torre sa Etemenanki (nga giisip sa uban nga mao ang Torre sa 
Babel), nga miabot sa gitas-on nga 91 m (300 p) 


Dayandayan sa 
Agianan sa 
Prosesyon sa 
Babilonya. 
Makaiikag, diha sa 
Bibliya ang 
Babilonya 
gisimbolohan sa 
usa ka leyon 

(Dan 7:4) 


Yutang-kulonon nga 
modelo nga pormag atay sa 
karnero nga gikulitan ug 
mga tilimad-on ug mga 
pormula sa salamangka, 
gigamit sa Babilonya alang 
sa pagpanag-an (Itandi 

ang Eze 21:20-22) 


Si Nabonido, ang kataposan nga supremong monarko sa 
Babilonya, uban ang mga simbolo sa iyang mga diyos 
(bag-ong bulan sa diyos-bulan nga si Sin, naay pako nga 
adlaw sa diyos-adlaw nga si Shamash, bituon ni Ishtar). 
Ang pagpakitabang sa langitnong mga butang, ug sa mga 
diyos niini, wala makaluwas sa Babilonya (Isa 47:12-15) 


Mao kini ang giingong labing karaan 
nga nahibiling modelo sa horoskopyo: 
gikan sa Babilonya, gituohan nga sukad 
pa sa ikalimang siglo W.K.P. 


Ang mga kagun-oban sa karaang Babilonya 
nagpamatuod sa pagkakasaligan sa tagna sa Bibliya. 
Ang Babilonya kanhi mao “ang dayandayan sa mga 
gingharian”, karon kini maoy “usa ka awaaw” 

(Isa 13:19-22: Jer 50:13) 


Ang pagkapukan j A e EÀ Cronica ni Nabonido—usa 


ka papan nga sinulatag 
cuneiform nga nagpamatuod 
sa kalit nga pagkapukan sa 
Babilonya pinaagi ni Ciro 

ANG karaang Jerusalem maoy 
talagsaon: Kini lamang ang 
siyudad dinhi sa yuta diin 
gibutang ni Jehova ang iyang 
ngalan. (1Ha 11:36) Kini usab 
mao ang sentro sa putling 
pagsimba kang Jehova. Ang 
iyang templo gitukod didto, ug 
tungod niana nga katarongan 
ang Jerusalem sa linain 
matawag nga “dapit-pahulayan” 
sa Diyos. (Sal 132:13, 14, 
135:21) Dugang pa, ang 
Jerusalem mao ang dapit diin 
ang mga hari sa Davidnong 
linya milingkod sa “trono ni 
Jehova,” nga naghawas kaniya 
pinaagi sa pagpatuman sa iyang 
mga balaod.--1Cr 29:23. 

Sa kasukwahi, ang kara- 
ang Babilonya mao ang sentro 
diin ang bakak nga pagsim- 
ba mikaylap sa tanang bahin 
sa yuta. Busa, adunay linaing 
kahulogan sa dihang gitugo- 
tan ni Jehova ang Babilonya 

Boy, 


sa paglaglag sa dili-matinuma- 
nong Jerusalem. Niadtong 
620 W.K.P., ang Jerusalem na- 
himong sakop sa Babilonya. 
(2Ha 24:1) Tulo ka tuig sa 
ulahi, sa 617 W.K.P., gidestiye- 
ro sa mga Babilonyanhon ang 
daghang molupyo sa Jerusalem 
-ang mga hamili, gamhanang 
mga tawo, ug mga artesano ni- 
ini--ug gipangkuha ang mga 
bahandi sa siyudad. (2Cr 36:5- 
10) Sa kataposan, ang siyudad, 
lakip ang templo, gilaglag ug 
linibo sa mga Hudiyo ang gi- 
destiyero.--2Cr 36:17-20. 

Ang kalaglagan sa Jerusalem 
nahitabo niadtong 607 W.K.P., 
usa ka hinungdanon kaayong 
tuig pinasukad sa tagna sa Bib- 
liya. Bisan tuod kining petsa- 
ha maoy lahi sa petsa nga 
gigamit sa kadaghanang 
komentarista sa Bib- 
liya, kini kanunayng 
gigamit niini nga 


publikasyon. Ngano? Tungod 
kay naghatag kami ug mas da- 
kong gibug-aton sa pamatuod 
sa Bibliya kay sa mga panghina- 
pos nga nakab-ot sa mga esko- 
lar pinasukad sa tipik nga mga 
rekord sa kasaysayan nga maba- 
tonan diha sa mga papan nga si- 
nulatag cuneiform. 


Babilonyanhong cronica nga 
naghisgot sa pag-ilog ni 
Nabucodonosor sa Jerusalem, 
pagdakop sa hari, ug pagtudlo ug 
usa nga iyang pinili: 617 W.K.P. 

Sumala sa pipila ka arkeologo, 
kining “Nasunog nga Lawak” nga 
nakubkoban sa Jerusalem maoy sukad 
pa sa pagkalaglag sa Jerusalem sa 
panahon sa kataposang hari sa Juda 

ANG mga Medianhon ug 
mga Persianhon kanunayng 
gihisgotan sa Kasulatan tungod 
kay ilang giimplementar ang 
usa ka polisa nga nagtugot 
sa relihiyon ug pinaagi niini 
natuman ang tagna sa Bibliya. 

Gitugotan ni Jehova nga 
ang mga Hudiyo mabihag sa 
Babilonya, usa ka nasod nga 
dili mobuhi ug mga binihag nga 
katawhan. Bisan pa niana, 
gitagna usab sa Diyos nga 
ipasig-uli ang mga Hudiyo 
ngadto sa ilang yutang 
natawhan. (Jer 27:22, 30:3) Ang 
Medo-Persia, nga simbolikong 
gihisgotan sa Bibliya ingong usa 
ka oso (Dan 7:5), nag-alagad 
sa katuyoan ni Jehova niining 
bahina. 

Wala madugay human sa 
pagkapukan sa Babilonya, 
gimando sa Persianhon nga si 

Haring Ciro nga ang kanhing 
binihag nga mga Hudiyo 
makabalik sa ilang yutang 
natawhan ug tukoron pag-usab 
ang templo ni Jehova. (Esd 
1:2-4) Sa ulahi kini nga mando 
gituman ni Dario I. (Esd 6:1-11) 
Si Haring Ahasuero (dayag nga 
si Jerjes I), sa dihang bug-os 
nga gipahibalo, naglagda ug usa 
ka mando nga nagpakgang sa 
usa ka daotang laraw sa pagpuo 
sa mga Hudiyo. (Est 7:3- 
8:14) Niadtong 455 W.K.P., 
si Haring Artajerjes Longimanus 
naghatag ug pagtugot kang 
Nehemias sa pagtukod pag-usab 
sa mga paril sa Jerusalem, sa 
ingon nagsugod ang matagnaon 
nga pag-ihap sa pagtungha sa 


Mesiyas.— Neh 2:3-8, Dan 9:25. 

Susan 

ELAM 


Pasargadae 


Pegal 
PERSI4 


PANGUNANG MGA DAPIT 


Pasargadae: Usa ka sayong kaulohan 
sa Persia 


Susan: Kanhing kaulohan sa Elam 
nga nahimong sentro sa 
administrasyon sa Imperyo sa 
Medo-Persia 


Persepolis: Usa ka harianong siyudad 
nga gitukod ni Emperador Dario 
I, Jerjes I, ug Artajerjes 
Longimanus 


Ecbatana: Kaulohan sa imperyo 
panahon sa ting-init; kini ang 
kanhing kaulohan sa Media 

Babilonya: Usa ka harianong siyudad 
sa imperyo; tungod sa kainit sa 
klima panahon sa ting-init, ang 
siyudad sa pipila ka higayon 
nagsilbi lamang ingong kaulohan 
panahon sa tingtugnaw 

Gaugamela: Ang dapit diin gipildi 
ni Alejandrong Bantogan ang 
dakong panon sa Persianhong 
kasundalohan ilalom ni Dario 
II niadtong 331 W.K.P., sa 
ingon nagtimaan sa pagkatapos 
sa imperyo 


PARTIA 


# 


Linilok nga nagpakita sa mga Medianhon (ligngin ug 
mga kalo) ug sa mga Persianhon (giringgiring ug mga kalo) 

Ang silindro nga timbre ni Dario I ug ang marka niini. Makita diha 
sa marka nga siya nangayam ug leyon, ug makita sa ibabaw niya 
ang iyang diyos nga si Ahura Mazda. Gisuportahan ni Dario ang 
mga Hudiyo sa pagtukod pag-usab sa templo sa Jerusalem 


Ang Silindro ni Ciro, usa ka kulonon nga dokumento 
nga siyam ka pulgada, diin mabasa ang pagsakop ni 
Ciro sa Babilonya ug pagpagawas sa mga binihag 


Modernong Hamadan (sa 
Iran), ang nahimutangan 
sa karaang Ecbatana. 
Dinhi adunay palasyo si 
Ciro nga Bantogan. Ang 
iyang polisa nga nagtugot 
sa relihiyon nakabenepisyo 
pag-ayo sa mga Hudiyo 


Mga kagun-oban sa karaang Persepolis. Dinhi 
si Dario I, Jerjes I, ug Artajerjes Longimanus 


nagtukod ug mga palasyo 

AE 


Mga pagpangubkob sa 
nahimutangan sa karaang 
lungsod sa Susan 


Mga dekorasyon nga kasagarang 
gidayandayan sa lawak sa mga mamiminaw 


Si Mardokeo ug Ester sa atubangan ni 
Haring Ahasuero (dayag nga si Jerjes I) 

SA 607 W.K.P. ang kanhi 
mauswagong yuta sa Juda nahi- 
mong “awaaw, walay molupyo,” 
samtang ang Hudiyong mga 
binihag gidestiyero ngadto sa 
Babilonya ug ang usa ka nahibi- 
lin mikalagiw ngadto sa Ehipto. 
(Jer 9:11) Bisan pa niana, ang 
Diyos sa mahigugmaong-kalu- 
lot dili motugot nga ang iyang 
katawhan madestiyero sa walay 
kataposan. Iyang gitagna nga 
sila “magaalagad sa hari sa Ba- 
bilonya sa kapitoan ka tuig,” ug 
human niana luwason niya ang 
usa ka matinumanong nahibi- 
lin. (Jer 25:11, 12; 29:10-14) 
Ug bisan gani ang daw dili- 
mapukan nga Babilonyanhong 
gahom sa kalibotan dili maka- 
pakgang sa gipahayag nga 
katuyoan sa Diyos. Ang pag- 
pamalik sa nadestiyerong mga 
Hudiyo nagpasundayag sa pag- 
katukma gayod sa katumanan sa 
mga tagna ni Jehova. 


Silindro ni Ciro, nga nag-asoy sa polisa ni Ciro sa pagpabalik sa mga 
binihag ngadto sa ilang yutang natawhan ug sa pagtabang sa pagpasig-uli 


sa ilang mga templo 


Bisan sa wala pa matapos 
ang 70 ka tuig nga pagkadesti- 
yero, niadtong 539 W.K.P. ang 
Babilonya napukan sa misulong 
nga kasundalohan sa Persian- 
hon nga si Haring Ciro. Dayon, 
sa iyang unang tuig ingong 
magmamando sa Babilonya, si 


~a -a -a -a a Posibleng mga Ruta sa 


Namalik nga mga 


Destiyero 
alan 


Ciro nagpagula ug mando aron 
ang nadestiyerong mga Hu- 
diyo makabalik sa Jerusalem. 
(Esd 1:1-4) Usa ka nahibilin 
nga may gidaghanong 42,360 
(lakip sa mga lalaki, babaye, 
ug mga bata) ang mipanaw, 
nga miabot sa Juda niadtong 
537 W.K.P. (Esd 1:5-3:1; 4:1) 
Busa ang 70 ka tuig nga pag- 
kabiniyaan natapos sa tukmang 
panahon! 


Bisan pa niana, dili 
tanang destiyero ang mibalik 
niadtong panahona. Niadtong 
468 W.K.P., may laing grupo 
sa mga namalik ang miuban 
sa saserdoteng si Esdras, kinsa 
nagdala ngadto sa Jerusalem 
ug mga gasa alang sa templo. 
(Esd 7:1-8:32) Dayon niadtong 
455 W.K.P., si Nehemias 
mipanaw gikan sa Susan aron 
tukoron pag-usab ang mga paril 
sa Jerusalem. (Neh 2:5, 6, 11) 
Mahitungod sa eksaktong 
giagian sa mga namalik, ang 
Kasulatan walay giingon. 
Ang makataronganong 
mga posibilidad gipakita sa 
mapa. 

ANG katingalahang mga 
panghitabo sa Gregong 
kasaysayan nagtuman sa tagna 
sa Bibliya. Ang Gresya daw 
walay posibilidad nga mahimong 
gahom sa kalibotan, sanglit ang 
katawhan niini nabahin ngadto 
sa independenteng mga tribo ug 
mga siyudad-estado. 

Apan ang tagna sa Bibliya 
nga gitala niadtong ikaunom 
nga siglo W.K.P. naghisgot sa 
usa ka dakong kausaban. Unang 
naglarawan sa Gresya ingong 
usa ka leopardo nga may 
mga pako ug dayon ingong 
usa ka laking kanding nga 
may usa ka sungay nga 
tataw kaayo, kini sa walay 
sipyat nagtagna nga yatakan sa 


Gresya ang Medo-Persianhong 
Gahom sa Kalibotan. Kini usab 
nagbutyag nga ang gahom sa 
usa ka “sungay nga tataw kaayo” 
pagabalion ug ang laing upat 
ka sungay motungha puli niini. 
—Dan 7:6, 8:5-8, 20-22, 11: 
SA 

Si Alejandrong Bantogan 
mao ang “sungay nga tataw 
kaayo.” Sukad niadtong 
334 W.K.P., ang usa ka 
gamay apan disiplinado kaayo 
nga Gregong kasundalohan 
iyang gipangunahan ngadto 
sa sunodsunod nga kadaogan. 
Sama katulin sa kilat, iyang 
gisakop ang Asia Minor, 
Sirya, Palestina, Ehipto, ug ang 
tibuok Imperyo sa Medo-Persia 


hangtod sa India. Apan sulod sa 
pipila lang ka tuig si Alejandro 
namatay, ug sulod sa hamubong 
panahon ang iyang imperyo 

nabahin sa upat, taliwala sa upat 
niya ka heneral. 

Ang Imperyo sa Gresya 
wala magdugay, apan ang mga 
epekto niini maoy dumalayon. 
Sa wala pa siya mamatay, gidala 
ni Alejandro ang Gregong 
kultura ug Gregong pinulongan 
sa tanang dapit sa iyang 
dominyo. Ang komon nga 
Grego maoy nahimong komon 
nga pinulongan sa daghang 
nasyonalidad, ug kini sa 
ulahi nakaamot sa kusog nga 
pagkaylap sa Kristiyanidad sa 
tibuok dapit sa Mediteranyo. 


Ang Atenas diin makita ang karaang agora sa atubangan ug ang acropolis sa tuong bahin sa likod. Bisan pag ang 
Gresya dili na usa ka gahom sa kalibotan, ang Atenas nagpabilin gihapon nga sentro sa internasyonal nga kultura 

Niadtong 323 W.K.P., sa edad nga 32 anyos, 
si Alejandro gihilantan tungod sa malarya ug 
namatay. Sa mga 301 W.K.P., ang upat sa 
iyang mga heneral migahom: si Ptolemy 
Lagus sa Ehipto ug Palestina, si Seleucus 
Nicator sa Mesopotamia ug Sirya: si 
Lysimachus sa Trasia ug Asia Minor, ug si 
Cassander sa Macedonia ug Gresya (Dan 7:6: 
8:8: 11:4) 


Ang Gregong mga dula, sama niining makita sa kinulit nga nadiskobrehan sa Atenas, konektado sa 
Gregong relihiyon ug nagpasiugda sa Helenismo. Busa ang usa ka gimnasyum nga gitukod sa Jerusalem 
nakaimpluwensiya sa batan-ong mga Hudiyo 


Usa ka seramik nga bandihado nga nagpakita sa 
usa ka baboy nga gihalad. Sa usa ka daotang 
paningkamot sa paghugaw ug paghanaw sa 
pagsimba ni Jehova, si Antiochus IV 
(Epiphanes) nagtanyag sa maong halad 
ibabaw sa usa ka halaran nga gitukod 
ibabaw sa dakong halaran didto sa 
templo ni Jehova sa Jerusalem ug unya 
nagpahinungod sa maong templo 
ngadto kang Zeus 

“f Sensilyo nga may hulagway 
ng ni Antiochus IV (Epiphanes) 


Karaang Corinto. Ang mga 
Kristohanon sa unang-siglong 
kongregasyon dinhi 
kinahanglang makigbugno sa 
impluwensiya sa Gregong 
pilosopiya ug sa makadaot sa 
moral nga mga buhat sa 
relihiyon niini 


Ang Alexandrine Manuscript, nga 
gisulat sa Grego, sa ikalimang siglo 
K.P. Kadaghanan sa Kristohanon 
Gregong Kasulatan gisulat sa 
orihinal diha sa Koine, ang komon 
nga Grego 


Ang pilosopo nga si Plato, sa 
ikaupat nga siglo W.K.P., dakog 
nahimo sa pagsabwag sa Gregong 
ideya bahin sa pagkadili-mamatay 
sa kalag 

Ang katakos ni Jehova sa pag-ila sa mga kinaiya 
ug mga hilig sa tawo o sa iyang henetikong kahul- 
mahan samtang siya giumol pa sulod sa tagoang- 
kan, sama sa kahimtang ni Jacob ug Esau (Gen 
25:21-23: Rom 9:10-13), makita sa mga pulong sa 
salmistang si David: “Ang imong mga mata naka- 
kita bisan sa binhi pa ako sa tagoangkan, ug ang ta- 
nan nga bahin niini nahisulat diha sa imong basa- 
hon, mahitungod sa mga adlaw sa dihang kini 
sila naumol ug wala pay usa kanila.”--Sal 139: 
15, 16. 

Masambingayong Paggamit. Ang mata sa 
tawo maoy usa ka importante nga agianan sa ko- 
munikasyon ngadto sa hunahuna, nga makaimplu- 
wensiya pag-ayo sa mga emosyon ug mga buhat. 
Gitental ni Satanas si Eva nga tinguhaon ang bu- 
tang nga iyang nakita. (Gen 3:6) Siya misulay sa 
pagdaldal kang Jesus nga makasala pinaagi sa dili 
hustong pagtinguha sa mga butang nga iyang na- 
kita. (Luc 4:5-7) Ug si apostol Juan nagsulti kanato 
nga “ang tinguha sa mga mata” maoy usa sa mga 
butang nga naggikan niining kalibotana, nga naga- 
kahanaw. (1Ju 2:16, 17) Daghan sa mga emosyon 
ang gipahayag usab pinaagi sa mga mata, mao nga 
gigamit sa Kasulatan ang mga ekspresyon nga 
“mapahitas-ong mga mata” (Pr 6:17): “magilakong 
mga mata” (sa daotan ug maninental nga babaye 
--Pr 6:25): “mga mata nga puno sa pagpanapaw” 
(2Pe 2:14): ang “mata nga dili-mahinatagon” (Pr 
23:6), ang 'masinahong mata’ (Pr 28:22): ang “mata 
nga daotan” (daotang mata, KJ): kining naulahi 
wala magpasabot sa usa ka mata nga may mahi- 
kong gahom kondili sa mata nga may daotang ka- 
tuyoan, nga kasukwahi sa mata nga “maluloton.” 
--Mat 20:15, Pr 22:9. 

Ang mga senyas pinaagi sa mga mata tin-awng 
nagapahayag sa mga pagbati sa indibiduwal. Kini 
mahimong magpakitag kaluoy o kawalay kaluoy 
(Deu 19:13); kini mahimong “mokidhat' sa pag- 
tamay, o sa paglaraw ug pagkasalingkapaw. (Sal 
35:19: Pr 6:13, 16:30) Ang usa nga dili buot motu- 
man o mohimo ug usa ka buhat alang sa uban ma- 
himong ingnon nga nagpiyong o nagtago sa iyang 
mga mata. (Mat 13:15: Pr 28:27) Ang mga mata sa 
hungog giingong “anaa sa kinatumyan sa yuta,” 
nga naglirawliraw nga walay tinong tumong, ug 
ang iyang hunahuna naglatagaw sa tanang da- 
pit gawas sa dapit diin kini angayng maanaa. (Pr 
17:24) Ngani, ang kahimsog, kusog, o kalipay sa 
usa ka tawo madayag diha sa hitsura sa iyang mga 
mata. (1Sa 14:27-29; Deu 34:7: Job 17:7: Sal 6:7: 
88:9) Si Haring Jehosapat miingon kang Jehova: 
“Ang among mga mata gipunting nganha kanimo.” 
--2Cr 20:12. 

Sa pipila ka konteksto ang “mga mata” nagtu- 
mong sa panglantaw sa usa ka tawo (Gen 19:14: Pr 


MATA 


12:15, Mat 21:42), presensiya (Gen 23:11), kahibalo 
(Num 15:24), pagtagad (Gen 44:21: Luc 4:20), o 
simpatiya (Pr 28:27). Ang Hebreohanong pulong 
nga @Yyin (mata) mahimong magtumong usab sa 
dagway sa usa ka butang, sama sa “dayag nga na- 
wong” sa yuta (Ex 10:5, ftn sa Rbi8), sa “dagway” 
sa mana ug sa sinubong (Num 11:7, ftn sa Rbi8, Eze 
1:4), sa 'kidlap' sa bino (Pr 23:31), sa “kidlap” sa yelo 
(Eze 1:22), ug sa pagkasamag tumbaga “tan-awon” 
(Dan 10:6).--Itandi ang Zac 5:6, ftn sa Rbi8. 

Pagkakita sa Diyos, Kang Jesus. Ang espi- 
ritung mga linalang, ang mga manulonda, makahi- 
mo sa pagtan-aw sa kasilaw ni Jehova (Mat 18:10, 
Luc 1:19), usa ka butang nga dili mahimo sa tawha- 
nong mga mata, kay si Jehova miingon kang Moi- 
ses: “Walay tawo nga makakita kanako ug mabuhi 
pa.” (Ex 33:20) Si Juan miingon: “Walay tawo nga 
nakakita sa Diyos sa bisan unsang panahon.” (Ju 
1:18) Busa, sa dihang giingnan ni Jesus ang iyang 
tinun-an nga si Felipe: “Siya nga nakakita kanako 
nakakita usab sa Amahan” (Ju 14:9), ug sa dihang 
si apostol Juan miingon: “Siya nga nagabuhat sa 
daotan wala makakita sa Diyos” (3Ju 11), dayag 
nga sila naghisgot sa pagkakita sa Diyos, dili pina- 
agig pisikal nga mga mata kondili pinaagi sa gihu- 
bit ni apostol Pablo nga ‘mga mata sa kasingka- 
sing.” (Efe 1:18) Kadtong nakakita pinaagi sa mga 
mata sa kasingkasing mao kadtong nakaila gayod 
sa Diyos, nagpabili sa iyang mga hiyas, ug mao nga 
si Juan nakaingon: “Siya nga wala mahigugma wala 
makaila sa Diyos, tungod kay ang Diyos gugma.” 
-1Ju 4:8. 

Mao man usab, tungod kay si Jesus miingon nga 
'ang kalibotan dili na makakita kaniya” (Ju 14:19), 
ang pahayag sa Pinadayag 1:7 nga “Ang tanang 
mata makakita kaniya [Jesu-Kristo],” nagtumong 
gayod, dili sa literal nga mata kondili sa epekto diha 
sa hunahuna sa mga tawo nga makakita sa mga 
ebidensiya pinaagi sa ilang literal nga mga mata sa 
dihang siya magalaglag sa iyang mga kaaway. Hi- 
nunoa, ang Bibliya tin-aw nga nagpakita nga kad- 
tong gitawag sa Diyos alang sa langitnong kinabu- 
hi uban ni Kristo sa literal makakita sa Diyos, 
maong kinahanglan silang banhawon diha sa usa 
ka langitnon nga espirituhanong lawas.---1Pe 1:4, 
1Co 15:50-54: itandi ang 1Pe 3:18. 

Espirituwal nga Panan-aw. Ang espirituwal 
nga mata maingon man ang pisikal nga mata 
maoy gasa gikan sa Diyos. (Pr 20:12) Siya nagsaad 
nga ayohon ang espirituwal nga mga mata ingon 
man usab ang pisikal nga mga mata ug wad-on 
ang tanang hinungdan sa mga luha. (Isa 35:5, Pin 
21:4) Ang usa ka tawo dili makasabot sa mga katu- 
yoan sa Diyos kon wala ang gasa sa espirituwal nga 
panan-aw. Sa laing bahin, gitagoan ni Jehova ang 
kamatuoran gikan sa mga mata niadtong gahian o 

sukihan, nga gitugotang “mongitngit ang ilang mga 
mata.” (Rom 11:8-10, Luc 19:42) “Sila may [literal 
nga] mga mata, apan sila dili makakita [sa espiritu- 
wal nga paagi].”---Jer 5:21, Isa 59:10. 

Gipunting usab ni Jesus nga ang espirituwal nga 
panan-aw sa usa ka tawo kinahanglang magpabi- 
ling idlot ug nakapokus. Siya miingon: “Ang lampa- 
ra sa lawas mao ang mata. Nan, kon yano [sinsero: 
usa rag tinan-awan, nakapokus, mahinatagon] ang 
imong mata, ang imong tibuok lawas mahimong 
hayag, apan kon daotan ang imong mata, ang 
imong tibuok lawas mahimong ngitngit. Kon sa 
pagkatinuod ang kahayag nga anaa kanimo maoy 
kangitngit, pagkadako gayod niana nga kangitngit!” 
(Mat 6:22, 23, ftn sa Rbi8) Si Jesus dugang nag- 
tambag nga ang usa ka tawo dili angayng manga- 
has sa pagkuha sa usa ka “uhot” gikan sa mata sa 
iyang igsoon aron siya makapahamtang ug mas 
dalawatong mga paghukom, kon ang iya mismong 
katakos sa pagpahamtang ug hustong paghukom 
nababagan tungod sa usa ka “salagunting” nga 
anaa sa iyang mata.---Mat 7:3-5. 

Nakita ni apostol Juan ang trono sa Diyos ug nag- 
libot niini ang upat ka buhing linalang nga nalukop 
sa mga mata sa atubangan ug sa likod. (Pin 4: 
6, 8) Ang mga linalang nga nagbaton niini nga 
mga sangkap makahimo sa pagbantay kanunay, 
nga makakita sa tanang butang. Bug-os nilang ma- 
kita kon unsay nagakahitabo dinhi sa yuta ug tag- 
don ang Diyos sa tanang butang ug bantayan ang 
tanang ilhanan sa mga butang nga buot niyang pa- 
gabuhaton. (Itandi ang Sal 123:2, usab ang Eze 
1:18, 10:12.) Gitambagan ni Jehova ang iyang mga 
alagad nga dili tugotan ang iyang mga pulong nga 
"mahilayo gikan sa ilang mga mata.'--Pr 4:20, 21, 
Luc 10:23, tan-awa ang PAGKABUTA. 

Tan-awa ang MATA SA DAGOM. 


MATAHOM NGA GANGHAAN. 

MATAN [Gasa]. 

1. Usa ka saserdote ni Baal nga gipatay atuba- 
ngan sa mga halaran didto sa balay niining bakak 
nga diyos. Nahitabo kini sa dihang ang katawhan, 
nga gipangunahan ni Jehoiada nga saserdote ni Je- 
hova, naglumpag sa balay ni Baal ug naglaglag sa 
iyang mga halaran maingon man sa iyang mga la- 
rawan. Nianang panahona ang mangingilog sa tro- 
no nga si Atalia gipatay, ug si Jehoas gipalingkod 
ingong hari sa Juda.---2Ha 11:16-21, 2Cr 23:17. 

2. Ang amahan ni Sepatias nga maglulutos ni 
Jeremias.---Jer 38:1, 4-6. 

3. Usa ka katigulangan ni Jose nga amaama ni 
Jesu-Kristo. Lagmit nga si Matan maoy apohan ni 
Jose.--Mat 1:15, 16. 


Tan-awa 

MATANA [Gasa]. Usa sa mga gikampohan sa 
Israel tali sa bul-oganang walog sa Arnon ug sa te- 
ritoryo ni Sihon nga Amorihanon. (Num 21:13-21) 
Ang Khirbet el-Medeiyineh (o, Mudaiyina), mga 
15 km (9.5 mi) sa AS sa Dibon gituohan nga lagmit 
mao ang karaang dapit. 


MATANG. Ang rekord sa paglalang nga ma- 
kaplagan sa unang kapitulo sa Genesis nagpadayag 
nga si Jehova nga Diyos naglalang sa buhing mga 
butang sa yuta “sumala sa ilang mga matang.” 
(Gen 1:11, ftn sa Rbi8) Sa naghinapos ang ikaunom 
nga adlaw sa paglalang, ang yuta gibutangan ug 
daghang klase sa pangunang “mga matang” nga 
gilalang, nga naglakip sa komplikado kaayong mga 
matang sa kinabuhi. Kini gitugahan ug katakos 
sa pagsanay “sumala sa ilang (mga) matang” diha 
sa usa ka tino, hapsay nga paagi.---Gen 1:12, 21, 22, 
24, 25: 1Co 14:33. 

Ang “mga matang" nga gihisgotan sa Bibliya lag- 
mit naglangkob sa mga dibisyon sa mga buhing li- 
nalang diin ang matag dibisyon mahimong maka- 
pasanay sulod sa gitakdang mga limitasyon niini. 
Busa, ang limitasyon tali sa “mga matang” maoy 
hangtod lamang sa punto nga ang pertilisasyon dili 
na mahimo. 

Sa dili pa dugayng katuigan, ang terminong “es- 
pisye” gigamit sa paaging nakahatag ug kalibog sa 
dihang kini gitandi sa pulong nga “matang.” Ang 
pangunang kahulogan sa “espisye” maoy “usa ka 
matang, klase.” Apan, ingong termino sa biolohiya, 
kini nagtumong sa bisan unsang mosanay nga gru- 
po sa mga hayop o mga tanom nga samang nagba- 
ton ug usa o kapin pang linaing mga kinaiyahan. 
Busa, mahimong daghan niini nga mga espisye o 
mga klase ang sakop sa usa ka dibisyon sa “mga 
matang” nga gihisgotan sa Genesis. 

Bisan tuod ang rekord sa paglalang diha sa Bibli- 
ya ug ang pisikal nga mga balaod nga gitisok diha 
sa mga butang nga gilalang ni Jehova nga Diyos 
nagtugot ug pagkadaiya sulod sa “mga matang” 
nga gilalang, walay pamatuod ang mga teoriya nga 
may bag-ong “mga matang” nga napatungha su- 
kad sa yugto sa paglalang. Ang dili-mausab nga 
lagda nga ang “mga matang” dili makapasanay ug 
laing mga matang maoy usa ka prinsipyo sa biolo- 
hiya nga dili gayod malalis. Bisan ginamit ang 
modernong mga pamaagi sa laboratoryo ug pag- 
maniobra, walay bag-ong “mga matang” nga napa- 
tungha. Gawas pa, ang pagpasanay tali sa dili pa- 
rehong “mga matang” maoy sukwahi sa katuyoan 
sa Diyos nga adunay panagkalahi tali sa mga gru- 
po sa pamilya ug makadaot kini sa panagkalahi sa 
matag usa sa nagkalainlaing matang sa buhing 
mga linalang ug mga butang. Busa, tungod sa kla- 
rong kalainan nga dayag tali sa gilalang nga “mga 
matang,” ang matag pangunang grupo magpabi- 

ling usa ka lahing matang gikan sa ubang “mga 
matang.” 

Gikan sa labing sayo nga rekord sa tawo hangtod 
karon, ang ebidensiya nagpakita nga ang mga iro 
maoy mga iro gihapon, ang mga iring nagpabi- 
ling mga iring, ug ang mga elepante nagpabi- 
lin ug magpabilin gihapong mga elepante. Ang 
pagkadili-makasanay ug laing matang nagpabiling 
mao ang limitasyon sa kon unsay matawag nga usa 
ka “matang.” Kini nga kamatuoran, pinaagi sa mga 
eksperimento labot sa pagkadili-makasanay ug la- 
ing matang, mao ang magtino sa mga limitasyon 
sa tanang “mga matang” nga naglungtad karong 
adlawa. Pinaagi niining kinaiyanhong eksperimen- 
to sa pertilisasyon posible nga mahibaloan ang pa- 
ngunang mga relasyon sa kinabuhi sa hayop ug 
sa kinabuhi sa tanom. Pananglitan, ang pagkadili- 
makapasanay tali sa tawo ug sa hayop nagpakita sa 
dako kaayong kal-ang tali niini nila. Ang mga eks- 
perimento sa pagpaliwat nagpakita nga ang hitsu- 
ra dili mao ang sukdanan. Ang tawo ug ang ung- 
goy medyo magkaamgid, managsama ang tipo sa 
kaunoran ug kabukogan,: apan ang pagkadili gayod 
makapaliwat sa tawo uban sa pamilya sa unggoy 
nagpamatuod nga sila maoy duha ka magkalahi 
nga mga linalang ug dili mga membro sa samang 
“matang” nga gilalang. 

Bisan tuod ang pagpaliwat sa samang pamilya sa 
hayop gilaoman kanhi nga mao ang labing maa- 
yong paagi sa pagpatunghag usa ka bag-ong “ma- 
tang,” sa matag pagpaliwat nga gisusi, ang magka- 
paris kanunayng nailhan nga sakop sa samang 
“matang,” sama sa pagpaliwat sa kabayo ug sa 
asno, nga parehong mga membro sa pamilya sa ka- 
bayo. Gawas sa pipila ka talagsaong kahimtang, 
ang mula nga anak sa kabayo ug asno dili makapa- 
liwat ug dili makapadayon sa pagpatungha niining 
laing klase sa kinaiyanhong paagi. Bisan si Charles 
Darwin, tungod niini nga mga kamatuoran, napu- 
gos sa pagdawat: “Ang pagkalahi sa espesipikong 
mga matang ug ang pagkawala-masagoli niini ug 
laing matang pinaagi sa daghang dugtong sa nag- 
bag-obag-o nga mga matang, maoy dayag kaayo 
nga suliran.” (Origin of Species, 1902, Bahin 2, 
p. 54) Tinuod gihapon kini hangtod karong adlawa. 

Bisan tuod ang espesipikong gilalang nga “mga 
matang” mahimong ginatos lamang, apan ubos ni- 
ini adunay mas daghan pang mga klase sa mga ha- 
yop ug mga tanom sa yuta. Ang modernong pag- 
panukiduki nagpakita nga ang ginatos ka linibong 
lainlaing mga tanom maoy mga membro sa sa- 
mang pamilya. Sa susama, taliwala sa kahayopan, 
mahimong adunay daghang klase sa mga iring, 
apan ang tanan maoy sakop sa usa ka pamilya sa 
iring o “matang” sa iring. Ingon usab niana sa mga 
tawo, mga baka, ug sa mga iro, mao nga adunay 

dakong panagkadaiya sulod sa matag usa ka “ma- 
tang.” Apan sa gihapon, bisan unsa pa ka daghang 
klase ang motungha sulod sa usa ka pamilya, wa- 
lay usa niini nga “mga matang” ang mahimong 
mosagol sa laing matang sa henetikanhong paagi. 

Ang panukiduki sa geolohiya nagtaganag tin- 
awng pamatuod nga ang mga fossil (mga nahibilin 
diha sa yuta sa dugay nang namatay nga mga ha- 
yop o tanom) nga gituohang lakip sa kinasayohang 
mga espesimen sa usa ka linalang maoy amgid ka- 
ayo sa ilang mga kaliwat nga buhi karong adlawa. 
Ang mga uk-ok nga nakaplagan taliwala sa gituo- 
hang kinasayohang fossil sa mga insekto maoy ha- 
los parehog hitsura sa mga uk-ok karong adlawa. 
Wala gayoy mga fossil nga nagsilbing “mga tulay” 
o dugtong tali sa magkalahi nga “mga matang.” 
Ang mga kabayo, kahoyng robles, agila, elepante, 
walnut, pako, ug uban pa, tanan nagpabiling mao 
gihapon sumala sa ilang “mga matang” ug wala 
mausab ngadto sa laing “mga matang.” Ang pama- 
tuod pinasukad sa mga fossil bug-os nga nahiuyon 
sa kasaysayan sa Bibliya sa paglalang, nga nagpa- 
kitang si Jehova naglalang sa tanang buhing mga 
butang sa yuta nga dinaghan ug “sumala sa ilang 
mga matang” sa panahon sa kataposang mga ad- 
law sa paglalang.---Gen 1:20-25. 

Pinasukad sa nahisgotan na, dayag nga mahi- 
mong ikasulod ni Noe ang tanang gikinahanglang 
mga hayop ngadto sa arka aron matipigang buhi 
latas sa Lunop. Ang Bibliya wala mag-ingon nga ki- 
nahanglang iyang tipigang buhi ang matag klase sa 
mga hayop. Hinunoa, kini nag-ingon: “Sa naglupad 
nga mga linalang sumala sa ilang mga matang ug 
sa anad nga mga hayop sumala sa ilang mga ma- 
tang, sa tanang nagalihok nga mga mananap sa 
yuta sumala sa ilang mga matang, nga tinagurha 
manulod nganha kanimo aron sa pagtipig kani- 
la nga buhi.” (Gen 6:20, 7:14, 15) Si Jehova nga Di- 
yos nasayod nga ang kinahanglan lamang tipigan 
mao ang mga linalang nga maghawas sa lainlaing 
“mga matang,” sanglit sila mosanay ra ngadto sa 
nagkadaiyang mga klase human sa Lunop.---Tan- 
awa ang ARKA Num. 1. 

Human sa paghubas sa tubig sa lunop, kining pi- 
pila lamang ka pangunang “mga matang” migawas 
gikan sa arka ug mikaylap sa yuta, ug sa ulahi nag- 
patunghag daghang klase sumala sa ilang “mga 
matang.” Bisan tuod daghang bag-ong mga klase 
ang mitungha sukad sa Lunop, ang naluwas nga 
“mga matang” nagpabiling mao gihapon ug wala 
mausab, nga kaharmonya sa walay kausabang pu- 
long ni Jehova nga Diyos.---Isa 55:8-11. 


MATANIAS [Gasa ni Jehova]. 

1. Usa ka Levihanon, usa ka anak nga lalaki 
ni Heman. Siya gipili pinaagig ripa aron mangulo 
sa ikasiyam nga pundok sa mga tig-alagad nga 

Levihanong mga maghohoni ingon sa gihikay ni 
David.— 1Cr 25:1, 4, 8, 9, 16. 

2. Usa ka Levihanon sa mga anak nga lalaki 
ni Asap ug usa ka katigulangan ni Jahaziel. (2Cr 
20:14) Lagmit siya ang Matanias nga gihisgotan sa 
1 Cronicas 9:15 ug Nehemias 13:13. Tingali lain nga 
Matanias o ang hawas nianang banaya ang gihis- 
gotan sa Nehemias 12:8; itandi ang Nehemias 11: 
17, 22; 12:25. 

3. Usa ka Levihanong kaliwat ni Asap nga mita- 
bang sa paghinlo sa balay ni Jehova sa panahon ni 
Haring Ezequias.—2Cr 29:12-16. 

4. Usa ka anak nga lalaki ni Haring Josias ug 
ang uyoan ni Haring Jehoiakin. Gibutang siya sa 
trono sa Juda ni Nabucodonosor nga hari sa Babi- 
onya, kinsa nag-ilis sa iyang ngalan ug Zedekias. 
--2Ha 24:15-17; tan-awa ang ZEDEKIAS Num. 4. 

5. Usa ka Israelinhon taliwala sa “mga anak ni 
Elam” kinsa nagpapahawa sa ilang langyawng mga 
asawa.--Esd 10:25, 26, 44. 

6. Usa ka Israelinhon taliwala sa “mga anak ni 
Zatu” kinsa nagpapahawa sa ilang langyawng mga 
asawa.--Esd 10:25, 27, 44. 

7. Usa ka Israelinhon taliwala sa “mga anak 
ni Pahat-moab” kinsa nagpapahawa sa ilang lang- 
yawng mga asawa.---Esd 10:25, 30, 44. 

8. Usa ka Israelinhon taliwala sa “mga anak ni 
Bani” kinsa nagpapahawa sa ilang langyawng mga 
asawa.--Esd 10:25, 34, 37, 44. 


MATA SA DAGOM. Sa usa ka sambingay ba- 
hin sa pagsulod sa Gingharian, si Jesu-Kristo mii- 
ngon: “Mas sayon pa sa usa ka kamelyo nga maka- 
lusot sa mata sa dagom kay sa usa ka datong tawo 
nga makasulod sa gingharian sa Diyos.” (Mat 19:24: 
Mar 10:25) Gituohan sa uban nga ang mata sa da- 
gom maoy usa ka gamayng ganghaan diin ang usa 
ka kamelyo makaagi, bisan tuod maglisod, kon ku- 
haan sa mga luwan niini. Apan, ang Gregong pu- 
long alang sa “lagom” nga makaplagan sa Mateo 
19:24 ug Marcos 10:25 (rha-phis') naggikan sa usa 
ka berbo nga nagkahulogang “tahi.” Dugang pa, ang 
Gregong pulong nga makita sa samang asoy sa Lu- 
cas 18:25 (belo'ne) gigamit sa pagtumong sa usa ka 
literal nga dagom nga gamiton sa operasyon. Bahin 
niini nga mga Gregong termino ang Vine's Exposi- 
tory Dictionary of Old and New Testament Words 
nag-ingon: “Ang ideya nga 'ang mata sa dagom' 
maoy gagmayng mga ganghaan daw usa ka moder- 
nong ideya, walay karaang pasukaranan niini. Ang 
tuyo sa Ginoo diha sa iyang gisulti maoy aron ipa- 
hayag ang pagkaimposible niini alang sa tawo ug 
dili angayng paningkamotan nga kunhoran ang ka- 
lisod pinaagi sa pagsabot nga ang dagom nagtu- 
mong sa laing butang gawas niining ordinaryong 
instrumento.”--1981, Tomo 3, p. 106. 

Ingong hyperbole o paghinobra, gipasiugda sa 
sambingay nga lisod kaayo alang sa mga tawong 
dato dili lamang sa pagsugod sa pag-alagad sa Di- 
yos kondili sa pagsulod mismo sa Gingharian.---1Ti 
6:17-19: Luc 13:24. 


MATAT [lagmit pinamubo sa Heb. nga Mati- 
tias, nga nagkahulogang “Gasa ni Jehova']. 

1. Usa ka layo nga katigulangan ni Jesu-Kristo 
pinaagi kang Maria. Siya gitawag nga “anak ni Levi” 
ug usa sa mga tawong gitala sa yugto tali kang Zo- 
robabel ug David.---Luc 3:29. 

2. Usa ka mas duol nga katigulangan ni Jesus 
pinaagi kang Maria. Ang amahan ni Maria nga si 
Heli gipaila nga “anak” niini nga Matat, nga lagmit 
mao ang apohang lalaki ni Maria.---Luc 3:23, 24. 


MATATA [lagmit pinamubo sa Heb. nga Mati- 
tias, nga nagkahulogang “Gasa ni Jehova"]. Usa ka 
tawo sa tribo ni Juda kinsa anak nga lalaki ni Natan 
ug apo ni David. Siya maoy usa ka katigulangan ni 
Jesus, sumala sa talaan sa kagikan ni Kristo sa ba- 
nay sa inahan nga gitala ni Lucas.---Luc 3:23, 31. 


MATATAH [laing porma sa ngalang Mati- 
tias, nga nagkahulogang “Gasa ni Jehova"]. Usa ka 
Israelinhon sa “mga anak ni Hasum” nga nangasa- 
wa ug langyawng mga asawa apan nagpapahawa 
kanila sa mga adlaw ni Esdras.---Esd 10:25, 33, 44. 


MATATIAS [gikan sa Heb. nga Matitias, nga 
nagkahulogang “Gasa ni Jehova']. 

1. Ang Gregong ngalan nga gigamit diha sa 
Septuagint alang sa Korehanong Levihanon nga si 
Matitias, ang panganay ni Salum.--1Cr 9:31, tan- 
awa ang MATITIAS Num. 2. 

2. Ang Gregong katumbas nga gigamit diha sa 
Septuagint alang kang “Matitias,” usa sa “mga anak 
nga lalaki ni Jedutun.”--1Cr 25:3, tan-awa ang 
Martas Num. 1. 

3. Usa ka tawo sa tribo ni Juda kinsa gitawag 
nga “anak ni Amos” diha sa talaan sa kagikan ni Je- 
sus sa banay sa iyang inahan.—Luc 3:23, 25. 

4. Laing tawo sa Juda, gitawag nga “anak ni Se- 
mein,” kinsa nagkinabuhi human sa mga adlaw ni 
Zorobabel ug gihisgotan diha sa talaan sa kagikan 
ni Jesus nga gitala ni Lucas.—Luc 3:23, 26, 27. 


MATENAI [laing porma sa ngalang Matanias, 
nga nagkahulogang “Gasa ni Jehova”]. 

1. Usa ka Israelinhon sa “mga anak ni Hasum” 
nga nangasawa ug langyawng mga asawa apan 
nagpapahawa kanila sa panahon ni Esdras.---Esd 
10:25, 33, 44. 

2. Usa ka Israelinhon sa “mga anak ni Bani" nga 
nagpapahawa sa ilang langyawng mga asawa sa 
adlaw ni Esdras.--Esd 10:25, 34, 37, 44. 

3. Usa ka saserdote sa mga adlaw ni Joiakim 
nga maoy pangulo sa balay sa amahan ni Joiarib. 
--Neh 12:12, 19. 


MATEO [lagmit pinamubo sa Heb. nga Mati- 
tias, nga nagkahulogang “Gasa ni Jehova"]. Usa ka 
Hudiyo ug nailhan usab ingong Levi, nga nahimong 
apostol ni Jesu-Kristo ug magsusulat sa Ebanghel- 
yo nga nagdala sa iyang ngalan. Siya maoy anak 
nga lalaki sa usa ka Alfeo ug usa ka maniningil ug 
buhis sa wala pa mahimong usa sa mga tinun-an ni 
Jesus. (Mat 10:3, Mar 2:14, tan-awa ang MANININGIL 
UG BUHIs.) Wala ibutyag sa Kasulatan kon si Levi 
may ngalan na ba nga Mateo sa wala pa mahimong 
tinun-an ni Jesus, nakadawat ba niining ngalana sa 
panahon nga siya nahimong tinun-an, o kaha gita- 
wag ni Jesus nianang ngalana sa dihang siya gitud- 
lo ingong usa ka apostol. 

Mopatim-aw nga sa sayong bahin sa iyang mi- 
nisteryo sa Galilea (30 o sayong bahin sa 31 K.P.) 
nga si Jesu-Kristo nagtawag kang Mateo gikan sa 
buhatan sa buhis didto o duol sa Capernaum. (Mat 
9:1, 9: Mar 2:1, 13, 14) Nagbiya sa tanang butang, 
si Mateo mitindog ug misunod kang Jesus.’ (Luc 5: 
27, 28) Tingali aron saulogon ang pagdawat sa pag- 
tawag kaniya nga mosunod kang Kristo, si Mateo 
“naghikay ug dakong kombira sa pag-abiabi,” nga 
gitambongan ni Jesus ug sa iyang mga tinun-an 
maingon man usab sa daghang maniningil ug bu- 
his ug mga makasasala. Nakahasol kini sa mga Pa- 
riseo ug sa mga eskriba, mao nga sila nagbagulbol 
labot sa pagkaon ug pag-inom ni Kristo kauban sa 
mga maniningil ug buhis ug sa mga makasasala. 
--Lac 5:29, 30; Mat 9:10, 11, Mar 2:15, 16. 

Sa ulahi, human sa Paskuwa sa 31 K.P., si Jesus 
nagpili sa 12 ka apostoles, ug si Mateo maoy usa ka- 
nila. (Mar 3:13-19, Luc 6:12-16) Bisan tuod ang 
Bibliya makadaghang naghisgot sa mga apostoles 
ingong usa ka grupo, wala na kini maghisgot pag- 
usab kang Mateo hangtod human sa pagkayab ni 
Kristo sa langit. Si Mateo nakakita sa nabanhawng 
si Jesu-Kristo (1Co 15:3-6), nakadawat ug panami- 
lit nga mga instruksiyon gikan kaniya, ug nakakita 
kaniya nga mikayab ngadto sa langit. Human niini 
siya ug ang ubang mga apostoles mibalik sa Jeru- 
salem. Ang mga apostoles miestar sa itaas nga la- 
wak didto, ug si Mateo espesipikong ginganlan nga 
kauban nila, busa dayag nga usa siya sa mga 120 
ka tinun-an nga nakadawat sa balaang espiritu sa 
adlaw sa Pentekostes 33 K.P.---Buh 1:4-15, 2:1-4. 


MATEO, MAAYONG BALITA SUMALA 
NI. Ang inspiradong asoy sa kinabuhi ni Jesu- 
Kristo nga gisulat, sa walay duhaduha didto sa Pa- 
lestina, sa kanhi maniningil ug buhis nga si Mateo, 
o Levi. Kini ang unang basahon sa Kristohanon Gre- 
gong Kasulatan ug sukad pa sa karaang kapanaho- 

nan giisip ingong ang unang Ebanghelyo nga gisu- 
lat. Ang asoy ni Mateo nagsugod sa tawhanong 
kagikan ni Jesus, nga gisundan sa iyang pagkahi- 
mugso, ug natapos sa pagsugo ni Kristo sa iyang 
mga sumusunod human sa iyang pagkabanhaw sa 
pagpanglakaw ug “paghimog mga tinun-an sa ka- 
tawhan sa tanang kanasoran.” (Mat 28:19, 20) Busa, 
kini nagkobre sa panahon tali sa pagkahimugso ni 
Jesus sa 2 W.K.P. ug sa iyang pagpakigkita sa iyang 
mga tinun-an sa dayon niyang pagkayab niadtong 
33 K.P. 

Panahon sa Pagsulat. Ang mga paniklop, nga 
makita sa kataposan sa Ebanghelyo ni Mateo diha sa 
daghang manuskrito (ang tanan mas ulahi na sa 
ikanapulong siglo K.P.), nag-ingon nga ang asoy gi- 
sulat sa mga ikawalong tuig human sa pagkayab ni 
Kristo (mga 41 K.P.). Dili kini sumpaki sa ebidensiya 
nga anaa sa basahon mismo. Ang wala paghisgot sa 
katumanan sa tagna ni Jesus bahin sa kalaglagan 
sa Jerusalem nagpasabot nga kini gisulat sa wala pa 
ang 70 K.P. (Mat 5:35, 24:16) Ug ang ekspresyon 
nga “hangtod mismo niining adlawa” (27:8, 28:15) 
nagpaila nga may kal-ang tali sa mga hitabo nga gi- 
hisgotan ug sa panahon sa pagsulat. 

Orihinal nga Gisulat Diha sa Hebreohanon. 
Ang panggawas nga ebidensiya nga nagpakitang sa 
orihinal gisulat ni Mateo kini nga Ebanghelyo diha 
sa Hebreohanon makaplagan sukad pa kang Papias 
sa Hierapolis, sa ikaduhang siglo K.P. Gikutlo ni Eu- 
sebius si Papias nga nag-ingon: “Si Mateo naghug- 
pong sa mga orakulo diha sa Hebreohanong pinulo- 
ngan.” (The Ecclesiastical History, III, XXXIX, 16) 
Sayo sa ikatulong siglo, si Origen naghisgot sa asoy 
ni Mateo ug, sa paghisgot sa upat ka Ebanghelyo, 
siya gikutlo ni Eusebius nga nag-ingong ang “una 
gisulat . . . ni Mateo, nga kanhi usa ka maniningil ug 
buhis apan human niana nahimong apostol ni Jesu- 
Kristo, . . . diha sa Hebreohanong pinulongan.” (The 
Ecclesiastical History, VI, XXV, 3-6) Ang eskolar nga 
si Jerome (sa ikaupat ug ikalimang mga siglo K.P.) 
misulat diha sa iyang basahon nga De viris inlustri- 
bus (Maylabot sa Ilado Kaayong mga Tawo), kapitu- 
lo II, nga si Mateo “nagsulat ug usa ka Ebanghelyo 
ni Kristo didto sa Judaea diha sa Hebreohanong pi- 
nulongan ug mga karakter alang sa kaayohan ni- 
adtong mga tinuli nga nanagpanuo. . . . Dugang 
pa, ang Hebreohanon mismo napreserbar hang- 
tod niining adlawa didto sa librarya sa Cesarea, 
diin makugihon kining gihugpong sa martir nga 
si Pamphilus.”--Hubad gikan sa Latin nga teks- 
to nga giedit ni E. C. Richardson ug gipatik diha 
sa mga seryeng “Texte und Untersuchungen zur 
Geschichte der altchristlichen Literatur,” Leipzig, 
1896, Tomo 14, pp. 8, 9. 

Gituohan nga si Mateo, human siya maghipos 
sa iyang asoy diha sa Hebreohanon, lagmit nga 

personal nga naghubad niini ngadto sa Koine, ang 
komon nga Grego. 

Impormasyon nga Makaplagan Lamang sa 
Ebanghelyo ni Mateo. Ang pagsusi sa asoy ni 
Mateo nagpakita nga kapin sa 40 porsiyento sa ma- 
teryal nga nasulod niini dili makaplagan diha sa 
ubang tulo ka Ebanghelyo. Talagsaon mao ang tala- 
an sa kagikan ni Jesus nga gisulat ni Mateo (Mat 
1:1-16), nga lahi ang pagkahan-ay gikan nianang 

gitala ni Lucas (Luc 3:23-38). Ang pagtandi sa duha 
nagpailang si Mateo mihatag sa legal nga talaan sa 
kagikan subay sa amaama ni Jesus nga si Jose, 
samtang si Lucas dayag nga mihatag sa kinaiyan- 
hong talaan sa kagikan ni Jesus. Ang ubang mga 
hitabo nga gihisgotan lamang diha sa asoy ni Mateo 
mao: ang reaksiyon ni Jose sa pagmabdos ni Maria, 
ang pagpakita sa usa ka manulonda kang Jose diha 
sa usa ka damgo (Mat 1:18-25), ang pagduaw sa 


Ang asoy ni apostol Mateo sa kinabuhi ni Jesus: pangunang gisu- 
lat alang sa mga Hudiyo, kini nga Ebanghelyo nagpakita nga si 
Jesus mao ang gitagnang Mesiyanikong Hari 


Ang unang Ebanghelyo nga gisulat, lagmit gisulat sa sinugdan 
diha sa Hebreohanon mga walo ka tuig human sa kamatayon 
ug pagkabanhaw ni Kristo 


Ang mga detalye sa kinabuhi ni Jesus nagtuman sa Me- 
siyanikong mga tagna 
Si Jesus natawo sa usa ka ulay, usa ka kaliwat ni Abraham 
sa linya ni David, didto sa Betlehem (1:1-23: 2:1-6) 
Ang mga batang lalaki gipamatay: siya gitawag gikan sa Ehip- 
to (2:14-18) 
Siya nagdako sa Nasaret: si Juan nga Tigbawtismo nag-andam 
sa dalan alang kaniya (2:23-3:3) 


Siya napamatud-ang usa ka kahayag didto sa Galilea (4:13-16) 
Siya naghimog daghang milagrosong mga pagpang-ayo (8: 
16, 17) 

Siya malipayong nagtabang sa mga timawa (12:10-21) 

iya nanudlo, nga naggamit ug mga sambingay, ang mga 

kasingkasing sa daghang tawo dili madinawaton (13:10-15, 

34, 35) 

Si Jesus misakay sa usa ka nating asno paingon sa Jerusa- 

lem: siya gipasidunggan sa mga panon sa katawhan ingong 

ang Anak ni David apan gisalikway sa Hudiyong “mga mag- 

tutukod” (21:1-11, 15, 42) 

Si Judas nagbudhi kaniya sa 30 ka pirasong plata, ug kini nga 
salapi gigamit sa ulahi sa pagpalit ug usa ka yuta sa mag- 
kukulon (26:14, 15, 48, 49: 27:3-10) 

Ang iyang mga tinun-an nagkatibulaag (26:31) 
Si Jesus didto sa lubnganan sa mga tulo ka adlaw (12:39, 40) 

Si Jesus nagmantala sa maayong balita sa Gingharian 
sa Diyos 

Human sa pagdakop kang Juan, si Jesus nagmantala: “Ang 

gingharian sa mga langit haduol na” (4:12-23) 


Iyang giduaw ang tanang siyudad ug mga balangay sa Galilea 
aron iwali ang maayong balita sa Gingharian (9:35) 

Iyang gihatagan ug instruksiyon ang iyang 12 ka tinun-an ug 
gipadala sila aron sa pagwali bahin sa Gingharian (10:1- 
11:1) 

Iyang gipadayag ang mga kamatuoran bahin sa Gingharian, 
nga nagsugilon sa mga sambingay bahin sa magpupugas, sa 
trigo ug bunglayon, sa lugas sa mustasa, sa lebadura, sa ba- 
handi nga natago sa usa ka uma, sa usa ka perlas nga bilil- 
hon kaayo, sa usa ka baling, sa mga mamumuo sa parasan, 
sa duha ka anak nga lalaki, sa daotang mga magtitikad, ug 

sa usa ka kombira sa kasal alang sa anak nga lalaki sa hari 
(13:3-50: 20:1-16: 21:28-41: 22:1-14) 

Iyang gitubag ang pangutana sa iyang mga tinun-an bahin sa 
ilhanan sa iyang presensiya, lakip sa iyang tubag mao ang 
tagna bahin sa tibuok-globong pagsangyaw sa maayong bali- 
ta sa Gingharian (24:3-25:46) 

Giyagyag ni Jesus ang pagkasalingkapaw sa relihiyo- 
song mga pangulo 
Iyang gipakita nga sila nagtuis sa katuyoan sa lgpapahulay ug 

nga ang ilang mga tradisyon nagpawalay-pulos sa Pulong sa 
Diyos (12:3-7: 15:1-14) 

Iyang giyagyag ang ilang kawalay-pagtuo, ang ilang mabuno- 
ong espiritu, ang ilang pagkasalingkapaw ug garbo (12:24- 
42: 16:1-4, 21:43-45: 23:2-36) 

lyang giyagyag ang ilang hilabihang pagbalewala sa hustisya, 
kaluoy, ug pagkamatinumanon (23:23, 24: 9:11-13) 

Si Jesus naghatag ug maayong tambag sa iyang mga 
sumusunod 
Sa Wali sa Bukid, gipakita ni Jesus kon nganong ang iyang 

mga tinun-an mahimong magmalipayon gayod: siya nagpa- 
sidaan batok sa kapungot ug nag-agda kanila nga makig- 
dait sa usag usa ug bisan gani sa paghigugma sa ilang 
mga kaaway: siya nagpasidaan bahin sa kapeligrohan sa 
mananapawong mga panghunahuna: siya nagtambag batok 
sa pagkasalingkapaw, nagtudlo kon unsaon sa pag-ampo, 
nagpasidaan batok sa materyalismo, ug nagtambag nga pa- 
ngitaon pag-una ang Gingharian sa Diyos ug ang Iyang pag- 
kamatarong, siya nagpasidaan sa iyang mga mamiminaw nga 
dili maghinobra ka hinawayon, nagsulti kanila nga kanu- 
nayng mag-ampo, ug nag-agda kanila nga ibutang sa huna- 
huna nga ang dalan padulong sa kinabuhi maoy masigpit ug 
nga sila kinahanglang magpatunghag maayong mga bunga 
(5:1-7:27) 

Si Jesus nagdasig sa pagkamapainubsanon ug nagpasidaan ba- 
tok sa pagpandol sa uban, iyang gipakita kon sa unsang pa- 
agi husayon ang mga panagbangi (18:1-17, 21-35) 

lyang gipahayag ang Kristohanong sukdanan alang sa kamin- 
yoon ug diborsiyo (19:3-9) 

Ang kamatayon ug pagkabanhaw sa Anak sa Diyos 


Sa gabii sa Paskuwa, gisugdan ni Jesus ang Memoryal sa 
iyang nagsingabot nga kamatayon (26:26-30) 

Gibudhian ug gidakop, siya gihukman sa Sanhedrin ingong ta- 
kos sa kamatayon (26:46-66) 

Siya gihusay ni Pilato, dayon gilatigo, gibiaybiay, ug gilansang 
27:2, 11-54) 

Si Jesus gilubong, siya gibanhaw ug nagpakita sa iyang 
mga sumusunod, siya nagsugo kanila nga manglakaw ug 
maghimog mga tinun-an sa katawhan sa tanang kanasoran 
27:57-28:20) 

mga astrologo, ang pagkalagiw ngadto sa Ehipto, 
ang pagpamatay sa mga batang lalaki didto sa Bet- 
lehem ug sa mga distrito niini (kap 2), ug ang dam- 
go sa asawa ni Pilato bahin kang Jesus (27:19). 

Labing menos napulo ka sambingay, o mga ilus- 
trasyon, nga makaplagan sa asoy ni Mateo ang 
wala hisgoti sa ubang mga Ebanghelyo. Naglakip 
kini sa upat diha sa kapitulo 13, kadtong bahin sa 
mga bunglayon sa uma, sa natagong bahandi, sa 
“usa ka perlas nga bililhon kaayo,” ug sa baling. Ang 
uban mao ang mga sambingay sa dili-maluluy-ong 
ulipon (Mat 18:23-35), sa mga mamumuo sa para- 
san (20:1-16), sa kasal sa anak nga lalaki sa hari 
(22:1-14), sa napulo ka ulay (25:1-13), ug sa mga 
talanton (25:14-30). 

Usahay si Mateo nagtaganag dugang mga detal- 
ye. Bisan tuod ang materyal gikan sa Wali sa Bukid 
makita usab sa asoy ni Lucas (Luc 6:17-49), ang 
Ebanghelyo ni Mateo mas detalyado pa. (Mat 5:1- 
7:29) Samtang si Marcos, Lucas, ug Juan naghisgot 
sa milagrosong pagpakaon sa mga 5,000 ka lalaki, si 
Mateo nagdugang ug detalye nga “gawas sa mga 
babaye ug mga bata.” (Mat 14:21, Mar 6:44, Luc 
9:14: Ju 6:10) Si Mateo naghisgot ug duha ka ta- 
wong gigamhan-sa-demonyo nga nahibalag ni Je- 
sus didto sa yuta sa mga Gadaranhon, samtang si 
Marcos ug Lucas naghisgot lamang ug usa. (Mat 
8:28, Mar 5:2, Luc 8:27) Si Mateo naghisgot usab ug 
duha ka tawong buta nga nangaayo sa usa ka okas- 
yon, samtang si Marcos ug Lucas naghisgot lamang 
ug usa. (Mat 20:29, 30; Mar 10:46, 47: Luc 18:35, 
38) Siyempre, ang tanang magsusulat husto sa pag- 
kaagi nga labing menos usa ka tawo ang nalangkit 
sa matag panghitabo. Apan si Mateo sagad nga mas 
tino maylabot sa numero. Lagmit tungod kini sa 
iyang kanhing trabaho ingong maniningil ug buhis. 

Ang Paggamit ni Mateo sa Hebreohanong 
Kasulatan. Gibanabana nga ang Ebanghelyo ni 
Mateo naundan ug mga usa ka gatos ka paghisgot 
sa Hebreohanong Kasulatan. Mga 40 niini maoy ak- 
tuwal nga mga pagkutlo sa mga teksto. Kini nagla- 
kip sa kaugalingong mga pagkutlo o mga paghisgot 
ni Kristo sa Hebreohanong Kasulatan, nga lakip ni- 
ini mao ang mosunod: ang mga kaaway sa usa ka 
tawo mahimong mga sakop sa iyang kaugalingong 
panimalay (Mat 10:35, 36, Miq 7:6): si Juan nga Tig- 
bawtismo giila nga mao si “Elias” nga moabot (Mat 
11:13, 14, 17:11-13, Mal 4:5), gitandi ang mga kasi- 
natian ni Jesus ug Jonas (Mat 12:40, Jon 1:17): sugo 
sa pagtahod sa mga ginikanan (Mat 15:4, Ex 20:12, 
21:17): pag-alagad sa Diyos pinaagi sa mga ngabil 
lamang (Mat 15:8, 9: Isa 29:13); ang panginahang- 
lan sa pagbatog duha o tulo ka saksi (Mat 18:16, 
Deu 19:15), mga pahayag bahin sa kaminyoon (Mat 
19:4-6, Gen 1:27, 2:24), nagkalainlaing mga sugo 
(Mat 5:21, 27, 38; 19:18, 19: Ex 20:12-16, 21:24: Lev 


MATEO, MAAYONG BALITA SUMALA NI 


19:18, 24:20: Deu 19:21), ang templo nga gihimong 
“langob sa mga tulisan” (Mat 21:13, Isa 56:7: Jer 
7:11), ang pagsalikway kang Jesus, “ang bato” nga 
nahimong “pangulong bato nga pamag-ang” (Mat 
21:42; Sal 118:22, 23); ang mga kaaway sa Ginoo ni 
David ibutang sa ilalom sa iyang mga tiil (Mat 
22:44: Sal 110:1); ang dulumtanang butang nga 
diha sa balaang dapit (Mat 24:15, Dan 9:27), ang 
mga tinun-an ni Jesus nagkatibulaag (Mat 26:31, 
Zac 13:7), si Kristo daw gibiyaan sa Diyos (Mat 
27:46; Sal 22:1). May mga pahayag usab si Jesus 
nga gigamit sa pagsukol sa mga tentasyon ni Sata- 
nas.---Mat 4:4, 7, 10; Deu 8:3, 6:16, 13. 

Makaiikag usab mao ang inspiradong pagpadapat 
ni Mateo sa mga tagna sa Hebreohanong Kasula- 
tan ngadto kang Jesus, nga nagpamatuod kaniya 
nga mao ang gisaad nga Mesiyas. Kining punto- 
ha angayng hatagan gayod unta ug partikular nga 
pagtagad sa mga Hudiyo, sanglit ang asoy daw gi- 
tumong kanila sa sinugdan. Ang mga tagna nagla- 
kip sa: pagkatawo ni Jesus sa usa ka ulay (Mat 1:23, 
Isa 7:14): iyang pagkahimugso sa Betlehem (Mat 
2:6, Miq 5:2): iyang pagkatinawag gikan sa Ehipto 
(Mat 2:15, Os 11:1), pagminatay tungod sa kamata- 
yon sa gipamatay nga kabataan (Mat 2:16-18: Jer 
31:15): pag-andam ni Juan nga Tigbawtismo sa da- 
lan alang kang Jesus (Mat 3:1-3, Isa 40:3), minister- 
yo ni Jesus nga nagdalag kahayag (Mat 4:13-16, Isa 
9:1, 2); iyang pagpas-an sa mga balatian (Mat 8:14- 
17: Isa 53:4), iyang paggamit ug mga sambingay 
(Mat 13:34, 35; Sal 78:2); pagsulod ni Jesus sa Jeru- 
salem sakay sa usa ka nating asno (Mat 21:4, 5: Zac 
9:9): pagbudhi kang Kristo alang sa 30 ka pirasong 
plata (Mat 26:14, 15: Zac 11:12). 

Usa ka Tukma, Mapuslanong Rekord. Si 
Mateo, ingong suod nga kauban ni Kristo sa pana- 
hon sa ulahing katuigan sa kinabuhi ni Jesus dinhi 
sa yuta ug sa ingon usa ka saksing-nakakita sa 
iyang ministeryo, makahimo gayod sa pagrekord 
ug usa ka makapatukbil ug makahuloganon nga 
Ebanghelyo. Kini mao ang atong makita diha sa re- 
kord niining kanhi maniningil ug buhis labot sa ki- 
nabuhi ni Jesu-Kristo. Gipalihok siya sa espiritu sa 
Diyos sa paghinumdom nga detalyado sa gipamu- 
long ug gibuhat ni Jesus dinhi sa yuta. (Ju 14:26) 
Busa, si Mateo tukma nga naghulagway kang Jesus 
sa Nasaret ingong ang hinigugmang Anak sa Diyos 
nga nakabaton sa Iyang pag-uyon, ingong ang usa 
nga miabot “aron sa pag-alagad ug sa paghatag 
sa iyang kalag nga usa ka lukat baylo sa dag- 
han,” ug ingong ang gitagna nga Mesiyanikong 
Hari nga moabot diha sa himaya. (Mat 20:28, 3:17, 
25:31) Sa dinhi pa sa yuta, gipunting ni Jesus ang 
iyang mga buluhaton ug sa kamatinud-anon nakai- 
ngon: “Ang mga kabos ginasangyawan sa maa- 
yong balita.” (11:5) Ug karong adlawa panonpanon, 


MATIAS 


mga Hudiyo ug mga dili-Hudiyo, ang nakabenepis- 
yo pag-ayo niining maayong balita sa Gingharian 
ingon sa natala sa Ebanghelyo ni Mateo.---Mat 4:23, 
ftn sa Rbi8. 


MATIAS [lagmit pinamubo sa Heb. nga Mati- 
tias, nga nagkahulogang “Gasa ni Jehova"]. Ang ti- 
nun-an nga gipili pinaagig ripa nga maoy mopuli 
kang Judas Iskariote ingong apostol. Human moka- 
yab si Jesus sa langit, si Pedro, kay nahibalong ang 
salmistang si David mitagna dili lamang sa pagtipas 
ni Judas (Sal 41:9) kondili misulat usab (Sal 109:8) 
nga “ang iyang katungdanan sa pagkamagtatan-aw 
ipakuha sa lain,” misugyot ngadto sa mga 120 ka ti- 
nun-an nga nagkatigom nga hulipan ang naba- 
kanteng katungdanan. Si Jose nga Barsabas ug si 
Matias ang ilang giduso aron pilian, human sa pag- 
ampo, gihimo ang pagripa, ug si Matias ang napili. 
Nahitabo kini pipila ka adlaw lamang sa wala pa ang 
pagbubo sa balaang espiritu, ug kini ang katapo- 
sang hitabo nga gitaho sa Bibliya nga gihimo ang 
pagripa aron matino ang pinili ni Jehova.---Buh 
1:15-26. 

Sumala sa mga pulong ni Pedro (Buh 1:21, 22), si 
Matias nahimong sumusunod ni Kristo sa tibuok 
tulo-ug-tunga ka tuig nga ministeryo ni Jesus, suod 
nga nakig-uban sa mga apostoles, ug lagmit gayod 
nga usa sa 70 ka tinun-an o mga ebanghelisa- 
dor nga gipadala ni Jesus sa pagsangyaw. (Luc 
10:1) Human siya mapili, siya “giisip [sa kongregas- 
yon] nga kauban sa napulog-usa ka apostoles” (Buh 
1:26), ug human dayon niana sa dihang ang basa- 
hon sa Mga Buhat naghisgot bahin “sa mga aposto- 
les” o sa “napulog-duha,” gilakip na si Matias.---Buh 
2:37, 43; 4:33, 36; 5:12, 29, 6:2, 6; 8:1, 14; tan-awa 
ang PABLO. 


MATINUMANON UG MAALAMONG ULI- 
PON. Sa dihang gitubag ang pangutana sa mga 
apostoles bahin sa iyang umaabot nga presensiya 
ug sa kataposan sa naglungtad nga sistema sa mga 
butang, gilakip ni Jesu-Kristo ang usa ka sambi- 
ngay o ilustrasyon bahin sa usa ka “matinuma- 
non ug maalamong ulipon.” Ang agalon sa matinu- 
manong ulipon nagtudlo kaniya ibabaw sa iyang 
mga sulugoon sa panimalay aron tagan-an sila sa 
ilang pagkaon. Kon makabaton sa pag-uyon inig- 
abot sa iyang agalon (lagmit gikan sa usa ka pa- 
naw), ang ulipon gantihan pinaagi sa pagtudlo ka- 
niya ibabaw sa tanang kabtangan sa agalon.---Mat 
24:3, 45-51. 

Sa susamang sambingay sa Lucas 12:42-48, ang 
ulipon gitawag nga piniyalan, nga mao, tagdumala 
o mayordomo sa balay, usa nga gitudlo ibabaw 
sa mga sulugoon, bisan tuod siya sulugoon usab. 
Sa karaang mga panahon kini nga posisyon sa- 
gad nga gihuptan sa usa ka matinumanong ulipon. 

(Itandi ang Gen 24:2: ang kahimtang usab ni Jose 
sa Gen 39:1-6.) Sa ilustrasyon ni Jesus, ang piniya- 
lan unang gitudlo sa pagdumala ug sa paghatag la- 
mang sa taganang pagkaon sa hustong panahon 
ngadto sa hugpong sa mga tig-alagad o mga su- 
lugoon sa agalon, ug sa ulahi, tungod sa iyang 
matinumanon ug maalamong pagtuman sa iyang 
pag-alagad, ang iyang buluhaton gidugangan nga 
maglakip sa pagdumala sa tanang gipanag-iya sa 
agalon. Labot sa pag-ila kon kinsa ang “agalon” (Gr., 
ky'rios, gihubad usab nga “ginoo"), gipakita na ni 
Jesus nga siya mao ang naghupot niana nga posis- 
yon ibabaw sa iyang mga tinun-an, ug gani may 
mga higayon nga ilang gitawag siya nga agalon. 
(Mat 10:24, 25; 18:21, 24:42: Ju 13:6, 13) Ang pa- 
ngutana nagpabilin bahin sa kon kinsa ang gilara- 
wanan sa matinumanon ug maalamong ulipon, o 
piniyalan, ug kon unsay gihulagwayan sa iyang 
pagtaganag pagkaon sa mga sulugoon sa panima- 
lay. 

Ang terminong “ulipon” naa sa singular. Pero 
wala ni magpasabot nga ang “ulipon” naghulagway 
sa usa lang ka tawo nga hatagan sa maong espesyal 
nga pribilehiyo. Ang Kasulatan dunay mga panang- 
litan sa paggamit ug singular nga nombre (noun) sa 
pagtumong sa usa ka grupo, sama sa dihang si Je- 
hova misulti ngadto sa nasod sa Israel ingong gru- 
po, nga nag-ingon: “Kamo mao ang akong mga sak- 
si [plural], . . . ang akong alagad [singular] nga 
akong gipili.” (Isa 43:10) Ang “antikristo” gipakita sa 
Bibliya ingong grupo sa mga antikristo. (1Ju 2:18, 
2Ju 7) Sa susama, ang “ulipon” usa ka grupo. Kini 
itudlo sa panahon sa kataposan ingong galamiton sa 
pagtaganag espirituwal nga “pagkaon sa hustong 
panahon.” (Mat 24:3, 45: Luc 12:42) Sa unang siglo, 
si Jesus naghatag ug sumbanan kon unsaon pagta- 
ganag espirituwal nga pagkaon sa Kristohanong 
kongregasyon. Sama nga giapod-apod niya sa mga 
tawo ang literal nga pagkaon pinaagi sa pipila lang 
ka tinun-an, ang espirituwal nga pagkaon itagana 
pinaagi sa pipila lang ka indibiduwal. (Mat 14:19, 
Mar 6:41, Luc 9:16) Gibansay ni Jesus ang mga 
apostoles para sa responsibilidad nga ihatag kanila 
human sa Pentekostes 33 K.P. ingong galamiton sa 
pag-apod-apod ug espirituwal nga pagkaon. Sa ula- 
hi, gidugang kanila ang ubang ansiyano ug nagsilbi 
sila ingong nagamandong lawas nga maoy mohu- 
say sa mga isyu ug modumala sa pagsangyaw ug 
pagtudlo sa maayong balita bahin sa Gingharian. 
(Buh 2:42; 8:14: 15:1, 2, 6-29) Human mamatay 
ang mga apostoles, nahitabo ang grabeng apostas- 
ya. Pero panahon sa kataposan---agig pagsunod sa 
gihatag niyang sumbanan sa unang siglo nga pa- 
kan-on ang daghan pinaagig pipila lang ka indibi- 
duwal---si Jesus nagpilig gamayng grupo sa diniho- 
gan sa espiritu nga mga lalaki aron mag-alagad 
ingong “matinumanon ug maalamong ulipon,” sa 

pag-andam ug pag-apod-apod ug espirituwal nga 
pagkaon panahon sa iyang presensiya. 

Ang mga sulugoon sa panimalay nagtumong sa 
tanang igsoon diha sa Kristohanong kongregasyon, 
ang mga dinihogan ug ang “ubang mga karnero,” 
nga gitagan-an sa espirituwal nga pagkaon. (Ju 
10:16) Apil niini ang indibiduwal nga mga membro 
sa “matinumanon ug maalamong ulipon,” kay sila 
sab gitagan-an sa espirituwal nga pagkaon. Ang 
mga membro sa matinumanong ulipon makadawat 
ug mas dakong responsibilidad kon magpabilin si- 
lang matinumanon hangtod sa pag-abot sa ilang 
agalon. Dihang madawat na nila ang ilang langit- 
nong ganti ug mahimong magmamando kauban sa 
Kristo, itudlo niya sila “ibabaw sa tanan niyang mga 
kabtangan.” Sila ug ang ubang membro sa 144,000 
makaambit sa dako nga langitnong awtoridad sa 
Kristo.---Mat 24:46, 47: Luc 12:43, 44. 


MATITIAS [Gasa ni Jehova]. 

1. Usa ka Levihanon nga nagpatugtog ug alpa sa 
dihang ang arka sa pakigsaad gidala sa Jerusalem 
gikan sa balay ni Obed-edom. (1Cr 15:17-21, 25) 
Lagmit siya mao ra usab ang Matitias nga lakip sa 
Levihanong mga maghohoni nga gibutang ni David 
atubangan sa Arka “aron sa paghinumdom ug sa 
pagpasalamat ug pagdayeg kang Jehova nga Diyos 
sa Israel” (1Cr 16:4, 5) ug mao usab ang gipili sa 
ulahi pinaagig ripa gikan sa mga anak nga lalaki ni 
Jedutun aron mangulo sa ika-14 nga dibisyon sa 
12 ka Levihanong mga maghohoni.--1ICr 25:1, 3, 
9, 21. 

2. Usa ka Kohatnong Levihanon sa banay ni 
Kore ug ang panganay nga anak nga lalaki ni Sa- 
lum. Kini nga Matitias maoy lakip sa mga Leviha- 
non nga namalik gikan sa pagkadestiyero sa Babi- 
lonya ug “maoy sinaligan sa mga butang nga giluto 
diha sa mga kalaha.”---1Cr 9:31, 32. 

3. Usa ka Levihanon o saserdote nga nagtindog 
tupad sa tuong kamot ni Esdras sa dihang ang 
magkokopya nagbasa sa Balaod ni Moises ngadto sa 
mga Hudiyo nga nagkatigom sa Jerusalem.---Neh 
8:1,4. 

4. Usa ka Israelinhon sa “mga anak ni Nebo” nga 
lakip niadtong nangasawa ug langyawng mga asa- 
wa apan nagpapahawa kanila “uban sa mga anak” 
niini sa adlaw ni Esdras.---Esd 10:25, 43, 44. 


MATRED [gikan sa lintunganayng pulong nga 
nagkahulogang “[ang usa] abogon"]. Inahan ni Me- 
hetabel, ang asawa sa Edomhanon nga si Ha- 
ring Hadar (Hadad). (Gen 36:31, 39: 1Cr 1:50) Sa 
Genesis 36:39 ang Syriac nga Peshitta ug ang Gre- 
gong Septuagint nagpaila kang Matred ingong anak 
nga lalaki ni Mezahab, apan sumala sa Masoretikong 
teksto, si Matred maoy anak nga babaye ni Meza- 
hab. 


MEDAD 


MATRIHANON [Kang (Iya ni) Matar (Ulan 
[sa ingon natawo sa ting-ulan])]. Usa ka Benjamin- 
hong banay nga niini membro si Haring Saul sa Is- 
rael. (1Sa 10:21) Gigamit sa Maayong Balita Biblia 
ang ngalang “Matri.” Apan, ang Hebreohanong pu- 
long dinhi nga matri’ adunay tinong artikulo. Busa 
kini gihubad sa Bag-ong Kalibotang Hubad ingong 
“mga Matrihanon,” sama sa ubang modernong mga 
hubad.---AS, AT” RS. 


MATUSALEM  [lagmit, Tawo sa Udyong]. 
Anak nga lalaki sa matinumanong manalagna nga 
si Enoc, amahan ni Lamek ug apohan ni Noe. (Gen 
5:21-29: 1Cr 1:1-4: Jud 14, 15) Kay kaliwat ni Adan 
pinaagi kang Set, si Matusalem mao ang ikawalo 
nga kaliwatan sa tawo. (Luc 3:37, 38) Ang gitas-on 
sa iyang kinabuhi miabot ug 969 ka tuig, ang kina- 
tas-an diha sa rekord sa Bibliya, ug siya ang na- 
himong sanglitanan sa kataas ug kinabuhi. Siya 
namatay niadtong 2370 W.K.P., ang tuig nga nag- 
sugod ang Lunop. Apan ang Kasulatan nag-ingon 
nga si Matusalem “namatay,” hinuon kini nga ka- 
matayon dili maoy tungod sa Lunop ingong resulta 
sa paglaglag sa Diyos.--Gen 5:27, tan-awa ang 
GITAS-ON SA KINABUHI. 


MEA. Tan-awa ang TORRE. 


MEARA [[angob]. Usa ka siyudad o distrito sa 
Sidon nga wala pa masakop human matapos ang 
pagpakiggubat sa Israel ubos sa pagpanguna ni Jo- 
sue. (Jos 13:2, 4) Duha ka dapit ang gituohang na- 
himutangan niini. Ang usa mao ang balangay sa 
Mghairiye, mga 10 km (6 mi) sa AS sa Sidon. Ang 
lain mao ang Mughar Jezzin (ang Arabikong hubad 
sa “Mga Langob sa Jezzin”), usa ka distrito nga dag- 
hag langob sa ibabaw sa Kabukiran sa Lebanon ug 
sa S sa Sidon. 


MEBUNAI. Usa ka gamhanang tawo nga lakip 
sa kasundalohan ni David, usa ka Husahanon. (2Sa 
23:27) Lagmit nga siya mao ra usab si Sibecai nga 
gihisgotan sa 2 Samuel 21:18 ug 1 Cronicas 11:29, 
20:4: 27:11. 


MECONA [gikan sa lintunganayng pulong nga 
nagkahulogang “lig-ong natukod”]. Usa ka lungsod 
sa habagatang Juda nga lagmit duol sa Ziklag ug 
igoigo ang gidak-on sanglit kini adunay sakop, o 
“anak,” nga mga lungsod. (Neh 11:25, 28) Imposib- 
leng mahibaloan ang tukmang nahimutangan niini, 
ang kadaghanan sa mga dapit nga gisugyot maoy 
pinasukad sa mga kausaban sa teksto. 


MEDAD. Usa sa 70 ka ansiyano sa Israel nga 
gipili aron motabang kang Moises panahon sa pag- 
panaw sa kamingawan. Bisag si Medad ug Eldad 
wala moadto sa tolda nga tagboanan duyog sa uban, 


MEDAN 


“lakip sila niadtong mga nahisulat.” Busa, sa dihang 
mikuha si Jehova ug bahin sa espiritu nga diha 
kang Moises, ug nagbutang niini sa matag usa sa 70 
ka ansiyano, sila nakadawat usab niini ug migawi 
ingong mga manalagna sa kampo. (Num 11:16, 17, 
24-26) Bisag gisugyot ni Josue nga pugngan si Me- 
dad ug Eldad, si Moises miingon: “Nangabugho ka 
ba alang kanako? Ayaw, nanghinaot ako nga ang ta- 
nang katawhan ni Jehova mga manalagna, tungod 
kay si Jehova magabutang sa iyang espiritu diha 
kanila!”--Num 11:27-29. 


MEDAN. Usa sa unom ka anak nga lalaki ni 
Abraham pinaagi sa iyang puyopuyo nga si Ketura. 
(Gen 25:1, 2: 1Cr 1:32) Ang Arabianhong tribo nga 
naggikan kang Medan wala mailhi, ug kon diin kini 
nanimuyo wala mahibaloi. Apan, ang “Medan” lag- 
mit nga mao ang “Badan,” usa ka dapit sa H sa 
Tema nga giilog sa Asiryanhon nga si Haring Tig- 
lat-pileser III sa ikawalong siglo W.K.P., sanglit ang 
letrang Arabiko sa “m” ug “b” sagad nga magka- 
baylo. 


MEDEBA. Kining dapita giisip nga mao ang 
modernong Madaba, usa ka lungsod nga nahimu- 
tang sa usa ka ubos, hanayhay nga bungtod nga 
mga 20 km (12 mi) sa S sa amihanang tumoy sa Pa- 
tayng Dagat. Ang karaang “dalan sa hari” nagko- 
nektar niini sa ubang mga siyudad sa S sa Jordan. 
(Itandi ang Num 20:17.) Ang Madaba nahimutang 
sa usa ka walay kahoy apan tabunok nga patag, o 
patag ibabaw sa bukid. Diha sa maong patag, ang 
“patag sa bukid sa Medeba,” ang panon sa mga kar- 
nero ug mga kanding adunay kasibsiban.--Jos 13: 
9, 16. 

Human mapildi sa mga Israelinhon ang Amori- 
hanon nga si Haring Sihon, ang Medeba nalakip sa 
teritoryo nga gihatag ngadto sa tribo ni Ruben. (Jos 
13:8, 9, 15, 16) Mopatim-aw nga una pa niana, 
ang mga Amorihanon nag-ilog sa Medeba gikan sa 
mga Moabihanon. (Num 21:25-30) Ubay-ubayng 
kasiglohan sa ulahi, sa usa ka pagpakiggubat batok 
sa mga Ammonhanon, ang kasundalohan ni Ha- 
ring David nga gipangulohan ni Joab nagpildi sa 
Aramaeanhon (Siryanhon) nga mersenaryong ka- 
sundalohan nga nagkampo sa atubangan sa Mede- 
ba.--1Cr 19:6-16. 

Sumala sa Bato sa Moab (linya 8), gipanag-iya ni 
Haring Omri sa Israel (mga 951-941 W.K.P.) ang 
“yuta sa Mehedeba (Medeba).” Ang linya 30 sa sa- 
mang monyumento nagpakita nga gitukod pag- 
usab ni Haring Mesa sa Moab ang Medeba ug ang 
ubang mga siyudad sa maong dapit. Apan, lag- 
mit nga nabawi sa mga Israelinhon ang pagmando 
sa Medeba sa dihang si Jeroboam Il (mga 844- 
804 W.K.P.) “nagpasig-uli sa utlanan sa Israel gikan 
sa pagsulod sa Hamat hangtod sa dagat sa Araba.” 

(2Ha 14:25) Apan wala kini magdugay, sanglit ang 
pahayag ni Isaias (mga 778-human sa 732 W.K.P.) 
batok sa Moab nagpakita nga ang Medeba niadtong 
higayona nailalom sa pagmando sa mga Moabiha- 
non ug gitagna nga ang mga Moabihanon “motiya- 
baw” tungod sa pagkapildi sa siyudad.--Isa 15:1, 2. 


MEDIANHON, MEDIA. Ang mga Median- 
hon maoy rasa nga Aryan, busa maoy kaliwat ni Ja- 
pet ug lagmit nga naggikan sa anak nga lalaki ni Ja- 
pet nga si Madai. (Gen 10:2) Suod sila nga nalangkit 
sa mga Persianhon maylabot sa rasa, pinulongan, 
ug relihiyon. 

Ingong usa ka katawhan, ang mga Medianhon 
makaplagan lamang diha sa kasaysayan sa Bibli- 
ya sugod sa ikawalong siglo W.K.P., samtang ang 
unang paghisgot kanila diha sa sekular nga mga re- 
kord maoy sukad pa sa panahon sa Asiryanhon 
nga si Haring Salmaneser III, katalirongan ni Ha- 
ring Jehu (mga 904-877 W.K.P.). Giisip nga ang ar- 
keolohikanhon ug ang ubang ebidensiya nagpaki- 


Lanaw sa Urmia 


347 


tang sila namuyo sa Patag sa Bukid sa Iran sukad sa 
mga tungatunga sa ikaduhang milenyo W.K.P. 

Geograpiya. Bisan tuod nabalhinbalhin ang 
mga utlanan niini, ang karaang rehiyon sa Media 
pangunang nahimutang sa K ug sa H sa Dagat Cas- 
pian, nga gibulag gikan sa kabaybayonan niana nga 
dagat pinaagi sa kabukiran sa Elburz. Sa AK lagmit 
kini nakaabot saylo sa Lanaw sa Urmia ngadto sa 
walog sa Suba sa Araxes, samtang sa K nga utlanan 
ang Kabukiran sa Zagros nagsilbing babag tali sa 
Media ug sa yuta sa Asirya ug sa ubos nga kayuta- 
an sa Tigris, dapit sa S may usa ka dakong rehiyon 
nga desyerto, ug sa H ang yuta sa Elam. 

Busa, ang dakong bahin sa yuta sa mga Median- 
hon maoy bukirong patag nga nag-aberids ug 900 
ngadto sa 1,500 m (3,000 ngadto sa 5,000 p) iba- 
baw sa lebel sa dagat. Usa ka dakong bahin sa yuta 
maoy mala nga patag, sanglit panagsa rang mou- 
lan, bisan tuod adunay daghang tabunok nga kapa- 
tagan nga produktibo kaayo. Kadaghanan sa mga 
suba nagaagos padulong sa dakong desyerto sa sen- 
tro niana, diin ang katubigan mahimong kalamakan 
ug kalapokan nga momala sa ting-init ug magbilin 
ug napondong mga asin. Ang kinaiyanhong mga 
babag naghimo niining sayon panalipdan. Ang ka- 
bukiran sa kasadpan mao ang kinatas-an, nga may 
daghang bukid nga kapin sa 4,270 m (14,000 p) ang 
gitas-on, apan ang kinatas-ang nag-inusara nga bu- 
kid, ang Bukid sa Damavand (5,771 m; 18,934 p), 
makaplagan sa kabukiran sa Elburz duol sa Dagat 
Caspian. 

Pangunang mga Trabaho. Dayag nga niad- 
tong panahona sama usab karon, kadaghanan sa 
mga tawo nagpuyo sa gagmayng mga balangay o 
maoy mga tigbalhinbalhin, ug ang pangunang tra- 
baho mao ang pagpamuhig kahayopan. Ang mga 
sinulat nga cuneifbrm nga nag-asoy sa pagsulong 
sa Asirya ngadto sa Media nagpadayag niini nga 
kahimtang ug nagpakita nga ang labing maayong 
liwat sa mga kabayo nga gibuhi sa mga Medianhon 
mao ang usa sa pangunang inagaw nga gitinguha 
sa mga manunulong. Ang panon sa mga karnero, 
kanding, asno, mula, ug mga baka gipasibsib usab 
diha sa maayong mga sibsibanan sa habog nga mga 
walog. Diha sa Asiryanhong mga linilok ang mga 
Medianhon gihulagway nga nagsul-ob ug daw panit 
sa karnero nga mga kupo nga gisapaw sa ilang mga 
tunika ug nagsul-ob sa tag-as ug liston nga mga bo- 
tas, mga gamit nga gikinahanglan alang sa buluha- 
tong pagbantay sa mga hayop diha sa mga patag 
ibabaw sa bukid diin sa tingtugnaw adunay niyebe 
ug grabe kaayo ang katugnaw. Ang arkeolohikal 
nga ebidensiya nagpakita nga ang mga Medianhon 
adunay hanas nga mga mananalsal sa bronse ug 
bulawan. 


MEDIANHON, MEDIA 


Kasaysayan. Ang mga Medianhon halos wala 
magbilin ug sinulat nga mga rekord, ang nahibalo- 
an labot kanila naggikan sa rekord sa Bibliya, gikan 
sa Asiryanhong mga sinulat, ug usab gikan sa mga 
historyador sa klasikal nga Grego. Mopatim-aw nga 
ang mga Medianhon giorganisar ingong gagmayng 
mga gingharian ilalom sa tribonhong mga pangulo, 
ug ang hinambog nga mga asoy sa Asiryanhong 
mga emperador nga si Shamshi-Adad V, Tiglat- 
pileser II, ug Sargon II naghisgot sa ilang mga ka- 
daogan batok sa pipila ka pangulo sa siyudad sa ha- 
layong mga kayutaan sa mga Medianhon. Sunod sa 
kadaogan sa Asirya batok sa gingharian sa Israel 
niadtong 740 W.K.P., ang mga Israelinhon gidesti- 
yero ngadto sa mga dapit sa Asirya ug sa “mga 
siyudad sa mga Medianhon,” diin niadtong panaho- 
na ang pipila niini nahimong mga basalyo sa Asir- 
ya.--2Ha 17:6, 18:11. 

Ang mga paningkamot sa Asirya nga sakopon 
“ang dili-mapinasakopong mga Medianhon” nagpa- 
dayon ubos sa Asiryanhon nga si Haring Esar- 
hadon, anak nga lalaki ni Senakerib ug lagmit 
katalirongan ni Haring Manases sa Juda (716- 
662 W.K.P.). Sa usa sa iyang mga inskripsiyon, si 
Esar-hadon naghisgot ug “usa ka distrito diha sa ut- 
lanan sa asin nga desyerto nga nahimutang sa yuta 
sa layo nga mga Medianhon, sa kilid sa Bukid sa 
Bikni, ang bukid nga lapis lazuli,. . . ang gamha- 
nang mga pangulo nga wala magpasakop sa akong 
yugo,--sila duyog sa ilang katawhan, ang ilang gi- 
sakyan nga mga kabayo, mga baka, mga karnero, 
mga asno ug (Bactrian nga) mga kamelyo,---dakong 
gidaghanon sa inagaw, akong gidala ngadto sa Asir- 
ya.... Ang akong harianong tributo ug buhis gipa- 
ngayo ko kanila, kada tuig.” -Ancient Records of 
Assyria and Babylonia, ni D. D. Luckenbill, 1927, 
Tomo II, pp. 215, 216. 

Sumala sa Gregong historyador nga si Herodotus 
(I, 96), ang mga Medianhon nahimong usa ka hini- 
usang gingharian ilalom sa magmamando nga gi- 
nganlag Deioces. Ang pipila ka modernong mga 
historyador nagtuo nga si Deioces mao ang mag- 
mamando nga ginganlag Daiaukku diha sa mga ins- 
kripsiyon. Siya nabihag ug gidestiyero ngadto sa 
Hamat ni Sargon Il ingong resulta sa usa sa mga 
Asiryanhong pagsulong sa rehiyon sa Media. Apan, 
giisip sa kadaghanang eskolar nga sa panahon la- 
mang ni Cyaxares (o Kyaxares, usa ka apong lalaki 
ni Deioces sumala kang Herodotus [I, 102, 103]) nga 
ang mga hari sa Media naghiusa ilalom sa usa ka 
magmamando. Bisan pa niadto sila sama ra gayod 
sa mga hari sa gagmayng gingharian sa Canaan, 
nga may mga panahon nga nakig-away ubos sa 
pagdumala sa usa ka hari samtang naghupot giha- 
pon ug igong gidak-on sa kagawasan.--Itandi ang 
Jos 11:1-5. 


MEDIANHON, MEDIA 


Ang mga Medianhon nagkakusgan bisan pa sa 
mga pagsulong sa mga Asiryanhon ug niadtong 
higayona nahimo nang labing peligrosong karibal 
sa Asirya. Sa dihang si Nabopolasar sa Babilonya, 
ang amahan ni Nabucodonosor, mirebelde batok sa 
Asirya, gialyansa ni Cyaxares nga Medianhon ang 
iyang kasundalohan uban sa mga Babilonyanhon. 
Human mabihag sa Media ang Asur sa ika-12 nga 
tuig ni Nabopolasar (634 W.K.P.), si Cyaxares (gita- 
wag nga U-ma-kis-tar diha sa Babilonyanhong mga 
rekord) nakigkita kang Nabopolasar duol sa nabihag 
nga siyudad, ug sila “mihimog entente cordiale |o, 
mahigalaong kasabotan].” (Assyrian and Babylonian 
Chronicles, ni A. K. Grayson, 1975, p. 93) Si Beros- 
sus (nailhan pinaagi ni Polyhistor ug Abydenus nga 
parehong gikutlo ni Eusebius) nag-ingon nga ang 
anak nga lalaki ni Nabopolasar nga si Nabucodono- 
sor nakigminyo sa anak nga babaye sa hari sa 
Media, ang iyang ngalan maoy Amytis (o Amu- 
hea sumala kang Abydenus). (Eusebius, Chronico- 
rum liber prior, giedit ni A. Schoene, Berlin, 1875, 
lin. 29, linya 16-19, lin. 37, linya 5-7) Apan, ang 
mga historyador wala magkauyon kon si Amytis ba 
maoy anak nga babaye ni Cyaxares o sa iyang anak 
nga lalaki nga si Astyages. 

Uban sa mga Babilonyanhon gipildi ang 
Asirya. Sa kataposan, human sa dugang pang 
mga gubat batok sa mga Asiryanhon, sa ika-14 nga 
tuig ni Nabopolasar (632 W.K.P.) ang nag-abin nga 
kasundalohan sa mga Medianhon ug mga Babilon- 
yanhon nagsakop sa Nineve. (Sof 2:13) Ang Asirya 
padayong misukol didto sa Haran (mga 360 km 
[225 mi]) dapit sa K, apan bisan tuod ang Asirya gi- 
tabangan sa Ehipto, ang paningkamot nga ipadayon 
ang pagmando sa Asirya napakyas ug ang Imper- 
yo sa Asirya gibahin sa mga Medianhon ug sa mga 
Babilonyanhon. (Nah 2:8-13: 3:18, 19) Mopatim- 
awng gisakop sa mga Medianhon ang amihanang 
bahin sa teritoryo samtang gisakop sa mga Babilon- 
yanhon ang habagatan ug ang habagatan-kasad- 
pang bahin, lakip na ang Sirya ug ang Palestina. Si 
Cyaxares human niadto misulong paingon sa Asia 
Minor hangtod sa Suba sa Halys, ug didto nahitabo 
ang gubat batok sa Lydia diin walay nakadaog ug 
ang Halys nahimong halayong-kasadpan nga utla- 
nan sa Imperyo sa Media. Dayon kini nga imperyo 
mikaylap ngadto sa dakong bahin sa Patag sa Bukid 
sa Iran, amihanang Mesopotamia, Armenia, ug Ca- 
padocia. 

Nakuha sa mga Persianhon ang dominanteng 
posisyon. Niining higayona ang mga Median- 
hon, nga ang kaulohan didto sa Ecbatana (Esd 6:2), 
naghupot sa dominanteng posisyon ibabaw sa ka- 
dugo nga mga Persianhon, kinsa nag-okupar sa H 
nga dapit sa Media. Ang Gregong historyador nga si 

Herodotus (I, 107, 108) ug si Xenophon (Cyropae- 
dia, l, ii, 1) parehong nag-asoy nga ang manununod 
ni Cyaxares nga si Astyages (gitawag ug Ishtume- 
gu diha sa cuneiform nga mga sinulat) naghatag 
sa iyang anak nga babaye nga si Mandane ngad- 
to sa Persianhong magmamando nga si Cambyses 
diha sa kaminyoon, nga misangpot sa pagkatawo ni 
Ciro (II). Si Ciro, sa dihang nahimong hari sa An- 
shan, usa ka Persianhong lalawigan, naghiusa sa 
Persianhong kasundalohan aron matangtang ang 
yugo sa Media. Ang Cronica ni Nabonido nagpakita 
nga “ang kasundalohan ni Ishtumegu [Astyages] 
mialsa” ug “pinaagig mga talikala” ilang gidala siya 
ngadto kang Ciro, kinsa human niadto nag-ilog sa 
kaulohan sa Media. (Ancient Near Eastern Texts, 
giedit ni J. Pritchard, 1974, p. 305) Sukad nii- 
ning higayona ang Media nakighiusa sa Persia aron 
maporma ang Imperyo sa Medo-Persia. Busa, ang 
panan-awon nga nadawat ni manalagnang Daniel 
tukmang nagpakasama sa duha ka gahom sa Medo- 
Persia ingong usa ka laking karnero nga duhag- 
sungay, ang mas taas sa duha ka sungay “mao ang 
ulahing mitungha,” nga naglarawan sa paggahom 
sa mga Persianhon ug sa ilang pagmando sa imper- 
yo sa nahibiling panahon sa paglungtad niini.---Dan 
8:3, 20. 

Apan tataw nga gihatagan ni Ciro ang mga Me- 
dianhon ug mga katungdanan nga may gahom ug 
awtoridad mao nga sila inila gihapon sulod sa iyang 
kagamhanan. Sa ingon, gihubad ni manalagnang 
Daniel ngadto kang Haring Belsazar ang matangha- 
gaong sinulat diha sa bungbong sa pagtagna sa pag- 
kabahin sa Imperyo sa Babilonya ug sa paghatag 
niini “ngadto sa mga Medianhon ug sa mga Persian- 
hon,” ug diha sa ubang teksto sa basahon ni Daniel 
ang mga Medianhon padayong gitala nga una diha 
sa mga pulong nga “balaod sa mga Medianhon ug 
sa mga Persianhon.” (Dan 5:28, 6:8, 12, 15) Sa mi- 
sunod nga siglo ang basahon ni Ester (Est 1:3, 14, 
18, 19) nagbali niini nga han-ay, gawas sa usa ka 
teksto (Est 10:2) diin ang mga Medianhon gilista 
nga una sa mga Persianhon pinasukad sa kasaysa- 
yan. 

Uban sa mga Persianhon gipildi ang Babi- 
lonya. Sa ikawalong siglo W.K.P., ang manalag- 
nang si Isaias nagtagna nga palihokon ni Jehova ba- 
tok sa Babilonya ang “mga Medianhon ... , nga 
nagpakawalay-pulos sa plata ug kinsa, kon bahin 
sa bulawan, walay kahimuot niini. Ug ang ilang 
mga pana magadugmok bisan sa mga batan-ong la- 
laki.” (Isa 13:17-19, 21:2) Ang termino nga “mga 
Medianhon” dinhi mahimong maglakip sa mga Per- 
sianhon, ingong mao ang sagad nga gigamit sa mga 
historyador sa klasikal nga Grego sa paglangkob sa 
mga Medianhon ug mga Persianhon. Ang ilang 

pagsalikway sa plata ug bulawan lagmit nagpakita 
nga ang ilang pangunang motibo mao ang pagsa- 
kop sa Babilonya imbes nga ang mga inagaw, mao 
nga walay hiphip o tributo ang makapalit kanila gi- 
kan sa ilang determinasyon. Ang mga Medianhon, 
sama sa mga Persianhon, naggamit ug mga pana 
ingong pangunang hinagiban. Ang kahoyng mga 
pana, bisan tuod usahay gibutangan ug bronse o 
tumbaga (itandi ang Sal 18:34), lagmit 'naggupok 
sa batan-ong mga lalaki sa Babilonya’ pinaagig nag- 
pusotpusot nga mga pana, nga gipasinaw ang ma- 
tag usa aron modulot kini pag-ayo.--Jer 51:11. 

Mamatikdan nga si Jeremias (51:11, 28) naghis- 
got sa “mga hari sa Media” ingong lakip niadtong 
misulong sa Babilonya, ang plural lagmit nagpakita 
nga bisan ilalom ni Ciro, ang ubos nga hari o mga 
hari sa Media padayong naglungtad, usa ka kahim- 
tang nga nahiuyon sa karaang batasan. (Itandi usab 
ang Jer 25:25.) Busa, nakita usab nato nga sa di- 
hang ang Babilonya nailog sa magkaabin nga ka- 
sundalohan sa mga Medianhon, Persianhon, Elami- 
hanon, ug uban pang silingang mga tribo, usa ka 
Medianhon nga ginganlag Dario ang “gihimong hari 
sa gingharian sa mga Caldeanhon,” dayag nga ti- 
nudlo ni Haring Ciro nga Persianhon.--Dan 5:31: 
9:1: tan-awa ang DARIO Num. 1. 

Gisakop ni Alejandrong Bantogan. Sa pana- 
hon ni Haring Ahasuero (gituohang mao si Jerjes I), 
gihisgotan pa gihapon ang “kasundalohan sa Persia 
ug sa Media,” diin ang pribadong konseho sa hari gi- 
langkoban sa “pito ka prinsipe sa Persia ug sa Me- 
dia,” ug ang mga balaod gitawag gihapon nga “mga 
balaod sa Persia ug sa Media.” (Est 1:3, 14, 19) Ni- 
adtong 334 W.K.P. si Alejandrong Bantogan naka- 
daog sa iyang unang bug-os nga kadaogan batok sa 
kasundalohan sa Persia, ug niadtong 330 W.K.P. 
iyang giokupar ang Media. Human sa iyang kama- 
tayon, ang habagatang bahin sa Media nahimong 
bahin sa Seleucid nga Imperyo, samtang ang ami- 
hanang bahin nahimong independenteng ginghari- 
an. Bisan tuod kini gidominar sa mga Partianhon ug 
sa Seleucid nga Imperyo, ang Gregong geograpo 
nga si Strabo nagpakita nga nagpadayon ang usa ka 
dinastiya nga Medianhon hangtod sa unang siglo 
K.P. (Geography, 11, xu, 1) Ang mga Medianhon 
uban sa mga Partianhon, mga Elamihanon, ug mga 
tawo sa laing mga nasyonalidad presente didto sa 
Jerusalem panahon sa Pentekostes sa tuig 33 K.P. 
Sanglit sila gihisgotan ingong “mga Hudiyo, masim- 
bahong mga tawo, gikan sa matag nasod,” sila lag- 
mit maoy mga kaliwat sa mga Hudiyo nga gidesti- 
yero ngadto sa mga siyudad sa mga Medianhon 
human masakop sa Asirya ang Israel, o tingali ang 
pipila maoy mga kinabig sa Hudiyohanong pagtuo. 
--Buh 2:1, 5, 9. 


MEGIDO 


Sa ikatulong siglo K.P. ang mga Medianhon nasa- 
gol na sa nasod sa Iran, sa ingon wala na maglung- 
tad ingong usa ka lahi nga katawhan. 


MEDYA EKTARYA. Sumala sa paggamit sa 
Kasulatan, ang “medya ektarya” gisabot nga nag- 
tumong sa sukod sa yuta nga madaro sa usa ka pa- 
risan sa torong baka sa usa ka adlaw. Busa ang 
Hebreohanong pulong nga gihubad (tse‘medh) sa 
literal nagkahulogang “parisan” (1Sa 11:7, 14:14, ftn 
sa Rbi8, 1Ha 19:19) ug gihubad usab nga “duha” 
(Huk 19:3). Lagmit nga ang sukod sa yuta nga gi- 
tumong maoy halos 0.4 ekt (1 akre). Ang pulong 
nga iugerum, nga makaplagan sa Latin nga Vul- 
gate, nagtumong sa usa ka luna nga 0.25 ekt 
(0.62 akre). 


MEGIDO. Usa sa mas iladong mga siyudad sa 
Yutang Saad, nga nahimutang mga 90 km (56 mi) 
sa A sa Jerusalem ug 31 km (19 mi) sa HS sa mo- 
dernong siyudad sa Haifa. Kini gitukod sa usa ka 
luna nga halos kapin sa 4 ekt (10 akre), ibabaw sa 
usa ka bungdo nga nailhan karong adlawa nga Tell 
el-Mutesellim (Tel Megiddo), nga may gihabogong 
21 m (70 p) gikan sa walog sa ubos niini.---MGA 
HULAGWAY ug MAPA, Tomo 1, p. 953. 

Maayong Puwesto. Kay nahimutang nga 
nag-umbaw ug bantaaw sa tabunok nga kasadpang 
seksiyon sa Walog sa Jezreel (Patag sa Esdraelon, 
nga nailhan usab nga “patag sa walog sa Megido": 
2Cr 35:22, Zac 12:11), sayon niining nakontrolar 
ang pangunang mga ruta sa negosyo ug sa militar 
nga nag-abot didto. Ang kasaysayan sa Bibliya ug 
ang sekular nga mga rekord nag-asoy kon sa un- 
sang paagi ang kasundalohan sa daghang nasod 
nagsangka ug mahukmanong mga gubat palibot sa 
Megido tungod sa maayong nahimutangan niini. 
Duol niini nga dapit sa “daplin sa katubigan sa Me- 
gido,” si Maghuhukom Barak nagpildi sa gamha- 
nang kasundalohan ni Jabin ilalom ni Sisera, nga 
naglakip sa 900 ka karo nga tinaoran ug puthawng 
mga sanggot. (Huk 4:7, 13-16, 5:19) Didto sa Megi- 
do namatay si Haring Ahazias sa Juda human siya 
grabeng nasamdan duol sa Ibleam tungod sa sugo 
ni Jehu. (2Ha 9:27) Didto sa Megido grabeng na- 
samdan si Haring Josias sa Juda sa dihang iyang 
gisugat ang Ehiptohanong kasundalohan ilalom ni 
Paraon Neko nga nagpaingon sa suba sa Euprates 
aron sa pagtabang sa mga Asiryanhon didto.---2Ha 
23:29, 30, 2Cr 35:22. 

Sa lainlaing panahon sa hataas nga kasaysayan 
niini, ingon sa gipakita sa arkeolohikanhong mga 
pagpangalot, ang Megido lig-on kaayong pagkaku- 
ta. Nakalotan ang mga kagun-oban nga nagpaki- 
tang kini kanhi adunay mga paril nga ang gibag-on 
maoy tali sa 4 ug 5 m (13 ug 16 p), ug sa ulahi gi- 
himo pa nga kapin sa 7.5 m (25 p) ang gibag-on, 


MEHETABEL 


ug ang mga seksiyon niini maoy kapin sa 3.3 m 
(11 p) ang kahabogon sa dihang nakaplagan. 

Kasaysayan. Ang unang paghisgot sa Megido 
nagtala sa hari niini nga lakip sa 31 ka hari nga gi- 
pildi ni Josue sa sinugdanan sa pagsakop sa Yutang 
Saad. (Jos 12:7, 8, 21, 24) Sa dihang gibahinbahin 
ang yuta, ang Megido, uban sa sakop nga mga 
lungsod niini, nahimong sakop nga siyudad nga gi- 
panag-iya sa tribo ni Manases, bisan tuod kini na- 
himutang sa teritoryo sa Isacar. (Jos 17:11, 1Cr 
7:29) Apan, sa yugto sa mga Maghuhukom, ang 
Manases wala makapapahawa sa mga Canaanhon 
gikan niini nga salipdanan. Hinuon, sa dihang ang 
Israel nahimong kusganon, ang mga molupyo niini 
nga siyudad gipailalom sa pinugos nga trabaho. 
—Huk 1:27, 28. 

Ilalom sa paghari ni David, sa dihang ang mga 
utlanan sa gingharian gipasangkad hangtod sa 
mga kinutoban niini, ang tanang bahin sa Canaan 
sulod sa Yutang Saad gisakop, lakip ang Megido. 
Tungod niini gilakip ni Solomon ang Megido sa ika- 
limang ginganlan nga distrito nga gitudlo aron sa 
pagtaganag pagkaon alang sa harianong panima- 
lay sulod sa usa ka bulan kada tuig.--1Ha 4:7, 
8, 12. 

Gipalig-on usab ni Solomon ang Megido, ug lag- 
mit nga nahimo kining usa sa iyang mga siyudad 
sa mga karo diin didto gikuwadra ang pipila sa 
iyang 12,000 ka kabayong iggugubat. (1Ha 9:15-19, 


Pan, BAO 
Ang ganghaan ni Solomon sa Megido, 
sama sa nakaplagan didto sa Hazor ug Gezer 

10:26) Sa Megido nakaplagan sa mga arkeologo ang 
daghan kaayong mga nahibilin sa giisip sa pipila ka 
eskolar (apan dili sa tanan) nga mga kuwadra nga 
makasulod ug kapin sa 450 ka kabayo. Sa sinugdan 
kini nga mga tinukod gituohan nga sa panahon pa 
ni Solomon, apan daghang mga arkeologo sa ulahi 
ang nagpetsa pag-usab niini sa mas ulahing yugto, 
tingali sa panahon ni Ahab. 

Ang tagna ni Zacarias (12:11) naghisgot bahin sa 
usa ka “dakong pagminatay nga mahitabo “sa pa- 
tag sa walog sa Megido,” nga lagmit nagtumong sa 
pagbangotan tungod kang Haring Josias, kinsa na- 
matay sa gubat didto. (2Ha 23:29, 30) Adunay 
gamayng kalainan sa Hebreohanong espeling sa 
Megido dinhi sa basahon ni Zacarias. Inay sa na- 
andang Hebreohanong espeling nga Meghid-doh,, 
kini maoy Meghiddohn, usa ka taas nga porma 
nga sama nianang makaplagan sa Pinadayag 16:16. 
— Tan-awa ang HAR-MAGEDON. 


MEHETABEL 
ug Maayo]. 

1. Anak nga babaye sa babayeng si Matred ug 
asawa sa Edomhanon nga si Haring Hadar (Hadad). 
--Gen 36:31, 39, 1Cr 1:50. 

2. Katigulangan (lagmit ang apohang lalaki) ni 
Semaias nga gisuholan ni Tobias ug Sanbalat aron 
sa pagsulay sa paghulhog kang Nehemias nga ma- 
kasala tungod sa kahadlok.---Neh 6: 10-14. 


[lagmit, Ang Diyos Nagbuhat 

MEHIDA. Katigulangan sa usa ka banay sa 
mga Netinim kansang “mga anak” o mga kaliwat 
namalik sa Juda gikan sa pagkadestiyero sa Babi- 
lonya uban kang Zorobabel niadtong 537 W.K.P. 
--Esd 2:1, 2, 43, 52, Neh 7:54. 


MEHIR [lagmit, Bili]. Usa ka tawo sa tribo ni 
Juda nga anak nga lalaki ni Kelub (Caleb) ug “ama- 
han ni Eston.”--1ICr 4:1, 11. 


MEHOLAHANON [Taga- (Iya sa) Abel-meho- 
la]. Ang ngalang gitawag kang Adriel (usa ka uma- 
gad nga lalaki ni Saul) ug sa iyang amahan nga si 
Barzilai. (1Sa 18:19, 2Sa 21:8) Dayag nga kini nag- 
pasabot nga sila naggikan sa lungsod sa Abel- 
mehola.---Tan-awa ang ABEL-MEHOLA. 


MEHUJAEL |[Gihampak sa Diyos]. Apo-sa- 
tuhod ni Cain. Si Mehujael mao ang amahan ni Me- 
tusael ug apohan ni Lamek (dili si Lamek nga nag- 
gikan kang Set).---Gen 4:17, 18. 


MEHUMAN. Usa sa mga opisyal sa palasyo sa 
Persianhon nga si Haring Ahasuero (Jerjes I), kin- 
sa nagmando sa mga adlaw ni Mardokeo ug Ester. 
Si Mehuman ang unang ginganlan taliwala sa pito 
ka opisyal sa palasyo nga gisugo ni Ahasuero sa 
pagdala kang Rayna Vasti sa iyang atubangan. 
—Est 1:10, 11. 


ME-JARKON [Katubigan sa Jarkon]. Ang pipi- 
la ka eskolar nagtuo nga ang Me-jarkon sa teritor- 
yo sa Dan (Jos 19:40, 41, 46) mao ang Nahr el-'Auja 
(Nahal Yarqon), nga moagos ngadto sa Dagat Me- 
diteranyo nga mga 6 km (3.5 mi) sa AAS sa Jope. 
Ang mga tinubdan niini, nga lakip sa kinadak-ang 
mga tubod sa Palestina, maoy mga 20 km (12 mi) 
pailaya duol sa gituohang dapit sa Apek (Num. 3). 

Ang laing panglantaw mao nga ang orihinal nga 
Hebreohanong teksto, sama sa Gregong Septua- 
gint, mahimong basahon nga 'ug sa kasadpan [o, 
duol sa dagat] mao ang Jarkon.’ Ang Tell Qasileh 
(Tel Qasila), nga nahimutang sulod sa mga utlanan 
sa Tel Aviv-Yafo (Jope), gisugyot nga mao ang po- 
sibleng nahimutangan sa Jarkon. 


MEKERATHANON. Usa ka termino nga 
nagtumong sa usa ka tawo o sa dapit nga gingan- 
lag Mekera, nga niini si Heper, usa sa gamhanang 
mga tawo ni David, nalangkit pinaagi kaha sa kagi- 
kan o sa kanhing pinuy-anan. (1Cr 11:26, 36) Ang 
pipila ka eskolar nagtuo nga ang “Mekerathanon” 
maoy laing porma sa “Maacatnon,” ingon sa maki- 
ta sa 2 Samuel 23:34. 


MELATIAS [Si Jah Nagtaganag Kaikyasan]. 
Usa ka Gabaonhon kinsa mitabang sa pag-ayo sa 
usa ka bahin sa paril sa Jerusalem ubos sa pagdu- 
mala ni Nehemias niadtong 455 W.K.P.---Neh 3:7. 


MELQUISEDEK 


MELEA. Usa ka katigulangan ni Jesu-Kristo sa 
banay sa inahan kinsa nagkinabuhi wala madugay 
human ni Haring David.---Luc 3:31. 


MELEK [Hari]. Usa sa mga anak nga lalaki ni 
Miqueas ug usa ka kaliwat ni Haring Saul sa Israel, 
sa pagkatinuod, ang apo-sa-tuhod ni Jonatan nga 
anak nga lalaki ni Saul.— 1Cr 8:33-35: 9:39-41. 


MELQUI [gikan sa Heb., nga nagkahulogang 
“Akong Hari"]. Ang ngalan sa duha ka katigulangan 
ni Jesu-Kristo sa banay sa inahan. 

1. Ang “anak” (o kaliwat) ni Adi ug amahan 
(o katigulangan) ni Neri.--Luc 3:27, 28. 

2. Ang “anak” (o kaliwat) ni Janai ug amahan 
(o katigulangan) ni Levi.--Luc 3:23, 24. 


MELQUISEDEK [Hari sa Pagkamatarong]. 
Hari sa karaang Salem ug “saserdote sa Labing 
Hataas nga Diyos,” si Jehova. (Gen 14:18, 22) Siya 
ang unang saserdote nga gihisgotan sa Kasulatan, 
siya naghupot niana nga posisyon sa wala pa ang 
1933 W.K.P. Ingon nga hari sa Salem, nga nagka- 
hulogang “Pakigdait,” si Melquisedek gipaila ni 
apostol Pablo ingong “Hari sa Pakigdait” ug, pina- 
sukad sa iyang ngalan, ingong “Hari sa Pagkama- 
tarong.” (Heb 7:1, 2) Ang karaang Salem gituohan 
nga mao ang sentro sa ulahing siyudad sa Jerusa- 
lem, ug ang ngalan niini gilangkit sa Jerusalem, 
nga usahay gihisgotan nga “Salem. "---Sal 76:2. 
Human mapildi ni Abram (Abraham) si Kedor- 
laomer ug ang iyang kaabin nga mga hari, ang 
patriarka miadto sa Ubos nga Patag sa Saveh o 
“ang Ubos nga Patag sa hari.” Didto si Melquise- 
dek “nagdalag tinapay ug bino” ug nagpanalangin 
kang Abraham, nga nag-ingon: “Dalayegon si Ab- 
ram sa Labing Hataas nga Diyos, Magmumugna 
sa langit ug sa yuta, ug dalayegon ang Labing Ha- 
taas nga Diyos, kinsa nagtugyan sa imong mga 
tigpanglupig nganha sa imong kamot!” Niana si 
Abraham naghatag sa hari-saserdote ug “ikapulo 
sa tanang butang,” nga mao, sa “labing maayong 
mga inagaw sa gubat” nga iyang nabatonan sa 
iyang malamposong pakiggubat batok sa magka- 
alyadong mga hari.---Gen 14:17-20, Heb 7:4. 
Naghulagway sa Pagkasaserdote ni Kristo. 
Sa usa ka talagsaong tagna labot sa Mesiyas, ang 
panumpa ni Jehova sa “Ginoo” ni David mao: 
“Ikaw usa ka saserdote hangtod sa panahong wa- 
lay tino sa paagi nga sama kang Melquisedek!” 
(Sal 110:1, 4) Kini nga inspiradong salmo nagha- 
tag sa mga Hebreohanon ug katarongan nga ilhon 
ang gisaad nga Mesiyas ingong ang usa nga diha 
kaniya usahon ang katungdanan sa pagkasaserdo- 
te ug pagkahari. Sa iyang sulat ngadto sa mga He- 
breohanon, giwagtang ni apostol Pablo ang bisan 
unsang pagduhaduha kon kinsa kining gitagna, 

nga naghisgot kang “Jesus, nga nahimong hataas 
nga saserdote sa paagi nga sama kang Melquisedek 
hangtod sa kahangtoran.”--Heb 6:20, 5:10, tan- 
awa ang PAKIGSAAD. 

Direktang gitudlo. 8 Dayag nga gitudlo ni Je- 
hova si Melquisedek ingong saserdote. Sa paghis- 
got sa posisyon ni Jesus ingon nga dakong Hataas 
nga Saserdote, gipakita ni Pablo nga ang usa ka 
tawo dili makaangkon ug kadungganan pinaagi 
“sa iyang kaugalingong pagbuot, kondili kon siya 
tawgon lamang sa Diyos, ingon usab kang Aaron 
kaniadto.” Gipatin-aw usab niya nga “ang Kristo 
wala maghimaya sa iyang kaugalingon pinaagi sa 
pagkahimong hataas nga saserdote, apan gihima- 
ya niya nga naghisgot may kalabotan kaniya: 
‘Ikaw mao ang akong anak, ako, karong adlawa, 
ako nahimong imong amahan,” ug unya gipada- 
pat sa apostol ang matagnaong mga pulong sa 
Salmo 110:4 kang Jesu-Kristo.---Heb 5:1, 4-6. 

“Midawat ug mga ikapulo gikan kang Levi. 
Ang posisyon ni Melquisedek ingong saserdote 
wala malangkit sa pagkasaserdote sa Israel, ug 
ingon sa gipunting sa Kasulatan, mas hataas kini 
kay sa pagkasaserdote ni Aaron. Usa ka butang 
nga nagpamatuod niini mao ang pagtahod kang 
Melquisedek nga gipakita ni Abraham, ang ka- 
tigulangan sa tibuok nasod sa Israel, lakip na 
ang saserdotehanong tribo ni Levi. Si Abraham, 
nga “higala ni Jehova,” kinsa nahimong “amahan 
sa tanan nga nagbatog pagtuo” (San 2:23; Rom 
4:11), naghatag ug ikanapulong bahin, o “ikapulo,” 
ngadto niining saserdote sa Labing Hataas nga Di- 
yos. Si Pablo nagpakita nga ang mga Levihanon 
nangolekta ug mga ikapulo gikan sa ilang mga ig- 
soon, nga naggikan usab sa balat-ang ni Abra- 
ham. Apan siya nagpunting nga si Melquisedek 
“nga wala makasubay sa iyang kagikan gikan ka- 
nila nakadawat ug mga ikapulo gikan kang Abra- 
ham,” ug “pinaagi kang Abraham bisan si Levi 
nga magadawat ug mga ikapulo nagbayad ug 
mga ikapulo, kay siya didto pa man sa balat-ang 
sa iyang katigulangan sa dihang gisugat siya ni 
Melquisedek.” Busa, bisan tuod ang mga saserdo- 
te nga Levihanon nakadawat ug mga ikapulo gi- 
kan sa katawhan sa Israel, sila, ingong gihawasan 
sa ilang katigulangang si Abraham, nagbayad ug 
mga ikapulo ngadto kang Melquisedek. Dugang 
pa, ang pagkalabaw sa pagkasaserdote ni Mel- 
quisedek gipakita pinaagi sa pagpanalangin niya 
kang Abraham, nga labot niini giingon ni Pablo 
nga “ang usa nga ubos pagapanalanginan sa usa 
nga labaw kaniya.” Kini maoy lakip sa mga butang 
nga nakapahimo kang Melquisedek nga tukmang 
larawan sa dakong Hataas nga Saserdoteng si 
Jesu-Kristo.---Heb 7:4-10. 

Walay mga gisundan o mga manununod. Si 
Pablo tin-awng nagpakita nga ang pagkahingpit 
dili makab-ot pinaagi sa Levihanong pagkasaserdo- 
te, busa gikinahanglan ang pagtungha sa usa ka sa- 
serdote “sa paagi nga sama kang Melquisedek.” 
Siya nagpunting nga si Kristo naggikan sa Juda, 
usa ka dili-saserdotehanong tribo, apan sa paghis- 
got sa kaamgiran ni Jesus kang Melquisedek, iyang 
gipakita nga si Jesus nahimong saserdote, “dili su- 
mala sa balaod sa usa ka sugo nga pinasukad sa 
unod, kondili sumala sa gahom sa kinabuhi nga dili 
malaglag.” Si Aaron ug ang iyang mga anak nahi- 
mong mga saserdote nga walay panumpa, apan 
ang pagkasaserdote nga gituga kang Kristo giordi- 
nahan pinaagi sa panumpa ni Jehova. Dugang pa, 
samtang ang mga saserdote nga Levihanon nanga- 
matay ug nanginahanglan ug mga manununod, 
ang gibanhawng si Jesu-Kristo ‘tungod sa pagpa- 
dayong buhi hangtod sa kahangtoran naghupot sa 
iyang pagkasaserdote nga walay mga manununod' 
ug, busa, makahimo “sa pagluwas sa bug-os kani- 
lang nagaduol sa Diyos pinaagi kaniya, tungod kay 
siya buhi man kanunay aron sa pagpangamuyo 
alang kanila.”---Heb 7:11-25. 


Sa unsang paagi si Melquisedek 
“walay sinugdanan sa mga adlaw 
ni kataposan sa kinabuhi”? 


Gipunting ni Pablo ang talagsaong kamatuoran 
labot kang Melquisedek, sa pag-ingon bahin kani- 
ya: “Kay siya walay amahan, walay inahan, walay 
talaan sa kagikan, walay sinugdan sa mga adlaw 
ni kataposan sa kinabuhi, apan gihimong sama 
sa Anak sa Diyos, siya magpabilin nga saserdote 
hangtod sa kahangtoran.” (Heb 7:3) Sama sa ubang 
mga tawo, si Melquisedek natawo ug namatay. 
Hinunoa, ang mga ngalan sa iyang amahan ug 
inahan wala hisgoti, ang iyang kagikan ug mga 
kaliwat wala ibutyag, ug ang Kasulatan walay im- 
pormasyon bahin sa sinugdanan sa iyang mga ad- 
law o sa kataposan sa iyang kinabuhi. Busa, si Mel- 
quisedek haom nga maglandong kang Jesu-Kristo, 
nga nagbaton sa walay kataposang pagkasaserdo- 
te. Sama kang Melquisedek nga walay gitala nga 
gisundan o manununod sa iyang pagkasaserdote, 
mao man usab walay nauna kang Kristo nga hata- 
as nga saserdote nga sama kaniya, ug ang Bibliya 
nagpakita nga wala gayoy mosunod puli kaniya. 
Dugang pa, bisan tuod si Jesus natawo sa tribo ni 
Juda ug sa harianong linya ni David, ang iyang 
unodnong kagikan walay kalabotan sa iyang pagka- 
saserdote, ni tungod sa tawhanong kagikan nga 
ang mga katungdanan ingong saserdote ug hari gi- 
usa diha kaniya. Kining mga butanga maoy resul- 
ta sa kaugalingong panumpa ni Jehova kaniya. 

Usa ka opinyon nga makaplagan diha sa mga 
Targum sa Jerusalem ug gidawat sa kadaghanan sa 
mga Hudiyo ug sa uban pa mao nga si Melquisedek 
mao si Sem nga anak ni Noe. Si Sem buhi pa niad- 
to ug gani ulahing namatay kay kang Sara nga asa- 
wa ni Abraham. Dugang pa, si Noe espesipikong 
nagpanalangin kang Sem. (Gen 9:26, 27) Apan 
kini nga panglantaw wala mapamatud-i. Nagpabi- 
lin ang kamatuoran nga ang nasyonalidad, linya 
sa kagikan, ug kaliwat ni Melquisedek nagpabiling 
wala ibutyag sa Kasulatan, ug kana may maayong 
hinungdan, aron sa ingon siya maghulagway kang 
Jesu-Kristo, kinsa pinaagi sa panumpa ni Jehova 
“nahimong hataas nga saserdote sa paagi nga sama 
kang Melquisedek hangtod sa kahangtoran.”---Heb 
6:20. 


MEM [^⁄; kataposan, D]. Ang ika-13 nga letra sa 
Hebreohanong alpabeto. Usa kini sa lima ka Heb- 
reohanong mga letra nga adunay lahi nga porma sa 
dihang gamiton ingong kataposang letra sa usa ka 
pulong. Sa Hebreohanon, kini ang unang letra sa 
matag usa sa walo ka bersikulo sa Salmo 119:97- 
104: tan-awa ang HEBREOHANON, II. 


MEMORYAL. Tan-awa ang PANIHAPON SA GI- 
NOO. 


MEMPIS. Usa sa mga kaulohan sa karaang 
Ehipto, nga gituohang mao ang mga kagun-oban 
sa Mit Rahiney, mga 23 km (14 mi) sa H sa Cairo, 
sa K nga bahin sa Suba sa Nilo. Ang Mempis su- 
lod sa dugayng panahon mao ang labing ilado 
nga siyudad sa “Ubos nga Ehipto” (nga mao, ang 
rehiyon sa Delta ug ang usa ka gamayng seksiyon 
dapit sa H niana). 

Sa Oseas 9:6 ang siyudad gitawag nga Moph diha 
sa Hebreohanong teksto (gihubad nga “Memphis” 
sa kadaghanang hubad nga Iningles). Sa ubang 
mga teksto gigamit alang niini ang Hebreohanong 
Noph.--Isa 19:13, Jer 2:16, 44:1: 46:14, 19, Eze 30: 
13, 16. 

Kasaysayan. Sumala sa leyenda nga giasoy sa 
Gregong historyador nga si Herodotus (II, 99), ang 
Mempis gitukod sa usa ka magmamando nga gi- 
nganlag Menes, hinunoa, walay nakaplagan nga 
ebidensiya sa kasaysayan labot niining gituohan 
nga magtutukod sa “Unang Dinastiya” sa mga 
magmamando nga Ehiptohanon. 

Maayo kaayo ang nahimutangan sa Mempis 
ingong kaulohang siyudad niini nga yuta sa Nilo. 
Kay nahimutang lamang sa habagatan ug diyutay 
sa kinatumyan sa Delta (nga mao, ang lugar diin 
misugod pagsangasanga ang Suba sa Nilo), makon- 
trolar niini dili lamang ang rehiyon sa Delta dapit 
sa amihanan kondili ang agianan usab sa Nilo. Ang 
desyerto ug kabukiran maoy nakaingon nga ang 

siyudad lisod adtoon gikan sa K, ug ang Nilo ug ang 
kabungtoran sa unahan niini nagsilbing panalipod 
gikan sa S. Busa, ang Mempis, nga anaa sa utlanan 
tali sa Ibabaw (habagatan) ug sa Ubos (amihanan) 
nga Ehipto, sa karaang panahon mao ang nagkon- 
trolar sa agianan paingon sa tibuok Ehipto, sama 
usab sa modernong Cairo karon diha sa kasikbit 
nga dapit. 

Komersiyo.. Ang siyudad maoy usa ka bantog 
nga sentro sa komersiyo sa tibuok kasaysayan nii- 
ni, nga mihuyang lamang human sa pagpangdaog 
sa Gresya sa dihang ang Alejandria sa amihanang 
baybayon nahimong labing mauswagong dunggoa- 
nan sa nasod. Sumala sa pipila ka historyador, ang 
Mempis gibantog sa paggama ug bildo, diin ang 
Roma mao ang pangunang tig-importar sa mga 
produkto niini. Ang mga kahoyng akasya gipatu- 
bo usab niini nga dapit aron makataganag kahoy 
alang sa paghimog mga muwebles, mga bapor de 
giyera sa Ehipto, ug mga hinagiban sa kasundalo- 
han. 

Politika. Sa politika, ang Mempis ilado usab 
kaayo, ilabina sulod sa panahon nga gitawag 
sa mga Ehiptologo nga “Karaang Gingharian” ug 
hangtod sa “Tungang Gingharian.” Kadaghanan sa 
mga historyador nagtuo nga ang sentro sa gobyer- 
no sa labing unang mga dinastiya maoy sa Mem- 
pis, bisan tuod nga tingali sulod sa usa ka pana- 
hon kini gibalhin ngadto sa Thebes (No-amon sa 
Bibliya, mga 480 km [300 mi] unahan pa dapit 
sa H). Lagmit nga ang kaulohan didto pa gihapon 
sa Mempis sa dihang si Abraham miduaw sa Ehip- 
to ug nakaagig dili maayong kasinatian uban sa 
nagmandong Paraon.---Gen 12:10-20. 

Ang ebidensiya sa Bibliya daw nagpakita nga sa 
panahon sa pag-estar sa mga Israelinhon didto 
sa Ehipto, ang kaulohan sa Ehipto maoy sa Ubos 
(Amihanan) nga Ehipto nga sayon rang maadto gi- 
kan sa yuta sa Gosen, diin nagpuyo ang mga Israe- 
linhon. (Gen 47:1, 2, tan-awa ang GOSEN Num. 1.) 
Ang pagpakigkita ni Moises kang Paraon sa “daplin 
sa Suba sa Nilo” mopatim-awng mopabor nga ang 
kaulohan maoy sa Mempis imbes nga didto sa re- 
hiyon sa Delta (ingon sa gituohan sa pipila), tungod 
kay ang Nilo nagsangasanga pag-abot sa Delta. 
—Ex 7:1b. 

Tungod sa pagkailado niini, ang Mempis naglara- 
wan sa daghang tagna maylabot sa Ehipto. Sa Je- 
remias 2:16, ang manalagna naghisgot bahin sa 
Nop (Mempis) ug Tapanes (usa ka siyudad sa rehi- 
yon sa Delta) ingong “nagkaon [sa Israel] diha sa 
alimpulo,” buot ingnon, naghukas sa Israel ug nag- 
himo niini nga samag upaw. Kini maoy kaulawan 
sa nag-angkong katawhan sa Diyos, nga inubanan 
ug pagbangotan. (Itandi ang 2Ha 2:23; Isa 22:12.) 
Maylabot sa amihanang gingharian sa Israel ug sa 

habagatang gingharian (Juda), ang Ehipto, nga gi- 
hawasan dinhi sa Mempis ug Tapanes, nahimong 
usa ka kawang nga tinubdan sa gilaomang tabang 
ug pagpaluyo, samtang sa samang higayon kini an- 
dam nga mopahimulos sa gipakigsaaran nga ka- 
tawhan sa Diyos alang sa hakog nga bentaha.---Os 
7:11, Isa 30:1-3, 2Ha 23:31-35. 

Relihiyon. Ang Mempis mao ang sentro sa re- 
lihiyon ug sa kahibalo sa Ehipto, apan balik sa ika- 
walong siglo W.K.P., si Isaias mitagna nga ang gi- 
pasibantog nga kaalam sa mga prinsipe (tingali 
ang saserdotehanong mga prinsipe) sa Nop (Mem- 
pis) dili magsilbi ug ang Ehipto mahisalaag. (Isa 
19:13) Dayag nga ang maong mga magtatambag 
nagdasig ug sayop nga pagbati sa kasegurohan 
nganha sa Ehipto labot sa agresibong gahom sa 
Asirya. 

Ang mga handomanan sa paghari sa Etiopian- 
hon nga si Haring Tirhaka sa Ehipto nakaplagan 
sa Mempis. Bisan tuod si Tirhaka nakalingkawas 
sa iyang pagpakigsangka sa Asiryanhon nga si 
Haring Senakerib didto sa Canaan (732 W.K.P.: 
2Ha 19:9), ang anak nga lalaki ni Senakerib nga si 
Esar-hadon sa ulahi nagpatibulaag sa Ehiptoha- 
nong kasundalohan, nga nagpugos kanila sa pag- 
atras ngadto sa Mempis. Ang kaugalingong rekord 
ni Esar-hadon sa misunod nga panagsangka maba- 
sa: “Gipangunahan ko ang paglikos sa Mempis, ang 
iyang [Tirhaka] harianong puloy-anan, ug gidaog 
kini sulod sa tunga sa adlaw pinaagig pagkubkob 
ug mga agianan ilalom sa yuta, pagbuslot sa mga 
paril ug paggamit ug pang-atake nga mga hagdan, 
gilaglag ko (kini), gitumpag (ang mga paril niini) ug 
gisunog kini.” (Ancient Near Fastern Texts, giedit 
ni J. Pritchard, 1974, p. 293) Lagmit pipila ka tuig 
sa ulahi ang kasundalohan sa Ehipto nag-ilog ug 
balik sa Mempis, nga nagmasaker sa mga sundalo 
sa Asiryanhong garison. Apan si Ashurbanipal nga 
anak nga lalaki ni Esar-hadon, misulong sa Ehip- 
to ug nagpalayas sa mga magmamando gikan sa 
Mempis ug nagpalig-on sa Nilo (pahabagatan). 

Sa dihang ang Asirya mihuyang sa ulahing bahin 
sa ikapitong siglo W.K.P., ang Mempis nahibalik ila- 
lom sa bug-os nga paggahom sa Ehipto. Human 
laglaga sa Babilonyanhon nga si Haring Nabucodo- 
nosor ang Juda niadtong 607 W.K.P., ang mga ka- 
giw nga Hudiyo mikalagiw ngadto sa Ehipto, nani- 
muyo sa Mempis ug sa ubang mga siyudad. (Jer 
44:1) Pinaagi sa iyang mga manalagna nga si Jere- 
mias ug Ezequiel, si Jehova naghukom kanila nga 
makaagom ug katalagman ug nagtagna nga si Na- 
bucodonosor maghampak sa Ehipto pinaagi sa usa 
ka malaglagong hampak, ug ang Mempis (Nop) 
makaagom sa bug-os nga puwersa sa pag-atake. 
(Jer 44:11-14, 46:13, 14, 19, Eze 30:10-13) Ang Ba- 
bilonyanhong mga manunulong sa Mempis masali- 

gong mosulong sa siyudad sa adlawng dako.---Eze 
30:16. 

Ang Mempis nakaagom na usab ug grabeng ka- 
pildihan sa mga kamot sa Persianhon nga si Ha- 
ring Cambyses niadtong 525 W.K.P., ug human 
niana kini nahimong sentro sa teritoryo sa mga sa- 
trapa sa Persia. Ang siyudad wala na makabangon 
sa bug-os gikan sa mga epekto niini nga pagkapil- 
di. Sa pagbangon sa Alejandria ilalom sa mga Pto- 
lemy, ang Mempis nagpadayon sa pagkahuyang ug 
sa mga ikapitong siglo sa Komong Panahon kini na- 
himong dakong kagun-oban. 

Ang Mempis maoy lakip sa pangunang sagra- 
dong mga siyudad sa karaang Ehipto, uban sa sili- 
ngan niini nga On (Heliopolis). (Gen 41:50) Ilabi- 
nang mahinungdanon mao ang mga ampoanan 
nga gipahinungod sa diyos nga si Ptah ug sa sag- 
radong toro nga Apis. Ang diyos nga si Ptah, su- 
mala sa “teolohiya sa Mempis” nga gimugna sa 
mga saserdote sa Mempis, mao ang maglalalang 
(nagbaton niini nga dungog uban sa lain pang mga 
diyos sama kang Thoth, Ra, ug Osiris), ug ang 
iyang mitolohikanhong buluhaton lagmit gisundog 
gikan sa aktuwal nga papel sa Paraon diha sa mga 
kalihokan sa tawo. Ang klasikal nga mga historya- 
dor naghubit sa templo ni Ptah diha sa Mempis 
ingong gipadako ug gipatahom sa panapanahon. 
Gidayandayanan kini ug dagkong mga estatwa. 

Ang toro nga Apis, usa ka buhi nga toro nga sa 
linain gimarkahan, gitipigan didto sa Mempis ug 
gisimba ingong inkarnasyon sa diyos nga si Osiris, 
bisan tuod sa pipila ka leyenda kini gilangkit usab 
sa diyos nga si Ptah. Sa pagkamatay niini, dihay 
pagbangotan sa publiko, ug gihimo ang usa ka ta- 
lagsaong paglubong sa toro diha sa haduol nga 
Saqqara. (Sa dihang ang lubnganan didto giablihan 
sa ika-19 nga siglo, nakaplagan sa mga tigdukiduki 
ang giembalsamar nga mga lawas sa kapin sa 60 
ka toro ug bayeng baka.) Ang pagpili ug usa ka 
bag-ong toro nga Apis ug ang pag-entrono niini sa 
Mempis maoy usa usab ka makuti nga seremonyas. 
Kini nga pagsimba basin nakaimpluwensiya sa re- 
belyosong mga Israelinhon sa ilang ideya sa pag- 
simba kang Jehova pinaagi sa bulawan nga nating 
baka. (Ex 32:4, 5) Ang pagsimba sa langyawng di- 
yosa nga si Astarte ilado usab sa Mempis, ug dihay 
mga templo alang sa mga diyos ug mga diyosa sa 
mga Ehiptohanon sama kang Hathor, Amon, Imho- 
tep, Isis, Osiris-Sokar, Anubis, ug uban pa. Kining 
tanan nga karaang mga bathala ug ang ilang mga 
idolo gitakda nga makaagom ug kalaglagan pinaa- 
gi sa paghukom sa Diyos.---Eze 30: 13. 

Harianong lubnganan nga mga dapit. Ang 
ebidensiya sa kanhing dungog sa Mempis makita 
pinaagi sa halapad nga lubnganang mga dapit nga 
haduol sa karaang nahimutangan niini, diin kining 

mga dapita adunay mga 20 ka piramide o dag- 
kong harianong mga lubnganan. Ang pagkailado sa 
Mempis ingong harianong lubnganan nga dapit gi- 
pakita gayod diha sa tagna ni Oseas batok sa dili- 
matinuohong Israel sa ikawalong siglo W.K.P., nga 
“ang Ehipto magatigom kanila, ang Mempis, sa 
iyang bahin, magalubong kanila.” (Os 9:6) Lakip sa 
mga piramide nga nakaplagan sa Saqqara, duol 
sa Mempis, mao ang Hinagdan nga Piramide nga 
gitukod ni Haring Djoser (“Ikatulong Dinastiya"), 
nga giisip nga mao ang labing karaan nga gamba- 
lay nga bato nga inusarang nagbarog. Paingon sa 
KAK sa Mempis mao ang labi pang talagsaong mga 
piramide sa Giza ug ang Dakong Sphinx. Karon 
kini nga mga lubnganan ug ang susama nga mga 
gambalay nga bato mao na lamang ang nahibilin 
nga nagpakita sa kanhing relihiyosong himaya sa 
Mempis. Sumala sa gitagna, ang siyudad nahi- 
mong “usa na lamang ka butang makapahingang- 
ha.”---Jer 46:19. 


MEMUCAN. Ang pangunang tigpamaba sa 
pito ka prinsipe sa Medo-Persia labot sa okasyong si 
Vasti midumili sa pagsunod kang Haring Ahasuero. 
(Est 1:13-15) Ang opinyon ni Memucan mao nga si 
Vasti nakasala dili lamang sa hari kondili usab sa 
mga prinsipe ug sa mga tawo sa imperyo ug busa 
siya angayng tangtangon sa pagkarayna aron ang 
tanang asawa diha sa imperyo makakat-on sa pag- 
kamasinugtanon sa ilang mga bana. Ang hari ug 
ang ubang mga prinsipe miuyon kang Memucan, 
ug tungod niini usa ka harianong mando ang gisu- 
lat uban sa dili-mausab nga mga balaod sa mga 
Medianhon ug mga Persianhon.---Est 1:16-22. 

Kining “pito ka prinsipe sa Persia ug sa Media” 
maoy “batid sa balaod ug sa mga legal nga kaso.” 
Sila maoy labing suod nga mga tigtambag sa hari, 
nga “naglingkod sa unang puwesto diha sa gingha- 
rian.” (Est 1:13, 14) Ang Esdras 7:14 nagpamatuod 
nga may pito ka magtatambag ang palasyo sa Per- 
sia. 


MENA. Usa ka layong katigulangan ni Jesu- 
Kristo sa banay sa inahan, dili kaayo layo gikan 
kang David.---Luc 3:31. 


MENAHEM [Usa nga Naghupay]. Anak nga 
lalaki ni Gadi ug hari sa Israel sulod sa napulo ka 
tuig sukad sa mga 790 W.K.P. Sa pagkasayod nga 
gipatay ni Salum si Haring Zacarias, si Menahem 
miadto sa Samaria gikan sa Tirza ug gipatay didto 
ang mamumuno. Unya mipuli siya sa pagmando. 
Dayag nga sa unang bahin sa iyang paghari gipu- 
kan ni Menahem ang Tipsa “ug ang tanan nga diha 
niana ug ang teritoryo niini gikan sa Tirza, tungod 
kay kini wala magbukas.” Ang lungsod dayag nga 
nagpanuko sa pagbukas sa ganghaan niini alang 


MENE 


kaniya. (LXX, Vg, Sy) Ang mabangis nga pagtratar 
gipahamtang ngadto sa mga molupyo: “Ang ta- 
nang babayeng mabdos iyang giyasyasan.”---2Ha 
15:10, 13-17. 

Gibuhat ni Menahem ang daotan sa mga mata ni 
Jehova. Iyang gipalambo ang pagsimba sa nating 
baka, ug wala mobiya sa mga sala ni Jeroboam, 
ang unang hari sa napulo-ka-tribong gingharian. 
Panahon sa iyang paghari, gisulong ni Haring Pul 
(Tiglat-pileser II) ang Israel, ug si Menahem napu- 
gos sa pagbayad sa maong Asiryanhong monarko 
ug “usa ka libo ka talanton nga plata.” (86,606,000) 
Nakuha niya kini nga kantidad pinaagi sa pagpaba- 
yad ug huhis nga 50 ka siklo gikan sa tagsatagsa ka 
“maisog, gamhanang mga tawo” sa Israel. Sanglit 
ang usa ka talanton nga plata katumbas sa mga 
3,000 ka siklo, ang plata iyang gikuha gikan sa mga 
60,000 ka tawo. Gihatag ni Menahem ang plata 
ngadto sa hari sa Asirya, “aron ang iyang mga ka- 
mot magauban kaniya aron sa paglig-on sa gingha- 
rian sa iyang kamot.” Sa pagkadawat niini nga kan- 
tidad, si Pul mibiya gikan sa yuta.---2Ha 15:19, 20. 

Si Menahem ginganlan diha sa usa ka inskripsi- 
yon ni Tiglat-pileser III ingong “Menahem sa Sama- 
ria” (Me-ni-hi-im-me “Sa-me-ri-na-a-a), nga gitala 
diha niana, lakip kang Haring Rezon (Ra-hi-a-nu) 
sa Sirya ug Haring Hiram (Hi-ru-um-mu) sa Tiro 
(lahi sa Hiram sa adlaw ni David), ingong usa ka 
magmamando nga giingon sa maong Asiryanhong 
monarko nga nakadawat siyag tributo gikan kani- 
ya. (Ancient Near Eastern Texts, giedit ni J. Pritch- 
ard, 1974, pp. 282, 283) Si Menahem namatay ni- 
adtong mga 781 W.K.P., ug ang iyang anak nga 
lalaking si Pekahias mipuli kaniya sa trono sa Isra- 
el.---2Ha 15:22. 


MENE. Ang unang pulong sa usa ka matangha- 
gaong mensahe nga milagrosong gisulat diha sa pi- 
nalitadahang bungbong sa hawanan sa bangkete ni 
Haring Belsazar sa Babilonya niadtong gabii sa Ok- 
tubre 5, 539 W.K.P. (Gregorian nga kalendaryo), sa 
wala pa mapukan ang siyudad ngadto sa mga Me- 
dianhon ug mga Persianhon. Sumala kang Daniel, 
kinsa gitugahan ug katakos ni Jehova sa pagbasa sa 
sinulat ug sa paghubad niini, ang sinulat mabasa: 
“MENE, MENE, TEKEL ug PARSIN.” (Dan 5:25) Ang 
sinulat dayag nga maoy mga konsonante lamang 
ug kinahanglan ang kabatid ug tukmang paglitok, 
ingon man ang hustong paghubad. Ang mga pu- 
long mismo sa literal nagkahulogang: “Usa ka mina, 
usa ka mina, usa ka siklo, ug tunga sa siklo.” 

Sa paghatag sa tukmang hubad, si Daniel unang 
miingon: “Kini mao ang hubad sa pulong: MENE, 
giihap sa Diyos ang mga adlaw sa imong ginghari- 
an ug gitapos na kini.” (Dan 5:26) Bisan ang maong 
bahin sa mensahe makapatin-aw na unta sa mga 


MENSAHERO 


butang alang kang Haring Belsazar. Si Jehova nag- 
palagpot gikan sa trono sa gamhanang si Nabuco- 
donosor, kinsa mas gamhanan pa kay kang Belsa- 
zar. Busa Siya makapamubo sa gidaghanon sa mga 
adlaw sa pagkahari ni Belsazar ug niadtong sa 
iyang kaubang hari ug amahan nga si Nabonido. Si 
Jehova makahimo sa pagtapos sa maong dinastiya. 
Ang pulong nga “MENE” kaduha makita diha sa si- 
nulat sa bungbong, tingali tungod kay ang mensa- 
he gipadapat sa duha ka magmamando sa gingha- 
rian sa Babilonya sa maong panahon, si Nabonido 
ug si Belsazar. Bisan pa niana, si Daniel, sa paghu- 
bad niini, kas-a lang migamit sa “MENE,” lagmit 
tungod kay si Belsazar lamang ang didto niadtong 
higayona. 

Wala ibutyag sa Bibliya kon nganong walay usa 
sa maalamong mga tawo sa Babilonya ang nakahi- 
mo sa pagbasa sa sinulat. (Dan 5:8) Lagmit tungod 
kini sa pagkamatanghagaon sa mensahe, o kaha 
ang sinulat mismo maoy mga letra o pinulongan 
nga wala nila mahibaloi. 


MENSAHERO. Usa ka tawo nga nagdalag 
mensahe, binaba man o kaha sinulat, o usa ka tawo 
nga linaing gipili gikan sa mga bantay sa hari aron 
sa paghatod sa mga mando sa hari ug sa ubang di- 
naliang mga mensahe gikan sa hari ngadto sa lag- 
yong mga dapit sa iyang gingharian. (Gen 32:3-6, 
Huk 6:34, 35; 11:12-27, 2Sa 5:11, 1Ha 19:2, 2Ha 
19:8-14: Luc 7:18-24, 9:52) Sukad sa unang mga 
panahon ang maong mga tawo gihisgotan ingong 
“mga magdadagan.” (2Cr 30:6-10, Jer 51:31) Ang 
gikusgon sa paghatod sa mga mensahero (Heb., ra- 
tsim’; sa literal, mga magdadagan) hinungdanon 
kaayo. Aron daling mahatod ang mga mensahe 
ang mga mensahero gipasakay sa mga kabayo. 
--2Ha 9:17-19, Est 8:10-14. 

Sa Imperyo sa Persia, ang kusog modagan nga 
mga kabayo ang gigamit, ug may mga estasyon 
diin ang laing mga mensahero ug mga kabayo nag- 
hulat aron sa pagpadayon sa pagdala sa hinungda- 
nong mga mensahe. (Est 3:13-15: 8:10, 14) Dinali- 
an nilang ihatod ang mga mensahe ngadto sa ilang 
mga destinasyon sa magabii ug maadlaw ug sa ta- 
nang matang sa panahon. Sa Imperyo sa Roma 
adunay mga estasyon nga gipahimutang matag pi- 
pila ka kilometro alang sa mga mensahero diin 
adunay 40 ka kabayo nga gihuptan kanunay. Ang 
Romanong mga mensahero makapanaw ug mga 
160 km (100 mi) sa usa ka adlaw, igoigo nga gikus- 
gon niadtong panahona. Pinaagi niini nga sistema 
sa mga kabayong pangkoreyo, ang mga mensahe 
sa hari ikapadala sa kinatumyang mga bahin sa 
imperyo sulod sa hamubo lamang nga panahon. 

Ang mga mensahero sa karaang kapanahonan 
naglakip sa mga tigpahibalo nga magpahibalo sa 

publiko bahin sa mga sugo sa hari o sa estado. (Dan 
3:4-6, 5:29) Ang mga mensahero lagmit ipada- 
la aron ipaabot ang hangyo sa pagpakigdait (Isa 
33:7), sa pagpangayog militaryong tabang (2Ha 
16:7: 17:4), o sa pagpangayog tributo o sa pagpasu- 
render sa usa ka siyudad (1Ha 20:1-9: 2Ha 18:17- 
35). May kagawasan sila nga moagi sa mga utlanan 
aron sa pagtuman sa ilang misyon. Ang dili-maa- 
yong pagtratar sa mga mensahero sa hari nga gi- 
padala aron sa pagduaw ingong pagtahod sa laing 
nasod maoy seryoso kaayo nga mahimong mo- 
sangpot sa gubat.---2Sa 10:1-7, tan-awa ang EMBA- 
HADOR. 

Ang Hebreohanon ug Gregong mga pulong alang 
sa “mensahero” mahimong magtumong sa espi- 
ritung mga mensahero, o mga manulonda. (Sal 
104:4: Ju 1:51) Matino sa konteksto kon ang mensa- 
hero nga gihisgotan maoy tawo o kaha manulonda. 
Pananglitan, sa Isaias 63:9 ang “kaugalingong men- 
sahero” ni Jehova dayag nga iyang manulonda, 
sanglit kini nga mensahero nagluwas man sa mga 
Israelinhon.---Itandi ang Ex 14:19, 20. 

Gawas pa sa paggamit ug mga mensahero 
nga manulonda sa pagpasag impormasyon ngad- 
to sa mga lalaki ug mga babaye sa yuta ug sa 
paghimo sa ubang mga buluhaton (tan-awa ang 
MANULONDA), si Jehova sublisubling migamit ug 
tawhanong mga mensahero. Ang iyang mga ma- 
nalagna ug mga saserdote maoy iyang mga men- 
sahero ngadto sa nasod sa Israel. (2Cr 36:15, 16, 
Hag 1:13, Mal 2:7) Ang mga pulong sa iyang mga 
manalagna tinong matuman, kay si Jehova mao 
“ang Usa nga bug-os nagbuhat sa laraw sa iyang 
mga mensahero. "---Isa 44:26. 

"Mensahero sa Pakigsaad.” Ingong katuma- 
nan sa Malaquias 3:1, si Juan nga Tigbawtismo mi- 
tungha ingong ang mensahero nga nag-andam 
sa dalan atubangan kang Jehova pinaagi sa pag- 
andam sa mga Hudiyo alang sa pag-abot sa pangu- 
long hawas sa Diyos, si Jesu-Kristo.--Mat 11:10, 11: 
Mar 1:1-4, Luc 7:27, 28. 

Ingong gitagna nga “mensahero sa pakigsaad,” si 
Jesu-Kristo miadto sa templo ug naghinlo niini. 
(Mat 21:12, 13: Mar 11:15-17, Luc 19:45, 46) Dayag 
nga siya mao ang mensahero sa Abrahamikong pa- 
kigsaad, kay pinasukad niini nga pakigsaad ang 
mga Hudiyo unang gihatagan ug higayon nga ma- 
himong mga manununod sa Gingharian. Kini mao 
ang pakigsaad nga ngadto niana si Pedro miawhag 
sa mga Hudiyo sa paghinulsol. Makaiikag usab nga 
ang amahan ni Juan nga Tigbawtismo, si Zacarias, 
naghisgot sa Abrahamikong pakigsaad maylabot sa 
pagbangon ni Jehova ug 'usa ka sungay sa kaluwa- 
san diha sa balay ni David, diin kini nga sungay 
mao ang Mesiyas.--Itandi ang Mat 10:5-7, 15:24: 
21:31: Luc 1:69-75: Buh 3:12, 19-26. 

MENUHOT [Mga Dapit-Pahulayanan]. Sumala 
sa Masoretikong teksto, mopatim-aw nga usa kini 
ka Judeanhong banay nga naggikan kang Sobal. 
(1Cr 2:4, 52) Apan gipalabi sa pipila ka eskolar 
nga tul-iron ang Hebreohanong teksto aron maba- 
sang “mga Manahatnon,” sama sa bersikulo 54. (JB, 
Mo) Ug ang usa ka Hudiyohanong komentaryo sa 
Mga Cronicas naghatag sa alternatibong hubad nga 
“kinsa nagdumala sa katunga sa mga dapit-pahu- 
layanan” ug miingon: “Si Sobal maoy nagdumala sa 
katunga sa hunonganan sa panon sa mga magpa- 
panaw didto sa yuta sa Juda.”--Soncino Books of 
the Bible, giedit ni A. Cohen, London, 1952, p. 15. 


MEONENIM, DAKONG KAHOY SA [Mga 
Salamangkero]. Usa ka kahoy nga makita gikan sa 
Sekem, nga gilabyan sa usa ka pundok sa mga tawo 
ni Haring Abimelek una pa sa ilang pagpakig-away 
sa mga tag-iyag yuta sa maong siyudad. (Huk 
9:34-37) Ang “dakong kahoy sa Meonenim” maoy 
hubad sa Hebreohanong mga pulong nga “@lohn” 
me'oh.nenim'. Ang 'elohn' nagtumong sa dagkong 
mga kahoy sa katibuk-an, ug ang meoh:nenim' 
maoy usa ka participle nga nagtumong sa “mga sa- 
lamangkero.” (Tan-awa ang Deu 18:14.) Kini mao 
ang gingalan niining kahoya tungod kay ang mga 
Canaanhon o ang apostatang mga Israelinhon nag- 
himo ug mga kalaki sa salamangka didto. Gituohan 
sa pipila ka eskolar nga ang “dakong kahoy sa Meo- 
nenim” mao ra usab ang “dagkong mga kahoy sa 
More” nga samang gihubit ingong duol sa Sekem. 
--Itandi ang Gen 12:6, 35:4: Huk 9:6. 


MEONOTAI. Usa ka kaliwat ni Juda kinsa “na- 
nganak kang Opra,” nga mao tingali ang katigula- 
ngan sa amahan sa usa ka tawong ginganlag Opra 
o kaha ang nagtukod sa usa ka dapit nga nagbaton 
nianang ngalana.--1Cr 4:1, 14. 


MEPAAT. Usa ka siyudad nga sa sinugdan gi- 
pahat ngadto sa mga Rubenhon apan sa ulahi giha- 
tag ngadto sa Merarihanong mga Levihanon. (Jos 
13:15, 18, 21:34, 36, 37, 1Cr 6:77-79) Sa adlaw ni 
Jeremias, mga walo ka siglo sa ulahi, ang Mepaat 
nailalom sa Moabihanong pagmando. (Jer 48:21, 
24) Gituohan nga kini lagmit mao ang Tell Jawa, 
mga 11 km (7 mi) sa H sa “Amman (Raba). Ang 
Khirbet Nefa'a (o, Qureiyat Nafi') sa duol lagmit 
nagpreserbar sa karaang ngalan niini. 


MEPIBOSET. 


1. Usa sa duha ka anak nga lalaki ni Haring Saul 
pinaagi kang Rizpa nga anak nga babaye ni Aia. 
(2Sa 21:8) Siya maoy usa sa pito ka kaliwat ni Saul 
nga gitugyan ni David ngadto sa mga Gabaonhon 
isip bayad tungod sa pagsulay ni Saul sa pagpuo 
kanila. (Tan-awa ang GABAON, GABAONHON.) Giladlad 


MEPIBOSET 


sa mga Gabaonhon si Mepiboset ug ang ubang 
unom ka membro sa panimalay ni Saul “didto iba- 
baw sa bukid atubangan ni Jehova,” human sila pa- 
matya “sa unang mga adlaw sa ting-ani, sa sinug- 
dan sa pag-ani sa sebada.” (Itandi ang Num 25:4.) 
Apan gibantayan sila ni Rizpa aron walay makadu- 
ol nga mga langgam ug ihalas nga mga mananap, 
ug sa ulahi gipatigom ug gipalubong ni David ang 
ilang mga bukog ipon sa mga bukog ni Saul ug Jo- 
natan sa lubnganan ni Kis.---2Sa 21:1-14. 

2. Anak nga lalaki ni Jonatan, apo ni Ha- 
ring Saul. Sa dihang ang taho bahin sa kamatayon 
ni Saul ug Jonatan nakaabot gikan sa Jezreel, ang 
singko-anyos nga batang si Mepiboset gidala sa 
iyang iwa ug mikalagiw sila tungod sa kalisang. Ni- 
adto nga higayon, si Mepiboset “nahulog ug naba- 
kol” ang duha ka tiil. (2Sa 4:4) Sulod sa pipila ka 
tuig human niadto, si Mepiboset nagpuyo sa balay 
ni Makir nga anak nga lalaki ni Amiel sa Lo-debar. 
Nasayran kini ni David gikan kang Ziba, nga kan- 
hing sulugoon sa balay ni Saul. Walay duhaduha 
nga nahinumdom sa iyang pakigsaad kang Jonatan 
(1Sa 20:12-17, 42), buot ni David nga magpakitag 
mahigugmaong-kalulot ngadto kang bisan kinsa 
nga “nahibilin sa balay ni Saul.” Gidala si Mepiboset 
sa atubangan ni David, ug sa dihang gisaysay sa 
hari nga buot niyang magpakitag mahigugmaong- 
kalulot kang Mepiboset pinaagi sa pag-uli kaniya sa 
“tanang yuta ni Saul” ug nga siya “magakaon ug ti- 
napay sa iyang lamesa, si Mepiboset mapainubsa- 
nong mitubag: “Unsa ba ang imong sulugoon, nga 
ikaw naglingi man sa patay nga iro sama kanako?” 
Hinunoa, agig pagtuman sa determinasyon ni Da- 
vid niining butanga, si Ziba ug ang tanan nga nag- 
puyo sa iyang balay (lakip ang 15 ka anak nga lala- 
ki ug 20 ka sulugoon) nahimong mga sulugoon ni 
Mepiboset, kinsa gihatagan sa katigayonan ni Saul. 
Human niadto siya mipuyo sa Jerusalem ug mika- 
on kanunay diha sa lamesa sa hari.---2Sa 9. 

Sa dihang mikalagiw si David gikan sa Jerusalem 
tungod sa pakigkunsabo ni Absalom batok kaniya, 
gisugat siya ni Ziba, kinsa nagtagana kaniyag mga 
pagkaon. Sa pagtubag sa mga pangutana ni David 
sa pagpakisayod bahin kang Mepiboset, si Ziba mi- 
ingon: “Atua siya nagpabilin sa Jerusalem, kay siya 
miingon, 'Karong adlawa ang balay sa Israel ma- 
gauli kanako sa harianong pagmando sa akong 
amahan.” Tungod niana, ang hari misulti kang 
Ziba: “Tan-awa! Imo na ang tanan nga gipanag-iya 
ni Mepiboset.” (2Sa 16:1-4) Gisugat ni Mepiboset 
si David sa paghibalik sa hari sa Jerusalem, ug 
ang asoy nag-ingon nga “wala niya maatiman ang 
iyang mga tiil ni maatiman niya ang iyang bigote 
ni malabhan niya ang iyang mga besti sukad sa ad- 
law nga mibiya ang hari hangtod sa adlaw nga 
miabot siya sa kalinaw.” Sa dihang nangutana si 


MERAB 


David kon nganong wala mouban si Mepiboset ka- 
niya, gisaysay ni Mepiboset nga ang iyang sulugo- 
on naglimbong kaniya ug miingon usab: “Busa siya 
nagbutangbutang sa imong alagad atubangan sa 
akong ginoo nga hari. Apan ang akong ginoo nga 
hari sama sa usa ka manulonda sa matuod nga Di- 
yos” (buot ingnon, iya rang masayran kon unsa ang 
tinuod). Dayag nga nakita ni David ang pagkawa- 
lay-sala ni Mepiboset, ug gibag-o niya ang una ni- 
yang sugo pinaagi sa pag-ingon: “Ikaw ug si Ziba 
magbahin sa yuta.” Niini mitubag si Mepiboset: 
“Ipakuha kaniya bisan ang tanan, karon nga ang 
akong ginoo nga hari miabot na sa iyang balay diha 
sa kalinaw.”--2Sa 19:24-30, itandi ang Pr 18:17, 
25:8-10. 

Sa dihang ang mga Gabaonhon nagtinguha sa 
pagpatay sa mga kaliwat ni Saul ingong bayad sa 
daotang gihimo sa hari batok kanila, si David nalu- 
oy kang Mepiboset tungod sa panumpa kang Jeho- 
va nga gihimo tali ni David ug Jonatan ug naglu- 
was kang Mepiboset. (2Sa 21:7, 8) Ang Kasulatan 
wala na maghatag ug dugang impormasyon bahin 
kang Mepiboset, bisan tuod nga ang banay ni Saul 
nagpadayon pa sa ulahing kaliwatan pinaagi sa 
anak nga lalaki ni Mepiboset nga si Mica (Miqueas). 
(2Sa 9:12, 1Cr 9:39-44) Dayag nga si Mepiboset gi- 
nganlan usab ug Merib-baal, ingon sa gipakita sa 
1 Cronicas 8:34 ug 9:40. 


MERAB [gikan sa lintunganayng pulong nga 
nagkahulogang “modaghan (modagaya)”]. Ang 
magulang sa duha ka anak nga babaye ni Ha- 
ring Saul. (1Sa 14:49) Si Saul dayag nga nakasaad 
nga ipaminyo ang usa kanila ngadto sa tawo nga 
makapildi kang Goliat (1Sa 17:25), ug tingali mao 
kadto ang hinungdan nga gitanyag niya si Merab 
ngadto kang David. Human sa iyang pakigsangka 
kang Goliat, si David napamatud-ang usa ka mang- 
gialamon ug malamposong manggugubat batok sa 
mga Filistehanon, mao nga si Saul “nahadlok kani- 
ya,” samtang ang katawhan sa Israel ug Juda nahi- 
gugma kaniya. (1Sa 18:15, 16) Sa dihang gitan- 
yag si Merab ngadto kang David ingong asawa, si 
Saul nagdasig kaniya nga padayong magmaisogon, 
apan ang diha sa iyang hunahuna, “Dili ko idapat 
ang akong kamot kaniya, kondili ang kamot sa mga 
Filistehanon maoy modapat kaniya,” nga naglaom 
nga si David mamatay sa pagpakiggubat. Sa pag- 
kamapainubsanon, si David nagpanuko sa pagda- 
wat sa tanyag nga mahimong umagad sa hari. 
Apan ang nahitabo, si Saul wala motuman sa iyang 
saad, ug si Merab wala gayod mahimong asawa ni 
David. Ang asoy nag-ingon nga ang manghod nga 
anak nga babayeng si Mikal “nahigugma kang Da- 
vid,” nga lagmit nagpasabot nga si Merab wala ma- 
higugma kang David. Bisan unsa man ang kahim- 

tang, “nahitabo nga sa panahon nga si Merab, anak 
nga babaye ni Saul, igahatag na unta kang David, 
siya gikahatag na kang Adriel nga Meholahanon 
aron mapangasawa.”-- 1Sa 18:17-20. 

Si Merab nanganak ug lima ka anak nga lalaki 
kang Adriel. Apan, kini nga mga anak ug ang duha 
pa ka ubang membro sa panimalay ni Saul gitug- 
yan ni David ngadto sa mga Gabaonhon, kinsa 
nagpatay kanilang pito. Gihimo kini isip bayad sa 
pagsulay ni Saul sa pagpuo sa mga Gabaonhon. 
--2Sa 21:1-10. 

Gimatuto sa Iyang Igsoong Babaye ang mga 
Anak nga Lalaki ni Merab. Sumala sa Masore- 
tikong teksto, ang 2 Samuel 21:8 naghisgot bahin 
sa “lima ka anak nga lalaki ni Mikal nga anak nga 
babaye ni Saul nga gipanganak niya kang Adriel.” 
Apan ang 2 Samuel 6:23 nag-ingon nga si Mikal 
namatay nga walay anak. Mopatim-aw nga ang pi- 
pila ka eskriba misulay sa pagsulbad niini nga pa- 
nagsumpaki pinaagi sa paghulip sa ngalang Merab 
alang sa Mikal diha sa 2 Samuel 21:8. Daw dayag 
kini tungod kay ang Gregong Septuagint (Lagar- 
dian nga edisyon) ug ang duha ka Hebreohanong 
manuskrito mabasa nga “Merab” niini nga bersiku- 
lo. Hinunoa, ang tradisyonal nga kabatbatan sa 
2 Samuel 21:8 sumala sa makita sa halos tanang 
ubang Hebreohanong mga manuskrito maoy ingon 
sa mosunod: 

Si Merab nga igsoong babaye ni Mikal mao ang 
asawa ni Adriel ug nanganak kaniya sa lima ka 
anak nga lalaki nga gihisgotan. Apan sayong na- 
matay si Merab, ug ang iyang igsoong babaye nga 
si Mikal, nga gisalikway ni David ug walay anak, 
mao ang nagmatuto o nagpadako sa lima ka anak 
nga lalaki. Busa, sila gihisgotan ingong mga anak 
ni Mikal inay nga mga anak ni Merab. Kaharmon- 
ya niini nga pagsabot sa 2 Samuel 21:8, ang hubad 
sa Bibliya ni Isaac Leeser naghisgot bahin sa “lima 
ka anak nga lalaki ni Mikal nga anak nga babaye ni 
Saul, kinsa iyang gipadako alang kang Adriel,” ug 
ang nota o footnote niini nga teksto nag-ingon: “Si 
Mikal mao ang asawa ni David: apan ang mga anak 
iya ni Merab, ang kamagulangang anak nga baba- 
ye ni Saul, kinsa lagmit giedukar sa iyang igsoong 
babaye.” Ang mga Targum mabasa: “Ang lima ka 
anak nga lalaki ni Merab (nga gipadako ni Mikal 
nga anak nga babaye ni Saul) nga iyang gipanga- 
nak.” Ang ubang mga hinungdan nga wala ibutyag 
sa Kasulatan mahimong nakaapekto sa pagkahan- 
ay sa teksto. 


MERAIAS [lagmit, Masuklanon]. Usa ka saser- 
dote ug pangulo sa balay sa amahan ni Seraias 
sa mga adlaw ni Joiakim human mamalik ang 
mga Hudiyo gikan sa pagkadestiyero sa Babilonya. 
--Neh 12:12. 

MERAIOT [lagmit, Mga Masuklanon]. 

1. Usa ka saserdotehanong kaliwat ni Aaron pi- 
naagi kang Eleasar; gitawag nga “anak nga lalaki ni 
Zeraias.”--1Cr 6:3-7, 52, Esd 7:3, 4. 

2. Usa ka saserdote nga nailhang “anak nga la- 
laki ni Ahitub, usa ka pangulo sa balay sa matuod 
nga Diyos” ug mopatim-aw nga mao ang amahan 
ni Zadok.--1Cr 9:10, 11, Neh 11:11. 

3. Ang nagpundar sa usa ka saserdotehanong 
balay o banay nga kaliwat sa amahan nga ang pa- 
ngulo mao si Helkai sa mga adlaw ni Joiakim. (Neh 
12:12, 15) Ang “Meraiot,” nga mao ang ngalan nii- 
ni nga banay human makabalik ang mga Hudiyo 
gikan sa pagkadestiyero sa Babilonya, tingali maoy 
laing porma sa “Meremot,” ang ngalan sa usa sa 
mga saserdote nga miuban kang Zorobabel ngadto 
sa Jerusalem niadtong 537 W.K.P.--Neh 12:1, 3. 


MERARI [gikan sa lintunganayng pulong nga 
nagkahulogang “mapait”]. Anak nga lalaki ni Levi 
ug igsoon ni Gerson (Gersom) ug Kohat. (Gen 
46:11: 1Cr 6:1, 16) Sanglit si Merari gihisgotan nga 
ikatulo sa mga anak nga lalaki ni Levi, lagmit siya 
mao ang kamanghoran. Usa siya sa 70 ka membro 
sa panimalay ni Jacob “nga miadto sa Ehipto.” (Gen 
46:8, 11, 26, 27) Si Merari may duha ka anak nga 
lalaki, si Mali ug Musi (Ex 6:19: 1Cr 6:19), ug siya 
mao ang nagpundar sa mga Merarihanon, usa sa 
tulo ka pangunang mga banay sa mga Levihanon. 
--Num 26:57. 


MERARIHANON [Kang (Iya ni) Merari]. Usa 
sa tulo ka pangunang mga banay sa mga Leviha- 
non, nga naggikan sa anak nga lalaki ni Levi nga si 
Merari pinaagi kang Mali ug Musi. (Ex 6:16, 19: 
Num 3:20, 26:57, 58) Ang unang pagsenso sa mga 
Israelinhon didto sa kamingawan nagtala ug 6,200 
ka Merarihanong mga lalaki gikan sa usa ka bulan 
ang kagulangon pataas, 3,200 niini nila ang nag- 
edad ug 30 ngadto sa 50 anyos ug misulod sa 
grupong tig-alagad “alang sa pag-alagad sa tol- 
da nga tagboanan.” (Num 3:33, 34, 4:42-45) Ang 
ilang pangulo niadtong higayona mao si Zuriel, ug 
ang ilang kampo nahimutang sa A nga kiliran sa 
tabernakulo. (Num 3:35) Panahon sa pagpanaw 
sa kamingawan, ang tulo-ka-tribo nga dibisyon ni 
Juda mao ang unang mobiya gikan sa gikampohan. 
Dayon ang mga Gersonhon ug mga Merarihanon 
"manglakaw ingon nga mga tigdala sa tabernakulo,” 
nga pagasundan sa tulo-ka-tribo nga dibisyon ni 
Ruben ug dayon sa Kohatnong mga Levihanon. 
(Num 10:14-21) Ang mga Merarihanon mao ang 
gitugyanan sa mga kuwadrong bayanan, mga ba- 
labag, mga haligi, ug sa mga suksokanang pato- 
ngan sa tabernakulo, ingon man sa “tanang gala- 
miton niini ug sa tanang pag-alagad niini,” dugang 


MERATAIM 


pa sa mga haligi, mga suksokanang patongan, mga 
ugsok sa tolda, ug mga pisi sa tolda sa sawang. 
(Num 3:36, 37) Aron madala kining bug-at nga 
mga butang, sila gihatagan ug upat ka karomata 
ug walo ka baka. Didto sa kamingawan sila ug 
ang mga Gersonhon maoy “ubos sa pagdumala” sa 
anak nga lalaki ni Aaron nga si Itamar.--Num 
7:6-8. 

Sa pagbahin sa Yutang Saad ubos ni Josue, 12 ka 
siyudad ang gihatag ngadto sa mga Merarihanon, 
upat gikan sa matag usa sa mga teritoryo sa tribo 
ni Ruben, Gad, ug Zabulon. Usa niini, ang Ramot sa 
Gilead (diha sa teritoryo sa Gad), maoy usa ka 
“siyudad nga dalangpanan.”--Jos 21:7, 34-40, 1Cr 
6:63, 77-81. 

Sa adlaw ni David 220 ka Merarihanon, uban 
kang Asaias ingong ilang pangulo, ang mitabang 
sa ubang mga Levihanon sa pagdala sa arka sa 
pakigsaad ngadto sa Jerusalem gikan sa balay 
ni Obed-edom. (1Cr 15:1-6, 25) Human nga ang 
Arka aduna nay dapit nga kapahilunaan, ang pipi- 
la sa mga Merarihanon “gihatagan ni David ug mga 
katungdanan sa pagdumala sa pag-awit diha sa 
balay ni Jehova.” (1Cr 6:31, 44-47) Ang ubang mga 
Merarihanon gitudlo ingong mga magbalantay-sa- 
ganghaan.-- 1Cr 26:1, 10, 19. 

Panahon sa programa sa repormasyon sa Ju- 
deanhon nga si Haring Ezequias, ang pipila ka Me- 
rarihanon maoy kauban sa mga Levihanon nga 
naghinlo sa templo. (2Cr 29:12, 15) Sa ulahi, sa ika- 
pitong siglo W.K.P., ang Merarihanon nga si Jahat 
ug Abdias gitudlo ni Haring Josias ingong magta- 
tan-aw sa mga tig-ayo sa templo.--2Cr 34:12, 13. 

Ang mga Merarihanon maoy lakip sa mga Levi- 
hanon nga namalik gikan sa pagkadestiyero sa Ba- 
bilonya niadtong 537 W.K.P. (1Cr 9:14) Sa ulahi (ni- 
adtong 468 W.K.P.), ang mga Merarihanon maoy 
lakip sa mga Levihanon nga mikuyog kang Esdras 
gikan sa Babilonya paingon sa Jerusalem.---Esd 8: 
1, 18, 19, 31, 32. 


MERATAIM  [lagmit, Dobleng Pagrebelde]. 
Usa ka ngalan nga gipadapat sa siyudad sa Babilon- 
ya o, lagmit, sa usa ka partikular nga teritoryo sa 
Babilonya. (Jer 50:21, 23, 24) Tingali kini nagtu- 
mong sa nar marratu diha sa mga inskripsiyon sa 
Babilonya, nga giisip nga mao ang Gulpo sa Persia 
diin nganha niana moagos ang mga suba sa Tigris 
ug Euprates. Dayag nga kini maoy kokaamgid sa 
Hebreohanong berbo nga marah’ (mahimong re- 
belyoso). Ingong dual form nga gikuha gikan sa 
marah’, ang Merataim mahimong nagtumong sa 
kagrabe sa pagrebelde sa Babilonya. Sukad sa mga 
adlaw sa magtutukod niini nga si Nimrod, ang bi- 
nuhatan sa Babilonya maoy usa ka pagrebelde ba- 
tok kang Jehova.—Gen 10:8-10. 


MERED 


MERED [Pagrebelde]. Usa ka anak nga lalaki ni 
Ezra nga gihisgotan diha sa talaan sa kaliwatan 
sa tribo ni Juda. Si Mered adunay Ehiptohanong 
asawa, si Bitias nga anak nga babaye ni Paraon, 
nga pinaagi kaniya si Mered nakabatog mga anak 
nga lalaki. (1Cr 4:1, 17, 18) Ang asawa nga “Hudi- 
yo” nga gihisgotan sa bersikulo 18 lagmit nga laing 
asawa ni Mered. 


MEREMOT. 

1. Usa sa pangulong mga saserdote nga miku- 
yog kang Zorobabel gikan sa Babilonya paingon sa 
Jerusalem niadtong 537 W.K.P. (Neh 12:1-7) Ang 
usa ka balay o banay sa mga saserdote nga kaliwat 
sa amahan sa misunod nga kaliwatan ginganlan ug 
“Meraiot,” ug lagmit nga si Meremot mao ang nag- 
pundar niini. (Neh 12:15) Susama ang pagkasulat 
sa maong mga ngalan diha sa Hebreohanong mga 
karakter. 

2. Anak nga lalaki ni Uriyas ug usa ka inila nga 
saserdote sa mga adlaw ni Esdras ug Nehemias. Sa 
dihang si Esdras ug ang usa ka Hudiyong nahibilin 
miabot sa Jerusalem gikan sa Babilonya niadtong 
468 W.K.P., si Meremot maoy lakip sa mga saser- 
dote nga sa ilang mga kamot “gitimbang ang plata 
ug ang bulawan ug ang mga galamiton sa balay” ni 
Jehova. (Esd 8:31-34) Si Meremot maoy usa ka ka- 
liwat ni Hakoz, nga ang pipila sa iyang mga kaliwat 
dili makasubay sa ilang kagikan. (Esd 2:61, 62) 
Apan dayag nga ang maong dibisyon sa banay diin 
siya nahisakop makasubay sa linya sa kagikan nii- 
ni, sanglit si Meremot nakigbahin man sa mga ka- 
lihokan sa mga saserdote. Siya nakigbahin usab sa 
pagbuhat sa buluhatong pagpang-ayo sa paril sa 
Jerusalem ilalom sa pagdumala ni Nehemias.---Neh 
3:3,4, 21. 

3. Usa ka saserdote, o ang katigulangan sa usa 
niadtong nagpamatuod pinaagig timbre sa “kasali- 
gang kontrata” sa adlaw ni Nehemias.---Neh 9:38- 
10:5. 

4. Usa ka Israelinhon nga lakip sa “mga anak ni 
Bani” kinsa nangasawa ug langyawng mga asawa 
apan nagpapahawa kanila “uban sa mga anak” sa 
adlaw ni Esdras.---Esd 10:25, 34, 36, 44. 


MERES. Usasa pito ka prinsipe nga gikonsulta 
ni Ahasuero sa dihang si Vasti misupak kaniya. 
--Est 1:14; tan-awa ang MEMUCAN. 


MERIBA [Pakiglalis]. 

1. Usa ka dapit duol sa Repidim nga gikampo- 
han sa Israel didto sa kamingawan. Didto milagro- 
song gitagana ni Jehova ang suplay sa tubig sa 
dihang gihampak ni Moises ang bato sa Horeb pi- 
naagi sa iyang sungkod. Unya gitawag ni Moises 
ang dapit nga “Masah” (nagkahulogang “Pagsulay”) 
ug “Meriba” (nagkahulogang “Pakiglalis”). Kini nga 

mga ngalan nagpahinumdom sa pagpakiglalis sa 
Israel kang Moises ug sa ilang pagsulay sa Diyos 
tungod sa pagkawalay tubig.--Ex 17:1-7. 

2. Ang ngalang “Meriba” sa ulahi gingalan usab 
sa usa ka dapit duol sa Kades, ug ang hinungdan 
kon nganong kini gingalan niining dapita maoy tu- 
ngod usab sa pagpakiglalis sa Israel kang Moises 
ug kang Jehova bahin sa pagkawalay tubig. (Num 
20:1-13) Dili sama sa dapit nga duol sa Repidim, 
diin ang mga Israelinhon nagkampo wala pay duha 
ka bulan human mogawas sa Ehipto (Ex 16:1, 17:1, 
19:1), kini nga Meriba wala nganli ug Masah. Usa- 
hay gipalahi kini sa Kasulatan gikan sa ubang da- 
pit pinaagi sa paghisgot niini nga “mga tubig sa 
Meriba” (Sal 106:32) o “mga tubig sa Meriba sa Ka- 
des.” (Num 27:14: Deu 32:51) Apan, sa Salmo 81:7 
ang paghisgot kang Jehova nga nagsulay sa Israel 
pinaagi sa “mga tubig sa Meriba” mahimong nag- 
pasabot sa panghitabo didto sa Meriba duol sa Re- 
pidim.---Itandi ang Deu 33:8. 

Si Moises ug Aaron napakyas sa pagbalaan kang 
Jehova maylabot sa milagrosong tagana sa tubig 
didto sa Meriba sa dapit sa Kades. Busa sila nawad- 
an sa pribilehiyo nga makasulod sa Yutang Saad. 
Kining hitaboa daw nahitabo sa ika-40 nga tuig sa 
paglatagaw sa Israel didto sa kamingawan.--Num 
20:1, 9-13, 22-28, 33:38, 39. 


MERIBAT-KADES [Pakiglalis Didto sa Ka- 
des]. Ang habagatang utlanan sa teritoryo sa Isra- 
el ingon sa nakita ni Ezequiel diha sa panan-awon. 
(Eze 47:13, 19: 48:28) Ang ngalang Meribat-kades 
nagtumong sa pagpakiglalis sa Israel kang Jehova 
didto sa “tubig sa Meriba” samtang nagkampo sa 
Kades.--Num 20:1-13, tan-awa ang KADES, KADES- 
BARNEA; MERIBA Num. 2. 


MERIB-BAAL [lagmit, Nakig-away Kang 
Baal: o, Si Baal Naghimog Legal nga Depensa]. 
Apong lalaki ni Haring Saul, anak ni Jonatan, ug 
ang amahan ni Miqueas. (1Cr 8:33, 34) Lagmit nga 
kini maoy laing ngalan ni Mepiboset. Ang ubang 
mga tawo may duha ka ngalan usab, sama kang 
Esbaal nga gitawag usab ug Is-boset.--Itandi ang 
2Sa 2:8 sa 1Cr 8:33. 

Ang ngalan nga Merib-baal makaplagan diha sa 
duha ka daw magkalahing mga porma sa Hebreo- 
hanon (Meriv baal ug Meri-va'al) sa 1 Croni- 
cas 9:40. Ang unang porma gigamit usab diha sa 
1 Cronicas 8:34. Makita nga mao ra kini sila sanglit 
si Mepiboset may batang anak nga lalaking gingan- 
lag Mica ug si Merib-baal may anak nga lalaking gi- 
nganlag Miqueas. (Itandi ang 2Sa 9:12 sa 1Cr 9:40.) 
Naporma ang mga ngalang “Mica” ug “Miqueas” tu- 
ngod sa diyutayng kalainan sa Hebreohanong es- 
peling niini nga mga ngalan. 

MERODAK. Ang Hebreohanong porma sa 
Marduk, ang labing ilado nga diyos sa Babilonya, 
kansang pagkapukan gitagna nga maatol usab sa 
pagkapukan sa Babilonya.---Jer 50:2. 

Ang mga Babilonyanhon nga si Haring Merodak- 
baladan (Isa 39:1) ug si Haring Evil-Merodak (2Ha 
25:27) sa walay duhaduha ginganlan pinasukad sa 
ngalan niini nga diyos. Sa dihang nailado ang siyu- 
dad sa Babilonya tungod kay gihimo kini ni Ha- 
ring Hammurabi nga kaulohan sa imperyo sa Babi- 
lonya, si Merodak nailado usab. Ang mga hiyas sa 
naunang mga diyos gipasidungog kaniya, ug gitu- 
ohan nga ang mga saserdote sa Babilonya nag- 
usab sa mitolohikanhong mga asoy aron himoon si 
Merodak nga mao ang nagpatay kang Tiamat ug 
ang maglalalang sa kalibotan ug sa tawo. Ang Ba- 
bilonyanhong mga sinulat nagpaila kang Marduk 
(Merodak) ingong anak nga lalaki ni Ea (ang diyos 
nga nagdumala sa katubigan), ang bana ni Sarpa- 
nitu, ug ang amahan ni Nebo. 

Ang pagmando ibabaw sa Babilonya suod nga 
nalangkit sa larawan ni Merodak diha sa iyang tem- 
plo, ang Esagila, kay ang mga magmamando sa 
Babilonya wala ipahiluna sa gahom pinaagig pag- 
korona apan nahimong mga hari pinaagi sa pagku- 
pot sa kamot ni Merodak. Ang seremonyas subli- 
sublion matag tuig sa panahon sa kasaulogan sa 
Bag-ong Tuig. Bisan sa panahon nga gigamhan sa 
Asirya ang Babilonya, ang mga hari sa Asirya gi- 
kinahanglan nga moadto sa siyudad sa Babilonya 
sa matag tuig alang sa kasaulogan sa Bag-ong Tuig 
ug himoong legal ang ilang pagbaton sa trono pina- 
agi sa pagkupot sa kamot ni Merodak. 

Maylabot sa pagkapukan sa Babilonya, si Jere- 
mias nga manalagna nagtagna nga si Merodak 
"malisang.' Natuman kini diha sa diwa nga si Mero- 
dak wala makahimo sa pagtipig sa dignidad sa Ba- 
bilonyanhong Gahom sa Kalibotan, ug sanglit ang 
mga magpupukan sa Babilonya maoy mga magsi- 
simba sa ubang mga bathala, ang iyang umalabot 
nahimong dili gayod tino, puno sa kahadlok sa da- 
otang mahitabo.--Jer 50:2, tan-awa ang BEL; DI- 
YOS UG MGA DIYOSA, MGA (Babilonyanhong mga Bat- 
hala). 


MERODAK-BALADAN [gikan sa Babilon- 
yanhon, nga nagkahulogang “Si Marduk Naghatag 
ug Anak nga Lalaki"]. “Ang anak nga lalaki ni Bala- 
dan” ug hari sa Babilonya nga nagpadalag mga su- 
lat ug usa ka gasa kang Haring Ezequias sa Juda 
human maulii ang maong hari gikan sa pagkasakit. 
(Isa 39:1) Siya gitawag ug “Berodak-baladan” sa 
2 Hari 20:12, apan kini nga kalainan giisip sa ka- 
daghanan nga maoy resulta sa sayop sa magkokop- 
ya, o kaha tungod sa pagsulay sa paggamit ug ka- 
tumbas nga letra alang sa usa ka Akadianhong 


MERODAK-BALADAN 


Si Merodak-baladan mihatag ug yuta ngadto sa 
usa ka opisyal, si Haring Ezequias mahigalaon 
kaayo sa mga mensahero nga gikan kang 
Merodak-baladan 


konsonante nga ang paglitok maoy tali sa “m” 
ug “b.” 

Ang ngalang Merodak-baladan makita diha sa 
Asiryanhon ug Babilonyanhong mga inskripsiyon 
nga cuneiform ingong “Marduk-apla-iddina.” Diha 
niana siya gihisgotan ingong magmamando sa usa 
ka Caldeanhong distrito nga nailhan ingong Bit- 
Yakin, nga nahimutang sa kalamakan ibabaw sa 
ulohan sa Gulpo sa Persia ug sa H sa Babilonya. 
Siya nangangkon nga harianon ug kaliwat, nga 
nagpaila sa ngalan ni Haring Eriba-Marduk sa Ba- 
bilonya (giisip nga hari sa sayong bahin sa ika- 
walong siglo W.K.P.) ingong iyang katigulangan. 
--Iraq, London, 1953, Tomo XV, p. 124. 

Si Tiglat-pileser II, kansang pagmando mi- 
abot hangtod sa paghari ni Haring Ahaz sa Juda 
(761-746 W.K.P.), naghisgot kang Merodak-baladan 
ingong magmamando sa usa ka Caldeanhong tribo 
nga nagpasidungog kaniya sa dihang ang mga 
Asiryanhon misulong sa Babilonya. 


MEROM, KATUBIGAN SA 


Nagpadalag mga Delegado Ngadto Kang 
Ezequias. Giingon nga si Merodak-baladan mi- 
sulod sa Babilonya ug giproklamar ang iyang kau- 
galingon nga hari sa panahon sa paglingkod ni 
Sargon II sa Asiryanhong trono. Ang gihimo ni Me- 
rodak-baladan gipaluyohan sa mga Elamihanon, ug 
bisan tuod si Sargon sa wala madugay naningka- 
mot sa pagpalagpot kaniya gikan sa Babilonya, ang 
Caldeanhon nakahimo sa paghupot sa iyang posis- 
yon sulod sa mga 12 ka tuig, sumala sa Babylonian 
King List. Lagmit niining panahona nga siya nag- 
padala sa iyang mga delegado ngadto kang Ha- 
ring Ezequias, sa ika-14 nga tuig niining Judean- 
hong hari (732 W.K.P.) o sa wala madugay human 
niana. Gituohan sa pipila, lakip sa Hudiyong histor- 
yador nga si Josephus, nga ang mga pahalipay ni 
Merodak-baladan sa pagkanaulian ni Ezequias nag- 
langkit ug labaw pa kay sa usa ka pormalidad ug 
nga ang iyang nagpahipi nga motibo mao ang ti- 
nguha nga mabatonan ang pagpaluyo sa ginghari- 
an sa Juda, uban nianang sa Elam, diha sa usa ka 
panag-abin batok sa Asirya. Bisan pa niana, ang 
pagpakita ni Ezequias sa harianong tipiganan sa 
bahandi ug sa tipiganan sa iyang mga hinagiban 
(2Ha 20:13) ngadto sa mga mensahero nga Cal- 
deanhon bug-os nga gisaway sa manalagnang si 
Isaias ingong timailhan sa umaabot nga pagpana- 
kop sa Babilonya sa Juda.--Isa 39:2-7. 

Gipildi sa Asirya. Sa hapit nang matapos 
ang iyang pagmando sa Babilonya sulod sa mga 
12 ka tuig, nakita ni Merodak-baladan nga na- 
putol ang pangunang pagpaluyo kaniya sa Elam 
tungod sa Asiryanhong kadaogan batok nianang 
maong gingharian, ug human niadto siya giatake 
ug napugos sa pag-eskapo gikan sa Babilonya. Bi- 
san tuod nailog ang Babilonya sa mga Asiryan- 
hon, mopatim-aw nga nahuptan ni Merodak-bala- 
dan ang iyang posisyon ingong magmamando sa 
Bit-Yakin. Ang Babylonian King List nagpakita sa 
ikaduhang paghari sulod sa siyam ka bulan (si 
Polyhistor nag-ingon nga unom ka bulan) ni “Mar- 
dukaplaiddin” ingong hari sa Babilonya sulod sa 
ikaduhang tuig human sa kamatayon ni Sargon. 
Gidawat kini sa kadaghanan ingong nagtumong sa 
samang hari nga mihimog ikaduhang paningkamot 
aron ipahiluna ang iyang kaugalingon diha sa tro- 
no sa Babilonya. Apan, angayng matikdan nga 
ang Babilonyanhong mga inskripsiyon niining ba- 
hina naghisgot kaniya ingong “Mardukaplaiddin, 
usa ka lumad sa Habi,” nga lahi kang “Marduka- 
plaiddin, [sa] dinastiya sa Dagat nga Nasod,” labot 
sa unang paghari. (Ancient Near Kastern Texts, gi- 
edit ni J. Pritchard, 1974, p. 272) Kining ikaduhang 
paghari mubo ra kaayo, kay ang Asiryanhon nga si 
Haring Senakerib miokupar dayon sa Babilonya, 
ug si Merodak-baladan kinahanglang modangop sa 

Elam, diin didto lagmit iyang gitapos ang iyang 
ambisyosong karera. Bisan pa sa mga kapakyasan 
ni Merodak-baladan, sa ulahing mga panahon ang 
mga Caldeanhon ang nahimong dominante nga et- 
nikong pundok diha sa Imperyo sa Babilonya. 


MEROM, KATUBIGAN SA [Hataas (Bina- 
yaw) nga Dapit]. Dinhi nagkampo ang magkaabin 
nga kasundalohan sa Canaan ubos sa pagmando ni 
Jabin nga hari sa Hazor sa wala pa sila mapildi ni 
Josue. Lagmit sa unang higayon giatubang sa mga 
Israelinhon ang mga Canaanhon nga nasangkapan 
sa mga kabayo ug mga karo, ingon sa gipakita sa 
mga instruksiyon sa Diyos nga nadawat ni Josue 
niadtong higayona bahin sa pagsunog sa mga karo 
ug sa pagkiting sa mga kabayo.---Jos 11:1-9. 

Ingon sa gipatin-aw ni Y. Aharoni, “Ang 'katubi- 
gan sa Merom mao gayod ang tinubdan sa tubig 
sa siyudad sa Merom duol sa gitigoman sa Canaan- 
hong kasundalohan. Ang Merom nailhan gikan sa 
ikaduhang-milenyo nga Ehiptohanong mga rekord 

. . ug gikan sa asoy ni Tiglat-pileser III bahin sa 
iyang pagpakiggubat sa Galilea . . . Gidawat sa ka- 
daghanan nga ang Merom mao ang Meirun sa tii- 
lan sa Jebel Jarmaq, apan kay walay bungdo niini 
nga dapit nga mohaom sa kahubitan sa Merom, 
mas gipalabi ang usa ka lokasyon nga halayo pag 
diyutay dapit sa amihanan. Ang ngalan niini lagmit 
napreserbar diha sa ngalan sa Jebel Marun ug sa 
Marun er-Ras, ug mahimo natong isipon nga kini 
mao ang Tell el-Khirbeh, usa sa dakong Canaan- 
hong mga bungdo sa habagatang bahin sa Iba- 
bawng Galilea sa Canaan. Gikan sa Hazor ang duha 
ka gituohang mga lokasyon maoy mga pito ngadto 
sa walo ka milya ang gilay-on kon deretso ang pa- 
naw.”---The Land of the Bible, gihubad ug giedit ni 
A. Rainey, 1979, pp. 225, 226. 


MERONOTNON. Usa ka ngalang gigamit 
alang kang Jedeias ug Jadon, lagmit nagpaila kani- 
la ingong mga molupyo sa Meronot. (1Cr 27:30, 
Neh 3:7) Ang pipila ka eskolar nagtuo nga ang Me- 
ronot nahimutang duol sa Gibea, apan ang tuk- 
mang nahimutangan niini wala mahibaloi. Gituo- 
han sa uban nga lagmit kini mao ang Beituniya, 
wala pay 5 km (3 mi) sa AAK sa Gabaon. 


MEROZ. Usa ka dapit nga gitunglo sa usa ka 
manulonda kay wala moadto “aron sa pagtabang 
kang Jehova.” (Huk 5:23) Lagmit nga ang mga mo- 
lupyo sa Meroz wala motabang sa gitudlo nga ko- 
mandante ni Jehova nga si Barak sa pagpakig-away 
sa mga Canaanhon nga ilalom sa pagpangulo ni Si- 
sera. (Huk 5:5-16) O kon ang Meroz nahimutang 
diha sa giikyasang ruta sa napildi nga si Sisera, ti- 
ngali ang mga molupyo niini wala magdakop kani- 
ya. (Huk 4:17) Tungod kay ang sunod nga asoy sa 

Bibliya naghisgot sa maisogong buhat ni Jael sa 
pagpatay kang Sisera, kini nagpaluyo sa ulahing 
panglantaw. (Huk 5:24-27) Ang manulonda nga 
nagtunglo lagmit maoy usa nga nakig-away dapig 
sa Israel. 

Ang eksaktong nahimutangan sa Meroz wala 
mahibaloi, bisan tuod gituohan sa pipila nga kini 
mao ang Khirbet Marus, mga 8 km (5 mi) sa H sa 
Kedes sa Neptali. 


MESA. 


1. Ang panganayng anak nga lalaki ni “Caleb 
nga anak nga lalaki ni Hesron” sa tribo ni Juda. Si 
Mesa mao ang amahan ni, o ang nagpundar sa, Zip. 
— 1Cr 2:18, 42. 

2. Hari sa Moab sa panahon ni Haring Jehosapat 
sa Juda ug ni Haring Ahab, Ahazias, ug Jehoram sa 
Israel. Ang mga Moabihanon, nga nailalom sa pag- 
bulot-an sa amihanang gingharian sa Israel, nag- 
bayad kang Haring Ahab ug tributo nga 100,000 ka 
nating karnero ug 100,000 ka wala-matupihi nga 
laking karnero, lagmit naggikan sa usa ka matang 
nga nabantog tungod sa maayog kalidad nga balhi- 
bo niini. Human mamatay si Ahab, si Mesa mire- 
belde batok kang Haring Ahazias sa Israel. Apan si 
Ahazias namatay human sa iyang mubong pag- 
mando ug gipulihan sa iyang igsoong lalaki nga si 
Jehoram, kinsa nakig-alyansa kang Jehosapat sa 
Juda ug sa usa ka wala ipaila nga hari sa Edom, 
aron masakop pag-usab si Mesa. Kay miagi sa ma- 
lisod nga ruta sa H sa Patayng Dagat, ang ilang ka- 
sundalohan nahutdan ug tubig. Apan si Eliseo nga 
manalagna nagpasalig nga kon sila magkalot ug 
mga kanal diha sa namad-ang bul-oganang wa- 
log, si Jehova magpuno niini ug tubig.--2Ha 1:1: 
3:4-19. 

Kini nahitabo, ug ang aninag sa adlaw sa sayong 
kabuntagon diha sa tubig naghimo niini nga samag 
dugo tan-awon alang sa mga Moabihanon, lagmit 
tungod sa pulang kulonon nga yuta diha sa bag- 
ong gikalot nga mga kanal. Ang maong taligmata 
naglimbong kanila sa paghunahuna nga ang mag- 
kaalyadong kasundalohan sa Israel, Juda, ug Edom 
nag-unay sa pagpinatyanay. Makataronganong hu- 
nahunaon nila kini, tungod kay sila nahibalo nga 
dihay pagpangabughoay tali sa Israel ug Juda. Lain 
pa, dili gusto sa mga Edomhanon ang katawhan sa 
Juda, kinsa kaalyado sa Israel niining higayona. 
--2Ha 3:20-23, itandi ang 2Cr 20:10, 11, 24, 2b. 

Kay naghunahuna nga ang ilang mga kaaway 
nagpinatyanay sa usag usa, ang mga Moabihanon 
naninggit, “Busa karon, ngadto sa agawonon sa gu- 
bat, Oh Moab!” ug dayon misulod sa kampo sa Is- 
rael, apan sila gipakalagiw. Gisundan kini sa Israel 
pinaagi sa paglaglag sa mga siyudad sa Moab, pag- 
tak-op sa ilang mga tuboran sa tubig, ug pagpuno 


MESA 


ug mga bato sa ilang mga yuta, hangtod nga sila 
nakaabot sa siyudad sa Kir-hareset (Kir sa Moab). 
--2Ha 3:23-25. 

Sa dihang nakita ni Haring Mesa nga siya na- 
tanggong, siya nagdalag 700 ka tawo nga tiggamit 
sa espada ug mibalos sa pag-atake aron makalusot 
ngadto sa hari sa Edom (tingali tungod kay siya 
naghunahuna nga didto iyang maatubang ang la- 
bing huyang nga puwersa), apan wala niya kini ma- 
himo. “Sa kataposan iyang gikuha ang iyang pa- 
nganayng anak nga lalaki nga maoy mohari puli 
kaniya ug gitanyag siya ingong halad-nga-sinunog 
ibabaw sa paril.”---2Ha 3:26, 27. 

Ang kadaghanan sa mga komentarista miuyon 
nga gitanyag ni Mesa ang iyang kaugalingong anak 
nga lalaki ingong halad ngadto sa iyang diyos nga 
si Kemos. Ang pipila nga lahi ug hunahuna nag- 
ingon nga ang iyang gihalad mao ang nabihag nga 
anak nga lalaki sa hari sa Edom, nga nagsitar sa 
Amos 2:1 ingong pamatuod, diin gihisgotan ang 
Moab nga “nagsunog sa mga bukog sa hari sa 
Edom aron mahimong apog.” Bisan tuod sa gra- 
matikanhong paagi ang Hebreohanong mga pu- 
long motugot sa maong interpretasyon, kining ula- 
hing pangagpas daw sukwahi sa ubang nahibaloan 
nga mga kamatuoran. Pananglitan, wala pa su- 
kad madunggi bahin sa mga Moabihanon ug mga 
Ammonhanon, mga silingan sa Israel, nga ilang 
itanyag ang ilang mga kaaway ingong mga halad 
ngadto sa ilang mga diyos, apan usa ka iladong ba- 
tasan sa ilang relihiyon nga itanyag ang ilang kau- 
galingong mga anak ingong mga halad-nga-sinu- 
nog sa paglukmay sa kapungot sa ilang mga diyos. 
(Deu 12:30, 31, Miq 6:6, 7) Busa masabtan kon nga- 
nong kining magsisimba ni Kemos nga si Mesa, 
nga tatawng nameligro nga mapildi, mipalabi sa 
maong hinanali nga mga lakang. 

Ang Bato sa Moab. Ang Bato sa Moab nadis- 
kobrehan didto sa Dhiban (Dibon) niadtong 1868. 
Gituohan sa kadaghanan nga kini iya ni Mesa, ug 
ang mga kaundan niini sagad nga gipetsahan sa 
panahon sugod sa mga hitabo nga giasoy diha sa 
ikatulong kapitulo sa Ikaduhang Hari. Diha niining 
iladong inskripsiyon, gisaulog ni Mesa ang iyang 
kagawasan gikan sa pagdominar sa Israel, nga ma- 
tod niya mikabat ug 40 ka tuig. Anaa usab niini 
ang lainlaing komento bahin sa mga dapit nga gi- 
sakop ni Mesa (ang Medeba, Atarot, Nebo, Jahaz). 
Sa pagpanghambog sa iyang pagkarelihiyoso kaa- 
yo, sa pagpanukod ug mga siyudad ug dagkong 
mga dalan, ingon man sa iyang gipangangkong ka- 
daogan batok sa Israel, gihatag ni Mesa ang tanang 
pasidungog ngadto sa diyos nga si Kemos. Nakaila 
usab si Mesa kang Jehova nga Diyos sa Israel, kay 
sa ika-18 nga linya niini nga dokumento makapla- 
gan ang Tetragrammaton. Diha niini nanghambog 

si Mesa: “Gikuha ko gikan didto ang [mga sudlanan] 
ni Yahweh, naghakot niini ngadto sa atubangan ni 
Kemos.” (HULAGWAY, Tomo 1, p. 946) Apan, ingon 
sa madahom, wala hisgoti ang iyang kaugalingong 
kapildihan ug ang paghalad sa iyang anak nga la- 
laki. Ang Biblical Archaeology Review (Mayo/Hun- 
yo 1986, p. 57) nag-ingon: “Ang mga inskripsiyon 
diha sa nagtindog nga mga bato o mga bungbong 
sa templo gihimo alang sa mga propaganda ug 
paghimaya sa diyos ug sa magmamando sa nasod. 
Busa, dili ikatingala nga wala hisgoti ni Mesa ang 
pagpakiggubat sa mga hari sa Israel, Juda ug Edom 
batok sa iyang nasod, nga bahin niana ang Bibliya 
naghatag kanato ug detalyadong asoy.” 

3. [Heb., Mehsha”]. Usa ka anak nga lalaki ni 
Saharaim pinaagi sa iyang asawa nga si Hodes. Si 
Mesa nahimong pangulo sa banay sa tribo ni Ben- 
jamin.---1Cr 8:1, 8-10. 

4. [Heb., Mesha”]. Usa sa mga utlanan sa re- 
hiyon nga gipuy-an sa mga kaliwat ni Joktan. 
(Gen 10:29, 30) Ang Gregong Septuagint naghu- 
bad sa ngalang Mesa ingong Mas-se. Tungod niini 
ang “Mesa” gituohan nga maoy laing espeling sa 
“Masa,” ang ngalan sa usa ka Ismaelinhon kansang 
mga kaliwat mopatim-aw nga mipuyo sa Arabia. 
--Gen 25:13, 14. 


MESAK. Ang Babilonyanhong ngalan nga gi- 
hatag sa pangulong opisyal sa palasyo ni Nabuco- 
donosor ngadto sa kauban ni Daniel nga si Misael. 
Ang kahulogan niining bag-ong ngalan wala mati- 
no, apan lagmit naglakip kini kang Aku, usa ka Su- 
merianhong diyos. 

Naghupot sa Integridad Ingong Usa ka Ba- 
tan-on. Si Mesak (Misael) gidalang binihag gi- 
kan sa Jerusalem ngadto sa Babilonya niadtong 
617 W.K.P. duyog kang Jehoiakin ug sa uban pa. 
Unya si Misael, Azarias, Hananias, ug Daniel gipa- 
ilalom sa hari sa Babilonya sa tulo-ka-tuig nga kur- 
so sa pagbansay, nga sa kataposan niana sila nahi- 
mong mas maayo pa bisan sa mga magtatambag 
sa hari. (2Ha 24:1, 6, 8, 12-16; Dan 1:1-7, 17-20) 
Sulod niining panahona kining upat nagpabiling 
malig-on sa ilang debosyon ngadto sa Diyos, midu- 
mili pa gani sa paghugaw sa ilang kaugalingon sa 
kinaham nga mga kalan-on sa hari.---Dan 1:8-16. 

Lagmit adunay tulo ka katarongan kon nganong 
giisip nila nga Mmakahugaw' ang kinaham nga mga 
kalan-on sa hari: (1) Ang mga Babilonyanhon mo- 
kaon ug mga hayop nga gipahayag nga mahugaw 
sa Moisesnong Balaod: (2) dili sila mainampingon 
labot sa pagpatulo pag-ayo sa dugo sa mga hayop, 
nga ang pipila tingali giluok pa: (3) ang mga paga- 
no sagad nga naghalad una sa mga hayop ngadto 
sa ilang mga diyos, nga nag-isip nga ang pagkaon 

sa maong mga hayop maoy usa ka bahin sa pag- 
simba niini nga mga diyos.--Dan 1:8, itandi ang 
1Co 10:18-20, 28. 

Sa ulahi, human ibutang si Daniel sa usa ka ha- 
taas nga posisyon sa kagamhanan diha sa palasyo 
sa hari, si Nabucodonosor, tungod sa hangyo ni 
Daniel, nagtudlo kang Mesak, Sadrak, ug Abedne- 
go ingong tagdumala sa sakop nga mga distrito sa 
Babilonya.---Dan 2:48, 49. 

Midumili sa Pagyukbo sa Larawan. Si Me- 
sak ug ang iyang duha ka kauban namatikdan na 
usab sa hari tungod sa pagdumili sa pagyukbo sa 
dakong larawan nga gihimo ni Nabucodonosor, atu- 
bangan sa tanang ubang mga kawani sa kagamha- 
nan. Uban sa bug-os nga pagtuo kang Jehova, ilang 
gisultihan si Nabucodonosor nga sila dili moduyog 
sa pag-alagad sa mga diyos sa hari. Dili hinungda- 
non kanila kon sila luwason ba sa ilang Diyos gikan 
sa hudno o dili, huptan gayod nila ang ilang inte- 
gridad kaniya inay mokompromiso aron lang ma- 
hatagan ug kagawasan. (Sa Heb 11:34, 35 gihisgo- 
tan kadtong “nagpahunong sa puwersa sa kalayo" 
ug kinsa dili “modawat ug kagawasan pinaagig lu- 
kat, aron nga makabaton sila uy mas maayong 
pagkabanhaw.”) Tungod sa ilang pagtuo giluwas 
sila ni Jehova pinaagi sa iyang manulonda. Ngani, 
sa ilang pagkagawas, “ang baho sa kalayo wala mo- 
tapot kanila.” Si Nabucodonosor, nga nasuko pag- 
ayo ug gani mimando nga painiton ang hudno sa 
pito ka pilo nga labaw pa kay sa naandang pagpai- 
nit niini sa dili pa itambog silang tulo, karon miila 
sa ilang Diyos ingong usa ka manluluwas. Dugang 
pa, siya nagsugo nga si bisan kinsa nga magasultig 
daotan batok sa Diyos ni Mesak pagaputolputolon 
ug ang iyang balay himoong publikong kalibangan. 
--Dan 3:1-30. 


MESEK. 

1. Usa sa mga anak nga lalaki ni Japet nga anak 
ni Noe, siya natawo human sa Lunop. (Gen 10:2: 
1Cr 1:5) Kining ngalana dayag nga nagtumong sa 
iyang mga kaliwat ug sa yuta nga ilang gipuy-an. 
Ang manalagnang si Ezequiel kanunayng naghis- 
got sa Mesek uban sa Tubal, nga nagpailang kini 
sila nahimutang sa A sa Palestina. Sila gihubit 
ingong tigbaligyag mga ulipon ug tumbaga ngadto 
sa Tiro, gustog gubat, ug kaalyado o kaha sakop ni 
‘Gog sa Magog’ diha sa gitagnang mapintason ni- 
yang pagpakiggubat batok “sa kabukiran sa Israel.” 
(Eze 27:13, 32:26, 38:2, 3; 39:1, 2; tan-awa ang GOG 
Num. 2.) Ang Mesek gihisgotan nga bulag sa Tubal 
diha sa Salmo 120:5, dayag ingong paghawas sa 
usa ka agresibo, luog nga katawhan. 

Mga usa ka libo ka tuig human sa Lunop, ang 
Asiryanhong mga inskripsiyon naghisgot ug usa ka 
katawhan nga gitawag ug Musku nga namuyo sa 

usa ka dapit sa Asia Minor sa K sa Asirya. Si Em- 
perador Tiglat-pileser I, Tukulti-Ninurta Il, Ashur- 
nasirpal II, ug Sargon sa Asirya tanan naghisgot ug 
mga pagpakig-away batok kanila. Ang kamatuoran 
nga ang Musku kanunayng gihisgotan uban sa Tà- 
bali (lagmit ang Tubal sa Bibliya) naghatag ug ka- 
tarongan sa pagtuo nga ang ngalang Musku nag- 
gikan sa Mesek. Si Herodotus (MI, 94) sa ulahi 
naghisgot sa Moschi ug sa Tibareni sa samang pa- 
agi. 

Gituohan sa daghang eskolar nga ang Musku na- 
langkit sa mga Frigiahanon, nga lagmit nagdomi- 
nar sa kinadak-ang bahin sa kasadpan ug sentral 
nga Asia Minor sa hapit nang matapos ang ikadu- 
hang milenyo W.K.P. Si Haring Mita sa Muski, nga 
gihisgotan ni Emperador Sargon sa Asirya, gituo- 
han sa pipila ka eskolar nga mao ra si Haring Midas 
sa Frigia, nga gihubit sa Gregong tradisyon nga 
nagmando sa samang yugto. 

2. Ang Mesek makita diha sa Masoretikong teks- 
to sa 1 Cronicas 1:17 ingong usa ka kaliwat ni Sem, 
apan ang samang talaan sa kagikan diha sa Gene- 
sis 10:23 mabasa nga “Mas.” 


MESELEMIAS [Si Jehova Nakigdait (Nagba- 
yad; Nagbalos)]. Usa ka Kohatnong Levihanon ug 
pangulo nga katigulangan sa usa ka dibisyon sa 
mga Korehanon. Siya “may mga anak nga lalaki ug 
mga kaigsoonan, mga tawo nga may katakos, na- 
pulog-walo,” nga gitudlo uban kaniya ingong mga 
magbalantay-sa-ganghaan sa sangtuwaryo sa pa- 
nahon sa pag-organisar pag-usab ni Haring David 
sa saserdotehanon ug Levihanong mga pag-alagad. 
(1Cr 26:1-3, 9) Siya lagmit mao ra si Selemias sa 
1 Cronicas 26:14. Ang iyang anak nga lalaki nga si 
Zacarias “mao ang magbalantay-sa-ganghaan nga 
pasulod sa tolda nga tagboanan.”---1Cr 9:21. 


MESEZABEL. 


1. Usa ka tawo sa Juda sa banay ni Zera ug kan- 
sang “anak nga lalaki” nga si Petahia anaa “sa kili- 
ran sa hari alang sa tanang butang labot sa kataw- 
han. ”--Neh 11:24. 

2. Amahan ni Berekias ug katigulangan sa Me- 
sulam nga naghimog pagpang-ayo sa paril sa Jeru- 
salem sa adlaw ni Nehemias.---Neh 3:4. 

3. Usa sa “mga pangulo sa katawhan,” o 
iyang kaliwat, kinsa nagpamatuod pinaagig timbre 
sa “kasaligang kontrata” sa panahon ni Nehemias. 
- Neh 9:38, 10:1, 14, 21. 


MESILEMIT [gikan sa lintunganayng pulong 
nga nagkahulogang “nakigdait, nagbayad, nagba- 
los"]. Usa ka saserdote ug kaliwat ni Imer. (1Cr 9: 
10, 12) Siya lagmit mao ra si Mesilemot sa Nehe- 
mias 11:13. 


MESIYAS 


MESILEMOT [gikan sa lintunganayng pulong 
nga nagkahulogang “nakigdait, nagbayad: nagba- 
10s]. 

1. Usa ka Epraimnon kansang “anak nga lalaki” 
nga si Berekias maoy usa sa mga pangulo sa Epra- 
im nga nagkombinsir sa mga Israelinhon sa adlaw 
ni Haring Peka nga buhian ang ilang mga nabihag 
sa usa ka malamposong pagpakiggubat batok sa 
Juda.---2Cr 28:6-8, 12-15. 

2. Usa ka saserdote nga naggikan kang Imer ug 
maoy katigulangan sa pipila ka saserdote nga nag- 
puyo sa Jerusalem human mamalik ang mga Hudi- 
yo gikan sa pagkadestiyero sa Babilonya. (Neh 11: 
10, 13, 14) Lagmit nga siya mao ra ang Mesilemit 
sa 1 Cronicas 9:12. 


MESIYAS. Gikan sa Hebreohanong lintunga- 
nayng berbo nga mashach, nga nagkahulogang 
“pahid,” ug busa “dihog.” (Ex 29:2, 7) Ang mesiyas 
(mashiach) nagkahulogang “dinihogan.” Ang ka- 
tumbas sa Grego maoy Khri'stos, o Kristo.---Mat 
2:4, ftn sa Rbi8. 

Sa Hebreohanong Kasulatan ang verbal adjective 
nga ma-shi'ach gipadapat ngadto sa daghang tawo. 
Si David opisyal nga gitudlo ingong hari pinaagi 
sa pagdihog kaniya ug lana ug busa gihisgotan 
ingong “dinihogan” o, sa literal, “mesiyas.” (2Sa 
19:21, 22:51, 23:1, Sal 18:50) Ang ubang mga hari, 
lakip kang Saul ug Solomon, gitawag nga “diniho- 
gan” o “ang dinihogan ni Jehova.” (1Sa 2:10, 35; 12: 
3, 5: 24:6, 10; 2Sa 1:14, 16: 2Cr 6:42: Lam 4:20) Kini 
nga termino gipadapat usab ngadto sa hataas nga 
saserdote. (Lev 4:3, 5, 16; 6:22) Ang mga patriar- 
kang si Abraham, Isaac, ug Jacob gitawag nga 
“mga dinihogan” ni Jehova. (1Cr 16:16, 22, ftn sa 
Rbi8) Ang Persianhon nga si Haring Ciro gitawag 
nga “dinihogan,” tungod kay siya gitudlo sa Diyos 
alang sa usa ka buluhaton.--Isa 45:1, tan-awa ang 
DINIHOGAN, PAGDIHOG. 

Sa Kristohanon Gregong Kasulatan ang Messi'as 
nga gihatagag katumbas nga espeling nga Mesiyas 
makaplagan diha sa Gregong teksto sa Juan 1:41, 
nga may pagpatin-aw, “nga nagkahulogan, kon hu- 
baron, Kristo.” (Tan-awa usab ang Ju 4:25.) Usahay 
ang pulong nga Khri:stos' gigamit lamang maylabot 
sa usa nga mao o kinsa nag-angkong ang Mesiyas, 
o ang Dinihogan. (Mat 2:4: 22:42: Mar 13:21) Apan, 
sa kadaghanan nga kini makita, ang Khri-stos maoy 
dinuyogan sa personal nga ngalang Jesus, sama 
sa mga ekspresyong “Jesu-Kristo” o “Kristo Jesus,” 
aron sa pagpaila kaniya ingong ang Mesiyas. Usa- 
hay ang pulong gigamit nga nag-inusara apan es- 
pesipikong nagtumong kang Jesus uban ang pagsa- 
bot nga si Jesus mao Ang Kristo, sama sa pahayag, 
“Si Kristo namatay alang kanato.”--Rom 5:8, Ju 
17:3, 1Co 1:1, 2, 16:24, tan-awa ang KRISTO. 


MESIYAS 


Ang Mesiyas Diha sa Hebreohanong Ka- 
sulatan. Sa Daniel 9:25, 26 ang pulong nga 
mashiach gipadapat nga eksklusibo ngadto sa 
umaabot nga Mesiyas. (Tan-awa ang KAPITOAN KA 
SEMANA.) Apan, daghang uban pang mga teksto 
sa Hebreohanong Kasulatan nagpunting usab nii- 
ning Usa nga umaabot, bisag dili sa eksklusibong 
paagi. Pananglitan, mopatim-aw nga ang Salmo 
2:2 adunay unang kapadapatan sa dihang ang Fi- 
listehanong mga hari misulay sa pagpalagpot sa 
dinihogan nga si Haring David gikan sa trono. 
Apan ang ikaduhang kapadapatan, alang sa gitag- 
nang Mesiyas, gipamatud-an sa Buhat 4:25-27, 
diin ang teksto gipadapat kang Jesu-Kristo. Du- 
gang pa, daghang tawo nga gitawag nga “diniho- 
gan” sa lainlaing paagi naghulagway, o naglara- 
wan, kang Jesu-Kristo ug sa buluhaton nga iyang 
pagabuhaton, lakip niini mao si David, ang hataas 
nga saserdote sa Israel, ug si Moises (nga gihisgo- 
tan ingong “Kristo” diha sa Heb 11:23-26). 

Mga tagna nga wala mogamit ug “Mesiyas. 
Daghang uban pang mga teksto sa Hebreohanong 
Kasulatan nga wala sa espesipiko maghisgot sa 
“Mesiyas” gisabot sa mga Hudiyo ingong mga tag- 
na nga mapadapat ngadto kaniya. Si Alfred Eder- 
sheim nagpunting ug 456 ka teksto nga “gihisgo- 
tan sa karaang Sinagoga ingong nagtumong sa 
Mesiyas,” ug dihay 558 ka paghisgot diha sa la- 
bing karaang rabbinikong mga sinulat nga nag- 
paluyo sa maong mga paggamit. (The Life and 
Times of Jesus the Messiah, 1906, Tomo I, p. 163: 
Tomo II, pp. 710-737) Ingong usa ka pananglitan, 
ang Genesis 49: 10 nagtagna nga ang setro sa pag- 
mando maiya sa tribo ni Juda ug nga si Shilo 
moabot pinaagi niana nga linya. Ang Targum 
ni Onkelos, ang mga Targum sa Jerusalem, ug 
ang Midrash tanan miila sa ekspresyong “Shilo” 
ingong nagtumong sa Mesiyas. 

Ang Hebreohanong Kasulatan naundan ug dag- 
hang tagna nga naghatag ug mga detalye bahin 
sa kagikan, panahon sa pagtungha, mga kaliho- 
kan, pagtratar sa uban, ug sa papel sa Mesiyas 
diha sa kahikayan sa Diyos. Busa ang nagkalainla- 
ing mga timailhan bahin sa Mesiyas nalangkob 
aron mahimong usa ka dakong larawan nga mo- 
tabang sa matuod nga mga magsisimba sa pag-ila 
kaniya. Kini magtaganag usa ka pasukaranan sa 
pagtuo kaniya ingong ang matuod nga Pangulo 
nga gipadala ni Jehova. Bisan tuod ang mga Hu- 
diyo wala makasabot nga abante sa tanang tagna 
maylabot sa Dinihogan, ang ebidensiya diha sa 
mga Ebanghelyo nagpakita nga sila adunay igong 
kahibalo nga pinaagi niini ilang mailhan ang Me- 
siyas sa dihang siya motungha na. 


” 

Pagsabot Niadtong Unang Siglo K.P. Ang 
makasaysayanhong impormasyon nga mabato- 
nan nagpadayag ug linangkob nga larawan sa gi- 
dak-on sa pagsabot bahin sa Mesiyas nga kasaga- 
rang gidawat taliwala sa mga Hudiyo sa unang 
siglo sa Komong Panahon. Sa panguna kini nga 
impormasyon makuha gikan sa mga Ebanghelyo. 

Hari ug anak ni David. Kasagarang gidawat 
taliwala sa mga Hudiyo nga ang Mesiyas maoy 
usa ka hari nga magagikan sa linya ni David. Sa 
dihang ang mga astrologo nangutana bahin sa 
“usa nga natawong hari sa mga Hudiyo,” si Hero- 
des nga Bantogan nasayod nga sila nangutana ba- 
hin sa “Kristo.” (Mat 2:2-4) Gipangutana ni Jesus 
ang mga Pariseo kon kang kinsa nga kaliwat ang 
Kristo, o Mesiyas. Bisan tuod nga kadtong relihi- 
yosong mga pangulo wala motuo kang Jesus, sila 
nasayod nga ang Mesiyas maoy anak ni David. 
--Mat 22:41-45. 

Matawo sa Betlehem. Gipakita sa Miqueas 
5:2, 4 nga mogula gikan sa Betlehem ang usa 
nga mahimong “magmamando sa Israel” nga ma- 
himong “dako hangtod sa mga kinatumyan sa 
yuta.” Kini gisabot nga nagtumong sa Mesiyas. 
Sa dihang si Herodes nga Bantogan nangutana sa 
pangulong mga saserdote ug mga eskriba kon asa 
ipakatawo ang Mesiyas, sila mitubag, “Sa Betle- 
hem sa Judea,” ug mikutlo sa Miqueas 5:2. (Mat 
2:3-6) Ug bisan gani ang pipila sa ordinaryong 
mga tawo nasayod niini.---Ju 7:41, 42. 

Usa ka manalagna nga mohimo ug daghang 
ilhanan. Pinaagi kang Moises, gitagna sa Diyos 
ang pag-abot sa usa ka dakong manalagna. (Deu 
18:18) Sa mga adlaw ni Jesus, gihulat sa mga Hu- 
diyo kini nga manalagna. (Ju 6:14) Ang pagkaga- 
mit ni apostol Pedro sa mga pulong ni Moises, diha 
sa Buhat 3:22, 23, nagpakita nga siya nasayod nga 
kini pagadawaton ingong nagtumong sa Mesiyas 
bisan sa relihiyosong mga magsusupak, ug kini 
naghatag ug pamatuod sa kaylap nga pagsabot sa 
Deuteronomio 18:18. Ang Samarianhong babaye 
nga didto sa may atabay naghunahuna usab nga 
ang Mesiyas maoy usa ka manalagna. (Ju 4:19, 25, 
29) Gidahom sa katawhan nga ang Mesiyas mohi- 
mog mga ilhanan.--Ju 7:31. 

Ang pipila ka panagkalahi sa mga pagtuo. 
Dayag nga bisan tuod ang kahibalo bahin sa pag- 
abot sa Mesiyas maoy komon taliwala sa mga Hu- 
diyo, dili tanang tawo ang adunay samang kahiba- 
lo o pagsabot bahin kaniya. Pananglitan, bisan tuod 
daghan ang nahibalo nga siya magagikan sa Betle- 
hem, ang pipila wala mahibalo. (Mat 2:3-6, Ju 7:27) 
Gituohan sa pipila nga ang maong Manalagna lahi 
kay sa Kristo. (Ju 1:20, 21, 7:40, 41) Ang pipila ka 

MESIYAS 


tagna bahin sa Mesiyas wala masabti, bisan sa mga 
tinun-an ni Jesus. Kini ilabinang tinuod labot sa 
mga tagna nga naghisgot bahin sa pagsalikway, 
pag-antos, kamatayon, ug pagkabanhaw sa Mesi- 
yas. (Isa 53:3, 5, 12, Sal 16:10, Mat 16:21-23, 17:22, 
23, Luc 24:21, Ju 12:34: 20:9) Apan sa dihang na- 
hitabo na kining mga butanga ug gikapatin-aw na 
ang mga tagna, ang iyang mga tinun-an ug bisan 
kadtong dili pa mga tinun-an nagpabili sa matag- 
naong diwa niini nga mga teksto diha sa Hebreo- 
hanong Kasulatan. (Luc 24:45, 46, Buh 2:5, 27, 28, 
31, 36, 37; 8:30-35) Sanglit ang kamatuoran nga 
ang Mesiyas kinahanglang mag-antos ug mama- 
tay wala hisabti sa kadaghanang mga Hudiyo, kini 
nga punto gipasiugda sa unang mga Kristohanon 
sa dihang nagsangyaw ngadto sa mga Hudiyo. 
--Buh 3:18, 17:1-3, 26:21-23. 

Sayop nga mga Pagdahom. Ang asoy ni Lu- 
cas nagpakita nga daghang Hudiyo ang mahina- 
mong nagpaabot nga motungha ang Mesiyas sa 
maong partikular nga panahon nga si Jesus dinhi 
sa yuta. Si Simeon ug ang ubang mga Hudiyo “na- 
gahulat sa kahupayan sa Israel” ug sa “kaluwasan 
sa Jerusalem” sa dihang gidala ang batang si Jesus 
ngadto sa templo. (Luc 2:25, 38) Panahon sa mi- 
nisteryo ni Juan nga Tigbawtismo, ang katawhan 
“nagpaabot” sa Kristo, o Mesiyas. (Luc 3:15) Hinu- 
noa, gidahom sa daghan nga moabot ang Mesiyas 
sumala sa ilang mga pangagpas. Ang mga tagna 
diha sa Hebreohanong Kasulatan nagpakita nga 
ang Mesiyas moabot nga may duha ka papel nga 
dulaon. Ang usa maoy “mapainubsanon, ug nagsa- 
kay sa usa ka asno,” samtang ang lain maoy “uban 
sa mga panganod sa kalangitan” aron sa paglaglag 
sa mga magsusupak ug aron moalagad kaniya ang 
tanang matang sa pagmando. (Zac 9:9: Dan 7:13) 
Ang mga Hudiyo wala makasabot nga kining mga 
tagnaa nagpunting sa duha ka magkalahi nga pag- 
tungha sa Mesiyas, ug kini nga mga pagtungha 
may dako kaayong kal-ang sa panahon. 

Ang Hudiyohanong mga reperensiya maoy ka- 
harmonya sa Lucas 2:38 nga ang katawhan nia- 
nang panahona nagpaabot sa kaluwasan sa Jeru- 
salem. Ang The Jewish Encyclopedia nag-ingon: 
“Gipangandoy nila nga moabot ang sinaad nga 
manluluwas gikan sa balay ni David, kinsa mag- 
pahigawas kanila gikan sa yugo sa gikasilagan 
nga langyawng mangingilog, magtapos sa dili- 
diyosnon nga Romanhong pagmando, ug magtu- 
kod sa Iyang kaugalingong paghari diha sa kali- 
naw.” (1976, Tomo VIII, p. 508) Sila misulay sa 
paghimo kaniya nga usa ka yutan-ong hari. (Ju 
6:15) Sa dihang wala matuman ang ilang mga pag- 
dahom labot kaniya, sila nagsalikway kaniya. 

Dayag nga ang pagdahom nga ang Mesiyas ma- 
himong usa ka yutan-ong hari gituohan usab ni 

Juan nga Tigbawtismo ug sa iyang mga tinun-an. 
Si Juan nahibalo nga si Jesus mao ang Mesiyas ug 
ang Anak sa Diyos, sanglit siya nakakita kaniya nga 
gidihogan sa balaang espiritu ug nakadungog sa ti- 
ngog sa Diyos sa pag-uyon kaniya. Si Juan wala 
makulangi ug pagtuo. (Mat 11:11) Busa ang iyang 
pangutana, “Magpaabot pa ba kamig lain?” lag- 
mit nagpasabot, 'Magpaabot pa ba kamig lain nga 
maoy motuman sa tanang gilaoman sa mga Hudi- 
yo? Agig pagtubag gipunting ni Kristo ang mga 
buluhaton nga iyang gibuhat (nga ang maong mga 
butang gitagna na diha sa Hebreohanong Kasu- 
latan). Siya mihinapos: “Ug malipayon siya nga 
wala mapandol tungod kanako.” Kini nga tubag, bi- 
san tuod nagpasabot nga gikinahanglan ang pag- 
tuo ug katakos sa pag-ila, makapatagbaw ug maka- 
pahupay na kang Juan, nga nagpasalig kaniya nga 
si Jesus mao ang Usa nga motuman sa mga saad 
sa Diyos. (Mat 11:3, Luc 7:18-23) Dugang pa, sa 
wala pa siya mokayab, gituohan sa mga tinun-an ni 
Jesus nga nianang panahona iyang luwason ang Is- 
rael gikan sa Hentil nga pagmando ug tukoron ang 
Gingharian (ipasig-uli ang paghari sa linya ni Da- 
vid) sa ibabaw sa yuta.--Luc 24:21, Buh 1:6. 

Mini nga mga Mesiyas. Human sa kamata- 
yon ni Jesus, ang mga Hudiyo misunod sa daghang 
mini nga mga Mesiyas, ingon sa gitagna ni Jesus. 
(Mat 24:5) “Gikan kang Josephus mopatim-aw nga 
sa unang siglo sa wala pa ang pagkalaglag sa Tem- 
plo [niadtong 70 K.P.] mitungha ang ubay-ubay 
nga mga Mesiyas nga misaad ug kahupayan gi- 
kan sa yugo sa Roma, ug nakakaplag ug andam 
nga mga sumusunod.” (The Jewish Encyclopedia, 
Tomo X, p. 251) Unya, niadtong 132 K.P., si Bar 
Kokhba (Bar Koziba), ang usa sa labing ilado sa 
mini nga mga mesiyas, giabiba ingong Mesiyas- 
hari. Sa pagpukgo sa pag-alsa nga iyang gipangu- 
nahan, ang Romanhong kasundalohan nagpatay ug 
linibo ka mga Hudiyo. Bisan tuod ang maong mini 
nga mga Mesiyas nagpakita nga daghang Hudiyo 
ang pangunang interesado sa usa ka politikanhong 
Mesiyas, gipakita usab nila nga sila nagpaabot ga- 
yod sa usa ka personal nga Mesiyas, dili lamang sa 
usa ka Mesiyanikong panahon o Mesiyanikong na- 
sod. Ang pipila nagtuo nga si Bar Kokhba maoy 
usa ka kaliwat ni David, nga mahimong nakata- 
bang gayod sa iyang pangangkon ingong Mesiyas. 
Apan, sanglit ang mga talaan sa kagikan dayag 
nga nalaglag niadtong 70 K.P., ang ulahing mga 
nangangkon ingong Mesiyas dili na makahatag ug 
pamatuod nga sila naggikan sa banay ni David. 
(Busa ang Mesiyas kinahanglang motungha sa dili 
pa ang 70 K.P., sama sa pagtungha ni Jesus, aron 
pamatud-an ang iyang pangangkon ingong manu- 
nunod ni David. Kini nagpakita nga ang mga tawo 
nga nagpaabot pa gihapon sa yutan-ong pagtung- 

ha sa Mesiyas maoy sayop.) Lakip sa ulahing mga 
nangangkon sa pagka-mesiyas mao si Moises nga 
taga-Creta, kinsa miingon nga iyang bahinon ang 
dagat tali sa Creta ug Palestina, ug si Serenus, kin- 
sa nagpahisalaag sa daghang Hudiyo didto sa Es- 
panya. Ang The Jewish Encyclopedia nagtala ug 28 
ka mini nga mga Mesiyas tali sa mga tuig 132 K.P. 
ug 1744 K.P.--Tomo X, pp. 252-255. 

Si Jesus Gidawat Ingong ang Mesiyas. 
Ang makasaysayanhong ebidensiya nga makap- 
lagan sa mga Ebanghelyo nagpakita nga si Je- 
sus mao gayod ang Mesiyas. Ang mga tawo sa 
unang siglo, kinsa adunay katungod sa pagkuwes- 
tiyon sa mga saksi ug sa pagsusi sa ebidensiya, mi- 
dawat sa maong makasaysayanhong impormasyon 
ingong tinuod. Sila segurado kaayo sa pagkatukma 
niini nga tungod niana sila andam nga moantos 
sa paglutos ug mamatay tungod sa ilang pag- 
tuo pinasukad niana nga kasaligang impormasyon. 
Ang makasaysayanhong mga rekord sa Ebanghel- 
yo nagpakita nga dihay lainlaing mga indibiduwal 
nga miila sa dayag nga si Jesus mao ang Kristo, o 
Mesiyas. (Mat 16:16, Ju 1:41, 45, 49; 11:27) Si Jesus 
wala moingon nga sila sayop, ug sa usa ka higayon 
iyang giadmitir nga siya mao ang Kristo. (Mat 
16:17: Ju 4:25, 26) Usahay dili direktang isulti ni Je- 
sus nga siya mao ang Mesiyas, usahay iyang giba- 
oran ang uban sa dili pagpahibalo niini. (Mar 8:29, 
30; 9:9: Ju 10:24, 25) Sanglit si Jesus presente man 
diin ang mga tawo makadungog kaniya ug makaki- 
ta sa iyang mga buhat, buot niya nga sila motuo 
sumala sa lig-ong pasikaranan niini nga ebiden- 
siya, aron ang ilang pagtuo ipasukad sa ilang kau- 
galingong pagsaksi sa katumanan sa Hebreoha- 
nong Kasulatan. (Ju 5:36: 10:24, 25; itandi ang Ju 
4:41, 42.) Karon ang rekord sa Ebanghelyo kon 
unsa si Jesus ug kon unsa ang iyang gihimo gitaga- 
na lakip ang Hebreohanong Kasulatan, nga nagha- 
tag ug dagayang impormasyon bahin sa kon unsay 
iyang buhaton, aron ang mga indibiduwal mahiba- 
lo ug motuo nga si Jesus mao gayod ang Mesiyas. 
--Ju 20:31, tan-awa ang Jesu-KRISTO. 


MESOBAB [Giuli (Gidalag Balik): o, lagmit, Dili 
Matinumanon]. Usa ka pangulo sa tribo ni Simeon 
nga may dakong panimalay ug miapil sa pag-ilog 
sa mga sibsibanan gikan sa mga Hamihanon ug sa 
mga Meunim duol sa Gedor sa mga adlaw ni Ha- 
ring Ezequias sa Juda.--1Cr 4:34-42. 


MESOPOTAMIA [gikan sa Gr., nga nagkahu- 
logang “[Yuta] Taliwala sa mga Suba']. Kini mao 
ang Gregong termino alang sa halapad nga yuta 
nga nahimutang taliwala sa mga suba sa Tigris ug 
Euprates. Lagmit katumbas kini sa Hebreohanong 
ngalan nga susamag kahulogan, ang Aram-naha- 
raim. (Sal 60:Sup) Ngani, ang mga maghuhubad sa 

Gregong Septuagint sagad naghubad sa “Aram- 
naharaim” ingong “Mesopotamia.”--Tan-awa ang 
ARAM Num. 5. 

Ang kapadapatan sa termino nga “Mesopotamia” 
managlahi sa karaan ug moderno nga paggamit. Sa 
panguna, diha sa halapad nga diwa, kini naglang- 
kob sa tibuok nga rehiyon nga nahimutang taliwa- 
la sa Tigris ug Euprates ug miabot gikan sa Gulpo 
sa Persia sa H hangtod sa kabukiran sa Turkey ug 
Iran sa A. Kini naglakip sa patag sa yutang bi- 
nanlas sa karaang Babilonya nga miabot ug mga 
400 km (250 mi) hangtod sa H sa Baghdad. (Tan- 
awa ang BABILONYA Num. 2.) Apan, sa mas limitado 
nga diwa, dili lakip ang Babilonya, ang rehiyon la- 
mang dapit sa A mao ang gitawag ug Mesopota- 
mia. Kining amihanang rehiyon naglakip sa usa ka 
ubos nga nagbugdobugdo nga patag sa ibabaw 
sa bukid nga adunay daghang dal-as diha niana. 
Batoon usab kini nga lugar. 

Ang ebidensiya sa lapad nga pagkagamit niini 
nga ngalan sa unang siglo K.P. makaplagan diha sa 
Buhat 7:2, diin si Esteban namulong bahin kang 
Abraham nga nagpuyo sa “Mesopotamia” samtang 
didto pa sa Ur, usa ka siyudad sa Babilonya. Apan 
dili matino kon ang Hebreohanong “Aram-nahara- 
im” naglakip ba usab sa Babilonya. Sa dihang may 
pasukaranan nga matino ang kinatibuk-ang geo- 
grapikanhong dapit nga gihisgotan diha sa Hebreo- 
hanong Kasulatan, ang amihanang lugar palibot sa 
Haran (Gen 24:2-4, 10) o ang amihanan nga buki- 
rong rehiyon nga naglibot sa Petor (Deu 23:4; itan- 
di ang Num 23:7) maoy lakip sa lugar nga gingan- 
lan ug “Aram-naharaim” (Mesopotamia). Bisan tuod 
nga dili tino ang gidak-on sa lugar nga nailalom sa 
pagkontrolar ni Haring Cusan-risataim nga taga- 
Mesopotamia (ang nanglupig sa Israel sa panahon 
ni Maghuhukom Otniel), ang sentro sa iyang panga- 
gamhanan lagmit nahimutang usab sa A. (Huk 3:8- 
10: tan-awa ang CUSAN-RISATAIM.) Lagmit gikan sa 
amihanang Mesopotamia nga ang Ammonhanon 
nga si Haring Hanun nag-abang ug mga karo ug 
mga mangangabayo alang sa iyang pagpakiggubat 
kang Haring David.---1Cr 19:6, 7. 

Lakip sa mga Hudiyo ug mga kinabig nga miad- 
to sa Jerusalem alang sa Pista sa Pentekostes niad- 
tong 33 K.P. mao ang mga molupyo sa Meso- 
potamia. (Buh 2:1, 2, 9) Kini lagmit naglakip sa 
mga pumoluyo gikan sa habagatang bahin sa ma- 
ong yuta, nga mao, ang Babilonya. Niining bahina 
angayng matikdan nga ang historyador nga si Jo- 
sephus nagtaho nga dihay “daghang Hudiyo” sa Ba- 
bilonya niadtong unang siglo W.K.P.--Jewish An- 
tiquities, XV, 14 (ii, 2). 


MESULAM [gikan sa lintunganayng pulong 
nga nagkahulogang “nakigdait, nagbayad: nagba- 
l0s']. 


MESULEMET 


1. Usa ka pangulo sa banay sa tribo ni Benjamin 
nga mipuyo sa Jerusalem, anak nga lalaki ni Elpa- 
al.--ICr 8:1, 17, 18, 28. 

2. Usa ka Gadhanon nga pumoluyo sa Basan nga 
gitala sumala sa kagikan ingong usa ka anak nga 
lalaki ni Abihail sa panahon sa mga paghari ni Jo- 
tam ug Jeroboam II (dayag nga duha ka lainlaing 
pagtala, kay ang pagmando niini nga mga hari 
wala mag-abot).--1Cr 5:11, 13, 14, 16, 17. 

3. Apohan nga lalaki o katigulangan sa sekretar- 
yo ni Haring Josias nga si Sapan.---2Ha 22:3. 

4. Amahan o katigulangan sa Hataas nga Saser- 
doteng si Hilkias panahon sa paghari ni Haring Jo- 
sias. (1Cr 9:11, Neh 11:11) Si Mesulam lagmit nag- 
alagad ingong hataas nga saserdote. Ang pipila sa 
iyang mga kaliwat mipuyo sa Jerusalem human sa 
pagkadestiyero sa Babilonya. Siya dayag nga gita- 
wag ug Salum sa 1 Cronicas 6:12, 13 ug sa Esdras 
7:2.--Tan-awa ang SALUM Num. 7. 

5. Usa ka Kohatnong Levihanon, usa sa ubay- 
ubay nga nagdumala sa pagpang-ayo sa templo 
ubos sa pagmando ni Haring Josias.--2Cr 34:1, 
8, 12. 

6. Usa ka saserdote kansang mga kaliwat (la- 
bing menos tulo ka henerasyon sunod kaniya) mi- 
puyo sa Jerusalem human sa pagkadestiyero sa Ba- 
bilonya.--1Cr 9:2, 3, 10, 12. 

7. Usa ka Benjaminhon kansang anak nga lalaki 
nga si Sallu maoy pangulo sa banay didto sa Jeru- 
salem human sa pagkadestiyero sa Babilonya. (1Cr 
9:3, 7, 9) Lagmit nga mao ra usab ang Mesulam 
nga gitala sa Nehemias 11:7. 

8. Usa ka pangulo sa banay nga Benjaminhon 
nga mipuyo mismo sa Jerusalem human sa pagka- 
destiyero.--1Cr 9:3, 7-9. 

9. Ang unang gitala nga anak nga lalaki ni Go- 
bernador Zorobabel; kaliwat ni Haring David.--1Cr 
3:1, 19. 

10. Pangulo sa saserdotehanong balay sa ama- 
han ni Esdras sa mga adlaw sa manununod ni Je- 
sua nga si Joiakim. (Neh 12:12, 13) Lagmit mao ra 
ang Num. 18 o 19. 

11. Pangulo sa balay o banay sa amahan sa mga 
saserdote nga gipundar ni Gineton; sa panahon sa 
pangatungdanan ni Joiakim. (Neh 12:12, 16) Lag- 
mit mao ra ang Num. 18 o 19. 

12. Usa ka magbalantay-sa-ganghaan sa mga 
adlaw ni Joiakim, Esdras, ug Nehemias.--Neh 12: 
25, 26. 

13. Usa ka pangulo taliwala sa katawhan nga 
nagkatigom didto sa suba sa Ahava alang sa panaw 
paingon sa Jerusalem kauban ni Esdras niadtong 
468 W.K.P. Si Mesulam maoy usa sa ubay-ubay 
nga gitudlo ni Esdras sa pagtabang nga matigom 

ang daghang Levihanon ug Netinim aron mouban 
usab sa panaw. (Esd 8:15-20) Lagmit mao ra ang 
Num. 16, 17, 20, o 21. 

14. Usa ka Levihanon nga lagmit misupak sa 
tambag sa pagpapahawa sa langyawng mga asawa 
nga nakaplagan ni Esdras taliwala sa mga Israelin- 
hon sa iyang pagbalik sa Jerusalem. Apan, ang 
teksto mahimong sabton nga siya misupak lamang 
sa gihimong pamaagi sa pagpatuman niana.---Esd 
10:10-15, ftn sa Rbi8. 

15. Usa “sa mga anak” o mga kaliwat ni Bani 
nga miuyon sa tambag ni Esdras sa pagpapahawa 
sa ilang langyawng mga asawa ug mga anak.---Esd 
10:29, 44. 

16. Anak nga lalaki ni Berekias kinsa, ubos sa 
pagdumala ni Gobernador Nehemias, nag-ayo sa 
duha ka bahin sa paril sa Jerusalem. (Neh 3:4, 30) 
Si Mesulam naghatag usab sa iyang anak nga ba- 
baye diha sa kaminyoon ngadto kang Jehohanan 
nga anak nga lalaki ni Tobias nga Ammonhanon, 
usa ka panaghiusa sa kaminyoon nga nagpahi- 
nabog pagkabahinbahin taliwala sa napasig-uling 
mga Israelinhon.--Neh 6:17-19, 4:3; tan-awa ang 
Num. 13. 

17. Kauban sa pagtukod pag-usab sa Gangha- 
an sa Karaang Siyudad sa proyekto ni Nehemias 
sa pag-ayo sa paril, anak nga lalaki ni Besodeias. 
--Neh 3:6, tan-awa ang Num. 13. 

18. Usa niadtong nagtindog sa wala nga bahin 
ni Esdras sa dihang iyang gibasa ang Balaod ngad- 
to sa nagkatigom nga panon sa ikapitong bulan ni- 
adtong 455 W.K.P. Si Mesulam lagmit usa ka saser- 
dote.--Neh 8:2, 4; tan-awa ang Num. 10 ug 11. 

19. Usa ka saserdote (o katigulangan sa usa ka 
saserdote) kinsa miuyon sa pakigsaad sa pagkama- 
tinumanon nga gilaraw sa mga Levihanon.---Neh 9: 
5, 38, 10:1, 7, 8: tan-awa ang Num. 10 ug 11. 

20. Usa ka pangulo sa katawhan kansang kali- 
wat, kon dili man siya mismo, nagpamatuod usab 
sa samang kontrata.--Neh 10:1, 14, 20, tan-awa 
ang Num. 13. 

21. Usa ka tawo nga kaubang mimartsa diha sa 
parada nga gihikay ni Nehemias human matapos 
ang paril sa Jerusalem.--Neh 12:31, 33, tan-awa 
ang Num. 13. 


MESULEMET [feminine form sa Mesulan]. 
Anak nga babaye ni “Haruz gikan sa Jotba” kinsa 
nahimong asawa ni Haring Manases sa Juda ug ang 
inahan ni Haring Amon.---2Ha 21:19, 20. 


METAL. Sa kapin sa usa ka gatos ka elemento 
nga nailhan sa tawo, kapin sa 75 porsiyento niini 
maoy mga metal. Ang bulawan, plata, tumbaga, 
puthaw, ug ang tingga tanan espesipikong gihisgo- 
tan sa Kasulatan. Ang unang paghisgot sa Bibliya 

bahin sa mga metal makaplagan sa Genesis 2:11 ug 
4:22. 

Bahin sa pisikal nga mga kinaiyahan niini, ang 
mga metal maoy dili-sihag, matunaw, ug daling 
salsalon, kini maoy sinaw ug sagad nga maayong 
agianan sa init ug elektrisidad. Sa kemikal ug pisi- 
kal nga paagi ang mga metal adunay pipila ka ta- 
lagsaong mga kinaiyahan. Alang sa espesipikong 
impormasyon ug Kasulatanhong mga reperensiya, 
tan-awa ang tagsatagsa ka artikulo sa mga metal 
nga gihisgotan sa gisundan nga parapo, usab ang 
ulohang PAGDALISAY, TIGDALISAY. 


METEG-AMA [Busal sa Ama (lagmit, Mani- 
ko)]. Usa ka dapit nga giilog ni Haring David gikan 
sa mga Filistehanon. (2Sa 8:1) Sanglit walay nail- 
hang dapit nga ingon niana ug ngalan, ang Meteg- 
ama lagmit usa ka mahulagwayong termino nga 
nagtumong sa usa sa pangunang mga siyudad sa 
Filistia. Ang samang asoy sa 1 Cronicas 18:1 nag- 
ingon nga, “sa Gat ug sa mga lungsod nga sakop ni- 
ini.” Sa 2 Samuel 8:1 lagmit nga gisabot sa Ameri- 
can Standard Version ang pulong nga “ama” sa 
Meteg-ama ingong naggikan sa Hebreohanong pu- 
long alang sa “inahan” ug naghubad sa Meteg-ama 
ingong “ang busal sa inahang siyudad.” Kini nga 
ideya maoy gipakita sa An American Translation, 
nga mabasang “ang paggahom sa kaulohang siyu- 
dad” inay nga “Meteg-ama.” 


METUSAEL [Tawo sa Diyos]. Kaliwat ni Cain 
pinaagi ni Enoc. Si Metusael mao ang anak nga la- 
laki ni Mehujael ug ang amahan ni Lamek (dili ang 
Lamek nga amahan ni Noe).---Gen 4:17, 18. 


MEUNIM. Pinasukad sa ngalan, ang mga 
Meunim giisip nga usa ka katawhang Arabianhon 
nga nagpuyo diha ug sa palibot sa Ma'an, usa ka 
siyudad nga mga 32 km (20 mi) sa SHS sa Petra. 

Ang Judeanhon nga si Haring Uzzias (829- 
778 W.K.P.), pinaagi sa tabang ni Jehova, malam- 
posong nakiggubat sa mga Meunim. (2Cr 26:1, 7) 
Lagmit sa maong panahon ang pipila sa mga nabi- 
hag nga Meunim gihimong mga ulipon sa templo, 
ug busa, ang ilang mga kaliwat sa ulahi gitala lakip 
sa mga Netinim nga namalik gikan sa pagkadesti- 
yero sa Babilonya.--Esd 2:1, 2, 43, 50; Neh 7:52: 
itandi ang Sal 68: 18. 

Sa panahon sa paghari ni Ezequias (745- 
717 W.K.P.) usa ka pundok sa mga Simeonhon ang 
milaglag sa nagpuyo sa tolda nga mga Meunim 
didto sa kasilinganan sa Gedor.-- 1Cr 4:24, 39-41, 
tan-awa ang AMMONIM. 


MEZAHAB [Katubigan nga Bulawan]. Ginika- 
nan ni Matred ug katigulangan (tingali, babayeng 
katigulangan) ni Mehetabel nga asawa ni Hadar 


MIBHAR 


(Hadad), ang kataposang ginganlan sa mga hari sa 
Edom.---Gen 36:31, 39, 1Cr 1:50. 


MEZOBAHANON [Taga- (Iya sa) Zoba]. Usa 
ka termino nga nagtumong sa pinuy-anan ni Jaa- 
siel.--1Cr 11:47. 


MEZUZAH. Ang Hebreohanong pulong nga 
mezu-zah' kasagarang gigamit sa Bibliya sa pagtu- 
mong sa usa ka hamba sa pultahan o poste sa pul- 
tahan. Ang mezuzah' ug ang plural nga mezu- 
zohth' makita diha sa Exodo 12:7 (ftn sa Rbi8), 22, 
23, may kalabotan sa pagwisik sa dugo sa halad sa 
Paskuwa nganha sa mga poste sa pultahan, ug diha 
sa Exodo 21:6, kini maoy maylabot sa usa ka ulipon 
nga, kay nagtinguhang magpabilin sa pagserbisyo 
sa iyang agalon, dad-on ngadto sa pultahan o “sa 
poste sa pultahan” ug ang iyang agalon magtusok 
sa iyang dalunggan pinaagi sa usa ka hilihod. May 
mga paghisgot usab bahin sa mga poste sa pulta- 
han sa templo nga gitukod ni Solomon (1Ha 6:31, 
33, 7:5) ug sa simbolikong templo nga nakita ni 
Ezequiel diha sa panan-awon.--Eze 41:21, 45:19, 
46:2. 

Sa modernong mga panahon ang Iningles nga 
termino nga “mezuzah” gigamit sa pagtumong sa 
usa ka rektanggulong piraso sa pergamino nga na- 
undan sa Hebreohanong teksto sa Deuteronomio 
6:4-9 ug Deuteronomio 11:13-21, nga kasagarang 
gisulat nga 22 ka linya. Kini nga pergamino gilukot 
ug gisulod sa usa ka kahoy, metal, o bildo nga sud- 
lanan nga gipatapot nga pahandag sa tuong poste 
sa pultahan sa mga puloy-anan sa mga Ortodok- 
song Hudiyo, nga ang ibabaw nga bahin nag-atu- 
bang sa sulod ug ang ubos nga bahin nag-atubang 
sa gawas. Ang Hebreohanong pulong nga Shaddai” 
(nagkahulogang “Labing Gamhanan") gisulat diha 
sa likod niini nga pergamino ug sagad makita lapos 
sa tabon nga bildo sa baba sa sudlanan. Usahay 
ang sudlanan nga mezuzah gidayandayanan sa ar- 
tistikong paagi. Sa dihang ang relihiyosong mga 
Ortodoksong Hudiyo mosulod o mobiya sa usa ka 
balay, ilang hikapon ang mezuzah ug mobungat sa 
pag-ampo, “Hinaot ang Diyos kanunayng maga- 
bantay sa akong paggula ug sa akong pagsulod su- 
kad karon ug hangtod sa kahangtoran."”---Itandi 
ang Sal 121:8. 

Ang paggamit sa mezuzah maoy pinasukad sa 
usa ka literal nga interpretasyon sa sugo diha sa 
Deuteronomio 6:9 (ftn sa Rbi8) ug sa 11:20. 


MIBHAR [gikan sa lintunganayng pulong nga 
nagkahulogang “pagpili”]. Anak nga lalaki ni Hagri, 
usa sa mga tawong gamhanan sa kasundalohan ni 
David. (1Cr 11:26, 38) Ang pipila nagtuo nga may 
panagsumpaki sa teksto sa 1 Cronicas 11:38 tungod 
kay si Bani nga Gadhanon, dili si Mibhar, ang 


MIBSAM 


gihisgotan sa samang talaan sa 2 Samuel 23:36. 
Sila nagtuo nga ang Mibhar mao ang giusab nga 
Hebreohanong pulong alang sa “gikan sa Zoba” ug 
nga ang kataposang mga pulong sa 1 Cronicas 
11:38 mitungha tungod kay ang bani” haggadhi” 
(Bani nga Gadhanon) gibasa ingong ben-haghri 
(anak nga lalaki ni Hagri). Kini nagpabiling usa ka 
banabana. 


MIBSAM [Pinahumotan, Lana sa Balsamo; Si- 
nakotan ug Yerbang-Paalimyon]. 

1. Usa sa mga anak nga lalaki ni Ismael ug gigi- 
kanan sa usa ka banay.--Gen 25:13: 1Cr 1:29. 

2. Usa ka kaliwat ni Simeon.— 1Cr 4:24, 25. 


MIBZAR [lagmit nagkahulogang “Kuta”]. Usa 
sa mga sultan sa Edom, o Esau. Ang ngalang Mib- 
zar tingali gigamit usab sa ulahi nga nagtumong sa 
iyang mga kaliwat ug sa dapit nga ilang gipuy-an. 
--Gen 36:40, 42, 1Cr 1:53. 


MICA [laing porma sa Hebreohanong mga nga- 
lang Miguel o Micaias]. Ang Cebuano nga ngalang 
Mica ug Miqueas maoy resulta sa diyutayng kalai- 
nan sa Hebreohanong espeling. 

1. Anak nga lalaki ni Mepiboset (Merib-baal) ug 
apo sa anak nga lalaki ni Haring Saul nga si Jona- 
tan. Si Mica (gitawag usab ug Miqueas) mao ang 
amahan ni Piton, Melek, Tarea (Tahrea), ug Ahaz. 
--2Sa 9:12, 1Cr 8:33-35, 9:39-41. 

2. Usa sa mga Levihanon (o ang katigulangan sa 
usa) nga nagpamatuod pinaagig timbre sa “kasa- 
ligang kontrata” sa panahon ni Nehemias.---Neh 
9:38, 10:1, 9, 11. 

3. Usa ka Levihanong kaliwat ni Asap ug ang 
anak nga lalaki ni Zikri (gipaila usab ingong Zabdi 
ug Zacur). Si Mica mao ang amahan ni Matanias ug 
gitawag usab ug Miqueas ug Micaias.--1Cr 9:14, 
15: Neh 11:17, 22; 12:35. 


MICAIAS [Kinsa ang Sama Kang Jehova?]. 

1. Asawa ni Haring Rehoboam, anak nga baba- 
ye ni Uriel sa Gibea, ug ang inahan ni Haring Abias 
sa Juda. Gitawag usab siya ug “Maaca.”---2Cr 11:18, 
20, 13:1, 2. 

2. Anak nga lalaki ni Imla ug usa ka manalagna 
ni Jehova ngadto sa amihanang gingharian sa Isra- 
el panahon sa paghari ni Haring Ahab. (1Ha 22:8) 
Samtang si Haring Jehosapat sa Juda miduaw kang 
Ahab, gidapit siya sa Israelinhong hari nga modu- 
yog kaniya sa pagpakiggubat batok sa mga Siryan- 
hon aron mapanag-iya pag-usab ang Ramot-gilead. 
Misugot si Jehosapat, pero mihangyo siya nga kon- 
sultahon ang pulong ni Jehova. Busa gipatawag ni 
Ahab ang 400 ka manalagna ug nangutana kanila: 
“Ako ba moadto batok sa Ramot-gilead sa gubat, o 

ako ba magdumili?” Sila apirmatibong mitubag nga 
itugyan ni Jehova ang siyudad nganha sa kamot sa 
hari. Apan si Jehosapat buot ug dugang pang kati- 
noan, nga niana si Ahab nagpanuko sa pagpatawag 
kang Micaias, ang manalagna nga kanunayng na- 
nagna ug daotan batok kaniya. Ang gipadalang 
mensahero nag-awhag kang Micaias sa pagsulti ug 
mga pulong ngadto kang Ahab sama sa mga pu- 
long sa usa sa ubang mga manalagna. Sa sinugdan 
gibuhat kana ni Micaias, apan gipapanumpa siya ni 
Ahab sa pagsulti sa “kamatuoran sa ngalan ni Je- 
hova.” Niana, si Micaias miingon: “Nakita ko gayod 
ang tanang Israelinhon nga nagakatibulaag sa ka- 
bukiran, sama sa mga karnero nga walay magba- 
lantay.”-- 1Ha 22:1-17: 2Cr 18:1-16. 

Dayon giasoy ni Micaias ang iyang panan-awon 
bahin kang Jehova nga naglingkod sa Iyang langit- 
nong trono ug nangutana sa nagkatigom nga es- 
piritung mga linalang: “Kinsa ang motonto kang 
Ahab, aron siya moadto ug mapukan sa Ramot- 
gilead?” Usa sa mga espiritu miboluntaryo nga mo- 
adto ug mahimong “usa ka malimbongong espiri- 
tu” diha sa baba sa tanang manalagna ni Ahab. Si 
Jehova mitubag: “Ikaw motonto kaniya, ug, dugang 
pa, ikaw mogawas nga mananaog. Lakaw ug buha- 
ta ang ingon niana.” Unya giingnan ni Micaias si 
Ahab nga ang Diyos nagbutang ug usa ka malim- 
bongong espiritu diha sa baba sa tanan niyang 
mga manalagna, “apan si Jehova misulti ug kadao- 
tan mahitungod kanimo.” Tungod niana ang mini 
nga manalagnang si Zedekias mitamparos kang 
Micaias sa aping ug mabugalbugalong nangutana: 
“Diin ba miagi ang espiritu ni Jehova gikan kanako 
aron sa pagpakigsulti kanimo?” Maisogong mitu- 
bag si Micaias: “Tan-awa! Imong makita kon diing 
dalana nianang adlawa sa dihang ikaw mosulod sa 
kinasulorang lawak aron sa pagtago.” Human niana 
gisugo ni Ahab nga ibutang si Micaias sa bilanggo- 
an, diin ang manalagna tagan-an ug kinunhorang 
rasyon sa tinapay ug tubig hangtod nga mobalik 
ang hari diha sa pakigdait. Apan si Ahab wala na 
gayod makabalik, tungod kay sa panahon sa pag- 
pakiggubat didto sa Ramot-gilead, “dihay usa ka 
tawo nga nagbawog sa iyang busogan sa kainosen- 
te” ug wala tuyoa nga iyang naigo sa pana ang Is- 
raelinhong hari, ug sa kataposan siya namatay. 
Ang kataposang mga pulong ni Micaias ngadto 
kang Ahab mao kini: “Kon mahibalik ka man gayod 
diha sa pakigdait, si Jehova wala mosulti kana- 
ko.” Ang kamatayon sa hari nagpamatuod nga si 
Micaias usa gayod ka manalagna ni Jehova.---1Ha 
22:18-37, 2Cr 18:17-34. 

3. Usa sa mga prinsipe nga gipadala ni Ha- 
ring Jehosapat sa tibuok Juda ingong mga magtu- 
tudlo, kauban sa mga Levihanon ug mga saserdo- 
te. Diha kanila “ang basahon sa balaod ni Jehova” 

samtang gitudloan nila ang katawhan sa tanang 
siyudad sa Juda.---2Cr 17:7-9. 

4. Amahan ni Akbor (Abdon) kinsa duyog sa 
uban gipadala ni Haring Josias aron magpakisayod 
kang Jehova mahitungod sa mga pulong sa bag- 
ong nakaplagan nga basahon sa Balaod. Siya gita- 
wag usab ug Miqueas.--2Ha 22:12, 13; 2Cr 34: 
20, 21. 

5. “Anak nga lalaki ni Gemarias nga anak nga 
lalaki ni Sapan.” Didto siya sa lawak-kan-anan sa 
iyang amahang si Gemarias sa dihang publikong 
gibasa didto ni Baruk ang linukot nga basahon nga 
naundan sa mga pulong ni Jehova pinaagi kang Je- 
remias batok sa Israel, Juda, ug sa tanang kanaso- 
ran. Human madungo9g kini nga mensahe, gitaho ni 
Micaias ang iyang nadungog ngadto sa sekretaryo 
ni Haring Jehoiakim ug sa mga prinsipe.--Jer 36: 
2, 9-13. 

6. Katigulangan sa saserdoteng si Zacarias nga 
kauban niadtong nagdalag mga trompeta panahon 
sa seremonyas sa inagurasyon sa pagkatukod pag- 
usab sa paril sa Jerusalem. Siya gitawag usab ug 
Mica.--Neh 11:22, 12:31, 3b. 

7. Usa ka saserdote nga kauban niadtong nag- 
dalag mga trompeta kinsa mitugtog diha sa usa sa 
duha ka “koro sa pagpasalamat” nga miduyog sa 
pagmartsa panahon sa inagurasyon sa pagkatukod 
pag-usab sa paril sa Jerusalem sa adlaw ni Nehe- 
mias.--Neh 12:40, 41. 


MIDIAN, MIDIANHON 
dian]. 

1. Usa sa mga anak nga lalaki ni Abraham pina- 
agi sa iyang puyopuyo nga si Ketura; ang amahan 
ni Epa, Eper, Hanok, Abida, ug Eldaa. (Gen 25:1, 
2, 4; 1Cr 1:32, 33) Sa wala pa siya mamatay, si Ab- 
raham naghatag ug mga gasa kang Midian ug sa 
ubang mga anak nga lalaki sa iyang mga puyopu- 
yo ug dayon nagpalakaw kanila ngadto sa yuta sa 
Sidlakan.---Gen 25:5, 6. 

2. Ang mga kaliwat ni Midian nga anak ni Ab- 
raham sa linangkob gitawag nga “Midian” ug “mga 
Midianhon.” (Num 31:2, 3) Usahay ang Bibliya nag- 
hisgot kanila ingong mga Ismaelinhon. (Itandi ang 
Gen 37:25, 27, 28, 36; 39:1: Huk 8:22, 24.) Kini nag- 
pasabot nga ang mga kaliwat ni Abraham pinaagi 
sa iyang mga anak nga lalaki nga si Ismael ug Mi- 
dian pareho gayod ug paagi sa ilang pagkinabuhi, 
ug tingali may dugang pang panagsagol pinaagi sa 
pagminyoay taliwala sa duha ka katawhan. Mopa- 
tim-aw usab nga adunay pipila sa mga Kenihanon 
nga nailhan ingong mga Midianhon. Sanglit ang 
mga Kenihanon nahisgotan na ingong katawhan 
una pa matawo si Midian, kini nagpasabot nga ang 
Kenihanong bayaw nga lalaki ni Moises nga si Ho- 
bab maoy usa ka Midianhon pinasukad lamang sa 


[Kang (Iya ni) Mi- 


MIDIAN, MIDIANHON 


dapit nga iyang gipuy-an.--Gen 15:18, 19: Num 
10:29, Huk 1:16, 4:11: tan-awa ang ISMAELINHON, 
KENIHANON. 

Kay mga kaliwat ni Abraham, ang mga Midian- 
hon lagmit nagsulti ug usa ka pinulongan nga ka- 
amgid gayod sa Hebreohanon. Pananglitan, si Gi- 
deon dayag nga wala malisdi sa pagsabot sa mga 
Midianhon. (Huk 7:13-15: 8:18, 19) Hinunoa, adu- 
nay posibilidad usab nga si Gideon nakakat-on sa 
pinulongan sa mga Midianhon, kay ang Israel nai- 
lalom man sa ilang pagdominar sulod sa pito ka 
tuig.--Huk 6:1. 

Ang mga Midianhon sa paninugdan maoy tigbal- 
hinbalhin nga mga pumoluyo sa tolda. (Huk 6:5, 6, 
Hab 3:7) Apan sa adlaw ni Moises gitaho usab sila 
ingong nagpuyo sa mga siyudad. (Num 31:9, 10) Sa 
maong panahon sila nagmauswagon, nga nakaba- 
ton ug mga asno ug mga hayop nga karnero ug 
mga baka nga mokabat sa tinagpulo ka libo ang gi- 
daghanon. (Num 31:32-34) Ang ilang mga ba- 
handi naglakip sa mga pahiyas nga bulawan nga 
may katibuk-ang gibug-aton nga kapin sa 191 kg 
(mokantidad karon ug kapin sa 82,150,000).--Num 
31:50-52. 

Ang mga lalaki ug babaye lagmit nagdayanda- 
yan sa ilang kaugalingon ug mga pahiyas nga bu- 
lawan, lakip sa mga singsing sa ilong ug mga ari- 
yos. Ang mga hari sa Midian nagsapot ug “mga 
besti nga balhibo sa karnero nga tininag morado,” 
ug bisan ang ilang mga kamelyo dunay mga kulen- 
tas nga gitaoran ug pormag-bulan nga mga dayan- 
dayan.--Num 31:50, Huk 8:21, 26. 

Walay duhaduha ang mga Midianhon nakabaton 
sa kadaghanan sa ilang bahandi pinaagi sa negos- 
yo ug sa pagpangagaw. (Itandi ang Gen 37:28, Huk 
6:5, 6.) Sukad pa sa panahon ni Jose, ang nagapa- 
nawng mga magpapatigayon nga Midianhon tig- 
adtoan na sa Ehipto. Ngadto niining nagapanawng 
mga magpapatigayon nga nagpaingon sa Ehipto ug 
nagdalag mahumot nga salong nga si Jose giba- 
ligya sa iyang mga igsoon-sa-amahan.--Gen 37: 
25, 28. 

Lagmit wala madugay una pa mosulod ang Isra- 
el sa Yutang Saad, ang Edomhanon nga si Ha- 
ring Hadad (anak nga lalaki ni Bedad) nakabaton 
ug kadaogan batok sa mga Midianhon diha sa ka- 
patagan sa Moab.---Gen 36:35, 1Cr 1:46. 

Nagpahinabo nga Makasala ang Israel. Sa 
ulahi, gipakita sa mga Midianhon ang ilang pagka- 
mabatokon sa mga Israelinhon. Mikooperar sila sa 
mga Moabihanon sa pagsuhol sa manalagna nga si 
Balaam aron sa pagtunglo sa Israel. (Num 22:4-7) 
Sa dihang kini napakyas, ang mga Midianhon ug 
mga Moabihanon, sa tambag ni Balaam, malipatli- 
patong migamit sa ilang mga babaye sa paghaylo 

sa libolibong mga lalaking Israelinhon nga malang- 
kit sa seksuwal nga imoralidad ug idolatriya may- 
labot kang Baal sa Peor. (Num 25:1-9, 14-18, 31:15, 
16: 1Co 10:8, Pin 2:14) Human niadto ang mga Is- 
raelinhon, sa pagsunod sa sugo sa Diyos, nanima- 
los sa Midian. Ang mga siyudad sa Midian ug ang 
pinarilang mga kampo sa maong dapit ilang gisu- 
nog sa kalayo. Libolibo sa binuhing mga hayop ug 
daghang butang nga ginama sa bulawan gipangu- 
ha ingong mga inagaw. Gawas lamang sa mga 
ulay, ang tanan, lakip ang lima ka hari sa Mi- 
dian--si Evi, Rekem, Zur, Hur, ug Reba---gipatay. 
--Num 31. 

Wala pay tulo ka siglo sa ulahi, ang mga Midian- 
hon nakabawi na gikan niini nga kapildihan mao 
nga sila nakaarang sa pagpanglupig sa mga Israe- 
linhon sulod sa pito ka tuig. (Itandi ang Huk 6:1; 11: 
25, 26.) Uban sa mga Amalekanhon ug sa “mga 
taga-Sidlakan,” kining nagbalhinbalhin nga mga 
tigpuyo sa tolda, uban sa ilang mga hayop ug dili- 
maihap nga mga kamelyo, misulod sa yuta sa Isra- 
el hangtod sa Gaza, nga nangagaw sa binuhing 
mga hayop sa mga Israelinhon ug usab naghurot 
sa ilang mga abot.---Huk 6:2-6. 

Bug-os nga Gipildi ni Gideon. Sa katapo- 
san, sa dihang ang Israel mituaw kang Jehova 
alang sa tabang, iyang gipatindog si Gideon aron sa 
pagluwas kanila. (Huk 6:7-16) Ang kapildihan nga 
gipadangat ni Jehova pinaagi kaniya bug-os kaayo 
mao nga wala nay rekord nga nanghasi pa ang mga 
Midianhon. (Huk 8:28) Ang ilang mga prinsipe nga 
si Oreb ug Zeeb gipatay, ingon man ang ilang mga 
hari nga si Zeba ug Zalmuna. (Huk 7:25, 8:5, 21, 
tan-awa ang GIDEON.) Daghang siglo sa ulahi ang 
kadaogan batok sa Midian gihisgotan pa gihapon sa 
dihang gihulagway ang pagdugmok sa gahom sa 
kaaway.--Isa 9:4: 10:24-26, tan-awa usab ang Sal 
83:9-11. 

Kasukwahi sa kanhing pagpakig-away sa mga 
Midianhon, usa ka tagna sa pagpasig-uli ang nag- 
punting sa panahon sa dihang ang “mga nating la- 
king kamelyo sa Midian ug sa Epa” magdalag mga 
gasa ngadto sa Zion.---Isa 60:5, 6, 11-14. 

3. Ang teritoryo nga giokupar sa mga Midian- 
hon nailhan ingong “Midian” o “yuta sa Midian.” 
(1Ha 11:18, Hab 3:7) Giuyonan sa kadaghanan nga 
ang mga kaliwat ni Midian sa dakong bahin didto 
mipuyo sa AK nga bahin sa Arabia sa S lamang sa 
Gulpo sa ‘Aqaba. Apan ang gidak-on sa ilang gipa- 
nag-iyang mga yuta dili matino ug tingali nagbag- 
obag-o sa pagdagan sa ilang kasaysayan. Sa pana- 
hon sa pagkinabuhi ni Moises, daghang Midianhon 
ang dayag nga nagkinabuhi duol sa Moabihanong 
teritoryo ug diha sa kasilinganan sa rehiyon nga 
gikontrolar sa Amorihanon nga si Haring Sihon. 
--Num 22:4; 31:8-12, Jos 13:21. 

Si Moises migugol ug mga 40 ka tuig didto sa 
yuta sa Midian. Didto siya naminyo kang Zipora, 
usa sa pito ka anak nga babaye ni Jetro nga saser- 
dote sa Midian. (Tan-awa ang JETRO.) Pinaagi kani- 
ya siya nakabaton ug duha ka anak nga lalaki, si 
Gersom ug Eliezer. Tungod sa trabaho ni Moises 
ingong usa ka magbalantay sa karnero sa iyang 
ugangang lalaki, siya nahiadto sa kabukiran palibot 
sa Horeb, nga nagpakitang siya nagpuyo diha sa 
kasilinganan sa Gulpo sa ‘Aqaba. Apan, dili matino 
kon ang rehiyon palibot sa Horeb maoy bahin ba sa 
“yuta sa Midian” niadtong panahona. (Ex 2:15-22, 
3:1, 4:18-20, 18:1-4, Buh 7:29, 30) Mopatim-aw nga 
sa ulahi may bahin sa Edom nga gihisgotan ingong 
Midian.-- 1Ha 11:14-18. 


MIDIN. Usa ka dapit sa Kamingawan sa Juda. 
(Jos 15:20, 61) Ang Midin lagmit mao ang Khirbet 
Abu Tabaq nga nahimutang sa ubos nga kapatagan 
nga gitawag ug el Bugei'a (Biq'at Hureganya, ang 
Walog sa Akor?) duol sa AK nga tumoy sa Patayng 
Dagat. 


MIGDAL-EL [Torre sa Diyos]. Usa ka kinuta- 
ang siyudad sa teritoryo sa Neptali. (Jos 19:32, 35, 
38) Ang usa ka gisugyot nga dapit nga posibleng 
nahimutangan sa Migdal-el mao ang Majadel. Kini 
nga dapit nahimutang ibabaw sa usa ka bungtod 
nga mga 17 km (11 mi) sa SHS sa Tiro. 


MIGDAL-GAD [Torre sa Pagkabulahan]. Usa 
ka Judeanhong siyudad diha sa Sepela. (Jos 15:20, 
33, 37) Lagmit nga mao kini ang Khirbet el-Mejde- 
leh (Horvat Migdal Gad), mga 20 km (12 mi) sa K 
sa Hebron. 


MIGDOL [Torre]. 

1. Usa ka Ehiptohanong dapit nga gigamit 
ingong timaan sa paghulagway sa lokasyon sa ka- 
taposang gikampohan sa Israel didto sa Pihahirot 
sa wala pa motabok sa Pulang Dagat. Kinahanglan 
silang magkampo “atubangan sa Pihahirot taliwala 
sa Migdol ug sa dagat nga malantaw sa Baal- 
zepon.” (Ex 14:2, Num 33:5-8) Kadaghanan sa mga 
eskolar nagtuo nga ang Migdol lagmit maoy usa ka 
Ehiptohanong paglitok sa Hebreohanong migh-dal!, 
nga nagkahulogang “torre,” ug nga kini sa walay 
duhaduha nagtumong sa usa ka kampo militar 
o bantayanang torre didto sa utlanan sa Ehipto. 
Apan, adunay pamatuod nga dihay daghang Mig- 
dol ubay sa utlanan sa Ehipto, bisan karong adla- 
wa may tulo ka lainlaing balangay nga ginganlag 
Mashtul, ang presenteng porma sa Migdol diha sa 
Ehiptohanong pinulongan (nga naggikan sa Cop- 
tic). (Tan-awa usab ang Num. 2.) Bisan tuod nga gi- 
hisgotan sa usa sa mga Papan sa Amarna ang usa 
ka Ma-ag-da-li, wala kini maghisgot sa lokasyon 
niini. Sanglit ang lokasyon sa ubang mga dapit, ang 


375 


Pihahirot ug Baal-zepon, wala mahibaloi sa pagka- 
karon, ang lokasyon sa Migdol nagpabiling dili tino. 
Gihunahuna sa pipila nga lagmit usa kini ka dapit 
sa ibabaw sa Jebel “Atagah nga nagdungaw sa ami- 
hanang tumoy sa Gulpo sa Suez. Bisag walay pa- 
matuod nga nahibaloan karong adlawa nga nag- 
langkit sa maong dapit sa ngalang Migdol, tataw 
nga usa kini ka estratehikong lokasyon alang sa usa 
ka bantayanang torre o kampo sa mga bantay diha 
sa utlanan. 

2. Ang Migdol nga gihisgotan sa mga manalag- 
nang si Jeremias ug Ezequiel mga 900 ka tuig hu- 
man sa Pagpanggula. Bisan tuod lagmit mao ra 
usab kini ang gihisgotan sa Num. 1, ang kadagha- 
nang komentarista nagtuo nga dihay ikaduhang 
Migdol sa Ehipto nga nalangkit. 

Si manalagnang Ezequiel nagtagna ug kalagla- 
gan nga mahitabo sa Ehipto, dayag nga gikan sa 
Babilonya, nga maghampak niini “gikan sa Migdol 
ngadto sa Syene ug hangtod sa utlanan sa Etiopia.” 
(Eze 29:10, 30:6) Sanglit ang Syene anaa sa kina- 
tumyang H sa karaang Ehipto, mopatim-aw nga 
kini nga Migdol anaa sa kinatumyang A, tungod ni- 
ana mitungha ang usa ka paghubit nga susama sa 
pamilyar nga prase nga “gikan sa Dan hangtod sa 
Beer-seba” nga gigamit sa pagtumong sa Palestina. 
(Huk 20:1) Human mapukan ang Jerusalem niad- 
tong 607 W.K.P., ang mga kagiw nga Hudiyo nani- 
muyo sa Migdol, Tapanhes, Nop (Mempis), ug sa 
yuta sa Patros. Apan ang Migdol ug ang ubang 
mga dapit nakasaksi sa nagapanglamoy nga espa- 
da” sa Babilonyanhon nga si Haring Nabucodono- 
sor.--Jer 44:1: 46:13, 14. 

Kini nga Migdol kasagarang gituohan nga mao 
ang usa ka kuta nga gihubit diha sa Ehiptohanong 
hieroglyphic nga mga sinulat ingong nagbantay sa 
AS nga mga entrada sa nasod. Ang Antonine Itine- 
rary (Itinerarium Provinciarum Antonini Augusti) 
gikan sa ikatulong siglo K.P. naghisgot sa usa ka 
dapit nga gitawag ug Magdolo duol sa Pelusium, 
diin kining ulahing dapit nahimutang sa Kabayba- 
yonan sa Mediteranyo nga mahimo tingaling taw- 
gon nga ganghaan ngadto sa Ehipto alang niadtong 
naggikan sa Filistia. Bisan tuod kini dili tino, ang pi- 
pila ka eskolar nagtuo nga kining utlanan-kuta nga 
gitawag ug Migdol lagmit mao ang Tell el-Heir, 
mga 10 km (6 mi) sa HHK sa Pelusium (Tell el Fa- 
rame). 


MIGRON  [Giokanan]. Usa ka dapit “sa may ut- 
lanan sa Gibea” diin nagkampo si Haring Saul sa di- 
hang gipatay ni Jonatan ug sa iyang tigdala sa ar- 
madura ang mga 20 ka tawo gikan sa nagkampong 
mga Filistehanon duol sa Mikmas. (1Sa 13:16, 23, 
14:1,2, 13-16) Ang Tell Miryam, mga 1 km (0.6 mi) 
sa KHK sa Mukhmas (Mikmas), gituohan nga lag- 
mit mao ang Migron. 


MIGUEL 


Sa Isaias 10:28 ang Migron gitagna nga maoy usa 
sa mga siyudad nga agian sa mga Asiryanhon sa 
ilang pagpaingon sa Jerusalem. Kay gihisgotan kini 
human sa Ai (Aiat) ug una pa sa Mikmas, mopa- 
tim-aw nga ang Migron nahimutang sa A, dili sa 
H sa Mikmas. Busa, gituohan nga adunay ikadu- 
hang Migron (ang Makrun dapit sa AK sa Mikmas). 
Apan, kon ang Migron sa panahon ni Saul naglung- 
tad pa gihapon, daw imposible nga aduna pay laing 
lungsod nga sama nianag ngalan nga may gilay- 
ong wala pay 3 km (2 mi). Busa ang tagna lagmit 
maoy pagtala lamang sa mga siyudad nga maapek- 
tohan sa pagsulong sa mga Asiryanhon ug nga 
wala maghisgot sa han-ay o lokasyon sa usa ka 
siyudad gikan sa laing siyudad. (Isa 10:24, 28-32) 
Busa ang Migron sa Isaias 10:28 lagmit mao ra 
usab ang gihisgotan sa 1 Samuel 14:2. 


MIGUEL [Kinsa ang Sama sa Diyos?]. 

1. Ang bugtong balaang manulonda gawas kang 
Gabriel nga ginganlan sa Bibliya, ug ang bugtong 
gitawag nga “arkanghel.” (Jud 9) Unang makita 
ang ngalan diha sa ikanapulong kapitulo sa Daniel, 
diin si Miguel gihubit ingong “usa sa mga labawng 
prinsipe”: siya miabot aron sa pagtabang sa usa ka 
mas ubos nga manulonda nga gipakigbatokan sa 
“prinsipe sa gingharian sa Persia.” Si Miguel gita- 
wag nga “ang prinsipe sa katawhan ni Daniel,” 'ang 
dakong prinsipe nga nagbarog alang sa mga anak 
sa katawhan ni Daniel.” (Dan 10:13, 20, 21; 12:1) 
Kini nagpakita nga si Miguel mao ang manulonda 
nga nagtultol sa mga Israelinhon latas sa kaminga- 
wan. (Ex 23:20, 21, 23; 32:34, 33:2) Nagpaluyo nii- 
ni nga panghinapos mao ang kamatuoran nga “si 
Miguel nga arkanghel may panagbingkil sa Yawa 
ug nakiglalis bahin sa lawas ni Moises."---Jud 9. 

Ang Kasulatanhong ebidensiya nagpaila nga ang 
ngalang Miguel gipadapat ngadto sa Anak sa Diyos 
sa wala pa siya mobiya sa langit aron mahimong si 
Jesu-Kristo ug usab human sa iyang pagbalik. Si 
Miguel mao lamang ang giingong “arkanghel,” nga 
nagkahulogang “pangulong manulonda,” o “pangu- 
nang manulonda.” Ang termino makita lamang sa 
Bibliya diha sa singular. Kini mopatim-awng usa 
lamang ang gitudlo sa Diyos ingong pangulo, o ulo, 
sa panon sa mga manulonda. Sa 1 Tesalonica 4:16 
ang tingog sa nabanhaw nga si Ginoong Jesu-Kris- 
to gihubit ingong tingog sa usa ka arkanghel, nga 
nagpailang siya, sa pagkatinuod, mao ang arkang- 
hel. Kini nga teksto naglarawan kaniya ingong na- 
naog gikan sa langit uban sa “singgit sa pagsugo.” 
Busa, makataronganon lamang nga ang tingog nga 
nagpahayag niini nga singgit sa pagsugo hubiton 
pinaagi sa usa ka pulong nga dili makapakunhod o 
makapamenos sa dakong awtoridad nga nabatonan 
karon ni Kristo Jesus ingong Hari sa mga hari ug 
Ginoo sa mga ginoo. (Mat 28:18, Pin 17:14) Kon ang 

ngalang “arkanghel” gipadapat, dili kang Jesu-Kris- 
to, apan ngadto sa ubang mga manulonda, nan ang 
paghisgot sa “tingog sa arkanghel” dili mohaom. 
Niana nga kahimtang kini mahimong maghubit sa 
usa ka tingog nga mas ubos ug awtoridad kay sa 
nianang sa Anak sa Diyos. 

Adunay uban pa usab nga mga kaamgiran nga 
nagpamatuod nga si Miguel mao gayod ang Anak 
sa Diyos. Si Daniel, human hisgoti si Miguel sa 
unang higayon (Dan 10:13), nagtala ug usa ka tag- 
na nga moabot sa “panahon sa kataposan” (Dan 
11:40) ug dayon miingon: ‘Ug nianang panahona si 
Miguel mobarog, ang dakong prinsipe nga nagba- 
rog alang sa mga anak sa katawhan ni Daniel.” (Dan 
12:1) Ang “pagbarog' ni Miguel angayng ilangkit sa 
“usa ka panahon sa kasakit nga ang ingon wala pa 
ikapahinabo sukad nga may nasod hangtod nia- 
nang panahona.” (Dan 12:1) Sa tagna ni Daniel, ang 
"pagbarog” sagad nagtumong sa paglihok sa usa ka 
hari, sa paghupot sa iyang harianong gahom o kaha 
sa paglihok nga malamposon sa iyang katungdanan 
ingong hari. (Dan 11:2-4, 7, 16b, 20, 21) Kini nag- 
paluyo sa konklusyon nga si Miguel mao si Jesu- 
Kristo, sanglit si Jesus mao ang tinudlong Hari ni 
Jehova, nga gisugo sa paglaglag sa tanang kanaso- 
ran sa Har-Magedon.---Pin 11:15, 16:14-16. 

Ang basahon sa Pinadayag (12:7, 10, 12) espesi- 
pikong naghisgot kang Miguel maylabot sa pagka- 
tukod sa Gingharian sa Diyos ug naglangkit niini 
nga panghitabo sa kagubot sa yuta: “Ug miulbo ang 
gubat sa langit: Si Miguel ug ang iyang mga manu- 
londa nakiggubat sa dragon, ug ang dragon ug ang 
mga manulonda niini nakiggubat. Ug nadungog ko 
ang usa ka makusog nga tingog didto sa langit nga 
nag-ingon: 'Ania na ang kaluwasan ug ang gahom 
ug ang gingharian sa atong Diyos ug ang awtori- 
dad sa iyang Kristo, tungod kay ang magsusum- 
bong sa atong mga igsoon gitambog na... Tu- 
ngod niini, paglipay kamong kalangitan ug kamong 
nanagpuyo niini! Alaot ang yuta ug ang dagat.” 
Sa ulahi si Jesu-Kristo gilarawan ingong nangulo 
sa langitnong kasundalohan sa pagpakiggubat ba- 
tok sa mga nasod sa yuta. (Pin 19:11-16) Kini 
magkahulogan ug usa ka yugto sa kasakit alang 
kanila, nga makataronganong ilakip sa “panahon 
sa kasakit” nga nalangkit sa pagbarog ni Miguel. 
(Dan 12:1) Sanglit ang Anak sa Diyos makiggubat 
sa mga nasod, makataronganon lamang nga siya 
mao ang usa kinsa una nang nakiggubat uban sa 
iyang mga manulonda batok sa labaw-tawhanon 
nga dragon, si Satanas nga Yawa, ug sa iyang mga 
manulonda. 

Sa iyang una-tawhanon nga paglungtad si Jesus 
gitawag nga “ang Pulong.” (Ju 1:1) Siya nagbaton 
usab sa personal nga ngalang Miguel. Pinaagi sa 
pagpabilin sa ngalang Jesus human sa iyang pag- 

kabanhaw (Buh 9:5), “ang Pulong" nagpakita nga 
siya mao ra usab ang Anak sa Diyos dinhi sa yuta. 
Ang iyang paggamit pag-usab sa iyang langitnong 
ngalang Miguel ug sa iyang titulo (o ngalan) nga 
“Ang Pulong sa Diyos” (Pin 19:13) naglangkit kani- 
ya sa iyang una-tawhanon nga paglungtad. Ang 
mismong ngalang Miguel, nga nagsukna, “Kinsa 
ang Sama sa Diyos?" nagpunting sa kamatuoran 
nga si Jehova nga Diyos walay kaparehas, o katu- 
pong, ug nga si Miguel nga iyang arkanghel mao 
ang iyang hawod nga Manggugubat o Tigbindikar. 

2. Ang amahan sa pangulong si Setur sa tribo ni 
Aser kinsa usa sa 12 nga gipadala aron mangespi- 
ya sa Canaan.--Num 13:2, 13. 

3. Katigulangan ni Asap, sa banay ni Gersom, 
ang anak nga lalaki ni Levi.— 1Cr 6:39, 40, 43. 

4. Usa sa mga pangulo sa tribo ni Isacar; sa ba- 
nay ni Tola.--1Cr 7:1-3. 

5. Usa ka pangulo sa tribo ni Manases nga mita- 
likod dapig kang David didto sa Ziklag.---1Cr 12:20. 

6. Ang amahan ni Omri, ang pangulo sa balay 
sa amahan ni Isacar sa panahon sa paghari ni Da- 
vid.— 1Cr 27:18. 

7. Usa sa mga anak nga lalaki ni Haring Jehosa- 
pat sa Juda kinsa, uban sa iyang mga igsoong lala- 
ki, nakadawat ug mahalong mga gasa ug kinutaang 
mga siyudad gikan sa ilang amahan. Apan, sa di- 
hang ang iyang magulang nga igsoong si Jehoram 
nahimong hari, gipatay ni Jehoram ang tanan ni- 
yang unom ka manghod nga lalaki, lakip si Miguel. 
—2Cr 21:1-4. 

8. Usa ka Gadhanon ug kaliwat ni Buz; usa ka 
katigulangan sa Num. 9, labing menos lima ka ka- 
liwatan ang giwala.— 1Cr 5:11, 13, 14. 

9. Usa ka Gadhanon, ang una sa pito ka anak 
nga lalaki ni Abihail, usa ka kaliwat sa Num. 8 ug 
usa ka pangulo sa balay ni Gilead nga gitala suma- 
la sa talaan sa kagikan sa mga adlaw sa Israelinhon 
nga si Haring Jeroboam II ug sa Judeanhon nga si 
Haring Jotam.— 1Cr 5:11-17. 

10. Usa ka Benjaminhon; kaliwat ni Saharaim 
pinaagi sa iyang asawa nga si Husim pinaagi ni El- 
paal ug Beria.— 1Cr 8:1, 8, 11-13, 16. 

11. Amahan ni Zebadias nga mitungas sa Jeru- 
salem gikan sa Babilonya kauban ni Esdras niad- 
tong 468 W.K.P.--Esd 8:1, 8. 


MIJAMIN [Gikan sa Tuong Kamot]. 

1. Kaliwat ni Aaron nga gipili pinaagig ripa aron 
mangulo sa ikaunom nga dibisyon sa pag-alagad 
ingong mga saserdote sa adlaw ni Haring David. 
- 1Cr 24:1, 3, 5, 9. 

2. Usa sa mga pangulo sa mga saserdote nga 
namalik gikan sa Babilonya kauban ni Zorobabel. 
(Neh 12:1, 5, 7) Siya lagmit ang nagpundar sa ba- 


377 


lay sa amahan ni Miniamin nga gihisgotan sa Ne- 
hemias 12:17 (diin ang ngalan sa pangulo sa ma- 
ong balay mopatim-awng natangtang nga wala 
tuyoa sa magkokopya sa Hebreohanong teksto). 

3. Usa sa “mga anak ni Paros” nga nagpapahawa 
sa langyawng “mga asawa uban sa mga anak" 
ingon sa gitambag ni Esdras.---Esd 10:25, 44. 

4. Usa ka saserdote (o lagmit ang katigulangan 
sa usa ka saserdote) nga gitalang lakip niadtong 
nagpamatuod pinaagig timbre sa “kasaligang kon- 
trata” sa panahon ni Nehemias. (Neh 9:38; 10:1, 
7, 8) Siya daw mao ra si Miniamin sa Nehemias 
12:41. 

Sa Hebreohanon, ang Mijamin daw usa ka laing 
porma sa ngalang Miniamin. 


MIKAL [lagmit, Kinsa ang Sama sa Diyos?]. 
Manghod nga anak nga babaye ni Haring Saul nga 
nahimong asawa ni David. Gitanyag ni Saul ang 
iyang magulang nga anak nga babayeng si Merab 
ngadto kang David ingong asawa apan gihatag siya 
ngadto sa laing lalaki. Apan, si Mikal “nahigugma 
kang David,” ug siya gitanyag ni Saul ngadto kang 
David kon iyang madala ang mga yamis sa usa ka 
gatos ka Filistehanon, kay gihunahuna ni Saul nga 
mamatay si David sa pagsulay sa pagpatay sa 
ingon kadaghan nga manggugubat nga kaaway. 
Gidawat ni David ang maong hagit, gidala kang 
Saul ang 200 ka yamis sa mga Filistehanon, ug gi- 
hatag si Mikal ingong asawa. Apan human niadto 
“misamot pa gayod ang kahadlok ni Saul kang Da- 
vid” ug nahimong iyang kaaway sa dugayng pana- 
hon. (1Sa 14:49: 18:17-29) Sa ulahi, sa dihang dili 
na gayod mabangbang ang pagdumot ni Saul kang 
David, gitabangan ni Mikal si David aron makaik- 
yas sa kapungot sa hari. Sulod sa dugayng panahon 
nga wala si David, si Mikal gipaminyo ni Saul kang 
Palti nga anak nga lalaki ni Lais nga taga-Galim. 
--1Sa 19:11-17, 25:44. 

Sa dihang si Abner sa ulahi nagtinguha sa pag- 
himog pakigsaad uban kang David, si David nag- 
dumili sa pagpakigkita kaniya gawas kon iyang 
madala si Mikal uban kaniya. Si David, pinaa- 
gig mensahero, nagpresentar sa iyang gipangayo 
ngadto sa anak nga lalaki ni Saul nga si Is-boset, ug 
si Mikal gikuha gikan sa iyang bana nga si Paltiel 
(Palti) ug gibalik ngadto kang David.---2Sa 3:12-16. 

Gisilotan Tungod sa Pagtamay Kang David. 
Sa dihang si David ingong hari nagsugo nga dad- 
on ang arka sa pakigsaad ngadto sa Jerusalem ug 
nagpakita sa iyang kalipay alang sa pagsimba kang 
Jehova pinaagi sa pagsayaw sa hilabihan, nga “nag- 
bakos ug epod nga lino,” nakita siya ni Mikal gikan 
sa bentana ug “nagtamay kaniya sulod sa iyang ka- 
singkasing.” Sa dihang mipauli si David sa iyang 
panimalay, gipahayag ni Mikal ang iyang pagbati 

sa makantalitahong paagi, nga nagpakitag kawalay 
pagpabili sa kasibot nga gipasundayag ni David 
alang sa pagsimba kang Jehova ug nagpaila nga 
iyang gibati nga migawi si David sa pagkawalay 
dignidad. Gibadlong siya ni David ug dayag nga gi- 
silotan usab siya pinaagi sa dili pagpakigdulog pa 
kaniya, mao nga siya namatay nga walay anak. 
--2Sa 6:14-23. 

Nagmatuto sa mga Anak sa Iyang Igsoon. 
Ang asoy sa 2 Samuel 21:8 naghisgot bahin sa 
“lima ka anak nga lalaki ni Mikal nga anak nga ba- 
baye ni Saul nga gipanganak niya kang Adriel,” ug 
kini sila nalakip sa mga membro sa panimalay ni 
Saul nga gitugyan ni David ngadto sa mga Gabaon- 
hon isip bayad tungod sa pagsulay ni Saul sa pag- 
puo kanila. (2Sa 21:1-10) Ang mopatim-awng pa- 
nagsumpaki tali sa 2 Samuel 21:8 ug sa 2 Samuel 6: 
23, nga nagpakita nga si Mikal namatay nga walay 
anak, lagmit masulbad pinasukad sa gituohan sa 
pipila ka komentarista nga kini nga mga anak mao 
ang lima ka anak nga lalaki sa igsoon ni Mikal nga 
si Merab ug nga si Mikal mao ang nagpadako kani- 
la human sa sayong kamatayon sa ilang inahan. 
--Tan-awa ang MERAB. 


MIKLOT. 

1. Amahan ni Simea (Simeam): kaliwat sa Ben- 
jaminhong si Jeiel sa Gabaon.--1Cr 8:1, 29-32, 
9:35-38. 

2. Pangulo nga gitudlo alang sa pag-alagad sa 
hari panahon sa ikaduhang bulan sa dibisyon nga 
gidumala ni Dodai nga Ahohihanon.--1Cr 27:1, 4. 


MIKMAS [Hilit [nga mao, tago] nga Dapit]. 
Usa ka dapit nga gituohang mao ang modernong 
Mukhmas diha sa usa ka bungtod nga mga 600 m 
(2,000 p) ibabaw sa lebel sa dagat ug mga 11 km 
(7 mi) sa AAS sa Jerusalem. Kini nahimutang sa A 
sa Wadi Suweinit (Nahal Mikhmas), nga giisip nga 
mao ang “lugot nga agianan sa Mikmas.” (1Sa 
13:23) Giduyogan sa ubang mga lugot gikan sa HK 
ug sa AK, ang Wadi Suweinit nakaabot gikan sa bu- 
kirong rehiyon sa Epraim hangtod sa Walog sa Jor- 
dan. 

Sa walay duhaduha agig pagpangandam aron 
mahigawas ang Israel gikan sa pagkontrolar sa 
mga Filistehanon, si Haring Saul mipili ug 3,000 ka 
sundalo. Gikan niini, 2,000 ang nagkampo uban 
kaniya didto sa Mikmas ug sa bukirong rehiyon sa 
Bethel, ug ang uban mikuyog sa iyang anak nga la- 
laki nga si Jonatan didto sa Gibea. Sa ulahi, sa ha- 
duol nga Geba (“Gibea,” Vg), gipukan ni Jonatan 
ang “garison” sa mga Filistehanon. Agig panimalos 
ang mga Filistehanon nagtigom ug usa ka dakong 
panon sa kasundalohan, lakip na ang mga karo ug 
mga mangangabayo, ug dayag nga nagpugos kang 
Saul sa pagsibog gikan sa Mikmas ngadto sa Gilgal. 

Kay gipit-os pag-ayo sa mga Filistehanon, daghang 
Israelinhon ang mitago sulod sa mga langob ug sa 
mga lungag, ang uban midangop sa S sa Jordan. 
Kini nga pagkatibulaag sa mga manggugubat nga 
Israelinhon atubangan sa hulga sa mga Filisteha- 
non mao ang gigamit ni Saul sa ulahi ingong kata- 
rongan sa dili niya paghulat nga masinugtanon 
kang Samuel aron sa paghalad. Human badlonga ni 
Samuel tungod sa iyang mapangahasong buhat, si 
Saul, uban sa iyang gamay na lang nga puwersa 
nga mga 600 ka sundalo, miadto kang Jonatan sa 
Geba. (1Sa 13:1-16) Sumala sa 1 Samuel 14:2, si 
Saul lagmit nagbalhin sa iyang kampo ngadto sa 
Migron duol sa Gibea. 

Gipangunahan ni Jonatan ang Pagparot sa 
mga Filistehanon. Tungod kay tulo ka pundok 
sa Filistehanong mga manunulong ang mogula gi- 
kan sa ilang kampo sa Mikmas ug usa ka pundok sa 
mga Filistehanon ang mosulong ngadto sa “lugot 
nga agianan sa Mikmas,” si Jonatan mihukom nga 
taposon kini nga hulga. (1Sa 13:16-23) Aron mahi- 
mo kini, siya mitabok sa lugot nga agianan, nga 
(kon kini ang Wadi Suweinit) maoy usa ka lawom 
nga lugot nga may titip kaayong mga pangpang 
dapit sa S sa Geba (Jaba'). Adunay duha ka banta- 
awng mga bungtod nga may titip nga dagkong 
mga bato sa mga kiliran niini diha sa dapit diin ang 
Wadi Suweinit kurbada kaayo. Lagmit kini mao ang 
'samag-ngipon nga dagkong mga bato,’ ang Bozez 
ug Sene, nga ang samag-ngipon nga mga kilid nii- 
ni tingali nalingin na tungod sa mga pagkakankan 
sulod sa mga 30 ka siglo. (1Sa 14:1-7) Imposible 
gayod alang sa usa ka estranyo nga makalusot sa 
makalibog nga agianang mga bungdo, gagmayng 
mga bungtod, ug hait nga mga bato diha sa lugot. 
Apan si Jonatan, nga nagdako sa teritoryo sa Ben- 
jamin, lagmit suheto kaayo niini. Samtang ang 
kampo sa iyang amahan didto sa Mikmas ug ang 
iyaha didto sa Geba, walay duhaduha nga si Jona- 
tan may daghang kahigayonan nga masinati ang 
maong dapit. 

Si Jonatan ug ang iyang tigdala sa armadura mi- 
paingon sa Mikmas ug nagpakita sa pundok sa mga 
Filistehanon. Sa dihang nakita sila, ang mga Filis- 
tehanon misinggit: “Tungas kamo diri kanamo, ug 
pailhon namo kamo sa usa ka butang!” Human ni- 
ana, si Jonatan, nga gisundan sa iyang tigdala sa 
armadura, mikatkat sa titip nga agianan paingon 
sa pundok sa mga Filistehanon. Silang duha naka- 
patay ug mga 20 ka Filistehanon sulod sa luna nga 
ang gitas-on maoy mga katunga sa madaro sa usa 
ka parisan sa mga torong baka sa usa ka adlaw. 
- 1Sa 14:8, 11-14, ftn sa Rbi8. 

Usa ka linog nga gikan sa Diyos, nga ang epekto 
nabatyagan sa mga magbalantay ni Saul, nagpagu- 
liyang sa kampo sa mga Filistehanon. Sa dihang si 

Saul ug ang iyang mga tawo miabot sa maong da- 
pit, daghan nang Filistehanon nga nagkaguliyang 
ang nagpinatyanay ug ang uban nangalagiw na. 
Ang kasundalohan ni Saul nga niadtong tungora 
lagmit nasangkapan sa mga hinagiban sa mga Fi- 
listehanon nga ilang nakaplagan sa maong dapit, 
migukod sa nangalagiwng mga kaaway. Giduyogan 
sa mga Israelinhon nga nanago ug niadtong mida- 
pig kanhi sa mga Filistehanon, “ilang gipamatay 
ang mga Filistehanon gikan sa Mikmas hangtod sa 
Aijalon.”--1Sa 14:15-23, 31. 

Sumala sa 1 Samuel 13:5, ang kasundalohang Fi- 
listehanon sa Mikmas naglakip sa 30,000 ka karo 
nga iggugubat. Kining maong gidaghanon daghan 
ra kaayo kay sa nagamit sa ubay-ubayng ubang 
mga pagpakiggubat (itandi ang Huk 4:13, 2Cr 12: 
2, 3; 14:9), ug lisod handurawon kon sa unsang pa- 
agi ang ingon kadaghang karo nga iggugubat na- 
gamit diha sa maong bukirong dapit. Tungod nii- 
ni ang gidaghanong 30,000 giisip sa kadaghanan 
ingong sayop sa magkokopya. Ang Syriac nga Pe- 
shitta ug ang Lagardian nga edisyon sa Gregong 
Septuagint naghubad niini nga 3,000, ug ang dag- 
hang hubad sa Bibliya misunod niini nga hubad. 
(AT, JB, Mo) Apan, gisugyot pa gani ang mas ubos 
nga gidaghanon. 

Kasiglohan sa ulahi, ang tagna ni Isaias naghis- 
got sa Mikmas ingong ang dapit diin ang manana- 
og nga Asiryanhon “magbutang sa iyang mga ga- 
mit. (Isa 10:24, 28) Human mamalik ang mga 
Israelinhon gikan sa ilang pagkadestiyero sa Babi- 
lonya niadtong 537 W.K.P., ang Mikmas lagmit gi- 
puy-an pag-usab sa mga Benjaminhon.---Esd 2:1, 
2, 27; Neh 7:31, 11:31. 


MIKMETAT. Usa ka dapit nga nahimutang sa 
utlanan tali sa Epraim ug Manases. Gituohan nga 
mao kini ang Khirbet Juleijil, haduol ra sa S sa Se- 
kem. Kini mosibo sa giingon sa Bibliya nga ang 
Mikmetat “anaa sa atubangan sa Sekem."---Jos 16: 
5, 6, 17:7. 


MIKNEIAS [Mga Panon sa Kahayopan (Binu- 
hing Kahayopan) ni Jehova]. Usa sa mga Levihanon 
nga nagtugtog ug mga alpa sa dihang gibalhin ang 
Arka gikan sa balay ni Obed-edom ngadto sa Jeru- 
salem.--1Cr 15:17, 18, 21. 


MIKRI [lagmit gikan sa lintunganayng pulong 
nga nagkahulogang “baligya”]. Usa ka Benjamin- 
hon ug usa ka katigulangan ni Elah nga mipuyo sa 
Jerusalem human sa pagkadestiyero didto sa Babi- 
lonya.--1Cr 9:1-3, 7, 8. 


MIKTAM. Usa ka Hebreohanong pulong nga 
makita diha sa mga superskripsiyon sa unom ka 
salmo nga gituohang gitagik ni David. (Sal 16, 56- 
60) Kini nga termino lagmit nagkahulogan lamang 

nga kini nga mga salmo maoy mga sinulat nga 
naghisgot sa mga panghitabo nga giasoy niini. 


MILAGRO. Mga panghitabo nga makapahibu- 
long o makapatingala, mga epekto sa pisikal nga 
kalibotan nga molabaw sa tanang nasayran nga 
mga gahom sa tawo o sa kinaiyahan ug busa gipa- 
sidungog sa labaw-kinaiyanhong puwersa. Sa Heb- 
reohanong Kasulatan ang pulong nga moh pheth”, 
nga usahay gihubad nga “milagro,” nagpasabot 
usab ug “tilimad-on,” “katingalahan,” ug “timaan.” 
(Deu 28:46: 1Cr 16:12, ftn sa Rbi8) Kini sagad 
nga gigamit kauban sa Hebreohanong pulong nga 
'ohth, nga nagkahulogang “ilhanan.” (Deu 4:34) Sa 
Gregong Kasulatan ang pulong nga dy'na-mis, “ga- 
hom,” gihubad nga “gamhanang mga buhat,” “ka- 
takos,” “milagro.”---Mat 25:15; Luc 6:19: 1Co 12:10, 
AT, KJ, NW, RS. 

Ang usa ka milagro, nga katingalahan sa mata sa 
nakakita, maoy butang nga saylo sa iyang katakos 
sa paghimo o lisod masabtan sa bug-os. Kini usab 
maoy usa ka gamhanang buhat, nga nagkinahang- 
lan ug mas dakong gahom o kahibalo kay sa iyang 
nabatonan. Apan gikan sa panglantaw sa usa nga 
maoy tinubdan sa maong gahom, kini dili usa ka 
milagro. Siya nakasabot niini ug may katakos sa 
pagbuhat niini. Busa, ang daghang buhat nga gihi- 
mo sa Diyos maoy katingalahan sa mga tawo nga 
nakakita niana apan maoy pagpasundayag lamang 
sa iyang gahom. Kon ang usa ka tawo nagtuo 
sa usa ka bathala, ilabina sa Diyos sa paglalang, 
siya dili gayod makalimod sa gahom sa Diyos sa 
pagpalampos sa mga butang nga makalilisang sa 
mga mata sa mga tawo.--Rom 1:20, tan-awa ang 
GAHOM, GAMHANANG MGA BUHAT. 


Ang mga milagro nahiuyon ba sa 
balaod sa kinaiyahan? 


Pinaagi sa pagtuon ug pagpaniid, ang mga tigdu- 
kiduki nakamatikod sa nagkadaiyang popareho nga 
mga palakaw sa mga butang sa uniberso ug naka- 
ila sa mga balaod nga nagagahom sa maong pag- 
kapopareho diha sa mga katingad-anan sa kinaiya- 
han. Ang usa niana mao ang ‘balaod sa grabidad." 
Ang mga siyentipiko miadmitir sa pagkakomplika- 
do ug sa pagkakasaligan niining mga balaora, ug 
ang pagtawag niini nga “mga balaod” nagpasabot 
sa paglungtad sa Usa nga nagpatuman sa maong 
mga balaod. Ang mga maduhaduhaon nag-isip sa 
usa ka milagro ingong paglapas sa mga balaod nga 
ilang gidawat nga kinaiyanhon, dili-mausab, dili- 
mapugngan, busa, matod nila, ang usa ka mi- 
lagro dili gayod mahitabo. Maayong ibutang sa 
hunahuna nga ang ilang tinamdan mao nga kon 
kini dili nato masabtan ug mapatin-aw sumala sa 

atong pagkaila niini nga mga balaod, kini dili ma- 
hitabo. 

Apan, ang may katakos nga mga siyentipiko na- 
himong mas mainampingon bahin sa pagsulti nga 
imposible ang usa ka butang. Si Propesor John 
R. Brobeck sa Unibersidad sa Pennsylvania nag- 
ingon: “Ang usa ka siyentipiko dili na makahimo sa 
pagsulti sa tinud-anay nga imposible ang usa ka 
butang. Siya makaingon lamang nga kini dili ma- 
pamatud-an. Apan siya tingali makaingon nga ang 
maong butang imposibleng ipatin-aw sumala sa 
atong presenteng kahibalo. Ang siyensiya dili ma- 
kaingon nga ang tanang kinaiyahan sa materya ug 
ang tanang matang sa enerhiya nahibaloan na ka- 
ron.... [Alang sa usa ka milagro] ang usa ka bu- 
tang nga kinahanglang idugang mao ang usa ka ti- 
nubdan sa enerhiya nga wala nato mahibaloi sa 
atong biolohikal ug pisyolohikal nga mga siyensiya. 
Sa atong Kasulatan kini nga tinubdan sa enerhiya 
gipaila ingong ang gahom sa Diyos.” (Time, Hul- 
yo 4, 1955) Sukad nga nahimo kini nga paha- 
yag, ang dugang siyentipikanhong kaugmaran mas 
nagpasiugda pa niini. 

Wala gayod bug-os hisabti sa mga siyentipiko 
ang mga kinaiyahan sa kainit, kahayag, atomika ug 
nukleyar nga paglihok, elektrisidad, o sa bisan un- 
sang mga porma sa materya bisan ubos sa normal 
nga mga kahimtang. Ilabina nga wala gayod nila 
hisabti kini nga mga kinaiyahan ubos sa dili-naan- 
dan o dili-normal nga mga kahimtang. Panangli- 
tan, dili pa kaayo dugay nga gihimo ang mabug- 
osong mga imbestigasyon ubos sa mga kahimtang 
nga hilabihan ka bugnaw, apan niining mubo nga 
panahon, daghang katingad-ang mga paglihok sa 
mga elemento ang naobserbahan. Ang tingga, nga 
usa ka dili-maayong tigdala sa elektrisidad, sa di- 
hang gituslob sa likidong helium nga gipabug- 
naw sa temperatura nga -271'C. (--456'F.) sa kati- 
ngalahan nahimong usa ka ekselenteng tigdala sa 
elektrisidad ug usa ka gamhanang elektromagneti- 
ko sa dihang gibutang duol niini ang usa ka pi- 
rasong batobalani. Diha sa maong hilabihan ka 
bugnaw nga temperatura ang helium mismo mo- 
patim-awng dili mopatuo sa balaod sa grabidad pi- 
naagi sa pagkamang paingon sa kilid sa usa ka 
bildong sudlanan ug ngadto sa baba niini, nga mi- 
awas mismo gikan sa sudlanan.--Matter, Life Sci- 
ence Library, 1963, pp. 68, 69. 

Kini nga kaplag maoy usa sa daghang nakapahi- 
ngangha sa mga siyentipiko, nga daw nagdaot sa 
ilang unang mga ideya. Nan, sa unsang paagi ma- 
kaingon ang si bisan kinsa nga ang Diyos naglapas 
sa iyang kaugalingong mga balaod sa paghimog 
gamhanang mga buhat nga daw katingalahan ug 
milagroso alang sa mga tawo? Sa pagkatinuod ang 
Maglalalang sa pisikal nga uniberso may hingpit 

nga paggahom sa iyang gilalang ug makamaniob- 
ra niining mga butanga sulod sa gambalay sa mga 
balaod nga iyang gihimong kinaiyanhon diha niini. 
(Job 38) Siya makapatungha sa kahimtang nga hi- 
nungdanon sa pag-obra niining mga buhata, siya 
makapadali, makapahinay, makapabag-o, o maka- 
balda sa mga reaksiyon. O ang mga manulonda, 
nga mas gamhanan kay sa tawo, makabuhat niana 
agig pagtuman sa kabubut-on ni Jehova.--Ex 3:2, 
Sal 78:44-49. 

Tinong wala hilabwi o lapasa sa siyentipiko ang 
pisikal nga mga balaod sa dihang siya mogamit ug 
dugang kainit o kabugnaw, o dugang oksiheno, ug 
uban pa, sa pagpadali o sa pagpahinay sa kemikal 
nga proseso. Bisan pa niana, ang mga maduhadu- 
haon naghagit sa mga milagro sa Bibliya, lakip ang 
“milagro” sa paglalang. Sa ingon, kini nga mga 
maghahagit nagpatuo nga sila pamilyar sa tanang 
kahimtang ug mga proseso nga nahitabo sukad. 
Sila nangusog nga ang mga palakaw sa Maglala- 
lang dili mahimong molabaw sa ilang hiktin nga 
pagsabot sa mga balaod nga nagagahom sa pisikal 
nga mga butang. 

Kini nga kahuyangan sa bahin sa mga siyentipi- 
ko giila sa usa ka Swekong propesor sa plasma 
physics, nga nagpatin-aw: “Walay usa nga nagdu- 
haduha sa pagsunod sa atmospera sa yuta ngadto 
sa mga balaod sa mekanika ug atomikong pisika. 
Ang tanan managsama, mahimong malisod gayod 
alang kanato ang pagtino kon sa unsang paagi gi- 
palakaw kining mga balaora maylabot sa bisan 
unsang kahimtang nga naglangkit sa mga kati- 
ngad-anan sa atmospera.” (Worlds-Antiworlds, ni 
H. Alfven, 1966, p. 5) Gipadapat sa propesor kining 
hunahunaa sa sinugdan sa uniberso. Gimugna sa 
Diyos ang pisikal nga mga balaod nga nagagahom 
sa yuta, adlaw, ug bulan, ug sulod sa gambalay ni- 
ini ang mga tawo nakahimo ug kahibulongang mga 
butang. Sa pagkatinuod ang Diyos makapalihok sa 
mga balaod aron makapatunghag resulta nga wala 
dahoma sa mga tawo, dili problema alang kani- 
ya ang pagbahin sa Pulang Dagat aron “ang katu- 
bigan mahimong paril' sa matag kilid. (Ex 14:22) 
Bisan pag alang sa tawo ang paglakaw sa tubig 
maoy usa ka katingalahang abilidad, pagkasayon 
niini nga himoon pinaagi sa gahom sa “Usa nga 
nagbuklad sa mga langit sama sa usa ka pinong 
gasa, nga nagladlad niini sama sa usa ka tolda nga 
pagapuy-an.” Dugang pa, ang Diyos gihubit ingong 
naglalang ug nagkontrolar sa tanang butang sa 
mga langit, ug gikaingon nga “gumikan sa kadaga- 
ya sa dinamikong kusog, kay siya usab mabaskog 
sa gahom, walay usa kanila ang nawala.”--Isa 40: 
21, 22, 25, 26. 

Sanglit ang pag-ila sa paglungtad sa balaod, 
sama sa balaod sa grabidad, nagpasabot nga adu- 

nay usa ka magbabalaod nga may ekselente ug la- 
baw-tawhanong intelihensiya ug gahom, nganong 
duhaduhaan ang iyang abilidad sa pagbuhat sa ka- 
hibulongang mga butang? Nganong sulayan ang 
paglimite sa iyang palakaw ngadto sa labihan ka 
gamayng kahibalo ug kasinatian sa tawo? Ang pat- 
riarka nga si Job nagbatbat sa kangitngit ug kabu- 
angan nga ngadto niini gipaadto sa Diyos silang 
nakig-indig sa ilang kaalam batok sa iyang kaalam. 
--Job 12:16-25: itandi ang Rom 1:18-23. 

Ang Pagsunod sa Diyos sa Iyang Moral nga 
Balaod. Ang Diyos sa paglalang dili usa ka Diyos 
sa kapritso, nga sa pagkadili-kasaligan naglapas sa 
iyang kaugalingong mga balaod. (Mal 3:6) Kini nga 
kamatuoran makita sa pagsunod sa Diyos sa iyang 
moral nga mga balaod, nga maoy uyon sa iyang pi- 
sikal nga mga balaod apan mas halangdon ug mas 
dungganon kay niini. Tungod sa hustisya siya dili 
makatugot sa pagkadili-matarong. “Putli kaayo ang 
imong mga mata aron motan-aw sa daotan, ug 
ikaw dili makahimo sa pagtan-aw sa kasamok,” 
nag-ingon ang iyang manalagna. (Hab 1:13, Ex 
34:7) Iyang gipadayag ang iyang balaod sa Israel: 
“Kalag alang sa kalag, mata alang sa mata, ngipon 
alang sa ngipon, kamot alang sa kamot, tiil alang sa 
tiil.” (Deu 19:21) Sa dihang gitinguha niya ang pag- 
pasaylo sa makaluluoy, mahinulsolong mga tawo 
tungod sa sala nga maoy hinungdan sa ilang pag- 
kahimalatyon, ang Diyos nagkinahanglan ug le- 
gal nga pasukaranan kon buot niyang sundon ang 
iyang balaod. (Rom 5:12; Sal 49:6-8) Siya nagpama- 
tuod nga estrikto sa iyang pagsunod sa balaod, 
hangtod sa punto sa paghalad sa iyang bugtong 
nga Anak ingong usa ka lukat alang sa mga sala sa 
katawhan. (Mat 20:28) Si apostol Pablo nagpasiug- 
da nga, “tungod sa pagpagawas pinaagi sa lukat 
nga gibayad ni Kristo Jesus,” si Jehova “'nakapasun- 
dayag sa iyang kaugalingong pagkamatarong ... 
aron nga siya mahimong matarong bisan sa dihang 
nagpahayag nga matarong sa tawo nga may pag- 
tuo kang Jesus.” (Rom 3:24, 26) Kon atong pabilhan 
nga ang Diyos, tungod sa pagtahod sa iyang moral 
nga mga balaod, wala magpugong sa paghalad sa 
iyang hinigugmang Anak, tinong atong ikapanga- 
tarongan nga dili gayod niya “lapason” ang iyang 
pisikal nga mga balaod aron sa pagtuman sa bisan 
unsa nga iyang gitinguha sulod sa pisikal nga kala- 
langan. 

Sukwahi ba sa Kasinatian sa Tawo? Ang 
pag-insistir nga ang mga milagro wala mahitabo 
dili pamatuod nga kini wala gayod mahitabo. Ang 
pagkatinuod sa bisan unsang narekord nga hitabo 
sa kasaysayan mahimong kuwestiyonon sa usa ka 
tawong nagkinabuhi karong adlawa, tungod kay 
siya wala makasinati niini ug wala nay buhi karon 
nga mga saksing-nakakita aron sa pagpamatuod 

niini. Apan kana dili mag-usab sa mga kamatuoran 
sa kasaysayan. Ang pipila mitutol sa mga asoy ba- 
hin sa mga milagro tungod kay, matod pa nila, kini 
sukwahi sa kasinatian sa tawo, buot ingnon, sa ka- 
sinatian sa tawo nga ilang giila nga tinuod tungod 
sa obserbasyon, mga basahon, ug uban pa. Kon 
ingon niini ang gihuptan sa mga siyentipiko, diyu- 
tay ra gayod ang mahimong panukiduki ug kaug- 
maran labot sa bag-ong mga butang ug mga pro- 
seso sa ilang bahin. Pananglitan, dili nila ipadayon 
ang panukiduki bahin sa pag-alibyo sa “dili-maayo” 
nga mga sakit, o sa pagpanaw sa kawanangan 
ngadto sa mga planeta o sa mas halayo pa nga ba- 
hin sa uniberso. Apan ilang gisusi ug usahay gida- 
la ang katawhan ngadto sa bag-o gayod nga mga 
kasinatian. Ang nalampos karong adlawa makapa- 
tingala gayod sa mga tawo sa karaang kapanaho- 
nan, ug ang dakong bahin sa komon nga mga kasi- 
natian sa modernong katawhan sa adlaw-adlaw 
ilang pagaisipon gayod ingong mga milagro. 

Dili “Ikapatin-aw” Pinaagig Lohika. Ang 
pipila ka magsusupak sa asoy sa Bibliya nagtuo nga 
ang mga milagro sa Bibliya mahimong ikapatin-aw 
sa siyensiya ug sa lohikal nga paagi ingong kinai- 
yanhong mga panghitabo lamang ug nga ang mga 
magsusulat sa Bibliya nagpasidungog lamang niini 
nga mga panghitabo sa pagpangilabot sa Diyos. Ti- 
nuod nga ang maong mga butang sama sa mga 
linog gigamit. (1Sa 14:15, 16; Mat 27:51) Apan kini 
mismo dili magpamatuod nga ang Diyos walay ka- 
labotan niining mga hitaboa. Kining mga butanga 
dili lamang kay gamhanang mga buhat (panangli- 
tan, ang nahisgotan na nga mga linog) kondili usab 
ang panahon sa pagkahitabo maoy talagsaon nga 
daw imposible gayod ang bisan unsang sulagmang 
hitabo. Ingong ilustrasyon: Ang pipila nagtuo nga 
ang mana nga gitagana alang sa mga Israelinhon 
makaplagan diha sa desyerto ingong matam-is, 
hagkot nga mga tagok sa mga kahoyng tamarisko 
ug sa mga kahoykahoy. Bisan kon tinuod pa kining 
maong pangangkon, ang pagtagana niini alang sa 
Israel sa gihapon maoy milagro tungod sa panahon 
sa pagtungha niini, kay kini dili makita diha sa yuta 
sa ikapitong adlaw sa matag semana. (Ex 16:4, 
5, 25-27) Dugang pa, bisan tuod kini udlon ug ma- 
nimaho kon tagoan hangtod sa sunod nga adlaw, 
kini dili maunsa kon tagoan aron kan-on sa pana- 
hon sa Igpapahulay. (Ex 16:20, 24) Ikasulti usab 
nga ang kahubitan niini nga mana ingong tagok gi- 
kan sa mga kahoy daw dili gayod mohaom sa ka- 
hubitan sa Bibliya labot sa mana. Ang mana sa Bib- 
liya makaplagan diha sa yuta ug kini matunaw 
tungod sa init sa adlaw, kini mahimong lubkon diha 
sa lusong, galingon diha sa galingan, lung-agon, o 
lutoon sa hurnohan.---Ex 16:19-23, Num 11:8, tan- 
awa ang MANA. 

Pagkakasaligan sa Testimonya. Ang Kristo- 
hanong relihiyon nalanggikit sa milagro sa pagka- 
banhaw ni Jesu-Kristo. (1Co 15:16-19) Ang pa- 
matuod nga kini nahitabo dili mahuyang kondili 
kusganon---dihay kapin sa 500 ka saksing-nakakita 
aron magpamatuod nga kini nahitabo gayod.---1Co 
15:3-8, Buh 2:32. 

Ang motibo sa mga tawo nga midawat nga tinu- 
od ang milagro sa pagkabanhaw ni Jesus kinahang- 
lang tagdon usab. Daghang tawo ang nakasinatig 
paglutos ug kamatayon tungod sa ilang mga gitu- 
ohan---relihiyoso, politikal, ug uban pa. Apan ang 
mga Kristohanon nga nag-antos tungod niana wala 
makabenepisyo sa materyal o sa politika. Inay nga 
makabaton ug gahom, bahandi, ug pagkainila, sa- 
gad nga nawad-an sila sa tanan niining mga buta- 
nga. Ilang gisangyaw ang pagkabanhaw ni Jesus 
apan wala mogamit sa bisan unsang matang sa ka- 
pintasan aron sa pagpalambo sa ilang mga gituo- 
han o aron sa pagpanalipod sa ilang kaugalingon. 
Ug ang tawong mobasa sa ilang mga argumento 
makasabot nga sila maoy makataronganong mga 
tawo, dili mga panatiko. Sila mahigugmaong na- 
ningkamot sa pagtabang sa ilang mga isigkatawo. 

Mga Kinaiyahan sa mga Milagro sa Bibliya. 
Ang pipila ka talagsaong kinaiyahan sa mga milag- 
ro sa Bibliya mao ang pagkadayag niini diha sa 
publiko, ang pagkayano niini, ang katuyoan ug ang 
motibo niini. Ang pipila gihimo diha sa pribado o 
atubangan sa gagmayng mga grupo (1Ha 17:19- 
24; Mar 1:29-31, Buh 9:39-41), apan sagad kini 
maoy sa publiko, atubangan sa linibo o gani sa mi- 
nilyong tumatan-aw. (Ex 14:21-31, 19:16-19) Ang 
mga milagro ni Jesus gihimo sa dayag ug sa publi- 
ko--walay pagkasekreto niini, ug iyang giayo ang 
tanan nga miduol kaniya, nga wala magpasangil 
sa kakulang ug pagtuo sa pipila.--Mat 8:16, 9:35, 
12:15. 

Ang pagkayano makita sa milagrosong mga pag- 
pang-ayo ug pagkontrolar sa mga elemento. (Mar 
4:39: 5:25-29: 10:46-52) Sukwahi sa mahikong mga 
abilidad nga gibuhat nga may linaing mga kasang- 
kapan, plataporma, suga, ug rituwal, ang mga mi- 
lagro sa Bibliya sagad gibuhat nga walay publikong 
pasundayag, nga subsob ingong sanong sa wala 
damhang panagkita, usa ka hangyo, ug nga anaa 
sa publikong dalan o sa wala andama nga dapit. 
--1Ha 13:3-6, Luc 7:11-15, Buh 28:3-6. 

Ang motibo sa tawong mihimog milagro maoy 
dili alang sa hinakog nga pagkainila sa maong tawo 
o sa paghimo kaniyang adunahan, kondili sa pa- 
nguna maoy alang sa paghimaya sa Diyos. (Ju 
11:1-4, 15, 40) Ang mga milagro maoy dili mister- 
yosong mga buhat nga gihimo aron sa pagtagbaw 
lamang sa pagkamausisaon ug sa pagpahingang- 
ha. Kini nakatabang kanunay sa uban, usahay sa 

pisikal nga paagi ug sa kanunay sa espirituwal nga 
paagi, nga nagpaliso sa mga tawo ngadto sa matu- 
od nga pagsimba. Ingon nga “ang pagpamatuod 
bahin kang Jesus maoy nagdasig sa pagpanagna 
[mao ang espiritu sa tagna,” ftn sa Rbi8],” mao 
man usab daghan sa mga milagro ang nagpunting 
kang Jesus ingong ang pinadala sa Diyos.---Pin 
19:10. 

Ang mga milagro sa Bibliya naglangkit dili la- 
mang sa buhing mga butang kondili sa dili-buhing 
mga butang usab, sama sa pagpakalma sa hangin 
ug dagat (Mat 8:24-27), sa pagpahunong ug sa pag- 
pasugod sa ulan (1Ha 17:1-7: 18:41-45), ug sa pag- 
himo sa tubig nga dugo o bino (Ex 7:19-21: Ju 2:1- 
11). Naglakip usab kini sa tanang matang sa pisikal 
nga mga pagpang-ayo, sama sa “walay pagkaayo" 
nga sanla (2Ha 5:1-14: Luc 17:11-19) ug ang pagka- 
buta sukad sa pagkahimugso. (Ju 9:1-7) Kining pa- 
nagkadaiya sa mga milagro nagpakita sa pagkati- 
nuod niini ingong gipaluyohan sa Maglalalang, kay 
makataronganon nga ang Maglalalang lamang ang 
makaimpluwensiya sa tanang natad sa tawhanong 
kasinatian ug ibabaw sa tanang matang sa butang. 


Katuyoan Alang sa Unang Kristohanong 
Kongregasyon. Ang mga milagro nag-alagad 
sa daghang hinungdanong mga katuyoan. La- 
bing hinungdanon, kini nakatabang sa pagpamatu- 
od nga ang usa ka tawo nakadawat sa gahom ug 
pagpaluyo sa Diyos. (Ex 4:1-9) Nakab-ot sa kataw- 
han kining hustong konklusyon labot kang Moises 
ug kang Jesus. (Ex 4:30, 31; Ju 9:17, 31-33) Pinaa- 
gi kang Moises, gisaad sa Diyos ang usa ka umaa- 
bot nga manalagna. Ang mga milagro ni Jesus na- 
katabang sa mga nakakita sa pag-ila kaniya ingong 
mao ang gisaad nga manalagna. (Deu 18:18, Ju 
6:14) Sa dihang bag-o pa ang Kristiyanidad, ang 
mga milagro nagalihok kauban sa mensahe sa pag- 
tabang sa mga indibiduwal nga makasabot nga gi- 
paluyohan sa Diyos ang Kristiyanidad ug gisalik- 
way ang unang Hudiyohanong sistema sa mga 
butang. (Heb 2:3, 4) Sa ngadtongadto ang milagro- 
song mga gasa nga nahitabo sa unang siglo naha- 
naw ra. Gikinahanglan lamang kini sa dihang bata 
pa ang Kristohanong kongregasyon.--- 1Co 13:8-11. 

Sa pagbasa sa kasaysayan sa Mga Buhat sa mga 
Apostoles, atong makita nga ang espiritu ni Jehova 
milihok nga kusganon, matulin, mitukod ug mga 
kongregasyon, nga mipalig-on pag-ayo sa Kristiya- 
nidad. (Buh 4:4, kap 13, 14, 16-19) Sulod sa mubong 
mga katuigan tali sa 33 ug 70 K.P., linibo ka mag- 
tutuo ang gitigom diha sa daghang kongregasyon 
gikan sa Babilonya ngadto sa Roma, ug lagmit sa 
mas halayo pang kasadpan. (1Pe 5:13, Rom 1:1, 7; 
15:24) Angayng hinumdoman nga diyutay lamang 
ang mga kopya sa Kasulatan niadtong panahona. 
Sagad ang mga adunahan lamang ang nakabaton 

sa mga linukot nga basahon o mga libro sa nagka- 
lainlaing matang. Sa paganong kayutaan walay ka- 
hibalo bahin sa Bibliya o sa Diyos sa Bibliya, si Je- 
hova. Halos ang tanan kinahanglang ipaabot nga 
binaba. Walay mga komentaryo, mga konkordansi- 
ya, ug mga ensiklopedia sa Bibliya nga daling ma- 
batonan. Busa ang milagrosong mga gasa sa li- 
naing kahibalo, kaalam, pagsultig lainlaing mga 
pinulongan, ug katakos sa pag-ila sa inspiradong 
mga pulong hinungdanon alang sa kongregasyon 
niadtong panahona. (1Co 12:4-11, 27-31) Apan, 
ingon sa gisulat ni apostol Pablo, sa dihang kining 
mga butanga wala na kinahanglana, kini maha- 
naw ra. 

Usa ka Lahi nga Kahimtang Karong Adlawa. 
Dili nato makita nga gihimo sa Diyos ang ma- 
ong mga milagro pinaagi sa mga kamot sa iyang 
Kristohanong mga alagad karong adlawa, tungod 
kay ang tanang gikinahanglang mga butang anaa 
na ug mabatonan na sa makamaong mobasa ug 
mosulat nga katawhan sa kalibotan, ug aron sa 
pagtabang niadtong dili makamaong mobasa apan 
buot mamati, adunay hamtong nga mga Kristoha- 
non nga nakabaton ug kahibalo ug kaalam pinaagi 
sa pagtuon ug sa kasinatian. Dili na kinahanglan 
alang sa Diyos nga himoon pa ang maong mga mi- 
lagro niining panahona aron pamatud-an si Jesu- 
Kristo ingong tinudlo sa Diyos nga manluluwas, o 
aron sa pagtaganag pamatuod nga Siya nagpaluyo 
sa Iyang mga alagad. Bisan pag padayong hatagan 
sa Diyos ang iyang mga alagad sa katakos sa pag- 
himog mga milagro, kini dili makapakombinsir sa 
tanan, kay wala gani mapalihok sa pagdawat sa 
iyang mga pagtulon-an ang tanang saksing-naka- 
kita sa mga milagro ni Jesus. (Ju 12:9-11) Sa laing 
bahin, ang mga tigyagayaga gipasidan-an sa Bibli- 
ya nga aduna pay umaabot nga talagsaong mga 
buhat sa Diyos nga himoon sa panahon sa paglag- 
lag sa presenteng sistema sa mga butang.---2Pe 
3:1-10, Pin kap 18, 19. 

Ingong konklusyon, ikaingon nga kadtong mosa- 
likway sa paglungtad sa mga milagro wala motuo 
nga adunay usa ka dili-makitang Diyos ug Magla- 
lalang o kaha sila nagtuo nga siya wala mogamit sa 
iyang gahom diha sa bisan unsang labaw-tawha- 
nong paagi sukad sa paglalang. Apan ang ilang 
kawalay-pagtuo dili magpawalay-pulos sa Pulong 
sa Diyos. (Rom 3:3, 4) Ang mga asoy sa Bibliya ba- 
hin sa mga milagro sa Diyos ug sa maayong katu- 
yoan nga napalampos niini, nga kanunayng nahiu- 
yon sa mga kamatuoran ug mga prinsipyo nga 
makaplagan sa iyang Pulong, nagpasilsil ug pagsa- 
lig sa Diyos. Kini naghatag ug kusganong pasalig 
nga ang Diyos nahingawa sa katawhan ug nga siya 
makahimo sa pagpanalipod ug buot gayong mana- 
lipod niadtong moalagad kaniya. Ang mga milagro 

nagtaganag tipikal nga mga sumbanan, ug ang 
pagrekord niini nagpalig-on sa pagtuo nga ang Di- 
yos, sa umaabot nga panahon, mangilabot sa mi- 
lagrosong paagi, nga magaayo ug magapanalangin 
sa matinumanong katawhan.--Pin 21:4. 


MILALAI. Usa ka Levihanong maghohoni nga 
mimartsa sa usa sa mga parada sa inagurasyon sa 
natukod pag-usab nga paril sa Jerusalem sa adlaw 
ni Nehemias.--Neh 12:31, 36. 


MILCA. 

1. Anak nga babaye sa igsoong lalaki ni Abra- 
ham (Abram) nga si Haran, asawa sa igsoong lala- 
ki ni Abraham nga si Nahor (uyoan ni Milca), ug 
ang igsoong babaye ni Lot. (Gen 11:27, 29) Si Be- 
tuel, usa sa walo ka anak ni Milca, nahimong ama- 
han ni Rebeca.---Gen 22:20-23: 24:15, 24, 47. 

2. Usa sa lima ka anak nga babaye ni Zelopehad 
nga gihatagan ug panulondon sa teritoryo sa Ma- 
nases human mamatay ang ilang amahan.--Num 
26:33; 27:1-4, 36:10-12, Jos 17:3, 4. 


MILCOM [gikan sa lintunganayng pulong nga 
nagkahulogang “hari”]. Dayag nga siya mao ra usab 
si Molek, ang diyos sa mga Ammonhanon. Alang 
kang Milcom ug sa ubang mga bathala nga si Ha- 
ring Solomon nagtukod ug hatag-as nga mga dapit 
sa dihang siya mitipas gikan sa matuod nga pag- 
simba sa hinapos sa iyang paghari.-- 1Ha 11:4, 5, 
7, 33, 2Ha 23:13, tan-awa ang MOLEK. 


MILETO. Usa ka siyudad sa K nga baybayon 
sa Asia Minor nga sa pagkakaron gun-ob na. Kini 
nahimutang sa bokana sa Suba sa Maeander (Men- 
deres) ug kanhi may upat ka dunggoanan. Sa ika- 
pitong siglo W.K.P. ang mga Ionian daw naghimo 
sa Mileto nga usa ka mauswagon nga sentro sa pa- 
tigayon nga may daghang kolonya sa daplin sa 
Itom nga Dagat ug sa Ehipto. Ang mga produktong 
ginama sa balhibo sa karnero nga gikan sa Mileto 
ilado kaayo. Ang ebidensiya niini mao ang makita 
diha sa Ezequiel 27:18 diin ang Gregong Septuagint 
nagtala sa “balhibo sa karnero nga gikan sa Mileto” 
ingong usa ka baligya sa Tiro. Ang Mileto mao 
usab ang pinuy-anan sa bantogang mga pilosopo 
sama kang Thales (mga 625-547 W.K.P.), nga gii- 
sip ingong magmumugna sa Gregong geometri- 
ya, astronomiya, ug pilosopiya. Niadtong ikalimang 
siglo W.K.P. ang mga Persianhon nag-ilog ug nag- 
laglag sa Mileto tungod kay kini miapil sa pag-alsa. 
Sa ulahi (niadtong 334 W.K.P.), ang natukod pag- 
usab nga siyudad gipukan ni Alejandrong Banto- 
gan. Panahon sa Heleniko ug Romanhong kapana- 
honan, ang Mileto natugob sa daghang kalihokan 
bahin sa arkitektura. Ang usa ka talagsaong kagun- 
oban sukad pa niining yugtoa mao ang usa ka da- 

kong teatro nga gitukod diha sa usa ka hawan nga 
dapit. 

Sa paglabay sa panahon, ang siyudad inanayng 
nawad-an sa kabantog niini. Tungod kini kay ang 
mga binanlas nga yuta gikan sa Suba sa Maeander 
napondo nganha sa mga pasilidad sa dunggoanan 
niini. Ang karaang Mileto lagmit nahimutang sa 
usa ka habog nga lawis nga nagsukad sa H nga ki- 
liran sa Latmian Gulf. Apan karon ang mga kagun- 
oban sa siyudad nahimutang nga mga 8 km (5 mi) 
pailaya, ug ang kanhing gulpo usa na karon ka la- 
naw. 

Giduaw ni Pablo. Giduaw ni Pablo ang Mileto 
niadtong mga 56 K.P. Tungod kay buot makaabot 
sa Jerusalem sa Pentekostes kon posible ug nagti- 
nguha nga dili na mogugol pa ug panahon didto sa 
Asia Minor, si Pablo, nga lagmit didto sa Asos, na- 
kahukom nga mosakay ug barko nga dili moeskala 
sa Efeso. Apan wala niya pasagdi ang mga pangi- 
nahanglan sa kongregasyon didto. Gikan sa Mileto, 
tingali pinaagi sa usa ka mensahero, si Pablo nag- 
pasugo nga ipatawag ang mga ansiyano sa kongre- 
gasyon sa Efeso, mga 50 km (30 mi) ang gilay-on. 
Ang dugang panahon nga gugolon sa pagpahibalo 
kanila ug sa ilang pag-adto sa Mileto (tingali labing 
menos tulo ka adlaw) lagmit nga menos ra kay sa 
gugolon ni Pablo kon siya mao ang moadto sa Efe- 
so. Lagmit tungod kini kay ang masakyan nga 
(mga) barko gikan sa Asos nga modunggo sa Efeso 
mas kadaghan moeskala kay sa (mga) barko nga 
modunggo sa Mileto. O, ang mga kahimtang didto 
sa Efeso lagmit makapalangan kang Pablo kon siya 
mihapit pa didto.---Buh 20:14-17. 

Sa iyang pagpakigsulti sa mga ansiyano sa kong- 
regasyon sa Efeso, si Pablo nagsubli sa iyang ka- 
ugalingong ministeryo taliwala kanila, nagpahi- 
mangno kanila sa paghatag ug pagtagad sa ilang 
kaugalingon ug sa panon, nagpasidaan kanila sa 
kapeligrohan sa “malupigong mga lobo” nga mosu- 
lod sa kongregasyon, ug nagdasig kanila sa pagtu- 
kaw ug sa pagsilsil diha sa ilang hunahuna sa iyang 
panig-ingnan. Kay giingnan nga sila dili na maka- 
kita pag-usab kaniya, kini nga mga ansiyano nang- 
hilak pag-ayo, “gigakos si Pablo sa liog ug gihalo- 
kan siya nga mabination,” ug dayon gihatod siya 
ngadto sa sakayan.---Buh 20: 18-38. 

Sa usa ka wala matino nga panahon human sa 
iyang unang pagkabilanggo sa Roma, mopatim-aw 
nga si Pablo mibalik sa Mileto. Si Trofimo, nga mi- 
kuyog kaniya sa sinugdan gikan sa Mileto paingon 
sa Jerusalem, nasakit, nga tungod niana kinahang- 
lang ibilin siya ni Pablo.--Itandi ang Buh 20:4, 
21:29, 2Ti 4:20. 


MILO [gikan sa lintunganayng pulong nga nag- 
kahulogang “puno"]. Ang “balay ni Milo” (“Bet- 
milo,” AT, JB, RS) lagmit maoy usa ka kuta o 

salipdanan ug tingali mao ra usab ang “torre sa Se- 
kem.” Mopatim-aw nga ang mga tawo sa “balay ni 
Milo” miduyog sa paghimo kang Abimelek nga 
hari. Ang matagnaong mga pulong sa anak nga la- 
laki ni Gideon nga si Jotam naghisgot sa katalag- 
man sa “balay ni Milo” pinaagi sa mga kamot ni 
Abimelek. Natuman kini sa dihang gisunog ni Abi- 
melek ang inarkong lawak nga tagoanan sa balay ni 
El-berit ug ang tanan nga midangop didto nanga- 
matay.---Huk 9:6, 20, 46-49. 


MILYA. Usa ka sukod sa gilay-on. (Mat 5:41) Sa 
Kasulatan ang pulong nga million, ang sukod nga 
gikuwestiyon, lagmit mao ang Romanhong mil- 
ya (1479.5 m; 4,854 p). Sa Lucas 24:13: Juan 
6:19: 11:18 ang pulong nga milion dili makita diha 
sa Gregong teksto, apan ang gilay-on nga gihis- 
gotan maoy pinaagig estadio (1 Romanhong es- 
tadio = Vs Romanhong mi; 185 m; 606.75 p). Sa 
Bag-ong Kalibotang Hubad ang sukod alang sa es- 
tadio diha sa Lucas 24:13, Juan 6:19, 11:18 giilis- 
dan ug kilometro. Pananglitan, ang “kan-uman ka 
estadio” maoy katumbas sa “mga napulog-usa ka 
kilometro.”---Luc 24: 13. 


MINA. Usa ka yunit sa timbang ug sa bili sa 
salapi. (1Ha 10:17: Esd 2:69: Neh 7:71) Sumala sa 
Hebreohanong teksto sa Ezequiel 45:12, ang usa ka 
mina (maneh) katumbas sa 60 ka siklo. Apan, su- 
mala sa hubad sa Gregong Septuagint niini nga 
teksto ang bili sa usa ka mina maoy 50 ka siklo. 
(Tan-awa ang RS, Mo.) Sanglit ang dakong gidag- 
hanon sa siklo nga gihisgotan sa Bibliya mahimong 
bahinon sa tag-50, kini nagpakitang sa unang ka- 
panahonan ang usa ka mina maoy 50 ka siklo. 
--Gen 23:15, Ex 30:24: 38:29, Num 31:52, 1Sa 17:5. 

Adunay arkeolohikanhong ebidensiya nga ang 
usa ka mina maoy 50 ka siklo. Ang usa ka bato sa 
timbangan nga wala sulati ug tinong gibug-aton 
nga motimbang ug mga 4,565 g nga nakaplagan 
didto sa Tell Beit Mirsim, kon bahinon sa walo ka 
mina nga tag-50 ka siklo magpakita nga ang usa ka 
siklo maoy 11.4 gramos. Kini nga bili popareho ra 
sa aberids nga bili sa mga 45 ka bato sa timbangan 
alang sa siklo nga gisulatan ug tinong gibug-aton 
nga nakaplagan didto sa Palestina. Busa, niini nga 
publikasyon ang mina sa Hebreohanong Kasulatan 
gibanabana nga 50 ka siklo o Veo ka talanton, sa ato 
pa, 570 g. Nan, sa kantidad karong adlawa, ang 
plata nga mina maoy katumbas sa S110.10 ug ang 
bulawan nga mina maoy 86,422.50. 

May posibilidad usab nga, sama sa maniko, adu- 
nay duha ka kantidad nga katumbas sa mina, ang 
usa lagmit alang sa harianong mina (itandi ang 
2Sa 14:26) ug ang usa alang sa komon nga mina. 
--Itandi ang Eze 40:5. 

Ang mina (mna) sa Kristohanon Gregong Kasu- 
latan (Luc 19:13-25) giisip nga nagkantidad ug 100 
ka drakma, sanglit kini ang kantidad nga gipasukad 
sa karaang Grego nga mga magsusulat. Ang kan- 
tidad sa drakma halos katumbas sa usa ka denario. 
Busa dakog kantidad ang mina. Ang presenteng- 
adlaw nga kantidad maoy $65.40; sa unang siglo 
K.P., kini mokabat ug halos un-kuwarto sa tinuig 
nga suhol sa usa ka mamumuo sa uma. 


MINAHAN, PAGMINA. Ang kubkobanan o 
ang pagpangubkob ilalom sa yuta aron sa pagpa- 
ngitag mga metal ug bilihong mga bato. Kini 
maoy usa ka trabaho nga halos susama ka karaan 
sa paglungtad sa tawo. Ang asoy sa Genesis nag- 
hisgot kang “Tubal-cain, ang mananalsal sa tanang 
matang sa himan nga tumbaga ug puthaw,” nga 
nabuhi sa wala pa ang Lunop. (Gen 4:22) Si Moises, 
nga nagsulat niadtong mga 1513 W.K.P., sa paghu- 
bit sa suba sa Pison, naghisgot sa “yuta sa Havila, 
diin adunay bulawan. Ug ang bulawan nianang yu- 
taa maayo.” (Gen 2:11, 12) Wala mahibaloi kon ang 
bulawan sa Opir gimina ba gikan sa ilalom sa yuta 
o kaha gikan sa binanlas nga yuta.--- 1Ha 9:28, Job 
28:16. 

Kini nga mga metal lagmit nakaplagan ingong 
lunsay nga mga metal diha sa ibabaw o sa ilalom 
ug diyutay sa yuta. Sa ngadtongadto, gihimo ang 
mga pagpangubkob o pagbangag diha sa ilalom sa 
yuta. Nagkubkob silag lawom nga mga lungag o tu- 
nel subay sa mga bato nga adunay daghang mine- 
rales. Mga 3,600 ka tuig kanhi si Job naghubit kon 
sa unsang paagi ang mga minero “nagkubkob ug 
tunel nga halayo sa dapit nga gipuy-an sa mga 
tawo.” “Diha sa kangitngit ug sa mabagang kangi- 
ob” sila nangita, nagtabyogtabyog paubos ug sa pe- 
ligrosong paagi nagkombitay aron sa pagkuha sa 
gitinguhang mga metal.---Job 28:1-11. 

Kaylap nga gihimo sa mga Ehiptohanon ang pag- 
mina sa panahon sa Pagpanggula, ang mga Israe- 
linhon, sa hapit nang mobiya sa Ehipto, nagdalag 
mga metal ug bililhong mga bato, nga gigamit sa 
ulahi sa pagtukod sa tabernakulo. (Ex 12:35, 36, 
35:22, 39:6-14) Ang Ehiptohanong mga minahan 
sa turquesa nakaplagan didto sa Peninsula sa Sinai 
nga mga 80 km (50 mi) gikan sa Bukid sa Sinai. 
Ang mga nahibilin gikan sa mga pagmina sa mga 
Ehiptohanon nakaplagan ubay sa S nga baybayon 
sa Pulang Dagat. 

Gihubit ni Moises ang Yutang Saad nga ha- 
pit nang sudlon sa mga Israelinhon ingong “usa 
ka yuta diin ang mga bato puthaw ug gikan sa 
mga bukid ikaw magmina ug tumbaga.”---Deu 8:9, 
tan-awa ang TUMBAGA, BRONSE; PUTHAW, PAGDALISAY, 
TIGDALISAY. 

MINASANG IGPAPATUBO. Usa ka bahin 
sa minasa nga gilain sulod sa usa ka adlaw o mas 
dugay pa ug gipaaslom o gipatubo. Ang Hebreoha- 
nong termino nga se'or” nagtumong sa maong mi- 
nasang igpapatubo ug nagkahulogang “gipatubo o 
may lebadura nga minasa.” Ang minasang igpapa- 
tubo makapatubo sa bag-ong mga minasa nga gi- 
sagolan niini. 

Ang mga Israelinhon migamit ug minasang ig- 
papatubo sa paghimog tinapay nga may lebadura. 
Ang minasa nga gipreserbar gikan sa unang paglu- 
to sagad tunawon diha sa tubig sa masahan nga 
pasong sa dili pa idugang ang harina, o mahimong 
isagol kini sa harina ug dayon ilakip kini sa pagma- 
sa. Kining ulahi nga pamaagi lagmit mao ang gitu- 
mong ni Jesu-Kristo sa dihang siya miingon: “Ang 
gingharian sa mga langit maoy sama sa lebadura, 
nga gikuha sa usa ka babaye ug gitagoan sa tulo ka 
dagkong takos sa harina, hangtod nga mitubo ang 
tibuok minasa.” (Mat 13:33; Luc 13:20, 21) Bisan 
tuod walay direktang ebidensiya, gituohan nga ang 
mga Hudiyo migamit usab ug mga linugdang sa 
bino ingong igpapatubo. 

Ang mga halad-nga-lugas nga gitanyag sa Isra- 
el pinaagi sa kalayo ngadto kang Jehova dili paga- 
himoon nga may minasang igpapatubo. (Lev 2:11) 
Dugang pa, ang mga Israelinhon gisugo sa dayag 
nga dili magbaton ug minasang igpapatubo (dinhi 
dayag nga usa ka simbolo sa kadunotan ug sala) 
diha sa ilang mga balay o sa sulod sa mga utlanan 
sa ilang teritoryo panahon sa pito-ka-adlaw nga 
Pista sa mga Tinapay nga Walay Lebadura. (Ex 
12:15, 13:7; Deu 16:4) Ang bisan kinsa nga mokaon 
ug may lebadura nianang panahona “pagaputlon 
gikan sa katigoman sa Israel.”--Ex 12:19. 

Sa karaang Ehipto naandan usab, sa dihang mag- 
luto ug tinapay, nga magsalin ug minasa nga ga- 
miton aron sa pagpatubo sa bag-ong minasa. Bisan 
karong adlawa, sa dihang matapos na ang pagma- 
sa, pananglitan, ang ubang mga tawo sa Cipro 
magbilin ug usa ka bahin sa minasa ug ibutang kini 
sa mainit nga dapit. Human sa 36 ngadto sa 48 ka 
oras kini mahimong gamiton sa pagpatubo sa tibu- 
ok bag-ong minasa. 

Lagmit nga diha sa hunahuna ni Pablo ang mi- 
nasang igpapatubo sa dihang iyang giawhag ang 
mga taga-Corinto: “Kuhaa ang daang lebadura [Gr., 
zy men], aron kamo mahimong bag-ong minasa, 
ingon nga kamo walay igpapatubo. ”---1Co 5:7: tan- 
awa ang LEBADURA. 


MINI. Usa ka karaang gingharian nga gisugo 
sa Diyos nga makig-away sa Babilonya. Nianang 
panahona ang Mini nakig-alyansa sa mga gingha- 
rian sa Ararat ug Askenaz, ang tanan ilalom sa 
pagmando ni Ciro.---Jer 51:27-29. 


MINISTERYO 


Ang tukmang nahimutangan niining karaan nga 
gingharian ug sa katawhan niini dili tino. Ang pipi- 
la ka tiggama ug mapa nagbutang niini diha sa re- 
hiyon tali sa Lanaw sa Van ug sa Suba sa Araxes. 
Apan ang kadaghanang komentarista mipabor sa 
opinyon nga kini nahimutang sa dapit nga HS sa 
Lanaw sa Van. 

Kon ang mga Mannai o mga Manneanhon maoy 
mga molupyo sa Mini, ingon sa gisulti sa pipi- 
la ka eskolar, nan sumala sa cuneiform nga mga 
inskripsiyon ang Mini nailalom sa pagmando sa 
nagkalainlaing yugto, una sa mga Asiryanhon ug 
dayon sa Imperyo sa Media. Sumala sa usa ka Ba- 
bilonyanhong cronica, sa iyang ikanapulong tuig 
nga paghari (636 W.K.P.) si Nabopolasar “nagbihag 
sa mga Manneanhon nga mitabang kanila (nga 
mao, sa mga Asiryanhon).” (Assyrian and Babylo- 
nian Chronicles, ni A. K. Grayson, 1975, p. 91) 
Apan sa dihang ang Babilonya napukan niadtong 
539 W.K.P. ang Mini gigamhan sa Imperyo sa 
Medo-Persia. 


MINIAMIN [Gikan sa Tuong Kamot]. 

1. Usa sa mga Levihanon nga nag-alagad ubos 
ni Kore nga gitugyanan sa pag-apod-apod sa bala- 
ang amot taliwala sa ilang mga igsoon didto sa 
mga siyudad sa mga saserdote sa adlaw ni Ha- 
ring Ezequias.---2Cr 31:14, 15. 

2. Usa sa mga balay o banay sa mga saserdote 
nga kaliwat sa amahan sa panahon sa Hataas nga 
Saserdoteng si Joiakim. (Neh 12:12, 17) Si “Mija- 
min” diha sa Nehemias 12:5 lagmit mao ang nag- 
pundar niini. 

3. Usa ka saserdote nga lakip niadtong nagda- 
lag mga trompeta nga nakig-ambit sa seremonyas 
alang sa inagurasyon sa natukod pag-usab nga pa- 
ril sa Jerusalem sa adlaw ni Nehemias. (Neh 12: 
40, 41) Lagmit siya ang saserdote nga gitawag ug 
“Mijamin” diha sa Nehemias 10:7. 


MINI NGA MANALAGNA. 
MANALAGNA. 


MINISTERYO. Ang buluhaton ug pag-alagad 
nga gihimo sa usa ka ministro, alagad o sulugoon, 
o tig-alagad nga may kaakohan ngadto sa usa ka 
mas labaw nga awtoridad. Sa karaang Israel, ang 
mga Levihanon nag-alagad ingong mga ministro o 
mga alagad ni Jehova. Ang mga manalagna gi- 
gamit usab aron sa pag-alagad diha sa linain nga 
paagi. (Deu 10:8; 21:5; tan-awa ang LEVIHANON, ALA- 
GAD, MINISTRO, SASERDOTE.) Apan, sa pag-anhi ni 
Jesu-Kristo sa yuta, ang usa ka bag-ong minister- 
yo gisugdan. Iyang gisugo ang iyang mga sumusu- 
nod sa paghimog mga tinun-an sa katawhan sa ta- 
nang kanasoran. (Mat 28:19, 20) Busa, ngadto sa 


Tan-awa ang 


MINISTRO 


usa ka kalibotan nga nahimulag sa Diyos, ang 
mga Kristohanon adunay mensahe sa pagpasig-uli 
ngadto sa Diyos pinaagi kang Kristo.---2Co 5:18-20. 

Kadtong positibong misanong sa “ministeryo sa 
pagpasig-uli” (2Co 5:18) kinahanglang mabansay, 
matudloan, maabagan, ug matultolan sa hustong 
paagi aron mahimo ug magpabilin nga malig-on sa 
pagtuo, ingon man sa pagpalampos sa buluhaton 
sa ilang paghimog mga tinun-an. (Itandi ang 2Ti 4: 
1, 2, Tit 1:13, 14, 2:1, 3:8.) Busa, human sa iyang 
pagkayab sa langit, si Kristo Jesus, ingong ulo sa 
kongregasyon, naghatag ug “mga gasa nga mga la- 
laki” mga apostoles, mga manalagna, mga tig- 
ebanghelyo, mga magbalantay, ug mga magtutud- 
lo, “alang sa pagpasibo ug balik sa mga balaan, 
alang sa ministeryal nga buluhaton, alang sa pag- 
palig-on sa lawas ni Kristo.”--Efe 4:7-16, tan-awa 
ang GASA GIKAN SA DIYOS. 

Ang laing bahin sa ministeryo sulod sa kongre- 
gasyon naglangkit sa pag-atiman sa materyal nga 
paagi sa mga nanginahanglan apan takos taba- 
ngan nga mga igsoon. Ang ministeryo diin gitudlo 
si Esteban ug ang laing unom ka lalaki nga na- 
panghimatud-ang maayo naglangkit sa pag-apod- 
apod sa taganang pagkaon ngadto sa Kristohanong 
mga babayeng balo. (Buh 6:1-6) Sa ulahi, ang mga 
kongregasyon sa Macedonia ug Acaya nakig-ambit 
sa usa ka ministeryo sa pagpadalag hinabang alang 
sa kabos nga mga igsoon sa Judea. (2Co 8:1-4, 9:1, 
2, 11-13) Sa dihang ang mga amot sa kataposan 
natigom na ug si Pablo nangandam aron sa pagda- 
la niini ngadto sa Jerusalem, iyang gihangyo ang 
mga igsoon sa Roma sa pag-ampo uban kaniya nga 
kini nga ministeryo sa pagpadalag hinabang mahi- 
mong dalawaton sa mga balaan nga kanila kini gi- 
padala.--Rom 15:25, 26, 30, 31. 

Pipila ka tuig una pa niini, ang susamang pagpa- 
sundayag sa gugma gihimo sa mga Kristohanon sa 
Antioquia sa Sirya, sa dihang sila nakig-ambit sa 
pag-alagad pinaagi sa pagpadalag hinabang alang 
sa mga igsoon nga nagpuyo sa Judea sa panahon 
sa usa ka gutom.---Buh 11:28-30. 


MINISTRO. Tan-awa ang ALAGAD, MINISTRO. 


MINIT. Usa sa 20 ka Ammonhanong mga 
siyudad nga nabuntog ni Jepte human mohimo sa 
iyang panaad kang Jehova. (Huk 11:30-33) Kasiglo- 
han sa ulahi ang “trigo sa Minit” gihisgotan ingong 
usa sa mga baligya sa Tiro. (Eze 27:2, 17) Ang tuk- 
mang nahimutangan sa Minit wala mahibaloi. Ang 
usa sa posibleng mga dapit nga gituohan mao ang 
Khirbet Hanizeh (Umm el Hanafish), mga 6 km 
(3.5 mi) sa SAS sa Hesbon. 


MIQUEAS [laing porma sa Hebreohanong 
mga ngalang Miguel o Micaias]. 

1. Usa ka tawo nga taga-Epraim. Ingong pagla- 
pas sa ikawalo sa Napulo ka Sugo (Ex 20:15), gika- 
wat ni Miqueas ang 1,100 ka pirasong plata gikan 
sa iyang inahan. Sa dihang iyang gitug-an ug giu- 
li kini, ang iyang inahan miingon: “Ako magabala- 
an gayod sa plata alang kang Jehova gikan sa 
akong kamot alang sa akong anak, aron sa pagbu- 
hat ug linilok nga larawan ug inumol nga estatwa, 
ug karon iuli ko kini kanimo.” Unya siya nagdala ug 
200 ka pirasong plata ngadto sa usa ka platero, nga 
nagbuhat gikan niini ug “linilok nga larawan ug 
inumol nga estatwa” nga human niana nagbutang 
niini sa balay ni Miqueas. Si Miqueas, nga may “usa 
ka balay sa mga diyos,” naghimog epod ug terapim 
ug nag-awtorisar sa usa sa iyang mga anak nga la- 
laki sa pag-alagad ingong saserdote alang kani- 
ya. Bisan tuod kini nga kahikayan mopatim-awng 
maoy aron sa pagpasidungog kang Jehova, kini dili 
gayod husto, kay gilapas niini ang sugo nga nagdi- 
li sa idolatriya (Ex 20:4-6) ug gibalewala ang ta- 
bernakulo ni Jehova ug ang pagkasaserdote. (Huk 
17:1-6, Deu 12:1-14) Sa ulahi, gidala ni Miqueas sa 
iyang balay si Jonatan nga usa ka kaliwat ni Ger- 
som nga anak ni Moises ug gisuholan kining batan- 
on nga Levihanon ingong iyang saserdote. (Huk 18: 
4, 30) Sayop nga mibatig kalipay tungod niini, si 
Miqueas miingon: “Karon ako nasayod nga buhaton 
ni Jehova ang maayo kanako.” (Huk 17:7-13) Apan 
si Jonatan dili kaliwat ni Aaron ug busa dili usab 
kuwalipikado nga mag-alagad ingong saserdote, 
nga nagdugang lamang sa kasaypanan ni Miqueas. 
--Num 3:10. 

Niadtong mga adlawa, ang mga Danhanon nga 
nangitag teritoryo nga kapuy-an nagpadalag lima 
ka espiya nga sa kataposan nakaabot sa Epraim 
“hangtod sa balay ni Miqueas ug nagpalabay sa ka- 
gabhion didto.” Samtang duol na sila sa balay ni 
Miqueas, ilang nailhan ang tingog ni Jonatan, na- 
sayran kon unsay iyang gibuhat didto, ug namali- 
hog kaniya nga magpakisayod sa Diyos aron ilang 
mahibaloan kon ang ilang lakaw magmalamposon. 
Ang saserdote miingon kanila: “Lakaw sa kalinaw. 
Anaa sa atubangan ni Jehova ang dalan nga in- 
yong ginalaktan.” (Huk 18:1-6) Unya sila nangespi- 
ya sa Lais ug namalik nga nag-asoy sa ilang mga 
igsoon bahin niini, nga tungod niana ang lima ka 
espiya ug ang 600 ka Danhanon nga nasangkapan 
alang sa gubat mipaingon sa maong siyudad. Sa 
pagpaingon didto, sa dihang naagian nila ang balay 
ni Miqueas, ang mga espiya misulti sa ilang mga 
igsoon bahin sa iyang relihiyosong mga butang ug 
misugyot nga ilang panag-iyahon kini. Ang mga 
Danhanon nagkuha niini ug nagkombinsir usab sa 
Levihanon nga mas maayo alang kaniya nga mahi- 
mong saserdote sa usa ka tribo ug banay sa Israel 
kay sa usa lamang ka tawo. Unya sila nagdala ka- 

niya, sa epod, sa terapim, ug sa linilok nga larawan 
ug nanglakaw.---Huk 18:7-21. 

Wala madugay human niana, si Miqueas ug ang 
usa ka panon sa kalalakin-an migukod sa mga Dan- 
hanon. Sa dihang ilang naapsan sila ug gipanguta- 
na kon unsay ilang tuyo, si Miqueas miingon: “Ang 
akong mga diyos nga akong gibuhat inyong gikuha, 
ang saserdote usab, ug namiya kamo, ug unsa pa 
may ako?” Niana, ang mga anak ni Dan nagpasida- 
an sa ilang posibleng pagpakig-away kon si Mi- 
queas magpadayon sa pagsunod kanila ug sa pag- 
singgit sa pagtutol. Sa pagkakita nga mas kusgan 
ang mga Danhanon kay sa iyang panon, si Miqueas 
mipauli sa iyang balay. (Huk 18:22-26) Human ni- 
ana ang mga Danhanon naglaglag ug nagsunog sa 
Lais, nga nagtukod sa siyudad sa Dan sa dapit nii- 
ni. Si Jonatan ug ang iyang mga anak nahimong 
mga saserdote alang sa mga Danhanon, kinsa 'nag- 
patindog sa linilok nga larawan ni Miqueas, nga 
iyang gibuhat, alang sa ilang kaugalingon sa ta- 
nang adlaw nga ang balay sa matuod nga Diyos 
[ang tabernakulo] didto sa Shilo.'--Huk 18:27-31. 

2. Usa ka Levihanon sa Kohatnon nga banay ni 
Uziel, nga niini siya ang pangulo ug si Isias nga 
iyang igsoong lalaki ang ikaduha sa dihang ang 
mga buluhaton sa pag-alagad ingong Levihanon gi- 
bahinbahin ni David.— 1Cr 23:6, 12, 20, 24:24, 2b. 

3. Kaliwat ni Haring Saul; anak nga lalaki sa 
anak ni Jonatan nga si Merib-baal (Mepiboset). Gi- 
tawag usab siyag Mica.— 1Cr 8:33-35: 9:39-41, 2Sa 
9:12. 

4. Usa ka Rubenhon nga anak nga lalaki ni Simei 
ug amahan ni Reaias. Ang iyang kaliwat nga si 
Beerah maoy pangulo sa tribo ni Ruben ug gidesti- 
yero sa Asiryanhon nga si Haring Tilgat-pilneser 
(Tiglat-pileser II).--1Cr 5:1, 3-6, 2Ha 15:29. 

5. Amahan ni Abdon (Akbor). Gitawag usab si- 
yag Micaias.---2Cr 34:20, 2Ha 22:12. 

6. Usa ka Levihanon ug kaliwat ni Asap. (Neh 11: 
15, 17) Gitawag usab siyag Mica ug Micaias.---1Cr 
9:15: Neh 11:22, 12:35. 

7. Magsusulat sa basahon sa Bibliya nga nagda- 
la sa iyang ngalan ug usa ka manalagna ni Jehova 
panahon sa mga pagmando ni Haring Jotam, Ahaz, 
ug Ezequias sa Juda (777-717 W.K.P.). Si Miqueas 
maoy katalirongan sa mga manalagnang si Oseas 
ug Isaias. Ang eksaktong gidugayon sa iyang bulu- 
haton ingong manalagna dili matino. Ang iyang 
pagpanagna lagmit natapos sa kataposan sa pag- 
mando ni Ezequias, sa dihang nakompleto ang pag- 
sulat sa basahon sa manalagna.--Miq 1:1: Os 1:1: 
Isa 1:1. 

Si Miqueas maoy lumad sa balangay sa Moreset, 
sa HK sa Jerusalem. (Jer 26:18) Ingong pumoluyo 
sa tabunok nga Sepela, ang manalagna sinati kaa- 
yo sa kinabuhi sa banika, nga gikan niini siya giins- 


MIQUEAS, BASAHON NI 


pirar sa paghimog makahuloganong mga ilustras- 
yon. (Miq 2:12: 4:12, 13, 7:1, 4, 14) Si Miqueas 
nanagna sa gubot kaayong mga panahon sa dihang 
ang bakak nga pagsimba ug pagkadunot sa moral 
milambo sa Israel ug Juda, ug siya usab nanagna 
sa dihang si Haring Ezequias naghimo ug relihiyo- 
song mga reporma. (2Ha 15:32-20:21, 2Cr 27-32) 
Uban sa maayong katarongan, “ang pulong ni Je- 
hova nga midangat kang Miqueas” nagpasidaan 
nga ang Diyos maghimo sa Samaria nga “usa ka ta- 
pok sa mga ginun-ob sa uma,” ug gitagna nga “ang 
Zion pagadarohon ingon sa usa lamang ka uma, 
ug ang Jerusalem mahimong tipun-og sa kagun- 
oban.” (Miq 1:1, 6: 3:12) Bisan tuod ang pagkagun- 
ob sa Juda ug Jerusalem sa 607 W.K.P. nahitabo 
daghang tuig human sa mga adlaw ni Miqueas, 
lagmit buhi pa siya sa pagkakita sa gitagnang ka- 
laglagan sa Samaria sa 740 W.K.P.---2Ha 25:1-21; 
17:5, 6. 


MIQUEAS, BASAHON NI. Usa ka basahon 
sa tagna diha sa Hebreohanong Kasulatan nga na- 
undan sa pulong ni Jehova pinaagi kang Miqueas 
maylabot sa Samaria ug Jerusalem. (Tan-awa ang 
MiQUEAS Num. 7.) Kini gilangkoban sa tulo ka pa- 
ngunang mga seksiyon, ang matag usa nagsugod 
sa pulong nga “Patalinghog.”---Miq 1:2, 3:1, 6:1. 

Ang matagnaong mga pulong ni Miqueas mayla- 
bot sa pagkalaglag sa Samaria lagmit gipahayag 
gayod sa wala pa malaglag ang maong siyudad ni- 
adtong 740 W.K.P., ug ang iyang binabang mga 
mensahe lagmit gisulat sa wala pa matapos ang 
paghari ni Ezequias. 

Makapasubo ang moral nga kahimtang sa kataw- 
han sa Israel ug Juda sa panahon ni Miqueas. Gilu- 
pigan sa mga pangulo ang katawhan, ilabina ang 
mga kabos. Ang mga maghuhukom, mga saserdo- 
te, ug mga manalagna nag-alagad tungod lamang 
sa salapi. Kaylap ang idolatriya, pagpanikas, pag- 
panglupig, mga inhustisya, ug pag-ula ug dugo. 
Kaduhaduhaan ang pagsalig bisan sa suod nga 
mga higala ug sa mga sakop sa pamilya.---Miq 1:7: 
2:1, 2; 3:1-3, 9-12, 6:12; 7:2-6. 

Ang basahon ni Miqueas prangkang naghubit sa 
kasaypanan sa Israel ug Juda. Samtang nagtagna 
ug kalaglagan sa Samaria ug Jerusalem tungod sa 
ilang mga kalapasan (Miq 1:5-9, 3:9-12), kini usab 
naundan ug mga saad sa pagpasig-uli ug sa mga 
panalangin sa Diyos nga mosunod niana.---4: 1-8, 
5:7-9: 7:15-17. 

Ang pagkatinuod niini nga basahon naestablisar 
pag-ayo. Kini kaharmonya sa ubang bahin sa Kasu- 
latan sa pagpakita kang Jehova ingong maluluy-on 
ug mahigugmaon nga Diyos, nga nagapasaylo sa 
kasaypanan ug nagapalabay lamang sa kalapasan. 
(Miq 7:18-20, itandi ang Ex 34:6, 7; Sal 86:5.) Sukad 

MGA PANGUNANG PUNTO SA MIQUEAS 


Usa ka pintok nga pahayag bahin sa kasaypanan sa Israel ug 
Juda, usa ka tagna sa kalaglagan sa Samaria ug Jerusalem, ug 
mga saad sa pagpasig-uli 

Nagkobre sa yugto nga misangko ug lagmit misunod sa kalagla- 
gan sa Samaria niadtong 740 W.K.P. 


Gipakita ang kalainan sa kasaypanan sa Israel ug Juda 
ug sa matarong nga mga kinahanglanon ni Jehova 
Ang mga malupigon naghigda sa higdaanan, naglaraw sa pag- 

sakmit sa mga balay ug mga kaumahan, sa dihang moba- 
nagbanag na, ilang himoon ang ilang mga laraw (2:1, 2) 

Ang dili-matahapon nga mga lumalabay gitulisan: gibiktima ang 
mga babaye ug mga bata (2:8, 9) 

Kadtong may kaakohan sa pagpahamtang ug hustisya nagpahi- 
mulos sa katawhan nga samag sila maoy mga hayop (3:1-3) 

Ang mini nga mga manalagna nagasinggit, “Pakigdait!”--apan 
ilang gibalaan ang gubat batok ni bisan kinsa nga “walay gi- 
butang diha sa ilang mga baba” (3:5) 

Ang mga maghuhukom, mga saserdote, ug mga manalagna mi- 
lihok lamang alang sa ganansiya, apan sila nangangkon nga 
gipaluyohan ni Jehova (3:9-11) 

Halos walay usa nga nagmaunongon, ang mga prinsipe ug mga 
maghuhukom nangayog mga hiphip, ug bisan ang mga mem- 
bro sa pamilya dili masaligan (7:1-6) 

Giluwas ni Jehova ang iyang katawhan gikan sa Ehipto ug gi- 
giyahan ug gipanalipdan sila, walay gidaghanon sa halad nga 
arang ikabayad sa ilang pag-alsa (6:3-7) 

Iyang gipangayo nga ang iyang katawhan magbuhat sa hustis- 
ya, mahigugma sa kalulot, ug maglakaw nga makasaranga- 
non uban kaniya (6:8) 

Ang mga paghukom ni Jehova batok sa Israel, ang 
Juda usab maapektohan 


Ang paghukom ni Jehova maghimo sa Samaria nga usa ka ta- 


pa sa karaang kapanahonan gidawat na sa mga Hu- 
diyo kini nga basahon ingong tinuod. Mga usa ka 
siglo sa ulahi human sa panahon ni Miqueas, ang 
iyang mga gipamulong panahon sa paghari ni Eze- 
quias bahin sa kalaglagan sa Jerusalem gikutlo sa 
pipila ka ansiyano sa Juda sa dihang nangataro- 
ngan agig pagdepensa kang Jeremias nga mana- 
lagna. (Jer 26:17-19, itandi ang Miq 3:12.) Kasiglo- 
han human niana, ang Hudiyong pangulong mga 
saserdote ug mga eskriba, pinasukad sa tagna ni 
Miqueas, masaligong nagpahayag nga ang Kristo 
ipakatawo sa Betlehem. (Mat 2:3-6, itandi ang Miq 
5:2.) Ang katumanan sa mga tagna bahin sa Sama- 
ria, Jerusalem, ug sa Mesiyas, o Kristo, nagpamatu- 
od niini nga basahon ingong inspirado sa Diyos. 
Makalikag usab ang mga pulong ni Jesus nga ang 
mga kaaway sa usa ka tawo mao kadtong mga sa- 
kop sa iyang panimalay maoy kaamgid sa Miqueas 
7:6.--Mat 10:21, 35, 36. 


MIRA, I. Usa ka humot nga salong. (Aw 1:13; 
4:6, 14: 5:1, 13) Ang tukmang tinubdan niini sa ka- 
raang kapanahonan dili matino. Apan sagad ang 


pok sa mga ginun-ob: ang katalagman moabot pa gani hang- 
tod sa Juda ug Jerusalem (1:3-16) 


Ang katalagman modangat sa Israel, ang mga umahan niini 
bahinbahinon ngadto sa uban (2:3-5) 


Si Jehova magahampak sa iyang katawhan: sila magakaon 
apan dili mabusog, sila magapugas ug binhi apan dili maka- 
pahimulos sa bisan unsang bunga niini (6:13-16) 

Ang nahibilin tigomon pag-usab ug bayawon ang matu- 
od nga pagsimba 

Ang nahibilin sa Israel pagatigomon “sama sa usa ka panon sa 
mga karnero diha sa toril,” uban sa ilang hari nga anaa sa 
ilang atubangan ug si Jehova mag-una kanila (2:12, 13) 


Sa kaulahiang bahin sa mga adlaw, ang bukid sa balay ni Je- 
hova pagabayawon ibabaw sa kabungtoran ug ang katawhan 
sa daghang kanasoran magaganayan ngadto niini: sila paga- 
tudloan ni Jehova ug dili na makakat-on pa sa gubat (4:1-4) 

Ang gipasig-uli nga katawhan magalakaw sa ngalan ni Jeho- 
va, ang Zion magmalig-on atubangan sa mga kaaway niini 
(4:5-13) 

Usa ka magmamando ang matawo sa Betlehem nga magsilbing 
magbalantay pinaagi sa ngalan ni Jehova: ubos sa iyang 
pagmando, ang Asiryanhon papaulion, ang nahibilin ni Jacob 
mahimong sama sa makapalagsik nga yamog ug sama sa 
usa ka kusgang leyon (5:2-9) 

Si Jehova maghinlo sa iyang katawhan gikan sa idolatriya ug 
manimalos batok sa masinupakong mga nasod (5:10-15) 


Salig kang Jehova: ang pagmaya sa “babaye nga kaaway” ma- 
tapos sa dihang ang mahinulsolong katawhan ni Jehova ma- 
kadawat sa iyang pagtagad ug makasinatig katingalahang 
mga butang, nga magpahadlok sa nag-obserbar nga mga na- 
sod: si Jehova magapasaylo sa mga sala sa iyang katawhan 
(7:7-20) 


mira mao ang salong nga naggikan sa nagkadai- 
yang tunokon nga mga kahoykahoy o gagmayng 
kahoy sa pamilya sa Commiphora, sama sa Com- 
miphora myrrha o Commiphora abyssinica. Kini 
nga mga kahoykahoy mabuhi diha sa batoong mga 
lugar, ilabina sa anapog nga mga bungtod. Ang ka- 
hoy ug panit niini isog ug baho. Bisan tuod nga ang 
salong mogawas rag iya gikan sa punoan o gikan sa 
baga ug gahing mga sanga sa bisan hain niini nga 
matang, modaghan pa gayod ang tinulo pinaagi sa 
pagdisdis niini. Sa sinugdan ang salong humok ug 
hagkot apan, sa dihang motulo na nganha sa yuta, 
kini mogahi. 

Ang mira maoy usa sa mga sambog nga gigamit 
alang sa balaang igdidihog nga lana. (Ex 30:23-25) 
Gipabilhan kini pag-ayo tungod sa kahumot niini, 
gigamit kini sa pagpahumot sa mga besti, higdaa- 
nan, ug sa uban pang mga butang. (Itandi ang Sal 
45:8: Pr 7:17: Aw 3:6, 7.) Ang dalagang Sulamita 
sa Awit ni Solomon mopatim-awng naghaplas ug 
mira diha sa iyang lawas sa dili pa matulog inigka- 
gabii. (Aw 5:2, 5) Ang mga pagmasahe ginamit 

ang lana sa mira maoy lakip sa linaing pagpata- 
hom nga gihimo kang Ester. (Est 2:12) Ang mira 
usa usab sa mga substansiya nga gigamit sa pag- 
andam sa mga patayng lawas nga ilubong. (Ju 19: 
39, 40) Dayag nga giisip kini nga mahalon tungod 
kay gigasa kini alang sa usa nga natawong hari sa 
mga Hudiyo.--Mat 2:1, 2, 11. 


MIRA, II. Usa ka dakong siyudad sa lalawigan 
sa Licia. Nahimutang duol sa baybayon sa HK sa 
Asia Minor, ang Mira nahiluna sa usa ka bungtod 
nga mga 3 km (2 mi) pailaya duol sa suba sa An- 
dracus. Ang dapit nailhan karong adlawa nga Dem- 
re. Ang karaang ngalan nga Mira lagmit naglakip 
sa siyudad ug sa maayo kaayong dunggoanan niini. 

Ingong usa ka binilanggo nga padulong sa Roma, 
si apostol Pablo nakaabot sa Mira gikan sa Cesarea 
agi sa Sidon. Didto, siya ug ang iyang mga kauba- 
nan sa panaw kinahanglang mobalhin pagsakay 
ngadto sa usa ka barko nga nagkarga ug mga lugas 
gikan sa Alejandria nga molawig paingon sa Italya. 
(Buh 27:1-6, 38) Ang Mira nahimutang sa A mis- 
mo sa Alejandria ug busa lagmit kini maoy regular 
nga ruta sa mga barko gikan nianang KEhiptoha- 
nong siyudad. O, tingali tungod sa kasungsongon 
sa hangin (Buh 27:4, 7) ang barko gikan sa Ale- 
jandria napugos sa pag-usab sa ruta niini ug mi- 
pondo sa Mira. 

Sa Buhat 21:1 ang ubang karaang mga teksto 
nagdugang sa “ug Mira” human sa “Patara.” (Tan- 
awa ang mga ftn sa JB, NE, RS.) Bisan tuod kini nga 
pagdugang maoy kaharmonya sa uban nga asoy, 
walay igong ebidensiya aron matino kon ang nga- 
lang Mira makita ba diha sa orihinal nga manus- 
krito. 


MIRIAM [lagmit, Masuklanon]. 

1. Anak nga babaye ni Amram ug sa iyang asa- 
wa nga si Jokebed, nga parehong gikan sa tribo ni 
Levi, igsoong babaye ni Moises ug Aaron. (Num 
26:59, 1Cr 6:1-3) Bisag wala hinganli nga espesipi- 
ko diha sa asoy, siya sa walay duhaduha ang usa 
nga gihisgotan nga “iyang igsoong babaye” nga 
nagpaantaw aron tan-awon kon unsay mahitabo 
sa batang si Moises samtang gipahiluna siya diha 
sa arka nga gibutang sa taliwala sa mga tangbo sa 
suba sa Nilo. (Ex 2:3, 4) Human makit-i sa anak 
nga babaye ni Paraon ang bata, nga “naluoy” kani- 
ya, ug nakaila nga siya “usa sa mga anak sa mga 
Hebreohanon,” nangutana si Miriam kon motawag 
ba siyag usa ka babayeng Hebreohanon aron mag- 
pasuso sa bata. Kay gisultihan sa anak nga babaye 
ni Paraon nga buhaton kana, “dihadiha ang dalaga 
milakaw ug nagtawag sa inahan sa bata” (si Joke- 
bed), kinsa human niadto gisuholan sa pag-atiman 
kang Moises hangtod nga siya midako.---Ex 2:5-10. 


MIRIAM 


Nanguna sa mga Babaye sa Israel sa Pag- 
awit. Daghang tuig sa ulahi, human makasaksi 
sa kadaogan ni Jehova batok sa kasundalohan ni 
Paraon sa Pulang Dagat ug makadungog sa awit ni 
Moises ug sa mga lalaki sa Israel, “si Miriam nga 
manalagna” nanguna sa mga babaye sa Israel sa 
masadyaong pagpatugtog ug tamborin ug sa pag- 
sayaw. Mitubag sa awit nga gipangunahan ni Moi- 
ses, si Miriam miawit: “Pag-awit kang Jehova, kay 
siya nahimong binayaw kaayo. Ang kabayo ug ang 
nagsakay niini iyang gilabog sa dagat.”--Ex 15: 
1, 20, 21. 

Nagreklamo Batok Kang Moises. Samtang 
ang mga Israelinhon diha sa kamingawan, si 
Miriam ug Aaron nagreklamo batok kang Moises 
tungod sa iyang Cusihanong asawa. Ang pagka- 
prominente ug impluwensiya ni Moises sa kataw- 
han mahimong nakapasina kang Miriam ug Aaron 
alang sa dugang awtoridad, mao nga sila nagsigeg 
ingon: “Pinaagi ba lamang kang Moises nga si Jeho- 
va nakigsulti? Dili ba usab pinaagi kanato nga siya 
nakigsulti?” Apan si Jehova namati ug dihadiha 
nagsugo kang Moises, Miriam, ug Aaron nga mo- 
adto sa tolda nga tagboanan. Didto gipahinumdo- 
man sa Diyos ang mga bagulbolan nga ang ilang 
igsoon nga si Moises maoy Iyang alagad, ang usa 
nga gipakigsultihan sa Diyos, dili kay sa dili-direk- 
ta nga paagi, kondili “baba sa baba.” Unya nangu- 
tana si Jehova kang Miriam ug Aaron: “Nan, nga- 
nong kamo wala mahadlok sa pagsulti batok sa 
akong alagad, batok kang Moises?” Ang kasuko sa 
Diyos misilaob batok kanila ug, samtang mipahila- 
yo ang panganod gikan sa ibabaw sa tolda, “si Mir- 
iam gihampak sa sanla nga ingon ka puti sa niye- 
be.” Si Aaron nagpakiluoy, si Moises nagpataliwala 
alang kaniya, ug si Jehova nagtugot kang Mir- 
iam nga makabalik sa kampo human sa makauu- 
lawng pito-ka-adlaw nga pagkuwarentinas.--Num 
12:1-15. 

Ang kamatuoran nga si Miriam lamang ang gi- 
hampak sa sanla lagmit magpaila nga siya ang na- 
nguna sa sayop nga panggawi niadtong higayona. 
(Tan-awa ang AARON.) Ang iyang sala sa pagbagul- 
bol batok kang Moises mas dako tingali kay nia- 
nang kang Aaron, lagmit gani nga maoy kasina sa 
usa ka babaye batok sa laing babaye (sanglit sila 
nagreklamo batok kang Moises tungod sa iyang Cu- 
sihanong asawa), ug si Aaron midapig sa iyang ig- 
soong babaye inay sa iyang bayaw nga babaye. 
Sanglit si Miriam gilantaw ingong usa ka manalag- 
na, lagmit siya ang labing prominenteng babaye sa 
Israel. Busa nahadlok tingali si Miriam nga malupi- 
gan siya sa asawa ni Moises. Apan, bisan pag wala 
ang maong mga posibilidad ug bisag dili gayod 
husto nga si Miriam ug Aaron magbagulbol batok 


MIRMA 


kang Moises, ilabinang sayop kadto nga buhaton ni 
Miriam tungod sa tinudlo-sa-Diyos nga dapit alang 
sa babaye nga magpasakop sa lalaki. (1Co 11:3, 1Ti 
2:11-14) Kining makasasalang buhat ni Miriam gi- 
gamit sa ulahi ingong pasidaang panig-ingnan, kay 
sa dihang natapos ang panaw sa kamingawan gi- 
sultihan ni Moises ang katawhan nga sundon ang 
mga instruksiyon sa mga saserdote mahitungod sa 
sanla ug giawhag sila sa paghinumdom sa gibuhat 
ni Jehova kang Miriam sa dihang migula sila gikan 
sa Ehipto.--Deu 24:8, 9. 

Si Miriam namatay ug gilubong didto sa Kades sa 
Kamingawan sa Zin, wala madugay una pa sa ka- 
matayon ni Aaron. (Num 20:1, 28) Daghang siglo 
sa ulahi, pinaagi sa iyang manalagnang si Miqueas, 
gipahinumdom ni Jehova ang pribilehiyo nga napa- 
himuslan ni Miriam sa pagpakig-uban sa iyang 
mga igsoong lalaki sa dihang migula ang Israel sa 
Ehipto, nga nag-ingon: “Kay gipagawas ko ikaw gi- 
kan sa yuta sa Ehipto, ug gikan sa balay sa mga uli- 
pon gitubos ko ikaw, ug gipadala ko kanimo si Moi- 
ses, si Aaron ug si Miriam.”---Miq 6:4. 

2. Usa ka kaliwat ni Juda.--ICr 4:1, 17, 18. 


MIRMA [lagmit, Panglimbong]. Usa ka pangu- 
lo sa banay sa amahan sa tribo ni Benjamin ug 
anak nga lalaki ni Saharaim pinaagi sa iyang asawa 
nga si Hodes.— 1Cr 8:1, 8-10. 


MIRTO [Heb., hadhas|]. Ang mirto (Myrtus 
communis) motubo ingong usa ka kahoykahoy 
o kaha usa ka kahoy ug komon diha sa Israel 
ug Lebanon, nga motubog maayo diha sa batoon 
nga yuta. Kini moabot sa gitas-ong 9 m (30 p) 
apan sagad makaplagan ingong usa ka kahoykahoy 
nga may gitas-ong 2 hangtod sa 3 m (7 hangtod sa 
10 p). Ingong usa ka evergreen o kanunayng may 
mga dahon nga tanom, kini daghag sanga ug may 
baga, sinawon, lugom-berde nga mga dahon, kini 
mamulak nga pinungpong sa humot ug puting mga 
bulak nga mahimong asul-itom nga mga bunga. 
Halos ang tibuok tanom may humot nga lana nga 
gigamit sa mga pahumot. Ang mga bunga, gawas 
nga humot, mahimong kan-on. Ang mirto makap- 
lagan karong adlawa ilabina sa Ibabaw nga Galilea 
ug sa walog sa Jordan, apan kini usab nanubo diha 
sa Jerusalem, ingon sa pagtubo niini sa panahon 
nga nakakitag panan-awon si Zacarias nga natala 
diha sa Zacarias 1:8-11, 16. 

Ang humot nga mga sanga sa mirto gigamit ka- 
uban sa mga sanga sa ubang mga kahoy aron sa 
pag-atop sa temporaryong mga payag sa gawas o 
mga balongbalong nga gigamit sa mga Hebreoha- 
non panahon sa Pista sa mga Balongbalong. (Neh 8: 
14, 15) Sa mga tagna sa pagpasig-uli, ang mahu- 
mot ug matahom nga kahoyng mirto gitagna nga 

motubo puli sa dapawong tanom ug kini motubo 
gani bisan sa kamingawan.---Isa 41:19, 55: 13. 

Ang Hebreohanong ngalan ni Ester nga asawa sa 
Persianhon nga si Haring Ahasuero maoy Hadassa, 
nga nagkahulogang “Mirto.”--Est 2:7. 


MISAEL [lagmit, Kinsay Sama sa Diyos?: o, 
Kinsay Iya sa Diyos?]. 

1. Usa ka Kohatnong Levihanon ug anak nga la- 
laki ni Uziel. (Ex 6:18, 22) Human laglaga ni Jeho- 
va ang mga anak nga lalaki ni Aaron nga si Nadab 
ug Abihu tungod sa paghalad ug ginadili nga kala- 
yo, gidala ni Misael ug sa iyang igsoong lalaki nga 
si Elzapan ang ilang mga lawas sa gawas sa kam- 
po.--Lev 10:1-5. 

2. Ang orihinal nga ngalan sa usa sa tulo ka ka- 
uban ni Daniel nga taga-Juda nga ginganlan ug 
“Mesak” sa pangunang opisyal sa palasyo sa Babi- 
lonya.---Dan 1:6, 7: tan-awa ang MESAK. 

3. Usa sa mga tawo nga mitindog dapit sa wa- 
lang kamot ni Esdras sa dihang ang magkokopya 
nagbasa sa basahon sa Balaod ngadto sa mga Hu- 
diyo nga nagkatigom sa Jerusalem human sa pag- 
kadestiyero sa Babilonya.---Neh 8:3, 4. 


MISAL [Dapit sa Pagpakisayod]. Usa ka utla- 
nang siyudad sa Aser nga gihatag ngadto sa Ger- 
sonhong mga Levihanon, mopatim-awng gitawag 
usab ug Masal. Ang Misal lagmit nahimutang nga 
dili halayo gikan sa Bukid sa Carmelo. (Jos 19:24- 
26, 21:27, 30, 1Cr 6:74) Apan ang tukmang nahi- 
mutangan niini wala mahibaloi. 


MISAM. Usa ka pangulo sa usa ka balay sa ka- 
tigulangan sa tribo ni Benjamin, anak nga lalaki o 
kaliwat ni Elpaal.--1Cr 8:1, 11, 12. 


MISIA. Usa ka rehiyon sa AK nga bahin sa 
Asia Minor. Ang mga utlanan niini daw nabag- 
obag-o, apan sa sinugdan ang utlanan sa Misia gi- 
kan sa K ngadto sa A mao ang Dagat Aegean, ang 
Hellespont (Dardanelles) ug ang Propontis (Dagat 
sa Marmara). Ang Bitinia nahimutang dapit sa S ug 
ang Lydia dapit sa H. (Tan-awa ang AsIA.) Sa pana- 
hon sa iyang ikaduhang misyonaryong panaw, si 
Pablo, nga giubanan ni Silas ug Timoteo, naningka- 
mot sa pag-adto sa Bitinia, apan “ang espiritu ni Je- 
sus wala motugot kanila. Busa sila milabay sa Mi- 
sia ug milugsong ngadto sa Troas.” (Buh 15:40, 
16:1-3, 7, 8) Sanglit ang dunggoanan sa Troas na- 
himutang sa Misia, tin-awng gipakita niini nga si 
Pablo ug ang iyang mga kaubanan, bisan tuod mi- 
agi sa Misia, wala maglakip niini ingong usa ka ba- 
hin sa teritoryo sa ilang misyonaryong kalihokan. 
Ang ubang mga siyudad sa Misia mao ang Adra- 
mito (Buh 27:2), Asos (Buh 20:13, 14), ug Pergamo. 
--Pin 1:11, tan-awa ang TROAS. 

MISMA. 

1. Usa ka anak nga lalaki ni Ismael ug pangulo 
sa usa ka Arabianhong banay.---Gen 25: 14, 16: 1Cr 
1:30, 31. 

2. Usa ka Simeonhon, anak nga lalaki ni Mibsam 
ug amahan ni Hamuel.---1Cr 4:24-26. 


MISMANA  |[Katambok]. Usa sa maisog nga 
mga sundalong Gadhanon nga miduyog sa kasun- 
dalohan ni David didto sa Ziklag. Siya gitala nga 
ikaupat taliwala sa mga pangulo sa kasundalohan 
ni David.--1Cr 12:1, 10, 14. 


MISPAR [lagmit, Numero]. Usa ka pangunang 
tawo taliwala sa mga Hudiyo nga mibalik kauban ni 
Zorobabel gikan sa pagkadestiyero sa Babilonya. 
(Esd 2:1, 2) Siya gitawag ug Misperet sa Nehemias 
Ek 


MISPERET. Usa sa prominenteng mga pa- 
ngulo taliwala sa mga Hudiyo nga mibalik kauban 
ni Zorobabel gikan sa pagkadestiyero sa Babilonya 
niadtong 537 W.K.P. (Neh 7:6, 7) Sa susama nga 
asoy, ang iyang ngalan giespeling nga “Mispar.” 
--Esd 2:2. 


MISRAHANON. Usa sa upat ka banay ni Ki- 
riat-jearim nga kanila naggikan ang mga Zoraha- 
non ug ang mga Estaolinhon.--1Cr 2:53. 


MISREPOT-MAIM [Mga Pag-init Diha sa 
Katubigan]. Usa ka dapit diin gigukod sa mga Israe- 
linhon ang kasundalohan sa Canaanhong mga hari 
sa amihanan nga nakig-alyansa kang Jabin human 
nila pildiha sila didto sa katubigan sa Merom. (Jos 
11:1-5, 8) Sa dihang ang Yutang Saad gibahinbahin 
ingong pahat nga mga panulondon, ang dapit nga 
nagsukad sa Lebanon hangtod sa Misrepot-maim 
wala pa mailog. (Jos 13:2, 6) Gituohan sa pipila nga 
ang Misrepot-maim lagmit mao ang mga kagun- 
oban sa Khirbet el-Musheirefeh (Horvat Mashref), 
mga 20 km (12 mi) sa AAS sa Aco ('Akko). Kini nga 
lokasyon lagmit maoy nagpaarang sa mga lungso- 
ranon sa Misrepot-maim nga makaadto sa mga 
siyudad sa Patag sa Aco ug usab sa Dal-as sa Hula. 
Lagmit nga kini ginganlan ug Misrepot-maim (nag- 
kahulogang “Mga Pag-init Diha sa Katubigan"”) tu- 
ngod sa mainit nga mga tubod nga nahimutang 
mga 180 m (590 p) gikan sa maong dapit. 


MISTERYO. Tan-awa ang SAGRADONG TINAGO. 


MITILENE. Ang pangunang siyudad sa Les- 
bos, usa ka pulo sa Dagat Aegean atbang sa K nga 
baybayon sa Asia Minor. Samtang nagpaingon sa 
Jerusalem niadtong mga 56 K.P., si apostol Pablo 
milawig ngadto sa Mitilene gikan sa Asos, usa ka 
dunggoanan sa yuta sa Asia Minor nga mga 45 km 

(28 mi) dapit sa AAK. (Buh 20:14) Sanglit wala his- 
goti nga mikawas si Pablo didto, kini lagmit nagpa- 
sabot nga ang barko mieskala lamang sa Mitilene, 
tingali tungod kay mihinay ang hangin gikan sa A 
nga gikinahanglan aron makalawig. Pagkasunod 
adlaw ang barko mipadayon paglawig sa HHK pai- 
ngon sa Quio.---Buh 20:15. 

Gituohan nga ang Mitilene sa sinugdan nag-oku- 

par sa usa ka gamayng pulo atbang sa sidlakang 
baybayon sa Lesbos. Apan sa dihang midako ang 
siyudad kini lagmit gidugtong sa Lesbos pinaagig 
usa ka gipalapaw-sa-tubig nga agianan ug gipala- 
pad ubay sa baybayon. Tungod niini nahimo ang 
mga dunggoanan sa A nga kiliran ug usab sa 
H nga kiliran sa gipalapaw-sa-tubig nga agianan. 
Ang siyudad gibantog ingong sentro sa pagtuon sa 
mga sinulat ug sa arkitektural nga katahom sa mga 
tinukod niini. 
MITKA  [lagmit, Katam-is]. Usa sa mga gikam- 
pohan sa Israel didto sa kamingawan. (Num 33: 
28, 29) Ang nahimutangan niini wala mahibaloi 
karong adlawa. Kon ang Mitka hustong gihubad 
ingong “Katam-is,” ang maong ngalan hayan nag- 
pasabot sa maayong tubig sa rehiyon. 


MITNIHANON. Usa ka termino nga gigamit 
alang kang Josapat, usa sa mga tawong gamhanan 
sa kasundalohan ni David. Wala mahibaloi kon ang 
“Mitnihanon” nagtumong ba sa iyang dapit nga gi- 
gikanan o sa ngalan sa iyang pamilya.--ICr 11: 
26, 43. 


MITREDAT [gikan sa Persianhon, nga nagka- 
hulogang “Gasa ni Mitra']. 

1. Ang mamahandi ni Ciro kinsa, ubos sa pag- 
mando sa hari, nagtugyan sa mga 5,400 ka galami- 
tong bulawan ug plata sa templo ngadto sa mga Is- 
raelinhon aron ibalik sa Jerusalem.---Esd 1:7, 8, 11. 

2. Usa ka magsusupak sa pagtukod pag-usab sa 
templo human sa yugto sa pagkadestiyero nga mi- 
duyog sa uban sa pagsulat ug usa ka sulat ngadto 
kang Haring Artajerjes sa Persia nga bakak nga 
nag-akusar sa mga Hudiyo.---Esd 4:7. 


MIZA. Usa ka sultan sa Edom, usa ka kaliwat ni 
Esau pinaagi kang Reuel. (Gen 36:17: 1Cr 1:34-37) 
Si Miza maoy apong lalaki ni Esau sanglit lakip siya 
sa “mga anak nga lalaki [o, mga apong lalaki] ni Ba- 
semat, nga asawa ni Esau,” kinsa maoy anak nga 
babaye ni Ismael ug ang inahan ni Reuel.---Gen 36: 
2, 3, 10, 13. 


MIZPA, MIZPE 
nang Torre”]. 

1. Usa ka rehiyon nga gipuy-an sa mga Hiviha- 
non ug nahimutang sa tiilan sa Bukid sa Hermon 
ug nailhan nga “yuta sa Mizpa.” (Jos 11:3) Labing 


[nagkahulogang “Bantaya- 

menos ang usa ka bahin niining dapita, kon dili 
man ang katibuk-an, gitawag usab ug “patag sa 
walog sa Mizpe.” (Jos 11:8) Ang “yuta sa Mizpa” 
lagmit mao ang rehiyon nga naglibot sa Banyas 
(Cesarea Filipos) dapit sa H sa Bukid sa Hermon o 
ang patag sa S sa Bukid sa Hermon ubay sa Wadi 
et-Teim. 

2. Usa ka Judeanhong siyudad diha sa Sepela. 
(Jos 15:33, 38) Apan, ang tukmang lokasyon niini 
dili pa matino. Usa sa gituohang nahimutangan ni- 
ini mao ang Khirbet Safiyeh, mga 9 km (5.5 mi) sa 
H sa karaang Azeka. 

3. Usa ka siyudad sa teritoryo sa Benjamin. (Jos 
18:26, 28) Bisan tuod giisip sa uban nga ang Nebi 
Samwil (mga 8 km [5 mil] sa AK sa Jerusalem) lag- 
mit mao ang nahimutangan niini, daghan ang mi- 
pabor nga ang Tell en-Nasbeh (mga 12 km [7.5 mi] 
sa A sa Jerusalem) mao ang nahimutangan sa ka- 
raang dapit niini. Ang usa ka pagtuon sa pipila ka 
arkeolohikanhong mga kaplag daw mipabor nga 
mao kini ang Tell en-Nasbeh. Pananglitan, nakapla- 
gan ang mga gunitanan sa banga nga may tulo 
ka Hebreohanong letra nga giisip sa pipila ka esko- 
lar nga mao ang katumbas sa m-s-p, lagmit pina- 
mubo sa Mizpa. 

Didto sa Mizpa nga ang tanang manggugubat sa 
Israel nagtigom ug mihukom nga makiggubat ni- 
adtong nalangkit sa tiningob nga krimen sa sekso 
nga gibuhat didto sa Gibea sa Benjamin. Sa dihang 
ang mga Benjaminhon midumili sa pagtugyan sa 
sad-an nga mga tawo nianang siyudara, miulbo 
ang dakong gubat. Sa kataposan, ang tribo ni Ben- 
jamin diriyot nang mapuo, 600 lamang ka lig-on ug 
lawas nga kalalakin-an ang nakaikyas. (Huk 20:1- 
48) Una pa niana, didto sa Mizpa, nanumpa ang 
mga Israelinhon nga dili nila ihatag ang ilang mga 
anak nga babaye ngadto sa mga Benjaminhon. 
(Huk 21:1) Busa, human sa gubat, gihimo ang mga 
lakang aron mapreserbar ang tribo ni Benjamin. 
Usa niini mao ang paghatag sa 400 ka ulay nga 
mga babaye gikan sa Jabes-gilead ngadto sa mga 
Benjaminhon. Ang nahibilin nga katawhan sa ma- 
ong siyudad gipamatay, kay walay usa sa mga mo- 
lupyo niini ang miadto sa Mizpa ug mitabang sa 
pagpakig-away batok sa mga Benjaminhon.---Huk 
21:5-12. 

Sa ulahi, ang manalagnang si Samuel nagtigom 
sa tibuok Israel ug nag-ampo alang kanila. Sa ma- 
ong higayon ang mga Israelinhon nagpuasa ug 
nagsugid sa ilang mga sala. Sa dihang nabalitaan 
sa mga Filistehanon nga nagtigom sila sa Mizpa, 
ilang gipahimuslan ang maong higayon sa pag-ata- 
ke. Apan gilibog ni Jehova ang mga kaaway, nga 
tungod niadto gibuntog sa mga Israelinhon ang 
mga kaaway. Lagmit aron sa paghinumdom niining 
hinatag-sa-Diyos nga kadaogan, si Samuel nagpa- 

tindog ug usa ka bato taliwala sa Mizpa ug Jesana, 
nga nagtawag niini nga Ebenezer (nagkahulogang 
“Bato sa Pagtabang”). Human niadto, si Samuel 
nagpadayon sa paghukom sa Israel ug, samtang 
kini iyang gibuhat, siya naghimo ug tinuig nga 
paglibot sa Bethel, Gilgal, ug Mizpa. (1Sa 7:5-16) Sa 
ulahi, niadtong 1117 W.K.P., sa lain pang panagka- 
tigom sa Mizpa nasaksihan sa katawhan ang pag- 
paila ni Samuel kang Saul ingong unang hari sa Is- 
rael.--1Sa 10:17-25. 

Sa ikanapulong siglo W.K.P., ang Mizpa gitukod 
sa Judeanhon nga si Haring Asa ginamit ang mga 
materyales gikan sa Rama, usa ka siyudad diin na- 
pugos pagbiya ang Israelinhon nga si Haring Baa- 
sa. (1Ha 15:20-22, 2Cr 16:4-6) Mga tulo ka siglo 
sa ulahi, niadtong 607 W.K.P., ang madaogon nga 
Babilonyanhong hari nga si Nabucodonosor nag- 
tudlo kang Gedalias ingong gobernador sa mga 
Hudiyo nga nahibilin sa yuta sa Juda. Si Gedalias 
nagdumala sa mga kalihokan gikan sa Mizpa. Did- 
to nagpuyo ang manalagnang si Jeremias. Labot 
pa, ang naluwas nga mga pangulo sa kasundalohan 
ug ang ubang mga Hudiyo nga natibulaag nangad- 
to sa Mizpa. Si Gobernador Gedalias, bisan tuod 
gipasidan-an nang daan, wala magmabinantayon 
ug gipatay didto sa Mizpa. Ang mga Caldeanhon 
ug mga Hudiyo nga uban kaniya didto gipamatay 
usab. Human niadto ang 70 ka lalaki nga miduaw 
gipamatay usab. Ang pundok sa mga mamumuno, 
nga gipangunahan ni Ismael nga anak nga lalaki ni 
Netanias, nagbihag sa katawhan nga nahibilin. Kay 
naapsan ni Johanan nga anak nga lalaki ni Karea, si 
Ismael miikyas kauban sa walo ka tawo, apan ang 
mga binihag naluwas, ug sa ulahi gidala ngadto sa 
Ehipto.---2Ha 25:23-26, Jer 40:5-41:18. 

Human sa pagkadestiyero didto sa Babilonya, 
ang mga tawo sa Mizpa ug ang mga prinsipe nga si 
Salun ug Ezer mitabang sa pag-ayo sa paril sa Je- 
rusalem.---Neh 3:7, 15, 19. 

4. Usa ka siyudad sa S sa Jordan sa Gilead (Huk 
10:17, 11:11, 29), tingali kining dapita mao ra usab 
ang Mizpa nga gihisgotan sa Oseas 5:1. Ang Mizpa 
mao ang pinuy-anan ni Jepte. (Huk 11:34) Giingon 
sa uban nga nahimutang kini sa o duol sa Khirbet 
Jalad, mga 23 km (14 mi) sa AK sa Raba (“Am- 
man). Apan ang tukmang nahimutangan niini dili 
matino. 

5. Usa ka siyudad sa Moab diin gipapuyo ni Da- 
vid ang iyang mga ginikanan samtang siya gigu- 
kod ni Haring Saul. (1Sa 22:3) Ang eksaktong nahi- 
mutangan sa Mizpe dili matino. Gituohan sa pipila 
ka eskolar nga kining dapita mao ra usab ang Kir sa 
Moab. (Isa 15:1) Gituohan usab sa uban nga mao 
kini ang Ruzm el-Mesrife (nahimutang sa KHK sa 
Madaba [karaang Medebaj). 

MIZRAIM. Ang ikaduhang gitala taliwala sa 
mga anak nga lalaki ni Ham. (Gen 10:6) Si Mizraim 
mao ang katigulangan sa Ehiptohanong mga tribo 
(maingon man sa pipila ka dili-Ehiptohanong mga 
tribo), ug kini nga ngalan giisip usab nga nagtu- 
mong sa Ehipto. (Gen 10:13, 14: 50:11) Busa, ang 
pulong nga “Ehipto” sa mga hubad nga Cebuano sa 
aktuwal maoy hubad sa Hebreohanong Mitsra'yim 
(o Ma-tsohr’ diha sa pipila ka teksto, 2Ha 19:24, Isa 
19:6, 37:25, Miq 7:12). Ang mga Papan sa Amarna, 
nga gisulat sa unang katunga sa ikaduhang milen- 
yo W.K.P., naghisgot sa Ehipto ingong Misri, susa- 
ma sa modernong ngalang Arabiko alang sa maong 
yuta (Misr). 

Daghang eskolar ang nagtuo nga ang Mizraim 
maoy usa ka dual form nga naghawas sa pagkadu- 
ha sa Ehipto (nga mao, ang Ibabaw ug Ubos nga 
Ehipto), apan kini maoy pangagpas lamang. (Tan- 
awa ang EHIPTO, EHIPTOHANON.) Ang mga ngalan sa 
mga kaliwat ni Mizraim lagmit anaa sa plural nga 
porma: Ludim, Anamim, Lehabim, Naptuhim, Pat- 
rusim, Casluhim, ug Captorim. (Gen 10:13, 14: 1Cr 
1:11, 12) Tungod niini sila sagad gituohan nga nag- 
hawas sa mga ngalan sa mga tribo inay sa indibi- 
duwal nga mga anak. Bisan tuod nga kini posible, 
angayng matikdan nga adunay ubang mga ngalan 
nga morag duha o plural ang ilang porma, sama sa 
Epraim, Apaim, ug Diblaim (Gen 41:52, 1Cr 2:30, 
31, Os 1:3), nga ang matag usa dayag nga nagtu- 
mong lamang sa usa ka indibiduwal. 


MNASON. Usa ka lumad sa Cipro ug “usa sa 
unang mga tinun-an.” Si Pablo ug kadtong uban ka- 
niya giabiabi didto sa balay ni Mnason sa dihang 
hapit nang matapos sa apostol ang iyang misyonar- 
yong panaw sa mga 56 K.P. Ang pipila ka tinun-an 
nga gikan sa Cesarea mikuyog sa grupo ni Pablo gi- 
kan sa Cesarea paingon sa Jerusalem, aron sa pag- 
dala kanila ngadto kang Mnason.---Buh 21:15-17. 


MOAB, MOABIHANON. 

1. Ang anak nga lalaki ni Lot pinaagi sa magu- 
lang niyang anak nga babaye. Sama sa iyang igso- 
on-sa-amahan nga si Ammon, si Moab gisamkon 
human mobiya si Lot ug ang iyang mga anak nga 
babaye gikan sa Zoar ug mipuyo sa usa ka langob 
sa haduol nga bukirong rehiyon. Si Moab mao ang 
katigulangan sa mga Moabihanon.---Gen 19:30-38. 

2. Ang teritoryo nga kanhi gipuy-an sa mga 
Moabihanon gitawag ug “Moab” ug usab “kapata- 
gan (yuta o kayutaan) sa Moab.” (Gen 36:35: Num 
21:20; Ru 1:2: 1Cr 1:46; 8:8: Sal 60:8) Una pa niana 
ang mga Emim namuyo niining yutaa apan lagmit 
gipapahawa sila sa mga Moabihanon. (Deu 2:9-11, 
itandi ang ber 18-22.) Sa naghinapos ang paglata- 
gaw sa Israel didto sa kamingawan, ang teritoryo 
sa Moab miabot gikan sa bul-oganang walog sa Ze- 

red sa H ngadto sa bul-oganang walog sa Arnon 
sa A (may gilay-ong mga 50 km [30 mil), ang Pa- 
tayng Dagat mao ang utlanan sa K ug ang Desyer- 
to sa Arabia mao ang dili-piho nga utlanan sa S. 
(Num 21:11-13, Deu 2:8, 9, 13, 18, 19) Mituybo nga 
titip kaayo gikan sa Patayng Dagat, kini nga rehi- 
yon sa dakong bahin maoy patag sa bukid nga gi- 
sal-angan ug mga lugot ug may aberids nga giha- 
bogon nga mga 900 m (3,000 p) ibabaw sa Dagat 
Mediteranyo. Sa karaang mga panahon kini nagta- 
ganag sibsibanan sa dagkong mga panon sa kar- 
nero (2Ha 3:4) ug nagpalambo sa mga parasan 
ug mga prutasan. (Itandi ang Isa 16:6-10: Jer 48: 
32, 33.) Ang mga tanom nga lugason gitanom usab 
didto.--Itandi ang Deu 23:3, 4. 

Dihay panahon una pa niana nga ang yuta sa 
Moab miabot hangtod sa A sa Arnon ug naglakip 
sa “desyertong kapatagan sa Moab tabok sa Jordan 
gikan sa Jerico.” (Num 22:1) Apan sa wala pa moa- 
bot ang mga Israelinhon, ang Amorihanon nga si 
Haring Sihon nagsakop niini nga rehiyon, ug ang 
Arnon nahimong A nga utlanan sa Moab. (Num 
21:26-30, Huk 11:15-18) Ang mga Ammonhanon 
nakaagom usab ug kapildihan diha sa mga kamot 
ni Sihon ug giabog ngadto sa amihanan ug sa sid- 
lakan. Ang teritoryo gikan sa duha ka katawhan 
nga gisakop sa mga Amorihanon nahimong usa ka 
ulang tali sa Moab ug Ammon, ug sa ingon nahi- 
mong utlanan sa Moab ang teritoryo sa mga Amo- 
rihanon sa amihanan ug ang teritoryo sa mga 
Edomhanon sa habagatan. (Huk 11:13, 21, 22, itan- 
di ang Deu 2:8, 9, 13, 14, 18.) Sa kinadak-ang bahin 
niini ang teritoryo sa Moab maoy mga 100 km 
(60 mi) gikan sa A ngadto sa H ug 40 km (25 mi) 
gikan sa S ngadto sa K. 

Tingali tungod kay ang usa ka bahin sa Amori- 
hanong teritoryo maoy sakop kanhi sa Moab, kini 
padayong gitawag nga “yuta sa Moab.” (Deu 1:5) 
Dinhi niining teritoryo kanhi sa Moab nga ang mga 
Israelinhon nagkampo sa wala pa motabok sa Jor- 
dan. (Num 31:12, 33:48-51) Dinhi gihimo ang ika- 
duhang pagsenso sa mga lalaking lig-on ug lawas 
sa Israel gikan sa 20 anyos pataas. (Num 26:2-4, 
63) Dinhi usab gidawat ang kasugoan ug ang hu- 
disyal nga mga hukom sa Diyos bahin sa Leviha- 
nong mga siyudad, mga siyudad nga dalangpanan, 
ug sa panulondon. (Num 35:1-36: 13) Dinhi gihatag 
ni Moises ang iyang kataposang mga pakigpulong 
ug gihimo ang pakigsaad uban sa Israel ug giaw- 
hag ang pagkamatinumanon ngadto kang Jehova. 
(Deu 1:1-5, 29:1) Sa kataposan si Moises mitungas 
sa Bukid sa Nebo aron lantawon ang Yutang Saad 
ug unya namatay. Sulod sa 30 ka adlaw diha sa 
desyertong kapatagan sa Moab, ang Israel nagba- 
ngotan sa kamatayon ni Moises.--Deu 32:49, 50; 
34:1-6, 8. 

Ang Relasyon sa Moab Ngadto sa Israel. 
Ingong mga kaliwat sa pag-umangkon ni Abraham 
nga si Lot, ang mga Moabihanon maoy kadugo 
sa mga Israelinhon. Ang mga pinulongan niining 
duha ka katawhan amgid kaayo, ingon sa makita sa 
inskripsiyon diha sa Bato sa Moab. Dugang pa, 
sama sa mga Israelinhon, ang mga Moabihanon 
mopatim-awng nagsunod sa batasan sa pagtuli. 
(Jer 9:25, 26) Bisan pa niana, gawas lamang sa pi- 
pila, sama kang Ruth ug Itma nga gamhanang 
tawo ni Haring David (Ru 1:4, 16, 17: 1Cr 11:26, 46), 
ang mga Moabihanon nagpakitag dakong pagdu- 
mot sa Israel. 

Sa wala pa ang Israel mosulod sa Yutang 
Saad. Ang awit ni Moises bahin sa paglaglag ni 
Jehova sa kasundalohan sa Ehipto diha sa Pulang 
Dagat nagpakita nga ang balita niini nga panghita- 
bo magpakurog sa “malupigong mga magmaman- 
do sa Moab.” (Ex 15:14, 15) Ang pamatuod nga na- 
hadlok gayod kanila ang mga Moabihanon mao ang 
pagdumili sa ilang hari nga paagiong malinawon 
ang Israel latas sa iyang gingharian mga 40 ka tuig 
sa ulahi. (Huk 11:17) Hinunoa, tungod sa direktang 
sugo sa Diyos, ang mga Israelinhon wala moatake 
sa mga Moabihanon, apan sa pag-abot sa habaga- 
tang utlanan sa Moab sa bul-oganang walog sa Ze- 
red, sila miagi sa daplin sa teritoryo sa Moab. (Num 
21:11-13, Deu 2:8, 9; Huk 11:18) Bisan tuod ang 
mga Moabihanon nagbaligyag pagkaon ug tubig 
ngadto sa mga Israelinhon (Deu 2:26-29), “sila wala 
motabang [sa Israel] uban sa tinapay ug sa tubig.” 
(Deu 23:3, 4) Dayag nga kini nagpasabot nga ang 
mga Moabihanon wala modawat kanila nga maabi- 
abihon ug wala motagana sa ilang mga pangina- 
hanglan nga walay ganansiya. 

Sa ulahi, human makatabok sa bul-oganang wa- 
log sa Arnon, ang Israel giharong sa mga Amori- 
hanon ubos ni Haring Sihon, kinsa una pa niana 
nag-ilog sa Moabihanong teritoryo sa A sa Arnon. 
Human sa ilang hinatag-sa-Diyos nga mga kadao- 
gan batok niini nga magmamando ug usab kang 
Haring Og sa Basan, ang mga Israelinhon nagkam- 
po sa desyertong kapatagan sa Moab. (Num 21:13, 
21-22:1, Deu 2:24-3:8) Ang dako kaayong kampo 
sa mga Israelinhon nakapahadlok sa mga Moabiha- 
non ug sa ilang hari nga si Balak, nga tungod nia- 
na sila mibatig hilabihang kalisang. Bisan tuod 
wala mangangkon nga may katungod sa kanhing 
teritoryo sa Moab nga giagaw sa mga Israelinhon 
gikan sa mga Amorihanon, si Balak nahadlok alang 
sa iyang gingharian. Busa, iyang gikonsulta ang 
mga ansiyano sa Midian ug unya nagpadalag mga 
mensahero, mga ansiyano sa Moab ug Midian, aron 
suholan ang manalagnang si Balaam sa pag-adto 
ug sa pagtunglo sa Israel. (Num 22:2-8, itandi ang 
Huk 11:25.) Niining paagiha si Balak “nakig-away” 

batok sa mga Israelinhon. (Jos 24:9) Hinunoa, gipa- 
hinabo ni Jehova nga panalanginan ni Balaam ang 
Israel ug ngani mitagna pa nga ang Israel magaga- 
hom sa Moab. (Num kap 23, 24: Jos 24:10: Neh 13: 
1, 2, Miq 6:5) Unya, tungod sa sugyot ni Balaam, 
ang mga babayeng Moabihanon ug Midianhon gi- 
gamit aron ang mga lalaking Israelinhon daldalon 
ngadto sa imoralidad ug idolatriya labot sa Baal sa 
Peor. Daghang Israelinhon ang nahulog niini nga 
tentasyon, nga misangpot sa kasuko ni Jehova ug 
sa kamatayon sa 24,000 ka lalaki. (Num 25:1-3, 
6, 9: 31:9, 15, 16) Tungod kay wala motabang sa 
mga Israelinhon pinaagig tinapay ug tubig ug tu- 
ngod sa pagsuhol kang Balaam aron tunglohon ang 
Israel, ang mga Moabihanon gibabagan sa pagsu- 
lod sa kongregasyon ni Jehova “bisan hangtod sa 
ikanapulo ka kaliwatan.”---Deu 23:3, 4; tan-awa ang 
AMMONHANON (Nakigminyo sa mga Israelinhon). 

Sa panahon sa mga Maghuhukom. Sa yugto 
sa mga Maghuhukom, ang mga Moabihanon lagmit 
nagpadako sa ilang teritoryo sa A sa Arnon ug, sa 
paghari sa ilang hari nga si Eglon, miokupar sa te- 
ritoryo sa Israel sa K sa Jordan tingali hangtod sa 
“siyudad sa mga kahoy nga palma,” ang Jerico. 
(Huk 3:12, 13, itandi ang Deu 34:3.) Ang Israel nag- 
padayong sakop sa Moab sulod sa 18 ka tuig hang- 
tod nga si Ehud, usa ka walhon nga Benjaminhon, 
nagpatay kang Haring Eglon samtang nakigkita ka- 
niya nga nag-inusara. Dayon si Ehud nanguna sa 
mga Israelinhon batok sa Moab, nagpatay sa mga 
10,000 ka Moabihanon ug nagbuntog kanila.---Huk 
3:14-30. 

Niining sama nga yugto, sa dihang ang gutom 
nakaapekto sa Juda, si Elimelek, uban sa iyang asa- 
wa nga si Noemi ug sa ilang duha ka anak nga la- 
laki, si Malon ug Kilion, milalin ngadto sa mas tabu- 
nok nga yuta sa Moab. Didto ang maong mga 
anak nga lalaki nagminyo ug mga babayeng Moa- 
bihanon, kang Ruth ug Orpa. Human sa kamata- 
yon niining tulo ka lalaki didto sa Moab ug sa pag- 
arang-arang sa mga kahimtang sa Israel, si Noemi, 
nga gikuyogan ni Ruth, mibalik sa Betlehem. Didto 
si Boaz, usa ka paryente ni Elimelek, nakigminyo 
kang Ruth nga mitalikod sa pagsimba sa daghang 
diyos sa mga Moabihanon ug nahimong magsisim- 
ba ni Jehova. Tungod niana si Ruth, nga usa ka 
Moabihanon, nahimong katigulangan ni David ug 
ingon man usab ni Jesu-Kristo.--Ru 1:1-6, 15-17, 
22: 4:13, 17. 

Dugang pa, sa panahon sa mga Maghuhukom, 
ang Israel misimba sa mga bathala sa mga Moabi- 
hanon, nga tinong naglakip sa ilang diyos nga si 
Kemos. (Huk 10:6, Num 21:29: Jer 48:46) Tungod 
sa pagsagop sa maong bakak nga pagsimba sa 
ilang silingan nga mga katawhan, ang mga Israe- 
linhon nawad-an sa pag-uyon ni Jehova ug nag- 

antos sa mga kamot sa ilang mga kaaway. (Huk 
10:7-10) Bisan gani sa panahon ni Samuel, ang dili- 
matinumanong Israel nakasinatig pagpanghasi gi- 
kan sa mga Moabihanon.---1Sa 12:9-11. 

Sa panahon sa paghari ni Saul, David, ug 
Solomon. Ang mga suliran labot sa mga Moabi- 
hanon nagpadayon sa mga katuigan human niadto. 
Ang unang hari sa Israel, si Saul, madaogong na- 
kiggubat batok kanila. (1Sa 14:47) Busa sanglit gii- 
sip sa mga Moabihanon si Saul nga usa ka kaaway, 
ang hari sa Moab miuyon nga ang mga ginikanan 
ni David, ang tawo nga ginukod ni Saul, mopuyo sa 
Mizpe sa Moab.--- 1Sa 22:3, 4. 

Sa ulahi, sa dihang si David nagmando na ingong 
hari, dihay panaggubat usab tali sa Israel ug Moab. 
Ang mga Moabihanon bug-os nga nabuntog ug gi- 
pabayad ug tributo kang David. Tatawng sa kata- 
posan sa gubat dos-tersiya sa mga manggugubat 
sa Moab ang gipatay. Lagmit gipahigda sila ni Da- 
vid nga naglaray diha sa yuta ug unya gisukod kini 
nga laray aron matino ang dos-tersiya nga paga- 
patyon ug ang un-tersiya nga tipigang buhi. (2Sa 8: 
2, 11, 12, 1Cr 18:2, 11) Tingali sa panahon usab sa 
maong gubat, si Benaias nga anak nga lalaki ni Je- 
hoiada “nagpatay sa duha ka anak nga lalaki ni 
Ariel sa Moab.” (2Sa 23:20, 1Cr 11:22) Ang bug-os 
nga kadaogan ni David batok sa mga Moabihanon 
maoy katumanan sa matagnaong pulong nga gipa- 
hayag ni Balaam kapin sa 400 ka tuig una pa nia- 
na: “Usa ka bituon mogula gikan kang Jacob, ug 
usa ka setro motungha gikan sa Israel. Ug buk-on 
niya ang mga tampihak sa ulo ni Moab ug ang mga 
bagolbagol sa tanang anak sa kaguliyang sa gubat.” 
(Num 24:17) Dugang pa, lagmit nga maylabot nii- 
ni nga kadaogan nga ang salmista nag-ingon nga 
giisip sa Diyos ang Moab ingong iyang “dulang nga 
hugasanan. ”---Sal 60:8; 108:9. 

Hinunoa, ang anak nga lalaki ni David nga si So- 
lomon wala manumbaling sa balaod sa Diyos ug 
nagminyog mga babayeng Moabihanon nga wala 
mahimong mga magsisimba ni Jehova. Aron pahi- 
mut-an sila, si Solomon nagtukod ug hataas nga 
dapit alang sa ilang diyos nga si Kemos. Ayha pa 
mga tulo ka siglo sa ulahi, sa panahon sa paghari ni 
Josias, nga kining hataas nga dapit gihimong dili 
angay alang sa pagsimba.-- 1Ha 11:1, 7: 2Ha 23:13. 

Hangtod sa pagkadestiyero sa mga Judean- 
hon. Human mobulag ang Israel gikan sa Juda, 
mopatim-awng nahuptan pag-usab sa mga Moabi- 
hanon ang teritoryo sa A sa Arnon. Diha sa itom 
nga basaltong bantayog nga gitawag ug Bato sa 
Moab, si Haring Mesa sa Moab nag-ingon nga na- 
panag-iya ni Haring Omri sa Israel ang rehiyon sa 
Medeba. Sanglit ang kapatagan sa bukid sa Mede- 
ba diha man sa teritoryo sa Ruben (Jos 13:15, 16), 
lagmit nga kining dapita nailog sa mga Moabiha- 

non gikan sa Israel mao nga sa ulahi si Omri kina- 
hanglang magbawi niini. 

Dayag nga ang Moab nagpabiling nailalom sa 
paggahom sa Israel panahon sa mga paghari ni Ha- 
ring Omri ug Ahab. Apan human sa kamatayon ni 
Ahab, si Haring Mesa sa Moab, kinsa “nagbayad sa 
hari sa Israel ug usa ka gatos ka libo ka nating kar- 
nero ug usa ka gatos ka libo ka wala-matupihing la- 
king karnero, mialsa batok sa Israel. (2Ha 1:1; 3: 
4, 5) Ang Bato sa Moab nagpahinumdom niini nga 
pag-alsa. (HULAGWAY, Tomo 1, p. 946) Kon husto 
nga mao ra usab kini ang mga dapit nga gihisgotan 
sa Bibliya, ang 10 sa mga siyudad nga giangkon ni 
Haring Mesa ingong sakop o nailog o gitukod niya 
(pag-usab) maoy tino nga diha sa teritoryo sa Isra- 
el sa A sa Arnon. Kini nga mga siyudad mao ang 
Dibon, Atarot, Aroer, Kiriataim, Nebo, Baal-meon 
(Num 32:34, 37, 38), Medeba, Bamot-baal, Jahaz 
(Jos 13:9, 17-19), ug Bezer (Jos 20:8). 

Dili sama sa inskripsiyon ni Mesa nga propagan- 
da lamang, ang Kasulatan nagtaho nga ang mga 
Moabihanon nakaagom ug makauulawng kapildi- 
han. Pinaagi sa tabang ni Haring Jehosapat sa Juda 
ug sa hari sa Edom aron masumpo ang pag-alsa sa 
Moab, si Jehoram (nga nahimong hari sa Israel 
mga duha ka tuig human mamatay si Ahab) misu- 
long batok sa Moab gikan sa H, agi sa Kamingawan 
sa Edom. Apan ang magkaalyadong kasundalohan 
ug ang ilang mga hayop hapit nang mangama- 
tay tungod sa kawalay tubig. Busa sila nanga- 
yog tabang kang manalagnang Eliseo, ug ingong 
katumanan sa iyang tagna nga si Jehova mota- 
bang tungod kang Jehosapat, ang bul-oganang wa- 
log napuno sa tubig. Pagkasunod buntag ang ani- 
nag sa adlaw diha sa tubig naghimo niining samag 
dugo tan-awon alang sa mga Moabihanon. Kay sa- 
yop nga nanghinapos nga ang magkaalyadong ka- 
sundalohan nagpinatyanay, ang mga Moabihanon 
wala na managana ug miadto sa kampo sa mga Is- 
raelinhon, apan sila gipakalagiw. Sa nagpadayon 
ang gubat, ang Moabihanong mga siyudad gigun- 
ob, ang dagkong mga luna sa yuta gipuno sa mga 
bato, gipamutol ang mga kahoy, ug gitak-opan ang 
mga tuboran. Sa dihang nakita ni Haring Mesa nga 
siya natanggong sa siyudad sa Kir-hareset ug ta- 
tawng mapildi na sa gubat, siya, duyog sa 700 ka 
tawo, misulay sa paglusot ngadto sa hari sa Edom 
apan sila wala magmalamposon. Sa kataposan gi- 
kuha niya ang iyang panganayng anak ug gihalad 
ingong halad nga sinunog ibabaw sa paril. Tungod 
niini o sa uban pang laing hinungdan dihay “nahi- 
tabong dakong kasuko batok sa Israel” ug ang pag- 
likos gibiyaan.---2Ha 3:6-27. 

Sanglit kining makauulawng kapildihan wala ma- 
hitabo sa langyawng yuta apan nagdalag kadaot 
sa yuta sa Moab, nan taudtaod nga panahon ang 

gikinahanglan aron kini mapasig-uli. Busa lagmit 
nga sa sayong bahin sa paghari ni Jehosapat nga 
ang Moab uban sa kasundalohan sa Ammon ug sa 
bukirong rehiyon sa Seir miatake sa Juda. Tungod 
sa pagpangilabot ni Jehova, ang tulo ka pundok sa 
kasundalohan nag-unay ug pinatyanay. (2Cr 20: 
1, 22-24) Ang pipila ka eskolar nagtuo nga kining 
hitaboa ang gipasabot sa Salmo 83:4-9.---Itandi 
ang 2Cr 20:14 sa Sal 83:Sup. 

Sa misunod nga mga tuig ang panagdumot nag- 
padayon tali sa Moab ug Israel. Human sa kamata- 
yon ni manalagnang Eliseo, ang pundok sa mga 
bandido nga Moabihanon kanunayng misulong sa 
Israel. (2Ha 13:20) Mga duha ka siglo sa ulahi, 
sa panahon ni Jehoiakim, ang samang pundok sa 
mga Moabihanon nakaamot sa pagkapukan sa Juda 
sa kataposang mga tuig niini. (2Ha 24:2) Sa pag- 
kalaglag sa Jerusalem niadtong 607 W.K.P., ang 
mga Hudiyo midangop sa Moab apan mibalik sa 
Juda sa dihang si Gedalias gitudlo nga gobernador. 
--Jer 40:11, 12. 

Human sa pagkadestiyero. Human ang na- 
hibiling mga Israelinhon mibalik gikan sa pagka- 
destiyero sa Babilonya niadtong 537 W.K.P., ang pi- 
pila nangasawa ug mga Moabihanon. Apan tungod 
sa tambag ni Esdras ilang gipapahawa kini nga 
mga asawa ug ang ilang mga anak. (Esd 9:1, 2; 10: 
10, 11, 44) Katuigan sa ulahi, nakaplagan ni Nehe- 
mias ang samang kahimtang, daghang Israelinhon 
ang nangasawa ug mga Moabihanon.--Neh 13:1- 
3, 23. 

Ang Moab Diha sa Tagna. Tungod sa taas 
nga kasaysayan sa pagpakigbatok niini sa Israel, 
ang Moab gihisgotang lakip sa matig-a nga mga 
kaaway sa katawhan ni Jehova. (Itandi ang Isa 
11:14.) Gihukman tungod sa pagpakaulaw sa Israel 
ug tungod sa garbo ug pagkamapahitas-on, ang 
Moab sa kataposan mahimong awaaw sama sa So- 
doma. (Sof 2:8-11: tan-awa usab ang Jer 48:29.) Sa 
naghinapos na ang ikasiyam nga siglo W.K.P., si 
Amos misulat nga ang Moab makaagom ug kata- 
lagman tungod sa “pagsunog sa mga bukog sa hari 
sa Edom aron mahimong apog.” (Am 2:1-3) Bisan 
tuod gisabot sa pipila nga ang 2 Hari 3:26, 27 nag- 
tumong sa paghalad ni Haring Mesa, dili sa kau- 
galingon niyang anak nga lalaki, kondili sa pa- 
nganayng anak nga lalaki sa hari sa Edom, kini 
nga pangagpas walay pasukaranan. Apan ang usa 
ka Hudiyohanong tradisyon naglangkit sa panghi- 
tabo nga gihisgotan ni Amos sa gubat batok kang 
Mesa ug miingon nga human niini nga gubat gika- 
lot sa mga Moabihanon ang mga bukog sa hari sa 
Edom ug dayon nagsunog niini aron mahimong 
apog. Apan ang rekord sa Bibliya wala maghatag 
ug pasukaranan aron matino ang nalangkit nga pa- 
nahon. 

Si Isaias (kap 15, 16), lagmit sa panahon sa ka- 
matayon ni Haring Ahaz ug samtang migahom 
ang Asirya sa ikawalong siglo W.K.P., naghisgot sa 
tagsatagsa ka Moabihanong siyudad nga gitakda sa 
kalaglagan. Siya naghinapos pinaagi sa mga pu- 
long: “Ug karon si Jehova misulti, nga nag-ingon: 
“Sulod sa tulo ka tuig, sumala sa mga tuig sa usa ka 
sinuholang mamumuo, ang himaya sa Moab mapa- 
kaulawan usab gayod uban sa tanang matang sa 
daghang kagubot, ug kadtong mahibilin maoy pipi- 
la lamang, dili gamhanan. ' "--Isa 16:14. 

Pinasukad sa mga rekord sa kasaysayan ang ka- 
tumanan sa mga tagna ni Isaias ug Amos dili ma- 
tino diha sa agos sa panahon. Apan, adunay ebi- 
densiya nga ang Moab nailalom gayod sa yugo sa 
Asirya. Ang Asiryanhon nga si Haring Tiglat-pile- 
ser III naghisgot kang Salamanu sa Moab nga lakip 
niadtong nagbayad ug tributo kaniya. Si Senakerib 
nangangkon nga nakadawat ug tributo gikan kang 
Kammusunadbi nga hari sa Moab. Ang Asiryan- 
hong mga monarko nga si Esar-hadon ug Ashurba- 
nipal naghisgot sa Moabihanong mga hari nga si 
Musuri ug Kamashaltu ingong ilang mga sakop. 
(Ancient Near Eastern Texts, giedit ni J. Pritchard, 
1974, pp. 282, 287, 291, 294, 298) Adunay arkeolo- 
hikanhong ebidensiya usab nga daghang dapit sa 
Moab ang nawad-ag molupyo sa mga ikawalong 
siglo W.K.P. 

Ang tagna ni Jeremias sa ikapitong siglo W.K.P. 
nagpunting sa panahon sa dihang si Jehova makig- 
husay batok sa Moab (Jer 9:25, 26), nga mag- 
himo niana pinaagi sa mga Babilonyanhon ubos 
ni Haring Nabucodonosor. (Jer 25:8, 9, 17-21, 27: 
1-7) Daghang Moabihanong mga siyudad ang pa- 
galaglagon. (Jer 48) Dayag nga sa dihang ang 
Juda nakaagom sa paghukom ni Jehova pinaagi sa 
mga Babilonyanhon, ang mga Moabihanon mii- 
ngon: “Tan-awa! Ang balay sa Juda nahisama sa ta- 
nang ubang kanasoran.” Tungod kay wala nila ilha 
nga ang paghukom maoy gikan gayod sa Diyos 
ug nga ang mga molupyo sa Juda maoy iyang ka- 
tawhan, ang mga Moabihanon makaagom ug kata- 
lagman ug tungod niana “makaila kang Jehova." 
--Fze 25:8-11, itandi ang Eze 24:1, 2. 

Ang Hudiyong historyador nga si Josephus misu- 
lat nga, sa ikalimang tuig human laglaga ang Jeru- 
salem, si Nabucodonosor mibalik aron makiggubat 
batok sa Coele-Sirya, Ammon, ug Moab ug human 
niadto miatake sa Ehipto. (Jewish Antiquities, X, 
181, 182 [ix, 7]) Mahitungod sa arkeolohikanhong 
pamatuod sa paglaglag sa Moab, ang The Inter- 
preter's Dictionary of the Bible nag-ingon: “Ang ar- 
keolohikanhong pagpanukiduki nagpakita nga ang 
dakong bahin sa Moab nawad-ag molupyo sukad sa 
kapin kon kulang sa pagsugod sa ikaunom nga sig- 
lo, ug sa daghang dapit sukad sa kapin kon kulang 

sa ikawalong siglo. Sukad sa ikaunom nga siglo, ang 
mga tigbalhinbalhin nga katawhan naglatagaw ni- 
ini nga yuta hangtod nga ang mga kahimtang nga 
politikanhon ug ekonomikanhon naghimo sa per- 
manenteng pagpuyo nga posible na usab sa katapo- 
sang mga siglo w.K.”--Giedit ni G. A. Buttrick, 
1962, Tomo 3, p. 418, itandi ang Eze 25:8-11. 

Sa ulahi, ingong katumanan sa Jeremias 48:47, si 
Ciro, ang mananakop sa Babilonya, lagmit nga nag- 
tugot sa Moabihanong mga destiyero sa pagbalik sa 
ilang yutang natawhan. 

Ang tukmang katumanan sa mga tagna bahin sa 
Moab dili ikalimod. Kasiglohan kanhi ang mga Moa- 
bihanon wala na maglungtad ingong usa ka kataw- 
han. (Jer 48:42) Sa pagkakaron ang giisip nga mga 
siyudad sa Moab sama sa Nebo, Hesbon, Aroer, 
Bet-gamul, ug Baal-meon maoy mga kagun-oban 
na lamang. Daghang uban nga mga dapit ang wala 
na mahibaloi karon. 

Ang bugtong katarongan sa pagkahanaw sa mga 
Moabihanon ingong usa ka katawhan gitagana sa 
Bibliya. Ang 1959 nga edisyon sa Encyclopædia 
Britannica (Tomo 15, p. 629) nag-ingon: “Ang Isra- 
el nagpabiling usa ka bantogang gahom samtang 
ang Moab nahanaw. Tinuod nga ang Moab pada- 
yong gipit-os pag-ayo sa mga katawhang nagbal- 
hinbalhin pagpuyo sa desyerto: ang pagkabiniyaan 
sa yuta gipasiugda pinaagi sa mga kutay sa ginun- 
ob nga mga kuta ug mga kastilyo nga bisan ang 
mga Romano napugos sa pagtukod. Apan ang ka- 
tin-awan makaplagan sulod sa Israel mismo, ug ila- 
bina diha sa mga sinulat sa mga manalagna.” 

Tungod sa pagkahanaw sa mga Moabihanon 
ingong usa ka katawhan, ang paglakip sa Moab 
diha sa Daniel 11:41 taliwala sa mga nasod sa “pa- 
nahon sa kataposan” (Dan 11:40) angayng isipon 
diha sa mahulagwayon nga diwa. Ang mga Moabi- 
hanon dayag nga nagtumong sa pipila nga wala 
mailalom sa gahom sa “hari sa amihanan.” 

Alang sa kasayoran bahin sa Bato sa Moab, tan- 
awa ang Mersa Num. 2. 


MOADIAS [lagmit, Tinudlong Panahon (Ti- 
nudlong Pista, Panagkatigom) ni Jah]. Usa ka balay 
o banay sa mga saserdote nga kaliwat sa amahan 
nga niini si Piltai mao ang pangulo sa mga adlaw ni 
Joiakim. (Neh 12:12, 17) Gituohan nga ang “Moa- 
dias” maoy usa ka laing porma sa ngalang “Maa- 
dias” ug nga si Moadias mao ra usab ang saser- 
doteng si Maadias nga mikuyog kang Zorobabel 
ngadto sa Jerusalem human sa pagkadestiyero sa 
Babilonya.---Neh 12:1, 5. 


MOISES [Kinuha [nga mao, giluwas gikan sa 
tubig]]. “Tawo sa matuod nga Diyos,” pangulo sa 
nasod sa Israel, tigpataliwala sa pakigsaad sa Bala- 

od, manalagna, maghuhukom, komandante, histor- 
yador, ug magsusulat. (Esd 3:2) Si Moises natawo 
niadtong 1593 W.K.P. sa Ehipto, anak nga lalaki ni 
Amram, apo ni Kohat, ug apo sa tuhod ni Levi. Ang 
iyang inahan nga si Jokebed maoy igsoong babaye 
ni Kohat. (Apan, tan-awa ang JOKEBED.) Si Moises 
manghod ug tulo ka tuig sa iyang igsoon nga si Aa- 
ron. Si Miriam nga ilang igsoong babaye mas ma- 
gulang ug pipila ka tuig.---Ex 6:16, 18, 20, 2:7. 

Sayong Kinabuhi sa Ehipto. Si Moises, usa 
ka batang “matahom gayod sa atubangan sa Di- 
yos,” naluwas gikan sa mando ni Paraon sa pagpuo 
sa tanang bag-ong natawo nga batang lalaki nga 
Hebreohanon. Gitagoan siya sa iyang inahan sulod 
sa tulo ka bulan, dayon gibutang sulod sa usa ka 
arka nga papiro nga gibutang sa taliwala sa mga 
tangbo sa tampi sa Suba sa Nilo, diin nakit-an siya 
sa anak nga babaye ni Paraon. Pinaagi sa maala- 
mong buhat sa iyang inahan ug sa iyang igsoon 
nga babaye, si Moises giatiman ug gibansay sa 
iyang inahan nga gisuholan sa anak nga babaye ni 
Paraon, kinsa misagop dayon kang Moises ingong 
iyang anak. Ingong sakop sa panimalay ni Paraon, 
siya “natudloan sa tanang kaalam sa mga Ehipto- 
hanon,” nahimong “gamhanan sa iyang mga pu- 
long ug mga buhat,” nga walay duhaduha gamha- 
nan sa mental ug pisikal nga mga katakos.---Ex 
2:1-10, Buh 7:20-22. 

Bisan pa sa iyang pinaborang kahimtang ug sa 
mga kahigayonan nga gitanyag kaniya sa Ehipto, 
ang kasingkasing ni Moises maoy dapig sa nauli- 
pong katawhan sa Diyos. Ngani, siya naglaom nga 
gamiton sa Diyos aron sa pagluwas kanila. Sa ika- 
40 nga tuig sa iyang kinabuhi, samtang nagtan-aw 
sa mga palas-anong gipas-an sa iyang Hebreoha- 
nong mga igsoon, iyang nakita ang usa ka Ehipto- 
hanon nga naghampak sa usa ka Hebreohanon. Sa 
pagdepensa sa iyang isigka-Israelinhon, iyang gi- 
patay ang Ehiptohanon ug gilubong siya sa balas. 
Niining higayona gihimo ni Moises ang labing hi- 
nungdanong desisyon sa iyang kinabuhi: “Tungod 
sa pagtuo si Moises, sa pagkadako na, midumili nga 
tawgong anak sa anak nga babaye ni Paraon, nga 
mipalabi nga daogdaogon uban sa katawhan sa Di- 
yos inay magpahimulos sa umalaging kalipay sa 
pagpakasala.” Sa ingon gisalikway ni Moises ang 
kadungganan ug materyalismo nga iya untang ma- 
pahimuslan ingong sakop sa panimalay sa gamha- 
nang si Paraon.---Heb 11:24, 2b. 

Sa pagkatinuod, gibati ni Moises nga miabot na 
ang panahon nga siya makahatag ug kaluwasan 
sa mga Hebreohanon. Apan wala nila pabilhi ang 
iyang mga paningkamot, ug si Moises napugos sa 
pagkalagiw gikan sa Ehipto sa dihang nadungog ni 
Paraon ang iyang pagpatay sa usa ka Ehiptohanon. 
--Ex 2:11-15, Buh 7:23-29. 

Kap-atan ka Tuig sa Midian. Usa ka hala- 
yong panaw ang pagtadlas sa teritoryo sa kami- 
ngawan paingon sa Midian, diin midangop si Moi- 
ses. Didto, sa usa ka atabay, gipakita na usab ang 
kaisog ug pagkaandam ni Moises sa paggamit ug 
kusog aron tabangan kadtong nagaantos sa inhus- 
tisya. Sa dihang gipapahawa sa mga magbalantay 
sa kahayopan ang pito ka anak nga babaye ni Jet- 
ro ug ang ilang mga karnero, giluwas ni Moises ang 
mga babaye ug gipainom ang ilang mga karnero. 
Tungod niini gidapit siya sa balay ni Jetro, diin siya 
nag-alagad kang Jetro ingong usa ka magbalantay 
sa iyang mga karnero ug sa kadugayan naminyo 
sa usa sa mga anak nga babaye ni Jetro nga si Zi- 
pora, kinsa nanganak kaniya ug duha ka anak nga 
lalaki, si Gersom ug Eliezer.---Ex 2:16-22, 18:2-4. 

Pagbansay alang sa umaabot nga pag-alagad. 
Bisag katuyoan sa Diyos nga luwason ang mga 
Hebreohanon pinaagi sa kamot ni Moises, wala pa 
moabot ang gitakdang panahon sa Diyos, dili pa 
usab kuwalipikado si Moises nga mangulo sa ka- 
tawhan sa Diyos. Kinahanglang moagi pa siya ug 
pagbansay sulod sa 40 ka tuig. Kinahanglang ug- 
maron pa gayod niya ang mga hiyas nga pailob, ka- 
aghop, pagpaubos, pagkamainantoson, kalumo sa 
buot, pagpugong sa kaugalingon, ug sa pagkat-on 
nga maghulat kang Jehova aron siya mahimong 
usa ka tawong takos nga manguna sa katawhan sa 
Diyos. Kinahanglan pa siyang bansayon ug an- 
damon aron makalahutay sa mga pagkawala sa 
kadasig, sa mga kahigawad, ug sa mga kalisod nga 
iyang masinati, ug sa pagdumala pinaagi sa mahi- 
gugmaong kalulot, pagkakalmado, ug kalig-on tu- 
ngod sa kadaghan sa problema nga ipatungha sa 
usa ka dakong nasod. Nakabaton siyag dakong ka- 
hibalo, ug ang iyang pagbansay ingong sakop sa 
panimalay ni Paraon sa walay duhaduha nakahatag 
kaniyag dignidad, pagsalig, ug pagkatimbang ug 
nagpadako sa iyang katakos sa pag-organisar ug sa 
pagsugo. Apan ang ubos nga trabaho sa pagka- 
magbalantay sa kahayopan sa Midian nakahatag 
ug gikinahanglang pagbansay aron maugmad ang 
maayong mga hiyas nga mas hinungdanon alang 
sa buluhaton nga anaa sa iyang unahan. Sa susa- 
ma, si David nakaagi ug malisod nga pagbansay bi- 
sag human na madihogi ni Samuel ug si Jesu- 
Kristo gibansay, gisulayan, ug gipamatud-an, aron 
hingpiton ingong Hari ug Hataas nga Saserdote 
hangtod sa kahangtoran. “Nakakat-on siya [si Kris- 
to] sa pagkamasinugtanon gikan sa mga butang 
nga iyang giantos, ug human siya mahingpit siya 
nahimong may kaakohan alang sa walay katapo- 
sang kaluwasan sa tanan nga masinugtanon kani- 
ya.”--Heb 5:8, 9. 

Ang Iyang Pagkatudlo Ingong Manluluwas. 
Sa hapit nang matapos ang iyang 40 ka tuig nga 
pagpuyo sa Midian, si Moises nagbantay sa mga 
karnero ni Jetro duol sa Bukid sa Horeb sa dihang 
natingala siya sa pagkakita sa usa ka tunokong ta- 
nom nga nagdilaab sa kalayo apan wala maut-ot. 
Sa pagduol niya aron susihon kining dakong kati- 
ngad-anan, ang manulonda ni Jehova misulti gikan 
sa nagdilaab nga kalayo, nga nagpahibalo nga mi- 
abot na ang panahon sa Diyos sa pagluwas sa Isra- 
el gikan sa pagkaulipon ug nagsugo kang Moises sa 
pag-adto pinaagi sa Iyang halandomong ngalang 
Jehova. (Ex 3:1-15) Busa gitudlo sa Diyos si Moises 
ingong Iyang manalagna ug hawas, ug si Moises 
nianang higayona tukmang pagatawgon nga dini- 
hogan, o mesiyas, o ang “Kristo” ingon sa makita sa 
Hebreohanon 11:26. Pinaagi sa manulonda, gihatag 
ni Jehova ang mga pamatuod nga ikapakita ni Moi- 
ses sa mga ansiyano sa Israel. Kini maoy pinaagi sa 
tulo ka milagro ingong mga ilhanan. Dinhi, sa 
unang higayon sa Kasulatan, atong mabasa ang 
usa ka tawo nga gitugahan ug gahom aron sa pag- 
himog mga milagro.--Ex 4:1-9. 

Si Moises wala madiskuwalipikar tungod sa 
pagpanuko. Apan nagpanuko si Moises, nga na- 
ngatarongang siya dili larinong manulti. Ania ang 
usa ka nabag-ong Moises, nga lahi kaayo kaniadto, 
nga sa iyang kaugalingong pagbuot nagtanyag sa 
iyang kaugalingon ingong manluluwas sa Israel 40 
ka tuig una pa niana. Nagpadayon siya sa pagbali- 
bad kang Jehova, nga sa kataposan mihangyo kang 
Jehova nga ipahigawas siya sa maong buluhaton. 
Bisag nakapasuko kini sa Diyos, wala niya isalikway 
si Moises apan gihatag ang igsoon ni Moises nga si 
Aaron ingong tigpamaba. Busa, maingon nga si 
Moises maoy hawas sa Diyos, mao man usab si 
Moises nahimong sama sa “Diyos” ngadto kang Aa- 
ron, nga misulti ingong hawas alang kaniya. Sa mi- 
sunod nga panagkita uban sa mga ansiyano sa Isra- 
el ug sa pagpakigkita kang Paraon, mopatim-awng 
gihatagan sa Diyos si Moises ug mga instruksiyon 
ug mga sugo ug si Moises, sa baylo, misulti niini 
ngadto kang Aaron, busa si Aaron ang aktuwal nga 
nakigsulti sa atubangan ni Paraon (usa ka manunu- 
nod ni Paraon nga kaniya mikalagiw si Moises 40 ka 
tuig sa miagi). (Ex 2:23: 4:10-17) Sa ulahi, si Jeho- 
va naghisgot kang Aaron ingong “manalagna” ni 
Moises, nga nagpasabot, maingon nga si Moises 
maoy manalagna nga gisugo sa Diyos, si Aaron 
usab angayng sugoon ni Moises. Dugang pa, gisul- 
tihan si Moises nga siya gihimong “Diyos ngadto 
kang Paraon,” sa ato pa, gihatagan ug gahom ug 
awtoridad sa Diyos ibabaw kang Paraon, aron nga 
niining higayona siya dili na angayng mahadlok pa 
sa hari sa Ehipto.--Ex 7:1, 2. 

Bisag nagbadlong kaniya, wala ikanselar sa Di- 
yos ang buluhaton ni Moises tungod sa iyang 
pagpanuko nga dawaton ang dako kaayong tahas 
ingong manluluwas sa Israel. Wala mobalibad si 
Moises tungod sa pagkatigulang, bisag siya 80 an- 
yos na. Kap-atan ka tuig sa ulahi, sa edad nga 120 
anyos, kusgan ug alisto pa gihapon si Moises. (Deu 
34:7) Sulod sa iyang 40 ka tuig sa Midian, daghag 
panahon si Moises sa pagpamalandong, ug nakita 
gayod niya ang sayop nga iyang nahimo sa iyang 
pagpaningkamot sa pagluwas sa mga Hebreohanon 
sa iyang kaugalingong paagi. Siya nakaamgo na 
sa iyang kaugalingong kakulangan. Ug human nii- 
ning dugay nga panahon, nga halayo sa tanang ka- 
lihokan sa katawhan, walay duhaduha nga siya 
nakuratan nga tanyagan ug kalit niining buluha- 
tona. 

Sa ulahi ang Bibliya nagsulti kanato: “Ang tawo 
nga si Moises mao ang labing maaghop sa tanang 
tawo sa ibabaw sa nawong sa yuta.” (Num 12:3) 
Ingong tawong maaghop, nakasabot siya nga siya 
tawo lamang, nga may mga pagkadili-hingpit ug 
mga kahuyangan. Wala niya iduso ang iyang kau- 
galingon ingong dili-mabuntog nga pangulo sa Is- 
rael. Gipahayag niya, dili ang pagkahadlok kang 
Paraon, kondili ang tim-os nga pagkaamgo sa iyang 
mga limitasyon. 

Atubangan ni Paraon sa Ehipto. Niining tu- 
ngora si Moises ug Aaron maoy hinungdanon kaa- 
yong mga tawo diha sa usa ka “gubat sa mga diyos." 
Pinaagi sa kaugalingong salamangkero nga mga 
saserdote, nga ang mga pangulo dayag nga gi- 
nganlag Janes ug Jambres (2Ti 3:8), gipatawag ni 
Paraon ang gahom sa tanang diyos sa Ehipto batok 
sa gahom ni Jehova. Ang unang milagro nga gibu- 
hat ni Aaron sa sugo ni Moises sa atubangan ni Pa- 
raon nagpakita sa pagkalabaw ni Jehova batok sa 
mga diyos sa Ehipto, bisan pa niana si Paraon labi 
pang nagmagahi. (Ex 7:8-13) Sa ulahi, sa nahitabo 
ang ikatulong hampak, bisan ang mga saserdote 
napugos sa pagdawat, “Kini mao ang tudlo sa Di- 
yos!” Ug sila grabe kaayong naapektohan sa ham- 
pak sa mga hubag mao nga silang tanan wala gani 
makahimo sa pagpakita sa atubangan ni Paraon 
aron sa pagkontra kang Moises panahon sa maong 
hampak.---Ex 8:16-19: 9:10-12. 

Ang mga hampak nagpalukmay ug nagpa- 
gahi. Si Moises ug Aaron nahimong mga tigpa- 
hibalo sa matag usa sa Napulo ka Hampak. Ang 
hampak nahitabo ingon sa gipahibalo, nga nagpa- 
matuod nga si Moises gisugo ingong hawas ni Je- 
hova. Ang ngalan ni Jehova namantala ug nabani- 
og sa Ehipto, nga nagpalukmay ug nagpagahi labot 
sa maong ngalan---nagpalukmay sa mga Israelin- 
hon ug sa pipila sa mga Ehiptohanon, nagpagahi 

kang Paraon ug sa iyang mga magtatambag ug 
mga tigpaluyo. (Ex 9:16, 11:10, 12:29-39) Inay mo- 
tuo nga ilang napasuko ang ilang mga diyos, ang 
mga Ehiptohanon nahibalo nga si Jehova maoy 
naghukom sa ilang mga diyos. Sa dihang napaham- 
tang na ang siyam ka hampak, si Moises usab na- 
himong “dako kaayo diha sa yuta sa Ehipto, sa mga 
mata sa mga alagad ni Paraon ug sa mga mata sa 
katawhan.”--Ex 11:3. 

Dihay dakong kausaban usab sa mga tawo sa Is- 
rael. Gidawat nila sa sinugdan ang mga pamatuod 
ni Moises, apan human makasinatig nagkalisod nga 
mga kahimtang sa pagtrabaho ubos sa sugo ni Pa- 
raon, sila mireklamo batok kaniya hangtod nga mi- 
dangop si Moises kang Jehova tungod kay nawad- 
an ug kadasig. (Ex 4:29-31, 5:19-23) Sa maong 
panahon ang Labing Hataas nagpalig-on kaniya pi- 
naagi sa pagpahibalo nga Iya nang tumanon nii- 
ning higayona ang gilantaw ni Abraham, Isaac, ug 
Jacob, nga mao, ang bug-os nga pagpadayag sa ka- 
hulogan sa iyang ngalang Jehova pinaagi sa paglu- 
was sa Israel ug sa paghimo niining usa ka dakong 
nasod didto sa yutang saad. (Ex 6:1-8) Bisan pa ni- 
ana ang mga tawo sa Israel wala mamati kang Moi- 
ses. Apan niining higayona, human sa ikasiyam 
nga hampak, sila bug-os nga mipaluyo kaniya, mi- 
kooperar aron nga, human sa ikanapulo nga ham- 
pak, iyang maorganisar sila ug mapagula sila sa 
mahapsay nga paagi, nga “nahan-ay alang sa gu- 
bat.”--Ex 13:18. 

Gikinahanglan ang kaisog ug pagtuo sa pag- 
atubang kang Paraon. Pinaagi lamang sa kusog 
ni Jehova ug pinaagi sa paglihok sa iyang espiritu 
diha kanila nga si Moises ug Aaron nakahimo sa 
buluhatong gitahas kanila. Palandonga ang palasyo 
ni Paraon, ang hari sa dili malalis nga gahom sa 
kalibotan niadtong panahona. Ania ang di-hitup- 
ngang kahalangdon, ang mapahitas-ong si Paraon 
nga gituohang usa ka diyos mismo, gilibotan sa 
iyang mga magtatambag, mga komandante mili- 
tar, mga bantay, ug mga ulipon. Dugang pa, dihay 
relihiyosong mga lider, ang salamangkerong mga 
saserdote, nga maoy pangunang mga magsusupak 
ni Moises. Kining mga tawhana, gawas kang Para- 
on, maoy labing gamhanang mga tawo sa gingha- 
rian. Kining tanang talagsaong hut-ong nahan-ay 
sa pagpaluyo kang Paraon dapig sa mga diyos sa 
Ehipto. Ug si Moises ug Aaron miatubang kang 
Paraon, dili kas-a, apan sa makadaghan, ug ang 
kasingkasing ni Paraon labi pang nagmagahi sa 
matag pag-atubang, tungod kay determinado si- 
yang huptan ang bililhong mga ulipong Hebreo- 
hanon ilalom sa iyang pagmando. Ngani, human 
ipahibalo ang ikawalong hampak, si Moises ug Aa- 
ron gipapahawa gikan sa atubangan ni Paraon, ug 

human sa ikasiyam nga hampak sila gimandoan 
nga dili na mosulay sa pagpakita pag-usab sa na- 
wong ni Paraon aron sila dili mamatay.--Ex 10: 
11, 28. 

Uban niining mga butanga sa hunahuna, dayag 
lamang nga si Moises sublisubli gayod nga mi- 
hangyo kang Jehova alang sa pasalig ug kusog. 
Apan angayng mahibaloan nga wala gayod siya 
mapakyas sa pagtuman sa bug-os sa tanang gisu- 
go ni Jehova. Wala gayod niya kuhaig usa ka pu- 
long ang mga pulong nga gihatag ni Jehova kaniya 
nga isulti ngadto kang Paraon, ug maayo gayod 
ang pagpanguna ni Moises nga, sa panahon sa ika- 
napulo nga hampak, “gibuhat sa tanang anak sa Is- 
rael ang sumala sa gisugo ni Jehova kang Moises 
ug kang Aaron. Ilang gibuhat ang ingon gayod.” 
(Ex 12:50) Gilantaw si Moises sa mga Kristoha- 
non ingong panig-ingnan sa talagsaong pagtuo. Si 
apostol Pablo naghisgot bahin kaniya: “Tungod sa 
pagtuo siya mibiya sa Ehipto, apan dili kay nahad- 
lok sa kasuko sa hari, kay siya nagpabiling lig-on 
nga daw nakakita sa Usa nga dili-makita.”---Heb 
11:27. 

Sa wala pa ang ikanapulo nga hampak, si Moises 
nakapribilehiyo sa pagsugod sa Paskuwa. (Ex 12:1- 
16) Didto sa Pulang Dagat, kinahanglang atuba- 
ngon ni Moises ang dugang nga mga reklamo sa 
katawhan, nga daw wala nay kalingkawasan ug ha- 
pit nang pamatyon. Apan iyang gipakita ang pag- 
tuo sa usa ka tinuod nga pangulo ubos sa gamha- 
nang kamot ni Jehova, nga nagpasalig sa Israel nga 
laglagon ni Jehova ang migukod nga Ehiptohanong 
kasundalohan. Niining masulayong kahimtang da- 
yag nga mituaw siya kang Jehova, kay ang Diyos 
miingon kaniya: “Nganong ikaw nagpadayon sa 
pagtuaw kanako?” Dayon gisugo sa Diyos si Moises 
nga iisa ang iyang sungkod ug ituy-od ang iyang 
kamot ibabaw sa dagat ug pikason kini. (Ex 14:10- 
18) Daghang siglo sa ulahi si apostol Pablo miingon, 
bahin sa maong pagtabok sa Israel sa Pulang Da- 
gat: “Ang tanan natong mga katigulangan nailalom 
sa panganod ug ang tanan milatas sa dagat ug ang 
tanan nabawtismohan ngadto kang Moises pinaagi 
sa panganod ug sa dagat.” (1Co 10:1, 2) Gihimo ni 
Jehova ang pagbawtismo. Aron maluwas gikan sa 
migukod nga mga mamumuno, ang Hudiyong mga 
katigulangan kinahanglang makighiusa kang Moi- 
ses ingong pangulo ug mosunod sa iyang pagpa- 
nguna samtang siya magdala kanila sa pagtabok sa 
dagat. Busa ang tibuok kongregasyon sa Israel, sa 
ingon, gituslob ngadto sa ilang manluluwas ug pa- 
ngulo nga si Moises. 

Tigpataliwala sa Pakigsaad sa Balaod. Sa 
ikatulo nga bulan human sa Pagpanggula gikan sa 
Ehipto, gipasundayag ni Jehova sa atubangan sa ti- 

buok Israel ang pagkadako sa awtoridad ug respon- 
sibilidad nga iyang gihatag sa iyang alagad nga si 
Moises ingon man ang kasuod sa posisyon ni Moi- 
ses uban sa Diyos. Atubangan sa tibuok Israel, nga 
nagkatigom sa tiilan sa Bukid sa Horeb, gipaadto ni 
Jehova si Moises sa bukid ug, pinaagi sa usa ka ma- 
nulonda, nakigsulti kaniya. Sa usa ka okasyon na- 
kapribilehiyo si Moises nga makasinati sa lagmit 
labing makahahadlok nga kasinatian ni bisan kin- 
sang tawo sa wala pa moabot si Jesu-Kristo. Didto 
sa itaas sa bukid, nga nag-inusara, gihatagan siya 
ni Jehova ug panan-awon sa iyang himaya, nagta- 
bon sa iyang “palad” kang Moises ingong salipod, 
nagtugot kang Moises nga makakita sa iyang 'li- 
kod,” dayag nga mao ang banaag niini nga pagpa- 
dayag sa himaya sa Diyos. Dayon siya nakigsulti 
kang Moises sa personal, pagaingnon pa.--Ex 19: 
1-3; 33:18-23, 34:4-6. 

Gisultihan ni Jehova si Moises: “Dili ka arang ma- 
kakita sa akong nawong, tungod kay walay tawo 
nga makakita kanako ug mabuhi pa.” (Ex 33:20) 
Ug kasiglohan sa ulahi, si apostol Juan misulat: 
“Walay tawo nga nakakita sa Diyos sa bisan unsang 
panahon.” (Ju 1:18) Gisultihan sa Kristohanong 
martir nga si Esteban ang mga Hudiyo: “Mao kini 
siya [si Moises] ang didto sa kongregasyon sa kami- 
ngawan uban sa manulonda nga misulti kaniya sa 
Bukid sa Sinai.” (Buh 7:38) Busa si Jehova gihawa- 
san didto sa bukid pinaagi sa usa ka manulonda. 
Bisan pa niana, hilabihan gayod ang himaya ni Je- 
hova ingon sa gipadayag sa hawas nga manulonda 
ni Jehova nga tungod niana ang panit sa nawong 
ni Moises misilaw mao nga ang mga anak sa Isra- 
el dili makatan-aw kaniya.--Ex 34:29-35: 2Co 3: 
718: 

Gihimo sa Diyos si Moises ingong tigpataliwala sa 
pakigsaad sa Balaod uban sa Israel, usa ka suod nga 
posisyon nga wala gayod sukad mahupti ni bisan 
kinsang tawo sa atubangan sa Diyos gawas kang 
Jesu-Kristo, ang Tigpataliwala sa bag-ong pakigsa- 
ad. Pinaagi sa dugo sa mga halad nga hayop giwisi- 
kan ni Moises ang basahon sa pakigsaad, nga nag- 
hawas kang Jehova ingong usa ka “hingtungdan" o 
partido sa pakigsaad, ug ang katawhan (walay du- 
haduha ang hawas nga mga ansiyano) ingong ang 
lain nga “hingtungdan.” Iyang gibasa ang basahon 
sa pakigsaad ngadto sa katawhan, kinsa mitubag, 
“Kami andam nga mobuhat ug magmasinugtanon 
sa tanang gisulti ni Jehova.” (Ex 24:3-8: Heb 9:19) 
Sa iyang katungdanan isip tigpataliwala, nakapribi- 
lehiyo si Moises sa pagdumala sa pagtukod sa ta- 
bernakulo ug sa paghimo sa mga kasangkapan 
niini, nga ang sumbanan niini gihatag sa Diyos ka- 
niya, ug sa pagtudlo sa katungdanan sa pagkasa- 
serdote, sa pagdihog sa tabernakulo ug kang Aaron 

nga hataas nga saserdote pinaagi sa lana nga may 
linaing sambog. Dayon iyang gidumala ang unang 
opisyal nga mga pag-alagad sa bag-ong napahinu- 
ngod nga mga saserdote.--Ex kap 25-29: Lev kap 

Usa ka takos nga tigpataliwala. 8Mitungas si 
Moises sa Bukid sa Horeb sa makadaghan, nga 
nagpabilin sa duha ka okasyon sulod sa 40 ka ad- 
law ug gabii. (Ex 24:18, 34:28) Human sa una nii- 
ning mga okasyona mibalik siya nga nagdalag 
duha ka papan nga bato nga “sinulatan sa tudlo sa 
Diyos,” nga naundan sa “Napulo ka Pulong” o sa Na- 
pulo ka Sugo, ang paninugdan nga mga balaod sa 
pakigsaad sa Balaod. (Ex 31:18: Deu 4:13) Niining 
unang okasyon gipakita ni Moises nga siya kuwali- 
pikado gayod nga mahimong tigpataliwala kang 
Jehova ug sa Israel ug pangulo niining dakong na- 
sod nga tingali tulo ka milyon o kapin pa. Sa dihang 
si Moises didto sa bukid, gipahibalo siya ni Jehova 
nga ang katawhan miliso sa idolatriya ug si Jehova 
miingon: “Busa karon pasagdi ako, aron ang akong 
kasuko mosilaob batok kanila ug puohon ko sila, ug 
himoon ko ikaw nga usa ka dakong nasod.” Ang di- 
hadihang tubag ni Moises nagbutyag nga ang pag- 
balaan sa ngalan ni Jehova mao ang labing hi- 
nungdanon alang kaniya---nga siya bug-os nga dili 
mahakogon ug wala magtinguha ug kabantog sa 
iyang kaugalingon. Wala siyay gipangayo alang sa 
iyang kaugalingon apan, hinunoa, nagpakitag ka- 
balaka sa ngalan ni Jehova nga bag-o pa Niyang gi- 
bayaw pinaagi sa milagro sa Pulang Dagat, ug 
nagpabili sa saad sa Diyos ngadto kang Abra- 
ham, Isaac, ug Jacob. Ingong pag-uyon sa panga- 
muyo ni Moises, giluwas ni Jehova ang kataw- 
han. Dinhi makita nga giisip ni Jehova si Moises 
nga nakatuman gayod sa iyang buluhaton ingong 
tigpataliwala ug nga Iyang gitahod ang kahika- 
yan nga niana iyang gitudlo si Moises sa maong 
katungdanan. Busa, “nagbasol si Jehova sa ka- 
daotan nga iyang gisulti nga buhaton ngadto sa 
iyang katawhan”--sa ato pa, tungod sa nabag-o 
nga mga kahimtang, iyang giusab ang iyang ti- 
namdan labot sa pagpadangat ug kadaotan kanila. 
--Ex 32:7-14. 

Ang kasibot ni Moises alang sa matuod nga 
pagsimba samtang siya nag-alagad sa Diyos gi- 
pakita sa dihang siya milugsong gikan sa bukid. 
Sa pagkakita sa mga idolatroso nga naghudyaka, 
iyang gilabay ang mga papan, nga nagpusgay nii- 
ni, ug giawhag sa pagduol kaniya kadtong moda- 
pig kang Jehova. Ang tribo ni Levi miduyog kang 
Moises, ug iyang gisugo sila nga pamatyon kad- 
tong nakigbahin sa bakak nga pagsimba. Miresulta 
kini sa pagpatay sa mga 3,000 ka tawo. Unya 
siya mibalik kang Jehova, gidawat ang dakong sala 

sa katawhan, ug nangamuyo: “Apan karon kon 
imong pasayloon ang ilang sala,---ug kon dili, pa- 
pasa ako, palihog, gikan sa imong basahon nga 
imong gisulat.” Wala masuko ang Diyos sa panga- 
muyo ni Moises ingong tigpataliwala, apan mitu- 
bag: “Ang bisan kinsa nga nakasala batok kanako, 
ako siyang papason gikan sa akong basahon.”---Ex 
32:19-33. 

Sa makadaghan si Moises naghawas kang Jehova 
maylabot sa pakigsaad, nagsugo nga sundon ang 
matuod, hinlo nga pagsimba ug nagsilot sa mga dili 
masinugtanon. Sa makadaghan siya usab nagpata- 
liwala sa nasod, o sa mga indibiduwal, ug sa ilang 
kalaglagan sa kamot ni Jehova.--Num 12, 14:11-21, 
16:20-22, 43-50, 21:7: Deu 9:18-20. 

Pagkadili-mahakogon, Pagpaubos, Kaaghop. 
Ang pangunang mga interes ni Moises mao ang 
ngalan ni Jehova ug ang Iyang katawhan. Busa 
wala niya tinguhaa ang dungog o posisyon. Sa di- 
hang mikunsad ang espiritu ni Jehova sa pipila ka 
tawo sa kampo ug sila migawi ingong mga mana- 
lagna, buot silang pugngan sa katabang ni Moises 
nga si Josue, nga tingali gibati niya nga sila nagpa- 
menos sa dungog ug awtoridad ni Moises. Apan 
mitubag si Moises: “Nangabugho ka ba alang kana- 
ko? Ayaw, nanghinaot ako nga ang tanang kataw- 
han ni Jehova mga manalagna, tungod kay si Je- 
hova magabutang sa iyang espiritu diha kanila!” 
--Num 11:24-29. 

Bisag siya ang gitudlo ni Jehova nga pangulo sa 
dakong nasod sa Israel, andam si Moises nga mo- 
dawat ug tambag gikan sa uban, ilabina kon kini 
makaayo alang sa nasod. Sa wala madugay human 
mobiya ang mga Israelinhon gikan sa Ehipto, si 
Jetro miduaw kang Moises, nga nagdala sa asawa 
ug mga anak ni Moises. Namatikdan ni Jetro kon 
unsa ka bug-at ang trabaho ni Moises, nga nagpa- 
ugtas kaniya samtang nagdumala sa mga proble- 
ma sa tanan nga mianha kaniya. Maalamon niyang 
gisugyot ang usa ka mahapsay nga kahikayan nga 
niana idelegar ni Moises ang pipila ka responsibili- 
dad ngadto sa uban, aron mogaan ang iyang lu- 
wan. Namati si Moises sa tambag ni Jetro, gidawat 
kini, ug giorganisar ang mga tawo sa linibo, gina- 
tos, tagkalim-an, ug tagnapulo, nga may usa ka pa- 
ngulo sa matag pundok ingong maghuhukom. Ang 
lisod lamang nga mga kaso ang dad-on ngadto 
kang Moises. Mamatikdan usab nga si Moises, sam- 
tang nagpatin-aw kang Jetro sa iyang gibuhat, mi- 
ingon: “Kon sila [ang katawhan] adunay kaso nga 
motungha, kini modangat gayod kanako ug ako 
magahukom tali sa usa nga hingtungdan ug sa 
lain, ug ang mga hukom sa matuod nga Diyos ug 
ang iyang mga balaod akong ipahibalo.” Pinaagi ni- 
ini gipakita ni Moises nga iyang giila ang iyang 

katungdanan sa paghukom, dili sumala sa iyang 
kaugalingong mga ideya, kondili sumala sa mga 
hukom ni Jehova ug nga, dugang pa niana, siya 
may kaakohan sa pagtabang sa katawhan nga ma- 
hibalo ug makaila sa mga balaod sa Diyos.---Ex 
18:5-7, 13-27. 

Sublisubli nga gipunting ni Moises si Jehova, ug 
dili ang iyang kaugalingon, ingong tinuod nga Pa- 
ngulo. Sa dihang ang mga tawo mireklamo mahi- 
tungod sa pagkaon, gisultihan sila ni Moises: “Ang 
inyong mga pagbagulbol dili batok kanamo [kang 
Moises ug Aaron], kondili batok kang Jehova.” (Ex 
16:3, 6-8) Malagmit tungod kay gibati ni Miriam 
nga mamenosan ang iyang pagkaprominente tu- 
ngod kay anaa ang asawa ni Moises, sa kasina ug sa 
pagkadili-matinahoron siya ug si Aaron misulti ba- 
tok kang Moises ug sa iyang awtoridad. Gipakita sa 
rekord nga ang ilang sinultihan talamayon kaa- 
yo tungod kay niining higayona nga kini giingon: 
“Ang tawo nga si Moises mao ang labing maaghop 
sa tanang tawo sa ibabaw sa nawong sa yuta.” Da- 
yag nga si Moises nagpanuko nga mangatarongan 
sa iyang kaugalingon, nga sa kaaghop giantos ang 
pag-abuso. Apan nasuko si Jehova niini nga hagit, 
nga sa pagkatinuod maoy pag-insulto kang Jehova 
mismo. Iyang gihusay ang problema ug gikastigo 
ug maayo si Miriam. Ang gugma ni Moises sa 
iyang igsoong babaye nagtukmod kaniya nga mag- 
pataliwala alang kang Miriam, nga mituaw: “Pali- 
hog, Oh Diyos! Palihog, ayoha intawon siya!”--Num 
12:1-15. 

Pagkamasinugtanon, Paghulat Kang Jehova. 
Si Moises naghulat kang Jehova. Bisag gitawag 
siya nga maghahatag ug balaod sa Israel, iyang 
glila nga ang mga balaod wala maggikan kaniya. 
Wala siya magbuotbuot sa paghukom sa mga bu- 
tang sumala sa iyang kaugalingong kahibalo. Sa 
legal nga mga kaso nga wala pa madumala kanhi 
o sa mga kaso nga wala niya tukmang hisabti kon 
unsaon pagpadapat ang balaod, iyang itugyan ang 
butang ngadto kang Jehova aron maestablisar ang 
usa ka hudisyal nga hukom. (Lev 24:10-16, 23, 
Num 15:32-36, 27:1-11) Mainampingon siya sa 
pagtuman sa mga instruksiyon. Sa makuting tra- 
baho sa pagtukod sa tabernakulo ug sa paghimo 
sa mga kasangkapan niini ug sa mga besti sa mga 
saserdote, gihimo ni Moises ang mainampingon 
kaayong pagdumala. Ang rekord nag-ingon: “Ug 
gibuhat ni Moises ang sumala sa tanan nga gisu- 
go ni Jehova kaniya. Siya nagbuhat sa ingon ga- 
yod.” (Ex 40:16: itandi ang Num 17:11.) Sublisub- 
li natong mabasa ang ubang mga pulong nga ang 
mga butang gibuhat “sumala sa gisugo ni Jehova 
kang Moises.” (Ex 39:1, 5, 21, 29, 31, 42; 40:19, 21, 
23, 25, 27, 29) Makaayo alang sa mga Kristohanon 
nga gibuhat kadto ni Moises, kay gipunting ni 

apostol Pablo nga kining mga butanga maoy “lan- 
dong” ug ilustrasyon sa mga butang nga langit- 
non.---Heb 8:5. 

Nasayop si Moises. Samtang ang Israel nag- 
kampo sa Kades, lagmit sa ika-40 nga tuig sa ilang 
paglatagaw, si Moises nakahimog seryosong sayop. 
Ang pagtagad sa hitabo magpalalom sa atong pag- 
pabili sa kamatuoran nga dili lamang si Moises 
dako kaayog katungdanan kondili nailalom usab 
sa bug-at kaayong responsibilidad kang Jehova 
ingong pangulo ug tigpataliwala sa nasod. Tungod 
sa kanihit sa tubig, ang mga tawo nakiglalis pag- 
ayo kang Moises nga nagbasol kaniya sa pagdala 
kanila gikan sa Ehipto ngadto sa umaw nga kami- 
ngawan. Dako gayod ang pag-antos ni Moises, gi- 
agwanta ang pagkasukihan ug pagkadili-mapina- 
sakopon sa mga Israelinhon, nakig-ambit sa ilang 
mga kalisod, ug nagpataliwala kanila sa dihang sila 
makasala, apan dinhi sa makadiyot nawad-an siya 
sa kaaghop ug kalumo sa buot. Kay naglagot ug 
nayugot, si Moises ug Aaron mibarog atubangan 
sa katawhan ingon sa gisugo ni Jehova. Apan im- 
bes ipunting ang pagtagad kang Jehova ingong 
Magtatagana, sila maharasong misulti sa kataw- 
han ug nagpunting sa pagtagad sa ilang kaugali- 
ngon, diin si Moises miingon: “Paminaw, karon, ka- 
mong mga masuklanon! Gikan ba niining dakong 
bato nga kami magpagula ug tubig alang kanin- 
yo?” Pinaagi niana, gihapak ni Moises ang bato ug 
gipabuhagay ni Jehova ang tubig, nga igo alang sa 
katawhan ug sa ilang mga panon sa kahayopan. 
Apan wala mahimuot ang Diyos sa panggawi ni 
Moises ug Aaron. Napakyas sila sa ilang pangu- 
nang responsibilidad, nga mao, ang pagbayaw sa 
ngalan ni Jehova. Sila “wala magmatinumanon” 
kang Jehova, ug si Moises nagpahinayak sa pag- 
sulti pinaagi sa iyang mga ngabil.' Sa ulahi si Jeho- 
va nagsugo: “Tungod kay kamo wala magpakitag 
pagtuo kanako sa pagbalaan kanako atubangan sa 
mga mata sa mga anak sa Israel, nan kamo dili 
magadala niini nga kongregasyon ngadto sa yuta 
nga akong ihatag gayod kanila.”--Num 20:1-13, 
Deu 32:50-52, Sal 106:32, 33. 

Usa ka Magsusulat. Si Moises ang magsusu- 
lat sa Pentateuko, ang unang lima ka basahon sa 
Bibliya, nga mao, ang Genesis, Exodo, Levitico, Nu- 
meros, ug Deuteronomio. Ang iyang pagkamagsu- 
sulat gidawat sa mga Hudiyo sa tibuok nilang ka- 
saysayan, diin kini nga seksiyon sa Bibliya nailhan 
nila ingong Torah, o Balaod. Si Jesus ug ang Kris- 
tohanong mga magsusulat kanunayng naghisgot 
kang Moises ingong naghatag sa Balaod. Gipasi- 
dunggan siya sa kadaghanan nga mao ang nagsu- 
lat sa basahon ni Job, usab sa Salmo 90 ug, lagmit, 
sa 91.--Mat 8:4, Luc 16:29, 24:27, Rom 10:5: 1Co 
9:9: 2Co 3:15, Heb 10:28. 

Iyang Kamatayon ug Paglubong. Ang igso- 
on ni Moises nga si Aaron namatay sa edad nga 
123 samtang ang Israel nagkampo sa Bukid sa Hor, 
sa utlanan sa Edom, sa ikalimang bulan sa ika-40 
nga tuig sa ilang panaw. Gidala ni Moises si Aaron 
sa bukid, gihukas ang mga besti sa pagkasaserdote 
ni Aaron, ug gisul-ob kini sa kamagulangang anak 
ug manununod ni Aaron nga si Eleasar. (Num 
20:22-29, 33:37-39) Mga unom ka bulan sa ulahi, 
ang Israel nakaabot sa Kapatagan sa Moab. Dinhi 
gipatin-aw ni Moises ang Balaod pinaagi sa sunod- 
sunod nga mga pakigpulong ngadto sa nagkatigom 
nga nasod, gibatbat ang mga kausaban nga gikina- 
hanglan sa dihang mabag-o na ang kahimtang 
sa pagkinabuhi sa Israel gikan sa pagbalhinbalhin 
sa pagkampo ngadto sa permanenteng pagkina- 
buhi diha sa ilang kaugalingong yuta. Sa ika-12 
nga bulan sa ika-40 nga tuig (sa tingpamulak sa 
1473 W.K.P.), iyang gipahibalo sa katawhan nga si 
Josue ang gitudlo ni Jehova nga mopuli kaniya 
ingong pangulo. Dayon gisugo si Josue ug gitam- 
bagan nga magmaisogon. (Deu 31:1-3, 23) Sa kata- 
posan, human moawit ug usa ka awit ug human 
panalangini ang katawhan, si Moises mitungas sa 
Bukid sa Nebo sumala sa sugo ni Jehova, una aron 
makita ang Yutang Saad gikan sa bantaaw nga 
dapit niining bukira, dayon aron mamatay.---Deu 
32:48-51, 34:1-6. 

Si Moises nag-edad ug 120 sa panahon sa iyang 
kamatayon. Sa pagpamatuod nga siya baskog pa, 
ang Bibliya nag-ingon: “Ang iyang mata wala mo- 
halap, ug ang iyang kusog wala mobiya.” Gilubong 
siya ni Jehova sa dapit nga wala sukad mahibaloi. 
(Deu 34:5-7) Lagmit kini maoy aron dili malit-agan 
ang mga Israelinhon sa bakak nga pagsimba pina- 
agi sa paghimo sa iyang lubnganan nga usa ka am- 
poanan. Dayag nga tinguha sa Yawa nga gamiton 
ang lawas ni Moises alang sa maong katuyoan, kay 
si Judas, ang Kristohanong tinun-an ug igsoon-sa- 
inahan ni Jesu-Kristo, nagsulat: “Sa dihang si Mi- 
guel nga arkanghel may panagbingkil sa Yawa ug 
nakiglalis bahin sa lawas ni Moises, siya wala ma- 
ngahas sa pagpakanaog ug hukom batok kaniya sa 
mapasipalahong mga pulong, kondili miingon: “Hi- 
naot si Jehova magabadlong kanimo.”” (Jud 9) Sa 
wala pa motabok ngadto sa Canaan ubos sa pag- 
panguna ni Josue, gituman sa Israel ang 30-ka- 
adlaw nga yugto sa pagbangotan alang kang Moi- 
ses.--Deu 34:8. 

Usa ka Manalagna nga Nailhan ni Jehova 
“Nawong sa Nawong.” Sa dihang gihagit ni 
Miriam ug Aaron ang awtoridad ni Moises, gisulti- 
han sila ni Jehova: “Kon adunay usa ka manalagna 
kaninyo alang kang Jehova, ipaila ko ang akong ka- 
ugalingon kaniya sa usa ka panan-awon. Ako ma- 
kigsulti kaniya sa usa ka damgo. Dili ingon nia- 

na ang akong alagad nga si Moises! Siya gipiyalan 
sa tibuok nakong balay. Baba sa baba ako nakigsul- 
ti kaniya, sa ingon nagpakita kaniya, ug dili pinaa- 
gi sa mga tigmo, ug ang dagway ni Jehova mao 
ang iyang nakita. Nan, nganong kamo wala ma- 
hadlok sa pagsulti batok sa akong alagad, batok 
kang Moises?” (Num 12:6-8) Ang paniklop sa basa- 
hon sa Deuteronomio nagbatbat sa linaing baro- 
ganan ni Moises uban kang Jehova: “Apan wala 
pa gayoy mitindog nga manalagna sa Israel nga 
sama kang Moises, nga nailhan ni Jehova nawong 
sa nawong, mahitungod sa tanang ilhanan ug mi- 
lagro nga gipadala ni Jehova kaniya aron buhaton 
sa yuta sa Ehipto kang Paraon ug sa tanan niyang 
mga alagad ug sa tibuok niyang yuta, ug mahitu- 
ngod sa tanang kamot nga kusgan ug sa tanang 
dakong pagkamakalilisang nga gibuhat ni Moises 
atubangan sa mga mata sa tibuok Israel.”---Deu 
34:10-12. 

Sumala sa mga pulong ni Jehova, si Moises, bisag 
siya sa literal wala makakita sa mismong persona 
ni Jehova, sama sa nahisgotan na, nakapahimulos 
sa mas direkta, malungtaron, ug suod nga relasyon 
uban kang Jehova kay kang bisan kinsang mana- 
lagna sa wala pa si Jesu-Kristo. Ang pulong ni Je- 
hova: “Baba sa baba ako nakigsulti kaniya,” nagbut- 
yag nga si Moises personal nga nakig-atubang sa 
Diyos (pinaagi sa mga manulonda, nga makaduol 
sa mismong presensiya sa Diyos, Mat 18:10). (Num 
12:8) Ingong tigpataliwala sa Israel, siya nakapahi- 
mulos sa usa ka halos mapinadayonong pagpakig- 
sulti kang Jehova. Sa tanang panahon siya makahi- 
mo sa pagpresentar sa mga problema sa nasod ug 
sa pagdawat sa tubag sa Diyos. Gipiyalan ni Jeho- 
va si Moises 'sa tibuok Niyang balay, nga gigamit 
si Moises ingong iyang suod nga hawas sa pag- 
organisar sa nasod. (Num 12:7, Heb 3:2, 5) Ang 
ulahing mga manalagna nagpadayon lamang sa 
pagtukod diha sa pundasyon nga gipahimutang pi- 
naagi kang Moises. 

Ang pagpakiglabot ni Jehova kang Moises talag- 
saon kaayo nga morag si Moises nakakita gayod sa 
Diyos pinaagi sa iyang kaugalingong mga mata, 
inay kay usa lamang ka panan-awon o damgo nga 
pinaagi niana madungog niya nga mosulti ang Di- 
yos, nga maoy kasagarang paagi nga makigkomu- 
nikar ang Diyos sa iyang mga manalagna. Ang 
mga pakiglabot ni Jehova kang Moises maoy tinu- 
od kaayo mao nga si Moises misanong nga morag 
siya nakakita “sa Usa nga dili-makita.” (Heb 11:27) 
Dayag nga ang epekto niini diha kang Moises susa- 
ma sa epekto diha kang Pedro labot sa panan-awon 
sa pagkausab sa dagway kasiglohan sa ulahi. Ang 
panan-awon tinuod kaayo alang kang Pedro nga 
gani siya nakig-ambit pa niana, nga nagsulti apan 

wala makaamgo sa iyang gipanulti. (Luc 9:28-36) 
Ug si apostol Pablo sa ingon usab nakakitag usa ka 
panan-awon nga tinuod kaayo nga siya sa ula- 
hi miingon sa iyang kaugalingon: “Kon diha ba 
sa lawas ako wala mahibalo, o gawas ba sa la- 
was ako wala mahibalo, ang Diyos nahibalo.”---2Co 
12:1-4. 

Walay duhaduha nga ang talagsaong kalampo- 
san ni Josue sa pag-establisar sa Israel sa Yutang 
Saad maoy, sa usa ka sukod, tungod sa maayong 
mga hiyas nga gitisok diha kaniya sa pagbansay ug 
sa panig-ingnan ni Moises. Si Josue maoy alagad ni 
Moises “sukad pa sa iyang pagkabatan-on.” (Num 
11:28) Dayag nga siya maoy usa ka komandante 
sa kasundalohan ubos ni Moises (Ex 17:9, 10) ug 
suod kaayo ni Moises ingong iyang tig-alagad sa 
daghan niyang kasinatian.--Ex 24:13, 33:11, Deu 
3:21. 

Naglarawan Kang Jesu-Kristo. Gitin-aw ni 
Jesu-Kristo nga si Moises nagsulat bahin kaniya, 
kay sa usa ka okasyon iyang gisultihan ang iyang 
mga magsusupak: “Kon mituo kamo kang Moises 
maotuo unta kamo kanako, kay siya misulat man ba- 
hin kanako.” (Ju 5:46) “Sugod kang Moises ug sa ta- 
nang Manalagna,” sa dihang uban sa iyang mga 
tinun-an, “gibadbad [ni Jesus] kanila ang mga bu- 
tang maylabot sa iyang kaugalingon diha sa tibuok 
nga Kasulatan.”--Luc 24:27, 44: tan-awa usab ang 
Ju 1:45. 

Lakip sa mga butang nga gisulat ni Moises bahin 
kang Kristo Jesus mao ang mga pulong ni Jehova: 
"Usa ka manalagna akong patindogon alang kanila 
gikan sa taliwala sa ilang mga igsoon, sama kani- 
mo, ug igabutang ko ang akong mga pulong diha sa 
iyang baba, ug siya mosulti gayod kanila sa tanan 
nga akong isugo kaniya.” (Deu 18:18, 19) Sa pagkut- 
lo niining tagnaa si apostol Pedro wala magduha- 
duha nga kini nagtumong kang Jesu-Kristo.---Buh 
3:19-23. 

Sa daghang paagi dihay malarawanong katum- 
bas tali niining duha ka dagkong manalagna, si 
Moises ug Jesu-Kristo. Sa pagkabata ang duha na- 
kalingkawas sa pinakyaw nga pagpatay nga gisugo 
sa tagsatagsa ka magmamando sa ilang panahon. 
(Ex 1:22, 2:1-10, Mat 2:13-18) Si Moises gitawag gi- 
kan sa Ehipto uban sa “panganay” ni Jehova, ang 
nasod sa Israel, nga niana si Moises mao ang pa- 
ngulo sa nasod. Si Jesus gitawag gikan sa Ehipto 
ingong panganay nga Anak sa Diyos. (Ex 4:22, 23: 
Os 11:1, Mat 2:15, 19-21) Ang duha nagpuasa su- 
lod sa 40 ka adlaw sa mga dapit sa kamingawan. 
(Ex 34:28, Mat 4:1, 2) Ang duha mianhi sa ngalan 
ni Jehova, ang ngalan mismo ni Jesus nagkahulo- 
gang “Si Jehova Maoy Kaluwasan.” (Ex 3:13-16, 
Mat 1:21, Ju 5:43) Si Jesus, sama kang Moises, 

“nagmantala sa ngalan ni Jehova.” (Deu 32:3, Ju 17: 
6, 26) Ang duha talagsaon sa kaaghop ug pagpau- 
bos. (Num 12:3, Mat 11:28-30) Ang duha nakaba- 
ton sa labing katuohang mga pamatuod aron ipa- 
kita nga sila gipadala sa Diyos---kahibulongang 
mga milagro sa nagkalainlaing matang, hinuon 
mas dako ang nahimo ni Jesu-Kristo kay kang 
Moises pinaagi sa pagbanhaw sa mga patay.---Ex 
14:21-31, Sal 78:12-54, Mat 11:5, Mar 5:38-43, Luc 
7:11-15, 18-23. 

Si Moises maoy tigpataliwala sa pakigsaad sa 
Balaod tali sa Diyos ug sa nasod sa Israel. Si Jesus 
maoy Tigpataliwala sa bag-ong pakigsaad tali sa 
Diyos ug sa “balaang nasod,” ang espirituwal nga 
“Israel sa Diyos.” (1Pe 2:9; Gal 6:16: Ex 19:3-9, 
Luc 22:20, Heb 8:6; 9:15) Ang duha nag-alagad 
ingong mga maghuhukom, maghahatag ug bala- 
od, ug pangulo. (Ex 18:13, 32:34, Dan 9:25; Mal 
4:4: Mat 23:10, Ju 5:22, 23: 13:34, 15:10) Si Moises 
gipiyalan ug matinumanon sa iyang pagkapiniya- 
lan diha sa ‘balay sa Diyos,’ sa ato pa, ang nasod 
o kongregasyon sa Israel. Ingong Anak sa Diyos 
gipakita ni Jesus ang pagkamatinumanon sa ba- 
lay sa Diyos nga iyang gitukod, nga mao, ang 
nasod o kongregasyon sa espirituwal nga Israel. 
(Num 12:7, Heb 3:2-6) Ug bisan sa kamatayon di- 
hay pagkapareho: Gitagoan sa Diyos ang lawas 
ni Moises ug ni Jesus.--Deu 34:5, 6, Buh 2:31, 
Jud 9. 

Sa hapit nang matapos ang 40-ka-tuig nga pag- 
puyo ni Moises sa kamingawan, samtang siya 
nagbantay sa panon sa kahayopan sa iyang uga- 
ngang lalaki, ang manulonda sa Diyos milagro- 
song nagpakita kaniya diha sa nagdilaab nga tu- 
nokong tanom sa tiilan sa Bukid sa Horeb. Didto 
gisugo siya ni Jehova sa pagluwas sa Iyang kataw- 
hang Israel gikan sa Ehipto. (Ex 3:1-15) Busa ang 
Diyos nagtudlo kang Moises ingong Iyang mana- 
lagna ug hawas, ug busa si Moises niining hi- 
gayona tukmang pagatawgon nga dinihogan, o 
“Kristo.” Aron makadawat nianang hamiling ka- 
tungdanan, kinahanglang talikdan ni Moises “ang 
mga bahandi sa Ehipto” ug palabihon nga “daog- 
daogon uban sa katawhan sa Diyos” ug busa anto- 
son ang pagpakaulaw. Apan alang kang Moises 
ang “pagpakaulaw sa Kristo” maoy mga bahandi 
nga labaw pa kay sa tanang bahandi sa Ehipto. 
--Heb 11:24-26. 

Ang kaamgid niini makita diha kang Jesu-Kris- 
to. Sumala sa gipahibalo sa manulonda bahin sa 
iyang pagkatawo sa Betlehem, siya mahimong 
“usa ka Manluluwas, nga mao ang Kristo nga Gi- 
noo.” Siya nahimong Kristo, o Dinihogan, human 
siya mabawtismohi sa manalagnang si Juan sa 
Suba sa Jordan. (Luc 2:10, 11: 3:21-23, 4:16-21) 
Human niadto iyang gidawat nga siya “ang Kris- 

to,” o Mesiyas. (Mat 16:16, 17; Mar 14:61, 62, Ju 4: 
25, 26) Gitutok usab ni Jesu-Kristo ang iyang mga 
mata sa ganti ug wala igsapayan ang pagpakau- 
law kaniya sa mga tawo, sama sa gibuhat ni Moi- 
ses. (Flp 2:8, 9, Heb 12:2) Ngadto niining Da- 
kong Moises nga ang Kristohanong kongregasyon 
nabawtismohan---ngadto kang Jesu-Kristo, ang 
gitagnang Manalagna, Manluluwas, ug Pangulo. 
--1Co0 10:1, 2. 


MOLADA [gikan sa lintunganayng pulong nga 
nagkahulogang “nanganak, nahimong amahan, 
nagpahimugso"”]. Usa sa mga siyudad sa habaga- 
tang Juda nga gipahat ngadto kang Simeon. Ang 
Molada nagpabilin sa mga kamot niini nga tribo 
hangtod sa paghari ni David. (Jos 15:21, 26, 19:1, 2; 
1Cr 4:24, 28, 31) Human sa pagkadestiyero, ang 
mga Judeanhon nanimuyo pag-usab sa maong da- 
pit.--Neh 11:25, 26. 

Ang nahimutangan sa Molada wala pa gayod 
matino. 


MOLEK [gikan sa lintunganayng pulong nga 
nagkahulogang “nagmando ingong hari" o “hari,” 
apan may mga bokales sa bo'sheth, “kaulawan,” 
nga nagpasabot ug pagkasilag]. Usa ka bathala nga 
nalangkit ilabina sa mga Ammonhanon (1Ha 11:5, 
7, 33): lagmit nga mao ra si Molok (Buh 7:43, itan- 
di ang Am 5:26) ug Milcom. (1Ha 11:5, 33) Sa Je- 
remias 32:35, si Molek gihisgotan uban kang Baal, 
nga nagpasabot, kon dili man ugaling sila usa ra, 
lagmit adunay pipila ka kalangkitan nilang duha. 
Giisip sa daghang awtoridad ang “Molek” ingong ti- 
tulo inay nga ngalan sa usa ka espesipikong batha- 
la, ug busa, gituohan nga ang ngalang “Molek” lag- 
mit gipadapat ngadto sa pipila ka diyos. 

Giuyonan sa kadaghanan nga ang Malcam nga 
gihisgotan sa 2 Samuel 12:30 ug 1 Cronicas 20:2 
mao ang larawang idolo sa Ammonhanong diyos 
nga si Milcom, o Molek, bisan tuod ang Hebreoha- 
nong termino mahimong hubaron nga “ilang hari.” 
(Itandi ang KJ: AS.) Sa naunang bahin sa asoy diha 
sa Bibliya ang Ammonhanong hari gihisgotan pi- 
naagi sa iyang ngalan nga Hanun (2Sa 10:1-4): 
busa, makataronganong mohinapos nga ang nga- 
lang Hanun inay ang Malcam mao unta ang maki- 
ta diha sa Kasulatanhong rekord kon ang hari inay 
ang idolo maoy gitumong. Dugang pa, daw dili ka- 
tuohan nga ang usa ka hari mosul-ob ug korona 
nga motimbang ug mga 34 kg. Tungod sa samang 
katarongan gituohan nga gisul-ob ni David ang ko- 
rona ni Malcam diha sa iyang ulo sa makadiyot la- 
mang, tingali aron ipakita ang iyang kadaogan iba- 
baw sa bakak nga diyos. Sumala sa mabasa sa 
Targum, nga gidawat sa daghang mga maghuhu- 
bad, ang korona adunay usa lamang ka bililhong 
bato. Tungod niini gituohang ang bililhong bato, 

inay ang korona mismo, mao ang gibutang sa ulo 
ni David. 

Paghalad ug Bata Ngadto Kang Molek. 
Ang balaod sa Diyos ngadto sa Israel naglatid sa si- 
lot nga kamatayon kang bisan kinsa, bisan sa usa 
ka langyawng pumoluyo, nga magahatag sa iyang 
anak ngadto kang Molek. (Lev 20:2-5) Bisan pa ni- 
ana, ang apostatang mga Israelinhon sa ginghari- 
an sa Juda ug sa napulo-ka-tribong gingharian 
nagpaagi sa ilang mga anak diha sa kalayo.---2Ha 
17:17, 18, Eze 23:4, 36-39. 

Ang 'pagpaagi sa kalayo ngadto kang Molek gii- 
sip sa pipila nga nagpasabot ug rituwal nga pag- 
putli nga pinaagi niini ang mga bata ideboto o ipa- 
hinungod ngadto kang Molek, ang uban nagsabot 
niini ingong aktuwal nga paghalad. Dili gayod ma- 
lalis nga ang mga Canaanhon ug ang apostatang 
mga Israelinhon naghalad sa ilang mga anak. (Deu 
12:31, Sal 106:37, 38) Si Haring Ahaz sa Juda “nag- 
sunog sa iyang mga anak [“anak,” Sy] sa kalayo.” 
(2Cr 28:3) Ang susamang teksto sa 2 Hari 16:3 ma- 
basa: “Bisan ang iyang kaugalingong anak nga la- 
laki iyang gipaagi sa kalayo.” Kini nagpasabot nga 
ang 'pagpaagi sa kalayo usahay susama gayod 
ug kahulogan sa paghalad. Hinuon, ang pagsimba 
kang Molek lagmit dili kanunay ug sa tanang dapit 
managsama. Pananglitan, si Haring Solomon, ubos 
sa impluwensiya sa iyang langyawng mga asawa, 
nagtukod ug hatag-as nga mga dapit alang kang 
Molek ug sa ubang mga bathala, apan sa panahon 
lamang ni Ahaz nga gihisgotan ang paghalad ug 
mga bata. (1Ha 11:7, 8) Walay duhaduha nga kon 
kining takos kasilagan nga buhat naglungtad na 
una pa niini, kini gisaway na unta lakip sa ubang 
mga porma sa idolatriya nga naglungtad na sa pa- 
nahon sa mga paghari sa nagkalainlaing mga hari. 
Tungod niini ang pipila ka komentarista mipabor sa 
opinyon nga ang ekspresyong “paagi sa kalayo” sa 
orihinal gipadapat ngadto sa usa ka rituwal sa pag- 
putli ug sa ulahi nagpasabot sa aktuwal nga pagha- 
lad. 

“Ang pagpaagi” ngadto kang Molek nga gihisgo- 
tan sa nota o footnote sa Levitico 18:21 (Rbi8) da- 
yag nga nagtumong sa pagdeboto o sa pagpahinu- 
ngod sa mga bata ngadto niining bakak nga diyos. 
Kining tekstoha gihubad sa nagkalainlaing paagi: 
“Dili mo ipahinungod ang si bisan kinsa sa imong 
mga anak ngadto sa pag-alagad kang Molek.” (AT) 
“Dili mo igahatag ang si bisan kinsa sa imong bin- 
hi aron ipaagi sila sa kalayo ngadto kang Molek.” 
(AS) “Dili mo igahatag ang imong binhi aron ipa- 
hinungod ngadto sa idolo nga si Molok.” (Dy) “Dili 
mo itugot nga ihalad ang bisan kinsa sa imong ka- 
liwat ngadto kang Molek.”--NW. 

Si Ahaz ug Manases mao lamang ang mga hari 
sa Juda nga gihisgotang nagpaagi sa ilang mga 

anak diha sa kalayo. Apan, tungod sa pagdasig ni- 
ining duha ka hari sa paghalad ug bata, ang bata- 
san dayag nga nakagamot taliwala sa mga Israe- 
linhon sa katibuk-an. (2Ha 16:3, 21:6, Jer 7:31: 19: 
4, 5; 32:35; Eze 20:26) Hinuon, may mga panahon 
nga ang mga bata patyon una inay nga sunogon 
nga buhi.---Eze 16:20, 21. 

Si Haring Josias nagdaot sa Topet, ang pangu- 
nang sentro sa pagsimba kang Molek didto sa Juda, 
aron mapugngan ang mga tawo sa pagpaagi sa 
ilang mga anak diha sa kalayo. (2Ha 23:10-13) 
Apan kini wala maghanaw sa maong batasan sa 
tanang panahon. Si Ezequiel, kinsa misugod sa 
pag-alagad ingong manalagna 16 ka tuig human 
mamatay si Josias, naghisgot niini ingong nahita- 
bo sa iyang adlaw.---Eze 20:31. 

Gituohan nga ang Molek nga kaniya gihalad ang 
mga bata maoy pormag tawo apan ang ulo maoy 
ulo sa torong baka. Ang larawan gikaingong gipai- 
nit pag-ayo hangtod nga mobaga ug ang mga bata 
iitsa ngadto sa nagtuy-od nga mga bukton niini, sa 
ingon mahulog ngadto sa nagdilaab nga hudno sa 
ubos. Kini nga konsepto sa dakong bahin gipasukad 
sa kahubitan nga gihatag sa Gregong historyador 
nga si Diodorus Siculus sa unang siglo W.K.P. ba- 
hin kang Cronos o Molok sa Cartago.---Diodorus of 
Sicily, XX, 14, 4-6. 

Mahitungod sa buhat sa astrolohiya maylabot sa 
pagsimba kang Molek, tan-awa ang ASTROLOGO. 


MOLID [gikan sa lintunganayng pulong nga 
nagkahulogang “nanganak, nahimong amahan, 
nagpahimugso"]. Usa ka tawo sa Juda ug kaliwat ni 
Hesron pinaagi kang Jerameel. Si Molid mao ang 
anak nga lalaki ni Abisur pinaagi sa iyang asawa 
nga si Abihail.--1Cr 2:4, 5, 9, 25-29. 


MOLOK. 


MONTURA. Usa ka lingkoranan nga ipahimu- 
tang sa bukobuko sa usa ka hayop alang sa mosa- 
kay niini. Daghang teksto sa Bibliya ang naghisgot 
sa mga asno nga monturahanan (Gen 22:3, Num 
22:21; 2Sa 17:23, 19:26; 1Ha 2:40, 13:13, 27, 2Ha 
4:24), apan walay gihatag nga kahubitan bahin sa 
mga montura. Sumala sa mga ebidensiya sa ka- 
raang mga monyumento, mopatim-aw nga ang 
unang mga montura alang sa mga kabayo maoy 
usa lamang ka gamayng piraso sa panapton o 
hanig nga panit. Ang Hebreohanong berbo nga 
“montura” sa paninugdan nagkahulogang “higot,” 
nga nagpakita nga ang mga montura gihigot diha 
sa mga hayop. Ang usa ka karaang linilok naghu- 
lagway sa samag-kahon nga montura nga gihigot 
diha sa bukobuko sa usay-bugdo nga kamelyo. Wa- 
lay tinong detalye bahin sa “pangmonturang bukag 
sa kamelyo nga pangbabaye” nga gihisgotan sa Ge- 


Tan-awa ang MOLEK. 

nesis 31:34. Ang Hebreohanong ekspresyon nga 
kar haggamal’ gihubad sa nagkalainlaing paagi 
ingong “bag diha sa kamelyo” (NE), “lingkoranan 
diha sa kamelyo” (JB), ug “montura sa kamelyo” 
(AT). 

Ilalom sa Balaod, ang usa nga makahikap sa 
montura nga gisakyan sa usa nga may inagas 
mahimong mahugaw, sama sa usa ka tawo nga 
makahikap sa usa ka butang nga nalingkoran sa 
usa ka babaye nga may regla.--Lev 15:9, 19-23. 


MONYUMENTO. Usa ka haligi, plake, tinu- 
kod, o ubang ilhanan nga gitukod ingong hando- 
manan sa usa ka tawo o sa usa ka talagsaong pang- 
hitabo. Ang pipila niini gihisgotan sa Bibliya, bisan 
tuod dili ang tanan niini gitawag nga mga monyu- 
mento. 

Si Jehova nagpakita kang Jacob diha sa usa ka 
panan-awon sa kagabhion, nga naglig-on sa Abra- 
hamikong pakigsaad ngadto kaniya (1781 W.K.P.). 
Ingong handomanan, gikuha ni Jacob ang bato nga 
iyang giunlanan, gipahimutang kini ingong usa ka 
haligi, ug gidihogan kini ug lana. Unya iyang gita- 
wag ang maong dapit nga Bethel. (Gen 28:10-19) 
Mga 20 ka tuig sa ulahi si Jacob ug Laban, sa di- 
hang naghimog usa ka pakigsaad sa pakigdait tali 
kanilang duha, nagpatindog ug usa ka haligi, ug 
usab sa usa ka tapok sa mga bato, didto sa buki- 
rong rehiyon sa Gilead, aron magsilbing pahinum- 
dom sa ilang kasabotan. (Gen 31:25, 44-52) Sa di- 
hang gidala ni Jehova ang Israel ngadto sa Yutang 
Saad (1473 W.K.P.), duha ka monyumento ang gi- 
tukod sa dapit nga ilang gitabokan sa Suba sa Jor- 
dan, ang usa didto sa tungatunga ug ang lain did- 
to sa K nga tampi sa suba, sa Gilgal. Kini maoy 
mga handomanan nga nagpahinumdom sa maong 
milagrosong pagtabok, ug human niadto sa dihang 
ang ilang mga anak mangutana kon unsa ang gi- 
hawasan niini nga mga monyumento, iasoy sa 
ilang mga amahan kon unsa ang gihimo ni Jehova 
alang sa iyang katawhan.---Jos 4:4-9, 20-24. 

Human sa iyang kadaogan batok sa mga Amale- 
kanhon, si Haring Saul nagtukod ug “usa ka mon- 
yumento [Heb., yadh] alang sa iyang kaugalingon.” 
(1Sa 15:12) Ang Hebreohanong pulong nga yadh, 
nga sagad gihubad nga “kamot,” mahimong mag- 
kahulogan usab nga “monyumento,” maingon nga 
ang usa ka kamot nga giisa makapatagad sa pa- 
nan-aw ug magpunting sa atensiyon sa espesipi- 
kong paagi, ang usa ka monyumento makapatagad 
usab sa katawhan ngadto sa pipila ka butang. 

Ang Monyumento ni Absalom (Heb., yadh) 
maoy usa ka haligi sama sa daghang uban pang 
mga monyumento. Gipatindog kini ni Absalom 
didto sa Ubos nga Patag sa Hari duol sa Jerusalem, 
tungod kay sumala sa iyang giingon, “Wala akoy 

anak nga lalaki nga magpahinumdom sa akong 
ngalan.” (2Sa 18:18) Apan, karong adlawa walay 
nahibaloan labot niini nga monyumento o sa nahi- 
mutangan niini gawas sa gihisgotan sa Bibliya. 
Kini dili angayng pakasaypon nga mao ang gita- 
wag nga lubnganan sa Walog sa Kidron, nga su- 
mala sa eklesiastikal nga tradisyon iya ni Absalom 
apan diay iya sa Grego-Romanhong yugto sa arki- 
tektura.---Tan-awa ang ABSALOM. 

Sama kang Absalom, ang mga eunuko walay 
paglaom nga makabaton ug kaliwat nga magdala 
sa ilang mga ngalan. Apan, kon sila magmatinu- 
manon kang Jehova, ug dili sama sa mabudhiong 
si Absalom, si Jehova nagsaad sa paghatag kanila 
ug “usa ka butang nga mas maayo kay sa mga 
anak nga lalaki ug mga anak nga babaye,” nga 
mao, “igahatag ko gayod kanila sa akong balay ug 
sulod sa akong mga paril ang usa ka monyumento 
[Heb., yadh] ug ang usa ka ngalan . . . Usa ka nga- 
lan hangtod sa panahong walay tino akong igaha- 
tag kanila, nga dili pagaputlon. "---Isa 56:4, 5: itan- 
di ang Pr 22:1. 

Ang mga lapida gihimo usab ingong mga tigpa- 
hinumdom, sama pananglitan sa lapida nga nagti- 
maan sa “lubnganan sa tawo sa matuod nga Diyos” 
nga nagtagna kon unsay buhaton ni Josias batok sa 
halaran sa Bethel.---2Ha 23:16-18, 1Ha 13:1, 2. 


MORE. 

1. Tingali sa panahon ni Abraham ang dagkong 
mga kahoy sa More nahimong usa ka iladong ilha- 
nan duol sa Sekem ug mopatim-awng nagpabilin 
nga ingon niana sulod sa kasiglohan human niana. 
(Gen 12:6; Deu 11:30, tingali mao usab ang gitu- 
mong diha sa Gen 35:4: Jos 24:25, 26, Huk 9:6.) Gi- 
isip sa pipila ka eskolar nga ang “dakong kahoy 
sa Meonenim” mao ang “dagkong mga kahoy sa 
More.” (Huk 9:37) Tingali “More” ang ngalan sa ori- 
hinal nga tag-iya sa luna sa yuta duol sa Sekem 
nga adunay usa ka dako kaayong kahoy o usa ka 
pundok o plantasyon sa dagkong mga kahoy. 

2. Ang ngalan sa usa ka bungtod nga sa duol ni- 
ini gipildi ni Gideon ang mga Midianhon. (Huk 7:1) 
Kini nga bungtod giisip sa kadaghanan nga mao 
ang abohon ug kolor, upawng tagaytay sa Jebel 
Dahi (Giv'at Ha-More), mga 8 km (5 mi) sa A sa gi- 
tuohang nahimutangan sa atabay ni Harod. 


MORESET, MORESET-GAT [Kabtangan sa 
Gat]. Lagmit mao ang pinuy-anan ni manalagnang 
Miqueas. (Jer 26:18, Miq 1:1) Gituohan nga lagmit 
mao kini ang Tell el-Judeideh (Tel Goded), mga 
35 km (22 mi) sa HK sa Jerusalem ug mga 10 km 
(6 mi) sa HS sa Gat. Ang gikombinar nga ngalang 
Moreset-gat (Miq 1:14) nagpasabot nga kini nga 
siyudad sa usa ka paagi nalangkit sa Gat. Tinga- 
li sulod sa pipila ka panahon kini gigamhan sa Fi- 

listehanong siyudad sa Gat, sanglit ang mga Filis- 
tehanon naggahom sa ubang mga dapit gawas pa 
sa ilang lima ka pangunang mga siyudad (ang Gat 
lakip niining lima).-- 1Sa 6:18, 27:5. 

Giisip sa pipila nga ang Miqueas 1:14 naghimo 
ug gamayng kalainan sa ngalan nga Moreset (nag- 
kahulogang “Kabtangan”). Ang Hebreohanong ter- 
mino nga “mga gasa sa pagpanamilit” niini nga 
teksto nagtumong sa usa ka tawo o kabtangan nga 
temporaryo o permanente nga gitugyan o gihatag. 
Busa, ang Zion (Miq 1:13) mawad-an niini nga 
siyudad, kay ang Moreset mismo mao ang “mga 
gasa sa pagpanamilit.” 


MORIA. Ang ngalan sa batoon ug habog nga 
dapit nga diha niana gitukod ni Solomon ang usa 
ka maanindot nga templo alang kang Jehova. Una 
pa niana, gipalit sa iyang amahang si David ang 
maong luna gikan kang Arauna (Ornan) nga Jebu- 
sihanon aron magtukod didto ug usa ka halaran, 
sanglit mao kini ang paagi nga gipakita sa Diyos sa 
pagpahunong sa hampak tungod sa sala ni David 
maylabot sa gihimong pagsenso.--2Sa 24:16-25, 
1Cr 21:15-28, 2Cr 3:1, tan-awa ang ARAUNA. 

Giingon sa karaang Hudiyohanong tradisyon nga 
ang nahimutangan sa templo mao ang bukid sa 
“yuta sa Moria” diin si Abraham misulay sa pagha- 
lad kang Isaac, ingong pagsunod sa sugo sa Diyos. 
(Gen 22:2, tan-awa ang Jewish Antiquities, VII, 
329-334 [xiii, 4].) Kini maghimo sa “yuta sa Moria” 
nga mao ang bukirong rehiyon palibot sa Jerusa- 
lem. Gikan sa kanait nga dapit sa Beer-seba, si Ab- 
raham mipanaw paingon sa “yuta sa Moria”; ug sa 
ikatulong adlaw, iyang nakita gikan sa halayo ki- 
ning gitudlo sa Diyos nga dapit.--Gen 21:33, 34, 
22:4, 19. 

Gisupak sa pipila ang pagtuo nga ang Bukid sa 
Moria mao ang Patukoranan sa Templo didto sa Je- 
rusalem, tungod sa gilay-on niini gikan sa Beer- 
seba ug sa pagkadili-makita niini “gikan sa halayo.” 
Apan didto paingon “sa yuta sa Moria” nga mipa- 
naw si Abraham. Sa unang adlaw, si Abraham 
sayo nga mibangon, nagmuntora sa iyang asno, 
nagbugha ug kahoy, nagluwan niini diha sa hayop, 
ug dayon misugod sa iyang panaw. (Gen 22:2, 3) 
Kadto maoy 'sa ikatulong adlaw nga giyahat ni Ab- 
raham ang iyang mga mata ug nakakita sa dapit 
[ang yuta sa Moria] gikan sa halayo.' Busa, ang ika- 
duhang adlaw mao lamang ang tibuok adlaw nga 
panaw. Kon bahin sa pagkatataw sa Bukid sa Moria 
ug sa gilay-on sa pagpanaw, ang The Illustrated 
Bible Dictionary nag-ingon: “Hinuon, ang gilay-on 
gikan sa H sa Filistia hangtod sa Jerusalem maoy 
mga 80 km, nga lagmit gikinahanglan gayod ang 
3-ka-adlaw nga panaw, ug sa Genesis ang dapit 
nga gipunting dili mao ang ‘bukid sa Moria’ kondili 

ang usa sa ubay-ubayng mga bukid nianang yutaa 
nga gitawag niana nga ngalan, ug ang mga bung- 
tod nga nahimutangan sa Jerusalem makita ra sa 
halayo. Nan dili angayng kaduhaduhaan nga ang 
paghalad ni Abraham nahitabo diha sa nahimuta- 
ngan sa ulahing Jerusalem, kon dili man ugaling sa 
bungtod sa Templo.” (Giedit ni J. Douglas, 1980, 
Tomo 2, p. 1025) Busa, ang panaw nga mga 80 km 
(50 mi) pinaagi sa pagbaktas gikan sa Beer-seba 
hangtod sa Bukid sa Moria lagmit miabot gayod ug 
kapin sa duha ka adlaw. 

Dayag nga ang Bukid sa Moria layolayo pa gikan 
sa Salem sa panahon ni Abraham mao nga sa di- 
hang gisulayan ang paghalad kang Isaac kini wala 
sa bug-os makita sa mga molupyo sa siyudad. Wa- 
lay rekord nga kini sila nakasaksi sa panghitabo o 
misulay sa pagbabag. Masabot nga kining dapita 
medyo hilit kasiglohan sa ulahi tungod kay sa ad- 
law ni David dihay giokanan ibabaw sa Bukid sa 
Moria. Hinuon, walay gihisgotan nga dihay mga ti- 
nukod sa maong dapit.---2Cr 3:1. 

Karong adlawa ang Islamikong ampoanan nga 
nailhan ingong Dome of the Rock nahimutang iba- 
baw sa Bukid sa Moria.--Tan-awa ang JERUSALEM 
(Ulahing mga Yugto). 


MOSERA, MOSEROT. Ang dapit nga gi- 
kampohan sa mga Israelinhon sa dihang namatay 
si Aaron. (Deu 10:6) Dayag nga kini duol sa Bu- 
kid sa Hor (diin didto namatay si Aaron), apan 
ang tukmang nahimutangan niini wala mahibaloi. 
(Num 33:38) Ang plural nga porma sa Mosera, ang 
“Moserot,” makita sa Numeros 33:30, 31 ug dayag 
nga nagtumong sa nahaunang gikampohan sa Is- 
rael didto. 


MOZA [Pag-adto]. 

1. Usa ka kaliwat ni Juda ug anak nga lalaki ni 
Caleb pinaagi sa iyang puyopuyo nga si Epa.--1Cr 
2:46. 

2. Usa ka Benjaminhon ug kaliwat ni Ha- 
ring Saul. Siya mao ang anak nga lalaki ni Zimri ug 
amahan ni Binea.--1Cr 8:33-37, 9:42, 43. 


MOZAH  [Gititian (Gipug-an: Gipisat)]. Usa ka 
siyudad sa Benjamin. (Jos 18:21, 26) Ang karaang 
dapit gituohan nga nahimutang sa o duol sa Qalun- 
yah (Mevasseret Ziyyon), usa ka balangay nga 
mga 7 km (4.5 mi) sa KAK sa Patukoranan sa Tem- 
plo didto sa Jerusalem. Ang mga gunitanan sa ba- 
nga nga gimarkahan sa ngalang Mozah nakapla- 
gan sa Jerico ug sa Tell en-Nasbeh. 


MULA [Heb., peredh, pirdah' (bayeng mula)]. 
Ang mestiso nga liwat sa usa ka laking asno ug sa 
usa ka bayeng kabayo. Ang lawas sa mula susama 
sa kabayo, apan ang iyang mubo, dakong ulo, tag- 
as nga dalunggan, mubong lambungay, gagmayng 

mga tiil, ug ikog nga may labong ug tag-as nga 
balhibo sa tumoy niini maoy sama sa asno. Nakuha 
sa mula (Equus asinus mulus) ang pipila ka maa- 
yong mga kinaiya sa iyang duha ka ginikanan: ang 
pagkamalahutayon, kalig-on, ug pagkadili-daling 
matakilpo sa asno, ug ang kakusgan, kaliksi, ug ka- 
isog sa kabayo. Kini nga hayop dili daling matap- 
tan ug sakit kon itandi sa kabayo, mas molahutay 
sa pagdala ug bug-at nga mga luwan, ug mas taas 
ug kinabuhi. Ang hinny, ang liwat sa laking kaba- 
yo ug sa bayeng asno, mas gamay kay sa mula ug 
dili kaayo kusgan ug matahom. Ang laki ug bayeng 
mula, gawas sa pipila ka eksepsiyon, dili makapa- 
tunghag liwat. 

Kini nga mga hayop maoy lakip sa mga gasa nga 
gidala ngadto kang Solomon sa mga hari nga buot 
mamati sa iyang kaalam. (1Ha 10:24, 25: 2Cr 9:23, 
24) Ang ubang mga mula lagmit nga nabatonan 
gikan sa mga magpapatigayon, sama sa mga Feni- 
cianhon. (Eze 27:8, 9, 14) Sa panahon ni David, ang 
mga mula gigamit nga sakyanan sa mga tawong 
prominente. Ang kaugalingong bayeng mula ni 
David gipagamit kang Solomon sa dihang gidiho- 
gan siya didto sa Gihon.---2Sa 13:29, 18:9, 1Ha 1: 
33, 34, 38, 39. 

Ang mga mula gipabilhan ingong mga luwana- 
nan. (2Ha 5:17, 1Cr 12:40) Si Jehova, pinaagi sa 
iyang manalagna nga si Isaias, nag-ingon nga ang 
mga mula maoy usa sa mga hayop nga sakyan sa 
iyang natibulaag nga katawhan paingon sa Jerusa- 
lem. (Isa 66:20) Busa makaiikag nga ingong katu- 
manan sa tagna, kadtong namalik gikan sa pag- 
kadestiyero sa Babilonya nagdalag 245 ka mula 
gawas pa sa ubang mga mananap nga luwananan. 
--Esd 2:66: Neh 7:68. 

Ang mga tawo gitambagan nga sila dili ma- 
wad-ag pagsabot, sama sa usa ka kabayo o mula 
kansang kaliksi kinahanglang kontrolahon pinaagig 
busal o renda.---Sal 32:9. 


MULBERI, ITOM NGA KAHOYNG [Gr., 
sy'ka mi'nos|. Gitawag usab nga sycamine, kini nga 
kahoy gihisgotan lamang diha sa pahayag ni Jesus 
ngadto sa iyang mga apostoles maylabot sa ilang 
pagtuo. (Luc 17:5, 6, ftn sa Rbi8) Ang Gregong pu- 
long nga gigamit kasagarang nagtumong sa ka- 
hoyng mulberi, ug ang itom nga mulberi (Morus 
nigra) sagad nga gitanom sa Israel. Kini maoy usa 
ka lig-on nga kahoy nga moabot sa gitas-on nga 
mga 6 m (20 p), nga may dagko, pormag-kasing- 
kasing nga mga dahon ug lugom-pula o itom nga 
bunga nga kaamgid sa blackberry. 


MUPIM. Usa sa “mga anak nga lalaki” ni Ben- 
jamin (Gen 46:21): dayag nga mao ra si Sepupam 
(Num 26:39), Sepupan (1Cr 8:5), ug Supim (1Cr 
7:12). 

MUSI. Apo nga lalaki ni Levi ug anak ni Mera- 
ri. (Ex 6:16, 19) Si Musi nanganak ug tulo ka anak 
nga lalaki ug nagpundar ug usa ka banay nga gita- 
wag ug mga Musihanon.--1Cr 23:23, Num 26:58. 


MUSIHANON [lagmit, Kang (Iya ni) Moises]. 
Usa ka Levihanong banay nga naggikan kang Musi 
nga anak nga lalaki ni Merari.--Num 3:17, 20, 33, 
26:58. 


MUSIKA. Usa sa mga gasa sa Diyos nga pina- 
agi niini ang tawo makadayeg ug makapasalamat 
sa iyang Maglalalang maingon man makapahayag 
sa iyang mga pagbati, sa iyang mga kasub-anan ug 
mga kalipay. Ang pag-awit maoy usa gayod ka 
prominenteng bahin sa pagsimba kang Jehova nga 
Diyos, apan mahinungdanong bahin usab ang ins- 
trumental nga musika. Kini nagsilbi dili lamang sa 
pagduyog sa mga mag-aawit kondili usab sa pag- 
sangkap sa ilang pag-awit. Busa dili ikatingala nga 
gikan sa sinugdan hangtod sa kataposan daghag 
gihisgotan ang Bibliya bahin sa pag-awit ug sa ins- 
trumental nga musika, maylabot sa matuod nga 
pagsimba ug sa uban pa.--Gen 4:21: 31:27, 1Cr 
25:1, Pin 18:22. 

Kasaysayan. Ang unang paghisgot sa Bibliya 
sa musika o honi maoy sa wala pa ang Lunop, sa 
ikapitong kaliwatan gikan kang Adan: “[Si Jubal] 
ang mag-uugda sa tanan niadtong nagagamit sa 
alpa ug sa plawta.” Lagmit gihubit niini ang pagka- 
mugna sa unang mga tulonggon o tingali bisan 
ang pagkatukod sa usa ka matang sa propesyon sa 
musika.---Gen 4:21. 

Sa kapanahonan sa mga patriarka ang musika 
mopatim-awng usa ka hinungdanong bahin sa ki- 
nabuhi, nga makita sa tinguha ni Laban nga ma- 
namilit kang Jacob ug sa iyang mga anak nga ba- 
baye nga may musika. (Gen 31:27) Ang pag-awit 
ug ang pagduyog ginamit ang mga tulonggon nag- 
timaan sa pagsaulog sa kaluwasan didto sa Pulang 
Dagat ug sa madaogong pagpauli ni Jepte, David, 
ug Saul gikan sa pagpakiggubat.--Ex 15:20, 21, 
Huk 11:34, 1Sa 18:6, 7. 

Sa matag usa sa duha ka okasyon nga nalangkit 
ang pagdala sa Arka ngadto sa Jerusalem, presen- 
te ang mga mag-aawit ug mga manunugtog. (1Cr 
13:8, 15:16) Sa ulahing katuigan sa kinabuhi ni Da- 
vid, si Jehova, pinaagi sa iyang mga manalagnang 
si Natan ug Gad, nagsugo sa pag-organisar sa mu- 
sika alang sa sangtuwaryo.--1Cr 23:1-5, 2Cr 29: 
25, 26. 

Ang pag-organisar sa musika nga gisugdan ni 
David bug-os nga natuman didto sa templo ni So- 
lomon. Ang kahalangdon ug kadaghan sa musika 
sa panahon sa pagpahinungod sa templo masabtan 
gikan sa kamatuoran nga ang mga tigtrompeta la- 

mang mikabat ug 120. (2Cr 5:12, 13) Apan sa di- 
hang wala na hatagig pagtagad sa nasod ang ilang 
pagkamatinumanon kang Jehova, ang tanang ba- 
hin sa matuod nga pagsimba naapektohan, lakip 
ang musika. Hinunoa, sa dihang gihimo ni Ha- 
ring Ezequias ug Haring Josias ang ilang mga re- 
porma, ingon man sa dihang namauli ang mga 
Hudiyo gikan sa pagkadestiyero sa Babilonya, gipa- 
ningkamotan nga maorganisar pag-usab ang kahi- 
kayan sa musika nga gitinguha ni Jehova. (2Cr 
29:25-28, 35:15: Esd 3:10) Sa ulahi, sa dihang gii- 
nagurahan ni Nehemias ang paril sa Jerusalem, 
ang Levihanong mga mag-aawit, nga bug-os gi- 
duyogan sa mga tulonggon, nakaamot ug dako 
sa kalipay sa okasyon. (Neh 12:27-42) Bisan tuod 
wala nay gihisgotan ang Kasulatan bahin sa musi- 
ka maylabot sa pagsimba didto sa templo human 
sa panahon ni Nehemias, ang ubang mga rekord, 
sama sa Talmud, naghisgot bahin sa musika nga 
gigamit didto hangtod sa kalaglagan sa Jerusalem 
niadtong 70 K.P. 


Unsa ka dako ang 
grupo sa mga mag-aawit 
didto sa templo sa Jerusalem? 


Labot sa pagpangandam alang sa templo ni Je- 
hova, si David migahin ug 4,000 ka Levihanon 
alang sa musikal nga pag-alagad. (1Cr 23:4, 5) Ta- 
liwala kanila mao ang 288 ka “binansay sa awit 
alang kang Jehova, tanan mga batid.” (1Cr 25:7) 
Ang bug-os nga kahikayan gipailalom sa direksi- 
yon sa tulo ka batid kaayong mga maghohoni, si 
Asap, Heman, ug Jedutun (dayag nga ginganlan 
usab ug Etan). Sanglit ang matag usa niini nga 
mga lalaki maoy kaliwat sa usa sa tulo ka anak nga 
lalaki ni Levi nga si Gersom, Kohat, ug Merari, sa 
ingon ang tulo ka pangunang Levihanong mga ba- 
nay may mga hawas diha sa kahikayan sa musi- 
ka sa templo. (1Cr 6:16, 31-33, 39-44, 25:1-6) Ang 
mga anak niining tulo ka lalaki sa katibuk-an maoy 
24, nga ang tanan maoy lakip sa nahisgotang 288 
ka batid nga mga maghohoni. Ang matag usa ka 
anak nga lalaki gitudlo pinaagig ripa ingong pa- 
ngulo sa usa ka dibisyon sa mga maghohoni. Ubos 
sa iyang pagtultol mao ang dugang 11 ka “batid” 
nga mga maghohoni, nga gipili gikan sa iyang ka- 
ugalingong mga anak ug sa ubang mga Leviha- 
non. Niining paagiha ang 288 ([1 + 11] x 24 
= 288) ka batid nga Levihanong mga maghoho- 
ni, sama sa mga saserdote, gilain ngadto sa 24 
ka dibisyon. Kon ang tanang nahibilin nga 3,712 
ka “tinun-an” bahinon, kini adunay aberids nga 
mga 155 ka dugang mga tawo sa matag usa sa 
24 ka dibisyon, nga nagpasabot nga adunay mga 
13 ka Levihanon diha sa nagkalainlaing ang-ang 

sa pagtuon ug pagbansay ug musika ilalom sa usa 
ka batid nga maghohoni. (1Cr 25:1-31) Sanglit ang 
mga tigtrompeta maoy mga saserdote, sila maoy 
dugang pa sa Levihanong mga maghohoni.---2Cr 
5:12: itandi ang Num 10:8. 

Instrumental nga Musika. Diyutay ra kaa- 
yong impormasyon ang gihatag sa Bibliya may- 
labot sa porma o pagkagama sa kapin sa usa 
ka dosena nga nagkalainlaing mga tulonggon nga 
gihisgotan niini. Busa, ang kadaghanang eskolar 
nagdepende pag-ayo sa nadiskobrehan sa mga ar- 
keologo labot sa mga tulonggon nga gigamit sa 
kontemporaryong mga nasod sa palibot. Bisan pa 
niana, kini tingali dili kanunay nga kasaligang giya, 
sanglit mopatim-aw nga ang Israel nanghawod sa 
musika kon itandi sa iyang mga silingan. Dugang 
pa, gilangkit sa pipila ang nagkalainlaing mga tu- 
longgon sa Kasulatan ngadto sa mga tulonggon 
nga gigamit sa modernong mga panahon didto sa 
Tungang Sidlakan, nga gituohan nga adunay kara- 
ang kagikan. Kini usab maoy pangagpas lamang. 

Ang mga tulonggon sa Bibliya tingali giklasipi- 
kar ingon sa mosunod: 

Kinuldasan: alpa, subing, sitara. 

Huyponon: gayta, plawta, budyong, trompeta, 
(lagmit) nehiloth. 

Basalon: piyangpiyang, sistrum, tamborin. 

Alang sa dugang pang impormasyon tan-awa 
ang tagsatagsa ka artikulo sa mga tulonggon nga 
gihisgotan. 

Walay katarongan ang pagtuo nga ang mga tu- 
longgon sa Israel maoy dili-maayo ang pagkadi- 
senyo, pagkagama, o ang tunog. Ang Bibliya nag- 
ingon nga ang mga alpa ug ang kinuldasang mga 
tulonggon nga gigamit sa templo maoy mga gama 
gikan sa labing maayo, inimportar nga kahoyng al- 
gum, ang mga trompeta maoy gama gikan sa pla- 
ta. (1Ha 10:11, 12; Num 10:2) Walay duhaduha, 
gigamit ang labing batid nga mga artesano sa pag- 
gama sa mga tulonggon sa templo. 

Ang Kasulatan ug ang dili-Biblikanhong mga 
manuskrito nga nagsukad sa wala pa ang Komong 
Panahon magpamatuod sa kalidad sa mga tulong- 
gon ingon man usab sa katakos sa Israelinhong 
mga maghohoni. Ang Linukot nga mga Basahon sa 
Patayng Dagat nag-ingon nga ang daghang trom- 
peta adunay espesipiko, nagkadaiyang komplikado 
nga mga tingog nga ipagula nga “samag pinaagi sa 
usa ka baba.” Kini nagkinahanglan dili lamang sa 
batid nga mga maghohoni kondili usab sa mga tu- 
longgon nga gituyo paggama nga ang tingog ma- 
kontrolar aron ipaangay ang tanang tono ngadto sa 
usag usa. Ang pagkaangay sa tono gipakita sa ins- 
piradong rekord labot sa honi nga gitugtog sa pa- 
nahon sa inagurasyon sa templo ni Solomon: “Ang 

[usa ka gatos ug kawhaan ka] mga tigtrompeta ug 
ang mga mag-aawit nagkahiusa sa pagpalanog ug 
usa ka tingog. —2Cr 5:12, 13. 

Ang Bibliya nagtala lamang ug upat ka tu- 
longgon nga tinong lakip sa orkestra sa templo: 
mga trompeta, alpa, kinuldasan nga mga tulong- 
gon (Heb., nevalim'), ug mga piyangpiyang. Bisan 
tuod kini dili kompletong orkestra subay sa moder- 
nong mga sukdanan, kini wala gayod himoa aron 
mahimong ingon niana nga orkestra, apan kini gi- 
himo lamang aron moduyog sa pag-awit diha sa 
templo. Ang maong kombinasyon sa mga tulong- 
gon maayo na kaayo alang niini nga katuyoan. 
- 2Cr 29:25, 26: Neh 12:27, 41, 42. 

Labot sa panahong gipatugtog ang sagradong 
mga tulonggon, ang Kasulatan naghisgot sa mosu- 
nod maylabot sa mga trompeta: “Sa adlaw sa in- 
yong pagmaya ug sa mga panahon sa inyong 
kapistahan ug sa mga sinugdan sa inyong mga 
bulan, kamo maghuyop sa mga trompeta iba- 
baw sa inyong mga halad-nga-sinunog ug sa in- 
yong mga halad-sa-panag-ambit.” (Num 10:10) 
Human maorganisar ang musika sa templo, ang 
uban sa mga tulonggon lagmit gigamit sa pagdu- 
yog sa mga trompeta alang niini ug sa ubang li- 
naing mga okasyon. Kini nga konklusyon, ingon 
man ang pamaagi nga gisunod labot sa musika, 
daw mao ang gipaila sa pagkasunodsunod sa mga 
panghitabo nga gihubit nga nahitabo sa dihang 
ang sagradong mga pag-alagad gipasig-uli ni Ha- 
ring Ezequias human niya mahinloi ang templo: 
“Sa nasugdan na ang halad-nga-sinunog, ang awit 
kang Jehova misugod ug ingon man ang mga 
trompeta, nga ilalom sa pagpanguna sa mga tu- 
longgon ni David nga hari sa Israel. Ug ang tibuok 
nga kongregasyon nagyukbo samtang ang awit 
milanog ug ang mga trompeta mibudyong---ang 
tanan niini hangtod nga nahuman ang tanang ha- 
lad-nga-sinunog.” (2Cr 29:27, 28) Ang mga trom- 
peta nga gihisgotang “ilalom sa pagpanguna sa 
mga tulonggon ni David” daw nagpaila nga ang 
mga tigtrompeta nagpatingog aron duyogan ang 
ubang mga tulonggon inay nga mangibabaw niini. 
Ang nahimutangan sa tibuok grupo sa mga mag- 
hohoni mao ang “dapit sa sidlakan sa halaran.” 
--2Cr 5:12. 

Giawit nga Musika. Ang mga mag-aawit sa 
templo maoy Levihanong mga lalaki. Ang Kasula- 
tan wala maghisgot ug babayeng mga mag-aawit 
sa templo. Ang usa sa mga Targum (sa Ecc 2:8) 
tin-awng nagpaila nga dili apil ang mga babaye 
diha sa koro. Ang kamatuoran nga ang mga baba- 
ye gidid-an gani sa pagsulod sa pipila ka dapit sa 
templo daw nagpahimong imposible nga sila ma- 
kabaton ug opisyal nga katungdanan didto.---2Cr 
5:12: Neh 10:39, 12:27-29. 

Ang pag-awit diha sa templo gipabilhan pag- 
ayo. Dayag kini gikan sa daghang paghisgot sa Ka- 
sulatan bahin sa mga mag-aawit ingon man sa ka- 
matuoran nga sila “gipahigawas sa katungdanan” 
nga komon sa ubang mga Levihanon aron ideboto 
sa bug-os ang ilang kaugalingon sa ilang pag-ala- 
gad. (1Cr 9:33) Ang ilang pagpadayon ingong lina- 
ing grupo sa mga Levihanon gipasiugda pinaagi sa 
pagtala kanila nga bulag gikan niadtong namalik 
gikan sa Babilonya. (Esd 2:40, 41) Bisan ang awto- 
ridad sa Persianhong hari nga si Artajerjes (Longi- 
manus) nagpamatuod alang kanila, nga nagpahi- 
gawas kanila, duyog sa ubang linaing mga pundok, 
gikan sa pagbayad ug 'buhis, tributo, ug bayranan." 
(Esd 7:24) Sa ulahi, ang hari nagsugo nga ihatag 
ang “piho nga tagana alang sa mga mag-aawit su- 
mala sa gikinahanglan sa matag adlaw." Bisan tuod 
kini nga sugo gipasidungog kang Artajerjes, lagmit 
gayod nga kini gipakanaog ni Esdras pinasukad 
sa gahom nga gihatag kaniya ni Artajerjes. (Neh 
11:23: Esd 7:18-26) Busa, masabot nga bisan tuod 
ang tanang mag-aawit maoy mga Levihanon, ang 
Bibliya naghisgot kanila ingong linaing pundok, 
nga nagtawag kanila ingong “mga mag-aawit ug 
mga Levihanon.”--Neh 7:1; 13:10. 

Gawas sa pagsimba sa templo, ang ubang mga 
mag-aawit, nga mga lalaki ug babaye, gihisgotan 
diha sa Kasulatan. Ang mga pananglitan niini mao 
ang mga mag-aawit nga lalaki ug babaye nga gi- 
huptan ni Solomon diha sa iyang palasyo, mao man 
usab, ang mga 200 ka mag-aawit nga lalaki ug ba- 
baye kinsa, dugang pa sa Levihanong mga magho- 
honi, mipauli gikan sa Babilonya. (Ecc 2:8, Esd 
2:65, Neh 7:67) Kining dili-Levihanong mga mag- 
aawit, nga komon sa Israel, gigamit dili lamang sa 
paghatag ug dugang kasadya sa nagkalainlaing 
malipayong mga okasyon kondili usab sa pag-awit 
ug mga awit sa pagbangotan sa mga panahon sa 
kasub-anan. (2Sa 19:35: 2Cr 35:25, Jer 9:17, 20) 
Ang batasan sa pagsuhol ug propesyonal nga mga 
maghohoni sa mga panahon sa kasadya ug kasubo 
mopatim-aw nga nagpadayon hangtod sa panahon 
nga si Jesus dinhi pa sa yuta.--Mat 11:16, 17. 

Bisan tuod kini wala kaayo hatagig dakong pag- 
tagad sama sa Hebreohanong Kasulatan, ang mu- 
sika wala isalindot o isalikway diha sa Kristohanon 
Gregong Kasulatan. Ang instrumental nga musika 
maylabot sa matuod nga pagsimba gihisgotan la- 
mang sa mahulagwayong diwa diha sa Gregong 
Kasulatan (Pin 14:2): bisan pa niana ang pag-awit 
daw komon kaayo taliwala sa mga alagad sa Diyos. 
Si Jesus ug ang iyang mga apostoles miawit ug 
mga awit sa pagdayeg human sa Panihapon sa Gi- 
noo. (Mar 14:26) Si Lucas naghisgot bahin kang 
Pablo ug Silas nga nanag-awit sa dihang nabilang- 
go, ug ang pagdasig ni Pablo sa mga isigkamagsi- 
simba mao ang pag-awit ug mga awit sa pagdayeg 

kang Jehova. (Buh 16:25, Efe 5:18, 19: Col 3:16) 
Ang mga pulong ni Pablo sa 1 Corinto 14:15 la- 
bot sa pag-awit mopatim-awng nagpaila nga kini 
maoy naandang bahin sa Kristohanong pagsimba. 
Sa pagtala sa iyang inspiradong panan-awon, si 
Juan naghisgot sa nagkalainlaing mga linalang sa 
langit nga nanag-awit ngadto sa Diyos ug kang 
Kristo.---Pin 5:8-10, 14:3, 15:2-4. 

Kinaiyahan sa Musika sa Bibliya. Ang ha- 
taas nga sukdanan sa moralidad sa mga Israelin- 
hon ug ang ilang hataas ug kalidad nga literatura, 
ingon sa gipakita sa ilang mga balak ug mga prosa 
sa Hebreohanong Kasulatan, nagpaila nga ang mu- 
sika sa karaang Israel lagmit milabaw gayod sa 
musika sa mga nasod niadtong panahona. Tinong 
ang panukbil sa musika sa Israel mas labaw gayod 
kay sa silingang mga nasod. Makaiikag ang usa ka 
Asiryanhon nga pinaugdong kinulit nga diha nia- 
na gihulagway si Haring Senakerib nga nagpugos 
kang Haring Ezequias sa pagbayad kaniyag lala- 
ki ug babayeng mga maghohoni ingong tributo. 
-- Ancient Near Fastern Texts, giedit ni J. Pritch- 
ard, 1974, p. 288. 

Dugay nang gituohan sa uban nga ang Hebreo- 
hanong musika pulos saloma, nga walay kombinas- 
yon sa mananoy nga nota. Bisan pa niana, ang 
pagkailado lamang sa alpa ug sa ubang kinulda- 
sang mga tulonggon sa Israel magpanghimakak 
gayod niini nga pangagpas. Imposible gayod nga 
tugtogon sa usa ka maghohoni ang daghag kuldas 
nga tulonggon ug dili makamatikod nga ang kom- 
binasyon sa pipila ka nota mananoy kaayo o nga 
ang espesipikong serye sa mga nota sama nia- 
nang sa arpeggio mopatunghag maanindot kaa- 
yong honi. Ang usa ka maalamong tinubdan sa ka- 
saysayan sa musika, si Curt Sachs, nag-ingon: 
“Ang nakagamot pag-ayong panglantaw nga ang 
kombinasyon sa mananoy nga mga nota ug poly- 
phony [kombinasyon sa duha o kapin pang musikal 
nga mga piyesa o tingog] iya lamang sa edad med- 
ya ug sa modernong Kasadpan maoy dili tinuod.” 
Siya nagpadayon nga bisan taliwala sa karaang 
mga kultura adunay daghang pananglitan sa mu- 
sika nga gitugtog nga sal-angsal-ang diha sa ti- 
naglima, tinagup-at, tinagutlo ingon man diha sa 
mga oktaba, ug nga taliwala niini nga mga tawo, 
lakip ang pipila ka tribo sa Pygmy, dihay kaugma- 
ran sa nagsapaway nga antiphony (tubagtubag 
nga pag-awit sa duha ka pundok sa mga mag- 
aawit) ngadto sa naandang canon nga estilo sa 
pag-awit. 

Pinasukad sa tibuok-yutang panukiduki, si Sachs 
mihinapos nga “ang mga koro ug mga orkestra nga 
nalangkit sa Templo sa Jerusalem adunay hataas 
nga sukdanan sa edukasyon, kabatid, ug kahibalo 
sa musika.” Siya nagpadayon: “Hinungdanon ang 

pagkahibalo nga ang karaang Kasadpanhong Sidla- 
kan may musika nga lahi kaayo kon unsay giila sa 
mga historyador sa ikadesinuybeng siglo. . . . Bisan 
tuod kita wala mahibalo kon unsay tono sa maong 
karaang musika, kita adunay igong pamatuod sa 
impluwensiya, dignidad, ug kalabaw niini.”---The 
Rise of Music in the Ancient World: East and West, 
1943, pp. 48, 101, 102. 

Ang Kasulatan nagpadayag sa samang konklus- 
yon. Pananglitan, kapin sa 30 ka beses nga makita 
ang ekspresyon nga “Ngadto [Alang] sa direktor” 
(NW; AT) diha sa mga superskripsiyon sa Mga Sal- 
mo. (Sal 11, ug uban pa) Ang ubang mga hubad 
mabasa nga “maestro sa koro” (Kx; JB, Mo, RS), 
“Pangunang Maghohoni” (AS: KJ: Le; Ro), ug “Ma- 
estro sa banda” (Fn). Ang Hebreohanong termi- 
no daw nagtumong sa usa ka tawo nga sa usa 
ka paagi naghatag ug direksiyon sa pag-awit, sa 
paghan-ay niini, sa pag-ensayo ug sa pagbansay 
sa Levihanong mga mag-aawit, o sa opisyal nga 
pagpasundayag niini. Tingali ang gitumong mao 
ang pangulo sa matag usa sa 24 ka pundok sa 
mga maghohoni sa sangtuwaryo, o lagmit ang usa 
ka laing maghohoni taliwala sa maayong laking 
mga maghohoni, sanglit ang rekord nag-ingon nga 
sila Moalagad ingong mga tagdumala.” (1Cr 15:21, 
25:1, 7-31) Diha sa mga 20 ka ubang mga Salmo 
ang superskripsiyon mas espesipiko pa gani sa 
paghisgot niini sa “mga direktor”: “Ngadto sa direk- 
tor sa kinuldasan nga mga tulonggon,” “Ngadto sa 
direktor sa mas ubos nga oktaba,” ug uban pa. (Sal 
4, 12, ug uban pa, tan-awa ang SHEMINITH.) Dugang 
pa, adunay ubang mga paghisgot sa Kasulatan 
maylabot sa “mga pangulo sa mga mag-aawit,” sa 
“mga batid,” ug sa ‘mga tinun-an.' Kining tanan 
nagpamatuod sa usa ka hataas nga sukdanan sa 
musika.---Neh 12:46, 1Cr 25:7, 8. 

Kadaghanan sa ginurupong pag-awit sa Israel 
mopatim-aw ingong tubagtubag nga pag-awit (an- 
tiphonal), nga ang matag katunga sa koro magba- 
nosay sa pag-awit sa magkapareho nga mga linya, 
o kaha usa ka solowista ug usa ka motubag nga 
koro ang magbanosay. Sa Kasulatan dayag nga kini 
mao ang gihisgotan nga “pagtubag.” (Ex 15:21, 1Sa 
18:6, 7) Kining matanga sa pag-awit gipakita diha 
sa paagi sa pagsulat mismo sa pipila ka salmo, 
sama sa Salmo 136. Ang paghubit bahin sa duha 
ka dagkong mga koro sa pagpasalamat sa panahon 
ni Nehemias ug sa ilang bahin panahon sa inagu- 
rasyon sa paril sa Jerusalem nagpaila nga sila mia- 
wit niining matanga sa pag-awit.--Neh 12:31, 38, 
40-42: tan-awa ang AWIT. 

Adunay laing matang usab sa awit nga ang tono 
anaa sa tungatunga sa pag-awit ug sa pagsulii. 
Ang tono niini makapuol ug sublisubli, nga ang gi- 
pasiugda mao ang ritmo. Bisan tuod kini popular 

pa gihapon sa pipila sa pangunang mga relihiyon 
sa kalibotan, ang paggamit niini diha sa Bibliya 
mopatim-awng limitado lamang sa mga awit sa 
pagbangotan, sama sa gihimo ni David nga miawit 
sa usa ka awit sa pagbangotan tungod sa kamata- 
yon sa iyang higala nga si Jonatan ug ni Ha- 
ring Saul. (2Sa 1:17: 2Cr 35:25; Eze 27:32, 32:16) 
Sa awit sa pagbangotan o sa pagminatay lamang 
nga kini nga matang sa pag-awit mas haom kay sa 
honi sa musika o sa pag-usab-usab sa tingog diha 
sa pagsulti.---Tan-awa ang AWIT SA PAGBANGOTAN. 


MUSTASA [Gr., si'napi]. Usa ka kusog motu- 
bo nga hilba, nga ang liso o lugas niini gihisgotan 
ni Jesus sa iyang sambingay bahin sa Gingharian 
sa mga langit (Mat 13:31, 32, Mar 4:30-32: Luc 13: 
18, 19; tan-awa ang SAMBINGAY) ug sa iyang pagpa- 
siugda nga bisan ang diyutayng pagtuo dakog ma- 
himo. (Mat 17:20, Luc 17:6) Ubay-ubayng matang 
sa mga tanom nga mustasa ang makaplagang na- 
nubo lamang didto sa Palestina, ang itom nga mus- 
tasa (Brassica nigra) mao ang matang nga sagad 
itanom. Sa tabunok nga yuta, ang liso, human sa 
pipila ka bulan, mahimong sama sa usa ka kahoy, 
usa ka tanom nga motubo sa gitas-ong 4.5 m 
(15 p), nga may lintunganayng lindog nga ang gi- 
bag-on sama sa bukton sa tawo. Ang mga bulak sa 
tanom nga mustasa maoy dalag ug ang mga da- 
hon giringgiringon ug lugom-berde ang kolor. Ang 
mga bunga nga ipatungha may usa ka lumbay sa 
mga liso, ug lugom-kape ang mga liso sa itom 
nga mustasa. Sa tinghunlak ang mga lindog ug 
ang mga sanga niini nga mga tanom mogahi ug 
motuskig, nga may igong kalig-on nga kabatogan 
sa mga langgam sama sa linnet ug mga maya nga 
mokaon ug mga liso. 

Bisan tuod ang pipila moergo nga ang liso sa 
mustasa dili mao “ang kinagamyan"” sa tanang liso, 
ngani ang mga liso sa orkid mas gamay pa, ug nga 
sa pagkatinuod kini dili gayod mahimong “usa ka 
kahoy,” angayng hunahunaon nga si Jesus naghis- 
got ug mga termino nga pamilyar sa iyang mga 
mamiminaw. Alang sa mga mamiminaw ni Jesus, 
ang liso sa mustasa mao gayod ang kinagamyang 
liso nga gitanom, ug angayng matikdan nga gita- 
wag sa mga Arabo nga “mga kahoy” ang mga ta- 
nom nga mas gagmay pa sa mustasa.--Mat 13: 
31, 32. 


MUTH-LABEN. Usa ka ekspresyon nga gila- 
kip sa superskripsiyon sa usa sa mga salmo ni Da- 
vid (Sal 9), nga sumala sa tradisyon giingon nga 
nagkahulogan nga “[mahitungod] sa kamatayon 
sa anak nga lalaki.” Ang pipila ka komentarista 
nagtuo nga kini nga ekspresyon nagpaila ngadto sa 
direktor sa musika sa ngalan o tingali sa pangbu- 
kas nga mga pulong sa usa ka pamilyar nga awit 

nga naghatag sa tono nga gamiton sa pag-awit ni- 
ini nga salmo. Usa ka posibilidad sa kahulogan ni- 
ini nga pulong gihatag sa Targum, diin ang supers- 
kripsiyon sa Salmo 9 mabasa: “Labot sa kamatayon 
sa tawo nga migula gikan sa mga kampo,” nga 
nagtumong sa usa ka bantogan nga manggugubat. 
Dayag nga ang gitumong dinhi mao si Goliat, 
ang bantogang manggugubat sa mga Filistehanon 
nga gipildi ni David sa gubat tali sa mga kampo 
sa mga Israelinhon ug sa mga Filistehanon.--- 1Sa 
17:45-51. 


MUTYA UG BILILHONG BATO. Ang usa 
ka mutya lagmit maoy usa ka bililhong bato, usa ka 
bato nga himoonong alahas (usa ka bato nga bilil- 
hon o dili kaayo mahalon nga gitabas ug gipasi- 
naw), o usa ka bato nga itaod diha sa mga pahiyas 
nga gama sa mahalong metal (sa panguna, bula- 
wan o plata). Ang mga pahiyas gisul-ob sa mga la- 
laki ug babaye sukad pa sa sayong kapanahonan 
sa Bibliya ingong mga dayandayan. Karong adlawa 
ang diamante, esmeralda, rubi, ug sapiro giisip 
gayod ingong bililhong mga bato, samtang ang 
ubang talagsaon ug nindot nga mga bato giisip nga 
dili kaayo bililhon. Bisan pa niana, ang Hebreoha- 
nong termino nga gihubad nga “bililhon nga bato” 
lapad ug kapadapatan, ingon sa gipakita sa Eze- 
quiel 28:12, 13. Kining bililhon nga mga bato sa pa- 
nguna gipalahi gikan sa ubang mga minerales tu- 
ngod kay kini talagsaon, nindot, ug lig-on. 

Ang unang paghisgot sa Bibliya maylabot sa bi- 
lilhong bato maoy sa Genesis 2:11, 12, diin ang Ha- 
vila gipaila ingong usa ka yuta nga adunay maa- 
yong bulawan, “tagok sa bedelio ug batong onyx.” 

Ang bahandi sa sinugdan gisukod pinasukad sa 
nabatonang bililhong mga bato sa usa ka tawo, 
sama sa mga haring si Solomon ug Ezequias nga 
lagmit nakabaton ug daghan kaayo niini. (1Ha 
10:11, 2Cr 9:10, 32:27) Ang bililhong mga bato gi- 
hatag ingong mga gasa (1Ha 10:2, 10, 2Cr 9:1, 9), 
nabatonan ingong bahin sa mga inagaw sa gubat 
(2Sa 12:29, 30, 1Cr 20:2), ug, taliwala sa karaang 
mga taga-Tiro, ingong mga butang nga gipamalig- 
ya (Eze 27:16, 22). Sa dinasig nga awit sa pagba- 
ngotan labot sa “hari sa Tiro,” si Ezequiel miingon: 
“Ang tanang bililhon nga bato maoy imong tabon, 
rubi, topasyo ug haspe; krisolito, onyx ug jade, sa- 
piro, turquesa ug esmeralda, ug gama sa bulawan 
ang imong mga enggaste ug ang imong mga suk- 
sokanan diha kanimo.” (Eze 28:12, 13) Ang sim- 
bolikong Dakong Babilonya gilarawan nga gida- 
yandayanan pag-ayo ug bililhong mga bato.---Pin 
17:3-5, 18:11-17. 

Bisan tuod ang mga tawo kanhi nagtabas ug 
nagpasinaw sa bililhong mga bato, sa katibuk-an 
wala nila kini matabas nga may mga kanto, o na- 


MUTYA UG BILILHONG BATO 


wong, ingon sa gibuhat sa mga artesano sa moder- 
nong mga panahon. Ang batong ismeril (corun- 
dum) o dinugmok nga ismeril gigamit sa mga 
Hebreohanon ug mga Ehiptohanon sa pagpasinaw 
sa bililhong mga bato. Sagad kining mga batoha gi- 
porma ug gikulitan. Lagmit ang mga Hebreohanon 
dugay nang nahibalo kon unsaon pagkulit sa bilil- 
hong mga bato una pa sila maulipon sa Ehipto, diin 
ang pagkulit nahimong bahin usab sa arte. Ang 
timbre nga singsing ni Juda lagmit kinulitan. (Gen 
38:18) Alang sa dugang nga mga paghisgot bahin 
sa mga alahas ug mga pahiyas kanhi, tan-awa ang 
KADENILYA SA TIL; LOBITOS, PULSERAS; BARPIN: ARIYOS: 
KULENTAS, SINGSING SA ILONG, DAYANDAYAN, PAHIYAS: 
SINGSING. 

Paggamit nga Nalangkit sa Pagsimba. 
Ang mga Israelinhon, nga didto sa kamingawan, 
nakapribilehiyo sa pag-amot sa nagkalainlaing bi- 
lihong mga butang alang sa tabernakulo ug sa 
epod ug sa tabon sa dughan sa hataas nga saser- 
dote, nga sa walay duhaduha nag-amot sa mga bu- 
tang nga gihatag kanila sa mga Ehiptohanon sa di- 
hang giawhag sila sa pagbiya. (Ex 12:35, 36) Kini 
naglakip sa “mga batong onyx ug mga batong 
pang-enggaste alang sa epod ug alang sa tabon sa 
dughan.” (Ex 25:1-7, 35:5, 9, 27) Ang epod sa ha- 
taas nga saserdote may duha ka batong onyx diha 
sa mga sul-otan sa abaga, nga may mga ngalan 
sa 6 sa 12 ka tribo sa Israel nga gikulit diha sa ma- 
tag bato. Ang “tabon sa dughan sa paghukom"” gi- 
dayandayanan ug upat ka laray sa bililhong mga 
bato, ug ang asoy nag-ingon: “Usa ka laray sa rubi, 
topasyo ug esmeralda mao ang unang laray. Ug 
ang ikaduhang laray maoy turquesa, sapiro ug 
haspe. Ug ang ikatulong laray maoy batong lesh- 
em, agata ug amatista. Ug ang ikaupat nga laray 
maoy krisolito ug onyx ug Jade. Ilang gipahimu- 
tang kini diha sa mga enggaste nga bulawan nga 
hal-opan kanila.” Ang ngalan sa usa sa 12 ka tribo 
sa Israel gikulit diha sa matag usa niini nga mga 
bato.--Ex 39:6-14, 28:9-21, tan-awa ang TABON SA 
DuGHAN. 

Bisan tuod wala tugoti ni Jehova si David nga 
maoy motukod sa templo sa Jerusalem (1Cr 22:6- 
10), malipayong giandam sa tigulang nga hari ang 
bilihong mga materyales alang sa pagtukod niini, 
lakip ang “mga batong onyx, ug mga bato nga ibu- 
tang uban sa gahing argamasa, ug gagmayng mga 
bato nga mosayko, ug ang tanang bililhon nga bato, 
ug ang alabastrong mga bato nga daghan kaayo.” 
Daghan gayod ang iyang giamot nga mga mater- 
yales, ug miamot usab ang katawhan sa katibuk- 
an. (1Cr 29:2-9) Sa dihang gitukod ni Solomon ang 
templo, iyang “gihaklapan ang balay ug bililhon 
nga bato alang sa pagpatahom,” o gidayandayanan 
kini uban sa bililhong mga bato.---2Cr 3:6. 


NAAM 


Mahulagwayong Paggamit. Si apostol Pab- 
lo, human ipaila si Jesu-Kristo ingong patukora- 
nan nga diha kaniya magtukod ang mga Kristoha- 
non, naghisgot ug nagkalainlaing materyales sa 
pagpanukod maylabot sa Kristohanong minister- 
yo. Iyang gipakita nga ang piliong mga materya- 
les maglakip sa mahulagwayong “bilihong mga 
bato” nga makalahutay sa puwersa sa “kalayo.” 
— 1Co 3:10-15. 

Ang bililhong mga bato gigamit usahay sa Ka- 
sulatan sa pagsimbolo sa mga hiyas nga langitnon 
o espirituwal nga mga butang o mga persona. 
Ang kalangitan nabuksan alang kang Ezequiel, ug 
diha sa duha ka panan-awon iyang nakita ang 
upat ka pak-an nga buhing mga linalang nga inu- 
banan sa upat ka ligid, nga ang dagway sa matag 
ligid gipakasama sa “gilak sa krisolito,” sa ato pa, 
adunay bulok nga dalag o lagmit berde. (Eze 1:1- 
6, 15, 16; 10:9) Sa ulahi, nakita ni Daniel ang 
usa ka manulonda, “usa ka tawo nga nagbestig 
lino,” kansang “lawas sama sa krisolito.”---Dan 10: 
1,4-6. 

Si Ezequiel usab, sa dihang nagtan-aw sa usa ka 
panan-awon sa himaya ni Jehova, nakakitag “sa- 

NAAM  [Makapahimuot]. Anak nga lalaki ni Ca- 
leb nga anak nga lalaki ni Jepune, sa tribo ni Juda. 
— 1Cr 4:1, 15. 


NAAMA [Makapahimuot]. 

1. Kaliwat ni Cain; igsoong babaye ni Tubal-cain 
ug ang anak nga babaye ni Lamek pinaagi kang 
Zila.—Gen 4:17-19, 22. 

2. Ammonhanong asawa ni Solomon ug inahan 
ni Rehoboam.—1Ha 14:21; 2Cr 12:13. 

3. Usa ka Judeanhong siyudad sa Sepela. (Jos 
15:20, 33, 41) Ang tukmang nahimutangan niini 
dili matino. 


NAAMAHANON [Kang (lya ni) Naama]. Usa 
ka ngalan nga gigamit alang sa higala ni Job nga 
si Zopar (Job 2:11; 11:1; 20:1; 42:9) ug nagpaila 
sa iyang banay o sa dapit nga iyang gipuy-an. 
Ang Djebel-el-Na'ameh sa AK sa Arabia gisugyot 
ingong posibleng nahimutangan sa pinuy-anan ni 
Zopar. 


NAAMAN [gikan sa lintunganayng pulong 
nga nagkahulogang “magmahigalaon”]. 

mag bato nga sapiro [usa ka lutong asul], sama sa 
usa ka trono.” (Eze 1:25-28, 10:1) Ang himaya ni 
Jehova nga Diyos gipakasama sa masanag nga ka- 
tahom sa mga mutya, kay sa dihang nakita ni 
apostol Juan ang langitnong trono sa Diyos, siya 
miingon: “Ang naglingkod may panagway nga 
sama sa usa ka batong haspe ug sa usa ka bilil- 
hong pulag-bulok nga bato, ug ang trono gilibo- 
tan sa usa ka balangaw nga sama ug esmeralda 
tan-awon.”---Pin 4:1-3, 9-11. 

“Ang balaang siyudad, ang Bag-ong Jerusalem,” 
nga mao, “ang asawa sa Kordero,” gihulagway nga 
adunay kasidlak nga “ingon sa usa ka batong bilil- 
hon kaayo, ingon sa usa ka batong haspe nga nag- 
gilakgilak nga sama katin-aw sa kristal.” Ang 12 
ka pundasyon sa paril niini “gidayandayanan sa 
tanang matang sa bililhong bato,” usa ka matang 
sa bato alang sa matag pundasyon: haspe, sapiro, 
kalsidonya, esmeralda, sardonika, sardio, krisolito, 
berilo, topasyo, krisopraso, hasinto, ug amatista. 
Ang 12 ka ganghaan sa siyudad hinimo sa 12 ka 
perlas.--Pin 21:2, 9-21, tan-awa ang KORALES ug 
ang mga artikulo sa tagsatagsa ka matang sa bi- 
lilhong mga bato. 


1. Usa ka apong lalaki ni Benjamin pinaagi sa 
iyang panganayng si Bela. (1Cr 8:1-4, 7) Sanglit 
nakatukod ug usa ka banay, ang mga Naamanhon 
sa tribo ni Benjamin (Num 26:40), si Naaman gita- 
la sa ubang teksto ingong usa sa “mga anak nga la- 
laki” ni Benjamin.---Gen 46:21. 

2. Usa ka Siryanhong pangulo sa kasundalohan 
sa ikanapulong siglo W.K.P., sa panahon nga nag- 
hari si Jehoram sa Israel ug Ben-hadad II sa Sirya. 
Si Naaman, nga 'usa ka bantogan, maisog, tinamod 
nga tawong gamhanan, mao ang gigamit ‘ni Jeho- 
va sa paghatag ug kaluwasan sa Sirya.” (2Ha 5:1) 
Wala maghatag ang Bibliya ug impormasyon kon 
sa unsang paagi o kon nganong gigamit si Naaman 
sa paghatag niini nga kaluwasan sa Sirya. Ang usa 
ka posibilidad mao nga gipangulohan ni Naaman 
ang Siryanhong kasundalohan nga malamposong 
nakapakgang sa mga paningkamot sa Asiryanhon 
nga si Haring Salmaneser III sa pag-ilog sa Sirya. 
Sanglit, pinaagi sa pagpabiling gawasnon, ang Sir- 
ya nahimong usa ka neyutral nga estado tali sa Is- 
rael ug Asirya, lagmit kini nakapalangan sa ag- 
resibong pag-asdang sa mga Asiryanhon sa K 

hangtod sa tinudlong panahon ni Jehova nga tugo- 
tang madestiyero ang amihanang gingharian. 

Naayo sa Sanla. Si Naaman maoy usa ka san- 
lahon, ug bisan tuod nga wala ibaod sa mga Sir- 
yanhon nga siya ikuwarentinas sama sa gisugo sa 
balaod ni Jehova bahin sa mga sanlahon sa Israel, 
usa gayod ka makapalipayng balita nga masayod 
kon sa unsang paagi siya mamaayo gikan niining 
makaluod nga sakit. Ang maong balita midangat 
kaniya pinaagi sa Israelinhon nga batang babaye 
nga ulipon sa iyang asawa kinsa misulti bahin sa 
usa ka manalagna sa Samaria nga makaayo ug 
sanla. Dihadiha si Naaman migikan paingon sa Sa- 
maria nga dala ang usa ka sulat sa pagpailaila gi- 
kan kang Ben-hadad II. Apan, ang Israelinhon nga 
si Haring Jehoram, human siya dawata uban ang 
kataphaw ug katahap, nagpadala kaniya ngadto 
kang Eliseo. Si Eliseo wala mismo makigkita kang 
Naaman apan nagsugo sa iyang alagad nga sulti- 
han si Naaman nga pakaligoon sa makapito sa 
Suba sa Jordan. Natandog ang iyang garbo, ug da- 
yag nga mibating siya giyanoyano lang ug wa- 
lay-kapuslanang gipaadto sa lainlaing mga dapit, 
si Naaman mapungtanong mibiya. Kon wala pa 
mangatarongan ug ipatin-aw kaniya sa iyang mga 
tig-alagad ang pagkamakataronganon sa maong 
mga instruksiyon, mipauli na unta si Naaman sa 
iyang yuta nga usa pa gihapon ka sanlahon. Ingong 
resulta, siya naligo sa makapito sa Jordan ug na- 
hinlo sa milagrosong paagi, ang bugtong sanlahon 
nga naayo ni Eliseo.---2Ha 5:1-14: Luc 4:27. 

Nahimong Magsisimba ni Jehova. Tugob 
karon sa pagpasalamat ug sa mapainubsanong 
pagpabili, ang Siryanhong pangulo sa kasundalo- 
han mibalik kang Eliseo, tingali sa gilay-ong 50 km 
(30 mi), ug mitanyag kaniya ug daghan kaayong 
gasa, nga gibalibaran pag-ayo sa manalagna. Unya 
si Naaman nangayog yuta sa Israel, ang “luwan sa 
usa ka paris nga mula,” aron dad-on sa ilaha, aron 
nga sa ibabaw niini nga yuta gikan sa Israel siya 
makatanyag ug mga halad ngadto kang Jehova, ug 
nanumpa nga sukad niadto dili na siya mosimba pa 
ug laing diyos. Lagmit diha sa hunahuna ni Naa- 
man ang pagtanyag ug mga halad kang Jehova sa 
ibabaw sa usa ka halaran nga yuta.---2Ha 5: 15-17: 
itandi ang Ex 20:24, 25. 

Unya mihangyo si Naaman nga pasayloon siya 
ni Jehova sa dihang, sa pagbuhat sa iyang sibil nga 
mga katungdanan, siya moyukbo sa atubangan 
sa diyos nga si Rimon uban sa hari, kinsa da- 
yag nga tigulang na ug masakiton ug nagpaagak 
kang Naaman. Kon mao kana ang kahimtang, nan 
ang iyang pagyukbo dili kinabubut-on, gituman la- 
mang niya ang iyang katungdanan sa pag-agak sa 
lawas sa hari ug dili alang sa personal nga pagsim- 
ba. Mituo si Eliseo sa tim-os nga hangyo ni Naa- 


NABAL 


man, nga mitubag, “Lakaw nga malinawon.”---2Ha 
5:18, 19. 

Human makabiya, giagpas si Naaman sa hakog 
nga alagad ni Eliseo nga si Gehazi, kinsa namakak 
nga kunohay nausab ang hunahuna ni Eliseo ug sa 
kapulihay modawat ra sa pipila ka gasa. Si Naaman 
malipayong naghatag kaniya ug mga gasa nga pla- 
ta ug mga besti. Apan tungod sa iyang kadalo ug 
pagpamakak aron makapahimulos gikan sa bu- 
tang nga nalampos sa espiritu ni Jehova pinaagi 
sa pag-abuso sa iyang katungdanan ingong tig- 
alagad ni Eliseo, gisilotan siya ni Jehova pinaagi 
sa pagpahamtang kaniyag sanla ug ingon man sa 
iyang mga kaliwat hangtod sa panahong walay 
tino.---2Ha 5:20-27. 


NAAMANHON [Kang (Iya ni) Naaman]. Usa 
ka banay sa mga Israelinhon nga naggikan kang 
Naaman nga apong lalaki ni Benjamin.--Num 26: 
38, 40. 


NAARA. 


1. [Batang Babaye; Batan-ong Babaye]. Usa ka 
asawa sa Judeanhong si Ashur nga pinaagi kaniya 
si Ashur nakabaton ug upat ka anak nga lalaki. 
— 1Cr 4:1, 5, 6. 

2. [gikan sa lintunganayng pulong nga nagka- 
hulogang “itaktak”]. Usa ka siyudad sa utlanan sa 
Epraim (Jos 16:5, 7) nga gituohang mao ra usab 
ang Naaran. (1Cr 7:28) Ang Naara sagad gituo- 
hang mao ra usab ang Noorath' sa Onomasticon 
(136, 24) ni Eusebius. Mopatim-aw nga gitawag ni 
Josephus kining dapita nga Neara. Iyang giasoy 
nga katunga sa katubigan niini gipasimang aron sa 
pagpatubig sa mga palma duol sa palasyo ni Ar- 
quelao didto sa Jerico. (Jewish Antiquities, XVII, 
340 [xiii, 1]) Gituohan nga lagmit mao kini ang Tell 
el-Jisr, mga 3 km (2 mi) sa AK sa Jerico. 


NAARAI [lagmit laing porma sa ngalang Nea- 
rias, nga nagkahulogang “Batang Lalaki (Batan- 
ong Lalaki) ni Jah”]. Anak nga lalaki ni Ezbai ug 
usa ka tawong gamhanan sa kasundalohan ni Da- 
vid. (1Cr 11:26, 37) Siya tingali mao ra “si Paarai 
nga Arbinhon” nga gihisgotan sa 2 Samuel 23:35, 
diha sa daw usa ka samang talaan. 


NAARAN [gikan sa lintunganayng pulong nga 
nagkahulogang “itaktak”]. Usa ka utlanang siyu- 
dad sa Epraim (1Cr 7:20, 28), nga mopatim-awng 
mao ra usab ang Naara.—Jos 16:5, 7; tan-awa ang 
Naara Num. 2. 


NABAL [Walay Salabotan; Hungog]. Usa ka 
adunahang Maonhanon nga tag-iyag mga karnero 
nga nagpasibsib ug nag-alot sa iyang panon sa 
mga karnero didto sa Carmelo sa Juda. Si Nabal na- 
ilhan usab ingong kaliwat ni Caleb. Pipila lamang 

ka tawo diha sa Bibliya ang gihubit nga talamayon 
kaayo sama kang Nabal. “[Siya] mapig-oton ug dao- 
tan sa iyang mga binuhatan"”: “sobra siya ka walay- 
silbing tawo [anak nga lalaki ni Belial] nga pakig- 
sultihan”: ‘siya nagbalos ug daotan ilis sa maayo’; 
“ang kawalay-salabotan anaa kaniya.”--1Sa 25:2, 
3, 17, 21, 2b. 

Gipanalipdan sa mga tawo ni David gikan sa 
pundok sa mga bandido ang panon sa kahayopan 
ni Nabal nga 3,000 ka karnero ug 1,000 ka kan- 
ding. Human ipakita kini nga kalulot ug dili sad-an 
sa bisan unsang pagpangawat, mihangyo si David 
kang Nabal nga hatagan siya ug ang iyang mga 
tawo ug materyal nga tabang panahon sa pag- 
pang-alot, usa ka tradisyonal nga panahon sa kom- 
bira ug pagkamaabiabihon. Apan “gikasab-an” ni 
Nabal ang mga mensahero ni David ug gipalakaw 
sila nga walay dala. Ang mga tawo ni Nabal nahad- 
lok sa mahimong reaksiyon ni David apan nagpa- 
nuko sa pagsulti bahin niini ngadto kang Nabal. 
Apan, ang usa kanila misulti sa asawa ni Nabal nga 
si Abigail. Sa dihang nagsingabot si David aron sa 
pagpatay kang Nabal, gisugat siya ni Abigail dala 
ang daghang gasa nga pagkaon ug ilimnon ug gi- 
kombinsir siya nga dili magpakasala pinaagi sa 
pag-ula sa dugo sa iyang bana. Sa iyang pagpau- 
li sa balay, iyang nakita si Nabal nga “nahubog 
pag-ayo,” busa siya naghulat hangtod sa pagkaug- 
ma aron sultihan siya bahin sa iyang pagpakigkita 
kang David ug kon sa unsang paagi hapit na unta 
silang tanan mangamatay tungod kaniya. Tungod 
sa gisugilon sa iyang asawa, ang “kasingkasing [ni 
Nabal] namatay sa sulod niya, ug siya nahisama 
sa usa ka bato,” tingali nagpaila sa usa ka ma- 
tang sa paralisis o kaha nagtumong sa epekto diha 
sa emosyon ni Nabal. (Itandi ang Deu 28:28, Sal 
102:4; 143:4.) Mga napulo ka adlaw sa ulahi si Na- 
bal gipatay ni Jehova. (1Sa 25:2-38) Unya gikuha 
ni David ang may-salabotan ug maisog nga si 
Abigail ingong iyang asawa.-- 1Sa 25:39-42, 27:3, 
30:5, 2Sa 2:2, 3:3. 


NABI. Anak nga lalaki ni Bapsi sa tribo ni Nep- 
tali. Usa siya sa 12 ka lalaki nga gipadala ni Moises 
aron mangespiya sa yuta sa Canaan ug lakip niad- 
tong namalik nga nagdalag daotang taho.--Num 
13:1-3, 14, 16, 31-33. 


NABONIDO [gikan sa Babilonyanhon, nga 
nagkahulogang “Si Nebo [usa ka Babilonyanhong 
diyos] Gibayaw”]. Ang kataposan nga supremong 
monarko sa Imperyo sa Babilonya, amahan ni Bel- 
sazar. Pinasukad sa mga tekstong cuneiform siya 
gituohan nga nagmando sulod sa mga 17 ka tuig 
(556-539 W.K.P.). Mahiligon siya sa literatura, arte, 
ug relihiyon. 


416 


Diha sa iyang kaugalingong mga inskripsiyon, si 
Nabonido miingon nga siya hamili ug kagikan. Usa 
ka papan nga nakaplagan duol sa karaang Haran 
naghatag ug ebidensiya nga ang inahan o apohang 
babaye ni Nabonido maoy usa ka deboto sa diyos- 
bulan nga si Sin. (Ancient Near Eastern Texts, gie- 
dit ni J. Pritchard, 1974, pp. 311, 312) Ingong hari, 
si Nabonido naghatag ug dakong debosyon sa pag- 
simba sa diyos-bulan, sa Haran ug sa Ur, diin 
kini nga diyos nag-okupar ug labaw nga posisyon. 
--HULAGWAY, Tomo 2, p. 324. 

Ang mga papan nga sinulatag cuneiform sa 
ikawalong tuig ni Nabucodonosor (Nisan 617-Ni- 
san 616 W.K.P.) nagtala sa usa ka Nabu-naxid 
ingong usa “kinsa nagdumala sa siyudad,” ug ang 
pipila ka historyador nagtuo nga kini mao ra usab 
si Nabonido nga sa ulahi nahimong hari. Apan, kini 
magkahulogang si Nabonido batan-on pa kaayo sa 
dihang siya gibutang sa maong administratibong 
posisyon ug maghimo kaniya nga tigulang na kaa- 
yo sa dihang napukan ang Babilonya, mga 77 ka 
tuig sa ulahi (539 W.K.P/). 

Sa paghisgot sa mga panghitabo sa ika-20 
nga tuig ni Nabucodonosor (Nisan (605-Ni- 
san 604 W.K.P.), ang Gregong historyador nga si 
Herodotus (I, 74) naghubit sa usa ka tratado nga gi- 
himo tali sa mga Lydianhon ug sa mga Medianhon 
pinaagi sa usa ka “Labynetus nga Babilonyanhon” 
ingong tigpataliwala. Ang Labynetus giisip nga 
mao ang paagi ni Herodotus sa pagsulat sa ngalan 
ni Nabonido. Sa ulahi, si Herodotus (I, 188) naghis- 
got kang Ciro nga Persianhon nga nakig-away sa 
anak nga lalaki ni Labynetus ug Nitocris. 

Sa usa ka libro sa Yale Oriental Series nga nag- 
ulohang Nabonidus and Belshazzar, gituohan ni 
Propesor R. P. Dougherty nga si Nitocris maoy 
anak nga babaye ni Nabucodonosor ug busa si Na- 
bonido (Labynetus) maoy umagad ni Nabucodono- 
sor. (1929, p. 63: tan-awa usab ang pp. 17, 30.) Sa 
baylo, ang “anak nga lalaki” ni Nitocris ug Naboni- 
do (Labynetus), nga gihisgotan ni Herodotus, giisip 
nga mao si Belsazar, nga kaniya nakiggubat si Ciro. 
Bisan tuod ug pinasukad sa mga pangagpas, kini 
nga argumento hayan magpatin-aw sa hinungdan 
sa paglingkod ni Nabonido sa trono sa Babilonya. 
Kini mahiuyon usab sa kamatuoran sa Bibliya nga 
si Nabucodonosor gitawag nga “amahan” sa anak 
ni Nabonido nga si Belsazar (Dan 5:11, 18, 22), diin 
ang termino nga “amahan” usahay nagkahulogang 
apohan o katigulangan. Kini nga panghunahuna 
maghimo kang Belsazar nga usa ka apo ni Nabuco- 
donosor.---Apan, tan-awa ang BELSAZAR. 

Ang paglingkod ni Nabonido sa trono nahitabo 
human sa pagpatay kang Labashi-Marduk. Apan, 
ang kamatuoran nga diha sa usa sa iyang mga 
inskripsiyon si Nabonido nagtawag sa iyang kau- 

galingon ingong “gamhanang delegado” ni Nabu- 
codonosor ug Neriglissar nagpakita nga siya na- 
ngangkon nga iyang nabatonan ang trono sa legal 
nga paagi ug maoy dili usa ka mangingilog. 

Sa daghang prisma gilangkit ni Nabonido ang 
iyang panganayng anak nga lalaki, si Belsazar, 
uban kaniya diha sa iyang mga pag-ampo ngadto 
sa diyos-bulan. (Documents From Old Testament 
Times, giedit ni D. W. Thomas, 1962, p. 73) Usa ka 
inskripsiyon nagpakita nga sa iyang ikatulong tuig, 
una pa mogula sa usa ka kampanya militar nga mi- 
sangpot sa pagsakop sa Tema sa Arabia, gitudlo ni 
Nabonido si Belsazar ingong hari sa Babilonya. Ang 
samang sinulat nagpakita nga nasuko kang Nabo- 
nido ang katawhan sa iyang imperyo tungod sa 
pagsentro sa iyang pagtagad sa pagsimba sa diyos- 
bulan ug sa wala niya pag-adto sa Babilonya aron 
saulogon ang pista sa Bag-ong Tuig. Ang doku- 
mento nga gitawag ug Cronica ni Nabonido nag- 
ingon nga sa ika-7, ika-9, ika-10, ug ika-11 nga 
mga tuig sa iyang paghari si Nabonido didto sa 
siyudad sa Tema, ug sa matag usa niini kini ang gi- 
asoy: “Ang hari wala moadto sa Babilonya [alang sa 
mga seremonyas sa bulan sa Nisanu]; ang (imahen 
sa) diyos nga si Nebo wala moadto sa Babilonya, 
ang (imahen sa) diyos nga si Bel wala mogula (sa 
Esagila diha sa parada), ang pis[ta sa Bag-ong 
Tuig wala sauloga].” (Ancient Near Eastern Texts, 
p. 306) Tungod kay kulang kini nga mga sinulat, 
ang rekord sa ubang mga tuig dili kompleto. 

Bahin sa tabunok nga siyudad sa Tema, kini ang 
girekord sa laing sinulat: “Iyang gipatahom ang 
lungsod, gitukod (didto) [ang iyang palasyo] sama 
sa palasyo sa Suan-na (Babilonya).” (Ancient Near 
Eastern Texts, p. 313) Lagmit nga gitukod ni Nabo- 
nido ang iyang harianong pinuy-anan sa Tema, ug 
ang ubang mga sinulat nagpakita nga ang panon 
sa mga kamelyo nagdala ug mga abiyo didto gikan 
sa Babilonya. Bisan tuod wala moluwat sa iyang 
posisyon ingong hari sa imperyo, gitugyan ni Na- 
bonido ang pagdumala sa kagamhanan sa Babilon- 
ya ngadto kang Belsazar. Sanglit ang Tema maoy 
usa ka siyudad diha sa kinasang-an sa mga ruta sa 
mga panon sa magpapanaw niadtong unang pana- 
hon diin ang bulawan ug mga yerbang-paalimyon 
gidala agi sa Arabia, ang interes ni Nabonido sa 
Tema lagmit maoy tungod sa ekonomikanhong 
mga katarongan o kaha tungod sa militaryong 
mga bentaha niini. Gituohan usab nga giisip ni- 
yang makaayo sa politikanhong paagi nga ang 
mga kalihokan sa Babilonya dumalahon pinaagi sa 
iyang anak. Ang ubang mga hinungdan, sama sa 
makapahimsog nga klima sa Tema ug ang pagka- 
prominente sa pagsimba sa bulan didto sa Arabia, 
gihunahuna usab ingong posibleng mga motibo sa 
pagpili ni Nabonido sa Tema. 


NABONIDO 


Walay impormasyon nga mabatonan bahin sa 
mga kalihokan ni Nabonido tali sa iyang ika-12 nga 
tuig ug sa iyang kataposang tuig. Kay nagdahom 
nga atakehon sa mga Medianhon ug mga Persian- 
hon ubos ni Ciro nga Bantogan, si Nabonido nakig- 
alyansa sa Imperyo sa Lydia ug sa Ehipto. Ang 
Cronica ni Nabonido nagpakita nga si Nabonido na- 
kabalik na sa siyudad sa Babilonya sa tuig nga mi- 
sulong ang Medo-Persia, sa dihang gisaulog ang 
pista sa Bag-ong Tuig ug gidala ang lainlaing diyos 
sa Babilonya ngadto sa maong siyudad. Mahitu- 
ngod sa pagsulong ni Ciro, ang Cronica nag-ingon 
nga, human sa kadaogan sa Opis, iyang nailog ang 
Sippar (mga 60 km [37 mi] sa A sa Babilonya) ug 
“si Nabonido mikalagiw.” Unya misunod ang asoy 
sa pagsakop sa Medo-Persia sa Babilonya, ug gii- 
ngon nga sa pagbalik ni Nabonido didto, siya gibi- 
langgo. (Ancient Near Eastern Texts, p. 306) Ang 
mga sinulat ni Berossus, usa ka Babilonyanhong 
saserdote sa ikatulong siglo W.K.P., nag-asoy nga 
si Nabonido migula aron makiggubat sa kasunda- 
lohan ni Ciro apan napildi. Kini dugang nag-asoy 
nga si Nabonido midangop sa Borsippa (HHK sa 
Babilonya) ug nga, human mapukan ang Babilon- 
ya, si Nabonido misurender kang Ciro ug human 
niadto gihinginlan ngadto sa Carmania (sa habaga- 
tang Persia). Kini nga asoy mohaom sa rekord sa 
Bibliya sa Daniel kapitulo 5, nga nagpakita nga si 
Belsazar mao ang naghari sa Babilonya sa panahon 
sa pagkapukan niini. 

Mahitungod sa wala paghisgot kang Nabonido 
diha sa kapitulo 5 sa Daniel, angayng matikdan 
nga diyutay lamang kaayong panghitabo ang gihu- 
bit ni Daniel una pa mapukan ang Babilonya, ug 
ang aktuwal nga pagkapukan sa imperyo gipaha- 
yag sa pipila lamang ka pulong. Apan ang iyang 
pagmando tatawng gipakita diha sa Daniel 5:7, 16, 
29, diin si Belsazar mitanyag nga himoon si Daniel 
nga ikatulo nga magmamando sa gingharian, nga 
nagpasabot nga si Nabonido mao ang una ug si 
Belsazar ang ikaduha. Busa, si Propesor Dougherty 
mikomento: “Ang ikalimang kapitulo sa Daniel ma- 
himong isipon nga kaharmonya sa kamatuoran ba- 
hin sa wala paghisgot kang Nabonido diha sa asoy, 
kay siya daw walay labot sa mga panghitabo nga 
nahitabo sa dihang si Gobryas [nga nangulo sa ka- 
sundalohan ni Ciro] misulod sa siyudad.”---Naboni- 
dus and Belshazzar, pp. 195, 196; tan-awa usab ang 
pp. 73, 170, 181: tan-awa ang Dan 5:1, ftn sa Rbi8. 


Unsa man gayod ang kaundan sa 
Cronica ni Nabonido? 


Gitawag usab nga “Cyrus-Nabonidus Chronicle” 
ug “The Amnalistic Tablet of Cyrus,” kini maoy 
usa ka tipak sa papan nga yutang-kulonon nga 


NABONIDO 


gitipigan karon sa British Museum. Kini naghubit 
ilabina sa pangunang mga panghitabo sa paghari 
ni Nabonido, ang kataposan nga supremong mo- 
narko sa Babilonya, lakip na ang usa ka mubo nga 
asoy sa pagkapukan sa Babilonya pinaagi sa kasun- 
dalohan ni Ciro. Bisan tuod kini sa walay duhadu- 
ha naggikan sa Babilonya ug gisulat diha sa Babi- 
lonyanhong cuneiform nga pagkasulat, ang mga 
eskolar nga nagsusi sa estilo sa pagsulat niini nag- 
ingon nga kini lagmit gisulat sa mga panahon sa 
Seleucid nga yugto (312-65 W.K.P.), busa duha ka 
siglo o kapin pa human sa adlaw ni Nabonido. Kini 
giisip nga halos usa gayod ka kopya sa sayong 
dokumento. Kini nga cronica naghimaya pag-ayo 
kang Ciro samtang nagpresentar kang Nabonido sa 
matamayong paagi nga tungod niana gihunahu- 
nang sinulat kini sa usa ka eskriba nga Persianhon, 
ug gani, kini gitawag nga “Persianhong propagan- 
da.” Apan, bisan pag kana tinuod, ang mga histor- 
yador mibati nga ang mga sirkumstansiyal nga 
impormasyon nga anaa niana maoy kasaligan. 
Bisan tuod mubo ra ang asoy sa Cronica ni Na- 
bonido--ang papan may gilapdong mga 14 sm 
(5.5 pul.) sa kinalaparang bahin niini ug halos 
pareho usab ang gitas-on niini--kini nagpabiling 
mao ang labing kompletong cuneiform nga rekord 
nga mabatonan labot sa pagkapukan sa Babilonya. 
Diha sa ikatulo sa upat niini ka lindog, sugod sa lin- 
ya 5, ang mga seksiyon maylabot niini mabasa: 
“[Ikanapulog-pito nga tuig:] . . . Sa bulan sa Tasri- 
tu, sa dihang si Ciro miatake sa kasundalohan sa 
Akad didto sa Opis sa Tigris, ang mga molupyo sa 
Akad mialsa, apan iyang (Nabonido) gipamatay 
ang nagkaguliyang nga mga molupyo. Sa ika-14 
nga adlaw, ang Sippar nailog nga walay panaggu- 
bat. Si Nabonido mikalagiw. Sa ika-16 nga adlaw, si 
Gobryas (Ugbaru), ang gobernador sa Gutium ug 
ang kasundalohan ni Ciro misulod sa Babilonya 
nga walay panaggubat. Human niana si Nabonido 
gidakop didto sa Babilonya sa dihang siya mibalik 
(didto)... . Sa bulan sa Arahshamnu, sa ika-3 nga 
adlaw, si Ciro misulod sa Babilonya, ug lunhawng 
gagmay nga mga sanga ang gikatag sa iyang atu- 
bangan---ang “Kalinaw (sulmu) gipadangat diha sa 
siyudad.”-- Ancient Near Eastern Texts, p. 306. 
Mamatikdan nga ang mga pulong nga “Ikanapu- 
log-pito nga tuig” dili makaplagan sa papan, kay 
kanang bahina sa cronica nadaot. Kini nga mga pu- 
long gisal-ot sa mga maghuhubad tungod kay sila 
nagtuo nga ang ika-17 nga tuig sa paghari ni Na- 
bonido mao ang iyang kataposang tuig. Busa sila 
nagtuo nga ang pagkapukan sa Babilonya mida- 
ngat nianang tuiga sa iyang paghari ug nga, kon 
ang papan wala pa madaot, kadtong mga pulonga 
makaplagan unta diha sa dapit nga nadaot. Bisan 
pag ang paghari ni Nabonido mas taas kay sa gitu- 
ohan sa kadaghanan, kini dili makapausab sa dina- 

wat nga petsa nga 539 W.K.P. ingong tuig sa pag- 
kapukan sa Babilonya, kay adunay ubang mga 
tinubdan nga nagpunting sa maong tuig. Hinunoa, 
kining butanga nakapakunhod sa bili sa Cronica ni 
Nabonido. 

Bisan pag ang tuig nawala, ang bulan ug adlaw 
sa pagkapukan sa siyudad anaa gihapon sa nahibi- 
ling sinulat. Pinaagi sa paggamit niini, gibanabana 
sa sekular nga mga kronologo nga ang ika-16 nga 
adlaw sa Tasritu (Tisri) natunong sa Oktubre 11, sa 
Julian nga kalendaryo, ug Oktubre 5, sa Gregorian 
nga kalendaryo, sa tuig 539 W.K.P. Sanglit kining 
tuiga maoy dinawat, nga walay ebidensiya nga ka- 
sukwahi, kini magamit ingong hinungdanon kaa- 
yong petsa sa pagpasibo sa sekular nga kasaysa- 
yan ug sa kasaysayan sa Bibliya.--Tan-awa ang 
KRONOLOHIYA. 

Makapaikag, ang Cronica nag-ingon mahitungod 
sa gabii nga napukan ang Babilonya: “Ang kasun- 
dalohan ni Ciro misulod sa Babilonya nga walay 
panaggubat.” Kini lagmit nagkahulogan nga walay 
katibuk-ang panag-away nga nahitabo ug nahiu- 
yon sa tagna ni Jeremias nga “ang mga tawong 
gamhanan sa Babilonya mihunong sa pagpakig- 
away.”---Jer 51:30. 

Makapaikag usab ang dayag nga mga paghisgot 
kang Belsazar diha sa Cronica. Bisan tuod si Belsa- 
zar wala nganli nga espesipiko, sumala sa ulahing 
mga bahin sa Cronica (lin. II, linya 5, 10, 19, 23), 
ang lindog 1, linya 8, gisabot ni Sidney Smith, diha 
sa iyang Babylonian Historical Texts: Relating to 
the Capture and Downfall of Babylon (London, 

1924, p. 100), ingong nagpakita nga si Nabonido 
nagtugyan sa pagkahari ngadto kang Belsazar, nga 
naghimo kaniyang kaubang magmamando. Subli- 
subli nga giasoy sa Cronica nga ang “manununod 
nga prinsipe maoy didto sa Akad [Babilonya] sam- 
tang si Nabonido mismo didto sa Tema (sa Arabia). 
Apan, bisan tuod nga ang ngalan ni Belsazar ug 
ang iyang kamatayon wala hisgoti diha sa Cronica 
ni Nabonido, dili gayod angayng kaduhaduhaan 
ang katukma sa inspiradong basahon ni Daniel, 
diin ang ngalang Belsazar makaplagan sa walo ka 
higayon ug ang iyang kamatayon nagtapos sa tin- 
awng asoy sa pagkapukan sa Babilonya nga giasoy 
sa kapitulo 5. Sa kasukwahi, ang mga eksperto sa 
cuneiform midawat nga ang Cronica ni Nabonido 
mubo ra kaayo, ug dugang pa, sama sa nahisgotan 
na, sila naghunahuna nga kini gisulat aron pakau- 
lawan si Nabonido, dili aron sa paghatag ug detal- 
yadong kasaysayan. Sa pagkatinuod, maingon sa 
gisulti ni R. P. Dougherty diha sa iyang libro nga 
Nabonidus and Belshazzar (p. 200): “Ang asoy sa 
Kasulatan mahimong ikaingon nga labaw tungod 
kay gigamit niini ang ngalang Belsazar."---Italiko 
amoa. 

Bisan tuod nga ang lindog 4 sa Cronica nadaot 
pag-ayo, ang mga eskolar nanghinapos pinasukad 
sa mga nahibilin nga ang gihisgotan niini mao ang 
ulahing paglikos sa Babilonya pinaagig usa ka ma- 
ngingilog sa trono. Ang una sa maong mga pagli- 
kos sa Babilonya human kang Ciro gituohan nga 
nahitabo panahon sa pag-alsa ni Nabucodonosor III, 
nga mao si Nidintu-Bel nga nangangkong anak ni 
Nabonido. Siya napildi sa tuig nga milingkod sa tro- 
no si Dario I sa ulahing bahin sa 522 W.K.P. 


NABOT. Usa ka Jezreelinhon nga tag-iyag pa- 
rasan ug biktima sa daotang laraw ni Rayna Jeze- 
bel. Ang parasan ni Nabot sa Jezreel duol ra sa pa- 
lasyo ni Haring Ahab. Gibalibaran ni Nabot ang 
tanyag ni Ahab nga paliton ang parasan o bayloan 
kini sa usa ka mas maayong parasan sa ubang da- 
pit, tungod kay gibaod ni Jehova nga dili ibaligya 
hangtod sa kahangtoran ang usa ka panulondon sa 
banay. (1Ha 21:1-4, Lev 25:23-28) Apan, giplano 
sa asawa ni Ahab nga si Rayna Jezebel nga pinaa- 
gi sa duha ka saksi butangbutangan si Nabot nga 
nagpasipala sa Diyos ug sa hari. Busa si Nabot ug 
ang iyang mga anak nga lalaki gipamatay (2Ha 
9:26), nga tungod niana napanag-iya ni Ahab ang 
parasan. Tungod niini nga pagbuno, gitagna ni 
Elias nga dili lamang kan-on sa mga iro si Jezebel 
kondili tilaan usab ang dugo ni Ahab diha sa sa- 
mang dapit nga gitilaan sa mga iro ang dugo ni Na- 
bot. Pagaputlon usab ang kaliwat ni Ahab. (1Ha 
21:5-23) Kini nga pahayag gikan sa Diyos natu- 
man.--1Ha 22:34, 38, 2Ha 9:21, 24-26, 35, 36; 
10:1-11. 


NABUCODONOSOR 


NABUCODONOSOR [gikan sa Akadianhon, 
nga nagkahulogang “Oh Nebo, Panalipdi ang 
Manununod!”]. Ikaduhang magmamando sa Neo- 
Babilonyanhong Imperyo, anak ni Nabopolasar ug 
amahan ni Awil-Marduk (Evil-merodak), kinsa mi- 
puli kaniya sa trono. Si Nabucodonosor naghari su- 
lod sa 43 ka tuig (624-582 W.K.P.): kini nga yugto 
naglakip sa “pito ka panahon” nga siya mikaon ug 
balili sama sa usa ka torong baka. (Dan 4:31-33) 
Aron ipalahi kini nga monarko gikan sa Babilon- 
yanhong magmamando nga sama niyag ngalan 
apan sa mas sayo nga yugto (sa dinastiya sa Isin), 
ang mga historyador nagtawag kaniya nga Nabu- 
codonosor II. 

Ang makasaysayanhong mga impormasyon 
diha sa mga inskripsiyon nga cuneiform nga ma- 
batonan karon bahin kang Nabucodonosor daw 
nagpalig-on sa rekord sa Bibliya. Kini nag-ingon 
nga niadtong ika-19 nga tuig sa paghari ni Nabo- 
polasar iyang gitigom ang iyang kasundalohan, 
sama sa gihimo usab sa iyang anak nga si Nabuco- 
donosor, ang manununod nga prinsipe niadtong 
panahona. Ang duha ka pundok sa kasundalohan 
dayag nga milihok nga independente, ug human 
mobalik si Nabopolasar ngadto sa Babilonya sulod 
sa mga usa ka bulan, si Nabucodonosor malampo- 
song nakiggubat sa bukirong teritoryo, nga sa ula- 
hi mibalik sa Babilonya dala ang daghang inagaw. 
Sa panahon sa ika-21 nga tuig sa paghari ni Nabo- 
polasar, si Nabucodonosor mimartsa uban sa ka- 
sundalohang Babilonyanhon ngadto sa Carkemis, 
aron makig-away didto batok sa mga Ehiptohanon. 
Gipangunahan niya ang iyang kasundalohan sa 
kadaogan. Kini nahitabo sa ikaupat nga tuig sa Ju- 
deanhon nga si Haring Jehoiakim (625 W.K.P.). 
--Jer 46:2. 

Ang mga inskripsiyon dugang nagpakita nga 
ang balita bahin sa kamatayon sa iyang amahan 
maoy nakapabalik kang Nabucodonosor ngadto sa 
Babilonya, ug sa unang adlaw sa Elul (Agosto- 
Septiyembre), siya milingkod sa trono. Niini nga 
tuig sa iyang paglingkod ingong hari siya mibalik 
sa Hattu, ug “sa bulan sa Sebat [Enero-Pebrero, 
624 W.K.P.] iyang gidala ang daghang inagaw gi- 
kan sa Hattu ngadto sa Babilonya.” (Assyrian and 
Babylonian Chronicles, ni A. K. Grayson, 1975, 
p. 100) Sa 624 W.K.P., sa unang opisyal nga tuig 
sa iyang pagkahari, si Nabucodonosor nanguna 
na usab sa iyang kasundalohan latas sa Hattu, 
iyang giilog ug giagawan ang Filistehanong siyu- 
dad sa Askelon. (Tan-awa ang ASKELON.) Sa pana- 
hon sa iyang ikaduha, ikatulo, ug ikaupat nga tuig 
ingong hari, siya mihimog dugang nga mga kam- 
panya militar sa Hattu, ug lagmit nga sa ikaupat 
nga tuig nahimo niyang basalyo ang Judeanhon 
nga si Haring Jehoiakim. (2Ha 24:1) Dugang pa, sa 

ikaupat nga tuig gipangunahan ni Nabucodonosor 
ang iyang kasundalohan batok sa Ehipto, ug sa mi- 
sunod nga panag-away ang duha ka pundok pare- 
hong nakasinatig dakong kapildihan. 

Pagsakop sa Jerusalem. Sa ulahi, ang pagre- 
belde sa Judeanhon nga si Haring Jehoiakim batok 
kang Nabucodonosor dayag nga misangpot sa pag- 
likos sa mga Babilonyanhon batok sa Jerusalem. 
Mopatim-aw nga niining maong paglikos si Je- 
hoiakim namatay ug ang iyang anak nga lalaki 
nga si Jehoiakin milingkod sa trono sa Juda. Apan 
tulo ka bulan ug napulo ka adlaw lamang human 
niadto, ang paghari sa bag-ong hari natapos sa 
dihang si Jehoiakin misurender kang Nabucodo- 
nosor (sa bulan sa Adar [Pebrero-Marso] sa ikapi- 
tong tuig sa paghari ni Nabucodonosor [natapos 
sa Nisan 617 W.K.P.], sumala sa Babilonyanhong 
mga Cronica). Usa ka inskripsiyon nga cuneiform 
(British Museum 21946) nag-ingon: “Ang ikapitong 
tuig: Sa bulan sa Kislev ang hari sa Akad nagtigom 
sa iyang kasundalohan ug misulong sa Hattu. Siya 
nagkampo batok sa siyudad sa Juda ug sa ikadu- 
hang adlaw sa bulan sa Adar iyang nailog ang 
siyudad (ug) nadakpan ang hari (niini) [si Jehoia- 
kin]. Usa ka hari nga iyang pinili [si Zedekias] ang 
iyang gitudlo diha sa siyudad (ug) gikuha niya ang 
daghang tributo ug gidala kini ngadto sa Babi- 
lonya.” (Assyrian and Babylonian Chronicles, ni 
A. K. Grayson, 1975, p. 102, HULAGWAY, Tomo 2, 
p. 326) Uban ni Jehoiakin, gidestiyero ni Nabucodo- 
nosor ngadto sa Babilonya ang ubang membro sa 
panimalay sa hari, mga opisyal sa palasyo, mga ar- 
tesano, ug mga manggugubat. Ang uyoan ni Jeho- 
iakin nga si Matanias maoy gihimo ni Nabucodono- 
sor nga hari sa Juda, ug giilisdan niyag Zedekias 
ang ngalan ni Matanias.---2Ha 24:11-17: 2Cr 36:b- 
10; tan-awa ang KRONOLOHIYA, JEHOIAKIN, JEHOIAKIM. 

Sa ulahi si Zedekias mirebelde kang Nabucodo- 
nosor, nga nakig-alyansa sa Ehipto alang sa mili- 
taryong proteksiyon. (Eze 17:15: itandi ang Jer 
27:11-14.) Kini ang nakapabalik sa mga Babilon- 
yanhon ngadto sa Jerusalem, ug sa Tebet (Disyem- 
bre-Enero) 10 sa ikasiyam nga tuig sa paghari ni 
Zedekias, gilikosan ni Nabucodonosor ang Jerusa- 
lem. (2Ha 24:20, 25:1; 2Cr 36:13) Apan tungod sa 
balita nga ang usa ka puwersa militar ni Paraon 
nagsingabot gikan sa Ehipto, temporaryong gihu- 
nong sa mga Babilonyanhon ang paglikos. (Jer 
37:5) Unya ang kasundalohan ni Paraon napugos 
sa pagbalik sa Ehipto, ug ang mga Babilonyanhon 
mipadayon sa paglikos batok sa Jerusalem. (Jer 
37:7-10) Sa kataposan, sa 607 W.K.P., sa Tamuz 
(Hunyo-Hulyo) 9 sa ika-11 nga tuig sa paghari ni 
Zedekias (ika-19 nga tuig ni Nabucodonosor kon 
mag-ihap gikan sa tuig sa iyang paglingkod sa tro- 
no o sa iyang ika-18 nga tuig sa paghari), nagawa- 

ngan ang paril sa Jerusalem. Si Zedekias ug ang 
iyang mga tawo mikalagiw apan naapsan sila didto 
sa desyertong kapatagan sa Jerico. Sanglit si Nabu- 
codonosor miadto man sa Ribla “sa yuta sa Hamat,” 
si Zedekias gidala didto sa iyang atubangan. Gipa- 
patay ni Nabucodonosor ang tanang anak ni Zede- 
kias, ug unya iyang gibutaan ug gigapos si Ze- 
dekias aron dad-on ingong binilanggo ngadto sa 
Babilonya. Ang mga detalye human sa pagsakop, 
lakip na ang pagsunog sa templo ug sa kabalayan 
sa Jerusalem, ang pagkuha sa kagamitan sa tem- 
plo, ug ang pagdala sa mga binihag, gidumala ni 
Nebuzaradan nga pangulo sa mga bantay. Si Ge- 
dalias nga gitudlo ni Nabucodonosor nag-alagad 
ingong gobernador niadtong wala dad-ang bini- 
hag.---2Ha 25:1-22, 2Cr 36:17-20, Jer 52:1-27, 29. 

Ang Iyang Damgo Bahin sa Usa ka Dakong 
Larawan. Ang basahon ni Daniel nag-ingon nga 
sa “ikaduha ka tuig” sa paghari ni Nabucodonosor 
(lagmit iphon gikan sa pagkalaglag sa Jerusalem 
niadtong 607 W.K.P. ug busa nagtumong gayod sa 
iyang ika-20 nga tuig sa paghari) nga si Nabucodo- 
nosor nagdamgo bahin sa larawan nga ang ulo bu- 
lawan. (Dan 2:1) Bisan tuod nga ang salamang- 
kerong mga saserdote, mga diwatahan, ug mga 
Caldeanhon wala makahubad niini nga damgo, ang 
Hudiyong manalagna nga si Daniel nakahubad ni- 
ini. Kini maoy nakapaaghat kang Nabucodonosor 
nga ilhon ang Diyos ni Daniel ingong “usa ka Diyos 
sa mga diyos ug Ginoo sa mga hari ug usa ka Tig- 
padayag sa mga tinago.” Unya iyang gihimo si 
Daniel nga “magmamando sa tanang sakop nga 
distrito sa Babilonya ug pangulong prepekto sa ta- 
nang maalamon nga mga tawo sa Babilonya.” Gi- 
tudlo usab ni Nabucodonosor ang tulo ka kauban ni 
Daniel, si Sadrak, Mesak, ug Abednego, ingong 
mga tagdumala.--Dan 2. 

Pagkadestiyero sa mga Hudiyo sa Ulahi. 
Mga tulo ka tuig sa ulahi, sa ika-23 nga tuig sa pag- 
hari ni Nabucodonosor, daghan pang Hudiyo ang 
gidestiyero. (Jer 52:30) Kini nga mga destiyero lag- 
mit naglakip sa mga Hudiyo nga mikalagiw ngad- 
to sa kayutaan nga sa ulahi nasakop sa mga Ba- 
bilonyanhon. Ang giingon sa historyador nga si 
Josephus nagpaluyo niini nga konklusyon: “Sa ika- 
limang tuig human sa pagpangagaw sa Jerusalem, 
nga maoy ikakawhaag-tulo nga tuig sa paghari ni 
Nabucodonosor, si Nabucodonosor mimartsa batok 
sa Coele-Sirya ug, human kini maokupar, nakiggu- 
bat sa mga Moabihanon ug sa mga Ammanhanon. 
Unya, human niya masakop kining mga nasora, 
siya misulong sa Ehipto aron buntogon kini, ug di- 
hang napatay na niya ang hari ug nakatudlo na si- 
yag kapuli, gibihag sab niya ang mga Hudiyo niad- 
tong dapita ug gidala sila ngadto sa Babilonya.” 
--Jewish Antiquities, X, 181, 182 (ix, 7). 

Pagbihag sa Tiro. Human usab sa pagkapu- 
kan sa Jerusalem niadtong 607 W.K.P. si Nabuco- 
donosor misugod sa paglikos batok sa Tiro. Sa pa- 
nahon niini nga paglikos, ang mga ulo sa iyang 
kasundalohan “naupaw” kay napaknit sa mga hel- 
met ug ang ilang mga abaga “napanit” tungod sa 
pagpas-an sa mga materyales nga gigamit sa pag- 
tukod ug mga panglikos. Sanglit si Nabucodonosor 
walay nadawat nga “suhol” sa pag-alagad ingong 
instrumento ni Jehova sa pagpahamtang ug pag- 
hukom batok sa Tiro, Siya misaad nga ihatag kani- 
ya ang bahandi sa Ehipto. (Eze 26:7-11: 29:17-20, 
tan-awa ang TIRO.) Usa ka tipak sa Babilonyanhong 
sinulat, nga gipetsahan sa ika-37 nga tuig ni Nabu- 
codonosor (588 W.K.P.), naghisgot gayod sa usa ka 
kampanya militar batok sa Ehipto. (Ancient Near 
Eastern Texts, giedit ni J. Pritchard, 1974, p. 308) 
Apan dili matino kon kini maylabot ba sa orihinal 
nga pagsakop o kaha sa ulahing aksiyon militar. 

Mga Proyekto sa Pagpanukod. Gawas pa sa 
pagkabaton ug daghang kadaogan sa gubat ug sa 
pagpakaylap sa Imperyo sa Babilonya ingong katu- 
manan sa tagna (itandi ang Jer 47-49), si Nabuco- 
donosor mihimog daghang pagpanukod. Aron ma- 
hupay ang kamingaw nga gibati sa iyang rayna 
nga Medianhon, gitaho nga gihimo ni Nabucodo- 
nosor ang Nagbitayng mga Tanaman, nga giila 
ingong usa sa pito ka katingalahan sa karaang kali- 
botan. Daghan sa naglungtad pa nga mga inskrip- 
siyon nga cuneiform ni Nabucodonosor nagtaho 
sa iyang mga proyekto sa pagpanukod, lakip ang 
iyang pagtukod ug mga templo, mga palasyo, ug 
mga paril. Usa ka bahin niini nga mga inskripsiyon 
mabasa: 

“Ako si Nabucodonosor, Hari sa Babilonya, anak 
nga lalaki ni Nabopolasar, ang nagpasig-uli sa Esa- 
gila ug Ezida. Ingong panalipod sa Esagila, aron 
walay gamhanang kaaway ug tiglaglag nga maka- 
ilog sa Babilonya, aron ang talay sa gubat dili ma- 
kaduol sa Imgur-Bel, ang paril sa Babilonya, nga 
walay hari kanhi nga nakahimo [akong gihimol], 
diha sa naglibot nga mga paril sa Babilonya akong 
gihimo ang usa ka naglibot nga malig-ong paril sa 
sidlakang bahin. Ako nagkalot ug usa ka trinse- 
ras, ako nakaabot sa bahin nga may tubig. Unya 
akong nakita nga ang paril nga giandam sa akong 
amahan gamay ra kaayo. Pinaagig aspalto ug tisa 
akong gitukod ang usa ka lig-ong paril nga, sama 
sa usa ka bukid, dili matarog ug gisumpay kini 
sa paril sa akong amahan, akong gipahiluna ang 
mga pundasyon niini diha sa dughan sa ilalom 
nga kalibotan; ang tumoy niini akong gipahabogan 
sama sa usa ka bukid. Dugang niini nga paril aron 
sa paglig-on niini akong gitukod ang ikatulo, ug 
ingon nga sukaranan sa nagsalipod nga paril akong 
gipahiluna ang usa ka pundasyon nga mga tisa ug 
gitukod kini diha sa dughan sa ilalom nga kalibotan 

ug gipahiluna ang pundasyon niini. Ang mga salip- 
danan sa Esagila ug Babilonya akong gipalig-on 
ug giestablisar ang ngalan sa akong pagkahari sa 
walay kataposan.”---Archaeology and the Bible, ni 
G. Barton, 1949, pp. 478, 479. 

Ang bag-o lang gihisgotan nahiuyon sa pagpang- 
hambog ni Nabucodonosor una pa siya kawad-i sa 
iyang maayong pangisip: “Dili ba kini ang Dakong 
Babilonya, nga akong gitukod alang sa harianong 
balay pinaagi sa kusog sa akong gahom ug alang sa 
dignidad sa akong kahalangdon?” (Dan 4:30) Apan, 
ingong katumanan sa damgo nga gipadangat sa 
Diyos kaniya bahin sa giputol nga kahoy, sa dihang 
ang iyang gahom sa pangisip nahibalik, si Nabuco- 
donosor napugos sa pag-ila nga si Jehova makahi- 
mo sa pagpaubos niadtong nagalakaw nga mapa- 
sigarbohon.--Dan 4:37, tan-awa ang PAGKABUANG, 
KAPUNGOT. 

Relihiyoso Kaayo. Ang mga ebidensiya nag- 
padayag nga si Nabucodonosor relihiyoso kaayo, 
nga nagtukod ug nagpatahom sa mga templo sa 
daghang Babilonyanhon nga mga bathala. Siya 
debotado ilabina sa pagsimba kang Marduk, ang 
pangulong diyos sa Babilonya. Ngadto kaniya gi- 
pasidungog ni Nabucodonosor ang iyang mga ka- 
daogan sa gubat. Ang mga tropeyo sa gubat, lakip 
na ang sagradong mga sudlanan sa templo ni Jeho- 
va, mopatim-awng didto gibutang sa templo ni 
Marduk (Merodak). (Esd 1:7: 5:14) Usa ka inskripsi- 
yon ni Nabucodonosor nag-ingon: “Alang sa imong 
himaya, Oh halangdon nga MERODAK gihimo ko ang 
usa ka balay... . Hinaot nga kini mismo makaba- 
ton ug dakong pagtahod sa mga Hari sa kanasoran 
ug sa tanang katawhan!”---Records of the Past: As- 
syrian and Egyptian Monuments, London, 1875, 
Tomo V, p. 135. 

Ang larawan nga bulawan nga gipatindog ni Na- 
bucodonosor didto sa Kapatagan sa Dura tingali gi- 
pahinungod kang Marduk ug gihimo aron mapa- 
lambo ang paghiusa sa pagsimba diha sa imperyo. 
Kay nag-alintabo ang kapungot tungod sa pagdu- 
mili ni Sadrak, Mesak, ug Abednego sa pagsimba 
niini nga larawan bisan pa human hatagi ug ikadu- 
hang tsansa, si Nabucodonosor nagsugo nga itam- 
bog sila ngadto sa nagdilaab nga hudno nga gipai- 
nit sa pito ka pilo kay sa kasagarang kainit niini. 
Apan, sa dihang kining tulo ka Hebreohanon gilu- 
was sa manulonda ni Jehova, si Nabucodonosor na- 
pugos sa pag-ingon nga “walay laing diyos nga ma- 
kahimo sa pagluwas sama kaniya.”---Dan 3. 

Mopatim-aw usab nga si Nabucodonosor misalig 
pag-ayo sa pagpanag-an diha sa pagplano sa iyang 
mga kalihokan sa gubat. Pananglitan, ang tagna ni 
Ezequiel naghubit sa hari sa Babilonya nga nagga- 
mit sa pagpanag-an sa pagdesisyon kon mosulong 
ba batok sa Raba sa Ammon o kaha batok sa Jeru- 
salem.---Eze 21:18-23. 

NACON [lagmit, Lig-ong Natukod]. Sumala sa 
2 Samuel 6:6, mao kini ang ngalan sa giokanan diin 
namatay si Uzah tungod kay gikuptan niya ang 
arka sa pakigsaad. Ang samang asoy sa 1 Cronicas 
13:9 naghisgot sa ngalang “Kidon,” nga lagmit nag- 
pakita nga ang usa ka magsusulat naghisgot sa 
ngalan sa lugar ug ang lain naghisgot sa ngalan sa 
tag-iya, o kaha ang usa niining ngalana maoy inu- 
sab nga porma nianang sa lain nga ngalan. 


NADAB  [Andam, Hamili; Mahinatagon]. 

1. Ang panganay nga anak nga lalaki ni Aaron 
ug Eliseba. (Ex 6:23, 1Cr 6:3) Si Nadab natawo sa 
Ehipto ug miuban sa dakong Pagpanggula sa Is- 
rael gikan sa Ehipto. Siya ug ang iyang sunod 
nga manghod nga lalaki nga si Abihu ug ang 70 ka 
uban pang mga Israelinhon gipatawag uban ni Aa- 
ron ug Moises ngadto sa Sinai, diin sila nakakita ug 
usa ka panan-awon ni Jehova. (Ex 24:1, 9-11) Si 
Nadab ug ang iyang tulo ka igsoong lalaki gipahi- 
luna sa katungdanan sa pagkasaserdote uban sa 
ilang amahan. (Ex 28:1: 40:12-16) Dayag nga sa 
wala pa matapos ang usa ka adlaw, si Nadab ug 
Abihu miabuso sa ilang katungdanan pinaagi sa 
paghalad ug ginadili nga kalayo. Wala iasoy kon 
nganong gidili kining maong kalayo, apan lagmit 
nga labaw pa kini sa pagkahubog (nga gipakita sa 
dihadihang pagdili sa mga saserdote sa pag-inom 
ug bino o makahubog nga ilimnon sa dihang mag- 
atiman sa ilang buluhaton). Hinunoa, ang pagka- 
hubog lagmit nga nakaamot sa ilang buhat nga 
daotan. Tungod sa ilang kalapasan, gipatay sila pi- 
naagi sa kalayo gikan kang Jehova ug ang ilang la- 
was gidala sa gawas sa kampo. (Lev 10:1-11, Num 
26:60, 61) Si Nadab ug Abihu namatay nga walay 
mga anak, nga nagbilin sa ilang mga igsoong lala- 
ki nga si Eleasar ug Itamar nga maoy magpundar 
sa duha ka saserdotehanong banay.--Num 3:2, 4: 
1Cr 24:1, 2. 

2. Usa ka kaliwat ni Juda sa linya ni Jerameel: 
anak nga lalaki ni Samai ug amahan ni Seled ug 
Apaim.--1Cr 2:3, 25, 26, 28, 30. 

3. Anak nga lalaki ni Jeiel sa tribo ni Benjamin. 
-1Cr 8:1, 29, 30, 9:35, 36. 

4. Anak nga lalaki ni Jeroboam ug ikaduha nga 
hari sa amihanang napulo-ka-tribo nga gingharian 
sa Israel. Si Nadab nagmando sa mga duha ka tuig, 
nagsugod sa mga 976 W.K.P., nga sulod nianang 
panahona iyang gipadayon ang pagsimba sa na- 
ting baka nga gisugdan sa iyang amahan. Samtang 
gilikosan ang Gibeton, usa ka Levihanong siyudad 
kanhi (Jos 21:20, 23) nga nailog sa mga Filisteha- 
non, si Nadab gipatay ni Baasa, kinsa nagpatay 
usab sa tanang nahibilin nga membro sa balay ni 
Jeroboam aron mahuptan niya ang trono.--1Ha 
14:20, 15:25-31. 

NAGAI. Katigulangan ni Jesu-Kristo nga gita- 
a diha sa iyang talaan sa kagikan sumala sa giha- 
tag ni Lucas.--Luc 3:23, 2b. 


NAGAKAMANG NGA LINALANG. Ang 
intunganayng berbo sa Hebreohanong termino 
nga remes nagkahulogang “kamang” o “lihok.” 
(Gen 1:21, 28, ftn sa Rbi8) Ang leksikon ni Koeh- 
er ug Baumgartner sa Hebreohanon ug Aramaiko 
nag-ingon nga ang termino nagpaila sa paglihok 
nga walay tumong. (Lexicon in Veteris Testamenti 
Libros, Leiden, 1958, p. 895: itandi ang Hab 1:14.) 
Ang nombre nga remes mopatim-awng naglakip 
sa nagkalainlaing matang sa buhing mga linalang 
ug ang paggamit niini diha sa nagkalainlaing mga 
teksto nagpalahi sa “nagalihok nga mga mananap” 
sa katibuk-an gikan sa ihalas ug anad nga mga ha- 
yop, mga langgam, ug mga isda. (Gen 1:24, 25, 6: 
7, 20; 7:14, 23: 8:17, 19: 9:3; Eze 8:10: 38:20) Kini 
nga kahulogan mahimong maglakip sa mga reptil- 
ya ug sa ubang matang sa mga hayop nga dili sa- 
kop sa ubang mas prominenteng mga matang. 
Kini magtumong dili lamang sa mga linalang sa 
kamad-an kondili usab sa mga linalang sa katubi- 
gan.---Sal 104:25. 

Lakip sa 3,000 ka panultihon sa maalamong si 
Haring Solomon mao ang mahitungod “sa mga 
mananap ug bahin sa naglupad nga mga linalang 
ug bahin sa nagalihok nga mga linalang ug bahin 
sa mga isda.” (1Ha 4:33, itandi ang Pr 30:19, 24- 
28.) Ang Oseas 2:18 naghubit sa usa ka pakigsaad 
nga gihimo uban sa ihalas nga mananap, naglupad 
nga linalang, ug sa nagakamang nga linalang sa 
yuta, ug ang Salmo 148:10 naglakip niini taliwala 
sa mga linalang nga nagdayeg sa Maglalalang ni- 
ini. 

Ang Gregong herpe-ton' halos pareho sa Hebreo- 
hanong remes, nga subsob gigamit sa pagtumong 
sa mga reptilya. Gigamit kini labot sa panan-awon 
nga nakita ni Pedro didto sa Jope (Buh 10:12: 11:6), 
ni Pablo sa paghisgot sa idolatriya sa tawo (Rom 
1:23), ug ni Santiago ingong mga linalang nga ma- 
paaghop sa tawo.---San 3:7. 


NAGALUPAD NGA MGA LINALANG. 
Tan-awa ang LANGGAM. 


NAGASIDLAK. Usa ka ngalan nga gigamit sa 
paglarawan sa “hari sa Babilonya.” (Isa 14:4, 12) 
Ang Hebreohanong ekspresyon nga gihubad (NW, 
Ro, Yg) naggikan sa lintunganayng pulong nga 
nagkahulogang “sidlak.” Ang hubad nga “Lucifer” 
(KJ, Da) gikuha gikan sa Latin nga Vulgate. 

Ang “nagasidlak” gihubit nga nag-ingon diha sa 
iyang kasingkasing: “Ibabaw sa mga bituon sa Di- 
yos akong ituboy ang akong trono, ug ako mo- 

lingkod sa bukid sa panagkatigom.” (Isa 14:13) Ang 
ebidensiya sa Bibliya nagpunting sa Bukid sa Zion 
ingong mao ang “bukid sa panagkatigom.” (Tan- 
awa ang BUKID SA PANAGKATIGOM.) Busa, sanglit ang 
mga bituon mahimong magtumong sa mga hari 
(Num 24:17: Pin 22:16), ang “mga bituon sa Diyos” 
mao ang mga hari sa linya ni David nga nagman- 
do gikan sa Bukid sa Zion. Ang “hari sa Babilonya” 
(ang dinastiya sa mga hari sa Babilonya), nga nag- 
pabanaag sa tinamdan ni Satanas nga diyos niini 
nga sistema sa mga butang, nagpakita sa iyang 
ambisyon sa pagtuboy sa iyang trono “ibabaw sa 
mga bituon sa Diyos” pinaagi sa pagtinguha nga 
himoong mga basalyo na lamang ang mga hari sa 
linya ni David ug sa kataposan tangtangon sa ilang 
trono. Sama sa mga bituon nga naghatag ug kaha- 
yag, ang “hari sa Babilonya” midan-ag diha sa ka- 
raang kalibotan ug mahimong tawgon nga “naga- 
sidlak.” 


NAGBUNTAOG NGA KAHOY. Tan-awa 
ang DAKONG KAHOY, NAGBUNTAOG NGA KAHOY. 


NAGKASAGOL NGA PANON SA KATAW- 
HAN. Usa ka pundok sa mga langyaw (mga es- 
tranyo) nga mibiya sa Ehipto uban sa nasod sa Is- 
rael. (Ex 12:37, 38, ftn sa Rbi8, itandi ang Ex 
12:43-49.) Ang pipila niini nga mga tawo lagmit 
mga Ehiptohanon o ubang mga langyaw nga mipi- 
li sa pagsunod sa matuod nga Diyos ug sa nasod 
sa Israel human makasaksi sa ubay-ubayng mga 
hampak ni Jehova batok sa Ehipto. Ang uban niini 
nga pundok lagmit mga Ehiptohanon nga nanga- 
minyo sa mga Israelinhon maingon man sa mga 
anak sa maong panagtiayon. Pananglitan, ang ba- 
bayeng Israelinhon nga si Selomit sa tribo ni Dan 
adunay Ehiptohanong bana ug may usa lamang ka 
anak nga lalaki pinaagi kaniya.---Lev 24:10, 11. 

Kini nga ekspresyon makita usab sa Numeros 
11:4, nga nagkahulogan usab nga usa ka “hugpong 
[sa katawhan]” o “masa sa katawhan.” Walay duha- 
duha nga ang ilang dili-Israelinhon nga kagikan ug 
ang grabeng kalisdanan sa pagpanaw sa kaminga- 
wan maoy nakaingon sa ilang pagkareklamador 
nga nahimong usa ka hinungdan sa panagbangi. 
Ang ilang gipamulong nga nagpabanaag sa ilang 
hakog nga pangandoy mikaylap sa mga Israelin- 
hon, mao nga sila usab nanghilak ug miingon: “Na- 
hinumdom gayod kami sa mga isda nga among gi- 
kaon sa Ehipto nga walay bayad, sa mga pepino ug 
sa mga sandiya ug sa mga puerro ug sa mga sibu- 
yas ug sa mga ahos! Apan karon ang among kalag 
nag-uga. Wala nay laing nakita sa among mga 
mata kondili ang mana.”--Num 11:4-6. 

Ang ekspresyong “nagkasagol nga panon” diha 
sa Nehemias 13:3 ug Jeremias 25:20 nagtumong sa 


NAHAS 


mga dili-Israelinhon. Ang gihisgotan sa Nehemias 
maoy mga langyaw sama sa mga Moabihanon ug 
mga Ammonhanon. (Neh 13:1) Ang mga anak ni- 
ini nga mga langyaw (mestisong Israelinhon) lag- 
mit nahilakip usab tungod kay una pa niana ang 
mga Israelinhon nagpapahawa sa ilang langyaw 
nga mga asawa ug mga anak.---Esd 10:44. 


NAHALAL [Tubigang Dapit: Sibsibanan]. Usa 
ka siyudad sa Zabulon nga gipahat ngadto sa Me- 
rarihanong mga Levihanon. (Jos 19:10, 14, 15; 21: 
34, 35) Gitawag usab kini ug Nahalol. Inay nga 
abogon ang mga Canaanhon nga nagpuyo niini 
nga siyudad ingon sa gisugo sa Diyos, ang mga Za- 
bulonhon nagpailalom kanila sa pinugos nga traba- 
ho. (Huk 1:30, 2:2) Ang nahimutangan sa Nahalal 
dili matino. 


NAHALIEL [Bul-oganan (Bul-oganang Walog) 
sa Diyos]. Usa ka dapit diin nagkampo ang mga Is- 
raelinhon wala madugay una pa sila makiggubat 
sa Amorihanon nga si Haring Sihon. (Num 21:19- 
24) Ang Onomasticon ni Eusebius nag-ingon nga 
kini nahimutang duol sa Arnon. Busa ang Nahaliel 
sagad gituohan nga mao ang usa sa duha ka lugot, 
ang Wala (usa ka sapa nga nagaagos sa Arnon) ug 
ang Zarqa Martin nga mga 19 km (12 mi) sa A sa 
Arnon. Ang usa ka lokasyon sa bisan hain niini nga 
mga lugot mohaom sa gituohang nahimutangan sa 
Matana ug Bamot, ang duha ka gikampohan sa Is- 
rael nga sa taliwala niini mopatim-awng nahimu- 
tang ang Nahaliel. 


NAHALOL [Tubigang Dapit: Sibsibanan]. La- 
ing ngalan sa Nahalal, usa ka siyudad sa Zabulon. 
--Huk 1:30. 


NAHAM  [Paghupay]. Bayaw nga lalaki ni Ho- 
dias, nga usa ka kaliwat ni Juda.--1Cr 4:1, 19. 


NAHAMANI [gikan sa lintunganayng pulong 
nga nagkahulogang “paghupay']. Usa nga mibalik 
uban kang Zorobabel gikan sa pagkadestiyero sa 
Babilonya.---Neh 7:6, 7. 


NAHARAI. Usa ka Beerotnon (Berotnon) ug 
usa sa mga tigdala sa armadura ni Joab. Si Naharai 
maoy lakip sa mga tawong gamhanan sa kasunda- 
lohan ni David.---2Sa 23:24, 37: 1Cr 11:26, 39. 


NAHAS [Halas]. 

1. Ang hari sa mga Ammonhanon sa panahong 
nagsugod si Saul sa iyang paghari. Si Nahas nagda- 
la sa iyang kasundalohan batok sa Jabes sa Gilead. 
Ang asoy mabasa: “Niana ang tanang taga-Jabes 
miingon kang Nahas: 'Paghimo ug pakigsaad uban 
kanamo aron kami mag-alagad kanimo.’ Unya si 
Nahas nga Ammonhanon miingon kanila: “Niini 
nga kondisyon maghimo ako ug pakigsaad uban 


NAHAT 


kaninyo, sa kondisyon nga luskon ang tanan nin- 
yong tuo nga mata, ug ibutang ko kini nga kaula- 
wan ibabaw sa tibuok Israel.’ Sa baylo ang mga an- 
siyano sa Jabes miingon kaniya: 'Hatagi kamig pito 
ka adlaw, ug magpadala kamig mga mensahero 
ngadto sa tibuok teritoryo sa Israel ug, kon walay 
manluluwas kanamo, manganhi kami kanimo.”” 
Ang Israel naghiusa sa pagpaluyo kang Saul, miad- 
to sa Jabes, ug nagpildi kang Nahas. Pipila la- 
mang ang nakalingkawas sa kasundalohan ni Na- 
has.--1ISa 11:1-11, 12:11, 12. 

Diha sa linukot nga basahon sa Patayng Dagat, 
nga gitawag ug 4QSam"” ug gituohang sukad pa sa 
unang siglo W.K.P., ang mosunod nga impormas- 
yon gisal-ot una pa ang 1 Samuel 11:1: “Si [Na]has, 
nga hari sa mga anak sa Ammon, nagdaogdaog 
pag-ayo sa mga anak ni Gad ug sa mga anak ni 
Ruben, ug siya naglugit sa t[anan] nilang tuong 
mga mata ug naghatag ug kali[sang ug kahadlok] 
sa Israel. Walay nahibilin taliwala sa mga anak sa 
Israel nga say [lo sa Jordan kan]sang tuong mata 
wa[la lugi]ta ni Naha[s nga hari] sa mga anak sa 
Ammon, gawas sa pito ka libong tawo nga [mika- 
lagiw gikan] sa mga anak sa [A]mmon ug misulod 
sa [J]abes-Gilead. Mga usa ka bulan sa ulahi...” 
(Bible Review, 1985, Tomo 1, Num. 3, p. 28) Sa ka- 
tibuk-an ingon usab niana ang impormasyon nga 
gihatag ni Josephus.--Jewish Antiquities, VI, 68- 
70 (v, 1). 

Sumala kang Josephus (Jewish Antiquities, VI, 
79 [v, 3]), kini nga Nahas napatay sa pagpakiggu- 
bat batok sa kasundalohan ni Saul. Kon husto ang 
impormasyon ni Josephus, nan ang Nahas nga 
nagpakitag kaayo kang David pipila ka tuig sa ula- 
hi maoy usa ka anak nga lalaki ug manununod sa 
Nahas nga napildi ni Saul. Sa maong kahimtang, 
ang ngalang Nahas mahimong usa ka titulo nga gi- 
hatag sa sunodsunod nga mga tawo, sama sa mga 
titulo nga “Abimelek,” “Paraon,” ug “Jabin.” Sa di- 
hang namatay kining ikaduhang ginganlan ug Na- 
has, si David nagpadalag mga embahador ngadto 
sa iyang anak nga lalaki nga si Hanun, kinsa nasa- 
yop pagsabot sa dungganong katuyoan ni David ug 
nagpakaulaw pag-ayo sa iyang mga hawas. Kini, sa 
baylo, ang nakaingon sa sunodsunod nga panag- 
away nga sa kataposan nakapildi sa mga Ammon- 
hanon diha sa mga kamot ni David.---2Sa 10:1-5, 
11:1, 12:26-31, 1Cr 19:1-5: 20:1-3. 

2. Ang amahan ni Abigail nga igsoong babaye o 
igsoon ni David sa inahan ug lagmit ang amahan 
ni Zeruia. Siya ang apohan ni Amasa, ug lagmit 
usab ni Abisai, Asahel, ug Joab. (2Sa 17:25, 1Cr 2: 
16, 17) Si Abigail gitawag nga “anak nga babaye ni 
Nahas,” apan siya ug ang iyang igsoong babaye 
wala hisgoting direkta ingong mga anak nga baba- 
ye ni Jese, ang amahan ni David, bisan tuod sila gi- 

hisgotan ingong “mga igsoong babaye” sa mga 
anak nga lalaki ni Jese, lakip kang David. Kini mag- 
presentar ug pipila ka posibleng mga relasyon: 
(1) Si Nahas maoy usa ka babaye, ang asawa ni 
Jese ug inahan sa tanan nilang anak (lalaki man o 
babaye), apan lagmit nga dili gayod ingon niana 
ang kahimtang, sanglit ang mga babaye sagad gi- 
hisgotan lamang diha sa talaan sa kaliwatan tu- 
ngod sa espesyal nga mga katarongan, ug dili 
ingon niini ang kahimtang ni Nahas. (2) Ang Na- 
has maoy laing ngalan ni Jese, ingon sa gisug- 
yot sa unang Hudiyohanong tradisyon. Gigamit sa 
Gregong Septuagint (Lagardian nga edisyon) ang 
“Jese” inay ang Nahas diha sa 2 Samuel 17:25. 
(3) Si Nahas maoy bana kanhi sa asawa ni Jese 
(nga mas dako ang kalagmitan) ug siya nanganak 
ug duha ka anak nga babaye kang Nahas, si Abi- 
gail ug Zeruia, sa wala pa maminyo kang Jese ug 
nanganak kaniya ug ubay-ubayng mga anak nga 
lalaki.-- Tan-awa ang ABIGAIL Num. 2. 

3. Usa ka molupyo sa Ammonhanong siyudad 
sa Raba. Ang iyang anak nga lalaki nga si Sobi 
nagpakitag kaayo kang David pinaagi sa pagpada- 
lag mga suplay alang kaniya sa dihang siya mika- 
lagiw didto sa Mahanaim tungod sa pagrebelde ni 
Absalom. (2Sa 17:27-29) Lagmit nga siya usa ka 
Israelinhon nga mipuyo sa Raba human mapil- 
di sa Israel ang mga Ammonhanon didto.---2Sa 
12:26-31. 


NAHAT [Pahulay,: Kalinaw]. 

1. Sultan sa Edom, anak nga lalaki ni Reuel ug 
apo ni Esau yg sa iyang asawa nga si Basemat nga 
anak nga babaye ni Ismael.---Gen 36:2-4, 13, 17. 

2. Usa ka Levihanon nga kaliwat ni Kohat, ug 
katigulangan ni Samuel. (1Cr 6:16, 22-28) Lagmit 
mao ra usab ang gitawag ug “Tohu” ug “Tba.”--- 1Sa 
1:1; 1Cr 6:33-35. 

3. Usa ka Levihanon nga gitudlo ni Haring Eze- 
quias ingong komisyonado sa pagtabang kang Co- 
nanias ug Simei sa pagdumala “sa mga amot ug sa 
ikapulo ug sa balaang mga butang” nga gidala 
ngadto sa templo.---2Cr 31:12, 13. 


NAHIBILIN. Ang mga nabilin sa usa ka pa- 
milya, nasod, tribo, o matang, ang mga naluwas 
sa pagpamatay o sa kalaglagan o gikan sa usa 
ka makasaysayanhong hitabo: kadtong nagpabi- 
ling matinumanon sa Diyos gikan sa usa ka nasod 
o sa usa ka pundok sa katawhan nga mitalikod. 

Si Noe ug ang iyang pamilya mao ang nahibilin 
gikan sa kalibotan sa katawhan nga naglungtad sa 
wala pa ang Lunop. Ang berbo nga sha-ar, “nagpa- 
bilin,” maoy gigamit sa paghulagway kanila ingong 
mao lamang ang nagpabiling buhi. (Gen 7:23) Sa 
ulahi, didto sa Ehipto, si Jose miingon sa iyang 


425 


mga igsoon: “Busa ang Diyos nagpadala kanako 
una kaninyo aron magbutang ug usa ka mahibilin 
[buot ingnon, mga maluwas aron magtipig sa uma- 
labot nga kaliwatan ug sa linya sa banay, itandi 
ang 2Sa 14:7] alang kaninyo dinhi sa yuta ug aron 
sa paghupot kaninyo nga buhi pinaagi sa usa ka 
dakong paglingkawas.”--Gen 45:4, 7, ftn sa Rbis8. 

Usa ka Nahibilin sa Israel Mibalik Gikan sa 
Pagkadestiyero. Ang labing subsob nga mga 
paghisgot sa Bibliya sa usa ka nahibilin mao ang 
maylabot sa katawhan sa Diyos. Pinaagi sa iyang 
mga manalagna ang Diyos nagpasidaan sa Israel 
nga silotan tungod sa ilang pagkadili-masinugta- 
non, apan siya naghatag usab ug kahupayan pina- 
agi sa pagtagna nga ang usa ka nahibilin pagati- 
pigan, mobalik sa Jerusalem ug magtukod niini 
pag-usab, magmauswagon ug mamunga.---Isa 1:9; 
11:11, 16; 37:31, 32, Jer 23:3, 31:7-9. 

Human si Haring Nabucodonosor sa Babilonya 
magdalag mga binihag lakip kang Haring Jehoia- 
kin sa Juda niadtong 617 W.K.P., si Jehova mihatag 
kang manalagnang Jeremias ug usa ka panan- 
awon. Ang maayong mga igos diha sa panan-awon 
naghawas sa mga destiyero sa Juda nga gidala 
ngadto sa Babilonya ug kinsa sa ulahi ipasig-uli ni 
Jehova ngadto sa ilang yuta. Ang daotang mga 
igos naghawas kang Haring Zedekias, sa iyang 
mga prinsipe, ug sa ubang sama kanila nga wala 
idestiyero niadtong panahona (sa pagkatinuod ang 
kadaghanan sa mga molupyo sa Jerusalem ug sa 
Juda) ingon man niadtong nagpuyo sa Ehipto. Ni- 
adtong 607 W.K.P. halos ang tanan sa Juda gipatay 
o gidestiyero sa kataposang paglaglag sa Jerusalem 
ni Nabucodonosor. Ug sa ulahi kadtong didto sa 
Ehipto, lakip niadtong mikalagiw didto human sa 
607 W.K.P., nangalaglag usab sa dihang si Nabuco- 
donosor mihimog militaryong pag-atake sa maong 
yuta.--Jer 24:1-10, 44:14: 46:13-17: Lam 1:1-6. 

Gisaaran ni Jehova ang matinumanong nahibi- 
lin, kadtong naghinulsol sa ilang mga sala nga tu- 
ngod niana iyang gitugotang sila madestiyero, nga 
iyang tapokon sila sama sa usa ka panon sa mga 
karnero diha sa toril. (Miq 2:12) Gituman niya kini 
niadtong 537 W.K.P., sa dihang namalik ang usa ka 
nahibilin sa mga Hudiyo ilalom ni Zorobabel. (Esd 
2:1, 2) Sila kanhi “nagtakiang,” apan si Jehova nag- 
tapok kanila, ug (bisan tuod sila ilalom sa pagga- 
hom sa Persia) tungod sa pagdumala ni Goberna- 
dor Zorobabel kanila ug tungod kay ang matuod 
nga pagsimba natukod pag-usab diha sa templo, 
ang Diyos mao na usab ang ilang tinuod nga Hari. 
(Miq 4:6, 7) Sila mahimong sama sa “yamog gikan 
kang Jehova,” nga magdalag kahayahay ug kaus- 
wagan, ug sila mahimong maisogon ug malig-on 
sama sa “usa ka leyon sa taliwala sa mga mananap 
sa kalasangan.” (Miq 5:7-9) Kining ulahing tagna 


NAHIBILIN 


lagmit nga natuman panahon sa yugto sa mga Ma- 
cabeo, nga tungod niana natipigan ang mga Hudi- 
yo sa ilang yuta ug natipigan ang templo, hangtod 
sa pag-abot sa Mesiyas. 

Ang ngalan sa anak nga lalaki ni manalagnang 
Isaias nga si Sear-jasub naglakip sa nombre nga 
she'ar” (berbo, sha-ar') ug nagkahulogang “Usa ka 
Nahibilin Lamang (Kadtong mga Salin) ang Mo- 
balik.” Ang maong ngalan maoy usa ka ilhanan 
nga ang Jerusalem mapukan ug ang mga molupyo 
niini madestiyero apan ang Diyos maluoy ug mag- 
dalag balik sa usa ka nahibilin ngadto sa ilang yuta. 
- Isa 7:3. 

Walay Nahibiling Magpabilin sa Babilonya. 
Ang Babilonya gigamit sa Diyos sa pagsilot sa 
iyang katawhan, apan gihimo niini ang labaw pa 
kay sa gikinahanglan ug gikalipay ang pagdaogda- 
og ug pagdagmal kanila ug buot nga himoon silang 
destiyero hangtod sa hangtod. Kini tungod gayod 
kay ang Babilonya mao ang pangunang tigpaluyo 
sa bakak nga pagsimba ug nagdumot kang Jehova 
ug sa pagsimba kaniya. Tungod niini ang Diyos 
nagpahayag: “Pagaputlon ko gikan sa Babilonya 
ang usa ka ngalan ug ang nahibilin ug ang mga 
anak ug ang umalabot nga kaliwatan.” (Isa 14:22) 
Sa kataposan, ang Babilonya nahimong bug-os ug 
permanenteng biniyaan, nga walay nahibilin nga 
mobalik aron sa pagtukod niini pag-usab. 

Ang Usa ka Nahibilin sa Israel Midawat 
Kang Kristo. Sa dihang si Jesu-Kristo miabot sa 
nasod sa Israel, ang kadaghanan misalikway kani- 
ya. Usa ka nahibilin lamang ang nagpahayag ug 
pagtuo ug nahimong iyang mga sumusunod. Gipa- 
dapat ni apostol Pablo ang pipila ka tagna ni Isaias 
(10:22, 23, 1:9) ngadto niining Hudiyong nahibilin 
sa dihang siya misulat: “Dugang pa, si Isaias mitu- 
aw mahitungod sa Israel: ‘Bisan pag ang gidagha- 
non sa mga anak sa Israel mahimong ingon sa ba- 
las sa dagat, ang mga mahibilin mao ang maluwas. 
Kay si Jehova maghimog pagpakighusay diha sa 
yuta, nga maghuman niini ug magpamubo niini.’ 
Dugang pa, sama sa giingon kanhi ni Isaias: 'Kon 
wala pa si Jehova sa mga panon magbilin ug binhi 
nganhi kanato, kita nahisama na unta sa Sodoma, 
ug kita nahisama na unta sa Gomora.”” (Rom 9:27- 
29) Lain pa, gigamit ni Pablo ingong pananglitan 
ang 7,000 nga nahibilin sa panahon ni Elias nga 
wala moyukbo kang Baal, ug siya miingon: “Busa, 
niining paagiha, karong panahona usab usa ka 
nanghibilin ang mitungha sumala sa usa ka pagpi- 
li tungod sa dili-takos nga kalulot.”--Rom 11:5. 

Ang Espirituwal nga Nahibilin. Sa Pinada- 
yag (12) gitala ni Juan ang iyang panan-awon ba- 
hin sa usa ka babaye sa langit, ug sa usa ka dra- 
gon, ug gitapos kana nga bahin sa panan-awon 


NAHOR 


sa pag-ingon: “Ug ang dragon napungot sa babaye, 
ug nakiggubat sa mga nahibilin [loi:pon'] sa iyang 
binhi, nga nagabantay sa mga sugo sa Diyos ug 
may buluhaton sa pagpamatuod bahin kang Je- 
sus.” Kini nga “mga nahibilin” nga may “buluhaton 
sa pagpamatuod bahin kang Jesus” mao ang kata- 
posang nahibilin nga mga igsoon ni Jesu-Kristo 
dinhi sa yuta, nga nagkinabuhi dinhi sa yuta hu- 
man sa pagtambog sa Yawa nganhi sa yuta ug sa 
pahibalo: “Ania na ang kaluwasan ug ang gahom 
ug ang gingharian sa atong Diyos ug ang awtori- 
dad sa iyang Kristo.” Ang Yawa, ang dragon, na- 
kiggubat batok niining nahibilin sa espirituwal nga 
mga igsoon ni Kristo pinaagi sa “mapintas nga mga 
mananap’ ug “sa larawan sa mapintas nga mana- 
nap,” nga gihubit sa Pinadayag kapitulo 13. Apan 
ang nahibilin nagmadaogon, ingon sa gibutyag sa 
Pinadayag kapitulo 14.---Tan-awa ang BINHI. 


NAHOR. 


1. Amahan ni Tera ug apohan ni Abraham. Si 
Nahor anak ni Serug ug kaliwat ni Sem. Siya nabu- 
hi ug 148 ka tuig (2177 hangtod sa 2029 W.K.P.). 
--Gen 11:22-26, 1Cr 1:24-27: Luc 3:34-36. 

2. Anak nga lalaki ni Tera, apo ni Nahor 
(Num. 1); ug igsoon ni Abraham. (Gen 11:26; Jos 
24:2) Si Nahor naminyo kang Milca nga igsoong 
babaye ni Lot ug anak sa laing igsoon ni Nahor nga 
si Haran, busa pag-umangkon ni Nahor. Pinaagi 
kaniya siya nakabaton ug 8 ka anak nga lalaki, ug 
sa iyang puyopuyo nga si Reuma siya nakabaton 
ug 4 pa ka anak nga lalaki, tanantanan 12, ug ang 
pipila kanila nahimong mga pangulo sa tribo. (Gen 
11:27, 29, 22:20-24) Pinaagi sa iyang anak nga la- 
laki nga si Betuel, si Nahor nahimong apohan ni 
Laban ug Rebeca, ug apohan-sa-tuhod ni Lea, Ra- 
quel, Jacob (Israel), ug Esau.--Gen 24:15, 24, 47: 
29:5, 16; 1Cr 1:34. 

Ang asoy sa Genesis bahin sa pagbiya ni Tera ug 
Abraham sa Ur sa mga Caldeanhon wala maglakip 
sa ngalan ni Nahor sa listahan sa mga mipanaw. 
(Gen 11:31) Hinunoa, siya lagmit miadto sa ulahi, 
kay ang alagad ni Abraham, nga nangitag asawa 
alang kang Isaac, mipanaw ngadto sa Haran, diin si 
Tera nagpuyo ug namatay, ug diin ang apo ni Na- 
hor nga si Laban nagpuyo sa dihang si Jacob miad- 
to kaniya. (Gen 11:31, 32, 12:4; 27:43) Ang alagad 
ni Abraham miadto “sa siyudad ni Nahor,” ngadto 
sa Haran mismo o sa usa ka dapit nga duol niini, 
lagmit mao ang Nahur nga kanunayng gihisgotan 
sa lainlaing mga papan sa Mari sa ikaduhang mi- 
lenyo W.K.P. (Gen 24:10, 29:4; The Biblical Archae- 
ologist, 1948, p. 16) Ug sa dihang si Jacob mibulag 
kang Laban, si Laban mitawag sa “diyos ni Abra- 
ham ug sa diyos ni Nahor” aron mohukom tali ka- 
nila.---Gen 31:53, tan-awa ang HARAN Num. 4. 

NAHUM  [Maghuhupay [nga mao, usa ka mag- 


dadasig]]. 

1. Usa ka Israelinhong manalagna sa ikapitong 
siglo W.K.P. ug ang magsusulat sa basahon nga 
nagdala sa iyang ngalan. Si Nahum lagmit didto sa 
Juda sa dihang gisulat niya ang iyang tagna. (Nah 
1:15) Ang pagtawag kaniya nga taga-Elkos dayag 
nga nagpasabot nga siya usa ka pumoluyo sa Elkos, 
lagmit usa ka siyudad o balangay sa Juda.---Nah 
1:1, tan-awa ang ELKOS, TAGA-. 

2. Usa ka katigulangan ni Jesu-Kristo human sa 
yugto sa pagkadestiyero sa linya sa iyang yutan- 
ong inahan nga si Maria.---Luc 3:25. 


NAHUM, BASAHON NI. Kini nga basahon 
maoy usa ka matagnaong “pahayag batok sa Nine- 
ve,” ang kaulohan sa Asiryanhong Imperyo. Kini 
nga basahon sa Bibliya gisulat ni Nahum nga taga- 
Elkos. (Nah 1:1) Ang makasaysayanhong katuma- 
nan sa maong matagnaong pahayag nagpamatuod 
sa katinuoran niini nga basahon. Pipila ka pana- 
hon human nga ang Ehiptohanong siyudad sa No- 
amon (Thebes) nakaagom ug makauulawng ka- 
pildihan niadtong ikapitong siglo W.K.P. (3:8-10), 
gisulat ang basahon ni Nahum, nga nahuman sa 
wala pa modangat ang gitagnang kalaglagan sa Ni- 
neve niadtong 632 W.K.P.--Tan-awa ang ASIRYA; 
NINEVE. 


Kaharmonya sa Ubang mga Basahon sa Bib- 
liya. Ang basahon ni Nahum bug-os nga nahiu- 
yon sa ubang bahin sa Kasulatan sa paghubit kang 
Jehova ingong “usa ka Diyos nga nagapangayog 
bug-os nga pagkamahinalaron,” “mahinay sa kasu- 
ko ug dako sa gahom,” apan dili gayod mopugong 
sa pagsilot. (Nah 1:2, 3; itandi ang Ex 20:5; 34:6, 7: 
Job 9:4, Sal 62:11.) “Si Jehova maayo, usa ka salip- 
danan sa adlaw sa kasakit. Ug siya makaila kanila 
nga modangop kaniya.” (Nah 1:7: itandi ang Sal 
25:8, 46:1, Isa 25:4, Mat 19:17.) Kini nga mga hiyas 
tin-awng gipakita sa iyang pagluwas sa mga Israe- 
linhon gikan sa Asiryanhong pagpanglupig ug sa 
pagpanimalos batok sa sad-an sa dugo nga Nineve 
human sa igoigong yugto sa pagpakitag pagkama- 
inantoson. 

Talagsaon usab mao ang kaamgiran tali sa Na- 
hum kapitulo 1 ug Salmo 97. Ang mga pulong ni 
Isaias (10:24-27: 30:27-33) labot sa paghukom ni 
Jehova batok sa Asirya susama sa usa ka paagi sa 
Nahum kapitulo 2 ug 3.---Itandi usab ang Isa 52:7; 
Nah 1:15: Rom 10:15. 

Makasaysayanhong mga Detalye. Bisan 
tuod gipasaligan nga mapakyas ang panagkunsabo 
ni Haring Rezin sa Sirya ug ni Haring Peka sa Is- 
rael sa pagsulay sa pagpalagpot kaniya ingong 
hari (Isa 7:3-7), ang walay pagtuo nga si Ahaz sa 
Juda sa pagkadili-maalamon midangop kang Ha- 

ring Tiglat-pileser II (Tilgat-pilneser) sa Asirya 
alang sa tabang. Sa ngadtongadto kini nga paglihok 
“nagpahinabog kasakitan kaniya, ug wala magpa- 
lig-on kaniya,” kay ang Juda nailalom sa mabug-at 
nga yugo sa Asirya. (2Cr 28:20, 21) Sa ulahi, ang 
anak nga lalaki ug manununod ni Ahaz sa trono, si 
Ezequias, mirebelde batok sa pagmando sa Asirya. 
(2Ha 18:7) Human niadto ang Asiryanhong mo- 
narko nga si Senakerib misulong sa Juda ug miilog 
sa nagkalainlain nga kinutaang mga siyudad, diin 
kini misangpot sa kaylap nga pagkaawaaw sa yuta. 
(Itandi ang Isa 7:20, 23-25, 8:6-8, 36:1, 2.) Ang mi- 
sunod nga hari sa Juda, si Manases, gidakop sa 
Asiryanhong mga pangulo sa kasundalohan ug gi- 
dala ngadto sa Babilonya (nga niadto ubos sa Asir- 
yanhong pagkontrolar).---2Cr 33:11. 

Sanglit ang Juda dugayng nag-antos ubos sa 
mabug-at nga kamot sa Asirya, ang tagna ni Na- 
hum bahin sa umaabot nga kalaglagan sa Nineve 
maoy maayong balita. Samag naagoman na sa 
Asirya ang pagkapukan niini, si Nahum misulat: 
“Tan-awa! Ibabaw sa kabukiran ang mga tiil sa usa 
nga nagdalag maayong balita, nga nagmantalag 
pakigdait. Oh Juda, sauloga ang imong mga pista. 
Tumana ang imong mga panaad, tungod kay wala 


MGA PANGUNANG PUNTO 
SA NAHUM 


Usa ka pahayag batok sa Nineve, ang kaulohan sa Asirya 
Gisulat sa wala pa malaglag ang Nineve niadtong 632 W.K.P. 


Si Jehova nanimalos batok sa iyang mga kaaway 

(1:1-6) 

Gipangayo ni Jehova ang bug-os nga pagkamahinalaron: 
bisan tuod siya mahinay sa kasuko, siya dili magpanu- 
ko sa pagsilot kon kini nahiangay 

Walay makabarog sa kainit sa iyang kasuko, sa iyang 
atubangan ang kadagatan mamala, ang kabukiran ma- 
uyog, ang kabungtoran matunaw, ang yuta maalsa 

Ang paglaglag sa daotan magdalag kahupayan 
alang niadtong nagalaom kang Jehova (1:7-3:19) 

Si Jehova maoy usa ka salipdanan nga manalipod niad- 
tong nagasalig kaniya, apan siya magapuo sa kaaway 


Ang maayong balita ipahibalo sa Juda: ang “tawong wa- 
lay-silbi? pagalaglagon, ug ang matuod nga pagsimba 
pagatumanon nga walay kababagan 

Tigomon pag-usab ni Jehova ang mga iyaha, apan ang 
Nineve mabiniyaan, ug ang mga karong iggugubat niini 
mangasunog 

Ang sad-an sa dugo nga siyudad pagaagawan ingong si- 
lot tungod sa iyang mga sala, walay makaluwas kani- 
ya, ang iyang mga manggugubat nahimong ingon sa 
mga babaye 

Ang hampak nga gipadangat nganha sa hari sa Asirya 
dili na mamaayo 


NAIN 


nay tawong walay-silbi nga molatas kanimo pag- 
usab. Siya pagalaglagon gayod sa bug-os.” (Nah 
1:15) Dili na gayod mangphilabot pa ang mga Asir- 
yanhon,: wala nay mopugong sa mga taga-Juda sa 
pagtambong o sa pagsaulog sa mga pista. Ang ka- 
luwasan gikan sa Asiryanhong pagpanglupig ma- 
himong bug-os gayod. (Itandi ang Nah 1:9.) Lain 
pa, ang tanang ubang katawhan nga nakadungog 
sa kalaglagan sa Nineve “magpakpak gayod sa 
ilang mga kamot,” o magmaya, tungod sa iyang 
katalagman, kay ang pagkadaotan sa siyudad nag- 
pahinabog dakong pag-antos ngadto kanila.---3: 19. 
Ang pagkaagresibo sa Asiryanhong kasundalo- 
han naghimo sa Nineve nga usa ka “siyudad nga 
nagaula ug dugo.” (Nah 3:1) Ang mga binihag nii- 
ni sa gubat gitratar nga mapintason ug walay ko- 
kaluoy. Ang pipila gisunog o gipanitan nga buhi. 
Ang uban gibutaan o giputlan sa ilang mga ilong, 
mga dalunggan, o mga tudlo sa kamot. Sa subsob, 
ang mga binihag giguyod pinaagig mga pisi nga 
gihigot sa mga kaw-it nga gitusok sa ilong o mga 
ngabil. Sa pagkatinuod ang Nineve takos gayod nga 
malaglag tungod sa pagkasad-an niini sa dugo. 


NAIN. Usa ka siyudad sa Galilea diin si Jesu- 
Kristo nagbanhaw sa bugtong anak nga lalaki sa 
usa ka babayeng balo. (Luc 7:11-17) Ang Nain gitu- 
ohan nga mao ang balangay sa Nein (Na'im) sa AK 
nga kiliran sa Jebel Dahi (Giv'at Ha-More, ang 
bungtod sa More), mga 10 km (6 mi) sa HHS sa Na- 
saret. Kini nahimutang sa dapit nga giingon ni Je- 
rome ug Eusebius nga mao ang karaang nahi- 
mutangan niini. Nag-umbaw sa Patag sa Jezreel 
(Esdraelon), ang Nein nahimutang sa usa ka maa- 
nindot nga kinaiyanhong dapit. Dugang pa, ang 
katubigan gikan sa usa ka tubod didto nagsustento 
sa malamboong mga kahoyng olibo ug mga igos. 
Karong adlawa gamay ra kini nga balangay, apan 
ang mga kagun-oban sa maong dapit nagpakita 
nga kini mas dako niadtong unang mga siglo. 
--HULAGWAY, Tomo 2, p. 738. 

Niadtong 31 K.P., panahon sa iyang unang pa- 
naw sa pagsangyaw sa Galilea, si Kristo Jesus mi- 
adto sa Nain gikan sa kasikbit nga dapit sa Ca- 
pernaum. (Luc 7:1-11) Ang duha ka lugar may 
distansiyang mga 35 km (22 mi) gikan sa usag usa. 
Ang “ganghaan" tingali maoy usa lamang ka agia- 
nan taliwala sa mga balay nga niini may usa ka da- 
lan nga pasulod sa Nain, kay walay ebidensiya nga 
dihay usa ka paril nga naglibot sa siyudad. Lagmit 
didto sa sidlakang ganghaan sa Nain nga nasuga- 
tan ni Jesus ug sa iyang mga tinun-an ang proses- 
yon sa paglubong, nga tingali nagpaingon sa lub- 
nganan sa kiliran sa bungtod nga nahimutang 
dapit sa HS sa modernong Nein. Kay giabot ug ka- 
luoy sa babayeng balo nga wala nay anak niining 
tungora, miduol si Jesus sa andas ug gibanhaw ang 


NAIOT 


anak nga lalaki sa babayeng balo. Ang balita bahin 
niini nga milagro mikaylap sa tibuok nga rehiyon 
ug miabot pa gani sa Judea. Ang maong hitabo ti- 
ngali mao ang gipunting sa mga pulong nga “ang 
mga patay gipamangon,” nga lakip sa tubag ni Je- 
sus ngadto sa mga mensahero nga gipadala sa ula- 
hi sa nabilanggong si Juan nga Tigbawtismo.---Luc 
7:11-22. 


NAIOT. Lagmit nga usa ka dapit nga gipuy-an 
sa pipila ka manalagna sa panahon ni Samuel. (1Sa 
19:18-20:1) Tingali nagtumong kini sa usa ka dapit 
o seksiyon sa lungsod sa Rama, sa kabungtoran sa 
Epraim. (Tan-awa ang RAMA Num. 5.) Ang kritiko 
sa teksto nga si S. R. Driver mipaluyo niini nga 
panglantaw, nga miingon: “Lagmit nga mao kini 
ang ngalan sa usa ka dapit sa Rama, apan dili na 
nato matino ang identipikasyon niini.”--Notes on 
the Hebrew Text and the Topography of the Books 
of Samuel, Oxford, 1966, p. 159. 


NANIBUOK NGA TUN-OG. Ang naipon 
nga sinawon, puting yelo nga daw pormag dagom 
nga direktang nanibuok tungod sa bugnaw kaa- 
yong temperatura. Kining mga kristal nga yelo 
maoy tag-as ug pormag dagom, sagad nga motuy- 
bo diha sa mga butang nga gitaptan niini ug ang 
kadaghanan maglaray sa kiliran niini. Ang umog 
diha sa atmospera mobagtok nga dili moagi sa pag- 
kalikido, manibuok diha sa mga kahoy, tanom, 
ug ubang mga butang, sagad sa magabii. Kini sa- 
gad nga makaplagan diha sa mga bentana. 

Gihisgotan ni Jehova ngadto kang Job ang bahin 
sa “nanibuok nga tun-0g sa langit,” sa walay duha- 
duha tungod kay napatungha kini nga nanibuok 
diha sa atmospera. (Job 38:29) Bahin kang Jehova, 
ang salmista miingon: “Siya nagsaliyab sa nanibu- 
ok nga tun-og sama gayod sa abo.” (Sal 147:16) Sa- 
yon ra kaayong gipatungha ni Jehova ang nanibu- 
ok nga tun-og sama sa pagsaliyab sa tawo sa abo 
nga anaa sa iyang kamot. Kini motabon o motak- 
lap sa mga butang sama sa mga kahoy, balili, ug 
mga balay, daw samag abog nga gisaliyab sa dili- 
makitang kamot ni Jehova ibabaw niining mga bu- 
tanga. 

Ang mana nga gitagana ni Jehova alang sa mga 
Israelinhon panahon sa ilang 40 ka tuig nga pagla- 
tagaw sa kamingawan gihubit diha sa Exodo 16:14 
niining paagiha: “Ang yamog nga mitabon naha- 
naw ug sa ibabaw sa nawong sa kamingawan di- 
hay nipis ug sihagon nga butang, nipis sama sa na- 
nibuok nga tun-09g diha sa yuta.” 


NAPIS [lagmit gikan sa lintunganayng pulong 
nga nagkahulogang “kalag”]. Ang ika-11 nga gitala 
sa 12 ka anak nga lalaki ni Ismael. (Gen 25:13-16, 
1Cr 1:29-31) Ingong pangulo, siya usab nanguna 
sa usa ka Ismaelinhong tribo nga nagdala sa iyang 

ngalan ug lagmit nanimuyo sa teritoryo ubay sa S 
osa AS nga utlanan sa Yutang Saad. Sa mga adlaw 
ni Saul, ang Israelinhong mga tribo ni Ruben, Gad, 
ug ang katunga sa tribo ni Manases nga nanimuyo 
sa S sa Jordan malamposong nakiggubat sa mga 
Hagrihanon ug sa ilang mga kaabin, lakip ang tri- 
bo ni Napis, ug nag-ilog sa daghan kaayong kaha- 
yopan ug katawhan. (1Cr 5:10, 18-22) Ingon sa gi- 
tuohan sa pipila ka eskolar, kining binihag nga mga 
Napisnon lagmit gipatrabaho ingong mga Netinim 
nga mga ulipon sa sangtuwaryo ug nga human 
makabalik gikan sa pagkadestiyero sa Babilonya 
ang ilang mga kaliwat gitawag nga mga anak nga 
lalaki ni Nepusesim, o Nepusim.---Neh 7:46, 52: Esd 
2:43, 50. 


NAPTUHIM. Gitala nga lakip sa mga kaliwat 
ni Mizraim nga anak nga lalaki ni Ham. (Gen 10: 
6, 13, 14: 1Cr 1:11, 12) Sama sa ubang mga ngalan 
niini nga talaan, ang mga eskolar sagad naggamit 
sa plural nga porma aron ipaila ang usa ka tribo o 
katawhan. Kay nagtuo nga ang gigikanan sa nga- 
lan nalangkit sa usa ka dapit, kanunayng gilang- 
kit sa mga eskolar ang mga Naptuhim sa usa ka 
Ehiptohanong prase nga nagkahulogang “niadtong 
anaa sa Delta,” ug tungod niini ang mga Naptuhim 
gilakip niadtong mga molupyo sa Ubos (amihanan) 
nga Ehipto. Apan dili pa gayod matino kon husto 
ba kini nga mga panglantaw. 


NAPULO. Tan-awa ang NUMERO. 
NAPULOG-DUHA, ANG. Tan-awa ang 
APOSTOL. 


NAPULO KA PULONG. Kini nga hubad sa 
Hebreohanong ekspresyon nga “asereth had-deva- 
rim’, nga makaplagan lamang diha sa Pentateuko, 
nagpunting sa napulo ka pangunang mga balaod 
sa pakigsaad sa Balaod, sagad nga gitawag ug Na- 
pulo ka Sugo. (Ex 34:28, Deu 4:13, 10:4) Kining li- 
nain nga kodigo sa mga balaod gihisgotan usab 
ingong ang “mga Pulong” (Deu 5:22) ug ingong 
“ang mga pulong sa pakigsaad.” (Ex 34:28) Ang 
Gregong Septuagint (Ex 34:28, Deu 10:4) naghu- 
bad niini nga de'ka (napulo) logous (mga pulong), 
nga gikan niana nga kombinasyon gikuha ang pu- 
long nga “Dekalogo.” 

Gigikanan sa mga Papan. Ang Napulo ka 
Pulong unang gihatag sa binaba nga paagi didto sa 
Bukid sa Sinai pinaagi sa manulonda ni Jehova. (Ex 
20:1, 31:18, Deu 5:22, 9:10, Buh 7:38, 53, tan-awa 
usab ang Gal 3:19, Heb 2:2.) Dayon si Moises misa- 
ka sa bukid aron dawaton ang sinulat nga Napulo 
ka Pulong diha sa duha ka papan nga bato, duyog 
sa uban pang mga sugo ug mga instruksiyon. Su- 
lod sa iyang 40-ka-adlaw nga pagpabilin didto, ang 

katawhan wala mahimutang ug naghimog inumol 
nga nating baka aron simbahon. Sa pagkanaog sa 
bukid, nakita ni Moises kini nga talan-awon sa ido- 
latriya ug gilabay niya ang “mga papan [nga] gama 
sa Diyos,” ang mga papan mismo nga gisulatan sa 
Napulo ka Pulong, ug napusgay kini.--Ex 24:12: 
31:18-32:19; Deu 9:8-17: itandi ang Luc 11:20. 

Sa ulahi si Jehova miingon kang Moises: “Pagsap- 
sap ug duha ka papan nga bato sama sa mga nau- 
na, ug akong isulat sa mga papan ang mga pulong 
nga diha sa unang mga papan, nga imong gipus- 
gay.” (Ex 34:1-4) Ug busa human sa laing 40 ka 
adlaw didto sa bukid, ang ikaduhang kopya sa Na- 
pulo ka Pulong nabatonan. Gitipigan kini ni Moises 
sulod sa arka nga gama sa kahoyng akasya. (Deu 
10:1-5) Ang duha ka papan gitawag nga “mga pa- 
pan sa pakigsaad.” (Deu 9:9, 11, 15) Lagmit kini 
ang hinungdan nga ang hinaklapan-ug-bulawan 
nga arka nga gihimo sa ulahi ni Bezalel, nga sa 
kataposan didto gitipigan ang mga papan, gita- 
wag nga “arka sa pakigsaad.” (Jos 3:6, 11, 8:33, 
Huk 20:27, Heb 9:4) Kining mga balaod sa Napulo 
ka Pulong gitawag usab nga “pagpamatuod” (Ex 
25:16, 21: 40:20) ug “mga papan sa Pagpamatuod'" 
(Ex 31:18, 34:29), mao nga adunay ekspresyon nga 
“arka sa pagpamatuod” (Ex 25:22: Num 4:5), ug 
ingon man “ang tabernakulo sa Pagpamatuod,” 
buot ingnon, ang tolda nga gibutangan sa Arka. 
--Ex 38:21. 

Mahitungod sa unang mga papan, giingon nga 
kini dili lamang gihimo ni Jehova kondili “sinulatan 
usab sa tudlo sa Diyos, nga dayag nga nagpasabot 
sa espiritu sa Diyos. (Ex 31:18, Deu 4: 13, 5:22, 9:10) 
Sa susama, ang ikaduhang mga papan, bisan tuod si 
Moises ang nagsapsap, si Jehova maoy nagsulat 
diha niana. Sa dihang, sa Exodo 34:27, giingnan 
si Moises, “Isulat kining mga pulonga,” kini wala 
magtumong sa Napulo ka Pulong, kondili, sama sa 
unang higayon (Ex 24:3, 4), kinahanglan niyang 
isulat ang pipila sa ubang mga detalye labot sa mga 
regulasyon sa pakigsaad. Busa, ang pronombre nga 
“iyang” sa Exodo 34:28b nagtumong kang Jehova sa 
dihang kini nag-ingon: “Ug iyang [si Jehova, dili si 
Moises] gisulat sa mga papan ang mga pulong sa 
pakigsaad, ang Napulo ka Pulong.” Ang bersikulo 1 
nagpakita nga ingon niana ang nahitabo. Sa ulahi, 
sa dihang gisubli paghisgot kini nga panghitabo, gi- 
pamatud-an ni Moises nga si Jehova mao ang nag- 
himog kopya sa mga papan.---Deu 10:1-4. 

Kaundan sa mga Sugo. Ingong pasiuna nii- 
ning Napulo ka Pulong mao ang direktang pahayag 
ni Jehova: “Ako mao si Jehova nga imong Diyos, 
nga nagpagawas kanimo gikan sa yuta sa Ehipto, 
gikan sa balay sa mga ulipon.” (Ex 20:2) Kini wala 
lamang mag-asoy kon kinsa ang nakigsulti kanila 
apan nagpakita kon nganong ang Dekalogo gihatag 


NAPULO KA PULONG 


ilabina sa mga Hudiyo niadtong higayona. Kini 
wala ihatag kang Abraham.---Deu 5:2, 3. 

Ang unang sugo, “Dili ka magbaton ug laing 
mga diyos batok sa akong nawong,” nagbutang 
kang Jehova nga una. (Ex 20:3) Kini naglangkit sa 
iyang hataas nga katungdanan ug talagsaong po- 
sisyon ingong Diyos nga Labing Gamhanan, ang 
Labing Hataas, ang Supremong Soberano. Kini nga 
sugo nagpakita nga ang mga Israelinhon kina- 
hanglang dili magbaton ug laing mga diyos ingong 
kaindig ni Jehova. 

Ang ikaduhang sugo maoy sumpay lamang sa 
unang sugo sanglit kini nagdili sa idolatriya sa bi- 
san unsang matang o dagway ingong usa ka dayag 
nga pagpasipala sa himaya ug Personahe ni Jeho- 
va. ‘Dili ka magbuhat ug usa ka linilok nga larawan 
o usa ka dagway nga sama sa bisan unsa nga anaa 
sa kalangitan, anaa sa yuta, o anaa sa mga tubig 
ilalom sa yuta, ni ikaw magyukbo o mag-alagad 
kanila.” Kini nga pagdili nagpasiugda sa pahayag: 
“Tungod kay ako si Jehova nga imong Diyos maoy 
Diyos nga nagapangayo ug bug-os nga pagkama- 
hinalaron.”---Ex 20:4-6. 

Ang ikatulong sugo, diha sa husto ug lohikan- 
hong pagkahan-ay, nagpahayag: “Dili ka magaga- 
mit sa ngalan ni Jehova nga imong Diyos sa walay 
kapuslanan.” (Ex 20:7) Kini nahiuyon sa pagka- 
prominente sa ngalan ni Jehova diha sa tibuok 
Hebreohanong Kasulatan (6,979 ka beses sa NW: 
tan-awa ang JEHOVA [Kahinungdanon sa Ngalan]). 
Niining pipila lamang ka bersikulo sa Napulo ka Pu- 
long (Ex 20:2-17), kini nga ngalan makaplagan sa 
walo ka beses. Ang prase nga “dili ka magagamit” 
adunay ideya sa “dili paglitok” o “dili pagtuboy 
(pagdala).” Ang paghimo niana ngadto sa ngalan 
sa Diyos sa “walay kapuslanan” maoy pagtuboy o 
paggamit nianang ngalana ngadto sa kabakakan, o 
“sa kakawangan.” Ang mga Israelinhon nga gi- 
hatagan sa pribilehiyo nga magbaton sa ngalan 
ni Jehova ingong iyang mga saksi ug kinsa na- 
ngahimong apostata sa pagkatinuod naggamit ug 
nagdala sa ngalan ni Jehova sa walay kapuslanan. 
- Isa 43:10, Eze 36:20, 21. 

Ang ikaupat nga sugo nag-ingon: “Nga maghi- 
numdom sa adlawng igpapahulay nga magtamod 
niini nga sagrado, magtrabaho ka ug magbuhat sa 
tanan mo nga buluhaton sa unom ka adlaw. Apan 
ang ikapito ka adlaw usa ka igpapahulay alang kang 
Jehova nga imong Diyos. Dili ka magbuhat ug bisan 
unsang buluhaton, ikaw ni ang imong anak nga la- 
laki ni ang imong anak nga babaye, ang imong uli- 
pong lalaki ni ang imong ulipong babaye ni ang 
imong binuhing hayop ni ang imong langyaw nga 
pumoluyo nga anaa sulod sa imong mga gangha- 
an.” (Ex 20:8-10) Pinaagi sa paghupot niining adla- 
wa nga balaan alang kang Jehova, ang tanan, bisan 


NAPULO KA PULONG 


ang mga ulipon ug ang binuhing kahayopan, maka- 
pahimulos sa makapalagsik nga pahulay. Ang ad- 
law nga Igpapahulay naghatag usab ug kahigayo- 
nan sa bug-os nga pagtagad sa espirituwal nga mga 
butang nga walay pagkabalda. 

Ang ikalimang sugo, “Pasidunggi ang imong 
amahan ug ang imong inahan,” mahimong lanta- 
won nga kalangkit sa unang upat ka sugo, nga 
naghubit sa mga katungdanan sa tawo ngadto sa 
Diyos, ug sa nahibiling mga sugo, nga naglatid 
sa mga obligasyon sa tawo ngadto sa iyang isigka- 
tawo. Sanglit ang mga ginikanan nagsilbing mga 
hawas sa Diyos, pinaagi sa pagsunod sa ikalimang 
sugo ang usa nagpasidungog ug nagmasinugtanon 
sa Maglalalang ug usab sa mga linalang nga giha- 
tagan sa Diyos ug awtoridad. Kini mao lamang ang 
bugtong sugo taliwala sa napulo ka sugo nga adu- 
nay saad: “aron molugway ang imong mga adlaw 
ibabaw sa yuta nga ihatag kanimo ni Jehova nga 
imong Diyos.”---Ex 20:12, Deu 5:16, Efe 6:2, 3. 

Ang sunod nga mga sugo gipahayag nga laktod 
kaayo: ang ikaunom, “Dili ka magbuno", ang ikapi- 
to, “Dili ka manapaw”, ang ikawalo, “Dili ka ma- 
ngawat.” (Ex 20:13-15) Ingon niini ang pagkatala 
sa mga sugo diha sa Masoretikong teksto---su- 
god sa mga balaod nga naghisgot sa mga kri- 
men nga magpahinabog dakong kadaot sa silingan 
hangtod sa krimen nga magpahinabog kinagam- 
yang kadaot. Sa ubang Gregong mga manuskri- 
to (Codex Alexandrinus, Codex Ambrosianus) ang 
pagkahan-ay maoy 'pagbuno, pangawat, panapaw' 
ang kang Philo (The Decalogue, XII, 51) maoy “pa- 
napaw, pagbuno, pangawat”; ang Codex Vaticanus, 
"panapaw, pangawat, pagbuno.' Human hisgoti ang 
maylabot sa mga buhat, gisunod ang maylabot sa 
mga pulong, diin ang ikasiyam nag-ingon: “Dili 
ka magtestigo nga binakak ingong saksi batok sa 
imong isigkatawo.”---Ex 20:16. 

Ang ikanapulo nga sugo (Ex 20:17) maoy talag- 
saon tungod kay kini nagdili sa hakog nga pangi- 
bog, buot ingnon, ang sayop nga pagtinguha sa 
kabtangan ug mga gipanag-iya, lakip ang asawa, 
sa isigkatawo. Walay tawhanong mga magbabala- 
od ang nakamugna ug ingon niana nga balaod, kay 
sa pagkatinuod, dili kini posibleng ikapatuman sa 
tawhanong paagi. Si Jehova, sa laing bahin, pinaa- 
gi niining ikanapulo nga sugo naghimo sa matag 
usa nga direktang may tulubagon ngadto Kaniya 
ingong ang usa nga nakakita ug nahibalo sa ta- 
nang tinago nga mga paghanduraw nga misantop 
sa kasingkasing sa usa ka tawo.--- 1Sa 16:7: Pr 21:2, 
Jer 17:10. 

Ang Ubang mga Pagtala Niini nga mga Ba- 
laod. Ang gihisgotang dibisyon sa Napulo ka 
Pulong sumala sa makaplagan sa Exodo 20:2-17 
maoy kasagaran. Sama kini sa gihatag ni Josephus, 

usa ka Hudiyong historyador sa unang siglo K.P. 
(Jewish Antiquities, III, 91, 92 [v, 5]), ug sa Hudi- 
yong pilosopo nga si Philo, usab sa unang siglo 
K.P., diha sa The Decalogue (XII, 51). Apan, ang 
uban lakip si Augustine, nagkombinar sa duha ka 
balaod batok sa langyawng mga diyos ug mga la- 
rawan (Ex 20:3-6, Deu 5:7-10) ingong usa ka sugo, 
ug dayon, aron aduna gihapoy ikanapulo, nagbahin 
sa Exodo 20:17 (Deu 5:21) ngadto sa duha ka sugo, 
sa ingon gihimong ikasiyam ang sugo batok sa hi- 
nakog nga pagkaibog sa asawa sa laing tawo, ug gi- 
himong ikanapulo ang sugo batok sa hinakog nga 
pagkaibog sa iyang balay, ug uban pa. Gipaningu- 
ha ni Augustine nga suportahan ang iyang teoriya 
sa pagbahin pinasukad sa ulahing susama nga ta- 
laan sa Dekalogo diha sa Deuteronomio 5:6-21, diin 
duha ka lainlaing Hebreohanong mga pulong ang 
makaplagan sa bersikulo 21 (“Dili ka usab magti- 
nguha [usa ka porma sa Heb. nga chamadh ... 
Dili ka usab mahakogong mangandoy [usa ka por- 
ma sa Heb. nga 'a:wah |”), imbes nga pinasukad sa 
mas naunang teksto sa Exodo 20:17, diin usa la- 
mang ka berbo (magtinguha) ang kaduha makap- 
lagan. 

Adunay ubang ginagmay nga mga kalainan sa 
mga pulong nga gigamit tali sa samang talaan sa 
Napulo ka Sugo diha sa Exodo ug sa Deuteronomio, 
apan kini wala gayod makaapekto sa puwersa o sa 
kahulogan sa mga balaod. Bisan tuod sa naunang 
talaan ang Napulo ka Pulong gipahayag sa pormal 
ug binalaod nga estilo, ang ulahi nga pagsubli niini 
gipahayag ingong asoy, kay niining ulahi nga hi- 
gayon gisubli lamang ni Moises ang sugo sa Diyos 
ingong pahinumdom. Ang Napulo ka Pulong maki- 
ta usab sa ubang mga teksto nga may lain pang 
mga kalainan, kay kini duyog sa uban pang mga 
instruksiyon sagad nga gikutlo o gihisgotan sa mga 
magsusulat sa Bibliya sa Hebreohanon ug sa Kris- 
tohanon Gregong Kasulatan.---Ex 31:14: 34:14, 17, 
21: Lev 19:3, 11, 12, Deu 4:15-19, 6:14, 15; Mat 5:27, 
15:4: Luc 18:20; Rom 13:9; Efe 6:2, 3. 

Ang Napulo ka Pulong maoy hinatag-sa-Diyos, 
busa kini usa ka hingpit nga kodigo sa balaod. Sa 
dihang ang usa ka tawo nga “sinati sa Balaod” na- 
ngutana kang Jesu-Kristo, “Magtutudlo, unsa ang 
kinadak-ang sugo diha sa Balaod?”, si Jesus mi- 
kutlo sa sugo nga, sa pagkatinuod, naglangkob 
sa unang upat (o posible sa lima) sa Napulo ka 
Sugo, nga nag-ingon: “Higugmaon mo si Jehova 
nga imong Diyos sa tibuok mong kasingkasing ug 
sa tibuok mong kalag ug sa tibuok mong kaisi- 
pan.” Dayon ang uban pa diha sa Dekalogo gilang- 
kob ni Jesus pinaagi sa pipila ka pulong sa laing 
sugo: “Higugmaon mo ang imong silingan sama sa 
imong kaugalingon.”--Mat 22:35-40, Deu 6:5, Lev 
19:18. 

Ang mga Kristohanon Dili Ilalom sa Deka- 
logo. Si Jesus natawo ilalom sa Balaod, ug hing- 
pit nga nagtuman niini, nga sa kataposan nag- 
hatag sa iyang kinabuhi ingong lukat alang sa 
katawhan. (Gal 4:4: 1Ju 2:2) Dugang pa, pinaagi sa 
iyang kamatayon diha sa estaka sa pagsakit, iyang 
gipagawas kadtong nailalom sa Balaod (lakip sa pa- 
ngunang Napulo ka Pulong o Sugo) “pinaagi sa pag- 
kahimong tinunglo inay” nga sila. Tungod sa iyang 
kamatayon, “gipapas ang sinulat-sa-kamot nga do- 
kumento,” sanglit kini gilansang diha sa estaka sa 
pagsakit.--Gal 3:13, Col 2:13, 14. 

Bisan pa niana, ang pagtuon sa Balaod uban sa 
Napulo ka Pulong niini mahinungdanon alang sa 
mga Kristohanon, kay kini nagpadayag sa pang- 
lantaw sa Diyos sa mga butang, ug kini adunay 
‘landong sa maayong mga butang nga moabot, sa 
katinuoran nga iya ni Kristo. (Heb 10:1, Col 2:17, 
Gal 6:2) Ang mga Kristohanon “dili kay walay ba- 
laod sa Diyos hinunoa nailalom sa balaod ni Kristo.” 
(1Co 9:21) Apan wala sila hukmi ingong mga ma- 
kasasala pinaagi niana nga balaod, kay ang dili- 
takos nga kalulot sa Diyos pinaagi ni Kristo nag- 
hatag ug kapasayloan sa ilang mga kasaypanan 
tungod sa unodnong kahuyangan.---Rom 3:23, 24. 


NAPULO KA SUGO. 
PULONG. 


NARCISO. Ulo sa usa ka panimalay didto sa 
Roma. Sa dihang gisulat ni Pablo ang iyang sulat 
ngadto sa mga taga-Roma, iyang gihangyo nga 
ang iyang mga pangomosta ipaabot ngadto “kani- 
lang gikan sa panimalay ni Narciso nga anaa sa Gi- 
noo. —Rom 16:11. 


NARDO [Heb., nerd; Gr., nardos]. Usa ka ga- 
mayng humot nga tanom (Nardostachys jataman- 
si) nga makaplagan sa Kabukiran sa Himalaya. 
Ang mga lindog ug mga gamot niini nga tanom 
sagad giisip nga tinubdan sa nardo nga gihisgotan 
sa Kasulatan. (Aw 1:12; 4:13, 14; Mar 14:3) Ang ta- 
nom nga nardo mailhan tungod sa itom nga nag- 
pungpong, balhiboon nga mga lindog niini, nga 
mga 5 sm (2 pul.) ang gitas-on, nga mosubol sa 
ibabaw sa gamot. Ang mga dahon mogitib gikan 
sa ibabawng bahin sa tanom, nga ang mga tumoy 
niini adunay mga bulak nga rosason ug kolor. 
Aron mapreserbar ang kahumot niini, ang nardo, 
nga usa ka dili-isog, humot, pulahon ug kolor nga li- 
kido, isulod nga selyado diha sa mga sudlanang 
alabastro, usa ka humokon, sagad pution, samag- 
marmol nga bato nga ang ngalan naggikan sa Ala- 
bastron, Ehipto, diin gihimo ang mga sudlanan gi- 
namit kini nga bato. Ang mahalon nga pahumot 
nga gisulod nga selyado diha sa usa ka gamayng 
sudlanan nga alabastro kanhi maoy usa na ka maa- 


Tan-awa ang NAPULO KA 


NASARET 


yong manggad. (Ju 12:5) Ang usa ka libra nga pi- 
nahumotan nga lana, “lunsay nga nardo,” nga gibu- 
bo ni Maria gikan sa usa ka sudlanang alabastro 
diha sa ulo ug tiil ni Jesu-Kristo, “alang sa iyang 
paglubong,' gibanabana nga mikabat ug 300 ka de- 
nario, nga katumbas sa mga usa ka tuig nga suwel- 
do. (Mar 14:3-9, Ju 12:3-8, Mat 20:2) Sanglit kini 
nga lana mahal kaayo, gituohan nga ang tinubdan 
niini lagmit mao ang halayong India. Tungod sa ka- 
mahal niini, ang nardo sagad gisagolan ug laing 
sambog ug gani gihimong mini. Busa, angayng ma- 
tikdan nga si Marcos ug Juan parehong migamit sa 
ekspresyong “lunsay nga nardo.” 


NASARET [lagmit, Lungsod sa Turok]. Usa ka 
siyudad sa Ubos nga Galilea diin gigugol ni Jesus 
ang dakong bahin sa iyang yutan-ong kinabuhi, 
uban sa iyang mga igsoong lalaki ug mga igsoong 
babaye sa inahan. (Luc 2:51, 52; Mat 13:54-56) Si 
Jose ug Maria maoy parehong mga molupyo sa Na- 
saret sa dihang gipahibalo ni Gabriel ang umaabot 
nga pagkatawo ni Jesus. (Luc 1:26, 27: 2:4, 39) Sa 
ulahi, human sa ilang pagbalik gikan sa Ehipto, sila 
mipuyo pag-usab sa Nasaret.--Mat 2:19-23, Luc 
2:39. 

Lokasyon. Gituohan sa kadaghanang eskolar 
nga ang Nasaret mao ang En Nasira (Nazerat) sa 
Galilea. (MGA HULAGWAY, Tomo 2, p. 539) Kon hus- 
to kini nga panglantaw, ang Nasaret nahimutang 
sa ubos nga kabukiran nga A mismo sa Walog sa 
Jezreel ug mga tungatunga tali sa H nga tumoy sa 
Dagat sa Galilea ug sa Kabaybayonan sa Medite- 
ranyo. Nahimutang kini sa usa ka dal-as sa bukid 
nga may mga bungtod nga ang gihabogon moabot 
ug 120 ngadto sa 150 m (400 ngadto sa 500 p) sa 
ibabaw niini. Daghay nagpuyo niini nga lugar, nga 
may ubay-ubayng mga siyudad ug mga lungsod 
duol sa Nasaret. Dugang pa, gibanabana nga mahi- 
mong baktason sa usa ka tawo sulod sa pito ka oras 
ang Nasaret paingon sa Tolemaida sa daplin sa Ka- 
baybayonan sa Mediteranyo, sulod sa lima ka oras 
paingon sa Tiberias daplin sa Dagat sa Galilea, ug 
sulod sa tulo ka adlaw paingon sa Jerusalem. 

Sa usa ka higayon ang katawhan sa Nasaret mi- 
sulay sa paghulog kang Jesus gikan sa “tumoy sa 
bukid nga gitukoran sa ilang siyudad.” (Luc 4:29) 
Wala kini magpasabot nga ang Nasaret nahimu- 
tang sa pangpang o sa ngilit kaayo, apan kini nahi- 
mutang sa usa ka bukid nga may pangpang nga 
gikan niana buot nilang ihulog si Jesus. Gituohan 
sa pipila nga mao kini ang usa ka pangpang nga 
bato nga mga 12 m (40 p) ang gihabogon diha sa 
EK sa siyudad. 

Ang Pagkaprominente sa Nasaret. Lisod 
matino kon unsa ka prominente ang Nasaret 
niadtong unang siglo. Sagad gituohan sa mga 


NASARETNON 


komentarista nga ang Nasaret kaniadto medyo hi- 
lit ug dili ilado nga balangay. Ang pangunang Bib- 
likanhong asoy nga gigamit aron paluyohan kini 
nga panglantaw mao ang giingon ni Natanael sa 
dihang iyang nadungog nga si Jesus naggikan did- 
to: “Aduna bay maayo nga gikan sa Nasaret?” (Ju 
1:46) Gisabot kini sa daghan nga ang Nasaret 
maoy tinamay, bisan sa mga tawo sa Galilea. (Ju 
21:2) Ang Nasaret haduol sa mga ruta sa negosyo 
sa maong dapit apan dili maoy direktang ruta nia- 
na. Wala kini hisgoti ni Josephus, bisan tuod iyang 
gihisgotan ang kasikbit nga Japia ingong ang kina- 
dak-ang kinutaan nga balangay sa tibuok Galilea, 
nga nagpakitang ang Nasaret nalabwan pa sa sili- 
ngan niini. 

Sa laing bahin, si Natanael lagmit nagpahayag 
lamang sa iyang kahibulong nga si Felipe miingon 
nga ang usa ka tawong naggikan sa kasikbit nga 
siyudad sa Nasaret sa Galilea mao ang sinaad nga 
Mesiyas, kay ang Kasulatan nagtagna nga kini 
siya maggikan sa Betlehem sa Juda. (Miq 5:2) Wala 
maghisgot si Josephus ug daghang kabalangayan 
sa Galilea, busa ang wala niya paghisgot sa Nasa- 
ret tingali dili kaayo hinungdanon. Angayng ma- 
tikdan nga ang Bibliya wala magtawag sa Nasaret 
nga usa ka balangay, apan kanunayng nagtawag 
niini nga usa ka “siyudad.” (Luc 1:26, 2:4, 39) Du- 
gang pa, kasikbit sa Seporis mao ang usa ka impor- 
tante ug kinutaang siyudad nga may usa ka distri- 
tong korte sa Sanhedrin. Bisan pa niana, bisan 
unsa pa ang gidak-on ug pagkaprominente niini, 
ang Nasaret maoy kombenyente sa hinungdanong 
mga ruta sa negosyo ug sa dagkong mga siyu- 
dad, ug busa ang mga molupyo niini aduna nay 
mga impormasyon bahin sa sosyal, relihiyoso, ug 
politikanhong mga kalihokan sa maong panahon. 
--Itandi ang Luc 4:23. 

Tinamdan sa Katawhan. Samtang nagdako si 
Jesus, siya nag-uswag “sa pabor sa Diyos ug sa mga 
tawo.” (Luc 2:52) Siya ug ang iyang mga igsoong la- 
laki ug mga igsoong babaye sa inahan nailhan sa 
mga tawo sa Nasaret, ug maoy iyang “nabatasan” 
ang pagtambong sa mga lokal nga sinagoga matag 
semana. (Mat 13:55, 56: Luc 4:16) Sa hapit na si- 
yang mag-30 anyos, si Jesus mibiya sa Nasaret ug 
gibawtismohan ni Juan. (Mar 1:9: Luc 3:23) Pipila 
ka bulan sa ulahi, sa hapit nang magsugod ang 
iyang ministeryo sa Galilea, si Jesus mibalik sa Na- 
saret ug didto sa sinagoga gibasa niya sa makusog 
ang Isaias 61:1, 2, nga nagpadapat niini sa iyang ka- 
ugalingon. Ang katawhan wala motuo ug misulay 
sa pagpatay kaniya, “apan siya miagi sa ilang tali- 
wala ug mipadayon sa iyang lakaw,” ug mipuyo did- 
to sa Capernaum.---Luc 4:16-30, Mat 4:13. 

Kapin sa usa ka tuig sa ulahi, si Kristo miduaw 
pag-usab sa Nasaret. (Mat 13:54-58, Mar 6:1-6) Bi- 

san tuod nga gihunahuna sa pipila nga mao ra usab 
kining hitaboa ang gihisgotan sa Lucas 4:16-30, 
ang han-ay sa mga panghitabo diha sa Mateo, 
Marcos, ug Lucas nagpakita nga lahi kini, sang- 
lit ang mga kalihokan ni Jesus ug ang mga re- 
sulta daw dili managsama. Ang iyang kabantog 
tingali mikaylap na niining panahona mao nga 
mas arang-arang ang pagdawat kaniya. Bisan tuod 
daghan ang nangapandol tungod kay siya usa la- 
mang ka ordinaryong tawo sa maong lugar, wala 
hisgoti nga ang katawhan nagtinguha sa pagpatay 
kaniya niining higayona. Siya mihimog gamha- 
nang mga buhat apan dili kaayo daghan tungod sa 
kawalay pagtuo sa katawhan. (Mat 13:57, 58) Unya 
si Jesus mibiya ug misugod sa iyang ikatulong 
paglibot sa Galilea.---Mar 6:6. 


NASARETNON [lagmit gikan sa Heb. nga 
ne'ser, “turok"]. Usa ka bansagon nga gitawag 
kang Jesus ug sa ulahi ngadto sa iyang mga sumu- 
sunod. Ang mga ngalang Nasaretnon ug Nazareo 
dili isipon nga pareho, tungod kay bisan tuod koka- 
amgid ug espeling diha sa Cebuano, kini naggi- 
kan sa bug-os magkalahi nga Hebreohanong mga 
pulong nga may magkalahi nga mga kahulogan. 
--Tan-awa ang NAZAREO. 

Natural lamang ug dili gayod talagsaon nga taw- 
gon si Jesus ingong Nasaretnon, sanglit sukad sa 
pagkabata (wala pay tulo ka tuig ang pangedaron) 
siya gipadako ingong anak sa usa ka panday sa 
siyudad sa Nasaret, usa ka dapit nga mga 100 km 
(60 mi) sa A sa Jerusalem. Ang batasan sa pag- 
langkit sa mga tawo ngadto sa mga dapit nga ilang 
gipuy-an maoy komon niadtong mga adlawa.---2Sa 
3:2, 3, 17:27, 23:25-37, Nah 1:1: Buh 13:1: 21:29. 

Sa daghang dapit ug sa tanang matang sa mga 
tawo, si Jesus kanunayng gitawag nga Nasaretnon. 
(Mar 1:23, 24: 10:46, 47: 14:66-69: 16:5, 6: Luc 
24:13-19: Ju 18:1-7) Si Jesus mismo midawat ug 
migamit sa maong ngalan. (Ju 18:5-8, Buh 22:6-8) 
Sa karatula nga gibutang ni Pilato sa estaka sa 
pagsakit, iyang gisulat diha sa Hebreohanon, sa 
Latin, ug sa Grego ang mga pulong: “Jesus nga Na- 
saretnon ang Hari sa mga Hudiyo.” (Ju 19:19, 20) 
Sukad sa Pentekostes sa 33 K.P., ang mga apos- 
toles ug ang ubang mga tawo kanunayng naghis- 
got kang Jesu-Kristo ingong Nasaretnon o ingong 
taga-Nasaret.--Buh 2:22, 3:6, 4:10, 6:14; 10:38, 
26:9. 

Matagnaon. Gipasiugda ni Mateo nga ang 
ngalang Nasaretnon gitagna ingong laing ilhanan 
nga magpaila kang Jesu-Kristo ingong ang gisaad 
nga Mesiyas. Iyang gipunting kini alang sa iyang 
mga magbabasa sa dihang iyang giasoy kon sa un- 
sang paagi gidalag balik ni Jose si Maria ug ang 
iyang anak gikan sa Ehipto human mamatay si He- 

rodes. “Dugang pa,” si Mateo misulat, “kay gihata- 
gan sa Diyos ug pasidaan diha sa usa ka damgo, 
siya [si Jose] mipauli ngadto sa teritoryo sa Galilea, 
ug miabot ug mipuyo sa usa ka siyudad nga gi- 
nganlag Nasaret, aron matuman ang gisulti pinaa- 
gi sa mga manalagna: ‘Siya tawgon nga Nasaret- 
non." “--Mat 2:19-23. 

Ang Nasaret wala hisgoti sa Hebreohanong Ka- 
sulatan. Gituohan sa pipila nga si Mateo nagkutlo 
niini gikan sa usa ka basahon sa tagna nga nawala 
o sa usa ka tradisyon nga wala mahisulat, apan ang 
iyang ekspresyon nga, “gisulti pinaagi sa mga ma- 
nalagna,” gigamit lamang sa mga magsusulat sa 
Kristohanon Gregong Kasulatan sa paghisgot sa 
samang koleksiyon sa kanon sa Hebreohanong Ka- 
sulatan nga atong nabatonan karong adlawa. Da- 
yag, ang yawi sa pagsabot nag-agad sa pag-isip 
sa Nasaretnon ingong katumbas sa ne“ser, nga gi- 
hisgotan na nga nagkahulogang turok. 

Pinasukad niini nga hunahuna, dayag nga si Ma- 
teo nagpunting sa giingon ni Isaias (11:1) labot sa 
Mesiyas: “Mogitib gayod ang usa ka gamayng sa- 
nga gikan sa tuod ni Jese; ug gikan sa iyang 
mga gamot ang usa ka turok [wene'tser] magma- 
bungahon.” Ang laing Hebreohanong pulong, tse- 
mach, nagkahulogan usab nga turok ug gigamit sa 
ubang mga manalagna sa dihang naghisgot sa Me- 
siyas. Gigamit ni Mateo ang plural, nga nag-ingong 
ang “mga manalagna” naghisgot niining pag-abot 
sa “Turok.” Pananglitan, si Jeremias misulat bahin 
sa “matarong nga turok” ingong salingsing ni Da- 
vid. (Jer 23:5; 33:15) Si Zacarias naghubit sa usa 
ka hari-saserdote “kansang ngalan maoy Turok,” 
usa ka tagna nga mapadapat lamang kang Jesus 
nga Nasaretnon, ang dakong magtutukod sa espiri- 
tuwal nga Templo.---Zac 3:8, 6:12, 13. 


NASOD. Sa lapad ug linangkob nga diwa, ang 
usa ka nasod gilangkoban sa mga tawo nga labing 
menos kadugo sa usag usa ug may komon nga pinu- 
longan. Ang maong nasodnong pundok sagad nag- 
okupar ug usa ka tinong geograpikanhong teritoryo 
ug nailalom sa pagkontrolar sa usa ka matang sa 
sentral nga pangagamhanan. Matod sa Theological 
Dictionary of the Old Testament, “Mopatim-aw nga 
ang Hebreohanong pulong nga goy naghubit sa usa 
ka katawhan sumala sa kalangkitan niini sa politika 
ug sa teritoryo, ug busa kaamgid kaayo sa atong 
modernong termino nga ‘nasod.’ Ang am [kataw- 
han], sa baylo, kanunayng nagpasiugda sa pagkaka- 
dugo ingong pasukaranan sa panaghiusa ingong 
usa ka katawhan.” (Giedit ni G. J. Botterweck ug 
H. Ringgren, Tomo 2, 1975, p. 427) Ang Gregong 
mga termino nga ethnos (nasod) ug laos’ (kataw- 
han) gigamit sa samang paagi. Sa Kasulatan ang 
plural nga porma nga gohy ug e'thnos sagad nagtu- 
mong sa Hentil nga kanasoran. 


NASOD 


Gigikanan. Ang pagkaporma sa bulag nga 
mga nasod unang gihisgotan sa yugto human sa 
Lunop, maylabot sa pagtukod sa Torre sa Babel. 
Kadtong miapil niini nga proyekto nagkahiusa sa 
ilang pagsupak sa katuyoan sa Diyos. Ang pangu- 
nang hinungdan nga sila dali ra kaayong nagka- 
hiusa maoy tungod kay “ang tibuok yuta nag- 
padayon nga may usa ka pinulongan ug usa ka 
hugpong sa mga pulong.” (Gen 11:1-4) Si Jehova 
nakamatikod niini ug, pinaagi sa paglahugay sa 
ilang pinulongan, 'nagpatibulaag kanila gikan did- 
to ibabaw sa tibuok nawong sa yuta.'---Gen 11:5-9, 
MAPA, Tomo 1, p. 329. 

Nagkabulag na nianang higayona tungod kay 
wala na magkasinabot, ang matag grupo sa pinu- 
longan nakaugmad ug kaugalingong kultura, arte, 
mga kostumbre, kinaiya, ug relihiyon---ang tagsa- 
tagsa may kaugalingong mga paagi sa pagbuhat sa 
mga butang. (Lev 18:3) Kay nahimulag na gikan sa 
Diyos, ang lainlaing mga katawhan nagmugna ug 
daghang idolo sa ilang tinumotumong mga batha- 
la.--Deu 12:30, 2Ha 17:29, 33. 

Adunay tulo ka dagkong sanga niining mga na- 
sora nga naggikan sa mga anak nga lalaki ug mga 
apo sa mga anak nga lalaki ni Noe nga si Japet, 
Ham, ug Sem, ug kini sila giisip nga mao ang mga 
amahan nga nagtukod sa maong mga nasod nga 
gitawag pinaagi sa ilang mga ngalan. Busa, ang lis- 
tahan sa Genesis, kapitulo 10, matawag nga mao 
ang labing karaang talaan sa mga nasod, nga 70 
ang gidaghanon. Napulog-upat maoy Japetikan- 
hon, 30 ang Hamitikanhon, ug 26 ang Semitikan- 
hon ug kagikan. (Gen 10:1-8, 13-32, 1Cr 1:4-25) 
Alang sa dugang impormasyon bahin niining na- 
sodnong mga pundok, tan-awa ang TSART, Tomo 1, 
p. 329, maingon man ang mga artikulo sa matag 
usa sa 70 ka kaliwat ni Noe. 

Siyempre, dihay daghang kausaban paglabay sa 
panahon. Ang pipila ka nasod nasakop sa ilang 
mga silingan o bug-os nga nahanaw, tungod sa ka- 
huyang, sakit, o gubat: ang uban mitungha tungod 
sa bag-ong mga paglalin ug pag-uswag sa populas- 
yon. Ang espiritu sa nasyonalismo usahay kusga- 
non kaayo taliwala sa pipila ka pundok, ug kini, 
inubanan sa dakong militaryong kadaogan, naka- 
hatag sa ambisyosong mga tawo sa gikinahang- 
lang panukmod sa pagtukod ug mga imperyo sa 
kalibotan sa kaalaotan sa mas huyang nga mga na- 
sod. 

Usa ka Amahan sa Kanasoran. Gisultihan 
sa Diyos si Abram nga mobiya sa Ur ug mobalhin 
sa usa ka yuta nga Iyang ipakita kaniya, kay Siya 
miingon, “Maghimo ako ug usa ka dakong nasod 
gikan kanimo.” (Gen 12:1-4) Sa ulahi, gipadako sa 
Diyos ang iyang saad, nga nag-ingon, “Ikaw tino 
nga mahimong amahan sa usa ka panon sa mga 

nasod.... Ug ako maghimo kanimong mabunga- 
hon gayod kaayo ug maghimo kanimong mga na- 
sod, ug mga hari mogula gikan kanimo.” (Gen 
17:1-6) Natuman kini nga saad. Ang anak nga la- 
laki ni Abraham nga si Ismael nanganak ug “napu- 
log-duha ka pangulo sumala sa ilang mga banay” 
(Gen 25:13-16, 17:20, 21:13, 18), ug pinaagi sa 
unom ka anak nga lalaki ni Ketura, masubay sa 
ubang mga nasod ang ilang kagikan balik kang 
Abraham. (Gen 25:1-4: 1Cr 1:28-33, Rom 4:16-18) 
Gikan sa anak nga lalaki ni Abraham nga si Isaac 
mitungha ang mga Israelinhon ug mga Edomha- 
non. (Gen 25:21-26) Sa mas dako, espirituwal nga 
diwa, si Abraham nahimong “amahan sa daghang 
kanasoran,” kay ang mga tawo sa daghang nasod- 
nong mga pundok, lakip niadtong sakop sa Kristo- 
hanong kongregasyon sa Roma, tungod sa ilang 
pagtuo ug pagkamasinugtanon sila makahimo sa 
pagtawag kang Abraham nga ilang amahan, ang 
“amahan sa tanan nga nagbatog pagtuo.”---Rom 4: 
11, 16-18, tan-awa ang ISRAEL Num. 2. 

Kon Giunsa Paglantaw sa Diyos ang mga 
Nasod. Ingong Maglalalang ug Unibersohanong 
Soberano, ang Diyos adunay bug-os nga katungod 
sa pagtino sa mga utlanan sa teritoryo sa mga na- 
sod (kon buot niya kining buhaton), sama sa iyang 
gihimo sa Ammon, Edom, ug Israel. (Deu 2:17-22, 
32:8, 2Cr 20:6, 7: Buh 17:26) Labot sa kadako o ka- 
bantog, ang Labing Hataas ug Halangdon nga Usa 
ibabaw sa tibuok nga yuta dili ikatandi sa kanaso- 
ran sa katawhan. (Jer 10:6, 7) Ngani ang mga na- 
sod sa iyang panan-aw sama lamang sa usa ka ti- 
nulo gikan sa timba. (Isa 40:15, 17) Busa sa dihang 
ang mga nasod mapungot ug magyagubyob batok 
kang Jehova, sama sa dihang ilang gilansang si Je- 
sus hangtod namatay diha sa estaka sa pagsakit, 
Siya mikatawa lamang nga mayubiton kanila ug 
naglibog ug nagbungkag sa ilang mapangahasong 
laraw batok Kaniya.--Sal 2:1, 2, 4, 5; 33:10, 59:8, 
Dan 4:32b, 34, 35, Buh 4:24-28. 

Dugang pa, tungod sa tanang dili matupngan 
nga kabantog ug gahom ni Jehova, walay usa nga 
may katungod nga makaakusar kaniya nga siya 
dili-matarong sa iyang pagtratar sa nasodnong 
mga pundok. Bisan pa man kon ang Diyos nakigla- 
bot sa usa lamang ka tawo o sa tibuok nasod, dili 
gayod niya ikompromiso ang iyang matarong nga 
mga prinsipyo. (Job 34:29) Kon ang usa ka na- 
sod mahinulsolon, sama sa katawhan sa Nineve, 
siya magapanalangin kanila. (Jon 3:5-10) Apan kon 
sila moliso sa pagbuhat ug daotan, bisan pag naila- 
lom sa pakigsaad kaniya, siya magalaglag kanila. 
(Jer 18:7-10) Sa dihang mobangon ang usa ka isyu, 
si Jehova magpadala sa iyang mga manalagna 
uban ang usa ka mensahe sa pasidaan. (Jer 1:5, 10, 
Eze 2:3: 33:7) Ang Diyos dili mapihigon kang bisan 

kinsa, dako man o gamay.--Deu 10:17, 2Cr 19:7, 
Buh 10:34, 35. 

Busa, sa dihang ang tanang kanasoran modumi- 
li sa pag-ila ug sa pagsunod kang Jehova, o sila 
magsalikway kaniya diha sa ilang mga hunahuna 
ug mga kasingkasing, si Jehova magpahamtang 
sa iyang mga paghukom kanila. (Sal 79:6, 110:6; 
149:7-9) Siya magtugyan kanila ngadto sa kalagla- 
gan ug magbalik kanila ngadto sa Sheol. (Sal 9:17: 
Isa 34:1, 2: Jer 10:25) Sa mahulagwayong mga pu- 
long ang Diyos nag-ingon nga ang daotang mga 
nasod igatugyan ngadto sa iyang Anak, ang usa 
nga gitawag nga “Matinumanon ug Matuod ... 
Ang Pulong sa Diyos,” aron pagapulpogon.---Sal 
2:7-9: Pin 19:11-15, itandi ang Pin 12:5. 

Ang Bag-ong Nasod sa Espirituwal nga Is- 
rael. Sulod sa kasiglohan si Jehova nga Diyos 
nakiglabot lamang sa kinaiyanhong nasod sa Isra- 
el, nga sublisubling nagpadala sa iyang mga ma- 
nalagna ngadto niini nga nasod aron ang katawhan 
motalikod gikan sa ilang pagkamasukihon. Sa kata- 
posan iyang gipadala ang iyang Anak, si Kris- 
to Jesus, apan ang kadaghanan misalikway kaniya. 
Busa, miingon si Jesus ngadto sa dili-matinuohon 
nga pangulong mga saserdote ug mga Pariseo: 
“Ang gingharian sa Diyos pagakuhaon gikan ka- 
ninyo ug igahatag ngadto sa usa ka nasod nga 
magpatunghag mga bunga niini.”---Mat 21:33-43. 

Ang maong “nasod” tin-awng gipaila ni apostol 
Pedro ingong gilangkoban sa mga tawo nga mida- 
wat kang Kristo Jesus. (1Pe 2:4-10) Ngani, gipa- 
dapat ni Pedro ngadto sa isigka-Kristohanon ang 
mismong mga pulong nga gipunting ngadto sa ki- 
naiyanhong Israel: “Kamo maoy 'usa ka piniling 
rasa, usa ka harianong pagkasaserdote, usa ka ba- 
laang nasod, usa ka katawhan alang sa linaing pag- 
panag-iya.”” (1Pe 2:9: itandi ang Ex 19:5, 6.) Silang 
tanan miila sa Diyos ingong Magmamando ug sa 
iyang Anak ingong Ginoo ug Kristo. (Buh 2:34, 35, 
5:32) Sila nakabaton ug langitnong pagkalungsora- 
non (Flp 3:20) ug gitimbrehan pinaagi sa balaang 
espiritu, nga maoy usa ka pasiunang timaan sa 
ilang langitnong panulondon. (2Co 1:22; 5:5; Efe 1: 
13, 14) Samtang ang kinaiyanhong Israel nahi- 
mong usa ka nasod ilalom sa pakigsaad sa Balaod, 
ang “balaang nasod” sa dinihogan sa espiritung 
mga Kristohanon nahimong usa ka nasod ilalom sa 
bag-ong pakigsaad. (Ex 19:5, Heb 8:6-13) Tungod 
niini nga mga katarongan haom gayod nga sila 
tawgong “usa ka balaang nasod.” 

Sa dihang ang espiritu sa Diyos unang gibubo sa 
mga 120 ka tinun-an ni Jesus (tanan maoy kinai- 
yanhong mga Hudiyo) sa adlaw sa Pentekostes ni- 
adtong tuig 33 K.P., nadayag niadtong tungora nga 
ang Diyos nakiglabot sa usa ka bag-ong espirituwal 
nga nasod. (Buh 1:4, 5, 15; 2:1-4: itandi ang Efe 1: 

13, 14.) Sa ulahi, sukad sa tuig 36 K.P., ang pagka- 
himong sakop sa bag-ong nasod gipaabot ngadto 
sa dili-tinuling mga Hentil nga nakadawat usab sa 
espiritu sa Diyos.--Buh 10:24-48; Efe 2:11-20. 

Bahin sa pagwali sa maayong balita ngadto sa 
tanang kanasoran, tan-awa ang MAAYONG BALITA. 

Gog ug Magog. Ang basahon sa Bibliya sa Pi- 
nadayag (20:7, 8) nag-ingon nga human sa Usa ka 
Libo ka Tuig nga Paghari ni Kristo, si Satanas “mo- 
gula sa pagpahisalaag sa kanasoran sa upat ka suok 
sa yuta, ang Gog ug Magog.” Dayag nga kini nga 
mga nasod mao ang bunga sa pagrebelde batok 
sa administrasyon ni Kristo.--Tan-awa ang GOG 
Num. 3. 


NASON [gikan sa lintunganayng pulong nga 
nagkahulogang “halas"]. Usa ka pangulo sa tribo ni 
Juda didto sa kamingawan. Si Nason maoy anak 
nga lalaki ni Aminadab ug lakip sa ikalima nga gi- 
talang kaliwatan gikan kang Juda. (1Cr 2:3-10) 
Ang iyang igsoong babaye mao ang asawa ni Aa- 
ron. (Ex 6:23) Si Nason nahimong dugtong sa lin- 
ya sa kagikan nga mitultol ngadto kang David ug 
Jesus, nga nahimong amahan ni Salmon, kinsa na- 
minyo kang Rahab, ug apohan nga lalaki ni Boaz, 
kinsa, sa baylo, naminyo kang Ruth.---1Cr 2:11-15, 
Ru 4:20, Mat 1:4-6, 16, Luc 3:32. 

Ingong pangulo sa Juda, ang pangunang tribo sa 
Israel, si Nason mitabang kang Moises sa unang 
pagrehistro sa mga lalaking manggugubat didto sa 
kamingawan. Siya mitanyag ug amot alang sa pag- 
alagad sa tabernakulo sa dihang giinagurahan ang 
halaran, ug siya nangulo sa 74,600 ka kasundalo- 
han sa Juda nga maoy nanguna sa Israel diha sa 
han-ay sa pagmartsa.--Num 1:2-7: 2:3, 4: 7:2, 11- 
17: 10:14. 


NATAN [[Ang Diyos] Naghatag]. 

1. Usa ka kaliwat ni Juda. Ang anak nga lalaki 
ni Atai ug amahan ni Zabad. Ang apohan ni Natan 
maoy usa ka Ehiptohanong alagad nga ginganlag 
Jarha.— 1Cr 2:3, 34-36. 

2. Usa ka manalagna ni Jehova panahon sa pag- 
hari ni David, lagmit sa tribo ni Levi. Sa dihang gi- 
butyag sa hari kang Natan ang iyang tinguha sa 
pagtukod ug usa ka templo alang sa pagsimba 
kang Jehova, ang manalagna mitubag: “Ang tanan 
nga anaa sa imong kasingkasing---lakaw, buhata.” 
(2Sa 7:1-3, 1Cr 17:1, 2) Apan nianang gabhiona gi- 
pahibalo ni Jehova si Natan nga inay nga si David 
ang magtukod ug usa ka templo, si Jehova magtu- 
kod alang kang David ug usa ka malungtarong ba- 
lay, ug nga sa ulahi ang kaliwat ni David mao ang 
magtukod sa balay ni Jehova. Busa pinaagi kang 
Natan gipahibalo ni Jehova kang David ang usa ka 
pakigsaad alang sa usa ka gingharian “hangtod sa 


NATAN 


panahong walay tino” diha sa linya ni David.---2Sa 
7:4-17: 1Cr 17:3-15. 

Sa ulahi gisugo ni Jehova si Natan aron ipaamgo 
ang gibug-aton sa sala nga nahimo ni David batok 
kang Urias nga Hitihanon maylabot kang Bat-seba 
ug isulti kaniya ang silot sa Diyos nga ipahamtang 
tungod niini. Gihimo niya kini sa mataktikanhon 
apan sa puwersado nga paagi, nga migamit ug ilus- 
trasyon. Busa si David natukmod sa pagpahayag, 
nga walay kasayoran ug walay pagpihigpihig, sa 
iyang kaugalingong paghukom bahin sa maong bu- 
hat. Dayon gibutyag ni Natan kaniya: “Ikaw mismo 
ang maong tawo!” ug gipahayag ang paghukom ni 
Jehova kang David ug sa iyang balay.---2Sa 12:1- 
18; tan-awa usab ang Sal 51:Sup. 

Sa ulahi ang ikaduhang anak nga lalaki nga gi- 
nganlag Solomon natawo kang David pinaagi kang 
Bat-seba. Kini nga anak gihigugma ni Jehova, busa 
gipadala niya ang iyang manalagnang si Natan, 
kinsa, “tungod kang Jehova,” nagngalan sa batang 
lalaki nga Jedidias, nga nagkahulogang “Hinigug- 
ma ni Jah.” (2Sa 12:24, 25) Sa naghinapos na ang 
mga adlaw sa kinabuhi ni David, sa dihang si Ado- 
nias misulay sa pag-ilog sa trono, si Natan mihi- 
mog nahiangayng mga lakang aron ipahibalo kini 
kang David. Unya lakip si Natan sa pagdihog ug 
sa pagpalingkod kang Solomon ingong hari.---1Ha 
1:5-40. 

Mopatim-aw nga si Natan, duyog kang Gad, nag- 
tambag kang David bahin sa nahiangayng kahika- 
yan sa mga tulonggon maylabot sa sangtuwaryo. 
(2Cr 29:25) Dayag nga si Natan ug Gad ang gisugo 
sa pagrekord sa impormasyon nga nahisulat sa pa- 
niklop nga mga kapitulo sa Unang Samuel ug sa ti- 
buok Ikaduhang Samuel. (1Cr 29:29) “Lakip sa mga 
pulong ni Natan nga manalagna” girekord usab 
ang “mga kalihokan ni Solomon.”---2Cr 9:29. 

Kini nga Natan lagmit mao ang amahan ni Aza- 
rias ug Zabud, nga parehong naghupot ug hinung- 
danong mga katungdanan panahon sa paghari ni 
Solomon. Si Azarias mao ang pangulo sa mga luyo- 
luyo sa hari, samtang si Zabud nag-alagad ingong 
usa ka saserdote ug suod nga higala ug magtatam- 
bag sa hari.--- 1Ha 4:1, 5. 

3. Ang amahan ni Igal ug igsoon ni Joel, duha 
sa gamhanang mga manggugubat ni David.---2Sa 
23:8, 36, 1Cr 11:26, 38. 

4. Usa ka anak nga lalaki ni David pinaagi sa 
iyang asawa nga si Bat-seba, nga natawo kaniya 
didto sa Jerusalem. (2Sa 5:13, 14; 1Cr 3:5) Ang ki- 
naiyanhong linya sa kagikan sa Mesiyas masubay 
gikan kang David pinaagi kang Natan ug sa iyang 
mga kaliwat hangtod kang Jesus, dayag nga pina- 
agi sa inahan ni Jesus nga si Maria. (Luc 3:23, 31) 
Mahitungod sa panahon sa dihang 'sila molantaw 
sa Usa nga ilang gidughang,' ang tagna ni Zacarias 

nag-ingon nga aduna unyay hilabihang pagmina- 
tay ug pagbalata sa tibuok yuta, sa tanang kabana- 
yan, ug ilabina sa mga banay ni David, Levi, sa 
mga Simeihanon, ug sa “banay sa balay ni Natan.” 
(Zac 12:10-14) Kon ang banay sa balay ni Natan 
nga gihisgotan dinhi naggikan sa anak ni David, 
kini magpasabot nga kini nga banay maoy usa sa 
mga banay ni David. Busa ang pagminatay maka- 
apektar sa mga banay sulod sa mga banay. 

5. Usa sa siyam ka pangulo sa mga destiyero 
nga nagkampo sa suba sa Ahava, kinsa gisugo ni 
Esdras sa paglista sa mga alagad nga mag-ala- 
gad sa balay sa Diyos didto sa Jerusalem.---Esd 
8:15-17. 

6. Usa ka kanhing destiyero sa Babilonya, ug 
usa sa 13 ka anak nga lalaki ni Binui nga nagsalik- 
way sa ilang langyawng mga asawa agig pagtu- 
man sa mga instruksiyon ni Esdras.--Esd 10:10, 
11, 38-42, 44. 


NATANAEL [gikan sa Heb., nga nagkahulo- 
gang “Ang Diyos Naghatag”]. Lagmit mao ang 
ngalan ni Bartolome, busa usa sa 12 ka apostoles ni 
Jesus. Ang Bartolome, nga nagkahulogang “Anak 
nga Lalaki ni Tolmai,” maoy usa ka termino nga 
patronymic (buot ingnon, usa ka ngalan nga gipa- 
sukad sa ngalan sa iyang amahan). Si apostol Juan 
naggamit sa iyang ngalang Natanael, samtang si 
Mateo, Marcos, ug Lucas nagtawag kaniya nga Bar- 
tolome. Sa dihang naggamit nianang ngalana, gi- 
langkit nila si Felipe kang Bartolome, sa samang 
paagi nga gilangkit ni Juan si Felipe kang Natana- 
el. (Mat 10:3, Mar 3:18, Luc 6:14: Ju 1:45, 46) Ang 
mga tawo kaniadto sagad adunay kapin sa usa ka 
ngalan. Pananglitan, “si Simon nga anak ni Juan” 
nailhan usab ingong Cefas ug Pedro. (Ju 1:42) Busa 
dili gayod ikatingala kon si Natanael tawgong Bar- 
tolome, o ang “Anak nga lalaki ni Tolmai,” sama sa 
laing tawo nga gitawag lamang ug Bartimeo, o 
“Anak nga lalaki ni Timeo.” (Mar 10:46) Ang duha 
ka ngalan, Natanael ug Bartolome, gigamit nga 
baylobaylo sa Kristohanong mga magsusulat sa 
misunod nga mga siglo. 

Si Natanael maoy taga-Cana sa Galilea. (Ju 21:2) 
Siya nahimong sumusunod ni Jesus sa sayong ba- 
hin sa ministeryo sa iyang Agalon. Si Felipe, hu- 
man mosanong sa pagdapit ni Jesus nga “Ma- 
himong akong sumusunod,” dihadiha nangita sa 
iyang higala nga si Natanael ug nagdapit kaniya sa 
'pag-adto ug pagtan-aw' sa Mesiyas. Si Natanael 
nangutana, “Aduna bay maayo nga gikan sa Nasa- 
ret?” apan bisan pa niana siya misanong sa pagda- 
pit. Si Jesus, sa pagkakita kaniya nga nagkaduol, 
miingon: “Tan-awa, tino nga usa ka Israelinhon, 
nga kaniya walay limbong.” Alang kang Jesus, si 
Natanael maoy usa gayod ka talagsaon nga tawo 

mao nga siya nakapahayag nianang mga pulonga. 
Tungod kay gisulti kini ni Jesus ug miingon nga 
siya nakakita kang Natanael ilalom sa usa ka ka- 
hoyng igos sa wala pa siya tawga ni Felipe, si Na- 
tanael nakaingon nga si Jesus mao gayod “ang 
Anak sa Diyos, .. . nga Hari sa Israel.” Si Jesus nag- 
pasalig kaniya nga siya “makakita ug mga butang 
nga labaw pa niini.'--Ju 1:43-51. 

Ingong usa sa 12, si Natanael kauban kanunay sa 
tibuok ministeryo ni Jesus, nga gibansay alang 
sa umaabot nga pag-alagad. (Mat 11:1, 19:25-28, 
20:17-19, 24-28, Mar 4:10; 11:11: Ju 6:48-67) Hu- 
man sa kamatayon ug pagkabanhaw ni Jesus, si 
Natanael ug ang uban sa mga apostoles namalik sa 
ilang pagpangisda, ug samtang sila nagkaduol sa 
baybayon sakay sa ilang sakayan usa ka buntag ni- 
ana nga si Jesus nagtawag kanila. Si Natanael, dili 
sama kang Pedro, nagpabilin sa sakayan hangtod 
nga kini nakadunggo sa baybayon, ug dayon, nga 
miduyog sa uban sa pagpamahaw, siya nakapama- 
ti sa makahuloganong panagsultihanay ni Jesus ug 
Pedro. (Ju 21:1-23) Siya duyog usab sa ubang mga 
apostoles sa dihang sila nagtigom alang sa pag- 
ampo ug didto pod siya sa adlaw sa Pentekostes. 
--Buh 1:13, 14: 2:42. 


NATAN-MELEK [Ang Hari Naghatag]. Usa 
ka opisyal sa palasyo sa Juda kansang lawak-kan- 
anan nahimutang diha sa mga portiko sa templo. 
Samtang mihimog mga lakang batok sa bakak nga 
pagsimba, ang mga kabayo nga gihatag sa mga 
hari sa Juda alang sa adlaw “gipahunong [ni Ha- 
ring Josias] sa pagsulod sa balay ni Jehova agi 
sa lawak-kan-anan ni Natan-melek.”---2Ha 23:11. 


NATING BAKA. Ang Hebreohanong termino 
nga e@ghel nagtumong sa usa ka toreyo. Kini gitan- 
yag ingong halad (Lev 9:2, 3), ug sa espesyal nga 
mga okasyon o ubos sa espesyal nga mga kahim- 
tang ang usa ka pinatambok nga nating baka gii- 
haw ug gidalit sa pagpangaon. (Gen 18:7, 8, 1Sa 
28:24: Luc 15:23) Ang Hebreohanong termino nga 
@ghlah” ug ang Grego nga damatlis nagtumong 
sa usa ka batang baka o dumalagang baka nga 
wala pa manganak. 

Ang nating baka maoy lakip sa mga hayop nga 
gipikas ni Abraham, ug dayon iyang nakita ang 
“usa ka nagaaso nga hudno ug nagakalayo nga sulo 
nga miagi taliwala niini nga mga pinikas.' Kini 
maoy maylabot sa paghimo sa Diyos ug pakigsaad 
uban kaniya. (Gen 15:9-18) “Ang pagpikas sa na- 
ting baka ug ang pag-agi sa taliwala sa mga bahin 
niini’ nagtumong sa usa ka karaang paagi sa pag- 
himog usa ka solemneng obligasyon o pakigsaad. 
Sa walay duhaduha gigamit ni Jeremias kini nga 
ekspresyon aron ipasiugda ang pagkasagrado sa 
pakigsaad nga gihimo sa mga Hudiyo atubangan 

sa Diyos, ug sa mga kasabotan nga niini sila obli- 
gado sa pagpahigawas sa mga isigka-Israelinhon 
nga nahimong ilang ulipon.---Jer 34:17-19. 

Sa Israel, ang usa ka tawo nga makahikap sa usa 
ka patayng lawas sa tawo, sa bukog o sa lubnganan 
sa tawo, o nga misulod sa usa ka tolda nga niana 
may usa ka patayng lawas, maoy mahugaw. Kina- 
hanglan nga siya mohimog espesipikong pamaagi 
sa paghinlo aron dili “pagaputlon gikan sa taliwala 
sa kongregasyon.” Niini nga pamaagi gigamit ang 
mga abo sa himsog nga mapulang baka nga wala 
pa masangoni ug yugo. Ang tubig nga gisagol sa 
pipila niini nga mga abo iwisik diha sa tawong 
mahugaw. Gihisgotan ni Pablo kini nga pamaagi, 
nga nagpakitang kini makapabalaan hangtod la- 
mang sa pagkahinlo sa unod apan kini naglandong 
sa tinuod nga paghinlo sa tanlag pinaagi sa halad 
ni Jesu-Kristo.--Num 19:1-22, Heb 9:13, 14. 

Ang usa ka batang baka gigamit usab sa dihang 
ang usa ka siyudad nahimong sad-an sa dugo tu- 
ngod sa usa ka pagbuno nga wala hisayri ang 
mamumuno. Ang mga ansiyano sa siyudad nga 
kinadul-an sa tawong nakaplagan nga gipatay, inu- 
banan sa pipila ka saserdote nga mga anak ni Levi, 
kinahanglan nga magkuhag usa ka batang baka 
nga wala pa magamit sa pagtrabaho ug balion ang 
liog niini didto sa usa ka wala pa matikad nga bul- 
oganang walog nga may nagaagay nga tubig. Da- 
yon ang mga ansiyano sa siyudad manghunaw sa 
ilang mga kamot sa ibabaw sa batang baka ug ma- 
ngamuyo sa Diyos nga dili papanubagon ang siyu- 
dad sa pagkasad-an sa dugo. Tubagon sa Diyos ang 
pangamuyo ug ipahigawas ang siyudad gikan sa 
pagkasad-an sa pag-ulag inosenteng dugo. Dayag 
nga ang pagbali sa liog sa baka, inay nga iha- 
won ang baka ingong halad-sa-sala, nagpakita nga, 
ingong simbolo, ang baka maoy nakaagom sa silot 
nga angayng maagoman unta sa wala hisayri nga 
mamumuno, ug kini nga pamaagi dili gayod maka- 
hatag ug bisan unsang benepisyo alang sa mamu- 
muno agig bayad sa iyang krimen. Ngadto kang 
Jehova nga Diyos, nga nakakita sa tanan, gitug- 
yan ang paghukom sa aktuwal nga mamumuno. 
Siyempre, kon ang mamumuno mahibaloan sa ula- 
hi, siya patyon tungod sa iyang gibuhat nga pag- 
buno, subay sa gipangayo sa Balaod. Ang sere- 
monyas nga naglangkit sa batang baka maghimo 
sa pagpatay nga mahibaloan sa publiko ug maka- 
tabang sa pagdiskobre sa mamumuno.---Deu 21:1- 
9: Num 35:30-33. 

Masambingayong Paggamit. Ang dili-mati- 
numanong Israel gitul-id sama sa usa ka walay ka- 
sinatian nga “nating baka nga wala mamanso” sa 
paggamit ug yugo. (Jer 31:18) Ang manalagna nga 
si Jeremias mahulagwayong naghisgot sa nasod 
sa Ehipto, sa dihang kini nagmauswagon ug nag- 


NATING BAKA 


madagayaon diha sa iyang yuta, ingong “usa ka 
maanyag kaayo nga nating baka.” Apan siya nag- 
tagna nga ang iyang mersenaryong kasundalohan 
nga gipakasama sa pinatambok nga mga nating 
baka dili makasukol sa mga Babilonyanhon ug ma- 
ngalagiw. (Jer 46:20, 21) Kini nga manalagna nag- 
pakasama usab sa Babilonyanhong mga manana- 
kop sa katawhan sa Diyos ngadto sa usa ka nating 
baka nga nagpanikad diha sa lapyo nga balili, tu- 
ngod sa ilang pagmaya gumikan sa ilang pagsakop 
sa Israel. (Jer 50:11) Si Oseas naghisgot sa Epraim, 
ang napulo-ka-tribong gingharian, nga sa usa ka 
panahon nahisama sa namanso nga nating baka 
nga nailalom sa instruksiyon ug panalangin sa Di- 
yos, nakabaton ug kadagaya, sama sa usa ka naga- 
giok nga hayop nga gitugotan sa pagkaon sa mga 
bunga sa paghago niini, nga magaan lamang. (Os 
10:11, Deu 25:4) Sa dihang ang daotan ug mapa- 
ngahason malaglag na, ang mahinadlokon sa nga- 
lan sa Diyos gipakita nga mogula ug magpanikad 
sa yuta sama sa mga nating baka nga gibuhian gi- 
kan sa kuwadra.---Mal 4:1, 2. 

Pagsimba sa Nating Baka. Ang pagsimba sa 
nating baka mao ang unang porma sa idolatriya 
nga gihisgotan diha sa Bibliya nga pinaagi niini na- 
daldal ang mga Israelinhon human sa ilang Pag- 
panggula gikan sa Ehipto. Samtang gidawat ni 
Moises ang balaod sa Diyos didto sa bukid, ang ka- 
tawhan wala na makahulat ug miduol kang Aaron 
ug gihangyo siya nga mohimog usa ka diyos alang 
kanila. Pinaagi sa mga ariyos nga bulawan nga gi- 
amot sa mga Israelinhon, giporma ni Aaron ang 
usa ka inumol nga estatwa sa nating baka, walay 
duhaduha nga usa ka toreyong baka. (Sal 106:19, 
20) Giisip kini nga naghawas kang Jehova, ug ang 
pista nga gihimo pagkaugma gitawag nga “usa ka 
pista alang kang Jehova.” Ang mga Israelinhon 
naghalad ngadto sa bulawan nga nating baka, nag- 
yukbo niini, nangaon, nanginom, ug naglipaylipay 
nga may pag-awit ug pagsayaw.--Ex 32:1-8, 18, 
19, Neh 9:18. 

Ang inumol nga nating baka dili gayod lunlon 
nga bulawan. Kini gipakita sa kamatuoran nga si 
Isaias, sa dihang naghisgot bahin sa paghimog inu- 
mol nga larawan, nag-ingon nga ang platero nag- 
haklap niini ug bulawan. (Isa 40:19) Sa ingon, ang 
bulawan nga nating baka tingali maoy hinimo sa 
kahoy ug dayon gihaklapan ug bulawan. Busa, sa 
dihang gisunog ni Moises ang larawan, ang kahoy 
nga bahin niini nahimong uling ug ang gihaklap 
nga bulawan niini sa bug-os o kaha sa bahin natu- 
naw. Ang nahibilin gidugmok ug giligis hang- 
tod nga kini napino sama sa abog, ug kini nga abog 
nga naggikan sa kahoy ug sa bulawan gisabwag ni 
Moises sa ibabaw sa katubigan.--Ex 32:20, Deu 
9:21. 

Ang idolatrosong pagsimba didto sa Ehipto, nga 
naghimo sa mga baka, mga torong baka, ug ubang 
mga hayop ingong mga diyos, lagmit nakaimplu- 
wensiya pag-ayo sa mga Israelinhon, nga tungod 
niana dali ra kaayo silang misagop sa pagsimba sa 
nating baka human sila pagawasa gikan sa Ehipto. 
Gipamatud-an kini sa mga pulong ni Esteban: “Sa 
ilang mga kasingkasing sila namalik sa Ehipto, nga 
nanag-ingon kang Aaron, 'Paghimog mga diyos 
alang kanamo nga mag-una kanamo. ... ' Busa sila 
naghimog nating baka niadtong mga adlawa ug 
nagdalag halad ngadto sa idolo ug nagkalipay sa 
mga buhat sa ilang mga kamot. ”---Buh 7:39-41. 

Ang unang hari sa napulo-ka-tribong ginghari- 
an, si Jeroboam, kay nahadlok nga ang iyang mga 
sakop morebelde ug mobalik ngadto sa balay ni 
David kon sila magpadayon sa pag-adto sa Jerusa- 
lem alang sa pagsimba, mihimog duha ka bulawan 
nga mga nating baka. (1Ha 12:26-28) Wala ibutyag 
sa rekord sa Bibliya kon unsa gayod ang nakaim- 
pluwensiya kang Jeroboam sa iyang pagpili sa na- 
ting baka aron maghawas kang Jehova, ang nauna 
ba nga pagsimba sa Israel sa nating baka, ang 
iya bang nakita samtang didto siya sa Ehipto (1Ha 
12:2), o ang relihiyon ba sa mga Canaanhon ug sa 
uban pa, nga sagad naghulagway sa ilang mga di- 
yos nga nagbarog ibabaw sa usa ka hayop sama sa 
usa ka torong baka. 

Gipatindog ni Jeroboam ang usa sa mga bula- 
wan nga nating baka didto sa halayo nga amiha- 
nang siyudad sa Dan, ug ang lain didto sa Bethel 
nga mga 17 km (11 mi) sa A sa Jerusalem. Iyang 
gisultihan ang iyang mga sakop nga hago na kaa- 
yo nga motungas pa sila sa Jerusalem aron sa pag- 
simba ug nga ang nating baka naghawas sa Diyos 
nga nagpagawas kanila gikan sa yuta sa Ehipto. 
(Itandi ang Ex 32:8.) Sanglit ang mga saserdote sa 
tribo ni Levi nagpabilin nga maunongon sa pag- 
simba kang Jehova didto sa Jerusalem, si Jeroboam 
nagtudlo ug iyang kaugalingong mga saserdote 
aron manguna sa bakak nga pagsimba atubangan 
sa idolong mga nating baka didto sa Dan ug sa 
Bethel. (2Cr 11:13-15) Iyang gihimo usab ang usa 
ka pista nga susama sa Pista sa mga Balongbalong, 
apan gisaulog kini usa ka bulan nga ulahi kay sa 
pista nga didto sa Jerusalem.--1Ha 12:28-33, 2Cr 
13:8, 9: Lev 23:39. 

Gihukman ni Jehova kini nga pagsimba sa na- 
ting baka ug, pinaagi sa iyang manalagna nga si 
Ahias, gitagna ang katalagman nga modangat sa 
balay ni Jeroboam. (1Ha 14:7-12) Bisan pa niana, 
ang pagsimba sa nating baka lig-ong nakagamot 
diha sa napulo-ka-tribong gingharian. Bisan si Ha- 
ring Jehu, nga nagpapha sa pagsimba kang Baal 
diha sa Israel, nagtugot nga magpabilin ang pag- 
simba sa nating baka, lagmit aron magpabiling 

bulag ang napulo-ka-tribong gingharian gikan sa 
gingharian sa Juda. (2Ha 10:29-31) Sa ikasiyam 
nga siglo W.K.P., gipadala ni Jehova ang iyang mga 
manalagnang si Amos ug Oseas aron sa pagman- 
tala sa Iyang paghukom batok sa pagsimba sa na- 
ting baka, nga naglakip sa paghalok sa idolong mga 
nating baka, ug usab sa pagtagna ug kalaglagan 
batok sa napulo-ka-tribong gingharian. Ang bu- 
lawang nating baka didto sa Bethel pagadad-on 
ngadto sa hari sa Asirya, nga tungod niana ang 
mga tawo ug ang mga saserdote sa langyawng di- 
yos magbangotan. Ang hatag-as nga mga dapit 
pagalaglagon, ug ang mga sampinit ug mga kud- 
yapa manubo diha sa mga halaran nga gigamit sa 
bakak nga pagsimba. (Os 10:5-8; 13:2: Am 3:14, 
4:4: 5:5, 6) Ang katalagman miabot gayod sa di- 
hang gipukan sa Asirya ang napulo-ka-tribong 
gingharian niadtong 740 W.K.P. Mga usa ka siglo 
sa ulahi, gitagna ni Jeremias nga ikaulaw sa mga 
Moabihanon ang ilang diyos nga si Kemos ingon 
nga gikaulaw sa mga Israelinhon ang ilang sentro 
sa idolatrosong pagsimba sa nating baka didto sa 
Bethel.--Jer 48:13, tan-awa ang BETHEL Num. 1, 
TORONG BAKA, BAKA, IDOLO, IDOLATRIYA (Ubos sa pag- 
mando sa mga hari). 


NATING KANDING. 
NATING KARNERO. Tan-awa ang KARNERO. 


NAWONG. Ang Hebreohanon ug Gregong pu- 
long alang sa “nawong” (Heb., pa-neh7 Gr., pro'so- 
pon) gigamit sa lainlaing diwa, sama usab sa pag- 
gamit niini sa Cebuano. 

Ang literal nga nawong, ang atubangan nga ba- 
hin sa ulo, mao ang sagad nga gipasabot. (Gen 
50:1: Mat 6:16, 17; San 1:23) Sa susama, mahi- 
mong magpasabot usab kini sa atubangang bahin 
sa usa ka butang. (Ex 26:9, 2Sa 10:9: Eze 2:9, 10, 
diin ang Hebreohanong termino alang sa “nawong” 
gihubad nga “atubangan.”) O ang gitumong lagmit 
mao ang ibabaw (Isa 14:21; Job 38:30, Buh 17:26) 
o ang panggawas nga bahin sa usa ka butang. 
—Luc 12:56, San 1:11. 

Tinamdan o Baroganan. Ang mga ekspres- 
yon sa nawong maoy hinungdanong timailhan sa 
tinamdan o pagbati sa usa ka tawo. Busa ang “na- 
wong” sagad nga gigamit sa paghubit sa tinamdan 
sa Diyos ug sa tawo ubos sa nagkalainlaing kahim- 
tang o aron ipakita ang baroganan sa usa ka tawo 
sumala sa panglantaw sa Diyos o sa ubang tawo. 
Ania ang pipila ka kasagarang paggamit niini nga 
pulong: 

Ang pagpangita sa nawong’ nagpasabot sa ti- 
nguha nga makig-atubang sa lain, sama sa atuba- 
ngan sa Diyos o atubangan sa usa ka yutan-ong 
magmamando, nga mangayog pabor o tabang. 


Tan-awa ang KANDING. 

(Sal 24:6: 27:8, 9; 105:4; Pr 29:26, Os 5:15) Ang 
mga Hebreohanon adunay panultihon nga pagpa- 
hangad sa nawong sa laing tawo,’ nga nagkahulo- 
gang 'pagpakita ug konsiderasyon alang’ sa maong 
tawo.--1Sa 25:35, tan-awa ang PAGKADILI-MAPIHI- 
GON. 

Ang paglukmay sa nawong sa lain” nagpasabot 
sa pagpuypoy sa iyang kasuko o sa pagkabaton sa 
iyang pabor ug maayong kabubut-on.--Ex 32:11, 
Sal 119:58. 

Ang pagpasidlak sa nawong ngadto sa lain nag- 
pasabot sa pagpahayag ug pabor (Num 6:25, itan- 
di ang Sal 80:7), ug ang pagpahimutang sa usa ka 
tawo sa atubangan [nawong] sa usa" nagpasabot ug 
paborableng pagtagad.---Sal 41:12, itandi ang Sal 
140: 13. 

Ang “nawong sa nawong” nagpasabot ug suod 
nga panag-ubanay o komunikasyon. Sa ingon, na- 
kapribilehiyo si Moises nga makabaton sa maong 
suod nga relasyon uban sa Diyos ug sa gamhanang 
paagi gigamit siya sa Diyos nga tungod niana siya 
gihisgotan ingong usa ka manalagna “nga nailhan 
ni Jehova nawong sa nawong.” (Deu 34:10-12) Bi- 
san tuod giingon nga si Moises nakakita “sa dag- 
way ni Jehova” ug nga si Jehova nakigsulti kaniya 
“baba sa baba,” bisan pa niana si Moises wala ga- 
yod makakita sa nawong ni Jehova sa literal nga 
paagi. Hinunoa, sumala sa gipakita sa konteksto, 
ang pagpakigsulti sa Diyos kang Moises pinaagig 
tigpamaba nga mga manulonda diha sa dayag, bi- 
naba nga pagpakigsulti (imbes nga pinaagig mga 
panan-awon o mga damgo) mao ang pasukaranan 
niini nga ekspresyon. (Num 12:6-8, Ex 33:20, Buh 
7:35, 38, Gal 3:19; itandi ang Gen 32:24-30, Os 12: 
3, 4.) Gipahinumdom ni Moises sa Israel nga ang 
Diyos nakigsulti kanila “nawong sa nawong,” sang- 
lit nadungog nila ang kusog nga tingog didto sa 
Sinai, bisan tuod walay usa kanila ang aktuwal 
nga nakakita kang Jehova.---Deu 5:4, 4:11-15, Heb 
12:19. 

Sa kasukwahi, si Jesus, una pa siya maglung- 
tad ingong tawo, personal nga nakauban sa iyang 
Amahan, ug siya miingon nga ang mga manulon- 
da, ang espirituhanong mga anak sa Diyos nga 
nag-alagad diha sa iyang langitnong puloy-anan, 
nakakita usab “sa nawong" sa Diyos. (Ju 1:18, 8:57, 
58: Mat 18:10, itandi ang Luc 1:19.) Busa, usab, 
kadtong gitawag aron mahimong kaubang mga 
manununod ni Kristo sa langit, sa takdang pana- 
hon, makakita kang Jehova nga Diyos.--1Ju 3:1-3. 

Sa dihang gitandi ni apostol Pablo ang pagsabot 
nga nabatonan sa unang Kristohanong kongregas- 
yon bahin sa katuyoan sa Diyos ug sa mas bug-os 
nga pagsabot nga ilang mabatonan sa dihang ma- 
dawat na nila ang ilang langitnong ganti, ug dayon 


NAWONG 


sa dihang ilang masabtan ang bug-os nga katuyo- 
an sa Diyos sa dihang matuman na ang tagna, siya 
miingon: “Kay sa pagkakaron kita nagpakakita sa 
hanap nga dagway pinaagig metal nga salamin, 
apan unya kini maoy nawong sa nawong."”---1Co 
13:12, itandi ang 2Co 3:18, 4:6. 

Ang pagsulti o pagbuhat ug bisan unsa ngadto 
sa nawong sa usa" nagpasabot sa pagkaprangka o 
sa direktang komprontasyon (Deu 7:10: Job 21:31) 
ug, sa dili-paborableng diwa, mahimong magpasa- 
bot sa pagpangahas ug pagkawalay-tahod. (Job 
1:11: Isa 65:3) Ang kaamgid nga ekspresyon mao 
ang pagbadlong sa nawong. ---Sal 80:16. 

Ang pagtumong o pagpunting sa nawong’ nag- 
pasabot sa paglantaw nga may tumong, katuyoan, 
o tinguha (Gen 31:21, 1Ha 2:15, 2Ha 12:17), ug 
may ideya kini sa kusganong intensiyon ug deter- 
minasyon. (2Cr 20:3: Dan 11:16-19, Luc 9:51-53) Si 
Daniel “nagtumong sa iyang nawong kang Jehova’ 
sa diwa nga siya tim-os nga nangita Kaniya, nag- 
lantaw kaniya alang sa tabang. (Dan 9:3; itandi ang 
2Co 1:11.) Ang lig-ong determinasyon sagad nga 
mabanaag diha sa panagway pinaagi sa ugdang 
nga hitsura sa ngabil ug apapangig, ug ingon man 
sa padayon nga pagtutok. Si Isaias 'naghimo sa 
iyang nawong nga sama sa usa ka santik” tungod 
sa iyang determinasyon nga dili tugotan ang mga 
pagsulay sa kaaway nga magpatalikod kaniya gi- 
kan sa iyang tinudlong buluhaton. (Isa 50:7) Ang 
masukihong mga Judeanhon “naghimo sa ilang 
mga nawong nga gahi pa kay sa dakong bato" tu- 
ngod sa ilang pagkagahian ug sa ilang pagdumi- 
li sa pagdawat ug pagtul-id. (Jer 5:3) Sa laing ba- 
hin, ang 'pagtumong ni Jehova sa iyang nawong 
batok” sa mga malapason sa iyang matarong nga 
balaod nagpasabot sa pagsalikway ug sa paghukom 
kanila, nga mosangpot sa katalagman o kamata- 
yon.--Lev 17:10, 20:3-6, Jer 21:10, itandi ang 1Pe 
3:12. 

Ang pagtago sa nawong ' adunay nagkalainlaing 
kahulogan, depende sa kahimtang. Ang pagtago ni 
Jehova nga Diyos sa iyang nawong sagad nagpasa- 
bot sa pagbawi sa iyang pabor o sa iyang nagapa- 
lig-ong gahom. Lagmit nga kini maoy tungod sa 
pagkadili-masinugtanon sa indibiduwal o sa pun- 
dok sa mga tawo nga iyang gipakiglabotan, sama 
sa nasod sa Israel. (Job 34:29, Sal 30:5-8, Isa 54:8, 
59:2) Sa pipila ka kahimtang, kini mahimong mag- 
pasabot nga si Jehova dili magpadayag sa iyang 
kaugalingon pinaagi sa paglihok o pagtubag, nga 
naghulat sa iyang takdang panahon. (Sal 13:1-3) 
Ang hangyo ni David, “Tagoa ang imong nawong 
gikan sa akong mga sala,” nagpasabot nga siya na- 
ngaliyupo sa Diyos nga pasayloon o ihiklin ang 
maong mga kalapasan.--Sal 51:9, itandi ang Sal 
10:11. 


NAZAREO 


Ang pagtago o pagtabon sa nawong sa usa ka 
tawo o sa usa ka manulonda mahimong magpasa- 
bot ug pagpaubos o matahaong kahadlok ug pagta- 
hod. (Ex 3:6; 1Ha 19:13; Isa 6:2) Kini mahimong 
timaan usab sa pagbangotan. (2Sa 19:4) Sa kasuk- 
wahi, sayop nga gipasabot ni Elipaz nga ang kaus- 
wagan ni Job naghimo kaniyang mapasigarbohon, 
mao nga, tungod niana, iyang “gilukop ang iyang 
nawong sa iyang katambok.” (Job 15:27) Sama sa 
kahimtang ni Haman, ang pagtabon sa nawong sa 
laing tawo mahimong maghulagway sa kaulawan 
ug lagmit sa kaalaotan.--Est 7:8, itandi ang Sal 
44:15: Jer 51:51. 

Ang paglingiw sa nawong” mahimong magpa- 
dayag ug pag-insulto o pagtamay. (2Cr 29:6, Jer 
2:27, 32:33) Gipasundayag sa Diyos ang iyang pag- 
ayad niadtong misalikway sa iyang tambag pinaa- 
gi sa pagpakita kanila sa ‘likod, ug dili sa nawong,’ 
sa adlaw sa ilang katalagman.--Jer 18:17. 

Ang pagluwa sa nawong' sa laing tawo mao ga- 
yoy usa ka makahuloganong buhat sa pagtamay o 
pagpakaulaw.---Num 12:14: Deu 25:9, Isa 50:6; Mat 
26:67. 

Sa Persona o sa Presensiya sa Usa. Sanglit 
ang nawong mao ang labing dali nga mailhang ba- 
hin sa usa ka tawo, nga mas magpaila kaniya 
kay sa ubang bahin sa lawas ug ingon man mao 
ang kinalabwang magpadayag sa iyang personali- 
dad, usahay ang pulong nga “nawong” gigamit sa 
paghawas sa persona mismo. Tan-awa, panang- 
litan, ang 2 Samuel 7:9, 17:11, ug Buhat 3:19, 
diin ang mga ekspresyon nga “imong atubangan” 
(diha sa prase nga “gikan sa imong atubangan"), 
“ikaw mismo,” ug “atubangan” naggikan sa orihinal 
nga Hebreohanon ug Gregong mga pulong alang 
sa “imong nawong” o “nawong.” Sa ubang mga 
kahimtang ang nawong mahimong magtumong sa 
presensiya o sa atubangan sa usa ka tawo, sama sa 
pagkahubad niini sa Buhat 3:13. 

“Ang pasundayag nga tinapay” sa tabernakulo sa 
literal gitawag ug tinapay sa nawong diha sa Heb- 
reohanon (Ex 25:30), buot ingnon, kadto maoy 
tinapay sa presensiya ni Jehova. Kini nga eks- 
presyon nagpasiugda sa iyang kasuod ngadto sa 
katawhan maingon sa gilarawan diha sa sangtu- 
waryo. 

Uban Pang mga Paggamit ug mga Termino. 
Ang Gregong termino alang sa “nawong” (pro'so- 
pon) usahay nagpasabot sa “panggawas nga pa- 
nagway” nga gipakita sa usa ka tawo tungod sa 
katigayonan o kakabos, taas nga ranggo o ubos 
nga posisyon, ug sa susamang mga butang.---Mat 
22:16, 2Co 5:12; Gal 2:6. 

Ang Hebreohanong pulong nga 'aph (ilong, mga 
buho sa ilong) usahay nagtumong sa dapit nga na- 
himutangan sa ilong ug busa gihubad nga “na- 

wong,” sagad nga kini maylabot sa pagyukbo. (Gen 
3:19, 19:1, 48:12) Ang Hebreohanong @Yin (mata) 
gigamit maylabot kang Jehova sa dihang siya ma- 
hulagwayong nagpakita ngadto sa iyang katawhan 
“nawong sa nawong.”--Num 14:14, ftn sa Rbi8. 


NAZAREO [Usa nga Gipili: Usa nga Gipahinu- 
ngod, Usa nga Gilain]. Adunay duha ka matang sa 
mga Nazareo: kadtong miboluntaryo ug kadtong 
gitudlo sa Diyos. Ang mga regulasyon nga gilatid 
alang sa boluntaryong mga Nazareo makaplagan 
sa basahon sa Numeros, kapitulo 6. Ang mga lala- 
ki o kaha mga babaye makahimog linaing panaad 
ngadto kang Jehova nga magkinabuhi ingong mga 
Nazareo sulod sa usa ka yugto sa panahon. Apan, 
kon ang amahan sa usa ka anak nga babaye o ang 
bana sa usa ka asawa makadungog sa panaad ug 
dili mouyon niini, siya makahimo sa pagkanselar 
niini.--Num 30:1-8. 

Adunay tulo ka pangunang mga pagdili niadtong 
mihimog panaad ingong Nazareo: (1) Dili sila moi- 
nom ug makahubog nga ilimnon, ni sila mokaon sa 
bisan unsa nga produkto sa paras, hilaw man kini, 
hinog, o gipauga, ni moinom sa bisan unsang duga 
niini, presko man kini, gipaaslom, o gihimong suka. 
(2) Dili nila putlan ang buhok sa ilang mga ulo. 
(3) Dili sila mohikap sa usa ka patayng lawas, bisan 
nianang sa labing suod nga paryente--amahan, 
inahan, igsoong lalaki, o igsoong babaye.--Num 
6:1-7. 

Linaing mga Panaad. Ang tawo nga mohi- 
mo niining linain nga panaad angayng “magki- 
nabuhi ingon nga Nazareo [buot ingnon, gipahi- 
nungod, gilain] alang kang Jehova” ug dili aron 
pasidunggan sa mga tawo tungod sa mapagawa- 
long pagpasundayag sa panatikong paghikaw sa 
kaugalingon. Hinunoa, “sa tanang adlaw sa iyang 
pagka-Nazareo siya balaan alang kang Jehova.” 
--Num 6:2, 8; itandi ang Gen 49:26, ftn sa Rbi8. 

Busa, ang mga kinahanglanon nga gilatid alang 
sa mga Nazareo adunay linaing gibug-aton ug ka- 
hulogan diha sa pagsimba kang Jehova. Sama sa 
hataas nga saserdote kinsa, tungod sa iyang bala- 
ang katungdanan, dili mohikap ug patayng lawas, 
bisan nianang sa usa sa iyang labing suod nga mga 
paryente, ingon usab niana ang Nazareo. Ang ha- 
taas nga saserdote ug ang luyoluyong mga saser- 
dote, tungod sa seryosong responsibilidad sa ilang 
mga katungdanan, gidid-an sa pag-inom ug bino o 
makahubog nga ilimnon sa dihang magbuhat sa 
ilang sagradong mga buluhaton atubangan kang 
Jehova.--Lev 10:8-11: 21:10, 11. 

Dugang pa, ang Nazareo (Heb., nazir’) “magma- 
balaan pinaagi sa pagpatubo sa mga buhok sa 
iyang ulo,” nga nagsilbing usa ka ilhanang purong- 
purong nga pinaagi niini ang tanan daling makaila 
sa iyang balaang pagka-Nazareo. (Num 6:5) Ang 

samang Hebreohanong pulong nga nazir’ gigamit 
maylabot sa “wala-mapul-ongi” nga mga paras sa 
panahon sa sagradong mga tuig nga Igpapahulay 
ug sa Tinghugyaw. (Lev 25:5, 11) Makaiikag usab 
mao ang kamatuoran nga ang bulawang plaka atu- 
bangan sa purong sa hataas nga saserdote, nga gi- 
kulitan sa mga pulong nga “Ang pagkabalaan iya 
ni Jehova,” gitawag nga “ang balaang ilhanan sa 
pagpahinungod [Heb., ne/zer, gikan sa samang lin- 
tunganayng pulong nga nazir’].” (Ex 39:30, 31) Sa 
susama, ang opisyal nga purong, o diadema, nga 
gisul-ob sa dinihogang mga hari sa Israel gitawag 
usab nga neʻzer. (2Sa 1:10, 2Ha 11:12, tan-awa ang 
KORONA, PURONGPURONG, PAGPAHINUNGOD.) Diha sa 
Kristohanong kongregasyon ang apostol nag-ingon 
nga ang taas nga buhok sa usa ka babaye gihatag 
kaniya inay sa usa ka pandong. Kini maoy usa ka 
kinaiyanhong pahinumdom alang kaniya nga siya 
anaa sa usa ka posisyon nga lahi nianang sa lalaki, 
siya angayng magmahunahunaon sa iyang pagka- 
mapinasakopon ubos sa kahikayan sa Diyos. Busa 
ang maong mga kinahanglanon--wala putli nga 
buhok (dili-kinaiyanhon alang sa lalaki), bug-os 
nga pagdumili sa bino ingon man sa panginahang- 
lan nga magmahinlo ug dili mahugawan---mag- 
pahinumdom sa dedikadong Nazareo sa pagkahi- 
nungdanon sa pagdumili sa kaugalingon ug sa 
bug-os nga pagpasakop sa kabubut-on ni Jehova. 
--1Co 11:2-16, tan-awa ang BUHOK, BALHIBO, PAN- 
DONG SA ULO: KINAIYAHAN. 

Mga kinahanglanon kon ang Nazareo nahi- 
mong mahugaw. Ang usa ka Nazareo mahi- 
mong mahugaw sulod sa pito ka adlaw kon siya 
makahikap ug patayng lawas, bisan kon, tungod sa 
wala damhang panghitabo nga dili niya kapug- 
ngan, siya dili-tinuyong nakahikap sa usa ka ta- 
wong patay tupad kaniya. Sa ikapitong adlaw kis- 
kisan niya ang iyang ulo ug putlion ang iyang 
kaugalingon, ug sa sunod nga adlaw iyang dad-on 
ngadto sa saserdote ang duha ka tukmo (o, duha 
ka piso sa salampati), ang usa ingong halad-sa- 
sala, ang lain ingong halad-nga-sinunog, magtan- 
yag usab siya ug usa ka laking nating karnero 
ingong halad-sa-pagkasad-an. Dugang pa, ang usa 
nga mihimog panaad sa pagka-Nazareo mosugod 
na usab karon sa pag-ihap sa mga adlaw sa pana- 
ad ingon sa gilatid sa sinugdan.---Num 6:8-12. 

Mga kinahanglanon sa pagkatapos sa pa- 
naad. Sa dihang matapos na ang espesipikong 
gidugayon sa panaad, ipresentar sa Nazareo ang 
iyang kaugalingon ngadto sa mga saserdote atuba- 
ngan sa tolda nga tagboanan, nga magdala sa gila- 
tid nga mga halad nga naglakip sa usa ka laking 
nating karnero ingong halad-nga-sinunog, sa usa 
ka bayeng nating karnero ingong halad-sa-sala, ug 
sa usa ka laking karnero ingong halad-sa-panag- 

ambit. Magdala usab siyag usa ka bukag sa mga ti- 
napay nga walay igpapatubo (walay lebadura) ug 
nipis nga mga tinapay nga gibasa pag-ayo sa lana, 
uban sa tukmang mga halad nga lugas ug ilimnon. 
Dugang pa niining gikinahanglan nga mga halad, 
ang Nazareo magdala sa maong uban pang mga 
halad ngadto sa sangtuwaryo sumala sa iyang ma- 
arangan. (Num 6:13-17, 21) Sunod, paputlan sa Na- 
zareo ang iyang taas nga buhok, ug ibutang kini 
sa kalayo nga anaa sa ilalom sa halad-sa-panag- 
ambit. Dayon ang mga bahin sa mga halad igabu- 
tang sa nag-alagad nga saserdote nganha sa mga 
kamot sa Nazareo ug itabyog kini sa saserdote 
ingong halad-nga-tinabyog atubangan kang Jeho- 
va.--Num 6:18-20. 

Mopatim-aw nga sa paglabay sa panahon ang 
mga Hudiyo nagtugot sa adunahang mga indibi- 
duwal sa pagtagana sa gikinahanglang mga ha- 
lad, ingong usa ka buhat sa pagkamanggihatagon, 
alang sa mga tawo nga kabos nga nagtinguha sa 
paghimo sa panaad ingong Nazareo. 

Mopatim-aw nga kini mao ang giila nga kostum- 
bre nga gigamit ni apostol Pablo sa dihang miabot 
sa Jerusalem sa pagkatapos sa iyang ikatulong pa- 
naw. Aron mawala ang bakak nga mga hulungi- 
hong nga si Pablo “nagapanudlo sa tanang Hudiyo 
taliwala sa kanasoran . . . [nga dili] magalakaw su- 
mala sa solemne nga mga kostumbre” sa Hudiyo- 
hanong nasod, girekomendar sa Kristohanong mga 
igsoon ni Pablo ang mosunod nga plano. “Kami 
adunay upat ka tawo nga may panaad sa ilang ka- 
ugalingon,” sila miingon kang Pablo. “Dad-a kining 
mga tawhana ug hinloi ang imong kaugalingon sa 
seremonyal nga paagi uban kanila ug bayri ang 
ilang mga gasto, aron sila makapakiskis sa ilang 
mga ulo.”--Buh 21:20-26. 

Labot sa gitas-on sa panahon nga ang usa ka 
tawo mahimong Nazareo, kini nag-agad sa tawo 
nga naghimo sa panaad. Ang Hudiyohanong tra- 
disyon (dili ang Bibliya) nag-ingon nga dili kini 
momenos sa 30 ka adlaw, tungod kay gituohan nga 
ang bisan unsa nga momenos niini magtamay sa 
pagkasolemne sa panaad, nga naghimo niini nga 
ordinaryo. 

Tibuok-Kinabuhing mga Nazareo. Sa ka- 
himtang niadtong gitudlo ni Jehova ingong tibuok- 
kinabuhing mga Nazareo, nga iyang gipili alang sa 
linaing pag-alagad, sila wala mohimog mga pana- 
ad ug wala mailalom sa usa ka limitadong yugto sa 
panahon (ang mga adlaw niini giihap pag-usab su- 
kad sa sinugdan kon ang panaad gilapas sa wala pa 
kini matapos). Tungod niini ang mga sugo ni Jeho- 
va alang kanila maoy lahi gikan sa iyang mga gila- 
tid alang sa boluntaryong mga Nazareo. Si Samson 
maoy usa sa tinudlo-sa-Diyos nga tibuok-kinabu- 
hing Nazareo, nga gitudlo sa Diyos nga mahimong 

ingon niana sa wala pa siya ipanamkon. Bisan ang 
iyang inahan dili makabuot niini. Tungod kay ang 
iyang anak nga lalaki mahimong usa ka Nazareo, 
siya gisugo sa manulonda sa pagsunod sa linaing 
mga regulasyon--sa dili pag-inom ug bino o sa 
makahubog nga ilimnon o sa pagkaon ug bisan 
unsa nga mahugaw sa panahon sa iyang pagmab- 
dos.--Huk 13:2-14, 16:17. 

Labot kang Samson, ang regulasyon mao nga 
“walay labaha nga modapat sa iyang ulo.” (Huk 
13:5) Apan wala siya did-i sa paghikap ug mga pa- 
tayng lawas. Busa, ang pagpatay ni Samson sa usa 
ka leyon, o ang iyang pagpatay sa 30 ka Filisteha- 
non ug dayon ang iyang paghukas sa mga besti 
sa ilang mga patayng lawas, wala maghugaw sa 
iyang pagka-Nazareo. Sa lain pang higayon, uban 
sa pag-uyon sa Diyos, gipatay niya ang usa ka 
libo ka kaaway “pinaagi sa bukog sa apapangig sa 
laking asno--usa ka pundok, duha ka pundok!” 
--Huk 14:6, 19, 15:14-16. 

Sa kahimtang ni Samuel, ang iyang inahan nga 
si Ana mao ang mihimo sa panaad, nga nagpinig 
sa iyang wala pa ipanamkon nga anak alang sa 
pag-alagad kang Jehova ingong usa ka Nazareo. 
Ngadto sa Diyos siya miampo: “Kon ikaw sa walay 
pakyas . . . maghatag gayod sa imong ulipong ba- 
baye ug usa ka anak nga lalaki, akong ihatag siya 
kang Jehova sa tanang adlaw sa iyang kinabuhi 
[“ug siya dili moinom ug bino ni sa ilimnong mai- 
sog,” (1Ha 1:11, LXX)], ug walay labaha nga moda- 
pat sa iyang ulo.” (1Sa 1:9-11, 22, 28) Si Juan nga 
Tigbawtismo “dili gayod moinom ug bino ug ilim- 
nong maisog.” Pipila lamang ka detalye bahin sa 
iyang pagka-Nazareo ang gihatag gawas lamang 
nga siya usab, tungod sa pagtudlo sa Diyos, mahi- 
mong Nazareo sukad sa adlaw sa iyang pagkahi- 
mugso.--Luc 1:11-15, itandi ang Mat 3:4, 11:18. 

Si Juan nga Tigbawtismo maoy lakip niadtong 
mga Nazareo nga gipatindog mismo ni Jehova. 
Ingon sa iyang gipamulong pinaagi sa iyang mana- 
lagna nga si Amos: “Gipatindog ko ang pipila sa in- 
yong mga anak ingong mga manalagna ug ang pi- 
pila sa inyong batan-ong mga lalaki ingong mga 
Nazareo.” Apan sila wala kanunayng dawata o ta- 
hora, ug ang masukihong Israel misulay pa gani sa 
pagbungkag sa ilang integridad kang Jehova. (Am 
2:11, 12) Sa dihang misangko na gayod ang kasal- 
anan sa Israel ngadto sa kinutoban niini ug giwag- 
tang ni Jehova ang kinaiyanhong Israel niadtong 
607 W.K.P., ang dili-matinumanong mga Nazareo 
sulod sa Jerusalem wala usab makaikyas. Gihubit 
ni Jeremias kon sa unsang paagi ang kanhing him- 
sog ug kusganong mga Nazareo nangitom sam- 
tang ang ilang panit mikuyos diha sa ilang mga 
bukog tungod sa grabeng gutom.---Lam 4:7-9. 

NEA. Usa ka siyudad nga gihisgotan sa dihang 
gihubit ang mga utlanan sa teritoryo sa Zabulon. 
(Jos 19:10, 13, 14, 16) Ang nahimutangan sa Nea 
dili matino. Gituohan sa pipila nga mao kini ang 
Tell el-Wawiyat, nga 1.3 km (0.8 mi) lamang sa 
AAK sa Rummana, mga 10 km (6 mi) sa A sa Na- 
saret. 


NEAPOLIS [Bag-ong Siyudad]. Usa ka siyu- 
dad sa Gresya sa amihanang tumoy sa Dagat Ae- 
gean nga nagsilbing usa ka dunggoanan alang sa 
Filipos. Sagad kining giisip nga mao ang moder- 
nong Kavalla. Kini nga siyudad nahimutang sa 
usa ka nagbuntaog nga bato nga milawis diha sa 
ulohan sa Gulpo sa Kavalla. Ang dunggoanan nii- 
ni nahimutang sa kasadpang kiliran, ug ang Ka- 
valla mismo nahimutang nga mga 15 km (9.5 mi) 
sa HS sa mga kagun-oban sa Filipos. Ang Latin 
nga mga inskripsiyon nagpaila nga ang siyudad 
sa Neapolis nagdepende sa Filipos sa kapanahonan 
sa Roma, ug mopatim-aw nga ang nahibiling mga 
bahin sa aqueduct o agianan sa tubig didto gitu- 
kod sa mga Romano. Ang gitukod sa mga Roma- 
no nga Dalan sa Egnatia nagkonektar sa Neapolis 
ug Filipos ug mitadlas pakasadpan hangtod sa 
Durazzo (Durrës) sa Dagat Adriatiko. 

Didto sa Neapolis nga si apostol Pablo unang mi- 
taak sa Uropa agig sanong sa panawagan nga “dali 
ngari sa Macedonia.” Gikan didto siya miadto sa 
Filipos, lagmit migugol siyag tulo o upat ka oras 
sa pagtadlas sa kabukiran tali niining duha ka 
siyudad. (Buh 16:9-11) Sa walay duhaduha, mga 
unom ka tuig sa ulahi si Pablo miagi pag-usab sa 
Neapolis.---Buh 20:6. 


NEARIAS 
ni Jah]. 

1. Usa ka Simeonhon nga anak nga lalaki ni Isi. 
Si Nearias ug ang iyang tulo ka igsoong lala- 
ki nangulo sa 500 ka sundalo nga nagpildi sa 
mga Amalekanhon didto sa Bukid sa Seir ug hu- 
man niadto nagpadayon sa pagpuyo didto.---1Cr 
4:42, 43. 

2. Anak nga lalaki ni Semaias, amahan ni Elio- 
enai, Hizkia, ug Azrikam, ug kaliwat ni David. 
— 1Cr 3:1, 22, 23. 


NEBAI [lagmit gikan sa lintunganayng pulong 
nga nagkahulogang “molambo; mamunga”]. Usa 
sa “mga pangulo sa katawhan” kansang kaliwat, 
kon dili man siya mismo, nagpamatuod pinaagig 
timbre sa “kasaligang kontrata” sa adlaw ni Nehe- 
mias.--Neh 9:38, 10:1, 14, 19. 


NEBAIOT. Ang panganay sa 12 ka anak nga 
lalaki ni Ismael ug nagpundar sa usa sa prominen- 
teng mga tribo sa Arabia. (Gen 25:13-16, 1Cr 


[Batang Lalaki (Batan-ong Lalaki) 

1:29-31) Ang igsoong babaye ni Nebaiot nga si 
Mahalat (o lagmit si Basemat) naminyo sa ilang 
ig-agaw nga si Esau. (Gen 28:9, 36:2, 3) Ang mga 
kaliwat ni Nebaiot wala ipaila ingong nagpuyo 
sa usa ka tinong lugar: lagmit sila maoy mga 
Bedouin nga nagbalhinbalhin pagpuyo uban sa 
ilang panon sa kahayopan. Sa panahon ni Isaias, 
“ang [mga] panon sa kahayopan sa Kedar” (si Ke- 
dar maoy igsoong lalaki ni Nebaiot) ug “ang laking 
mga karnero sa Nebaiot” duyog nga gihisgotan sa 
usa ka tagna nga nagtagna kon sa unsang paa- 
gi ang maong mga hayop mahimong inuyonang 
mga halad sa halaran ni Jehova.---Isa 60:7. 

Gituohan sa pipila ka eskolar nga ang mga kali- 
wat ni Nebaiot mao ra usab ang mga Nabataean- 
hon sa ulahing mga panahon, apan ang ebiden- 
siya nga nagpaluyo niini nga ideya dili tino. 


NEBALAT. Usa ka dapit nga gipuy-an sa mga 
Benjaminhon human sila madestiyero sa Babilon- 
ya. (Neh 11:31, 34) Ang Nebalat sagad gituohan 
nga mao ang Beit Nebala (Horvat Nevallat). Nahi- 
mutang diha sa usa ka mubo nga bungtod nga 
mga 6 km (3.5 mi) sa SAS sa modernong Lydda 
(Lod), ang Beit Nebala nag-umbaw sa HS nga tu- 
moy sa Patag sa Saron. 


NEBAT [Siya Nakatan-aw]. Usa ka Epraimnon 
ug amahan ni Haring Jeroboam I, ang unang 
magmamando sa napulo-ka-tribong gingharian 
sa Israel.--1Ha 11:26, 2Ha 14:23, 24. 


NEBO. 


1. Usa ka siyudad sa Moab nga sa usa ka pana- 
hon nailalom sa paggahom sa Amorihanon nga si 
Haring Sihon sa wala pa mosulod ang mga Israe- 
linhon sa Yutang Saad. (Itandi ang Num 21:26, 
32:3, Isa 15:2.) Human mapildi sa Israel si Sihon, 
ang mga Rubenhon nagtukod pag-usab sa Nebo. 
(Num 32:37, 38) Bisan pa niana, sa sayong bahin 
sa ikasiyam nga siglo W.K.P. mopatim-awng ang 
siyudad naagaw gikan sa mga Rubenhon (1Cr 5: 
1, 8), kay diha sa Bato sa Moab, si Haring Mesa 
nanghambog nga iyang giagaw kini gikan sa Isra- 
el tungod sa sugo sa iyang diyos nga si Kemos. Sa 
ulahi, si Isaias (sa ikawalong siglo W.K.P.) ug si Je- 
remias (sa ikapitong siglo W.K.P.) naghisgot sa 
Nebo diha sa mga tagna nga gitumong batok sa 
Moab.--Isa 15:2, Jer 48:1, 22. 

Ang Nebo gituohan sa kadaghanan nga mao 
ang Khirbet Mekhayyet (o, Qaryat el Mukhaiyat), 
nga nahimutang mga 8 km (5 mi) sa HK sa Hes- 
bon. Adunay mga kagun-oban sa usa ka karaang 
kuta niining dapita. Dugang pa, nakaplagan ang 
daghang bika (giisip nga sukad pa sa ika-12 hang- 
tod sa sinugdanan sa ika-6 nga siglo W.K.P.). 

2. Usa ka siyudad nga ang mga hawas niini na- 
malik gikan sa pagkadestiyero sa Babilonya. (Esd 2: 
1, 29) Lagmit aron mapalahi kini nga Nebo gikan sa 
Num. 1, kini gitawag nga “laing Nebo.” (Neh 7:33) 
Gituohan nga posibleng mao kini ang modernong 
Nuba, nga nahimutang mga 11 km (7 mi) sa AK sa 
Hebron. Apan, sa Esdras 10:43, 44, lagmit ngalan 
kini sa usa ka lalaki kansang kaliwatan namalik gi- 
kan sa pagkadestiyero ug naghingilin sa ilang mga 
asawa. 

3. Lagmit nga usa sa mga kabukiran sa Abarim. 
Gikan sa Bukid sa Nebo o gikan sa tumoy sa Pisga 
(nga lagmit bahin sa Nebo o ang Nebo lagmit ba- 
hin sa Pisga) nga nakita ni Moises ang Yutang 
Saad, ug unya siya namatay didto. (Deu 32:48-52, 
34:1-4) Ang Bukid sa Nebo gituohan sa kadagha- 
nan nga mao ang Jebel en-Neba (Har Nevo). Kini 
nga bukid adunay gihabogon nga kapin sa 800 m 
(2,630 p) ibabaw sa lebel sa dagat ug nahimutang 
mga 17 km (11 mi) sa S sa dapit diin ang Jordan 
moagos ngadto sa Patayng Dagat. Gituohan nga 
ang Pisga lagmit mao ang Ras es-Siyaghah, usa ka 
bukid sa AK ug mubog diyutay kay sa bukid sa Je- 
bel en-Neba. Sa usa ka sanag nga adlaw, malantaw 
gikan sa tumoy sa Ras es-Siyaghah ang maanindot 
nga talan-awon sa mga Bukid sa Hermon, Tabor, 
Ebal, ug Gerizim, ang sentral nga kabukiran diin 
nahimutang ang Betlehem ug ang Hebron, ingon 
man ang Walog sa Jordan ug ang Patayng Dagat. 

4. Usa ka bathala kansang kaulawan sa dihang 
napukan ang Babilonya gitagna ni manalagnang 
Isaias. (Isa 46:1, 2) Si Nebo gisimba didto sa Babi- 
lonya ug sa Asirya. Siya gilangkit sa planetang 
Mercury ug giisip nga mao ang anak ni Marduk 
ug Sarpanitu ug ang bana ni Tashmitum. Para sa 
iyang mga magsisimba, si Nebo maoy diyos sa ka- 
alam ug kahibalo, “ang diyos nga nagbaton ug ki- 
naadman,” “siya nga nagapamati gikan sa halayo,” 
“siya nga nagatudlo,” ug “ginoo sa dagang sa pa- 
pan.”-- The Seven Great Monarchies of the Ancient 
Eastern World, ni G. Rawlinson, 1885, Tomo I, p. 91, 
Ancient Near Eastern Texts, giedit ni J. Pritchard, 
1974, p. 450. 

Ang pagkaprominente niini nga bathala gipakita 
sa dihang ang Babilonyanhong hari nga si Naboni- 
do nagtawag kang Nebo ingong “ang administrador 
sa ibabaw ug ilalom nga kalibotan, nga naglugway 
sa gitas-on sa akong kinabuhi” ug usab ingong ang 
usa “nga naglugway sa (gitas-on sa) akong pag- 
mando.” Si Nabonido nag-ingon nga si Nebo maoy 
nagbutang nganha sa iyang mga kamot “sa tinu- 
od nga setro, ang legal nga sungkod, nga mao 
(lamang) ang makahatag ug kabantog sa nasod.” 
(Ancient Near Eastern Texts, p. 310) Ang laing 
pamatuod nga si Nebo prominente sa relihiyon 
sa Babilonya mao ang kamatuoran nga ang por- 
ma sa iyang ngalan makita diha sa mga ngalan sa 

mga hari sa Babilonya nga si Nabucodonosor, Na- 
bopolasar, ug Nabonido, ingon man sa Nebuzara- 
dan (2Ha 25:8) ug lagmit sa Abednego.---Dan 1:7. 

Si Nebo prominente usab sa karaang siyudad sa 
Borsippa (modernong Birs o Birs-Nimrud) nga duol 
sa Babilonya. Sa tingpamulak sa matag Bag-ong 
Tuig, ang imahen ni Nebo iprosesyon diha sa sag- 
radong parada gikan sa Borsippa paingon sa Babi- 
lonya. Human niana, sa dihang ang imahen iba- 
lik sa sangtuwaryo niini sa Borsippa, ang imahen 
ni Marduk (gitawag usab pinaagi sa iyang titulo 
nga Bel [Ginoo]) iprosesyon kadiyot kuyog nianang 
kang Nebo. Busa, haom gayod nga ang tagna ni 
Isaias espesipikong naghisgot sa umaabot nga kau- 
lawan ni Bel ug Nebo sa pagkapukan sa Babilonya. 
- Isa 46:1, 2. 


NEBUSAZBAN [gikan sa Akadianhon, nga 
nagkahulogang “Oh Nebo, Luwasa Ako!”]. Ang Rab- 
saris, usa ka pangulong opisyal sa palasyo, sa ka- 
sundalohan ni Nabucodonosor nga naglaglag sa Je- 
rusalem niadtong 607 W.K.P. Si Nebusazban maoy 
usa sa ubay-ubayng mga prinsipe nga nagsugo 
sa pagpagula kang Jeremias. (Jer 39:13, 14) Ma- 
himong si Nebusazban ang gitumong pinaagi sa 
iyang titulo o kaha laing tawo nga gitawag usab ug 
Rabsaris ang milingkod sa Tungatungang Gangha- 
an human unang gigawangan sa mga Babilonyan- 
hon ang paril sa Jerusalem.---Jer 39:2, 3. 


NEBUZARADAN [gikan sa Babilonyanhon, 
nga nagkahulogang “Si Nebo Naghatag ug Anak']. 
Pangulo sa mga bantay ug dakodako sa kasundalo- 
han ni Nabucodonosor nga nangulo sa aktuwal nga 
paglaglag sa Jerusalem niadtong 607 W.K.P. Lag- 
mit wala si Nebuzaradan sa panahon sa unang pag- 
likos ug paggawang sa Jerusalem, kay mga usa ka 
bulan pa sa ulahi nga siya “miadto sa Jerusalem,” 
human si Haring Zedekias gidala ngadto kang Na- 
bucodonosor ug gibutaan.---2Ha 25:2-8, Jer 39:2, 3; 
52:6-11. 

Gikan sa gawas sa siyudad, gipangulohan ni Ne- 
buzaradan ang mga Babilonyanhon sa paglaglag sa 
siyudad sa Jerusalem, nga nagsugod “sa ikapitong 
adlaw sa bulan” (ang ikalimang bulan sa Ab), ug 
naglakip sa pagkawat sa mga bahandi sa templo, 
pagguba sa paril, pag-atiman sa mga binihag, ug 
pagtugot sa pipila ka timawa nga magpabilin. (2Ha 
25:8-20, Jer 39:8-10, 43:5, 6: 52:12-26) Tulo ka ad- 
law sa ulahi, sa ikanapulo nga adlaw sa bulan, mo- 
patim-awng si Nebuzaradan “misulod sa Jerusa- 
lem” (RS, JB) ug, human sa pagsusi, gisugniban 
ang balay ni Jehova ug giugdaw ang siyudad. (Jer 
52:12, 13) Si Josephus nag-ingon nga nianang ad- 
lawa usab, sa ikanapulo nga adlaw sa ikalima nga 
bulan, sa dihang gisunog ang templo ni Solomon, 
ang templo nga gitukod pag-usab ni Herodes gisu- 

nog usab, niadtong 70 K.P.--The Jewish War, VI, 
250 (iv, 5): VI, 268 (iv, 8): tan-awa ang AB. 

Ubos sa mga sugo ni Nabucodonosor, gibuhian ni 
Nebuzaradan si Jeremias ug gipakitaan siyag kalu- 
lot, ug gipapili siya kon unsay buot niyang buhaton, 
nga mipasalig sa pag-atiman kaniya ug sa pagha- 
tag kaniya sa iyang mga kinahanglanon. Si Nebuza- 
radan mao usab ang tigpamaba sa hari sa Babilon- 
ya sa pagtudlo kang Gedalias ingong gobernador sa 
mga nahibilin. (2Ha 25:22, Jer 39:11-14: 40:1-7, 
41:10) Mga lima ka tuig sa ulahi, sa 602 W.K.P., gi- 
destiyero ni Nebuzaradan ang ubang mga Hudiyo, 
lagmit kadtong nangalagiw ngadto sa mga teritor- 
yo sa palibot.---Jer 52:30. 


NEDABIAS |Si Jah Andam (Hamili; Mahinata- 
gon)]. Kinaulahiang ginganlan nga anak nga lalaki 
ni Haring Jeconias (Jehoiakin), nga natawo sa pa- 
nahon sa pagkadestiyero ni Jeconias sa Babilonya. 
(1Cr 3:17, 18, 2Ha 24:15: Jer 29:1, 2, 4, 6) Si Neda- 
bias maoy usa ka kaliwat ni David sa tribo ni Juda 
ug uyoan ni Zorobabel, ang gobernador human sa 
pagkadestiyero.--1Cr 3:1, 17-19, Hag 1:1. 


NEGEB [Habagatan]. Ang Hebreohanong pu- 
long nga neghev gituohan nga naggikan sa usa ka 
lintunganayng pulong nga nagkahulogang “mau- 
ga” ug sagad nagtumong sa umaw nga dapit sa H 
sa kabukiran sa Juda. Sa ulahi ang ne'ghev nagtu- 
mong usab sa “habagatan” ug gigamit sa pagtu- 
mong sa habagatang bahin (Num 35:5), sa usa ka 
habagatang utlanan (Jos 15:4), ug sa usa ka haba- 
gatang ganghaan (Eze 46:9). Sa pipila ka hubad 
wala kanunay hatagig kalainan ang geograpikan- 
hong ngalan ug ang direksiyon sa kompas, nga tu- 
ngod niana makalibog ang mga hubad. Ang usa ka 
pananglitan niini mao ang Genesis 13:1, diin ang 
paghubad sa neghev ingong “habagatan” (AS, KJ, 
Le) mopatim-aw nga si Abraham mipaingon sa ha- 
bagatan gikan sa Ehipto, apan sa pagkatinuod siya 
mipaingon sa amihanan latas sa Negeb ngadto sa 
Bethel. Apan kini nga suliran wala na diha sa dag- 
hang modernong mga hubad.--AT, JB, NW, RS. 
Topograpiya. Ang Negeb sa karaang kapana- 
honan mopatim-awng naglangkob sa usa ka lugar 
nga miabot gikan sa distrito sa Beer-seba sa A 
hangtod sa Kades-barnea sa H. (Gen 21:14; Num 
13:17, 22, 32:8) Gihubit ni manalagnang Isaias kini 
nga rehiyon ingong yuta nga lisod ang mga kahim- 
tang, usa ka puy-anan sa mga leyon, mga leopardo, 
ug mga bitin. (Isa 30:6) Sa amihanang bahin, ma- 
kaplagan ang pipila ka tubod, mga atabay, ug mga 
linaw, ug ang mga tamarisko maoy usa sa pipila ka 
kahoy nga nabuhi didto. (Gen 21:33) Dapit sa HK 
sa Beer-seba nahimutang ang duha ka gagmayng 
mga lugar ug usa ka dakodako nga lugar nga may 
mga bungdo sa pinadpad nga mga balas. Ang kina- 

Ang Negeb (ang habagatan sa Juda), bisan 
tuod nga sa katibuk-an maoy bukiron nga 
dapit, kanhi gipuy-an sa daghang tawo 


dak-ang bahin sa Negeb maoy patag ibabaw sa bu- 
kid tali sa 450 ug 600 m (1,500 ug 2,000 p) ibabaw 
sa lebel sa dagat, nga may mga bukid nga ang gi- 
habogon moabot ug 1,050 m (3,440 p). Dapit sa H 
ug sa S sa Beer-seba adunay gansangon nga mga 
tagaytay, nga kasagarang milatas gikan sa S ngad- 
to sa K. 

Kasaysayan. Ang mga atabay, hinagdan nga 
mga paril, ug ang mga kagun-oban sa mga lung- 
sod nga makaplagan sa Negeb nagpakita nga kan- 
hi daghang namuyo niining dapita. Dinhi ang mga 
patriarkang si Abraham ug Isaac nakakita ug sibsi- 
banan sa ilang dakong panon sa mga hayop. (Gen 
13:1, 2, 20:1, 24:62) Ug sa panahon ni Abraham 
ang Elamihanong hari nga si Kedorlaomer, uban sa 
iyang tulo ka kaalyado, nagpildi sa mga molupyo sa 
Negeb.---Gen 14:1-7. 

Mga siglo sa ulahi, ang Israelinhong mga espiya 
nga gipadala ni Moises misulod sa Yutang Saad gi- 
kan sa Negeb, nga niadtong panahona gipuy-an sa 
mga Amalekanhon. (Num 13:17, 22, 29) Ubos sa 
pagpangulo ni Josue, ang tanang molupyo sa Ne- 
geb napildi (Jos 10:40, 11:16) ug ang mga siyudad 
niini nga rehiyon nahimong bahin sa teritoryo sa 
tribo ni Simeon. (Jos 19:1-6) Dugang pa, ang nag- 
balhinbalhin pagpuyo nga mga Kenihanon, kinsa 
nahimong paryente ni Moises pinaagi sa kaminyo- 
on, nanimuyo sa Negeb. (Huk 1:16, itandi ang 1Sa 
15:6, 7.) Ang mga Israelinhon dayag nga wala ma- 
kapadayon sa pagkontrolar sa maong dapit. Sulod 
sa daghang katuigan dihay panagbangi batok sa 
mga Canaanhon sa Negeb ug ilabina batok sa mga 
Amalekanhon. (Huk 1:9: 6:3: 1Sa 15:1-9, 30:1-20) 
Gikan sa siyudad sa Ziklag, nga gihatag kaniya sa 
Filistehanong hari nga si Akis, gisulong ni David 
ang mga Gesurihanon, mga Girzihanon, ug ang 


mga Amalekanhon sa Negeb. (1Sa 27:5-8) Lagmit 
ayha pa sa paghari ni David, human sa pagkapildi 
sa mga Edomhanon, nga ang Negeb bug-os nakon- 
trolar sa Israel. (2Sa 8:13, 14) Ang ulahing hari sa 
Juda nga si Uzzias dayag nga nagtukod ug mga 
torre ug nagbangag ug mga atabay niini nga rehi- 
yon.---2Cr 26:10. 

Human laglaga sa mga Babilonyanhon ang Jeru- 
salem, gitagna ni Abdias nga ang mga Israelinhon 
ipasig-uli sa ilang yuta, lakip ang Negeb.---Abd 
19, 20. 


NEHELAM [Sa (Iya sa) Nehelam, o, lagmit, 
Ang Magdadamgo]. Lagmit mao ang pinuy-anan sa 
mini nga manalagnang si Semaias. (Jer 29:24, 31, 
32) Apan walay dapit nga nailhang nagbaton nii- 
ning ngalana. Busa giisip sa pipila nga ang “sa Ne- 
helam” tingali maoy ngalan sa banay ug busa nag- 
hubad sa prase ingong “ang Nehelamnon.” (KJ, NE) 
Gituohan sa uban nga si Jeremias hayan naghimo 
ug gamayng kalainan sa Hebreohanong pulong nga 
chalam', nga nagkahulogang “damgo."---Itandi ang 
Jer 23:25. 


NEHEMIAS JSi Jah Naghupay]. 

1. Lagmit usa ka pangulo niadtong namalik gi- 
kan sa pagkadestiyero sa Babilonya kauban ni Zoro- 
babel.--Esd 2:1, 2, Neh 7:7. 

2. Anak nga lalaki ni Azbuk ug prinsipe sa katu- 
nga nga distrito sa Bet-zur. Sanglit ang lungsod sa 
Bet-zur nahimutang sa bukirong rehiyon sa Juda 
(Jos 15:21, 48, 58), si Nehemias lagmit usa ka Ju- 
deanhon. Niadtong 455 W.K.P., siya nakigbahin sa 
pag-ayo sa paril sa Jerusalem.---Neh 3:16. 

3. Anak nga lalaki ni Hacalias ug igsoon ni Ha- 
nani, ang magtitiing ni Haring Artajerjes (Longi- 
manus) sa Persia ug, sa ulahi, ang gobernador sa 
mga Hudiyo, ang magtutukod pag-usab sa paril 
sa Jerusalem, ug ang magsusulat sa basahon sa 

Bibliya nga nagdala sa iyang ngalan.--Neh 1:1, 
2, 11: 2:1; 5:14, 16. 

Sulod sa ika-20 nga tuig ni Haring Artajerjes, sa 
bulan sa Kislev (Nobyembre-Disyembre), si Nehe- 
mias, samtang didto sa kastilyo sa Susan, may mga 
bisita, ang iyang igsoon nga si Hanani ug ang 
ubang mga tawo gikan sa Juda. Sa iyang pagpaki- 
sayod, ilang gisultihan siya bahin sa dili maayong 
kahimtang sa mga Hudiyo ug nga ang paril ug ang 
mga ganghaan sa Jerusalem gun-ob pa gihapon. 
Nakahilak si Nehemias. Sulod sa daghang adlaw hu- 
man niadto siya nagbangotan, nga nagpadayon sa 
pagpuasa ug sa pag-ampo. Gisugid niya ang mga 
sala sa Israel ug, pinasukad sa mga pulong sa Diyos 
kang Moises (Deu 30:1-4), mihangyo kang Jehova 
nga “kaluy-an siya” sa atubangan ni Haring Arta- 
jerjes aron magmalamposon ang iyang plano sa 
pagtukod pag-usab sa paril sa Jerusalem.--Neh 1. 

Sa ulahi, sa bulan sa Nisan (Marso-Abril), gitu- 
bag ang mga pag-ampo ni Nehemias. Ang hari na- 
kamatikod sa masulub-ong dagway ni Nehemias 
ug nangutana kon ngano. Dayon gipahibalo ni Ne- 
hemias kaniya ang makaluluoy nga mga kahim- 
tang sa Jerusalem. Sa dihang gipangutana kon 
unsay buot niyang mahitabo, si Nehemias, nga di- 
hadiha nag-ampo sa Diyos, naghangyog permiso 
sa hari nga mopauli ug tukoron pag-usab ang Jeru- 
salem. Ang hangyo gihatag. Dugang pa, si Nehe- 
mias nakadawat ug mga sulat gikan sa hari, nga 
naghatag kaniya ug kagawasan sa pag-agi latas sa 
mga dapit ubos sa hurisdiksiyon sa mga goberna- 
dor sa K sa Suba sa Euprates ug usab naghatag ka- 
niya ug mga suplay sa kahoy nga gamiton alang 
sa proyekto. Uban sa mga pangulo sa kasundalo- 
han ug sa mga mangangabayo, siya migikan pai- 
ngon sa Jerusalem.---Neh 2:1-9. 

Gitukod Pag-usab ang Paril sa Jerusalem. 
Human sa tulo ka adlaw didto sa Jerusalem, si Ne- 
hemias, nga wala mahibaloi ni bisan kinsa ga- 
was sa pipila ka tawo nga kauban niya, mihimog 
pag-inspeksiyon sa siyudad sa pagkagabii. Sam- 
tang ang uban naglakaw, si Nehemias nagsakay 
sa usa ka hayop, lagmit usa ka kabayo o asno. 
Wala nay kaagian tungod sa daghang kagun-oban, 
pero nahuman ni Nehemias ang inspeksiyon.---Neh 
2:11-16. 

Human makompleto ang iyang pagsusi, gibutyag 
ni Nehemias ang iyang plano ngadto sa mga Hudi- 
yo, nga nagdasig kanila nga ang kamot ni Jehova 
magpaluyo sa maong proyekto. Busa kay nadasig, 
sila misanong: “Manindog kita, ug magtukod.” Bi- 
san pa sa mayubitong mga pulong ni Sanbalat nga 
Horonhon, ni Tobias nga Ammonhanon, ug ni Ge- 
sem nga Arabiano, ang buluhaton sa pag-ayo nag- 
sugod sa mga ikaupat nga adlaw sa Ab (Hulyo- 
Agosto).---Neh 2:17-20, itandi ang Neh 6:15. 

Samtang nagpadayon ang buluhaton, si Sanbalat 
ug Tobias nagpadayon sa pagyubit ug sa pagbiay- 
biay sa mga paningkamot sa mga Hudiyo sa pag- 
ayo sa paril sa Jerusalem. Giampo kini ni Nehe- 
mias, “ug ang katawhan nagpadayon sa pagbutang 
sa ilang kasingkasing sa pagtrabaho.” Sa dihang 
ang gihabogon sa paril nanungatunga na, gipa- 
ngusgan pa ni Sanbalat, Tobias, ug sa silingang 
katawhan ang ilang pagsupak hangtod nga nag- 
kunsabo sila aron sa pagpakig-away batok sa Jeru- 
salem. Si Nehemias sublisubli nga nakadawat ug 
mga taho bahin niana gikan sa mga Hudiyo nga 
nagpuyo duol sa siyudad. Sa makausa pa gipaki- 
ta ni Nehemias ang mainampoong pagsalig kang 
Jehova. Aron masagubang ang tensiyonado nga 
kahimtang, iyang gisangkapan ug hinagiban ang 
mga nagtrabaho, gitudlo ang uban sa pagbantay, 
ug gihimo ang usa ka sistema sa pag-alarma. Si 
Nehemias wala gani maghukas sa iyang besti sa 
kagabhion, dayag aron andam sa pagpakig-away 
sa higayong dunay alarma gikan sa nagbantay. 
--Neh 4. 

Bisag dinalian ang kahimtang, si Nehemias nag- 
hatag gihapon ug nahiangay nga pagtagad sa pag- 
tuaw sa mga Hudiyo. Sa dihang iyang nadungog 
ang ilang mga reklamo nga sila gidaogdaog tungod 
kay gipabayad ug mga tubo, iyang gibadlong ang 
mga hamili ug ang luyoluyong mga magmamando, 
gihikay ang usa ka dakong panagkatigom, ug hu- 
man iyagyag kini nga kadaotan, gisugo sila nga tul- 
iron kini nga kahimtang.---Neh 5:1-13. 

Pagkahuman niini ang mga kaaway misulay sa 
pagpahunong sa buluhatong pagtukod pag-usab. 
Upat ka higayon nga sila misulay sa pag-agni kang 
Nehemias nga mohunong gikan sa iyang proyekto, 
apan iyang gipahibalo sila nga siya dili makabiya 
gikan sa dakong buluhaton nga iyang ginabuhat. 
Human niadto si Sanbalat nagpadalag bukas nga 
sulat nga naundan ug bakak nga mga sumbong ug 
nagsugyot nga sila magkita aron magsabotsabot. Si 
Nehemias mitubag: “Ang mga butang sama nia- 
nang imong gipanulti wala mahitabo, apan ikaw 
nagamugna niana gikan sa imong kasingkasing." Si 
Tobias ug Sanbalat misulay ug lain pang lingla pi- 
naagi sa pagsuhol ug usa ka Hudiyo sa paghadlok 
kang Nehemias aron siya makasala pinaagi sa pag- 
tago sa templo. Apan si Nehemias wala magpada- 
og sa kahadlok, ug ang buluhaton sa pag-ayo ma- 
lamposong natapos sa ika-25 nga adlaw sa Elul 
(Agosto-Septiyembre), 52 ka adlaw ra human sug- 
di ang pagtukod. Bisan pa niana, si Tobias nagpa- 
dayon sa pagpadalag mga sulat sa paghulga kang 
Nehemias.---Neh 6. 

Sa dihang natapos na ang paril, gihatagag pagta- 
gad ni Nehemias ang pag-organisar sa mga tig-ala- 
gad sa templo. Unya siya nagbutang ug duha ka la- 

laki nga maoy magdumala sa siyudad, usa niini 
mao ang iyang igsoong lalaki nga si Hanani. Si Ne- 
hemias naghatag usab ug mga instruksiyon labot 
sa pagbukas ug pagsira sa mga ganghaan sa siyu- 
dad ug sa pagbantay niini.---Neh 7:1-3. 

Pagpatala Sumala sa Kagikan. Niining pa- 
nahona ang populasyon sa Jerusalem gamay ra. 
Kini tingali ang hinungdan kon nganong gibutang 
sa Diyos sa kasingkasing ni Nehemias nga tigomon 
ang mga hamili, luyoluyong mga magmamando, 
ug ang katawhan aron itala sila sumala sa kagikan, 
kay ang impormasyon nga makuha niini magsil- 
bing pasukaranan sa paghimog mga lakang aron sa 
pagpadaghan sa populasyon sa Jerusalem. Dayag 
nga samtang si Nehemias naghatag ug pagtagad 
niining pagpatala sumala sa kagikan, nakaplagan 
niya ang talaan niadtong mipauli gikan sa pagka- 
destiyero sa Babilonya kauban ni Zorobabel.---Neh 
7:4-7. 

Pagtuman sa Balaod Gipasig-uli. Lagmit 
nga ubos sa pagdumala ni Nehemias nga ang 
usa ka panagkatigom gihimo sa plasa nga duol sa 
Ganghaan sa Tubig. Bisag si Esdras nga saserdote 
ang dayag nga nanguna sa pagtudlo sa Balaod, si 
Nehemias nakigbahin usab niana. (Neh 8:1-12) Da- 
yon, gihimo ang walo-ka-adlaw nga Pista sa mga 
Balongbalong. Duha ka adlaw sa ulahi ang mga Is- 
raelinhon nagtigom pag-usab. Sa panahon niini 
nga panagkatigom gihimo ang katibuk-ang pagsu- 
gid sa mga sala sa Israel. Human niadto ang usa 
ka sinulat nga kontrata sa pagsugid gihimo. Kini 
nga kontrata sa pagsugid o “kasaligang kontrata” 
gipamatud-an pinaagi sa timbre sa mga prinsi- 
pe, mga Levihanon, ug mga saserdote. Si Nehe- 
mias “nga Gobernador” mao ang unang nagpa- 
matuod niini pinaagi sa timbre. (Neh 8:13-10:1) 
Ang tanang katawhan miuyon sa dili pagminyo sa 
mga langyaw, sa pagtuman sa Igpapahulay, ug 
sa pagsuportar sa pag-alagad sa templo. Unya, 
usa ka tawo sa matag napulo ang gipili pinaagig 
ripa aron mopuyo nga permanente sa Jerusalem. 
- Neh 10:28-11:1. 

Pagkahuman niini giinagurahan ang paril sa Je- 
rusalem. Alang sa maong okasyon si Nehemias 
nagtudlo ug duha ka dakong koro sa pagpasalamat 
ug mga parada aron molibot sa paril sa magkaat- 
bang nga direksiyon. Kini gihimo, ug ang tanan 
nagtagbo diha sa templo aron sa pagtanyag ug 
mga halad. Dugang pa, gitudlo ang mga lalaki aron 
sa pagdumala sa mga amot alang sa mga saserdo- 
te ug sa mga Levihanon.---Neh 12:27-47. 

Mga 12 ka tuig sa ulahi, sa ika-32 nga tuig ni Ar- 
tajerjes, si Nehemias mibiya sa Jerusalem. Sa iyang 
pagbalik, nakaplagan niya ang makapasubong mga 
kahimtang taliwala sa mga Hudiyo. Si Eliasib nga 
hataas nga saserdote naghimog lawak-kan-anan 

diha sa sawang sa templo aron magamit ni Tobias, 
ang mismong tawo nga una pa niana mapintasong 
misupak sa buluhaton ni Nehemias. Dihadiha mili- 
hok si Nehemias. Gilabay niya sa gawas ang tanang 
muwebles ni Tobias ug nagsugo nga hinloan ang la- 
wak-kan-anan. 

Dugang pa, mihimog mga lakang si Nehemias 
aron maseguro ang mga amot alang sa mga Levi- 
hanon ug estriktong nagpatuman sa Igpapahulay. 
Siya nagpahamtang usab ug disiplina batok niad- 
tong nagkuhag langyawng mga asawa, kansang 
mga anak nga lalaki niini nga mga babaye dili gani 
makasulti sa pinulongang Hudiyohanon: “Ug gibad- 
long ko sila ug gipanghimaraot sila ug gihampak 
ang pipila kanila ug gipanglarot ang ilang buhok ug 
gipapanumpa sila sa ngalan sa Diyos: Dili ninyo 
ihatag ang inyong mga anak nga babaye ngadto sa 
ilang mga anak nga lalaki, ug dili ninyo dawaton 
ang bisan kinsa sa ilang mga anak nga babaye 
alang sa inyong mga anak nga lalaki o alang kanin- 
yo. 

Ang “pagbadlong' ni Nehemias niining mga taw- 
hana sa walay duhaduha mao ang iyang pagtam- 
bag ug pagsaway kanila pinaagi sa balaod sa Diyos, 
nga nagyagyag sa ilang sayop nga buhat. Kining 
mga tawhana mao ang hinungdan nga ang napa- 
sig-uling nasod nawad-an sa pag-uyon sa Diyos, 
human nga ang Diyos sa kamaluloton nagpabalik 
kanila gikan sa Babilonya aron ipasig-uli ang matu- 
od nga pagsimba sa Jerusalem. Ang “pagpanghi- 
maraot kanila ni Nehemias nagpasabot nga siya 
nagpahayag ug mga paghukom subay sa balaod sa 
Diyos batok sa maong mga maglalapas. Siya 'nag- 
hampak' kanila, lagmit dili siya mao ang nangunay 
sa paghimo niini kondili nagpabunal kanila ingong 
hudisyal nga silot. Siya “naglarot (ug bahin) sa ilang 
buhok.” Kini maoy simbolo sa moral nga pagkayu- 
got ug pagpakaulaw atubangan sa katawhan. (Itan- 
di ang Esd 9:3.) Dayon giabog ni Nehemias ang apo 
nga lalaki sa Hataas nga Saserdoteng si Fliasib 
ug umagad usab ni Sanbalat nga Horonhon.---Neh 
13:1-28. 

Si Nehemias, Usa ka Talagsaong Panig-ing- 
nan. Si Nehemias nailhan ingong usa ka maa- 
yong panig-ingnan sa pagkamatinumanon ug pag- 
kamahinalaron. Siya dili mahakogon, gani mibiya 
sa iyang prominenteng katungdanan ingong usa ka 
magtitiing diha sa sawang ni Artajerjes aron buha- 
ton ang pagtukod pag-usab sa mga paril sa Je- 
rusalem. Sanglit dihay daghang kaaway, andam 
nga ipameligro ni Nehemias ang iyang kaugalingon 
alang sa iyang katawhan ug sa matuod nga pag- 
simba. Dili lamang kay gidumala niya ang buluha- 
tong pag-ayo sa paril sa Jerusalem kondili siya 
usab aktibo ug personal nga nakigbahin sa buluha- 
ton. Siya dili langaylangayan, maisogon ug walay 

kokahadlok, bug-os nga misalig kang Jehova, ug 
maalamon sa iyang gibuhat. Kay masiboton sa ma- 
tuod nga pagsimba, si Nehemias nahibalo sa bala- 
od sa Diyos ug nagpadapat niana. Siya matinguha- 
on sa pagpalig-on sa pagtuo sa iyang kaubang 
mga Israelinhon. Siya maoy usa ka tawong nagpa- 
sundayag ug hustong kahadlok kang Jehova nga 
Diyos. Bisag masibotong nagpatuman sa balaod sa 
Diyos, siya wala magharihari sa uban alang sa ha- 
kog nga kaayohan apan nagpakitag kabalaka alang 
sa mga dinaogdaog. Wala gayod siya mangayo ug 
pagkaon nga alang sa gobernador. Hinunoa, siya 
nagtaganag pagkaon alang sa daghang tawo pina- 
agi sa iyang kaugalingong gasto. (Neh 5:14-19) 
Tukma nga si Nehemias makaampo: “Hinumdomi 
ako, Oh Diyos ko, alang sa kaayohan.'--Neh 13:31. 


NEHEMIAS, BASAHON NI. Usa ka basa- 
hon sa Hebreohanong Kasulatan nga pangunang 
nag-asoy sa mga hitabo nga nahitabo wala madu- 
gay una pa ug sa panahon sa pagkagobernador ni 
Nehemias sa Juda. (Neh 5:14: 13:6, 7) Ang pangbu- 
kas nga mga pulong niining inspiradong asoy nag- 
paila sa magsusulat ingong si “Nehemias nga anak 
nga lalaki ni Hacalias” (1:1), ug ang dakong bahin 
niini gisulat diha sa unang persona. 

Gikobrehan nga Panahon ug Panahon sa 
Pagsulat. Ang bulan sa Kislev (Nobyembre-Dis- 
yembre) sa ika-20 nga tuig mao ang sukaranang 
petsa nga niana nagsugod ang makasaysayanhong 
asoy. (Neh 1:1) Ingon sa gipakita sa Nehemias 2:1, 
kining ika-20 nga tuig mao gayod ang ika-20 nga 
tuig sa paghari ni Artajerjes. Dayag, ang ika-20 
nga tuig niini nga asoy dili kuwentahon nga nagsu- 
god sa Nisan (Marso-Abril), kay ang Kislev dili 
mag-una sa Nisan (gihisgotan sa Neh 2:1) sa mao 
rang ika-20 nga tuig. Busa lagmit nga gigamit ni 
Nehemias ang iyang kaugalingong pagkuwenta sa 
panahon, nga nagkuwenta sa lunar nga tuig ingong 
nagsugod sa Tisri (Septiyembre-Oktubre), nga ang 
maong bulan giila sa mga Hudiyo karong adlawa 
ingong sinugdanan sa ilang sibil nga tuig. Ang la- 
ing posibilidad mao nga ang pagmando sa hari gi- 
kuwenta sukad sa aktuwal nga petsa nga ang mo- 
narko milingkod sa trono. Mahimong tinuod kini 
bisan pag ang Babilonyanhong mga eskriba nagpa- 
dayon sa pagkuwenta sa mga tuig sa pagmando sa 
Persianhong hari sumala sa ilang naandang pagku- 
wenta nga Nisan hangtod sa sunod nga Nisan, 
ingon sa gipakita sa ilang mga papan nga sinulatag 
cuneiform. 

Ang kasaligang ebidensiya sa kasaysayan ug 
ang katumanan sa tagna sa Bibliya nagpunting sa 
455 W.K.P. ingong mao ang tuig nga niana natu- 
nong ang Nisan sa ika-20 nga tuig sa paghari ni 
Artajerjes. (Tan-awa ang PERSIA, PERSIANHON [Ang 

Paghari ni Jerjes ug ni Artajerjes].) Sa ingon, ang 
Kislev nga nag-una sa Nisan sa maong ika-20 nga 
tuig natunong sa 456 W.K.P., ug ang ika-32 nga 
tuig sa paghari ni Artajerjes (ang kataposang petsa 
nga gihisgotan sa Nehemias [13:6]) maglakip ug 
bahin sa 443 W.K.P. Busa, ang basahon ni Nehe- 
mias nagkobre sa usa ka yugto sukad sa Kislev sa 
456 W.K.P. hangtod sa pipila ka panahon human sa 
443 W.K.P. 

Sa panahon sa ika-32 nga tuig sa paghari ni Ar- 
tajerjes nga si Nehemias mibiya sa Jerusalem. Sa 
iyang paghibalik, iyang nakaplagan nga wala palu- 
yohi sa mga Hudiyo ang mga saserdote ug mga Le- 
vihanon, gilapas ang balaod sa Igpapahulay, dag- 
han ang nakigminyog langyaw nga mga babaye, 
ug ang mga anak niini nga kaminyoon dili gani 
makamaong mosulti sa pinulongan sa mga Hudiyo. 
(Neh 13:10-27) Ang pag-us-os sa mga kahimtang 
sa ingon niini nga paagi nagpaila nga taudtaod ang 
pagkawala ni Nehemias. Apan walay paagi nga 
matino kon unsa ka dugay human sa 443 W.K.P. 
nga natapos ni Nehemias ang basahon nga nagda- 
la sa iyang ngalan. 

Panagkauyon Niini sa Ubang mga Basahon 
sa Bibliya. Ang basahon ni Nehemias nagbayaw 
kang Jehova nga Diyos. Kini nagbutyag kaniya 
ingong mao ang Maglalalang (Neh 9:6, itandi ang 
Gen 1:1, Sal 146:6; Pin 4:11), usa ka Diyos nga na- 
gatubag sa tim-os nga mga pag-ampo sa iyang 
mga alagad (Neh 1:11--2:8, 4:4, 5, 15, 16; 6:16, itan- 
di ang Sal 86:6, 7), ug ang Tigpanalipod sa iyang 
katawhan (Neh 4:14, 20; itandi ang Ex 14:14, 25). 
Siya maoy “usa ka Diyos sa mga buhat sa pagpa- 
saylo, mapuangoron ug maluluy-on, mahinay sa 
kasuko ug dagaya sa mahigugmaong-kalulot” (Neh 
9:17: itandi ang Num 14:18), ang “Diyos sa mga la- 
ngit, ang Diyos nga dako ug makalilisang, nga na- 
gatuman sa pakigsaad ug mahigugmaong-kalulot 
ngadto kanila nga nahigugma kaniya ug nagatu- 
man sa iyang mga sugo.”---Neh 1:5, itandi ang Deu 
7:9, 10, 21. 

Ang daghang paghisgot sa Balaod makaplagan 
sa basahon ni Nehemias. Kini naglakip sa mga 
katalagman nga mosangpot tungod sa pagkadili- 
masinugtanon ug sa mga panalangin nga moa- 
bot tungod sa paghinulsol (Lev 26:33: Deu 30:4, 
Neh 1:7-9), sa mga pagpahulam (Lev 25:35-38, 
Deu 15:7-11, Neh 5:2-11), sa pagpakig-alyansa sa 
kaminyoon uban sa mga langyaw (Deu 7:3, Neh 
10:30), sa mga Igpapahulay, sa pagpahigawas gi- 
kan sa mga utang (Ex 20:8; Lev 25:4; Deu 15:1, 2; 
Neh 10:31), sa kalayo sa halaran (Lev 6:13; Neh 
10:34), sa Pista sa mga Balongbalong (Deu 31:10- 
13, Neh 8:14-18), ug sa pagsulod sa mga Moabiha- 
non ug mga Ammonhanon sa kongregasyon sa Is- 

rael (Deu 23:3-6, Neh 13:1-3), maingon man sa 
mga ikapulo, mga unang bunga, ug sa mga amot. 
--Ex 30:16: Num 18:12-30, Neh 10:32-39. 

Adunay makasaysayanhong impormasyon usab 
niini nga basahon nga makaplagan sa ubang bahin 
sa Hebreohanong Kasulatan. (Neh 9:7-35, 13:26, 
itandi ang Neh 13:17, 18 sa Jer 17:21-27.) Ug ang 
kadungang kasaysayan diha sa asoy nag-ilustrar 
sa ubang mga teksto sa Bibliya. Ang Salmo 123 ug 
129 adunay kasaysayan nga susama sa nasinati ni 
Nehemias ug sa ubang mga Hudiyo labot sa ilang 
pagtukod pag-usab sa paril sa Jerusalem. (Neh 4:1- 
5, 9: 6:1-14) Ang pagpahinabo ni Jehova nga bu- 
haton ni Artajerjes ang Iyang kabubut-on pinaagi 
sa pagtugot sa hangyo ni Nehemias nga tuko- 
ron pag-usab ang paril sa Jerusalem, sa makasay- 
sayanhong paagi nag-ilustrar sa Proverbio 21:1: 
“Ang kasingkasing sa usa ka hari sama sa mga 

sapa sa tubig diha sa kamot ni Jehova. Iyang iliso 
kini sa bisan diin nga iyang kahimut-an.”---Neh 
2:4-8. 

Ang basahon ni Esdras (2:1-67) ug ang basahon 
ni Nehemias (7:6-69) nagtala sa gidaghanon gikan 
sa lainlaing pamilya o panimalay nga mipauli kau- 
ban ni Zorobabel gikan sa pagkadestiyero didto sa 
Babilonya. Ang mga asoy nagkauyon sa pag-ingon 
nga 42,360 ang bug-os nga gidaghanon sa mga Is- 
raelinhon nga mipauli, gawas pa sa mga ulipon 
ug mga mag-aawit. (Esd 2:64; Neh 7:66) Apan, 
adunay mga kalainan sa gidaghanon nga gihatag 
maylabot sa matag pamilya o panimalay, ug ang 
tagsatagsa ka gidaghanon sa duha ka talaan mika- 
bat lamang sa bug-os nga gidaghanong mas ubos 
kaayo kay sa 42,360. Gipasangil sa daghang esko- 
lar nga kini nga mga kalainan maoy mga sayop sa 
pagkopya. Bisan tuod kining bahina dili bug-os 


MGA PANGUNANG PUNTO SA NEHEMIAS 


Mga hitabo labot sa pagtukod pag-usab sa mga paril sa Jerusa- 
lem ug sa misunod nga pagwagtang sa sayop nga mga buhat 
taliwala sa mga Hudiyo 

Nagkobre sa usa ka yugto nga nagsugod kapin sa 80 ka tuig 
human mahibalik ang mga Hudiyo gikan sa pagkadestiyero did- 
to sa Babilonya 


Ang mga paril sa Jerusalem gitukod pag-usab bisan pa 
sa pagsupak 

Sa Susan, nasayran ni Nehemias ang gun-ob nga kahimtang 
sa paril sa Jerusalem, siya nag-ampo sa pagpaluyo ni Jeho- 
va, dayon nangayog pagtugot sa Persianhong monarko nga si 
Artajerjes sa pag-adto ug sa pagtukod pag-usab sa siyudad 
ug sa paril niini; si Artajerjes mitugot (1:1-2:9) 

Sa pag-abot sa Jerusalem, gisusi ni Nehemias ang gun-ob nga 
mga paril panahon sa kagabhion, human niana iyang gibut- 
yag sa mga Hudiyo ang iyang katuyoan sa pagtukod pag- 
usab (2:11-18) 

Si Sanbalat, Tobias, ug Gesem--nga pulos mga langyaw--misu- 
pak sa pagtukod pag-usab, una, misulay sila sa pagyubit, da- 
yon sila nagkunsabo sa pagpakig-away batok sa Jerusalem, 
si Nehemias nagsangkap ug hinagiban sa mga trabahante, ug 
sila nagpadayon sa pagtukod (2:19-4:23) 

Ang daotang mga laraw batok kang Nehemias napakyas, ug 
ang paril nahuman sulod sa 52 ka adlaw (6:1-19) 

Ang paril giinagurahan: sa panahon sa seremonyas dihay duha 
ka koro sa pagpasalamat ug mga parada nga naglakaw sa 
magkaatbang nga direksiyon sa ibabaw sa paril ug nagtagbo 
didto sa templo, dihay dakong pagmaya (12:27-43) 

Gihikay ang mga kalihokan sa Jerusalem 


Human matapos ang paril, giprotektahan ni Nehemias ang Je- 
rusalem pinaagig pagbutang ug mga ganghaan ug gitudlo 
ang mga buluhaton sa mga magbalantay-sa-ganghaan, mga 
mag-aawit, ug mga Levihanon: iyang gitudlo si Hanani ug 
Hananias nga maoy magdumala sa siyudad (7:1-3) 

Si Nehemias nagsugod sa paghimog talaan sa kagikan sa ka- 
tawhan: iyang nakaplagan ang talaan sa kagikan niadtong 
namalik gikan sa Babilonya kauban ni Zorobabel, ang mga 


saserdote nga dili makasubay sa ilang mga kagikan gidid-an 
“hangtod nga motindog ang saserdote nga may Urim ug Tu- 
mim” (7:5-73) 

Ang Jerusalem diyutay rag molupyo, busa usa sa matag napu- 
lo sa katawhan gitudlo pinaagig ripa aron mopuyo sa siyu- 
dad (7:4: 11:1, 2) 

Gipaningkamotan nga mapauswag ang espirituwal nga 
kahimtang sa mga Hudiyo 

Ang adunahang mga Hudiyo miuyon nga ulian nila ang kabos 
nilang mga igsoon, nga sayop nilang gipatuboan sa ilang 
mga gipahulam (5:1-13) 

Sa usa ka publikong panagkatigom, gibasa ni Esdras ang Bala- 
od ug ang pipila ka Levihanon nakigbahin sa pagpatin-aw ni- 
ini; ang katawhan mihilak apan gidasig sa pagmaya tungod 
kay ang maong adlaw balaan, sila nagmaya usab tungod kay 
ilang nasabtan ang gibasa ngadto kanila (8:1-12) 


Sa sunod nga adlaw, gikan sa ilang pagbasa sa Balaod, na- 
sayran sa katawhan ang bahin sa pagsaulog sa Pista sa 
mga Balongbalong: ilang gituman kini pinaagi sa pagsaulog 
sa maong pista uban ang dakong pagmaya (8:13-18) 

Dayon, dihay usa ka panagkatigom diin gisugid sa katawhan 
ang ilang nasodnong kasal-anan ug gisubli ang mga pakigla- 
bot ni Jehova sa Israel, sila nanumpa usab sa pagtuman sa 
Balaod, sa paglikay nga makigminyo sa mga langyaw, ug sa 
pagdawat sa mga obligasyon sa pagmentinar sa templo ug 
sa pagpadayon sa mga pag-alagad diha niini (9:1-10:39) 

Human sa inagurasyon sa paril, dihay laing publikong pagbasa 
gikan sa Balaod: sa dihang ilang nasabtan nga ang mga Am- 
monhanon ug mga Moabihanon dili angayng tugotan sulod 
sa kongregasyon, ilang gibulag gikan sa Israel “ang tibuok 
nagkasagol nga panon sa katawhan” (13:1-3) 


Human sa dugaydugay nga pagkawala, si Nehemias mibalik sa 
Jerusalem ug nakaplagan nga dili na maayo ang mga kahim- 
tang, iyang gihinloan ang mga lawak-kan-anan, gisugo nga 
ihatag ang mga ikapulo aron suportahan ang mga Levihanon 
ug mga mag-aawit, gipatuman ang pagsaulog sa Igpapahu- 
lay, ug gibadlong kadtong nanagminyo ug langyawng mga 
babaye (13:4-30) 


NEHILOTH 


nga ibalewala, adunay ubang posibleng mga katin- 
awan sa maong mga kalainan. 

Lagmit nga si Esdras ug Nehemias nagpasukad 
sa ilang mga talaan sa magkalahi nga mga tinub- 
dan. Pananglitan, mahimong gigamit ni Esdras ang 
usa ka dokumento nga nagtala niadtong nagpatala 
nga mopauli ngadto sa ilang yutang natawhan, 
samtang si Nehemias lagmit nagkopya gikan sa usa 
ka talaan niadtong aktuwal gayod nga mipauli. 
Sanglit dihay mga saserdote nga dili makasubay sa 
ilang talaan sa kagikan (Esd 2:61-63, Neh 7:63-65), 
dayag lamang nga problema usab kini sa daghang 
uban pang mga Israelinhon. Busa, ang 42,360 lag- 
mit mao ang bug-os nga gidaghanon gikan sa ma- 
tag banay dugang pa sa daghan pang uban nga dili 
makasubay sa ilang mga kagikan. Apan, sa ulahi 
ang pipila mahimong nakasubay ra sa ilang hus- 
tong kagikan. Kini ang hinungdan kon nganong 
ang kausaban sa pag-ihap mohatag gihapon sa sa- 
mang bug-os nga gidaghanon. 


NEHILOTH. Kini ang katumbas nga espeling 
sa nechilohth', usa ka Hebreohanong termino nga 
wala matino ang gigikanan ug kahulogan, nga ma- 
kita lamang diha sa superskripsiyon sa Salmo b. 
Ang Nehiloth lagmit nga usa ka ekspresyon sa mu- 
sika, ug daghan ang nagtuo nga kini nagtumong sa 
usa ka huyponon nga tulonggon ug naglangkit nii- 
ni sa usa ka Hebreohanong lintunganayng pulong 
nga susama sa chatlil (plawta). Apan, ang pra- 
se nga “sa Nehiloth” lagmit nagpasabot sa usa 
ka honi. Ang Gregong Septuagint ug ang Latin 
nga Vulgate naghubad niini nga termino ingong 
“[alang] kaniya nga makapanunod.” 


NEHUM. Lagmit nga laing espeling sa Rehum, 
usa sa mga tawo nga mibalik gikan sa pagkadesti- 
yero sa Babilonya kauban ni Zorobabel.---Esd 2:2: 
Neh 7:7. 


NEHUSTA. Anak nga babaye ni Elnatan sa 
Jerusalem ug asawa ni Haring Jehoiakim. Sa di- 
hang ang unang mga binihag gidala ngadto sa Ba- 
bilonya niadtong 617 W.K.P. human sa tulo-ka- 
bulan nga pagmando sa iyang anak nga lalaki nga 
si Jehoiakin, si Nehusta gilakip sa pagdala ug lag- 
mit nagpabilin didto hangtod sa nahibiling bahin 
sa iyang kinabuhi.---2Ha 24:6, 8, 12; Jer 29:2. 


NEIEL. Usa ka siyudad sa Aser (Jos 19:24, 27), 
nga gituohang mao ang Khirbet Ya'nin (Horvat 
Yatanin), mga 15 km (9.5 mi) sa SHS sa Aco. 


NEKO. Usa ka paraon sa Ehipto sa panahon sa 
Judeanhon nga si Haring Josias. Sumala sa Gre- 
gong historyador nga si Herodotus (II, 158, 159; IV, 
42), si Nekos (Neko) maoy anak nga lalaki ni Psam- 

metichus (Psammetichos, Psamtik I) ug mipuli sa 
iyang amahan ingong magmamando sa Ehipto. Bi- 
san tuod gisugdan ang pagtukod sa usa ka kanal 
nga magkonektar sa Nilo ug sa Pulang Dagat, wala 
niya humana ang maong proyekto. Hinuon, siya 
nagpadala ug usa ka Fenicianhong panon sa mga 
barko nga molawig libot sa Aprika. Kini nga panaw 
malamposong natapos sulod sa tulo ka tuig. 

Sa naghinapos ang 31-ka-tuig nga paghari ni Jo- 
sias (659-629 W.K.P.), si Paraon Neko nagpaingon 
na aron tabangan ang mga Asiryanhon didto sa 
suba sa Euprates. Nianang panahona si Josias wala 
manumbaling “sa mga pulong ni Neko gikan sa 
baba sa Diyos” ug grabeng nasamdan sa dihang 
misulay sa pagpasibog sa Ehiptohanong kasunda- 
lohan balik sa Megido. Mga tulo ka bulan sa ulahi, 
gibihag ni Paraon Neko si Jehoahaz, ang manunu- 
nod ni Josias sa trono, ug gihimo niyang basalyo 
ang 25-anyos nga si Eliakim, ug gjiilisdan niya ug 
Jehoiakim ang ngalan niining bag-o nga magma- 
mando. Gipahamtangan usab ni Neko ug dakong 
multa ang gingharian sa Juda. (2Cr 35:20-36:4, 
2Ha 23:29-35) Sa Carkemis, tali sa tulo ug upat ka 
tuig sa ulahi (625 W.K.P.), ang kasundalohan ni 
Neko nakaagom ug kapildihan sa mga kamot sa 
mga Babilonyanhon ilalom sa pagpanguna ni Na- 
bucodonosor.---Jer 46:2. 


NEKODA [Puntikpuntik]. 

1. Ang katigulangan sa usa ka grupo sa mga Ne- 
tinim nga namalik gikan sa pagkadestiyero sa Babi- 
lonya niadtong 537 W.K.P.---Esd 2:1, 43, 48, Neh 7: 
46, 50. 

2. Ang katigulangan sa usa ka grupo nga “dili 
makasaysay sa balay [o, banay] sa ilang mga ama- 
han ug sa ilang kagikan.” (Esd 2:59, 60; Neh 7:61, 
62) Sanglit ang mga ngalan ni Delaias ug Tobias 
uban ni Nekoda niining mga bersikuloha dili man 
makita sa ubang dapit diha sa talaan sa namalik 
nga mga destiyero, gituohan nga kini nga Nekoda 
maoy usa ka tawo nga lahi sa Num. 1. 


NEMUEL. 

1. Unang gitala sa lima ka anak nga lalaki ni Si- 
meon ug pangulo sa banay sa mga Nemuelnon. 
(Num 26:12-14: 1Cr 4:24) Diha sa talaan niadtong 
miadto sa Ehipto uban kang Jacob siya gitawag ug 
Jemuel.---Gen 46:8, 10, Ex 6:15. 

2. Anak nga lalaki ni Eliab ug apo-sa-tuhod ni 
Ruben. Ang iyang mga igsoong lalaki mao ang mga 
rebeldeng si Datan ug Abiram nga gilamoy sa 
yuta.--Num 26:5, 8, 9: Deu 11:6. 


NEMUELNON [Kang (Iya ni) Nemuel]. Usa 
ka banay ni Simeon nga naggikan kang Nemuel. 
—Num 26:12. 

NEPEG. 

1. Anak nga lalaki ni Izar ug igsoon ni Kore ug 
Zikri. Siya naggikan sa tribo ni Levi ug maoy ig- 
agaw ni Moises ug Aaron.—Ex 6:16, 18, 20, 21. 

2. Usa sa mga anak nga lalaki ni Haring David 
nga natawo sa Jerusalem.---2Sa 5:13-15, 1Cr 3:5, 7; 
14:3-6. 


NEPILIM [Mga Tigpukan, Sila nga Nagpahina- 
bo [sa Uban] nga Mapukan]. Kini ang katumbas 
nga Cebuanong espeling sa Hebreohanong pulong 
nga nephi-lim', ug sa tulo ka higayon nga kini ma- 
kaplagan sa Bibliya, kini maoy plural. (Gen 6:4: 
Num 13:33 [kaduha]) Tatawng naggikan kini sa 
causative form sa Hebreohanong berbo nga na- 
phal' (pukan) ingon sa makita, pananglitan, sa 
2 Hari 3:19: 19:7. 

Ang asoy sa Bibliya nga naghubit sa kapungot ni 
Jehova sa mga tawo sa mga adlaw ni Noe sa wala 
pa ang Lunop nagsugid nga “ang mga anak sa ma- 
tuod nga Diyos” nagkuhag mga asawa alang sa 
ilang kaugalingon gikan sa taliwala sa maanyag 
nga mga anak nga babaye sa mga tawo. Unya kini 
naghisgot sa pagtungha sa “mga Nepilim,” nga 
nag-ingon: “Ang mga Nepilim diha sa yuta niad- 
tong mga adlawa, ug usab human niana, sa dihang 
ang mga anak sa matuod nga Diyos nagpadayon 
sa pagpakigdulog sa mga anak nga babaye sa 
mga tawo ug sila nagpatunghag mga anak kani- 
la, sila ang mga gamhanan [Heb., haggib-borim'] 
sa kakaraanan, ang mga tawong bantogan.”---Gen 
6:1-4. 

Kon Kinsa Sila. Ang mga komentarista sa 
Bibliya, sa pagkonsiderar sa bersikulo 4, nagpre- 
sentar ug lainlaing opinyon kon kinsa kini nga mga 
Nepilim. Gituohan sa uban nga ang gigikanan sa 
ngalan nagpaila nga ang mga Nepilim maoy “mga 
manulonda nga nangahulog, mga manulondang 
nakasala. Ang uban, nga naggamit ug talagsa- 
ong paagi sa pangatarongan, nanghinapos nga ang 
mismong ngalang Nepilim nagpakita nga sila 'na- 
hulog gikan sa langit’ tungod kay sila “anak sa mga 
langitnon.” Ang ubang mga eskolar, nga nagsentro 
sa ilang pagtagad sa mga pulong “ug usab human 
niana” (ber 4), nag-ingon nga ang mga Nepilim 
dili mga manulonda nga nangahulog' o ang “mga 
gamhanan,” sanglit ang mga Nepilim “diha sa yuta 
niadtong mga adlawa” sa wala pa ang mga anak sa 
Diyos makigdulog sa mga babaye. Kining ulahi 
nga mga eskolar nagtuo nga ang mga Nepilim 
maoy daotang mga tawo lamang sama kang Cain 
--mga kawatan, tigdaogdaog, ug mga malupigon 
nga naglatagaw sa yuta hangtod nga sila gilaglag 
pinaagi sa Lunop. Ang lain pang grupo, nga nagta- 
gad dili lamang sa kahulogan sa ngalang Nepilim 
kondili sa konteksto usab sa bersikulo 4, nanghi- 

napos nga ang mga Nepilim dili mga manulon- 
da kondili maoy mestisong mga anak tungod sa 
pagpakighilawas sa mga manulonda nga nagma- 
teryalisar uban sa mga anak nga babaye sa mga 
tawo. 

Sama usab sa “gib-bo-rim'.” Ang pipila ka 
hubad sa Bibliya nag-usab sa nahimutangan sa 
praseng “ug usab human niana,” nga nagbutang 
niini duol sa sinugdanan sa bersikulo 4, sa ingon 
nagpaila sa mga Nepilim ingong ang “mga gamha- 
nan,” ang gib-borim', nga gihisgotan sa ulahing ba- 
hin sa bersikulo. Pananglitan: “Niadtong mga adla- 
wa, ug usab human niana, dihay mga higante 
[Heb., han-nephi-lim'] sa ibabaw sa yuta, nga gipa- 
nganak sa mga anak sa mga diyos sa dihang sila 
nakighilawas sa mga anak nga babaye sa mga 
tawo, mao kini sila ang mga bayani [Heb., haggib- 
borim'| nga mga tawong banggiitan sa kakaraa- 
nan.”---Gen 6:4, AT; tan-awa usab ang Mo, NIV, ug 
TEV. 

Ang Gregong Septuagint nagsugyot usab nga 
ang “mga Nepilim” ug ang “mga gamhanan” ma- 
nagsama ra pinaagi sa paggamit sa samang pulong 
nga gi'gantes (mga higante) sa paghubad sa duha 
ka pulong. 

Sa pagrepaso niini nga asoy, nakita nato nga gi- 
hisgotan sa mga bersikulo 1 hangtod sa 3 nga “ang 
mga anak sa matuod nga Diyos” nagkuhag mga 
asawa ug nga gipahayag ni Jehova nga iyang pu- 
poson ang iyang pailob sa mga tawo human sa 120 
ka tuig. Unya ang bersikulo 4 naghisgot nga ang 
mga Nepilim anaa sa yuta “niadtong mga adlawa,” 
dayag sa mga adlaw nga miingon si Jehova niini. 
Unya gipakita niini nga kining kahimtanga nagpa- 
dayon “human niana, sa dihang ang mga anak sa 
matuod nga Diyos nagpadayon sa pagpakigdulog 
sa mga anak nga babaye sa mga tawo,” ug naghu- 
bit ug dugang pa sa mga resulta sa pagpakighiusa 
sa “mga anak sa matuod nga Diyos” uban sa mga 
babaye. 


Kinsa ang “mga anak sa Diyos’ nga 
nanganak sa mga Nepilim? 


Kinsa “ang mga anak sa matuod nga Diyos” nga 
gihisgotan dinhi? Mga magsisimba ba sila ni Jeho- 
va (nga lahi sa kasagarang katawhan nga daotan), 
ingon sa pangangkon sa uban? Dili gayod. Gipaki- 
ta sa Bibliya nga tungod sa ilang pagpakigminyo sa 
mga anak nga babaye sa mga tawo misamot ang 
pagkadaotan sa yuta. Si Noe ug ang iyang tulo ka 
anak nga lalaki, uban sa ilang mga asawa, mao la- 
mang ang giuyonan sa Diyos ug mao lamang ang 
gitipigang buhi latas sa Lunop.---Gen 6:9: 8:15, 16, 
1Pe 3:20. 

Busa, kon kining “mga anak sa matuod nga Di- 
yos” maoy mga tawo lamang, motungha ang pa- 
ngutana, Nganong ang ilang mga anak nga “mga 
tawong bantogan” labaw pa sa mga anak sa mga 
daotan, o sa mga anak sa matinumanong si Noe? 
Lain pa, mahimong ipangutana, Nganong gihisgo- 
tan ang ilang kaminyoon ngadto sa mga anak nga 
babaye sa mga tawo ingong talagsaon? Ang ka- 
minyoon ug ang pagpanganak nahitabo na sulod 
sa kapin sa 1,500 ka tuig. 

Busa, ang mga anak sa Diyos nga gihisgotan sa 
Genesis 6:2 mao gayod ang mga manulonda, ang 
espiritung “mga anak sa Diyos.” Kining mga pulo- 
nga gipadapat ngadto sa mga manulonda sa Job 
1:6, 38:7. Kini nga panghunahuna gipaluyohan ni 
Pedro, kinsa naghisgot sa “mga espiritu nga anaa 
sa bilanggoan, nga niadto wala magmasinugtanon 
sa dihang ang pailob sa Diyos nagpaabot sa mga 
adlaw ni Noe.” (1Pe 3:19, 20) Si Judas nagsulat 
usab bahin sa “mga manulonda nga wala magpa- 
dayon sa paghupot sa ilang orihinal nga pagkabu- 
tang apan mitalikod sa ilang nahiangay nga puloy- 
anang dapit.” (Jud 6) Ang mga manulonda may 
katakos sa pagmateryalisar ingong tawo, ug ang 
pipila ka manulonda nagbuhat niana aron sa pag- 
dalag mga mensahe gikan sa Diyos. (Gen 18:1, 2, 
8, 20-22: 19:1-11, Jos 5:13-15) Apan ang langit 
mao ang nahiangayng puloy-anan sa espiritung 
mga persona, ug ang mga manulonda didto adu- 
nay mga katungdanan sa pag-alagad ubos sa man- 
do ni Jehova. (Dan 7:9, 10) Ang pagbiya niini nga 
puloy-anan aron mopuyo sa yuta ug ang pagtali- 
kod sa ilang tinudlong pag-alagad aron makigsek- 
so maoy usa ka pagsupak sa balaod sa Diyos, ug 
kahiwian. 

Giingon sa Bibliya nga ang mga masinupakong 
manulonda karon maoy “mga espiritu nga anaa sa 
bilanggoan,” nga 'gitambog sa Tartaro’ ug “gitaga- 
na uban ang walay kataposang mga gapos ilalom 
sa naglugitom nga kangitngit alang sa paghukom 
sa dakong adlaw.” Kini dayag nga nagpakita nga 
sila gipugngan gayod, dili na makamateryalisar 
pag-usab ingon sa ilang gihimo sa wala pa ang Lu- 
nop.—1Fe 3:19, 2Pe 2:4; Jud 6. 

Miusbaw nga Pagkadaotan. “Ang mga 
gamhanan sa kakaraanan, ang mga tawong banto- 
gan” nga nangatawo tungod niini nga mga kamin- 
yoon, dili mga tawong bantogan atubangan sa Di- 
yos, kay sila wala maluwas sa Lunop, sama sa 
pagkaluwas ni Noe ug sa iyang pamilya. Sila maoy 
“mga Nepilim,” mga tigdaogdaog, malupigon, nga 
tinong nakaamot sa paggrabe sa mga kahimtang. 
Ang ilang mga amahan nga manulonda, nga nahi- 
balo sa pagkahimo sa tawhanong lawas ug makahi- 
mo sa pagmateryalisar, wala maglalang ug kina- 
buhi apan mipuyo niining tawhanong mga lawas 

ug miipon pagpuyo sa mga babaye ug nanganak. 
Busa ang ilang mga anak, “mga gamhanan,” maoy 
mga mestiso nga wala uyoni sa Diyos. Mopatim-aw 
nga ang mga Nepilim wala makabaton ug mga 
anak. 

Sa Mitolohiya. Mipatim-aw nga ang kaban- 
tog ug pagkahadlok sa mga Nepilim nakapatung- 
hag daghang mitolohiya sa paganong mga tawo 
kinsa, human sa paglahugay sa mga pinulongan 
didto sa Babel, nagkatibulaag sa tibuok yuta. Bisan 
pag ang makasaysayanhong kahan-ayan sa asoy 
sa Genesis natuis na pag-ayo ug nadugangan, adu- 
nay talagsaong kaamgiran niining karaang mga 
mitolohiya (ang sa mga Grego ingong usa lamang 
ka pananglitan), diin ang mga diyos ug mga diyo- 
sa nakigsekso sa mga tawo aron manganak ug la- 
baw-tawhanong mga bayani ug gikahadlokang sa- 
mag-diyos nga mga persona nga may mga kinaiya 
sa diyos ug sa tawo.---Tan-awa ang GRESYA, GREGO 
(Gregong Relihiyon). 

Usa ka Taho nga Gituyo sa Pagpalisang. 
Ang napulo ka espiya nga nagdalag bakak nga taho 
ngadto sa mga Israelinhon sa kamingawan bahin 
sa yuta sa Canaan nag-ingon: 'Ang tibuok kataw- 
han nga among nakita sa taliwala niini maoy mga 
tawo nga talagsaon ka dagko. Ug didto among na- 
kita ang mga Nepilim, ang mga anak ni Anak, nga 
gikan sa mga Nepilim, mao nga kami nahimong 
sama sa mga apan-apan sa among panan-aw, ug 
sa ilang mga mata kami nahimo usab nga ingon." 
Sa walay duhaduha dihay pipila ka dagkong mga 
tawo sa Canaan, ingon sa gipakita sa ubang mga 
teksto, apan sila wala gayod tawga nga mga Nepi- 
lim gawas lamang niining “daotang taho” nga ma- 
ayo kaayong pagkamugna aron lang mahadlok ug 
malisang ang mga Israelinhon.--Num 13:31-33, 
14:36, 37. 


NEPTALI [Akong mga Pakigdumog]. 

1. Ang ikaduhang anak nga lalaki nga gipanga- 
nak kang Jacob pinaagi sa sulugoong babaye ni Ra- 
quel nga si Bilha didto sa Padan-aram. (Gen 35:25, 
26, Ex 1:1, 4; 1Cr 2:1, 2) Sanglit si Bilha nahimong 
kapuli sa iyang agalong babaye nga si Raquel, si 
Neptali, sama sa iyang magulang nga pursosong 
igsoong lalaki nga si Dan, giisip sa apuling si Ra- 
quel ingong kaugalingon niyang anak. Bisag nii- 
ning tungora ang iyang igsoong babaye nga si Lea 
may upat na ka anak nga lalaki (Gen 29:32-35), si 
Raquel nalipay tungod sa iyang kalamposan sa 
pagkabaton ug ikaduhang anak nga lalaki pinaa- 
gi sa iyang sulugoon ug mipatugbaw: “Uban ang 
makigbisogong mga pakigdumog ako nakigdumog 
sa akong igsoong babaye. Ako migula usab nga 
mananaog!” Ang gingalan niini nga anak maoy 
Neptali (nga nagkahulogang “Akong mga Pakigdu- 
mog"), nga tukmang nagpahayag sa mga pagba- 

ti ni Raquel sa dihang si Neptali natawo.---Gen 
30:2-8. 

Sa ulahi, si Neptali nakabaton ug upat ka anak 
nga lalaki, si Jazeel (Jaziel), Guni, Jezer, ug Silem 
(Salum). (Gen 46:24: 1Cr 7:13) Sa hapit nang ma- 
matay ang patriarka nga si Jacob, iyang gisulti sa 
iyang mga anak kon unsay mahitabo kanila “sa ka- 
taposang bahin sa mga adlaw,” ug ang iyang gisul- 
ti bahin kang Neptali, bisan tuod usa sa pinakamu- 
bo, maoy paborable.---Gen 49:1, 2, 21. 

2. Ang tribo sa Israel nga ginganlan sa ngalan 
ni Neptali ug gilangkoban sa upat ka tribonhong 
banay nga naggikan sa iyang mga anak nga lalaki 
nga si Jazeel, Guni, Jezer, ug Silem. (Num 26:48, 
49) Duolag usa ka tuig human mobiya ang mga Is- 
raelinhon sa Ehipto, ang mga lalaking manggugu- 
bat niini nga tribo gikan sa 20 anyos pataas miabot 
ug 53,400. (Num 1:42, 43) Samtang didto sa kami- 
ngawan, ang tribo ni Neptali, ilalom sa pagpangu- 
na sa pangulo niini nga si Ahira, nagkampo sa A sa 
tabernakulo uban sa mga tribo ni Aser ug Dan. 
Ingong bahin sa tulo-ka-tribo nga dibisyon sa kam- 
po ni Dan, ang tribo ni Neptali, uban sa tribo ni Dan 
ug Aser, maoy kataposan diha sa han-ay sa pag- 
martsa ug nag-okupar sa labing hinungdanong pu- 
westo ingong bantay sa luyo.--Num 1:15, 16, 2:25- 
31; 7:78, 10:25-28. 

Sa dihang gihimo ang ikaduhang pagsenso duo- 
lan sa upat ka dekada human sa Pagpanggula gi- 
kan sa Ehipto, ang gidaghanon sa mga lalaki nga 
lig-on ug lawas diha sa tribo mius-os ngadto sa 
45,400. (Num 26:50) Lakip sa mga lalaking nanga- 
matay sa tribo mao si Nabi, usa sa napulo ka es- 
piya nga nagdalag daotang taho ug nagpaluya 
sa mga Israelinhon sa pagsulod sa Yutang Saad. 
—Num 13:14, 16, 31-33, 14:35-37. 

Sa kataposan, human makatabok sa Jordan ug 
makigbahin sa pagpukan sa Jerico ug Ai ilalom sa 
pagpanguna ni Josue, ang Neptali maoy usa sa 
mga tribo nga “mibarog alang sa maldisyon” sa 
atubangan sa Bukid sa Ebal. (Jos 6:24, 25: 8:28, 30- 
35; Deu 27:13) Sa dihang miabot ang panahon sa 
pagbahinbahin sa yuta ngadto sa tribonhong mga 
panulondon, si Pedahel, ingong tinudlo sa Diyos 
nga hawas sa tribo ni Neptali, mitabang kang Jo- 
sue ug Eleasar nga saserdote sa pagbahinbahin sa 
yuta.--Num 34:16, 17, 28; Jos 19:51. 

Panulondon nga Yuta. Ang teritoryo nga gi- 
hatag sa tribo ni Neptali nahimutang sa amiha- 
nang bahin sa Yutang Saad. (Deu 34:1, 2) Ang ut- 
lanan sa S mao ang Dagat sa Galilea ug ang Suba 
sa Jordan. Sa igoigong gilay-on ang teritoryo sa 
Aser nag-ubay sa K nga utlanan. Ang rehiyon nga 
gihatag sa Zabulon maoy utlanan sa Neptali sa K 
ug sa H, ug sa H mao ang sa Isacar. (Itandi ang Jos 
19:32-34.) Ang paghisgot sa utlanan sa Neptali nga 

miabot ngadto sa “Juda sa Jordan” (Jos 19:34) da- 
yag nga wala magpasabot nga kini miabot sa teri- 
toryo sa tribo ni Juda, nga nahimutang sa igoigong 
gilay-on sa H sa Neptali. Niining bahina ang “Juda” 
lagmit nagtumong sa rehiyon sa S sa Jordan nga 
giokupar sa banay ni Jair. Bisag giisip nga usa ka 
Manasesnon tungod sa iyang apohang babaye sa 
banay sa amahan (Num 32:41, Jos 13:29, 30), si 
Jair, pinaagi sa iyang apohang lalaki sa banay sa 
amahan, maoy usa ka kaliwat ni Juda. (1Cr 2:5, 21, 
22) Busa ang rehiyon nga gihatag ngadto sa banay 
ni Jair tingali haom nga tawgong Juda tungod sa 
kagikan ni Jair. 

Lakip sa teritoryo sa Neptali mao ang 19 ka kinu- 
taang mga siyudad ug ang kabalangayan niini. 
(Jos 19:35-39) Ang usa niining mga siyudara, ang 
Kedes, gihatag ngadto sa mga Levihanon ug gihi- 
mong sagrado ingong usa ka siyudad nga dalang- 
panan. (Jos 20:7, 9) Ang duha ka laing siyudad, 
ang Hammat (Hamot-dor o Hamon) ug ang Kartan 
(Kiriataim), gihatag usab sa mga Levihanon. (Jos 
19:35: 21:6, 32, 1Cr 6:62, 76) Sa Bet-semes ug Bet- 
anat, duha ka laing siyudad sa Neptali, ang mga 
Canaanhon wala papahawaa apan gipailalom sa pi- 
nugos nga trabaho.--Huk 1:33. 

Ang yuta nga kas-a giokupar sa tribo ni Neptali, 
bisan tuod ug bukiron (Jos 20:7), maoy mabunga- 
hon. Ilabinang tabunok mao ang triyanggulo nga 
patag (sa Genesaret) sa AK nga bahin sa Dagat sa 
Galilea ug ang rehiyon sa Hula. Ang panalangin ni 
Moises alang kang Neptali tingali nagtumong sa 
yuta nga panulondon sa tribo. “Si Neptali busog sa 
pag-uyon ug puno sa panalangin ni Jehova. Pa- 
nag-iyaha ang kasadpan ug ang habagatan.” (Deu 
33:23) Ang “kasadpan” mahimong hubaron usab 
nga “dagat” (ftn sa AS) o “lanaw” (RS) ug busa ma- 
himong magpasabot sa Dagat sa Galilea, ug ang 
“habagatan” tingali nagtumong sa kinahabagatang 
bahin sa teritoryo sa Neptali nga sikbit sa maong 
dagat. Adunay posibilidad usab nga ang teksto, bi- 
sag nagtumong sa Dagat sa Galilea, angayng basa- 
hon: “Ang dagat ug ang isda niini iyang gipanag- 
iya.”--Ftn sa Rbis8. 

Gikan sa Panahon sa mga Maghuhukom 
Hangtod sa Pagkadestiyero. Sa iyang tagna 
sa hapit na siyang mamatay, si Jacob naghisgot 
kang Neptali ingong “usa ka yagpis nga bayeng 
osa.” (Gen 49:21) Kini tingali nagtumong sa katu- 
lin ug pagkahanas sa tribo diha sa gubat, ug ang 
kasaysayan sa tribo dayag nga nagpamatuod niini. 
Napulo ka libong lalaki gikan sa Neptali ug Zabulon 
ang maisogong misanong sa panawagan ni Barak 
nga makiggubat batok sa nasangkapan pag-ayong 
kasundalohan ubos sa pagmando ni Sisera ug, hu- 
man niana, gipanalanginan ug kadaogan. Si Barak 
lagmit gikan sa tribo ni Neptali, sanglit ang Kedes 

sa Neptali dayag nga maoy iyang pinuy-anan. (Huk 
4:6-15: 5:18) Ang tribo ni Neptali mipaluyo usab 
kang Maghuhukom Gideon sa pagpakiggubat batok 
sa mga Midianhon.---Huk 6:34, 35; 7:23, 24. 

Katuigan sa ulahi 1,000 ka pangulo ug 37,000 ka 
ubang manggugubat sa tribo ni Neptali ang miad- 
to sa Hebron aron sa paghimo kang David nga hari 
ibabaw sa tibuok Israel. Bisan gikan sa Isacar, Za- 
bulon, ug Neptali, may pagkaon nga gidala alang sa 
gihimong kombira sa maong okasyon. (1Cr 12:23, 
34, 38-40) Ubos sa pagpanguna ni Haring David, 
ang tribo ni Neptali dayag nga may dungganong 
bahin sa pagsumpo sa mga kaaway sa Israel.---Sal 
68:Sup, 1, 27. 

Pipila ka dekada human sa pagkabahin sa ging- 
harian sa Israel, ang Neptali nakasinatig pagpang- 
hasi gikan kang Haring Ben-hadad I sa Sirya. (1Ha 
15:20, 2Cr 16:4) Duolan sa duha ka siglo sa ulahi, 
sa panahon sa pagmando ni Peka, ang mga molup- 
yo sa Neptali gidestiyero ni Tiglat-pileser III ngad- 
to sa Asirya. (2Ha 15:29) Duolan sa usa ka siglo 
human mapukan ang amihanang gingharian, si 
Haring Josias sa Juda maisogong nagpakaylap sa 
iyang paglaglag sa mga butang nga nalangkit sa 
idolatriya hangtod sa A sa nagun-ob nga mga 
dapit sa Neptali nga gimandoan sa Asirya.---2Cr 
34:1-7. 

Tagna ni Isaias. Ang kaulawan nga giantos 
gikan sa mga kamot sa mga Asiryanhon lagmit 
mao ang gihisgotan sa Isaias 9:1: “Ang kadulom 
dili mahisama sa dihang ang yuta may kapit-os, 
sama sa kanhing panahon sa dihang ang usa nag- 
tamay sa yuta sa Zabulon ug sa yuta sa Neptali.” 
Dayon gipakita ni Isaias nga sa umaabot nga pana- 
hon ang pasidungog igahatag sa tinamay---ang 
dalan duol sa dagat, sa rehiyon sa Jordan, Galilea 
sa mga nasod.” Siya nagpadayon: “Ang katawhan 
nga naglakaw sa kangitngit nakakita ug dakong ka- 
hayag. Kon bahin niadtong mga nagapuyo sa yuta 
sa mabagang kangiob, ang kahayag mismo misid- 
lak diha kanila.” (Isa 9:1, 2) Kining mga pulonga 
mismo gikutlo ni Mateo (4:13-17) ug gipadapat 
kang Kristo Jesus, “ang kahayag sa kalibotan,” ug 
sa iyang buluhaton. (Ju 8:12) Sanglit gihimo ni Je- 
sus ang Capernaum sa teritoryo sa Neptali nga 
“yang kaugalingong siyudad” (Mat 4:13, 9:1), siya 
sa usa ka diwa pagaisipon nga iya sa Neptali. Busa 
ang matagnaong mga pulong usab ni Jacob labot 
sa Neptali, “Siya nagahatag ug mga pulong nga 
hamili,” makataronganong ikapadapat kang Jesus. 
(Gen 49:21) Ang Anak sa Diyos sa pagkatinuod 
naghatag ug “mga pulong nga hamili,” nga nag- 
tukmod gani sa mga opisyal nga gipadala aron sa 
pagdakop kaniya sa pag-ingon: “Wala pa gayoy la- 
ing tawo nga nakasulti ug sama niini.”--Ju 7:46. 

Gihisgotan Diha sa mga Panan-awon. Sa 
panan-awon ni Ezequiel, ang gihatag nga yuta sa 
tribo ni Neptali nahimutang tali sa Aser ug Mana- 
ses (Eze 48:3, 4), ug ang usa sa mga ganghaan 
sa siyudad nga “Si Jehova Anaa Diha” ginganlan 
sa ngalan ni Neptali. (Eze 48:34, 35) Dugang pa, 
diha sa panan-awon si apostol Juan nakadungog 
nga 12,000 ang gitimbrehan gikan sa (espirituwal) 
nga tribo ni Neptali.---Pin 7:4, 6. 


NEPTOA. Ang ngalan nga nalangkit sa usa ka 
tubod duol sa utlanan tali sa Juda ug Benjamin. 
(Jos 15:1, 9; 18:11, 15) Kini nga tubod sagad gituo- 
hang mao ang tubod sa Lifta (‘En Neftoah), dapit sa 
S sa Kiriat-jearim ug mga 4 km (2.5 mi) sa KAK sa 
Patukoranan sa Templo didto sa Jerusalem. Bisan 
tuod kini nga kahubitan mosibo sa Josue 15:9, ang 
Josue 18:15, 16 daw nagpakita nga ang “tubod sa 
katubigan sa Neptoa” nahimutang sa K sa Kiriat- 
jearim. Lainlain ang paagi sa mga maghuhubad sa 
Bibliya sa pagsulbad niining daw panagsumpaki. 
Sa pagsunod sa hubad sa Gregong Septuagint, ang 
pulong nga “pakasadpan" giilisdan sa The Jerusa- 
lem Bible ug “paingon sa Gasin.” Diha sa Revised 
Standard Version kini nga teksto giilisdan nga ka- 
harmonya sa Josue 15:9 ug mabasa nga “ngadto sa 
Epron” inay nga “pakasadpan.” Si Ronald A. Knox 
naghubad sa Hebreohanong pulong nga yam mah 
(pakasadpan) sumala sa literal nga kahulogan niini 
ingong “paingon sa dagat” ug, diha sa nota o foot- 
note, nagpahayag: “Kini angayng magkahulogan 
nga pakasadpan, paingon sa Mediteranyo, apan 
daw tataw kaayo nga diha niining dapita ang utla- 
nan sa Benjamin miliso nga pasidlakan, ug ang da- 
gat lagmit mao ang Patayng Dagat, ang utlanan 
niini pasidlakan.” 

NEPUSESIM, NEPUSIM. Usa ka pangu- 
lo sa banay sa mga Netinim, nga ang pipila sa 
iyang mga kaliwat namalik gikan sa pagkadestiye- 
ro sa Babilonya uban kang Zorobabel niadtong 
537 W.K.P. (Neh 7:6, 7, 46, 52, Esd 2:43, 50) Lag- 
mit nga siya Ismaelinhon ug kagikan pinaagi sa tri- 
bo ni Napis.---Gen 25:13-15: 1Cr 1:29-31, 5:19. 


NER [lampara]. Usa ka Benjaminhon, anak nga 
lalaki ni Abiel (Jeiel), amahan ni Abner ug Kis, ug 
apohan ni Haring Saul.--1Sa 14:50, 51; 1Cr 8:33, 
9:39, tan-awa ang ABIEL Num. 1. 


NEREO. Usa ka igsoong lalaki kinsa, uban sa 
iyang igsoong babaye, gilakip sa mga pangomosta 
ni Pablo ngadto sa kongregasyon sa Roma. (Rom 
16:15) Kini nga ngalan makita usab diha sa Ro- 
manhong mga inskripsiyon nga nagtala sa pipila 
ka membro sa panimalay sa emperador, ingon 
man usab diha sa leyenda. 

NERGAL. Usa ka Babilonyanhong bathala nga 
ilabinang gisimba didto sa Cuta, usa ka siyu- 
dad nga sumala sa kasaysayan gipahinungod kang 
Nergal. Ang katawhan sa Cut (Cuta), nga gipapuyo 
sa hari sa Asirya sa teritoryo sa Samaria, nagpada- 
yon sa pagsimba niini nga bathala. (2Ha 17:24, 30, 
33) Ang pipila ka eskolar nagtuo nga si Nergal sa 
sinugdan gilangkit sa kalayo ug sa kainit sa adlaw 
ug nga sa ulahi siya giisip nga usa ka diyos sa gu- 
bat ug sa pagpangayam ingon man usa ka tigdalag 
kamatay. Ang mga ngalan nga gigamit alang kang 
Nergal diha sa relihiyosong mga sinulat nagpakita 
nga siya pangunang giisip ingong usa ka tiglaglag. 
Siya gitawag nga “ang mangtas nga hari,” “ang 
mapintas,” ug “ang tigsunog.” Si Nergal giisip usab 
ingong diyos sa kalibotan sa mga patay ug ang 
bana ni Eresh-Kigal. Ang pak-an nga leyon nga 
may ulo sa tawo giisip nga mao ang simbolo ni 
Nergal. 

Si Nergal-sarezer nga Rabmag, usa sa mga prin- 
sipe ni Haring Nabucodonosor, dayag nga gingan- 
lan sumala sa ngalan niini nga diyos.---Jer 39:3, 13. 


NERGAL-SAREZER [gikan sa Akadianhon, 
nga nagkahulogang “Hinaot Panalipdan ni Nergal 
ang Hari]. 

1. Usa ka prinsipe nga Babilonyanhon sa pana- 
hon ni Nabucodonosor.---Jer 39:3. 

2. Laing bantogan nga prinsipe sa kasundalohan 
ni Nabucodonosor sa dihang gipukan ang Jerusa- 
lem, siya gipalahi sa Num. 1 pinaagi sa gidugang 
nga titulong Rabmag. Kini nga Rabmag ang mita- 
bang nga mabuhian si Jeremias.---Jer 39:3, 13, 14. 

Tungod kay kining ngalana amgid kaayo sa nga- 
lan nga makaplagan diha sa Babilonyanhong mga 
inskripsiyon (Nergal-shar-usur), ang pipila ka es- 
kolar nagtuo nga kini nga prinsipe mao si Neriglis- 
sar (pormang Grego), nga gituohang mao ang ma- 
nununod ni Haring Evil-merodak (Awil-Marduk). 
--Ancient Near Eastern Texts, giedit ni J. Pritch- 
ard, 1974, p. 308. 


NERI [gikan sa Heb., pinamubo sa Nerias]. Usa 
ka kaliwat ni Haring David pinaagi kang Natan diha 
sa harianong kagikan ni Jesus. Sumala ni Lucas, si 
Sealtiel maoy anak ni Neri, apan si Mateo nag- 
ingon nga si Jeconias mao ang amahan ni Sealtiel. 
(Mat 1:12, Luc 3:27) Si Sealtiel lagmit naminyo sa 
anak nga babaye ni Neri, sa ingon nahimong iyang 
umagad. Sa Hebreohanong mga talaan sa kagikan 
sagad nga ang umagad gitawag nga anak. Busa, 
husto ang duha ka asoy. 


NERIAS |Si Jehova Maoy Akong Lampara]. 
Anak nga lalaki ni Maseias, ug amahan ni Baruk, 
ang sekretaryo ni Jeremias, ug ni Seraias, ang usa 
nga nagbasa sa mahukmanong pagsaway sa Babi- 


NETANIAS 


lonya nganha niana nga siyudad.---Jer 32:12, 36:4, 
8, 14, 32, 43:3, 6; 45:1, 51:59-64. 


NERO. 


NETAIM. Usa ka dapit sa Juda nga gipuy-an 
sa pipila ka magkukulon nga nag-alagad sa hari. 
(1Cr 4:21-23) Sa pagkakaron ang nahimutangan sa 
Netaim wala mahibaloi. 


NETANEL [Ang Diyos Naghatag]. 

1. Pangulo sa tribo ni Isacar; anak nga lalaki ni 
Zuar. (Num 1:8, 16) Niini nga katungdanan, iyang 
gidumala ang pagrehistro sa tribo ni Isacar didto sa 
kamingawan, gitanyag ang iyang gasa sa dihang 
giinagurahan ang halaran sa tabernakulo, ug gipa- 
ngulohan ang 54,400 ka kasundalohan.--Num 2: 
5, 6; 7:11, 18-23, 10:15. 

2. Ikaupat nga ginganlang anak nga lalaki ni 
Jese ug magulang ni Haring David.-- 1Cr 2:13-15. 

3. Usa ka Levihanon kansang anak nga lalaki 
nga si Semaias maoy usa ka sekretaryo sa panahon 
sa paghari ni David.--- 1Cr 24:6. 

4. Usa ka saserdote nga nagpalanog sa trompe- 
ta atubangan sa arka sa pakigsaad diha sa parada 
nga nag-uban niini paingon sa Jerusalem.---1Cr 
15:24. 

5. Usa ka Levihanong magbalantay-sa-gangha- 
an sa panahon ni David nga gitudlo sa H sa sangtu- 
waryo diin nahimutang ang mga balay-tipiganan, 
ikalimang anak nga lalaki ni Obed-edom.---1Cr 26: 
4,8, 1b. 

6. Usa ka prinsipe nga gipadala ni Haring Jeho- 
sapat aron sa pagtudlo sa balaod ni Jehova diha sa 
mga siyudad sa Juda.---2Cr 17:7-9. 

7. Usa ka pangulong Levihanon nga miamot ug 
mga hayop aron ihalad diha sa dakong pagsaulog 
ni Josias sa Paskuwa.--2Cr 35:9, 18, 19. 

8. Pangulo sa saserdotehanong balay sa amahan 
ni Jedaia sa mga adlaw ni Joiakim nga manununod 
ni Jesua.--Neh 12:12, 21. 

9. Usa ka saserdote taliwala sa mga anak nga la- 
laki ni Pasur nga nagkuhag langyawng mga asawa 
apan nagpapahawa kanila tungod sa awhag ni Es- 
dras. (Esd 10:22, 44) Lagmit mao ra ang Num. 10. 

10. Usa ka maghohoni diha sa usa sa mga para- 
da nga nagsaulog sa pagkatukod pag-usab sa paril 
sa Jerusalem sa adlaw ni Nehemias. (Neh 12:31, 35, 
36) Lagmit mao ra ang Num. 9. 


NETANIAS [Si Jehova Naghatag]. 

1. Ang ikatulong ginganlan sa upat ka anak nga 
lalaki ni Asap nga gipili ni David alang sa pag-ala- 
gad ingong manunugtog sa sangtuwaryo. Sa 24 ka 
dibisyon, si Netanias ang nangulo sa ikalima.---1Cr 
25:1,2, 12. 


Tan-awa ang CESAR. 


NETINIM 


2. Usa ka Levihanon sa pundok nga gilangkoban 
sa mga saserdote, mga Levihanon, ug mga prinsi- 
pe nga gipadala ni Haring Jehosapat sa ikatulong 
tuig sa iyang paghari aron sa pagtudlo sa balaod ni 
Jehova diha sa mga siyudad sa Juda.---2Cr 17:7-9. 

3. Anak nga lalaki ni Selemias ug amahan ni Je- 
hudi kinsa nagbasa sa linukot ni Jeremias ngadto 
kang Haring Jehoiakim niadtong 625 W.K.P.---Jer 
36:14, 21, 23. 

4. Ang anak nga lalaki ni Elisama ug amahan ni 
Ismael nga mamumuno ni Gobernador Gedalias. 
--2Ha 25:23, 25: Jer 40:8, 14, 15: 41:1-18. 


NETINIM [Mga Hinatag]. Dili-Israelinhong 
mga sulugoon o mga alagad sa templo. (1Cr 9:2, 
Esd 8:17) Ang mga hawas sa 35 ka banay sa mga 
Netinim maoy lakip niadtong namalik gikan sa 
pagkadestiyero sa Babilonya uban kang Zorobabel 
niadtong 537 W.K.P. (Esd 2:1, 2, 43-54, 58; Neh 
7:46-56, 60; ang mga anak nga lalaki ni Akub, Ha- 
gab, ug Asna, nga gitala ni Esdras, wala hisgoti ni 
Nehemias. Sila tingali giusa sa ubang mga ngalan 
sa banay.) Lain pa, niadtong 468 W.K.P., ang pipi- 
la ka Netinim miuban kang Esdras gikan sa Babi- 
lonya paingon sa Jerusalem. (Esd 7:1-7) Human ni- 
adto ang pipila ka Netinim nakigbahin sa pag-ayo 
sa paril sa Jerusalem. (Neh 3:26) Miduyog usab sila 
sa mga Israelinhon sa usa ka pakigsaad nga dili 
makig-alyansa sa kaminyoon uban sa mga lang- 
yaw.--Neh 10:28-30. 

Lagmit daghan sa mga Netinim maoy mga kali- 
wat sa mga Gabaonhon nga gihimo ni Josue “nga 
mga mangangahoy ug mga magkakalos ug tubig 
alang sa katigoman ug alang sa halaran ni Jehova.” 
(Jos 9:23, 27) Dayag nga ang ubang Netinim nag- 
gikan sa mga binihag ni Haring David ug sa iyang 
mga prinsipe. (Esd 8:20, itandi ang Sal 68:18.) Ang 
mga Netinim nga iya sa banay ni Meunim lagmit 
maoy mga kaliwat sa mga binihag ni Haring Uz- 
zias sa Juda. (2Cr 26:7: Esd 2:50, Neh 7:52) Ang 
lain pang grupo, “ang mga anak ni Nepusim” (Ne- 
pusesim), lagmit maoy mga kaliwat ni Ismael pi- 
naagi kang Napis.--Gen 25:13-15, Esd 2:50, Neh 
7:52. 

Human sa yugto sa pagkadestiyero, ang mga Ne- 
tinim mipuyo sa Opel, lagmit nga duol sa dapit sa 
templo, ingon man usab sa ubang mga siyudad. 
(Esd 2:70, Neh 3:26, 31, 7:73, 11:3, 21) Tungod sa 
ilang buluhaton sa templo, si Haring Artajerjes sa 
Persia nagpahigawas kanila gikan sa pagbayad ug 
buhis, tributo, ug sa ubang bayranan.---Esd 7:24. 


NETOPA [gikan sa lintunganayng pulong nga 
nagkahulogang “nagtulo, nahulog"], NETOPAHA- 
NON. Usa ka gamayng balangay sa Juda nga 
lagmit nahimutang sa Khirbet Bedd Faluh, mga 
4 km (2.5 mi) sa HHS sa Betlehem, ug ang mga 

molupyo niini. Gihatagan ug dakong pagtagad sa 
Bibliya ang mga molupyo niini, kinsa, sa sinugdan, 
lagmit maoy mga paryente niadtong nanimuyo sa 
Betlehem.---1Cr 2:54. 

Lakip sa mga Netopahanon mao ang gamhanang 
mga tawo ni David nga si Maharai ug Heleb (Heled: 
Heldai), ug silang duha nahimong mga pangulo sa 
mga dibisyon sa kasundalohan. (2Sa 23:8, 28, 29, 
1Cr 11:26, 30, 27:13, 15) Ang pipila ka Netopaha- 
non nahibilin sa Juda human sa linangkob nga 
pagkadestiyero ngadto sa Babilonya, ug ilang gipa- 
luyohan si Gobernador Gedalias. (2Ha 25:23: Jer 
40:8) Daghang kaliwat sa mga Netopahanon nga 
lakip niadtong gidala ngadto sa Babilonya ang na- 
malik uban kang Zorobabel niadtong 537 W.K.P. 
(Esd 2:1, 2, 22, Neh 7:26) Ang pipila ka Levihanon 
nga mipuyo taliwala sa kabalangayan sa mga Ne- 
topahanon miadto sa Jerusalem alang sa inaguras- 
yon sa natukod pag-usab nga paril.--1Cr 9:14, 16, 
Neh 12:27, 28. 


NEZIA [gikan sa lintunganayng pulong nga 
nagkahulogang “dumala, labaw, lahutay']. Katigu- 
langan sa usa ka grupo sa mga Netinim nga miba- 
lik uban kang Zorobabel human sa pagkadestiyero 
sa Babilonya niadtong 537 W.K.P.--Esd 2:1, 2, 43, 
54: Neh 7:46, 56. 


NEZIB [gikan sa lintunganayng pulong nga 
nagkahulogang “tukoron, pahimutang, patindog']. 
Usa ka dapit sa Juda diha sa Sepela. (Jos 15:20, 33, 
43) Kasagarang gituohan nga mao kini ang Khir- 
bet Beit Nesib (Horvat Neziv), mga 11 km (7 mi) sa 
AK sa Hebron. 


NGABIL. Ingong bahin sa baba ug hinungda- 
non sa paglitok sa mga pulong, ang “ngabil” (Heb., 
sa:-phah” Gr., khei'los) gigamit sa mahulagwayong 
paagi ingong katumbas sa sinultihan o sa pinu- 
longan (Pr 14:3, 1Co 14:21) ug usahay gigamit 
ingong samag kahulogan sa “dila” (Sal 34:13, Pr 
12:19) ug sa “baba.” (Sal 66:14: Pr 18:7) Sa wala pa 
lahugaya ang pinulongan didto sa Babel, “ang tibu- 
ok yuta nagpadayon nga may usa ka pinulongan 
[sa literal, “ngabil”] ug usa ka hugpong sa mga pu- 
long.” (Gen 11:1, 6-9; ang samang paggamit maki- 
ta sa Sal 81:5, Isa 19:18.) Pinaagi ni manalagnang 
Sofonias gisaad sa Diyos nga ihatag sa mga kataw- 
han “ang kausaban ngadto sa putli nga pinulongan 
[ngabil]”: sa ingon sila hiniusang magadayeg kang 
Jehova ug sa iyang matarong nga mga katuyoan 
pinaagi ni Kristo Jesus.--Sof 3:9; itandi ang Pr 
12:19. 

Ang mga ngabil dili-kasaligang ilhanan kon un- 
say anaa sa kasingkasing, sanglit kini mahimong 
gamiton sa usa ka tawo sa pagsulti ug sinalingka- 
paw nga sinultihan. (Mat 15:8) Bisan pa niana, ang 

mga ngabil dili makatago sa tinuod nga kahimtang 
sa kasingkasing gikan sa Diyos (Heb 4:13), ug kini 
sa kadugayan magpagula kon unsay anaa sa ka- 
singkasing.—Pr 26:23-26; Mat 12:34. 

Dili buot ni Moises nga siya ang makigsulti sa 
atubangan ni Paraon tungod kay siya “dili-tinuli sa 
mga ngabil,” sa ato pa, ang iyang mga ngabil ma- 
orag adunay yamis ug busa taas ug baga kaayo 
maong siya malisdan sa pagsulti. Lagmit may de- 
pekto siya sa pagpanulti. (Ex 6:12, 30) Si Isaias, sa 
dihang gitawag ni Jehova, nagtinguha sa pag-ala- 
gad apan nasubo tungod kay siya nahimong ingon 
sa usa ka tawo nga gipahilom kay siya nakakita 
kang Jehova diha sa panan-awon bisan tuod siya 
usa ka tawong mahugaw sa ngabil, ug siya dili 
angayan nga magdala sa mahinlo nga mensahe sa 
Diyos. Dayon gipahinabo ni Jehova nga mahinloan 
ang mga ngabil ni Isaias.---Isa 6:5-7: itandi ang Ju 
15:3, Isa 52:11: 2Co 6:17. 

Ang tagna ni Oseas nagdasig sa Israel sa pagtan- 
yag ngadto kang Jehova sa “mga toreyong baka” sa 
ilang mga ngabil, nga naghawas sa mga halad sa 
tim-os nga pagdayeg. (Os 14:2) Si apostol Pablo 
naghisgot niini nga tagna sa dihang iyang gidasig 
ang mga isigkamagtutuo nga itanyag ngadto sa 
Diyos “ang halad sa pagdayeg, nga mao, ang bunga 
sa mga ngabil nga naghimog pagpahayag sa da- 
yag sa iyang ngalan. ”---Heb 13:15. 

Sa mahulagwayong paagi, ang “ngabil nga mau- 
log-ulogon” nagtumong sa malansisong sinultihan. 
(Sal 12:2, 3) Ang maong mga ngabil, ingon man 
ang mahait o bakakon nga mga ngabil, makadaot 
--lalom nga makasamad sama sa usa ka espada o 
malala sama sa usa ka bitin. (Sal 59:7: 140:3; Rom 
3:13) Ang usa ka tawong “nagawalis nga halapad 
sa iyang mga ngabil” mao kadtong nagasulti nga 
mapatuyangon o dili maalamon. (Pr 13:3) Kini ma- 
kadaot kaniya, kay papanubagon sa Diyos ang ma- 
tag usa tungod sa iyang mga pulong.---Deu 23:23, 
Num 30:6-8, Pr 12:13, itandi ang Job 2:10, Mat 12: 
36, 37. 


NGALAN. Usa ka pulong o prase nga nabi- 
mong linain nga pagtawag sa usa ka tawo, dapit, 
hayop, tanom, o ubang butang. Ang “ngalan” ma- 
himong magpasabot sa reputasyon sa usa ka tawo 
o sa tawo mismo. 

“Utang sa tanang kabanayan sa langit ug sa yuta 
ang ngalan niini” kang Jehova nga Diyos. (Efe 3:14, 
15) Iyang gitukod ang unang tawhanong pamilya 
ug gitugotan si Adan ug Eva nga makabaton ug 
mga anak. Busa, utang sa yutan-ong mga linya sa 
kaliwatan ang ilang ngalan kaniya. Siya mao usab 
ang Amahan sa iyang langitnong banay. Ug mai- 
ngon nga iyang gitawag ang tanang dili-maihap 
nga mga bituon pinaagi sa ilang mga ngalan (Sal 


NGALAN 


147:4), walay duhaduha nga iyang gihatagag mga 
ngalan ang mga manulonda.--Huk 13:18. 

Ang usa ka makapaikag nga pananglitan kon gi- 
unsa pagngalan ang usa ka bag-o gayod nga bu- 
tang maoy maylabot sa milagrosong gitagana nga 
mana. Sa dihang kini unang nakita sa mga Israe- 
linhon, sila miingon: “Unsa ba kini?” (man hu”?) 
(Ex 16:15) Dayag nga tungod niini nga ila kining 
gitawag ug “mana,” nga lagmit nagkahulogang 
“Unsa ba kini?”--Ex 16:31. 

Nagkalainlain ang mga opinyon sa mga eskolar 
bahin sa gigikanan sa pipila ka ngalan, sa lintunga- 
nayng mga pulong niini, ug sa kahulogan niini. Tu- 
ngod niini nga mga katarongan, ang mga kahulo- 
gan nga gihatag alang sa mga ngalan diha sa 
Bibliya magkalahi diha sa lainlaing mga sinulat. 
Niini nga publikasyon, ang pangunang awtoridad 
sa pagtino sa mga kahulogan sa mga ngalan mao 
ang Bibliya mismo. Ang usa ka pananglitan mao 
ang kahulogan sa ngalang Babel. Sa Genesis 11:9, 
si Moises misulat: “Mao nga ang ngalan niini gita- 
wag ug Babel, tungod kay didto si Jehova naglahu- 
gay sa pinulongan sa tibuok yuta.” Dinhi gilangkit 
ni Moises ang “Babel” sa lintunganayng berbo nga 
batlal' (libog), sa ingon nagpakita nga ang “Babel” 
nagkahulogang “Kalibog.” 

Ang mga ngalan diha sa Bibliya sa lainlaing pa- 
agi gilangkoban sa usa lamang ka pulong, mga pra- 
se, o mga tudling-pulong, ang mga ngalan nga 
adunay kapin sa usa ka silaba sagad may pinamu- 
bong mga porma. Kon ang Bibliya wala maghisgot 
nga espesipiko sa gigikanan sa usa ka ngalan, gipa- 
ningkamotan nga matino ang lintunganayng pu- 
long niini pinaagi sa paggamit ug iladong moderno 
nga mga diksiyonaryo. Ang diksiyonaryo nga gi- 
gamit sa pagtino sa lintunganayng mga pulong sa 
Hebreohanon ug Aramaikong mga ngalan mao 
ang Lexicon in Veteris Testamenti Libros (gisulat ni 
L. Koehler ug W. Baumgartner, Leiden, 1958), lakip 
ang bahin niini nga rebisado na. Alang sa Gregong 
mga ngalan, ang ikasiyam nga edisyon sa A Greek- 
English Lexicon (gisulat ni H. G. Liddell ug R. Scott 
ug girebisar ni H. S. Jones, Oxford, 1968) mao ang 
pangunang diksiyonaryo nga gikonsulta. Dayon, 
ang mga hubad nga makaplagan diha sa Bag-ong 
Kalibotang Hubad sa Balaang Kasulatan gigamit 
aron sa paghatag ug kahulogan niini nga lintunga- 
nayng mga pulong. Pananglitan, ang ngalang El- 
natan gilangkoban sa lintunganayng mga pulong 
nga 'E] (Diyos) ug nathan’ (hatag), sa ingon nagka- 
hulogang “Ang Diyos Naghatag."”--Itandi ang Gen 
28:4, diin ang nathan” gihubad nga “gihatag.” 

Mga Ngalan sa mga Hayop ug mga Tanom. 
Gihatag ni Jehova nga Diyos sa unang tawong si 
Adan ang pribilehiyo sa pagngalan sa ubos nga 


NGALAN 


mga linalang. (Gen 2:19) Ang mga ngalan nga gi- 
hatag tino nga mahubiton. Kini makita sa pipila ka 
Hebreohanong mga ngalan sa mga hayop ug ingon 
man sa mga tanom. Ang usa ka Hebreohanong pu- 
long alang sa “asno” (Cchamohr') dayag nga naggi- 
kan sa usa ka lintunganayng pulong nga nagka- 
hulogang “mahimong pula,” nga nagtumong sa 
kasagarang kolor sa hayop. Ang Hebreohanong 
pulong alang sa tukmo (tohro tor) lagmit gisundog 
gikan sa “tur-r-r tur-r-r” nga maoy mabakhoong 
pagpiyakpiyak niini nga langgam. Ang mga pu- 
long nga “usa nga nahigmata” maoy pagtawag sa 
kahoyng almendras, lagmit tungod kay usa kini sa 
labing unang mga kahoy nga mamulak. 

Mga Ngalan sa Dapit ug Topograpiya sa 
Yuta. Usahay nganlan sa mga tawo ang mga da- 
pit sumala sa ilang kaugalingong mga ngalan, sa 
ngalan sa ilang mga anak, o sa ilang mga katigu- 
langan. Ang mamumuno nga si Cain nagtukod ug 
usa ka siyudad ug nagngalan niini sumala sa nga- 
lan sa iyang anak nga lalaking si Enoc. (Gen 4:17) 
Si Noba nagtawag sa nasakop nga siyudad sa Ke- 
nat sumala sa iyang kaugalingong ngalan. (Num 
32:42) Ang mga Danhanon, human mailog ang Le- 
sem, nagtawag sa maong siyudad nga Dan, kay 
mao kini ang ngalan sa ilang katigulangan.---Jos 
19:47: tan-awa usab ang Deu 3:14. 

Kon bahin sa mga halaran (Ex 17:14-16), mga 
atabay (Gen 26:19-22), ug mga tubod (Huk 15:19), 
ang mga dapit sagad ginganlan pinasukad sa mga 
panghitabo nga nahitabo didto. Ang mga panang- 
litan niini mao ang Babel (Gen 11:9), Jehova-jireh 
(Gen 22:13, 14), Beer-seba (Gen 26:28-33), Bethel 
(Gen 28:10-19), Galeed (Gen 31:44-47), Sucot (Gen 
33:17), Abel-mizraim (Gen 50:11), Masah, Meriba 
(Ex 17:7), Tabera (Num 11:3), Kibrot-hataava (Num 
11:34), Horma (Num 21:3), Gilgal (Jos 5:9), Ubos 
nga Patag sa Akor (Jos 7:26), ug Baal-perazim (2Sa 
5:20). 

May mga panahon nga ang pisikal nga mga dag- 
way sa yuta nahimong pasukaranan alang sa mga 
ngalan sa mga dapit, mga bukid, ug mga suba. 
Ang mga siyudad sa Geba ug Gibea (parehong 
nagkahulogang “Bungtod”) sa walay duhaduha na- 
kabaton sa mga ngalan niini tungod kay nahimu- 
tang kini sa kabungtoran. Ang Lebanon (nagkahu- 
logang “Puti [nga Bukid]”) lagmit nakabaton sa 
ngalan niini tungod sa puti nga kolor sa anapog 
nga mga pangpang ug sa mga tumoy niini o tu- 
ngod kay ang ibabaw nga mga bakilid niini mata- 
bonan ug niyebe sulod sa dakong bahin sa tuig. Tu- 
ngod kay nahimutang duol sa mga atabay, tubod, 
ug mga sapa, ang mga lungsod ug mga siyudad 
sagad gihatagag mga ngalan nga may prefix nga 
“en” (tuboran, o, tubod), “beer” (atabay), ug “abel” 
(sapa). 

Ang ubang mga ngalan gikuha gikan sa mga ki- 
naiyahan sama sa gidak-on, trabaho, ug abot. Ang 
mga pananglitan niini mao ang Betlehem (nagka- 
hulogang “Balay sa Tinapay”), Betsaida (Balay sa 
Mangangayam (o, Mangingisda)), Gat (Pug-anan 
sa Bino), ug Bezer (Dili Maduol nga Dapit). 

Ang mga dapit ginganlan usab sa mga ngalan sa 
mga hayop ug mga tanom, ug daghan niini nga 
mga ngalan maoy kombinasyon. Lakip niini mao 
ang Aijalon (nagkahulogang “Dapit sa Bayeng Osa, 
Dapit sa Laking Osa”), En-gedi (Tuboran (Tubod) 
sa Nating Kanding), En-eglaim (Tuboran (Tubod) 
sa Duha ka Nating Baka), Akrabim (Mga Tanga), 
Baal-tamar (Tag-iya sa Kahoyng Palma), ug En- 
Tapua (Tuboran (Tubod) sa (Kahoyng) Mansanas). 

Ang “bet” (nagkahulogang “balay”), “baal” (tag- 
iya, agalon), ug “kiriat” (lungsod) sagad nga mao 
ang unang bahin sa gikombinar nga mga ngalan. 

Mga Ngalan sa mga Tawo. Sa unang kapa- 
nahonan sa kasaysayan sa Bibliya, ang mga anak 
nganlan sa dihang sila ipanganak. Apan sa ulahi, 
ang Hebreohanong mga anak nga lalaki ginganlan 
sa dihang sila tulion sa ikawalo nga adlaw. (Luc 
1:59, 2:21) Kasagaran ang amahan o kaha ang ina- 
han maoy magngalan sa masuso. (Gen 4:25, 5:29, 
16:15, 19:37, 38; 29:32) Apan, ang usa ka talagsa- 
on nga eksepsiyon mao ang anak nga lalaki nga 
natawo kang Boaz pinaagi kang Ruth. Ang mga 
babayeng silingan ni Noemi nga ugangang babaye 
ni Ruth nagngalan sa batang lalaki nga Obed (nag- 
kahulogang “Alagad: Usa nga Nag-alagad”). (Ru 
4:13-17) May mga panahon usab nga ang mga gi- 
nikanan makadawat ug pagtultol sa Diyos bahin sa 
ngalan nga ingalan sa ilang mga anak. Lakip kani- 
la nga ginganlan niining paagiha mao si Ismael 
(Ang Diyos Namati (Nagpatalinghog)) (Gen 16:11), 
Isaac (Pagkatawa) (Gen 17:19), Solomon (gikan sa 
lintunganayng pulong nga nagkahulogang “kali- 
naw”) (1Cr 22:9), ug Juan (ang Cebuanong katum- 
bas sa Hebreohanong ngalan nga Jehohanan, nga 
nagkahulogang “Si Jehova Nagpakitag Pabor, Si Je- 
hova Mapuangoron") (Luc 1:13). 

Sa linaing paagi ang mga ngalan nga gihatag 
ubos sa sugo sa Diyos sagad adunay matagnaong 
kahulogan. Ang ngalan sa anak nga lalaki ni Isaias 
nga Maher-salal-has-baz (nagkahulogang “Pagdali, 
Oh Inagaw! Siya Nagdalidali Pag-adto sa Inagaw, o, 
Nagdali Pag-adto sa Inagaw, Siya Nagdalidali Pag- 
adto sa Inagaw”) nagpakita nga sakopon gayod sa 
hari sa Asirya ang Damasco ug Samaria. (Isa 8: 
3, 4) Ang ngalan sa anak nga lalaki ni Oseas nga 
Jezreel (Ang Diyos Magapugas ug Binhi) nagpun- 
ting sa umalabot nga paghusay batok sa balay ni 
Jehu. (Os 1:4) Ang mga ngalan sa duha ka ubang 
mga anak nga gipanganak sa asawa ni Oseas, 
Lo-ruhama ([Siya] Wala Kaluy-i) ug Lo-ami (Dili 

Akong Katawhan), nagpaila nga si Jehova nagsa- 
likway sa Israel. (Os 1:6-10) Kon bahin sa Anak sa 
Diyos, ang ngalang Jesus (Si Jehova Maoy Kaluwa- 
san) maoy matagnaon bahin sa iyang papel ingong 
tinudlong Manluluwas o instrumento ni Jehova sa 
kaluwasan.---Mat 1:21, Luc 2:30. 

Ang ngalan nga gingalan sa usa ka bata sagad 
nagpadayag sa mga panghitabo nga nalangkit sa 
iyang pagkahimugso o sa mga pagbati sa amahan 
o sa inahan. (Gen 29:32-30: 13, 17-20, 22-24: 35:18, 
41:51, 52; Ex 2:22, 1Sa 1:20, 4:20-22) Ginganlan ni 
Eva ang iyang panganay nga Cain (nagkahulogang 
“May Napatungha"), kay, sumala sa iyang giingon: 
“Nakapatungha ako ug usa ka lalaki sa tabang ni 
Jehova.” (Gen 4:1) Bahin kaniya ingong kahulip ni 
Abel, ginganlan ni Eva nga Set (Gitudlo: Gibutang, 
Gitakda) ang anak nga lalaki nga natawo kaniya 
human sa pagbuno kang Abel. (Gen 4:25) Gingan- 
lan ni Isaac nga Jacob (Usa nga Naghawid sa Tikod; 
Malipotong Magpupuli) ang manghod sa magkalu- 
ha niyang anak tungod kay sa pagkahimugso kini 
nga bata nagkupot sa tikod ni Esau nga iyang igso- 
on.—Gen 25:26, itandi ang kahimtang ni Perez sa 
Gen 38:28, 29. 

Usahay ipasukad ang ngalan sa usa ka masuso 
sa hitsura niini panahon sa pagkatawo. Ang panga- 
nayng anak nga lalaki ni Isaac gitawag ug Esau 
(nagkahulogang “Balhiboon”) tungod sa iyang pag- 
kabalhiboon sa dihang gipanganak.---Gen 25:25. 

Ang mga ngalan nga gingalan ngadto sa mga 
anak sagad gibutangag kombinasyon nga El (nag- 
kahulogang “Diyos") o sa pinamubo nga ngalan sa 
Diyos nga Jehova. Ang maong mga ngalan mahi- 
mong magpadayag sa paglaom sa mga ginika- 
nan, magpabanaag sa ilang pagpabili tungod kay 
sila gipanalanginan ug anak, o magpasundayag ug 
pag-ila sa Diyos. Ang mga pananglitan mao ang 
Jedeias (lagmit, Hinaot Malipay si Jehova), Elnatan 
(Ang Diyos Naghatag), Jeberekias (Si Jehova Naga- 
panalangin), Jonatan (Si Jehova Naghatag), Jeho- 
zabad (lagmit, Si Jehova Naggasa), Eldad (lagmit, 
Ang Diyos Nahigugma), Abdiel (Alagad sa Diyos), 
Daniel (Ang Akong Maghuhukom Mao ang Diyos), 
Jehozadak (lagmit, Si Jehova Nagpahayag ug Ma- 
tarong), ug Pelatias (Si Jehova Nagtaganag Kaikya- 
san). 

Ang “ab” (nagkahulogang “amahan"), “ah” (igso- 
ong lalaki), “am” (katawhan), “bat” (anak nga baba- 
ye), ug “ben” (anak nga lalaki) maoy bahin sa gi- 
kombinar nga mga ngalan sama sa Abida (Ang 
Amahan Nakaila (Kanako)), Abias (Akong Amahan 
si Jehova), Ahiezer (Ang Akong Igsoon Maoy Usa 
ka Magtatabang), Amihud (Ang Akong Katawhan 
Maoy Dignidad), Aminadab (Ang Akong Katawhan 
Andam (Hamili, Mahinatagon)), Bat-seba (Anak 
nga Babaye sa Kadagaya, lagmit, Anak nga Baba- 

ye nga [Natawo sa] Ikapito [nga Adlaw]), ug Ben- 
hanan (Anak sa Usa nga Nagpakitag Pabor, Anak 
sa Mapuangoron). Ang “melek” (hari), “adon” (gi- 
noo), ug “baal” (tag-iya:, agalon) gikombinar usab 
sa ubang mga pulong aron makapormag gikom- 
binar nga mga ngalan sama sa Abimelek (Ang 
Akong Amahan Maoy Hari), Adonias (Si Jehova 
Maoy Ginoo), ug Baal-tamar (Tag-iya sa Kahoyng 
Palma). 

Ang mga ngalan sa mga hayop ug mga tanom 
maoy lain pang gigikanan sa mga ngalan alang sa 
mga tawo. Ang pipila niini nga mga ngalan mao 
ang Debora (nagkahulogang “Putyokan"), Dorcas o 
Tabitha (Gasela), Jonas (Salampati), Raquel (Ba- 
yeng Karnero), Sapan (Koneho sa Kabatoan), ug 
Tamar (Kahoyng Palma). 

Sumala sa gipakita sa pagsubli sa pipila ka nga- 
lan diha sa mga talaan sa kagikan, dayag nga na- 
batasan ang pagngalan sa mga anak sumala sa 
ngalan sa usa ka paryente. (Tan-awa ang 1Cr 6:9- 
14, 34-36.) Mao kini ang hinungdan nga ang mga 
paryente ug mga kaila mitutol sa tinguha ni Elisa- 
bet nga nganlan ug Juan ang iyang bag-ong nahi- 
mugsong anak nga lalaki.--Luc 1:57-61, tan-awa 
ang TALAAN SA KAGIKAN (Pagsubli sa mga ngalan). 

Sa unang siglo K.P. komon na alang sa mga Hu- 
diyo, ilabina kadtong nagpuyo sa gawas sa Israel o 
sa mga siyudad nga may nagsagol nga populasyon 
sa mga Hudiyo ug mga Hentil, nga makabaton ug 
usa ka Hebreohanon o usa ka Aramaiko nga ngalan 
duyog sa Latin o Grego nga ngalan. Tingali mao 
kini ang hinungdan nga si Dorcas gitawag usab ug 
Tabitha ug si apostol Pablo gitawag usab ug Saulo. 

Usahay ang mga ngalan giisip ingong usa ka la- 
rawan sa personalidad o mga kinaiya sa usa ka 
tawo. Si Esau, nga naghisgot maylabot sa iyang ig- 
soon, miingon: “Dili ba kana ang hinungdan kon 
nganong ang iyang ngalan gitawag ug Jacob [Usa 
nga Naghawid sa Tikod: Malipotong Magpupuli], sa 
pagkaagi nga siya sa pagkamalipoton nagpuli ka- 
nako niining duha ka higayon? Ang akong katu- 
ngod sa pagkapanganay iya nang gikuha, ug ania, 
niining higayona iyang gikuha ang akong pana- 
langin!” (Gen 27:36) Si Abigail mikomento bahin sa 
iyang bana: “Kon unsa ang iyang ngalan, mao usab 
siya. Nabal [Walay Salabotan, Hungog] ang iyang 
ngalan, ug ang kawalay-salabotan anaa kaniya.” 
(1Sa 25:25) Kay wala na mag-isip sa pagkahaom sa 
iyang ngalan tungod sa mga katalagman nga mi- 
dangat kaniya, si Noemi miingon: “Ayaw ako taw- 
ga ug Noemi [Akong Kahimuot]. Tawga ako ug 
Mara [Mapait], kay ang Labing Gamhanan naghi- 
mong mapait kaayo alang kanako.”---Ru 1:20. 

Pag-ilis sa ngalan o bag-ong mga ngalan. 
Usahay alang sa usa ka partikular nga katuyoan 
nga ang mga ngalan ilisdan o ang usa ka tawo 

lagmit hatagan ug dugang nga ngalan. Samtang 
himalatyon, si Raquel nagngalan sa iyang bag-ong 
natawo nga batang lalaki nga Ben-oni (nagkahulo- 
gang “Anak sa Akong Pagbangotan”), apan ang 
iyang nagbangotang bana nga si Jacob mipalabi sa 
pagngalan kaniya nga Benjamin (Anak nga Lalaki 
sa Tuong Kamot). (Gen 35:16-18) Giilisdan ni Jeho- 
va ang ngalan ni Abram ingong Abraham (Ama- 
han sa Panon (Daghan)) ug ang ngalan ni Sarai 
(lagmit, Malalison) ingong Sara (Prinsesa), sanglit 
kining duha ka bag-ong mga ngalan maoy matag- 
naon. (Gen 17:5, 6, 15, 16) Tungod sa iyang pagla- 
hutay sa pagpakigdumog sa usa ka manulonda, si 
Jacob gisultihan: “Ang imong ngalan dili na paga- 
tawgong Jacob kondili Israel [Nakigtigi (Nakigbi- 
sog) sa Diyos: o, Ang Diyos Nakigtigi], kay ikaw na- 
kigtigi sa Diyos ug sa mga tawo mao nga ikaw sa 
kataposan midaog.” (Gen 32:28) Kini nga pag-ilis 
sa iyang ngalan maoy timaan sa panalangin sa 
Diyos ug gikompirmar sa ulahi. (Gen 35:10) Busa, 
dayag nga sa dihang ang Kasulatan matagnaong 
naghisgot bahin sa “usa ka bag-ong ngalan,” ang 
gitumong niini mao ang usa ka ngalan nga tuk- 
mang magrepresentar sa tag-iya niini nga ngalan. 
--Isa 62:2, 65:15: Pin 3:12. 

Usahay ang bag-ong mga ngalan gihatag ngad- 
to sa mga tawo nga gituboy sa taas nga mga posis- 
yon sa kagamhanan o ngadto sa mga gihatagan ug 
espesyal nga mga pribilehiyo. Sanglit ang maong 
mga ngalan gihatag gikan sa mga superyor, ang 
pag-ilis sa ngalan mahimong magpasabot usab 
nga ang tag-iya niining bag-o nga ngalan nailalom 
sa naghatag niini. Human sa iyang pagkahimong 
administrador sa pagkaon didto sa Ehipto, si Jose 
gitawag ug Zapenat-panea. (Gen 41:44, 45) Si Pa- 
raon Neko, sa dihang naghimo kang Eliakim nga 
basalyong hari sa Juda, nag-ilis sa iyang ngalan 
ingong Jehoiakim. (2Ha 23:34) Sa susama, si Na- 
bucodonosor, sa paghimo kang Matanias ingong 
iyang basalyo, nag-ilis sa iyang ngalan ingong Ze- 
dekias. (2Ha 24:17) Si Daniel ug ang iyang tulo ka 
Hebreohanong mga kauban, si Hananias, Misael, 
ug Azarias, gihatagan ug Babilonyanhong mga 
ngalan human pilia alang sa linaing pagbansay 
didto sa Babilonya.---Dan 1:3-7. 

Ang panghitabo sa ulahing pagkinabuhi sa usa 
ka tawo usahay naghatag ug pasukaranan nga 
bansagan siya ug bag-ong ngalan. Pananglitan, si 
Esau ginganlan ug Edom (nagkahulogang “Pula”) 
gikan sa pula nga linat-ang lentihas nga baylo niini 
iyang gibaligya ang iyang pagkapanganay.---Gen 
25:30-34. 

Mga Ngalan sa mga Manulonda. Nahisu- 
lat sa Bibliya ang personal nga mga ngalan sa 
duha lamang ka manulonda, ang ngalang Gabriel 

(nagkahulogang “Usa nga Lig-on ug Lawas nga 
Iya sa Diyos") ug Miguel (Kinsa ang Sama sa 
Diyos?). Tingali aron dili makadawat ug dili-nahi- 
angay nga kadungganan o pagsimba, ang mga 
manulonda usahay wala magbutyag sa ilang mga 
ngalan ngadto sa mga tawo nga kanila sila nagpa- 
kita.---Gen 32:29: Huk 13:17, 18. 


Unsa ang nalangkit sa pagkaila sa 
ngalan sa Diyos? 


Ang pisikal nga kalalangan nagpamatuod sa 
paglungtad sa Diyos, apan wala kini magbutyag sa 
ngalan sa Diyos. (Sal 19:1: Rom 1:20) Ang pagkai- 
la sa tawo sa ngalan sa Diyos nagkahulogan ug la- 
baw pa kay sa pagkasinati lamang pinaagi sa pu- 
long. (2Cr 6:33) Kini nagkahulogan sa aktuwal nga 
pagkaila sa Pagkapersona--sa iyang mga katuyo- 
an, kalihokan, ug mga hiyas sumala sa gibutyag sa 
iyang Pulong. (Itandi ang 1Ha 8:41-43, 9:3, 7; Neh 
9:10.) Kini giilustrar sa kahimtang ni Moises, usa 
ka tawo kinsa ‘nailhan ni Jehova pinaagi sa ngalan,’ 
buot ingnon, suod nga nailhan. (Ex 33:12) Si Moi- 
ses nakapribilehiyo sa pagkakita sa himaya ni Je- 
hova ug usab sa 'pagkadungog sa pagpahayag sa 
ngalan ni Jehova.” (Ex 34:5) Ang maong kapahaya- 
gan dili usa ka pagsubli lamang sa ngalan ni Jeho- 
va apan maoy usa ka pahayag bahin sa mga hiyas 
ug mga kalihokan sa Diyos. “Si Jehova, si Jehova, 
usa ka Diyos nga maluluy-on ug mapuangoron, 
mahinay sa kasuko ug dagaya sa mahigugmaong- 
kalulot ug kamatuoran, nagatipig ug mahigugma- 
ong-kalulot alang sa linibo, nagapasaylo ug ka- 
saypanan ug kalapasan ug sala, apan dili gayod 
magpahigawas gikan sa silot, nga nagapahamtang 
ug silot nganha sa mga anak ug nganha sa mga 
apo tungod sa kasaypanan sa mga amahan, ngan- 
ha sa ikatulo nga kaliwatan ug nganha sa ikaupat 
nga kaliwatan.” (Ex 34:6, 7) Sa susama, ang awit ni 
Moises, nga naundan sa mga pulong nga “kay 
akong ipahayag ang ngalan ni Jehova,” nagbatbat 
sa mga pakiglabot sa Diyos uban sa Israel ug nag- 
hubit sa iyang personalidad.---Deu 32:3-44. 

Sa dinhi pa si Jesu-Kristo sa yuta, iyang 'gipada- 
yag ang ngalan sa iyang Amahan" ngadto sa iyang 
mga tinun-an. (Ju 17:6, 26) Bisan tuod nahibalo 
nang daan sa maong ngalan ug nasinati na sa mga 
kalihokan sa Diyos sumala sa gitala diha sa He- 
breohanong Kasulatan, kini nga mga tinun-an sa 
ulahi mas nakaila pa gayod kang Jehova pinaagi sa 
Usa nga “anaa sa sabakan sa Amahan.” (Ju 1:18) Si 
Kristo Jesus hingpit nga naghawas sa iyang Ama- 
han, nga nagbuhat sa mga buhat sa iyang Ama- 
han ug nagasulti, dili gikan sa iyang kaugalingon, 
kondili sa mga pulong sa iyang Amahan. (Ju 10:37, 

38, 12:50, 14:10, 11, 24) Maoy hinungdan nga si Je- 
sus nakaingon, “Siya nga nakakita kanako nakakita 
usab sa Amahan.”--Ju 14:9. 

Kini tin-awng nagpakita nga ang tinuod lamang 
nga nakaila sa ngalan sa Diyos mao ang iyang ma- 
sinugtanong mga alagad. (Itandi ang 1Ju 4:8, 5: 
2, 3.) Busa, ang pasalig ni Jehova diha sa Sal- 
mo 91:14 mapadapat ngadto sa maong mga tawo: 
“Panalipdan ko siya tungod kay nakaila siya sa 
akong ngalan.” Kining ngalana dili usa ka mahi- 
kanhong panagang, apan ang Usa nga gitawag ni- 
ining ngalana makatagana ug proteksiyon alang sa 
iyang debotadong katawhan. Busa kining ngalana 
naghawas sa Diyos mismo. Maoy hinungdan nga 
ang proverbio nag-ingon: “Ang ngalan ni Jeho- 
va usa ka malig-ong torre. Nganha niana ang ma- 
tarong modagan ug mahatagan sa panalipod.” (Pr 
18:10) Kini mao ang gibuhat sa mga tawo nga 
nagtugyan sa ilang palas-anon kang Jehova. (Sal 
55:22) Sa susama, ang paghigugma (Sal 5:11), pag- 
awit (Sal 7:17), pagtawag (Gen 12:8), pagpasalamat 
(1Cr 16:35), pagpanumpa (Deu 6:13), paghinum- 
dom (Sal 119:55), pagkahadlok (Sal 61:5), pagpa- 
ngita (Sal 83:16), pagsalig (Sal 33:21), pagbayaw 
(Sal 34:3), ug paglaom (Sal 52:9) sa maong ngalan 
nagkahulogan nga buhaton kining mga butanga 
ngadto kang Jehova mismo. Ang mapasipalahong 
pagsulti bahin sa ngalan sa Diyos maoy pagpana- 
mastamas sa Diyos.--Lev 24:11, 15, 16. 

Si Jehova abughoan sa iyang ngalan, nga dili 
motugot nga adunay kaindig o pagkadili-matinu- 
manon maylabot sa pagsimba. (Ex 34:14, Eze 5:13) 
Ang mga Israelinhon gisugo nga dili gani hisgotan 
ang mga ngalan sa ubang mga diyos. (Ex 23:13) 
Sanglit ang mga ngalan sa bakak nga mga diyos 
makita man diha sa Kasulatan, dayag nga ang mga 
paghisgot niini maoy maylabot sa pagsimba sa 
mga ngalan sa bakak nga mga diyos. 

Ang pagkapakyas sa Israel sa pagtuman sa iyang 
matarong nga mga sugo ingong katawhang nag- 
hupot sa ngalan sa Diyos maoy usa ka pagpasipala 
o paghugaw sa ngalan sa Diyos. (Eze 43:8, Am 2:7) 
Sanglit ang pagkadili-matinumanon sa mga Israe- 
linhon misangpot sa pagsilot sa Diyos kanila, kini 
nakahatag usab ug kahigayonan nga mapasipala- 
han sa ubang mga nasod ang iyang ngalan. (Itan- 
di ang Sal 74:10, 18, Isa 52:5.) Tungod kay wala 
moila nga ang maong pagkastigo naggikan kang 
Jehova, kini nga mga nasod nagpasangil nga ang 
maong mga katalagman nga nahitabo sa Israel 
maoy tungod sa pagkadili-makahimo ni Jehova sa 
pagpanalipod sa iyang katawhan. Aron mahinloan 
ang iyang ngalan gikan sa maong kaulawan, si Je- 
hova milihok alang sa iyang ngalan ug nagpasig- 
uli sa usa ka nahibilin sa Israel ngadto sa ilang 
yuta.--Eze 36:22-24. 

Pinaagi sa pagpadayag sa iyang kaugalingon sa 
linaing mga paagi, gihimo ni Jehova nga pagahi- 
numdoman ang iyang ngalan. Sa mga dapit diin 
kini nahitabo, gipangtukod ang mga halaran.---Ex 
20:24, itandi ang 2Sa 24:16-18, tan-awa ang JE- 
HOVA. 

Ang Ngalan sa Anak sa Diyos. Tungod sa 
pagpabiling matinumanon hangtod gayod sa ka- 
matayon, si Jesu-Kristo gigantihan sa iyang Ama- 
han ug nakadawat ug mas taas nga posisyon ug 
“ngalan nga labaw sa tanang uban pa nga ngalan.” 
(Flp 2:5-11) Ang tanan nga nagtinguha ug kinabu- 
hi kinahanglang moila kon unsay gihawasan nia- 
nang ngalana (Buh 4:12), lakip na ang posisyon ni 
Jesus ingong Maghuhukom (Ju 5:22), Hari (Pin 
19:16), Hataas nga Saserdote (Heb 6:20), Manlulu- 
kat (Mat 20:28), ug Pangulong Ahente sa kaluwa- 
san.---Heb 2:10, tan-awa ang JEsU-KRISTO. 

Si Kristo Jesus ingong “Hari sa mga hari ug Gi- 
noo sa mga ginoo” manguna usab sa langitnong 
kasundalohan aron sa pagpakiggubat diha sa pag- 
kamatarong. Ingong tigpahamtang sa panimalos 
sa Diyos, siya magapasundayag sa gahom ug kata- 
kos nga wala gayod mahibaloi niadtong nakig- 
away kaniya. Busa, haom gayod nga “siya adunay 
ngalan nga walay usa nga nahibalo gawas sa iyang 
kaugalingon.”---Pin 19:11-16. 

Nagkadaiyang mga Gamit sa Pulong nga 
“Ngalan.” Ang usa ka partikular nga ngalan 
mahimong 'itawag' sa usa ka tawo, siyudad, o tinu- 
kod. Si Jacob, sa dihang gisagop ang mga anak nga 
lalaki ni Jose ingong iyang kaugalingon, miingon: 
“Ang akong ngalan pagatawgon diha kanila ug ang 
ngalan sa akong mga amahan, si Abraham ug si 
Isaac.” (Gen 48:16, tan-awa usab ang Isa 4:1: 44:5.) 
Ang kamatuoran nga ang mga Israelinhon gitawag 
sa ngalan ni Jehova nagpakita nga sila iyang ka- 
tawhan. (Deu 28:10: 2Cr 7:14: Isa 43:7: 63:19, Dan 
9:19) Gibutang usab ni Jehova ang iyang ngalan 
diha sa Jerusalem ug sa templo, sa ingon nagdawat 
niini ingong ang nahiangayng sentro sa iyang pag- 
simba. (2Ha 21:4, 7) Gipalabi ni Joab nga dili tapo- 
son ang pag-ilog sa Raba aron ang iyang ngalan 
dili maoy itawag niana nga siyudad, sa ato pa, aron 
dili pasidunggan sa pag-ilog niini.--2Sa 12:28. 

Ang usa ka tawo nga mamatay nga walay gibi- 
lin nga anak nga lalaki daw 'nagkuha' sa iyang 
ngalan. (Num 27:4, 2Sa 18:18) Busa, ang kahikayan 
sa kaminyoon sa bayaw nga lalaki nga gilatid sa 
Moisesnong Balaod nakatabang sa pagpreserbar sa 
ngalan sa namatay nga lalaki. (Deu 25:5, 6) Sa la- 
ing bahin, ang paglaglag sa usa ka nasod, kataw- 
han, o banay nagkahulogan sa pagpapas sa ilang 
ngalan.--Deu 7:24: 9:14; Jos 7:9, 1Sa 24:21, Sal 9:5. 

Ang pagsulti o paglihok 'sa ngalan sa' laing tawo 
nagtumong sa pagbuhat sa ingon isip usa ka hawas 


NGALAN 


nianang tawhana. (Ex 5:23, Deu 10:8, 18:5, 7, 19- 
22, 1Sa 17:45, Est 3:12, 8:8, 10) Sa susama, ang 
pagdawat sa usa ka tawo sa ngalan sa usa ka parti- 
kular nga tawo nagpasabot sa pag-ila nianang taw- 
hana. Busa, ang 'pagdawat sa usa ka manalagna sa 
ngalan sa usa ka manalagna' nagkahulogan sa pag- 
dawat sa usa ka manalagna tungod kay siya usa 
man ka manalagna. (Mat 10:41, KJ, NW) Ug ang 
pagbawtismo “sa ngalan sa Amahan ug sa Anak ug 
sa balaang espiritu” nagkahulogan sa pag-ila sa 
Amahan, sa Anak, ug sa balaang espiritu.---Mat 
28:19. 

Reputasyon o Kabantog. Sa paggamit diha 
sa Kasulatan, ang “ngalan” sagad nagtumong sa 
kabantog o reputasyon. (1Cr 14:17, ftn sa Rbi8) 
Ang pagduhig sa ngalan sa usa ka tawo nagkahu- 
logan sa paghimog bakak nga akusasyon batok sa 
maong tawo, nga nagmantsa sa iyang reputasyon. 
(Deu 22:19) Ang 'pagsalikway sa ngalan sa usa ka 
tawo ingong daotan' nagkahulogan sa pagkahanaw 
sa maayong reputasyon. (Luc 6:22) Maoy aron sa 
paghimog usa ka “bantog nga ngalan” alang sa 
ilang kaugalingon ingong pagsupak kang Jehova 
nga ang mga tawo nagtukod ug usa ka torre ug 
usa ka siyudad human sa Lunop. (Gen 11:3, 4) Sa 
laing bahin, si Jehova nagsaad sa pagpadako sa 
ngalan ni Abram kon siya mobiya sa iyang yuta ug 
sa iyang mga paryente aron moadto sa laing yuta. 
(Gen 12:1, 2) Ingong pamatuod sa katumanan nia- 
na nga saad, diyutay lamang nga mga ngalan 
sa karaang kapanahonan ang nahimong sama ka 
bantog sa ngalan ni Abraham hangtod niining ad- 
lawa, ilabina ingong mga panig-ingnan sa talagsa- 
ong pagtuo. Milyonmilyon gihapon ang nangang- 
kon ingong mga manununod sa mga panalangin ni 
Abraham tungod sa unodnong kagikan. Sa susa- 
ma, gihimong bantog ni Jehova ang ngalan ni Da- 
vid pinaagi sa pagpanalangin kaniya ug sa pagha- 
tag kaniya ug mga kadaogan batok sa mga kaaway 
sa Israel.-- 1Sa 18:30, 2Sa 7:9. 

Sa pagkahimugso ang usa ka tawo walay repu- 
tasyon, ug busa ang iyang ngalan maoy usa la- 
mang ka bansagon nga nagpaila kaniya. Maoy hi- 
nungdan nga ang Ecclesiastes 7:1 nag-ingon: “Ang 
usa ka ngalan mas maayo pa kay sa maayong lana, 
ug ang adlaw sa kamatayon kay sa adlaw nga na- 
tawhan.” Dili sa pagkahimugso, kondili panahon sa 
katibuk-ang pagkinabuhi sa usa ka tawo nga ang 
iyang “ngalan” makabaton ug tinuod nga kahulo- 
gan pinaagi sa pag-ila kaniya ingong usa ka tawo 
nga nagbuhat sa pagkamatarong o ingong usa nga 
nagbuhat sa pagkadaotan. (Pr 22:1) Tungod sa pag- 
kamatinumanon ni Jesus hangtod sa kamatayon, 
ang iyang ngalan nahimong usa ka ngalan nga “gi- 
kahatag taliwala sa mga tawo nga pinaagi niini kita 
gayod maluwas,” ug siya “nakapanunod sa usa ka 

ngalan nga mas hamili” kay nianang sa mga ma- 
nulonda. (Buh 4:12, Heb 1:3, 4) Apan si Solomon, 
kang kinsa gipahayag ang paglaom nga ang iyang 
ngalan mahimo unta nga “labawng halangdon” 
kay sa ngalan ni David, namatay ingong dili mau- 
nongon sa matuod nga pagsimba. (1Ha 1:47, 11: 
6, 9-11) “Ang ngalan sa mga daotan madunot,” o 
mahimong lang-0g. (Pr 10:7) Tungod niini ang usa 
ka maayong ngalan “pagapilion inay ang daghang 
bahandi.”--Pr 22:1. 

Mga Ngalan nga Nahisulat sa “Basahon 
sa Kinabuhi.” Mopatim-aw nga si Jehova nga 
Diyos, sa mahulagwayong pagkasulti, nagasulat ug 
mga ngalan diha sa basahon sa kinabuhi sukad pa 
“sa pagkatukod sa kalibotan.” (Pin 17:8) Sanglit si 
Kristo Jesus naghisgot kang Abel ingong buhi sa 
panahon “sa pagkatukod sa kalibotan,” kini nagpa- 
kita nga ang gitumong mao ang kalibotan sa tub- 
sonong katawhan nga mitungha human manganak 
si Adan ug Eva. (Luc 11:48-51) Ang ngalan ni Abel 
dayag nga mao ang unang natala diha sa maong 
simbolikong linukot nga basahon. 

Apan, ang mga ngalan nga makita diha sa linu- 
kot nga basahon sa kinabuhi dili maoy mga ngalan 
sa mga tawo nga gimbut-an nang daan aron ma- 
kabaton sa pag-uyon sa Diyos ug sa kinabuhi. Ti- 
nuod gayod kini tungod kay ang Kasulatan naghis- 
got bahin sa 'pagpapas' sa mga ngalan gikan sa 
“basahon sa kinabuhi.” Busa mopatim-aw nga ga- 
was lamang nga ang usa ka tawo mahimong usa 
ka alagad ni Jehova nga ang iyang ngalan mahisu- 
lat diha sa “basahon sa kinabuhi,” ug gawas la- 
mang kon siya magpadayong matinumanon nga 
ang iyang ngalan magpabilin diha sa maong basa- 
hon.--Pin 3:5, 17:8, itandi ang Ex 32:32, 33, Luc 
10:20; Flp 4:3: tan-awa usab ang KINABUHI. 

Mga Ngalan nga Nahisulat sa Linukot 
nga Basahon sa Kordero. Sa susama, ang mga 
ngalan sa mga tawo nga misimba sa simbolikong 
mapintas nga mananap wala isulat diha sa linukot 
nga basahon sa Kordero. (Pin 13:8) Ang maong 
mapintas nga mananap nakadawat sa iyang awto- 
ridad, gahom, ug trono gikan sa dragon, si Satanas 
nga Yawa. Busa kadtong misimba sa mapintas nga 
mananap maoy bahin sa ‘binhi sa halas.’ (Pin 13:2, 
itandi ang Ju 8:44; Pin 12:9.) Bisan sa wala pa ma- 
nganak si Adan ug Eva, gipakita ni Jehova nga 
Diyos nga aduna unyay panag-away tali sa ‘binhi 
sa babaye" ug sa ‘binhi sa halas.’ (Gen 3:15) Busa 
sukad sa pagkatukod sa kalibotan gitino nang daan 
nga walay ngalan sa mga magsisimba sa mapintas 
nga mananap ang mahisulat diha sa linukot nga 
basahon sa Kordero. Ang mga tawo lamang nga 
sagrado sa panglantaw sa Diyos ang makapribilehi- 
yo niana.---Pin 21:27. 

Tungod kay kini nga linukot nga basahon iya sa 
Kordero, makataronganon lamang nga ang mga 
ngalan nga makaplagan diha niini maoy mga tawo 
nga gihatag kaniya sa Diyos. (Pin 13:8, Ju 17:9, 24) 
Busa makaiikag nga ang sunod nga paghisgot ba- 
hin sa Kordero diha sa basahon sa Pinadayag nag- 
hulagway kaniya ingong nagbarog diha sa Bukid sa 
Zion uban sa 144,000 ka tawo nga gipalit gikan sa 
katawhan.---Pin 14:1-5. 


NGIPON. Gabi, samag-bukog nga mga sang- 
kap sulod sa baba nga gigamit sa pag-usap sa pag- 
kaon ug, kon bahin sa mga hayop, kini usab giga- 
mit ingong mga hinagiban. 

Si Job, ang matinumanong alagad sa Diyos, nga 
hapit mamatay tungod sa iyang mga pag-antos, 
miingon: “Ako nakalingkawas nga ingon lamang sa 
panit sa akong ngipon.” (Job 19:20) Mopatim-aw 
nga si Job nag-ingon lamang nga siya halos wala 
makalingkawas o lugos nga makalingkawas. Siya 
nakalingkawas nga ingon lamang sa panit sa iyang 
ngipon, sa ato pa, uban sa “panit” nianang kon tan- 
awon walay panit. 

Ang pagkagot sa ngipon sagad nga gigamit sa 
paghubit sa nagaalintabong kapungot (Job 16:9: 
Buh 7:54) o tumang kasakit o pagkawala sa pagla- 
om. (Mat 8:12, 13:42, 50, 22:13, 24:51, 25:30) Ang 
maong pagkagot lagmit nga inubanan ug sakit nga 
mga pulong ug mapintas nga paglihok batok sa usa 
nga gikasuk-an. 

Sa Amos 4:6 ang ekspresyong “kahinlo sa mga 
ngipon” gipakasama sa “kakulang sa tinapay,” nga 
naglarawan sa mga kahimtang nga walay makaon. 

Ang ngipon nagsimbolo usab sa malaglagong 
gahom sa usa ka nasod o katawhan. (Dan 7:5, 7, 19; 
Joe 1:6, Pin 9:8) Ang daotang mga kaaway sa ma- 
tarong gipakasama ni David sa mabangis nga mga 
leyon, ug siya nangaliya sa Diyos nga hampakon 
sila diha sa apapangig ug pungagon ang ilang mga 
ngipon. Tungod niini sila dili na makahimog kada- 
ot. (Sal 3:7: 58:6) Ang mini nga mga manalag- 
na sa Israel gihulagway ingong hakog ug hangol, 
“nga nagapaak pinaagi sa ilang mga ngipon,” ug 
nagabalaan sa gubat batok kang bisan kinsa nga 
wala magpakaon kanila.--Miq 3:5: itandi ang Eze 
34:2, 3, Mat 7:15, Buh 20:29. 

Sa mga adlaw una pa malaglag ang Jerusalem, 
ang komon nga panultihon sa katawhan mao: “Ang 
mga amahan mao ang mikaon sa hilaw nga ubas, 
apan ngipon sa mga anak ang mingilo.” (Jer 31:29, 
Eze 18:2-4) Pinaagi niini buot nilang ipahigawas 
ang ilang kaugalingon aron dili sila mabasol sa da- 
otang mga kahimtang nga midangat sa nasod tu- 
ngod sa pagkadaotan niini, nga nag-ingong ang 
ilang naagoman maoy sangpotanan sa gihimo sa 
ilang mga amahan. 


NIBSAN 
NGIWNGIW. Tan-awa ang Bukaw, NGIWNGIW. 


NIBEL. Usa ka himan nga gigamit sa pagtino 
nga lebel ang ibabawng bahin sa usa ka butang 
o eskuwalado kini ngadto sa tunton. Ang “nibel” 
(Heb., mishge'leth o mish:-go'leth) gigamit sa mga 
panday, mga kantero, ug ubang mga artesano sa 
karaang kapanahonan sa pagtino nga tukma ang 
pinahigda nga sukod sa dihang magtukod ug mga 
paril ug lainlaing mga tinukod, samtang ang tun- 
ton maoy gigamit sa pagtino nga tukma ang pina- 
tindog nga sukod. Ang Ehiptohanong mga kantero 
lagmit migamit ug nibel nga may porma nga sama 
sa letrang “A” nga may mubong tunton nga nagbi- 
tay gikan sa tumoy niana. Dayag nga kon ang tun- 
ton motakdo sa marka sa tunga diha sa babag, kini 
magpaila nga patag ang gitungtongan niana. Apan 
ang Kasulatan wala maghubit sa mga nibel, ug kini 
naghisgot lamang niini nga himan sa mahulagwa- 
yong mga paagi. 

Ang nibel lagmit nga gigamit aron ang tinukod 
matukod sa hustong paagi o aron matino ang kalig- 
on sa tinukod alang sa pagpreserbar niini. Gitagna 
ni Jehova nga iyang gamiton ngadto sa sukihang 
Jerusalem “ang pising igsusukod nga gigamit sa 
Samaria ug usab ang nibel nga gigamit sa balay ni 
Ahab.” Gisukod sa Diyos ang Samaria ug ang balay 
ni Haring Ahab ug kini nakaplagan nga daotan ug 
hiwi sa moral, nga miresulta sa ilang kalaglagan. Sa 
ingon usab, ang Diyos maghukom sa Jerusalem ug 
sa mga magmamando niini, magladlad sa ilang 
pagkadaotan ug magpadangat ug kalaglagan niana 
nga siyudad. Kini nga mga hitabo midangat gayod 
niadtong 607 W.K.P. (2Ha 21:10-13: 10:11) Pinaagi 
kang Isaias ang daotang mga hambogiro ug mga 
magmamando sa katawhan sa Jerusalem gipahiba- 
lo sa ilang umaabot nga katalagman ug sa kapaha- 
yagan ni Jehova: “Akong pagahimoon ang hustis- 
ya ingong pising igsusukod ug ang pagkamatarong 
ingong nibel.” Ang mga sukdanan sa tinuod nga 
hustisya ug sa tinuod nga pagkamatarong magbut- 
yag kon kinsa gayod ang tinuod nga mga alagad sa 
Diyos ug kinsa ang dili, nga moresulta sa pagkalu- 
was o kaha sa pagkalaglag.--Isa 28:14-19. 


NIBHAZ. Usa ka bathala nga gisimba sa mga 
Avihanon, nga gipapuyo sa hari sa Asirya sa teri- 
toryo sa Samaria human madestiyero ang mga Is- 
raelinhon sa dihang napukan ang napulo-ka-tri- 
bong gingharian. (2Ha 17:24-31) Gawas sa mubong 
paghisgot sa Kasulatan bahin kang Nibhaz, walay 
tinong ikasulti labot sa kinaiyahan o dagway niini 
nga diyos. 


NIBSAN. Usa ka siyudad sa kamingawan sa 
Juda. (Jos 15:20, 61, 62) Ang tukmang nahimuta- 
ngan sa Nibsan wala mahibaloi. Apan gituohan nga 


NICANOR 


lagmit mao kini ang Khirbet el-Maqari, nga nahi- 
mutang sa usa ka patag nga tagaytay nga mga 
16 km (10 mi) sa HS sa Jerusalem. 


NICANOR [lagmit, Nagsakop]. Usa sa pito ka 
lalaki nga “puno sa espiritu ug kaalam” nga giapro- 
bahan sa mga apostoles sa pagdumala sa adlaw- 
adlaw nga pag-apod-apod ug pagkaon sa unang 
kongregasyon sa Jerusalem.---Buh 6:1-6. 


NICODEMO  |Nagsakop sa Katawhan]. Usa ka 
Pariseo ug magtutudlo sa Israel, usa ka magma- 
mando sa mga Hudiyo (nga mao, usa ka membro 
sa Sanhedrin) kinsa gihisgotan lamang diha sa 
Ebanghelyo ni Juan. Si Nicodemo nakadayeg sa 
mga ilhanan nga gihimo ni Jesus didto sa Jeru- 
salem sa panahon sa Paskuwa sa 30 K.P. Busa, siya 
miduaw kang Jesus usa ka gabii niana ug miila nga 
si Jesus naggikan gayod sa Diyos. (Lagmit nga tu- 
ngod sa kahadlok sa mga Hudiyo nga iyang gihimo 
kining unang pagduaw panahon sa kagabhion.) 
Ngadto kang Nicodemo nga si Jesus naghisgot ba- 
hin sa pagkahimong “ipanganak pag-usab” aron 
makakita sa Gingharian sa Diyos, nga wala pay 
tawo nga nakasaka sa langit, bahin sa gugma sa Di- 
yos nga gipakita pinaagi sa pagpadala sa Anak 
nganhi sa yuta, ug bahin sa panginahanglan sa 
pagpasundayag ug pagtuo.---Ju 2:23: 3:1-21. 

Mga duha ug tunga ka tuig sa ulahi, sa Pista sa 
mga Balongbalong, ang mga Pariseo nagpadalag 
mga polis sa pagdakop kang Jesus. Sa dihang mipa- 
uli ang mga polis nga walay dala, ang mga Pariseo 
nagpakamenos kanila tungod sa pagtaho nga pabor 
kang Jesus, nga niana si Nicodemo misulti nga 
nag-ingon: “Ang atong balaod dili magahukom sa 
usa ka tawo gawas kon kini makapaminaw una gi- 
kan kaniya ug mahibaloan ang iyang gibuhat, dili 
ba?" Tungod niini gibiaybiay siya sa uban. (Ju 7:45- 
52) Human sa kamatayon ni Jesus, si Nicodemo 
uban kang Jose nga taga-Arimatea, ang hadlokan 
nga tinun-an, nagdalag usa ka bug-at nga rolyo sa 
mira ug mga aloe (mga 100 ka Romanhong libra 
[33 kg: 72 Ib]), usa ka mahal nga gasa, nga gami- 
ton sa pag-andam sa lawas ni Jesus alang sa pag- 
lubong. (Ju 19:38-40) Walay pamatuod sa Kasula- 
tan nga nagpaluyo o nagsupak sa mga tradisyon 
nga nag-ingon nga si Nicodemo sa ulahi nahimong 
tinun-an, nga gipalagpot sa Sanhedrin ug sa Jeru- 
salem, namatay nga usa ka martir, ug uban pa. 


NICOLAS [Nagsakop sa Katawhan]. 

1. Usa sa pito ka kuwalipikadong lalaki nga gire- 
komendar sa kongregasyon ngadto sa mga aposto- 
les aron itudlo ingong mga tig-apod-apod ug pag- 
kaon aron maseguro ang pagkamakiangayon ug 
pagkawalay-pinalabi taliwala sa unang kongregas- 
yon sa Jerusalem human sa Pentekostes, 33 K.P. Sa 
pito, si Nicolas lamang ang gitawag nga “usa ka ki- 

nabig nga taga-Antioquia,” nga nagpasabot nga ti- 
ngali siya lamang ang dili-Hudiyo sa grupo, ang 
Gregong mga ngalan sa uban maoy kasagaran bi- 
san taliwala sa kinaiyanhong mga Hudiyo.---Buh 
6:1-6. 

2. “Ang sekta ni Nicolas” (o mga Nicolasnon) gi- 
hukman diha sa duha sa pito ka sulat ngadto sa 
mga kongregasyon sa kapitulo 2 ug 3 sa Pinadayag. 
Ang “manulonda” sa kongregasyon sa Efeso gida- 
yeg tungod kay iyang gidumtan “ang mga buhat sa 
sekta ni Nicolas,” nga gidumtan usab ni Kristo Je- 
sus. (Pin 2:1, 6) Apan sa kongregasyon sa Pergamo 
dihay “nangupot pag-ayo sa pagtulon-an sa sekta 
ni Nicolas,” nga gikan niana sila giawhag sa pagbi- 
ya ug sa paghinulsol.--Pin 2:12, 15, 16. 

Gawas sa gisulat dinhi sa Pinadayag bahin sa 
sekta ni Nicolas, wala nay nahibaloan pa bahin ni- 
ini, kon bahin man sa mga buhat ug mga pagtulon- 
an niini nga gihukman, o sa gigikanan ug kaugma- 
ran niini. Ang panumpay nga “maingon man” nga 
misunod dayon sa paghisgot sa imoral ug idolatro- 
song dalan nga gisubay sa mga Israelinhon tungod 
“sa pagtulon-an ni Balaam” (Pin 2:14, 15) tingali 
nagpaila sa pipila ka kaamgiran, apan ang Pinada- 
yag mihimog kalainan sa duha. Walay katarongan 
nga ilangkit ang sekta kang Nicolas nga usa ka 
Kristohanon sa Antioquia (Num. 1) tungod lamang 
kay siya ang bugtong tawo nga nagbaton usab sa 
maong ngalan diha sa Bibliya, sama sa gihimo sa 
pipila sa unang mga magsusulat sa simbahan. Ni 
makataronganon ang pag-ingon nga ang usa ka 
nag-apostatang sekta naggamit sa iyang ngalan 
aron dawaton ang ilang sayop nga binuhatan. Lag- 
mit si Nicolas maoy usa ka wala-hiilhi nga indibidu- 
wal sa Bibliya nga kaniya gingalan ang dili-diyos- 
nong sekta. 


NICOPOLIS [Siyudad sa Pagpangdaog]. Usa ka 
siyudad diin si apostol Pablo nakahukom nga mag- 
palabay sa tingtugnaw sa panaho sa usa sa iyang 
mga panaw ug nga ngadto niini iyang giawhag si 
Tito nga moadto. (Tit 3:12) Ang nota sa katapo- 
san sa sulat ni Pablo ngadto kang Tito diha sa 
King James Version, nga nagpakitang kini gisulat 
“didto sa Nicopolis sa Macedonia,” dili makaplagan 
sa labing karaan nga mga manuskrito. Dayag nga 
si Pablo wala magsulat sa iyang sulat didto sa Ni- 
copolis, sanglit ang Tito 3:12 nagpakita nga siya 
wala pa didto apan naglaraw pa lang nga magpala- 
bay sa tingtugnaw didto. 

Sa lainlaing karaang mga siyudad nga ginganlag 
Nicopolis, ang Nicopolis sa Epirus nga nahimutang 
sa usa ka peninsula sa AK sa Gresya ug mga 10 km 
(6 mi) sa A sa Preveza, daw mohaom kaayo sa gi- 
hisgotan sa Bibliya. Kay usa ka prominenteng siyu- 
dad, kini maoy usa ka maayong dapit alang sa 
pagwali ni Pablo sa maayong balita, ug kini nahi- 

mutang nga daling maadto ni Pablo (nga lagmit ni- 
adtong higayona didto sa Macedonia) ug ni Tito 
(nga didto sa Creta). Lagmit nga didto sa Nicopolis 
giaresto si Pablo ug unya gidala ngadto sa Roma 
aron ibilanggo sa kataposang higayon ug patyon. 

Gitukod ni Octavian (Agusto) ang Nicopolis aron 
sa paghandom sa iyang kadaogan sa gubat diha sa 
kadagatan (niadtong 31 W.K.P.) batok kang Antony 
ug Cleopatra didto sa kanait nga Actium. Ang Ac- 
tianhong mga Dula nga iyang gimugna ingong pa- 
sidungog sa diyos nga si Apolo naghandom usab 
niini nga hitabo. Ang siyudad mismo nag-okupar 
sa dapit sa Romanhong kampo, ug sa dapit diin na- 
himutang kanhi ang iyang tolda, si Octavian nagtu- 
kod ug templo alang sa diyos nga si Neptune. 
Ang kadaghanan sa mga edipisyong pangpubliko 
sa siyudad, sumala sa historyador nga si Josephus, 
gitukod tungod sa interes ug sa pinansiyal nga ta- 
bang ni Herodes nga Bantogan.---Jewish Antiqui- 
ties, XVI, 147 (v, 3). 


NIDO. Usa ka siyudad nga nahimutang sa Pe- 
ninsula sa Resadiye, nga miabot gikan sa HK nga 
bahin sa Asia Minor ngadto sa Dagat Aegean, tali- 
wala sa mga pulo sa Rodas ug Cos. 

Bisan tuod ang Nido wala hinganli niini nga mga 
higayon, si apostol Pablo lagmit miagi sa maong 
siyudad sa iyang pagpauli gikan sa iyang ikadu- 
hang misyonaryong panaw, niadtong mga 52 K.P. 
(Buh 18:21, 22), ug ingon man sa naghinapos ang 
iyang ikatulong panaw, niadtong mga 56 K.P., sa 
dihang ang barko nga iyang gisakyan midunggo sa 
Rodas ug Cos. (Buh 21:1) Apan, espesipiko kining 
gihisgotan sa Buhat 27 maylabot sa panaw ni Pab- 
lo niadtong mga 58 K.P. aron moatubang kang Em- 
perador Nero didto sa Roma. Sa pagbiya sa Mira, 
ang barko nga gisakyan ni Pablo ug sa ubang mga 
binilanggo midunggo sa Nido. (Buh 27:5-7) Kon pa- 
bor ang hangin, kini nga panaw nga mga 240 km 
(150 mi) tingali mokabat lamang ug usa ka adlaw, 
apan kay sungsongon ang hangin nga gihisgotan 
sa asoy mao nga gidangtan ug “ubay-ubayng mga 
adlaw” ang maong pagbiyahe. Ang ilang gisakyan 
nga “sakayan gikan sa Alejandria” maoy kargaha- 
nag mga lugas, tingali usa sa daghang sakayan nga 
kanunayng nagdala ug mga abot sa uma gikan sa 
Ehipto paingon sa Roma ug lagmit kanunayng nag- 
lawig sa usa ka mas direktang ruta gikan sa Ale- 
jandria tabok sa Dagat Mediteranyo paingon sa 
Roma. (Buh 27:38) Apan, tungod sa kusog nga ha- 
ngin nga gihisgotan sa mga bersikulo 4 ug 7 lagmit 
napugos ang sakayan nga motipas ug modunggo 
sa Mira. Ang usa ka dako, lisod manehoon nga sa- 
kayan nga puno sa mga lugas hinay gayod moda- 
gan diha sa sungsongon nga hangin, ug mao nga 
kini sa kataposan nakaabot sa Nido “nga naglisod.” 
Ang dili pa dugayng mga pagpangubkob sa maong 

dapit nagpadayag ug daghang butang mahitungod 
niining dapita. Ang The Interpreter's Dictionary of 
the Bible, Suplementaryo nga Tomo, p. 169, naghu- 
bit niini nga dapit: “Ang usa ka ubos ug hiktin nga 
yuta... nagdugtong sa pangunang bahin sa penin- 
sula sa Nido ngadto sa usa ka hataas nga yuta nga 
nagsalipod sa duha ka maayong pantalan diha sa 
isigkakilid niining hiktin nga yuta. Ang mas dakong 
pantalan sa H lagmit mao ang pantalan alang sa 
negosyo diin ang mga barko nga paingon sa kasad- 
pan o amihanan sama sa gisakyan ni Pablo (Buhat 
27:7) magpalurang sa dili maayong panahon una 
pa mopadayon sa ilang panaw saylo sa punta nga 
apupa sa hangin. Sa mga tampi sa mga panta- 
lan adunay mga pondohanan sa barko, mga bode- 
ga..., mga tiyanggihan, gagmayng mga teatro, 
ug usa ka templo ni Dionysus.”---Giedit ni K. Crim, 
1976. 

Human hisgoti ang pag-abot sa Nido, ang rekord 
nag-ingon nga “tungod kay ang hangin wala man 
motugot kanamo sa pagpadayon sa unahan, mila- 
wig kami nga salipod sa Creta sa Salmone.” (Buh 
27:7) Mopatim-aw nga sila dili “makapadayon' sa 
ilang giplanong ruta sa pagtabok sa Dagat Aege- 
an agi sa habagatang tumoy sa Gresya ug dayon 
ngadto sa Roma, kay ang sungsongon nga hangin 
nagpugos kanila nga magpahabagatan paingon sa 
Creta ug molawig nga salipod sa kabaybayonan ni- 
ini. Ingon sa gipakita sa Buhat 27:9, kadto maoy pa- 
nahon sa tinghunlak, ug ang mga nagdumala sa 
sakayan tinong nag-apura nga makapadayon sa 
pagpanaw una pa moabot ang mga kahimtang 
sa panahon nga mas peligroso ang paglawig. 


NIGRO [gikan sa Lat., nga nagkahulogang 
“Dagtom, Itom"]. Ang Latin nga angga nga gihatag 
kang Simeon, usa sa “mga manalagna ug mga 
magtutudlo” sa kongregasyon sa Antioquia, Sirya. 
--Buh 13:1. 


NILO. Ang Gregong ngalan nga gingalan sa 
suba nga ang amihanang bahin sa walog niini mao 
ang yuta sa karaang Ehipto, nga naghimo nianang 
yutaa nga usa gayod ka tabunok nga dapit sa suba. 
(MAPA, Tomo 1, p. 531) Diha sa Hebreohanong 
Kasulatan ang terminong ye'or” (usahay ye'ohr') 
kanunayng nagtumong sa suba. Kini nga pulong 
nagkahulogang “sapa” o “kanal” (sama nianang sa 
Daniel 12:5 ug Isaias 33:21) o “punog-tubig nga ka- 
nal” (usa ka tunel nga gihimo sa pagmina, sama ni- 
anang sa Job 28:10). Sa usa ka kahimtang ang 
ye'or” gigamit sa pagtumong sa Suba sa Tigris (Hi- 
dekel sa Bibliya) sa Mesopotamia. (Dan 12:5-7: itan- 
di ang 10:4.) Ang tanang ubang mga teksto, ingon 
sa gipakita sa konteksto niini, nagtumong sa Nilo o, 
kon kini plural, ngadto sa kasapaan sa Nilo. (Sal 
78:44: Isa 7:18) Ang Ehiptohanong ngalan (jrw) 


NILO 


alang sa suba, nga sukad pa sa gitawag nga Ikana- 
pulog-walong Dinastiya, susama kaayo sa Hebreo- 
hanon. 

Ang Giagosan sa Nilo. Ang Nilo giila sa ka- 
daghanan nga mao ang kinatas-ang suba sa yuta. 
Ang gitas-on niini nga 6,671 km (4,145 mi) gisukod 
gikan sa mga tinubdan niini, nga naggikan sa mga 
lanaw nga rehiyon sa modernong Rwanda ug Bu- 
rundi. Kini nga mga tinubdan moagos ngadto sa 
Lake Victoria, ug gikan niining dapita usa ka suba 
ang moagos padulong sa Lake Albert (Lake Mobu- 
tu Sese Seko): sa unahan pag diyutay diha sa ami- 
hanan kini nga suba gitawag ug Puti nga Nilo. Sa 
Khartoum, ang Puti nga Nilo mahiusa sa Asul nga 
Nilo, nga mobul-og gikan sa kabukiran sa ami- 
hanang Etiopia. Sa amihanan sa Khartoum ang 
suba mahimo nang sentro sa Nilo, ug tungod niini 
may usa na lamang ka suba nga maghatag ug du- 
gang pang suplay sa tubig, ang Suba sa Atba- 
ra, diin magtagbo kini ug ang Nilo mga 300 km 
(190 mi) sa AS sa Khartoum. Dayon ang Nilo moli- 
koliko latas sa awaawng kapatagan sa bukid sa ami- 
hanang Sudan, nga moagi sa unom ka salog sa 
gahing bato nga granito ug mahimong unom ka 
dagkong busay tali sa Khartoum ug Aswan (Syene 
sa Bibliya), ang dapit diin nahimutang ang utlanan 
tali sa Nubia ug sa karaang Ehipto. Sa kataposan, 
kay nawad-an sa kadaghanang tubig niini tungod 
sa pagsuyop sa naglagiting nga kainit sa adlaw 
ug sa dakong konsumo sa irigasyon sa Ehipto, sa 
mga 2,700 km (1,700 mi) sa A sa Khartoum ang 
katubigan sa Nilo moagos ngadto sa Dagat Medite- 


ranyo. 

Ang Walog sa Nilo medyo hiktin ubay sa kadag- 
hanang dapit nga giagosan sa suba. Latas sa kina- 
dak-ang bahin sa Nubia ang suba moagos sa usa ka 
hiktin nga lugot, nga sa isigkakilid maoy desyerto. 
Sa amihanan sa Aswan, nga kanhi mao ang Ibabaw 
nga Ehipto, ang walog nagkalapad, apan ang bato- 
ong mga pangpang sa isigkakilid dili gayod moka- 
pin sa mga 20 km (12 mi) ang gintang. Apan sa di- 
hang ang suba makaabot sa rehiyon nga A lamang 
sa modernong Cairo, kini mabahin ngadto sa duha 
ka pangunang mga sanga, karon gitawag nga Ro- 
setta ug Damietta, nga ginganlan sumala sa mga 
ngalan sa dunggoanan nga mga siyudad nga nahi- 
mutang sa mga bokana niining maong mga sanga 
diha sa kabaybayonan sa Mediteranyo. Kining pag- 
agos sa katubigan sa Nilo maoy nakapatungha sa 
lamakong Delta sa Nilo. Sa karaang kapanahonan 
ang suba adunay ubang mga sanga, ang klasikal 
nga mga Gregong historyador ug mga geograpo 
naghisgot ug mga lima ngadto sa pito ka sanga. 
Kini nga mga sanga ug ang pipila ka kasapaan na- 
tabonan na sa mga binanlas ug maong migamay 
na pag-ayo o kaha nahanaw na. 

Kahinungdanon sa Tinuig nga Pagbaha. 
Ang usa ka butang nga talagsaon bahin niining da- 
kong suba mao ang kanunayng pagtubo niini kada 
tuig ug ang pagbaha sa mga tampi niini ubay sa 
agrikultural nga kabalangayan. Tungod kini sa ku- 
sog nga pagbunok sa ulan panahon sa ting-ulan 
(maingon man sa pagkatunaw sa niyebe gikan sa 
kabukiran) sa Etiopia, nga maghimo sa Asul nga 
Nilo nga usa ka nagabul-og nga sapa nga moagos 
ngadto sa dapit diin matagbo niini ang Puti nga 


Kasagarang talan-awon ubay sa Nilo didto sa Ehipto 

Nilo, nga magdala ug tabunok nga binanlas gikan 
sa kabukiran sa Etiopia. Ang Suba sa Atbara nag- 
hatag usab ug dugang inagos aron modako ang 
bul-og sa tubig sa Nilo. Sa wala pa tukora ang As- 
wan High Dam, ang suba mosugod sa pagdako 
diha sa Ehipto sugod sa Hunyo, nga modako pag- 
ayo sa Septiyembre ug human niana anam-anam 
nga mokunhod. Sa pagkunhod niini, ang katubigan 
magbilin ug manipis nga lut-od sa lapok nga mahi- 
mong tabunok kaayong yuta. 

Diha sa usa ka halos walay ulan nga yuta, ang 
agrikultura sa Ehipto bug-os nagdepende niining 
tinuig nga mga pagbaha sa ubos nga kayutaan. 
Ang dili igong pagtubo sa tubig sama rag epekto sa 
hulaw, nga makapahinabog gutom, samtang ang 
sobrang pagtubo makapahinabog kadaot sa siste- 
ma sa irigasyon (maingon man sa kabalayan). Ang 
kabalaka sa mga Ehiptohanon labot sa igong gidak- 
on sa pagbaha makita diha sa mga Nilometro (mga 
instrumento sa pagsukod sa lebel sa tubig sa suba) 
nga nadiskobrehan sa karaang mga dapit. Kon wala 
kining maong mga pagbaha, ang dili-kaayo layong 
mga desyerto magkadako gikan sa isigkakilid hang- 
tod nga moabot kini sa mga tampi sa suba. Hinu- 
noa, ang pagtubo ug pagkunhod sa Nilo, gawas 
lang sa pipila ka eksepsiyon, makanunayon kaayo 
nga tungod niana ang Ehipto sa tibuok nga kasay- 
sayan niini nailado tungod sa dagayang abot ug sa 
maayong agrikultura niini. 

Kining bug-os nga pagsalig sa ekonomiya sa 
Ehipto sa katubigan sa Nilo maayo kaayong pagka- 
ilustrar diha sa damgo ni Paraon, ang pito ka tam- 
bok nga baka nga migula sa Nilo ug naningaon sa 
mga sagbot sa Nilo, samtang ang pito ka niwang 
nga baka naggikan gihapon niana. Kini haom nga 
naghulagway sa daling pagkahurot sa maayong 
abot tungod sa dili mabungahong katuigan gumi- 
kan sa dili igong pagbaha.---Gen 41:17-21. 

Ang pagsanap sa katubigan sa Nilo diha sa mga 
tampi niini gigamit aron sa paghubit sa pagdasdas 
sa nagamartsang kasundalohan (Jer 46:7, 8: 47: 
2, 3), samtang ang manalagnang si Amos nagga- 
mit sa pagtubo ug pagkunhod sa katubigan sa Nilo 
aron sa paghulagway sa kasamok nga modangat sa 
dili-matinumanong Israel. (Am 8:8; 9:5) Ang pag- 
hubas sa Nilo gigamit sa ubang mga manalagna 
ingong ilustrasyon sa paghulagway sa kadaot nga 
modangat sa Ehipto tungod sa paghukom sa Diyos 
batok sa nasod. Ang paghubas sa Nilo dili lamang 
magdaot sa agrikultura ug sa pagpamuhig kahayo- 
pan apan makadaot usab sa industriya sa pangisda 
ug sa paggama ug lino.--Isa 19:1, 5-10, Eze 29: 
9, 10; Zac 10:11. 

Aron makapondo ug tubig sa baha nga gamiton 
sa ulahi diha sa irigasyon panahon sa pagpananom, 
ang mga Ehiptohanon naghimog mga diki nga yuta 

aron maalihan ang lapokong katubigan diha sa 
dagkong mga dal-as. Busa sa dihang gipahinabo ni 
Jehova ang unang hampak sa Ehipto, nga naghimo 
sa tubig niini nga dugo, ang Nilo mismo, ang tubig 
sa kasapaan niini ug ang mga punog-tangbo nga 
mga linaw, ug ang “pinondo nga mga tubig” na- 
ngahimong dugo.---Ex 7:14-25. 

Uban Pang mga Kinaiyahan Niini. Gawas 
pa sa pagtaganag tubig alang sa mga tanom ug sa 
binuhing mga hayop, ang Nilo maoy tinubdan sa 
imnonon nga tubig sa mga Ehiptohanon. (Ex 7: 
18, 21, 24) Gawas sa dihang magsugod na ang 

NILO, KASAPAAN SA 


pagbaha, ang tubig lami kaayo. Ubay sa kasapaan 
ug punog-tangbo nga mga linaw sa Nilo, daghan 
kaayo ang mitubo nga papiro, kini mao ang tinub- 
dan sa mga sulatanan sa mga Ehiptohanon ug gi- 
gamit sa paggama ug mga sakayan. (Isa 18:2) Ang 
punog-tangbo nga mga baybayon ug mga linaw 
maoy pinuy-anan sa daghang ihalas nga mga lang- 
gam nga ang pagkaon niini mao ang mga baki ug 
ubang gagmayng mga linalang. (Ex 8:5, 9-11) Ang 
mga hulagway sa Ehipto nagpakita nga ang mga 
Ehiptohanon nangayam ug mga langgam sakay sa 
gagmayng mga sakayan. Ang katubigan sa Nilo 
nagsilbi usab nga kaligoanan, gitala nga ang anak 
nga babaye ni Paraon naligo didto. (Ex 2:5) Usa ka 
hulagway sa Ehipto nagpakita ug susama kaayo 
nga talan-awon sa usa ka babayeng hamili nga na- 
ligo uban sa iyang upat ka babayeng tig-alagad. 
Ang Nilo mao usab ang pangunang agianan alang 
sa tibuok Ehipto. Ang mga sakayan nga mopaingon 
sa A molawig paubos sa suba nga ganoyon sa su- 
log, samtang kadtong mopaingon sa H (pasung- 
song sa sulog) itulod sa kusog nga hangin nga 
mohuros pailaya gikan sa Dagat Mediteranyo sa 
amihanan. Ang mga barkong pangnegosyo gikan 
sa Fenicia ug Creta makalawig nga pasungsong sa 
sulog sa suba hangtod sa Thebes (No-amon sa Bib- 
liya, Nah 3:8) ug saylo pa. 

Ang Nilo hinungdanon kaayong depensa sa Ehip- 
to batok sa pagsulong. Ang dagkong mga busay ni- 
ini sa H naghimo sa nasod nga lisod atakehon gikan 
sa direksiyon sa Nubia-Etiopia, samtang ang kala- 
makan palibot sa rehiyon sa Delta nakapugong nga 
dili makasulod ang dagkong pundok sa kasundalo- 
han gikan sa kontinente sa Asia. Gituohan sa pipi- 
la ka eskolar nga ang panghambog ni Haring Sena- 
kerib sa Asirya nga iyang pamalahon ang tanang 
kasapaan sa Nilo pinaagi sa iyang tiil nagpasabot sa 
iyang pagsalig nga siya makahimo sa pagbuntog sa 
puno-ug-tubig nga mga trinseras nga naglibot sa 
mga siyudad ug mga salipdanan sa Ehipto ingong 
depensa.---2Ha 19:24. 

Ang siklo sa Nilo maoy nagsilbing basehanan 
alang sa kalendaryo sa mga Ehiptohanon, nga may 
tulo ka tag-upat ka bulan nga yugto sa panahon: 
ang 'Akhet, o Pagbaha; Peret, ang Pagtumaw (da- 
yag nga ang pagtumaw sa yuta sa dihang ang ka- 
tubigan mobalik ngadto sa mga tampi niini); ug 
Shomu, ang Uga nga panahon (ting-init). Ang yug- 
to human dayon sa pagdako pag-ayo sa tubig mao 
ang labing puliki, sa dihang taas na ang lebel sa tu- 
big, ang buluhaton sa pagpanukod hikayon aron sa 
pagtaganag igoigong trabaho. 

Ang simbolo sa usa ka “dako kaayong linalang sa 
dagat nga naghigda taliwala sa kasapaan sa Nilo,' 
nga gipadapat kang Paraon diha sa basahon ni Eze- 
quiel, gituohan nga gikuha gikan sa mga buaya 

nga nanimuyo sa Nilo sukad pa sa karaang kapana- 
honan. (Eze 29:3-5) Daghan usab ang hippopota- 
mus, nga giila sa kadaghanan nga mao ang mana- 
nap nga gitawag ug “Behemot” sa Job 40:15. 

Ang mga Ehiptohanon nagsimba sa Nilo ingong 
usa ka diyos sa pertilidad ubos sa ngalang Hapi. 
Kini nga diyos gihulagway ingong usa ka lalaki 
apan may dagkong mga suso sa babaye, ang ulo gi- 
purongpurongan ug mga tanom sa tubig, ug usa ka 
bakos sa mangingisda ang gibakos diha sa tambok 
nga hawak. Ang mga kapistahan, dinuyogan sa 
mga paghalad, gisaulog sa matag tuig aron sa pag- 
pasidungog kaniya sa pagsugod sa matag yugto sa 
pagbaha. Ang pipila ka eskolar nagtuo nga ang 
pag-adto ni Paraon sa Nilo, nga gihisgotan sa Exo- 
do 7:15, maoy may kalabotan sa pipila ka bunta- 
gong buhat sa pagsimba, bisan tuod nga tingali kini 
mao lamay paglakawlakaw panahon sa kabuntagon 
o aron sa pagsusi sa gidak-on sa tubig sa suba. 


NILO, KASAPAAN SA. Ang kasapaan 
alang sa irigasyon nga misanga gikan sa suba sa 
Nilo. (Ex 7:19, 8:5, Sal 78:44) Ang Hebreohanong 
pulong sa kasapaan sa Nilo (ye'orim') mao ang plu- 
ral nga porma sa ye'or” (ang suba sa Nilo). Ang eko- 
nomiya sa Ehipto bug-os nagdepende sa Nilo nga 
maoy nagtagana ug tubig alang sa irigasyon diha 
sa halos walay ulan nga yuta ug nagpabaha kanu- 
nay sa yuta, nga nagpondo ug tabunok nga binan- 
las. Ang suplay sa pagkaon sa nasod nag-agad nii- 
ni nga paagi. Busa ang paghimo sa katubigan niini 
ingong dugo miresulta ug katalagman sa nasod, 
maingon nga ang paghubas sa kasapaan sa Nilo 
maoy tilimad-on sa katalagman.--Isa 19:6, tan- 
awa ang NILo. 


NIMFA  [Pangasaw-onon]. Usa ka Kristohanong 
babaye nga nagpuyo sa o duol sa Laodicea o sa Co- 
losas diin didto gihimo sa iyang balay ang mga ti- 
gom sa kongregasyon ug gipangomosta ni Pablo 
diha sa iyang sulat.---Col 4:15. 


NIMRA  [lagmit gikan sa lintunganayng pulong 
nga nagkahulogang “leopardo"]. Usa ka lungsod sa 
S sa Jordan nga gitukod o gitukod pag-usab sa mga 
Gadhanon, usa ka pinamubo sa Bet-nimra.--Num 
32:3-5, 34, 36, tan-awa ang BET-NIMRA. 


NIMRIM [lagmit, Mga Leopardo]. Diha sa mga 
tagna nga gipunting batok sa Moab, si Isaias ug Je- 
remias parehong naghisgot sa ‘katubigan sa Nim- 
rim.’ (Isa 15:5-9, Jer 48:34, 35) Tungod sa katabu- 
nok sa palibot nga rehiyon, gituohan sa pipila nga 
ang katubigan sa Nimrim mao ang Wadi Nimrin, 
diin ang katubigan niini moagos ngadto sa Jordan 
sa A sa Patayng Dagat. (Tan-awa ang BET-NIMRA.) 
Apan, ang pagkahan-ay sa paghisgot niini nga mga 
dapit diha sa mga tagna daw nagpakita nga kini 

nahimutang sa H sa Moab. Busa daghan ang mipa- 
bor sa pagtuo nga mao kini ang Wadi en-Numeirah, 
nga moagos ngadto sa HS nga tumoy sa Patayng 
Dagat nga mga 17 km (11 mi) sa KHK sa Karak. 
Ang mga tagna nag-ingon nga kining mga tubiga 
mahimong “biniyaan na lamang,” kaha sa malara- 
wanon nga diwa tungod kay wala nay mamuyo sa 
maong yuta o tingali tungod kay sap-ongan sa ka- 
awayng kasundalohan ang ilang kasapaan. 


NIMROD. Anak nga lalaki ni Cus. (1Cr 1:10) 
Gikuha sa rabbinikong mga sinulat ang ngalang 
Nimrod gikan sa Hebreohanong berbo nga ma- 
radh’, nga nagkahulogang “sukol.” Busa, ang Babi- 
lonyanhong Talmud (Erubin 53a) nag-ingon: “Nan, 
nganong gitawag siya nga Nimrod? Tungod kay 
siya nag-awhag sa tibuok kalibotan sa pagsukol 
(himrid) batok sa Iyang [sa Diyos] soberanya.” 
- Encyclopedia of Biblical Interpretation, ni Mena- 
hem M. Kasher, Tomo II, 1955, p. 79. 

Si Nimrod mao ang mag-uugda ug ang hari sa 
unang imperyo nga milungtad human sa Lunop. 
Gipaila niya ang iyang kaugalingon ingong usa ka 
gamhanang mangangayam “sa atubangan” (sa dili 
paborableng diwa; Heb., liph:neh? “batok” o “nga 
supak sa”, itandi ang Num 16:2, 1Cr 14:8, 2Cr 
14:10) ni Jehova. (Gen 10:9, ftn sa Rbi8) Bisan tuod 
dinhi ang ubang mga eskolar naghatag ug pabo- 
rableng diwa sa Hebreohanong preposisyon nga 
nagkahulogang “sa atubangan ni,” ang Hudiyoha- 
nong mga Targum, ang mga sinulat sa historyador 
nga si Josephus, ug usab ang konteksto sa Genesis 
kapitulo 10 nagpaila nga si Nimrod maoy usa ka 
gamhanang mangangayam nga misukol kang Je- 
hova. 

Ang sinugdanan sa gingharian ni Nimrod nagla- 
kip sa mga siyudad sa Babel, Erek, Acad, ug Calne, 
ang tanan diha sa yuta sa Sinar. (Gen 10:10) Busa 
lagmit nga ubos sa iyang pagdumala nga ang pag- 
tukod sa Babel ug sa torre niini nagsugod. Kini nga 
panghinapos uyon usab sa tradisyonal nga Hudiyo- 
hanong opinyon. Misulat si Josephus: “Sa ngadto- 
ngadto gihimo [ni Nimrod] ang mga kalihokan sa 
estado nga usa ka pagpanglupig, nga naghunahu- 
nang ang bugtong paagi nga mawala diha sa mga 
tawo ang pagkahadlok sa Diyos mao ang paghimo 
kanila nga padayong magasalig sa iyang kaugali- 
ngong gahom. Siya nanghulga nga siya manimalos 
sa Diyos kon Iyang palunopan pag-usab ang yuta, 
kay siya magtukod ug usa ka torre nga ang gitas- 
on dili masanapan sa tubig ug manimalos sa kalag- 
lagan sa ilang mga katigulangan. Ang mga tawo 
maikagon sa pagsunod sa laraw ni [Nimrod], nga 
giisip nga pagpaulipon ang pagpasakop sa Diyos, 
busa ilang gisugdan ang pagtukod sa torre... ug 
kini daling natukod nga labaw pa sa gidahom.” 
--Jewish Antiquities, I, 114, 115 (iv, 2, 3). 


NINEVE 


Mipatim-aw nga human sa pagtukod sa Torre sa 
Babel, si Nimrod nagpakaylap sa iyang pagmando 
ngadto sa teritoryo sa Asirya ug didto nagtukod sa 
“Nineve ug sa Rehobot-Ir ug sa Cala ug sa Resen ta- 
liwala sa Nineve ug sa Cala: kini mao ang dakong 
siyudad.” (Gen 10:11, 12, itandi ang Mig 5:6.) Sang- 
lit dayag nga ang ngalang Asirya naggikan sa anak 
ni Sem nga si Asur, si Nimrod ingong apo ni Ham, 
lagmit nga misulong gayod sa teritoryong Semiha- 
non. Busa mopatim-aw nga si Nimrod ang nagsu- 
god sa pagkahimong gamhanan o bayani, dili la- 
mang ingong mangangayam sa mga hayop kondili 
ingong manggugubat usab, usa ka manunulong. 
(Gen 10:8) Ang Cyclopeedia ni M Clintock ug Strong 
nag-ingon: “Dayag nga ang gamhanang pagpanga- 
yam dili lamang kutob sa pagpangayam ug hayop 
kay suod kining nalangkit sa pagtukod sa walo ka 
siyudad. . . . Ang kalamposan ni Nimrod ingong 
mangangayam maoy unang timailhan sa iyang na- 
kab-ot ingong mananakop. Kay sa kakaraanan ang 
pagpangayam ug ang pagkabayani sa linain ug 
sa kinaiyanhon nalangkit sa usag usa . . . Ang 
Asiryanhong mga monyumento naglarawan usab 
ug daghang kalamposan sa pagpangayam, ug ki- 
ning pulonga sagad nga gigamit sa pagpasabot ug 
pagpakiggubat. . . . Busa ang pagpangayam ug ang 
pagpakiggubat, nga sa samang nasod suod kaa- 
yong nalangkit sa ulahing kapanahonan, halos na- 
lambigit o makita dinhi. Busa ang kahulogan mao, 
nga human sa lunop si Nimrod mao ang kinaunhan 
sa pagtukod ug gingharian, sa paghiusa sa mga ba- 
hin sa nagkatibulaag nga patriarkanhong pagman- 
do, ug sa paghugpong kanila ilalom kaniya ingong 
bugtong pangulo ug agalon, ug kining tanan maoy 
pagsukol kang Jehova, kay kini maoy mabangis 
nga pagsulong sa Hamitikanhong gahom ngadto sa 
usa ka Semitikanhong teritoryo. ”---1894, Tomo VII, 
p. 109. 

Mahitungod sa paghimo kang Nimrod nga diyos, 
tan-awa ang DIYOS UG MGA DIYOSA, MGA (Babilonyan- 
hong mga Bathala). 


NIMSI. Amahan ni Jehosapat (dili ang hari) ug 
apohan nga lalaki ni Jehu. (1Ha 19:16, 2Ha 9:2, 14, 
20; 2Cr 22:7) Ang ngalan nakaplagan nga gikulit 
diha sa usa ka karaang bika nga nakalotan sa Sa- 
maria. 


NINEVE. Usa ka siyudad sa Asirya nga gitu- 
kod ni Nimrod, “usa ka gamhanang mangangayam 
nga supak kang Jehova.” Uban sa Rehobot-Ir, Cala, 
ug Resen kini nahimong “ang bantogang siyudad.” 
(Gen 10:9, 11, 12; Miq 5:6) Sa mas ulahi pa, kini na- 
himong kaulohan sa Asiryanhong Imperyo. Tu- 
ngod niana, ang Nineve nahimong usa ka “siyudad 
nga nagaula ug dugo" (Nah 3:1), kay ang mga Asir- 
yanhon nakigsangka ug daghang gubat alang sa 

pagpanakop ug naggamit ug mapintas nga mga 
paagi sa pagpatay sa nabihag nga mga manggugu- 
bat. Sa walay duhaduha ang mga kampanya mili- 
tar nakaamot ug dako sa pagkabahandianon sa 
siyudad. (Nah 2:9) Ang pangunang bathala sa Ni- 
neve mopatim-aw nga mao si Ishtar, usa ka diyosa 
sa gugma ug gubat. 

Arkeolohikanhong Imbestigasyon. Gipaki- 
ta sa ebidensiya nga ang Kuyunjik ug Nebi Yunus 
(“Manalagnang Jonas”), duha ka bungdo nga maki- 
ta sa S nga tampi sa Suba sa Tigris atbang sa Mo- 
sul, A sa Iraq, mao ang nahimutangan sa kanhing 
bantogang siyudad sa Nineve. Usa ka modernong 
balangay, nga may usa ka sementeryo ug usa ka 
moske, ang nag-okupar sa Nebi Yunus. Busa kini 
nga bungdo, nga maoy nahimutangan sa palasyo 
ni Esar-hadon, wala kaayo masusi. Apan, ang mga 
pagpangubkob sa Kuyunjik nakahatag ug dakong 
katin-awan nga nagpamatuod sa kanhing himaya 
sa Nineve. Ang mga kaplag naglakip sa linibong 
mga papan nga sinulatag cuneiform gikan sa lib- 
rarya ni Ashurbanipal ug sa mga kagun-oban sa 
palasyo ni Senakerib ug nianang kang Ashurbani- 
pal. Kini nga mga palasyo maoy maanindot nga 
mga tinukod. Pinasukad sa iyang mga kaplag, si 
Sir Austen Layard misulat: 

“Ang sulod nga bahin sa Asiryanhong palasyo 
nindot ug dako kaayo. Gipahanduraw nako sa mag- 
babasa ang mga kagun-oban niini, ug tingali ang 
iyang impresyon bahin sa mga lawak niini maoy 
sama nianang sa usa ka bisita kinsa sa karaang 
mga panahon nakasulod sa unang higayon sa pi- 
nuy-anan sa Asiryanhong mga hari. Siya gipasulod 
agi sa pultahan nga gibantayan sa dagkong mga le- 
yon o mga torong baka nga ginama sa puting 
alabastro. Sa unang lawak iyang makita nga siya 
gilibotan sa mga eskultora nga nag-asoy sa kasay- 
sayan sa imperyo. Ang mga gubat, mga pagli- 
kos, mga kadaogan, talagsaong mga kalamposan sa 
paggukod, relihiyosong mga seremonyas, gihulag- 
way diha sa mga bungbong, gikulit ginamit ang 
alabastro, ug gidibuho nga may talagsaong mga 
bulok. Ubos sa matag hulagway mao ang kinulit 
nga mga inskripsiyon nga naghubit sa gipakitang 
mga hulagway diha sa mga karakter nga gihakla- 
pan ug sinaw nga tumbaga. Ibabaw sa mga eskul- 
tora gidibuho ang ubang mga hitabo---ang hari, 
gialagaran sa iyang mga eunuko ug mga manggu- 
gubat, midawat sa iyang mga binilanggo, mihimog 
mga pakig-alyansa sa ubang mga monarko, o mihi- 
mog pipila ka sagradong mga buhat. Kini nga mga 
hulagway gilibotan ug mabulokong mga ribete, sa 
makuti ug elegante nga disenyo. Ang mahulagwa- 
yong kahoy, ang pak-an nga mga torong baka, ug 
ang dagkong mga hayop, maoy dayag kaayo tali- 
wala sa mga dayandayan. Sa ibabaw nga tumoy sa 

lawak adunay dako kaayong hulagway sa hari nga 
nagsimba atubangan sa supremong bathala, o nag- 
dawat sa balaang kopa gikan sa iyang eunuko. Siya 
gialagaran sa mga manggugubat nga nagdala sa 
iyang mga hinagiban, ug sa mga saserdote o sa 
nagdumalang mga diyos. Ang iyang kupo, ug ang 
mga kupo sa iyang mga sumusunod, gidayandaya- 
nan sa daghang larawan, mga hayop, ug mga bu- 
lak, ang tanan gidibuho diha sa hayag nga mga bu- 
lok. 

“Ang bisita nagtunob diha sa mga papan nga ala- 
bastro, nga ang matag usa niini adunay inskripsi- 
yon, nga nagrekord sa mga titulo, talaan sa kagi- 
kan, ug mga kalamposan sa bantogang hari. Ang 
ubay-ubayng mga pultahan, nga naporma pinaagi 
sa pak-an nga higanteng mga leyon o mga torong 
baka, o mga larawan sa guwardiya nga mga batha- 
la, maoy padulong ngadto sa ubang mga lawak, 
nga may agianan na usab ngadto sa laing mas 
layolayong mga lawak. Diha sa matag lawak may 
lain na usab nga mga eskultora. Diha sa pipila ka 
bungbong gipakita ang mga parada sa dagkong 
mga larawan---armadong mga tawo ug mga eunu- 
ko nga nagsunod sa hari, mga manggugubat nga 
nagdalag daghang inagaw, nagdala sa mga bini- 
langgo, o nagbitbit ug mga gasa ug mga halad 
ngadto sa mga diyos. Sa ubang mga bungbong gi- 
hulagway ang pak-an nga mga saserdote, o nagdu- 
malang mga diyos, nga nagbarog atubangan sa 
sagradong mga kahoy. 

“Ang mga kisame ibabaw kaniya gikuwadro- 
kuwadro, nga gidibuhoan ug mga bulak, o mga la- 
rawan sa mga hayop. Ang uban gihal-opan ug ga- 
ring, ang matag kuwadro gilibotan ug maanindot 
nga mga ribete ug mga liston. Ang mga sagbayan, 
ingon man ang mga kilid sa mga lawak, hayan hi- 
naklapan, o pinulogan pa gani sa bulawan ug plata, 
ug ang labing talagsaong mga kahoy, diin dayag 
kaayo ang mga kahoy nga sedro, mao ang gigamit 
diha sa mga butang nga gama sa kahoy. Ang ku- 
wadradong mga lungag diha sa mga kisame sa 
mga lawak mao ang naghatag ug kahayag sa ma- 
adlaw.”--Nineveh and Its Remains, 1856, Bahin II, 
pp. 207-209. 

Sa Panahon ni Jonas. Ang manalagna ni Je- 
hova nga si Jonas, sa ikasiyam nga siglo W.K.P., 
nagpasidaan sa nagsingabot nga kalaglagan sa Ni- 
neve tungod sa pagkadaotan sa mga molupyo niini. 
Apan, sanglit ang mga tawo, lakip ang hari, naghi- 
nulsol man, si Jehova nagluwas sa siyudad. (Jon 1: 
1, 2: 3:2, 5-10) Sa maong panahon ang Nineve 
maoy usa ka dakong siyudad “nga may gilay-ong 
tulo ka adlaw nga pagbaktas.” (Jon 3:3) Ang popu- 
lasyon niini mikabat ug kapin sa 120,000 ka tawo. 
(Jon 4:11) Kining kahubitan sa Bibliya wala lalisa sa 

arkeolohikanhong ebidensiya. Si Andre Parrot, Pa- 
ngulong Tagdumala sa Nasodnong mga Museyo sa 
Pransiya nag-ingon: 

“Ingon man usab karong adlawa, ang bahin sa 
London nga nahimutang sulod sa karaang utlanan 
niini maoy lahi kaayo gikan sa gitawag nga ‘dakong 
London'--usa ka termino nga naglakip sa mga ka- 
sikbit nga bahin sa siyudad ug nagpasabot sa usa 
ka mas dakong luna---busa ang mga tawong nag- 
puyo nga halayo sa Asirya lagmit nakasabot sa pu- 
long “Nineve ingong nagtumong sa nailhan karon 
nga ‘Assyrian triangle... , nga miabot gikan sa 
Khorsabad sa amihanan ngadto sa Nimrud sa ha- 
bagatan, ug, may taas kaayong kutay sa kaba- 
langayan, nga may gilay-ong mga bayente-sayis 
milyas.... 

“Gibanabana ni Felix Jones nga ang populasyon 
sa Nineve tingali mikabat ug 174,000 ka tawo, ug 
niining bag-o lang, diha sa iyang mga pagpangub- 
kob sa Nimrud, si M. E. L. Mallowan nakadiskobre 
ug bantayog ni Ashurnazirpal nga diha niana nare- 
kord nga iyang gidapit sa usa ka bangkete ang dag- 
han kaayong bisita nga mikabat ug 69,574. Giisip ni 
Mallowan nga, kon pananglit dihay mga langyaw, 
ang populasyon sa Kalakh (Nimrud) lagmit mika- 
bat ug 65,000. Apan ang gidak-on sa yuta sa Nine- 
ve maoy duha ka pilo kay sa Nimrud, ug busa 
ikaingon nga ang gidaghanon diha sa Jonas 4.11 
nakompirmar sa dili direkta nga paagi.”---Nineveh 
and the Old Testament, 1955, pp. 85, 86; tan-awa 
ang JONAS Num. 1, Jonas, BASAHON NI. 

Ang Kalaglagan Niini Nagtuman sa Tagna. 
Bisag naghinulsol sa pagsangyaw ni Jonas (Mat 
12:41, Luc 11:30, 32), ang mga taga-Nineve mibalik 
ug mibuhat na usab sa ilang daotang mga buhat. 
Mga pipila ka tuig human sa pagbuno sa Asiryan- 
hon nga si Haring Senakerib didto sa Nineve sa ba- 
lay sa iyang diyos nga si Nisrok (2Ha 19:36, 37; Isa 
37:37, 38) nga gitagna ni Nahum (1:1, 2:8-3:19) ug 
Sofonias (2:13-15) ang kalaglagan nianang daotang 
siyudad. Ang ilang mga tagna nangatuman sa di- 
hang ang gihiusang kasundalohan ni Nabopolasar 
nga hari sa Babilonya ug ni Cyaxares nga taga- 
Media naglikos ug nagsakop sa Nineve. Ang siyudad 
dayag nga gisunog, kay daghan sa Asiryanhong 
mga linilok nagpakitang nadaot o nangitom tungod 
sa kalayo ug sa aso niini. Ang Babilonyanhong 
Cronica nag-ingon bahin sa kalaglagan sa Nineve: 
“Gidala nila ang daghang inagaw sa siyudad ug 
sa templo (ug) [naghimo] sa siyudad nga usa ka 
tapok sa kagun-oban.” (Assyrian and Babylonian 
Chronicles, ni A. Grayson, 1975, p. 94, HULAGWAY, 
Tomo 1, p. 958) Hangtod karong adlawa ang Nine- 
ve maoy usa ka awaaw, ug sa tingpamulak, ang pa- 
non sa mga hayop manibsib duol o sa bungdo sa 
Kuyunjik. 


NISAN 


Ang Petsa sa Pagkapukan sa Nineve. Bisan 
tuod napapas na gikan sa naglungtad nga papan 
nga sinulatan sa estilong cuneiform nga nag-asoy 
sa pagkapukan sa Nineve, ang petsa niining hita- 
boa, ang ika-14 nga tuig ni Nabopolasar, mahibalo- 
an gihapon diha sa konteksto. Posible usab ang 
pagpetsa sa kalaglagan sa Nineve diha sa gamba- 
lay sa kronolohiya sa Bibliya. Sumala sa usa ka Ba- 
bilonyanhong cronica, ang mga Ehiptohanon napil- 
di didto sa Carkemis sa ika-21 nga tuig sa paghari 
ni Nabopolasar. Ang Bibliya nagpakita nga kini na- 
hitabo sa ikaupat nga tuig sa paghari ni Jehoiakim 
o niadtong 625 W.K.P. (Jer 46:2) Busa, ang pag-ilog 
sa Nineve maoy (mga pito ka tuig nga mas una pa) 
sa ika-14 nga tuig sa paghari ni Nabopolasar nga 
motakdo sa tuig 632 W.K.P.--Tan-awa ang ASIRYA 
(Ang pagkapukan sa imperyo). 


NISAN. Ang ngalan sa unang lunar nga bulan 
sa sagradong kalendaryo sa mga Hudiyo human sa 
pagkadestiyero, nga katumbas sa bahin sa Marso 
ug bahin sa Abril. (Neh 2:1; Est 3:7) Kini nga bulan, 
nga unang gitawag ug “Abib,” sa sinugdan giisip 
nga mao ang ikapitong bulan ug dayag nga mao 
ang bulan nga gihisgotan sa Genesis 8:4. Sa pana- 
hon sa Pagpanggula gikan sa Ehipto, gitudlo ni Je- 
hova kini nga bulan ingong “una sa mga bulan sa 
tuig.” (Ex 12:2; 13:4, Num 33:3) Sukad niadto, adu- 
na nay kalainan tali sa sagradong kalendaryo nga 
gimugna ni Jehova ug sa kanhing sekular nga ka- 
lendaryo.---Tan-awa ang KALENDARYO, ABIB. 

Ang panahon medyo bugnaw niining bulana sa 
tingpamulak, ug didto sa Jerusalem, maghaling 
silag kalayo sa magabii aron adunay kainit. (Ju 
18:18) Gani moulan pag niyebe sa Jerusalem bisag 
Abril 6 na, sama sa nahitabo niadtong 1949. Ang 
Nisan moabot sa mga hinapos sa ting-ulan, ug kini 
nga ulan o ulan sa tingpamulak gipaabot aron mag- 
pabus-ok sa mga lugas una pa kini anihon. (Deu 
11:14, Os 6:3: Jer 5:24) Niining panahona sa tuig 
ang Suba sa Jordan sagad magbaha. (Jos 3:15: 1Cr 
12:15) Magsugod ang pag-ani sa sebada ubay sa 
kapatagan daplin sa kabaybayonan, ug didto sa 
subtropikal nga Walog sa Jordan ang trigo nagaka- 
hinog na. (Ru 1:22, 2:23) Niining mga panahona, 
ang giani nga lino didto sa atop sa balay ni Rahab 
sa Jerico nagtaganag katagoan sa Israelinhong mga 
espiya.---Jos 2:6, 4:19. 

Pagpasibo sa Lunar nga Kalendaryo. Ang 
sugo sa Diyos naglatid nga ang mga Israelinhon 
magtanyag ug usa ka binangan sa unang mga bu- 
nga sa ilang ani sa ika-16 nga adlaw sa Nisan 
(Abib) ug nga, sa ika-50 nga adlaw human nia- 
na, sila magtanyag ug ikaduhang halad-nga-lugas. 
Kini nga mga halad mosibo gayod sa mga pag-ani 
sa sebada ug sa trigo. Tungod niini nga sugo gi- 
kinahanglan nga himoon ang pagpasibo diha sa 

kalendaryo sa lunar nga mga bulan nga gigamit 
sa mga Israelinhon. Gikinahanglan nga mahulipan 
ang diperensiya nga 11V4 ka adlaw tali sa bug-os 
nga solar nga tuig ug sa mas mubo nga lunar nga 
tuig. Kay kon dili, sulod sa mga tulo ka tuig, ang 
bulan sa Nisan moabot ug mga 33 ka adlaw nga 
mas sayo ug mahiuna pag-ayo kay sa pag-ani sa 
sebada. Ang rekord sa Bibliya wala mag-asoy kon 
unsa nga pamaagi ang orihinal nga gigamit sa mga 
Israelinhon aron himoon ang maong pagpasibo, 
apan ang ebidensiya nagpaila nga usa ka ika-13 
nga bulan ang idugang sa matag duha o tulo ka 
tuig aron ipasig-uli ang mga yugto sa panahon 
ngadto sa ilang hustong posisyon diha sa tuig sa 
kalendaryo. Lagmit gayod nga kini gitino pinaagig 
yanong obserbasyon, nga itandi ang bag-ong bulan 
ug ang panahon sa equinox sa adlaw sa tingpamu- 
lak, nga mahitabo sa mga Marso 21 sa matag tuig. 
Kon ang bag-ong bulan nga kasagarang magpaila 
sa pagsugod sa bulan sa Nisan (Abib) layo ra kaa- 
yo gikan sa panahon sa equinox sa tingpamulak, 
nan ang bulan isipon ingong ika-13 o isal-ot nga 
bulan, ug ang Nisan mosugod sa mosunod nga 
bag-ong bulan. Ayha pa niadtong ikaupat nga siglo 
K.P. nga gigamit sa mga Hudiyo ang usa ka kalen- 
daryo nga subay sa tinong mga sukdanan. 

Ang una sa mga pista sa Nisan mao ang Pasku- 
wa, nga sa sinugdanan gisaulog didto sa Ehipto, 
kini saulogon sa ika-14 nga adlaw sa bulan ug nag- 
lakip sa paghalad sa kordero sa paskuwa. (Ex 12:2- 
14: Lev 23:5, Deu 16:1) Ang mosunod nga adlaw 
mao ang pagsugod sa usa-ka-semana nga Pista sa 
mga Tinapay nga Walay Igpapatubo, nga magsu- 
god sa ika-15 hangtod sa ika-21 sa bulan. Sa ika-16 
sa Nisan himoon ang pagtanyag sa unang mga bu- 
nga sa pag-ani sa sebada.--Ex 12:15-20, 23:15; 
34:18, Lev 23:6-11. 

Gisugdan ang Panihapon sa Ginoo. Kapin 
sa 15 ka siglo human sa Pagpanggula, sa Nisan 14 
sa tuig 33 K.P., si Jesus nakigtigom uban sa iyang 
12 ka apostoles didto sa Jerusalem aron saulogon 
ang kataposang balido nga Paskuwa, ug dayon, hu- 
man papahawaa ang mabudhiong si Judas, iyang 
gisugdan ang paghandom sa iyang kamatayon pi- 
naagi sa Panihapon sa Ginoo. (Mat 26:17-30, 1Co 
11:23-25) Sa wala pa molabay ang Nisan 14, siya 
namatay ingong ang Kordero sa Diyos. Sa Nisan 16, 
ang adlaw nga ang saserdote didto sa templo mag- 
tabyog sa unang mga bunga sa pag-ani sa sebada, 
si Jesus, ingong unang mga bunga sa pagkaban- 
haw, gibuhi pag-usab.---Luc 23:54-24:7: 1Co 15:20. 

Agig pagsunod sa sugo ni Kristo, “Ipadayon nin- 
yo ang pagbuhat niini sa paghandom kanako,” 
ang ika-14 nga adlaw sa Nisan padayong gisaulog 
sa iyang mga sumusunod hangtod karong adlawa 
ingong panahon sa paghandom sa kamatayon ni 

Kristo.--Luc 22:19, 20; tan-awa ang PANIHAPON SA 
GINOO. 


NISROK. Usa ka bathala nga gisimba ni Sena- 
kerib nga hari sa Asirya. Didto sa templo ni Nisrok 
gipatay ni Adramelek ug Sarezer ang ilang ama- 
han nga si Senakerib. (2Ha 19:36, 37, Isa 37:38) 
Gituohan sa daghang eskolar nga si Nisrok mao 
ang diyos-kalayo nga si Nusku, kinsa gituohan nga 
mitabang aron mapildi ang kaaway diha sa pagpa- 
kiggubat ug nag-alagad ingong mensahero sa mga 
diyos ingon man usa ka tigpatuman sa hustisya. 
Hinunoa, dili kapamatud-an karon nga si Nisrok 
mao ang usa ka iladong bathala sa Asirya. 


NIYEBE. Ang puting mga kristal sa mibagtok 
nga tubig nga naporma gikan sa alisngaw diha sa 
atmospera. Ang matag mahulog nga kristal sa ni- 
yebe maghinlo sa atmospera ug dad-on niini ang 
mga kombinasyon sa mga elemento sama sa asu- 
pre ug nitroheno, sa ingon nakaamot sa pagkatabu- 
nok sa yuta ug sa samang higayon nagtaganag ka- 
umog. (Isa 55:10, 11) Ang niyebe mahimong usa ka 
tinubdan sa hinlong tubig nga magamit sa pag- 
panghugas. (Job 9:30) Bisan kon talagsa ra o wala 
gani sa pipila ka dapit sa Palestina, kini usahay ma- 
ngahulog sa mga bulan sa Enero ug Pebrero diha 
sa bungtoron nga dapit, sama didto sa Jerusalem. 
(Itandi ang 2Sa 23:20, 1Cr 11:22.) Sa dakong bahin 
sa tuig adunay niyebe diha sa kabukiran ug sa mga 
lugot sa Kabukiran sa Lebanon, ang habog nga ta- 
luktok sa Bukid sa Hermon naputos ug niyebe ha- 
los sa tibuok tuig. (Jer 18:14) Ang Salmo 68: 14 nag- 
hisgot sa niyebe sa Zalmon, nga maoy bahin sa 
Bukid sa Hauran (Jebel ed Druz), nga nahimutang 
sa S sa Jordan. 

Si Jehova, ang Magmumugna sa niyebe, maka- 
himo usab sa pagkontrolar niana. (Job 37:6, Sal 
147:16) Aron sa pagtuman sa Iyang katuyoan, ang 
Diyos nagtipig ug niyebe ug ulan nga yelo “alang sa 
adlaw sa panag-away ug sa gubat.”---Job 38:22, 23. 

Masambingayong Paggamit. Sa Kasulatan, 
ang niyebe gigamit diha sa mga pagtandi (simile) 
aron ipatugbaw ang ideya sa pagkaputi. (Ex 4:6, 
Num 12:10, 2Ha 5:27: Dan 7:9: Mat 28:3, Pin 1:14) 
Usahay kini gilangkit sa kaputii. (Isa 1:18, Lam 4:7) 
Pananglitan, si David nangamuyo sa Diyos sa pag- 
lunsay kaniya tungod sa iyang sala, nga hugasan 
siya aron siya mahimong “labi pang maputi kay sa 
niyebe.”- Sal 51:7. 

Ang tulo ka higala ni Job, kay dili tinubdan sa 
matuod nga kahupayan alang kaniya, gipakasama 
sa sapa sa tingtugnaw, nga midako tungod sa na- 
tunaw nga yelo ug niyebe didto sa kabukiran apan 
namad-an tungod sa kainit sa ting-init. (Job 6:15- 
17) Ang Sheol giingon nga magasakmit niadtong 
mga nakasala sama nga ang hulaw ug kainit maga- 

sakmit sa mga tubig sa niyebe. (Job 24:19) Ingon 
nga ang niyebe dili-kinaiyanhon ug makadaot sa 
mga pananom panahon sa ting-init, ang “himaya 
dili usab angay sa usa ka hungog.” (Pr 26:1) Bisan 
pa niana, ang usa ka matinumanong sinugo, usa 
nga nagtuman sa iyang buluhaton aron mahimuot 
ang mga nagsugo kaniya, gipakasama sa usa ka 
ilimnon nga gipabugnaw sa niyebe gikan sa kabu- 
kiran ug nga magdalag kahayahay sa mainit nga 
adlaw sa ting-ani.---Pr 25: 13. 


NO, NO-AMON [gikan sa Ehiptohanon, nga 
nagkahulogang “Siyudad ni Amon [usa ka diyos 
sa Ehipto] ”]. Usa ka prominenteng siyudad ug sa 
usa ka panahon nahimong kaulohan sa Ehipto, nga 
nahimutang sa isigkatampi sa suba sa ibabaw nga 
Nilo nga mga 530 km (330 mi) sa H sa Cairo. Nail- 
han kini sa mga Grego ingong Thebes, ang ngalan 
nga kasagarang gigamit karong adlawa. 

Ang pipila ka eskolar sa miagi nagtuo nga ang 
Hebreohanong “No” maoy sayop nga hubad sa 
Ehiptohanong ngalan. (Jer 46:25) Apan, si Prope- 
sor T. O. Lambdin nagpatin-aw nga ang “bag-ong 
mga pagsusi sa Ehipto-Coptiko nga paagi sa pagli- 
tok nagpaila nga tingali husto ang Hebreohanong 
espeling ug kaamgid sa unang Ehiptohanong linito- 
kan... Nahimong mas komplikado ang suliran tu- 
ngod kay ang mga ekspertong nagtuon sa karaang 
mga butang sa Ehipto dili makatino kon unsay 
eksaktong pagbasa sa konsonante niining Ehipto- 
hanong pulong."”--The Interpreter's Dictionary of 
the Bible, giedit ni G. A. Buttrick, 1962, Tomo 4, 
pp. 615, 616. 

Sa karaang Ehiptohanong mga teksto ang siyu- 
dad gitawag nga “ang Siyudad ni Amon.” Tungod 
kay kini nahimong ang pangunang sentro sa pag- 
simba sa diyos nga si Amon, nga gikan sa usa ka 
gamayng bathala nahimong ang pangulong diyos 
sa nasod, nga katumbas sa diyos sa mga Grego nga 
si Zeus (Jupiter). (Tan-awa ang AMON Num. 4.) Din- 
hi ang mga paraon nagtukod ug dagkong mga 
monyumento ug mga templo, nga nagkobre ug da- 
kong luna sa S nga tampi sa Nilo (sa Karnak ug 
Luxor), lakip sa ubang halangdong mga templo ug 
sa usa ka dakong lubnganan diha sa K nga tampi. 
Ang templo ni Amon sa Karnak giisip nga mao ang 
kinadak-ang estruktura nga mga haligi nga natu- 
kod sukad, nga ang pipila sa dagkong mga haligi 
niini misukod ug mga 3.5 m (12 p) ang diyametro. 

Nahimong Kaulohan sa Ehipto. Ilabina sa 
yugto nga gitawag ug “Bag-ong Gingharian o Im- 
peryo: Mga Dinastiya 18-20,” ang Thebes nabantog 
pag-ayo ug nahimong kaulohan sa Ehipto. Ang gi- 
lay-on niini gikan sa dagat ug sa yuta nga nagdug- 
tong sa Asia nagsilbing maayong proteksiyon gi- 
kan niini nga mga dapit. Lagmit nga tungod kay 


NOA 


huyang kaayo ug nawad-an nag kredibilidad ang 
kagamhanan sa Ubos nga Ehipto human sa Pag- 
panggula sa mga Israelinhon, gipahimuslan sa mga 
sakop sa harianong banay sa Ibabaw nga Ehipto 
ang kahimtang ug sila na ang nagmando. Bisan pa 
niana, dunay ebidensiya nga gihimo ang dakong 
pag-organisar pag-usab niining panahona. 

Sentro sa pagkasaserdote. Bisan sa dihang 
ang pangagamhanan gibalhin sa ubang mga dapit, 
ang No-amon (Thebes) nagpadayon nga usa ka ba- 
handianon ug prominenteng siyudad, ang sentro sa 
gamhanang mga saserdote ni Amon, kansang pa- 
ngulong saserdote may ranggo nga sunod kang Pa- 
raon sa gahom ug bahandi. Apan sa ikapitong siglo 
W.K.P., ang pagpanakop sa Asirya mikaylap ngad- 
to sa Ehipto sa panahon sa pagmando sa Asiryan- 
hon nga si Haring Esar-hadon. Ang iyang anak nga 
lalaki ug manununod nga si Ashurbanipal nagpa- 
dayon sa pagpanakop, nga nakaabot sa Thebes ug 
bug-os nga giagawan ang siyudad. Dayag nga mao 
kini nga pagkapukan ang gihisgotan sa manalag- 
nang si Nahum sa dihang nagpasidaan sa Nineve, 
ang kaulohan sa Asirya, bahin sa usa ka kalaglagan 
nga sama niana kagrabe. (Nah 3:7-10) Wala mosa- 
ler ang mga depensa sa No-amon, nga miabot latas 
sa dalan gikan sa Palestina ug hangtod sa Nilo, ug 
ang mga bahandi gikan sa iyang komersiyo ug sa 
relihiyosong mga templo nahimong ganti sa mang- 
aagaw nga mga Asiryanhon. 

Gilaglag. Bisan pa niana, sa hinapos ang ika- 
pitong siglo o sa sayong bahin sa ikaunom nga sig- 
lo, ang No-amon nakabaton pag-usab sa pagka- 
prominente. Gitagna ni Jeremias ug Ezequiel ang 
paghukom ni Jehova nga Diyos batok sa pangulong 
diyos sa Ehipto nga si Amon sa No, ug kang Para- 
on ug sa tanang diyos sa Ehipto, nga ang maong 
paghukom moabot pinaagi sa kamot sa Babilonyan- 
hon nga si Haring Nabucodonosor. (Jer 46:25, 26; 
Eze 30:10, 14, 15) Ang magmamando sa Persia nga 
si Cambyses nagpahamtang ug laing grabe nga 
kalaglagan sa No-amon niadtong 525 W.K.P., ug 
ang siyudad padayong nagkahuyang, ug sa katapo- 
san bug-os nga gilaglag sa mga Romano ubos 
ni Gaius Cornelius Gallus tungod kay miapil kini 
sa usa ka pag-alsa batok sa pagmando sa Roma 
(30/29 W.K.P.). Karong adlawa gagmayng mga ba- 
langay na lamang ang makaplagan palibot sa dag- 
kong mga kagun-oban sa mga templo sa inutil nga 
mga diyos sa No. 


NOA [Heb., Noah]. Usa sa lima ka anak nga ba- 
baye ni Zelopehad, sa tribo ni Manases. Tungod kay 
si Zelopehad namatay nga walay anak nga lala- 
ki, si Jehova nagsugo nga ang iyang mga anak 
nga babaye kinahanglang makadawat sa tribon- 
hong kabilin sa ilang amahan ingong panulondon. 


NOADIAS 


Giestablisar niini ang usa ka legal nga sulondan. Sa 
ulahi giestablisar usab nga ang manununod nga 
mga anak nga babaye kinahanglang mahimong 
asawa sa mga lalaki nga naggikan sa ilang kaugali- 
ngong tribo aron magpabilin kanila ang panulon- 
don, ug sa ingon kini dili mahiadto sa lainlaing tri- 
bo.--Num 26:28-33, 27:1-11, 36:6-12, Jos 17:3, 4. 


NOADIAS [Si Jah Nagtuman sa Gikasabotan.: 
Si Jah Nakigtagbo Sumala sa Gikasabotan]. 

1. Anak nga lalaki ni Binui, usa ka Levihanon 
kinsa, sa ikaupat nga adlaw human sa pag-abot ni 
Esdras sa Jerusalem niadtong 468 W.K.P., mita- 
bang sa pag-imbentaryo sa plata, bulawan, ug mga 
galamiton alang sa templo.---Esd 8:32, 33. 

2. Usa ka manalagnang babaye nga espe- 
sipikong ginganlan nga misulay sa pagpahunong 
sa pagtukod pag-usab sa mga paril sa Jerusa- 
lem pinaagi sa paghadlok kang Nehemias niadtong 
455 W.K.P.—Neh 6:14. 


NOB. Lagmit nga usa ka siyudad sa teritoryo sa 
Benjamin ug duol sa Jerusalem. Bisan tuod giduha- 
duhaan ang tukmang nahimutangan sa Nob, ang 
Nehemias 11:31, 32 ug Isaias 10:28-32 nagpakita 
nga kini duol sa Anatot ug lagmit duol sa usa ka 
bungtod diin gikan niini makita sa usa ang Jerusa- 
lem. Gituohan sa pipila nga lagmit mao kini ang 
usa ka dapit duol sa Ras el Mushraf (Bukid sa Sco- 
pus), mga 1.5 km (1 mi) sa AS sa Patukoranan sa 
Templo didto sa Jerusalem. Kana magpasabot nga 
kini nahimutang nga A lamang sa Bukid sa mga 
Olibo. 

Sa dihang mikalagiw si David gikan kang Saul, 
siya miadto sa Hataas nga Saserdoteng si Ahimelek 
nga nianang tungora didto sa Nob, ang “siyudad sa 
mga saserdote,” ug siya nakadawat gikan kang 
Ahimelek ug pipila ka pasundayag nga tinapay 
ingong pagkaon alang sa iyang mga tawo ug ingon 
man sa espada ni Goliat nga gitipigan didto. Tinga- 
li gibalhin ang tabernakulo ngadto sa Nob sa di- 
hang ang Shilo nakaagom ug grabeng paghukom 
sa Diyos. (Itandi ang 1Sa 14:3, Sal 78:60, Jer 7:12- 
14.) Sa ulahi, giakusar ni Saul si Ahimelek nga na- 
kigkunsabo batok kaniya, tungod kay siya mita- 
bang kang David. Ubos sa sugo ni Saul, gipatay ni 
Doeg nga Edomhanon ang hataas nga saserdote ug 
ang 84 ka uban pang mga saserdote. Unya gipama- 
tay ni Doeg ang mga lalaki, mga babaye, mga bata, 
ug ang mga hayop sa Nob. Si Abiatar lamang, ang 
anak nga lalaki ni Ahimelek, ang nakaikyas.---1Sa 
21:1-9, 22:6-23. 

Ang Nob maoy usa sa mga dapit nga gihisgotan 
maylabot sa pagsulong sa mga Asiryanhon batok 
sa Jerusalem. (Isa 10:24, 32) Gipuy-an kini pag- 
usab sa mga Benjaminhon human makabalik gikan 
sa pagkadestiyero sa Babilonya.---Neh 11:31, 32. 

NOBA. 

1. [gikan sa lintunganayng berbo nga nagkahu- 
logang “paghot”]. Usa ka Israelinhon, lagmit sa 
tribo ni Manases, nga nag-ilog sa Kenat ug sa 
mga lungsod nga sakop niini. Human niadto iyang 
ginganlan ang siyudad sumala sa iyang ngalan. 
--Num 32:42. 

2. Usa ka siyudad sa S sa Jordan nga nailog ni 
Noba. (Num 32:39, 42) Dayag nga ang ngalang 
Noba wala magpabilin, sanglit sa ulahi kini gitawag 
sa orihinal nga ngalan niini nga Kenat. (1Cr 2:23) 
Ang mga kagun-oban sa Qanawat, mga 90 km 
(60 mi) sa HHS sa Damasco sagad nga gituohang 
mao ang karaang nahimutangan niini. 

3. Usa ka dapit nga nahimutang sa S sa Jordan 
ug duol sa Jogbeha sa Gad. (Num 32:34, 35, Huk 
8:11) Ang tinong nahimutangan niini wala mahiba- 
loi karong adlawa. 


NODAB. Usa sa magkaabin nga mga pundok 
nga bug-os gipildi sa mga tribo ni Ruben ug Gad ug 
katunga sa tribo ni Manases tungod sa tabang ni 
Jehova. (1Cr 5:18-22) Wala nay nahibaloan pa labot 
niini nga tribo, gawas sa posibleng pagtipig niini 
nga ngalan diha sa ngalan sa balangay sa Nudebe, 
sa desyerto sa S sa Palestina. 


NOE [Heb., Noach, lagmit, Pahulay: Paghupay]. 
Anak nga lalaki ni Lamek ug ikanapulo sa lin- 
ya gikan kang Adan pinaagi kang Set, natawo sa 
2970 W.K.P., 126 ka tuig human mamatay si Adan. 
Sa dihang ang iyang amahan nga si Lamek nag- 
ngalan kang Noe, siya miingon: “Kini siya magdala 
kanato ug kahupayan gikan sa atong buhat ug gi- 
kan sa kasakit sa atong mga kamot gumikan sa 
yuta nga gitunglo ni Jehova.”---Gen 5:28-31. 
Walay-ikasaway Taliwala sa Iyang mga Ka- 
talirongan. Ang kalibotan nga gipuy-an ni Noe 
nahimong daotan. Niining panahona ang mga ma- 
nulonda nga mibiya sa ilang orihinal nga pagkabu- 
tang ug nahiangay nga puloy-anang dapit nanga- 
sawa ug nagpatunghag mga anak, “mga tawong 
bantogan,” nga nagsugnib sa kapintasan nga milu- 
kop sa yuta (Gen 6:1-4: Jud 6), hangtod nga “ang 
matag kiling sa mga hunahuna sa kasingkasing [sa 
tawo] daotan lamang sa tanang panahon” ug ang 
yuta “nadaot, tungod kay ang tanang unod nagda- 
ot sa dalan niini ibabaw sa yuta.” (Gen 6:5, 11, 12) 
Apan gilikayan ni Noe kini nga pagkadaotan ug siya 
gihubit sa Pulong sa Diyos nga “usa ka tawong ma- 
tarong. Siya walay-ikasaway taliwala sa iyang mga 
katalirongan. Si Noe naglakaw uban sa matuod 
nga Diyos.” (Gen 6:8, 9) Ikaingon nga si Noe “wa- 
layikasaway” tungod kay, dili sama niadtong dili- 
diyosnong kalibotan, iyang bug-os nga nakab-ot 
ang sukdanan nga gikinahanglan sa Diyos kaniya. 

--Itandi ang Gen 6:22, tan-awa ang PAGKAHINGPIT, 
KAHINGPITAN. 

Si Jehova Nakahukom sa Paglaglag Niana 
nga Kalibotan. Gitagalan ni Jehova ang pag- 
lungtad niadtong dili-diyosnon nga kalibotan, nga 
nag-ingon: “Ang akong espiritu dili molihok ngan- 
ha sa tawo hangtod sa panahong walay tino sa pag- 
kaagi nga siya usab unod. Busa ang iyang mga ad- 
law mokabat ug usa ka gatos ug kawhaan ka tuig.” 
(Gen 6:3) Kini usa ka hudisyal nga pagbuot sa Di- 
yos. Mga 20 ka tuig human niana, ang unang anak 
ni Noe (lagmit si Japet) natawo (2470 W.K.P.), ug 
ang rekord nagpakita nga ang laing anak, si Sem, 
natawo duha ka tuig sa ulahi. Ang panahon sa pag- 
kahimugso ni Ham wala hisgoti, apan kining tulo ka 
anak dagko ug minyo na sa dihang gihatag kang 
Noe ang mga instruksiyon sa Diyos sa paghimog 
arka. Busa, niadtong tungora lagmit nga 40 o 50 na 
lang ka tuig ang nahibilin una pa ang Lunop. (Gen 
6:13-18) Kay nailalom sa pakigsaad uban kang Je- 
hova (Gen 6:18) ug gitabangan sa iyang pamilya, 
gisugdan ni Noe ang buluhaton ingong usa ka mag- 
tutukod ug “magwawali sa pagkamatarong,” nga 
nagpasidaan sa daotang kaliwatan sa nagsingabot 
nga kalaglagan.---2Pe 2:5. 

Pagkaluwas Gikan sa Lunop. Ang katawhan 
wala motuo nga ang Diyos maglaglag sa daotang 
kalibotan. Busa tungod gayod sa lig-ong pagtuo 
nga gihuptan ni Noe nga siya, sa bug-os nga pag- 
kamasinugtanon, nagbuhat “sumala sa tanan nga 
gisugo sa Diyos kaniya. Gibuhat niya ang ingon ga- 
yod.” (Gen 6:22) Tungod sa iyang dili matarog nga 
pagtuo kang Jehova nga siya giapil sa Kristohanong 
magsusulat sa basahon sa Mga Hebreohanon sa 
maong “mabagang panganod sa mga saksi.” Siya 
misulat: “Tungod sa pagtuo si Noe, human hatagi sa 
Diyos ug pasidaan mahitungod sa mga butang 
nga wala pa makita, nagpakitag diyosnong kahad- 
lok ug nagtukod ug arka aron sa pagluwas sa iyang 
panimalay, ug pinaagi niini nga pagtuo iyang gi- 
hukman ang kalibotan, ug siya nahimong manunu- 
nod sa pagkamatarong nga maoy sumala sa pag- 
tuo.”- Heb 11:7, 12:1. 

Pito ka adlaw sa wala pa mahitabo ang lunop, si 
Jehova nagsugo kang Noe sa pagtigom sa mga ha- 
yop sulod sa arka. Sa ikapitong adlaw niadtong se- 
manaha, “si Noe ug ang iyang mga anak nga lalaki 
ug ang iyang asawa ug ang mga asawa sa iyang 
mga anak nga lalaki uban kaniya misulod sa arka 
sa wala pa ang mga tubig sa lunop. . . . Human ni- 
ana gisirhan ni Jehova ang pultahan diha sa iyang 
luyo.” Niadtong adlawa mismo “ang lunop miabot 
ug naglaglag kanilang tanan.”--Gen 7:1-16, Luc 
17:27. 

Napreserbar sa mga misakay sa arka ang kinabu- 
hi sa tawo ug sa hayop. Dugang pa, napreserbar 

usab ang matuod nga pagsimba, ug pinaagi kang 
Noe ug sa iyang pamilya gipadayon sa Diyos ang 
kasaysayan sa paglalang, lakip ang usa ka sistema 
sa pagkuwenta sa panahon pabalik sa paglalang sa 
tawo ug ang orihinal nga pinulongan (sa ulahi gi- 
tawag nga Hebreohanon). Nagtipig si Noe ug usa ka 
tukmang talaan sa mahinungdanong mga pang- 
hitabo sa panahon sa iyang pag-estar sulod sa arka. 
--Gen 7:11, 12, 24: 8:2-6, 10, 12-14. 

Panalangin Human sa Lunop ug ang Pakig- 
saad sa Balangaw. Human sa mga usa ka tuig 
sulod sa arka, si Noe ug ang iyang panimalay mi- 
gawas ngadto sa usa ka yuta nga bag-ong nahinlo- 
an. Ang arka nahiluna sa Kabukiran sa Ararat. 
Agig pagpabili sa mahigugmaong-kalulot, kaluoy, 
ug sa mapanalipdanong kamot ni Jehova, si Noe 
nagtukod ug halaran ug naghalad kang Jehova ug 
“pipila sa tanang mahinlo nga mananap ug sa ta- 
nang mahinlong naglupad nga mga linalang.” Na- 
lipay si Jehova ug gipadayag kang Noe nga dili na 
gayod tunglohon pag-usab ang yuta, ni pagaham- 
pakon sa Diyos ang tanang butang maingon sa 
iyang gibuhat. Magpadayon “ang pagpugas ug bin- 
hi ug ang pag-ani, ug ang katugnaw ug ang kainit, 
ug ang ting-init ug ang tingtugnaw, ug ang adlaw 
ug ang gabii.”---Gen 8:18-22. 

Gipanalanginan ni Jehova ang mga naluwas sa 
Lunop, ug gisugo sila: “Magmabungahon ug mag- 
daghan kamo ug pun-a ang yuta.” Unya naghimo 
siyag bag-ong mga sugo alang sa ilang kaayohan: 
(1) Siya malulotong nagtugot kanila nga idugang 
ang unod sa hayop sa ilang pagkaon, (2) apan sang- 
lit ang kalag anaa sa dugo, ang dugo dili pagakao- 
non, (3) gisugdan pagpatuman ang silot nga kama- 
tayon pinaagi sa tinudlong awtoridad. Kini nga 
mga balaod kinahanglang sundon sa tanang tawo, 
ingong mga anak sa tulo ka anak ni Noe.--Gen 
1:28: 9:1-7: 10:32. 

Human ihatag kining mga sugoa, si Jehova nag- 
ingon: “Ug bahin kanako, ania, ako nagahimo sa 
akong pakigsaad uban kaninyo ug uban sa in- 
yong kaliwat sunod kaninyo, ug uban sa matag bu- 
hing kalag nga uban kaninyo, sa mga langgam, 
sa mga mananap ug sa tanang buhing linalang 
sa yuta uban kaninyo . . . Oo, ako nagahimo sa 
akong pakigsaad uban kaninyo: Dili na pagalagla- 
gon ang tanang unod pinaagi sa mga tubig sa lu- 
nop, ug wala nay mahitabong lunop nga magalag- 
lag sa yuta.” Karong adlawa ang balangaw magsilbi 
ingong “ilhanan” o pahinumdom niini nga pakigsa- 
ad.--Gen 9:8-17, Isa 54:9. 

Ang Pagkahubog ni Noe. Si Noe nabuhi ug 
350 ka tuig human sa Lunop. Ang asoy prangka ug 
matinud-anong nag-ingon: “Karon si Noe nagsugod 
ingong usa ka mag-uuma ug nagtanom ug usa ka 
parasan. Ug siya miinom ug bino ug nahubog, ug 

busa siya naghubo sa sulod sa iyang tolda.” (Gen 9: 
20, 21) Kini wala magpasabot nga si Noe palahu- 
bog. Kining hitaboa giasoy sa Bibliya aron masab- 
tan ang panghitabo nga nalangkit niini, diin kini 
nga panghitabo may dakong epekto sa kasaysayan 
sa kalibotan. Sa wala pa ang Lunop, si Noe wala 
magpatuyang sa “pag-inom” sama sa gihimo niad- 
tong daotang katilingban, nga sa walay duhaduha 
ilang gibuhat uban ang hilabihang paghudyaka tu- 
ngod sa kahubog. Ang maong mga butang nagpa- 
habol sa ilang pagbati ug tinong usa ka hinungdan 
nga wala nila panumbalinga ang pasidaan sa Diyos, 
nga wala magtagad “hangtod nga miabot ang baha 
ug gibanlas silang tanan.”--Mat 24:38, 39: Luc 
17:27. 

Samtang si Noe natulog sa iyang tolda, si Ham ug 
tingali usab ang iyang anak nga lalaking si Canaan, 
nalangkit sa pagpakitag kawalay pagtahod kang 
Noe. Ang asoy mabasa: “Sa kataposan nahigmata si 
Noe gikan sa iyang pagkahubog ug iyang nahibalo- 
an ang gibuhat sa iyang kamanghorang anak kani- 
ya.” Kasagarang gisabot dinhi nga si Ham mao ang 
“kamanghorang anak” ni Noe. Apan sa Bibliya, ki- 
ning ekspresyona usahay nagtumong sa usa ka 
apo, nga niini nga asoy ang gitumong mao si Cana- 
an. Bisan unsa pa ang kahimtang, ang amahan ni 
Canaan nga si Ham nagsugilon niini ngadto sa 
iyang duha ka igsoong lalaki inay nga iyang tabo- 
nan si Noe sama sa ilang gihimo. Sa pagkasayod sa 
nahitabo, gitunglo ni Noe si Canaan ug gidayeg ang 
Diyos ni Sem nga si Jehova.---Gen 9:20-27. 

Ang Pagrebelde ni Nimrod. Si Noe mao ang 
unang patriarka sa katilingban human sa Lunop. 
(Gen 10:1-32) Bisan pa niana, sa panahong siya 
buhi pa ang bakak nga relihiyon mitungha pag- 
usab taliwala sa katawhan nga gipangulohan ni 
Nimrod, sama niadtong ilang rebelyosong pagsulay 
sa pagtukod ug “usa ka torre nga ang tumoy niini 
abot sa mga langit” kay sila nahadlok nga basin un- 
yag sila magkatibulaag sa “tibuok nawong sa yuta.” 
Kini maoy tataw nga pagsupak sa sugo sa Diyos 
nga “pun-on ang yuta,” ug usa ka pagrebelde usab 
batok sa posisyon ni Noe ingong manalagna sa Di- 
yos. Si Noe namatay duha ka tuig una pa ipanganak 
si Abraham. Busa nakita niya ang paghukom ni Je- 
hova batok sa mga magtutukod sa Torre sa Babel 
ug sa pagkatibulaag sa mga rebelde sa tibuok na- 
wong sa yuta. Si Noe ug si Sem wala malangkit sa 
pagtukod sa torre mao nga wala lahugaya ang ilang 
pinulongan, apan nagpadayon sa pagsulti sa orihi- 
nal nga pinulongan sa tawo nga gihatag sa Diyos 
kang Adan.---Gen 9:1, 28, 29; 11:1-9. 

Usa ka Matagnaong Sumbanan. Ang mga 
manalagna nga si Isaias, Ezequiel, ug si Jesu-Kris- 
to ug ang mga apostoles nga si Pedro ug Pablo, si- 
lang tanan naghisgot bahin sa alagad sa Diyos nga 

si Noe. Gipakita ni Jesus ug ni Pedro nga ang 
mga adlaw ni Noe adunay matagnaong kahulogan 
sa “presensiya sa Anak sa tawo” ug sa umaabot 
nga “adlaw sa paghukom ug sa kalaglagan sa mga 
tawong dili-diyosnon.” Sa pagluwas kang Noe ug sa 
iyang pamilya sa dihang iyang gilaglag ang dao- 
tang kalibotan, si Jehova “naghatag ug sumbanan 
alang sa mga tawong dili-diyosnon labot sa mga 
butang nga moabot.”--2Pe 3:5-7: 2:5, 6, Isa 54:9: 
Eze 14:14, 20, Mat 24:37-39, Heb 11:7, 1Pe 3:20, 21. 


NOEMI [Akong Kahimuot]. Ugangang babaye 
ni Ruth, nga katigulangan ni David ug ni Jesu-Kris- 
t0o.--Mat 1:5. 

Si Noemi maoy asawa ni Elimelek, usa ka Eprata- 
hanon nga taga-Betlehem sa Juda, sa mga adlaw sa 
mga Maghuhukom. Sa panahon sa usa ka grabeng 
gutom siya ug ang iyang bana ug ang ilang duha 
ka anak nga lalaki, si Malon ug Kilion, milalin ngad- 
to sa Moab. Didto namatay si Elimelek. Unya ang 
iyang mga anak naminyo sa mga babayeng Moabi- 
hanon, kang Ruth ug Orpa, apan mga napulo ka 
tuig sa ulahi kini nga mga anak namatay nga wa- 
lay anak.--Ru 1:1-5. 

Ang namatyan nga si Noemi nakahukom nga 
mopauli sa Juda. Ang iyang duha ka umagad nga 
babayeng balo mikuyog kaniya, apan si Noemi mi- 
awhag kanila nga mopauli sa ila ug magminyo did- 
to sa ilang kaugalingong yuta, kay si Noemi “tigu- 
lang na kaayo aron makabaton ug bana” ug dili na 
makahatag ug mga anak aron mahimong ilang 
mga bana. Si Orpa mipauli, apan si Ruth nagpabi- 
lin uban kang Noemi, tungod sa iyang paghigugma 
kang Noemi ug sa iyang Diyos nga si Jehova.---Ru 
1:6-17. 

Pag-abot sa Betlehem, si Noemi miingon sa mga 
babayeng mitimbaya kaniya: “Ayaw ako tawga ug 
Noemi [Akong Kahimuot]. Tawga ako ug Mara [Ma- 
pait], kay ang Labing Gamhanan naghimong ma- 
pait kaayo alang kanako.” (Ru 1:18-21) Sanglit pa- 
nahon kadto sa pagpangani sa sebada, gikalipay ni 
Ruth nga manghagdaw aron masuportahan si Noe- 
mi ug ang iyang kaugalingon, ug wala tuyoa nga 
nahiadto siya sa uma ni Boaz. (Ru 2:1-18) Sa dihang 
iyang gisugilon kang Noemi kon kang kinsang uma 
siya nanghagdaw, naamgohan ni Noemi ang pag- 
tultol ni Jehova, sanglit si Boaz maoy suod nga par- 
yente ni Elimelek ug busa usa sa ilang manlulukat. 
Iyang gidasig si Ruth nga ipadangat kining buta- 
nga sa pagtagad ni Boaz. (Ru 2:19-3:18) Dali nga 
misanong si Boaz sa pagtuman sa nabatasang legal 
nga paagi sa paglukat sa katigayonan ni Elimelek 
gikan kang Noemi. Dayon si Ruth nahimong asawa 
ni Boaz alang kang Noemi nga subay sa balaod sa 
pagminyo sa kabanay sa namatayng bana, o sa 
bayaw nga lalaki. Sa dihang sila nakabaton ug 
usa ka anak nga lalaki, ang silingang mga babaye 

nagngalan niini nga Obed, nga nag-ingon: “Natawo 
alang kang Noemi ang usa ka lalaki.” Busa si Obed 
nahimong legal nga manununod sa Judeanhong 
balay ni Elimelek.---Ru 4:1-22. 


NOGA [gikan sa lintunganayng pulong nga 
nagkahulogang “sidlak”]. Anak nga lalaki ni Ha- 
ring David, nga natawo kaniya didto sa Jerusalem. 
— 1Cr 3:5-7, 14:3-6. 


NOHA [gikan sa lintunganayng pulong nga 
nagkahulogang “pahulay; pahiluna”]. Ang ikaupat 
nga gitalang anak nga lalaki ni Benjamin. (1Cr 8: 
1, 2) Sanglit wala siya hinganli nga lakip niadtong 
gitala sa Genesis kapitulo 46, lagmit siya natawo 
human mosulod ang maong banay sa Ehipto. Ang 
pipila nagtuo nga ang Noha maoy laing ngalan ni 
Sepupam o maoy iyang kaliwat.---Num 26:39. 


NOP. Sa Hebreohanong Kasulatan, kini ang 
ngalan nga kasagarang gigamit alang sa Mempis, 
usa ka iladong siyudad sa karaang Ehipto.--Isa 
19:13, Jer 2:16: 44:1: 46:14, 19; Eze 30:13, 16, tan- 
awa ang MEMPIs. 


NOPA. Sumala sa Masoretikong teksto, mopa- 
tim-aw nga usa kini ka dapit sa Moab. (Num 21:29, 
30) Kining dapita wala mahibaloi karong adlawa. 


NUMERO. Sa karaang Hebreohanon, ang mga 
numero gisulat ingong mga pulong. Sa ulahi, hu- 
man sa pagkadestiyero ngadto sa Babilonya, sa da- 
kong bahin gisagop sa mga Hudiyo ang batasan sa 
paggamit sa mga letra sa ilang alpabeto ingong 
mga simbolo sa mga numero. Apan, kini nga paagi 
dili makita bisan diha sa Hebreohanong mga ma- 
nuskrito sa Bibliya nga gisulat human sa pagkades- 
tiyero. Ang usa sa labing karaang naglungtad pa 
nga Hebreohanong mga sinulat mao ang inskripsi- 
yon nga nakuha gikan sa tunel sa tubig sa Siloam 
(lagmit sa panahon pa sa paghari ni Ezequias [745- 
717 W.K.P.]), nga niana ang mga sukod bug-os 
nga gisulat. Tungod kay ang mga numero gisulat 
ingong mga pulong nahimong mas tukma ug kasa- 
ligan ang mga manuskrito sa Hebreohanong Kasu- 
latan, nga gikopya sa makadaghan, sanglit ang usa 
sagad mas daling masayop sa pagkopya sa numero 
kay sa pulong. 

Sa Hebreohanon, ang mga numero nga molapas 
sa napulo gihimong kombinasyon sa mga pulong, 
sama sa napulog-duha (gisulat nga duha ug napu- 
lo) (Gen 14:4), gawas sa kawhaan nga maoy plural 
nga pulong sa napulo, ang katloan maoy plural nga 
pulong gikan sa tulo, ang kap-atan maoy plural nga 
pulong gikan sa upat, ug uban pa. Ang usa ka ga- 
tos maoy bulag nga pulong, ang 200 maoy doble 
niini. Ang ubang “tinaggatos” gilangkoban ug duha 
ka pulong, sama sa 300. Ang kinadak-ang numero 

nga gisulat sa usa ra ka Hebreohanong pulong mao 
ang 20,000, ang doble sa 10,000. Ang mas dagko 
nga mga numero maoy kombinasyon sa mga pu- 
long. Pananglitan, sa 1 Cronicas 5:18 ang numero 
nga 44,760 maoy, sa literal, kap-atan ug upat ka 
libo ug pito ka gatos ug kan-uman. Ang usa ka mil- 
yon gisulat ingong usa ka libo ka linibo. (2Cr 14:9) 
Ang banay ni Rebeca nagpanalangin kaniya, nga 
nag-ingon: “Oh ikaw, nga among igsoong babaye, 
hinaot nga ikaw mahimong libolibo ka napulo ka 
libo.” (Ang mga kaliwat ni Rebeca sa pagkatinuod 
miabot ug minilyon.) (Gen 24:55, 60) Sa panan- 
awon ni Daniel gipakita nga si Jehova adunay “na- 
pulo ka libo ka napulo ka libo” nga nagbarog atuba- 
ngan kaniya.--Dan 7:10. 

Ang mga numero usahay gigamit ingong bana- 
bana lamang o ingong tibuok nga mga numero, pa- 
nanglitan, diha sa Salmo 90:10, diin ang salmista 
naghisgot bahin sa kinutoban sa edad sa tawo, ug 
lagmit usab diha sa 1 Hari 19:18 (ang 7,000 nga 
wala moyukbo kang Baal) ug 2 Cronicas 14:9 (ang 
usa ka milyon ka Etiopianhon nga gipildi ni Asa). 

Diha sa Kristohanon Gregong Kasulatan ang 
mga numero sagad nga gisulat ingong mga pulong. 
Ang numero sa “mapintas nga mananap” gisulat 
ingong mga pulong diha sa Sinaitic ug Alexandrine 
nga mga manuskrito.--Pin 13:18. 

Ang Paggamit sa Bibliya sa Numero Dili 
Numerolohiya. Sanglit ang Bibliya maoy usa ka 
basahon sa kasaysayan ug tagna, ang mga nume- 
ro nga gihatag niini maoy literal o kaha simboliko. 
Sagad nga ipadayag sa konteksto kon sa unsa nga 
diwa gigamit ang usa ka numero. Ang pipila ka nu- 
mero diha sa Bibliya maoy masambingayon, ma- 
hulagwayon, o simboliko, ug ang pagsabot sa kahu- 
logan niini hinungdanon aron masabtan ang teksto. 
Apan, kini nga paggamit sa Bibliya sa mga nume- 
ro dili angayng saypon ingong numerolohiya, diin 
nalangkit ang okultismo sa mga numero, sa mga 
kombinasyon niini, ug sa katibuk-ang gidaghanon 
niini. Ang numerolohiya lagmit nga naggikan sa 
karaang Babilonya ug gikondenar kini sa Diyos la- 
kip ang uban pang mga matang sa pagpanag-an. 
--Deu 18:10-12. 

Sa mosunod atong hisgotan ang pipila ka mahu- 
lagwayong mga paggamit sa pipila ka numero nga 
sagad gigamit sa Bibliya. 

Usa. Kini nga numero, kon gamiton sa ma- 
hulagwayong paagi, nagpasabot sa pagkabugtong, 
pagkawalay-sama o pagkatalagsaon, ingon man sa 
panaghiusa ug panagkauyon sa katuyoan ug sa bu- 
hat. “Si Jehova nga atong Diyos maoy usa lamang 
ka Jehova,” miingon si Moises. (Deu 6:4) Siya la- 
mang ang Soberano. Walay sama kaniya. Wala si- 
yay kaambit sa iyang himaya, dili sama sa paga- 
nong trinitaryong mga diyos. (Buh 4:24, Pin 6:10; 

Isa 42:8) Si Jehova ug si Jesu-Kristo nahiusa sa ka- 
tuyoan ug sa buluhaton (Ju 10:30) ug angay nga 
ang mga tinun-an ni Kristo bug-os nga mahiusa 
uban sa Diyos, sa iyang Anak, ug sa usag usa. (Ju 
17:21: Gal 3:28) Ang maong panaghiusa giilustrar 
diha sa kahikayan sa kaminyoon.---Gen 2:24, Mat 
19:6: Efe 5:28-32. 

Duha. Kini nga numero sagad makita mayla- 
bot sa legal nga mga kaso. Mas bug-at ang testi- 
monya kon managkauyon ang mga asoy sa duha 
ka saksi. Ang duha o tulo ka saksi gikinahanglan 
aron pamatud-an ang usa ka butang atubangan 
sa mga maghuhukom. Kini nga prinsipyo gisu- 
nod usab diha sa Kristohanong kongregasyon. (Deu 
17:6; 19:15: Mat 18:16, 2Co 13:1, 1Ti 5:19: Heb 
10:28) Gisunod sa Diyos kini nga prinsipyo sa di- 
hang iyang gipresentar ang iyang Anak ngadto sa 
katawhan ingong Manluluwas sa katawhan. Si Je- 
sus miingon: “Sa inyong kaugalingong Balaod kini 
nahisulat, “Ang pamatuod sa duha ka tawo maoy 
tinuod.” Usa ako nga nagpamatuod bahin sa akong 
kaugalingon, ug ang Amahan nga nagpadala kana- 
ko nagpamatuod bahin kanako.”--Ju 8:17, 18. 

Ang paghimo sa usa ka butang sa ikaduhang hi- 
gayon---pananglitan, ang pagsubli sa gipamulong o 
sa panan-awon, bisan sa kaamgid lamang nga pa- 
agi---magpalig-on sa maong butang ingong tino ug 
matuod (sama sa damgo ni Paraon bahin sa mga 
baka ug sa mga uhay, Gen 41:32). Ang Hebreoha- 
nong mga balak sa Bibliya maoy puno sa paralelis- 
mo, nga nagpatisok pag-ayo diha sa hunahuna sa 
mga kamatuoran nga gipamulong ug sa samang 
higayon nagpatin-aw sa mga butang pinaagi sa 
paggamit ug lainlaing mga pulong diha sa parale- 
lismo.---Tan-awa ang Sal 2, 44, ug uban pa. 

Sa tagna ni Daniel ang usa ka mananap nga adu- 
nay “duha ka sungay” nagsimbolo sa magkaubang 
pagmando sa Imperyo sa Medo-Persia.---Dan 8:20, 
21: itandi ang Pin 13:11. 

Tulo. Bisan tuod ang gihatag nga pamatuod sa 
duha ka saksi alang sa samang butang igo na aron 
makahimog legal nga aksiyon, mas bug-at pa ga- 
yod ang testimonya sa tulo ka saksi. Busa, ang tulo 
usahay gigamit sa paghubit sa gibug-aton, sa pag- 
pasiugda, o sa paghatag ug dugang puwersa. “Ang 
tulo ka bakukon nga pisi dili daling mabugto.” (Ecc 
4:12) Nahimo ni Jesus ang pagpasiugda sa dihang 
iyang gipangutana si Pedro sa tulo ka higayon hu- 
man nga katulo siya gilimod ni Pedro. (Mat 26:34, 
75, Ju 21:15-17) Ang panan-awon nga nag-ingon 
kang Pedro sa pagkaon sa tanang matang sa mga 
hayop, lakip sa mga hayop nga mahugaw sumala 
sa Balaod, napasiugda sa dihang gipakita kini kani- 
ya sa makatulo. Walay duhaduha nga kadto naka- 
tabang kang Pedro sa pagsabot nga ang Diyos ni- 
adtong higayona miliso sa iyang pagtagad ngadto 

sa dili-tinuling katawhan sa kanasoran, nga giisip 
nga mahugaw sa mga Hudiyo, sa dihang si Corne- 
lio ug ang iyang panimalay midawat sa maayong 
balita.---Buh 10:1-16, 28-35, 47, 48. 

Ang kahingpit sa pagkabalaan ug pagkahinlo ni 
Jehova gipasiugda pinaagi sa pagpahayag sa la- 
ngitnong mga linalang: “Balaan, balaan, balaan si 
Jehova.” (Isa 6:3: Pin 4:8) Sa wala pa tangtanga sa 
trono ang kataposang yutan-on nga hari sa linya ni 
David, si Jehova miingon: “Kagun-oban, kagun- 
oban, pagahimoon ko kini nga kagun-oban. Ug kon 
bahin niini usab, walay magapanag-iya niini hang- 
tod nga moabot siya nga may legal nga katungod, 
ug ihatag ko kini kaniya.” Dinhi iyang gipasiugda 
nga walay Davidnong mga hari nga magdala sa 
iyang ngalan ang molingkod sa trono sa Jerusalem 
--ang trono bug-os nga mabakante---hangtod mo- 
abot ang panahon nga ipahiluna sa Diyos ang iyang 
Mesiyas aron sa pagmando sa Gingharian. (Eze 
21:27) Ang kagrabe sa mga kaalaotan nga moda- 
ngat niadtong nanagpuyo sa yuta gitagna pinaagi 
sa pagpahayag sa pulong nga “alaot” sa tulo ka hi- 
gayon.---Pin 8:13. 

Upat. Ang upat maoy usa ka numero nga usa- 
hay nagtumong sa pagkakatibuk-an o pagkaku- 
wadrado sa sukod ug sa porma. Kini makita katulo 
diha sa Pinadayag 7:1. Dinhi ang “upat ka manu- 
londa” (ang tanan nga gitugyanan sa “upat ka ha- 
ngin,” nga andam sa bug-os nga paglaglag) miba- 
rog diha sa “upat ka suok” sa yuta (mahimo nilang 
buhian ang hangin sa bisan asa nga direksiyon, ug 
walay dapit sa yuta nga dili maigo). (Itandi ang 
Dan 8:8, Isa 11:12, Jer 49:36, Zac 2:6; Mat 24:31.) 
Ang Bag-ong Jerusalem maoy “kuwadrado,” nga 
pareho ang sukod sa gihabogon, gitas-on, ug gilap- 
don. (Pin 21:16) Ang uban pang mahulagwayong 
mga ekspresyon nga gigamit kini nga numero ma- 
kita sa Zacarias 1:18-21, 6:1-3, Pinadayag 9:14, 15. 

Unom. Kini nga numero usahay naghawas 
sa pagkadili-hingpit. Ang numero sa “mapintas 
nga mananap” maoy 666 ug gitawag nga “usa 
ka numero sa tawo,” nga nagpailang kini nalang- 
kit sa dili-hingpit, makasasalang tawo, ug mo- 
patim-awng nagsimbolo sa pagkadili-hingpit nia- 
nang gihawasan sa “mapintas nga mananap.” Busa 
ang numero 6 nga gisubli diha sa tulo ka dapit 
(ang numero 6 nahimutang diha sa mga yunit 
[units], tinagpulo [tens], ug tinaggatos [hundreds]|) 
nagpasiugda sa pagkadili-hingpit ug kakulangan 
nianang gihawasan o gihulagwayan sa mananap. 
--Pin 13:18. 

Pito. Ang pito sagad nga gigamit diha sa Ka- 
sulatan aron ipaila ang pagkakompleto. Usahay kini 
nagtumong sa pagtapos sa usa ka buluhaton. O 
kini mahimong magtumong sa kompletong siklo sa 
mga butang sumala sa giestablisar o gitugotan sa 

Diyos. Pinaagi sa pagtapos sa iyang buluhaton sa 
yuta sulod sa unom ka adlaw sa paglalang ug sa 
pagpahulay sa ikapito nga adlaw, gihatag ni Jeho- 
va ang sumbanan alang sa tibuok nga kahikayan sa 
Igpapahulay, gikan sa pito-ka-adlaw nga semana 
ngadto sa tuig sa Tinghugyaw nga misunod sa pito 
ka pito-ka-tuig nga siklo. (Ex 20:10, Lev 25:2, 6, 8) 
Ang Pista sa mga Tinapay nga Walay Lebadura ug 
ang Pista sa mga Balongbalong maoy pito ka adlaw 
ang matag usa. (Ex 34:18, Lev 23:34) Ang pito sa- 
gad nga makita maylabot sa Levihanong mga lag- 
da sa mga paghalad (Lev 4:6, 16:14, 19: Num 28:11) 
ug sa mga paghinlo.--Lev 14:7, 8, 16, 27, 51; 2Ha 
5:10. 

Ang “pito ka kongregasyon” sa Pinadayag, uban 
sa mga kinaiyahan niini, naghatag ug kompletong 
larawan sa tanang kongregasyon sa Diyos sa yuta. 
--Pin 1:20-3:22. 

Ang “pito ka ulo” sa “mapintas nga mananap” 
(Pin 13:1) nagpakita kon asa lamang kutob ang 
paglungtad sa mananap. Bisan tuod ang “sanag- 
pulang bulok nga mapintas nga mananap” gitawag 
nga “ikawalo” nga hari, kini naggikan sa pito ug dili 
bulag gikan sa pitoy-ulo nga mapintas nga mana- 
nap (Pin 17:3, 9-11), sama usab sa “larawan” sa 
"mapintas nga mananap.” (Pin 13:14) Sa susama, 
ang duhag-sungay nga “mapintas nga mananap” 
sa pagkatinuod dungan nga naglungtad sa orihinal 
nga “mapintas nga mananap” kansang “marka” gi- 
paninguha niini nga imarka diha sa tanang tawo. 
—Pin 13:11, 16, 17. 

Si Jehova hataas-ug-pailob sa Israel apan siya 
nagpasidaan kanila nga kon sila dili mamati kaniya 
bisan pa sa iyang pagdisiplina, siya magkastigo ka- 
nila sa “pito ka pilo,” sa bug-os, tungod sa ilang 
mga kasal-anan.--Lev 26:18, 21, 28. 

Diha sa makasaysayanhong mga bahin sa Kasu- 
latan, ang pito sagad gigamit sa pagpaila sa pagka- 
kompleto, o sa bug-os nga pagbuhat sa usa ka bu- 
luhaton. Ang mga Israelinhon nagpakitag bug-os 
nga pagtuo ug pagkamasinugtanon pinaagi sa pag- 
martsa sulod sa pito ka adlaw palibot sa Jerico, nga 
milibot niini sa makapito sa ikapito nga adlaw, nga 
human niana ang paril sa siyudad napukan. (Jos 
6:2-4, 15) Si Elias nagpakitag bug-os nga pagtuo 
nga dunggon ang iyang pag-ampo ngadto sa Diyos 
pinaagi sa pagsugo sa iyang alagad nga motungas 
ngadto sa Bukid sa Carmelo aron sa pagtan-aw 
sa langit sa makapito una pa mitungha ang dag- 
om. (1Ha 18:42-44) Si Naaman nga sanlahon kina- 
hanglang maligo sa makapito sa Suba sa Jordan. 
Ingong usa ka gamhanang heneral nga Siryanhon, 
siya kinahanglang magmapainubsanon gayod sa 
pagsunod niini nga instruksiyon nga giingon sa 
manalagna nga si Eliseo, ug tungod sa iyang ma- 
sinugtanong pagtuman niini, si Jehova naghinlo 

kaniya. (2Ha 5:10, 12) Sa balaknon ug puwersa- 
dong paagi, ang pagkalunsay, pagkakompleto, pag- 
kahingpit, ug pagkamaayo sa mga pulong ni Je- 
hova gipakasama sa plata nga dinalisay diha sa 
tunawanang hudno nga inulay sa makapito. (Sal 
12:6) Ang kaluoy ni Jehova gipasiugda niini nga 
mga pulong: “Ang tawong matarong mahimong 
matumba sa makapito, ug siya mobangon gayod.” 
(Pr 24:16) Siya angayan gayod sa tanang pagdayeg 
ingon sa gipahayag sa salmista: “Makapito sa usa 
ka adlaw ginadayeg ko ikaw.”---Sal 119:164. 

Sa makadaghang higayon ang basahon sa Pina- 
dayag naggamit sa numero 7 sa simbolikong paagi 
maylabot sa mga butang sa Diyos ug sa iyang 
kongregasyon ug usab maylabot sa mga butang sa 
Kaaway sa Diyos nga si Satanas nga Yawa diha sa 
iyang bug-os nga pagpakigbisog nga makigbatok sa 
Diyos ug sa iyang katawhan.--Pin 1:4, 12, 16, 5: 
1, 6: 8:2, 10:3, 12:3: 13:1, 15:1, 7; 17:3, 10, ug sa 
ubang mga teksto. 

Ang mga numero nga pinilo sa pito gigamit sa sa- 
mang diwa sa pagkakompleto. Ang kapitoan (napu- 
lo ka pito) matagnaong gigamit diha sa “kapitoan ka 
semana” sa tagna ni Daniel bahin sa pag-abot sa 
Mesiyas. (Dan 9:24-27: tan-awa ang KAPITOAN KA 
SEMANA.) Ang Jerusalem ug Juda nahimong biniya- 
an sa 70 ka tuig, tungod sa pagkadili-masinugta- 
non niini ngadto sa Diyos, “hangtod nga [bug-os 
nga] mabayran sa yuta ang mga igpapahulay niini.” 
--2Cr 36:21: Jer 25:11, 29:10: Dan 9:2, Zac 1:12, 7:5. 

Ang kapitoag-pito, ang pagsubli sa pito, maoy 
katumbas sa pag-ingon nga “hangtod sa panahong 
walay tino” o “walay kinutoban.” Si Jesus nagtam- 
bag sa mga Kristohanon sa pagpasaylo sa ilang 
mga igsoon sa ingon niana nga sukod. (Mat 18:21, 
22) Sanglit ang Diyos naglagda nga si bisan kinsa 
nga magpatay kang Cain nga mamumuno kina- 
hanglang “makaagom sa panimalos nga pito ka 
pilo,” si Lamek, nga mopatim-awng nakapatay ug 
usa ka tawo tungod sa pagpanalipod sa iyang kau- 
galingon, miingon: “Kon pito ka pilo si Cain pani- 
maslan, nan si Lamek kapitoan ka pilo ug pito.” 
--Gen 4:15, 23, 24. 

Walo. Kini nga numero gigamit usab sa pag- 
pasiugda sa pagkakompleto sa usa ka butang (la- 
baw ug usa sa pito, ang numero nga sagad gigamit 
alang sa pagkakompleto), busa usahay gigamit sa 
paghawas sa kadagaya. Si Jehova nagpasalig nga 
iyang luwason ang iyang katawhan gikan sa hulga 
sa Asirya, nga nag-ingong adunay patindogon ba- 
tok sa mga Asiryanhon nga “pito ka magbalantay, 
oo, [dili lamang pito, kondili] walo ka duke gikan sa 
katawhan.” (Miq 5:5) Ingong haom nga paniklop sa 
kataposang pista sa sagradong tuig nga mao ang 
Pista sa mga Balongbalong, ang ikawalong adlaw 
maoy usa ka balaan nga panagkatigom, solemneng 

asembliya, usa ka adlaw sa bug-os nga pagpahulay. 
--Lev 23:36, 39, Num 29:35. 

Napulo. Ang napulo maoy usa ka numero nga 
nagpasabot sa pagkabug-os, pagkakompleto, sa ka- 
tibuk-ang gidaghanon nga naglangkob sa usa ka 
butang. Mamatikdan usab nga, kon ang mga nu- 
mero nga pito ug napulo gamiton sa samang higa- 
yon, ang pito nagrepresentar sa mas taas o labaw 
nga butang ug ang napulo nagrepresentar sa ubos 
nga butang. 

Ang Napulo ka Hampak nga gibubo sa Ehipto 
nagpahayag sa bug-os nga paghukom sa Diyos ba- 
tok sa Ehipto--igo na kining tanan aron bug-os 
mapakaulawan ang bakak nga mga diyos sa Ehipto 
ug aron mapagawas gikan sa Ehipto ang katawhan 
sa Diyos nga Israel. Ang “Napulo ka Pulong” mao 
ang paninugdang mga balaod sa pakigsaad sa Ba- 
laod; ang mga 600 ka uban pang mga balaod maoy 
pagpalapad lamang niana, nga nagbatbat ug nag- 
patin-aw sa kapadapatan niana. (Ex 20:3-17: 34:28) 
Diha sa daghan niyang mga sambingay gigamit ni 
Jesus ang numero nga napulo aron ipakita ang ka- 
tibuk-an o bug-os nga gidaghanon sa usa ka bu- 
tang.--Mat 25:1; Luc 15:8, 19:13, 16, 17. 

Ang usa sa mga mananap sa panan-awon ni 
Daniel ug ang pipila ka mananap nga gihubit sa Pi- 
nadayag adunay napulo ka sungay. Dayag nga kini 
naghawas sa tanang nagamandong gahom, o “mga 
hari” sa yuta nga naglangkob sa mananapon nga 
politikanhong kahikayan. (Dan 7:7, 20, 24: Pin 12:3, 
13:1, 17:3, 7, 12) Ang pagkabug-os sa pagsulay o 
yugto sa pagsulay nga gitagal sa Diyos alang sa 
iyang mga alagad o gitugotang maagoman nila gi- 
pahayag sa Pinadayag 2:10: “Ayaw kahadlok sa 
mga butang nga hapit na nimong antoson. Tan- 
awa! Ang Yawa padayong magabalhog sa pipila ka- 
ninyo sa bilanggoan aron kamo bug-os mabutang 
sa pagsulay, ug aron kamo makaagom ug kasakitan 
sulod sa napulo ka adlaw.” 

Napulog-duha. Ang patriarkang si Jacob adu- 
nay 12 ka anak nga lalaki, nga nahimong mga pa- 
tukoranan sa 12 ka tribo sa Israel. Ang ilang mga 
anak giorganisar sa Diyos ubos sa pakigsaad sa Ba- 
laod ingong nasod sa Diyos. Busa ang napulog- 
duha naghawas sa bug-os, timbang, hinimo sa Di- 
yos nga kahikayan. (Gen 35:22, 49:28) Si Jehova 
mipili ug 12 ka apostoles, nga nahimong segun- 
daryong mga patukoranan sa Bag-ong Jerusalem, 
nga gitukod diha kang Jesu-Kristo. (Mat 10:2-4: Pin 
21:14) Adunay 12 ka tribo sa “mga anak nga lalaki 
[sa espirituwal nga] Israel,” nga ang matag tribo gi- 
langkoban ug 12,000 ka membro.---Pin 7:4-8. 

Ang mga numero nga mabahin sa 12 usahay 
makahuloganon usab. Si David nagtukod ug 24 ka 
dibisyon sa mga saserdote aron mag-alagad nga 
turnoturno didto sa templo nga gitukod ni Solomon 

sa ulahi. (1Cr 24:1-18) Kini makatabang sa pag-ila 
sa “kawhaag-upat ka ansiyano” nga naglingkod pa- 
libot sa trono sa Diyos nga nagsul-ob ug maputing 
panggawas nga mga besti ug may mga korona. 
(Pin 4:4) Ang mga sumusunod sa lakang ni Jesu- 
Kristo, ang iyang espirituwal nga mga igsoon, gisa- 
aran sa pagkahari ug pagkasaserdote uban kaniya 
didto sa mga langit. Kini nga mga ansiyano dili 
mahimong ang mga apostoles lamang, nga 12 ra 
ang gidaghanon. Busa sila dayag nga naghawas sa 
tibuok nga hugpong sa “harianong pagkasaserdo- 
te,” ang 144,000 (nga gihawasan sa 24 ka dibisyon 
sa mga saserdote nga nag-alagad didto sa templo) 
diha sa ilang mga posisyon sa mga langit, ingong 
kinoronahan nga mga hari ug mga saserdote.---1Pe 
2:9, Pin 7:4-8, 20:6. 

Kap-atan. Sa pipila ka higayon mopatim- 
awng gigamit ang numero 40 maylabot sa mga 
yugto sa paghukom o pagsilot. (Gen 7:4: Eze 29:11, 
12) Ang Nineve gitagalan ug 40 ka adlaw aron 
maghinulsol. (Jon 3:4) Gigamit usab ang numero 
40 aron ipakita ang kaamgiran sa kinabuhi ni Jesu- 
Kristo ug sa kinabuhi ni Moises, kinsa naglarawan 
kang Kristo. Silang duha parehong nakasinati ug 
40-ka-adlaw nga yugto sa pagpuasa.--Ex 24:18, 
34:28, Deu 9:9, 11; Mat 4:1, 2. 


NUMEROS, BASAHON SA. Ang ikaupat 
nga basahon sa Pentateuko. Ang Cebuanong nga- 
lan niini gipasukad sa duha ka pag-ihap sa mga 
anak sa Israel nga gihisgotan diha niini. Kini nag- 
asoy sa mga panghitabo nga nahitabo sa rehiyon 
sa Bukid sa Sinai, didto sa kamingawan panahon 
sa paglatagaw sa Israel, ug didto sa Kapatagan 
sa Moab. Ang asoy pangunang nagkobre sa usa ka 
yugto nga 38 ka tuig ug 9 ka bulan, sukad sa 1512 
hangtod sa 1473 W.K.P. (Num 1:1; Deu 1:3, 4) Bi- 
san tuod mas unang nahitabo kay sa mga panghi- 
tabo nga gihisgotan sa konteksto, ang mga hitabo 
nga giasoy sa Numeros 7:1-88 ug 9:1-15 nagtaga- 
nag detalye nga nahimong hinungdanong bahin sa 
basahon. 

Magsusulat. Ang pagsulat sa basahon sa Nu- 
meros gipasidungog kang Moises sukad pa sa kara- 
ang mga panahon. Daghang ebidensiya diha sa ba- 
sahon mismo ang nagpamatuod niini. Walay laing 
gihisgotan nga pagkinabuhi gawas nianang nasina- 
tian sa Israel didto sa Ehipto ug dayon didto sa 
kamingawan. Sa pagkomento bahin sa panahon 
nga gitukod ang Hebron, ang magsusulat migamit 
sa Ehiptohanong siyudad sa Zoan ingong pasukara- 
nang dapit. (Num 13:22) Ang paglungtad sa Zoan 
sa walay duhaduha nahibaloan gayod sa usa ka 
tawo nga sama kang Moises, kinsa “natudloan sa 
tanang kaalam sa mga Ehiptohanon.”---Buh 7:22. 

Ang pipila ka sugo nga gitala sa basahon sa Nu- 
meros haom lamang sa mga sirkumstansiya sa usa 

ka nasod nga nagapanaw. Lakip niini ang gilatid 
nga tribonhong mga pagkampo (Num 1:52, 53), 
ang han-ay sa pagmartsa (2:9, 16, 17, 24, 31), ug 
ang mga timailhan pinaagig pagbudyong sa trom- 
peta alang sa pagtigom sa katawhan ug alang sa 
pagbiya (10:2-6). Dugang pa, ang balaod mahitu- 
ngod sa pagkuwarentinas gitagik aron mohaom sa 
kinabuhi sa kampo. (5:2-4) Ang lainlaing uban 
pang mga sugo gilatid sa paagi nga ikapadapat sa 


NUMEROS, BASAHON SA 


umaabot sa dihang ang mga Israelinhon mopuyo 
na sa Yutang Saad. Lakip niini mao: ang paggamit 
ug mga trompeta alang sa pagtawag sa pagpakig- 
gubat (10:9), ang pagpinig sa 48 ka siyudad alang 
sa mga Levihanon (35:2-8), ang aksiyon nga himo- 
on batok sa idolatriya ug sa mga molupyo sa Cana- 
an (33:50-56), ang pagpili sa unom ka siyudad 
nga dalangpanan, ang mga instruksiyon sa pagdu- 
mala sa mga kaso sa mga tawong nangangkon nga 


MGA PANGUNANG PUNTO SA NUMEROS 


Usa ka makasaysayanhong asoy nga nagpasundayag kon unsa 
ka hinungdanon ang pagsunod kang Jehova ilalom sa tanang 
kahimtang ug sa pagtahod sa iyang mga hawas 

Nagkobre sa mga panghitabo sulod sa halos tibuok nga panahon 
nga ang Israel didto sa kamingawan samtang nagpaingon sa 
Yutang Saad 


Ang mga tribo sa Israel girehistro ug giorganisar 


Mga usa ka tuig human sa Pagpanggula gikan sa Ehipto, ang 
tanang Israelinhong lalaki nga 20 anyos pataas girehistro, 
gawas lamang sa mga Levihanon (1:1-49) 

Ang matag tulo-ka-tribo nga dibisyon giasayn sa usa ka dapit 
nga kampohan ug sa usa ka posisyon sa han-ay sa pag- 
martsa (2:1-34) 

Ang mga Levihanon gilain aron sa pagtabang sa mga saserdo- 
te, ang tanang Levihanon nga kapin sa usa ka bulan ang 
edad girehistro, sila gikuha ni Jehova baylo sa panganay sa 
ubang mga tribo (3:1-51) 

Ang mga lalaking kaliwat ni Kohat, Gerson, ug Merari, ang tulo 
ka anak nga lalaki ni Levi, gikan sa 30 ngadto sa 50 anyos 
ang pangedaron giihap ug gihatagan ug mga asaynment sa 
pag-alagad (4:1-49) 

Ang laing pagsenso gihimo diha sa mga Israelinhon sa hapit 
na silang mosulod sa Yutang Saad (26:1-65) 

Ang mga Israelinhon nakadawat ug mga sugo sa Diyos 
bahin sa ilang pagsimba ug sa ilang pagpakiglabot sa 
usag usa 
Ang mga kinahanglanon gilatid alang sa mga Nazareo (6:1-21) 


Gisaulog ang Paskuwa, gihimo ang usa ka probisyon aron ang 
si bisan kinsa nga mahugaw o anaa sa halayong panaw ma- 
kasaulog niini usa ka bulan human sa Nisan 14 (9:1-14) 

Ang nagkalainlaing mga regulasyon gihatag maylabot sa mga 
katungdanan ug mga pribilehiyo sa mga saserdote ug mga 
Levihanon, lakip ang pag-andam sa tubig alang sa paghinlo 
ug sa mga gamit niini (18:1-19:22) 

Gitala ang mga halad nga kinahanglang ihalad sa matag ad- 
law, sa matag Igpapahulay, sa pagsugod sa matag bulan, sa 
panahon sa mga kapistahan, ug sa panahon sa ikapitong bu- 
lan (28:1-29:40) 

Girekord ang mga sugo ni Jehova maylabot sa mga panaad 
(30:1-16) 

Ang mga sad-an kinahanglang mosugid sa ilang sala ug moba- 
yad sa nasad-an (5:5-8) 

Usa ka pamaagi ang gilatid sa pag-atiman sa mga kaso sa di- 
hang ang usa ka asawa gisuspetsahan sa tinagong pagpana- 
paw (5:11-31) 

Gihimo ang mga kahikayan alang sa unom ka siyudad nga da- 
langpanan (35:9-34) 


Ang mga Israelinhon nagpasundayag ug kakulang sa 
pagpabili sa mga tagana ni Jehova, ug sila misupak sa 
iyang mga sugo 
Ang katawhan mireklamo bahin sa pagkaon ug mana ug na- 
ngandoy ug karne: sa dihang gitagana ni Jehova ang mga 
buntog, daghan ang naghinakog pag-ayo ug gisilotan sa ka- 
matayon (11:4-34) 

Sila mituo sa daotang taho sa napulo ka hadlokan nga mga 
espiya ug buot nga mobalik sa Ehipto, si Moises kinahang- 
lang magpataliwala alang kanila (13:1-14:19) 


Sa dihang ang maong rebelyosong kaliwatan gihukman nga 
maglatagaw ug mamatay didto sa kamingawan, ang kataw- 
han misulay sa pagsulod sa Yutang Saad nga walay panala- 
ngin ni Jehova, ug sila nakaagom ug kapildihan sa gubat 
(14:26-45) 

Wala tahora ang makitang mga hawas ni Jehova 


Si Miriam ug Aaron misulti batok kang Moises: si Miriam gi- 
hampak ni Jehova pinaagig sanla (12:1-15) 

Si Kore, Datan, Abiram, On, ug ang 250 ka pangulo nakigbatok 
kang Moises ug Aaron: gipatay ni Jehova ang mga rebelde, 
ug kini nagpatunghag dugang pagbagulbol: 14,700 pa ang 
nangamatay (16:1-50) 

Didto sa Kades, ang mga Israelinhon nagreklamo pag-ayo ba- 
tok kang Moises ug Aaron tungod sa kakulang ug tubig: sa 
dihang milagrosong nagtagana si Jehova ug tubig, si Moises 
ug Aaron napakyas sa pagbalaan sa ngalan ni Jehova ug 
busa nawad-an sa pribilehiyo sa pagsulod sa Yutang Saad 
(20:1-13) 

Ang mga Israelinhon nangaluya ug namulong batok kang Jeho- 
va ug kang Moises, sila gihampak pinaagig mga halas, ug 
daghan ang nangamatay: si Moises nagpataliwala alang sa 
katawhan, ug ang mga napaakan mahimong maluwas pinaagi 
sa pagsud-ong sa usa ka halas nga tumbaga (21:4-9) 

Si Jehova nagpanalangin sa Israel apan nangayog bug- 
os nga pagkamahinalaron samtang ang nasod nangan- 
dam sa pagsulod sa Canaan 
Gihatag ni Jehova sa Israel ang kadaogan batok sa hari sa 

Arad (21:1-3) 

Gipildi sa Israel si Sihon ug Og, ug gipanag-iya ang ilang yuta 
(21:21-35) 

Gisuholan ni Balak si Balaam sa pagtunglo sa mga Israelinhon, 
hinunoa siya gipugos ni Jehova sa pagpanalangin sa Israel 
(22:2-24:25) 


Ang Moabihanong mga babaye naghaylo sa Israelinhong mga 
lalaki sa pagbuhat sa idolatriya ug pakighilawas, 24,000 ang 
gipamatay tungod kay nangahulog sa apostasya, si Jehova 
nalukmay sa dihang si Pinehas wala motugot nga may ma- 
kig-indig Kaniya (25:1-18) 


NUN, I 


dili-tinuyong nakabuno (35:9-33), ug ang mga ba- 
laod maylabot sa panulondon ug sa kaminyoon sa 
mga babayeng manununod (27:8-11: 36:5-9). 

Dugang pa, ang pagrekord sa mga pagkampo 
sa Israel gipasidungog gayod kang Moises (Num 
33:2), ug ang paniklop nga mga pulong sa basahon 
sa Numeros nagpunting usab kaniya ingong mao 
ang magsusulat sa maong asoy.---36: 13. 

Pagkatinuod. Ang pagkatinuod sa basahon 
naestablisar gayod. Ang pagkamadayganon niini 
talagsaon. Ang sayop nga buhat ug kapildihan wala 
itago. (Num 11:1-5, 10, 32-35, 14:2, 11, 45) Bisan 
ang mga kalapasan ni Moises mismo, sa iyang ig- 
soong lalaki nga si Aaron, sa iyang igsoong babaye 
nga si Miriam, ug sa iyang mga pag-umangkong 
lalaki nga si Nadab ug Abihu giyagyag. (3:3, 4; 
12:1-15: 20:2-13) Sublisubli nga ang mga panghita- 
bo nga girekord niini nga basahon giasoy diha sa 
Mga Salmo (78:14-41, 95:7-11: 105:40, 41, 106:13- 
33, 1365:10, 11, 136:16-20). Pinaagi sa ilang paghis- 
got sa dagkong mga panghitabo ug sa ubang mga 
detalye sa Numeros, si Josue (4:12: 14:2), Jere- 
mias (2Ha 18:4), Nehemias (9:19-22), David (Sal 
95:7-11), Isaias (48:21), Ezequiel (20:13-24), Oseas 
(9:10), Amos (5:25), Miqueas (6:5), ang Kristoha- 
nong martir nga si Esteban (Buh 7:36), ang mga 
apostoles nga si Pablo (1Co 10:1-11) ug Pedro (2Pe 
2:15, 16), ang tinun-an nga si Judas (ber 11), ug 
ang Anak sa Diyos (Ju 3:14; Pin 2:14) nagpakita 
nga sila midawat niini nga rekord ingong bahin sa 
inspiradong Pulong sa Diyos. Anaa usab ang tagna 
ni Balaam bahin sa bituon nga mogula gikan kang 
Jacob, nga unang natuman sa dihang si David na- 
himong hari ug human niadto nagpildi sa mga 
Moabihanon ug mga Edomhanon.---Num 24:15-19, 
2Sa 8:2, 13, 14. 

Bili. Ang basahon sa Numeros kusganong nag- 
ilustrar sa kahinungdanon sa pagsunod kang Jeho- 
va, sa pagtahod kaniya ug sa iyang mga alagad, sa 
panginahanglan alang sa pagtuo ug sa pagbantay 
batok sa dili-diyosnong mga tawo (Num 13:25- 
14:38, 22:7, 8, 22: 26:9, 10; Heb 3:7-4:11: 2Pe 2:12- 
16, Jud 11, Pin 2:14), sa dili pagbutang kang Jeho- 
va sa pagsulay tungod sa kawalay pagtuo (Num 21: 
5, 6: 1Co 10:9), ingon man sa paglikay sa pagbagul- 
bol (Num 14:2, 36, 37, 16:1-3, 41, 17:5, 10; 1Co 10: 
10, 11) ug sa seksuwal nga imoralidad (Num 25:1-9, 
31:16, 1Co 10:6, 8). Ang mga pagpakiglabot ni Je- 
hova sa Israel naghatag ug ebidensiya sa iyang da- 
kong gahom, kaluoy, ug mahigugmaong-kalulot, 
ingon man sa iyang pagkahinay masuko, bisan 
tuod siya dili magpugong sa pagsilot kon angayan. 
(Num 14:17-20) Dugang pa, ang posisyon ug bulu- 
haton ni Moises (Num 12:7, Heb 3:2-6), ang mi- 
lagrosong tagana nga tubig gikan sa dakong-bato 
(Num 20:7-11: 1Co 10:4), ang pag-isa sa halas nga 


482 


tumbaga (Num 21:8, 9; Ju 3:14, 15), ug ang tubig 
alang sa paghinlo (Num 19:2-22, Heb 9:13, 14) nag- 
taganag matagnaong mga hulagway nga natuman 
diha kang Kristo Jesus. 

Ang asoy nagtaganag detalye nga naghatag ug 
katin-awan sa ubang mga teksto. Kini nagpakita 
kon unsay gipasukaran ni Haring Ezequias sa Juda 
sa paghikay sa Paskuwa sa Ziv (Iyyar) 14, inay sa 
Nisan (Abib) 14. (Num 9:10, 11; 2Cr 30:15) Ang 
bug-os nga paghisgot sa pagka-Nazareo (Num 6:2- 
21) nagpatin-aw kon nganong si Samson ug Samuel 
wala magpaputol sa ilang buhok (Huk 13:4, 5: 1Sa 
1:11) ug kon nganong si Juan nga Tigbawtismo dili 
moinom ug makahubog nga mga ilimnon. (Luc 
1:15) Alang sa dugang mga pananglitan, itandi ang 
Numeros 2:18-23 ug Salmo 80:2, Numeros 15:38 ug 
Mateo 23:5, Numeros 17:8-10 ug Hebreohanon 9:4: 
Numeros 18:26 ug Hebreohanon 7:5-9, Numeros 
18:31 ug 1 Corinto 9:13, 14, Numeros 28:9, 10 ug 
Mateo 12:5. 


NUN, I. Amahan sa manununod ni Moises nga 
si Josue, anak ni Elisama sa tribo ni Epraim.---Ex 
33:11, Jos 1:1, 1Cr 7:20, 26, 27. 


NUN, II [], kataposan, ]]. Ang ika-14 nga letra 
sa Hebreohanong alpabeto. Usa kini sa lima ka 
Hebreohanong mga letra nga adunay lahi nga por- 
ma sa dihang gamiton ingong kataposang letra sa 
usa ka pulong. Sa Hebreohanon, kini ang unang let- 
ra sa matag usa sa walo ka bersikulo sa Salmo 
119: 105-112.---Tan-awa ang HEBREOHANON, II. 


NUWES, KAHOYNG [Heb., @ghohz]. Ang 
dalagang Sulamita diha sa Awit ni Solomon (6:11) 
naghisgot nga siya milugsong “ngadto sa tanaman 
sa mga kahoyng nuwes.” Ang mga kahoyng nuwes 
nga gihisgotan dinhi tingali mao ang mga kahoyng 
walnut (Juglans regia). Kini nga kahoy maoy lu- 
mad sa habagatan-sidlakang Uropa ug sa kasad- 
pang Asia ug sa pagkakaron gitanom didto sa Gali- 
lea ug sa mga bakilid sa Lebanon ug sa Bukid sa 
Hermon. Ang Hudiyong historyador nga si Jose- 
phus naghisgot nga kini daghan kaayo diha sa da- 
pit sa Dagat sa Galilea niadtong unang siglo K.P. 
(The Jewish War, III, 516, 517 [x, 8]) Ang walnut 
maoy usa ka matahom nga kahoy, nga motubo 
hangtod sa gitas-ong 9 m (30 p), nga may humot 
nga mga dahon nga maayong kasilongan. Kini nga 
kahoy pino ug grano ug gipabilhan pag-ayo sa mga 
tighimog kabinet tungod sa kaanindot niini. Ang ti- 
paka sa bunga niini adunay asidong tannin ug kon 
pabukalan, magpatunghag tina nga lubos-kape ang 
bulok. Ang liso sa nuwes gipabilhan pag-ayo tu- 
ngod sa kalami niini ug kini ligison aron mopatung- 
hag lana nga halos susamag kalidad sa lana sa 
olibo. 


O 


OBAL. Ang ika-8 nga gilista sa 13 ka anak nga 
lalaki ni Joktan, nga ang matag usa maoy gigika- 
nan sa usa sa 70 ka banay human sa Lunop, kali- 
wat ni Sem. Dili matino kon diin nagpuyo ang 
tribo ni Obal, apan ang mga kaamgid niining nga- 
lana makita sa HK sa Arabia nga sakop sa Yemen. 
--Gen 10:21, 25-30, 1Cr 1:20, 22. 


OBED [Alagad: Usa nga Nag-alagad]. 

1. Usa ka kaliwat ni Juda, ang amahan ni Jehu 
ug ang anak nga lalaki ni Eplal sa banay ni Jera- 
meel.--ICr 2:3, 25, 37, 38. 

2. Amahan ni Jese nga amahan ni Haring Da- 
vid. Si Obed mao ang anak nga lalaki ni Boaz pina- 
agi sa iyang asawa nga si Ruth ug siya katigula- 
ngan ni Jesu-Kristo.---Ru 4: 13-17, 21, 22; 1Cr 2:12, 
Mat 1:5, Luc 3:32. 

3. Usa sa gamhanang mga tawo sa kasundalo- 
han ni David.--1Cr 11:26, 47. 

4. Usa ka Levihanon sa banay ni Kore: ang apo 
ni Obed-edom ug ang anak nga lalaki ni Semaias. 
Siya nag-alagad ingong usa ka magbalantay-sa- 
ganghaan “diha sa balay ni Jehova.”--1ICr 26:1, 4, 
7, 12. 

5. Amahan sa usa ka Azarias, usa sa “mga pa- 
ngulo sa mga ginatos” nga mitabang sa Hataas nga 
Saserdoteng si Jehoiada sa pagpukan kang Ray- 
na Atalia aron si Jehoas makalingkod ingong hari. 
--2Cr 23:1, 12-15, 20, 24:1. 


OBED-EDOM 
Edom]. 

1. Usa ka Gitihanon diin ang arka sa pakigsaad 
gibilin sa iyang balay sulod sa tulo ka bulan human 
nga kini hapit malintuwad ug maoy hinungdan sa 
kamatayon ni Uzah. Samtang kini atua didto, gipa- 
nalanginan ni Jehova si Obed-edom ug ang iyang 
panimalay. Ug pagkasayod ni David niini, iyang gi- 
isip kini nga ilhanan nga giuyonan ni Jehova ang 
pagdala sa sagradong kaban ngadto sa Jerusalem. 
--2Sa 6:10-12, 1Cr 13:13, 14; 15:25. 

Si Obed-edom maoy usa ka “Gitihanon.” Kining 
pulonga sagad nagtumong sa usa ka Filistehanon 
nga nagpuyo sa Gat, apan mahimong magtumong 
usab kini sa usa ka tawong gikan sa Gat-rimon 
nga usa ka Levihanong siyudad sa Dan nga giha- 
tag sa mga Kohatnon. (Jos 21:20, 23, 24) Kay siya 
gipiyalan sa pag-atiman sa Arka, siya gayod usa 
ka Levihanon ug busa usa ka Gitihanon gikan 
sa Gat-rimon imbes nga usa ka Filistehanong Gi- 
tihanon gikan sa Gat. 


[nagkahulogang “Alagad ni 


Sa panahon ni David, ang pipila ka Levihanong 
mga maghohoni ug mga magbalantay-sa-gang- 
haan ginganlan usab ug Obed-edom. Labing me- 
nos duha sa maong mga indibiduwal ang gihisgo- 
tan (1Cr 15:21, 24: 16:38), apan sa ubang mga 
teksto dili matino kon kinsa niining duha ang gi- 
tumong, o kon nagtumong ba kini sa laing indibi- 
duwal nga nabuhi sa maong panahon. Busa, si 
Obed-edom nga Gitihanon, lagmit mao ra ang 
Num. 2 o Num. 3. 

2. Usa ka maghohoni ug magbalantay-sa-gang- 
haan nga apil sa parada nga nagdala sa Arka ngad- 
to sa Jerusalem. (1Cr 15:18, 21) Lagmit siya ang 
maghohoni nga nagpadayon sa pag-alagad atuba- 
ngan sa tolda sa Arka didto sa Jerusalem. (1Cr 16: 
4, 5, 37, 38a) Lagmit mao ra ang Num. 1. 

3. Usa ka magbalantay-sa-ganghaan nga apil sa 
maong parada. (1Cr 15:24) Hayan siya mao usab 
ang “anak nga lalaki ni Jedutun.” (1Cr 16:38b) Lag- 
mit mao ra ang Num. 1 o Num. 4. 

4. Usa ka Korehanon nga sakop sa permanen- 
teng dibisyon sa mga magbalantay-sa-ganghaan 
ug kauban sa 62 ka paryente gitudlo sa pagbantay 
sa H nga bahin sa nataran sa sangtuwaryo sa Jeru- 
salem.--1Cr 26:1, 4-8, 13, 15, tan-awa ang Num. 3. 

5. Tig-atiman sa bulawan, plata, ug sa ubang 
mga butang sa balay ni Jehova panahon sa pagha- 
ri ni Haring Amazias. Sa dihang si Jehoas sa Isra- 
el misulong sa Jerusalem tali sa mga tuig 858 ug 
844 W.K.P., kining mga butanga, ug lagmit si 
Obed-edom usab, gidala ngadto sa Samaria.---2Cr 
25:23, 24. 


OBIL. Usa ka Ismaelinhon nga nagdumala sa 
mga kamelyo ni David.— 1Cr 27:30. 


OBOT. Usa ka dapit nga gikampohan sa Israel 
tali sa Punon ug Iye-abarim. Ang lokasyon niini 
wala mahibaloi karong adlawa.--Num 21:10, 11, 
33:43, 44. 


ODED [[Ang Diyos] Naghatag ug Kahupayan]. 

1. Amahan ni manalagnang Azarias. (2Cr 15:1) 
Ang 2 Cronicas 15:8 naghubit kang Oded ingong 
usa ka manalagna: “Sa pagkadungog gayod ni Asa 
niining mga pulonga ug sa panagna ni Oded nga 
manalagna.” Kay ang pipila ka eskolar nagtuo nga 
nasayop ang magkokopya, ilang gitangtang ang 
mga pulong nga “ni Oded nga manalagna.” Apan 
ang pagtangtang niini dili makapatin-aw kon nga- 
nong ang magsusulat nag-ingon nga si Asa na- 
kadungog “niining mga pulonga ug sa panagna.” 

Gidugangan kini sa uban aron mabasa nga, “Si Asa 
nakadungog niining mga pulonga ug sa panagna ni 
Azarias nga anak nga lalaki ni Oded,” para mahiu- 
yon sa Gregong Septuagint (Alexandrine Codex), 
Syriac nga Peshitta, ug Latin nga Vulgate (maku- 
ting rebisyon ni Clementino), apan dili gihapon kini 
makasulbad sa suliran nga gihisgotan sa itaas. Ang 
ikatulong solusyon mao ang pagdawat sa kon un- 
say nasulat diha sa Masoretikong teksto, nga ma- 
sabtan nga si Oded mismo ang mihatag sa panag- 
na bisan tuod wala kini hisgoti diha asoy. Si Asa 
nagpatalinghog sa mga pulong ni Azarias (2Cr 
15:2-7) ug sa mga pulong sa iyang amahan nga si 
Oded. 

2. Usa ka manalagna sa Samaria sa panahong si 
Peka naghari sa Israel ug si Ahaz naghari sa Juda 
(762-mga 759 W.K.P.). Human maparot sa Israel 
ug Sirya ang Juda, 200,000 ka binihag gikan sa ha- 
bagatang gingharian ang gidala ngadto sa Sama- 
ria. Apan gisugat ni Oded ang madaogong ka- 
sundalohan ug gipasidan-an sila nga kon ilang 
uliponon ang ilang mga igsoon, ang Diyos masu- 
ko kanila. “Kay sa pagkatinuod,' siya nagpatin-aw, 
‘maoy tungod sa pagkadaotan sa Juda nga si Je- 
hova nagtugot kaninyo sa pagpildi kanila. Karon 
ayaw sila himoang mga sulugoon aron si Jeho- 
va dili masuko kaninyo, ibalik ang mga binihag!” 
Upat ka pangulong Epraimnon ang mipaluyo kang 
Oded, ug ang mga binihag giatiman ug gipapauli. 
--2Cr 28:5-15. 


OG. Ang gamhanan nga Amorihanong hari sa 
Basan (1Ha 4:19) nga gipildi sa mga Israelinhon sa 
wala pa sila motabok ngadto sa Yutang Saad. Usa 
si Og sa mga higanteng Repaim. Gani, ang iyang 
dakong andas nga puthaw (tingali usa ka lungon 
nga gama sa itom nga basalto) misukod ug 4 por 
1.8 m (13.1 por 5.8 p). (Deu 3:11, ftn sa Rbi8) Siya 
ug si Sihon nagmando sa mga Amorihanon sa S sa 
Jordan. (Deu 3:13, 4:46, 47) Ang dominyo ni Og 
maoy gikan sa Bukid sa Hermon hangtod sa Jabok, 
nga usa ka teritoryo sa S sa Jordan nga adunay 60 
ka kinutaang siyudad ug daghang lungsod sa bani- 
ka. (Deu 3:3-5, 8-10, Jos 12:4, 5: itandi ang Num 
21:23, 24.) Ang iyang duha ka pangunang siyudad 
mao ang Edrei ug Astarot.---Deu 1:4: Jos 13:12. 
Ang kapildihan ni Og sa mga kamot sa Israel 
nahitabo sa hapit nang matapos ang 40 ka tuig 
nga paglatagaw sa Israel, sa wala pa sila magkam- 
po sa Kapatagan sa Moab. Human mapildi si Si- 
hon, ang Israel nakiggubat sa kasundalohan ni Og 
didto sa Edrei. Sa dakong kadaogan nga gihatag sa 
Diyos kanila, ilang gipatay si Og ug ang tanan ni- 
yang kasundalohan ug gisakop ang iyang mga 
siyudad ug mga lungsod. (Num 21:33-22:1, Deu 
3:1-13) Ang teritoryo ni Og nahimong bahin sa 

panulondon ni Manases. (Num 32:33, Deu 3:13, 
Jos 13:29-31) Ang maong kadaogan nakapahadlok 
sa mga molupyo sa Canaan ug nakaaghat kini 
kang Rahab ug sa mga Gabaonhon nga makigda- 
it sa Israel mao nga sila wala laglaga. (Jos 2:10, 11, 
9:9, 10) Kini usab nakadasig pag-ayo sa Isra- 
el ug ilang nahinumdoman kini bisan sa dag- 
hang kasiglohan sa ulahi.--Deu 31:4, Neh 9:22, 
Sal 135:10-12, 136:17-22. 


OHAD. Ang ikatulo nga gitalang anak nga la- 
laki ni Simeon. (Gen 46:10, Ex 6:15) Ang iyang 
ngalan dili makita diha sa ulahing talaan sa pag- 
rehistro ingong gigikanan sa usa ka banay.--Num 
26:12-14. 


OHEL [Tolda]. Usa ka anak nga lalaki ni Go- 
bernador Zorobabel ug kaliwat ni David.---1Cr 3: 
19, 20. 


OHOLA [Ang Iyang Tolda [sa Pagsimba]]. Ang 
Ezequiel kapitulo 23 naghulagway sa Samaria 
(nga naghawas sa napulo-ka-tribong gingharian 
sa Israel) ingong ang pampam nga si Ohola, ang 
magulang nga babaye ni Oholiba, nga naghawas 
sa Jerusalem (ang gingharian sa Juda). Ang pag- 
tukod sa napulo-ka-tribong gingharian ug kauga- 
lingong mga sentro sa pagsimba lagmit mao ang 
gipasabot sa ngalang Ohola nga nagkahulogang 
“Ang Iyang Tolda [sa Pagsimba].” Ang iyang espi- 
rituwal nga pagpamampam nagsugod sa Ehipto 
ug nagpadayon sa Yutang Saad. Sa ulahing katui- 
gan kini naglakip sa iyang pagtinguhag pabor sa 
mga Asiryanhon ug sa iyang makauulaw nga ido- 
latrosong mga buhat, apil ang paghalad ug mga 
bata. Tungod sa iyang pagkadili-matinumanon, si 
Jehova nagtugyan kang Ohola (ang amihanang 
gingharian) ngadto sa mga kamot sa mga Asir- 
yanhon nga iyang mga hinigugma. 


OHOLIAB [Tolda sa Amahan: lagmit, Ang 
Akong Amahan Maoy Akong Tolda [nga mao, pa- 
nalipod]]. Pangunang katabang ni Bezalel sa pag- 
tukod sa tabernakulo, sakop sa tribo ni Dan ug 
anak nga lalaki ni Ahisamak. Si Oholiab maoy 
“usa ka artesano ug tigborda ug maghahabol sa 
asul nga hilo ug sa balhibo sa karnero nga tininag 
morado ug hilo nga sanag-pula gikan sa coccus ug 
sa pino nga lino.”--Ex 31:6, 35:34, 36:1, 2: 38:23. 


OHOLIBA [Ang Akong Tolda [sa Pagsimba] 
Anaa Kaniya]. Sa Ezequiel kapitulo 23, ang pagka- 
dili-matinumanon sa Jerusalem kang Jehova gi- 
hulagwayan sa usa ka pampam nga si Oholiba. 
Ang kahulogan sa ngalang Oholiba lagmit nagpa- 
sabot nga ang tolda o sangtuwaryo ni Jehova anaa 
sa iyang teritoryo. (Itandi ang OHOLA.) Apan, inay 
pabilhan kini ug hinumdoman ang silot nga mida- 

ngat sa iyang igsoong babaye nga si Ohola (Sa- 
maria) tungod sa pagkadili-matinumanon niini, 
gipadayon ni Oholiba dili lamang ang iyang pag- 
kamaluibon nga nagsugod sa Ehipto kondili gilab- 
wan pa niya ang pagkamananapaw sa iyang igso- 
ong babaye. Hilabihan gayod ang iyang gihimong 
idolatriya ug nalangkit sa politika uban sa mga 
Asiryanhon ug sa mga Babilonyanhon. Busa ang 
kanhi niyang mga hinigugma, ang mga Babilon- 
yanhon, gitagna nga motungas batok kaniya ug 
himoon siya nga usa ka butang nga “kalisangan.” 


OHOLIBAMA [Tolda sa Hataas nga Dapit]. 

1. Usa ka Canaanhong asawa ni Esau. Siya na- 
nganak kaniya ug tulo ka anak nga lalaki, si Jeus, 
Jalam, ug Kore, nga silang tanan nahimong mga 
sultan sa Edom. Si Oholibama maoy anak nga ba- 
baye ni Anah ug apo sa Hivihanong si Zibeon. 
--Gen 36:2, 5-8, 14, 18, 25; tan-awa ang ANAH. 

2. Ang ngalan sa usa ka Edomhanong sultan; 
ang ubang mga eskolar nagpadapat niining gitala 
nga mga ngalan ngadto sa mga dapit, nga nagtuo 
nga kini angayng basahon nga “ang sultan sa Oho- 
libama,” ug uban pa.---Gen 36:40, 41: 1Cr 1:51, 52. 


OKRAN [gikan sa lintunganayng pulong nga 
nagkahulogang “nagdalag pagkasinalikway (kasa- 
mok)”]. Usa ka Asernon kansang anak nga lalaki 
nga si Pagiel gitudlo nga pangulo sa tribo ni Aser 
human sa Pagpanggula gikan sa Ehipto.--Num 1: 
13, 16, 2:27, 7:72, 77: 10:26. 


OLEIFERO, KAHOYNG [Heb., “ets she- 
men]. Dili matino kon unsang matanga kini sa ka- 
hoy. Ang Hebreohanong ekspresyon nagtumong 
sa kahoyng “fatwood,” nga daghag lana o susama 
nga substansiya. Dugay nang gituohan nga kini 
mao ang oleaster (Elaeagnus angustifolia), usa ka 
gamayng kahoy o kahoykahoy nga komon sa Pa- 
lestina, nga may abohon-berdeng mga dahon nga 
susama sa mga dahon sa kahoyng olibo ug ang 
bunga niini mopatunghag lana, apan mas menos 
ug kalidad kay sa lana sa olibo. Bisan tuod gahi ug 
pinog grano kini, ug maayong kulitan, dili gayod 
kini mohaom sa kahubitan bahin sa “kahoyng 
oleifero” nga gihisgotan sa 1 Hari 6:23, 31-33. Gi- 
pakita niining mga tekstoha, nga sa panahon sa 
pagtukod sa templo, ang duha ka kerubin nga ang 
matag usa may gihabogong 4.5 m (14.6 p) gama 
sa “kahoyng oleifero.” Bisan ang mga pultahan pa- 
ingon sa Labing Balaan ug ang “kuwadrado” nga 
mga poste sa pultahan sa pangunang ganghaan 
pasulod sa templo gama usab niining kahoya. Ang 
oleaster daw gamay ra kaayo nga tanom aron tuk- 
mang mohaom niini nga kahubitan. 

Ang King James Version ug ang Revised Stan- 
dard Version naghisgot sa tabla sa kahoyng olibo 

diha sa 1 Hari 6:23, ug gituohan nga ang mga ke- 
rubin lagmit hinimo gikan sa mga piraso sa kahoy 
nga gidugtongdugtong, kay dili makakuha ug tag- 
as nga tabla gikan sa mubong punoan sa kahoyng 
olibo. Gawas pa niana, ang maong opinyon daw 
sukwahi sa giingon sa Nehemias 8:15 nga naghis- 
got sa kahoyng olibo nga lahi sa kahoyng oleifero. 

Tungod niini, ang ubang mga eskolar nag-ingon 
nga kining kahoya mao ang aguho nga Aleppo 
(Pinus halepensis), ug ilang gituohan nga lagmit 
mao ang kahoyng oleifero tungod kay kini adunay 
alkitran ug turpentine. Kining habog nga aguho 
mao ang usa sa labing komon nga evergreen o ka- 
nunayng may dahon nga kahoy sa Palestina, ug 
adunay ebidensiya nga dihay dakong lasang sa 
aguho sa mga dapit palibot sa Jerusalem kaniad- 
to. Kini motubo hangtod sa gitas-ong 20 m (66 p), 
nga hamis ug abohon ang panit, pughawon-berde 
ang mga dahon, ug pulahon-kape ang mga bunga 
niini. Ang uban nag-ingon nga ang kahoy niini 
halos samag kalidad sa kahoyng sedro. Busa, ki- 
ning kahoya angayan nga gamiton sa pagtukod sa 
templo, apan, tungod sa kakulang sa ebidensiya, 
ang Bag-ong Kalibotang Hubad naghubad sa Heb- 
reohanong ekspresyon ingong “kahoyng oleife- 
TO. 

Ang mga sanga sa kahoyng oleifero, lakip sa 
mga sanga sa olibo, mirto, ug palma, gigamit did- 
to sa Jerusalem panahon sa Pista sa mga Balong- 
balong. (Neh 8:15) Ang kahoyng oleifero usab 
maoy usa sa mga kahoy nga gitagnang magpata- 
hom sa kamingawan, diha sa tagna ni Isaias bahin 
sa pagpasig-uli.---Isa 41:19. 


OLIBO [Heb., za yith, Gr., elai'a]. Ang kahoyng 
olibo sa walay duhaduha mao ang usa sa labing 
bilihong mga tanom sa kapanahonan sa Bibliya, 
nga sama kahinungdanon sa paras ug sa kahoyng 
igos. (Huk 9:8-13: 2Ha 5:26, Hab 3:17: San 3:12) 
Kini gihisgotan sa unang bahin sa rekord sa Bibli- 
ya, human sa Lunop nahibaloan ni Noe nga mihu- 
bas na ang katubigan tungod sa usa ka dahon sa 
olibo nga gidala sa salampati.---Gen 8:11. 
Daghang kahoyng olibo (Olea europaea) ang 
nanubo diha sa mga bakilid sa Galilea ug sa Sama- 
ria ug sa sentral nga kabukiran, ingon man sa ti- 
buok dapit sa Mediteranyo. (Deu 28:40, Huk 15:5) 
Kini motubo sa batoon, anapogon nga yuta, nga 
uga ra kaayo alang sa ubang mga tanom, ug kini 
makalahutay bisan sa subsob nga mga hulaw. Sa 
panahon sa Pagpanggula gikan sa Ehipto, ang 
mga Israelinhon gisaaran nga ang yuta nga ilang 
adtoan maoy usa ka yuta sa “lana nga olibo ug sa 
dugos,” nga may “mga parasan ug kaolibohan nga 
dili [sila] ang nagtanom.” (Deu 6:11; 8:8; Jos 24:13) 
Sanglit ang olibo hinay motubo ug lagmit abtag 

napulo ka tuig o kapin pa una makapupo ug dag- 
hang bunga niini, nakapabor ang mga Israelinhon 
kay ang mga olibo didto dagko na. Taas kaayog ki- 
nabuhi kining kahoya, nga mamunga sulod sa ga- 
tosan ka tuig, ug gituohan nga ang pipila ka ka- 
hoyng olibo sa Palestina kapin na sa 1,000 ka tuig. 

Ang mga olibo nindot tan-awon sa tibuok Pales- 
tina, nga sagad motubo sa hinagdang mga uma 
diha sa batoong bakilid o lukop nga nanubo diha 
sa walog. Kini nga kahoy mahimong mokapin sa 
6 m (20 p) ang gitas-on. Ang bukohon ug lubag 
nga punoan niini abohon ug panit. Ang mga sa- 
nga niini puno sa yagpis nga mga dahon nga abo- 
hon-berde ang bulok. Usa kini ka evergreen o 
kanunayng may dahon nga kahoy, bisan tuod 
ang kadaghanan wala mag-isip niini ingong ever- 
green. Kini kasagarang mamulak sa mga bulan sa 
Mayo ug mamuswak sa linibo ka dalagong mga 
bulak. Gihisgotan sa Bibliya nga ang mga bulak 
niini daling mapulak. (Job 15:33) Ang bunga sa 
olibo berde kon hilaw pa, apan lubos-tapol o itom 
kon hinog na. Ang pagpamupo himoon sa pana- 
hon sa tinghunlak (Oktubre-Nobyembre), ug ang 
kinaraang paagi sa pagdughit o pagbunal sa ka- 
hoy pinaagig mga pudlos gihimo gihapon karon. 
(Deu 24:20, Isa 24:13) Sa karaang panahon hagda- 
won sa mga manghahagdaw ang nahibiling bu- 
nga. (Isa 17:6) Ang pagpamunga niining kahoya 
sal-angsal-ang, buot ingnon, ang dagayang pag- 
pamunga niini sundan sa nihit nga pagpamu- 
nga pagkasunod tuig. Ang bag- 
ong pinupo nga bunga adunay 
pait nga substansiya nga mawala 
ra human mahumol sa inasinan 
nga tubig, ug dayon kini mahi- 
mong kan-on nga hilaw o giat- 
sal. Apan ang labing bililhon mao 
ang lana niini, nga kon timba- 
ngon mga 30 porsiyento o kapin 
pa sa bag-ong pinupo nga bunga. 
Sa usa ka tuig, ang maayong kla- 
se nga kahoyng olibo kakuhaan 
ug 38 hangtod sa 57 L (10 hang- 
tod sa 15 gal) nga lana. Ang ka- 
hoy sa olibo gahi kaayo ug kina- 
hanglang paughon ug pipila ka 
tuig aron magamit sa paghimog 
mga butang nga gama sa kahoy. 

Ang kahoyng olibo mabuhi su- 
lod sa kasiglohan. Kon kini put- 


Ang mga kahoyng olibo 
maotubo sa batoon nga yuta, 
nga uga ra kaayo alang sa 
ubang mga tanom 

lon, ang mga gamot niini magpatunghag hangtod 
sa unom ka bag-ong mga turok nga mahimong 
bag-ong mga punoan, ug ang gulang na nga mga 
kahoy sagad nga magpadayong buhi niining paa- 
giha. Ang pinutol nga mga turok o mga saling- 
sing gikan sa gulang na nga kahoyng olibo sagad 
maoy gigamit sa pagtanom ug bag-ong mga ka- 
hoy. Sa ingon ang ilustrasyon sa salmista haom 
kaayo sa dihang iyang gipakasama ang mga anak 
sa gipanalanginang tawo ngadto sa “mga turok sa 
mga kahoyng olibo libot sa iyang lamesa.'--Sal 
128:3. 

Pagsumpay. Ang ihalas nga mga kahoyng 
olibo nga nanubo diha sa mga bakilid sagad nga 
gisumpayan ug mga sanga nga giputol gikan sa 
tinanom ug mabungahon nga kahoy aron sila 
mamunga ug maayong bunga. Dili naandan, dili 
pa gani natural, nga isumpay ang ihalas nga sa- 
nga ngadto sa tinanom nga kahoy, pero mao nay 
gihimo sa pipila ka mag-uuma sa unang siglo. Si 
Pablo naghisgot niining dili naandang paagi diha 
sa iyang ilustrasyon sa Roma 11:17-24, diin iyang 
gipakasama ang Hentil nga mga Kristohanon nga 
nahimong bahin sa “binhi ni Abraham” ngadto sa 
mga sanga sa ihalas nga kahoyng olibo nga gi- 
sumpay nganha sa tinanom nga kahoy aron ipuli 
sa dili mabungahong mga sanga nga giputol ug 
nga naglarawan sa kinaiyanhong mga Hudiyo nga 
gisalikway ug giputol gikan sa simbolikong kahoy 
tungod sa ilang kawalay pagtuo. (Gal 3:28, 29) 

Kini nga pagsumpay, nga “sukwahi sa kinaiya- 
han,” nagpasiugda sa dili-takos nga kalulot sa Di- 
yos alang niining Hentil nga mga magtutuo, ug 
nagpasiugda usab sa mga kaayohan nga ilang na- 
batonan ingong mga sanga sa “ihalas nga olibo” 
nga nakadawat sa “katambok” gikan sa mga ga- 
mot sa tinanom nga olibo, ug sa ingon kining 
Hentil nga mga Kristohanon wala gayoy pasikara- 
nan nga manghambog.--Itandi ang Mat 3:10, Ju 
15:1-10, tan-awa ang PAGSUMPAY. 

Ang Kaolibohan ug ang mga Pug-anan. 
Kon maayo ang kahimtang, halos ang tanang ba- 
langay sa Palestina adunay kaolibohan. Ang dili 
pagpamunga niini, tingali tungod kay giatake sa 
hantatawo nga maoy pangunang kaaway niini, 
magpahinabog grabeng katalagman alang sa ka- 
tawhan. (Am 4:9) Gipabilhan ni Haring David ang 
kaolibohan diha sa rehiyon sa Sepela. (1Cr 27:28) 
Ang kabukiran dapit sa S sa Jerusalem nga ang 
gilay-on maoy mga “usa ka adlawng igpapahulay 
nga panaw” gibantog nga daghan ug olibo sa pa- 
nahon ni Haring David ug, sa panahon ni Zacarias 
kini gitawag na nga “bukid sa mga kahoy nga oli- 
bo.” (2Sa 15:30: Zac 14:4; Luc 19:29: 22:39: Buh 
1:12) Daghang karaan nga mga batong pug-anan 
sa olibo ang nakaplagan sa tibuok Palestina nga 
nagpamatuod nga kaylap ang pagpananom nii- 
ning kahoya. Ang “mga tanaman” nianang pana- 
hona kasagaran samag usa ka prutasan ug sagad 
nga adunay pug-anan sa olibo. Busa ang tanaman 
nga ginganlan ug Getsemane, nga didto mipahu- 
lay si Jesus human sa iyang kataposang paniha- 
pon uban sa iyang mga tinun-an, nagkuha sa nga- 
lan niini gikan sa Aramaikong termino nga gath 
shema-neh' nga nagkahulogang “usa ka pug-anan 
sa lana.” Usahay ang mga olibo giokon usab pina- 
agig tiil.---Miq 6:15. 

Mahulagwayong Paggamit. Ang kahoyng 
olibo mahulagwayong gigamit sa Bibliya ingong 
simbolo sa pagkamabungahon, katahom, ug dig- 
nidad. (Sal 52:8, Jer 11:16; Os 14:6) Ang mga sa- 
nga niini maoy lakip niadtong gigamit sa Pista 
sa mga Balongbalong. (Neh 8:15: Lev 23:40) Sa 
Zacarias 4:3, 11-14 ug Pinadayag 11:3, 4, ang 
mga kahoyng olibo gigamit ingong mga simbolo 
sa mga dinihogan sa Diyos ug sa iyang mga saksi. 


OLIBO, BUKID SA MGA. Usa ka kutay sa 
linginong anapog nga kabungtoran nga nahimu- 
tang sa sidlakang kiliran sa Jerusalem, nga ang 
gilay-on maoy “usa ka adlawng igpapahulay nga 
panaw,” ug kini giulang sa Walog sa Kidron gikan 
sa siyudad sa Jerusalem. (Eze 11:23, Zac 14:4: Buh 
1:12) Kini nga kutay naglakip sa tulo ka dagkong 
mga bukid. Ang Bukid sa Scopus nga nahimutang 
sa amihanan mao ang kinahabogan ug mituybo 

Bukid sa Scopus 


BUKID a 
SA MGA 


OLIBO 


Ang mga numero mao ang 
gihabogon (metros) 


Bukid sa mga Olibo 


812 


Dapit sa 


Templo 


Bukid sa Paglapas 


740 


ug mga 820 m (2,700 p), ug busa mas habog pa 
kay sa Jerusalem. Ang gitawag nga Bukid sa 
Paglapas o Bukid sa Kagun-oban nahimutang sa 
habagatan ug may gihabogon nga mga 740 m 
(2,430 p). Ang bukid sa tunga nga atbang sa Pa- 
tukoranan sa Templo maoy mga 812 m (2,664 p) 
sa kinatayuktokan niini ug sagad mao ang gihis- 
gotan sa Bibliya nga Bukid sa mga Olibo. Ang ta- 
gaytay niini kanhi napuno sa mga kahoyng pal- 
ma, mirto, oleifero, ug ilabina, sa mga kahoyng 
olibo. (Neh 8:15) Ang ngalan niini nga kabukiran 
gipasukad sa mga kahoyng olibo nga nanubo nii- 
ni. Apan, sa dihang gilikosan sa mga Romano ang 
Jerusalem niadtong 70 K.P., ang Bukid sa mga Oli- 
bo gipurilan sa mga kahoy niini.--The Jewish 
War, V, 523 (xii, 4). 

Ang Bukid sa mga Olibo nalangkit sa talagsa- 
ong mga hitabo sa kasaysayan sa Bibliya. Si Ha- 
ring David, nga nagtiniil ug naghilak, mitungas sa 
Bukid sa mga Olibo samtang siya mikalagiw gikan 
sa iyang rebelyosong anak nga lalaki nga si Ab- 
salom. (2Sa 15:14, 30, 32) Si Haring Solomon 
nagtukod ug hatag-as nga mga dapit alang sa 

idolatrosong pagsimba didto “dapit sa tuo [haba- 
gatan] sa Bukid sa Kagun-oban,” apan sa ulahi si 
Haring Josias naghimo niini nga dili angay sa 
pagsimba. (1Ha 11:7, 2Ha 23:13, ftn sa Rbi8) Sa 
unang siglo K.P., si Jesu-Kristo sagad nakigtagbo 
sa iyang mga tinun-an didto sa tanaman sa Get- 
semane, nga nahimutang diha sa o kasikbit sa Bu- 
kid sa mga Olibo. (Mat 26:30, 36; Ju 18:1, 2) Sa di- 
hang didto sa Jerusalem, nabatasan ni Jesus ug sa 
iyang mga tinun-an nga magpalabay sa kagabhi- 
on sa Betania diha sa S nga bakilid sa Bukid sa 
mga Olibo, dayag nga sa pinuy-anan ni Marta, 
Maria, ug Lazaro. (Mat 21:17: Mar 11:11: Luc 21:37, 
Ju 11:1) Lagmit gikan sa Betfage nga duol sa Be- 
tania, si Jesus, nga nagsakay sa nati sa usa ka 
asno, misugod sa iyang madaogong pagsakay agi 
sa Bukid sa mga Olibo paingon sa Jerusalem. (Mat 
21:1, 2; Mar 11:1: Luc 19:29) Ug didto sa Bukid sa 
mga Olibo nga iyang gipatin-aw sa iyang mga ti- 
nun-an kon unsa unyay ilhanan sa iyang presen- 
siya.” (Mat 24:3, Mar 13:3) Sa kataposan, human sa 
iyang pagkabanhaw, si Jesus mikayab gikan didto 
paingon sa langit.---Buh 1:9-12. 


OLIMPAS. Usa ka Kristohanon sa Roma nga 
gipangomosta ni apostol Pablo.--Rom 16:15. 


OLISI, SUNGKOD. Ang Hebreohanong mga 
pulong nga she vet ug matteh' sagad gihubad nga 
“olisi” ug “sungkod.” Ang she'vet nagkahulogang 
sungkod, pudlos, o olisi (ingong pangtukod) ug gi- 
hubad usab nga “baston” (sama sa baston o sung- 
kod sa magbalantay sa hayop). (Lev 27:32) Lagmit 
tungod kay ang tribonhong mga pangulo nagda- 
ladala ug sungkod, o setro, ang shevet ug ang 
mat:teh' nagtumong usab sa “tribo” ug busa gihu- 
bad nga tribo. (Ex 31:2, Deu 18:1, 29:18) Ang kup- 
tanan sa bangkaw o sa samang hinagiban gitawag 
sa Hebreohanong mga pulong nga sheet o ets 
(sa literal, kahoy).---2Sa 18:14: 21:19. 

Ang laing termino, maqqel, gihubad nga 
“sungkod” (Gen 30:37, 1Sa 17:43), ug ang mish- 
@neth gihubad nga “sungkod” o “tukod.”---Huk 
6:21; 2Ha 18:21. 

Ang Gregong pulong alang sa “olisi” maoy 
rha'bdos, nga usahay gihubad nga “sungkod.” (Pin 
19:15, Mat 10:10) Ang laing pulong, xyJlon, gihu- 
bad nga “sungkod” sa ubang mga hubad. Kini sa 
literal nagkahulogang “kahoy” o usa ka butang 
nga hinimo sa kahoy. Kini nga pulong gihubad 
nga “mga puspos” diha sa Mateo 26:47, 55 ug sa 
susamang mga teksto. 

Mga Paggamit. Ang mga olisi o mga sung- 
kod gigamit ingong pangtukod (Ex 12:11, Zac 8:4, 
Heb 11:21): ingong pangdepensa o panalipod (2Sa 
23:21, Mat 10:10), sa pagsilot sa mga anak, mga 

ulipon, o sa uban pang tawo (Ex 21:20 [“bunal,” 
NW]: Pr 10:13, 23:13, 14, Buh 16:22): sa paggiok 
(Isa 28:27 [ang matteh' ug ang she'vet parehong 
makaplagan niini nga bersikulo, ang mat:teh' gi- 
hubad nga “pudlos” ug ang she'vet gihubad nga 
“sungkod,” NW]: itandi ang Huk 6:11, Ru 2:17); ug 
sa pag-ani sa mga olibo (Deu 24:20, Isa 24:13). 
Dugang pa, ang mga magbalantay naggamit ug 
baston sa paggiya sa panon, sa pagdumala ug sa 
pagtabang kanila. Kon bahin sa pagpili ug mga 
hayop nga ihatag ngadto sa sangtuwaryo ingong 
ikapulo, ang Balaod nag-ingon, “Kon bahin sa ma- 
tag ikapulong bahin sa panon sa mga baka ug sa 
panon sa mga karnero, ang tanan nga moagi ila- 
lom sa baston [bisan unsa nga ubos sa pag-atiman 
sa magbalantay], ang ikapulong ulo niini mahi- 
mong balaan alang kang Jehova. Dili niya usisa- 
hon kon kini ba maayo o dili maayo, ni bayloan 
niya kini.” (Lev 27:32, 33) Giingon nga samtang 
ang mga karnero mogula, ang magbalantay mo- 
barog diha sa ganghaan sa toril nga magkupot ug 
sungkod nga ang tumoy gibugkosan ug usa ka pi- 
rasong panapton nga gihumol sa tina, iyang ida- 
pat kini sa matag ikanapulong karnero ug ipinig 
ang namarkahan ingong ikapulo.--Itandi ang Jer 
33:13. 

Ingong Simbolo sa Awtoridad. Ang sung- 
kod sa usa ka tawo glisip nga usa ka bililhong per- 
sonal nga kabtangan, ug sa walay duhaduha ang 
pipila ka sungkod mailhan dayon nga iya sa indi- 
biduwal. Gihatag ni Juda kang Tamar ang iyang 
sungkod ug ang iyang singsing nga igtitimbre 
ingong garantiya hangtod nga iyang ikapadala 
ang nating kanding ingong bayad sa pagpakigsek- 
so kaniya. (Gen 38:18, 25) Ang mga pangulo nag- 
dalag olisi ingong simbolo sa ilang awtoridad. 
Busa ang Bibliya sagad nga naggamit sa olisi o 
sungkod ingong simbolo sa awtoridad nga naba- 
tonan sa usa ka tawo o sa awtoridad nga gihatag 
kaniya sa laing tawo. Ang sungkod ni Moises na- 
himong simbolo sa iyang awtoridad ug buluhaton 
gikan sa Diyos sa dihang siya miatubang sa mga 
ansiyano sa Israel, ug sa dihang siya miatubang 
kang Paraon ug sa salamangkerong mga saserdo- 
te sa Ehipto. (Ex 4:17, 29-31, 7:9-12) Niining ula- 
hi nga panghitabo ang sungkod giingong iya ni 
Aaron, apan dayag nga kadto maoy sungkod ni 
Moises nga gigamit ni Aaron ingong tigpamaba ni 
Moises, ingon sa gipakita sa pagtandi sa Exodo 
7:15, 17. 

Human niini, ang sungkod ni Moises gigamit sa 
daghang higayon ingong simbolo nga siya gitud- 
lo ni Jehova ug gihatagag awtoridad ingong pa- 
ngulo sa nasod. (Ex 8:5: 9:23; 10:13; Num 20:11) 
Sa dihang gihagit ang awtoridad ni Moises ug Aa- 
ron, sa tanang sungkod sa mga pangulo sa 12 ka 

tribo, ang sungkod lamang ni Aaron, nga nagha- 
was sa balay ni Levi, ang gipahinabo sa Diyos nga 
manalingsing ug mamungag hinog nga mga al- 
mendras. Busa, kini bug-os nagpamatuod nga si 
Aaron, ingon man ang iyang banay, mao ang gi- 
tudlo sa Diyos sa paghupot sa katungdanan ug 
awtoridad sa pagkasaserdote. Human niadto kini 
nga sungkod gitipigan sulod sa usa ka panahon 
didto sa arka sa pakigsaad.--Num 17:1-11, Ex 
29:9: Heb 9:4. 

Ang salmista misulat: “Ang giingon ni Jehova 
sa akong Ginoo mao: 'Lingkod sa akong tuong ka- 
mot hangtod nga ibutang ko ang imong mga kaa- 
way nga tumbanan sa imong mga tiil.” Ang olisi 
sa imong kusog ipadala ni Jehova gikan sa Zion, 
nga magaingon: “Magapangdaog ka taliwala sa 
imong mga kaaway.” (Sal 110:1, 2) Gipadapat ni 
apostol Pablo kini nga teksto ngadto kang Jesu- 
Kristo, kinsa, ingong 'olisi sa kusog ni Jehova,’ mo- 
gula ingong hawas ni Jehova nga may bug-os 
nga awtoridad sa pagpahamtang ug paghukom sa 
iyang mga kaaway. (Heb 10:12, 13) Si Jesu-Kristo, 
ang “gamayng sanga gikan sa tuod ni Jese,” 'ma- 
gahampak sa yuta pinaagi sa olisi sa iyang baba, 
ug pinaagi sa espiritu sa iyang mga ngabil siya 
magapatay sa daotan.' (Isa 11:1, 4) Siya namulong 
uban ang awtoridad ug naggamit sa gahom nga 
gihatag ni Jehova kaniya sa pagsilot sa daotan. Gi- 
ingon nga siya magmando sa mga nasod, dili 
ingong usa ka magbalantay nga malinawong na- 
gagiya sa iyang panon pinaagi sa iyang sungkod, 
kondili pinaagi sa olisi nga puthaw.--Pin 2:27, 
12:5, 19:15. 

Ang madaogdaogong olisi, o sungkod sa pag- 
mando o awtoridad, nga gigamit sa mga kaaway 
batok sa Israel mao ang gihisgotan sa Isaias 9:4, 
14:5. Gigamit sa Diyos ang mga nasod sa palibot 
sa Israel, sama sa Asirya, aron pahamtangan ug 
silot ang Israel tungod sa iyang mga sala, ug tu- 
ngod niini kini nga mga nasod nahisamag olisi sa 
pagsilot, o pagkastigo, ilalom sa awtoridad o pag- 
tugot sa Diyos. Apan kini nga mga nasod milihok, 
dili tungod kay sila nahigugma kang Jehova o na- 
silag sa mga sala sa Israel, kondili tungod kay sila 
nayugot sa Diyos ug sa Israel, ug sila naghinobra 
pa gani sa ilang gihimo ug nalipay sa pagdugang 
pa ug mga kasakit sa Israel. Gawas pa niana, kini 
nga mga gahom, ilabina ang Asirya ug Babilonya, 
nagmapahitas-on sa ilang kaugalingon batok kang 
Jehova nga Diyos. Labot sa Asirya, ang Diyos mi- 
ingon pinaagi sa iyang manalagna nga si Isaias: 
“Aha, ang Asiryanhon, ang olisi alang sa akong 
kasuko,” apan iyang gihubit usab ang pagkamapa- 
hitas-on sa Asirya, nga nag-ingon: “Magpatugbaw 
ba ang atsa sa iyang kaugalingon ibabaw sa usa 
nga nagaputol pinaagi niini, o magpadako ba ang 

gabas sa iyang kaugalingon ibabaw sa usa nga na- 
gadusoduso niini, nga mao rag gipalihok sa sung- 
kod ngadto-nganhi ang mga nagaisa niini, nga 
mao rag giisa sa olisi ang usa nga dili kahoy?” Da- 
yon Iyang gitagna ang silot nga modangat sa na- 
sod sa Asirya tungod sa pag-isip nga kini mas 
dako pa kay sa Usa nga naggamit niini ug tungod 
sa pagpataas niini batok Kaniya.--Isa 10:5, 15. 

Sa dihang si Jehova mihimog pakigsaad alang 
sa gingharian uban kang David, siya miingon ba- 
hin sa linya sa mga hari sa dinastiya ni David: 
“Ako mahimong iyang amahan, ug siya mahi- 
mong akong anak. Kon siya makabuhat ug sayop, 
ako usab magbadlong kaniya pinaagi sa olisi sa 
mga tawo ug pinaagi sa mga hampak sa mga 
anak ni Adan.” (2Sa 7:14) Dinhi ang olisi sa disip- 
lina nga gamiton ni Jehova ingong Amahan mao 
ang awtoridad sa mga kagamhanan sa kalibotan, 
sama sa Babilonya. Kini nga nasod gigamit sa 
pagpukan sa gingharian sa Diyos nga anaa sa 
mga kamot sa mga hari sa linya ni David, hang- 
tod nga “moabot siya nga may legal nga katu- 
ngod.” (Eze 21:27) Niadtong 70 K.P., ang Roman- 
hong kasundalohan ilalom ni Heneral Tito mao 
ang “olisi” sa pagpahamtang ug silot sa dili-mati- 
numanong Jerusalem.---Dan 9:26, 27. 

Sayop nga paggamit sa olisi. Ang mga ka- 
gamhanan ug mga maghuhukom sa mga nasod sa 
yuta sagad nga naggamit sa ilang olisi sa awtori- 
dad sa dili matarong nga paagi, bisan gani sa pag- 
pakig-away batok sa Diyos ug sa iyang katawhan. 
Sa dihang si Jesu-Kristo gidala atubangan sa Hu- 
diyohanong hataas nga hukmanan ug atubangan 
sa Romanong gobernador nga si Pilato, siya gi- 
sakit, giyagayagaan, gilud-an, gibunalan, ug sa 
kataposan gipatay. Ang Hudiyong mga pangulo 
unang migamit sa ilang awtoridad batok kang Je- 
sus ug unya nagpabug-at pa sa ilang “olisi” pinaa- 
gi sa pagtugyan kaniya ngadto sa kagamhanan sa 
Roma aron patyon. Gitagna ni manalagnang Mi- 
queas ang maong kasakit pinaagi niining mga pu- 
longa: “Pinaagi sa olisi sila maghampak sa aping 
sa maghuhukom sa Israel.” (Miq 5:1) Human sa 
kamatayon ug pagkabanhaw ni Jesus, ang Hudi- 
yong mga magmamando migamit sa ilang awto- 
ridad sa paglutos sa mga sumusunod ni Jesus, ug 
sa daghang higayon ang Roma ug ang ubang mga 
kagamhanan sa yuta migamit usab sa ilang olisi 
sa awtoridad sa sayop nga paagi. Tungod niini sila 
papanubagon sa Diyos.--Ju 19:8-11, 2Te 1:6-9. 

Awtoridad sa ginikanan. Ang “olisi” o “bu- 
nal” gigamit usab ingong simbolo sa awtoridad 
sa mga ginikanan nganha sa ilang mga anak. 
Ang basahon sa Mga Proverbio naghisgot sa ma- 
kadaghan niini nga awtoridad, diin ang bunal 

nagsimbolo sa tanang matang sa disiplina nga gi- 
gamit, lakip ang literal nga bunal alang sa pagkas- 
tigo. Sa pagkatinuod ang ginikanan adunay res- 
ponsibilidad atubangan sa Diyos sa paggamit niini 
nga bunal, sa pagkontrolar sa bata. Kon ang gini- 
kanan mapakyas sa paggamit niini, magdala si- 
yag kadaot ug kamatayon sa iyang anak ug usab 
kaulawan ug dili pag-uyon sa Diyos kaniya. (Pr 
10:1: 15:20, 17:25; 19:13) “Ang mga binuang na- 
bugkos sa kasingkasing sa usa ka bata, ang bunal 
sa disiplina mao ang magpahilayo niana gikan ka- 
niya.” “Ayaw ihikaw ang disiplina gikan sa bata. 
Kon hampakon mo siya sa bunal, siya dili mama- 
tay. Imong pagahampakon gayod siya pinaagi sa 
bunal, aron maluwas mo ang iyang kalag gikan sa 
Sheol.” (Pr 22:15: 23:13, 14) Gani, “ang nagapu- 
gong sa iyang bunal nagadumot sa iyang anak, 
apan ang nahigugma kaniya nagapangita kaniya 
uban ang disiplina.”--Pr 13:24, 19:18, 29:15, 1Sa 
2:27-36. 

Si Jehova nga Diyos, ingong ang “Amahan sa es- 
pirituwal nga mga kinabuhi' sa mga Kristohanon, 
naggamit gayod sa “bunal” nganha sa iyang mga 
anak. Ang inspirado nga Kristohanong magsusu- 
lat sa sulat ngadto sa mga Hebreohanon miingon: 
“Ang Diyos nagatagad kaninyo ingon nga mga 
anak. Kay kinsa ba ang anak nga wala disiplinaha 
sa usa ka amahan? .. . Apan siya nagbuhat niana 
alang sa atong kaayohan aron kita makaambit 
sa iyang pagkabalaan.” (Heb 12:7, 9, 10) Sa pagpa- 
hamtang ug disiplina diha sa Kristohanong kong- 
regasyon, si Jehova naghatag ug awtoridad diha 
sa mga kamot sa matinumanong mga tawo, ilabi- 
na sa mga apostoles. Kini nga awtoridad maoy 
aron sa “pagpalig-on sa mga igsoon ug dili sa pag- 
lumpag kanila.” (2Co 10:1-11) Kini naglakip sa ka- 
tungod sa pagdisiplina sa mga nakasala. Sa di- 
hang ang kongregasyon sa Corinto mitipas gikan 
sa pagkamatarong ug misugod sa paglantaw sa 
mga tawo imbes kang Kristo, si Pablo misulat aron 
sa pagtul-id kanila ug miingon: “Unsay gusto nin- 
yo? Moanha ba ako kaninyo uban ang garote, o 
uban ang gugma ug kalumo sa espiritu?”---1Co 
4:21. 

Ang sungkod sa pagkapangulo, pagkamag- 
balantay.. Ang magbalantay mogamit sa iyang 
sungkod o baston aron sa paggiya, pagpanalipod, 
ug sa pagtabang sa iyang panon. Gibuhat usab ni 
Jehova ug sa iyang Anak nga si Jesu-Kristo ang 
samang pagbantay sa panon sa katawhan sa Di- 
yos. Sagad nga gihisgotan ni Jehova ang Israel, 
nga may pakigsaad kaniya, ingong iyang panon. 
Si David misulat: “Si Jehova mao ang akong Mag- 
balantay. .. . Siya nagaagak kanako sa mga alagi- 
anan sa pagkamatarong tungod sa iyang ngalan. 

Bisan kon magalakaw ako sa walog sa mabagang 
kangiob, ako walay kahadlokan nga daotan, kay 
ikaw magauban kanako, ang imong olisi ug ang 
imong sungkod maoy magapahupay kanako.” (Sal 
23:1-4) Si Miqueas miampo: “Bantayi ang imong 
katawhan pinaagi sa imong sungkod, ang panon 
sa imong panulondon.”--Miq 7:14: itandi ang Ju 
10:11, 14; Heb 13:20, 1Pe 2:25, 5:4. 


OMAR [gikan sa lintunganayng pulong nga 
nagkahulogang “sulti”]. Ang ikaduhang gitala nga 
anak nga lalaki ni Elipaz nga panganay ni Esau, usa 
ka sultan sa Edom.---Gen 36:10, 11, 15, 1Cr 1:36. 


OMEGA. Tan-awa ang ALFA UG OMEGA. 


OMER. Usa ka sukod sa butang nga mala nga 
katumbas sa ikanapulo nga bahin sa usa ka ephah. 
(Ex 16:16, 18, 22, 32, 33, 36) Ang ephah nga sukod 
gibanabana nga 22 L. Kini gipasukad sa arkeolohi- 
kanhong ebidensiya maylabot sa gidaghanon nga 
masulod sa bath, ang likidong sukod nga katumbas 
sa ephah. (Itandi ang Eze 45:10, 11.) Busa ang su- 
kod nga omer katumbas sa 2.2 L. 

Ang pagtandi sa Hebreohanong teksto sa Exodo 
29:40 ug Numeros 28:5 nagbutyag nga ang “ikana- 
pulo ka bahin” nagpasabot sa ikanapulo sa usa ka 
ephah, o usa ka omer. Kini ang pasukaranan sa 
paghubad sa Hebreohanong “ikanapulo ka bahin” 
ingong “ikanapulo sa usa ka ephah.”--Num 15:4, 
AT, NW, Ro, JP. 


OMRI. 

1. Gitala nga ikalima sa siyam ka anak nga lala- 
ki o mga kaliwat ni Beker, usa ka anak nga lalaki ni 
Benjamin.— 1Cr 7:6, 8. 

2. Prinsipe sa tribo ni Isacar sa panahon sa pag- 
hari ni David, anak nga lalaki ni Miguel.— 1Cr 27: 
18, 22. 

3. Ikaunom nga hari sa napulo-ka-tribong ging- 
harian sa Israel sa amihanan. Walay girekord labot 
sa katigulangan ni Omri, bisan ang ngalan sa iyang 
amahan o sa iyang tribo. Gitukod ni Omri ang ika- 
tulong dinastiya sa Israel (nauna kadtong kang Je- 
roboam ug Baasa). Gipulihan siya sa iyang anak 
nga lalaki nga si Ahab ug sa iyang mga apong la- 
laki nga si Ahazias ug Jehoram. Ang pagmando ni- 
lang upat sa katibuk-an mikabat ug mga 46 ka tuig 
(mga 951-905 W.K.P.). Ang apo nga babaye ni 
Omri nga si Atalia nagmando sulod sa unom ka 
tuig diha sa trono sa Juda. (2Ha 8:26, 11:1-3, 2Cr 
22:2) Si Jehu nga nagpapas sa balay ni Ahab ug 
nagtukod sa sunod nga dinastiya sa Israel, gitawag 
nga usa ka “anak nga lalaki [nga mao, manunu- 
nod] ni Omri” diha sa Itom nga Obelisko ni Sal- 
maneser III. (Ancient Near Eastern Texts, giedit ni 
J. Pritchard, 1974, p. 281) Ngani, ang mga Asir- 

yanhon nagpadayon sa pagtawag sa Israel ingong 
“yuta ni Omri” ug sa mga hari sa Israel ingong “ba- 
lay ni Omri” bisag dugay na nga wala magmando 
ang iyang mga kaliwat---usa ka pagpasidungog sa 
iyang gahom. 

Si Omri milingkod sa trono, dili ingong lehiti- 
mong manununod, kondili pinaagi sa espada. Siya 
ang pangulo sa kasundalohan sa Israel ubos sa 
pagmando ni Haring Elah (ug tingali ubos sa pag- 
mando sa nag-una kaniya nga si Baasa) sa dihang 
si Zimri, nga pangulo sa katunga sa mga karo, nag- 
pukan kang Elah, nag-ilog sa pagkahari, ug nagpa- 
pas sa banay ug mga higala ni Baasa. Sa dihang gi- 
taho kini ngadto sa kasundalohan sa Israel, nga 
niadtong panahona nagkampo batok sa mga Filis- 
tehanon didto sa Gibeton, “ang tibuok Israel,” nga 
sa walay duhaduha mao ang mga pangulo sa tribo 
nga “diha sa kampo,” naghimo kang Omri nga 
ilang hari. Dihadiha sila mibiya sa Gibeton ug mi- 
sulong sa kaulohan ni Zimri sa Tirza. Si Zimri, sa 
pagkakita nga siya wala nay dag-anan, nagsunog 
sa balay sa hari samtang diha siya sa sulod, ug ma- 
kapasubong nagtapos sa iyang pito-ka-adlaw nga 
pagmando.---1Ha 16:8-20. 

Apan may mitungha nga bag-ong karibal ni 
Omri--si Tibni nga anak nga lalaki ni Ginat. Ang 
katawhan padayong nabahin sulod sa mga upat ka 
tuig, nga nianang panahona gituohang miulbo ang 
sibil nga gubat hangtod nga napildi sa mga tigpa- 
luyo ni Omri ang mga tigpaluyo ni Tibni, nga nag- 
paneguro sa bug-os nga pagmando ni Omri. Si 
Zimri namatay sa ika-27 nga tuig ni Haring Asa sa 
Juda (mga 951 W.K.P.). (1Ha 16:15-18) Sa katapo- 
san, sa ika-31 nga tuig ni Asa (mga 947 W.K.P.), 
namatay si Tibni nga wala hisgoti ang hinungdan, 
nga naghimo kang Omri nga bugtong magma- 
mando sulod sa mga walo ka tuig.-- 1Ha 16:21-23, 
29: tan-awa ang KRONOLOHIYA. 

Ang “pagkagamhanan” gipasidungog ngadto 
kang Haring Omri. (1Ha 16:27) Sumala sa ika-4 
hangtod sa ika-8 nga linya diha sa Bato sa Moab, 
gisakop ni Omri ang Moab, diin kini nga pagman- 
do gipadayon ni Ahab. (2Ha 3:4) Sa tungatunga sa 
iyang paghari, maalamong gibalhin ni Omri ang 
iyang kaulohan gikan sa Tirza, nga iyang nakapla- 
gan nga sayon ra kaayong mailog. Iyang gipalit 
ang bukid nga gipanag-iya ni Semer, nga maayo 
kaayong himoan ug mga kuta, ug didto iyang gitu- 
kod ang usa ka bag-ong siyudad, ang Samaria, nga 
nakasugakod sa daghang mga paglikos. (1Ha 16:23, 
24) Ang mga inskripsiyon nga cuneiform nagta- 
wag usab kaniya ingong magtutukod niini, ug din- 
hi usab siya gilubong. (1Ha 16:28) Sa panahon sa 
iyang paghari, naagoman ni Omri ang lainlaing ka- 
pildihan, sama sa pagtugyan sa pipila ka siyudad 

ngadto sa hari sa Sirya (1Ha 20:34) ug sa pagbayad 
ug tributo ngadto sa Asirya, diin siya ang unang 
hari sa Israel nga mibuhat niana. 

Sa relihiyosong paagi, gipadayon ni Omri ang 
nagakadaot nga kahimtang sa amihanang gingha- 
rian, gipadayon niya ang idolatriya ni Jeroboam, 
ngani, siya “nagpadayon sa pagbuhat kon unsay 
daotan sa mga mata ni Jehova ug nagbuhat sa mas 
daotan pa kay sa tanang nanghiuna kaniya.” (1Ha 
16:25, 26) Mga 200 ka tuig sa ulahi, pinaagi kang 
Miqueas, gihukman ni Jehova ang Israel tungod sa 
pagsunod sa “mga lagda ni Omri.”---Miq 6:16. 

4. Usa nga taga-Juda kansang kaliwat mipuyo 
sa Jerusalem human madestiyero sa Babilonya. 
--ICr 9:3, 4. 


ON. Ang ngalan sa usa ka tawo ug sa usa ka da- 
pit. 

1. [Katakos sa Pagsanay: Dinamikong Kusog]. 
Usa ka anak nga lalaki ni Pelet; usa ka pangunang 
tawo sa tribo ni Ruben. (Num 16:1) Siya maoy la- 
kip niadtong nagprotesta batok kang Moises ug 
Aaron, apan ang iyang ngalan dili makita nga lakip 
sa mga rebelde diha sa ilang ulahing mga pagpa- 
kigsulti kang Moises o sa dihang sila gisilotan ni Je- 
hova pinaagi sa paglaglag kanila. (Num 16:2, 3, 12- 
14, 23-35) Tingali kini tungod kay dili ra kaayo 
dako ang iyang pagkalangkit sa rebelyon, o gani 
lagmit kini nagpakita nga siya wala na moapil nii- 
ni human sa unang pagbadlong ni Moises sa mga 
nanagkunsabo. 

2. Usa ka karaan ug iladong siyudad sa Ehipto, 
nga nahimutang duol sa AS sa Cairo, sa S nga tam- 
pi sa Nilo ug duol sa dapit diin ang tubig sa suba 
nabahin ug nagsugod ang rehiyon sa Delta. Sa 
Ehiptohanong mga rekord ang ngalan sa siyudad 
gisulat ingong Junu, samtang ang Asirya-Babilon- 
yanhong mga rekord naghisgot niini ingong Ana o 
Unu. Ang Ehiptohanong ngalan gituohan nga nag- 
kahulogang “Siyudad sa Haligi,” tingali nagtumong 
sa mga obelisko (tag-as, pahiktin nga mga haligi 
nga ang tumoy sama ug porma sa piramide) nga 
tungod niana nabantog ang siyudad: o ang ngalan 
tingali nagtumong sa sagradong bato nga (gitawag 
ug benben) nalangkit sa pagsimba sa diyos-adlaw 
nga si Ra (Re). Ang mga Grego nagtawag sa siyu- 
dad nga Heliopolis, nga nagkahulogang “Siyudad sa 
Adlaw,” tungod kay kini ang pangunang sentro sa 
pagsimba sa adlaw sa mga Ehiptohanon. 

Unang makita ang On diha sa rekord sa Bibliya 
ingong ang siyudad sa saserdoteng si Potipera, 
kansang anak nga babaye nga si Asenat gihatag 
kang Jose ingong iyang asawa. (Gen 41:45, 50) 
Ang ngalang Potipera mismo naglakip sa ngalan ni 
Ra, ang diyos-adlaw. 

Sa paglabay sa panahon ang mga saserdote sa 
On nahimong adunahan kaayo, nga makaindig sa 
mga saserdote sa Mempis niining bahina ug nalab- 
wan lamang sa mga saserdote sa Thebes (No- 
amon sa Bibliya). Kini adunay usa ka tunghaan 
nga nalangkit sa templo sa adlaw diin gibansay 
ang mga saserdote ug gitudlo ang medisina. Ang 
Gregong mga pilosopo ug mga eskolar miadto did- 
to aron sa pagtuon sa teolohiya sa pagkasaserdote, 
ug ang On nabantog ingong usa ka sentro sa Ehip- 
tohanong kaalam. 

Ang manalagnang si Jeremias giinspirar sa pag- 
tagna nga pukanon ni Haring Nabucodonosor ang 
Ehipto ug “dugmokon ang mga haligi sa Bet- 
semes, nga anaa sa yuta sa Ehipto.” (Jer 43:10-13) 
Ang Bet-semes susama sa Gregong ngalang Helio- 
polis ug nagkahulogan nga “Balay sa Adlaw.” Busa 
lagmit ang gihisgotan dinhi mao ang siyudad sa 
On, ug “ang mga haligi” nga dugmokon lagmit 
nagtumong sa daghang obelisko palibot sa templo 
sa adlaw. 

Ang tagna ni Ezequiel naundan sa samang pasi- 
daan. (Eze 30:10, 17) Dinhi ang Hebreohanong 
marka para sa bokales alang niini nga ngalan lahi 
nianang sa Genesis, mao nga ang ngalan sa literal 
maoy Aven (Heb., ’a'wen). Ang ubang mga eskolar 
nagtuo nga kini gituyo sanglit ang Aven nagkahu- 
logang “Pagkamadaoton, Makadaot,” ug ang On 
maoy usa ka sentro sa idolatriya. 

Lagmit mao usab kini ang kahimtang diha sa 
Isaias 19:18, diin ang Masoretikong teksto naghis- 
got sa usa sa “lima ka siyudad sa yuta sa Ehipto 
nga magasulti sa pinulongan sa Canaan ug maga- 
panumpa kang Jehova” ingong “Ang Siyudad sa 
Paglumpag [Heb., Tr ha-He'res|].” Ang Linukot nga 
Basahon ni Isaias sa Patayng Dagat adunay Tr ha- 
Che'res, nga nagkahulogang “Siyudad sa Adlaw,” 
busa nagtumong sa On (Heliopolis). Lagmit niining 
tekstoha usab, ang paggamit ug mga pulong nga 
magkaamgid ug tunog tingali maoy tinuyo, sanglit 
ang Heres (paglumpag) giilisan ug Che'es (laing 
Hebreohanong pulong alang sa “adlaw,” nga dili 
kaayo komon kay sa she'nesh) tungod sa tinguha 
ni Jehova sa paglaglag sa idolatrosong siyudad sa 
On. Ang laing paagi sa pagbatbat niining bahi- 
na sa bersikulo nga makaplagan sa Aramaikong 
mga Targum mabasa: “Ang Balay (Siyudad) sa Ad- 
law, nga pagalaglagon.” 

Gawas pa sa gitagna nga malaglagong pagsu- 
long ni Nabucodonosor, ang On (Heliopolis) dayag 
nga nakasinati pag dugang kalaglagan sa dihang 
gipukan ni Cambyses II ang Ehipto (sumala kang 
Strabo, ang Gregong geograpo nga nagkinabuhi sa 
hapit nang magsugod ang Komong Panahon). (Ge- 
ography, 17, 1, 27) Sa panahon ni Strabo ang Helio- 

polis dili na dungganon ug nagsugod na sa pagka- 
awaaw. Karong adlawa, ang balangay nga gitawag 
ug Al-Matariya nag-okupar ug usa ka bahin sa ka- 
raang dapit, ug didto ang nahibilin sa kanhing hi- 
maya niini mao na lang ang nag-inusarang obelis- 
ko nga pulang bato nga bantilis nga sukad pa sa 
paghari ni Sesostris I. Ang ubang obelisko nga gi- 
kan sa Heliopolis sa pagkakaron makaplagan sa 
New York, London, ug Roma. 


ONAM [gikan sa lintunganayng pulong nga 
nagkahulogang “katakos sa pagsanay: dinamikong 
kusog]. 

1. Ang kinaulahian sa lima ka gitalang anak nga 
lalaki sa Horihanong sultan nga si Sobal, ug apo ni 
Seir nga katigulangan sa mga Horihanon.---Gen 
36:20, 21, 23, 1Cr 1:40. 

2. Usa ka anak nga lalaki ni Jerameel ug usa ka 
dugtong sa talaan sa kagikan sa mga Jerameelin- 
hon sa tribo ni Juda: ang ngalan sa iyang inahan 
maoy Atara.--1Cr 2:26, 28. 


ONAN [gikan sa lintunganayng pulong nga 
nagkahulogang “katakos sa pagsanay: dinamikong 
kusog"]. Anak nga lalaki ni Juda, ang iyang ikadu- 
hang anak pinaagi sa anak nga babaye ni Shua nga 
Canaanhon. (Gen 38:2-4: 1Cr 2:3) Human patya ni 
Jehova ang walay anak nga magulang nga igsoon 
ni Onan nga si Er tungod sa iyang daotang buhat, 
gisultihan ni Juda si Onan nga iyang minyoan ang 
balo ni Er nga si Tamar agig pagsunod sa kahika- 
yan nga minyoan ang nabalong asawa sa iyang ig- 
soon. Kon usa ka anak nga lalaki ang ipanga- 
nak, dili kining anaka ang magpundar sa banay ni 
Onan, ug ang panulondon sa panganay iyang ma- 
angkon ingong manununod ni Er; apan kon walay 
mapatunghang manununod, si Onan ang maka- 
angkon sa panulondon. Sa dihang si Onan nakigdu- 
log kang Tamar, siya “nag-usik sa iyang binhi 
nganha sa yuta” imbes nga ihatag kini ngadto ka- 
niya. Dili masturbasyon ang gibuhat ni Onan, kay 
ang asoy nag-ingon nga “sa dihang nakigdulog 
siya sa asawa sa iyang igsoon” siya nag-usik sa 
iyang binhi. Dayag nga kini mao ang gitawag nga 
“coitus interruptus,” nga niana tinuyong wala ipa- 
gawas ni Onan ang iyang binhi ngadto sa kinatawo 
ni Tamar. Tungod sa iyang pagsupak sa iyang 
amahan, sa iyang kadalo, ug sa iyang sala batok sa 
kahikayan sa Diyos labot sa kaminyoon, dili tungod 
sa pag-abuso sa kaugalingon, si Onan, nga walay 
anak usab, gipatay ni Jehova.---Gen 38:6-10, 46:12, 
Num 26:19. 


ONESIFORO [Tigdalag Kaayohan]. Usa ka 
Kristohanon nga gihisgotan sa ikaduhang sulat ni 
Pablo ngadto kang Timoteo. (2Ti 4:19) Dili sama sa 
uban sa distrito sa Asia nga mipahilayo kang Pab- 

lo, si Onesiforo nagpabiling usa ka maunongong 
tigpaluyo ug, sa dihang didto sa Roma, makugi- 
hong nangita kang Pablo bisan pa sa kapeligrohan 
nga iyang maagoman. Wala niya ikaulaw ang pag- 
kabilanggo ni Pablo apan nag-alagad ug maayo sa 
apostol, sama sa iyang gibuhat didto sa Efeso. Gi- 
pabilhan pag-ayo ni Pablo kini nga pagkamauno- 
ngon ug giampo nga si Onesiforo ug ang iyang 
panimalay makadawat sa kaluoy ni Jehova.---2Ti 
1:15-18. 

Tungod kay ang panimalay ni Onesiforo mao 
man ang gipangomosta ni Pablo inay nga si Onesi- 
foro mismo (2Ti 4:19), wala kini magpasabot nga 
patay na siya, bisan tuod posible kini. Lagmit wala 
lamang siya didto uban sa iyang pamilya sa maong 
panahon o tingali lakip na siya sa katibuk-ang pa- 
ngomosta alang sa iyang panimalay sa mga mag- 
tutuo. 


ONESIMO [Makaayo]. Usa ka kagiw nga ulipon 
kinsa gitabangan ni Pablo nga mahimong usa ka 
Kristohanon. Si Onesimo nahimong sulugoon ni Fi- 
lemon, usa ka Kristohanon sa Colosas, apan mika- 
lagiw gikan sa Colosas ug miadto sa Roma. Siya 
tingali nangawat pa gani sa iyang agalon aron ma- 
kahimo sa maong panaw. (Col 4:9, FIlm 18) Lagmit 
gayod nga siya nakahimamat na o tingali nakadu- 
ngog na kang Pablo pinaagi kang Filemon, kay bi- 
san tuod wala hisgoti nga espesipiko nga si Pablo 
miduaw sa Colosas panahon sa iyang misyonar- 
yong mga panaw, si Pablo nakapanaw sa tibuok da- 
pit ug nakaila kang Filemon. (Buh 18:22, 23, Flm 5, 
19, 22) Bisan unsa man ang kahimtang, sa wala 
isulti nga mga hinungdan, si Onesimo nakauban ni 
Pablo sa Roma, ug wala madugay siya nahimong 
Kristohanon. (Flm 10) Sukwahi kaayo sa iyang 
pagkawalay-pulos kanhi kang Filemon ingong usa 
ka ulipon, siya niining tungora nahimong labing 
mapuslanon kang Pablo ingong usa ka ministro, 
usa ka “matinumanon ug hinigugmang igsoon” 
nga gitawag ni Pablo nga “ang akong malumong 
pagmahal.”--Col 4:9; Flm 11, 12. 

Bisan pa niana, si Onesimo usa gihapon ka kagiw 
nga ulipon, ug ang kahikayan sa katilingban niad- 
tong adlawa nag-obligar kang Pablo sa pagpadala 
kaniya balik sa iyang tag-iya, bisan tuod nag- 
panuko tungod kay siya nahimong usa ka maa- 
yong kauban. Apan wala gayod pugsa sa apostol si 
Onesimo nga mobalik sa iyang agalon, busa kini 
nag-agad kang Onesimo ug sa iyang pagkaandam 
nga mobalik. Sa pagpadala kang Onesimo, gihikay 
ni Pablo nga ubanan siya ni Tiquico ug dad-on ni- 
lang duha ang usa ka sulat ug usa ka taho ngadto 
sa Colosas. (Col 4:7-9) Dugang pa, gihatag ni Pab- 
lo kang Onesimo ang iyang sulat kang Filemon, bi- 
san pag niadtong tungora hapit nang makagawas 

si Pablo sa pagkabilanggo ug naglaom nga personal 
nga makaduaw kang Filemon. (Flm 22) Kining ula- 
hing sulat mahimong isipon nga usa ka sulat sa 
pagpailaila pag-usab ug pagrekomendar kang One- 
simo, nga niana gipasaligan ni Pablo si Filemon 
sa maayong Kristohanong ministeryo ug bag-ong 
personalidad ni Onesimo, ug nga niana siya nanga- 
muyo nga ang ilang panagkitaay pag-usab mahi- 
sama unta nianang sa duha ka Kristohanon kay sa 
nianang sa usa ka ulipon ug sa iyang agalon. Si 
Pablo naghangyo nga ang bisan unsang utang nga 
wala mabayri ni Onesimo kang Filemon iya na 
lang ipahamtang sa apostol ingong bayranan. (Flm 
12-22) Makaiikag usab, diha sa iyang sulat ngadto 
sa mga taga-Colosas nga gidala ni Onesimo ug Ti- 
quico, si Pablo naghisgot sa Kristohanong mga 
prinsipyo nga naglagda sa relasyon sa ulipon ug sa 
agalon.---Col 3:22-4:1. 


ONIKA. Usa ka sambog sa insenso nga gigamit 
lamang alang sa sangtuwaryo. (Ex 30:34-37) Gitu- 
ohan sa pipila nga ang onika lagmit naggikan sa 
mga tabon sa usa ka matang sa kinhason. Apan, 
sanglit kini nga sambog gigamit alang sa sagra- 
dong katuyoan, gituohan sa uban nga kini maoy 
usa ka produkto gikan sa tanom inay nga usa ka 
elemento nga gikuha gikan sa mahugaw nga ha- 
yop. 


ONO. Usa ka siyudad nga dayag nga gitukod sa 
Benjaminhon nga si Semed nga “anak nga lalaki” ni 
Elpaal. (1Cr 8:1, 12) Human madestiyero sa Babi- 
lonya, ang Ono gipuy-an pag-usab sa mga Benja- 
minhon. (Esd 2:1, 33; Neh 7:6, 37; 11:31, 35) Ang 
Kafr “Ana (Ono), mga 11 km (7 mi) sa SHS sa Jope, 
gituohan nga mao ang karaang dapit. Kini nga da- 
pit maoy pipila lamang ka kilometro gikan sa gitu- 
ohang nahimutangan sa karaang Lod ug Hadid. 
Ang “patag sa walog sa Ono” (Neh 6:2) lagmit nag- 
tumong sa halapad nga walog nga nahimutangan 
sa Kafr “Ana. Kining “patag sa walog” gituohan 
usab nga mao ang “walog sa mga artesano [geh 
hachara-shim’].” (Neh 11:35) Apan gisabot sa pipi- 
la ka eskolar ang Hebreohanong geh hacharashim’ 
nga nagtumong sa laing lokasyon ug kini giha- 
tagag katumbas nga espeling nga “Ge-harasim,” 
ingong usa ka ngalan sa dapit.---JP, itandi ang 1Cr 
4:14. 


ONYX. Usa ka dili kaayo mahalong mutya nga 
usa ka gahing matang sa agata; ang termino nag- 
tumong usab sa usa ka matang sa budlisong kalsi- 
donya. Ang onyx adunay puting mga lut-od nga 
gisal-angsal-angan ug itom, kapehon, pula, abo- 
hon, o berde nga mga lut-od. Ang lusparon nga ko- 
lor niini maoy resulta sa kombinasyon sa pulang 
mga lut-od nga misihag lahos sa puting mga lut-od 

niini nga bato nga dayag nga nagpahinumdom sa 
mga Grego sa kuko, nga gitawag ug o nyx sa Gre- 
go. Sukad sa unang kapanahonan, ang onyx gipa- 
bilhan pag-ayo ug gigamit sa paggamag mga pahi- 
yas, singsing, ug mga lobitos. Tungod sa mga 
lut-od niini nga lainlain ug kolor, kini maayong 
gam-on nga kameo. 

Ang “yuta sa Havila” maoy usa ka iladong tinub- 
dan sa onyx sa unang kapanahonan sa Bibliya. 
(Gen 2:11, 12) Ang mga batong onyx maoy lakip sa 
bilihong mga butang nga giamot alang sa paghi- 
mog mga kasangkapan nga gigamit sa tabernaku- 
lo sa Israel. (Ex 25:1-3, 7) “Ang mga ngalan sa mga 
anak sa Israel .. . sumala sa han-ay sa ilang pag- 
kahimugso” gikulit diha sa duha ka batong onyx 
(unom ka ngalan sa matag bato) nga gibutang diha 
sa mga sul-otan sa abaga sa epod sa hataas nga sa- 
serdote “ingong mga handomanang bato alang sa 
mga anak sa Israel.” Ang laing batong onyx gikuli- 
tan ug ngalan sa usa sa 12 ka tribo sa Israel ug gi- 
pahimutang ingong tungang bato sa ikaupat nga 
laray sa mga bato diha sa “tabon sa dughan sa pag- 
hukom” sa hataas nga saserdote.--Ex 28:9-12, 15- 
21: 35:5, 9, 27: 39:6-14. 

Sa ulahi, si David personal nga nag-andam ug 
daghang bililhong mga butang, lakip sa mga ba- 
tong onyx, aron gamiton sa konstruksiyon sa gipla- 
nong templo sa Jerusalem. (1Cr 29:2) Ang onyx 
usab maoy lakip sa bililhong mga bato nga nagsil- 
bing mahulagwayong “tabon” sa “hari sa Tiro” diha 
sa awit sa pagbangotan nga girekord ni Ezequiel. 
(Eze 28:12, 13) Kay gipabilhan ang kahinungdanon 
sa kaalam, si Job nag-ingon nga bisan pag ang usa 
ka tawo adunay “talagsaong bato nga onyx” ug 
ubang bililhong mga butang, siya dili makapalit sa 
bililhon nga kaalam nga gikan sa Diyos.--Job 28: 
12, 16. 


OPEL [Bungdo [buot ingnon, nag-ugdo, nagbu- 
rot, nagtuybo, habog nga dapit]]. Ang Hebreoha- 
nong termino nga Ophel gipadapat sa duha ka pa- 
agi. Kasagaran, kini nagtumong sa usa ka habog 
nga bungtod o habog nga dapit. Ang usa ka porma 
sa termino gipadapat usab sa nagburot o nag-ugdo 
nga mga ugat sa lawas nga nailhan ingong mga al- 
moranas.---Deu 28:27, 1Sa 5:6, 9, 12; 6:4, 5. 
Adunay usa ka bungtod o habog nga dapit nga 
nahimutang sa o duol sa Jerusalem nga gitawag ug 
ha-Ophel, o Opel. Ang giingon sa Kasulatan ug 
ang mga komento ni Josephus nagpunting nga ang 
Opel nahimutang sa HS nga bahin sa Moria. (2Cr 
27:3, 33:14: Neh 3:26, 27; 11:21) Sa unang siglo 
K.P., si Josephus nag-ingon nga ang Opel nahimu- 
tang sa dapit diin nag-abot ang sidlakang paril ug 
“ang sidlakang portiko sa templo.” (The Jewish 
War, V, 145 [iv, 2]) Dayag nga ang Opel mao ang 

nag-ugdo nga yuta nga miabot pasidlakan gikan sa 
HS nga bahin sa bungtod nga gitukoran sa templo 
sa Jerusalem. 

Ang paril ug ang habog nga nahimutangan sa 
Opel ibabaw sa Walog sa Kidron nahimong lig-ong 
depensa niini. Bisan pa niana, gitagna ni Isaias nga 
ang “Opel,” lagmit kanang anaa sa Jerusalem, ma- 
himong usa ka “upaw nga kapatagan."--Isa 32:14: 
itandi ang paghisgot sa torre ug “bungdo” (@phel) 
sa Miq 4:8. 

Ang mga eskolar nagtuo nga ang terminong 
“O'phel sa 2 Hari 5:24 nagtumong sa usa ka habog 
nga bungtod o kinutaang dapit nga kasikbit sa Sa- 
maria diin didto gidala sa alagad ni Eliseo nga si 
Gehazi ang bahandi nga iyang nakuha gikan kang 
Naaman. Kini nagpakita nga ang termino gipada- 
pat usab sa ubang mga bungdo gawas pa nianang 
anaa sa Jerusalem. 


OPIR. 

1. Usa ka kaliwat ni Sem pinaagi kang Arpak- 
sad, Sela, Eber, ug Joktan, ang ika-11 sa 13 ka anak 
nga lalaki ni Joktan. (Gen 10:22-29, 1Cr 1:17-23) Si 
Opir lagmit natawo 200 ka tuig sa wala pa matawo 
si Abraham, kinsa usa ka kaliwat sa iyang uyoan 
nga si Peleg. (Gen 10:25, 11:18-26) Sama sa iyang 
mga igsoon, mopatim-aw nga si Opir nangulo usab 
sa usa sa mga tribo nga Semihanon nga giisip nga 
lakip sa mga kaliwat ni Noe “sumala sa ilang mga 
banay, sumala sa ilang mga pinulongan, diha sa 
ilang mga yuta, sumala sa ilang mga nasod.” (Gen 
10:31, 32) Tan-awa ang Num. 2 alang sa posibleng 
mga nahimutangan sa yuta sa Opir diin sa katapo- 
san kini nga tribo namuyo. 

2. Usa ka dapit nga iladong gigikanan sa dag- 
hang bulawan nga kinamaayohag klase. Kana ang 
hinungdan nga bisan sa panahon ni Job (mga 
1600 W.K.P.) ang “bililhong bato diha sa yuta” ug 
ang “lunsayng bulawan” gihisgotan nga katumbas 
sa “bulawan sa Opir.” (Job 22:24, 28:15, 16) Ang 
Salmo 45:9 naghubit sa rayna nga gidayandaya- 
nan sa bililhong bulawan sa Opir, ug sa Isaias 13: 
11, 12, sa kapahayagan batok sa Babilonya, ang ka- 
nihit sa bulawan sa Opir gigamit aron ilarawan ang 
diyutayng gidaghanon sa malupigong mga tawo sa 
Babilonya human kini mapukan. 

Si David miamot ug 3,000 ka talanton nga bula- 
wan gikan sa Opir alang sa pagtukod sa templo, ug 
kini nga bulawan mokantidad ug 81,156,050,000. 
(1Cr 29:1, 2, 4) Sa ulahi, ang tiglawig nga panon sa 
mga magpapatigayon ni Solomon nga anak ni Da- 
vid kanunayng nagdala ug 420 ka talanton nga bu- 
lawan gikan sa Opir. (1Ha 9:26-28) Ang samang 
asoy sa 2 Cronicas 8:18 mabasa nga 450 ka talan- 
ton. Ang pipila ka eskolar nagtuo nga kini nga ka- 
lainan nahitabo sa dihang ang mga letra sa alpabe- 

to gigamit ingong mga numero---nga nasaypan sa 
usa ka karaang magkokopya ang Hebreohanong 
numero nga letrang nun (3), nga katumbas sa 50, 
ingong letrang kaph (3), nga katumbas sa 20, o 
ang kaph ingong nun. Hinunoa, gipakita sa ebiden- 
siya nga ang tanang numero diha sa Hebreoha- 
nong Kasulatan gisulat ingong mga pulong, inay 
nga hawasan ug mga letra. Busa, ang mas maka- 
taronganong pagpatin-aw mao nga ang duha ka 
numero husto ug nga ang bug-os nga gidaghanong 
gidala maoy 450 ka talanton, nga 420 niini maoy 
aktuwal nga ganansiya. 

Niadtong 1946, ingong pamatuod niining mga 
asoy sa Bibliya mahitungod sa pag-importar ug 
bulawan gikan sa Opir, usa ka bika ang nakalotan 
sa AS sa Tel Aviv-Yafo. Diha niana may inskripsi- 
yon nga nag-ingong “Bulawan sa Opir ngadto sa 
bet horon, katloan ka siklo.”---Journal of Near East- 
ern Studies, 1951, Tomo X, pp. 265, 266. 

Gawas pa nga kini maoy gigikanan sa daghang 
bulawan, ang yuta sa Opir maoy gigikanan usab sa 
mga kahoyng “algum” ug sa bililhong mga bato 
nga giimportar ni Solomon. (1Ha 10:11, 2Cr 9:10) 
Apan sa dihang si Haring Jehosapat, usa ka gatos 
ka tuig sa ulahi, misulay sa pagpanaw paingon sa 
maong yuta, kini misangpot sa katalagman, ang 
iyang “mga barkong Tarsis” nangaguba didto sa 
Ezion-geber sa ulohan sa Gulpo sa “Agaba.-- 1Ha 
22:48, tan-awa ang TARsIs Num. 4. 

Nahimutangan. Ang eksaktong nahimuta- 
ngan sa Opir dili matino karong adlawa. Sa dag- 
hang mga dapit nga gituohang nahimutangan nii- 
ni, tulo ang mas gipaboran: India, Arabia, ug AS sa 
Aprika--kining tulo maabot pinaagig mga barko 
nga molawig gikan sa Ezion-geber sa ulohan sa 
sidlakang sanga sa Pulang Dagat. Maylabot sa In- 
dia, ang tanang manggad nga gidala sa mga barko 
ni Solomon ug Hiram sa pagpauli niini makita nia- 
nang dapita. Si Josephus, Jerome, ug ang Septua- 
gint nagpaluyo usab nga ang Opir nahimutang sa 
India. Sa laing bahin, kadtong nagtuo nga ang Opir 
nahimutang sa rehiyon sa AS sa Aprika duol sa So- 
malia, sa ubos nga tumoy sa Pulang Dagat, nag- 
ingon nga mas duol kini nga dapit nga kakuhaan 
sa tanang giimportar nga mga butang kay sa In- 
dia. 

Hinunoa, mas bug-at ang opinyon nga ang Opir 
maoy usa ka rehiyon sa HK sa Arabia duol sa Ye- 
men. Ang mga ebidensiya nga gihatag alang niini 
gipasukad sa pagtuo nga ang mga kaliwat ni Opir 
nga anak nga lalaki ni Joktan nanimuyo sa Penin- 
sula sa Arabia uban sa igsoon niini nga mga tribo 
sama sa mga kaliwat ni Sheba ug Havila. (Gen 10: 
28, 29) Ang asoy bahin sa pagduaw sa rayna sa 
Sheba (lagmit gikan sa habagatang Arabia) natali- 

wad-an sa duha ka asoy nga naghisgot sa pagpa- 
kignegosyo ni Solomon sa Opir.---1Ha 9:26-10:11. 


OPISYAL NGA BESTI. Ang Hebreohanong 
pulong nga 'ad'deteth naghubit sa usa ka butang 
nga 'harianon' o 'halangdon' (Eze 17:8; Zac 11:3) 
ug, sa mga paghisgot niini labot sa usa ka besti, da- 
yag nga kini nagtumong sa usa ka sangkad nga 
kupo o taas nga besti, nga lagmit isul-ob diha sa 
mga abaga ug ginama gikan sa mga panit o sa pa- 
napton nga gihablon gikan sa balhibo sa hayop. 

Ang ebidensiya nga ang termino naghubit sa usa 
ka balhiboon nga besti makita diha sa paghubit sa 
panganayng anak ni Isaac nga si Esau. Sa pagkahi- 
mugso, siya “migula nga pula ang tibuok lawas 
ingon sa opisyal nga besti nga balhibo, busa ilang 
gitawag ang iyang ngalan nga Esau.” (Gen 25:25) 
Ang pagkaamgid niya sa usa ka opisyal nga besti 
lagmit dili tungod sa iyang pagkapulahon kondili sa 
iyang pagkabalhiboon. 

Sa paghubad sa 'addeʻ'reth, alang sa opisyal nga 
besti nga gigamit ni Elias ug Eliseo, gigamit sa 
Septuagint ang Gregong pulong nga meote’ (nga 
nagkahulogang panit sa karnero o sa bisan unsang 
gaspangon, balhiboon nga panit). (1Ha 19:13) Kini 
nagpasabot nga ang besti maoy gama sa mga pa- 
nit nga wala kuhaig balhibo, susama sa besti nga 
gisul-ob sa pipila ka Bedouin. Ang paghubit ni Pab- 
lo bahin sa gilutos nga mga alagad sa Diyos kinsa 
“naglakawlakaw nga nagsul-ob sa mga panit sa 
karnero, sa mga panit sa kanding,” lagmit nagtu- 
mong sa besti nga gisul-ob niini nga mga mana- 
lagna ni Jehova. (Heb 11:37) Si Juan nga Tigbaw- 
tismo nagsul-ob ug besti nga gama sa balhibo sa 
kamelyo, bisan tuod wala hisgoti nga kini maoy 
iyang opisyal nga besti ingong usa ka manalagna. 
--Mar 1:6. 

Bisan unsa pa ang pagkadisenyo, kini nga opisyal 
nga mga besti nga gama sa balhibo nahimong il- 
hanan sa pipila ka manalagna. Sa dihang si Ha- 
ring Ahazias nakadungog bahin sa “usa ka tawo 
nga may besti nga balhibo, nga may panit nga ba- 
kos nga gibakos sa iyang hawak,” dihadiha iyang 
naila nga kadto mao ang manalagnang si Elias. 
(2Ha 1:8) Kini nga opisyal nga besti nahimong ga- 
lamiton sa pagdihog nga iyang gisul-ob ngadto 
kang Eliseo sa dihang siya ‘gitawag’ aron biyaan 
ang pagdaro ug mosunod kang Elias. (1Ha 19:19- 
21) Sa ulahi, sa dihang si Elias mikayab diha sa 
alimpulos, kini nga besti gibilin ngadto sa iyang 
manununod, kinsa sa ulahi migamit niini sa pagba- 
hin sa Suba sa Jordan, ingon sa gibuhat sa iyang 
agalon. (2Ha 2:3, 8, 13, 14) Mopatim-aw nga ang 
mini nga mga manalagna usahay nagsul-ob ug su- 
samang mga besti nga gama sa balhibo sa pag- 
limbong sa mga tawo aron sila dawaton ingong 

tinamod nga mga manalagna ni Jehova, sa ingon 
naghimo sa ilang mga mensahe nga mas katuo- 
han.---Zac 13:4. 

Ang terminong @dde'reth gigamit usab mayla- 
bot sa mahalon ug harianon nga mga besti, sama 
sa besti nga gikawat ni Acan, “usa ka opisyal nga 
besti gikan sa Sinar, usa nga maanindot.” (Jos 7:21, 
24) Ang karaang Babilonya, o Sinar, nabantog tu- 
ngod sa matahom nga hatag-as nga mga besti ni- 
ini. Ang hari sa Nineve “mihukas sa iyang opisyal 
nga besti,” nga sa walay duhaduha usa ka maanin- 
dot kaayong taas nga besti, ug nagsul-ob ug sa- 
kong panapton aron ipakita ang iyang paghinulsol. 
--Jon 3:6. 


OPISYAL SA KASUNDALOHAN. Kini ang 
hubad sa Gregong mga termino nga hekaton- 
tar'khes (o hekaton'tarkhos) ug kentyri'on, ug 
kini nagtumong sa usa ka opisyal nga nangulo sa 
usa ka gatos ka sundalo, usa ka senturyon. Ang 
Romanhong lehiyon, bisan unsa pa ang gidagha- 
non niini, gibahin kanunay sa 60 ka senturya, nga 
ang matag usa niini mandoan sa usa ka senturyon. 
Kon ang lehiyon mokubos sa 6,000, sa gihapon ang 
matag usa sa 60 ka bahin niini, bisan kubos sa 100, 
mandoan sa usa ka senturyon. Kini nga mga opis- 
yal sa kasundalohan gipili sa mga tribuno ug gia- 
probahan sa hataas nga mga awtoridad sa kagam- 
hanan. Ang katungdanan sa pagkasenturyon mao 
ang kinatas-ang ranggo nga makab-ot sa ordinar- 
yong sundalo, bisan tuod nga adunay mga kahiga- 
yonan alang sa pipila nga mouswag taliwala sa 
mga senturyon. 

Ang mga senturyon maoy mga tawong sinali- 
gan ug nag-alagad sa labing hinungdanong bulu- 
haton diha sa lehiyon. Bisan tuod sila nailalom sa 
awtoridad sa mga tribuno ug maoy responsable sa 
pagpatuman sa ilang mga mando, ang mga opisyal 
sa kasundalohan mao ang tinuod ug direktang pa- 
ngulo sa kasundalohan. Siya ang magbansay sa 
mga sundalo, motrabaho kauban nila, magsusi sa 
ilang mga hinagiban, mga suplay, ug pagkaon, 
magkontrolar sa ilang panggawi. Siya mao ang tig- 
disiplina nga modumala sa mga paglapdos ug sa si- 
lot nga kamatayon, ang usa nga mag-awtorisar sa 
pagsilot sa iyang mga sundalo. Ang pagkaandam 
ug pagkaepektibo sa Romanhong kasundalohan, 
sa dakong bahin, nagdepende ug dako sa mga 
senturyon kay kang bisan kinsa, sa katibuk-an, 
sila ang labing eksperyensiyado ug hinungdanon 
nga mga tawo diha sa Romanhong kasundalohan. 
--Tan-awa ang KASUNDALOHAN, PANON. 

Sa mga asoy sa Kristohanon Gregong Kasulatan, 
ang mga opisyal sa kasundalohan gihisgotan sa 
daghang higayon. Ang opisyal sa kasundalohan sa 
Capernaum nga nangamuyo kang Jesus nga ayo- 

hon ang iyang ulipon gidayeg sa Agalon tungod sa 
iyang talagsaong pagtuo. (Mat 8:5-13) Ang giingon 
sa mga Hudiyo nga “Siya nahigugma sa atong na- 
sod ug siya ang nagtukod sa sinagoga alang kana- 
to": ang gisulti sa senturyon nga “Dili ako takos nga 
magpadayon kanimo ilalom sa akong bubong": ug 
ang komento ni Jesus nga “Bisan sa Israel ako wa- 
lay nakaplagan nga adunay ingon kadako gayod 
nga pagtuo,” tanan nagpakita nga ang opisyal sa 
kasundalohan maoy usa ka Hentil. Kon siya usa ka 
Romano, kini labaw pa nga talagsaon, tungod kay 
ang mga Romano wala mabantog sa pagpakitag 
kaluoy sa mga ulipon.---Luc 7:1-9. 

Usa ka opisyal sa kasundalohan ang nangulo sa 
upat ka sundalo sa pagpatay kang Jesus. (Ju 19:23) 
Lagmit kini nga senturyon presente sa dihang gi- 
hisgotan sa atubangan ni Pilato ang isyu bahin 
kang Jesus ingong Anak sa Diyos. (Ju 19:7) Sa pag- 
obserbar niini nga husay ug sa ubang mga sir- 
kumstansiya nga nalangkit sa paglansang, ingon 
man usab sa milagrosong mga hitabo nga nahita- 
bo duyog sa kamatayon ni Jesus, “ang opisyal 
sa kasundalohan naghimaya sa Diyos,” nga nag- 
ingon, “Sa pagkatinuod kining tawhana matarong,” 
“Sa pagkatinuod kini siya maoy Anak sa Diyos.” 
(Luc 23:47: Mat 27:54) Sa walay duhaduha siya ang 
gipangutana ni Pilato kon patay na ba si Jesus una 
pa ihatag ang lawas aron ilubong.---Mar 15:44, 45. 

Si Cornelio, usa ka senturyon sa Italyanhong 
pundok, nga gitudlo sa Cesarea, mao ang unang 
dili-tinuling Hentil nga nahimong Kristohanon. 
(Buh 10:1-48) Sanglit siya aduna may kaugali- 
ngong balay ug mga sundalong tig-alagad, kini 
nagpakita nga ang mga opisyal niini nga ranggo 
gitugotan sa pagpuyo nga bulag sa ordinaryong 
mga sundalo.---Tan-awa ang CORNELIO. 

Ang mga opisyal sa kasundalohan nga nadestino 
sa Torre sa Antonia, kauban sa ilang mga sundalo 
ug sa komandante militar, nagdali sa pagkanaog 
ngadto sa kasikbit nga nataran sa templo ug nag- 
luwas kang Pablo gikan sa usa ka magubtanong 
panon niadtong mga 56 K.P. (Buh 21:32) Sa ulahi, 
si Pablo nakalingkawas sa paglapdos nga gimando 
sa komandante militar tungod kay iyang gipahiba- 
lo ang nagabantay nga opisyal sa kasundalohan 
nga siya usa ka Romanong lungsoranon. (Buh 22: 
25, 26) Sa dihang nahibaloan ang usa ka laraw ba- 
tok sa iyang kinabuhi, gitawag ni Pablo ang usa ka 
opisyal sa kasundalohan aron dad-on ang iyang 
pag-umangkong lalaki ngadto sa komandante mili- 
tar ug itaho kini nga laraw ngadto kaniya. Tungod 
niana, duha ka opisyal sa kasundalohan ang gi- 
mandoan sa pag-andam ug 470 ka sundalo, mga 
magkakabayo, ug mga magbabangkaw aron mase- 
guro nga luwas nga madala si Pablo pagawas sa Je- 
rusalem.---Buh 23:17, 23. 

Si Julio, usa ka opisyal sa kasundalohan sa pun- 
dok ni Agusto (tan-awa ang AGUSTO, PUNDOK NI), 
mao ang gitugyanan sa pagdala kang Pablo gikan 
sa Cesarea paingon sa Roma. Gitratar niya si Pablo 
nga maluloton, bisan tuod sa sinugdan wala ma- 
mati sa tambag sa apostol. Apan, sa ulahi kini nga 
senturyon misanong sa sugyot ni Pablo, ug siya 
nakatabang nga maluwas ang kinabuhi sa apostol. 
-Buh 27:1, 6, 11, 31, 43. 


OPISYAL SA PALASYO. Ang Hebreoha- 
nong pulong nga saris’, nga gihubad nga “opisyal 
sa palasyo” (1Ha 22:9), mahimong hubaron usab 
nga “eunuko” (Est 2:3, Isa 56:3) ug “opisyal” (Gen 
40:2, 7). Sa Genesis 37:36 (KJ) kini gihubad nga 
“opisyal,” ug sa nota sa panaplin kini nag-ingon: 
“Apan ang pulong nagpasabot dili lamang sa mga 
eunuko, kondili usab sa mga mayordomo sa pani- 
malay, mga tig-alagad sa palasyo, ug mga opisyal.” 
Ang Gregong pulong nga eu:nou'khos, nga gihu- 
bad nga “eunuko,” mahimong magtumong sa usa 
ka opisyal sa palasyo (Buh 8:27) o kaha sa usa ka 
tawo nga dili makapanganak.---Mat 19:12. 

Sagad gituohan nga ang mga opisyal sa palas- 
yo maoy mga tawo nga tinugyanan sa pribadong 
mga lawak sa usa ka palasyo o mansiyon, sama 
kang Blasto, nga mayordomo sa panimalay ni Ha- 
ring Herodes. (Buh 12:20) (Apan, dinhi gigamit 
ang Gregong ekspresyon nga epi” tou koi-to'nos, 
usa ka tawo nga maoy “tinugyanan sa lawak-hig- 
daanan.”) Apan ang mga buluhaton sa mga opisyal 
sa palasyo sa hari nagkalainlain gayod. Si Bigtan ug 
Teres maoy mga opisyal sa palasyo sa Medo-Persia 
nga maoy sinaligan nga mga alagad, lagmit ang 
ilang katungdanan mao ang pagbantay sa pulta- 
han sa pribadong lawak ni Haring Ahasuero. (Est 
2:21) Ang uban personal nga nag-alagad sa hari. 
(Est 1:10, 11) Gipakita sa Bibliya ang pipila ka opis- 
yal sa palasyo ingong mga tawo nga adunay mga 
katungdanan diha sa kasundalohan. (2Ha 25:19) 
Ang “pangunang opisyal sa palasyo” sa Babilon- 
ya may responsibilidad sa pagtudlog magbalantay 
alang kang Daniel, Hananias, Misael, ug Azarias 
human sa ilang pag-abot sa Babilonya sa dihang si 
Nabucodonosor nagdala kang Haring Jehoiakin ug 
sa pipila ka Hudiyo ngadto sa Babilonya niadtong 
617 W.K.P.- Dan 1:3, 7, 11. 

Mopatim-aw nga dili tanang opisyal sa palasyo 
maoy mga eunuko sa literal nga diwa, buot ingnon, 
mga tawo nga gikapnan. Ang literal nga mga eu- 
nuko sagad nga mao ang tinugyanan sa mga lawak 
sa mga babaye, o mga asawa sa hari. Apan ang 
mga buluhaton sa mga opisyal sama sa pangulong 
magtitiing (usa ka hataas nga katungdanan) ug 
sa pangulong panadero wala magkinahanglan nga 
sila kapnon aron matudlo sa maong katungdanan, 

bisan tuod sila lagmit mga eunuko nga gitudlo 
sa maong mas taas nga mga katungdanan. (Gen 
40:2) Sa palasyo ni Paraon, si Potipar, nga usa ka 
opisyal sa palasyo ug pangulo sa mga bantay, 
maoy usa ka tawong minyo. (Gen 39:1) Ang Etio- 
pianhong “eunuko” nga gibawtismohan ni Felipe 
nga tig-ebanghelyo maoy usa ka tawong adunay 
awtoridad, nga nagdumala sa tanang bahandi ni 
Rayna Candace. Siya usa ka kinabig sa Hudiyoha- 
nong relihiyon, usa ka magsisimba ni Jehova, ubos 
sa Balaod. Dili gayod siya usa ka literal nga eunu- 
ko, kay walay tawong kinapon ang makasulod sa 
kongregasyon sa Israel ug mga Hudiyo ug mga ki- 
nabig lamang ang gibawtismohan una pa sa pag- 
kakabig ni Cornelio. (Buh 8:26-38, 10:24, 34, 35, 
44-47: Deu 23:1) Gitigom ni David ang iyang mga 
opisyal sa palasyo (nga makataronganong dili lite- 
ral nga mga eunuko tungod sa Hudiyohanong ti- 
namdan ug sa Balaod), uban sa mga prinsipe ug 
gamhanang mga tawo, aron sa pagpahibalo kanila 
nga ang iyang anak nga si Solomon mao ang gitud- 
lo sa pagtukod sa templo ni Jehova.--1Cr 28:1-6, 
tan-awa ang MAGTITIING, PINIYALAN. 


OPNI. Usa ka siyudad sa Benjamin (Jos 18:21, 
24), sagad nga gilangkit sa Gophna nga gihisgotan 
ni Josephus (The Jewish War, Ill, 55 [iii, 5]) ug gi- 
isip nga mao ang modernong Jifna. Kini nga dapit 
maoy mga 5 km (3 mi) sa AAK sa Bethel ug 
busa mopatim-aw nga A sa teritoryo sa Benjamin. 
(Jos 18:11-13) Aron mohaom kini nga kahubitan, 
angayng isipon nga ang Opni maoy usa ka sakop 
nga siyudad sa Benjamin nga nahimutang sa teri- 
toryo sa Epraim o kaha ang utlanan sa Benjamin 
miabot paamihanan duol sa Bethel nga naglakip 
niining gituohang dapit sa Opni. 


OPRA. 

1. [Nati [nga Laking Osa]]. Usa ka kaliwat ni 
Juda pinaagi kang Meonotai.--- 1Cr 4:1, 14. 

[2, 3: lagmit, Dapit sa Abog] 

2. Usa ka siyudad sa Benjamin. (Jos 18:21, 23) 
Ang nahimutangan niini tingali mahibaloan gikan 
sa asoy bahin sa mga pakiggubat sa Israel batok sa 
mga Filistehanon panahon sa paghari ni Saul. Gi- 
kan sa ilang kampo sa Mikmas, ang mga pundok sa 
Filistehanong mga manunulong miatake paingon 
sa tulo ka lainlaing mga direksiyon. Ang usa ka 
pundok misulong agi sa dalan paingon sa Opra. 
Ang lain mipadulong sa kasadpan sa dalan pai- 
ngon sa Bet-horon, ug ang lain mipadulong sa 
sidlakan sa “dalan paingon sa utlanan nga nag- 
atubang sa walog sa Zeboim.” Sanglit diha pay 
nahibilin nga kasundalohan sa Israel nga nag- 
kampo sa Geba sa H sa Mikmas, lagmit nga ang 

Filistehanong pundok nga misubay sa dalan padu- 
long sa Opra mipaingon sa amihanan. Busa, lag- 
mit ang Opra nahimutang sa A sa Mikmas.— 1Sa 
13:16-18. 

Sagad nga giisip sa mga eskolar nga ang Opra 
mao ra usab ang siyudad nga gitawag ug Epraim 
(2Sa 13:23; Ju 11:54) ug Eprain (2Cr 13:19), nga gi- 
tuohang mao ang et-Taiyiba (mga 6 km [3.5 mi] sa 
SAS sa Bethel). 

3. Ang pinuy-anan ni Gideon ug ang dapit diin 
ang manulonda ni Jehova nagsugo kaniya sa pag- 
luwas sa Israel gikan sa kamot sa Midian. (Huk 
6:11-32) Human sa iyang kadaogan batok sa mga 
kaaway, si Gideon naghimo ug usa ka epod gikan 
sa giamot nga mga inagaw ug gipasundayag kini 
didto sa Opra. Human niana kini nga epod gihi- 
mong idolo nga gisimba. (Huk 8:24-27) Sa ulahi, 
human sa kamatayon ug paglubong kang Gideon 
didto sa Opra, ang iyang ambisyosong anak nga la- 
laking si Abimelek “nagpatay sa iyang mga igsoon 
... kapitoan ka tawo, ibabaw sa usa ka bato, apan 
nahibilin si Jotam nga kamanghorang anak.” (Huk 
8:32, 9:5) Kon dili iapil si Abimelek, si Gideon adu- 
nay 70 ka anak nga lalaki. (Huk 8:30, 31) Busa, 
sanglit si Jotam nakaikyas sa pagpamatay, mopa- 
tim-aw nga 69 lamang ka anak ang napatay ni 
Abimelek didto sa Opra. Ang ulahing mga pulong 
ni Jotam bahin niini nga panghitabo nagpakita nga 
tuyo ni Abimelek nga patyon ang tanang 70 ka 
anak. (Huk 9:18) Apan, ingon sa tukmang gipaha- 
yag sa usa ka Hudiyohanong komentaryo: “Husto 
gihapon ang paghisgot sa katibuk-ang gidaghanon 
nga 'kapitoan” ang gipamatay.”---Soncino Books of 
the Bible, giedit ni A. Cohen, London, 1950 (Joshua 
and Judges, p. 234). 

Mopatim-awng kini nga Opra nahimutang sa K 
sa Jordan. Gituohang kini lagmit mao ang el-'Affu- 
leh (“Afula), mga 45 km (28 mi) sa A sa Sekem. 


ORAS. Tan-awa ang TAKNA, ORAS. 


OREB [Uwak]. 

1. Usa ka prinsipe sa Midian. Si Oreb ug Zeeb 
maoy kauban sa Midianhong kasundalohan ni Ha- 
ring Zeba ug Zalmuna nga gipakalagiw ni Gideon 
ug sa iyang 300 ka tawo. Ang duha ka prinsipe na- 
dakpan ug gipatay sa mga tawo sa Epraim, ug ang 
ilang mga ulo gidala ngadto kang Gideon.—Huk 7: 
24, 25, 8:3-5, Sal 83:11. 

2. Ang bato diin didto gipatay ang prinsipe sa 
Midian nga si Oreb ug nga sa ulahi ginganlan sa 
iyang ngalan. Ang nahimutangan niini wala mahi- 
baloi.---Huk 7:25: Isa 10:26. 


OREN. Usa ka anak nga lalaki ni Jerameel sa 
tribo ni Juda.— 1Cr 2:25. 

ORNAN. Usa ka Jebusihanon nga gipalitan ni 
David sa giokanan nga sa ulahi nahimong dapit 
nga gitukoran sa templo. (1Cr 21:18-28, 2Cr 3:1) Si 
Ornan gitawag usab ug Arauna.--Tan-awa ang 
ARAUNA. 


ORPA. Ang Moabihanon nga asawa ni Kilion, 
ug sama kang Ruth, umagad nga babaye ni Noemi. 
(Itandi ang Ru 1:3-5 sa 4:10.) Human mamatay 
ang mga bana nilang tulo, ang walay anak nga 
mga balo, si Noemi, Orpa, ug Ruth, misugod sa 
pagpanaw gikan sa Moab paingon sa Betlehem. 
Samtang nagpanaw giawhag ni Noemi ang iyang 
duha ka umagad nga babaye sa pagpauli ngadto 
sa panimalay sa ilang inahan ug magminyo sa 
Moab, apan silang duha nagpadayon sa pag-ingon 
kang Noemi, “Dili, apan kami mopauli uban kanimo 
ngadto sa imong katawhan.” Si Orpa nagmaluloton 
sa iyang ugangang babaye, nga kaniya si Orpa da- 
yag nga may dakong pagmahal. (Ru 1:8-10) Ang 
iyang tinguha nga magpabilin uban kang Noemi 
lagmit sa usa ka bahin maoy tungod kay iyang na- 
gustohan ang pagkinabuhi diha sa usa ka Israelin- 
hong pamilya. Apan gipasiugda ni Noemi nga kon 
magpabilin kining duha ka balong Moabihanon 
uban kaniya dako gayod ang posibilidad nga sila 
magkinabuhing balo sa Juda, sanglit diyutay ra 
ang purohan nga maminyo pa pag-usab si Noemi 
ug makapatunghag mga anak, ug bisan pag mahi- 
tabo kini, siya nakatino nga si Orpa ug Ruth dili na 
makahulat sa pagdako niini nga mga anak aron 
makigminyo niining Moabihanong mga balo agig 
pagsunod sa kahikayan nga minyoan nila ang na- 
biyudang mga asawa. Ang pagmahal ug pagpabili 
ni Orpa dili ra kaayo dako aron mopadayon siya sa 
pagkuyog bisan pa sa maong posibleng palaaboton, 
ug human sa hilabihang paghilak, nanamilit siya 
kang Noemi ug Ruth ug mipauli “sa iyang kataw- 
han ug sa iyang mga diyos.”--Ru 1:3-15. 


OSEAS [laing porma sa ngalang Hosaia]. 

1. Usa sa 12 nga gipadala ni Moises aron sa pag- 
pangespiya sa Yutang Saad niadtong 1512 W.K.P., 
anak nga lalaki ni Nun sa tribo ni Epraim. Apan, gi- 
palabi ni Moises nga siya tawgong Jehosue, nga 
nagkahulogang “Si Jehova Maoy Kaluwasan.” (Num 
13:8, 16) Sa Gregong Septuagint ang ngalan nga 
mabasa maoy Iesous’ (Jesus). Ingong manununod 
ni Moises siya sagad nga gitawag sa pinamubo nga 
ngalang Hebreohanon nga “Josue.”---Jos 1:1. 

2. Ang prinsipe sa tribo ni Epraim sa panahon 
sa paghari ni David, anak nga lalaki ni Azazias. 
— 1Cr 27:20, 22. 

3. Usa ka manalagna ni Jehova, kinsa nabu- 
hi gikan sa ikasiyam hangtod sa ikawalong siglo 
W.K.P. sa panahon sa pagmando sa mga hari sa 

Juda nga si Uzzias, Jotam, Ahaz, ug Ezequias.---Os 
1:1, tan-awa ang Num. 4. 

4. Ang Hebreohanong manalagna ug magsusu- 
lat sa basahon sa Bibliya nga nagdala sa iyang nga- 
lan, nailhan lamang ingong anak nga lalaki ni 
Beeri. Si Oseas nag-alagad ingong manalagna ni 
Jehova sa panahon sa pagmando ni Haring Uzzias, 
Jotam, Ahaz, ug Ezequias sa Juda ingon man ni Je- 
roboam II (anak nga lalaki ni Joas) sa Israel, sa hi- 
napos sa ikasiyam nga siglo ug hangtod sa ikawa- 
long siglo W.K.P. (Os 1:1) Ang mga manalagna sa 
samang yugto naglakip kang Amos, Isaias, ug Mi- 
queas.--Am 1:1, Isa 1:1, Miq 1:1. 

Si Oseas mahimong ilhon ingong usa ka mana- 
lagna (ug lagmit sakop) sa napulo-ka-tribo nga 
amihanang gingharian sa Israel. Kini nga gingha- 
rian mao ang pangunang gitumong sa mga paha- 
yag diha sa basahon ni Oseas. Ang Juda gihisgotan 
lamang sa 15 ka higayon niini nga basahon ug ang 
kaulohang siyudad niini, ang Jerusalem, wala ga- 
yod hisgoti bisan kas-a, apan kining basahona na- 
undan sa 44 ka paghisgot bahin sa Israel, 37 bahin 
sa Epraim (ang pangunang tribo sa Israel), ug 6 ka 
paghisgot bahin sa Samaria, ang kaulohan sa ami- 
hanang gingharian. Ang kadaghanan sa ubang 
mga dapit nga gihisgotan sa basahon maoy bahin 
sa amihanang gingharian o kaha anaa sa mga ut- 
lanan niini.--Os 1:4, 5, 5:1, 8; 6:8, 9, 10:5, 8, 15; 
12:11; 14:6, 7. 

Bisan pa niana, mopatim-aw nga gihatagan ga- 
yod ug pagtagad ni Oseas ang mga hari sa Juda, 
nga naghisgot sa tanang upat nga naghari didto 
panahon sa iyang pagpanagna, samtang nagtala 
lamang sa usa nga maoy naghari sa Israel sa di- 
hang siya nagsugod sa iyang buluhaton. (Os 1:1) 
Apan inay ipaila niini nga ang manalagna naggi- 
kan o natawo sa Juda, kini lagmit nagpakita nga si 
Oseas, sama sa ubang mga manalagna sa Diyos, 
nag-isip sa mga hari sa Juda sa banay ni David nga 
mao lamang ang may legal nga katungod ingong 
mga magmamando sa katawhan sa Diyos, ug nag- 
isip sa amihanang gingharian sa Israel ingong mga 
apostata sa relihiyosong paagi ug sa pangagamha- 
nan batok kang Jehova. Siyempre, kining talaan sa 
mga magmamando sa duha ka gingharian nakata- 
bang sa mas tukmang pagpetsa sa pagpanagna ni 
Oseas. 

5. Ang kataposang hari sa amihanang ginghari- 
an sa Israel nga natapos niadtong 740 W.K.P.: anak 
nga lalaki ni Elah. Gibuhat niya ang daotan sa pa- 
nan-aw ni Jehova, hinuon dili ingon kadaotan sa 
mga nauna kaniya. (2Ha 17:1, 2) Si Oseas dili usa 
ka manununod sa trono, ni nakadawat siya ug lina- 
ing pagdihog gikan sa Diyos ingong hari. Hinunoa, 
kadto maoy pinaagi sa pakigkunsabo ug pagbuno 

kang Haring Peka nga naangkon sa mangingilog 
nga si Oseas ang trono. Ang 2 Hari 15:30 nag- 
ingon nga si Oseas nagpatay kang Peka ug “misu- 
god sa paghari puli niya sa ikakawhaan ka tuig ni 
Jotam.” Sanglit si Haring Jotam sa Juda nagmando 
sa 16 ka tuig lamang (2Ha 15:32, 33: 2Cr 27:1, 8), 
kini tingali nagtumong sa ika-20 nga tuig sukad sa 
paghari ni Jotam, nga mao ang ikaupat nga tuig sa 
paghari sa manununod ni Jotam nga si Ahaz. 
--Tan-awa ang JoTAM Num. 3. 

Mopatim-aw nga si Oseas wala ilha sa bug-os 
ingong hari sa Israel apan ayha pa sa paglabay sa 
pipila ka panahon. Ang 2 Hari 17:1 nag-ingon nga 
sa ika-12 nga tuig ni Ahaz, si Oseas “nahimong 
hari sa Samaria ibabaw sa Israel sulod sa siyam ka 
tuig.” Busa, tingali niining higayona nahuptan na 
ni Oseas ang bug-os nga pagkontrolar sa Samaria. 
Lagmit ang pagpaluyo sa Asirya nakatabang kani- 
ya niining higayona, kay ang mga rekord ni Ha- 
ring Tiglat-pileser III sa Asirya nangangkon nga 
siya ang nagpalingkod kang Oseas sa trono.---Tan- 
awa ang tsart nga “Talagsaong mga Petsa Panahon 
sa Yugto sa mga Hari sa Juda ug sa Israel" sa arti- 
kulong KRONOLOHIYA. 

Si Salmaneser V, manununod ni Tiglat-pile- 
ser II], nagpugos kang Oseas sa pagbayad ug tribu- 
to, apan wala magdugay si Oseas nagpadalag mga 
mensahero ngadto kang So nga hari sa Ehipto aron 
magpakitabang kaniya ug human niana wala na 
mobayad ug tributo ngadto sa mga Asiryanhon. 
Sa pagkahibalo niining sekretong pakigkunsabo, si 
Salmaneser V nagbilanggo kang Oseas ug naglikos 
sa Samaria. Niadtong 740 W.K.P., human sa tulo ka 
tuig nga paglikos, ang siyudad napukan, ang mga 
molupyo niini gidala sa pagkadestiyero, ug ang mi- 
bulag nga napulo-ka-tribong gingharian sa Israel 
natapos.---2Ha 17:3-6. 

6. Usa sa mga pangulo sa katawhan kansang 
kaliwat, kon dili man siya mismo, miuyon sa sug- 
yot sa mga Levihanon sa paghikay ug usa ka kasa- 
ligang kontrata sa panahon ni Nehemias.---Neh 9: 
5, 38, 10:1, 14, 23. 


OSEAS, BASAHON NI. Usa ka basahon sa 
Hebreohanong Kasulatan nga gisulat ni “Oseas nga 
anak nga lalaki ni Beeri.” (Os 1:1) Diha niini ang 
pamilyahanong kinabuhi sa magsusulat gipakasa- 
ma sa relasyon sa Diyos uban sa Israel. (Kap 1-3) 
Ang basahon nagpakita nga ang pormal lamang 
nga relihiyosong seremonyas dili dalawaton kang 
Jehova. (6:6) Kini usab nagpatugbaw sa kaluoy 
ug mahigugmaong-kalulot sa Diyos.---2: 19, 11:1-4, 
14:4. 

Panahon ug Dapit sa Pagsulat. [Misugod si 
Oseas sa pag-alagad ingong manalagna sa dihang 
dungandungan nga nagmando si Haring Uzzias sa 

Juda (829-778 W.K.P.) ug si Haring Jeroboam II sa 
Israel (mga 844-804 W.K.P.), ug busa dili molapas 
sa 804 W.K.P., nga lagmit mao ang pagkatapos sa 
paghari ni Jeroboam. (Os 1:1) Ang buluhaton sa 
pagpanagna ni Oseas nagpadayon hangtod sa pag- 
hari ni Haring Ezequias sa Juda, kansang paghari 
nagsugod sa mga 745 W.K.P. Busa, miabot kini ug 
dili mokubos sa 59 ka tuig, bisan tuod sa walay du- 
haduha nga kini nagkobre sa pipila ka panahon sa 
mga paghari ni Jeroboam Il ug Ezequias, maong 
daw taastaas. Bisan tuod si Oseas nagrekord ug usa 
ka tagna bahin sa kalaglagan sa Samaria (13:16), 
wala niya itaho ang katumanan niini, nga lagmit 
iya gayong buhaton kon ang pagsulat sa basa- 
hon miabot pa hangtod sa 740 W.K.P., ang petsa 
sa pagkapukan sa Samaria. Busa, ang basahon ni 
Oseas dayag nga gisulat didto sa distrito sa Sama- 
ria ug nahuman tali sa mga 745 ug 740 W.K.P. 
Kahimtang. Ang basahon ni Oseas pangu- 
nang naghisgot sa amihanang napulo-ka-tribong 
gingharian sa Israel (gitawag usab nga Epraim nga 
mao ang dominanteng tribo niini, ang mga ngalan 
baylobaylo nga gigamit diha sa basahon). Sa di- 
hang si Oseas misugod sa pagpanagna panahon sa 
paghari ni Haring Jeroboam, ang Israel nagpahi- 
mulos ug materyal nga tingusbawan. Apan ang 
katawhan nagsalikway sa kahibalo sa Diyos. (Os 
4:6) Ang ilang daotang mga buhat naglakip sa 
pag-ula ug dugo, pagpangawat, pakighilawas, pa- 

napaw, ug sa pagsimba kang Baal ug sa mga idolo 
nga nating baka. (2:8, 13, 4:2, 13, 14: 10:5) Human 
mamatay si Haring Jeroboam, nahunong ang pag- 
uswag, ug mitungha ang makahahadlok nga mga 
kahimtang, nga gilakipan ug kagubot ug pagpatay 
tungod sa politika. (2Ha 14:29-15:30) Ang mati- 
numanong si Oseas nanagna usab taliwala nii- 
ni nga mga kahimtang. Sa kataposan, niadtong 
740 W.K.P., gipukan sa mga Asiryanhon ang Sa- 
maria, nga nagtapos sa napulo-ka-tribong gingha- 
rian.---2Ha 17:6. 

Ang Asawa ni Oseas ug ang mga Anak. 
Ubos sa sugo ni Jehova, si Oseas mikuha ug “asa- 
wa nga makihilawason ug mga anak sa pakighi- 
lawas.” (Os 1:2) Kini wala magpasabot nga ang 
manalagna nakigminyo ug usa ka pampam o usa 
ka imoral nga babaye nga may mga anak na 
sa gawas. Kini nagpakita nga ang babaye mahi- 
mong mananapaw ug makabaton sa maong mga 
anak human sa iyang kaminyoon sa manalagna. Si 
Oseas nakigminyo kang Gomer, kinsa “nanganak 
kaniya ug usa ka lalaki,” si Jezreel. (1:3, 4) Sa ulahi 
si Gomer nanganak ug usa ka babaye, si Lo-ruha- 
ma, ug human niadto nanganak ug usa ka lalaki 
nga ginganlag Lo-ami, nga dayag maoy mga bu- 
nga sa iyang pagpanapaw sanglit wala hisgoti ang 
manalagna labot sa ilang mga pagkahimugso. (1:6, 
8, 9) Ang Lo-ruhama nagkahulogang “[Siya] Wala 
Kaluy-i,” ug ang kahulogan sa Lo-ami maoy “Dili 


PUNTO SA OSEAS 


Mga tagna nga pangunang gitumong alang sa Israel (ang amiha- 
nang gingharian, gitawag usab nga Epraim) ug nagpasiugda sa 
talagsaong kaluoy ni Jehova 

Gisulat ni Oseas human sa 745 W.K.P., sa hapit nang idestiyero 
sa Asirya ang Israel 


Ang mga pagpakiglabot ni Jehova sa Israel giilustrar pi- 
naagi sa pamilyahanong kinabuhi ni Oseas (1:1--3:5) 
Gisugo si Oseas nga makigminyo sa usa ka babaye kinsa hu- 

man niana nahimong mananapaw, nga nag-ilustrar sa pag- 
kadili-matinumanon sa Israel kang Jehova 


Pinaagi sa iyang asawa nga si Gomer, si Oseas nakaba- 
ton ug anak nga lalaki nga ginganlag Jezreel. Ang misunod 
nga duha ka anak ni Gomer, si Lo-ruhama (nagkahulo- 
gang “[Siya] Wala Kaluy-i”) ug si Lo-ami (nagkahulogang 
“Dili Akong Katawhan”), dayag nga maoy bunga sa iyang 
pagpanapaw: ang mga kahulogan niining mga ngalana nag- 
punting sa pagkuha sa kaluoy ni Jehova gikan sa Israel 
ug sa iyang pagsalikway sa dili-matinumanong katawhan 


Human makaagom sa paghukom sa Diyos tungod sa kawalay 
pagtuo nga pagliso ngadto sa pagsimba kang Baal, ang Is- 
rael ipasig-uli ug makasinati pag-usab sa mga panalangin, 
nga magtuman sa kahulogan sa ngalang Jezreel (nga mao, 
“Ang Diyos Magapugas ug Binhi”) 

Si Oseas gisugo sa pagkuha pag-usab sa iyang mananapawng 
asawa: iya kining gihimo apan gipugngan ang mga kaliho- 


kan sa iyang asawa, nga nagdili sa pagpakighilawas--nga 
nagpaila sa kahimtang sa Israel hangtod sa panahon sa 
pagbalik ngadto kang Jehova 
Matagnaong mga paghukom batok sa Israel (ug Juda) 
tungod sa pagkadili-matinumanon ngadto kang Jehova 

(4:1-13:16) 

Pinaagi sa pagpanikas, pagbuno, pagpangawat, pagpanapaw, 
idolatriya, ug espirituwal nga pagpamampam, gipakita sa 
katawhan nga sila walay kahibalo sa Diyos: busa sila moa- 
tubang sa paghusay 


Ang idolatriya sa Israel, moral nga kadunotan, ug dili-maala- 
mong pagtinguha ug politikanhong mga pakig-alyansa uban 
sa magkaatbang nga mga gahom (Ehipto ug Asirya), inay 
sa pagsalig kang Jehova alang sa kasegurohan, mosangpot 
sa pagkapayhag sa yuta diin ang mga maluwas niana dad- 
on ngadto sa Asirya 

Pangamuyo nga mobalik kang Jehova (14:1-9) 


Ang katawhan giagda sa paghangyo kang Jehova alang sa 
kapasayloan, sa pagtanyag sa mga torong baka sa ilang 
mga ngabil, ug dili na modangop sa militaryong pagpakig- 
alyansa ug sa mga kabayong iggugubat ingong panalipod 

Ang ilang pagbalik kang Jehova moresulta sa pagkaayo, sa 
iyang dagaya nga paghigugma kanila, ug sa usa ka malam- 
boong kahimtang ilalom sa iyang panalangin 

Akong Katawhan,” ug kini nga mga ngalan nagpa- 
ila nga wala uyoni ni Jehova ang sukihang Israel. 
Sa laing bahin, ang ngalan sa panganayng anak 
nga “Jezreel,” nga nagkahulogang “Ang Diyos Ma- 
gapugas ug Binhi,” paborableng gipadapat ngadto 
sa katawhan diha sa usa ka tagna sa pagpasig-uli. 
-2:21-23. 

Human sa pagkahimugso niini nga mga anak, si 
Gomer lagmit nga mibiya kang Oseas ug miipon sa 
iyang mga lalaki, apan wala hisgoti nga ang mana- 
lagna nakigdiborsiyo kaniya. Dayag nga sa ulahi 
siya gibiyaan sa iyang mga hinigugma ug nahi- 
mong kabos ug naulipon, kay ang Oseas 3:1-3 daw 
nagpaila nga gipalit siya sa manalagna nga samag 
siya usa ka ulipon ug gikuha siyag balik ingong 
asawa. Ang iyang relasyon kang Gomer gipakasa- 
ma nianang kang Jehova uban sa Israel, nga ang 
Diyos andam sa pagkuhag balik sa iyang nakasa- 
lang katawhan human sila naghinulsol sa ilang es- 
pirituwal nga pagpanapaw.---Os 2:16, 19, 20, 3:1-5. 

Ang pipila ka eskolar sa Bibliya nag-isip sa ka- 
minyoon ni Oseas ingong panan-awon, ingong usa 
ka pagpunaw, o usa ka damgo, nga wala gayod ak- 
tuwal nga nahitabo. Apan, ang manalagna wala 
mag-ingon o maghisgot nga nalangkit ang usa 
ka panan-awon o usa ka damgo. Giisip sa uban 
nga kini nga kaminyoon maoy sambingay lamang. 
Apan si Oseas wala mogamit ug simboliko o mahu- 
lagwayong mga termino sa dihang naghisgot niini. 
Ang paglantaw niini ingong usa ka asoy sa aktuwal 
nga kaminyoon ni Oseas kang Gomer ug sa literal 
nga pagkapasig-uli ni Gomer ngadto sa manalagna 
naghatag ug puwersa ug kahulogan sa pagpada- 
pat niining mga butanga sumala sa kasaysayan ug 
sa aktuwal nga panghitabo ngadto sa Israel. Kini 
wala magdaot sa tin-aw nga asoy sa Bibliya, ug 
kini kaharmonya sa pagpili ni Jehova sa Israel, sa 
misunod nga espirituwal nga pagpanapaw sa na- 
sod, ug sa pagkapasig-uli sa katawhan ngadto sa 
Diyos sa dihang sila naghinulsol. 

Estilo. Ang estilo sa pagsulat ni Oseas maoy 
mubo, gani usahay kalit ang pagkatapos. Adunay 
kalit nga mga kausaban sa ideya. Ang basahon na- 
undan ug mga ekspresyon sa kusganong pagbati 
ug puwersa sama sa pagbadlong, pagpasidaan, ug 
pagtambag, ingon man sa malumong mga pagpa- 
ngaliyupo alang sa paghinulsol. Ug kini naundan 
sa ekselente nga mahulagwayong mga sinultihan. 
--Os 4:16, 5:13, 14: 6:3, 4; 7:4-8, 11, 12; 8:7; 9:10, 
10:1, 7, 11-13, 11:3, 4: 13:3, 7, 8, 15: 14:5-7. 

Pagkakanonikal. Ang basahon ni Oseas mao 
ang una diha sa han-ay sa gitawag nga gagmayng 
mga manalagna diha sa komon nga Cebuanong 
mga Bibliya, ingon man diha sa karaang Hebreo- 
hanon ug Septuagint nga mga sinulat. Espesipi- 

kong gihisgotan ni Jerome nga usa sa mga pagba- 
hin sa sagradong basahon sa mga Hudiyo mao Ang 
Basahon sa Napulog-Duha ka Manalagna, nga da- 
yag nga naglakip sa basahon ni Oseas aron ma- 
kompleto ang gidaghanon nga 12. Si Melito sa 
ikaduhang siglo K.P. nagbilin ug usa ka katalogo 
nga naglakip niini nga mga basahon, sama sa gihi- 
mo ni Origen ug sa uban pa. 

Kaharmonya sa Ubang mga Basahon sa Bib- 
liya. Kini nga basahon kaharmonya sa mga ide- 
ya nga gipahayag sa ubang mga bahin sa Bibliya. 
(Pananglitan, itandi ang Os 6:1 sa Deu 32:39, ang 
Os 13:6 sa Deu 8:11-14, 32:15, 18.) Ang basahon ni 
Oseas naghisgot sa mga panghitabo nga girekord 
sa ubang mga bahin sa Kasulatan, sama sa mga 
hitabo nga naglangkit kang Jacob (Os 12:2-4, 12, 
Gen 25:26, 32:24-29: 29:18-28, 31:38-41), sa Pag- 
panggula sa Israel gikan sa Ehipto (Os 2:15, 11:1, 
12:13), sa pagkadili-matinumanon sa Israel mayla- 
bot sa Baal sa Peor (Os 9:10, Num 25), ug sa pag- 
hangyo sa nasod alang sa usa ka tawhanong hari 
(Os 13:10, 11; 1Sa 8:4, 5, 19-22). 

Gigamit sa Kristohanon Gregong Kasu- 
latan. Kaduha mikutlo si Jesu-Kristo gikan sa 
Oseas 6:6, nga migamit sa mga pulong nga “Buot 
ko ug kaluoy, ug dili halad.” (Mat 9:13; 12:7) Iyang 
gikutlo ang Oseas 10:8 sa dihang nagpahayag ug 
paghukom sa Jerusalem (Luc 23:30), ug kini nga 
pahayag gigamit sa Pinadayag 6:16. Si Pablo ug 
Pedro migamit sa Oseas 1:10 ug 2:23. (Rom 9:25, 
26: 1Pe 2:10) Gikutlo ni Pablo ang Oseas 13:14 
(LXX) sa dihang siya naghisgot sa pagkabanhaw, 
sa pagsukna: “Kamatayon, hain na ang imong ka- 
daogan? Kamatayon, hain na ang imong ikot?” 
— 1Co 15:55, itandi usab ang Oseas 14:2 sa Hebreo- 
hanon 13:15. 

Natuman nga mga Tagna. Ang matagnaong 
mga pulong sa Oseas 13:16 bahin sa pagkapukan 
sa Samaria natuman. Ang tagna ni Oseas nag- 
pakita usab nga ang Israel pagabiyaan sa iyang 
mga hinigugma taliwala sa kanasoran. (Os 8:7-10) 
Sa pagkatinuod, wala sila makatabang sa dihang 
ang Samaria gilaglag ug ang mga molupyo sa Is- 
rael nahimong mga binihag sa Asirya niadtong 
740 W.K.P.--2Ha 17:3-6. 

Ang tagna ni Oseas nagtagna nga ang Diyos 
magpadalag kalayo ngadto sa mga siyudad sa 
Juda. (Os 8:14) Sa ika-14 nga tuig sa paghari ni Ha- 
ring Ezequias, ang Asiryanhon nga si Haring Se- 
nakerib “mitungas batok sa tanang kinutaang mga 
siyudad sa Juda ug miilog kanila.” (2Ha 18:13) 
Apan, si Oseas nagtagna usab nga si Jehova maga- 
luwas sa Juda. (Os 1:7) Kini nahitabo sa dihang ang 
Diyos nagpakyas sa planong pag-atake ni Senake- 
rib sa Jerusalem, diin ang manulonda ni Jehova 

naglaglag sa 185,000 ka lalaki sa kasundalohan sa 
Asirya sa usa lang ka gabii. (2Ha 19:34, 35) Apan 
ang mas malaglagon nga “kalayo” miabot sa di- 
hang ang Jerusalem ug ang mga siyudad sa Juda 
gilaglag ni Haring Nabucodonosor sa Babilonya ni- 
adtong 607 W.K.P.---2Cr 36:19, Jer 34:6, 7. 

Bisan pa niana, agig pagtuman sa inspiradong 
mga tagna sa pagpasig-uli nga makaplagan sa 
basahon ni Oseas, usa ka nahibilin sa katawhan 
sa Juda ug Israel gitigom ug migula gikan sa 
yuta sa pagkadestiyero, ang Babilonya, niadtong 
537 W.K.P. (Os 1:10, 11: 2:14-23, 3:5: 11:8-11, 
13:14: 14:1-8, Esd 3:1-3) Gigamit ni Pablo ang 
Oseas 1:10 ug 2:23 sa pagpasiugda sa dili-takos nga 
kalulot sa Diyos nga gipahayag ngadto sa “mga 
sudlanan sa kaluoy,” ug gigamit usab ni Pedro kini 
nga mga teksto. Kini nga mga pagpadapat nga gi- 
himo sa mga apostoles nagpakita nga ang mga 
tagna nagtumong usab sa maluluy-ong pagtigom 
sa Diyos sa usa ka espirituwal nga nanghibilin. 
--Rom 9:22-26, 1Pe 2:10. 

Ang Mesiyanikong tagna makaplagan usab sa 
basahon ni Oseas. Gipadapat ni Mateo ang mga pu- 
long sa Oseas 11:1 (“gikan sa Ehipto gitawag ko ang 
akong anak”) ngadto sa batang si Jesus, kinsa gida- 
la ngadto sa Ehipto apan sa ulahi gidala ug balik 
ngadto sa Israel.---Mat 2:14, 15. 


OSO [Heb., dov o dohv, Gr., ar'kos]. Ang kapeg- 
kolor nga oso sa Sirya (Ursus arctos syriacus) mao 
ang hayop nga makita kanhi sa Palestina, ug ma- 
kaplagan gihapon karon sa A sa Sirya, sa AK sa 
Iran, ug sa H sa Turkey. Sagad nga ang bulok niini 
maoy kapehon ug ang gibug-aton nag-aberids ug 
mga 140 kg (310 1b). Bisan tuod medyo bakikawng 
molakaw, ang oso tuling modagan bisan sa dili pa- 
tag nga yuta, nga ang pipila ka matang niini ma- 
kadagan sa gikusgong duolan sa 48 km (30 mi) 
kada oras sa mubong distansiya. Ang mga oso ma- 
ayo usab nga molangoy, ug ang kadaghanan kani- 
la makakatkat. 

Walay pasukaranan ang ideya nga layogon o pi- 
iton sa mga oso ang ilang mga biktima hangtod 
nga mamatay kini. Sa dihang makigbugno, gami- 
ton sa oso ang iyang dagkong mga kuyamas, ug 
ang iyang kusgan, dagkong mga bukton mopadu- 
lot sa gasiwil nga mga kuko niini ngadto sa lawas 
sa iyang kaaway. Ang usa ka paghapak igo nang 
makapatay sa usa ka hayop sama sa osa. Busa, 
haom kaayo nga gipanag-ing sa Kasulatan ang ka- 
peligroso sa oso ingong sama sa kapeligroso sa le- 
yon. (Am 5:19: Lam 3:10) Ngani giisip sa mga eks- 
perto nga nagtuon sa mga hayop nga ang oso mas 
peligroso pa kay sa dagkong matang sa mga hayop 
nga pamilya sa mga iring. Apan, kasagaran ang 
mga oso, sama sa ubang mga hayop, dili mangun- 

sa sa mga tawo hinuon molikay kanila, bisan tuod 
nga kini sila tingali moatake kon mahagit o maku- 
ratan. 

Gihisgotan sa makadaghan diha sa Kasulatan 
ang kabangis sa bayeng oso kon mawala ang mga 
nati niini. (2Sa 17:8, Pr 17:12; Os 13:8) Sa usa ka hi- 
gayon, ang mga oso gigamit sa Diyos ingong tigpa- 
hamtang ug silot batok sa delingkuwenteng mga 
batan-on nga nagbugalbugal sa manalagnang si 
Eliseo.---2Ha 2:24. 

Ang mga oso mabuhi sa nagkadaiyang mga pag- 
kaon, nga mokaon ug mga dahon ug mga gamot sa 
tanom, prutas, berry, nuwes, itlog, insekto, isda, 
ilaga, ug uban pa, ug ampay kaayo niini ang dugos. 
Bisan tuod adunay mga eksepsiyon, ang mga oso 
daw mopalabi sa pagkaon ug mga tanom. Bisan pa 
niana, sa karaang Israel, kon magnihit ang mga 
prutas ug ang ubang mga tanom nga kan-onon sa 
oso, ang mga magbalantay sa mga karnero ug kan- 
ding kinahanglang magbantay batok sa pagpanu- 
kob sa mga oso. Sa batan-on pa si David, iyang 
giatubang ang pag-atake sa usa ka oso aron mapa- 
nalipdan ang panon sa mga hayop sa iyang ama- 
han.--1Sa 17:34-37. 

Sa dihang ang mga oso gutomon ug makapani- 
maho sa tukbonon, sila nailhan nga mongulob o 
moagulo ug dili mahimutang. Busa ang manalag- 
nang si Isaias naghubit sa mga Israelinhon ingong 
"“agaagulo sama sa mga oso nga nagpaabot sa 
hustisya ug kaluwasan, apan kanunayng nahiga- 
wad. (Isa 59:11) Ang nagahasmag nga oso tuk- 
mang gipakasama usab sa usa ka daotang mag- 
mamando nga mohasi ug modaogdaog sa iyang 
timawang mga sakop.--Pr 28:15. 

Diha sa panan-awon ni Daniel bahin sa makalili- 
sang nga mga mananap nga naglarawan sa mga 
gahom sa kalibotan, ang oso naghawas sa Medo- 
Persianhong Gahom sa Kalibotan ug sa kahakog ni- 
ini sa pagsakop ug pag-ilog ug mga teritoryo. (Dan 
7:5, 17) Susama sa kabangis niini, ang mapintas 
nga mananap nga migula gikan sa dagat, nga may 
pito ka ulo ug napulo ka sungay, nakita diha sa pa- 
nan-awon ni Juan nga may mga tiil nga “morag 
mga tiil sa oso.” (Pin 13:2) Ang kalinaw taliwala sa 
natigom pag-usab nga katawhan ni Jehova ilalom 
sa pagmando sa Mesiyas gilarawan sa tagna nga 
ang mga oso manibsib uban sa mga baka.--Isa 
11:7. 


OSTRIK [Heb., bath haiya-anah? renanim 
(plural)]. Ang una niining duha ka Hebreohanong 
mga ngalan gituohan nga nagkahulogang “anak 
nga babaye sa usa ka tawong dalo” o kaha “anak 
nga babaye sa umaw nga yuta,” mga terminong 
haom nga mapadapat sa ostrik. Ang ikaduhang 
ngalan, nga giisip nga nagpaila sa usa ka “langgam 

nga kusog moiyagak,” haom usab sa ostrik, nga 
ang iyagak gihubit ingong “pagaw, masulub-on 
nga pag-agumod nga gipakasama sa pagngulob 
sa usa ka leyon.”--The Smithsonian Series, 1944, 
Tomo 9, p. 105: itandi ang Miq 1:8. 

Ang ostrik (Struthio camelus) mao ang kinadak- 
ang buhing langgam nga nailhan, nga usahay ang 
gitas-on niini maoy kapin sa 2 m (7 p) hangtod sa 
tuktok sa ulo ug may gibug-aton nga moabot ug 
140 kg (300 Ib). Gamay ug lapad ang ulo niini nga 
may dagko kaayong mga mata, ug ang mabawog- 
bawog nga liog maoy duolan sa 1 m (3 p) ang gi- 
tas-on, ug sama sa kusgang mga tiil niini, ang ulo 
ug liog walay mga balhibo. Apan, baga ang balhi- 
bo sa lawas ug ang taas, humokon nga mga balhi- 
bo sa pako ug ikog gipabilhan pag-ayo sa karaan ug 
sa modernong kapanahonan. Ang sinawong balhi- 
bo sa laki maoy itom ug puti samtang abohon nga 
pagkakape ang balhibo sa baye. Sa tanang langgam 
ang ostrik talagsaon tungod kay kini adunay duha 
ka tudlo sa matag tiil nga ang matag usa niini may 
samag kuyamoy nga mga kuko nga mahimong pe- 
ligroso nga hinagiban sa dihang kining langga- 
ma mapugos sa pagdepensa sa kaugalingon niini. 
Apan tungod sa taas nga barog ug sa hait nga pa- 
nan-aw niini, sagad dali rang makita niini ang 
iyang mga kaaway gikan sa halayo, ug busa kini 
nga dakong langgam mainampingon nang moli- 
kay. 

Bisan tuod mga tanom ang pangunang pagkaon 
sa ostrik, kini usab mokaon ug mga hayop, sama sa 
mga bitin, tabili, ug bisan sa gagmayng mga lang- 
gam tungod kay kini dili pilian ug pagkaon. Gilakip 
kini diha sa talaan sa Mahugaw' nga mga langgam 
nga gidili sa Moisesnong Balaod. (Lev 11:13, 16, 
Deu 14:12, 15) Gitawag kaniadto ingong kamelyo 
nga langgam, ang ostrik makasugakod sa hataas 
nga panahon bisag dili makainom ug tubig ug busa 
mabuhi sa hilit ug umaw nga kayutaan. Gihisgo- 
tan kini sa Bibliya uban sa mga irong ihalas ug sa 
susamang mga linalang aron ilarawan ang kinabu- 
hi sa desyerto (Isa 43:20) ug aron ihulagway ang 
grabeng kagun-oban nga midangat sa Edom ug 
Babilonya. (Isa 13:21, 34:13, Jer 50:39) Si Job, nga 
gisalikway ug giayran, naglingkod taliwala sa mga 
abo, ug mabakhoon nga nagatuaw, nag-isip sa 
iyang kaugalingon ingong “igsoon sa mga irong 
ihalas” ug “kauban sa mga bayeng anak sa ostrik.” 
--Job 30:29. 

Gipalahi sa Cigueña. Sa ulahi giliso ni Jeho- 
va nga Diyos ang pagtagad ni Job ngadto sa ostrik, 
ug ang mga butang nga tin-aw niyang gihisgotan 
nagpakita gayod sa pipila ka talagsaong mga kina- 
iyahan niini nga langgam. (Job 39:13-18) Lahi ka- 
ayo sa taas, maanindot ug lupad nga mga cigueria 

nga may dagko ug kusgang mga pako, ang ostrik 
dili makalupad: ang mga pako sa ostrik dili maka- 
alsa sa bug-at nga lawas niini, ug ang lapad nga 
bukog niini sa dughan walay “kilya” o sangga nga 
maoy nagsuportar sa kaunoran sa mga langgam 
nga makalupad. Ang mga balhibo sa ostrik, bisag 
maanindot, walay gagming nga samag-kaw-it nga 
mga buhokbuhok nga hiusang nagtapot ug nagha- 
tag sa balhibo sa makalupad nga mga langgam ug 
pangontra sa hangin aron makahimo kini sa paglu- 
pad.---Job 39:13. 

Dugang pa, dili sama sa cigueha, nga lig-ong 
maghimo sa dakong salag niini diha sa mga tumoy 
sa mga kahoy (Sal 104:17), mga tinukod, o sa ha- 
bog nga mga bato, ang ostrik magkalot lamang ug 
mabaw nga lungag diha sa yuta nga palibotan ug 
mugbo nga mga salipod. Dinhi niini mangitlog ang 
mga baye, nga motimbang ug mga 1.5 kg (3 1b) 
ang kada itlog, ug sanglit ang ostrik sagad nga 
daghan ug paris (dili sama sa ciguefa, nga naban- 
tog sa pagkamaunongon niini sa usa lamang ka pa- 
ris), aduna gayoy daghang itlog nga ipangitlog 
diha sa salag sa duha o tulo ka bayeng ostrik. Ang 
laking ostrik maoy maglumlom sa mga itlog diha 
sa salag sa magabii ug ang baye maoy maglumlom 
niini sa maadlaw, apan giingon nga kini mobiya sa 
salag sa maadlaw sa dihang init na ang adlaw. Ni- 
anang panahona ang mga itlog, bisan tuod baga 
kaayog kabhang, dali rang madaot sa mga hayop o 
sa tawo.---Job 39:14, 15. 

“Maharasharason sa mga Anak.” Ang gi- 
ngon nga ang ostrik “maharasharason sa iyang 
mga anak, nga daw dili iyaha” (Job 39:16) ug ang 
paghisgot nga sila “mabangis” ngadto sa ilang mga 
piso (Lam 4:3) gisupak sa pipila nga nangangkon 
nga ang ginikanang mga ostrik matinguhaon sa 
pag-atiman sa ilang mga piso. Bisag tinuod nga 
ang Hebreohanong termino (renanim') nga giga- 
mit sa Job 39:13 mahimong ipadapat sa gramati- 
kanhong paagi ngadto sa laki o kaha sa baye nga 
mga ostrik, ang pipila ka leksikograpo nagtuo nga 
kini nagtumong sa baye nga mga langgam. Lagmit 
nga kini ang gitumong tungod kay gihisgotan man 
ang pagpangitlog, nga dayag nga gihimo sa baye 
nga langgam. Kon sabton nga nagtumong sa baye, 
aduna gayoy maayong katarongan alang niining 
balaknong mga pulong nga naghisgot sa 'kabangis' 
niini nga langgam tungod kay sa dihang mapusa 
ang itlog, ang laki maoy “moabaga sa pag-atiman 
niini samtang ang mga baye sagad mag-uban sa 
pagbiya.” (All the Birds of the Bible, ni Alice Par- 
melee, 1959, p. 207) Tinuod usab nga kining kus- 
gang mga langgam, ang laki ug baye, mobiya 
dayon sa ilang salag ug sa ilang mga kuyabog 
kon makamatikod ug kapeligrohan, ug bisan tuod 
sila mogamit ug mga taktika sa paglingla sa mga 

manunukob aron ipahilayo kini gikan sa salag, kini 
sa gihapon maoy “maharason” nga pagtagad sa 
ilang walay panalipod nga mga kuyabog. Ang bu- 
lok lamang nga gihatag sa Maglalalang mao ang 
magsilbing proteksiyon alang niining walay pana- 
lipod ug gibiyaang mga kuyabog, nga tungod nia- 
na ang manunukob nga mga mananap dili na 
magtagad kanila ug mogukod sa ilang nangala- 
giw nga mga ginikanan. Busa, ang ostrik haom 
nga tawgong “mabangis” kon itandi sa ubang mga 
langgam ug ilabina sa ciguefia, nga ang pagka- 
mabination ug pagkamahangawaon niini sa iyang 
mga kuyabog nahimong panultihon. 

“Nahikalimot sa Kaalam.” Ang ostrik gii- 
ngon nga “nahikalimot sa kaalam’ ug ‘wala hatagig 
bahin sa pagsabot.” (Job 39:17) Ang modernong 
mga tig-obserbar miuyon niini. Ang mga Arabo 
adunay panultihon nga “mas buangbuang pa kay 
sa ostrik.” (Soncino Books of the Bible, giedit ni 
A. Cohen, London, 1946, Job, p. 205) Ang ostrik 
modagan nga pakurba, nga kon daghan ang nag- 
gukod niini ilang mapalibotan kini. Apan kon de- 
retso ang dagan niini, ang kusgang mga tiil sa 
ostrik magpaarang niini nga “kataw-an ang ka- 
bayo ug ang nagasakay niini.” (Job 39:18) Sam- 
tang nagdagan, ang matag lakang niini moabot ug 
3.5 m (11 p), ug ang gikusgon niini moabot ug 
70 km/oras (44 mko). Ang mga pako, bisag dili ma- 
gamit sa paglupad, makatabang sa pagbalanse sa 
bug-at nga lawas niini samtang kini modagan. 

Ang pipila ka kinaiya sa ostrik nakapalibog sa 
mga siyentipiko, nga nag-isip sa ostrik ingong lakip 
sa ‘mas ubos o mas karaan' nga buhing mga lang- 
gam. Kini adunay pantog nga nagkolektag uric 
acid, usa ka organo sa lawas nga makita diha sa 
mga hayop nga sus-an apan dili makita diha sa bi- 
san unsang ubang pamilya sa mga langgam. Kini 
usab adunay mga pilok nga manalipod sa mga 
mata niini gikan sa balas nga gipadpad sa hangin. 
Busa, bisan tuod ubos ug kaalam, ang kusgan, tu- 
lin kaayong modagan nga ostrik mohatag ug kada- 
yeganan tungod sa kaalam sa Maglalalang niini. 

Ang Arabianhong ostrik (Struthio camelus 
syriacus), nga daghan kaniadto sa Palestina ug 
Arabia, karon napuo na. Sukad niadtong 1973, ang 
susamang matang gikan sa Aprika gipamuhi pag- 
usab didto sa Israel. 


OTNI [pinamubo sa Otniel]. Anak nga lalaki ni 
Semaias ug apo sa Korehanon nga si Obed-edom, 
nga gitudlo ingong usa ka Levihanong magbalan- 
tay-sa-ganghaan atubangan sa sangtuwaryo. Si 
Otni ug ang iyang mga igsoong lalaki maoy “mga 
magmamando sa balay sa ilang amahan, . . 
may katakos, gamhanang mga tawo."--ICr 26: 1, 
4, 6-8, 15. 

OTNIEL. Ang unang ginganlan nga maghu- 
hukom sa Israel sunod kang Josue. Si Otniel maoy 
“anak nga lalaki ni Kenaz, manghod ni Caleb.” (Huk 
1:13; 3:9, Jos 15:17) Bisan tuod kini nga gramati- 
kanhong pagkahan-ay mahimong magpasabot nga 
si Otniel o si Kenaz maoy manghod ni Caleb, aron 
ipahiuyon sa ubang mga teksto angayng isipon si 
Otniel ingong pag-umangkon ni Caleb, ang anak ni 
Kenaz nga igsoon ni Caleb. Busa ang pipila ka hu- 
bad mabasa: “Si Otniel, ang anak nga lalaki sa 
manghod nga igsoon ni Caleb nga si Kenaz.” (AT, 
Mo) Dugang pa, si Caleb maoy “anak nga lalaki ni 
Jepune,” busa dili anak ni Kenaz sama kang Otniel. 
--Num 32:12, 1Cr 4:15. 

Ang kaminyoon ni Otniel kang Aksa nga anak 
nga babaye ni Caleb nahitabo tungod sa iyang ka- 
daogan batok sa Canaanhong salipdanan sa Debir. 
Ang amahan ni Aksa nga si Caleb nagsaad kaniya 
ngadto sa mananaog sa siyudad. (Jos 15:16-19, 
Huk 1:11-15) Si Otniel may anak nga lalaki nga gi- 
nganlag Hatat ug mao ang gigikanan sa usa ka ba- 
nay sa tribo ni Juda. Katuigan sa ulahi usa ka kali- 
wat ang gipili gikan niini nga banay aron mangulo 
sa usa ka pundok sa mga tig-alagad nga mikabat 
ug 24,000 panahon sa paghari ni David.--- 1Cr 4:13, 
27:1, 15. 

Ang unang pagpanglupig nga naagoman sa 
Israel gikan sa langyawng mga hari tungod sa 
ilang pagkadili-matinumanon milungtad ug walo 
ka tuig. Sa dihang sila “mituaw kang Jehova alang 
sa tabang,” Siya nagpatindog kang Otniel aron lu- 
wason sila. Tungod kay diha kaniya ang espiritu ni 
Jehova, gipildi ni Otniel si Cusan-risataim nga “hari 
sa Sirya,” ug human niana nahimo siyang kati- 
buk-ang tagdumala ug usab naghatag ug hudisyal 
nga mga paghukom taliwala sa iyang mga igsoon. 
--Huk 3:8-11. 


OZEM. 

1. Ang ikaupat nga gitalang anak nga lalaki ni 
Jerameel sa tribo ni Juda.— 1Cr 2:25. 

2. Ang ikaunom nga ginganlang anak nga lala- 
ki ni Jese ug magulang ni David, sa tribo ni Juda. 
— 1Cr 2:13, 15. 


OZNI [lagmit pinamubo sa Azanias]. Usa ka 
anak nga lalaki ni Gad ug ang gigikanan sa tribon- 
hong banay sa mga Oznihanon nga giihap sa ika- 
duhang pagrehistro sa Israel didto sa kamingawan. 
(Num 26:15, 16) Si Ozni gitawag ug Ezbon diha sa 
unang talaan sa mga anak nga lalaki ni Gad, nga 
ang pipila sa mga ngalan niini lahi ang pagkaespe- 
ling diha sa Numeros.---Gen 46:16. 

OZNIHANON [Kang (Iya ni) Ozni]. Usa ka ba- 


nay sa tribo ni Gad nga gipundar ni Ozni.--Num 
26:15, 16. 

PAA. Ang bahin ibabaw sa bitiis nga nagsukad 
sa balat-ang hangtod sa tuhod. Sanglit anaa kini sa 
kiliran sa usa ka tawo, ang Hebreohanong pulong 
niini mahimong magtumong usab sa kiliran sa usa 
ka butang, sama sa “kiliran” sa tabernakulo, o sa 
usa ka halaran.---Ex 40:24, 2Ha 16:14. 

Ang espada itakin diha sa kiliran, diha sa paa. 
(Ex 32:27: Huk 3:16, 21; Aw 3:8, Sal 45:3) Sa Pina- 
dayag 19:11-21, si Kristo Jesus gihulagway nga 
nagsakay sa usa ka puting kabayo nga iggugubat 
aron makiggubat sa “mapintas nga mananap” ug 
sa mga hari sa yuta kauban sa ilang mga sundalo. 
Ang iyang titulo nga “Hari sa mga hari ug Ginoo sa 
mga ginoo” tin-awng gipahibalo pinaagi sa pagsu- 
lat niini diha sa iyang panggawas nga besti dapit sa 
iyang paa, diin sagad nga itakin ang espada sa aw- 
toridad. 

Ang mga purol sa mga saserdote sa Israel maoy 
gikan sa balat-ang hangtod sa paa, sa ato pa, hang- 
tod sa may tuhod, aron ang ilang pagkahubo ma- 
takpan pag-ayo sa dihang mag-alagad sa sangtu- 
waryo ug sa halaran ni Jehova. Kay kondili, sila 
mamatay.--Ex 28:42, 43. 

Sa dihang manumpa, ang usa ka batasan nga 
usahay ginasunod mao nga ang nanumpa magbu- 
tang sa iyang kamot ilalom sa paa sa tawo nga gi- 
panumpaan. (Gen 24:2-4, 9: 47:29-31) Mahitungod 
sa kahulogan niini, tan-awa ang POSTURA UG MGA 
LIHOK (Pagpanumpa). Ang batasan sa pagdagpal sa 
paa nagpasabot ug kaguol, kasubo, o pagbasol. 
--Jer 31:19: Eze 21:12. 

Mga Sangkap sa Pagsanay. Sanglit ang iba- 
bawng bahin sa paa mao ang dapit sa lawas diin 
nahimutang ang mga sangkap sa pagsanay, ang 
mga anak giingon nga “migula gikan sa balat-ang 
[sa orihinal nga Hebreohanon, ibabawng bahin sa 
paa]. (Gen 46:26, Ex 1:5: Huk 8:30) Kini naghatag 
ug katin-awan sa matang sa silot nga maagoman 
sa usa ka babaye nga makaplagang sad-an sa tina- 
gong pagpanapaw. 

Kon ang bana nagduda nga nagluib ang iyang 
asawa, iyang dad-on siya ngadto sa saserdote. Pa- 
barogon sa saserdote ang babaye sa atubangan ni 
Jehova, magkuha ug balaang tubig (lagmit lunsay, 
tab-ang nga tubig), sabwagan kini ug abog gi- 
kan sa salog sa tabernakulo, ug hugasan o palaon 
nganha sa tubig ang mga tunglo nga iyang gisulat. 
Human manumpa sa iyang pagkadili-sad-an, kina- 
hanglan nga iyang imnon ang tubig. Kon siya sad- 
an, ang iyang 'balat-ang [o, ibabawng bahin sa paa] 


mokuyos ug ang iyang tiyan modako. Kon siya 
dili sad-an, walay kadaot nga modangat kaniya. 
--Num 5:12-31. 


Unsa ang kahulogan sa 'pagkuyos sa 
balat-ang' sa mananapawng babaye? 


Lagmit niini nga teksto ang balat-ang gigamit 
ingong dili-hilas nga kapuli sa pagtumong sa kina- 
tawo. (Itandi ang Gen 46:26.) Busa ang silot maka- 
apekto sa mga sangkap nga nalangkit sa pagpaka- 
sala. (Itandi ang Mar 9:43-47.) Ang ekspresyon 
nga “mikuyos' gisabot nga nagkahulogang “mini- 
wang” (The Holy Bible, gihubad sa Catholic Biblical 
Association of America), “miuk-ok” (Da) o “miku- 
pos” (Mo), ug nagsugyot nga ang kinatawo miku- 
yos ug nawala ang pertilidad ug ang katakos sa 
pagpanamkon. Apan tungod kay pamabdosan man 
sa bana ang iyang dili-sad-ang asawa, kini nag- 
pakita nga ihikaw ang umaabot nga pagmabdos 
ngadto sa mananapawng babaye. (Num 5:28) Du- 
gang pa, ang tiyan sa sad-ang asawa modako tu- 
ngod sa tunglo, dili tungod sa panalangin sa pag- 
mabdos. 

Dili kini usa ka pagsulay pinaagig grabeng pag- 
sakit nga usahay nanginahanglag milagro aron 
maluwas, sama niadtong gihimo panahon sa Ma- 
ngiob nga Katuigan. Walay bisan unsa diha sa tu- 
big nga makapahinabog kasakit. Apan, kini maoy 
balaang tubig ug gibutang diha niini ang balaang 
yuta o abog ug ang gisulat nga mga tunglo gipala 
pinaagi niini. Busa, kini adunay makahuloganong 
mga simbolismo, ug kini giinom sa atubangan ni 
Jehova ug uban ang solemneng panaad ngadto ka- 
niya. Tino gayod ang mga sangpotanan niini. Kon 
sad-an ang babaye, ipahinabo ni Jehova nga ang 
iyang glinom milagrosong magpatungha sa nahia- 
ngayng mga sangpotanan. Ang pagpanapaw may 
silot nga kamatayon, apan niini nga kaso wala ang 
gikinahanglang duha ka saksi. (Num 35:30, Deu 
19:15) Dugang pa, sagad nga niini nga kaso ang 
ngalan sa sad-ang lalaki, nga takos usab sa kama- 
tayon, wala pa mabutyag. 

Paa sa Laking Karnero. Maylabot sa pagpa- 
hiluna-sa-katungdanan sa mga saserdote, ang tuo 
nga paa sa “laking karnero alang sa pagpahiluna- 
sa-katungdanan” maoy bahin sa “halad-nga-tinab- 
yog.” (Lev 8:22, 25-27) Sa pipila ka halad, ang pa- 
ngulahing tuo nga paa, dayag nga ang dapidapi 
niini, gihatag usab ingong sagradong bahin ngadto 


505 


PAARAI 


sa nagdumalang saserdote. (Lev 7:32-34; 10:12, 14, 
15) Diha sa Numeros 6:19 ug Deuteronomio 18:3 
ang paa sa atubangan, ang “abaga” (sa literal, ang 
“bukton"), gihisgotan usab ingong bahin nga ihatag 
ngadto sa mga saserdote. 

“Igluluksong mga Paa.” Ang mga insekto 
nga adunay “igluluksong mga paa” (Heb., kera- 
a'yim) mao lamang ang pak-an ug tigpanon nga 
mga linalang nga giingong mahinlo nga pagkaon 
sumala sa Balaod. (Lev 11:21) Sa ubang mga teksto, 
ang samang Hebreohanong termino nagtumong sa 
“tiil” sa mga hayop.--Tan-awa ang TIL. 


PAARAI [lagmit gikan sa lintunganayng pu- 
long nga nagkahulogang “buksan pag-ayo"]. Usa ka 
Arbinhon ug usa sa mga tawong gamhanan sa ka- 
sundalohan ni David. (2Sa 23:8, 35) Lagmit siya 
mao ra si Naarai nga gihisgotan sa 1 Cronicas 11: 
37, nga tingali usa ka samang talaan. 


PABLO [Diyutay: Gamay]. Usa ka Israelinhon 
sa tribo ni Benjamin ug usa ka apostol ni Jesu-Kris- 
to. (Efe 1:1; Flp 3:5) Bisan tuod lagmit nga nakaba- 
ton sa Hebreohanong ngalan nga Saulo ug sa Ro- 
manhong ngalan nga Pablo sukad pa sa pagkabata 
(Buh 9:17: 2Pe 3:15), tingali gipalabi niini nga apos- 
tol ang paggamit sa iyang Romanhong ngalan tu- 
ngod sa iyang buluhaton sa pagpahayag sa maa- 
yong balita ngadto sa mga dili-Hudiyo.---Buh 9:15, 
Gal 2:7, 8. 

Si Pablo natawo sa Tarso, usa ka prominenteng 
siyudad sa Cilicia. (Buh 21:39, 22:3) Ang iyang 
mga ginikanan maoy mga Hebreohanon ug dayag 
nga misunod sa Pariseonhong sanga sa Judaismo. 
(Buh 23:6, Flp 3:5) Siya maoy usa ka Romanong 
lungsoranon sukad sa pagkahimugso (Buh 22:28), 
ang iyang amahan tingali gihatagan niini nga pag- 
kalungsoranon tungod sa mga pag-alagad nga na- 
himo alang sa kagamhanan. Lagmit nga ang pa- 
ngita ni Pablo sa paghimog tolda nakat-onan niya 
gikan sa iyang amahan. (Buh 18:3) Apan, didto 
sa Jerusalem, siya nakadawat ug instruksiyon gi- 
kan sa maalamong Pariseo nga si Gamaliel, nga 
nagpakitang si Pablo naggikan sa usa ka prominen- 
teng banay. (Buh 22:3, 5:34) Kon bahin sa pinulo- 
ngan, si Pablo batid sa Grego ug Hebreohanon. 
(Buh 21:37-40) Sa panahon nga si Pablo mipanaw 
ingong usa ka misyonaryo, siya dili-minyo. (1Co 
7:8) Sulod niining yugtoa, kon dili man ugaling 
sayo pa niana, siya may usa ka igsoong babaye ug 
usa ka pag-umangkong lalaki nga nagpuyo sa Je- 
rusalem.---Buh 23:16-22. 

Si apostol Pablo nakapribilehiyo sa pagsulat sa 
mas daghang basahon, o mga sulat, sa Kristoha- 
non Gregong Kasulatan kay kang bisan kinsa. Siya 
gihatagan ug labaw-kinaiyanhon nga mga panan- 
awon (2Co 12:1-5) ug, pinaagi sa balaang espiri- 

tu, makasulti ug daghang langyawng pinulongan. 
1Co 14:18. 

Paglutos, Pagkakabig, Unang Bahin sa 
Iyang Ministeryo. Ang rekord sa Bibliya nag- 
pailaila kang Saulo, o Pablo, ingong ang “batan-ong 
lalaki” diin diha sa iyang tiilan gipahiluna sa bakak 
nga mga saksi nga maoy nagbato kang Esteban 
nga tinun-an ni Kristo ang ilang panggawas nga 
mga besti. (Buh 6:13, 7:58) Tungod sa sayop nga 
kasibot alang sa tradisyon, giuyonan ni Pablo ang 
pagbuno kang Esteban ug gisugdan ang mapintas 
nga paglutos batok sa mga sumusunod ni Kristo. 
Sa dihang sila pamatyon na, siya mibotar batok ka- 
nila. Sa dihang gitaral sila diha sa mga sinagoga, 
siya naningkamot sa pagpugos kanila sa pagsa- 
likway sa ilang pagtuo. Gawas pa sa Jerusalem, 
iyang gipadayon ang paglutos ngadto sa ubang 
mga siyudad ug gani nakakuhag sinulat nga awto- 
risasyon gikan sa hataas nga saserdote aron sa 
pagpangita sa mga tinun-an ni Kristo hangtod sa 
A sa Damasco, sa Sirya, ug sa paggapos ug pagda- 
la kanila ngadto sa Jerusalem, lagmit aron itaral 
sa Sanhedrin.---Buh 8:1, 3; 9:1, 2; 26:10, 11: Gal 1: 
13, 14. 

Samtang nagkaduol si Pablo sa Damasco, si Kris- 
to Jesus nagpadayag kang Pablo pinaagi sa usa ka 
nagakidlap nga kahayag ug nagtudlo kaniya nga 
mahimong usa ka alagad ug saksi sa mga butang 
nga iyang nakita ug makita pa. Bisan tuod kadtong 
kauban ni Pablo nangatumba usab sa yuta tungod 
niini nga pagpadayag ug nakadungog sa tingog sa 
usa nga nagsulti, si Pablo lamang ang nakasabot sa 
mga pulong ug siya nabuta, nga tungod niana siya 
giagak sa kamot paingon sa Damasco. (Buh 9:3-8, 
22:6-11: 26:12-18) Sulod sa tulo ka adlaw siya wala 
mokaon ni moinom. Dayon, samtang nag-ampo 
didto sa balay sa usa ka Judas sa Damasco, si Pab- 
lo, pinaagi sa usa ka panan-awon, nakakita sa ti- 
nun-an ni Kristo nga si Ananias nga misulod ug 
nagpasig-uli sa iyang panan-aw. Sa dihang natinu- 
od ang maong panan-awon, si Pablo gibawtismo- 
han, nakadawat sa balaang espiritu, mikaon, ug 
naulian sa kabaskog.---Buh 9:9-19. 

Ang rekord sa Buhat 9:20-25 naghubit sa paggu- 
gol ni Pablo ug panahon uban sa mga tinun-an sa 
Damasco ug “sa walay langan” misugod sa pagwa- 
li sulod sa mga sinagoga didto. Kini naghubit sa 
iyang buluhatong pagwali hangtod nga siya napu- 
gos sa pagbiya sa Damasco tungod sa daotang la- 
raw batok sa iyang kinabuhi. Sa laing bahin, ang 
sulat ni Pablo ngadto sa mga taga-Galacia naghis- 
got sa iyang pag-adto sa Arabia human sa iyang 
pagkakabig ug dayon sa iyang pagbalik ngadto sa 
Damasco. (Gal 1:15-17) Dili matino diha niining 
sunodsunod nga mga panghitabo kon kanus-a gi- 
himo kining panaw ngadto sa Arabia. 

Lagmit nga si Pablo miadto sa Arabia human gi- 
layon sa iyang pagkakabig aron sa pagpamalan- 
dong sa kabubut-on sa Diyos alang kaniya. Sa ma- 
ong kahimtang, ang paggamit ni Lucas sa mga 
pulong nga “sa walay langan” nagkahulogan nga sa 
iyang paghibalik sa Damasco ug sa iyang pagpa- 
kig-uban sa mga tinun-an didto, sa walay langan 
gisugdan ni Pablo ang iyang pagwali. Apan, sa Ga- 
lacia 1:17 tin-awng gipakita ni Pablo nga siya wala 
dayon moadto sa Jerusalem, ang bugtong dapit sa 
gawas sa Damasco nga iyang giadtoan sulod nia- 
nang sayong yugto mao ang Arabia. Busa, ang pa- 
naw ngadto sa Arabia mahimong wala mahitabo 
human gilayon sa iyang pagkakabig. Tingali si 
Pablo migugol una ug pipila ka adlaw sa Damasco 
ug mihimo gilayon ug publikong pagsalikway sa 
iyang kanhing dalan sa pagsupak pinaagi sa pag- 
pahayag sa iyang pagtuo kang Kristo sulod sa 
mga sinagoga. Human niadto siya tingali mipanaw 
ngadto sa Arabia (ang tinuod nga katuyoan niini 
wala ibutyag) ug sa iyang pagbalik nagpadayon sa 
iyang pagwali sa Damasco, nga mas masiboton 
alang niini hangtod sa punto nga ang iyang mga 
magsusupak nagtinguha sa pagpatay kaniya. Ang 
duha ka asoy nagsangkapay sa usag usa inay nga 
nagkasumpaki, ug ang suliran lamang mao ang ek- 
saktong pagkasunodsunod sa mga panghitabo, nga 
wala itagana niini nga mga asoy. 

Sa pag-abot sa Jerusalem (tingali sa 36 K.P.: ang 
tulo ka tuig nga gihisgotan sa Galacia 1:18 lagmit 
nga nagkahulogang mga bahin sa tulo ka tuig), na- 
kita ni Pablo nga ang mga igsoon didto wala motuo 
nga siya usa na ka tinun-an. Hinunoa, “gitabangan 
siya ni Bernabe ug gidala siya ngadto sa mga apos- 
toles,” dayag nga kang Pedro ug ‘Santiago nga ig- 
soon sa Ginoo.” (Si Santiago, bisan tuod dili usa sa 
12, matawag nga usa ka apostol tungod kay siya 
nag-alagad niini nga katungdanan alang sa kong- 
regasyon sa Jerusalem.) Sulod sa 15 ka adlaw si 
Pablo miestar uban kang Cefas (Pedro). Samtang 
didto sa Jerusalem, si Pablo nagsulti nga maisogon 
sa ngalan ni Jesus. Sa pagkasayod sa mga igsoon 
nga ang nagsultig-Grego nga mga Hudiyo misulay 
diay sa pagpatay kang Pablo, “ilang gidala siya 
ngadto sa Cesarea ug gipagikan siya paingon sa 
Tarso.”---Buh 9:26-30, Gal 1:18-21. 

Mopatim-aw nga si Pablo (sa mga 41 K.P.) naka- 
pribilehiyo nga makakitag labaw-kinaiyanhong pa- 
nan-awon nga daw tinuod kaayo nga tungod niana 
wala siya mahibalo kon kadto ba diha sa lawas o 
bulag sa lawas nga siya gisakgaw ngadto sa “ikatu- 
long langit.” Ang “ikatulong langit” daw nagtu- 
mong sa kinalabwang matang sa pagmando sa Me- 
siyanikong Gingharian.---2Co 12:1-4. 

Sa ulahi, gidala ni Bernabe si Saulo gikan sa Tar- 
so aron sa pagtabang sa buluhaton sa Antioquia 


PABLO 


taliwala sa nagsultig-Grego nga katawhan didto. Sa 
mga 46 K.P., human sa usa ka tuig nga paghago 
didto sa Antioquia, si Pablo ug Bernabe gipadala sa 
kongregasyon ngadto sa Jerusalem uban ang mga 
hinabang alang sa mga igsoon didto. (Buh 11:22- 
30) Giubanan ni Juan Marcos, sila mibalik sa An- 
tioquia. (Buh 12:25) Human niadto ang balaang es- 
piritu nagsugo nga si Pablo ug Bernabe ilain alang 
sa espesyal nga buluhaton.---Buh 13:1, 2. 

Unang Misyonaryong Panaw. (MAPA, Tomo 2, 
p. 747) Agig pagsunod sa pagtultol sa espiritu, si 
Pablo, uban kang Bernabe ug kang Juan Marcos 
ingong ilang tig-alagad, misugod sa iyang unang 
misyonaryong panaw (mga 47-48 K.P.). Migikan sa 
Seleucia, ang dunggoanan sa Antioquia, sila mila- 
wig paingon sa Cipro. Didto sa mga sinagoga sa Sa- 
lamis, sa S nga kabaybayonan sa Cipro, sila misu- 
god sa “pagmantala sa pulong sa Diyos.” Mitadlas sa 
pulo, sila nakaabot sa Pafos sa K nga kabaybayo- 
nan. Didto ang barangan nga si Elimas misulay sa 
pagsupak sa pamatuod nga gihatag ngadto sa pro- 
konsul nga si Sergio Paulo. Unya gipahinabo ni 
Pablo nga si Elimas temporaryong mabuta. Nahi- 
ngangha sa nahitabo, si Sergio Paulo nahimong usa 
ka magtutuo.--Buh 13:4-12. 

Gikan sa Pafos, si Pablo ug ang iyang mga kau- 
ban milawig paingon sa Asia Minor. Sa ilang pag- 
abot sa Perga sa Romanhong lalawigan sa Pamfilia, 
si Juan Marcos mibiya kanila ug mibalik sa Jerusa- 
lem. Apan si Pablo ug Bernabe milawig paamiha- 
nan ngadto sa Antioquia sa Pisidia. Bisan tuod sila 
nakakaplag ug dakong interes didto, sila sa katapo- 
san giabog gikan sa siyudad tungod sa paghulhog 
sa mga Hudiyo. (Buh 13:13-50) Kay wala mahad- 
lok, sila mipanaw pahabagatan-sidlakan ngadto sa 
Iconio, diin gisugniban usab sa mga Hudiyo ang 
mga panon sa katawhan batok kanila. Sa pagkasa- 
yod sa usa ka laraw sa pagbato kanila, si Pablo ug 
Bernabe mikalagiw ngadto sa Listra sa rehiyon sa 
Licaonia. Human ayoha ni Pablo ang usa ka tawong 
bakol sukad pa sa pagkabata, ang katawhan sa Lis- 
tra naghunahuna nga si Pablo ug Bernabe maoy 
mga diyos nga nagpakatawo. Apan, sa ulahi ang 
mga Hudiyo gikan sa Iconio ug sa Antioquia sa Pi- 
sidia nagsiba sa mga panon sa katawhan batok 
kang Pablo mao nga ilang gibato siya ug giguyod 
ang iyang lawas pagawas sa siyudad, nga nagtu- 
ong siya patay na. Apan, sa dihang gialirongan 
siya sa mga isigka-Kristohanon, si Pablo mitindog 
ug misulod sa Listra. Sa pagkasunod adlaw siya ug 
si Bernabe migikan paingon sa Derbe. Human ma- 
kahimog daghang tinun-an didto, sila namalik sa 
Listra, Iconio, ug Antioquia (sa Pisidia), nga nagpa- 
lig-on ug nagdasig sa mga igsoon ug nagtudlog 
mga ansiyano aron sa pag-alagad sa mga kongre- 
gasyon nga natukod niining mga dapita. Sa ulahi, 


PABLO 


sila nagwali sa Perga ug unya milawig gikan sa 
dunggoanan sa Atalia paingon sa Antioquia sa Sir- 
ya.--Buh 13:51-14:28. 

Isyu Bahin sa Pagtuli. Ang pipila ka tawo 
gikan sa Judea miadto sa Antioquia (sa mga 
49 K.P.), nga miinsistir nga ang mga dili-Hudiyo 
kinahanglang tulion agig pagsunod sa Moisesnong 
Balaod aron makabaton ug kaluwasan. Si Pablo ug 
Bernabe nakiglalis niini. Apan si Pablo, bisan tuod 
nga usa ka apostol, wala mangako sa paghusay ni- 
ining butanga sa iyang kaugalingong awtoridad. 
Hinunoa, nga giubanan ni Bernabe, Tito, ug sa 
uban pa, siya miadto sa Jerusalem aron ipahusay 
ang isyu atubangan sa mga apostoles ug sa mga 
ansiyano sa kongregasyon didto. Unya gihimo ang 
desisyon nga ang pagtuli wala kinahanglana alang 
sa Hentil nga mga magtutuo apan sila kinahang- 
lang magpahilayo sa idolatriya, sa pagkaon ug pag- 
inom ug dugo, ug sa seksuwal nga imoralidad. Ga- 
was sa paghatag ug usa ka sulat nga nagpahibalo 
niini nga desisyon, ang mga igsoon sa kongregas- 
yon sa Jerusalem nagpadala kang Judas ug Silas 
ingong ilang mga hawas aron sa pagpatin-aw nii- 
ning butanga didto sa Antioquia. Labot pa, sa usa 
ka panaghisgot uban kang Pedro (Cefas), Juan, ug 
sa tinun-ang si Santiago, gikauyonan nga si Pablo 
ug Bernabe magpadayon sa pagwali ngadto sa dili- 
tinuling mga Hentil.---Buh 15:1-29, Gal 2:1-10. 

Pipila ka panahon human niini, si Pedro personal 
nga miadto sa Antioquia sa Sirya ug nakig-uban sa 
Hentil nga mga Kristohanon. Apan, sa pag-abot sa 
pipila ka Hudiyo gikan sa Jerusalem, dayag nga tu- 
ngod sa kahadlok sa tawo, siya nagpalayo gikan sa 
mga dili-Hudiyo, sa ingon milihok nga supak sa 
pagtultol sa espiritu nga ang unodnong panagkala- 
hi dili mahinungdanon sa Diyos. Bisan si Bernabe 
nahisalaag. Sa pagkamatikod niini, si Pablo maiso- 
gong nagsaway kang Pedro diha sa publiko, kay 
ang iyang panggawi makadaot sa pag-uswag sa 
Kristiyanidad.---Gal 2:11-14. 

Ikaduhang Misyonaryong Panaw. (MAPA, 
Tomo 2, p. 747) Sa ulahi, gihunahuna ni Pablo ug 
Bernabe ang pagduaw sa mga igsoon sa mga siyu- 
dad nga ilang giwalihan panahon sa ilang unang 
misyonaryong panaw. Ang usa ka panaglalis kon 
dad-on ba si Juan Marcos, tungod kay siya mibiya 
man kanila sa unang higayon, misangpot sa pa- 
nagbulag ni Pablo ug Bernabe. Busa gipili ni Pablo 
si Silas (Silvano) ug mipanaw latas sa Sirya ug 
ngadto sa Asia Minor (mga 49-52 K.P.). Dayag nga 
didto sa Listra, gihikay ni Pablo nga makauban ang 
batan-ong lalaki nga si Timoteo ug siya usab iyang 
gituli. (Buh 15:36-16:3) Bisan tuod ang pagtuli dili 
na usa ka Kristohanong kinahanglanon, kon ang 
mestisong Hudiyo nga si Timoteo nagpabilin pang 
dili-tinuli, magpahinabo gayod kini sa mga Hudiyo 

nga magmapihigon sa pagwali ni Pablo. Busa, pi- 
naagi sa pagkuha niining posibleng babag, si Pablo 
milihok sumala sa iyang gisulat sa ulahi ngadto sa 
mga taga-Corinto: “Ngadto sa mga Hudiyo ako na- 
himong ingon sa usa ka Hudiyo.”---1Co 9:20. 

Usa ka gabii niana didto sa Troas sa Dagat Aege- 
an, si Pablo nakakitag panan-awon bahin sa usa ka 
tawong Macedonianhon, nga nangaliyupo kaniya: 
“Dali ngari sa Macedonia ug tabangi kami.” Mihina- 
pos nga kini maoy kabubut-on sa Diyos, si Pablo ug 
ang iyang mga kauban sa pagmisyonaryo, duyog 
ni Lucas nga mananambal, milawig paingon sa 
Macedonia, sa Uropa. Didto sa Filipos, ang pangu- 
nang siyudad sa Macedonia, si Lydia ug ang iyang 
panimalay nahimong mga magtutuo. Ang pagwa- 
la ni Pablo sa mga gahom sa pagpanag-an sa usa 
ka batan-ong babaye pinaagi sa paghingilin sa usa 
ka demonyo gikan kaniya misangpot sa iyang pag- 
kabilanggo uban ni Silas. Apan ang usa ka linog 
nagpagawas kanila, ug ang magbalantay sa bilang- 
goan ug ang iyang panimalay nahimong mga Kris- 
tohanon. Tungod sa pag-insistir ni Pablo, pinasu- 
kad sa iyang Romanong pagkalungsoranon, ang 
mga mahistrado sibil personal nga miadto aron pa- 
gawason ang apostol ug si Silas gikan sa bilanggo- 
an. Human dasiga ang mga igsoon, si Pablo ug ang 
iyang mga kauban mipanaw latas sa Ampipolis ug 
Apolonia paingon sa Tesalonica. Usa ka kongregas- 
yon sa mga magtutuo ang natukod didto. Apan, 
ang masinahong mga Hudiyo nagsugnib ug kagu- 
bot batok kang Pablo. Tungod niini si Pablo ug Silas 
gipadala sa mga igsoon ngadto sa Berea. Daghan 
usab ang nahimong mga magtutuo didto, apan 
ang kasamok nga gipahinabo sa mga Hudiyo gikan 
sa Tesalonica nagpugos kang Pablo sa pagbiya. 
--Buh 16:8-17:14. 

Gihatod sa mga igsoon ang apostol ngadto sa 
Atenas. Ang iyang pagwali sa tiyanggihan didto 
misangpot sa pagdala kaniya ngadto sa Areopago. 
Ang iyang depensa nakatukmod kang Dionisio, usa 
sa mga maghuhukom sa korte nga nagkatigom 
didto, ug sa uban pa sa pagdawat sa Kristiyanidad. 
(Buh 17:15-34) Unya si Pablo miadto sa Corinto, 
mipuyo uban sa magtiayong Hudiyo nga si Aquila 
ug Priscila ug sa popanahon nagtrabaho uban ka- 
nila ingong tighimog tolda. Gikan sa Corinto, lag- 
mit gisulat ni Pablo ang iyang duha ka sulat ngad- 
to sa mga taga-Tesalonica. Human makapanudlo sa 
Corinto sulod sa usa ka tuig ug tunga ug nakatukod 
ug usa ka kongregasyon, siya giakusar sa mga Hu- 
diyo sa atubangan ni Galio. Apan gidismis ni Galio 
ang kaso. (Buh 18:1-17) Sa ulahi si Pablo milawig 
paingon sa Cesarea, mihunong una sa Efeso ug 
nagwali didto. Gikan sa Cesarea ang apostol “mitu- 
ngas ug gipangomosta ang kongregasyon,” sa wa- 
lay duhaduha nagtumong sa kongregasyon sa Je- 

rusalem, ug unya miadto sa Antioquia sa Sirya. 
(Buh 18:18-22) Lagmit nga una pa niana gikan sa 
Corinto o kaha nianang tungora gikan sa Antioquia 
sa Sirya nga iyang gisulat ang iyang sulat ngadto 
sa mga taga-Galacia. 

Ikatulong Misyonaryong Panaw. (MAPA, 
Tomo 2, p. 747) Sa iyang ikatulong misyonaryong 
panaw (mga 52-56 K.P.), si Pablo miduaw pag- 
usab sa Efeso ug kuging nagwali didto sulod sa 
mga tulo ka tuig. Gikan sa Efeso iyang gisulat ang 
iyang unang sulat ngadto sa mga taga-Corinto ug, 
lagmit nga gipadala si Tito aron sa pagtabang sa 
mga Kristohanon didto. Human sa kagubot nga gi- 
mugna sa platero nga si Demetrio batok kaniya, si 
Pablo mibiya sa Efeso ug mipaingon sa Macedonia. 
Nakadawat ug balita gikan sa Corinto pinaagi kang 
Tito, si Pablo nga didto sa Macedonia naghimo sa 
iyang ikaduhang sulat ngadto sa mga taga-Corin- 
to. Sa wala pa mobiya sa Uropa dala ang mga amot 
gikan sa mga igsoon sa Macedonia ug Acaya alang 
sa mga kabos nga mga Kristohanon sa Jerusalem, 
ug lagmit gayod samtang siya didto sa Corinto, gi- 
sulat ni Pablo ang iyang sulat ngadto sa mga taga- 
Roma.--Buh 19:1-20:4, Rom 15:25, 26; 2Co 2:12, 
13, 7:5-7. 

Sa iyang pagpaingon sa Jerusalem, si Pablo mi- 
hatag ug pakigpulong didto sa Troas ug gibanhaw 
ang aksidenteng namatay nga si Eutiko. Siya usab 
mihunong sa Mileto, diin didto nakigkita siya sa 
mga magtatan-aw sa kongregasyon sa Efeso, nag- 
asoy sa iyang ministeryo sa distrito sa Asia, ug 
nagdasig kanila sa pagsundog sa iyang panig-ing- 
nan.---Buh 20:6-38. 

Pagdakop. Samtang si Pablo nagpadayon sa 
iyang panaw, ang Kristohanong mga manalagna 
nga iyang nahibalag nagtagna nga ang mga gapos 
naghulat kaniya didto sa Jerusalem. (Buh 21:4-14, 
itandi ang 20:22, 23.) Ang ilang mga tagna natu- 
man. Samtang si Pablo didto sa templo aron sa 
paghinlo sa iyang kaugalingon sa seremonyal nga 
paagi, ang mga Hudiyo nga taga-Asia nagsugnib 
sa magubtanong panon sa paghimog kapintasan 
batok kaniya, apan ang mga sundalong Romano 
nagluwas sa apostol. (Buh 21:26-33) Sa iyang pag- 
saka sa hagdanan paingon sa kuwartel sa mga 
sundalo, si Pablo gitugotan sa pagpamulong ngad- 
to sa mga Hudiyo. Sa dihang gihisgotan niya ang 
iyang buluhaton sa pagwali ngadto sa mga Hen- 
til, ang kapintasan misugod na usab. (Buh 21:34- 
22:22) Didto sa sulod sa kuwartel sa mga sundalo, 
si Pablo gipahiluna aron latigohon sa paningkamot 
nga matino kon unsa ang iyang sala. Napugngan 
kini sa apostol tungod kay iyang gipaila nga siya 
usa ka Romanong lungsoranon. Pagkasunod adlaw 
ang kaso ni Pablo gidala sa atubangan sa Sanhed- 
rin. Lagmit nakasabot nga dili siya makabaton 

ug makataronganong paghusay, gipaningkamotan 
ni Pablo nga magpahinabog panagkabahin tali sa 
mga Pariseo ug mga Saduseo pinaagi sa paghimo 
sa pagkabanhaw nga usa ka isyu sa iyang kaso. 
Sanglit siya mituo man sa pagkabanhaw ug “usa ka 
anak sa mga Pariseo,” gipaila ni Pablo ang iyang 
kaugalingon ingong usa ka Pariseo ug sa ingon mi- 
lampos sa pagpahinabog panagkabahin tali sa mga 
Pariseo ug sa mga Saduseo, kinsa wala motuo sa 
pagkabanhaw.---Buh 22:23-23: 10. 

Tungod sa usa ka laraw batok sa binilanggong si 
Pablo gikinahanglan siyang ibalhin gikan sa Jeru- 
salem ngadto sa Cesarea. Mga pipila ka adlaw sa 
ulahi ang Hataas nga Saserdoteng si Ananias, ang 
pipila ka ansiyano sa mga Hudiyo, ug ang orador 
nga si Tertulo miadto sa Cesarea aron isang-at ang 
ilang kaso batok kang Pablo sa atubangan ni Go- 
bernador Felix, nga nag-akusar kang Pablo sa pag- 
sugnib ug pag-alsa sa pamunoan ug sa pagsulay sa 
pagpasipala sa templo. Gipakita sa apostol nga wa- 
lay ebidensiya nga ikapamatuod sa mga sumbong 
batok kaniya. Apan si Felix, nga naglaom nga hip- 
hipan, nagtener kang Pablo sulod sa duha ka tuig. 
Sa dihang gipulihan si Felix ni Festo, gibangon 
pag-usab sa mga Hudiyo ang ilang mga sumbong. 
Ang kaso gihusay pag-usab didto sa Cesarea, ug 
aron nga dili ikabalhin ang husay ngadto sa Jeru- 
salem, si Pablo miapelar kang Cesar. Sa ulahi, hu- 
man ipahayag ang iyang kaso sa atubangan ni Ha- 
ring Herodes Agripa II, si Pablo ug ang uban pang 
mga binilanggo gidala ngadto sa Roma niadtong 
mga 58 K.P.--Buh 23: 12-27:1. 

Ang Una ug Ikaduhang Pagkabilanggo Did- 
to sa Roma. Sa ilang paglawig, ang barko nga 
gisakyan ni Pablo ug niadtong uban kaniya nalu- 
nod duol sa pulo sa Malta. Human makapalabay sa 
tingtugnaw didto, sila sa kataposan nakaabot sa 
Roma. (MAPA, Tomo 2, p. 750) Si Pablo gitugotan 
nga magpabilin sa iyang inabangan nga balay, 
apan binantayan ug sundalo. Sa wala madugay hu- 
man sa iyang pag-abot, gihikay ni Pablo ang usa ka 
panagkatigom kauban sa kadagkoan sa mga Hudi- 
yo. Apan pipila lamang ang mituo. Ang apostol 
nagpadayon sa pagwali sa tanan nga miadto kani- 
ya sulod sa duha ka tuig, gikan sa mga 59 hang- 
tod sa 61 K.P. (Buh 27:2-28:31) Sulod niining pa- 
nahona gisulat usab niya ang iyang mga sulat 
ngadto sa mga taga-Efeso (4:1: 6:20), taga-Fili- 
pos (1:7, 12-14), taga-Colosas (4:18), kang Filemon 
(ber 9), ug dayag usab ngadto sa mga Hebreoha- 
non. (HULAGWAY, Tomo 2, p. 750) Mopatim-aw nga 
si Cesar Nero nagpahayag kang Pablo nga inosente 
ug nagpagawas kaniya. Dayag nga gipadayon ni 
Pablo ang iyang misyonaryong kalihokan, nga ka- 
uban si Timoteo ug Tito. Human ibilin si Timoteo 
didto sa Efeso ug si Tito sa Creta, si Pablo, lagmit 

gikan sa Macedonia, nagsulat kanila ug mga sulat 
maylabot sa ilang mga katungdanan. (1Ti 1:3, Tit 
1:5) Wala mahibaloi kon gipadayon pa ba sa apos- 
tol ang iyang buluhaton ngadto sa Espanya una 
pa sa iyang kataposang pagkabilanggo sa Roma. 
(Rom 15:24) Sa panahon niana nga pagkabilanggo 
(mga 65 K.P.) si Pablo nagsulat sa iyang ikaduhang 
sulat ngadto kang Timoteo, diin diha niana iyang 
gipasabot nga ang iyang kamatayon nagkahiduol 
na. (2Ti 4:6-8) Lagmit nga gipatay si Pablo ingong 
martir sa mga kamot ni Nero wala madugay hu- 
man niadto. 

Usa ka Panig-ingnan nga Takos Pagasun- 
dogon. Tungod sa iyang pagkamatinumanon sa 
iyang pagsundog sa panig-ingnan ni Kristo, si 
apostol Pablo nakaingon: “Mahimong mga tigsun- 
dog kanako.” (1Co 4:16, 11:1, Flp 3:17) Si Pablo alis- 
to sa pagsunod sa pagtultol sa espiritu sa Diyos. 
(Buh 13:2-5, 16:9, 10) Siya dili tigbaligya sa Pulong 
sa Diyos, kondili nagsulti uban ang katim-os. (2Co 
2:17) Bisan tuod edukado, si Pablo wala magtingu- 
hang dayegon sa uban pinaagi sa iyang sinultihan 
(1Co 2:1-5) ni nagtinguha siyang pahimut-an ang 
mga tawo. (Gal 1:10) Wala siya moinsistir nga bu- 
haton ang mga butang bisan tuod aduna siyay ka- 
tungod sa pagbuhat niana, apan mapailin-ilinon 
siya sa mga tawo nga iyang giwalihan, nga nag- 
amping nga dili makapandol sa uban.--1Co 9:19- 
26; 2Co 6:3. 

Sa panahon sa iyang ministeryo, si Pablo nagma- 
siboton pag-ayo, nga mipanaw ug linibo ka milya 
sa dagat ug yuta, nga nagtukod ug daghang kong- 
regasyon sa Uropa ug Asia Minor. Busa wala siya 
magkinahanglan ug mga rekomendasyon nga si- 
nulat sa tinta apan makapunting sa buhing mga 
sulat, ang mga tawo nga nahimong mga magtutuo 
pinaagi sa iyang mga paningkamot. (2Co 3:1-3) Bi- 
san pa niana, mapainubsanon niyang giila nga siya 
usa ka ulipon (Flp 1:1), obligado sa pagpahayag 
sa maayong balita. (1Co 9:16) Wala niya pasi- 
dunggi ang iyang kaugalingon, apan naghatag sa 
tanang pasidungog ngadto sa Diyos ingong ang 
Usa nga maoy nagpatubo (1Co 3:5-9) ug ang Usa 
nga naghimo kaniyang makabaton ug igong kata- 
kos alang sa ministeryo. (2Co 3:5, 6) Gipabilhan 
pag-ayo sa apostol ang iyang ministeryo, gihima- 
ya kini ug giila nga kini iyang nabatonan tu- 
ngod sa kapahayagan sa kaluoy sa Diyos ug sa 
iyang Anak. (Rom 11:13, 2Co 4:1, 1Ti 1:12, 13) 
Ngadto kang Timoteo siya misulat: “Ang hinung- 
dan kon nganong ako gipakitaag kaluoy mao nga 
pinaagi kanako ingong kinalabwang pananglitan 
si Kristo Jesus makapasundayag sa tanan niyang 
hataas-nga-pailob ingong usa ka sanglitanan niad- 
tong magabutang sa ilang pagtuo kaniya alang sa 
kinabuhing walay kataposan. ”--1ITi 1:16. 

Tungod kay maglulutos kanhi sa mga Kristoha- 
non, wala isipa ni Pablo ang iyang kaugalingon 
ingong takos tawgong apostol ug miila nga siya na- 
himong apostol tungod lamang sa dili-takos nga 
kalulot sa Diyos. Kay gitinguha nga kining dili- 
takos nga kalulot nga gihatag kaniya dili mahi- 
mong walay kapuslanan, si Pablo naghago nga la- 
baw kay sa ubang mga apostoles. Bisan pa niana 
siya nasayod nga pinaagi lamang sa dili-takos nga 
kalulot sa Diyos nga iyang natuman ang iyang mi- 
nisteryo. (1Co 15:9, 10) “Sa tanang butang,” matod 
ni Pablo, “ako adunay kusog pinaagi kaniya nga 
naghatag ug gahom kanako.” (Flp 4:13) Siya nag- 
antos pag-ayo apan wala magreklamo. Sa pagtandi 
sa iyang mga kasinatian niadtong sa uban, siya mi- 
sulat (mga 55 K.P.): “Sa mga paghago mas daghan, 
sa mga pagbilanggo mas daghan, sa mga pagbun- 
0g naghingapin, sa pag-ungaw sa kamatayon ma- 
kadaghan. Sa mga Hudiyo kalima ako nakadawat 
ug kap-atan ka hampak kulang ug usa, katulo ako 
gigarote, kausa ako gibato, katulo ako nakasinatig 
pagkalunod, usa ka gabii ug usa ka adlaw ang gi- 
gugol ko sa lawod, sa mga panaw masubsob, sa ka- 
peligrohan sa mga suba, sa kapeligrohan gikan sa 
mga tulisan sa dalan, sa kapeligrohan gikan sa ka- 
ugalingon kong rasa, sa kapeligrohan gikan sa ka- 
nasoran, sa kapeligrohan diha sa siyudad, sa kape- 
ligrohan diha sa kamingawan, sa kapeligrohan sa 
dagat, sa kapeligrohan taliwala sa mini nga mga 
igsoon, sa kahago ug kabudlay, sa masubsob nga 
pagtukaw sa kagabhion, sa kagutom ug sa kau- 
haw, sa pagkawalay-kaon makadaghan, sa katug- 
naw ug sa kahubo. Gawas pa nianang mga buta- 
nga nga panggawas, anaay nagapiit kanako sa 
adlaw-adlaw, ang kahingawa sa tanang kongregas- 
yon.” (2Co 11:23-28, 6:4-10, 7:5) Gawas pa niining 
tanan ug sa uban pa nga nasinati niya sa misunod 
nga katuigan, kinahanglang sagubangon ni Pablo 
ang usa ka “tunok sa unod” (2Co 12:7), lagmit usa 
ka sakit sa mata o laing matang sa sakit.---Itandi 
ang Buh 23:1-5, Gal 4:15; 6:11. 

Ingong dili-hingpit, nasinati ni Pablo ang pada- 
yong pakigbugno tali sa iyang hunahuna ug sa 
iyang makasasalang unod. (Rom 7:21-24) Apan 
wala siya mohunong. Siya miingon: “Ako nagmak- 
mak sa akong lawas ug naghimo niini nga samag 
ulipon, aron, human ako makawali sa uban, ako 
dili sa unsa mang paagi mahimong dili-inuyonan.” 
(1Co 9:27) Kanunayng gibutang ni Pablo sa iyang 
atubangan ang mahimayaong ganti sa imortal nga 
kinabuhi didto sa mga langit. Iyang gilantaw ang 
tanang pag-antos ingong walay bili kon itandi sa 
himaya nga iyang madawat ingong ganti sa pag- 
kamatinumanon. (Rom 8:18, Flp 3:6-14) Busa, da- 
yag nga sa hapit na ang iyang kamatayon, si Pab- 
lo misulat: “Gibugno ko na ang maayong bugno, 

natapos ko na ang pagdagan sa lumba, nasunod ko 
na ang pagtuo. Sukad niining panahona adunay gi- 
gahin alang kanako nga purongpurong sa pagka- 
matarong.”--2Ti 4:7, 8. 

Ingong inspiradong apostol, si Pablo may awtori- 
dad sa pagmando ug pagsugo, ug gibuhat niya kini 
(1Co 14:37, 16:1, Col 4:10, 1Te 4:2, 11; itandi ang 
1Ti 4:11), apan siya mipalabi sa pag-awhag sa mga 
igsoon pinasukad sa gugma, nga nangaliyupo ka- 
nila pinaagi sa “kaluoy sa Diyos” ug pinaagi sa “ka- 
lumo ug kalulot ni Kristo.” (Rom 12:1: 2Co 6:11-13, 
8:8: 10:1: Flm 8, 9) Siya malumo ug nagpakitag 
malumong pagmahal alang kanila, nga nagtambag 
ug naghupay kanila sama sa usa ka amahan. (1Te 
2:7, 8, 11, 12) Bisan tuod nga siya may katungod sa 
pagdawat ug materyal nga hinabang gikan sa mga 
igsoon, siya mipalabi sa pagtrabaho pinaagi sa 
iyang mga kamot aron dili mahimong gastosong 
pabug-at. (Buh 20:33-35, 1Co 9:18, 1Te 2:6, 9) 
Ingong resulta, usa ka suod nga bugkos sa inigso- 
ong pagbati ang naugmad tali kang Pablo ug niad- 
tong iyang gialagaran. Ang mga magtatan-aw sa 
kongregasyon sa Efeso nasakitan kaayo ug mihilak 
sa pagkasayod nga sila dili na makakita pag-usab 
kaniya. (Buh 20:37, 38) Si Pablo nahingawa kaayo 
sa espirituwal nga kaayohan sa iyang mga isigka- 
Kristohanon ug buot mobuhat kutob sa iyang ma- 
arangan sa pagtabang kanila nga maseguro ang 
ilang langitnong pagtawag. (Rom 1:11; 15:15, 16, 
Col 2:1, 2) Siya kanunayng nahinumdom kanila 
diha sa iyang mga pag-ampo (Rom 1:8, 9; 2Co 13:7, 
Efe 3:14-19, Flp 1:3-5, 9-11; Col 1:3, 9-12, 1Te 1: 
2, 3, 2Te 1:3) ug naghangyo nga sila usab mag- 
ampo alang kaniya. (Rom 15:30-32: 2Co 1:11) Siya 
nadasig sa gipakitang pagtuo sa iyang mga isigka- 
Kristohanon. (Rom 1:12) Sa laing bahin, si Pablo 
malig-on sa kon unsay matarong, dili magpanuko 
sa pagtul-id bisan sa isigkaapostol sa dihang kana 
kinahanglanon alang sa pag-uswag sa maayong 
balita.--1Co 5:1-13, Gal 2:11-14. 


Si Pablo ba usa sa 12 ka apostoles? 


Bisan tuod nga may malig-ong pagsalig ug mga 
pamatuod sa iyang pagkaapostol, wala gayod ilakip 
ni Pablo ang iyang kaugalingon taliwala sa “napu- 
log-duha.” Sa wala pa ang Pentekostes, ingong re- 
sulta sa Kasulatanhong tambag ni Pedro, ang ka- 
tigoman sa mga Kristohanon nangitag ipuli sa 
dili-matinumanong si Judas Iskariote. Duha ka ti- 
nun-an ang napili ingong mga kandidato, tinga- 
li pinaagi sa mga boto sa lalaking mga membro sa 
katigoman (kay si Pedro namulong ngadto sa “Mga 
katawhan, mga igsoon [nga lalaki]”: Buh 1:16). 
Unya sila nag-ampo kang Jehova nga Diyos (itandi 
ang Buh 1:24 sa 1Sa 16:7: Buh 15:7, 8) aron Iyang 

itudlo kon kinsa sa duha ang iyang gipili nga 
mopuli sa dili-matinumanong apostol. Human sa 
ilang pag-ampo, sila nagripa ug “ang ripa natu- 
nong kang Matias.”--Buh 1:15-26, itandi ang Pr 
16:33. 

Dili kaduhaduhaan nga si Matias mao gayod ang 
gipili sa Diyos. Tinuod nga human makabig, si Pab- 
lo nahimong prominente kaayo ug ang iyang mga 
paghago milabaw niadtong sa tanang uban pang 
mga apostoles. (1Co 15:9, 10) Apan walay pamatu- 
od nga si Pablo personal nga gimbut-an daan nga 
mahimong apostol nga tungod niana ang Diyos dili 
molihok sumala sa pag-ampo sa Kristohanong ka- 
tigoman ug magbiling bukas sa nabakanteng dapit 
ni Judas hangtod sa pagkakabig ni Pablo, ug sa 
ingon maghimo sa pagkatudlo ni Matias ingong 
pagbuot lamang sa Kristohanong katigoman. Sa 
kasukwahi, adunay malig-ong ebidensiya nga si 
Matias maoy kapuli nga tinudlo sa Diyos. 

Sa Pentekostes ang pagbubo sa balaang espiritu 
naghatag sa mga apostoles ug talagsaong mga ga- 
hom, sila lamang ang gipakitang makahimo sa 
pagpatong sa mga kamot ibabaw sa mga bag-ong 
nabawtismohan ug sa pagtuga kanila sa milagro- 
song mga gasa sa espiritu. (Tan-awa ang APOSTOL 
[Milagrosong mga gahom].) Kon si Matias dili mao 
ang pinili sa Diyos, ang iyang pagkawalay-katakos 
sa pagbuhat niini madayag unta sa tanan. Ang re- 
kord nagpakita nga dili kana ang kahimtang. Si Lu- 
cas, ang magsusulat sa Mga Buhat, maoy kauban 
ug kaabag ni Pablo panahon sa iyang pipila ka pa- 
naw, ug busa ang basahon sa Mga Buhat nag- 
pabanaag ug nahiuyon gayod sa panghunahuna 
ni Pablo bahin niini. Kini nga basahon naghisgot 
nga gitudlo sa “napulog-duha” ang pito ka tawo 
aron nga maoy moatiman sa suliran sa pag-apod- 
apod ug pagkaon. Kini maoy human sa Pentekos- 
tes 33 K.P. apan sa wala pa ang pagkakabig ni 
Pablo. Sa ingon, si Matias giila dinhi ingong usa 
sa “napulog-duha,” ug siya nakig-ambit sa ubang 
mga apostoles sa pagpatong sa mga kamot ibabaw 
sa pito ka pinili.---Buh 6: 1-6. 

Nan kang kinsang ngalan ang makita taliwala ni- 
adtong “napulog-duha ka patukoranang bato” sa 
Bag-ong Jerusalem sa panan-awon ni Juan---kang 
Matias o kang Pablo? (Pin 21:2, 14) Usa ka matang 
sa pangatarongan daw mopatim-aw nga lagmit 
gayod nga kang Pablo. Siya nakaamot ug dako sa 
Kristohanong kongregasyon pinaagi sa iyang mi- 
nisteryo ug ilabina pinaagi sa iyang pagsulat sa 
dakong bahin sa Kristohanon Gregong Kasulatan 
(14 ka sulat ang gipasidungog kaniya). Niining ba- 
hina si Pablo “milabaw' kang Matias, kinsa wala na 
hisgoti human sa Buhat kapitulo 1. 

Apan ang makataronganong pagtagad mopada- 
yag nga si Pablo milabaw' usab sa daghan sa 12 ka 

orihinal nga mga apostoles, nga ang pipila kanila 
talagsa na lang nganli gawas sa mga talaan sa mga 
apostoles. Sa panahon nga si Pablo nakabig, ang 
Kristohanong kongregasyon, ang espirituwal nga 
Israel, natukod o napundar na, ug nagmauswagon 
na tingali sulod sa usa ka tuig o kapin pa. Dugang 
pa, ang unang kanonikal nga sulat ni Pablo dayag 
nga gisulat sa mga 50 K.P. (tan-awa ang TESALONI- 
CA, MGA SULAT NGADTO SA MGA TAGA-) o mga 17 ka 
tuig human sa pagkatukod sa bag-ong nasod sa es- 
pirituwal nga Israel sa Pentekostes sa 33 K.P. Kini 
nga mga kamatuoran, dugang pa sa mga ebiden- 
siya nga nahisgotan na niining artikuloha, nagpa- 
tin-aw niini. Busa, daw makataronganon nga ang 
orihinal nga pinili sa Diyos, nga mao, si Matias, 
ingong usa nga mopuli kang Judas taliwala sa “na- 
pulog-duha ka apostoles sa Kordero,” nagpabiling 
lig-on ug wala maapektohi sa ulahing pagkaapostol 
ni Pablo. 

Nan, unsay katuyoan sa pagkaapostol ni Pablo? Si 
Jesus mismo nag-ingon nga kadto maoy alang sa 
usa ka partikular nga katuyoan---dili ingong kapuli 
ni Judas---kondili nga si Pablo mag-alagad ingong 
usa ka “apostol [usa nga pinadala] ngadto sa kana- 
soran’ (Buh 9:4-6, 15), ug giila kini ni Pablo ingong 
mao ang katuyoan sa iyang pagkaapostol. (Gal 1: 
15, 16, 2:7, 8; Rom 1:5, 1Ti 2:7) Sanglit ingon man 
niini, ang iyang pagkaapostol wala kinahanglana 
nga mahimong usa ka patukoranan sa dihang ang 
espirituwal nga Israel gitukod niadtong Pentekos- 
tes, 33 K.P. 


PABOREYAL [Heb., tukkiyim” (plural)]. Usa 
kini ka dakong langgam nga sanag ug bulok nga 
kapamilya sa pheasant, nga halos parehog gidak- 
on sa pabo. Ang paboreyal (Pavo muticus ug Pavo 
cristatus) nailhan ilabina sa maanindot, sanag-ber- 
de ug bulawanon ug bulok nga balhibo sa ikog nii- 
ni nga may asul ug dagkong samag-mata nga pun- 
tikpuntik. Puwedeng bukharon sa paboreyal ang 
ikog niini aron mahimong maanindot nga lingi- 
nong salipod, o paypay, nga modapat sa yuta ang 
isigkatumoy. Pakurogon sa paboreyal ang mibukad 
nga ikog niini, ug kini mokanaas ug ang mga bal- 
hibo mopatunghag lainlain, magilawong mga ko- 
lor. Ang liog ug dughan niini nindot usab ug bulok 
nga sinawong berde ug asul. Tungod sa talagsaon 
kaayong katahom niini, kining langgama bililhon 
kaayo sukad pa sa karaang kapanahonan. 

Sa panahon ni Haring Solomon, ang iyang panon 
sa mga barko sa Tarsis nga molawig kausa sa ma- 
tag tulo ka tuig, magdalag “bulawan ug plata, 
garing, ug mga aliwas ug mga paboreyal.” (1Ha 
10:22) Samtang ang pipila ka barko ni Solomon mi- 
lawig paingon sa Opir (lagmit sa dapit sa Pu- 
lang Dagat, 1Ha 9:26-28), ang 2 Cronicas 9:21 nag- 

hisgot sa mga barko nga “mag-adtoan sa Tarsis” 
(lagmit sa Espanya) nga nagdala sa mga butang 
nga gihisgotan, lakip ang mga paboreyal. Busa, dili 
tino kon diing dapita giimportar ang mga pabore- 
yal. Kining maanindot nga mga langgam gituohan 
nga lumad sa HS sa Asia ug kini daghan sa India 
ug Sri Lanka. Ang uban nagtuo nga ang Hebreoha- 
nong ngalan (tukki'yim') angayng ilangkit sa pu- 
long nga tokei, ang Karaang Tamil nga ngalan sa 
paboreyal. Ang panon sa mga barko ni Solomon 
lagmit nga nakakuhag mga paboreyal sa dihang 
ang mga barko milawig subay sa ilang naandan 
nga ruta ug mihapit sa pipila ka sentro sa negosyo 
nga may mga kontak sa India. Makaiikag usab 
ang giingon sa The Animal Kingdom, ni Frederick 
Drimmer: “Sulod sa mga kasiglohan ang mga si- 
yentipiko nagtuo nga walay paboreyal sa Aprika 
--ang nahibaloang puy-anan niini mao ang Sid- 
lakang India ug habagatan-sidlakang Asia. Kini 
nga pagtuo sa mga naturalista nausab niadtong 
1936, sa dihang ang paboreyal sa Congo [Afropavo 
congensis] nakaplagan didto sa Belgian Congo.” 
--1954, Tomo II, p. 988. 

Ang uban mipabor nga ilangkit ang Hebreoha- 
nong pulong nga tuk:kiyim’ sa Ehiptohanong pu- 
long nga ky, usa ka matang sa aliwas. 


PADAN [lagmit, Kapatagan (Patag nga Yuta)]. 
Ang pinamubo sa “Padan-aram” (Gen 35:9: 48:7), 
lagmit mao ra ang “yuta sa Sirya [Aram].” (Gen 28: 
6, 7: Os 12:12) Ang Padan maoy usa ka rehiyon pa- 
libot sa siyudad sa Haran sa amihanang Mesopota- 
mia. (Gen 28:7, 10; 29:4) Bisan tuod nga giisip sa 
pipila nga managsama ra ang Padan ug ang Aram- 
naharaim, lagmit gayod nga ang Padan maoy usa 
ka bahin sa Aram-naharaim. (Gen 24:10, ftn sa 
Rbi8, 25:20, ftn sa Rbi8) Mahimong mao kini ang 
kahimtang tungod kay ang Aram-naharaim nag- 
lakip ug kabukiran, nga dili mohaom sa Padan, kon 
husto ang pagsabot sa ngalan niini nga nagkahulo- 
gang “kapatagan,” “patag nga yuta.”--Num 23:7, 
ftn sa Rbi8, Deu 23:4, ftn sa Rbi8. 

Ang patriarkang si Abraham temporaryong mi- 
puyo didto sa Haran sa Padan. (Gen 12:4: 28:7, 10) 
Sa ulahi, ang iyang anak nga lalaki nga si Isaac ug 
dayon ang iyang apo nga si Jacob nangasawa gi- 
kan sa mga anak sa iyang mga paryente didto. 
(Gen 22:20-23, 25:20, 28:6) Si Jacob mismo migu- 
gol ug 20 ka tuig sa Padan sa pag-alagad sa iyang 
ugangang lalaki nga si Laban. (Gen 31:17, 18, 36, 
41) Samtang nagpuyo didto, siya nanganak kang 
Dina ug sa 11 ka anak nga lalaki. (Gen 29:20- 
30:24) Ang iyang ika-12 nga anak nga lalaking si 
Benjamin natawo sa Canaan.--Gen 35:16-18, 22- 
26: 46:15, 48:7. 


PADAN-ARAM. Tan-awa ang PADAN. 

PADON [gikan sa lintunganayng pulong nga 
nagkahulogang “tubos"]. Pangulo sa usa ka banay 
sa mga Netinim sa bahin sa amahan. “Ang mga 
anak ni Padon” namalik uban kang Zorobabel gikan 
sa pagkadestiyero sa Babilonya.--Esd 2:1, 2, 43, 
44: Neh 7:46, 47. 


PAFOS. Usa ka siyudad sa K nga baybayon sa 
pulo sa Cipro. Dinhi si Pablo, human makatabok sa 
pulo uban kang Bernabe ug Juan Marcos, nakahi- 
balag sa barangan nga si Bar-Jesus (Elimas), kinsa 
misupak sa ilang pagwali ngadto sa prokonsul nga 
si Sergio Paulo. Tungod niini siya sa milagrosong 
paagi temporaryo nga gibutaan ni Pablo. Kay na- 
kasaksi niini, si Sergio Paulo nakombertir sa Kristi- 
yanidad.--Buh 13:6-13. 

Duha ka siyudad sa Cipro ang ginganlag Pafos, 
ang “Daang Pafos” ug ang “Bag-ong Pafos.” Ang 
Bag-ong Pafos, ang siyudad nga gihisgotan sa asoy 
sa Mga Buhat, mao ang kaulohan sa lalawigan sa 
Cipro nga ilalom sa senado sa dihang si Pablo mi- 
duaw sa pulo panahon sa iyang unang misyonar- 
yong panaw. Gituohan nga ang siyudad mao ang 
mga kagun-oban sa karaang dunggoanan sa Pafos, 
nga nahimutang mga 15 km (9 mi) sa AK sa “Da- 
ang Pafos” (Kouklia). Ang kinaiyanhong dunggoa- 
nan didto, nga nagsilbing base nabal sulod sa Gre- 
go ug Romanhong kapanahonan, tino nga mao ang 
dapit nga gigikanan ni Pablo ug sa iyang mga kau- 
banan sa ilang paglawig sa AAK paingon sa Perga 
sa Asia Minor. Ang dagkong mga bato sa karaang 
dunggoanan sa Pafos anaa pa gihapon, maingon 
man ang mga nahibilin sa lainlaing pangpubliko 
ug pangpribado nga mga tinukod ug ang usa ka 
paril sa siyudad. 

Walay duhaduha nga si Bernabe ug Marcos 
miduaw pag-usab niining dapita niadtong mga 
49 K.P.--Buh 15:36-39. 


PAG-ALAGAD. Tan-awa ang PINUGOS NGA 
PAG-ALAGAD, SAGRADONG PAG-ALAGAD. 


PAG-ALSA BATOK SA PAMUNOAN. Ang 
Gregong pulong nga sta'sis, nga sa panguna nag- 
kahulogang “nagbarog” (Heb 9:8), sa ulahi nag- 
kahulogan nga “pagbarog” o “pag-alsa batok sa 
pamunoan.” (Mar 15:7: Luc 23:19, 25, Int) Kini ma- 
himong hubaron usab nga “panagsumpaki” (Buh 
15:2), ug usahay kini naglakip sa ideya sa kapinta- 
san.--Buh 23:7, 10. 

Ubos sa Romanhong balaod ang pag-alsa batok 
sa pamunoan o ang pagpasiugda o pagpakigbahin 
sa kagubot maoy usa ka salaod nga may silot nga 
kamatayon. Busa gipahinumdoman sa kalihim sa 
siyudad ang magubtanong panon sa Efeso sa kape- 
ligrohan nga ilang dangatan sa dihang siya mii- 
ngon: “Kita sa pagkatinuod nameligro nga ikihag 

pag-alsa batok sa pamunoan mahitungod sa mga 
hitabo karong adlawa, sanglit wala gayoy makap- 
lagan nga hinungdan nga magtugot kanato sa pag- 
hatag ug katarongan labot niining magubtanong 
panon.” (Buh 19:40) Ug ang akusasyon ni Tertulo 
atubangan sa Romanong si Gobernador Felix nga 
si Pablo “nagsugnib ug mga pag-alsa sa pamuno- 
an taliwala sa tanang Hudiyo” maoy seryoso kaa- 
yong akusasyon. Kon mapamatud-an nga sad-an, 
si Pablo mahimong masilotan sa kamatayon.---Buh 
24:5. 


PAG-AMPO. Masimbahong pagpakigsulti sa 
matuod nga Diyos, o sa bakak nga mga diyos. Ang 
yanong pagpakigsulti sa Diyos dili matawag nga 
pag-ampo, ingon sa makita sa paghukom didto sa 
Eden ug sa kahimtang ni Cain. (Gen 3:8-13, 4:9-14) 
Ang pag-ampo naglakip sa debosyon, pagsalig, 
pagtahod, ug pagdepende sa usa nga kaniya gi- 
tumong ang pag-ampo. Ang lainlaing Hebreoha- 
non ug Gregong mga pulong nga nalangkit sa 
pag-ampo may mga ideya sama sa pagpangayo, 
paghangyo, pangaliya, pangaliyupo, pangamuyo, 
pakiluoy, pagpangayog pabor, pagpangita, pagpa- 
kisayod, ingon man sa pagdayeg, pagpasalamat, 
ug paghimaya. 

Siyempre, ang mga pangaliya ug mga pangamu- 
yo mahimong itumong sa mga tawo, ug ang mga 
pulong sa orihinal nga pinulongan gigamit usahay 
nianang paagiha (Gen 44:18: 50:17: Buh 25:11), 
apan ang “pag-ampo,” nga gigamit sa relihiyoso 
nga diwa, dili mapadapat niana nga mga kahim- 
tang. Ang usa ka tawo mahimong “mangamuyo” 
sa laing tawo sa pagbuhat sa usa ka butang, apan 
sa pagbuhat niana siya wala mag-isip sa maong in- 
dibiduwal ingon nga iyang Diyos. Pananglitan, siya 
dili hilom nga mangaliya sa maong tawo, ni ma- 
ngaliya samtang kini siya dili presente, nga sama 
sa himoon sa usa ka tawo sa pag-ampo ngadto 
sa Diyos. 

Ang “Tigpatalinghog sa Pag-ampo.” Ang 
tibuok nga rekord sa Kasulatan nagpamatuod nga 
si Jehova mao ang Usa nga kaniya angayng itu- 
mong ang pag-ampo (Sal 5:1, 2, Mat 6:9), nga siya 
ang “Tigpatalinghog sa pag-ampo” (Sal 65:2, 66:19) 
ug may gahom sa pagbuhat alang sa mga nangali- 
ya kaniya. (Mar 11:24, Efe 3:20) Ang pag-ampo 
ngadto sa bakak nga mga diyos ug sa ilang mga la- 
rawan giyagyag ingong kabuangan, kay ang mga 
idolo walay katakos sa pagpamati o sa pagbuhat, ug 
ang mga diyos nga ilang gihawasan walay bili kon 
itandi sa matuod nga Diyos. (Huk 10:11-16, Sal 115: 
4, 6: Isa 45:20: 46:1, 2, 6, 7) Ang panagtigi labot sa 
pagkadiyos tali ni Baal ug ni Jehova nga gihimo 
didto sa Bukid sa Carmelo nagpasundayag sa ka- 
buangan sa pag-ampo ngadto sa bakak nga mga 
bathala.--1Ha 18:21-39, itandi ang Huk 6:28-32. 

Bisan tuod miingon ang uban nga ang pag-ampo 
husto nga itumong ngadto sa ubang persona, sama 
sa Anak sa Diyos, ang ebidensiya maoy kasukwahi 
gayod. Tinuod, dihay panagsang mga kahimtang 
nga ang mga pulong gitumong kang Jesu-Kristo 
didto sa langit. Si Esteban, sa hapit nang mamatay, 
nangaliyupo kang Jesus, nga nag-ingon, “Ginoong 
Jesus, dawata ang akong espiritu.” (Buh 7:59) Hi- 
nunoa, ang konteksto nagbutyag sa sirkumstansi- 
ya nga maoy hinungdan niining talagsaon nga 
ekspresyon. Si Esteban nianang higayona mismo 
nakakita ug usa ka panan-awon bahin kang “Jesus 
nga nagbarog sa tuong kamot sa Diyos,” ug dayag 
nga nagsulti nga daw diha siya sa atubangan ni Je- 
sus, siya wala magpanuko sa pagsulti niini nga pa- 
ngaliyupo ngadto sa usa nga iyang giila ingong ulo 
sa Kristohanong kongregasyon. (Buh 7:55, 56: Col 
1:18) Sa susama, si apostol Juan, diha sa konklus- 
yon sa Pinadayag, nag-ingon, “Amen! Umari ka, 
Ginoong Jesus.” (Pin 22:20) Apan sa makausa pa 
ang konteksto nagpakita nga, diha sa usa ka pa- 
nan-awon (Pin 1:10, 4:1, 2), si Juan nakadungog 
kang Jesus nga namulong bahin sa iyang umaabot 
nga pag-abot ug sa ingon si Juan mitubag pinaagi 
sa maong mga pulong nga nagpakita sa iyang pag- 
hinamhinam niana nga pag-abot. (Pin 22:16, 20) 
Niining duha ka kahimtang, nianang kang Esteban 
ug kang Juan, adunay gamayng kalainan ang pag- 
pakigsulti ni Juan ngadto sa usa ka langitnong per- 
sona niini nga panan-awon sa Pinadayag. (Pin 7:13, 
14; itandi ang Buh 22:6-22.) Walay ebidensiya nga 
nagpakita nga sa ubang mga sirkumstansiya ang 
Kristohanong mga tinun-an nagpahayag ug ingon 
niana ngadto kang Jesus human sa iyang pagka- 
yab sa langit. Busa, si apostol Pablo misulat: “Sa ta- 
nang butang pinaagi sa pag-ampo ug pangamuyo 
uban ang pagpasalamat ipahibalo ang inyong mga 
pangaliya sa Diyos. “-Flp 4:6. 

Ang artikulong PAGDUOL SA Diyos naghisgot sa 
posisyon ni Kristo Jesus ingong ang usa nga pina- 
agi kaniya itumong ang pag-ampo. Pinaagi sa dugo 
ni Jesus, nga gihalad ngadto sa Diyos, “bug-os ang 
atong pagsalig nga mosulod ngadto sa balaang da- 
pit,” buot ingnon, bug-os nga pagsalig sa pagduol 
sa presensiya sa Diyos pinaagi sa pag-ampo, nga 
moduol “uban ang matinuoron nga kasingkasing 
diha sa bug-os nga pagsalig sa pagtuo.” (Heb 10:19- 
22) Busa si Jesu-Kristo mao ang usa ug ang bug- 
tong nga “dalan” sa pagkapasig-uli ngadto sa Diyos 
ug sa pagduol ngadto sa Diyos pinaagi sa pag- 
ampo. Ju 14:6, 15:16, 16:23, 24; 1Co 1:2, Efe 
2:18, tan-awa ang JesU-KRISTO (Iyang Hinungda- 
nong Dapit Diha sa Katuyoan sa Diyos). 

Kadtong Gipamatian sa Diyos. Ang “ta- 
nang matang” sa katawhan mahimong moduol 
sa “Tigpatalinghog sa pag-ampo,” si Jehova nga 

Diyos. (Sal 65:2; Buh 15:17) Bisan sa panahon kan- 
hi nga ang Israel maoy “kaugalingong katigayo- 
nan” sa Diyos, ang iyang katawhan nga gipakigsa- 
aran, ang mga langyaw mahimong moduol kang 
Jehova sa pag-ampo pinaagi sa pag-ila sa Israel 
ingong tinudlong instrumento sa Diyos ug sa tem- 
plo didto sa Jerusalem ingong iyang piniling dapit 
alang sa paghalad. (Deu 9:29, 2Cr 6:32, 33; itandi 
ang Isa 19:22.) Sa ulahi, pinaagi sa kamatayon ni 
Kristo, ang kalainan tali sa Hudiyo ug Hentil giha- 
naw sa walay kataposan. (Efe 2:11-16) Didto sa ba- 
lay sa Italyanong si Cornelio, naila ni Pedro nga 
“ang Diyos dili mapihigon, apan sa matag nasod 
ang tawo nga mahadlok kaniya ug magabuhat sa 
pagkamatarong dalawaton kaniya.” (Buh 10:34, 35) 
Busa, ang sukdanan mao ang kasingkasing sa usa 
ka tawo ug kon unsay giaghat sa iyang kasingka- 
sing nga iyang buhaton. (Sal 119:145, Lam 3:41) 
Kadtong nagtuman sa mga sugo sa Diyos ug nag- 
buhat sa “mga butang nga makapahimuot sa iyang 
mga mata” makasalig nga ang iyang “mga igdulu- 
ngog” maoy bukas usab alang kanila.--1Ju 3:22, 
Sal 10:17: Pr 15:8, 1Pe 3:12. 

Sa laing bahin, kadtong nagbalewala sa Pulong 
ug balaod sa Diyos, nag-ula ug dugo ug nagbuhat 
sa uban pang pagkadaotan, dili dunggon sa Diyos, 
ang ilang mga pag-ampo maoy “dulumtanan” ka- 
niya. (Pr 15:29, 28:9; Isa 1:15, Miq 3:4) Ang pag- 
ampo mismo sa maong mga tawo ‘mahimong usa 
ka sala. (Sal 109:3-7) Si Haring Saul, tungod sa 
iyang pagkamapangahason ug pagkarebelyoso, na- 
wad-an sa pabor sa Diyos, ug “bisan pag si Saul 
nagpakisayod kang Jehova, si Jehova wala na ga- 
yod motubag kaniya, pinaagi man sa mga damgo 
o pinaagi sa Urim o pinaagi sa mga manalagna.” 
(1Sa 28:6) Si Jesus miingon nga ang mga tawong 
salingkapaw nga buot dayegon sa ilang pagkareli- 
hiyoso pinaagi sa pag-ampo nakadawat na sa ilang 
“bug-os nga ganti”--gikan sa mga tawo, apan dili 
gikan sa Diyos. (Mat 6:5) Ang daw diyosnon nga 
mga Pariseo naghimog tag-as nga mga pag-ampo, 
nanghambog sa ilang labawng moralidad, apan gi- 
kondenar sa Diyos tungod sa ilang pagkasalingka- 
paw. (Mar 12:40; Luc 18:10-14) Bisan tuod sila mi- 
duol pinaagi sa ilang mga baba, ang ilang mga 
kasingkasing halayo sa Diyos ug sa iyang Pulong 
sa kamatuoran.---Mat 15:3-9, itandi ang Isa 58:1-9. 

Ang indibiduwal kinahanglang may pagtuo sa 
Diyos ug sa iyang “pagkatigganti sa mga matinuo- 
rong nagapangita kaniya” (Heb 11:6), nga nagadu- 
ol diha “sa bug-os nga pagsalig sa pagtuo.” (Heb 10: 
22, 38, 39) Ang pag-ila sa kaugalingong pagkama- 
kasasala mahinungdanon, ug kon makabuhat ug 
seryosong mga sala, ang indibiduwal kinahanglang 
"maglukmay sa nawong ni Jehova’ (1Sa 13:12, Dan 
9:13) pinaagi sa paglukmay una sa iyang kaugali- 

ngong kasingkasing diha sa tim-os nga paghinul- 
sol, pagpaubos, ug pagbasol. (2Cr 34:26-28, Sal 51: 
16, 17: 119:58) Unya ang Diyos motugot nga siya 
pangaliyupoan ug magpasaylo ug mamati (2Ha 
13:4, 2Cr 7:13, 14; 33:10-13, San 4:8-10), ang usa 
dili na mobati nga ang Diyos 'nag-ali sa pagduol 
kaniya pinaagi sa bagang panganod, aron ang pag- 
ampo dili makalahos.” (Lam 3:40-44) Bisan tuod 
ang usa ka tawo tingali dili bug-os nga paga- 
putlon gikan sa igdulungog sa Diyos, ang iyang 
mga pag-ampo “mababagan” kon siya mapakyas sa 
pagsunod sa tambag sa Diyos. (1Pe 3:7) Kadtong 
buot nga pasayloon kinahanglan nga magpasaylo 
sa uban.---Mat 6:14, 15, Mar 11:25; Luc 11:4. 


Unsa ang mga butang nga 
angayng iampo? 


Sa panguna ang mga pag-ampo naglakip sa pag- 
sugid sa mga sala (2Cr 30:22), mga pangaliya o 
mga hangyo (Heb 5:7), mga pagdayeg ug mga 
pagpasalamat (Sal 34:1: 92:1), ug mga panaad (1Sa 
1:11, Ecc 5:2-6). Ang pag-ampo nga gitudlo ni Je- 
sus ngadto sa iyang mga tinun-an dayag nga usa 
lamang ka modelo, o pangunang sumbanan, tu- 
ngod kay ang ulahing mga pag-ampo ni Jesus, 
ingon man sa iyang mga tinun-an, wala mosunod 
sa estrikto nga paagi sa espesipikong mga pulong 
diha sa iyang modelong pag-ampo. (Mat 6:9-13) 
Diha sa unang mga pulong niini, kini nga pag- 
ampo nagtumong sa butang nga labing mahi- 
nungdanon, ang pagbalaan sa ngalan ni Jehova, 
diin kini nga ngalan unang gipasipalahan pinaagi 
sa pagrebelde didto sa Eden, ug ingon man sa pag- 
katuman sa kabubut-on sa Diyos pinaagi sa gisaad 
nga Gingharian, diin kini nga kagamhanan gi- 
pangunahan sa gitagna nga Binhi, ang Mesiyas. 
(Gen 3:15, tan-awa ang JEHOVA [Ang Pagkasobera- 
no Ibindikar ug ang Ngalan Balaanon].) Sa maong 
pag-ampo, gikinahanglan nga ang usa nga nag- 
ampo tinong midapig sa Diyos diha sa isyu mayla- 
bot sa pagkasoberano ni Jehova. 

Ang sambingay ni Jesus sa Lucas 19:11-27 nag- 
pakita kon unsay kahulogan sa “pag-abot sa Ging- 
harian --ang pag-abot niini maoy aron sa pagpa- 
hamtang ug paghukom, sa paglaglag sa tanang 
mga magsusupak, ug sa paghatag ug kahupayan 
ug ganti niadtong tanan nga nagalaom niini. (Itan- 
di ang Pin 16:14-16, 19:11-21.) Ang sunod nga eks- 
presyon, “matuman unta ang imong kabubut-on, 
maingon sa langit, mao man usab sa yuta,” pangu- 
nang nagtumong gayod, dili sa pagbuhat sa mga 
tawo sa kabubut-on sa Diyos, kondili, sa paglihok 
mismo sa Diyos aron matuman ang iyang kabu- 
but-on sa yuta ug sa mga pumoluyo niini, nga 
nagpasundayag sa iyang gahom aron matuman 

ang iyang gipahayag nga katuyoan. Siyempre, ang 
tawo nga nag-ampo nagpahayag usab sa iyang 
pagpalabi ug pagpasakop niana nga kabubut-on. 
(Mat 6:10, itandi ang Mat 26:39.) Ang paghangyo 
ug tinapay sa adlaw-adlaw, kapasayloan, panalipod 
batok sa pagsulay, ug kaluwasan gikan sa daotan, 
tanan nalangkit sa tinguha sa usa nga nangaliya 
nga magpadayon sa pagkinabuhi nga inuyonan sa 
Diyos. Kini nga tinguha iyang gipahayag usab 
alang sa tanang uban pa nga samag pagtuo, dili la- 
mang alang sa iyang kaugalingon.---Itandi ang Col 
4:12. 

Kining mga butang nga gihisgotan dinhi sa mo- 
delong pag-ampo hinungdanon gayod kaayo alang 
sa tanang tawo nga may pagtuo ug nagbutyag sa 
mga panginahanglan nga sagad gikinahanglan ni- 
lang tanan. Sa laing bahin, ang asoy sa Kasulatan 
nagpakita nga adunay daghan pang ubang mga 
butang nga makaapekto sa mga indibiduwal sa 
dako o kaha sa gamayng paagi o nga mahitabo tu- 
ngod sa partikular nga mga sirkumstansiya o mga 
okasyon ug nga maoy mga butang nga angay usab 
nga iampo. Bisan tuod wala hisgoti nga espesipiko 
diha sa modelong pag-ampo ni Jesus, kini nalang- 
kit gihapon sa mga butang nga gipahayag diha ni- 
ana. Nan, ang personal nga mga pag-ampo mahi- 
mong maglakip halos sa matag bahin sa kinabuhi. 
--Ju 16:23, 24: Flp 4:6; 1Pe 5:7. 

Busa, ang tanan tukma nga mangayo ug dugang 
pang kahibalo, pagsabot, ug kaalam (Sal 119:33, 34; 
San 1:5): hinunoa ang pipila basin manginahang- 
lan niana sa linaing mga paagi. Sila tingali mo- 
sangpit sa Diyos aron giyahan diha sa mga butang 
nga nanginahanglan ug hudisyal nga mga desis- 
yon, sama sa gibuhat ni Moises (Ex 18:19, 26; itan- 
di ang Num 9:6-9, 27:1-11, Deu 17:8-13), o sa pag- 
tudlo ug mga tawo sa linaing mga responsibilidad 
taliwala sa katawhan sa Diyos. (Num 27:15-18, Luc 
6:12, 13; Buh 1:24, 25, 6:5, 6) Sila tingali mangayo 
ug kusog ug kaalam aron matuman ang pipila ka 
asaynment o aron maatubang ang partikular nga 
mga pagsulay o mga kapeligrohan. (Gen 32:9-12, 
Luc 3:21, Mat 26:36-44) Ang ilang mga rason sa 
paghimaya sa Diyos ug sa pagpasalamat kaniya ti- 
ngali magkalainlain sumala sa ilang kaugalingong 
personal nga mga kasinatian.--1Co 7:7: 12:6, 7; 
1Te 5:18. 

Sa 1 Timoteo 2:1, 2, ang apostol naghisgot bahin 
sa mga pag-ampo nga gihimo “labot sa tanang ma- 
tang sa mga tawo, labot sa mga hari ug kanilang 
tanan nga anaa sa hataas nga katungdanan.” Sa 
iyang kataposang gabii uban sa iyang mga tinun- 
an, si Jesus, diha sa pag-ampo, miingon nga siya 
wala maghangyo mahitungod sa kalibotan, apan 
naghangyo mahitungod kanila nga gihatag kaniya 
sa Diyos, ug nga kini sila dili iya sa kalibotan apan 

gidumtan sa kalibotan. (Ju 17:9, 14) Busa mopa- 
tim-aw nga ang mga pag-ampo sa usa ka Kristoha- 
non labot sa mga opisyal sa kalibotan dili kay wa- 
lay limitasyon. Ang dugang mga pulong sa apostol 
nagpakita nga ang maong mga pag-ampo maoy 
alang gayod sa kaayohan sa katawhan sa Diyos, 
“aron kita magpadayon sa pagkinabuhi nga ma- 
husay ug malinawon uban ang bug-os nga di- 
yosnong pagkamahinalaron ug pagkaugdang.” (1Ti 
2:2) Ang mga pananglitan sa unang panahon nag- 
larawan niini: Si Nehemias miampo nga unta 'ka- 
luy-an siya' sa Diyos atubangan ni Haring Artajer- 
jes (Neh 1:11, itandi ang Gen 43:14), ug si Jehova 
nagsugo sa mga Israelinhon nga 'tinguhaon ang 
kalinaw sa siyudad sa Babilonya” nga niana sila 
idestiyero, nga mag-ampo alang niini, sanglit “sa 
kalinaw niini kamo makabaton ug kalinaw.” (Jer 
29:7) Sa susama, ang mga Kristohanon nag-ampo 
mahitungod sa mga hulga sa mga magmamando 
sa ilang adlaw (Buh 4:23-30), ug walay duhaduha 
nga ang ilang mga pag-ampo alang sa nabilanggo 
nga si Pedro naglakip usab sa mga opisyal nga may 
awtoridad sa pagpagawas kaniya. (Buh 12:5) Uyon 
sa tambag ni Kristo, sila nag-ampo alang niadtong 
naglutos kanila.--Mat 5:44: itandi ang Buh 26:28, 
29; Rom 10:1-3. 

Ang pagpasalamat sa mga tagana sa Diyos, 
sama sa pagkaon, gihimo sukad pa sa unang mga 
panahon. (Deu 8:10-18, matikdi usab ang Mat 
14:19, Buh 27:35, 1Co 10:30, 31.) Apan, ang pagpa- 
bili sa pagkamaayo sa Diyos kinahanglang ipakita 
diha sa “tanang butang,” dili lamang sa materyal 
nga mga panalangin.---1Te 5:17, 18, Efe 5:19, 20. 

Sa pagkatinuod, ang kaundan sa mga pag-ampo 
sa usa ka tawo nagdepende sa iyang kahibalo bahin 
sa kabubut-on sa Diyos, kay ang nangamuyo kina- 
hanglang makasabot nga, aron ang iyang gipanga- 
yo ihatag, kini kinahanglang makapahimuot sa Di- 
yos. Ang pagkahibalo nga ang daotan ug kadtong 
nagsalikway sa Pulong sa Diyos dili Niya uyonan, 
ang nangamuyo dayag nga dili makapangayo nia- 
nang sukwahi sa pagkamatarong ug sa gipadayag 
nga kabubut-on sa Diyos, lakip sa mga pagtulon- 
an sa Anak sa Diyos ug sa iyang inspiradong mga 
tinun-an. (Ju 15:7, 16) Busa, ang giingon mahitu- 
ngod sa pagpangayo sa “bisan unsa” (Ju 16:23) 
angayng sabton sumala sa konteksto. Ang “bisan 
unsa” dayag nga wala maglakip sa mga butang 
nga nahibaloan sa indibiduwal, o may katarongang 
tuohan, ingong dili makapahimuot sa Diyos. Si 
Juan miingon: “Kini ang pagsalig nga atong naba- 
tonan diha kaniya, nga, bisan unsay atong panga- 
yoon sumala sa iyang kabubut-on, siya magpata- 
linghog kanato.” (1Ju 5:14, itandi ang San 4:15.) Si 
Jesus miingon sa iyang mga tinun-an: “Kon duha 
kaninyo sa yuta magkauyon mahitungod sa bisan 

unsang butang nga hinungdanon nga ilang paga- 
hangyoon, kini matuman alang kanila tungod sa 
akong Amahan sa langit.” (Mat 18:19) Bisan tuod 
ang materyal nga mga butang, sama sa pagkaon, 
maoy mga butang nga angayng iampo, ang ma- 
teryalistikong mga tinguha ug mga ambisyon dili 
angay, sumala sa gipakita sa mga teksto sama sa 
Mateo 6:19-34 ug 1 Juan 2:15-17. Ang usa dili usab 
angay nga moampo alang niadtong gihukman sa 
Diyos.---Jer 7:16, 11:14. 

Ang Roma 8:26, 27 nagpakita nga ang Kristoha- 
non, ilalom sa pipila ka sirkumstansiya, dili mahi- 
balo kon unsay angay nga iampo: apan ang iyang 
wala mabungat nga ‘mga inagulo” masabtan ga- 
yod sa Diyos. Gipakita sa apostol nga kini maoy 
pinaagi sa espiritu sa Diyos, o aktibong puwer- 
sa. Angayng hinumdoman nga pinaagi sa iyang 
espiritu nga ang Diyos nag-inspirar sa Kasula- 
tan. (2Ti 3:16, 17: 2Pe 1:21) Kini naundan ug ka- 
himtang nga parehas sa maeksperyensiyahan sa 
iyang mga alagad sa ulahing kapanahonan ug 
nagpakita sa dalan nga niana ang Diyos magagi- 
ya sa iyang mga alagad ug maghatag kanila sa ta- 
bang nga ilang gikinahanglan. (Rom 15:4, 1Pe 
1:6-12) Mahimong ayha pa human madawat ang 
gikinahanglang tabang nga maamgohan sa usa ka 
Kristohanon nga ang butang nga iya untang iam- 
po (apan wala siya mahibalo kon unsaon pagbu- 
ngat niini) gipadayag na diha sa inspirado sa es- 
piritu nga Pulong sa Diyos.--Itandi ang 1Co 2: 
9, 10. 

Ang Pagtubag sa mga Pag-ampo. Bisan 
tuod sa kanhing panahon ang Diyos nakigsulti sa 
pipila ka indibiduwal, kini dili kanunay, ug halos sa 
tanang higayon kini gihimo lamang ngadto sa lina- 
ing mga hawas, sama kang Abraham ug Moises. 
(Gen 15:1-5, Ex 3:11-15, itandi ang Ex 20:19.) Bi- 
san pa niana, gawas lang sa dihang siya namulong 
ngadto o bahin sa iyang Anak samtang dinhi pa sa 
yuta, ang mga pulong sa Diyos dayag nga gipada- 
ngat pinaagi sa mga manulonda. (Itandi ang Ex 3: 
2, 4: Gal 3:19.) Ang mga mensahe nga perso- 
nal nga gipadangat pinaagig nagmateryalisar nga 
mga manulonda wala usab kanunay himoa, ingon 
sa gipakita sa pagkatugaw nga kasagarang gibati 
niadtong mga nakadawat niini. (Huk 6:22, Luc 1:11, 
12, 26-30) Busa, ang pagtubag sa mga pag-ampo 
sa kadaghanang kahimtang maoy pinaagi sa mga 
manalagna o pinaagi sa paghatag o sa dili pagha- 
tag sa gipangayo. Ang mga tubag ni Jehova sa 
pag-ampo sagad dayag nga mailhan, sama sa di- 
hang iyang giluwas ang iyang mga alagad gikan sa 
ilang mga kaaway (2Cr 20:1-12, 21-24) o sa dihang 
iyang gitagan-an sila sa ilang pisikal nga mga ki- 
nahanglanon sa mga panahon sa tumang kapit-os. 
(Ex 15:22-25) Apan sa walay duhaduha ang kasa- 

garan kaayo nga tubag dili daling makita, sanglit 
kini nalangkit sa paghatag ug moral nga kusog ug 
kalamdagan, nga magpaarang sa usa ka tawo nga 
makapabilin diha sa matarong nga dalan ug maka- 
padayon sa buluhaton nga gitudlo sa Diyos. (2Ti 
4:17) Ilabina sa mga Kristohanon ang tubag sa 
mga pag-ampo naglakip sa mga butang nga sa pa- 
nguna maoy espirituwal, nga dili sama ka katinga- 
lahan sa pipila ka gamhanang mga buhat sa Diyos 
sa unang mga panahon, apan parehong mahinung- 
danon.---Mat 9:36-38, Col 1:9: Heb 13:18, San 5: 13. 

Ang dalawaton nga pag-ampo kinahanglan nga 
itumong sa angayng persona, kang Jehova nga Di- 
yos; labot sa hustong mga butang, kanang nahiu- 
yon sa dayag nga mga katuyoan sa Diyos; diha sa 
hustong paagi, pinaagi sa gitudlo sa Diyos nga da- 
lan, si Kristo Jesus, ug uban sa hustong motibo ug 
usa ka hinlo nga kasingkasing. (Itandi ang San 4: 
3-6.) Duyog niining tanan, gikinahanglan ang pag- 
kamapadayonon. Si Jesus miingon sa 'pagpadayon 
sa pagpangayo, pagpangita, ug sa pagpanuktok,' 
nga dili moangka. (Luc 11:5-10, 18:1-7) Siya na- 
ngutana kon sa iyang umaabot nga ‘pag-abot,’ siya 
ba kaha makakaplag ug pagtuo pinaagi sa gahom 
sa pag-ampo dinhi sa yuta. (Luc 18:8) Ang daw 
pagkalangan sa Diyos sa pagtubag sa pipila ka pag- 
ampo maoy dili tungod kay siya dili makahimo ni- 
ini ni tungod sa pagkadili niya buot nga motubag, 
ingon sa gipatin-aw sa Kasulatan. (Mat 7:9-11, San 
1:5, 17) Sa pipila ka kahimtang ang tubag kina- 
hanglang maghulat sa “orasan” sa Diyos. (Luc 18:7, 
1Pe 5:6, 2Pe 3:9; Pin 6:9-11) Apan, sa panguna da- 
yag nga gitugotan sa Diyos ang mga nangamuyo 
kaniya nga ipasundayag ang giladmon sa ilang ka- 
balaka, ang kainit sa ilang tinguha, ang pagkatiu- 
nay sa ilang motibo. (Sal 55:17: 88:1, 13; Rom 
1:9-11) Usahay sila kinahanglang mosundog kang 
Jacob sa iyang pagpakigbugno ug dugay aron ma- 
batonan ang panalangin.---Gen 32:24-26. 

Sa susama, bisan tuod si Jehova nga Diyos dili 
mapugos sa paglihok tungod sa gidaghanon sa 
nag-ampo, dayag nga siya motagad sa giladmon sa 
kabalaka nga ipakita sa iyang mga alagad ingong 
usa ka grupo, nga molihok sa dihang sila sa kati- 
buk-an magpakitag halalom nga kabalaka ug hini- 
usang pagtagad. (Itandi ang Ex 2:23-25.) Diin ang 
kawalay pagtuo o ang susama niini makaplagan, 
ang Diyos lagmit magdumili sa paglihok. Sa pagtu- 
kod pag-usab sa templo sa Jerusalem, usa ka pro- 
yekto nga sa pipila ka panahon wala paluyohi pag- 
ayo (Esd 4:4-7, 23, 24: Hag 1:2-12), dihay mga 
kabaldahan ug pagkalangan, apan sa ulahi, sa pag- 
tukod pag-usab ni Nehemias sa mga paril sa siyu- 
dad, nga gibuhat uban sa pag-ampo ug maayong 
pagpaluyo, ang buluhaton natapos sa 52 ka adlaw 
lamang. (Neh 2:17-20, 4:4-23: 6:15) Sa pagsulat 
ngadto sa kongregasyon sa Corinto, si Pablo nag- 

hisgot bahin sa pagluwas sa Diyos kanila gikan sa 
kapeligrohan sa kamatayon, ug siya nag-ingon: 
“Kamo usab makatabang pinaagi sa inyong panga- 
muyo alang kanamo, aron daghan ang magahatag 
ug pasalamat alang kanamo tungod sa kon unsay 
malulotong gihatag kanamo tungod sa daghang 
mainampoon nga mga nawong.” (2Co 1:8-11, itan- 
di ang Flp 1:12-20.) Ang gahom sa pag-ampo 
alang sa uban kanunay nga gipasiugda, kini man 
pinaagig usa ka indibiduwal o usa ka grupo. Mahi- 
tungod sa “pag-ampo alang sa usag usa” nga si 
Santiago miingon: “Ang pangamuyo sa usa ka ta- 
wong matarong, sa dihang kini nagalihok, adunay 
dakong puwersa. ”--San 5:14-20: itandi ang Gen 
20:7, 17; 2Te 3:1, 2, Heb 13:18, 19. 

Angayng matikdan usab ang kanunay nga 'pag- 
pangamuyo” bahin sa kahimtang sa usa ka tawo 
atubangan kang Jehova, ang Soberanong Magma- 
mando. Ang nangamuyo magpresentar sa mga ka- 
tarongan kon nganong siya nagtuo nga ang iyang 
gipangayo maoy husto, ebidensiya nga siya nagba- 
ton ug husto ug dili-hakog nga motibo, ug manga- 
tarongan aron ipakita nga adunay ubang mga bu- 
tang nga nangibabaw kay sa iyang kaugalingong 
mga intereses o mga gihunahuna. Tingali ang du- 
ngog sa kaugalingong ngalan sa Diyos o ang kaa- 
yohan sa iyang katawhan mao ang nalangkit, o kini 
mahimong maglakip sa epekto ngadto sa uban 
ingong resulta sa paglihok o sa pagdumili sa pagli- 
hok sa Diyos. Mahimong mangamuyo alang sa 
hustisya sa Diyos, sa iyang mahigugmaong-kalu- 
lot, sa iyang pagka-Diyos sa kaluoy. (Itandi ang 
Gen 18:22-33, 19:18-20, Ex 32:11-14, 2Ha 20:1-5, 
Esd 8:21-23.) Si Kristo Jesus 'nangamuyo” usab 
alang sa iyang matinumanong mga sumusunod. 
--Rom 8:33, 34. 

Ang tibuok basahon sa Mga Salmo gilangkoban 
sa mga pag-ampo ug mga awit sa pagdayeg ngad- 
to sa Diyos, diin ang mga kaundan niini nag-ilus- 
trar kon unsay angay sa pag-ampo. Lakip sa dag- 
hang iladong mga pag-ampo mao kadtong kang 
Jacob (Gen 32:9-12), Moises (Deu 9:25-29), Job 
(Job 1:21), Ana (1Sa 2:1-10), David (2Sa 7:18-29, 
1Cr 29:10-19), Solomon (1Ha 3:6-9, 8:22-61), Asa 
(2Cr 14:11), Jehosapat (2Cr 20:5-12), Elias (1Ha 18: 
36, 37), Jonas (Jon 2:1-9), Ezequias (2Ha 19:15-19), 
Jeremias (Jer 20:7-12, ang basahon sa Lamentacio- 
nes), Daniel (Dan 9:3-21), Esdras (Esd 9:6-15), Ne- 
hemias (Neh 1:4-11), sa pipila ka Levihanon (Neh 
9:5-38), Habacuc (Hab 3:1-19), Jesus (Ju 17:1-26, 
Mar 14:36), ug sa mga tinun-an ni Jesus (Buh 4:24- 
30).--Tan-awa ang POSTURA UG MGA LIHOK, INSENSO 
(Kahulogan). 


PAG-ANI. Ang pagtigom sa mga abot: usa sa 
mga butang nga dili gayod mohunong “sa tanang 
adlaw nga ang yuta magpadayon.” (Gen 8:22) Ang 

ting-ani maoy panahon sa dakong pagmaya, bisan 
tuod kinahanglang maghago pag-ayo sa pagtigom 
sa mga abot. (Sal 126:5, 6; Isa 9:3: 16:9, 10) Pipila 
ka panghitabo sa Bibliya ang gitala nga naatol sa 
panahon sa ting-ani.--Gen 30:14: Jos 3:15, Huk 
15:1; Ru 1:22, 2:23, 1Sa 6:13, 2Sa 21:9, 23:13. 

Mga Igpapahulay ug Tinghugyaw. Ang 
balaod sa Diyos ngadto sa Israel naglatid ug pipila 
ka kinahanglanon ug mga probisyon labot sa pag- 
ani. Bisan tuod ang pagpangani hinungdanon, ang 
mga Israelinhon wala ipahigawas sa ilang obligas- 
yon sa pagtuman sa Igpapahulay, ang Balaod wa- 
lay probisyon sa pag-ani nianang adlawa bisan pag 
may mahitabong emerhensiya. (Ex 34:21, itandi 
ang Neh 13:15.) Sanglit walay himoong pagpugas 
sulod sa tuig nga Igpapahulay, ingon man sa tuig 
sa Tinghugyaw, siyempre wala poy maani, gawas 
lamang sa abot gikan sa mga turok sa nangahulog 
nga mga lugas sa miaging pagpangani. Bisan tuod 
kini dili pagaanihon sa tag-iya, apan siya, ang 
iyang mga ulipon ug ang iyang sinuholang mga 
mamumuo, ang mga lalin ug langyawng mga pu- 
moluyo, ingon man usab ang binuhing mga hayop 
ug ihalas nga mga mananap mahimong makakaon 
gikan sa abot sa yuta.--Ex 23:10, 11: Lev 25:3-7, 
11, 12, 20-22. 

Mga Unang Bunga, ug Pag-atiman sa Ka- 
bos. Ang unang mga bunga sa matag pagpa- 
ngani kinahanglang ihalad ngadto kang Jehova. 
(Lev 23:10, 11; Deu 26:1-4) Ang bunga sa usa ka 
kahoy dili pupoon aron kaonon hangtod sa ikalima 
nga tuig niini.--Lev 19:23-25. 

Kon gigutom, ang usa ka Israelinhon makaadto 
sa uma o parasan sa laing tawo ug makakaon sa 
abot niini hangtod nga matagbaw, apan siya dili 
magdala ug bisan unsa diha sa usa ka sudlanan o 
mogamit ug galab sa pag-ani sa lugas sa iyang 
isigkatawo.--Deu 23:24, 25; itandi ang Mat 12:1, 
Luc 6:1, tan-awa ang PAGPANGHAGDAW. 

Sa ting-ani, dili hutdon sa pag-ani sa mga Israe- 
linhon ang mga daplin sa ilang mga umahan ni 
hagdawan ang mga gianihan. Hinunoa, sila kina- 
hanglang magbilin ug hagdawonong mga uhay tu- 
ngod kay ang mga salin sa ilang mga umahan ug 
mga parasan gipinig alang sa mga sinakit ug sa 
langyawng pumoluyo.--Lev 19:9, 10; 23:22, Deu 
24:19. 

Panahon. Didto sa Yutang Saad sa karaang 
kapanahonan, sama karong adlawa, talagsa rang 
moulan sa ting-ani, ngani, sa dihang nagpaulan ug 
nagpadalugdog si Jehova ingong tubag sa pag- 
ampo ni Samuel, kini nagpamatuod sa mga Israe- 
linhon nga sila nakahimog dakong pagkadaotan sa 
pagpangayog usa ka tawhanong hari. (1Sa 12:17- 
19; tan-awa usab ang Pr 26:1.) Apan ang mga tam- 
pi sa Suba sa Jordan masanapan tungod sa ulahing 

mga ulan sa sayong tingpamulak ug sa pagkatu- 
naw sa mga niyebe gikan sa Kabukiran sa Leba- 
non.—Jos 3:15: 5:10, 11. 

Sa ting-ani, init ang panahon mao nga ang 
panganod sa yamog makaparepresko kaayo. (Isa 
18:4) Ang ilimnon nga gipabugnaw sa niyebe gi- 
kan sa kabukiran maoy makaparepresko, ug kini, 
inay ang pag-ulan ug niyebe, lagmit mao ang gi- 
hisgotan sa paralelismo sa Proverbio 25:13, sanglit 
ang niyebe sa ting-ani maoy usa ka katalagman. 

Lino, Sebada, Trigo. “Sa karaang kapanaho- 
nan, ang pag-ani sa mga tanom nga lugas gihimo 
pinaagi sa paggalab sa mga uhay (Deu 16:9, Mar 
4:29), o usahay pinaagi sa pag-ibot niini gikan sa 
yuta. Kon bahin sa pag-ibot, ang tibuok lindog ani- 
hon pinaagi sa pagluka sa mga gamot niini gikan 
sa yuta, nga hinungdanon diha sa uga nga kayuta- 
an diin nihit ang uhot ug dili kaayo taas ang pag- 
tubo sa mga tanom nga lugas. Human maani ang 
mga tanom nga lugas, kini hiposon, banganon, ug 
tapoktapokon, lagmit diha sa giokanan.--Gen 37: 
6, 7: Ru 3:6, 7. 

Sa kasilinganan sa Jerico ang pag-ani sa lino 
magsugod sa ika-12 nga bulan, sa Adar (Pebrero- 
Marso), o sayo sa Nisan (Marso-Abril), ang unang 
bulan sa sagradong tuig sa mga Hebreohanon. 
Ang mga lindog sa lino ibton o lukahon ginamit 
ang sarol ug dayon ibulad. Dihay mga lindog sa 
lino sa ibabaw sa atop sa balay ni Rahab sa dihang 
iyang gitagoan ang mga espiya (Jos 2:6) sa unang 
mga adlaw sa Nisan.---Jos 2:16, 22, 23; 3:1, 2; 4:19. 

Dayon mosunod ang pagpangani sa sebada sa 
bulan sa Nisan (Marso-Abril). Ang mga Israelin- 
hon misulod sa Yutang Saad sa panahon sa pagpa- 
ngani sa sebada ug misugod sa pagkaon sa abot sa 
yuta sa Nisan 15. (Jos 3:15, 5:10, 11) Samtang nag- 
padayon ang pagpangani sa sebada sa kabungto- 
ran sa Palestina, mosunod na ang pagpangani sa 
trigo didto sa kapatagan (Ru 1:22, 2:23, 2Sa 21:9) 
nga magsugod sa bulan sa Ziv, o Iyyar (Abril- 
Mayo). 

Dayon, sa bulan sa Sivan (Mayo-Hunyo), ang 
pagpangani sa trigo himoon na didto sa kabukiran. 
Kuptan ang mga lindog sa lugas pinaagi sa usa ka 
kamot, ang mga mag-aani magputol niini pinaagi 
sa usa ka galab.--Itandi ang Deu 23:25; Isa 17:5. 
Ang karaang galab maoy gama sa kahoy o bukog 
ug gitaoran ug santik nga nagsilbing sulab niini. Sa 
ulahi, mas sagad nga gigamit ang bawog nga ga- 
lab nga metal ang sulab. 

Pag-ani sa Ubang mga Bunga. Ang bulan 
sa Tamuz (Hunyo-Hulyo) mao ang unang bulan sa 
pagpanghinog sa ubas ug ang pag-ani niini mag- 
sugod sa bulan sa Ab (Hulyo- Agosto), nga nianang 
panahona ang mga olibo hinog na usab didto sa ka- 
patagan. Sa bulan sa Elul (Agosto-Septiyembre) hi- 

moon ang katibuk-ang pag-ani sa ubas, hinog na 
ang mga datiles, nagkahinog na ang mga granada, 
ug anihon na ang mga igos sa ting-init. (Num 
13:23) Ang pagpangani sagad mahuman sa bulan 
sa Etanim o Tisri (Septiyembre-Oktubre), bisan 
tuod ang mga olibo ginaani pa sa amihanang Gali- 
lea sa bulan sa Bul o Hesvan (Marhesvan) (Oktu- 
bre-Nobyembre). Ang mga olibo anihon pinaagi sa 
pagdughit o pagbunal sa mga sanga niini gamit 
ang pudlos.---Deu 24:20, tan-awa ang KALENDARYO. 

Mga Pista. Ang tulo ka pangunang mga pista 
sa Israel direktang nalangkit sa pagpangani. (Ex 
23:14-17) Ang Pista sa mga Tinapay nga Walay Ig- 
papatubo, nga magsugod sa Nisan 15, naatol sa 
pagpangani sa sebada. Sa Nisan 16, ang “adlaw hu- 
man sa igpapahulay” (dili kanunayng usa ka sene- 
manang igpapahulay, sanglit ang unang adlaw sa 
pista maoy igpapahulay bisan unsa pang adlawa 
kini matunong), itabyog sa hataas nga saserdote 
ang usa ka binangan sa mga unang bunga sa 
pagpangani sa sebada atubangan ni Jehova.---Lev 
23:6-11. 

Ang Pista sa mga Semana, o Pentekostes, mahi- 
tabo sa ika-50 nga adlaw gikan sa Nisan 16. Kini 
maoy panahon sa pagpangani sa trigo. Dayon duha 
ka may lebadurang tinapay sa unang mga bunga 
sa bag-ong lugas ang itanyag ingong halad-nga- 
tinabyog ngadto kang Jehova. (Lev 23:15-17) Da- 
yag nga maylabot sa pito ka semana sa pagpangani 
tali sa Pista sa mga Tinapay nga Walay Igpapatubo 
ug sa Pista sa Pentekostes nga gihubit ni Jeremias 
si Jehova ingong “ang Usa nga nagabantay bisan 
sa tinudlong mga semana sa pag-ani alang kana- 
to,” nga nagtino niining panahona ingong ting-init, 
sanglit ang ulan makadaot sa pagpangani.---Jer 
5:24: itandi ang Am 4:7. 

Ang Pista sa mga Balongbalong o Pista sa Pag- 
panghipos sa mga Abot, nga magsugod sa ika-15 
nga adlaw sa ikapito nga bulan sa Etanim o Tisri, 
maoy usa ka malipayong okasyon sa pagkatapos sa 
dakong bahin sa agrikultural nga tuig, sanglit ang 
katibuk-ang pagpangani matapos na nianang pa- 
nahona.--Lev 23:33-36, 39-43, tan-awa ang PISTA 
ug ang tagsatagsa ka pista ubos sa ilang mga ulo- 
han. 

Mahulagwayong Paggamit. Ang pag-ani 
sagad gigamit sa mahulagwayong paagi diha sa 
Kasulatan aron sa pag-ilustrar sa sangpotanan sa 
mga buhat sa usa ka tawo, maayo man o daotan. 
Ang prinsipyo sa Diyos mao nga “bisan unsay gi- 
napugas sa usa ka tawo, kini usab iyang anihon.” 
Gipakita ni Pablo nga, samtang ang usa nga naga- 
pugas alang sa unod moani ug pagkadunot tungod 
niana, “siya nga nagapugas alang sa espiritu moa- 
ni ug kinabuhing walay kataposan gikan sa espiri- 


PAGBADLONG 


tu,” ug iyang gipasaligan ang mga Kristohanon sa 
Galacia nga sila magaani kon sila dili molunga. (Gal 
6:7-9: Pr 22:8: Os 8:1, 7) Sa pagdasig sa mga Kris- 
tohanon nga magmahinatagon ngadto sa kabos 
nga mga isigkamagtutuo sa Judea, giingnan sa 
apostol ang mga taga-Corinto: “Siya nga nagapu- 
gas ug tagidyot magaani usab nga tagidyot, ug 
siya nga nagapugas nga madagayaon magaani 
usab nga madagayaon.”---2Co 9:5-7. 

Ang pagpamalik sa katawhan gikan sa pagka- 
destiyero ug ang pagpanigom sa mga tawo alang 
sa kinabuhi gipakasama sa pagpangani (Os 6:11; 
Mat 9:37, 38; Luc 10:2: Ju 4:35-38), sama sa pagpa- 
nigom ug sa paglaglag sa daotan. (Jer 51:33) Gipa- 
dala ni Jesu-Kristo ang iyang mga tinun-an aron sa 
‘pag-ani,’ nga nagpasabot nga kinahanglang tigo- 
mon nila ang mga mosanong ingong iyang mga ti- 
nun-an. (Ju 4:35-38) Sa iyang sambingay bahin 
sa simbolikong “mga trigo” ug “mga bunglayon,” 
iyang gihisgotan ang “kataposan sa sistema sa mga 
butang” ingong ang pag-ani, nga sa maong pa- 
nahon ang Anak sa tawo magpadala sa iyang 
mga mag-aani nga manulonda aron “tigomon gi- 
kan sa iyang gingharian ang tanang butang nga 
magpahinabog kapandolan ug ang mga tawong 
nagabuhat sa kalapasan.” Kini nga “mga bungla- 
yon” (“ang mga anak sa usa nga daotan") itambog 
ngadto sa mahulagwayon nga nagkalayong hudno, 
samtang “ang mga trigo” (“ang mga anak sa ging- 
harian”) pagatipigan ug “mosidlak ingon ka hayag 
sa adlaw diha sa gingharian sa ilang Amahan." 
--Mat 13:24-30, 36-43. 

Ang pamatuod nga ang hinimaya ug naentrono 
nga si Jesu-Kristo nagdumala niini nga buluhaton 
sa pagpangani ug pagbulagbulag gipakita sa pa- 
nan-awon ni Juan diha sa Pinadayag, diin si Kristo 
gihulagway ingong usa nga “sama sa anak sa tawo, 
nga may koronang bulawan sa iyang ulo ug usa ka 
mahait nga galab diha sa iyang kamot.” Ingong sa- 
nong sa pagsinggit sa manulonda, “Palihoka ang 
imong galab ug pangani na, kay ang takna sa pag- 
ani nahiabot na, kay hinog na kaayo ang alanihon 
sa yuta,” nakita ni Juan nga siya “nanggalab sa 
ibabaw sa yuta, ug ang yuta gianihan.” Nakita sa 
apostol nga human niadto “ang paras sa yuta” gia- 
ni ug glitsa ngadto sa “dakong pug-anan sa bino 
sa kasuko sa Diyos. ”--Pin 14:14-20, itandi ang Pin 
19:11-16: tan-awa ang AGRIKULTURA. 


PAG-AWIT. Tan-awa ang MUSIKA. 


PAGBADLONG. Usa ka lakang nga himoon 
aron ipaamgo sa uban nga sila nakasala, sa ingon 
sila matukmod sa pag-ila sa ilang mga sayop 
ug tul-iron kini. Ang Hebreohanong berbo nga 
ya khach” (pagbadlong) maoy usa ka legal nga 


PAGBADLONG 


termino nga gihubad usab nga “papanubagon” (Isa 
37:4) ug 'tul-iron ang mga butang’ (Isa 1:18, 2:4). 
Ang katumbas nga Gregong termino mao ang 
eleg'kho. Kining duha ka termino sagad naghatag 
sa ideya sa paghukom sa usa ka tawo ingong sad- 
an ug sa pag-aghat niining tawhana sa paghinul- 
sol. Bahin sa paggamit sa eleg kho diha sa Gregong 
Septuagint ingong hubad sa pulong nga ya:khach’ 
sa daghang higayon nga makita kini, ang Theolog- 
ical Dictionary of the New Testament nag-ingon: 
“Kini nagtumong sa pagdisiplina ug pag-edukar sa 
tawo nga pagahimoon sa Diyos ingong resulta sa 
Iyang hudisyal nga kalihokan. Kini naglakip sa ta- 
nang matang sa pag-edukar gikan sa paghukom 
sa makasasala ngadto sa pagkastigo ug pagsilot, gi- 
kan sa pagtudlo sa tawong matarong pinaagig gra- 
beng mga pagsulay ngadto sa paggiya kaniya pi- 
naagig pagtudlo ug pagpahimangno.”--Giedit ni 
G. Kittel, 1964, Tomo II, p. 473. 

Kon Kanus-a Gikinahanglan. Sa balaod sa 
Diyos ngadto sa Israel, ang mga tawo nga nabuha- 
tan ug sala giawhag: “Dili ka magdumot sa imong 
igsoon diha sa imong kasingkasing. Magbadlong ka 
sa imong isigkatawo, aron dili ka magpas-an sa 
sala uban kaniya.” (Lev 19:17) Ang mga pagbati sa 
kayugot batok sa igsoon nga nakasala dili tugotang 
mosamot. Siya kinahanglang badlongon aron siya 
mapasig-uli gikan sa sala. Ang pagkapakyas sa 
paghimo niining moral nga responsibilidad maka- 
amot sa dugang pa nga pagpakasala, ug ang tawo 
nga nagdumili sa pagbadlong sa iyang isigkatawo 
makaambit sa maong sala.--Itandi ang Mat 18:15. 

Usahay, ang mga ansiyano ingong hawas sa 
kongregasyon kinahanglang magbadlong sa seryo- 
song mga mamumuhat ug daotan, nga gani mag- 
buhat niana atubangan sa uban nga nakahibalo sa 
sala nga nabuhat. Ang maong pagbadlong dili la- 
mang ihatag ngadto niadtong andam modawat ni- 
ini. Ang mga ansiyano gisugo usab sa “pagbadlong 
niadtong mosumpaki” ug sa 'pagbadlong nga ma- 
pig-oton” niadtong “masupilon” ug “mga tigsultig 
walay pulos.”--1Ti 5:20, Tit 1:9, 10, 13. 

Bisan tuod ang pagbadlong makaayo niadtong 
modawat niini, ang mga paningkamot sa magba- 
badlong dili kanunayng gipabilhan. Busa ang Pro- 
verbio 9:7, 8 nagpasidaan: “Siya nga nagatul-id sa 
mabiaybiayon makadawat ug kaulawan, ug siya 
nga nagabadlong sa usa ka tawong daotan---ang 
kasaypanan anaa kaniya. Ayaw badlonga ang usa 
ka mabiaybiayon, aron dili siya magdumot kanimo. 
Badlonga ang usa ka tawong maalamon ug mahi- 
gugma siya kanimo.” 

Hustong Tinamdan. Sanglit ang Kasulatan 
inspirado sa Diyos, ang tanang pagbadlong nga 
bug-os gipasukad niini sa pagkatinuod maoy pag- 

badlong gikan kaniya. (2Ti 3:16) Ang pagbadlong 
ni Jehova maoy usa ka kapahayagan sa gugma, 
dili angayng pagaayran o isalikway. (Pr 3:11, 12) 
Ingong ulo sa Kristohanong kongregasyon ug tu- 
ngod sa iyang pagmahal sa mga membro niini, gi- 
tino ni Jesu-Kristo nga ang gikinahanglang pag- 
badlong ikahatag pinaagi sa mga lalaki nga may 
katakos sa espirituwal. (Pin 3:14, 19) Ang mga ma- 
alamon nakasabot nga “ang mga pagbadlong sa di- 
siplina maoy dalan sa kinabuhi. ”---Pr 6:23. 

Tendensiya sa makasasalang tawo nga mayugot 
sa pagbadlong ug sa tawo nga gisugo sa pagbad- 
long kaniya. Apan kon ang usa magpadaog niini 
nga tendensiya, mahisama siya sa usa ka mananap 
nga walay kabuot nga walay katakos sa pag-ila sa 
maayo ug daotan: ingon sa gipahayag sa inspira- 
dong proverbio: “Ang nagadumot sa pagbadlong 
walay kabuot.” (Pr 12:1) Sa kasukwahi, ang salmis- 
tang si David, kinsa mismo sublisubli nga gibad- 
long, misulat: “Kon hampakon ako sa matarong, 
kana maoy mahigugmaong-kalulot, ug kon badlo- 
ngon niya ako, kana maoy lana sa ibabaw sa akong 
ulo, nga dili dumilian sa akong ulo.”--Sal 141:5. 

Ingong Pagpakita sa Dili Pag-uyon. Ang 
Hebreohanong berbo nga ga-ar” adunay ideya sa 
pagpahayag ug hilabihang dili pag-uyon o sa pag- 
badlong pinaagig mga pulong o mga lihok. (Gen 
37:10) Ang laing Hebreohanong berbo nga gihubad 
nga “pagbadlong” sa literal nagkahulogang “pagpa- 
kaulaw” (Job 11:3), ang usa ka Hebreohanong nom- 
bre nga gihubad nga “pagbadlong” sa literal nagka- 
hulogang “usa ka pagtul-id.” (2Ha 19:3) Sa Grego, 
ang diwa sa “pagbadlong” gipahayag sa pulong 
nga epiti-ma'o, nga lagmit nagkahulogan usab ug 
‘higpit nga pagpina, “pagsaway.”--Mat 12:16, 2Ti 
4:2. 

Ang usa ka diwa sa pagbadlong nga gigamit dili 
lamang ngadto sa mga tawo mao ang “pagpu- 
gong,” “pagpahunong sa usa ka butang.” Ang pag- 
badlong ni Jehova sa gipugas nga binhi nagpasa- 
bot sa iyang pagpugong sa usa ka maayong ani. 
(Mal 2:3) Ang iyang pagbadlong sa nagalamoy nga 
mga insekto nagkahulogan nga iyang gipahunong 
kini sa pagdaot sa mga pananom. (Mal 3:11) Ang 
salmista, nga mahulagwayong naghubit sa mga 
kaaway sa katawhan sa Diyos ingong mga hayop, 
nangamuyo sa Labing Hataas nga pugngan ang 
ilang gahom sa pagdaot: “Badlonga ang ihalas nga 
mananap sa mga tangbo, ang panon sa mga torong 
baka.” (Sal 68:30) Gibadlong ni Jesu-Kristo ang ha- 
ngin ug ang hilanat.---Mar 4:39, Luc 4:39. 

Usahay ang “pagbadlong" adunay ideya sa “pag- 
hulga.” Busa, ang mga pulong nga “pagbadlong sa 
imong nawong” mahimong magpasabot nga ang 
paghulga makita sa panagway sa usa.--Sal 80:16. 

Ang epekto sa pagbadlong mahimong magpata- 
gad sa dakong gahom ni Jehova. Ang usa ka talag- 
saong pananglitan mao ang pagbahin sa Pulang 
Dagat.---Sal 106:9. 

Makataronganon o Dili-Makataronganon. Ang 
usa ka pagbadlong mahimong makataronganon o 
dili-makataronganon. Tungod kay ang usa ka dam- 
go nga giasoy ni Jose naundan ug mga ideya nga 
daw supak sa kinaiyanhong relasyon sa ginikanan 
ug anak, ang iyang amahang si Jacob nagbadlong 
kaniya. (Gen 37:10) Sa dihang gisultihan ni Jesu- 
Kristo ang iyang mga tinun-an nga ang pag-antos 
ug ang kamatayon nagpaabot kaniya, gibadlong 
siya ni Pedro pinaagi sa pag-ingon: “Magmaluloton 
ka sa imong kaugalingon, Ginoo: dili gayod ma- 
hitabo kanimo kini nga dulnganan.” (Mat 16:22) 
Sanglit nasayop si Pedro, si Jesus sa hustong paagi 
nagbadlong kaniya pinaagi sa kusganon kaayong 
mga pulong: “Magpalikod ka kanako, Satanas, tu- 
ngod kay ikaw naghunahuna, dili sa mga hunahu- 
na sa Diyos, kondili nianang sa mga tawo.”---Mar 
8:33. 

Mapuslanon. Bisan tuod ang pagbadlong gi- 
kan sa usa ka maalamong tawo tingali makapasa- 
kit, ang inspiradong tambag mao: “Mas maayo pa 
ang pagpamati sa pagbadlong sa usa nga maala- 
mon kay sa tawong nagapamati sa awit sa mga hu- 
ngog.” (Ecc 7:5) Ang pagbadlong gikan sa ma- 
alamong tawo, kon dawaton uban ang hustong 
tinamdan ug tumanon, makapauswag sa panggawi 
sa usa ka tawo. Ang tawong may salabotan mas 
daling mosanong sa usa ka yanong pagbadlong kay 
sa usa ka tawong walay salabotan bisan pag naka- 
dawat ug 100 ka pagbunal tungod sa sayop nga bu- 
hat. (Pr 17:10) Diha sa kongregasyon, ang pagbad- 
long pinaagig pagpalagpot mahimong magpaamgo 
sa usa ka tawong mamumuhat ug daotan, sama sa 
gihimo ngadto sa usa ka lalaki nga nakasala ug in- 
sesto didto sa Corinto.---2Co 2:6, 7; 1Co 5:1-5. 


PAGBALAAN. Tan-awa ang PAGKABALAAN, 
PAGBALAAN. 


PAGBANGOTAN. Ang pagbangotan sa mga 
katawhan sa Sidlakan sagad inubanan ug hilabi- 
hang pagpasundayag sa kasubo, ug kini makita 
diha sa mga asoy sa Bibliya bahin sa mga yugto sa 
pagbangotan. Ang usa ka tibuok basahon sa Bib- 
liya, ang Lamentaciones, maoy kapahayagan sa 
pagbangotan tungod sa gidangatan sa Jerusalem. 

Mga Hinungdan sa Pagbangotan. Ang 
mga tawo nagbangotan aron ipasundayag ang 
paghinulsol (Neh 9:1, 2, Jon 3:5-9), o tungod sa ta- 
liabot nga katalagman (Est 4:3, Jer 6:26, Am 5:16, 
17) o sa katalagman nga nagakahitabo na (Joe 1:5- 

14). Sa walay duhaduha, ang labing komon nga 
hinungdan sa pagbangotan mao ang kamatayon. 
Ang kamatayon sa usa ka suod nga membro sa pa- 
milya magpahinabo ug usa ka yugto sa pagbango- 
tan (Gen 23:2, 27:41: 37:33-35), samtang ang ka- 
matayon sa usa ka ginikanan o sa usa ka bugtong 
nga anak maoy mga yugto sa hilabihang kaguol. 
(Sal 35:14, Am 8:10, Zac 12:10) Ang kamatayon sa 
usa ka pangulo sa nasod maoy mga yugto sa pag- 
bangotan nga molungtad ug 7 hangtod sa 30 ka 
adlaw. (Num 20:29; Deu 34:8, 1Sa 31:8, 12, 13) Tu- 
ngod sa kamatayon sa amahan ni Jose nga si Jacob 
ang mga Ehiptohanon nagpadayon sa paghilak su- 
lod sa 70 ka adlaw, nga gidugangan pa ug 7-ka- 
adlaw nga yugto sa mga seremonyas sa pagbango- 
tan didto sa Canaan.---Gen 50:3-11. 

Mga Paagi sa Pagpasundayag sa Kasubo. 
Ang pagbangotan gipasundayag pinaagig mga pu- 
long ug pinaagig paghilak, maingon man pinaagig 
pagkulismaot sa panagway ug pinaagig pagpuasa o 
dili kaha pagdumili sa pagbuhat sa normal nga 
mga buluhaton. Lagmit nga lakip sa paghilak mao 
ang pagminatay o kusog ug hilabihang pagda- 
nguyngoy (2Sa 1:11, 12, Est 4:1), ang dughan puk- 
pokon (Isa 32:11, 12, Nah 2:7; Luc 8:52), ang mga 
besti sagad gision (Huk 11:35, 2Ha 22:11, 19), ang 
abog ug mga abo tingali isaliyab sa ulo ug magsul- 
ob ug sakong panapton (2Sa 13:19: 2Ha 6:30, Job 2: 
11, 12), tingali huboon ang mga sandalyas ug tabo- 
nan ang ulo o nawong (2Sa 15:30, 19:4), ang buhok 
tingali laroton o putlon ug ang bungot barbason 
(Job 1:20, Esd 9:3; Jer 41:5), samtang ang ubang 
mga tawo, nga nagsundog sa paganong mga bata- 
san, magsamadsamad sa ilang lawas (Jer 16:6, 
47:5). Dugang pa sa pagpuasa, ang tawo lagmit dili 
maghaplas ug lana o maglaba sa iyang mga bes- 
ti (2Sa 14:2, 19:24: Dan 10:2, 3), usahay molingkod 
sa yuta o taliwala sa mga abo.---2Sa 13:31, Job 2:8, 
Isa 3:26. 

Ang masulub-ong mga balak usahay tagikon 
ingong mga awit sa pagbangotan. (2Sa 1:17-27, 3: 
33, 34: 2Cr 35:25) Ang usa ka partikular nga ma- 
tang sa awit mao ang shig:gayohn”, usa ka Hebreo- 
hanong termino nga makita sa superskripsiyon sa 
Salmo 7; ang kaamgid nga termino makita sa Ha- 
bacuc 3:1. Kini gitagik nga samag awit sa pagba- 
ngotan ug mopatim-awng usa ka emosyonal kaayo 
nga awit nga may paspas nga pag-usab-usab sa 
ritmo. Niining duha ka reperensiya (Sal 7; Hab 
3:2-19) makita ang mga elemento sa kapeligro- 
han, kusganong mga kapahayagan sa pangamuyo 
o emosyon, ug ang misunod nga pagmaya diha 
kang Jehova. 

May mga higayon nga ang propesyonal nga mga 
tigbangotan gigamit diha sa mga paglubong, ug 

ang mga maghohoni mitugtog ug masulub-ong 
mga honi (Jer 9:17, 18; Mat 9:23): kini gisundog sa 
gagmayng mga kabataan nga nanagdula sa mga 
tiyanggihan sa panahon sa yutan-ong ministeryo 
ni Jesus. (Mat 11:16, 17) Ang plawta mao ang ins- 
trumento nga sagad gigamit alang sa pagbango- 
tan.--Jer 48:36, Mat 9:23, tan-awa ang Jewish War 
ni Josephus, III, 437 (ix, 5). 

Human sa paglubong ang kababayen-an naan- 
dang moduaw sa lubnganan, aron sa paghilak ug 
sa pagbangotan. (Ju 11:31) Lagmit nga idalit ang 
usa ka pagpangaon panahon sa yugto sa pagba- 
ngotan ug, sa pipila ka higayon, mopatim-awng 
kini gihimong usa ka espesyal nga kombira.---Os 
9:4: Jer 16:5, 7. 

Mga Pagdili nga Nalangkit sa Pagbangotan. 
May mga higayon nga ang katawhan sa Diyos 
ingong usa ka grupo, o ingong indibiduwal, gisugo 
nga dili magbangotan sa kamatayon sa pipila ka 
tawo, sama sa gikondenar nga mga mamumuhat 
ug daotan. (Lev 10:1, 2, 6) Ang manalagnang si 
Ezequiel gisugo nga dili magpasundayag sa mga il- 
hanan sa pagbangotan alang sa iyang namatay 
nga asawa, sa ingon magsilbi kining usa ka tili- 
mad-on alang sa mga Israelinhon nga kauban niya 
didto sa Babilonya nga tungod sa ilang hilabihang 
kakurat sila dili na makahimo sa pagbangotan sa 
pagpahamtang sa Diyos sa paghukom ngadto sa 
Jerusalem tungod sa pagkadili-matinumanon niini. 
(Eze 24:15-24) Si Jeremias nakadawat ug susa- 
mang mga instruksiyon.---Jer 16:5-13. 

Ang pipila ka batasan sa pagbangotan gidili ubos 
sa Moisesnong Balaod, lakip ang pagsamadsamad 
sa unod o ang 'pagkiskis sa inyong mga agtang' 
(Lev 19:28, Deu 14:1) ug ang sayop nga paggamit 
sa mga ikapulo alang sa mga patay. (Deu 26:12-14) 
Alang sa pipila ka suod nga mga membro sa ilang 
mga pamilya ang mga saserdote mahimong mag- 
bangotan sa dayag, apan ang hataas nga saserdote 
gidid-an sa paghimo niini.--Lev 21:1-6, 10-12. 

Usa ka Panahon sa Pagbangotan. Ang Ec- 
clesiastes 3:1, 4 nag-ingon nga adunay “panahon 
sa paghilak ug panahon sa pagkatawa, panahon sa 
pagminatay ug panahon sa paglukso.” Tungod sa 
himalatyong kahimtang sa tanang katawhan, ang 
kasingkasing sa mga maalamon gipakitang “anaa 
sa balay sa pagbangotan” inay nga sa balay sa 
bangkete. (Ecc 7:2, 4: itandi ang Pr 14:13.) Busa, 
ang maalamong tawo mangitag kahigayonan sa 
pagpakitag simpatiya ug sa paghupay, imbes nga 
ibaylo kini nga kahigayonan alang sa kalipayan. 
Kini makatabang kaniya sa paghinumdom nga siya 
usab may-kamatayon ug sa pagbatog hustong ti- 
namdan sa kasingkasing ngadto sa iyang Maglala- 
lang. 

Ang hustong mga motibo sa pagbangotan gilatid 
sa Kasulatan. Gawas pa sa kamatayon sa mga mi- 
nahal (Gen 42:38, 44:31), ang dulumtanan ug nag- 
pasipala-sa-Diyos nga mga buhat sa bakak nga re- 
lihiyon maoy usa ka hinungdan sa pagpanghupaw 
ug pag-agulo (Eze 9:4: itandi ang 1Co 5:2), ug tu- 
ngod sa kaugalingong mga kasaypanan ang kagu- 
ol angayng ipakita. (Sal 38:4, 6-10) Si Jehova nag- 
awhag niadtong mibiya kaniya: “Balik kanako uban 
sa bug-os ninyong kasingkasing, ug uban sa pag- 
puasa ug uban sa paghilak ug uban sa pagminatay. 
Ug gisia ang inyong kasingkasing, ug dili ang in- 
yong mga besti.” (Joe 2:12, 13: itandi ang San 4: 
8, 9.) Dugang pa, sa ubang mga teksto gipasiugda 
dili ang panggawas nga kapahayagan sa kaguol o 
pagbangotan, kondili ang pangsulod nga mga pag- 
bati ug kasakit sa kasingkasing, nga nagpaila sa ti- 
unay nga kasubo.--Sal 31:9, 10; Pr 14:10, 15:13, 
Mar 14:72, Ju 16:6. 

Bisan si Jehova naghisgot sa iyang kaugalingon 
ingong “nasakitan diha sa iyang kasingkasing.” 
(Gen 6:6, itandi ang Isa 63:9.) Ang balaang espiri- 
tu sa Diyos "mapaguol' usab. (Efe 4:30) Sanglit kini 
nga espiritu nagalihok diha sa mga alagad sa Diyos 
aron mapatungha ang mga bunga sa pagkamata- 
rong (Gal 5:22-24), kadtong napakyas sa pagpabili 
niini nga tagana sa Diyos, kinsa nakigbatok sa pag- 
lihok niini, ug kinsa migawi nga sukwahi sa pag- 
tultol niini, ikaingon nga 'nagpaguol' niini.---Itandi 
ang Isa 63:10, 1Te 5:19. 

Usa ka Timbang nga Panglantaw sa Pagba- 
ngotan. Sa panahon sa yutan-ong ministeryo ni 
Jesus, ang pagbangotan kanunay gihapong gihimo 
sa mga tawo uban ang daghang panggawas nga 
kapahayagan ug inubanag kabanha ug kaguliyang. 
(Mar 5:38, 39) Bisan tuod si Jesus “miagulo sa 
iyang kahiladman” ug mihilak sa daghang higayon 
(Ju 11:33-35, 38, Luc 19:41: Mar 14:33, 34: Heb 
5:7), walay rekord nga siya nagpasundayag sa hi- 
nobrang mga kapahayagan sa pagbangotan nga 
nahisgotan na. (Itandi ang Luc 23:27, 28.) Ang 
iyang mga tinun-an nagpahayag usab ug kaguol 
ug pagbangotan. (Mat 9:15: Ju 16:20-22, Buh 8:2, 
9:39: 20:37, 38, Flp 2:27) Gipahayag ni Pablo ang 
“dakong kaguol ug walay-hunong nga kasakit sa 
[iyang] kasingkasing” tungod sa iyang dili-magtu- 
tuong mga paryente. (Rom 9:2, 3) Siya nabalaka 
nga basin siya magbangotan alang niadtong anaa 
sa kongregasyon sa Corinto kinsa nakasala ug wala 
pa gihapon maghinulsol (2Co 12:21), ug siya nag- 
hisgot “uban ang paghilak” alang kanila nga miti- 
pas aron molakaw “ingong mga kaaway sa estaka 
sa pagsakit ni Kristo.” (Flp 3:17-19) Tungod sa 
iyang tim-os ug kinasingkasing nga kabalaka alang 
sa Kristohanong kongregasyon (2Co 2:1-4) nakahi- 
mo siya sa pagtudlo sa uban nga sila angayng 

magpakitag empatiya ug simpatiya, 'sa paghilak 
uban sa mga tawong nangphilak.'---Rom 12:15. 

Sanglit makaluya man ang epekto sa pagbango- 
tan ug kaguol (Sal 6:6, 7: Luc 22:45: Buh 21:13: 2Co 
2:6, 7), ang kasubo nga ipakita sa Kristohanon 
angayng dili hingapin, timbang, ug usab gipangi- 
babawan sa paglaom ug sa makapalig-on nga kali- 
pay. (Mat 5:4: 1Co 7:29, 30, 2Co 6:10, itandi ang 
Neh 8:9-12.) Bisan sa iyang adlaw si Haring David 
nagpakitag timbang, maalamon, ug may prinsipyo 
nga panglantaw bahin sa pagbangotan, mao nga 
samtang nagkasakit ang bata nga natawo tungod 
sa iyang pagpanapaw kang Bat-seba, si David nag- 
puasa ug mihigda sa yuta, nga nangita sa matuod 
nga Diyos alang sa bata. Apan sa pagkasayod nga 
patay na ang bata, si David mitindog, naligo, nag- 
haplas ug lana, nag-ilis ug besti, nag-ampo kang 
Jehova, ug dayon nangayog pagkaon ug mikaon. 
Sa pagpatin-aw sa iyang gibuhat ngadto sa iyang 
natingala nga mga tig-alagad, siya miingon: “Ka- 
ron nga siya namatay na, nganong ako magpuasa 
pa? Makapabalik pa ba ako pag-usab kaniya? Mo- 
adto ako kaniya, apan, bahin kaniya, siya dili na 
mobalik kanako.” (2Sa 12:16, 19-23) Apan sa ula- 
hi siya nanginahanglag tabang gikan sa prang- 
kang manulti nga si Joab aron siya dili magpadala 
sa iyang dakong kaguol tungod sa kamatayon sa 
iyang anak nga si Absalom.---2Sa 18:33, 19:1-8. 

Bisan tuod ang “tibuok kalalangan duyog nga 
nagpadayon sa pag-agulo,” ang mga pag-antos sa 
Kristohanon gamay ra kon itandi sa mahimayaong 
paglaom sa unahan (Rom 8:18-22: 1Pe 1:3-7), ug 
tungod sa saad sa pagkabanhaw siya dili “masubo 
ingon sa uban usab nga mga walay paglaom.” 
-1Te 4:13, 14. 

Ang pagbangotan ug pagpuasa nga dili inubanag 
pagsugot sa pulong ni Jehova walay kapuslanan. 
(Zac 7:2-7) Hinunoa, “ang kasubo sa diyosnong pa- 
agi mosangpot sa paghinulsol ngadto sa kaluwa- 
san.” Ang maong kasubo maoy tungod sa pag-isip 
sa usa ka tawo sa iyang sayop nga buhat ingong 
sala batok sa Diyos. Kini mag-aghat kaniya sa pag- 
pangayog pasaylo sa Diyos ug sa pagbiya sa iyang 
sayop nga dalan. “Apan ang kasubo sa kalibotan 
mopatunghag kamatayon.” Bisan tuod ang usa ka 
tawo tingali nasubo nga ang iyang sayop nabutyag 
ug nga kini maoy kapildihan alang kaniya, siya 
wala magtinguha sa pagbaton sa kapasayloan sa 
Diyos. (2Co 7:10, 11) Pananglitan, ang mga luha ni 
Esau nga gipatulo tungod sa kahakog kay naglaom 
nga mabatonan pag-usab ang nawalang katungod 
sa pagkapanganay wala makatandog kang Isaac o 
sa Diyos.---Heb 12:16, 17. 

Mahulagwayon ug Matagnaon nga Pagga- 
mit. Sa mahulagwayong paagi, bisan ang yuta 
gilarawan ingong nagbangotan tungod sa mga 

paglaglag nga gihimo sa misulong nga kasundalo- 
han o sa usa ka hampak. (Jer 4:27, 28, Joe 1:10-12, 
itandi ang Sal 96:11-13.) Sa pagkaawaaw niini, ang 
yuta tuboan ug mga bunglayon ug ang dagway ni- 
ini mahimong pinasagdan, dili inatiman, sama sa 
usa ka tawo nga wala mag-atiman sa iyang na- 
wong, buhok, o pamesti samtang nagbangotan. 
Sa susama, makapasubo usab ang talan-awon sa 
yuta nga ang mga pananom gidaot sa mga ham- 
pak. 

Tungod sa “ilhanan sa Anak sa tawo” ug sa pag- 
padayag ni Kristo ang tanang tribo sa yuta “maga- 
pukpok sa ilang kaugalingon sa pagminatay,” o “sa 
kasubo.” (Mat 24:30, Pin 1:7) Batok sa simbolikong 
“Dakong Babilonya” ang mga hampak---kamata- 
yon, pagbangotan, ug gutom---gitagna nga moa- 
bot “sa usa ka adlaw,” nga tungod niana kadtong 
nakabenepisyo gikan kaniya manghilak ug magba- 
ngotan. (Pin 18:2, 7-11, 17-19) Sa kasukwahi, ang 
Bag-ong Jerusalem magpatunghag mga kahim- 
tang ibabaw sa yuta diin ang mga luha, kamata- 
yon, pagbangotan, pagtiyabaw, ug kasakit maha- 
naw na hangtod sa hangtod.---Pin 21:2-4. 


PAGBANHIG. Ang pag-atang diha sa usa ka 
tagong dapit alang sa usa ka kalit nga pag-atake. 
Ang tulo ka Hebreohanong mga pulong alang sa 
“pagbanhig” (rev, 'orev, ug ma-arav') naggikan 
sa lintunganayng pulong nga 'a'rav, nga nagkahu- 
logang “pag-atang.” (Job 37:8: Jer 9:8, Sal 10:8, 
Huk 9:32) Sa susama, ang Gregong pulong alang 
sa “pagbanhig” (enedra) kaamgid sa berbo nga 
enedreu'o, nga nagkahulogang “pag-atang.”---Buh 
25:3, 23:21. 

Si Josue sa kabatid migamit ug pagbanhig batok 
sa Ai, nga nagpuwesto ug 5,000 ka tawo dapit 
sa K sa siyudad panahon sa kagabhion, samtang 
nagpahimutang sa pangunang hugpong sa iyang 
kasundalohan dapit sa A. Pagkaugma, ang mga 
tigdepensa sa siyudad iyang gipahilayo gikan sa 
siyudad pinaagi sa pagpakaaron-ingnon nga napil- 
di, sa ingon nahimo ang pagbanhig ug nailog ang 
siyudad. (Jos 8:2-21) Dihay mga pagbanhig sa di- 
hang nahitabo ang panagbangi tali sa mga tag- 
iyag yuta sa Sekem ug sa anak nga lalaki ni Gideon 
nga si Abimelek. (Huk 9:25, 31-45) Si Samson mao 
ang tumong sa mga pagbanhig nga gihimo sa mga 
Filistehanon. (Huk 16:1-12) Si Saul mihimog pag- 
banhig batok kang Amalek ug sa ulahi nag-akusar 
kang David nga nagbanhig kaniya. (1Sa 15:5, 22:8) 
Ang ubang mga pagbanhig mao kadtong nahitabo 
sa pagpakig-away sa Israel batok sa tribo ni Benja- 
min (Huk 20:29-44), ang dili-malamposong pag- 
banhig ni Jeroboam batok sa Juda (2Cr 13:13-19), 
ang pagbanhig nga nagpahinabog kaguliyang tali- 
wala sa mga tig-atake sa Juda sa mga adlaw ni 

Jehosapat (2Cr 20:22, 23), kadtong gihisgotan sa 
dihang gihubit ang pagkapukan sa Jerusalem (Lam 
4:19), ug ang pagbanhig nga gimando ni Jeho- 
va batok sa Babilonya (Jer 51:12). Ang namauli 
nga Hudiyong mga destiyero gipanalipdan ni Jeho- 
va batok sa pagbanhig.--Esd 8:31, tan-awa ang 
GUBAT. 

Ang Hebreohanong nombre nga 'e'rev, nga nag- 
kahulogang “pagbanhig,” gigamit sa paghubit sa 
mga taktika sa pagpangayam. (Job 37:8: 38:40) 
Ang Hebreohanong berbo nga arav’ gigamit sa 
mahulagwayong paagi sa paghubit sa pampam 
samtang siya nag-atang sa mga lalaki (Pr 7:12, 
23:28) ug sa paghubit sa mga taktika sa daotang 
mga tawo batok sa inosente ug sa mga matarong. 
(Sal 10:9: Pr 1:11, 18, 12:6, 24:15, Miq 7:2; itandi 
ang Job 31:9.) Sa Israel ang silot nga kamatayon 
gipahamtang ngadto sa tawo nga makaplagang 
sad-an sa pagpatay sa laing tawo human siya mag- 
atang aron mohimog pagbanhig.--Deu 19:11, 12. 

Ang kapin sa 40 ka Hudiyo nga “nagpailalom sa 
ilang kaugalingon sa usa ka tunglo” naglaraw ug 
pagbanhig batok kang apostol Pablo apan napakyas 
tungod sa pag-umangkong lalaki ni Pablo.---Buh 
23:12-35. 


PAGBANTAY. Tan-awa ang PAGTENER, PAG- 
BANTAY. 


PAGBASA. Pagkat-on gikan sa makita sa tawo 
sa usa ka sinulat, paglitok sa makusog sa nahisulat. 

Sukad pa sa unang mga panahon ang mga tawo 
interesado na sa pagbasa. Si Haring Ashurbanipal 
sa Asirya, kinsa nagtukod ug librarya nga gilang- 
koban sa 22,000 ka papan nga kulonon ug mga 
teksto, miingon: “Ako malipay sa pagbasa sa mga 
inskripsiyon diha sa bato nga sukad pa sa panahon 
sa wala pa ang lunop.” (Light From the Ancient 
Past, ni J. Finegan, 1959, pp. 216, 217) Kini lagmit 
nagtumong sa pipila ka tradisyonal nga mga asoy 
labot sa tibuok-yutang Lunop o kondili man sa 
Asiryanhong mga rekord sa wala pa ang pipi- 
la ka lokal nga lunop. Ang naglungtad lamang 
nga mga sinulat labot sa lunop nga makaplagan 
diha sa mga kagun-oban sa palasyo ni Ashurbani- 
pal mao ang Babilonyanhong asoy labot sa lunop, 
nga naundan sa daghang mitolohiya. Kon diha bay 
tinuod nga mga asoy o mga sinulat sa wala pa ang 
tibuok-yutang Lunop nga nabatonan sa paganong 
mga Asiryanhon dili matino sa pagkakaron. 

Ang sinugdanan sa pagbasa, siyempre, ika- 
langkit sa sinugdanan sa pagsulat. Mahitungod sa 
mabatonang ebidensiya labot niini, tan-awa ang 
PAGSULAT. 

Angayng matikdan nga, sa rekord sa Bibliya sa 
mga hitabo sa ika-16 nga siglo W.K.P. sa mga ad- 

law ni Moises, adunay espesipikong paghisgot sa 
pagbasa ug pagsulat. (Ex 17:14) Ang nasod sa Isra- 
el gidasig sa pagbasa ug pagsulat. (Deu 6:6-9) Si 
Josue, ang manununod ni Moises, ingong pangulo 
sa Israel, gisugo nga mobasa kanunay sa Kasulatan 
“adlaw ug gabii,” aron magmalamposon sa buluha- 
ton nga gihatag sa Diyos kaniya. Aron ipasiugda 
kang Josue ang kahinungdanon sa Pulong sa Diyos, 
ug sa walay duhaduha ingong tabang sa paghi- 
numdom, siya kinahanglang mobasa “sa hinayng 
tingog. ”---Jos 1:8. 

Ang mga hari sa Israel gisugo sa Diyos sa pagsu- 
lat alang sa ilang kaugalingon ug mga kopya sa ba- 
laod sa Diyos ug sa pagbasa niini sa adlaw-adlaw. 
(Deu 17:18, 19: tan-awa ang PAGPAMALANDONG.) 
Ang ilang dili pagsunod niini nga sugo nakaamot 
sa dili pagpakabana sa matuod nga pagsimba diha 
sa yuta, nga miresulta sa pagkadunot sa moral sa 
katawhan, nga misangpot sa kalaglagan sa Jerusa- 
lem niadtong 607 W.K.P. 

Si Jesus mahimong makabasa sa tanang inspira- 
dong mga linukot nga basahon sa Hebreohanong 
Kasulatan diha sa mga sinagoga, diin, sa usa ka na- 
rekord nga hitabo, iyang publikong gibasa ug gipa- 
dapat ang teksto sa iyang kaugalingon. (Luc 4:16- 
21) Lain pa, sa dihang siya gisulayan ni Satanas sa 
makatulo, ang tubag ni Jesus sa tanang tulo ka hi- 
gayon mao, “Kini nahisulat.” (Mat 4:4, 7, 10) Dayag 
nga sinati kaayo siya sa Kasulatan. 

Ang mga apostoles, kinsa maoy segundaryo nga 
patukoranang mga bato sa balaang templo, ang 
Kristohanong kongregasyon, miila nga hinungda- 
non ang pagbasa sa Kasulatan alang sa ilang mi- 
nisteryo. Sila mikutlo ug mipunting sa Hebreoha- 
nong Kasulatan sa gatosan ka higayon diha sa 
ilang mga sinulat ug gipasiugda ngadto sa uban 
ang pagbasa niini. (Buh 17:11) Ang Hudiyong mga 
magmamando nasayod nga si Pedro ug Juan maoy 
dili edukado ug ordinaryo. (Buh 4:13) Apan kini 
wala magpasabot nga sila dili makamaong moba- 
sa ug mosulat, ingon sa gipamatud-an sa mga su- 
lat nga gisulat niini nga mga apostoles. Hinunoa, 
sila wala maedukar sa hataas nga edukasyon sa 
Hebreohanong mga tunghaan, sa tiilan sa mga es- 
kriba. Sa samang mga katarongan ang mga Hudi- 
yo natingala nga si Jesus adunay kahibalo, bisan 
tuod, nga matod nila, “wala man unta siya maka- 
eskuyla.” (Ju 7:15) Ang pamatuod nga kaylap ang 
pagbasa sa maong panahon gipakita sa asoy may- 
labot sa usa ka kinabig nga Etiopianhong eunuko 
nga nagbasa sa basahon sa manalagnang si Isaias 
ug nga tungod niini siya giduol ni Felipe. Ang eu- 
nuko gigantihan tungod sa iyang interes sa Pulong 
sa Diyos pinaagi sa pagkadawat sa pribilehiyo sa 
pagkahimong sumusunod ni Kristo.---Buh 8:27-38. 

Ang Hebreohanon ug Aramaiko mao ang mga 
pinulongan nga gigamit sa pagsulat sa bahin sa 
Bibliya sa wala pa ang unang siglo. Sa ikatulong 
siglo W.K.P., ang Hebreohanong Kasulatan gihu- 
bad ngadto sa Grego, nga nahimong internasyo- 
nal nga pinulongan. Ang Kristohanong Kasulatan 
sa orihinal gisulat diha sa Grego, gawas lamang 
sa Ebanghelyo ni Mateo. Tungod niini, mahimong 
mabasa ang Bibliya sa kadaghanang katawhan sa 
Romanhong Imperyo nga makamaong mobasa ug 
mosulat, ug kini ilabinang mabatonan sa mga Hu- 
diyo sa Palestina ug niadtong Natibulaag. 

Tungod kay daghang tawo ang buot makabaton 
ug Bibliya, gipakita niini nga kini daling basahon 
ug ingon man bililhon. Nalabwan niini ang tanang 
ubang basahon kon hisgotan ang pag-imprenta ug 
ang sirkulasyon, ug sa panahon sa pagsulat niini 
nga libro, ang Bibliya nahubad na sa katibuk-an o 
sa bahin sa kapin sa 3,000 ka pinulongan ug mga 
diyalekto ug napatik na sa binilyon ka kopya. Gita- 
ho nga kini mabatonan sa mga 90 porsiyento sa 
populasyon sa yuta diha sa ilang kaugalingong pi- 
nulongan. 

Gihisgotan sa Bibliya ang daghang kaayohan 
nga makuha sa pagbasa sa Kasulatan, nga lakip ni- 
ini mao ang pagpaubos (Deu 17:19, 20), kalipay 
(Pin 1:3), ug ang pagkasabot sa katumanan sa tag- 
na sa Bibliya (Hab 2:2, 3). Kini nagpasidaan sa mga 
magbabasa nga magmapilion kon unsay basahon: 
Dili tanang basahon makapalig-on ug makapaha- 
yahay sa hunahuna.--Ecc 12:12. 

Gikinahanglan ang tabang sa espiritu sa Diyos 
aron mabatonan ang tinuod nga katakos sa pag-ila 
ug pagsabot sa Pulong sa Diyos. (1Co 2:9-16) Aron 
mabatonan ang pagsabot ug ang ubang mga kaa- 
yohan, kinahanglang bukas ang kaisipan sa usa ka 
tawo samtang basahon niya ang Pulong sa Diyos, 
nga isalikway ang tanang pagpihig ug namugna 
nang daan nga mga opinyon, kay kon dili kana hi- 
moon ang iyang pagsabot mataptapan, sama sa 
nahitabo sa mga Hudiyo nga misalikway sa maa- 
yong balita nga gisangyaw ni Jesus. (2Co 3:14-16) 
Dili igo ang taphaw nga pagbasa. Ang nagabasa 
kinahanglang magbasa niini nga kinasingkasing, 
maghatag ug bug-os nga pagtagad sa iyang pagtu- 
on sa materyal, nga mamalandong pag-ayo niini, 
ug maningkamot nga makabaton ug kaayohan gi- 
kan niini.--Pr 15:28, 1Ti 4:13-16, Mat 24:15: tan- 
awa ang PUBLIKONG PAGBASA. 


PAGBASOL. Tan-awa ang PAGHINULSOL. 


PAGBATO. Ubos sa Balaod, ang usa ka mamu- 
muhat ug daotan nga takos sa silot nga kamatayon 
kasagarang batoon hangtod mamatay. (Lev 20:2) 
Kini maoy aron sa “pagkuha sa daotan gikan sa 

ilang taliwala.” Ang tibuok Israel makadungog sa 
silot, ug ang pagkahadlok sa maong daotan nga 
buhat matisok sa ilang mga kasingkasing. (Deu 13: 
5, 10, 11; 22:22-24) Sa pagbato sa usa ka mamumu- 
hat ug daotan, ilang gipakita nga sila masiboton 
alang sa matuod nga pagsimba, mabalak-on nga 
walay kaulawan nga modangat sa ngalan sa Diyos, 
ug matinguhaon sa paghupot sa usa ka hinlo nga 
kongregasyon. 

Una pa batoon ang usa ka mamumuhat ug dao- 
tan, labing menos duha ka saksi ang mohatag ug 
magkauyon nga testimonya batok kaniya, ug hu- 
man niana sila ang unang mobato. (Lev 24:14: Deu 
17:6, 7) Tungod sa posibilidad nga mahimong tig- 
pahamtang ug silot, ang usa ka tawo mag-amping 
gayod sa paghatag ug pamatuod ug kini usab mag- 
pugong kaniya sa paghatag ug bakak nga testi- 
monya, kay kon siya masakpan, siya usab patyon 
ingong bakakon nga saksi.---Deu 19:18-20. 

Ang pagbato sagad himoon sa gawas sa siyudad. 
(Num 15:35, 36, 1Ha 21:13, itandi ang Deu 22:21.) 
Human niana, ingong pasidaan, ang patayng lawas 
lagmit ilansang sa usa ka estaka, apan dili pasalo- 
pan sa adlaw. Kini ilubong sa samang adlaw.---Deu 
21:21-23. 

Gihisgotan ni Jesus ang Jerusalem ingong “ang 
nagapatay sa mga manalagna ug ang nagabato ni- 
adtong mga gipadala kaniya.” (Mat 23:37: itandi 
ang Heb 11:37.) Si Kristo mismo gihulga nga bato- 
on. (Ju 8:59, 10:31-39, 11:8) Si Esteban gipatay ni- 
ining paagiha. (Buh 7:58-60) Didto sa Listra ang 
panatikong mga Hudiyo 'nagbato kang Pablo ug 
nagguyod kaniya gawas sa siyudad, nga naghuna- 
hunang siya patay na.'—Buh 14:19, itandi ang 2Co 
11:25. 

Alang sa mga salaod nga may silot nga pagbato, 
tan-awa ang KRIMEN UG SILOT. 


PAGBIAYBIAY. Ang pagpakamenos o pag- 
tamay, pagyubit, o pagyagayaga. Adunay ubay- 
ubayng Hebreohanon ug Grego nga mga pulong 
nga nagpahayag ug lainlaing gibug-aton sa pagbi- 
aybiay, ug ang mga pulong nga gamiton nagde- 
pende sa mga kahimtang. Busa, atong mabasa sa 
Bibliya ang bahin sa mga tawo nga nagyagayaga, 
nagyubit, nangyam-id, nagtamay, nagkatawa, o 
nagbugalbugal sa uban. 

Ang mga mabiaybiayon, sa katibuk-an, maoy 
dulumtanan sa uban. (Pr 24:9) Kon kini sila dili 
modawat ug pagbadlong, sila makaagom ug kata- 
lagman. (Pr 1:22-27) Ug pagkatalamayon gayod 
niadtong nagyubit sa mga kabos o sa ila mismong 
mga ginikanan! (Pr 17:5, 30:17) Ang mga mabiay- 
biayon sagad dili magpatalinghog sa pagbadlong 
(Pr 13:1) ug dili mahigugma niadtong nagabad- 
long kanila. (Pr 9:7, 8: 15:12) Bisan pa niana, sila 

angayng disiplinahon alang sa kaayohan sa uban. 
(Pr 9:12, 19:25, 29: 21:11) Inay nga padayong ma- 
kig-uban sa maong mga tawo nga dili balaan, mas 
maayo nga papahawaon sila, mas malipayon kad- 
tong dili molingkod uban sa dili-diyosnon nga mga 
mabiaybiayon.--Sal 1:1; Pr 22:10. 

Pagbiaybiay Batok sa mga Alagad sa Diyos. 
Ang tanang matang sa dili-makataronganong pag- 
biaybiay naagoman sa matinumanong mga alagad 
ni Jehova. Si Job sayop nga giakusar nga nagyubit 
sa uban (Job 11:3), samtang sa pagkatinuod, siya 
mao ang giyubit, giyagayagaan, ug gihimong ka- 
taw-anan tungod sa iyang pagsubay sa dalan sa 
integridad. (Job 12:4, 17:2, 21:3) Si David giyubit 
ug giyagayagaan. (Sal 22:7: 35:16) Sa susama, si 
Eliseo (2Ha 2:23), si Nehemias ug kadtong uban 
kaniya (Neh 2:19, 4:1), ug ang daghang uban pa 
“nakaagom sa ilang pagsulay pinaagig mga pagya- 
gayaga” (Heb 11:36). Sa dihang si Haring Ezequias 
sa Juda nagpadala ug mga magdadagan latas sa ti- 
buok nga mga siyudad sa Epraim ug Manases, nga 
nag-awhag kanila sa pag-adto sa Jerusalem ug sa 
pagsaulog sa Paskuwa, daghang indibiduwal ang 
nagyagayaga ug nagyubit sa mga mensahero. (2Cr 
30:1, 10) Sa pagkatinuod, sa ingon niini gitratar sa 
mga apostata sa duha ka balay sa Israel ang mga 
manalagna ug mga mensahero sa Diyos hangtod 
nga silang tanan gihanaw sa kaaligutgot ni Jehova. 
--2Cr 36:15, 16. 

Pagbiaybiay kang Jesus ug sa iyang mga 
tinun-an. [Ingong Alagad ug Manalagna sa Di- 
yos, si Jesu-Kristo giyam-iran, gikataw-an, gibu- 
galbugalan, gipasipalahan, gani giluwaan, panahon 
sa iyang ministeryo dinhi sa yuta. (Mar 5:40: Luc 
16:14: 18:32) Ang Hudiyong mga saserdote ug 
mga magmamando maoy ilabinang madumtanon 
sa ilang pagyubit. (Mat 27:41, Mar 15:29-31, Luc 
23:11, 35) Ang Romanong mga sundalo miduyog 
sa pagyagayaga sa dihang siya gitugyan ngadto 
kanila.---Mat 27:27-31, Mar 15:20, Luc 22:63: 23:36. 

Ang mga tinun-an ni Jesu-Kristo giyagayagaan 
usab sa mga tawong walay kahibalo ug sa mga 
dili-magtutuo. (Buh 2:13, 17:32) Si apostol Pablo, sa 
dihang naghisgot bahin sa pagyubit nga naago- 
man sa iyang mga isigkatinun-an sa mga kamot sa 
mga Hudiyo, nagpunting pagbalik sa matagnaong 
larawan sa karaang kapanahonan, diin si Isaac, sa 
nag-edad ug mga lima ka tuig, giyubit sa 19-anyos 
nga si Ismael nga iyang igsoon sa amahan, kinsa, 
tungod sa kasina, “nagbugalbugal” (“nagyagaya- 
ga,” KJ, Yg) kang Isaac. (Gen 21:9) Gihatag ni Pab- 
lo ang kapadapatan sa tagna, nga nag-ingon: “Ka- 
ron kita, mga igsoon, maoy mga anak nga iya sa 
saad sama kang Isaac. Apan ingon nga kaniadto 
ang usa nga natawo sa paagi sa unod naglutos sa 


526 


usa nga natawo sa paagi sa espiritu [ang Diyos na- 
ngilabot aron ipahinabo ang pagpanganak kang 
Isaac], mao man usab karon.” (Gal 4:28, 29) Sa ula- 
hi si Pablo misulat: “Sa pagkatinuod, ang tanan nga 
nagtinguha sa pagkinabuhi uban ang diyosnong 
pagkamahinalaron kalangkit ni Kristo Jesus paga- 
lutoson usab. ”--2Ti 3:12. 

Paglahutay sa pagbiaybiay uban ang hus- 
tong panglantaw. Si Jesu-Kristo dugay nang 
nasayod nga siya makaagom ug pagbiaybiay o 
pagyubit ug nga kini mosangko sa pagpatay kani- 
ya. Apan siya nasayod nga ang mga pagpakaulaw 
sa pagkatinuod maoy batok kang Jehova, kinsa 
iyang gihawasan, ug kini ilabinang masakit alang 
kaniya, kay siya nagbuhat kanunay sa mga butang 
nga makapahimuot sa iyang Amahan’ (Ju 8:29), 
ug siya mas nabalaka sa pagbalaan sa ngalan sa 
iyang Amahan kay sa bisan unsang butang. (Mat 
6:9) Busa, “sa gisultihan siya ug pasipala, wala siya 
mobalos sa pagsultig pasipala. Sa nag-antos siya, 
wala siya manghulga, apan nagpadayon sa pagpi- 
yal sa iyang kaugalingon ngadto sa usa nga naga- 
hukom sa pagkamatarong.” Gipahayag ni apostol 
Pedro kini nga punto sa dihang misulat ngadto sa 
mga Kristohanon, ilabina sa mga ulipon, nga nag- 
tambag kanila nga dili tugotang ang maong pag- 
tratar moaghat kanila sa pagbalos: tungod kay si 
Kristo mao ang ilang panig-ingnan, usa ka “sulon- 
dan,” matod ni Pedro, “aron [sila] managsunod 
pag-ayo sa iyang mga tunob."---1Pe 2:18-23, Rom 
12:17-21. 

Sa usa ka higayon sa iyang buluhaton, si Jere- 
mias nga manalagna sa Diyos miingon, “Ako nahi- 
mong kataw-anan sa tibuok adlaw, ang matag usa 
nagyubit kanako.” Sa makadiyot siya naluya ug 
naghunahuna nga mohunong sa iyang buluha- 
ton sa pagpanagna tungod sa walay puas nga 
pagpakaulaw ug pagyagayaga. Apan siya nasayod 
nga maoy ‘tungod sa pulong ni Jehova nga mi- 
dangat ang pagyubit, ug ang pulong sa Diyos diha 
sa iyang kasingkasing maoy sama sa nagdilaab 
nga kalayo nga tungod niini siya dili makaagwan- 
ta sa pagpugong. Tungod sa iyang pagkamatinu- 
manon si Jehova nag-uban kaniya “sama sa usa 
nga makalilisang ang pagkagamhanan,” ug si Jere- 
mias napalig-on nga padayong magmaunongon. 
--Jer 20:7-11. 

Sa pagkamatarong, si Job naghupot sa iyang in- 
tegridad bisan pa sa hilabihang pagbiaybiay. Apan 
iyang naugmad ang sayop nga panglantaw ug na- 
kahimog sayop, nga tungod niini siya gitul-id. Si 
Elihu miingon bahin kaniya: “Kinsang tawhana nga 
lig-on ug lawas ang sama kang Job, nga nagainom 
sa pagyubit sama sa tubig?” (Job 34:7) Si Job nag- 
mabalak-on kaayo sa iyang kaugalingong pagka- 

matarong inay sa pagkamatarong sa Diyos, ug siya 
nakiling sa pagbayaw sa iyang kaugalingong pag- 
kamatarong labaw kay sa pagkamatarong sa Diyos. 
(Job 35:2, 36:24) Sa dihang nadungog ang hilabi- 
hang pagbiaybiay gikan sa iyang tulo ka “higala,” si 
Job nakiling sa pag-isip nga kini gitumong kaniya 
inay nga sa Diyos. Tungod niini siya sama sa usa ka 
tawo nga nagtugyan sa iyang kaugalingon sa pag- 
yubit ug pagbiaybiay ug nahimuot niini, nga nag- 
inom niini nga samag nag-inom ug tubig uban ang 
kalipay. Ang Diyos sa ulahi nagpatin-aw kang Job 
nga kini nga mga mabiaybiayon sa pagkatinuod 
nagasultig kabakakan batok sa Diyos. (Job 42:7) Sa 
susama, gisultihan ni Jehova ang manalagnang si 
Samuel sa dihang ang Israel nangayo ug usa ka 
hari: “Dili ikaw ang ilang gisalikway, kondili ako 
ang ilang gisalikway ingon nga hari sa ibabaw 
nila.” (1Sa 8:7) Ug si Jesus miingon sa iyang mga 
tinun-an: “Kamo pagadumtan sa tanang kanasoran 
[dili tungod sa inyong kaugalingon, kondili] tungod 
sa akong ngalan.” (Mat 24:9) Ang paghinumdom 
niining mga butanga makatabang sa Kristohanon 
sa paglahutay sa mga pagbiaybiay uban ang hus- 
tong espiritu ug maghimo kaniyang takos sa pag- 
dawat ug ganti tungod sa iyang pagkamalahuta- 
yon.--Luc 6:22, 23. 

Makataronganong Pagbiaybiay. Ang pag- 
biaybiay mahimong nahiangay ug makataronga- 
non. Ang usa ka tawo nga walay abanteng pang- 
lantaw o wala manumbaling sa maayong tambag 
lagmit nga mosubay sa binuang nga dalan nga tu- 
ngod niana mahimo siyang tumong sa pagbiaybi- 
ay. Si Jesus naghatag ug usa ka pananglitan sa ma- 
ong tawo, kinsa nagsugod sa pagtukod ug usa ka 
torre nga wala una kuwentaha ang galastohon. 
(Luc 14:28-30) Si Jehova naghimo sa Israel “ingon 
nga usa ka kaulawan sa [iyang] mga silingan, usa 
ka yubitonon ug pagayagayagaan sa tanang nagli- 
bot” kaniya. Kini makataronganon tungod kay sila 
masinupakon ug dili masinugtanon sa Diyos, hang- 
tod pa gani sa pagdalag kaulawan sa ngalan sa Di- 
yos taliwala sa mga nasod. (Sal 44:13: 79:4: 80:6; 
Eze 22:4, 5; 23:32: 36:4, 21, 22) Ang manalagnang 
si Elias tukmang nagyagayaga sa mga saserdote ni 
Baal tungod sa ilang paghagit kang Jehova. (1Ha 
18:26, 27) Human nga si Senakerib nagtamay ug 
nagsultig pasipala kang Jehova sa atubangan ni 
Haring Ezequias ug sa katawhan sa Jerusalem, 
nabalit-ad ang mga panghitabo, ang pagbiaybi- 
ay, pagyubit, pagtamay, ug ang makauulawng ka- 
pildihan midangat nganha niining mapahitas-ong 
Asiryanhon nga hari ug sa iyang kasundalohan. 
(2Ha 19:20, 21: Isa 37:21, 22) Sa susamang paagi 
ang Moab nahimong tumong sa pagbiaybiay. (Jer 
48:25-27, 39) Ang mga nasod sa yuta misamot pa 
gayod sa pagbiaybiay sa Diyos, apan gikataw-an ug 


PAGBIAYBIAY 


giyubit sila ni Jehova tungod kay sila mapangaha- 
song misukol sa iyang unibersohanong soberanya, 
samtang ilang giani ang daotang mga bunga sa 
ilang binuhatan.--Sal 2:2-4, 59:8, Pr 1:26, 3:34. 

Mga Mabiaybiayon sa “Kataposang mga 
Adlaw.” Ang usa ka bahin sa ilhanan nga nag- 
timaan sa “kataposang mga adlaw” mao ang pag- 
tungha sa “mga mabiaybiayon [sa literal, mga 
magdudula (sa pagyagayaga)] uban sa ilang mga 
pagbiaybiay, nga magpahiuyon sa ilang kaugali- 
ngong mga tinguha [“kaugalingong mga tinguha 
alang sa dili-diyosnong mga butang": Jud 17, 18] 
ug magaingon: “Hain na man kining gisaad nga 
presensiya niya? Aw, sukad sa adlaw nga ang 
atong mga katigulangan nangatulog sa kamata- 
yon, ang tanang butang nagpadayon nga mao ra 
gayod sukad sa sinugdan sa kalalangan.'” (2Pe 3: 
3, 4) Dayag nga wala sila magpatalinghog sa tam- 
bag sa Isaias 28:21, 22, nga nagpasidaan sa gra- 
beng kapeligrohan nga maagoman niadtong nag- 
tamay kang Jehova. 

“Ang Diyos Dili Kayagayagaan.” Si apostol 
Pablo nagpasidaan sa seryosong kapeligrohan nga 
nalangkit sa pagsulay sa pagyagayaga sa Diyos, 
nga mao, ang kapeligrohan nga modangat sa usa 
nga naghunahuna nga ang mga prinsipyo sa pag- 
dumala sa Diyos mahimong tamayon o maipso- 
tan nga malamposon. Siya misulat ngadto sa mga 
Kristohanon sa Galacia: “Kay kon ang usa naghu- 
nahuna nga siya mahinungdanon samtang siya 
walay pulos, siya naglimbong sa iyang kaugali- 
ngong hunahuna. . . . Ayaw pagpahisalaag: Ang 
Diyos dili kayagayagaan. Kay bisan unsay ginapu- 
gas sa usa ka tawo, kini usab iyang anihon, tungod 
kay siya nga nagapugas alang sa iyang unod moa- 
ni ug pagkadunot gikan sa iyang unod, apan siya 
nga nagapugas alang sa espiritu moani ug kina- 
buhing walay kataposan gikan sa espiritu.”---Gal 
6:3-8. 

Dinhi gipakita sa apostol nga ang usa ka tawo ki- 
nahanglang dili maglimbong sa iyang kaugalingon 
pinaagig sayop nga paghunahuna sa iyang kauga- 
lingong bili, sa ingon nagsalikway sa Diyos ug sa 
iyang Pulong. Kinahanglan niyang hinloan ang 
iyang kinabuhi aron makalakaw siya uyon sa espi- 
ritu sumala sa pagtultol sa Pulong. Kon dili niya 
buhaton kini, apan magpadayon hinuon sa pagpu- 
gas alang sa unodnong mga tinguha, iyang 'gida- 
wat ang dili-takos nga kalulot sa Diyos ug gisipyat 
ang katuyoan niini” ug giisip ang mga sugo sa Di- 
yos ingong talamayon. (2Co 6:1) Iyang gilimbo- 
ngan ang iyang kaugalingon sa paghunahuna nga 
siya hilwas. Bisan pa niana, ang Diyos nasayod sa 
iyang kasingkasing ug magahukom kaniya pinasu- 
kad niana. 


PAGBITAY 


PAGBITAY. Ilalom sa balaod nga gihatag ni 
Jehova ngadto sa Israel, ang ubang mga kriminal 
human patyon lagmit bitayon sa estaka, ingong 
“tinunglo sa Diyos,” nga ipasundayag sa publiko 
ingong usa ka pasidaang panig-ingnan. Ang usa 
ka tawong patay nga gibitay sa estaka kinahang- 
lang ilusad sa dili pa moabot ang kagabhion ug 
ilubong, ang pagpabilin kaniya diha sa estaka sa 
tibuok gabii maghugaw sa yuta nga gihatag sa 
Diyos ngadto sa mga Israelinhon. (Deu 21:22, 23) 
Kini nga lagda gisunod sa Israel bisan pag ang 
gipatay dili usa ka Israelinhon.--Jos 8:29, 10: 
26, 27. 

Ang duha ka anak nga lalaki ug lima ka apo nga 
lalaki ni Saul nga gitugyan ni David ngadto sa 
mga Gabaonhon aron patyon wala ilubong sa 
wala pa moabot ang kagabhion. Sila gipasagdan 
gikan sa pagsugod sa ting-ani sa sebada (Marso- 
Abril) hangtod nga miabot ang ulan, dayag nga 
human matapos ang ting-ani. Ang katarongan 
kon nganong gitugotan ang mga Gabaonhon nga 
himoon kining lahi nga pamaagi lagmit maoy tu- 
ngod sa sala sa nasod nga nahimo ni Haring Saul, 
kinsa nagpatay sa pipila ka Gabaonhon, sa ingon 
naglapas sa pakigsaad nga gihimo uban kanila ni 
Josue mga kasiglohan una pa niana. (Jos 9:15) Tu- 
ngod niini, ang Diyos nagpahinabo nga ang yuta 
makaagom ug tulo-ka-tuig nga gutom ingong pa- 
matuod sa iyang kasuko. Busa ang mga patayng 
lawas nga gibitay gipasagdang maladlad hangtod 
nga gipaila ni Jehova nga ang iyang kapungot na- 
lukmay na pinaagi sa pagpabundak sa ulan aron 
matapos ang hulaw. Unya gipalubong ni David 
ang ilang mga bukog, ug human niana “gitugot sa 
Diyos nga pangaliyupoan siya alang sa yuta.” 
--2Sa 21:1-14. 

Ang asoy sa basahon ni Ester nagtaho bahin sa 
pagbitay sa ubay-ubayng mga tawo. Ang sa- 
mang Hebreohanong pulong (ta-lah, nga nagka- 
hulogang “bitay”) gigamit diha sa matag teksto. 
Espesipikong giingon nga ang napulo ka anak nga 
lalaki ni Haman gipatay sa mga Hudiyo, unya gi- 
bitay sa pagkasunod adlaw. (Est 9:7-10, 13, 14) 
Dayag nga mao usab ang gihimo ngadto sa uban 
nga gibitay, ang ilang patayng mga lawas gilad- 
lad atubangan sa publiko tungod kay ang ilang 
mga salaod maoy mga sala batok sa hari. (Est 
2:21-23, 7:9, 10) Ang samang Hebreohanong pu- 
long gigamit sa pagbitay sa pangulong panadero 
ni Paraon.---Gen 40:22, 41:13. 

Ang mga nasod palibot sa Israel kasagarang 
mas mabangis kay sa mga Israelinhon sa ilang 
mga paagi sa pagsilot ug sa pagpakaulaw niad- 
tong ilang gipamatay. Sa dihang nailog sa kasun- 
dalohan sa Babilonya ang Jerusalem, sila nagpa- 

hamtang ug mabangis nga mga silot sa mga 
hamili, nga nagbitay sa pipila sa mga prinsipe pi- 
naagi “lamang sa ilang kamot.”--Lam 5:12. 

Si Jesu-Kristo gibitay nga buhi, gilansang sa es- 
taka, tungod sa sugo sa Romanhong kagamhanan 
sa Palestina. (Ju 20:25, 27) Gipatin-aw ni apostol 
Pablo nga ang paagi sa kamatayon ni Jesus hi- 
nungdanon kaayo alang sa mga Hudiyo, kay “pi- 
naagi sa pagpalit, gipagawas kita ni Kristo gikan 
sa tunglo sa Balaod pinaagi sa pagkahimong ti- 
nunglo inay nga kita, tungod kay kini nahisulat: 
'Tinunglo ang matag tawo nga gibitay sa estaka.”” 
--Gal 3:13, tan-awa ang PAGLANSANG. 

Sa duha ka pagtubok nga giasoy sa Bibliya, ang 
paghikog pinaagig pagbitay mao ang gigamit. Si 
Ahitopel, ang maluibong magtatambag ni David, 
naghikog (“nagbitay sa iyang kaugalingon,” LXX). 
(2Sa 17:23) Ang gibuhat ni Ahitopel maoy ma- 
tagnaon bahin sa gibuhat sa usa sa mga apostoles 
ni Jesus kinsa nahimong maluibon, si Judas Is- 
kariote. (Sal 41:9, Ju 13:18) Si Judas nagbitay usab 
sa iyang kaugalingon. (Mat 27:5) Lagmit nga ang 
pisi, o tingali ang sanga sa kahoy nga diha niana 
gibitay ni Judas ang iyang kaugalingon, nabugto 
o nabali, ug siya “nahulog nga nag-una ang ulo, 
mibuto ang iyang tiyan ug nahurot pagkayagyag 
ang iyang tinai.”---Buh 1:18. 


PAGBORDA. Kini ang karaang pamaagi sa 
paggamit ug dagom sa pagtahi sa mga hilo o sa 
ubang mga materyales nga lainlain ug kolor o 
mga matang nganha sa usa ka matang sa panap- 
ton o panit aron sa paghimog pinaugdo nga da- 
yandayan. Ang nagkalanggikit nga mga disenyo 
ug mga larawan nga giborda diha sa panapton 
unang gihisgotan sa Bibliya may kalabotan sa ta- 
bernakulo sa Israel. Ang mga artesano sa taber- 
nakulo nga si Bezalel ug Oholiab gipuno ni Jeho- 
va sa kaalam sa kasingkasing aron sa paghimo, 
lakip sa ubang mga butang, sa tanang buluhaton 
sa usa ka tigborda, nga lahi sa buluhaton sa usa 
ka maghahabol.---Ex 35:30-35, 38:21-23. 

Sa pagsunod sa mga instruksiyon sa Diyos, ang 
mga kerubin giborda nga may kabatid diha sa 
mga tabil sa tolda sa tabernakulo, diin kini nga 
mga larawan makita diha sa sulod sa mga lawak 
sa Balaan ug sa Labing Balaan. (Ex 26:1, 36:8) 
Ang mga kerubin giborda usab diha sa kortina 
nga nag-ulang niini nga mga lawak sa tabernaku- 
lo.--Ex 26:31-33, 36:35. 

Sa paghimo sa epod nga gisul-ob sa hataas nga 
saserdote, gisalsal ang mga palid nga bulawan 
nga gihimong nigpis nga mga pligo, nga gitabas- 
tabas ingong mga hilo “aron ilakip paggama uban 
sa asul nga hilo ug sa balhibo sa karnero nga 


Mga Diyos sa Kanasoran 


ANG balaod ni Jehova nga 
iyang gihatag sa Israel nagdili 

sa paghimog mga larawan 
alang sa pagsimba. Ang matuod 
nga Diyos maoy Espiritu, ug 
ang paghimo ug bisan unsang 
larawan aron sa paghawas 
Kaniya dili gayod angay. Sa 
kasukwahi, daghang larawan sa 
mga diyos sa ubang karaang 
kanasoran ang nakubkoban. Kini 
mao lamay “binuhat sa kamot sa 
tawo, sa kahoy ug bato.” (Deu 


4:28) Kini “walay-bili nga mga 
diyos,” ingon sa gipahayag sa 
Bibliya, nga walay mga mata 
nga makakita ni mga igdulungog 
nga makadungog niadtong 
nagasimba niini. (1Cr 16:26, Sal 
115:4-8) Karong adlawa kini 
maoy mga relikyas na lamang 
diha sa mga museyo. Bisan pa 
niana, kini nagpadayag ug dako 
maylabot sa mga sinugdanan sa 
relihiyosong mga tinuohan nga 
kaylap karong adlawa. 


Si Asur nga pangunang diyos sa mga 
Asiryanhon gipakita niining karaang timbre 
nga siya may tulo ka ulo (ibabaw sa mga pako) 


Ang mga Ehiptohanon 
nagsimbag mga triad 
sama niini. Ibabaw: Si 
Horus, Osiris, ug Isis. 
Sa tuo: Si Isis, Horus, 
Nephthys 


Sama gayod sa 
Madonna ug bata 
sa Kakristiyanohan, 
ang inahan-anak 
nga larawan sa 
Ehipto (si Isis ug 
ang masuso nga 

si Horus) gisimba 


Ang mga triad (tinagutlong mga 
diyos) sa mga relihiyon nagsugod sa 
Babilonya. Kining papan nga bato 
nagpakita sa usa ka ampoanan sa 
Babilonyanhong diyos-adlaw nga 

si Shamash, uban sa mga simbolo 
sa usa sa maong triad: ang bulan 
@lang sa diyos nga si Sin), ang 
adlaw (alang kang Shamash), ug 
usa ka bituon (alang kang Ishtar) 


Dugay na kanhi sa wala pa ang 
Kristiyanidad, ang crux ansata, ang 


Ang napulo ka hampak sa Ehipto 
nagyagyag sa pagkawalay mahimo sa 
idolong mga diyos niini. Ang unang 
hampak--paghimo sa Nilo nga dugo-- 
nagpakaulaw kang Hapi (ibabaw sa wala, 
ang diyos sa Nilo). Ang diyosa nga si 
Heqt, nga kaniya ang baki maoy sagrado 
(babaw sa tunga), wala makatabang sa 
mga Ehiptohanon sa dihang ang 
ikaduhang hampak nagpuno sa maong 
yuta sa mga baki. Ang kamatayon sa 
panganay panahon sa ikanapulong 
hampak mao ang labing malaglagon sa 
tanan, sanglit ang anak nga lalaki ni 
Paraon giisip nga anak ni Amon-Ra, nga 
gihawasan sa usa ka laking karnero 


Ang halas gigamit sa 
(ibabaw sa tuo) 


pagsimba. Ang usa ka obra 
sa Ehipto (tumoy sa wala) 
naghulagway sa duha ka 
nag-ikis nga bitin nga 
gikuptan sa diyos nga anaa 
sa wala, sa usa ka dakong 
bitin diha sa dakong bahin 
sa hulagway, ug sa usa ka 
diyosa nga may ulo nga 
bitin diha sa tuo. Ang 
Gregong estatwa ni 
Asclepius (wala) adunay 
halas usab. Makaiikag, ang 
Bibliya naghisgot nga si 
Satanas migamit ug halas 
ingong iyang tigpamaba 
(Gen 3:1-15: Pin 12:9) 


Tiro 

ANG kasaysayan sa Tiro nagha- 
tag ug talagsaong pananglitan 
bahin sa katumanan sa tagna sa 
Bibliya. Una, ang siyudad sa Tiro 
napukan, dayon ang pulo nga 
siyudad nalaglag. Ang duha ka 
hitabo pulos gitagna. 


Sa mga adlaw ni David ug 
Solomon, managhigala ang Is- 
rael ug Tiro. (1Cr 14:1, 1Ha 
9:10, 11) Apan ang mga taga- 
Tiro maoy mga magsisimba ni 
Melkart ug Astarte. Ang Tiro 
mahiligon sa komersiyo. Sa di- 
hang kini miuswag, kini 
nahimong garboso. Kini nagma- 
sukihon kang Jehova, ug gitagna 
sa mga manalagna ni Jehova ang 
katalagman batok sa Tiro. 


Gilikosan ni Nabucodono- 
sor II ang siyudad. Pinasukad sa 
militaryong panglantaw, human 
sa daghang katuigan morag ka- 
wang nga ipadayon ang paglikos 
niini. Apan kini iyang gipadayon 
hangtod nga napukan ang Tiro 
human sa 13 ka tuig, sa ingon 
natuman ang tagna sa Bibli- 
ya nga nagngalan kaniya ingong 
mananakop niini.---Eze 26:7-12. 


Sa ulahi, gitagna pag-usab 
ni Zacarias ang pagkagun-ob 
sa Tiro, apan niining higayona 
kini maoy batok sa pulo nga 
siyudad. Aron makaabot niini, 
gipahakot ni Alejandrong Banto- 
gan ang mga ginun-ob sa 
karaang siyudad sa Tiro aron ma- 


kahimog gipalapaw-sa-tubig nga 


agianan, gitukod niya ang dag- 
kong panglikos nga mga torre. 
Bisag gitukod sa Tiro ang mga 
paril niini nga 46 m ang gihabo- 
gon (150 p), ang tagna natuman. 
sm Za: A Ezen ATOA 


Usa ka talan-awon sa Tiro gikan sa itaas, uban ang dapit nga naglibot 
sa gipalapaw-sa-tubig nga agianan, nga karon natambakan na 


Mga sedro sa Lebanon. Si Hiram nga hari sa Tiro nagsuplay 
ug kahoyng sedro alang sa pagtukod sa templo sa Jerusalem 


Si Melkart, usa sa mga diyos sa karaang 
Tiro, ingon sa gihulagway diha sa usa 
ka plata nga sensilyo nga tetradrakma 
(siklo) sa Tiro 


Modelo sa usa ka matang sa barko 
nga pangnegosyo nga lagmit gigamit 
sa karaang Tiro 


Ang mga baligya sa karaang KA 
Tiro: garing, lana, bililhong i 
mga metal, kahoy, ug 
panapton nga tininag 
morado 


Imperyo sa Roma 


533 


ANG Roma gihubit diha sa 
tagna sa Bibliya ingong usa ka 
mananap nga “makahahadlok ug 
makalilisang ug talagsaon ang 
pagkakusganon,” nga may mga 
ngipon nga puthaw. (Dan 7:7) 
Kini ang imperyo nga gitugotan 
ni Jehova sa paglaglag sa 
Jerusalem niadtong 70 K.P. 


Gitugotan sa Roma ang halos 
tanang matang sa relihiyosong 
buhat, basta kadtong nagbuhat 
niini moapil usab sa pagsimba sa 
emperador. Kini nga pagsimba 
sa emperador giisip nga usa 
ka hinungdanong butang aron 
mahiusa ang imperyo. Busa ang 
bisan kinsa nga dili makigbahin 
niini giisip nga mga kaaway 


sa estado. Ang mga Kristohanon 
wala makigbahin sa maong 
pagsimba. Busa, bisan tuod 
sila maoy matinud-anong mga 
lungsoranon, ang mga 
Kristohanon sagad nahimong 
tumong sa mapintas nga 
paglutos. Lakip niadtong 
nagsugo sa maong paglutos mao 
ang mga emperador nga si Nero, 
Domitian, Marcus Aurelius, ug 
Diocletian. Si Poncio Pilato, 
usa ka Romanong gobernador 
sa Judea, sa dihang gipit-os 

sa relihiyosong mga lider sa 
mga Hudiyo, nagsugo pa gani 
sa pagpapatay kang Jesu-Kristo, 
nga nagbuhat niadto tungod sa 
politikanhong mga intereses. 


PANGUNANG MGA SIYUDAD 


Roma: Ang kasadpang kaulohan sa 
imperyo: human sa 395 K.P., ang 
imperyo nabahin, nga parehong 
may mga emperador didto sa 
Roma ug sa Constantinople, ang 
Imperyo sa Sidlakan milungtad 
pa ug halos usa ka libo ka tuig 
human sa Imperyo sa Kasadpan 

Constantinople: Gibalhin ni 
Constantino ang kaulohan sa 
imperyo gikan sa Roma 
ngadto sa Byzantium, nga iyang 
giilisdan ug ngalan aron sa 
pagpasidungog sa iyang 
kaugalingon 

Si Agusto Cesar. 
Si Jesus natawo 
panahon sa iyang 
pagmando 


Si Tiberio Cesar, ingon sa gihulagway 
diha sa usa ka sensilyo. Ang pagpatay 
kang Jesus nahitabo panahon sa 
paghari ni Tiberio 


Si Claudio Cesar, 
kinsa naghingilin 
sa mga Hudiyo 
gikan sa Roma 


Si Cesar Nero, 

nga sa iyang 
atubangan gihusay 
si apostol Pablo 


Si Vespasian. Sa panahon 
sa iyang pagmando ang 

Jerusalem ug ang templo 
niini gilaglag 


Si Tito, anak nga lalaki ni 
Vespasian, ingon sa makita 
diha sa usa ka Romanhong 
sensilyo. Siyam ka tuig human 
laglaga ang Jerusalem, siya 
nahimong emperador 


Si Domitian. Ang opisyal nga paglutos sa mga 
Kristohanon miabot sa kinapungkayan niini 
panahon sa iyang pagmando, dayag nga 
miresulta sa pagkadestiyero ni apostol Juan 


Mga kagun-oban sa 
Romanhong 
agianan sa tubig 
didto sa Cesarea. 
Kining dunggoanan 
nga siyudad, nga 
gitukod ni Herodes 
nga Bantogan, mao 
ang opisyal nga 
puloy-anan sa 
Romanong mga 
prokurador nga 
nagmando sa Judea 


Kini nga mga haligi 
nga makita sa karaang 
Samaria nagpamatuod 
sa Romanhong 
impluwensiya didto 


Usa ka larawan sa Torre (Kuta) sa Antonia. Kini nga 
torre nahimutang sa amihanan-kasadpang eskina sa 
sawang sa templo sa Jerusalem ug gigamit sa mga 
Romano aron sa pagbantay sa mga kalihokan sa 
dapit sa templo 


Usa ka modelo sa hippodrome, o lumbaanan sa mga 
kabayo, nga dayag nga gitukod ni Herodes nga 
Bantogan didto sa Jerusalem. Sama sa Romanhong 
paagi, dihay mga lumba sa karo dinhi ug ang 
hinukman nga mga tawo paawayon sa mapintas nga 
mga mananap 


Ang Arko ni Tito sa 

Roma nagpahinumdom 

sa kadaogan sa Roma 
batok sa Jerusalem niadtong 
70 K.P.: usa ka linilok sa 
sulod nga bahin (ubos) nga 
nagpakita sa Romanong 
mga sundalo nga nagdala 
sa sagradong mga sudlanan 
gikan sa templo 


sifali la 


Niii 


Mga kagun-oban sa Kolesiyo 
sa Roma. Kini nagpabilin 

ingong usa ka pahinumdom sa 
mabangis nga kalingawan nga 

Usa ka halaran nga gigamit sa pagsimba 
kang Cesar. Tungod kay ang mga 
Kristohanon dili mosunog ug insenso 
alang sa emperador, sila nahimong 
tumong sa mapintas nga paglutos 


Sayong Bahin sa Tawhanong Kinabuhi ni Jesus 537 


ANG rekord sa Bibliya sa sayong 
bahin sa tawhanong kinabuhi ni 
Jesus maoy mubo apan espesipiko. 
Dili kini hinanduraw nga estorya 
kondili maoy makasaysayanhong 
kamatuoran. Kini naglakip sa mga 
dapit nga mahimong duawon bisan 
karon-- Betlehem, Ehipto, Nasaret, 
ug Jerusalem. Ang pagpetsa sa 
Bibliya ug ang pagpatin-aw sa mga 
hitabo naglangkit sa prominenteng 
mga tawo sama kang Cesar 
Agusto, Gobernador Quirinio, 
Haring Herodes nga Bantogan, 
ug Arquelao--silang tanan nailhan 
diha sa sekular nga kasaysayan. 


Ibabaw: Hulagway sa Betlehem, diin natawo si Jesus. Ubos: Usa ka 
drowing nga naglarawan sa mga panghitabo sa iyang pagkatawo 


Bronseng sensilyo nga 
gipagama ni Herodes 
nga Bantogan ug 
nagbaton sa iyang 
ngalan 


Usa ka bronseng sensilyo 
ni Arquelao. Sa dihang 
nadunggan ni Jose nga si 
Arquelao maoy nagmando 
sa Judea, iyang gipapuyo 
ang iyang pamilya sa 
gawas sa hurisdiksiyon ni 
Arquelao, didto sa Nasaret 


a ma N n 


Usa ka modelo sa palasyo ni Herodes nga 
Bantogan, nga karon gidispley sa Jerusalem. - 
Si Haring Herodes mao ang misulay sa aii 
pagpapatay sa batang si Jesus - n abin 


Usa ka modelo sa gitukod 

pag-usab nga dapit sa templo nga 
lagmit maoy dagway sa templo sa 
unang-siglong Jerusalem 


Sa nag-edad 
ug 12 anyos, 

si Jesus didto 
sa templo sa 
Jerusalem, 
naglingkod 
taliwala sa mga 
magtutudlo ug 
nagpatalinghog 
kanila ug 
nangutana 
kanila 


KG SE 


En Nasira (Nazerat) sa Galilea, ang 
posibleng dapit sa karaang Nasaret, 
diin nagdako si Jesus 


Ingong batan-ong lalaki sa 
Nasaret, si Jesus namanday 
ubos sa pagdumala sa 
iyang amaama 


Yutan-ong Ministeryo ni Jesus 


540 


ANG ministeryo ni Jesu-Kris- 
to nakaimpluwensiya pag-ayo sa 
mga kinabuhi sa katawhan sa 
matag bahin sa kalibotan. Wala 
tugoti ni Jesus nga siya mabal- 
da gikan sa iyang tumong. 
Matod pa niya: “Kinahanglan 
nga . . . ipahayag ko ang 
maayong balita sa gingharian sa 
Diyos, tungod kay alang niini gi- 
padala ako.”--Luc 4:43. 


Ingon sa gipakita diha sa mga 
mapa, iyang gikobrehan ang usa 
ka dakong teritoryo--kasagaran 
nagbaktas. Maylabot sa ka- 
pistahan sa mga Hudiyo, siya 
mihimog regular nga mga pag- 
panaw ngadto sa Jerusalem 
panahon sa iyang ministeryo. 
Ang mga pagpanaw nga espesi- 
pikong gihisgotan diha sa mga 
Ebanghelyo gipakita diha sa 
among mga mapa. Gikan sa Jeru- 
salem siya mibiya aron kobrehan 
ang mga teritoryo sa Judea. 
Apan siya migahin ug dakong 
bahin sa iyang panahon didto 
sa Galilea, nga naghatag sa ti- 
buok lalawigan ug bug-os nga 
pagpamatuod. Tungod sa iyang 
ministeryo siya nakaabot usab sa 
katawhan sa mga rehiyon sa 
Tiro ug Sidon, latas sa Decapolis, 
ug ngadto sa Perea. Siya bug-os 
nga nagpamatuod sa kamatuo- 
ran, nga nagbilin ug maayong 
sumbanan alang sa iyang mga 
sumusunod.--Ju 18:37: Buh 1:8: 
Mat 28:19, 20. 

PANGUNANG MGA DAPIT 


Uban ang Nalangkit nga mga Teksto 
Betania Ju 11:1, 38-44; 
T2:1-9: 
Luc 24:50, 51 
Mat 21:1-9 
Luc 9:10-17: 
Mar 8:22-26, 
Ju 1:44 
Ju 2:1-11, 4:46-54 


Betfage 
Betsaida 


Cana 


Capernaum 


Cesarea 
Filipos 
Corasin 
Decapolis 
Emmaus 
Epraim 
Gadara 
Jerico 


Luc 4:31-41: Mar 
2:1-12: Mat 8:5-13: 
17:24-18:35 


Mat 16:13-20 

Mat 11:20-22 

Mar 5:18-20; 7:31-8:9 
Luc 24:13-32 

Ju 11:54 

Mat 8:28-34 

Luc 18:35-19:27 


Ju 2:13-3:21; 5:1-47; 
7:14-10:39; Mat 21:6- 
26:5; 26:14-28:15 

Jordan (Suba) Mat 3:13-17 

Kamingawan Mat 4:1-11 

Nain Luc 7:11-17 

Nasaret Luc 4:16-30; 

Mar 6:1-6 

Mar 7:24-30 

Ju 4:5-42 

Mat 15:21-28 

ANG Jerusalem nga nag- PANGUNANG MGA DAPIT Palasyo sa 
lungtad karong adlawa dako na Uban ang Nalangkit nga mga Teksto | Gobernador Ju 18:28-19:16 
kaayog kausaban kon itandi ni- Hawanang- 
adtong unang siglo. Bisan pa Sarang E mana 
Ong Teng ago pa mga Hentil?) Ju 2:13-17; Sanhedrin Luc 22:66-71; 
niana, pinasukad sa arkeolohi- Mat 21:12, 13 Buh 4:5-22; 


kanhong panukiduki, posibleng Portiko 


5:27-41; 


matukod pag-usab ingong usa ni Solomon Jia TORAO is BC k 
ka modelo ang pipila ka pa- RA 
ngunang mga bahin sa siyudad. Soreg Bethzatha Ju 5:1-9 
Kini makatabang sa mga es- ptn sa Rbig Linaw sa Siloam Ju 9:6-11 
tudyante nga mahanduraw an T uta) Walog sa 

y 8 8 sa Antonia Buh 21:34-22:29; Hinnom Mar 9:47, 48; 


mga panghitabo nga nahit 23:10, II, 16-30 
didto maylabot sa ministeryo ni 
Jesus ug sa iyang mga apostoles. 


Sa dihang didto sa Je 
sa mga panahon sa kapistahan, 
si Jesus didto nanudlo sa dapit sa 
templo diin anaa ang mga tawo. 
(Ju 7:14, 28: 18:20) Human sa 
iyang kamatayon ug pagkaban- 
haw, ang iyang mga tinun-an 
“nagpuno sa Jerusalem sa il 
pagtulon-an.” (Buh 5:28) Gik 
sa Jerusalem, ang ilang pagsang- 
yaw sa kadugayan mikaylap N 
hangtod sa “kinalay-ang bahin 
sa yuta.”--Buh 1:8. 


Ang buluhaton ni Jesus ug 
sa iyang mga tinun-an nag- 
presentar sa nasod ug usa ka 
hinungdanong isyu: Dawaton 
ba nila ang usa nga gipadala 
ni Jehova ingong Mesiyas? Il- 
hon ba nila nga gikinahanglan 
nila ang Gingharian sa Di- 
yos? Bisan tuod nga ang pipila 
mituo kang Jesus, ang kadag- {ø Gihon 
hanan wala mosanong. Ang 
pagkadili-matinuohon sa nasod 


Linaw sa 
Bethzatha 


Ü 


Kining amihanang Torre sa 
paril nga anaa sa Antonia 
gawas gisugdan 
pagtukod ni Herodes 
Agripa I, nga 
nagmando niadtong 
mga 41-44 K.P. 


Templo 4 


Ei 


Soreg 


Portiko ni Solomon 


Sawang sa 
mga Hentil 


Hawanang- 
Tigomanan sa 


Sanhedrin (?) 


Palasyo sa 
Gobernador 


sa kataposan mitultol sa paglan- $ 
sang kang Jesus, nga nahitabo Q 
uban ang pagpaluyo sa kadag- p 


hanan didto sa Jerusalem. 
Ingong resulta, ang kalaglagan 
midangat sa siyudad niadtong 
70 K.P., ingon sa gitagna ni Je- 
sus. —Luc 19:41-44. 


MGA BAHIN SA TEMPLO 
@ Labing Balaan 
@ Balaan 
@ Halaran sa Halad-nga-Sinunog 


© Dagatdagat nga Hinulma nga 
Metal (Inumol nga Dagatdagat) 


@ Sawang sa mga Saserdote 
@ Sawang sa Israel 
@ Sawang sa Kababayen-an 


@ Sawang sa mga Hentil 
© Ali (Soreg) 

®© Harianong Portiko 

@ Portiko ni Solomon 

(@ Torre (Kuta) sa Antonia 


Ang templo 
sa Jerusalem 
ingon sa makita 
tingali niadtong 
unang siglo 

tininag morado ug sa hilo nga sanag-pula gikan 
sa coccus ug sa pino nga lino, ingong gama sa usa 
ka tigborda.” (Ex 39:2, 3, 28:6) Sa susama, ang 
“gama sa usa ka tigborda” gilakip sa (gipadayon 
sa panid 545) (sumpay sa panid 528) dihang gi- 
himo ang “tabon sa dughan sa paghukom” sa ha- 
taas nga saserdote.--Ex 28:15, 39:8. 

Ang awit sa kadaogan ni Barak ug Debora nag- 
hulagway sa inahan ni Sisera ingong nagpaabot 
kaniya nga mahiuli gikan sa pagpakiggubat sa Is- 
rael dala ang mga inagaw sa gubat nga nagla- 
kip sa binordahan nga mga besti. (Huk 5:1, 28, 
30) Tungod sa gugma ni Jehova, mahulagwayon 
niyang gibestihan ang Jerusalem sa mahalong 
“binordahang besti.” Apan ang idolatrosong mga 
molupyo niini dayag nga migamit sa literal nga 
binordahang mga besti aron sa pagtabon sa mga 
larawan sa lalaki nga ngadto niini siya gihulagway 
nga namampam. (Eze 16:1, 2, 10, 13, 17, 18) 
Gitagna usab ni Jehova pinaagi kang Ezequiel 
nga, sa pagkapukan sa adunahang Tiro diha sa 
mga kamot sa Babilonya, ang ‘mga pangulo sa 
dagat” nga gipalagpot gikan sa trono “maghubo 
sa ilang binordahan nga mga besti. —Eze 26:2, 
7, 15, 16. 


PAGBUHIS. Usa ka pagtasal (labot sa salapi, 
manggad, o trabaho) nga gitakda niadtong may 
awtoridad nganha sa mga tawo o sa kabtangan. 
Ang lainlaing matang sa mga pagbuhis dugay na 
nga gihimo aron suportahan ang mga serbisyo sa 
gobyerno, publikong mga opisyal, ug usab ang 
mga saserdote. Ang mga buhis nga gipangayo 
kanhi naglakip sa ikapulo, tributo, bayranan, bu- 
his por ulo, ug buhis gikan sa nagkalainlaing mga 
paninda, mga butang nga gieksportar o giimpor- 
tar, ug mga manggad nga gipasulod sa mga ne- 
gosyante diha sa nasod. 

Mga Buhis Alang sa Sangtuwaryo ni Je- 
hova. Ang pag-alagad diha sa sangtuwaryo gi- 
suportahan pinaagig pagbuhis. Ang obligadong 
paghatag ug ikapulo mao ang pangunang tinub- 
dan aron masustentohan ang Aaronikong mga sa- 
serdote ug mga Levihanon, ug labing menos sa 
usa ka okasyon, sila makadawat ug bahin sa mga 
inagaw sa gubat sumala sa buhis nga gitakda ni 
Jehova. (Num 18:26-29, 31:26-47: tan-awa ang 
IKAPULO.) Gisugo usab ni Jehova si Moises nga hu- 
man sa iyang pagsenso, ang matag tawo nga na- 
rehistro mohatag ug tunga sa siklo ($1.10) ingong 
“amot alang kang Jehova,” diin gigamit kini alang 
sa tolda nga tagboanan. (Ex 30:12-16) Mopatim- 
aw nga nahimong batasan sa mga Hudiyo nga 
mohatag ug tinong kantidad kada tuig, bisan tuod 
ang pagsenso wala himoa kada tuig. Pananglitan, 


PAGBUHIS 


si Jehoas nagsugo nga dad-on ang “sagradong bu- 
his nga gisugo ni Moises.” (2Cr 24:6, 9) Ang mga 
Hudiyo sa panahon ni Nehemias nag-obligar sa 
ilang kaugalingon sa pagbayad ug ikatulo ka ba- 
hin sa usa ka siklo (mga $0.75) kada tuig alang 
sa pag-alagad sa templo.---Neh 10:32. 

Sa panahon sa yutan-ong ministeryo ni Jesus, 
ang mga Hudiyo nagbayad ug duha ka drakma 
alang sa templo. Sa dihang gipangutana kon uyon 
ba si Jesus niini nga pagbuhis, si Pedro mitubag 
nga si Jesus uyon niini. Sa ulahi, sa paghisgot sa 
maong butang, gipunting ni Jesus nga ang mga 
hari wala mangayog buhis sa ilang mga anak, 
sanglit ang mga anak maoy sakop sa harianong 
panimalay nga alang kanila gikolekta ang mga 
buhis. Apan, bisan tuod mao ang bugtong nga 
Anak sa Usa nga gisimba didto sa templo, si Je- 
sus, aron dili makapandol sa uban, nagtino nga 
mabayran ang buhis.--Mat 17:24-27. 

Mga Buhis nga Gipangayo sa mga Magma- 
mando. Sa dihang natukod ang gingharian sa 
Israel, ang mga buhis, lakip ang ikapulo sa panon 
sa mga hayop ug sa abot, gipangayo aron supor- 
tahan ang hari, ang iyang panimalay, ug ang lain- 
laing mga opisyal ug mga alagad diha sa kagam- 
hanan. (1Sa 8:11-17: 1Ha 4:6-19) Sa kataposan sa 
paghari ni Solomon, ang pagpaapil alang sa pinu- 
gos nga trabaho ug ang pagsuportar sa kagamha- 
nan nahimong bug-at nga palas-anon sa kataw- 
han nga tungod niana sila mihangyo sa anak nga 
lalaki ug manununod ni Solomon nga si Rehobo- 
am, nga pagaanon 'ang malisod nga pag-alagad 
ug ang mabug-at nga yugo.’ Tungod kay si Reho- 
boam wala magpatalinghog niini, ang napulo ka 
tribo natukmod sa pag-alsa.--1Ha 12:3-19, tan- 
awa ang PINUGOS NGA PAG-ALAGAD, PINUGOS NGA 
TRABAHO. 

Sa dihang nailalom sa langyawng pagmando, 
ang mga Israelinhon nailalom sa lain pang mga 
matang sa pagbuhis. Pananglitan, sa dihang si Pa- 
raon Neko naghimo kang Jehoiakim nga iyang ba- 
salyo ug nagpahamtang ug bug-at nga multa o 
tributo sa Juda, gipangayo ni Jehoiakim ang gi- 
kinahanglang pondo pinaagi sa pagpabayad sa 
iyang mga sakop ug tinong kantidad “sumala sa 
bayranan sa buhis sa matag usa.”---2Ha 23:31-35. 

Sulod sa Persianhong yugto, ang mga Hudiyo 
(gawas sa mga saserdote ug sa ubang nag-ala- 
gad sa sangtuwaryo, kinsa gipahigawas ni Arta- 
jerjes Longimanus sa pagbayad ug buhis) kina- 
hanglang mobayad ug buhis (Aramaiko, mid-dah' 
o mindah’), tributo (beloh), ug bayranan (ha- 
lakh’). (Esd 4:13, 20, 7:24) Ang mid-dah' gituohan 
nga nagtumong sa personal nga buhis sa mga 

indibiduwal, ang beloh' nagtumong sa buhis sa 
mga paninda, sa buhis sa mga manggad nga gi- 
baligya sulod sa nasod, ug ang halakh' nagtu- 
mong sa bayranan nga ibayad sa mga magpapa- 
naw diha sa mga estasyonan sa dalan o sa mga 
tabokanang suba. Ang mid-dah' (gihubad nga “tri- 
buto” sa AS, KJ, NW diha sa Neh 5:4) lagmit nga 
taas kaayo nga buhis, sanglit daghang Hudiyo ang 
kinahanglang mangutang ug salapi aron makaba- 
yad niini. Gawas pa sa pagbayad sa mga buhis 
nga gipangayo sa mga Persianhon, ang mga Hu- 
diyo sa naandan kinahanglang mobayad usab ug 
buhis aron sa pagsuportar sa gobernador.---Neh 5: 
14, 15. 

Sa unang siglo K.P., ang mga Hudiyo nayugot 
pag-ayo sa pagbayad ug mga buhis, dili lamang 
tungod sa korapsiyon nga kaylap taliwala sa mga 
maniningil ug buhis kondili tungod usab kay kini 
magpugos kanila sa pag-ila sa ilang pagkasakop 
sa Roma. (Tan-awa ang MANININGIL UG BUHIS.) Bi- 
san pa niana, gipakita ni Jesu-Kristo ug ni apostol 
Pablo nga husto ang pagbayad ug mga buhis 
ngadto kang “Cesar,” o sa “labaw nga mga awto- 
ridad.” (Mat 22:17-21, Rom 13:1, 7; tan-awa ang 
CESAR [Ang Diyos ug si Cesar].) Lakip sa nagkala- 
inlaing matang sa mga buhis nga gihisgotan diha 
sa Kristohanon Gregong Kasulatan mao ang telos 
(dili-direktang buhis, bayranan, o tributo, Mat 
17:25, Rom 13:7). Gihisgotan usab ang ken'sos 
(ang buhis por ulo; Mat 17:25, 22:17, 19, Mar 
12:14) ug ang phoros (usa ka terminong lapad ug 
kahulogan nga gituohang nagtumong sa buhis 
nga gipangayo alang sa mga balay, yuta, ug sa 
mga tawo: Luc 20:22, 23:2). 


PAGBUNAL. Ang Moisesnong Balaod nagla- 
tid ug silot pinaagi sa pagbunal. Kini maoy pinaa- 
gi sa usa ka bunal o garote. Ang mga maghuhu- 
kom mao ang magbuot sa gidaghanon sa mga 
hampak nga ihatag sumala sa sala nga nahimo, 
nga nagtagad usab sa motibo, mga sirkumstansi- 
ya, ug uban pa. Ang posisyon gilatid: “Ang mag- 
huhukom magpahapa kaniya ug ipahampak siya 
sa iyang atubangan sa gidaghanon nga tugbang 
sa iyang daotang buhat.” Ang silot limitado sa 40 
ka hampak. (Deu 25:2, 3) Ang katarongan sa pag- 
limite niini maoy tungod kay kon masobrahan 
kini, ang tawo nga gihampak mamahimong tina- 
may sa mga mata sa iyang katagilungsod. Kini 
maoy usa sa mga pananglitan nga nagpakitang 
ang Balaod nga gihatag pinaagi kang Moises wala 
magtugot sa mapintas o hinobrang pagsilot. Ang 
katuyoan sa maong pagsilot mao ang pagtul-id, 
dili mapanimaslon ug mapintas sama sa mga si- 
lot nga gipahamtang sa ubang mga nasod. Ang 

nagbunal pagasilotan kon siya mosobra sa legal 
nga gidaghanon sa mga hampak. Busa, gilimite- 
han sa mga Hudiyo ang hampak kutob sa 39, aron 
dili mosobra sa gilatid nga gidaghanon ug sa 
ingon maglapas sa balaod.---2Co 11:24. 

Ang Hebreohanong agalon gitugotan sa pag- 
hampak sa iyang ulipong lalaki o babaye pinaagig 
bunal kon ang ulipon dili masinugtanon o rebel- 
yoso. Apan kon ang ulipon mamatay tungod sa 
pagbunal, ang agalon pagasilotan. Apan, kon hu- 
man sa pagbunal ang ulipon mabuhig usa o duha 
pa ka adlaw, kini maoy pamatuod nga nagpaki- 
tang ang agalon walay intensiyon diha sa iyang 
kasingkasing sa pagbuno kaniya. Siya may katu- 
ngod sa pagpahamtang ug disiplina, tungod kay 
ang ulipon “iya man nga salapi.” Dili gayod bug- 
os daoton sa usa ka tawo ang iyang kaugalingon 
ug bililhong propiedad, nga tungod niana siya 
mawad-an hinuon niini. Lain pa, kon ang ulipon 
mamatay sa paglabay sa usa ka adlaw o kapin pa, 
dili matino kon ang kamatayon resulta ba sa pag- 
bunal o kaha maoy tungod sa ubang hinungdan. 
Busa kon ang ulipon mabuhi human sa usa o duha 
ka adlaw, ang agalon dili pagasilotan.--Ex 21: 
20, 21. 

Kon isumbong sa usa ka tawo ang iyang asawa 
nga kuno nanglimbong kaniya pinaagi sa pag- 
angkon nga siya usa ka ulay sa panahon sa ilang 
kaminyoon ug ang iyang sumbong maoy bakak, 
ang mga ansiyano sa siyudad, ingong mga mag- 
huhukom, kinahanglang magdisiplina ug magpa- 
multa usab kaniya tungod kay iyang giduhigan 
ang ngalan sa usa ka ulay sa Israel. Kini nga di- 
siplina lagmit mao ang pagpahamtang kaniyag 
pipila ka pagbunal.---Deu 22: 13-19. 

Ang Kasulatan sublisubling nagpasiugda sa ka- 
hinungdanon sa mga pagbunal ingong usa ka pa- 
agi sa pagdisiplina. Ang Proverbio 20:30 nagpaki- 
ta nga ang disiplina mahimong modulot pag-ayo, 
nga magdalag kaayohan ngadto sa indibiduwal. 
Kini mabasa: “Ang mga samad mao ang magahi- 
nis sa daotan, ug ang mga pagbunal, sa kinahi- 
ladmang mga bahin sa tiyan.” Ang tawo nga 
gidisiplina niining paagiha angayng moila nga 
siya milihok nga binuangbuang ug angayng mag- 
bag-o. (Pr 10:13, 19:29) Ang tinuod nga maala- 
mong tawo mahimong matul-id pinaagi sa mga 
pulong ug makalikay nga dili makaagom sa mga 
pagbunal. 

Sanglit ang tanang katawhan gipanganak “sa 
kasaypanan” ug gipanamkon “sa sala” (Sal 51:5), 
ang Kasulatan nagtambag nga ang bunal sa aw- 
toridad sa ginikanan kinahanglang bug-os nga 
gamiton, usahay pinaagig literal nga bunal. (Pr 

22:15) Sa ingon ang bata lagmit maluwas gikan sa 
pagkanawad-an ug pabor ug kamatayon.---Pr 23: 
13, 14. 

Mopatim-aw nga dili lamang kay bunal ra ang 
gigamit sa mga Hudiyo apan sa ulahi migamit 
usab ug panglapdos. (Heb 11:36) Mas grabe kini 
nga silot kay sa pagbunal, ug bisan tuod kini gihi- 
mong legal nga silot sa panahon ni Jesus sa dinhi 
pa sa yuta, dili kini pinasukad sa Balaod. (Mat 
10:17: 23:34) Ang Mishnah, nga gituohang gipa- 
sukad sa binabang tradisyon, naghubit sa paagi 
sa paglapdos: 

“Ilang ihigot ang iyang duha ka kamot diha sa 
usa ka haligi, ug ang ministro sa sinagoga mag- 
hawid sa iyang mga besti--kon kini magisi, kini 
magisi, kon kini bug-os nga mabitas, kini bug-os 
nga mabitas--mao nga mahukasan ang iyang 
dughan. Ang usa ka bato ibutang sa iyang luyo 
nga diha niini mobarog ang ministro sa sinagoga 
nga may panglapdos nga panit sa baka diha sa 
iyang kamot, nga gidoble ug gidoble pag-usab, ug 
duha ka [laing] panglapdos nga mopataas ug mo- 
paubos ang [gipatapot] diha niana. 

“Ang kuptanan sa panglapdos maoy usa ka da- 
pal ang gitas-on ug usa ka dapal ang gilapdon, ug 
ang tumoy niini kinahanglang makaabot sa iyang 
pusod. Siya magpadapat kaniyag un-tersiya sa 
mga labod sa iyang atubangan ug dos-tersiya sa 
iyang likod, ug siya dili mohampak kaniya kon 
siya magbarog o maglingkod, kondili sa diha la- 
mang nga siya magtikubo, kay kini nahisulat, 
Ang maghuhukom magpahapa kaniya. Ug siya 
nga naglapdos, maglapdos pinaagi sa usa niya ka 
kamot uban sa tibuok niyang kusog. 

“... Kon siya mamatay ubos sa iyang kamot, 
ang naglapdos dili sad-an. Apan kon siya mama- 
tay tungod sa kadaghan sa labod, siya moikyas 
ngadto sa pagkadestiyero tungod kaniya.” 

“Pila ka labod ang ilang ipadapat sa usa ka 
tawo? Kap-atan kulang ug usa, kay kini nahisulat, 
Pinaagi sa gidaghanong kap-atan, [sa ato pa,] sa 
gidaghanong hapit magkap-atan.”---Makkot 3:12- 
14, 10: gihubad ni H. Danby. 

Ang lahing matang sa panglapdos gigamit ni 
Gideon ngadto sa 77 ka prinsipe ug mga ansiya- 
no sa Sucot, kinsa wala mohatag ug pagkaon sa 
iyang mga tawo sa dihang iyang gigukod ang 
mga hari sa Midian. Lagmit iyang gigamit ang 
mga panglapdos nga hinimo sa mga sampinit ug 
mga tunok sa kamingawan sa pagkastigo kanila. 
Kini giingon nga sila iyang “gitudloan ug leksi- 
yon. ”--Huk 8:7, 14, 16. 

Ang ubang mga nasod migamit ug mas gra- 
beng pamaagi sa pagbunal, ug wala nila limitahe 

kini sa 40 ka hampak. Ang mga Israelinhon didto 
sa Ehipto gibunalan sa ilang Ehiptohanong mga 
magtatan-aw, nga sa walay duhaduha grabe kaa- 
yo.—Ex 5:14, 16; 2:11, 12. 

Ang mga Romano naggamit ug mga garote sa 
pagbunal, nga naghukas una sa panggawas nga 
mga besti sa tawong bunalan. (Buh 16:22, 23) 
Ang Gregong pulong nga gihubad nga “garote- 
hon” sa Buhat 16:22 maoy rha-bdi'zo, nga nagtu- 
mong sa rha'bdos (garote, sungkod). (Itandi ang 
1Co 4:21, Int.) Kining duha ka Gregong pulong 
susama sa rha-bdou'khos, nga gihubad nga “kos- 
table” diha sa Buhat 16:35, 38 ug sa literal nagka- 
hulogang “"tiggarote.”--Itandi ang Int. 

Ang mga Romano migamit usab ug panglap- 
dos. Ang biktima patuyharon, dayag nga ang 
iyang mga kamot ihikot diha sa usa ka poste pina- 
agi sa mga gapos nga panit. (Buh 22:25, 29) Ang 
gidaghanon sa mga lapdos bug-os nga nag-agad 
sa komandante. Sagad lapdosan una ang usa sa 
dili pa ilansang. Human mopasignunot si Pilato sa 
padayong pagsinggit sa mga Hudiyo nga ilansang 
si Jesus ug human buhii si Barabas ngadto kani- 
la, ang asoy nag-ingong “busa, nianang panahona 
gikuha ni Pilato si Jesus ug gilatigo siya.” (Ju 19:1; 
Mat 20:19) Usahay ang mga Romano migamit ug 
mga panglapdos aron 'usisahon' ang mga biktima 
aron motug-an ug mohatag ug testimonya. (Buh 
22:24, 25) Ang duha ka Gregong berbo alang sa 
“paghampak' o “paglapdos' maoy ma-sti'go'o (Mat 
10:17) ug ma-sti'z0 (Buh 22:25). Ang duha kaam- 
gid sa ma'stix, nga nagkahulogang “paglapdos"” sa 
literal nga diwa (Buh 22:24: Heb 11:36) ug, sa ma- 
hulagwayong diwa, “grabeng mga balatian (sa- 
kit).” (Mar 3:10, 5:34) Bisan pa niana, ang paglap- 
dos sa usa ka Romanong lungsoranon maoy ilegal. 
Ang Lex Valeria ug ang Lex Porcia, nga gipatu- 
man sulod sa nagkalainlaing panahon tali sa 509 
ug 195 W.K.P., nagbaod nga dili latigohon ang Ro- 
manong mga lungsoranon---ang Lex Valeria, kon 
ang lungsoranon moapelar sa mga tawo, ang Lex 
Porcia, kon wala ang maong pag-apelar. 

Ang labing makalilisang nga instrumento sa 
paglapdos mao ang flagellum. Kini adunay kupta- 
nan nga niana gitaod ang ubay-ubayng mga pisi 
o tinabas nga panit. Kini nga mga panit gipabita- 
yan ug hait nga mga piraso sa bukog o metal aron 
mas sakit ug mas epektibo ang paghampak. Ang 
Gregong nombre nga phragellion ("latigo”: Ju 
2:15) naggikan sa Latin nga flagellum. Ang ka- 
amgid nga berbong phragello'o nagkahulogang 
“paglatigo.”--Mat 27:26, Mar 15:15. 

Gisultihan ni Jesus ang iyang mga tinun-an 
nga tungod sa iyang ngalan sila pagabunalan 

diha sa mga sinagoga. (Mar 13:9) Kini nga tagna 
natuman sa makadaghan. Ang pipila sa mga 
apostoles gidakop ug gidala atubangan sa Hudiyo- 
hanong Sanhedrin ug gibunalan human modumi- 
li sa paghunong sa ilang buluhatong pagsangyaw. 
(Buh 5:40) Si Saulo, kinsa sa ulahi nahimong si 
apostol Pablo, maoy usa ka mapintas nga maglu- 
lutos sa mga Kristohanon sa wala pa siya maka- 
big, nga nagpabilanggo ug nagpabunal kanila 
diha sa nagkalainlaing mga sinagoga. (Buh 22:19) 
Ang Gregong berbo (deo) nga gigamit niini nga 
mga asoy kaamgid sa derma ('panit: Heb 11:37, 
Int) ug sa panguna nagkahulogang “pagpanit.” 
-tandi ang Luc 12:47, Int. 

Si Pablo gigarote didto sa siyudad sa Filipos. 
Iyang gigamit kining hitaboa batok sa iyang mga 
maglulutos, nga naggamit sa kahigayonan sa 
pagdepensa ug sa pagtukod sa legal nga pa- 
agi sa maayong balita nga iyang gisangyaw. 
Siya gibunalan atubangan sa publiko ug gibalhog 
sa bilanggoan, apan sa dihang nasuta sa mga 
mahistrado nga usa diay siya ka Romanong lung- 
soranon, sila nangahadlok pag-ayo, kay dili la- 
mang gibunalan nila ang usa ka Romanong lung- 
soranon kondili ilang gibuhat kini bisag wala pa 
siya hukmi pinaagi sa paghusay. Niining kaso- 
ha usab, si Pablo ug Silas gipadayag sa publiko 
ingong mamumuhat ug daotan. Busa sa dihang 
ang mga mahistrado nagsugo sa magbalantay sa 
bilanggoan sa pagpagawas kang Pablo ug Silas, si 
Pablo miingon: “Ila kaming gibunalan nga wala pa 
husaya atubangan sa publiko, nga mga tawong 
Romano, ug gibalhog kami sa bilanggoan, ug ka- 
ron ila na kaming pagawason sa tago? Dili gayod! 
hinuon paanhia sila ug pagawason kami.” Ang 
mga mahistrado kinahanglang personal nga mo- 
dawat sa ilang kasaypanan. “Busa ang mga kos- 
table mitaho niining mga sultiha ngadto sa mga 
mahistrado sibil. Kini sila nangahadlok sa pagka- 
dungog nila nga ang maong mga tawo maoy mga 
Romano. Busa sila nangadto ug nangaliyupo kani- 
la ug, human sila mapagawas, ilang gihangyo sila 
nga mobiya sa siyudad.” (Buh 16:22-40) Tungod 
niini, ang pagsangyaw sa maayong balita nabin- 
dikar ingong buluhaton nga dili supak sa balaod, 
kay ang mga mahistrado mismo, pinaagi sa pag- 
buhat niini, nagpahibalo sa publiko nga si Pablo 
ug Silas walay nahimong sayop. Si Pablo milihok 
niining paagiha tungod kay iyang tinguha nga 
"matukod sa legal nga paagi ang maayong balita." 
--Flp 1:7. 

Mahulagwayong Paggamit. Sa mahulag- 
wayong paagi gitandi ni Haring Rehoboam ang 
iyang paagi sa pagmando uban sa pagmando sa 

iyang amahan nga si Solomon pinaagi sa paghis- 
got sa mahulagwayong paagi sa mas bug-at nga 
silot nga paglapdos kay sa pagbunal. (Sa Hebreo- 
hanon, ang pulong alang sa “mga panglapdos” 
[aqrab-bim'] sa literal nagkahulogang “mga ta- 
nga” ug dayag nga maoy usa ka matang sa bunal 
nga may mga baligtos, o nga may mga sima sa 
tumoy nga samag mga ikot sa tanga, o tinga- 
li may gipangbaligtos o tunokon nga mga sanga.) 
--1Ha 12:11-14, ftn sa Rbi8. 

Sa dihang si Jehova mihimog pakigsaad kang 
David alang sa usa ka gingharian, Iyang gisulti- 
han si David nga ang trono pagatukoron diha sa 
iyang linya apan kon ang iyang dinastiya o ang bi- 
san kinsa sa iyang linya sa mga kaliwat makabu- 
hat ug sayop, si Jehova “magbadlong kaniya pi- 
naagi sa olisi sa mga tawo ug pinaagi sa mga 
hampak sa mga anak ni Adan.” (2Sa 7:14, Sal 
89:32) Kini nahitabo sa dihang gitugotan ni Jeho- 
va ang mga hari sa Hentil nga mga nasod sa pag- 
pildi sa mga hari sa Juda, ilabina sa dihang gipa- 
lagpot ni Nabucodonosor nga hari sa Babilonya 
si Zedekias gikan sa trono sa Jerusalem.---Jer 
52:1-11. 

Si Jehova miingon nga ang mga nasod diin ang 
mga Israelinhon napakyas sa pagpapahawa mahi- 
mong “panglapdos sa ilang mga kilid.” (Jos 23:13) 
Ang Isaias 10:24-26 nagpakita nga, bisan tuod gi- 
gamit sa mga Asiryanhon ang olisi sa paghampak 
sa Zion sa dili-matarong nga paagi, si Jehova “mo- 
latigo” sa mga Asiryanhon. Ang sakit o kalamidad 
nga gipadala ni Jehova ingong silot gihisgotan 
ingong hampak. (Num 16:43-50, 25:8, 9, Sal 106: 
29, 30) Ang disiplina gikan kang Jehova gipaka- 
sama sa kastigo o lapdos.---Heb 12:6. 


PAGBUNO. Ang mga pulong sa orihinal nga 
pinulongan nga gihubad sa lainlaing paagi nga 
“pagbuno” ug “pagpatay” nagtumong sa paghu- 
nos sa kinabuhi, nga niana ang konteksto o ang 
ubang mga kasulatan maoy motino kon kini ba ti- 
nuyo ug wala awtorisahi o supak sa balaod nga 
paghunos sa kinabuhi sa usa ka tawo. Panangli- 
tan, diha sa sugo, “Dili ka magbuno” (Ex 20:13), 
ang Hebreohanong pulong alang sa 'pagbuno' (ra- 
tsach') dinhi tin-aw nga nagtumong sa tinuyo ug 
supak sa balaod nga pagpatay. Apan sa Numeros 
35:27 ang samang termino nagtumong sa usa ka 
buhat nga ang usa ka tigpanimalos sa dugo giaw- 
torisahan sa paghimo. Busa, ang sugo nga “Dili ka 
magbuno” pagasabton pinasukad sa katibuk-ang 
gambalay sa Moisesnong Balaod, nga nag-awtori- 
sar sa paghunos sa tawhanong kinabuhi ubos sa 
pipila ka kahimtang, sama sa pagpatay sa mga 
kriminal. 

Sayong Kasaysayan. Halos sa pagsugod sa 
tawhanong kasaysayan, ang pagbuno nahibalo- 
an na. Tungod sa iyang pagkamasinupakon, ang 
unang tawo nga si Adan nagpasa sa sala ug ka- 
matayon ngadto sa iyang mga kaliwat, sa ingon, 
naghimo sa iyang kaugalingon nga usa ka mamu- 
muno. (Rom 5:12, 6:23) Ang Yawa mao ang tinu- 
yong nakaamot niini nga panghitabo pinaagi sa 
pagtental nga makasala ang asawa ni Adan nga si 
Eva, busa siya nahimong usa ka mamumuno sa 
sinugdan sa iyang dalan ingong tigbutangbutang 
sa Diyos.---Gen 3:13, Ju 8:44. 

Wala pay 130 ka tuig human niadto, nahitabo 
ang unang mapintas nga pagbuno, ang pagbuno 
sa kaugalingong igsoon. Tungod sa masinahong 
pagdumot, ang panganayng anak ni Adan nga si 
Cain nagbuno sa iyang matarong nga igsoong si 
Abel. (Gen 4:1-8, 25, 5:3) Tungod niini nga buhat 
si Cain tinunglong gihinginlan aron mahimong 
usa ka latagaw ug kagiw diha sa yuta. (Gen 4:11, 
12) Pagkahuman lamang sa Lunop sa adlaw ni 
Noe nga ang Diyos nag-awtorisar sa mga tawo sa 
pagpahamtang sa silot nga kamatayon tungod sa 
pagbuno.---Gen 9:6. 

Ilalom sa Balaod. Kasiglohan sa ulahi ang 
Moisesnong Balaod gihatag ngadto sa mga Israe- 
linhon, ug kini naglakip ug daghang pamalaod 
maylabot sa paghunos sa kinabuhi sa tawo. Gila- 
tid niini ang kalainan tali sa tinuyo ug dili-tinuyo 
nga pagpatay. Ang mga butang nga timbangtim- 
bangon batok sa usa ka tawong nangangkon nga 
dili-tinuyong nakabuno mao: Kon siya ba (1) nag- 
dumot kanhi sa tawong gipatay (Deu 19:11, 12; 
itandi ang Jos 20:5), (2) nag-atang sa biktima 
(Num 35:20, 21), o (3) naggamit ug usa ka bu- 
tang o galamiton nga mahimong ikamatay (Num 
35:16-18). Bisan ang mga ulipon, kon mamatay 
samtang gibunalan sa ilang mga agalon, kina- 
hanglang ipanimalos. (Ex 21:20) Samtang ang si- 
lot nga kamatayon ipahamtang sa tinuyong mga 
mamumuno ug wala itugot nga sila lukaton, ang 
dili-tinuyong mga mamumuno makapreserbar sa 
ilang kinabuhi pinaagi sa pagpahimulos sa gita- 
ganang panalipod kanila diha sa mga siyudad 
nga dalangpanan.--Ex 21:12, 13, Num 35:30, 31, 
Jos 20:2, 3; tan-awa ang SIYUDAD NGA DALANGPA- 
NAN. 

Ang pipila ka tinuyong mga buhat nga dili- 
direktang magpahinabo o moresulta sa kamata- 
yon sa laing tawo giisip nga sama ra sa tinu- 
yong pagbuno. Pananglitan, ang tag-iya sa usa ka 
manungay nga torong baka nga nagbalewala sa 
kanhing mga pasidaan nga bantayan ang hayop 
mahimong patyon kon ang iyang torong baka 
makapatay ug tawo. Apan, sa pipila ka kahimtang 


PAGBUNO 


ang usa ka lukat mahimong dawaton bugti sa ki- 
nabuhi sa tag-iya. Walay duhaduha nga sa maong 
kaso tagdon sa mga maghuhukom ang mga ka- 
himtang. (Ex 21:29, 30) Dugang pa, ang usa ka 
tawo nga naglaraw nga mapatay ang laing tawo 
pinaagi sa pagpresentar ug bakak nga testimon- 
ya, siya mismo kinahanglang pagapatyon.---Deu 
19:18-21. 

Ang Balaod nagtugot sa pagdepensa sa kauga- 
lingon apan kini wala motugot nga makig-away 
ang usa ka indibiduwal alang sa iyang propiedad. 
Mahimong sad-an sa dugo ang usa ka tawo kinsa, 
bisan tuod nakadakop sa usa ka kawatan sa akto 
nga nangawat sa iyang panimalay, nagpatay ka- 
niya sa adlawng dako. Kini tungod kay ang pag- 
pangawat walay silot nga kamatayon, ug ang 
kawatan mahimong mailhan ug ikasumbong sa 
hukmanan. Sa kagabhion, hinunoa, malisod nga 
makita kon unsay ginabuhat sa usa ka tawo ug 
ang pagtino kon unsay katuyoan sa usa ka tawo 
nga nanglungkab. Busa, ang tawo nga nakapatay 
ug tawo nga nanglungkab sa kagabhion isipon 
nga dili sad-an.---Ex 22:2, 3. 

Sa unang siglo K.P. kadtong buot mopatay 
kang Jesus gitawag nga ‘mga anak sa Yawa,’ ang 
unang mamumuno. (Ju 8:44) Ang mga eskriba 
ug mga Pariseo nagdayandayan sa mga lubnga- 
nan sa mga matarong, nga nangangkong sila 
wala makigbahin sa pagpatay sa mga manalagna. 
Apan sila nagpasundayag sa samang mabunoong 
espiritu ngadto sa Anak sa Diyos.---Mat 23:29-32: 
itandi ang Mat 21:33-45, 22:2-7: Buh 3:14, 15; 7: 
51, 52. 

Pagdumot Gipakasama sa Pagbuno. Ang 
mga pagbuno naggikan sa kasingkasing sa usa ka 
tawo. (Mat 15:19, Mar 7:21: itandi ang Rom 1:28- 
32.) Busa, si bisan kinsa nga nagadumot sa iyang 
igsoon maoy usa ka mamumuno. (1Ju 3:15) Gi- 
langkit usab ni Kristo Jesus ang pagbuno uban sa 
sayop nga mga tinamdan, sama sa usa ka tawo 
nga padayong napungot sa iyang igsoon, nagsul- 
tig mga pasipala kaniya, o sayop nga naghukom 
ug nagsaway kaniya ingong usa ka “buang.” (Mat 
5:21, 22) Ang maong pagdumot lagmit motultol 
sa aktuwal nga pagbuno. Mopatim-aw nga ang 
mga pulong ni Santiago (5:6), “Gihukman ninyo, 
gibuno ninyo ang tawong matarong,” mahimong 
sabton niining paagiha. Ang daotan nga datong 
mga tawo kinsa nagdumot sa tinuod nga mga ti- 
nun-an sa Anak sa Diyos ug mihimog malupi- 
gong mga buhat batok kanila, sa pipila ka higayon 
aktuwal nga nagbuno niini nga mga Kristohanon. 
Sanglit ang pagtratar nga gihimo ngadto sa iyang 
mga igsoon giisip ni Kristo Jesus nga sama rag 
gihimo ngadto kaniya, kining mga tawhana sa 

mahulagwayong paagi nagbuno usab kaniya, ug 
dayag nga kana ang diha sa hunahuna ni Santia- 
go.---Itandi ang San 2:1-11, Mat 25:40, 45, Buh 3: 
14, 15. 

Bisan tuod nga ang mga sumusunod ni Kristo 
mahimong lutoson ug gani patyon tungod sa pag- 
kamatarong, sila dili angayng mag-antos tungod 
kay nakahimog pagbuno o ubang mga krimen. 
--Mat 10:16, 17, 28; 1Pe 4:12-16: Pin 21:8; 22:15. 


PAGBUOT-DAAN. Tan-awa ang PAGKAHIBA- 
LO-DAAN, PAGBUOT-DAAN. 


PAGBUTANGBUTANG. Tan-awa ang TABI- 
TABI, PAGBUTANGBUTANG. 


PAGDAGIT. Ang pagsakmit, pagdala, ug 
pagtener sa usa ka tawo nga supak sa iyang kabu- 
but-on pinaagig supak sa balaod nga paggamit sa 
kusog, limbong, o panghadlok. Ilalom sa Moises- 
nong Balaod ang pagdagit maoy usa ka salaod 
nga may silot nga kamatayon. Kon ang usa ka 
tawo magdagit sa usa ka tawo ug magbaligya ka- 
niya, o kon ang tawong gidagit makaplagan uban 
kaniya, ang nagdagit pagapatyon. (Ex 21:16, Deu 
24:7) Una pa ihatag kini nga balaod ngadto sa Is- 
rael, ang anak nga lalaki ni Jacob nga si Jose, nga 
gibaligya ngadto sa pagkaulipon, nahimong bikti- 
ma sa pagdagit. (Gen 37:27, 28, 40:15) Sa ulahi, 
kini nga pagdagit gihimo sa Diyos nga usa ka pa- 
nalangin alang kang Jose didto sa Ehipto, ug gi- 
pasaylo ni Jose ang iyang mga igsoon tungod sa 
ilang daotang buhat.---Gen 45:4, 5. 

Sa pagsulat ngadto kang Timoteo, si apostol 
Pablo miingon nga “ang balaod gipakanaog, dili 
alang sa tawong matarong,” kondili alang sa mga 
tawong malinapason, lakip na ang mga manana- 
git ug tawo.--1Ti 1:8-11. 


PAGDALISAY, TIGDALISAY. Ang pagla- 
in ug paglunsay sa mga metal, ug ang artesano 
nga mobuhat niini. Pinaagi sa sublisubli nga pag- 
tunaw diha sa dalisayanan nga mga kulon, ang la- 
woglawog ug mga hugaw matangtang gikan sa 
gitinguhang metal. (Sal 12:6; Pr 17:3, 27:21) Ang 
nahibiling mga tambakanan sa lawoglawog na- 
kaplagan diha sa rehiyon palibot sa karaang Su- 
cot, diin didto nahimutang ang pipila sa minahan 
ug tunawanan sa metal ni Solomon. Usahay ang 
mga hugaw matangtang pinaagi sa pagsunog, sa 
ubang mga panahon ang lihiya sa tigdalisay (tan- 
awa ang MAGLALABA) gigamit aron matigom ang 
naglutawng yamukmok ug kini mahapaw. (Isa 
1:25, Mal 3:2) Ang tigdalisay molingkod sa atuba- 
ngan sa iyang hudno ug pabulhotan ug hangin 
ang binagang uling pinaagi sa paggamit sa mga 
hasuhasan.---Jer 6:29, Mal 3:3. 

Ang bulawan sagad may sagol nga plata sa la- 
inlaing mga gidaghanon. Wala masayri kon giun- 
sa kini sa paglain sa kapanahonan sa Bibliya, apan 
ang kalainan sa mga pamaagi sa pagdalisay nii- 
ning duha ka metal mopatim-awng gihisgotan 
diha sa Proverbio 17:3 ug 27:21: “Ang dalisayanan 
nga kulon maoy alang sa plata ug ang hudno 
alang sa bulawan.” Ang nitric acid dayag nga 
ayha pa nadiskobrehan sa ikasiyam nga siglo K.P.: 
busa, ang bulawan kaniadto gilunsay sa laing pa- 
agi. Pananglitan, kon adunay tingga nga masagol 
sa bulawan, ang mga hugaw mahimong matang- 
tang ingong lawoglawog samtang ang bulawan 
motapot sa tingga. Unya pinaagi sa inanayng 
pagtunaw aron malain ang tingga (usa ka pama- 
agi nga nailhan ingong cupelling), ang lunsay nga 
bulawan magpabilin. Kini nga proseso nagkina- 
hanglan ug igong kabatid, kay kon ang tempe- 
ratura init ra kaayo o ang pagtunaw paspas ra 
kaayo, ang bulawan maapil ug katunaw uban sa 
tingga. Ang tigdalisay kinahanglang makamao 
nga mokalkulo ug mokontrol sa pagdalisay pinaa- 
gi sa pagtan-aw sa kolor sa gitunaw nga metal. 
(Itandi ang Sal 12:6, Jer 6:28-30, Eze 22:18-22.) 
Ang paggamit sa lihiya sa pagdalisay sa plata gi- 
hisgotan sa Kasulatan.--Mal 3:2, 3. 

Kon ang mineral nga may tumbaga maoy oxide 
o carbonate, ang dinugmok nga mineral sago- 
lan ug uling ug dayon sunogon aron makuha 
ang lunsay nga tumbaga. Apan kon ang mineral 
nga tumbaga maoy sulfide (sagol asupre), gikina- 
hanglan ang pagdabdab una niini aron masunog 
ang asupre ingong sulfur dioxide ug sa samang 
higayon maghimo sa copper sulfide ingong cop- 
per oxide. Dayon kini sunogon pinaagi sa uling 
aron makuha ang lunsay nga metal. 

Ang paglain sa puthaw mas lisod tungod kay 
gikinahanglan ang hilabihang kainit. Ang puthaw 
matunaw sa 1,535'C. (2,795'F.) Apan, ang mga 
tawo sa karaang panahon naghimo ug mga hud- 
no nga tunawanan nga may mga hasuhasan nga 
kusog mobulhot ug hangin nga susama sa pre- 
senteng-adlaw nga mga blast furnace (usa ka 
matang sa hudno). (Deu 4:20, Jer 6:29: Eze 22:20- 
22) Walay mga detalye bahin sa mga hudno sa 
puthaw nga gigamit sa mga Hebreohanon, apan 
lagmit nga susama kini sa mga hudno nga giga- 
mit sa karaang India. Kini ginama sa yutang- 
kulonon, pormag-peras, mga 1.2 m (4 p) ang di- 
yametro sa lubot niini, ug pahiktin ngadto sa 
0.3 m (1 p) diha sa baba niini. Kini usab adunay 
hasuhasan nga hinimo sa panit sa kanding nga 
may mga bokilya nga gitaod diha sa mga tubo 
nga yutang-kulonon nga maoy magsuplay ug ha- 
ngin paingon sa lubot sa hudno. Human kini ma- 

sugnoran ug uling, halingon ang kalayo diha niini 
ug ang mineral ibutang sa ibabaw niini. Duga- 
ngan kini ug laing lut-od sa uling sa ibabaw niini, 
ug padayong gipainit kini sulod sa tulo o upat ka 
oras. Sa dihang matapos na kini nga proseso, ang 
atubangan sa hudno bungkagon aron kuhaon ang 
tibuok nga metal. 

Sayon ra ang paglain sa tingga gikan sa komon 
nga mineral niini nga gitawag ug galena (lead 
sulfide). Una, ang mineral dabdaban ug sa sa- 
mang higayon pabulhotan ug hangin aron ang 
lead sulfide mahimong lead oxide, ang asupre 
motipon sa oksiheno ug mahimong gas nga sulfur 
dioxide. Dayon ang lead oxide sagolan ug uling ug 
isulod sa blast furnace, unya matangtang ang 
carbon dioxide, ug mahibilin ang natunaw nga 
tingga diha sa tunawanan. 

Mahulagwayong Paggamit. Si Jehova mis- 
mo gitawag nga usa ka tigdalisay. Ang iyang 
Pulong dinalisay kaayo. (2Sa 22:31: Sal 18:30, 
119:140, Pr 30:5) Kining sinulayan ug linunsay 
nga Pulong maoy usa sa mga paagi sa Diyos sa 
paglunsay sa iyang katawhan aron sa pagtang- 
tang sa tanang samag yamukmok nga kahuga- 
wan sa sala. (Sal 17:3: 26:2; 105:19: Dan 12:9, 10; 
Mal 3:3) Ang kalayonhong mga pagsulay magda- 
lisay usab sa mga matinumanon. (Isa 48:10, Dan 
11:35; Zac 13:9; itandi ang 1Pe 1:6, 7.) Sa laing ba- 
hin, ang mga daotan gihukman nga sama sa nag- 
lutawng yamukmok, nga angay lamang ilabay 
ngadto sa walay-pulos nga tapok sa lawoglawog. 
--Sal 119:119: Pr 25:4, 5: Eze 22:18-20. 


PAGDARO. Ang mga opinyon kon unsang 
matanga sa daro ang gigamit sa Hebreohanong 
mga mag-uuma sa kapanahonan sa Bibliya nag- 
depende sa karaang mga hulagway sa mga daro 
nga gigamit sa silingang kayutaan ug sa mga daro 
nga gigamit sa dili pa dugayng kapanahonan sa 
pipila ka Arabong mga mag-uuma. Ang ubang 
mga daro maoy talinis nga kahoy lamang, nga 
ang tumoy niini lagmit gibutangag metal. Kini gi- 
taod sa lain pang kahoy nga guyoron sa usa ka ha- 
yop o mga hayop. Kon kining matanga sa daro 
ang gamiton, kini lagmit nga magdaro lamang sa 
ibabawng bahin sa yuta apan dili magbalit-ad ni- 
ini. Siyempre, posible nga dihay mas maayong 
matang sa mga daro nga gigamit sa Israel bisan 
tuod walay makitang ebidensiya nga naglungtad 
kini. 

Kon ang yuta migahi tungod sa kainit sa adlaw 
sa panahon sa ting-init, naandan na nga dili una 
kini darohon hangtod nga ang mga ulan sa ting- 
hunlak o sa tingtugnaw magpahumok sa yuta. 
Kon humok na ang yuta darohon kini ug ipugas 
ang binhi. Ang tugnawng mga panahon o ang 

nag-usab-usab nga mga kahimtang sa panahon o 
ang dag-om dili makapugong sa usa ka tawong 
kugihan sa pagdaro sa panahon sa tingdaro, apan 
ang usa ka tapolan nga mag-uuma mogamit da- 
yon niana ingong pasangil sa dili pagtrabaho. Ang 
iyang mga silingan dili maluoy kaniya kon siya 
walay maani tungod kay siya nagtinapol man sa 
panahon sa tingdaro. (Pr 20:4, Ecc 11:4) Hinunoa, 
bisan sa panahon sa tingdaro, kinahanglang tu- 
manon sa Israelinhong mga mag-uuma ang Igpa- 
pahulay.---Ex 34:21. 

Ang torong baka ug ang asno dili angayng pa- 
rison sa pagdaro, sa walay duhaduha tungod kay 
dili pareho ang ilang kusog ug paglihok. (Deu 
22:10) Sagad nga ang daro guyoron sa usa ka pa- 
risan nga baka. (Luc 14:19: Job 1:14) Ang ubay- 
ubayng mga tawo, nga ang matag usa may usa ka 
parisan nga baka, mahimong duyog nga magtra- 
baho, nga magdaro nga sunodsunod diha sa mag- 
kabuyon nga mga tudling. Sa kahimtang ni Eliseo, 
sumala sa giasoy sa 1 Hari 19:19, siya ang ika-12 
ug ang kinaulahian mao nga siya makahimo sa 
pag-undang tungod kay walay mabaldang mag- 
dadaro nga nagsunod kaniya. Siya mibiya sa uma 
ug gigamit ang iyang kahoyng mga kasangkapan 
sa pagdaro ingong sugnod sa paghalad sa mga to- 
rong baka. (1Ha 19:21) Sa The Land and the 
Book (girebisar ni J. Grande, 1910, p. 121), si 
W. M. Thomson nagtaho nga dali ra nga mapug- 
san sa usa ka tawo ang uma nga gidaro sa usa ka 
grupo sa mga magdadaro. 

Masambingayong Paggamit. Ang komon 
nga buluhaton sa pagdaro sagad nga gigamit 
ingong pasukaranan sa usa ka sambingay. Sa di- 
hang gikombinsir sa mga Filistehanon ang asawa 
ni Samson nga sayron gikan kaniya ang tubag sa 
iyang tigmo, si Samson miingon nga sila 'nagdaro 
ginamit ang iyang dumalagang baka,’ buot ing- 
non, ilang gigamit ang iyang asawa sa pag-alagad 
kanila inay nga mag-alagad unta kaniya. (Huk 
14:15-18) Ang kabatoan dili darohon, ug ingon 
sa gipakita ni Amos, dili gayod usab makataro- 
nganon nga ang mga pangulo sa Israel magtuis 
sa hustisya ug mohimog pagkadili-matarong ug 
sa gihapon magdahom nga makabaton ug kaayo- 
han gikan niini. (Am 6:12, 13) Ang Oseas 10:11 
dayag nga naggamit sa pagdaro (mas hago nga 
trabaho alang sa usa ka nating baka kay sa paggi- 
ok) aron ilarawan ang hago o pinugos nga trabaho 
nga lagmit hapit nang ipahamtang sa langyawng 
mga manlulupig nganha sa apostatang Juda. Ang 
gikinahanglan sa Juda ug Israel, sumala sa Jere- 
mias 4:3, 4 ug Oseas 10:12, 13, mao ang pag-usab 
sa ilang paagi sa pagkinabuhi, sa pag-andam, 
pagpalumo, ug paghinlo sa ilang mga kasingka- 
sing (itandi ang Luc 8:5-15) sama sa pagdaro ug 


PAGDASIG, PAG-INSPIRAR 


pagkuha sa mga tunok aron nga sila makaani ug 
mga panalangin gikan sa Diyos, imbes usikan ang 
ilang mga paningkamot ug paghago diha sa sayop 
nga mga buhat nga moani lamang ug kadaotan. 

Ang mahapsay, mapuslanon, ug maalamong 
mga pamaagi sa mag-uuma sa pagdaro, pagkaras, 
pagpugas, ug paggiok gigamit diha sa Isaias 28: 
23-29 aron ihulagway ang mga paagi ni Jehova, 
kinsa “katingalahan sa katuyoan, nga dakog nahi- 
mo sa mabungahong pagbuhat.” Maingon nga 
ang pagdaro ug pagkaras may kinutoban, nga 
maoy pagpangandam lamang sa pagpugas, sa 
ingon usab, si Jehova dili magdisiplina o magsi- 
lot sa iyang katawhan hangtod sa hangtod, apan 
sa panguna siya modisiplina aron sa pagpalumo 
kanila ug sa paghimo kanila nga madinawaton 
sa iyang tambag ug paggiya, nga mopatunghag 
mga panalangin. (Itandi ang Heb 12:4-11.) Mai- 
ngon nga ang gidak-on sa madaro o ang kusog 
nga gamiton sa pagdaro nagdepende sa kagahi sa 
yuta, sa ingon usab ang puwersa ug gibug-aton sa 
mga instrumento nga gamiton sa paggiok aron 
matangtang ang tahop nagdepende sa matang sa 
lugas. Kining tanan naghulagway sa kaalam sa 
Diyos sa paghinlo sa iyang katawhan ug sa pag- 
tangtang sa bisan unsang dili tilinguhaon, nga 
mapailin-ilinon sa iyang pagpakiglabot sumala sa 
mga panginahanglan ug mga kahimtang.---Itandi 
ang Isa 21:10: 1:25. 

Ang usa ka siyudad nga 'gidaro nga ingon la- 
mang sa usa ka uma' nagpasabot sa usa ka siyu- 
dad nga bug-os napukan ug nahimong awaaw. 
(Jer 26:18, Miq 3:12) Ang paghisgot sa Israel labot 
niadtong kinsa 'nagdaro ibabaw sa akong bukobu- 
ko, nga nagpataas sa ilang mga tudling, dayag 
nga naghubit sa mga pag-antos sa nasod ilalom sa 
daghang kaaway niini nga sa walay hunong ug sa 
mabangisong paagi nagpildi ug nagdaogdaog ka- 
nila, samtang ang Israel naghimo sa bukobuko ni- 
ini nga “sama gayod sa yuta . . . alang niadtong 
nagtabok.” (Sal 129:1-3, Isa 51:23, itandi ang Sal 
66:12.) Sa tagna sa pagpasig-uli diha sa Amos 
9:13-15, gipakita nga tungod sa panalangin ni Je- 
hova ang yuta magmabungahon gayod, nga tu- 
ngod niana ang pag-ani magpadayon pa hangtod 
sa panahon sa pagdaro alang sa sunod nga ting- 
pugas.---Itandi ang Lev 26:5. 

Maingon nga si Jesus nag-ingon nga ang iyang 
mga tinun-an angayng modawat ug pagkaon, 
mainom, ug kasak-an gikan niadtong ilang giala- 
garan, sanglit “ang mamumuo takos sa iyang su- 
hol,” sa ingon usab gipaluyohan ni apostol Pablo 
ang katungod niadtong naghago diha sa Kristoha- 
nong ministeryo sa pagdawat ug materyal nga ta- 
bang gikan sa uban, sama sa tawong nagdaro 
nga makalaom gayod nga makaambit sa pag-ani 

nga alang niana siya naghago. Bisan pa niana, 
personal ug kinabubut-ong gipalabi ni Pablo nga 
motrabaho bisan pag may katungod siya nga dili 
motrabaho sa sekular nga paagi, aron ikapaabot 
“ang maayong balita nga walay bayad" ngadto ka- 
nila nga iyang gialagaran.--Luc 10:7, 1Co 9:3-10, 
15, 17, 18. 

Si Jesu-Kristo naghisgot sa buluhaton sa pagda- 
ro aron ipasiugda ang kahinungdanon sa bug-os- 
kasingkasing nga pagkatinun-an. Sa dihang ang 
usa ka tawo mipahayag sa iyang tinguha nga ma- 
himong usa ka tinun-an apan ubos sa kondisyon 
nga tugotan una siya nga manamilit sa iyang pa- 
nimalay, si Jesus miingon: “Walay tawo nga naka- 
butang na sa iyang kamot sa daro ug molingi 
sa mga butang nga anaa sa luyo ang angayan sa 
gingharian sa Diyos.” (Luc 9:61, 62) Kon magpali- 
nga ang usa ka magdadaro gikan sa iyang gibu- 
hat, hiwi nga mga tudling ang iyang mahimo. Sa 
susama, kon ang usa ka tawo nga gidapit aron 
mahimong tinun-an ni Kristo magpalinga gikan 
sa pagtuman sa mga responsibilidad sa usa ka ala- 
gad, siya dili mahimong angayan sa Gingharian 
sa Diyos. Maingon sa gipakita sa panig-ingnan sa 
Anak sa Diyos, bisan ang labing suod nga relas- 
yon sa pamilya maoy ikaduha lamang sa pagka- 
matinumanon sa pagbuhat sa kabubut-on sa Di- 
yos.--Mar 3:31-35, 10:29, 30. 


PAGDASIG, PAG-INSPIRAR. Ang pagka- 
napalihok pinaagi sa o pagkanatultolan sa usa ka 
espiritu gikan sa labaw-tawhanong tinubdan. Kon 
kana nga tinubdan mao si Jehova, ang resulta 
maoy usa ka pahayag o mga sinulat nga tinuod 
gayod nga pulong sa Diyos. Si apostol Pablo mii- 
ngon sa 2 Timoteo 3:16: “Ang tibuok Kasulatan 
inspirado sa Diyos.” Ang prase nga “inspirado sa 
Diyos” maoy hubad sa gikombinar nga Gregong 
pulong nga theo pneu-stos, nga nagkahulogan, sa 
literal, “Gihuypan sa Diyos.” 

Niini lamang nga teksto makita kining Gregong 
termino diha sa Kasulatan. Ang pagkagamit niini 
dinhi tin-awng nagpaila sa Diyos ingong mao ang 
Tinubdan ug Tagbuhat sa Sagradong Kasulatan, 
ang Bibliya. Kini nga ekspresyon nga “gihuypan sa 
Diyos" makita usab diha sa Hebreohanong Kasula- 
tan sa Salmo 33:6: “Pinaagi sa pulong ni Jehova 
nabuhat ang mga langit, ug ang tanan nilang pa- 
non pinaagi sa espiritu [o gininhawa] sa iyang 
baba.” 

Mga Resulta Gumikan sa Paglihok sa Espi- 
ritu sa Diyos. Ang gigamit sa pagdasig o pag- 
inspirar sa “tibuok Kasulatan” mao ang balaang 
espiritu, o aktibong puwersa sa Diyos. (Tan-awa 
ang ESPIRITU.) Kana nga balaang espiritu milihok 
diha sa mga tawo aron aghaton sila ug giyahan 

sila sa pagsulat sa mensahe sa Diyos. Tungod nia- 
na, si apostol Pedro nag-ingon labot sa panagna sa 
Bibliya: “Una sa tanan hibaloi ninyo kini, nga wa- 
lay panagna sa Kasulatan nga nagagikan sa kau- 
galingong interpretasyon. Kay walay panagna bi- 
san kanus-a nga midangat pinaagi sa kabubut-on 
sa tawo, hinunoa ang mga tawo nagsulti gikan sa 
Diyos samtang sila giagak sa balaang espiritu.” 
(2Pe 1:20, 21) Ang ebidensiya nagpakita nga ang 
espiritu sa Diyos milihok diha sa mga hunahuna 
ug mga kasingkasing sa tanang magsusulat sa 
Bibliya aron agakon sila ngadto sa tumong nga 
buot sa Diyos. Si Haring David miingon: “Ang es- 
piritu ni Jehova mao ang misulti pinaagi kanako, 
ug ang iyang pulong diha sa akong dila.” (2Sa 
23:2) Sa dihang gikutlo ni Jesus ang Salmo 110, 
siya miingon nga si David misulat niini “pinaagi sa 
pagdasig [sa literal, pinaagi sa espiritu].” (Mat 
22:43) Ang susamang teksto sa Marcos 12:36 ma- 
basa nga “pinaagi sa balaang espiritu.” 

Maingon nga ang espiritu ni Jehova nagpali- 
hok sa mga tawo o nagpaarang kanila sa pag- 
buhat sa ubang mga buluhaton gikan sa Diyos 
--ang paghimog mga besti alang sa mga saser- 
dote ug mga kasangkapan alang sa tabernakulo 
(Ex 28:3; 35:30-35), ang buluhaton sa pagduma- 
la (Deu 34:9), ang pagpanguna sa kasundalohan 
(Huk 3:9, 10; 6:33, 34)—sa ingon usab kini nagpa- 
arang sa mga tawo sa pagtala sa Kasulatan. Pina- 
agi niana nga espiritu, sila mahatagan ug kaalam, 
pagsabot, kahibalo, tambag, ug gahom, nga labaw 
sa kasarangan ug sumala sa ilang partikular nga 
panginahanglan. (Isa 11:2, Miq 3:8: 1Co 12:7, 8) 
Giingon nga si David nakadawat sa plano sa arki- 
tektura sa templo “pinaagi sa pagdasig [sa literal, 
pinaagi sa espiritu].” (1Cr 28:12) Gipasaligan ni 
Jesus ang iyang mga apostoles nga ang espiritu sa 
Diyos mobulig kanila, motudlo, mogiya, ug mopa- 
hinumdom sa mga butang nga ilang nadungog 
gikan kaniya, ingon man mopadayag kanila sa 
umaabot nga mga butang. (Ju 14:26, 16:13) Kini 
nagpasalig nga matuod ug tukma ang ilang mga 
asoy sa Ebanghelyo, lakip ang daghang tag-as 
nga mga pagkutlo sa mga pakigpulong ni Jesus, 
bisan tuod ang asoy sa Ebanghelyo ni Juan, gisu- 
lat mga katuigan na human sa kamatayon ni Je- 
sus. 

Gikontrolar sa “kamot ni Jehova.” Busa, 
ang mga magsusulat sa Bibliya, nailalom sa “ka- 
mot” ni Jehova, o sa nagagiya ug nagakontrolar 
nga gahom. (2Ha 3:15, 16, Eze 3:14, 22) Maingon 
nga ang “kamot” ni Jehova magpaarang sa iyang 
mga alagad sa pagsulti o sa pagpakahilom sa ti- 
nudlong mga panahon (Eze 3:4, 26, 27: 33:22), 
kini usab makaaghat sa pagsulat o sa paglihok 
ingong nagapugong nga puwersa, kini makapali- 

hok sa magsusulat nga tagdon ang pipila ka bu- 
tang o pugngan siya nga ilakip ang ubang butang. 
Sa tanang kahimtang, kini mopatungha sa kon 
unsay gitinguha ni Jehova. 

Kon sa Unsang Paagi Nadawat sa mga Mag- 
susulat ang Pagtultol sa Diyos. Maingon sa 
gipahayag sa apostol, ang Diyos misulti “sa dag- 
hang paagi” ngadto sa iyang mga alagad sa wala 
pa ang Kristohanong kapanahonan. (Heb 1:1, 2) 
Sa labing menos usa ka kahimtang, nianang sa 
Napulo ka Sugo, o Dekalogo, ang impormasyon gi- 
tagana sa Diyos pinaagig sinulat, nga kinahang- 
lang kopyahon na lamang ngadto sa mga linukot 
o sa ubang materyales nga gigamit ni Moises. (Ex 
31:18, Deu 10:1-5) Sa ubang mga kahimtang, ang 
impormasyon gipasa pinaagig binaba nga pagdik- 
tar, pulong por pulong. Sa dihang gihatag ang da- 
kong kahugpongan sa mga balaod ug mga lagda 
sa pakigsaad sa Diyos uban sa Israel, gisugo ni Je- 
hova si Moises: “Isulat kining mga pulonga.” (Ex 
34:27) Ang mga manalagna sagad usab nga giha- 
tagan ug espesipiko nga mga mensahe nga ipaha- 
yag, ug unya kini gitala, nga nahimong bahin sa 
Kasulatan.--1Ha 22:14: Jer 1:7; 2:1: 11:1-5, Eze 
3:4, 11:5. 

Lakip sa uban pang mga paagi nga gigamit sa 
pagpasa ug impormasyon ngadto sa mga magsu- 
sulat sa Bibliya mao ang mga damgo ug mga pa- 
nan-awon. Ang mga damgo, o mga panan-awon 
sa kagabhion ingon sa pagtawag niini usahay, lag- 
mit maghulma ug larawan sa mensahe o katuyo- 
an sa Diyos diha sa hunahuna sa natulog nga 
tawo. (Dan 2:19, 7:1) Ang mga panan-awon nga 
gihatag samtang ang usa ka tawo nagmata maoy 
sagad nga gigamit nga paagi sa pagkomunikar sa 
hunahuna sa Diyos ngadto sa hunahuna sa mag- 
susulat, ug ang pagpadayag gitisok pinaagig lara- 
wan nganha sa nakaamgo nga hunahuna. (Eze 
1:1, Dan 8:1, Pin 9:17) Ang pipila ka panan-awon 
nadawat sa dihang ang usa ka tawo napunawan. 
Bisan tuod nagmata, ang tawo lagmit nga naka- 
pokus pag-ayo sa panan-awon nga nadawat sa di- 
hang napunawan nga tungod niana siya wala nay 
pagpakabana sa tanang ubang butang sa iyang 
palibot.--Buh 10:9-17, 11:5-10, 22:17-21, tan-awa 
ang PANAN-AWON. 

Ang mensaherong mga manulonda gigamit sa 
daghang okasyon sa paghatod sa mga mensahe sa 
Diyos. (Heb 2:2) Ang maong mga mensahero da- 
kog bahin sa pagpasa sa impormasyon bisan tuod 
usahay maorag dili sila ang mihimo niana. Busa, 
bisan tuod ang Balaod nga gihatag ngadto kang 
Moises gipaila ingong gisulti sa Diyos, gipakita ni 
Esteban ug ni Pablo nga gigamit sa Diyos ang 
iyang mga manulonda sa pagpasa sa maong mga 
balaod. (Buh 7:53, Gal 3:19) Sanglit ang mga 

manulonda namulong sa ngalan ni Jehova, ang 
mensahe nga ilang gipahayag husto nga tawgong 
“ang pulong ni Jehova.”--Gen 22:11, 12, 15-18, 
Zac 1:7, 9. 

Bisan unsa pa ang partikular nga paagi nga gi- 
gamit sa paghatod sa mga mensahe, ang tanang 
bahin sa Kasulatan parehog bili, ang tanan niini 
inspirado, o “gihuypan sa Diyos.” 


Ang kamatuoran ba nga ang 
mga magsusulat sa Bibliya migamit 
ug magkalahing mga pulong nahiuyon 
sa pag-inspirar sa Diyos sa Bibliya? 


Apan, ang ebidensiya nagpakita nga ang mga 
tawo nga gigamit sa Diyos sa pagtala sa Kasulatan 
dili samag mga robot, nga nagtala lamang sa kon 
unsay idiktar kanila. Atong mabasa mahitungod 
kang apostol Juan nga ang “gihuypan sa Diyos" 
nga Pinadayag gihatag ngadto kaniya pinaagi sa 
usa ka manulonda “pinaagig mga ilhanan” ug da- 
yon si Juan “nagpamatuod bahin sa pulong nga 
gihatag sa Diyos ug sa gipamatud-an ni Jesu- 
Kristo, sa tanang butang nga iyang nakita.” (Pin 1: 
1, 2) “Pinaagi sa pagdasig [sa literal, “pinaagi sa 
espiritu"]” nga si Juan “nahidangat sa adlaw sa Gi- 
noo” ug siya giingnan: “Ang imong makita isulat 
sa usa ka linukot nga basahon.” (Pin 1:10, 11) 
Busa, dayag nga gihunahuna sa Diyos nga maka- 
ayo ang pagtugot sa mga magsusulat sa Bibliya sa 
paggamit sa ilang mga gahom sa panghunahu- 
na sa pagpilig mga pulong ug mga ekspresyon sa 
paghubit sa mga panan-awon nga ilang naki- 
ta (Hab 2:2), samtang kanunayng naggamit ug 
igong pagpugong ug paggiya ibabaw kanila aron 
ang ilang isulat dili lamang tukma ug matuod 
kondili mohaom usab sa katuyoan ni Jehova. (Pr 
30:5, 6) Ang personal nga paningkamot sa mag- 
susulat nalangkit usab ingon sa gipakita sa Eccle- 
siastes 12:9, 10, nga niana adunay pagpalandong, 
pagsusi, ug paghan-ay aron ikapahayag sa tuk- 
mang paagi “ang makapahimuot nga mga pulong 
ug ang pagsulat sa hustong mga pulong sa kama- 
tuoran.”--Itandi ang Luc 1:1-4. 

Kini nagpatin-aw gayod kon nganong nagkala- 
inlain ang mga estilo sa pagsulat ug usab ang mga 
ekspresyon nga gigamit nga nagpabanaag sa ka- 
gikan sa indibiduwal nga mga magsusulat. Ang 
kinaiyanhong mga kuwalipikasyon sa mga mag- 
susulat lagmit nga maoy usa sa pasukaranan sa 
pagpili sa Diyos kanila alang sa ilang partikular 
nga asaynment, lagmit usab nga iyang giandam 
sila una pa niana aron makaalagad sa iyang parti- 
kular nga katuyoan. 

Ingong pamatuod niining paggamit ug kaugali- 
ngong ekspresyon, si Mateo, nga kanhi usa ka ma- 
niningil ug buhis, mihimog daghang espesipikong 
paghisgot sa mga numero ug sa kantidad sa sala- 
pi. (Mat 17:27: 26:15, 27:3) Si Lucas, ang “hinigug- 
mang mananambal” (Col 4:14), sa laing bahin, 
naggamit ug linaing mga ekspresyon nga nagpa- 
banaag sa iyang kahibalo sa medisina.---Luc 4:38, 
5:12: 16:20. 

Bisan sa dihang ang usa ka magsusulat naghis- 
got bahin sa pagkadawat sa “pulong ni Jehova” o 
sa usa ka “pahayag,” lagmit nga kini gipasa, dili 
pulong por pulong, kondili pinaagi sa paghatag sa 
magsusulat ug larawan diha sa iyang hunahuna 
bahin sa katuyoan sa Diyos, usa ka larawan nga 
human niana ikapahayag sa magsusulat pinaagi 
sa mga pulong. Kini gipakita pinaagi sa pag-ingon 
usahay sa mga magsusulat nga nakakita” (imbes 
nga nakadungog' sa “pahayag” o sa “pulong ni 
Jehova."--Isa 13:1, Miq 1:1, Hab 1:1, 2:1, 2. 

Busa, ang mga tawo nga gigamit sa pagsulat sa 
Kasulatan nakigtambayayong sa paglihok sa bala- 
ang espiritu ni Jehova. Sila andam ug mapinasa- 
kopon sa paggiya sa Diyos (Isa 50:4, 5), ug ikag 
nga mahibalo sa kabubut-on ug pagtultol sa Di- 
yos. (Isa 26:9) Sa daghang kahimtang sila may ti- 
nong mga tumong (Luc 1:1-4) o kaha misanong sa 
usa ka dayag nga panginahanglan (1Co 1:10, 11, 
5:1: 7:1), ug gitultolan sila sa Diyos aron ang ilang 
isulat mosibo ug motuman sa iyang katuyoan. (Pr 
16:9) Ingong espirituwal nga mga tawo, ang ilang 
mga kasingkasing ug mga hunahuna gipasibo sa 
kabubut-on sa Diyos, sila nagbaton sa panghuna- 
huna ni Kristo” ug busa wala magsulat sa tawha- 
nong kaalam lamang ni sa usa ka “panan-awon 
sa ilang kaugalingong kasingkasing,” ingon sa gi- 
buhat sa mini nga mga manalagna.--1Co 2:13- 
16: Jer 23:16, Eze 13:2, 3, 17. 

Tataw nga ang balaang espiritu aduna gayoy 
“nagkadaiyang mga pagpalihok” alang o nganha 
niini nga mga magsusulat sa Bibliya. (1Co 12:6) 
Usa ka dakong bahin sa impormasyon mahimo ni- 
lang mabatonan sa tawhanong paagi, usahay sa 
naglungtad na nga sinulat, sama sa mga talaan sa 
kagikan ug sa pipila ka asoy sa kasaysayan. (Luc 
1:3, 3:23-38, Num 21:14, 15, 1Ha 14:19, 29, 2Ha 
15:31, 24:5: tan-awa ang BASAHON.) Dinhi ang espi- 
ritu sa Diyos molihok aron dili makasulod ang pag- 
kadili-tukma o sayop nganha sa Balaang Rekord ug 
usab aron magiyahan ang pagpili sa impormasyon 
nga ilakip niana. Dayag, dili ang tanang gisulti sa 
ubang mga tawo ug human niana gjilakip sa Bibli- 
ya maoy inspirado sa Diyos, apan ang pagpili sa 
impormasyon nga mahimong bahin sa Balaang 
Kasulatan ug ang tukma nga pagtala niini maoy 

ilalom sa pagtultol sa balaang espiritu. (Tan-awa 
ang Gen 3:4, 5: Job 42:3, Mat 16:21-23.) Niining pa- 
agiha gitipigan sa Diyos diha sa iyang inspiradong 
Pulong ang usa ka rekord nga nagpasundayag kon 
unsay mahitabo sa dihang ang mga tawo mamati 
kaniya ug mobuhat sumala sa iyang katuyoan, ug 
ingon man sa sangpotanan sa dihang sila maghu- 
nahuna, mosulti, ug molihok sa mga paagi nga 
nagpakitag pagbalewala sa Diyos o pagkawalay 
alamag sa iyang matarong nga mga dalan. Sa laing 
bahin, ang impormasyon mahitungod sa kasaysa- 
yan sa yuta sa wala pa ang tawo (Gen 1:1-26), ang 
mga hitabo ug mga kalihokan sa langit (Job 1:6-12 
ug ubang mga teksto), ug ang mga tagna, mai- 
ngon man ang mga pagpadayag sa mga katuyoan 
ug mga doktrina sa Diyos, dili mabatonan sa taw- 
hanong paagi ug kinahanglang ipasa sa labaw ki- 
naiyanhong paagi sa espiritu sa Diyos. Kon bahin 
sa maalamong mga pulong ug tambag, bisan tuod 
ang magsusulat tingali nakakat-on ug dako gikan 
sa iyang personal nga kasinatian sa kinabuhi ug la- 
baw pa gikan sa iyang kaugalingong pagtuon ug 
paggamit sa mga bahin sa Kasulatan nga natala 
na, ang paglihok sa espiritu sa Diyos gikinahanglan 
gihapon aron matino nga takos ang impormasyon 
nga mahimong bahin sa Pulong sa Diyos nga “buhi 
ug gamhanan . . . ug makatugkad sa mga hunahu- 
na ug mga tuyo sa kasingkasing.”---Heb 4:12. 

Masabtan kini pinaagi sa mga pulong nga giga- 
mit ni apostol Pablo sa iyang unang sulat ngadto sa 
mga taga-Corinto. Sa paghatag ug tambag bahin 
sa kaminyoon ug pagkatagsaanon siya miingon: 
“Apan ngadto sa uban ako magasulti, oo, ako, dili 
ang Ginoo...” Ug usab: “Karon mahitungod sa 
mga ulay ako walay sugo gikan sa Ginoo, apan 
ako maghatag sa akong hunahuna.” Ug sa kata- 
posan, mahitungod sa babayeng balo, siya nag- 
ingon: “Apan siya mas malipayon kon siya magpa- 
biling ingon sa kon unsa siya, sumala sa akong 
hunahuna. Ako nagatuo gayod nga ako nakabaton 
usab sa espiritu sa Diyos.” (1Co 7:12, 25, 40) Ang 
dayag nga kahulogan sa mga pulong ni Pablo mao 
nga siya walay makutlo nga direktang pagtulon-an 
ni Ginoong Jesus bahin sa pipila ka butang. Busa si 
Pablo mihatag sa iyang personal nga hunahuna 
ingong usa ka apostol nga puno-sa-espiritu. Hinu- 
noa, ang iyang tambag maoy “gihuypan sa Diyos” 
ug busa nahimong bahin sa Sagradong Kasulatan, 
nga may samang awtoridad sa ubang mga bahin 
sa maong Kasulatan. 

Tataw nga adunay kalainan tali sa inspiradong 
mga sinulat sa Bibliya ug sa ubang mga sinulat 
nga, bisan tuod sa pipila ka paagi mipatim-awng 
gitultolan ug gigiyahan sa espiritu, dili tukmang 
ipakasama sa Sagradong Kasulatan. Ingon sa gipa- 
kita na, dugang pa sa kanonikal nga mga basahon 

sa Hebreohanong Kasulatan, dihay ubang mga si- 
nulat, sama sa opisyal nga mga rekord mahitungod 
sa mga hari sa Juda ug Israel, ug kini, sa daghang 
kahimtang lagmit nga gisulat sa mga tawo nga de- 
botado sa Diyos. Gigamit gani kini sa pagpanukidu- 
ki nga gihimo sa maong mga magsusulat kinsa gi- 
inspirar sa pagsulat ug usa ka bahin sa Sagradong 
Kasulatan. Ingon usab niana ang nahitabo sa mga 
panahon sa mga apostoles. Dugang pa sa mga su- 
lat nga gilakip diha sa kanon sa Bibliya, walay du- 
haduha nga dihay daghang uban pang mga sulat 
nga gisulat sa mga apostoles ug mga ansiyano 
ngadto sa daghang kongregasyon sa paglabay sa 
katuigan. Bisan tuod ang mga magsusulat maoy 
mga tawong giniyahan sa espiritu, sa gihapon ang 
Diyos wala magbutang sa iyang timbre ingong ga- 
rantiya nga nag-ila sa maong dugang nga mga si- 
nulat ingong bahin sa walay-sayop nga Pulong sa 
Diyos. Ang Hebreohanong dili-kanonikal nga mga 
sinulat lagmit nga naundan ug pipila ka sayop, 
ug bisan ang dili-kanonikal nga mga sinulat sa 
mga apostoles lagmit nagpabanaag sa pipila ka ba- 
hin sa dili-bug-os nga pagsabot nga nabatonan sa 
unang mga katuigan sa Kristohanong kongregas- 
yon. (Itandi ang Buh 15:1-32, Gal 2:11-14, Efe 
4:11-16.) Hinunoa, maingon nga ang Diyos pinaagi 
sa iyang espiritu, o aktibong puwersa, naghatag 
ngadto sa pipila ka Kristohanon ug “katakos sa 
pag-ila sa inspiradong mga pulong,” siya makagi- 
ya usab sa nagamandong lawas sa Kristohanong 
kongregasyon sa pag-ila kon unsang inspirado nga 
mga sinulat ang ilakip sa kanon sa Sagradong Ka- 
sulatan.--1Co 12:10, tan-awa ang KANON. 

Pag-ila sa Kasulatan Ingong Inspirado. Ang 
ebidensiya tataw nga ang tibuok Sagradong Kasu- 
latan, samtang anam-anam nga gidugang nganha 
sa kanon sa Bibliya, kanunay nga giila sa mga ala- 
gad sa Diyos, lakip na ni Jesus ug sa iyang mga 
apostoles, ingong inspirado. Ang “pagdasig o pag- 
inspirar” nagpasabot, dili lamang sa pagpausbaw 
sa kinaadman ug emosyon aron mobating mas 
malamposon o sensitibo (sama sa sagad nga gii- 
ngon bahin sa sekular nga mga tigdibuho o mga 
magbabalak), kondili sa paggama ug mga sinulat 
nga walay sayop ug nga may samang awtoridad 
nga samag gisulat sa Diyos mismo. Tungod niini 
ang mga manalagna nga mitampo sa pagsulat sa 
Hebreohanong Kasulatan walay hunong sa pagpa- 
sidungog sa ilang mga mensahe ngadto sa Diyos, 
uban sa pahayag, “Mao kini ang giingon ni Jehova,” 
nga naghimo niana sa kapin sa 300 ka higayon. 
(Isa 37:33, Jer 2:2, Nah 1:12) Si Jesus ug ang iyang 
mga apostoles masaligong nagkutlo sa Hebreoha- 
nong Kasulatan ingong kaugalingong pulong sa 
Diyos nga gipamulong pinaagi sa tinudlong mga 
magsusulat, sa ingon nakatino sa katumanan ug 

ingong kinalabwang awtoridad sa bisan unsa nga 
panaglantugi. (Mat 4:4-10, 19:3-6, Luc 24:44-48, Ju 
13:18, Buh 13:33-35, 1Co 15:3, 4, 1Pe 1:16, 2:6-9) 
Kini naundan sa “sagradong mga pahayag sa Di- 
yos.” (Rom 3:1, 2; Heb 5:12) Human ipatin-aw sa 
Hebreohanon 1:1 nga ang Diyos namulong ngadto 
sa Israel pinaagi sa mga manalagna, si Pablo mi- 
kutlo gikan sa ubay-ubayng mga basahon sa Heb- 
reohanong Kasulatan, nga nagpresentar sa mga 
teksto nga samag kini gipamulong ni Jehova nga 
Diyos mismo. (Heb 1:5-13) Itandi ang susama nga 
mga paghisgot sa balaang espiritu sa Buhat 1:16, 
28:25, Hebreohanon 3:7, 10:15-17. 

Sa pagpakita sa iyang bug-os nga pagtuo sa pag- 
kawalay sayop sa Sagradong mga Sinulat, si Jesus 
miingon nga “ang Kasulatan dili mahimong walay 
pulos” (Ju 10:34, 35) ug nga “mas dali pang maha- 
naw ang langit ug ang yuta kay sa usa ka kina- 
gamyang letra o sa usa ka tipik sa letra nga maha- 
naw sa bisan unsa nga paagi gikan sa Balaod ug dili 
matuman ang tanang butang.” (Mat 5:18) Giing- 
nan niya ang mga Saduseo nga sila nasayop labot 
sa pagkabanhaw tungod kay “wala kamo mahibalo 
sa Kasulatan ni sa gahom sa Diyos.” (Mat 22:29-32, 
Mar 12:24) Andam siya nga magpadakop ug ma- 
matay tungod sa pagkahibalo nga kini mahitabo 
ingong katumanan sa sinulat nga Pulong sa Diyos, 
ang Sagradong Kasulatan.--Mat 26:54: Mar 14: 
27, 49. 

Siyempre, kini nga mga pahayag mapadapat sa 
Hebreohanong Kasulatan sa wala pa ang Kristo- 
hanong kapanahonan. Ang Kristohanon Gregong 
Kasulatan tataw usab nga gipahayag ug gidawat 
ingong inspirado (1Co 14:37, Gal 1:8, 11, 12, 1Te 
2:13), ug si apostol Pedro sa usa ka pahayag nagla- 
kip sa mga sulat ni Pablo sa uban pang bahin sa 
Kasulatan. (2Pe 3:15, 16) Sa ingon ang tibuok hug- 
pong sa Kasulatan naglangkob sa nahiusa ug nag- 
kauyon nga sinulat nga Pulong sa Diyos.---Efe 6:17. 

Awtoridad sa mga Kopya ug mga Hubad. 
Busa, ang bug-os nga kawalay sayop angayng ipa- 
sidungog sa sinulat nga Pulong sa Diyos. Matuod 
kini sa orihinal nga mga sinulat, ug wala nay usa 
niana nga naglungtad karon. Ang mga kopya sa 
maong orihinal nga mga sinulat ug ang mga hu- 
bad nga gihimo sa daghang pinulongan dili ika- 
ingon nga wala gayoy sayop. Hinunoa, adunay lig- 
ong ebidensiya ug maayong katarongan sa pagtuo 
nga ang mabatonan nga mga manuskrito sa Sag- 
radong Kasulatan nagtagana gayod ug halos ek- 
sakto nga mga kopya sa sinulat nga Pulong sa Di- 
yos, nga ang mga punto nga giduhaduhaan gamay 
rag epekto sa diwa sa mensahe nga gipasa. Ang 
mismong katuyoan sa Diyos sa pag-andam sa Sag- 
radong Kasulatan ug ang inspiradong pahayag nga 
“ang pulong ni Jehova magpadayon hangtod sa ka- 

hangtoran” nagpasalig nga si Jehova nga Diyos 
nagpreserbar sa pangsulod nga kalunsay sa Kasu- 
latan latas sa kasiglohan.---IPe 1:25. 


Unsay hinungdan sa mga kalainan 
sa mga pulong sa mga kinutlo gikan sa 
Hebreohanong Kasulatan diha 
sa Kristohanon Gregong Kasulatan? 


Ang mga magsusulat sa Kristohanon Gregong 
Kasulatan sa daghang higayon dayag nga migamit 
sa hubad sa Gregong Septuagint sa pagkutlo gikan 
sa Hebreohanong Kasulatan. Usahay ang hubad sa 
Septuagint nga ilang gikutlo, medyo lahi gikan sa 
mabasa sa Hebreohanong Kasulatan karon (sanglit 
ang kadaghanan sa mga hubad karong adlawa gi- 
pasukad sa Hebreohanong Masoretiko nga teksto 
nga sukad pa sa mga ikanapulo nga siglo K.P.). 
Ingong pananglitan, ang gikutlo ni Pablo sa Salmo 
40:6 naundan sa ekspresyon nga “apan ikaw nag- 
andam ug lawas alang kanako,” usa ka ekspresyon 
nga makaplagan diha sa Septuagint. (Heb 10:5, 6) 
Ang mabatonan nga Hebreohanong mga manus- 
krito sa Salmo 40:6, imbes naundan niana nga 
ekspresyon, naundan sa mga pulong nga “kining 
akong mga igdulungog gibuksan mo.” Dili matino 
kon ang orihinal nga Hebreohanong teksto naun- 
dan ba sa prase nga makaplagan diha sa Septua- 
gint. Bisan unsa pa ang kahimtang, ang espiritu sa 
Diyos naggiya kang Pablo sa iyang pagkutlo, ug 
busa kini nga mga pulong adunay awtoridad gikan 
sa Diyos. Kini wala magkahulogan nga ang tibuok 
Septuagint nga hubad isipon nga inspirado, apan 
kadtong mga bahin nga gikutlo sa inspiradong 
Kristohanon nga mga magsusulat nahimong ma- 
hinungdanong bahin sa Pulong sa Diyos. 

Sa pipila ka kahimtang ang mga kinutlo ni Pablo 
ug sa uban pa lahi gikan sa Hebreohanon ug Gre- 
gong mga teksto ingon sa makaplagan sa mabato- 
nang mga manuskrito. Apan, ang mga kalainan 
gagmay ra kaayo, ug nakita sa pagsusi nga kini 
maoy tungod sa pagbatbat sa mga pamulong sa la- 
ing paagi, pagsumaryo, sa paggamit ug mga ter- 
mino nga samag kahulogan, o sa pagdugang ug 
makapatin-awng mga pulong o mga prase. Ang 
Genesis 2:7, pananglitan, nag-ingon nga “ang tawo 
nahimong buhing kalag,” samtang si Pablo sa pag- 
kutlo niini nga bahin miingon: “Sa ingon nahisulat 
kini: “Ang unang tawo nga si Adan nahimong bu- 
hing kalag.” (1Co 15:45) Ang iyang pagdugang sa 
mga pulong nga “unang” ug “nga si Adan" nagpa- 
siugda sa kalainan nga iyang gisaysay tali kang 
Adan ug kang Kristo. Ang pagsal-ot maoy bug-os 
nga nahiuyon sa mga kamatuoran nga natala sa 
Kasulatan ug wala gayod magtuis sa diwa o kaun- 

dan sa teksto nga gikutlo. Kadtong mga gisulatan 
ni Pablo may mga kopya (o mga hubad) sa Hebreo- 
hanong Kasulatan nga mas karaan pa kay sa atong 
nabatonan karong adlawa ug makasusi sa iyang 
mga kinutlo sa paagi nga sama sa gihimo sa kataw- 
han sa Berea. (Buh 17:10, 11) Ang paglakip niini 
nga mga sinulat diha sa kanon sa Sagradong Kasu- 
latan sa Kristohanong kongregasyon sa unang sig- 
lo nagpamatuod sa ilang pagdawat niini nga mga 
kinutlo ingong bahin sa inspiradong Pulong sa Di- 
yos.--Itandi usab ang Zac 13:7 sa Mat 26:31. 
"Inspiradong mga Pahayag”--Matuod ug 
Bakak. Ang Gregong pulong nga pneu'ma (espi- 
ritu) gigamit sa linaing paagi sa pipila ka sinulat sa 
mga apostoles. Pananglitan, diha sa 2 Tesalonica 
2:2 si apostol Pablo nag-awhag sa iyang mga igso- 
on sa Tesalonica nga dili makuratan o matay-og sa 
ilang pangatarongan gumikan “sa usa ka inspira- 
dong pahayag [sa literal, “espiritu”] o sa usa ka bi- 
naba nga mensahe o sa usa ka sulat nga daw gikan 
kanamo, nga nag-ingong ang adlaw ni Jehova ania 
na.” Tataw nga gigamit ni Pablo ang pulong nga 
pneu'ma (espiritu) maylabot sa paagi sa pagkomu- 
nikar, sama sa “binaba nga mensahe" o “sulat.” Tu- 
ngod niini ang Commentary on the Holy Scriptures 
ni Lange (p. 126) nag-ingon bahin niini nga teksto: 
“Pinaagi niini ang Apostol nagtumong sa usa ka es- 
pirituwal nga opinyon, pagpanagna kunohay, pa- 
mulong sa usa ka manalagna.” (Gihubad ug giedit 
ni P. Schaff, 1976) Ang Word Studies in the New 
Testament ni Vincent nag-ingon: “Pinaagi sa espi- 
ritu. Pinaagig matagnaong mga pamulong sa mga 
indibiduwal diha sa Kristohanong mga panagkati- 
gom, nga nangangkong may awtoridad sa mga 
pagpadayag gikan sa Diyos.” (1957, Tomo IV, p. 63) 
Busa, samtang ang ubang mga hubad naghubad 
lamang sa pneu'ma niining tekstoha ug sa susa- 
mang mga teksto ingong “espiritu,” ang ubang 
mga hubad naghubad nga “mensahe sa Espiritu” 
(AT), “panagna” (JB), “pagdasig” (D'Ostervald: Se- 
gond [Pranses]), “inspiradong pahayag" (NW). 
Gipatin-aw sa mga pulong ni Pablo nga adunay 
matuod nga “inspiradong mga pahayag” ug bakak 
nga inspiradong mga pahayag. Iyang gihisgotan 
kining duha ka matang diha sa 1 Timoteo 4:1 sa di- 
hang siya miingon nga “ang inspiradong pulong 
[gikan sa balaang espiritu ni Jehova] nag-ingon ga- 
yod nga sa ulahing mga yugto sa panahon adunay 
pipila nga mangahulog gikan sa pagtuo, nga mag- 
tagad sa nagpahisalaag nga inspiradong mga pu- 
ong ug mga pagtulon-an sa mga demonyo.” Kini 
nagpaila sa tinubdan sa bakak nga “inspiradong 
mga pulong” ingong ang mga demonyo. Kini gipa- 
uyohan sa panan-awon nga gihatag kang apostol 
Juan nga niana siya nakakita ug “tulo ka mahu- 
gawng inspirado nga mga pahayag,” nga morag 

baki, nanggula gikan sa mga baba sa dragon, sa 
mapintas nga mananap, ug sa mini nga manalag- 
na, ug iyang espesipikong giingon nga kini nga 
mga pahayag maoy “inspirado sa mga demonyo,” 
aron tigomon ang mga hari sa yuta ngadto sa gu- 
bat sa Har-Magedon.---Pin 16:13-16. 

Busa, may maayong katarongan nga giawhag ni 
Juan ang mga Kristohanon sa “pagsulay sa inspira- 
dong mga pahayag aron masuta kon kini nagagi- 
kan ba gayod sa Diyos.” (1Ju 4:1-3: itandi ang Pin 
22:6.) Dayon iyang gipakita nga ang matuod nga 
inspiradong mga pahayag sa Diyos midangat pina- 
agi sa tinuod nga Kristohanong kongregasyon, dili 
pinaagi sa dili-Kristohanong kalibotanon nga mga 
tinubdan. Siyempre, ang mga pulong ni Juan maoy 
inspirado ni Jehova nga Diyos, apan bisan gawas 
pa niana, ang sulat ni Juan naghan-ay na ug lig- 
ong pundasyon sa paghimog prangka nga paha- 
yag: “Siya nga nakabaton ug kahibalo sa Diyos na- 
gapatalinghog kanato, siya nga dili gikan sa Diyos 
dili magpatalinghog kanato. Niini nga paagi atong 
maila ang inspiradong pahayag sa kamatuoran ug 
ang inspiradong pahayag sa kasaypanan.” (1Ju 
4:6) Halayo sa pagkadogmatiko, si Juan nagpakita 
nga siya ug ang ubang tinuod nga mga Kristoha- 
non nagpasundayag sa bunga sa espiritu sa Diyos, 
panguna ang gugma, ug nagpamatuod pinaagi sa 
ilang maayong panggawi ug matinud-anong sinul- 
tihan nga sila gayod “nagalakaw diha sa kahayag” 
nga kahiusa sa Diyos.--1Ju 1:5-7, 2:3-6, 9-11, 15- 
17, 29: 3:1, 2, 6, 9-18, 23, 24: itandi ang Tit 1:16. 


PAGDAYEG. Usa ka pagpahayag ug komen- 
dasyon, pagpabili, ug usab pagsimba kon kini nga 
pagdayeg gitumong ngadto sa Diyos. Ang Hebreo- 
hanong berbo nga hatal'ug ang Gregong ai-neo0 gi- 
hubad nga “pagdayeg.” (Sal 113:1; Isa 38:18, Rom 
15:11, tan-awa ang HALLEL: ALELUYA.) Ang Gregong 
nombre nga hy mnos, nga maoy gigikanan sa pu- 
long nga “himno,” nagpasabot sa pagdayeg o sa usa 
ka awit sa pagdayeg nga gitumong ngadto sa Di- 
yos.---Mar 14:26, ftn sa Rbi8. 

Ang pagdayeg sa ngalan sa Diyos maoy pagda- 
yeg sa Labing Hataas mismo. (Sal 69:30) Takos siya 
sa kinalabwang pagdayeg kay siya “maayo,” o ang 
kinalabwan sa moral nga kahamili, ang Maglala- 
lang, ang Magtatabang niadtong anaa sa kasakitan, 
ang Tigsustento ug Manluluwas sa iyang kataw- 
han. (Sal 135:3; 150:2; 1Cr 16:25, 26) Dili gayod 
niya ipaambit kini nga pagdayeg ngadto sa walay 
kinabuhi nga mga larawan nga dili makataganag 
tabang sa ilang mga magsisimba.---Isa 42:8. 

Ang pagdayeg adunay hinungdanong dapit diha 
sa pagsimba sa Israel kang Jehova. Tungod kay 
bug-os nga nahupong sa pagdayeg, ang Labing 

Gamhanan gihisgotan “nga nagapuyo sa mga pag- 
dayeg sa Israel.” (Sal 22:3) Si Haring David mao 
ang nag-organisar sa mga saserdote ug sa mga Le- 
vihanon aron dayegon si Jehova pinaagig awit ug 
honi sa tulonggon. Ang organisadong kahikayan 
nga gisugdan ni David nagpadayon diha sa templo 
nga gitukod ni Solomon, ug sa daghang katuigan 
human niadto ang mga saserdote ug mga Leviha- 
non nanguna sa paghatag ug pagdayeg, nga nag- 
gamit ug inspiradong mga komposisyon nga na- 
preserbar hangtod karong adlawa diha sa basahon 
sa Mga Salmo.--1Cr 16:4-6, 23:2-5, 2Cr 8:14, tan- 
awa ang MUSIKA. 

Wala tugoti sa matinumanong mga alagad ni Je- 
hova nga may makabalda sa ilang paghatag ug 
pagdayeg nga niana si Jehova may bug-os nga ka- 
tungod. Ang manalagnang si Daniel wala mohu- 
nong sa pagdayeg kang Jehova sa dihang gimando 
nga kini supak sa balaod ug ang tawo nga mobu- 
hat niini pagasilotan pinaagi sa pagtambog ngadto 
sa langob sa mga leyon. (Dan 6:7-10) Si Jesu-Kris- 
to, pinaagi sa dili pagbuhat ug bisan unsa nga 
naggikan ra sa iyang kaugalingong pagbuot, nag- 
pasundayag sa kinalabwang panig-ingnan sa pag- 
dayeg sa iyang Amahan. Ang tibuok kinabuhi ug 
ministeryo sa Anak sa Diyos, lakip ang mga milag- 
ro nga iyang gihimo, nagdalag kadayeganan sa 
iyang Amahan.--Luc 18:43, Ju 7:17, 18. 

Taliwala sa unang-siglong mga Kristohanon, ang 
inspiradong mga salmo padayong gigamit sa pag- 
dayeg kang Jehova. Dugang pa, mopatim-aw nga 
dihay Kristohanong mga komposisyon---“mga pag- 
dayeg sa Diyos,” o mga himno, ug “espirituwal nga 
mga awit,” o mga awit nga may kalabotan sa espi- 
rituwal nga mga butang. (Efe 5:19, Col 3:16) Apan, 
ang Kristohanong pagdayeg dili lamang pinaagi sa 
mga awit. Kini mapakita sa pagkinabuhi sa usa ka 
tawo ug sa aktibong kabalaka sa usa ka tawo alang 
sa espirituwal ug materyal nga kaayohan sa uban. 
--Heb 13:15, 16. 

Pagdayeg nga Ihatag Ngadto sa mga Tawo. 
Ang pagdayeg sa kaugalingon maoy ebidensiya sa 
garbo ug dili makapalig-on sa mga nakapaminaw. 
Kini dili mahigugmaon tungod kay gibayaw niini 
ang kaugalingon ibabaw sa uban. (1Co 13:4) Kon 
aduna may pagdayeg, kinahanglang kini kinabu- 
but-ong magagikan sa dili-mapihigong mga naka- 
paniid nga walay gidahom nga mabatonan tungod 
sa ilang paghatag ug komendasyon.---Pr 27:2. 

Bisan tuod maggikan sa uban, sa gihapon ang 
pagdayeg mahimong usa ka pagsulay sa makada- 
wat niini. Lagmit nga kini makaaghat sa mga pag- 
bati sa pagkalabaw o garbo ug busa mosangpot sa 
pagkapukan sa usa ka tawo. Apan kon dawaton 
uban ang hustong tinamdan, ang pagdayeg lagmit 

nga makaayo sa indibiduwal. Tingali mapaubsanon 
niyang maila ang iyang pagkautangan kang Jeho- 
va nga Diyos ug madasig sa paggawi sa paaging 
dili magkulang sa iyang dalayegong moral nga ba- 
roganan. Ang inspiradong proverbio nagpunting 
sa ikahatag nga epekto sa pagdayeg aron madayag 
kon unsa gayod ang usa ka tawo: “Ang dalisayanan 
nga kulon maoy alang sa plata, ug ang hudno 
alang sa bulawan, ug ang usa ka tawo pagalunsa- 
yon sumala sa pagdayeg kaniya.”---Pr 27:21: itandi 
ang NE. 

Wala nay mas dakong pagdayeg o komendasyon 
nga madawat ni bisan kinsang tawo kay sa ilhon 
ingong inuyonan sa Diyos. Ang maong pagdayeg 
igahatag panahon sa pagpadayag ni Ginoong Jesu- 
Kristo diha sa himaya. (1Co 4:5: 1Pe 1:7) Kini 
nga pagdayeg maoy pinasukad, dili sa unodnong 
kadungganan, kondili pinasukad sa pagkinabuhi 
sa usa ka tawo sa paagi nga takos ingong usa ka 
alagad ni Jehova. (Rom 2:28, 29, tan-awa ang 
Hunyo.) Sa kasamtangan, ang mga tawo nga may 
hataas nga katungdanan sa kagamhanan ug ang 
uban pa tingali modayeg sa matuod nga mga Kris- 
tohanon tungod sa ilang pagkamasinundanon sa 
balaod ug sa pagkatul-id. (Rom 13:3) Sa dihang 
madayag sa mga tigpaniid nga ang hinungdan sa 
maayong panggawi sa mga Kristohanon maoy tu- 
ngod kay sila debotadong mga alagad ni Jehova, 
ang pagdayeg mahiadto kang Jehova ug sa iyang 
Anak, sanglit sila ila mang maunongon nga mga 
tinun-an. 


PAGDIHOG. Tan-awa ang DINIHOGAN, PAGDIHOG. 


PAGDILI. Kining pulonga gigamit sa pipila ka 
modernong mga hubad (JB, NE, NW) sa paghubad 
sa Hebreohanong pulong nga cherem, nga gi- 
hubad usab diha sa Bag-ong Kalibotang Hubad 
ingong “butang nga gikatugyan sa kalaglagan.” 
Ang Hebreohanong pulong nagtumong sa usa ka 
butang nga dili na mabawi ug matubos nga gika- 
tugyan o gipahinungod ngadto sa Diyos ug busa 
gipinig alang sa sagradong paggamit, apan kini sa- 
gad kaayong gigamit maylabot sa mga butang 
nga gipinig alang sa bug-os nga kalaglagan. Kini 
mahimong mapadapat sa usa ka tawo. (Ex 22:20, 
ang JB dinhi mabasa: “Ang bisan kinsa nga mag- 
halad ngadto sa ubang mga diyos mailalom ga- 
yod sa pagdili [“igatugyan ngadto sa kalaglagan,” 
NW]”: Lev 27:29) O kini mahimong mapadapat sa 
iyang mga kabtangan (Esd 10:8): sa usa ka hayop, 
sa usa ka yuta, o sa bisan unsang butang nga gipa- 
hinungod alang sa sagradong paggamit (Lev 27:21, 
28): o sa tibuok siyudad ug sa tanang butang nga 
anaa niana.---Deu 13:15-17, Jos 6:17. 

Ang sagradong mga pagdili o pagpinig gihisgo- 
tan diha sa pipila ka tagna. (Miq 4:13, Zac 14:11) 

Alang sa kompletong paghisgot bahin niini, tan- 
awa ang GIPAHINUNGOD NGA BUTANG. 


PAGDUMALA. Tan-awa ang ADMINISTRASYON, 
PAGDUMALA. 


PAGDUMOT. Sa Kasulatan ang pulong nga 
“pagdumot” adunay lainlaing mga kahulogan. Kini 
mahimong magtumong sa hilabihang pagkamaba- 
tokon, padayong kayugot nga sagad inubanan sa 
tinguha sa pagdaot. Ang maong pagdumot lag- 
mit mahimong usa ka nangibabawng emosyon 
nga magtinguha sa paghimog kadaot sa gidumtan. 
Ang “pagdumot” mahimong magpasabot usab sa 
usa ka kusganong pag-ayad apan walay bisan un- 
sang tuyo sa pagdaot sa gidumtan, hinuon ma- 
ningkamot sa paglikay niini tungod kay mibatig 
kasilag niini. Gigamit usab sa Bibliya ang pulong 
nga “pagdumot” aron ipasabot ang mas menos nga 
paghigugma. (Gen 29:31, 33, Deu 21:15, 16) Pa- 
nanglitan, si Jesu-Kristo miingon: “Kon adunay 
moanhi kanako ug siya dili magadumot sa iyang 
amahan ug inahan ug asawa ug mga anak ug mga 
igsoong lalaki ug mga igsoong babaye, oo, ug bi- 
san sa iyang kaugalingong kalag, siya dili mahi- 
mong akong tinun-an.” (Luc 14:26) Dayag nga wala 
ipasabot ni Jesus nga ang iyang mga tinun-an 
angayng mobatig pagkamabatokon o kasilag sa 
ilang mga pamilya ug sa ilang kaugalingon, tu- 
ngod kay wala kini mahiuyon sa ubang mga teks- 
to sa Kasulatan.--Itandi ang Mar 12:29-31, Efe 5: 
28, 29, 33. 

Ang balaod sa Diyos ngadto sa Israel nag-ingon: 
“Dili ka magdumot sa imong igsoon diha sa imong 
kasingkasing.” (Lev 19:17) Ang usa sa mga kina- 
hanglanon alang sa usa ka tawo nga nagpresentar 
sa iyang kaugalingon ingong dili-tinuyong nakabu- 
no ug buot makabaton ug kahilwasan diha sa mga 
siyudad nga dalangpanan mao nga siya kinahang- 
lang wala magdumot sa usa nga gipatay.---Deu 19: 
4, 11-13. 

Dumtan ba ang mga Kaaway? Ang tambag 
ni Jesus nga higugmaon ang mga kaaway bug-os 
nga nahiuyon sa tinuod nga diwa sa Hebreohanong 
Kasulatan. (Mat 5:44) Giila sa matinumanong si 
Job nga sayop gayod nga mobatig kalipay tungod 
kay nakaagom ug katalagman kadtong hilabihang 
nagdumot kaniya. (Job 31:29) Gisugo sa Moises- 
nong Balaod ang mga Israelinhon sa pagtabang 
sa ubang mga Israelinhon nga tingali giisip nila 
ingong ilang mga kaaway. (Ex 23:4, 5) Inay nga 
malipay tungod kay nakaagom ug kadaot ang usa 
ka kaaway, ang mga alagad sa Diyos gisugo: “Kon 
ang nagdumot kanimo gigutom, hatagi siya ug ti- 
napay nga makaon; ug kon siya giuhaw, hatagi siya 
ug tubig nga mainom. ”---Pr 24:17, 18, 25:21. 


PAGDUMOT 


Ang ideya nga dumtan ang mga kaaway maoy 
usa sa mga butang nga gidugang sa Hudiyong 
mga magtutudlo sa tradisyon nganha sa balaod sa 
Diyos. Sanglit gilatid sa Balaod nga higugmaon 
sa mga Israelinhon ang ilang mga silingan (Lev 
19:18), gituohan niini nga mga magtutudlo nga 
kini nagpasabot sa pagdumot sa ilang mga kaa- 
way. Ang “higala” ug “silingan” sa ulahi giisip 
ingong mapadapat lamang ngadto sa mga Hudiyo, 
samtang ang tanang uban pa giisip nga kinaiyan- 
hong mga kaaway. Gumikan sa ilang naandang 
pagsabot sa “silingan” ug tungod sa tradisyon nga 
nag-aghat nga dumtan ang mga Hentil, tatawng 
masabot kon nganong ilang gidugang ang dili- 
awtorisadong mga pulong nga “ug dumtan ang 
imong kaaway” nganha sa gipahayag sa balaod sa 
Diyos.---Mat 5:43. 

Sa kasukwahi, ang Kristohanon obligado sa pag- 
higugma sa iyang mga kaaway, buot ingnon, kad- 
tong naghimo sa ilang kaugalingon nga perso- 
nal nga mga kaaway. Ang maong gugma (Gr., 
aga'pe) dili kay emosyon lamang nga pinasukad sa 
personal nga pagbati, nga sagad maoy gituohan, 
kondili usa kini ka moral o makatilingbanon nga 
gugma nga pinasukad sa kinabubut-ong pag-uyon 
tungod sa prinsipyo, katungdanan, ug sa kon un- 
say husto, nga sinserong nagtinguha sa kaayo- 
han sa uban subay sa kon unsay matarong. Ang 
agape (nga gugma) magbuntog gayod sa perso- 
nal nga mga panagdumtanay, nga dili tugotang 
kini nga mga panagdumtanay magpahinabo sa usa 
nga mobiya sa matarong nga mga prinsipyo o 
kaha manimalos. Bahin kanilang mosupak sa iyang 
Kristohanong pagkinabuhi ug molutos kaniya, nga 
nagabuhat niini tungod sa kawalay-alamag, ang 
alagad sa Diyos mag-ampo gani alang kanila nga 
unta ang ilang mga mata mabuksan aron makaki- 
ta sa kamatuoran bahin sa Diyos ug sa Iyang mga 
katuyoan.---Mat 5:44. 

Hustong Pagdumot. Bisan pa niana, may pi- 
pila ka kahimtang ug mga panahon nga husto ang 
pagdumot. “Adunay . . . panahon sa paghigugma 
ug panahon sa pagdumot.” (Ecc 3:1, 8) Bisan gani 
si Jehova gihisgotan nga nagdumot kang Esau. 
(Mal 1:2, 3) Apan kini nga pagdumot dili kay ka- 
gustohan lamang sa Diyos. Gipakita ni Esau nga 
siya dili takos sa gugma ni Jehova tungod kay 
iyang gitamay ang katungod sa pagkapanganay ug 
gibaligya kini, sa ingon gitamay usab ang mga 
saad ug mga panalangin sa Diyos nga nalangkit ni- 
ini. Dugang pa, iyang gitinguha nga patyon ang 
iyang igsoong si Jacob. (Gen 25:32-34, 27:41-43, 
Heb 12:14-16) Gidumtan usab sa Diyos ang mapa- 
hitas-ong mga mata, bakakon nga dila, mga kamot 
nga nagaula ug inosenteng dugo, usa ka kasingka- 
sing nga nagamugnag madaotong mga laraw, mga 

tiil nga nagadali sa pagdalagan ngadto sa pagkada- 
otan, usa ka bakakong saksi, kang bisan kinsa nga 
nagapahinabog panaglalis sa taliwala sa mga kaig- 
soonan, sa pagkatinuod, kang bisan kinsa ug sa bi- 
san unsang butang nga bug-os supak kang Jehova 
ug sa iyang matarong nga mga balaod.---Pr 6:16- 
19, Deu 16:22, Isa 61:8, Zac 8:17, Mal 2:16. 


Unsang matanga sa pagdumot 
nga kinahanglang ugmaron sa 
mga alagad sa Diyos? 


Sa pagpakitag tinuod nga pagkamaunongon 
kang Jehova, ang iyang mga alagad magadumot sa 
kon unsa ug kinsa ang iyang gidumtan. (2Cr 19:2) 
“Dili ba gidumtan ko ang mga nagdumot pag-ayo 
kanimo, Oh Jehova, ug dili ba gibati ko ang kaluod 
sa mga nagasukol kanimo? Gidumtan ko sila uban 
sa bug-os nga pagdumot. Sila nahimong tinuod 
ko nga mga kaaway.” (Sal 139:21, 22) Apan kini 
nga pagdumot wala magtinguha sa paghimog ka- 
daot sa uban ug dili samag kahulogan sa kasi- 
lag o tinguha sa paghimog kadaot. Hinunoa, kini 
maoy pagpakitag bug-os nga pagkasilag sa dao- 
tan, nga naglikay sa daotan ug niadtong hilabi- 
hang nagdumot kang Jehova. (Rom 12:9, 17, 19) 
Angay gayong dumtan sa mga Kristohanon kad- 
tong dili na mabag-o nga mga kaaway sa Diyos, 
sama sa Yawa ug sa iyang mga demonyo, ingon 
man sa mga tawo nga tinuyong nakigbatok kang 
Jehova. 

Bisan tuod wala higugmaa sa mga Kristohanon 
kadtong naghimo sa dili-takos nga kalulot sa Diyos 
ingong katarongan alang sa malaw-ayng pangga- 
wi, wala nila dumti ang mga tawo nga nalangkit sa 
daotang buhat apan takos nga pakitaag kaluoy. 
Inay nga dumtan ang mahinulsolon nga mamu- 
muhat ug daotan, gidumtan nila ang daotang bu- 
hat, oo, ‘bisan ang pang-ilalom nga besti nga na- 
hugawan sa unod.'---Jud 4, 23. 

Paglikay sa Dili-Hustong Pagdumot. Sadi- 
hang nahimong mga Kristohanon, ang mga tawo 
nga nagdumtanay sa usag usa dili na mobuhat ni- 
ana. (Tit 3:3) Ang usa nga nagdumot sa iyang ig- 
soon naglakaw pa gihapon sa kangitngit, ug ang 
bisan unsa niyang pangangkon nga siya nahigug- 
ma sa Diyos maoy kabakakan gayod. Ang pagdu- 
mot sa usa ka igsoon maoy katumbas sa pagbuno. 
--1Ju 2:9, 11, 4:20, 3:15. 

Ang pagpadaog sa emosyon mosangpot sa dili 
timbang nga panglantaw sa tawo bahin sa gugma 
ug sa pagdumot, sama sa nahitabo kang David 
maylabot sa iyang anak nga lalaking si Absalom. 
(2Sa 18:33, 19:1-6) Busa, mao man usab, “ang 
nagapugong sa iyang bunal nagadumot sa iyang 

anak, apan ang nahigugma kaniya nagapangita ka- 
niya uban ang disiplina.”---Pr 13:24. 

Pinaagi sa pagtahod sa pribasiya sa uban ug sa 
pagpakitag mahigugmaong konsiderasyon, malika- 
yan sa usa ka tawo nga siya dumtan. Busa ang 
tambag mao: “Ayaw pakanunaya ang imong tiil sa 
balay sa imong isigkatawo, aron siya dili mapul-an 
kanimo ug magdumot kanimo.”---Pr 25:17. 


PAGDUOL SA DIYOS. Diha sa usa ka kara- 
ang palasyo sa Sidlakan ang usa ka indibiduwal 
makaduol lamang sa monarko subay sa gilatid nga 
mga regulasyon ug ubos sa pagtugot sa monarko. 
Sa kadaghanang kahimtang adunay usa ka tigpa- 
taliwala alang niadtong buot makigkita sa magma- 
mando, nga magpaila kanila ug magtino sa pag- 
katiunay sa ilang pagkatawo. Ang pagsulod nga 
wala tawga ngadto sa sulod nga sawang sa Per- 
sianhon nga si Haring Ahasuero nagkahulogan ug 
kamatayon, apan si Rayna Ester, sa dihang nagpa- 
meligro sa iyang kinabuhi aron makigkita sa hari, 
nakabaton ug pag-uyon. (Est 4:11, 16, 5:1-3) Ang 
mga lihok ug mga pulong sa mga igsoong lalaki 
ni Jose nagpakita nga gihimo ang pag-amping 
aron dili makapasuko sa hari, kay si Juda miingon 
kang Jose: “Ikaw sama ra kang Paraon.” (Gen 42:6, 
43:15-26, 44:14, 18) Busa, ang pagduol ngadto sa 
usa ka yutan-ong magmamando, bisan tuod usa 
lamang ka tawong dili hingpit, sagad nga usa ka li- 
sod kaayong butang ug usa ka talagsaong pribile- 
hiyo. 

Pagkasagrado sa Presensiya sa Diyos. Bi- 
san tuod si Pablo miingon didto sa Atenas nga ang 
Diyos “dili halayo gikan sa matag usa kanato” (Buh 
17:27), ug gipakita sa tibuok niyang Pulong ang 
Bibliya nga siya daling duolon, ang usa ka tawo nga 
moduol Kaniya kinahanglang makakab-ot usab sa 
tinong mga kinahanglanon ug makabaton sa Iyang 
pagtugot o pag-uyon. Ang panan-awon ni Daniel 
bahin sa halangdon nga langitnong puloy-anan sa 
“Karaan sa mga Adlaw” kang kinsa ang “anak sa 
tawo” “nakaduol” ug “gidala . . . haduol sa atuba- 
ngan mismo sa maong Usa,” nag-ilustrar sa digni- 
dad, pagtahod, ug kahapsay nga nalangkit sa pre- 
sensiya sa Soberanong Magmamando sa uniberso. 
(Dan 7:9, 10, 13, 14: itandi ang Jer 30:21.) Ang re- 
kord sa Job 1:6 ug 2:1 nagpakita nga ang manulon- 
dang mga anak sa Diyos gidapit usab ngadto sa 
iyang presensiya sa tinudlong mga panahon, ug 
ang pagtungha ni Satanas uban kanila lagmit ga- 
yod nga ubos lamang sa pagtugot sa Soberano. 

Ang tawo, nga gibuhat diha sa larawan ug dag- 
way sa iyang Maglalalang pinaagi sa paghatag ka- 
niya ug usa ka sukod sa diyosnong mga hiyas ug 
may kaakohan sa pag-atiman sa planetang Yuta ug 
sa kahayopan diha niana, kinahanglang makigko- 

munikar sa iyang Diyos ug Amahan. (Gen 1:26, 27) 
Ang maong pakigkomunikar gihubit sa Genesis 
1:28-30, 2:16, 17. 

Ingong hingpit nga mga linalang, ug sa ingon 
walay pagbati sa pagkasad-an o kaamgohan sa 
sala, si Adan ug Eva sa sinugdan makaduol sa Di- 
yos pinaagi sa pagpakigsulti nga dili mobating na- 
nginahanglag tigpataliwala tali kanila ug sa ilang 
Maglalalang, nga nagbuhat niana sama sa pagduol 
sa mga anak ngadto sa ilang amahan. (Gen 1:31, 
2:25) Tungod sa ilang sala ug pagrebelde nawala 
kini nga relasyon diha kanila, nga misangpot sa 
hukom nga kamatayon. (Gen 3:16-24) Wala iasoy 
kon sila ba mihimog mga pagsulay sa pagduol sa 
Diyos human niana. 

Pinaagi sa Pagtuo, Matarong nga mga Bu- 
hat, ug mga Halad. Ang asoy bahin sa pagdu- 
ol ni Cain ug ni Abel sa Diyos pinasukad sa mga 
halad nagpakita nga ang mga kinahanglanon aron 
makaduol sa Diyos mao ang pagtuo ug matarong 
nga mga buhat. Tungod niana, si Cain wala dawa- 
ta sa Diyos hangtod nga siya 'mobuhat ug maayo." 
(Gen 4:5-9: 1Ju 3:12, Heb 11:4) Ang pagsugod sa 
“pagtawag sa ngalan ni Jehova" nga gihimo sa ula- 
hi sa panahon ni Enos mopatim-aw nga dili tim-os 
(Gen 4:26), sanglit ang sunod nga tawo sa pagtuo 
nga gihisgotan human kang Abel dili man si Enos 
kondili si Enoc, kansang “paglakaw uban sa Diyos' 
nagpakita nga ang iyang pagduol giuyonan. (Gen 
5:24: Heb 11:5) Hinunoa, ang tagna ni Enoc nga 
natala sa Judas 14, 15 nagpaila nga dihay kaylap 
nga kawalay pagtahod sa Diyos sa iyang adlaw. 
--Tan-awa ang Enos. 

Tungod sa matarong ug walay kasaypanan nga 
pagkinabuhi ni Noe taliwala sa iyang mga kataliro- 
ngan, siya nakaduol sa Diyos ug naluwas. (Gen 6:9- 
19) Human sa Lunop, siya miduol sa Diyos pinasu- 
kad sa usa ka halad, sama sa gihimo ni Abel, siya 
gipanalanginan ug gipahibalo sa dugang pang mga 
kinahanglanon aron mabatonan ang pag-uyon sa 
Diyos ug usab bahin sa pakigsaad sa Diyos uban 
sa tanang unod nga nagpasalig nga wala nay uma- 
labot pa nga lunop nga ipahinabo sa tibuok globo. 
(Gen 8:20, 21: 9:1-11) Ang ekspresyon nga “si Je- 
hova, ang Diyos ni Sem,” lagmit nagpaila nga kini 
nga anak nga lalaki nakabaton ug mas dakong pa- 
bor sa Diyos kay sa iyang duha ka igsoong lalaki. 
--Gen 9:26, 27. 

Ang pagkasaserdote ni Melquisedek. Bisan 
tuod si Noe naghalad alang sa iyang pamilya, wa- 
lay espesipikong gihisgotan nga “saserdote” nga 
nagsilbing tigpataliwala alang sa mga tawo diha sa 
ilang pagduol sa Diyos hangtod sa panahon ni Mel- 
quisedek. Ang pagkasaserdote ni Melquisedek giila 
ni Abraham, kinsa “naghatag kaniya ug ikapulo sa 
tanang butang.” (Gen 14:18-20) Si Melquisedek gi- 

paila ingong usa ka matagnaong larawan ni Kristo 
Jesus diha sa Hebreohanon 7:1-3, 15-17, 25. 

Pagduol nga gihimo sa ubang mga patriarka. 
Ang relasyon ni Abraham sa Diyos naghimo kani- 
yang takos nga tawgong "higala sa Diyos’ (Isa 41:8, 
2Cr 20:7: San 2:23), ug ang iyang pagtuo ug pag- 
kamasinugtanon, inubanan sa iyang matinahorong 
pagduol pinaagi sa mga halaran ug mga halad, gi- 
pasiugda ingong pasukaranan alang niini. (Gen 18: 
18, 19: 26:3-6, Heb 11:8-10, 17-19) Nabatonan niya 
ang may pakigsaad nga relasyon uban sa Diyos. 
(Gen 12:1-3, 7: 15:1, 5-21, 17:1-8) Ang sugo sa 
pagpatuli gihatag ingong ilhanan niini, ug sulod sa 
usa ka panahon nahimong usa ka kinahanglanon 
aron dawaton sa Diyos. (Gen 17:9-14: Rom 4:11) 
Ang posisyon ni Abraham nagkuwalipikar gani ka- 
niya sa pagpangamuyo alang sa uban (Gen 20:7), 
bisan pa niana ang iyang lalom nga pagtahod ka- 
nunayng gipakita atubangan sa presensiya ni Je- 
hova o sa iyang hawas. (Gen 17:3, 18:23-33) Si Job, 
nga usa ka layong paryente ni Abraham, nagsil- 
bing saserdote alang sa iyang pamilya, nga nagha- 
lad ug mga halad-nga-sinunog alang kanila (Job 
1:5), ug nangamuyo alang sa iyang tulo ka “higala,” 
ug “gidawat ni Jehova ang nawong ni Job.”---Job 
42:7-9. 

Si Isaac ug Jacob, nga mga manununod sa saad 
ngadto kang Abraham, miduol sa Diyos pinaagi sa 
pagtawag sa “ngalan ni Jehova” diha sa pagtuo, ug 
pinaagi sa pagtukod ug mga halaran ug sa mga 
paghalad.--Heb 11:9, 20, 21, Gen 26:25; 31:54, 
33:20. 

Si Moises gisultihan sa manulonda sa Diyos nga 
dili moduol sa nagdilaab nga tanom ug gisugo nga 
huboon ang iyang mga sandalyas tungod kay ang 
iyang gitindogan maoy “balaan nga yuta.” (Ex 3:5) 
Ingong tinudlong hawas sa Diyos diha sa nasod sa 
Israel, si Moises nakabaton ug talagsaong pribilehi- 
yo sa pagduol sa presensiya ni Jehova sa panahon 
sa iyang pagkinabuhi, sanglit si Jehova nakigsulti 
nga “baba sa baba” ngadto kaniya. (Num 12:6-13, 
Ex 24:1, 2, 12-18, 34:30-35) Si Moises, sama kang 
Melquisedek, nagsilbing usa ka matagnaong lara- 
wan ni Kristo Jesus.---Deu 18:15, Buh 3:20-23. 

Ang kahinungdanon sa inuyonang pagduol 
gipasiugda. Sa wala pa ihatag ang pakigsaad sa 
Balaod, gisugo ni Jehova ang tibuok nasod sa Isra- 
el nga balaanon ang ilang kaugalingon sulod sa 
tulo ka adlaw, nga maglaba sa ilang mga besti. Di- 
hay gibutang nga mga utlanan sa pagduol ug wa- 
lay usa, tawo man o hayop, ang mohikap sa bukid 
sa Sinai ubos sa silot nga kamatayon. (Ex 19:10-15) 
Dayon si Moises “nagpagawas sa katawhan gikan 
sa kampo aron sa pagsugat sa matuod nga Diyos,” 
nga nagpahiluna kanila diha sa tiilan sa bukid, ug 

siya mitungas sa bukid aron dawaton ang kalagda- 
an sa pakigsaad inubanan sa dalugdog ug kilat, aso 
ug kalayo, ug sa mga tingog sa trompeta. (Ex 
19:16-20) Gisugo si Moises nga “ang mga saserdo- 
te ug ang katawhan dili palahoson sa pagtungas 
ngadto kang Jehova, aron siya dili motungha batok 
kanila.” (Ex 19:21-25) “Ang mga saserdote” nga gi- 
hisgotan dinhi lagmit maoy pangunang mga lalaki 
sa matag pamilya sa Israel ug tungod niana “kanu- 
nayng nagaduol kang Jehova,” sama kang Job, 
alang sa iyang pamilya. 

Ilalom sa Pakigsaad sa Balaod. Pinaagi sa 
pakigsaad sa Balaod usa ka kahikayan ang gihimo 
aron ang indibiduwal ug ang nasod makaduol sa 
Diyos pinaagi sa usa ka tinudlong saserdote ug 
uban sa mga halad nga gilatid sa balaod, nga na- 
langkit sa sagradong tabernakulo ug sa ulahi sa 
templo. Ang mga anak nga lalaki ni Aaron nga Le- 
vihanon nagsilbing mga saserdote alang sa kataw- 
han. Alang sa uban, bisan ang mga Levihanon nga 
dili sa linya ni Aaron, ang pagpangahas sa pagdu- 
ol sa halaran o sa balaang mga kagamitan aron hi- 
moon ang maong pag-alagad mosangpot sa kama- 
tayon. (Lev 2:8, Num 3:10, 16:40, 17:12, 13, 18: 
2-4, 7) Ang mga saserdote kinahanglang maka- 
kab-ot sa estriktong mga kinahanglanon sa pisikal 
ug sa seremonyal nga kahinlo, ug sila kinahang- 
lang magsul-ob sa gilatid nga besti sa dihang mo- 
duol sa halaran o sa “balaang dapit.” (Ex 28:40-43, 
30:18-21, 40:32, Lev 22:2, 3) Ang bisan unsang dili 
pagtahod o paglapas sa mga instruksiyon sa Diyos 
labot sa pagduol sa Soberanong Diyos may silot 
nga kamatayon, sama sa nahitabo sa duha ka anak 
nga lalaki ni Aaron. (Lev 10:1-3, 8-11, 16:1) Sa ti- 
buok nasod si Aaron lamang, ug kadtong mipuli 
kaniya ingong hataas nga saserdote, ang makasu- 
lod sa Labing Balaan atubangan sa arka sa pakig- 
saad, nga nalangkit sa presensiya ni Jehova; apan 
siya gitugotang makasulod didto usa ka adlaw la- 
mang sulod sa usa ka tuig, sa Adlaw sa Pagtabon- 
sa-Sala. (Lev 16:2, 17) Niining maong talagsaon 
nga posisyon si Aaron naglarawan kang Kristo Je- 
sus ingong Hataas nga Saserdote sa Diyos.---Heb 
8:1-6, 9:6, 7, 24. 

Sa pagpahinungod sa templo didto sa Jerusalem, 
si Haring Solomon miduol kang Jehova alang sa 
nasod. Ang iyang pag-ampo mao nga ang mga 
mata ni Jehova mabuka unta adlaw ug gabii alang 
niana nga balay diin Iyang gibutang ang Iyang 
ngalan ug nga Iyang pamation ang mga pangali- 
yupo nga gihimo sa hari, sa nasod, ug sa mga 
langyaw usab nga mitipon sa Israel, ni bisan kinsa 
nga “moampo paatubang niining balaya.” Sa ingon, 
si Jehova daling maduol sa tanan, gikan sa hari 
ngadto sa labing ubos nga tawo sa nasod.---2Cr 
6:19-42. 

Sa Israel, ang pagduol sa Diyos maylabot sa mga 
butang nga makaapekto sa tibuok nasod gihimo sa 
hari, saserdote, ug manalagna. Ang Urim ug Tu- 
mim sa hataas nga saserdote gigamit sa pipila ka 
okasyon aron matino ang pagtultol sa Diyos. (1Sa 
8:21, 22, 14:36-41, 1Ha 18:36-45, Jer 42:1-3) Ang 
paglapas sa balaod ni Jehova mahitungod sa hus- 
tong paagi sa pagduol pagasilotan, sama sa nahi- 
tabo kang Uzzias (2Cr 26:16-20), ug mahimong 
mosangpot sa bug-os nga pagkaputol sa pakigko- 
munikar sa Diyos, sama sa nahitabo kang Saul. 
(1Sa 28:6: 1Cr 10:13) Ang pamatuod nga si Jehova 
dili motugot nga ibalewala ang iyang Soberanong 
Presensiya ug ang mga butang nga nalangkit niini 
gipakita diha sa nahitabo sa anak nga lalaki ni Abi- 
nadab nga si Uzah, nga mikupot sa arka sa pakig- 
saad aron kini dili mahulog, nga tungod niana “ang 
kasuko ni Jehova misilaob batok kang Uzah ug ang 
matuod nga Diyos nagpatay kaniya didto tungod 
sa dili-matinahorong buhat.”---2Sa 6:3-7. 

Dili igo ang rituwal ug halad lamang. Bisan 
tuod giingon nga ang pagsimba kang Jehova mi- 
lambo gikan sa rituwal ug halad ngadto sa moral 
nga kinahanglanon, ang ebidensiya maoy sukwahi 
gayod. Dili igo ang rituwal ug halad apan maoy 
panggawas nga ilhanan lamang sa legal nga pasu- 
karanan sa pagduol sa Diyos. (Heb 9:9, 10) Busa si 
Jehova mismo ang mohukom kon kinsa ang dawa- 
ton, sa ingon ang Salmo 65:4 nag-ingon: “Malipa- 
yon ang tawo nga imong pilion ug paduolon, aron 
makapuyo siya diha sa imong mga sawang.” Ang 
pagtuo, pagkamatarong, hustisya, kagawasan gi- 
kan sa pagkasad-an sa dugo, pagkamatinud-anon, 
ug pagsugot sa dayag nga kabubut-on sa Diyos 
maoy padayong gipasiugda ingong mga kinahang- 
lanon sa pagduol sa Diyos, mao nga dili basta 
lamang ang usa may dalang mga gasa ngadto 
sa Unibersohanong Soberano kondili ang usa nga 
“inosente sa iyang mga kamot ug mahinlo sa ka- 
singkasing” ang makasaka ngadto sa bukid ni Je- 
hova. (Sal 15:1-4: 24:3-6, 50:7-23, 119:169-171, Pr 
3:32, 21:3, Os 6:6, Mig 6:6-8) Sa dihang wala kining 
mga hiyasa, ang mga halad, mga pagpuasa, ug bi- 
san ang mga pag-ampo nahimong dulumtanan ug 
walay bili sa mga mata sa Diyos. (Isa 1:11-17, 58: 
1-9, 29:13: Pr 15:8) Kon nakabuhat ug kasaypanan, 
kinahanglan nga ipakita una ang usa ka gun-ob 
nga espiritu ug dugmok nga kasingkasing aron 
ang pagduol mahimong inuyonan. (Sal 51:16, 17) 
Ang saserdotehanong pag-alagad dili makabaton 
ug pag-uyon sa Diyos kon ang maong mga saser- 
dote magtamay sa iyang ngalan ug maghalad ug 
dili-dalawatong mga halad.---Mal 1:6-9. 

Ang pagduol sa Diyos gihubit usab ingong pag- 
presentar sa kaugalingon atubangan sa korte ug 

pagduol sa maghuhukom alang sa paghukom. (Ex 
22:8: Num 5:16; Job 31:35-37, Isa 50:8) Sa Isaias 41: 
1, 21, 22 gisultihan ni Jehova ang nasodnong mga 
pundok sa pagduol, uban sa ilang gikasungiang 
kaso ug mga argumento, aron iyang hukman. 

Pasukaranan sa Pagduol Ilalom sa Bag-ong 
Pakigsaad. Ang kahikayan sa pakigsaad sa Ba- 
laod uban sa mga halad niini nga hayop, ingong 
usa ka malarawanong legal nga pasukaranan, nag- 
punting ngadto sa usa ka labawng pasukaranan sa 
pagduol sa Diyos. (Heb 9:8-10, 10:1) Kini miabot 
pinaagi sa bag-ong pakigsaad nga pinaagi niana 
ang tanan 'makaila kang Jehova, gikan sa labing 
ubos bisan hangtod sa labing dako.” (Jer 31:31-34, 
Heb 7:19, 8:10-13) Ingong bugtong Tigpataliwala 
nianang bag-ong pakigsaad, si Kristo Jesus nahi- 
mong “ang dalan.” Siya miingon, “Walay makaadto 
sa Amahan kon dili pinaagi kanako.” (Ju 14:6, 13, 
14) Ang babag nga nag-ulang sa mga Hudiyo gi- 
kan sa dili-tinuling Hentil nga kanasoran nga ga- 
was sa nasodnong pakigsaad sa Diyos uban sa Is- 
rael gihanaw pinaagi sa kamatayon ni Kristo, mao 
nga “pinaagi kaniya kita, nga duha ka katawhan, 
makaduol sa Amahan pinaagi sa usa ka espiri- 
tu.” (Efe 2:11-19, Buh 10:35) Ang pagtuo sa Diyos 
ingong “tigganti sa mga matinuorong nagapangita 
kaniya” ug sa lukat mao ang kinahanglanon alang 
sa madaitong pagduol ug sa maluloton nga pagda- 
wat sa Diyos pinaagi kang Jesu-Kristo. (Heb 11:6, 
1Pe 3:18) Kadtong nagaduol pinaagi kang Kris- 
to Jesus ingong ilang Hataas nga Saserdote ug Tig- 
pataliwala nahibalo nga ‘siya buhi kanunay aron sa 
pagpangamuyo alang kanila” (Heb 7:25), ug sila 
makasalig nga 'uban ang kagawasan sa pagsulti 
sila makaduol sa trono sa dili-takos nga kalulot.” 
(Heb 4:14-16; Efe 3:12) Sila dili moduol nga may 
kahadlok nga hukman. (Rom 8:33, 34) Hinunoa 
ilang gihuptan ang diyosnong kahadlok ug kataha 
nga nahiangay sa maong pagduol sa Diyos, “nga 
Maghuhukom sa tanan.”---Heb 12:18-24, 28, 29. 

Ang pagduol sa usa ka Kristohanon ngadto sa Di- 
yos naglakip sa espirituwal nga mga halad ug mga 
pahinungod. (1Pe 2:4, 5: Heb 13:15, Rom 12:1) Ang 
literal nga mga templo ug mga larawan nga bula- 
wan, plata, ug bato gipakita nga walay kapuslanan 
sa pagduol sa matuod nga Diyos. (Buh 7:47-50, 
17:24-29: itandi ang Efe 2:20-22.) Ang mga higala 
sa kalibotan maoy mga kaaway sa Diyos, siya ma- 
gabatok sa mga mapahitas-on, apan ang mga ma- 
painubsanon nga adunay “mahinlong mga kamot" 
ug 'lunsay nga kasingkasing “makaduol sa Diyos, 
ug siya moduol kanila.'---San 4:4-8. 

Ang dinihogang mga Kristohanon nga gitawag 
ngadto sa langitnong paglaom “makasulod ngadto 
sa balaang dapit pinaagi sa dugo ni Jesus,' ug, kay 
nakaila pag-ayo sa “dakong saserdote nga nagdu- 

mala sa balay sa Diyos,” sila “makaduol uban ang 
matinuoron nga kasingkasing diha sa bug-os nga 
pagsalig sa pagtuo.'---Heb 10:19-22. 

Labot sa kahinungdanon sa masaligong pagduol 
sa Diyos, ang salmista tukma nga nagsuma niini 
pinaagi sa pag-ingon: “Kay, tan-awa! ang mga na- 
gapahilayo kanimo malaglag. Imo gayong pahilo- 
mon ang matag usa nga nagabiya kanimo tungod 
sa kahilayan. Apan bahin kanako, ang pagduol sa 
Diyos maayo alang kanako. Ang Soberanong Gino- 
ong Jehova gihimo ko nga akong dalangpanan, 
aron ipahayag ang tanan mong mga buhat. ”---Sal 
73:27, 28, tan-awa ang PAG-AMPO. 


PAG-EMBALSAMAR. Ang proseso sa pag- 
preserbar sa usa ka patayng lawas (sa tawo man o 
sa hayop) pinaagig mga substansiya sama sa hu- 
mot nga mga lana aron kini dili madugta. Kon kini 
nga kabatid dili man gikan sa mga Ehiptohanon, 
kini labing menos ilang gibatasan sukad pa gayod 
sa unang kapanahonan. Ang patayng lawas sa 
tawo o sa hayop nga gipreserbar pinaagig karaang 
Ehiptohanon nga pamaagi o ubang mga paagi sa 
pag-embalsamar gitawag ug mummy. Ang pag- 
embalsamar sa mga tawo gibuhat dili lamang sa 
mga Ehiptohanon kondili usab sa karaang kataw- 
han sama sa mga Asiryanhon, mga Persianhon, ug 
mga Sityanhon. 

Ang Pag-embalsamar Kang Jacob ug Jose. 
Adunay duha lamang ka kaso nga espesipikong gi- 
tawag sa Bibliya nga pag-embalsamar ug kining 
duha nahitabo didto sa Ehipto. Didto si Jacob na- 
matay, ug human hisgoti ang kasubo ni Jose tu- 
ngod sa kamatayon sa iyang amahan, ang inspira- 
dong Rekord nag-ingon: “Human niana si Jose 
nagsugo sa iyang mga alagad, sa mga mananam- 
bal, sa pag-embalsamar sa iyang amahan. Busa 
ang mga mananambal nag-embalsamar kang Isra- 
el, ug sila nakagugol ug bug-os kap-atan ka adlaw 
alang kaniya, kay kining gidaghanona sa mga ad- 
law ang naandan nilang gigugol sa pag-embalsa- 
mar, ug ang mga Ehiptohanon nagpadayon sa 
paghilak kaniya sulod sa kapitoan ka adlaw.” (Gen 
50:2, 3) Si Jose namatay sa edad nga 110 anyos, 
“ug siya giembalsamar nila, ug siya gibutang sa 
usa ka lungon didto sa Ehipto.” (Gen 50:26) Sa kaso 
ni Jacob ang pangunang katuyoan mao ang pag- 
preserbar sa iyang patayng lawas hangtod nga ika- 
lubong kini didto sa Yutang Saad. Ang pagkapro- 
minente ni Jose lagmit mao ang hinungdan sa 
pagpreserbar sa iyang patayng lawas.---Gen 49:29- 
32, 50:13, 24, 25; Ex 13:18, 19, Jos 24:32. 

Sumala kang Herodotus, ang mga paagi sa Ehip- 
tohanong pag-embalsamar naglakip sa pagbutang 
sa patayng lawas diha sa substansiya nga gitawag 
ug natron sulod sa kapitoan ka adlaw. Bisan pa 

niana, sa dihang si Jacob giembalsamar sa Ehipto- 
hanong mga mananambal sa mas una pa gayod 
nga panahon, ang Bibliya nag-ingon nga “sila na- 
kagugol ug bug-os kap-atan ka adlaw alang kaniya, 
kay kining gidaghanona sa mga adlaw ang naan- 
dan nilang gigugol sa pag-embalsamar, ug ang 
mga Ehiptohanon nagpadayon sa paghilak kaniya 
sulod sa kapitoan ka adlaw.” (Gen 50:3) Ang mga 
eskolar mihimog daghang paningkamot sa pagpa- 
hiuyon sa Genesis 50:3 sa mga pulong ni Herodo- 
tus. Sa usa ka bahin, ang 40 ka adlaw lagmit wala 
maglakip sa panahon sa paglusbog sa lawas diha sa 
natron. Apan, posible nga si Herodotus nasayop la- 
mang sa pag-ingon nga ang patayng lawas gibu- 
tang sa natron sulod sa 70 ka adlaw. Ang ulahing 
Gregong historyador nga si Diodorus Siculus (sa 
unang siglo W.K.P.) miingon nga ang proseso sa 
Ehiptohanong pag-embalsamar miabot ug kapin sa 
30 ka adlaw. (Diodorus of Sicily, I, 91, 5, 6) Siyem- 
pre, lagmit nga dihay mga paagi sa Ehiptoha- 
nong pag-embalsamar nga wala hisgoti niini nga 
mga historyador, ug posible nga ang nagkalainla- 
ing mga yugto sa panahon nalangkit sa mga prose- 
so sa pag-embalsamar diha sa nagkadaiyang mga 
bahin sa kasaysayan. 

Paglubong sa mga Hebreohanon ug mga 
Kristohanon. Ang dili-maayong kahimtang sa 
mga patayng lawas sa tawo nga nakaplagan didto 
sa mga lubnganan sa Palestina nagpakita nga dili 
naandang kostumbre sa mga Hebreohanon ang 
pag-embalsamar sa mga patay (sama sa dugayng 
pagpreserbar nga ginahimo sa mga Ehiptohanon) 
ug nga ang unang mga sumusunod ni Kristo didto 
wala mag-embalsamar sa ilang mga patay sa pag- 
paningkamot nga mapreserbar ang ilang mga la- 
was sa walay kataposan. Ang matinumanong mga 
Hebreohanon ug ang matuod nga mga Kristoha- 
non nahibalo nga ang kalag, sa tawo man kini o 
sa hayop, mamatay ug ang lawas mobalik sa abog. 
(Ecc 3:18-20, Eze 18:4) Ang limitadong paghisgot 
sa Kasulatan bahin sa pag-embalsamar daw du- 
gang pamatuod nga kini dili komon nga batasan 
taliwala sa mga Hebreohanon ug sa unang mga 
Kristohanon. 

Ang Kasulatan, sa pag-asoy bahin sa paglubong 
kang Haring Asa, nag-ingon: “Ilang gipahiluna siya 
sa higdaanan nga napuno sa lana sa balsamo ug la- 
inlaing matang sa pahumot nga gisagol sa usa ka 
pahumot nga espesyal nga pagkahimo. Dugang pa, 
ilang gihimo ang dako kaayong pagsunog sa paglu- 
bong alang kaniya.” Kini dili maoy pagsunog sa pa- 
tayng lawas sa hari, kondili maoy pagsunog sa 
mga yerbang-paalimyon. (2Cr 16:13, 14) Ug, kon 
kini nga paggamit sa pahumot isipon gayod nga 
usa ka paagi sa pag-embalsamar, kini dili sama sa 
paagi nga gibuhat sa mga Ehiptohanon. 

Sa dihang si Jesu-Kristo namatay, si Nicodemo 
nagdalag “usa ka rolyo nga mira ug mga aloe, nga 
mga usa ka gatos ka libra,” ug kini giingon: “Busa 
ilang gikuha ang lawas ni Jesus ug gibugkosan kini 
ug mga bendahe uban sa mga yerbang-paalimyon, 
sumala sa batasan sa mga Hudiyo sa pagpangan- 
dam sa paglubong.” (Ju 19:39, 40) Apan, kini sa es- 
pesipiko wala tawgang pag-embalsamar, ug kini 
dili sama sa mga proseso sa pag-embalsamar nga 
gibuhat sa mga Ehiptohanon. Kadto maoy naan- 
dang paagi sa pag-andam sa lawas alang sa paglu- 
bong, nga sa walay duhaduha susama sa paagi sa 
pag-andam kang Lazaro alang sa paglubong. Ang 
iyang kahimtang nagpakita nga ang Hudiyoha- 
nong kostumbre wala maglakip sa makuting mga 
proseso sa pag-embalsamar nga gidisenyo sa pag- 
preserbar sa lawas sa dugay nga panahon, kay sa 
dihang si Jesus miingon, “Kuhaa ninyo ang bato,” 
si Marta miingon: “Ginoo, baho na siya sa pagkaka- 
ron, kay ikaupat na man ka adlaw.” Dili gayod unta 
siya magdahom niana nga kahimtang kon giem- 
balsamar pa si Lazaro. Ang mga tiil ug mga kamot 
ni Lazaro gibugkosan ug mga bendahe ug “ang 
iyang nawong giputos ug panapton,” apan ang tuyo 
niini dayag nga dili ang pagpreserbar sa iyang la- 
was gikan sa pagkadunot.--Ju 11:39, 44: tan-awa 
ang LUBNGANAN, PAGLUBONG. 


PAGGIOK. Ang paagi sa pagtangtang sa lugas 
gikan sa lindog ug sa tahop niini. Kon diyutay ra 
ang giokon sa mga manghahagdaw, o kon ang lu- 
gas gagmay sama sa cumino, o kon ang paggiok 
himoon sa tago tungod sa peligrosong mga pana- 
hon, ang usa ka pudlos o pangdagpas ang gamiton 
aron giokon ang lugas pinaagi sa kamot, diha sa 
yuta o kaha sa usa ka pug-anan sa bino.---Huk 
6:11: Ru 2:17: Isa 28:27. 

Apan, ang naandang mga buluhaton sa paggiok 
himoon diha sa giokanan. Sagad nahimutang sa 
mas habog nga lugar nga apupa sa hangin, kini 
maoy usa ka lapad ug linginong luna nga moabot 
sa 15 m (50 p) ang diyametro, nga gama sa bato o 
kaha sa gipabantok nga yuta. Ang publikong mga 
giokanan sagad makaplagan sa usa ka lugar la- 
mang nga duol sa usa ka balangay ug mahimong 
gamiton sa tanan. Ang mga binangan nga sebada 
o trigo, ang pangunang mga lugas sa Palestina, 
ikatag diha sa giokanan (karong adlawa ang mga 
binangan sagad ikatag sa gibag-on nga 30 ngadto 
sa 46 sm [12 ngadto sa 18 pul.]). Ang pagtamakta- 
mak niini pinaagi sa mga torong baka o sa ubang 
mga hayop, samtang padayon kining molibotlibot 
diha sa giokanan, anam-anam nga magdugmok sa 
mga uhot ug magtangtang sa lugas gikan sa tahop. 
Ang mga hayop dili busalan samtang nagagiok sa 
lugas.---Deu 25:4, Os 10:11: 1Co 9:9, 10. 

Ang mga galamiton sa paggiok nga guyoron sa 
mga hayop magpadali sa paggiok ug kini mas ma- 
kagiok kay sa mga tiil lamang sa mga hayop. (Isa 
41:15, Am 1:3) Ang mga panggiok nga gigamit 
sa mas ulahing kapanahonan maoy halapad, bug- 
at nga mga balsa nga may hait nga mga ngipon- 
ngipon nga bato o puthaw diha sa ilalom niini o 
kaha mga bayanan nga magguyod ug bug-at, por- 
mag-silindro nga mga pangligis nga gitaoran ug 
mga sulab aron sa pagputolputol ug sa pagdugmok 
sa mga lindog sa lugas. Sa matag pagtuyok sa ma- 
ong mga balsa ug mga pangligis, mas lapad nga 
luna ang magiokan, ug ang kabug-at usab sa nag- 
sakay niini dugang makagiok pag-ayo sa mga lu- 
gas.--tandi ang Isa 28:28. 

Human magiok sa bug-os ang mga lugas, ug 
maukay sa makadaghan, kini paliran.---Tan-awa 
ang PAGPALID. 

Tungod kay kini hawan, patag nga luna, ang 
mga giokanan sagad gigamit sa ubang mga katu- 
yoan. Ang mga seremonyas sa pagbangotan alang 
kang Jacob gihimo didto sa giokanan ni Atad duol 
sa Jordan. (Gen 50:10, 11) Kay gisugo ni Jehova, gi- 
palit ni David ang giokanan ni Arauna (Ornan), gi- 
tukod didto ang usa ka halaran, ug naghalad ngad- 
to kang Jehova. (2Sa 24:16-25, 1Cr 21:15-28) Sa 
ulahi kini nga giokanan nahimong dapit sa templo 
ni Solomon. (2Cr 3:1) Sa dihang si Jehosapat ug 
Ahab nagkonsultahanay sa pagpakiggubat batok 
sa Sirya, ang ilang mga trono gipahimutang didto 
sa usa ka giokanan sa pagsulod sa ganghaan sa Sa- 
maria.— 1Ha 22:10. 

Mahulagwayong Paggamit. Sa usa ka ma- 
hulagwayong diwa, ang paggiok sa mga lindog sa 
lugas diha sa giokanan maoy usa ka haom kaayong 
simbolo kon sa unsang paagi dugmokon ug putol- 
putolon ni Jehova ang iyang mga kaaway. (Isa 
41:15; Jer 51:33; Miq 4:12, 13; Hab 3:12) Ang pag- 
giok nag-ilustrar usab sa pagdaogdaog nga buha- 
ton usahay sa mga tawo ngadto sa uban. (2Ha 
13:7) O ang pagbulag sa trigo gikan sa tahop ma- 
himong maghulagway sa pagbulag sa matarong 
gikan sa daotan pinaagi sa paghukom ni Jehova. 
(Mat 3:12) Sa lain pang diwa, ang dugay ug daga- 
yang paggiok nagpasabot sa kauswagan ug pana- 
langin ni Jehova.—Lev 26:5; Joe 2:24. 


PAGGISI SA MGA BESTI. Usa ka komon 
nga ilhanan sa kasubo taliwala sa mga Hudiyo, 
maingon man taliwala sa ubang mga taga-Sidla- 
kan, ilabina sa dihang mahibaloan ang pagkama- 
tay sa usa ka suod nga paryente. Sa daghang ka- 
himtang kini maoy paggisi lamang sa atubangang 
bahin sa besti aron makita ang dughan, busa dili 
gayod bug-os nga paggisi sa besti nga tungod nia- 
na dili na kini ikasul-ob. 


PAGGISI SA MGA BESTI 


Ang unang pananglitan nga narekord sa Bibliya 
maylabot niini nga batasan mao ang gihimo ni Ru- 
ben, ang kamagulangang anak nga lalaki ni Jacob, 
kinsa naggisi sa iyang mga besti tungod kay sa 
iyang pagbalik wala na niya makita si Jose sulod 
sa gahong-sa-tubig, ug siya nakaingon: “Wala na 
ang bata! Ug ako—asa man gayod ako mopai- 
ngon?” Ingong panganay, si Ruben ang adunay pa- 
ngunang responsibilidad sa iyang manghod. Ang 
iyang amahan nga si Jacob sa dihang gipahibalo sa 
gituohang pagkamatay sa iyang anak nga lalaki 
naggisi usab sa iyang mga kupo ug nagsul-ob ug 
sakong panapton tungod sa pagbangotan (Gen 37: 
29, 30, 34), ug didto sa Ehipto gipakita sa mga ig- 
soon ni Jose sa amahan ang ilang kaguol pinaagi sa 
paggisi sa ilang mga besti sa dihang si Benjamin 
gipasanginlan nga nangawat.---Gen 44:13. 

Sa kasukwahi, sa dihang ang duha ka magulang 
nga anak nga lalaki ni Aaron, si Nadab ug Abihu, 
gilaglag ni Jehova tungod sa ilang daotang buhat, 
gisugo ni Moises ang ilang amahan nga si Aaron 
ug ang duha ka nahibiling mga anak nga lalaki: 
“Ayaw ninyo pasagding magkalkag ang buhok sa 
inyong mga ulo, ug dili ninyo gision ang inyong 
mga besti, aron dili kamo mamatay.” (Lev 10:6) Hi- 
nunoa, sa ubang mga higayon ang mga saserdote 
sa linya ni Aaron gitugotan sa pagpasundayag sa 
maong ilhanan sa kasubo sa dihang mamatay ang 
suod nga mga paryente, apan ang hataas nga sa- 
serdote wala tugoti nga pasagdang magkalkag ang 
iyang buhok o gision ang iyang mga besti.---Lev 
21:1-4, 10, 11. 

Daghang uban pang mga pananglitan sa maong 
pagpahayag sa kasubo ang gihisgotan: ang kang 
Job, kinsa migisi sa iyang kupo nga walay bukton 
sa dihang gipahibalo kaniya ang kamatayon sa 
iyang mga anak (Job 1:20), ang iyang tulo ka nag- 
pakaaron-ingnong mga higala kinsa, sa dihang 
ilang unang nakita siya sa iyang masakitong ka- 
himtang, nagpakaaron-ingnong nasubo pinaagi sa 
pagdanguyngoy, sa paggisi sa ilang mga besti, ug 
sa pagsaliyab ug abog ngadto sa hangin (Job 2:12), 
si Josue, human mapildi didto sa Ai (Jos 7:6): ang 
batan-ong lalaki nga nagpahibalo sa kamatayon ni 
Haring Saul (2Sa 1:2); si David, sa dihang bakak 
nga gipahibalo bahin sa pagpatay ni Absalom sa 
tanan niyang ubang mga anak nga lalaki (2Sa 13: 
30, 31), ug si Haring Ezequias ug ang iyang mga 
alagad kinsa naggisi sa ilang mga besti sa dihang 
ilang nadungog ang mga pulong nga gisulti ni 
Rabsake nga Asiryanhon batok kang Jehova ug sa 
Jerusalem (Isa 37:1; 36:22). Si Rayna Atalia, sa 
dihang nakita nga ang iyang pag-ilog sa trono 
matapos na, 'migisi usab sa iyang mga besti ug 
misinggit: “Panagkunsabo! Panagkunsabo!” '---2Ha 
11:14. 


PAGHABLON 


Sa hinapos sa kasaysayan sa gingharian sa Juda, 
ang matig-a nga kasingkasing ni Haring Jehoiakim 
ug sa iyang mga prinsipe gikubalan na tungod kay 
sa dihang gibasa ngadto kanila ang tagna ni Jere- 
mias nga nagpasidaan sa mga paghukom ni Jeho- 
va, sila wala malisang ug wala “manggisi sa ilang 
mga besti.”--Jer 36:24. 

Hinunoa, aron ipakita nga kining panggawas nga 
pagpasundayag sa kasubo lagmit sinalingkapaw o 
kaha dili sinsero ug nga kini walay bili gawas kon 
tiunay ang kasubo sa usa ka tawo, si Jehova namu- 
long ngadto sa katawhan sa Juda pinaagi sa iyang 
manalagna nga si Joel ug miingon kanila: “Gisia 
ang inyong kasingkasing, ug dili ang inyong mga 
besti; ug balik kang Jehova nga inyong Diyos.” 
--Joe 2:18. 

Sa ulahi, ang Hataas nga Saserdoteng si Cai- 
fas nagpakaaron-ingong nagpasundayag ug hilabi- 
hang kalagot ug kapungot pinaagi sa paggisi sa 
iyang mga besti tungod sa pag-angkon ni Jesus 
nga siya mao ang Anak sa Diyos. (Mat 26:65) Sa 
kasukwahi, si Pablo ug Bernabe, ingong Kristoha- 
nong mga sumusunod ni Jesus, nagpakitag sinse- 
rong kabalaka ug kaguol pinaagi sa paggisi sa ilang 
panggawas nga mga besti sa dihang ilang nakita 
nga ang katawhan sa Listra hapit nang mosimba 
kanila ingong mga diyos.---Buh 14:8-18. 

Ang Balaod naglatid nga ang usa ka sanlahon ki- 
nahanglang magsul-ob ug gision nga besti (Lev 
13:45), tingali tungod kay ang sanla gilangkit sa 
mga Hebreohanon sa kamatayon, ug kini gipakita 
diha sa mga asoy sama sa paghisgot kang Miriam 
ingong “samag patay” human tapti niining makali- 
lisang nga sakit. (Num 12:12) Busa ang sanlahon 
giobligar sa pagsul-ob ug lahing matang sa sa- 
pot, sa ingon nagbangotan sa iyang kaugalingon 
ingong lakip sa 'buhing mga patay.’ 

Simbolikong Paggamit. Usahay ang sapot 
gision usab aron magsilbing simbolo, sama sa di- 
hang gigisi ni manalagnang Ahias sa 12 ka piraso 
ang iyang besti nga gisul-ob ug giingnan si Jero- 
boam nga kuhaon ang 10 niini, sa ingon naghulag- 
way sa pagkabahin sa gingharian ni Solomon. (1Ha 
11:29-39) Sa susama gihulagway ni Samuel ang 
pagsalikway ni Jehova sa balay ni Saul pinaagi sa 
iyang paghisgot sa kupo nga walay bukton ni Sam- 
uel nga nagisi sa dihang gihawiran ni Saul.-- 1Sa 
15:26-28. 


PAGHABLON. Ang proseso sa pagsal-ot nga 
pasal-angsal-ang sa mga hilo nga pabuyon sa gi- 
tas-on ug pababag aron sa paghimog panapton. 
Ang mga hilo nga pabuyon sa gitas-on sa panapton 
gitawag nga lindog sa hablon (warp), ug ang mga 
hilo nga pababag gitawag nga hulog sa hablon 
(woof). Ang mga hilo sa hulog sa hablon isal-ot 

nga pasal-angsal-ang sa ibabaw ug sa ilalom sa 
mga hilo sa lindog sa hablon. (Lev 13:59) Ang pag- 
hablon sagad nga himoon sa mga babaye apan 
mopatim-aw nga trabaho usab kini sa mga lalaki. 
(2Ha 23:7, 1Cr 4:21) Ang hablanan nga gigamit sa 
mga Hebreohanon, Ehiptohanon, ug sa uban pa sa- 
gad maoy susama sa usa ka kuwadro.---Huk 16:13, 
14: Isa 19:1, 9, 10. 

Ang karaang mga hablanan maoy patindog o 
kaha pahigda. Ang usa ka matang sa patindog nga 
hablanan adunay duha ka tul-id nga kahoy nga 
may balabag sa ibabaw. Ang mga hilo sa lindog sa 
hablon ibitay diha niana nga balabag ug sab-itan 
ug mga pabug-at aron kini tul-id kanunay. Ang 
ubang mga hablanan dunay usa ka balabag sa 
ubos imbes nga mga pabug-at, ug sa ubang habla- 
nan kini nga balabag nagsilbing likisan nga mahi- 
mong tuyokon aron ilikis ang nahablon na nga 
panapton. Ang usa ka komon nga pahigdang hab- 
lanan adunay duha ka magkabuyon nga balabag 
nga may igong distansiya sa usag usa nga ang 
mga tumoy niini nga balabag gitukdan ug upat ka 
ugsok nga giugbok sa yuta. Ang mga hilo sa lindog 
sa hablon inaton taliwala niini nga mga balabag o 
likisan. Ang kahoy nga kuptanan sa bangkaw ni 
Goliat lagmit nga gitandi sa maong bug-at nga li- 
kisan sa dihang kini gipakasama sa “likisan sa mga 
maghahabol.”--- 1Sa 17:4, 7. 

Sa hablanan ang mga hilo sa lindog sa hablon 
sagad bahinon sa duha ka nag-ambihas nga hug- 
pong aron ang hilo sa hulog sa hablon makaagi sa 
ibabaw sa usa ka hugpong sa mga hilo sa dihang 
kini isal-ot nga pababag sa lindog sa hablon ug ma- 
kaagi sa ilalom niana nga hugpong sa mga hilo sa 
dihang kini isal-ot nga pababag sa pabalik nga di- 
reksiyon. Tungod niini, duha ka “agianan” (shed) 
ang gikinahanglan. Sa usa ka ordinaryong pahigda 
nga hablanan, usa ka lapad nga kahoy ang ibabag 
diha sa nag-ambihas nga hugpong sa mga hilo sa 
lindog sa hablon, ug pinaagi sa pagpatakilid niini, 
usa ka “agianan” ang mahimo, nga diha niana ang 
hilo sa hulog sa hablon iagi sa usa ka direksiyon. 
Dayon ang nag-ambihas nga mga hilo sa lindog sa 
hablon nga gitaod pinaagi sa mga galong sa mga 
hilo ngadto sa “pangbulag nga pudlos” (lease rod) 
nga anaa sa ibabaw sa lindog sa hablon iisa pinaa- 
gi sa pag-alsa sa “pangbulag nga pudlos” gikan sa 
lindog sa hablon, nga maghimog laing “agianan” 
nga diha niana ang hulog sa hablon isal-ot nga pa- 
babag sa pabalik nga direksiyon agi sa lindog sa 
hablon. Sa matag pagsal-ot pababag diha sa lindog 
sa hablon, ang hilo sa hulog sa hablon isansan 
ngadto sa nagkalapad nga panapton pinaagig pud- 
los. Isal-ot sa maghahabol ang hulog sa hablon pa- 
babag sa lindog sa hablon pinaagig lansadera, usa 
ka pudlos nga budboranan sa hilo. Sanglit ang ha- 

nas nga maghahabol paspas man kaayong moga- 
mit sa lansadera, si Job nakaingon: “Ang akong 
mga adlaw mas matulin pa kay sa lansadera sa 
maghahabol.”---Job 7:6. 

Human mahablon ang panapton sumala sa giti- 
nguhang gitas-on ug malukot na, putlon kini sa 
maghahabol gikan sa mga hilo sa lindog sa hablon. 
(Isa 38:9, 12) Lakip sa mga materyales nga sagad 
gamiton sa mga maghahabol mao ang mga balhi- 
bo sa kanding ug kamelyo (Ex 36:14; Mat 3:4), mga 
balhibo sa karnero, ug lino.---Itandi ang Pr 31:13. 

Aron makahimog mga panapton nga lainlain ug 
mga disenyo, mahimong gamiton ang mga hilo 
nga lainlain ug kolor diha sa lindog o sa hulog sa 
hablon o kaha sa duha niini. O ang hilo sa hulog sa 
hablon nga may laing kolor isal-ot sa usa ka bahin 
lamang diha sa lindog sa hablon. (Gen 37:23; 2Sa 
13:18, Pr 7:16) Ang maghahabol mahimong mag- 
hablon nga dili sunod ang pagsal-angsal-ang---nga 
ihabol ang usa ka hugpong sa hilo sa hulog sa hab- 
lon ibabaw sa usa ka hilo sa lindog sa hablon ug 
dayon ilalom sa duha ka hilo latas sa lindog sa 
hablon, ug dayon ihabol ang sunod nga hugpong 
ibabaw sa duha ka hilo sa lindog sa hablon, ilalom 
sa duha ka hilo, dayon ibabaw sa usa ka hilo diha 
sa gisangkaron sa lindog sa hablon, sama sa pag- 
habol ug panapton nga gabardine karong adlawa. 
Pinaagig pagpalahilahi sa mga paagi sa paghablon, 
ang usa ka disenyo mapatungha diha sa panapton 
bisan pa kon ang mga hilo sa lindog sa hablon ug 
sa hulog sa hablon parehog kolor. Si Aaron, pa- 
nanglitan, gihimoan ug puting taas nga besti sa pi- 
nong lino nga gihabol nga “kuwadrado-kuwadra- 
do.”---Ex 28:39. 


PAGHAPA. Tan-awa ang POSTURA UG MGA LIHOK. 


PAGHILAK. Usa ka pagpahayag ug kusga- 
nong emosyon (sama sa kasubo) nga inubanag 
pagpatulo sa mga luha. Ang mga lalaki ug mga ba- 
baye sa karaang kapanahonan, lakip na ang gam- 
hanang mga manggugubat sama kang David, mi- 
hilak, nga wala mag-isip niini ingong ilhanan sa 
kahuyang. (Gen 42:24, 43:30, 45:2, 3, 14, 15; 46:29, 
Ru 1:9, 14; 2Sa 13:36, Job 30:25; Sal 6:6-8) Ang ka- 
matayon sa usa ka minahal o higala maoy usa 
sa pangunang mga hinungdan sa paghilak. (2Sa 
18:33-19:4, Luc 7:11-15, 8:49-56, Ju 20:11-15) Ug 
lagmit mohilak ang tibuok nasod tungod sa kama- 
tayon sa tinamod ug hinigugmang mga indibidu- 
wal (2Sa 3:31-34), usahay mogahin ug dugayng 
panahon aron ipakita ang maong kasubo. (Gen 
50:1-3, 10, 11, Num 20:29, Deu 34:8) Ang ubang 
mga hinungdan sa paghilak naglakip sa pagkapildi 
diha sa pagpakiggubat (Deu 1:44, 45; Jer 31:15, 
Lam 1:16), pagkabihag (Sal 137:1), pagpanglupig 

(Ecc 4:1), dakong katalagman (Est 3:13, 14: 4:1-4), 
ug sa pagbasol o pagkaguol tungod sa sala (Esd 
10:1-4, Jer 3:21, 22; 31:9, Joe 2:12, Luc 22:54-62, 
San 4:8, 9; tan-awa ang PAGBANGOTAN). Ang paghi- 
lak diha sa relihiyosong mga seremonyas nalangkit 
sa pagsimba sa Babilonyanhong diyos nga si Ta- 
muz.—Eze 8:14. 

Gawas pa sa pagbatig personal nga kapildihan o 
kasakit, ang dulot nga kabalaka ug kusganong pag- 
bati alang sa uban sagad makapahilak. Busa si 
apostol Pablo naghisgot bahin sa pagpahimangno 
ug pagtul-id sa mga isigkamagtutuo nga inubanan 
ug mga luha. (Buh 20:31, 2Co 2:4) Uban ang 
paghilak, siya naghisgot niadtong kinsa “naglakaw 
ingong mga kaaway sa estaka sa pagsakit ni Kris- 
to.” (Flp 3:18, 19) Ug tungod kay dihay suod nga 
bugkos sa gugma tali kang Pablo ug sa mga mag- 
tatan-aw sa kongregasyon sa Efeso, ang tanan 
nanghilak sa pagkahibalo nga lagmit sila dili na 
makakita pag-usab sa nawong sa apostol.---Buh 
20:36-38. 

Dihay mga panahon nga ang mga magsisimba 
ni Jehova mihilak samtang nag-ampo, sama sa ka- 
sinatian ni Ana, Ezequias, ug Nehemias. (1Sa 1:9- 
11, 2Ha 20:1-5, Neh 1:2-4: Sal 39:12) Bisan si 
Jesu-Kristo, samtang dinhi sa yuta, nangamuyo ug 
nangaliya sa iyang Amahan “uban ang makusog 
nga mga pagtuaw ug mga luha. ”---Heb 5:7. 


PAGHINGILIN. Ang hudisyal nga pag-eks- 
komunikar o pagpalagpot sa mga nakasala gikan sa 
pagkamembro sa usa ka komunidad o organisas- 
yon ug ang paghunong sa pagpakig-uban kanila. 
Sa relihiyosong mga grupo kini maoy usa ka prin- 
sipyo ug katungod nga ilang nabatonan ug su- 
sama kini sa awtoridad sa pagsilot ug kamata- 
yon, paghingilin, ug sa paghikaw sa pagkamembro 
nga gipatuman sa politikal ug lokal nga kagamha- 
nan. Kini gihimo sulod sa kongregasyon sa Diyos 
aron mamentinar ang kaputli sa organisasyon la- 
bot sa doktrina ug sa moral nga paagi. Hinungda- 
non ang pagpatuman niini nga awtoridad aron 
motunhay ang organisasyon ug ilabina ang Kristo- 
hanong kongregasyon. Ang kongregasyon kina- 
hanglang magpabiling hinlo ug padayong maghu- 
pot sa pabor sa Diyos aron gamiton niya ug usab 
maghawas kaniya. Kay kon dili, palagpoton o put- 
lon sa Diyos ang tibuok kongregasyon.--Pin 2:5, 
1Co 5:5, 6. 

Aksiyon ni Jehova. Sa makadaghang higa- 
yon, gihimo ni Jehova nga Diyos ang paghingilin, o 
pagpalagpot. Iyang gihukman si Adan sa kamata- 
yon ug giabog siya ug ang iyang asawang si Eva 
gikan sa tanaman sa Eden. (Gen 3:19, 23, 24) Si 
Cain gihinginlan ug nahimong usa ka latagaw ug 
usa ka kagiw diha sa yuta. (Gen 4:11, 14, 16) Ang 

mga manulonda nga nakasala gitambog ngadto sa 
Tartaro, usa ka kahimtang sa naglugitom nga ka- 
ngitngit diin sila gitagana alang sa paghukom. (2Pe 
2:4) Kawhaag-tulo ka libong makihilawason ang 
gipatay gikan sa Israel sa usa ka adlaw. (1Co 10:8) 
Ubos sa sugo ni Jehova si Acan gipatay tungod sa 
pagkawat sa mga butang nga gikatugyan alang 
kang Jehova. (Jos 7:15, 20, 21, 25) Si Kore nga Le- 
vihanon lakip kang Datan ug Abiram sa tribo ni 
Ruben gipatay tungod sa pagrebelde, ug si Miriam 
gihampak sa sanla ug lagmit sa ulahi mamatay 
unta nga sanlahon kon wala pa mangaliya si Moi- 
ses alang kaniya. Apan sa gihapon, siya gihingin- 
lan gikan sa kampo sa Israel nga gikuwarentinas 
sulod sa pito ka adlaw.--Num 16:27, 32, 33, 35; 12: 
10, 13-15. 

Ilalom sa Moisesnong Balaod. Tungod sa 
seryoso ug tinuyong mga paglapas sa balaod sa Di- 
yos nga gihatag pinaagi kang Moises ang usa ka 
tawo mahimong putlon, sa ato pa, patyon. (Lev 
7:27; Num 15:30, 31) Ang apostasya, idolatriya, 
pagpanapaw, pagkaog dugo, ug pagbuno maoy la- 
kip sa mga sala nga pahamtangan niini nga silot. 
--Deu 13:12-18, Lev 20:10, 17:14, Num 35:31. 

Ilalom sa Balaod, aron mapatuman ang silot nga 
pagputol o pagpatay, kinahanglang adunay ebi- 
densiya gikan sa baba sa labing menos duha ka 
saksi. (Deu 19:15) Kini nga mga saksi kinahang- 
lang maoy unang mobato sa sad-an. (Deu 17:7) 
Kini magpasundayag sa ilang kasibot sa pagdapig 
sa balaod sa Diyos ug sa kaputli sa kongregasyon 
sa Israel ug kini makapugong usab sa paghimog 
bakak, pinasagad, o dinalidali nga testimonya. 

Ang Sanhedrin ug mga sinagoga. Panahon 
sa yutan-ong ministeryo ni Jesus, ang mga sinago- 
ga nagsilbing mga korte sa paghusay sa mga mag- 
lalapas sa Hudiyohanong balaod. Ang Sanhedrin 
mao ang kinatas-ang korte. Ubos sa Romanhong 
pagmando ang mga Hudiyo wala makabaton ug 
kagawasan sa paggamit sa awtoridad nga napahi- 
muslan nila kanhi ilalom sa teokratikanhong ka- 
gamhanan. Bisan sa dihang ang Sanhedrin may 
gihukman nga takos sa kamatayon, sila dili kanu- 
nayng makapahamtang sa silot nga kamatayon, 
tungod sa mga restriksiyon sa mga Romano. Ang 
mga sinagoga sa mga Hudiyo adunay usa ka siste- 
ma sa pag-ekskomunikar, o pagpalagpot, nga adu- 
nay tulo ka lakang o tulo ka ngalan. Ang unang la- 
kang mao ang silot nga nid duy, nga sulod lamang 
sa mubomubong panahon, sa sinugdan 30 lamang 
ka adlaw. Ang usa ka tawo nga nailalom niini nga 
silot gidid-an sa pagpahimulos sa pipila ka pribi- 
lehiyo. Siya mahimong moadto sa templo, apan 
didto, siya gidid-an sa pipila ka butang, ug ang 
tanan gawas sa iyang kaugalingong pamilya giba- 

oran nga magpahilayo sa distansiyang 4 ka mani- 
ko (mga 2 m; 6 p) gikan kaniya. Ang ikaduhang la- 
kang mao ang che'rem, nga nagkahulogang usa ka 
butang nga gikatugyan ngadto sa Diyos o gjidili. 
Kini usa ka mas grabe nga paghukom. Ang magla- 
lapas dili makatudlo o mahimong tudloan nga du- 
yog sa uban, ni makahimo siya ug mga transaksi- 
yon sa negosyo gawas lamang sa pagpalit sa mga 
panginahanglan sa kinabuhi. Apan, siya wala sa 
bug-os hinginli gikan sa Hudiyohanong organisas- 
yon, ug adunay purohan nga siya makabalik. Ang 
kataposan mao ang sham-mattta”, usa ka bug-os 
nga pagputol gikan sa kongregasyon. Ang pipila 
nagtuo nga ang kataposang duha ka matang sa 
pag-ekskomunikar walay kalainan sa usag usa. 

Ang usa nga gihinginlan ingong daotan, giputol 
sa bug-os, pagaisipong takos sa kamatayon, bisan 
tuod nga ang mga Hudiyo tingali walay awtoridad 
sa pagpatay kaniya. Bisan pa niana, ang paagi sa 
pagputol nga ilang gigamit maoy usa ka gamha- 
nan kaayong paagi diha sa Hudiyohanong komuni- 
dad. Gitagna ni Jesus nga ang iyang mga sumusu- 
nod palagpoton gikan sa mga sinagoga. (Ju 16:2) 
Ang kahadlok nga mapalagpot, o “mahinginlan sa 
simbahan,” ang nakapugong sa mga Hudiyo, bisan 
sa mga magmamando, sa pagdawat kang Jesus. 
(Ju 9:22, ftn sa Rbi8, 12:42) Ang usa ka panangli- 
tan niini nga pagpalagpot nga gihimo sa sinagoga 
mao kadtong nahitabo sa naayo nga tawong buta 
kinsa misulti dapig kang Jesus.---Ju 9:34. 

Panahon sa iyang yutan-ong ministeryo, si Jesus 
naghatag ug mga instruksiyon bahin sa mga la- 
kang nga pagasundon kon makahimog seryosong 
sala batok sa usa ka tawo, apan kining matanga sa 
sala, kon mahusay ra sa hustong paagi, dili na ki- 
nahanglang ilangkit ang Hudiyohanong kongre- 
gasyon. (Mat 18:15-17) Siya nagdasig nga himo- 
on ang matinuorong paningkamot sa pagtabang 
sa nakasala, samtang nagapanalipod usab sa ma- 
ong kongregasyon batok sa padayong nagpakasala. 
Ang bugtong kongregasyon sa Diyos nga naglung- 
tad niadtong panahona mao ang kongregasyon sa 
Israel. Ang 'pagsulti ngadto sa kongregasyon” wala 
magkahulogan nga ang tibuok nasod o kaha ang 
tanang Hudiyo sa usa ka komunidad milingkod 
aron sa paghukom sa nakasala. Adunay mga ansi- 
yano sa mga Hudiyo nga gitugyanan niini nga res- 
ponsibilidad. (Mat 5:22) Ang mga nakasala nga 
modumili sa pagpatalinghog bisan niining respon- 
sableng mga tawo pagaisipon nga “sama sa tawo sa 
mga nasod ug ingon nga usa ka maniningil ug bu- 
his,” ug ang pagpakig-uban kanila giayran sa mga 
Hudiyo.---Itandi ang Buh 10:28. 

Kristohanong Kongregasyon. Pinasukad sa 
mga prinsipyo sa Hebreohanong Kasulatan, ang 
Kristohanon Gregong Kasulatan, pinaagi sa sugo 

ug sumbanan, nag-awtorisar sa paghingilin o pag- 
palagpot gikan sa Kristohanong kongregasyon. Pi- 
naagi sa paggamit niining hinatag-sa-Diyos nga 
awtoridad, ang kongregasyon nagpabiling hinlo ug 
naghupot ug maayong baroganan atubangan sa 
Diyos. Si apostol Pablo, pinaagi sa awtoridad nga 
gihatag kaniya, nagsugo sa pagpalagpot sa usa 
ka tawong makihilawason nga nagkuha sa asa- 
wa sa iyang amahan. (1Co 5:5, 11, 13) Gigamit 
usab niya ang awtoridad sa pagpalagpot kang Hi- 
meneo ug Alejandro. (1Ti 1:19, 20) Apan, si Diotre- 
fes mopatim-awng misulay sa paggamit sa awtori- 
dad sa pagpalagpot sa sayop nga paagi.---3Ju 9, 10. 

Ang pipila sa mga sala nga takos sa pagpalag- 
pot gikan sa Kristohanong kongregasyon mao ang 
pakighilawas, pagpanapaw, homoseksuwalidad, ka- 
dalo, pangilkil, pagpangawat, pagpamakak, pag- 
huboghubog, pagsultig pasipala, espiritismo, pag- 
buno, idolatriya, apostasya, ug ang pagpahinabog 
mga pagkabahinbahin sa kongregasyon. (1Co 5:9- 
13, 6:9, 10; Tit 3:10, 11; Pin 21:8) Sa pagkamaluluy- 
on, ang usa nga nagpasiugdag usa ka sekta pasi- 
dan-an sa una ug ikaduhang higayon sa dili pa 
himoon ang pagpalagpot kaniya. Sulod sa Kristoha- 
nong kongregasyon, ang prinsipyo nga gilatid sa 
Balaod mapadapat, sa ato pa, nga ang duha o tulo 
ka saksi kinahanglang mag-establisar ug ebiden- 
siya batok sa akusado. (1Ti 5:19) Kadtong makapla- 
gang nagbatasan sa pagpakasala pagabadlongon sa 
Kasulatanhong paagi atubangan sa 'mga tumatan- 
aw, pananglitan, kadtong mitestigo labot sa pagpa- 
kasala, aron usab silang tanan makabaton ug hus- 
tong kahadlok sa maong sala.--1ITi 5:20, tan-awa 
ang PAGBADLONG. 

Ang Kristohanong kongregasyon gipahimangno- 
an usab sa Kasulatan nga mohunong sa pagpakig- 
uban niadtong badlonganon ug wala magalakaw sa 
hustong paagi apan kinsa dili pa angay sa bug-os 
nga pagpalagpot. Si Pablo misulat sa kongregasyon 
sa Tesalonica bahin sa maong mga tawo: “Hunong 
na sa pagpakig-uban kaniya, aron siya maulaw. Hi- 
nuon ayaw siya isipa nga kaaway, kondili magpa- 
dayon sa pagpahimangno kaniya ingong igsoon.” 
--2Te 3:6, 11, 13-15. 

Apan, bahin kang bisan kinsa nga kanhi mga 
Kristohanon apan sa ulahi misalikway sa Kristoha- 
nong kongregasyon o gipalagpot gikan niini, si 
apostol Pablo nagsugo: 'Hunong na sa pagpakig- 
uban’ sa maong tawo, ug si apostol Juan misulat: 
“Ayaw gayod siya pasak-a sa inyong mga balay o 
mangomosta kaniya. ”--1Co 5:11, 2Ju 9, 10. 

Kadtong napalagpot mahimong dawaton pagba- 
lik sa kongregasyon kon sila magpakita ug tim-os 
nga paghinulsol. (2Co 2:5-8) Kini usab proteksiyon 
sa kongregasyon, nga nagpanalipod niini nga dili 
malupigan ni Satanas pinaagi sa pagkonsentir sa 

kasaypanan o kaha maaghat sa laing paghingapin 
nga mahimong mapig-oton ug dili mapinasayloon. 
--2Co 2:10, 11. 

Alang sa paghingilin sa mga demonyo, tan-awa 
ang PAGKANAGAMHAN SA DEMONYO, ESPIRITISMO. 


PAGHINULSOL. Ang berbo nga “paghinul- 
sol” nagkahulogan ug “pag-usab sa hunahuna 
maylabot sa nangagi (o giplano) nga buhat o pag- 
gawi kay nagbasol o wala mahimuot niini,” o “nag- 
basol, naguol, o nabalisa tungod sa nabuhat o wala 
mabuhat.” Sa daghang teksto kini mao ang ideya 
sa Hebreohanong nacham’. Ang nacham’ mahi- 
mong magkahulogang “magbasol, magtuman sa 
usa ka yugto sa pagbangotan, maghinulsol” (Ex 
13:17; Gen 38:12, Job 42:6), ingon man “hupayon 
ang kaugalingon” (2Sa 13:39: Eze 5:13), “pahuwa- 
san ang kaugalingon (pananglitan, sa mga kaa- 
way).” (Isa 1:24) Pagbasol man o paghupay, kini 
naglangkit ug kausaban sa hunahuna o pagbati. 

Sa Grego, duha ka berbo ang gigamit maylabot 
sa paghinulsol: ang meta:noe'o ug meta-me'lomai. 
Ang una gilangkoban sa meta, nga nagkahulo- 
gang “human,” ug sa noe0 (kaamgid sa nous, 
nga nagtumong sa hunahuna, disposisyon, o mo- 
ral nga kaamgohan), nga nagkahulogang “pag-ila, 
pagsabot, pagkasabot diha sa kaisipan, o pagkasa- 
yod.” Busa, ang meta-noe0o sa literal nagkahulo- 
gang human-mahibaloi (kasukwahi sa nahibaloan- 
daan) ug nagpasabot sa pag-usab sa hunahuna, 
tinamdan, o katuyoan sa usa. Ang meta:me'lo:'mai, 
sa laing bahin, naggikan sa me'lo, nga nagkahulo- 
gang “may pagmahal sa o may interes sa.” Tungod 
sa prefix nga meta” (human) kini nga berbo nag- 
pasabot ug “pagbasol' (Mat 21:29, 2Co 7:8), o “pag- 
hinulsol.” 

Busa, ang meta-noe'o nagpasiugda sa nabag- 
ong panglantaw o disposisyon, ang pagsalikway sa 
nangagi o giplanong buhat o aksiyon ingong dili ti- 
linguhaon (Pin 2:5; 3:3), samtang ang meta:me'lo- 
mai nagpasiugda sa pagbasol nga gibati sa tawo. 
(Mat 21:29) Ingon sa gikomento sa Theological Dic- 
tionary of the New Testament (giedit ni G. Kittel, 
Tomo IV, p. 629): “Busa, sa dihang ang B[ag-ong] 
T[ugon] nagbulag sa mga kahulogan [niini nga 
mga termino], kini nagpasundayag sa tin-aw nga 
pagkaamgo sa dili-mausab nga diwa sa duha ka 
konsepto. Sa kasukwahi, ang Helenistikong pag- 
gamit sagad nagwala sa kalainan sa maong duha 
ka pulong.”---Gihubad ni G. Bromiley, 1969. 

Siyempre, ang nausab nga panglantaw sagad du- 
yogan sa nausab nga pagbati, o ang pagbati sa pag- 
basol tingali mag-una ug motultol sa usa ka tinong 
kausaban sa panglantaw o tinguha. (1Sa 24:5-7) 
Busa ang duha ka termino, bisan tuod adunay ka- 
lainan sa kahulogan, suod nga nalangkit. 

Ang Paghinulsol sa Tawo Tungod sa mga 
Sala. Ang hinungdan kon nganong gikinahanglan 
ang paghinulsol maoy tungod sa sala, ang pagka- 
pakyas sa pag-abot sa matarong nga mga kina- 
hanglanon sa Diyos. (1Ju 5:17) Sanglit ang tanang 
katawhan nabaligya ngadto sa sala pinaagi kang 
Adan, ang tanan niyang mga kaliwat kinahang- 
lang maghinulsol. (Sal 51:5; Rom 3:23, 5:12) Ingon 
sa gipakita sa artikulong PAGPASIG-ULI, ang paghi- 
nulsol (nga sundan sa pagkakabig) maoy usa ka ki- 
nahanglanon aron ang tawo mapasig-uli ngadto sa 
Diyos. 

Ang paghinulsol tingali maoy maylabot sa kati- 
buk-ang dalan sa pagkinabuhi sa usa ka tawo, usa 
ka dalan nga kasukwahi sa katuyoan ug kabubut- 
on sa Diyos ug, hinunoa, maoy kaharmonya sa ka- 
libotan nga ilalom sa pagkontrolar sa Kaaway sa 
Diyos. (1Pe 4:3; 1Ju 2:15-17: 5:19) O kini lagmit 
maylabot sa usa ka partikular nga aspekto sa kina- 
buhi sa usa ka tawo, usa ka sayop nga buhat 
nga nagdaot ug nagmantsa sa usa ka dalawaton 
nga dalan, kini tingali maoy usa lamang ka sayop 
nga buhat o bisan usa ka sayop nga hilig, kiling, o 
tinamdan. (Sal 141:3, 4: Pr 6:16-19: San 2:9, 4:13- 
17: 1Ju 2:1) Busa ang gidak-on sa kasaypanan ti- 
ngali halapad kaayo o medyo espesipiko. 

Sa susama, ang gidak-on sa paglapas sa tawo gi- 
kan sa pagkamatarong mahimong dako o gamay, 
ug makataronganon nga ang gidak-on sa pagbasol 
kinahanglang motumbas sa gidak-on sa paglapas. 
Ang mga Israelinhon “nagmaalsahon sa hilabihan 
gayod” batok kang Jehova ug “nagakaut-ot” sa 
ilang mga kasal-anan. (Isa 31:6, 64:5, 6; Eze 33:10) 
Sa laing bahin, si apostol Pablo naghisgot sa tawo 
kinsa nakahimog sayop nga lakang sa dili pa niya 
himatngonan kini, ug nagtambag nga kadtong 
adunay espirituwal nga mga katakos “maningka- 
mot sa pagpasibo pag-usab sa maong tawo diha sa 
espiritu sa kalumo.” (Gal 6:1) Sanglit maluluy-ong 
gitagad ni Jehova ang unodnong kahuyangan sa 
iyang mga alagad, sila dili kinahanglan nga pada- 
yong mobatig pagbasol tungod sa ilang mga sayop 
gumikan sa napanunod nga pagkadili-hingpit. (Sal 
103:8-14: 130:3) Kon sila tim-os nga nagalakaw 
diha sa mga dalan sa Diyos, sila mahimong mag- 
malipayon.---Flp 4:4-6, 1Ju 3:19-22. 

Ang paghinulsol mahimong himoon niadtong 
nakapahimulos nag inuyonang relasyon uban sa 
Diyos apan nahisalaag ug nawad-an sa pag-uyon 
ug panalangin sa Diyos. (1Pe 2:25) Ang Israel adu- 
nay pakigsaad uban sa Diyos--sila maoy “usa ka 
katawhan nga balaan” nga gipili gikan sa tanang 
kanasoran (Deu 7:6; Ex 19:5, 6), ang mga Kristoha- 
non usab nakabaton ug matarong nga baroganan 
atubangan sa Diyos pinaagi sa bag-ong pakigsaad 
nga gipataliwad-an ni Kristo. (1Co 11:25, 1Pe 2: 

9, 10) Mahitungod niadtong mga nahisalaag, ang 
paghinulsol motultol sa pagkapasig-uli sa ilang ma- 
tarong nga relasyon uban sa Diyos ug sa mga kaa- 
yohan ug mga panalangin tungod niana nga relas- 
yon. (Jer 15:19-21, San 4:8-10) Alang niadtong 
wala pa makapahimulos kanhi sa maong relasyon 
uban sa Diyos, sama sa paganong mga katawhan 
sa dili-Israelinhong mga nasod sa dihang gipatu- 
man pa ang pakigsaad sa Diyos uban sa Israel (Efe 
2:11, 12) ug usab alang niadtong mga tawo sa nag- 
kalainlaing mga rasa o nasod nga gawas sa Kristo- 
hanong kongregasyon, ang paghinulsol maoy pa- 
nguna ug kinahanglanong lakang aron makabaton 
ug matarong nga baroganan atubangan sa Diyos, 
uban ang paglaom sa kinabuhing walay kataposan. 
--Buh 11:18, 17:30, 20:21. 

Ang paghinulsol mahimong sa pangkatibuk-an 
ug sa tinagsatagsa. Busa, tungod sa pagsangyaw ni 
Jonas, naghinulsol ang tibuok siyudad sa Nineve, 
gikan sa hari hangtod sa labing gamay kanila,” kay 
sa panan-aw sa Diyos silang tanan nakaambit sa 
kasaypanan. (Jon 3:5-9: itandi ang Jer 18:7, 8.) 
Ubos sa pagdasig ni Esdras, ang tibuok kongregas- 
yon sa nahibalik nga mga Israelinhon miila sa 
ilang pagkasad-an atubangan sa Diyos ingong usa 
ka katilingban, ug sila nagpahayag ug paghinulsol 
pinaagi sa ilang mga hawas nga mga prinsipe. (Esd 
10:7-14: itandi ang 2Cr 29:1, 10; 30:1-15, 31:1, 2.) 
Ang kongregasyon sa Corinto nagpahayag ug pag- 
hinulsol tungod kay ilang gitugotan sa ilang taliwa- 
la ang usa nga nagabatasan sa grabeng kalapasan. 
(Itandi ang 2Co 7:8-11: 1Co 5:1-5.) Bisan ang mga 
manalagnang si Jeremias ug Daniel wala sa bug-os 
magpahigawas sa ilang kaugalingon sa pagkasad- 
an sa dihang gisugid ang kasaypanan sa Juda nga 
mitultol sa pagkapukan niini.--Lam 3:40-42, Dan 
9:4, 5. 

Kon unsay gikinahanglan sa tinuod nga pag- 
hinulsol. Ang paghinulsol naglangkit sa huna- 
huna ug kasingkasing. Kinahanglang ilhon ang 
pagkasayop sa dalan o buhat, ug kini nagkinahang- 
lan sa pagdawat nga ang mga sukdanan ug kabu- 
but-on sa Diyos maoy matarong. Ang pagkawalay- 
alamag o pagkalimot sa iyang kabubut-on ug mga 
sukdanan maoy babag sa paghinulsol. (2Ha 22:10, 
11, 18, 19; Jon 1:1, 2; 4:11: Rom 10:2, 3) Tungod ni- 
ini si Jehova maluluy-ong nagpadalag mga mana- 
lagna ug mga magwawali aron awhagon ang mga 
tawo sa paghinulsol. (Jer 7:13; 25:4-6, Mar 1:14, 15, 
6:12; Luc 24:27) Pinaagi sa pagmantala sa maa- 
yong balita nga gihimo sa Kristohanong kongre- 
gasyon, ug ilabina sukad sa panahon sa pagkakabig 
ni Cornelio, ang Diyos “nagsugo sa katawhan nga 
silang tanan sa bisan diin angayng managhinul- 
sol.” (Buh 17:22, 23, 29-31, 13:38, 39) Ang Pulong 

sa Diyos--sinulat man o binaba--mao ang paagi 
sa 'pagdani" kanila, sa pagkombinsir kanila sa pag- 
kamatarong sa dalan sa Diyos ug sa pagkasayop sa 
ilang kaugalingong mga dalan. (Itandi ang Luc 16: 
30, 31, 1Co 14:24, 25: Heb 4:12, 13.) Ang balaod sa 
Diyos maoy “hingpit, nga nagapahiuli sa kalag.” 
--Sal 19:7. 

Si Haring David naghisgot sa “pagtudlo sa mga 
malinapason sa mga dalan sa Diyos aron sila ma- 
kabalik ngadto kaniya” (Sal 51:13), sa walay duha- 
duha kini nga mga makasasala maoy mga isigka- 
Israelinhon. Si Timoteo gisugo nga dili makig-away 
sa dihang makiglabot sa mga Kristohanon sa mga 
kongregasyon nga iyang gialagaran, kondili “malu- 
mong magatudlo niadtong nagasupak' kay basin 
itugot sa Diyos nga sila “maghinulsol nga motultol 
ngadto sa tukmang kahibalo sa kamatuoran, ug 
sila maulian sa ilang hustong panimuot gikan sa 
lit-ag sa Yawa.” (2Ti 2:23-26) Busa, ang awhag nga 
maghinulsol mahimong himoon sa sulod sa kong- 
regasyon sa katawhan sa Diyos, ingon man sa ga- 
was niini. 

Kinahanglang masabtan sa tawo nga siya naka- 
sala batok sa Diyos. (Sal 51:3, 4: Jer 3:25) Kini ta- 
tawng makita kon ang nalangkit mao ang dayag o 
direktang pagpasipala, sayop nga binabang pagga- 
mit sa ngalan sa Diyos, o pagsimba sa ubang mga 
diyos, sama sa paggamit ug idolong mga imahen. 
(Ex 20:2-7) Apan bisan ang giisip tingali sa usa ka 
tawo nga “pribadong butang” o butang nga tali la- 
mang kaniya ug sa laing tawo, ang mga sayop nga 
nahimo kinahanglang ilhon ingong mga sala batok 
sa Diyos, usa ka dili pagtahod kang Jehova. (Itandi 
ang 2Sa 12:7-14: Sal 51:4: Luc 15:21.) Bisan ang 
mga sayop nga nahimo tungod sa pagkawalay-ala- 
mag o dili-tinuyo kinahanglang ilhon nga mag- 
pahimong sad-an sa usa ka tawo atubangan sa 
Soberanong Magmamando, si Jehova nga Diyos. 
--Itandi ang Lev 5:17-19, Sal 51:5, 6; 119:67, 1Ti 
1:13-16. 

Ang kinadak-ang bahin sa buluhaton sa mga 
manalagna mao ang pagkombinsir sa Israel labot 
sa sala niini (Isa 58:1, 2; Miq 3:8-11), kini man ido- 
latriya (Eze 14:6), inhustisya, pagpanglupig sa isig- 
katawo (Jer 34:14-16; Isa 1:16, 17), imoralidad (Jer 
5:7-9), o kaha ang dili pagsalig kang Jehova nga 
Diyos, tungod kay misalig sa mga tawo ug sa mili- 
taryong kusog sa kanasoran (1Sa 12:19-21: Jer 
2:35-37, Os 12:6, 14:1-3). Ang mensahe ni Juan 
nga Tigbawtismo ug ni Jesu-Kristo maoy pag- 
awhag sa mga Hudiyo aron maghinulsol. (Mat 3:1, 
2, 7, 8, 4:17) Giyagyag ni Juan ug Jesus ang ka- 
tawhan ug ang ilang relihiyosong mga pangu- 
lo ingong nagpakamatarong-sa-kaugalingon, nag- 
sunod ug hinimog-tawo nga mga tradisyon, ug 
ingong mga salingkapaw, busa nagladlad sa maka- 


PAGHINULSOL 


sasalang kahimtang sa nasod.--Luc 3:7, 8, Mat 
15:1-9, 23:1-39, Ju 8:31-47, 9:40, 41. 

Pagkasabot sa diwa pinaagi sa kasingkasing. 
Busa, labot sa paghinulsol kinahanglan nga aduna 
unay pagkadungog ug pagkakita uban ang pagsa- 
bot, nga nahiangay sa usa ka madinawatong ka- 
singkasing. (Itandi ang Isa 6:9, 10; Mat 13:13-15, 
Buh 28:26, 27.) Dili lamang ang hunahuna makai- 
la ug makasabot sa kon unsay madungog sa mga 
dalunggan ug makita sa mga mata, kondili mas hi- 
nungdanon, kadtong maghinulsol “makasabot sa 
diwa niini pinaagi sa ilang mga kasingkasing.” (Mat 
13:15, Ju 12:40, Buh 28:27) Busa, dili lamang kay 
ilhon diha sa ilang mga kaisipan ang pagkasayop 
sa ilang mga dalan kondili ilhon usab kini diha sa 
ilang mga kasingkasing. Alang niadtong aduna 
nay kahibalo sa Diyos, kini mahimong magpasabot 
sa ilang “paghinumdom diha sa ilang kasingkasing" 
niini nga kahibalo bahin kaniya ug sa iyang mga 
sugo (Deu 4:39, itandi ang Pr 24:32, Isa 44:18- 
20) aron nga sila “makaamgo.” (1Ha 8:47) Kon 
matarong ang kahimtang sa ilang kasingkasing 
sila matukmod sa 'pagbag-o sa ilang hunahuna, 
nga pamatud-an sa ilang kaugalingon ang maayo, 
dalawaton, ug hingpit nga kabubut-on sa Diyos." 
--Rom 12:2. 

Kon ang kasingkasing sa tawo adunay pagtuo ug 
gugma sa Diyos, aduna gayoy tim-os nga pagba- 
sol, kasubo tungod sa sayop nga dalan. Ang pagpa- 
bili sa pagkamaayo ug pagkadako sa Diyos magpa- 
hinabo sa mga malinapason nga mobatig tim-os 
nga pagbasol tungod kay nakahimo silag kaulawan 
sa iyang ngalan. (Itandi ang Job 42:1-6.) Ang 
gugma alang sa silingan magpahinabo usab ka- 
nila nga mobatig kasubo tungod sa kadaot nga 
ilang nahimo ngadto sa uban, tungod sa ilang dao- 
tang panig-ingnan, tingali tungod kay ilang nada- 
ot ang reputasyon sa katawhan sa Diyos taliwala sa 
mga tagagawas. Sila mangayog pasaylo tungod 
kay buot nilang pasidunggan ang ngalan sa Diyos 
ug mohimog maayo alang sa ilang silingan. (1Ha 
8:33, 34, Sal 25:7-11, 51:11-15: Dan 9:18, 19) Sa 
pagkamahinulsolon sila mibating “dugmok ug ka- 
singkasing,” “nahugno ug mapaubsanon sa espiri- 
tu” (Sal 34:18, 51:17: Isa 57:15), sila “mabasolon sa 
espiritu ug nagpangurog sa pulong sa Diyos, nga 
nag-awhag sa paghinulsol (Isa 66:2), ug tungod ni- 
ini, sila “mangadto nga magakurog kang Jehova ug 
sa iyang pagkamaayo.” (Os 3:5) Sa dihang si David 
milihok nga binuangbuang maylabot sa pagsenso, 
ang iyang ‘kasingkasing naghasol kaniya. '---2Sa 
24:10. 

Busa kinahanglang adunay tinong pagsalikway 
sa daotang dalan, usa ka kinasingkasing nga pag- 
dumot niini, pagkayugot niini (Sal 97:10, 101:3, 
119:104: Rom 12:9, itandi ang Heb 1:9; Jud 23), kay 

“ang pagkahadlok kang Jehova mao ang pagdumot 
sa daotan,” nga naglakip sa pagbayaw-sa-kaugali- 
ngon, pagkagarboso, daotang dalan, ug sa baba 
nga matuison. (Pr 8:13; 4:24) Uban niini, kina- 
hanglang adunay paghigugma sa pagkamatarong 
ug hugot nga determinasyon nga padayong mosu- 
bay sa matarong nga dalan. Kon wala kining pag- 
dumot sa daotan ug paghigugma sa pagkamata- 
rong, wala gayoy tiunay nga panukmod alang sa 
paghinulsol, walay ipahinabong tinuod nga pag- 
kakabig. Busa, si Haring Rehoboam nagpaubos sa 
iyang kaugalingon ilalom sa kasuko ni Jehova, apan 
human niadto si Rehoboam “nagbuhat ug daotan, 
kay ang iyang kasingkasing wala niya ibutang nga 
lig-on sa pagpangita kang Jehova.'--2Cr 12:12-14, 
itandi ang Os 6:4-6. 

Kasubo sa diyosnong paagi, dili sa kalibo- 
tan. Si apostol Pablo, sa iyang ikaduhang sulat 
ngadto sa mga taga-Corinto, naghisgot sa “kasubo 
sa diyosnong paagi” nga ilang gipahayag tungod 
sa pagbadlong nga gihatag kanila diha sa iyang 
unang sulat. (2Co 7:8-13) Siya “nagbasol” (meta- 
me'lomai) nga misulat nga pintok kaayo kanila ug 
nakapasakit kanila, apan siya wala na magbasol sa 
dihang nakita nga ang kasubo nga napatungha sa 
iyang pagbadlong maoy usa ka diyosnong matang, 
nga mitultol sa tim-os nga paghinulsol (meta 'noia) 
sa ilang sayop nga tinamdan ug dalan. Siya nahi- 
balo nga ang kasakit nga iyang nahimo kanila 
maoy alang sa ilang kaayohan ug “dili makadaot' 
kanila. Ang kasubo nga motultol sa paghinulsol 
maoy butang nga dili nila angayng basolan, kay 
kini ang nagtipig kanila diha sa dalan sa kaluwa- 
san, kini ang nagluwas kanila gikan sa pagkahulog 
sa pagtuo o apostasya ug naghatag kanilag pagla- 
om sa kinabuhing walay kataposan. Iyang gitandi 
kini nga kasubo sa “kasubo sa kalibotan [nga] mo- 
patunghag kamatayon.” Kana wala maggikan sa 
pagtuo ug sa paghigugma sa Diyos ug sa pagka- 
matarong. Ang kasubo sa kalibotan, gumikan sa 
kapakyasan, kahigawad, kapildihan, silot tungod 
sa kasaypanan, ug kaulaw (itandi ang Pr 5:3-14, 
22, 23: 25:8-10), sagad inubanan o mopatunghag 
kapait, kayugot, kasina; ug kini walay dumalayong 
kaayohan, walay pag-uswag, walay tinuod nga 
paglaom. (Itandi ang Pr 1:24-32: 1Te 4:13, 14.) 
Ang kalibotanong kasubo magbangotan sa dili- 
maayong mga sangpotanan sa sala, apan kini dili 
magbangotan sa sala mismo ug sa kaulawan nga 
ipatungha niini sa ngalan sa Diyos.--Isa 65: 13-15, 
Jer 6:13-15, 22-26: Pin 18:9-11, 15, 17-19, itandi 
ang Eze 9:4. 

Ang nahitabo kang Cain nag-ilustrar niini, sang- 
lit siya ang unang tawo nga giawhag sa Diyos nga 
maghinulsol. Si Cain gipasidan-an sa Diyos sa 'pag- 
buhat ug maayo” aron dili siya madaog sa sala. 

Inay nga maghinulsol sa iyang mabunoong pagdu- 
mot, siya nagtugot niini nga magtukmod kaniya sa 
pagpatay sa iyang igsoon. Sa dihang gipangutana 
sa Diyos, siya malinglahon nga mitubag, ug sa 
diha lamang nga gipahamtang kaniya ang silot 
nga siya nagpasundayag ug pagbasol---pagbasol 
tungod sa kabug-at sa silot, dili tungod sa sayop 
nga nahimo. (Gen 4:5-14) Sa ingon iyang gipakita 
nga siya “naggikan sa usa nga daotan.”--1Ju 3:12. 

Ang kalibotanong kasubo gipasundayag usab ni 
Esau sa dihang iyang nahibaloan nga ang iyang ig- 
soong si Jacob nakadawat sa panalangin sa pagka- 
panganay (usa ka katungod nga sa kawalay pagpa- 
bili gibaligya ni Esau kang Jacob). (Gen 25:29-34) 
Si Esau mituaw “sa hilabihang kakusog ug kapait,” 
uban ang mga luha nga nagtinguhag “paghinulsol” 
(meta'noia)--dili sa iyang kaugalingon, apan sa 
“kausaban sa hunahuna” sa iyang amahan. (Gen 
27:34: Heb 12:17, Int) Iyang gibasolan ang naha- 
naw kaniya apan dili ang iyang materyalistikong ti- 
namdan nga maoy hinungdan sa iyang 'pagtamay 
sa katungod sa pagkapanganay.'--Gen 25:34. 

Si Judas, human budhii si Jesus, “nagbasol [por- 
ma sa meta-me'lo-mai],” misulay sa pag-uli sa hip- 
hip nga iyang nakuha, ug human niadto naghikog 
pinaagig pagbitay. (Mat 27:3-5) Ang kagrabe sa 
iyang salaod ug, lagmit, ang makahahadlok nga 
katinoan sa paghukom sa Diyos batok kaniya dayag 
nga nakahasol pag-ayo kaniya. (Itandi ang Heb 10: 
26, 27, 31, San 2:19.) Iyang gibati ang pagbasol sa 
pagkasad-an, pagkawala sa paglaom, bisan kahiga- 
wad, apan wala gayoy ikapakita nga iyang gipaha- 
yag ang diyosnong kasubo nga motultol sa paghi- 
nulsol (meta'noi'a). Iyang gipangita, dili ang Diyos, 
kondili ang Hudiyong mga pangulo aron isugid ang 
iyang sala ngadto kanila, nga nag-uli sa salapi lag- 
mit uban ang sayop nga hunahuna nga sa usa ka 
paagi iyang mabakwi ang iyang nahimo nga sala- 
od. (Itandi ang San 5:3, 4, Eze 7:19.) Dugang pa sa 
salaod sa pagbudhi ug sa iyang gihimo nga mi- 
sangpot sa kamatayon sa usa ka tawong inosente, 
iya pang gidugangan ang iyang mga sala pinaagig 
pagbuno sa kaugalingon. Ang iyang dalan maoy 
sukwahi nianang kang Pedro, kansang paghilak sa 
hilabihan human ilimod ang iyang Ginoo maoy tu- 
ngod sa kinasingkasing nga paghinulsol, nga mi- 
tultol sa iyang pagkapasig-uli.--Mat 26:75, itandi 
ang Luc 22:31, 32. 

Nan, ang pagbasol, pagmahay, ug paghilak dili 
usa ka tinong sukdanan sa tinuod nga paghinulsol, 
ang motibo sa kasingkasing maoy magtino. Gipa- 
hayag ni Oseas ang mahukmanong pagsaway ni 
Jehova batok sa Israel, kay diha sa ilang kalisdanan 
“sila wala magpakitabang [kaniya] uban sa ilang 
kasingkasing, bisan pag sila mitiyabaw diha sa 
ilang mga higdaanan. Tungod sa ilang mga lugas 

ug sa tam-is nga bino sila nagbagdoybagdoy na 
lang . . . Ug sila namalik, dili ngadto sa mas 
hataas.” Ang ilang pag-agulo alang sa kahupa- 
yan sa panahon sa katalagman maoy tinukmod 
sa kahakog, ug sa dihang gihatagag kahupayan, 
wala nila gamita ang kahigayonan sa pagpauswag 
sa ilang relasyon uban sa Diyos pinaagi sa mas 
suod nga pagsubay sa iyang hataas nga mga suk- 
danan (itandi ang Isa 55:8-11), sila nahisamag “usa 
ka luag nga pana [o, busogan]” nga dili gayod ma- 
kaigo sa puntirya niini. (Os 7:14-16, itandi ang Sal 
78:57: San 4:3.) Ang pagpuasa, paghilak, ug pag- 
minatay nahiangay--kon ang mga mahinulsolon 
"mogisi sa ilang mga kasingkasing" ug dili lamang 
sa ilang mga besti.--Joe 2:12, 13; tan-awa ang 
PAGPUASA: PAGBANGOTAN. 

Pagsugid sa kasaypanan. Nan, ang mahi- 
nulsolong tawo magpaubos sa iyang kaugalingon 
ug mangita sa nawong sa Diyos (2Cr 7:13, 14, 
33:10-13, San 4:6-10), nga mangamuyo sa iyang 
kapasayloan. (Mat 6:12) Dili siya sama sa nagpaka- 
matarong-sa-kaugalingon nga Pariseo sa sambi- 
ngay ni Jesus kondili sama sa maniningil ug bu- 
his nga gihulagway ni Jesus nga nagpukpok sa 
iyang dughan ug nag-ingon, “Oh Diyos, magmapu- 
angoron ka kanako nga usa ka makasasala.” (Luc 
18:9-14) Si apostol Juan miingon: “Kon kita maga- 
pahayag: 'Kita walay sala, kita nagpahisalaag sa 
atong kaugalingon ug wala kanato ang kamatuo- 
ran. Kon atong isugid ang atong mga sala, siya ka- 
saligan ug matarong nga mopasaylo kanato sa 
atong mga sala ug mohinlo kanato gikan sa tanang 
pagkadili-matarong.” (1Ju 1:8, 9) “Siya nga nagata- 
bon sa iyang kalapasan dili molampos, apan siya 
nga nagasugid ug nagabiya niini pagakaluy-an.” 
--Pr 28:13: itandi ang Sal 32:3-5, Jos 7:19-26, 1Ti 
5:24. 

Ang pag-ampo ni Daniel diha sa Daniel 9:15-19 
maoy usa ka sulondan sa tim-os nga pagsugid, nga 
nagpahayag ug dakong kabalaka alang sa ngalan 
ni Jehova ug nagpasukad sa hangyo niini “dili tu- 
ngod sa among matarong nga mga buhat . . . kon- 
dili tungod sa imong dagayang kaluoy.” Itandi usab 
ang mapainubsanong kapahayagan sa anak nga 
mausikon. (Luc 15:17-21) Ang sinserong mga ma- 
hinulsolon “magabayaw sa ilang mga kasingkasing 
uban sa ilang mga kamot ngadto sa Diyos, nga 
magsugid sa ilang kalapasan ug mangayog kapa- 
sayloan.--Lam 3:40-42. 

Pagsugid sa mga sala sa usag usa. Ang ti- 
nun-ang si Santiago nagtambag: “Sa dayag isugid 
ninyo ang inyong mga sala sa usag usa ug pag- 
ampo alang sa usag usa, aron kamo mangaayo.” 
(San 5:16) Kini nga pagsugid wala himoa tungod 
kay adunay tawong moalagad ingong “magtata- 
bang [“tigpaluyo,” RS]" alang sa tawo ngadto sa Di- 

yos, sanglit si Kristo lamang ang naghupot niini 
nga katungdanan pinasukad sa iyang halad pasig- 
uli. (1Ju 2:1, 2) Ang mga tawo, sa ilang kaugali- 
ngon, dili gayod makatul-id sa sayop ngadto sa Di- 
yos, alang sa ilang kaugalingon o alang sa uban, 
sanglit sila dili makatagana sa gikinahanglang pag- 
tabon-sa-sala. (Sal 49:7, 8) Apan, ang mga Kris- 
tohanon makatabang sa usag usa, ug ang ilang 
mga pag-ampo alang sa ilang mga igsoon, bi- 
san tuod walay epekto sa pagpahamtang sa Diyos 
sa hustisya (sanglit ang lukat lamang ni Kristo 
ang makapatunghag kapasayloan sa mga sala), 
mahinungdanon alang sa Diyos sa paghangyo sa 
iyang paghatag sa gikinahanglang tabang ug ku- 
sog ngadto sa usa nga nakasala ug nangayog ta- 
bang.--Tan-awa ang PAG-AMPo (Ang Pagtubag sa 
mga Pag-ampo). 

Pagkakabig--Usa ka Pagliso. Tungod sa 
paghinulsol hunongon na sa tawo ang iyang dao- 
tang dalan ug isalikway kini ug siya determina- 
do na sa pagsubay sa matarong nga dalan. Kon 
tinud-anay, sundan gayod kini sa “pagkakabig.” 
(Buh 15:3) Diha sa Hebreohanon ug Grego ang 
mga berbo nga nalangkit sa pagkakabig (Heb., 
shuv; Gr., stre pho, epi'stre pho) nagkahulogan la- 
mang ug “pagliso, pagpahilayo, o pagbalik.” (Gen 
18:10; Pr 15:1: Jer 18:4, Ju 12:40, 21:20: Buh 15:36) 
Kon gamiton sa espirituwal nga diwa, kini mahi- 
mong magtumong sa pagpahilayo gikan sa Di- 
yos (busa pagbalik ngadto sa makasasalang dalan 
[Num 14:43, Deu 30:17]) o kaha pagliso ngadto sa 
Diyos gikan sa sayop nga dalan.--- 1Ha 8:33. 

Ang pagkakabig nagpasabot ug labaw pa kay sa 
tinamdan o binabang pagpahayag lamang, kini 
naglangkit sa “mga buhat nga nahiangay sa paghi- 
nulsol.” (Buh 26:20, Mat 3:8) Kini maoy aktibong 
'pagtinguha, “pagpangita, “pagpakisayod" kang Je- 
hova uban sa tibuok nga kasingkasing ug kalag sa 
usa ka tawo. (Deu 4:29: 1Ha 8:48, Jer 29:12-14) 
Nagkahulogan kini sa pagtinguha sa pag-uyon sa 
Diyos pinaagi ‘sa pagpamati sa iyang tingog” suma- 
la sa gipahayag sa iyang Pulong (Deu 4:30, 30: 
2, 8), 'sa pagpakitag hait nga salabotan labot sa 
iyang pagkamatinud-anon' pinaagig mas maayong 
pagsabot ug pagpabili sa iyang mga dalan ug ka- 
bubut-on (Dan 9:13), sa pagtuman ug sa “pagbu- 
hat” sa iyang mga sugo (Neh 1:9; Deu 30:10, 2Ha 
23:24, 25), sa pagbantay sa mahigugmaong-kalu- 
lot ug hustisya” ug sa “paglaom kanunay sa Diyos' 
(Os 12:6), sa paghunong sa paggamit ug relihiyo- 
song mga imahen o sa pag-idolo sa mga linalang 
aron “itumong nga walay pagtipas ang kasingka- 
sing [sa usa ka tawo] ngadto kang Jehova ug mag- 
alagad kaniya lamang” (1Sa 7:3: Buh 14:11-15, 1Te 
1:9, 10), ug sa paglakaw diha sa iyang mga dalan 
ug dili sa dalan sa kanasoran (Lev 20:23) o sa iyang 


PAGHINULSOL 


kaugalingong dalan (Isa 55:6-8). Ang mga pag- 
ampo, mga halad, mga pagpuasa, ug ang pagpa- 
ngilin sa sagradong mga pista walay kapuslanan 
ug walay bili sa Diyos gawas kon kini ubanan sa 
maayong mga buhat, hustisya, paghanaw sa pag- 
panglupig ug kapintasan, ug sa pagpasundayag ug 
kaluoy.--Isa 1:10-19: 58:3-7, Jer 18:11. 

Kini nagkinahanglan ug “usa ka bag-ong kasing- 
kasing ug usa ka bag-ong espiritu” (Eze 18:31): ang 
kausaban sa panghunahuna, panukmod, ug tu- 
mong sa kinabuhi sa usa ka tawo magpatunghag 
usa ka bag-ong kaisipan, disposisyon, ug moral nga 
puwersa. Alang sa usa ka tawo kansang dalan sa 
kinabuhi nausab, ang resulta maoy usa ka “bag- 
ong pagkatawo nga gilalang sumala sa kabubut-on 
sa Diyos sa matuod nga pagkamatarong ug pagka- 
maunongon” (Efe 4:17-24), nga nahigawas sa imo- 
ralidad, hakog nga pangibog, ingon man sa mapin- 
tas nga sinultihan ug panggawi. (Col 3:5-10; itandi 
ang Os 5:4-6.) Alang sa maong mga tawo 'gipasug- 
wak’ sa Diyos ang espiritu sa kaalam ug gipahiba- 
lo kanila ang iyang mga pulong.--Pr 1:23, itandi 
ang 2Ti 2:25. 

Sa ingon ang tinuod nga paghinulsol adunay ti- 
nuod nga epekto, magpatunghag puwersa, mag- 
tukmod sa tawo sa “pagbalik.” (Buh 3:19) Busa si 
Jesus nakaingon kanilang didto sa Laodicea: “Mag- 
masiboton ug maghinulsol.” (Pin 3:19, itandi ang 
Pin 2:5: 3:2, 3.) Makita niini ang dakong pagkama- 
tinuoron, pagpahigawas sa kaugalingon, diyosnong 
kahadlok, pagpangiliw, ug pagtul-id sa sayop.' (2Co 
7:10, 11) Ang dili pagpakabana aron tul-iron ang 
mga sayop nga nahimo nagpakita sa kawalay tinu- 
od nga paghinulsol.---Itandi ang Eze 33:14, 15; Luc 
19:8. 

Ang ekspresyon nga “tawo nga bag-ong naka- 
big,” “bag-ong kinabig” (RS), sa Grego (neo phy- 
tos) literal nga nagkahulogang “bag-ong natanom” 
o “bag-ong tubo.” (1Ti 3:6) Ang maong tawo dili 
angayng itudlo sa ministeryal nga mga katungda- 
nan diha sa kongregasyon kay basin siya “moburot 
sa pagpagarbo ug mahulog sa paghukom nga gipa- 
kanaog batok sa Yawa.” 


Unsa ang “patay nga mga buhat” 
nga angayng hinulsolan 
sa mga Kristohanon? 


Ang Hebreohanon 6:1, 2 nagpakita nga ang “pa- 
ngunang doktrina” naglakip sa “paghinulsol gikan 
sa patay nga mga buhat, ug sa pagtuo ngadto sa 
Diyos,’ nga gisundan sa pagtulon-an bahin sa mga 
bawtismo, sa pagpandong sa mga kamot, sa pagka- 
banhaw, ug sa walay kataposang paghukom. Ang 
“patay nga mga buhat” (usa ka ekspresyon nga 

makaplagan lamang pag-usab sa Heb 9:14) dayag 
nga nagpasabot dili lamang sa makasasalang mga 
buhat sa kasaypanan, mga buhat sa makasasalang 
unod nga motultol sa usa ka tawo ngadto sa kama- 
tayon (Rom 8:6; Gal 6:8), kondili sa tanang buhat 
nga patay sa espirituwal, walay pulos, dili-mabu- 
ngahon. 

Kini maglakip sa mga buhat sa pagpakamata- 
rong-sa-kaugalingon, mga paningkamot sa mga 
tawo sa pagpundar sa ilang kaugalingong pagka- 
matarong nga bulag kang Kristo Jesus ug sa iyang 
halad lukat. Busa, ang pormal nga pagsunod sa Ba- 
laod sa Hudiyong relihiyosong mga pangulo ug sa 
uban maoy “patay nga mga buhat” tungod kay 
wala niini ang hinungdanong sangkap nga mao 
ang pagtuo. (Rom 9:30-33, 10:2-4) Tungod niini 
sila napandol kang Kristo Jesus, ang ‘Pangulong 
Ahente sa Diyos sa paghatag ug paghinulsol sa Is- 
rael ug kapasayloan sa mga sala, inay nga maghi- 
nulsol. (Buh 5:31-33, 10:43, 20:21) Ingon man usab 
ang pagsunod sa Balaod, nga daw kini padayon 
pang gipatuman, nahimong “patay nga mga bu- 
hat” human kini tumana ni Kristo Jesus. (Gal 2:16) 
Sa susama, ang tanang buhat nga mapuslanon 
unta mahimong “patay nga mga buhat” kon kini 
wala himoa tungod sa gugma, ang gugma sa Diyos 
ug gugma sa silingan. (1Co 13:1-3) Sa baylo, ang 
gugma kinahanglang makita “sa buhat” ug pinasu- 
kad “sa kamatuoran,” nga kaharmonya sa kabu- 
but-on ug mga dalan sa Diyos nga gipahayag ka- 
nato pinaagi sa iyang Pulong. (1Ju 3:18; 5:2, 3; Mat 
7:21-23; 15:6-9: Heb 4:12) Ang usa ka tawo nga tu- 
ngod sa pagtuo moliso ngadto sa Diyos pinaagi 
kang Kristo Jesus maghinulsol gikan sa tanang bu- 
hat nga tukmang isipong “patay nga mga buhat,” 
ug human niana maglikay niini, sa ingon ang 
iyang tanlag mahimong hininloan.---Heb 9:14. 

Ang bawtismo (pagtuslob sa tubig), gawas sa 
bawtismo ni Jesus, maoy usa ka simbolo nga gita- 
gana sa Diyos nga nalangkit sa paghinulsol alang 
niadtong anaa sa Hudiyohanong nasod (nga na- 
pakyas sa pagtuman sa pakigsaad sa Diyos sam- 
tang gipatuman pa kini) ug niadtong sa katawhan 
sa kanasoran nga "miliso” aron sa paghatag ug sag- 
radong pag-alagad sa Diyos.---Mat 3:11, Buh 2:38, 
10:45-48, 13:23, 24: 19:4: tan-awa ang BAWTISMO. 

Dili-mahinulsolon. Ang kakulang sa tinuod 
nga paghinulsol misangpot sa pagkadestiyero sa Is- 
rael ug Juda, sa duha ka kalaglagan sa Jerusalem, 
ug sa kataposan, sa bug-os nga pagsalikway sa Di- 
yos sa nasod. Sa dihang gibadlong, sila wala gayod 
mobalik sa Diyos apan padayong “nagabalik ngad- 
to sa dalan nga gidawat sa kadaghanan, sama sa 
usa ka kabayo nga nagadasdas ngadto sa panggu- 
batan.” (Jer 8:4-6; 2Ha 17:12-23: 2Cr 36:11-21, Luc 
19:41-44, Mat 21:33-43, 23:37, 38) Sanglit diha 

sa ilang kasingkasing dili nila buot nga maghinul- 
sol ug “mobalik,” ang ilang nadungog ug nakita 
wala maghatag kanila ug pagsabot ug kahibalo, 
usa ka “taptap” ang nagtabon sa ilang mga kasing- 
kasing. (Isa 6:9, 10, 2Co 3:12-18, 4:3, 4) Ang dili- 
matinumanon nga relihiyosong mga pangulo ug 
mga manalagna, ingon man ang bakak nga baba- 
yeng mga manalagna, nakaamot niini, nga nagpa- 
lig-on sa katawhan diha sa ilang kasaypanan. (Jer 
23:14, Eze 13:17, 22, 23, Mat 23:13, 15) Ang mga 
tagna sa Kristohanong Kasulatan nagtagna nga 
ang umaabot nga paglihok sa Diyos sa pagbadlong 
sa mga tawo ug sa pag-awhag kanila sa paghinul- 
sol isalikway usab sa daghan. Kini nagtagna nga 
ang mga butang nga ilang pagaantoson magpaga- 
hi ug magpayugot lamang kanila hangtod pa gani 
sa punto nga ilang pasipalahan ang Diyos, bisan 
tuod nga ang ilang kaugalingong pagsalikway sa 
iyang matarong nga mga dalan mao ang pangu- 
nang hinungdan sa tanan nilang mga kagul-anan 
ug mga hampak. (Pin 9:20, 21: 16:9, 11) Ang ma- 
ong mga tawo 'nagtigom ug kapungot alang sa 
ilang kaugalingon sa adlaw sa pagpadayag sa pag- 
hukom sa Diyos.'---Rom 2:5. 

Dili na maghinulsol. Kadtong '“tinuyo nga 
nagpakasala' human makadawat sa tukmang kahi- 
balo sa kamatuoran wala nay purohan nga maghi- 
nulsol, kay sila misalikway sa katuyoan mismo nga 
alang niana ang Anak sa Diyos namatay ug sa 
ingon miduyog niadtong mga nagsentensiya kani- 
ya sa kamatayon, nga samag 'naglansang pag- 
usab sa Anak sa Diyos alang sa ilang kaugali- 
ngon ug nagpakaulaw kaniya sa dayag.” (Heb 6: 
4-8: 10:26-29) Busa kini maoy sala nga dili mapa- 
saylo. (Mar 3:28, 29) Mas maayo pa unta alang ni- 
ini nga mga tawo kon “wala nila mahibaloi sa tuk- 
ma ang dalan sa pagkamatarong kay sa human 
nila kini mahibaloi sa tukma magpahilayo gikan sa 
balaang sugo nga gitugyan kanila.”---2Pe 2:20-22. 

Sanglit si Adan ug Eva maoy hingpit nga 
mga linalang, ug sanglit ang sugo sa Diyos kanila 
maoy tin-aw ug ilang nasabtan, dayag nga ang 
ilang pagkasala maoy tinuyo ug dili ikapasangil tu- 
ngod sa tawhanong kahuyangan o pagkadili-hing- 
pit. Busa, ang mga pulong sa Diyos ngadto kani- 
la human niana wala mag-awhag ug paghinulsol. 
(Gen 3:16-24) Ingon usab niana ang kahimtang sa 
espiritung linalang nga nag-aghat kanila sa pagre- 
belde. Ang iyang dulnganan ug ang dulnganan sa 
ubang mga linalang nga manulonda nga miduyog 
kaniya maoy walay-kataposang kalaglagan. (Gen 
3:14, 15, Mat 25:41) Si Judas, bisan tuod dili hing- 
pit, suod nga nakig-uban sa kaugalingong Anak sa 
Diyos apan nahimong maluibon, siya gihisgotan ni 
Jesus ingong “anak sa kalaglagan.” (Ju 17:12) Ang 
apostatang “tawo sa kalapasan” gitawag usab nga 

“anak sa kalaglagan.” (2Te 2:3, tan-awa ang ANTI- 
KRISTO, APOSTASYA, TAWO SA KALAPASAN.) Sa ingon 
usab, ang tanang giklasipikar ingong mahulagwa- 
yong “mga kanding” sa panahon sa harianong pag- 
hukom ni Jesus sa katawhan “mamahawa ngadto 
sa walay kataposang kalaglagan,” sila dili awhagon 
nga maghinulsol.---Mat 25:33, 41-46. 

Pagkabanhaw Magtaganag Kahigayonan. 
Sa kasukwahi, sa dihang nagpahayag ngadto sa pi- 
pila ka Hudiyohanong mga siyudad sa unang siglo, 
si Jesus naghisgot sa usa ka umaabot nga adlaw sa 
paghukom nga niana sila malangkit. (Mat 10:14, 
15; 11:20-24) Kana nagpasabot nga labing menos 
adunay pipila gikan sa maong mga siyudad ang 
pagabanhawon, ug bisan tuod nga tungod sa ilang 
kanhing dili-mahinulsolong tinamdan sila malis- 
dan pag-ayo sa paghinulsol, sila makabaton ug ka- 
higayonan nga magpakitag mapainubsanong pag- 
hinulsol ug “moliso” sa pagkakombertir ngadto sa 
Diyos pinaagi kang Kristo. Kadtong dili mobuhat 
niana makaagom ug walay kataposang kalaglagan. 
(Itandi ang Pin 20:11-15, tan-awa ang ADLAW SA 
PAGHUKOM.) Apan, kadtong misubay sa dalan nga 
sama sa kadaghanang mga eskriba ug mga Pari- 
seo, nga tinuyong nakig-away sa pagpadayag sa 
espiritu sa Diyos pinaagi kang Kristo, dili pagaban- 
hawon, ug sa ingon sila dili makakalagiw gikan 
sa paghukom sa Gehenna.'--Mat 23:13, 33, Mar 
3:22-30. 

Ang kriminal diha sa estaka. Ang kriminal 
diha sa estaka nga nagpakitag pagtuo kang Jesus, 
nga gilansang tupad kaniya, gisaaran nga mahiu- 
ban sa Paraiso. (Luc 23:39-43, tan-awa ang PARAI- 
so.) Bisan tuod gisabot sa pipila nga pinaagi niini 
nga saad gipasaligan ang kriminal ug kinabuhing 
walay kataposan, ang daghang teksto nga nahisgo- 
tan na wala magpamatuod niini. Bisan tuod iyang 
gidawat ang pagkasayop sa salaod nga iyang na- 
buhat kon itandi sa pagkainosente ni Jesus (Luc 
23:41), walay pamatuod nga nahimo na niining 
kriminal ang pagdumot sa pagkadaotan ug paghi- 
gugma sa pagkamatarong': sa iyang himalatyong 
kahimtang siya dili na “makaliso” ug makapatung- 
hag “mga buhat nga nahiangay sa paghinulsol”: 
siya wala pa mabawtismohi. (Buh 3:19: 26:20) Busa 
mopatim-aw nga sa iyang pagkabanhaw gikan sa 
mga patay siya hatagan ug kahigayonan sa pagsu- 
bay niini nga dalan.---Itandi ang Pin 20:12, 13. 


Sa unsang paagi ang Diyos, 
kinsa hingpit, “magbasol”? 


Sa kadaghanang kahimtang diin ang Hebreoha- 
nong nacham' gigamit sa diwa nga “pagbasol,” kini 
nagtumong kang Jehova nga Diyos. Ang Genesis 

6:6, 7 nag-ingon nga “si Jehova nagbasol nga iyang 
gibuhat ang mga tawo sa yuta, ug siya nasakitan 
diha sa iyang kasingkasing,” kay ang ilang pagka- 
daotan hilabihan gayod mao nga ang Diyos naka- 
hukom nga iyang paphaon sila gikan sa nawong 
sa yuta pinaagi sa tibuok-yutang Lunop. Kini dili 
mahimong magpasabot nga ang Diyos nagbasol 
sa diwa nga siya nasayop diha sa iyang pagla- 
lang, kay “hingpit ang iyang kalihokan.” (Deu 32: 
4,5) Ang pagbasol mao ang kaatbang sa makapa- 
lipayng pagkatagbaw ug pagmaya. Busa, lagmit 
gayod nga ang Diyos nagbasol nga human niya la- 
langa ang tawo, ang ilang panggawi nahimong da- 
otan kaayo nga tungod niana siya karon mapugos 
(ug makataronganong molihok) sa paglaglag sa ta- 
nang tawo gawas kang Noe ug sa iyang pamilya. 
Kay ang Diyos 'dili malipay sa kamatayon sa ta- 
wong daotan. ---Eze 33:11. 

Ang Cyclopeedia ni M'Clintock ug Strong nagko- 
mento: “Ang Diyos gikaingon nga naghinulsol [na- 
cham’, nagbasol], apan kini pagasabton lamang 
ingong pag-usab sa iyang pagpakiglabot ngadto sa 
iyang mga linalang, kini man pagtuga ug kaayo- 
han o pagpahamtang ug kadaot---ug kini nga kau- 
saban sa pagpakiglabot sa Diyos maoy gumikan sa 
pagkausab sa iyang mga linalang: ug busa, sa pag- 
sulti sumala sa pagsulti sa mga tawo, ang Di- 
yos ikaingon nga naghinulsol.” (1894, Tomo VII, 
p. 1042) Ang matarong nga mga sukdanan sa Di- 
yos nagpabiling mao gihapon, malig-on, walay-ka- 
usaban, dili-mabalhinon. (Mal 3:6; San 1:17) Walay 
sirkumstansiya nga makapausab sa iyang hunahu- 
na bahin niini, sa pagtalikod gikan niini, o sa pag- 
biya niini. Apan, ang tinamdan ug mga reaksiyon 
sa iyang intelihenteng mga linalang niining hing- 
pit nga mga sukdanan ug sa pagpadapat niini sa 
Diyos mahimong maayo o daotan. Kon maayo, kini 
makapahimuot sa Diyos: kon daotan, kini makapa- 
basol. Dugang pa, ang tinamdan sa linalang mahi- 
mong mausab gikan sa maayo ngadto sa daotan o 
sa daotan ngadto sa maayo, ug sanglit ang Diyos 
dili mag-usab sa iyang mga sukdanan aron ipahiu- 
yon kanila, ang iyang kalipay (ug mga panalangin) 
mahimong mausab ngadto sa pagbasol (ug pagdi- 
siplina o pagsilot) o kaha ang pagbasol mahimong 
kalipay. Busa, ang iyang mga paghukom ug mga 
desisyon dili gayod hininayak, mabalhinon, dili-ka- 
saligan, o sayop, sa ingon ang iyang panggawi 
dili gayod walay-katinoan o hiwi.--Eze 18:21-30, 
33:7-20. 

Ang usa ka magkukulon tingali magsugod sa 
paghimog usa ka matang sa sudlanan ug unya 
bag-ohon ang porma niini kon ang sudlanan “na- 
daot sa kamot sa magkukulon.” (Jer 18:3, 4) Pinaa- 
gi niini nga pananglitan si Jehova naghulagway, 
dili nga siya samag usa ka tawong magkukulon 

nga “nagdaot sa yutang-kulonon pinaagi sa iyang 
kamot,’ kondili, nga siya adunay awtoridad ingong 
Diyos ibabaw sa katawhan, awtoridad sa pagpaha- 
om sa iyang mga pagpakiglabot kanila sumala sa 
ilang pagsanong o dili pagsanong sa iyang pagka- 
matarong ug kaluoy. (Itandi ang Isa 45:9: Rom 
9:19-21.) Busa siya mahimong “magbasol sa kata- 
lagman nga iyang gihunahunang ipahamtang' sa 
usa ka nasod, o “magbasol sa maayo nga iyang gi- 
ingon sa iyang kaugalingon nga buhaton alang sa 
kaayohan niini, nga ang tanan nagdepende sa re- 
aksiyon sa nasod maylabot sa iyang kanhing mga 
pagpakiglabot niini. (Jer 18:5-10) Busa, dili kay na- 
sayop ang Dakong Magkukulon nga si Jehova kon- 
dili ang tawhanong “yutang-kulonon” mao ang na- 
kasinatig “metamorphosis” (pagkausab sa porma o 
mga bahin) labot sa kahimtang sa kasingkasing ni- 
ini, nga nakapabasol o nakausab sa pagbati ni Je- 
hova. 

Ingon niana ang kahimtang sa mga indibiduwal 
ingon man sa mga nasod, ug sanglit si Jehova nga 
Diyos naghisgot sa iyang “pagbasol' bahin sa pipila 
sa iyang mga alagad, sama kang Haring Saul, nga 
mitalikod gikan sa pagkamatarong, kana nagpaki- 
ta nga ang Diyos wala magpiho-daan sa umalabot 
niini nga mga tawo. (Tan-awa ang PAGKAHIBALO- 
DAAN, PAGBUOT-DAAN.) Ang pagbasol sa Diyos labot 
sa pagtipas ni Saul wala magpasabot nga ang pag- 
pili sa Diyos kaniya ingong hari maoy sayop ug tu- 
ngod niana angayng pagabasolan. Hinunoa, ang 
Diyos nagbasol tungod kay si Saul, ingong may ka- 
gawasan sa pagpili, wala mopahimulos sa talagsa- 
ong pribilehiyo ug kahigayonan nga gihatag kani- 
ya sa Diyos, ug tungod kay ang pagkausab ni Saul 
nagkinahanglan sa pag-usab sa mga pakiglabot sa 
Diyos kaniya.-- 1Sa 15:10, 11, 26. 

Ang manalagna nga si Samuel, sa pagpahayag 
sa grabeng paghukom sa Diyos labot kang Saul, 
nag-ingon nga “ang Halangdon sa Israel dili mag- 
bakak, ug dili Siya magbasol, kay dili Siya yutan- 
ong tawo nga magbasol.” (1Sa 15:28, 29) Ang yu- 
tan-ong mga tawo sagad nga dili matinud-anon sa 
ilang pulong, dili motuman sa ilang mga saad, o 
dili mosunod sa mga kondisyones sa ilang mga ka- 
sabotan, ingong dili hingpit, sila masayop sa pag- 
hukom, nga tungod niana sila magbasol. Ang Di- 
yos dili gayod ingon niana.---Sal 132: 11, Isa 45:23, 
24: 55:10, 11. 

Ang pakigsaad sa Diyos nga gihimo tali sa Diyos 
ug sa “tanang unod” human sa Lunop, pananglitan, 
bug-os nga naggarantiya nga ang Diyos dili na ga- 
yod magpalunop pag-usab sa tibuok yuta. (Gen 
9:8-17) Busa, walay posibilidad nga usbon sa Diyos 
kini nga pakigsaad o 'basolan kini.” Sa susama, sa 
iyang pakigsaad kang Abraham, ang Diyos “nangi- 
labot uban ang usa ka panumpa” ingong “usa ka le- 

gal nga garantiya” aron “ipasundayag nga mas 
dagaya ang pagkadili-mausab sa iyang katuyoan 
ngadto sa mga manununod sa saad,” ang iyang 
saad ug ang iyang panumpa ingong “duha ka bu- 
tang nga walay pagkausab nga niini dili gayod ma- 
himo nga mamakak ang Diyos.” (Heb 6:13-18) Ang 
gipanumpaang pakigsaad sa Diyos ngadto sa iyang 
Anak alang sa usa ka pagkasaserdote nga sama ni- 
anang kang Melquisedek maoy butang nga dili 
usab “pagabasolan sa Diyos.--Heb 7:20, 21, Sal 
110:4; itandi ang Rom 11:29. 

Apan, sa pagpahayag ug saad o sa paghimog pa- 
kigsaad, ang Diyos mahimong maglatid ug mga 
kinahanglanon, mga kondisyon nga angayng tu- 
manon niadtong gisaaran o gipakigsaaran. Siya 
misaad sa Israel nga sila mahimong iyang “linaing 
katigayonan” ug “usa ka gingharian sa mga saser- 
dote ug usa ka balaan nga nasod,” kon sila hugot 
nga magasugot sa iyang tingog ug magatuman sa 
iyang pakigsaad. (Ex 19:5, 6) Ang Diyos nagmati- 
nud-anon sa iyang pakigsaad, apan ang Israel na- 
pakyas, sila milapas niana nga pakigsaad sa dag- 
hang higayon. (Mal 3:6, 7; itandi ang Neh 9:16-19, 
26-31.) Busa, sa dihang sa kataposan ang Diyos 
nagnulo niana nga pakigsaad iyang gihimo kini 
uban ang bug-os nga hustisya, nga ang mabasol sa 
dili pagkatuman sa iyang saad mao mismo ang na- 
kasalang mga Israelinhon.---Mat 21:43, Heb 8:7-9. 

Sa samang paagi ang Diyos mahimong “magba- 
sol” ug “mobiya” gikan sa pagpahamtang ug silot sa 
dihang ang iyang pasidaan sa maong buhat maka- 
pausab sa tinamdan ug panggawi sa mga nakasa- 
la. (Deu 13:17, Sal 90:13) Sila mibalik kaniya ug 
siya “mibalik” kanila. (Zac 8:3, Mal 3:7) Imbes nga 
'masakitan, siya karon magmaya, kay wala siyay 
kalipay sa pagpahamtang ug kamatayon sa mga 
makasasala. (Luc 15:10: Eze 18:32) Bisan tuod siya 
dili motipas gikan sa iyang matarong nga mga suk- 
danan, ang Diyos motabang aron ang mga tawo 
makabalik ngadto kaniya: gidasig sila nga himoon 
kini. Siya malulotong nagdapit kanila nga mobalik, 
nga “nagbukhad sa iyang mga kamot” ug nag- 
ingon pinaagi sa iyang mga hawas, “Palihog, tali- 
kod kamo, .. . aron ako dili magpahinabog kata- 
lagman kaninyo,” “Palihog, ayaw buhata kining 
matanga sa dulumtanang butang nga akong gi- 
dumtan.” (Isa 65:1, 2; Jer 25:5, 6: 44:4, 5) Siya 
naghatag ug igong panahon aron sila mag-usab 
(Neh 9:30: itandi ang Pin 2:20-23) ug nagpakitag 
dakong pagkamapailobon ug pagkamainantoson, 
sanglit “siya wala magtinguha nga adunay malag- 
lag apan nagtinguha nga ang tanan makakab-ot sa 
paghinulsol.” (2Pe 3:8, 9, Rom 2:4, 5) Usahay malu- 
loton niyang gitino nga ang iyang mensahe maoy 
inubanag gamhanang mga buhat, o mga milagro, 
nga nagpamatuod nga gikan sa Diyos ang bulu- 

haton sa iyang mga mensahero ug nakatabang 
nga mapalig-on ang pagtuo niadtong mga nami- 
naw. (Buh 9:32-35) Sa dihang ang iyang mensahe 
dili sundon, siya magpahamtang ug disiplina, siya 
magkuha sa iyang pabor ug panalipod, sa ingon 
magtugot sa mga dili-mahinulsolon nga makaa- 
gom ug kawalad-on, gutom, pag-antos sa pagdaog- 
daog gikan sa ilang mga kaaway. Kini lagmit ma- 
kapaamgo kanila, magpasig-uli sa ilang hustong 
pagkahadlok sa Diyos, o makapamatngon kanila 
nga ang ilang ginahimo maoy kabuangan ug nga 
ang ilang mga prinsipyo maoy sayop.---2Cr 33:10- 
13, Neh 9:28, 29, Am 4:6-11. 

Apan, ang iyang pailob adunay kinutoban, ug 
kon kini mosangko na sa kinutoban siya 'kapoyan 
na sa pagbasol': nan ang iyang desisyon sa pagsi- 
lot dili na mausab. (Jer 15:6, 7: 23:19, 20, Lev 
26:14-33) Siya dili na lamang basta “maghuna- 
huna” o “maglalang” ug katalagman batok kanila 
(Jer 18:11: 26:3-6) apan miabot na sa usa ka dili- 
mabakwi nga desisyon.---2Ha 23:24-27, Isa 43:13, 
Jer 4:28, Sof 3:8, Pin 11:17, 18. 

Ang pagkaandam sa Diyos sa pagpasaylo sa mga 
mahinulsolon, ingon man ang iyang maluluy-ong 
paghatag ug kahigayonan nga mapasaylo bisan pa 
ang sublisubli nga mga kasal-anan, nagsilbing su- 
londan alang sa tanan niyang mga alagad.---Mat 
18:21, 22, Mar 3:28, Luc 17:3, 4, 1Ju 1:9, tan-awa 
ang PASAYLO, PAGPASAYLO. 


PAGHUGAS SA MGA KAMOT, PAGHU- 
NAW. Inay ituslob sa usa ka sudlanan nga puno 
sa tubig, sa karaang kapanahonan ang mga kamot 
sagad hugasan pinaagi sa pagbubo ug tubig ngan- 
ha niini. Dayon ang hugaw nga tubig masawod sa 
usa ka sudlanan o palanggana diin gipatungod ang 
mga kamot.--Itandi ang 2Ha 3:11. 

Ang Balaod naglatid nga ang mga saserdote 
maghugas sa ilang mga kamot ug mga tiil diha sa 
dulang nga tumbaga nga nahimutang tali sa sang- 
tuwaryo ug sa halaran sa dili pa sila moalagad sa 
halaran o mosulod sa tolda nga tagboanan. (Ex 
30:18-21) Ang Balaod nag-ingon usab nga kon ang 
usa ka tawong gipatay nakaplagan ug imposible 
ang pagtino kon kinsa ang mamumuno, ang mga 
ansiyano sa siyudad nga kinadul-an sa nahimuta- 
ngan sa tawong gipatay magdalag usa ka batang 
baka, nga wala pa magamit sa pagtrabaho o wala 
pa masangoni ug yugo, ngadto sa bul-oganang 
walog nga may nagaagay nga tubig ug didto bali- 
on ang liog niini. Human niini, ang mga ansiyano 
manghunaw sa ilang mga kamot ibabaw sa batang 
baka, nga nagpailang sila inosente maylabot niini 
nga pagbuno. (Deu 21:1-8) Dugang pa, sumala sa 
Balaod, ang usa ka tawo mahimong mahugaw kon 
mahikapan sa usa ka tawo nga may inagas nga 
wala makapanghunaw.--Lev 15:11. 

Gitinguha ni David ang mga kamot nga mahinlo 
sa moral aron makasimba atubangan sa halaran ni 
Jehova. (Sal 26:6) Sa laing bahin, aron mahigawas 
sa pagkasad-an sa dugo labot sa kamatayon ni Je- 
sus, si Pilato nanghunaw sa iyang mga kamot atu- 
bangan sa katawhan. Apan bisan pa niini dili ga- 
yod siya mahigawas sa iyang tulubagon labot sa 
kamatayon ni Jesus, sanglit siya ang adunay awto- 
ridad sa pagdesisyon, dili ang naninggit nga ma- 
gubtanong panon sa katawhan.---Mat 27:24. 

Ang mga eskriba ug mga Pariseo sa unang sig- 
lo K.P. naghatag ug dakong pagtagad sa paghunaw 
sa mga kamot ug nakiglalis kang Jesu-Kristo labot 
niini tungod kay gilapas kuno sa iyang mga tinun- 
an ang mga tradisyon sa mga tawo sa kakaraanan 
sanglit wala man sila manghunaw sa ilang mga 
kamot sa dihang hapit nang mangaon. Dili kini kay 
ordinaryong paghugas lamang sa kamot aron sa 
paghinlo niini kondili kini maoy usa ka rituwal nga 
seremonyas. “Ang mga Pariseo ug ang tanang Hu- 
diyo dili mokaon gawas kon makapanghunaw sila 
sa ilang mga kamot hangtod sa siko.” (Mar 7:2-5, 
Mat 15:2) Gipakasama sa Babilonyanhong Talmud 
(Sotah 4b) ang tawong mikaon nga wala manghu- 
naw sa usa ka tawo nga nakighilawas sa usa ka bi- 
gaon, ug kini nag-ingon nga ang tawong nagbale- 
wala sa paghunaw sa kamot “pagalukahon gikan sa 
kalibotan.”---Tan-awa ang PAGKALIGO. 


PAGHUGAS SA MGA TIIL. Usa ka buhat 
sa pag-abiabi nga kasagaran himoon sa dili pa ma- 
ngaon diha sa sagad mainit nga klima sa karaang 
Tungang Sidlakan, diin nabatasan sa mga tawo 
nga magsul-ob ug bukas nga mga sandalyas, mo- 
lakaw diha sa ugang yuta, ug mopanaw nga mag- 
baktas diha sa abogong mga dalan. Sa panimalay 
sa komon nga mga tawo, ang tagbalay magtagana 
sa gikinahanglang mga sudlanan ug sa tubig, ug 
ang mga bisita maghugas sa ilang kaugalingong 
mga tiil. (Huk 19:21) Ang adunahang tagbalay sa- 
gad magsugo sa iyang ulipon nga maoy mohugas 
sa tiil, ug kini giisip nga usa ka ubos nga tra- 
baho. Gipaila ni Abigail ang iyang pagkaandam 
nga mosugot sa tinguha ni David nga siya mahi- 
mong iyang asawa pinaagi sa pag-ingon: “Ania ang 
imong ulipong babaye ingon nga sulugoong baba- 
ye aron sa paghugas sa mga tiil sa mga sulugoon 
sa akong ginoo.” (1Sa 25:40-42) Ilabinang pagpaki- 
ta sa pagkamapainubsanon ug pagkamabination 
alang sa mga dinapit kon ang tagbalay personal 
nga mohugas sa mga tiil sa mga bisita. 

Ang paghugas sa mga tiil dili lamang maoy pag- 
pakita sa pagkamaabiabihon sa tagbalay ngadto sa 
iyang dinapit kondili nabatasan usab nga hugasan 
kini sa dili pa matulog ang usa ka tawo. (Aw 5:3) 
Makailikag ilabina ang sugo nga ang Levihanong 
mga saserdote kinahanglang maghugas sa ilang 

mga tiil ug mga kamot sa dili pa mosulod sa taber- 
nakulo o sa dili pa moalagad diha sa halaran.---Ex 
30:17-21, 40:30-32. 

Sa dihang si Jesu-Kristo dinhi sa yuta, ang usa 
ka tagbalay tingali magtanyag sa iyang dinapit ug 
tubig alang sa paghugas sa mga tiil, mohalok kani- 
ya, ug maghiso ug lana sa iyang ulo. Wala himoa ni 
Simon nga Pariseo kining tulo ka kapahayagan sa 
pagkamaabiabihon samtang nag-abiabi kang Je- 
sus. Busa, sa dihang ang usa ka naghilak nga ma- 
kasasalang babaye nagbasa sa mga tiil ni Jesus pi- 
naagi sa iyang mga luha, nagpahid niini pinaagi sa 
iyang buhok, mihalok sa iyang mga tiil, ug dayon 
naghaplas niini sa pinahumotan nga lana, si Kristo 
mipunting sa mga butang nga wala mahimo ni Si- 
mon ug dayon misulti sa babaye: “Ang imong mga 
sala gipasaylo na.”--Luc 7:36-50. 

Gihugasan ni Jesu-Kristo ang mga tiil sa iyang 
mga apostoles sa kataposang gabii sa iyang yutan- 
ong kinabuhi, sa Nisan 14, 33 K.P., nga nagbuhat 
niini aron magtudlo kanila ug usa ka pagtulon-an 
ug "magtagana ug sumbanan, inay aron sa pag- 
establisar sa usa ka seremonyas. (Ju 13:1-16) Dihay 
mga panaglalis taliwala sa mga apostoles kon kinsa 
kanila ang labing dako. Bisan sa ulahi nianang gab- 
hiona, human nga nahugasan na niya ang ilang 
mga tiil, sila adunay laing mainit nga panaglalis 
kon kinsa gayod ang labing dako. (Luc 22:24-27) 
Apan ang gihimo ni Jesus dili daling makalimtan. 
Nianang gabhiona si Jesus ug ang mga apostoles 
migamit lamang ug usa ka lawak ug dili sila mga 
dinapit sa usa ka tawo. Busa, niadtong higayo- 
na walay mga sulugoon nga makahugas sa ilang 
mga tiil, nga mao gayod unta ang himoon kon sila 
mga dinapit pa. Walay usa sa mga apostoles ang ki- 
nabubut-ong mihimo niining ubos nga pag-alagad 
alang sa uban. Hinunoa, sa usa ka hustong higayon 
panahon sa pagpangaon, si Jesus mitindog, mihik- 
lin sa iyang panggawas nga mga besti, nagtapis ug 
toalya, nagbutang ug tubig sa palanggana, ug gihu- 
gasan ang ilang mga tiil. Sa ingon iyang gipa- 
kita nga diha sa pagkamapainubsanon ang ma- 
tag usa kinahanglang mahimong sulugoon sa uban 
ug kinahanglang magpakitag gugma sa praktikal 
nga mga paagi, nga mobuhat ug mga butang alang 
sa kaayohan sa uban. Gihimo kini sa Kristoha- 
nong mga tagbalay, ingon sa makita sa paghisgot 
ni apostol Pablo sa maabiabihong buhat sa paghu- 
gas sa tiil nga lakip sa ubang maayong mga bu- 
hat nga gihimo sa Kristohanong mga babayeng 
balo. (1Ti 5:9, 10) Ang Kristohanon Gregong Ka- 
sulatan wala magtala sa seremonyal nga paghu- 
gas sa mga tiil ingong kinahanglanon alang sa 
mga Kristohanon. Bisan pa niana, ang panig-ing- 
nan nga gipakita ni Jesu-Kristo sa pagbuhat niini 
nagsilbing pahinumdom sa mga Kristohanon sa 
pag-alagad sa ilang mga igsoon sa mahigugmaong 

paagi, bisan sa ginagmayng mga paagi ug pinaagi 
sa paghimo ug ubos nga mga buluhaton alang ka- 
nila.--Ju 13:34, 35, tan-awa ang PAGKALIGO. 


PAGHUKOM. Tan-awa ang HUDISYAL NGA MGA 
HUKOM. 


PAGHUNAW. Tan-awa ang PAGHUGAS SA MGA 
KAMOT, PAGHUNAW. 


PAGHUSAY. Tan-awa ang LEGAL NGA KASO. 


PAGIEL [Pakigtagbo sa Diyos]. Pangulo sa tribo 
ni Aser didto sa kamingawan, anak nga lalaki ni 
Okran. (Num 1:13, 16) Siya mitabang kang Moises 
sa paghimo sa unang pagsenso sa Israel, mitanyag 
sa iyang halad sa dihang gihimo ang inagurasyon 
sa halaran sa tabernakulo, ug nangulo sa kasunda- 
lohan sa iyang tribo.--Num 1:4, 5, 13, 17-19, 2:27, 
28; 7:11, 72-77, 10:26. 


PAG-INSPIRAR. Tan-awa ang PaGDasiG, PAG- 
INSPIRAR. 


PAGKAAPULI. Ang ideya sa pagkawalay ka- 
takos sa pagpatungha ug mga anak gipakita sa 
Hebreohanong mga pulong nga ‘aqar’ (“apuli”: Gen 
11:30) ug galimudh' (“baog ”: Isa 49:21). Dugang pa, 
sa Proverbio 30:16, ang pagkaapuli sa literal gihu- 
bit ingong “pugong sa tagoangkan.” (Ftn sa Rbi8) 
Ang Gregong pulong alang sa “apuli” maoy stei'- 
ros. (Luc 1:7, 36) Ang pagkaapuli gihisgotan usab 
ingong “pagkapatay sa tagoangkan.”---Rom 4:19. 

Ang orihinal nga mando ni Jehova kang Adan ug 
Eva, nga sa ulahi gisubli ngadto sa mga anak ni 
Noe, naglakip sa sugo, “Magmabungahon ug mag- 
daghan kamo.” (Gen 1:28, 9:7) Busa ang kapakya- 
san sa usa ka minyong babaye sa pagpatung- 
hag mga anak gilantaw sa karaang mga panahon 
ingong usa ka kaulawan, usa ka kasakitan, usa ka 
silot, usa sa kinadak-ang kaalaotan. “Hatagi ako ug 
mga anak kay kon dili ako mahimong patayng ba- 
baye,” si Raquel nangamuyo sa iyang bana nga si 
Jacob.--Gen 30:1. 

Nga si Jehova makahimo sa usa ka babayeng 
apuli nga magmabungahon gipakita sa mga pu- 
long ni Jacob ngadto kang Raquel: “Anaa ba ako sa 
dapit sa Diyos, nga nagpugong sa bunga sa imong 
tiyan gikan kanimo?” Sa kataposan, kita gisultihan, 
“Ang Diyos nahinumdom kang Raquel, ug gidu- 
ngog ug gitubag siya sa Diyos sa pagkaagi nga 
iyang gibuksan ang iyang tagoangkan. Ug siya 
nagmabdos ug nanganak ug usa ka anak nga lala- 
ki.” (Gen 30:2, 22, 23) Ang ubang mga kahimtang 
nga nagpasundayag sa gahom ni Jehova sa pagha- 
tag ug mga anak ngadto sa mga babayeng nakasi- 
natig kinaiyanhong pagkaapuli sa taas nga yugto 
sa panahon mao: si Sara (Gen 11:30, 17:19: 21:1, 2): 
si Rebeca (Gen 25:21), ang inahan ni Samson (Huk 


PAGKABALAAN, PAGBALAAN 


13:2, 3); si Ana (1Sa 1:10, 11: 2:5), ang usa ka ba- 
bayeng Sunaminhon (2Ha 4:14-17): ug si Elisabet 
(Luc 1:7, 36). Uban sa panalangin ni Jehova, ang 
mga Israelinhon sa panahon sa ilang pagpuyo sa 
Ehipto nagmabungahon pag-ayo nga tungod niini 
ang mga Ehiptohanon nangahadlok, nga naghuna- 
hunang sa dili madugay malabwan sila sa gidag- 
hanon. (Ex 1:7-12, 18-21) Si Jehova gipasidunggan 
usab tungod sa pagsabak ni Ruth nga katigulangan 
ni David.---Ru 4: 13. 

Sa dihang ihikaw ni Jehova ang iyang panala- 
ngin, bisan ang yuta mahimong umaw ug awaaw. 
Sa laing bahin, uban sa panalangin sa Diyos, ang 
yuta makapatunghag dagayang abot. (Lev 26:3-5) 
Sa susama, uban sa dagayang panalangin ni Jeho- 
va, kini gisaad, “walay babayeng makuhaan o ba- 
bayeng apuli diha sa imong yuta.” (Ex 23:26, Deu 
7:13, 14; 28:4, 11: Sal 127:3-5, 128:3) Sa kasukwa- 
hi, si Jehova, sa usa ka okasyon, 'nagtak-op pag- 
ayo sa tanang tagoangkan' sa balay ni Abimelek sa 
dihang siya naghunahuna sa pagkuha kang Sara 
ingong asawa.---Gen 20:17, 18. 

Tungod sa grabeng kasakitan nga gitagna nga 
modangat sa unang-siglong Jerusalem, si Jesus 
miingon nga ang “mga babayeng apuli” magmali- 
payon, mahupayan, nga dili mabalaka nga makita 
ang ilang mga anak nga mag-antos.---Luc 23:29. 

Si Isaias ug ang salmista nagtagna sa usa ka ba- 
bayeng apuli kansang pagkatinamay ug kaulawan 
mahikalimtan, kay siya magpatunghag daghang 
mga anak, nga ang tanan kanila pagatudloan ni Je- 
hova. (Sal 113:9; Isa 54:1-15) Si apostol Pablo nag- 
padapat sa mga pulong ni Isaias ngadto sa “ba- 
bayeng gawasnon,” nga mao, “ang Jerusalem sa 
itaas.”--Gal 4:26-31. 


PAGKABAKOL. Tan-awa ang BAKOL, PIANG. 


PAGKABALAAN, PAGBALAAN. Ang ka- 
himtang o kinaiyahan sa usa nga balaan, ang paa- 
gi o proseso sa paghimong balaan, pagbulag, o 
paglain alang sa pag-alagad o paggamit ni Je- 
hova nga Diyos. Ang pagkabalaan nagkahulogan 
ug “relihiyoso nga kahinlo o kaputli, pagkasagra- 
do.” Ang “pagbalaan” nagtumong sa buhat nga tu- 
ngod niana ang pagkabalaan napahinabo, nada- 
yag, o nahuptan. Dugang pa, ang orihinal nga 
Hebreohanong pulong nga go dhesh adunay ide- 
ya sa pagkalinain, pagkaeksklusibo, o pagkaba- 
laan ngadto sa Diyos, kinsa maoy balaan, usa 
ka kahimtang nga gigahin alang sa pag-alagad 
sa Diyos. Sa Kristohanon Gregong Kasulatan, ang 
mga pulong nga gihubad nga “balaan” (hagios) 
ug “pagkabalaan” (hagiasmos' [usab, “pagbalaan']: 
hagi-o'tes, ha:gi-ossy ne) nagtumong usab sa pagka- 
linain alang sa Diyos, kini usab gigamit sa pagtu- 
mong sa pagkabalaan ingong usa ka hiyas sa Diyos 

ug sa kaputli o pagkahingpit sa personal nga pang- 
gawi sa usa ka tawo. 

Ang pagtagad sa paggamit niini nga mga pu- 
long diha sa orihinal nga mga pinulongan makata- 
bang aron mas masabtan kini nga ulohan. Kining 
mga pulonga gipadapat diha sa Kasulatan ngadto 
(1) kang Jehova nga Diyos, (2) sa Balaang Espiritu, 
(3) kang Jesu-Kristo, (4) sa mga manulonda, (5) sa 
ubang mga tawo, (6) sa mga dapit, (7) sa mga bu- 
tang, (8) sa mga yugto sa panahon o mga okasyon, 
ug (9) sa mga gipanag-iya nga yuta. Usahay ang 
Hebreohanong pulong alang sa “pagbalaan” giga- 
mit diha sa diwa sa pag-andam o sa paghimo sa ka- 
ugalingon nga andam o anaa sa angayan nga ka- 
himtang. Gisugo ni Jehova si Moises nga sultihan 
ang nagbagulbol nga mga Israelinhon: “Balaana 
ang inyong kaugalingon alang ugma, kay kamo 
magakaon gayod ug karne.” (Num 11:18) Sa wala 
pa motabok ang Israel sa Suba sa Jordan, si Josue 
nagsugo: “Balaana ang inyong kaugalingon, kay 
ugma si Jehova mobuhat ug katingalahang mga 
butang sa inyong taliwala.” (Jos 3:5) Sa tanang ka- 
himtang kini nga termino adunay relihiyoso, espi- 
rituwal, ug moral nga kahulogan. Kini mahimong 
magpasabot sa pagpahilayo gikan sa bisan unsang 
butang nga dili makapahimuot kang Jehova o dao- 
tan sa iyang mga mata, lakip ang pisikal nga kahu- 
gawan. Ang Diyos miingon kang Moises: “Adtoa 
ang katawhan, ug balaana sila karong adlawa ug 
ugma, ug sila kinahanglang maglaba sa ilang mga 
kupo... . kay sa ikatulo nga adlaw si Jehova ma- 
naog atubangan sa mga mata sa tanang katawhan 
diha sa Bukid sa Sinai.” (Ex 19:10, 11) Kini nga pu- 
long gigamit nga nagkahulogang pagputli o pag- 
hinlo, sama sa 2 Samuel 11:4, nga mabasa: “Siya 
nagbalaan sa iyang kaugalingon gikan sa iyang ka- 
hugawan."” 

Gisultihan ni Jehova ang Israel nga sila angay 
nga bulag gikan sa mga nasod sa kalibotan ug hin- 
lo gikan sa ilang mga batasan, siya naghatag sa Is- 
rael ug mga balaod sa paglain kanila, lakip ang 
mga balaod nga nagtino kon unsay hinlo o dili-hin- 
lo nga kaonon. Dayon siya naghatag kanila sa ka- 
tarongan: “Kay ako mao si Jehova nga inyong Di- 
yos, ug balaanon ninyo ang inyong kaugalingon 
ug kamo magmabalaan, tungod kay ako balaan.” 
-Iev 11:44. 

(1) Jehova nga Diyos. Ang hiyas nga pagka- 
balaan iya ni Jehova. (Ex 39:30, Zac 14:20) Si Kris- 
to Jesus nagtawag kaniya ingong “Amahan nga 
Balaan.” (Ju 17:11) Silang atua sa langit gipakita 
nga nagpahayag: “Balaan, balaan, balaan si Jehova 
sa mga panon,” nga nagpasidungog kaniya sa pag- 
kabalaan, sa kahinlo diha sa kinalabwang sukod. 
(Isa 6:3; Pin 4:8, itandi ang Heb 12:14.) Siya mao 
ang Labing Balaang Usa, nga labaw sa tanang 

uban pa maylabot sa pagkabalaan. (Pr 30:3, din- 
hi ang plural nga porma sa Hebreohanong pu- 
long nga gihubad nga “Labing Balaan” gigamit sa 
pagpaila sa pagkahamili ug pagkahalangdon.) Ang 
mga Israelinhon kanunayng gipahinumdoman nga 
si Jehova mao ang Tinubdan sa tanang pagka- 
balaan sa dihang ilang makita ang mga pulong 
nga “Ang pagkabalaan iya ni Jehova” nga gikulit 
diha sa sinawng plaka nga bulawan diha sa pu- 
rong sa hataas nga saserdote. Kini nga plaka gita- 
wag nga “ang balaang ilhanan sa pagpahinungod,” 
nga nagpakitang ang hataas nga saserdote gipinig 
alang sa usa ka pag-alagad nga linain ang pagka- 
balaan. (Ex 28:36, 29:6) Sa awit sa kadaogan ni 
Moises human sa pagkaluwas latas sa Pulang Da- 
gat, ang Israel miawit: “Kinsa taliwala sa mga diyos 
ang sama kanimo, Oh Jehova? Kinsa ang sama ka- 
nimo, nga nagpamatuod nga mahimayaon sa pag- 
kabalaan?” (Ex 15:11, 1Sa 2:2) Ingong dugang ga- 
rantiya sa pagtuman sa iyang pulong, si Jehova 
nanumpa pa gani pinaagi sa iyang pagkabalaan. 
--Am 4:2. 

Si Jehova nga Diyos maoy balaan ug bug-os nga 
hinlo. Ingong Maglalalang ug Unibersohanong So- 
berano, siya adunay katungod sa bug-os nga pag- 
simba gikan sa tanan niyang mga linalang. Busa 
siya nag-ingon nga iyang ipasundayag ang iyang 
pagkabalaan, ug molihok aron sa pagbalaan sa 
iyang kaugalingon ug sa iyang ngalan atubangan 
sa mga mata sa tanang linalang: “Ako magapada- 
ko gayod sa akong kaugalingon ug magabalaan sa 
akong kaugalingon ug magapaila sa akong kaugali- 
ngon atubangan sa mga mata sa daghang kanaso- 
ran, ug sila makaila gayod nga ako mao si Jehova.” 
--Fze 38:23. 

Ang ngalan sa Diyos maoy sagrado, nga nahi- 
mulag gikan sa tanang kahugawan. (1Cr 16:10, Sal 
111:9) Kadtong buot makaangkon sa iyang pag- 
uyon, ug sa kinabuhi, kinahanglang “magabalaan” 
kaniya ug sa iyang ngalan, buot ingnon, sila ki- 
nahanglang maghupot sa maong ngalan diha sa 
hustong dapit niini ingong bulag ug mas hataas 
kay sa tanang ubang mga ngalan. (Lev 22:32, Isa 
8:13; 29:23) Ang pagpasipala sa iyang ngalan takos 
sa silot nga kamatayon. (Lev 24:10-16, 23: Num 
15:30) Gitudloan ni Jesus ang iyang mga sumusu- 
nod nga iampo ingong ang labing unang butang: 
“Amahan namo nga anaa sa mga langit, pagabala- 
anon [o, “huptang sagrado, isipong balaan”] unta 
ang imong ngalan.”--Mat 6:9, ftn sa Rbis. 

Sanglit si Jehova nga Diyos mao ang Tigmugna 
sa tanang matarong nga mga prinsipyo ug mga 
balaod (San 4:12) ug mao ang pasukaranan sa ta- 
nang pagkabalaan, si bisan kinsa o ang bisan un- 
sang butang nga balaan nahimong balaan tungod 
sa pagkalangkit kang Jehova ug sa iyang pagsim- 

ba. Ang usa ka tawo dili makabaton ug pagsabot o 
kaalam gawas kon siya adunay kahibalo sa Labing 
Balaang Usa. (Pr 9:10) Si Jehova mahimong simba- 
hon lamang diha sa pagkabalaan. Ang usa nga 
nag-angkong nagasimba kaniya apan nagabuhat 
sa kahugawan maoy dulumtanan sa iyang panan- 
aw. (Pr 21:27) Sa dihang gitagna ni Jehova nga 
iyang hinloan ang dalan alang sa iyang katawhan 
sa pagbalik sa Jerusalem gikan sa pagkadestiyero 
sa Babilonya, siya miingon: “Kini tawgong Dalan sa 
Pagkabalaan. Ang mga mahugaw dili moagi nia- 
na.” (Isa 35:8) Ang gamayng nahibilin nga mibalik 
niadtong 537 W.K.P. naghimo niana sa kinasingka- 
sing gayod aron ipasig-uli ang matuod nga pag- 
simba, uban ang husto ug balaan nga mga motibo, 
dili tungod sa politikal o hinakog nga mga hinung- 
dan.---Itandi ang tagna diha sa Zac 14:20, 21. 

(2) Balaang Espiritu. Ang aktibong puwersa 
o espiritu ni Jehova maoy ubos sa iyang pagkontrol 
ug kanunayng nagpalampos sa iyang katuyoan. 
Kini maoy hinlo, putli, sagrado, ug gilain alang sa 
mapuslanong paggamit sa Diyos. Busa kini gitawag 
nga “balaang espiritu” ug “espiritu sa pagkabalaan.” 
(Sal 51:11: Luc 11:13, Rom 1:4, Efe 1:13) Ang bala- 
ang espiritu nga nagalihok diha sa usa ka tawo 
maoy usa ka puwersa alang sa pagkabalaan o ka- 
hinlo. Ang bisan unsang kahugawan o daotang 
panggawi maoy usa ka pagsukol o 'pagpaguol' nia- 
na nga espiritu. (Efe 4:30) Bisan tuod kini dili per- 
sona, ang balaang espiritu maoy kapahayagan sa 
balaang personalidad sa Diyos ug busa mahimong 
'mapaguol.” Ang pagbatasan sa bisan unsang dao- 
tan nga buhat “makapalong sa kalayo sa espiritu.” 
(1Te 5:19) Kon ang maong batasan magpadayon, 
ang balaang espiritu sa Diyos, sa ingon, “masaki- 
tan, ug kini mahimong mosangpot sa pagkahimo 
sa Diyos nga kaaway sa usa nga masuklanon. (Isa 
63:10) Ang usa ka tawo nga nagpaguol sa balaang 
espiritu lagmit moabot pa sa punto nga iyang pa- 
sipalahan kini, nga ang maong sala matod ni Jesu- 
Kristo dili mapasaylo niining presenteng sistema sa 
mga butang ni nianang sa umaabot.--Mat 12:31, 
32, Mar 3:28-30, tan-awa ang ESPIRITU. 

(3) Jesu-Kristo. Si Jesu-Kristo, sa linain nga 
diwa, maoy Balaang Usa sa Diyos. (Buh 3:14, Mar 
1:24: Luc 4:34) Ang iyang pagkabalaan naggikan 
sa iyang Amahan sa dihang gilalang siya ni Jeho- 
va ingon nga iyang bugtong nga Anak. Iyang pa- 
dayon nga gihuptan ang iyang pagkabalaan ingong 
labing suod sa iyang Amahan didto sa mga langit. 
(Ju 1:1, 8:29, Mat 11:27) Sa dihang ang iyang kina- 
buhi gibalhin ngadto sa tagoangkan sa ulay nga 
babayeng si Maria, siya natawo ingong usa ka ba- 
laan nga tawhanong Anak sa Diyos.---Luc 1:35. 

Gipili ni Jehova nga Diyos ang iyang bugtong 
nga Anak ug gipadala siya sa yuta aron buhaton 

ang linaing buluhaton alang sa ngalan sa Diyos ug 
sa pagtugyan sa iyang kinabuhi ingong usa ka lu- 
kat alang sa katawhan. Apan wala siya dawata ug 
tahora sa Hudiyohanong nasod ingong mao ang pi- 
nadala, hinunoa, ilang gidumilian ang iyang pag- 
kaanak ug ang iyang posisyon labot sa iyang Ama- 
han. Siya mitubag kanila: “Moingon ba diay kamo 
kanako nga gibalaan sa Amahan ug gipadala ngan- 
hi sa kalibotan, Ikaw nagpasipala, tungod kay ako 
miingon, Ako Anak sa Diyos?”--Ju 10:36. 

Siya lamang ang usa kinsa ingong usa ka tawo 
nagpabilin sa hingpit, walay sala nga pagkabalaan 
ug kinsa hangtod sa kataposan sa iyang yutan- 
ong kinabuhi nagpabilin gihapon nga “maunongon, 
walay sala, wala mahugawi, nahimulag sa mga 
makasasala.” (Heb 7:26) Siya 'gipahayag nga ma- 
tarong” sa iyang kaugalingong merito. (Rom 5:18) 
Ang pagkabalaan sa ubang mga tawo sa atuba- 
ngan sa Diyos mahuptan lamang pinasukad sa 
pagkabalaan ni Kristo, ug kini mahuptan pinaagi sa 
pagtuo sa iyang halad lukat. Kini maoy usa ka “ba- 
laang pagtuo,” nga, kon padayong pagahuptan, 
makatabang aron ang usa magpabilin diha sa gug- 
ma sa Diyos.--Jud 20, 21. 

Si apostol Pedro misulat ngadto sa mga Kristoha- 
non, nga nagsulti kanila sa “pagbalaan kang Kristo 
ingong Ginoo diha sa inyong mga kasingkasing." 
Iyang gipakita nga ang usa nga nagabuhat niini 
magpahilayo gikan sa daotan ug mobuhat sa maa- 
yo. Diha sa ilang mga kasingkasing ang mga tawo 
sa kanasoran adunay kataha ug kahadlok sa mga 
tawo ug sa ubang mga butang. Apan ang Kristo- 
hanon angayng magbutang kang Kristo diha sa 
hustong dapit sa iyang mga pagbati ug mga pa- 
nukmod. Kini nagkahulogan sa pag-ila sa posisyon 
ni Kristo ingong Pangulong Ahente sa Diyos sa ki- 
nabuhi, ang Mesiyanikong Hari, ang Hataas nga 
Saserdote sa Diyos, ug ang usa nga nagtugyan 
sa iyang kinabuhi ingong usa ka lukat. Huptan 
usab niya kanunay ang panig-ingnan ni Kristo 
sa maayong panggawi ug magbaton ug maayong 
tanlag maylabot sa iyang kaugalingong panggawi 
ingong Kristohanon. Kon ang usa ka tawo, bisan 
usa ka magmamando, mapig-otong mangayog ka- 
tarongan sa iyang paglaom, ang Kristohanon nga 
nagbalaan kang Kristo diha sa iyang kasingkasing 
mohimog malig-ong pagdepensa, apan uban ang 
kalumo sa buot ug halawom nga pagtahod.---1Pe 
3:10-16. 

(4) Mga Manulonda. Ang mga manulonda 
sa Diyos gitawag ni Jesus nga “balaan” nga mga 
manulonda, gibalaan, gilain alang sa balaang pag- 
gamit ni Jehova. (Mar 8:38, Luc 9:26, itandi ang Sal 
1083:20.) Sila makaplagan diha sa sagradong pre- 
sensiya ni Jehova, nga nakakita sa iyang nawong. 
--Mat 18:10, Luc 1:19. 

(5) Ubang mga Tawo. Ang tibuok nasod sa 
Israel giisip nga balaan tungod sa pagpili ug pag- 
balaan sa Diyos niini, nga nagdala sa katawhan 
diha sa eksklusibong relasyon tungod sa pakigsaad 
uban kaniya ingong usa ka linaing katigayonan. 
Gisultihan niya sila nga kon sila motuman kaniya, 
sila mahimong “usa ka gingharian sa mga saserdo- 
te ug usa ka balaan nga nasod.” (Ex 19:5, 6) Pina- 
agi sa pagkamasinugtanon sila mahimong 'balaan 
gayod alang sa ilang Diyos.” Ang Diyos nagpahi- 
mangno kanila: “Kamo magmabalaan, tungod kay 
ako si Jehova nga inyong Diyos balaan.” (Num 
15:40: Lev 19:2) Ang mga balaod bahin sa pagka- 
on, kahinlo, ug sa moralidad nga gihatag sa Diyos 
kanila kanunayng nagpahinumdom kanila sa ilang 
pagkalinain ug pagkabalaan ngadto sa Diyos. Ang 
mga pagdili nga gihatag kanila niini nga mga ba- 
laod maoy usa ka kusganong puwersa nga naglimi- 
te pag-ayo sa ilang pagpakig-uban sa ilang paga- 
nong mga silingan, nga sa ingon nagsilbing usa ka 
proteksiyon aron magpabiling balaan ang Israel. Sa 
laing bahin, ang nasod mawad-an sa pagkabalaan 
niini atubangan sa Diyos kon kini dili-masinugta- 
non sa iyang mga balaod.---Deu 28:15-19. 

Bisan tuod ang Israel ingong usa ka nasod maoy 
balaan, ang pipila ka indibiduwal sulod sa nasod gi- 
isip nga balaan sa linaing paagi. Sa dihang siya mi- 
hukom sa paggamit sa mga lalaki sa tribo ni Levi 
aron sa pag-atiman sa sagradong tabernakulo ug 
sa mga pag-alagad niini, siya miingon kang Moi- 
ses: “Kon bahin kanako, tan-awa! akong kuhaon 
ang mga Levihanon gikan sa taliwala sa mga anak 
sa Israel puli sa tanang panganay nga magabukas 
sa tagoangkan sa mga anak sa Israel: ug maakoa 
gayod ang mga Levihanon. Kay ang matag panga- 
nay akoa. Sa adlaw nga gihampak ko ang matag 
panganay sa yuta sa Ehipto akong gibalaan alang 
kanako ang matag panganay sa Israel gikan sa 
tawo hangtod sa mananap. Sila maakoa gayod. Ako 
mao si Jehova.” Aron ipahigawas ang mga panga- 
nay gikan sa ubang 11 ka tribo, ang mga Israe- 
linhon kinahanglang mohatag ingong kapuli sa 
tanang lalaki sa tribo ni Levi. Dayon sila kinahang- 
lang mohatag ug lima ka siklo ($11) ngadto sa 
sangtuwaryo alang sa matag panganay nga lalaki 
nga sobra sa bug-os nga gidaghanon sa mga lala- 
king Levihanon. Kini nagpahigawas sa mga panga- 
nay nga ilain alang sa bug-os nga pag-alagad kang 
Jehova.--Num 3:12, 13, 46-48. 

Human niini, ang tanang panganay nga mga la- 
laki nga gipanganak isipon nga balaan apan itan- 
yag sa templo ug lukaton pinaagi sa pagbayad ug 
lima ka siklo (511). (Ex 13:2, Lev 12:1-4; Num 18: 
15, 16) Kadtong nailalom sa mga panaad sa pagka- 
Nazareo gibalaan sulod sa yugto sa ilang panaad. 
(Num 6:1-8) Ang panganay sa binuhing mga ha- 

yop gibalaan usab, aron ihalad o, sa pipila ka ka- 
himtang, aron lukaton.--Deu 15:19, tan-awa ang 
PANGANAY. 

Ang mga manalagna ug ang ubang dinasig nga 
mga magsusulat sa Bibliya maoy mga tawo nga 
balaan. (2Pe 1:21) Ang mga babaye sa karaang ka- 
panahonan nga matinumanon sa Diyos gitawag ni 
apostol Pedro nga ‘balaan.’ (1Pe 3:5) Ang kasunda- 
lohan sa Israel panahon sa pagpakiggubat giisip 
nga balaan, kay ang mga gubat nga ilang gisang- 
ka maoy mga gubat ni Jehova.--Num 21:14, 1Sa 
21:5, 6. 

Ang usa ka tawo (lalaki o babaye) nga mihimo 
ug panaad nga magkinabuhi ingong usa ka Naza- 
reo maoy balaan sulod sa yugto sa panaad. Kini 
nga panahon bug-os nga gideboto alang sa linaing 
pag-alagad kang Jehova. Ang Nazareo kinahang- 
lang motuman sa pipila ka legal nga mga kina- 
hanglanon, ang usa ka paglapas maghimo kaniya 
nga mahugaw. Busa siya kinahanglang mohimo ug 
linaing halad aron mapasig-uli kaniya ang iyang 
pagkabalaan. Ang mga adlaw sa wala pa siya ma- 
himong mahugaw dili ilakip sa pag-ihap ingong ba- 
hin sa pagtuman sa iyang pagka-Nazareo, siya 
magsugod pag-usab sa pagtuman sa iyang pana- 
ad.--Num 6:1-12. 

Mga saserdote. Katuyoan usab ni Jehova nga 
ilain ang usa ka banay sa tribo ni Levi aron mag- 
alagad ingong iyang mga saserdote sa paghalad, 
nga mao, si Aaron ug ang iyang mga anak nga la- 
laki ug ang ilang mga kaliwat nga lalaki. (Ex 28:1- 
3, 41) Dayon sila gibalaan pinaagi sa nahiangay 
nga mga halad diha sa usa ka simbolikong sunod- 
sunod nga mga buhat nga gihubit sa Exodo kapitu- 
lo 29. Busa, sila gilain alang sa pag-alagad sa sang- 
tuwaryo ug naghawas sa katawhan sa atubangan 
sa Diyos. Sa maong katungdanan sila maoy balaan 
ug kinahanglang magpabilin sa pagkabalaan aron 
sila makabuhat sa ilang buluhaton ug padayong 
pagaisipon sa Diyos ingong balaan. (Lev 21: 2Cr 
29:34) Ang walay-kataposang Hataas nga Saserdo- 
te ni Jehova, si Jesu-Kristo, ug ang iyang mga isig- 
kasaserdote, o luyoluyong mga saserdote, nga mao 
kadtong mga sumusunod sa mga tunob ni Kristo 
ug kinsa gidihogan sa Diyos nga mahimong mga 
membro sa lawas ni Kristo, gibalaan usab.---2Te 
2:13, Pin 1:6; 5:10. 

(6) Mga Dapit. Ang dapit nga gipuy-an ni 
Jehova o ang bisan unsang dapit nga iyang gipuy- 
an sa mahulagwayong paagi maoy gibalaan o ba- 
laang dapit, usa ka sangtuwaryo. Ang tabernakulo 
didto sa kamingawan ug ang mga templo sa ulahi 
nga gitukod ni Solomon ug Zorobabel (ug gitukod 
pag-usab ug gipadako ni Herodes nga Bantogan) 
gidisenyo ingong mig-dash' o godhesh, 'gilain” o 
'balaan nga mga dapit. Sumala sa tradisyon, ang 

mga saserdote nag-alagad didto nga nagtiniil tu- 
ngod kay sila nag-alagad sa sangtuwaryo, nga na- 
langkit sa presensiya ni Jehova. Ang duha ka lawak 
sa sangtuwaryo gitawag nga “ang Balaang Dapit” 
ug “ang Labing Balaan,” sanglit duol kaayo kini sa 
arka sa pakigsaad. (Heb 9:1-3) Kay nahimutang sa 
taliwala sa makasasala nga katawhan, sa popana- 
hon kini nga mga dapit kinahanglang malunsay 
(sa mahulagwayong paagi) gikan sa kahugawan 
pinaagi sa pagwisik sa dugo sa gihalad nga mga 
hayop.--Lev 16:16. 

Jerusalem. Sa susama ang Jerusalem, ang 
siyudad sa dakong Hari (Sal 48:1, 2: 135:21), ug ang 
dapit nga gibarogan niini giisip nga balaan. (Isa 48: 
1, 2; 52:1, Neh 11:1, Dan 9:24) Sa ingon usab, ang 
Bag-ong Jerusalem, ang langitnong siyudad, maoy 
usa ka sangtuwaryo nga niana ang gibalaan nga 
mga tawo lamang, ug walay si bisan kinsang na- 
gabuhat ug bisan unsang matang sa kahugawan 
(sama sa espiritismo, pakighilawas, pagbuno, ido- 
latriya, ug pagpamakak) ang gitugotan nga maka- 
sulod.---Pin 21:2, 22:14, 15, 19. 

Ang tanaman sa Eden, usa ka sangtuwaryo. 
Si Jehova, sa mahulagwayong paagi, mipakita did- 
to sa tanaman sa Eden aron sa pagpakigsulti ug sa 
paghatag ug instruksiyon kang Adan ug Eva, kini 
maoy usa ka mahinlo, walay-sala, hingpit nga da- 
pit, diin ang tawo adunay pakigdait uban sa Diyos. 
(Gen 1:28, 2:8, 9; 3:8, 9, Deu 32:4) Busa si Adan ug 
Eva gipapahawa gikan niana sa dihang sila mire- 
belde. Kini nga paraiso maoy usa ka dapit nga gi- 
lain o gibalaan sa Diyos aron puy-an sa mahinlo, 
matarong nga mga tawo. Karon nga si Adan ug 
Eva makasasala na, sila gipapahawa aron sila dili 
makakaon sa bunga gikan sa kahoy sa kinabuhi ug 
sa ingon, bisan tuod makasasala, mabuhi nga wa- 
lay kataposan.---Gen 3:22-24. 

Ang nagdilaab nga tanom ug ang Bukid sa 
Sinai. Sa dihang gisugo ni Jehova si Moises sa 
pagbalik ngadto sa Ehipto aron sa pagluwas sa 
Iyang katawhan gikan sa pagkaulipon, nga nagpa- 
dala kang Moises pinaagi sa Iyang kaugalingong 
halandomon nga ngalang Jehova (Ex 3:15, 16), gi- 
sugo sa Diyos ang iyang manulonda, nga mipakita 
kang Moises diha sa usa ka nagdilaab nga tanom. 
Sa dihang miduol si Moises, ang manulonda, nga 
nagpakita ingong hawas ni Jehova, nagsugo kang 
Moises sa paghubo sa iyang mga sandalyas tungod 
kay, siya miingon, “ang dapit nga imong gitindo- 
gan maoy balaan [qo dhesh] nga yuta.”--Ex 3:1-5. 

Sa ulahi, sa dihang ang katawhan gitigom didto 
sa tiilan sa Bukid sa Sinai, sa panahon nga gihatag 
ang pakigsaad sa Balaod, si Jehova nagsugo kang 
Moises: “Pagbutang ug mga utlanan alang sa bukid 
ug himoa kining sagrado,” tungod kay atua didto si 

Jehova, nga gihawasan pinaagi sa iyang mga ma- 
nulonda. (Ex 19:23: Gal 3:19) Ang bisan kinsa nga 
molapas sa mga utlanan pagapatyon, kay walay 
dili-awtorisadong mga tawo ang makaduol sa pre- 
sensiya ni Jehova. (Ex 19:12, 13) Apan, si Moises 
makaduol ingong tinudlo sa Diyos nga tigpataliwa- 
la. Tungod niini, si Moises sa matagnaong paagi 
naglarawan kang Jesu-Kristo, ang dakong Tigpata- 
liwala alang sa dinihogang mga Kristohanon, sam- 
tang sila nagaduol sa langitnong Bukid sa Zion. 
--Heb 12:22-24. 

(7) Mga Butang. May pipila ka butang nga 
gigahin aron gamiton sa pagsimba. Dinhi, kini na- 
himong balaan tungod sa pagbalaan niini alang 
sa pag-alagad kang Jehova, dili kay kini adu- 
nay pagkabalaan sa kaugalingon niini, aron gami- 
ton ingong panagang o anting-anting. Pananglitan, 
ang usa sa pangunang balaan nga mga butang, 
ang arka sa pakigsaad, wala gayod mahimong pa- 
nagang sa dihang ang duha ka daotang mga anak 
nga lalaki ni Eli nagdala niini ngadto sa gubat ba- 
tok sa mga Filistehanon. (1Sa 4:3-11) Ang mga bu- 
tang nga gibalaan tungod sa sugo sa Diyos nagla- 
kip sa halaran (Ex 29:37), sa igdidihog nga lana (Ex 
30:25), sa espesyal nga insenso (Ex 30:35, 37), sa 
mga besti sa mga saserdote (Ex 28:2, Lev 16:4), sa 
pasundayag nga tinapay (Ex 25:30, 1Sa 21:4, 6), ug 
sa tanang muwebles sa sangtuwaryo. Kining ula- 
hing mga butang naglakip sa mga bulawang hala- 
ran sa insenso, sa lamesa alang sa pasundayag nga 
tinapay, ug sa mga tangkawan, lakip sa mga gala- 
miton niini. Kadaghanan niini nga mga butang gi- 
tala diha sa 1 Hari 7:47-51. Sa mas lapad nga diwa, 
kining mga butanga nahimong balaan usab tungod 
kay kini maoy mga hulad sa langitnong mga bu- 
tang ug nagsilbing larawan alang sa kaayohan ni- 
adtong makapanunod sa kaluwasan.---Heb 8:4, 5, 
9:23-28. 

Ang sinulat nga Pulong sa Diyos gitawag nga 
“ang balaang Kasulatan,” o “balaang mga sinulat.” 
Kini gisulat ubos sa pagtultol sa balaang espiritu ug 
adunay gahom sa pagbalaan niadtong mosunod sa 
mga sugo niini.---Rom 1:2, 2Ti 3:15. 

Mga halad ug pagkaon. Ang mga halad ug 
mga tanyag gibalaan tungod kay kini gitanyag 
diha sa halaran nga gibalaan sumala sa paagi 
nga gilatid. (Mat 23:19) Ang laki nga panganayng 
anak sa mga baka, karnero, ug mga kanding giisip 
ingong balaan kang Jehova ug dili pagatubson. Kini 
igahalad, ug ang usa ka bahin niini mahiadto sa 
mga gibalaan nga mga saserdote. (Num 18:17-19) 
Ang unang mga bunga ug ang ikapulo maoy bala- 
an, ingon man ang tanang halad ug ang tanang 
gasa nga gibalaan alang sa pag-alagad sa sangtu- 
waryo. (Ex 28:38) Ang bahin nga gidawat sa mga 
saserdote maoy balaan ug dili mahimong kaonon 

niadtong dili sakop sa saserdotehanong mga pani- 
malay, ug bisan ang mga saserdote dili makakaon 
sa maong mga butang samtang sila anaa sa “ma- 
hugaw” nga kahimtang. (Lev 2:3, 7:6, 32-34: 22:1- 
13) Ang pasundayag nga tinapay balaan usab, gi- 
balaan.-- 1Sa 21:4, Mar 2:26. 

Maingon nga gibalaan ang pagkaon nga gitaga- 
na ni Jehova alang sa iyang mga saserdote, gibala- 
an usab ang pagkaon nga iyang gitagana alang sa 
iyang Kristohanong mga alagad, sanglit angayng 
gibalaan ang tanang butang nga pagaambitan o 
pakigbahinan sa iyang gibalaan nga mga alagad. Si 
apostol Pablo nagpasidaan batok sa mga tawong 
walay tanlag nga nagpasundayag sa ilang mini 
nga pagkabalaan, nga “nagdili sa pagminyo, nag- 
sugo sa pag-ayad sa mga pagkaon nga gilalang sa 
Diyos nga pagaambitan uban ang pagpasalamat 
kanilang adunay pagtuo ug tukmang nahibalo sa 
kamatuoran. Ang katarongan niini mao nga ang 
tanang linalang sa Diyos maayo, ug walay bisan 
unsa nga isalikway kon kini gidawat uban ang pag- 
pasalamat, kay kini gibalaan pinaagi sa pulong sa 
Diyos ug sa pag-ampo alang niini.” (1Ti 4:1-5) Kon 
ang Pulong sa Diyos nagpahayag sa usa ka butang 
nga mahinlo, kini maoy mahinlo, ug ang Kristoha- 
non, pinaagi sa pagpasalamat niini diha sa pag- 
ampo, magadawat niini ingong gibalaan, ug ang 
Diyos mag-isip kaniya nga mahinlo sa iyang pag- 
kaon niini. 

Mga ikapulo. Ang ikapulo sa lugas, bunga sa 
kahoy, ug sa panon sa mga karnero nga gilain sa 
mga Israelinhon giisip nga gibalaan ug dili gami- 
ton sa ubang katuyoan. (Lev 27:30, 32) Ang usa ka 
pananglitan mao ang balaod bahin sa ikapulo. Kon 
ang usa ka tawo maggahin ug usa ka bahin ingong 
ikapulo, pananglitan, gikan sa iyang abot sa trigo, 
ug dayon siya o usa sa iyang panimalay sa dili- 
tinuyo magkuhag bahin niini aron gamiton sa ba- 
lay, sama sa pagluto niini, ang maong tawo sad-an 
sa paglapas sa balaod sa Diyos labot sa balaang 
mga butang. Gilatid sa Balaod nga siya kinahang- 
lang magbayad ngadto sa sangtuwaryo sa katum- 
bas nga bili ug dugangan kini ug 20 porsiyento, ga- 
was pa sa paghalad ug usa ka himsog nga laking 
karnero gikan sa panon sa kahayopan ingong ha- 
lad. Busa, gihatagag dakong pagtahod ang balaang 
mga butang nga iya ni Jehova.---Lev 5:14-16. 

Busa mahimong sad-an atubangan sa Diyos ang 
si bisan kinsa nga sayop nga mogamit sa gibalaan 
nga butang o magdaot o magsultig daotan batok 
kang bisan kinsa nga gibalaan sa Diyos, lakip sa di- 
nihogang mga igsoon ni Kristo. Gipakita kini ni Je- 
sus sa mga Hudiyo sa dihang sila nag-akusar kani- 
ya ug pagpasipala. (Ju 10:36) Si apostol Pedro 
nagpasidaan sa kalaglagan nga modangat sa dao- 
tang mga tawo nga iyang gihubit ingong “mapa- 

ngahason, mabuotbuoton, nga dili mangurog sa 
mga mahimayaon [nga gibalaan ni Jehova] kondi- 
li nagasulti nga mapasipalahon. ---2Pe 2:9-12, itan- 
di ang Jud 8. 

(8) Mga Yugto sa Panahon o mga Okasyon. 
May mga adlaw ug mga yugto sa panahon nga gi- 
takda ingong balaan alang sa Israel. Dili kay adu- 
nay kinaiyanhong pagkabalaan kini nga mga yug- 
to sa panahon kondili nahimo kining balaan tungod 
kay mao kini ang mga panahon alang sa linain nga 
pagsaulog sa pagsimba kang Jehova. Sa paggahin 
niini nga mga yugto, diha sa hunahuna sa Diyos 
ang kaayohan sa katawhan ug ang espirituwal nga 
pagpalig-on kanila. Dihay mga senemanang Igpa- 
pahulay. (Ex 20:8-11) Niini nga mga adlaw ang ka- 
tawhan makahatag sa ilang bug-os nga pagtagad 
sa balaod sa Diyos ug sa pagtudlo niini ngadto sa 
ilang mga anak. Ang ubang mga adlaw sa balaang 
panagkatigom o Igpapahulay mao: ang unang ad- 
law sa ikapitong bulan (Lev 23:24) ug ang Adlaw 
sa Pagtabon-sa-Sala sa ikanapulong adlaw sa ikapi- 
tong bulan. (Lev 23:26-32) Ang mga yugto sa pis- 
ta, ug ang espesipikong mga adlaw human niana, 
gisaulog ingong “balaang mga panagkatigom.” (Lev 
23:37, 38) Kini nga mga pista mao ang Paskuwa ug 
ang Pista sa mga Tinapay nga Walay Igpapatubo 
(Lev 23:4-8), Pentekostes, o ang Pista sa mga Se- 
mana (Lev 23:15-21): ug ang Pista sa mga Balong- 
balong, o Pagpanghipos sa mga Abot.---Lev 23:33- 
36, 39-43, tan-awa ang BALAANG PANAGKATIGOM. 

Dugang pa, ang matag ikapito nga tuig maoy 
tuig nga igpapahulay, usa ka tibuok tuig nga pag- 
kabalaan. Sulod sa tuig nga igpapahulay ang yuta 
pasagdang dili matikad, kini nga probisyon, sama 
sa senemanang Igpapahulay, naghatag sa mga Is- 
raelinhon ug dugang pang panahon sa pagtuon sa 
balaod ni Jehova, sa pagpamalandong niini, ug sa 
pagtudlo niini ngadto sa ilang mga anak. (Ex 23:10, 
11, Lev 25:2-7) Sa kataposan, ang matag ika-50 
nga tuig nga gitawag ug Tinghugyaw, giisip usab 
nga balaan. Kini usab maoy usa ka tuig nga igpa- 
pahulay, apan dugang pa, kini nagpasig-uli sa na- 
sod sa ekonomikanhong paagi ngadto sa teokrati- 
kanhong kahimtang nga gjiestablisar sa Diyos sa 
panahon nga gibahinbahin ang yuta. Kadto maoy 
usa ka balaang tuig sa kagawasan, pagpahulay, ug 
kahayahay.--Lev 25:8-12. 

Si Jehova nagsugo nga ang iyang katawhan 
"magsakit sa ilang mga kalag” sa Adlaw sa Pagta- 
bon-sa-Sala, usa ka adlaw sa “balaang panagkati- 
gom.” Kini nagkahulogan nga sila kinahanglang 
magpuasa ug mag-ila ug magsugid sa ilang mga 
sala ug ingon man mobatig diyosnong kasubo tu- 
ngod niini. (Lev 16:29-31, 23:26-32) Apan walay 
adlaw nga balaan alang kang Jehova nga mahi- 
mong usa ka adlaw sa paghilak ug kasubo alang sa 

iyang katawhan. Hinunoa, kini nga mga adlaw 
maoy mga adlaw sa pagmaya ug sa pagdayeg kang 
Jehova tungod sa iyang kahibulongang mga taga- 
na pinaagi sa iyang mahigugmaong-kalulot.---Neh 
8:9-12. 

Ang balaang adlaw sa pagpahulay ni Jehova. 
Gipakita kanato sa Bibliya nga ang Diyos mipahu- 
lay gikan sa iyang mga buhat sa paglalang mga 
6,000 na ka tuig kanhi, nga nagpahayag sa ikapi- 
tong “adlaw” nga sagrado, o balaan. (Gen 2:2, 3) 
Busa kini nga “adlaw” kinahanglang gamiton sa 
mga tawo ingong usa ka “adlaw” sa sagradong pag- 
alagad ug pagkamasinugtanon ngadto kang Jeho- 
va. Dili kini pagahugawan pinaagi sa kinaugali- 
ngong mga buhat sa tawo. Busa si Adan ug Eva 
milapas sa maong “adlaw” sa dihang sila mihimog 
kinaugalingong paghukom, sa pagbuhat kon unsay 
buot nila diha sa yuta, nga bulag sa ilang Sobera- 
no, si Jehova. Ang 'adlaw sa pagpahulay' sa Diyos 
nagpadayon pa, sumala sa rekord sa Hebreohanon 
3:11, 13, 4:1-11. Sanglit gibalaan sa Diyos ang ma- 
ong “adlaw,” nga naglain niini alang sa iyang katu- 
yoan, kini nga “adlaw” makakita nga ang maong 
katuyoan alang sa yuta bug-os nga matuman diha 
sa pagkamatarong. (Itandi ang Isa 55:10, 11.) Si 
apostol Pablo nagpakita nga ang dakong adlaw sa 
pagpahulay ni Jehova maoy usa ka taas nga yugto 
sa panahon, sa dihang siya naghisgot bahin sa usa 
ka adlaw nga bukas pa gihapon aron nga pinaagi sa 
pagtuo ug pagkamasinugtanon ang mga Kristo- 
hanon makasulod sa kapahulayan niini. Ingong usa 
ka adlaw nga balaan, kini maoy usa ka panahon sa 
kahupayan ug pagmaya alang sa mga Kristohanon 
bisan pa sa taliwala niining makapabudlay, nahup- 
ngan-sa-sala nga kalibotan.---Heb 4:3-10, tan-awa 
ang ADLAW, II. 

(9) Mga Gipanag-iya nga Yuta. Sa Israel, 
mahimong balaanon sa usa ka tawo ang usa ka ba- 
hin sa iyang panulondon ngadto sa Diyos. Iyang 
buhaton kini pinaagi sa paglain niini aron ang abot 
sa maong yuta mahiadto sa sangtuwaryo, 0 sa pag- 
bayad ngadto sa sangtuwaryo sa kantidad sa ma- 
ong yuta (sa ato pa, sa abot niini) sumala sa giba- 
nabanang bili niini sa saserdote. Kon buot niyang 
lukaton kini, siya kinahanglang magdugang ug 
ikalima nga bahin sa bili sa yuta (nag-agad sa gi- 
daghanon sa abot hangtod sa tuig sa Tinghugyaw) 
sumala sa gibanabanang bili niini sa saserdote. 
Siyempre, ang yuta ibalik ngadto sa tag-iya niini sa 
panahon sa Tinghugyaw.--Lev 27:16-19. 

Ang sunod nga mga bersikulo lagmit naghisgot 
bahin sa tag-iya nga wala maglukat sa yuta apan 
nagbaligya niini ngadto sa laing tawo, ug ang ba- 
laod naglatid nga ang yuta mahimong permanen- 
teng kabtangan sa sangtuwaryo sa panahon sa 
Tinghugyaw. Mahitungod niini nga balaod, sa Le- 

ingon: “[Ang maong mga pulong] mahimong mag- 
tumong sa usa ka kaso diin ang usa ka tawo lagmit 
sa malimbongong paagi magbaligya sa abot sa 
iyang yuta ug maggamit sa salapi human nga kini 
gikasaad ngadto sa Sangtuwaryo.” O kini mahi- 
mong magtumong sa usa ka kaso diin magpada- 
yon ang usa ka tawo sa paggamit sa yuta ug 
magtuman sa iyang panaad sa pipila ka panahon 
pinaagi sa pagbayad ug eksaktong kantidad sa ig- 
lulukat nga salapi ingong tinuig nga abang apan sa 
ulahi magbahin sa abot sa yuta ngadto sa lain aron 
makabaton gilayon ug salapi. Ang maong yuta gi- 
isip nga “hinalad” o “gipahinungod,” tungod kay 
iyang giisip nga iyang kaugalingon ang butang nga 
gibalaan alang sa sangtuwaryo, nga wala magta- 
hod sa pagkabalaan niini pinaagi sa pagnegosyo ni- 
ini. 

Ang prinsipyo lagmit susama sa balaod diha sa 
Deuteronomio 22:9: “Dili ka magpugas sa imong 
parasan sa duha ka matang sa binhi, kay basin ang 
tibuok abot sa binhi nga imong ipugas ug ang abot 
sa parasan mahiadto sa sangtuwaryo.” Ang maong 
sangpotanan maoy resulta sa paglapas sa balaod 
nga mas unang gihisgotan diha sa Levitico 19:19. 

Ang kalainan tali sa mga butang nga “gibala- 
an” ug sa mga butang nga “hinalad” o “gipahinu- 
ngod” mao nga ang “hinalad” o “gipahinungod” nga 
butang dili na mahimong lukaton. (Tan-awa ang 
PAGDILI.) Ang mga balay dumalahon usab sa sa- 
mang paagi. (Lev 27:14, 15) Apan, kon gibalaan sa 
usa ka tawo ang usa ka yuta nga iyang napalit nga 
gipanag-iya ingong panulondon sa laing tawo, ang 
yuta ibalik sa orihinal nga tag-iya sa panahon sa 
Tinghugyaw.--Lev 27:22-24. 

Mga siyudad nga dalangpanan ug mga kam- 
po sa kasundalohan. Ang pipila ka siyudad sa 
Israel gilain alang sa linaing katuyoan sa pagtaga- 
nag dapit nga dalangpanan alang sa dili-tinuyong 
mamumuno. Kini nga mga siyudad gibalaan o “gi- 
himong sagrado. "---Jos 20:7-9. 

Ang mga kampo sa kasundalohan sa Israel maoy 
mga dapit nga gibalaan, kay ang Diyos 'nagalakaw 
sa sulod sa kampo.” Busa kinahanglang mahup- 
tan ang moral, espirituwal, ug pisikal nga kahinlo. 
--Deu 23:9-14, 2Sa 11:6-11. 

Kristohanong Pagkabalaan. Ang Pangulo 
sa mga Kristohanon, ang Anak sa Diyos, sa dihang 
gipanganak ingong usa ka tawo, maoy balaan (Luc 
1:35), ug siya nagpadayon sa paghupot niini nga 
pagkabalaan sa iyang tibuok yutan-ong kinabuhi. 
(Ju 17:19; Buh 4:27, Heb 7:26) Kini nga pagkabala- 
an maoy bug-os, hingpit, nga nagtugob sa iyang 
matag panghunahuna, pulong, ug buhat. Pinaagi 
sa paghupot sa iyang pagkabalaan bisan hangtod 
sa haladnong kamatayon, iyang gipaposible alang 

sa uban nga makabaton sa pagkabalaan. Busa, kad- 
tong gitawag aron mahimong mga sumusunod sa 
iyang lakang gitawag sa “usa ka balaan nga pagta- 
wag.” (2Ti 1:9) Sila mahimong mga dinihogan ni 
Jehova, ang espirituwal nga mga igsoon ni Jesu- 
Kristo, ug gitawag nga “mga balaan” o “mga san- 
tos.” (Rom 15:26, Efe 1:1: Flp 4:21: itandi ang KJ.) 
Sila nakadawat sa pagkabalaan pinaagi sa pagtuo 
sa halad lukat ni Kristo. (Flp 3:8, 9: 1Ju 1:7) Nan, 
ang pagkabalaan dili kinaiyanhon nga diha kanila, 
o nailaha pinaagi sa ilang kaugalingong merito, 
kondili kini nabatonan nila pinaagi ni Jesu-Kristo. 
--Rom 3:23-26. 

Ang daghang paghisgot diha sa Kasulatan bahin 
sa buhing mga membro sa kongregasyon ingong 
“mga balaan,” o “mga santos” (Dy, KJ), nagpatin- 
aw nga ang usa ka tawo wala himoa nga balaan, o 
“santos,” sa mga tawo o sa usa ka organisasyon, ni 
ang maong tawo kinahanglang maghulat nga ma- 
matay ayha pa mahimong usa ka “santos.” Siya 
maoy “balaan” tungod sa pagtawag sa Diyos kani- 
ya aron mahimong kaubang manununod ni Kristo. 
Siya maoy balaan sa mga mata sa Diyos samtang 
ania pa sa yuta, nga may paglaom sa langitnong 
kinabuhi sa dominyo sa mga espiritu, diin nagpu- 
yo si Jehova nga Diyos ug ang iyang Anak, uban sa 
balaang mga manulonda.--1Pe 1:3, 4: 2Cr 6:30, 
Mar 12:25, Buh 7:56. 

Ang Proseso sa Pagbalaan. Adunay tinong 
proseso o pamaagi nga kinahanglang sundon sa 
pagbalaan sa usa ingong sumusunod sa tunob ni 
Kristo. Sa paggamit sa pulong nga pagbalaan sa 
diwa nga putlion o hinloan sa sala sa panan-aw sa 
Diyos, si apostol Pablo misulat: “Kay kon ang dugo 
sa mga kanding ug sa torong mga baka ug ang abo 
sa nating baka nga iwisik niadtong mga nahu- 
gawan makapabalaan hangtod sa pagkahinlo sa 
unod, dili ba labaw pa gayod nga ang dugo ni 
Kristo, kinsa pinaagi sa walay kataposang espiritu 
naghalad sa iyang kaugalingon nga walay buling 
ngadto sa Diyos, magahinlo sa atong mga tanlag 
gikan sa patay nga mga buhat aron makahimo ki- 
tag sagradong pag-alagad ngadto sa buhi nga Di- 
yos?"--Heb 9:13, 14. 

“Ang dugo ni Kristo” nagkahulogan sa bili sa 
iyang hingpit nga tawhanong kinabuhi: ug kini 
mao ang maghinlo sa pagkasad-an sa tawo nga 
nagtuo kaniya. Busa kini nagbalaan gayod (dili la- 
mang sa mahulagwayong paagi [itandi ang Heb 
10:1-4]) hangtod sa pagputli sa unod sa magtutuo, 
gikan sa panglantaw sa Diyos, aron nga ang mag- 
tutuo makabaton ug hinlong tanlag. Dugang pa, 
ang Diyos nagpahayag sa maong magtutuo nga 
matarong ug naghimo kaniyang takos nga mahi- 
mong usa sa luyoluyong mga saserdote ni Jesu- 
Kristo. (Rom 8:1, 30) Ang maong mga tawo gita- 

wag nga hagioi, “mga balaan,” “mga santos” (KJ), 
o mga tawong gibalaan ngadto sa Diyos.---Efe 2:19, 
Col 1:12, itandi ang Buh 20:32, nga nagpunting sa 
“mga gibalaan [tois he-gi-a:sme'nois].” 

Busa ang paagi aron mahimong kaubang mga 
manununod ni Kristo mao nga, una, sila kabigon ni 
Jehova nga Diyos ngadto kang Jesu-Kristo pinaagi 
sa pagtuo sa kamatuoran sa Pulong sa Diyos. (Ju 
6:44: 17:17: 2Te 2:13) Kay gidawat ni Jehova, sila 
“nahugasan na, .. . nabalaan na, . . . napahayag na 
nga matarong sa ngalan sa atong Ginoong Jesu- 
Kristo ug sa espiritu sa atong Diyos.” (1Co 6:11) 
Busa, ngadto kanila si Kristo nahimong “kaalam, 
pagkamatarong, ug pagkabalaan ug kagawasan pi- 
naagi sa lukat.’ (1Co 1:30) Bahin niini, si apostol 
Pablo miingon: “Kay siya [Kristo] nga nagbalaan ug 
kadtong ginabalaan, silang tanan usa rag gigika- 
nan, ug tungod niini wala niya ikaulaw ang pagta- 
wag kanila nga ‘mga igsoon.”” (Heb 2:11) Sila nahi- 
mong “mga anak sa Diyos ug “mga igsoon” sa 
Pangunang Anak sa Diyos pinaagi sa pagkagianak 
sa espiritu.--Rom 8:14-17: Ju 3:5, 8. 

Kinahanglang padayon nga mahuptan. Ang 
proseso sa pagbalaan dili gayod sa usa ka bahin la- 
mang. Ang pagkabalaan kinahanglang padayon 
nga mahuptan, ug niini ang magtutuo adunay ba- 
hin. Mahimong mawala niya ang iyang pagkabala- 
an o padayong mahuptan kini. 

Si Kristo Jesus naghatag ug sumbanan alang ni- 
adtong mga gibalaan. (Ju 13:15) Siya miingon diha 
sa pag-ampo ngadto sa Diyos: “Ako nagabalaan sa 
akong kaugalingon alang kanila, aron nga sila usab 
mabalaan unta pinaagi sa kamatuoran.” (Ju 17:19) 
Gihuptan ni Jesus ang iyang kaugalingon nga wa- 
lay-ikasaway ug ingon man ang iyang kahimtang 
nga gilain aron sa pagbalaan sa iyang mga sumu- 
sunod. Sila kinahanglang maghupot sa ilang pag- 
kabalaan hangtod matapos ang ilang pagkinabuhi 
sa yuta. Aron mahimo kini, kinahanglan nilang li- 
kayan ang dili dungganong mga butang ug ang 
mga tawo nga nagbatasan sa pagbuhat niana, aron 
mahimong “sudlanan alang sa katuyoang dungga- 
non, binalaan, mapuslanon sa iyang tag-iya, an- 
dam alang sa tanang maayong buhat.” (2Ti 2:20, 
21) Sila kinahanglang makaamgo nga sila gipalit 
pinaagi sa kaugalingong dugo ni Kristo, ug nga pi- 
naagi sa kabubut-on sa Diyos nga sila “nabalaan 
pinaagi sa paghalad sa lawas ni Jesu-Kristo sa ma- 
kausa alang sa tanang panahon.” (Heb 10:10) Sila 
gitambagan sa 'pagtinguha sa pagkabalaan nga 
kon wala kini walay tawong makakita sa Ginoo." 
--Heb 12:14. 

Hinlo nga panggawi hinungdanon. Kadtong 
nakabaton niining balaan nga baroganan sa atuba- 
ngan ni Jehova maningkamot, uban sa tabang sa 
espiritu sa Diyos, nga makab-ot ang pagkabalaan 

sa Diyos ug ni Kristo. (1Te 3:12, 13) Kini nagkina- 
hanglan ug pagtuon sa Pulong sa Diyos sa kamatu- 
oran ug sa pagpadapat niini sa ilang mga kinabu- 
hi. (IPe 1:22) Gikinahanglan ang pagsanong sa 
disiplina ni Jehova. (Heb 12:9-11) Kini nagpasabot 
nga kon ang usa ka tawo tiunay nga balaan, siya 
magkinabuhi diha sa pagkabalaan, kahinlo, ug ka- 
ligdong sa moral. Ang mga Kristohanon gitamba- 
gan sa pagtanyag sa ilang mga lawas ngadto sa Di- 
yos ingong usa ka halad nga balaan, maingon 
nga ang dalawatong mga halad nga gihalad did- 
to sa karaang sangtuwaryo maoy balaan. (Rom 
12:1) Ang pagkabalaan sa panggawi maoy usa ka 
sugo: “Sumala sa Balaang Usa nga nagtawag ka- 
ninyo, magmabalaan usab kamo sa tanan ninyong 
panggawi, tungod kay kini nahisulat: “Kinahanglan 
kamong magmabalaan, tungod kay ako balaan.” 
--1Pe 1:15, 16. 

Kadtong nahimong mga membro sa lawas ni 
Kristo maoy “mga isigkalungsoranon sa mga bala- 
an ug mga sakop sa panimalay sa Diyos.” (Efe 2:19) 
Sila gipakasama sa usa ka balaang templo sa bu- 
hing mga bato alang kang Jehova ug maoy “usa ka 
harianong pagkasaserdote, usa ka balaang nasod, 
usa ka katawhan alang sa linaing pagpanag-iya.” 
(1Pe 2:5, 9) Sila kinahanglang magphinlo sa ilang 
kaugalingon sa “tanang kahugawan sa unod ug es- 
piritu, nga magahingpit sa pagkabalaan diha sa ka- 
hadlok sa Diyos.” (2Co 7:1) Kon ang usa ka Kristo- 
hanon nagabatasan sa mga buhat nga makahugaw 
o makadaot sa iyang unodnong lawas, o kon siya 
magagawi nga supak sa Bibliya diha sa doktrina o 
sa moralidad, siya wala mahigugma o mahadlok sa 
Diyos ug nagpahilayo gikan sa pagkabalaan. Ang 
usa dili mahimong magpadayon sa pagbuhat sa 
kahugawan ug magpabiling balaan. 

Bisan tuod sila dili pa hingpit, nga may kiling 
nga makasala, ang mga gibalaan mahimong mag- 
malamposon. Sa pagpasidaan sa kapeligrohan nga 
mawala sa usa ang pagkabalaan, ang mga gibala- 
an gipahinumdoman ni Pablo nga maoy pinaagi 'sa 
dugo sa bag-ong pakigsaad nga sila gibalaan.” (Heb 
10:29, Luc 22:20) Ingong Tigpataliwala sa bag-ong 
pakigsaad, si Kristo motabang kanila sa pagtu- 
man sa mga kinahanglanon sa pakigsaad pinaagi 
sa pagkamasinugtanon ug mahinlong pamatasan 
aron nga mahuptan nila ang ilang pagkabalaan. 
“Pinaagi sa usa lamang ka halad nga kadtong gina- 
balaan iyang gihingpit hangtod sa kahangtoran.” 
(Heb 10:14) Ingong Tigpataliwala ug Hataas nga 
Saserdote, si Kristo “makahimo usab sa pagluwas 
sa bug-os kanilang nagaduol sa Diyos pinaagi kani- 
ya.” (Heb 7:25) Apan kon sila mobalik sa pagpaka- 
sala, wala nay ikaduhang halad, ang pagpaabot 
na lamang sa paghukom ug kalaglagan.---Heb 10: 
26, 27. 

Busa, ang mga gibalaan wala tawga aron sila 
makapadayon sa ilang gibuhat sa wala pa sila ba- 
laana, o aron sila makabalik sa maong dalan. Ang 
apostol nagtambag: “Kay kini mao ang pagbuot sa 
Diyos, ang pagbalaan kaninyo, nga ayran ninyo 
ang pakighilawas, nga ang matag usa kaninyo 
kinahanglang mahibalo kon unsaon paghupot sa 
iyang kaugalingong sudlanan diha sa kabalaan ug 
kadungganan.” “Kay ang Diyos nagtawag kanato, 
dili alang sa kahugawan, kondili labot sa pagkaba- 
laan.”--ITe 4:3, 4, 7. 

Ang balaang mga butang angayng pagataho- 
ron. Kon ang usa ka membro sa templo nga ma- 
tang magagamit sa iyang lawas sa mahugawng 
paagi, siya magahugaw ug magalumpag dili la- 
mang sa iyang kaugalingon kondili sa templo sa Di- 
yos, ug “kon si bisan kinsa molaglag sa templo sa 
Diyos, siya pagalaglagon sa Diyos, kay ang templo 
sa Diyos balaan, nga kining temploha mao kamo.” 
(1Co 3:17) Siya gitubos pinaagi sa dugo sa Balaang 
Usa sa Diyos. (1Pe 1:18, 19) Kon ang usa magaabu- 
so sa kon unsay balaan ngadto kang Jehova, sa 
iyang kaugalingong lawas o kaha sa bisan unsang 
gipahinungod nga butang, o kon siya magdaot o 
maghimog mga sala batok sa laing tawo nga bala- 
an sa Diyos, siya makaagom ug silot gikan sa Di- 
yos.—2Te 1:6-9. 

Gibutyag sa Diyos ngadto sa Israel ang iyang 
panglantaw nianang mapasipalahong paggamit sa 
iyang balaang mga kabtangan. Kini makita sa 
iyang balaod nga nagdili sa ordinaryo o mapasipa- 
lahong paggamit sa mga butang nga gilain ingong 
balaan alang niadtong nailalom sa Moisesnong Ba- 
laod, pananglitan, sa unang mga bunga ug sa ika- 
pulo. (Jer 2:3, Pin 16:5, 6: Luc 18:7, 1Te 4:3-8, Sal 
105:15, Zac 2:8) Tagda usab ang silot nga gipaham- 
tang sa Diyos batok sa Babilonya tungod sa madi- 
naoton nga pagpasipala sa iyang mga galamiton sa 
templo ug sa katawhan sa iyang balaan nga nasod. 
(Dan 5:1-4, 22-31; Jer 50:9-13) Tungod niini nga 
panglantaw sa Diyos, ang mga Kristohanon subli- 
subling gidayeg ug gipahinumdoman sa kahinung- 
danon sa pagpakitag mahigugmaon, malulotong 
pagtratar alang sa mga balaan ni Jehova, ang es- 
pirituwal nga mga igsoon ni Jesu-Kristo.---Rom 
15:25-27: Efe 1:15, 16, Col 1:3, 4: 1Ti 5:9, 10; Film 
5-7: Heb 6:10: itandi ang Mat 25:40, 45. 

Giisip nga balaan sa panan-aw sa Diyos. Sa 
wala pa moanhi si Jesus dinhi sa yuta ug nahi- 
mong mag-uuna ug tigbukas sa dalan alang sa la- 
ngitnong kinabuhi, ang matinumanong mga lalaki 
ug mga babaye giisip nga balaan. (Heb 6: 19, 20, 10: 
19, 20, 1Pe 3:5) Mao man usab, ang “usa ka dakong 
panon” nga dili lakip sa 144,000 nga mga “gitim- 
brehan” makabaton ug pagkabalaan atubangan sa 
Diyos. Kini sila giisip ingong nagsul-ob ug mahinlo 

nga mga besti, nga gilabhan pinaagi sa dugo ni 
Kristo. (Pin 7:2-4, 9, 10, 14: tan-awa ang DAKONG 
PANON.) Sa takdang panahon ang tanan nga nagpu- 
yo sa langit ug sa ibabaw sa yuta mahimong bala- 
an, tungod kay “ang kalalangan usab ipagawas gi- 
kan sa pagkaulipon sa pagkadunot ug makabaton 
sa mahimayaong kagawasan sa mga anak sa Di- 
yos.”--Rom 8:20, 21. 

Ang pagkabalaan panalanginan ni Jehova. 
Ang pagkabalaan sa usa ka tawo magdalag merito 
gikan sa Diyos diha sa relasyon sa pamilya sa usa 
ka indibiduwal. Busa, kon ang minyong tawo maoy 
usa ka Kristohanon, balaan ngadto sa Diyos, ang 
iyang kapikas ug ang mga anak sa maong panag- 
tiayon, kon sila dili mga dedikadong mga alagad sa 
Diyos, makabenepisyo sa merito sa usa nga bala- 
an. Tungod niini ang apostol nagrekomendar: “Kon 
adunay igsoon nga may asawa nga dili-magtu- 
tuo, apan uyon siya nga makigpuyo uban kaniya, 
ayaw siya pabiyaa kaniya, ug ang usa ka babaye 
nga may bana nga dili-magtutuo, apan uyon siya 
nga makigpuyo uban kaniya, ayaw siya pabiyaa sa 
iyang bana. Kay ang bana nga dili-magtutuo gi- 
nabalaan labot sa iyang asawa, ug ang asawa nga 
dili-magtutuo ginabalaan labot sa igsoon nga lala- 
ki: kay kon wala pa, ang inyong mga anak sa pag- 
katinuod mahugaw, apan karon sila mga balaan.” 
(1Co 7:12-14) Busa ang mahinlo, magtutuo nga ka- 
pikas dili mahugaw tungod sa relasyon sa dili- 
magtutuong kapikas, ug ang pamilya ingong usa 
ka yunit wala isipa sa Diyos ingong mahugaw. Du- 
gang pa, ang pagpakig-uban sa magtutuo uban sa 
pamilya nagtagana kang bisan kinsa nga dili-mag- 
tutuo diha sa pamilya ug labing maayong kahiga- 
yonan nga mahimong mga magtutuo, sa pagbag-o 
sa ilang mga personalidad, ug sa pagtanyag sa 
ilang mga lawas ingong “usa ka halad nga buhi, 
balaan, dalawaton sa Diyos.” (Rom 12:1; Col 3:9, 10) 
Diha sa mahinlo, balaan nga palibot nga mahi- 
mong ikapatungha sa magtutuo nga nag-alagad sa 
Diyos, ang pamilya panalanginan. 


PAGKABANHAW. Ang Gregong pulong nga 
ana'sta-sis sa literal nagkahulogang “pagbangon, 
pagbarog.” Kanunay kining gigamit diha sa Kristo- 
hanon Gregong Kasulatan maylabot sa pagkaban- 
haw sa mga patay. Ang Hebreohanong Kasulatan 
diha sa Oseas 13:14, nga gikutlo ni apostol Pablo 
(1Co 15:54, 55), naghisgot sa paghanaw sa kama- 
tayon ug sa pagwagtang sa gahom sa Sheol (Heb., 
she’ohl’; Gr., hai'des). Ang she'oh!' gihubad sa lain- 
laing bersiyon ingong “lubnganan” ug “gahong.” 
Ang mga patay giingon nga moadto didto. (Gen 
37:35, 1Ha 2:6, Ecc 9:10) Ang paggamit niini diha 
sa Kasulatan, uban sa paggamit sa Gregong ka- 
tumbas niini nga hai'des diha sa Kristohanon Gre- 

gong Kasulatan, nagpakita nga kini nagtumong, 
dili sa indibiduwal nga lubnganan, kondili sa ko- 
mon nga lubnganan sa katawhan, sa katibuk-ang 
dapit-lubnganan. (Eze 32:21-32, Pin 20:13, tan-awa 
ang HADES, SHEOL.) Ang pagwagtang sa gahom sa 
Sheol nagkahulogan sa pagpagula niadtong diha 
niana, nga nagpasabot nga haw-asan ang katibuk- 
ang dapit-lubnganan. Siyempre, kini nanginahang- 
lan ug pagkabanhaw, usa ka pagbangon gikan sa 
walay-kinabuhing kahimtang sa kamatayon o gi- 
kan sa lubnganan alang niadtong atua didto. 

Pinaagi Kang Jesu-Kristo. Gipakita sa na- 
hisgotan na nga ang pagtulon-an sa pagkabanhaw 
makita diha sa Hebreohanong Kasulatan. Bisan pa 
niana, gikinahanglan ni Jesu-Kristo nga “maghatag 
ug kahayag nganha sa kinabuhi ug sa pagkadili- 
madunoton pinaagi sa maayong balita.” (2Ti 1:10) 
Si Jesus miingon: “Ako ang dalan ug ang kamatu- 
oran ug ang kinabuhi. Walay makaadto sa Amahan 
kon dili pinaagi kanako.” (Ju 14:6) Kon sa unsang 
paagi moabot gayod ang kinabuhing walay katapo- 
san, ug labaw pa niana, ang pagkadili-madunoton 
alang sa pipila, gipadayag pinaagi sa maayong ba- 
lita bahin kang Jesu-Kristo. Ang apostol nagpama- 
tuod nga ang pagkabanhaw maoy usa ka tinong 
paglaom, nga nangatarongan: “Karon kon si Kristo 
ginawali nga siya gibangon gikan sa mga patay, 
naunsa man nga ang pipila sa taliwala ninyo naga- 
ingon nga walay pagkabanhaw sa mga patay? Kon, 
sa pagkatinuod, walay pagkabanhaw sa mga patay, 
wala usab diay bangona si Kristo. Apan kon si Kris- 
to wala bangona, ang among pagwali tino nga ka- 
wang, ug ang atong pagtuo kawang. Dugang pa, 
kami usab makaplagang bakakon nga mga saksi la- 
bot sa Diyos, tungod kay kami nagpamatuod batok 
sa Diyos nga iyang gibangon si Kristo, apan kinsa 
wala diay niya bangona kon ang mga patay sa pag- 
katinuod dili pagabangonon. . . . Labot pa, kon si 
Kristo wala bangona, ang inyong pagtuo walay pu- 
los; kamo anaa pa sa inyong mga sala. . . . Hinunoa, 
karon si Kristo gibangon na gikan sa mga patay, 
ang unang bunga kanilang nangatulog sa kamata- 
yon. Sanglit ang kamatayon pinaagi man sa usa 
ka tawo, ang pagkabanhaw sa mga patay pinaagi 
usab sa usa ka tawo. “--1Co 15:12-21. 

Si Kristo sa dinhi pa sa yuta mihimog mga pag- 
banhaw. (Luc 7:11-15: 8:49-56, Ju 11:38-44) Pina- 
agi lamang ni Jesu-Kristo nga posible ang pagka- 
banhaw, nga may kinabuhing walay kataposan 
human niana.---Ju 5:26. 

Usa ka Tino nga Katuyoan sa Diyos. Gi- 
punting ni Jesu-Kristo ngadto sa mga Saduseo, usa 
ka sekta nga wala magtuo sa pagkabanhaw, nga 
ang mga sinulat ni Moises diha sa Hebreohanong 
Kasulatan, nga ilang gihuptan ug giangkong gituo- 
han, nagpamatuod nga adunay pagkabanhaw, si 

Jesus nangatarongan nga sa dihang si Jehova mii- 
ngon nga Siya “ang Diyos ni Abraham ug ang Di- 
yos ni Isaac ug ang Diyos ni Jacob” (kinsa mga pa- 
tay na), Siya nag-isip sa maong mga tawo nga buhi 
tungod kay katuyoan Niya, ang “Diyos, dili sa mga 
patay, kondili sa mga buhi,” ang pagbanhaw kani- 
la. Ang Diyos, tungod sa iyang gahom, “nagabuhi 
sa mga patay ug nagatawag sa mga butang nga 
wala ingong daw namao na.” Gilakip ni Pablo kini 
nga kamatuoran sa paghisgot bahin sa pagtuo ni 
Abraham.---Mat 22:23, 31-33, Rom 4:17. 

Ang katakos sa Diyos sa pagbanhaw. Alang 
sa Usa nga may katakos ug gahom sa paglalang sa 
tawo sumala sa Iyang kaugalingong larawan, nga 
may hingpit nga lawas ug may potensiyal alang sa 
bug-os nga pagpahayag sa katingalahang mga ki- 
naiyahan nga gitisok diha sa tawhanong personali- 
dad, ang pagbanhaw sa usa ka tawo dili dakong 
problema. Kon ang siyentipikanhong mga prinsip- 
yo nga gipundar sa Diyos mahimong gamiton sa 
mga siyentipiko aron sa pagtipig ug sa ulahi sa 
paggama pag-usab sa usa ka makita ug madungog 
nga esena pinaagi sa usa ka video recording, pag- 
kasayon ra kaayo alang sa dakong Unibersohanong 
Soberano ug Maglalalang sa pagbanhaw sa usa ka 
tawo pinaagi sa paghulad pag-usab sa samang per- 
sonalidad diha sa bag-ong giporma nga lawas. Ma- 
hitungod sa pagpasig-uli sa katakos ni Sara aron 
makapatunghag anak diha sa iyang pagkatigulang, 
ang manulonda miingon: “Aduna bay butang nga 
talagsaon kaayo alang kang Jehova?"--Gen 18:14, 
Jer 32:17, 27. 

Kon sa Unsang Paagi Mitungha ang Pangi- 
nahanglan sa Pagkabanhaw. Sa sinugdanan 
ang pagkabanhaw wala kinahanglana. Dili kini ba- 
hin sa orihinal nga katuyoan sa Diyos alang sa ka- 
tawhan, tungod kay ang kamatayon dili mao ang 
kinaiyanhon ug ang katuyoan alang sa katawhan. 
Hinunoa, gipakita sa Diyos nga katuyoan niya nga 
ang yuta mapuno sa buhi nga mga tawo, dili sa na- 
gakaut-ot, nagakamatay nga rasa. Ang iyang bu- 
hat maoy hingpit, busa walay depekto, pagkadi- 
li-hingpit, o sakit. (Deu 32:4) Gipanalanginan ni 
Jehova ang unang tawhanong paris, gisugo sila 
nga magdaghan ug pun-on ang yuta. (Gen 1:28) 
Ang maong panalangin tino nga wala maglakip sa 
sakit ug kamatayon, ang Diyos wala magtakda ug 
limitadong gitas-on sa kinabuhi sa tawo, apan siya 
misulti kang Adan nga ang pagkadili-masinug- 
tanon mao ang magpahinabog kamatayon. Kini 
nagpasabot nga kon magmasinugtanon, ang tawo 
mabuhi sa walay kataposan. Ang pagkadili-masi- 
nugtanon mosangpot sa dili pag-uyon sa Diyos ug 
sa pagkuha sa iyang panalangin, nga magdala ug 
tunglo.---Gen 2:17; 3:17-19. 

Busa, ang kamatayon misulod sa tawhanong 
rasa tungod sa paglapas ni Adan. (Rom 5:12) Tu- 
ngod sa pagkamakasasala sa ilang amahan ug sa 
misangpot nga pagkadili-hingpit, ang mga kaliwat 
ni Adan dili makabaton ug panulondon nga kina- 
buhing walay kataposan gikan kaniya: sa pagkati- 
nuod, dili bisan ang paglaom nga mabuhi sa walay 
kataposan. “Ni ang usa ka daot nga kahoy makabu- 
ngag maayong bunga,” matod ni Jesus. (Mat 7:17, 
18: Job 14:1, 2) Ang pagkabanhaw gipasulod, o gi- 
dugang, aron mabuntog kini nga kabilinggan alang 
sa mga anak ni Adan nga buot magmasinugtanon 
sa Diyos. 

Katuyoan sa Pagkabanhaw. Ang pagkaban- 
haw nagpakita dili lamang sa walay kinutobang 
gahom ug kaalam ni Jehova kondili usab sa iyang 
gugma ug kaluoy ug nagbindikar kaniya ingong 
Tigtipig niadtong nag-alagad kaniya. (1Sa 2:6) Kay 
nagbaton ug gahom sa pagbanhaw, siya arang ma- 
kapakita nga ang iyang mga alagad magmatinu- 
manon kaniya bisan hangtod sa kamatayon. Siya 
makatubag sa akusasyon ni Satanas nga nangang- 
kong “panit alang sa panit, ug ang tanang butang 
nga anaa sa usa ka tawo iyang ihatag tungod sa 
iyang kalag.” (Job 2:4) Mahimong tugotan ni Jeho- 
va si Satanas nga mobuhat hangtod sa kinutoban, 
bisan hangtod sa pagpatay sa pipila aron lamang 
paluyohan ang iyang bakak nga mga akusasyon. 
(Mat 24:9, Pin 2:10, 6:11) Ang kamatuoran nga ang 
mga alagad ni Jehova andam nga mohatag sa ilang 
kinabuhi alang sa pag-alagad kaniya nagpamatuod 
nga ang ilang pag-alagad maoy, dili tungod sa ha- 
kog nga mga hinungdan, kondili tungod sa gugma. 
(Pin 12:11) Kini nagpamatuod usab nga ilang giila 
Siya ingong ang Labing Gamhanan, ang Soberano 
sa Uniberso, ug ang Diyos sa gugma, kinsa maka- 
himo sa pagbanhaw kanila. Kini nagpamatuod nga 
sila naghatag ug bug-os nga pagkamahinalaron 
kang Jehova tungod sa iyang katingalahang mga 
hiyas ug dili tungod sa kahakog sa materyal nga 
mga katarongan. (Tagda ang pipila ka pagtuaw sa 
iyang mga alagad, sama sa gitala sa Rom 11:33-36, 
Pin 4:11, 7:12.) Ang pagkabanhaw usab maoy usa 
ka paagi nga tungod niana matino ni Jehova nga 
ang iyang katuyoan sa yuta, ingon sa gisulti ngad- 
to kang Adan, matuman.---Gen 1:28. 

Mahinungdanon alang sa kalipay sa tawo. 
Ang pagkabanhaw sa mga patay, nga usa ka dili- 
takos nga kalulot sa Diyos, mahinungdanon alang 
sa kalipay sa katawhan ug sa paghanaw sa tanang 
kadaot, pag-antos, ug pagpanglupig nga midangat 
sa tawhanong rasa. Kining mga butanga midangat 
sa tawo tungod sa iyang pagkadili-hingpit ug sa 
iyang sakit, sa mga gubat nga iyang gisangka, sa 
mga pagbuno nga iyang gihimo, ug sa mabangis 
nga mga buhat nga gihimo sa daotang mga tawo 

tungod sa paghulhog ni Satanas nga Yawa. Dili kita 
bug-os nga magmalipayon kon dili kita motuo sa 
pagkabanhaw. Ang maong pagbati gipahayag ni 
apostol Pablo niini nga mga pulong: “Kon niining 
kinabuhia lamang kita naglaom diha kang Kristo, 
sa tanang tawo kita ang labing angayng pagaka- 
luy-an.”--1Co 15:19. 

Unsa ka Sayo nga Gihatag ang Paglaom sa 
Pagkabanhaw? Human makasala ug magdalag 
kamatayon si Adan nganha sa iyang kaugalingon 
ug sa ingon nagpasulod sa kamatayon ngadto sa 
iyang umalabot nga kaliwatan, ang Diyos, sa di- 
hang namulong ngadto sa halas, miingon: “Ug ibu- 
tang ko ang panag-away tali kanimo ug sa babaye 
ug tali sa imong binhi ug sa iyang binhi. Siya mag- 
samad kanimo sa ulo ug ikaw magsamad kaniya sa 
tikod.”---Gen 3:15. 

Ang usa nga sa sinugdan maoy nagpahinabo 
sa kamatayon pagahanawon. Si Jesus miingon 
ngadto sa relihiyosong mga Hudiyo nga misupak 
kaniya: “Kamo gikan sa inyong amahan nga Yawa, 
ug buot ninyong buhaton ang mga tinguha sa in- 
yong amahan. Kana siya usa ka mamumuno sa 
iyang pagsugod, ug siya wala mobarog nga lig-on 
diha sa kamatuoran, tungod kay ang kamatuoran 
wala kaniya.” (Ju 8:44) Kini ang nagpamatuod nga 
ang Yawa mao ang nakigsulti pinaagi sa halas, ug 
nga siya maoy mamumuno sukad pa sa sinugdan 
sa iyang bakak, yawan-ong dalan. Diha sa panan- 
awon nga gihatag sa ulahi ni Kristo ngadto kang 
Juan, iyang gibutyag nga si Satanas nga Yawa gi- 
tawag usab nga “ang orihinal nga halas.” (Pin 12:9) 
Nagamhan ni Satanas ang katawhan, naimpluwen- 
siyahan niya ang mga anak ni Adan, pinaagi sa 
pag-aghat sa ilang amahan nga si Adan sa pagre- 
belde sa Diyos. Busa sa unang tagna, sa Genesis 3: 
15, si Jehova mihatag ug paglaom nga kining Ha- 
las pagahanawon. (Itandi ang Rom 16:20.) Dili la- 
mang ang ulo ni Satanas ang dugmokon kondili 
ang tanan niyang mga buhat usab bungkagon, lag- 
lagon, o wagtangon. (1Ju 3:8, NW, KJ, AT) Ang ka- 
tumanan niini nga tagna nanginahanglan sa pag- 
hanaw sa kamatayon nga midangat tungod kang 
Adan, lakip na ang pagpasig-uli pinaagig pagka- 
banhaw sa mga kaliwat ni Adan nga atua sa Sheol 
(Hades) tungod sa iyang sala, diin ang mga epekto 
niana ilang napanunod.--- 1Co 15:26. 

Ang paglaom sa kagawasan nanginahanglan 
sa pagkabanhaw. Si apostol Pablo naghubit sa 
kahimtang nga gitugotan sa Diyos nga molungtad 
human makasala ang tawo ug sa Iyang katuyoan 
sa paghimo niini: “Kay ang kalalangan gipailalom 
sa pagkawalay-pulos [nga natawo sa sala ug ang 
tanan nag-atubang sa kamatayon], dili pinaagi sa 
kaugalingong kabubut-on niini [ang mga anak ni 

Adan nga nahimugso sa kalibotan nga nag-atu- 
bang niini nga kahimtang, apan sila sa ilang kau- 
galingon walay mahimo labot sa nahimo ni Adan, 
ug sila walay kapilian] kondili pinaagi kaniya [ang 
Diyos, pinaagi sa iyang kaalam] nga nagsakop nii- 
ni, pinasukad sa paglaom aron nga ang kalalangan 
usab ipagawas gikan sa pagkaulipon sa pagkadu- 
not ug makabaton sa mahimayaong kagawasan sa 
mga anak sa Diyos.” (Rom 8:20, 21; Sal 51:5) Aron 
masinati ang katumanan niini nga paglaom sa ma- 
himayaong kagawasan, ang mga nangamatay ki- 
nahanglang banhawon: kinahanglan silang paga- 
wason gikan sa kamatayon ug sa lubnganan. Busa, 
pinaagi sa iyang saad labot sa “binhi” nga magdug- 
mok sa ulo sa halas, ang Diyos nagbutang ug 
katingalahang paglaom atubangan sa katawhan. 
— Tan-awa ang BINHI. 

Ang pasukaranan sa pagtuo ni Abraham. 
Ang ebidensiya diha sa rekord sa Bibliya nagpada- 
yag nga sa dihang si Abraham misulay sa pagha- 
lad sa iyang anak nga si Isaac siya may pagtuo 
sa katakos ug katuyoan sa Diyos sa pagbanhaw sa 
mga patay. Ug ingon sa giasoy sa Hebreohanon 
11:17-19, iyang gidawat ug balik si Isaac gikan 
sa mga patay “sa masambingayong paagi.” (Gen 
22:1-3, 10-13) Si Abraham adunay pasukaranan sa 
pagtuo sa pagkabanhaw tungod sa saad sa Diyos 
mahitungod sa “binhi.” (Gen 3:15) Dugang pa, siya 
ug si Sara nakasinati nag usa ka butang nga ika- 
tandi sa pagkabanhaw pinaagi sa pagpasig-uli sa 
ilang mga gahom sa pagsanay. (Gen 18:9-11, 21:1, 
2, 12, Rom 4:19-21) Si Job mipahayag sa samang 
pagtuo, nga nag-ingon, diha sa iyang hilabihang 
kasakit: “Oh nga sa Sheol imo unta akong tagoan, 
... nga imo unta akong tagalan ug panahon ug hi- 
numdoman ako! Kon ang usa ka tawo nga lig-on ug 
lawas mamatay, mabuhi ba siya pag-usab? ... 
Ikaw motawag, ug ako motubag kanimo. Kay ikaw 
mangandoy sa buhat sa imong mga kamot.”---Job 
14:13-15. 

Mga pagkabanhaw sa wala pa ihatag ang lu- 
kat. Ang mga pagpamanhaw gibuhat ni o pina- 
agi ni manalagnang Elias ug Eliseo. (1Ha 17:17-24, 
2Ha 4:32-37, 13:20, 21) Apan, kini nga mga ta- 
wong gibanhaw namatay pag-usab, sama niad- 
tong gibanhaw ni Jesus sa dihang dinhi pa siya sa 
yuta ug usab niadtong gibanhaw sa mga apostoles. 
Kini nagpadayag nga dili sa tanang kahimtang nga 
ang pagkabanhaw maoy ngadto sa kinabuhing wa- 
lay kataposan. 

Tungod kay gibanhaw sa iyang higala nga si Je- 
sus, si Lazaro lagmit nga buhi niadtong Pentekos- 
tes 33 K.P., sa dihang ang balaang espiritu gibubo 
ug ang unang mga membro nga may langitnong 
pagtawag (Heb 3:1) gidihogan ug gianak sa espiri- 

tu. (Buh 2:1-4, 33, 38) Ang pagbanhaw kang Laza- 
ro maoy sama niadtong gibuhat ni Elias ug Eliseo. 
Apan dayag nga kini nagbukas kang Lazaro sa ka- 
higayonan nga makadawat ug pagkabanhaw nga 
sama nianang kang Kristo, nga dili unta niya ma- 
batonan kon wala pa siya banhawa. Pagkatalagsa- 
ong buhat sa gugma nga gipakita ni Jesus!---Ju 
11:38-44. 

“Mas maayong pagkabanhaw.” Si Pablo 
nag-ingon labot niadtong matinumanong mga 
tawo sa kakaraanan: “Ang mga babaye midawat sa 
ilang mga patay pinaagi sa pagkabanhaw, apan 
ang uban nga mga tawo gisakit tungod kay dili 
man sila modawat ug kagawasan pinaagi sa lukat, 
aron nga makabaton sila ug mas maayong pagka- 
banhaw.” (Heb 11:35) Kini nga mga tawo nagpa- 
sundayag ug pagtuo sa paglaom sa pagkabanhaw, 
nga nahibalong ang kinabuhi sa maong panahon 
dili mao ang labing importanteng butang. Ang 
pagkabanhaw nga mabatonan nila ug sa uban pi- 
naagi kang Kristo moabot human sa iyang pagka- 
banhaw ug pagpakita didto sa langit atubangan sa 
iyang Amahan uban sa bili sa iyang halad lukat. Sa 
maong panahon iyang gilukat ang katungod sa ki- 
nabuhi sa tawhanong rasa, nga nahimong poten- 
siyal nga “Amahang Walay Kataposan.” (Heb 9:11, 
12, 24: Isa 9:6) Siya maoy usa ka “nagahatag-kina- 
buhi nga espiritu.” (1Co 15:45) Anaa kaniya “ang 
mga yawi sa kamatayon ug sa Hades [Sheol].” (Pin 
1:18) Kay aduna nay awtoridad sa paghatag ug ki- 
nabuhi nga walay kataposan, sa takdang panahon 
sa Diyos iyang himoon ang “mas maayong pagka- 
banhaw,” sanglit kadtong makasinati niini mabuhi 
hangtod sa kahangtoran, walay usa kanila nga ki- 
nahanglan pang mamatay pag-usab. Kon magma- 
sinugtanon, sila magpadayon nga buhi. 

Langitnong Pagkabanhaw. Si Jesu-Kristo 
gitawag nga “ang panganay gikan sa mga pa- 
tay.” (Col 1:18) Siya ang kinaunahan nga gibanhaw 
ngadto sa kinabuhing walay kataposan. Ug ang 
iyang pagkabanhaw maoy “diha sa espiritu,” ngad- 
to sa kinabuhi sa langit. (1Pe 3:18) Dugang pa, siya 
gibanhaw ngadto sa usa ka mas taas nga ma- 
tang sa kinabuhi ug sa mas taas nga posisyon 
kay sa iyang gihuptan didto sa mga langit sa 
wala pa siya moanhi sa yuta. Gihatag kaniya ang 
pagkawalay-kamatayon ug pagkadili-madunoton, 
nga walay unodnong linalang nga makabaton, ug 
nahimong “hataas pa kay sa mga langit,” ikaduha 
lamang kang Jehova nga Diyos diha sa uniberso. 
(Heb 7:26, 1Ti 6:14-16, Flp 2:9-11: Buh 2:34, 1Co 
15:27) Ang pagbanhaw kaniya gihimo mismo ni 
Jehova nga Diyos.---Buh 3: 15: 5:30: Rom 4:24, 10:9. 

Apan, sulod sa 40 ka adlaw human sa iyang pag- 
kabanhaw si Jesus nagpakita sa iyang mga tinun- 

an sa lainlaing mga okasyon pinaagig nagkalainla- 
ing unodnong mga lawas, sama sa gihimo sa mga 
manulonda nga nagpakita sa mga tawo sa kakara- 
anan. Sama sa maong mga manulonda, siya adu- 
nay gahom sa pagpatungha ug sa paghanaw sa 
maong unodnong mga lawas sa kaugalingon ni- 
yang pagbuot, aron ipakita nga siya nabanhaw. 
(Mat 28:8-10, 16-20, Luc 24:13-32, 36-43, Ju 20:14- 
29: Gen 18:1, 2, 19:1, Jos 5:13-15, Huk 6:11, 12; 13: 
3, 13) Ang iyang daghang pagpakita, ug ilabina 
ang iyang pagpakita sa kapin sa 500 ka tawo sa 
usa ka higayon, naghatag ug lig-ong pamatuod sa 
kamatuoran sa iyang pagkabanhaw. (1Co 15:3-8) 
Ang iyang pagkabanhaw, nga gipamatud-an pag- 
ayo, naghatag ug “garantiya ngadto sa tanang 
tawo” bahin sa pagkatino sa umaabot nga adlaw sa 
panudya o paghukom.---Buh 17:31. 

Pagkabanhaw sa “mga igsoon” ni Kristo. 
Kadtong mga “tinawag ug pinili ug matinumanon,” 
mga sumusunod sa tunob ni Kristo, iyang “mga ig- 
soon,” kinsa gianak sa espirituwal nga paagi ingong 
“mga anak sa Diyos,” gisaaran sa usa ka pagkaban- 
haw nga sama sa iyaha. (Pin 17:14, Rom 6:5; 8:15, 
16; Heb 2:11) Si apostol Pedro misulat ngadto sa 
mga isigka-Kristohanon: “Bulahan ang Diyos ug 
Amahan sa atong Ginoong Jesu-Kristo, kay suma- 
la sa iyang dakong kaluoy kita iyang gipahimugso 
pag-usab ngadto sa usa ka buhi nga paglaom pina- 
agi sa pagkabanhaw ni Jesu-Kristo gikan sa mga 
patay, ngadto sa usa ka dili-madunoton ug wala- 
mahugawi ug dili-malawos nga panulondon. Gita- 
gana kini sa mga langit alang kaninyo.”--1Pe 1: 
3,4. 

Gihubit usab ni Pedro ang paglaom nga ilang gi- 
huptan ingong “bilihon ug dagko kaayong mga 
saad, aron nga pinaagi niini kamo mahimong mga 
mag-aambit sa kinaiyahan nga iya sa Diyos.” (2Pe 
1:4) Sila kinahanglang moagi ug kausaban sa kina- 
iyahan, talikdan ang tawhanong kinaiyahan aron 
mabatonan ang kinaiyahan nga “iya sa Diyos,” sa 
ingon makigbahin kang Kristo diha sa iyang hima- 
ya. Sila kinahanglang mamatay sa kamatayon nga 
sama sa kamatayon ni Kristo--nga huptan ang 
integridad ug talikdan ang tawhanong kinabuhi 
hangtod sa kahangtoran---ug dayon sila makada- 
wat sa walay-kamatayon, dili-madunoton nga mga 
lawas sama sa lawas ni Kristo pinaagi sa pagka- 
banhaw. (Rom 6:3-5: 1Co 15:50-57: 2Co 5:1-3) Si 
apostol Pablo nagpatin-aw nga dili ang lawas ang 
banhawon, kondili hinunoa, iyang gipakasama ang 
ilang kasinatian sa pagpugas ug sa pagturok sa usa 
ka binhi, sanglit “ang Diyos magahatag niini ug la- 
was sumala sa iyang gikahimut-an.” (1Co 15:35- 
40) Ang pagabanhawon mao ang kalag, ang perso- 
na, uban sa usa ka lawas nga moangay sa palibot 
nga ngadto niana siya pagabanhawon sa Diyos. 

Sa kahimtang ni Jesu-Kristo, gitugyan niya 
ang iyang tawhanong kinabuhi ingong halad lukat 
alang sa kaayohan sa katawhan. Ang ika-40 nga 
Salmo gipadapat ngadto kaniya pinaagi sa inspira- 
dong magsusulat sa basahon sa Mga Hebreohanon, 
nga naghulagway kang Jesus nga nag-ingon, sa di- 
hang siya mianhi “sa kalibotan” ingong Mesiyas sa 
Diyos: “Ang halad ug gasa wala nimo tinguhaa, 
apan ikaw nag-andam ug lawas alang kanako.” 
(Heb 10:5) Si Jesus mismo miingon: “Sa pagkatinu- 
od, ang tinapay nga akong ihatag mao ang akong 
unod alang sa kinabuhi sa kalibotan.” (Ju 6:51) 
Busa si Kristo dili makabawi sa iyang lawas diha sa 
pagkabanhaw, nga sa ingon magbawi sa halad nga 
gitanyag ngadto sa Diyos alang sa katawhan. Ga- 
was pa, si Kristo dili na mopuyo sa yuta. Ang iyang 
puloy-anan maoy didto sa mga langit uban sa 
iyang Amahan, kinsa dili unodnon, kondili espiritu. 
(Ju 14:3, 4:24) Busa si Jesu-Kristo nakadawat ug 
usa ka mahimayaon nga walay-kamatayon, dili- 
madunoton nga lawas, kay 'siya ang aninag sa hi- 
maya ni Jehova ug ang tukma nga larawan sa 
iyang pagkamao, ug iyang gipatunhay ang tanang 
butang pinaagi sa pulong sa iyang gahom, ug hu- 
man siya makahimog paglunsay alang sa atong 
mga sala siya milingkod sa tuong kamot sa Ha- 
langdon sa kahitas-an. Busa siya nahimong labaw 
pa kay sa mga manulonda [nga maoy gamhanang 
espiritung mga persona], nga sa ingon siya naka- 
panunod sa usa ka ngalan nga mas hamili kay sa 
ila.--Heb 1:3, 4; 10:12, 13. 

Ang matinumanong mga igsoon ni Kristo, nga 
miduyog kaniya didto sa mga langit, nagbiya sa 
tawhanong kinabuhi. Gipakita ni apostol Pablo nga 
sila makabaton ug bag-ong mga lawas nga gihulad 
pag-usab alang sa ilang bag-ong palibot: “Alang 
kanato, ang atong pagkalungsoranon nagalungtad 
sa mga langit, nga gikan sa maong dapit usab kita 
maikagong nagahulat sa usa ka manluluwas, ang 
Ginoong Jesu-Kristo, kinsa magausab sa atong gi- 
paubos nga lawas aron mahiuyon sa iyang mahi- 
mayaong lawas sumala sa paglihok sa gahom nga 
iyang nabatonan.”---Flp 3:20, 21. 

Panahon sa langitnong pagkabanhaw. Ang 
langitnong pagkabanhaw sa kaubang mga ma- 
nununod ni Kristo nagsugod human mobalik si 
Jesu-Kristo sa langitnong himaya, sa paghatag ug 
unang pagtagad sa iyang espirituwal nga mga ig- 
soon. Si Kristo mismo gitawag nga “ang unang bu- 
nga kanilang nangatulog sa kamatayon.” Dayon si 
Pablo miingon nga ang matag usa pagabanhawon 
sumala sa iyang kaugalingong han-ay, “si Kristo 
ang unang bunga, pagkahuman kadtong mga iya 
ni Kristo panahon sa iyang presensiya.” (1Co 15:20, 
23) Kini sila, ingong ang “balay sa Diyos,” nailalom 
sa paghukom sa panahon sa ilang tibuok pagkina- 

buhi ingong Kristohanon, sugod sa unang mga ka- 
ubanan nila niadtong Pentekostes. (1Pe 4:17) Sila 
maoy “usa ka matang [sa literal, pipila] sa unang 
mga bunga.” (San 1:18, Int, Pin 14:4) Si Jesu-Kris- 
to mahimong itandi sa unang mga bunga sa seba- 
da nga gihalad sa mga Israelinhon sa Nisan 16 (“si 
Kristo ang unang bunga"), ug ang iyang espiritu- 
wal nga mga igsoon ingong “unang mga bunga” 
(“usa ka matang sa unang mga bunga”) mahimong 
itandi sa unang mga bunga sa trigo nga gihalad sa 
adlaw sa Pentekostes, ang ika-50 nga adlaw sukad 
sa Nisan 16.--Lev 23:4-12, 15-20. 

Kini sila nailalom sa paghukom, mao nga sa pag- 
balik ni Kristo panahon na nga ihatag ang ganti 
ngadto kanila, ang iyang matinumanong mga dini- 
hogan, sama sa iyang gisaad sa iyang 11 ka mati- 
numanong mga apostoles sa gabii una pa siya ma- 
matay: “Ako moadto aron sa pag-andam ug dapit 
alang kaninyo. Ug usab, . . . ako moanhi pag-usab 
ug pagadawaton ko kamo nganhi kanako, aron nga 
kon asa ako kamo atua usab.”--Ju 14:2, 3, Luc 
19:12-23: itandi ang 2Ti 4:1, 8, Pin 11:17, 18. 

Ang “kasal sa Kordero.” Kini sila ingong usa 
ka lawas gitawag nga iyang (umaabot nga) “panga- 
saw-onon” (Pin 21:9): sila gisaad kaniya sa kamin- 
yoon, ug sila pagabanhawon ngadto sa mga langit 
aron makigbahin sa “kasal sa Kordero.” (2Co 11:2, 
Pin 19:7, 8) Si apostol Pablo naglaom nga makada- 
wat sa iyang langitnong pagkabanhaw. (2Ti 4:8) Sa 
dihang ang “presensiya” ni Kristo mahitabo na, 
adunay pipila sa iyang espirituwal nga mga igsoon 
nga buhi pa dinhi sa yuta, nga “dapiton sa paniha- 
pon sa kasal sa Kordero,’ apan kadtong mga kauba- 
nan nila nga namatay na hatagan sa unang pag- 
tagad pinaagi sa pagkabanhaw. (Pin 19:9) Kini 
gipatin-aw sa 1 Tesalonica 4:15, 16: “Kay kini ang 
among isulti kaninyo pinaagi sa pulong ni Jehova, 
nga kitang mga buhi nga makapabiling buhi hang- 
tod sa presensiya sa Ginoo dili gayod mag-una ka- 
nila nga nangatulog sa kamatayon, kay ang Ginoo 
manaog gikan sa langit uban sa singgit sa pagsu- 
go, uban sa tingog sa arkanghel ug uban sa trom- 
peta sa Diyos, ug kadtong nangamatay nga nahiu- 
sa kang Kristo mouna pagbangon.” 

Dayon si Pablo midugang: “Pagkahuman kitang 
mga buhi nga makapabiling buhi, duyog kanila, 
pagasakgawon sa mga panganod sa pagsugat sa 
Ginoo diha sa kahanginan, ug sa ingon niana kita 
mahiuban kanunay sa Ginoo.” (1Te 4:17) Busa, sa 
panahon nga sila makahuman sa ilang yutan-ong 
kinabuhi nga matinumanon diha sa kamatayon, 
ang mga nahibilin nga gidapit sa “panihapon sa ka- 
sal sa Kordero” banhawon gilayon aron moduyog 
sa ilang mga isigkamembro sa pangasaw-onon nga 
matang didto sa langit. Sila dili “mangatulog sa ka- 

matayon” sa diwa nga maghulat diha sa dugayng 
pagkatulog, sama sa pagkatulog sa mga apostoles 
apan, inigkamatay, “mangausab, sa daklit, sa pag- 
pamilok sa mata, sa panahon sa kataposan nga 
trompeta. Kay ang trompeta motingog, ug ang 
mga patay pagabangonon nga dili-madunoton, ug 
kita mangausab.” (1Co 15:51, 52) Apan, dayag nga 
“ang kasal sa Kordero” dili mahitabo hangtod nga 
ang paghukom gipahamtang na batok sa “Dakong 
Babilonya.” (Pin 18) Human ihulagway ang kalag- 
lagan niining “dakong bigaon,” ang Pinadayag 19:7 
nag-ingon: “Magmaya kita ug maglipay pag-ayo, 
ug ihatag nato kaniya ang himaya, tungod kay ang 
kasal sa Kordero miabot na ug ang iyang asawa na- 
kaandam na sa iyang kaugalingon.” Sa dihang ang 
tanang 144,000 sa kataposan makadawat na sa 
pag-uyon ug “matimbrehan” na ingong mga mati- 
numanon ug banhawon na ngadto sa mga langit, 
ang kasal pagahimoon. 

Unang pagkabanhaw. Ang Pinadayag 20:5, 6 
naghisgot sa pagkabanhaw niadtong maghari kau- 
ban ni Kristo ingong “ang unang pagkabanhaw." Si 
apostol Pablo naghisgot usab bahin niining unang 
pagkabanhaw ingong “mas sayo nga pagkabanhaw 
gikan sa mga patay [sa literal, ang paggula sa pag- 
kabanhaw ang paggula gikan sa (mga) patay].” 
(Flp 3:11, NW, Ro, Int) Labot sa ekspresyon nga gi- 
gamit ni Pablo dinhi, ang Word Pictures in the New 
Testament ni Robertson (1931, Tomo IV, p. 454) 
nag-ingon: “Dayag nga si Pablo naghunahuna la- 
mang dinhi sa pagkabanhaw sa mga magtutuo gi- 
kan sa mga patay ug busa duha ka ex [paggula] 
(ten exanastasin ten ek nekron). Si Pablo wala 
manghimakak sa usa ka katibuk-ang pagkaban- 
haw pinaagi niini nga mga pulong, apan nagpasi- 
ugda nianang sa mga magtutuo.” Ang Commen- 
taries ni Charles Ellicott (1865, Tomo II, p. 87) 
nag-ingon bahin sa Filipos 3:11: “'Ang pagkaban- 
haw gikan sa mga patay, nga mao, ingon sa gipa- 
dayag sa konteksto, ang unang pagkabanhaw (Pin. 
xx. 5), sa dihang, sa pag-anhi sa Ginoo ang mga 
patay nga diha Kaniya mouna pagbangon (1 Tesa- 
lon. iv. 16), ug ang mga buhi sakgawon aron mosu- 
gat Kaniya diha sa mga panganod (1 Tes. iv. 17), 
itandi ang Luc. xx. 35. Ang unang pagkabanhaw 
maglakip lamang sa tinuod nga mga magtutuo, ug 
dayag nga mauna sa ikaduha, nianang sa mga dili- 
magtutuo ug sa mga dili-matinuohon, sa usa ka 
yugto sa panahon .. . Ang bisan unsang pagtu- 
mong dinhi sa usa lamang ka etikal nga pagkaban- 
haw o pag-uswag sa moral nga panggawi (Coc- 
ceius) dili gayod haom.” Ang usa sa pangunang 
mga kahulogan sa pulong nga exa-na'sta:sis maoy 
pagbangon gikan sa higdaanan sa pagkabuntag, sa 
ingon kini haom nga maghulagway sa usa ka pag- 
kabanhaw nga sayong mahitabo, mao nga gitawag 

nga “ang unang pagkabanhaw.” Ang hubad ni 
Rotherham sa Filipos 3:11 mabasa: “Kon ako sa bi- 
san unsang paagi makabaton sa mas sayo nga pag- 
kabanhaw gikan sa mga patay.” 

Yutan-ong Pagkabanhaw. Samtang si Jesus 
nagbitay sa usa ka estaka, ang usa sa mga mamu- 
muhat ug daotan tupad kaniya, nga nakamatikod 
nga si Jesus dili takos nga silotan, mihangyo: “Je- 
sus, hinumdomi ako sa dihang moabot ka na sa 
imong gingharian.” Si Jesus mitubag: “Sa pagkati- 
nuod ako magaingon kanimo karong adlawa, Ikaw 
makauban nako sa Paraiso.” (Luc 23:42, 43) Si Je- 
sus mahimong miingon: “Niining mangiob nga ad- 
law, sa dihang ang akong pagpangangkon sa usa 
ka gingharian daw dili gayod katuohan, ikaw nag- 
pahayag ug pagtuo. Sa pagkamatuod, sa dihang 
ako mahiadto na sa akong gingharian, hinumdo- 
man ko ikaw. (Tan-awa ang PARAIso.) Nangina- 
hanglan kinig pagkabanhaw alang sa mamumuhat 
ug daotan. Kining tawhana dili usa ka matinuma- 
nong sumusunod ni Jesu-Kristo. Nalangkit siya sa 
daotang buhat, sa paglapas sa balaod nga takos sa 
silot nga kamatayon. (Luc 23:40, 41) Busa, dili 
siya makalaom nga siya usa niadtong makadawat 
sa unang pagkabanhaw. Dugang pa, namatay siya 
40 ka adlaw sa wala pa mokayab si Jesus sa langit 
ug busa wala pa ang Pentekostes, nga maoy 10 ka 
adlaw human sa maong pagkayab, sa dihang ang 
Diyos pinaagi kang Jesus nagdihog sa unang mga 
membro niadtong makadawat sa langitnong pag- 
kabanhaw.---Buh 1:3, 2:1-4, 33. 

Ang mamumuhat ug daotan, miingon si Jesus, 
mahiadto sa Paraiso. Kini nga pulong nagkahulo- 
gang “usa ka parke o yuta sa kalipay.” Ang Septua- 
gint naghubad sa Hebreohanong pulong alang sa 
“tanaman” (gan), sama sa Genesis 2:8, pinaagi 
sa Gregong pulong nga para dei'sos. Ang paraiso 
nga niana mahiadto ang mamumuhat ug daotan 
dili mao ang “paraiso sa Diyos” nga gisaad ngadto 
“kaniya nga magmadaogon,” diha sa Pinadayag 
2:7, kay ang mamumuhat ug daotan dili man ma- 
nanaog sa kalibotan uban ni Kristo. (Ju 16:33) Busa 
ang mamumuhat ug daotan dili mahiadto sa la- 
ngitnong Gingharian ingong membro niini (Luc 
22:28-30) kondili mahimong sakop sa Gingharian 
sa dihang kadtong iya sa “unang pagkabanhaw,” 
ingong mga hari sa Diyos ug ni Kristo, molingkod 
sa mga trono, nga magmando uban ni Kristo sulod 
sa usa ka libo ka tuig.---Pin 20:4, 6. 

“Sa mga matarong ug sa mga dili-matarong.” 
Si apostol Pablo miingon ngadto sa usa ka grupo sa 
mga Hudiyo nga naglaom usab sa pagkabanhaw 
nga “aduna unyay pagkabanhaw sa mga matarong 
ug sa mga dili-matarong.”---Buh 24: 1b. 

Gipadayag sa Bibliya kon kinsa ang “mga ma- 
tarong.” Una sa tanan, kadtong makadawat sa 

langitnong pagkabanhaw gipahayag nga mata- 
rong.---Rom 8:28-30. 

Dayon gitawag sa Bibliya ang matinumanong 
mga tawo sa kakaraanan sama ni Abraham ingong 
matarong. (Gen 15:6, San 2:21) Daghan niini nga 
mga tawo ang gitala sa Hebreohanon kapitulo 11, 
ug bahin kanila ang magsusulat nag-ingon: “Apan 
kini silang tanan, bisan tuod sila gipamatud-an pi- 
naagi sa ilang pagtuo, wala makabaton sa katuma- 
nan sa saad, sanglit ang Diyos may gipanan-aw 
nga mas maayo alang kanato [inanak-sa-espiri- 
tu, dinihogan nga mga Kristohanon sama ni Pab- 
lo], aron nga sila dili mahingpit nga bulag kana- 
to.” (Heb 11:39, 40) Busa, ang paghingpit kanila 
mahitabo human mahingpit silang may bahin sa 
“unang pagkabanhaw.” 

Dayon anaa ang “dakong panon” nga gihubit 
sa Pinadayag kapitulo 7, nga dili mga membro 
sa 144,000 nga mga 'tinimbrehan, ug kinsa tu- 
ngod niana wala magbaton sa “timaan” sa espiritu 
ingong inanak-sa-espiritu. (Efe 1:13, 14, 2Co 5:5) 
Sila gihubit nga nakalabang “sa dakong kasakitan” 
ingong mga naluwas gikan niini, kini nagpakita 
nga ang pagtigom niini nga grupo gihimo sa kata- 
posang mga adlaw una pa niana nga kasakitan. 
Kini sila nahimong matarong pinaagi sa pagtuo, 
nga nagsul-ob ug maputing tag-as nga mga besti 
nga gilabhan sa dugo sa Kordero. (Pin 7:1, 9-17) 
Ingong usa ka matang, sila dili kinahanglang ban- 
hawon, apan ang mga matinumanon niana nga 
grupo nga nangamatay una pa ang dakong kasaki- 
tan pagabanhawon sa takdang panahon sa Diyos. 

Dugang pa, adunay daghang “dili-matarong” 
nga mga tawo nga gilubong sa Sheol (Hades), ang 
komon nga lubnganan sa katawhan, o sa “dagat,” 
ang tubigong mga lubnganan. Ang paghukom nii- 
ni nila uban sa “mga matarong” nga banhawon 
dinhi sa yuta gihubit sa Pinadayag 20:12, 13: “Ug 
nakita ko ang mga patay, ang dagko ug ang gag- 
may, nga nagbarog sa atubangan sa trono, ug gi- 
buksan ang mga linukot nga basahon. Apan gibuk- 
san ang laing linukot nga basahon, mao kini ang 
linukot nga basahon sa kinabuhi. Ug ang mga pa- 
tay gihukman pinasukad sa mga butang nga nahi- 
sulat sa mga linukot nga basahon sumala sa ilang 
mga buhat. Ug ang dagat mitugyan sa mga patay 
nga diha niini, ug ang kamatayon ug ang Hades 
mitugyan sa mga patay nga diha kanila, ug gihuk- 
man ang matag usa sumala sa ilang mga buhat.” 

Panahon sa yutan-ong pagkabanhaw. Ma- 
tikdan nato nga kini nga paghukom gibutang sa 
Bibliya diha sa asoy sa mga panghitabo nga mahi- 
tabo panahon sa Usa ka Libo ka Tuig nga Paghari 
ni Kristo uban sa iyang kaubang mga hari ug mga 
saserdote. Si apostol Pablo miingon nga kini sila 
“magahukom sa kalibotan.” (1Co 6:2) “Ang dagko 

ug ang gagmay,” ang mga tawo gikan sa lainlaing 
mga kahimtang sa kinabuhi, maatua didto aron 
hukman nga walay pagpihigpihig. Sila “pagahuk- 
man pinasukad sa mga butang nga nahisulat sa 
mga linukot nga basahon” nga pagabuksan nia- 
nang panahona. Kini dili mahimong magtumong 
sa talaan sa ilang nangaging mga kinabuhi ni sa 
usa ka hugpong sa mga lagda nga magahukom ka- 
nila pinasukad sa ilang nangaging mga kinabuhi. 
Sanglit “ang suhol nga ginabayad sa sala mao ang 
kamatayon,” kini sila pinaagi sa ilang kamatayon 
nakadawat na sa suhol sa ilang sala sa miagi. (Rom 
6:7, 23) Karon sila gibanhaw aron ilang ikapasun- 
dayag ang ilang tinamdan ngadto sa Diyos ug kon 
buot ba nilang dawaton ang halad lukat ni Jesu- 
Kristo nga gihatag alang sa tanan. (Mat 20:28, Ju 
3:16) Bisan tuod dili na singlon kanila ang ilang na- 
ngaging mga sala, gikinahanglan nila ang lukat 
aron sila ituboy ngadto sa kahingpitan. Kinahang- 
lang bag-ohon nila ang ilang mga hunahuna gikan 
sa ilang kanhing paagi sa kinabuhi ug kaisipan ka- 
harmonya sa kabubut-on ug mga regulasyon sa 
Diyos alang sa yuta ug sa mga pumoluyo niini. 
Busa, ang “mga linukot nga basahon” dayag nga 
naglatid sa kabubut-on ug balaod sa Diyos alang 
kanila panahon sa maong Adlaw sa Paghukom, ug 
ang ilang pagtuo ug ang ilang pagkamasinugtanon 
niining mga butanga mao ang pasukaranan alang 
sa paghukom ug aron sa kataposan ikasulat ang 
ilang mga ngalan nga dili mapala diha sa “linukot 
nga basahon sa kinabuhi.” 

Pagkabanhaw sa Kinabuhi ug sa Paghukom. 
Si Jesus mihatag ug makapahupayng pasalig sa 
katawhan: “Ang takna nagsingabot, ug mao na ka- 
ron, nga ang mga patay makadungog sa tingog sa 
Anak sa Diyos ug kadtong mga nagpatalinghog 
mabuhi. .. . Ayaw kahibulong niini, tungod kay 
ang takna nagsingabot nga ang tanan nga anaa 
sa handomanang mga lubnganan makadungog sa 
iyang tingog ug manggula, ang mga nagbuhat ug 
maayong mga butang ngadto sa pagkabanhaw sa 
kinabuhi, ang mga nagbuhat ug mangil-ad nga 
mga butang ngadto sa pagkabanhaw sa paghu- 
kom.”—Ju 5:25-29. 

Usa ka paghukom sa pagkondenar. Sa mga 
pulong ni Jesus dinhi, ang pulong nga “paghukom” 
mao ang hubad sa Gregong pulong nga kri'sis. Ma- 
tod ni Parkhurst, ang mga kahulogan niini nga pu- 
long diha sa Kristohanon Gregong Kasulatan mao 
ang mosunod: “I. Paghukom. ... II. Paghukom, hus- 
tisya. Mat. xxiii. 23. Itandi ang xii. 20. . . . II. Pag- 
hukom sa pagkondenar, pagkondenar, pagtunglo. 
Marcos iii. 29. Juan v. 24, 29.... IV. Ang hinung- 
dan o pasukaranan sa pagkondenar o silot. Juan iii. 
19. V. Usa ka partikular nga korte sa hustisya tali- 

wala sa mga Hudiyo, . . . Mat. v. 21, 22."--A Greek 
and English Lexicon to the New Testament, Lon- 
don, 1845, p. 342. 

Kon si Jesus, sa paghisgot bahin sa paghukom, 
nagpasabot sa usa ka pagsulay nga ang sangpota- 
nan niini lagmit mao ang kinabuhi, nan walay ka- 
lainan tali niini ug sa “pagkabanhaw sa kinabuhi.” 
Busa, ang konteksto nagpakita nga ang gipasabot 
ni Jesus sa “paghukom” maoy usa ka paghukom sa 
pagkondenar. 

Ang “mga patay” nga nakadungog sa dihang 
namulong si Jesus dinhi sa yuta. Sa pagkonsi- 
derar sa mga pulong ni Jesus, atong mamatikdan 
nga sa dihang namulong si Jesus, ang pipila sa 
“mga patay” nakadungog sa iyang tingog. Si Pedro 
migamit ug samang mga pulong sa dihang siya 
miingon: “Ngani, tungod niini nga katuyoan nga 
ang maayong balita gipahayag usab ngadto sa 
mga patay, aron sila mahukman sumala sa unod 
sa panglantaw sa mga tawo apan mabuhi sumala 
sa espiritu sa panglantaw sa Diyos.” (1Pe 4:6) Kini 
tungod kay kadtong nakadungog kang Kristo maoy 
‘mga patay diha sa kalapasan ug sa mga sala” sa 
wala pa makadungog apan magsugod sa 'pagkabu- 
hi” sa espirituwal nga paagi tungod sa pagtuo diha 
sa maayong balita.--Efe 2:1: itandi ang Mat 8:22, 
1Ti 5:6. 

Ang Juan 5:29 nagtumong sa kataposan sa 
yugto sa paghukom. Apan ang usa ka hinung- 
danon kaayong butang nga angayng matikdan, 
nga motabang sa pagtino sa yugto sa panahon sa 
mga pulong ni Jesus mahitungod sa 'pagkabanhaw 
sa kinabuhi ug sa pagkabanhaw sa paghukom,' 
mao ang iyang giingon una pa niana diha sa sa- 
mang konteksto, sa dihang naghisgot bahin niad- 
tong nagkinabuhi nianang tungora kinsa patay sa 
espirituwal (sumala sa gipatin-aw sa sub-ulohang 
'Paglabang Gikan sa Kamatayon Ngadto sa Kina- 
buhi'): “Ang takna nagsingabot, ug mao na karon, 
nga ang mga patay makadungog sa tingog sa 
Anak sa Diyos ug kadtong mga nagpatalinghog 
[sa literal, pulong por pulong, “ang (mga) naka- 
dungog"] mabuhi.” (Ju 5:25, Int) Kini nagpakita 
nga siya wala maghisgot lamang bahin sa usa ka 
tawo nga aktuwal nga nagapaminaw sa iyang ti- 
ngog apan, hinunoa, sa mga tawo nga “nakadu- 
ngog,” sa ato pa, kadtong kinsa, human makadu- 
ngog, midawat sa ilang nadunggan ingong tinuod. 
Ang mga termino nga “nakadungog" ug “namati” 
subsob kaayo nga gigamit sa Bibliya nga may 
kahulogan nga “nagpatalinghog” o “nagatuman.” 
(Tan-awa ang PAGKAMASINUGTANON.) Kadtong mag- 
masinugtanon mabuhi. (Itandi ang paggamit sa 
samang Gregong termino [a:kou'0], “makadungog,' 
o 'makapatalinghog,' diha sa Ju 6:60, 8:43, 47: 10: 

3, 27.) Sila pagahukman, dili sa kon unsay ilang gi- 
himo sa wala pa makadungog sa iyang tingog, kon- 
dili sa kon unsay ilang ginahimo human sa ilang 
pagkadungog niini. 

Busa si Jesus dayag nga nagbaton ug samang 
panglantaw sa panahon sa dihang naghisgot bahin 
sa “mga nagbuhat ug maayong mga butang” ug sa 
“mga nagbuhat ug mangil-ad nga mga butang,” 
nga mao, usa ka kahimtang sa kataposan sa yugto 
sa paghukom, ingong paghinumdom sa nangagi sa 
mga buhat niini nga mga tawong binanhaw hu- 
man nga sila nakabaton ug kahigayonan sa pagsu- 
nod o sa dili-pagsunod sa “mga butang nga nahi- 
sulat sa mga linukot nga basahon.” Sa kataposan 
lamang sa yugto sa paghukom nga makita kon kin- 
sa ang nagbuhat ug maayo o daotan. Ang sangpo- 
tanan sa “mga nagbuhat ug maayong mga butang” 
(sumala sa “mga butang nga nahisulat sa mga li- 
nukot nga basahon”) mao ang ganti nga kinabuhi, 
sa “mga nagbuhat ug mangil-ad nga mga butang,” 
usa ka paghukom sa pagkondenar. Ang pagkaban- 
haw mahimong mosangpot ngadto sa kinabuhi o 
ngadto sa pagkondenar. 

Ang paagi sa paghisgot sa mga butang sumala 
sa paglantaw sa kon unsay sangpotanan niini, o sa 
paghisgot niini ingong nahitabo na, nga mag-isip 
niini ingong paghinumdom sa nangagi, maoy ko- 
mon diha sa Bibliya. Kay ang Diyos mao “ang Usa 
nga nagsulti sa kataposan sukad sa sinugdan, ug sa 
mga butang nga wala mahimo sukad sa kanhing 
panahon.” (Isa 46:10) Gigamit ni Judas ang sa- 
mang panglantaw sa dihang naghisgot bahin sa 
dunot nga mga tawo nga miyuhot sa kongregas- 
yon, nga namulong bahin kanila: “Pagkaalaot nila, 
tungod kay misubay sila sa dalan ni Cain, ug nag- 
dali ngadto sa masalaypong dalan ni Balaam alang 
sa ganti, ug nangalaglag [sa literal, gilaglag nila 
ang ilang kaugalingon] diha sa masuklanong pu- 
long ni Kore!” (Jud 11) Ang pipila ka tagna miga- 
mit ug samang pagpamulong.--Itandi ang Isa 40: 
1, 2; 46:1, Jer 48:1-4. 

Busa ang panglantaw nga gihisgotan diha sa 
Juan 5:29 dili sama nianang sa Buhat 24:15 diin si 
Pablo naghisgot sa pagkabanhaw “sa mga mata- 
rong ug sa mga dili-matarong.” Si Pablo yanong 
nagtumong niadtong nakabaton na ug matarong o 
dili-matarong nga baroganan sa atubangan sa Di- 
yos panahon niining kinabuhia, ug kinsa pagaban- 
hawon. Sila kadtong “anaa sa handomanang mga 
lubnganan.” (Ju 5:28, tan-awa ang HANDOMANANG 
LUBNGANAN.) Sa Juan 5:29, pagaisipon ni Jesus ang 
maong mga tawo human sa ilang paggula gi- 
kan sa handomanang mga lubnganan ug human 
nga sila, pinaagi sa ilang paggawi panahon sa 
paghari ni Jesu-Kristo ug sa iyang kaubang mga 
hari ug mga saserdote, makapamatuod sa ilang 

kaugalingon nga masinugtanon, nga makabaton 
ug walay kataposang “kinabuhi” ingong ilang gan- 
ti, o kaha dili-masinugtanon, ug busa takos sa 
“paghukom [pagkondenar]” gikan sa Diyos. 

Ang Kalag Gibawi Gikan sa Sheol. Si Ha- 
ring David sa Israel misulat: “Gilantaw ko kanunay 
ang Ginoo sa akong atubangan, kay siya anaa sa 
akong tuong kamot, aron dili ako matarog . . . du- 
gang pa ang akong unod usab magapuyo nga may 
paglaom: tungod kay dili mo biyaan ang akong ka- 
lag sa impiyerno [Sheol], ni paantoson mo ang 
imong Balaang Usa nga makaagom ug pagkadu- 
not.” (Sal 15:8-10, LXX, Bagster [16:8-11, NW]) Sa 
adlaw sa Pentekostes, 33 K.P., gipadapat ni apostol 
Pedro kini nga salmo ngadto kang Jesu-Kristo, sa 
dihang gipahayag ngadto sa mga Hudiyo ang ka- 
matuoran bahin sa pagkabanhaw ni Kristo. (Buh 
2:25-31) Busa ang Kasulatan, ang Hebreohanon ug 
ang Grego, nagpakita nga ang “kalag” ni Jesu-Kris- 
to mao ang gibanhaw. Si Jesu-Kristo “gipatay diha 
sa unod, apan gibuhi diha sa espiritu.” (1Pe 3:18) 
“Ang unod ug dugo dili makapanunod sa ginghari- 
an sa Diyos,” miingon si apostol Pablo. (1Co 15:50) 
Kini usab dili maglakip sa unod ug mga bukog. 
Ang unod ug mga bukog walay kinabuhi gawas 
kon kini adunay dugo, kay anaa sa dugo ang “ka- 
lag” o mao ang kinahanglanon alang sa kinabuhi sa 
linalang nga may unod.---Gen 9:4. 

Sa tibuok Kasulatan dayag nga dili makaplagan 
ang “walay lawas nga kalag” nga bulag ug lahi gi- 
kan sa lawas. Ang kalag mamatay inigkamatay sa 
lawas. Bisan gani bahin kang Jesu-Kristo nahisulat 
nga ‘siya nagbubo sa iyang kalag ngadto gayod sa 
kamatayon.” Ang iyang kalag didto sa Sheol. Siya 
wala maglungtad ingong usa ka kalag o tawo nia- 
nang panahona. (Isa 53:12, Buh 2:27, itandi ang 
Eze 18:4, tan-awa ang KALAG.) Busa, sa pagkaban- 
haw walay panaghiusa pag-usab sa kalag ug lawas. 
Hinunoa, espirituwal man o yutan-on, ang indibi- 
duwal kinahanglang adunay lawas o organismo, 
kay ang tanang persona, langitnon man o yutan- 
on, adunay mga lawas. Aron mahimo na usab nga 
usa ka persona, ang usa nga namatay kinahang- 
lang makabaton ug usa ka lawas, pisikal man o 
kaha espirituhanong lawas. Ang Bibliya nag-ingon: 
“Kon adunay lawas nga pisikal, adunay espirituha- 
non usab.”-- 1Co 15:44. 

Apan ang daan ba nga lawas hiusahon pag-usab 
inigkabanhaw? o kini ba usa ka tukmang hulad sa 
kanhing lawas, nga himoon sumala gayod sa ka- 
himtang niini sa dihang ang tawo namatay? Ang 
tubag sa Kasulatan maoy negatibo sa dihang kini 
naghisgot sa pagkabanhaw sa dinihogang mga ig- 
soon ni Kristo ngadto sa kinabuhi sa mga langit: 
“Bisan pa niana, adunay moingon: ‘Sa unsang paa- 
gi ang mga patay pagabangonon? Oo, sa unsang 

matanga sa lawas nga sila mamao unya?" Ikaw ta- 
wong dili-makataronganon! Ang imong ipugas dili 
mabuhi gawas kon kini mamatay una, ug bahin sa 
imong ipugas, ipugas nimo, dili ang lawas nga mo- 
tubo, kondili ang usa lamang ka lugas, kaha sa tri- 
go o sa bisan unsang uban pa, apan ang Diyos 
magahatag niini ug lawas sumala sa iyang gikahi- 
mut-an, ug ang matag usa sa mga binhi pagahata- 
gan ug kaugalingong lawas niini.”---1Co 15:35-38. 

Ang mga langitnon makadawat ug espirituha- 
nong lawas, kay buot sa Diyos nga sila makabaton 
ug mga lawas nga nahiangay alang sa ilang langit- 
nong dapit. Apan alang kanila nga buot ni Jehova 
nga banhawon dinhi sa yuta, unsa nga lawas ang 
iyang ihatag kanila? Dili mahimong ang sama ra 
nga lawas, nga adunay sama ra gayod nga mga 
atomo. Kon ang usa ka tawo mamatay ug ilubong, 
tungod sa pagkadunot ang iyang lawas mahimo 
nang mga kemikal nga mahimong tuphon sa mga 
tanom. Ang mga tawo tingali mokaon niana nga 
mga tanom. Ang mga elemento, ang mga atomo 
sa maong orihinal nga tawo, sa pagkakaron anaa 
na sa daghang tawo. Dayag nga sa pagkabanhaw 
ang maong sama ra nga mga atomo dili mahimong 
anaa sa orihinal nga tawo ug anaa usab sa tanang 
uban pa nga mga tawo sa samang higayon. 

Ni ang nabanhawng lawas maoy usa nga hinimo 
nga eksaktong hulad sa lawas sa dihang kini nama- 
tay. Kon ang usa ka tawo naputlan ug mga bahin 
sa iyang lawas sa wala pa mamatay, siya ba ma- 
banhaw nga ingon? Dili kana makataronganon, 
kay siya mahimong dili makadungog ug dili maka- 
buhat “sa mga butang nga nahisulat sa mga linu- 
kot nga basahon.” (Pin 20:12) Ibutang ta nga ang 
usa ka tawo namatay tungod kay nahutdan ug 
dugo ang iyang lawas. Siya ba mabanhaw nga wa- 
lay dugo? Dili, kay siya dili mabuhi diha sa yutan- 
ong lawas nga walay dugo. (Lev 17:11, 14) Hinunoa, 
siya pagahatagan ug usa ka lawas sumala sa ikahi- 
muot sa Diyos. Sanglit maoy kabubut-on ug tingu- 
ha sa Diyos nga ang binanhawng mga tawo kina- 
hanglang motuman sa “mga butang nga nahisulat 
sa mga linukot nga basahon,” kinahanglang kini 
maoy usa ka maayo nga lawas, nga nagbaton sa 
tanang katakos niini. (Bisan tuod ang lawas ni La- 
zaro misugod na sa pagkadunot, gibanhaw ni Jesus 
si Lazaro diha sa usa ka kompleto, maayo nga la- 
was. [Ju 11:39]) Niining paagiha ang indibiduwal sa 
tukma ug sa makataronganon nga paagi manubag 
sa iyang mga binuhatan panahon sa paghukom. Bi- 
san pa niana ang indibiduwal dili pa hingpit inigka- 
banhaw, kay siya kinahanglang magpasundayag 
ug pagtuo sa lukat ni Kristo ug kinahanglang ma- 
kabaton sa saserdotehanong mga pag-alagad ni 
Kristo ug sa iyang “harianong pagkasaserdote.” 
--1Pe 2:9: Pin 5:10, 20:6. 

"Paglabang Gikan sa Kamatayon Ngadto sa 
Kinabuhi.” Si Jesus naghisgot bahin niadtong 
“adunay kinabuhing walay kataposan” tungod kay 
sila nagpatalinghog sa iyang mga pulong uban ang 
pagtuo ug pagkamasinugtanon ug dayon mituo sa 
Amahan nga nagsugo kaniya. Siya naghisgot ba- 
hin sa matag usa kanila: “Siya dili mahiagom sa 
paghukom apan nakalabang na gikan sa kamata- 
yon ngadto sa kinabuhi. Sa pagkatinuod gayod ako 
magaingon kaninyo, Ang takna nagsingabot, ug 
mao na karon, nga ang mga patay makadungog sa 
tingog sa Anak sa Diyos ug kadtong mga nagpata- 
linghog mabuhi.”---Ju 5:24, 25. 

Kadtong “nakalabang gikan sa kamatayon ngad- 
to sa kinabuhi karon’ dili mao kadtong literal nga 
namatay ug gilubong diha sa aktuwal nga mga 
lubnganan. Sa maong panahon nga si Jesus namu- 
long, ang tanang katawhan nailalom sa pagkonde- 
nar sa kamatayon atubangan sa Diyos nga Mag- 
huhukom sa tanan. Busa ang gitumong ni Jesus 
dayag nga maoy mga tawo sa yuta nga namatay 
na diha sa espirituwal nga diwa. Si Jesus lagmit ga- 
yod nga nagpunting sa maong espirituwal nga 
mga patay sa dihang siya miingon ngadto sa Hudi- 
yong anak nga buot mouli una aron ilubong ang 
iyang amahan: “Magpadayon sa pagsunod kanako, 
ug pasagdi ang mga patay nga magalubong sa 
ilang mga patay.”--Mat 8:21, 22. 

Kadtong nahimong mga Kristohanon nga may 
tinuod nga pagtuo maoy kanhi lakip sa katawhan 
sa kalibotan nga patay sa espirituwal. Gipahinum- 
doman ni apostol Pablo ang kongregasyon niini nga 
kamatuoran, nga nag-ingon: “Kamo mao ang gibu- 
hi sa Diyos bisan pag kamo mga patay diha sa in- 
yong kalapasan ug mga sala, nga diha niana kamo 
kaniadto milakaw uyon sa sistema sa mga butang 
niining kalibotana . . . Apan ang Diyos, kinsa dato 
sa kaluoy, tungod sa iyang dakong gugma nga 
iyang gihigugma kanato, naghimo kanatong buhi 
kauban ni Kristo, bisan gani sa dihang kita mga pa- 
tay pa sa kalapasan---pinaagi sa dili-takos nga ka- 
lulot kamo giluwas--ug siya nagbangon kanato 
nga tingob ug nagpalingkod kanato nga tingob sa 
langitnong mga dapit nga nahiusa kang Kristo Je- 
sus.”- Efe 2:1, 2, 4-6. 

Busa, tungod kay sila wala na maglakaw diha sa 
kalapasan ug mga sala batok sa Diyos, ug tungod 
sa ilang pagtuo diha kang Kristo, gihanaw ni Jeho- 
va gikan kanila ang iyang pagkondenar. Siya nag- 
banhaw kanila gikan sa espirituwal nga kamatayon 
ug naghatag kanila sa paglaom nga kinabuhing 
walay kataposan. (1Pe 4:3-6) Gihubit ni apostol 
Juan kini nga pagbalhin gikan sa pagkamatay sa 
kalapasan ug mga sala ngadto sa espirituwal nga 
kinabuhi niining mga pulonga: “Ayaw kamo kahi- 

bulong, mga igsoon, nga ang kalibotan nagadumot 
kaninyo. Kita nasayod nga kita nakalabang na gi- 
kan sa kamatayon ngadto sa kinabuhi, tungod kay 
atong gihigugma ang mga igsoon.”--1Ju 3:13, 14. 

Usa ka Dili-Takos nga Kalulot sa Diyos. 
Ang tagana sa pagkabanhaw alang sa katawhan 
maoy usa gayod ka dili-takos nga kalulot ni Jehova 
nga Diyos, kay siya dili obligado sa pagtagana ug 
pagkabanhaw. Ang gugma alang sa kalibotan sa 
katawhan ang nagtukmod kaniya sa paghatag sa 
iyang bugtong nga Anak aron ang minilyon, oo, 
gani ang linibo ka milyon nga nangamatay nga 
walay tinuod nga kahibalo bahin sa Diyos makaba- 
ton unta ug kahigayonan sa pagkaila ug paghigug- 
ma kaniya, ug aron nga kadtong mahigugma ug 
mag-alagad kaniya makabaton niini nga paglaom 
ug pagdasig nga molahutay sa pagkamatinuma- 
non, bisan hangtod sa kamatayon. (Ju 3:16) Gihu- 
pay ni apostol Pablo ang mga isigka-Kristohanon 
pinaagi sa paglaom sa pagkabanhaw, nga nagsulat 
ngadto sa kongregasyon sa Tesalonica bahin kani- 
lang sakop sa kongregasyon nga nangamatay ug 
adunay paglaom sa langitnong pagkabanhaw: “Du- 
gang pa, mga igsoon, dili namo buot nga kamo ma- 
walay-alamag mahitungod kanilang nangatulog sa 
kamatayon, aron dili kamo masubo ingon sa uban 
usab nga mga walay paglaom. Kay kon kita nagtuo 
nga si Jesus namatay ug mibangon pag-usab, sa 
ingon, usab, silang nangatulog sa kamatayon pina- 
agi ni Jesus pagadad-on ra unya sa Diyos uban ka- 
niya. ”--1Te 4:13, 14. 

Sa susama, alang niadtong nagmatinumanon 
ngadto sa Diyos ug namatay uban ang paglaom sa 
kinabuhi sa ibabaw sa yuta ubos sa Mesiyanikong 
Gingharian sa Diyos, ug alang sa uban usab nga 
wala makaila sa Diyos, ang mga Kristohanon dili 
angayng masubo sama sa gihimo sa uban nga wa- 
lay paglaom. Sa dihang ang Sheol (Hades) paga- 
buksan, sila nga anaa niini manggula. Ang Bibliya 
naghisgot sa daghan nga nahiadto didto, lakip ang 
mga tawo sa karaang Ehipto, Asirya, Elam, Mesek, 
Tubal, Edom, ug Sidon. (Eze 32:18-31) Gipakita ni 
Jesus nga labing menos ang pipila nga kanhing 
dili-mahinulsolon nga katawhan gikan sa Betsaida, 
Corasin, ug Capernaum maoy lakip niadtong maa- 
naa sa Adlaw sa Paghukom. Bisan tuod nga tungod 
sa ilang kanhing tinamdan lisod kaayo alang kani- 
la nga maghinulsol, sila hatagan ug kahigayonan 
nga maghinulsol.--Mat 11:20-24, Luc 10:13-15. 

Ang lukat gipadapat alang sa tanan nga gi- 
hatagan niini. Ang kadako ug kalapad sa gug- 
ma ug dili-takos nga kalulot sa Diyos sa paghatag 
sa iyang Anak aron “ang bisan kinsa nga motuo ka- 
niya makabaton ug kinabuhi' dili maglimite sa pag- 
padapat sa lukat ngadto lamang kanila nga gipili 

sa Diyos alang sa langitnong pagtawag. (Ju 3:16) 
Ngani, ang halad lukat ni Jesu-Kristo dili bug-os 
ikapadapat kon kini dili maglakip niadtong mahi- 
mong mga sakop sa Gingharian sa langit. Kini dili 
makatuman sa bug-os nga katuyoan nga alang ni- 
ini kini gitagana sa Diyos, tungod kay ang katuyo- 
an sa Diyos mao nga ang Gingharian adunay yu- 
tan-ong mga sakop. Si Jesu-Kristo maoy Hataas 
nga Saserdote dili lamang ibabaw niadtong luyolu- 
yong mga saserdote uban kaniya kondili alang 
usab sa kalibotan sa katawhan nga magkinabuhi sa 
dihang ang iyang mga kauban magmando usab 
ingong mga hari ug mga saserdote uban kaniya. 
(Pin 20:4, 6) Siya “nasulayan sa tanang paagi sama 
kanato [iyang espirituwal nga mga igsoon], apan 
walay sala.” Busa siya makasabot sa mga kahuya- 
ngon sa mga tawong tim-os nga naningkamot sa 
pag-alagad sa Diyos, ug ang iyang luyoluyong mga 
hari ug mga saserdote nasulayan sa samang paa- 
gi. (Heb 4:15, 16: 1Pe 4:12, 13) Alang kang kin- 
sa ba sila mahimong mga saserdote kon dili man 
ugaling alang sa katawhan, lakip niadtong mga bi- 
nanhaw, sulod sa Usa ka Libo ka Tuig nga Paghari 
ug sa yugto sa paghukom? 

Ang mga alagad sa Diyos mahinamong nagpaa- 
bot sa adlaw sa dihang makompleto na ang pagka- 
banhaw. Sa pagtuman sa iyang mga katuyoan, ang 
Diyos nagtakda ug tukmang panahon alang niini, 
nga niana ang iyang kaalam ug taas-nga-pailob 
bug-os nga mabindikar. (Ecc 3:1-8) Siya ug ang 
iyang Anak, nga makahimo ug andam sa pagban- 
haw, maghuman niana sa maong takdang pana- 
hon. 

Malipayong gipaabot ni Jehova ang pagka- 
banhaw. Gipaabot ni Jehova ug sa iyang Anak 
ang bug-os nga pagkatuman sa maong buluhaton 
uban ang dakong kalipay. Gipakita ni Jesus kini 
nga pagkaandam ug pagkamatinguhaon sa dihang 
nangamuyo kaniya ang usa ka sanlahon: “'Kon 
buot mo lamang, ikaw makahinlo kanako.” Tungod 
niana [si Jesus] giabot ug kaluoy, ug iyang gituy- 
od ang iyang kamot ug gihikap siya, ug miingon 
kaniya: “Buot ko. Mamahinlo ka." Ug dihadiha naha- 
naw ang sanla gikan kaniya, ug siya nahinlo.” Ki- 
ning makapatandog nga hitabo nga nagpakita sa 
mahigugmaong-kalulot ni Kristo alang sa kataw- 
han gitala sa tulo sa mga magsusulat sa Ebanghel- 
yo. (Mar 1:40-42, Mat 8:2, 3; Luc 5:12, 13) Ug bahin 
sa gugma ug pagkaandam ni Jehova sa pagtabang 
sa katawhan, sa makausa pa mahinumdoman nato 
ang mga pulong sa matinumanong si Job: “Kon 
ang usa ka tawo nga lig-on ug lawas mamatay, 
mabuhi ba siya pag-usab? .. . Ikaw motawag, ug 
ako motubag kanimo. Kay ikaw mangandoy sa bu- 
hat sa imong mga kamot. ”---Job 14:14, 15. 

Ang Uban nga Dili Pagabanhawon. Bisan 
tuod nga ang halad lukat ni Kristo gihatag alang sa 
katawhan sa katibuk-an, hinunoa gipakita ni Jesus 
nga ang aktuwal nga kapadapatan niini maoy limi- 
tado sa dihang siya miingon: “Maingon nga ang 
Anak sa tawo mianhi, dili aron pagaalagaran, kon- 
dili aron sa pag-alagad ug sa paghatag sa iyang ka- 
lag nga usa ka lukat baylo sa daghan.” (Mat 20:28) 
Si Jehova nga Diyos adunay katungod sa dili pag- 
dawat sa lukat alang kang bisan kinsa nga iyang 
giisip nga dili takos. Ang lukat ni Kristo makatabon 
sa mga sala nga nabatonan sa usa ka tawo tungod 
sa iyang pagkahimong anak sa makasasalang si 
Adan, apan ang usa ka tawo mahimong magdu- 
gang niini pinaagi sa iyang kaugalingong tinuyo 
nga pagpakasala, ug sa ingon siya mamatay tu- 
ngod sa maong sala nga dili na arang matabonan 
pa sa lukat. 

Sala batok sa balaang espiritu. Si Jesu-Kris- 
to miingon nga ang usa nga nakasala batok sa ba- 
laang espiritu dili mapasaylo niining presenteng 
sistema sa mga butang ni nianang sa umaabot. 
(Mat 12:31, 32) Ang usa ka tawo nga gihukman sa 
Diyos ingong nakasala batok sa balaang espiritu ni- 
ining presenteng sistema sa mga butang sa ingon 
dili na makapahimulos sa pagkabanhaw, sanglit 
ang iyang mga sala dili na mapasaylo, nga tungod 
niana ang pagkabanhaw mahimong wala nay pu- 
los alang kaniya. Gipahayag ni Jesus ang paghu- 
kom batok kang Judas Iskariote pinaagi sa pagta- 
wag kaniya nga “anak sa kalaglagan.” Ang lukat 
dili mapadapat kaniya, ug sanglit ang iyang kalag- 
lagan maoy usa na ka tinong hudisyal nga paghu- 
kom, dili na siya pagabanhawon.---Ju 17:12. 

Ngadto sa iyang mga magsusupak, ang Hudi- 
yong relihiyosong mga pangulo, si Jesus miingon: 
“Unsaon ninyo pagkalagiw gikan sa paghukom sa 
Gehenna [usa ka simbolo sa walay kataposang 
kalaglagan]?” (Mat 23:33, tan-awa ang GEHENNA.) 
Ang iyang mga pulong nagpakita nga kining mga 
tawhana, kon sila wala moliso ngadto sa Diyos una 
pa sa ilang kamatayon, nakadawat na sa ilang 
kataposang grabeng paghukom. Kon mao, ang usa 
ka pagkabanhaw walay kapuslanan alang kani- 
la. Mopatim-awng mao usab kini ang kahimtang 
sa “tawo sa kalapasan.”--2Te 2:3, 8; tan-awa ang 
TAWO SA KALAPASAN. 

Si Pablo naghisgot bahin niadtong nahibalo sa 
kamatuoran, nahimong mga mag-aambit sa bala- 
ang espiritu, ug unya nahulog, nga nahitumpawak 
sa usa ka kahimtang nga imposible “ang pagpaba- 
lik pa kanila sa paghinulsol, tungod kay gilansang 
nila pag-usab ang Anak sa Diyos alang sa ilang ka- 
ugalingon ug nagpakaulaw kaniya sa dayag.” Ang 
lukat dili na makatabang pa kanila; busa sila dili na 
pagabanhawon. Mipadayon ang apostol sa pagtan- 

di sa maong mga tawo ngadto sa usa ka yuta nga 
nagpatungha lamang ug mga sampinit ug mga 
kudyapa ug busa isalikway ug sa kataposan paga- 
sunogon. Kini nag-ilustrar sa ilang dangatan: bug- 
os nga pagkapuo.---Heb 6:4-8. 

Sa makausa pa, si Pablo naghisgot bahin kanila 
nga “tinuyo nga magpakasala human makadawat 
sa tukmang kahibalo sa kamatuoran, [nga] wala 
nay halad nga nahibilin alang sa sala, apan may 
usa ka makahahadlok nga pagpaabot sa paghukom 
ug nagdilaab nga pangabugho nga magaut-ot ni- 
adtong mga nagasupak.” Dayon siya nag-ilustrar: 
“Ang tawo nga wala manumbaling sa balaod ni 
Moises mamatay sa walay kokaluoy, pinasikad sa 
pagpamatuod sa duha o tulo. Sa inyong hunahuna, 
dili ba labi pang bug-at nga silot ang isipon nga 
angay alang sa tawo nga nagyatak sa Anak sa Di- 
yos ug nag-isip nga ordinaryog bili ang dugo sa pa- 
kigsaad nga pinaagi niini gibalaan siya, ug nagpa- 
sipala sa espiritu sa dili-takos nga kalulot uban ang 
pagtamay? .. . Makahahadlok nga mahulog ngad- 
to sa mga kamot sa buhing Diyos.” Ang paghukom 
mas bug-at pa sanglit ang maong mga tawo dili 
kay yanong patyon ug ilubong diha sa Sheol, nga 
samag mga maglalapas sa Balaod ni Moises. Kini 
sila mahiadto sa Gehenna, nga gikan niana wala 
nay pagkabanhaw.---Heb 10:26-31. 

Si Pedro nagsulat ngadto sa iyang mga igsoon, 
nga nagpasiugda nga sila, ingong “balay sa Diyos,” 
nailalom sa paghukom, ug dayon siya nagkutlo gi- 
kan sa Proverbio 11:31 (LXX) nga nagpasidaan ka- 
nila sa kapeligrohan sa pagkadili-masinugtanon. 
Dinhi iyang gipasabot nga ang ilang presenteng 
paghukom mahimong mosangko sa usa ka paghu- 
kom sa walay kataposang kalaglagan alang kanila, 
ingon gayod sa gisulat ni Pablo.---1Pe 4:17, 18. 

Si apostol Pablo naghisgot usab bahin sa pipila 
nga “makaagom sa hudisyal nga silot sa walay ka- 
taposang kalaglagan gikan sa atubangan sa Ginoo 
ug gikan sa himaya sa iyang kusog, sa pana- 
hon nga siya moabot aron pagahimayaon labot sa 
iyang mga balaan.” (2Te 1:9, 10) Sa ingon kini 
sila dili makalabang-buhi ngadto sa Usa ka Libo ka 
Tuig nga Paghari ni Kristo, ug sanglit ang ilang ka- 
laglagan maoy ‘walay kataposan,' sila dili pagaban- 
hawon. 

Pagkabanhaw Sulod sa 1,000 ka Tuig. 
Ang eksaktong gidaghanon sa mga tawo nga su- 
kad nabuhi wala mahibaloi sa mga tawo. Apan, 
ingong pananglitan, kon si Jehova magbanhaw 
ug 20 ka bilyon (20,000,000,000) ka tawo, wa- 
lay problema bahin sa dapit nga kapuy-an ug 
pagkaon alang kanila. Ang gidak-on sa yuta 
sa pagkakaron maoy mga 148,000,000 km kwd 
(57,000,000 mi kwd), o mga 14,800,000,000 ekt 
(36,500,000,000 akre). Tugotan tang ang katunga 

niini gamiton alang sa ubang mga katuyoan, adu- 
na pay kapin sa un-tersiya sa usa ka ektarya (halos 
1 akre) alang sa usa ka tawo. Kon bahin sa kapasi- 
dad sa yuta sa pagpatunghag pagkaon, ang un-ter- 
siya sa usa ka ektarya makatagana ug labaw pa sa 
igong pagkaon alang sa matag tawo, ilabina nga, 
sama sa gipakita sa Diyos sa kahimtang sa nasod 
sa Israel, adunay kadagaya sa pagkaon tungod sa 
panalangin sa Diyos.---1Ha 4:20, Eze 34:27. 

Kon bahin sa katakos sa yuta sa pagpatunghag 
pagkaon, ang United Nations Food and Agriculture 
Organization nagpahayag nga, pinaagi sa kasara- 
ngan lamang nga mga pagpauswag sa mga pama- 
agi sa agrikultura, bisan diha sa nagakaugmad nga 
mga dapit ang yuta sayon rang makatagana bisan 
ngadto sa siyam ka pilo sa populasyon nga giba- 
nabana sa mga siyentipiko alang sa tuig 2000. 
--Land, Food and People, Roma, 1984, pp. 16, 17. 

Apan, sa unsang paagi ang linibo ka milyon sa- 
rang nga maatiman, sanglit ang kadaghanan kani- 
la sa nangagi wala man makaila sa Diyos ug kina- 
hanglang mokat-on sa pagsunod sa iyang mga 
balaod alang kanila? Una, ang Bibliya nagpahayag 
nga ang gingharian sa kalibotan nahimong “ging- 
harian sa atong Ginoo ug sa iyang Kristo, ug siya 
[nagamando] ingong hari hangtod sa kahangto- 
ran.” (Pin 11:15) Ug ang prinsipyo sa Bibliya mao 
nga “sa dihang adunay mga paghukom gikan kani- 
mo [Jehova] alang sa yuta, ang pagkamatarong 
mao gayod ang makat-onan sa mga molupyo sa 
mabungahong yuta.” (Isa 26:9) Sa iyang tinud- 
long panahon, sa dihang gikinahanglang ipahibalo 
ngadto sa iyang mga alagad, ang Diyos magbutyag 
kon unsaon niya pag-atiman kini nga buluhaton. 
--Am 3:7. 


Sa unsang paagi posible sulod sa 
1,000 ka tuig ang pagbanhaw 
ug pag-edukar sa binilyon karon 
nga anaa sa lubnganan? 


Aw, ang usa ka ilustrasyon magpakita kon unsay 
yano, praktikal nga butang nga gihunahuna ni Je- 
hova alang sa katawhan. Dili sa pagtagna, kondili 
ingong ilustrasyon lamang, ibutang ta nga ang 
naglangkob sa “dakong panon” sa mga tawong ma- 
tarong nga “nakalabang sa dakong kasakitan” nii- 
ning sistemaha sa mga butang (Pin 7:9, 14) may 
gidaghanong mga 6,000,000 (mga 11000 sa presen- 
teng populasyon sa yuta). Dayon kon, ingnon ta, 
human sa 100 ka tuig nga gigugol sa ilang pagban- 
say ug sa 'paggahom' sa usa ka bahin sa yuta (Gen 
1:28), banhawon sa Diyos ang tulo ka porsiyento 
niini nga gidaghanon, kini magkahulogan nga ang 
matag bag-ong binanhaw nga tawo pagaatimanon 

sa 33 ka binansay nga mga tawo. Sanglit ang tinu- 
ig nga pag-uswag nga tulo ka porsiyento, kon ipu- 
no sa linangkob nga gidaghanon, magdoble sa ma- 
ong gidaghanon sa halos matag 24 ka tuig, ang 
katibuk-ang 20 ka bilyon (20,000,000,000) mahi- 
mong mabanhaw na sa dili pa molabay ang 400 ka 
tuig sa Usa ka Libo ka Tuig nga Paghari ni Kristo, 
nga maghatag ug igoigong panahon sa pagbansay 
ug paghukom sa mga binanhaw nga dili magtu- 
gaw sa kalinaw ug kahapsay sa yuta. Busa ang Di- 
yos, pinaagi sa iyang labing dakong gahom ug 
kaalam, bug-os nga makapadangat sa iyang katu- 
yoan ngadto sa mahimayaong sangkoanan sulod 
sa gambalay sa mga balaod ug mga kahikayan nga 
iyang gihimo alang sa katawhan sukad sa sinug- 
dan, lakip na ang gidugang nga dili-takos nga ka- 
lulot nga pagkabanhaw.---Rom 11:33-36. 


PAGKABINIHAG. Sa kasaysayan sa Bibliya 
gihisgotan ang daghang lainlain nga mga hitabo sa 
pagkabihag. (Num 21:29, 2Cr 29:9, Isa 46:2, Eze 30: 
17, 18; Dan 11:33: Nah 3:10, Pin 13:10, tan-awa ang 
BINIHAG.) Apan ang “pagkabinihag” sagad nagtu- 
mong sa dakong pagdestiyero sa mga Hudiyo gi- 
kan sa Yutang Saad sa ikawalo ug ikapitong mga 
siglo W.K.P. pinaagi sa Asiryanhon ug Babilon- 
yanhon nga mga Gahom sa Kalibotan, ug gita- 
wag usab nga “Pagkadestiyero.”--Esd 3:8: 6:21, 
Mat 1:17: tan-awa ang PAGKADESTIYERO. 

Si Jeremias, Ezequiel, ug ang ubang mga mana- 
lagna nagpasidaan bahin niining dakong kalami- 
dad pinaagi sa mga pahayag nga sama niini: “Ang 
bisan kinsa nga alang sa pagkabinihag, ngadto sa 
pagkabinihag!” “Kon bahin kanimo, Oh Pasur, ug 
sa tanang molupyo sa imong balay, pagabihagon 
kamo; ug ikaw mahiadto sa Babilonya.” “Aniay pa- 
hayag batok sa Jerusalem ug sa tibuok balay sa Is- 
rael... “Sila madestiyero, sila mangabihag.”” (Jer 
15:2, 20:6, Eze 12:10, 11) Sa ulahi, mahitungod sa 
pagbalik gikan sa pagkabinihag sa Babilonya, si Ne- 
hemias (7:6) nag-asoy: “Mao kini ang mga anak sa 
sakop nga distrito nga mitungas gikan sa pagkabi- 
nihag sa nadestiyerong katawhan nga gidala ni Na- 
bucodonosor nga hari sa Babilonya ngadto sa pag- 
kadestiyero ug nga sa ulahi namalik sa Jerusalem 
ug sa Juda. ”---Tan-awa usab ang Esd 2:1: 3:8, 8:35: 
Neh 1:2, 3; 8:17. 

Mopatim-aw nga ang Asirya mao ang unang 
naghimo sa polisa sa pagluka ug pagkuha sa ente- 
rong populasyon sa nabihag nga mga lungsod gi- 
kan sa ilang yutang natawhan ug papuy-an pag- 
usab kana nga teritoryo sa mga binihag nga gikan 
sa laing mga dapit sa imperyo. Kini nga polisa sa 
pagdestiyero nga gihimo sa Asirya wala ipatuman 
ngadto sa mga Hudiyo lamang, kay sa dihang ang 
Damasco, ang kaulohan sa Sirya, napukan ilalom 

sa malaglagong pag-atake sa kasundalohan niining 
ikaduhang gahom sa kalibotan, ang katawhan nii- 
ni gidestiyero ngadto sa Kir, ingon sa gitagna sa 
manalagnang si Amos. (2Ha 16:8, 9, Am 1:5) Duha 
ang nahimong epekto niini nga polisa: Kini naka- 
paluya sa diyutayng nahibilin sa pag-alsa batok 
sa pamunoan, ug ang naglibot nga mga nasod nga 
lagmit mahigalaon niadtong mga gipamihag ma- 
kuling mohatag ug ayuda ug tabang ngadto sa 
bag-ong langyaw nga mga tawo nga gipuli pagpa- 
puyo gikan sa halayo nga mga dapit. 

Sa amihanang napulo-ka-tribo nga gingharian 
sa Israel ug sa habagatang duha-ka-tribo nga 
gingharian sa Juda, pareho ang pangunang hi- 
nungdan sa ilang pagkabihag: ang pagbiya sa ma- 
tuod nga pagsimba kang Jehova baylo sa pagsim- 
ba sa bakak nga mga diyos. (Deu 28:15, 62-68; 2Ha 
17:7-18, 21:10-15) Si Jehova padayong nagpadala 
sa iyang mga manalagna aron pasidan-an kining 
duha ka gingharian apan kini nahimong walay ka- 
puslanan. (2Ha 17:13) Walay usa sa mga hari sa 
napulo-ka-tribo nga gingharian sa Israel ang bug- 
os nga naghinlo sa bakak nga pagsimba nga gitu- 
kod sa unang hari sa nasod nga si Jeroboam. Ang 
Juda, ang igsoong gingharian niini sa H, wala ma- 
numbaling sa direktang mga pasidaan ni Jehova 
ug sa pagkabihag nga naagoman sa Israel. (Jer 3:6- 
10) Sa kataposan ang mga molupyo sa duha ka 
gingharian nadestiyero, nga ang matag usa niini 
nga nasod nakaagom ug labaw pa sa usa ka dakong 
pagkadestiyero. 

Sinugdanan sa Pagkadestiyero. Sa pana- 
hon sa paghari sa Israelinhon nga si Haring Peka 
didto sa Samaria (mga 778-759 W.K.P.), ang Asir- 
yanhon nga si Haring Pul (Tiglat-pileser II) misu- 
long batok sa Israel, nag-ilog sa dakong bahin 
sa A, ug nagdestiyero sa mga molupyo niini ngad- 
to sa sidlakang mga bahin sa iyang imperyo. (2Ha 
15:29) Gisakop usab niini nga monarko ang teritor- 
yo sa S sa Jordan ug gikan sa maong dapit “iyang 
gidestiyero kadtong mga Rubenhon ug mga Gad- 
hanon ug kadtong sa katunga sa tribo ni Manases 
ug gidala sila ngadto sa Hala ug sa Habor ug sa 
Hara ug sa suba sa Gozan aron magpabilin hang- 
tod niining adlawa. ”---1Cr 5:26. 

Niadtong 742 W.K.P. gilikosan sa Asiryanhong 
kasundalohan ilalom sa pagpanguna ni Salmane- 
ser V ang Samaria. (2Ha 18:9, 10) Sa dihang ang 
Samaria napukan niadtong 740 W.K.P., ug sa ingon 
natapos ang napulo-ka-tribo nga gingharian, ang 
mga molupyo niini gidestiyero ngadto “sa Hala ug 
sa Habor sa suba sa Gozan ug sa mga siyudad sa 
mga Medianhon.” Kini nahitabo tungod kay suma- 
la sa giingon sa Kasulatan, “sila wala mamati sa ti- 
ngog ni Jehova nga ilang Diyos, apan nagpadayon 

paglapas sa iyang pakigsaad, bisan sa tanan nga 
gisugo ni Moises nga alagad ni Jehova. Sila wala 
mamati ni magtuman.”--2Ha 18:11, 12, 17:6, tan- 
awa ang SARGON. 

Unya ang mga binihag gikan sa ubang lagyo ka- 
ayo nga mga dapit gidala didto ug gipapuyo sa 
siyudad sa Samaria. “Human niana ang hari sa 
Asirya nagdala ug mga tawo gikan sa Babilonya ug 
sa Cuta ug sa Ava ug sa Hamat ug sa Separvaim ug 
gipapuyo sila sa mga siyudad sa Samaria imbes 
ang mga anak sa Israel, ug sila nanag-iya sa Sama- 
ria ug nagpuyo sa mga siyudad niini.” (2Ha 17:24) 
Kining langyaw nga katawhan nagdala sa ilang pa- 
ganong relihiyon: “ang tagsatagsa ka nasod naghi- 
mo sa iyang kaugalingong diyos.” Ug tungod kay 
sila walay pagtamod o pagtahod kang Jehova, siya 
“nagpadala ug mga leyon sa ilang taliwala, ug kini 
sila ang nagapatay sa ilang taliwala.” Niana ang 
hari sa Asirya nagpabalik sa usa sa mga saserdote 
nga Israelinhon, “ug siya nahimong magtutudlo 
nila kon sa unsang paagi angay silang mahadlok 
kang Jehova.” Busa, sumala sa dugang nga gia- 
soy, “Kang Jehova sila nahimong mga mahadlo- 
kon, apan sila maoy mga magsisimba sa ilang ka- 
ugalingong mga diyos, sumala sa relihiyon sa mga 
nasod nga gikan sa ilang taliwala sila nagdestiyero 
kanila.”---2Ha 17:25-33. 

Sulod sa maong siglo ug sa daghan pang kasig- 
lohan human sa pagkapukan sa amihanang ging- 
harian, misugod ang lain pang nabantog nga mga 
pagdestiyero. Sa wala pa mahitabo ang makauu- 
lawng kapildihan ni Senakerib pinaagi sa kamot sa 
Diyos niadtong 732 W.K.P., iyang gisulong ang 
nagkalainlaing dapit sa Juda. Nangangkon si Sena- 
kerib diha sa iyang mga talaan sa kasaysayan nga 
iyang nabihag ang 200,150 ka tawo gikan sa ka- 
lungsoran ug mga kuta sa teritoryo sa Juda, bisan 
tuod, kon ipasukad sa tonada sa pagkasulat niini 
nga talaan sa kasaysayan, lagmit nga ang gidagha- 
non maoy paghinobra. (2Ha 18:13) Ang iyang ma- 
nununod nga si Esar-hadon ug ang Asiryanhong 
monarko nga misunod kaniya, si Asenapar (Ashur- 
banipal), parehong nagdala ug mga binihag ngad- 
to sa langyawng mga teritoryo.---Esd 4:2, 10. 

Niadtong 628 W.K.P., si Paraon Neko sa Ehipto 
nagbilanggo sa anak nga lalaki ni Josias nga si Je- 
hoahaz sa habagatang gingharian ug nagdala kani- 
ya nga binihag ngadto sa Ehipto. (2Cr 36:1-5) 
Apan kapin pa sa usa ka dekada sa ulahi, niadtong 
617 W.K.P., nga ang unang mga binihag gikan sa 
Jerusalem gidestiyero ngadto sa Babilonya. Si Na- 
bucodonosor misulong batok sa rebelyosong siyu- 
dad ug nagbihag sa mga tawong hamili, lakip kang 
Haring Jehoiakin ug sa iyang inahan, ug sa mga la- 
laki sama kang Ezequiel, Daniel, Hananias, Misael, 

ug Azarias, duyog 'sa tanang prinsipe ug sa tanang 
maisog, gamhanan nga mga tawo---napulo ka libo 
iyang gidestiyero---ug usab sa tanang artesano ug 
magtutukod ug mga kuta. Walay usa nga nahibilin 
gawas sa timawa nga mga tawo .. . Ang mga opis- 
yal sa palasyo ug ang mga kadagkoan sa yuta 
iyang gidala ingong destiyero gikan sa Jerusalem 
ngadto sa Babilonya. Kon bahin sa tanang maisog 
nga tawo, pito ka libo, ug ang mga artesano ug ang 
mga magtutukod ug mga kuta, usa ka libo, ang ta- 
nang tawong gamhanan nga nagapakiggubat, ang 
hari sa Babilonya nagdala kanila ingong destiyero 
ngadto sa Babilonya.” Siya nagkuha usab ug dag- 
hang bahandi gikan sa templo. (2Ha 24:12-16, Est 
2:6; Eze 1:1-3, Dan 1:2, 6) Ang uyoan ni Jehoiakin 
nga si Zedekias gibilin ingong basalyo o sakop nga 
hari. May pipila ka tawong ilado, lakip na ang ma- 
nalagnang si Jeremias, ang nahibilin usab sa Jeru- 
salem. Tungod sa daghang binihag nga gitala sa 
2 Hari 24:14, ang gidaghanong 3,023 nga gihatag 
sa Jeremias 52:28 lagmit nga nagtumong lamang 
niadtong may mga ranggo, o niadtong mga ulo sa 
banay--ang ilang mga asawa ug mga anak, nga 
mokabat sa linibo, wala ilakip sa maong gidagha- 
non. 

Bug-os nabihag ni Nabucodonosor ang Jerusa- 
lem niadtong 607 W.K.P., human sa 18 ka bulan 
nga paglikos. (2Ha 25:1-4) Niining panahona na- 
wad-an ang siyudad sa kadaghanan sa mga mo- 
lupyo niini. Ang pipila ka timawa sa yuta gitugotan 
nga magpabilin “ingon nga mga tig-atiman sa mga 
parasan ug ingon nga pinugos nga mga mamu- 
muo” ilalom sa pagkagobernador ni Gedalias didto 
sa Mizpa. (Jer 52:16; 40:7-10: 2Ha 25:22) Kadtong 
gidalang binihag sa Babilonya naglakip sa “pipila sa 
mga timawa sa katawhan ug ang uban pa sa ka- 
tawhan nga nahibilin sa siyudad ug ang mga mi- 
talikod ... ug ang uban pa sa batid nga mga ma- 
mumuo.” Ang ekspresyong “nahibilin sa siyudad” 
lagmit nagpakita nga daghan ang namatay tungod 
sa gutom, sakit, o sunog, o kaha sila namatay tu- 
ngod sa gubat. (Jer 52:15, 2Ha 25:11) Ang mga 
anak nga lalaki ni Zedekias, ang mga prinsipe sa 
Juda, mga opisyal sa palasyo, pipila ka saserdote, 
ug daghang uban pang ilado nga mga lungsoranon 
gipatay ubos sa sugo sa hari sa Babilonya. (2Ha 25: 
7, 18-21, Jer 52:10, 24-27) Kining tanan mopatin- 
aw kon nganong ubos ang gidaghanon niadtong 
aktuwal nga gitala ingong mga destiyerong gidala, 
diin ang gidaghanong gitala maoy 832 lamang, 
nga lagmit mga ulo sa panimalay, ang ilang mga 
asawa ug mga anak wala iapil sa pag-ihap.---Jer 
52:29. 

Mga duha ka bulan sa ulahi, human sa pagpatay 
kang Gedalias, ang nahibilin nga mga Hudiyo sa 
Juda mikalagiw ngadto sa Ehipto ug ilang gidala si 

Jeremias ug Baruk. (2Ha 25:8-12, 25, 26, Jer 43: 
5-7) Ang ubang mga Hudiyo usab lagmit nga mi- 
kalagiw ngadto sa ubang mga nasod sa palibot. 
Lagmit nga gikan niini nga mga nasod nga ang 
745 ka binihag, ingong mga ulo sa mga panimalay, 
gidestiyero lima ka tuig sa ulahi sa dihang si Nabu- 
codonosor, ingong simbolikong puspos ni Jehova, 
nagdugmok sa mga nasod nga naglibot sa Juda. 
(Jer 51:20, 52:30) Si Josephus nag-ingon nga lima 
ka tuig human mapukan ang Jerusalem, si Nabu- 
codonosor nagparot sa Ammon ug Moab ug unya 
misulong ug nanimalos sa Ehipto.---Jewish Antiq- 
uities, X, 181, 182 (ix, 7). 

Ang kahimtang sa Jerusalem lahi sa ubang na- 
buntog nga mga siyudad sama sa Samaria, nga 
gipapuy-an pag-usab ug mga binihag gikan sa 
ubang mga dapit sa Imperyo sa Asirya. Kasukwa- 
hi sa naandang polisa sa mga Babilonyanhon alang 
sa mga siyudad nga ilang nasakop, ang Jerusalem 
ug ang kasilinganan niini gihimong walay molup- 
yo ug gipasagdan nga mahimong awaaw, maingon 
sa gitino daan ni Jehova. Lagmit giduhaduhaan sa 
mga kritiko sa Bibliya nga ang kanhi malamboon 
nga yuta sa Juda kalit lang nga nahimong “awaaw, 
walay molupyo,” apan wala gayoy ebidensiya sa 
kasaysayan ug walay mga rekord sukad niini nga 
yugto nga magpamatuod nga kini wala mahitabo. 
(Jer 9:11, 32:43) Ang arkeologo nga si G. Ernest 
Wright nagpahayag: “Ang kapintasan nga mida- 
ngat sa Juda maoy tataw . . . pinasukad sa arkeo- 
lohikanhong mga surbi nga nagpakitang ang nag- 
kalainlaing mga siyudad wala na puy-i niini nga 
panahon, ug daghan ang wala na gayod puy-i pag- 
usab.” (Biblical Archaeology, 1962, p. 182) Si Wil- 
liam F. Albright miuyon: “Walay bisan usa ka pa- 
nanglitan nga nahibaloan diin ang usa ka lungsod 
sa Juda mismo padayong gipuy-an sa panahon sa 
pagkadestiyero.” The Archaeology of Palestine, 
1971, p. 142. 

Kahimtang sa mga Destiyero. Ang pagka- 
binihag giisip sa kadaghanan ingong usa ka yugto 
sa pagdaogdaog ug pagkaulipon. Imbes magpaki- 
tag kaluoy sa Israel, si Jehova miingon nga “sa 
tawo nga tigulang imong [Babilonya] gihimong 
mabug-at kaayo ang imong yugo.” (Isa 47:5, 6) 
Walay duhaduha nga may pipila ka obligasyon (bu- 
his, tributo, bayranan), pinasukad sa kon unsay 
ilang abot o kita, nga gipangayo kanila sama sa gi- 
pangayo sa ubang mga binihag. Dugang pa, ang 
kamatuoran mismo nga ang dakong templo ni Je- 
hova sa Jerusalem giagawan ug gilaglag, ang mga 
saserdote niini gipatay o kaha gidestiyero, ug ang 
mga magsisimba niini gidala ngadto sa pagkabini- 
hag ug gihimong mga sakop sa usa ka langyaw 
nga gahom, sa pagkamatuod maoy usa gayod ka 
pagpanlupig kanila. 

Hinuon, ang ilang pagkadestiyero ngadto sa usa 
ka langyawng yuta dili ingon ka makaluluoy kay sa 
ibaligya ngadto sa mapig-ot, dumalayon nga pag- 
kaulipon o patyon sa sadistikong paagi nga maoy 
sagad gihimo sa Asiryanhon ug Babilonyanhon 
nga mga pagpanakop. (Isa 14:4-6, Jer 50:17) Mopa- 
tim-aw nga ang mga nadestiyerong Hudiyo naka- 
pahimulos ug diyutayng kagawasan ug gihatagag 
pipila ka katungod sa pagdumala sa ilang kaugali- 
ngong mga kalihokan. (Esd 8:1, 16, 17: Eze 1:1, 
14:1: 20:1) “Ngadto sa tanang nadestiyero nga ka- 
tawhan, nga akong gipahinabo nga madestiyero gi- 
kan sa Jerusalem ngadto sa Babilonya,” miingon si 
Jehova: “Pagtukod ug mga balay ug puy-i kini, ug 
pagtanom ug mga tanaman ug kaona ang ilang bu- 
nga. Pangasawa kamo ug panganak ug mga anak 
nga lalaki ug mga anak nga babaye, ug papangasa- 
waha ang inyong mga anak nga lalaki ug papa- 
manaha ang inyong mga anak nga babaye, aron 
sila manganak ug mga anak nga lalaki ug mga 
anak nga babaye, ug magpadaghan kamo didto, ug 
ayaw pagpakadiyutay. Dugang pa, tinguhaa ang 
kalinaw sa siyudad diin gipahinabo ko nga mades- 
tiyero kamo, ug iampo kini kang Jehova, kay sa ka- 
linaw niini kamo makabaton ug kalinaw.” (Jer 29: 
4-7) Ang pipila kanila nakaugmad ug mga kahanas 
sa lainlaing mga trabaho nga nahimong mapusla- 
non human sa pagkadestiyero. (Neh 3:8, 31, 32) 
Nahimo silang hanas sa natad sa negosyo ug sa 
pagpaninda. Daghang Hudiyohanong ngalan ang 
nakaplagan taliwala sa mga rekord sa negosyo. 
Ingong resulta sa maong pagpakignegosyo ug sos- 
yal nga pagpakigkontak sa mga dili-Hudiyo, ang 
Hebreohanong pinulongan naimpluwensiyahan sa 
Aramaikong pinulongan. 

Ang yugto sa pagkabihag, nga mikabat ug 80 ka 
tuig alang sa uban, dayag nga nakaapekto sa pag- 
simba sa mga Hudiyo sa matuod nga Diyos nga si 
Jehova. Kay walay templo, walay halaran, ug wa- 
lay organisadong mga saserdote, ang adlaw-adlaw 
nga paghalad dili posible. Apan ang pagpatuli, pag- 
dumili sa mahugaw nga mga pagkaon, pagsaulog 
sa Igpapahulay, ug kanunay nga pag-ampo maoy 
mga butang nga mahimo sa mga matinumanon bi- 
san pa sa pagyubit ug pagbiaybiay sa uban. Ang 
"makanunayong pag-alagad' sa binihag nga si Dan- 
iel ngadto sa iyang Diyos nahibaloan pag-ayo ni 
Haring Dario ug sa uban. Bisan pag sa dihang gilu- 
watan ang usa ka sugo ubos sa silot nga kamata- 
yon nga nagdili sa pagpangaliya kang bisan kinsa 
gawas lamang sa hari, “sa makatulo sa usa ka ad- 
law [si Daniel] miluhod ug nag-ampo ug naghatag 
ug pagdayeg sa atubangan sa iyang Diyos, ingon 
sa iyang ginahimo una pa niana.” (Dan 6:4-23) 
Ang maong pagkamatinumanon diha sa ilang limi- 
tadong pagsimba nakatabang niini nga mga desti- 

yero aron dili mahanaw ang ilang identipikasyon 
ingong usa ka nasod. Nakabaton usab silag kaayo- 
han gikan sa kalainan nga ilang nakita tali sa kaya- 
no sa pagsimba kang Jehova ug sa mapagawalon 
nga idolatrosong materyalismo sa Babilonya. Wa- 
lay duhaduha nga sila nakabenepisyo usab sa pag- 
kaatua didto sa mga manalagna ni Jehova nga si 
Ezequiel ug Daniel.---Eze 8:1, Dan 1:6, 10:1, 2. 

Samtang ang kahikayan sa lokal nga sinagoga 
milambo taliwala sa mga Hudiyo, midako ang pa- 
nginahanglan alang sa mga kopya sa Kasulatan 
diha sa mga komunidad sa nadestiyerong mga Hu- 
diyo sa tibuok Media, Persia, ug Babilonya. Si Es- 
dras nailhan ingong “usa ka batid nga magkokop- 
ya sa balaod ni Moises,” nga nagpakitang ang mga 
kopya sa Balaod ni Jehova gidala gikan sa Juda ug 
gihimo ang mga kopya niini. (Esd 7:6) Walay duha- 
duha nga kining bililhong mga linukot sa miaging 
mga kaliwatan naglakip sa basahon sa Mga Salmo, 
nga lagmit ang Salmo 137, ug tingali usab ang Sal- 
mo 126, gitagik panahon o wala madugay human 
sa pagkabihag. Ang unom ka salmo nga gitawag 
ug Hallel nga mga Salmo (113 ngadto sa 118) gia- 
wit sa dagkong mga kombira sa Paskuwa human 
makabalik ang nahibilin gikan sa Babilonya. 

Pagpasig-uli ug Pagkatibulaag. Sa polisa sa 
Babilonya nga walay papaulion nga mga binihag, 
walay paglaom nga makagawas gikan sa pagkabi- 
hag. Ang Ehipto, nga kanhi gilantaw sa Israel 
alang sa tabang, walay katakos sa pagtabang sa 
militaryo o sa laing paagi, ug ang ubang kanaso- 
ran, kon dili man mabatokon sa mga Hudiyo, wa- 
lay ikatabang usab. Diha lamang sa matagnaong 
mga saad ni Jehova nga may pasukaranan sa pag- 
laom. Si Moises ug Solomon, kasiglohan una pa ni- 
ana, naghisgot bahin sa pagpasig-uli nga mosunod 
human sa pagkabihag. (Deu 30:1-5, 1Ha 8:46-53) 
Dugang pa, ang ubang mga manalagna nagpasalig 
usab ug kaluwasan gikan sa pagkadestiyero. (Jer 
30:10, 46:27: Eze 39:25-27, Am 9:13-15: Sof 2:7; 
3:20) Diha sa kataposang 18 ka kapitulo (49-66) sa 
iyang tagna, gitagik ni Isaias kining tema sa pag- 
pasig-uli ngadto sa usa ka dakong sangkoanan. 
Apan, ang mini nga mga manalagna napamatud- 
ang sayop sa dihang mitagna ug sayo nga pagpa- 
gawas, ug ang bisan kinsa nga misalig kanila ma- 
sulub-ong nahigawad.---Jer 28:1-17. 

Ang matinumanong si Jeremias mao ang mitag- 
na sa hustong gidugayon sa pagkaawaaw sa Jeru- 
salem ug Juda ingong 70 ka tuig, nga human nia- 
na nga yugto moabot ang pagpasig-uli. (Jer 25:11, 
12, 29:10-14, 30:3, 18) Labot niini, si Daniel, sa 
unang tuig ni Dario nga Medianhon, “pinaagi sa 
mga basahon nakasabot sa gidaghanon sa mga 
tuig nga labot niana ang pulong ni Jehova mida- 

ngat kang Jeremias nga manalagna, aron sa pag- 
tuman sa pagpayhag sa Jerusalem, nga mao, kapi- 
toan ka tuig.”--Dan 9:1, 2. 


Unsa ka daghan ang mga destiyero 
nga mibalik sa Jerusalem gikan sa 
Babilonya niadtong 537 W.K.P.? 


Sa sayong bahin sa 537 W.K.P., ang Persianhon 
nga si Haring Ciro Il nagpagula ug mando nga 
nagtugot sa mga binihag sa pagbalik ngadto sa Je- 
rusalem ug sa pagtukod pag-usab sa templo. (2Cr 
36:20, 21: Esd 1:1-4) Human niana, ilang gisugdan 
ang pagpangandam. Sa pagpanguna ni Goberna- 
dor Zorobabel ug sa Hataas nga Saserdote nga si 
Jesua, ang namalik nga mga destiyero, nga mika- 
bat ug 42,360 gawas pa sa 7,537 ka ulipon ug mag- 
aawit, mibiyahe sulod sa mga upat ka bulan. Si Es- 
dras ug Nehemias lainlaig gihatag nga ihap sa 
namalik nga mga panimalay sa mga Israelinhon, 
pero parehas silag gisulat nga total nga gidagha- 
non. (Tan-awa ang NEHEMIAS, BASAHON NI.) Sa ikapi- 
to nga bulan, sa tinghunlak, sila nanimuyo na sa 
ilang mga siyudad. (Esd 1:5-3:1) Ubos sa paggiya 
sa Diyos, ang harianong linya ni David nga motul- 
tol ngadto kang Kristo napreserbar pinaagi kang 
Jehoiakin (Jeconias) ug Zorobabel. Dugang pa, ang 
linya sa kaliwatan sa Levihanong hataas nga saser- 
dote nagpadayon nga wala maputol pinaagi kang 
Jehozadak ug, dayon, sa iyang anak nga lalaking si 
Jesua.--Mat 1:11-16, 1Cr 6:15, Esd 3:2, 8. 

Sa ulahi, dugang pang mga binihag ang mibalik 
ngadto sa Palestina. Niadtong 468 W.K.P., si Esdras 
gikuyogan ug kapin sa 1,750, nga mopatim-awng 
naglakip lamang sa hamtong nga mga lalaki. (Esd 
7:1-8:32) Pipila ka tuig sa ulahi si Nehemias mihi- 
mog labing menos duha ka panaw gikan sa Babi- 
lonya ngadto sa Jerusalem, apan wala ibutyag kon 
pila ka Hudiyo ang mibalik kuyog kaniya.--Neh 2: 
5, 6, 11; 13:6, 7. 

Tungod sa pagkabihag natapos ang panagbulag 
sa Juda ug Israel. Sa dihang sila gidestiyero, ang 
mga nasod nga misakop kanila wala mohimog ka- 
lainan pinasukad sa ilang gigikanang tribo. “Ang 
mga anak sa Israel ug ang mga anak sa Juda 
ginalupigan sa tingob,” miingon si Jehova. (Jer 
50:33) Sa dihang ang unang grupo mibalik niad- 
tong 537 W.K.P., ang mga hawas sa tanang tribo 
sa Israel maoy lakip kanila. Sa ulahi, sa dihang na- 
tapos ang pagtukod pag-usab sa templo, 12 ka la- 
king kanding ang gihalad, “sumala sa gidaghanon 
sa mga tribo sa Israel.” (Esd 6:16, 17) Kini nga pag- 
kahiusa pag-usab human sa pagkabihag gipakita 
diha sa tagna. Pananglitan, si Jehova misaad nga 

'dad-on ug balik ang Israel.” (Jer 50:19) Dugang pa, 
si Jehova miingon: “Akong dad-on ug balik ang 
mga binihag sa Juda ug ang mga binihag sa Isra- 
el, ug tukoron ko sila sama sa sinugdan.” (Jer 33:7) 
Ang ilustrasyon ni Ezequiel bahin sa duha ka pud- 
los nga nahimong usa (37:15-28) nagpakita nga 
ang duha ka gingharian mahimo na usab nga usa 
ka nasod. Gitagna ni Isaias nga si Jesu-Kristo ma- 
himong bato nga kapandolan “sa duha ka balay 
sa Israel,” nga wala gayod magpasabot nga si Je- 
sus, O ang 12 nga iyang gipadala panahon sa iyang 
ikatulong panaw sa Galilea, moduaw sa mga kaba- 
langayan sa halayong Media aron sangyawan ang 
mga kaliwat sa mga Israelinhon gikan sa amiha- 
nang gingharian. (Isa 8:14, Mat 10:5, 6, 1Pe 2:8) 
Ang babayeng manalagna nga si Ana, nga didto sa 
Jerusalem sa panahon nga natawo si Jesus, maoy 
gikan sa tribo ni Aser, nga kanhi lakip sa mga tri- 
bo sa amihanang gingharian.---Luc 2:36. 

Dili ang tanang Hudiyo mibalik sa Jerusalem 
uban kang Zorobabel, kondili “usa ka nahibilin la- 
mang.” (Isa 10:21, 22) Taliwala niadtong mga na- 
malik, diyutay lamang kaayo ang nakakita sa orihi- 
nal nga templo. Ang katigulangon nagbabag sa 
daghan nga mangarisgo niining malisod nga pa- 
naw. Ang uban nga sa pisikal nga paagi makaa- 
rang unta sa pagpanaw mihukom nga magpabilin. 
Sa walay duhaduha, daghan ang miasenso ug di- 
yutay sa materyal nga paagi paglabay sa katuigan 
ug kontento nang magpabilin diin sila nagpuyo. 
Kon ang pagtukod pag-usab sa templo ni Jehova 
dili mao ang pangunang bahin sa ilang kinabu- 
hi, sila dili maaghat sa paghimog peligrosong pa- 
naw, diin walay katinoan ang ilang umalabot. Ug, 
siyempre, kadtong nahimong apostata walay tuyo 
nga mobalik. 

Kini nagpasabot nga ingong usa ka katawhan, 
ang usa ka bahin sa mga Hudiyo nagpabiling nati- 
bulaag ug sa ulahi gitawag nga Diaspora’, o “Nati- 
bulaag.” Sa ikalimang siglo W.K.P. ang mga komu- 
nidad sa mga Hudiyo makita sa tibuok 127 ka 
sakop nga mga distrito sa Imperyo sa Persia. (Est 
1:1, 3:8) Gani ang pipila ka kaliwat sa mga destiye- 
ro sa gihapon nakabaton ug hataas nga mga posis- 
yon diha sa kagamhanan: pananglitan, si Mardokeo 
ug Ester ilalom sa Persianhong hari nga si Aha- 
suero (Jerjes I), ug si Nehemias ingong magtitiing 
sa hari nga si Artajerjes Longimanus. (Est 9:29-31, 
10:2, 3; Neh 1:11) Si Esdras, sa dihang gihipos ang 
Mga Cronicas, misulat nga daghan niadtong nati- 
bulaag sa lainlaing mga siyudad sa sidlakan 'nag- 
pabilin hangtod niining adlawa” (mga 460 W.K.P.). 
(1Cr 5:26) Sa pagbangon sa Imperyo sa Gresya, 
ang mga Hudiyo gidala ni Alejandrong Bantogan 
ngadto sa iyang bag-ong Ehiptohanong siyudad sa 

Alejandria, diin sila nakakat-on sa pagsultig Grego. 
Didto, niadtong ikatulong siglo W.K.P., gisugdan 
ang paghubad sa Hebreohanong Kasulatan ngadto 
sa Grego nga nagpatungha sa Septuagint. Ang 
Siro-Ehiptohanong mga gubat misangpot sa pag- 
balhin sa daghang Hudiyo ngadto sa Asia Minor 
ug sa Ehipto. Si Pompey, sa dihang napildi niya ang 
Jerusalem niadtong 63 W.K.P., nagdala sa mga 
Hudiyo ngadto sa Roma ingong mga ulipon. 

Ang dakong pagkatibulaag sa mga Hudiyo sa ti- 
buok Imperyo sa Roma maoy usa sa mga hinung- 
dan sa kusog nga pagkaylap sa Kristiyanidad. Si 
Jesu-Kristo nagsangyaw lamang diha sa yuta sa 
Israel, apan iyang gisugo ang iyang mga sumusu- 
nod nga ipaabot ug ipakaylap ang ilang ministeryo 
“hangtod sa kinalay-ang dapit sa yuta.” (Buh 1:8) 
Ang mga Hudiyo gikan sa nagkalainlaing dapit 
sa Imperyo sa Roma miadto sa Jerusalem aron 
sa pagtambong sa kasaulogan sa Pentekostes ni- 
adtong 33 K.P., ug sila nakadungog sa inanak- 
sa-espiritung mga Kristohanon nga nagmantala 
bahin kang Jesus ginamit ang mga pinulongan sa 
Partia, Media, Elam, Mesopotamia, Capadocia, Pon- 
to, sa distrito sa Asia, Frigia, Pamfilia, Ehipto, Lib- 
ya, Creta, Arabia, ug Roma. Ang linibo, sa dihang 
namauli sa ilang kayutaan, nagdala sa ilang bag- 
ong nakaplagan nga pagtuo. (Buh 2:1-11) Sa ka- 
daghanang siyudad nga giduaw ni Pablo siya naka- 
kaplag ug mga sinagoga diin siya makaestorya 
dayon sa mga Hudiyo nga Natibulaag. Sa Listra, 
nahibalag ni Pablo si Timoteo, kansang inahan 
maoy usa ka Hudiyo. Si Aquila ug Priscila bag-o 
pang nakaabot gikan sa Roma sa dihang si Pablo 
miabot sa Corinto, niadtong mga 50 K.P. (Buh 
13:14, 14:1: 16:1: 17:1, 2: 18:1, 2, 7; 19:8) Tungod sa 
daghang Hudiyo sa sulod ug sa palibot sa Babilon- 
ya, takos gayod ang paningkamot ni Pedro nga 
makaadto didto aron himoon ang iyang ministeryo 
taliwala “sa mga tinuli.” (Gal 2:8, 1Pe 5:13) Kini nga 
komunidad sa mga Hudiyo sa palibot sa Babilonya 
nagpabilin ingong ang labing hinungdanon nga 
sentro sa Judaismo sa taastaas nga panahon hu- 
man sa pagkalaglag sa Jerusalem niadtong 70 K.P. 


PAGKABUANG, KAPUNGOT. Ang pag- 
kabuang maoy usa ka kahimtang nga ang usa 
nawad-an o nalisoan sa maayong pangisip, ang 
kapungot maoy usa ka kahimtang sa hilabihang 
pagkasuko o sa hilabihang kabuangan. Gigamit sa 
Kasulatan ang lainlaing Hebreohanon ug Gregong 
mga pulong aron ipaila kining maong mga depek- 
to sa hunahuna, dumalayon man kini o temporar- 
yo. Ang pipila niining mga pulonga daw nalangkit 
o naggikan sa katingad-anan ug usahay mapintas 
o magul-anong pagtiyabaw sa mga tawong nabu- 
ang. 


605 


Ang pagkabuang naagoman sa mapahitas-on 
nga si Haring Nabucodonosor sa Babilonya. Ingong 
katumanan sa usa ka matagnaong damgo nga gi- 
butyag ni Daniel, kini nga monarko nabuang sa di- 
hang siya nanghambog. Sulod sa pito ka tuig siya 
nabuang, “ug siya mikaon sa mga tanom sama ga- 
yod sa mga torong baka.” (Dan 4:33) Kay nawad- 
an sa maayong pangisip, lagmit gihunahuna ni 
Nabucodonosor nga siya usa ka mananap, tingali 
usa ka torong baka. Mahitungod sa iyang pag- 
kanawad-an sa maayong pangisip, usa ka medi- 
kal nga diksiyonaryong Pranses nag-ingon: “Ang 
IYCANTHROPY .. . gikan sa [ly'kos], lupus, lobo: 
[anthro pos], homo, tawo. Mao kini ang tawag sa 
sakit sa mga tawo kinsa nagtuo nga sila nahimong 
usa ka hayop, ug nagsundog sa tingog o mga siya- 
ok, sa mga porma o mga gawi nianang hayopa. Ki- 
ning mga tawhana sagad maghanduraw nga sila 
nahimong lobo, iro o iring; usahay usab ingong to- 
rong baka, sama sa kahimtang ni Nabucodonosor.” 
(Dictionnaire des sciences médicales, par une so- 
ciété de médecins et de chirurgiens, Paris, 1818, 
Tomo 29, p. 246) Sa kataposan sa pito ka tuig, gi- 
pasig-uli ni Jehova kang Nabucodonosor ang iyang 
panabot.—Dan 4:34-37. 

Pagkabuang ug Pagkanagamhan sa De- 
monyo. Bisan tuod dili tanang tawo nga nabu- 
ang o nalisoan sa pangisip nagamhan sa demonyo, 
makataronganong dahomon nga ang mga tawong 
nagamhan sa demonyo tingali wala usab sa maa- 
yong pangisip. Sa yuta sa mga Gerasanhon, si Je- 
sus nakasugat ug tawong buang nga gigamhan- 
sa-demonyo. Ang iyang pinuy-anan maoy taliwala 
sa mga lubnganan, ug bisan tuod siya sagad nga 
gigapos pinaagi sa mga talikala sa tiil ug mga 
kadena, “ang mga kadena gibugto niya ug ang 
mga talikala sa tiil nabungkag; ug walay bisan kin- 
sa nga may kusog aron sa pagbuntog kaniya.” Du- 
gang pa, “sa kanunay, sa magabii ug sa maadlaw, 
siya nagsinggit diha sa mga lubnganan ug sa ka- 
bukiran ug nagsamadsamad sa iyang kaugalingon 
pinaagi sa mga bato.” Human pagulaa ni Jesus ang 
mga demonyo, ang tawo “maayo na ug pangisip.” 
(Mar 5:1-17, Luc 8:26-39) Bisan pa niana, ang mga 
Kristohanon mapanalipdan gikan sa pag-atake sa 
mga demonyo nga magpahinabog pagkabuang kon 
ilang isul-ob “ang kompletong armadura gikan sa 
Diyos.”---Efe 6:10-17. 

Nagpabuangbuang. Sa usa ka okasyon, sam- 
tang siya gigukod ni Haring Saul, si David mida- 
ngop kang Akis nga hari sa Gat. Sa dihang nadis- 
kobrehan kon kinsa siya, ang mga Filistehanon 
nag-ingon kang Akis nga si David maoy usa ka 
tawo nga makapameligro sa seguridad, ug si David 
nahadlok. Busa, siya nagtakoban sa iyang pagka- 
hustog pangisip pinaagi sa pagpakaaron-ingnong 

buang. Iyang “gikuroskurosan ang mga pultahan 
sa ganghaan ug gipatabisay ang iyang laway diha 
sa iyang bungot.” Naghunahuna nga si David na- 
buang, gipalakaw siya ni Akis ingong tawong dili 
peligroso. Sa ulahi, si David giinspirar sa pagsulat 
sa Salmo 34, nga diha niana iyang gipasalamatan 
si Jehova sa pagpanalangin niini nga estratehiya 
ug nagluwas kaniya.--- 1Sa 21:10-22:1. 

Kabuangan sa Pagsupak Kang Jehova. 
Ang manalagna nga si Balaam sa kabuang buot 
managna batok sa Israel aron makadawat ug sala- 
pi gikan kang Haring Balak sa mga Moabihanon, 
apan gipugngan kini ni Jehova ug gipakyas ang 
iyang mga paningkamot. Si apostol Pedro misulat 
labot kang Balaam nga ang “usa ka amang nga 
mananap nga luwanan, nga namulong sa tingog sa 
usa ka tawo, ang nagbabag sa binuang nga dalan 
sa manalagna.” Maylabot sa kabuangan ni Balaam 
gigamit sa apostol ang Gregong pulong nga para- 
phro'ni'a, nga may ideya sa “pagkanawad-an ug 
maayong pangisip.”--2Pe 2:15, 16; Num 22:26-31. 

Mahitungod sa mini nga mga manalagna sa Is- 
rael, si manalagnang Oseas misulat: “Ang mana- 
lagna mahimong buangbuang, ang tawo sa inspi- 
radong pahayag mabuang tungod sa kadaghan 
sa imong kasaypanan, ingon man sa kadaghan 
sa kayugot.” (Os 9:7) Gipahinabo ni Jehova nga 
mabuang ang iyang mga magsusupak ug kad- 
tong mosalikway sa iyang kaalam, nga nagpaila sa 
iyang kaugalingon ingong “ang Usa nga naghimo 
sa mga mananag-an nga molihok nga binuangbu- 
ang,” buot ingnon, pakyason niya ang ilang mga 
panagna. (Isa 44:24, 25) Si Job miingon, labot sa 
mga maghuhukom sa kalibotan, nga 'gihimo ni Je- 
hova nga buangbuang ang mga maghuhukom." 
--Job 12:17. 

Gitandi ni Pablo ang mga tawo nga misukol sa 
kamatuoran ug misulay sa paghugaw sa Kristoha- 
nong kongregasyon ngadto kang Janes ug Jam- 
bres, kinsa misukol kang Moises. Siya mipasalig: 
“Sila dili na mouswag pa, kay ang ilang binuang 
madayag man pag-ayo sa tanan, ingon gayod sa 
binuang niadtong duha ka tawo.”--2Ti 3:8, 9. 

Pagkabuang Tungod sa Pagpanglupig ug 
Kaguliyang. Ang pagkabuang maoy lakip sa 
grabeng mga sangpotanan nga naagoman sa mga 
Israelinhon tungod sa ilang pagkadili-masinugta- 
non kang Jehova. Ingong resulta sa malupigong 
pagpit-os sa ilang mga mananakop, sila nabuang, 
misanong sa dili-makataronganong paagi tungod 
sa kapakyasan. (Deu 28:28-34) Sa pagkatinuod, si 
Haring Solomon miingon nga “ang pagpanglupig 
makapabuang sa usa ka maalamon."”---Ecc 7:7. 

Diha sa tagna, ang Babilonyanhon nga si Haring 
Nabucodonosor gipakasama sa 'kopa sa bino sa 


PAGKABUNGOL 


kaaligutgot ni Jehova.” Ang kanasoran moinom ni- 
ini, ug kini magpahinabo kanila nga “magsampiray 
ngadto-nganhi ug molihok nga samag mga tawong 
buang tungod sa espada nga akong [si Jehova] ipa- 
dala taliwala kanila.” (Jer 25:15, 16) Sa ulahi, gipa- 
dangat mismo ang pagkabuang diha sa Babilonya 
ug ang iyang mga magsisimba adunay makalili- 
sang nga mga panan-awon, “ug tungod sa ilang 
makalilisang nga mga panan-awon sila nagpada- 
yon sa paglihok nga binuangbuang.” (Jer 50:35-38) 
Siya usab moinom sa kopa sa kaaligutgot ni Jeho- 
va.--Jer 51:6-8. 

Hilabihang Kapungot. Ang pagkabuang, 
ingon sa paggamit sa Bibliya, mahimong magpasa- 
bot usab sa hilabihang kapungot. Sa usa ka ad- 
lawng igpapahulay giayo ni Jesus ang usa ka ta- 
wong nakuyos ang tuong kamot. Tungod niana ang 
mga eskriba ug mga Pariseo nga nakakita “napuno 
sa kapungot, ug sila nagsabotsabot sa usag usa kon 
unsay mahimo nilang buhaton kang Jesus.” (Luc 
6:6-11) Aron ilarawan ang kahimtang sa ilang hu- 
nahuna, gigamit ni Lucas ang Gregong pulong nga 
a'nofa, nga sa literal nagkahulogang “pagkawalay- 
pangisip.” Dayag nga anaa sa hunahuna ni Pablo 
ang hilabihang kapungot o kaaligutgot sa dihang 
siya miangkon nga sa paglutos sa mga Kristohanon 
siya nasuko pag-ayo kanila. ”---Buh 26:11. 

Gipalahi Gikan sa Kaalam. Sa basahon sa 
Ecclesiastes, ang magtitigom nagbutyag nga gi- 
hatagan ug pagtagad sa iyang kasingkasing ang 
“pagkahibalo sa kaalam ug ang pagkahibalo sa ti- 
nonto.” (Ecc 1:17) Ang iyang pagsusi wala lamang 
maglimite sa pagtagad sa kaalam apan gitagad 
usab niya ang kaatbang niini ingon sa gipadayag 
sa mga tawo. (Ecc 7:25) Sa Ecclesiastes 2:12, gibut- 
yag ni Solomon nga iyang gitimbangtimbang ang 
kaalam, tinonto, ug ang kabuangan. Niining paagi- 
ha iyang matino ang kalainan niini. Iyang giila 
nga ang pagtinonto maoy binuang, nga nag-ingon, 
“Ako miingon sa katawa: “Binuang!'” kay kon itan- 
di sa kaalam, kini walay kahulogan, dili makapa- 
tunghag tinuod nga kalipay.---Ecc 2:2. 

Naghisgot bahin sa kahimtang sa hunahuna sa 
usa ka tawong hungog, si Solomon miingon: “Ang 
sinugdanan sa mga pulong sa iyang baba maoy ka- 
buangan, ug ang kataposan unya sa iyang baba 
maoy kabuang nga makatalagmanon.” (Ecc 10:13) 
Ang kabuangan mahimong ipakita pinaagi sa pag- 
lingla, nga usahay makadaot pag-ayo sa biktima 
niini nga tungod niana ang nanglingla gipakasama 
sa usa ka tawong buang nga nasangkapan sa ma- 
kamatayng mga hinagiban.---Pr 26:18, 19. 

Ang uban walay paglaom sa pagkabanhaw sa 
mga patay, nga naghunahuna nga ang kamatayon 
maoy kataposan sa tanan. Nagpamatuod sa ilang 

dili-timbang nga mga panglantaw, sila nagpangita 
lamang ug katagbawan sa ilang unodnong mga ki- 
ling ug wala magpakabana sa pagbuhat sa kabu- 
but-on sa Diyos. Gihatagan usab kini ug pagtagad 
ni Solomon, nga nag-ingon: “Tungod kay usa ra 
ang dangatan sa tanan, ang kasingkasing sa mga 
anak sa mga tawo napuno usab sa pagkadaotan, ug 
adunay kabuang diha sa ilang kasingkasing sam- 
tang sila buhi, ug human niini--sila mangadto sa 
mga nangamatay!”---Ecc 9:3. 

Masambingayong Paggamit. Ang awtori- 
dad ug pagkaapostol ni apostol Pablo gihagit sa pi- 
pila didto sa Corinto nga sa makantalitahong paagi 
iyang gitawag nga “maayong-laki nga mga aposto- 
les.” (2Co 11:5) Aron ipaamgo sa kongregasyon sa 
Corinto, “gipanghambog" ni Pablo ang iyang mga 
kredensiyal, ang iyang mga panalangin ug ang 
iyang mga naagian sa pag-alagad kang Jehova, 
nga nagpamatuod sa iyang pangangkon. Kini nga 
pagpanghambog lahi sa naandang sinultihan sa 
usa ka Kristohanon, apan kinahanglang buhaton 
kini ni Pablo niini nga kahimtang. Busa siya nag- 
hisgot sa iyang kaugalingon ingong “nawad-an sa 
iyang pangisip ug miingon ngadto sa maayong- 
laki nga mga apostoles: “Sila ba mga ministro ni 
Kristo? Ako nagatubag nga samag buang, ako la- 
baw pa.”--2Co 11:21-27. 


PAGKABUNGOL. Ang dili-bug-os o bug-os 
nga pagkadili-makadungog, nga sagad tungod sa 
balatian, aksidente, o pagkaladlad sa hilabihan ug 
kalit o dugay nga kabanha. Sa pipila ka kaso may 
mga tawong gihimugso nga bungol. Ang laing hi- 
nungdan sa pagkabungol nga gihisgotan sa Bibliya 
mao ang pagkagigamhan sa demonyo. (Mar 9:25- 
29) Ang lintunganayng pulong sa Hebreohanong 
termino nga cheresh' (“bungol”: Isa 35:5) nagtu- 
mong sa pagkadili makadungog o kaha sa dili pag- 
sulti ug sa lainlaing paagi gihubad nga “pagpaka- 
bungol” ug “pagpakahilom.”--Sal 28:1: 35:22, ftn 
sa Rbi8, 50:3, ftn sa Rbi8, Miq 7:16. 

Si Jehova, ang Maglalalang sa dalunggan (Pr 
20:12), nagsugo sa iyang katawhan nga pakitaag 
konsiderasyon ang mga bungol. Ang mga Israelin- 
hon dili magbiaybiay o manghimaraot sa mga ta- 
wong bungol, kay ang mga bungol dili makade- 
pensa sa ilang kaugalingon batok sa mga pulong 
nga dili nila madungog.--Lev 19:14: itandi ang Sal 
38:13, 14. 

Ang mga pulong sa Exodo 4:11, diin gihisgotan 
ni Jehova ang iyang kaugalingon ingong naghimo 
sa bungol,' wala magpasabot nga siya ang hinung- 
dan sa tanang kaso sa pagkabungol. Hinunoa, ma- 
himong ipahinabo ni Jehova nga ang usa ka tawo 
sa literal mabungol, dili makasulti, o mabuta tu- 
ngod sa usa ka partikular nga rason o katuyoan. 

Ang amahan ni Juan nga Tigbawtismo temporar- 
yo nga naamang tungod kay siya wala motuo. (Luc 
1:18-22, 62-64) Puwedeng 'himoon' usab sa Diyos 
ang mga tawo ingong bungol sa espirituwal pinaa- 
gi sa pagtugot kanila nga magpabilin niana nga ka- 
himtang kon kana ang ilang pilion.---Itandi ang Isa 
6:9, 10. 

Sa panahon sa iyang ministeryo, daghang higa- 
yon nga gipasig-uli ni Jesu-Kristo sa milagrosong 
paagi ang pandungog sa mga indibiduwal nga bu- 
ngol sa pisikal. (Mat 11:5, Mar 7:32-37, Luc 7:22) 
Kini nagpasalig kanato nga ilalom sa iyang pag- 
mando ibabaw sa yuta ang tanang hinungdan sa 
kasakit, lakip na ang pagkabungol, pagahanawon. 

Ang salmista nagtandi sa daotan, nga dili ma- 
mati sa pagtultol, ngadto sa kobra nga nagpakabu- 
ngol sa tingog sa mga maglalamat. (Sal 58:3-5) Sa 
susama, ang mga Israelinhon sa mga adlaw ni Isa- 
ias, bisan tuod adunay mga igdulungog, gipakasa- 
mag mga bungol tungod sa ilang kahinay sa pag- 
pamati ug pagsanong sa pulong ni Jehova. (Isa 
42:18-20: 43:8) Apan, human sa gitagnang pagpa- 
sig-uli gikan sa pagkadestiyero, ang katawhan sa 
Diyos dili na mabungol sa espirituwal nga paagi. 
Sila makadungog sa pulong ni Jehova, buot ingnon, 
sila maghatag nag pagtagad niini. (Isa 29:18, 35:5) 
Samtang si Jesu-Kristo dinhi pa sa yuta, siya nag- 
bukas sa daghang igdulungog aron sila makasabot 
ug molihok sumala sa ilang nadunggan.---Mat 13: 
16, 23. 


PAGKABUTA.. Ang Hebreohanon ug Gregong 
mga pulong alang sa “buta” maoy iwwer” ug ty- 
phlos', nga parehong gigamit sa literal ug sa ma- 
hulagwayong diwa.--Deu 27:18, Isa 56:10, Mat 
15:30, 23:16. 

Ang pagkabuta lagmit usa ka komon nga balati- 
an sa Tungang Sidlakan kaniadto. Gawas pa sa 
daghang paghisgot niini diha sa Bibliya, ang seku- 
lar nga mga sinulat, sama sa Ebers Papyrus gikan 
sa Ehipto, naghisgot niini nga balatian sa daghang 
higayon, naghubit sa nagkalainlaing matang sa 
pagkabuta ug sa mga simtoma niini, nagrekomen- 
dar ug mga panghugas sa mata, ug nagngalan sa 
pipila ka instrumento nga gigamit sa pag-opera. 
Ang balaod sa Israel bahin sa pagpanimalos, nga 
naglatid nga ang pagbalos maoy kalag alang sa ka- 
lag, mata alang sa mata, ngipon alang sa ngipon, 
kamot alang sa kamot, tiil alang sa tiil, nagpasiug- 
da dili lamang sa pagkabalaan sa kinabuhi kondili 
nagpasiugda usab sa mga Israelinhon sa pangina- 
hanglan nga mag-amping gayod aron malikayan 
nga makahimog kadaot sa uban. Gipasiugda usab 
niini nga kinahanglang tinoon sa katawhan nga ti- 
nuod ug tukma ang bisan unsang testimonya nga 


PAGKABUTA 


ilang isulti diha sa korte, kay ang tawong mosaksi 
ug bakak silotan sa mismong silot nga iyang ikapa- 
hamtang sa tawong inosente. (Ex 21:23, 24, Deu 
19:18-21, Lev 24:19, 20) Kon ang agalon ang naka- 
ingon sa pagkabuta sa usa ka mata sa iyang ulipon, 
ang agalon dili butaan sa usa sa iyang mga mata, 
hinunoa ang ulipon hatagag kagawasan. (Ex 21:26) 
Bisan tuod ang mga ulipon kinahanglang motraba- 
ho ug mahimong bunalan kon morebelde, ang aga- 
lon angayng mag-amping nga dili gayod maghi- 
nobra sa paghimo niana. 

Batasan na sa mga Asiryanhon ug mga Babilon- 
yanhon ang paglugit sa mga mata niadtong ilang 
napildi sa gubat. Si Samson gibutaan sa mga Filis- 
tehanon, ug si Haring Zedekias gibutaan ni Nabu- 
codonosor. (Huk 16:21; 2Ha 25:7: Jer 39:7) Si Na- 
has, nga hari sa mga Ammonhanon, miingon nga 
iyang dawaton ang pagsurender sa siyudad sa Ja- 
bes sa Gilead “sa kondisyon nga luskon ang tanan 
ninyong tuo nga mata, ug ibutang ko kini nga ka- 
ulawan ibabaw sa tibuok Israel.”--1Sa 11:2: tan- 
awa ang NAHAS Num. 1. 

Ang Bibliya nagrekord sa pipila ka kaso sa pag- 
kabuta tungod sa pagkaangoango o pagkatigulang, 
diin ang mga mata walay sakit apan “halap” o 
“wala na maglihok.” Tungod niini, napanalanginan 
ni Isaac ang usa nga takos, si Jacob. Una pa sa 
iyang kamatayon sa edad nga 98 anyos, ang pa- 
nan-aw sa Hataas nga Saserdoteng si Eli mihalap 
na. Ang asawa ni Jeroboam naglaraw nga pahi- 
muslan ang pagkabuta sa edarang manalagna nga 
si Ahias, apan gipakyas kini ni Jehova. (Gen 27:1, 
1Sa 3:2; 4:14-18, 1Ha 14:4, 5) Apan gitaho nga sa 
dihang si Moises nag-edad ug 120, 'ang iyang mata 
wala pa mohalap. ---Deu 34:7. 

Si Jehova, nga naglalang sa mata, makapahina- 
bo usab ug pagkabuta. (Ex 4:11) Siya nagpasidaan 
sa nasod sa Israel nga kon ilang isalikway ang 
iyang mga lagda ug lapason ang iyang pakigsaad, 
siya magpahinabog taas nga hilanat nga magpa- 
hanap sa ilang mga mata. (Lev 26:15, 16, Deu 
28:28) Ang daotang kalalakin-an sa Sodoma ug 
ang barangan nga si Elimas gibutaan. (Gen 19:11, 
Buh 13:11) Si Saulo sa Tarso nabuta tungod sa ka- 
silaw sa kahayag sa dihang si Jesus nagpakita ka- 
niya “nga daw ngadto sa usa nga natawong ahat.” 
Siya naulian sa iyang panan-aw sa dihang si Anan- 
ias nagtapion sa iyang mga kamot diha kaniya, ug 
“may natagak gikan sa iyang mga mata nga mao- 
rag mga himbis.” (1Co 15:8, Buh 9:3, 8, 9, 12, 17, 
18) Sa usa ka matagnaong pamulong sa manalag- 
nang si Zacarias, si Jehova nag-ingon nga mabuta- 
an ang mga kabayo niadtong mosulong batok sa 
Jerusalem (Zac 12:4) ug sa adlaw ni Jehova ang ta- 
nang katawhan nga mohimog serbisyo militar ba- 
tok sa Jerusalem makaagom ug hampak diin ang 

ilang mga mata mismo “maut-ot sa ilang mga lu- 
yak.”--Zac 14:1, 12. 

Ang pagkabuta nga naagoman sa kasundalohan 
sa mga Siryanhon tungod sa pulong ni Eliseo da- 
yag nga nagtumong sa mental nga pagkabuta. Kon 
ang tibuok kasundalohan nakaagom pag pisikal 
nga pagkabuta, agakon unta silang tanan. Apan 
ang asoy nag-ingon lamang nga si Eliseo nagsulti 
kanila: “Dili kini mao ang dalan, ug dili kini mao 
ang siyudad. Sunod kamo kanako.” Labot niini, si 
William James diha sa iyang librong Principles of 
Psychology (1981, Tomo 1, p. 59) miingon: “Ang la- 
bing talagsaong epekto sa pagkadaot sa cortex mao 
ang mental nga pagkabuta. Wala gayod kini mag- 
tumong sa pagkadili-makakita sa mga butang apan 
sa pagkawalay-katakos sa pag-ila niini. Sa sikolohi- 
ya, kini nagkahulogan sa pagkawala sa katakos sa 
paglangkit tali sa mga butang nga nakita sa mata 
ug kon unsa kini sila, ug mahitabo gayod kini kon 
adunay depekto diha sa mga agianan tali sa mga 
sentro sa panan-aw ug sa mga sentro alang sa 
ubang mga ideya.” Lagmit mao kining matanga sa 
pagkabuta ang giwala ni Jehova sa dihang ang Sir- 
yanhong kasundalohan nakaabot sa Samaria. (2Ha 
6:18-20) Ang maong mental nga pagkabuta lagmit 
nasinati usab sa mga tawo sa Sodoma, sanglit ang 
asoy nagpakita nga sila nagpadayon sa pagpangita 
sa pultahan sa balay ni Lot inay maguol sa pagka- 
wala sa ilang panan-aw.---Gen 19:11. 

Ang usa ka tawong buta dili kuwalipikado sa 
pag-alagad ingong saserdote sa sangtuwaryo ni Je- 
hova. (Lev 21:17, 18, 21-23) Ang paghalad sa usa 
ka hayop nga buta dili usab dalawaton kang Jeho- 
va. (Deu 15:21, Mal 1:8) Apan ang balaod ni Jeho- 
va nagpakitag konsiderasyon ug simpatiya sa mga 
buta. Tinunglo ang tawo nga magbutang ug babag 
sa dalan sa usa ka tawong buta o magpahisalaag 
kaniya. (Lev 19:14, Deu 27:18) Ang matarong nga 
alagad sa Diyos nga si Job miingon: “Ako nahi- 
mong mga mata alang sa buta.” (Job 29:15) Si Je- 
hova mismo nag-ingon nga sa umaabot nga pana- 
hon iyang wagtangon ang pagkabuta.---Isa 35:5. 

Sa dinhi pa si Jesu-Kristo sa yuta, siya milagro- 
song nagpasig-uli sa panan-aw sa daghang buta. 
(Mat 11:5, 15:30, 31: 21:14, Luc 7:21, 22) Sa dihang 
si Jesus duol na sa Jerico, iyang giayo ang buta nga 
si Bartimeo ug ang iyang kauban. (Mat 20:29-34, 
Mar 10:46-52, Luc 18:35-43) Sa laing okasyon du- 
ngan niyang giayo ang duha ka buta. (Mat 9:27-31) 
Iyang giayo usab ang usa ka tawong buta ug 
amang nga gigamhan sa demonyo. (Mat 12:22, 
itandi ang Luc 11:14.) Ang panan-aw sa usa ka 
tawo inanay niyang gipasig-uli. Iya kining gihimo 
aron ang tawo nga dugay nang anaa sa kangitngit 
mahimong makapahiuyon sa iyang mga mata sa 
kahayag sa adlaw. (Mar 8:22-26) Ang laing tawo 

nga buta sukad pa sa pagkahimugso nahimong usa 
ka magtutuo ni Jesus sa dihang gipasig-uli ang 
iyang panan-aw. (Ju 9:1, 35-38) Niining duha ka 
ulahing milagro, si Jesus migamit ug laway o la- 
way nga gisagolan ug lapok. Bisan tuod amgid kini 
sa kinaraang pamaagi sa pagpanambal, wala kini 
magpasabot nga kadto dili usa ka milagrosong 
pagpang-ayo. Maylabot sa tawong buta sukad pa sa 
pagkahimugso, siya gisultihan nga manghilam-os 
didto sa Linaw sa Siloam ayha pa mapasig-uli ang 
iyang panan-aw. (Ju 9:7) Kini sa walay duhaduha 
maoy pagsulay sa iyang pagtuo, sama kang Naa- 
man nga gikinahanglang maligo sa Suba sa Jor- 
dan ayha pa siya mahinloi sa iyang sanla.---2Ha 
5: 10-14. 

Mahulagwayong mga Paggamit. Sa maka- 
daghan ang pagpangapkap sa buta gigamit ingong 
hulagway sa pagkawalay mahimo. (Deu 28:29, 
Lam 4:14, Isa 59:10, Sof 1:17: Luc 6:39) Ang mga 
Jebusihanon masaligon kaayo nga ang ilang kuta 
dili malumpag nga tungod niana ilang gibiaybiay 
si David, nga nag-ingon nga ang ilang luyahon nga 
mga buta, bisan tuod sila maluya, makapanalipod 
sa kuta sa Zion batok sa Israel.---2Sa 5:6, 8. 

Ang pagtuis sa hustisya pinaagig korapsiyon gi- 
simbolohan sa pagkabuta, ug sa makadaghan ang 
Balaod nagtambag batok sa paghiphip, mga gasa, o 
pagpihig, sanglit ang maong mga butang makapa- 
buta sa usa ka maghuhukom ug makapugong ka- 
niya sa pagpadapat ug dili-mapihigong hustisya. 
“Ang hiphip makapabuta sa mga tawong tin-awg 
panan-aw.” (Ex 23:8) “Ang hiphip magabuta sa 
mga mata sa mga maalamon.” (Deu 16:19) Ang 
usa ka maghuhukom, bisan tuod siya matarong ug 
masinaboton, mahimong sa tinuyo o sa dili-tinuyo 
maimpluwensiyahan sa gasa niadtong nalangkit sa 
kaso. Gihatagan ug pagtagad sa balaod sa Diyos 
ang makapabuta nga epekto dili lamang sa usa ka 
gasa kondili usab sa emosyon, kay kini nag-ingon: 
“Dili ka magpihigpihig sa timawa, ug dili mo pala- 
bihon ang dakong tawo.” (Lev 19:15) Busa, tungod 
sa pagsimpatiya o sa tinguha nga paboran sa ka- 
daghanan, ang usa ka maghuhukom dili angayng 
magpakanaog sa iyang hukom batok sa mga adu- 
nahan tungod lamang kay sila adunahan.---Ex 23: 
2, 3. 

Espirituwal nga Pagkabuta. Ang Bibliya 
naghatag ug mas dakong pagtagad sa espirituwal 
nga panan-aw kay sa pisikal nga panan-aw. Ang 
pag-ayo ni Jesus sa tawong buta sukad pa sa 
pagkahimugso iyang gigamit aron ipasiugda ang 
pagkasalawayon sa mga Pariseo tungod kay sila 
nangangkon nga nakabaton sa espirituwal nga ka- 
hayag ug kinabubut-ong midumili nga mahigawas 
gikan sa ilang buta nga kahimtang. Sila sama niad- 
tong nahigugma sa kangitngit inay sa kahayag. 

(Ju 9:39-41, 3:19, 20) Si apostol Pablo namulong 
ngadto sa kongregasyon sa Efeso bahin sa pagka- 
nalamdagan sa mga mata sa ilang kasingkasing. 
(Efe 1:16, 18) Gipasiugda ni Jesus nga kadtong na- 
ngangkong mga Kristohanon apan dili mahunahu- 
naon sa ilang espirituwal nga mga panginahanglan 
maoy mga buta ug hubo, nga wala makakita sa 
ilang kahimtang ingong makaluluoy ug nagapa- 
ngapkap. (Pin 3:17) Maingon nga ang pagkaanaa sa 
kangitngit sa dugayng panahon makapabuta sa pi- 
sikal nga mga mata, gipasiugda ni apostol Juan 
nga ang usa ka Kristohanon nga nagdumot sa 
iyang igsoon naglakaw nga walay tumong diha sa 
makapabuta nga kangitngit (1Ju 2:11), ug gipasi- 
daan ni Pedro nga ang usa ka tawo nga wala 
mag-ugmad sa Kristohanong mga bunga, nga ang 
kinalabwan mao ang gugma, maoy “buta, nga nag- 
piyong sa iyang mga mata sa kahayag.” (2Pe 1:5-9) 
Ang tuboran sa maong kangitngit ug espirituwal 
nga pagkabuta mao si Satanas nga Yawa kinsa 
naghimo sa iyang kaugalingon nga usa ka manu- 
londa sa kahayag apan sa pagkatinuod mao “ang 
diyos niini nga sistema sa mga butang” ug ang di- 
yos sa kangitngit nga nagbuta sa mga hunahuna 
sa mga dili magtutuo aron sila dili makasabot sa 
maayong balita bahin kang Kristo.--Luc 22:53, 
2Co 4:4, 11:14, 15. 


PAGKADAOTAN. Ang butang nga wala ma- 
hiuyon sa sukdanan sa Diyos sa moral nga pagka- 
maayo maoy daotan, dili-maayo, ngil-ad, o walay 
pulos. Sama sa Gregong pulong nga poneri'a (Mat 
22:18, Mar 7:22, Luc 11:39, Buh 3:26, Rom 1:29, 
1Co 5:8: Efe 6:12), ang Hebreohanong berbo nga 
rasha“ ug ang kaamgid nga mga porma niini nag- 
paila sa butang nga daotan. (Gen 18:23, 2Sa 22:22, 
2Cr 20:35, Job 34:8, Sal 37:10, Isa 26:10) Ang po- 
neros' (kaamgid sa po-neri'a) sagad nagpasabot sa 
butang nga mangjil-ad o daotan sa moral nga diwa 
(Luc 6:45) ug mahimong mapadapat sa usa ka bu- 
tang nga daotan o walay pulos sa pisikal nga diwa, 
sama sa dihang si Jesu-Kristo naghisgot bahin sa 
“walay pulos nga bunga.” (Mat 7:17, 18) Kining pu- 
longa mahimong maghubit usab sa usa ka bu- 
tang nga makadaot ug, sa Pinadayag 16:2, gihubad 
ingong “masakit” (AT, TEV) ug 'grabe.'--NE, NW. 


Nganong gitugotan sa Diyos 
ang pagkadaotan? 


Si Satanas nga Yawa, nga maoy nag-aghat sa 
unang lalaki ug babaye nga si Adan ug Eva sa pag- 
rebelde sa Diyos, misupak sa matarong nga sukda- 
nan sa Diyos ug siya haom nga gitawag nga “usa 
nga daotan.” (Mat 6:13, 13:19, 38, 1Ju 2:13, 14, 
5:19) Ang pagrebelde nga gisugdan ni Satanas 


PAGKADAOTAN 


nagkuwestiyon sa katungod ug sa pagkamatarong 
sa pagkasoberano sa Diyos, nga mao, kon giman- 
doan ba sa Diyos ang iyang mga linalang sa mata- 
rong nga paagi ug sa ilang kinalabwang mga ka- 
ayohan. Ang kamatuoran nga si Adan ug Eva 
mirebelde usab nagpatunghag laing isyu: Ang ta- 
nan bang ubang intelihenteng mga linalang mahi- 
mong dili matinumanon ug dili maunongon sa Di- 
yos kon ang pagkamasinugtanon mopatim-awng 
dili makahatag ug materyal nga mga kaayohan? 
Ang pangangkon ni Satanas labot sa matinuma- 
nong si Job daw nagpakita nga kana maoy ilang 
buhaton. Si Satanas miingon: “Panit alang sa panit, 
ug ang tanang butang nga anaa sa usa ka tawo 
iyang ihatag tungod sa iyang kalag. Ingon nga ka- 
usaban, palihog bakyawa ang imong kamot, ug 
tandoga hangtod ang iyang bukog ug ang iyang 
unod ug tan-awa kon dili ka ba niya tunglohon sa 
imong nawong mismo.”--Job 2:4, 5; tan-awa ang 
PAGKASOBERANO. 

Gikinahanglan ang panahon aron sa paghusay sa 
mga isyu nga gipatungha. Busa, si Jehova nga Di- 
yos, pinaagi sa pagtugot sa mga tawong daotan 
nga magpadayong buhi, nagtugot sa uban nga ma- 
kigbahin sa pagpamatuod nga bakak ang pangang- 
kon ni Satanas pinaagi sa pag-alagad sa Diyos nga 
matinumanon ubos sa dili-maayo ug masulayong 
mga kahimtang. Ang pagtugot sa Diyos sa pagka- 
daotan naghatag usab ug higayon sa mga tawo 
nga talikdan ang sayop nga dalan ug magpasakop 
nga kinabubut-on sa matarong nga mga balaod sa 
Diyos. (Isa 55:7: Eze 33:11) Busa ang pagpugong sa 
Diyos nga wala niya laglaga ang mga daotan sulod 
sa usa ka panahon naghatag ug kaluwasan sa mga 
tawo nga nakiling sa pagkamatarong pinaagi sa 
paghatag kanila ug panahon aron pamatud-an ang 
ilang gugma ug pagkamahinalaron kang Jehova. 
--Rom 9:17-26. 

Dugang pa, gigamit ni Jehova nga Diyos ang 
mga kahimtang sa paaging ang mga daotan walay 
kalibotan nga nag-alagad sa iyang katuyoan. Bisan 
tuod sila misupak sa Diyos, siya makapugong kani- 
la kon gikinahanglan aron sa pagpreserbar sa iyang 
mga alagad tungod sa ilang integridad, ug maka- 
pahinabo nga bisan gani ang mga buhat sa ma- 
ong mga tawo magtuboy sa iyang pagkamatarong. 
(Rom 3:3-5, 23-26, 8:35-39, Sal 76:10) Gipahayag 
kining hunahunaa diha sa Proverbio 16:4: “Ang ta- 
nang butang gihimo ni Jehova alang sa iyang ka- 
tuyoan, oo, bisan ang daotan alang sa adlaw nga 
daotan.” 

Ang usa ka pananglitan niini mao si Paraon, nga 
pinaagi ni Moises ug Aaron, si Jehova nagsugo nga 
pagulaon ang naulipon nga mga Israelinhon. Wala 
ipahinabo sa Diyos nga mahimong daotan kining 
Ehiptohanong magmamando, apan siya nagtugot 


PAGKADESTIYERO 


kang Paraon nga magpadayong buhi ug nagpahi- 
nabo usab ug mga kahimtang nga mapadayag ang 
iyang pagkadaotan ug sa ingon takos sa kamata- 
yon. Ang katuyoan ni Jehova sa pagbuhat niini gi- 
padayag sa Exodo 9:16: “Tungod niini nga hinung- 
dan nga gipapadayon ko ikaw sa paglungtad, aron 
ipakita kanimo ang akong gahom ug aron ang 
akong ngalan ikapahayag sa tibuok yuta.” 

Ang Napulo ka Hampak nga gipadangat sa Ehip- 
to, nga misangko sa pagkalaglag ni Paraon ug sa 
iyang kasundalohan didto sa Pulang Dagat, maoy 
talagsaong kapahayagan sa gahom ni Jehova. (Ex 
7:14-12:30, Sal 78:43-51, 136:15) Katuigan human 
niana ang mga nasod sa palibot naghisgotay giha- 
pon bahin niini, ug ang ngalan sa Diyos namanta- 
la gayod sa tibuok yuta. (Jos 2:10, 11, 1Sa 4:8) Kon 
gipatay pa dayon ni Jehova si Paraon, dili unta ma- 
kita kining dakong pagpasundayag sa gahom sa 
Diyos alang sa Iyang himaya ug sa kaluwasan sa 
Iyang katawhan. 

Ang Kasulatan nagpasalig nga moabot ang pa- 
nahon sa dihang ang pagkadaotan dili na mag- 
lungtad, sanglit kadtong tanang mosupak sa Mag- 
lalalang pagalaglagon sa dihang matuman na ang 
katuyoan sa iyang pagtugot sa pagkadaotan.---2Pe 
3:9-13, Pin 18:20-24, 19:11-20:3, 7-10. 


PAGKADESTIYERO. Paghingilin sa usa ka 
tawo gikan sa kaugalingong yutang natawhan o pi- 
nuy-anan tungod sa mando sa awtoridad, sa literal 
diha sa Hebreohanong pulong, “usa ka pagbiya.” Si 
Cain, nga nagpatay sa iyang igsoong si Abel, gi- 
tunglo ingong hininginlan gikan sa yuta aron ma- 
himong usa ka latagaw ug usa ka kagiw diha sa 
yuta. Siya maoy usa ka mag-uuma, apan human 
niadto ang yuta wala na mohatag ug abot sa iyang 
pagtikad niini.---Gen 4:2, 3, 11-14. 

Ang Israel gisultihan nga idestiyero ni Jehova 
ang nasod kon sila dili magmatinumanon sa pakig- 
saad nga iyang gihimo uban kanila pinaagi ni 
Moises. (Deu 28:36, 37, 64; 29:28) Busa, sa dag- 
hang higayon ang Diyos mao gayod ang Awtoridad 
nga nagpadestiyero sa iyang katawhan, bisan tuod 
nga iyang gitugotan ang kasundalohan sa ubang 
mga nasod ingong iyang mga instrumento. Kini 
nga mga panghitabo mao ang: (1) pagkadestiyero 
sa Israel pinaagi sa mga kamot sa mga Asiryanhon 
(2Ha 15:29, 18:9-12): (2) pagkadestiyero sa Juda 
didto sa Babilonya (2Ha 25:8-11, 21), (3) ang pag- 
kadestiyero sa mga Hudiyo sa mga kamot sa mga 
Romano (Luc 21:20-24). 

Israel. Gidestiyero ni Tiglat-pileser II ang 
mga pumoluyo sa Neptali ngadto sa Asirya sa wala 
pa matapos ang pagmando ni Haring Peka sa Isra- 
el niadtong mga 759 W.K.P. Ang mga Rubenhon, 
Gadhanon, ug kadtong katunga sa tribo ni Manases 

sa sidlakan gibihag usab sa hari sa Asirya, lagmit 
sa mao ra usab nga panahon. (2Ha 15:29: 1Cr 5:4- 
6, 26) Sa ulahi, si Salmaneser V naglikos sa Sama- 
ria, ug human sa tulo ka tuig, niadtong 740 W.K.P., 
siya o kaha ang iyang manununod nga si Sargon II 
nagdestiyero sa daghang molupyo ug “nagdala ug 
mga tawo gikan sa Babilonya ug sa Cuta ug sa Ava 
ug sa Hamat ug sa Separvaim ug gipapuyo sila sa 
mga siyudad sa Samaria imbes ang mga anak sa 
Israel.”---2Ha 17:5, 6, 24. 

Juda. Niadtong 617 W.K.P., si Haring Nabuco- 
donosor nagdestiyero sa harianong panimalay ug 
sa mga kadagkoan sa Juda ngadto sa Babilonya. 
(2Ha 24:11-16) Mga napulo ka tuig sa ulahi, niad- 
tong 607 W.K.P., sa dihang gipukan sa Babilonya 
ang Jerusalem, si Nebuzaradan, ang pangulo sa 
Babilonyanhong mga bantay, nagdala sa kadagha- 
nang nahibilin ug sa mitalikod nga mga Hudiyo 
ngadto sa Babilonya, nga sa maong pagkadestiye- 
ro usa na lamang ka nahibilin ang namalik 70 ka 
tuig sa ulahi.---2Ha 25:11; Jer 39:9, Isa 10:21, 22, 
tan-awa ang PAGKABINIHAG. 

Human sa pagkapukan sa Babilonya daghang 
Hudiyo ang wala na mamalik sa ilang yutang na- 
tawhan, ug busa nagpadayon ang pagkatibulaag. 
Sa panahon ni Ahasuero (si Jerjes I, ang hari sa 
Persia, nga nagmando gikan sa India hangtod sa 
Etiopia ibabaw sa 127 ka sakop nga mga distrito), 
si Haman, sa iyang pag-akusar kanila, miingon: 
“Adunay usa ka katawhan nga natibulaag ug nala- 
in taliwala sa mga katawhan sa tanang sakop nga 
distrito sa imong gingharian.”--Est 1:1, 3:8. 

Sa Unang Siglo K.P. Sa unang siglo K.P. di- 
hay kabalangayan sa mga Hudiyo sa Tesalonica, 
Atenas, Corinto, Efeso, Roma, ug Babilonya, mai- 
ngon man sa ubang mga siyudad. (Buh 17:1, 16, 
17: 18:1, 4, 19) Daghang Hudiyo ang nanimuyo sa 
Babilonya, diin si Pedro nagsangyaw. (1Pe 5:13) Gi- 
rekord ni Josephus nga “daghang” Hudiyo ang did- 
to sa Babilonya sa unang siglo W.K.P. (Jewish An- 
tiquities, XV, 14 [ii 2]) Niadtong 49 o sayo sa 
50 K.P. ang Romanong emperador nga si Claudio 
naghingilin sa tanang Hudiyo gikan sa Roma. Kini 
usab nakaapektar sa mga Hudiyo nga nahimong 
mga Kristohanon, lakip kanila mao si Aquila ug 
Priscila (Prisca), kinsa nahibalag ni Pablo didto sa 
Corinto niadtong mga 50 K.P., wala madugay hu- 
man ipakanaog ang sugo ni Claudio. (Buh 18:2) Sila 
miuban kang Pablo ngadto sa Efeso, ug sa panahon 
nga si Pablo misulat gikan sa Corinto ngadto sa 
mga isigka-Kristohanon sa Roma (mga 56 K.P.), 
dayag nga sila nahibalik na sa Roma, kay si Clau- 
dio patay na ug si Nero maoy nagmando nianang 
panahona. Daghan sa ubang mga Hudiyo ang na- 
malik na usab sa Roma.--Buh 18:18, 19, Rom 16: 
3,7, 11. 

Ingong katumanan sa tagna ni Jesus diha sa Lu- 
cas 21:24, ang Romanhong kasundalohan ubos sa 
pagpanguna ni Tito, niadtong 70 K.P., naglikos sa 
Jerusalem, nga nianang tungora puno sa mga Hu- 
diyo gikan sa daghang kayutaan nga nagkatigom 
alang sa Pista sa mga Tinapay nga Walay Igpapa- 
tubo. Ang mga Romano milikos ug sa kataposan 
gilaglag ang siyudad: 1,100,000 ka Hudiyo ang na- 
matay ug 97,000 ang nabihag aron ipatibulaag ta- 
liwala sa kanasoran. 


PAGKADILI-MADUNOTON. Ang kinaiya- 
han sa usa ka lawas nga dili madunot, madaot, o 
malaglag. 

Ang direktang mga paghisgot sa pagkadili- 
madunoton makaplagan lamang diha sa Kristo- 
hanon Gregong Kasulatan. Diha niana kini nga 
pulong gihubad gikan sa Gregong pulong nga 
a-phtharsi'a, nga giporma sa negatibong prefix 
nga a yg sa usa ka porma sa phthei'o. Kining ula- 
hing pulong nagkahulogang “kadaot” (2Co 7:2) o 
“makadaot” (1Co 15:33), nga mao ang pagpada- 
ngat ngadto sa usa ka ubos nga kahimtang, usab 
“patyon” o “laglagon.” (2Pe 2:12) Ang adhetibong 
porma nga a'phthartos (dili-madunoton) gigamit 
usab. 

Pagkadunot ug Pagkamadunoton. Bahin sa 
pagkadili-madunoton, makatabang kon analisahon 
una ang paggamit sa Gregong mga termino alang 
sa pagkadunot ug pagkamadunoton. Hinumdomi 
nga adunay kalainan tali sa usa ka butang nga du- 
not ug sa pagkamadunot niini, sa ato pa, mahi- 
mong madunot. 

Ang pagkadunot ug pagkamadunoton mahi- 
mong ilangkit sa mga butang nga materyal ug sa 
mga butang nga dili materyal. Ang purongpurong 
nga gitinguha sa Gregong mga atleta maoy ma- 
dunoton--mahimong madaot, maut-ot, o matata. 
(1Co 9:25) Bisan ang bulawan (matunaw sa aqua 
regia) ug plata mahimong madunot. (IPe 1:18, 
itandi ang San 5:3.) Ang mga sakayan mahimong 
"maguba' o, sa literal, “madaot” (gikan sa intensive 
nga porma sa di-a-phthei'ro), nga madaot ang es- 
truktura niini. (Pin 8:9) Ang samang Gregong pu- 
long gigamit maylabot sa 'paglaglag” o pagdaot sa 
yuta. (Pin 11:18) Ang tawo, ang unodnong lina- 
lang, maoy madunoton (Rom 1:23), diha sa iyang 
dili-hingpit nga kahimtang ang iyang lawas mahi- 
mong taptan sa makadaot nga mga sakit ug sa 
ngadtongadto matun-as diha sa kamatayon, diin 
ang lawas madugta. (Buh 13:36) Maylabot sa mga 
butang nga dili materyal, ang maayong pamatasan 
mahimong madaot pinaagi sa daotang pakig-uban 
(1Co 15:33), ang mga tawo mahimong dunot o ma- 
pahisalaag ang kaisipan, mapahilayo gikan sa ka- 
tim-os, kaputli, ug sa kamatuoran (2Co 11:3, 1Ti 
6:5: 2Ti 3:8), ug kini moresulta sa moral nga pag- 

kadaot, usa ka pagkadunot sa personalidad sa tawo. 
--FEfe 4:22: Jud 10. 

Bisan ang hingpit nga tawhanong mga lawas 
maoy madunoton, sa ato pa, kini mahimong mada- 
ot o malaglag. Tungod niini, si apostol Pablo naka- 
ingon nga ang nabanhawng si Jesus human niad- 
to “gitino nga dili na mobalik sa pagkadunot” (Buh 
13:34), sa ato pa, dili na gayod mobalik sa kinabuhi 
diha sa usa ka madunoton nga tawhanong lawas. 
Ang paglihok lamang sa Diyos ang nakapugong 
nga madunot didto sa lubnganan ang unodnong la- 
was sa iyang Anak sa dihang naglungtad siya din- 
hi sa yuta. (Buh 2:31, 13:35-37) Apan, ang maong 
lawas wala ipreserbar aron gamiton sa naban- 
hawng si Jesus, sanglit si apostol Pedro nag-ingon 
nga si Jesus “gipatay diha sa unod, apan gibuhi 
diha sa espiritu.” (1Pe 3:18) Busa daw dayag nga 
gihipos sa Diyos ang maong lawas sa milagro- 
song paagi, sa ingon wala pasagding kini madunot. 
-- Tan-awa ang Lawas (Unodnong Lawas ni Kristo). 

Ang mga manulonda, bisan tuod espiritung 
mga linalang, gipakitang nagbaton ug maduno- 
tong mga lawas, sanglit gipahayag nga sila mahi- 
mong laglagon.---Mat 25:41, 2Pe 2:4; itandi ang Luc 
4:33, 34. 

Ang pagkaulipon sa tawo sa pagkadunot. 
Bisan pag si Adan, bisan sa iyang pagkahingpit, 
nagbaton ug madunotong lawas, maoy tungod la- 
mang sa iyang pag-alsa batok sa Diyos nga siya 
midangat sa “pagkaulipon sa pagkadunot” ug nag- 
pasa niini nga kahimtang ngadto sa tanan niyang 
mga kaliwat, ang tawhanong rasa. (Rom 8:20-22) 
Kining pagkaulipon sa pagkadunot maoy tungod sa 
sala o paglapas (Rom 5:12) ug nagpatunghag pag- 
kadili-hingpit sa lawas nga motultol sa pagkaut-ot, 
sakit, pagkatigulang, ug kamatayon. Tungod niini, 
ang usa nga 'nagapugas alang sa unod moani ug 
pagkadunot gikan sa iyang unod’ ug dili makada- 
wat sa kinabuhing walay kataposan nga gisaad 
ngadto niadtong nagapugas alang sa espiritu.---Gal 
6:8: itandi ang 2Pe 2:12, 18, 19. 

Pagkabaton sa mga Kristohanon sa Pagkadi- 
li-madunoton. Ingon sa nahisgotan, ang Heb- 
reohanong Kasulatan wala sa direkta maghisgot sa 
pagkadili-madunoton, ug kini kanunayng nagpasi- 
ugda sa pagkamay-kamatayon sa tawhanong ka- 
lag. Busa, ang apostol nag-ingon bahin kang Kristo 
Jesus nga siya “naghatag ug kahayag nganha sa ki- 
nabuhi ug sa pagkadili-madunoton pinaagi sa ma- 
ayong balita.” (2Ti 1:10) Pinaagi kang Jesus, gipa- 
dayag sa Diyos ang sagradong tinago sa iyang 
katuyoan aron hatagan ang dinihogang mga Kris- 
tohanon sa pribilehiyo nga maghari uban sa iyang 
Anak didto sa mga langit. (Luc 12:32, Ju 14:2, 3; 
itandi ang Efe 1:9-11.) Pinaagi sa pagbanhaw sa 
ilang Manluluwas nga si Jesu-Kristo gikan sa mga 

patay, gihatagan sa Diyos ang maong mga Kristo- 
hanon sa buhing paglaom sa “usa ka dili-maduno- 
ton ug wala-mahugawi ug dili-malawos nga panu- 
london nga gitagana sa mga langit.’ (1Pe 1:3, 4, 18, 
19: itandi ang 1Co 9:25.) Ang maong mga tawo ipa- 
nganak pag-usab samtang anaa pa sa unod, sa ato 
pa, hatagan sa posisyon ingong espiritung mga 
anak sa Diyos, ipanganak pinaagi sa “dili-madunot 
nga binhi sa pagsanay, pinaagi sa pulong sa buhi 
ug malungtarong Diyos."---1Pe 1:23, itandi ang 1Ju 
3:1,9. 

Bisan tuod gipakiglabotan sa Diyos ingong iyang 
espirituwal nga mga anak ug bisan tuod nakabaton 
sa saad sa usa ka dili-madunot nga panulondon, 
kini nga mga Kristohanon nga gitawag ngadto sa 
langitnong Gingharian wala magbaton sa pagka- 
walay-kamatayon o pagkadili-madunoton samtang 
ania pa sa yuta diha sa unod. Kini makita sa ka- 
matuoran nga sila “nagapangitag himaya ug du- 
ngog ug pagkadili-madunoton pinaagi sa paglahu- 
tay diha sa buhat nga maayo.” (Rom 2:6, 7) Ang 
pagkabaton sa “pagkadili-madunoton” dayag nga 
wala lamang magkahulogan ug kagawasan gikan 
sa moral nga kadunotan. Pinaagi sa pagsunod sa 
panig-ingnan ni Kristo ug pinaagi sa pagtuo sa 
iyang halad lukat, kini nga mga Kristohanon “na- 
kaikyas na gikan sa pagkadunot nga ania sa kalibo- 
tan pinaagi sa kaulag” (2Pe 1:3, 4): sila “nahigugma 
sa atong Ginoong Jesu-Kristo sa walay pagkadu- 
not” ug ‘nagpakita sa pagkalunsay diha sa ilang 
pagpanudlo.” (Efe 6:24: Tit 2:7, 8) Ang pagkadili- 
madunoton (uban sa himaya ug dungog) nga ilang 
gitinguha pinaagi sa matinumanong paglahutay 
nalangkit sa ilang kahimayaan sa panahon sa ilang 
pagkabanhaw ingong aktuwal nga espiritung mga 
anak sa Diyos, ug kini tataw gikan sa unang sulat 
ni Pablo ngadto sa mga taga-Corinto. 

Gibanhaw Ngadto sa Pagkawalay-kama- 
tayon ug Pagkadili-madunoton. Nadawat ni 
Kristo Jesus ang pagkawalay-kamatayon sa dihang 
siya gibanhaw gikan sa mga patay, nga human ni- 
adto nakabaton sa “kinabuhi nga dili malaglag.” 
(1Ti 6:15, 16, Heb 7:15-17) Ingong ang 'tukma nga 
larawan sa pagkamao” sa iyang Amahan, kinsa 
mao ang dili-madunoton nga Diyos (Heb 1:3, 1Ti 
1:17), ang gibanhawng si Jesus nagpahimulos usab 
ug pagkadili-madunoton. 

Kay nahiusa kang Jesus diha sa dagway sa iyang 
pagkabanhaw, ang iyang kaubang mga manunu- 
nod gibanhaw usab dili lamang ngadto sa kinabu- 
hing walay kataposan ingong espiritung mga li- 
nalang kondili ngadto sa pagkawalay-kamatayon 
ug pagkadili-madunoton. Kay nagkinabuhi, nag- 
alagad nga matinumanon, ug namatay diha sa 
madunot nga tawhanong mga lawas, sila karon 
makadawat ug dili-madunot nga espirituhanong 

mga lawas, ingon sa tin-awng gipahayag ni Pablo 
diha sa 1 Corinto 15:42-54. Busa ang pagkawalay- 
kamatayon dayag nga nagtumong sa kinaiyahan 
sa kinabuhi nga ilang mapahimuslan, ang pagka- 
walay-kataposan ug pagkadili-malaglag niini, sam- 
tang ang pagkadili-madunoton lagmit nga nalang- 
kit sa organismo o lawas nga gihatag sa Diyos 
kanila, nga sa kinaiyanhon dili madunot, madaot, o 
malaglag. Busa mopatim-aw nga ang Diyos nagha- 
tag kanila sa kagahom nga magpadayon sa pag- 
lungtad sa ilang kaugalingon, nga dili mag-agad sa 
panggawas nga mga tinubdan sa enerhiya sama sa 
uban niyang mga linalang, unodnon ug espiritu- 
hanon. Kini maoy usa ka talagsaong ebidensiya sa 
pagsalig sa Diyos kanila. Apan, ang maong inde- 
pendente ug dili-malaglag nga paglungtad wala 
magpahigawas kanila gikan sa pagkontrolar sa Di- 
yos, ug sila, sama sa ilang Ulo nga si Kristo Jesus, 
padayong magpasakop sa kabubut-on ug mga di- 
reksiyon sa ilang Amahan.--1Co 15:23-28, tan- 
awa ang PAGKAWALAY-KAMATAYON, KALAG. 


PAGKADILI-MAPIHIGON. Ang pagkawa- 
lay gidapigan o paboritismo, pagkamakiangayon. 
Ang pagkadili-mapihigon mao ang dili pagtugot 
nga ang posisyon, pagkamaayong manulti, bahan- 
di, hiphip, o, sa laing bahin, sentimento alang sa 
kabos o sa tawong timawa makatuis sa paghukom 
o mga buhat sa usa ka tawo aron paboran ang in- 
dibiduwal. Kon ang usa dili-mapihigon siya makig- 
labot sa tanan subay sa kon unsay makiangayon 
ug matarong, sumala sa kon unsay angay ug giki- 
nahanglan sa matag usa.---Pr 3:27. 

Ang Hebreohanong ekspresyon nga nasa” pa- 
nim’, nga gihubad nga 'pagpihigpihig, sa literal 
nagkahulogang “paghangad.” (Lev 19:15) Ang paa- 
gi sa pagtimbaya sa mga taga-Sidlakan mao ang 
mapainubsanong pagyukbo ug pagduko ngadto sa 
yuta. Ingong timaan sa pagdawat ug pag-ila, ipa- 
hangad o ipayanghag sa tawong gitimbaya ang 
tawo nga miyukbo. (Itandi ang Gen 32:20, diin ang 
“mohatag ug maluloton nga pagdawat” maoy hu- 
bad sa Hebreohanong prase nga sa literal nagkahu- 
logang “paghangad.”) Kini nga ekspresyon gigamit 
sa ulahi nga makantalitahon sa pagtumong sa da- 
otan, mapihigong pagtratar. Ang Hebreohanong 
prase nga nakhar panim’ (gihubad nga “mag- 
pihigpihig,” apan sa literal nagkahulogang “pag- 
ila sa nawong") gigamit usab sa susamang pa- 
agi. (Deu 1:17, 16:19) Ang Gregong ekspresyon 
nga lam-ba'no pro'so: pon (“magpakitag pagkamapi- 
higon”; sa literal nagkahulogang “kuhaon o dawa- 
ton ang nawong”) maoy pinasukad sa Hebreoha- 
non. (Luc 20:21, itandi ang Int.) Ang gikombinar 
nga porma niining duha ka pulong gihubad nga 
“pagpihigpihig: paboritismo” (Rom 2:11, San 2:1), 

“pagpakitag paboritismo” (San 2:9), ug “mapihigon” 
(Buh 10:34).--Itandi ang Int. 

Si Jehova Dili-mapihigon. Si Jehova nag- 
ingon nga siya “wala magpihig kang bisan kinsa ni 
modawat ug hiphip.” (Deu 10:17: 2Cr 19:7) Sa di- 
hang ang Diyos nagpadala kaniya sa pagmantala 
sa maayong balita ngadto sa dili-tinuling Hentil 
nga si Cornelio, si apostol Pedro miingon: “Tinong 
naila ko nga ang Diyos dili mapihigon, apan sa 
matag nasod ang tawo nga mahadlok kaniya ug 
magabuhat sa pagkamatarong dalawaton kaniya.” 
--Buh 10:34, 35; Rom 2:10, 11. 

Si Jehova, ang Maglalalang ug Supremong Usa, 
dili makuwestiyon sa iyang mga desisyon ug mga 
buhat. Siya makahimo sa kon unsay iyang gusto 
diha sa iyang mga linalang ug siya wala makau- 
tang kang bisan kinsa. (Rom 9:20-24, 11:33-36: Job 
40:2) Siya nakiglabot sa mga indibiduwal o sa mga 
grupo, bisan sa mga nasod, sumala sa iyang katu- 
yoan ug sa iyang tinudlong panahon. (Buh 17: 
26, 31) Bisan pa niana, ang Diyos dili-mapihi- 
gon. Siya magaganti sa matag usa, dili sumala sa 
iyang panggawas nga panagway o mga gipanag- 
iya, kondili sumala sa kon unsa siya ug kon unsay 
iyang ginabuhat. (1Sa 16:7, Sal 62:12, Pr 24:12) 
Ang iyang Anak nga si Jesu-Kristo dili usab mapi- 
higon.--Mat 16:27. 

Dili-mapihigon ngadto sa Israel. Ang pipila 
ka tawo nagtuo nga si Jehova nakiglabot nga ma- 
pihigon pinaagi sa paggamit sa Israel ingong iyang 
katawhan ug pagpakitag pabor kanila sa karaang 
mga panahon. Bisan pa niana, ang matinud-anong 
pagsusi sa iyang mga pakiglabot sa Israel magbut- 
yag nga sayop ang maong pangangkon. Si Jehova 
nagpili ug nakiglabot sa Israel, dili tungod sa ilang 
kabantog ug gidaghanon, kondili tungod sa iyang 
gugma ug pagpabili sa pagtuo ug pagkamauno- 
ngon sa iyang higala nga si Abraham, ang ilang 
katigulangan. (San 2:23) Lain pa, siya hataas-ug- 
pailob ngadto kanila tungod kay iyang gibutang 
ang iyang ngalan diha kanila. (Deu 7:7-11, Eze 
36:22, Deu 29:13, Sal 105:8-10) Sa dihang nagma- 
sinugtanon, ang Israel gipanalanginan nga labaw 
sa mga nasod nga wala makabaton sa Balaod. Sa 
dihang ang Israel wala magmasinugtanon, ang Di- 
yos mapailobon ug maluluy-on, apan bisan pa nia- 
na siya nagsilot kanila. Ug bisan tuod pinaboran 
ang ilang kahimtang, sila nailalom sa mas bug-at 
nga responsibilidad atubangan sa Diyos tungod 
kay sila nagdala sa ngalan sa Diyos ug nailalom sa 
Balaod. Kay ang Balaod nagtunglo niadtong mola- 
pas niini. Kini nahisulat: “Tinunglo ang dili motu- 
man sa mga pulong niini nga balaod pinaagi sa 
pagbuhat niini.” (Deu 27:26) Ang mga Hudiyo, pi- 
naagi sa paglapas sa Balaod, nailalom niini nga 


PAGKADILI-MAPIHIGON 


tunglo, dugang pa sa ilang pagkahinukman ingong 
kaliwat sa makasasalang si Adan. (Rom 5:12) Busa, 
aron sa pagtubos sa mga Hudiyo gikan niining 
talagsaong kabilinggan, si Kristo dili lamang ki- 
nahanglang mamatay kondili kinahanglang ma- 
matay usab diha sa estaka sa pagsakit, sama sa gi- 
patin-aw ni apostol Pablo sa Galacia 3:10-13. 

Busa, ang Diyos dili-mapihigon sa Israel. Giga- 
mit sa Diyos ang Israel aron nga panalanginan ang 
tanang kanasoran. (Gal 3:14) Pinaagi niini ang Di- 
yos milihok alang sa kaayohan sa katawhan sa ta- 
nang kanasoran diha sa iyang tinakdang panahon. 
Nahiuyon niini, ang apostol nag-ingon: “Siya ba Di- 
yos sa mga Hudiyo lamang? Dili ba siya Diyos usab 
sa katawhan sa kanasoran? Oo, sa katawhan sa ka- 
nasoran usab, kon sa pagkatinuod ang Diyos usa, 
nga mao ang magpahayag nga matarong sa ka- 
tawhan nga tinuli tungod sa pagtuo ug sa kataw- 
han nga dili-tinuli nga matarong pinaagi sa ilang 
pagtuo.” (Rom 3:29, 30) Dugang pa, sa karaang 
Hudiyohanong estado, ang mga tawo sa ubang 
mga nasod makabaton sa pag-uyon ug panalangin 
sa Diyos pinaagi sa pagsimba kang Jehova nga Di- 
yos sa Israel ug sa pagtuman sa iyang balaod, 
sama sa gibuhat sa mga Gabaonhon, sa mga Neti- 
nim (nagkahulogang “Mga Hinatag”), ug sa dag- 
hang langyawng mga pumoluy0.---Jos 9:3, 27, 1Ha 
8:41-43: Esd 8:20, Num 9:14. 

Bisan tuod mapailobon ug maluluy-on, nga ka- 
nunayng nagdawat pag-usab sa Israel sa dihang 
sila naghinulsol, sa kataposan si Jehova nagsalik- 
way kanila ingong iyang katawhan nga nagdala sa 
iyang ngalan. (Luc 13:35, Rom 11:20-22) Ang mga 
pulong sa apostol mapadapat dinhi: “Siya magaba- 
los sa matag usa sumala sa iyang mga binuhatan: 
... kapungot ug kasuko, kasakitan ug kagul-anan, 
diha sa kalag sa matag tawo nga nagbuhat kon un- 
say makadaot, una sa Hudiyo ug usab sa Grego; 
apan himaya ug dungog ug kalinaw alang sa tanan 
nga nagbuhat kon unsa ang maayo, una alang sa 
Hudiyo ug usab alang sa Grego. Kay walay pagpi- 
higpihig sa Diyos.”---Rom 2:6-11. 

Busa, bisan tuod daw magpadayag ug pagkama- 
pihigon ang usa ka taphaw, mubog-abot nga pang- 
lantaw bahin sa mga pakiglabot sa Diyos, gipada- 
yag sa mas dulot, layog-abot nga panglantaw ang 
dili-hitupngang pagkadili-mapihigon ug hustisya 
nga dili matugkad sa pagsabot sa tawo. Maayo ga- 
yod kaayo ang gihimo sa Diyos aron ang tanang 
katawhan makabaton ug kahigayonan nga maka- 
dawat sa iyang pag-uyon ug kinabuhil--Isa 55:8- 
11; Rom 11:33. 

Dili-mapihigon ngadto kang David. Sama 
sa glingon ni Jehova kang Moises, siya mao 
ang Diyos nga dili gayod magpahigawas gikan sa 

pagsilot tungod sa kasaypanan. (Ex 34:6, 7: Col 
3:25) Bisan sa kahimtang sa iyang gihigugmang 
alagad nga si David, nga kaniya si Jehova mihimog 
usa ka pakigsaad alang sa gingharian, ang Diyos 
wala magpahigawas kaniya sa silot. Siya grabeng 
nagsilot kang David tungod sa iyang mga sala. Hu- 
man makasala si David batok sa Diyos maylabot 
kang Bat-seba ug sa iyang bana nga si Urias, si Je- 
hova miingon kaniya: “Ania, ako magpatungha ug 
katalagman batok kanimo gikan sa imong kaugali- 
ngong balay, ug ako magkuha sa imong mga asa- 
wa atubangan sa imong mga mata ug maghatag 
kanila ngadto sa imong isigkatawo, ug siya makig- 
dulog gayod sa imong mga asawa ilalom sa panan- 
aw niini nga adlaw. Samtang ikaw nagbuhat sa 
tago, ako, sa akong bahin, magbuhat niining buta- 
nga sa atubangan sa tibuok Israel ug sa atubangan 
sa adlaw.”--2Sa 12:11, 12. 

Ang asoy sa Bibliya nagbutyag nga si David nag- 
antos gayod sa hilabihang kasamok sa iyang kau- 
galingong panimalay. (2Sa kap 13-18, 1Ha 1) Bisan 
tuod wala siya patya sa Diyos, tungod sa pagtahod 
sa pakigsaad sa gingharian nga Iyang gihimo uban 
kang David (2Sa 7:11-16), si David nag-antos ga- 
yod sa hilabihang kasub-anan. Sumala sa giingon 
sa naunang alagad sa Diyos nga si Elihu: “Adunay 
Usa nga wala magpihig sa mga prinsipe.” (Job 
34:19) Apan, pinasukad sa umaabot nga halad ni 
Jesu-Kristo, ang Diyos nagpasaylo sa mahinulso- 
long si David ug sa gihapon nagpatunhay sa Iyang 
kaugalingong hustisya ug pagkamatarong. (Rom 3: 
25, 26) Pinaagi sa halad sa iyang Anak, ang Diyos 
adunay matarong ug dili-mapihigong pasukaranan 
aron mabakwi ang kamatayon ni Urias ug sa uban 
pa, aron nga sa kataposan, walay mag-antos sa 
dili-matarong nga paagi.---Buh 17:31. 

Tambag Ngadto sa mga Maghuhukom. Si 
Jehova naghatag ug kusganong tambag ngadto sa 
mga maghuhukom sa Israel labot sa pagkadili- 
mapihigon. Ang mga maghuhukom hugot nga gi- 
baoran: “Dili kamo magpihigpihig sa paghukom.” 
(Deu 1:17, 16:19, Pr 18:5, 24:23) Dili sila angayng 
magpakitag pagkamapihigon ngadto sa tawong ka- 
bos tungod lamang sa iyang pagkakabos, tungod 
sa sentimento o tungod sa pagpihig batok sa adu- 
nahan. Dili usab sila magpakitag pabor sa tawong 
dato tungod sa iyang bahandi, tingali sa pagpalabi 
kaniya aron hatagan ug pabor, tungod sa hiphip, o 
tungod sa kahadlok sa iyang gahom o impluwensi- 
ya. (Lev 19:15) Sa ulahi, gikondenar sa Diyos ang 
pagkadili-matinumanon sa Levihanong mga saser- 
dote sa Israel tungod sa paglapas sa iyang balaod 
ug, ingon sa iyang partikular nga gipunting, tu- 
ngod sa ilang pagpakitag pagpihigpihig, sanglit 
sila nag-alagad ingong mga maghuhukom diha sa 
yuta.--Mal 2:8, 9. 


614 


Diha sa Kristohanong Kongregasyon. Diha 
sa Kristohanong kongregasyon ang pagkadili- 
mapihigon maoy usa ka balaod, ang pagpakitag 
paboritismo maoy usa ka sala. (San 2:9) Kad- 
tong sad-an sa mga buhat sa paboritismo nahi- 
mong “mga maghuhukom nga nagpakanaog ug 
daotang mga desisyon.” (San 2:1-4) Ang maong 
mga tawo walay kaalam nga gikan sa itaas, nga dili 
mapihigpihigon. (San 3:17) Kadtong adunay res- 
ponsableng mga katungdanan diha sa kongregas- 
yon nailalom sa seryosong obligasyon nga gisa- 
ngon ni apostol Pablo kang Timoteo nga usa ka 
magtatan-aw: “Atubangan sa Diyos ug kang Kris- 
to Jesus ug sa piniling mga manulonda ako maug- 
dang nga nagsugo kanimo sa pagsunod niining 
mga butanga nga dili mohukom-daan, nga dili 
magbuhat ug bisan unsa sumala sa pagkamapihi- 
gon.” Kini mapadapat ilabina sa dihang himoon 
ang hudisyal nga mga husay diha sa kongregas- 
yon.--1Ti 5:19-21. 

“Nagdayeg ug mga personalidad alang sa ka- 
ugalingong kaayohan.” Ang paglapas sa prin- 
sipyo sa pagkadili-mapihigon mahimong mosang- 
pot sa grabeng pagkakondenar. Si Judas nga 
igsoon ni Jesus sa inahan naghubit sa mga tawo 
kinsa maoy “mga bagulbolan, mga reklamador ba- 
hin sa ilang kahimtang sa kinabuhi, nga nagpahi- 
uyon sa ilang kaugalingong mga tinguha, ug ang 
ilang mga baba nagsultig hinambog nga mga bu- 
tang, samtang sila nagdayeg ug mga personalidad 
alang sa ilang kaugalingong kaayohan.” (Jud 16) 
Kining mga tawhana gitawag ingong “nagahimog 
pagbulagbulag, mga tawong mananapon, nga wa- 
lay espirituwalidad.” (Jud 19) Ang maong mga 
tawo mahimong maghaylo sa uban pinaagi sa ilang 
mapasigarbohong mga pulong ug sa ilang pagda- 
yeg sa mga personalidad, sama sa mga tawong gi- 
hubit ni Pablo kinsa “sa kamalalangon manakasaka 
sa mga panimalay ug magapamihag sa mahuyang 
nga mga babaye nga nabug-atan sa mga sala, nga 
nadaldal sa nagkadaiyang mga tinguha.” (2Ti 3:6) 
Ang kalaglagan nagpaabot kanila.--Jud 12, 13. 

“Takos sa doble nga pasidungog”--Sa un- 
sang paagi? Tungod niining mga butanga, sa 
unsang paagi isipon niadtong anaa sa Kristoha- 
nong kongregasyon ang mga ansiyano nga nagdu- 
mala sa maayong paagi nga “takos sa doble nga pa- 
sidungog, ilabina silang naghago sa pagpanulti ug 
sa pagpanudlo”? (1Ti 5:17) Kini dili tungod sa mga 
personalidad niini nga mga tawo o sa ilang kata- 
kos, kondili tungod sa ilang pagkamakugihon ug 
paghago maylabot sa dugang mga kaakohan nga 
gipapas-an kanila. Ang mga kahikayan ug mga 
pagtudlo sa Diyos kinahanglan nga tahoron. Ang 
maong mga tawo angayng makadawat ug linaing 
kooperasyon ug pagpaluyo aron molampos ang bu- 

luhaton sa Diyos diha sa kongregasyon. (Heb 13: 
7, 17) Gipunting ni Santiago nga igsoon ni Jesus sa 
inahan nga ang mga magtutudlo diha sa kongre- 
gasyon nailalom sa mabug-at nga responsibilidad 
ngadto sa Diyos, ug makadawat ug mas bug-at nga 
paghukom. (San 3:1) Busa sila takos nga pataling- 
hogan, sundon, ug pasidunggan. Tungod sa sa- 
mang katarongan ang asawa kinahanglang mag- 
pasidungog ug magtahod sa iyang bana, kinsa 
gitugyanan sa Diyos ug responsibilidad alang sa 
panimalay ug kinsa pagahukman sa Diyos pinasu- 
kad niana. (Efe 5:21-24, 33) Ang maong pagtahod 
alang sa mga tawo nga gihatagan ug responsab- 
leng mga katungdanan pinaagi sa kahikayan sa Di- 
yos dili kay pagpakitag pagpihigpihig. 

Pagtahod alang sa mga magmamando. Ang 
mga Kristohanon gisugo usab sa pagtahod sa mga 
magmamando sa tawhanong mga kagamhanan. 
Dili kini tungod sa personal nga mga hiyas niining 
mga tawhana, nga ang pipila tingali kanila maoy 
hiwi, ni tungod kay sila anaa sa katungdanan nga 
mahimo silang mohatag ug espesyal nga mga pa- 
bor. Ang mga Kristohanon motahod sa mga mag- 
mamando tungod kay sugo kini sa Diyos: tungod 
usab sa responsableng katungdanan o posisyon 
nga gibarogan niini. Ang apostol nag-ingon: “Mag- 
pasakop ang tanang kalag sa labaw nga mga awto- 
ridad, kay walay awtoridad gawas nga pinaagi sa 
Diyos: ang nagalungtad nga mga awtoridad napa- 
himutang sa ilang relatibong mga posisyon pinaa- 
gi sa Diyos. Busa siya nga mosukol sa awtoridad 
misukol sa kahikayan sa Diyos.” (Rom 13:1, 2) Ki- 
ning mga tawhana, kon abusohan nila ang ilang 
awtoridad, kinahanglang manubag sa Diyos. Ang 
pasidungog, o pagtahod, nga nahiangay alang sa 
maong katungdanan gihatag sa Kristohanon ngad- 
to sa usa nga naghupot niana nga katungdanan su- 
mala sa lagda nga: “Ibayad ngadto sa tanan ang 
mga nahiangay kanila, kaniya nga nangayog bu- 
his, ang buhis, kaniya nga nangayog tributo, ang 
tributo, kaniya nga nangayog kahadlok, ang ma- 
ong kahadlok, kaniya nga nangayog dungog, ang 
maong dungog.” (Rom 13:7) Ang pasidungog nga 
ihatag sa Kristohanon niining bahina nga labaw ni- 
anang ihatag sa ordinaryong mga lungsoranon dili 
kay pagpakitag pagpihigpihig. 


PAGKAGAHIAN. Tan-awa ang PAGKATIG-A, 
PAGKAGAHIAN. 


PAGKAHAMTONG. Ang kahimtang sa bug- 
os nga pagkahingkod, pagkagulang, pagkakomple- 
to, sumala sa pagtino sa usa ka sukdanan. (Tan- 
awa ang PAGKAHINGPIT, KAHINGPITAN.) Ang Bibliya 
nagtagana sa sukdanan sa pagtino kon unsa ang 
espirituwal nga pagkahamtong (pagkakompleto). 


PAGKAHAMTONG 


Sumala niini nga sukdanan, ang hamtong nga 
Kristohanon maoy usa nga dili espirituwal nga 
bata, nga sagad mabalhinon ug daling mapahi- 
salaag o maimpluwensiyahan sa uban maylabot sa 
doktrina. (Efe 4:11-14) Sanglit ang iyang mga ga- 
hom sa pagsabot nabansay, siya makaila sa maayo 
ug sa daotan. Dili siya kinahanglang tudloan sa pa- 
ninugdang mga butang. (Heb 5:11-6:2) Siya gigi- 
yahan, dili sa kalibotanong kaalam, kondili sa espi- 
ritu sa Diyos.— 1Co 2:6, 10-13, ftn sa Rbi8. 

Ang Bibliya wala maghisgot bahin sa gidak-on 
sa espirituwal nga pagkahamtong o pagkaadulto. 
Hinunoa, maingon nga ang usa ka tawo padayong 
nagauswag sa kahibalo, kasinatian, ug katakos sa 
pag-ila human mahimong adulto, ang hamtong 
nga Kristohanon sa susama padayon nga nagaus- 
wag. Ang mga pagsulay nga iyang nasinatian ma- 
kapalig-on sa iyang pagtuo ug pagkamainantoson. 
Misulat ang tinun-an nga si Santiago: “Mga igsoon 
ko, isipa nga maoy bug-os kalipay kon makasagu- 
bang kamo ug nagkadaiyang mga pagsulay, kay 
nahibalo kamo nga kining sinulayang kalidad sa 
inyong pagtuo mosangpot ug pagkamainantoson. 
Apan ipatapos sa pagkamainantoson ang buluha- 
ton niini, aron nga kamo mahimong bug-os [sa li- 
teral, hingpit] ug maayo sa tanang bahin, nga dili 
makulangan sa bisan unsa.” (San 1:2-4) Sa susa- 
ma, maingon nga ang mga adulto magkalahi sa pi- 
sikal nga mga kahimtang ug sa mental nga mga 
katakos ug mga talento, sa ingon usab ang ham- 
tong nga mga Kristohanon mahimong magkalahi 
sa pipila ka hiyas, ang uban ilado sa pipila ka hiyas, 
sama sa kahibalo, paghukom, kaisog, o pagkamahi- 
natagon, ang uban sa laing mga hiyas. (Itandi ang 
1Co 7:7: 12:4-11, 27-31.) Busa, kon bahin sa pagka- 
hamtong, mahinungdanong ibutang sa hunahuna 
nga ang linaing mga katakos o mga talento dili 
mao ang basehanan kon ang usa hamtong ba nga 
Kristohanon o dili. 

Ang tibuok kahikayan sa kongregasyon, lakip 
ang mga apostoles, mga manalagna, mga tig- 
ebanghelyo, mga magbalantay, ug mga magtutud- 
lo niini, nakatabang sa pagpatunghag hamtong 
nga mga Kristohanon o espirituwal nga mga adul- 
to. (Efe 4:11-14: itandi ang Col 1:28, 29: 4:12, 13.) 
Busa, dayag nga kadtong mag-alagad ingong mga 
magbalantay ug mga magtutudlo angay nga mga 
tawong hamtong sa espirituwal, dili mga bata. Hi- 
nunoa, labaw pa sa espirituwal nga pagkaadul- 
to ang gikinahanglan sa usa ka tawo nga itudlo 
ingong magtatan-aw o ministeryal nga alagad. 
(1Ti 3:1-9, 12, 13, Tit 1:5-9) Pananglitan, usa sa 
mga kinahanglanon sa usa ka magtatan-aw mao 
nga siya kinahanglang “usa ka tawo nga nagduma- 
la sa iyang kaugalingong panimalay sa maayong 
paagi, nga may mga anak nga nagpasakop uban 

ang bug-os nga kaugdang.” (1Ti 3:4) Busa, ang usa 
ka tawo mahimong hamtong sa espirituwal sa pipi- 
la ka aspekto apan kon ang iyang mga anak rebel- 
yoso ug dili mapanton, siya dili kuwalipikado sa ka- 
tungdanan ingong magtatan-aw. 


PAGKAHIBALO-DAAN, PAGBUOT-DAAN. 
Ang pagkahibalo-daan nagkahulogan sa pagkahi- 
balo sa usa ka butang una pa kini mahitabo o mo- 
tungha. Sa Bibliya kini nalangkit sa panguna, bisan 
tuod dili eksklusibo, kang Jehova nga Diyos nga 
Maglalalang ug sa iyang mga katuyoan. Ang pag- 
buot-daan nagkahulogan sa pagtudlo, paglatid, o 
pagtino daan sa usa ka butang; o ang kinaiyahan o 
kahimtang nga gimbut-an daan. 

Mga Pulong sa Orihinal nga Pinulongan. 
Ang mga pulong nga kasagarang gihubad ingong 
“pagkahibalo-daan,” “kahibalong-daan,” ug “pagbu- 
ot-daan” makaplagan sa Kristohanon Gregong Ka- 
sulatan, bisan tuod ang samang paninugdang mga 
ideya gipahayag diha sa Hebreohanong Kasulatan. 

Ang “pagkahibalo-daan” mao ang hubad sa Gre- 
gong pulong nga prognosis (gikan sa pro, una pa, 
ug gno'sis, kahibalo). (Buh 2:23, 1Pe 1:2) Ang ka- 
amgid nga berbo nga progi-no'sko gigamit sa duha 
ka kahimtang maylabot sa mga tawo: sa gipamu- 
long ni Pablo nga ang pipila ka Hudiyo “kanhi na- 
sinati” kaniya (nakahibalo na daan kaniya), ug sa 
paghisgot ni Pedro bahin sa “pagkasayod daan’ ni- 
adtong gisulatan niya sa iyang ikaduhang sulat. 
(Buh 26:4, 5; 2Pe 3:17) Niining ulahi nga gihisgo- 
tan dayag nga ang maong pagkahibalo-daan dili 
kay walay kinutoban, sa ato pa, wala ipasabot niini 
nga ang maong mga Kristohanon nahibalo na sa 
tanang detalye sa panahon, dapit, ug sirkumstansi- 
ya bahin sa umaabot nga mga panghitabo ug mga 
kahimtang nga gihisgotan ni Pedro. Apan sila na- 
kabaton gayod ug katibuk-ang larawan sa kon un- 
say angayng dahomon, nga nadawat tungod sa 
pag-inspirar sa Diyos kang Pedro ug sa uban pa 
nga mitampo sa pagsulat sa Bibliya. 

Ang “pagbuot-daan” mao ang hubad sa Gregong 
pulong nga proorri'z0 (gikan sa pro, una pa, ug ho- 
riz0, paglatid o pagtimaan sa mga utlanan). Nag- 
patin-aw sa diwa sa Gregong berbo nga hori'zo 
mao ang gipamulong ni Jesu-Kristo nga, ingong 
“ang Anak sa tawo,” siya “mopanaw sa iyang dalan 
sumala sa gilatid [horisme'non].” Si Pablo miingon 
nga ang Diyos 'naglatid [nagtimaan, hori'sas] sa ti- 
nudlong mga panahon ug sa tinong mga utla- 
nan sa mga puloy-anan sa mga tawo.” (Luc 22:22, 
Buh 17:26) Ang samang berbo gigamit bahin sa 
tawhanong tinguha o determinasyon, sama sa di- 
hang ang mga tinun-an “naninguha [hori:'san]” sa 
pagpadalag hinabang sa ilang nanginahanglang 
mga igsoon. (Buh 11:29) Hinunoa, ang espesipi- 

kong mga paghisgot sa pagbuot-daan diha sa Kris- 
tohanon Gregong Kasulatan gipadapat lamang sa 
Diyos. 

Mga Butang nga Angayng Masayran. 
Aron masabtan ang mahitungod sa pagkahibalo- 
daan o pagbuot-daan maylabot sa Diyos, may pipi- 
la ka butang nga kinahanglang masayran. 

Una, ang katakos sa Diyos sa pagkahibalo-daan 
ug pagbuot-daan tin-awng gipahayag diha sa Bib- 
liya. Ingong pamatuod sa iyang pagka-Diyos, gipa- 
kita ni Jehova kini nga katakos sa pagkahibalo- 
daan o pagbuot-daan diha sa iyang himoong mga 
pagluwas, maingon man sa iyang mga buhat sa 
paghukom ug pagsilot, ug dayon sa pagpahinabo 
niini. Ang iyang piniling katawhan maoy mga sak- 
si niining mga butanga. (Isa 44:6-9, 48:3-8) Ang 
tanang tinuod nga mga tagna gipasukad sa pagka- 
hibalo-daan ug pagbuot-daan sa Diyos. (Isa 42:9: 
Jer 50:45; Am 3:7, 8) Gihagit sa Diyos ang kanaso- 
ran nga nakigbatok sa iyang katawhan nga pa- 
matud-an ang gipangangkon nilang pagka-diyos 
sa ilang gamhanang mga tawo ug sa ilang idolo 
nga mga diyos, nga nagatawag kanila sa pagbuhat 
sa ingon pinaagi sa pagtagna sa samang mga bu- 
hat sa kaluwasan o paghukom ug unya sa pagpahi- 
nabo niana. Ang ilang pagkadili-makahimo niining 
butanga nagpamatuod nga ang ilang mga idolo 
maoy “hangin lamang ug butang nga dili tinuod." 
- Isa 41:1-10, 21-29, 43:9-15, 45:20, 21. 

Ang ikaduhang butang nga pagatagdon mao ang 
pribilehiyo ug responsibilidad sa intelihenteng mga 
linalang sa pagpili. Ang Kasulatan nagpakita nga 
gihatag sa Diyos sa maong mga linalang ang pribi- 
lehiyo ug responsibilidad sa pagpili (Deu 30:19, 20, 
Jos 24:15), nga tungod niana sila manubag sa ilang 
mga gibuhat. (Gen 2:16, 17: 3:11-19: Rom 14:10-12, 
Heb 4:13) Busa sila dili mga robot. Ang tawo dili 
gayod ikaingong gilalang sumala sa “larawan sa 
Diyos” kon siya walay pribilehiyo ug responsibili- 
dad sa paghimog personal nga desisyon. (Gen 1:26, 
27: tan-awa ang KAGAWASAN.) Dayag, wala gayoy 
panagsumpaki tali sa pagkahibalo-daan sa Diyos 
(maingon man sa iyang pagbuot-daan) ug niini 
nga kapasidad sa iyang intelihenteng mga lina- 
lang. 

Ang ikatulong butang nga pagatagdon, nga usa- 
hay mataligam-an, mao kanang moral nga mga 
sukdanan ug mga hiyas sa Diyos, lakip ang hustis- 
ya, pagkamatinud-anon, pagkawalay pagpihigpi- 
hig, gugma, kaluoy, ug kalulot. Ang pagsabot sa 
paggamit sa Diyos sa mga gahom sa pagkahibalo- 
daan ug sa pagbuot-daan kinahanglang kaharmon- 
ya dili lamang sa pipila niining mga butang nga gi- 
hisgotan kondili sa tanan niini. Tataw nga ang 
tanang butang nga buot sa Diyos mahibaloan daan 

mamatuman gayod, mao nga ang Diyos makahi- 
mo sa pagtawag sa “mga butang nga wala ingong 
daw namao na.”---Rom 4:17. 


Nahibalo ba daan ang Diyos sa tanang 
butang nga himoon sa mga tawo? 


Nan motungha ang pangutana: Ang iya bang 
pagkahibalo-daan walay kinutoban, walay limitas- 
yon? Siya ba makatagna o makahibalo daan sa ta- 
nang umaabot nga mga buhat sa tanan niyang 
mga linalang, espirituhanon ug tawhanon? Ug iya 
bang gimbut-an daan ang maong mga buhat o 
gani nagtino daan kon unsa ang kataposang dul- 
nganan sa tanan niyang mga linalang, nga nagla- 
tid na niini bisan sa wala pa sila maglungtad? 

O, ang pagkahibalo-daan sa Diyos mapilion ug 
sumala sa iyang gusto, mao nga ang bisan unsa 
nga buot niyang tagnaon ug mahibaloan daan, 
iyang himoon, apan kon unsa ang dili niya buot 
tagnaon o mahibaloan daan, dili niya himoon? Ug, 
inay but-an daan ang ilang paglungtad, ang pagti- 
no sa Diyos sa walay kataposang dulnganan sa 
iyang mga linalang nag-agad ba sa iyang paghu- 
kom sa ilang pagkinabuhi ug sa ilang gipakitang ti- 
namdan ubos sa pagsulay? Ang mga tubag niining 
mga pangutanaha kinahanglang magagikan sa Ka- 
sulatan mismo ug sa impormasyon nga gitagana 
niini bahin sa mga buhat ug mga pakiglabot sa Di- 
yos uban sa iyang mga linalang, lakip na ang gi- 
butyag pinaagi sa iyang Anak, si Kristo Jesus. 
--1Co 2:16. 

Panglantaw sa nagatuo sa predestinasyon. 
Ang panglantaw nga ang paggamit sa Diyos sa 
iyang pagkahibalo-daan maoy walay kinutoban 
ug nga iyang gimbut-an daan ang pagkinabu- 
hi ug dulnganan sa tanang indibiduwal nailhan 
ingong predestinasyon. Kini nagduso sa ideya nga 
ang iyang pagka-Diyos ug pagkahingpit nagkahu- 
logan gayod nga siya nahibalo sa tanang butang, 
dili lamang sa nangagi ug sa pagkakaron kondili 
usab sa kon unsay anaa sa umaabot. Sumala niini 
nga konsepto, ang iyang pagkawala-mahibalo sa 
tanang butang bisan sa kinagamyang detalye niini 
nagpadayag ug pagkadili-hingpit. Ang mga pa- 
nanglitan sama sa panghitabo sa kaluhang mga 
anak ni Isaac, si Esau ug Jacob, gipakita ingong 
ebidensiya nga gimbut-an daan sa Diyos ang iyang 
mga linalang sa wala pa sila matawo (Rom 9:10- 
13), ug ang mga teksto sama sa Efeso 1:4, 5 gisitar 
ingong pamatuod nga nahibaloan daan ug gimbut- 
an daan sa Diyos ang umalabot sa tanan niyang 
mga linalang bisan sa wala pa ang paglalang. 

Siyempre, aron mahimong husto, kini nga pang- 
lantaw kinahanglang kaharmonya sa tanang bu- 

tang nga nahisgotan na, lakip ang gipakita sa Ka- 
sulatan bahin sa mga hiyas, mga sukdanan, ug 
mga katuyoan sa Diyos, maingon man ang iyang 
matarong nga mga paagi sa pagpakiglabot sa iyang 
mga linalang. (Pin 15:3, 4) Nan, mahimong hata- 
gan nato ug angayng pagtagad ang mga panghu- 
nahuna niadtong nagatuo sa predestinasyon. 

Kini nga konsepto magpasabot nga sa wala pa la- 
langa ang mga manulonda o ang yutan-ong tawo, 
gigamit sa Diyos ang iyang mga gahom sa pagka- 
hibalo-daan ug siya nakakita daan ug nahibalo 
daan sa tanan nga moresulta sa maong paglalang, 
lakip na ang pagrebelde sa usa sa iyang espiritung 
mga anak, ang misunod nga pagrebelde sa unang 
tawhanong paris didto sa Eden (Gen 3:1-6; Ju 
8:44), ug ang tanang daotang mga sangpotanan sa 
maong pagrebelde hangtod karon ug saylo pa nii- 
ning presente nga adlaw. Kini nagkahulogan nga 
sa wala pa magsugod ang paglalang, ang tanang 
pagkadaotan nga nahitabo sa kasaysayan (ang kri- 
men ug imoralidad, ang pagpanglupig ug ang mi- 
sangpot nga pag-antos, pagpamakak ug pagka- 
salingkapaw, bakak nga pagsimba ug idolatriya) 
naglungtad na bisan tuod diha lamang sa hunahu- 
na sa Diyos, tungod kay siya nahibalo nang daan 
sa umalabot bisan sa tanang kinagamyan nga mga 
detalye. 

Kon ang Maglalalang sa katawhan migamit ga- 
yod sa iyang gahom sa pagkahibalo-daan sa ta- 
nang nahitabo sa kasaysayan sukad sa paglalang 
sa tawo, nan ang tanang pagkadaotan nga miresul- 
ta human niana gimaniobra na diay sa Diyos sa di- 
hang siya namulong: “Buhaton nato ang tawo.” 
(Gen 1:26) Tungod niining mga butanga gikaduha- 
duhaan ang pagkamakataronganon ug panagkau- 
yon sa konsepto sa nagatuo sa predestinasyon, ila- 
bina nga ang tinun-ang si Santiago nagpakita nga 
ang kasamok ug ang ubang mangil-ad nga mga 
butang wala magagikan sa langitnong presensi- 
ya sa Diyos apan maoy “yutan-on, mananapon, de- 
monyohanon.”---San 3:14-18. 

Walay kinutobang paggamit sa pagkahibalo- 
daan? Ang argumento nga dili hingpit ang Di- 
yos tungod kay wala siya mahibalo daan sa tanang 
detalye sa umalabot nga mga panghitabo ug mga 
kahimtang, sa pagkatinuod, maoy usa ka dili-ma- 
kataronganong panglantaw sa kahingpitan. Ang 
pagkahingpit, kon tukmang hubiton, wala magka- 
hulogan nga kini bug-os gayod nga naglakip sa ta- 
nang butang, sanglit ang pagkahingpit sa usa ka 
butang nagadepende sa bug-os nga pagkakab-ot 
niini sa mga sukdanan sa pagkaekselente nga gila- 
tid sa usa nga takos mohukom sa mga bili nii- 
ni. (Tan-awa ang PAGKAHINGPIT, KAHINGPITAN.) Total, 
ang kaugalingong pagbuot ug ang gikahimut-an sa 
Diyos, dili ang tawhanong mga opinyon o mga 

konsepto, mao ang magtino kon ang usa ka butang 
hingpit.--Deu 32:4, 2Sa 22:31, Isa 46:10. 

Sa pag-ilustrar niini, ang pagkalabing gamhanan 
sa Diyos hingpit gayod ug walay kinutoban. (1Cr 
29:11, 12, Job 36:22, 37:23) Apan ang iyang pagka- 
hingpit sa kusog wala magkahulogan nga gamiton 
niya sa bug-os nga paagi ang iyang pagkagamha- 
nan sa ngatanan diha sa bisan unsa o sa tanan nga 
kahimtang. Dayag nga wala siya magbuhat niana, 
kon siya nagbuhat pa niana, dili lang kay ang pipi- 
la ka karaang mga siyudad ug mga nasod ang na- 
laglag, kondili ang yuta ug ang tanan nga anaa ni- 
ini napapha na unta dugay na kanhi tungod sa 
pagpahamtang sa mga paghukom sa Diyos, duyog 
sa gamhanang mga kapahayagan sa iyang pag- 
kondenar ug kapungot, sama sa panahon sa Lunop 
ug sa ubang mga panghitabo. (Gen 6:5-8, 19:23- 
25, 29: itandi ang Ex 9:13-16, Jer 30:23, 24.) Busa, 
ang paggamit sa Diyos sa iyang pagkagamhanan 
dili kay pagpagula lamang sa walay kinutobang ga- 
hom kondili kini kanunayng giniyahan sa iyang ka- 
tuyoan ug, kon takos, dinuyogan sa iyang kaluoy. 
--Neh 9:31, Sal 78:38, 39, Jer 30:11, Lam 3:22, Eze 
20:17. 

Sa susama, kon sa pipila ka kahimtang ang Diyos 
mipili sa paggamit sa iyang walay kinutobang ka- 
takos sa pagkahibalo-daan sa mapilion nga paagi 
ug sa kon unsay makapahimuot kaniya, nan segu- 
rado gayod nga walay tawo o manulonda ang tuk- 
mang makaingon: “Unsa ang imong ginabuhat?” 
(Job 9:12, Isa 45:9, Dan 4:35) Busa ang isyu dili 
maoy bahin sa katakos, kon unsay arang matagna, 
mahibaloan daan, ug mabut-an daan sa Diyos, kay 
“sa Diyos ang tanang butang posible.” (Mat 19:26) 
Ang isyu maoy kon unsay nakita sa Diyos nga 
angayang matagna, mahibaloan daan, ug mabut- 
an daan, kay “ang tanang butang nga gikahimut- 
an niyang buhaton iyang gibuhat. ”---Sal 115:3. 

Mapiliong paggamit sa pagkahibalo-daan. 
Ang mapiliong paggamit sa mga gahom sa Diyos 
sa pagkahibalo-daan, nga lahi sa predestinasyon, 
kinahanglang kaharmonya sa kaugalingong mata- 
rong nga mga sukdanan sa Diyos ug kinahang- 
lang mahiuyon kon unsay iyang gibutyag bahin sa 
iyang kaugalingon diha sa iyang Pulong. Kasukwa- 
hi sa teoriya sa predestinasyon, gipakita sa ubay- 
ubayng mga teksto nga gisusi sa Diyos ang usa ka 
kahimtang nga naglungtad ug gihimo ang usa ka 
desisyon pinasukad sa maong pagsusi. 

Busa, diha sa Genesis 11:5-8 ang Diyos gihubit 
ingong naghatag sa iyang pagtagad sa yuta, nga 
nagsusi sa kahimtang sa Babel, ug nianang pana- 
hona, nagtino sa aksiyon nga pagabuhaton aron sa 
pagpahunong sa daotang proyekto didto. Human 
nga mitungha ang pagkadaotan sa Sodoma ug Go- 

mora, gipahibalo ni Jehova si Abraham bahin sa 
iyang desisyon sa pagsusi (pinaagi sa iyang mga 
manulonda) aron “makita kon sila milihok ba gayod 
sumala sa gituaw labot niini nga miabot kanako, 
ug, kon wala, kini akong masayran.” (Gen 18:20- 
22; 19:1) Ang Diyos naghisgot bahin sa iyang 'pag- 
kasinati kang Abraham, ug human nga si Abra- 
ham misulay sa paghalad kang Isaac, si Jehova 
miingon, “Kay karon akong nahibaloan nga ikaw 
mahinadlokon-sa-Diyos sa pagkaagi nga wala nimo 
idumili gikan kanako ang imong anak, ang imong 
bugtong anak.”--Gen 18:19, 22:11, 12; itandi ang 
Neh 9:7, 8; Gal 4:9. 

Ang mapilion nga pagkahibalo-daan nagkahulo- 
gan nga ang Diyos makabuot nga dili hibaloon- 
daan nga walay pili ang tanang umaabot nga mga 
buhat sa iyang mga linalang. Kini magkahulogan 
nga ang tibuok kasaysayan sukad sa paglalang dili 
usa lamang ka pagsubli sa kon unsa nay nakita 
daan ug gimbut-an daan, kondili ang Diyos sinse- 
rong makahatag sa unang tawhanong paris sa 
kahigayonan nga mabuhing walay kataposan sa 
usa ka yuta nga walay pagkadaotan. Ang iyang 
mga sugo ngadto sa iyang unang tawhanong anak 
nga lalaki ug babaye sa pag-alagad ingong iyang 
hingpit ug walay sala nga mga sinugo sa pagpuno 
sa yuta pinaagi sa ilang mga kaliwat ug sa paghi- 
mo niini nga usa ka paraiso, maingon man sa pag- 
gahom sa linalang nga mga hayop, ikaingon gayod 
nga maoy paghatag sa usa ka tinuod nga mahigug- 
maong pribilehiyo ug ingong iyang tiunay nga ti- 
nguha alang kanila---dili lamang ingong paghatag 
ug sugo nga sa ilang bahin gihukman nang daan 
nga mapakyas. Ang gihimo sa Diyos nga pagsulay 
pinaagi sa “kahoy sa kahibalo sa maayo ug sa dao- 
tan” ug ang iyang paglalang sa “kahoy sa kinabu- 
hi” sa tanaman sa Eden dili usab mga buhat nga 
walay kapuslanan o nagpabanaag sa pagkawalay 
pagsalig kanila, nga mihimo niana tungod kay na- 
hibalo nang daan nga ang tawhanong paris maka- 
sala ug dili gayod makakaon sa “kahoy sa kinabu- 
hi.” Gen 1:28, 2:7-9, 15-17: 3:22-24. 

Ang pagtanyag ug butang nga tilinguhaon kaa- 
yo ngadto sa laing tawo apan nahibaloan nang 
daan nga dili makab-ot maoy pagkasalingkapaw 
ug pagkawalay kaluoy. Ang kahigayonan nga ma- 
buhing walay kataposan gipakita diha sa Pulong sa 
Diyos ingong usa ka tumong alang sa tanang tawo, 
nga posibleng makab-ot. Human sa pag-awhag sa 
iyang mga mamiminaw nga “magpadayon sa pag- 
pangayo ug sa pagpangita” sa maayong mga bu- 
tang gikan sa Diyos, gipunting ni Jesus nga ang 
usa ka amahan dili maghatag ug bato o halas 
ngadto sa iyang anak nga nangayog tinapay o isda. 
Aron ipakita nga ang iyang Amahan dili mopakyas 
sa makataronganong gilaoman sa usa ka tawo, si 

Jesus miingon: “Busa, kon kamo, bisan tuod dao- 
tan, mahibalong mohatag ug maayong mga gasa 
ngadto sa inyong mga anak, unsa ka labaw pa ga- 
yod nga ang inyong Amahan nga anaa sa mga la- 
ngit mohatag ug maayong mga butang niadtong 
nagapangayo kaniya?”---Mat 7:7-11. 

Busa, ang mga pagdapit ug ang mga kahigayo- 
nan sa pagdawat sa mga kaayohan ug sa walay ka- 
taposang mga panalangin nga gitanyag sa Diyos 
alang sa tanang tawo maoy tinuod gayod. (Mat 
21:22: San 1:5, 6) Siya tim-os gayong makaawhag 
sa mga tawo sa 'pagbiya gikan sa kalapasan ug pa- 
dayong mabuhi, sama sa iyang gihimo sa kataw- 
han sa Israel. (Eze 18:23, 30-32, itandi ang Jer 29: 
11, 12.) Tataw, siya dili makahimo niini kon iya 
nang nahibaloan daan nga ang tagsatagsa kanila 
mamatay tungod sa pagkadaotan. (Itandi ang Buh 
17:30, 31; 1Ti 2:3, 4.) Ingon sa gisulti ni Jehova sa 
Israel: “Ni miingon ako sa binhi ni Jacob, “Pangitaa 
ninyo ako sa wala lamay kapuslanan.” Ako si Jeho- 
va, nga nagsulti kon unsay matarong, nagpahayag 
kon unsay matul-id. . . . Dangop kamo kanako ug 
maluwas, kamong tanan diha sa mga kinatumyan 
sa yuta.”--Isa 45:19-22. 

Sa samang diwa, si apostol Pedro misulat: “Si 
Jehova dili langaylangayan mahitungod sa iyang 
saad [sa umaabot nga adlaw sa panudya], sumala 
sa pag-isip sa pipila ka tawo nga paglangaylangay, 
kondili siya mapailobon kaninyo tungod kay siya 
wala magtinguha nga adunay malaglag apan nag- 
tinguha nga ang tanan makakab-ot sa paghinul- 
sol.” (2Pe 3:9) Kon nahibaloan ug gimbut-an nang 
daan sa Diyos mga milenyo nga abante kon kinsa 
gayod ang mga indibiduwal nga makadawat ug 
walay kataposang kaluwasan ug kon kinsa ang mga 
indibiduwal nga makadawat ug walay kataposang 
kalaglagan, maayo gayong ipangutana kon unsa 
kahay kapuslanan sa 'pailob” sa Diyos ug kon unsa 
gayod ka tim-os ang iyang tinguha nga “ang tanan 
makakab-ot sa paghinulsol.” Ang inspiradong si 
apostol Juan misulat nga “ang Diyos gugma,” ug si 
apostol Pablo nag-ingon nga ang gugma “molaom 
sa tanang butang.” (1Ju 4:8; 1Co 13:4, 7) Maoy ka- 
harmonya niining talagsaon, balaan nga hiyas nga 
ang Diyos magpakita gayod ug bukas, maluloton 
nga tinamdan alang sa tanang tawo, kay siya mati- 
nguhaon nga sila makabaton ug kaluwasan, hang- 
tod sa punto nga sila dili na takos ug wala na ga- 
yoy paglaom. (Itandi ang 2Pe 3:9: Heb 6:4-12.) 
Busa, si apostol Pablo naghisgot bahin sa “malulo- 
tong hiyas sa Diyos [nga] nagtinguha sa pagtultol 
kanimo ngadto sa paghinulsol.”--Rom 2:4-6. 

Sa kataposan, kon pinaagi sa pagkahibalo-daan 
sa Diyos, ang kahigayonan sa pagdawat sa mga ka- 
ayohan sa halad lukat ni Kristo Jesus bug-os nang 

nasirhan alang sa pipila, tingali alang sa minilyon 
ka tawo, bisan sa wala pa sila mangatawo, nga tu- 
ngod niana sila dili gayod makapamatuod nga ta- 
kos, nan dili gayod ikaingon nga ang lukat gitaga- 
na alang sa tanang tawo. (2Co 5:14, 15: 1Ti 2:5, 6, 
Heb 2:9) Ang pagkadili-mapihigon sa Diyos dayag 
nga dili simbolismo lamang. “Sa matag nasod ang 
tawo nga mahadlok [sa Diyos] ug magabuhat sa 
pagkamatarong dalawaton kaniya.” (Buh 10:34, 35, 
Deu 10:17: Rom 2:11) Ang pagpili maoy tinuod ug 
bukas gayod alang sa tanang tawo nga “mangita sa 
Diyos, kon sila man ugaling mangapkap man kani- 
ya ug makakaplag gayod kaniya, bisan ug, sa pag- 
katinuod, siya dili halayo gikan sa matag usa kana- 
to.” (Buh 17:26, 27) Busa, dili kawang nga paglaom 
ug walay pulos nga saad ang pag-awhag sa Diyos 
nga nahisulat sa kataposan sa basahon sa Pinada- 
yag nga nagdapit: “Si bisan kinsa nga nagpataling- 
hog paingna: ‘Umari ka!’ Ug si bisan kinsa nga 
giuhaw paaria, si bisan kinsa nga may tinguha pa- 
imna sa tubig sa kinabuhi nga walay bayad."”---Pin 
22:17. 

Ang mga Butang nga Nahibaloan Daan ug 
Gimbut-an Daan. Sa tibuok rekord sa Bibliya, 
ang paggamit sa pagkahibalo-daan ug pagbuot- 
daan sa Diyos kanunayng nalambigit sa iyang ka- 
ugalingong mga katuyoan ug kabubut-on. “Ang 
pagtakda ug katuyoan” nagkahulogang ang usa 
magtakda ug tumong o butang nga kab-oton. (Ang 
Gregong pulong nga prothesis, nga gihubad nga 
“katuyoan,” sa literal nagkahulogang “pagbutang o 
pagpahiluna o pagpahiluna sa atubangan [sa usa 
ka butang].”) Sanglit ang mga katuyoan sa Diyos ti- 
nong mamatuman, siya makahibalo daan sa mga 
resulta, ang bug-os nga katumanan sa iyang mga 
katuyoan, ug siya makabuot daan niini maingon 
man sa mga lakang nga iyang gihunahunang nahi- 
angayng buhaton sa pagpalampos niini. (Isa 14:24- 
27) Busa, si Jehova gihisgotan ingong 'nag-umol' o 
"nagporma' (gikan sa Hebreohanon nga yatsar, 
nga kaamgid sa pulong alang sa “magkukulon"” [Jer 
18:4]) sa iyang katuyoan bahin sa umaabot nga 
mga panghitabo o mga buhat. (2Ha 19:25, Isa 
46:11: itandi ang Isa 45:9-13, 18.) Ingong Dakong 
Magkukulon, ang Diyos “nagapalihok sa tanang bu- 
tang sumala sa gilaraw sa iyang kabubut-on,” nga 
kaharmonya sa iyang katuyoan (Efe 1:11), ug “nag- 
himo sa tanan niyang mga buhat nga magtamba- 
yayongay” alang sa kaayohan niadtong nahigug- 
ma kaniya. (Rom 8:28) Busa, may kalabotan gayod 
sa iyang gimbut-an daan nga mga katuyoan nga 
ang Diyos nagsulti “sa kataposan sukad sa sinug- 
dan, ug sa mga butang nga wala mahimo sukad sa 
kanhing panahon.”---Isa 46:9-13. 

Sa dihang gilalang sa Diyos ang unang tawha- 
nong paris sila maoy hingpit, ug gitan-aw sa Diyos 

ang resulta sa tanan niyang mga gilalang ug naki- 
ta nga kini “maayo kaayo.” (Gen 1:26, 31; Deu 32:4) 
Inay nga mabalaka kon unsa kahay buhaton sa 
tawhanong paris sa umaabot, ang rekord nagpaki- 
ta nga siya “mipahulay.” (Gen 2:2) Mahimo niya 
kini tungod kay siya labing gamhanan ug adunay 
dako kaayong kaalam, mao nga walay umalabot 
nga buhat, sirkumstansiya, o wala-damhang mga 
hitabo nga makapatunghag dili masulbad nga ka- 
baldahan o suliran nga makababag sa katumanan 
sa iyang katuyoan ingong Soberano. (2Cr 20:6: Isa 
14:27: Dan 4:35) Busa, walay Kasulatanhong pasu- 
karanan ang argumento sa predestinasyon nga 
ang dili paggamit sa Diyos sa iyang mga gahom sa 
pagkahibalo-daan niining paagiha magpameligro 
sa iyang mga katuyoan, nga maghimo niini nga 
“kanunayng dili matuman tungod sa kawalay pag- 
lantaw daan, ug [nga] siya kinahanglang magatul- 
id kanunay sa iyang mga paagi sanglit kini mada- 
ot man tungod sa wala masayring mga buhat sa 
mga tawo nga gihatagag kagawasan sa pagpili.” Ni 
kining mapilion nga paggamit sa paglantaw daan 
maghatag sa iyang mga linalang sa katungod sa 
“paglapas sa mga sukdanan [sa Diyos], nga tungod 
niana siya kanunayng magausab sa iyang hunahu- 
na, nga maghatag kaniyag kahasol, ug magpali- 
bog kaniya,” sumala sa gipangangkon sa nagatuo 
sa predestinasyon. (Cyclopeedia ni MClintock ug 
Strong, 1894, Tomo VIII, p. 556) Kon ang yutan- 
ong mga alagad sa Diyos dili man gani kinahang- 
lang “mabalaka bahin sa sunod nga adlaw, kini 
nagpasabot nga ang ilang Maglalalang nga kaniya 
ang gamhanang mga nasod maoy ingon lamang 
sa “usa ka tinulo gikan sa timba,” dili gayod moba- 
ti sa maong kabalaka.---Mat 6:34: Isa 40:15. 

Maylabot sa mga pundok sa mga tawo. Gi- 
pakita usab ang mga kahimtang diin nahibaloan 
nang daan sa Diyos ang dalan nga subayon sa pi- 
pila ka grupo, nasod, o sa kadaghanan sa kataw- 
han, ug busa iyang gitagna ang pangunang binu- 
hatan nga ilang himoon sa umaabot ug gimbut-an 
daan kon unsa ang katugbang nga aksiyon nga 
iyang himoon maylabot kanila. Apan, ang maong 
pagkahibalo-daan ug pagbuot-daan wala maghi- 
kaw sa mga indibiduwal sulod sa maong linangkob 
nga mga grupo o mga pundok sa katawhan sa pag- 
gamit sa ilang kagawasan sa pagpili kon unsang 
partikular nga dalan ang ilang subayon. Makita 
kini gikan sa mosunod nga mga pananglitan: 

Sa wala pa ang Lunop sa adlaw ni Noe, gipahiba- 
lo ni Jehova ang iyang katuyoan sa pagpahinabo 
niini nga paglaglag, nga mosangpot sa pagkamatay 
sa tawo ug sa hayop. Hinunoa, ang asoy sa Bibliya 
nagpakita nga gihimo sa Diyos ang maong paghu- 
kom human nga mitungha ang mga kahimtang 

nga tungod niana gikinahanglan ang maong aksi- 
yon, lakip ang kapintasan ug ubang pagkadaotan. 
Dugang pa, ang Diyos, nga arang “makahibalo sa 
kasingkasing sa mga anak sa katawhan, mihimo 
sa maong pagsusi ug nakakaplag nga “ang matag 
kiling sa mga hunahuna sa kasingkasing sa kataw- 
han daotan lamang sa tanang panahon.” (2Cr 6:30, 
Gen 6:5) Apan ang mga indibiduwal, si Noe ug ang 
iyang pamilya, nakabaton sa pag-uyon sa Diyos ug 
nakalingkawas sa kalaglagan.---Gen 6:7, 8; 7:1. 

Sa susama, bisan tuod gihatagan sa Diyos ang 
nasod sa Israel sa kahigayonan nga mahimong 
“usa ka gingharian sa mga saserdote ug usa ka ba- 
laan nga nasod” pinaagi sa pagtuman sa iyang pa- 
kigsaad, bisan pa niana mga 40 ka tuig sa ulahi, 
sa dihang ang nasod didto na sa mga utlanan sa 
Yutang Saad, gitagna ni Jehova nga sila mola- 
pas sa iyang pakigsaad ug, ingong usa ka nasod, 
iyang pagabiyaan. Apan, kini nga pagkahibalo- 
daan dili kay walay pasiunang pasukaranan, sang- 
lit ang pagsukol ug pagrebelde sa nasod nadayag 
na. Busa, ang Diyos miingon: “Kay ako nahibalo 
pag-ayo sa ilang kiling nga ilang ginaugmad nii- 
ning adlawa sa dili pa ako magpasulod kanila sa 
yuta nga akong gipanumpa.” (Ex 19:6: Deu 31:16- 
18, 21, Sal 81:10-13) Ang mga resulta nga sangko- 
an sa maong nadayag nga kiling tungod sa nag- 
uswag nga pagkadaotan mahimong mahibaloan 
daan sa Diyos. Apan, dili kini magpahimo kaniya 
nga responsable sa maong mga kahimtang, mai- 
ngon nga ang pagkahibalo-daan sa usa ka tawo 
nga madaot ang usa ka estruktura tungod kay gi- 
gamitan ug dili-maayong mga materyales ug dili 
maayo ang pagkatukod dili magpahimo kaniya nga 
responsable sa maong pagkadaot. Gilatid sa lagda 
sa Diyos nga ‘kon unsay gipugas mao ang anihon." 
(Gal 6:7-9: itandi ang Os 10:12, 13.) May pipila ka 
manalagna nga namulong ug matagnaong mga 
pasidaan sa gimbut-an daan sa Diyos nga mga ka- 
pahayagan sa paghukom, ang tanan niini maoy pi- 
nasukad sa naglungtad na nga mga kahimtang sa 
kasingkasing ug mga tinamdan. (Sal 7:8, 9: Pr 
11:19, Jer 11:20) Apan sa makausa pa, ang mga in- 
dibiduwal makahimo sa pagsanong ug misanong 
gayod sa tambag, pagbadlong, ug mga pasidaan sa 
Diyos ug busa takos sa iyang pag-uyon.--Jer 21: 
8, 9: Eze 33:1-20. 

Ang Anak sa Diyos, kinsa makabasa usab sa 
mga kasingkasing sa mga tawo (Mat 9:4: Mar 2:8, 
Ju 2:24, 25), gitugahan sa Diyos ug mga gahom sa 
pagkahibalo-daan ug mitagna sa umalabot nga 
mga kahimtang, mga panghitabo, ug mga kapaha- 
yagan sa paghukom sa Diyos. Iyang gitagna ang 
paghukom sa Gehenna alang sa mga eskriba ug 
mga Pariseo ingong usa ka pundok (Mat 23:15, 33) 
apan wala mag-ingon nga ang matag indibiduwal 

nga Pariseo o eskriba gihukman nang daan sa ka- 
laglagan, ingon sa gipakita sa kahimtang ni apostol 
Pablo. (Buh 26:4, 5) Si Jesus mitagna ug mga kaa- 
laotan alang sa dili-mahinulsolon nga Jerusalem ug 
sa ubang mga siyudad, apan siya wala mag-ingon 
nga gimbut-an daan sa iyang Amahan ang maa- 
goman sa matag indibiduwal sa maong mga siyu- 
dad. (Mat 11:20-23, Luc 19:41-44, 21:20, 21) Gitag- 
na usab niya kon unsay sangkoanan sa kiling ug 
tinamdan sa kasingkasing sa tawo ug gitagna ang 
mga kahimtang nga motungha taliwala sa kataw- 
han sa panahon sa “kataposan sa sistema sa mga 
butang,” maingon man ang pagpalampos sa mga 
katuyoan sa Diyos. (Mat 24:3, 7-14, 21, 22) Gipaha- 
yag usab sa mga apostoles ni Jesus ang mga tag- 
na nga nagpadayag sa pagkahibalo-daan sa Diyos 
bahin sa pipila ka pundok, sama sa “antikristo” (1Ju 
2:18, 19; 2Ju 7), ug usab ang kataposan nga gim- 
but-an daan nga dangatan sa maong mga pundok. 
--2Te 2:3-12, 2Pe 2:1-3: Jud 4. 

Maylabot sa mga indibiduwal. Dugang pa 
sa pagkahibalo-daan maylabot sa mga pundok sa 
mga tawo, ang pipila ka indibiduwal espesipikong 
nalangkit sa mga tagna sa Diyos. Kini naglakip 
kang Esau ug Jacob (nga nahisgotan na), kang Pa- 
raon sa panahon sa Pagpanggula, kang Samson, 
Solomon, Josias, Jeremias, Ciro, Juan nga Tigbaw- 
tismo, Judas Iskariote, ug sa kaugalingong Anak sa 
Diyos nga si Jesus. 

Sa kahimtang ni Samson, Jeremias, ug Juan nga 
Tigbawtismo, gigamit ni Jehova ang iyang pagka- 
hibalo-daan maylabot kanila sa wala pa sila mata- 
wo. Apan kini nga pagkahibalo-daan wala magtino 
sa espesipiko kon unsa ang ilang kataposang dul- 
nganan. Hinunoa, pinasukad sa maong pagkahiba- 
lo-daan, gimbut-an daan ni Jehova nga si Samson 
magkinabuhi sumala sa panaad sa pagka-Nazareo 
ug manguna sa pagluwas sa Israel gikan sa mga 
Filistehanon, nga si Jeremias mag-alagad ingong 
manalagna, ug nga si Juan nga Tigbawtismo mag- 
himog buluhaton sa pagpangandam ingong mag- 
uuna sa Mesiyas. (Huk 13:3-5: Jer 1:5: Luc 1:13-17) 
Bisan tuod gipaboran pag-ayo alang sa maong mga 
pribilehiyo, kini wala maggarantiya kanila nga sila 
makabaton sa walay kataposang kaluwasan o nga 
sila magpabiling matinumanon hangtod sa kama- 
tayon (bisan tuod nga ang tulo nagmatinumanon 
gayod). Sa ingon, si Jehova nagtagna nga usa sa 
mga anak nga lalaki ni David paganganlan ug So- 
lomon ug iyang gimbut-an daan nga si Solomon 
gamiton sa pagtukod sa templo. (2Sa 7:12, 13; 1Ha 
6:12: 1Cr 22:6-19) Bisan pag gipaboran niining pa- 
agiha ug gani nakapribilehiyo sa pagsulat ug pipila 
ka basahon sa Balaang Kasulatan, si Solomon nag- 
apostata sa ulahing mga tuig sa iyang kinabuhi. 
--1Ha 11:4, 9-11. 

Sa susama, sa kahimtang ni Esau ug Jacob, ang 
pagkahibalo-daan sa Diyos wala magtino sa ilang 
walay kataposang dulnganan apan nagtino o nag- 
buot daan kon kinsa sa nasodnong mga grupo nga 
naggikan sa duha ka anak nga lalaki ang makaba- 
ton ug labawng posisyon kay sa lain. (Gen 25:23- 
26) Kining gitagna nga labawng posisyon nagpun- 
ting usab sa pagkabaton ni Jacob sa katungod 
sa pagkapanganay, usa ka katungod nga nagla- 
kip sa pribilehiyo nga mahimong linya sa kagikan 
nga pinaagi niana ang Abrahamikong “binhi” mo- 
gula. (Gen 27:29, 28:13, 14) Pinaagi niini gitin- 
aw ni Jehova nga Diyos nga ang iyang pagpi- 
li sa mga indibiduwal alang sa pipila ka buluhaton 
wala magdepende sa naandang mga kostumbre o 
mga pamaagi nga nahiuyon sa mga pagdahom sa 
mga tawo. Ni ang gitudlong mga pribilehiyo sa Di- 
yos ihatag pinasukad lamang sa mga buhat, nga 
tungod niana ang usa ka tawo tingali mobati nga 
siya adunay 'katungod' sa maong mga pribilehiyo 
ug nga sila adunay ‘utang kabubut-on kaniya.’ Gi- 
pasiugda ni apostol Pablo kining puntoha sa dihang 
iyang gipakita kon nganong ang Diyos, pinaagi sa 
dili-takos nga kalulot, makahatag ngadto sa Hentil 
nga mga nasod sa mga pribilehiyo nga kanhi mo- 
patim-awng iya lamang sa Israel.---Rom 9:1-6, 10- 
13, 30-32. 

Ang mga pangutlo ni Pablo bahin sa 'paghigug- 
ma ni Jehova kang Jacob [Israel] ug sa iyang pag- 
dumot kang Esau [Edom] naggikan sa Malaquias 
1:2, 3, nga gisulat daghang katuigan ang milabay 
human sa panahon ni Jacob ug Esau. Busa ang Bib- 
liya wala gayod mag-ingon nga si Jehova nagbaton 
na niana nga panglantaw labot sa kaluha una pa sa 
ilang pagkatawo. Sumala sa siyensiya, kadaghanan 
sa katibuk-ang disposisyon ug tinamdan sa bata 
matino sa panahon sa pagsamkon tungod sa hene- 
tikong mga kinaiyahan nga gipasa sa matag gini- 
kanan. Dayag nga nakita sa Diyos kini nga mga ki- 
naiyahan, si David naghisgot kang Jehova ingong 
nakakita “bisan sa binhi pa ako sa tagoangkan.” (Sal 
139:14-16, tan-awa usab ang Ecc 11:5.) Dili matino 
kon sa unsang gidak-on ang maong balaang pag- 
sabot nakaapekto sa pagbuot-daan ni Jehova bahin 
sa kinaiyahan sa duha ka bata, apan bisan pa nia- 
na, ang iyang pagpili kang Jacob inay kang Esau 
wala gayod magkondenar kang Esau o sa iyang 
mga kaliwat nga mga Edomhanon nga malaglag. 
Bisan ang mga indibiduwal taliwala sa tinunglo 
nga mga Canaanhon nakapribilehiyo nga makig- 
uban sa gipakigsaaran nga katawhan sa Diyos ug 
nakadawat ug mga panalangin. (Gen 9:25-27: Jos 
9:27: tan-awa ang CANAAN, CANAANHON Num. 2.) 
Apan, ang “kausaban sa hunahuna” nga matinuo- 
rong gitinguha ni Esau uban ang mga luha mao 
lamay usa ka dili-malamposong paningkamot sa 

pag-usab sa desisyon sa iyang amahan nga si Isa- 
ac nga ang linaing panalangin sa pagkapanganay 
magpabilin lamang kang Jacob. Busa, kini nagpa- 
kita nga si Esau wala maghinulsol atubangan sa 
Diyos labot sa iyang materyalistikong tinamdan. 
--Gen 27:32-34: Heb 12:16, 17. 

Ang tagna ni Jehova maylabot kang Josias nag- 
latid nga usa sa mga kaliwat ni David paganganlan 
ug Josias, ug kini nagtagna nga siya molihok batok 
sa bakak nga pagsimba didto sa siyudad sa Bethel. 
(1Ha 13:1, 2) Kapin sa tulo ka siglo sa ulahi ang usa 
ka hari nga ginganlan ug Josias nagtuman niining 
tagnaa. (2Ha 22:1, 23:15, 16) Sa laing bahin, siya 
napakyas sa pagpatalinghog “sa mga pulong ni 
Neko gikan sa baba sa Diyos,” ug tungod niini siya 
napatay. (2Cr 35:20-24) Busa, bisan tuod gitagna o 
gimbut-an daan sa Diyos nga si Josias mobuhat sa 
usa ka partikular nga buluhaton, siya may kagawa- 
san gihapon sa pagpili sa pagpatalinghog o sa pag- 
salikway sa tambag. 

Sa susama, duolan sa duha ka siglo nga abante si 
Jehova nagtagna nga iyang gamiton ang usa ka 
mananakop nga ginganlan ug Ciro aron ipahigawas 
ang mga Hudiyo gikan sa Babilonya. (Isa 44:26-28, 
45:1-6) Apan ang Persianhon nga ginganlan sa 
ulahi niining ngalana ingong katumanan sa tagna 
sa Diyos wala hisgoti sa Bibliya nga nahimong ti- 
nuod nga magsisimba ni Jehova, ug ang sekular 
nga kasaysayan nagpakita nga siya nagpadayon sa 
iyang pagsimba sa bakak nga mga diyos. 

Busa kini nga mga pananglitan sa pagkahibalo- 
daan una pa sa pagkatawo sa indibiduwal dili ka- 
sumpaki sa gipadayag nga mga hiyas ug gibutyag 
nga mga sukdanan sa Diyos. Ni adunay bisan un- 
sang indikasyon nga gipugos sa Diyos ang mga in- 
dibiduwal nga molihok supak sa ilang kabubut-on. 
Maylabot kang Paraon, Judas Iskariote, ug sa kau- 
galingong Anak sa Diyos, walay ebidensiya nga gi- 
gamit ni Jehova ang iyang pagkahibalo-daan una 
pa sa ilang paglungtad. Pinasukad niining tagsa- 
tagsa ka pananglitan gipakita ang pipila ka prinsip- 
yo mahitungod sa pagkahibalo-daan ug pagbuot- 
daan sa Diyos. 

Usa sa maong mga prinsipyo mao ang pagsulay 
sa Diyos sa mga indibiduwal pinaagi sa pagpahina- 
bo o pagtugot sa pipila ka sirkumstansiya o mga 
panghitabo, o pinaagi sa pagpahinabo nga ang ma- 
ong mga indibiduwal makadungog sa iyang inspi- 
radong mga mensahe, nga tungod niana sila obli- 
gado sa paggamit sa ilang kagawasan sa pagpili sa 
paghimog desisyon ug sa ingon magpadayag ug 
usa ka tinong tinamdan sa kasingkasing nga paga- 
basahon ni Jehova. (Pr 15:11; 1Pe 1:6, 7: Heb 4:12, 
13) Pinasukad sa kon sa unsang paagi mosanong 
ang maong mga indibiduwal, ang Diyos makaumol 
usab kanila sumala sa dalan nga kinabubut-on ni- 

lang pilion. (1Cr 28:9; Sal 33:13-15, 139:1-4, 23, 24) 
Busa, “ang kasingkasing sa yutan-ong tawo” maga- 
tinguha una sa pagsubay sa usa ka tinong dalan 
una pa tultolan ni Jehova ang iyang mga lakang. 
(Pr 16:9, Sal 51:10) Ubos sa pagsulay, ang kahim- 
tang sa kasingkasing sa usa ka tawo mahimong 
mabug-os, kini man motig-a sa pagkadili-mata- 
rong ug pagkamasuklanon o kaha mahimong lig- 
on diha sa dili-mabungkag nga pagkamahinalaron 
kang Jehova nga Diyos ug sa pagbuhat sa iyang 
kabubut-on. (Job 2:3-10, Jer 18:11, 12: Rom 2:4-11, 
Heb 3:7-10, 12-15) Kay nakahimo na niana pinaa- 
gig kaugalingong pagpili, ang sangpotanan sa da- 
lan sa usa ka tawo mahimo na karong mahiba- 
loang-daan ug matagna nga dili magpahinabog 
inhustisya ug maghikaw sa iyang kagawasan sa 
pagpili.---Itandi ang Job 34:10-12. 

Ang kahimtang sa matinumanong si Abraham, 
nga nahisgotan na, naghulagway niining mga 
prinsipyoha. Ang usa ka lahi nga kahimtang mao 
kanang sa dili-masanongong Paraon sa panahon sa 
Pagpanggula. Gitagna ni Jehova nga si Paraon mo- 
dumili sa pagtugot sa mga Israelinhon sa pagbiya 
“gawas kon pinaagi sa usa ka kamot nga kusgan” 
(Ex 3:19, 20), ug iyang gimbut-an daan nga ipada- 
ngat ang hampak nga misangpot sa kamatayon sa 
mga panganay. (Ex 4:22, 23) Ang paghisgot ni 
apostol Pablo sa mga pakiglabot sa Diyos kang Pa- 
raon sagad sayop nga gisabot nga nagkahulogang 
ang Diyos dili-makataronganong nagpatig-a sa ka- 
singkasing sa mga indibiduwal sumala sa iyang 
gimbut-an daan nga katuyoan, nga wala manum- 
baling sa unang kiling o tinamdan sa kasingkasing 
sa indibiduwal. (Rom 9:14-18) Sa susama, sumala 
sa daghang hubad, ang Diyos nag-ingon kang Moi- 
ses nga iyang “pagahion ang kasingkasing ni Para- 
on.” (Ex 4:21, itandi ang Ex 9:12: 10:1, 27.) Apan 
ang pipila ka hubad naghubad sa Hebreohanong 
asoy aron mabasa nga si Jehova 'nagtugot sa ka- 
singkasing ni Paraon nga mahimong mapangaha- 
son” (Ro): “nagtugot nga mogahi ang kasingkasing 
ni Paraon. (NW) Sa pagpaluyo sa maong hubad, 
ang apendise sa Rotherham nga hubad nagpakita 
nga sa Hebreohanon ang kahigayonan o pagtugot 
sa usa ka hitabo sagad nga gipakita nga maorag 
maoy hinungdan sa hitabo, ug nga “bisan ang ti- 
nong mga sugo usahay sabton ingong pagtugot 
lamang.” Busa sa Exodo 1:17 ang orihinal nga 
Hebreohanong teksto sa literal nag-ingon nga ang 
mga mananabang “nagpahinabo sa mga batang la- 
laki nga mabuhi,” samtang sa pagkatinuod sila 
nagtugot kanila nga mabuhi pinaagi sa pagdu- 
mili sa pagpatay kanila. Agig pagpaluyo, human 
sa pagkutlo sa Hebreohanong mga eskolar nga si 
M. M. Kalisch, H. F. W. Gesenius, ug B. Davies, 
si Rotherham nag-ingon nga ang Hebreohanong 

diwa sa mga teksto nga naghisgot bahin kang Pa- 
raon mao nga “ang Diyos nagtugot sa kasingkasing 
ni Paraon nga mogahi---wala una magpatay kani- 
ya---naghatag kaniya sa kahigayonan sa pagbuhat 
sa pagkadaotan nga anaa kaniya. Wala nay lain.” 
--The Emphasised Bible, apendise, p. 919: itandi 
ang Isa 10:5-7. 

Kini nga pagsabot gipaluyohan sa rekord nga 
nagpakitang si Paraon gayod mismo ang “nagpa- 
gahi sa iyang kasingkasing.” (Ex 8:15, 32, KJ; “nag- 
himo sa iyang kasingkasing nga dili masanongon,” 
NW) Busa siya milihok nga kinabubut-on ug nag- 
padaog sa iyang pagkagahian, diin ang mga sang- 
potanan sa maong tinamdan tukmang nakitang 
daan ug gitagna na ni Jehova. Ang daghang kahi- 
gayonan nga gihatag ni Jehova kaniya maoy nag- 
obligar kang Paraon sa paghimog mga desisyon, ug 
sa pagbuhat niana siya nahimong matig-a sa iyang 
tinamdan. (Itandi ang Ecc 8:11, 12.) Ingon sa gipa- 
kita ni apostol Pablo pinaagi sa pagkutlo sa Exodo 
9:16, si Jehova nagtugot sa maong butang nga ma- 
hitabo niining paagiha hangtod sa pagkabug-os 
sa napulo ka hampak aron nga ikapasundayag 
niya ang iyang kaugalingong gahom ug ang iyang 
ngalan mahibaloan sa tibuok kalibotan.--Rom 9: 
17, 18. 


Ang Diyos ba nagtinong daan kang 
Judas sa pagbudhi kang Jesus aron 
matuman ang tagna? 


Ang pagkamaluibon ni Judas Iskariote nagtu- 
man sa tagna sa Diyos ug nagpasundayag sa pag- 
kahibalo-daan ni Jehova ug sa iyang Anak. (Sal 
41:9, 55:12, 13: 109:8; Buh 1:16-20) Apan dili ikai- 
ngon nga gimbut-an o gitino nang daan sa Diyos 
nga si Judas mosubay sa maong dalan. Ang mga 
tagna nagbutyag nga may usa ka suod nga kauban 
si Jesus nga mobudhi kaniya, apan ang mga tagna 
wala maghisgot sa espesipiko kon kinsa kining 
suod nga kauban taliwala kanila. Sa makausa pa, 
ang mga prinsipyo sa Bibliya wala magbutyag nga 
gimbut-an daan sa Diyos ang mga buhat ni Judas. 
Ang sukdanan sa Diyos nga gihisgotan sa apos- 
tol mao: “Ayaw gayod pagdali sa pagpandong sa 
imong mga kamot kang bisan kinsa; ni mahimong 
mag-aambit sa mga sala sa uban, hupting put- 
li ang imong kaugalingon.” (1Ti 5:22: itandi ang 
3:6.) Ingong pamatuod sa iyang tim-os nga tingu- 
ha nga pilion ang iyang 12 ka apostoles sa maala- 
mon ug hustong paagi, si Jesus migugol sa tibuok 
gabii sa pag-ampo ngadto sa iyang Amahan una pa 
gipahibalo ang iyang desisyon. (Luc 6:12-16) Kon si 
Judas gimbut-an nang daan sa Diyos nga mao ang 
magbubudhi, kini maoy sukwahi sa pagtultol ug 

paggiya sa Diyos ug, sumala sa lagda, maghimo 
kaniya nga mag-aambit sa mga sala niining taw- 
hana. 

Busa, mopatim-aw nga sa panahon sa iyang pag- 
kapili ingong apostol, ang kasingkasing ni Judas 
wala magpadayag ug tinong ebidensiya sa pagka- 
maluibon. Iyang gitugotan ang usa ka “makahilong 
gamot nga mogitib” ug maghugaw kaniya, nga tu- 
ngod niana siya mitipas ug midawat, dili sa pagtul- 
tol sa Diyos, kondili sa pangaghat sa Yawa sa pag- 
pangawat ug sa pagkamaluibon. (Heb 12:14, 15: Ju 
13:2, Buh 1:24, 2b, San 1:14, 15: tan-awa ang JUDAS 
Num. 4.) Sa dihang ang maong pagtipas nadayag 
na, si Jesus mismo nakabasa sa kasingkasing ni Ju- 
das ug mitagna sa iyang pagbudhi.--Ju 13:10, 11. 

Tinuod, diha sa asoy sa Juan 6:64, sa usa ka hi- 
gayon sa dihang ang pipila ka tinun-an napandol 
sa pipila ka pagtulon-an ni Jesus, atong mabasa 
nga “sukad sa sinugdan si Jesus nahibalo kon kin- 
sa ang mga wala motuo ug kon kinsa ang magbud- 
hi kaniya.” Bisan tuod ang pulong nga “sinugdan” 
(Gr., arkhe"') sa 2 Pedro 3:4 gigamit sa pagtumong 
sa pagsugod sa paglalang, kini usab mahimong 
magtumong sa ubang mga panahon. (Luc 1:2, Ju 
15:27) Pananglitan, sa dihang si apostol Pedro nag- 
hisgot bahin sa balaang espiritu nga mikunsad 
nganha sa mga Hentil “ingon usab sa gihimo niini 
kanato sa sinugdan,” siya dayag nga wala magtu- 
mong sa pagsugod sa iyang pagkatinun-an o pag- 
kaapostol apan ngadto sa usa ka hinungdanong 
yugto sa iyang ministeryo, sa adlaw sa Pentekos- 
tes, 33 K.P., “ang pagsugod' sa pagbubo sa balaang 
espiritu alang sa usa ka tinong katuyoan. (Buh 
11:15; 2:1-4) Busa makaiikag ang pagtagad sa ko- 
mento bahin sa Juan 6:64 diha sa Commentary on 
the Holy Scriptures (p. 227) ni Lange: “Ang sinug- 
dan... wala magkahulogan nga sukad sa kinai- 
yanhong sinugdanan sa tanang butang, ... ni su- 
kad sa sinugdanan sa Iyang [Jesus] pagkaila sa 
matag usa kanila, ... ni sukad sa sinugdanan sa 
Iyang pagtigom sa mga tinun-an uban Kaniya, o sa 
sinugdanan sa Iyang Mesiyanikong ministeryo, ... 
apan sukad sa unang pagturok sa pagkadili-mati- 
nuohon [nga maoy nakapandol sa pipila ka tinun- 
an]. Busa usab Siya nahibalo sa Iyang magbubud- 
hi sukad pa sa sinugdan.”--Gihubad ug giedit ni 
P. Schaff, 1976, itandi ang 1Ju 3:8, 11, 12. 

Ang Mesiyas gimbut-an daan. CGigamit ni 
Jehova nga Diyos ang iyang kahibalo-daan ug gi- 
tagna ang mga pag-antos sa Mesiyas, ang kamata- 
yon nga iyang maagoman, ug ang iyang pagka- 
banhaw human niana. (Buh 2:22, 23, 30, 31; 3:18, 
1Pe 1:10, 11) Ang katumanan sa mga butang nga 
gitino pinaagi sa paggamit sa Diyos sa maong pag- 
kahibalo-daan nagdepende, sa usa ka bahin, sa 
paggamit sa iyang gahom ug, sa usa ka bahin, sa 

mga pagabuhaton sa mga tawo. (Buh 4:27, 28) 
Apan, ang maong mga tawo kinabubut-ong nagtu- 
got sa ilang kaugalingon nga malupigan sa Kaaway 
sa Diyos, si Satanas nga Yawa. (Ju 8:42-44, Buh 
7:51-54) Busa, maingon nga ang mga Kristohanon 
sa adlaw ni Pablo “dili kay walay alamag sa mga la- 
raw ni Satanas,' nakita nang daan sa Diyos ang da- 
otang mga tinguha ug mga paagi nga gilaraw sa 
Yawa batok kang Jesu-Kristo, ang Dinihogan sa Di- 
yos. (2Co 2:11) Dayag, ang gahom sa Diyos maka- 
pakgang usab o gani makababag sa bisan unsang 
mga pag-atake o mga laraw batok sa Mesiyas nga 
wala mahiuyon sa paagi o sa panahon nga gitagna 
nang daan.--Itandi ang Mat 16:21, Luc 4:28-30, 
9:51: Ju 7:1, 6-8, 8:59. 

Ang gipamulong ni apostol Pedro nga si Kristo, 
ingong gihalad nga Kordero sa Diyos, “nahibaloan 
nang daan sa wala pa ang pagkatukod [porma sa 
Gregong karta:bole'] sa kalibotan [ko'smou]” gisa- 
bot sa mga tigpaluyo sa predestinasyon nga nagka- 
hulogan nga ang Diyos naggamit sa maong pagka- 
hibalo-daan una pa sa paglalang sa tawo. (1Pe 1:19, 
20) Ang Gregong pulong nga ka-ta-bole, nga gihu- 
bad nga “pagkatukod,” sa literal nagkahulogang 
“pagsabod” ug mahimong magtumong sa “pagpa- 
namkon ug binhi,” sama sa makita sa Hebreohanon 
11:11. Bisan tuod adunay “pagkatukod” sa usa ka 
kalibotan sa katawhan sa dihang gilalang sa Diyos 
ang unang tawhanong paris sumala sa gipakita sa 
Hebreohanon 4:3, 4, apan sa ulahi giwala sa maong 
paris ang ilang posisyon ingong mga anak sa Di- 
yos. (Gen 3:22-24: Rom 5:12) Bisan pa niana, pina- 
agi sa dili-takos nga kalulot sa Diyos, sila gitugotan 
nga manamkon ug magpatunghag mga anak, nga 
usa kanila espesipikong gihisgotan sa Bibliya nga 
nakabaton sa pag-uyon sa Diyos ug naghimo sa 
iyang kaugalingon nga takos tubson ug luwason, 
nga mao, si Abel. (Gen 4:1, 2: Heb 11:4) Makaiikag 
nga diha sa Lucas 11:49-51 si Jesus naghisgot 
sa “dugo sa tanang manalagna nga giula sukad 
sa pagkatukod sa kalibotan” ug gitandi kini sa 
mga pulong nga “gikan sa dugo ni Abel hangtod sa 
dugo ni Zacarias.” Busa, si Abel gilangkit ni Jesus 
sa “pagkatukod sa kalibotan.” 

Ang Mesiyas o Kristo mao ang sinaad nga Binhi 
nga pinaagi kaniya ang tanang matarong nga mga 
tawo sa tanang kabanayan sa yuta pagapanalangi- 
nan. (Gal 3:8, 14) Unang gihisgotan ang maong 
“binhi” human sa pagrebelde didto sa Eden, apan 
sa wala pa matawo si Abel. (Gen 3:15) Kini maoy 
mga 4,000 ka tuig sa wala pa ipadayag ang “sagra- 
dong tinago” pinaagi sa tin-awng pagpaila nii- 
ning Mesiyanikong “binhi.” Busa, kini gayod “gitipi- 
gan sa hilom sulod sa dugay nang kapanahonan.” 
--Rom 16:25-27: Efe 1:8-10, 3:4-11. 

Sa iyang takdang panahon gitudlo ni Jehova nga 
Diyos ang iyang kaugalingong panganay nga Anak 
nga maoy motuman sa gitagnang papel sa “binhi” 
ug mahimong ang Mesiyas. Wala gayoy pamatuod 
nga ang Anak “gitino nang daan” nga modula sa 
maong papel bisan sa wala pa siya lalanga o sa 
wala pa mahitabo ang pagrebelde didto sa Eden. 
Sa susama, ang pagpili sa Diyos kaniya sa ulahi 
ingong ang usa nga gitudlo sa pagtuman sa mga 
tagna wala himoa nga walay naunang basehanan. 
Walay duhaduha nga tungod sa kadugayon sa suod 
nga panag-ubanay sa Diyos ug sa iyang Anak sa 
wala pa ipadala ang Anak nganhi sa yuta, si Jeho- 
va “nakaila” gayod sa iyang Anak nga tungod nia- 
na Siya makatino nga matinumanong tumanon sa 
iyang Anak ang matagnaong mga saad ug mga 
paglarawan bahin kaniya.--Itandi ang Rom 15:5, 
Flp 2:5-8, Mat 11:27, Ju 10:14, 15, tan-awa ang 
JESU-KRISTO (Gisulayan ug Gihingpit). 

Ang mga “tinawag ug pinili gimbut-an 
daan. Adunay uban pang mga teksto nga nag- 
hisgot bahin sa Kristohanong “mga tinawag,” o 
“mga pinili.” (Jud 1; Mat 24:24) Sila gihubit ingong 
“mga pinili sumala sa kahibalong-daan sa Diyos” 
(IPe 1:1, 2), 'gipili sa wala pa ang pagkatukod sa 
kalibotan,’ 'gimbut-ang daan nga sagopon ingong 
mga anak sa Diyos" (Efe 1:3-5, 11), 'gipili sukad sa 
sinugdan alang sa kaluwasan ug gitawag ngadto 
niini nga dulnganan' (2Te 2:13, 14). Ang pagsabot 
niini nga mga teksto nagdepende kon kini ba nag- 
tumong sa gimbut-an daan nga mga indibiduwal o 
kaha naghubit sa gimbut-an daan nga pundok sa 
mga tawo, nga mao, ang Kristohanong kongre- 
gasyon, ang “lawas” (1Co 10:17) niadtong mahi- 
mong kaubang mga manununod ni Kristo Jesus sa 
iyang langitnong Gingharian.--Efe 1:22, 23; 2:19- 
22: Heb 3:1, 5, 6. 

Kon kining mga pulonga mapadapat sa espesipi- 
kong mga indibiduwal ingong gimbut-an daan sa 
walay kataposang kaluwasan, nan kini magpasabot 
nga ang maong mga indibiduwal dili gayod mahi- 
mong dili matinumanon o mapakyas sa ilang pag- 
katinawag, tungod kay ang pagkahibalo-daan sa 
Diyos bahin kanila dili gayod masayop ug ang 
iyang pagbuot-daan kanila ngadto sa usa ka ti- 
nong dulnganan dili gayod mapakyas o mapak- 
gang. Apan kini nga mga apostoles nga giinspirar 
sa pagsulat sa maong mga pulong nga nahisgotan 
na nagpakita nga ang pipila nga 'gipalit” ug “giba- 
laan” pinaagi sa dugo sa halad lukat ni Kristo ug 
kinsa “nakatilaw na sa walay bayad nga langitnong 
gasa” ug “nahimong mga mag-aambit sa balaang 
espiritu... ug sa mga gahom sa umaabot nga sis- 
tema sa mga butang” mahimong mahulog, dili na 
maghinulsol, ug makaagom ug kalaglagan. (2Pe 2: 

1,2, 20-22, Heb 6:4-6, 10:26-29) Ang mga aposto- 
les nagkahiusa sa pag-awhag niadtong ilang gisu- 
latan: “Buhata ang kutob sa inyong maarangan 
aron maseguro ang inyong pagkatinawag ug pag- 
kapinili: kay kon kamo magpadayon sa pagbuhat 
niining mga butanga kamo dili gayod mangapak- 
yas”: dugang pa, “Magpadayon kamo sa pagpan- 
limbasog sa inyong kaugalingong kaluwasan uban 
ang kahadlok ug pagpangurog.” (2Pe 1:10, 11: Flp 
2:12-16) Si Pablo, kinsa “gitawag aron mahimong 
apostol ni Jesu-Kristo” (1Co 1:1), dayag nga wala 
mag-isip sa iyang kaugalingon nga gitino nang 
daan ngadto sa walay kataposang kaluwasan, sang- 
lit siya naghisgot sa iyang mabisogong paningka- 
mot aron makab-ot ang “tumong alang sa ganti 
nga pagkatinawag sa Diyos ngadto sa itaas” (Flp 
3:8-15) ug sa iyang kabalaka nga basin siya mismo 
“sa unsa mang paagi mahimong dili-inuyonan.” 
--1Co 9:27. 

Sa susama, “ang purongpurong sa kinabuhi” nga 
gitanyag kanila ihatag lamang kon sila magmati- 
numanon ubos sa pagsulay hangtod sa kamatayon. 
(Pin 2:10, 23; San 1:12) Kini nga purongpurong sa 
ilang pagkahari uban sa Anak sa Diyos mahimong 
mahanaw. (Pin 3:11) Si apostol Pablo mipahayag sa 
iyang pagsalig nga “gigahin alang [kaniya ang] pu- 
rongpurong sa pagkamatarong,” apan siya mipaha- 
yag lamang sa ingon sa dihang iyang natino nga 
siya nagkahiduol na sa kataposan sa iyang lum- 
ba, nga “midagan hangtod sa pagtapos niini.'---2Ti 
4:6-8. 

Sa laing bahin, kon kini ipadapat ngadto sa usa 
ka pundok, ngadto sa Kristohanong kongregasyon, 
o “balaang nasod” sa mga tinawag sa katibuk- 
an (1Pe 2:9), ang mga teksto nga nahisgotan na 
magkahulogan nga nahibaloan daan ug gimbut-an 
daan sa Diyos nga mapatungha ang maong pundok 
(apan dili ang espesipikong mga indibiduwal nga 
naglangkob niana). Dugang pa, kini nga mga teks- 
to magkahulogan nga siya naglatid o nagbuot daan 
sa 'sumbanan” nga pagasundon niadtong tanan 
nga sa takdang panahon pagatawgon ingong mga 
membro niini, ug kining tanan maoy sumala sa 
iyang katuyoan. (Rom 8:28-30, Efe 1:3-12, 2Ti 1: 
9, 10) Gimbut-an usab niya ang mga buluhaton 
nga ilang pagatumanon ug ang ilang pagkasinula- 
yan tungod sa mga pag-antos nga ipahinabo sa ka- 
libotan batok kanila.--Efe 2:10, 1Te 3:3, 4. 

Maylabot sa mga teksto nga naghisgot bahin sa 
"mga ngalan nga nahisulat sa basahon sa kinabu- 
hi, tan-awa ang NGALAN. 

Kapalaran ug Predestinasyon. Taliwala sa 
paganong katawhan sa karaang kapanahonan, la- 
kip sa mga Grego ug mga Romano, ang kapalaran 
sa usa ka tawo, ilabina ang gitas-on sa iyang kina- 

buhi, sagad gituohan nga gitino nang daan sa mga 
diyos. Sa Gregong mitolohiya, ang pagbuot sa dul- 
nganan sa mga tawo gihawasan sa tulo ka diyosa: 
si Clotho (tigkalinyas), ang nagkalinyas sa lanot sa 
kinabuhi: si Lachesis (tigtino), ang nagtino sa gi- 
tas-on sa kinabuhi, ug si Atropos (tig-a), ang mo- 
putol sa kinabuhi sa dihang mapupos na ang pana- 
hon. Ang usa ka samang triad o tinagutlo nga mga 
diyos makaplagan usab taliwala sa Romanong mga 
bathala. 

Matod pa sa Hudiyong historyador nga si Jose- 
phus (unang siglo K.P.), ang mga Pariseo naning- 
kamot nga ipahiuyon ang ideya sa kapalaran sa 
ilang pagtuo sa Diyos ug sa kagawasan sa pagpi- 
li nga gihatag ngadto sa tawo. (The Jewish War, Il, 
162, 163 [viii, 14]: Jewish Antiquities, XVIII, 13, 14 
[i, 3]) Ang The New Schaff-Herzog Encyclopedia of 
Religious Knowledge nag-ingon: “Una pa kang Au- 
gustine [sa ikaupat ug ikalima nga siglo K.P.] wala 
gayoy dakong kaugmaran sa teoriya sa predesti- 
nasyon diha sa Kristiyanidad.” Sa wala pa si Au- 
gustine, ang unang gitawag nga “Mga Amahan sa 
Simbahan” sama kang Justin, Origen, ug Irenaeus 
“walay nahibaloan bahin sa bug-os nga predesti- 
nasyon, sila nagtudlo sa kagawasan sa pagpili.” 
(Encyclopædia of Religion and Ethics ni Hastings, 
1919, Tomo X, p. 231) Sa ilang mga pagtutol sa 
Gnostisismo (usa ka matang sa pilosopiya), sila gi- 
hubit ingong kanunay nga nagpahayag sa ilang 
pagtuo bahin sa kagawasan sa tawo sa pagpili 
ingong “ang talagsaong kinaiyahan sa tawhanong 
personalidad, ang basehanan sa pagkamay-tuluba- 
gon sa moral, usa ka gasa sa Diyos nga niana ang 
tawo mahimong mopili kon unsay makapahimuot 
sa Diyos,” ug ingong naghisgot sa “pagkaindepen- 
dente sa tawo ug sa kabubut-on sa Diyos kinsa 
wala magpugong niana.”--The New Schaff-Her- 
z0g Encyclopedia of Religious Knowledge, giedit ni 
S. Jackson, 1957, Tomo IX, pp. 192, 193. 


PAGKAHINGPIT, KAHINGPITAN. Ang 
ideya sa pagkahingpit o kahingpitan gipahayag pi- 
naagi sa Hebreohanong mga termino nga gikuha 
gikan sa mga berbo sama sa ka-la!” (hingpit [itandi 
ang Eze 27:4]), shalam” (matapos [itandi ang Isa 
60:20]), ug tamam’ (matapos, modangat sa ka- 
hingpitan [itandi ang Sal 102:27, Isa 18:5]). Sa Kris- 
tohanon Gregong Kasulatan ang mga pulong nga 
teleios (adhetibo), telei'o'tes (nombre), ug teleio'0 
(berbo) gigamit sa samang paagi, nga nagpasabot 
sa mga ideya sa pagkatapos o pagkabug-os (Luc 
8:14: 2Co 12:9, San 1:4), pagkahingkod, pagkaadul- 
to, o pagkahamtong (1Co 14:20, Heb 5:14), nga na- 
kab-ot na ang nahiangay o tinong kataposan, katu- 
yoan, o tumong (Ju 19:28: Flp 3:12). 

Kahinungdanon sa Hustong Panglantaw. 
Aron hustong masabtan ang Bibliya, kinahanglang 
likayan sa usa ang kasagarang sayop nga paghuna- 
huna nga ang tanang gitawag nga “hingpit” maoy 
hingpit sa bug-os nga diwa, nga mao, sa walay ki- 
nutbanan, walay limitasyon. Ang Maglalalang la- 
mang, si Jehova nga Diyos ang naghupot niining 
pagkahingpit sa bug-os nga diwa. Tungod niini si 
Jesus nakaingon bahin sa iyang Amahan: “Walay 
bisan kinsa nga maayo, gawas sa usa, ang Diyos.” 
(Mar 10:18) Si Jehova dili-hitupngan sa iyang pag- 
kalabaw, takos sa tanang pagdayeg, kinatas-an sa 
iyang hamiling mga hiyas ug mga gahom, mao 
nga “ang iyang ngalan lamang maoy hataas uya- 
mot.” (Sal 148:1-13, Job 36:3, 4, 26, 37:16, 23, 24; 
Sal 145:2-10, 21) Gihimaya ni Moises ang pagka- 
hingpit sa Diyos, nga nag-ingon: “Kay akong ipa- 
hayag ang ngalan ni Jehova. Ipasidungog ninyo 
ang pagkadako sa atong Diyos! Ang Bato, hingpit 
ang iyang kalihokan, kay ang tanan niyang dalan 
hustisya. Usa ka Diyos sa pagkamatinumanon, nga 
kaniya walay inhustisya, matarong ug matul-id 
siya.” (Deu 32:3, 4) Ang tanang dalan, pulong, ug 
balaod sa Diyos maoy hingpit, dalisay, walay sayop 
o depekto. (Sal 18:30, 19:7: San 1:17, 25) Wala ga- 
yoy bisan unsang makataronganong hinungdan sa 
pagtutol, pagsaway, o pagpangitag sayop bahin 
Kaniya o sa iyang kalihokan, hinunoa, ang pagda- 
yeg kanunayng nahiangay Kaniya.---Job 36:22-24. 

Ang ubang kahingpitan maoy relatibo. 
Nan, ang kahingpitan ni bisan kinsang tawo o sa 
bisan unsang butang maoy relatibo, dili absoluto. 
(Itandi ang Sal 119:96.) Sa ato pa, ang usa ka bu- 
tang maoy “hingpit” sumala sa katuyoan o may ka- 
labotan sa katuyoan o tumong nga gitakda alang 
niini sa tigdisenyo o sa tigmugna niini, o sa kon un- 
say gamitan sa modawat o sa tag-iya niini. Ang 
mismong kahulogan sa pagkahingpit nagpasabot 
gayod nga adunay usa nga mohukom kon kanus-a 
makab-ot ang “pagkakompleto,” kon unsa ang mga 
sukdanan sa pagkamaayo, kon unsa ang mga ki- 
nahanglanon nga kinahanglang kab-oton, ug kon 
unsa ang mga detalye nga hinungdanon. Sa pagka- 
tinuod, ang Diyos nga Maglalalang mao ang kata- 
posang Maghuhukom sa kahingpitan, ang Tigmug- 
nag-Sukdanan, nga subay sa iyang matarong nga 
mga katuyoan ug mga intereses.--Rom 12:2, tan- 
awa ang JEHOVA (Usa ka Diyos sa moral nga mga 
sukdanan). 

Ingong pananglitan, ang planetang Yuta maoy 
usa sa mga kalalangan sa Diyos, ug sa pagkata- 
pos sa unom ka “adlaw” nga buhat sa paglalang 
nganha niini, gipahayag sa Diyos ang mga resulta 
ingong “maayo kaayo.” (Gen 1:31) Kini nakakab-ot 
sa iyang kinatas-ang mga sukdanan sa pagkamaa- 

yo, busa kini maoy hingpit. Apan human niadto 
iyang gisugo ang tawo nga “gamhan kini,” nga da- 
yag nga nagpasabot nga tikaron ang yuta ug hi- 
moon ang tibuok planeta nga usa ka tanaman sa 
Diyos, dili lamang ang Eden.--Gen 1:28, 2:8. 

Ang tolda, o tabernakulo, nga gitukod didto sa 
kamingawan ubos sa sugo sa Diyos ug suma- 
la sa iyang gilatid nga mga detalye nagsilbing 
usa ka larawan o gamayng matagnaon nga hulad 
sa usa ka “labaw ug mas hingpit nga tolda,” nga 
ang Labing Balaan nga lawak niini mao ang langit- 
nong puloy-anan ni Jehova diin si Kristo Jesus mi- 
sulod ingong Hataas nga Saserdote. (Heb 9:11-14, 
23, 24) Ang yutan-ong tolda maoy hingpit sa pag- 
kaagi nga kini nakakab-ot sa mga kinahangla- 
non sa Diyos, nakaalagad sa tinong katuyoan niini. 
Apan sa dihang natuman na ang katuyoan sa Di- 
yos labot niini, kini wala na gamita ug nahanaw. 
Ang kahingpitan nga gilarawanan niini maoy usa 
ka mas hataas nga matang. 

Ang siyudad sa Jerusalem lakip ang bungtod ni- 
ini nga Zion gitawag nga “ang pagkahingpit sa ka- 
tahom [o “kaanyag'].” (Sal 50:2, Lam 2:15) Kini 
wala magpasabot nga ang matag gamayng bahin 
sa pisikal nga dagway sa siyudad maoy hilabihan 
katahom, kondili, may kalabotan kini sa paggamit 
niini sa Diyos, sanglit nahuptan sa siyudad ang ka- 
tahom niini tungod sa kahalangdon nga iyang gi- 
hatag niini, maong nahimo kining kaulohan sa 
iyang dinihogang mga hari ug dapit sa iyang tem- 
plo. (Eze 16:14) Ang adunahang komersiyal nga 
siyudad sa Tiro gihulagway ingong usa ka barko 
kansang mga magtutukod, ang mga nagtrabaho 
alang sa materyal nga intereses sa siyudad, “nag- 
hingpit sa kaanyag o katahom niini, nga nagtugob 
niini sa maluhong mga produkto gikan sa daghang 
kayutaan.--Eze 27:3-25. 

Busa, sa matag kahimtang kinahanglang tagdon 
ang konteksto aron matino kon unsa nga diwa o ka- 
lambigitan ang gipasabot sa pagkahingpit. 

Pagkahingpit sa Moisesnong Balaod. La- 
kip sa mga probisyon sa Balaod nga gihatag ngad- 
to sa Israel pinaagi kang Moises mao ang pag- 
establisar sa pagkasaserdote ug ang paghalad sa 
nagkadaiyang mga halad nga hayop. Bisan tuod 
gikan sa Diyos, ug maong hingpit, ang Balaod, ang 
mga saserdote niini, ug ang mga halad wala maka- 
hatag ug kahingpitan niadtong ilalom sa Balaod, 
ingon sa gipakita sa inspiradong apostol. (Heb 7:11, 
19: 10:1) Inay nga magdalag kagawasan gikan sa 
sala ug kamatayon, kini sa pagkatinuod naghimo 
sa sala nga mas dayag. (Rom 3:20, 7:7-13) Bisan pa 
niana, kining tanan nga mga probisyon sa Diyos 
nagsilbi sa katuyoan nga gilatid sa Diyos alang ni- 
ini, ang Balaod nagsilbing usa ka “magtutudlo” sa 

pagtultol sa mga tawo ngadto kang Kristo, nga na- 
himong usa ka hingpit nga ‘landong sa maayong 
mga butang nga moabot.” (Gal 3:19-25: Heb 10:1) 
Busa, sa dihang si Pablo naghisgot bahin sa 'pagka- 
walay mahimo sa Balaod, samtang kini mahuyang 
pa pinaagi sa unod' (Rom 8:3), siya dayag nga nag- 
tumong sa pagkawalay-katakos sa unodnong Hudi- 
yo nga hataas nga saserdote (kinsa gitudlo sa Bala- 
od nga magdumala sa mga kahikayan sa paghalad 
ug mosulod sa Labing Balaan nga lawak sa Adlaw 
sa Pagtabon-sa-Sala nga magdala ug halad nga 
dugo) sa “pagluwas sa bug-os” niadtong iyang gia- 
lagaran, ingon sa gipatin-aw sa Hebreohanon 7:11, 
18-28. Bisan tuod nga pinaagi sa pagtanyag ug 
mga halad pinaagi sa Aaronikong pagkasaserdote 
ang katawhan nakahupot ug usa ka matarong nga 
baroganan atubangan sa Diyos, kini wala sa bug-os 
o sa hingpit nagpahigawas kanila sa kaamgohan sa 
sala. Ang apostol naghisgot niini sa pag-ingon nga 
ang mga halad sa pagtabon-sa-sala dili arang “ma- 
kahingpit niadtong magapanuol,” buot ingnon, kon 
bahin sa ilang tanlag. (Heb 10:1-4: itandi ang Heb 
9:9.) Ang hataas nga saserdote dili makahimo sa 
pagtagana sa bili sa lukat nga gikinahanglan alang 
sa tinuod nga pagtubos gikan sa sala. Ang malung- 
taron nga saserdotehanong pag-alagad ug epekti- 
bong halad ni Kristo mao lamang ang makahimo 
niini.---Heb 9:14, 10:12-22. 

Ang Balaod maoy “balaan,” “maayo” (Rom 7:12, 
16), ug ang bisan kinsa nga bug-os makatuman ni- 
ining hingpit nga Balaod magpamatuod sa iyang 
kaugalingon nga usa ka hingpit nga tawo, takos sa 
kinabuhi. (Lev 18:5: Rom 10:5, Gal 3:12) Tungod ni- 
ini ang Balaod nagdalag paghukom, inay kinabuhi, 
dili tungod kay ang Balaod dili maayo kondili tu- 
ngod sa pagkadili-hingpit, pagkamakasasala niad- 
tong ilalom niini. (Rom 7:13-16, Gal 3:10-12, 19-22) 
Ang hingpit nga Balaod naghimo sa ilang pagkadi- 
li-hingpit ug pagkamakasasala nga mas dayag. 
(Rom 3:19, 20: Gal 3:19, 22) Ang Balaod niining ba- 
hina nakatabang usab sa pag-ila kang Jesus ingong 
ang Mesiyas, kay siya lamang ang nakatuman sa 
Balaod sa matag bahin, nga nagpamatuod sa iyang 
kaugalingon ingong usa ka hingpit nga tawo.--Ju 
8:46: 2Co 5:21: Heb 7:26. 

Ang Pagkahingpit sa Bibliya. Ang Sagra- 
dong Kasulatan maoy usa ka hingpit nga mensahe 
gikan sa Diyos, dalisay, putli, ug matuod. (Sal 12:6, 
119:140, 160; Pr 30:5: Ju 17:17) Bisan tuod nga ang 
linibo ka katuigan sa pagkopya dayag nga nagpahi- 
nabog pipila ka kalainan gikan sa orihinal nga mga 
sinulat, kini nga mga kalainan gamay ra kaayo, 
mao nga bisan pag dili hingpit ang atong presen- 
teng mga kopya ug mga hubad, ang napasa nga 
balaang mensahe maoy hingpit. 

Alang sa mga tawo tingali ang Bibliya mas lisod 
basahon nga libro kay sa uban pang mga libro, usa 
nga nagkinahanglag mas dakong paningkamot ug 
konsentrasyon, tingali sila makakaplag ug daghang 
butang nga dili nila masabtan. Ang ubang mga ta- 
wong kritiko tingali moinsistir nga, aron mahi- 
mong hingpit, ang Bibliya kinahanglang mahiga- 
was bisan sa gagmayng mga depekto o sa daw 
mga panagsumpaki, sumala sa ilang mga sukda- 
nan. Hinunoa, walay usa niining mga butanga ang 
makatibhang sa pagkahingpit sa Sagradong Kasu- 
latan. Kay ang tinuod nga sukdanan sa pagkahing- 
pit niini mao ang pagkakab-ot niini sa mga sukda- 
nan sa pagkamaayo nga gilatid ni Jehova nga 
Diyos, ingong tinuod nga Awtor niini, ang pagtu- 
man niini sa tumong o sa katuyoan nga iyang gi- 
tudlo alang niini, maingon man ang pagkanahiga- 
was niini gikan sa kabakakan, ingong pinatik nga 
Pulong sa Diyos sa kamatuoran. Gipunting ni apos- 
tol Pablo ang pagkahingpit sa “balaang mga sinu- 
lat” sa pag-ingon: “Ang tibuok Kasulatan inspirado 
sa Diyos ug mapuslanon sa pagpanudlo, sa pagpa- 
madlong, sa pagpanul-id sa mga butang, sa pagdi- 
siplina diha sa pagkamatarong, aron ang tawo sa 
Diyos mahimong takos gayod, bug-os nga masi- 
nangkapan alang sa tanang maayong buhat.” (2Ti 
3:15-17) Ang nahimo sa Hebreohanong Kasulatan 
alang sa nasod sa Israel sa dihang ilang gituman 
kini, ang nahimo sa kompletong Kasulatan alang sa 
Kristohanong kongregasyon sa unang siglo, ug kon 
unsa ang mahimo sa Bibliya alang sa mga tawo sa 
pagkakaron, maoy usa ka makapakombinsir nga 
pamatuod sa mga hiyas niini ingong usa ka maa- 
yong galamiton sa Diyos sa pagpalampos sa iyang 
katuyoan.--Itandi ang 1Co 1:18. 

Ang bug-os nga diwa sa Kasulatan, lakip ang 
mga pagtulon-an sa Anak sa Diyos, nagpunting 
nga ang pagkabaton sa pagsabot sa mga katuyoan 
sa Diyos, ang pagbuhat sa iyang kabubut-on, ug 
ang pagkakab-ot sa kaluwasan ngadto sa kinabuhi 
nagdepende gayod sa kasingkasing sa indibiduwal. 
(1Sa 16:7: 1Cr 28:9: Pr 4:23: 21:2, Mat 15:8, Luc 8:5- 
15: Rom 10:10) Ang Bibliya maoy talagsaon sa ka- 
takos niini sa 'pagtugkad sa mga hunahuna ug mga 
tuyo sa kasingkasing, nga magpadayag kon unsa 
gayod ang tinuod nga pagkatawo sa usa. (Heb 4:12, 
13) Tataw gikan sa Kasulatan nga wala himoa sa 
Diyos nga ang kahibalo bahin sa iyang kaugalingon 
mabatonan nga walay paningkamot. (Itandi ang Pr 
2:1-14: 8:32-36, Isa 55:6-11, Mat 7:7, 8.) Dayag 
usab nga gipadayag sa Diyos ang iyang mga katu- 
yoan ngadto sa mga mapainubsanon ug gililong 
kini gikan sa mga mapahitas-on, tungod kay “ang 
pagbuhat sa ingon mao ang paagi nga iyang giuyo- 
nan.” (Mat 11:25-27: 13:10-15, 1Co 2:6-16, San 4:6) 
Busa, bisan pag ang mga indibiduwal kansang mga 

kasingkasing wala mosanong sa mensahe sa Bibli- 
ya makakaplag ug mga butang diha sa Kasulatan 
nga, sa ilang opinyon, magpakamatarong sa ilang 
pagsalikway sa mga mensahe niini, sa pagbadlong 
niini, ug sa disiplina niini, kini wala magpakita nga 
adunay bisan unsang pagkadili-hingpit sa Bibliya. 
Hinunoa, kini nag-ilustrar sa Kasulatanhong mga 
punto nga bag-o lang gihisgotan ug sa ingon nag- 
pasundayag sa pagkahingpit sa Bibliya diha sa 
panglantaw sa Awtor niini, kansang panglantaw 
mao lamang ang dili masayop. (Isa 29:13, 14: Ju 
9:39: Buh 28:23-27, Rom 1:28) Sa paglabay sa pa- 
nahon ug sa pagsulay, ang mga butang maylabot 
sa Pulong sa Diyos ug sa Iyang paagi nga giisip sa 
mga maalamon sa kalibotan ingong “binuang” o 
“mahuyang” napamatud-an nga mas labaw sa ka- 
alam ug kalig-on kon itandi sa mga teoriya, piloso- 
piya, ug mga pangatarongan sa mga tawong naga- 
tamay.— 1Co 1:22-25; 1Pe 1:24, 25. 

Ang pagtuo mao gihapon ang mahinungdanong 
kinahanglanon alang sa pagsabot ug sa pagpabili 
sa hingpit nga Pulong sa Diyos. Ang indibiduwal ti- 
ngali mobati nga ang pipila ka detalye ug mga 
pagpatin-aw angayng makita diha sa Bibliya, nga 
magbutyag kon ngano, sa espesipikong mga ka- 
himtang, ang Diyos miuyon o wala mouyon o kon 
nganong siya mihimog partikular nga aksiyon; ang 
indibiduwal usab tingali mobati nga ang ubang 
mga detalye nga makaplagan sa Bibliya dili na 
kinahanglanon. Apan angay niyang hunahunaon 
nga kon ang Bibliya nahiuyon pa sa tawhanong 
mga sukdanan o basehanan, sama sa iyaha, kini 
dili mapamatud-ang hingpit nga iya sa Diyos. Nag- 
butyag sa pagkasayop sa maong panglantaw, gipa- 
hayag ni Jehova ang pagkalabaw sa iyang mga hu- 
nahuna ug mga paagi kay nianang sa mga tawo, 
ug iyang gipasalig nga ang iyang pulong “tinong 
magpalampos” sa katumanan sa iyang katuyoan. 
(Isa 55:8-11; Sal 119:89) Mao kana ang kahulogan 
sa pagkahingpit, sumala sa gipakita sa mga kahu- 
logan sa unang bahin niini nga artikulo. 

Ang Kahingpitan ug ang Kagawasan sa 
Pagpili. Ang gihisgotan nga impormasyon ma- 
katabang sa pagsabot kon sa unsang paagi ang 
hingpit nga mga linalang sa Diyos mahimong dili 
masinugtanon. Ang pag-isip niini ingong sukwahi 
sa kahingpitan maoy usa ka pagsalikway sa kahu- 
logan sa termino, nga naghulip ug usa ka personal 
nga konsepto nga supak sa kamatuoran. Ang inte- 
lihenteng mga linalang sa Diyos gihatagan ug ka- 
gawasan sa pagpili, sa pribilehiyo ug sa responsibi- 
lidad sa paghimog personal nga desisyon kon unsa 
nga dalan ang ilang subayon. (Deu 30:19, 20; Jos 
24:15) Dayag nga mao kini ang kahimtang sa 
unang tawhanong paris, aron masulayan ang ilang 
pagkamahinalaron sa Diyos. (Gen 2:15-17; 3:2, 3) 

Ingong ilang Magbubuhat, nasayod si Jehova kon 
unsa ang iyang gikinahanglan kanila, ug diha sa 
Kasulatan dayag nga gitinguha niya, dili ang usa 
ka awtomatiko, daw taphaw nga pagkamasinugta- 
non, kondili ang pagsimba ug pag-alagad nga nag- 
sumikad sa mga kasingkasing ug mga hunahuna 
nga gipalihok sa tiunay nga gugma. (Itandi ang 
Deu 30:15, 16; 1Cr 28:9; 29:17; Ju 4:23, 24.) Kon si 
Adan ug ang iyang asawa walay katakos sa pagpi- 
li niining butanga, sila dili unta makakab-ot sa mga 
kinahanglanon sa Diyos; sila dili unta kompleto, 
hingpit, sumala sa iyang mga sukdanan. 

Angayng hinumdoman nga ang pagkahingpit 
maylabot sa mga tawo maoy usa ka relatibong 
pagkahingpit, nga limitado sa tawhanong domin- 
yo. Bisan tuod gilalang nga hingpit, si Adan dili 
mahimong molapas sa mga kinutbanan nga giha- 
tag kaniya sa iyang Maglalalang; siya dili mahi- 
mong mokaon ug hugaw, graba, o kahoy, nga dili 
makaagom ug daotang mga resulta; kon siya mo- 
sulay sa paghanggab ug tubig inay nga hangin, 
siya malumos. Sa susama, kon iyang tugotan nga 
ang iyang hunahuna ug kasingkasing masudlan ug 
daotang mga hunahuna, kini motultol sa pagham- 
bin ug daotang mga tinguha ug sa kataposan mo- 
patunghag sala ug kamatayon.---San 1:14, 15; itan- 
di ang Gen 1:29; Mat 4:4. 

Tataw gayod nga nagdepende sa usa ka linalang 
ang iyang personal nga kabubut-on ug pagpili. Kon 
kita moinsistir nga ang usa ka hingpit nga tawo dili 
makasubay sa sayop nga dalan diin nalangkit ang 
usa ka moral nga isyu, dili ba usab kita lohikan- 
hong makapangatarongan nga ang usa ka dili- 
hingpit nga linalang dili makasubay sa hustong da- 
lan diin nalangkit ang moral nga isyu? Apan ang 
pipila ka dili-hingpit nga mga linalang misubay sa 
hustong dalan bahin sa moral nga mga isyu nga 
naglangkit sa pagkamasinugtanon sa Diyos, bisan 
gani sa pagpili nga moantos sa paglutos inay nga 
motipas gikan niana nga dalan, samtang sa sa- 
mang higayon ang uban tinuyong nagbuhat sa kon 
unsay ilang nahibaloan nga sayop. Busa dili tanang 
sayop nga mga buhat ikapasangil sa tawhanong 
pagkadili-hingpit. Nagdepende gayod kini sa kabu- 
but-on ug pagpili sa usa ka indibiduwal. Sa samang 
paagi, dili lamang ang tawhanong pagkahingpit 
maoy mogarantiya nga mobuhat ug matarong nga 
buhat ang unang tawo, kondili, nag-agad usab kini 
sa paggamit sa iyang kaugalingong kagawasan ug 
pagpili nga gipalihok sa gugma alang sa iyang Di- 
yos ug sa kon unsay matarong.---Pr 4:23. 

Ang unang makasasala ug ang hari sa Tiro. 
Siyempre, sa wala pa ang tawhanong sala ug pag- 
kadili-hingpit, nauna na ang sala ug pagkadili- 
hingpit sa dominyo sa mga espiritu, sumala sa 

mga pulong ni Jesus sa Juan 8:44 ug sa asoy nga 
gibutyag sa kapitulo 3 sa Genesis. Ang awit sa pag- 
bangotan nga gitala sa Ezequiel 28:12-19, bisan 
tuod gitumong ngadto sa usa ka tawhanong “hari 
sa Tiro,” dayag nga maoy susama sa gibuhat sa 
unang nakasala nga espiritung anak sa Diyos. Ang 
garbo sa “hari sa Tiro,” ang paghimo niya sa iyang 
kaugalingon nga 'usa ka diyos,” ang pagtawag ka- 
niya nga usa ka “kerubin,” ug ang paghisgot sa 
“Eden, ang tanaman sa Diyos,” tinong motakdo 
sa impormasyon sa Bibliya bahin kang Satanas nga 
Yawa, kinsa miburot sa garbo, gilangkit sa halas sa 
Eden, ug gitawag nga “diyos niini nga sistema sa 
mga butang. "---ITi 3:6, Gen 3:1-5, 14, 15: Pin 12:9; 
2Co 4:4. 

Ang wala hinganli nga hari sa Tiro, nga nagpu- 
yo sa siyudad nga giingong 'hingpit sa kaanyag o 
katahom,' maoy “puno sa kaalam ug hingpit [adhe- 
tibo nga kaamgid sa Heb. nga kalal] sa katahom,” 
ug “walay-ikasaway [Heb., ta:mim']" sa iyang mga 
dalan sukad sa iyang pagkalalang hangtod nga ang 
pagkadili-matarong nakaplagan diha kaniya. (Eze 
27:3, 28:12, 15) Ang una o direktang kapadapatan 
sa awit sa pagbangotan diha sa Ezequiel lagmit 
maoy sa linya sa mga magmamando sa Tiro inay 
sa usa ka espesipikong hari. (Itandi ang tagna nga 
gitumong batok sa wala hinganling “hari sa Babi- 
lonya” diha sa Isa 14:4-20.) Tingali ang gihisgotan 
dinhi maoy maylabot sa una pang yugto sa panag- 
higalaay ug pagtinabangay nga gisunod sa kagam- 
hanan sa Tiro sa panahon sa mga paghari ni Ha- 
ring David ug Solomon, diin ang Tiro miamot pa 
gani sa pagtukod sa templo ni Jehova didto sa Bu- 
kid sa Moria. Busa, sa sinugdan, walay butang nga 
ikasaway ang makaplagan sa tinamdan sa mga ka- 
dagkoan sa Tiro ngadto sa Israel nga katawhan ni 
Jehova. (1Ha 5:1-18, 9:10, 11, 14: 2Cr 2:3-16) Bisan 
pa niana, ang ulahing mga hari mibiya gikan nii- 
ni nga dalan nga “walay-ikasaway,” ug ang Tiro 
maoy lakip sa gihukman sa mga manalagna sa Di- 
yos nga si Joel ug Amos, maingon man ni Ezequiel. 
(Joe 3:4-8, Am 1:9, 10) Gawas pa sa tatawng pag- 
kaamgid sa dalan sa “hari sa Tiro” nianang sa pa- 
ngunang Kaaway sa Diyos, gipakita pag-usab sa 
tagna kon sa unsang paagi ang “pagkahingpit” 
ug “pagkawalay-ikasaway” magamit sa limitadong 
mga diwa. 


Sa unsang paagi ang dili-hingpit 
nga mga alagad sa Diyos 
matawag nga “walay-ikasaway”? 


Ang matarong nga si Noe nagpamatuod sa 
iyang kaugalingon nga “walay-ikasaway taliwala sa 
iyang mga katalirongan.” (Gen 6:9) Si Job “walay- 

ikasaway ug matul-id.” (Job 1:8) Ang susamang 
mga ekspresyon gigamit maylabot sa ubang mga 
alagad sa Diyos. Sanglit ang tanan mga kaliwat sa 
makasasalang si Adan ug busa mga makasasala, 
tataw nga ang maong mga tawo “walay-ikasaway” 
sa diwa nga sila bug-os nakakab-ot sa mga gikina- 
hanglan sa Diyos kanila, mga kinahanglanon nga 
naghatag ug konsiderasyon sa ilang mga pagka- 
dili-hingpit ug pagkawalay-mahimo. (Itandi ang 
Miq 6:8.) Maingon nga dili madahom sa usa ka 
magkukulon nga pareho ra ug kalidad ang usa ka 
plorera nga giumol gikan sa ordinaryong yutang- 
kulonon ug ang usa ka plorera nga gama gikan 
sa espesyal nga pinong yutang-kulonon, sa ingon 
usab ang mga kinahanglanon ni Jehova naghatag 
ug konsiderasyon sa kahuyangan sa dili-hingpit 
nga mga tawo. (Sal 103:10-14, Isa 64:8) Bisan tuod 
makahimo ug mga sala ug mga sayop tungod sa 
ilang unodnong pagkadili-hingpit, ang maong ma- 
tinumanong mga tawo bisan pa niana nagpasun- 
dayag ug “bug-os [Heb., shalem’] nga kasingka- 
sing” ngadto kang Jehova. (1Ha 11:4, 15:14, 2Ha 
20:3, 2Cr 16:9) Busa, kutob sa ilang mahimo, ang 
ilang pagkamahinalaron maoy bug-os ug maayo, 
nga nakakab-ot sa mga kinahanglanon sa Diyos 
sumala sa ilang kahimtang. Sanglit ang Diyos nga 
Maghuhukom nahimuot sa ilang pagsimba, walay 
tawo o espiritung linalang ang lehitimong makapa- 
ngitag sayop o makareklamo sa ilang pag-alagad 
Kaniya.--Itandi ang Luc 1:6, Heb 11:4-16, Rom 
14:4: tan-awa ang JEHOVA (Kon nganong siya ma- 
kahimo sa pagpakiglabot sa dili-hingpit nga mga 
tawo). 

Giila sa Kristohanon Gregong Kasulatan ang ki- 
naiyanhong pagkadili-hingpit sa tawo nga nagagi- 
kan kang Adan. Ang Santiago 3:2 nagpakita nga 
ang usa ka tawo maoy “usa ka tawong hingpit, nga 
makahimo . . . sa pagrenda sa iyang tibuok lawas,” 
kon makaarang siya sa pagrenda sa iyang dila ug 
dili mapandol sa pulong, apan bahin niini “kitang 
tanan mangapandol sa makadaghan.” (Itandi ang 
San 3:8.) Bisan pa niana, may pipila ka relati- 
bong mga kahingpitan ang gilatid nga makab-ot sa 
makasasalang mga tawo. Gisultihan ni Jesus ang 
iyang mga sumusunod: “Busa kamo kinahanglang 
magmahingpit, ingon nga ang inyong langitnong 
Amahan hingpit.” (Mat 5:48) Dinhi ang iyang gitu- 
mong mao ang mahitungod sa gugma ug pag- 
kamahinatagon. Iyang gipakita nga ang yanong 
“paghigugma niadtong nahigugma kaninyo” maoy 
usa ka dili-bug-os, may depekto nga gugma, busa 
kinahanglang hingpiton sa iyang mga sumusunod 
ang ilang gugma o bug-oson kini pinaagi sa paghi- 
gugma usab sa ilang mga kaaway, sa ingon sila 
nagsunod sa panig-ingnan sa Diyos. (Mat 5:43-47) 
Sa susama, ang batan-ong lalaki nga nangutana 

kang Jesus kon sa unsang paagi makabaton ug 
kinabuhing walay kataposan gisultihan nga ang 
iyang pagsimba, nga naglakip na sa pagsunod sa 
mga kasugoan sa Balaod, sa gihapon nakulangan 
sa mahinungdanong mga butang. Kon siya ‘buot 
mahimong hingpit kinahanglang bug-oson niya 
ang iyang pagsimba (itandi ang Luc 8:14, Isa 18:5) 
pinaagi sa pagtuman niining mga butanga.---Mat 
19:21, itandi ang Rom 12:2. 

Gipakita ni apostol Juan nga ang gugma sa Diyos 
nahingpit diha sa mga Kristohanon nga nagpabi- 
ling nahiusa uban Kaniya, nga nagtuman sa pu- 
long sa iyang Anak ug naghigugmaay sa usag usa. 
(1Ju 2:5, 4:11-18) Ang maong hingpit nga gugma 
nagwagtang sa kahadlok, naghatag ug “kagawasan 
sa pagsulti.” Dinhi ang konteksto nagpakita nga si 
Juan naghisgot bahin sa “kagawasan sa pagsulti 
ngadto sa Diyos,” sama sa dihang ang usa mag- 
ampo. (1Ju 3:19-22, itandi ang Heb 4:16; 10:19-22.) 
Ang usa nga kaniya bug-os gipahayag ang gugma 
sa Diyos makaduol sa iyang langitnong Amahan 
nga may pagsalig, nga dili mobating hinukman 
diha sa iyang kasingkasing nga daw salingkapaw o 
dili-inuyonan. Siya nasayod nga siya nagtuman sa 
mga sugo sa Diyos ug nga siya nagbuhat sa gika- 
himut-an sa iyang Amahan, ug busa siya may ka- 
gawasan sa iyang mga pagpahayag ug mga pa- 
ngaliya kang Jehova. Siya dili mobati nga daw 
gipig-otan sa Diyos sa kon unsay iyang pribilehiyo 
nga isulti o hangyoon. (Itandi ang Num 12:10-15, 
Job 40:1-5, Lam 3:40-44: 1Pe 3:7.) Walay dili-maa- 
yong kahadlok ang mopugong kaniya: siya dili ma- 
abtan sa “adlaw sa paghukom” nga mabalak-on ba- 
hin sa usa ka itom nga marka” batok kaniya o 
matinguhaon sa pagtago sa pipila ka butang. (Itan- 
di ang Heb 10:27, 31.) Sama sa usa ka bata nga dili 
mahadlok nga mangayo ug bisan unsa sa iyang 
mahigugmaong mga ginikanan, ang Kristohanon 
nga kaniya ang gugma bug-os nga milambo ma- 
katino usab nga “bisan unsay atong pangayoon su- 
mala sa iyang kabubut-on, siya magpatalinghog 
kanato. Dugang pa, kon kita nahibalo nga siya 
magpatalinghog kanato sa bisan unsay atong pa- 
ngayoon, kita nahibalo nga atong mabatonan ang 
mga butang nga atong gipangayo sanglit gipanga- 
yo man nato kini kaniya.”--1Ju 5:14, 15. 

Busa, kining “hingpit nga gugma” dili magwag- 
tang sa bisan unsang matang sa kahadlok. Dili nii- 
ni wad-on ang masimbahon nga kahadlok sa Diyos 
ingong mga anak, tungod sa dulot nga pagtahod sa 
iyang posisyon, gahom, ug hustisya. (Sal 111:9, 10; 
Heb 11:7) Ni wad-on niini ang normal nga kahad- 
lok nga maoy magtukmod sa usa ka tawo, kon po- 
sible, nga likayan ang kapeligrohan o protekta- 
han ang iyang kinabuhi, ni wad-on usab niini ang 
kahadlok nga gipahinabo sa kalit nga kakuyaw. 

-Itandi ang 1Sa 21:10-15, 2Co 11:32, 33; Job 37: 
1-5, Hab 3:16, 18. 

Dugang pa, ang bug-os nga panaghiusa makab- 
ot pinaagi sa “hingpit nga bugkos” sa gugma, nga 
tungod niana ang tinuod nga mga Kristohanon 
“hingpit nga mahiusa.” (Col 3:14: Ju 17:23) Tataw 
nga ang kahingpitan niini nga panaghiusa relatibo 
usab ug wala magpasabot nga mahanaw ang ta- 
nang panagkalahi sa personalidad, sama sa indibi- 
duwal nga mga katakos, mga batasan, ug tanlag. 
Hinunoa, sa dihang kini makab-ot, ang kabug-osan 
niini motultol ngadto sa hiniusang paglihok, pag- 
tuo, ug pagtulon-an.--Rom 15:5, 6: 1Co 1:10, Efe 
4:3: Flp 1:27. 

Ang Pagkahingpit ni Kristo Jesus. Si Jesus 
natawo ingong usa ka hingpit nga tawo---balaan, 
walay sala. (Luc 1:30-35, Heb 7:26) Siyempre, ang 
iyang pisikal nga pagkahingpit dili kay walay limi- 
tasyon kondili siya nakasinati ug tawhanong mga 
limitasyon, siya kapoyon, uhawon, ug gutmon, siya 
adunay kamatayon. (Mar 4:36-39: Ju 4:6, 7: Mat 
4:2: Mar 15:37, 44, 45) Ang katuyoan ni Jehova nga 
Diyos mao ang paggamit sa iyang Anak ingong 
iyang Hataas nga Saserdote alang sa katawhan. Bi- 
san tuod usa ka hingpit nga tawo, si Jesus kina- 
hanglang “hingpiton” (Gr., teleio'o) alang sa mao 
nga posisyon, nga bug-os makakab-ot sa mga ki- 
nahanglanon nga gilatid sa iyang Amahan, ug ma- 
kaabot sa gitakdang kataposan o tumong. Kina- 
hanglang siya “mahisama sa iyang “mga igsoon' 
sa tanang paagi,” nga molahutay sa pag-antos, nga 
makakat-on sa pagkamasinugtanon ubos sa pagsu- 
lay, sama sa buhaton sa iyang “mga igsoon” o sa 
mga sumusunod sa iyang lakang. Busa siya arang 
nga “mobati sa atong mga kaluyahon, [ingong] usa 
nga nasulayan sa tanang paagi sama kanato, apan 
walay sala.” (Heb 2:10-18: 4:15, 16; 5:7-10) Dugang 
pa, human sa iyang kamatayon ingong usa ka 
hingpit nga halad ug sa iyang pagkabanhaw, siya 
nakadawat ug walay-kamatayon nga espirituha- 
nong kinabuhi didto sa mga langit, sa ingon “nahi- 
mong hingpit hangtod sa kahangtoran” alang sa 
iyang katungdanan ingong saserdote. (Heb 7:15- 
8:4: 9:11-14, 24) Sa susamang paagi, ang tanan 
nga mag-alagad uban ni Kristo ingong luyoluyong 
mga saserdote “pagahingpiton, nga mao, dad-on 
ngadto sa langitnong tumong nga ilang gitinguha 
ug nga alang niini sila gitawag.--Flp 3:8-14, Heb 
12:22, 23: Pin 20:6. 

Ang “Maghihingpit sa atong pagtuo.” Si 
Jesus gitawag nga “Pangulong Ahente [Pangulong 
Lider] ug Maghihingpit sa atong pagtuo.” (Heb 
12:2) Sa pagkatinuod, dugay na kanhi sa wala pa 
moanhi si Jesu-Kristo, ang pagtuo ni Abraham 
“nahingpit” pinaagi sa iyang mga buhat sa pagtuo 


631 


ug pagkamasinugtanon, mao nga siya nakabaton 
ug pag-uyon sa Diyos ug nahimong usa ka partido 
sa gipanumpaang pakigsaad sa Diyos. (San 2:21- 
23; Gen 22:15-18) Apan ang pagtuo sa tanang mga 
tawo sa pagtuo nga nagkinabuhi sa wala pa ang 
yutan-ong ministeryo ni Jesus maoy dili bug-os, o 
dili hingpit, sa diwa nga sila wala makasabot sa 
mga tagna nga wala pa matuman niadtong pana- 
hona bahin kaniya ingong Binhi ug Mesiyas sa Di- 
yos. (1Pe 1:10-12) Pinaagi sa iyang pagkatawo, mi- 
nisteryo, kamatayon, ug pagkabanhaw ngadto sa 
langitnong kinabuhi, kini nga mga tagna natuman, 
ug milig-on ang patukoranan sa pagtuo kang Kris- 
to, usa ka patukoranan nga puno sa makasaysa- 
yanhong mga kamatuoran. Busa, ang pagtuo diha 
niining nahingpit nga diwa “miabot” pinaagi kang 
Kristo Jesus (Gal 3:24, 25), kinsa napamatud-ang 
mao ang “lider” (AT), “sinugdanan” (Mo), o Pangu- 
long Ahente sa atong pagtuo. Siya nagpadayon 
ingong Magphihingpit sa pagtuo sa iyang mga su- 
musunod gikan sa iyang langitnong posisyon, pi- 
naagi sa pagbubo ug balaang espiritu nganha kani- 
la niadtong Pentekostes ug pinaagi sa paghatag ug 
mga pinadayag nga inanayng nagtugob ug nag- 
ugmad sa ilang pagtuo.--Buh 2:32, 33, Heb 2:4, 
Pin 1:1, 2; 22:16, Rom 10:17. 

“Dili Mahingpit nga Bulag Kanato.” Hu- 
man repasoha ang rekord sa matinumanong mga 
tawo sa wala pa ang Kristohanong kapanahonan 
sukad kang Abel, ang apostol miingon nga walay 
usa niini nga mga tawo ang nakabaton sa “katuma- 
nan sa saad, sanglit ang Diyos may gipanan-aw 
nga mas maayo alang kanato, aron nga sila dili 
mahingpit nga bulag kanato.” (Heb 11:39, 40) Ang 
“kanato” dinhi tin-awng nagtumong sa dinihogang 
mga Kristohanon (Heb 1:2, 2:1-4), “mga mag-aam- 
bit sa langitnong pagtawag” (Heb 3:1) nga kanila si 
Kristo ‘nagsugod pagpatuman ug usa ka bag-o ug 
buhing dalan” ngadto sa balaang dapit sa langit- 
nong presensiya sa Diyos. (Heb 10:19, 20) Ang ma- 
ong langitnong pagtawag naglakip sa pag-alagad 
ingong langitnong mga saserdote sa Diyos ug ni 
Kristo panahon sa Usa ka Libo ka Tuig nga Pagha- 
ri ni Kristo. Ang “gahom sa pagpanghukom"” giha- 
tag usab kanila. (Pin 20:4-6) Nan, dayag gayod 
nga ang langitnong kinabuhi ug mga pribilehiyo 
nga madawat sa mga tinawag mao ang “mas maa- 
yo” nga gitan-aw nang daan sa Diyos alang sa 
maong dinihogang mga Kristohanon. (Heb 11:40) 
Apan, ang pagpadayag kanila sa dihang sila mohi- 
mog aksiyon gikan sa langit uban ni Kristo aron sa 
paglaglag sa daotang sistema maoy magbukas sa 
dalan aron mahatagan ug kagawasan gikan sa pag- 
kaulipon sa pagkadunot kadtong sakop sa kalala- 
ngan nga nagtinguhang makabaton sa “mahima- 


PAGKAHINGPIT, KAHINGPITAN 


yaong kagawasan sa mga anak sa Diyos.” (Rom 
8:19-22) Ang Hebreohanon 11:35 nagpakita nga 
ang matinumanong mga tawo sa wala pa ang Kris- 
tohanong kapanahonan pabiling naghupot sa inte- 
gridad bisan sa pag-antos “aron nga makabaton 
sila ug mas maayong pagkabanhaw,” dayag nga 
mas maayo pa nianang sa mga “patay” nga gihis- 
gotan sa sinugdanan sa bersikulo, mga tawo nga 
gibanhaw apan namatay ra pag-usab. (Itandi ang 
1Ha 17:17-23, 2Ha 4:17-20, 32-37.) Busa, alang ni- 
ining matinumanong mga tawo sa wala pa ang 
Kristohanong kapanahonan, ang ilang “pagkahi- 
mong hingpit nagtumong gayod sa ilang pagka- 
banhaw, o pagkahibalik sa kinabuhi, ug human 
niana sa ilang “pagkahigawas sa pagkaulipon sa 
pagkadunot' pinaagi sa mga serbisyong itagana sa 
pagkasaserdote ni Kristo Jesus ug sa iyang luyo- 
luyong mga saserdote sulod sa Milenyong Pag- 
mando. 

Ang Pagpasig-uli sa Katawhan sa Kahingpi- 
tan sa Ibabaw sa Yuta. Sumala sa pag-ampo 
nga “Matuman unta ang imong kabubut-on, mai- 
ngon sa langit, mao man usab sa yuta,” kini nga 
planeta makasinati gayod sa bug-os nga puwersa 
ug epekto sa pagpatuman sa mga katuyoan sa Di- 
yos. (Mat 6:10) Ang daotang sistema nga ubos sa 
pagkontrolar ni Satanas pagalaglagon. Ang tanang 
sayop ug mga depekto pagawagtangon gikan sa 
mga makalabang-buhi nga padayong magmasi- 
nugtanon sa pagpasundayag ug pagtuo, mao nga 
kadtong magpabilin makakab-ot sa mga sukda- 
nan sa Diyos sa pagkaekselente, pagkakompleto, ug 
pagkawalay-depekto. Sumala sa Pinadayag 5:9, 10, 
dayag nga kini naglakip sa pagkahingpit sa yutan- 
ong mga kahimtang ug sa tawhanong mga lina- 
lang. Diha niana giingon nga ang mga tawo nga 
'gipalit alang sa Diyos’ (itandi ang Pin 14:1, 3) nahi- 
mong “usa ka gingharian ug mga saserdote ngad- 
to sa atong Diyos, ug sila magamando ingong mga 
hari ibabaw sa yuta.” Ubos sa pakigsaad sa Balaod, 
ang mga saserdote dili lamang kay adunay buluha- 
ton sa paghawas sa mga tawo atubangan sa Diyos 
sa pagtanyag sa mga halad kondili sila usab gipiya- 
lan sa pag-amping sa pisikal nga kahimsog sa na- 
sod, nga nagdumala sa paghinlo niadtong mga 
nahugawan, ug sa paghukom sa dihang adunay 
naayo sa sanla. (Lev 13-15) Labaw pa niini, ang 
mga saserdote mao ang responsable sa pagtabang 
aron mapauswag ang panghunahuna ug espiritu- 
walidad ug ang kahimsog sa katawhan. (Deu 17:8- 
13, Mal 2:7) Sanglit ang Balaod may “landong man 
sa maayong butang nga moabot,” angayng daho- 
mon nga ang langitnong pagkasaserdote ubos ni 
Kristo Jesus sulod sa iyang Usa ka Libo ka Tuig nga 
Paghari (Pin 20:4-6) maghimo usab sa samang bu- 
luhaton.---Heb 10:1. 

Gitino gayod pinaagi sa matagnaong paglarawan 
diha sa Pinadayag 21:1-5 nga ang tinubos nga ka- 
tawhan dili na makasinatig mga luha, pagbango- 
tan, pagtiyabaw, kasakit, ug kamatayon. Pinaagi 
kang Adan, ang sala, ug ang misangpot nga pag- 
antos ug kamatayon, midangat sa tawhanong rasa 
(Rom 5:12), ug kini mao gayod ang lakip sa “unang 
mga butang” nga tinong mahanaw. Ang kamata- 
yon mao ang bayad sa sala, ug ingong “kataposang 
kaaway, ang kamatayon pagawagtangon” pinaagi 
sa pagmando ni Kristo sa Gingharian. (Rom 6:23, 
1Co 15:25, 26, 56) Alang sa masinugtanong ka- 
tawhan kini nagkahulogan ug pagkapasig-uli sa 
hingpit nga kahimtang nga napahimuslan sa tawo 
sa sinugdanan sa tawhanong kasaysayan didto sa 
Eden. Busa, ang mga tawo makapahimulos dili la- 
mang sa kahingpitan maylabot sa pagtuo ug gug- 
ma kondili sila usab makasinati sa kahingpitan 
maylabot sa pagkawalay-sala: sa bug-os ug sa pag- 
kawalay-ikasaway sila makakab-ot sa matarong 
nga mga sukdanan sa Diyos alang sa mga tawo. 
Ang tagna sa Pinadayag 21:1-5 nagpunting usab 
sa Usa ka Libo ka Tuig nga Paghari ni Kristo, sang- 
lit ang “Bag-ong Jerusalem,” kansang “pagkanaog 
gikan sa langit” nalangkit sa paghanaw sa mga ka- 
sakitan sa katawhan, gipakita ingong “pangasaw- 
onon” o hinimayang kongregasyon ni Kristo, busa 
kini sila ang naglangkob sa harianong pagkasaser- 
dote sa Milenyong Pagmando ni Kristo.--Pin 21: 
9, 10; Efe 5:25-32: 1Pe 2:9: Pin 20:4-6. 

Ang pagkahingpit sa katawhan maoy relatibo, 
nga limitado sa tawhanong dominyo. Apan kad- 
tong makabaton niini tinong makapahimulos sa 
yutan-ong kinabuhi sa bug-os gayod. ‘Anaa sa atu- 
bangan ni Jehova ang pagmaya hangtod sa pagka- 
tagbaw sa bug-os,' ug ang “pagpuyo sa Diyos uban 
sa katawhan” nagpakita nga ang gipasabot mao 
ang masinugtanong katawhan, nga kanila milingi 
si Jehova uban ang pag-uyon. (Sal 16:11, Pin 21:3, 
itandi ang Sal 15:1-3, 27:4, 5; 61:4, Isa 66:23.) Hi- 
nunoa, ang pagkahingpit wala magpasabot nga 
wala nay panagkadaiya, sumala sa sagad gihuna- 
huna sa mga tawo. Ang kahayopan, nga produkto 
sa 'hingpit nga kalihokan' ni Jehova (Gen 1:20-24, 
Deu 32:4), nagkadaiya kaayo. Mao man usab, ang 
pagkahingpit sa planetang Yuta dili kay walay pa- 
nagkadaiya, kausaban, o panagkalahi: anaa giha- 
pon ang simple ug ang komplikado, ang yano ug 
ang dili yano, ang aslom ug ang tamr-is, ang gan- 
sangon ug ang hamis, ang kabalilihan ug ang ka- 
kahoyan, ang kabukiran ug ang kawalogan. La- 
kip niini ang makarepreskong kalunhaw sa sayong 
tingpamulak, ang kainit sa ting-init uban ang asul 
nga kalangitan niini, ang kaanindot sa mga bulok 
sa tinghunlak, ang lunsay nga katahom sa bag-ong 

nangahulog nga niyebe. (Gen 8:22) Busa ang hing- 
pit nga mga tawo dili kay mga hulad lamang sa 
managsamang mga personalidad, talento, ug mga 
katakos. Sumala sa gipakita sa naunang mga kahu- 
bitan, kini dili mao ang kahulogan sa pagkahingpit 
o kahingpitan. 


PAGKAHINLO. Tan-awa ang HinLo, PAGKA- 
HINLO. 


PAGKAHUBOG. Ang resulta tungod sa sob- 
rang pag-inom ug alkoholikong mga ilimnon. Ang 
palahubog maoy usa ka tawo nga nagbatasan sa 
sobrang pag-inom ug maisog nga ilimnon hangtod 
nga siya mahubog. 

Ang makahubog nga mga ilimnon sa karaang 
kayutaan sa Bibliya naglakip sa bino nga hini- 
mo gikan sa ubas (Deu 32:14) ug sa alkoholikong 
mga ilimnon nga hinimo gikan sa mga lugas. (Isa 
1:22) Ang kasarangan nga pag-inom sa bino ug sa 
ubang maisog nga mga ilimnon gitugotan ni Jeho- 
va, kinsa nagtagana sa “bino nga makapalipay sa 
kasingkasing sa may-kamatayong tawo. ”---Sal 104: 
14, 15, tan-awa ang SERBESA, BINO UG ILIMNONG 
MAISOG. 

Gikondenar sa Bibliya. Ang pag-inom ug 
maisog nga ilimnon hangtod nga ang usa mahu- 
bog kusganong gisaway sa Bibliya. Ang maala- 
mong magsusulat sa Mga Proverbio naghubit sa 
usa ka tin-aw, tukma, ug siyentipikanhong larawan 
sa mga epekto sa sobrang pag-inom ug alkoholi- 
kong mga ilimnon. Siya nagpasidaan: “Kinsa man 
ang may kaalaotan? Kinsa man ang may kabalisa? 
Kinsa man ang may mga panagkabingkil? Kinsa 
man ang may kabalaka? Kinsa man ang may mga 
samad sa walay hinungdan? Kinsa man ang may 
lubog nga mga mata? Kadtong mga nagpabilin ug 
dugay uban sa bino, kadtong nanulod aron sa pag- 
pangita sa sinagol nga bino. Ayaw tan-awa ang 
bino kon kini magapula, kon kini magapangidlap 
sulod sa kopa [sa dihang ang bino madanihon kaa- 
yong tan-awon, nagbulabula], kon kini magada- 
gayday nga tanglas [kon kini hamloy sa tutonlan]. 
Kay sa kataposan kini mamaak ingon sa usa ka ha- 
las, ug magabuga ug hilo ingon sa usa ka bitin [ni- 
ini ang usa ka tawo mahimong masakit sa pisikal 
(pananglitan, hinungdan kini sa cirrhosis o sakit sa 
atay) ug sa mental (hinungdan kini sa mga pag- 
salimoang), ug kini sa pagkatinuod makamatay]. 
Ang imong mga mata makakita ug katingad-ang 
mga butang [ang alkohol makaapekto sa mga sen- 
tro sa pagkontrol sa utok, nga magpugong niini; 
ang mga tinamdan nga sagad gipugngan molutaw, 
mahitabo ang mga taligmata, ang mga kal-ang sa 
panumdoman mapuno pinaagi sa pag-asoy sa usa 
ka tawo ug talagsaong mga kasinatian nga daw ka- 

tuohan kaayo; ang tawo mogawi nga walay pagpu- 
gong], ug ang imong kasingkasing mosulti ug hiwi 
nga mga butang [ang mga hunahuna ug mga ti- 
nguha nga sagad gipugngan iya nang ipahayag].” 
--Pr 23:29-33, Os 4:11, Mat 15:18, 19. 

Ang personal nga kasinatian sa palahubog gi- 
hubit samtang ang magsusulat nagpadayon: “Ug 
ikaw mahisama gayod sa usa nga nagahigda sa ki- 
nataliwad-an sa dagat [nga makasinatig pagkali- 
pong sama sa usa nga nalumos, hangtod nga sa 
kataposan mawad-ag panimuot], sama gayod sa 
usa nga nagahigda sa kinatumyan sa palo sa saka- 
yan [maingon nga ang pagtuyatuya sa sakayan ku- 
sog kaayo sa maong dapit, ang kinabuhi sa palahu- 
bog mameligro usab sa aksidente, estrok, away, ug 
uban pa]. “Gibunalan nila ako, apan wala ako masa- 
kit, gidapatan nila ako, apan wala ako mahibalo ni- 
ana [nag-ingon ang palahubog, nga samag nakig- 
sulti sa iyang kaugalingon, wala siyay kalibotan sa 
mga nahitabo ug sa silot nga naagoman niya tu- 
ngod niana nga kasinatian]. Kanus-a ba ako ma- 
higmata? Pangitaon ko pa gayod kini [siya karon 
matulog aron maulian sa mga epekto sa pagkahu- 
bog, apan siya naulipon sa ilimnon ug naghinamhi- 
nam sa pag-inom ug dugang pa sa dihang siya ma- 
kahimo na usab|.” Siya modangat sa kakabos, 
tungod sa hilabihang paggasto alang sa isog nga 
ilimnon ug tungod kay siya dili na kasaligan ug dili 
na makatrabaho.--Pr 23:20, 21, 34, 3b. 

Gidili sa Kristohanong Kongregasyon. 
Ang palahubog adunay tendensiya nga mahimong 
sabaan o lawgaw, alingugngog kaayo ug mohimog 
guwatsi nga mga lihok, nga magdalag kaulawan. 
(Pr 20:1, Sal 107:27: Isa 19:14) Busa, ang pagbata- 
san sa pagkahubog gidili diha sa Kristohanong 
kongregasyon. Ang panglantaw sa Diyos maylabot 
sa pagkahubog gipadayag sa iyang Balaod ngadto 
sa Israel. Ang usa ka anak nga gahian ug suki- 
han, nga ulitan ug palahubog, pagabatoon hangtod 
mamatay. (Deu 21:18-21) Sa susama, ang Bibliya 
nagsugo nga ang dili-mahinulsolon nga mga pa- 
lahubog palagpoton gikan sa Kristohanong kongre- 
gasyon. (1Co 5:11-13) “Ang mga buhat sa unod” 
naglakip sa “mga paghuboghubog, mga hudyaka,” 
nga sagad gibatasan sa kanasoran. Ang usa ka 
Kristohanon, nga nahinloan na gikan niini nga 
mga buhat apan human niana mobalik niini ug 
siya dili mahinulsolon, siya dili makasulod sa Ging- 
harian sa Diyos. (1Co 6:9-11) Kinahanglang mohu- 
nong siya sa paggugol sa iyang panahon sa pag- 
buhat sa kabubut-on sa mga nasod pinaagi sa 
pagpakig-ambit sa ilang pagpatuyang sa bino ug 
sa ilang pagpalabwanay ug inom. (1Pe 4:3) Kina- 
hanglang bug-os niyang hatagag pagtagad ang 
pag-ugmad sa bunga sa espiritu sa Diyos.---Gal 
5:19-24. 


PAGKAHUBOG 


Busa, ang pagkamakasaranganon ug ang pagka- 
maayog panghunahuna maoy lakip sa mga kina- 
hanglanon alang sa Kristohanong mga magtatan- 
aw (1Ti 3:1-3, Tit 1:7), ministeryal nga mga alagad 
(1Ti 3:8): tigulang nga mga lalaki ug mga babaye 
(Tit 2:2, 3); batan-ong mga lalaki ug mga babaye 
(Tit 2:4-8), mga anak (ilabina ang mga anak sa 
mga magtatan-aw).--Tit 1:6. 

Sa paghisgot sa Panihapon sa Ginoo, gibadlong ni 
apostol Pablo ang mga Kristohanon sa Corinto tu- 
ngod sa pipila ka pag-abuso. Dihay mga nagdala ug 
kaugalingon nilang pagkaon ug ilimnon sa tigoma- 
nan sa kongregasyon. Bisan tuod sila nagpahutak 
sa pagkaon ug pag-inom, sila midumili sa pagpa- 
ambit sa ilang kadagaya ug sa ingon nagpakaulaw 
sa ilang kabos nga mga igsoon. Busa, sa dihang pa- 
nahon na sa pagsaulog sa Panihapon sa Ginoo, ang 
uban dili na takos nga makig-ambit tungod sa pag- 
patuyang, samtang ang uban gigutom. Mao nga si 
Pablo miingon: “Ang usa gigutom apan ang lain 
hubog.”---1Co 11:20-22. 

Angay sab matikdan nga ubos sa Balaod, dili 
husto nga ang mga saserdote moinom ug alkoholi- 
kong mga ilimnon dihang mohimog relihiyosong 
pag-alagad. Sila gibaoran nga dili moinom ug bino 
o makahubog nga ilimnon samtang magahimo sa 
ilang opisyal nga mga buluhaton, aron sila dili ma- 
matay.--Lev 10:8-11. 


Nganong giasoy sa Bibliya ang 
pagkahubog ni Noe ug Lot? 


Ang pipila ka asoy sa pagkahubog gihisgotan sa 
Bibliya sa dihang ang maong mga hitabo nagpatin- 
aw sa usa ka mahinungdanong butang. Busa kini 
nag-asoy nga human sa Lunop, si Noe nagtanom 
ug usa ka parasan, “miinom ug bino ug nahubog.” 
Kini nga hitabo gitala diha sa Kasulatan aron ipa- 
kita kon nganong ang tunglo ni Noe batok kang 
Canaan gibungat. (Gen 9:20-27) Sa laing kaso, 
sa duha ka managkalahing mga gabii, ang duha ka 
anak nga babaye ni Lot naghatag kaniyag daghang 
bino mao nga siya nahubog ug sila nakigsekso ka- 
niya. (Gen 19:30-38) Kini nga asoy nagpatin-aw 
kanato sa gigikanan sa mga nasod sa Moab ug Am- 
mon ug sa ilang relasyon sa Israel. Dayag nga si 
Lot nahubog hangtod nga siya nawad-ag kontrol 
sa maayong panabot apan dili kay walay-umoy 
nga hubog, buot ingnon, sobra ka hubog nga dili 
na makahimo sa pagpakigsekso. Sanglit ang Pu- 
long sa Diyos kusganong nagkondenar sa pagkahu- 
bog, kita makatino nga kining matarong nga mga 
lalaki wala magbatasan sa sobra nga pag-inom, 
sila dili mga palahubog. Apan dinhi giilustrar ang 
pagkaprangka sa Bibliya, sa dili pagtago niini sa 


PAGKAKABIG 


kamatuoran sa dihang mag-asoy sa mga hitabo 
nga naglangkit sa mga tawo sa Bibliya alang sa 
atong katin-awan. Ang uban pang mga kaso sa 
pagkahubog natala sa 1 Samuel 25:36-38, 2 Sam- 
uel 11:13, 1 Hari 20:15-21. 

Usa ka Sayop nga Hunahuna. Sa dihang gi- 
bubo ang balaang espiritu ngadto sa mga tinun-an 
ni Kristo sa Pentekostes sa 33 K.P., sila nakasulti ug 
ainlaing pinulongan ug ang uban miingon: “Sila 
natugob sa tam-is nga bino.” Apan si Pedro mipa- 
tin-aw: “Kining mga tawhana, sa pagkatinuod, dili 
hubog, ingon sa inyong ginahunahuna, kay ikatu- 
ong takna pa sa adlaw,” o mga alas 9:00 s.b., nga 
mag-ihap gikan sa pagsubang sa adlaw (mga alas 
6:00 s.b.). (Buh 2:1-4, 13-15) Kining mga nagsau- 
og sa Pentekostes nagbaton sa linukot nga basahon 
sa tagna ni Isaias, diin kini nahisulat: “Alaot kad- 
tong mobangon ug sayo sa buntag aron mangita 
amang sila ug makahubog nga ilimnon.” (Isa 5:11) 
Sa pagkatinuod, wala mabatasan nga himoon ang 
usa ka kombira o bangkete sa maong sayo nga tak- 
na, ug dili makataronganong hunahunaon nga ang 
120 ka tawo dungan nga nahubog nianang taknaa 
sa kabuntagon. Gipahayag ni Pablo kon unsa ang 
nabatasan sa dihang siya miingon: “Silang nanga- 
hubog sagad nangahubog sa gabii.”---1Te 5:7. 

Mahulagwayong Pagkahubog. Ang mga 
pangulo sa napulo-ka-tribong gingharian, diin ang 
Epraim mao ang pangunang tribo, maoy espiritu- 
wal nga mga hubog sa “bino.” Una, gihatagan nila 
ug dakong pagtagad ang politikal nga pagkainde- 
pendente ug ang mga pagpakig-alyansa sa mga 
kaaway sa gingharian sa Juda, kansang mga hari 
naglingkod sa “trono ni Jehova.” (1Cr 29:23) Walay 
duhaduha nga sila naghuboghubog usab sa literal 
nga paagi. Kini nga mga tawo nailalom sa pakigsa- 
ad kang Jehova nga Diyos apan naglapas niini sa 
mapasigarbohon, hinubog nga paagi ug sila nagpa- 
kaulaw kaniya.--Isa 28:1-4. 

Sa susama, ang mga saserdote ug mga pangulo 
sa Juda nahimong mga hubog sa mahulagwayong 
paagi. Ingong relihiyosong mga giya, sila nagdu- 
gang ug mga tradisyon sa tawo: sila naghanduraw 
ug namulong ug bakak nga mga butang bahin sa 
balaang nasod sa Diyos. Sila midangop sa Asir- 
ya alang sa tabang inay nga modangop sa Di- 
yos. (Isa 29:1, 9-14, 2Ha 16:5-9) Ingon sa gitagna, 
ang hubog nga Israel gibihag sa Asirya niadtong 
740 W.K.P. Sa ulahi, ang apostatang Juda gipugos 
sa pag-inom sa kopa sa kasuko ni Jehova ug gi- 
pasarasay ingong destiyero ngadto sa Babilonya 
niadtong 607 W.K.P. (Isa 51:17-23) Tungod kay 
gimaltratar pag-ayo sa Babilonya ang katawhan 
sa Diyos, giinom sa Babilonya (“ang hari sa Se- 
sak”) ang samang kopa 68 ka tuig sa ulahi.---Jer 
25:15-29. 

Ang simbolikong “Dakong Babilonya” gilarawan 
sa Bibliya ingong hubog nga pampam, nga nag- 
bitbit ug bulawang kopa nga “puno sa dulumta- 
nang mga butang ug sa mahugawng mga butang 
sa iyang pagpakighilawas.” Ang mga molupyo sa 
yuta gihubog sa “bino sa iyang pagpakighilawas.” 
Siya mismo “nahubog sa dugo sa mga balaan ug sa 
dugo sa mga saksi ni Jesus.” Ang iyang unodnong 
pagpatuyang mosangpot sa iyang walay-katapo- 
sang kalaglagan.--Pin 17:1-6, 16; 14:8, 18:8, tan- 
awa ang DAKONG BABILONYA. 


PAGKAKABIG. Tan-awa ang PAGHINULSOL (Pag- 
kakabig---Usa ka Pagliso). 


PAGKAKAGIW, YUTA SA. Usa ka yuta sa 
“sidlakan sa Eden,” diin nanimuyo ang gihukmang 
mamumuno nga si Cain. (Gen 4:16) Ang Hebreo- 
hanong pulong nga nohdh (pagkakagiw) gikuha gi- 
kan sa lintunganayng pulong nga nudh, usa ka 
porma nga gihubad nga “kagiw” diha sa mga ber- 
sikulo 12 ug 14. Ang lokasyon sa maong yuta wala 
mahibaloi. 


PAGKAKUHA SA GISABAK. Tan-awa ang 
ABORSIYON. 


PAGKALIGO. Ang Hebreohanong pulong nga 
rachats’ gihubad nga “pagkaligo” o “paghugas” ug 
mapadapat sa lawas sa tawo ug sa ubang mga bu- 
tang nga mahinloan pinaagi sa pagtuslob niini sa 
tubig o sa pagbubo ug tubig diha niini. (Lev 16:24, 
Gen 24:32) Apan, sa paghubit sa paglaba sa mga 
besti sa dihang palupalohon kini diha sa tubig, ang 
mga magsusulat sa Bibliya migamit sa Hebreoha- 
nong pulong nga kavas’, nga kaamgid sa Arabi- 
kong pulong nga kabasa (pagmasa: pagtunob) ug 
sa Akadianhong pulong nga kabasu (pagtamakta- 
mak). Busa, atong mabasa diha sa Levitico 14:8: 
“Ug ang usa nga nagahinlo sa iyang kaugalingon 
kinahanglang maglaba [usa ka porma sa ka-vas'] sa 
iyang mga besti ug magkiskis sa tanan niyang bu- 
hok ug maligo [wera-chats'] sa tubig ug mamahin- 
lo. ”--Tan-awa usab ang Lev 15:5-27: Num 19:19. 

Ang Gregong pulong alang sa “paghugas” maoy 
lou-tron'--Tit 3:5. 

Ang pisikal nga kahinlo gikinahanglan niadtong 
magasimba kang Jehova diha sa pagkabalaan ug 
pagkaputli. Gipadayag kini maylabot sa kahikayan 
sa tabernakulo ug sa pag-alagad diha sa templo sa 
ulahi. Sa ilang pagpahiluna-sa-katungdanan, ang 
Hataas nga Saserdoteng si Aaron ug ang iyang 
mga anak nga lalaki naligo sa wala pa nila isul-ob 
ang opisyal nga mga besti. (Ex 29:4-9, 40:12-15, 
Lev 8:6, 7) Sa paghugas sa ilang mga kamot ug 
mga tiil, ang mga saserdote migamit ug tubig gi- 
kan sa dulang nga tumbaga didto sa sawang sa ta- 

bernakulo ug, sa ulahi, gikan sa dakong inumol nga 
dagatdagat didto sa templo ni Solomon. (Ex 30:18- 
21: 40:30-32: 2Cr 4:2-6) Sa Adlaw sa Pagtabon-sa- 
Sala ang hataas nga saserdote kaduha maligo. (Lev 
16:4, 23, 24) Kadtong nagdala sa kanding alang 
kang Azazel, sa mga nahibilin sa mga halad nga 
hayop, ug sa gihalad nga mapulang baka sa gawas 
sa kampo, kinahanglang magligo sa ilang mga 
unod ug maglaba sa ilang mga besti sa dili pa mo- 
sulod pag-usab sa kampo.--Lev 16:26-28, Num 
19:2-10. 

Sa katibuk-an, ang seremonyal nga pagkaligo sa 
mga Israelinhon gisugo tungod sa nagkalainlaing 
mga katarongan. Ang bisan kinsa nga naayo gikan 
sa sanla, ang bisan kinsa nga nakahikap ug mga 
butang nga nahikapan niadtong may “inagas,” ang 
usa ka tawo nga nagawasan ug binhi, ang usa ka 
babaye human sa pagregla o pagdugo, o ang bisan 
kinsa nga nakigsekso maoy “mahugaw” ug kina- 
hanglang maligo. (Lev 14:8, 9, 15:4-27) Ang usa 
nga anaa sa sulod sa tolda uban sa usa ka patayng 
lawas sa tawo o nakahikap niini maoy “mahu- 
gaw” ug kinahanglang putlion pinaagi sa tubig nga 
panghinlo. Kon adunay modumili sa pagsunod nii- 
ni nga regulasyon, siya “pagaputlon gikan sa tali- 
wala sa kongregasyon, tungod kay sangtuwaryo ni 
Jehova ang iyang gihugawan.” (Num 19:20) Nan, 
haom nga ang paghugas gigamit sa mahulagwa- 
yong paagi sa pagtumong sa usa ka hinlong baro- 
ganan sa atubangan ni Jehova. (Sal 26:6; 73:13, Isa 
1:16, Eze 16:9) Ang paghugas pinaagi sa pulong ni 
Jehova sa kamatuoran, nga gisimbolohan sa tubig, 
adunay gahom sa paghinlo.---Efe 5:26. 

May daklit nga mga paghisgot diha sa Bibliya ba- 
hin sa mga tawo nga naligo: ang anak nga babaye 
ni Paraon didto sa Nilo (Ex 2:5): si Ruth sa wala pa 
mopresentar sa iyang kaugalingon ngadto kang 
Boaz (Ru 3:3): si Bat-seba nga wala makahibalong 
nakita ni David (2Sa 11:2, 3): si David sa wala 
pa mohapa didto sa balay ni Jehova (2Sa 12:20): 
ang mga pampam didto sa linaw sa Samaria (1Ha 
22:38). Ang sanlahon nga si Naaman, tungod sa 
sugo ni Eliseo nga “Kaligo ug magmahinlo,” naligo 
sa makapito didto sa Suba sa Jordan. (2Ha 5:9-14) 
Kostumbre kanhi ang pagligo sa bag-ong nahi- 
mugsong mga bata ug usab ang pagligo sa lawas 
sa patayng tawo sa dili pa ilubong.---Eze 16:4: Buh 
9:37. 

Sa mainit nga klima sa Tungang Sidlakan diin 
ang mga tawo molakaw nga magsul-ob ug bukas 
nga mga sandalyas diha sa abogon nga kadalanan, 
usa ka timaan sa pagkamaabiabihon ug kalulot ang 
paghugas sa mga tiil sa mga dinapit sa usa ka tawo. 
Gipakita ni Abraham kini nga kalulot ngadto sa 
mga manulonda (Gen 18:1-4), gihimo usab kini ni 


PAGKALINYAS 


Lot, Laban, ug Abigail. (Gen 19:1, 2; 24:29-32, 1Sa 
25:41: Luc 7:38, 44: 1Ti 5:10) Gihugasan usab ni Je- 
sus ang mga tiil sa iyang mga tinun-an.--Ju 13:5- 
17: tan-awa ang PAGHUGAS SA MGA TIIL. 

Ang mga Pariseo naghugas sa “ilang mga kamot 
hangtod sa siko,” dili tungod sa kahinlo, kondili tu- 
ngod sa estriktong pagsunod sa rabbinikong mga 
tradisyon.--Mar 7:1-5: Mat 15:1, 2. 


PAGKALINYAS. Ang proseso sa pagbira ug 
paglubid sa mga lanot sa tanom o sa balhibo sa ha- 
yop, sama sa lino, gapas, balhibo sa karnero, ug sa 
balhibo sa kanding, aron mahimong hilo o kinalin- 
yas nga lanot. Ang kinalinyas nga mga hilo giga- 
mit sa paghablon, pagtahi, pagborda, o sa paghi- 
mog mga pisi. 

Sa mga Hebreohanon ug sa ubang katawhan ang 
bilikan ug ang kalinyasan gigamit alang niini nga 
proseso. Mahitungod sa takos nga asawa kini ang 
giingon: “Ang iyang mga kamot ginakab-ot niya sa 
bilikan, ug ang iyang mga kamot mogunit sa kalin- 
yasan.” (Pr 31:19) Ang bilikan maoy usa ka pudlos 
nga diha niana luag nga gibubod ang nahinloan ug 
nasudlay (Isa 19:9) nga mga lanot. Lainlain ang 
mga paagi, apan ang usa ka paagi mao ang paggu- 
nit sa bilikan sa wala nga kamot. Ang tag-as nga 
mga lanot birahon gikan niini ug itaod ngadto sa 
kalinyasan. Kini nga kalinyasan maoy mubo nga 
pudlos nga may kaw-it sa usa ka tumoy aron mo- 
hawid sa mga lanot ug may usa ka lingin ug lapad 
nga butang nga bug-at sama sa bato duol sa pikas 
tumoy. Ginamit ang tuong kamot, patuyokon sa 
tigkalinyas ang nagbitay nga kalinyasan, ug sa 
ingon naglubid sa mga lanot aron mahimong hilo. 
Sunod, kining kinalinyas nga hilo ibubod sa puno- 
an sa kalinyasan ug isumpay. Dayon ang proseso 
sublisublion hangtod nga ang tanang lanot diha sa 
bilikan mahimong usa ka taas nga hilo. 

Ang mga lalaki ug mga babaye sa karaang Ehip- 
to parehong magkalinyas ug hilo, apan mopatim- 
aw nga taliwala sa mga Hebreohanon ang pagka- 
linyas pangunang gihimo sa mga babaye. Ang 
mga babayeng Israelinhon nakabaton ug pribilehi- 
yo nga magkalinyas ug mag-amot ug mga mater- 
yales sa dihang gitukod ang tabernakulo.--Ex 35: 
25, 26. 

Gihisgotan ni Jesu-Kristo ang pagkalinyas sa di- 
hang iyang giawhag ang iyang mga tinun-an nga 
dili sobrang mabalaka bahin sa kon unsay ilang 
ikabesti, apan angayng mosalig sa Diyos sa pag- 
besti kanila. Si Jesus miingon: “Matikdi pag-ayo 
kon giunsa pagtubo sa mga lirio, wala sila magbud- 
lay ni magkalinyas, apan sultihan ko kamo, Bisan si 
Solomon sa tanan niyang himaya wala makabesti 
maingon sa usa niini kanila.”--Luc 12:27, 28, Mat 
6:28-30. 


PAGKALUNGSORANON 


PAGKALUNGSORANON. Tan-awa ang LUNG- 
SORANON, PAGKALUNGSORANON. 


PAGKAMAABIABIHON. Ang kinasingka- 
sing ug malulotong pagdawat ug pag-atiman sa 
mga dinapit o mga estranyo. Ang “pagkamaabiabi- 
hon” gihubad gikan sa Gregong pulong nga philo- 
xenia, nga sa literal nagkahulogang “gugma sa 
(kahinangop alang sa, o kalulot ngadto sa) mga es- 
tranyo.” 

Sa Karaang Kapanahonan. Sa kapanahonan 
sa mga patriarka, bisan tuod ang mga Ehiptohanon 
ug ang uban nagbatasan sa pagkamaabiabihon, 
ang mga Semihanon nailhan pag-ayo niini nga ki- 
naiya. Ang pag-atiman sa mga magpapanaw gjiisip 
nga usa ka hinungdanong bahin sa pagkinabuhi, 
ug gihatagan ug dakong pagtahod ang bisita, siya 
man usa ka estranyo, higala, paryente, o kaha usa 
ka dinapit. 

Gikan sa mga asoy sa Bibliya atong masayran 
nga ang pagkamaabiabihon maoy naandang gipa- 
kita ngadto sa usa ka magpapanaw. Siya sugaton 
pinaagig usa ka halok, ilabina kon usa ka paryente. 
(Gen 29:13, 14) Ang iyang mga tiil hugasan sa usa 
ka membro sa panimalay, sagad sa usa ka sulugo- 
on (Gen 18:4), ug ang iyang mga hayop pakan-on 
ug atimanon. (Gen 24:15-25, 29-33) Siya sagad 
hangyoon sa pag-estar aron sa pagpalabay sa ka- 
gabhion ug usahay bisan sulod sa daghang adlaw. 
(Gen 24:54: 19:2, 3) Ang bisita giisip nga ilalom sa 
proteksiyon sa tagbalay sulod sa panahon sa iyang 
pag-estar. (Gen 19:6-8: Huk 19:22-24) Sa pagbiya, 
siya lagmit pagikanon sa iyang pagpanaw.--Gen 
18:16. 

Sa maong panahon, giisip nga hinungdanon ang 
pagpakitag pagkamaabiabihon, ug makita kini sa 
gisulti ni Reuel sa dihang ang iyang mga anak 
nga babaye naghisgot bahin sa “Ehiptohanon” nga 
magpapanaw (sa pagkatinuod si Moises) nga mita- 
bang kanila sa pagpainom sa ilang panon sa ka- 
hayopan. Si Reuel mipatugbaw: “Apan hain man 
siya? Nganong gibiyaan man ninyo kadtong taw- 
hana? Tawga siya, aron siya makakaon ug tina- 
pay.”--Ex 2:16-20. 

Sa mga siyudad. Dayag diha sa mga asoy sa 
Bibliya nga, ilabina diha sa mga siyudad, ang mga 
dili-Israelinhon lagmit dili kanunayng maabiabi- 
hon ngadto sa mga Israelinhon. (Huk 19:11, 12) La- 
bot pa, diha sa mga siyudad ang pagkamaabiabi- 
hon lagmit dili kanunayng andam nga ipakita kay 
sa mas hilit nga mga dapit. Apan, ang usa ka ta- 
wong Levihanon uban sa iyang tig-alagad ug sa 
iyang puyopuyo milingkod human sa pagsalop sa 
adlaw didto sa plasa sa Gibea, nga daw nagdahom 
nga tanyagan ug usa ka dapit nga kapalabyan sa 
kagabhion. Kini nagpakita nga ang pagkamaabia- 

bihon, bisan diha sa mga siyudad, maoy komon. 
(Huk 19:15) Niini nga kahimtang, ang tawong Le- 
vihanon miingon nga siya adunay balon alang sa 
iyang mga kauban ug alang sa iyang mga hayop. 
(Huk 19:19) Nagkinahanglan lamang siya ug katul- 
gan. Apan tungod sa daotang tinamdan sa mga 
Benjaminhon nga nagpuyo niini nga siyudad, kini 
nga siyudad nahimong dili maabiabihon, suma- 
la sa gipamatud-an sa nahitabo sa ulahi.---Huk 
19:26-28. 

Ngadto sa mga alagad sa Diyos. Bisan tuod 
ang pagkamaabiabihon naandang gipakita, ang 
maayong pagkamaabiabihon nga gihubit sa mga 
asoy sa Bibliya sa walay duhaduha maoy tungod 
kay, sa kadaghanang mga kahimtang, ang mga 
nagpakita ug pagkamaabiabihon maoy mga alagad 
ni Jehova. Ilabinang mamatikdan ang pagkamaa- 
biabihon ug pagtahod nga gipakita ngadto sa mga 
manalagna o importanteng mga alagad sa Diyos. Si 
Abraham mibarog duol sa tulo ka manulonda nga 
iyang gipakaon, samtang sila nangaon. Kini daw 
usa ka timaan sa pagtahod alang sa mga tawong 
glila ni Abraham ingong mga hawas nga manulon- 
da ni Jehova. (Gen 18:3, 7, 8) Ug maingon nga si 
Abraham “midagan” aron sa pag-andam alang sa 
iyang mga dinapit, si Manoa nagpakitag kaikag sa 
pag-andam ug pagkaon alang sa tawo nga iyang 
giisip nga usa ka tawo sa Diyos, apan sa pagkatinu- 
od usa diay ka manulonda. (Huk 13:15-18, 21) Ang 
usa ka inilang babaye sa Sunem nagpakitag pagka- 
maabiabihon kang Eliseo tungod kay, sumala sa 
iyang giingon: “Ania, karon, ako nahibalo pag-ayo 
nga usa ka balaang tawo sa Diyos ang kanunayng 
moagi kanato.”---2Ha 4:8-11. 

Gikondenar ang pagkadili-maabiabihon. Tu- 
ngod kay ang mga Ammonhanon ug mga Moabi- 
hanon midumili sa pagpakitag pagkamaabiabihon 
sa nasod sa Israel sa dihang sila mipanaw paingon 
sa Yutang Saad, ug gisuholan pa gani sa mga 
Moabihanon si Balaam aron sa pagpanghimara- 
ot kanila, gimando ni Jehova nga walay tawong 
Ammonhanon o Moabihanon ang makasulod sa 
kongregasyon sa Israel. (Deu 23:3, 4) Dili lamang 
kay usa kini ka pagkapakyas sa pagpasundayag ug 
tawhanong pagkamaabiabihon, kondili ang pagdu- 
mot sa Diyos ug sa iyang katawhan ang nagtuk- 
mod sa mga Ammonhanon ug mga Moabihanon sa 
pagkahimong dili-maabiabihon ug mabatokon. 

Si Jehova, pinaagi sa manalagnang si Isaias, nag- 
kondenar sa katawhan sa Israel tungod sa ilang 
pagkadili-maabiabihon, ug gisultihan sila nga ang 
ilang pagpuasa ug pagyukbo sa Iyang atubangan 
walay kapuslanan kon sa samang higayon sila nag- 
tugot nga ang ilang mga igsoon mag-antos sa ka- 
walay pagkaon, sapot, ug puy-anan.---Isa 58:3-7. 

Sa Unang Siglo K.P. Ang batasan sa pagka- 
maabiabihon sa unang siglo sa Komong Panahon 
nagpadayon sama sa gipakita sa unang mga pana- 
hon, bisan tuod nga daw adunay kabag-ohan ang 
pagpakita niini tungod sa mga kahimtang. Ang 
mga Samarianhon ug mga Hudiyo walay maayong 
buot sa usag usa, busa sagad nga walay pagkama- 
abiabihon tali kanila. (Ju 4:7-9: 8:48) Dugang pa, 
ang pagdominar nga gihimo sa langyawng mga 
nasod nakapasamot sa panagdumtanay, ug ang 
mga dalan sa kabanikahan gidagsangan sa mga 
tulisan. Gani ang pipila ka balay-abotanan gidu- 
mala sa malimbongon, dili-maabiabihon nga mga 
tawo. 

Bisan pa niana, taliwala sa mga Hudiyo, sagad 
gipakita ngadto sa mga dinapit ang samang maa- 
yong batasan nga gipakita sa miaging kapanaho- 
nan. Siya abiabihon pinaagig usa ka halok, ang 
iyang ulo dihogan o hisoan ug lana, ug ang iyang 
mga tiil hugasan. Sa mga bangkete ang mga dina- 
pit kasagarang ipahiluna sumala sa ilang ranggo 
ug dungog.--Luc 7:44-46, 14:7-11. 

Ngadto sa mga tinun-an ni Jesus. Sa dihang 
gisugo niya ang 12 ug sa ulahi ang 70 aron sa pag- 
wali didto sa Israel, ang Ginoong Jesu-Kristo mii- 
ngon nga sila dawaton nga maabiabihon sa mga 
balay niadtong magpabili sa maayong balita nga 
ilang giwali. (Mat 10:5, 6, 11-13: Luc 10:1, 5-9) Bi- 
san tuod si Jesus mismo “walay dapit nga kapahi- 
lunaan sa iyang ulo,” siya giabiabi didto sa mga pu- 
loy-anan sa mga tawo nga miila kaniya ingong 
pinadala sa Diyos.---Mat 8:20, Luc 10:38. 

Gituohan ni Pablo nga ang iyang Kristohanong 
igsoon nga si Filemon magmaabiabihon kaniya pa- 
nahon sa iyang pagduaw human nga siya makaga- 
was gikan sa pagkabilanggo. Dili kini pag-abuso 
kang Filemon, tungod kay si Pablo nasayod pinasu- 
kad sa iyang nangaging pagpakig-uban kang File- 
mon nga siya labaw gayod nga matinguhaon sa 
pagtagana kutob sa iyang maarangan. (Flm 21, 22) 
Si apostol Juan, sa iyang sulat nga gisulat niadtong 
mga 98 K.P., naghisgot nga ang mga membro sa 
Kristohanong kongregasyon obligado sa pagtabang 
sa nagapanawng mga hawas nga gipadala, “aron 
kita mahimong mga isigkamagbubuhat diha sa ka- 
matuoran.” Gidayeg usab ni Juan si Gayo tungod 
sa iyang pagkamaabiabihon, nga nag-ingon nga 
iyang gipakita kini nga espiritu alang niadtong gi- 
padala “bisan pag mga estranyo.' Sa ato pa, kini sila 
wala pa sa personal mailhi ni Gayo apan, bisan 
pa niana, mainitong giabiabi tungod sa pag-ala- 
gad nga ilang gihimo alang sa kongregasyon.---3Ju 


Usa ka Timaan sa Matuod nga Kristiya- 
nidad. Ang tiunay nga pagkamaabiabihon, nga 
naggikan sa kasingkasing, maoy usa ka timaan sa 

matuod nga Kristiyanidad. Human ibubo ang bala- 
ang espiritu sa adlaw sa Pentekostes, 33 K.P., dag- 
hang bag-ong nakabig nga mga Kristohanon ang 
nagpabilin didto sa Jerusalem aron dugang maka- 
kat-on bahin sa maayong balita sa Gingharian sa 
dili pa mopauli sa ilang mga puloy-anan sa nagka- 
lainlaing mga dapit sa yuta. Ang pagkamaabiabi- 
hon gipakita kanila sa mga Kristohanon nga nag- 
puyo sa Jerusalem, kinsa nag-abiabi kanila sa ilang 
mga puloy-anan ug gani nagbaligya pa sa ilang 
mga kabtangan ug naghimo sa tanang butang nga 
pagaambitan sa tanan. (Buh 2:42-46) Usa ka orga- 
nisadong kahikayan ang gihimo sa mga apostoles 
sa ulahi alang sa pag-apod-apod ug pagkaon alang 
sa kabos nga mga babayeng balo sa ilang taliwala. 
--Buh 6:1-6. 

Ang pagkamaabiabihon maoy usa ka kinahang- 
lanon alang sa mga Kristohanon. Bisan tuod dag- 
han ang nakasinati ug grabeng paglutos ug ang pi- 
pila gipang-agawan sa ilang mga katigayonan, si 
Pablo nagsugo: “Ayaw kalimti ang pagkamaabia- 
bihon.” (Heb 13:2: 10:34) Gipakita ni Pedro nga kini 
kinabubut-ong ipakita, nga nag-ingon: “Magmaa- 
biabihon sa usag usa nga walay pagmulo.” (1Pe 4:9, 
itandi ang 2Co 9:7.) Nagpasiugda sa ilang unang 
obligasyon ngadto sa mga isigkamagtutuo, si Pablo 
misulat nga ang mga isigka-Kristohanon angayng 
"magbuhat ug maayo ngadto sa tanan, apan ilabi- 
na kanila nga atong kabanay sa pagtuo. ---Gal 6: 10. 

Ang pagkamaabiabihon maoy usa sa hinungda- 
nong mga hiyas nga gikinahanglan alang niadtong 
itudlo ingong mga magtatan-aw sa Kristohanong 
mga kongregasyon. (1Ti 3:2, Tit 1:7, 8) Dugang pa, 
gihatagan ug instruksiyon ni Pablo si Timoteo, 
usa ka magtatan-aw sa Efeso, nga ang Kristoha- 
nong mga babayeng balo nga ibutang sa listahan 
aron makadawat ug materyal nga tabang gikan sa 
kongregasyon kinahanglan nga mao kadtong “nag- 
abiabi ug mga estranyo.” (1Ti 5:9, 10) Dayag nga 
andam ug kinabubut-ong gipasaka niini nga mga 
babaye diha sa ilang mga pinuy-anan ang Kristo- 
hanong mga ministro o ang mga misyonaryo nga 
miduaw o nag-alagad sa kongregasyon, bisan tuod 
nga sa wala pa kini, daghan niini nga mga bisita 
ang dayag nga maoy “mga estranyo” alang kanila. 
Si Lydia maoy ingon niana nga babaye. Siya hila- 
bihan ka maabiabihon, kay sumala sa giasoy ni 
Lucas: “Gipugos gayod kami niya nga moestar.” 
--Buh 16:14, 15. 

Usa ka pamatuod sa pagtuo. Ang tinun-an 
nga si Santiago nagpasiugda nga ang pagkamaabi- 
abihon hinungdanon ingong usa ka buhat sa pag- 
pasundayag ug pagtuo. Siya nag-ingon: “Kon ang 
usa ka igsoong lalaki o babaye anaa sa hubo nga 
kahimtang ug walay pagkaon nga igo alang sa ma- 
ong adlaw, ug unya usa kaninyo moingon kanila: 

'Panglakaw kamo nga malinawon, painiti ug bus- 
ga ang inyong kaugalingon, apan wala ninyo sila 
hatagi sa mga kinahanglanon alang sa ilang la- 
was, unsay kapuslanan niini? Busa, sa ingon usab, 
ang pagtuo patay, kon kini walay binuhatan.”---San 
2:14-17. 

Mga panalangin. Sa dihang giawhag ang 
pagpakitag pagkamaabiabihon, gipasiugda sa Ka- 
sulatan nga dako ang espirituwal nga mga pana- 
langin nga madawat sa usa ka tawo nga ma- 
abiabihon. Si Pablo miingon: “Ayaw kalimti ang 
pagkamaabiabihon, kay pinaagi niini ang pipila, 
nga wala nila mahibaloi, nag-abiabi ug mga manu- 
londa.” (Heb 13:2: Gen 19:1-3, 6, 7: Huk 6:11-14, 22: 
13:2, 3, 8, 11, 15-18, 20-22) Gipahayag ni Jesus ang 
prinsipyo: “Adunay labaw nga kalipay sa paghatag 
kay sa pagdawat.”---Buh 20:35. 

Tungod sa pagpabili sa buluhaton ni Jesus, si 
Mateo Levi nag-andam ug usa ka dakong kombira 
sa pag-abiabi alang kaniya ug, sa baylo, gipanala- 
nginan pinaagi sa pagkadungog sa tubag ni Jesus 
sa masawayong mga pangutana sa mga Pariseo ug 
dugang pa sa pag-asoy bahin sa usa sa iyang ma- 
ayong mga sambingay. Ang paggamit ni Mateo sa 
iyang balay niining maabiabihon nga paagi nagta- 
ganag kahigayonan sa mga maniningil ug buhis ug 
sa ubang mga kaila ni Mateo nga makadawat ug 
pamatuod.--Luc 5:27-39. 

Human nga si Zaqueo nagpakitag pagkama- 
abiabihon kang Jesus tungod sa iyang pagtuo, 
siya hilabihan gayod nga gipanalanginan pinaagi 
sa pagkadungog kang Jesus nga nag-ingon: “Nii- 
ning adlawa ang kaluwasan miabot niining balaya.” 
--Luc 19:5-10. 

Sa usa ka tagna bahin sa panahon sa iyang pag- 
balik diha sa himaya sa Gingharian, si Jesus mii- 
ngon nga ang katawhan bulagbulagon, ingon sa 
paaging bulagbulagon sa usa ka magbalantay ang 
mga karnero gikan sa mga kanding. Kini pagahi- 
moon pinasukad sa buhat nga ilang himoon ngad- 
to sa iyang “mga igsoon,” bisan pag wala sila ma- 
kakita kang Jesus pinaagi sa ilang pisikal nga mga 
mata. Kadtong nagpakitag pagkamaabiabihon ug 
kalulot ngadto sa “mga igsoon” ni Kristo mobuhat 
niana tungod kay ilang giila sila ingong mga igso- 
on ni Kristo ug mga anak sa Diyos. (Mat 25:31-46) 
Sa laing pahayag iyang gipakita nga dili lamang 
ang tawhanong pagkamaabiabihon ang magdalag 
malungtarong ganti gikan sa Diyos kondili ang 
pagkamaabiabihon nga ipakita ngadto sa mga ma- 
nalagna sa Diyos tungod kay sila giila ingong mga 
hawas sa Diyos, mga tinun-an nga iya ni Kristo. 
--Mat 10:40-42, Mar 9:41, 42. 

Kon Kanus-a Dili Angay Ipakita. Ang Bib- 
liya nag-ingon sa mga Kristohanon nga adunay 
pipila nga dili angayng pakitaan ug pagkamaa- 

biabihon. “Ang matag usa nga mag-una ug dili 
magpabilin diha sa pagtulon-an ni Kristo wala ma- 
kabaton sa Diyos... . Kon adunay moanha kanin- 
yo ug wala magdala niini nga pagtulon-an, ayaw 
gayod siya pasak-a sa inyong mga balay o mango- 
mosta kaniya. Kay siya nga mangomosta kaniya 
maoy mag-aambit sa iyang daotang mga buhat.” 
(2Ju 9-11) Ang pagpadayon sa maong tawo diha sa 
puloy-anan o ang pagpakig-uban kaniya makapa- 
maeligro sa kaugalingong espirituwalidad sa usa, ug 
sa baylo, maoy pagkonsentir sa iyang binuhatan. 
Kini makapahisalaag sa uban ug usa ka kaulawan 
sa kongregasyon. Kini nga prinsipyo gipahayag 
usab diha sa Roma 16:17, 18, Mateo 7:15, 1 Corin- 
to 5:11-13. 

Mga Balay-Abotanan. Ang karaang balay- 
abotanan lagmit maoy usa ka dapit nga igo lang 
kasak-an sa magpapanaw, nga may dapit usab 
alang sa iyang mga hayop. Tingali sama niini ang 
gisak-an sa mga igsoon ni Jose sa amahan pana- 
hon sa ilang pagpamauli gikan sa Ehipto paingon 
sa Canaan (Gen 42:27: 43:21) ug diin ang manu- 
londa nagpakita sa asawa ni Moises nga si Zipora. 
- Ex 4:24. 

Mopatim-aw nga usahay ang mga pampam na- 
nag-iya ug mga balay-abotanan. Si Rahab nga 
pampam sa Jerico nagpasaka sa duha ka espiya 
nga gisugo ni Josue, ug siya nagpakitag kalulot ug 
pagkamaabiabihon kanila pinaagi sa pagtago kani- 
la gikan sa mga migukod kanila. (Jos 2:1-13) Si 
Samson misaka sa balay sa usa ka babayeng pam- 
pam didto sa Gaza hangtod sa tungang gabii, diin 
siya naghulat aron pakaulawan ang mga Filisteha- 
non pinaagi sa pagpas-an sa mga ganghaan sa 
siyudad.---Huk 16:1-3. 

Ang pipila sa mga balay-abotanan didto sa Pa- 
lestina panahon sa unang siglo K.P. dayag nga mas 
kompleto, tingali nagtagana dili lamang ug kasak- 
an kondili nagtagana usab ug pagkaon ug ubang 
mga serbisyo nga may tinong bayad. Ang maabi- 
abihon nga Samarianhon sa sambingay ni Jesus 
nagbayad gikan sa iyang kaugalingong salapi alang 
sa pag-atiman sa nasamdan nga tawo didto sa usa 
ka balay-abotanan.--Luc 10:30-55. 

Ang Dinapit. Sa karaang kapanahonan ang 
dinapit, bisan tuod gitratar uban ang kinadak-ang 
pagtahod ug pasidungog, gidahom nga magpaki- 
tag maayong mga batasan ug mosunod sa mga ki- 
nahanglanon. Pananglitan, giisip nga maoy usa sa 
labing daotang mga buhat ang pag-ambit sa pag- 
kaon sa laing tawo ug unya budhian siya o himoan 
siyag kadaot. (Sal 41:9: Ju 13:18) Kinahanglang dili 
pangunahan sa dinapit ang iyang tagbalay o ang 
grupo nga nagkatigom pinaagi sa paglingkod diha 
sa dungganon nga lingkoranan, o sa dapit nga pro- 
minente, apan pasagdan niya ang tagbalay nga 

maoy mopili. (Luc 14:7-11) Ni “abusohan niya ang 
iyang pag-abiabi,' pinaagi sa pag-estar ug dugay sa 
balay sa iyang tagbalay o sa subsob nga pag-adto 
didto. (Pr 25:17) Angayng matikdan nga si Jesus 
kanunayng nagpaambit ug espirituwal nga mga 
panalangin sa dihang nagpahimulos sa pagkamaa- 
biabihon sa iyang tagbalay. (Luc 5:27-39, 19:1-8) 
Sa samang katarongan gisultihan niya ang iyang 
mga tinun-an nga iyang gipadala nga inig-abot 
nila sa usa ka lungsod, sila moestar sa puloy-anan 
diin gipakita kanila ang pagkamaabiabihon ug dili 
'magbalhinbalhin gikan sa balay ngadto sa laing 
balay.” Busa, dili sila mangitag dapit diin ang tag- 
balay makatagana kanila ug dugang kaharuhay, 
kalingawan, o materyal nga mga butang.---Luc 
10:1-7: Mar 6:7-11. 

Si apostol Pablo, nga kanunayng mopanaw ug 
nakadawat sa pagkamaabiabihon gikan sa daghan 
sa iyang Kristohanong mga igsoon, wala magpa- 
bug-at kang bisan kinsa sa pinansiyal nga paagi. Sa 
kadaghanang panahon, siya may sekular nga tra- 
baho, ug iyang gilatid ang balaod: “Kon adunay dili 
buot magtrabaho, ayaw usab siya pakan-a.” (2Te 
3:7-12, 1Te 2:6) Tungod niini, si Pablo adunay 
ikatubag sa mga sumbong sa gitawag kunohay 
nga maayong-laki nga mga apostoles sa Corin- 
to, kinsa nag-akusar kang Pablo sa pagpahimulos 
sa mga Kristohanon sa kongregasyon didto. (2Co 
11:5, 7-10) Siya mahimong makapasigarbo nga 
siya nagtagana sa maayong balita ngadto kani- 
la nga wala gayoy bayad, nga wala gani mag- 
kuha sa mga butang nga siya adunay katungod 
ingong usa ka apostol ug ministro sa Diyos.---1Co 
9:11-18. 

Likayi ang Salingkapawng Pagkamaabiabi- 
hon. Ang usa ka pasidaan labot sa pagdawat ug 
salingkapawng pagkamaabiabihon gihatag diha sa 
Proverbio 23:6-8: “Ayaw pagkaon sa kalan-on ni bi- 
san kinsa nga may mata nga dili-mahinatagon [sa 
literal, “daotan kon bahin sa mata”], ni pangando- 
yon mo ang iyang lamiang mga pagkaon. Kay ma- 
ingon sa usa ka tawo nga naghunahuna sa bili diha 
sa iyang kalag, mao man usab siya. ‘Kaon ug inom,” 
moingon siya kanimo, apan ang iyang kasingka- 
sing dili uban kanimo. Ang tipik sa pagkaon nga 
imong gikaon, imong igasuka, ug usikan lamang 
nimo ang imong kahimut-anang mga pulong.” Kay 
dili usa ka tawo nga kinasingkasing nga naghatag 
sa usa ka butang, apan nagdahom ug balos sa kon 
unsay iyang gihatag, ang maong tawo manumboy 
kanimo, nga magdapit kanimo sa kinasingkasing 
nga paagi, apan may nagpaluyo nga motibo. Pina- 
agi sa pag-ambit sa iyang pagkaon, ug ilabina kon 
ikaw mangandoy sa iyang lamiang mga pagkaon 
aron tinguhaon ang pagkaon niini pag-usab, imong 
gitugotang mailalom ka sa iyang gahom. Ikaw 

lagmit maglisod sa pagbalibad sa iyang hangyo, 
ug ikaw lagmit gayod nga malangkit sa proble- 
ma. Unya ikaw magmahay nga ikaw mikaon uban 
kaniya, ug ang makapahimuot nga mga pulong 
nga imong gipahayag, nga naglaom nga kini ma- 
kapalambo sa espirituwalidad ug sa makapalig- 
ong panaghigalaay, tinong mahimong walay pulos. 
--Itandi ang Sal 141:4. 


PAGKAMAAYO. Ang kinaiya o kahimtang sa 
pagkamaayo: kahamili sa moral, kaligdong. Ang 
pagkamaayo maoy bug-os gayod, nga walay pag- 
kadaotan o kadunotan. Usa kini ka positibong hiyas 
ug mailhan kini pinaagi sa paghimog maayo ug 
mapuslanong mga buhat ngadto sa uban. Ang la- 
bing komon nga mga pulong alang sa “maayo” diha 
sa Bibliya mao ang Hebreohanong tohv ug ang 
Gregong agathos; ang agathos’ sagad gigamit 
diha sa moral o relihiyosong diwa. 

Ang Pagkamaayo ni Jehova. Si Jehova nga 
Diyos maoy maayo sa bug-os ug hingpit nga diwa. 
Ang Kasulatan nag-ingon: “Maayo ug matul-id si 
Jehova” (Sal 25:8), ug sila mipatugbaw: “Pagkada- 
ko gayod sa iyang kaayo!” (Zac 9:17) Si Jesu-Kris- 
to, bisan tuod siya nakabaton niining hiyas sa pag- 
kahamili sa moral, wala modawat sa titulo nga 
‘Maayo,’ nga nag-ingon ngadto sa usa nga nagta- 
wag kaniyang “Maayong Magtutudlo”: “Nganong 
gitawag mo ako nga maayo? Walay bisan kinsa nga 
maayo, gawas sa usa, ang Diyos.” (Mar 10:17, 18) 
Busa iyang giila si Jehova ingong ang kinalabwang 
sukdanan sa kon unsay maayo. 

Sa dihang si Moises mihangyo nga pakit-on sa 
Iyang himaya, si Jehova mitubag: “Ipaagi ko ang 
tanan ko nga pagkamaayo atubangan sa imong na- 
wong, ug akong ipahayag ang ngalan ni Jehova 
atubangan nimo.” Gisalipdan ni Jehova si Moises 
aron dili makakita sa iyang nawong, apan samtang 
siya miagi (dayag nga pinaagi sa iyang hawas nga 
manulonda [Buh 7:53]) siya miingon kang Moises: 
“Si Jehova, si Jehova, usa ka Diyos nga maluluy-on 
ug mapuangoron, mahinay sa kasuko ug dagaya sa 
mahigugmaong-kalulot ug kamatuoran, nagatipig 
ug mahigugmaong-kalulot alang sa linibo, nagapa- 
saylo ug kasaypanan ug kalapasan ug sala, apan 
dili gayod magpahigawas gikan sa silot.”--Ex 33: 
18, 19, 22, 34:6, 7. 

Dinhi ang pagkamaayo gipakita ingong usa ka 
kinaiya nga nalangkit sa kaluoy, mahigugmaong- 
kalulot, ug kamatuoran apan dili gayod mokonsen- 
tir o mopaluyo sa pagkadaotan sa bisan unsang 
paagi. Pinasukad niini si David makaampo kang Je- 
hova nga pasayloon ang iyang mga sala 'tungod sa 
pagkamaayo ni Jehova.” (Sal 25:7) Ang pagkamaa- 
yo ni Jehova, ingon man ang iyang gugma, na- 
langkit diha sa paghatag sa iyang Anak ingong 

usa ka halad alang sa mga sala. Pinaagi niini iyang 
gitagana ang paagi nga matabangan kadtong buot 
makabaton sa maayo gayod, ug sa samang higa- 
yon iyang gikondenar ang pagkadaotan ug gilatid 
ang pasukaranan aron bug-os nga makab-ot ang 
hustisya ug pagkamatarong.---Rom 3:23-26. 

Usa ka Bunga sa Espiritu. Ang pagkamaa- 
yo maoy usa ka bunga sa espiritu sa Diyos ug 
sa kahayag gikan sa iyang Pulong sa kamatuo- 
ran. (Gal 5:22, Efe 5:9) Kini angayng pagaugma- 
ron sa mga Kristohanon. Ang pagkamasinugtanon 
sa mga sugo ni Jehova moresultag pagkamaayo, 
dili mabatonan sa tawo ang pagkamaayo sa iyang 
kaugalingon lamang. (Rom 7:18) Ang salmista na- 
ngamuyo sa Diyos ingong ang Tuboran sa pagka- 
maayo: “Tudloi ako sa pagkamaayo, pagkamay-sa- 
labotan ug kahibalo, kay ako nagpasundayag ug 
pagtuo sa imong kasugoan,” ug, “Ikaw maayo ug 
nagabuhat ug maayo. Tudloi ako sa imong mga re- 
gulasyon. ”---Sal 119:66, 68. 

Ang Pagkamaayo Maghatag ug mga Kaayo- 
han. Ang pagkamaayo mahimong magkahulo- 
gan usab ug paghatag ug kaayohan, ang paghatag 
sa mga butang nga makaayo sa uban. Buot ni Je- 
hova nga ipasundayag ang pagkamaayo ngadto sa 
iyang katawhan, ingon sa giampo ni apostol Pablo 
alang sa mga Kristohanon sa Tesalonica: “Kami ga- 
yod nagaampo kanunay alang kaninyo, aron ang 
atong Diyos mag-isip kaninyo nga takos sa iyang 
pagtawag ug sa bug-os maghimo sa tanang gika- 
himut-an niya sa pagkamaayo ug sa buhat sa pag- 
tuo uban ang gahom.” (2Te 1:11) Daghan ang mga 
panig-ingnan sa dagayang pagkamaayo sa Diyos 
ngadto niadtong nagalaom kaniya. (1Ha 8:66, Sal 
31:19, Isa 63:7: Jer 31:12, 14) Dugang pa, “si Jeho- 
va maayo sa tanan, ug ang iyang mga kaluoy anaa 
sa ibabaw sa tanan niyang mga buhat.” (Sal 145:9) 
Iyang gipaabot ang pagkamaayo ngadto sa tanan 
aron nga pinaagi unta sa iyang pagkamaayo dag- 
han ang moalagad kaniya ug sa ingon sila maka- 
angkon sa kinabuhi. Sa susama, si bisan kinsa nga 
magpasundayag ug pagkamaayo maoy usa ka pa- 
nalangin ngadto sa iyang mga kauban.---Pr 11:10. 

Ingong mga alagad sa Diyos ug mga tigsundog 
kaniya, ang mga Kristohanon gisugo nga pama- 
tud-an kon unsa ang maayo ug hingpit nga kabu- 
but-on sa Diyos alang kanila (Rom 12:2): sila kina- 
hanglang mohawid kon unsa ang maayo (Rom 
12:9), buhaton kon unsa ang maayo (Rom 2:10, 
13:3), tinguhaon kini (1Te 5:15), magmasiboton 
alang niini (1Pe 3:13), sundogon kon unsa ang ma- 
ayo (3Ju 11), ug dag-on ang daotan pinaagi niini 
(Rom 12:21). Ang ilang pagbuhat ug maayo ilabi- 
nang ipasundayag ngadto kanila nga ilang ka- 
banay sa Kristohanong pagtuo, dugang pa, kini 

kinahanglang ipasundayag ngadto sa tanan.---Gal 
6:10. 

Usa ka Kaamgid nga Termino. Ang kaam- 
gid nga Gregong pulong alang sa maayo (aga- 
thos’) mao ang laing pulong nga kalos’. Ang ka-los” 
nagtumong nianang sa kinaiyanhon maayo, mata- 
hom, haom kaayo sa mga kahimtang o mga tu- 
mong niini (sama sa maayong yuta, Mat 13:8, 23), 
ug nianang may maayong hiyas, nga naglakip ni- 
anang mga butang nga maayo sa moral, mata- 
rong, o dungganon (sama sa ngalan sa Diyos, San 
2:7). Kaamgid kaayo kinig kahulogan sa maayo, 
apan mahimong ipalahi pinaagi sa paghubad niini 
ingong “maminatud-on.”--Heb 13:18. 


PAGKAMABINATION. Usa ka pagbati sa 
pagsimpatiya sa pag-antos o kagul-anan sa laing 
tawo uban ang tinguha sa paghupay niini. Ang usa 
sa Hebreohanong mga pulong nga may diwa sa 
pagkamabination o kaluoy mao ang berbong cha- 
mal, nga nagkahulogang “maluoy, ibilin.” (Ex 2:6, 
Mal 3:17; Jer 50:14) Ang Gregong berbo nga oi- 
ktei'ro nagkahulogang “magpakitag pagkamabina- 
tion,” samtang ang nombreng oi-ktir.mos' naghubit 
sa pangsulod nga pagkamabination, o malumong 
kaluoy. (Rom 9:15, 12:1, 2Co 1:3, Flp 2:1, Col 3:12, 
Heb 10:28) Ang Gregong pulong nga splag'khna 
(mga tinai) mahimong magkahulogan ug malu- 
mong pagkamabination.-- 1Ju 3:17. 

Ang labing talagsaong panig-ingnan sa pagka- 
mabination mao si Jehova mismo. Kini giilustrar 
pag-ayo sa iyang mga pagpakiglabot sa mga Israe- 
linhon. Dili lamang kay siya naluoy kaayo kanila 
panahon sa ilang mga kagul-anan didto sa Ehipto 
kondili sa kataposan siya nagluwas kanila gikan sa 
mga kamot sa ilang mga tigdaogdaog ug mahigug- 
maong nag-atiman kanila didto sa kamingawan. 
(Isa 63:7-9) Bisan pag sa makadaghan sila wala 
magmatinumanon kaniya sa dihang nagpuyo sila 
sa Yutang Saad, siya sublisubling nagluwas kanila 
gikan sa mga kamot sa ilang mga kaaway, ug na- 
minaw sa ilang mga pagtuaw sa pagpakitabang. 
--Huk 2:11-19. 

Apan, sa kataposan ang mga Israelinhon miabot 
sa punto nga imposible na silang maghinulsol. Hi- 
labihan ang ilang pagkalangkit sa idolatriya, nga 
gani sila nagdalag mga idolo diha mismo sa sang- 
tuwaryo ni Jehova ug ilang gihugawan kini. Ang 
katawhan padayong nagyagayaga sa mga mana- 
lagna ug nagtamay sa pulong ni Jehova. Ang La- 
bing Hataas dili na makapakitag pagkamabination 
o kaluoy kanila. Busa iyang gitugyan sila ngadto sa 
mga kamot ni Haring Nabucodonosor ug gituman 
ang paghukom nga daan nang gimantala pinaagi 
sa mga manalagna.---2Cr 36:15-17: Jer 13:14: 21:7: 
Eze 5:11: 8:17, 18. 

Kon Kanus-a nga Kini Dili Ipakita. Sa pag- 
sundog kang Jehova, ang tanang tinuod nga naka- 
ila kaniya maningkamot nga magmabination. (Efe 
4:32-5:1) Apan, adunay mga panahon nga ang 
pagkamabination o kaluoy dili angayng ipakita. Sa 
kahimtang sa mga tawo nga nagpadayon sa pag- 
pakasala ug tinuyong nagsupak sa matarong nga 
mga dalan ni Jehova, dili husto nga tungod sa ka- 
luoy panalipdan sila gikan sa silot nga takos sa 
ilang binuhatan.--Deu 13:6-11, Heb 10:28. 

Ang pagpadaog sa pagpit-os aron mopakitag 
pagkamabination o kaluoy sa dihang kini sukwahi 
sa kabubut-on sa Diyos mopahinabog makadaot 
nga mga sangpotanan. Gipakita kini labot sa nahi- 
tabo kang Haring Saul. Miabot na ang panahon nga 
ipahamtang ang paghukom sa Diyos batok sa mga 
Amalekanhon, ang unang katawhan nga mihimog 
pag-atake sa mga Israelinhon human sa ilang pag- 
biya sa Ehipto bisag kini nga katawhan wala hilab- 
ti sa mga Israelinhon. Si Saul gisugo nga dili mag- 
pakitag pagkamabination kanila. Kay nagpadaog sa 
pagpit-os sa iyang mga ginsakpan, wala niya bug- 
os sunda ang sugo ni Jehova. Busa, si Jehova nag- 
salikway kang Saul ingong hari. (1Sa 15:2-24) Kon 
ugmaron sa usa ka tawo ang halalom nga pagpabi- 
li sa pagkamatarong sa mga dalan ni Jehova ug hi- 
moon niya ang pagkamaunongon Kaniya nga una 
sa tanang butang, kini makapugong kaniya nga dili 
makasala sama kang Saul, ug dili mawad-an sa 
pag-uyon sa Diyos. 


PAGKAMADANIHON. Tan-awa ang PAGKA- 
MAKABIBIHAG, PAGKAMADANIHON. 


PAGKAMAHINALARON. Tan-awa ang Buc- 
OS NGA PAGKAMAHINALARON, DIYOSNONG PAGKAMAHINA- 
LARON. 


PAGKAMAHINATAGON. Ang dalayegon 
ug mainitong pagkaandam sa pagbulahan sa uban 
pinaagi sa kinabubut-ong paghatag, nga walay 
pagtinihik. Ang Hebreohanong pulong nga na- 
dhiv, nga gihubad nga “mahinatagon" diha sa Isa- 
ias 32:8, gihubad usab nga “masinugtanon' ug “ha- 
mili.” (Sal 51:12, Num 21:18, ftn sa Rbi8) Ang 
Gregong nombre nga haplo'tes (“pagkamahinata- 
gon” [2Co 8:2; 9:11, Rom 12:8], “katim-os” [Efe 6:5]) 
adunay pangunang kahulogan nga “kayano.” (2Co 
11:3, Int) Si Jehova mismo mao ang personipi- 
kasyon sa pagkamahinatagon, ang Usa nga bug- 
os nagtagana sa tanang panginahanglan sa iyang 
masinugtanong mga linalang “sumala sa iyang ka- 
bubut-on.” (1Ju 5:14: Flp 4:19) Ang tanang maa- 
yong gasa ug hingpit nga regalo naggikan kaniya, 
lakip sa dili-matukib nga gasa sama sa kaalam. 
-sSan 15, 17. 

Giawhag ni Moises ang iyang mga isigka-Israe- 
linhon sa pag-ugmad niining diyosnon nga hiyas 
sa pagkamahinatagon, bisan sa dihang magpahu- 
lam nga may garantiya. “Dili mo patig-ahon ang 
imong kasingkasing ni kumkomon ang imong ka- 
mot sa imong igsoon nga kabos. Kay ikaw kina- 
hanglang magbukhad sa imong kamot alang kani- 
ya... Maghatag ka gayod kaniya, ug ang imong 
kasingkasing kinahanglan nga dili magtinihik sa 
imong paghatag kaniya . . . Tungod niana nagasu- 
go ako kanimo, nga nagaingon, “Ikaw kinahanglang 
magbukhad sa imong kamot sa sinakit ug sa kabos 
mo nga igsoon nga anaa sa imong yuta." "--Deu 
15:7-11. 

Nagaingon ang proverbio: “Ang kalag nga mahi- 
natagon [sa literal, ang kalag nga may usa ka pa- 
nalanging gasa] motambok [magmauswagon], ug 
ang dagayang nagabisibis sa uban dagaya usab 
nga pagabisibisan.” (Pr 11:25) Ingon niini ang gipa- 
hayag ni Jesu-Kristo: “Adunay labaw nga kalipay 
sa paghatag kay sa pagdawat.” (Buh 20:35) Sa ma- 
kausa pa siya miingon: “Batasana ang paghatag, ug 
pagahatagan kamo sa mga tawo. Ibubo nila sa in- 
yong sabakan ang usa ka maayong takos, dinasok, 
tinantan ug nagaawas. Kay sa sukod nga inyong 
ginasukod, sila magasukod nganha kaninyo ingong 
balos.”---Luc 6:38. 

Sa Kristohanong Kongregasyon. Si apostol 
Pablo nagpahayag usab niining popular nga panul- 
tihon sa lain pa nga paagi: “Siya nga nagapugas ug 
tagidyot magaani usab nga tagidyot: ug siya nga 
nagapugas nga madagayaon magaani usab nga 
madagayaon.” Sanglit mao kini ang kahimtang, 
ang apostol nangatarongan, “ipabuhat sa matag 
usa ang sumala sa iyang gihukom diha sa iyang 
kasingkasing, dili nga kontragusto o pinugos, kay 
gihigugma sa Diyos ang malipayong maghahatag.” 
(2Co 9:6, 7) Si Pablo nagpadayon sa pagpunting sa 
dakong panig-ingnan ni Jehova sa pagkamahinata- 
gon dili lamang sa madagayaong paghatag ug bin- 
hi alang sa magpupugas ug tinapay ingong pagka- 
on kondili sa pagbuhong usab sa mga igsoon sa 
Corinto “alang sa tanang matang sa pagkamahina- 
tagon,” aron sila magmahinatagon ngadto sa uban. 
Gipahayag ni Pablo nga tungod sa maong mga bu- 
hat sa pagkamahinatagon, kini nakahatag ug ‘mga 
pasalamat sa Diyos.'---2Co 9:8-13. 

Si Pablo, nga nagdasig niining samang diyos- 
nong pagkamahinatagon, misulat sa mga taga- 
Roma (12:8): “Siya nga nang-apod-apod, ipabuhat 
kini kaniya uban ang pagkamahinatagon.” Ngadto 
sa mga Hebreohanon (13:16) siya misulat: “Du- 
gang pa, ayaw kalimti ang pagbuhat ug maa- 
yo ug ang pagpakig-ambit sa mga butang sa 
uban, kay ang maong mga halad gikahimut-an 

sa Diyos.” Ang mga kongregasyon sa Macedonia 
maoy talagsaong mga panig-ingnan sa pagkama- 
hinatagon. Ngani, ang ilang malipayong paghatag 
ug “labaw sa ilang maarangan,” nga nag-amot bi- 
san pa sa ilang pagkakabos, “nagpadagaya sa ba- 
handi sa ilang pagkamahinatagon. ”---2Co 8:1-4. 
Angayng matikdan nga kini nga mga teksto ba- 
hin sa pagkamahinatagon dili kasumpaki sa ubang 
mga teksto nga nagkondenar sa mga ingrato, pulo- 
ho, ug tapolan nga mga tawo. Pananglitan, ang ta- 
polan nga dili magdaro panahon sa tingtugnaw 
angayng dili hatagan kon mangayo sa panahon 
sa ting-ani, siya nga dili motrabaho walay katu- 
ngod nga makabenepisyo sa pagkamahinatagon sa 
uban. (Pr 20:4: 2Te 3:10) Ang mga babayeng balo 
dili ibutang sa listahan sa hatagan ug hinabang ga- 
was kon sila kuwalipikado. (1Ti 5:9, 10) Ang mga 
pag-amot nga gihimo sa mga kongregasyon sa ti- 
buok Galacia, Macedonia, ug Acaya maoy dili alang 
sa mga kabos taliwala sa paganong mga magsisim- 
ba sa katibuk-an kondili alang sa “mga balaan" nga 
nanginahanglan.--1Co 16:1; 2Co 9:1, 2. 


PAGKAMAKABIBIHAG, PAGKAMADA- 
NIHON. Ang Hebreohanong pulong nga chen 
nagkahulogan ug pabor, pagkamakabibihag o pag- 
kamadanihon, o pagkaelegante, sa panagway ug sa 
panggawi, ug kini sagad nga gihubad nga “pabor” 
(Gen 6:8), bisan tuod sa pipila ka teksto kini gihu- 
bad nga “pagkamakabibihag” o “pagkamadanihon.” 
Pananglitan, ang usa ka pampam mahimong “ma- 
kabibihag” o madanihon (Nah 3:4), apan ingon sa 
gipamulong sa Proverbio: “Ang pagkamadanihon 
mahimong malimbongon, ug ang kaanyag mahi- 
mong kawang, apan ang babaye nga nahadlok 
kang Jehova mao ang makabaton ug pagdayeg 
alang sa iyang kaugalingon.” Dugang pa, “ang ma- 
kabibihag nga babaye makahupot ug himaya.” (Pr 
31:30, 11:16, tan-awa usab ang Pr 5:18, 19.) Ang 
kaalam ug pagsabot gikan sa Diyos mahimong ika- 
tandi sa usa gayod ka matahom o madanihong pa- 
hiyas (Pr 3:21, 22: 4:7-9), ingon man usab ang hus- 
tong sinultihan. (Sal 45:2, Pr 22:11) Sa dihang ang 
mga Hudiyo mibalik gikan sa pagkadestiyero sa Ba- 
bilonya, si Zorobabel gidasig nga ipadayon ang 
pagtukod sa templo, ug siya gipasaligan nga sa 
pagpahimutang sa pangulong bato, “adunay mga 
pagsinggit nganha niini: 'Pagkamakabibihag! Pag- 
kamakabibihag!' "---Zac 4:7. 


PAGKAMAKASARANGANON. Ang pag- 
ila sa limitasyon sa usa; ingon man usab ang ka- 
putli o personal nga kalunsay. Ang Hebreohanon 
nga lintunganayng berbo nga tsa-na” gihubad nga 
“makasaranganon” diha sa Miqueas 6:8, ang bug- 
tong teksto diin kini makita. Ang kaamgid nga ad- 
hetibong tsa:'nu'a' (makasaranganon) makita diha 

sa Proverbio 11:2, diin kini gitandi ingong kaatbang 
sa pagkamapangahason. Bisan tuod ang pipila ka 
modernong mga eskolar nagtuo nga ang diwa nii- 
ni nga lintunganayng pulong maoy “magmabinan- 
tayon, mainampingon, maalamon sa paghukom,” 
daghan ang nagtuo nga kini nagkahulogang “mag- 
makasaranganon.” Pananglitan, ang A Hebrew and 
English Lexicon of the Old Testament (ni Brown, 
Driver, ug Briggs, 1980, p. 857) nag-ingon nga ang 
lintunganayng pulong nagpasabot sa ideya sa usa 
nga hilomon, makasaranganon, o mapainubsanon. 
Ang “pagkamakasaranganon” maoy hubad sa Gre- 
go nga aidos. (1Ti 2:9) Ang afdos' nga gigamit 
diha sa moral nga diwa nagpahayag sa ideya sa 
pagkamatinahoron, kataha, pagtahod sa pagbati 
o opinyon sa uban o sa kaugalingong tanlag ug 
busa nagpasabot ug kaulaw, pagtahod sa kaugali- 
ngon, dungog, kaugdang, ug pagkamakasaranga- 
non. (A Greek-English Lexicon ni H. Liddell ug 
R. Scott, girebisar ni H. Jones, Oxford, 1968, p. 36) 
Sa pagtandi sa ai-dos uban sa mas komon nga Gre- 
gong pulong alang sa “kaulaw” (aiskhy'ne; 1Co 
1:27; Flp 3:19), ang leksikograpo nga si Richard 
Trench nag-ingon nga ang aidos’ mao “ang mas 
maligdong nga pulong, ug nagpasabot sa mas ma- 
ligdong nga motibo: diha niini nalangkit ang usa 
ka kinaiyanhong moral nga pag-ayad sa pagbu- 
hat sa makauulawng buhat, nga ang maong mo- 
ral nga pag-ayad halos o dili gayod makaplagan 
diha sa [aiskhy'ne].” Siya miingon nga “[ang ai- 
dos'| kanunayng magpugong sa usa ka maayong 
tawo gikan sa salawayong buhat, samtang [ang ai- 
skhy'ne] usahay magpugong sa usa nga daotan.” 
(Synonyms of the New Testament, London, 1961, 
pp. 64, 65) Busa, ang tanlag ilabinang nalangkit sa 
pagpugong nga gipasabot sa aidos’. 

Atubangan sa Diyos. Kon bahin sa pag- 
kamakasaranganon, nga nagpunting sa hustong 
panglantaw sa kaugalingon, ang Kasulatan nagha- 
tag ug daghang tambag. “Ang kaalam anaa sa mga 
makasaranganon,” nag-ingon ang proverbio. Kini 
tungod kay ang tawo nga makasaranganon moli- 
kay sa kaulawan nga nalangkit sa pagkamapanga- 
hason o pagkamapasigarbohon. (Pr 11:2) Siya na- 
gasubay sa dalan nga giuyonan ni Jehova, maong 
siya maalamon. (Pr 3:5, 6: 8:13, 14) Si Jehova nahi- 
gugma ug naghatag kaniya ug kaalam. Usa sa mga 
kinahanglanon aron mabatonan ang pag-uyon ni 
Jehova mao ang 'paglakaw nga makasaranganon 
uban kaniya.” (Miq 6:8) Nalangkit niini ang hustong 
pag-ila sa posisyon sa usa ka tawo atubangan sa 
Diyos, nga nag-ila sa iyang makasasalang kahim- 
tang kon itandi sa pagkadako, kaputli, ug pagkaba- 
laan ni Jehova. Kini usab nagkahulogan nga ang 
usa ka tawo moila nga siya maoy linalang ni Jeho- 
va, nga bug-os nagadepende Kaniya ug ilalom sa 

Iyang soberanya. Si Eva napakyas sa pag-ila nii- 
ni. Siya milapas aron makabaton sa bug-os nga 
pagkaindependente ug kagawasan sa pagbuhat sa 
iyang gusto. Ang pagkamakasaranganon makata- 
bang unta kaniya aron wad-on gikan sa iyang kai- 
sipan ang paghunahuna nga “mahisama sa Diyos, 
nga mahibalo sa maayo ug sa daotan.” (Gen 3: 
4, 5) Si apostol Pablo nagtambag batok sa sobrang 
pagsalig ug pagkamapangahason, nga nag-ingon, 
“Magpadayon kamo sa pagpanlimbasog sa inyong 
kaugalingong kaluwasan uban ang kahadlok ug 
pagpangurog."”---Flp 2:12. 

Kon Unsay Ipasigarbo. Ang pagkamapasi- 
garbohon maoy kaatbang sa pagkamakasaranga- 
non. Ang lagda mao: “Padayega kanimo ang usa ka 
estranyo, ug dili ang imong kaugalingong baba, pa- 
himoa niana ang usa ka langyaw, ug dili ang 
imong kaugalingong mga ngabil.” (Pr 27:2) Ang 
kaugalingong mga pulong ni Jehova mao: “Ayaw 
papanghamboga ang maalamong tawo tungod sa 
iyang kaalam, ug ayaw papanghamboga ang gam- 
hanang tawo tungod sa iyang pagkagamhanan. 
Ayaw papanghamboga ang datong tawo tungod sa 
iyang bahandi. Apan siya nga nagapanghambog 
papanghamboga tungod niining butanga mismo, 
ang pagkabaton ug hait nga salabotan ug ang pag- 
kabaton ug kahibalo kanako, nga ako si Jehova, 
ang Usa nga nagapakita ug mahigugmaong-kalu- 
lot, hustisya ug pagkamatarong diha sa yuta, kay 
niining mga butanga ako mahimuot.”--Jer 9:23, 
24: itandi ang Pr 12:9, 16:18, 19. 

Ang Pagtamod sa Diyos sa mga Makasara- 
nganon. Gipakita ni apostol Pablo ang pagtamod 
sa Diyos sa mga makasaranganon ug usab gihis- 
gotan ang iyang kaugalingong panggawi diha sa 
kongregasyon ingong panig-ingnan sa pagkama- 
kasaranganon. Siya misulat ngadto sa mga Kristo- 
hanon sa Corinto: “Kay inyong nakita ang iyang 
pagtawag kaninyo, mga igsoon, nga dili daghan 
ang maalamon sa unodnong paagi ang gitawag, 
dili daghan ang gamhanan, dili daghan ang hami- 
li ug kagikan, kondili gipili sa Diyos ang binuang 
nga mga butang sa kalibotan, aron iyang mapaka- 
ulawan ang mga tawong maalamon, ug gipili sa 
Diyos ang mahuyang nga mga butang sa kali- 
botan, aron iyang mapakaulawan ang kusganong 
mga butang, ug gipili sa Diyos ang tinamay nga 
mga butang sa kalibotan ug ang mga butang nga 
gipakaubos, mga butang nga wala magalungtad, 
aron iyang mawagtang ang mga butang nga na- 
galungtad, aron walay unod nga makapangham- 
bog sa panan-aw sa Diyos .. . ingon sa nahisu- 
lat: “Siya nga nagapanghambog, manghambog siya 
diha kang Jehova.” Ug busa, sa dihang ako mianha 
kaninyo, mga igsoon, ako wala moanha nga may 
paghinobra sa sinultihan o sa kaalam sa pagpaha- 

yag sa sagradong tinago sa Diyos nganha kaninyo. 
Kay gihukom ko ang dili pagkahibalo sa bisan unsa 
bahin kaninyo gawas kang Jesu-Kristo, ug kaniya 
nga gilansang. Ug ako mianha kaninyo sa kahu- 
yang ug sa kahadlok ug uban ang labihan nga pag- 
kurog, ug ang akong mga pulong ug ang akong 
giwali dili pinaagig makapakombinsir nga mga pu- 
long sa kaalam kondili pinaagig pagpasundayag sa 
espiritu ug sa gahom, aron nga ang inyong pagtuo 
magasukad, dili sa kaalam sa tawo, kondili sa ga- 
hom sa Diyos.”--1Co 1:26-2:5. 

“Ayaw Pagsaylo sa mga Butang nga Nahisu- 
lat.” Sa ulahi, diha sa iyang sulat gipasiugda ni 
Pablo ang panginahanglan sa pagkamakasaranga- 
non sa tanan, maingon nga siya nagpasundayag 
ug pagkamakasaranganon, usa ka hustong pang- 
lantaw sa iyang kaugalingon. Ang mga taga-Corin- 
to nahulog sa lit-ag nga ipanghambog ang pipila ka 
tawo, sama kang Apolos, ug bisan mismo kang 
Pablo. Gitul-id sila ni Pablo ug gisultihan sila nga 
sa ilang pagbuhat niini, sila maoy unodnon, dili es- 
pirituhanon, ug miingon: “Karon, mga igsoon, ki- 
ning mga butanga akong gibalhin aron ikapadapat 
sa akong kaugalingon ug kang Apolos alang sa in- 
yong kaayohan, aron nga sa among kahimtang 
kamo makakat-on unta sa lagda: ‘Ayaw pagsaylo 
sa mga butang nga nahisulat [sa ato pa, ayaw pag- 
saylo sa mga utlanan nga gilatid sa Kasulatan 
alang sa mga tawo maylabot sa ilang tinamdan sa 
usag usa ug sa ilang kaugalingon],” aron ang tag- 
satagsa kaninyo dili magpaburot sa pagdapig sa 
usa batok sa usa. Kay kinsa bay naghimo kanimo 
nga lahi sa uban? Sa pagkatinuod, unsay anaa ka- 
nimo nga wala nimo madawat? Kon, karon, tinuod 
man nga nadawat nimo kini, nganong ikaw mang- 
hambog nga daw wala nimo kini madawat?” Ang 
paghupot niini diha sa hunahuna magpugong sa 
pagkamapahitas-on ug pagkamapasigarbohon sa 
kaugalingon o sa uban kon bahin sa kaliwat sa ba- 
nay, rasa, bulok o nasyonalidad, pisikal nga kata- 
hom, abilidad, kahibalo, kautokan, ug uban pa. 
— 1Co 4:6, 7. 

Panig-ingnan ni Jesu-Kristo. Si Jesu-Kristo 
mao ang labing maayong panig-ingnan sa pagka- 
makasaranganon. Gisultihan niya ang iyang mga 
tinun-an nga siya dili makahimo ug usa ka butang 
sa iyang kaugalingong pagbuot, apan kon unsa la- 
mang ang iyang nakita nga ginabuhat sa Amahan, 
ug nga ang iyang Amahan labaw pa kay kaniya. 
(Ju 5:19, 30, 14:28) Si Jesus midumili sa pagdawat 
ug mga titulo nga dili angay kaniya. Sa dihang ang 
usa ka magmamando nagtawag kaniya nga “Maa- 
yong Magtutudlo,” si Jesus mitubag: “Nganong gi- 
tawag mo ako nga maayo? Walay bisan kinsa nga 
maayo, gawas sa usa, ang Diyos.” (Luc 18:18, 19) 
Ug gisultihan niya ang iyang mga tinun-an nga 

ingong mga ulipon ni Jehova sila dili magpaburot, 
bahin sa mga butang nga nalampos diha sa pag- 
alagad sa Diyos o kaha tungod sa ilang bili ngadto 
sa Diyos. Hinunoa, sila angayng magbaton sa ti- 
namdan, sa dihang ila nang nabuhat ang tanang 
butang nga gipabuhat kanila, nga “kami maoy wa- 
lay-silbi nga mga ulipon. Ang among nabuhat mao 
ang angay namong pagabuhaton.”---Luc 17:10. 

Dugang pa, si Ginoong Jesu-Kristo, ingong usa 
ka hingpit nga tawo dinhi sa yuta, labaw gayod kay 
sa iyang dili-hingpit nga mga tinun-an ug nag- 
hupot usab ug dakong awtoridad gikan sa iyang 
Amahan. Bisan pa niana, sa iyang pagpakiglabot 
uban sa iyang mga tinun-an, siya may konsideras- 
yon sa ilang mga limitasyon. Siya mainampingon 
sa pagbansay kanila ug nakigsulti kanila sa tuk- 
mang paagi. Siya wala magpapas-an kanila ug la- 
baw kay sa ilang maarangan niadtong tungora. 
--Ju 16:12, itandi ang Mat 11:28-30, 26:40, 41. 

Sa Pamesti ug sa Ubang mga Kabtangan. 
Sa pagsugo sa magtatan-aw nga si Timoteo aron 
matino nga gikapasundayag ang hustong pangga- 
wi diha sa kongregasyon, si Pablo miingon: “Giti- 
nguha ko nga ang mga babaye magdayandayan sa 
ilang kaugalingon sa mahapsay nga sinina, uban 
ang pagkamakasaranganon ug maayong panghu- 
nahuna, dili pinaagi sa mga estilo sa pagsalapid sa 
buhok ug sa bulawan o sa mga perlas o sa maha- 
lon kaayong sapot, kondili sa paagi nga nahiangay 
sa mga babaye nga nagpaila nga masimbahon sa 
Diyos, sa ato pa, pinaagi sa maayong mga buhat.” 
(1Ti 2:9, 10) Dinhi ang apostol wala magtambag 
batok sa kahinlo ug sa matahom, maanindot nga 
panagway, kay siya nagrekomendar sa “mahapsay 
nga sinina.” Apan iyang gipakita nga dili haom ang 
pagkamapasigarbohon ug pagkamapagawalon la- 
bot sa pamesti---nga sa ingon naghatag ug pagta- 
gad sa kaugalingon o sa kahinguhaan sa kinabuhi 
sa usa ka tawo. Nalangkit usab ang pagkamakasa- 
ranganon maylabot sa pagtahod sa mga pagbati sa 
uban ug sa pagtahod-sa-kaugalingon ug pagka- 
dungganon. Ang paagi sa pagpamesti sa Kristo- 
hanon kinahanglang dili salawayon, dili sukwahi 
sa moral nga mga pagbati sa kongregasyon, nga 
makapandol sa uban. Kini nga tambag bahin sa 
pagpamesti angayng mohatag ug dugang katin- 
awan sa tinamdan ni Jehova bahin sa hustong 
panglantaw ug paggamit sa ubang materyal nga 
mga kabtangan nga tingali nabatonan sa usa ka 
Kristohanon.--Tan-awa ang PAGPAUBOS, PAGKAMA- 
PAINUBSANON. 


PAGKAMAKATARONGANON. Ang Gre- 
gong pulong nga epiei-kes”, nga gihubad nga “pag- 
kamakataronganon,” gihubit nga nagkahulogang 
“angayan, haom, busa, makiangayon, dili-mapihi- 
gon, makasaranganon, mapailobon, dili moinsistir 

sa pagsunod sa estriktong diwa sa balaod, kini 
nagpahayag sa matang sa pagkamahunahunaon 
nga nagatan-aw “diha sa maluluy-on ug makataro- 
nganong paagi sa tinuod nga mga kahimtang.”” 
--Vine's Expository Dictionary of Old and New 
Testament Words, 1981, Tomo 2, pp. 144, 145. 

Ang pagkamakataronganon maoy usa ka talag- 
saong bahin sa langitnong kaalam. (San 3:17) Kini 
maoy usa ka hiyas nga kinahanglang batonan sa 
usa ka tinudlong magtatan-aw sa Kristohanong 
kongregasyon. (1Ti 3:2, 3) Siya kinahanglang mag- 
makataronganon sa iyang kaugalingon, sa pag- 
pakiglabot sa uban, ug sa iyang panglantaw sa 
mga problema. Labot pa, ang mga Kristohanon sa 
katibuk-an gidasig nga magmakataronganon. Gi- 
tambagan ni apostol Pablo ang mga taga-Filipos: 
“TIpaila ang inyong pagkamakataronganon [“pagka- 
mapahiuyonon,” Int] sa tanang tawo.” (Flp 4:5) Ug 
si Tito gisugo sa pagpahinumdom sa mga Kristo- 
hanon sa Creta nga 'magmakataronganon [sa lite- 
ral, mapahiuyonon].” (Tit 3:1, 2, ftn sa Rbi8) Kini 
ilabinang haom, sanglit ang mga molupyo sa Cre- 
ta sa katibuk-an gibantog nga mga bakakon, naga- 
pangdaot nga mapintas nga mga mananap, ug 
mga ulitan nga tapolan.---Tit 1:12. 

Sa 1 Pedro 2:18 ang mga sulugoon sa balay gipa- 
himangnoan nga “kinahanglang magpasakop sa 
ilang mga tag-iya uban ang tanang nahiangay nga 
kahadlok, dili lamang kanila nga maayo ug maka- 
taronganon, kondili usab ngadto kanilang lisod pa- 
himut-an.” 


PAGKAMAPAHITAS-ON. Talamayon nga 
garbo; pagkahambogiro, pagkagarboso. Ang pag- 
kamapahitas-on mao ang kaatbang sa pagpaubos. 
Ang Grego ug Hebreohanong mga pulong nga gi- 
hubad nga “mapahitas-on” ug “pagkamapahitas- 
on” adunay pangunang kahulogan nga paghimo sa 
kaugalingon nga mopatim-awng “hataas,” “bina- 
yaw,” “halangdon.” Ang usa ka tawo nga mapahi- 
tas-on nag-isip sa iyang kaugalingon nga labaw, ti- 
nuboy ibabaw sa iyang isigkatawo. Tungod niana, 
ang maong tawo sagad mangayog dungog ug pag- 
tagad nga labaw kay sa nahiangay ug magtratar 
nga walay tahod ug mapalabilabihon sa ubang 
mga tawo. 

Usa ka Kahimtang sa Kasingkasing. Ang 
pagkamapahitas-on maoy usa ka daotang hiyas o 
kinaiya nga mas lalom pa kay sa gihunahuna sa 
usa ka tawo. Si Jesu-Kristo naglakip niini sa pagbu- 
no, pagpangawat, pagpasipala, ug sa uban pang 
buhat nga daotan ug miingon nga “gikan sa sulod, 
gikan sa kasingkasing sa mga tawo,” ang maong 
mga butang mogula. (Mar 7:21, 22) Ang yutan- 
ong inahan ni Jesus nga si Maria miingon bahin 
kang Jehova: “Siya nagpatibulaag sa halayo ni- 

adtong mga mapahitas-on sa katuyoan sa ilang 
mga kasingkasing.” (Luc 1:51) Si David nangamuyo 
kang Jehova, nga nag-ingon: “Ang akong kasing- 
kasing dili mapagarbohon [o mapahitas-on].”---Sal 
131:1, Isa 9:9, Dan 5:20. 

Bisan ang usa ka tawo kansang kasingkasing 
mapainubsanon sa pag-alagad sa Diyos mahimong 
mapahitas-on tungod sa pagkabaton ug bahandi 
o gahom o tungod sa iyang katahom, kalampo- 
san, kaalam, o tungod sa pagdayeg sa ubang mga 
tawo. Ingon niana si Haring Uzzias sa Juda. Maayo 
ang iyang pagmando ug nagpahimulos sa panala- 
ngin ni Jehova sulod sa daghang katuigan. (2Cr 
26:3-5) Hinunoa ang rekord sa Bibliya nag-ingon: 
“Apan, sa diha gayod nga nagmakusganon na siya, 
ang iyang kasingkasing nagmapahitas-on hangtod 
nga kini nagpahinabog kadaot, sa ingon siya mili- 
hok nga dili-matinumanon batok kang Jehova nga 
iyang Diyos ug misulod sa templo ni Jehova aron 
sa pagsunog ug insenso diha sa halaran sa in- 
senso.” (2Cr 26:16) Nagmapahitas-on si Uzzias ug 
iyang gihimo ang mga buluhaton sa mga saserdo- 
te, usa ka pribilehiyo nga wala gayod itugot sa Di- 
yos nga buhaton sa mga hari sa Israel, sa ingon 
nagpalahi sa pagkahari ug sa pagkasaserdote. 

Sa usa ka panahon ang maayong hari nga si 
Haring Ezequias, sa makadiyot nagmapahitas-on 
sa kasingkasing, ug ang iyang pagkamapahitas-on 
dayag nga nakaapektar sa katawhan nga iyang gi- 
mandoan. Siya gibayaw sa iyang pagmando tu- 
ngod sa panalangin ni Jehova, apan siya napakyas 
sa pagpabili ug sa pag-ila nga ang tanang pasidu- 
ngog angay nga ihatag sa Diyos. Ang tigtala sa ka- 
saysayan misulat bahin kaniya: “Apan sumala sa 
kaayohan nga gihimo kaniya, si Ezequias walay gi- 
balos, kay ang iyang kasingkasing nagmapahitas- 
on ug dihay kasuko batok kaniya ug batok sa Juda 
ug Jerusalem.” Maayo gani kay siya napasig-uli ra 
gikan niining peligroso nga tinamdan. Ang asoy 
nagpadayon: “Ugaling lang, si Ezequias nagpaubos 
sa iyang kaugalingon bisan pa sa pagkamapahitas- 
on sa iyang kasingkasing, siya ug ang mga molup- 
yo sa Jerusalem, ug ang kasuko ni Jehova wala mo- 
dangat kanila sa mga adlaw ni Ezequias.”---2Cr 32: 
25, 26, itandi ang Isa 3:16-24, Eze 28:2, 5, 17. 

Ang Diyos Maoy Batok sa Pagkamapahi- 
tas-on. Ang mga mapahitas-on dili lamang kay 
inayran sa mga tawong matinud-anon kondili, ang 
mas grabe pa, si Jehova nga Diyos nakigbatok ka- 
nila. (San 4:6, 1Pe 5:5) Ang pagkamapahitas-on 
maoy kabuangan ug usa ka sala (Pr 14:3, 21:4), ug 
si Jehova nakigbatok sa mga mapahitas-on aron 
sila ipaubos. (2Sa 22:28: Job 10:16: 40:11, Sal 18:27; 
31:18, 23, Isa 2:11, 17) Kon dili biyaan, ang pagka- 
mapahitas-on tinong magdalag kalaglagan. Gilag- 
lag ang karaang nasod sa Moab nga nagmapahitas- 

on batok sa Diyos ug sa iyang katawhan. (Isa 16:6, 
25:10, 11, Jer 48:29) Bisan ang napulo-ka-tribo nga 
gingharian sa Israel wala makalingkawas sa di- 
hang kini nagmapahitas-on ug nagmapalabilabi- 
hon sa kasingkasing .---Isa 9:8-12. 

Pagbantay Batok sa Pagkamapahitas-on. 
Busa ang usa ka tawo kinahanglang magbantay 
pag-ayo aron dili makasulod ang pagkamapahitas- 
on diha sa iyang kasingkasing. Siya kinahanglang 
magbantay ilabina kon siya nagmalamposon sa bi- 
san unsang paningkamot o sa dihang siya hatagan 
ug hataas o mas bug-at nga katungdanan. Angay 
niyang hunahunaon nga “ang garbo nagauna sa 
pagkahagsa, ug ang mapahitas-ong espiritu naga- 
una sa pagkapukan.” (Pr 16:18) Kon iyang tugotan 
ang pagkamapahitas-on nga molambo, kini modo- 
minar kaniya hangtod nga isipon siya ni Jehova 
ingong kauban niadtong Iyang gitugyan sa dili- 
inuyonan nga kahimtang sa panghunahuna, ug 
kinsa maoy mga takos sa kamatayon. (Rom 1:28, 
30, 32) Ang maong pagbantay nahiangay ilabina 
niining “kataposang mga adlaw,” sa dihang, ingon 
sa gipasidaan sa apostol, ang pagkamapahitas-on 
maoy usa sa kinaiyahan nga magpaila sa makuyaw 
nga mga panahon.--2Ti 3:1, 2. 

Dugang pa, ang tawo nga nagtinguha sa pag- 
uyon sa Diyos kinahanglang molikay sa pag-ulog- 
ulog, nga magpalambo sa pagkamapahitas-on sa 
uban. Ang proverbio nag-ingon: “Ang usa ka tawo 
nga lig-on ug lawas nga nagaulog-ulog sa iyang 
isigkatawo nagabuklad ug pukot alang sa iyang 
mga lakang.” (Pr 29:5) Ang maulog-ulogon dili la- 
mang magdaot sa iyang higala (“ang maulog-ulo- 
gon nga baba nagapahinabo ug pagkapukan”: Pr 
26:28) kondili iyang madawat usab ang dili pag- 
uyon sa Diyos. Si apostol Pablo nag-amping aron 
malikayan ang pag-ulog-ulog ug pagkamapahitas- 
on.—1Te 2:5, 6. 


PAGKAMAPAINUBSANON. Tan-awa ang 
PAGPAUBOS, PAGKAMAPAINUBSANON. 


PAGKAMAPANGAHASON. Ang paghu- 
nahuna sa kaugalingon nga labaw kay sa husto o 
nahiangay, o nga walay katungod: ang pagkabagis 
sa panggawi o pangisip: ang pagkamabuotbuoton, 
ang pagbuhat sa usa ka butang sa mahinaykon nga 
pagsuki. Kining pulonga maoy kaamgid sa pagka- 
mapahitas-on, pagkahambogiro, pagkagarboso, ug 
pagkamahinaykon. Ang kaatbang nga mga pulong 
niini mao ang pagkamaaghop ug pagkamakasara- 
nganon. 

Ang Garbo ug Kasuko Mosangpot sa Pag- 
kamapangahason. Ang Hebreohanong pulong 
nga za-dhohn, nga gihubad nga “pagkamapanga- 
hason,” naggikan sa berbo nga zidh, nga nagkahu- 
logang “nanginit.” (Ex 21:14) Ang kasuko o garbo 

magtukmod sa usa ka tawo nga molihok nga dina- 
lidali) nga mahimong mapangahason, ug yatakan 
ang mga katungod sa usa ka tawo. Ang prover- 
bio nag-ingon: “Mapangahason, mapagawalon nga 
hambogiro mao ang ngalan sa usa nga nagalihok 
sa hilabihang pagkamapangahason.” (Pr 21:24) Sa 
Deuteronomio 1:43 gigamit kini nga berbo sa pag- 
hubit sa aksiyon sa katawhan sa Israel sa paglapas 
sa sugo sa Diyos ug sa pag-una-una nga wala su- 
goa. Si Moises miingon kanila: “Busa ako misulti ka- 
ninyo, ug kamo wala mamati apan nagmasuklanon 
sa sugo ni Jehova ug bug-os nga nanginit, ug kamo 
nanungas ngadto sa bukid.” Ang laing Hebreoha- 
nong pulong, ang aphal, gigamit diha sa asoy sa 
samang hitabo sa Numeros 14:40-44: “Si Moises 
miingon: '... Ayaw kamo pagtungas, tungod kay 
si Jehova wala sa inyong taliwala . . . ” Bisan pa ni- 
ana, sila nangahas sa pagtungas ngadto sa tumoy 
sa bukid,” diin sila nangapildi diha sa mga kamot sa 
mga molupyo. Sila “miburot” tungod sa sayop nga 
pagsalig.---Itandi ang Hab 2:4. 

Ang kamatuoran nga ang kasuko mahimong 
mosangpot sa malaglagong pagkamapangahason 
ug grabeng paglapas sa balaod sa Diyos gipakita 
usab sa sugo sa Diyos ngadto sa Israel: “Kon ang 
usa ka tawo manginit [porma sa zidh] batok sa 
iyang isigkatawo ug iyang mapatay siya pinaagi sa 
pagkamalansison, siya imong kuhaon bisan gikan 
sa akong halaran aron mamatay.”---Ex 21:14. 

Kinahanglang Magbantay Pag-ayo Batok 
Niini. Si Haring David, nga gihatagan ug dag- 
hang pabor ug dakong awtoridad sa Diyos, naka- 
amgo nga posibleng siya mahimong sad-an sa 
pagkamapangahason. Siya miampo: “Kasaypanan 
--kinsay makaila? Gikan sa tinagong mga sala ako 
ipahayag nga inosente. Gikan usab sa mapangaha- 
song mga buhat pugngi ang imong alagad, ayaw 
itugot nga sila magagahom kanako. Sa ingon ma- 
bug-os ako, ug ako makapabiling inosente gikan sa 
daghang kalapasan.” (Sal 19:12, 13) Busa, dako ang 
kapeligrohan ug kinahanglang magbantay pag-ayo 
batok niini. Ang usa ka mapangahasong buhat mas 
bug-at pa nga sala kay sa usa ka sayop. Hataas 
man o ubos ug katungdanan ang usa ka tawo, ang 
pagkamabuotbuoton maoy usa ka dulumtanang 
butang sa panan-aw sa Diyos. Si Uzzias, bisan tuod 
usa ka gamhanang hari nga nakapahimulos sa 
mga panalangin sa Diyos, gihampak ug sanla tu- 
ngod kay mapangahason niyang giako ang mga 
buluhaton nga iya lamang sa mga saserdote. (2Cr 
26:16-21) Ang pagkamapangahason maoy nagtuk- 
mod kang Haring Saul sa pagrebelde kang Jehova. 
Wala makahulat sa pag-abot ni Samuel, si Saul 
nagbuotbuot sa pagtanyag ug halad. (1Sa 13:8-14) 
Siya usab nagbuotbuot sa paghukom nga luwason 
ang Amalekanhon nga si Haring Agag ug ang la- 

bing maayo sa inagaw, sa dihang si Jehova nagsu- 
go nga itugyan sa kalaglagan ang mga Amalekan- 
hon. Tungod sa iyang pagkamapangahason si Saul 
gisalikway ingong hari.--- 1Sa 15:8, 9, 11, 18, 19. 

Ang iladong pananglitan sa pagkamapangaha- 
son sa dili harianong Israelinhon mao si Uzah. Ang 
arka sa pakigsaad gidala ngadto sa Jerusalem sa- 
kay sa usa ka karomata nga ginuyod sa mga baka, 
apan kini sukwahi sa gilatid sa Diyos nga paagi sa 
pagdala. Sa dihang kini hapit malintuwad sa mga 
baka, gikab-ot ug gikuptan ni Uzah ang Arka aron 
dili kini malintuwad. Tungod niining dili-matina- 
horong buhat gihampak siya ni Jehova ug siya na- 
matay.---2Sa 6:6, 7. 

Ang usa ka tawo nga dili segurado kon unsay 
angay niyang buhaton sa usa ka butang, o wala 
makatino kon siya aduna bay katungod sa pagbu- 
hat niana, angay gayod nga mokonsulta una sa 
uban nga adunay kahibalo ug katakos sa pag-ila. 
Ang Kasulatan nagtambag: “Tungod sa pagkama- 
pangahason ang usa magpahinabo lamang ug pa- 
nagbugno, apan kadtong nagkonsultahanay adu- 
nay kaalam.” (Pr 13:10) Ang pagkamapangahason 
motultol sa malaglagong mga resulta, ang pagka- 
makasaranganon makaluwas sa usa ka tawo. Ang 
maalamong tawo nag-ingon: “Miabot ba ang pag- 
kamapangahason? Nan modangat ang kaulawan, 
apan ang kaalam anaa sa mga makasaranganon.” 
-Pr 11:2. 

Dili Pagtahod sa Pagkasoberano sa Diyos. 
Sa dihang ang usa ka tawo molihok nga mapanga- 
hason batok sa Diyos siya wala magpakitag pagta- 
hod sa pagkasoberano ug pagka-Diyos ni Jehova. 
Kadtong miangkon ingong iyang mga alagad ug 
wala maghawas kaniya sa hustong paagi mao ang 
labing sad-an. Labot sa mini nga mga manalagna, 
si Jehova miingon: “Ang manalagna nga manga- 
has sa pagsultig pulong sa akong ngalan nga wala 
ko isugo kaniya nga isulti . . . kana nga manalagna 
kinahanglang mamatay. . . . Kon ang manalag- 
na magasulti sa ngalan ni Jehova ug ang maong 
pulong dili mahitabo o matuman, . . . gisulti kana 
sa maong manalagna uban sa pagkamapangaha- 
son. “--Deu 18:20-22. 

Dugang pa, ang dili pagtahod kang Jehova ma- 
kita pinaagi sa dili pagtahod sa iyang tinudlong 
mga alagad, ug kini posibleng mahitabo tungod sa 
pagkamapangahason. Sa Israel, ang lisod nga mga 
kaso gidala ngadto 'sa dapit nga gipili ni Jehova’ 
(nga sukad sa adlaw ni David mao ang Jerusalem). 
Ang si bisan kinsa nga mobiaybiay sa gihatag nga 
paghukom kinahanglang pagapatyon, kay sa pag- 
barog batok sa mga hawas sa Diyos siya milihok 
nga masuklanon batok sa Diyos. Ang balaod ma- 
basa: “Sumala sa balaod nga ilang itudlo kanimo, 
ug sumala sa hudisyal nga hukom nga ilang isul- 

ti kanimo, pagabuhaton mo. . . . Ug ang tawo 
nga mangahas sa dili pagpamati sa saserdote nga 
nagabarog sa pag-alagad didto kang Jehova nga 
imong Diyos o sa maghuhukom, kanang tawhana 
mamatay, ug pagakuhaon mo ang daotan gikan 
sa Israel. Ug ang tibuok katawhan makadungog ug 
mahadlok, ug sila dili na mangahas pa.” (Deu 17:8- 
13; itandi ang Num 15:30.) Si apostol Pedro naghis- 
got sa pipila nga wala magpakitag dakong pagta- 
hod sa Diyos ug sa iyang dinihogang mga alagad, 
nga naghubit kanila ingong “mapangahason [gikan 
sa Grego nga tolmetes, “maisog,” New Cebua- 
no Version], mabuotbuoton, dili sila mangurog sa 
mga mahimayaon kondili nagasulti nga mapasipa- 
lahon.” Ang maong mga tawo, matod ni Pedro, 
“mangalaglag gayod diha sa ilang kaugalingong 
dalan sa kalaglagan.”---2Pe 2:10, 12. 

Ang pagkamapangahason tungod sa unodnong 
mga kalangkitan mahimong usa ka lit-ag. Si Juan 
nga Tigbawtismo nakasabot sa gihunahuna sa mga 
Hudiyo sa dihang sila miduol kaniya. Siya nagpasi- 
daan kanila: “Ayaw ninyo hunahunaa ang pag- 
ingon sa inyong kaugalingon, 'Kami adunay ama- 
han nga si Abraham.” Kay magaingon ako kaninyo 
nga ang Diyos makapatunghag mga anak alang 
kang Abraham gikan niini nga mga bato.” (Mat 
3:9) Ang Gregong pulong dinhi nga gihubad nga 
“hunahunaa” maoy do'xete, gikan sa doke'o, nga sa 
panguna nagkahulogang “paghunahuna, pagmug- 
nag opinyon (husto o sayop).” 

Ang Pagkamapangahason Mahanaw. Ang 
karaang Babilonya maoy usa ka pananglitan sa 
pagkamapangahason batok sa Diyos, nga tungod 
niana ang Diyos nakigbatok kaniya sa walay kata- 
posan. Ang manalagna nga si Jeremias miingon 
kaniya: ““Tan-awa! Ako batok kanimo, Oh Pagka- 
mapangahason, mao ang giingon sa Soberanong 
Ginoo. . . . Ang Pagkamapangahason tino nga ma- 
pandol ug mapukan.” (Jer 50:29, 31, 32) Ang sim- 
bolikong Dakong Babilonya nahimong usa ka mor- 
tal ug labing mapangahasong kaaway sa Diyos sa 
yuta, siya naghubog sa mga molupyo sa yuta pina- 
agi “sa bino sa iyang pagpakighilawas” ug maoy 
responsable sa “dugo sa mga manalagna ug sa mga 
balaan ug sa tanang gipamatay ibabaw sa yuta.” 
Tungod niini siya makaagom ug walay kataposang 
kalaglagan. (Pin 17:2, 5: 18:7, 8, 20, 24) Kini nahi- 
uyon sa saad ni Jehova sa paghanaw sa tanang Ba- 
bilonyanhong pagkamapangahason: “Ang garbo sa 
mga mapangahason pahunongon ko gayod, ug ang 
pagkamapahitas-on sa mga malupigon akong ipau- 
bos."--Isa 13:11. 
PAGKAMAPINASAKOPON. Ang pagka- 
andam nga magpasakop, magpahiuyon, o magpa- 
ilalom--sa mga labaw, sa balaod, o sa usa ka 
partikular nga kahikayan sa mga butang. Lakip ni- 

ini mao ang pagpasakop ni Jesu-Kristo ngadto sa 
iyang Amahan (1Co 15:27, 28), sa Kristohanong 
kongregasyon ngadto kang Jesus (Efe 5:24) ug 
sa Diyos (Heb 12:9, San 4:7), sa tagsatagsa ka 
Kristohanon ngadto sa mga nagapanguna diha sa 
kongregasyon (1Co 16:15, 16, Heb 13:17, ftn sa 
Rbi8, 1Pe 5:5), sa Kristohanong mga babaye ngad- 
to sa kahikayan sa kongregasyon labot sa pagpa- 
nudlo (1Ti 2:11), sa mga ulipon ngadto sa ilang 
mga agalon (Tit 2:9, 1Pe 2:18), sa mga asawa 
ngadto sa ilang mga bana (Efe 5:22, Col 3:18, Tit 
2:5; 1Pe 3:1, 5), sa mga anak ngadto sa ilang 
mga ginikanan (1Ti 3:4, itandi ang Luc 2:51, Efe 
6:1), ug sa gimandoan ngadto sa mga magma- 
mando o sa labaw nga mga awtoridad (Rom 13: 
1, 5; Tit 3:1, 1Pe 2:13).--Tan-awa ang PAGKAULO, 
PAGKAMASINUGTANON, LABAW NGA MGA AWTORIDAD. 

Nalangkit ang tanlag sa pagpasakop sa usa ka 
Kristohanon ngadto sa mga tawo ug kini gigamhan 
sa iyang relasyon sa Diyos. Busa, sa dihang ang 
pagpasakop motultol sa pagkompromiso o sa pagla- 
pas sa balaod sa Diyos, ang Diyos inay ang mga 
tawo mao ang kinahanglang sugton. (Buh 5:29) 
Busa, si Pablo ug Bernabe “wala magpahiuyon agig 
pagpasakop’ ngadto sa mini nga mga igsoon kinsa, 
sukwahi sa gipadayag nga katuyoan sa Diyos, nag- 
ingon nga kinahanglan gayong magpatuli ug mo- 
sunod sa Moisesnong Balaod ingong mga kina- 
hanglanon sa pagbaton ug kaluwasan.---Gal 2:3-5, 
itandi ang Buh 15:1, 24-29. 

Sa 2 Corinto 9:13 ang mga amot nga gihimo 
alang sa kabos nga mga isigka-Kristohanon maoy 
pamatuod nga ang usa ka tawo nagpasakop sa ma- 
ayong balita, sanglit usa ka Kristohanong obligas- 
yon ang pagtabang sa kabos nga mga isigkamag- 
tutu0.--San 1:26, 27, 2:14-17. 


PAGKAMASINUGTANON. Ang pagpasa- 
kop sa awtoridad, ang pagbuhat sa gisugo, ang 
pagtuman sa gikinahanglan, o ang paglikay sa mga 
butang nga gidili. 

Sa Hebreohanong Kasulatan ang ideya sa pagka- 
masinugtanon gipahayag pinaagi sa pulong nga 
shamma“, nga sa panguna nagkahulogang “pagpa- 
minaw” o “pagpamati.” Busa, usahay ang sha:ma” 
nagtumong sa yanong pagpamati, nga makahiba- 
lo sa usa ka butang pinaagi sa mga sentido sa pan- 
dungog. (Gen 3:10, 21:26, 34:5) Apan kon ang 
gipamulong nagbutyag ug kabubut-on, tinguha, 
instruksiyon, o sugo, nan ang diwa sa Hebreoha- 
nong termino mao kanang pagpatalinghog o pag- 
sugot sa usa nga nagsulti. Si Adan “namati" sa ti- 
ngog sa iyang asawa, sa ato pa, miuyon sa iyang 
tinguha nga siya moduyog kaniya sa pagkaon sa 
gidiling bunga. (Gen 3:17, itandi ang 21:12.) Si Jose 
wala “mamati” sa mapugsanong mga hangyo sa 

asawa ni Potipar. (Gen 39:10) Si Haring Saul na- 
hadlok sa katawhan ug ‘busa gituman [gipamatian] 
ang ilang tingog,’ nga naglapas sa sugo sa Diyos sa 
pagbuhat sa ingon. (1Sa 15:24) Ang saad ni Jeho- 
va kang Abraham bahin sa usa ka binhi gihatag 
tungod kay si Abraham “namati,” o misunod, sa ti- 
ngog ni Jehova, nga nagtuman sa iyang mga sugo. 
--Gen 22:18, 26:4, 5: itandi ang Heb 11:8, tan-awa 
ang DALUNGGAN, IGDULUNGOG. 

Ang samang Hebreohanong termino gigamit 
maylabot sa Diyos sa 'pagpaminaw o 'pagpamati' 
sa mga tawo. Dinhi ang Cebuanong termino nga 
“pagkamasinugtanon” dili haom, sanglit ang mga 
tawo dili man makasugo sa Diyos kondili makapa- 
ngaliya o makapangamuyo lamang kaniya. Busa, 
sa dihang gisultihan sa Diyos si Abraham nga 
“mahitungod kang Ismael nadungog [o gipamati- 
an] ko ikaw,” iyang gisultihan si Abraham nga 
iyang gitagad ang iyang mga hangyo, ug molihok 
uyon niana. (Gen 17:20) Sa samang paagi ang Di- 
yos “nakadungog” o misanong sa pangamuyo sa 
mga tawo sa mga panahon sa kalisdanan o kasaki- 
tan, nga nagtubag sa ilang mga pangamuyo kon 
iyang nakitang angayan ang pagpakitag kaluoy. 
--Gen 16:11: 29:33, 21:17: Ex 3:7-9: itandi ang Deu 
1:45. 

Susama sa shama“, ang usa ka Gregong berbo 
nga nagpahayag sa ideya sa pagsugot (hy-pa-kou o, 
ang nombre maoy hy-pa-koe') sa literal nagkahulo- 
gang “pagpaminaw ilalom,” nga mao, pagpami- 
naw nga mapinasakopon o pagtubag o pagsanong 
(sama sa Buh 12:13). Ang laing termino nga adu- 
nay ideya sa pagkamasinugtanon mao ang pei'tho, 
nga nagkahulogang “pagdani” o “pagkombinsir.” 
(Mat 27:20) Sa passive voice ug middle voice kini 
nagkahulogan dili lamang sa pagkakombinsir (Luc 
16:31), sa pagsalig (Mat 27:43), sa pagtuo (Buh 
17:4) kondili sa pagpatalinghog usab (Buh 5:40), sa 
pagsunod (Buh 5:36, 37). Niini nga termino naggi- 
kan ang negatibong porma nga apeitheo (nga 
nagkahulogang dili motuo [Buh 14:2: 19:9] o dili 
mosugot [Ju 3:36]), ingon man ang ubang kaamgid 
nga mga pulong. 

Gikan niini makita nga ang pagkamasinugtanon, 
sumala sa gipahayag sa orihinal nga mga pinulo- 
ngan sa Kasulatan, nagdepende una sa pagpami- 
naw, nga mao, ang pagkadawat ug impormasyon o 
kahibalo (itandi ang Luc 12:47, 48, 1Ti 1:13), ug da- 
yon sa pagpasakop sa kabubut-on o tinguha sa usa 
nga nagsulti o kaha nagpahayag sa maong kabu- 
but-on o tinguha. Ang pagpasakop usab nagde- 
pende sa pag-ila sa awtoridad niana nga usa o sa 
katungod sa pagpangayo sa tubag nga gipakita, 
ingon man usab sa tinguha o pagkaandam sa tig- 
paminaw sa pagbuhat sa kabubut-on niana nga 
usa. Ingon sa gipaila sa Gregong mga pulong nga 

pei'tho ug a-peithe'o, lakip usab niini ang pagtuo, 
pagsalig, ug kompiyansa. 

Pagkamasinugtanon Ngadto sa Diyos Hi- 
nungdanon sa Kinabuhi. Ang Diyos mao ang 
unang may katungod sa pagkamasinugtanon sa ta- 
nan niyang mga linalang. Sila tukmang utangan 
kaniya sa bug-os nga pagkamasinugtanon ingong 
ilang Magbubuhat, ang Tuboran nga gigikanan sa 
kinabuhi ug kaniya nagadepende ang kinabuhi. 
(Sal 95:6-8) Tungod kay siya mao ang Maalamon- 
sa-tanan ug Labing Gamhanan nga Diyos, ang 
iyang isulti takos gayod sa kinadak-ang pagtahod 
ug pagtagad. Ang usa ka tawhanong amahan tuk- 
mang modahom nga tumanon sa iyang mga anak 
ang iyang mga pulong, ug kon ang usa ka anak hi- 
nay nga mosanong, ang ginikanan tingali mosulti 
nga mapasiugdahon, “Naminaw ka ba nako?” La- 
baw pa gayod nga ang langitnong Amahan tuk- 
mang nagkinahanglan ug hugot nga pagtagad ug 
pagsanong sa iyang mga pulong.--Itandi ang Deu 
21:18-21, Pr 4:1, Isa 64:8, 1Pe 1:14. 

Walay kahulip sa pagkamasinugtanon, ug dili 
mabatonan ang pabor sa Diyos kon wala kini. 
Ingon sa gisulti ni Samuel kang Haring Saul: “May 
dako bang kalipay si Jehova sa mga halad-nga- 
sinunog ug sa mga halad sama sa pagsunod [por- 
ma sa sha-ma"] sa tingog ni Jehova? Tan-awa! Ang 
pagsunod [sa literal, pagpatalinghog] mas maayo 
pa kay sa halad, ang pagpamati kay sa tambok sa 
mga laking karnero.” (1Sa 15:22) Ang dili pagsu- 
nod maoy pagsalikway sa pulong ni Jehova, pagpa- 
sundayag nga ang usa dili gayod motuo, mosalig, 
o magbaton ug pagtuo niana nga pulong ug sa Ti- 
nubdan niini. Busa ang usa nga dili mosunod maoy 
sama ra sa usa nga nagbuhat ug pagpanag-an o 
nagsimbag mga idolo. (1Sa 15:23; itandi ang Rom 
6:16.) Ang binaba nga mga ekspresyon sa pag- 
uyon walay pulos kon kini dili sundan sa gikina- 
hanglang paglihok, ang kawalay pagsanong nagpa- 
matuod sa kawalay pagtuo o pagtahod sa tinubdan 
sa mga instruksiyon. (Mat 21:28-32) Kadtong kon- 
tento na sa ilang kaugalingon pinaagi sa pagpami- 
naw ug sa pagdawat lamang diha sa hunahuna sa 
kamatuoran sa Diyos, apan wala magabuhat kon 
unsay gikinahanglan niini, nagalimbong sa ilang 
kaugalingon pinaagig bakak nga pangatarongan ug 
dili makadawat ug panalangin. (San 1:22-25) Gipa- 
tin-aw sa Anak sa Diyos nga bisan kadtong naga- 
buhat sa mga butang nga susama niadtong gisugo, 
apan tataw nga gibuhat sa sayop nga paagi o adu- 
nay sayop nga motibo, dili gayod makasulod sa 
Gingharian kondili bug-os nga igasalikway.---Mat 
7:15-28. 

Pagsumpo sa pagkadili-masinugtanon tu- 
ngod sa napanunod nga sala. Sa sinugdan ang 
Diyos nagpahibalo sa tawo nga ang pagkamasinug- 

tanon maoy butang nga labing hinungdanon, nga 
nagkahulogan ug kinabuhi o kamatayon. (Gen 2: 
16, 17) Ang samang butang mapadapat ngadto sa 
espiritung mga anak sa Diyos. (1Pe 3:19, 20; Jud 6, 
Mat 25:41) Ang tinuyong pagkadili-masinugtanon 
sa hingpit nga tawong si Adan, ingong ang respon- 
sableng ulo ni Eva ug ingong ang lalaking katigu- 
langan o tuboran sa kinabuhi sa tawhanong banay, 
nagdalag sala ug kamatayon ngadto sa tanan ni- 
yang kaliwat. (Rom 5:12, 19) Nan, sa kinaiyanhon, 
ang mga tawo maoy “mga anak sa pagkadili-masi- 
nugtanon” ug “mga anak sa kapungot,” nga takos 
sa dili pag-uyon sa Diyos tungod sa ilang paglapas 
sa iyang matarong nga mga sukdanan. Ang pag- 
kapakyas sa pagpugong niining kinaiyanhong hilig 
sa pagkadili-masinugtanon maoy dalan sa bug-os 
nga kalaglagan.--Efe 2:2, 3; 5:6-11, itandi ang Gal 
6:7-9. 

Sa pagkamaluluy-on gitagana ni Jehova nga Di- 
yos ang mga paagi sa pagpakigbugno sa sala diha 
sa unod ug ang pagbaton sa kapasayloan sa kasay- 
panan gumikan sa pagkadili-hingpit inay nga tu- 
ngod sa tinuyong pagkadili-masinugtanon. Pinaagi 
sa iyang balaang espiritu, gitagana sa Diyos ang 
puwersa sa pagkamatarong nga maoy makatabang 
sa makasasalang mga tawo sa pagpatunghag ma- 
ayong bunga. (Gal 5:16-24: Tit 3:3-7) Ang pagpa- 
saylo sa mga sala mabatonan pinaagi sa pagtuo sa 
halad lukat ni Kristo, ug ang maong pagtuo mismo 
maoy usa ka panumpo sa pagbuhat ug daotan 
ug usa ka panukmod sa pagkamasinugtanon. (1Pe 
1:2) Busa gihisgotan ni Pablo ang “pagkamasinug- 
tanon [naminaw nga mapinasakopon] pinaagi sa 
pagtuo.” (Rom 16:26, 1:16, itandi ang Buh 6:7.) 
Sa Roma 10:16-21 iyang gipakita nga ang pagpa- 
minaw o pagkadungog inubanan sa pagtuo nag- 
patunghag pagkamasinugtanon ug nga ang pag- 
supak (dili pagtuo [gikan sa a-peithe'o]) sa mga 
Israelinhon maoy tungod sa kawalay pagtuo. (Itan- 
di ang Heb 3:18, 19.) Sanglit ang tinuod nga pagtuo 
mao “ang masaligan nga pagpaabot sa mga butang 
nga gilaoman” ug “ang dayag nga pagpasunda- 
yag sa mga katinuoran bisan tuod wala maki- 
ta,” ug sanglit kini nagkinahanglag pagtuo nga 
ang Diyos naglungtad “ug nga siya maoy tigganti 
sa mga matinuorong nagapangita kaniya,” kad- 
tong adunay pagtuo napalihok sa pagsunod, nga 
naghupot ug pagsalig ug kasegurohan bahin sa 
mga panalangin nga idulot sa pagkamasinugtanon. 
--Heb 11:1, 6. 

Kaharmonya niini, ang pagpakigkomunikar sa 
Diyos ngadto sa mga tawo dili lamang maoy usa ka 
serye sa pintok nga mga sugo sama nianang sa wa- 
lay pagbati nga diktador. Wala tinguhaa sa Diyos 
ang matang sa pagkamasinugtanon nga sama nia- 

nang gikan sa usa ka mananap nga may busal ug 
bokado. (Itandi ang San 3:3; Sal 32:8, 9.) Ang giki- 
nahanglan dili ang usa ka taphaw o mapanukohon 
nga pagkamasinugtanon, sama sa gipakita sa mga 
demonyo ngadto kang Kristo ug sa iyang mga ti- 
nun-an (Mar 1:27, Luc 10:17, 20), kondili ang pag- 
kamasinugtanon nga gipalihok sa usa ka mapabil- 
hong kasingkasing. (Sal 112:1, 119:11, 112, Rom 
6:17-19) Busa giduyogan ni Jehova ang iyang mga 
gipahayag nga kabubut-on ug katuyoan sa maka- 
tabang nga mga impormasyon nga makadani sa 
pagbati sa usa ka tawo sa hustisya ug pagkamata- 
rong, sa gugma ug pagkamaayo, intelihensiya, ka- 
tarongan, ug kaalam. (Deu 10:12, 13, Luc 1:17; Rom 
12:1, 2) Kadtong adunay matarong nga tinamdan 
sa kasingkasing mosugot tungod sa gugma. (1Ju 5: 
2, 3, 2Ju 6) Dugang pa, ang pagkamatinud-anon 
ug pagkamatarong sa mensahe nga gihatag pi- 
naagi sa mga alagad sa Diyos nagkombinsir sa 
mga tigpaminaw sa pagsunod, ug busa si apostol 
Pedro naghisgot bahin sa “pagkamasinugtanon sa 
kamatuoran uban sa dili-salingkapaw nga inigso- 
ong pagbati ingong sangpotanan.”---1Pe 1:22, itan- 
di ang Rom 2:8, 9, Gal 5:7, 8. 

Si Jehova nagpakita ug dakong pailob sa Israel ug 
naghisgot bahin sa iyang kaugalingon ingong “sa 
adlaw-adlaw mibangon ug sayo” ug nagpadala sa 
iyang mga manalagna sa pagtambag ug pagpahi- 
mangno kanila, nga ‘sa tibuok adlaw nagbukhad sa 
iyang mga kamot ngadto sa usa ka katawhan nga 
dili-masinugtanon ug matubagtubagon,' apan sila 
nagpadayon sa pagpatig-a sa ilang mga kasingka- 
sing sama sa usa ka batong ismeril, nga sa pagka- 
gahian nagdumili sa disiplina. (Jer 7:23-28, 11:7, 8, 
Zac 7:12, Rom 10:21) Bisan human sa pag-abot sa 
Mesiyas, sila naningkamot sa pagtukod sa ilang 
pagkamatarong sa ilang kaugalingong paagi, pina- 
agi sa mga buhat sa Balaod. Tungod sa ilang kawa- 
lay pagtuo ug pagkadili-masinugtanon sa mga ins- 
truksiyon sa Diyos pinaagi sa iyang Anak, ang 
kadaghanan kanila nawad-an ug dapit sa Gingha- 
rianong kagamhanan, ug kini nagbukas sa dalan sa 
daghang dili-Hudiyo nga mahimong bahin sa pini- 
ling nasod sa espirituwal nga Israel.--Rom 10:1-4, 
11:13-23, 30-32. 

Ang usa ka hustong matang sa kahadlok sa Di- 
yos hinungdanon usab sa pagkamasinugtanon, tu- 
ngod kay ilhon sa usa nga ang Diyos gamhanan sa 
ngatanan ug nga ang Diyos dili kabugalbugalan ni 
siya kayagayagaan, kay siya magabalos sa matag 
usa sumala sa iyang mga buhat. (Itandi ang Flp 2: 
12, 13, Gal 6:7, 8, Heb 5:7.) Ang tinuyong pag- 
kadili-masinugtanon o pagsalikway sa gipadayag 
nga kabubut-on sa Diyos nagdalag “usa ka ma- 
kahahadlok nga pagpaabot sa paghukom.”---Heb 
10:26-31. 

Gilatid sa Kasulatan ang daghang makapadasig 
nga mga panig-ingnan sa matinumanong pagka- 
masinugtanon taliwala sa tanang matang sa mga 
sirkumstansiya ug mga kahimtang ug sa atuba- 
ngan sa tanang matang sa pagsupak. Ang kinalab- 
wan taliwala niini mao ang panig-ingnan sa kau- 
galingong Anak sa Diyos, kinsa “nagpaubos ug 
nagmasinugtanon hangtod sa kamatayon, oo, ka- 
matayon sa estaka sa pagsakit.” (Flp 2:8, Heb 5:8) 
Pinaagi sa iyang pagkamasinugtanon siya gipaka- 
matarong, napamatud-ang matarong sa iyang ka- 
ugalingong merito, ug busa makatagana ug usa ka 
hingpit nga halad nga maglukat sa katawhan gikan 
sa sala ug kamatayon.---Rom 5:18-21. 

Pagkamasinugtanon Ngadto sa Ubang mga 
Labaw. Tungod sa katungdanan sa Anak ingong 
tinudlong Hari sa Diyos, kinahanglan nga ang ta- 
nan mosugot kaniya. (Dan 7:13, 14) Siya mao 
ang “Shilo” sa tribo ni Juda, ang usa nga “kaniya 
ang pagkamasinugtanon sa mga katawhan maiya” 
(Gen 49:10), ang manalagna nga sama ni Moises 
nga kaniya ang matag kalag kinahanglang magpa- 
talinghog o makaagom ug kalaglagan (Buh 3:22, 
23), usa ka “pangulo ug komandante ngadto sa na- 
sodnong mga pundok” (Isa 55:3, 4), nga gipahiluna 
“nga labaw kaayo sa tanang kagamhanan ug awto- 
ridad ug gahom ug pagkaginoo” (Efe 1:20, 21), nga 
kaniya “moluhod ang tanang tuhod” sa pag-ila sa 
iyang hinatag-sa-Diyos nga awtoridad (Flp 2:9-11). 
Siya mao ang Hataas nga Saserdote kansang mga 
instruksiyon motultol sa pagkaayo ug sa kinabu- 
hing walay kataposan alang niadtong mamati ka- 
niya nga mapinasakopon. (Heb 5:9, 10: Ju 3:36) 
Sanglit siya mao ang Pangunang Tigpamaba sa Di- 
yos, si Jesus tukmang makapahibalo nga ang pag- 
kamasinugtanon sa iyang mga pulong maoy bug- 
tong malig-ong pundasyon nga niana ang mga 
tawo makatukod sa ilang mga paglaom sa umala- 
bot. (Mat 7:24-27) Ang pagkamasinugtanon maoy 
usa ka pamatuod sa gugma ug nagsumikad sa 
gugma sa iyang mga sumusunod alang kaniya. (Ju 
14:23, 24; 15:10) Tungod kay ang Diyos naghimo sa 
iyang Anak nga pangunang persona sa pagtuman 
sa tanan niyang mga katuyoan (Rom 16:25-27), 
ang kinabuhi nagadepende sa pagkamasinugtanon 
sa “maayong balita bahin sa atong Ginoong Jesus,” 
ug kini nga pagkamasinugtanon naglakip sa dayag 
nga pagpahayag sa pagtuo sa usa ka tawo diha ka- 
niya.--2Te 1:8, Rom 10:8-10, 16; 1Pe 4:17. 

Ingong ulo sa Kristohanong kongregasyon, si 
Kristo Jesus nagdelegar ug awtoridad ngadto 
sa uban, sama sa iyang gibuhat ngadto sa mga 
apostoles. (2Co 10:8) Kini nga mga tawo nagpasa 
sa mga instruksiyon sa Ulo sa kongregasyon, ug 
busa ang pagkamasinugtanon kanila maoy tukma 
ug mahinungdanon (2Co 10:2-6, Flp 2:12: 2Te 3: 

4, 9-15), tungod kay ang maong espirituwal nga 
mga magbalantay “nagabantay sa inyong mga ka- 
lag ingon nga sila maoy maghatag ug husay.” (Heb 
13:17, 1Pe 5:2-6, itandi ang 1Ha 3:9.) Ang kinabu- 
but-ong pagsanong ug pagkamasinugtanon, sama 
nianang sa mga Kristohanon sa Roma vg Filipos ug 
sama nianang kang Filemon, nga kaniya si Pablo 
nakaingon, “Ako nagsulat kanimo, kay nahibalong 
buhaton gani nimo ang labaw pa kay sa mga bu- 
tang nga akong giingon,” naghatag ug kalipay sa 
maong responsableng mga tawo.---Rom 16:19; Flp 
2:12, 17: Flm 21. 

Pagkamasinugtanon ngadto sa mga ginika- 
nan ug sa mga bana. Ang mga ginikanan adu- 
nay hinatag-sa-Diyos nga kinaiyanhong katungod 
nga sugton sa ilang mga anak. (Pr 23:22) Ang pag- 
kamasinugtanon ni Jacob sa iyang mga ginikanan 
maoy usa gayod sa mga katarongan nga si Jeho- 
va “'ahigugma kang Jacob apan nagdumot kang 
Esau.” (Mal 1:2, 3, Gen 28:7) Ingong usa ka bata, si 
Jesus nagpasakop sa iyang yutan-ong mga ginika- 
nan. (Luc 2:51) Si apostol Pablo nagpahimangno sa 
mga anak nga “magmasinugtanon sa inyong mga 
ginikanan sa tanang butang.” Angayng hinumdo- 
man nga ang iyang sulat maoy alang sa mga 
Kristohanon, ug busa dili lakip sa “tanang bu- 
tang” ang pagkamasinugtanon sa mga sugo nga 
mosangpot sa pagsupak sa pulong sa langitnong 
Amahan, si Jehova nga Diyos, kay kini dili “ma- 
kapahimuot” sa Ginoo. (Col 3:20; Efe 6:1) Ang 
pagkadili-masinugtanon ngadto sa mga ginikanan 
wala isipa nga gamayng butang diha sa Kasulatan, 
ug ilalom sa Balaod pagapatyon ang usa ka anak 
tungod sa mapinadayonong pagkadili-masinugta- 
non.--Deu 21:18-21: Pr 30:17; Rom 1:30, 32, 2Ti 
3:2. 

Ang pagkaulo sa lalaki nagkinahanglan usab ug 
pagkamasinugtanon sa mga asawa ngadto sa ilang 
mga bana “sa tanang butang,” ug si Sara gihisgo- 
tan ingong usa ka panig-ingnan nga pagasundo- 
gon. (Efe 5:21-33, 1Pe 3:1-6) Dinhi, sa makausa pa, 
gipasiugda nga ang pagkaulo ug awtoridad sa bana 
dili mao ang kinatas-an, kondili mas ubos nianang 
sa Diyos ug ni Kristo.--1Co 11:3. 

Ngadto sa mga agalon ug sa mga kagamha- 
nan. Sa susama ang mga ulipon gitambagan 
nga magmasinugtanon sa ilang mga agalon “sa ta- 
nang butang,” dili pinaagig pakita-lang nga pag- 
alagad kondili ingong mga ulipon ni Kristo, nga 
may kahadlok kang Jehova. (Col 3:22-25: Efe 6:5-8) 
Kadtong mga ulipon nga makaagom gayod ug 
pag-antos mahimong makalantaw kang Kristo Je- 
sus ingong ilang panig-ingnan, ingon sa mahimo 
sa Kristohanong mga asawa ubos sa susamang 
mga kahimtang. (1Pe 2:18-25, 3:1) Ang awtoridad 

sa ilang mga agalon maoy relatibo, dili absoluto; 
busa ang Kristohanong mga ulipon mosunod sa 
“tanang butang” nga dili supak sa kabubut-on ug 
mga sugo sa Diyos. 

Sa kataposan, ang pagkamasinugtanon nahia- 
ngay ngadto sa yutan-ong mga kagamhanan, mga 
awtoridad, ug mga magmamando (Tit 3:1), sanglit 
ang Diyos nagtugot kanila sa paglihok ug gani sa 
paghatag ug pipila ka serbisyo alang sa iyang ka- 
tawhan. Busa gibaod nga ang mga Kristohanon 
'mobayad kang Cesar sa mga butang ni Cesar." 
(Mar 12:14-17) Ang lig-ong katarongan nga ang 
mga Kristohanon mosugot sa mga balaod ni Cesar 
ug mobayad ug mga buhis dili maoy tungod la- 
mang sa tukmang kahadlok sa “espada” ni Cesar sa 
pagsilot kondili maoy tungod sa Kristohanong tan- 
lag. (Rom 13:1-7) Sanglit ang tanlag maoy ma- 
gatino, ang Kristohanong pagpasakop sa tawha- 
nong mga kagamhanan dayag nga limitado sa 
mga butang nga dili supak sa balaod sa Diyos. Tu- 
ngod niini, ngadto sa mga magmamando nga nag- 
sugo kanila sa paghunong sa pagbuhat sa ilang 
hinatag-sa-Diyos nga buluhaton sa pagwali, ang 
mga apostoles kusganong mipahayag: “Kinahang- 
lang among sugton ang Diyos ingong magmaman- 
do inay ang mga tawo. ”---Buh 5:27-29, 32; 4:18-20. 


PAGKAMASUKLANON. Ang pagkadili-masi- 
nugtanon o pagsukol ug ang pagkamasinupakon ba- 
tok sa labaw nga awtoridad. Ang garbo, kahakog, 
gawasnong pagpit-os, dili pag-uyon sa hukom sa 
usa ka labaw, ug ang tinguha nga makalingkawas 
sa pagpasakop o pagdaogdaog, tinuod man kini o hi- 
nanduraw, maoy lakip sa pangunang mga hinung- 
dan sa pagsukol o pagrebelde. 

Unang Kasaysayan. Ang pagrebelde batok 
sa Diyos nagsugod sa dili-makitang dominyo. Pina- 
agi sa usa ka halas, ang usa ka espiritung linalang, 
nga sa ulahi nailhan ingong Satanas nga Yawa, na- 
ningkamot sa pagtental sa unang babaye nga si 
Eva sa pagrebelde batok sa iyang Maglalalang. 
Iyang gihimong madanihon ang pagrebelde, nga 
nagpresentar niini ingong usa ka dalan nga motul- 
tol ngadto sa pagkanalamdagan. Si Eva nagpadaog 
sa mahakogong ambisyon nga “mahisama sa Di- 
yos,” sa diwa nga makahukom sa iyang kaugali- 
ngon kon unsay maayo ug kon unsay daotan imbes 
nga magpasakop sa paghukom sa Diyos labot nii- 
ning butanga. (Tan-awa ang KAHOY [Mahulagwa- 
yong Paggamit].) Naghanduraw sa iyang kaugali- 
ngon nga gihikawan sa usa ka butang nga gilantaw 
niya niining tungora nga iyaha, gipili ni Eva ang 
paglapas sa sugo sa Diyos. Sa ulahi ang iyang bana 
nga si Adan nagpadaog sa iyang pagpit-os ug mi- 
duyog niini nga pagrebelde. Gibuhat niya kana, dili 
tungod kay siya nalimbongan sa paghunahuna nga 

ang halas nagsulti sa kamatuoran, kondili dayag 
nga tungod kay mahakogon niyang gipili ang pag- 
pakig-uban sa iyang makasasalang asawa inay ang 
pag-uyon sa Diyos.---Gen 3:1-6, 1Ti 2:14. 

Kasiglohan human niadto mopatim-aw nga ang 
kadaghanan sa katawhan dili buot nga magpasa- 
kop sa ilang kaugalingon ngadto sa Diyos. Sukad sa 
pagkamatay ni Abel hangtod sa pagkatawo ni Noe, 
usa ka yugto nga kapin sa 926 ka tuig, si Enoc la- 
mang ang espesipikong gihisgotan ingong usa ka 
tawo nga milakaw uban sa Diyos. (Gen 5:22) Ang 
pagkamasuklanon nagpadayon usab sa pagkaylap 
didto sa langit. Sa adlaw ni Noe, ang mga manulon- 
da nga nagtinguha sa unodnong kalipayan, sa pag- 
kadili-masinugtanon mibiya sa ilang langitnong 
mga katungdanan, nagmateryalisar ug tawhanong 
mga lawas, nakigminyo sa mga babaye, ug nagpa- 
tunghag mga anak.---Gen 6:4; 1Pe 3:19, 20, 2Pe 2: 
4, 5; Jud 6. 

Sa panahon ni Noe ang pagkamasuklanon o pag- 
karebelyoso nakatuhop na pag-ayo sa katawhan 
mao nga nakita ni Jehova nga Diyos nga angay 
nang laglagon ang tawhanong rasa pinaagi sa usa 
ka lunop. Si Noe lamang ug ang iyang pamilya, 
walo ka tawo tanan, ang nakaplagan nga takos nga 
ipabiling buhi.---Gen 6:5-8, 7:13, 23. 

Sa Israel. Katuigan sa ulahi si Jehova nga Di- 
yos nakiglabot lamang sa nasod sa Israel. Apan sa 
tibuok kasaysayan sa Israel dihay daghang pang- 
hitabo sa pagrebelde batok kang Jehova ug batok 
sa iyang mga hawas, ingong nasod, pundok man o 
indibiduwal. Sa pipila ka kahimtang kadtong mire- 
belde dili kanunay nga masuklanong mga tawo. 
Pananglitan, si Moises ug Aaron matinumanong 
nag-alagad kang Jehova nga Diyos sulod sa dag- 
hang katuigan. Bisan pa niana, sa dihang nailalom 
sa pagpit-os sa makig-awayong mga Israelinhon sa 
usa ka okasyon, sila nawad-an ug pagpugong-sa- 
kaugalingon ug sa pagkamasuklanon napakyas sa 
paghimaya sa Diyos tungod sa milagrosong tagana 
nga tubig. (Num 20:12, 24, 27:13, 14) Apan ang na- 
sod sa katibuk-an nagpadayon gayod sa pagkama- 
suklanon mao nga ang Ezequiel 44:6 nagpadapat 
sa ngalan nga “Pagkamasuklanon” ngadto sa ba- 
lay sa Israel, nga daw sa ulahi ang nasod sa Israel 
nagpersonipikar sa pagkamasuklanon. 

Wala pasagdi ni Jehova nga Diyos nga dili masi- 
lotan ang maong pagkamasuklanon. (1Sa 12:15, 
15:23, 1Ha 13:21, 22, 26, Sal 5:10, Isa 1:20: 63:10, 
Jer 4:16-18, Eze 20:21, Os 13:16) Gipangayo sa 
iyang balaod ang silot nga kamatayon niadtong 
nagpadayon sa pagsuki batok sa mga ginikanan. 
(Deu 21:18-21) Gilaglag sa Diyos ang garboso ug 
ambisyosong si Kore, Datan, Abiram, ug kadtong 
nakig-uban kanila sa pagrebelde batok kang Moises 

ug Aaron, ang tinudlong mga hawas sa Diyos. Sa 
dihang nakiglalis ang mga Israelinhon sa pagka- 
matarong niini nga kalaglagan ug nagpakitag ma- 
suklanong espiritu ngadto kang Moises ug Aaron, 
14,700 ang dugang pang namatay tungod sa ham- 
pak gikan kang Jehova. (Num 16:1-3, 25-50) Sagad 
tugotan ni Jehova ang ubang mga nasod nga mag- 
silbing mga galamiton sa pagsilot sa mga Israelin- 
hon sa dihang sila magpadaog sa pagpit-os nga 
manig-ingon sa mga nasod sa palibot ug masukla- 
nong mosalikway sa matuod nga pagsimba.---Huk 
2:3, 11-16, 3:4, 5; Neh 9:26, 27. 

Ang pagrebelde ni Haring Zedekias nga na- 
kabungkag sa iyang pakigsaad. Sa panahon 
nga gihimong basalyong hari ni Haring Nabuco- 
donosor ang Judeanhon nga si Haring Zedekias, 
iyang gipahimog pakigsaad si Zedekias sa ngalan 
ni Jehova. Busa, sa dihang si Zedekias mirebelde 
batok kang Nabucodonosor, nga buot mahigawas 
gikan sa pagpasakop sa usa ka langyawng gahom, 
siya mirebelde usab batok kang Jehova, kansang 
ngalan iyang gipanumpaan nga siya mahimong 
usa ka maunongon nga basalyong hari. Tungod ni- 
ini nga pagrebelde, gibaod ni Jehova nga si Zede- 
kias mamatay ingong usa ka binihag sa Babilonya. 
--2Ha 24:17-20, 2Cr 36:11-21, Eze 17:12-18. 

Taliwala sa mga Kristohanon. Ang mga 
Kristohanon kinahanglang makigbisog usab batok 
sa masuklanong mga tawo. Gitagna ni apostol Pab- 
lo ang apostasya, o pagrebelde, taliwala sa nag- 
angkong mga Kristohanon (2Te 2:3), ug sa iyang 
panahon naglungtad na ang mga apostata. (1Ti 1: 
19, 20; 2Ti 2:16-19) Ang tinun-ang si Judas misu- 
lat bahin niadtong nagsulti nga mapasipalahon la- 
bot sa “mga mahimayaon” diha sa Kristohanong 
kongregasyon. Sanglit tino ang kalaglagan sa ma- 
ong rebelyosong mga tawo, gihisgotan ni Judas 
ang maong kalaglagan nga daw nahitabo na, nga 
nag-ingon: “[Sila] nangalaglag diha sa masukla- 
nong pulong ni Kore!”--Jud 8, 11: tan-awa ang 
APOSTASYA. 

Ang pagpasakop sa awtoridad sa kagamha- 
nan maoy husto. Imbes nga morebelde, kad- 
tong nagtinguha nga makabaton sa pag-uyon sa 
Diyos ingong mga sumusunod ni Kristo giawhag 
nga magmasinugtanon niadtong nanguna sulod sa 
kongregasyon (Heb 13:17) ug ngadto sa mga awto- 
ridad sa kagamhanan sa gawas sa kongregasyon. 
(Tit 3:1, 2) Ang pagrebelde batok sa sekular nga 
awtoridad sa kagamhanan maoy pagrebelde batok 
sa Diyos, kay kini nga mga awtoridad naglungtad 
tungod sa pagtugot sa Diyos ug maoy iyang kabu- 
but-on nga ang mga Kristohanon magpasakop ka- 
nila basta ang ilang gipangayo dili supak sa iyang 
balaod.---Rom 13:1-7; Buh 5:29. 

PAGKAMATARONG. Ang Hebreohanong pu- 
long nga tsedheq ug tsedha-gah' ingon man ang 
Gregong pulong nga di-kai'osy ne nagkahulogan ug 
“katul-id,” “katarong,” nga nagpaila sa usa ka suk- 
danan o sumbanan nga magtino kon unsay mata- 
rong. Ang “pagkamatarong” sagad nga gigamit la- 
bot sa usa ka maghuhukom, o sa paghukom, ug 
tungod niini kini nga termino adunay legal nga 
diwa (busa, ang mga termino sa orihinal nga pinu- 
longan usahay gihubad nga “hustisya"). (Sal 35:24, 
72:2; 96:13, Isa 11:4, Pin 19:11) Diha sa Moisesnong 
Balaod, sa Levitico 19:36, ang tse dheq gigamit ka- 
upat labot sa mga transaksiyon sa negosyo: 'Ki- 
nahanglan nga magbaton kamo ug tukma ["ma- 
tarong,” AT, KJ, Le] nga timbangan, tukma nga 
mga bato sa timbangan, tukma nga ephah ug tuk- 
ma nga hin.” 

Ang Diyos Nagbutang sa Sukdanan. Ang 
Gregong eskolar nga si Kenneth S. Wuest nag- 
ingon: “Ang Diyos mao ang hingpit nga sukdanan 
nga magtino sa kahulogan sa dikaios [matarong], 
ug sa samang higayon maghupot niana nga kahu- 
logan nga permanente ug walay kausaban, sanglit 
Siya ang Usa nga walay kausaban.” Dayon siya mi- 
kutlo kang Cremer nga nag-ingon: “Ang pagkama- 
tarong sumala sa Bibliya maoy usa ka kahimtang 
nga matul-id nga ang sukdanan mao ang Diyos, 
nga gipasukad sumala sa sukdanan sa Diyos, nga 
madayag diha sa panggawi nga inuyonan sa Diyos, 
ug labaw sa tanan maylabot sa relasyon niini sa Di- 
yos, ug sa paglakaw atubangan Kaniya. Kini mao, 
ug kini gitawag nga dikaiosune theou (pagkama- 
tarong sa Diyos) (Rom. 3:21, 1:17), ang pagka- 
matarong nga iya sa Diyos, ug bililhon sa Iyang 
atubangan, ang samag-Diyos nga pagkamatarong, 
tan-awa ang Efe. 4:24: pinaagi niini nga paghubit 
sa pagkamatarong, ang ebanghelyo (Rom. 1:17) 
midangat ngadto sa kalibotan sa mga nasod nga 
nakiling sa pagsunod sa usa ka lahing sukdanan.” 
--Studies in the Vocabulary of the Greek New Tes- 
tament, 1946, p. 37. 

Gipakita ni Lucas ang kahulogan sa pagkamata- 
rong sa usa ka tawo pinaagi sa paghisgot sa saser- 
doteng si Zacarias ug sa iyang asawa nga si Elisa- 
bet (ang mga ginikanan ni Juan nga Tigbawtismo): 
“Silang duha matarong atubangan sa Diyos tungod 
sa paglakaw nga walay-ikasaway uyon sa tanang 
sugo ug legal nga mga kinahanglanon ni Jehova.” 
(Luc 1:6) Ang pagkamatarong gisukod pinaagi sa 
pagpahiuyon sa kabubut-on sa Diyos ug sa iyang 
mga sugo. Ang iyang espesipikong mga sugo ma- 
himong magkalahi sa nagkalainlaing panahon ug 
sa nagkalainlaing tawo---ang iyang sugo kang Noe 
nga magtukod ug arka wala na isugo pag-usab ni 
ang iyang sugo labot sa pagpatuli gipatuman sa 
mga Kristohanon. Bisan pa niana, ang personal 


653 


nga mga sukdanan sa Diyos, ang iyang personali- 
dad, ug kon unsa siya, ingon sa gipadayag sa iyang 
mga pulong ug mga paagi, nagpabiling wala mau- 
sab ug busa nagtaganag hingpit nga sukdanan, 
'samag-bato' sa kagahi ug kalig-on, nga pinaagi ni- 
ini sukdon ang panggawi sa tanan niyang mga li- 
nalang.---Deu 32:4, Job 34:10, Sal 92:15: Eze 18:25- 
31; 33:17-20. 

Pagkamaayo ug Pagkamatarong. Mopatim- 
awng gipakita ni apostol Pablo ang kalainan tali sa 
pagkamaayo ug pagkamatarong sa dihang, sa pag- 
hisgot sa haladnong kamatayon ni Kristo, siya mi- 
ingon: “Kay makuli nga magpakamatay ang si 
bisan kinsa alang sa tawong matarong, sa pagkati- 
nuod, alang sa maayong tawo, tingali, aduna pay 
mangahas pagpakamatay. Apan ang Diyos nagre- 
komendar sa iyang kaugalingong gugma kanato sa 
pagkaagi nga, samtang kita mga makasasala pa, si 
Kristo namatay alang kanato.” (Rom 5:7, 8) Ang 
usa ka tawo matawag nga “matarong” kon iyang 
gituman ang iyang nahiangayng mga obligasyon, 
kon siya maki-angayon, dili mapihigon, matinud- 
anon, dili sad-an sa pagbuhat ug daotan o imorali- 
dad, busa usa nga nailhan tungod sa kaligdong sa 
panggawi ug katul-id. Apan, gipasabot sa mga pu- 
long ni Pablo nga nakalabaw ang usa ka “maayong” 
tawo. Siyempre, aron matawag nga "maayo, ang 
indibiduwal kinahanglang dili mobuhat sa pagkadi- 
li-matarong o pagkadaotan, apan adunay ubang 
mga hiyas nga magpalahi kaniya gikan sa tawo 
nga nailhan sa iyang pagkamatarong. Ang pagga- 
mit sa Gregong termino nagpakita nga ang tawo 
nga ilado o nailhan sa pagkamaayo mao ang usa 
nga manggihatagon (matinguhaon sa pagbuhat ug 
maayo o sa paghatag ug kaayohan sa uban) ug 
matinabangon (aktibong nagpakita sa maong pag- 
kamaayo). Siya dili lamang mahunahunaon sa pag- 
buhat sa kon unsay gikinahanglan sa hustisya apan 
mohimog labaw pa niini, kay gitukmod sa pagpa- 
kitag konsiderasyon sa uban ug sa tinguha nga 
makahatag ug kaayohan ug makatabang kanila. 
--Itandi ang Mat 12:35, 20:10-15, Luc 6:9, 33, 35, 
36; Ju 7:12, Buh 14:17: Rom 12:20, 21, 1Te 5:15. 

Busa, si Pablo tatawng nagpakita nga bisan tuod 
ang usa ka tawo nga nailhan ingong “matarong” 
mahimong makabaton ug pagtahod, ug dayegon 
pa gani sa uban, tingali siya dili kaayo makatandog 
sa ilang kasingkasing aron maaghat ang bisan kin- 
sa nga magpakamatay alang kaniya. Apan, ang 
usa ka tawo nga nailhan sa iyang pagkamaayo, 
kinsa mainiton, matinabangon, nagpakitag konsi- 
derasyon, maluluy-on, naghimog kaayohan alang 
sa uban, makaangkon ug pagmahal, ug ang iyang 
pagkamaayo makatandog gayod sa kasingkasing 
sa usa ka tawo aron kanang tawhana andam mag- 
pakamatay alang kaniya. 

Mamatikdan nga diha sa Kasulatan, ang “maayo” 
gipalahi gikan sa “mangil-ad” (Ju 5:29: Rom 9:11, 
2Co 5:10) ug sa “daotan” (Mat 5:45: Rom 12:9; Rom 
16:19, 1Pe 3:11, 3Ju 11). Sa laing bahin, ang usa ka 
tawong “matarong” gipalahi gikan sa “makasasala” 
(sa tawong dili-matarong). (Mar 2:17: Luc 15:7) 
Maingon nga ang usa ka tawo mahimong usa ka 
makasasala (tungod sa pagkapakyas nga maabot 
ang matarong nga mga sukdanan) apan dili mata- 
wag o maklasipikar ingong “mangil-ad” o “daotan,” 
mao man usab, ang usa ka tawo mahimong “mata- 
rong” apan dili matawag o maklasipikar ingong 
“maayo,” sumala sa diwa nga gihubit na. 

Si Jose nga taga-Arimatea nailhan nga “maayo 
ug matarong,” siyempre, kini nga mga termino ka- 
nunayng gigamit sa diwa nga relatibo sa dihang 
ipadapat sa mga tawong dili hingpit. (Luc 23:50, 
itandi ang Mat 19:16, 17; Mar 10:17, 18, tan-awa 
ang PAGKAMAAYO [Ang Pagkamaayo ni Jehova].) 
Ang mga sugo sa balaod sa Diyos ngadto sa Israel 
maoy “balaan [kay gikan sa Diyos] ug matarong 
[kay hingpit sa hustisya] ug maayo [kay mapusla- 
non sa tanang bahin alang niadtong nagasunod ni- 
ini].”--Rom 7:12, itandi ang Efe 5:9. 

Si Jehova, ang Usa nga Matarong. Ang 
Hebreohanong mga pulong nga tsedheq ug 
tsedha'qah” ug ang Gregong pulong nga dikaio- 
sy'ne sagad nga makita maylabot sa pagkamata- 
rong sa mga dalan sa Diyos: ingong Soberano (Job 
37:23, Sal 71:19: 89:14), sa pagdumala ug pagpa- 
hamtang sa hukom ug hustisya (Sal 9:8, 85:11, Isa 
26:9, 2Co 3:9), sa pagsilot sa iyang nag-angkong 
katawhan (Isa 10:22), sa pagbayaw sa iyang kauga- 
lingon sa paghukom (Sal 51:4, Rom 3:4, 5), ug sa 
pagbayaw sa iyang katawhan (Miq 7:9). 

Si Jehova gitawag nga “ang puloy-anang dapit sa 
pagkamatarong.” (Jer 50:7) Busa siya ang Usa nga 
Matarong, ug ang tanang pagkamatarong sa iyang 
mga linalang maoy gumikan sa ilang relasyon ka- 
niya. Si Jehova bug-os nga nagasunod sa iyang 
kaugalingong sukdanan sa pagkamatarong. Busa, 
ang iyang mga linalang makasalig gayod kaniya. 
Labot kaniya kini gisulat: “Ang pagkamatarong ug 
ang paghukom mao ang pihong dapit sa imong tro- 
no.”—Sal 89:14. 

Matarong samtang nagpakitag kaluoy. Ang 
pagkamatarong, hustisya, pagkabalaan, ug kaputli 
ni Jehova hingpit gayod nga tungod niana walay 
kasal-anan nga iyang konsentihon. (Sal 5:4: Isa 6: 
3, 5, Hab 1:13, 1Pe 1:15) Busa dili niya pasayloon 
ang mga sala sa katawhan kon dili makab-ot ang 
gikinahanglan sa hustisya--buot ingnon, kon wa- 
lay legal nga pasukaranan. Apan pinaagi sa iyang 
dili-takos nga kalulot iyang gihimo kining makata- 
ronganong kahikayan pinaagi sa paghatag sa iyang 

Anak ingong halad, usa ka halad pasig-uli, o usa ka 
pagtabon alang sa mga sala. Niining paagiha siya 
makapakitag kaluoy sa matarong nga paagi ngad- 
to sa mga makasasala nga modawat niini nga ka- 
hikayan. Gipahayag ni Pablo kining butanga niini 
nga paagi: “Apan karon bulag sa balaod napadayag 
ang pagkamatarong sa Diyos, ... 00, ang pagka- 
matarong sa Diyos pinaagi sa pagtuo kang Jesu- 
Kristo. . . Kay ang tanan nakasala ug wala maka- 
abot sa himaya sa Diyos, ug ingong walay bayad 
nga gasa nga sila gipahayag nga matarong pinaa- 
gi sa iyang dili-takos nga kalulot tungod sa pagpa- 
gawas pinaagi sa lukat nga gibayad ni Kristo Jesus. 

. aron nga siya [ang Diyos] mahimong mata- 
rong bisan sa dihang nagpahayag nga matarong 
sa tawo [ang kinaiyanhong makasasala nga tawo] 
nga may pagtuo kang Jesus.”--Rom 3:21-26, tan- 
awa ang IPAHAYAG NGA MATARONG. 

Pangitaa ang Pagkamatarong sa Diyos. Si 
Jesus nagtambag sa iyang mga mamiminaw: “Nan, 
magpadayon sa pagpangita pag-una sa gingharian 
ug sa pagkamatarong sa Diyos, ug kining tanang 
ubang mga butang igadugang ra kaninyo.” (Mat 
6:33) Ang usa ka tawo kinahanglang magpadayon 
sa pagpangita sa Gingharian, kinahanglang tingu- 
haon niya ang maong kagamhanan ug magmau- 
nongon niana. Apan dili niya kalimtan nga kini 
maoy Gingharian sa Diyos, angay siyang mopahi- 
uyon sa kabubut-on sa Diyos, sa sukdanan sa Diyos 
sa matarong ug daotan labot sa paggawi, ug mag- 
padayon siya sa 'pagbag-o sa iyang hunahuna' 
aron nga ang tanang bahin sa iyang kinabuhi ma- 
hiuyon sa pagkamatarong sa Diyos. (Rom 12:2) Ki- 
nahanglang siya “magsul-ob sa bag-ong pagkata- 
wo nga gilalang sumala sa kabubut-on sa Diyos 
sa matuod nga pagkamatarong ug pagkamauno- 
ngon.”--Efe 4:23, 24. 

Gihunahuna sa mga Hudiyo nga sila may kase- 
gurohan ug makadawat sa Gingharian sa Diyos pi- 
naagi sa pagpaningkamot sa pag-establisar sa ilang 
kaugalingong pagkamatarong, apan sila wala mag- 
pasakop sa pagkamatarong sa Diyos. (Rom 10:1-3) 
Mao nga si Jesus miingon sa iyang mga tinun-an: 
“Kay ako magaingon kaninyo nga kon ang inyong 
pagkamatarong dili modagaya nga labaw nianang 
sa mga eskriba ug sa mga Pariseo, dili gayod kamo 
makasulod sa gingharian sa mga langit.” Kini nga 
mga tawo adunay usa ka porma sa pagkamatarong 
pinaagi sa ilang pagsunod sa pipila ka kinahangla- 
non sa Balaod ug sa ilang gidugang nga mga tra- 
disyon. Apan sa pagkatinuod gihimo nilang walay 
pulos ang pulong sa Diyos tungod sa ilang tradis- 
yon, ug ilang gisalikway si Kristo, ang dalan nga 
gitagana sa Diyos nga pinaagi kaniya ilang maba- 
tonan ang tinuod nga pagkamatarong.---Mat 5:17- 
20; 15:3-9, Rom 10:4. 

Ang pagkamatarong dili pinaagi sa kaugali- 
ngong mga buhat. Busa, tataw nga ang mga ta- 
wong dili hingpit dili gayod makakab-ot sa tinuod 
nga pagkamatarong---dili nila maabot ang sukda- 
nan sa pagkamatarong sa Diyos---pinaagi sa pag- 
agad sa mga buhat sa Moisesnong Balaod o pinaagi 
sa ilang mga buhat sa pagpakamatarong-sa-kau- 
galingon. (Rom 3:10, 9:30-32, Gal 2:21, 3:21, Tit 
3:5) Ang mga tawo nga gitawag sa Diyos nga “ma- 
tarong” maoy mga tawo nga nagpasundayag ug 
pagtuo sa Diyos ug wala mosalig sa ilang kaugali- 
ngong mga binuhatan apan gipaluyohan kana nga 
pagtuo pinaagig mga buhat nga nahiuyon sa iyang 
matarong nga sukdanan.--Gen 15:6, Rom 4:3-9, 
San 2:18-24. 

Ang Balaod maoy matarong. “Wala kini mag- 
pasabot nga ang sukdanan sa Diyos sa pagkamata- 
rong wala diha sa Balaod nga gihatag pinaagi kang 
Moises. Sa pagkatinuod kini diha niini. Ang apostol 
nangatarongan: “Busa, sa bahin niini, ang Balaod 
balaan, ug ang sugo balaan ug matarong ug maa- 
yo.” (Rom 7:12, Deu 4:8) Kini nag-alagad sa katu- 
yoan sa Diyos sa pagpadayag sa mga kalapasan ug 
ingong magtutudlo nga nagtultol sa matinud-anon 
ug kasingkasing nga mga Hudiyo ngadto kang 
Kristo, ug usab naglandong sa maayong mga bu- 
tang nga moabot. (Gal 3:19, 24: Heb 10:1) Apan 
kini dili makahatag ug tinuod, bug-os nga pagka- 
matarong alang niadtong nailalom niini. Silang ta- 
nan mga makasasala, dili nila hingpit nga masu- 
nod ang Balaod, ug ang ilang hataas nga saserdote 
dili makahimo sa pagpapas sa ilang mga sala pina- 
agi sa iyang mga halad ug mga pag-alagad. Busa, 
pinaagi lamang sa pagdawat sa tagana sa Diyos pi- 
naagi sa iyang Anak nga sila makakab-ot sa pag- 
kamatarong. (Rom 8:3, 4: Heb 7:18-28) Kadtong 
midawat kang Kristo gipahayag nga matarong, dili 
ingong bayad sa paghago, kondili ingong gasa, ug 
ngadto kanila si Kristo nahimong “kaalam gikan sa 
Diyos, usab pagkamatarong ug pagkabalaan ug ka- 
gawasan pinaagi sa lukat.” Busa, ang tinuod nga 
pagkamatarong modangat lamang pinaagi ni Kris- 
to. Bayawon niini si Jehova, nga naghatag kaniya, 
dili sa tawo o sa kaugalingong mga paghago, sa du- 
ngog ingong Tinubdan sa tanang pagkamatarong, 
“aron kini mahimong ingon sa nahisulat: ‘Siya nga 
nagapanghambog, manghambog siya diha kang 
Jehova. "--1Co 1:30, 31; Rom 5:17. 

Mga Kaayohan sa Pagkamatarong. Gihi- 
gugma sa Diyos ang mga matarong ug siya naha- 
ngawa kanila. Si David misulat: “Batan-on ako ka- 
niadto, ako natigulang na usab, apan wala ako 
makakita ug matarong nga gibiyaan sa bug-os, ni 
sa iyang kaliwat nga nagapangita ug tinapay.” (Sal 
37:25) Si Solomon miingon: “Dili itugot ni Jehova 


655 


nga ang kalag sa matarong magutman, apan ang 
pangandoy sa mga daotan iyang ipahilayo.” (Pr 
10:3) Hukman sa Diyos ang gipuy-ang yuta diha 
sa pagkamatarong pinaagi ni Jesu-Kristo, ug siya 
maglalang ug “bag-ong mga langit ug usa ka bag- 
ong yuta” nga niana magapuyo ang pagkama- 
tarong. (Buh 17:31, 2Pe 3:13) Gisaad ngadto sa 
mga matarong nga sa kataposan ilang mapanag- 
iya ang yuta, ang mga daotan papason gikan sa 
yuta ingong “lukat” alang sa mga matarong, kay 
samtang magagahom ang mga daotan, ang mga 
matarong dili makabaton ug kalinaw. Ug ang mga 
katigayonan sa mga daotan mahiadto sa mga ma- 
tarong, sama sa giingon sa proverbio: “Ang bahan- 
di sa makasasala gitipigan alang sa matarong.” 
- Pr 13:22, 21:18. 

Ang tawo nga molahutay sa pagkamatarong gi- 
pasaligan nga makabaton siya sa maayong kabu- 
but-on sa Diyos ug sa pag-uyon sa mga tawong 
matarong ug kasingkasing karon ug sa tanang 
panahon nga moabot, kay “ang handomanan sa 
matarong pagapanalanginan [ug maoy “hangtod 
sa panahong walay tino"], apan ang ngalan sa mga 
daotan madunot.”--Pr 10:7: Sal 112:6. 

Tahoron ug Sundon ang mga Matarong. 
Maalamon ang pagtahod niadtong kinsa giisip ni 
Jehova nga matarong ug ang pagsunod sa ilang 
tambag ug pagbadlong, nga mosangpot sa kaayo- 
han niadtong modawat niini. Si David gibadlong ni 
Jehova pinaagi sa mga tawong matarong, mga ala- 
gad ug mga manalagna sa Diyos, ug siya miingon: 
“Kon hampakon ako sa matarong, kana maoy ma- 
higugmaong-kalulot, ug kon badlongon niya ako, 
kana maoy lana sa ibabaw sa akong ulo, nga dili 
dumilian sa akong ulo.”---Sal 141:5. 

Ang “Panagang sa Dughan sa Pagkamata- 
rong.” Tungod kay ang Bibliya nag-ingon kana- 
to, “Labaw sa tanan nga pagabantayan, ampingi 
ang imong kasingkasing, kay niana nagagikan ang 
mga tuboran sa kinabuhi,” ang mga Kristohanon 
kinahanglang magsul-ob sa “panagang sa dughan 
sa pagkamatarong.” (Pr 4:23: Efe 6:14) Ingong pa- 
nalipod sa iyang kasingkasing aron dili mahimong 
daotan, kinahanglan nga ang usa ka tawo mosunod 
sa pagkamatarong sa Diyos sanglit ang kasingka- 
sing sa makasasalang tawo maoy malimbongon ug 
desperado. (Jer 17:9) Ang kasingkasing kinahang- 
lang disiplinahon ug bansayon pag-ayo. Ang usa 
ka Kristohanon makasalig niini nga dalan pinaagi 
lamang sa hugot nga pagtapot sa Kasulatan, nga 
sumala sa giingon ni apostol Pablo maoy “mapus- 
lanon sa pagpanudlo, sa pagpamadlong, sa pagpa- 
nul-id sa mga butang, sa pagdisiplina diha sa pag- 
kamatarong, aron ang tawo sa Diyos mahimong 
takos gayod, bug-os nga masinangkapan alang sa 
tanang maayong buhat.” Angay niyang dawaton 

nga mapasalamaton ang disiplina nga naggikan sa 
mga tawong matarong nga naggamit sa Pulong sa 
Diyos nianang paagiha.---2Ti 3:16, 17. 


PAGKAMAUNONGON. Sa Hebreohanong Ka- 
sulatan, ang adhetibo nga cha-sidh’ gigamit alang 
sa “maunongon,” o sa “usa nga may mahigugma- 
ong-kalulot.” (Sal 18:25, ftn sa Rbi8) Ang nombre 
nga che'sedh nagtumong sa kalulot apan nagpasa- 
bot ug labaw pa sa ideya sa mabinationg pagtagad 
o kalulot nga nagsumikad sa gugma, bisan tuod 
kini naglakip sa maong mga hiyas. Kini maoy kalu- 
lot nga mahigugmaong mounong sa usa ka bu- 
tang hangtod nga ang katuyoan niini maylabot 
nianang butanga matuman. Kini mao ang ma- 
tang sa kalulot nga gipahayag sa Diyos ngadto sa 
iyang mga alagad ug ilang gipahayag ngadto ka- 
niya. Busa sakop niini ang diwa nga pagkamau- 
nongon, usa ka matarong, debotado, balaan nga 
pagkamaunongon, ug gihubad sa lainlaing paa- 
gi nga “mahigugmaong-kalulot” ug “maunongong 
gugma.”--Gen 20:13, 21:23, tan-awa ang KALULOT. 

Diha sa Gregong Kasulatan ang nombre nga ho- 
siotes ug ang adhetibo nga ho'si'os naglakip sa 
ideya sa pagkabalaan, pagkamatarong, pagkama- 
tinahoron, pagkadebotado, pagkamasimbahon, sa 
mainampingon nga pagtuman sa tanang katung- 
danan ngadto sa Diyos. Nalangkit niini ang usa ka 
matarong nga relasyon uban sa Diyos. 

Daw walay Cebuano nga mga pulong nga tuk- 
mang makapahayag sa bug-os nga kahulogan sa 
Hebreohanon ug Grego nga mga pulong, apan ang 
“pagkamaunongon,” lakip na ang gipahayag niini 
nga diwa sa pagkamahinalaron ug pagkamatinu- 
manon, sa dihang gamiton maylabot sa Diyos ug 
sa iyang pag-alagad, duolduol na sa kahulogan. 
Ang labing maayong paagi sa pagtino sa bug-os 
nga kahulogan sa mga termino sa Bibliya nga gi- 
hisgotan mao ang pagsusi sa paggamit niini diha 
sa Bibliya. 

Ang Pagkamaunongon ni Jehova. Si Jeho- 
va nga Diyos ang Labing Balaang Usa, nga debota- 
do sa pagkamatarong ug nagpasundayag ug dili- 
mabungkag nga mahigugmaong-kalulot ngadto sa 
mga nag-alagad kaniya, nakiglabot diha sa pagka- 
matarong ug pagkamatinud-anon bisan ngadto sa 
iyang mga kaaway ug maoy kasaligan kaayo. Gii- 
ngon bahin kaniya: “Dako ug katingalahan ang 
imong mga buhat, Jehova nga Diyos, ang Labing 
Gamhanan. Matarong ug matuod ang imong mga 
dalan, Hari nga walay kataposan. Kinsa bay dili 
mahadlok kanimo, Jehova, ug dili maghimaya sa 
imong ngalan, tungod kay ikaw lamang ang mau- 
nongon?” (Pin 15:3, 4) Tungod kay ang pagka- 
maunongon ni Jehova sa pagkamatarong ug sa 
hustisya, ingon man ang iyang gugma sa iyang 

katawhan, nagpalihok kaniya sa paghimog gikina- 
hanglang hudisyal nga aksiyon, usa ka manulonda 
sa langit ang natukmod sa pag-ingon: “Ikaw, ang 
Usa nga mao ang karon ug ang kaniadto, ang 
Usa nga maunongon, maoy matarong, tungod kay 
imong gipahamtang kini nga mga hukom."”---Pin 
16:5: itandi ang Sal 145:17. 

Si Jehova maunongon sa iyang mga pakigsaad. 
(Deu 7:9) Tungod sa iyang pagpakigsaad sa iyang 
higalang si Abraham, siya nagpakitag hataas-nga- 
pailob ug kaluoy sa nasod sa Israel sulod sa mga 
kasiglohan. (2Ha 13:23) Pinaagi sa iyang manalag- 
na nga si Jeremias siya nangamuyo sa Israel: ““Ba- 
lik, Oh masukihong Israel, mao ang giingon ni 
Jehova. ‘Dili ako mosulinga sa kasuko nganha ka- 
ninyo, kay ako maunongon.”” (Jer 3:12) Kadtong 
mga maunongon kaniya makasalig sa bug-os kani- 
ya. Si David, diha sa pag-ampo, nangayo ug tabang 
sa Diyos ug miingon: “Sa maunongon ikaw mag- 
maunongon, sa walay-ikasaway ug kusgan nga 
tawo ikaw makiglabot nga walay-ikasaway.” (2Sa 
22:26) Sa paghangyo sa katawhan, si David misul- 
ti kanila sa pagtalikod gikan sa daotan ug sa pagbu- 
hat sa maayo, “kay,” siya miingon, “si Jehova ma- 
higugmaon sa hustisya, ug dili niya pagabiyaan 
ang mga maunongon kaniya. Sila pagabantayan 
hangtod sa panahong walay tino.”---Sal 37:27, 28. 

Kadtong maunongon kang Jehova makasalig sa 
iyang pagkasuod ug sa iyang tabang hangtod sa 
kataposan mismo sa ilang pagkamatinumanon, ug 
sila makapahulay diha sa bug-os nga kasegurohan, 
nga nasayod nga siya mahinumdom kanila bisan 
unsa pay mahitabo. Siya nagabantay sa ilang da- 
lan. (Pr 2:8) Siya nagabantay sa ilang mga kinabu- 
hi o mga kalag.---Sal 97: 10. 

Si Jesu-Kristo. Si Jesu-Kristo samtang dinhi 
pa sa yuta nalig-on pag-ayo sa pagkahibalo nga gi- 
tagna sa Diyos bahin kaniya nga, ingong pangu- 
nang “maunongon" ni Jehova, ang iyang kalag dili 
pagabiyaan sa Sheol. (Sal 16:10) Sa adlaw sa Pen- 
tekostes, 33 K.P., si apostol Pedro nagpadapat niini 
nga tagna ngadto kang Jesus, nga nag-ingon: “[Si 
David] nakapanglantaw nang daan ug misulti ma- 
hitungod sa pagkabanhaw sa Kristo, nga wala siya 
biyai sa Hades ni ang iyang unod makakita ug pag- 
kadunot. Kining maong Jesus gibanhaw sa Diyos, 
nga niining kamatuorana kaming tanan mga sak- 
si.” (Buh 2:25-28, 31, 32; itandi ang Buh 13:32-37.) 
Ang The Expositor's Greek Testament, diha sa ko- 
mento bahin sa Buhat 2:27, nag-ingon nga ang 
Hebreohanong pulong nga cha-sidh” (nga gigamit 
sa Sal 16:10) “nagtumong dili lamang sa usa kinsa 
diyoshnon ug masimbahon, kondili sa usa kinsa 
usab mao ang hingtungdan sa mahigugmaong-ka- 
lulot ni Jehova.”--Giedit ni W. R. Nicoll, 1967, 
Tomo II. 

Pagkamaunongon Gipangayo sa Diyos. 
Gipangayo ni Jehova ang pagkamaunongon sa 
iyang mga alagad. Sila kinahanglang mosundog 
kaniya. (Efe 5:1) Gisultihan ni apostol Pablo ang 
mga Kristohanon nga sila “magsul-ob sa bag-ong 
pagkatawo nga gilalang sumala sa kabubut-on sa 
Diyos sa matuod nga pagkamatarong ug pagkama- 
unongon.” (Efe 4:24) Sa pagrekomendar ug pag- 
ampo sa kongregasyon, siya miingon: “Busa giti- 
nguha ko nga sa tanang dapit ang mga lalaki 
magpadayon sa pag-ampo, nga magbayaw sa ma- 
unongong mga kamot, nga walay kapungot ug 
mga panaglalis.” (1Ti 2:8) Ang pagkamaunongon 
maoy usa ka hinungdanong hiyas aron ang tawo 
mahimong kuwalipikado nga itudlo sa pag-alagad 
ingong usa ka magtatan-aw sa kongregasyon sa 
Diyos.— Tit 1:8. 


PAGKANAGAMHAN SA DEMONYO. Ang 
pagkanabihag ug pagkanaimpluwensiyahan sa usa 
ka tawo sa dili-makita nga daotang espiritu. Sa ka- 
panahonan sa Bibliya ang gidemonyohan nga mga 
tawo gisakit sa lainlaing mga paagi: ang pipila dili 
makasulti, ang pipila nangabuta, ang pipila nanga- 
buang, ug ang pipila nakabaton ug labaw-tawha- 
nong kusog. Ang tanan makaluluoy nga gimaltra- 
to pag-ayo niining dili-makitang mga tigdaogdaog. 
(Mat 9:32; 12:22; 17:15; Mar 5:3-5; Luc 8:29; 9:42; 
11:14; Buh 19:16) Ang mga lalaki, mga babaye, ug 
mga bata maoy ilang mga biktima. (Mat 15:22; Mar 
5:2) Usahay mosamot ang kasakit kon daghang de- 
monyo ang dungan nga mogahom sa usa ka tawo. 
(Luc 8:2, 30) Sa dihang nahinginlan na ang demon- 
yo, ang tawo mahibalik sa normal, maayong ka- 
himtang sa hunahuna. Adunay kalainan tali sa 
pagkanagamhan sa demonyo ug sa ordinaryong 
sakit ug balatian sa lawas, kay kining mga mata- 
nga sa balatian parehong giayo ni Jesus.---Mat 
8:16; 17:18, Mar 1:32, 34. 

Ang pipila sa bantogang mga milagro ni Jesus 
naglakip sa pagpahigawas sa mga tawong gigam- 
han gikan sa pagkaulipon sa mga demonyo. Ang 
mga demonyo walay mahimo batok kaniya. Apan 
dili tanan nalipay sa iyang gibuhat nga paghingilin 
sa mga demonyo. Ang mga Pariseo nag-akusar ka- 
niya ingong kakunsabo sa magmamando sa mga 
demonyo nga si Beelzebub, samtang sa pagkatinu- 
od, ingon sa gipasiugda ni Jesus, sila mismo maoy 
mga anak sa Yawa. (Mat 9:34, 12:24: Mar 3:22, 
Luc 11:15, Ju 7:20, 8:44, 48-52) Nahibalo si Jesus 
sa tinubdan sa gahom nga naghatag kaniyag la- 
baw nga pagbulot-an ibabaw sa mga demonyo, ug 
iyang giangkon sa dayag nga kini mao ang espiri- 
tu ni Jehova. (Mat 12:28, Luc 8:39, 11:20) Ang mga 
demonyo nakaila mismo kang Jesus ug nagtawag 
kaniya ingong ang “Anak sa Diyos,” “ang Balaang 

Usa sa Diyos,” ug “Jesus, Anak sa Labing Hataas 
nga Diyos.” (Mat 8:29, Mar 1:24, 3:11; 5:7; Luc 4:34, 
41: Buh 19:15: San 2:19) Bisan pa niana, wala ga- 
yod sila tugoti ni Jesus nga magpamatuod alang 
kaniya. (Mar 3:12) Sa laing bahin, ang usa ka tawo 
nga gipahigawas gikan sa gahom sa mga demonyo 
gidasig sa pagpahibalo ngadto sa iyang mga par- 
yente 'sa tanang butang nga gihimo ni Jehova 
alang kaniya.'---Mar 5:18-20. 

Gihatagan usab ni Jesus ang iyang 12 ka aposto- 
les ug awtoridad ibabaw sa mga demonyo, ug sa 
ulahi ang 70 nga iyang gipadala, aron nga sa nga- 
lan ni Jesus sila usab makahimo sa pag-ayo sa mga 
tawong gigamhan sa demonyo. (Mat 10:8, Mar 
3:15, 6:13; Luc 9:1, 10:17) Bisan ang usa ka tawo 
nga dili direktang nakig-uban kang Jesus o sa 
iyang mga apostoles nakahimo sa paghingilin sa 
usa ka demonyo pinasukad sa ngalan ni Jesus. 
(Mar 9:38-40: Luc 9:49, 50) Human sa kamatayon 
ni Jesus, padayong nabatonan sa mga apostoles 
kini nga gahom. Gimandoan ni Pablo ang “usa ka 
demonyo sa pagpanag-an” nga mogula gikan sa 
usa ka ulipong babaye, ug kini nakapasuko pag-ayo 
sa iyang mga agalon nga mahigugmaon sa salapi. 
(Buh 16:16-19) Apan sa dihang ang pipila ka im- 
postor, ang pito ka anak nga lalaki sa saserdoteng 
si Esceva, misulay sa paghingilin sa usa ka demon- 
yo pinasukad sa ngalan ni “Jesus nga ginawali ni 
Pablo,” gidakop ug gibun-og pag-ayo sa tawong gi- 
gamhan sa demonyo silang pito ug gihuboan sila. 
--Buh 19:13-16. 

Sagad nahimong mabangis ug dili makontrolar 
ang panggawi sa dili-maayog pangisip nga mga 
tawo tungod sa paggahom kanila niining dili-maki- 
tang mga sakop ni Satanas. Usahay gitaho nga 
ang mga espiritista naghingilin niini nga mga de- 
monyo; kini magpahinumdom sa giingon ni Jesus: 
“Daghan ang moingon kanako nianang adlawa, “Gi- 
noo, Ginoo, wala ba kami .. . maghingilin sa mga 
demonyo sa imong ngalan... ?” Ug unya ako ma- 
gaingon kanila: Wala gayod ako makaila kaninyo!” 
(Mat 7:22, 23) Busa, adunay kusganong kataro- 
ngan sa pagpatalinghog sa tambag, “Magmabinan- 
tayon,” ug, “Isul-ob ang kompletong armadura gi- 
kan sa Diyos aron kamo makabarog nga malig-on 
batok sa mga malipatlipatong kaugdahan sa Yawa” 
ug sa iyang mga demonyo.---1Pe 5:8; Efe 6:11. 


PAGKAON. Ang Hebreohanon ug Gregong 
mga termino nga gihubad nga “pagkaon” adunay 
lainlaing literal nga mga kahulogan, sama sa “bu- 
tang nga gikaon,” “kalan-on,” “tinapay,” ug “kame, 
o unod.” 

Human lalanga si Adan ug Eva, ang Diyos mii- 
ngon: “Ania, gihatag ko kaninyo ang tanang tanom 
nga nagapatunghag binhi nga anaa sa nawong sa 
tibuok yuta ug ang matag kahoy nga adunay bu- 

nga sa kahoy nga nagapatunghag binhi. Kini mag- 
silbing pagkaon alang kaninyo.” Siya dugang mii- 
ngon nga iyang gihatag “ang tanang lunhawng 
tanom ingong pagkaon” ngadto sa tanang linalang 
nga hayop. Ngadto kang Adan siya usab miingon: 
“Gikan sa tanang kahoy sa tanaman makakaon ka 
hangtod sa pagkatagbaw,” nga gidugang ang pag- 
dili sa usa ka kahoy, ang kahoy bahin sa kahibalo 
sa maayo ug sa daotan.--Gen 1:29, 30, 2:16, 17. 

Sukad sa maong panahon hangtod sa Lunop, wa- 
lay gipakita ang Bibliya nga gilakip sa tawo diha sa 
iyang pagkaon ang karne sa mga hayop. Tinuod, 
gipalahi ang mahinlo ug mahugaw nga mga ha- 
yop, apan kini lagmit may kalabotan sa mga hayop 
nga gigamit alang sa paghalad.---Gen 7:2. 

Sa dihang si Noe gisugo sa pagpasulod sa mga 
hayop ngadto sa arka, si Jehova miingon kaniya: 
“Bahin kanimo, magkuha ka sa tanang matang 
sa pagkaon nga ginakaon, ug magtigom ka niini 
nganha kanimo, ug kini magsilbing pagkaon alang 
kanimo ug alang kanila,” nga mopatim-awng gi- 
hisgotan pag-usab ang pagkaon gikan sa mga ta- 
nom nga isulod sa arka alang sa mga tawo ug sa 
mga hayop. (Gen 6:21) Human sa Lunop, si Jehova 
nagtugot sa tawo nga idugang sa iyang pagkaon 
ang karne, nga nag-ingon: “Ang matag nagalihok 
nga mananap nga buhi mahimong kalan-on alang 
kaninyo. Mahitungod sa lunhawng katanoman, ako 
naghatag niining tanan kaninyo. Ang unod la- 
mang uban sa kalag niini--ang dugo niini---dili 
gayod ninyo pagakan-on. ”---Gen 9:3, 4. 

Pagkaon nga mga Lugas. Ang pagkaon nga 
mga lugas maoy pangunang pagkaon sa katawhan 
sa kayutaan sa Bibliya, ingon sa gipakita sa kama- 
tuoran nga sa Hebreohanon ug sa Grego, ang eks- 
presyong “pagpangaon' sa literal nagkahulogang 
“pagkaon ug tinapay.” (Gen 43:31, 32) Ang sebada 
ug trigo maoy pangunang pagkaon nga mga lugas; 
ang ubang pagkaon nga mga lugas nga gihisgotan 
mao ang dawa ug espelta, usa ka matang sa trigo. 
(Huk 7:13, Isa 28:25, Eze 4:9, Ju 6:9, 13) Gawas nga 
himoong tinapay, ang ordinaryong harina himo- 
ong lugaw. Ang lugas sagad kaonon nga sinangag, 
pinaagi sa pagbangan sa mga uhay ug paggang- 
gang niini sa kalayo o kaha pinaagi sa pagsangag 
niini diha sa kalaha. (Ru 2:14: 2Sa 17:28) Sagad nga 
kini himoong tinapay ginamit ang dili pinong linu- 
bok nga mga lugas. Apan, sa pagluto sa ubang 
mga tinapay gigamit ang pino nga harina. (Gen 
18:6, Ex 29:2) Ang usa ka paagi sa pagluto mao 
ang pagkatag sa minasa diha sa init nga mga bato 
o diha sa patag nga bahin sa mga bato nga gihali- 
ngan ug kalayo. Ang igpapatubo o lebadura sagad 
gigamit, samtang ang ubang tinapay giluto nga 
walay igpapatubo. (Lev 7:13; 1Ha 19:6) Ang mga 
hurnohan gigamit usab, diin ang minasa patagon 

ibabaw sa usa ka bato nga anaa sa sulod niini. Ang 
mga tinapay usahay giluto diha sa kalaha, o sa 
kawa. Ang mantika nga gigamit mao ang lana, lag- 
mit lana sa olibo.--Lev 2:4, 5, 7; 1Cr 9:31, tan-awa 
ang PAGLUTOG TINAPAY, PANADERO. 

Mga Utanon. Ang mga balatong ug mga len- 
tihas maoy lakip sa pagkaon, nga lat-an sama sa li- 
nat-ang lentihas nga giluto ni Jacob nga tungod 
niana gibaligya ni Esau ang iyang katungod sa 
pagkapanganay. (Gen 25:34) Usahay sagolan ug 
karne o lana ang linat-an. Ang harina puwedeng 
ginama gikan sa balatong o ginama gikan sa gisa- 
gol nga mga lugas, balatong, ug mga lentihas. (Eze 
4:9) Ang lainlaing matang sa pepino nga mas lami 
kay nianang gikan sa Kasadpan maoy usa usab ka 
makapalagsik nga pagkaon. Sa dihang nihit o dili 
maayo ang tubig, kini mahimong kan-on ingong 
kapuli sa tubig. Ang mga pepino kan-on nga hilaw, 
may asin o wala, ug usahay butangan ug mga 
sangkap sa sulod niini ug lutoon. Ang mga Israe- 
linhon nangandoy sa mga pepino, sandiya, puerro, 
sibuyas, ug mga ahos nga ilang gikaon didto sa 
Ehipto. (Num 11:4, 5) Kini nga mga pagkaon gita- 
nom usab didto sa Palestina. 

Si Job naghisgot sa “malvavisco,” nga ang duga 
niini iyang gihubit nga walay lami. (Job 6:6) Siya 
usab naghisgot niadtong mga timawa nga nanga- 
on sa parat nga hilba ug sa mga gamot sa mga ka- 
hoyng retama.---Job 30:4. 

Ang Mishnah (Pesahim 2:6) naghisgot sa endive 
ug chicory nga mao ang pait nga mga utanon nga 
gigamit sa Paskuwa.--Ex 12:8. 

Mga Prutas ug mga Liso. Ang mga bunga 
sa olibo maoy talagsaong matang sa pagkaon didto 
sa Palestina. Ang kahoyng olibo mokabat ug napu- 
lo ka tuig o kapin pa sa dili pa mosugod sa pagpa- 
tunghag maayong mga bunga, apan tungod sa ha- 
taas nga kinabuhi niini, makapatungha kini ug 
daghan kaayong bunga. Human ikahumol sa tubig 
nga may asin, ang mga bunga sa kahoyng olibo 
mahimong kaonon sama sa pagkaon niini karong 
adlawa. Ang olibo nagtagana usab ug lana nga ma- 
gamit sa pagluto sama sa mga linat-an ug sa mi- 
nantikaan nga tinapay. Ang Bibliya naghisgot sa 
“mantikaon kaayo nga pagkaon. "--Isa 25:6. 

Ang mga bunga sa igos maoy laing hinung- 
danong matang sa pagkaon. (Deu 8:8) Sa di- 
hang duna nay makita nga unang mga bunga 
diha sa igos, sagad kini kan-on dayon. (Isa 28:4) 
Ang ulahing mga bunga sa igos ibulad ug pisaon 
diha sa mga hulmahan, ug himoong mga tinapay 
nga mga igos. (1Sa 25:18, 1Cr 12:40) Kon gamiton 
ingong hampol, kini makaayo. (Isa 38:21) Gawas 
pa sa komon nga kahoyng igos, ang kahoy nga na- 
ilhan ingong sikomoro (igos-mulberi) mamunga 
usab ug mga igos nga makaon. (1Cr 27:28, Am 

7:14) Ang ubang mga prutas mao ang datiles, gra- 
nada, ug mansanas.--Aw 5:11: Joe 1:12, Hag 2:19, 
tan-awa ang MANSANAS. 

Lakip sa mga liso nga gikaon didto sa Palestina, 
gihisgotan sa Bibliya ang mga liso sa almendras ug 
pistasyo.---Gen 43:11, Jer 1:11. 

Ang ubas maoy usa sa kinadaghanan nga pag- 
kaon didto sa Palestina. Sa dihang mipauli ang mga 
Israelinhon nga nangespiya sa yuta sa Canaan sila 
nagdalag usa ka dakong bugway sa ubas nga giya- 
yongan sa duha ka tawo. (Num 13:23) Ang ubas 
kaonon nga presko ug usab binulad (Num 6:3) ug 
gipisa ug gihimong mga tinapay. (1Sa 25:18, 1Cr 
12:40) Sama karong adlawa, walay duhaduha nga 
ang linghod nga mga dahon niini kaonon ingong 
lunhawng utanon, ang gulang na nga mga dahon 
ipakaon sa mga karnero ug mga kanding. 

Ang mga bunga sa kahoyng algaroba sagad nga 
ipakaon sa mga hayop, bisan tuod tingali kini gihi- 
mong pagkaon sa tawo panahon sa kawalad-on. 
Ang gigutom nga anak nga mausikon diha sa sam- 
bingay ni Jesus nagtinguha sa pagkaon niini.---Luc 
15:16, tan-awa ang ALGAROBA, BUNGA SA. 

Mga Yerbang-paalimyon ug Dugos. Ang 
mga yerbang-paalimyon nga komong gigamit 
ingong mga panakot mao ang yerbabuyna, eneldo, 
cumino, ruda, ug ang mga dahon sa mustasa. (Mat 
23:23, 13:31, Luc 11:42) Ang asin maoy pangunang 
sangkap sa panimpla, ug gigamit usab sa pagpre- 
serbar sa pagkaon. Busa, ang “usa ka pakigsaad sa 
asin” maoy usa ka tino nga pakigsaad, nga dili ga- 
yod lapason. (Num 18:19: 2Cr 13:5) Dugang pa, ang 
Mishnah (Shabbat 6:5) naghisgot sa sili. Ang bu- 
nga sa alkapara gigamit ingong pangpagana.---Ecc 
12:5. 

Ang dugos giisip nga kinaham nga pagkaon 
nga makapadan-ag sa mga mata tungod sa maka- 
palagsik nga sustansiya niini. (1Sa 14:27-29, Sal 
19:10: Pr 16:24) Ang mana samag lami sa lagpad 
nga mga tinapay nga may dugos. (Ex 16:31) Si 
Juan nga Tigbawtismo mikaon ug dugos ug mga 
dulon.---Mat 3:4. 

Karne o Unod Ingong Pagkaon. Gisultihan 
sa Diyos si Noe human sa Lunop nga lakip sa lun- 
hawng katanoman mahimo niyang kan-on ang ta- 
nang nagalihok nga mananap nga buhi. (Gen 9: 
3, 4) Apan ubos sa Balaod, ang mga Israelinhon 
pakan-on lamang sa mga hayop nga giklasipikar 
nga mahinlo. Kini gitala diha sa Levitico, kapitu- 
lo 11, ug Deuteronomio, kapitulo 14. Ang komon 
nga katawhan kasagaran dili hingaon ug karne. 
Apan usahay usa ka kanding o karnero ang ihawon 
alang sa halad-sa-panag-ambit o sa pagpasidu- 
ngog sa usa ka dinapit. (Lev 3:6, 7, 12; 2Sa 12:4, Luc 
15:29, 30) Taliwala sa mga tawong arangan, ang 
baka mao ang ihawon. (Gen 18:7: Pr 15:17: Luc 

15:23) Ang pipila sa ayamonon nga mga hayop, 
sama sa laking osa, gasela, binaw, ihalas nga kan- 
ding, antelope, ihalas nga torong baka, ug gamusa, 
kan-on, ug ang karne aslon o lat-an. (Gen 25:28, 
Deu 12:15, 14:4, 5) Ang pagkaon ug dugo hu- 
got nga gidili, sama sa pagkaon ug tambok.---Lev 
7:25-27. 

Ang mga langgam gikaon usab. Ang mga Israe- 
linhon milagrosong gitagan-an ug mga buntog 
didto sa kamingawan. (Num 11:31-33) Ang mga 
salampati, tukmo, perdis, ug mga goryon maoy la- 
kip sa mga langgam nga mahinlo. (1Sa 26:20, Mat 
10:29) Dugang pa, ang mga itlog maoy bahin usab 
sa pagkaon.--Isa 10:14, Luc 11:11, 12. 

Lakip sa makaon nga mga insekto mao ang du- 
lon, nga lakip sa dugos, maoy pagkaon ni Juan nga 
Tigbawtismo. (Mat 3:4) Karong adlawa ang mga 
dulon gikaon sa pipila ka Arabo. Ang paboritong 
paagi sa pag-andam mao ang pagtangtang sa ulo, 
tiil, ug mga pako, ug dayon iligid sa ginaling nga 
lugas ug pritohon sa lana o mantekilya. 

Ang isda makuha gikan sa Mediteranyo ug usab 
gikan sa Dagat sa Galilea. Ang pipila sa mga apos- 
toles ni Jesu-Kristo maoy mga mangingisda, ug si 
Jesus, sa usa ka okasyon, human sa iyang pagka- 
banhaw, nagsugba ug isda diha sa hinaling nga 
uling alang sa iyang mga tinun-an. (Ju 21:9) Ang 
isda ibulad usab, nga nahimong kombenyenteng 
pagkaon alang sa mga magpapanaw. Ang isda sa 
duha ka milagro ni Jesus sa dihang iyang gipaka- 
on ang mga panon sa katawhan lagmit maoy binu- 
lad nga isda. (Mat 15:34: Mar 6:38) Ang usa sa mga 
ganghaan sa Jerusalem ginganlan ug Ganghaan sa 
Isda, nga lagmit nagpakitang adunay tiyanggihan 
sa isda diha niini o sa duol niini. (Neh 3:3) Sa mga 
adlaw ni Nehemias, ang mga taga-Tiro nagnegos- 
yog isda sa Jerusalem.---Neh 13:16. 

Mga Produkto sa Gatas ug mga Ilimnon. 
Hinungdanon usab ingong pagkaon mao ang gatas 
ug ang mga produkto sa gatas nga gikan sa mga 
baka, kanding, o mga karnero. (1Sa 17:18) Ang ga- 
tas sagad isulod diha sa panit nga mga sudlanan. 
(Huk 4:19) Dali kini nga moaslom. Ang Hebreo- 
hanong pulong nga chem-ah, nga gihubad nga 
“mantekilya,” mahimong magkahulogan usab nga 
“gipatibugol nga gatas.” Ang usa pa ka nailhang 
pagkaon mao ang keso. Ngani, ang Walog sa Tyro- 
poeon (mga Tighimog Keso) milatas ubay sa K nga 
bahin sa labing karaang siyudad sa Jerusalem. 
--Huk 5:25; 2Sa 17:29: Job 10:10; tan-awa ang 
Keso. 

Ang usa sa hinungdanong produkto gikan sa 
ubas mao ang bino. Ang bino usahay butangan 
ug mga yerbang-paalimyon ug sambogan usab. 
(Pr 9:2, 5; Aw 8:2; Isa 5:22) Ang pagpamupog 
ubas himoon sa tinghunlak. Sa mainit nga panahon 

ang duga daling moaslom. May kal-ang nga ubay- 
ubayng mga bulan tali sa pagpangani sa ubas ug 
sa panahon sa Paskuwa. Sa Paskuwa nabatasan sa 
mga banay ang pag-inom ug ubay-ubayng bino, 
nga sa maong panahon ang bino miaslom na. Busa, 
sa pagsaulog sa Paskuwa sa 33 K.P., si Jesus mii- 
nom ug tinuod nga pulang bino, diin ang uban ni- 
ana iyang gidalit sa iyang mga tinun-an sa dihang 
gisugdan ang Panihapon sa Ginoo. (Mar 14:23-25) 
Pinaaslom usab nga bino ang gihimo ni Jesus sa 
usa ka kombira sa kasal. (Ju 2:9, 10) Ang bino gi- 
gamit usab ingong tambal. (1Ti 5:23) Gigamit usab 
ang suka nga gikan sa bino sa ubas, nga lunsay o 
sinagolan ug yerbang-paalimyon o mga duga sa 
prutas. (Num 6:3; Ru 2:14) Ang laing ilimnon mao 
ang serbesa nga gikan sa trigo, ug ang makapalag- 
sik nga ilimnon nga gikan sa duga sa granada. 
—Aw 8:2, Isa 1:22; Os 4:18. 

Mana. Ang mana mao ang pangunang pagka- 
on sa mga Israelinhon didto sa kamingawan. Gihu- 
bit kini sa Numeros 11:7, 8 ingong sama sa liso sa 
kulantro, nga may dagway nga sama sa tagok sa 
bedelio. Kini gigaling sa mga galingan nga dema- 
no o gilubok sa lusong ug gilung-ag o gihimong 
mga tinapay nga ang lami sama sa tam-is nga ti- 
napay nga may lana. Gihisgotan kini ingong “tina- 
pay sa mga gamhanan.”—Sal 78:24, 25; tan-awa 
ang MANA. 

Duyog nga Pagpangaon. Sa kapanahonan sa 
Bibliya ang duyog nga pagpangaon nagpaila sa 
bugkos sa panag-ubanay. (Gen 31:54; 2Sa 9:7, 10, 
11, 13; tan-awa ang PAGPANGAON.) Ang dili pagkaon 
uban sa usa ka tawo nagpailag kasuko o ubang ma- 
batokong pagbati o tinamdan. (1Sa 20:34; Buh 11: 
2, 3; Gal 2:11, 12) Ang pagkaon sagad nga gigamit 
ingong usa ka gasa aron mabatonan o maseguro 
ang maayong kabubut-on sa laing tawo, sanglit 
kon dawaton sa usa ka tawo ang gasa, kini giisip 
nga siya obligado sa pagpakigdait.—Gen 33:8-16; 
1Sa 9:6-8; 25:18, 19; 1Ha 14:1-3. 

Kristohanong Panglantaw. Ang mga Kris- 
tohanon dili na ilalom sa pagdili sa Balaod labot sa 
mahinlo ug mahugaw nga mga pagkaon. Gisugo 
sila nga likayan ang dugo ug ang mga butang nga 
naluok, nga mao, ang mga butang nga wala mapa- 
tuloi sa dugo niini sa hustong paagi. (Buh 15:19, 20, 
28, 29) Apan gawas niini nga sugo sa Bibliya, dili 
nila himoong isyu ang pagkaon o ang paglikay sa 
pipila ka matang sa pagkaon o gamhan ang tanlag 
sa ubang tawo sa ila mismong tanlag maylabot sa 
pagkaon. Apan, sila gipasidan-an nga dili pakan-on 
sa mga kalan-on nga gihalad ngadto sa mga idolo 
ug likayan nga makapandol sa ubang tawo pinaa- 
gi sa pag-insistir sa ilang Kristohanong kagawa- 
san maylabot sa pagkaon. (1Co 8; 10:23-33) Dili 
angayng himoon sa mga Kristohanon ang pagkaon 

o ang paagi sa paggamit niini ingong una kay sa 
Gingharian ug sa espirituwal nga mga intereses ni- 
ini.--Rom 14:17: Heb 13:9. 

Espirituwal nga Pagkaon. Si Jesus nalipay 
sa pagbuhat sa kabubut-on sa iyang Amahan ug 
naghisgot niini ingong pagkaon alang kaniya. (Ju 
4:32, 34) Siya nagtagna nga iyang itudlo “ang 
matinumanon ug maalamong ulipon” sa pagtaga- 
nag (espirituwal nga) pagkaon sa hustong panahon 
ngadto sa iyang mga tinun-an. (Mat 24:44-47: tan- 
awa ang MATINUMANON UG MAALAMONG ULIPON.) 
Maingon nga gisultihan ni Moises ang mga Israe- 
linhon: “Dili sa tinapay lamang mabuhi ang tawo 
kondili sa matag pulong gikan sa baba ni Jehova 
nga ang tawo mabuhi” (Deu 8:3), gidasig usab ni 
Jesus ang iyang mga sumusunod sa pagpangita, 
dili sa materyal nga pagkaon, kondili sa pagkaon 
nga magpabilin alang sa kinabuhing walay katapo- 
san. (Ju 6:26, 27, itandi ang Hab 3:17, 18.) Siya mi- 
ingon nga dili magmabalak-on labot sa pagkaon ug 
sa pag-inom, kay “ang kalag labaw pa ug bili kay sa 
pagkaon.”---Mat 6:25, Luc 12:22, 23. 

Si apostol Pablo naghisgot sa paninugdang mga 
butang sa Kristohanong doktrina ingong “gatas” ug 
ang mas lalom nga kahibalo ingong “gahing pag- 
kaon.” (Heb 5:12-14: 6:1, 2; 1Co 3:1-3) Si Pedro 
naghisgot usab sa espirituwal nga pagtubo pinaagi 
sa “walay sambog nga gatas nga iya sa pulong.” 
(1Pe 2:2) Gitawag ni Jesus ang iyang kaugalingon 
ingong “ang tinapay sa kinabuhi,” nga labaw pa 
kay sa mana nga gitagana didto sa kamingawan, 
ug iyang giingon nga siya adunay suplay niini, ug 
kon ang usa ka tawo mokaon niini siya dili na ga- 
yod gutomon pa. (Ju 6:32-35) Ang pipila sa iyang 
mga sumusunod nga dili mahunahunaon sa espiri- 
tuwal nakugang sa dihang iyang gipakasama ang 
iyang unod ug dugo ngadto sa pagkaon ug ilimnon 
(nga niini sila mahimong “mokaon” pinaagi sa pag- 
tuo sa iyang halad lukat) alang sa kinabuhing wa- 
lay kataposan.---Ju 6:54-60. 

Si Jehova nagsaad sa usa ka panahon sa dihang 
iyang itagana ang dagayang espirituwal ug mater- 
yal nga pagkaon alang sa iyang matinumanong ka- 
tawhan sa tibuok yuta, nga wala nay gutom nga 
maghulga pa kanila.--Sal 72:16, 85:12, Isa 25:6, 
tan-awa ang PAGLUTO, GALAMITON SA PAGLUTO, GU- 
TOM, ug ubang mga pagkaon ubos sa ilang tagsa- 
tagsa ka ulohan. 


PAGKAPIANG. Tan-awa ang Bakol., PIANG. 
PAGKASAD-AN. Tan-awa ang LEGAL NGA 
Kaso. 


PAGKASAD-AN SA DUGO. Usahay ang 
Hebreohanong pulong alang sa “dugo” (dam, plu- 
ral, damim') nagpunting sa pagkasad-an nga na- 

himo tungod sa pag-ula sa inosenteng dugo ug 
busa gihubad ingong “pagkasad-an sa dugo.”---Ex 
22:2, ftn sa Rbi8, 1Ha 2:37, ftn sa Rbis. 

Ang “mga kamot nga nagaula ug inosenteng 
dugo” maoy usa sa mga butang nga gidumtan 
pag-ayo ni Jehova sukad pa niadtong ang inosen- 
teng dugo sa matarong nga si Abel mituaw gikan 
sa yuta. (Pr 6:16, 17: Gen 4:10, Sal 5:6) Ang mga 
tawo dugay na usab nga nahibalo sa pagkasagrado 
sa dugo, sa dihang si Noe ug ang iyang pamilya 
migula sa arka sila gipahibalo sa grabeng mga 
sangpotanan nga modangat niadtong sad-an sa 
dugo.---Gen 9:6: 37:21, 22; 42:22. 

Miabot ang panahon nga giluwatan ang mga ba- 
laod, gilatid kon unsa ang mga krimen nga takos sa 
kamatayon, ug niining paagiha, malikayan sa ma- 
tag usa ang pagbuhat sa mga buhat nga magdalag 
pagkasad-an sa dugo diha sa iyang ulo. Ang ubang 
mga balaod gihimo ingong panalipod aron ang 
mga tawo dili makaula ug inosenteng dugo. Kina- 
hanglang palibotan ug barandilya ang kilid sa la- 
pad ug atop nga mga balay aron walay tawong 
mahulog. (Deu 22:8) Kinahanglang bantayan sa 
usa ka tawo ang iyang torong baka aron kini dili 
makapanungay sa mga tawo. (Ex 21:29) Kon ma- 
patay ang usa ka kawatan samtang siya nangawat 
sa panahon sa kagabhion, walay nalangkit nga 
pagkasad-an sa dugo: apan kon siya mapatay sa 
adlawng dako, lahi na kini nga kaso. (Ex 22:2, 3) 
Ang mga siyudad nga dalangpanan gitukod aron 
panalipdan ang dili-tinuyong mamumuno gikan sa 
tigpanimalos sa dugo. (Num 35:25, Deu 19:9, 10, 
Jos 20:2, 3: tan-awa ang TIGPANIMALOS SA DUGO.) 
Kon si Ezequiel mapakyas sa iyang katungdanan 
ingong magbalantay sa Israel, ang dugo sa mga 
molupyo maanaa kaniya. (Eze 3:18, 20; 33:6, 8) 
Busa, masabtan nato kon unsay buot ipasabot ni 
apostol Pablo sa dihang siya miingon nga siya ino- 
sente sa pagkasad-an sa dugo.---Buh 18:6, 20:26. 

Ang Bibliya nagtala niadtong nahigawas sa pag- 
kasad-an sa dugo ug niadtong wala mahigawas ni- 
ini, ug kini nagsilbi gayod ingong pasidaang mga 
panig-ingnan. Usa niini si Saul, kinsa sa usa ka 
higayon niana nakalingkawas sa pagkasad-an sa 
dugo tungod kay wala niya patya si David, apan 
sa ulahi si Saul nagdalag pagkasad-an sa dugo diha 
sa iyang tibuok nga panimalay sa dihang sa pagka- 
binuang iyang gipatay ang pipila sa mga Gabaon- 
hon. (1Sa 19:5, 6; 2Sa 21:1) Dihay uban pa usab 
nga sa lainlaing paagi nahimong sad-an sa dugo. 
(Huk 9:24: 2Sa 1:16, 4:6-12) Si David, sa laing 
bahin, nakalingkawas sa pagkasad-an sa dihang 
siya namati sa pasidaan nga gipadala ni Jehova 
kaniya pinaagi kang Abigail. (1Sa 25:24-26, 31, 
33) Ang siyudad sa Jerusalem nalaglag niadtong 
607 W.K.P. tungod sa hilabihang pagkasad-an sa 

dugo. (Eze 22:2-4, 23:37, 45) Ang bakak nga relihi- 
yosong mga pangulo sa adlaw ni Jesus dili maka- 
pangulipas sa ilang pagkasad-an sa dugo sama sa 
mga pangulo sa panahon ni Jeremias, kay niining 
duha ka pananglitan, ang ilang mga sidsid nahi- 
mong pula kaayo tungod sa dugo sa matinuma- 
nong mga alagad ni Jehova. (Jer 2:34, Mat 23:35, 
36, 27:24, 2b: Luc 11:50, 51) Ang dakong “bigaon” 
nga Dakong Babilonya hilabihan gayod ang pagka- 
sad-an sa dugo sanglit siya gikaingon nga nahubog 
sa dugo sa katawhan ni Jehova.---Pin 17:5, 6, 18:24. 

Sa pagkatinuod ang maong mga sad-an sa dugo 
dili takos nga mabuhi bisan sa katunga sa ilang 
mga kinabuhi, ingon sa gisulti ni David. (Sal 55:23) 
Sama sa gibuhat ni David, ang tanan kinahanglang 
mag-ampo nga si Jehova magluwas kanila gikan sa 
pagkasad-an sa dugo ug gikan sa mga tawong sad- 
an sa dugo. (Sal 51:14, 59:2: 139:19) Sama sa gii- 
ngon sa tagna sa Pinadayag, ang panahon hapit 
nang moabot sa dihang ang kusganong koro sa 
pagdayeg mosaka ngadto kang Jehova tungod kay 
ang kataposang mga elemento sa Dakong Babilon- 
ya laglagon na ug ang dugo sa tanang mga tawong 
inosente mapanimaslan na sa walay kataposan. 
-- Pin 19:1, 2. 

Ang Kristohanon Gregong Kasulatan naglatid sa 
tulo ka lainlaing paagi nga niana ang usa ka Kris- 
tohanon mahimong sad-an sa dugo atubangan sa 
Diyos: (1) pinaagi sa pag-ula ug dugo, pagbuno 
--kini maglakip niadtong aktibo o hilom nga mipa- 
luyo sa mga kalihokan sa sad-an sa dugo nga orga- 
nisasyon (sama sa Dakong Babilonya [Pin 17:6, 18: 
2, 4] o ubang mga organisasyon nga nagaula ug 
daghang inosenteng dugo [Pin 16:5, 6: itandi ang 
Isa 26:20, 21]): (2) pinaagi sa pagkaon o pag-inom 
ug dugo sa bisan unsang paagi (Buh 15:20), ug 
(3) pinaagi sa dili pagsangyaw sa maayong bali- 
ta sa Gingharian, sa ingon naghikaw sa naga- 
luwas-kinabuhing impormasyon nga anaa niini. 
--Buh 18:6, 20:26, 27: itandi ang Eze 33:6-8. 


PAGKASOBERANO. Pagkalabaw sa pag- 
mando o gahom, ang dominyo o pagmando sa usa 
ka ginoo, hari, emperador, o sa susamang mga ka- 
tungdanan, ang gahom nga mao gayoy magbuot 
sa pangagamhanan sa usa ka estado. 

Sa Hebreohanong Kasulatan ang pulong nga 
'Adho-nai” kanunayng makita, ug ang ekspresyon 
nga 'Adhonai” Yehwih” makita sa 285 ka higa- 
yon. Ang 'Adho-nai” mao ang plural sa @adhohn, 
nga nagkahulogang “ginoo, agalon.” Ang plural 
nga '“adhonim' mahimong ipadapat ngadto sa mga 
tawo diha sa yano nga plural, sama sa “mga ginoo,” 
o “mga agalon.” Apan ang termino nga 'Adho-nai” 
nga walay gidugang nga suffix kanunayng giga- 
mit diha sa Kasulatan labot sa Diyos, diin ang 
plural niini gigamit sa pagpaila sa pagkahamili o 

pagkahalangdon. Kini sagad kaayong gihubad sa 
mga maghuhubad ingong “Ginoo.” Sa dihang kini 
makaplagan uban sa ngalan sa Diyos ('Adhonai” 
Yehwih'), sama pananglitan sa Salmo 73:28, ang 
ekspresyon gihubad nga “Ginoong Diyos” (AT, KJ, 
RS), “Ginoong Diyos" (Dy [72:28]): “Ginoo, akong 
Agalon” (Kx [72:28]): “Ginoong Jehova” (Yg): “So- 
beranong Ginoong Jehova” (NW). Sa Salmo 47:9, 
138:5, 150:2, ang hubad ni Moffatt naggamit sa pu- 
long nga “soberano,” apan dili ingong hubad sa 
'Adhonai.. 

Ang Gregong pulong nga desspo'tes nagkahulo- 
gang usa nga naghupot ug kinatas-ang awtori- 
dad, o bug-os nga pagpanag-iya ug dili-mapug- 
ngang gahom. (Vine's Expository Dictionary of 
Old and New Testament Words, 1981, Tomo 3, 
pp. 18, 46) Kini gihubad nga “ginoo,” “agalon,” “tag- 
iya, ug kon gamiton sa direktang pagtawag sa 
Diyos kini gihubad nga “Ginoo” (KJ, Yg, ug uban 
pa), “Magmamando sa tanan” (Kx), “Soberanong 
Ginoo” (NW), diha sa Lucas 2:29, Buhat 4:24, ug 
Pinadayag 6:10. Sa ulahing teksto, diha sa Knox, 
The New English Bible, Moffatt, ug sa Revised 
Standard Version mabasa ang “Soberanong Ginoo", 
sa hubad ni Young ug sa Kingdom Interlinear ma- 
basa ang “agalon.” 

Busa, bisan tuod ang Hebreohanon ug Gregong 
mga teksto walay bulag nga mahubitong pulong 
alang sa “soberano,” ang diwa nalangkob diha sa 
mga pulong nga 'Adho-nai” ug despo'tes sa dihang 
kini gamiton diha sa Kasulatan alang kang Jehova 
nga Diyos, diin ang paghubit nagpasabot sa pagka- 
hamili sa iyang pagkaginoo. 

Pagkasoberano ni Jehova. Si Jehova nga 
Diyos mao ang Soberano sa uniberso (“soberano sa 
kalibotan,” Sal 47:9, Mo) tungod sa iyang Pagka- 
maglalalang, sa iyang pagka-Diyos, ug sa iyang 
pagkalabaw sa tanan ingong ang Labing Gamha- 
nan. (Gen 17:1: Ex 6:3, Pin 16:14) Siya ang Tag-iya 
sa tanang butang ug ang Tinubdan sa tanang aw- 
toridad ug gahom, ang Supremong Magmamando 
sa kagamhanan. (Sal 24:1, Isa 40:21-23, Pin 4:11, 
11:15) Ang salmista miawit bahin kaniya: “Si Jeho- 
va lig-ong nagtukod sa iyang trono didto sa kala- 
ngitan, ug ang iyang gingharian nagagahom iba- 
baw sa tanang butang.” (Sal 103:19:, 145:13) Ang 
mga tinun-an ni Jesus nag-ampo, nga nagtawag 
sa Diyos: “Soberanong Ginoo, ikaw mao ang Usa 
nga naghimo sa langit ug sa yuta.” (Buh 4:24, 
NW, Mo) Ngadto sa nasod sa Israel, gihuptan sa 
Diyos ang tanang tulo ka sanga sa kagamhanan, 
ang hudisyal, ang lehislatibo, ug ang ehekutibo. 
Ang manalagnang si Isaias miingon: “Si Jehova 
mao ang atong Maghuhukom, si Jehova mao ang 
atong Maghahatag-lagda, si Jehova mao ang atong 
Hari, siya mismo magluwas kanato.” (Isa 33:22) Si 

Moises naghatag ug talagsaong kahubitan sa Diyos 
ingong Soberano diha sa Deuteronomio 10:17. 

Diha sa iyang soberanong posisyon si Jehova 
adunay katungod ug awtoridad sa pagdelegar ug 
mga responsibilidad sa pagmando. Si David gihi- 
mong hari sa Israel, ug gihisgotan sa Kasulatan 
ang 'gingharian ni David’ nga daw kini iyang ging- 
harian. Apan si David miila kang Jehova ingong 
ang dakong Soberanong Magmamando, nga nag- 
ingon: “Imo, Oh Jehova, ang pagkadako ug ang 
pagkagamhanan ug ang katahom ug ang kaha- 
langdon ug ang dignidad: tungod kay ang tanang 
butang sa mga langit ug sa yuta imo. Imo ang 
gingharian, Oh Jehova, ang Usa usab nga nagpata- 
as sa imong kaugalingon ingong pangulo ibabaw sa 
tanan.”--1Cr 29:11. 

Yutan-ong mga Magmamando. Ang mga 
magmamando sa kanasoran sa yuta naggamit sa 
ilang limitadong pagmando tungod sa pagtugot 
sa Soberanong Ginoong Jehova. Nga ang politikal 
nga mga kagamhanan wala makabaton sa ilang 
awtoridad gikan sa Diyos, sa ato pa, nga sila wala 
magalihok tungod kay nakabaton ug bisan unsang 
awtoridad o gahom gikan kaniya, gipakita sa Pina- 
dayag 13:1, 2, diin ang mapintas nga mananap nga 
may pito ka ulo ug napulo ka sungay giingong na- 
kabaton 'sa iyang gahom ug sa iyang trono ug 
sa dakong awtoridad’ gikan sa Dragon, si Satanas 
nga Yawa.--Pin 12:9, tan-awa ang MANANAP, SIM- 
BOLIKO NGA MGA. 

Busa, bisan tuod ang Diyos nagtugot sa nagkala- 
inlaing mga pagmando sa mga tawo nga motung- 
ha ug mahanaw, ang usa sa ilang gamhanang mga 
hari, human makapasundayag sa iyang kaugali- 
ngong kasinatian sa kamatuoran sa pagkasoberano 
ni Jehova, naaghat sa pag-ingon: “Ang iyang pag- 
mando maoy pagmando nga hangtod sa panahong 
walay tino ug ang iyang gingharian maoy hangtod 
sa sunodsunod nga mga kaliwatan. Ug ang tanang 
molupyo sa yuta ginaisip nga walay bili lamang, 
ug siya nagabuhat sumala sa iyang kabubut-on ta- 
liwala sa mga panon sa kalangitan ug sa mga mo- 
lupyo sa yuta. Ug walay usa nga makapugong sa 
iyang kamot o nga makaingon kaniya, 'Unsa ang 
imong ginabuhat?' "---Dan 4:34, 35. 

Busa, hangtod nga kabubut-on pa sa Diyos nga 
tugotan ang pagmando sa hinimog-tawo nga mga 
kagamhanan, ang sugo ni apostol Pablo sa mga 
Kristohanon mapadapat: “Magpasakop ang tanang 
kalag sa labaw nga mga awtoridad, kay walay aw- 
toridad gawas nga pinaagi sa Diyos, ang nagalung- 
tad nga mga awtoridad napahimutang sa ilang re- 
latibong mga posisyon pinaagi sa Diyos.” Dayon 
ang apostol nagpunting nga sa dihang ang maong 
mga kagamhanan molihok sa pagsilot sa usa nga 
naghimog daotan, ang labaw nga awtoridad” o 


662 


magmamando (bisan tuod dili usa ka matinuma- 
non nga magsisimba sa Diyos) nagalihok sa dili- 
direktang paagi ingong usa ka ministro sa Diyos 
diha niining partikular nga katungdanan, nga nag- 
pahayag ug kapungot batok sa usa nga nagbuhat 
ug daotan.--Rom 13:1-6. 

Kon bahin sa maong mga awtoridad nga “napa- 
himutang sa ilang relatibong mga posisyon pinaa- 
gi sa Diyos,” ang Kasulatan nagpakita nga kini wala 
magpasabot nga ang Diyos maoy nagtukod niini 
nga mga kagamhanan o nga siya nagpaluyo niini. 
Hinunoa, iyang gimaniobra kini aron sa pagtuman 
sa iyang maayong katuyoan, labot sa iyang kabu- 
but-on bahin sa iyang mga alagad dinhi sa yuta. Si 
Moises miingon: “Sa dihang gihatagan sa Labing 
Hataas ang kanasoran ug panulondon, sa dihang 
gibulag niya ang mga anak ni Adan gikan sa usag 
usa, gipiho niya ang utlanan sa mga katawhan su- 
mala sa gidaghanon sa mga anak sa Israel.”---Deu 
32:8. 

Ang Anak sa Diyos Ingong Hari. Human 
mapukan ang kataposang hari nga milingkod sa 
“trono ni Jehova” sa Jerusalem (1Cr 29:23), ang 
manalagnang si Daniel gihatagan ug panan-awon 
nga naghulagway sa umaabot nga pagtudlo sa ka- 
ugalingong Anak sa Diyos sa pag-alagad ingong 
Hari. Ang posisyon ni Jehova nahimong tataw ka- 
ayo sa dihang siya, ingong ang Karaan sa mga 
Adlaw, naghatag ug pagmando ngadto sa iyang 
Anak. Ang asoy nag-ingon: “Ako nagpadayon sa 
pagtan-aw sa mga panan-awon sa gabii, ug, ania 
karon! uban sa mga panganod sa kalangitan dihay 
sama sa anak sa tawo nga nagsingabot, ug siya na- 
kaduol sa Karaan sa mga Adlaw, ug ilang gidala 
siya sa haduol sa atubangan mismo sa maong Usa. 
Ug kaniya dihay gihatag nga pagmando ug digni- 
dad ug gingharian, aron ang tanang mga kataw- 
han, nasodnong mga pundok ug mga pinulongan 
magaalagad gayod kaniya. Ang iyang pagmando 
maoy usa ka pagmando nga mohangtod sa pana- 
hong walay tino nga dili mahanaw, ug ang iyang 
gingharian dili magun-ob.” (Dan 7:13, 14) Ang usa 
ka pagtandi niini nga teksto uban sa Mateo 26:63, 
64 nagpakita gayod nga ang “anak sa tawo” diha sa 
panan-awon ni Daniel mao si Jesu-Kristo. Siya mi- 
duol sa presensiya ni Jehova ug gihatagan ug pag- 
mando.---Itandi ang Sal 2:8, 9, Mat 28:18. 

Gihagit ang Pagkasoberano ni Jehova. 
Ang pagkadaotan naglungtad na sa halos tanang 
katuigan nga naglungtad ang tawo sa yuta suma- 
la sa gipakita sa kronolohiya sa Bibliya. Ang tanang 
tawo mangamatay, ug ang mga sala ug mga kala- 
pasan batok sa Diyos miuswag. (Rom 5:12, 15, 16) 
Sanglit ang Bibliya nagpakita nga ang Diyos nag- 
hatag sa tawo ug usa ka hingpit nga sinugdanan, 
ang mga pangutana mitungha: Sa unsang paagi 

ang sala, pagkadili-hingpit, ug pagkadaotan nagsu- 
god? Ug nganong ang Labing Gamhanang Diyos 
nagtugot niining mga butanga nga magpadayon 
sulod sa kasiglohan? Ang mga tubag makita diha 
sa hagit batok sa pagkasoberano sa Diyos nga nag- 
patungha sa pangunang isyu nga naglangkit sa ka- 
tawhan. 

Kon unsay buot sa Diyos niadtong nag-ala- 
gad kaniya. Si Jehova nga Diyos, pinaagi sa 
iyang mga pulong ug mga buhat, latas sa kasiglo- 
han nagpamatuod nga siya maoy usa ka Diyos sa 
gugma ug sa dili-takos nga kalulot, nga nagaga- 
mit ug hingpit nga hustisya ug paghukom, ug 
nagpakitag kaluoy ngadto niadtong nagtinguha sa 
pag-alagad kaniya. (Ex 34:6, 7; Sal 89:14: tan-awa 
ang KALUOY, PAGKAMATARONG.) Bisan ngadto sa dili- 
mapasalamaton ug daotan siya nagpakitag kalulot. 
(Mat 5:45: Luc 6:35: Rom 5:8) Siya nalipay sa pag- 
pasundayag sa iyang pagkasoberano pinaagi sa 
gugma.---Jer 9:24. 

Tungod niana, ang matang sa mga tawo nga 
buot niya sa iyang uniberso mao ang mga tawo 
nga moalagad kaniya tungod sa gugma kaniya ug 
tungod sa iyang maayong mga hiyas. Kinahang- 
lang una nilang higugmaon ang Diyos ug ikaduha 
ang ilang silingan. (Mat 22:37-39) Kinahanglan ni- 
lang higugmaon ang pagkasoberano ni Jehova, ki- 
nahanglang tinguhaon nila kini ug palabihon kay 
sa bisan unsa. (Sal 84:10) Kinahanglang sila maoy 
mga tawo nga, bisan kon posible alang kanila nga 
mag-independente, mopili sa Iyang pagkasoberano 
tungod kay sila nahibalo nga ang iyang pagmando 
mas maalamon, mas matarong, ug mas maayo ga- 
yod kay sa uban. (Isa 55:8-11: Jer 10:23; Rom 7:18) 
Ang maong mga tawo nag-alagad sa Diyos dili tu- 
ngod kay nahadlok lamang sa iyang pagkalabing 
gamhanan ni tungod sa hakog nga mga kataro- 
ngan kondili tungod sa gugma sa iyang pagkama- 
tarong, hustisya, ug kaalam ug tungod sa pagkahi- 
balo sa pagkadako ug sa mahigugmaong-kalulot ni 
Jehova. (Sal 97:10: 119: 104, 128, 163) Sila mopatug- 
baw duyog kang apostol Pablo: “Oh pagkalawom sa 
bahandi ug sa kaalam ug sa kahibalo sa Diyos! Pag- 
kadili-matukib sa iyang mga paghukom ug pagka- 
dili-masubay sa iyang mga dalan! Kay 'kinsa bay 
nakasabot sa hunahuna ni Jehova, o kinsa bay na- 
himo niyang magtatambag?' O, 'Kinsa bay unang 
nakahatag kaniya, aron ngadto kaniya pagabayran 
kini?” Tungod kay gikan kaniya ug pinaagi kaniya 
ug alang kaniya ang tanang butang. Ngadto kani- 
ya ang himaya hangtod sa kahangtoran. Amen.” 
--Rom 11:33-36. 

Sila nakaila sa Diyos, ug ang tinuod nga pagkai- 
la kaniya nagkahulogan sa paghigugma kaniya ug 
sa pag-unong sa iyang pagkasoberano. Si apostol 
Juan nagsulat: “Ang tanan nga nagpabiling nahiu- 

sa kaniya dili magpakasala, walay usa nga nagpa- 
kasala nga nakakita kaniya o nakaila kaniya.” Ug, 
“Siya nga wala mahigugma wala makaila sa Diyos, 
tungod kay ang Diyos gugma.” (1Ju 3:6, 4:8) Si Je- 
sus mas nakaila sa iyang Amahan kay kang bisan 
kinsa. Siya miingon: “Ang tanang butang gitugyan 
na kanako sa akong Amahan, ug walay usa nga 
bug-os nakaila sa Anak gawas sa Amahan, ni may 
usa nga bug-os nakaila sa Amahan gawas sa Anak 
ug kaniya nga buot sa Anak nga ipadayag siya.” 
--Mat 11:27. 

Pagkapakyas sa pag-ugmad sa gugma ug 
pagpabili. Busa, sa dihang ang hagit gihimo ba- 
tok sa pagkasoberano ni Jehova, kini naggikan sa 
usa kinsa, bisan tuod nagpahimulos sa mga kaayo- 
han sa pagkasoberano sa Diyos, wala magpabili ug 
mag-ugmad sa kahibalo sa Diyos ug sa ingon mag- 
palalom sa iyang gugma alang kaniya. Siya maoy 
usa ka espiritung linalang sa Diyos, usa ka manu- 
londa. Sa dihang ang tawhanong paris nga si Adan 
ug Eva gibutang sa yuta, kini siya nakakitag kahi- 
gayonan sa pag-atake sa pagkasoberano sa Diyos. 
Una, iyang gisulayan (nga nagmalamposon) sa 
pagpatalikod si Eva, dayon si Adan, gikan sa pag- 
pasakop sa pagkasoberano sa Diyos. Siya naglaom 
nga makatukod ug kaindig nga pagkasoberano. 

Bahin kang Eva, ang tawo nga unang giduol, tino 
nga siya wala magpabili sa iyang Maglalalang ug 
Diyos, ug wala niya pahimusli ang iyang kahigayo- 
nan sa pagkaila kaniya. Siya namati sa tingog sa 
usa ka mas ubos nga linalang, nga mipatim-awng 
ang halas, apan sa pagkatinuod ang rebelyosong 
manulonda. Ang Bibliya wala maghisgot nga siya 
nahibulong sa pagkadungog nga misulti ang halas. 
Kini nag-ingon nga ang halas mao “ang labing ma- 
binantayon sa tanang ihalas nga mananap sa ka- 
patagan nga gibuhat ni Jehova nga Diyos.” (Gen 
3:1) Kon kini ba mikaon sa gidiling bunga “sa ka- 
hoy sa kahibalo sa maayo ug sa daotan” ug dayon 
daw nahimong maalamon, makasulti na, wala ia- 
soy. Ang rebelyosong manulonda, nga migamit sa 
halas sa pagpakigsulti kaniya, mitanyag (ingon sa 
gihunahuna sa babaye) sa kahigayonan nga mahi- 
mong independente, “mahisama sa Diyos, nga ma- 
hibalo sa maayo ug sa daotan,” ug nagmalamposon 
sa pagkombinsir kaniya nga siya dili mamatay. 
--Gen 2:17: 3:4, 5: 2Co 11:3. 

Si Adan, kinsa wala usab magpakitag pagpabili 
ug gugma sa iyang Maglalalang ug Magtatagana sa 
dihang miatubang sa pag-alsa sulod sa iyang pani- 
malay, ug kinsa wala magpakitag pagkamauno- 
ngon sa pagbarog dapig sa iyang Diyos sa dihang 
nailalom sa pagsulay, nagpadaog sa pagkamaagha- 
ton ni Eva. Siya dayag nga nawad-an ug pagtuo sa 
Diyos ug sa Iyang katakos sa pagtagana sa tanang 
maayong mga butang alang sa Iyang maunongong 

alagad. (Itandi ang gisulti ni Jehova ngadto kang 
David human siya makasala kang Bat-seba, diha sa 
2Sa 12:7-9.) Si Adan usab mopatim-awng nahiubos 
pa hinuon kang Jehova, ingon sa gipakita sa iyang 
tubag sa dihang gipangutana bahin sa iyang sayop 
nga buhat: “Ang babaye nga imong gihatag aron 
makauban nako, siya ang naghatag kanako sa bu- 
nga gikan sa kahoy ug busa ako mikaon.” (Gen 
3:12) Wala siya motuo sa bakak sa Halas nga siya 
dili mamatay, sama sa pagtuo ni Eva, apan si Adan 
ug Eva parehong mipili nga magkinaugalingon ug 
mirebelde batok sa Diyos.--1ITi 2:14. 

Si Adan dili makaingon nga, “Ako gisulayan 
sa Diyos.” Apan, kini nga prinsipyo mapadapat: 
“Ang matag usa masulayan pinaagi sa pagkaga- 
noy ug pagkahaylo sa iyang kaugalingong tinguha. 
Unya ang tinguha, sa dihang kini makapanamkon 
na, manganak ug sala, unya, ang sala, sa dihang 
kini mahingpit na, manganak ug kamatayon.” (San 
1:13-15) Sa ingon, ang tulo ka rebelde---ang manu- 
londa, si Eva, ug si Adan--migamit sa kaugali- 
ngong pagbuot nga gihatag sa Diyos kanila, sa 
pagliso gikan sa pagkawalay sala ngadto sa tinuyo 
nga pagpakasala.-- Tan-awa ang PAGKAHINGPIT, KA- 
HINGPITAN, SALA. 

Ang butang nga nahimong isyu. Unsa ang 
gihagit dinhi? Kinsa ang gipakaulawan ug gitamay 
niining hagit nga gihimo sa manulonda nga sa ula- 
hi gitawag ug Satanas nga Yawa, nga naghagit 
kang Adan nga gipaluyohan sa iyang rebelyosong 
buhat? Ang pagkasupremo ba ni Jehova, ang pag- 
lungtad sa iyang pagkasoberano? Ang pagkasobe- 
rano ba sa Diyos nameligro? Dili, kay si Jehova 
adunay kinatas-ang awtoridad ug gahom, ug wa- 
lay si bisan kinsa sa langit ug sa yuta nga makaku- 
ha niini gikan sa iyang kamot. (Rom 9:19) Busa ang 
hagit maoy bahin gayod sa katungod, pagkaanga- 
yan, ug pagkamatarong sa pagkasoberano sa Diyos 
--kon ang iyang pagkasoberano gigamit ba o wala 
gamita sa dungganon, matarong nga paagi, ug sa 
labaw nga ikaayo sa iyang mga sakop. Kini gipaki- 
ta sa iyang paagi sa pagduol kang Eva: “Tinuod ba 
nga miingon ang Diyos nga dili gayod kamo maka- 
kaon gikan sa tanang kahoy sa tanaman?” Dinhi 
ang Halas nagpasabot nga dili katuohan ang ma- 
ong butang--nga ang Diyos hilabihan kamapig- 
oton, nga naghikaw sa butang nga adunay katu- 
ngod ang tawhanong paris.---Gen 3:1. 


Unsa ang “kahoy sa kahibalo 
sa maayo ug sa daotan”? 


Pinaagi sa pagkaon sa bunga sa “kahoy sa kahi- 
balo sa maayo ug sa daotan,” si Adan ug Eva 
nagpakita sa ilang pagrebelde. Ang Maglalalang, 

ingong Unibersohanong Soberano, bug-os nga mi- 
lihok subay sa iyang katungod sa paghimo sa bala- 
od mahitungod sa kahoy, kay si Adan, ingong usa 
ka linalang nga persona, ug dili soberano, may 
mga limitasyon, ug siya kinahanglang moila niini 
nga kamatuoran. Alang sa kalinaw ug panaghiusa 
sa uniberso, gihatag nganha sa tanang may kabu- 
ot nga mga linalang ang katungod sa pag-ila ug 
pagpaluyo sa pagkasoberano sa Maglalalang. Ipa- 
sundayag ni Adan ang iyang pag-ila niini nga ka- 
matuoran pinaagi sa dili pagkaon sa bunga nia- 
na nga kahoy. Sanglit siya mahimong amahan 
sa usa ka yuta nga puno sa katawhan, kinahanglan 
siyang magmasinugtanon ug magmaunongon, bi- 
san sa kinagamyang butang. Ang prinsipyo nga 
nalangkit mao: “Ang tawo nga kasaligan sa la- 
bing gamay kasaligan usab sa dako, ug ang tawo 
nga dili-matarong sa gamay dili-matarong usab sa 
dako.” (Luc 16:10) Si Adan adunay katakos alang 
sa maong hingpit nga pagkamasinugtanon. Dayag 
nga walay kinaiyanhong daotan diha sa bunga sa 
kahoy mismo. (Dili ang seksuwal nga relasyon ang 
butang nga gidili, sanglit ang Diyos nagsugo sa 
magtiayon nga 'pun-on ang yuta.’ [Gen 1:28] Kad- 
to mao ang bunga sa usa ka aktuwal nga ka- 
hoy, sumala sa giingon sa Bibliya.) Ang gihawa- 
san sa kahoy tin-awng gipahayag diha sa usa ka 
nota o footnote sa Genesis 2:17, sa The Jerusalem 
Bible (1966): 

“Kini nga kahibalo maoy usa ka pribilehiyo nga 
gigahin sa Diyos sa iyang kaugalingon lamang ug 
nga ang tawo, pinaagi sa pagpakasala, nag-agaw 
niini, [Genesis] 3:5, 22. Busa kini wala magkahulo- 
gan ug pagkahibalo sa tanang butang, nga wala 
mabatoni sa makasasalang tawo, ni kini maoy ka- 
takos sa pag-ila sa maayo ug daotan, kay ang hing- 
pit nga tawo aduna na niini ug ang Diyos dili ma- 
kahikaw niini ngadto sa usa nga may salabotan. 
Kini mao ang katakos sa paghukom alang sa iyang 
kaugalingon kon unsay maayo ug kon unsay dao- 
tan ug sa paglihok sumala niini, usa ka pangangkon 
sa bug-os nga moral nga independensiya nga pina- 
agi niana gidumilian sa tawo ang pag-ila sa iyang 
kahimtang ingong usa ka linalang. Ang unang sala 
maoy usa ka pag-atake sa pagkasoberano sa Diyos, 
usa ka sala tungod sa garbo.” 

Ang mga alagad sa Diyos giakusar sa pagka- 
hakog. Ang dugang pang kapahayagan sa isyu 
makita diha sa gisulti ni Satanas ngadto sa Diyos 
bahin sa iyang matinumanong alagad nga si Job. 
Si Satanas miingon: “Mahadlok ba sa Diyos si Job 
sa wala lamay kapuslanan? Dili ba ikaw nagbutang 
man yg alad libot niya ug libot sa iyang balay yg li- 
bot sa tanang butang nga anaa kaniya sa tibuok 
palibot? Ang buhat sa iyang mga kamot imong gi- 
panalanginan, ug ang iyang kahayopan mikaylap 

sa ibabaw sa yuta. Apan, ingon nga kausaban, pa- 
lihog bakyawa ang imong kamot, ug tandoga ang 
tanang butang nga anaa kaniya ug tan-awa kon dili 
ka ba niya tunglohon sa imong nawong mismo.” 
Dugang pa, siya miakusar: “Panit alang sa panit, ug 
ang tanang butang nga anaa sa usa ka tawo iyang 
ihatag tungod sa iyang kalag.” (Job 1:9-11: 2:4) Pi- 
naagi niana si Satanas miakusar kang Job nga ang 
iyang kasingkasing wala mahiusa sa Diyos, nga 
siya masinugtanong nag-alagad sa Diyos tungod 
lamang sa hakog nga mga hinungdan, tungod sa 
mga butang nga iyang mapahimuslan. Busa si Sa- 
tanas nagbutangbutang sa Diyos labot sa iyang 
pagkasoberano, ug sa mga alagad sa Diyos labot sa 
ilang integridad sa maong pagkasoberano. Sa diwa, 
siya miingon nga walay tawo nga ibutang sa yuta 
nga padayong maghupot sa ilang integridad sa 
pagkasoberano ni Jehova kon siya, si Satanas, tu- 
gotan nga magsulay kaniya. 

Gitugotan ni Jehova nga ilangkit ang maong 
isyu. Apan, dili tungod kay siya dili segurado sa 
pagkamatarong sa iyang pagkasoberano. Wala niya 
kinahanglana nga pamatud-an ang iyang kaugali- 
ngon. Tungod sa gugma alang sa iyang intelihen- 
teng mga linalang nga siya nagtugot ug panahon 
alang sa pagsulay niini nga butang. Gitugotan niya 
ang mga tawo nga makaagom ug pagsulay gikan 
kang Satanas, atubangan sa tibuok uniberso. Ug 
gihatag niya sa iyang mga linalang ang pribilehiyo 
sa pagpamatuod sa Yawa ingong usa nga bakakon, 
ug sa paghanaw sa pagbutangbutang dili lamang 
sa ngalan sa Diyos kondili sa ilang kaugalingong 
ngalan usab. Si Satanas, tungod sa iyang garbo- 
song tinamdan, 'gitugyan ngadto sa dili-inuyonan 
nga kahimtang sa panghunahuna.” Sa iyang pag- 
pakigsulti kang Eva, dayag nga siya kasumpaki 
sa iyang kaugalingong pangatarongan. (Rom 1:28) 
Kay siya nag-akusar nga ang Diyos dili-makianga- 
yon, dili-matarong sa iyang paggamit sa iyang 
pagkasoberano ug, sa samang higayon, dayag nga 
nagdahom sa pagkamakiangayon sa Diyos: Lagmit 
nga siya naghunahuna nga isipon sa Diyos nga ob- 
ligado ang Iyang Kaugalingon sa pagtugot kaniya 
nga magpadayon sa paglungtad kon iyang mapa- 
matud-an ang iyang akusasyon mahitungod sa 
pagkadili-matinumanon sa mga linalang sa Diyos. 

Paghusay sa isyu, gikinahanglan gayod. 
Ang paghusay sa isyu sa pagkatinuod maoy usa ka 
butang nga mahinungdanon alang sa tanang tawo 
nga buhi, may kalabotan sa ilang relasyon sa pag- 
kasoberano sa Diyos. Kay, sa dihang kini mahusay 
na, kini nga isyu dili na gayod kinahanglang husa- 
yon pag-usab. Mopatim-awng buot ni Jehova nga 
ang bug-os nga kahibalo sa tanang mga panguta- 
na nga nalangkit niini nga isyu bug-os nga mahi- 
baloan ug masabtan. Ang aksiyon nga gihimo sa 

Diyos nagpatunghag pagsalig diha sa iyang pagka- 
dili-mausab, kini nagtuboy sa iyang pagkasobera- 
no, ug tungod niana kini nga pagkasoberano nahi- 
mong mas tilinguhaon ug malig-on kaayo diha sa 
mga hunahuna sa tanan nga mipalabi niini.---Itan- 
di ang Mal 3:6. 

Usa ka moral nga isyu. Busa, ang isyu maoy 
dili labot sa gahom, sa kinaiyanhong kusog, sa pa- 
nguna kini maoy usa ka moral nga isyu. Apan, tu- 
ngod sa pagkadili-makita sa Diyos ug tungod kay 
si Satanas naningkamot pag-ayo nga butaan ang 
mga hunahuna sa mga tawo, ang gahom ni Jeho- 
va o bisan ang iyang paglungtad usahay giduhadu- 
haan. (1Ju 5:19, Pin 12:9) Nasaypan pagsabot sa 
mga tawo ang rason sa pailob ug kalulot sa Diyos 
ug sila nahimong mas rebelyoso. (Ecc 8:11; 2Pe 3:9) 
Tungod niini, gikinahanglan ang pagtuo, duyog 
ang pag-antos, aron makaalagad sa Diyos uban 
ang integridad. (Heb 11:6, 35-38) Bisan pa niana, 
katuyoan ni Jehova nga ang iyang pagkasoberano 
ug ang iyang ngalan mailhan sa tanan. Didto sa 
Ehipto siya miingon kang Paraon: “Sa pagkatinuod, 
tungod niini nga hinungdan nga gipapadayon ko 
ikaw sa paglungtad, aron ipakita kanimo ang akong 
gahom ug aron ang akong ngalan ikapahayag sa ti- 
buok yuta.” (Ex 9:16) Sa susama ang Diyos nagtu- 
got ug panahon alang niining kalibotana ug sa 
diyos niini, si Satanas nga Yawa, sa paglungtad ug 
mouswag sa ilang pagkadaotan, ug Siya nagtakda 
ug panahon alang sa ilang kalaglagan. (2Co 4:4: 
2Pe 3:7) Ang matagnaong pag-ampo sa salmista 
mao: “Aron ang katawhan makaila nga ikaw, kan- 
sang ngalan mao si Jehova, ikaw lamang ang La- 
bing Hataas ibabaw sa tibuok nga yuta.” (Sal 83:18) 
Si Jehova mismo nanumpa: “Kanako ang tanang 
tuhod moluhod, ang tanang dila manumpa, nga 
mag-ingon, “Tino nga diha kang Jehova adunay 
bug-os nga pagkamatarong ug kusog." "--Isa 45: 
23, 24. 

Kon unsa ka kaylap ang isyu. Unsa ka kay- 
lap ang isyu? Sukad nga ang tawo nadaldal ngadto 
sa sala, sukad nga ang usa ka manulonda nakasa- 
la, ang isyu nakaabot ug naglakip sa langitnong 
mga linalang sa Diyos, bisan sa bugtong nga Anak 
sa Diyos, ang usa nga labing suod kang Jehova nga 
Diyos. Kini Siya, nga kanunayng nagbuhat sa mga 
butang nga kahimut-anan sa iyang Amahan, ma- 
tinguhaon kaayo sa pag-alagad alang sa pagbindi- 
kar sa pagkasoberano ni Jehova. (Ju 8:29: Heb 1:9) 
Gipili siya sa Diyos alang niini nga asaynment, gi- 
padala siya dinhi sa kalibotan, diin siya natawo nga 
usa ka batang lalaki pinaagi sa ulay nga si Maria. 
(Luc 1:35) Hingpit siya, ug siya naghupot niana 
nga kahingpitan ug pagkawalay-ikasaway sa tibu- 
ok niyang kinabuhi, bisan hangtod sa makauulaw 

nga kamatayon. (Heb 7:26) Sa wala pa siya mama- 
tay siya miingon: “Karon adunay paghukom nii- 
ning kalibotana, karon ang magmamando niining 
kalibotana palagpoton.” Ug usab: “Ang magma- 
mando niining kalibotana nagsingabot na. Ug siya 
walay gahom kanako.” (Ju 12:31, 14:30) Si Satanas 
walay gahom aron bungkagon ang integridad ni 
Kristo, ug siya gihukman nga napakyas, ug hapit 
nang palagpoton. “Gidaog ni Jesus ang kalibotan.’ 
--Ju 16:33. 

Si Jesu-Kristo, ang Tigbindikar sa pagkama- 
tarong sa pagkasoberano ni Jehova. Busa si 
Jesu-Kristo, sa hingpit gayod nga paagi, nagpama- 
tuod nga bakakon ang Yawa, ug bug-os naghusay 
sa isyu nga, Aduna bay tawo nga magmatinuma- 
non sa Diyos ilalom sa bisan unsang pagsulay nga 
ipadangat batok kaniya? Busa si Jesus gitudlo sa 
Soberanong Diyos ingong Tigpatuman sa Iyang 
mga katuyoan, ang usa nga gamiton sa paglaglag 
sa pagkadaotan, lakip na sa Yawa, gikan sa uniber- 
so. Kini nga awtoridad iyang gamiton, ug "moluhod 
ang tanang tuhod ug ang tanang dila magaila sa 
dayag nga si Jesu-Kristo maoy Ginoo alang sa 
kahimayaan sa Diyos nga Amahan. --Flp 2:5-11, 
Heb 2:14: 1Ju 3:8. 

Sa dominyo nga gihatag sa Anak, siya magman- 
do sa ngalan sa iyang Amahan, ‘nga magwagtang' 
sa tanang kagamhanan ug tanang awtoridad ug 
gahom nga mosukol sa pagkasoberano ni Jehova. 
Gipadayag ni apostol Pablo nga nianang panahona 
ihatag ni Jesu-Kristo ang kinadak-ang pasidungog 
sa pagkasoberano ni Jehova, kay, “sa dihang ang 
tanang butang mapasakop na ngadto kaniya, niana 
ang Anak magpasakop usab ngadto sa Usa nga 
nagpasakop sa tanang butang ngadto kaniya, aron 
ang Diyos mahimong tanang butang ngadto sa ta- 
nan."---1Co 15:24-28. 

Ang basahon sa Pinadayag nagpakita nga sa 
pagkatapos sa Usa ka Libo ka Tuig nga Paghari ni 
Kristo, nga niana siya magpukan sa tanang awto- 
ridad nga mosulay sa pagpakig-indig sa pagkaso- 
berano ni Jehova, ang Yawa buhian sa makadiyot. 
Sulayan niya nga buhion pag-usab ang isyu, apan 
dili na kini hatagan ug taas nga panahon sanglit 
kini nahusay na. Si Satanas ug kadtong mosunod 
kaniya bug-os nga laglagon.---Pin 20:7-10. 

Ang uban nga midapig sa kiliran ni Jehova. 
Bisan tuod ang pagkamatinumanon ni Kristo bug- 
os nagpamatuod sa posisyon sa Diyos labot sa isyu, 
ang uban gitugotan nga makig-ambit niini. (Pr 
27:11) Ang mga epekto sa paghupot ni Kristo sa in- 
tegridad, lakip na ang iyang haladnong kamata- 
yon, gipunting sa apostol: “Pinaagi sa usa ka buhat 
sa pagkamatarong ang tanang matang sa tawo iga- 
pahayag nga matarong alang sa kinabuhi.” (Rom 

5:18) Si Kristo gihimong Ulo sa “lawas” nga mao 
ang kongregasyon (Col 1:18), nga ang mga mem- 
bro niini nakig-ambit sa iyang kamatayon tungod 
sa integridad, ug siya nalipay nga sila makig-ambit 
uban kaniya ingong kaubang mga manununod, 
ingong kaubang mga hari sa iyang pagmando sa 
Gingharian. (Luc 22:28-30, Rom 6:3-5: 8:17: Pin 20: 
4, 6) Ang matinumanong mga tawo sa kakaraa- 
nan, nga naglaom sa tagana sa Diyos, padayong 
naghupot sa integridad, bisan tuod dili hingpit sa 
lawas. (Heb 11:13-16) Ug ang daghan pa kinsa sa 
kataposan moluhod ingong pag-ila mobuhat usab 
niana tungod sa kinasingkasing nga pagpabili sa 
matarong, halangdon nga pagkasoberano sa Diyos. 
Ingon sa matagnaong giawit sa salmista: “Ang ta- 
nang may gininhawa--ipadayeg si Jah. Dayega 
ninyo si Jah!”- Sal 150:6. 


PAGKATAGSAANON. Ang pagkadili-min- 
yo. Sa sinugdanan, human lalanga ang tawong si 
Adan, “si Jehova nga Diyos miingon: “Dili maayo 
alang sa tawo nga magpadayon nga mag-inusara. 
Buhatan ko siyag katabang, ingon nga iyang ka- 
timbang.” (Gen 2:18, 21-24) Human niadto, ang 
kaminyoon nahimong normal nga paagi sa kinabu- 
hi sa katawhan, ug talagsa ra nga dunay mga ek- 
sepsiyon ug kini maoy tungod sa linaing mga kata- 
rongan.---Tan-awa ang KAMINYOON. 

Ang usa sa maong linain nga eksepsiyon mao 
ang kang Jeremias. Siya gisugo sa Diyos nga mag- 
pabiling tagsaanon ug dili magbaton ug mga anak, 
sanglit may malisod kaayong mga kahimtang nga 
modangat sa nasod diin ang mga anak walay koka- 
luoy nga pamatyon sa usa ka mabangis nga tigsa- 
kop. (Jer 16:1-4) Ang anak nga babaye ni Jepte 
maoy laing eksepsiyon. Tungod sa pagtahod sa pa- 
naad sa iyang amahan, siya kinabubut-ong nagpa- 
biling tagsaanon ug nag-alagad nga bug-os pana- 
hon sa balay ni Jehova.---Huk 11:34-40. 

Gihisgotan ni apostol Pablo ang mga kaayohan 
sa pagkatagsaanon, basta ang usa wala mailalom 
sa hilabihang pagpig-ot, wala “mag-uros-uros sa 
pangibog” ug busa nameligro nga makapakighila- 
was. Ang pagkatagsaanon “mas maayo” tungod 
kay kini nagtugot sa usa sa pag-alagad sa Diyos 
nga “walay pagkalinga.” (1Co 7:1, 2, 8, 9, 29-38, 
9:5) Wala ibutyag kon ang upat ka anak nga baba- 
ye ni Felipe nga tig-ebanghelyo naminyo sa ulahi, 
apan sa dihang misulat si Lucas sa iyang asoy, sila 
gihisgotan ingong “mga ulay, nga nanagna.”---Buh 
21:8, 9. 

Si Kristo Jesus, sama kang Jeremias, nagpabiling 
dili-minyo. Sa pagpakigsulti sa iyang mga tinun- 
an bahin sa pangutana kon ang pagkatagsaanon 
angay bang palabihon kay sa pagkaminyo, si Jesus 
miingon, “Dili ang tanang tawo makahatag ug luna 

nay gasa lamang .. . ug adunay mga eunuko nga 


naghimo sa ilang kaugalingon nga mga eunuko tu- 
ngod sa gingharian sa mga langit. Siya nga maka- 
hatag ug luna alang niini magahatag ug luna nii- 
ni.”--Mat 19:10-12. 

Nan, ang pagkatagsaanon maoy usa ka gasa nga 
may pangunang bentaha kon bahin sa kagawasan 
nga gihatag niini ngadto sa hingtungdan. Si Je- 
sus migamit dinhi ug mahulagwayong pinulongan. 
Ang mga lalaki “makahatag ug luna alang niini,” 
dili pinaagi sa literal nga pagpakapon sa kaugali- 
ngon, kondili diha sa ilang mga kasingkasing, pina- 
agi sa kinabubut-ong determinasyon nga magpa- 
biling dili-minyo sa pisikal nga paagi, sa tibuok ba 
nga kinabuhi o sa usa ka limitado lang nga yugto 
sa panahon, nga magpadayon niini nga kahimtang 
pinaagi sa pagpugong sa kaugalingon. 

Apan, ang pagtulon-an ug ang gihimong pinu- 
gos nga selibasiya sa pipila ka relihiyosong mga 
sekta wala paluyohi sa Kasulatan. Sa kasukwahi, 
kini nahisulat, “Sa ulahing mga yugto sa panahon 
adunay pipila nga mangahulog gikan sa pagtuo, ... 
nagdili sa pagminyo.” (1Ti 4:1-3) Angayng matik- 
dan nga daghan o kadaghanan sa mga apostoles 
maoy minyong mga tawo. (1Co 9:5) Ang makapu- 
gong niadtong may gasa sa pagkatagsaanon nga 
dili magminyo dili mao ang panaad sa selibasiya 
kondili ang ilang tinguha ug katakos sa pagdeboto 
sa ilang kaugalingon sa pag-alagad sa Diyos ingong 
tagsaanon. 


PAGKATAPOLAN. Ang pagdumili o pagka- 
walay tinguha nga maningkamot o magtrabaho, 
pagkawalay-buhat, pagkataspokan, pagkataslakan, 
pagluyaluya. Ang Hebreohanong berbo nga “@-tsal/ 
nagkahulogang “magpaluyaluya. (Huk 18:9) Ang 
adhetibo nga kaamgid niini nga berbo gihubad 
nga “tapolan.” (Pr 6:6) Ang Gregong pulong nga 
o:kneros’ nagkahulogang “tapolan, taspokan.” (Mat 
25:26, Rom 12:11, Int) Ang laing termino nga no- 
thros’ nagkahulogang “tapolan, habol.”---Heb 5:11, 
6:12. 

Si Jehova ug ang iyang Anak, ingong ang duha 
ka bantogang mga Magbubuhat, nagdumot sa pag- 
katapolan. Si Jesus miingon: “Ang akong Amahan 
nagpadayon sa pagbuhat hangtod karon, ug ako 
nagpadayon sa pagbuhat.” (Ju 5:17) Sa tibuok nga 
Pulong sa Diyos gipasidan-an ang tawong tapolan 
ug gikondenar ang pagkatapolan. 

Ang Panghunahuna sa Tawong Tapolan. 
Ang kahubitan sa tawong tapolan gihatag diha sa 
basahon sa Mga Proverbio. Una sa tanan, siya nag- 
butang ug mga babag diha sa iyang hunahuna 
aron ikapangatarongan ang iyang dili pagsugod 
sa usa ka proyekto. “Ang dalan sa tapolan maoy 

ingon sa usa ka koral nga sampinit.” (Pr 15:19) Gi- 
isip niya ang iyang buluhaton ingong usa ka da- 
lan nga daghag mga sampinit, nga lisod kaayong 
latason. Dayon siya mohimog binuang nga mga 
pangatarongan tungod sa iyang pagkataspokan, 
nga nag-ingon: “Adunay leyon sa gawas! Sa taliwa- 
la sa mga plasa pagapatyon ako!” nga samag adu- 
nay usa ka kapeligrohan diha sa iyang buluhaton 
nga sa pagkatinuod wala gayod maglungtad. (Pr 
22:13) Sagad ang pagkatapolan duyogan sa pagka- 
talawan, usa ka pagdumili tungod sa kahadlok. 
(Mat 25:26, ftn sa Rbi8, 2Ti 1:7) Bisan tuod gitam- 
bagan ug giaghat sa uban, siya magligidligid sa 
iyang higdaanan “samag pultahan diha sa tuyokan 
niini’ ingong usa ka tawo nga dili makabangon. 
Siya tapolan kaayo bisan sa paghungit sa iyang ka- 
ugalingon. Siya “nagtago sa iyang kamot diha sa 
panaksang pangbangkete, siya gikapoy na kaayo 
aron ibalik kini sa iyang baba.” (Pr 26:14, 15: 19:24) 
Apan iyang gilimbongan ang iyang kaugalingon 
mao nga siya naghunahuna diha sa iyang kasing- 
kasing nga siya husto. 

Ang maong tawo maghunahunag daw tinuod ug 
hinanduraw nga pangatarongan. Siya lagmit mag- 
hunahuna nga ang trabaho makadaot sa iyang 
panglawas o nga siya kapoy kaayo. Siya tingali mo- 
bati nga “ang kalibotan obligado sa pagbuhi kani- 
ya.” O, iyang unyaunyaon lang ang trabaho ug 
maghulat sa “ugma.” (Pr 20:4) Ang bisan unsang 
gamay nga butang nga iyang nahimo lagmit mo- 
pabati kaniya nga iya nang nahimo ang iyang ba- 
hin, sama sa nahimo sa uban. Bisan tuod ang 
tanang kugihang mga tawo makahatag ug maala- 
mong tubag sa bisan hain niini nga mga pangata- 
rongan, siya “mas maalamon sa iyang kaugali- 
ngong panan-aw,” nga mobating sila mao ang mga 
buangbuang tungod sa ilang pagpanglimbasog ug 
pagpaningkamot sa pagdasig kaniya sa pagbuhat 
usab sa ingon.---Pr 26:13-16. 

Ang tawong tapolan walay “pagkakontento” sa 
"pagkaon ug sa besti.’ (1Ti 6:6-8) Hinunoa, iyang 
gitinguha ang pagbaton ug mga butang, nga sagad 
labaw pa kay sa pagkaon o besti. “Ang tapolan 
nagatinguha, apan ang iyang kalag walay bisan 
unsa.” (Pr 13:4) Siya walay konsiderasyon o pagta- 
hod sa iyang isigkatawo, apan mahimuot siya nga 
lain ang motrabaho sa iyang buluhaton, gani ang 
laing tawo maoy iyang patagan-on sa mga butang 
nga iyang gitinguha.---Pr 20:4. 

Ang Balos sa Pagkatapolan. Bisan tuod nga 
ang tawong tapolan tingali maghunahuna nga ma- 
puliki ra siya sa kapulihay, siya kalit nga hiapsan sa 
balos sa iyang pagkatapolan ug kini ulahi na kaayo, 
kay siya gisultihan: “Diyutay pa nga pagkatulog, 
diyutay pa nga pagkatagpilaw, diyutay pa nga pag- 
kiyugpos sa mga kamot sa paghigda, ug ang imong 

kakabos modangat ingon sa usa ka tulisan, ug ang 
imong kawalad-on ingon sa usa ka tawo nga sang- 
kap sa hinagiban.”---Pr 6:9-11. 

Sabton man kini nga literal o mahulagwayon, 
ang kahubitan sa kahimtang sa tawong tapolan 
maoy tinuod: “Ako miagi duol sa uma sa tawong 
tapolan ug duol sa parasan sa tawo kansang ka- 
singkasing nakulangan. Ug, tan-awa! kining tanan 
gipanuboan ug mga bunglayon. Ang nawong niini 
nalukop sa dapawong mga tanom, ug ang batong 
paril niini nalumpag.” “Tungod sa labihang pagka- 
tapolan ang mga sagbayan mahugno, ug tungod sa 
pagkataspokan sa mga kamot ang balay magatu- 
lo.”—Pr 24:30, 31; Ecc 10:18. 

Si bisan kinsa nga magasuhol sa tawong tapolan, 
o si bisan kinsa nga iyang pagahawasan, mahiga- 
wad ug mapikal gayod ug makaagom ug kapildi- 
han, kay “kon unsa ang suka alang sa ngipon 
ug ang aso alang sa mata, mao man usab ang 
tawong tapolan alang niadtong nagsugo kaniya.” 
--Pr 10:26. 

Ang pagkataspokan sa tawong tapolan sa ngad- 
tongadto magdalag makadaot nga mga sang- 
potanan kaniya, kay “ang pangandoy sa tapolan 
mopatay kaniya.” Ang iyang gipangandoy maoy 
mga butang nga dili angay kaniya o mga butang 
nga sayop. Siya mahimong madaot kon tinguhaon 
niya ang pagpangab-ot niini. Hinunoa, ang iyang 
pangandoy duyog sa pagkatapolan magpahilayo 
kaniya gikan sa Diyos, ang Tuboran sa kinabuhi. 
- Pr 21:25. 

Ang tapolan nga Kristohanon wala magaugmad 
sa bunga sa espiritu, nga makapalagsik ug maka- 
paaktibo (Buh 18:25), apan sa pagkatinuod nagdala 
sa iyang kaugalingon ngadto sa kasamok. Siya nag- 
padaog sa mga tinguha sa unod. Siya sa dili madu- 
gay ‘magalakaw nga badlonganon, ‘nga wala ga- 
yod magtrabaho apan nanghilabot sa mga butang 
nga wala siyay labot. ---2Te 3:11. 

Kon Giunsa Paglantaw Diha sa Kristoha- 
nong Kongregasyon. Sa unang Kristohanong 
kongregasyon ang usa ka kahikayan gihimo sa 
paghatag ug materyal nga tabang alang sa mga 
kabos, ilabina sa mga babayeng balo. Mopatim- 
aw nga ang pipila ka batan-ong mga babayeng 
balo matinguhaon sa paggamit sa ilang kagawasan 
ingong mga babayeng balo sa madasigong pagpa- 
kig-ambit sa Kristohanong ministeryo. (Itandi ang 
1Co 7:34.) Dayag nga ang pipila gihatagan ug ma- 
teryal nga tabang. Apan inay gamiton sa husto 
ang mas dakong kagawasan ug ang dugang pana- 
hon nga ilang nabatonan, sila nahimong tapolan, 
walay buhat, tigsuroysuroy. Sila nahimong mga 
tabian ug mga hilabtanon sa mga kalihokan sa 
ubang mga tawo, nga manulti sa mga butang nga 

dili nila angayng isulti. Tungod niini si apostol Pab- 
lo nagsugo sa magtatan-aw nga si Timoteo nga dili 
ilakip ang maong mga babaye diha sa listahan sa 
mga tabanganan kondili paminyoon sila ug gami- 
ton ang ilang mga kusog ug mga katakos sa pag- 
matuto ug mga anak ug sa pagdumalag panima- 
lay.--1Ti 5:9-16. 

Maylabot sa materyal nga tabang diha sa Kristo- 
hanong kongregasyon, ang lagda sa Bibliya mao: 
“Kon adunay dili buot magtrabaho, ayaw usab siya 
pakan-a.” (2Te 3:10) Ang ulo sa pamilya kinahang- 
lang magtagana alang sa iyang panimalay, ug ang 
asawa kinahanglang dili mokaon “sa tinapay sa 
pagkatapolan. ”--Pr 31:27: 1Ti 5:8. 

Likayi ang Pagkatapolan sa Pagtuon ug sa 
Ministeryo. Ang tambag gihatag batok sa pag- 
katapolan maylabot sa pagtuon ug sa pagkuhag 
mas lalom nga pagsabot sa mga katuyoan sa Diyos 
ingon man usab sa pagpakig-ambit diha sa Kristo- 
hanong ministeryo. Gibadlong ni apostol Pablo ang 
pipila ka dili-mauswagon nga Hebreohanong mga 
Kristohanon, nga nag-ingon: “Nahabol man kamo 
sa inyong pandungog. Kay, sa pagkatinuod, bisan 
tuod kamo angay na unta nga mahimong mga 
magtutudlo tungod sa panahon, gikinahanglan na 
usab ninyo nga adunay magatudlo kaninyo gikan 
sa sinugdan sa paninugdang mga butang sa sagra- 
dong mga pahayag sa Diyos, ug nahisama kamo sa 
nagkinahanglan ug gatas, dili sa gahing pagkaon.” 
(Heb 5:11, 12) Siya usab nagtambag: “Ayaw pagla- 
ngaylangay [pagtinaspokan] sa inyong buluhaton. 
Magmainiton sa espiritu.”--Rom 12:11. 


PAGKATAWA. Sumala kang Gesenius, ang 
Hebreohanong mga pulong alang sa pagkatawa 
(tsechoq” ug ang kaamgid nga pormang sechoq') 
maoy onomatopoeic, nga mao, usa ka tunog nga 
gisundog gikan sa pagkatawa (sama sa “he-he” ug 
“ha-ha"”). Ang ngalan ni Isaac, Yits-chaq,, nga nag- 
kahulogan usab ug “Pagkatawa,” gisundog gikan sa 
pagkatawa. 

Si Abraham ug Sara mikatawa sa mga pahibalo 
sa manulonda nga sila makabaton ug anak nga la- 
aki sa ilang pagkatigulang. Si Abraham wala bad- 
onga tungod sa pagkatawa apan si Sara gibad- 
ong, ug misulay gani siya sa paglimod sa iyang 
pagkatawa. Busa mopatim-aw nga ang pagkatawa 
ni Abraham maoy tungod sa kalipay sa katingala- 
hang palaaboton nga makabaton ug anak nga la- 
aki pinaagi kang Sara sa iyang pagkatigulang. 
Apan ang pagkatawa ni Sara dayag nga tungod 
kay ang samang katingalahang palaaboton daw 
kataw-anan alang kaniya, ang paghunahuna nga 
ang usa ka babaye sa iyang pangedaron, nga 
hangtod niadtong tungora maoy baog, makabaton 
pa ug usa ka anak daw dili ikalarawan sa iyang 

hunahuna. (Gen 17:17: 18:9-15) Apan, sa bisan 
hain nga kahimtang ang maong pagkatawa wala 
gayod magpasabot ug pagyubit o tinuyong pagbi- 
aybiay, ug kini gitala ingong pagpasundayag ug 
pagtuo sa saad sa Diyos. (Rom 4:18-22, Heb 11: 
1, 8-12) Sa dihang natawo kini nga anak, ang mga 
ginikanan nalipay gayod, sanglit tinguha kini sa 
ilang mga kasingkasing sa daghang katuigan. Si 
Abraham nagngalan sa ilang anak, nga human 
niana si Sara miingon: “Ang Diyos nag-andam ug 
pagpakatawa alang kanako: ang tanan nga maka- 
dungog niini mokatawa kanako.” (Gen 21:1-7) Wa- 
lay duhaduha nga ang uban natingala ug nalipay 
sa pagkadungog sa maayong balita labot sa pana- 
langin nga nadawat ni Abraham ug Sara gikan sa 
mga kamot ni Jehova. 

Kon Kanus-a Tukma. Si Jehova mao ang 
“malipayong Diyos” ug buot nga ang iyang mga 
alagad magmalipayon. (1Ti 1:11) Bisan pa ni- 
ana, gipakita sa Kasulatan nga ang pagkatawa 
haom lamang sa pipila ka panahon. Adunay “pa- 
nahon sa paghilak ug panahon sa pagkatawa.” 
(Ecc 3:1, 4) Ang maalamong tawo nga si Haring 
Solomon nagtambag kanato: “Lakaw, kan-a ang 
imong pagkaon uban ang pagmaya ug imna ang 
imong bino uban ang usa ka maayong kasingka- 
sing, tungod kay ang matuod nga Diyos nakakap- 
lag na ug kahimuot sa imong mga buhat.” Apan, 
walay tinuod nga pagmaya kon ang buhat sa usa 
ka tawo nagsalikway sa matarong nga mga dalan 
sa Diyos.---Ecc 9:7. 

Kon Kanus-a Dili Tukma. Ang hinung- 
danon mao ang pagkinabuhi aron makab-ot sa 
usa ka tawo ang usa ka maayong ngalan uban 
kang Jehova. Busa, niini nga sistema sa mga bu- 
tang, ang pagkatawa usahay mahimong dili ga- 
yod tukma, gani makadaot pa. Si Solomon, sa 
iyang pag-eksperimento “sa pagpahimulos sa ka- 
buangan hangtod nga akong makita kon unsay 
makuha sa mga anak sa tawo sa ilang gihimo,” 
miingon sulod sa iyang kasingkasing: “Ari karon, 
sulayan ko ikaw sa pagmaya. Labot pa, pagpahi- 
mulos sa maayo.” Apan iyang nadiskobrehan nga 
kini maoy kawang nga pangagpas. Iyang nakapla- 
gan nga ang pagmaya ug pagkatawa dili gayod 
makapatagbaw, tungod kay kini dili mopatung- 
hag tinuod ug dumalayong kalipay. Kinahanglang 
adunay tinuod nga pundasyon alang sa malung- 
taron, makapalig-on nga kalipay. Gipatugbaw ni 
Solomon ang iyang mga pagbati: “Ako miingon sa 
katawa: “Binuang!' ug sa pagmaya: ‘Unsay ginabu- 
hat niini? “--Ecc 2:1-3. 

Gipakita ni Solomon ang kaalam sa pagkinabuhi 
dili lamang aron sa pagpangagpas sa kalipayan. 
Siya miingon: “Mas maayo pa ang pag-adto sa ba- 
lay sa pagbangotan kay sa pag-adto sa balay sa 

bangkete, tungod kay mao kana ang kataposan sa 
tanang tawo, ug ang buhi magabutang niini sa 
iyang kasingkasing.” Wala kini magpasabot nga 
ang kasubo mas labaw kay sa pagmaya. Kini nag- 
hisgot sa usa ka espesipikong panahon, sa panahon 
nga ang usa ka tawo namatay ug ang balay anaa 
sa pagbangotan. Adto didto aron hupayon ang na- 
subong mga namatyan inay nga basta kalimtan na 
lamang sila ug magpista ug maghudyaka. Ang 
pagduaw sa mga nagbangotan dili lamang mag- 
hupay sa mga namatyan kondili usab magpahi- 
numdom sa mga miduaw sa kamubo sa kinabuhi, 
magpahinuktok nga ang kamatayon nga midangat 
niining balaya sa dili madugay modangat usab sa 
tanan ug nga kadtong buhi angayng magpalan- 
dong niini. Samtang buhi pa ang usa ka tawo siya 
makahimog usa ka maayong ngalan, dili sa dihang 
siya himalatyon na. Ug ang maayong ngalan uban 
sa Diyos mao lamang ang butang nga may tinuod 
nga bili alang sa usa nga himalatyon.--Ecc 7:2, 
Gen 50:10: Ju 11:31. 

Si Solomon mipadayon sa pag-ingon: “Mas ma- 
ayo pa ang kagul-anan kay sa pagkatawa, kay sa 
kasubo sa panagway ang kasingkasing gihimong 
maayo.” (Ecc 7:3) Ang pagkatawa maoy maayong 
tambal, apan adunay panahon nga kinahanglan 
natong hinuktokan ang atong panglantaw sa kina- 
buhi ug ang paagi sa atong paggamit niini. Kon 
atong nakita nga kita nag-usik ug dako kaayong 
panahon sa wala kaayo kinahanglanang pagkali- 
pay ug kita wala maghimog usa ka maayong nga- 
lan pinaagi sa pagbuhat ug maayong mga buhat, 
kita adunay katarongan nga mabalaka sa atong 
kaugalingon, masubo, ug magbag-o, kini magpa- 
arang-arang sa atong pagbati. Kini motabang ka- 
nato sa paghimog usa ka maayong ngalan aron 
ang adlaw sa atong kamatayon o ang panahon sa 
kataposang pagsusi sa Diyos ug ni Kristo kanato 
mas maayo kay sa adlaw sa atong pagkatawo. 
--Ecc 7:1. 

“Ang kasingkasing sa mga maalamon anaa sa 
balay sa pagbangotan, apan ang kasingkasing sa 
mga hungog anaa sa balay sa pagmaya,” si Solo- 
mon nagpadayon sa pag-ingon. “Mas maayo pa 
ang pagpamati sa pagbadlong sa usa nga maala- 
mon kay sa tawong nagapamati sa awit sa mga hu- 
ngog.” (Ecc 7:4, 5) Ang maalamong kasingkasing 
diha sa usa ka balay diin adunay usa ka tawong na- 
matay maoy haom sa pagkaseryoso nga kinaiyan- 
hong bation diha sa usa ka balay nga nagbangotan, 
ug kini makapahinuklog sa maalamong kasingka- 
sing sa pagbantay kon sa unsang paagi gamiton 
ang iyang kinabuhi, apan ang kahimtang sa pagka- 
mapasagaron diha sa dapit nga may paghudyaka 
makapadani sa buangbuang nga kasingkasing ug 
magpahitumpawak sa haguka nga kinabuhi, ug 

walay pagpakabana. Kon ang usa ka tawo nahisa- 
laag gikan sa hustong mga dalan, ang pagbadlong 
gikan sa usa ka tawong maalamon magpasig-uli 
kaniya diha sa dalan sa kinabuhi pinaagi sa pagtul- 
id kaniya ug siya matabangan sa paghimog usa ka 
maayong ngalan alang sa iyang kaugalingon. Apan 
sa unsang paagi makatabang ang pagpamati sa 
awit o ang pag-ulog-ulog sa buangbuang nga nag- 
lilong sa mga sayop ug nagpatig-a kanato diha sa 
sayop nga dalan? Kini motukmod kanato nga mag- 
padayon sa paghimog dili-maayong ngalan, nga 
dili magtul-id kanato aron makasubay sa mga da- 
lan nga motultol sa usa ka maayong ngalan uban 
kang Jehova. 

“Kay sama sa tingog sa mga sampinit ilalom sa 
kulon, mao usab ang katawa sa hungog, ug kini 
usab kakawangan.” (Ecc 7:6) Ang mga sampinit 
daling masunog apan dali usab kining maugdaw. 
Maugdaw na kini nga dili pa gani maluto ang gisu- 
lod sa kulon, sa ingon nahimong walay silbi ang gi- 
haling nga kalayo. Busa ang dako, banha, naglagi- 
ti nga pagsilaob niini kawang ug walay pulos. Ug 
ingon usab niana ang tinonto nga mga pag-agik-ik 
ug mga kabuang sa buangbuang. Dugang pa, ang 
mismong pagkatawa sa buangbuang alingugngog 
sa dalunggan, nga dili angayan sa panahon o sa 
okasyon, ug makapaluya inay nga makapadasig. 
Dili kini motabang kang bisan kinsa nga mouswag 
sa ugdang nga buluhaton sa paghimog usa ka ma- 
ayong ngalan nga hinumdoman sa Diyos ug sa 
ingon maseguro nga 'ang adlaw sa kamatayon mas 
maayo kay sa adlaw sa pagkatawo.” 

Pagkatawa nga Nahimong Pagbangotan. 
Sa iyang Wali sa Bukid, si Jesu-Kristo miingon: 
“Malipayon kamo nga nagphilak karon, tungod kay 
kamo mangatawa,” ug, “Alaot, kamo nga nagka- 
tawa karon, tungod kay kamo magbangotan ug 
manghilak.” (Luc 6:21, 25) Dayag nga gipunting ni 
Jesus nga ang paghilak niadtong nagmasulub-on 
tungod sa daotang relihiyosong mga kahimtang 
nga nagpatigbabaw sa Israel nianang panahona 
mahimong mahulipan ug pagkatawa pinaagi sa 
pagtuo diha Kaniya, samtang kadtong nagkatawa 
ug nagpahimulos sa kinabuhing walay pagkabala- 
ka sa umaabot makakaplag nga ang ilang pagkata- 
wa nahimong pagbangotan. (Itandi ang Luc 16:19- 
31.) Sa pagsulat ngadto sa mga Kristohanon, ang 
igsoon ni Jesus sa inahan nga si Santiago nag- 
awhag sa kalibotanog-hunahuna nga mga Kristo- 
hanon: “Pagkaguol ug pagbangotan ug panghilak 
kamo. Himoa ang inyong katawa nga pagbangotan, 
ug ang inyong kalipay nga kasubo. Ipaubos ninyo 
ang inyong kaugalingon sa mga mata ni Jehova, ug 
kamo iyang pagabayawon.” (San 4:4, 9, 10) Ang 
maong pagbayaw maghatag ug tinuod nga kali- 
pay. 

Aron Ipakita ang Pagyubit. Ang pagkata- 
wa sagad nga gihisgotan diha sa Kasulatan aron 
ipakita ang pagyubit. Ang Hebreohanong berbo 
nga tsachaq' (pagkatawa) nagkahulogan usab nga 
“pagbugalbugal: paghimo nga kataw-anan. ”---Gen 
21:9: 39:14. 

Bisan gani ang mga hayop gihulagway ingong 
nagkatawa sa pagyubit. Ang baye nga ostrik gihu- 
lagway ingong nagkatawa sa migukod nga kaba- 
yo ug sa nagsakay niini (tungod sa kakusog mo- 
dagan sa ostrik), ug gikataw-an sa kabayo ang 
kahadlok sa dihang kini moatake sa pagpakiggu- 
bat (tungod sa kusog ug pagkadili-mahadlok nii- 
ni). (Job 39:13, 18, 19, 22) Ang Leviatan (ang 
buaya) gikaingong nagkatawa sa hinagiyos sa sa- 
lapang tungod sa baga nga panit niini.--Job 41: 
1, 29. 

Ang mga alagad sa Diyos kinahanglang moantos 
ug daghang mabiaybiayong pagkatawa batok kani- 
la. Si Job miingon: “Ako nahimong kataw-anan sa 
iyang isigkatawo.” (Job 12:4, 30:1) Si Jeremias na- 
himong kataw-anan sa tibuok adlaw taliwala sa 
iyang mga katalirongan. (Jer 20:7) Si Jesu-Kristo 
gikataw-an nga mayubiton sa wala pa banhawa 
ang anak nga babaye ni Jairo. (Mat 9:24, Mar 5:40, 
Luc 8:41-53) Bisan pa niana, ang tanan nga nahi- 
balo sa kusog ug kaalam sa Diyos ug nagmasinug- 
tanon kaniya adunay maayong katarongan nga 
magmalipayon.---Mat 5:11, 12. 

Si Jehova nga Diyos gihubit ingong nagkatawa 
nga mayubiton sa mga nasod, labot sa ilang mapa- 
sigarbohong mga pulong nga nahimong walay pu- 
los, ug sa kagubot nga gipadangat sa ilang binuang 
nga dalan batok kaniya. (Sal 59:8) Siya nahibalo 
sa iyang kaugalingong gahom ug mga katuyoan, 
ug iyang gikataw-an ang mahuyang, kawang nga 
pagsupak nga ilang gihimo batok kaniya ug sa 
iyang katawhan. (Sal 2:1-4) Ang usa ka maala- 
mong tawo dili gayod buot nga siya kataw-an ni 
Jehova. (Pr 1:26) Bisan tuod si Jehova walay kali- 
pay sa kamatayon sa daotan (Eze 18:23, 32), siya 
wala mabalaka sa daotang mga laraw batok sa 
iyang katawhan ug kataw-an lamang niya kini tu- 
ngod kay iyang nakita ang adlaw sa kaluwasan 
alang sa mga matarong, diin ang mga laraw sa 
mga daotan mapakyas ug ang pagkadaotan huno- 
ngon sa walay kataposan.---Sal 37:12, 13, 20. 


PAGKATIG-A, PAGKAGAHIAN. Ang pa- 
ngunang kahulogan sa lainlaing mga pulong sa 
orihinal nga pinulongan nga nagtumong sa pag- 
katig-a o pagkagahian mao ang pagkasukihan o 
pagkagahig-ulo. Sagad nga nalangkit ang tinuyong 
dili pagsunod sa kabubut-on o sa mga sugo sa Di- 
yos. (Sal 78:8; 81:12, Isa 1:23, 65:2, Jer 3:17: 5:23, 
7:23-26, 11:8: 18:12, Os 4:16, Buh 7:51) Sublisub- 

ling gipasiugda sa Kasulatan nga modangat ang 
katalagman niadtong magpadayon sa pagkatig-a o 
pagkagahian. (Deu 29:19, 20; Neh 9:29, 30, Pr 
28:14, Isa 30:1, Jer 6:28-30, 9:13-16, 13:10, 16:12, 
13, Dan 5:20, Os 9:15: Zac 7:12: Rom 2:5) Panangli- 
tan, ang balaod sa Diyos sa Israel naglatid nga ang 
anak nga gahian ug sukihan pagabatoon hangtod 
nga mamatay.--Deu 21:18, 20. 

Sa iyang mga pagpakiglabot sa mga tawo, ma- 
pailobong gitugotan ni Jehova nga Diyos nga pa- 
dayong maglungtad ang mga indibiduwal ug ang 
mga nasod, bisan tuod sila takos sa kamatayon. 
(Gen 15:16, 2Pe 3:9) Samtang ang uban nagpabi- 
li niini pinaagi sa pagpahiuyon sa ilang kaugali- 
ngon aron makadawat ug kaluoy (Jos 2:8-14: 6:22, 
23; 9:3-15), ang uban nagpatig-a pa gayod sa 
ilang kaugalingon batok kang Jehova ug batok 
sa iyang katawhan. (Deu 2:30-33, Jos 11:19, 20) 
Sanglit dili pugngan ni Jehova ang mga tawo 
nga mahimong matig-a o gahian, siya gihisgotan 
ingong “nagtugot kanila nga magmatig-a' o 'nag- 
pagahi sa ilang mga kasingkasing." Sa dihang siya 
magpahamtang na ug panimalos batok sa mga ta- 
wong matig-a o gahian, mosangpot kini sa pagpa- 
sundayag sa iyang dakong gahom ug sa pagman- 
tala sa iyang ngalan.--Itandi ang Ex 4:21, Ju 
12:40: Rom 9:14-18. 

Ang usa ka pananglitan niini mao ang gihimo 
sa Diyos maylabot kang Paraon kinsa wala motu- 
got nga ang mga Israelinhon mobiya sa Ehipto. Si 
Jehova nagpadalag napulo ka malaglagong mga 
hampak sa yuta sa Ehipto. Sa matag panahon nga 
gipagahi ni Paraon ang iyang kasingkasing human 
matapos ang usa ka hampak, gigamit kini ni Jeho- 
va ingong higayon sa dugang nga pagpasunda- 
yag sa iyang dakong gahom pinaagi sa paghi- 
mog uban pang mga milagro. (Ex 7:3-5, 14-11:10) 
Busa, ang pipila sa mga Ehiptohanon nakaamgo 
nga si Jehova maoy usa ka Diyos nga kinahang- 
lang sundon. Pananglitan, sa dihang gipahibalo 
ang ikapitong hampak, bisan ang pipila sa mga 
alagad ni Paraon naneguro nga ang ilang kaugali- 
ngong mga alagad ug mga kahayopan ikapasilong 
sa dili pa magsugod ang malaglagong mga ulan 
nga yelo. (Ex 9:20, 21) Sa kataposan, sa dihang 
si Paraon, human pagawasa ang mga Israelin- 
hon, nagpagahi pag-usab sa iyang kasingkasing 
ug nagtigom sa iyang kasundalohan aron sa pag- 
panimalos kanila (Ex 14:8, 9; 15:9), si Jehova nag- 
laglag kaniya ug sa iyang kasundalohan didto sa 
Pulang Dagat. (Ex 14:27, 28, Sal 136:15) Sulod sa 
katuigan human niadto, ang ngalan sa Diyos gi- 
mantala taliwala sa mga nasod samtang ilang gi- 
hisgotan ang gibuhat ni Jehova sa mga Ehiptoha- 
non tungod sa ilang pagkagahian.--Ex 18:10, 11, 
Jos 2:10, 11; 9:9, 1Sa 6:6. 


PAGKATULOG 


Sanglit si Jehova abanteng nagpasidaan sa iyang 
paghukom batok sa mga matig-a o mga gahian, 
ang pagpahamtang sa maong paghukom dili ikai- 
ngon nga nahitabo tungod sa ubang mga hinung- 
dan o naggikan sa lahi nga tinubdan. Pinaagi sa 
manalagnang si Isaias, si Jehova miingon ngadto 
sa gahiang mga Israelinhon: “Tungod sa akong 
pagkahibalo nga ikaw matig-a ug nga ang imong 
liog maoy usa ka ugat nga puthaw ug ang imong 
agtang maoy tumbaga, ako usab nagpadayon sa 
pagsulti kanimo sukad sa maong panahon. Sa wala 
pa kini moabot, akong gipadungog kini kanimo, 
aron dili ka moingon, “Ang akong idolo ang naghi- 
mo kanila, ug ang akong linilok nga larawan ug ang 
akong inumol nga larawan ang nagsugo kanila.” 
--Isa 48:4, 5; itandi ang Jer 44:16-23. 


PAGKATULOG. Usa ka yugto sa pagpahulay 
diin dili aktibo ang lawas ug hunahuna. Kini mahi- 
nungdanon sa pagmentinar sa kinabuhi ug sa ka- 
himsog sa tawo. Kay bug-os nasayod sa kahinung- 
danon sa pagpahulay, si Jesu-Kristo nag-awhag sa 
iyang mga tinun-an sa paggahin ug panahon sa 
pagpahulay kadiyot. (Mar 6:31) Ang pananglitan 
ni Jesus nagpakita nga bisan ang tawong hing- 
pit nagkinahanglag pahulay ug pagkatulog.---Itan- 
di ang Mar 4:38. 

Ang kahago (Ecc 5:12), usa ka hinlo nga tanlag 
(itandi ang Sal 32:3-5), ug ang pagkanahigawas sa 
hilabihang kabalaka ingon man ang pagsalig kang 
Jehova (Sal 3:5, 4:8, Pr 3:24-26) dakog ikatabang 
aron nindot ug makapalagsik ang pagkatulog sa 
usa ka tawo. Kay kontento sa mga panginahanglan 
sa kinabuhi (itandi ang 1Ti 6:8), ang alagad sa Di- 
yos dili kinahanglang mogugol ug daghang oras sa 
hago nga pagtrabaho hangtod nga isakripisyo ang 
gikinahanglang pagkatulog ug sa gihapon dili ma- 
kabaton ug tinuod nga kaayohan gikan sa iyang 
pagtrabaho.---Itandi ang Sal 127:1, 2. 

Siyempre, may mga gabii nga ang mga alagad 
sa Diyos dili makatulog. Kon dili tungod sa sakit o 
ubang grabe o masulayong mga kahimtang, ang 
ilang pagkawalay-tulog lagmit maoy tungod sa ka- 
hangawa alang sa mga isigkamagtutuo ug sa pag- 
pauswag sa matuod nga pagsimba. (2Co 6:3-5, 11: 
23, 27, itandi ang Sal 132:3-5, diin ang gihisgotan, 
dili ang aktuwal nga pagkatulog kondili ang pagpa- 
hulay, paghunong sa mga kalihokan.) Hinunoa, sila 
dili angayng mabalaka pag-ayo bahin sa materyal 
nga mga kabtangan ug nga tungod niana dili ma- 
katulog. (Ecc 5:12, itandi ang Mat 6:25-34.) Sa la- 
ing bahin, ang daotang buhat magpatagbaw sa 
mga tawong daotan. “Dili sila matulog gawas kon 
makabuhat sila ug daotan, ug ang ilang pagkatulog 
mahanaw gawas kon sila adunay mapandol.”---Pr 
4:16. 


PAGKAUBANON 


Bisan tuod mahinungdanon ang pagkatulog, ang 
usa ka tawo dili angayng magmahigugmaon sa 
pagkatulog. (Pr 20:13) “Ang pagkatapolan makapa- 
hinanok sa katulog,” nga magpahimong taspokan 
sa usa ka tawo sa dihang siya angay unta nga may 
buhaton. (Pr 19:15) Ang usa ka tawo nga mopalabi 
sa pagkatulog o sa pagkataspokan sa dihang siya 
angay untang magtrabaho maoy pagpili sa dalan 
nga mosangpot sa kakabos.--Pr 6:9-11, 10:5, 24: 
33, 34. 

Dili sama sa mga tawo, si Jehova nga Diyos dili 
dukaon ug kinahanglang matulog. Busa, ang iyang 
mga alagad makasalig nga siya sa tanang panahon 
makahatag sa gikinahanglang tabang. (Sal 121: 
3, 4) Si Jehova gipakasama sa usa nga natulog kon 
siya, tungod sa iyang maayong katarongan, mag- 
langan o magdumili sa paglihok labot niadtong na- 
gaangkong iyang katawhan apan dili matinuma- 
NON.---Sal 44:23: 78:65. 

Espirituwal nga Pagtukaw. Sa dihang gida- 
sig ang mga Kristohanon sa Roma nga dili matulog 
o mahimong dili-aktibo ug walay pagpakabana sa 
ilang mga kaakohan, si apostol Pablo misulat: “Tak- 
na na aron kamo momata gikan sa pagkatulog, kay 
karon ang atong kaluwasan mas duol na kay sa di- 
hang kita nahimong mga magtutuo. Lawom na ka- 
ayo ang kagabhion, ang adlaw nagkaduol na. Busa 
hukason nato ang mga buhat nga iya sa kangitngit 
ug isul-ob nato ang mga hinagiban sa kahayag. 
Ingon sa maadlaw molakaw kita nga may kahap- 
say, dili sa hudyaka ug sa paghuboghubog, dili sa 
ginadiling pakigdulog ug sa malaw-ayng pangga- 
wi, dili sa panag-away ug sa pangabugho.” (Rom 
13:11-13, itandi ang Efe 5:6-14, 1Te 5:6-8, Pin 
16:15.) Kadtong nagabuhat ug daotan o nagtudlog 
bakak nga mga pagtulon-an nahikatulog labot sa 
pagkamatarong ug kinahanglang momata aron sila 
makabaton sa pag-uyon sa Diyos. 

Ang Kamatayon Gitandi sa Pagkatulog. 
Adunay pamatuod nga ang pagkatulog sa mga 
tawo may mga siklo. Ang matag siklo naglangkob 
sa hinanok nga pagkatulog dayon sa dili-hinanok 
nga pagkatulog. Panahon sa hinanok nga pagkatu- 
log lisod kaayong pukawon ang usa ka tawo. Siya 
bug-os nga walay kasayoran sa iyang palibot ug sa 
mga butang nga nagakahitabo duol kaniya. Siya 
walay kalibotan. Sa susama, ang patay “walay na- 
hibaloan nga bisan unsa.” (Ecc 9:5, 10; Sal 146:4) 
Busa ang kamatayon, sa tawo man o sa hayop, 
maoy sama sa pagkatulog. (Sal 13:3; Ju 11:11-14, 
Buh 7:60, 1Co 7:39: 15:51: 1Te 4:13) Ang salmista 
misulat: “Tungod sa imong pagbadlong, Oh Diyos 
ni Jacob, ang magkakaro ug ang kabayo nahina- 
nok.” (Sal 76:6: itandi ang Isa 43:17.) Kon dili pa tu- 
ngod sa katuyoan sa Diyos nga pukawon ang mga 
tawo gikan sa pagkatulog sa kamatayon, sila dili 

gayod mahigmata.--Itandi ang Job 14:10-15: Jer 
51:39, 57: tan-awa ang PAGKABANHAW. 

Bisan pa niana, ang “kamatayon” ug ang “pag- 
katulog” mahimong magkalahi usab. Mahitungod 
sa usa ka patayng dalagita, si Kristo Jesus mii- 
ngon: “Ang dalagita wala mamatay, apan siya na- 
tulog.” (Mat 9:24: Mar 5:39, Luc 8:52) Sanglit ban- 
hawon niya ang dalagita gikan sa kamatayon, 
lagmit gipasabot ni Jesus nga ang dalagita wala 
mamatay hangtod sa hangtod apan sama sa usa 
nga mahigmata gikan sa iyang pagkatulog. Du- 
gang pa, kini nga dalagita wala pa ikalubong, 
ni ang iyang lawas nagsugod na sa pagkadunot, 
sama sa nahitabo sa lawas ni Lazaro. (Ju 11:39, 43, 
44) Pinasukad sa awtoridad nga gihatag kaniya 
sa iyang Amahan, si Jesus makasulti niini sama 
sa gibuhat sa iyang Amahan, “kinsa nagabuhi 
sa mga patay ug nagatawag sa mga butang nga 
wala ingong daw namao na.”--Rom 4:17: itandi 
ang Mat 22:32. 

Angayng matikdan nga ang terminong “nahi- 
katulog” gigamit sa Kasulatan sa pagtumong ni- 
adtong nangamatay tungod sa kamatayon nga 
napanunod gikan kang Adan. Kadtong makaagom 
sa “ikaduhang kamatayon” wala hisgoti ingong 
nahikatulog. Hinunoa, gipakita nga sila bug-os 
nga laglagon, dili na maglungtad, sunogon pina- 
agig dili-mapalong nga kalayo.--Pin 20:14, 15, 
itandi ang Heb 10:26-31, diin gipakita ang kalai- 
nan tali sa kamatayon niadtong milapas sa Moi- 
sesnong Balaod ug sa mas grabeng silot nga 
ipahamtang sa mga Kristohanon nga tinuyong 
nagpakasala, Heb 6:4-8. 


PAGKAUBANON. Ang pagputi sa kolor sa 
buhok tungod sa pagkunhod sa itom nga substan- 
siya sa buhok ingong resulta sa mga kausaban sa 
kemistriya sa lawas. Talagsa ra nga sayo nga ma- 
himong ubanon, apan sagad nga kini maoy duyog 
sa pagkatigulang. Kining ulahi nga ideya labot sa 
pagkatigulang mao ang makita diha sa Bibliya sa 
dihang gigamit ang Hebreohanong berbo nga siv 
(giuban), ug sa mas subsob, ang Hebreohanong 
nombre nga seh:-vah” (mga uban, pagkaubanon, 
pagkatigulang). (Ru 4:15, 1Sa 12:2, 1Ha 2:6, 9; Job 
15:10, Sal 71:18) Si Abraham, Gideon, ug si David 
nabuhi hangtod sa “igong katigulangon” o “nga ti- 
gulang na [seh-vah'|.”--Gen 15:15, 25:8, Huk 8:32, 
1Cr 29:28. 

Giila sa Bibliya ang katahom sa pagkabatan-on 
ug ang kahalangdon sa pagkatigulang. “Ang kata- 
hom sa batan-ong mga lalaki mao ang ilang kusog, 
ug ang kahalangdon sa mga tigulang mao ang 
ilang pagkaubanon.” (Pr 20:29) Kining ulahing gi- 
hisgotan ilabinang tinuod kon ang maong mga ti- 
gulang nagasimba ug nagaalagad kang Jehova. 

“Ang pagkaubanon maoy usa ka purongpurong sa 
katahom sa dihang makaplagan kini sa dalan sa 
pagkamatarong.” (Pr 16:31) “Sila nga natanom diha 
sa balay ni Jehova, . . . sila magpadayon pa gihapon 
sa paglipang panahon sa ilang pagkaubanon.” (Sal 
92:13, 14) Sila dili pagabiyaan sa ilang Diyos. (Isa 
46:4) Ang balaod ni Jehova mao: “Atubangan sa 
buhok nga ubanon motindog ka, ug magpakita ka 
ug pagtamod sa tawong tigulang.”---Lev 19:32. 

Ang pagkaubanon wala mag-agad kon siya lala- 
ki man o babaye, mao man usab ang kinaiyanhong 
kolor sa buhok, kon kini bulagaw man, itomon, o 
pula. Dugay nang giila nga ang pagkaubanon dili 
mapugngan sa tawo o matambalan sa medikal nga 
siyensiya. Kini mao ang gipunting ni Jesu-Kristo 
human nga siya miingon nga dili kita manumpa sa 
atong mga ulo.---Mat 5:36. 

Ang mga tina sa buhok dili kay modernong kap- 
lag, sanglit gigamit na kini sa mga Grego ug mga 
Romano kaniadto. Sumala kang Josephus, gitaho 
nga si Herodes nga Bantogan nagtina sa iyang gi- 
uban na nga mga buhok aron itago ang iyang pag- 
katigulang.---Jewish Antiquities, XVI, 233 (viii, 1). 


PAGKAULO. Ang sukaranang prinsipyo sa 
pagkaulo gihisgotan sa 1 Corinto 11:3: “Ang ulo sa 
matag lalaki mao si Kristo, sa baylo ang ulo sa usa 
ka babaye mao ang lalaki, sa baylo ang ulo ni Kris- 
to mao ang Diyos.” 

Ang Papel sa Lalaki. Ang unang bahin nii- 
ni nga tambag maylabot sa pagkaulo mapadapat 
ngadto sa lalaki, siya dili kay independente ug wa- 
lay ilhon nga “ulo.” Hinunoa, siya obligado sa pag- 
sunod sa mga giya ug sumbanan nga gitagana sa 
iyang ulo, si Kristo. (1Ju 2:6) Tinuod kini dili la- 
mang maylabot sa iyang relihiyosong mga kaliho- 
kan (Mat 28:19, 20) kondili usab sa iyang personal 
nga mga kalihokan. Pananglitan, kon siya usa ka 
tawong pamilyado, nan agig pagtahod sa iyang ulo, 
si Kristo, kinahanglang sundon niya ang tambag 
nga mopuyo uban sa iyang asawa sumala sa kahi- 
balo, ‘nga maghatag kaniya ug kadungganan sa- 
mag ngadto sa usa ka sudlanan nga mas ma- 
huyang, ug siya kinahanglang maningkamot sa 
pagbansay sa iyang mga anak sa hustong paagi. 
(1Pe 3:7: Efe 6:4) Kini nga tambag gitagana sa Bib- 
liya alang sa tanan nga anaa sa kongregasyon ni 
Kristo, busa kon ang lalaki magpatalinghog nii- 
ni nga tambag siya nagtahod niini nga pagkaulo. 
- Efe 5:23. 

Sanglit mas labaw ang lalaki diha sa tawhanong 
kalalangan, siya gihatagag posisyon nga labaw kay 
sa babaye. (1Ti 2:12, 13) Ang babaye gihimo gikan 
sa gusok nga gikuha gikan sa lalaki ug maoy bukog 
sa iyang mga bukog ug unod sa iyang unod. (Gen 
2:22, 23) Siya gilalang alang sa lalaki, dili kay ang 

lalaki gilalang alang kaniya. (1Co 11:9) Busa, ang 
babaye, sa kahikayan sa Diyos diha sa pamilya, ki- 
nahanglang magpasakop kanunay sa iyang bana 
ug dili mag-agaw sa iyang awtoridad. (Efe 5:22, 23, 
1Pe 3:1) Dugang pa, diha sa Kristohanong kong- 
regasyon ang babaye dili angayng magtudlo sa 
ubang dedikadong mga lalaki ni magbaton ug aw- 
toridad ibabaw kanila.--1ITi 2:12. 

Taliwala sa mga Hebreohanon sa karaang kapa- 
nahonan giila ang labaw nga posisyon nga gihup- 
tan sa lalaki diha sa banay ug sa kahikayan sa tri- 
bo. Si Sara mapinasakopon, nga nagtawag kang 
Abraham nga “ginoo,” ug positibo ang komento ba- 
hin kaniya tungod sa iyang pag-ila sa pagkaulo sa 
iyang bana. (Gen 18:12, 1Pe 3:5, 6) Ilalom sa pakig- 
saad sa Balaod gipasiugda ang pinalabi nga posis- 
yon sa lalaki. Ang mga lalaki lamang ang gisugo 
nga kinahanglang motambong sa panagkatigom 
alang sa tulo ka pista ni Jehova sa dapit nga pilion 
sa Diyos, bisan tuod nga motambong usab ang 
mga babaye. (Deu 16:16) Sa seremonyal nga paa- 
gi, doble ang 'pagkahugaw' sa babaye human siya 
manganak ug usa ka batang babaye kay sa human 
siya manganak ug usa ka batang lalaki.--Lev 12: 
24:5: 

Ang Papel sa Babaye. Sa karaang kapana- 
honan, adunay mga kahimtang nga ang babaye 
magpandong sa iyang ulo aron ipakita ang iyang 
pagpasakop. (Gen 24:65) Sa paghisgot sa kahika- 
yan sa pagkaulo diha sa Kristohanong kongregas- 
yon, si apostol Pablo nagpatin-aw nga kon ang 
babaye mag-ampo o managna diha sa kongregas- 
yon, pananglitan siya nag-okupar ug posisyon 
nga gihatag sa Diyos sa lalaki, siya kinahanglang 
magpandong sa ulo. Sa temporaryong pagbuhat 
niini tungod kay walay dedikadong Kristohanong 
lalaki ang presente aron mobuhat niini, bisan tuod 
tingali siya taas ug buhok, dili niya ipangataro- 
ngan nga ang iyang pagkataas ug buhok igo na sa 
pagpakita sa iyang pagpasakop. Hinunoa, pinaagi 
sa iyang mga buhat angay niyang ipakita ang 
iyang pagpasakop ug ang pag-ila sa pagkaulo sa 
lalaki. Buhaton kini sa Kristohanong babaye pina- 
agi sa pagpandong sa iyang ulo ingong “timaan sa 
awtoridad.” Kini kinahanglang himoon “tungod 
sa mga manulonda,” nga nagtan-aw sa mga bu- 
hat sa mga Kristohanon ug kinsa, ingong nag-ala- 
gad sa Kristohanong kongregasyon, naghatag ug 
pagtagad niini. Pinaagi sa pagpandong sa iyang 
ulo kon gikinahanglan tungod sa espirituwal nga 
mga katarongan, gidawat sa Kristohanong babaye 
ang kahikayan sa Diyos sa pagkaulo.--1Co 11:5- 
16: Heb 1:14. 

Kining nahiangay nga teokratikanhong kahi- 
kayan sa kongregasyon ug sa pamilya dili ma- 
kapugong sa babaye sa pag-alagad sa Diyos, ni 

makababag kini sa iyang mga paningkamot sa 
pagtuman sa iyang pamilyahanong mga kaliho- 
kan ug mga kaakohan. Gihatagan siya niini ug 
bug-os ug Kasulatanhong kagawasan aron maka- 
tuman sa iyang papel, samtang nagpahimuot gi- 
hapon sa Diyos nga uyon sa prinsipyo: “Ang Diyos 
nagpahiluna sa mga sangkap sa lawas, ang matag 
usa niini, sumala sa iyang gikahimut-an.” (1Co 
12:18) Daghang babaye sa karaang kapanahonan 
ang nakahupot ug maayong mga pribilehiyo apan 
sa samang higayon giila ang pagkaulo sa lalaki ug 
nakapahimulos sa malipayon ug matagbawon nga 
kinabuhi. Lakip kanila mao si Sara, Rebeca, Abiga- 
il, ug ang Kristohanong mga babaye sama kang 
Priscila ug Febe. 

Kaakohan. Ang usa nahatagan ug mga katu- 
ngod sa iyang paggamit sa awtorisadong pagkau- 
lo, apan duyog usab niini ang mga katungda- 
nan o mga obligasyon. Si ‘Kristo mao ang ulo sa 
kongregasyon” ug busa may katungod sa paghi- 
mog mga desisyon may kalabotan niini ug sa 
pagpasundayag ug awtoridad ibabaw niini. (Efe 
5:23) Apan tungod sa iyang pagkaulo, obligasyon 
usab niya nga dawaton ang katungdanan sa pag- 
atiman sa kongregasyon ug ang pagpanubag sa 
iyang mga desisyon. Sa samang paagi, sa pagga- 
mit sa iyang pagkaulo, nahuptan sa bana ang pi- 
pila ka katungod maylabot sa paghimog pangata- 
posang mga desisyon ug sa pagdumala. Apan, 
dugang pa niini, katungdanan niya ang pagdawat 
ug responsibilidad sa iyang pamilya. Siya adunay 
pangunang obligasyon sa pagtagana sa iyang pa- 
nimalay sa materyal ug sa espirituwal nga paagi. 
-1Ti 5:8. 

Kinahanglang gamiton sa Kristohanong lalaki 
ang iyang pagkaulo sa maalamong paagi, nga 
maghigugma sa iyang asawa sama sa iyang kau- 
galingon. (Efe 5:33) Gigamit ni Jesu-Kristo ang 
iyang pagkaulo ibabaw sa Kristohanong kongre- 
gasyon niining paagiha. (Efe 5:28, 29) Ingong ulo 
sa iyang mga anak, kinahanglang dili niya sila pa- 
lagoton kondili matutoon sila diha “sa disiplina ug 
sa pagdumala-sa-kaisipan ni Jehova.” (Efe 6:4) Ug 
ingong mga magbalantay sa panon sa Diyos, ang 
“mga ansiyano” sa Kristohanong kongregasyon 
dili magharihari sa “mga karnero" sa Diyos kondi- 
li sila kinahanglang mahinumdom nga sila nagpa- 
sakop kang Jesu-Kristo ug kang Jehova nga Diyos. 
(1Pe 5:1-4) Si Jesu-Kristo kanunayng milihok nga 
uyon sa prinsipyo sa pagkaulo, nga bug-os nga 
miila sa pagkaulo sa iyang Amahan pinaagi sa pu- 
long ug buhat. Bisan human sa pagmando sa yuta 
sulod sa usa ka libo ka tuig, siya moila sa uniber- 
sohanong pagkaulo ni Jehova pinaagi sa pagtug- 
yan sa Gingharian ngadto kang Jehova, nga mag- 
pasakop 'sa iyang kaugalingon ngadto sa Usa nga 

nagpasakop sa tanang butang ngadto kaniya, aron 
ang Diyos mahimong tanang butang ngadto sa ta- 
nan.” (1Co 15:24-28, Ju 5:19, 30; 8:28: 14:28: Flp 
2:5-8) Giila usab sa mga Kristohanon nga mga su- 
musunod ni Jesu-Kristo ang supremong pagkaulo 
ni Jehova, ug nagtanyag sa ilang mga pag-ampo 
ngadto kaniya ug miila kaniya ingong Amahan ug 
Diyos nga Labing Gamhanan.--Mat 6:9; Pin 1:8, 
11:16, 17; tan-awa ang Banay; BANA. 


PAGKAUPAW. Ang pagkawalay buhok sa 
ulo, bisan tuod wala magtumong sa bug-os nga 
pagkahanaw sa buhok. Sagad nga ang pagkau- 
paw maoy pat-akpat-ak, samtang sa ubang ba- 
hin sa ulo normal ang pagtubo sa buhok. Ki- 
ning matanga sa pagkahanaw sa buhok gitawag 
ug pattern baldness o naandan nga pagkau- 
paw ug maoy hinungdan sa halos 90 porsiyen- 
to sa tanang pagkaupaw. Gihisgotan sa Bibliya 
ang “pagkaupaw” (Heb., qorchah'), “upaw nga 
alimpulo” (Heb., gara chath), ug “pagkadangas” 
(Heb., gib-be'ach ug gabba chath). (Lev 13:41-44, 
21:5) Ang eksaktong hinungdan sa pagkaupaw 
wala mahibaloi. Gituohan nga ang pangunang 
hinungdan niini maoy tungod sa kaliwat sa usa 
ka tawo, apan ang ubang mga hinungdan lagmit 
maoy tungod sa impeksiyon, pagkadili-balanse 
sa hormone, pagkatigulang, mga sakit sa nerbi- 
yos, ingon man sa pipila ka medikal nga paagi sa 
pagtambal, ug sipilis. 

Ang pagkaupaw maoy usa ka depekto nga ma- 
kapakunhod sa personal nga katahom ug busa ta- 
liwala sa mga tawo sa karaang kapanahonan kini 
gilangkit sa kaulawan, pagbangotan, ug kagul- 
anan. (Isa 3:24: 15:2: Jer 47:5: Eze 27:31: Am 
8:10: Miq 1:16) Apan, ilalom sa Balaod ni Moises, 
ang pagkaupaw wala isipa nga kahugawan. (Lev 
13:40) Ang Balaod nga gihatag pinaagi kang Moi- 
ses wala magtala sa pagkaupaw ingong usa ka 
depekto nga dili magtugot sa usa ka tawo sa pag- 
alagad ingong saserdote. Sa panan-awon sa ma- 
nalagnang si Ezequiel gisugo ang mga saserdote 
nga ang ilang buhok dili angayng padunghayon o 
kiskisan, kondili putlan kini.---Eze 44:20. 

Ang manalagna ni Jehova nga si Eliseo maoy 
upaw. Human siya mipuli kang Elias sa pagka- 
manalagna, sa dihang siya mitungas gikan sa Je- 
rico paingon sa Bethel, siya giyagayagaan sa usa 
ka panon sa mga kabataan nga misinggit: “Tu- 
ngas, upaw! Tungas, upaw!” Lagmit nga ang pa- 
ngunang katarongan sa ilang pagyagayaga dili 
tungod kay si Eliseo upaw kondili tungod kay na- 
kita nila ang tawong upaw nga nagsul-ob sa na- 
andang opisyal nga besti ni Elias. Dili nila buot 
nga atua didto ang kapuli ni Elias. Gusto nila nga 

siya magpadayon sa iyang pagtungas sa Bethel o 
kaha mokayab pinaagi sa usa ka alimpulos ngad- 
to sa kalangitan sama sa gihimo sa unang nag- 
sul-ob sa maong opisyal nga besti. (2Ha 2:11) 
Aron matubag kining hagit sa iyang pagkahi- 
mong kapuli ni Elias ug matudloan kini nga mga 
kabataan ug ang ilang mga ginikanan sa hustong 
pagtahod alang sa manalagna ni Jehova, gipang- 
himaraot ni Eliseo ang nagyagayaga nga panon 
sa mga kabataan pinaagi sa ngalan sa Diyos ni 
Elias. Usa kadto ka pagsulay sa iyang pagkama- 
nalagna. Gipakita ni Jehova ang iyang pag-uyon 
kang Eliseo pinaagi sa pagpagulag duha ka ba- 
yeng oso gikan sa kakahoyan sa duol ug gikunis- 
kunis niini ang 42 kanila.---2Ha 2:23, 24. 

Ang pipila ka katawhan nagbatasan sa tinuyo 
nga pagpaupaw pinaagi sa pagkiskis sa ilang ulo 
panahon sa kasub-anan sa dihang mamatay ang 
usa ka paryente o tungod sa relihiyosong mga 
katarongan, apan ang mga Israelinhon gidid-an 
sa pagbuhat niini. (Deu 14:1) Ang mga saserdote 
espesipikong gisugo nga dili sila magpaupaw o 
magbalbas sa tumoy sa ilang mga bungot alang 
sa namatay. (Lev 21:5) Ang Israel gisugo nga dili 
nila tubtoban ang buhok o patilya sa ilang ulo o 
ang tumoy sa ilang mga bungot.--Lev 19:27, Jer 
9:26, tan-awa ang BUNGOT. 

Sa Ehipto, ang mga lalaki sagad nagpaupaw, ug 
ilang gilantaw ang mga bungot ingong timailhan 
sa pagbangotan o pagkadili-hindikan. Tungod ni- 
ini si Jose, sa dihang gipagawas sa bilanggoan, 
namalbas una pa moatubang kang Paraon. (Gen 
41:14) Apan, ang mga Ehiptohanon nagtabon sa 
ilang pagkaupaw pinaagig artipisyal nga mga bu- 
hok, ug daghan sa nagpaupaw ug namalbas mi- 
gamit ug piluka ug artipisyal nga mga bungot. 
Diha sa Ebers Papyrus, usa ka Ehiptohanong me- 
dikal nga sinulat sukad pa sa ikaduhang milenyo 
W.K.P., may 11 ka reseta aron malikayan ang 
pagkaupaw. 

Diha sa Balaod, ang tawo nga adunay sanla sa 
ulo kinahanglang magkiskis sa iyang ulo sukad sa 
adlaw sa pagkuwarentinas kaniya, sa adlaw sa 
pagputli, ug usab sa ikapitong adlaw. (Lev 13:33: 
14:8, 9) Kon ang usa ka Nazareo mahugawan, 
nan sa panahon sa pagputli kaniya siya magkis- 
kis sa iyang ulo. (Num 6:9) Ang nabihag nga ba- 
baye nga gipangasawa sa usa ka Israelinhong 
sundalo kinahanglang magkiskis sa iyang ulo. 
--Deu 21:12. 

Ang kasundalohan ni Nabucodonosor naka- 
sinatig temporaryong pagkaupaw panahon sa 
hago kaayo ug malisod nga paglikos sa yutang 
siyudad sa Tiro. Si Jehova miingon kang Ezequiel 


PAGKAUSAB SA DAGWAY 


nga “ang tanang ulo naupaw, ug ang tanang aba- 
ga napanit” sa dihang ang kasundalohan ni Na- 
bucodonosor mihimog “usa ka dakong pag-ala- 
gad” sa pagpahamtang ug paghukom sa Tiro. 
Ang ilang mga ulo nangaupaw tungod kay na- 
bag-id sa mga helmet ug ang ilang mga abaga 
napanit gumikan sa pagpas-an sa mga materya- 
les (sa pagtukod ug mga torre ug mga kuta). 
- Eze 26:7-12: 29:17, 18. 

Sa mga adlaw sa mga apostoles, sa pipila ka da- 
pit, sama sa imoral nga siyudad sa Corinto, ang 
mga babaye nga masakpan nga manapaw o ma- 
kighilawas silotan pinaagi sa pagkiskis sa ilang 
ulo. Ang ulipong mga babaye magpaputol nga 
mubo kaayo sa ilang buhok. Dayag nga gigamit 
ni Pablo kini nga kahimtang ingong ilustrasyon, 
nga nagpakitang ang usa ka babaye diha sa Kris- 
tohanong kongregasyon nga mag-ampo o ma- 
nagna nga walay pandong ang iyang ulo, bisan 
tuod anaa siyay buhok ingong pandong, mas ma- 
ayo pa nga siya bug-os magpaupaw ug ipaki- 
ta ang iyang kaulawan sa iyang dili pagtahod 
sa prinsipyo sa Diyos bahin sa pagkaulo.---1Co 
11:3-10. 


PAGKAUSAB SA DAGWAY. Usa ka milag- 
rosong hitabo nga nasaksihan ni Pedro, Santia- 
go, ug Juan, diin “misidlak ang nawong ni Je- 
sus ingon sa adlaw, ug ang iyang panggawas 
nga mga besti migilaw ingon sa kahayag.” (Mat 
17:1-9, Mar 9:2-10, Luc 9:28-36) Si Marcos nag- 
ingon nga nianang panahona ang panggawas 
nga mga besti ni Jesus nahimong “puti pa kaayo 
kay sa besti nga mapaputi ni bisan kinsang tig- 
hinlog besti ibabaw sa yuta,” ug si Lucas nag- 
asoy nga “ang panagway sa iyang nawong nau- 
sab.” Ang pagkausab sa dagway nahitabo didto 
sa usa ka bukid human sa Paskuwa sa 32 K.P., 
dugaydugay pa una ang kataposang pagpanaw ni 
Jesus ngadto sa Jerusalem. 

Sa wala pa mahitabo ang pagkausab sa dag- 
way, si Jesus ug ang iyang mga tinun-an didto sa 
rehiyon sa Cesarea Filipos, ang presenteng-adlaw 
nga balangay sa Banyas. (Mar 8:27) Dili gayod 
mahitabong si Kristo ug ang mga apostoles mibi- 
ya gikan sa palibot niini nga dapit o rehiyon sa di- 
hang miadto sa “hataas nga bukid.” (Mar 9:2) 
Ang Bukid sa Tabor gituohan nga mao ang dapit 
diin nahitabo ang pagkausab sa dagway sukad sa 
mga ikaupat nga siglo K.P., apan sanglit kini na- 
himutang nga mga 70 km (40 mi) sa HHK sa Ce- 
sarea Filipos, lagmit gayod nga dili kini mao nga 
dapit.-- Tan-awa ang TABOR Num. 1. 

Ang Bukid sa Hermon, sa laing bahin, maoy 
mga 25 km (15 mi) lamang sa AS sa Cesarea 


PAGKAUSAB SA DAGWAY 


Filipos. Kini may gihabogong 2,814 m (9,232 p) 
ibabaw sa lebel sa dagat ug busa maoy “usa ka 
hataas nga bukid.” (Mat 17:1) Busa, ang pagkau- 
sab sa dagway lagmit nahitabo didto sa usa ka ta- 
gaytay sa Bukid sa Hermon. Kini mao ang pang- 
hunahuna sa daghang modernong mga eskolar, 
apan kay wala man kini hisgoti sa Bibliya, ang 
tukmang lokasyon niini dili matino. 

Lagmit ang pagkausab sa dagway nahitabo sa 
gabii, kay ang mga apostoles “katulogon kaayo.” 
(Luc 9:32) Mas dayag kini nga panghitabo sa ka- 
gabhion, ug sila nagpalabay sa kagabhion didto 
sa bukid, kay pagkaugma pa man sila nanglug- 
song. (Luc 9:37) Apan, wala hisgoti sa Bibliya kon 
unsa ang gidugayon sa pagkausab sa dagway. 

Una pa motungas sa bukid, gisukna ni Kristo 
ang tanan niyang mga tinun-an: “Sumala sa sul- 
ti sa mga tawo kinsa ba ako?” nga niana mitubag 
si Pedro: “Ikaw mao ang Kristo.” Niana gisultihan 
sila ni Jesus nga siya mamatay ug mabanhaw 
(Mar 8:27-31), bisan tuod nga siya misaad usab 
nga ang pipila sa iyang mga tinun-an “dili gayod 
makatilaw ug kamatayon” hangtod nga makita 
una nila “ang Anak sa tawo nga moabot diha sa 
iyang gingharian,” o “ang gingharian sa Diyos 
nga mahiabot nga may gahom.” (Mat 16:28, Mar 
9:1) Kini nga saad natuman “unom ka adlaw sa 
ulahi” (o “walo” sumala ni Lucas, kinsa dayag nga 
naglakip sa adlaw sa pagsaad ug sa adlaw sa pag- 
katuman) sa dihang si Pedro, Santiago, ug Juan 
miuban kang Jesus ngadto sa “usa ka hataas nga 
bukid” (Mat 17:1; Mar 9:2, Luc 9:28) diin, sam- 
tang nag-ampo, nausab ang dagway ni Jesus sa 
atubangan kanila. 

Panahon sa pagkausab sa dagway ni Jesus, si 
Moises ug Elias mipakita usab “uban ang hima- 
ya.” (Luc 9:30, 31, Mat 17:3, Mar 9:4) Nag-estor- 
yahay sila bahin sa 'pagbiya [usa ka porma sa 
Gregong pulong nga e'xo-dos] ni Kristo nga gitak- 
dang pagatumanon niya sa Jerusalem.” (Luc 9:31) 
Kini nga e'xodos, pagpanggula o pagbiya, dayag 
nga naglangkit sa kamatayon ni Kristo ug sa mi- 
sunod nga pagbanhaw kaniya ngadto sa espiritu- 
hanong kinabuhi. 

Miingon ang pipila ka kritiko nga ang pagkau- 
sab sa dagway maoy usa lamang ka damgo. 
Apan, dili makataronganong si Pedro, Santiago, 
ug Juan tanan managsama ug damgo. Gitawag 
mismo ni Jesus ang nahitabo nga usa ka “panan- 
awon” (Mat 17:9), apan dili usa ka taligmata la- 
mang. Si Kristo tinuod nga diha nianang tungo- 
ra, bisan tuod si Moises ug Elias, kinsa mga patay 
na, dili literal nga presente. Sila gihawasan diha 
sa panan-awon. Ang Gregong pulong nga giga- 

mit alang sa “panan-awon” diha sa Mateo 17:9 
maoy hora:ma, nga gihubad usab nga “talan- 
awon.” (Buh 7:31) Kini wala magkahulogang dili 
tinuod, nga daw gilamat ang mga nakakita. Ni 
sila walay kalibotan sa kon unsay nahitabo, tu- 
ngod kay sila bug-os nga nagmata sa dihang na- 
kasaksi sa pagkausab sa dagway. Pinaagi sa ilang 
literal nga mga mata ug mga igdulungog sila ak- 
tuwal nga nakakita ug nakadungog sa kon unsay 
nahitabo nianang tungora.---Luc 9:32. 

Samtang si Moises ug Elias mibulag gikan kang 
Jesus, si Pedro, nga “wala makasabot sa iyang gi- 
ingon,” nagsugyot nga magpatindog ug tulo ka 
tolda, aron tagsaan si Jesus, Moises, ug Flias. (Luc 
9:33) Apan samtang ang apostol nagsulti, usa ka 
panganod ang naporma (Luc 9:34), dayag (sama 
sa tolda nga tagboanan didto sa kamingawan) 
nga nagsimbolo sa presensiya ni Jehova didto sa 
ibabaw sa bukid diin nahitabo ang pagkausab sa 
dagway. (Ex 40:34-38) Gikan sa panganod migu- 
la ang tingog ni Jehova, nga nag-ingon: “Kini 
mao ang akong Anak, ang usa nga pinili. Pata- 
linghog kamo kaniya.” (Luc 9:35) Mga tuig sa ula- 
hi, maylabot sa pagkausab sa dagway, gipaila ni 
Pedro ang maong langitnong tingog ingong iya 
sa “Diyos nga Amahan.” (2Pe 1:17, 18) Bisan tuod 
nga sa nangagi ang Diyos namulong pinaagi sa 
mga manalagna, karon iyang gipaila nga iyang 
pagabuhaton kini pinaagi sa iyang Anak.--Gal 
3:24: Heb 1:1-3. 

Giisip ni apostol Pedro ang pagkausab sa dag- 
way ingong usa ka kahibulongang kalig-onan sa 
matagnaong pulong, ug tungod sa pagkahimong 
saksing-nakakita sa kahalangdon ni Kristo, siya 
makapahibalo sa iyang mga magbabasa “sa ga- 
hom ug presensiya sa atong Ginoong Jesu-Kris- 
to.” (2Pe 1:16, 19) Nasinati sa apostol ang katuma- 
nan sa saad ni Kristo nga ang pipila sa iyang mga 
sumusunod “dili gayod makatilaw ug kamatayon 
hangtod nga makita una nila ang gingharian sa 
Diyos nga mahiabot nga may gahom.” (Mar 9:1) 
Lagmit nga gipunting usab ni apostol Juan ang 
pagkausab sa dagway diha sa Juan 1:14. 

Gisultihan ni Jesus ang iyang tulo ka apostoles: 
“Ayaw isulti ang panan-awon kang bisan kinsa 
hangtod nga mobangon ang Anak sa tawo gi- 
kan sa mga patay.” (Mat 17:9) Sukad niadto sila 
nagdumili sa pagtaho sa kon unsay ilang nakita 
ngadto kang bisan kinsa, lagmit bisan ngadto sa 
ubang mga apostoles. (Luc 9:36) Samtang nag- 
lugsong sa bukid, ang tulo ka apostoles naghisgo- 
tay kon unsay gipasabot ni Jesus “niining pagba- 
ngon gikan sa mga patay.” (Mar 9:10) Usa ka 
relihiyosong pagtulon-an sa mga Hudiyo niad- 

tong panahona mao nga si Elias kinahanglang 
magpakita sa dili pa ang pagkabanhaw sa mga 
patay nga maoy magpaila sa pagsugod sa pagha- 
ri sa Mesiyas. Busa, ang mga apostoles nangu- 
tana: “Nan, nganong nag-ingon ang mga eskriba 
nga kinahanglang moabot una si Elias?” Gipasa- 
ligan sila ni Jesus nga si Elias miabot na, ug ilang 
nasabtan nga siya naghisgot bahin kang Juan 
nga Tigbawtismo.--Mat 17:10-13. 

Mopatim-aw nga ang pagkausab sa dagway 
nagpalig-on kang Kristo alang sa iyang mga pag- 
antos ug kamatayon, samtang kini usab nakahu- 
pay sa iyang mga sumusunod ug nagpalig-on sa 
ilang pagtuo. Kini nagpakita nga si Jesus nakaba- 
ton ug pag-uyon sa Diyos, ug kadto maoy usa ka 
pasiunang talan-awon sa iyang umaabot nga hi- 
maya ug pagmando sa Gingharian. Kini naglan- 
dong sa presensiya ni Kristo, sa dihang mabug- 
os na ang iyang harianong awtoridad. 


PAGKAWALAY-IKASAWAY. Ang usa ka 
Hebreohanong pulong nga gihubad nga “walay- 
ikasaway” mao ang tam. Kini gigamit mayla- 
bot sa sulondang moral nga baroganan ni Job 
ug sa walay-ikasaway nga katahom sa Sulami- 
ta. (Job 1:1, 8, Aw 5:2; 6:9) Tungod sa 
iyang madaiton, malinawon nga kinabuhi diha 
sa mga tolda kon itandi sa iyang latagaw ug 
mangangayam nga igsoon, si Jacob giingong 
walay-ikasaway. (Gen 25:27) Ang laing Heb- 
reohanong pulong nga usahay gihubad nga “wa- 
lay-ikasaway” mao ang ta-mim', nga nagkahulo- 
gang “walay-kasaypanan, maayo, hingpit.” (Pr 
2:21; 11:5, 20) Ang Hebreohanong mga pulong 
nga tam ug ta-mim”' naggikan sa lintunganayng 
berbo nga ta:mam', nga nagkahulogang “mabug- 
os o kompleto, natapos, modangat sa kahingpi- 
tan, matibawas.” (Sal 19:13: 1Ha 6:22; Isa 18:5: 
Jer 24:10, itandi ang 1Sa 16:11, diin ang prase 
nga gihubad nga “Kini lang ba ang tanan mong 
mga anak nga lalaki?” sa literal nagkahulogang 
“Kompleto na ba ang imong mga anak nga lala- 
ki?”) Sa Gregong Septuagint, ang Hebreohanong 
pulong nga tam usahay gihubad nga a memptos. 
(Job 1:1, 8; 2:3; 9:20) Ang mga porma niini nga 
pulong makita usab diha sa Kristohanon Gregong 
Kasulatan ug mahimong magkahulogan ingong 
“walay-ikasaway"” o walay-kasaypanan.---Luc 1:6, 
Flp 3:6, Heb 8:7; tan-awa ang PAGKAHINGPIT, KA- 
HINGPITAN. 

Sa dihang gamiton sa paghubit sa mga tawo, 
ang terminong “walay-ikasaway” kinahanglang 
isipon kanunay ingong relatibo, dili absoluto. 
Ang nag-antos nga si Job mihimog sayop nga 
mga panghinapos bahin kang Jehova, nga nagla- 


PAGKAWALAY-KAMATAYON 


kip sa kon unsay panglantaw sa Labing Gamha- 
nan bahin sa mga tawong walay-ikasaway. (Job 
9:20-22) Si Zacarias, ang amahan ni Juan nga 
Tigbawtismo, nagpakitag kakulang sa pagtuo sa 
gipahayag ni Jehova pinaagi sa manulonda nga si 
Gabriel. (Luc 1:18-20) Sa gihapon, si Job ug Za- 
carias glingong mga walay-ikasaway, kay sila na- 
kapasar sa gidahom ni Jehova sa mga tawo kinsa, 
bisan tuod matinumanon, naduhigan sa pagka- 
dili-hingpit.---Job 1:1, Luc 1:6. 

Sa panglantaw sa iyang Hudiyong mga katali- 
rongan, si Pablo walay-ikasaway sa wala pa siya 
mahimong usa ka tinun-an ni Jesu-Kristo. Gibu- 
hat niya ang gisugo sa Balaod, nga nagtuman sa 
mga obligasyon nga gihatag kaniya ug gilikayan 
ang mga butang nga gidili. (Flp 3:6) Apan si Pab- 
lo niadtong panahona wala makabaton ug walay- 
ikasaway nga baroganan atubangan ni Jehova. 
Siya sad-an sa grabeng sala ingong usa ka mag- 
lulutos sa mga igsoon ni Kristo ug kanhi siya usa 
ka tigpasipala ug usa ka tawong bagis.--1ITi 1: 
13, 15. 

Ang Labing Hataas nahimuot sa mga tawo 
kansang panggawi nagpabanaag sa ilang maa- 
yong espirituwal nga kahimtang, sa ilang kaput- 
li, sa ilang pagkawalay-ikasaway. (Pr 11:20) Busa 
hinungdanon nga ang mga Kristohanon magki- 
nabuhi sa paagi nga walay-ikasaway, nga mahi- 
gawas gikan sa makataronganong pagbadlong. 
--Flp 2:15, 1Te 5:23. 


PAGKAWALAY-KAMATAYON. Ang Gre- 
gong pulong nga athanasia naporma pinaa- 
gi sa negatibong prefix nga a nga gisundan 
sa usa ka porma sa pulong alang sa “kamata- 
yon” (tha'na-tos). Busa, ang pangunang kahulo- 
gan maoy “pagkawalay-kamatayon,” ug nagtu- 
mong sa matang sa kinabuhi nga gipahimuslan, 
ang pagkawalay-kataposan ug pagkadili-malag- 
lag niini. (1Co 15:53, 54, ftn sa Rbi8, 1Ti 6:16, ftn 
sa Rbi8) Ang Gregong pulong nga a-phtharsi'a, 
nga nagkahulogang “pagkadili-madunoton,” nag- 
tumong nianang dili madugta o madunot, nia- 
nang dili madaot.--Rom 2:7: 1Co 15:42, 50, 53; 
Efe 6:24: 2Ti 1:10. 

Ang mga ekspresyon nga “walay-kamatayon” 
o “pagkawalay-kamatayon” dili makaplagan sa 
Hebreohanong Kasulatan, apan gipakita niini nga 
si Jehova nga Diyos, ingong Tuboran sa tanang 
kinabuhi, dili mamatay, ug busa, walay-kamata- 
yon. (Sal 36:7, 9: 90:1, 2, Hab 1:12) Kini nga ka- 
matuoran gipasiugda usab sa Kristohanong apos- 
tol nga si Pablo sa dihang gihisgotan niya ang 
Diyos ingong “Hari nga walay kataposan, dili- 
madunoton.”--ITi 1:17. 


PAGKAWALAY-KAMATAYON 


Ingon sa gipakita sa artikulong KALAG, gipatin- 
aw usab sa Hebreohanong Kasulatan nga ang 
tawo dili sa kinaiyanhon walay-kamatayon. Dag- 
han ang gihisgotan niini nga ang tawhanong ka- 
lag (Heb., ne'phesh) mamatay, modangat sa lub- 
nganan, ug gilaglag. (Gen 17:14: Jos 10:32, Job 
33:22, Sal 22:29, 78:50, Eze 18:4, 20) Sa pagkati- 
nuod, kaharmonya kini sa gipamulong sa Kristo- 
hanon Gregong Kasulatan diin gihisgotan usab 
niini ang pagkamatay sa kalag (Gr., psy khe'). 
(Mat 26:38, Mar 3:4: Buh 3:23: San 5:20, Pin 8:9; 
16:3) Busa wala supaka o bag-oha sa Kristohanon 
Gregong Kasulatan ang inspiradong pagtulon- 
an sa Hebreohanong Kasulatan nga ang tawo 
nga mao ang tawhanong kalag, may-kamatayon 
ug mahimong mamatay. Apan, makaplagan sa 
Kristohanon Gregong Kasulatan ang gipadayag 
nga katuyoan sa Diyos nga hatagan ug pagka- 
walay-kamatayon ang pipila sa iyang mga ala- 
gad. 


Sa unsang paagi si Jesus 
“mao lamang ang nagbaton sa 
pagkawalay-kamatayon”? 


Ang unang gihubit sa Bibliya nga gigantihan 
ug gasa nga pagkawalay-kamatayon mao si Jesu- 
Kristo. Si Jesus wala magbaton ug pagkawalay- 
kamatayon sa wala pa siya banhawa sa Diyos kay 
ang mga pulong sa inspiradong apostol sa Roma 
6:9 nag-ingon: “Si Kristo, karon nga siya giba- 
ngon na gikan sa mga patay, dili na mamatay, 
ang kamatayon dili na agalon ibabaw kaniya.” 
(Itandi ang Pin 1:17, 18.) Tungod niini, sa pag- 
hubit kaniya ingong “Hari sa mga nagmando 
ingong mga hari ug Ginoo sa mga nagman- 
do ingong mga ginoo,” ang 1 Timoteo 6:15, 16 
nagpakita nga si Jesus maoy lahi gikan sa ta- 
nang uban nga mga hari ug mga ginoo sanglit 
siya “mao lamang ang nagbaton sa pagkawalay- 
kamatayon.” Ang ubang mga hari ug mga ginoo 
mamatay sama usab sa hataas nga mga saserdo- 
te sa Israel. Apan ang hinimayang si Jesus, ang 
tinudlo sa Diyos nga Hataas nga Saserdote nga 
sama kang Melquisedek, may “kinabuhi nga dili 
malaglag. ”--Heb 7:15-17, 23-25. 

Ang mga pulong dinhi nga “dili malaglag” gi- 
hubad gikan sa Gregong termino nga a-ka-ta'ly- 
tos, nga sa literal nagkahulogang, “dili-maha- 
naw.” (Heb 7:16, ftn sa Rbi8) Kini nga pulong 
maoy kombinasyon sa negatibong prefix nga a 
nga gisumpayan ug laing mga pulong nga na- 
langkit sa “pagkatun-as,” sama sa gisulti ni Je- 
sus mahitungod sa pagkatun-as o pagkatumpag 

sa mga bato sa templo sa Jerusalem (Mat 24: 
1, 2), ingon man sa paghisgot ni Pablo sa pagka- 
tun-as sa yutan-ong “tolda” sa mga Kristohanon, 
nga mao, ang pagkahanaw sa ilang yutan-ong 
kinabuhi sa tawhanong mga lawas. (2Co 5:1) 
Busa, ang walay-kamatayong kinabuhi nga giha- 
tag kang Jesus human sa iyang pagkabanhaw dili 
lamang kay walay-kataposan kondili maoy kina- 
buhi nga dili madunot o mahanaw ug dili malag- 
lag. 

Ang mga Manununod sa Gingharian Giha- 
tagan ug Pagkawalay-kamatayon. Alang sa 
dinihogang mga Kristohanon nga gitawag aron 
maghari uban ni Kristo didto sa mga langit 
(1Pe 1:3, 4), sila gisaaran nga makaambit uban 
ni Kristo diha sa dagway sa iyang pagkaban- 
haw o sa pagkabanhaw nga sama nianang kang 
Kristo. (Rom 6:5) Busa, sama sa kahimtang sa 
ilang Ginoo ug Ulo, ang dinihogang mga mem- 
bro sa Kristohanong kongregasyon nga nama- 
tay nga matinumanon mabanhaw ngadto sa wa- 
lay-kamatayong espirituhanong kinabuhi, mao 
nga “kini nga may-kamatayon angay magsul- 
ob ug pagkawalay-kamatayon.” (1Co 15:50-54) 
Sama kang Jesus, ang ilang pagkawalay-kama- 
tayon wala lamang magpasabot ug kinabuhing 
walay kataposan o yanong kagawasan gikan sa 
kamatayon. Ingong isigkamanununod ni Kristo, 
sila usab gihatagan “sa gahom sa kinabuhi nga 
dili malaglag,” ug makita kini sa dihang gilangkit 
ni apostol Pablo ang pagkadili-madunoton uban 
sa pagkawalay-kamatayon nga ilang mabatonan. 
(1Co 15:42-49) Kanila “ang ikaduhang kamata- 
yon walay awtoridad.”--Pin 20:6, tan-awa ang 
PAGKADILI-MADUNOTON. 

Kining paghatag sa pagkawalay-kamatayon 
ngadto sa mga manununod sa Gingharian talag- 
saon gayod, sanglit bisan ang mga manulonda sa 
Diyos gipakita man ingong may-kamatayon, bi- 
san tuod sila naghupot ug espirituhanong mga 
lawas, dili mga unodnon. Ang pagkamay-kama- 
tayon sa mga manulonda tatawng makita pina- 
sukad sa hukom nga kamatayon nga gipakanaog 
batok sa espiritung anak kinsa nahimong Kaa- 
way sa Diyos, o Satanas, ug batok usab niadtong 
ubang mga manulonda nga misunod nianang sa- 
tanasnong dalan ug “wala magpadayon sa pag- 
hupot sa ilang orihinal nga pagkabutang apan 
mitalikod sa ilang nahiangay nga puloy-anang 
dapit.” (Jud 6; Mat 25:41, Pin 20:10, 14) Busa ang 
paghatag sa “kinabuhi nga dili malaglag” (Heb 
7:16) o sa “kinabuhi nga dili mahanaw” ngadto 
sa mga Kristohanon nga nakabaton sa pribile- 
hiyo nga maghari uban sa Anak sa Diyos sa 
langitnong Gingharian maoy usa ka kahibulo- 

ngang pagpasundayag sa pagsalig sa Diyos kani- 
la.--Tan-awa ang LANGIT (Ang dalan ngadto sa 
langitnong kinabuhi), KINABUHI. 


PAGKAYAB. Tan-awa ang PAGSAKA, PAGKAYAB. 


PAGKISKIS. Tan-awa ang PaGKAUPAW, Bu- 
NGOT. 


PAGKULIT. Ang kabatid sa paghimog mga 
disenyo o mga letra diha sa mga materyales 
sama sa kahoy (1Ha 6:29, 32), metal (Ex 39:30), 
o bato (Zac 3:9). Lagmit ang kinaunahang paghis- 
got bahin sa pagkulit diha sa Kasulatan mao ang 
may kalabotan sa timbre nga singsing ni Juda. 
(Gen 38:18) Ang pagkulit komon nga gihimo pi- 
naagig talinis nga mga himan nga puthaw o kaha 
pinaagig mga himan nga diamante ang tumoy. 
(Jer 17:1) Apan ang Napulo ka Sugo gikulit diha 
sa bato pinaagi sa “tudlo” sa Diyos.--Ex 31:18, 
32:16, 34:1, 2Co 3:7. 

Ang matag usa sa duha ka batong onyx nga gi- 
butang diha sa mga sul-otan sa abaga nga gipa- 
tapot sa epod sa hataas nga saserdote gikulitan sa 
mga ngalan sa unom ka nagkalainlaing mga tri- 
bo sa Israel, ug ang matag usa sa 12 ka mahalong 
mga bato nga gidayandayan sa iyang tabon sa 
dughan gikulitan sa ngalan sa usa sa mga tri- 
bo. Ang balaang ilhanan sa pagpahinungod, nga 
mao ang sinaw nga bulawang plaka diha sa pu- 
rong sa hataas nga saserdote, gikulitan sa mga 
pulong: “Ang pagkabalaan iya ni Jehova.” Kay 
napuno sa espiritu sa Diyos, si Bezalel, uban ni 
Oholiab, nahimong kuwalipikado sa paghimo nii- 
ning linain nga buluhaton sa pagkulit ingon man 
sa pagbansay sa uban.--Ex 35:30-35, 28:9-12: 
39:6-14, 30. 


PAGLAHUTAY. Ang Gregong berbo nga 
hy:po-me'no, nga sa literal nagkahulogang “pabi- 
lin o pabilin sa ilalom,” gihubad nga “nagpabilin” 
diha sa Lucas 2:43 ug Buhat 17:14. Kini usab sa 
ulahi nakabaton sa diwa nga “pagpabilin sa giba- 
rogan, pag-agwanta, pabiling malig-on,” ug busa 
gihubad nga “paglahutay.” (Mat 24:13) Ang nom- 
bre nga hy:po:mo'ne” kasagarang nagtumong sa 
maisogon, malig-on, o mapailobon nga “paglahu- 
tay” nga dili mawad-an ug paglaom bisan sa mga 
kakulian, paglutos, pagsulay, o mga tentasyon. 
Kon Nganong Gikinahanglan. Lakip sa 
mga butang nga hayan atubangon sa mga Kris- 
tohanon mao ang pagkadili-mabination sa uban, 
pakaulaw, pagpangdaot, hilabihang pagkamaba- 
tokon, pagdumot gikan sa suod nga mga membro 
sa banay, pagdagmal, pagbilanggo, ug bisan ang 
kamatayon. (Mat 5:10-12, 10:16-22: 24:9, 10, 39: 


PAGLAHUTAY 


Mar 13:9, 12, 13, Pin 13:10) Kini nagkinahanglan 
ug paglahutay. Kon wala kining hinungdanon 
nga hiyas, ang usa ka tawo dili gayod makabaton 
sa kinabuhing walay kataposan. (Rom 2:7: Heb 
10:36, Pin 14:12) Kini tungod kay ang hinungda- 
non mao ang kataposan, dili kon unsa ka maayo 
ang iyang nahimo sa sinugdan ingong Kristoha- 
nong tinun-an. Sumala sa gipahayag ni Jesu- 
Kristo: “Siya nga nakalahutay hangtod sa katapo- 
san mao ang maluwas.” (Mat 24:13) “Pinaagi sa 
paglahutay sa inyong bahin mabatonan ninyo 
ang inyong mga kalag. ”---Luc 21:19. 

Ang mga tawo nga modawat dayon sa “pulong 
sa Diyos,” apan taphaw lamang, walay pagkama- 
lahutayon. Sila sa dili madugay moangka tungod 
sa kasakitan o paglutos, nga mawad-an sa pag- 
uyon ug panalangin sa Diyos. Apan kadtong nag- 
ugmad ug halalom nga pagpabili sa “pulong sa 
Diyos" makalahutay nga malig-on. Sila “magapa- 
munga uban ang paglahutay,” nga matinuma- 
nong magpadayon sa pagmantala sa mensahe 
sa Diyos bisan pa sa kalisdanan, pag-antos, ug 
pagkaluya.--Luc 8:11, 13, 15. 

Kon sa Unsang Paagi Padayong Mahuptan. 
Ang pagpamalandong sa maayong panig-ingnan 
nga gipakita sa mga alagad sa Diyos--ang una- 
Kristohanong mga manalagna, si Job, ang mga 
apostol nga si Pablo ug Juan, ug ang daghang 
uban pa--ug ang pagtagad sa sangpotanan sa 
ilang pagkamatinumanon makahatag gayod ug 
dakong kadasig sa paglahutay kon ang usa maka- 
sinatig pag-antos. (2Co 6:3-10, 12:12, 2Te 1:4, 2Ti 
3:10-12, San 5:10, 11, Pin 1:9) Ilabinang angayng 
hatagan ug pangunang pagtagad ang hingpit 
nga paglahutay ni Jesu-Kristo.--Heb 12:2, 3; 1Pe 
2:19-24. 

Hinungdanon usab nga dili gayod malimot sa 
Kristohanong paglaom, ang kinabuhing walay 
kataposan diin ang usa wala nay sala. Bisan pag 
ang usa patyon sa mga maglulutos dili gayod 
mahimong walay pulos kini nga paglaom. (Rom 
5:4, 5: 1Te 1:3, Pin 2:10) Ang pag-antos sa pagka- 
karon mahimong balewala ra kon itandi sa ka- 
tumanan sa maong dako nga paglaom. (Rom 
8:18-25) Kon palandongon ang kinabuhing walay 
kataposan, ang bisan unsang pag-antos, bisan 
pag grabe kaayo sa kasamtangan, maoy “ma- 
kadiyot lamang ug magaan.” (2Co 4:16-18) Sa 
dihang hinumdoman sa usa ka tawo nga ang 
mga pagsulay maoy temporaryo lamang ug hup- 
tan niya nga malig-on ang Kristohanong pagla- 
om, malikayan niya ang sobrang pagkaguol ug 
ang pagkadili-matinumanon kang Jehova nga Di- 
yos. 


PAGLALANG, LINALANG 


Ang paglahutay diha sa Kristohanong dalan 
wala mag-agad sa kaugalingong kusog. Ang La- 
bing Hataas, pinaagi sa iyang espiritu ug paghu- 
pay gikan sa Kasulatan, mao ang nagpaluyo ug 
nagpalig-on sa iyang mga alagad. Siya “naghatag 
ug pag-antos [o paglahutay]” niadtong bug-os 
misalig kaniya, ug busa ang mga Kristohanon 
tukmang makaampo alang sa iyang tabang, lakip 
sa kaalam nga gikinahanglan sa pag-atubang sa 
usa ka partikular nga pagsulay. (Rom 15:4, 5; San 
1:5) Dili gayod itugot ni Jehova nga ang usa ma- 
ilalom sa usa ka pagsulay nga dili niya maantos. 
Kon ang usa ka tawo modangop Kaniya alang sa 
tabang, nga dili mawad-an ug pagtuo kondili 
bug-os nga nagasalig kang Jehova, ang Labing 
Gamhanan magtaganag kalingkawasan aron siya 
makaantos niini.--- 1Co 10:13; 2Co 4:9. 

Walay kinutoban ang kusog nga mahimong 
mabatonan sa mga Kristohanon sa dihang maka- 
sinati ug mga pag-antos. Ang pag-ampo ni apos- 
tol Pablo alang sa mga taga-Colosas mao nga sila 
unta ‘mahimong gamhanan sa bug-os nga ga- 
hom sumala sa mahimayaong gahom sa Diyos 
aron makaantos sa bug-os ug magpakitag hata- 
as-nga-pailob uban ang kalipay.” (Col 1:11) Ang 
usa ka pananglitan niining “mahimayaong ga- 
hom” nga gipasundayag mao ang pagkabanhaw 
ni Jesu-Kristo gikan sa mga patay ug ang iyang 
pagkabayaw ngadto sa tuong kamot sa Amahan. 
--Efe 1:19-21. 

Si Jehova nga Diyos ug ang iyang Anak buot 
nga ang tanan molampos. Kini makita sa pagda- 
sig bahin sa paglahutay nga gihatag ni Jesu- 
Kristo ngadto sa mga membro sa Kristohanong 
kongregasyon sa Efeso, Smirna, Pergamo, Tiatira, 
Sardis, Filadelfia, ug Laodicea.---Pin 2:1-3, 8-10, 
12, 13, 18, 19; 3:4, 5, 7, 10, 11, 14, 19-21. 

Tukmang Panglantaw sa mga Pagsulay. 
Kay nasayod nga ang walay-kataposang kaug- 
maon sa usa ka tawo nagdepende sa paglahutay 
ug nga siya makasalig sa tabang gikan sa itaas, 
ang mga Kristohanon dili angayng mahadlok sa 
mga pagsulay ug mga kasakitan, nga mayugot 
niini o magreklamo, mobatig kaluoy sa kaugali- 
ngon, o maguol pag-ayo. Si apostol Pablo nag- 
pahimangno: “Magsadya kita samtang anaa sa 
kasakitan, kay kita nahibalo nga ang kasakitan 
magpatungha ug paglahutay.” (Rom 5:3) Ang 
mga pagsulay nga giantos uban ang pagkamapa- 
ilobon ug pagkamaunongon pinaagi sa tabang sa 
Diyos nagpadayag nga ang usa ka Kristohanon 
nakabaton sa kinahanglanong hiyas nga pagla- 
hutay--usa ka butang nga wala gayod sa aktu- 
wal nga matino ug masinatii sa wala pa magsu- 
god ang kasakitan. 

Kinahanglang pasagdan nga ang pagkamala- 
hutayon o pagkamainantoson “makatapos sa bu- 
luhaton niini’ pinaagi sa pagtugot nga mahuman 
ang pagsulay nga walay bisan unsang mga pa- 
ningkamot nga mogamit ug dili-Kasulatanhong 
mga paagi aron dali ra kini nga matapos. Dayon, 
ang pagtuo masulayan ug madalisay, ug ang ma- 
kapalig-ong gahom niini madayag. Ang mga ba- 
hin nga mahuyang maladlad, nga tungod nia- 
na makita sa Kristohanon ang mga depekto ug 
siya makahimo sa gikinahanglang mga pagpaus- 
wag. Ang kaayohan sa mga pagsulay nga naan- 
tos uban ang pagkamatinumanon makahimo sa 
usa ka tawo nga mas mapailobon, mabination, 
maluluy-on, maluloton, ug mahigugmaon sa di- 
hang makiglabot sa mga isigkatawo. Busa, pina- 
agi sa pagtugot nga ‘matapos sa pagkamalahuta- 
yon o pagkamainantoson ang buluhaton niini, 
ang usa ka tawo dili “makulangan sa bisan unsa” 
nga gipangita ni Jehova nga Diyos diha sa iyang 
inuyonan nga mga alagad.--San 1:2-4. 


PAGLALANG, LINALANG. Ang paglalang 
mao ang pagpahinabo nga malalang o molungtad 
ang usa ka persona o ang usa ka butang. Ang lina- 
lang nagtumong sa gilalang o sa gipalungtad na. 
Ang Hebreohanong pulong nga bara” ug ang Gre- 
go nga kti'z0, nga parehong nagkahulogang “pagla- 
lang,” gigamit lamang maylabot sa paglalang nga 
gihimo sa Diyos. 

Sa tibuok Kasulatan si Jehova nga Diyos gipaila 
ingong ang Maglalalang. Siya “ang Maglalalang 
sa mga langit, . . . ang Mag-uumol sa yuta ug 
ang Magbubuhat niini.” (Isa 45:18) Siya “ang Mag- 
uumol sa kabukiran ug ang Maglalalang sa hangin” 
(Am 4:13) ug “ang Usa nga naghimo sa langit ug 
sa yuta ug sa dagat ug sa tanang butang diha nia- 
na.” (Buh 4:24, 14:15, 17:24) Ang Diyos mao ang 
naglalang sa tanang butang. (Efe 3:9) Giila ni 
Jesu-Kristo nga si Jehova mao ang Usa nga nagla- 
lang sa mga tawo, nagbuhat kanila nga lalaki ug 
babaye. (Mat 19:4: Mar 10:6) Busa, si Jehova haom 
ug sa talagsaong paagi gitawag nga “ang Maglala- 
lang. ”--Isa 40:28. 

Tungod sa kabubut-on sa Diyos nga ang tanang 
butang “milungtad ug nalalang.” (Pin 4:11) Si Jeho- 
va, nga naglungtad sa tanang panahon, nag-inusa- 
ra sa wala pa sugdi ang paglalang.---Sal 90:1, 2, 1Ti 
1:17. 

Bisan tuod si Jehova, nga usa ka Espiritu (Ju 
4:24: 2Co 3:17), kanunay nga naglungtad, dili ingon 
niana ang materya nga naglangkob sa uniberso. 
Busa sa dihang gilalang ni Jehova ang literal nga 
mga langit ug yuta, siya wala mogamit ug nag- 
lungtad na daan nga mga butang. Tin-aw kining 
gipakita sa Genesis 1:1, nga nag-ingon: “Sa sinug- 

dan gilalang sa Diyos ang mga langit ug ang yuta.” 
Kon ang materya kanunay pang naglungtad, dili 
gayod haom nga gamiton ang terminong “sinug- 
dan” maylabot sa pisikal nga mga butang. Apan, 
human lalanga ang yuta, giumol gayod sa Diyos 
“gikan sa yuta ang tanang ihalas nga mananap sa 
kapatagan ug ang tanang naglupad nga linalang 
sa kalangitan.” (Gen 2:19) Giumol usab niya ang 
tawo “gikan sa abog sa yuta,” ug gihuypan ang 
mga buho sa iyang ilong sa gininhawa sa kinabuhi 
mao nga ang tawo nahimong buhing kalag.---Gen 
2:7. 

Ang Salmo 33:6 tukma nga nag-ingon: “Pinaagi 
sa pulong ni Jehova nabuhat ang mga langit, ug 
ang tanan nilang panon pinaagi sa espiritu sa 
iyang baba.” Samtang ang yuta “walay porma ug 
awaaw” pa, ug dihay “kangitngit sa nawong sa ha- 
lawom nga katubigan,” ang aktibong puwersa sa 
Diyos naglihok ngadto-nganhi ibabaw sa nawong 
sa mga tubig. (Gen 1:2) Busa, gigamit sa Diyos ang 
iyang aktibong puwersa o “espiritu” (Heb., ruach) 
aron sa pagpalampos sa iyang katuyoan sa pagla- 
lang. Ang mga butang nga iyang nalalang nagpa- 
matuod dili lamang sa iyang gahom kondili sa 
iyang pagka-Diyos usab. (Jer 10:12, Rom 1:19, 20) 
Ug tungod kay si Jehova maoy “usa ka Diyos, dili 
sa kasamok, kondili sa kalinaw” (1Co 14:33), maki- 
ta sa iyang buhat sa paglalang ang kahapsay inay 
ang kasamok o sulagmang paglungtad. Gipahi- 
numdoman ni Jehova si Job nga Siya mihimog es- 
pesipikong mga lakang sa pagtukod sa yuta ug sa 
pag-ali sa dagat ug naghisgot nga adunay “mga 
lagda sa kalangitan.” (Job 38:1, 4-11, 31-33) Du- 
gang pa, ang mga buhat sa paglalang ug ang uban 
pang mga buhat sa Diyos maoy hingpit.---Deu 
32:4: Ecc 3:14. 

Ang unang gilalang ni Jehova mao ang iyang 
“bugtong nga Anak” (Ju 3:16), “ang sinugdan sa 
kalalangan sa Diyos.” (Pin 3:14) Kini siya, “ang pa- 
nganay sa tanang kalalangan,” gigamit ni Jehova 
sa paglalang sa tanang ubang mga butang, sa la- 
ngit ug sa yuta, “ang mga butang nga makita ug 
ang mga butang nga dili-makita.” (Col 1:15-17) 
Ang inspiradong pamatuod ni Juan mahitungod 
niini nga Anak, ang Pulong, mao nga “ang tanang 
butang milungtad pinaagi kaniya, ug walay bisan 
usa ka butang nga milungtad nga dili pinaagi ka- 
niya,” ug gipaila sa apostol ang Pulong ingong mao 
si Jesu-Kristo, nga nahimong unod. (Ju 1:1-4, 10, 
14, 17) Ingong kaalam nga gipersonipikar, kini Siya 
gihulagway nga nag-ingon, “Si Jehova nagbuhat 
kanako ingon nga sinugdanan sa iyang dalan,” ug 
siya miingon nga siya kauban sa Diyos nga Magla- 
lalang ingong “batid nga magbubuhat” ni Jehova. 
(Pr 8:12, 22-31) Tungod kay si Jehova ug ang iyang 
bugtong nga Anak suod nga managkauban sa pag- 

lalang ug sanglit kini nga Anak mao man “ang la- 
rawan sa dili-makita nga Diyos” (Col 1:15: 2Co 4:4), 
dayag nga ngadto sa Iyang bugtong nga Anak ug 
batid nga magbubuhat nga si Jehova miingon, 
“Buhaton nato ang tawo sumala sa atong larawan.” 
--Gen 1:26. 

Human lalanga ang iyang bugtong nga Anak, gi- 
gamit siya ni Jehova sa pagpatungha sa mga ma- 
nulonda sa langit. Nahitabo kini sa wala pa tukora 
o lalanga ang yuta, ingon sa gipadayag ni Jehova 
sa dihang iyang gipangutana si Job: “Diin ka man 
sa pagtukod ko sa kalibotan . . . sa dihang ang mga 
bituon sa kabuntagon nagdungan paghugyaw sa 
kalipay, ug ang tanang anak sa Diyos misinggit sa 
pagdayeg?” (Job 38:4-7) Diha pa lamang gibuhat o 
gilalang ang pisikal nga mga langit ug yuta ug ang 
tanang mga elemento niini human lalanga kining 
langitnong espiritu nga mga linalang. Ug sanglit si 
Jehova mao man gayod ang nagpatungha niining 
tanan nga kalalangan, kini gipasidungog kaniya. 
- Neh 9:6, Sal 136:1, 5-9. 

Sa dihang ang Kasulatan nag-ingong, “Sa sinug- 
dan gilalang sa Diyos ang mga langit ug ang yuta” 
(Gen 1:1), kini wala sa espesipiko maghisgot may- 
labot sa panahon. Busa ang paggamit sa terminong 
“sinugdan” dili makuwestiyon, bisan pag pilay edad 
sa yuta ug sa lainlaing mga planeta ug ubang la- 
ngitnong mga butang nga gituohan sa mga siyen- 
tipiko. Ang aktuwal nga panahon sa paglalang sa 
pisikal nga mga langit ug yuta lagmit maoy binil- 
yon ka katuigan kanhi. 

Dugang Pang mga Buhat sa Paglalang May- 
labot sa Yuta. Human mag-asoy bahin sa pag- 
lalang sa pisikal nga mga langit ug yuta (Gen 1: 
1, 2), ang Genesis kapitulo 1 hangtod sa kapitulo 2, 
bersikulo 3, naghatag ug kahubitan bahin sa du- 
gang pang mga buhat sa paglalang dinhi sa yuta. 
Ang kapitulo 2 sa Genesis, gikan sa bersikulo 5 pa- 
dayon, maoy usa ka samang asoy nga naghisgot sa 
usa ka yugto sa ikatulong “adlaw,” human mopa- 
tim-aw ang mamalang yuta apan una pa lala- 
nga ang mga katanoman sa yuta. Kini naghatag 
ug mga impormasyon nga wala iasoy nga detalya- 
do diha sa Genesis kapitulo 1. Ang inspiradong Re- 
kord nag-asoy sa unom ka yugto sa paglalang nga 
gitawag ug “mga adlaw,” ug usab sa ikapitong yug- 
to o “ikapitong adlaw” nga sa maong panahon ang 
Diyos mihunong sa iyang mga buhat sa pagla- 
lang sa yuta ug mipahulay. (Gen 2:1-3) Bisan 
tuod ang asoy sa Genesis bahin sa mga buhat sa 
paglalang maylabot sa yuta wala maghatag ug 
detalyadong mga kalainan sa mga tanom ug sa 
mga hayop sama sa gihimo karong adlawa, ang 
mga termino nga gigamit sa maong asoy igo nang 
nagkobre sa pangunang mga dibisyon sa kinabuhi 
ug nagpakita nga kini gilalang ug gibuhat aron sila 

mosanay sumala lamang sa ilang kaugalingong 
“mga matang. ”--Gen 1:11, 12, 21, 24, 25, tan-awa 
ang MATANG. 

Ang mosunod nga tsart nagpakita sa mga buhat 
sa Diyos sa paglalang sulod sa unom ka “adlaw” 
nga gihisgotan diha sa Genesis. 


MGA BUHAT SA PAGLALANG 
NI JEHOVA SA YUTA 
Adlaw Mga Buhat sa 
Num. Paglalang LAOG 
1 Kahayag: pagbahin tali sa adlaw ug sa Gen 1:3-5 
gabii 
2 Hawan, pagbahin tali sa mga tubig ilalom Gen 1:6-8 
sa hawan ug sa mga tubig ibabaw niini 
3 Mamalang yuta: katanoman Gen 1:9-13 
4 Mga banwag sa langit tin-aw nang makita Gen 1:14-19 
gikan sa yuta 
5 Mga kalag diha sa tubig ug nagalupad nga Gen 1:20-23 
mga linalang 
6 Mga hayop sa mamala; tawo Gen 1:24-31 


Ang Genesis 1:1, 2 nag-asoy sa usa ka panahon 
una pa ang unom ka “adlaw” nga nahisgotan na. Sa 
dihang nagsugod kini nga “mga adlaw,” ang adlaw, 
bulan, ug mga bituon naglungtad na, ug ang pag- 
lalang niini nila gihisgotan sa Genesis 1:1. Apan sa 
wala pa kining unom ka “adlaw” sa paglalang, “ang 
yuta walay porma ug awaaw ug dihay kangitngit 
sa nawong sa halawom nga katubigan.” (Gen 1:2) 
Lagmit nga diha pay mga lut-od sa panganod nga 
naglimin sa yuta mao nga dili makalusot ang kaha- 
yag nganha niini. 

Sa dihang sa Unang Adlaw ang Diyos miingon, 
“Motungha ang kahayag,” dayag nga ang dan-ag 
sa hanap nga kahayag milusot sa mga lut-od sa 
panganod bisan tuod ang mga tinubdan niana nga 
kahayag dili pa makita gikan sa yuta. Mopatim- 
awng kini maoy inanay nga proseso, ingon sa gipa- 
kita sa maghuhubad nga si J. W. Watts: “Ug inanay 
nga mitungha ang kahayag.” (Gen 1:3, A Distinc- 
tive Translation of Genesis) Gipahinabo sa Diyos 
nga adunay panagkabahin ang kahayag ug ang ka- 
ngitngit, ug gitawag ang kahayag nga Adlaw ug 
ang kangitngit nga Gabii. Kini nagpakita nga ang 
yuta nagatuyok diha sa ehe o axis niini samtang 
kini naglibot sa adlaw, mao nga ang mga hemispe- 
ra niini, ang sidlakan ug kasadpan, makasinatig 
mga yugto sa kahayag ug kangitngit.---Gen 1:3, 4. 

Sa Ikaduhang Adlaw gipatungha sa Diyos ang 
usa ka hawan pinaagi sa pagpahinabog pagkabahin 
“tali sa mga tubig ug sa mga tubig.” Ang ubang tu- 
big nagpabilin sa yuta, apan ang dakong gidagha- 
non sa tubig gipasaka ibabaw sa yuta, ug taliwala 
niining duha ka katubigan dihay usa ka hawan. Gi- 

tawag sa Diyos kini nga hawan ingong Langit, tu- 
ngod kay kini nahimutang man ibabaw sa yuta, 
sanglit ang mga tubig nga anaa sa ibabaw sa ha- 
wan wala man hisgoti nga naglakip sa mga bituon 
o sa ubang mga butang sa kawanangan.---Gen 1: 
6-8, tan-awa ang HAWAN, KAWANANGAN. 

Sa Ikatulong Adlaw, pinaagi sa gahom sa Diyos 
sa pagmugnag milagro, ang mga tubig sa yuta na- 
tingob ug mitungha ang mamalang yuta, ug gita- 
wag kini sa Diyos nga Yuta. Niini usab nga adlaw, 
dili kay sulagma lamang o pinaagig mga proseso sa 
ebolusyon, nga gibutang sa Diyos ang kinabuhi 
diha sa mga atomo sa materya, mao nga ang mga 
balili, katanoman, ug mga bungahoy mitungha. 
Ang matag usa niining tulo ka pamilya sa mga ta- 
nom may katakos sa pagsanay sumala sa ilang 
“matang.”--Gen 1:9-13. 

Ang kabubut-on sa Diyos bahin sa mga banwag 
napalampos sa Ikaupat nga Adlaw, sanglit giingon 
man: “Gibuhat sa Diyos ang duha ka dagkong ban- 
wag, ang mas dako nga banwag aron sa paghari sa 
adlaw ug ang gamaygamay nga banwag aron sa 
paghari sa gabii, ug usab ang mga bituon. Busa gi- 
butang kini sa Diyos diha sa hawan sa mga langit 
aron sa paglamdag sa yuta, ug aron sa paghari sa 
adlaw ug sa gabii ug aron sa pagbahin sa kahayag 
ug sa kangitngit.” (Gen 1:16-18) Pinasukad sa ka- 
hubitan labot niini nga mga banwag, dayag nga 
ang mas dako nga banwag mao ang adlaw ug ang 
gamaygamay nga banwag mao ang bulan, bisan 
tuod nga diha lamang nganli sa espesipiko sa Bibli- 
ya ang adlaw ug bulan human sa asoy niini bahin 
sa Lunop sa adlaw ni Noe.--Gen 15:12, 37:9. 

Una pa niini, sa unang “adlaw,” gigamit na ang 
ekspresyong “Motungha ang kahayag.” Ang He- 
breohanong pulong nga gigamit sa maong teksto 
alang sa “kahayag” maoy 'ohr, nga nagkahulogang 
kahayag sa katibuk-ang diwa. Apan sa ikaupat nga 
“adlaw,” ang Hebreohanong pulong maoy ma-ohr, 
nga nagtumong sa usa ka banwag o tinubdan sa 
kahayag. (Gen 1:14) Busa, sa unang “adlaw” dayag 
nga ang dan-ag sa hanap nga kahayag milusot sa 
naglimin nga mga panganod, apan ang mga tinub- 
dan sa maong kahayag dili pa makita gikan sa 
yuta. Apan, sa ikaupat nga “adlaw,” dayag nga na- 
usab ang kahimtang. 

Mamatikdan usab nga sa Genesis 1:16 wala ga- 
mita ang Hebreohanong berbo nga bara”, nga 
nagkahulogang “paglalang.” Hinuon, ang gigamit 
mao ang Hebreohanong berbo nga ‘asah’, nga nag- 
kahulogang “pagbuhat.” Sanglit ang adlaw, bulan, 
ug mga bituon maoy lakip sa “mga langit” nga gi- 
hisgotan sa Genesis 1:1, kini sila dugay nang nala- 
lang una pa ang Ikaupat nga Adlaw. Sa ikaupat nga 
adlaw “gibuhat” o gipahinabo sa Diyos nga kining 
langitnong mga butang malangkit na sa yuta ug sa 

hawan ibabaw niini. Sa dihang giingon, “Gibutang 
kini sa Diyos diha sa hawan sa mga langit aron sa 
paglamdag sa yuta,” kini nagpasabot nga nianang 
higayona kini makita na gikan sa yuta, nga samag 
kini anaa sa hawan. Dugang pa, ang mga banwag 
“magsilbing mga ilhanan ug alang sa mga panahon 
ug alang sa mga adlaw ug sa mga tuig,” sa ingon 
kini sa ulahi naghatag sa tawo ug giya sa lainlaing 
mga paagi.---Gen 1:14. 

Sa Ikalimang Adlaw gilalang ang unang dili-taw- 
hanong mga kalag sa yuta. Dili usa lamang ka lina- 
lang ang gibuhat sa Diyos aron sa ngadtongadto 
mahimong lain pang matang sa mga linalang, kon- 
dili sa literal mga panon sa buhing mga kalag ang 
gipatungha pinaagi sa Iyang gahom. Kini giingon: 
“Gilalang sa Diyos ang dagkong linalang sa dagat 
ug ang matag buhing kalag nga nagalihok, nga gi- 
padagsang sa mga tubig sumala sa ilang mga ma- 
tang, ug ang matag pak-an nga nagalupad nga li- 
nalang sumala sa iyang matang.” Kay nahimuot sa 
Iyang gipatungha, gipanalanginan sila sa Diyos, ug 
sa diwa, gisugo sila nga “magdaghan,” ug kini po- 
sible, sanglit kini nga mga linalang nga gilangko- 
ban sa nagkalainlaing matang sa pamilya gihata- 
gan sa Diyos ug katakos sa pagsanay “sumala sa 
ilang mga matang.”--Gen 1:20-23. 

Sa Ikaunom nga Adlaw “gibuhat sa Diyos ang 
ihalas nga mananap sa yuta sumala sa iyang ma- 
tang ug ang anad nga hayop sumala sa iyang ma- 
tang ug ang tanang nagalihok nga mananap sa 
yuta sumala sa iyang matang,” ug kini nga buhat 
sa paglalang maayo usab, sama sa tanang una 
pang mga buhat sa Diyos sa paglalang.---Gen 1: 
24, 25. 

Sa hinapos sa ikaunom nga adlaw sa paglalang, 
gipatungha sa Diyos ang usa ka lahi gayod nga 
matang sa linalang, kini labaw sa mga hayop apan 
mas ubos sa mga manulonda. Kini mao ang tawo, 
gilalang sumala sa larawan sa Diyos ug sumala sa 
iyang dagway. Samtang ang Genesis 1:27 daklit 
nga nag-asoy bahin sa mga tawo nga (gilalang sa 
Diyos ingong lalaki ug babaye,’ ang susamang asoy 
sa Genesis 2:7-9 nagpakita nga si Jehova nga Diyos 
nag-umol sa tawo gikan sa abog sa yuta, naghuyop 
sa mga buho sa iyang ilong sa gininhawa sa kina- 
buhi, ug ang tawo nahimong buhing kalag, ug sila 
gitagan-an ug paraisong puloy-anan ug pagkaon. 
Niining bahina gigamit ni Jehova ang mga elemen- 
to sa yuta sa paglalang, ug sa dihang naumol na 
ang lalaki, Iyang gilalang ang babaye ginamit ang 
usa sa mga gusok ni Adan. (Gen 2:18-25) Sa di- 
hang nalalang ang babaye, ang tawo nakompleto 
ingong usa ka “matang."”---Gen 5:1, 2. 

Dayon gipanalanginan sa Diyos ang tawo, nga 
nag-ingon sa unang tawo ug sa iyang asawa: “Mag- 
mabungahon ug magdaghan kamo ug pun-a ang 

yuta ug gamhi kini, ug pagabut-i ang mga isda sa 
dagat ug ang nagalupad nga mga linalang sa kala- 
ngitan ug ang matag buhing linalang nga nagali- 
hok diha sa yuta.” (Gen 1:28, itandi ang Sal 8:4-8.) 
Alang sa katawhan ug sa uban pang yutan-ong 
mga linalang, ang Diyos nagtaganag igong pagka- 
on pinaagi sa paghatag kanila sa “tanang lunhawng 
tanom ingong pagkaon.” Sa pag-asoy sa mga resul- 
ta sa maong paglalang, ang inspiradong Rekord 
nag-ingon: “Human niana nakita sa Diyos ang ta- 
nan nga iyang gibuhat ug, tan-awa! kadto maayo 
kaayo.” (Gen 1:29-31) Kay malamposong natapos 
ang ikaunom nga adlaw ug nakompleto sa Diyos 
ang iyang buhat sa paglalang, “siya mipahulay sa 
ikapitong adlaw gikan sa tanan niyang buhat nga 
iyang gihimo."---Gen 2:1-3. 

Ang repaso sa mga kalamposan sa matag usa sa 
unom ka adlaw nga mga buhat sa paglalang gita- 
pos pinaagi niining mga pulonga, “Ug dihay kagab- 
hion ug dihay kabuntagon,” una, ikaduha, ikatu- 
long adlaw, ug uban pa. (Gen 1:5, 8, 13, 19, 23, 31) 
Sanglit ang gitas-on sa matag adlaw sa paglalang 
maoy labaw pa sa 24 ka oras (nga pagahisgotan sa 
ulahi), kining mga pulonga wala magtumong sa li- 
teral nga gabii ug adlaw apan kini maoy mahulag- 
wayon. Sa kagabhion ang mga butang dili tin-aw, 
apan sa kabuntagon kini tin-awng makita. Sa “ka- 
gabhion” o sa sinugdanan sa matag yugto o “ad- 
law” sa paglalang, ang katuyoan sa Diyos sa maong 
adlaw, bisan tuod bug-os niyang nahibaloan, dili 
tin-aw alang sa bisan kinsang manulonda nga nag- 
tan-aw. Apan sa dihang ang “kabuntagon” miabot 
na, diha nay bug-os nga katin-awan labot sa katu- 
yoan sa Diyos alang niana nga adlaw sanglit kini 
natapos na nianang higayona.---Itandi ang Pr 4:18. 

Gidugayon sa mga Adlaw sa Paglalang. 
Wala ipakita sa Bibliya ang espesipikong gidugayon 
sa matag yugto sa paglalang. Apan ang tanang 
unom ka adlaw natapos, sanglit kini ang giingon 
labot sa ikaunom nga adlaw (sama sa giingon sa 
matag usa sa naunang lima ka adlaw): “Ug dihay 
kagabhion ug dihay kabuntagon, ikaunom nga ad- 
law.” (Gen 1:31) Hinunoa, dili ingon niini ang pag- 
kahubit labot sa ikapito nga adlaw, diin niana ang 
Diyos mipahulay, nga nagpakitang kini nagpada- 
yon. (Gen 2:1-3) Dugang pa, kapin sa 4,000 ka tuig 
human magsugod ang ikapitong adlaw o ang ad- 
law sa pagpahulay sa Diyos, gipakita ni Pablo nga 
kini nagpadayon pa gihapon. Sa Hebreohanon 4: 
1-11 gihisgotan niya ang naunang mga pulong ni 
David (Sal 95:7, 8, 11) ug ang Genesis 2:2 ug siya 
miawhag: “Busa buhaton nato ang kutob sa atong 
maarangan nga makasulod niana nga kapahula- 
yan.” Sa panahon sa mga apostoles, ang ikapito nga 
adlaw nagpadayon pa gihapon sulod sa kaliboan 
na ka tuig ug wala pa matapos. Ang Usa ka Libo 

ka Tuig nga Paghari ni Jesu-Kristo, kinsa gipaila 
sa Kasulatan ingong “Ginoo sa igpapahulay” (Mat 
12:8), dayag nga bahin usab niining dakong igpa- 
pahulay, ang adlaw sa pagpahulay sa Diyos. (Pin 
20:1-6) Kini nagpakita nga molabay ang linibo ka 
katuigan sukad sa pagsugod sa adlaw sa pagpahu- 
lay sa Diyos hangtod sa pagkatapos niini. Ang se- 
mana nga gilangkoban sa mga adlaw nga giasoy sa 
Genesis 1:3 hangtod sa 2:3, diin ang kataposang 
adlaw niini maoy igpapahulay, mopatim-awng su- 
sama sa semana nga gigamit sa mga Israelinhon 
sa pagbahin sa ilang panahon, diin sila nagbantay 
sa igpapahulay sa ikapito nga adlaw, ingong pagsu- 
nod sa kabubut-on sa Diyos. (Ex 20:8-11) Ug sang- 
lit ang ikapito nga adlaw nagpadayon man sulod sa 
kaliboan na ka tuig, makataronganong ikahinapos 
nga ang matag usa sa unom ka yugto sa paglalang, 
o mga adlaw, labing menos linibo ka tuig ang gidu- 
gayon. 

Ang pamatuod nga ang usa ka adlaw dili lang 
kay 24 ka oras gipakita sa Genesis 2:4, diin gihis- 
gotan niini ang tanang yugto sa paglalang ingong 
usa ka “adlaw.” Kini gipakita usab sa inspiradong 
mga pulong ni Pedro nga nag-ingon nga ang “usa 
ka adlaw kang Jehova ingon sa usa ka libo ka tuig 
ug ang usa ka libo ka tuig ingon sa usa ka adlaw.” 
(2Pe 3:8) Ang pag-ingon nga ang matag adlaw sa 
paglalang dili lamang kay 24 ka oras kondili nagtu- 
mong sa mas taas nga yugto sa panahon, gani mga 
linibo ka katuigan, nahiuyon gayod sa ebidensiya 
nga makaplagan sa yuta mismo. 

Mga Butang nga Gilalang Nahauna pa kay 
sa mga Imbensiyon sa Tawo. Linibo ka katui- 
gan una pa mitungha ang daghang imbensiyon sa 
tawo, gidisenyo na ni Jehova diha sa iyang kalala- 
ngan kon unsay gisundog sa mga imbensiyon sa 
tawo. Pananglitan, nauna na ug linibong katuigan 
ang paglupad sa mga langgam kay sa pagtungha 
sa mga ayroplano. Ang lagang ug ang kubotan 
adunay mga sangkap nga nagsilbing mga tangke 
nga gigamit sa pag-unlod ug paglutaw diha sa la- 
wod sama sa mahimo sa mga submarino. Ang ku- 
gita ug nukos nagagamit ug jet propulsion. Ang 
mga kabog ug mga lumod maoy mga eksperto sa 
paggamit ug sonar. Ang ubay-ubayng mga reptil- 
ya ug mga langgam sa dagat may mga sangkap 
nga samag “mga planta nga mosala sa asin” ma- 
ong makahimo sila sa pag-inom sa tubig sa dagat. 

Pinaagi sa batid nga pagkagama sa ilang mga 
balay ug sa paggamit sa tubig, pabugnawon sa 
mga anay ang ilang mga puloy-anan sama sa air- 
con nga balay sa tawo. Ang gagmay kaayong mga 
tanom, mga insekto, mga isda, ug mga kahoy adu- 
nay kaugalingong mga sangkap ingong “kontra- 
pabagtok” panahon sa sobrang kabugnaw. Ang 
gamayng mga kausaban sa temperatura daling 

mamatikdan sa pipila ka bitin, lamok, mga lang- 
gam nga mallee, ug ihalas nga mga pabo tungod 
sa kinaiyanhong mga termometro niini. Ang mga 
tambuboan, mga ligwan, ug mga lampinig maka- 
maong mohimog papel. 

Si Thomas Edison gipasidunggan tungod sa pag- 
imbento sa dekoryenteng bombilya, apan ang pag- 
kahurot sa enerhiya tungod sa kainit nahimong 
disbentaha niini. Ang kalalangan ni Jehova---ang 
mga espongha, mga agup-op, mga bakterya, mga 
glowworm, mga insekto, mga isda---makapatung- 
hag kahayag nga dili pinaagig koryente ug modan- 
ag nga lainlaig mga kolor. 

Ang daghang tiglalin nga mga langgam dili la- 
mang adunay kinaiyanhong mga kompas diha sa 
ilang mga ulo kondili sila usab may biolohikal nga 
mga relo. Ang ubang gagmay kaayong mga bak- 
terya adunay mga sangkap nga samag mga motor 
nga mahimo nilang paandaron nga paabante o pa- 
atras. 

Haom gayod ang giingon sa Salmo 104:24: “Pag- 
kadaghan sa imong mga buhat, Oh Jehova! Sa ka- 
alam gibuhat mo silang tanan. Ang yuta napuno 
sa imong mga binuhat.” 

Nangatarongan ang ubang mga tawo nga ang 
asoy sa Bibliya bahin sa paglalang adunay kalang- 
kitan sa paganong mga asoy sa mitolohiya, sama 
sa ilado nga Babilonyanhong Balak sa Paglalang. Sa 
pagkatinuod, didto sa karaang Babilonya adunay 
nagkadaiyang sugilanon bahin sa paglalang, apan 
ang nahimong ilado mao ang sugilambong bahin 
kang Marduk, ang nasodnong diyos sa Babilonya. 
Sa laktod, ang sugilambong nag-asoy bahin sa 
paglungtad sa diyosa nga si Tiamat ug sa diyos nga 
si Apsu, nga nahimong mga ginikanan sa ubang 
mga bathala. Ang mga kalihokan niini nga mga di- 
yos nakapasubo pag-ayo kang Apsu nga tungod 
niana siya determinado sa paglaglag kanila. Apan 
si Apsu gipatay sa usa niini nga mga diyos, si Ea, 
ug sa dihang buot ipanimalos ni Tiamat si Apsu, 
gipatay siya sa anak ni Ea nga si Marduk, kinsa 
nagpikas sa lawas ni Tiamat, diin ang katunga 
gihimong langit ug ang laing katunga gihimong 
yuta. Ang sunod nga mga buhat ni Marduk nagla- 
kip sa paglalang sa tawo (uban sa tabang ni Ea) gi- 
namit ang dugo sa laing diyos nga si Kingu, ang 
tagdumala sa kasundalohan ni Tiamat. 


Nangopya ba ang Bibliya 
gikan sa Babilonyanhong mga 
sugilanon sa paglalang? 


Sa iyang basahon, gipunting ni P. J. Wiseman 
nga sa dihang unang nakaplagan ang Babilonyan- 
hong mga papan bahin sa paglalang, ang ubang 

mga eskolar naglaom nga makadiskobreg dugang 
pang mga butang ug makakuhag dugang pang pa- 
nukiduki nga magpamatuod sa kaamgiran tali nii- 
ni nga mga sugilanon ug sa asoy sa Genesis bahin 
sa paglalang. Ang pipila nagtuo nga pinaagi niini 
madayag nga ang asoy sa Genesis gikopya gikan 
sa Babilonyanhong asoy. Apan ang dugang kaplag 
ug panukiduki naghatag hinuon ug katin-awan nga 
adunay dakong kalainan kining duha ka asoy. Wa- 
lay kaamgiran tali kanila. Gikutlo ni Wiseman ang 
The Babylonian Legends of the Creation and the 
Fight Between Bel and the Dragon, nga giluwatan 
sa Trustees of the British Museum, kinsa nagtuo 
nga “ang pasukaranang mga ideya labot sa Babi- 
lonyanhon ug Hebreohanong mga asoy magkalahi 
gayod.” Siya mismo nag-ingon: “Makapasubo kaa- 
yo nga daghang teologo, imbes nga monunot sa 
bag-ong panukiduki sa arkeolohiya, nagpadayon 
sa pagsunod sa napamatud-an na karong sayop 
nga teoriya labot sa Hebreohanong “pagpangopya' 
gikan sa mga tinubdang Babilonyanhon.”---Cre- 
ation Revealed in Six Days, London, 1949, p. 58. 
Bisan tuod gituohan sa uban nga adunay mga 
kaamgiran ang Babilonyanhong balak ug ang asoy 
sa Genesis labot sa paglalang, dayag gayod nga pi- 
nasukad sa naunang pagkonsiderar bahin sa asoy 
sa Bibliya sa paglalang ug sa nahisgotan nang ka- 
batbatan sa Babilonyanhong sugilambong, kining 
duha ka asoy dili gayod pareho. Busa, ang usa ka 
detalyadong pag-analisar pinaagi sa pagtandi nii- 
ning duha ka asoy wala na kinahanglana. Apan, sa 
pagkonsiderar sa gituohang mga kaamgiran ug 
mga kalainan (sama sa sunodsunod nga pagkahan- 
ay sa mga panghitabo) niini nga mga asoy, si Pro- 
pesor George A. Barton nag-ingon: “Ang usa ka 
mas dayag nga kalainan mao ang relihiyosong 
mga konsepto niining duha ka asoy. Ang Babilon- 
yanhong balak maoy puno sa sugilambong ug 
ingon man politeistiko o ang pagtuo ug daghang 
diyos. Dili dungganon ang konsepto niini bahin sa 
mga bathala. Ang mga diyos niini mahigugma ug 
magdumot, sila maglaraw ug daotan, makig-away 
ug mopatay. Si Marduk, ang labing hawod sa mga 
diyos, makadaog lamang human sa mabangis nga 
pagpakig-away, nga maoy makatiti sa tanan ni- 
yang gahom. Sa laing bahin, gibatbat sa Genesis 
ang halangdon kaayo nga monoteismo o ang pag- 
tuo sa usa lamang ka Diyos. Ang Diyos mao gayod 
ang bug-os nga magmamando sa tanang mga ele- 
mento sa uniberso, mao nga sila kinahanglang mo- 
tuman bisan sa iyang kinagamyang sugo. Siya 
makakontrolar sa tanan. Siya mosulti ug kini mahi- 
tabo. Ibutang nato nga adunay kalangkitan kining 
duha ka asoy, sumala sa gituohan sa ubang mga 
eskolar, apan ang labing maayong paagi sa pagtino 
sa pagkainspirado sa asoy sa Bibliya mao ang pag- 

tandi niini sa Babilonyanhong asoy. Sa dihang ba- 
sahon nato ang kapitulo sa Genesis karong adlawa, 
gipadayag gihapon niini kanato ang kahalangdon 
ug gahom sa usa lamang ka Diyos, ug sama sa na- 
himo niini sa karaang mga Hebreohanon, kini na- 
kapalihok usab sa tawo sa modernong kapanaho- 
nan sa pagsimba sa Maglalalang.”---Archaeology 
and the Bible, 1949, pp. 297, 298. 

Mahitungod sa kadaghanang karaan nga mga 
sugilambong bahin sa paglalang, kini ang giingon: 
“Wala pay sugilambong nga tin-awng naghisgot sa 
paglalang sa uniberso, ug kadtong mga sugilam- 
bong nga naghisgot bahin sa pagkaorganisar sa 
uniberso ug sa mga proseso sa pagkagama niini, sa 
paglalang sa tawo ug sa pagkatukod sa sibilisasyon, 
natugob sa mga sugilanon bahin sa daghang diyos 
ug sa mga panagtigiay sa mga bathala kon kinsay 
hawod, nga sukwahi kaayo sa Heb. nga pagtuo ba- 
hin sa usa lamang ka diyos diha sa Gen. 1-2.” 
--New Bible Dictionary, giedit ni J. Douglas, 1985, 
p. 247. 

“Usa ka Bag-ong Linalang.” Human sa ika- 
unom nga yugto o “adlaw” sa paglalang, si Jehova 
mihunong sa iyang kalihokan sa paglalang mayla- 
bot sa yuta. (Gen 2:2) Apan siya naghimog dag- 
kong mga butang sa espirituwal nga paagi. Pa- 
nanglitan, si apostol Pablo misulat: “Kon si bisan 
kinsa nahiusa kang Kristo, siya usa ka bag-ong li- 
nalang.” (2Co 5:17) Ang pagkahimong “nahiusa 
kang” Kristo nagkahulogan nga napahimuslan sa 
usa ang pagkausa uban kaniya ingong membro 
sa iyang lawas, ingong iyang pangasaw-onon. (Ju 
17:21, 1Co 12:27) Aron molungtad kini nga relas- 
yon, si Jehova nga Diyos magkabig sa indibiduwal 
ngadto sa iyang Anak ug kini nga indibiduwal ipa- 
nganak pinaagi sa balaang espiritu. Ingong inanak- 
sa-espiritu sa Diyos, siya maoy “usa ka bag-ong li- 
nalang” nga may paglaom nga makaambit uban 
kang Jesu-Kristo sa langitnong Gingharian.---Ju 3: 
3-8, 6:44. 

Paglalang-Pag-usab. Ngadto sa iyang mga 
apostoles, gihisgotan usab ni Jesus ang bahin sa 
usa ka “paglalang-pag-usab” ug naglangkit niini 
uban sa panahon “sa dihang ang Anak sa tawo mo- 
lingkod sa iyang mahimayaong trono.” (Mat 19:28, 
Luc 22:28-30) Ang Gregong pulong nga gihubad 
nga “paglalang-pag-usab” maoy palingenesi'a, 
nga may mga diwa nga nagkahulogang “pag-usab, 
sa makausa pa” ug “pagpanganak, sinugdanan.” 
Gigamit ni Philo kini nga termino maylabot sa 
pagtukod pag-usab sa kalibotan human sa Lunop. 
Gigamit kini ni Josephus maylabot sa pagtukod 
pag-usab sa Israel human kini madestiyero. Ang 
Theological Dictionary of the New Testament, nga 
giedit ni G. Kittel, nag-ingon nga ang paggamit sa 

pa-lin-genesi'a diha sa Mateo 19:28 “bug-os nga na- 
hiuyon sa paggamit ni Philo ug ni Josephus.” (Gi- 
hubad ni G. Bromiley, 1964, Tomo I, p. 688) Busa 
wala kini magtumong sa usa ka bag-ong paglalang 
kondili nagtumong sa usa ka pagpasig-uli, o pag- 
bag-o, nga pinaagi niini ang katuyoan ni Jehova 
alang sa yuta bug-os matuman.--Tan-awa ang 
TRIBO (“Magahukom sa Napulog-Duha ka Tribo sa 
Israel”). 

Ang dagayang mga panalangin ilalom sa pag- 
mando sa Gingharian gipasalig ngadto sa masi- 
nugtanong katawhan, “ang kalalangan” nga “ipaga- 
was gikan sa pagkaulipon sa pagkadunot ug 
makabaton sa mahimayaong kagawasan sa mga 
anak sa Diyos.” (Rom 8:19-21, tan-awa ang ANAK 
SA Diyos, (MGA) [Mahimayaong Kagawasan sa mga 
Anak sa Diyo5s].) Sa sistema sa mga butang nga gi- 
saad ug gilalang sa Diyos “magpuyo ang pagkama- 
tarong.” (2Pe 3:13) Ang pagkatino bahin sa pagka- 
tukod niini gipasiugda sa matagnaong panan-awon 
ni Juan yg sa iyang gipamulong: “Nakita ko ang usa 
ka bag-ong langit ug usa ka bag-ong yuta.”---Pin 
21:1-5. 


PAGLALANG-PAG-USAB. Tan-awa ang Pac- 
LALANG, LINALANG, TRIBO. 


PAGLANSANG. Sa literal nga diwa, kini 
maoy pagbitay o paglansang sa usa ka biktima, pa- 
tay man o buhi, ngadto sa usa ka estaka, o poste. 
Ang pagpatay kang Jesu-Kristo mao ang labing 
iladong pananglitan niini. (Luc 24:20, Ju 19:14-16, 
Buh 2:23, 36) Lainlaing paagi sa pagbitay o paglan- 
sang ang gihimo sa mga nasod sa karaang kapana- 
honan. 

Ang mga Asiryanhon, nga nabantog tungod sa 
ilang mabangis nga mga pagpakiggubat, naglan- 
sang o nagbitay sa hubo nga mga lawas sa ilang 
mga binihag diha sa tumoy sa talinis nga mga es- 
taka ug gipalagbas kini sa mga tiyan ngadto sa 
dughan sa mga biktima. Ubay-ubayng mga linilok 
ang nakaplagan diha sa mga monyumento, diin 
ang usa niini naghulagway sa pag-atake ug pagsa- 
kop sa Lakis pinaagi sa mga Asiryanhon, ug diha 
niini nga linilok gipakita kini nga paagi sa paglan- 
sang o pagtusok.--2Ha 19:8, HuLAGWAY, Tomo 1, 
p. 958. 

Gigamit usab sa mga Persianhon ang paglan- 
sang o pagtusok ingong usa ka paagi sa pagsilot. 
Ang pipila nag-ingon nga sagad punggotan o pani- 
tan una sa mga Persianhon kadtong ilang ilansang. 
Gidili ni Dario nga Bantogan ang pagbalda sa pag- 
tukod pag-usab sa templo sa Jerusalem, ug si bisan 
kinsa nga molapas sa maong mando ilansang diha 
sa usa ka kahoy nga bunloton gikan sa iyang kau- 
galingong balay. (Esd 6:11) Sa panahon sa paghari 
sa anak nga lalaki ni Dario nga si Ahasuero (Jer- 

jes I), ang duha ka magbalantay sa ganghaan sa 
palasyo gibitay o gilansang diha sa estaka, ang na- 
andang silot nga ipahamtang sa mga Persianhon 
batok sa mga maluibon. (Est 2:21-23) Mao man 
usab, si Haman ug ang iyang napulo ka anak nga 
lalaki gibitay diha sa estaka. (Est 5:14: 6:4: 7:9, 10, 
9:10, 13, 14, 25) Gihisgotan usab ni Herodotus (III, 
125, 159; IV, 43) ang ubang mga pananglitan sa 
paglansang nga gihimo sa mga Persianhon. 

Balaod sa mga Hudiyo kaniadto nga kadtong 
sad-an sa grabeng mga salaod sama sa pagpasipa- 
la o idolatriya patyon una pinaagig pagbato o sa 
ubang mga paagi, ug dayon ang ilang patayng 
mga lawas iladlad diha sa mga estaka o mga ka- 
hoy, aron magsilbing pasidaan sa uban. (Deu 21: 
22, 23: Jos 8:29, 10:26, 2Sa 21:6, 9) Lagmit nga pat- 
yon una sa mga Ehiptohanon ang ilang mga krimi- 
nal sa dili pa kini bitayon diha sa mga estaka, ingon 
sa gipakita sa matagnaong mga pulong ni Jose 
ngadto sa pangulong panadero ni Paraon: “Si Para- 
on mag-isa sa imong ulo gikan kanimo ug magbi- 
tay gayod kanimo diha sa usa ka estaka.”---Gen 40: 
19, 22; 41:13. 

Giingon nga ang batasan sa mga Grego ug mga 
Romano maylabot sa paglansang gisagop gikan sa 
mga Fenicianhon, ug sa mga adlaw lamang ni 
Constantino nga kini giwagtang gikan sa imper- 
yo. Talagsa ra nga may ilansang nga Romanong 
lungsoranon, kay kini nga silot sagad ipahamtang 
ngadto sa mga ulipon ug sa labing ubos nga ma- 
tang sa mga kriminal. Gilantaw sa mga Hudiyo ug 
mga Romano ang paglansang ingong simbolo sa 
pagkanapaubos ug kaulawan, nga alang lamang sa 
mga tinunglo.---Deu 21:23, Gal 3:13, Flp 2:8. 

Sa unang siglo, kon ang mga Hudiyo adunay ka- 
tungod sa paglansang sa usa ka tawo tungod sa re- 
lihiyosong mga katarongan (usa ka katungod nga 
gidudahan), tino gayod nga sila dili makahimo ni- 
ini tungod sa sibil nga mga sala, ang Romanong 
opisyal lamang sama kang Poncio Pilato ang adu- 
nay awtoridad sa paghimo niini. (Ju 18:31; 19:10) 
Bisan pa niana, ang mga Hudiyo ug ilabina ang 
ilang pangulong mga saserdote ug mga magma- 
mando, mao ang pangunang may tulubagon sa 
paglansang kang Kristo.--Mar 15:1-15: Buh 2:36, 
4:10; 5:30, 1Co 2:8. 

Usahay ihigot sa mga Romano ang ilang biktima 
diha sa estaka, nga sa maong kahimtang lagmit 
siya mabuhi pa sulod sa ubay-ubayng mga adlaw 
sa dili pa mosurender ang iyang lawas tungod sa 
giantos nga kasakit, kauhaw, kagutom, ug pagka- 
bulad sa adlaw. Sama sa kahimtang ni Jesus, ang 
paglansang sa mga kamot (ug lagmit sa mga tiil 
usab) sa tawong akusado nganha sa usa ka estaka 
maoy naandang ginabuhat sa mga Romano. (Ju 
20:25, 27; Luc 24:39, Sal 22:16, ftn sa Rbi8, Col 

2:14) Sanglit ang mga pulso kanunayng giisip sa 
mga anatomista (mga ekspertong nagtuon sa la- 
was sa tawo) ingong bahin sa mga kamot, ang 
ubang mga doktor nagtuo nga ang mga lansang 
gipadulot tali sa gagmayng mga bukog sa mga pul- 
so aron kini dili mabitas nga mao untay mahitabo 
kon kini gipadulot pa sa mga palad. (Tan-awa ang 
The Journal of the American Medical Association, 
Marso 21, 1986, p. 1460.) Kini nahiuyon sa pagga- 
mit sa Bibliya sa pulong nga “kamot” nga naglakip 
sa pulso diha sa mga teksto sama sa Genesis 24:47, 
diin ang mga pulseras giingon nga gisul-ob diha sa 
“mga kamot,” ug sa Maghuhukom 15:14, diin gihis- 
gotan ang mga talikala diha sa “mga kamot” ni 
Samson. 

Ang rekord wala mag-ingon kon ang mga ma- 
mumuhat ug daotan sa tupad ni Jesus gilansang ba 
o gihigot lamang diha sa mga estaka. Kon sila gi- 
higot lamang, mahimong kini mao ang hinungdan 
kon nganong, sa dihang si Jesus patay na, sila buhi 
pa gihapon ug kinahanglang balion ang ilang mga 
bitiis. (Ju 19:32, 33) Human balia ang ilang mga bi- 
tiis, wala madugay sila namatay tungod kay nagli- 
sod na sa pagginhawa, sanglit sama sa gituohan sa 
uban, dili na nila maisa ang ilang lawas aron ma- 
wala ang tensiyon sa mga kaunoran sa dughan. 
Siyempre, dili kini ang tinong rason kon nganong 
nabuhig dugay ang mga mamumuhat ug daotan 
kay kang Jesus, tungod kay sila wala man makasi- 
nati sa mental ug pisikal nga pagsakit nga gi- 
pahamtang kang Jesus. Nasinatian na niya ang 
tibuok-gabii nga pag-antos sa mga kamot sa iyang 
mga kaaway, gawas pa sa pagbun-og kaniya sa Ro- 
manong mga sundalo, tingali hangtod nga siya dili 
na makahimo sa pagpas-an sa iyang estaka sa pag- 
sakit, sumala sa nabatasan.--Mar 14:32-15:21; Luc 
22:39-23:26. 


Unsay gipaila sa orihinal nga Gregong 
pulong labot sa porma sa instrumento 
nga diha niana gipatay si Jesus? 


Ang kadaghanang hubad sa Bibliya nag-ingon 
nga si Kristo “gilansang sa krus” inay nga “gilan- 
sang sa estaka.” Tungod kini sa naandang pagtuo 
nga ang instrumento sa pagsakit nga gibitayan ka- 
niya mao ang “krus” nga ginama sa duha ka kahoy 
inay nga sa usa ra ka usok, o estaka. Ang tradis- 
yon, dili ang Kasulatan, nag-ingon usab nga gipas- 
an sa tawong hinukman ang balabag lamang sa 
krus nga gitawag ug patibulum, o antenna, inay 
nga ang duha ka piraso. Busa buot nilang ipatin-aw 
nga niining paagiha dili ra kaayo mabug-atan ang 
usa ka tawo nga magguyod o magpas-an niini pa- 
ingon sa Golgotha. 


PAGLANSANG 


Apan, unsay giingon sa mga magsusulat sa Bi- 
bliya bahin niini? Gigamit nila ang Gregong nom- 
bre nga stau-ros' sa 27 ka higayon ug ang mga ber- 
bo nga stau-ro' o sa 46 ka higayon, ang syn-stau-r0'0 
(ang prefix nga syn nagkahulogang “uban") sa 5 ka 
higayon, ug ang a:nastauro'o (ang ana’ nagkahu- 
logang “pag-usab”) sa usa ka higayon. Gigamit 
usab nila ang Gregong pulong nga xy lon, nga 
nagkahulogang “kahoy,” sa 5 ka higayon sa pagtu- 
mong sa instrumento sa pagsakit nga gilansangan 
kang Jesus. 

Sa klasikal nga Grego ug Koine, ang stau-ros 
wala magpasabot sa usa ka “krus” nga ginama sa 
duha ka nagkuros nga kahoy. Kini nagkahulogan 
lamang sa usa ka nagbarog nga estaka, usok, tu- 
kon, o poste, tingali sama sa gamiton sa paghimog 
pensa, siklat, o koral nga mga usok. Nag-ingon ang 
New Bible Dictionary ni Douglas sa 1985 ubos sa 
ulohang “Krus,” sa panid 253: “Ang Gr. nga pulong 
alang sa ‘krus’ (stauros; berbo stauroo...) sa pa- 
nguna nagkahulogang nagbarog nga estaka o pos- 
te, ug ikaduha nagkahulogang usa ka estaka nga 
gigamit ingong instrumento sa pagsilot ug pagpa- 
tay.” 

Tungod kay gigamit usab ni Lucas, Pedro, ug 
Pablo ang xyʻ/lon ingong pareho rag kahulogan sa 
stauros’, kini dugang magpamatuod nga si Jesus 
gilansang diha sa usa ka nagbarog nga estaka nga 
walay balabag, sanglit mao kana ang kahulogan sa 
xy lon niining linain nga diwa. (Buh 5:30, 10:39, 
13:29, Gal 3:13; 1Pe 2:24) Ang xy lon makita usab 
diha sa Gregong Septuagint sa Esdras 6:11, diin 
kini naghisgot sa usa ka poste o kahoy nga diha ni- 
ana ilansang ang malinapason sa balaod. 

Busa eksaktong gihatag sa Bag-ong Kalibotang 
Hubad ngadto sa magbabasa kining pangunang 
ideya sa Gregong teksto pinaagi sa paghubad sa 
stau-ros'ingong “estaka sa pagsakit,” ug sa berbong 
stauroo ingong “paglansang,” nga mao, ang pag- 
patapot diha sa estaka o poste. Niining paagiha 
napalahi ang stauros’ gikan sa eklesiastikanhong 
mga krus. (Tan-awa ang ESTAKA SA PAGSAKIT.) Ang 
pagpas-an sa usa ra ka tawo sa estaka sa pagsakit 
sama sa gihimo ni Simon nga taga-Cirene, sumala 
sa giingon sa Kasulatan, maoy makataronganon 
gayod, kay kon kadto maoy 15 sm (6 pul.) ang di- 
yametro ug 3.5 m (11 p) ang gitas-on, kadto lagmit 
motimbang ug kapin sa 45 kg (100 1b).---Mar 15:21. 

Matikdi ang giingon ni W. E. Vine bahin niini: 
“Ang STAUROS (otavgoóç) sa panguna nagpasabot 
sa usa ka nagbarog nga usok o estaka. Diha niana 
ang mga makasasala ilansang aron silotan. Ang 
nombre ug ang berbo niini nga stauroo, nga nag- 
pasabot sa pagpatapot o paglansang ngadto sa usa 
ka estaka o usok, sa sinugdan lahi gikan sa ek- 
lesiastikanhong porma nga duha ka kahoy nga 

nagkuros.” Dayon gihisgotan sa Gregong eskolar 
nga si Vine nga ang duha ka pirasong kahoy nga 
krus naggikan sa mga Caldeanhon ug nga kini gi- 
sagop sa Kakristiyanohan gikan sa mga pagano 
sa ikatulong siglo K.P. ingong usa ka simbolo sa 
paglansang kang Kristo.--Vine's Expository Dic- 
tionary of Old and New Testament Words, 1981, 
Tomo 1, p. 256. 

Makaiikag kining komento sa libro nga The Cross 
in Ritual, Architecture, and Art: “Katingad-anan, 
apan maoy kamatuoran nga dili malalis, nga sa 
kanhing mga panahon sa wala pa matawo si Kris- 
to, ug sukad niadto diha sa mga kayutaan nga wala 
maabot sa pagtulon-an sa Simbahan, ang Krus gi- 
gamit na ingong sagradong simbolo. . . . Si Bacchus 
sa mga Grego, si Tamuz sa mga taga-Tiro, si Bel sa 
mga Caldeanhon, ug si Odin sa mga Norse, ta- 
nan gisimbolohan sa ilang mga deboto pinaagi 
sa usa ka butang nga pormag krus.”--Pinaagi ni 
G. S. Tyack, London, 1900, p. 1. 

Ang librong The Non-Christian Cross, ni 
J. D. Parsons (London, 1896), midugang: “Walay bi- 
san usa ka tudling-pulong diha sa daghang sinulat 
nga naglangkob sa Bag-ong Tugon, nga, diha sa 
orihinal nga Grego, nagpakitag bisan dili-direktang 
ebidensiya nga ikaingong ang stauros nga gigamit 
sa kaso ni Jesus maoy lahi kay sa ordinaryong 
stauros, ilabinang dili ikaingon nga kini naglang- 
kob, dili sa usa ka pirasong kahoy, kondili sa duha 
ka pirasong kahoy nga gilansang nga nagkuros. ... 
Usa ka dakong sayop gayod sa atong mga magtu- 
tudlo nga hubaron ang pulong nga stauros ingong 
‘krus’ sa dihang maghubad sa Gregong mga doku- 
mento sa Simbahan ngadto sa atong lumad nga pi- 
nulongan, ug paluyohan kana nga buhat pinaagi sa 
pagbutang ug ‘krus’ diha sa atong mga leksikon 
ingong mao ang kahulogan sa stauros nga walay 
pagpatin-aw pag-ayo nga kana dili gayod mao ang 
pangunang kahulogan sa maong pulong sa mga 
adlaw sa mga Apostoles, ug wala mahimong pa- 
ngunang kahulogan niini bisan hangtod sa du- 
gayng panahon human niana, ug kini nakabaton 
lamang ug kahulogan nga ingon niana, kon ugaling 
nakabaton man gayod, tungod lamang kay, bisan 
ug walay nagapaluyong ebidensiya, sa usa ka ka- 
tarongan ug sa lain gituohan nga ang partiku- 
lar nga stauros nga diha niana gipatay si Jesus 
maoy ingon niana ug porma.”---Pp. 23, 24: tan-awa 
usab ang The Companion Bible, 1974, Apendise 
Num. 162. 

Mahulagwayong Paggamit. Ang Kasulatan 
dili lamang kay bug-os nagpamatuod labot sa pisi- 
kal nga paglansang kang Ginoong Jesu-Kristo (1Co 
1:13, 23; 2:2, 2Co 13:4; Pin 11:8) kondili kini usab 
naghisgot sa paglansang diha sa mahulagwayong 
diwa, sama pananglit diha sa Galacia 2:20. Gipatay 

sa mga Kristohanon ang ilang karaang personali- 
dad pinaagi sa ilang pagtuo sa gilansang nga si 
Kristo. (Rom 6:6: Col 3:5, 9, 10) Misulat si Pablo: 
“Dugang pa, kadtong iya ni Kristo Jesus naglan- 
sang sa unod uban sa mga pangibog ug mga ti- 
nguha niini,” ug siya midugang nga pinaagi kang 
Kristo “ang kalibotan nalansang nganhi kanako ug 
ako ngadto sa kalibotan.”---Gal 5:24, 6:14. 

Ang mga apostata sa ingon “naglansang pag- 
usab sa Anak sa Diyos alang sa ilang kaugalingon 
ug nagpakaulaw kaniya sa dayag, nga nagbuhat 
niana pinaagi sa ilang samag-Judas nga pag-alsa 
batok sa kahikayan sa Diyos alang sa kaluwasan. 
--Heb 6:4-6. 


PAGLAOM. Kini mahimong magkahulogan ug 
pagsalig: pangandoy nga inubanag pagpaabot sa 
butang nga gipangandoy o pagtuo nga kini mahi- 
mong makab-ot, ang usa nga kaniya nasentro ang 
mga paglaom, tinubdan sa malaomong gipaabot, o 
saad; butang nga gilaoman, o tumong sa pagla- 
om. Ang Hebreohanong lintunganayng berbo nga 
qa-wah,, nga gigikanan sa mga terminong gihu- 
bad nga “paglaom,” sa panguna nagkahulogang 
“maghulat” uban ang maikagong pagpaabot. (Gen 
49:18) Sa Kristohanon Gregong Kasulatan, ang ka- 
hulogan sa Gregong termino nga elpis’ (paglaom) 
maoy “pagdahom sa usa ka maayong butang.” 

Walay Tinuod nga Paglaom Kon Wala ang 
Diyos. Sumala sa gihisgotan sa Bibliya, ang ti- 
nuod nga paglaom maoy labaw pa kay sa pangan- 
doy lamang nga tingali walay pasukaranan o puro- 
han nga matuman. Kini usab mas labaw pa kay sa 
pagdahom lamang, tungod kay ang butang nga 
gidahom dili kanunayng tilinguhaon. Gipakita sa 
Bibliya nga ang katawhan sa kalibotan sa katibuk- 
an walay tinuod, malig-on nga paglaom, ang tawo 
mamatay, ug kon walay kahibalo kon unsay taga- 
na gikan sa kahitas-an, walay paglaom kon unsay 
anaa sa umaabot. Gipahayag ni Solomon ang kaa- 
laot sa kahimtang sa tawo kon dili mangilabot ang 
Diyos ingong “pagkadakong kakawangan!... Ang 
tanan kakawangan."”---Ecc 12:8, 9:2, 3. 

Ang matinumanong patriarka nga si Job mii- 
ngon nga bisan ang usa ka kahoy adunay paglaom 
nga moturok pag-usab, apan ang tawo, kon siya 
mamatay, mawala sa dayon. Hinunoa, gipakita ni 
Job nga siya naghisgot bahin sa tawong nagkinau- 
galingon nga walay tabang gikan sa Diyos, sanglit 
si Job nangandoy ug naglaom nga hinumdoman 
unta siya sa Diyos. (Job 14:7-15) Sa susama, giing- 
nan ni apostol Pablo ang mga Kristohanon nga 
sila, sanglit may paglaom sa pagkabanhaw, dili 
angayng “masubo ingon sa uban usab nga mga 
walay paglaom.” (1Te 4:13) Dugang pa, sa dihang 
nakigsulti sa Hentil nga mga Kristohanon, gipatin- 

aw ni Pablo kanila nga sa wala pa sila makabaton 
sa kahibalo bahin sa tagana sa Diyos pinaagi ni 
Kristo, sila nahimulag sa nasod nga kanhi gipakig- 
labotan sa Diyos, ug ingong mga Hentil sila sa ma- 
ong panahon “walay paglaom ug mga walay Diyos 
dinhi sa kalibotan.”--Efe 2:12. 

Ang mga pulong nga sagad ipamulong niadtong 
wala molaom sa Diyos ug sa iyang saad sa pagka- 
banhaw sa mga patay maoy susama sa mga pu- 
long sa dili-masinugtanong mga molupyo sa Jeru- 
salem nga, inay nga maghinulsol ug masubo sa 
dihang ang ilang siyudad gihulga nga laglagon 
ingong paghukom sa Diyos, nagpatuyang hinuon 
sa unodnong kahilayan. Sila miingon: “Mangaon ug 
manginom kita, kay ugma kita mangamatay.” (Isa 
22:13) Aron dili matakdan sa ilang tinamdan, ang 
apostol nagpasidaan batok niining mga tawo nga 
walay paglaom.---1Co 15:32, 33. 

Kawang nga mga Paglaom. Wala ilimod ni 
Pablo nga ang katawhan sa kalibotan adunay ma- 
kataronganong mga paglaom nga gipangagpas, 
nga ang pipila niini dalayegon. Hinunoa, iyang gi- 
pakita nga kon wala ang Diyos, ang mga paglaom 
sa usa ka tawo walay bili; sa pagkatinuod, kini wa- 
lay-pulos sa kapulihay. 

Apan gawas pa sa dili ra kaayo hinungdanon, ko- 
mon, normal nga mga paglaom sa tawo adunay 
mga paglaom nga daotan. Adunay mga paglaom 
nga gihambin sa daotang paagi. Sa pipila ka ka- 
himtang kini daw natuman na, apan sa pagkatinu- 
od kini maoy temporaryo lamang, kay ang usa 
ka proverbio nag-ingon: “Ang pagdahom sa mga 
matarong maoy paglipay, apan ang paglaom sa 
mga daotan mahanaw.” (Pr 10:28) Dugang pa, 
“Sa diha nga ang tawong daotan mamatay, ang 
iyang paglaom mahanaw, ug bisan ang pagdahom 
pinasukad sa pagkagamhanan mahanaw.” (Pr 11:7) 
Busa, ang hinakog nga mga paglaom, ug ang mga 
paglaom nga sayop nga gipasukad sa materyalis- 
mo, sa kabakakan, sa sayop nga mga pakiglabot, o 
sa gahom o mga saad sa mga tawo, tino nga ma- 
pakyas. 

Ang Tinubdan sa Paglaom. Si Jehova nga 
Diyos mao ang Tinubdan sa tinuod nga paglaom ug 
ang Usa nga makatuman sa tanan niyang mga 
saad ug sa mga gilaoman niadtong nagasalig kani- 
ya. Pinaagi sa iyang dili-takos nga kalulot iyang gi- 
hatagan ang katawhan ug “paghupay ug maayong 
paglaom.” (2Te 2:16) Sa tanang panahon siya ang 
nahimong paglaom sa matarong nga mga tawo. 
Gitawag siya nga “paglaom sa Israel” ug ‘paglaom 
sa katigulangan sa Israel" (Jer 14:8: 17:13, 50:7), ug 
daghan ang mga pulong sa paglaom ug pagsalig 
kaniya ang mabasa diha sa Hebreohanong Kasula- 
tan. Tungod sa iyang mahigugmaong-kalulot alang 

sa iyang katawhan, bisan sa dihang sila nadestiye- 
ro tungod sa ilang pagkadili-masinugtanon kaniya, 
siya miingon kanila: “Ako nahibalo pag-ayo sa mga 
hunahuna nga gihunahuna ko nganha kaninyo, ... 
mga hunahuna sa kalinaw, ug dili sa katalagman, 
sa paghatag kaninyog kaugmaon ug paglaom.” (Jer 
29:11) Ang saad ni Jehova padayong nagpabuhi sa 
pagtuo ug paglaom sa matinumanong mga Israe- 
linhon sa panahon sa pagkadestiyero sa Babilonya: 
napalig-on pag-ayo niini ang mga tawo sama kang 
Ezequiel ug Daniel, kay si Jehova miingon: “Adu- 
nay paglaom alang sa imong kaugmaon, . . . ug ang 
mga anak tino nga mopauli sa ilang kaugalingong 
teritoryo.” (Jer 31:17) Ang maong paglaom natu- 
man sa dihang ang matinumanong nahibilin nga 
mga Hudiyo mibalik niadtong 537 W.K.P. aron tu- 
koron pag-usab ang Jerusalem ug ang templo nii- 
ni.--Esd 1:1-6. 

Haom nga Molaom Alang sa Ganti. Dili ka- 
hakog kon ang alagad sa Diyos molaom nga siya 
makadawat ug ganti. Aron mabatonan ang tuk- 
mang panglantaw ug hustong pagsabot bahin sa 
Diyos, angayng mahibaloan sa usa ka tawo nga 
ang mahigugmaong-kalulot ug pagkamahinatagon 
maoy talagsaong mga hiyas sa Diyos: kinahanglan 
siyang motuo nga dili lamang kay naglungtad ang 
Diyos kondili nga siya usab “maoy tigganti sa mga 
matinuorong nagapangita kaniya.” (Heb 11:6) Ang 
paglaom motabang sa Kristohanong ministro nga 
magpabiling timbang ug magpadayon sa pag-ala- 
gad sa Diyos, kay siya nahibalo nga si Jehova 
magtagana sa iyang adlaw-adlaw nga mga pangi- 
nahanglan. Si apostol Pablo naghisgot niini, nga 
migamit sa mga prinsipyo nga gilatid sa Balaod. 
Gikutlo ni Pablo ang balaod diha sa Deuteronomio 
25:4: “Dili mo pagabusalan ang torong baka sam- 
tang kini nagagiok.” Dayon siya midugang: “Sa 
pagkatinuod tungod kanato nga kadto nasulat, tu- 
ngod kay ang tawo nga nagadaro angay nga ma- 
gadaro nga may paglaom ug ang tawo nga nagagi- 
ok angay nga mobuhat niana sa paglaom nga 
mahimong mag-aambit.”-- 1Co 9:9, 10. 

Mahinungdanon sa Pagtuo. Ang paglaom 
mahinungdanon usab sa pagtuo: mao kini ang 
pundasyon ug pasukaranan sa pagtuo. (Heb 11:1) 
Ug sa baylo, ang pagtuo maghimo sa paglaom nga 
mas masanag ug mas malig-on. Sa pagpalig-on sa 
mga Kristohanon, gihisgotan ni apostol Pablo ang 
maayong panig-ingnan ni Abraham. Sa dihang si 
Abraham ug ang iyang asawa nga si Sara, sa taw- 
hanong panglantaw, wala nay paglaom nga maka- 
baton pag mga anak, kini ang giingon: “Bisan tuod 
dili na malaoman, apan pinasukad sa paglaom siya 
nagbatog pagtuo, nga siya mahimong amahan sa 
daghang kanasoran sumala sa giingon: “Mahimong 

ingon niana ang imong binhi.”” Maylabot sa pagpa- 
tunghag mga anak, nahibalo si Abraham nga ang 
iyang lawas ug ang kang Sara “patay na.” Apan 
wala siya maluya sa pagtuo. Ngano? “Tungod sa 
saad sa Diyos siya wala magduhaduha sa kawalay- 
pagtuo, apan nahimong kusganon pinaagi sa iyang 
pagtuo.”---Rom 4:18-20. 

Dayon gigamit sa apostol ang pagtuo ug pagla- 
om ni Abraham ingong panig-ingnan alang sa 
mga Kristohanon, ug mihinapos: “Magsadya kita, 
pinasukad sa paglaom sa himaya sa Diyos... ug 
ang paglaom dili motultol sa pagkahigawad: tu- 
ngod kay ang gugma sa Diyos gibubo man nganhi 
sa atong mga kasingkasing pinaagi sa balaang es- 
piritu, nga gihatag kanato.”---Rom 5:2, 5. 

Ang Kristohanong Paglaom. Ang paglaom 
sa mga Kristohanon ug, sa pagkatinuod, sa tanang 
katawhan nakadepende kang Jesu-Kristo. Diha pa 
nabuksan alang sa bisan kinsang tawo ang kahiga- 
yonan nga mabatonan ang kinabuhing dayon sa 
langit o sa yuta sa dihang si Kristo Jesus “nagha- 
tag ug kahayag nganha sa kinabuhi ug sa pagka- 
dili-madunoton pinaagi sa maayong balita.” (2Ti 
1:10) Ang mga igsoon ni Kristo nga gianak sa es- 
piritu giingnan nga sila adunay langitnong mga 
paglaom tungod sa dakong kaluoy sa Diyos, kin- 
sa nagpahimugso kanila pag-usab ngadto sa usa 
ka buhi nga paglaom pinaagi sa pagkabanhaw ni 
Jesu-Kristo gikan sa mga patay.” (1Pe 1:3, 4; Col 1: 
5, 27: Tit 1:1, 2; 3:6, 7) Kining makalilipay nga pag- 
laom matuman “inigpadayag ni Jesu-Kristo.” (1Pe 
1:13, 21; Tit 2:13) Busa gitawag ni apostol Pablo si 
Kristo Jesus ingong “atong paglaom.”--ITi 1:1. 

Kini nga paglaom sa kinabuhing walay katapo- 
san ug pagkadili-madunoton alang niadtong “mga 
mag-aambit sa langitnong pagtawag” (Heb 3:1) 
adunay lig-on nga pasukaranan ug kasaligan ga- 
yod. Kini gipaluyohan sa duha ka butang nga niini 
dili gayod mahimo nga mamakak ang Diyos, nga 
mao, ang iyang saad ug ang iyang panumpa, ug 
ang paglaom diha kang Kristo, kinsa karon imortal 
na didto sa kalangitan. Busa kini nga paglaom gi- 
hisgotan ingong “angkla sa kalag, nga seguro ug 
malig-on, ug kini makasulod ngadto sa kinasuloran 
sa kortina [maingon nga ang hataas nga saserdote 
mosulod sa Labing Balaan sa Adlaw sa Pagta- 
bon-sa-Sala], diin ang usa ka mag-uuna nakasulod 
alang kanato, si Jesus, nga nahimong hataas nga 
saserdote sa paagi nga sama kang Melquisedek 
hangtod sa kahangtoran.”---Heb 6:17-20. 

Kinahanglang ugmaron ug padayong hup- 
tan. Kanunayng gipasiugda sa Bibliya nga kina- 
hanglang mangupot ang mga Kristohanon sa “usa 
ka paglaom.” (Efe 4:4) Gikinahanglan niini ang pa- 
dayong kakugi ug ang paggamit sa kagawasan 

sa pagsulti ug ang “pagpasigarbo” niini nga pagla- 
om. (Heb 3:6; 6:11) Ang paglaom maugmad pinaa- 
gi sa paglahutay ilalom sa kasakitan, kini mosang- 
pot sa usa ka inuyonang kahimtang atubangan sa 
Diyos, nga kaniya naggikan ang paglaom. (Rom 
5:2-5) Kini gihisgotan duyog sa pagtuo ug gugma 
ingong usa sa tulo ka hiyas nga nagpalila sa Kristo- 
hanong kongregasyon sukad nga nawala ang mi- 
lagrosong mga gasa sa espiritu nga nabatonan sa 
unang-siglong kongregasyon.-- 1Co 13:13. 

Mga hiyas ug mga kaayohan. Ang paglaom 
mahinungdanon kaayo sa Kristohanon. Kini kau- 
ban sa kalipay, kalinaw, ug gahom sa balaang es- 
piritu. (Rom 15:13) Kini naghatag ug kagawasan 
sa pagsulti sa dihang moduol sa Diyos alang sa 
iyang dili-takos nga kalulot ug kaluoy. (2Co 3:12) 
Kini makatabang sa Kristohanon aron makalahu- 
tay uban ang pagmaya, bisan unsa pa ang mga ka- 
himtang. (Rom 12:12, 1Te 1:3) Sama sa usa ka hel- 
met nga magpanalipod sa ulo sa manggugubat, 
ang paglaom sa kaluwasan magpanalipod usab sa 
mga gahom sa pangisip aron ang Kristohanon ma- 
kahupot sa iyang integridad. (1Te 5:8) Ang pagla- 
om makapalig-on, tungod kay, samtang ang dini- 
hogang Kristohanon nga ania pa sa yuta wala pa 
makabaton sa ganti nga langitnong kinabuhi, ang 
iyang pangandoy nga inubanag pagpaabot lig-on 
kaayo, nga bisan pa sa grabeng mga pagsulay ug 
mga kalisdanan, siya nagpadayon sa paghulat nga 
mapailobon sa gilaomang butang uban ang pagla- 
hutay.---Rom 8:24, 2b. 

Ang paglaom makatabang sa Kristohanon sa 
paghupot ug mahinlong kinabuhi, tungod kay siya 
nahibalo nga ang Diyos ug si Kristo, nga kanila na- 
kadepende ang paglaom, maoy putli, ug dili usab 
siya makalaom nga siya mahisama sa Diyos ug 
makadawat sa ganti kon siya magabuhat ug kahu- 
gawan o pagkadili-matarong. (1Ju 3:2, 3) Kini suod 
nga nalangkit sa kinalabwang hiyas nga mao ang 
gugma, tungod kay ang usa nga may tinuod nga 
gugma sa Diyos molaom usab sa tanang mga saad 
sa Diyos. Dugang pa, siya molaom sa labing maa- 
yo alang sa iyang mga igsoon sa pagtuo, nga mag- 
higugma kanila ug mosalig nga ang ilang kasing- 
kasing tim-os diha kang Kristo.--1Co 13:4, 7: 1Te 
2:19. 

Labaw pa kay sa paglaom ilalom sa Balaod. 
Sa wala pa ihatag ang Balaod ngadto sa Israel, ang 
matinumanong mga katigulangan sa nasod nag- 
hupot ug paglaom diha sa Diyos. (Buh 26:6, 7: Gen 
22:18, Miq 7:20, 2Ti 1:3) Sila naglaom sa tagana sa 
Diyos alang sa kinabuhi. Sa dihang miabot ang Ba- 
laod, kini sa sinugdan mipatim-awng mao ang ka- 
tumanan sa ilang paglaom. Apan sa kasukwahi, 
ang Balaod nagpadayag sa tanan ingong mga ma- 

kasasala atubangan sa Diyos ug pinaagi sa pagpa- 
dayag sa mga kalapasan, nagkondenar sa tanan 
nga nailalom niini sa kamatayon. (Gal 3:19, Rom 
7:7-1) Ang Balaod mismo balaan, dili daotan, 
apan tungod sa pagkabalaan ug pagkamatarong ni- 
ini, napadayag niini ang pagkadili-hingpit niadtong 
nailalom niini. (Rom 7:12) Ingon sa gitagna pinaa- 
gi sa mga manalagna, kinahanglang ipasulod o 
ihatag sa Diyos ang “usa ka mas maayong pagla- 
om” pinaagi kang Jesu-Kristo, nga maghiklin sa 
Balaod ug pinaagi niana kadtong adunay pagtuo 
kang Kristo makaduol sa Diyos.--Heb 7:18, 19, 
11:40, itandi ang Jer 31:31-34. 

Paglaom alang sa tanang katawhan. Ang 
dili-takos nga kalulot sa Diyos napadako pa tungod 
kay ang katingalahang paglaom nga iyang gibuk- 
san alang sa espirituwal nga mga igsoon ni Jesu- 
Kristo, nga mahimong kauban niyang mga manu- 
nunod sa langitnong pagtawag (Heb 3:1), suod nga 
nalangkit usab sa paglaom alang sa tanang kataw- 
han nga buot moalagad sa Diyos. Human hisgoti 
ang paglaom niadtong nagpaabot nga mahimong 
langitnong “mga anak sa Diyos” ug kaubang mga 
manununod ni Kristo, si apostol Pablo nagpatin- 
aw: “Ang maikagong pagpaabot sa kalalangan na- 
gahulat sa pagpadayag sa mga anak sa Diyos. Kay 
ang kalalangan gipailalom sa pagkawalay-pulos, 
dili pinaagi sa kaugalingong kabubut-on niini kon- 
dili pinaagi kaniya nga nagsakop niini, pinasukad 
sa paglaom aron nga ang kalalangan usab ipaga- 
was gikan sa pagkaulipon sa pagkadunot ug maka- 
baton sa mahimayaong kagawasan sa mga anak sa 
Diyos.”--Rom 8:14, 17, 19-21. 

Sumala sa mga pulong ni Pablo sa Roma 8:20, 21, 
wala laglaga ni Jehova nga Diyos ang katigulangan 
sa tawo nga si Adan sa dihang siya nakasala, apan 
iyang gitugotan nga ang mga tawo mahimugso gi- 
kan sa usa ka dili-hingpit nga amahan, diin ilang 
masinatian ang pagkawalay-pulos dili tungod sa 
ilang tinuyong sayop, kondili tungod sa ilang napa- 
nunod nga pagkadili-hingpit. Apan wala sila pa- 
sagdi sa Diyos nga magpabiling walay paglaom 
kondili malulotong naghatag ug paglaom pinaagi 
sa sinaad nga “binhi” (Gen 3:15: 22:18), nga mao si 
Jesu-Kristo. (Gal 3:16) Ang unang pag-abot sa Me- 
siyas gitagna ni Daniel. (Dan 9:24-27) Ang pag- 
sangyaw ni Juan nga Tigbawtismo nakapukaw sa 
kahinam sa nasod sa Israel. (Mat 3:1, 2; Luc 3:15) 
Gituman ni Jesus ang maong paglaom pinaagi sa 
iyang ministeryo, kamatayon, ug pagkabanhaw. 
Apan ang dakong paglaom alang sa katawhan sa 
katibuk-an, sa mga buhi ug sa mga patay, nakade- 
pende sa Gingharian ni Kristo, sa dihang siya ug 
ang iyang kaubang mga manununod mag-alagad 
na ingong langitnong mga hari ug mga saserdote. 

Unya ang katawhan nga magpasundayag ug pag- 
tuo mapahigawas na gayod gikan sa kadunotan tu- 
ngod sa pagkadili-hingpit ug sa sala, ug sila mahi- 
mo na gayong bug-os nga “mga anak sa Diyos.” 
Ang ilang paglaom napalig-on sa dihang gibanhaw 
sa Diyos ang iyang Anak kapin na sa 1,900 ka tuig 
kanhi.---Buh 17:31, 23:6, 24:15. 

Gitagana ni Jehova nga Diyos ang iyang Pulong, 
ang Bibliya, nga diha niini adunay mabasang mga 
instruksiyon ug mga panig-ingnan, aron ang ta- 
nang tawo makabaton ug paglaom. (Rom 15:4, 1Co 
10:11, 2Ti 3:16, 17) Kadtong nagbaton niini nga 
paglaom kinahanglang magmantala niini ngadto 
sa uban, sa pagbuhat sa ingon, luwason sa nagba- 
ton niini nga paglaom ang iyang kaugalingon ug 
kadtong mamati kaniya.---1Pe 3:15, 1Ti 4:16. 


PAGLAPAS. Tan-awa ang SALA. 
PAGLAPDOS. Tan-awa ang PAGBUNAL.. 


PAGLIBAK. Usa kini ka hubad sa Gregong 
termino nga ka-talalia'. Ang kaamgid nga berbong 
ka-talale'o sa literal nagkahulogang “pagsulti ba- 
tok” o “paglibak,” nga nagbuhat niana nga walay 
igong katarongan ug sagad sa makadaot o mabato- 
kon nga paagi. (1Pe 2:12, 3:16) Gilangkit sa tinun- 
ang Santiago kini nga ekspresyon ngadto sa sayop 
nga paghukom o pagkondenar, busa nagpasabot sa 
dili-makataronganong pagsaway.---San 4:11: itandi 
ang Sal 50:20. 

Ang mga tiglibak, o mga tawong nagasultig da- 
otan batok sa uban, maoy lakip niadtong gikapung- 
tan ni Jehova, ug gipakita sa iyang Pulong nga ang 
tanan nga magpadayon sa pagbuhat niana takos 
sa kamatayon. (Rom 1:18, 28-30, 32) Dugang pa 
sa ubang seryosong mga kasaypanan, gipahayag 
ni apostol Pablo ang dakong kabalaka nga basin 
ang mga membro sa kongregasyon sa Corinto na- 
langkit sa pagpanglibak. (2Co 12:20) Aron adunay 
dakong epekto ang mensahe o Pulong sa Diyos 
diha sa bag-ong mga tinun-an ni Jesu-Kristo, ki- 
nahanglang isalikway nila ang pagpanglibak ug 
ang tanang ubang matang sa pagkadaotan. Ayha 
pa nianang panahona nga sila motubo alang sa 
kaluwasan pinaagi sa “gatas nga iya sa pulong,” 
ang Kasulatanhong mga kamatuoran nga haom sa 
ilang mga panginahanglan.--1IPe 2:1, 2. 


PAGLILOK. Ang kabatid sa pagkulit diha sa 
kahoy, bato, metal, ug yutang-kulonon. Ubos niini 
nga ulohan, ang paglilok ug pagkulit maoy mga 
termino nga baylobaylong gigamit sa paghubad sa 
ubay-ubayng Hebreohanong mga pulong. Apan 
ang sagad kaayong gigamit nga Hebreohanong 
pulong, ang pe'sel, nagtumong sa linilok o kinulit 
nga mga larawan. 


PAGLISO 


Ang sugo nga nagdili sa Israel sa paghimog lini- 
lok nga mga larawan aron simbahon unang gjilatid 
diha sa Dekalogo (Ex 20:4) ug gisubli sa ulahi. “Ti- 
nunglo ang tawo nga maghimog linilok nga lara- 
wan.” (Deu 27:15, 4:16, 23: 5:8) Sublisubling gipa- 
siugda sa mga manalagna nga kabuangan ang 
paghimo ug ang pagsimba sa linilok nga mga ido- 
lo ug gikondenar nila kining buhata. (Sal 97:7; Isa 
42:17: 44:9-20: 45:20, Jer 10:14, 15: Nah 1:14; Hab 
2:18) Alang sa katawhan nga gipakigsaaran sa Di- 
yos, ang paghatag ug masimbahong pagtahod sa 
linilok nga mga larawan diha sa ilang pagsim- 
ba makapabahin sa bug-os nga pagkamahinalaron 
nga angayng ihatag kang Jehova. Busa, sa matag 
higayon nga ang Israel mipahilayo sa Diyos ug mi- 
simba sa mga butang nga linilok sa ilang mga ka- 
mot, sila nawad-an gayod sa pabor sa Diyos.---Huk 
18:18, 30, 31, 2Ha 21:7-9, 2Cr 33:7, 22, Eze 8:10. 

Sa laing bahin, ang mga linilok nga gibuhat 
alang sa tabernakulo ug sa dakong templo ni Solo- 
mon wala himoa aron simbahon kondili gihimo 
ingong mga dayandayan ug aron maghatag ug 
simbolikong kahulogan. Si Jehova mismo ang nag- 
sugo nga himoon kini nga mga linilok, ug gituga sa 
Diyos ang iyang espiritu kang Bezalel ug Oholiab, 
ang batid nga mga artesano nga gipili aron duma- 
lahon ang pagtukod sa tabernakulo. (Ex 35:30, 31, 
34) Ang pipila sa linilok nga mga butang nga bu- 
lawan ug bililhong mga bato nga anaa sa taberna- 
kulo mao ang mga tangkawan, ang mga kerubin 
diha sa tabon sa Arka, ang mga kinulit diha sa ma- 
halong mga bato sa tabon sa dughan, ug ang bula- 
wang plaka diha sa purong sa hataas nga saserdo- 
te. (Ex 25:18, 19, 31-40, 28:2, 21, 36) Sa templo ni 
Solomon dihay mga linilok nga mga kerubin nga 
gama sa kahoyng sedro, mga hulagway sa ka- 
hoyng palma, mga bulak, ug pormag-tabayag nga 
mga dayandayan, ug kining tanan hinaklapan ug 
bulawan. (1Ha 6:18-35, 2Cr 2:7) Sa susama, di- 
hay daghan kaayong mga linilok sa malarawanong 
templo nga nakita ni Ezequiel sa iyang panan- 
awon.---Eze 41:17-20. 

Tungod kay gikondenar sa Diyos ang linilok nga 
mga idolo ug mga larawan nga gigamit sa pagsim- 
ba, dayag gayod nga kini nga mga linilok nga na- 
kaplagan sa mga arkeologo didto sa Palestina adu- 
nay paganong sinugdanan o impluwensiya. Dili 
lamang kay gilikayan sa mga Israelinhon ang pag- 
lilok ug mga monyumento alang sa ilang banto- 
gang mga lider kondili gidumilian usab nila ang 
paglilok ug mga butang nga naghulagway sa ilang 
militaryong mga kadaogan. Bisan pa niana, gipaki- 
ta diha sa mga linilok, mga estatwa, ug sa ubang 
kinulit nga mga hulad gikan sa Ehipto, Asirya, Ba- 
bilonya, ug Persia ang pagsimba, pagpakiggubat, 
ug ang matag adlaw nga pagkinabuhi niining kara- 

ang katawhan. Makita diha sa pipila ka komon ka- 
ayo nga mga butang nga nakaplagan nga ang 
bato, yutang-kulonon, kahoy, bildo, garing, bilil- 
hong mga mutya, bukog, palitada, kabhang, mga 
metal, ug alabastro gigamit sa maglililok sa paghi- 
mog mga trono, mga leyon, mga haligi, alahas, 
mga igtitimbre nga singsing ug mga timbre, mga 
lungon nga bato, mga papan nga bato, muwebles, 
mga dayandayan sa bungbong, ug mga galamiton. 


PAGLISO. Tan-awa ang PAGHINULSOL. 


PAGLUBONG. 
LUBONG. 


PAGLUGOS. Ang paglugos gihubit ingong su- 
pak sa balaod nga pagpakigsekso nga walay pagtu- 
got sa babaye, ug gihimo pinaagig puwersa, pag- 
hulga, paghadlok, o paglansis. 

Si Jehova nagpasidaan sa mga sangpotanan nga 
modangat sa Israel kon ang katawhan mosupak sa 
iyang balaod. Gawas sa mga sakit ug mga katalag- 
man nga ilang maagoman, iyang gitagna nga sila 
mahulog sa mga kamot sa ilang mga kaaway, ug 
siya miingon: “Masinayoran ka sa usa ka babaye, 
apan laing tawo ang molugos [porma sa shaghal'] 
kaniya.” (Deu 28:30) Nahitabo kini sa dihang giku- 
ha ni Jehova ang iyang panalipod gikan sa nasod 
tungod sa ilang pagkadili-masinugtanon, ug giilog 
sa paganong mga kaaway ang ilang mga siyudad. 
(Itandi ang Zac 14:2.) Gitagna usab nga ang Babi- 
lonya makaagom niini, ug kini nahitabo sa dihang 
ang Babilonya nahulog ngadto sa mga Medianhon 
ug mga Persianhon. (Isa 13:1, 16) Sumala sa Bala- 
od, dili kini mahitabo sa mga nasod nga sakopon sa 
Israel, kay ang kasundalohan gidid-an sa pagpa- 
kigsekso panahon sa kampanya militar.-- 1Sa 21:5, 
2Sa 11:6-11. 

Tungod sa usa ka kaso bahin sa usa ka babayeng 
gitabangan paglugos didto sa siyudad sa Gibea sa 
Benjamin sa mga adlaw sa mga Maghuhukom, na- 
hitabo ang sunodsunod nga mga pagpanimalos, 
nga misangpot sa halos pagkapuo sa tribo ni Ben- 
jamin. Ang walay pulos nga mga tawo sa siyudad, 
nga higal sa sekso, namugos nga makigsekso sa 
usa ka bisita nga Levihanon. Inay nga mosugot, 
iyang gihatag kanila ang iyang puyopuyo nga kan- 
hi nakasala ug pakighilawas batok kaniya. Gilugos 
sa mga tawo ang babaye sa tibuok gabii hangtod 
nga siya namatay. Ang Hebreohanong termino 
nga @nah, nga gihubad ug 'paglugos' niini nga 
asoy, nagkahulogan usab nga “paantoson,” “pakau- 
lawan,” ug “lupigan.”---Huk kap 19, 20. 

Ang anak nga lalaki ni Haring David nga si Am- 
non naglugos kang Tamar nga iyang igsoon sa 
amahan, ug tungod niini ang igsoong lalaki ni Ta- 
mar nga si Absalom nagpapatay kang Amnon. 


Tan-awa ang LUBNGANAN, PAG- 

(2Sa 13:1-18) Sa dihang ang daotang laraw ni Ha- 
man nga Agagihanon giyagyag atubangan sa Per- 
sianhong hari nga si Ahasuero, tungod sa iyang 
pagkamalinglahon batok sa mga Hudiyo ug ilabina 
batok sa rayna ni Ahasuero nga si Ester, ang hari 
nasuko pag-ayo. Kay nahibalo nga siya dili gayod 
kaluy-an sa hari, walay laing nahimo si Haman 
kondili miubo na lang sa lingkoranan nga gilingko- 
ran ni Ester, ug nagpakiluoy kaniya. Sa dihang ang 
hari misulod pagbalik sa lawak, iyang nakita si Ha- 
man didto ug misinggit: “Lugoson ba usab diay ang 
rayna, nga ako ania sa balay?” Dihadiha iyang gi- 
sentensiyahan si Haman sa kamatayon. Ang sen- 
tensiya gipatuman, ug dayag nga human niana si 
Haman gjibitay sa estaka nga gipatindog ni Haman 
nga mao untay bitayan sa ig-agaw ni Ester nga si 
Mardokeo. (Est 7:1-10) Diha sa teksto nga naghis- 
got sa gipamulong sa hari (Est 7:8), ang gigamit 
mao ang Hebreohanong pulong nga ka-vash” kini 
nagkahulogang “gamhan” (Gen 1:28) apan mahi- 
mong magkahulogan usab nga “lugoson.” 

Ubos sa Balaod, kon ang sinayorang babaye na- 
kighilawas sa laing lalaki, siya ug ang lalaki paga- 
patyon. Apan kon ang babaye misinggit alang sa 
tabang, kini maoy pamatuod nga siya inosente. 
Ang lalaki pagapatyon tungod sa iyang sala sa pag- 
lugos kaniya, ug ang babaye ipahigawas.---Deu 
22:23-27. 


PAGLUTAS. Ang pagbansay sa usa ka nagsu- 
so pa nga bata sa pagkaon sa laing paagi. Sa kara- 
ang kapanahonan, ang usa ka inahan kasagarang 
magpasuso sa iyang anak sulod sa taudtaod nga 
panahon, ug kon siya dili makapatunghag igong 
gatas o ahat nga mamatay, kinahanglang kuhaon 
ang usa ka iwa aron maoy magpasuso. (Ex 2:5-10) 
Ang paghunong sa pagpasuso maoy usa ka hi- 
nungdanong yugto sa kinabuhi sa bata. (Isa 11:8, 
28:9) Mahimong adunay kombira niining malipa- 
yon nga okasyon sama sa gihikay ni Abraham sa 
dihang gilutas si Isaac.---Gen 21:8. 

Niadtong mga adlawa, ang mga babaye mas du- 
gay nga magpasuso sa ilang mga anak kay sa gi- 
himo karon diha sa kadaghanang bahin sa yuta. Sa 
dihang nalutas na si Samuel, siya may igo nang 
pangedaron aron ipiyal ngadto sa Hataas nga Sa- 
serdoteng si Eli ug sa pag-alagad sa tabernakulo. 
(1Sa 1:24-28) Lagmit siya nag-edad na ug tulo ka 
tuig, tungod kay ang pagparehistro sa lalaking 
mga Levihanon magsugod man nianang edara. 
(2Cr 31:16) Sa iyang libro nga Family, Love and the 
Bible (London, 1960, p. 175), si Raphael Patai nag- 
ingon bahin sa mga anak sa mga Arabo: “May mga 
kahimtang nga gitaho diin ang usa ka bata gipasu- 
so pa gihapon hangtod mag-edad kinig napulo ka 
tuig.” Gipakita sa ebidensiya nga si Isaac gilutas sa 


PAGLUTO, GALAMITON SA PAGLUTO 


nag-edad siya ug mga lima ka tuig.---Tan-awa ang 
ISAAC. 

Ang usa ka nalutas nga bata, bisan tuod wala na 
mangandoy sa pagsuso sa iyang inahan, mobati 
gihapon ug kasegurohan ug katagbawan sa di- 
hang kugoson sa iyang inahan. Sa susama, gia- 
lam-alaman ug gihupay ni David ang iyang kalag 
“sama sa usa ka batang gilutas nga gisapnay sa 
iyang inahan,” ug ang iyang kalag 'sama sa usa 
ka batang gilutas nga iyang gisapnay.” Mopatim- 
awng ang iyang kalag naalam-alaman, nahupay, 
ug natagbaw tungod kay siya wala magtinguha sa 
pagkaprominente, nagmapainubsanon, naglikay sa 
pagkamapahitas-on, ug wala magtinguha sa mga 
butang nga dako ra kaayo alang kaniya. Iyang gi- 
dasig ang Israel nga mobuhat usab sa ingon, nga 
mapainubsanong “maghulat kang Jehova hangtod 
sa panahong walay tino. ---Sal 131:1-3. 


PAGLUTO, GALAMITON SA PAGLUTO. 
Ang pagluto ug pagkaon pinaagi sa paglapwa, pag- 
sugba, o paghurno sagad giisip nga buluhaton sa 
mga babaye diha sa Hebreohanong panimalay, 
apan may mga okasyon nga ang mga pagkaon gi- 
luto usab sa mga lalaki. (Gen 18:6-8, 27:3-9, 14, 30, 
31, 1Sa 8:13, 2Sa 13:8) Sa dihang nagpuyo sa mga 
tolda, ang mga Hebreohanon lagmit nagluto sa ka- 
daghanan sa ilang mga pagkaon diha sa gawas. 
Sa dihang sila nanimuyo sa Canaan, ug nagpuyo na 
sa mga balay nga bato, sila nagluto sa sulod sa ba- 
lay, ilabina kon dili maayo ang panahon. (Huk 6:19; 
2Sa 13:7-11) Mas daghan ang ilang lutoon alang sa 
panihapon, ang pangunang pagpangaon sa tibuok 
adlaw. (Luc 14:12, Pin 3:20) Dili magluto sa naan- 
dang adlaw nga Igpapahulay, kay ang Balaod nag- 
dili bisan sa paghaling ug kalayo.---Ex 35:3. 

Ang mga Hebreohanon migamit ug lainlaing 
mga galamiton sa pag-andam ug pagkaon. Dihay 
galingan nga demano nga gigamit sa mga babaye 
diha sa panimalay. (Deu 24:6, Mat 24:41, tan-awa 
ang GALINGAN.) Alang sa mga yerbang-paalimyon 
o sa diyutayng lugas, sila mogamit ug lusong ug 
alho. (Num 11:8, tan-awa ang LUs0NG.) Ang mina- 
sang harina sagolon diha sa masahan nga pasong 
(Ex 12:34) ug lutoon diha sa abohan o sa usa ka 
hurnohan.---Ex 8:3, 1Cr 9:31. 

Ang mga tenedor gigamit didto sa tabernakulo 
ug, sa ulahi, didto sa templo. (Ex 27:3, 2Cr 4:16) Gi- 
hisgotan nga ang mga saserdote migamit ug tene- 
dor nga tulo ang tusok. (1Sa 2:12-14) Ang mga tig- 
luto diha sa panimalay lagmit nga migamit usab sa 
samang tenedor aron sa pagkuha sa karne gikan sa 
kulon. Sila dunay lainlaing matang sa mga kutsil- 
yo nga gigamit sa paghiwa ug karne nga lutoon. 
Walay gipakita sa Kasulatan nga sila migamit ug 
mga kutsilyo ug mga tenedor kon mokaon. 


PAGLUTOG TINAPAY, PANADERO 


Ang mga sudlanan nga lutoanan sagad nga 
gama sa yutang-kulonon, bisan tuod ang uban ni- 
ini gama sa tumbaga, ilabina kadtong mga sudla- 
nan nga gigamit sa sangtuwaryo. (Lev 6:28) Lakip 
sa mga galamiton sa pagluto nga gigamit sa pani- 
malay mao ang mga kulon, mga lingin nga mga 
sudlanan nga lainlaig gidak-on. Makita diha sa 
mga dibuho sa Ehiptohanong mga lubnganan ang 
bronseng mga kulon nga may mga tiiltiil, ug lag- 
mit nga kining matanga sa mga lutoanan ang anaa 
sa hunahuna sa reklamador nga mga Israelinhon 
didto sa kamingawan sa dihang sila miingon nga 
sila “naglingkod tupad sa mga kulon sa karne” did- 
to sa Ehipto. (Ex 16:3) Ang Hebreohanong pulong 
nga gihubad nga “mga kulon” niini nga teksto mao 
ang pulong nga sagad gigamit sa pagtumong sa 
dakog-baba nga kulon, nga mahimong gamiton sa 
pagpanghugas (Sal 60:8) o sa pagluto. (2Ha 4:38- 
41: Eze 24:3-5) Lainlain ang mga gidak-on niini, gi- 
kan sa kasarangang gidak-on nga mga 30 sm 
(12 pul.) ang diyametro ngadto sa dagko na kaa- 
yo. Ang mga pananglitan niining medyo mabaw 
nga matang sa kulon sa karaang panahon walay 
mga gunitanan, apan sa panahon sa pagkabahin sa 
gingharian sa Israel ang duhay-gunitanan nga ku- 
lon gigamit na. 

Dihay nakaplagan usab nga gamayg-baba nga 
mga kulon nga usa o duha ang gunitanan. Kini 
medyo lingin, gikan sa mga 10 ngadto sa 36 sm 
(4 hangtod sa 14 pul.) ang diyametro. 

Ang mga Israelinhon usab adunay mga kawa o 
lawom nga mga lutoanan ug usab mga kalaha. 
Ang mga halad-nga-lugas sagad nga lutoon niini 
nga mga lutoan. (Lev 2:5, 7, 7:9, 1Cr 23:29) May 
mga kalaha nga yutang-kulonon nga nakaplagan 
sa Gezer. Kini magbaw ra, sama sa waffle iron sa 
pagkakaron. Ang mga kalaha nga puthaw gigamit 
usab.--Eze 4:1-3. 

Usahay gigamit sa Kasulatan ang mga kulon sa 
mahulagwayong paagi. Ang Jerusalem, nga hapit 
nang malaglag niadtong 607 W.K.P., gipakasama 
sa dakog-baba nga kulon, ug ang mga pumoluyo 
niini gipakasama sa unod sa sulod niini.---Eze 11:1- 
12, 24:6-14: tan-awa ang SUDLANAN. 


PAGLUTOG TINAPAY, PANADERO. Ang 
labing komon nga Hebreohanong termino alang sa 
'paglutog tinapay maoy 'a:phah, ang lintunga- 
nayng pulong sa 'opheh'” (panadero). (Gen 19:3; 
40:2) Ang laing Hebreohanong termino alang sa 
'paglutog tinapay” (ugh, Eze 4:12) dayag nga ka- 
amgid sa pulong nga u-:ghah', nga nagkahulogang 
“lingin nga tinapay. ”---Gen 18:6, tan-awa ang TINA- 
PAY. 

Sa Hebreohanong panimalay ang paglutog mga 
tinapay maoy pangunang buluhaton sa mga baba- 

ye, bisan tuod nga ang mga ulipon magluto usab 
ug mga tinapay diha sa pipila ka dagkong mga pa- 
nimalay. Sa pagpamulong alang kang Jehova, gi- 
sultihan ni Samuel ang mga Israelinhon nga nag- 
hangyog tawhanong hari: “Ang inyong mga anak 
nga babaye iyang kuhaon ingong mga tigsagol ug 
pahumot ug mga kosinera ug mga maglulutog ti- 
napay.” (1Sa 8:13) Apan lagmit nga ang mga lala- 
ki mao ang magdumala niining buluhatona o sila 
mismo ang maglutog tinapay, sama pananglit sa 
gihimo ni Lot sa dihang ang duha ka manulon- 
da miduaw kaniya didto sa Sodoma. “Siya nagluto 
ug mga tinapay nga walay igpapatubo, ug sila na- 
ngaon” sa giandam nga kombira.---Gen 19:1-3. 

Sa unang panahon, ang tinapay sagad lutoon pi- 
naagig mga hurnohan. (Tan-awa ang HURNOHAN.) 
Apan usahay ang paglutog tinapay himoon pinaa- 
gi sa paghaling ug kalayo ibabaw sa mga bato nga 
gitapad pagbutang. Sa dihang ang mga bato init 
na, ang mga baga ihiklin ug ang minasa ibutang 
diha sa mga bato. Pagkataudtaod, balihon ang tina- 
pay ug dayon pasagdan kini diha sa bato hangtod 
nga maluto sa bug-os ang tinapay. (Os 7:8) Ang 
mga magpapanaw lagmit magluto sa ilang gaspa- 
ngon nga mga tinapay diha sa mabaw nga lungag 
nga puno sa init nga gagmayng mga bato, nga sa 
ibabaw niini gihaling ang kalayo. Human makuha 
ang mga baga, ibutang ang minasa diha sa init nga 
mga bato, nga lagmit balihon sa makadaghan aron 
maluto ang tinapay.--- 1Ha 19:6. 

Ang mga halad-nga-lugas nga gihalad sa mga 
Israelinhon sagad maoy “linuto sa hudno,” “gikan 
sa kalaha,” o “gikan sa kawa.” (Lev 2:4-7) Kini nga 
kalaha maoy baga nga kulonon (susama sa kala- 
hang puthaw karong adlawa), hinuon gigamit usab 
ang lapad nga puthawng mga lutoanan.---Eze 4:3. 

Ang mga panadero nga maayo molutog tinapay 
nagnegosyo diha sa mga siyudad. Sa wala pa ma- 
pukan ang siyudad niadtong 607 W.K.P., sa dihang 
si Jeremias gitener pa diha sa Sawang sa Guwardi- 
ya sa Jerusalem sa panahon sa kanihit sa pagkaon, 
siya gihatagan ug lingin nga tinapay adlaw-adlaw 
“gikan sa dalan sa mga panadero,” hangtod sa pag- 
kahurot sa mga tinapay. (Jer 37:21) Busa ang ne- 
gosyanteng mga panadero lagmit nga dunay mga 
puwesto diha sa usa ka dalan sa Jerusalem. Katui- 
gan sa ulahi, sa panahon sa pagpasig-uli sa mga 
paril sa Jerusalem ubos sa pagdumala ni Nehemias, 
“ang Torre sa mga Hudno” giayo usab. (Neh 3:11; 
12:38) Dili matino kon nganong ginganlan ang tor- 
re niining ngalana, apan posible nga ginganlan kini 
niini tungod sa mga hurnohan sa negosyanteng 
mga panadero nga makaplagan didto. 

Sa karaang Ehipto, ang panadero sa hari dayag 
nga giisip nga usa ka hinungdanong tawo. Gipaki- 
ta sa usa ka dibuho sa bungbong gikan sa lubnga- 

nan ni Ramses III sa Walog sa mga Hari didto sa 
Tebes ang usa ka panaderya sa hari sa Ehipto, diin 
makita diha niini ang pagmasa sa harina pinaagi 
sa mga tiil, ang paghimog tinapay, ug ang pag- 
andam sa hurnohan. Sumala sa asoy sa Genesis, 
ang usa ka panadero sa hari sa Ehipto nakabaton 
ug dili-maayong dungog tungod kay siya nakasala 
batok sa hari ug gibalhog sa bilanggoan. Sa sulod 
sa bilanggoan, siya nagdamgo. Ug iyang nakita sa 
iyang damgo nga siya naglukdo ug tulo ka bukag 
nga tinapay, ug dihay mga langgam nga nangaon 
sa kinaibabwan nga bukag. Kini nga “pangulo sa 
mga panadero” gikuha gikan sa bilanggoan sa ika- 
tulong adlaw ug “gibitay,” ingong katumanan sa 
hubad ni Jose sa iyang damgo: “Ang tulo ka bukag 
maoy tulo ka adlaw. Sa tulo ka adlaw gikan karon 
si Paraon mag-isa sa imong ulo gikan kanimo ug 
magbitay gayod kanimo diha sa usa ka estaka, ug 
ang mga langgam magkaon gayod sa imong unod 
gikan kanimo."”---Gen 40:1-3, 16-22. 


PAGLUTOS. Ang paghasi o pagdagmal nga ti- 
nuyong gibuhat ngadto sa mga tawo tungod sa 
ilang kahimtang sa katilingban, rasanhong kagi- 
kan, o relihiyosong pagtuo ug mga tinuohan, nga 
ang katuyoan sa ulahing gihisgotan mao ang pag- 
wagtang sa maong mga tinuohan ug pagsanta 
sa pagkaylap niini taliwala sa bag-ong mga kina- 
big. Ang Hebreohanong berbo nga radhaph' ug 
ang Gregong dio ko, nga nagkahulogang “paglu- 
tos,” mahimong hubaron usab nga “gukod, agpas.” 
--Ex 15:9: Os 2:7; Luc 17:23, Rom 9:31. 

Adunay lainlaing matang sa paglutos. Mahimong 
kini maoy hangtod lamang sa binaba nga pag-abu- 
so, pagbiaybiay, ug mga pag-insulto (2Cr 36:16, 
Buh 19:9), o tingali kini naglakip sa ekonomikan- 
hong mga pagpit-os (Pin 13:16, 17), pisikal nga 
pagdagmal (Mat 27:29, 30, Buh 5:40), pagkabilang- 
go (Luc 21:12, Buh 16:22-24), pagdumot, ug gani 
kamatayon. (Mat 24:9, Buh 12:2) Mahimong kini 
gipasiugdahan sa relihiyosong mga awtoridad (Mar 
3:6, Buh 24:1, 27), o tingali kini gibuhat sa walay 
kasayorang mga tawo (Gen 21:8, 9: Gal 4:29) ug sa 
mga walay alamag (1Ti 1:13) o sa mga dili-maka- 
taronganon ug panatiko nga magubtanong panon. 
(Luc 4:28, 29, Buh 14:19; 17:5) Apan sagad kini nga 
mga tawo maoy mga instrumento lamang sa mas 
gamhanan ug daotang mga tighulhog---ang dili- 
makita nga daotang mga puwersa nga espirituha- 
non.--Efe 6:11, 12. 

Sa orihinal nga tagna sa Genesis 3:14, 15, gitag- 
na ni Jehova nga Diyos ang panag-away tali “sa 
halas” ug “sa babaye” ug tali sa ilang ‘mga binhi.’ 
Ang Bibliya sa katibuk-an nagpamatuod sa katu- 
manan niini nga tagna. Tin-awng gipaila ni Jesus 
nga ang halas mao si Satanas nga Yawa ug sa sa- 

mang higayon gisultihan kadtong naglutos kaniya 
nga sila 'gikan sa ilang amahan nga Yawa, busa 
iyang “binhi.” (Ju 8:37-59) Ang basahon sa Pinada- 
yag nagpakita nga ang maong paglutos nagpada- 
yon hangtod sa panahon nga gidawat ni Kristo ang 
gahom sa paghari ug bisan human niana sulod sa 
usa ka yugto, sanglit sa dihang si Satanas ug ang 
iyang mga manulonda gitambog nganhi sa yuta, 
ang dragon “naglutos sa babaye, nakiggubat sa 
mga nahibilin sa iyang binhi nga nagmasinugta- 
non sa Diyos ug nagpamatuod kang Jesus.” (Pin 
12:7-17) Ang usa ka iladong instrumento nga giga- 
mit ni Satanas sa tibuok kasaysayan mao ang “ma- 
pintas nga mananap,” usa ka simbolikong larawan 
nga gipatin-aw sa artikulong MANANAP, SIMBOLIKO 
NGA MGA (Pin 13:1, 7): ang lain pa mao ang “Dakong 
Babilonya,” nga gihisgotan diha sa artikulo nga 
may samang ulohan. (Pin 17:5, 6) Ang pagpakig- 
away ni Satanas batok niadtong nagtinguha sa 
pagbuhat sa kabubut-on sa Diyos diha sa pagka- 
matarong ug ang iyang paggamit sa nahisgotan na 
nga mga instrumento masubay sa tanang yugto 
sa tibuok Bibliya, ingon sa gipakita sa mosunod 
nga kasaysayan. 

Kasaysayan. Sumala kang Jesus, ang kasay- 
sayan bahin sa relihiyosong paglutos nagsugod sa 
anak nga lalaki ni Adan nga si Cain. (Gen 4:3-8, 
Mat 23:34, 35) Gipatay ni Cain ang iyang igsoong 
lalaki nga si Abel tungod kay siya gitukmod “sa usa 
nga daotan,” si Satanas nga Yawa. (1Ju 3:12) Ang 
isyu nga nalangkit sa kamatayon ni Abel nasentro 
sa matinumanong pagsimba kang Jehova. (Heb 
11:4) Si Job, usa ka tawo sa Diyos kansang ngalan 
nagkahulogang “Tumong sa Pagdumot,” sa ulahi 
nahimong tumong sa daotang paglutos nga gisul- 
solan ni Satanas. Ang asawa ni Job ug ang iyang 
tulo ka higala maoy mga galamiton lamang nga ti- 
nuyo o dili tinuyo nga gigamit niining pangunang 
kaaway sa Diyos ug sa tawo.--Job 1:8-2:9, 19: 
22, 28. 

May mga panahon nga ang mga magmamando 
sa Juda ug Israel nagpahamtang ug hilabihang 
pag-antos sa linaing mga hawas sa Diyos. Panang- 
litan, si Haring Saul naghimo kang David (ang 
tawo nga gikahimut-an sa kasingkasing sa Diyos': 
Buh 13:22) nga pangunang tumong sa iyang pag- 
dumot. (1Sa 20:31-33: 23:15, 26, Sal 142:6) Sa pa- 
nahon sa pagmando ni Ahab ug Jezebel, dag- 
hang manalagna ni Jehova ang napugos sa pagtago 
ingong mga kagiw o gipatay. (1Ha 18:13, 14, 19:10) 
Si Haring Manases nag-ula ug inosenteng dugo nga 
‘daghan kaayo.” (2Ha 21:16) Gipapatay ni Haring 
Jehoiakim si Uriyas, 'usa ka tawo nga nanagna sa 
ngalan ni Jehova.” (Jer 26:20-23) Si Jeremias nag- 
antos ug hilabihang paglutos gikan sa mga ka- 
mot sa mga opisyal sa kagamhanan. (Jer 15:15; 

17:18: 20:11, 37:15, 16, 38:4-6) Tungod sa pagkadi- 
li-matinumanon sa iyang katawhang Israel, usahay 
gitugotan ni Jehova ang ubang mga nasod sa pag- 
lutos kanila, bisan gani sa pagdala kanila ngadto sa 
pagkadestiyero.---Deu 30:7: Lam 1:3. 

Adunay ubang mga higayon diin ang mapintas 
nga paglutos, nga gihimong legal pinaagi sa mando 
sa kagamhanan, gitumong ngadto niadtong nag- 
hupot ug integridad kang Jehova, sama sa dihang 
ang tulo ka Hebreohanon gitambog ngadto sa nag- 
kalayong hudno ug sa dihang si Daniel gitam- 
bog ngadto sa mga leyon. (Dan 3:13-20, 6:4-17) 
Sa panahon sa paghari sa Persianhon nga si Ha- 
ring Ahasuero, ang pag-atake ug paglutos misilaob 
batok sa mga Hudiyo sa katibuk-an, ug ilabina ba- 
tok kang Mardokeo, tungod sa paghulhog sa dao- 
tang si Haman nga Agagihanon.---Est 3: 1-12, 5:14. 

Ang ubang mga tinubdan sa paglutos lagmit 
mao ang kanhing mga kaubanan (1Pe 4:4) o mga 
higala ug mga silingan sa lungsod nga natawhan 
sa usa ka tawo. (Jer 1:1: 11:21) Si Jesus miingon 
nga ang suod nga mga kadugo, mga membro sa 
kaugalingong panimalay sa usa ka tawo, usahay 
mahimong grabeng mga maglulutos niadtong na- 
gatuo kaniya.---Mat 10:21, 35, 36. 

Apan, ang pangunang tawhanong mga tighul- 
hog sa relihiyosong paglutos mao ang mga tigpasi- 
ugda sa bakak nga relihiyon. Tinuod kini sa ka- 
himtang ni Jeremias. (Jer 26:11) Kini usab ang 
kasinatian ni apostol Pablo. (Buh 13:6-8, 19:23-29) 
Sa kahimtang ni Jesus atong mabasa nga “ang pa- 
ngulong mga saserdote ug ang mga Pariseo nag- 
patigom sa Sanhedrin ug . . . si Caifas, kinsa hata- 
as nga saserdote nianang tuiga, miingon kanila: 

. Wala ninyo hunahunaa nga alang sa inyong 
kaayohan nga ang usa ka tawo mamatay alang sa 
katawhan ug dili aron pagalaglagon ang tibuok na- 
sod.’ . .. Busa sukad niadtong adlawa sila nagsabot 
sa pagpatay kaniya [kang Jesus].” (Ju 11:47-53) Sa 
wala pa si Jesus sa kataposan mamatay diha sa es- 
taka sa pagsakit, siya nag-antos ug hilabihang pag- 
lutos sa ubang mga paagi gikan sa mga kamot sa 
dili-diyosnong mga tawo---mga tigpaluyo sa relihi- 
yosong mga pangulo nga determinado sa pagpatay 
kaniya.--Mat 26:67: 27:1, 2, 26-31, 38-44. 

Paglutos sa mga Kristohanon. Ang paglu- 
tos sa matinumanong mga alagad ni Jehova wala 
matapos sa pagkamatay ni Jesus. Kining dakong 
Manalagna nagtagna niini sa dihang, tulo ka adlaw 
una pa siya ilansang, siya mipahayag ngadto sa 
dili-matinumanong Jerusalem: “Ako nagpadala ka- 
ninyog mga manalagna ug mga tawong maalamon 
ug mga magtutudlo sa publiko. Ang pipila kanila 
inyong patyon ug ilansang, ug ang pipila kanila in- 
yong hampakon diha sa inyong mga sinagoga ug 
lutoson gikan sa siyudad ug siyudad, aron mahipa- 

tong kaninyo ang tanang matarong nga dugo nga 
giula sa yuta, gikan sa dugo sa matarong nga si 
Abel hangtod sa dugo ni Zacarias nga anak ni Ba- 
raquias, nga inyong gipatay taliwala sa sangtuwar- 
yo ug sa halaran.”---Mat 23:34, 35. 

Sa pribado, sublisubli usab nga gipasidan-an ni 
Jesus ang iyang mga tinun-an, nga nag-ingon, 
“Kamo pagadumtan sa tanang katawhan tungod sa 
akong ngalan . . . Sa dihang kamo pagalutoson sa 
usa ka siyudad, kalagiw ngadto sa lain.” “Ang uli- 
pon dili labaw kay sa iyang agalon. Kon sila naglu- 
tos kanako, sila magalutos usab kaninyo.” “Palag- 
poton kamo sa mga tawo gikan sa sinagoga. Sa 
pagkatinuod, ang takna nagsingabot sa dihang ang 
matag usa nga mopatay kaninyo maghunahuna 
nga siya nakahimo ug sagradong pag-alagad sa Di- 
yos."—Mat 10:22, 23; Ju 15:20, 16:2. 

Wala madugay human sa Pentekostes 33 K.P., di- 
hay mga pagdakop, paghulga, ug mga pagbunal. 
(Buh 4:1-3, 21, 5:17, 18) Dayon si Esteban gidakop 
ug gibato hangtod nga namatay, apan nahitabo 
kini human nga siya nagpamatuod batok sa iyang 
mga maglulutos, nga nag-ingon, “Kinsa ba sa mga 
manalagna ang wala lutosa sa inyong mga katigu- 
langan? Oo, ilang gipatay kadtong nagpahibalong 
daan mahitungod sa pag-anhi sa Usa nga mata- 
rong, kang kinsa kamo karon nahimong iyang mga 
magbubudhi ug mga mamumuno.” (Buh 7:52-60, 
tan-awa usab ang Heb 11:36, 37.) Ang pagpatay 
kang Esteban gisundan sa usa ka dakong paglutos 
nga sa bahin gipangunahan ni Saulo sa Tarso, nga 
tungod niana natibulaag ang kongregasyon sa Je- 
rusalem, apan bisan pa niana nakapalapad sa bulu- 
hatong pagsangyaw sa maayong balita. (Buh 8: 
1-4: 9:1, 2) Sa ulahi, si Herodes Agripa I nagpapa- 
tay kang Santiago nga igsoon ni Juan pinaagi sa 
espada ug lagmit nga mobuhat usab unta niana 
kang Pedro kon wala pa siya luwasa sa manulon- 
da ni Jehova sa milagrosong paagi sa panahon sa 
kagabhion.---Buh 12:1-11. 

Sa iyang pagkakabig ngadto sa Kristiyanidad, si 
Saulo nga maglulutos nahimong si Pablo nga gilu- 
tos, sama sa iyang giingon, pinaagi sa dili-takos 
nga kalulot ni Jehova. Kini nahitabo sa dihang sa 
kataposan siya nakasabot nga siya nakig-away ba- 
tok sa Ginoo mismo. (Buh 9:4, 5: 22:4, 7, 8; 26:11, 
14, 15; 1Co 15:9: Gal 1:13, 23: Flp 3:6) Ang asoy sa 
iyang ministeryo ug mga pagpanaw human niadto 
naghisgot kon sa unsang paagi si Pablo, sa baylo, 
nakaagom ug daghang paglutos diha sa mga ka- 
mot sa mga kaaway sa Kristiyanidad.---Buh 13:50, 
2Co 6:3-5, 11:23-25, Gal 5:11: 2Ti 3:10, 11. 

Ang paglutos sa mga Kristohanon pinaagi sa 
mga awtoridad sa Romanhong Imperyo sukad ug 
human sa mga adlaw ni Nero maoy bahin na sa se- 
kular nga kasaysayan. (Tan-awa ang KRISTOHANON.) 

Ang mga sumbong nagkalainlain, apan ang mga 
tumong daw pareho kanunay, nga mao, ang pag- 
sumpo sa Kristiyanidad. 

Hustong Tinamdan sa Paglutos. Kon tuma- 
non sa usa ka tawo ang mga sugo sa Diyos ingong 
usa ka Kristohanon, imposible gayod nga maka- 
lingkawas siya sa paglutos, sanglit “ang tanan nga 
nagtinguha sa pagkinabuhi uban ang diyosnong 
pagkamahinalaron kalangkit ni Kristo Jesus paga- 
lutoson usab.” (2Ti 3:12) Apan ang matuod nga 
mga Kristohanon makahimo sa paglahutay sa ta- 
nang matang sa daotang paglutos ug sa gihapon 
padayong maghupot ug malipayong tinamdan nga 
dili maghambin ug daotang buot ug pagdumot sa 
mga maglulutos. Tungod kini kay sila nakasabot 
sa mga isyu nga nalangkit---ang tinubdan sa mga 
paglutos ug kon nganong kini gitugotan. Inay nga 
mahibulong ug mabalaka tungod sa maong mga 
kasinatian, sila nagmaya sa pagpakig-ambit uban 
ni Kristo diha sa pagsulay sa pagkamaunongon ila- 
lom sa paglutos.---1Pe 4:12-14. 

Apan, kinahanglang tinoon sa Kristohanon nga 
siya nag-antos tungod gayod sa pagkamatarong. 
Ang asoy ug sumbanan sa Bibliya nagpakitang dili 
husto nga ang pagkalangkit sa politika, paglaraw 
ug mga panagkunsabo, ni ang bisan unsang ma- 
tang sa kriminal nga mga kalihokan mahimong hi- 
nungdan nga ang usa lutoson. Mihatag ug partiku- 
lar nga pagpasiugda niini, ang apostol miawhag: 
“Hupti ninyo ang maayong panggawi taliwala sa 
mga nasod, aron nga, sa butang nga ilang gisulti 
batok kaninyo ingong mga mamumuhat ug dao- 
tan, sila ingong resulta sa inyong maayong mga 
buhat nga niini sila mga saksing-nakakita maghi- 
maya sa Diyos sa adlaw sa iyang pagsusi.” (1Pe 2: 
11, 12) Iyang gisundan kini pinaagi sa tambag nga 
magpasakop ngadto sa mga opisyal sa kagamha- 
nan, sa mga agalon, sa mga bana, nga nagpunting 
sa panig-ingnan ni Kristo Jesus ingong sulondan 
nga pagasundon. (1Pe 2:13-25, 3:1-6) Ang usa ka 
Kristohanon mahimong malipay kon nag-antos tu- 
ngod sa pagkamatarong (1Pe 3:13, 14) apan dili ga- 
yod angayng mag-antos “ingong usa ka mamumu- 
no o usa ka kawatan o usa ka mamumuhat ug 
daotan o usa ka hilabtanon sa mga butang sa 
uban. ”-- 1Pe 4:15, 16. 

Ang mga Kristohanon nagpabili usab sa ganti 
nga nagpaabot niadtong makalahutay. Labot niini 
nga ganti, si Jesus mipahayag: “Malipayon kadtong 
ginalutos tungod sa pagkamatarong, sanglit ila ang 
gingharian sa mga langit.” (Mat 5:10) Ang kahiba- 
lo bahin sa paglaom sa pagkabanhaw inubanan sa 
kahibalo bahin sa Usa kinsa mao ang Tinubdan ni- 
ana magpalig-on kanila. Kini magpalig-on kanila 
nga magmaunongon ngadto sa Diyos bisan kon na- 
meligro nga mamatay diha sa mga kamot sa ma- 

pintas nga mga maglulutos. Ingong resulta sa ilang 
pagtuo sa kon unsay malampos sa kamatayon ni 
Jesus, sila nahigawas gikan sa kahadlok sa ma- 
ong matang sa mapintas nga kamatayon. (Heb 2: 
14, 15) Ang tinamdan sa pangisip sa Kristohanon 
hinungdanon kon buot niyang mahuptan ang pag- 
kamatinumanon ilalom sa pagpit-os sa pagsupak. 
“Hupti kini nga tinamdan sa pangisip diha kaninyo 
nga diha usab kang Kristo Jesus, kinsa .. . nagma- 
sinugtanon hangtod sa kamatayon, oo, kamatayon 
sa estaka sa pagsakit.” (Flp 2:5-8) “Tungod sa kali- 
pay nga gibutang sa atubangan ni Jesus siya nag- 
antos sa estaka sa pagsakit, nga wala igsapayan 
ang kaulaw.'--Heb 12:2, tan-awa usab ang 2Co 
12:10, 2Te 1:4, 1Pe 2:21-23. 

Ang tinamdan sa Kristohanon ngadto sa mga 
maglulutos hinungdanon usab. Ang paghigugma 
sa mga kaaway ug ang pagpanalangin sa mga 
magsusupak magpaarang sa usa ka tawo sa pagla- 
hutay. (Mat 5:44: Rom 12:14: 1Co 4:12, 13) Nahiba- 
loan usab sa Kristohanon nga: Ang bisan kin- 
sa nga mobiya ug balay ug mga paryente tungod 
sa Gingharian sa langit gisaaran ug usa ka gatos ka 
pilo, apan “uban ang mga paglutos” usab. (Mar 10: 
29, 30) Tinuod nga dili tanan nga makadungog sa 
maayong balita bahin sa Gingharian mag-antos sa 
grabeng paglutos, ug ang pipila mahimong mosu- 
lay sa paghiklin sa isyu aron makalikay sa kasa- 
mok. (Mat 13:21, Gal 6:12) Apan mas maayo nga 
mosalig sa kusog ni Jehova, nga mag-ampo sama 
sa pag-ampo ni David alang sa kaluwasan gikan 
sa mga maglulutos, nga nahibalo nga siya dili mo- 
biya sa iyang mga alagad sa bug-os. Dayon ang 
usa ka tawo makahimo sa pagsulti sama sa apostol: 
“Kita bug-os nga nagmadaogon pinaagi kaniya nga 
nahigugma kanato.”--Sal 7:1: 2Co 4:9, 10; Rom 
8:35-37. 


PAGMABDOS. Ang pagsamkon ug pagsabak 
sa usa ka wala pa matawo nga bata sulod sa lawas 
sa inahan. 

Pinaagi sa iyang sugo ngadto kang Adan ug Eva, 
“Magmabungahon ug magdaghan kamo ug pun-a 
ang yuta,” gipakita ni Jehova nga ang pagmabdos 
maoy bahin sa kinaiyanhong papel sa mga babaye. 
(Gen 1:28) Sa dihang misulod ang pagkadili-hing- 
pit sa tawhanong banay, ang Diyos miingon nga 
mosamot ang kasakit sa pagmabdos. (Gen 3:16, 
tan-awa ang KASAKIT SA PAGBATI.) Ang Hebreoha- 
nong pulong nga harah' nagkahulogan ug “pag- 
samkon, pagmabdos.” (1Cr 4:17: 7:23) Ang katum- 
bas nga ideya sa Grego sagad gipahayag pinaagi sa 
idiom nga “may sulod [ang] tiyan,” nga nagkahulo- 
gang “nagsabak,” o nagmabdos.---Mat 1:18, 23. 

Taliwala sa mga Hudiyo, ang mga anak, ug ilabi- 
na ang lalaking mga anak, gilantaw ingong usa ka 

panalangin (Sal 127:3, 128:3, Gen 29:32-35, 30: 
5, 6), ug ang pagkaapuli ingong kaulawan. (Luc 1: 
24, 25; Gen 25:21: 30:1) Busa, ang pagmabdos 
maoy tinguha sa mga babayeng minyo. (1Sa 1: 
2, 11, 20) Sa dihang gisamkon ang usa ka bata, ang 
nagatubong binhi sa tagoangkan o fetus giisip na 
nga usa ka kalag. Ang buhat nga mosangpot sa 
pagpatay sa usa ka nagatubong bata diha sa tago- 
angkan gidumala pinasukad sa lagda nga “kalag 
alang sa kalag.” (Ex 21:22, 23) Usa ka makalilisang 
nga buhat nga ang usa ka kaaway magyasyas o 
magpikas sa tiyan sa usa ka babayeng mabdos. 
--Os 13:16, Am 1:13, 2Ha 8:12, 15:16. 

Ang pagmabdos maglakip ug kasakit sa dihang 
kini talitapos na (Sal 48:6, 1Te 5:3), apan kini nga 
temporaryong kagul-anan matapos sa dihang ipa- 
nganak na ang bata, ug busa ang pagmabdos kasa- 
garang moresultag kalipay ug katagbawan.---Ju 
16:21, 22. 

“Alaot ang mga Babayeng Mabdos.” Sadi- 
hang gitubag ang pangutana sa mga apostoles ba- 
hin sa konklusyon sa sistema sa mga butang, gi- 
hisgotan ni Jesus ang pagkalagiw gikan sa Judea 
ug miingon: “Alaot ang mga babayeng mabdos 
ug silang nagapasuso nianang mga adlawa!” (Mat 
24:19; Mar 13:17, Luc 21:23) Ang katumanan ug 
ang pagkatinuod sa maong mga pulong nadayag 
diha sa mga panghitabo sa wala pa ug sa panahon 
sa pagkalaglag sa Jerusalem niadtong 70 K.P. Bisan 
tuod igoigong makalihoklihok ang usa ka babaye sa 
dihang magmabdos (Luc 1:39, 56, 2:5), ang pag- 
baktas ug layo latas sa bukirong mga dapit malisod 
alang kaniya, ug ilabina kon hapit na siyang ma- 
nganak. Ang grabeng kalisdanan midangat sa mga 
babayeng mabdos ug sa mga nagapasuso ug mga 
bata sa dihang ang Romanhong kasundalohan mi- 
likos sa Jerusalem. Dihay gutom. Panahon sa pag- 
mabdos hinungdanon alang sa usa ka babaye nga 
makabaton ug hustong pagkaon. Kon, pananglitan, 
siya dili makakuha ug igong calcium, siya lagmit 
mahingoan sa iyang mga ngipon, sanglit ang la- 
was nagkinahanglan man ug calcium aron mapor- 
ma ang mga bukog sa nagatubong bata. Dugang 
pa, ang pagkamapanalipdanon sa usa ka babaye 
ingong usa ka inahan magpasamot sa iyang pag- 
antos sa dihang iyang makita ang mga masuso nga 
nag-antos sa kagutom ug himalatyon, samtang 
nasayod nga sa dili madugay siya manganak ila- 
lom sa maong mga kahimtang. Si Josephus misu- 
lat bahin sa mga lalaking gipanggutom sa dihang 
gilikosan ang Jerusalem: “Walay kaluoy ang gipaki- 
ta sa mga tigulang o sa mga masuso: ang mga bata 
gipang-alsa uban sa bisan unsang butang diin sila 
nanghawid ug gipusdak sila sa yuta.”---The Jewish 
War, V, 433 (x, 3): itandi ang Luc 23:29. 

Mahulagwayong Paggamit. Ang yugto sa 
pagmabdos nga mosangpot sa pagpanganak giga- 
mit sa ubay-ubayng mga higayon diha sa mahu- 
lagwayong diwa. Ang Israel nawad-an ug pabor sa 
Diyos tungod kay ang iyang dili-matinumanong 
katawhan nanamkon ug kasamok ug nanganak sa 
kon unsay makadaot.” (Isa 59:2-8, itandi ang Sal 
7:14.) Misugod ang maong butang sa dihang ilang 
gitugotan ang “makadaot nga mga hunahuna’ ug 
ang sayop nga mga tinguha nga mosamkon sa 
ilang mga kaisipan ug mga kasingkasing ug, sa 
ingon, magpabilin kini diha niana, uban ang dili- 
malikayang resulta nga mahimugso ang “makada- 
ot nga mga buhat. '--Itandi ang San 1:14, 15. 

Sa ubang teksto gihulagway ni Isaias ang Israel 
ingong usa ka babaye nga mitiyabaw tungod sa 
mga kasakit sa pagbati ug miingon ngadto sa Di- 
yos: “Kami nahimong ingon usab tungod kanimo, 
Oh Jehova. Kami nagmabdos, kami nagbati, kami, 
ingnon ta, nanganak ug hangin. Walay tinuod 
nga kaluwasan nga among nahimo kon mahitu- 
ngod sa yuta, ug walay gipanganak [“nabuhi,” JP] 
nga mga molupyo alang sa mabungahong yuta.” 
(Isa 26:17, 18) Kini lagmit nagpunting sa kamatu- 
oran nga, bisan pa sa mga panalangin sa Diyos 
(itandi ang Isa 26:15) ug sa iyang paghatag sa Is- 
rael sa kahigayonan nga mahimong “usa ka ging- 
harian sa mga saserdote ug usa ka balaan nga 
nasod” (Ex 19:6), wala pa makita sa Israel ang ka- 
tumanan sa dugay nang gipaabot nga saad bahin 
sa Binhi nga pinaagi kaniya moagos ang mga pa- 
nalangin. (Gen 22:15-18) Ang kaugalingong mga 
paningkamot sa Israel alang sa kaluwasan walay 
resulta, wala molampos, ingong usa ka nasod dili 
kini makapatungha sa kagawasan “gikan sa pag- 
kaulipon sa pagkadunot” nga niana ang tibuok ka- 
lalangan “duyog nga nagpadayon sa pag-agulo ug 
anaa sa kasakitan.” (Rom 8:19-22: itandi ang 10:3, 
11:7.) Sa dihang gisakop sa mga Babilonyanhon, 
ang yuta “nahanaw” tungod sa kahugawan niini 
pinaagi sa paglapas sa pakigsaad sa Diyos, ug “ang 
mga molupyo sa yuta mikunhod sa gidaghanon." 
--Isa 24:4-6. 

Sa kasukwahi, pinaagi sa pagdala pagbalik sa 
iyang katawhan gikan sa pagkadestiyero, gihimo ni 
Jehova ang Jerusalem nga sama sa usa ka babaye 
nga gipamabdosan sa iyang bana ug nagpahimug- 
so ug daghang mga anak.---Isa 54:1-8. 

Gikutlo ni apostol Pablo kini nga tagna sa Isaias 
kapitulo 54 ug gipadapat kini ngadto sa “Jerusalem 
sa itaas [nga] gawasnon, ug siya mao ang atong 
inahan.” (Gal 4:26, 27) Dayag nga gitagana niini 
ang yawi sa pagsabot sa panan-awon nga gitala sa 
Pinadayag 12:1-5, diin ang usa ka mabdos nga la- 
ngitnong “babaye” nanganak ug “usa ka anak, usa 
ka lalaki, nga maoy magabantay sa tanang kana- 

soran pinaagi sa olisi nga puthaw.” Ang pagbantay 
sa kanasoran pinaagi sa usa ka olisi nga puthaw 
laktod nga nalangkit sa Mesiyanikong Gingharian 
sa Diyos, ug busa ang panan-awon nagtumong ga- 
yod sa pagtungha niana nga Gingharian, mao nga, 
human mapakyas ang pag-atake ni Satanas sa 
bag-ong natawo nga “anak,” ang pagsinggit nagka- 
nayon: “Ania na ang kaluwasan ug ang gahom ug 
ang gingharian sa atong Diyos ug ang awtoridad sa 
iyang Kristo.” (Pin 12:10) Ang kasakit sa mabdos 
nga langitnong “babaye” sa wala pa manganak 
magpahinumdom kanato sa giingon ni Pablo sa 
Galacia 4:19, ang “kasakit sa pagpanganak” niining 
tekstoha dayag nga naghubit sa kahinam ug dulot 
nga tinguha sa pagkakita sa hingpit nga pagkaug- 
mad sa mga butang nga natuman (sa kaso ni Pab- 
lo, ang hingpit nga pagkaugmad sa mga magtutuo 
sa Galacia ingong mga Kristohanon). 


PAGMAHAL. Usa ka kusganon, mainiton, 
personal nga pagbati, nga sama nianang bation tali 
sa tinuod nga managhigala. 

Ang Hebreohanong pulong nga chashaqg , nga 
gihubad nga “nagpakitag pagmahal” diha sa Deu- 
teronomio 7:7, adunay lintunganayng kahulogan 
nga “nalangkit.” (Gen 34:8) Ang Gregong ber- 
bo nga phileo gihubad nga ‘adunay pagmahal, 
“buot,” “magamahal,” ug 'halok. (Mat 10:37, 23:6, 
Ju 12:25, Mar 14:44) Ang ekspresyong '“adunay 
pagmahal nagpasabot ug suod kaayo nga relas- 
yon, sama nianang relasyon sa suod nga mga pa- 
milya tali sa mga ginikanan ug mga anak. Gibati ni 
Jesus ang maong dakong pagmahal alang sa iyang 
higala nga si Lazaro, mao nga siya “mihilak” tu- 
ngod sa kamatayon ni Lazaro. (Ju 11:35, 36) Ang 
samang ekspresyon maoy gigamit aron ipakita ang 
kusganon, mainiton, personal nga pagbati ni Jeho- 
va alang sa iyang Anak ug alang sa mga sumusu- 
nod sa iyang Anak, ingon man usab sa mainiton 
nga pagbati sa mga tinun-an alang sa Anak sa Di- 
yos.—Ju 5:20, 16:27: itandi ang 1Co 16:22. 

Mamatikdan nga adunay kalainan tali sa Gre- 
gong mga berbo nga phileo ug a:ga:pa o, bisan 
tuod daghang mga maghuhubad ang wala maghi- 
mog kalainan tali niini nga mga pulong. (Tan- 
awa ang GUGMA.) Mahitungod sa kalainan tali niini 
nga mga pulong, si F. Zorell (Lexicon Graecum 
Novi Testamenti, Paris, 1961, lin. 1402) nag-ingon: 
“[Ang agapa' o] nagpasabot sa usa ka matang sa 
gugma nga kinaiyanhon ug kinabubut-ong bation 
alang sa usa ka tawo o sa usa ka butang tungod sa 
dayag nga mga katarongan: [ang phi-le'o] lahi niini 
sa pagkaagi nga kini nagpasabot sa malumo ug 
mabination nga matang sa gugma sama sa atong 
kinaiyanhong bation ngadto sa atong mga paryen- 
te o mga higala, ug ngadto sa mga butang nga 
atong gikahimut-an.” 


PAGMAHAL 


Ang paggamit niining duha ka berbo diha sa 
Juan 21 angayng tagdon. Kaduha gipangutana ni 
Jesus si Pedro kon siya nahigugma ba kaniya, nga 
gigamit ang berbong a:ga-pa o. Niining duha ka hi- 
gayon matinud-anong mitubag si Pedro nga iyang 
gimahal si Jesus, nga ang gigamit mao ang mas 
suod nga pulong nga phile'o. (Ju 21:15, 16) Sa ka- 
taposan, si Jesus nangutana: “Gimahal mo ba ako?” 
Ug sa makausa pa si Pedro mitubag nga iyang gi- 
mahal si Jesus. (Ju 21:17) Busa, gipamatud-an ni 
Pedro ang iyang mainiton, personal nga pagbati 
kang Jesus. 

Ang inigsoong gugma (Gr., phi-la'delphi'a, sa li- 
teral, “pagmahal alang sa usa ka igsoon"”) angayng 
makita taliwala sa tanang membro sa Kristoha- 
nong kongregasyon. (Rom 12:10, Heb 13:1, tan-awa 
usab ang 1Pe 3:8.) Sa ingon, ang mga relasyon sa 
sulod sa kongregasyon kinahanglang suod, lig-on, 
ug mainiton sama sa mga relasyon sa kinaiyan- 
hong pamilya. Bisan tuod ang mga membro sa 
kongregasyon nagpakita na ug inigsoong gugma, 
sila giawhag nga himoon kini sa mas bug-os pa. 
--1Te 4:9, 10. 

Ang Gregong pulong nga philo'storgos, nga 
nagkahulogang “pagbaton ug malumong pagma- 
hal,” gigamit labot sa usa ka tawo nga suod kaayo 
sa laing tawo. Ang usa sa mga lintunganayng pu- 
long niining linangkob nga termino, ang ster go, 
sagad nga gigamit sa pagpasabot sa kinaiyanhong 
pagmahal, sama nianang pagmahal nga bation tali 
sa mga membro sa pamilya. Si apostol Pablo nag- 
dasig sa mga Kristohanon sa pag-ugmad niini nga 
hiyas. (Rom 12:10) Gipakita usab ni Pablo nga sa 
kataposang mga adlaw ang mga tawo “walay kina- 
iyanhong pagbati” (Gr., a'storgoi) ug nga ang ma- 
ong mga tawo takos sa kamatayon.---2Ti 3:3, Rom 
1:31, 32. 

Ang Gregong nombre nga philia (panaghigala) 
kas-a lamang makita diha sa Kristohanon Gregong 
Kasulatan, diin si Santiago nagpasidaan nga “ang 
pagpakighigala sa kalibotan maoy pagpakig-away 
sa Diyos . . . Busa, bisan kinsa nga buot makighi- 
gala [Gr., phi'los] sa kalibotan maghimo sa iyang 
kaugalingon nga kaaway sa Diyos.”---San 4:4. 

Mahiligon sa Salapi. Mahimong maugmad 
sa usa ka tawo ang paghigugma sa salapi (Gr., phi- 
largyri'a, sa literal, “mahiligon sa plata”) ug mag- 
pahinabog dakong kadaot sa iyang kaugalingon. 
(1Ti 6:10, Int) Sa unang siglo K.P. ang mga Pariseo 
maoy mga mahigugmaon sa salapi, ug kini maoy 
kinaiya sa mga tawo sa kataposang mga adlaw. 
(Luc 16:14, 2Ti 3:2) Sa kasukwahi, ang paagi sa 
pagkinabuhi sa usa ka Kristohanon angayng “ma- 
higawas sa gugma sa salapi” (Gr., a-phi-lar gy-ros, 
sa literal, “dili mahiligon sa plata”). (Heb 13:5) Aron 
makab-ot ang katungdanan sa pagkamagtatan-aw 


PAGMINA 


diha sa Kristohanong kongregasyon, ang usa sa 
mga kuwalipikasyon nga kinahanglang kab-oton 
mao nga siya angayng “dili mahigugmawm sa sala- 
pi.”--1Ti 3:3. 

Malumong mga Pagmahal (Malumong Pag- 
kamabination). Ang kusganong mga pagba- 
ti sagad makaapektar sa lawas. Sa ingon, ang 
Gregong pulong alang sa tinai (splag 'khna) sa- 
gad gigamit nga nagkahulogang “malumong mga 
pagmahal” o “malumong pagkamabination.”---Tan- 
awa ang 2Co 6:12, 7:15; Flp 2:1; Col 3:12, Flm 7, 
12, 20, 1Ju 3:17, tan-awa ang KALUOY. 


PAGMINA. Tan-awa ang MINAHAN, PAGMINA. 


PAGPADAYAG. Usa ka pagbutyag, o maki- 
tang ebidensiya, usa ka pagpasundayag sa awtori- 
dad o gahom. Ang Gregong termino nga epi- 
pha'nei'a, nga gihubad nga “pagpadayag,” gigamit 
diha sa Kasulatan maylabot sa mga adlaw ni Jesu- 
Kristo dinhi sa yuta ug ilabina labot sa nagkalain- 
laing mga panghitabo panahon sa iyang presensi- 
ya diha sa harianong gahom. 

Ang Anak sa Diyos Gipadayag Diha sa 
Unod. Maoy maylabot sa “pagpadayag sa atong 
Manluluwas, si Kristo Jesus,” diha sa unod, nga si 
apostol Pablo misulat sa mga pulong sa 2 Timoteo 
1:9-11. Ang pagpadala sa Anak sa Diyos gikan sa 
langit maoy aron sa pagbindikar sa pagkasobera- 
no ni Jehova. Kini mosangpot usab sa “paghanaw 
sa kamatayon nga naggikan kang Adan ug sa 
pagbutyag sa paglaom sa kinabuhi ug pagkadili- 
madunoton didto sa langit alang sa pipila ka tawo. 
Ingong usa ka hinungdanong bahin sa pagtungha 
sa “sagradong tinago niining diyosnong pagkama- 
hinalaron,” si Jesus “gipadayag diha sa unod.” (1Ti 
3:16) Kini nga buhat sa Diyos sa pagpadala sa 
iyang Anak gitawag usab ni Pablo nga usa ka “pag- 
padayag' sa dili-takos nga kalulot sa Diyos “nga 
magdalag kaluwasan sa tanang matang sa tawo 
..., nga nagtudlo kanato sa pagsalikway sa pag- 
kadili-diyosnon ug sa kalibotanong mga tinguha ug 
sa pagkinabuhi uban ang maayong panghunahuna 
ug pagkamatarong ug diyoshnong pagkamahinala- 
ron taliwala niini nga sistema sa mga butang, sam- 
tang kita nagpaabot sa makalilipay nga paglaom ug 
sa mahimayaong pagpadayag sa dakong Diyos ug 
sa atong Manluluwas, si Kristo Jesus.” (Tit 2:11-13) 
Ang mahimayaong pagpadayag ni Kristo, sa di- 
hang kini mahitabo, magpadayag usab sa himaya 
sa Diyos nga nagpadala kaniya. 

Si Kristo Mopadayag Diha sa Langitnong 
Himaya. Sa panahon sa presensiya ni Kristo, 
iyang hatagag pagtagad ang iyang espirituwal nga 
mga igsoon nga nangatulog sa kamatayon. Kini 
sila ang gihisgotan ni Pablo, duyog kaniya, nga “na- 
higugma sa iyang pagpadayag” ug nga makadawat 

sa “purongpurong sa pagkamatarong isip ganti.” 
(2Ti 4:8) Sa dihang ang Ginoo “manaog gikan sa la- 
ngit uban sa singgit sa pagsugo, uban sa tingog sa 
arkanghel ug uban sa trompeta sa Diyos,” ang mga 
patay nga nahiusa kang Kristo unang mobangon, 
ug si Kristo mismo magadawat kanila. Pinaagi nii- 
ni siya sa gamhanang paagi ipadayag diha sa 
iyang himaya ngadto kanila. Dayon iyang ipada- 
yag ang iyang presensiya ngadto sa iyang mga ig- 
soon nga anaa pa sa yuta, ug dad-on sila ngadto 
kaniya inigkamatay nila.--I1Te 4:15, 16, Ju 14:3, 
Pin 14:13. 

Ingong Hari ug Maghuhukom. Sa dihang si 
Kristo didto sa atubangan ni Poncio Pilato, siya mi- 
ingon nga ang iyang Gingharian dili bahin niining 
kalibotana, apan wala niya ilimod nga siya usa ka 
hari. (Ju 18:36, 37) Wala siya mopadayag ingong 
usa ka magmamando niadtong panahona, tungod 
kay ang panahon sa pagdawat sa iyang awto- 
ridad ingong magmamando sa Gingharian wala 
pa moabot. Bisan pa niana, moabot ang pana- 
hon sa dihang ang “pagpadayag sa atong Ginoong 
Jesu-Kristo” tataw nga mailhan, sa dihang siya 
magagamit sa iyang awtoridad ingong ang “mali- 
payon ug bugtong Magmamando” ug ang “Hari sa 
mga nagmando ingong mga hari ug Ginoo sa mga 
nagmando ingong mga ginoo. ”--ITi 6:13-16, Dan 
2:44: 7:13, 14. 

Tungod sa umaabot nga Gingharian ug sa pag- 
padayag ni Kristo, si Pablo miingon kang Timoteo: 
“Ako ugdang nga magsugo kanimo atubangan sa 
Diyos ug kang Kristo Jesus, kinsa gitakda nga 
maoy maghukom sa mga buhi ug sa mga patay, ug 
pinaagi sa iyang pagpadayag ug sa iyang gingha- 
rian, iwali ang pulong.” (2Ti 4:1, 2) Busa, ang apos- 
tol nagpunting sa panahon sa dihang ang mahima- 
yaong posisyon ni Kristo didto sa langit ipadayag 
na gayod, sa dihang iyang ipaagom ang mga pag- 
hukom sa Diyos dinhi sa yuta. 

Sa paglaglag sa “tawo sa kalapasan.” Sa 
pagsulat ngadto sa mga Kristohanon sa Tesalonica 
“maylabot sa presensiya sa atong Ginoong Jesu- 
Kristo,” giawhag sila ni Pablo nga dili matay-og sa 
ilang pangatarongan o makuratan sa bisan unsang 
mensahe “nga nag-ingong ang adlaw ni Jehova 
ania na.” Ang simbolikong “tawo sa kalapasan,” nga 
sulod sa kasiglohan nagasupak sa Diyos ug kang 
Kristo, pagawagtangon “pinaagi sa pagpadayag sa 
iyang presensiya.” Kini nga “malinapason” moila sa 
presensiya ni Kristo, dili tungod sa pagtuo, ingon 
sa mga Kristohanon nga nahigugma sa iyang pag- 
padayag, kondili tungod sa gahom ni Jesus nga 
ipadayag sa paglaglag niadtong mga sakop niining 
linangkob nga “tawo.”--2Te 2:1-8, tan-awa ang 
TAWO SA KALAPASAN. 

Pagpadayag sa Espiritu ug sa Kamatuoran. 
Human ibubo ang balaang espiritu ibabaw sa mga 
tinun-an ni Kristo, ang kamatuoran sa dili-makita 
nga paglihok niini diha sa mga tinun-an 'nadayag' 
pinaagi sa makita nga mga ebidensiya. Ang pipila 
niini mao: ang katakos sa pagsultig langyawng 
mga pinulongan, mga gasa sa pagpang-ayo, ug ka- 
takos sa pag-ila sa inspiradong mga pulong. (1Co 
12:7-10) Si apostol Pablo naghisgot usab sa “pagpa- 
dayag sa kamatuoran” ngadto sa uban pinaagi sa 
maayong panggawi ug sa pagwali sa mga Kristo- 
hanon.---2Co 4:2. 


PAGPAGAWAS UG DEMONYO. Tan-awa 
ang PAGKANAGAMHAN SA DEMONYO; ESPIRITISMO. 


PAGPAHAMTANG UG SILOT, TIGPA- 
HAMTANG UG SILOT. Aron ang mga 
balaod, mga mando, ug mga sugo mahimong ma- 
puslanon ug bililhon, kini kinahanglang ipatuman 
sa legal nga paagi. Sagad ang pagpahamtang ug 
paghukom maoy may kalabotan sa pagpatuman sa 
mga silot, ilabina sa silot nga kamatayon, tungod 
sa paglapas sa mga balaod. Ang Kinalabwang Ba- 
laod dili lamang adunay Maghahatag-balaod, kini 
usab adunay Tigpatuman sa Balaod: “Si Jehova 
mao ang atong Maghuhukom, si Jehova mao ang 
atong Maghahatag-lagda, si Jehova mao ang atong 
Hari.” “Usa lamang ang maghahatag-balaod ug 
maghuhukom.” (Isa 33:22: San 4:12) Busa si Jeho- 
va maoy usa ka tigpahamtang sa paghukom ug pa- 
nimalos batok sa mga maglalapas sa Iyang balaod. 
--EXx 12:12: Deu 10:17, 18, Eze 25:11-17: 2Te 1:6-9, 
Jud 14, 15. 

Si Jehova usab nagdelegar ug gahom sa pagpa- 
hamtang ug silot ngadto sa uban. Pananglitan: 
“Ang inyong dugo sa inyong mga kalag akong pa- 
ninglon. . . . Gikan sa kamot sa matag usa nga 
iyang igsoon, akong paninglon ang kalag sa tawo. 
Ang bisan kinsa nga magaula ug dugo sa tawo, pi- 
naagi sa tawo ang iyang kaugalingong dugo igau- 
la, kay sa larawan sa Diyos iyang gibuhat ang 
tawo.” (Gen 9:5, 6) Niining bahina ang pipila ka 
responsibilidad ingong tigpahamtang ug silot gisa- 
ngon diha sa “tigpanimalos sa dugo.” (Num 35:19: 
tan-awa ang TIGPANIMALOS SA DUuGo.) Depende sa 
mga sirkumstansiya, ang awtoridad ingong tigpa- 
hamtang ug silot usahay gitugyan ngadto sa mga 
saserdote sa Israel (Num 5:15-31) o sa tibuok kong- 
regasyon, diin ang mga saksing-nakakita maoy 
manguna sa pagpatay sa nakasala. (Lev 24:14-16, 
Deu 17:2-7) Ang awtoridad sa pagpahamtang ug 
silot gitugyan usab ngadto sa mga kamot sa mga 
maghuhukom ug mga hari o sa usa nga ilang gi- 
tudlo.--Huk 8:20, 21, 2Sa 1:15, 1Cr 14:16, 2Ha 9: 
6-9: 10:24-28: Jer 21:12, 22:3. 


PAGPAHILUNA-SA-KATUNGDANAN 


Ang karaang mga magmamando gilibotan sa si- 
naligang mga guwardiya kinsa gipiyalan sa pagpa- 
tuman sa mga mando sa ilang agalon. Si Potipar 
maoy usa nga nakahupot niini nga posisyon. (Gen 
37:36, 41:12) Usa sa mga guwardiya ni Herodes 
ang nagpunggot sa ulo ni Juan nga Tigbawtismo. 
--Mar 6:27. 

Ang pagpahamtang ug silot nga kamatayon did- 
to sa Israel maoy pinaagig pagbato o kaha pinaagi 
sa espada. (Lev 20:2, 2Sa 1:15) Ang Mesiyanikong 
Hari ni Jehova, si Ginoong Jesu-Kristo, ug ang 
uban niyang maunongon nga langitnong mga ka- 
ubanan maoy legal nga mga tigpahamtang ug si- 
lot, nga giawtorisahan sa “Maghuhukom sa tibuok 
yuta.”--Gen 18:25, Sal 149:6-9, Pin 12:7-9, 19:11- 
16; 20:1-3. 


PAGPAHILUNA-SA-KATUNGDANAN. 

Ang pagpahimutang sa mga saserdote diha sa 
katungdanan. Ang Hebreohanong pulong alang sa 
“pagpahiluna-sa-katungdanan” (millu-im') sa lite- 
ral nagkahulogang “pagpuno,” nga mao, ang pag- 
puno sa kamot ug gahom, paghatag ug kagahom. 
(Ex 29:22, ftn sa Rbi8, itandi ang Eze 43:26, ftn sa 
Rbi8, tan-awa ang PUN-ON ANG KAMOT SA GAHOM.) 
Ang samang termino gigamit labot sa “pagbutang” 
sa mga mutya diha sa mga enggaste niini.--1Cr 
29:2. 

Si Aaron ug ang iyang mga anak nga lalaki giku- 
ha gikan sa banay sa mga Kohatnon sa tribo ni Levi 
aron mag-alagad ingong mga saserdote sa Israel. 
(Ex 6:16, 18, 20; 28:1) Ang pagpahiluna kanila sa 
katungdanan mikabat ug pito ka adlaw, dayag ni- 
adtong Nisan 1-7, 1512 W.K.P., samtang nagkam- 
po pa ang Israel sa tiilan sa Bukid sa Sinai didto sa 
Peninsula sa Arabia. (Ex 40:2, 12, 17) Ang tolda 
nga tagboanan bag-o pang nakompleto ug natukod 
sa unang adlaw sa maong bulan, ang saserdoteha- 
nong banay napili na ni Jehova, ug karon si Moises, 
ang igsoon ni Aaron, ingong tigpataliwala sa pakig- 
saad sa Balaod, gisugo nga himoon ang seremon- 
yas sa pagbalaan ug sa pagpahiluna kanila sa ka- 
tungdanan. Ang mga instruksiyon alang niini nga 
pamaagi gihisgotan sa Exodo kapitulo 29, ug ang 
rekord bahin sa pagtuman ni Moises niini nga se- 
remonyas gihisgotan sa Levitico kapitulo 8. 

Niining una nga adlaw, uban sa presensiya ni Je- 
hova nga gihawasan sa haligi nga panganod nga 
anaa sa ibabaw sa tabernakulo (Ex 40:33-38), gi- 
andam ni Moises ang tanang butang nga gamiton 
sa paghalad: ang torong baka, ang duha ka laking 
karnero, ang bukag sa mga tinapay nga walay ig- 
papatubo, ang igdidihog nga lana, ug ang mga bes- 
ti sa mga saserdote. Ingon sa gisugo kaniya, iyang 
gipatawag ang kongregasyon sa Israel, nga lagmit 


PAGPAHILUNA-SA-KATUNGDANAN 


nagpasabot sa mga ansiyano ingong mga hawas sa 
tibuok kongregasyon, sa pagtigom diha sa gangha- 
an sa tolda nga tagboanan, sa gawas sa kortina nga 
naglibot sa sawang. Sanglit dayag nga sila makaki- 
ta kon unsay ginahimo diha sa sawang, ang tabil 
sa ganghaan, nga 20 ka maniko (8.9 m: 29 p) 
ang gisangkaron, lagmit gitangtang.--Lev 8:1-5, 
Ex 27:16. 

Si Moises naghugas o nagligo kang Aaron ug sa 
mga anak nga lalaki ni Aaron nga si Nadab, Abihu, 
Eleasar, ug Itamar (o, siya nagsugo kanila nga ma- 
ligo) diha sa dulang nga tumbaga nga anaa sa sa- 
wang ug nagsul-ob kang Aaron sa mahimayaong 
mga besti sa hataas nga saserdote. (Num 3:2, 3) 
Karon kay nagsul-ob na sa matahom nga sapot, si 
Aaron gitugyanan sa mga besti nga naghawas sa 
mga hiyas ug sa mga responsibilidad sa iyang ka- 
tungdanan. Dayon gidihogan ni Moises ang taber- 
nakulo, ang tanang kasangkapan ug mga galami- 
ton niini, ug ang halaran sa halad-nga-sinunog, 
maingon man usab ang dulang ug ang mga gala- 
miton nga gigamit labot niini. Tungod niini kining 
mga butanga nahimong balaan, nalain o napinig 
alang sa eksklusibong paggamit ug pag-alagad sa 
Diyos nga niana kini mahimo nang gamiton. Sa ka- 
taposan si Moises nagdihog kang Aaron pinaagi sa 
pagbubo ug lana sa iyang ulo.--Lev 8:6-12: Ex 
30:22-33, Sal 133:2. 

Torong Baka sa Halad-sa-Sala. Human nii- 
ni, gibestihan ni Moises ang mga anak nga lalaki ni 
Aaron, dayon iyang gisugo si Aaron ug ang iyang 
mga anak nga lalaki sa pagtapion sa ilang mga ka- 
mot sa ulo sa torong baka sa halad-sa-sala, nga 
nagkahulogan sa ilang pag-ila sa halad ingong 
alang kanila, ang saserdotehanong banay. Human 
sa pag-ihaw sa torong baka, gibutang ni Moises 
ang bahin sa dugo niini diha sa halaran ug giyabo 
ang nahibilin sa dugo sa tiilan sa halaran, sa ingon 
nagsimbolo sa paghinlo gikan sa kahugawan nga 
misangpot tungod sa makasasalang kahimtang sa 
mga saserdote nga nag-alagad diha sa halaran. 
Ang pagbutang ug dugo diha sa mga sungay sa 
halaran dayag nga nagkahulogan nga ang gahom 
sa kahikayan sa paghalad anaa sa giula nga dugo 
sa halad. (Heb 9:22) Ang pagwisik sa halaran gisu- 
go usab maylabot sa ubang mga halad. (Lev 1: 
5, 11: 3:2; 4:6, 16:18) Apan matikdi, sanglit kini 
mao ang “adlaw sa pag-ordinar” sa mga saserdote 
ug dili ang adlaw sa pagtabon sa mga sala sa na- 
sod, ang dugo sa torong baka wala dad-a ngadto sa 
Labing Balaan. (Tan-awa ang Lev 16:14.) Sama sa 
ubang mga halad-sa-sala, ang tambok nga nagpu- 
tos sa mga tinai, ang bahin nga nagtapot sa atay, 
ug ang duha ka amimislon lakip sa tambok niini gi- 
butang ibabaw sa halaran. (Lev 4:8-10, 20, 26, 31) 
Ang ubang bahin sa torong baka, lakip ang panit 

ug kinalibang niini, dad-on sa gawas sa kampo 
aron sunogon.---Lev 8:13-17. 

Halad nga mga Laking Karnero. Dayon gi- 
tapion ni Aaron ug sa iyang mga anak nga lalaki 
ang ilang mga kamot sa laking karnero sa halad- 
nga-sinunog, ug kini giihaw, ang bahin sa dugo ni- 
ini giwisik ibabaw sa halaran. Dayon ang laking 
karnero gihiwahiwa, gihugasan, ug gisunog iba- 
baw sa halaran, apan wala ilakip ang kinalibang ug 
ang panit. (Lev 7:8) Sanglit kining laking karnero 
sa halad-sa-sala bug-os nga gihalad, nga walay gi- 
bilin nga pagakan-on ni bisan kinsang tawo, kini 
nga mga saserdote bug-os nga gibalaan alang sa 
balaan ug saserdotehanon nga pag-alagad kang Je- 
hova.--Lev 8:18-21, itandi ang Lev 1:3-9. 

Ang laing laking karnero, “ang laking karnero 
alang sa pagpahiluna-sa-katungdanan,” giihaw hu- 
man itapion sa mga saserdote ang ilang mga ka- 
mot diha niini. Dinhi ang dugo gigamit sa laing pa- 
agi. Ang bahin niini gibutang diha sa langodngod 
sa tuong dalunggan, sa kumagko sa tuong kamot, 
ug sa kumagko sa tuong tiil ni Aaron ug sa iyang 
mga anak nga lalaki, busa ang mga gamit nga gi- 
hawasan niini nga mga sangkap angayng gamiton 
lamang maylabot sa ilang buluhatong paghalad 
nga bahin sa ilang pag-alagad. Ang nahibilin sa 
dugo giwisik ni Moises ibabaw sa halaran.---Lev 
8:22-24. 

Ang tambok nga nagputos sa mga organo sa la- 
king karnero, sa dili pa ihalad sa naandang paagi, 
ipahimutang sa tuo nga paa sa laking karnero, la- 
kip sa matag usa sa tulo ka matang sa mga tinapay 
nga walay igpapatubo nga gikuha gikan sa bukag. 
Dayon kining tanan ibutang diha sa mga palad ni 
Aaron ug sa iyang mga anak nga lalaki ug itabyog 
ni Moises atubangan kang Jehova, ug dayag nga 
ang mga kamot ni Moises naghawid sa mga kamot 
sa mga saserdote sa dihang gitabyog kini. Kini 
nagkahulogan nga ang ilang mga kamot 'gipuno sa 
gahom,' nga mao, puno sa halad nga mga gasa ug 
bug-os nga nasangkapan ug nahatagan ug gahom 
alang sa buluhaton sa paghalad. Sila gipakita nga 
awtorisado dili lamang sa paghalad sa tambok nga 
mga bahin diha sa halaran kondili sa pagdawat 
usab sa mga gasa nga gihatag ingong ilang susten- 
to ingon nga dagayang tagana ni Jehova alang sa 
iyang mga saserdote. Ang bahin sa laking karnero 
nga gitabyog, ang tuo nga paa, sagad ihatag ngad- 
to sa naghalad nga saserdote ingong iyang bahin. 
(Lev 7:32-34, Num 18:18) Niining higayona, kining 
tanan sunogon diha sa halaran. Busa kadto pare- 
hong gitanyag (gitabyog) sa atubangan ni Jehova 
ug aktuwal nga gihalad, nga miila niining tanan 
ingong gasa ni Jehova sa mga saserdote.--Lev 
8:25-28. 

Si Moises, nga nag-alagad ingong saserdote pa- 
nahon sa seremonyas sa pagpahiluna-sa-katung- 
danan, midawat sa dughan sa laking karnero sa 
pagpahiluna-sa-katungdanan ingong iyang bahin, 
human kini itanyag ingong usa ka halad-nga- 
tinabyog.--Lev 8:29: tan-awa usab ang Ex 29: 
26-28. 

Ang bahin sa dugo sa laking karnero uban sa ig- 
didihog nga lana (dayag nga gisagol) giwisik diha 
kang Aaron, sa iyang mga anak nga lalaki, ug sa 
ilang mga besti, aron sa pagbalaan kanila. Kini 
usab nagpaila kanila labot sa ilang katungdanan sa 
paghalad, sumala sa pagtultol sa espiritu sa Diyos. 
Wala hisgoti nga gidihogan ang mga anak nga la- 
laki ni Aaron pinaagi sa pagbubo ug lana diha sa 
ilang mga ulo, sama sa gihimo nganha kang Aa- 
ron.---Lev 8:30. 

Diha sa ganghaan sa tolda nga tagboanan kina- 
hanglang lat-an ni Aaron ug sa iyang mga anak 
nga lalaki ang bahin sa unod sa laking karnero nga 
wala sunoga ibabaw sa halaran o ihatag ngadto 
kang Moises. Ilang kan-on kini, hasta ang mga ti- 
napay nga nahibilin diha sa mga bukag, apan ang 
mga salin sa bisan unsa niini nga pagkaon kina- 
hanglang sunogon pagkabuntag. Gipasiugda niini 
ang kahinlo ug usab ang pagkabug-os sa pagbala- 
an kanila ug sa ilang pag-alagad (tungod kay ang 
bisan unsa nga gikaon wala man madunot o ma- 
pan-os, ug ang mga salin bug-os nga gisunog). 
Makailikag usab nga walay lebadura ang mga tina- 
pay.--Lev 8:31, 32; Ex 29:31-34. 

Pagkahuman sa Pagpahiluna-sa-Katungda- 
nan. Ang pagpahiluna-sa-katungdanan mikabat 
ug pito ka adlaw, sa dili pa kini mahuman ang mga 
saserdote dili makaalagad sa bug-os. Sa matag ad- 
law, usa ka torong baka ang gihalad ingong halad- 
sa-sala aron sa paglunsay sa halaran. Sulod niining 
pito ka adlaw, adlaw ug gabii, ang bag-ong naordi- 
nahan nga mga saserdote kinahanglang magpabi- 
lin nga magbantay diha sa ganghaan sa tolda nga 
tagboanan, nga tumanon “ang obligasyon sa pag- 
bantay nga iya ni Jehova,” aron sila dili mamatay. 
—lev 8:33-36, Ex 29:35-42. 

Sa ikawalong adlaw, nga bug-os nasangkapan ug 
napahiluna na sa katungdanan, ang mga saserdote 
moalagad (nga walay tabang ni Moises) sa unang 
higayon, nga maghimo sa seremonyas sa pagta- 
bon-sa-sala alang sa nasod sa Israel, nga ilabinang 
nanginahanglan sa paghinlo dili lamang tungod sa 
ilang kinaiyanhong pagkamakasasala kondili usab 
tungod sa ilang bag-o pang paglapas may kalabo- 
tan sa bulawan nga nating baka, nga tungod niana 
napungot si Jehova. (Lev 9:1-7: Ex 32:1-10) Sa 
pagkatapos niining unang pag-alagad sa mga sa- 
serdote nga bag-ong napahiluna-sa-katungdanan, 
gipakita ni Jehova ang iyang pag-uyon ug pagkom- 


PAGPAHINUNGOD 


pirmar sa ilang katungdanan pinaagi sa pagpagu- 
lag milagrosong kalayo, sa walay duhaduha gikan 
sa haligi nga panganod nga anaa sa ibabaw sa ta- 
bernakulo, nga nagsunog sa nahibilin sa halad diha 
sa halaran.--Lev 9:23, 24. 

Walay rekord diha sa Bibliya bahin sa seremon- 
yas sa pagpahiluna-sa-katungdanan sa mga ma- 
nununod ni Aaron. Dayag nga igo na ang usa ka 
seremonyas sa pagpahiluna-sa-katungdanan aron 
itudlo sa katungdanan sa pagkasaserdote ang ba- 
nay ni Aaron ug ang tanang lalaki nga kaliwat ma- 
kausa alang sa tanang panahon, nga magpadayon 
hangtod sa panahong walay tino, hangtod sa pag- 
pahiluna-sa-katungdanan sa tinuod ug walay kata- 
posang hataas nga saserdote nga si Jesu-Kristo. 
--Heb 7:12, 17: 9:11, 12, tan-awa ang HATAAS NGA 
SASERDOTE, SASERDOTE. 


PAGPAHINUNGOD. Usa ka pagbulag o pag- 
lain alang sa usa ka sagradong katuyoan. Ang Heb- 
reohanong berbo nga nazar” (pahinungod) adu- 
nay pangunang kahulogan nga “ipabilin nga bulag: 
mabulag, mobiya.” (Lev 15:31, 22:2, Eze 14:7; itan- 
di ang Os 9:10, ftn sa Rbi8.) Ang kaamgid nga 
Hebreohanong pulong nga neZzer nagtumong sa il- 
hanan o simbolo sa balaang pagpahinungod nga 
gisul-ob ingong korona diha sa gibalaang ulo sa usa 
ka hataas nga saserdote o diha sa ulo sa usa ka di- 
nihogang hari, kini nagtumong usab sa pagka- 
Nazareo.--Num 6:4-6: itandi ang Gen 49:26, ftn sa 
Rbi8. 

Sa pagpahiluna-sa-katungdanan ni Aaron ingong 
hataas nga saserdote, ang usa ka purong nga gama 
sa pinong lino gibutang diha sa iyang ulo. Kini gi- 
taod sa usa ka kordon nga gama sa asul nga hilo, 
nga sa atubangan niini nga purong makita sa ta- 
nan ang balaang “ilhanan sa pagpahinungod [ne'- 
zer],” usa ka sinawng plaka nga gama sa lunsayng 
bulawan nga gikulitan ingong timbre sa mga pu- 
long nga Hebreohanon, “Ang pagkabalaan iya ni 
Jehova.” Dayon ang balaang igdidihog nga lana 
ibubo nganha sa hataas nga saserdote panahon sa 
seremonyas sa pagpahiluna-sa-katungdanan. (Ex 
29:6, 7: 39:30, 31, ftn sa Rbi8, Lev 8:9, 12) Ang ha- 
taas nga saserdote kinahanglang mag-amping ka- 
nunay aron dili makabuhat ug bisan unsa nga ma- 
kahugaw sa sangtuwaryo, “tungod kay ang ilhanan 
sa pahinungod, ang igdidihog nga lana sa iyang Di- 
yos, anaa man kaniya. ”--Lev 21:12. 

Sa susama, ang pulong nga ne7zer nagtumong sa 
“diadema,” usa ka opisyal nga purong nga isul-ob 
sa dinihogang mga hari sa Israel ingong simbolo sa 
ilang balaang katungdanan.---2Sa 1:10, 2Ha 11:12, 
2Cr 23:11, Sal 89:39, 132:18, Pr 27:24. 

Sa dihang ang usa ka tawo mihimog panaad sa 
pagka-Nazareo ngadto kang Jehova, dili niya put- 
lan ang iyang buhok o balbasan ang iyang bungot 


PAGPAKAMATARONG 


samtang siya nailalom pa sa maong panaad. Sa 
ingon ang iyang taas nga buhok nahimong pu- 
rongpurong nga ilhanan sa iyang pagka-Nazareo 
(nezer). (Num 6:4-21) Sa pagpersonipikar sa Jeru- 
salem ingong usa nga mibungkag sa iyang sagra- 
dong mga panaad sa pagkabalaan ngadto kang Je- 
hova, ang manalagnang si Jeremias mipatugbaw: 
“Putla ang imong wala-maputling buhok [o “gipa- 
hinungod nga buhok”: niz-rrekh, usa ka porma sa 
ne'/zer] ug isalibay kini.” (Jer 7:29) Pinaagi sa laing 
manalagna, si Jehova naghubit kon sa unsang pa- 
agi ang sukihan nga Israel “nangadto kang Baal sa 
Peor, ug ilang gipahinungod ang ilang kaugalingon 
[waiyin:'nazeru', usa ka porma sa berbong nazar'] 
sa makauulaw nga butang.'---Os 9:10. 

Sa Kristohanon Gregong Kasulatan gihisgotan 
ang pipila ka gipahinungod nga mga butang. Ang 
“pista sa pagpahinungod” (en-kai'ni'-a) nga gisaulog 
sa tingtugnaw gihisgotan maylabot sa yutan-ong 
ministeryo ni Jesus. (Ju 10:22, tan-awa ang PISTA 
SA PAGPAHINUNGOD.) Kining Gregong pulong nga en- 
kai'nia parehog lintunganayng pulong sa en-kai- 
ni'zo, nga diha sa Hebreohanon 9: 18 gihubad sa pi- 
pila ka hubad nga “pahinungod” (AS, KJ, Dy, Sp), 
apan gihubad nga “gisugdan sa pagpatuman o gii- 
nagurahan” sa ubang mga hubad. (CC Mo, NE, 
NW, We) Sa susama, sa Hebreohanon 10:20 ang pi- 
pila naghubad niini nga “pahinungod” (AS, Dy, Sp), 
ang uban, “gisugdan sa pagpatuman o giinagura- 
han.” (CC, Mo, NW) Si Jesus naghatag ug pagtagad 
sa tradisyonal nga mga pagtulon-an sa mga Pari- 
seo bahin sa “korban,” nga mao, usa ka gasa nga 
gipahinungod ngadto sa Diyos. (Mar 7:11; Mat 15:5, 
tan-awa ang KORBAN.) Si Jesus nagpasidaan usab 
nga moabot ang panahon sa dihang ang templo ni 
Herodes, lakip ang “maanindot nga mga bato ug 
ang napahinungod nga mga butang [a-nathe ma- 
sin] niini, pagatumpagon.--Luc 21:5, 6. 


PAGPAKAMATARONG. Tan-awa ang IPa- 
HAYAG NGA MATARONG. 


PAGPAKILIMOS. 
PAGPAKILIMOS. 


PAGPALAGPOT. Tan-awa ang PAGHINGILIN. 


PAGPALID. Ang kataposang proseso sa pag- 
bulag sa mga lugas sama sa sebada ug trigo gikan 
sa tahop ug sa uhot niini. Human matangtang ang 
lugas gikan sa tahop pinaagi sa paggiok, ug ang 
uhot mapinopino na, ang tibuok nga giniok pali- 
ran pinaagi sa pag-itsa niini nga sungsong sa ha- 
ngin ginamit ang igpapalid nga pala o kahig. (Isa 
30:24) Ang hangin, nga ilabinang kusog inigkaga- 
bii, magpalid sa tahop, magpadpad sa uhot ngadto 
sa daplin, ug maghulog sa bug-at nga lugas balik 
sa salog sa giokanan. (Ru 3:2, HULAGWAY, Tomo 2, 


Tan-awa ang MAKILILIMOS, 

p. 953) Human maayag ang mga lugas aron ma- 
kuha ang gagmayng mga bato ug mga susama ni- 
ini, kini mahimo nang galingon o tipigan.--Am 
9:9: Luc 22:31. 

Mahulagwayong Paggamit. Sagad nga ang 
'pagpalid” gigamit sa mahulagwayong diwa. Pa- 
nanglitan, katuyoan ni Jehova nga magpadala ug 
“mga tigpalid” batok sa Babilonya ug sa mga mo- 
lupyo niini aron sila magpalid kaniya. (Jer 51:1, 2) 
Kini nga “mga tigpalid” napamatud-ang mao ang 
mga Medianhon ug mga Persianhon ubos ni Ciro. 
Sa ingon, ilang giitsa ang Babilonya ug ang mga 
molupyo niini ngadto sa hangin, aron ang hangin 
magpadpad ug magpalid kanila sama sa tahop 
nga pagasunogon. (Mat 3:12, Luc 3:17) Sa susama, 
ingon sa gitagna, si Jehova una pa niini migamit sa 
Babilonya aron sa pagpalid sa iyang katawhan, nga 
nagpatibulaag kanila sa kapildihan. (Jer 15:7) Ug, 
pinaagi sa manalagnang si Isaias, gipasaligan ni 
Jehova ang iyang katawhan nga moabot ang pana- 
hon sa dihang sila maghimo sa ilang mga kaaway 
nga sama sa tahop ug magpalid kanila. (Isa 41:14- 
16) Sa Jeremias 4:11 ang usa ka “mainit nga ha- 
ngin” nga modangat sa Jerusalem gikaingon nga 
maoy “dili alang sa pagpalid, ni sa paghinlo. Ang 
usa ka naghaguros, mainit nga hangin dili anga- 
yan alang sa pagpalid, busa kini nagtumong sa 
malaglagon nga kinaiyahan niini. 


PAGPALIT. Tan-awa ang PINALIT, PAGPALIT. 


PAGPAMALANDONG. Ang lalom, bug-os 
nga paghunahuna nga niana ang usa ka tawo ser- 
yosong maghinuktok sa nangaging mga kasinati- 
an, dulot nga mag-isip ug maghanduraw sa pre- 
senteng mga butang, o maghunahuna pag-ayo sa 
posibleng mga mahitabo sa umaabot. 

Aron makapamalandong sa hustong paagi, ang 
usa ka tawo kinahanglang walay mga kabaldahan, 
sa ato pa, naghunahuna nga nag-inusara. Panang- 
litan, si Isaac naglakawlakaw nga nag-inusara sa 
sayong kagabhion aron sa pagpamalandong, lag- 
mit bahin sa iyang umaabot nga kaminyoon kang 
Rebeca. (Gen 24:63) Sa panahon sa pag-inusara sa 
mga pagbantay sa gabii nga ang salmista nama- 
landong sa pagkahalangdon sa iyang Dakong Mag- 
lalalang. (Sal 63:6) Ang mga pagpamalandong sa 
kasingkasing angay nga ipunting sa mapuslanong 
mga butang, diha sa kahalangdon ug sa mga kali- 
hokan ni Jehova, sa mga butang nga makapahimu- 
ot kaniya (Sal 19:14: 49:3: 77:12, 143:5; Flp 4:8), ug 
dili sa mga laraw sa daotan.---Pr 24:1, 2. 

Pinaagi sa paghimog mapuslanong pagpamalan- 
dong, ang usa ka tawo dili maaghat sa paghatag ug 
binuang nga mga tubag. Iyang hinuktokan kining 
mahinungdanong mga butang, ug ingong resulta, 
ang mga tubag nga iyang ihatag maggikan sa ka- 

singkasing ug dili butang nga pagabasolan sa ula- 
hi. -Pr 15:28. 

Sa dihang si Josue gitudlo ingong magtatan-aw 
sa nasod sa Israel, siya gisugo sa paghimog usa ka 
kopya sa balaod ni Jehova, ug siya giingnan (suma- 
la sa pagkahubad sa daghang bersiyon sa Bibliya) 
nga “palandongon” kini adlaw ug gabii. (Jos 1:8; 
AS, KJ, JB, RS) Ang Hebreohanong pulong dinhi 
alang sa “pamalandong” maoy ha:-ghah" Kini sa pa- 
nguna nagkahulogang “pagsulti ug dili tin-awng 
mga tingog” ug gihubad nga 'danguyngoy, 'ngu- 
lob, “agumod,'” ug “yamyam.” (Isa 16:7: 31:4, 38:14, 
59:3) Ang ha-ghah' nagkahulogan usab ug 'pagsul- 
ti sa mahinayng tingog” ug 'pagpamalandong.' (Sal 
35:28, Pr 15:28) Ang Bag-ong Kalibotang Hubad sa 
tukma naghubad sa Hebreohanong termino nga 
haghah, nga makita sa Josue 1:8, nga “sa hinayng 
tingog kinahanglang magbasa ka.” (Tan-awa usab 
ang Sal 1:2.) Ang pagbasa diha sa hinayng ti- 
ngog mas magpatisok sa materyal nga gipama- 
landong diha sa hunahuna. Ang Gesenius's He- 
brew and Chaldee Lexicon (gihubad ni S. Tregelles, 
1901, p. 215) nag-ingon bahin sa hahah: “Sa 
tukma, kini nagtumong sa pagsulti sa kaugali- 
ngon, nga nagyagubyob ug diha sa hinayng ti- 
ngog, sama sa sagad himoon niadtong nagapama- 
landong."--Itandi ang Sal 35:28, 37:30, 71:24, Isa 
8:19, 33:18. 

Si apostol Pablo miingon kang Timoteo nga kina- 
hanglan niyang pamalandongon ang iyang pang- 
gawi, ministeryo, ug pagpanudlo. Ingong usa 
ka magtatan-aw, si Timoteo kinahanglang mag- 
amping pag-ayo nga siya magtudlog hustong dok- 
trina ug nga sulondan ang iyang paagi sa pagkina- 
buhi.--1Ti 4:15. 

Sayop nga Pagpamalandong. Human ang 
mga apostoles nga si Pedro ug Juan maaresto sa 
kapitan sa templo ug human nga ang Hudiyong 
mga magmamando naghulga kanila ug nagbaod 
kanila sa dili na pagtudlo pinasukad sa ngalan ni 
Jesus, ang mga apostoles mibalik ngadto sa ubang 
mga tinun-an. Sila miampo sa Diyos, nga naghis- 
got sa matagnaong mga pulong ni David, nga nag- 
ingon: “Nganong ang mga nasod nagkaguliyang 
ug ang mga katawhan nagapamalandong sa mga 
butang nga walay-pulos?' .. . Gani, si Herodes ug 
si Poncio Pilato uban sa mga tawo sa kanasoran ug 
uban sa mga katawhan sa Israel sa pagkatinuod 
nagkatigom niini nga siyudad batok sa imong ba- 
laang alagad nga si Jesus, kinsa imong gidiho- 
gan, aron sa pagbuhat kon unsang mga butanga 
nga gimbut-an nang daan sa imong kamot ug sa 
imong katuyoan nga mahitabo.”--Buh 4:1-3, 18, 
21, 23-28. 

Ang “mga butang nga walay-pulos” nga gihisgo- 
tan dinhi gipakita sa konteksto nga kini dili mao 


PAGPANAG-AN 


ang mga butang nga sagad gitinguha sa katawhan 
diha sa ilang kinabuhi, kondili mao ang mga bu- 
tang nga kawang gayod--ang paghunahuna, pag- 
sulti, ug pagsulay sa pagpakig-away batok kang Je- 
hova ug sa iyang mga alagad--mga butang nga 
wala gayoy kapuslanan.---Buh 4:25. 

Si Haring David miingon labot niadtong nagdu- 
mot kaniya ug nagtinguha sa iyang kamatayon: 
“Nagpadayon sila sa pagyamyam [usa ka porma sa 
ha:ghah'] ug mga panglimbong sa tibuok nga ad- 
law.” (Sal 38:12) Kini nga mga pagpamalandong 
maoy dili lamang lumalabay nga mga paghunahu- 
na. Kini natisok pag-ayo sa kasingkasing, sanglit 
sila nakiling sa daotang pangagpas. Ang magsusu- 
lat sa Mga Proverbio nag-ingon labot sa maong 
mga tawo: “Ang pagpangagaw maoy kanunay nga 
ginapamalandong sa ilang kasingkasing, ug ang 
kasamok maoy kanunay nga ginasulti sa ilang mga 
ngabil.”--Pr 24:2. 

Si Jesus miingon ngadto niadtong nagdumot ka- 
niya: “Nganong nangatarongan kamo niining mga 
butanga diha sa inyong mga kasingkasing?” (Mar 
2:8) Sa tanan nga “nagsugpo sa kamatuoran sa 
dili-matarong nga paagi,” si apostol Pablo miingon: 
“Sila nahimong walay buot sa ilang mga pangata- 
rongan ug ang ilang dili-makinaadmanong kasing- 
kasing mingitngit.” Ang maong pagpamalandong 
maoy makamatay alang niadtong nagabuhat nia- 
na.--Rom 1:18, 21. 


PAGPAMATI. Tan-awa ang DALUNGGAN, IGDU- 
LUNGOG: PAGKAMASINUGTANON. 


PAGPANAG-AN.. Ang pagpanag-an naglang- 
kob sa tanang matang sa pagbaton ug sekretong 
kahibalo, ilabina bahin sa umaabot nga mga pang- 
hitabo, pinaagi sa tabang sa okultong mga gahom. 
(Tan-awa ang ESPIRITISMO.) Alang sa pagkonsiderar 
sa linaing mga aspekto sa pagpanag-an, tan-awa 
ang ASTROLOGO; DIWATAHAN, TIGPANAG-AN SA MGA 
HITABO, SALAMANGKA UG PAMARANG. 

Ang mga mananag-an nagtuo nga ang mga di- 
yos nagbutyag sa umalabot ngadto sa tawong na- 
bansay sa pagbasa ug sa paghubad sa pipila ka 
ilhanan ug mga tilimad-on, nga matod nila gipahi- 
balo sa nagkalainlaing paagi: Pinaagi sa katingala- 
hang mga hitabo sa langit (ang posisyon ug pagli- 
hok sa mga bituon ug mga planeta, mga eklipse, 
mga bulalakaw), pinaagi sa pisikal nga mga puwer- 
sa sa yuta (hangin, bagyo, kalayo), pinaagi sa mga 
lihok sa mga linalang (pag-uwang sa mga iro, pag- 
lupad sa mga langgam, paglihok sa mga bitin), pi- 
naagi sa mga porma sa mga dahon sa tsa diha sa 
mga tasa, pinaagi sa mga porma sa lana diha sa tu- 
big, pinaagi sa direksiyon sa mga udyong nga na- 
hulog, pinaagi sa dagway sa mga sangkap sa la- 
was sa gihalad nga mga hayop (atay, baga, tinai), 

pinaagi sa mga badlis sa palad, pinaagi sa pagripa, 
ug pinaagi sa “mga espiritu” sa patay. 

Ang pipila ka matang sa pagpanag-an gihatagan 
ug espesipikong mga ngalan. Pananglitan, ang au- 
gury, nga popular sa mga Romano, maoy usa ka 
pagtuon sa mga tilimad-on o sa katingalahan ug 
sulagma nga mga hitabo, ang pagpanghimalad 
maoy pagtag-an sa umaabot pinasukad sa mga 
badlis sa palad: ang hepatoscopy maoy pagpanag- 
an pinaagig pagsusi sa atay, ang haruspication 
maoy pinaagig pagsusi sa tinai, ang belomancy 
maoy pinaagig mga udyong:, ang rhabdomancy 
maoy pinaagig paggamit ug sungkod sa pagpanag- 
an, ang oneiromancy maoy pinaagig mga damgo, 
ang necromancy giingon nga maoy pagpakisayod 
sa mga patay. Ang pagtan-aw sa bolang kristal ug 
ang pagkonsulta sa orakulo maoy lain usab nga 
mga matang sa pagpanag-an. 

Sinugdanan. Ang pagpanag-an nagsugod sa 
Babilonya, ang yuta sa mga Caldeanhon, ug gikan 
didto kini nga mga buhat sa okultismo mikaylap sa 
tibuok yuta tungod sa paglalin sa mga tawo. (Gen 
11:8, 9) Maylabot sa nakalotang bahin sa librarya 
ni Ashurbanipal, ang ikaupat nga bahin niini gii- 
ngong puno sa mga papan alang sa mga tilimad-on 
nga gituohang makahubad sa tanang talagsaong 
mga butang nga naobserbahan sa kalangitan ug sa 
yuta, maingon man sa tanang dili-tinuyo ug sulag- 
ma nga mga panghitabo sa adlaw-adlaw nga kina- 
buhi. Sa wala pa mohimog desisyon sa pagsulong 
sa Jerusalem, si Haring Nabucodonosor midangop 
una sa pagpanag-an, ug mahitungod niini kini ang 
gisulat: “Giuyog niya ang mga udyong. Nangutana 
siya pinaagi sa terapim, misusi siya sa atay. Sa 
iyang tuong kamot ang pagpanag-an maoy alang 
sa Jerusalem.”--Eze 21:21, 22. 

Ang pagsusi sa atay aron makakitag mga tili- 
mad-on gipasukad sa pagtuo nga ang tanang ku- 
sog, pagbati, ug pagmahal nahasentro niini nga 
sangkap. Ang ikaunom nga bahin sa dugo sa tawo 
anaa sa atay. Ang mga kausaban sa hitsura sa la- 
inlaing mga parte sa atay giinterpretar ingong mga 
ilhanan o mga tilimad-on gikan sa mga diyos. 
(Tan-awa ang ASTROLOGO.) Daghang hulad sa mga 
atay nga gama sa yutang-kulonon ang nakapla- 
gan, ang labing karaan maoy gikan sa Babilonya, 
nga naundan ug mga tilimad-on ug mga sinulat 
nga cuneiform nga gigamit sa mga mananag-an. 
(HULAGWAY, Tomo 2, p. 324) Ang karaang Asiryan- 
hong mga saserdote gitawag ug mga baru, nga 
nagkahulogang “tigsusi” o “siya nga nagtan-aw,” 
tungod kay ang pagsusi sa atay maoy dakong ba- 
hin sa ilang relihiyon sa pagpanag-an. 

Gikondenar sa Bibliya. Ang tanang nagka- 
lainlaing matang sa pagpanag-an, bisan unsa pay 
ngalan niini, sukwahi kaayo ug dayag nga maoy 

pagsupak sa Balaang Bibliya. Si Jehova pinaagi 
kang Moises hugot ug sublisubli nga nagpasidaan 
sa Israel sa dili pagsagop niini nga mga buhat sa 
pagpanag-an sa ubang mga nasod, nga nag-ingon: 
“Walay makaplagan diha kanimo nga bisan kin- 
sang magpaagi sa iyang anak nga lalaki o sa iyang 
anak nga babaye sa kalayo, bisan kinsa nga naga- 
panag-an, usa ka salamangkero o bisan kinsa nga 
nagapangitag mga tilimad-on o usa nga barangan, 
o usa nga tigpangdaot o bisan kinsa nga nagakon- 
sultag espiritista o tigpanagna sa mga hitabo o bi- 
san kinsa nga nagapakisayod sa mga patay. Kay bi- 
san kinsa nga nagabuhat niining mga butanga 
dulumtanan kang Jehova, ug tungod niining du- 
lumtanan nga mga butang si Jehova nga imong 
Diyos nagahingilin kanila gikan sa imong atuba- 
ngan.” (Deu 18:9-12, Lev 19:26, 31) Bisan pag ma- 
tinuod ang ilang matagnaong mga ilhanan ug mga 
tilimad-on, ang mga mananag-an dili mahigawas 
sa paghukom. (Deu 13:1-5, Jer 23:32, Zac 10:2) Gi- 
pakita sa Bibliya ang hugot nga pagsupak batok ni- 
ini nga mga mananag-an pinaagi sa sugo nga 
ang tanang mananag-an pagapatyon gayod.---Ex 
22:18: Lev 20:27. 

Apan bisan pa niining sublisubling mga sugo, 
matamayong gibalewala sa mga apostata si Jehova 
--dili lamang sa ordinaryong mga tawo sama sa 
babaye sa En-dor, kondili sa gamhanang mga hari 
usab sama kang Saul ug Manases, ug ni Rayna Je- 
zebel. (1Sa 28:7, 8; 2Ha 9:22, 21:1-6, 2Cr 33:1-6) 
Bisan tuod gipapha sa maayong hari nga si Ha- 
ring Josias ang mga mananag-an sa iyang adlaw, 
kadto dili igo aron maluwas ang Juda sa pagkalag- 
lag, sama sa nahitabo sa igsoong gingharian niini, 
ang Israel. (2Ha 17:12-18, 23:24-27) Apan si Jeho- 
va, tungod sa iyang mahigugmaong-kalulot, nag- 
padala una sa iyang mga manalagna aron magpa- 
sidaan kanila bahin sa ilang dulumtanang mga 
buhat, maingon nga ang iyang mga manalag- 
na nagpasidaan sa inahan sa tanang pagpanag- 
an, ang Babilonya.--Isa 3:1-3, 8:19, 20, 44:24, 25, 
47:9-15: Jer 14:14: 27:9, 29:8, Eze 13:6-9, 23, Miq 
3:6-12, Zac 10:2. 

Ang pagpanag-an kaylap usab kaayo sa mga ad- 
law sa mga apostoles ni Jesus. Didto sa pulo sa Cip- 
ro, ang usa ka barangan nga ginganlag Bar-Jesus 
gibutaan tungod sa iyang pagbabag sa pagsang- 
yaw ni apostol Pablo, ug didto sa Macedonia, si Pab- 
lo nagpagula sa demonyo sa pagpanag-an gikan sa 
usa ka samokan nga batan-ong babaye, nga naka- 
palagot pag-ayo sa iyang mga agalon kinsa naka- 
sapi ug dako tungod sa iyang okultong gahom 
sa pagpanag-an. (Buh 13:6-11, 16:16-19) Apan ang 
uban, sama kang Simon sa Samaria, kinabubut- 
ong mibiya sa ilang mga kalaki sa salamangka, ug 
sa Efeso didtoy daghan kaayo nga misunog sa 
ilang mga basahon sa pagpanag-an nga ang bili ni- 

ini mikabat ug 50,000 ka pirasong plata (kon dena- 
rio, 837,200).--Buh 8:9-13, 19:19. 

Ang kinaiyanhong tinguha sa tawo sa pagka- 
hibalo sa umaabot mabatonan lamang kon siya 
mosimba ug moalagad sa iyang Dakong Maglala- 
lang, tungod kay pinaagi sa galamiton sa Diyos 
sa pagpakigkomunikar, Siya mahigugmaong nag- 
padayag nang daan kon unsay angayng mahibalo- 
an sa tawo. (Am 3:7) Apan sa dihang ang mga 
tawo motalikod kang Jehova ug mahimulag gikan 
sa Usa nga bugtong nahibalo sa kataposan su- 
kad sa sinugdanan, sila daling mabiktima sa im- 
pluwensiya sa mga demonyo. Ang usa ka dayag 
nga pananglitan niini mao si Saul, nga sa sinug- 
dan misalig kang Jehova sa pagbatog kahibalo ba- 
hin sa umaabot nga mga hitabo apan kinsa, hu- 
man nga ang Diyos wala na makiglabot kaniya 
tungod sa iyang pagkadili-matinumanon, mida- 
ngop sa mga demonyo ingong kapuli sa paggiya sa 
Diyos.-- 1Sa 28:6, 7: 1Cr 10:13, 14. 

Busa, adunay dakong kalainan tali sa gipada- 
yag nga kamatuoran gikan sa Diyos ug sa im- 
pormasyon nga mabatonan pinaagi sa pagpanag- 
an. Kadtong modangop sa pagpanag-an sagad nga 
makasinatig grabeng pagpangurog tungod sa dili- 
makitang mga gahom sa demonyo, usahay sila 
magsalimuang tungod sa mahikanhong musika ug 
pipila ka droga. Walay ingon niana nga mga kada- 
ot sa pisikal o mental ang nasinatian sa matuod 
nga mga alagad ni Jehova sa dihang gipalihok sila 
sa balaang espiritu sa pagsulti. (Buh 6:15; 2Pe 1:21) 
Ang mga manalagna sa Diyos agig pagtuman sa 
ilang katungdanan gawasnong nagasulti nga wa- 
lay bayad, ang paganong mga mananag-an nagga- 
mit sa ilang kalaki alang sa hinakog ug personal 
nga benepisyo. 

Ang Bibliya negatibong naghisgot sa bisan un- 
sang matang sa pagpanag-an. Diha sa daghang 
teksto diin gihukman kini, ang espiritistikanhong 
mga buhat sa pagpanag-an gihisgotan uban sa 
pagpanapaw ug pakighilawas. (2Ha 9:22, Nah 3:4, 
Mal 3:5, Gal 5:19, 20; Pin 9:21, 21:8; 22:15) Sa mga 
mata sa Diyos, ang pagpanag-an maoy sala nga 
sama sa rebelyon. (1Sa 15:23) Busa, dili kasulatan- 
hong isipon nga ang pagpakigkomunikar ni Jehova 
sa iyang mga alagad maoy usa ka pamatuod sa 
“maayo” nga pagpanag-an. 

Si Jehova nagpakyas sa mga mananag-an. 
Ang walay-kinutobang gahom ni Jehova kon itan- 
di sa limitado kaayong gahom nga gipasundayag 
sa salamangkerong mga mananag-an nadayag sa 
kasinatian ni Moises ug Aaron sa atubangan ni Pa- 
raon. Sa dihang ang sungkod ni Aaron nahimong 
bitin, ang mga salamangkerong Ehiptohanon daw 
nakahimo usab sa maong abilidad. Apan pagkada- 
ko sa ilang kaulawan sa dihang ang sungkod ni Aa- 

ron milamoy sa mga sungkod sa maong mga ba- 
rangan! Ang mga saserdoteng Ehiptohanon daw 
nakaarang usab sa paghimo sa tubig nga dugo ug 
sa pagpatunghag mga baki ibabaw sa yuta. Apan 
sa dihang gipahinabo ni Jehova nga ang abog ma- 
himong mga tagnok, ang mga barangan nga may 
tinagong mga kalaki napugos sa pagdawat nga kini 
nahimo pinaagi sa “tudlo sa Diyos.”--Ex 7:8-12, 
19-22: 8:5-11, 16-19, 9:11. 

Gisugo sa daotang si Haman nga ‘adunay usa 
[dayag nga usa ka astrologo] nga maghulog sa Pur, 
nga mao, ang Ripa, sa adlaw-adlaw ug sa bulanbu- 
lan,” aron matino ang labing maayong panahon sa 
paglaglag sa katawhan ni Jehova. (Est 3:7-9) Mahi- 
tungod niini nga teksto, ang usa ka komentaryo 
nag-ingon: “Sa paggamit niini nga paagi sa pagtino 
sa labing maayong adlaw aron buhaton ang iyang 
mananapon nga laraw, gihimo ni Haman ang sama 
sa kanunayng himoon sa mga hari ug mga hamili 
sa Persia, nga dili mobuhat sa bisan unsang kaliho- 
kan nga dili mokonsulta una sa mga astrologo, 
ug makombinsir nga mao na kana ang suwer- 
te nga takna.” (Commentary on the Whole Bible, 
ni Jamieson, Fausset, ug Brown) Pinasukad niini 
nga pagpanag-an, gisugdan dayon ni Haman ang 
iyang daotang laraw. Apan sa makausa pa, gipa- 
sundayag ni Jehova ang iyang gahom sa paglu- 
was sa iyang katawhan, ug si Haman, nga misa- 
lig sa pagpanag-an, gibitay sa mismong estaka 
nga iyang giandam alang kang Mardokeo.---Est 9: 
24, 25. 

Ang laing pananglitan nga mas labaw ang ga- 
hom ni Jehova kay sa okultong mga gahom maoy 
sa dihang ang mga Moabihanon miabot “nga dala 
ang bayad alang sa pagpanag-an” aron suholan si 
Balaam nga usa ka mananag-an sa Mesopotamia 
sa pagtunglo sa Israel. (Num 22:7) Bisan tuod si 
Balaam naningkamot nga “makakaplag ug daotang 
mga tilimad-on,” gipahinabo ni Jehova nga mga 
panalangin lamang ang iyang ipamulong. Sa usa sa 
iyang mga panultihon si Balaam, ilalom sa kusga- 
nong gahom ni Jehova, miadmitir: “Walay kalaki 
nga makadaot batok kang Jacob, ni bisan unsang 
pagpanag-an batok sa Israel.”---Num kap 23, 24. 

“Espiritu ni Python.” Didto sa Filipos sa Ma- 
cedonia nahibalag ni Pablo ang usa ka sulugoong 
babaye nga gigamhan sa 'usa ka espiritu, usa ka 
demonyo sa pagpanag-an,' sa literal, “usa ka espi- 
ritu ni python” (Gr., pneu'ma py tho-na, Buh 16:16). 
Ang “Python” mao ang ngalan sa mitolohikan- 
hong bitin nga nagbantay sa templo ug sa orakulo 
sa Delphi sa Gresya. Ang pulong nga python sa 
ngadtongadto nagtumong sa usa ka tawo nga ma- 
katag-an sa umaabot ug usab sa espiritu nga na- 
mulong pinaagi kaniya. Bisan tuod sa ulahi kini gi- 
gamit sa pagtumong sa usa ka ventriloquist o usa 

nga nagasulti pinaagig kikokiko o laing butang, 
dinhi sa Mga Buhat kini gigamit sa pagtumong sa 
usa ka demonyo nga maoy nagpahinabo sa usa ka 
batan-ong babaye nga makahimog kalaki sa pag- 
panag-an. 


PAGPANAPAW. Sumala sa pagkagamit niini 
sa Bibliya, ang pagpanapaw sagad nga nagtumong 
sa kinabubut-ong pagpakigsekso sa usa ka minyo 
uban sa dili niya kapikas, o sa panahon nga gipatu- 
man ang Moisesnong Balaod, sa pagpakigsekso sa 
usa ka lalaki uban sa usa ka minyo o sinayoran nga 
babaye. Ang Hebreohanon nga lintunganayng pu- 
long nga nagkahulogang “manapaw” mao ang na- 
ph’, samtang ang Gregong katumbas niini mao 
ang moi-kheu'0.--Eze 16:32, ftn sa Rbi8, Mat 5:32, 
ftn sa Rbi8. 

Ang pipila ka karaang mga katilingban nagtugot 
sa pagpakigsekso kang bisan kinsa sulod sa sa- 
mang tribo, apan ang pagpakigsekso sa gawas sa 
tribo giisip nga pagpanapaw. Mahitungod sa ka- 
saysayan sa pagpanapaw, ang Funk G Wagnalls 
Standard Dictionary of Folklore, Mythology and 
Legend (1949, Tomo 1, p. 15) nag-ingon: “Kini gi- 
himo sa tanang bahin sa kalibotan ug bisan tuod 
nga kini giisip nga salawayon sa daghang kultura 
kini komon kaayo sa tanang kultura ug sa tanang 
panahon.” Ang mga monyumento nagpamatuod 
sa pagkakaylap niini sa karaang Ehipto; ang asawa 
ni Potipar, nga naghaylo kang Jose sa pagpakigsek- 
so kaniya, maoy usa ka Ehiptohanon. (Gen 39: 
7, 10) Sumala sa kasaysayan ug bisan hangtod ka- 
ron, ang pagpanapaw sagad nga gidili apan talag- 
sa ra nga ipahamtang ang mga silot. 

Tungod sa balaod ni Jehova, ang Israel nahi- 
mong bulag gikan sa naglibot nga mga nasod ug 
ang ilang moral nga sukdanan sa kaminyoon ug sa 
pamilyahanong kinabuhi nahimong mas taas kay 
sa moralidad niining mga nasora. Ang ikapitong 
sugo sa Dekalogo, o Napulo ka Sugo, direkta ug tin- 
awng nagpahayag: “Dili ka manapaw.” (Ex 20:14, 
Deu 5:18, Luc 18:20) Ang pagpanapaw sa asawa o 
bana sa laing tawo gidili, maingon man ang ubang 
mga matang sa sayop nga seksuwal nga panggawi. 
--Tan-awa ang PAKIGHILAWAS, PAMPAM. 

Ubos sa Balaod ni Moises, bug-at ang silot sa 
pagpanapaw---kamatayon batok sa duha nga sad- 
an: “Kon ang usa ka lalaki makaplagan nga nakig- 
dulog sa usa ka babaye nga gipanag-iya sa usa ka 
tag-iya, silang duha kinahanglang mamatay.” Kini 
mapadapat bisan sa usa ka sinayoran nga babaye, 
kay giisip nga siya nakapanapaw kon siya nakig- 
sekso sa usa ka lalaki gawas sa lalaki nga gikasaad 
kaniya sa kaminyoon. (Deu 22:22-24) Kon giduda- 
han sa pagpanapaw, ang usa ka asawa kinahang- 
lang husayon.---Num 5:11-31, tan-awa ang PAA. 

Ang mga Kristohanon, bisan tuod dili ubos sa 
Moisesnong Balaod, kinahanglang molikay usab sa 
pagpanapaw. “Kay ang kalagdaan sa balaod, Dili 
ka manapaw, .. . nalangkob niining pulonga, nga 
mao, 'Higugmaon mo ang imong silingan sama sa 
imong kaugalingon.”” Wala gayoy pagkasalingka- 
paw niining butanga. (Rom 13:9, 2:22) Sa dihang 
nagtudlo sa mga prinsipyo sa Bibliya, gipataas pa 
gayod ni Jesus ang moral nga sukdanan alang 
sa mga Kristohanon. Iyang gipalapad ang mga 
butang nga nalangkit sa pagpanapaw, nga nag- 
ingong dili lamang kini limitado sa usa ka lalaki 
nga nakigsekso sa usa ka babaye nga dili niya ka- 
pikas: “Ang matag usa nga magpadayon sa pag- 
tan-aw sa usa ka babaye aron sa pagbaton ug kai- 
bog kaniya nakapanapaw na uban kaniya diha sa 
iyang kasingkasing.” Kini nga mga lalaki maoy la- 
kip niadtong mga tawo nga “may mga mata nga 
puno sa pagpanapaw."---Mat 5:27, 28, 2Pe 2:14. 

Gihisgotan usab ni Jesus nga kon makigdiborsi- 
yo ang bana o kaha ang asawa, gawas kon tungod 
sa pakighilawas (Gr., por:'nei'a), ang pagminyo pag- 
usab ni bisan kinsa kanila maoy pagpanapaw. Bi- 
san gani ang usa ka ulitawo nga mangasawa sa 
maong gidiborsiyohan nga babaye mahimong sad- 
an usab sa pagpanapaw.---Mat 5:32; 19:9, Mar 10: 
11, 12, Luc 16:18; Rom 7:2, 3. 

Ang pagpanapaw maoy 'sala gayod batok sa Di- 
yos.’ (Gen 39:9) Hukman ni Jehova kadtong sad-an 
sa pagpanapaw, ug walay tawong nagapadayon sa 
maong buhat ang “makapanunod sa gingharian sa 
Diyos.” (Mal 3:5; 1Co 6:9, 10; Heb 13:4) Tinuod 
gayod ang proverbio: “Siya nga nagapanapaw sa 
usa ka babaye maoy usa kansang kasingkasing na- 
kulangan, siya nga nagabuhat niini nagalaglag sa 
iyang kaugalingong kalag.”---Pr 6:32-35. 


Sa unsang paagi ang 
usa ka tawo mahimong sad-an 
sa espirituwal nga pagpanapaw? 


Sa espirituwal nga diwa, kini nga pagpanapaw 
nagtumong sa pagkadili-matinumanon niadtong 
adunay pakigsaad uban kang Jehova. Busa, ang ki- 
naiyanhong Israel nga ubos sa pakigsaad sa Balaod 
maoy sad-an sa espirituwal nga pagpanapaw tu- 
ngod sa bakak nga relihiyosong mga buhat, nga 
ang pipila niini naglakip sa mga rituwal sa pagsim- 
ba sa sekso ug sa paglapas sa ikapitong sugo. (Jer 
3:8, 9: 5:7, 8: 9:2: 13:27: 23:10, Os 7:4) Sa samang 
mga katarongan gihukman ni Jesus ang kaliwatan 
sa mga Hudiyo sa iyang adlaw ingong mga mana- 
napaw. (Mat 12:39, Mar 8:38) Sama usab karong 
adlawa, kon ang mga Kristohanon nga nagpahinu- 
ngod na kang Jehova ug nga anaa na sa bag-ong 

pakigsaad maghugaw sa ilang kaugalingon uban 
niining presenteng sistema sa mga butang, sila 
makapanapaw sa espirituwal nga paagi.---San 4:4. 


PAGPANGANAK. Ang Hebreohanong pulong 
nga ya-ladh' nagkahulogang “manganak, magpa- 
tungha.” (Gen 4:1, 2, 16:15; 30:39, 1Cr 1:10) Kaam- 
gid kini sa yeledh ("bata” [Gen 21:8]), mohedheth 
(natawhan, puloy-anan, mga paryente [Gen 31:13, 
ftn sa Rbi8]), ug tohledhohth' (kasaysayan: maka- 
saysayanhong mga sinugdanan, mga pagpanga- 
nak, talaan sa kagikan [Gen 2:4, ftn sa Rbi8, Mat 
1:1, fin sa Rbi8]). Ang Hebreohanong termino nga 
chil (o, chul), bisan tuod pangunang gigamit labot 
sa mga kasakit sa pagbati, kini gigamit sa Job 39:1 
ug Proverbio 25:23 alang sa pagpanganak. (Itan- 
di ang Isa 26:17, 18.) Ang Gregong termino nga 
gen-na' o nagkahulogang “manganak, mahimugso, 
matawo.” (Mat 1:2, Luc 1:57, Ju 16:21, Mat 2:1) Ang 
t'kto gihubad nga “manganak.”--Mat 1:21. 

Ang pagpanganak maoy usa ka pribilehiyo nga 
gihatag sa Maglalalang ngadto lamang sa mga ba- 
baye, nga alang niini linain niyang gidisenyo ug gi- 
sangkapan ang mga babaye. Ang sugo nga gihatag 
ngadto sa unang tawhanong paris didto sa Eden ug 
sa ulahi gihatag usab ngadto sa mga naluwas sa 
Lunop naglakip sa pagpanamkon ug sa pagpanga- 
nak. (Gen 1:28, 9:7) Hinunoa, tungod sa sala ug 
pagkadili-masinugtanon, si Jehova miingon kang 
Eva maylabot sa iyang pagpanganak: “Dugangan 
ko pag-ayo ang kasakit sa imong pagmabdos, sa 
mga kaul-ol sa pagpanganak ikaw manganak ug 
mga anak.”--Gen 3:16, tan-awa ang KASAKIT SA 
PAGBATI. 

Adunay “panahon sa pagkatawo,” matod ni Solo- 
mon, ug sagad nga kini mahitabo mga 280 ka ad- 
law human sa pagsamkon. (Ecc 3:2) Alang sa mga 
ginikanan, ang adlaw sa pagkahimugso sa ilang 
anak sagad maoy usa ka adlaw sa dakong kalipay, 
bisan tuod nga alang sa maong indibiduwal, suma- 
la sa maalamon nga si Haring Solomon, ang adlaw 
sa iyang kamatayon mas maayo pa kay sa adlaw sa 
iyang pagkahimugso, kon siya adunay maayong 
mga nalampos ug may maayong ngalan atuba- 
ngan sa Diyos samtang buhi pa.---Luc 1:57, 58, Ecc 
7:1. 

Sukad pa sa unang mga panahon ang mga ma- 
nanabang miabag na sa pagpahimugso. Ang mga 
gak-angan sa pagpanganak gigamit aron makata- 
bang sa inahan ug sa pag-abag sa mananabang 
sa pagpahimugso. Lagmit nga kini maoy duha ka 
bato o tisa diin ang inahan mogak-ang o mopuk- 
ong sa dihang magpahimugso. (Ex 1:16) Ang Heb- 
reohanong pulong nga gihubad nga “gak-angan sa 
pagpanganak” diha sa Exodo ('ov:na'yim) kaamgid 
sa Hebreohanong pulong alang sa “bato” ug kausa 

ra makita pag-usab sa Bibliya (Jer 18:3), diin kini 
gihubad nga “mga ligid sa magkukulon.” Ang The 
International Standard Bible Encyclopedia nagka- 
nayon: “Kining pulonga gigamit sa pormang ti- 
nagurha niining duha ka teksto, nga sa walay 
duhaduha nagpasabot nga ang mga ligid sa mag- 
kukulon gilangkoban sa duha ka ligid, ug nagsug- 
yot nga ang gak-angan sa pagpanganak maoy 
duha usab.” (Tomo 1, 1979, p. 516) Ang karaang hi- 
eroglyphic nga mga sinulat nagpamatuod nga ang 
maong mga gak-angan sa pagpanganak gigamit 
kanhi sa Ehipto. 

Ang ubang mga butang nga kinahanglang hi- 
moon human sa pagpanganak, nga sagad ginahi- 
mo sa mga mananabang, gihisgotan sa Ezequiel 
16:4, apan sa diwang mahulagwayon. Ang pusod 
putlon ug ang bata digoan, hilogan ug asin, dayon 
puston ug mga bakbak o lampin. Ang paggamit ug 
asin lagmit maoy aron mouga, motigson, ug mo- 
hugot ang panit. Tungod kay ang bata puston pina- 
agig mga bakbak gikan sa ulo hangtod sa tiil, sama 
sa gihimo kang Jesus (Luc 2:7), ang bata halos mo- 
rag mummy tan-awon ug ang iyang lawas mag- 
pabiling init ug tul-id; tungod kay ang mga bakbak 
ipaagi ubos sa suwang ug dayon ilibot sa ibabaw sa 
ulo, giingon nga ang bata gibansay sa pagginhawa 
pinaagi sa iyang ilong. Ang pag-atiman sa bag-ong 
mga gipahimugso niining paagiha maoy dugay na 
kaayong pamaagi, sanglit si Job sinati man sa mga 
panglimin o mga bakbak.---Job 38:9. 

Human maatiman ang dihadihang mga pangi- 
nahanglan sa inahan ug sa bata, ang bata dad-on 
ngadto sa amahan o ang balita sa pagkatawo ipahi- 
balo, ug ilhon sa amahan ang bata ingong iyang 
anak. (Jer 20:15) Maingon man usab, sa dihang 
ang sulugoong babaye nga nahimong kapuli maka- 
batog anak pinaagi sa bana sa iyang apuli nga aga- 
long babaye, ang anak ilhon ingong anak sa aga- 
long babaye. (Gen 16:2) Lagmit nga mao kini ang 
gipasabot ni Raquel sa dihang mihangyo siya nga 
ang iyang ulipong babaye nga si Bilha “makapa- 
nganak diha sa akong mga tuhod” aron siya “ma- 
kabaton ug mga anak gikan kaniya.” (Gen 30:3) 
Wala kini magpasabot nga ang pagpahimugso lite- 
ral nga himoon diha sa mga tuhod ni Raquel, apan 
nagpasabot kini nga siya makahagwahagwa sa 
bata diha sa iyang mga tuhod nga samag iya ga- 
yong kaugalingong anak.---Itandi ang Gen 50:23. 

Sa pagkahimugso sa bata o sa dihang siya tulion 
walo ka adlaw human niana, ang bata nganlan sa 
usa sa mga ginikanan. Kon dili magkauyon labot 
sa ngalan sa bata, ang desisyon sa amahan mao 
ang sundon. (Gen 16:15: 21:3; 29:32-35, 35:18, Luc 
1:59-63, 2:21) Ang bata sagad nga pasusohon sa 
inahan (Gen 21:7: Sal 22:9: Isa 49:15: 1Te 2:7), apan 
mopatim-awng adunay ubang mga babaye nga 

gigamit usahay sa pagpasuso. (Ex 2:7) Ang bata 
sagad nga lutason sa edad nga duha o tulo ka tuig 
o mas gulang pa. Mopatim-awng si Isaac gilutas sa 
edad nga singko anyos; ug kadto gisaulog ug gi- 
kombirahan.---Gen 21:8: 1Sa 1:22, 23. 

Ubos sa Moisesnong Balaod ang babaye nga na- 
nganak ug lalaki maoy mahugaw sa seremonyal 
nga paagi sulod sa 7 ka adlaw, ug dugangan pag 33 
ka adlaw alang sa pagputli kaniya. Kon ang bata 
babaye, nan ang inahan isipong mahugaw sa 14 ka 
adlaw, ug dugangan pag 66 ka adlaw alang sa pag- 
putli kaniya. Sa kataposan sa yugto sa pagputli ang 
usa ka halad-nga-sinunog ug halad-sa-sala himo- 
on alang kaniya: usa ka laking nating karnero ug 
usa ka tukmo o usa ka piso nga salampati, o duha 
ka tukmo o duha ka piso nga salampati, sumala sa 
pinansiyal nga kahimtang sa mga ginikanan. (Lev 
12:1-8, Luc 2:24) Kon ang anak nga lalaki mao ang 
panganay, siya pagatubson pinaagi sa pagbayad ug 
lima ka siklong plata (811). Num 18:15, 16; tan- 
awa ang PANGANAY. 

Maylabot sa pagpanganak ug sa pagkainahan, gi- 
awhag ni apostol Pablo ang batan-ong mga baba- 
yeng balo, nga lagmit malinga pag-ayo kon ang 
ilang kinaiyanhong pagbati sa pagkainahan dili 
matagbaw, sa pagminyo ug sa pagpanganak inay 
nga gugolon ang ilang panahon sa pagsuroysuroy 
ingong “mga tabian ug hilabtanon sa mga kaliho- 
kan sa ubang mga tawo.” (1Ti 5:11-15) Mahitungod 
sa mga babaye sa Kristohanong kongregasyon, si 
Pablo miingon nga sila “pagaampingang luwas pi- 
naagi sa pagpanganak, basta sila magpadayon diha 
sa pagtuo ug sa gugma ug sa pagkabalaan uban 
ang maayong panghunahuna. ”--1ITi 2:15. 

Sa daghang higayon mahulagwayong gigamit sa 
Kasulatan ang mga terminong nalangkit sa kinai- 
yanhong pagpanganak. (Sal 90:2, Pr 27:1, Isa 66: 
8, 9; San 1:15) Ang kaul-ol sa pagbati tukmang 
naglarawan sa dili-malikayang mga pag-antos nga 
naggikan sa ubang mga tinubdan. (Sal 48:6, Jer 
13:21, Miq 4:9, 10; Gal 4: 19: 1Te 5:3) Sa espirituwal 
nga diwa, si Jesus miingon nga ang usa ka tawo ki- 
nahanglang “ipanganak gikan sa tubig ug sa espi- 
ritu” aron makasulod sa Gingharian. Kini nagkahu- 
logan nga ang usa kinahanglang mabawtismohan 
sa tubig ug ipanganak pinaagi sa espiritu sa Diyos, 
sa ingon mahimong anak sa Diyos nga may pagla- 
om nga makigbahin sa langitnong Gingharian. (Ju 
3:3-8, 2Co 5:17: 1Pe 1:3, 23) Sa simbolikong diwa, 
ang Pinadayag naghubit bahin sa ‘pagpanganak ug 
usa ka anak, usa ka lalaki, didto sa langit human 
sa yugto sa hilabihang kaul-ol.---Pin 12:1-5. 
PAGPANGANDAM. Ang gingalan sa adlaw 
una pa ang senemana nga Igpapahulay, nga nia- 
nang adlawa ang mga Hudiyo mangandam alang 
sa Igpapahulay. 

Sa dihang gisugdan ni Jehova ang pagtaganag 
mana didto sa kamingawan siya nagsugo nga sa 
ikaunom nga adlaw dobleng gidaghanon sa mana 
ang kuhaon, sanglit ang katawhan dili manguha ug 
mana sa adlaw nga Igpapahulay, o sa ikapitong ad- 
law. Busa, sa pagpangandam sa senemanang Igpa- 
pahulay, ang mga Hudiyo manguha ug magluto o 
maglung-ag ug ekstra nga mana. (Ex 16:5, 22-27) 
Sa ulahi “ang adlaw sa dili pa ang igpapahulay” gi- 
tawag nga “Pagpangandam,” maingon sa gipatin- 
aw ni Marcos. (Mar 15:42) (Sa susama, sa Aleman 
ang Samstag [Sabado] gitawag usab nga Sonna- 
bend [sa literal, “Sun evening'] o “gabii sa dili pa 
ang Dominggo [Sonntag].”) Ang adlaw sa Pagpa- 
ngandam sa mga Hudiyo matapos sa pagsalop 
sa adlaw, sa adlaw nga gitawag karon ug Biyernes, 
nga nianang higayona ang Igpapahulay magsu- 
god, sanglit ang adlaw sa mga Hudiyo magsugod 
man sa gabii hangtod sa sunod nga gabii. 

Sa adlaw sa Pagpangandam ang katawhan mag- 
andam ug mga pagkaon alang sa sunod nga adlaw, 
ang Igpapahulay, ug taposon ang bisan unsang di- 
naliang buluhaton nga dili na makahulat human sa 
Igpapahulay. (Ex 20:10) Ang Balaod naglatid nga 
ang lawas sa usa ka tawo nga gipatay ug gibitay sa 
usa ka estaka “kinahanglang dili magpabilin sa es- 
taka sa tibuok gabii.” (Deu 21:22, 23: itandi ang Jos 
8:29: 10:26, 27.) Sanglit si Jesus ug kadtong gilan- 
sang uban kaniya diha pa man sa mga estaka 
sa hapon sa Pagpangandam, hinungdanon gayod 
alang sa mga Hudiyo nga mapadali ang ilang ka- 
matayon aron sila ikalubong sa dili pa mosalop ang 
adlaw. Kini ilabinang gikinahanglan sanglit ang 
adlaw nga hapit nang magsugod inigsalop sa ad- 
law maoy usa ka regular nga Igpapahulay (ang ika- 
pitong adlaw sa semana) ug usab usa ka Igpapahu- 
lay tungod kay kini Nisan 15 (Lev 23:5-7), busa usa 
ka “dako” nga Igpapahulay. (Ju 19:31, 42, Mar 15: 
42, 43: Luc 23:54) Si Josephus nagkutlo sa usa ka 
mando ni Cesar Agusto nga nag-ingon nga ang 
mga Hudiyo dili obligado sa pag-atubang sa korte 
“panahon sa Igpapahulay o sa adlaw sa pagpa- 
ngandam alang sa igpapahulay (Bisperas sa Igpa- 
pahulay) human sa ikasiyam nga takna,” nga nag- 
pakitang sila nagsugod sa pagpangandam alang sa 
Igpapahulay sa ikasiyam nga takna sa Biyernes. 
--Jewish Antiquities, XVI, 163 (vi, 2). 

Mahitungod sa buntag nga gihusay si Jesus ug 
gipaatubang kang Pilato, nga maoy buntag sa Ni- 
san 14 (sanglit ang adlaw sa Paskuwa nagsugod sa 
miaging gabii), ang Juan 19:14 nag-ingon: “Karon 
kadto maoy pagpangandam sa paskuwa.” (NW, KJ, 
Da) Kini gisabot sa pipila ka komentarista ingong 
“pagpangandam alang sa paskuwa,” ug ingon niini 
ang paghubad sa pipila ka hubad sa Bibliya niining 
bersikuloha. (AT, We, CC) Hinunoa, kini nagsugyot 

nga ang Paskuwa wala pa sauloga, samtang ang 
mga asoy sa Ebanghelyo tin-awng nagpakita nga 
si Jesus ug ang mga apostoles nagsaulog na niini 
sa miaging gabii. (Luc 22:15, Mat 26:18-20, Mar 
14:14-17) Hingpit nga gisunod ni Kristo ang mga 
regulasyon sa Balaod, lakip na ang kinahanglanon 
sa pagsaulog sa Paskuwa niadtong Nisan 14. (Ex 
12:6, Lev 23:5; tan-awa ang PASKUWA.) Ang adlaw 
sa paghusay ug sa kamatayon ni Jesus mahimong 
isipon ingong ang “pagpangandam sa paskuwa” sa 
diwa nga kadto maoy pagpangandam alang sa pito 
ka adlaw nga Pista sa mga Tinapay nga Walay Ig- 
papatubo nga magsugod sa pagkasunod adlaw. Tu- 
ngod kay ang Paskuwa ug ang maong pista nagsu- 
nod diha sa kalendaryo, ang katibuk-ang pista 
sagad nga gilakip sa terminong “Paskuwa.” Ug ang 
adlaw human sa Nisan 14 maoy kanunayng Igpa- 
pahulay, dugang pa, niadtong 33 K.P., ang Ni- 
san 15 natunong sa regular nga Igpapahulay, nga 
naghimo sa maong adlaw nga “dako” o doble nga 
Igpapahulay. 


PAGPANGAON. Kasagaran kini maoy mga 
okasyon sa malipayong panag-ubanay nga naka- 
hatag usab ug espirituwal nga kaayohan taliwala 
sa karaang mga Hebreohanon ug sa ulahi sa unang 
mga Kristohanon. Ang mga pagpangaon maoy 
mga kahigayonan usab sa pagpakitag gugma ug 
pagkamaabiabihon ngadto sa uban. Mopatim-awng 
naandan sa mga Hebreohanon ug sa unang mga 
Kristohanon nga mag-ampo sa dili pa mangaon. 
--1Sa 9:13, Buh 27:35: 1Ti 4:1, 3, tan-awa ang 
PAGKAMAABIABIHON: PANIHAPON SA GINOO, KOMBIRA SA 
GUGMA. 

Lagmit nga ang mga Israelinhon kaduha moka- 
on matag adlaw, usa sa buntag ug usa sa gabii hu- 
man sa trabaho sa tibuok adlaw. (Itandi ang Ru 3: 
2, 3, 7, 1Ha 17:6.) Bisan tuod daghan ang mama- 
haw diha sa ilang balay, ang uban, lakip ang mga 
mangingisda nga naghago sa tibuok gabii, lag- 
mit magbalon na lang sa dihang motrabaho. Ang 
mga mangingisda mahimong magpreparar usab 
ug pamahaw gikan sa ilang nakuhang mga isda. 
--Itandi ang Mar 8:14: Ju 21:12, 15. 

Apan adunay ebidensiya nga isilbi usab ang pa- 
niudto, bisan tuod tingali diyutay lang nga pagka- 
on ang idalit. (Buh 10:9, 10) Lagmit nga niining 
taknaa ang mga tawo nga nagtrabaho sa uma mo- 
pahulay ug mokaon ug diyutay.--Itandi ang Ru 
2:14. 

Sagad ang mga babaye mao ang mosilbi sa pag- 
kaon. (Ju 12:1-3) Apan usahay sila modungan pag- 
kaon sa mga lalaki. (1Sa 1:4, 5: Job 1:4) Sa mga 
adunahan ug ilabina sa mga harianon nga mga pa- 
nimalay, ang mga sulugoon mao ang mosilbi sa 
pagkaon panahon sa pagpangaon. Ang mga tigsil- 

bi sa lamesa ni Haring Solomon nagsul-ob ug es- 
pesyal nga mga besti.-- 1Ha 10:4, 5; 2Cr 9:3, 4. 

Ang mga ilimnon sagad nga isilbi sa tagsatagsa 
ka kopa, apan ang pagkaon sagad nga ibutang diha 
sa komon nga bandihado. Ang mangaon tinga- 
li magkinamot o kaha mogamit ug pirasong tina- 
pay nga maoy ikutsara sa pipila ka pagkaon.---Mar 
14:20, Ju 13:25, 26, tan-awa usab ang Pr 26:15. 

Ang mga posisyon sa mga tawong mangaon ma- 
himong maghirag o maglingkod. (Gen 18:4; 27:19, 
Huk 19:6, Luc 9:14) Ang usa ka linilok gikan sa pa- 
lasyo sa Asiryanhon nga si Haring Ashurbanipal 
naghulagway kaniya nga naghirag sa usa ka ling- 
koranan ug ang iyang rayna naglingkod sa usa ka 
habog nga lingkoranan samtang nangawn sa usa ka 
kombira. Mopatim-awng naandan usab sa mga 
Persianhon ang paghirag diha sa mga lingkoranan 
panahon sa pagpangaon. (Est 7:8) Ang mga lame- 
sa ug mga higdaanan o kaha mga lingkoranan ti- 
ngali gigamit sa pipila ka Israelinhon sa panahon ni 
Ezequiel.---Eze 23:41. 

Panahon sa Yutan-ong Ministeryo ni Jesus. 
Sa unang siglo K.P. maoy batasan sa mga Hebreo- 
hanon nga manghunaw sa dili pa mokaon. Nahimo 
kining rituwal sa mga eskriba ug mga Pariseo. 
--Mar 7:1-8, tan-awa ang PAGHUGAS SA MGA KAMOT, 
PAGHUNAW. 

Sa mga bangkete o dagkong mga kombira sa pa- 
nahon sa yutan-ong ministeryo ni Jesus, ang mga 
lingkoranan ibutang diha sa tulo ka kiliran sa lame- 
sa. Ang ikaupat nga kiliran walay lingkoranan aron 
kadtong magsilbi sa pagkaon makaduol sa lamesa. 
Usahay upat o lima ka tawo ang molingkod sa usa 
ka lingkoranan, apan sagad tulo lang ang moling- 
kod. Ang mangaon sagad nga manukod pinaagi sa 
ilang wala nga siko, lagmit diha sa usa ka gamayng 
unlan, samtang ang ilang mga nawong mag-atu- 
bang sa lamesa. Sagad nga ang tuong kamot maoy 
ikab-ot sa pagkaon. Ang labing dungganong dapit 
diha sa lingkoranan mao ang gilingkoran sa usa ka 
tawo diin walay naglingkod sa iyang luyo. Ang 
paglingkod sa usa ka tawo duol sa “sabakan” sa la- 
ing tawo nga naghirag sa kan-anan nagpasabot 
nga siya anaa sa iyang atubangan ug nagpasabot 
usab nga siya nakabaton sa iyang pag-uyon. (Ju 
13:23) Ang usa ka tawo nga may kauban nga nag- 
hirag duol sa iyang sabakan sayon rang makahina- 
bi kaniya labot sa kompidensiyal nga mga butang. 

Ang naandang tulo ka puwesto sa matag lingko- 
ranan magpaila kon ang usa ka tawo aduna bay 
taas, tungatunga, o kaha ubos nga posisyon diha sa 
lingkoranan. Sa dihang ubay-ubayng mga lingko- 
ranan ang gamiton, ang usa nga naglingkod sa 
ubos nga puwesto sa lingkoranan nga kinalay-an 
sa tagbalayng nag-abiabi mao ang usa nga may 

kinaubsang posisyon sa pagpangaon.--Itandi ang 
Mat 23:6, Luc 14:7-11. 

Sa pipila ka malipayong okasyon, ang dakong 
kombira o bangkete lagmit nga adunay usa ka tag- 
dumala (Ju 2:9) ug tingali dihay mga kalingawan 
sama sa 'pagpatugtog ug musika ug panagsayaw.'” 
—luc 15:25. 

Tukmang Panglantaw sa mga Pagpangaon. 
Kabubut-on sa Diyos nga malipay ang tawo sa pag- 
kaon ug sa ilimnon. (Ecc 2:24) Apan ang paghinob- 
ra niini maoy dulumtanan kaniya. (Pr 23:20, 21; 
Ecc 10:17, Rom 13:13, 1Pe 4:3, tan-awa ang PAGKA- 
HUBOG, ULITAN.) Sanglit ang mga pagpangaon sa 
kasarangang paagi makapalipay gayod, ang ka- 
himtang sa usa ka tawo nga malipayon ug kasing- 
kasing gipakasama sa pagkombira kanunay. (Pr 
15:15) Dugang pa, kon ang mga nangaon adunay 
gugma sa usag usa, kini makaamot sa kalipay sa 
pagpangaon. Ang proverbio nag-ingon: “Mas maa- 
yo pa ang pagkaong utanon diin anaay gugma kay 
sa pinatambok nga torong baka nga inubanan sa 
pagdumot.”--Pr 15:17. 

Mahulagwayong Paggamit. Ang pagkaon 
uban sa usa ka tawo nagpaila nga adunay panag- 
higala ug pakigdait tali kanilang duha. Busa ang 
usa ka tawo nga kanunayng nakapribilehiyo sa 
pagkaon diha sa lamesa sa hari maoy usa gayod ka 
tawong pinaboran ug suod kaayo sa hari. (1Ha 2:7) 
Kini nga relasyon gisaad ni Jesus sa iyang matinu- 
manong mga tinun-an sa dihang iyang giingnan 
sila nga sila mokaon ug moinom uban kaniya sa 
iyang Gingharian.--Luc 22:28-30, tan-awa usab 
ang Luc 13:29, Pin 19:9. 

Mahitabo unya ang usa ka “dakong panihapon” 
sa dihang laglagon sa Diyos kadtong nagasupak 
kaniya. Kini nga panihapon maoy alang sa mga 
langgam nga mokaon sa patayng mga lawas sa 
mga pinatay. (Pin 19:15-18) Ang dakong kombira 
alang sa tanang mga katawhan nga gihisgotan 
sa Isaias 25:6 maoy usa ka lahi kaayong pagpa- 
ngaon. 


PAGPANGAWAT. Tan-awa ang KAWATAN. 


PAGPANGAYAM UG PAGPANGISDA. Hu- 
man lamang sa Lunop nga ang tawo gitugotan sa 
pagpangayam ug pagpangisda. (Gen 9:3, 4) Apan 
bisan sa wala pa ang Lunop ang mga tawo nanga- 
yam na aron makabaton ug mga panit sa mga ha- 
yop nga himoong besti ug uban pang mga butang. 
--Itandi ang Gen 3:21. 

Human sa Lunop, si Nimrod mao ang unang 
tawo nga naghimo sa iyang kaugalingon ingong 
“usa ka gamhanang mangangayam nga supak 
kang Jehova” (Gen 10:8, 9), sa walay duhaduha na- 
ngayam ingong kalingawan lamang, sama sa gihi- 

mo sa ulahi sa mga hari sa Asirya, Ehipto, ug sa 
ubang kayutaan. Walay rekord nga ang mga Is- 
raelinhon nangayam ingong kalingawan lamang, 
apan sila nangayam ug mga hayop sama sa mga 
gasela ug mga laking osa aron kan-on (1Ha 4:22, 
23) ug nagpatay ug mabangis nga mga hayop aron 
sa pagdepensa sa ilang kaugalingon (Huk 14:5, 6) o 
sa pagpanalipod sa ilang binuhing mga hayop o sa 
ilang mga pananom.-- 1Sa 17:34-36, Aw 2:15. 

Maylabot sa pagpangayam, gisubli sa Moises- 
nong Balaod ang sugo sa dili pagkaon ug dugo nga 
gihatag human sa Lunop. (Gen 9:4; Lev 17:12-14, 
tan-awa ang Duco.) Dugang pa, giklasipikar ang 
pipila ka ihalas nga mga hayop ingong mahugaw 
nga pagkaon. (Lev 11:2-20, Deu 14:3-20) Ang laing 
balaod nagdili sa mga Israelinhon sa pagkuha sa 
inahan nga langgam uban sa mga kuyabog o mga 
itlog niini. Sa daghang kahimtang, tungod sa pag- 
unong sa inahan sa iyang kuyabog, ang inahan dali 
rang maayam, apan ang inahan angayng buhian, 
lagmit aron makabaton pa kinig mga anak.---Deu 
22:6, 7. 

Daghang galamiton ug kasangkapan ang giga- 
mit sa pagpangayam, lakip sa mga busogan ug 
mga pana (Gen 21:20, 27:3), mga lambuyog (1Sa 
17:34, 40; Job 41:1, 28), mga bitik, pukot, gahong, 
ug mga kaw-it (Sal 140:5; Eze 17:20, 19:4, 9). 
Ang mga espada, bangkaw, igpalantig, puspos, ug 
mga salapang dayag nga gigamit usab.---Job 41: 
1, 26-29. 

Sa pagdakop sa mga hayop, ang mga pukot sa- 
gad ipahiluna. Dayon hadlokon sa usa ka grupo sa 
mga mangangayam ang mga hayop, sagad pinaa- 
gi sa paghimog kabanha, aron kini modagan ngad- 
to sa mga pukot nga gituyo sa pagpahiluna aron 
masikop ang mga hayop. Dugang pa, ang ubang 
mangangayam magkubkob ug mga gahong ug 
aron dili mamatikdan tabonan kinig nipis nga ta- 
bon nga gama sa mga lipak ug yuta. Aron malit- 
ag ang mga hayop, kini abogon paingon sa tinabo- 
nan nga gahong. Lain pa, gigamit usab ang mga 
lit-ag nga makabitik sa mga tiil sa mga hayop, ug 
lagmit nga gigamit usab ang kombinasyon sa mga 
gahong ug mga pukot.---Itandi ang Job 18:8-11: Jer 
18:22, 48:42-44, tan-awa ang TIGLIT-AG UG LANG- 
GAM, BITIK. 

Pagpangisda. Taliwala sa mga Hebreohanon 
ang pagpangisda maoy usa ka panginabuhi, wala 
hisgoti nga kini gihimo ingong kalingawan lamang. 
Ang mga mangingisda mogamit ug mga pukot, sa- 
lapang, ug mga bangkaw, maingon man sa pasol. 
(Job 41:1, 7: Eze 26:5, 14: Hab 1:15, 17: Mat 17:27) 
Sagad nga ang pagpangisda himoon sa gabii. Ang 
mga baling ilagak gikan sa mga sakayan, dayon 
guyoron kini paingon sa baybayon o kaha ang na- 
kuha nga isda ibutang sa mga sakayan. Human ni- 

ana ang mga isda lainlainon. Ang mga isda nga pu- 
wedeng kaonon sumala sa gilatid sa Balaod ibilin, 
ang dili-maayong mga isda isalibay. (Mat 13:47, 
48, Luc 5:5-7; Ju 21:6, 8, 11) Ang usa ka pukot nga 
mas gamay kay sa baling lagmit nga ilagak sa mga 
mangingisda nga mag-ubog sa tubig o magtindog 
diha sa baybayon.---Tan-awa ang BALING. 

Ang pagpangisda maoy usa ka hago nga traba- 
ho. Nagkinahanglan kinig pisikal nga kusog, ilabina 
kon kinahanglang bitaron sa mga tawo ang mga 
pukot nga napuno sa isda (Ju 21:6, 11) o kon 
sila magbugsay sa mga sakayan nga pasungsong 
sa hangin. (Mar 6:47, 48) Usahay ang mga mangi- 
ngisda magbudlay sa tibuok gabii nga walay kuha. 
(Luc 5:5, Ju 21:3) Human niana ang mga pukot pa- 
ughon ug punaan.---Eze 47:10: Mat 4:21. 

Si Pedro, Andres, Santiago, ug Juan maoy mag- 
kauban nga mga mangingisda. (Mat 4:18, 21: Luc 
5:3, 7, 10) Labing menos sa usa ka higayon ang pito 
ka tinun-an ni Jesus, lakip si Natanael ug Tomas, 
magkauban nga nangisda. (Ju 21:2, 3) Sa Juan 21: 
2, ang usa sa duha ka mangingisda nga gihisgotan 
apan wala nganli lagmit mao ang igsoon ni Pedro 
nga si Andres, ang lain tingali mao si Felipe, tu- 
ngod kay gihisgotan nga ang iyang balay atua sa 
Betsaida (nagkahulogang “Balay sa Mangangayam 
(o, Mangingisda) ').---Ju 1:43, 44. 

Gigamit nga mahulagwayon. Ang pagpa- 
ngisda mahimong maghulagway sa militaryong 
pagpanakop. (Am 4:2, Hab 1:14, 15) Sa laing bahin, 
gipakasama ni Jesus ang buluhaton sa paghimog 
tinun-an sa pagpangisdag mga tawo. (Mat 4:19) 
Ang Jeremias 16:16, diin kini naghisgot bahin sa 
"pagkuha ni Jehova ug daghang mangingisda ug 
mga mangangayam, mahimong sabton sa positi- 
bo o negatibong diwa. Kon kini nga teksto direk- 
tang nalangkit sa bersikulo 15, nga naghisgot ba- 
hin sa pagpasig-uli sa mga Israelinhon ngadto sa 
ilang yuta, nan ang gipasabot mao ang pagpangita 
sa mahinulsolong nahibilin nga mga Hudiyo. Kon 
dili, magpasabot kini nga ang mga mangingisda ug 
mga mangangayam mao ang mga kaaway nga ka- 
sundalohan nga gipadala aron sa pagpangita sa 
dili-matinumanong mga Israelinhon, nga tungod 
niana walay usa kanila ang makaikyas sa paghu- 
kom ni Jehova.--Itandi ang Eze 9:2-7. 


PAGPANG-AYO. Ang pagpasig-uli sa maa- 
yong panglawas sa masakiton, ang pag-ayo, o pag- 
pasig-uli, sa sangkap nga nabali o nasamad, ang 
pag-ayo sa nagkalainlaing mga sakit ug mga de- 
pekto; ang pagkahibalik sa usa ka tawo sa pisikal 
nga kahimsog. Ang Hebreohanong berbo nga ra- 
pha” ug ang Gregong berbo nga i#ao:mai mao 
ang pangunang mga pulong diha sa Bibliya nga 
naghubit niini nga pagpang-ayo, sa literal ug sa 


PAGPANG-AYO 


mahulagwayong diwa. Ang Gregong berbo nga 
thera-peu'o gihubad nga 'nagaayo.' (Mat 4:23, 24) 
Usahay ang pagkaayo maoy inanay, sa ubang mga 
panahon kini dihadiha dayon. 

Lakip sa mga panalangin nga gihatag ni Jehova 
sa tanang tawo mao ang katakos sa ilang pisikal 
nga mga organismo nga mapasig-uli, ang katakos 
sa lawas sa pag-ayo sa kaugalingon niini sa dihang 
masamad o masakit. Ang usa ka mananambal ti- 
ngali morekomendar ug pipila ka paagi aron mapa- 
dali ang pagkaayo, apan sa pagkatinuod ang hina- 
tag-sa-Diyos nga mga katakos sa pagpasig-uli nga 
anaa sa sulod sa lawas sa tawo mao ang nagpahi- 
nabo sa pagkaayo. Busa, ang salmistang si David 
miila nga bisag siya natawo nga dili-hingpit, ang 
iyang Maglalalang nagpalig-on kaniya panahon sa 
iyang pagkasakit ug nag-ayo sa tanan niyang mga 
balatian. (Sal 51:5: 41:1-3, 103:2-4) Si Jehova nag- 
pasig-uli sa maayong panglawas sa nasakit nga si 
Job (Job 42:10) ug ang Diyos usab nagtaganag pi- 
sikal nga pagkaayo sa iyang katawhang Israel.---Ex 
15:26. 

Ang Bibliya naghisgot nga si Jehova nagsamad 
ug nag-ayo, ug siya naghimo niini sa literal ug sa 
mahulagwayong paagi. Busa, siya adunay panahon 
sa pagsamad ug panahon sa pag-ayo. (Deu 32:39, 
itandi ang Ecc 3:1, 3.) Pananglitan, ang dili-mati- 
numanong hari sa Juda nga si Jehoram gisilotan ni 
Jehova ug usa ka sakit sa tinai nga walay pagkaa- 
yo. (2Cr 21:16, 18, 19) Giila ni Moises nga si Jehova 
mao ang naghampak kang Miriam pinaagig sanla, 
busa, siya nangamuyo sa bugtong Usa nga maka- 
ayo kaniya, nga nag-ingon: “Palihog, Oh Diyos! Pa- 
lihog, ayoha intawon siya!” (Num 12:10, 13) Kon 
bahin sa pagpanganak, si Jehova nag-ayo kang Ha- 
ring Abimelek, sa iyang asawa, ug sa iyang ulipong 
mga babaye human molabay ang suliran nga nag- 
langkit kang Sara ug sa binhi sa saad.--Gen 20: 
17, 18. 

Sa Bibliya, ang espirituwal nga sakit inay ang pi- 
sikal nga sakit, ug ang espirituwal nga pagpang- 
ayo human niini, maoy mahinungdanong mga ulo- 
han. Giawhag ang mga pangulo sa Israel nga 
hatagan nilag pagtagad ang ilang responsibilidad 
labot niining mga butanga. “Gikan sa manalagna 
bisan ngadto sa saserdote, ang matag usa naglihok 
nga binakak” sa adlaw ni Jeremias, sila sa samang 
higayon nagpakaaron-ingnon nga nag-ayo sa pag- 
kadaot sa katawhan sa Diyos ug nag-ingon nga 
maayo ra ang tanan. (Jer 6:13, 14; 8:11) Niining ba- 
hina sila kaamgid kaayo sa mga maghuhupay ni 
Job, “mga mananambal nga walay bili.”---Job 13:4. 

Sa pipila ka kahimtang giayo ang walay-kinabu- 
hing mga butang, sa diwa nga gitukod pag-usab, 
sama sa nalumpag nga halaran nga giayo ni Elias. 
(1Ha 18:30) Dugang pa, giayo ni manalagnang 


PAGPANG-AYO 


Eliseo ang mga tubig duol sa Jerico maong wala na 
kini magpahinabog pagkakuha sa gisabak. (2Ha 
2:19-22) Apan gipusgay ni Jeremias ang sudlanan 
sa magkukulon nga tungod niana dili na kini maa- 
yo pa, ug busa nahimong usa ka maayong ilustras- 
yon. “Sa ingon niini,” mipahayag si Jehova, “dug- 
mokon ko kini nga katawhan ug kini nga siyudad 
sama sa usa nga nagadugmok sa sudlanan sa mag- 
kukulon mao nga kini dili na mahimong ayohon 
[usa ka porma sa rapha” sa literal, giayo].”---Jer 
19:11, itandi ang 2Cr 36:15-17. 

Si Jesus ug ang Iyang mga Isigkamananam- 
bal. Giila ni Jesu-Kristo nga ang “pagtudlo ug 
pagwali sa maayong balita sa gingharian' mao ang 
labing hinungdanon sa iyang ministeryo ug nga 
ang 'pag-ayo sa tanang matang sa balatian ug sa 
tanang matang sa kaluyahon sa taliwala sa mga 
tawo” maoy segundaryo lamang. Maong siya nalu- 
oy sa mga panon ilabina “tungod kay sila pinanitan 
ug nagkatibuagsa sama sa mga karnero nga walay 
magbalantay.”---Mat 4:23: 9:35, 36, Luc 9:11. 

Kining Dakong Magtutudlo naluoy usab sa mga 
panon sa katawhan nga misunod kaniya tungod 
kay sila naglaom nga siya mag-ayo sa ilang pisikal 
nga mga sakit. (Mat 12:15; 14:14, 19:2, Luc 5:15) 
Ang iyang milagrosong buluhaton sa pagpang-ayo 
nahimong usa ka makitang ilhanan alang sa iyang 
kaliwatan ug naghatag ug dugang pamatuod sa 
iyang pagka-Mesiyas, sumala sa gitagna. (Mat 8: 
16, 17) Kini usab naglandong sa mga panalangin sa 
pagpang-ayo nga ipaabot ngadto sa katawhan ubos 
sa pagmando sa Gingharian sa Diyos. (Pin 21:3, 4) 
Aktuwal gayod nga giayo ug gipasig-uli ni Jesus 
ang maayong panglawas sa daghang tawo--mga 
bakol, pungkol, buta, amang (Mat 15:30, 31), pato- 
lon, paralitiko (Mat 4:24), usa ka babaye nga nagta- 
linugo (Mar 5:25-29), usa ka tawo nga may kamot 
nga nakuyos (Mar 3:3-5), usa ka tawong nanghu- 
pong (Luc 14:2-4), ug sa daghang higayon iyang 
gipahigawas ang mga nademonyohan gikan sa 
Satanasnong pagkaulipon ug pagkabilanggo.---Mat 
12:22, 15:22-28, 17:15, 18, Mar 1:34: Luc 6:18, 8:26- 
36, 9:38-42, Buh 10:37, 38. 

Lainlain ang mga paagi ni Jesus sa pag-ayo sa 
mga tawo sa lainlaing mga panahon. Sa usa ka hi- 
gayon, si Jesus miingon lamang nga “Bangon, al- 
saha ang imong teheras ug lakaw,” ug ang masa- 
kitong tawo nga duol sa linaw sa Bethzatha naayo. 
(Ju 5:2-9) Sa laing higayon, igo rang gisulti ni Je- 
sus nga mamaayo ang masakiton ug kini bisan 
tuod atua sa halayo naayo. (Mat 8:5-13) Sa ubang 
mga panahon gitapion niya ang iyang kamot sa 
masakiton (Mat 8:14, 15) o gihikap ang samad ug 
giayo kini. (Luc 22:50, 51) Daghang tawo ang mi- 
hikap lang kang Jesus o sa sidsid lamang sa iyang 
besti ug sila naayo. (Mat 14:36, Mar 6:56, Luc 6:19, 

8:43-47) Ug naayo usab bisan ang mga tawong 
nag-antos sa ilang mga sakit sulod na sa daghang 
katuigan.---Mat 9:20-22, Luc 13:11-13, Ju 5:5-9. 

Ang ubang mga tawo misupak kang Jesus, nga 
wala magpabili sa kahibulongang buluhaton nga 
pagpang-ayo nga iyang gihimo. Ang relihiyosong 
mga pangulo nasuko pag-ayo sa dihang si Jesus 
nag-ayo ug mga tawo sa panahon sa Igpapahulay. 
(Mat 12:9-14: Luc 14:1-6, Ju 5:10-16) Sa usa niana 
ka higayon gipahilom ni Jesus ang iyang mga kaa- 
way pinaagi sa pag-ingon: “Mga salingkapaw, dili 
ba ang matag usa kaninyo sa igpapahulay mag- 
badbad man sa iyang torong baka o sa iyang asno 
gikan sa kuwadra ug dad-on kini aron paimnon? 
Nan, dili ba angay nga kining bayhana nga usa ka 
anak ni Abraham, ug kinsa gigapos ni Satanas, 
tan-awa! napulog-walo ka tuig, nga pagabadbaran 
gikan niini nga gapos sa adlawng igpapahulay?” 
—Luc 13:10-17. 

Dili ang kaugalingong gahom, kahibalo, o kaalam 
ni Jesus ang nakaayo sa masakiton. Ni siya nanam- 
bal pinaagig hipnotismo, sikolohiya, o bisan unsang 
susama nga pamaagi. Hinunoa, ang espiritu ug ga- 
hom ni Jehova ang nagpahinabo sa maong pag- 
pang-ayo. (Luc 5:17: 9:43) Apan dili tanan ang 
nagmapasalamaton ug naghimaya sa Diyos tungod 
niini nga mga pagpang-ayo. (Luc 17:12-18) Karong 
adlawa, daghan ang wala magpabili sa walay-kata- 
posang mga benepisyo sa pagpang-ayo nga ma- 
batonan pinaagi sa halad lukat ni Kristo.---1Pe 
2:24. 

Kining gahom sa pagpang-ayo nga gikan sa Di- 
yos gihatag usab ni Jesus ngadto sa uban nga suod 
nga nakig-uban kaniya sa iyang ministeryo. Sa di- 
hang gipadala ang 12 ka apostoles, ug sa ulahi ang 
70 ka tinun-an, sila gihatagag gahom aron sa pag- 
ayo sa mga masakiton. (Mat 10:5, 8; Luc 10:1, 8, 9) 
Human sa Pentekostes sa 33 K.P., ang pipila lakip 
kang Pedro, Juan, Felipe, ug Pablo gihatagan niini 
nga gahom gikan sa Diyos aron sila bug-os nga 
makapang-ayo. (Buh 3:1-16, 4:14, 5:15, 16, 8:6, 7, 
9:32-34: 28:8, 9) Sa dihang nakagamot na pag-ayo 
ang Kristiyanidad ug wala na ang mga apostoles, 
kining “mga gasa sa pagpang-ayo” nahanaw usab. 
-1Co 12:8, 9, 28, 30; 13:8, 13. 

Hinungdanon nga ang usa nga mihimo sa pag- 
pang-ayo adunay bug-os nga pagtuo ug pagsalig 
kang Jehova ug moila, sama kang Jesus, nga ang 
maong pagpang-ayo nalampos lamang tungod sa 
gahom sa Diyos. (Mat 17:14-20, Ju 5:19) Bisan pa 
niana, dili kinahanglan nga ang mga masakiton 
magbaton una ug pagtuo aron mamaayo. (Ju 5:5- 
9, 13) Hinuon, daghan ang nagbaton ug lig-ong 
pagtuo.--Mat 8:5-13: 15:28, Mar 5:34, Luc 7:1-10, 
17:19, Buh 14:8-10, tan-awa ang PAGTUO. 

Ang milagrosong pagpang-ayo maoy usa ka “il- 
hanan” sa pagpaluyo sa Diyos. (Buh 4:22, 29, 30) 
Kadtong midumili sa pag-ila ug sa pagdawat niini 
nga ilhanan maoy espirituwal nga mga buta ug bu- 
ngol. (Isa 6:10: Ju 12:37-41) Nan, tungod kay ang 
mga pagpang-ayo nga iya sa Diyos nahimong ilha- 
nan alang sa mga dili magtutuo, kini sagad wala 
himoa alang niadtong mga Kristohanon nga gia- 
nak na sa espiritu. Busa sa dihang si Timoteo adu- 
nay sakit sa tiyan, si Pablo nagsugyot nga siya mo- 
inom ug diyutayng bino alang sa iyang sakit inay 
nga ayohon siya sa milagrosong paagi.---1Ti 5:23. 

Espirituwal nga Pagpang-ayo. Sa laing ba- 
hin, ang tinuod nga espirituwal nga pagpang-ayo 
alang sa mga mahinulsolon naggikan kang Jehova. 
Kini nagkahulogan sa pagbaton pag-usab sa iyang 
pabor ug sa pagtagamtam pag-usab sa iyang mga 
panalangin. (Isa 19:22: 57:17-19: Jer 33:6) Kining 
matanga sa pagpang-ayo magpalig-on sa mga ka- 
mot nga naluya ug sa mga tuhod nga nagkurogku- 
rog, magbukas sa mga mata sa buta, magpasig-uli 
sa pandungog sa mga bungol, mag-ayo sa mga ba- 
kol, ug magpahinabo nga makasulti na ang mga 
amang, sa espirituwal nga paagi. (Isa 35:3-6) Apan 
ang mga apostata nga wala magbag-o dili gayod 
mamaayo, o mapasig-uli sa kahimsog ug kauswa- 
gan sa espirituwal nga paagi. (2Cr 36:15-17: Isa 
6:10: Jer 30:12, 13; Buh 28:24-28) Sa susama, dili 
pagaayohon ang Ehipto, ang Paraon niini, ug ang 
“hari sa Asirya.”--Jer 46:11, Eze 30:21, Nah 3: 
18, 19. 

Ang Kasulatan nagtaganag tambal alang sa mga 
tawong nagmasakiton sa espirituwal.--Heb 12:12, 
13: San 5:14-16, Pin 3:18. 


PAGPANGGULA. Ang pagpahigawas sa na- 
sod sa Israel gikan sa pagkaulipon sa Ehipto. Si 
Jehova misulti kang Abraham (sa wala pa ang 
1933 W.K.P.), human mosaad nga ang binhi ni Ab- 
raham makapanunod sa yuta, ug miingon: “Ikaw 
tinong mahibalo nga ang imong binhi mahimong 
langyawng pumoluyo sa usa ka yuta nga dili ilaha, 
ug sila magaalagad kanila, ug kini sila tinong ma- 
gapaantos kanila sulod sa upat ka gatos ka tuig. 
Apan ang nasod nga ilang pagaalagaran akong pa- 
gahukman, ug human niana sila mogawas uban 
ang daghang manggad. .. . Apan sa ikaupat nga 
kaliwatan sila mamalik dinhi, tungod kay ang ka- 
saypanan sa mga Amorihanon wala pa mabug-os.” 
--Gen 15:13-16. 

Dayag nga magsugod lamang ang 400-ka-tuig 
nga yugto sa pagpaantos kon motungha na ang si- 
naad nga “binhi.” Bisan tuod si Abraham nakaad- 
to na sa Ehipto tungod sa nahitabong gutom sa 
Canaan ug nakasinatig kalisdanan tungod sa Para- 
on didto, siya niadtong panahona wala pay anak. 


PAGPANGGULA 


(Gen 12:10-20) Wala madugay human ang Diyos 
maghisgot sa 400 ka tuig nga pagpaantos, sa di- 
hang si Abraham nag-edad nag 86 anyos (sa tuig 
1932 W.K.P.), ang iyang Ehiptohanon nga ulipong 
babaye ug puyopuyo nanganak kaniya ug usa ka 
anak nga lalaki nga ginganlag Ismael. Apan 14 pa 
ka tuig sa ulahi (1918 W.K.P.) nga ang gawasnong 
asawa ni Abraham nga si Sara nanganak kaniya ug 
usa ka anak nga lalaki nga ginganlag Isaac, ug ang 
Diyos nagtudlo niini nga anak ingong mao ang usa 
nga pinaagi kaniya motungha ang sinaad nga Bin- 
hi. Bisan pa niana, wala pa moabot ang panahon sa 
Diyos sa paghatag kang Abraham o sa iyang binhi 
sa yuta sa Canaan, ug busa sila, ingon sa gitagna, 
‘mahimong langyawng mga pumoluyo sa usa ka 
yuta nga dili ilaha.’ —Gen 16:15, 16, 21:2-5, Heb 
11:13. 

Panahon sa Pagpanggula. Busa, kanus-a 
man nagsugod ang 400 ka tuig nga pagpaantos, ug 
kanus-a man kini natapos? Ang Hudiyohanong 
tradisyon nagsugod sa pag-ihap sukad sa pag- 
katawo ni Isaac. Apan ang aktuwal nga ebiden- 
siya sa pagpaantos unang nahitabo sa adlaw nga 
si Isaac gilutas. Ang ebidensiya nagpunting sa 
1913 W.K.P., ingong mao ang petsa sa pagsugod 
sa pagpaantos sa dihang si Isaac nag-edad ug mga 
5 anyos ug si Ismael mga 19 anyos. Niadtong pa- 
nahona si Ismael “ang usa nga natawo sa paagi sa 
unod naglutos sa usa nga natawo sa paagi sa espi- 
ritu.” (Gal 4:29) Si Ismael, nga usa ka mestisong 
Ehiptohanon, tungod sa kasina ug pagdumot, “nag- 
bugalbugal” sa gamayng bata nga si Isaac: dili kini 
yanong panag-away sa mga bata. (Gen 21:9) Ang 
ubang mga hubad naghubit sa gibuhat ni Ismael 
ingong “pagyagayaga.” (Yg, ftn sa Ro) Ang pagpa- 
antos sa binhi ni Abraham nagpadayon sa pana- 
hon sa pagkinabuhi ni Isaac. Bisan tuod nga si Isa- 
ac gipanalanginan ni Jehova sa dihang hingkod na, 
ang mga molupyo sa Canaan naglutos kaniya ug 
siya napugos sa pagbalhin sa lainlaing mga dapit 
tungod sa kalisdanan nga ilang gipahamtang kani- 
ya. (Gen 26:19-24, 27) Sa kadugayan, sa ulahing 
mga tuig sa kinabuhi ni Jacob nga anak nga lalaki 
ni Isaac, ang gitagnang “binhi” miadto sa Ehipto sa 
pagpuyo didto. Sa ulahi sila nahimong mga ulipon. 


Unsang ebidensiya diha sa Bibliya ang 
magpiho sa petsa sa Pagpanggula sa 
Israel gikan sa Ehipto? 


Busa ang 400-ka-tuig nga yugto sa pagpaantos 
nagsugod sa 1913 W.K.P. hangtod sa 1513 W.K.P. 
Kini maoy yugto usab sa pagpakitag kaluoy o 
sa pagtugot sa Diyos alang sa mga Canaanhon, 
nga ang pangunang tribo niini mao ang mga 


PAGPANGGULA 


Amorihanon. Sa pag-abot sa petsang 1513 W.K.P. 
ang ilang kasaypanan nabug-os na; sila takos ga- 
yod nga palagpoton gikan sa yuta. Ingong unang 
lakang sa pagpalagpot kanila, ang Diyos miliso sa 
iyang pagtagad ngadto sa iyang katawhan sa Ehip- 
to, nagpahigawas kanila gikan sa pagkaulipon ug 
nagpapanaw kanila balik sa Yutang Saad.---Gen 
15:13-16. 

Ang 430-ka-tuig nga yugto. Ang laing paa- 
gi sa pagkalkulo makaplagan sa Exodo 12:40, 41: 
“Ug ang pagpuyo sa mga anak sa Israel, nga namu- 
yo sa Ehipto, maoy upat ka gatos ug katloan ka 
tuig. Ug nahitabo sa pagkatapos sa upat ka gatos 
ug katloan ka tuig, nahitabo gayod niini mismong 
adlawa nga ang tanang panon ni Jehova nanggula 
sa yuta sa Ehipto.” Maylabot sa mga pulong nga 
‘kinsa namuyo,' ang nota o footnote sa Exodo 12:40 
(Rbi8) nag-ingon: “Sa Heb[reohanon] kini nga ber- 
bo maoy plļ[ural]. Ang relatibong pronombre nga 
'asher”, kinsa, ikapadapat sa “mga anak sa Israel' 
inay ngadto sa “pagpuyo.”” Ang Gregong Septua- 
gint naghubad sa bersikulo 40: “Apan ang pagpu- 
yo sa mga anak sa Israel nga sila namuyo sa yuta 
sa Ehipto ug sa yuta sa Canaan [maoy] upat ka ga- 
tos ug katloan ka tuig ang gidugayon.” Ang Sama- 
rianhong Pentateuch mabasa: ”. . . sa yuta sa Cana- 
an ug sa yuta sa Ehipto.” Kining tanang hubad 
nagpakitang ang 430-ka-tuig nga yugto maoy mas 
taas nga panahon kay sa yugto sa pagpuyo sa mga 
Israelinhon didto sa Ehipto. 

Gipakita ni apostol Pablo nga kining 430-ka-tuig 
nga yugto (sa Ex 12:40) nagsugod sa dihang giba- 
lido ang Abrahamikong pakigsaad ug natapos sa 
Pagpanggula. Si Pablo nag-ingon: “Dugang pa, ako 
magaingon niini: Labot sa [Abrahamikong] pakig- 
saad nga kanhi gibalido sa Diyos, ang Balaod nga 
gipatungha upat ka gatos ug katloan ka tuig sa ula- 
hi [sa samang tuig sa Pagpanggula] wala maghimo 
niining imbalido, aron hanawon ang saad. ... sam- 
tang ang Diyos sa kamaluloton mihatag man niini 
ngadto kang Abraham pinaagi sa usa ka saad.” 
--Gal 3:16-18. 

Nan, unsa ka taas ang panahon tali sa pagbalido 
sa Abrahamikong pakigsaad ug sa pagbalhin sa 
mga Israelinhon ngadto sa Ehipto? Sa Genesis 
12:4, 5 atong nahibaloan nga si Abraham maoy 
75 anyos sa dihang siya mibiya sa Haran ug mita- 
bok sa Euprates sa iyang pagpaingon ngadto sa Ca- 
naan, nga nianang panahona nagsugod ang Ab- 
rahamikong pakigsaad, ang saad nga gisaad kaniya 
didto sa Ur sa mga Caldeanhon. Dayon, pinasukad 
sa mga paghisgot sa mga talaan sa kagikan diha sa 
Genesis 12:4: 21:5: 25:26, ug sa mga pulong ni Ja- 
cob sa Genesis 47:9, atong makita nga 215 ka tuig 
ang milabay tali sa pagbalido sa Abrahamikong pa- 
kigsaad ug sa pagbalhin ni Jacob uban sa iyang pa- 

milya ngadto sa Ehipto. Kini nagpakitang ang mga 
Israelinhon sa aktuwal mipuyo sa Ehipto sa 215 ka 
tuig (1728-1513 W.K.P.). Ang maong gidugayon 
kaharmonya sa ubang kronolohikanhong impor- 
masyon. 

Sukad sa Pagpanggula hangtod sa pagtukod 
sa templo. Ang duha ka ubang kronolohikan- 
hong mga reperensiya nagkaharmonya ug nagpa- 
matuod niining panglantawa. Si Solomon nagsu- 
god sa pagtukod sa templo sa iyang ikaupat nga 
tuig sa pagkahari (1034 W.K.P.), ug kini giingon sa 
1 Hari 6:1 nga mao ang “ikaupat ka gatos ug kawa- 
loan ka tuig” sukad sa panahon sa Pagpanggu- 
la (1513 W.K.P.). 

“Mga 450 ka tuig.” Dayon anaa usab ang 
pakigpulong ni Pablo ngadto sa mga mamimi- 
naw sa Antioquia sa Pisidia nga girekord sa Bu- 
hat 13:17-20 nga niana siya naghisgot ug usa ka 
yugto nga “mga upat ka gatos ug kalim-an ka 
tuig.” Ang iyang paghisgot sa Israelinhong kasay- 
sayan nagsugod sa panahong ang Diyos “nagpili sa 
atong mga katigulangan,” nga mao, sukad sa pana- 
hong si Isaac natawo ingong ang binhi sa saad 
(1918 W.K.P.). (Ang pagkatawo ni Isaac tinong 
nagtubag sa pangutana, kon kinsay ilhon sa Diyos 
ingong ang binhi, nga kanhi giduhaduhaan tungod 
sa pagkaapuli ni Sara.) Dayon sukad niini pada- 
yong giasoy ni Pablo ang mga buhat sa Diyos alang 
sa iyang piniling nasod hangtod sa panahong ang 
Diyos “naghatag kanilag mga maghuhukom hang- 
tod kang Samuel nga manalagna.' Busa, ang yugto 
nga “mga upat ka gatos ug kalim-an ka tuig,” da- 
yag nga nagsukad sa pagkatawo ni Isaac niadtong 
1918 W.K.P. hangtod sa tuig 1467 W.K.P., o 46 ka 
tuig human sa Pagpanggula sa 1513 W.K.P. (40 ka 
tuig ang nagugol sa paglatagaw sa kamingawan ug 
6 ka tuig sa pagsakop sa yuta sa Canaan). (Deu 2:7: 
Num 9:1, 13:1, 2, 6; Jos 14:6, 7, 10) Kini ang bug- 
os nga gidugayon nga tin-awng motakdo sa gidu- 
gayong gihatag sa apostol nga “mga upat ka gatos 
ug kalim-an ka tuig.” Busa kining duha ka krono- 
lohikanhong mga reperensiya nagpaluyo sa tuig 
1513 W.K.P. nga mao ang tuig sa Pagpanggula ug 
kaharmonya usab sa kronolohiya sa Bibliya labot sa 
mga hari ug sa mga maghuhukom sa Israel.---Tan- 
awa ang KRONOLOHIYA (Sukad sa 1943 W.K.P. hang- 
tod sa Pagpanggula). 

Ubang mga panglantaw. Kini nga petsa nga 
1513 W.K.P. alang sa Pagpanggula ug ang pagsu- 
long sa mga Israelinhon sa Canaan ug ang pagka- 
pukan sa Jerico niadtong 1473 W.K.P., 40 ka tuig 
human sa Pagpanggula, giisip nga sayo ra kaayo 
alang sa pipila ka kritiko, nga nagpetsa niining mga 
hitaboa sa ika-14 o bisan gani sa ika-13 nga sig- 
lo W.K.P. Apan, bisan tuod gipetsahan sa pipila 

ka arkeologo ang pagkapukan sa Jerico sa ika-13 
nga siglo W.K.P., gibuhat nila kini, dili pinasukad 
sa bisan unsang karaang makasaysayanhong mga 
dokumento o pagpamatuod labot niana, kondili 
pinasukad sa ilang nakaplagang mga gamit nga 
kulonon. Kini nga pagkalkulo sa mga yugto sa pa- 
nahon pinasukad sa mga gamit nga kulonon dayag 
nga pagpanaghap lamang gayod, ug gipamatud-an 
kini sa panukiduki nga gihimo didto sa Jerico. Ang 
mga kaplag didto nakapatunghag magkasumpa- 
king mga opinyon ug mga pagpetsa sa mga arkeo- 
logo.---Tan-awa ang ARKEOLOHIYA (Mga kalainan sa 
pagpetsa): KRONOLOHIYA (Arkeolohikanhong Pagpet- 
sa). 

Ingon usab niana ang mga Ehiptologo, diin ang 
mga kalainan sa ilang pagpetsa sa mga dinastiya 
sa Ehipto miabot ug mga siglo, nga tungod niana 
ang ilang mga pagpetsa dili magamit alang sa bi- 
san unsang espesipikong yugto. Tungod niini dili 
gayod matino kon kinsa ang Paraon panahon sa 
Pagpanggula, ang pipila nag-ingon nga siya mao si 
Thutmose III, ang uban nag-ingon nga siya mao si 
Amenhotep II, Ramses II, ug uban pa, apan kining 
tanan maoy mga panaghap lamang. 

Ang Pagkatinuod sa Asoy sa Pagpanggula. 
Ang usa ka pagsupak bahin sa asoy sa Pagpanggu- 
la mao nga ang mga Paraon sa Ehipto wala mohi- 
mog bisan unsang rekord sa Pagpanggula. Hinu- 
noa, dili kini ikatingala kay bisan ang mga hari 
sa modernong kapanahonan nagrekord lamang sa 
ilang mga kadaogan ug dili sa ilang mga kapildi- 
han ug sagad misulay sa pagpapas sa bisan un- 
sang makasaysayanhong detalye nga makadaot sa 
ilang personal o nasodnong dungog o sukwahi sa 
ideolohiya nga ilang gipaningkamotang itisok diha 
sa ilang katawhan. Bisan sa dili pa dugayng ka- 
panahonan ang mga magmamando naningkamot 
sa pagpapas sa mga buhat ug mga reputasyon sa 
ilang mga gipulihan. Ang bisan unsang giisip nga 
makauulaw o dili kahimut-anan giwagtang diha sa 
Ehiptohanong mga inskripsiyon o gipapas gilayon. 
Usa ka pananglitan niini mao ang gihimo sa manu- 
nunod ni Rayna Hatshepsut nga si Thutmose IMI, 
diin iyang gipapas ang ngalan ug representasyon 
niini nga rayna gikan sa rekord diha sa monyu- 
mento nga bato nga nadiskobrehan sa Deir al-Bah- 
ri sa Ehipto.---Tan-awa ang Archaeology and Bible 
History, ni J. P. Free, 1964, p. 98 ug ang letrato sa 
atbang sa p. 94. 

Si Manetho, usa ka Ehiptohanong saserdote nga 
dayag nga nagdumot sa mga Hudiyo, nagsulat 
diha sa Gregong pinulongan sa mga 280 W.K.P. 
Ang Hudiyong historyador nga si Josephus nag- 
kutlo kang Manetho nga nag-ingon nga ang mga 
katigulangan sa mga Hudiyo “misulod sa Ehipto sa 
ilang tinagpulo-ka-libo ug nagsakop sa mga mo- 

lupyo,” ug dayon si Josephus nag-ingon nga si Ma- 
netho “miadmitir nga sila human niadto gipapa- 
hawa sa nasod, miokupar sa gitawag karon nga 
Judea, gitukod ang Jerusalem, ug gitukod ang tem- 
plo.”-- Against Apion, I, 228 (26). 

Bisag ang asoy ni Manetho sa katibuk-an dili 
gayod makasaysayanhon, makaiikag kaayo nga 
iyang gihisgotan ang mga Hudiyo ingong didto sa 
Ehipto ug nga sila migula gikan didto, ug diha sa 
uban pa niyang mga sinulat, sumala kang Jose- 
phus, iyang gipaila si Moises nga mao si Osar- 
siph, usa ka Ehiptohanong saserdote, nga nagpaki- 
tang, bisan tuod wala irekord sa Ehiptohanong 
mga monyumento kini nga kamatuoran, ang mga 
Hudiyo didto sa Ehipto ug si Moises mao ang ilang 
lider. Si Josephus naghisgot ug laing Ehiptoha- 
nong historyador, si Chaeremon, kinsa nag-ingon 
nga si Jose ug Moises dungang gipapahawa gikan 
sa Ehipto, gihisgotan usab ni Josephus ang usa 
ka Lysimachus nga miasoy sa susamang estorya. 
--Against Apion, I, 228, 238 (26): 288, 290 (32): 
299 (33): 304-311 (34). 

Ang Gidaghanon sa mga Nanggula. Sa 
Exodo 12:37, gihisgotan ang gibanabanang gidag- 
hanon nga 600,000 ka “mga lalaki nga lig-on ug la- 
was nga nagbaktas” gawas pa sa “mga bata.” Sa ak- 
tuwal nga pagsenso nga gihimo mga usa ka tuig 
human sa Pagpanggula, sumala sa rekord sa Nu- 
meros 1:2, 3, 45, 46, sila mikabat ug 603,550 ka la- 
laki gikan sa 20 ka tuig ang kagulangon pataas ga- 
was sa mga Levihanon (Num 2:32, 33), nga kanila 
dihay 22,000 ka lalaki gikan sa usa ka bulan ang 
kagulangon pataas. (Num 3:39) Ang Hebreoha- 
nong termino nga gevarim” (mga lalaki nga lig-on 
ug lawas) wala maglakip sa mga babaye. (Itandi 
ang Jer 30:6.) Ang ekspresyong “mga bata” maoy 
gikan sa Hebreohanong termino nga taph ug nag- 
tumong sa usa nga nagkapandolpandol sa pagla- 
kaw. (Itandi ang Isa 3:16.) Ang kadaghanan niini 
nga “mga bata” kinahanglang kugoson o kaha dili 
makasugakod sa paglakaw sa katibuk-ang panaw. 

“Sa ikaupat nga kaliwatan.” Atong hinum- 
doman nga gisultihan ni Jehova si Abraham nga sa 
ikaupat nga kaliwatan ang iyang mga kaliwat ma- 
malik sa Canaan. (Gen 15:16) Sa tibuok 430 ka tuig 
sukad sa panahong nagsugod ang Abrahamikong 
pakigsaad hangtod sa Pagpanggula dihay kapin sa 
upat ka kaliwatan, bisan pag tagdon ang gitas-on 
sa ilang kinabuhi sulod sa maong panahon sumala 
sa gipakita sa rekord. Apan 215 ka tuig lamang nga 
ang mga Israelinhon didto sa Ehipto. Ang 'upat ka 
kaliwatan’ human sa ilang pagsulod sa Ehipto ma- 
himong makalkulo niining paagiha, ginamit ang 
usa lamang ka tribo sa Israel, ang tribo ni Levi: 
(1) Levi, (2) Kohat, (3) Amram, ug (4) Moises.---Ex 
6:16, 18, 20. 

Ang gidaghanon nga migula gikan sa Ehipto, 
nga 600,000 ka lalaki nga lig-on ug lawas gawas sa 
mga babaye ug mga bata, nagpasabot nga dihay 
kapin sa tulo ka milyong tawo. Bisan tuod gikuwes- 
tiyon kini sa pipila, kini maoy makataronganon. 
Tungod kay bisag dihay upat lamang ka kaliwatan 
gikan kang Levi hangtod kang Moises, kon lanta- 
won pinasukad sa gitas-on sa kinabuhi niining tag- 
as ug kinabuhing mga tawo, ang matag usa niining 
mga tawhana nakakitag ubay-ubayng mga kaliwa- 
tan o ubay-ubayng mga grupo sa kabataan nga 
natawo sulod sa tibuok niyang kinabuhi. Bisan 
sa presenteng panahon ang usa ka tawo nga 60 
o 70 anyos sagad may mga apo ug gani may 
mga apo-sa-tuhod (busa upat ka kaliwatan nga du- 
ngang nagkinabuhi). 

Talagsaong pag-uswag. Ang asoy nagtaho: 
“Ug ang mga anak sa Israel nagmabungahon ug 
misanay: ug sila nagpadayon sa pagdaghan ug 
nagkagamhanan sa hilabihan gayod, mao nga na- 
puno nila ang yuta.” (Ex 1:7) Sa pagkatinuod, 
sila midaghan pag-ayo nga tungod niana ang hari 
sa Ehipto nakaingon: “Tan-awa! Ang katawhan sa 
mga anak sa Israel mas daghan ug mas gamhanan 
kay kanato.” “Apan samtang labi pa silang naglu- 
pig kanila, labi pa silang nagdaghan ug labi pa si- 
lang mikaylap, mao nga sila mibatig hilabihan nga 
kalisang gumikan sa mga anak sa Israel.” (Ex 1: 
9, 12) Dugang pa, kon atong tagdon nga gibatasan 
ang poligamiya lakip ang pagbatog puyopuyo ug 
ang pipila ka Israelinhon nagminyog Ehiptohanong 
mga babaye, kini magpakita kon nganong dihay 
dakong pag-uswag sa populasyon sa hamtong nga 
mga lalaki nga miabot ug 600,000. 

Kapitoan ka kalag sa panimalay ni Jacob ang mi- 
adto sa Ehipto o nangatawo didto wala madugay 
human niana. (Gen 46) Kon dili nato ilakip si Jacob, 
ang iyang 12 ka anak nga lalaki, ang iyang anak 
nga babayeng si Dina, ang iyang apong babaye nga 
si Sera, ang tulo ka anak nga lalaki ni Levi, ug lag- 
mit ang uban pa gikan sa daghang pangulo sa ba- 
nay nga nagsugod sa pagsanay didto sa Ehipto, 
lagmit mabinlan lamang kita ug 50 gikan sa 70 ka 
kalag. (Ang mga anak nga lalaki ni Levi wala ilakip 
sanglit ang mga Levihanon wala ilakip sa pag-ihap 
sa ulahing gidaghanon nga 603,550.) Nan, kon 
magsugod kita sa ubos kaayong gidaghanon nga 
50 ka pangulo sa banay ug konsiderahon ang gii- 
ngon sa Bibliya nga “ang mga anak sa Israel nag- 
mabungahon ug misanay, ug sila nagpadayon sa 
pagdaghan ug nagkagamhanan sa hilabihan ga- 
yod, mao nga napuno nila ang yuta” (Ex 1:7), dali 
natong makita kon sa unsang paagi ang 600,000 ka 
lalaki nga ang edad mahimo nang magsundalo, tali 
sa 20 ug 50 anyos, nagkinabuhi na panahon sa 
Pagpanggula. Tagda ang mosunod: 

Tungod kay dagko ang mga pamilya niadto ug 
kay tinguha man sa mga Israelinhon nga makaba- 
ton ug mga anak aron matuman ang saad sa Di- 
yos, makataronganon ang atong pagkalkulo nga 
ang matag lalaki nga pangulo sa banay, sa aberids 
makapatunghag napulo ka anak (nga ang katunga 
mga lalaki), sulod sa yugto sa ilang kinabuhi tali sa 
pangedarong 20 ug 40 anyos. Sa labing ubos nga 
pagkalkulo, ibutang ta nga ang matag usa sa orihi- 
nal nga 50 nga nahimong mga pangulo sa banay 
wala dayon makapatunghag mga anak hangtod 
nga nag-edad ug 25 human sa ilang pagsulod sa 
Ehipto. Ug, sanglit ang kamatayon o ubang mga 
kahimtang mahimong hinungdan nga ang pipila 
ka kabataang lalaki dili makapatunghag daghang 
mga anak, o kaha dili makapatunghag mga anak sa 
dili pa moabot ang limitasyong 40 anyos nga atong 
gitakda, mahimong kunhoran usab nato ug 20 por- 
siyento ang gidaghanon sa nangatawong mga lala- 
ki nga nahimong mga amahan. Sa yanong pagka- 
sulti, kini nagpasabot nga sulod sa 20 ka tuig 
nga yugto 200 lamang ka anak nga lalaki, imbes 
nga 250, ang nangatawo sa orihinal nga 50 ka pa- 
ngulo sa banay nga atong gihunahunang makapa- 
tunghag kaugalingon nilang mga banay. 

Ang mando ni Paraon. Gawas pa niana ma- 
himong tagdon usab nato ang laing butang: Ang 
mando ni Paraon sa pagpatay sa tanang batang la- 
laki nga gipanganak. Kining mandoa daw wala 
mosaler ug wala ra magdugay. Si Aaron natawo 
mga tulo ka tuig una pa kang Moises (o niadtong 
1597 W.K.P.), ug dayag nga wala pa ipatuman ang 
maong mando. Ang Bibliya tinong nag-ingon nga 
ang mando ni Paraon wala kaayo molampos. Ang 
Hebreohanong mga babaye nga si Sipra ug Pua, 
nga lagmit maoy mga pangulo sa mga manana- 
bang ug nagdumala sa ubang mga mananabang, 
wala motuman sa mando sa hari. Lagmit wala nila 
sugoa ang mga mananabang nga ubos sa ilang 
pagdumala nga sundon ang gimando kanila. Ang 
resulta mao: “Ang katawhan nagpadayon sa pag- 
daghan ug nagkagamhanan sa hilabihan.” Dayon 
si Paraon nagmando sa iyang katawhan nga ilabay 
ang matag bag-ong natawong mga batang lalaki 
nga Israelinhon ngadto sa suba sa Nilo. (Ex 1:15- 
22) Apan mopatim-aw nga dili ingon niana kagra- 
be ang pagdumot sa mga Ehiptohanon batok sa 
mga Hebreohanon. Gani ang kaugalingong anak 
nga babaye ni Paraon nagluwas kang Moises. Du- 
gang pa, si Paraon lagmit sa wala madugay naka- 
hinapos nga siya mawad-an ug bililhong mga uli- 
pon kon padayong ipatuman ang iyang mando. Sa 
ulahi atong nahibaloan nga ang Paraon panahon 
sa Pagpanggula midumili nga palakton ang mga 
Hebreohanon tungod niini nga hinungdan sanglit 

iyang gipabilhan sila ingong ulipong mga trabaha- 
dor. 

Ugaling, aron sa paghimo sa gidaghanon nga 
mas ubos pa, atong kunhoran ug duolan sa un-ter- 
siya ang gidaghanon sa mga batang lalaki nga na- 
buhi sulod sa lima ka tuig nga yugto ingong posib- 
leng sangpotanan sa wala molampos nga mando ni 
Paraon. 

Usa ka pagkalkulo. Bisan pag himoon kining 
tanang pagkunhod, ang populasyon mouswag pa 
gihapon sa maong gikusgon, ug kana maoy tungod 
sa panalangin sa Diyos. Ang gidaghanon sa mga 
batang nangatawo sulod sa matag lima-ka-tuig 
nga yugto sukad ug human sa 1563 W.K.P. (nga 
mao, 50 ka tuig una pa sa Pagpanggula) hangtod 
sa 1533 (o 20 ka tuig una pa sa Pagpanggula) maoy 
ingon sa mosunod: 


PAG-USWAG SA 
POPULASYON SA MGA LALAKI 


Natawong mga 


WKE Anak nga Lalaki 
sukad sa 1563 hangtod sa 1558 47,350 
sukad sa 1558 hangtod sa 1553 62,300 
sukad sa 1553 hangtod sa 1548 81,800 
sukad sa 1548 hangtod sa 1543 103,750 
sukad sa 1543 hangtod sa 1538 133,200 
sukad sa 1538 hangtod sa 1533 172,250 

Bug-os nga Gidaghanon 600,650* 


“Gibanabanang populasyon sa mga lalaki gi- 
kan sa pangedarong 20 hangtod sa 50 an- 
yos sa panahon sa Pagpanggula (1513 W.K.P.) 


Mamatikdan nga bisan ang diyutayng kausaban 
sa paagi sa pag-ihap, pananglitan, kon dugangan 
ug usa ang aberids nga gidaghanon sa mga anak 
nga lalaki nga nangatawo sa matag lalaking gini- 
kanan, kining gidaghanona moabot ug kapin sa usa 
ka milyon. 


Unsa ka hinungdanon ang gidaghanon 
sa katawhan nga mibiya sa Ehipto 
ilalom kang Moises? 

Ehipto dili gayod buot nga mobiya ang ingon ka 
dakong pundok sa mga ulipon. Tungod niini na- 
wad-an sila ug usa ka hinungdanong tabang alang 
sa ilang ekonomiya. 

Ang rekord sa Bibliya nagpamatuod nga dihay 
makahahadlok nga gidaghanon sa mga tawong 
manggugubat: “Ang Moab nahadlok pag-ayo sa 
katawhan, tungod kay daghan sila, ug ang Moab 
mibati ug hilabihang kalisang sa mga anak sa Isra- 
el.” (Num 22:3) Siyempre, sa usa ka bahin ang mga 
Moabihanon nahadlok dili lamang tungod kay gi- 
pahinabo ni Jehova ang maong katingad-anang 
mga butang alang sa Israel kondili tungod usab 
kay sila hilabihan kadaghan, nga tatawng dili ga- 
yod pipila lang ka libo ka tawo. Ang gidaghanon sa 
populasyon sa mga Israelinhon sa pagkatinuod na- 
kunhoran lang ug diyutay panahon sa ilang panaw 
didto sa kamingawan tungod kay daghan kaayo 
ang nangamatay sa kamingawan tungod sa pagka- 
dili-matinumanon.---Num 26:2-4, 51. 

Sa pagsenso nga gihimo wala madugay human 
sa Pagpanggula, ang mga Levihanon gilain pag- 
ihap, ug kadtong gikan sa usa ka bulan ang edad 
pataas mikabat ug 22,000. (Num 3:39) Ang pangu- 
tana motungha kon nganong sa ubang 12 ka tribo 
dihay 22,273 lamang ka panganay nga lalaki nga 
nag-edad ug usa ka bulan pataas. (Num 3:43) Kini 
daling masabtan kon isipon nga ang mga pangulo 
sa banay wala ihapa, nga tungod sa poligamiya 
ang usa ka tawo lagmit may daghang anak nga la- 
laki apan usa lang ang panganay, ug nga ang gii- 
hap mao ang panganay nga lalaki sa amahan ug 
dili ang panganay sa iyang ubang mga asawa. 

Mga Isyu nga Nalangkit. Sumala sa saad sa 
Diyos ngadto kang Abraham, ang Iyang takdang 
panahon miabot na aron Iyang luwason ang nasod 
sa Israel gikan “sa hudno nga puthaw” sa Ehipto. 
Giisip ni Jehova ang Israel ingong iyang panganay 
nga anak nga lalaki tungod sa iyang saad ngadto 
kang Abraham. Sa dihang si Jacob miadto sa Ehip- 
to uban sa iyang panimalay, siya miadto nga kina- 
bubut-on apan ang iyang mga kaliwat sa ulahi na- 
himong mga ulipon. Ingong usa ka nasod, sila 
gihigugma ni Jehova ingong panganay nga anak 
nga lalaki, ug si Jehova may legal nga katungod sa 
pagluwas kanila gikan sa Ehipto nga walay bayad. 
Deu 4:20: 14:1, 2: Ex 4:22: 19:5, 6. 


Gawas sa 600,000 ka lalaking lig-on ug lawas 
nga gihisgotan sa Bibliya, diha pay dakong gidag- 
hanon sa tigulang nga mga lalaki, mas dakong gi- 
daghanon sa mga babaye ug mga bata, ug “usa ka 
dakong nagkasagol nga panon sa katawhan” nga 
dili mga Israelinhon. (Ex 12:38) Busa ang bug-os 
nga gidaghanon sa populasyon nga migula gikan 
sa Ehipto lagmit mokapin sa tulo ka milyong tawo. 
Dili ikahibulong nga ang harianong panimalay sa 


Kay supak sa katuyoan ni Jehova, dili buot ni Pa- 
raon nga mawad-an ug dakong nasod sa mga ma- 
mumuo nga ulipon. Dugang pa, sa dihang si Moi- 
ses miduol nga naghangyo pinaagi sa ngalan ni 
Jehova nga palakton ang mga Israelinhon aron sila 
magsaulog sa pista alang Kaniya didto sa kaminga- 
wan, si Paraon mitubag: “Kinsa ba si Jehova, aron 
ako mamati sa iyang tingog sa pagpalakaw sa Isra- 
el? Wala gayod ako makaila kang Jehova.” (Ex 5:2) 

Giisip ni Paraon ang iyang kaugalingon nga usa ka 
diyos ug wala moila sa awtoridad ni Jehova, bisan 
tuod nga sa walay duhaduha siya nakadungog sa 
mga Hebreohanon nga makadaghang migamit ni- 
ining ngalana sa nangagi. Sukad sa sinugdan ang 
katawhan ni Jehova nakaila sa iyang ngalan, si Ab- 
raham nagtawag gani sa Diyos ingong Jehova. 
--Gen 2:4, 15:2. 

Ang isyu nga gipatungha dinhi sa tinamdan ug 
mga paglihok ni Paraon nagkuwestiyon sa pagka- 
Diyos. Niining tungora gikinahanglan na ni Jehova 
nga Diyos nga bayawon ang iyang kaugalingon 
ibabaw sa mga diyos sa Ehipto, lakip kang Paraon, 
kinsa gisimba ingong diyos. Iyang gibuhat kini pi- 
naagi sa pagpadangat sa Napulo ka Hampak diha 
sa Ehipto, nga miresulta sa pagpagula sa Israel. 
(Tan-awa ang Diyos UG MGA Diyosa, MGA [Ang Na- 
pulo ka Hampak].) Panahon sa kataposang ham- 
pak, ang kamatayon sa mga panganay, ang mga 
Israelinhon gisugo nga mangandam sa pagbiya sa 
Ehipto sa panahon sa pagkaon sa Paskuwa. Bisan 
tuod sila mibiya nga nagdali, kay giawhag sa mga 
Ehiptohanon, kinsa miingon, “Kitang tanan sama 
ra sa patay na!” sila wala mogula nga walay mga 
dala. (Ex 12:33) Gipangdala nila ang ilang panon 
sa mga baka ug sa mga karnero, ang ilang minasa 
nga harina nga wala pa mabutangi ug lebadura, ug 
ang ilang masahan nga mga pasong. Gawas pa ni- 
ini, ang mga Ehiptohanon naghatag sa Israel sa 
ilang gipangayo, naghatag kanila sa mga butang 
nga plata ug sa mga butang nga bulawan ug mga 
besti. Bisan pa niana, dili kini pagpangawat gikan 
sa mga Ehiptohanon. Sila walay katungod sa pag- 
ulipon sa Israel, busa sila adunay utang sa kataw- 
han nga angay nilang bayran.---Ex 12:34-88. 

Duyog sa Israel miuban ang “usa ka dakong nag- 
kasagol nga panon sa katawhan.” (Ex 12:38) Silang 
tanan maoy mga magsisimba ni Jehova, kay sila 
kinahanglang nangandam na sa pagbiya uban sa 
Israel samtang ang mga Ehiptohanon naglubong 
sa ilang mga patay. Sila nagsaulog sa Paskuwa, kay 
kondili, sila puliki unta sa Ehiptohanong mga sere- 
monyas sa pagbangotan ug paglubong. Sa usa ka 
sukod kini nga panon sa katawhan lagmit gilangko- 
ban niadtong nalangkit sa mga Israelinhon pinaagi 
sa kaminyoon. Pananglitan, daghang Israelinhong 
mga lalaki ang nakigminyog Ehiptohanong mga 
babaye, ug ang Israelinhong mga babaye nakig- 
minyog Ehiptohanong mga lalaki. Usa ka panang- 
litan niini mao ang usa ka tawo nga gipatay didto 
sa kamingawan tungod sa pagpasipala sa ngalan ni 
Jehova. Siya maoy anak nga lalaki sa usa ka Ehip- 
tohanon ug ang iyang inahan mao si Selomit sa tri- 
bo ni Dan. (Lev 24:10, 11) Angayng matikdan usab 
nga si Jehova naghatag ug permanenteng mga 
instruksiyon mahitungod sa mga kinahanglanon 

alang sa langyawng mga pumoluyo ug mga ulipon 
sa pagkaon sa Paskuwa inig-abot sa Israel sa Yu- 
tang Saad.--Ex 12:25, 43-49. 

Ruta sa Pagpanggula. Ang mga Israelinhon 
naggikan sa lainlaing mga dapit sa dihang nagsu- 
god sila sa pagbiya sa Ehipto, sila dili usa ka panon 
sa sinugdan sa panaw. Ang pipila tingali miduyog 
sa pangunang panon sa mga magpapanaw sa di- 
hang kini miagi. Ang Rameses, nga lagmit ngalan 
sa siyudad o kaha sa distrito, mao ang ilang suka- 
ranan, ug ang unang hugna sa ilang panaw maoy 
paingon sa Sucot. (Ex 12:37) Ang pipila ka eskolar 
nagtuo nga samtang gisugdan ni Moises ang pa- 
naw gikan sa Rameses, ang mga Israelinhon nang- 
gikan sa tibuok yuta sa Gosen ug didto nagtagbo sa 
Sucot.---MAPA, Tomo 1, p. 536. 

Ang mga Israelinhon nagdaling mibiya sa Ehip- 
to, nga giawhag sa mga Ehiptohanon, bisan pa ni- 
ana, sila organisado: “Apan nahan-ay alang sa gu- 
bat nga ang mga anak sa Israel migawas sa yuta sa 
Ehipto,” buot ingnon, lagmit sama sa usa ka kasun- 
dalohan nga giorganisar sa lima ka bahin, nga may 
hut-ong nga nag-una, dihay sa likod, sa tunga, ug 
duha sa isigkakilid. Gawas sa maayong pagpangu- 
na ni Moises, gipasundayag ni Jehova ang iyang 
kaugalingong pagpanguna, kay sukad pa sa pag- 
kampo sa Etam, siya nagtagana ug usa ka haligi 
nga panganod sa pagtultol kanila sa maadlaw, nga 
mahimong haligi nga kalayo sa paghatag kanila ug 
kahayag sa magabii.--Ex 13:18-22. 

Kon mosubay sa kinamub-ang ruta, kini maoy 
mga 400 km (250 mi) nga pagbaktas gikan sa ka- 
silinganan sa A sa Mempis hangtod sa Lakis sa Yu- 
tang Saad. Apan kon kana nga ruta ang subayon, 
ang mga Israelinhon moagi ubay sa kabaybayonan 
sa Mediteranyo ug sa yuta sa mga Filistehanon. Sa 
nangaging mga panahon ang ilang mga katigula- 
ngan nga si Abraham ug Isaac nakasinatig mga 
suliran gikan sa mga Filistehanon. Ang Diyos, kay 
nahibalo nga basin sila maluya kon atakehon sa 
mga Filistehanon, sanglit sila dili pa kaayo sinati sa 
pagpakiggubat ug usab tungod kay sila may mga 
pamilya ug mga panon sa hayop uban kanila, nag- 
sugo nga mobalik ang Israel ug magkampo atuba- 
ngan sa Pihahirot taliwala sa Migdol ug sa dagat 
nga malantaw sa Baal-zepon. Dinhi sila nagkampo 
duol sa dagat.--Ex 14:1, 2. 

Ang eksaktong ruta nga gisubay sa mga Israe- 
linhon gikan sa Rameses paingon sa Pulang Dagat 
dili matino karong adlawa, sanglit ang nahimuta- 
ngan sa mga dapit nga gihisgotan sa asoy dili na 
man matino. Ang kadaghanan sa reperensiyang 
mga basahon nagpakita nga sila milatas sa nailhan 
karong Wadi Tumilat diha sa rehiyon sa Delta sa 
Ehipto. Ugaling, kini nga ruta gipasukad ilabina sa 
ideya nga ang Rameses mao ang usa ka dapit sa 

AS nga bahin sa rehiyon sa Delta. Apan ingon sa 
gipahayag sa Propesor sa Ehiptolohiya nga si John 
A. Wilson: “Ikasubo, ang mga eskolar wala magka- 
uyon bahin sa eksaktong dapit nga nahimutangan 
sa Rameses. Ang mga Paraon nga ginganlan ug 
Ramses, ilabina si Ramses II, sa makadaghan nag- 
ngalan sa mga lungsod sumala sa ilang mga nga- 
lan. Dugang pa, ang mga butang labot niining si- 
yudara nga nakalotan sa mga lungsod sa Delta dili 
gayod makapamatuod nga kini mao ang dapit nga 
nahimutangan.”- The Interpreter's Dictionary of 
the Bible, giedit ni G. Buttrick, 1962, Tomo 4, p. 9. 

Adunay gisugyot nga nagkalainlaing mga dapit, 
nga sa usa ka panahon gidawat sa kadaghanan, ug 
unya gisalikway puli sa laing posibleng mga dapit. 
Ang Tanis (modernong San el-Hagar) nga 56 km 
(35 mi) sa HK sa siyudad sa Port Said diha sa bay- 
bayon sa Mediteranyo maoy usa sa mga dapit nga 
gidawat sa kadaghanan, maingon man usab ang 
Qantir nga mga 20 km (12 mi) unahan pa dapit 
sa H. Bahin sa unang dapit, ang Tanis, mamatik- 
dan nga ang usa ka Ehiptohanong sinulat nagtala 
sa Tanis ug (Per-)Rameses ingong magkalahi nga 
mga dapit ug bisan gani ang pipila ka butang nga 
nakalotan sa Tanis nagpamatuod nga kini naggi- 
kan sa laing mga dapit. Busa, si John A. Wilson du- 
gang nag-ingon nga “walay garantiya nga ang 
mga inskripsiyon nga may ngalang Rameses sa 
orihinal naggikan didto.” Mahitungod sa Tanis ug 
Qantir, ikaingon nga ang mga inskripsiyon nga 
naghisgot kang Ramses II nga nakaplagan niining 
mga dapita nagpakita lamang sa kalangkitan niana 
nga Paraon, apan dili pamatuod nga kining mga 
dapita mao ang Raamses sa Bibliya nga gitukod sa 
mga Israelinhon ingong dapit nga tipiganan bisan 
sa wala pa matawo si Moises. (Ex 1:11) Ingon sa 
gipakita sa artikulong RAAMSES, RAMESES, diyutay 
ra kaayong ebidensiya ang magpamatuod nga si 
Ramses II mao ang Paraon sa Pagpanggula. 

Ang ruta latas sa Wadi Tumilat gipaboran usab 
tungod sa modernong teoriya nga gidawat sa ka- 
daghanan nga kuno ang pagtabok sa Pulang Dagat 
wala gayod mahitabo sa Pulang Dagat apan diha sa 
usa ka dapit sa A niini. Gani giduso pa sa pipila ka 
eskolar nga ang pagtabok nahitabo didto o duol sa 
Lanaw sa Serbonis ubay sa baybayon sa Medite- 
ranyo, mao nga human sila molatas gikan sa Wadi 
Tumilat ang mga Israelinhon miliko paamihanan 
paingon sa baybayon. Kini nga teoriya sukwahi ga- 
yod sa espesipikong mga pulong sa Bibliya nga ang 
Diyos mismo ang nagtultol sa mga Israelinhon nga 
mosimang gikan sa ruta nga paingon sa yuta sa 
mga Filistehanon. (Ex 13:17, 18) Ang uban mipa- 
bor usab sa ruta latas sa Wadi Tumilat apan nanga- 
tarongan nga ang “dagat” nga gitabokan mao ang 
rehiyon sa Bitter Lakes sa A sa Suez. 

Pulang Dagat, dili “dagat sa mga tangbo."” 
Kining ulahing teoriya gipasukad sa argumento 
nga ang Hebreohanong pulong nga yam-suph' (gi- 
hubad nga “Pulang Dagat”) sa literal nagkahulo- 
gang “dagat sa mga tikog, o, sa mga tangbo, sa 
mga bugang,” ug busa ang mga Israelinhon mita- 
bok, dili sa misangang bahin sa Pulang Dagat nga 
nailhang Gulpo sa Suez, kondili sa usa ka dagat 
sa mga tangbo, usa ka lamakong dapit sama sa re- 
hiyon sa Bitter Lakes. Tungod niana sila wala mou- 
yon sa mga maghuhubad sa karaang Gregong Sep- 
tuagint kinsa naghubad sa yam-suph' pinaagi sa 
Gregong ngalan nga ery:thra' thalassa, nga sa li- 
teral nagkahulogang “Pulang Dagat.” Apan labaw 
sa tanan, si Lucas, nga maoy magsusulat sa Mga 
Buhat (nga nagkutlo kang Esteban), ug si apostol 
Pablo migamit niining samang Gregong ngalan sa 
dihang nag-asoy sa mga hitabo sa Pagpanggula. 
--Buh 7:36, Heb 11:29, tan-awa ang PULANG DAGAT. 

Dugang pa, dili unta kadto usa ka dakong milag- 
ro kon usa lamang ka kalamakan ang gitabokan, ug 
ang mga Ehiptohanon wala unta lamoya' sa Pu- 
lang Dagat samtang “ang nagbul-og nga mga tu- 
big mitabon kanila” mao nga sila mitidlom “ngadto 
sa kahiladman sama sa usa ka bato.” (Heb 11:29, 
Ex 15:5) Dili lamang si Moises ug Josue ang nag- 
hisgot niining kahibulongang milagro sa ulahi kon- 
dili si apostol Pablo miingon nga ang mga Israelin- 
hon nabawtismohan ngadto kang Moises pinaagi 
sa panganod ug sa dagat. Kana nagpakita nga sila 
sa bug-os napalibotan sa tubig, sa dagat sa matag 
kilid ug sa panganod sa itaas ug sa luyo kanila. 
(1Co 10:1, 2) Kini nagpakita usab nga ang katubi- 
gan mas lawom pa kay sa maubogan. 

Ang ruta sa Pagpanggula nag-agad gayod sa 
duha ka hinungdanong butang: kon diin nahimu- 
tang ang kaulohan sa Ehipto niadtong panahona, 
ug kon diin ang katubigan nga ilang gitabokan. 
Sanglit ang inspirado nga Kristohanon Gregong 
Kasulatan naggamit sa mga pulong nga “Pulang 
Dagat,” adunay katarongan gayod sa pagtuo nga 
kadto mao ang katubigan nga gitabokan sa Israel. 
Mahitungod sa kaulohan sa Ehipto, kini nga dapit 
agmit mao gayod ang Mempis, ang pangunang 
sentro sa kagamhanan sulod sa daghang panahon 
sa kasaysayan sa Ehipto. (Tan-awa ang MEMPISs.) 
Kon kini ang kahimtang, nan ang dapit diin nagsu- 
kad ang panaw sa Pagpanggula dili ra kaayo layo 
sa Mempis kay si Moises gipaatubang pa kang Pa- 
raon nga lapas na ang tungang gabii sa gabii sa 
Paskuwa ug unya nakaabot dayon sa Rameses aron 
sugdan ang panaw paingon sa Sucot sa dili pa ma- 
tapos ang ika-14 nga adlaw sa Nisan. (Ex 12:29-31, 
37, 41, 42) Ang labing karaan nga Hudiyohanong 
tradisyon nga girekord ni Josephus nag-ingong 

ang panaw nagsugod haduol sa A sa Mempis. 
- Jewish Antiquities, Il, 315 (xv, 1). 

Ang ruta latas sa Wadi Tumilat halayo ra kaayo 
sa A sa Mempis ug dili mohaom sa mga kahimtang 
nga nahisgotan na. Tungod niini, gisugyot sa dag- 
hang naunang mga komentarista ang usa sa ila- 
dong mga ruta sa mga “peregrino” latas sa Ehipto, 
sama sa ruta sa el Haj nga naggikan sa Cairo latas 
sa Suez (karaang Clysma, sa ulahi Kolsum) diha sa 
ulohan sa Gulpo sa Suez. 


Diin nabahin ang Pulang Dagat aron 
makatabok ang Israel? 


Angayng matikdan nga human makaabot sa 
ikaduhang hugna sa ilang panaw didto sa Etam “sa 
daplin sa kamingawan,” ang Diyos nagsugo kang 
Moises nga “mobalik ug magkampo atubangan sa 
Pihahirot . . . duol sa dagat.” Kini nga pagmaniobra 
nagpatuo kang Paraon nga ang mga Israelinhon 
"ahisalaag. (Ex 13:20, 14:1-3) Ang mga eskolar 
nga mipabor sa el Haj ingong posibleng ruta nag- 
ingon nga ang Hebreohanong berbo nga “mobalik' 
maoy empatiko ug wala magkahulogan nga “mosi- 
mang” o “motipas” lamang, apan adunay mas bug- 
at nga kahulogan sa pagbalik o labing menos sa ka- 
lit nga pagliko. Sila nagtuo nga, sa pag-abot sa usa 
ka dapit sa A sa ulohan sa Gulpo sa Suez, giusab sa 
mga Israelinhon ang ilang ruta sa panaw ug miliko 
paingon sa S nga bahin sa Jebel “Ataqah, usa ka 
kutay sa kabukiran nga maoy utlanan sa K nga ba- 
hin sa Gulpo. Ang dako kaayong panon, sama sa 
mga Israelinhon, wala gayoy daling kalutsan gikan 
sa maong nahimutangan kon gukdon gikan sa A, 
ug busa sila matanggong gayod sa dagat nga nag- 
ali sa ilang agianan. 

Gihulagway sa Hudiyohanong tradisyon sa 
unang siglo K.P. ang maong kahimtang. (Tan-awa 
ang PIHAHIROT.) Apan labaw sa tanan, ang maong 
kahimtang mohaom sa katibuk-ang larawan nga 
gihubit mismo sa Bibliya, samtang ang popular 
nga mga panglantaw sa daghang eskolar dili mo- 
haom niini. (Ex 14:9-16) Mopatim-aw nga ang pag- 
tabok layo ra sa ulohan sa Gulpo (o kasadpang 
sanga sa Pulang Dagat), kay kon duol pa, ang ka- 
sundalohan ni Paraon igo na lang untang molibot 
sa tumoy sa Gulpo ug makaapas sa mga Israelin- 
hon didto sa pikas baybayon.---Ex 14:22, 23. 

Sa dihang nahibaloan ni Paraon ang paggikan sa 
mga Israelinhon, nausab ang iyang hunahuna sa 
pagpabiya kanila. Tinong ang pagkawala sa maong 
ulipon nga nasod nagkahulogan ug dakong kapildi- 
han sa ekonomiya sa Ehipto. Dili maglisod ang 
iyang mga karo sa pag-apas niining tanang nag- 
baktas nga katawhan, ilabina tungod kay sila “mi- 

balik.” Kay nagtuo nga ang Israel nahisalaag didto 
sa kamingawan, siya masaligon nga migukod kani- 
la. Pinaagi sa piniling puwersa sa 600 ka karo ug sa 
tanang ubang mga karo sa Ehipto nga may sakay 
nga mga manggugubat, sa iyang mga manganga- 
bayo, ug sa tanan niyang kasundalohan, iyang na- 
apsan ang Israel didto sa Pihahirot.---Ex 14:3-9. 

Ang dapit nga nahimutangan sa mga Israelin- 
hon dili gayod maayo. Nalikosan sila sa dagat ug sa 
kabukiran, ug ang mga Ehiptohanon nag-ali sa da- 
lan sa ilang likoran. Tungod kay sila natanggong, 
ang kahadlok mihakgom sa mga kasingkasing sa 
mga Israelinhon ug misugod sila sa pagbagulbol 
batok kang Moises. Karon milihok ang Diyos sa 
pagpanalipod sa Israel pinaagi sa pagbalhin sa pa- 
nganod gikan sa atubangan ngadto sa likoran. Sa 
usa ka kiliran, sa dapit sa mga Ehiptohanon, dihay 
kangitngit, sa laing kiliran kini padayong naghatag 
ug kahayag alang sa Israel. Samtang ang panga- 
nod nagpugong sa mga Ehiptohanon sa pag-atake, 
sa sugo ni Jehova gituy-od ni Moises ang iyang 
sungkod ug ang mga tubig sa dagat napikas, nga 
tungod niana ang salog sa dagat nahimong mala 
nga agianan alang sa Israel.---Ex 14:10-21. 

Ang gilapdon ug giladmon sa dapit nga gita- 
bokan. Sanglit ang Israel mitabok sa dagat sa 
usa lang ka gabii, imposible gayod nga hiktin la- 
mang ang pagkapikas sa katubigan. Hinunoa, ang 
ilang giagian lagmit maoy usa ka kilometro o kapin 
pa ang gilapdon. Bisan pag dug-ol sa usag usa 
samtang nagpanaw, ang maong panon, uban sa 
ilang mga karomata, mga bagahe, ug ilang mga 
kahayopan, bisan kon dug-ol ang ilang han-ay, 
mookupar gayod ug luna nga tingali 8 km kwd 
(3 mi kwd) o kapin pa. Busa mopatim-aw nga adu- 
nay igong gilapdon ang buka sa dagat aron daling 
makatabok ang mga Israelinhon. Kon ang buka 
maoy mga 1.5 km (1 mi), nan ang gitas-on sa pa- 
non sa mga Israelinhon lagmit maoy mga 5 km 
(3 mi) o kapin pa. Kon ang buka maoy mga 2.5 km 
(1.5 mi), nan ang gitas-on maoy mga 3 km (2 mi) 
o kapin pa. Dangtag ubay-ubayng oras aron maka- 
abot kini nga panon ngadto sa salog sa dagat 
ug makatabok niana. Bisan tuod wala matarantar 
apan pabiling nahan-ay alang sa gubat, walay du- 
haduha nga sila naglakaw nga may pagkadinalian. 

Kon wala pa ang panganod, ang mga Ehiptoha- 
non dali ra untang nakaapas ug nakapatayg dag- 
han kanila. (Ex 15:9) Sa dihang ang mga Israelin- 
hon nanabok na sa dagat ug ang panganod sa luyo 
mibalhin sa ilang atubangan aron sila makita sa 
mga Ehiptohanon, sila migukod kanila. Gipakita 
usab niini nga igoigo ang gilapdon ug gitas-on sa 
mala nga salog sa dagat, kay daghan usab kaayo 
ang kasundalohan ni Paraon. Sanglit determinado 
sa paglagag ug sa pagdakop pag-usab sa ilang 

kanhing mga ulipon, ang tibuok kasundalohan mi- 
lugsong ngadto sa salog sa dagat. Dayon, sa pana- 
hon sa pagbantay sa kabuntagon, nga magsugod 
sa alas 2:00 hangtod sa alas 6:00 s.b., si Jehova mi- 
tan-aw gikan sa panganod ug iyang gipaguliyang 
ang kampo sa mga KEhiptohanon, nga gipanang- 
tang ang mga ligid sa ilang mga karo.--Ex 14: 
24, 25. 

Sa pagbanagbanag sa kabuntagon, ang mga Is- 
raelinhon luwas nang nakatabok sa sidlakang bay- 
bayon sa Pulang Dagat. Dayon si Moises gisugo sa 
pagtuy-od sa iyang kamot aron mobalik ang mga 
tubig ibabaw sa mga Ehiptohanon. Tungod niini 
“ang dagat mibalik sa naandang kahimtang niini,” 
ug ang mga Ehiptohanon nangalagiw aron sa pag- 
likay niini. Kini usab nagpakita nga halapad ang 
buka sa dagat, kay kon hiktin pa ang agianan dali 
ra silang matabonan sa tubig. Aron dili malukban 
sa samag-paril nga katubigan, ang mga Ehiptoha- 
non nangalagiw paingon sa kasadpang baybayon 
apan ang katubigan padayong mibalik ug nagban- 
lod kanila hangtod nga bug-os naunlod ang tanang 
karong iggugubat ug ang mga mangangabayo sa 
kasundalohan ni Paraon, walay bisan usa kanila 
ang nahibilin. 

Dayag nga ang maong talagsaong pagkaunlod 
imposibleng mahitabo diha sa kalamakan. Dugang 
pa, diha sa mabaw nga kalamakan dili mabanlas sa 
baybayon ang mga patayng lawas, ingon sa aktu- 
wal nga nahitabo, mao nga “nakita sa Israel ang 
mga Ehiptohanon nga mga patay na didto sa bay- 
bayon.”--Ex 14:22-31, Mapa ug HULAGWAY, Tomo 1, 
p. 537. 

“Mitibuok” nga katubigan. Sumala sa pag- 
hubit sa Bibliya, ang nagbul-og nga katubigan mi- 
tibuok aron makalatas ang Israel. (Ex 15:8) Ang 
pulong nga “mitibuok” gigamit diha sa American 
Standard Version, sa King James Version, ug sa 
mga hubad ni J. N. Darby, I. Leeser, R. Knox, 
ug J. Rotherham. Sumala sa Webster's Third 
New International Dictionary (1981), ang pagtibu- 
ok nagkahulogang “pagkausab gikan sa pagkaplu- 
wido ngadto sa pagkasolido pinaagi sa pagpabug- 
naw...: pagyelo...: sa paghimo (sa usa ka likido) 
nga hagkot o espeso nga samag jelly: pagtibuok, 
pagbagtok.” Ang Hebreohanong pulong dinhi nga 
gihubad nga “mitibuok” gigamit sa Job 10:10 may- 
labot sa mibagtok nga gatas. Busa, wala magpasa- 
bot nga ang mga paril sa tubig nahimong yelo, 
apan ang kaespeso sa pagtibuok niini lagmit nahi- 
samag gelatin o mitibuok nga gatas. Sanglit walay 
makitang nagpugong sa katubigan sa Pulang Da- 
gat sa matag kilid sa mga Israelinhon, ang tubig 
morag mitibuok, mituskig, mibagtok, o mihagkot 
mao nga nagpabilin kining nagbarog nga samag 
paril sa matag kilid ug wala mobuhagay nganha sa 


PAGPANGGULA 


mga Israelinhon nga magpahinabo untag kalagla- 
gan kanila. Ingon niini ang pagtan-aw ni Moises sa 
dihang ang kusog nga hangin sa S nagbahin sa 
katubigan ug nagpauga sa salog sa dagat mao 
nga kini dili lapokon, wala magyelo, kondili daling 
matadlas sa dakong panon sa katawhan. 

Ang agianang gibuksan diha sa dagat aduna ga- 
yoy igong gilapdon tungod kay ang mga Israelin- 
hon, nga mikabat ug lagmit tulo ka milyon, tanan 
nakatabok sa sidlakang baybayon sa pagkabuntag. 
Dayon ang mitibuok nga katubigan misugod sa 
pagbuhagay ug misalanap sa matag kiliran, mibul- 
og ug mitabon sa mga Ehiptohanon samtang ang 
Israel nagbarog sa sidlakang baybayon samtang 
namalandong sa dili-hitupngang pagluwas ni Jeho- 
va sa tibuok nasod gikan sa usa ka gahom sa kali- 
botan. Nakita nila ang literal nga katumanan sa 
mga pulong ni Moises: “Ang mga Ehiptohanon nga 
inyong nakita karong adlawa dili na ninyo makita 
pag-usab, dili, dili na gayod.”---Ex 14:13. 

Busa pinaagi sa usa ka talagsaong pagpasunda- 
yag sa gahom gibayaw ni Jehova ang iyang ngalan 
ug giluwas ang Israel. Kay luwas na sa S nga bay- 
bayon sa Pulang Dagat, gipangunahan ni Moises 
ang mga anak sa Israel sa pag-awit, samtang ang 
iyang igsoong babaye nga si Miriam nga manalag- 
na mikuhag tamborin ug nanguna sa tanang kaba- 
bayen-an nga may tamborin ug nanayaw, agig sa- 
nong sa awit sa kalalakin-an. (Ex 15:1, 20, 21) 
Gipahinabo ang bug-os nga pagbulag sa Israel gi- 
kan sa ilang mga kaaway. Sa dihang sila mibiya gi- 
kan sa Ehipto sila gipanalipdan aron dili mapasi- 
pad-an sa tawo o sa mananap: ni bisan iro wala 
mopaghot sa mga Israelinhon o mopalabtik sa dila 
niini batok kanila. (Ex 11:7) Bisag wala hisgoti sa 
asoy sa Pagpanggula nga si Paraon miadto sa da- 
gat uban sa iyang kasundalohan ug nalaglag, ang 
Salmo 136:15 nag-ingon nga si Jehova “nagbanlod 
kang Paraon ug sa iyang kasundalohan sa Pulang 
Dagat.” 

Naghulagway sa Ulahing mga Hitabo. Sa 
pagpagula sa Israel gikan sa Ehipto ingon sa gisa- 
ad kang Abraham, ang Diyos naglantaw sa nasod 
sa Israel ingong iyang anak nga lalaki, sama sa 
iyang gisulti kang Paraon, 'Ang Israel maoy akong 
panganay.” (Ex 4:22) Sa ulahi, si Jehova miingon: 
“Sa dihang bata pa ang Israel, siya akong gihigug- 
ma, ug gikan sa Ehipto gitawag ko ang akong 
anak.” (Os 11:1) Kining paghisgot pag-usab sa Pag- 
panggula maoy usa usab ka tagna nga natuman sa 
mga adlaw ni Herodes sa dihang si Jose ug Maria 
mibalik gikan sa Ehipto uban kang Jesus human 
sa kamatayon ni Herodes ug mipuyo sa Nasaret. 
Ang historyador nga si Mateo nagpadapat sa tag- 
na ni Oseas niining hitaboa, nga nag-ingon la- 
bot kang Jose: “Siya nagpabilin didto hangtod sa 

pagkamatay ni Herodes, aron matuman ang gi- 
sulti ni Jehova pinaagi sa iyang manalagna, nga 
nag-ingon: “Gikan sa Ehipto gitawag ko ang akong 
anak.” ”--Mat 2:15. 

Si apostol Pablo nagtala sa Pagpanggula nga la- 
kip sa mga butang nga matod niya nahitabo sa Is- 
rael ingong mga panig-ingnan o mga larawan. 
(1Co 10:1, 2, 11) Busa mopatim-awng nagsimbolo 
kini sa mas dakong butang. Ang kinaiyanhong Is- 
rael gigamit usab sa Bibliya ingong simbolo sa es- 
pirituwal nga Israel, ang Israel sa Diyos. (Gal 6:15, 
16) Lain pa, si Moises naghisgot sa usa ka mana- 
lagnang moabot nga sama kaniya. (Deu 18:18, 19) 
Ang mga Hudiyo naglaom niining usa nga mahi- 
mong usa ka dakong lider ug manluluwas. Si apos- 
tol Pedro nagpaila kang Jesu-Kristo ingong ang 
Dakong Moises. (Buh 3:19-23) Busa, ang kaluwasan 
sa Israel sa Pulang Dagat ug ang kalaglagan sa 
Ehiptohanong kasundalohan nagkahulogan gayod 
ug kaluwasan sa espirituwal nga Israel gikan sa 
ilang mga kaaway nga simbolikong Ehipto pinaagi 
sa usa ka dakong milagro sa mga kamot ni Jesu- 
Kristo. Ug maingon nga ang buhat sa Diyos nga 
nahitabo sa Pulang Dagat miresulta sa kabayawan 
sa iyang ngalan, ang katumanan niadtong mahu- 
lagwayong mga hitabo diha sa mas dakong katinu- 
oran mohatag ug mas dako ug mas kaylap nga ka- 
bantogan sa ngalan ni Jehova.---Ex 15:1. 


PAGPANGHAGDAW. Ang pagtigom ug pag- 
hipos sa bisan unsang bahin sa abot nga tinuyong 
gibilin o nahibilin nga wala tuyoa sa mga manga- 
ngani. Ang balaod sa Diyos ngadto sa Israel espe- 
sipikong nagsugo sa iyang katawhan nga dili hut- 
don pag-ani ang mga daplin sa ilang mga uma, 
nga dili hagdawan ang mga sanga sa kahoyng oli- 
bo human aniha ang mga bunga niini pinaagi sa 
pagdughit o pagbunal sa kahoy, ni hagdawan ang 
ilang mga parasan. Bisan pag usa ka binangan nga 
uhay ang nahibilin nga wala tuyoa diha sa uma- 
han, kini dili kuhaon. Ang pagpanghagdaw mao 
ang hinatag-sa-Diyos nga katungod sa mga kabos 
sa yuta, sa sinakit, sa langyaw nga pumoluyo, sa 
bata nga ilo-sa-amahan, ug sa balo.---Lev 19:9, 10, 
Deu 24:19-21. 

Ang asoy bahin kang Ruth naghatag ug talag- 
saong pananglitan kon giunsa pagpadapat kining 
mahigugmaong probisyon sa balaod sa Diyos. Bi- 
san tuod adunay katungod sa pagpanghagdaw, si 
Ruth nangayo ug pagtugot sa tigdumala sa mga 
mangangani aron siya makapanghagdaw, ug lag- 
mit mao kini ang nabatasan sa mga manghahag- 
daw. Si Ruth gipakitaan ug kalulot, ug gisugo pa 
gani ni Boaz ang iyang mga mangangani sa pag- 
bugnot ug pipila gikan sa mga binangan sa uhay 
ug nagbilin niini aron mahagdaw ni Ruth. Bisan 

tuod kini nagpasayon alang kang Ruth, nagkina- 
hanglan gihapon kini ug paningkamot sa iyang 
bahin. Siya puliking nanghagdaw sunod sa mga 
mangangani ni Boaz gikan sa buntag hangtod sa 
pagkagabii, nga mopahulay lamang sa makadiyot 
diha sa balay ug moundang lang aron mokaon. 
—Ru 2:5-7, 14-17. 

Dayag nga kining maayong kahikayan alang sa 
mga kabos sa yuta, samtang nagdasig sa pagka- 
mahinatagon, pagkadili-mahakogon, ug pagsalig 
sa panalangin ni Jehova, wala gayod mag-aghat sa 
pagkatapolan. Kini nagpatin-aw sa gipahayag ni 
David: “Wala ako makakita ug matarong nga gibi- 
yaan sa bug-os, ni sa iyang kaliwat nga nagapangi- 
ta ug tinapay.” (Sal 37:25) Pinaagi sa ilang pagpa- 
himulos sa probisyon nga gihimo sa Balaod alang 
kanila, bisan ang mga kabos, tungod kay naghago, 
dili magutman, ni sila o ang ilang mga anak mag- 
pakilimos ug tinapay. 

Mahulagwayon ug Masambingayong mga 
Paggamit. Sa dihang ang mga Epraimnon nag- 
akusar kang Gideon tungod kay sila wala ipatawag 
aron makig-away sa Midian sa pagsugod pa lang sa 
gubat, si Gideon miingon: “Dili ba ang pagpang- 
hagdaw sa Epraim maayo pa kay sa pagpamupo ug 
ubas sa Abi-ezer [ang banay diin sakop si Gi- 
deon]?” Iyang gipatin-aw kini nga sambingay pi- 
naagi sa pag-ingon nga ang nahimo sa Epraim (bi- 
san tuod ulahi ra silang nakiggubat) sa pagdakop 
sa Midianhong mga prinsipe nga si Oreb ug Zeeb 
mas labaw pa gayod kay sa tanan nga nahimo ni 
Gideon. (Huk 8:1-3; 6:11) Gipakasama usab sa Ka- 
sulatan ang pagpamatay sa mga nahibilin sa gu- 
bat human sa aktuwal nga panagsangka ingong 
pagpanghagdaw o 'pagpanghipos.” (Huk 20:44, 45) 
Ang mga nahibilin human sa pagpahamtang ni Je- 
hova sa iyang paghukom gipakasama sa 'hinagdaw 
sa dihang natapos na ang pagpamupo sa ubas,” ug 
gipakasama usab ni Miqueas ang mga nahibilin sa 
panulondon sa Diyos nga anaa taliwala sa kataw- 
hang dunot sa moral ingong “hinagdaw sa pagpa- 
mupo sa ubas.”--Isa 24:13, Miq 7:1-8, 18, itandi 
ang Jer 6:9: 49:9, 10. 


PAGPANGHIPOS SA MGA ABOT, PISTA 
SA. Tan-awa ang PISTA SA MGA BALONGBALONG. 


PAGPANGISDA. Tan-awa ang PAGPANGAYAM 
UG PAGPANGISDA. 


PAGPANGITAG-SAYOP. Tan-awa ang SAyoP, 
PAGPANGITAG-SAYOP. 


PAGPANGOLEKTA. Samtang didto sa Efeso 
niadtong mga 55 K.P., si Pablo misulat ngadto sa 
mga taga-Corinto: “Karon mahitungod sa pagpa- 
ngolekta alang sa mga balaan, ingon sa akong gi- 
sugo sa [mga] kongregasyon sa Galacia, nianang 

paagiha usab buhata ninyo.” (1Co 16:1, 2) Ang 
Gregong pulong nga logi'a (“pagpangolekta”) giga- 
mit na sukad pa sa ikatulong siglo W.K.P. Kini ma- 
kita lamang niining duha ka bersikulo sa Bibliya. 

Ang Mateo 17:24 naghisgot ug “mga tawong na- 
ngolekta sa duha ka drakma nga buhis,” apan giga- 
mit dinhi ang usa ka laing pulong (lam-ba'no), 
nga nagkahulogang “nagadawat.” (Itandi ang Int.) 
Sa susama, ang ekspresyong “pagkolekta ug ikapu- 
lo” sa Hebreohanon 7:5 naggikan sa laing pulong 
(@podeka:to'o) nga lahi kaayo sa logi'a. 

Apan, ang mga pulong nga gigamit ni Pablo 
nagpakita nga ang gikolekta lagmit mga salapi ug 
dili mga pagkaon o mga sapot, ug sa dihang siya 
miingon ‘ang pagpangolekta, kini nagpunting sa 
usa ka linaing pagpangolekta ug nasayod na niini 
ang mga taga-Corinto. Ang mga instruksiyon ni 
Pablo maoy maylabot lamang sa kon sa unsang pa- 
agi himoon ang pagpangolekta. Kini himoon sa pri- 
badong paagi diha sa “kaugalingong balay” sa ma- 
tag usa, nga kinabubut-on segun sa “pag-uswag” 
sa matag usa, sama sa gihimo sa “[mga] kongre- 
gasyon sa Galacia.”--1Co 16:1, 2. 

Si Pablo naghatag ug ‘mga sugo,' dili pinaagig bi- 
nuotbuot, mapugsanong mga sugo, kondili ingong 
usa nga nanguna ug nagdumala niining tibuok 
nga kahikayan, nga naglakip sa ubay-ubayng mga 
kongregasyon. (1Co 16:1) Giplano pag-ayo ni Pablo 
ug sa iyang mga kaubanan kini nga kahikayan. 
Gawas nga mabalak-on sa espirituwal nga mga 
panginahanglan sa mga kongregasyon, si Pablo 
kanunayng naghunahuna sa pisikal nga mga pa- 
nginahanglan sa kabos nga mga Kristohanon, ug 
mopatim-aw nga kini nga pagpangolekta gihimo 
ilabina alang sa mga Kristohanon sa Judea nga 
nakaagom ug kapit-osan nianang panahona. (Gal 
2:10) Sa ubang mga teksto si Pablo naghisgot niini 
nga pagpangolekta pinaagi sa mga ekspresyong 
sama sa “amot ngadto sa mga kabos sa mga bala- 
an sa Jerusalem” (Rom 15:26), “ministeryo ... 
alang sa mga balaan” (2Co 9:1), “ang dagayang 
gasa nga gisaad sa miagi,” “niini nga publikong 
pag-alagad” (2Co 9:5, 12), “mga gasa sa kaluoy” 
(Buh 24:17). Ang maong mahigugmaong kabalaka 
alang sa mga panginahanglan sa mga isigka-Kris- 
tohanon maoy usa sa mga ilhanan sa unang-sig- 
long Kristiyanidad.--Ju 13:35, tan-awa ang AMOT. 


PAGPANGUMA. Tan-awa ang AGRIKULTURA. 


PAGPANUDLO. Tan-awa ang MAGTUTUDLO, 
PAGPANUDLO. 


PAGPANUMPA. Tan-awa ang PANUMPA. 


PAGPASAGAD, DILI PAGPAKABANA. 
Kining mga pulonga nagkahulogang dili pagtagad, 
dili pagpanumbaling, dili pag-atiman (sa usa ka 

tawo o usa ka butang): pagkapakyas sa pagtuman 
o pagbuhat (sa mga sugo, katungdanan, ug uban 
pa). Kining mga pulonga mahimong magtumong 
sa pagkatinuyo sa maong kapakyasan, o sa dili la- 
mang pagpakabana pinaagi sa pagkadili-matinag- 
danon o pagkadili-mainampingon. 

Ang usa sa ubay-ubayng Hebreohanong mga 
termino nga nagkahulogang “pagpasagad” mao 
ang berbo nga para“, nga sa literal nagkahulogang 
"magpadunghay.” (Num 5:18) Kini adunay diwa 
nga “magkalkag ang buhok” maylabot sa pisikal 
nga panagway (Lev 10:6), “magpatuyang” mayla- 
bot sa panggawi (Ex 32:25), ug “wala magpakaba- 
na” o “nagalikay” sa disiplina. (Pr 13:18, 15:32, itan- 
di ang Ex 5:4, diin kini gihubad nga “gipahunong.”) 
Ang laing pulong mao ang “@zav, nga sa literal 
nagkahulogang “biya, salikway.” (Deu 29:25, 1Ha 
12:8) Busa, gidasig ni Nehemias ang matuod nga 
mga magsisimba nga dili “pasagdan” ang balay sa 
matuod nga Diyos. (Neh 10:39: itandi ang 13:11.) 
Ang laing Hebreohanong termino nga adunay ide- 
ya sa pagpasagad sa literal nagkahulogang “pagka- 
luag,” sama sa luag nga busogan.---Jer 48: 10, itan- 
di ang Sal 78:57. 

Ang Gregong pulong nga ame-le'o (gikan sa a, 
“wala,” ug melo, “magpakabana”) adunay mas ti- 
nong ideya sa pagkawalay-kabalaka, pagkawalay- 
pagtagad, ug wala kaayoy ideya sa dili-tinuyong 
dili pagkaalinggat o dili pagkamatikod sa usa ka 
butang. Human hisgoti ang grabeng silot tungod 
sa paglapas sa Moisesnong Balaod, si apostol Pablo 
miingon: “Unsaon man nato pag-ikyas kon kita 
wala manumbaling [Gr., a:mele'san-tes, “nga wala 
magtagad (sa)”] sa ingon kadako nga kaluwasan 
sa pagkaagi nga kini gisugdan pagsulti pinaagi sa 
atong Ginoo . . . samtang ang Diyos miduyog sa 
pagpamatuod?” Dinhi iyang gipakita dili ang bahin 
sa dili pagkaalinggat, kondili ang pagkawalay-pag- 
pakabana, ang 'pagkaanod' (ber 1), ang paglapas sa 
pulong sa Diyos nga gisulti pinaagi sa iyang bug- 
tong nga Anak.---Heb 2:1-4, Int. 

Gigamit ni Mateo ang usa ka porma niining Gre- 
gong pulong sa dihang nag-asoy sa sambingay ni 
Jesus bahin sa kombira sa kasal. Kadtong mga di- 
napit sa hari alang sa kombira sa kasal sa iyang 
anak wala mangabot. Ngano man? Dili tungod kay 
nakalimot, kondili, “sa walay pagpanumbaling sila 
nanglakaw, ang usa ngadto sa iyang uma, ang 
lain ngadto sa iyang patigayon.” Tungod kay wala 
manumbaling, sila giisip nga dili takos.--Mat 22: 
5, 8. 

Ang batan-ong lalaki nga si Timoteo gihata- 
gan ug mabug-at nga kaakohan ingong usa ka 
magtatan-aw sa Efeso. Si Pablo nagtambag kani- 
ya: “Ayaw pasagdi [o, nga dili tagdon] ang gasa 
nga anaa kanimo nga gihatag kanimo pinaagi sa 

pagpanagna ug sa dihang ang lawas sa mga ansi- 
yano nagpandong sa ilang mga kamot diha kani- 
mo.” Gikinahanglan gayod ni Timoteo nga molihok 
nga madasigon aron malikayan ang pagkamapina- 
sagdanon. Kinahanglan niyang hatagan ug bug-os 
nga pagtagad ang iyang pagbasa, hustong pag- 
panudlo, panggawi, pagtambag, ug panig-ingnan, 
nga magpakitag kabalaka pinaagi sa paghatag ug 
makanunayon ug wala-mabahin nga pagtagad. 
Kay kondili, siya dili makadawat ug ganti tungod sa 
pagkamapinasagdanon, tungod kay siya walay ti- 
nuod nga kabalaka sa pag-uyon nga gipakita sa Di- 
yos kaniya.--1Ti 4:11-16, Int. 

Gikutlo ni Pablo ang mga pulong ni Jehova labot 
sa Israel diin Siya naghisgot bahin sa pakigsaad sa 
Balaod, nga nag-ingong “ang maong pakigsaad 
nako ilang gilapas, bisan tuod ako bana nga tag-iya 
nila.” (Jer 31:32) Puli sa mga pulong nga “bisan 
tuod ako bana nga tag-iya nila,” ang Septuagint 
mabasa: “ug ako mihunong sa pag-atiman kanila.” 
Kini sa walay duhaduha nagpatin-aw kon nganong 
ang pangutlo sa Hebreohanon 8:9 mabasa: “Kay 
wala sila magpabilin sa akong pakigsaad, mao nga 
ako mihunong sa pag-atiman [wala mabalaka] ka- 
nila.” Ang dili pagpakabana ni Jehova wala gayod 
magpasabot nga siya wala manumbaling o wala 
magtagad: hinunoa, siya nagpakitag dakong kaba- 
laka sa iyang gipakigsaaran nga katawhan hangtod 
nga sila wala na manumbaling sa iyang pulong ug 
mirebelde kaniya. Nianang panahona lamang ug 
pinasukad niana nga siya “mihunong sa pag-ati- 
man [Gr., emelesa] kanila.” 


PAGPASAYLO. 
SAYLO. 


PAGPASIG-ULI. Kini nagkahulogang ihar- 
monya pag-usab o himoong mahigalaon pag-usab,: 
ingon man sa pagpasibo o paghusay, sama sa pag- 
husay sa mga kasungian. Sa Grego, ang mga pu- 
long nga kaamgid sa pagpasig-uli naggikan sa ber- 
bo nga allas'so, nga sa panguna nagkahulogang 
"pag-usab, pagbag-o. '---Buh 6:14: Gal 4:20, Int. 

Busa, ang gikombinar nga porma nga katal- 
las'so, bisan tuod sa panguna nagkahulogang “pag- 
baylo,” sa ngadtongadto nagkahulogang “pagpasig- 
uli.” (Rom 5:10) Gigamit ni Pablo kini nga berbo sa 
dihang naghisgot bahin sa 'pagpakig-uli"” sa usa ka 
babaye ngadto sa iyang bana, nga kaniya siya mi- 
bulag. (1Co 7:11) Ang kaamgid nga diallas'somai 
makita diha sa Mateo 5:24 sa instruksiyon ni Jesus 
nga ang usa ka tawo kinahanglang “makigdait” una 
sa iyang igsoon sa dili pa motanyag ug halad diha 
sa halaran. 

Pagpasig-uli Ngadto sa Diyos. Sa sulat ni 
Pablo ngadto sa mga taga-Roma ug sa daghang 
uban pang mga sulat, iyang gigamit ang ka-tal- 


Tan-awa ang PASAYLO, PAGPA- 

las'so ug a-poka-tallas'so (usa ka pinasiugdang pu- 
long) sa paghisgot bahin sa pagkapasig-uli sa tawo 
ngadto sa Diyos pinaagi sa halad ni Kristo Jesus. 

Ang maong pagpasig-uli ngadto sa Diyos hi- 
nungdanon tungod kay nahitabo ang pagkahimu- 
lag, pagkanahilain, kawalay harmonya ug panaghi- 
galaay, labaw pa niana, adunay panag-away. Kini 
nahitabo tungod sa sala sa unang tawong si Adan 
ug sa miresultang pagkamakasasala ug pagkadili- 
hingpit nga napanunod sa tanan niyang mga kali- 
wat. (Rom 5:12, itandi ang Isa 43:27.) Busa ang 
apostol nakaingon nga “ang paghunahuna sa unod 
nagkahulogan ug pakig-away sa Diyos, kay kini 
wala mailalom sa balaod sa Diyos, ni, sa pagkatinu- 
od, mapailalom kini [tungod sa napanunod nii- 
ni nga pagkadili-hingpit, pagkamakasasala]. Busa 
kadtong nahiuyon sa unod dili makapahimuot sa 
Diyos.” (Rom 8:7, 8) Adunay panag-away tungod 
kay ang hingpit nga mga sukdanan sa Diyos dili 
motugot nga uyonan o konsentihon niya ang pag- 
buhat ug daotan. (Sal 5:4; 89:14) Bahin sa iyang 
Anak, nga nagpabanaag sa hingpit nga mga hiyas 
sa iyang Amahan, kini nahisulat: “Gihigugma mo 
ang pagkamatarong, ug gidumtan mo ang pagka- 
malapason.” (Heb 1:9) Busa, bisan tuod “ang Diyos 
gugma” ug bisan tuod “gihigugma pag-ayo sa Di- 
yos ang kalibotan [sa katawhan] nga [tungod nia- 
na] gihatag niya ang iyang bugtong nga Anak” 
alang sa katawhan, ang kamatuoran nagpabilin 
nga ang katawhan sa katibuk-an nakig-away sa 
Diyos ug nga ang gugma sa Diyos alang sa kalibo- 
tan sa katawhan maoy gugma alang sa mga kaa- 
way, usa ka gugma nga giniyahan sa prinsipyo 
(Gr., agape) inay nga pagmahal o pagpakighigala 
(Gr., phili@).--1Ju 4:16; Ju 3:16, itandi ang San 
4:4. 

Sanglit ang sukdanan sa Diyos maoy sukdanan 
sa hingpit nga pagkamatarong, siya dili makatugot 
o mokonsentir sa sala nga maoy paglapas sa iyang 
gipahayag nga kabubut-on. Siya “mapuangoron ug 
maluluy-on” ug “dato sa kaluoy” (Sal 145:8, 9: Efe 
2:4): apan dili niya ibalewala ang hustisya aron 
lang ipakita ang kaluoy. Sumala sa tukmang pag- 
hubit sa Cyclopeedia ni M'Clintock ug Strong (1894, 
Tomo VIII, p. 958), ang relasyon tali sa Diyos ug sa 
makasasalang tawo maoy “usa ka legal nga relas- 
yon, sama sa relasyon tali sa usa ka magmaman- 
do, nga may hudisyal nga katakos, ug sa usa ka 
kriminal nga nakalapas sa iyang mga balaod ug 
nakigbatok sa iyang awtoridad, ug busa giisip nga 
usa ka kaaway.” Mao kini ang kahimtang nga gida- 
ngatan sa katawhan tungod sa napanunod nga sala 
gikan sa ilang unang amahan nga si Adan. 

Ang pasukaranan sa pagpasig-uli. Tungod 
ug pinaagi lamang sa halad lukat ni Kristo Jesus 
nga posible ang bug-os nga pagpasig-uli ngadto sa 


727 


Diyos: siya mao “ang dalan,” ug walay usa nga ma- 
kaadto sa Amahan kondili pinaagi lamang kaniya. 
(Ju 14:6) Ang iyang kamatayon nagsilbing “usa ka 
halad pasig-uli [Gr., hilasmon'] alang sa atong 
mga sala.” (1Ju 2:2, 4:10) Ang pulong nga hila- 
smos' nagkahulogang usa ka “paagi sa paglukmay,” 
usa ka “pagtabon-sa-sala.” Dayag, ang halad ni 
Jesu-Kristo dili maoy usa ka “paagi sa paglukmay” 
sa diwa nga nagpuypoy sa kasakit nga gibati sa Di- 
yos, nga naghupay kaniya, tungod kay ang kama- 
tayon sa iyang hinigugmang Anak dili gayod ma- 
kapatungha sa maong epekto. Hinunoa, ang maong 
halad nakalukmay, o nakakab-ot, sa mga kina- 
hanglanon sa hingpit nga hustisya sa Diyos pinaa- 
gi sa pagtagana sa makataronganon ug matarong 
nga pasukaranan sa pagpasaylo sa sala, aron nga 
ang Diyos “mahimong matarong bisan sa dihang 
nagpahayag nga matarong sa tawo [sa tawo nga 
kinaiyanhong nakapanunod sa sala] nga may pag- 
tuo kang Jesus.” (Rom 3:24-26) Pinaagi sa pagta- 
gana sa paagi sa pagpasaylo (paghimog bug-os 
nga bayad) sa kasal-anan ug sa supak sa balaod 
nga mga buhat sa tawo, ang halad ni Kristo naghi- 
mo sa tawo nga dalawaton (inuyonan) sa iyang 
pagpangayo ug pagbaton sa kapasig-ulian sa ma- 
tarong nga mga relasyon uban sa Soberanong Di- 
yos.--Efe 1:7; Heb 2:17: tan-awa ang LUKAT, MAN- 
LULUKAT. 

Busa, pinaagi ni Kristo, gipaposible sa Diyos nga 
“ipasig-uli nganha sa iyang kaugalingon ang ta- 
nang ubang butang pinaagi sa pagpakigdait pinaa- 
gi sa dugo nga iyang [Jesus] giula diha sa esta- 
ka sa pagsakit,” ug tungod niana ang mga tawo 
nga kanhi 'nahimulag ug mga kaaway' tungod kay 
ang ilang mga kaisipan anaa sa daotang mga bu- 
hat mahimo na karong “ipasig-uli pinaagi sa iyang 
unodnong lawas pinaagi sa iyang kamatayon, aron 
sila itanyag nga balaan ug walay lama ug walay 
ikasumbong atubangan kaniya.” (Col 1:19-22) Si 
Jehova nga Diyos makahimo na sa 'pagpahayag 
nga matarong' niadtong iyang gipili aron mahi- 
mong iyang espirituwal nga mga anak, sila dili ma- 
pailalom sa bisan unsang sumbong, sanglit sila 
maoy mga tawo nga bug-os nang napasig-uli ug 
adunay pakigdait uban sa Diyos.--Itandi ang Buh 
13:38, 39, Rom 5:9, 10, 8:33. 

Nan, unsay atong ikaingon sa mga tawo nga 
nag-alagad sa Diyos sa kapanahonan nga wala pa 
mamatay si Kristo? Kini maglakip sa mga tawong 
sama kang Abel, kinsa “gipamatud-an nga mata- 
rong, nga ang Diyos nagpamatuod labot sa iyang 
mga gasa”: kang Enoc, kinsa “gipamatud-an nga 
siya nakapahimuot sa Diyos”, kang Abraham, kin- 
sa “gitawag nga “higala ni Jehova" ", kang Moises, 
Josue, Samuel, David, Daniel, Juan nga Tigbawtis- 
mo, ug sa mga tinun-an ni Kristo (nga giingnan ni 

Jesus una pa sa iyang kamatayon, “ang Amahan 
nagmahal kaninyo"). (Heb 11:4, 5; San 2:23, Dan 
9:23: Ju 16:27) Si Jehova nakiglabot kanilang tanan 
ug nagpanalangin kanila. Nan, nganong kinahang- 
lang ipasig-uli sila pinaagi sa kamatayon ni Kristo? 

Dayag nga kini sila nakapahimulos nag kapasig- 
ulian ngadto sa Diyos. Bisan pa niana, sila, sama sa 
ubang katawhan sa kalibotan, maoy mga makasa- 
sala pa gihapon tungod sa napanunod nga sala ug 
miila nga sila makasasala pinaagi sa paghalad ug 
mga hayop. (Rom 3:9, 22, 23: Heb 10:1, 2) Tinuod, 
ang pipila ka tawo mas dayag o grabe sa ilang pag- 
pakasala kay sa uban, gani tataw nga rebelyoso: 
apan ang sala maoy sala, bisan unsa pa ang gibug- 
aton o gidak-on niini. Sanglit ang tanan maoy mga 
makasasala, ang tanang tawo nga naggikan kang 
Adan, nga walay eksepsiyon, nagkinahanglan ug 
kapasig-ulian gikan sa Diyos nga nahimong posib- 
le pinaagi sa halad sa iyang Anak. 

Ang relatibong pagpakighigala sa Diyos uban sa 
mga tawo ingon sa nahisgotan na maoy pinasukad 
sa pagtuo nga ilang gipakita, usa ka pagtuo nga 
naglakip sa kombiksiyon nga ang Diyos sa iyang 
takdang panahon motagana sa paagi sa bug-os nga 
pagpahigawas kanila gikan sa ilang makasasalang 
kahimtang. (Itandi ang Heb 11:1, 2, 39, 40; Ju 1:29, 
8:56: Buh 2:29-31.) Busa, ang kapasig-ulian nga 
ilang napahimuslan nag-agad sa umaabot nga lu- 
kat nga itagana sa Diyos. Sumala sa gipakita sa 
ulohang IPAHAYAG NGA MATARONG, “giisip” o giila sa 
Diyos ang ilang pagtuo ingong pagkamatarong, 
ug pinasukad niana, tungod kay tino kaayo ang 
iyang pagtagana sa usa ka lukat, si Jehova maka- 
himog temporaryo nga pagpakighigala kanila nga 
dili maglapas sa iyang mga sukdanan sa hingpit 
nga hustisya. (Rom 4:3, 9, 10, NW ug KJ; itandi 
ang 3:25, 26, 4:17.) Bisan pa niana, ang hustong 
mga kinahanglanon sa iyang hustisya kinahanglan 
gayong makab-ot aron nga ang “pag-ila o pag-isip” 
makobrehan sa aktuwal nga bayad sa gikinahang- 
lan nga lukat. Kining tanan nagatuboy sa kahi- 
nungdanon sa posisyon ni Kristo diha sa kahikayan 
sa Diyos ug nagpasundayag nga, kon wala si Kris- 
to Jesus, ang mga tawo walay pagkamatarong nga 
maghimo kanilang takos sa pagbarog atubangan sa 
Diyos.--Itandi ang Isa 64:6, Rom 7:18, 21-25, 1Co 
1:30, 31, 1Ju 1:8-10. 

Mga lakang nga gikinahanglan aron mabato- 
nan ang pagpasig-uli. Sanglit ang Diyos mao 
ang nahimoag sala kansang balaod gilapas sukad 
kaniadto hangtod karon, ang tawo mao ang kina- 
hanglang ipasig-uli ngadto sa Diyos, dili ang Diyos 
ngadto sa tawo. (Sal 51:1-4) Ang tawo dili gayod 
mahisama sa Diyos, ni ang baroganan sa Diyos sa 
kon unsay matarong mahimong usbon o bag-ohon. 
(Isa 55:6-11: Mal 3:6, itandi ang San 1:17.) Busa 


PAGPASIG-ULI 


ang iyang mga kinahanglanon alang sa pagpasig- 
uli dili mahimong bag-ohon, dili makuwestiyon o 
ikompromiso. (Itandi ang Job 40:1, 2, 6-8, Isa 40: 
13, 14.) Bisan tuod daghang hubad ang naghubad 
sa Isaias 1:18 nga mabasa, “Ari kamo karon, ug 
usahan ta ang pagpangatarongan, nag-ingon ang 
GINOO” (KJ; AT: JP, RS), ang usa ka mas haom ug 
walay panagsumpaki nga hubad mao: “'Ari kamo 
karon, ug tul-iron nato ang mga butang [“husayon 
nato ang panagbangi,” Ro] tali kanato, nag-ingon 
si Jehova.” Ang sayop nga maoy hinungdan niini 
nga panagbangi iya gayod sa tawo, dili sa Diyos. 
--Itandi ang Eze 18:25, 29-32. 

Kini wala makapugong sa Diyos nga maluluy- 
ong himoon ang unang lakang aron ipasig-uli ang 
tawo. Gibuhat niya kini pinaagi sa iyang Anak. 
Ang apostol misulat: “Kay, sa pagkatinuod, si Kris- 
to, samtang kita maluya pa, namatay alang sa 
dili-diyosnong mga tawo sa tinudlong panahon. 
Kay makuli nga magpakamatay ang si bisan kinsa 
alang sa tawong matarong: sa pagkatinuod, alang 
sa maayong tawo, tingali, aduna pay mangahas 
pagpakamatay. Apan ang Diyos nagrekomendar sa 
iyang kaugalingong gugma [aga'pen] kanato sa 
pagkaagi nga, samtang kita mga makasasala pa, si 
Kristo namatay alang kanato. Busa, sanglit kita gi- 
pahayag na nga matarong karon pinaagi sa iyang 
dugo, labi pa nga kita pagaluwason gikan sa kapu- 
ngot pinaagi kaniya. Kay kon, sa dihang kita mga 
kaaway pa, kita gipasig-uli ngadto sa Diyos pinaa- 
gi sa kamatayon sa iyang Anak, karon nga kita na- 
pasig-uli na, labi pa nga kita pagaluwason pinaagi 
sa iyang kinabuhi. Ug dili lamang kana, kondili kita 
usab nagasadya diha sa Diyos pinaagi sa atong Gi- 
noong Jesu-Kristo, nga pinaagi kaniya kita karon 
nakadawat sa pagpasig-uli.” (Rom 5:6-11) Si Jesus, 
nga “wala makaila ug sala,” gihimo nga “sala alang 
kanato,” nga namatay ingong tawhanong halad- 
sa-sala aron ipahigawas ang mga tawo sa sumbong 
ug sa silot sa sala. Busa, kay nahigawas sa sum- 
bong sa sala, sila makaatubang ingong matarong 
sa mga mata sa Diyos, busa ‘nahimong pagkama- 
tarong sa Diyos pinaagi kaniya [kang Jesus]. '---2Co 
5:18, 21. 

Ang Diyos dugang nagpasundayag sa iyang ka- 
luoy ug gugma pinaagi sa pagpadalag mga emba- 
hador ngadto sa makasasalang katawhan. Sa kara- 
ang kapanahonan ang mga embahador pangunang 
gipadala sa mga panahon sa kasamok (itandi ang 
Luc 19:14), dili sa kalinaw, kay ang ilang misyon 
sagad maoy aron sa pagtino kon ang gubat mahi- 
mong malikayan o aron sa paghimog mga kasabo- 
tan alang sa pakigdait kon adunay panaggubat. 
(Isa 33:7, Luc 14:31, 32, tan-awa ang EMBAHADOR.) 
Ang Diyos nagpadala sa iyang Kristohanong mga 

embahador ngadto sa mga tawo aron sila masayod 
sa iyang mga kinahanglanon alang sa pagpasig-uli 
ug aron sila makapahimulos niana. Sumala sa gi- 
sulat sa apostol: “Busa kami mga embahador kapu- 
li ni Kristo, nga daw ang Diyos nangaliyupo pinaagi 
kanamo. Ingong mga kapuli ni Kristo kami nagpa- 
kiluoy: “Magpasig-uli kamo ngadto sa Diyos.”” (2Co 
5:20) Kini nga pangaliyupo wala magkahulogan 
nga dili lig-on ang baroganan sa Diyos ni huyang 
ang iyang pagpakigbatok sa daotang mga buhat, 
hinunoa, kini gayod maoy usa ka maluluy-ong 
pag-awhag sa mga nakasala sa pagpakigdait ug sa 
pag-ikyas sa dili-malikayan nga sangpotanan sa 
matarong nga kasuko sa Diyos ngadto sa tanan 
nga nagpadayon sa pagsupak sa iyang balaang ka- 
bubut-on, kay ang kalaglagan mao ang ilang ti- 
nong sangpotanan. (Itandi ang Eze 33:11.) Bisan 
gani ang mga Kristohanon kinahanglang mag- 
amping nga “dili dawaton ang dili-takos nga kalu- 
lot sa Diyos ug sipyaton ang katuyoan niini” pi- 
naagi sa dili pagpangita nga mapinadayonon sa 
pag-uyon ug maayong kabubut-on sa Diyos sulod 
sa “panahong dalawaton” ug sa “adlaw sa kaluwa- 
san” nga maluluy-ong gitagana sa Diyos, sumala 
sa gipakita sa misunod nga mga pulong ni Pablo. 
--200 6:1, 2. 

Kay miila sa panginahanglan alang sa pagpasig- 
uli ug midawat sa tagana sa Diyos alang sa pagpa- 
sig-uli, nga mao, ang halad sa Anak sa Diyos, ang 
indibiduwal kinahanglan gayong maghinulsol sa 
iyang mga sala ug makombertir o moliso gikan sa 
pagsunod sa dalan sa makasasalang kalibotan sa 
katawhan. Pinaagi sa pagpangamuyo sa Diyos pi- 
nasukad sa lukat ni Kristo, iyang mabatonan ang 
kapasayloan sa mga sala ug mapasig-uli, nga mag- 
dalag “mga panahon sa kahayahay . . . gikan sa 
atubangan ni Jehova” (Buh 3:18, 19) maingon man 
ang kalinaw sa hunahuna ug sa kasingkasing. (Flp 
4:6, 7) Kay dili na kaaway nga nailalom sa kasuko 
sa Diyos, ang usa ikaingon nga “nakalabang na gi- 
kan sa kamatayon ngadto sa kinabuhi.” (Ju 3:16, 
5:24) Human niana ang indibiduwal kinahanglang 
magpadayon sa paghupot sa maayong kabubut-on 
sa Diyos pinaagi sa ‘pagtawag kaniya sa kamati- 
nud-anon, nga “magpadayon diha sa pagtuo, ug 
wala mahimulag sa paglaom sa maayong balita." 
-Sal 145:18; Flp 4:9: Col 1:22, 23. 


Sa unsa nga diwa nga ang Diyos 
“nagpasig-uli sa usa ka kalibotan 
ngadto sa iyang kaugalingon”? 


Si apostol Pablo naghisgot nga ang Diyos “pinaa- 
gi kang Kristo nagpasig-uli sa usa ka kalibotan 
ngadto sa iyang kaugalingon, nga wala magaisip 

ngadto kanila sa ilang mga kalapasan.” (2Co 5:19) 
Kini wala magpasabot nga ang tanang tawo awto- 
matikong mapasig-uli ngadto sa Diyos pinaagi sa 
halad ni Jesus, sanglit gihubit dayon sa apostol 
ang buluhaton sa embahador sa pagpangaliyupo sa 
mga tawo aron “mapasig-uli ngadto sa Diyos.’ (2Co 
5:20) Sa pagkatinuod, ang paagi gitagana nga pina- 
agi niana ang tanan sa kalibotan sa katawhan nga 
andam nga mosanong mapasig-uli. Busa, si Jesus 
mianhi aron “sa paghatag sa iyang kalag nga usa 
ka lukat baylo sa daghan,” ug “siya nga magpasun- 
dayag ug pagtuo sa Anak adunay kinabuhing wa- 
lay kataposan, siya nga dili mosugot sa Anak dili 
makakita sa kinabuhi, apan ang kapungot sa Di- 
yos magpabilin diha kaniya.”---Mat 20:28, Ju 3:36, 
itandi ang Rom 5:18, 19, 2Te 1:7, 8. 

Bisan pa niana, gimbut-an ni Jehova nga Diyos 
nga “tigomon pag-usab ang tanang butang diha 
kang Kristo, ang mga butang sa mga langit ug ang 
mga butang sa yuta.” (Efe 1:10) Bisan tuod kina- 
hanglang laglagon kadtong modumili sa “pagtul-id 
sa mga butang’ (Isa 1:18) uban kang Jehova nga 
Diyos, ang resulta unya maoy usa ka uniberso nga 
bug-os kaharmonya uban sa Diyos, ug ang kataw- 
han magmaya na usab sa pagpakighigala sa Di- 
yos ug makapahimulos sa bug-os nga pag-agos sa 
iyang mga panalangin sama sa sinugdan didto sa 
Eden.---Pin 21:1-4. 

Gitapos ni Jehova nga Diyos ang iyang relasyon 
nga may pakigsaad uban sa nasod sa Israel tu- 
ngod sa pagkadili-matinumanon niini ug sa pag- 
salikway niini sa iyang Anak. (Mat 21:42, 43, Heb 
8:7-13) Dayag nga mao kini ang gipunting sa 
apostol sa dihang siya miingon nga “ang pagsalik- 
way kanila nagkahulogan ug pagpasig-uli alang sa 
kalibotan” (Rom 11:15), kay sumala sa gipakita sa 
konteksto, ang kahigayonan gibuksan alang sa ka- 
libotan nga dili bahin sa Hudiyohanong komuni- 
dad o kongregasyon. Sa ato pa, ang dili-Hudi- 
yohanong mga nasod sa pagkakaron aduna nay 
kahigayonan nga mahiusa uban sa matinuma- 
nong nahibilin nga mga Hudiyo diha sa bag-ong 
pakigsaad ingong usa ka bag-ong nasod sa Diyos, 
ang espirituwal nga Israel.--Itandi ang Rom 11:5, 
7, 1, 12, 15, 2b. 

Ingong katawhan nga gipakigsaaran sa Diyos, 
ang iyang 'linaing katigayonan” (Ex 19:5, 6, 1Ha 
8:53: Sal 135:4), ang Hudiyong katawhan nakapa- 
himulos ug kapasig-ulian ngadto sa Diyos, bisan 
tuod nga sila nagkinahanglan pa gihapon ug bug- 
os nga kapasig-ulian pinaagi sa gitagnang Manu- 
nubos, ang Mesiyas. (Isa 53:5-7, 11, 12: Dan 9:24- 
26) Ang dili-Hudiyohanong mga nasod, sa laing 
bahin, maoy “bulag sa estado sa Israel ug estranyo 
sa mga pakigsaad labot sa saad, ug .. . walay pag- 

laom ug mga walay Diyos dinhi sa kalibotan,” kay 
sila walay inuyonang baroganan uban kaniya. (Efe 
2:11, 12) Bisan pa niana, nga nahiuyon sa sagra- 
dong tinago bahin sa Binhi, maoy katuyoan sa Di- 
yos ang pagpanalangin sa mga tawo sa “tanang 
nasod sa yuta.” (Gen 22:15-18) Busa, ang galami- 
ton sa pagbuhat niini, ang halad ni Kristo Jesus, 
nagbukas sa kahigayonan alang niadtong sakop sa 
nahimulag nga dili-Hudiyohanong mga nasod nga 
"mahiduol na pinaagi sa dugo ni Kristo.” (Efe 2:13) 
Dili lang kay kana ra, kondili kini nga halad nagha- 
naw usab sa ulang tali sa Hudiyo ug dili-Hudiyo, 
kay kini nagtuman sa pakigsaad sa Balaod ug nag- 
hanaw niini, sa ingon nagtugot kang Kristo nga 
“ang duha ka katawhan iyang bug-os mapasig-uli 
sa usa ka lawas ngadto sa Diyos pinaagi sa estaka 
sa pagsakit, tungod kay iya nang gitapos ang pa- 
nagdumtanay [ang ulang nga gipatungha sa pa- 
kigsaad sa Balaod] pinaagi sa iyang kaugalingon.” 
Sukad niadto ang Hudiyo ug dili-Hudiyo pareho 
nang makaduol sa Diyos pinaagi kang Kristo Jesus, 
ug sa paglabay sa panahon, ang mga dili-Hudiyo 
gidala ngadto sa bag-ong pakigsaad ingong mga 
manununod sa Gingharian uban kang Kristo.---Efe 
2:14-22, Rom 8:16, 17: Heb 9:15. 

Ang lain pang kahulogan sa pulong nga pagpa- 
sig-uli mao ang pagpabalik sa kanhing kahimtang. 
Diha sa Kasulatan, maylabot sa pagbalik ni Kristo, 
gihisgotan sa talagsaong paagi ang “mga panahon 
sa pagpasig-uli [porma sa Gr., apokata'sta-sis] sa 
tanang butang nga gisulti sa Diyos pinaagi sa baba 
sa iyang balaang mga manalagna.”---Buh 3:20, 21. 

Dinhi ang King James Version naghubad sa apo- 
ka-ta'sta-sis ingong “pag-uli.” Ang Gregong pulong 
naggikan sa apo’, nga nagkahulogang “balik” o 
“pag-usab,” ug sa ka-thi'stemi, nga sa literal nag- 
kahulogang “pahiluna.” Ang katumbas nga berbo 
gihubad nga “ipasig-uli” diha sa Buhat 1:6. Ang 
Theological Dictionary of the New Testament nga 
giedit ni G. Kittel nag-ingon nga ang pangunang 
kahulogan sa termino maoy “pagkahiuli ngadto sa 
naunang kahimtang” o “pagpasig-uli.” (Gihubad ni 
G. Bromiley, 1964, Tomo I, p. 389) Gigamit kini sa 
Hudiyong historyador nga si Josephus sa dihang 
naghisgot bahin sa pagbalik sa mga Hudiyo gikan 
sa pagkadestiyero. Sa mga sinulat diha sa papiro 
kini gigamit labot sa pag-ayo sa pipila ka tinukod, 
sa pagpasig-uli sa mga kabtangan ngadto sa tinu- 
od nga mga tag-iya niini, ug sa pagbalanse sa mga 
kuwenta. 

Ang teksto wala magtino kon unsang mga bu- 
tanga ang ipasig-uli, mao nga ang “tanang bu- 
tang” pagatinoon pinaagi sa pagtuon sa mensahe 
sa Diyos nga gipamulong sa iyang mga mana- 
lagna. 

PAGPAUBOS, PAGKAMAPAINUBSANON. 
Ang dili pagpagarbo o pagpanghambog, pagpau- 
bos sa hunahuna. Dili kini usa ka kahuyangan kon- 
dili usa ka kahimtang sa hunahuna nga kahimut- 
anan kang Jehova. 

Diha sa Hebreohanong Kasulatan, ang “pagpau- 
bos o pagkamapainubsanon” naggikan sa lintunga- 
nayng pulong (@:nah') nga nagkahulogang “gisa- 
kit: gipaubos: gilupigan.” Ang mga pulong nga 
naggikan niini nga lintunganayng pulong gihubad 
sa nagkalainlaing paagi ingong “pagpaubos,” “ka- 
aghop,” “kasakitan,” ug uban pa. Ang duha ka laing 
Hebreohanong mga berbo nga nalangkit sa “pag- 
paubos” mao ang ka-na” (sa literal, pagbuntog [sa 
kaugalingon]) ug sha-phel' (sa literal, pagkahimong 
ubos). Sa Kristohanon Gregong Kasulatan ang pu- 
long nga ta pei:nophrosy ne gihubad nga “pagpau- 
bos” ug “pagpaubos sa hunahuna.” Kini naggikan 
sa mga pulong nga ta-pei:no' 0, “himoon nga ubos,” 
ug phren, “ang hunahuna.” 

Mahimong makab-ot sa usa ka tawo ang pagka- 
mapainubsanon pinaagi sa pagkonsiderar sa iyang 
relasyon sa Diyos ug sa iyang isigkatawo, sumala 
sa gilatid sa Bibliya, ug dayon ipadapat ang mga 
prinsipyo nga nakat-onan. Ang usa ka Hebreoha- 
nong pulong, hith-rap:pes', nga gihubad nga “ipau- 
bos ang imong kaugalingon,” sa literal nagkahulo- 
gang “yataki ang imong kaugalingon.” Tukmang 
gipahayag niini ang aksiyon nga gihubit sa maala- 
mong magsusulat sa Mga Proverbio: “Anak ko, kon 
ikaw nahimong garantiya alang sa imong isigkata- 
wo,... kon nalit-agan ka sa mga pulong sa imong 
baba, .. . ikaw nahulog sa kamot sa imong isigka- 
tawo: Lakaw magpaubos ka [yataki ang imong ka- 
ugalingon] ug sigingsiginga paghangyo ang imong 
isigkatawo. . . . Luwasa ang imong kaugalingon.” 
(Pr 6:1-5) Sa laing pagkasulti, ihiklin ang imong 
garbo, ilha ang imong sayop, tul-ira ang mga bu- 
tang, ug pangayog pasaylo. Si Jesus nagtambag 
nga ang usa ka tawo magpaubos atubangan sa Di- 
yos sama sa usa ka bata ug nga, imbes nga ma- 
ningkamot nga mainila, siya moalagad o mosilbi sa 
iyang mga igsoon.---Mat 18:4, 23:12. 

Mahimong makat-onan usab sa usa ka tawo ang 
pagkamapainubsanon kon siya napaubos, tingali 
pinaagig kasinatian. Si Jehova miingon sa Israel 
nga sila iyang gipaubos pinaagi sa pagpalakaw ka- 
nila ug 40 ka tuig didto sa kamingawan sa pagsu- 
lay kanila aron mahibaloan kon unsay anaa sa 
ilang kasingkasing ug aron sila mahibalo nga “dili 
sa tinapay lamang mabuhi ang tawo kondili sa ma- 
tag pulong gikan sa baba ni Jehova nga ang tawo 
mabuhi.” (Deu 8:2, 3) Walay duhaduha nga daghan 
sa mga Israelinhon ang nakabenepisyo gikan nii- 
ning grabe nga kasinatian ug nahimong mapai- 

nubsanon tungod niini. (Itandi ang Lev 26:41: 2Cr 
7:14; 12:6, 7.) Kon ang usa ka tawo o usa ka nasod 
modumili sa pagpaubos o sa pagdawat sa makapa- 
ubos nga disiplina, sa takdang panahon ang maong 
tawo o nasod makaagom ra ug kaulawan.--Pr 15: 
32, 33, Isa 2:11: 5:15. 

Makapahimuot sa Diyos. Ang pagpaubos 
bililhon kaayo sa mga mata ni Jehova. Bisan tuod 
ang Diyos walay obligasyon sa katawhan, tungod 
sa iyang dili-takos nga kalulot siya andam sa pag- 
pakitag kaluoy ug pabor ngadto kanilang nagpa- 
ubos atubangan kaniya. Ang maong mga tawo 
nagpakita nga sila wala magsalig o manghambog 
sa ilang kaugalingon apan nagasalig kaniya ug 
buot nilang buhaton ang iyang kabubut-on. Suma- 
la sa giingon sa inspirado nga Kristohanong mga 
magsusulat nga si Santiago ug Pedro: “Ang Diyos 
magabatok sa mga mapahitas-on, apan siya ma- 
gahatag ug dili-takos nga kalulot sa mga mapai- 
nubsanon. ”---San 4:6, 1Pe 5:5. 

Bisan kadtong sa miagi nagabuhat ug daotan ka- 
ayong mga butang, kon sila tinuod nga magpaubos 
atubangan kang Jehova ug mangaliyupo kaniya 
alang sa kaluoy, sila iyang pagadunggon. Pinaagi 
sa pagpanguna sa bakak nga pagsimba sa nasod, 
nadaldal ni Haring Manases sa Juda ang mga mo- 
lupyo sa Juda ug Jerusalem “sa pagbuhat ug labi pa 
ka daotan kay sa kanasoran nga gilaglag ni Jeho- 
va gikan sa atubangan sa mga anak sa Israel.” 
Apan, human itugot ni Jehova nga mabihag siya sa 
hari sa Asirya, si Manases “nagpadayon pagpaubos 
pag-ayo sa iyang kaugalingon tungod sa Diyos sa 
iyang mga katigulangan. Ug siya nagpadayon pag- 
ampo Kaniya, mao nga Siya mitugot nga pangali- 
yupoan niya ug Iyang gidungog ang iyang hangyo 
alang sa pabor ug gipasig-uli siya sa Jerusalem sa 
iyang pagkahari, ug naila ni Manases nga si Jeho- 
va mao ang matuod nga Diyos.” Busa si Manases 
nakakat-on sa pagpaubos.---2Cr 33:9, 12, 13, itandi 
ang 1Ha 21:27-29. 

Nagtaganag Hustong Pagtultol. Ang usa 
ka tawo nga nagpaubos atubangan sa Diyos maka- 
laom nga siya tultolan sa Diyos. Bug-at ang res- 
ponsibilidad ni Esdras sa pagdalag balik sa kapin sa 
1,500 ka lalaki gikan sa Babilonya ngadto sa Jeru- 
salem, gawas pa sa mga saserdote, mga Netinim, 
ug sa mga babaye ug mga bata. Dugang pa, nag- 
dala silag daghang bulawan ug plata alang sa pag- 
patahom sa templo didto sa Jerusalem. Nangina- 
hanglan silag proteksiyon sa ilang panaw, apan si 
Esdras dili buot mangayog militaryong panalipod 
gikan sa hari sa Persia ug sa ingon magpakitag 
pagsalig sa tawhanong kusog. Gawas pa, iya nang 
giingnan ang hari: “Ang kamot sa among Diyos 
anaa sa ibabaw kanilang tanan nga nagapangita 

kaniya alang sa kaayohan.” Busa siya nagmantala 
ug usa ka pagpuasa, aron ang katawhan magpau- 
bos atubangan kang Jehova. Sila mihangyo sa Di- 
yos, ug siya namati ug naghatag kanilag proteksi- 
yon gikan sa mga pagbanhig sa kaaway diha sa 
dalan mao nga sila nagmalamposon sa ilang pelig- 
roso nga panaw. (Esd 8:1-14, 21-32) Ang manalag- 
na nga si Daniel, nga usa ka destiyero didto sa 
Babilonya, gipaboran pag-ayo tungod kay siya gi- 
padad-an sa Diyos ug usa ka manulonda nga may 
usa ka panan-awon, kay si Daniel nagmapainubsa- 
non man atubangan sa Diyos pinaagi sa iyang pag- 
pangitag pagtultol ug pagsabot.---Dan 10:12. 

Ang pagpaubos magtultol sa usa ka tawo diha sa 
hustong dalan ug magdala kaniya ngadto sa hima- 
ya, kay ang Diyos mao ang magbayaw sa usa ka 
tawo ug magpaubos sa lain. (Sal 75:7) “Sa dili 
pa ang pagkahagsa ang kasingkasing sa usa ka 
tawo mapahitas-on, ug sa dili pa ang himaya anaa 
ang pagpaubos.” (Pr 18:12, 22:4) Busa ang usa ka 
tawo nga nagtinguhag himaya pinaagi sa pagka- 
mapahitas-on mapakyas, sama kang Haring Uzzias 
sa Juda, kinsa nahimong mapangahason ug supak 
sa balaod nga nag-ilog sa katungdanan sa mga 
saserdote: “Sa diha gayod nga nagmakusganon 
na siya, ang iyang kasingkasing nagmapahitas-on 
hangtod nga kini nagpahinabog kadaot, sa ingon 
siya milihok nga dili-matinumanon batok kang Je- 
hova nga iyang Diyos ug misulod sa templo ni Je- 
hova aron sa pagsunog ug insenso diha sa halaran 
sa insenso.” Sa dihang siya napungot sa mga saser- 
dote tungod sa pagtul-id kaniya, siya gisanla. (2Cr 
26:16-21) Ang dili pagpaubos ang nagpahisalaag 
kang Uzzias, nga misangpot sa iyang pagkapukan. 

Makatabang sa Usa ka Tawo sa Panahon sa 
Kalisdanan. Ang pagpaubos makatabang ga- 
yod sa usa ka tawo sa pagsagubang sa hagit sa ka- 
lisdanan. Kon ang kalamidad modangat, ang pag- 
paubos magpaarang sa usa ka tawo nga mangupot 
ug molahutay ug ingon man magpadayon sa iyang 
pag-alagad sa Diyos. Si Haring David nakaagom ug 
daghang kalisdanan. Siya gipangita ug gigukod ni 
Haring Saul. Apan wala gayod siya magreklamo 
batok sa Diyos o magbayaw sa iyang kaugalingon 
ibabaw sa dinihogan ni Jehova. (1Sa 26:9, 11, 23) 
Sa dihang siya nakasala batok kang Jehova tungod 
sa iyang relasyon kang Bat-seba ug gibadlong pag- 
ayo sa manalagna sa Diyos nga si Natan, siya nag- 
paubos sa atubangan sa Diyos. (2Sa 12:9-23) Hu- 
man niadto, sa dihang ang usa ka Benjaminhon 
nga ginganlag Simei nanghimaraot kang David 
diha sa publiko, ug buot patyon kining tawhana sa 
opisyal ni David nga si Abisai tungod sa dili pagta- 
hod sa hari, si David nagpaubos. Siya mitubag 
kang Abisai: “Ania, ang akong kaugalingong anak 
nga migula gikan sa akong kahiladmang mga ba- 

hin nagapangita sa akong kalag, ug unsa pa kaha 
karon ang usa ka Benjaminhon! . . . Tingali si Jeho- 
va motan-aw pinaagi sa iyang mata, ug ipasig-uli 
ni Jehova kanako ang kaayo inay ang iyang mal- 
disyon niining adlawa.” (2Sa 16:5-13) Sa ulahi, gii- 
hap ni David ang katawhan, nga supak sa ka- 
bubut-on ni Jehova. Ang asoy mabasa: “Ug ang 
kasingkasing ni David naghasol kaniya human niya 
maihap ang katawhan. Busa si David miingon kang 
Jehova: “Ako nakasala ug dako kaayo sa akong gi- 
buhat... . Ako milihok gayod nga binuangbuang.'” 
(2Sa 24:1, 10) Bisan tuod siya gjisilotan, si David 
wala tangtanga sa pagkahari, ang iyang pagpaubos 
nakatabang ug dako nga mabatonan pag-usab ang 
pabor ni Jehova. 

Usa ka Hiyas sa Diyos. Lakip sa mga hiyas 
ni Jehova nga Diyos mao ang pagkamapainubsa- 
non. Kini dili tungod kay siya ubos o sakop sa uban. 
Hinunoa, siya nagpakitag pagpaubos pinaagi sa 
pagpasundayag ug kaluoy ug labihang pagkamabi- 
nation sa ubos nga mga makasasala. Ang iyang 
pagpakiglabot sa mga makasasala mismo ug ang 
pagtagana sa iyang Anak ingong halad alang sa 
mga sala sa katawhan maoy kapahayagan sa iyang 
pagpaubos. Gitugotan ni Jehova nga Diyos ang 
pagkadaotan sulod sa mga 6,000 ka tuig ug iyang 
gitugotan usab nga ipanganak ang mga tawo bisan 
tuod nakasala ang ilang amahan nga si Adan. Pi- 
naagi sa dili-takos nga kalulot, iyang gipakita ang 
kaluoy ngadto sa mga anak ni Adan, nga naghatag 
kanilag kahigayonan nga mabuhing walay katapo- 
san. (Rom 8:20, 21) Kining tanan maoy pagpa- 
sundayag sa pagkamapainubsanon sa Diyos ug sa 
uban pa niyang maayong mga hiyas. 

Pinaagi sa dili-takos nga kalulot sa Diyos nga gi- 
pakita kaniya, nakita ug napabilhan ni Haring Da- 
vid kining hiyasa. Human siya luwasa ni Jehova gi- 
kan sa kamot sa tanan niyang mga kaaway, siya 
miawit: “Ihatag mo kanako ang imong taming sa 
kaluwasan, ug ang imong pagpaubos mao ang 
nagpadako kanako.” (2Sa 22:36, Sal 18:35) Bisan 
tuod siya naglingkod nga may dakong dignidad 
diha sa iyang binayaw nga dapit sa kinatas-ang ka- 
langitan, bisan pa niana kini ang giingon bahin 
kang Jehova: “Kinsa ang sama kang Jehova nga 
atong Diyos, siya nga nagapuyo sa kahitas-an? 
Siya nagapaubos aron sa pagtan-aw sa langit ug sa 
yuta, nga nagabangon sa timawa gikan sa abog, 
ginabayaw niya ang kabos gikan sa gahong sa abo, 
aron sa pagpalingkod kaniya uban sa mga hami- 
li, uban sa mga hamili sa iyang katawhan. "---Sal 
13:5-8. 

Ang Pagpaubos ni Jesu-Kristo. Sa dinhi 
pa sa yuta si Jesu-Kristo, iyang gipakita ang ki- 
nalabwang panig-ingnan sa pagkamapainubsanon 

ingong alagad sa Diyos. Sa gabii una pa siya ma- 
matay, si Jesus nagbakos ug tualya ug naghugas 
ug nagtrapo sa mga tiil sa matag usa sa iyang 12 
ka apostoles, usa ka pag-alagad nga sagad himoon 
sa mga sulugoon ug mga ulipon. (Ju 13:2-5, 12-17) 
Giingnan niya ang iyang mga tinun-an: “Si bisan 
kinsa nga magabayaw sa iyang kaugalingon igapa- 
ubos, ug si bisan kinsa nga magapaubos sa iyang 
kaugalingon pagabayawon.” (Mat 23:12: Luc 14:11) 
Si apostol Pedro, nga didto niadtong gabhiona, na- 
kahinumdom sa maayong panig-ingnan ni Jesus 
sa pagbuhat kon unsay iyang gipamulong. Sa ulahi 
iyang giawhag ang iyang mga isigkamagtutuo: 
“Kamong tanan sul-obi ang inyong kaugalingon sa 
pagkamapainubsanon sa hunahuna ngadto sa usag 
usa... Busa, ipaubos ang inyong kaugalingon ila- 
lom sa gamhanang kamot sa Diyos, aron nga kamo 
iyang bayawon sa takdang panahon. "---1Pe 5:5, 6. 

Gidasig ni apostol Pablo ang mga Kristohanon sa 
pagbaton sa samang tinamdan sa pangisip nga na- 
batonan ni Jesu-Kristo, iyang gipunting ang hataas 
nga posisyon sa Anak sa Diyos didto sa mga langit 
uban sa iyang Amahan nga si Jehova sa wala pa 
siya mahimong tawo, nga kinabubut-on niyang gi- 
haw-asan ang iyang kaugalingon ug gihuptan ang 
dagway sa usa ka ulipon ug nahisama sa mga 
tawo. Si Pablo midugang: “Labaw pa niana, sa di- 
hang iyang [si Jesus] nakaplagan ang iyang kauga- 
lingon nga diha sa dagway sa usa ka tawo, siya 
nagpaubos ug nagmasinugtanon hangtod sa ka- 
matayon, oo, kamatayon sa estaka sa pagsakit.” 
Ang kaugalingong mga pulong ni Jesus bahin sa 
ganti sa pagpaubos napamatud-ang tinuod gayod 
diha sa iyang kahimtang, maingon sa padayong gi- 
sulti sa apostol: “Tungod niini mismo usab ang Di- 
yos nagbayaw kaniya ngadto sa usa ka labaw nga 
katungdanan ug malulotong naghatag kaniya sa 
ngalan nga labaw sa tanang uban pa nga ngalan.” 
--Flp 2:5-11. 

Labaw pang talagsaon, bisan pa sa maong bina- 
yaw kaayo nga posisyon, sa dihang siya mogamit 
na sa “tanang awtoridad sa langit ug sa yuta' 
aron ipatuman ang kabubut-on sa Diyos alang sa 
yuta (Mat 28:18, 6:10), si Kristo magbaton gihapon 
sa samang pagpaubos pagkatapos sa iyang Usa 
ka Libo ka Tuig nga Paghari. Busa, ang Kasula- 
tan nagsulti kanato: “Sa dihang ang tanang bu- 
tang mapasakop na ngadto kaniya, niana ang Anak 
magpasakop usab ngadto sa Usa nga nagpasakop 
sa tanang butang ngadto kaniya, aron ang Diyos 
mahimong tanang butang ngadto sa tanan. ”---1Co 
15:28. 

Si Jesu-Kristo nag-ingon bahin sa iyang kaugali- 
ngon: “Ako malumog-buot ug mapainubsanon sa 
kasingkasing.” (Mat 11:29) Sa dihang iyang gipre- 

sentar ang iyang kaugalingon ngadto sa katawhan 
sa Jerusalem ingong ilang Hari, iyang gituman ang 
tagna nga nag-ingon bahin kaniya: “Tan-awa! Ang 
imong hari moanha kanimo. Siya matarong, oo, li- 
nuwas, mapainubsanon, ug nagsakay sa usa ka 
asno, sa usa ka hingkod nga hayop nga anak nga 
laki sa usa ka asna.” (Zac 9:9; Ju 12:12-16) Sa iyang 
binayaw nga langitnong posisyon sa dihang siya 
mogula batok sa mga kaaway sa Diyos, siya ma- 
tagnaong gisugo: “Sa imong kahalangdon magma- 
lamposon ka; sakay sa kawsa sa kamatuoran ug 
sa pagkamapainubsanon ug sa pagkamatarong.” 
(Sal 45:4) Busa, kadtong mapainubsanon malipay, 
bisan tuod sila tingali gidaogdaog ug gimaltrato sa 
mga garboso ug mga mapahitas-on. Sila mahi- 
mong mahupay sa mga pulong: “Pangitaa ninyo si 
Jehova, kamong tanang maaghop sa yuta, nga 
nagbuhat sa Iyang hudisyal nga hukom. Pangitaa 
ang pagkamatarong, pangitaa ang pagkamaaghop. 
Tingali kamo pagatagoan sa adlaw sa kasuko ni Je- 
hova.”--Sof 2:3. 

Sa wala pa malaglag ang Jerusalem, ang mga 
pulong ni Jehova ngadto sa Israel nagpasidaan sa 
mga mapainubsanon ug naghupay kanila nga nag- 
ingong ang Diyos molihok alang kanila sa iyang 
takdang panahon. Siya miingon: “Nianang panaho- 
na kuhaon ko gikan sa imong taliwala ang imong 
mga mapahitas-on nga nagmasadyaon, ug ikaw 
dili na magmapahitas-on pag-usab diha sa akong 
balaang bukid. Ug ipabilin ko gayod sa imong tali- 
wala ang usa ka katawhan nga mapainubsanon ug 
maaghop, ug sila modangop sa ngalan ni Jehova.” 
(Sof 3:11, 12) Sa pagkatinuod ang pagkamapainub- 
sanon mosangpot sa pagkaluwas sa daghan, mai- 
ngon sa nahisulat: “Ang mapainubsanon nga ka- 
tawhan imong pagaluwason: apan ang imong mga 
mata maoy batok sa mga mapahitas-on, aron sila 
imong ipaubos.” (2Sa 22:28) Busa kita makasalig 
nga si Haring Jesu-Kristo, nga nagsakay sa kawsa 
sa kamatuoran ug pagkamapainubsanon ug pagka- 
matarong, magaluwas sa iyang katawhan nga nag- 
paubos atubangan kaniya ug atubangan sa iyang 
Amahan nga si Jehova. 

Angayng Ugmaron sa mga Kristohanon ang 
Pagpaubos. Sa pagtambag sa mga isigka-Kris- 
tohanon nga isul-ob ang pagkatawo nga “gibag-o 
sumala sa larawan sa Usa nga naglalang niini,” si 
apostol Pablo nag-ingon: “Busa, ingon nga mga pi- 
nili sa Diyos, balaan ug hinigugma, isul-ob ninyo 
ang malumong mga pagmahal sa pagkamabinati- 
on, kalulot, pagpaubos sa hunahuna, kalumo, ug 
hataas-nga-pailob.” (Col 3:10, 12) Sa paghisgot sa 
maayong sulondan ni Kristo, siya nagtambag kani- 
la: 'Uban sa pagpaubos sa hunahuna isipa ang 
uban [sa mga alagad sa Diyos] nga labaw kay ka- 
ninyo.” (Flp 2:3) Sa makausa pa siya nag-awhag: 

“Hunahunaa ang uban sama sa inyong kaugali- 
ngon; ayaw hunahunaa ang tugbaw nga mga bu- 
tang, kondili lakaw uban sa ubos nga mga butang. 
Ayaw pagpakamaalamon sa inyong kaugalingong 
mga mata.”--Rom 12:16. 

Susama usab niana ang gisulti ni Pablo sa mga 
Kristohanon sa siyudad sa Corinto: “Kay, bisan 
tuod ako gawasnon gikan sa tanang tawo, gihimo 
ko ang akong kaugalingon nga ulipon sa tanan, 
aron makabig ko ang labing daghang tawo. Ug 
busa ngadto sa mga Hudiyo ako nahimong ingon 
sa usa ka Hudiyo, aron makabig ko ang mga Hudi- 
yo, ngadto nilang nailalom sa balaod ako nahimong 
ingon sa nailalom sa balaod, bisan tuod ako dili ila- 
lom sa balaod, aron makabig ko silang nailalom sa 
balaod. Ngadto nilang walay balaod ako nahimong 
ingon sa walay balaod, bisan tuod ako dili kay wa- 
lay balaod sa Diyos hinunoa nailalom sa balaod ni 
Kristo, aron makabig ko silang walay balaod. Ngad- 
to sa mga maluya ako nahimong maluya, aron ma- 
kabig ko ang mga maluya. Ako nahimong tanang 
butang ngadto sa tanang matang sa katawhan, 
aron maluwas ko sa bisan unsa mang paagi ang pi- 
pila.” (1Co 9:19-22) Gikinahanglan ang tinuod nga 
pagpaubos aron mahimo kini. 

Makaamot sa kalinaw. Ang pagpaubos ma- 
kapalambo sa kalinaw. Ang usa ka tawong mapa- 
inubsanon dili makig-away sa iyang Kristohanong 
mga igsoon aron ilhon ang iyang gituohang per- 
sonal nga “mga katungod.” Ang apostol nangata- 
rongan nga, bisan tuod siya adunay kagawasan sa 
pagbuhat sa tanang butang, buhaton lamang niya 
ang mga butang nga makapalig-on, ug kon ang 
tanlag sa usa ka igsoon mahasol tungod sa iyang 
personal nga mga buhat, likayan niya kini nga 
mga buhat.---Rom 14:19-21, 1Co 8:9-13, 10:23-33. 

Gikinahanglan usab ang pagpaubos aron ma- 
huptan ang kalinaw pinaagi sa pagpadapat sa tam- 
bag ni Jesus sa pagpasaylo sa uban sa ilang mga 
sala batok kanato. (Mat 6:12-15: 18:21, 22) Ug kon 
ang usa ka tawo makasilo sa laing tawo, kini mosu- 
lay sa iyang pagkamapainubsanon sa pagtuman sa 
sugo nga adtoon ang maong tawo ug dawaton ang 
iyang sayop ug mangayog pasaylo. (Mat 5:23, 24) 
O sa dihang ang tawo nga nasilo moduol kaniya, 
ang gugma lamang nga inubanag pagkamapai- 
nubsanon ang magpaarang sa maong tawo sa pag- 
ila sa sayop ug molihok dayon aron tul-iron ang 
mga butang. (Mat 18:15, Luc 17:3, itandi ang Lev 
6:1-7.) Apan ang kalinaw nga mabatonan sa indi- 
biduwal ug sa organisasyon tungod sa maong pag- 
kamapainubsanon mas labaw pa kay sa kaulawan 
nga bation; dugang pa, ang iyang mapainubsanong 
paglihok magpalambo ug magpalig-on pa sa maa- 
yong hiyas nga pagkamapainubsanon diha kaniya. 

Hinungdanon sa panaghiusa diha sa kongre- 
gasyon. Ang pagkamapainubsanon makatabang 
sa Kristohanon nga makontento sa mga butang 
nga iyang nabatonan, ug kini motabang kaniya 
nga mahuptan kanunay ang kalipay ug pagkatim- 
bang. Ang pagsinaligay sa usag usa sulod sa Kris- 
tohanong kongregasyon, sumala sa gjiilustrar sa 
apostol diha sa Unang Corinto kapitulo 12, gipasu- 
kad sa pagsunod, pagpaubos, ug pagpasakop sa ka- 
hikayan sa organisasyon sa Diyos. Busa, bisan tuod 
ang lalaking mga membro sa kongregasyon gisul- 
tihan: “Kon adunay magapangab-ot sa katungda- 
nan sa pagkamagtatan-aw, siya matinguhaon sa 
usa ka maayong buhat,” gisultihan usab sila nga 
dili ambisyosong magtinguha sa usa ka katungda- 
nan, sama pananglitan, ingong mga magtutudlo 
sa kongregasyon, sanglit sila “makadawat ug mas 
bug-at nga paghukom.”--1Ti 3:1, San 3:1. 

Ang tanan, mga lalaki ug mga babaye, kina- 
hanglang magpasakop niadtong nagapanguna ug 
angayng maghulat kang Jehova alang sa bisan un- 
sang mga pagtudlo o mga asaynment sa katung- 
danan, kay kaniya maggikan ang paghatag ug 
dugang nga katungdanan. (Sal 75:6, 7) Sama sa gi- 
ingon sa pipila ka Levihanong mga anak ni Kore: 
“Gipili ko ang pagtindog sa pultahan sa balay sa 
akong Diyos kay sa paglibotlibot sa mga tolda sa 
pagkadaotan.” (Sal 84:10) Ang maong tinuod nga 
pagpaubos nanginahanglan ug panahon sa pag- 
lambo. Ang Kasulatan, sa paglatid sa mga kuwali- 
pikasyon alang sa usa nga itudlo sa katungdanan 
ingong magtatan-aw, nag-ingon nga ang usa ka 
bag-ong nakabig nga tawo dili angayng itudlo, 
“kay tingali unyag siya moburot sa pagpagarbo ug 
mahulog sa paghukom nga gipakanaog batok sa 
Yawa.”--1Ti 3:6. 

Dili Tinuod nga Pagpaubos. Ang mga Kris- 
tohanon gipasidan-an batok sa pagpakitag pakaa- 
ron-ingnon lamang nga pagpaubos. Ang bisan kin- 
sa nga mahimuot sa pakaaron-ingnon lamang nga 
pagpaubos mahimong “moburot nga walay hus- 
tong hinungdan tungod sa iyang unodnon nga ka- 
isipan.” Ang usa ka tawong tinuod nga mapainub- 
sanon dili maghunahuna nga ang Gingharian sa 
Diyos o ang pagsulod ngadto niini nalangkit sa kon 
unsay ginakaon o ginainom sa usa ka tawo o sa kon 
unsay gidumilian nga kaonon o imnon sa usa ka 
tawo. Ang Bibliya nagpakita nga ang usa ka tawo 
mahimong mokaon o moinom o modumili sa pag- 
pakig-ambit sa pipila ka butang tungod kay iyang 
gibati nga kini angay, tungod sa panglawas o tu- 
ngod sa tanlag. Apan kon ang usa ka tawo naghu- 
nahuna nga ang iyang pagkabaton ug inuyonang 
baroganan atubangan sa Diyos nagdepende kon 
siya mokaon, moinom, o kaha mohikap sa pipila ka 

butang o kon siya mosaulog sa pipila ka relihiyo- 
song mga adlaw, siya wala makaamgo nga ang 
iyang mga gibuhat “adunay dagway sa kaalam sa 
gisangon-sa-kaugalingong dagway sa pagsimba ug 
pakaaron-ingnon nga pagpaubos, sa grabeng pag- 
sakit sa lawas, apan kini walay bili diha sa pagpa- 
kigbugno sa pagtagbaw sa unod.”--Col 2:18, 23; 
Rom 14:17, Gal 3:10, 11. 

Ang dili tinuod nga pagpaubos mosangpot nga 
maugmad sa usa ka indibiduwal ang pagkamapa- 
hitas-on, kay siya lagmit maghunahuna nga siya 
matarong tungod sa iyang dalayegong hiyas o na- 
buhat, o siya mobati nga siya nagmalamposon 
sa iyang katuyoan, nga wala makaamgo nga siya 
dili makalimbong kang Jehova. Kon maugmad ang 
pagkamapahitas-on, moabot ra ang panahon nga 
siya igapaubos sa paaging dili niya ikahimuot. Siya 
igapaubos, ug lagmit nga kini mosangpot sa iyang 
kaugalingong kalaglagan.--Pr 18:12, 29:23. 


PAGPUASA. Kini mao ang pagdumili sa ta- 
nang pagkaon sulod sa limitadong panahon. Ang 
mga pagpuasa nga adunay hustong motibo gihimo 
aron ipakita ang diyosnong kasubo ug paghinulsol 
tungod sa nangaging mga sala. (1Sa 7:6; Joe 2:12- 
15; Jon 3:5) Haom usab kini kon nag-atubang sa 
dakong kapeligrohan, sa dihang gikinahanglan ka- 
ayo ang paggiya sa Diyos, samtang nag-antos ug 
mga pagsulay ug nagasagubang ug mga tentas- 
yon, o sa dihang magtuon, mamalandong, o mag- 
hinuktok sa mga katuyoan sa Diyos. (2Cr 20:3: Esd 
8:21: Est 4:3, 16; Mat 4:1, 2) Ang pagpuasa dili usa 
ka matang sa pagsilot sa kaugalingon kondili usa 
ka pagpaubos sa kaugalingon atubangan kang Je- 
hova. (Esd 8:21: 9:5, itandi ang 1Ha 21:27-29.) Si 
Jesus nagpuasa sulod sa 40 ka adlaw, sama sa gi- 
buhat ni Moises ug Elias, nga parehong gipakita 
nga kauban ni Jesus diha sa usa ka panan-awon 
sa pagkausab sa iyang dagway.--Mat 17:1-9, Ex 
34:28, Deu 9:9, 1Ha 19:7, 8. 

Wala gamita sa Moisesnong Balaod ang termi- 
nong “pagpuasa,” apan maylabot sa Adlaw sa Pag- 
tabon-sa-Sala kini nagsugo, “Inyong pagasakiton 
ang inyong mga kalag.” (Lev 16:29-31, 23:27, Num 
29:7) Kini kasagarang gisabot nga nagkahulogang 
pagpuasa, ug kini nga panglantaw gipaluyohan sa 
Isaias 58:3, 5 ug Salmo 35:13. 

Ang Isaias kapitulo 58 naghisgot sa usa ka pana- 
hon sa dihang bug-at ang mga sala sa mga Hudi- 
yo, apan sila wala sa tim-os maghinulsol, bisan pag 
sila nagpakaaron-ingnon nga nagasimba kang Je- 
hova, nga nag-alagad kaniya sa pulong lamang 
ug naghimog sinalingkapaw nga relihiyosong mga 
buhat o mga batasan. Ang pagpuasa maoy usa sa 
maong mga batasan, ug sila nagtuo nga pinaagi ni- 
ini sila makabaton sa pagtagad ug pabor sa Diyos. 

Sanglit wala nila kini mabatoni, sila nangutana 
uban ang kalibog: “Unsay hinungdan nga kami 
nagpuasa ug wala nimo makita, ug kami nagsakit 
sa among kalag ug wala nimo matikdi?” Gisultihan 
sila ni Jehova sa hinungdan. Bisan sa ilang mga 
pagpuasa, samtang sila naghangyo sa iyang mata- 
rong nga mga paghukom ug milihok nga daw 
sila nagbuhat sa pagkamatarong, sila nangagpas sa 
ilang kaugalingong kalipayan ug kalihokan, nga 
nalangkit sa panag-away, pagpanglupig, ug kapin- 
tasan, wala sila magpakitag diyosnong kasubo ug 
paghinulsol nga gikinahanglan sa tim-os nga mga 
pagpuasa. Dili ingon niana ang ilang mga pagpua- 
sa aron madungog didto sa langit ang ilang mga ti- 
ngog, bisan tuod ang ilang mapagawalong mga 
pagminatay banha kaayo. Gisaway ni Jehova ang 
ilang salingkapaw nga buhat: “Ang pagpuasa ba 
nga akong gipili mahimong sama niini, ingon nga 
usa ka adlaw alang sa yutan-ong tawo sa pagsakit 
sa iyang kalag? Alang sa pagduko sa iyang ulo 
sama sa usa ka tikog, ug nga siya magbukhad ug 
sakong panapton lamang ug mga abo ingong iyang 
higdaanan? Mao ba kini ang imong gitawag nga 
puasa ug adlaw nga dalawaton kang Jehova?"---Isa 
58:1-5. 

Aron mahimong dalawaton, ang pagpuasa ki- 
nahanglang inubanan ug pagtul-id sa nangaging 
mga sala. Pinaagi sa iyang manalagnang si Isaias, 
si Jehova nagpahibalo kon unsay iyang giisip nga 
tinuod nga pagpuasa, nga nag-ingon: “Dili ba kini 
mao ang puasa nga akong gipili? Aron badbaron 
ang mga talikala sa pagkadaotan, aron tangtangon 
ang mga bugkos sa yugo, ug sa pagpagawas sa 
mga dinaogdaog, ug aron inyong balion ang ta- 
nang yugo? Dili ba ang pakigbahin sa imong tina- 
pay ngadto sa gigutom, ug nga imong dad-on ang 
sinakit, mga tawong walay puloy-anan ngadto sa 
imong balay? Nga, kon pananglit ikaw makakita sa 
usa nga hubo, imo siyang pagabestihan, ug nga dili 
ka magtago gikan sa imong kaugalingong unod?” 
-Isa 58:6, 7. 

Upat ka Tinuig nga mga Pagpuasa sa mga 
Hudiyo. Ang mga Hudiyo naghimog daghang 
pagpuasa, ug dihay panahon nga sila may upat ka 
tinuig nga mga pagpuasa, dayag nga aron sa pag- 
hinumdom sa makatalagmanong mga panghitabo 
panahon sa paglikos ug sa pagkaawaaw sa Jeru- 
salem niadtong ikapitong siglo W.K.P. (Zac 8:19) 
Ang upat ka tinuig nga mga pagpuasa mao kini: 
(1) “Ang puasa sa ikaupat ka bulan” mopatim- 
awng maoy paghinumdom sa paggawang sa mga 
Babilonyanhon sa mga paril sa Jerusalem niad- 
tong Tamuz 9, 607 W.K.P. (2Ha 25:2-4: Jer 52:5-7) 
(2) Ang templo nalaglag sa ikalimang Hudiyoha- 
nong bulan sa Ab, ug dayag nga “ang puasa sa ika- 
lima ka bulan” gihimo aron sa paghinumdom nii- 

ni nga panghitabo. (2Ha 25:8, 9; Jer 52:12, 13) 
(3) “Ang puasa sa ikapito ka bulan” lagmit gihimo 
ingong usa ka masulub-ong paghinumdom sa ka- 
matayon ni Gedalias o sa bug-os nga pagkaawa- 
aw sa yuta human sa pagpatay kang Gedalias 
sa dihang ang nahibiling mga Hudiyo, tungod sa 
ilang kahadlok sa mga Babilonyanhon, nangadto sa 
Ehipto. (2Ha 25:22-26) (4) “Ang puasa sa ikanapu- 
lo ka bulan” lagmit nga nalangkit sa pagkadawat sa 
nadestiyerong mga Hudiyo nga didto na sa Babi- 
lonya sa daotang balita nga ang Jerusalem na- 
pukan na (itandi ang Eze 33:21), o lagmit kini 
maoy paghinumdom sa pagsugod sa malampo- 
song paglikos ni Nabucodonosor batok sa Jerusa- 
lem sa ikanapulo ka adlaw nianang bulana, niad- 
tong 609 W.K.P.---2Ha 25:1; Jer 39:1, 52:4. 

Sa dihang ang pipila ka Hudiyo nangutana: “Mo- 
hilak ba ako sa ikalima ka bulan, mohimog pagdu- 
mili sa kaugalingon, ingon sa paghimo ko niini sa 
daghang katuigan?" pinaagi kang Zacarias, si Jeho- 
va mitubag: “Sa nagpuasa kamo . . . sulod sa kapi- 
toan ka tuig, nagpuasa ba gayod kamo alang ka- 
nako, bisan kanako?” Gipakita sa Diyos nga ang 
tinuod nga pagpuasa alang kaniya angayng duyo- 
gan unta sa pagkamasinugtanon ug nga ang iyang 
gikinahanglan mao ang pagkamatinud-anon, hus- 
tisya, pakigdait, ug usa ka tim-os nga kasingka- 
sing. Dayon, inay sa pagpuasa nga masulub-on ug 
sa paghinumdom sa nangagi, sila makahimo sa 
pagsadya ug sa pagmaya sa mga panahon sa ka- 
pistahan lakip sa mga panalangin sa pagpasig- 
uli sa matuod nga pagsimba ug sa pagtigom sa 
uban sa pag-alagad kang Jehova.---Zac 7:3-7, 8:16, 
19, 23. 

Tambag Alang sa mga Kristohanon Bahin 
sa Pagpuasa. Sa dihang si Jesus dinhi pa sa 
yuta siya naghatag ug instruksiyon sa iyang mga 
tinun-an: “Sa dihang kamo magpuasa, ayaw kamo 
pagpasubo sa inyong nawong sama sa mga saling- 
kapaw, kay ilang ginadaot ang ilang mga nawong 
aron tan-awon sa mga tawo nga nagapuasa. Sa 
pagkatinuod ako magaingon kaninyo, Sila nakaba- 
ton na sa ilang bug-os nga ganti. Apan ikaw, sa di- 
hang magpuasa, panghiso sa imong ulo ug panghi- 
lam-os sa imong nawong, aron tan-awon ka nga 
nagapuasa, dili sa mga tawo, kondili sa imong 
Amahan nga anaa sa tago, unya ang imong Ama- 
han nga nagatan-aw sa tago magabalos kanimo.” 
(Mat 6:16-18) Iyang gitumong dinhi ang dili tim-os 
nga pagpuasa sa mga Pariseo, diin kini iyang gihis- 
gotan diha sa usa ka sambingay sa laing higayon. 
(Luc 18:9-14) Nabatasan na sa mga Pariseo nga 
magpuasa kaduha sa usa ka semana, sa ikaduha ug 
ikalima nga adlaw sa semana.--Luc 18:12. 

Ang pormalistikong pagdumili sa usa ka tawo gi- 
kan sa pagkaon gihubit ni Pablo ingong pagpasakop 

sa iyang kaugalingon sa mga sugo, “Ayaw pagku- 
pot, ni pagtilaw, ni paghikap,” ug siya miingon nga 
“kadto mismong mga butanga, sa pagkatinuod, 
adunay dagway sa kaalam sa gisangon-sa-kaugali- 
ngong dagway sa pagsimba ug pakaaron-ingnon 
nga pagpaubos, sa grabeng pagsakit sa lawas, apan 
kini walay bili diha sa pagpakigbugno sa pagtag- 
baw sa unod."---Col 2:20-23. 

Ang pipila ka relihiyosong mga sekta sa Kakristi- 
yanohan nagsugo sa ilang mga membro nga mag- 
puasa, apan ang Bibliya wala gayod magsugo sa 
mga Kristohanon nga magpuasa. Sa dihang nakig- 
sulti si Jesus sa iyang mga tinun-an bahin sa pag- 
puasa, ingon sa nahisgotan na (Mat 6:16-18), siya 
ug ang iyang mga tinun-an ilalom pa sa Moises- 
nong Balaod ug nagsaulog sa Adlaw sa Pagtabon- 
sa-Sala ug sa pagpuasa nga nalangkit niini. 

Ang teksto bahin sa pagpuasa sa Mateo 17:21, 
nga makita sa King James Version, dili makaplagan 
diha sa pipila ka labing importanteng karaan nga 
mga manuskrito. Sa susama, bisan tuod ang King 
James Version naghisgot sa pagpuasa diha sa Mar- 
cos 9:29, Buhat 10:30, ug sa 1 Corinto 7:5, sumala 
pa sa maong mga manuskrito kini nga mga teksto 
wala maghisgot ug pagpuasa. 

Gihunahuna sa uban ang Mateo 9:15 ingong usa 
ka sugo alang sa mga Kristohanon sa pagpuasa. Sa 
pagkatinuod, si Jesus naghisgot lamang kon unsay 
mahitabo sa dihang siya mamatay. Samtang si Je- 
sus uban pa sa iyang mga tinun-an dinhi sa yuta, 
dili haom nga sila magpuasa. Sa dihang siya nama- 
tay, sila nagbangotan ug nagpuasa. Apan wala si- 
lay rason nga masulub-ong magpuasa human sa 
iyang pagkabanhaw ug ilabina human sa kahibulo- 
ngang pagbubo sa balaang espiritu. (Mar 2:18-20, 
Luc 5:33-35) Dayag nga ang mga Kristohanon dili 
obligado nga magpuasa sa anibersaryo sa kamata- 
yon sa Ginoo, kay si apostol Pablo, nga nagtul-id sa 
mga pag-abuso maylabot sa pagkaon sa panihapon 
diha sa tigomanan sa kongregasyon sa wala pa sa- 
uloga ang Panihapon sa Ginoo, miingon: “Tino nga 
kamo may mga balay nga didto mokaon ug moi- 
nom, dili ba? ... Tungod niana, akong mga igsoon, 
sa dihang kamo managtigom aron mokaon niini 
[ang Panihapon sa Ginoo], maghinulatay kamo sa 
usag usa. Kon adunay gigutom, pakan-a siya sa 
balay, aron kamo dili managtigom alang sa paghu- 
kom.”--1Co 11:22, 33, 34. 

Bisan tuod wala magpuasa ingong usa ka relihi- 
yosong kinahanglanon, ang unang mga Kristo- 
hanon nagpuasa sa linaing mga okasyon. Sa di- 
hang si Bernabe ug Pablo gipadala alang sa usa ka 
linain nga misyonaryong asaynment ngadto sa 
Asia Minor, dihay pagpuasa ug pag-ampo. Dugang 
pa, dihay pag-ampo “uban ang mga pagpuasa” sa 

dihang gitudlo ang mga ansiyano diha sa usa ka 
bag-ong kongregasyon. (Buh 13:2, 3, 14:23) Busa, 
ang mga Kristohanon wala sugoa nga magpuasa ni 
gidid-an sila sa pagbuhat sa ingon.--Rom 14:5, 6. 


PAGPUGAS. Tan-awa ang MAGPUPUGAs, PAG- 
PUGAS. 


PAGPUGONG-SA-KAUGALINGON. Ang 
pagpugong, pagsanta, o pagkontrol sa tawo sa 
iyang kaugalingon, mga linihokan, sinultihan, o 
mga hunahuna. (Gen 43:31: Est 5:10, Sal 119:101, 
Pr 10:19, Jer 14:10, Buh 24:25) Ang Hebreohanon 
ug Gregong mga termino nga nalangkit sa pagpu- 
gong-sa-kaugalingon sa literal nagpasabot sa pag- 
baton ug gahom o kontrol sa kaugalingon. Ang 
pagpugong-sa-kaugalingon maoy usa ka ‘bunga sa 
espiritu sa Diyos' (Gal 5:22, 23): ug si Jehova, bisan 
tuod nagbaton ug walay-kinutobang gahom, nag- 
pasundayag niini sa tanang panahon. Imbes nga 
molihok dayon batok sa mga mamumuhat ug dao- 
tan, siya nagpalabay ug panahon aron sila mahata- 
gag kahigayonan sa pagtalikod sa ilang daotang 
mga dalan ug busa makabaton sa iyang pag-uyon. 
--Jer 18:7-10, 2Pe 3:9. 

Apan, sa dihang mapamatud-an nga kadtong gi- 
hatagag panahon sa paghinulsol dili mosanong sa 
iyang kaluoy, haom lamang nga si Jehova dili na 
magpugong sa pagpahamtang sa iyang paghukom. 
Ang usa ka pananglitan niini naglangkit niadtong 
milaglag sa Jerusalem. Sanglit wala nila ilha nga 
si Jehova nagtugot lamang kanila nga gamhan 
ang Israel aron madisiplina ang mga Israelinhon 
tungod sa pagkadili-matinumanon niini, kini nga 
mga maglalaglag wala magmaluluy-on kanila ug 
nagpahamtang sa maong disiplina nga labaw pa 
kay sa gitugot sa paghukom sa Diyos. (Itandi ang 
Isa 47:6, 7: Zac 1:15.) Si Jehova nahibalong daan 
niini ug, pinaagi sa manalagnang si Isaias, naghis- 
got nga ang panahon moabot sa dihang siya dili na 
magpugong sa pagsilot sa mga maglalaglag: “Ako 
naghilom sulod sa taas nga panahon. Ako nagpa- 
biling walay timik. Ako nagpadayon sa pagpu- 
gong-sa-kaugalingon. Sama sa usa ka babayeng 
manganak ako mag-agulo, maghangos, ug maghi- 
ngahinga sa samang higayon. Akong gun-obon 
ang mga bukid ug mga bungtod, ug ang tanan ni- 
lang mga tanom akong palayaon.”--Isa 42:14, 15. 

Si Kristo Jesus nagpasundayag usab ug pagpu- 
gong-sa-kaugalingon. Si apostol Pedro, sa dihang 
nagpahinumdom sa mga sulugoon sa balay nga ki- 
nahanglang magpasakop sa ilang mga tag-iya, mi- 
sulat: “Sa pagkatinuod, niini nga dalan kamo gipa- 
nagtawag, tungod kay bisan si Kristo nag-antos 
alang kaninyo, nga nagbilin kaninyog sulondan 
aron kamo managsunod pag-ayo sa iyang mga tu- 

nob.... Sa gisultihan siya ug pasipala, wala siya 
mobalos sa pagsultig pasipala. Sa nag-antos siya, 
wala siya manghulga, apan nagpadayon sa pagpi- 
yal sa iyang kaugalingon ngadto sa usa nga naga- 
hukom sa pagkamatarong."”---1Pe 2:21-23. 

Sa “kataposang mga adlaw” ang kawalay pag- 
pugong-sa-kaugalingon maoy usa sa mga kinai- 
ya nga magpaila niadtong wala magbuhat subay 
sa tinuod nga Kristiyanidad. (2Ti 3:1-7) Hinunoa, 
sanglit ang mga Kristohanon angay nga mahi- 
mong mga tigsundog sa Diyos ug sa iyang Anak 
(1Co 11:1, Efe 5:1), sila kinahanglang maning- 
kamot nga maugmad ang pagpugong-sa-kauga- 
lingon sa tanang butang. (1Co 9:25) Si apostol 
Pedro miingon: “Ipuno sa inyong pagtuo ang kalig- 
dong, sa inyong kaligdong ang kahibalo, sa in- 
yong kahibalo ang pagpugong-sa-kaugalingon, sa 
inyong pagpugong-sa-kaugalingon ang pagkamai- 
nantoson, sa inyong pagkamainantoson ang diyos- 
nong pagkamahinalaron, sa inyong diyosnong pag- 
kamahinalaron ang inigsoong pagbati, sa inyong 
inigsoong pagbati ang gugma. Kay kon kining mga 
butanga anaa kaninyo ug nagaawas, kini magpu- 
gong kaninyo sa pagkahimong dili aktibo o dili- 
mabungahon labot sa tukmang kahibalo sa atong 
Ginoong Jesu-Kristo.”---2Pe 1:5-8. 

Ang hiyas nga pagpugong-sa-kaugalingon kina- 
hanglang madayag ilabina taliwala niadtong nag- 
alagad ingong mga magtatan-aw sa Kristohanong 
mga kongregasyon. (Tit 1:8) Aron epektibong ma- 
sulbad sa mga magtatan-aw ang mga suliran su- 
lod sa kongregasyon, kinahanglang batonan nila 
kanunay ang pagpugong-sa-kaugalingon sa sinul- 
tihan ug sa buhat. Gitambagan ni apostol Pab- 
lo si Timoteo: “Labot pa, isalikway ang binuang 
ug binurong nga mga pagpangutana, kay imong 
nahibaloan nga kini magpatunghag mga away. 
Apan ang ulipon sa Ginoo dili kinahanglang ma- 
kig-away, kondili kinahanglang magmalumo sa ta- 
nan, may katakos sa pagpanudlo, nagapadayon sa 
pagpugong sa kaugalingon bisan ilalom sa daotan, 
malumong nagatudlo niadtong nagasupak."---2Ti 
2:23-25. 

Ang pagkapakyas sa pagpakitag pagpugong-sa- 
kaugalingon diha sa usa ka kahimtang makamansa 
sa taas nga rekord sa matinumanong pag-alagad 
ug makapahitumpawak sa usa ngadto sa tanang 
matang sa mga kalisdanan. Ang usa ka panangli- 
tan niini mao ang nahitabo kang Haring David. Bi- 
san tuod maunongon sa matuod nga pagsimba ug 
nahigugma sa matarong nga mga prinsipyo sa ba- 
laod sa Diyos (itandi ang Sal 101), si David nakapa- 
napaw kang Bat-seba, ug tungod niini iyang gibu- 
tang ang iyang bana nga si Urias diha sa usa ka 
puwesto sa panggubatan [gipadayon sa panid 753] 


Lalawigan sa Galilea 

ANG Galilea, nga nahimutang 
sa amihanang Palestina, maoy 
usa ka mauswagon ug daghag 
molupyo nga lalawigan sa 
kapanahonan sa Bibliya. 
Hangtod karon ang 
geograpikanhong dagway niini 
makapadani--ang lubos-asul 
nga Dagat sa Galilea, ang 
kabungtoran sa amihanan, ug 
ang tabunok nga kapatagan. 
(Hulagway sa ubos) Dinhi 
niining matahom nga rehiyon 
gigugol ni Jesus ang dakong 
bahin sa iyang yutan-ong 
kinabuhi, nga nagdako diha sa 
siyudad sa Nasaret sa Galilea. 
— Mat 2:21-23, Luc 2:51, 52. 


Ang pagpanguma, 
pagpamuhig karnero, ug 
pagpangisda maoy sagad nga 
mga panginabuhi sa mga 
Galileanhon, ug kini gipakita 
diha sa daghang sambingay ni 
Jesus. Manggibuhaton ug 


kugihan nga mga tawo, ang 
ordinaryong mga Galileanhon 
tinamay sa mga Pariseo ug 

sa pangulong mga saserdote 

sa Jerusalem. Tungod sa 
ilang lahi nga linitokan, 
ang mga Galileanhon daling 
mailhan sa ilang isigka-Hudiyo. 
--Mat 26:73. 


Didto nahitabo sa Galilea 
ang pipila sa talagsaong mga 
panghitabo sa ministeryo ni 
Jesus. Sa bakilid sa usa ka bukid 
duol sa Capernaum, gipahayag 
ni Jesus ang iyang nabantog nga 
Wali sa Bukid. (Mat 5:1, 2) 
Dinhi sa Galilea, milagroso 
niyang giayo ang daghang 
tawo.--Mar 1:32-34: 6:53-56; 
Ju 4:46-54. 


Unsay pagsanong didto sa 
Galilea sa pagwali ug sa mga 
milagro nga gihimo ni 
Jesus? Sa dihang nagwali siya sa 


iyang lungsod nga natawhan, 
ang Nasaret, sa sinugdan 
ang katawhan “nahibulong sa 
madanihong mga pulong nga 
nanggula gikan sa iyang baba.” 
Apan human sila itandi ni 
Jesus sa mga Israelinhon sa mga 
adlaw ni Elias ug Eliseo, sila 
nagtinguha sa pagpatay kaniya. 
(Luc 4:22-30) Apan, ang 
mga Galileanhon sa katibuk-an 
misanong gayod sa ministeryo 
ni Jesus. Mao nga gikuha niya 
ang iyang unang mga tinun-an 
gikan sa mga Galileanhon, ug 
ang tanan niyang mga apostoles 
(tingali gawas lamang kang 
Judas Iskariote) maoy mga 
Galileanhon. (Mat 4:18-22: Luc 
6:12-16) Ang mga 120 ka 
tinun-an nga nakadawat sa 
balaang espiritu sa adlaw sa 
Pentekostes sa 33 K.P. maoy 
mga Galileanhon.--Buh 1:15: 
2E 


Ang tabunok nga Kapatagan sa Jezreel, 


ug makita ang Bukid sa Tabor sa likod nga bahin sa wala 


eee. Utlanan sa Lalawigan 
Dalan 


ty... Ga 
/Tolemaida EE 


Ang Nain karong adlawa. 

Dinhi nahatagan ni Jesus ug dakong 
kalipay ang usa ka babayeng balo sa 
dihang iyang gibanhaw ang iyang 
anak nga lalaki (Luc 7:11-17) 


i 


soss eneeooso 


Mapa sa Galilea nga pinasukad sa letrato 
nga gikuha pinaagig satelayt 


Mga kagun-oban sa Cana. 
Dinhi ang tubig gihimo ni Jesus 
nga maayong bino (Ju 2:1-11) 


Mga kagun-oban sa Capernaum 
diha sa amihanan-kasadpang 
baybayon sa Dagat sa Galilea. 
Ang sinagoga sa unang siglo 
nahimutang sa ubos sa mas bag-o 
nga sinagoga nga gipakita dinhi. 
Gikan niining dapita gipili ni Jesus 
ang mga mangingisda ug ang usa 
ka maniningil ug buhis ingong 
mga apostoles (Mat 4:18-22: 9:9) 


Ang Tiberias, ang pinuy-anan ni Herodes Antipas nga 
magmamando sa distrito ug lagmit mao ang dapit diin 
gipatay si Juan nga Tigbawtismo (Mar 6:21-28) 


Ang mabungahong Patag sa Genesaret, diin 
gihimo ni Jesus ang daghan niyang milagroso 
nga pagpang-ayo (Mat 14:34-36) 


Mga kagun-oban sa Corasin, usa ka 
siyudad nga gisaway ni Jesus tungod kay 
ang mga molupyo niini dili mahinulsolon 
(Luc 10:13) 


Palibot sa Dagat sa Galilea 

TALIWALA sa kabungtoran sa 
amihanang Palestina nahimutang 
ang tab-ang nga lanaw nga 
gitawag ug Dagat sa Galilea, 
Dagat sa Tiberias, o Lanaw sa 
Genesaret. (Hulagway sa ubos) 
Nahisamag mutya diha sa usa ka 
lawom nga dulang, ang lanaw 
nahimutang nga mga 210 m 
(700 p) ubos sa lebel sa dagat. 
Kini maoy mga 21 km (13 mi) 
ang gitas-on ug mga 12 km 
(7.5 mi) ang gilapdon. Diha niini 
nga lanaw ug sa palibot niini 
nahitabo ang daghang talagsaong 
mga panghitabo sa ministeryo ni 
Jesus. 


Daghang higayon nga si 
Jesus sakay sa usa ka sakayan 
namulong ngadto sa panon sa 
mga tawo nga nagtapok diha 
sa baybayon. (Mar 4:1, 2) Ang 
Capernaum, nga usa ka siyudad 
diha sa amihanang baybayon, 
nailhan sa ulahi ingong 


“kaugalingong siyudad” ni Jesus, 
bisan tuod sa halos tanang 
panahon siya nagapanaw. (Mat 
9:1: Mar 2:1) Si Jesus milakaw 


ibabaw sa katubigan niini nga 

dagat ug nagpakita haduol niini 
human sa iyang pagkabanhaw. 
- Ju 6:1, 16-21, 21:1, 4-19. 

Capernaum, 
Fx 

PS 
NG 

O 

Magadah 
Tiberias e) 
Pa 
p5 
GP 
Gadara 
LI 


MGA DAPIT DIHA SA MAPA 
Uban ang Nalangkit nga mga Teksto 


Betsaida 
Capernaum 


Corasin 


Dagat sa 
Galilea 

Patag sa 

Tiberias 


Mar 8:22-26, Luc 
9:10-17, 10:13 


Luc 4:31-41; Mat 
9:1-13: 11:23 


Mat 11:20-22 


Mat 14:24-34: 
Mar 4:35-41: 
Luc 5:1-11 


Mat 8:28-34 
Mat 15:39-16:4 
Mat 14:34-36 


Mat 14:1-11 


Mga Hitabo sa Dayon Na ang Kamatayon ni Kristo 741 


ANG mga hitabo sa dayon na ang 
kamatayon ni Jesus nahitabo sa 
sulod ug sa palibot sa Jerusalem. 
Dinhi ang Anak sa Diyos 
gipresentar ngadto niini nga 
nasod ingong Hari niini. Samtang 
nagsingabot siya sa siyudad, usa 
ka panon sa mga tinun-an ang 
naninggit: “Bulahan ang Usa nga 
nagaanhi ingon nga Hari sa 


ngalan ni Jehova!” (Luc 19:37, 
38) Apan ang relihiyosong mga 
pangulo sa nasod nagsalikway 
kaniya ug bakak nga nag-akusar 
kaniya nga nagsugnib sa 
katawhan sa pag-alsa. Sa dihang 
ang Romanong gobernador nga 
si Poncio Pilato prangkang 
nangutana kang Jesus kon siya 
ba usa ka hari, si Jesus 


mitubag: “Ang akong gingharian 
dili bahin niining kalibotana.” 
(Hulagway sa ubos) Sa dihang 
gipresentar ni Pilato si Jesus ngadto 
sa mga Hudiyo, nga nag-ingon: 
“Tan-awa! Ang inyong hari!” ang 


pangulong mga saserdote mitubag: 
“Kami walay hari gawas kang 
Cesar.”--Ju 18:33-38, 19:14, 15. 

Ibabaw: Kinulitan 
nga bato nga adunay 
ngalan ni Poncio 
Pilato, sa Latin; 
nadiskobrehan 
niadtong 1961 


Kanus-a ug Diin Nahitabo ang mga Hitabo 


NISAN 9 
Betania 
Paingon sa Jerusalem 


NISAN 10 
Jerusalem, sa templo 


NISAN 11 
Jerusalem, sa templo 


Bukid sa mga Olibo, 
sa sidlakan sa Jerusalem 


NISAN 12 
Jerusalem 


NISAN 13 
Sa duol ug 
sa sulod sa Jerusalem 


Ju 12:29 
Luc 19:29-44 


Mar 11:15-18 


Mat 21:23-24:2: 
Luc 21:1-4 
Mat 24:3-25:46 


Luc 22:1-6 


Luc 22:7-13 


Golgotha (?) 


Torre sa 


Linaw sa 


19 
A Bethzatha 


Antonia 


Golgotha @) 


NG 
N Hawanang-Tigomanan 


sa Sanhedrin (?) 


Palasyo sa 
Gobernador 


Caifas (?) 
O 


NISAN 14 


Jerusalem 


Tanaman sa Getsemane, 
sa sidlakan sa Jerusalem 


Jerusalem, 
sa balay ni Caifas 


Jerusalem, 


Ju 13:1-17:26: 
Mat 26:26-29 


Mat 26:36-56 


Ju 18:13, 24: 
Mat 26:57-75 


Luc 22:66-71 


sa hawanang-tigomanan 


sa Sanhedrin 


Jerusalem, 


Ju 18:28-19:16 


sa palasyo sa gobernador 


Golgotha, 
sa gawas sa Jerusalem 


Tanaman sa 
H Getsemane (?) 

Luc 23:33-46 


NG Mga Olibo 


JERUSALEM 
ug 


MGA DAPIT SA 
PALIBOT 


Ang mga numero naghawas sa 
gihabogon (metros) sa mga dapit 
karong adlawa 


Nisan 9: Samtang si Kristo misulod sa 
Jerusalem, siya giabiba ingong Hari 


Nisan 10: Iyang gipapahawa 
gikan sa templo kadtong 
naggamit niini ingong 
negosyohanan 


Nisan 11: Iyang gitagna ang 
kataposan sa daang sistema 
ug ang panahon sa iyang 
presensiya ingong Hari diha 
sa langitnong himaya 


Nisan 14: Sa wala pa siya ilansang, 
iyang gisugdan ang pagsaulog sa 
Memoryal sa iyang kamatayon 


Ang Pagkaylap sa Kristiyanidad 

UNA pa mokayab sa langit 
niadtong 33 K.P., gihatagan 

ni Jesu-Kristo ang iyang mga 
sumusunod niining panamilit 
nga sugo: “Kamo mahimong 
akong mga saksi sa Jerusalem ug 
sa tibuok Judea ug Samaria ug 
hangtod sa kinalay-ang dapit 
sa yuta.” (Buh 1:8) Gituman 
gayod nila ang ilang buluhaton. 


Napulo ka adlaw sa ulahi, 
sa panahon sa Pentekostes, 
ang balaang espiritu mikunsad 
sa mga 120 ka tinun-an nga 
nagpaabot didto sa 
Jerusalem, ug sila misugod sa 
pagsulti “bahin sa halangdong 
mga butang sa Diyos.” 
(Buh 2:1-4, 11) Nianang 


samang adlaw, mga 3,000 ang 
nabawtismohan. (Buh 2:37-41) 
Sulod sa mubong panahon, 
“gipuno sa mga tinun-an ang 
Jerusalem sa ilang pagtulon-an.” 
(Buh 5:27, 28, 40-42) Unsa 
ang resulta? “Ang mga 
tinun-an sa Jerusalem padayong 
nagkadaghan sa hilabihan 
gayod.”--Buh 6:7. 


Gikan sa Jerusalem, 
ang buluhatong pagpanaksi 
mikaylap. Ingong resulta sa 
pagsupak sa ilang pagwali sa 
Jerusalem, ang mga tinun-an 
natibulaag sa tibuok Judea 
ug Samaria. Sa gihapon, ang 
resulta maoy pag-uswag.-- Buh 
8:1, 4, 14-17. 


Niadtong 36 K.P. gidala 
ni apostol Pedro ang 
maayong balita ngadto sa 
Cesarea, diin si Cornelio ug 
ang iyang panimalay, ang 
unang dili-tinuling Hentil nga 
mga kinabig, nabawtismohan. 
(Buh 10) Human niana, ang 
sistematikong pagwali taliwala 
sa mga dili-Hudiyo dayag nga 
nagsugod didto sa Antioquia sa 
Sirya. Ingong resulta, “daghan 
kaayo nga nahimong mga 
magtutuo ang miliso ngadto 
sa Ginoo.” (Buh 11:20, 21) 
Sukad niadto, ang buluhatong 
pagpanaksi mikaylap ngadto sa 
ubang mga nasod ug sa 
literal nakaabot “hangtod sa 
kinalay-ang dapit sa yuta.” 


Mga Dapit nga Sentro 
sa Kalihokan 


Mga Dapit nga Naabot 
sa Maayong Balita sa 
Unang Siglo 

Modelo sa unang-siglong templo nga nagpakita sa 
Portiko ni Solomon dapit sa sidlakan. Ang mga 
apostoles makugihong nagministeryo niining dapita 
(Buh 3:11: 5:12) 


Romanhong mga kagun-oban 

sa Samaria. Ang distrito sa 
Samaria mao ang unang rehiyon 
sa gawas sa Judea diin ang mga 
apostoles gipadala sa pagsangyaw 
sa Kristohanong maayong balita 
(Buh 8:1-5) 


Dunggoanang siyudad sa Jope. Dinhi si apostol Pedro gihatagan ug panan-awon 
nga nagsugo kaniya sa pagwali sa dili-tinuling mga Hentil (Buh 10:9-29) 


marng a ERN 


Ministeryo ni Apostol Pablo 

GITUDLO ni Jesus nga mahi- 
mong apostol sa kanasoran, 
masibotong gituman ni Pablo 
ang iyang asaynment. (Rom 
11:13) Sa iyang unang misyo- 
naryong panaw, siya miadto sa 
Cipro ug dayon ngadto sa Asia 
Minor. Siya giabog sa magub- 
tanong mga panon pagawas sa 
mga siyudad, gani siya gibato ug 
gibiyaan sa pagtuong patay na. 


Apan siya mibalik aron sa pagpa- 
lig-on niadtong nahimong mga 
tinun-an. 


Sa iyang ikaduhang panaw, 
siya nakaabot sa Macedonia ug 
Gresya. Dinhi siya nakahatag ug 
pamatuod sa Areopago sa Ate- 
nas, ingon sa gipakita sa ubos. 


Sa ikatulong panaw ni Pablo, 
siya nagwali sulod sa mga tulo ka 


tuig sa Efeso, usa ka sentro sa Ro- 
manhong kalibotan. Unya siya 
miadto sa Macedonia ug Gres- 
ya aron sa pagpalig-on sa mga 
kongregasyon didto. 


Sa dihang gibilanggo sa Ro- 
manhong kagamhanan, gigamit 
pag-ayo ni Pablo ang iyang 
panahon sa pagsulat ug inspira- 
dong mga sulat nga maoy bahin 
sa Bibliya karong adlawa. 


Unang panaw: 
Ikaduhang panaw: 
Ikatulong panaw: 


UNANG MISYONARYONG 
PANAW NI PABLO 


sasa Ruta ni Pablo 


Buh 13:1--14:28 
Buh 15:36-18:22 
Buh 18:23-21:19 


IKADUHANG 
MISYONARYONG PANAW 
NI PABLO 


“aaa Ruta ni Pablo 
"Dalan 

4) Jerusalem 


Damasco, ang dalan nga gitawag ug Tul-id. 
Human sa iyang pagkakabig, ang nabuta nga 
si Saulo giagak ngadto sa usa ka balay sa 
daplin niining dalana (Buh 9:3-16) 


Teatro sa Efeso diin ang mga magsisimba 
ni Artemis (gisal-ot nga hulagway) 
nagpahinabog kagubot sa pagprotesta 
batok sa ministeryo ni Pablo (Buh 19:29-41) 


Mga kagun-oban sa Antioquia 
sa Pisidia. Human si Pablo 
makahatag ug epektibong 
pamatuod sulod sa sinagoga 
dinhi, siya giabog pagawas sa 
siyudad sa nasukong 
magubtanon nga panon 

(Buh 13:14-50) 


Nailhang dapit diin gibilanggo si Pablo sa 
Filipos. Si Pablo gibunalan ug gibilanggo 
niini nga siyudad, apan ang magbalantay 
sa bilanggoan ug ang iyang panimalay 
nahimong mga Kristohanon (Buh 16:19-34) 


Paril sa karaang 

Tesalonica. Dinhi niini nga 
si Pablo nangatarongan sa 
katawhan pinasukad sa 
Kasulatan ug human niana, 
ang siyudad gigubot sa 
nasukong magubtanon nga 
panon (Buh 17:1-9) 


Mga kagun-oban sa karaang Corinto (sa 
ubos), nga sa unahan niini makita ang 
Acrocorinto. Si Pablo naningkamot sa 
pagpalig-on sa mga Kristohanon dinhi 
sa Corinto batok sa imoral nga paagi sa 
kinabuhi nga naglibot kanila 


W 


Acropolis sa Atenas sumala sa 
makita karong adlawa (sa tuo). Sa 
tuong bahin sa atubangan mao ang 
Areopago, diin namulong si Pablo 


Si Pablo binantayan 
sulod sa usa ka balay 
didto sa Roma sulod 
sa duha ka tuig; 
nianang panahona 
siya misulat ug lima 
ka inspiradong mga 
sulat ngadto sa mga 
isigka-Kristohanon 


PANAW NI PABLO 
PAINGON SA ROMA 
Ruta ni Pablo 


Paingon sa Roma 
ingong usa ka binilanggo: 
Buh 23:11-28:31 

Ang Jerusalem nga Gilaglag sa mga Romano 

Niadtong 66 K.P., human sa 
usa ka pag-alsa sa mga Hudiyo, 
ang Romanhong kasundalohan 
ilalom ni Cestius Gallus 
misulong sa Jerusalem. Apan, 
matod ni Josephus, si Gallus 
“sa kalit nagpasibog sa iyang 
kasundalohan, . . . ug, sukwahi 
sa gihunahuna sa tanan, mibiya 
gikan sa siyudad.” Kini naghatag 


SA WALA pa siya mamatay 
niadtong 33 K.P., gitawag ni 
Jesus ang Jerusalem nga “ang 
nagapatay sa mga manalagna 
ug ang nagabato niadtong mga 
gipadala kaniya.” Ang siyudad sa 
katibuk-an misunod sa sumbanan 
nga gibuhat niini sa miagi ug 
misalikway sa Anak sa Diyos. 
-Mat 23:37. 


Gitagna ni Jesus kon unsa ang 
mahitabo: “Modangat kanimo 
ang mga adlaw sa dihang ang 
imong mga kaaway magatukod 
libot kanimo ug usa ka 
salipdanan sa talinis nga mga 
estaka.” (Luc 19:41-44) Siya 
usab miingon: “Inigkakita ninyo 
nga malibotan ang Jerusalem sa 
nagkampong kasundalohan, nan 

. silang anaa sa Judea 
pakalagiwa ngadto sa kabukiran.” 
—Luc 21:20, 21. 


Romanhong 
mga sensilyo nga 
nagpahinumdom sa kalaglagan 
sa Jerusalem niadtong 70 K.P. 


sa pagkalagiw gikan sa Jerusalem, 
nga mao gayoy ilang gihimo. 
Sa wala madugay mibalik ang 
Romanhong kasundalohan ilalom 
ni Tito. Niining panahona sila 
nagtukod ug “usa ka salipdanan 
sa talinis nga mga estaka,” 

usa ka naglibot nga koral nga 

7.2 km (4.5 mi) ang gitas-on. 
Human sa mga lima ka bulan 

nga paglikos, ang siyudad 
bug-os nga nalaglag ug ang 
templo nagun-ob. Tulo ka tuig sa 
ulahi, niadtong 73 K.P., nailog 
sa Romanhong kasundalohan ang 
kataposang kuta sa mga Hudiyo, 
ang kuta nga didto sa tumoy sa 
bukid sa Masada. (Tan-awa sa 
ubos.) 


Ang kalaglagan sa Jerusalem 
nagpasiugda sa kahinungdanon 
sa pagtagad sa tagna sa Bibliya. 


-> 


Je -usalem gisakop ug gilaglag 
mga Romano, 70 K.P. 


"3, W w7 
Arko ni Tito didto sa Roma nga nagpakita 
sa Romanhong kasundalohan nga dala ang 
mga inagaw gikan sa templo 

[sumpay sa panid 736] nga siya tinong mamatay. 
Ingong sangpotanan, sulod sa mga katuigan hu- 
man niana, si David nakaagom ug grabeng mga 
kalisdanan sulod sa iyang pamilya. (2Sa 12:8-12) 
Gipakita usab sa iyang kasinatian nga maalamon 
nga likayan ang mga situwasyon nga motultol sa 
pagkawala sa pagpugong-sa-kaugalingon. Mahimo 
man unta siyang mobiya gikan sa atop sa iyang pa- 
lasyo, apan si David dayag nga padayong nagtan- 
aw kang Bat-seba samtang naligo kini ug mao nga 
siya nakabaton ug kaibog kaniya.---2Sa 11:2-4. 

Sa susama, dili maayo alang sa usa ka tawo nga 
walay pagpugong-sa-kaugalingon nga magpabi- 
ling tagsaanon kon siya makaminyo nga dungga- 
non ug sa ingon magpanalipod sa iyang kaugali- 
ngon batok sa pakighilawas. Mahitungod niini, si 
apostol Pablo misulat: “Kon sila walay pagpugong- 
sa-kaugalingon, paminyoa na lang sila, kay mas 
maayong magminyo kay sa mag-uros-uros sa pa- 
ngibog.”--1Co 7:9, 32-38. 


PAGPUNGGOT SA ULO. Usa ka paagi sa 
pagpahamtang sa silot nga kamatayon nga wala 
ilatid sa Moisesnong Balaod. Kini maoy usa ka paa- 
gi sa pagpatay nga gibuhat sa kadaghanang nasod. 
Sa Israel, kon himoon ang pagpunggot sa ulo, kasa- 
garang himoon kini human patya ang indibiduwal 
ug kini sagad himoon aron masayod ang publiko 
nga ang kamatayon sa maong tawo maoy usa ka 
kaulawan o usa ka pahibalo sa paghukom o pasida- 
an sa publiko. 

Si Paraon “nag-isa sa ulo’ sa iyang pangulong pa- 
nadero, dayag nga nagpunggot sa iyang ulo. (Gen 
40:19) Human pukana si Goliat pinaagi sa usa ka 
bato gikan sa iyang lambuyog, giibot ni David ang 
espada ni Goliat ug “gipatay gayod siya” pinaagi sa 
pagpunggot sa iyang ulo atubangan sa kasundalo- 
han sa Israel ug sa mga Filistehanon. Kini nagpali- 
sang pag-ayo sa kasundalohan sa mga Filisteha- 
non ug misangpot sa ilang pagkaparot. (1Sa 17:51, 
52) Ang mga Filistehanon nagpunggot sa ulo ni 
Saul human siya mamatay, dayon nagbitay sa 
iyang patayng lawas uban sa mga lawas sa iyang 
mga anak nga lalaki didto sa paril sa siyudad sa 
Bet-san. (1Sa 31:9, 12) Si Rekab ug Baana, nga da- 
otang mga tawo, nagpatay sa anak nga lalaki ni 
Saul nga si Is-boset ug nagpunggot sa iyang ulo 
aron dad-on kini ngadto kang David, nga naghuna- 
hunang mahimuot si David kanila. Tungod niini gi- 
papatay sila ni David. (2Sa 4:5-12) Aron sa paglu- 
was sa ilang siyudad, gisunod sa katawhan sa 
siyudad sa Abel sa Bet-maaca ang tambag sa usa 
ka maalamong babaye ug gipunggot ang ulo ni 
Sheba nga anak nga lalaki ni Bikri, ug ilang gitug- 
po kini ibabaw sa paril ngadto kang Joab. Wala his- 
goti kon si Sheba gipatay ba sa wala pa punggoti ug 


PAGPUTOL 


ulo. (2Sa 20:15, 21, 22) Ang mga ansiyano ug ini- 
lang mga tawo sa Samaria nagpatay sa 70 ka anak 
nga lalaki ni Ahab ug nagpadala sa ilang mga ulo 
sulod sa mga bukag ngadto kang Jehu nga didto sa 
Jezreel, diin gipundok kini didto sa ganghaan sa 
siyudad ingong pamatuod sa katumanan sa paghu- 
kom ni Jehova nga gipahayag pinaagi kang Elias. 
--2Ha 10:6-10, 1Ha 21:20-22. 

Ang Bibliya nagrekord nga si Herodes Antipas 
ang nagpapunggot sa ulo ni Juan nga Tigbawtismo 
didto sa bilanggoan tungod sa hangyo sa anak nga 
babaye ni Herodias. (Mat 14:8-11, Mar 6:24-28, Luc 
9:9) Si Juan, diha sa usa ka panan-awon, “nakakita 
sa mga kalag niadtong gipamatay pinaagi sa atsa 
tungod sa ilang pagpamatuod bahin kang Jesus ug 
tungod sa pagsulti bahin sa Diyos.'---Pin 20:4: tan- 
awa ang KRIMEN UG SILOT. 


PAGPUTII. 


PAGPUTOL. Sa Israel, sa dihang gamiton kini 
nga pulong ingong usa ka silot tungod sa paglapas 
sa Balaod, kini nagkahulogang pagpatay. Ang pipi- 
la ka rabbinikong mga eskolar nagtuo nga nagtu- 
mong lamang kini sa pagpalagpot gikan sa kongre- 
gasyon sa Israel, bisan tuod nga magkalahi kaayo 
ang ilang mga opinyon. 

Pinaagi sa pagsusi sa mga teksto sa Kasulatan 
nga naghisgot sa mga sala nga pahamtangan niini 
nga silot, matino nga kini naghisgot sa silot nga ka- 
matayon, nga gipahamtang sa mga awtoridad sa 
Israel o sa Diyos mismo. Ang mga salaod nga ang 
silot mao ang pagputol maoy mga salaod nga gra- 
be kaayo. Kini naglakip sa pagkawalay-tahod kang 
Jehova (ang Diyos ug Hari sa Israel), idolatriya, 
paghalad ug bata, espiritismo, pagpasipala sa sag- 
radong mga butang, ug sa dulumtanang mga bu- 
hat sama sa insesto o pag-unay, pakigsekso sa ha- 
yop, ug sodomiya. Sa ubang mga kahimtang ang 
silot nga kamatayon espesipikong gihisgotan may- 
labot sa sala nga ang silot maoy ‘pagputol. —Ex 
31:14: Lev 7:27: 18:6, 22, 23, 29; 20:3-6, 22:3, 4, 9; 
23:28-30: Num 4:15, 18, 20, 15:30, 31: tan-awa 
usab ang Ex 30:31-33, 38. 

Dayag nga diha sa hunahuna sa magsusulat sa 
sulat ngadto sa mga Hebreohanon ang gihisgo- 
tan sa Numeros 15:30: “Ang kalag nga maga- 
buhat ug butang nga tinuyo . . . kanang kala- 
ga kinahanglang pagaputlon gikan sa taliwala sa 
iyang katawhan,” sa dihang siya miingon: “Ang 
tawo nga wala manumbaling sa balaod ni Moises 
mamatay sa walay kokaluoy, pinasikad sa pag- 
pamatuod sa duha o tulo.” (Heb 10:28) Gigamit 
ni Jesus kini nga ekspresyon sa dihang gipaha- 
yag ang silot batok sa simbolikong “mga kanding”: 
“Kini sila mamahawa ngadto sa walay kataposang 

kalaglagan [Gr., kola:sin, sa literal, “pagputol, pag- 
pul-ong”], apan ang mga matarong ngadto sa kina- 
buhing walay kataposan.” (Mat 25:46) Dinhi, ang 
pagtandi maoy tali sa kinabuhi ug kamatayon. 


PAGREHISTRO. Sagad kini maoy usa ka 
pagtala sa ngalan ug kaliwatan pinasukad sa tribo 
ug sa panimalay. Dili lamang kini pagsenso o pag- 
ihap sa matag tawo. Ang nasodnong mga pagre- 
histro nga gihisgotan sa Bibliya gihimo alang sa la- 
inlaing mga katuyoan, sama sa pagbuhis, mga 
asaynment sa serbisyo militar, o (alang sa mga Le- 
vihanon nga naapil niini) sa pagtudlog mga ka- 
tungdanan diha sa sangtuwaryo. 

Sa Sinai. Sa pagsunod sa sugo ni Jehova gihi- 
mo ang unang pagrehistro sa panahon sa pagkam- 
po didto sa Sinai sa ikaduhang bulan sa ikaduhang 
tuig human sa Pagpanggula gikan sa Ehipto. Aron 
matabangan si Moises alang niini nga buluhaton, 
usa ka pangulo ang gipili gikan sa matag tribo aron 
dumalahon ang pagrehistro sa iyang tribo. Dili la- 
mang gilista ang tanang lalaki nga 20 anyos ang 
edad pataas--nga mahimo nang magsundalo--- 
kondili ang matag rehistrado gipatongan usab sa 
Balaod ug buhis nga tunga sa siklo ($1.10) alang sa 
pag-alagad sa tabernakulo. (Ex 30:11-16, Num 1:1- 
16, 18, 19) Ang bug-os nga gidaghanong natala 
miabot ug 603,550, gawas sa mga Levihanon nga 
walay panulondon sa yuta. Sila dili magbayad ug 
buhis sa tabernakulo ug wala paapila sa pagsunda- 
lo.--Num 1:44-47, 2:32, 33: 18:20, 24. 

Ang rekord sa basahon sa Numeros nagpakita 
nga giihap usab ang mga panganayng lalaki gikan 
sa 12 ka tribo, ug ang tanang lalaki nga Levihanon, 
sukad sa usa ka bulan ang edad pataas. (Num 3:14, 
15) Kini tungod kay gipalit ni Jehova ang mga pa- 
nganay ingong iyaha sa dihang iyang giluwas sila 
gikan sa paglaglag sa mga panganay sa Ehipto. 
Buot niya karong gamiton ang mga Levihanon 
ingong iyang linain nga mga binalaan alang sa 
pag-alagad sa sangtuwaryo. Busa, kinahanglang 
ihatag sa Israel ang mga Levihanon ngadto kang 
Jehova aron tubson ang panganay sa ubang mga 
tribo. Ang pag-ihap nagpakita nga dihay 22,000 ka 
lalaking Levihanon ug 22,273 ka dili-Levihanong 
mga panganay. (Num 3:11-13, 39-43) Aron matu- 
bos ang 273 ka panganay nga sobra sa gidaghanon 
sa mga Levihanon, lima ka siklo (811) ang kina- 
hanglang ibayad ngadto sa sangtuwaryo alang sa 
matag usa.--Num 3:44-51. 

Giihap usab ang mga Kohatnon, mga Gerson- 
hon, ug mga Merarihanon tali sa 30 ug 50 an- 
yos ang pangedaron. Gihatagan silag linaing mga 
asaynment sa pag-alagad sa sangtuwaryo.--Num 
4:34-49. 


754 


Sa Kapatagan sa Moab. Ang ikaduhang na- 
tala nga pagrehistro mao ang gihimo didto sa Ka- 
patagan sa Moab, human mahitabo ang hampak 
tungod sa sala sa Israel labot sa Baal sa Peor. Nia- 
na nakaplagan nga ang gidaghanon sa mga lalaki 
nga 20 anyos ang edad pataas maoy 601,730, 
mius-os ug 1,820 kon itandi sa pagsenso nga gihi- 
mo duolan sa 39 ka tuig una pa niana. (Num 26:1, 
2, 51) Ang gidaghanon sa mga Levihanon gikan sa 
usa ka bulan ang edad pataas maoy 23,000, o la- 
baw ug 1,000 kay sa naunang pagsenso.---Num 26: 
57, 62. 

Ang Makatalagmanong Pagrehistro ni Da- 
vid. Ang pagrehistro nga gihimo sa naghinapos 
ang paghari ni Haring David girekord usab, usa ka 
pagrehistro nga misangpot sa katalagman. Ang 
asoy sa 2 Samuel 24:1 mabasa: “Ug misilaob na 
usab ang kasuko ni Jehova batok sa Israel, sa di- 
hang may usa nga nag-aghat kang David batok ka- 
nila, nga nag-ingon: 'Lakaw, ipha ang Israel ug ang 
Juda.'" Ang “usa” nga maoy nag-aghat wala ipaila 
niini nga teksto. Siya ba usa ka tawhanong magta- 
tambag? Si Satanas ba? O ang Diyos ba? Ang 
1 Cronicas 21:1 makatabang sa pagtubag sa pa- 
ngutana, nga nag-ingon: “Si Satanas mibarog ba- 
tok sa Israel ug miaghat kang David sa pag-ihap sa 
Israel.” Kini nga hubad sa Bag-ong Kalibotang Hu- 
bad nahiuyon sa Hebreohanong teksto ug sa mga 
hubad ngadto sa Grego, Syriac, ug Latin. Nahiuyon 
usab kini sa mabasa sa ubang mga hubad.---AT, 
NE, RS, JB, Mo. 

Apan, ingon sa gipakita sa nota o fbotnote sa 
1 Cronicas 21:1 (Rbi8), ang Hebreohanong pulong 
nga satan” mahimong hubaron usab nga “usa ka 
magsusukol.” Ang Byington naghubad niini nga 
“usa ka Satanas": ang hubad ni Young mabasa, “usa 
ka kaaway.” Busa posible nga ang “usa” nga nag- 
aghat kang David nga magdesider nianang maka- 
talagmanong pagtala maoy usa ka daotang tawha- 
nong magtatambag. 

Makaiikag, ang usa ka nota o footnote sa 2 Sa- 
muel 24:1 (Rbi8) nagpakita nga kining tekstoha 
mahimong hubaron: “Ug misilaob na usab ang ka- 
suko ni Jehova batok sa Israel, sa dihang siya nag- 
aghat kang David batok kanila.” Ang hubad sa The 
Bible in Basic English mabasa: “Ang kapungot sa 
Ginoo misilaob na usab batok sa Israel, ug nga nag- 
palihok kang David batok kanila, siya miingon, La- 
kaw, ipha ang Israel ug ang Juda.” Busa, ang 
ubang mga komentarista nag-isip nga ang “usa” o 
“siya” nga nag-aghat kang David sa pagsenso mao 
si Jehova. Ang iyang ‘kasuko batok sa Israel,” su- 
mala niini nga panglantaw, nauna sa pagsenso ug 
maoy tungod sa ilang dili pa dugayng mga pagre- 
belde batok kang Jehova ug sa iyang tinudlong hari 

nga si David sa dihang sila mipaluyo sa ambisyo- 
song si Absalom ug dayon sa walay-silbi nga si 
Sheba nga anak nga lalaki ni Bikri, sa pagpakig- 
batok kang David. (2Sa 15:10-12, 20:1, 2) Kini 
nga panglantaw mahimong mosibo sa panglantaw 
nga si Satanas o ang usa ka daotan nga taw- 
hanong magtatambag maoy nag-aghat kang Da- 
vid kon lantawon nga ang maong pag-aghat tu- 
yong gitugotan ni Jehova, sama sa pagkuha sa 
iyang proteksiyon.--Itandi ang 1Ha 22:21-23, 1Sa 
16:14, tan-awa ang PAGKAHIBALO-DAAN, PAGBUOT- 
DAAN (Maylabot sa mga indibiduwal). 

Lagmit nga si David adunay sayop nga motibo 
tungod sa garbo ug pagsalig sa gidaghanon sa 
iyang kasundalohan, busa siya napakyas sa pagpa- 
kitag bug-os nga pagsalig kang Jehova. Bisan unsa 
pay hinungdan, tin-aw nga sa maong higayon ang 
pangunang giisip ni David dili ang paghimaya sa 
Diyos. 

Mitutol si Joab. Sa dihang gisugo nga himo- 
on ang pagrehistro, ang heneral ni David nga si 
Joab mitutol, nga nag-ingon, “Hinaot nga si Jeho- 
va nga imong Diyos magadugang sa katawhan ug 
usa ka gatos ka pilo sa ilang gidaghanon samtang 
ang mga mata sa akong ginoo nga hari nakakita ni- 
ini. Apan kon bahin sa akong ginoo nga hari, nga- 
nong siya nahimuot niining butanga?” (2Sa 24:3) 
Ang mga pulong ni Joab nagpasabot nga ang ku- 
sog sa nasod wala magdepende sa gidaghanon 
kondili kang Jehova, kinsa makatagana sa gikina- 
hanglang gidaghanon kon kana maoy iyang kabu- 
but-on. Tungod sa pagpamugos ni David, gihimo ni 
Joab ang pagsenso, apan supak sa iyang kabubut- 
on, nga labot niana ang asoy nag-ingon: “Ang Levi 
ug Benjamin wala niya irehistro uban kanila, tu- 
ngod kay ang pulong sa hari dulumtanan man 
kang Joab” (ang Levi wala ipha, subay sa balaod 
nga makita sa Numeros 1:47-49). Lagmit nga si 
Joab mihunong sa pagpangrehistro una pa mare- 
histro ang Benjamin o kaha naglangan sa pagpang- 
rehistro, ug unya nakaamgo si David sa iyang sa- 
yop ug nagpahunong niini una pa kini makompleto 
ni Joab. (1Cr 21:6) Lagmit nga gilikayan ni Joab 
ang Benjamin tungod kay dili niya buot nga masu- 
ko kini nga tribo nga mao ang tribo ni Saul, nga na- 
kig-away kanhi sa mga sundalo ni David ilalom ni 
Joab una pa kini makighiusa sa ubang mga tribo 
ilalom ni David. (2Sa 2:12-17) Walay duhaduha nga 
tungod kay sayop ang gihimong pag-ihap, kini 
wala itala sa “talaan sa kalihokan sa mga adlaw ni 
Haring David.”--1Cr 27:24. 

Ang ihap nagpadayag nga ang Israel adunay 
1,100,000 ka lalaki ug ang Juda adunay 470,000, 
sumala sa rekord sa 1 Cronicas 21:5. Ang report sa 
2 Samuel 24:9 nag-ingon nga dihay 800,000 ka la- 

laki sa Israel ug 500,000 ka lalaki sa Juda. Ang 
uban nagtuo nga nasayop ang magkokopya. Apan 
dili maalamon nga ingnong sayop ang rekord kon 
ang mga sirkumstansiya, mga paagi sa pag-ihap, 
ug uban pa, wala sa bug-os masabti. Ang duha ka 
asoy lagmit nag-ihap sa gidaghanon sumala sa la- 
inlaing panglantaw. Pananglitan, posible nga ang 
mga membro sa kasundalohan nianang higayona 
ug/o ang ilang mga opisyal giihap o kaha wala 
ipha. Ug tungod sa lainlaing paagi sa pag-ihap lag- 
mit nga magkalahi ang pagtala sa pipila ka lala- 
ki, kon sila ba gitala ilalom sa Juda o sa Israel. 
Kita makakaplag ug susamang kahimtang diha sa 
1 Cronicas 27. Dinhi gitala ang 12 ka dibisyon nga 
nag-alagad sa hari, nga nagtala sa tanang tribo 
gawas sa Gad ug Aser, ug nagtala sa Levi ug sa 
duha ka katunga nga tribo ni Manases. Lagmit na- 
himong ingon niini tungod kay ang mga lalaki sa 
Gad ug Aser gihiusa ilalom sa laing mga pangulo 
sa maong panahon, o tungod sa ubang mga kata- 
rongan nga wala iasoy. 

Ang paghukom ni Jehova. Ang manalagna 
ni Jehova nga si Gad gipadala ngadto kang David, 
ang nag-awtorisar sa pagsenso, ug gipapili si David 
ug usa sa tulo ka silot: gutom sulod sa tulo ka tuig, 
maapsan ang Israel sa espada sa mga kaaway nii- 
ni sulod sa tulo ka bulan, o kamatay sulod sa tulo 
ka adlaw. Si David, kay misalig sa kaluoy sa Diyos 
inay sa kaluoy sa tawo, mipili nga “mahulog sa ka- 
mot ni Jehova”: sa kamatay nga misunod, 70,000 
ka tawo ang nangamatay.--1Cr 21:10-14. 

Dinhi makita ang lain pang kalainan tali sa mga 
asoy sa Samuel ug sa Mga Cronicas. Ang 2 Samuel 
24:13 nag-ingong pito ka tuig nga gutom samtang 
ang 1 Cronicas 21:12 nag-ingong tulo. (Ang Gre- 
gong Septuagint mabasa nga “tulo” diha sa asoy sa 
Samuel.) Ang usa ka katin-awan nga gihatag mao 
nga ang pito ka tuig nga gihisgotan sa Ikaduhang 
Samuel, sa usa ka bahin, maoy dugang sa tulo ka 
tuig nga gutom nga midangat tungod sa sala ni 
Saul ug sa iyang panimalay batok sa mga Gabaon- 
hon. (2Sa 21:1, 2) Ang tuig nga gihimo ang pagre- 
histro (nga mikabat ug 9 ka bulan ug 20 ka ad- 
law [2Sa 24:8]) mao ang ikaupat, ug ang tulo 
ka tuig nga moabot maghimo niining pito. Bisan 
tuod ang kalainan lagmit maoy tungod sa sayop 
sa magkokopya, sa gihapon kinahanglang bug-os 
unang mahibaloan ang tanang impormasyon ug 
mga sirkumstansiya sa dili pa mohimo sa maong 
konklusyon. 

Alang sa Pag-alagad sa Templo. Sa usa ka 
panahon sa ulahi gipaihap ni David, nga niadtong 
tungora tigulang na, ang mga Levihanon alang sa 
umaabot nga pag-alagad sa templo, nga dayag 
nga giuyonan ni Jehova. Kini nga pag-ihap nagpa- 
dayag nga dihay 38,000 ka lalaking Levihanon nga 

30 anyos ang edad pataas. Sila gitala ingon sa mo- 
sunod: 24,000 ka tagdumala, 6,000 ka opisyal ug 
maghuhukom, 4,000 ka magbalantay-sa-gangha- 
an, ug 4,000 ka maghohoni.-- 1Cr 23:1-5. 

Maylabot sa pagtukod sa templo atong mabasa: 
“Unya giihap ni Solomon ang tanang tawo nga 
langyawng mga pumoluyo, nga dinha sa yuta sa 
Israel, human sa pagsenso kanila ni David nga 
iyang amahan, ug nakita nga dihay usa ka gatos 
ug kalim-ag-tulo ka libo ug unom ka gatos. Busa 
iyang gihimo ang kapitoan ka libo kanila nga mga 
tigpas-an ug kawaloan ka libo nga mga magtata- 
bas sa bato didto sa bukid ug tulo ka libo ug unom 
ka gatos nga mga magtatan-aw aron magpadayon 
ang katawhan sa buluhaton. "---2Cr 2:17, 18. 

Mga Pagrehistro sa Ulahi. Dihay uban pang 
mga pagrehistro nga gihimo sa misunod nga mga 
hari sa Israel ug Juda. Sa mga adlaw ni Haring 
Amazias, ang mga lalaki sa Juda ug Benjamin gi- 
kan sa 20 anyos pataas mikabat ug 300,000. (2Cr 
25:5) Sa pagrehistro nga gihimo ni Haring Uzzias 
ang kasundalohan mikabat ug 307,500 ka lalaki, 
nga may 2,600 ka pangulo sa balay sa amahan nga 
nagdumala kanila.---2Cr 26:11-13. 

Ang mibalik nga mga destiyero ilalom ni Zoro- 
babel niadtong 537 W.K.P. giihap usab. Kini nagla- 
kip sa 42,360 ka Israelinhon, usab sa 7,337 ka uli- 
pon ug 200 ka mag-aawit (ang Masoretikong teksto 
sa Nehemias nag-ingon nga dihay 245 ka mag- 
aawit).--Esd 2:64, 65: Neh 7:66, 67: tan-awa ang 
NEHEMIAS, BASAHON NI. 

Sa Panahon sa Pagkatawo ni Jesus. Diha sa 
Kristohanon Gregong Kasulatan, duha ka pagre- 
histro ang gihisgotan nga gihimo human nga ang 
Judea nailalom sa Roma. Kini nga mga pagrehistro 
maoy dili lamang aron mahibaloan ang populasyon 
kondili, sa panguna maoy alang sa mga pagbuhis 
ug sa pagrekluta sa mga lalaki aron magsundalo. 
Mahitungod sa unang pagrehistro atong mabasa: 
“Karon niadtong mga adlawa [mga 2 W.K.P.] ang 
usa ka mando gipagula gikan ni Cesar Agusto nga 
magparehistro ang tanan sa gipuy-ang yuta: (ki- 
ning una nga pagrehistro nahitabo sa dihang si 
Quirinio mao ang gobernador sa Sirya:) ug ang ta- 
nang tawo mipanaw aron magparehistro, ang ma- 
tag usa ngadto sa iyang kaugalingong siyudad.” 
(Luc 2:1-3) Kini nga sugo sa emperador maoy gini- 
yahan sa Diyos, kay tungod niini napugos si Jose 
ug Maria sa pagpanaw gikan sa siyudad sa Nasaret 
ngadto sa Betlehem bisan tuod si Maria talianak 
na, sa ingon si Jesus natawo sa siyudad ni David 
ingong katumanan sa tagna.--Luc 2:4-7; Miq 5:2. 

Duha ka pagrehistro ilalom ni Quirinio. 
Ang mga kritiko sa Bibliya miingon nga ang bug- 
tong pagsenso nga gihimo samtang si Publio Sulpi- 

cio Quirinio mao pa ang gobernador sa Sirya maoy 
niadtong mga 6 K.P., diin kini nga pagsenso naka- 
sugnib sa pagrebelde ni Judas nga Galileanhon ug 
sa mga Zealot. (Buh 5:37) Sa pagkatinuod kini ang 
ikaduhang pagrehistro ilalom ni Quirinio, kay ang 
mga inskripsiyon nga nakaplagan sa Antioquia 
ug sa dapit duol niini nagpakita nga pipila ka tuig 
una pa niana si Quirinio nag-alagad ingong legado 
sa emperador didto sa Sirya. (The Bearing of Re- 
cent Discovery on the Trustworthiness of the New 
Testament, ni W. Ramsay, 1979, pp. 285, 291) Ma- 
hitungod niini, ang Dictionnaire du Nouveau Testa- 
ment sa Pranses nga Bibliya ni Crampon (1939 nga 
edisyon, p. 360) nag-ingon: “Ang maampingong 
panukiduki ni Zumpt (Commentat. epigraph., Il, 
86-104: De Syria romana provincia, 97-98) ug ni 
Mommsen (Res gestae divi Augusti) nagpakitang si 
Quirinio kaduha gayod nahimong gobernador sa 
Sirya.” Daghang eskolar ang nagbanabanang ang 
unang pagkagobernador ni Quirinio maoy tali sa 
mga tuig 4 ug 1 W.K.P., lagmit sukad sa 3 hangtod 
sa 2 W.K.P. Apan ang ilang paagi sa pagkalkulo ni- 
ini nga mga petsa dili bug-os nga kasaligan, ug ang 
aktuwal nga yugto sa iyang unang pagkagoberna- 
dor nagpabiling dili matino. (Tan-awa ang QUIRI- 
NIO.) Apan, ang iyang ikaduhang pagkagobernador 
naglakip sa 6 K.P., sumala sa mga detalye nga gi- 
taho ni Josephus.--Jewish Antiquities, XVIII, 26 
(ii, 1). 

Busa ang historyador ug magsusulat sa Bibliya 
nga si Lucas husto sa dihang naghisgot bahin sa 
pagpangrehistro sa panahon sa pagkatawo ni Je- 
sus: “Kining una nga pagrehistro nahitabo sa di- 
hang si Quirinio mao ang gobernador sa Sirya,” 
nga nagpalahi niini sa ikaduha nga pagrehistro nga 
nahitabo sa ulahi ilalom sa mao gihapong Quirinio 
ug nga gihisgotan ni Gamaliel sumala sa asoy ni 
Lucas sa Buhat 5:37. 


PAGRETIRO. Ang paghunong sa usa ka tawo 
gikan sa pagtrabaho o sa pipila ka aspekto niini. 

Sa dihang gitudlo ang mga Levihanon (dili gikan 
sa saserdotehanong banay ni Aaron) aron sa pag- 
alagad diha sa tolda nga tagboanan ubos sa pagdu- 
mala sa mga saserdote, si Jehova naghimog mahi- 
gugmaong mga tagana alang sa ilang kaayohan. 
Siya misugo kang Moises: “Kini mao ang nahiangay 
sa mga Levihanon: Gikan sa kawhaag-lima ka tuig 
ang kagulangon pataas siya moduyog sa pundok 
nga nagaalagad sa tolda nga tagboanan. Apan pag- 
lapas sa kalim-an ka tuig ang kagulangon siya mo- 
retiro na gikan sa pundok nga nagaalagad ug dili 
na mag-alagad. Ug siya mag-alagad sa iyang mga 
igsoon diha sa tolda nga tagboanan sa pag-atiman 
sa obligasyon, apan dili siya magbuhat ug pag-ala- 
gad.”--Num 8:23-26, 1Cr 23:3. 

Sa Numeros kapitulo 4 gihubit ang pag-organisar 
sa mga Levihanon alang sa pag-alagad. Diha niana 
gihisgotan nga sila irehistro gikan sa pangedaron 
nga 30 hangtod sa 50. 

Kadto maoy usa ka bug-at nga trabaho sa pag- 
patindog, pagbungkag, ug pagdala sa tolda nga 
tagboanan. Ang 96 ka suksokanang patongan nga 
ginama sa plata alang sa mga kuwadrong bayanan 
mitimbang ug usa ka talanton (mga 34 kg) ang 
matag usa, dihay upat usab ka patongan alang sa 
mga haligi taliwala sa Balaan ug sa Labing Balaan 
nga mga lawak, nga lagmit pareho niini ug tim- 
bang, ug lima ka patongan nga tumbaga alang sa 
mga haligi sa ganghaan sa tabernakulo. (Ex 26:19, 
21, 25, 32, 37: 38:27) Ang 48 ka kuwadrong baya- 
nan (4.5 m [14.6 p] ang gitas-on, 67 sm [26 pul.] 
ang gilapdon) maoy ginama sa akasya, usa ka pi- 
nog-grano nga bug-at nga kahoy, nga hinaklapan 
ug bulawan. (Ex 26:15-25, 29) Dihay mga bala- 
bag nga hinaklapan ug bulawan nga gibabag latas 
sa matag kiliran ug sa likod sa tabernakulo. (Ex 
26:26-29) Bug-at kining tanang mga butanga. Du- 
gang pa, medyo bug-at usab ang mga tabon nga 
panit sa poka, panit sa laking karnero, balhibo sa 
kanding, ug lino, ingon man usab ang tabil nga lino 
palibot sa sawang, lakip ang mga haligi, mga suk- 
sokanang patongan, mga ugsok sa tolda niini, ug 
uban pa. Busa ang pagdala sa tabernakulo nagki- 
nahanglan ug dakong kahago. (Ex 26:1-14, 27: 
9-19) Gitagana ang unom ka karomata aron karga- 
han niining mga butanga. Ang gitabonan nga arka 
sa pakigsaad, ang lamesa sa pasundayag nga tina- 
pay, ang bulawan nga tangkawan, ug ang hinakla- 
pan ug tumbaga nga halaran pas-anon sa mga Ko- 
hatnon samtang maglakaw sila.--Num 7:7-9, Ex 
25:10-40, 27:1-8: Num 4:9, 10. 

Ang laing katuyoan sa kahikayan sa pagretiro 
maoy aron sa paghatag sa tanang Levihanon sa ka- 
higayonan nga makabaton ug tinudlong mga bulu- 
haton diha sa sangtuwaryo, tungod kay diyutay la- 
mang ang gikinahanglan, ilabina sa dihang ang 
tolda nga tagboanan o tabernakulo mao pa ang gi- 
gamit. Walay pagretiro alang sa mga saserdote, 
ang mga Levihanon sa banay ni Aaron. 

Dayag nga dihay lima ka tuig nga yugto gikan sa 
panuigon nga 25 ngadto sa 30 diin ang Levihanon 
nag-alagad sa kon unsay matawag nga “pagban- 
say.” Lagmit nga kini nga mga batan-on wala ga- 
mita alang sa bug-at nga mga buluhaton, nga gi- 
tagana lamang alang niadtong 30 anyos ug mas 
magulang pa niini---sa hingkod na nga mga lalaki. 
(Tan-awa ang EDAD, PANAHON.) Sa ulahi, human 
nga ang Arka permanenteng nahimutang diha sa 
Bukid sa Zion (ug ilabina nga hapit nang tukoron 
ang templo nianang tungora), wala na ang bug-at 


PAGSABOT 


nga buluhaton sa pagpas-an sa sangtuwaryo. Busa 
gihikay ni David nga ang mga Levihanon magsu- 
god sa pag-alagad sa pangedarong 20. Sa walay 
duhaduha kini gihimo tungod kay sa templo mas 
daghan ang gikinahanglan sa pag-atiman sa mida- 
ko kaayo nga mga buluhaton didto.---1Cr 23:24-27. 

Ang mga Levihanon nga miretiro sa pangeda- 
rong 50 wala moretiro gikan sa tanan nga buluha- 
ton. Sila sa gihapon makaalagad nga boluntaryo ug 
“mag-alagad sa [ilang] mga igsoon diha sa tol- 
da nga tagboanan sa pag-atiman sa obligasyon.” 
(Num 8:26) Lagmit sila nag-alagad ingong mga 
magtatambag ug mitabang sa pag-atiman sa pipi- 
la sa gaan nga mga buluhaton nga lakip sa obligas- 
yon sa mga Levihanon, apan sila dili na paapilon sa 
bug-at nga mga buluhaton. Ug sila mga magtu- 
tudlo gihapon sa Balaod ngadto sa katawhan. (Deu 
33:8-10, 2Cr 35:3) Kadtong ingon usab nila nga 
nagpuyo diha sa mga siyudad nga dalangpanan 
makatabang niadtong modangop didto. 

Ang Kristohanong Ministeryo. Kadtong 
nahimong espirituwal nga “mga igsoon” ni Jesu- 
Kristo ug mga sumusunod sa iyang tunob gitawag 
nga “usa ka harianong pagkasaserdote.” (Heb 2:10- 
12, 1Pe 2:9) Alang kanila, walay probisyon alang sa 
pagretiro. Si apostol Pablo madasigon sa iyang mi- 
nisteryo samtang nabilanggo ug nagpadayon sa 
buluhatong pagministeryo hangtod nga siya gipa- 
tay. (Buh 28:30, 31; 2Ti 4:6, 7) Si Pedro madasigon 
hangtod sa kataposan sa iyang kinabuhi. (2Pe 1:13- 
15) Gisulat ni Juan ang iyang Ebanghelyo ug ang 
tulo ka kanonikal nga mga sulat sa dihang siya ti- 
gulang na kaayo, sa mga 98 K.P. 

Ang “dakong panon,” nga nakita ni Juan human 
sa panan-awon bahin sa 144,000 ka “gitimbre- 
han,” giingon nga “nagahatag [sa Diyos] ug sagra- 
dong pag-alagad adlaw ug gabii,” o mapinadayo- 
non. Busa walay pagretiro sa pag-alagad sa Diyos 
alang sa bisan kinsa nga Kristohanon.---Pin 7:4, 
9, 15. 


PAGSABOT.. Ang mga pulong sa orihinal nga 
pinulongan nga gihubad nga “pagsabot” mahi- 
mong magtumong sa usa ka yano lamang nga 
pagsabot o mahimong maghubit sa usa ka bug-os 
ug lalom nga pagkahibalo sa pangsulod nga kinai- 
yahan, nagpaluyong mga katarongan, ug kahulo- 
gan sa komplikadong mga butang. Ang hait nga 
salabotan, katakos sa pag-ila, ug panabot suod nga 
nalangkit niini. 

Ang Hebreohanong berbo nga bin ug ang nom- 
bre nga bi-nah' sagad kaayong nalangkit sa pagsa- 
bot. Usahay mas gipasiugda sa bin ug sa bi-nah' 
ang espesipikong mga aspekto sa pag-ila o pagsa- 
bot (1Sa 3:8; 2Sa 12:19: Sal 19:12, Dan 9:2), pagpa- 
malandong (Deu 32:7: Pr 14:15) o pagtagad o 

pagsusi (Job 32:12, 37:14, Sal 37:10: Pr 23:1, Jer 
2:10, Dan 11:37) sa usa ka butang, ug mahimong 
hubaron niining paagiha. Si Propesor R. C. Den- 
tan, nga nagsulat diha sa The Interpreter's Dictio- 
nary of the Bible (giedit ni G. Buttrick, 1962, 
Tomo 4, p. 733), nag-ingon: “Ang lintunganayng 
pulong nga Į” [bin] sa panguna nagkahulogang 
'pagsabot ginamit ang mga sentido, 'pag-ila sa 
mga kalainan,’ dayon 'paghatag ug dakong pagta- 
gad,” ug sa kataposan---ilabina sa gigikanang mga 
pulong---'pagbaton ug pagsabot' o “paghatag' nii- 
ni ngadto sa uban.” Ang Hebreohanong eskolar 
nga si Gesenius naghatag sa pangunang diwa ni- 
ini ingong “pagbulag, pag-ila sa kalainan; . . . busa 
pag-ila, pagtimaan, pagsabot, kining tanan nag- 
depende sa katakos sa pagbulag, pag-ila sa kalai- 
nan, pagpalahi.” (A Hebrew and English Lexicon 
of the Old Testament, gihubad ni E. Robinson, 
1836, p. 140) Ang laing nombre nga tevu-nah' 
naggikan sa samang lintunganayng pulong sa bi- 
nah” ug mahimong tukmang hubaron nga “kata- 
kos sa pag-ila” (Pr 10:23; 11:12) o “pagsabot” (Ex 
31:3; Deu 32:28), sumala sa konteksto. 

Ang paninugdang kahulogan niini nga mga ter- 
mino nagpadayag nga ang tawong may pagsabot 
maoy usa nga makatukib sa usa ka butang ug ma- 
kaila kon unsay gilangkoban niini pinaagi sa pag- 
bulag sa tagsatagsa ka bahin nga naglangkob o 
naghugpong niini aron maporma ang katibuk-an 
niini, ug makaila sa kalainan tali niini nga mga bu- 
tang ug busa makasabot, o makatugkad, sa diwa o 
kahulogan niini. Kini mahimong ikailustrar sa usa 
ka pinulongan. Aron ang usa ka tawo makasabot sa 
usa ka pinulongan, siya kinahanglang makaila sa 
kalainan sa indibiduwal nga mga pulong nga nag- 
langkob sa mga tudling-pulong, makahibalo sa ka- 
hulogan niini, ug makasabot kon sa unsang paagi 
kini nalangkit sa usag usa. (Deu 28:49) Hinunoa, 
bisan pag ang usa ka tawo tingali kasagaran maka- 
sabot kon unsay giingon kaniya, mahimong la- 
baw pa niini ang pagsabot, kini nagkahulogang 
siya makatugkad sa tinuod nga kahulogan ug diwa 
sa mensahe, dayon makahimo sa pagtimbangtim- 
bang niini, makabenepisyo niini, ug mahibalo kon 
unsay kinahanglan nga buhaton. Sa dihang gibasa 
ni Esdras nga saserdote ang Balaod atubangan sa 
katawhan didto sa Jerusalem, ang “tanan nga may 
igong panabot [gikan sa Heb. nga bin] sa pagpama- 
ti” gitigom. Bisan pag sila hamtong nag mga pang- 
hunahuna nga makasabot sa tanang mga pulong, 
ang mga Levihanon “nagpatin-aw sa balaod ngad- 
to sa katawhan [nagtudlo sa katawhan sa balaod, o 
naghatag ug pagsabot (porma sa bin)],.. . nagpa- 
dayon pagbasa sa makusog diha sa basahon, diha 
sa balaod sa matuod nga Diyos, nga gipatin-aw 

kini, ug gihatag ang kahulogan niini; ug sila nag- 
padayon pagpasabot sa gibasa.”--Neh 8:2, 3, 7, 8. 

Sa Gregong Kasulatan, ang berbo nga synie@emi 
(sa literal, paghugpong) ug ang kaamgid nga nom- 
bre nga sy nesis mao ang gigamit alang sa pulong 
nga “pagsabot,” nga nagkahulogan ug pag-ila, pag- 
kasabot sa diwa sa usa ka butang. Ang ubang mga 
termino mao ang e@pi'sta-mai, nga sa panguna nag- 
kahulogang “nahibalo pag-ayo,” ug gi-no'sko, nga 
nagkahulogang “pagkahibalo.” 

Tuboran sa Pagsabot. Si Jehova nga Diyos 
mao ang Tuboran sa pagsabot ug ang Kinalabwang 
Panig-ingnan sa paggamit niini. Madayag ang pag- 
sabot sa Diyos diha sa ekselenteng koordinasyon 
ug pag-obra sa uniberso, diin ang matag linalang 
adunay usa ka partikular ug nagkahiusa nga katu- 
yoan, nga walay mga panagsumpaki o mga prob- 
lema tungod kay kulang ug pagsabot ang ilang 
Maglalalang. (Job 38:36, Sal 136:5-9: Pr 3:19, 20, 
Jer 10:12, 13) Gihatagan sa Diyos ang mga hayop 
ug kinaiyanhong pagsabot, ang matag usa sumala 
sa matang niini. Ang mga tawo lagmit mogugol ug 
daghang katuigan aron masabtan ang aerodyna- 
mics, apan ang banog kinaiyanhong nahibalo kon 
unsaon sa pag-ila ug sa paggamit ang lainlaing 
matang sa paglihok sa hangin. (Job 39:26) Apan, 
wala mabatoni sa mga hayop ang samang pagsa- 
bot nga nabatonan sa tawo.--Itandi ang Sal 32:9. 

Bisan pa sa makugihong pagpanukiduki latas sa 
kasiglohan, daghang mga bahin ug mga siklo nga 
nagalihok sumala sa mga balaod sa Diyos wala pa 
gihapon sa bug-os matugkad sa tawo. (Job 36:29, 
38:19, 20) Ang masabtan sa mga tawo sa ilang 
pagtuon sa pisikal nga kalalangan maoy taman la- 
mang sa 'kadaplinan sa mga dalan sa Diyos, ug 
sama lamang ug “hunghong” kon itandi sa “gam- 
hanan nga dalugdog.” Kini ilabinang tinuod kon 
bahin sa mga buhat sa Diyos sa paghukom ug pag- 
luwas, kay ang iyang mga hunahuna hilabihan ra 
kalalom nga tugkaron sa dili-diyosnong mga tawo. 
(Job 26:7-14, Sal 92:5, 6) Hinunoa, ang pagtagad sa 
kaalam ug pagsabot sa Diyos nga madayag diha sa 
pisikal nga kalalangan nakatabang kang Job sa 
pagsabot sa iyang hustong relasyon sa Maglalalang 
ug sa mapainubsanong pag-ila sa iyang kawalay 
pagsabot.---Job 42:1-6. 

Kon bahin sa tawo, si Jehova makagamit ug hait 
nga salabotan sa pagtugkad sa mga hunahuna ug 
mga buhat sa tanang katawhan (1Cr 28:9, Sal 
139:1-6), ug sumala sa iyang pagbuot, siya “moha- 
tag ug dakong pagtagad” (Heb., bin) o mamati sa 
mga indibiduwal ug mga pundok sa mga tawo. (Pr 
21:12, Sal 5:1, 2) Siya nahibalo sa iyang dili-mapak- 
yas nga katuyoan ug kon unsay iyang buhaton sa 
umalabot. Ang iyang matarong nga mga sukdanan 

maoy piho ug dili mausab. Busa, “walay kaalam, ni 
katakos sa pag-ila, ni tambag nga makabarog batok 
kang Jehova.” (Pr 21:30, itandi ang Isa 29:13, 14; 
Jer 23:20, 30:24.) Siya dili kinahanglang mokonsul- 
ta kang bisan kinsa aron makasabot sa usa ka bu- 
tang, sama sa kon sa unsang paagi malamposong 
matabangan ang iyang mga alagad o kon sa un- 
sang paagi sila mahigawas gikan sa kasakitan ug 
pagpanglupig.---Isa 40:10-15, 27-31. 

Busa ang kahibalo bahin kang Jehova nga Diyos 
ug ang katakos sa pag-ila sa iyang kabubut-on inu- 
banag pagtuo ug pagsalig mao ang patukoranan sa 
tanang tinuod nga pagsabot diha sa iyang inteli- 
henteng mga linalang. “Ang kahibalo bahin sa 
Labing Balaang Usa mao ang pagsabot,” ug kini 
naglakip sa pagsabot “sa pagkamatarong ug sa 
paghukom ug sa katul-id, ang kinatibuk-ang dalan 
kon unsay maayo.” (Pr 9:10; 2:6-9, 16:20) Dili bug- 
os masabtan ang usa ka mahinungdanong butang 
gawas kon ang tanang nalangkit niini lantawon 
sama sa panglantaw ni Jehova ug tinoon pinasukad 
sa iyang mga sukdanan, mga hiyas, ug walay- 
kataposang katuyoan. 

Kadtong motalikod gikan sa Tuboran. Ang 
tawo nga mobuhat ug kalapasan nagsalikway sa 
Diyos, ang usa nga angayng pagatagdon sa dihang 
mohimog mga desisyon ug mga plano. (Job 34:27) 
Ang maong tawo nagtugot sa iyang kasingkasing 
sa pagbuta kaniya bahin sa pagkasayop sa iyang 
mga dalan ug siya nawad-an ug hait nga salabo- 
tan. (Sal 36:1-4) Bisag nag-angkong nagsimba sa 
Diyos, iyang gihimo ang mga sugo sa tawo nga la- 
baw kay sa mga sugo sa Diyos: iyang gipalabi kini. 
(Isa 29:13, 14) Iyang gipangatarongan ug gipasu- 
mangil ang iyang malaw-ayng panggawi ingong 
“dula” lamang (Pr 10:23) ug siya nahimong hiwi, 
mananapon, ug hungog sa iyang pangatarongan, 
ug naghunahuna pa gani nga ang dili-makitang Di- 
yos dili makakita o mahibalo sa iyang daotang bu- 
hat, nga daw alang kaniya ang Diyos walay pagsa- 
bot. (Sal 94:4-10: Isa 29:15, 16, Jer 10:21) Pinaagi 
sa iyang dalan ug mga buhat siya sama rag mii- 
ngon, “Walay Jehova” (Sal 14:1-3) ug “nahikalimot' 
na kaniya. Tungod kay wala magiyahi sa mga prin- 
sipyo sa Diyos, siya dili hustong makatino sa mga 
butang, dili makakita nga tin-aw sa mga isyu, dili 
makatimbangtimbang sa mga butang nga nalang- 
kit, ug dili makakab-ot sa hustong mga desisyon. 
--Pr 28:5. 

Mga Natad sa Tawhanong Pagsabot. Ang 
pagsabot mahimong kaamgid sa kahibalo ug kaba- 
tid sa pagpamuhat, sama sa pagtukod ug pagdisen- 
yo sa mga bilding o sa paghimog mga butang nga 
gama sa kahoy, metal, bato, o panapton. Ang ma- 
mumuhat nga taga-Tiro nga si Hiram maoy “usa 

ka tawong hanas, may kasinatian sa pagsabot” 
ingong usa ka artesano nga daghag nahibaloan sa 
pagpamuhat sa nagkalainlaing matang sa mater- 
yales. (2Cr 2:13, 14, 1Ha 7:13, 14) Ang maong 
pagsabot nakaamot sa malamposong pagpamuhat, 
nga nagpatunghag mga produkto nga durable ka- 
ayo. 

Ang uban mahimong “batid [porma sa bin]” sa 
pagtransportar sa mga butang o sa pagtugtog ug 
mga tulonggon tungod sa ilang pagsabot. (1Cr 
15:22, 25:7, 8; 2Cr 34:12) Ang uban tingali adunay 
katakos sa pagsabot sa mga pinulongan, pagsulat, 
o sa ubang mga natad sa akademikanhong kahiba- 
lo. (Dan 1:4, 17, 20) Ang maong pagsabot mahi- 
mong mabatonan pinaagi sa kinaiyanhong mga 
katakos ug paningkamot. Siyempre, ang espiritu sa 
Diyos makapauswag, o makapausbaw, sa maong 
pagsabot diha sa mga tawo ug makatabang kanila 
sa pagtudlo sa uban sa ilang nakamaohan o traba- 
ho.--Ex 31:2-5, 35:30-35, 36:1, 1Cr 28:19. 

Ang pipila tingali adunay idlot nga panabot sa 
tawhanong kinaiya, nga daling makamatikod ug 
makahimog hustong konklusyon. Si David, nga na- 
kamatikod sa iyang mga alagad nga naghungho- 
ngay, 'nakasabot nga ang iyang anak kang Bat- 
seba namatay na. (2Sa 12:19) Sa dihang naghatag 
ug mga panulondon sa iyang mga anak nga lalaki, 
si Rehoboam gigiyahan sa iyang pagsabot mayla- 
bot sa makasasalang kinaiya ug tendensiya sa tawo 
sa pagkasina ug pagpangabugho.---2Cr 11:21-23. 

Sa susama, ang mga tawo o mga grupo sa mga 
tawo lagmit adunay idlot nga pagsabot bahin sa 
mga palakaw sa negosyo, usa ka butang nga maoy 
nakapadato kanila, sama sa nabatonan sa “pangu- 
lo” sa Tiro. (Eze 28:2, 4) Ang mga magmamando 
tingali adunay pagsabot sa pagpakiggubat ug es- 
tratehiya sa kasundalohan (Isa 10:12, 13) o eksper- 
to sa politikanhong diplomasya. (Dan 8:23) Bisan 
pa niana ang ilang pagsabot tingali limitado ug 
walay dumalayong kaayohan, sama sa nahisgotan 
na nga mga kahimtang. 

Nan, dayag nga gihisgotan sa Kasulatan nga ang 
pagsabot mabatonan sa kinaiyanhong paagi. Apan, 
ang bisan unsang “pagsabot” (synesis) sa “mga 
tawong makinaadmanon” (sy:netoi') sa kalibotan 
mahimong kabuangan, kakawangan, kon dili tag- 
don ang mga katuyoan sa Diyos. (1Co 1:19, 20, Int) 
Busa, giawhag sa Kasulatan nga batonan ang usa 
ka labaw nga matang sa pagsabot, usa nga espiri- 
tuwal, nga ang Diyos mao ang patukoranan niini. 
Bisan unsa pa tingali kadako ang pagpahimulos sa 
tawo sa kinaiyanhong bahandi sa yuta, nga maga- 
suhid sa mga kahiladman niini ug sa mga kahilad- 
man sa kadagatan o magtuon bahin sa kalangitan, 
dili gayod nila makaplagan sa ilang kaugalingong 

mga paningkamot ang “dapit sa pagsabot” ug kaa- 
lam nga motultol sa malamposong kinabuhi diha 
sa pagkamatarong ug kalipay. (Job 28:1-21, 28) 
Kini nga pagsabot ‘mas maayo pa kay sa plata” ug 
makahatag sa gipangandoyng kaugmaon nga dili 
mahatag sa lumalabayng kalibotanon nga mga ba- 
handi ug dungog.--Pr 16:16, 22, 23:4, 5: Sal 49:6- 
8, 14, 20. 

Kalambigitan sa Kahibalo ug Kaalam. 
Ang pagsabot kinahanglang ipasukad sa kahibalo, 
ug kini nagalihok duyog sa kahibalo, bisan tuod 
kini labaw pa kay sa yanong kahibalo lamang. Ang 
gilapdon ug ang bili sa pagsabot sa usa ka tawo 
maapektohan pag-ayo sa gidak-on ug kalidad sa 
kahibalo sa usa ka tawo. Ang kahibalo mao ang 
pagkasinati sa mga kamatuoran, ug ang kinadak- 
an ug labing hinungdanon nga mga kamatuoran 
mao ang may kalabotan sa Diyos, sa iyang pag- 
lungtad, sa iyang dili-mapakyas nga katuyoan, sa 
iyang mga paagi. Tungod sa pagsabot, malangkit 
sa usa ka tawo ang kahibalo nga iyang nabatonan 
ngadto sa katuyoan ug mga sukdanan sa Diyos, ug 
busa siya makatimbangtimbang ug makatino sa 
bili sa maong kahibalo. Ang “kasingkasing nga 
adunay pagsabot nagapangita sa kahibalo”: kini dili 
kontento sa taphaw lang nga pagtan-aw kondili 
maningkamot nga matugkad ang katibuk-ang de- 
talye. (Pr 15:14) Ang kahibalo kinahanglang “maka- 
pahimuot sa kalag sa usa ka tawo" aron ang katakos 
sa pag-ila makapanalipod kaniya gikan sa kahiwi- 
an ug panglimbong.--Pr 2:10, 11; 18:15, tan-awa 
ang KAHIBALO. 

Ang Proverbio 1:1-6 nagpakita nga ang “tawong 
masinaboton mao ang makabaton ug mahanasong 
pagtultol, sa pagsabot sa usa ka proverbio ug sa sa- 
labtonong pulong, sa mga pulong sa mga maala- 
mong tawo ug sa ilang mga tigmo.” Kining mga 
butanga wala isulti aron lamang sa pagpalabay 
sa panahon diha sa walay pulos nga pag-estorya- 
hanay, kay ang maalamong mga tawo sagad dili 
mag-usik ug panahon nianang paagiha, kondili 
maghisgot sa instruksiyon, mga pangutana, ug 
mga problema nga modisiplina ug mobansay sa 
hunahuna ug kasingkasing diha sa matarong nga 
mga prinsipyo, sa ingon nagsangkap sa nagtuon 
aron makahimog maalamong aksiyon sa umalabot. 
(Itandi ang Sal 49:3, 4.) Ang kahibalo ug pagsabot 
sa tingob magpatunghag kaalam, nga mao “ang 
pangunang butang,” ang katakos sa pagpondog 
kahibalo ug lantip nga pagsabot sa pag-atubang 
sa mga problema uban ang malamposong mga 
sangpotanan. (Pr 4:7) Ang tawo nga napalihok sa 
hustong paagi mangita sa pagsabot, dili tungod 
sa pagkamausisahon lamang o sa pagbayaw sa 
iyang kaugalingon, kondili aron gayod makalihok 

nga maalamon, “ang kaalam anaa sa atubangan sa 
iyang nawong.” (Pr 17:24; tan-awa ang KAALAM.) 
Siya dili sama niadtong mga tawo sa adlaw ni apos- 
tol Pablo kinsa nangangkon nga mga magtutudlo 
sa uban apan “nagpaburot sa garbo, nga walay bi- 
san unsang nasabtan,” nga sa pagkadili-maalamon 
nagtugot sa ilang kaugalingon nga “magpakabuang 
sa mga pagpangutana ug sa mga pagpakiglalis ba- 
hin sa mga pulong, mga butang nga nagpatung- 
hag kagubot ug maoy nakaingon sa daotang mga 
sangpotanan.---1Ti 6:3-5. 

Pagbaton ug Tinuod nga Pagsabot. Ang 
tawo nga nangita sa tinuod nga pagsabot moampo 
sa Diyos: “Pasabta ako, aron mabantayan ko ang 
imong balaod ug makatuman ako niini sa bug-os 
nga kasingkasing . . . aron ako magpadayong buhi.” 
(Sal 119:34, 144, usab ang 27, 73, 125, 169) Kini 
mao ang hustong motibo. Ang apostol miampo nga 
ang mga Kristohanon sa Colosas “mapuno unta sa 
tukmang kahibalo sa kabubut-on sa Diyos diha sa 
tanang kaalam ug espirituwal nga pagsabot [sy- 
ne'sel], aron magalakaw nga takos kang Jehova." 
--Col 1:9, 10. 

Ang edad ug kasinatian maoy kinaiyanhong 
mga butang nga makatabang sa usa nga makaug- 
mad ug mas dakong pagsabot. (Job 12:12) Hinu- 
noa, ang edad ug kasinatian dili lamang mao ang 
basehanan. Ang mga maghuhupay ni Job nang- 
hambog tungod sa pagsabot nga nabatonan nila ug 
sa ilang edaran nang mga kauban, apan sila gibad- 
long sa batan-ong lalaki nga si Elihu. (Job 15:7-10, 
32:6-12) Si Jehova, ang “Karaan sa mga Adlaw” 
(Dan 7:13), adunay pagsabot nga labaw gayod kay 
sa nabatonan sa tanang katawhan, kansang mga 
adlaw adunay pipila lamang ka libo ka katuigan ug 
nga wala gani makasabot kon sa unsang paagi na- 
porma ang planeta nga ilang gipuy-an. (Job 38:4- 
13, 21) Busa, ang sinulat nga Pulong sa Diyos maoy 
labing hinungdanong paagi sa pagbaton ug pagsa- 
bot.--Sal 119: 130. 

Ang mga bata ug mga batan-on kinahanglang 
mamalandong sa instruksiyon sa ilang tigulang 
ug mas eksperyensiyadong mga ginikanan, ilabina 
kon sila mga debotadong mga alagad sa Diyos. (Pr 
2:1-5: 3:1-3, 4:1, 5:1) Ang ugdang nga 'pagpama- 
landong’ (Heb., bin) sa kasaysayan sa naunang 
mga kaliwatan makahatag ug pagsabot, ug ang ti- 
gulang nga mga tawo sagad sinati niini. (Deu 32:7) 
Kinahanglang tinguhaon ang pagpakig-uban, dili 
uban sa “mga walay kasinatian,” kondili sa mga 
maalamon, nga modawat sa ilang tambag ug ins- 
truksiyon aron 'padayong mabuhi, ug molakaw 
nga tul-id sa dalan sa pagsabot.” (Pr 9:5, 6) Pinaa- 
gi sa pagpamati ug sa pag-obserbar, ang tawo dili 
na mahimong inosente ug daling motuo, 'makasa- 

bot sa pagkamaalamon, ug makalikay sa daghang 
mapait nga mga kasinatian.---Pr 8:4, 5. 

Ang kakugi sa pagtuon ug ang pagpadapat sa 
Pulong ug mga sugo sa Diyos makatabang sa usa 
ka tawo sa pagbaton ug mas hait nga salabotan kay 
sa iyang mga magtutudlo ug sa pagbaton ug mas 
dakong pagsabot kay sa tigulang nga mga tawo. 
(Sal 119:99, 100, 130, itandi ang Luc 2:46, 47.) Kini 
tungod kay ang kaalam ug pagsabot gipasukad 
diha sa putling mga regulasyon ug hudisyal nga 
mga sugo sa Diyos, busa ang matinumanong pag- 
sunod niini sa Israel magpahinabo sa palibot nga 
kanasoran sa paglantaw kanila ingong “usa ka ma- 
alamon ug masinaboton nga katawhan.” (Deu 4: 
5-8, Sal 111:7, 8, 10, itandi ang 1Ha 2:3.) Ang ta- 
wong masinaboton miila nga dili angayng lapason 
ang Pulong sa Diyos, nagtinguha nga ipahiuyon 
ang iyang kinabuhi pinasukad niini, ug mangaliya 
sa tabang sa Diyos bahin niini. (Sal 119:169) Iyang 
ipatidlom ang mensahe sa Diyos (Mat 13:19-23), 
isulat kini diha sa papan sa iyang kasingkasing (Pr 
3:3-6, 7:1-4), ug ugmaron ang pagdumot sa “ta- 
nang bakak nga alagianan” (Sal 119:104). Sa dinhi 
pa sa yuta, gipakita sa Anak sa Diyos kining mata- 
nga sa pagsabot, ug wala gani magtinguha nga 
moikyas sa kamatayon diha sa estaka tungod kay 
kinahanglang siya mamatay nianang paagiha aron 
matuman ang Kasulatan.---Mat 26:51-54. 

Panahon ug pagpamalandong hinungdanon. 
Ang “madalidalion kaayo" nga tawo sagad mapak- 
yas sa “pagpamalandong [o paghatag ug mahuna- 
hunaon nga pagtagad, porma sa Heb. nga bin] sa 
kahibalo.” (Isa 32:4: itandi ang Pr 29:20.) Ang ta- 
wong may pagsabot nahibalo kon kanus-a maghi- 
lom (Pr 11:12), dili mosulti nga mahinaykon, ug pa- 
dayong kalmado bisan pa tingalig miinit na ang 
panaghisgot. (Pr 14:29, 17:27, 28, 19:11: Job 32:11, 
18: itandi ang San 3:13-18.) Siya mamalandong sa 
tambag aron matino ang kahulogan sa mga pulong 
ug mensahe. (Job 23:5, Sal 49:3) Siya mosuknag 
mga pangutana aron matugkad ang tinuod nga 
mga katarongan aron iyang matino ang hinung- 
dan sa kalamposan o kapakyasan, sa panalangin o 
tunglo sa Diyos, siya mamalandong sa umalabot 
nga mga sangpotanan nga sangkoan sa matag da- 
lan nga subayon. (Sal 73:2, 3, 16-18, Jer 2:10-19, 
itandi ang Isa 44:14-20.) Ang Israel napakyas sa 
pagbuhat niini ug wala mamalandong diha sa ilang 
mga kasingkasing kon unsa unya “ang dangatan 
nila sa ulahi.”---Deu 32:28-30. 

Dawata ang disiplina. Ang garbo, pagkaga- 
hian, pagkamabuotbuoton, ug pagkaindependente 
maoy mga kaaway sa pagsabot. (Jer 4:22, Os 4:14, 
16) Ang tawo nga may tinuod nga pagsabot dili 
maghunahuna nga siya nahibalo sa tanang butang: 


PAGSAGOP 


busa ang Proverbio 19:25 nag-ingon, “Badlonga 
ang usa nga may pagsabot, aron siya makaila sa 
kahibalo.” (Itandi ang Job 6:24, 25: Sal 19:12, 13.) 
Tungod kay siya maoy usa ka tawong may pagsa- 
bot, siya andam nga mamati, moila sa hinungdan 
sa pagbadlong, ug makabenepisyo niini labaw pa 
nianang sa usa ka tawong hungog nga bunalan sa 
usa ka gatos ka higayon.--Pr 17:10, itandi ang 
29:19. 

Pagsabot sa Tagna. Ang inspirado nga ma- 
tagnaong mga mensahe masabtan lamang niad- 
tong nahinloan nga mga tawo nga mapainubsa- 
nong moampo alang sa pagsabot. (Dan 9:22, 23, 
10:12, 12:10) Bisan tuod mahimong masabtan ang 
linangkob nga yugto sa panahon sa katumanan ni- 
ini, ang bug-os nga pagsabot sa kapadapatan sa 
tagna maghulat sa tinakdang panahon sa Diyos sa 
pagpahinabo niini. (Dan 8:17: 10:14, 12:8-10, itandi 
ang Mar 9:31, 32: Luc 24:44-48.) Kadtong nagbu- 
tang sa ilang pagsalig diha sa mga tawo ug nagta- 
may sa gahom sa Diyos ug nagpakamenos sa iyang 
katuyoan ingong usa nga takos tagdon dili makasa- 
bot sa mga tagna, ug sila magpabiling buta sa ka- 
hulogan niini hangtod nga ang malaglagong mga 
epekto sa katumanan niini modangat kanila.---Sal 
50:21, 22, Isa 28:19: 46:10-12. 


PAGSAGOP. Ang pagkuha o pagdawat sa usa 
ingong anak nga lalaki o babaye bisan tuod siya dili 
pursosong anak. Ang Gregong pulong nga gihubad 
nga “pagsagop ingong mga anak” (huio-thesi'a) 
maoy usa ka teknikal, legal nga termino nga sa li- 
teral nagkahulogang “pagbutang diha sa kahim- 
tang ingong anak.” Itandi ang Rom 8:15, ftn sa 
Rbis8. 

Sa Hebreohanong Kasulatan ang pagsagop wala 
hisgoti sumala sa panglantaw sa legal nga paagi, 
apan ang pangunang ideya gipakita diha sa ubay- 
ubayng mga kahimtang. Sa wala pa ipanganak si 
Ismael ug Isaac, mopatim-awng giisip ni Abraham 
ang iyang ulipong si Eliezer ingong susama sa gi- 
sagop nga anak nga lalaki ug lagmit ingong manu- 
nunod sa panimalay ni Abraham. (Gen 15:2-4) 
Ang pagsagop ug mga ulipon ingong mga anak 
dugay nang nabatasan didto sa Tungang Sidlakan, 
ug tungod niana sila adunay mga katungod sa pa- 
nulondon, bisan tuod dili labaw sa mga katungod 
nga gihuptan sa pursosong mga anak sa amahan. 

Parehong giisip ni Raquel ug Lea ang mga anak 
ni Jacob nga gipanganak sa ilang sulugoong mga 
babaye ingong ilang kaugalingong mga anak, nga 
"nangatawo diha sa ilang mga tuhod.” (Gen 30:3-8, 
12, 13, 24) Kini nga mga anak nakabaton ug panu- 
london kauban niadtong gipanganak mismo sa le- 
gal nga mga asawa ni Jacob. Sila maoy pursosong 
mga anak sa amahan, ug sanglit ang ulipong mga 


PAGSAKA, PAGKAYAB 


babaye maoy propiedad sa mga asawa, si Raquel 
ug Lea may mga katungod niini nga mga anak 
ingong propiedad. 

Ang batang si Moises gisagop sa ulahi sa anak 
nga babaye ni Paraon. (Ex 2:5-10) Sanglit ang mga 
lalaki ug mga babaye may susamang mga katu- 
ngod ubos sa Ehiptohanong balaod, ang anak nga 
babaye ni Paraon adunay katungod sa pagsagop. 

Sulod sa nasod sa Israel ang pagsagop mopatim- 
awng dili kaylap nga gibuhat. Ang balaod nga min- 
yoan ang asawa sa namatayng igsoon sa walay du- 
haduha nagwala gayod sa pangunang katarongan 
sa pagsagop ug mga anak, nga mao, aron magpa- 
dayon ang ngalan sa ginikanan.---Deu 25:5, 6. 

Ang Kahulogan Niini Alang sa mga Kristo- 
hanon. Sa Kristohanon Gregong Kasulatan ang 
pagsagop gihisgotan sa makadaghan ni apostol 
Pablo maylabot sa bag-ong kahimtang niadtong ti- 
nawag ug pinili sa Diyos. Kining mga tawhana, nga 
nangatawo ingong mga kaliwat sa dili-hingpit nga 
si Adan, naulipon sa sala ug sa kinaiyanhon dili 
mga anak sa Diyos. Kay gipalit pinaagi ni Kristo Je- 
sus, sila gisagop ingong mga anak ug usab nahi- 
mong mga manununod kauban ni Kristo, ang bug- 
tong nga Anak sa Diyos. (Gal 4:1-7: Rom 8:14-17) 
Wala nila maangkon ang maong pagkaanak sa ki- 
naiyanhong paagi apan pinaagi sa pagpili sa Diyos 
ug sumala sa iyang kabubut-on. (Efe 1:5) Bisan 
tuod gidawat ingong mga anak sa Diyos sukad 
sa panahong gipanganak sila sa Diyos pinaagi sa 
iyang espiritu (1Ju 3:1, Ju 1:12, 13), hingpit nilang 
maangkon ang pribilehiyo ingong espiritung mga 
anak sa Diyos kon sila bug-os nga magmatinuma- 
non. (Rom 8:17: Pin 21:7) Busa, si Pablo naghisgot 
bahin kanila ingong “matinuorong nagahulat sa 
pagsagop ingong mga anak, ang pagpagawas gi- 
kan sa atong mga lawas pinaagi sa lukat.”---Rom 
8:23. 

Ang maong pagkasinagop maghatag ug kagawa- 
san gikan sa “espiritu sa pagkaulipon nga nagpahi- 
nabog kahadlok,” nga maghulip niinig pagsalig nga 
gibatonan sa mga anak, ug kini naghatag usab ka- 
nila ug paglaom sa langitnong panulondon nga gi- 
pasalig pinaagi sa pagpamatuod sa espiritu sa Di- 
yos. Sa samang panahon kining espirituwal nga 
mga anak gipahinumdoman nga ang ilang pag- 
kasinagop maoy tungod sa dili-takos nga kalulot 
sa Diyos ug sa iyang pagpili kanila inay kay sa 
ilang kinaiyanhong katungod.--Rom 8:15, 16; Gal 
4:5-7. 

Sa Roma 9:4 si Pablo naghisgot sa unodnong 
mga Israelinhon “kang kinsa ilaha ang pagkasina- 
gop ingong mga anak ug ang himaya ug ang mga 
pakigsaad ug ang paghatag sa Balaod,” ug kini lag- 
mit nagtumong sa talagsaong posisyon nga giha- 


762 


tag ngadto sa Israel samtang sila maoy katawhan 
pa nga may pakigsaad sa Diyos. Busa, may mga hi- 
gayon nga ang Diyos naghisgot bahin sa Israel 
ingong “akong anak.” (Ex 4:22, 23: Deu 14:1, 2, Isa 
43:6: Jer 31:9: Os 1:10, 11:1, itandi ang Ju 8:41.) 
Apan, ang aktuwal nga pagkahimong anak naghu- 
lat sa pag-abot sa tagana nga lukat pinaagi ni Kris- 
to Jesus ug nagdepende sa pagdawat sa maong ka- 
hikayan sa Diyos ug sa pagtuo niini.--Ju 1:12, 13; 
Gal 4:4, 5; 2Co 6:16-18. 


PAGSAKA, PAGKAYAB. Ang pagbalik ni 
Jesu-Kristo ngadto sa langit 40 ka adlaw human sa 
iyang pagkabanhaw. 

Ang pagsaka o pagkayab ni Jesus didto nahitabo 
sa Bukid sa mga Olibo (Buh 1:9, 12), duol sa lung- 
sod sa Betania (Luc 24:50), diin kini nga lungsod 
nahimutang sa sidlakang kiliran sa Bukid sa mga 
Olibo. Kadtong nakasaksi sa pagsaka maoy limita- 
dong grupo, ang iyang matinumanong mga apos- 
toles. (Buh 1:2, 11-13) Ang rekord nag-ingon nga 
“samtang sila nanagtan-aw, siya gibayaw ug usa 
ka panganod ang misakgaw kaniya gikan sa ilang 
panan-aw.” Sila nagpadayon sa pagtan-aw sa la- 
ngit hangtod nga giingnan sa mga manulonda sa 
paghunong, nga nagpahibalo kanila: “Kining ma- 
ong Jesus nga gidawat sa itaas ngadto sa langit gi- 
kan kaninyo mobalik sa samang paagi nga inyong 
nakita siya nga misaka sa langit.”---Buh 1:9-11. 

Mamatikdan nga ang mga manulonda nagphis- 
got sa “paagi” (Gr., tro pos) dili sa matang 
(Gr., morphe’) sa pagbiya ni Jesus. Sa dihang siya 
gisakgaw sa panganod, siya wala na makita sa 
tawhanong mga mata. Ang asoy sa Mga Buhat 
nagpakita nga walay magarbohong pagpasunda- 
yag ang iyang pagsaka, nga nakita sa diyutay la- 
mang nga matinumanong mga sumusunod ug na- 
kita lamang ang unang bahin sa pagsaka. Ingon 
niana ang paagi sa iyang pagsaka diin ang mga 
apostoles nahimong mga saksi sa maong butang, 
ingon nga sila usab maoy mga saksi sa pagkaban- 
haw ni Jesus. (Buh 1:3) Busa, siya dili kay basta 
“nahanaw' lang gikan kanila, sama sa iyang gihimo 
una pa niana gikan sa duha ka tinun-an didto sa 
Emmaus, o sama sa manulonda nga nagpakita 
kang Gideon nga “nahanaw gikan sa iyang panan- 
aw.” (Luc 24:31, Huk 6:21, 22) Ang iyang pagsaka 
o pagkayab amgid-amgid sa pagkayab sa manulon- 
da nga nagpakita kang Manoa ug sa iyang asawa. 
Iyang gipaandam sila ug halad, ug “samtang ang 
siga mikayab gikan sa halaran paingon sa langit, 
ang manulonda ni Jehova mikayab diha sa siga sa 
halaran samtang nagtan-aw si Manoa ug ang iyang 
asawa. ”--Huk 13:20. 

Sanglit ang Buhat 1:3-9 nagpakita nga ang pag- 
saka o pagkayab ni Jesus nahitabo 40 ka adlaw hu- 
man sa iyang pagkabanhaw, adunay kal-ang sa pa- 


763 


nahon tali sa mga panghitabo nga gitala sa Lucas 
24:1-49 nga nahitabo sa adlaw sa pagkabanhaw ni 
Jesus ug sa pagsaka ni Jesus ingon sa gihubit sa 
bersikulo 51 sa maong kapitulo. Mamatikdan usab 
nga ang mga pulong nga “ug gibayaw ngadto sa la- 
ngit, nga makita niana nga bersikulo, dili makita 
diha sa pipila ka karaang mga manuskrito ug busa 
wala iapil sa pipila ka modernong mga hubad (NE, 
AT). Apan, kini makita diha sa Bodmer Papyrus 
(P75), sa Alexandrine Manuscript, sa Vatican Ma- 
nuscript Num. 1209, ug sa ubang karaang mga 
manuskrito. 

Epekto Niini sa mga Tinun-an. Hangtod sa 
adlaw sa pagkayab ni Jesus mopatim-aw nga ang 
mga tinun-an naghunahuna pa gihapon sa usa ka 
yutan-ong gingharian nga iyang mandoan, ingon 
sa makita sa ilang gisulti sa Buhat 1:6. Pinaagi sa 
pagsugod sa iyang pagsaka sa paaging makita sa 
iyang mga tinun-an ug sa pagtugot kanila nga ma- 
kasaksi sa unang bahin niini, gihimong tataw ni Je- 
sus ngadto kanila nga ang iyang Gingharian maoy 
langitnon ug, lahi kang David nga “wala mosaka 
ngadto sa mga langit,” ang posisyon ni Jesus sukad 
niadto maoy sa ‘tuong kamot sa Diyos, ingon sa 
maisogong gipamatud-an ni Pedro sa adlaw sa 
Pentekostes.---Buh 2:32-36. 

Ang maong aksiyon angay usab nga magpahi- 
numdom kanila sa daghang pahayag ni Jesus sa 
miagi nga nagpunting sa maong langitnong posis- 
yon ug nga motabang sa iyang mga tinun-an sa 
pagsabot niini. Nakurat ang pipila sa dihang siya 
miingon: “Nan, unsa kaha kon makita ninyo ang 
Anak sa tawo nga mosaka ngadto sa dapit diin siya 
didto kaniadto?” (Ju 6:62); ug iyang giingnan ang 
mga Hudiyo: “Kamo gikan sa mga dapit sa ubos, 
ako gikan sa mga dapit sa itaas.” (Ju 8:23) Sa gabii 
sa iyang kataposang pagpakig-uban sa iyang mga 
apostoles, siya miingon kanila nga siya “moadto sa 
Amahan aron sa pag-andam ug dapit alang kanila" 
(Ju 14:2, 28): samtang uban kanila sa kataposang 
gabii sa iyang kinabuhi ingong tawo, siya miingon 
sa iyang Amahan nga iyang “natapos ang buluha- 
ton dinhi sa yuta” nga gihatag kaniya ug miampo 
nga nag-ingon: “Himayaa ako uban kanimo sa hi- 
maya nga akong nabatonan uban kanimo sa wala 
pa ang kalibotan,” ug nag-ingon usab, “Ako moan- 
ha kanimo.” (Ju 17:4, 5, 11) Sa dihang gjiaresto, 
ingon usab niana ang iyang gipaila atubangan sa 
Sanhedrin. (Mat 26:64) Human sa iyang pagkaban- 
haw siya miingon kang Maria Magdalena: “Ayaw 
ako pagkupti. Kay wala pa ako makasaka ngadto sa 
Amahan. Apan adtoa ang akong mga igsoon ug 
ingna sila, “Ako mosaka ngadto sa akong Amahan 
ug inyong Amahan ug ngadto sa akong Diyos ug 
inyong Diyos.” (Ju 20:17) Apan, bisan pa niana, 
dayag nga ang kahulogan niini nga pahayag na- 

sabtan lamang sa mga tinun-an sa panahon sa 
iyang pagsaka. Sa ulahi, si Esteban gihatagan ug 
panan-awon bahin kang Jesus nga didto sa tuong 
kamot sa Diyos (Buh 7:55, 56), ug si Pablo naka- 
sinati sa epekto sa langitnong himaya ni Jesus. 
--Buh 9:3-5. 

Gisugdan Pagpatuman ang Usa ka “Bag-o 
ug Buhing Dalan.” Bisan tuod si Jesus misu- 
god sa iyang pagkayab ingong lawasnon, sa ingon 
nakita sa iyang nagtan-awng mga tinun-an, walay 
pasukaranan ang paghunahuna nga siya nagpada- 
yon sa paghupot sa iyang pisikal nga lawas human 
siya sakgawa sa panganod. Si apostol Pedro nag- 
ingon nga si Jesus namatay diha sa unod apan gi- 
banhaw “diha sa espiritu.” (1Pe 3:18) Gipahayag ni 
Pablo ang lagda nga “ang unod ug dugo dili maka- 
panunod sa gingharian sa Diyos.” (1Co 15:50, itan- 
di usab ang pahayag ni Jesus sa Ju 12:23, 24 uban 
sa 1Co 15:35-45.) Ang pagsaka ni Jesus ngadto sa 
presensiya sa Diyos didto sa mga langit gipakasa- 
ma ni Pablo sa pagsulod sa hataas nga saserdote 
ngadto sa Labing Balaan nga lawak sa tabernakulo 
sa Adlaw sa Pagtabon-sa-Sala ug nag-ingon nga sa 
maong okasyon ang hataas nga saserdote nagdala 
lamang sa dugo (dili sa unod) sa mga halad. (Heb 
9:7, 11, 12, 24-26) Dayon, ang kortina nga nagbu- 
lag sa unang lawak gikan sa Labing Balaan nga la- 
wak gitandi ni Pablo ngadto sa unod ni Kristo. Ang 
hataas nga saserdote sa pagsulod ngadto sa Labing 
Balaan, ngadto sa simbolikal nga presensiya sa Di- 
yos, wala magdala sa kortina apan miagi saylo ni- 
ana nga tabil, mao nga kini anaa sa iyang luyo. 
Busa, si Pablo miingon nga “bug-os ang atong pag- 
salig nga mosulod ngadto sa balaang dapit pinaagi 
sa dugo ni Jesus, nga iyang gisugdan pagpatuman 
alang kanato ingong usa ka bag-o ug buhing dalan 
lahos sa kortina, nga mao, ang iyang unod.”---Heb 
9:3, 24: 10:10, 19, 20, itandi ang Ju 6:51: Heb 6: 
19, 20. 

Tungod sa pagsaka o pagkayab ni Jesus ngadto 
sa langit aron itanyag kang Jehova ang bili sa 
iyang dugo nga naghatag ug lukat, nagsugod ang 
pagpatuman sa “usa ka bag-o ug buhing dalan” 
aron ang usa makaduol sa Diyos pinaagi sa pag- 
ampo. Kini nagbukas usab sa dalan alang sa langit- 
nong kinabuhi nga nahiuyon sa pahayag ni Jesus 
una pa niana nga, “walay tawo nga nakasaka sa la- 
ngit gawas kaniya nga nanaog gikan sa langit, ang 
Anak sa tawo.” (Ju 3:13) Busa, dili si Enoc ni si Elias 
ang nagsugod sa pagpatuman o pagbukas niini nga 
dalan, ni si David. (Gen 5:24: 2Ha 2:11; Buh 2:34) 
Ingon sa gipahayag ni Pablo: “Gitin-aw sa balaang 
espiritu nga ang dalan paingon sa balaang dapit 
wala pa mapadayag samtang nagbarog pa ang 
unang tolda.”---Heb 9:8, tan-awa ang ELIas Num. 1: 
Enoc Num. 2. 


PAGSAKIT 


Pagkahusto sa Termino. Ang pipila mitu- 
tol bahin sa asoy sa pagsaka o pagkayab, nga 
nag-ingong kini nagpasabot sa karaang ideya nga 
ang langit anaa sa “itaas” sa yuta, ug sa ingon 
nagpakita sa pagkaignorante bahin sa pagkahimo 
sa uniberso ug sa pagtuyok sa yuta. Apan, aron 
matagbaw kini nga mga kritiko, nagpasabot nga ki- 
nahanglang papason ang mga pulong nga “itaas,” 
“ibabaw,” ug uban pa, gikan sa tawhanong pinulo- 
ngan. Bisan niining panahon diin ginasuhid ang 
kawanangan, kita makabasa gihapon mahitungod 
sa mga astronot nga “misaka” ngadto sa “184-mil- 
ya-kataas nga orbito” ibabaw sa yuta (The New 
York Times, Hunyo 19, 1983), bisan tuod kita nahi- 
balo nga sila aktuwal nga mibiya o mipalayo gikan 
sa nawong sa yuta niana nga gilay-on. Makailikag, 
ang asoy bahin sa pinadalang mga manulonda nga 
nagpahibalo bahin sa pagkatawo ni Jesus nagtaho 
nga, sa dihang nahuman ang ilang misyon, “ang 
mga manulonda namahawa gikan kanila paingon 
sa langit.” (Luc 2:15, itandi ang Buh 12:10.) Busa, 
ang pagsaka ni Jesus, bisan tuod nga kon tan-awon 
sa mga tinun-an siya sa sinugdan mipaingon sa 
itaas, lagmit nga human niana mipaingon sa direk- 
siyon nga gikinahanglan aron siya makaabot sa la- 
ngitnong presensiya sa iyang Amahan. Ang la- 
bing hinungdanon dinhi dili mao ang direksiyon sa 
iyang pagsaka kondili ang gidak-on sa buluhaton 
ug ang iyang paglungtad didto sa dominyo sa mga 
espiritu ug sa matugbaw nga presensiya sa Labing 
Hataas nga Diyos, usa ka dapit nga dili matino sa 
tawo pinasukad sa mga sukod o mga direksiyon. 
--Itandi ang Heb 2:7, 9. 

Kon Nganong Mahinungdanon. Ang pag- 
saka ni Jesus sa langitnong dapit mahinungdanon 
sa daghang rason o katuyoan. Siya miingon nga ki- 
nahanglang ‘siya mobiya' aron nga iyang ipadala 
ang balaang espiritu sa Diyos ingong magtatabang 
sa iyang mga tinun-an. (Ju 16:7-14) Alang sa mga 
tinun-an ang pagbubo ni Jesus niana nga espiritu 
sa adlaw sa Pentekostes maoy dayag nga kapaha- 
yagan nga si Jesus nakaabot sa presensiya sa Diyos 
ug nga siya nakatanyag sa bili sa iyang halad lukat 
ngadto Kaniya. (Buh 2:33, 38) Hinungdanon usab 
ang maong pagsaka aron iyang ikatanyag ang bili 
sa iyang dugo, kay kini dili pagahimoon dinhi sa 
yuta, diha sa Labing Balaan sa templo sa Jerusa- 
lem, kondili pagahimoon didto lamang sa langit 
mismo sa atubangan sa persona sa Diyos.” (Heb 
9:24) Kini gikinahanglan usab tungod sa pagtudlo 
ug paghimaya kang Jesus ingong ang “dakong ha- 
taas nga saserdote nga nakalatas sa mga langit.” 
(Heb 4:14: 5:1-6) Si Pablo nagpatin-aw nga “karon, 
kon siya ania pa sa yuta, dili siya mahimong saser- 
dote,” apan, sanglit “naglingkod na sa tuong kamot 
sa trono sa Halangdon didto sa mga langit,” si Je- 

sus karon “nakabaton ug mas hamili nga publikong 
pag-alagad, mao nga siya usab ang tigpataliwala sa 
usa ka katugbang nga mas maayong pakigsaad.” 
(Heb 8:1-6) Tungod niini, ang mga Kristohanon 
nga nailalom sa napanunod nga sala mahupay sa 
pagkahibalo nga sila “adunay usa ka magtatabang 
ngadto sa Amahan, si Jesu-Kristo, usa nga mata- 
rong.”--1Ju 2:1, Rom 8:34, Heb 7:25. 

Sa kataposan, ang pagsaka gikinahanglan sa 
pagdumala ni Jesus sa Gingharian nga niana siya 
nahimong manununod, diin “ang mga manulonda 
ug ang mga awtoridad ug ang mga gahom gipai- 
lalom kaniya.” (1Pe 3:22, Flp 2:6-11, 1Co 15:25, Heb 
10:12, 13: itandi ang Dan 7:14.) Kay 'gidaog ang ka- 
libotan” (Ju 16:33), si Jesus nakig-ambit sa pagtu- 
man sa tagna sa Salmo 68:18 diin siya “misaka 
sa kahitas-an ug nagdala ug mga binihag, nga 
ang kahulogan niini gipatin-aw ni Pablo sa Efeso 
4:8-12. 


PAGSAKIT. Ang Gregong pulong nga basa- 
ni'zo (ug ang kaamgid nga mga termino) makita sa 
kapin sa 20 ka beses diha sa Kristohanon Gregong 
Kasulatan. Kini sa panguna nagkahulogang “pag- 
sulay ginamit ang bato [ba'sa-nos]” ug, usab, “pag- 
susi O pagsukitsukit pinaagig pagsakit.” Ang mga 
leksikograpo nagpunting nga diha sa Kristohanon 
Gregong Kasulatan kini gigamit sa diwa nga 'pag- 
hasol pinaagig makapaguol nga mga kasakit, giha- 
si, gisakit.'---Mat 8:29: Luc 8:28, Pin 12:2. 

Gigamit sa Bibliya ang ba-sa:'niZzo diha sa dag- 
hang teksto. Pananglitan, ang usa ka sulugoong la- 
laki nga gitakboyan ug paralisis “nag-antos [o, gi- 
sakit] pag-ayo” (NW) o “gisakitan pag-ayo” (NE) 
tungod niini. (Mat 8:6; itandi ang 4:24.) Dugang pa, 
si Lot “nasakit sa iyang kalag” (Ro) o “napikal” (Mo, 
RS) tungod sa malinapason nga mga buhat sa ka- 
tawhan sa Sodoma. (2Pe 2:8) Ang pulong gigamit 
gani labot sa sungsongon nga paglawig sa usa ka 
sakayan.---Mat 14:24: Mar 6:48. 

Ang Gregong nombre nga ba-sa-ni'stes” nga ma- 
kita sa Mateo 18:34 gihubad nga “mga magbalan- 
tay sa bilanggoan” diha sa pipila ka hubad (AT, Fn, 
NW, itandi ang Mat 18:30) ug “mga magsasakit” o 
"mga tigsakit” sa ubang mga hubad. (AS, KJ, JB) 
Ang pagsakit usahay gigamit diha sa mga bilang- 
goan aron makabaton ug impormasyon (itandi ang 
Buh 22:24, 29, nga nagpakitang kini gibuhat, bisan 
tuod ang bassa-nizo0 wala gamita dinhi), busa ang 
ba-sa'ni-stes' sa ulahi gigamit sa pagtumong sa mga 
magbalantay sa bilanggoan. Labot sa paggamit nii- 
ni diha sa Mateo 18:34, ang The International Stan- 
dard Bible Encyclopaedia miingon: “Lagmit ang 
pagkabilanggo mismo giisip ingong “pagsakit” (nga 
sa walay duhaduha tinuod gayod), ug ang “mga 
magsasakit walay lain kondili mao ra usab ang 

mga magbalantay sa bilanggoan.” (Giedit ni J. Orr, 
1960, Tomo V, p. 2999) Busa, ang paghisgot sa Pi- 
nadayag 20:10 bahin sa mga tawong “pagasakiton 
adlaw ug gabii hangtod sa kahangtoran” dayag nga 
nagpasabot nga sila maanaa sa pinugngan nga ka- 
himtang. Ang maong pinugngan nga kahimtang 
mahimong hisgotan ingong “pagsakit” sumala sa 
gipakita sa managsamang mga asoy diha sa Mateo 
8:29 ug Lucas 8:31.--Tan-awa ang LINAW NGA KA- 
LAYO. 

Ang pipila ka komentarista nagpunting sa mga 
teksto sa Bibliya nga makita ang pulong nga “pag- 
sakit” aron paluyohan ang pagtulon-an sa wa- 
lay kataposang pag-antos pinaagi sa kalayo. Apan, 
ingon sa nahisgotan na, adunay Kasulatanhong ka- 
tarongan sa pagtuo nga dili ingon niana ang gipa- 
sabot sa Pinadayag 20:10. Ngani, ang bersikulo 14 
nagpakita nga “ang linaw nga kalayo” diin nahita- 
bo ang pagsakit, sa aktuwal nagkahulogan sa “ika- 
duhang kamatayon.” Ug bisan tuod si Jesus nag- 
hisgot bahin sa usa ka datong tawo nga “nag-antos 
sa mga kasakit” (Luc 16:23, 28), ingon sa gipakita 
sa artikulong LAZARO (Num. 2), si Jesus wala mag- 
hubit sa literal nga kasinatian sa usa ka tinuod nga 
tawo kondili, naghatag ug usa ka sambingay. Ang 
Pinadayag naghatag ug daghang uban pang mga 
teksto diin ang “pagsakit” tin-aw nga adunay ma- 
sambingayon o simboliko nga diwa, ingon sa maki- 
ta gikan sa konteksto.---Pin 9:5: 11:10, 18:7, 10. 


PAGSALOP SA ADLAW. Tan-awa ang Pac- 
SILANG SA ADLAW, PAGSALOP SA ADLAW. 


PAGSAMADSAMAD. Ang  pagsamadsa- 
mad sa unod o paggarasgaras sa mga bukton, 
mga kamot, ug nawong sa mga panahon sa pag- 
bangotan dayag nga maoy komon nga batasan 
taliwala sa mga tawo sa kakaraanan. (Jer 47:5: 
48:37) Kini lagmit nga gihimo aron sa pagpahi- 
muot o paglukmay sa mga bathala nga gituohang 
nagdumala sa mga patay. Bahin niini nga batasan 
taliwala sa mga Sityanhon inigkamatay sa ilang 
hari, ang Gregong historyador nga si Herodo- 
tus (IV, 71) misulat: “Sila mag-abis sa usa ka ba- 
hin sa ilang mga dalunggan, magkiskis sa ilang 
mga ulo, magsamadsamad lukop sa ilang mga 
bukton, magsisi sa ilang mga agtang ug mga 
ilong, ug magtusok sa ilang walang mga kamot 
pinaagig mga pana.” 

Apan, ang pagsamadsamad sa lawas dili kay hi- 
moon lamang panahon sa mga rituwal sa pagba- 
ngotan. Kay naglaom nga tubagon sa ilang diyos 
ang ilang mga pangamuyo, ang mga manalag- 
na ni Baal nagsamad sa ilang kaugalingon “su- 
mala sa ilang kostumbre pinaagi sa mga baraw 
ug mga bangkaw, hangtod nga ilang napaagas 
ang dugo diha kanila.” (1Ha 18:28) Ang susamang 

mga rituwal gihimo usab sa ubang mga katawhan 
sa kakaraanan. Pananglitan, si Herodotus (Il, 61) 
naghisgot nga panahon sa pista ni Isis, ang mga 
Carianhon nga nagpuyo sa Ehipto nagsamad sa 
ilang mga agtang ginamit ang mga kutsilyo. 

Ang Balaod sa Diyos espesipikong nagdili sa pag- 
samadsamad sa unod alang sa mga patay. (Lev 
19:28: 21:5; Deu 14:1) Tungod kini kay ang Israel 
maoy usa ka balaan nga katawhan alang kang Je- 
hova, usa ka linaing katigayonan. (Deu 14:2) Tu- 
ngod niana, ang Israel kinahanglang dili malangkit 
sa tanang idolatrosong mga buhat. Dugang pa, ang 
maong sobra nga mga pagpasundayag sa pag- 
bangotan duyog sa tinuyong pagsamadsamad sa 
unod dili gayod haom alang sa usa ka katawhan 
nga bug-os nasayod sa aktuwal nga kahimtang sa 
mga patay ingon man sa paglaom sa pagkaban- 
haw. (Dan 12:13, Heb 11:19) Lain pa, ang pagdili 
sa tinuyong pagsamad sa kaugalingon magpatisok 
gayod sa mga Israelinhon sa tukmang pagtahod sa 
linalang sa Diyos, ang tawhanong lawas. 

Apan, dayag nga may mga panahon nga gisupak 
sa mga Israelinhon ang balaod sa Diyos maylabot 
sa pagsamadsamad sa ilang unod.---Jer 41:5, itan- 
di ang Miq 5:1. 


PAGSAYAW. Ang ritmikong mga paglihok sa 
lawas, nga sagad dinuyogan ug honi, gikan sa hi- 
nay nga tempo ngadto sa hilabihan ka paspas. Ang 
pagsayaw maoy panggawas nga pagpahayag sa 
mga emosyon ug mga pagbati sa usa ka tawo, sa- 
gad tungod sa kasadya ug hilabihang kalipay, ug 
talagsa rang tungod sa pagdumot ug panimalos 
(ingon sa gipakita sa mga sayaw sa gubat). Mosa- 
mot ang mga emosyon ug mga pagbati nga gipa- 
sundayag diha sa sayaw pinaagi sa nahiangay nga 
kolor sa mga sinina o simbolikong mga kagamitan. 

Ang arte sa pagsayaw karaan na kaayo, ug su- 
kad pa sa unang mga panahon gigamit na kini 
sa halos tanang rasa sa tawo ingong paagi sa 
pagpadayag sa emosyon, ilabina sa pagsimba. Sa 
Hebreohanong Kasulatan ubay-ubayng mga eks- 
presyon ang makita nga gihubad nga “pagsayaw,” 
“mga sayaw nga magliyoliyo,” ug “nagluksolukso.” 
Ang Hebreohanong berbo nga chul, nga pangu- 
nang nagkahulogan nga “tuyok,” gihubad usab nga 
“sayaw.” (Huk 21:21, itandi ang Os 11:6.) Duha ka 
nombre nga nagkahulogang “sayaw: sayaw nga 
magliyoliyo” ang gikuha gikan niini nga berbo, 
nga mao ang machohl!' (Jer 31:4, Sal 150:4) ug 
mecho-lah'--Aw 6:13, Huk 21:21. 

Mga Sayaw sa Kadaogan ug sa Kapistahan. 
Ang mga mananayaw nagpadayag sa ilang kina- 
singkasing nga pagdayeg ug pagpasalamat kang 
Jehova human masaksihi sa Israel ang makapa- 
lig-on sa pagtuong pagpasundayag sa gahom ni 

Jehova pinaagi sa paglaglag sa mga Ehiptohanon. 
Busa, samtang ang mga lalaki miduyog kang Moi- 
ses sa pag-awit sa usa ka awit sa kadaogan, si Mir- 
iam nanguna sa kababayen-an sa pagsayaw nga 
dinuyogan ug mga tamborin. (Ex 15:1, 20, 21) Ang 
laing sayaw sa kadaogan nga gipalihok sa lalom 
nga relihiyosong mga pagbati mao ang sayaw sa 
anak nga babaye ni Jepte, kinsa migula aron sa 
pagduyog sa iyang amahan sa pagdayeg kang Je- 
hova tungod sa pagtugyan sa mga Ammonhanon 
ngadto sa mga kamot sa iyang amahan. (Huk 
11:34) Ang kababayen-an sa Israel, nga nanagsa- 
yaw inubanan sa mga tugtog sa mga subing ug 
mga tamborin, nag-abiba kang Saul ug David sa 
ilang pagbalik human sa kadaogan ni Jehova batok 
sa mga Filistehanon. (1Sa 18:6, 7: 21:11; 29:5) Ang 
pagsayaw maoy bahin sa pipila ka tinuig nga mga 
kapistahan maylabot sa pagsimba kang Jehova. 
(Huk 21:19-21, 23) Ang Mga Salmo usab nagdasig 
sa pagsayaw ingong paagi sa pagpasidungog ug 
pagdayeg kang Jehova. “Dayega ninyo si Jah!... 
Ipadayeg nila ang iyang ngalan uban sa pagsayaw. 
Duyog sa tamborin ug sa alpa paawita sila ug mga 
pagdayeg kaniya.” “Dayega siya pinaagi sa tambo- 
rin ug sa sayaw nga magliyoliyo.”--Sal 149:1, 3; 
150:4. 

Usa kadto ka dakong okasyon sa dihang ang arka 
sa pakigsaad sa kataposan nakaabot sa Jerusalem, 
ilabina alang kang Haring David, kinsa nadala sa 
iyang mga emosyon pinaagi sa madasigon kaa- 
yong pagsayaw. “Ug si David misayaw sa atu- 
bangan ni Jehova kutob sa iyang mahimo, . . . nga 
nagluksolukso ug nagsayaw sa atubangan ni Jeho- 
va.” (2Sa 6:14-17) Sa susamang asoy si David gihu- 
bit ingong “nagluksolukso.”---1Cr 15:29. 

Ang pagsayaw usab adunay relihiyosong kahu- 
logan taliwala sa katawhan sa paganong kanaso- 
ran. Ang mga parada sa karaang Babilonya ug sa 
ubang mga nasod sagad may kalabotan sa relihi- 
yon, ug kasagaran nga ang mga sayaw sa parada 
gipasundayag ingong bahin sa kasaulogan. Ang 
mga sayaw sa Gresya sagad nga nagpasundayag 
ug mga leyenda nga nalangkit sa ilang mga diyos, 
kinsa gilarawan usab nga nanagsayaw. Ang mga 
sayaw alang sa pertilidad gituyo aron sa pagpukaw 
sa seksuwal nga mga pangibog sa mga sumasal- 
mot ug sa mga tumatan-aw. Ang mga Canaan- 
hon mihimog mga sayaw nga magliyoliyo palibot 
sa ilang mga idolo ug sa mga sagradong poste 
nga nagpasidungog sa mga puwersa sa pertili- 
dad sa kinaiyahan. Ang pagsimba kang Baal na- 
langkit sa mapatuyangon, walay-pugong nga mga 
pagsayaw. Sa panahon ni Elias gipasundayag kini 
nga mga sayaw sa mga saserdote ni Baal kinsa, 
samtang naghimo niining demonyohanong pagsa- 
yaw, nagsamadsamad sa ilang kaugalingon pinaa- 

gig mga kutsilyo samtang sila padayong “nagki- 
angkiang palibot” sa halaran. (1Ha 18:26-29) Ang 
ubang mga hubad nag-ingon nga sila “mihimog 
nagluksolukso nga sayaw” (AT), “misayaw nga hu- 
nonghunong” (JP), “mihimo sa ilang nagkiangki- 
ang nga sayaw” (JB). Sa paghimo sa bulawang na- 
ting baka, ang mga Israelinhon mihimo usab ug 
usa ka paganong pagsayaw atubangan sa ilang 
idolo, sa ingon takos sa paghukom ni Jehova.---Ex 
32:6, 17-19. 

Ubang Paghisgot sa Bibliya Bahin sa Pagsa- 
yaw. Sa Israel, ang pagsayaw kasagarang himo- 
on nga ginurupo, ilabina sa kababayen-an. Kon ang 
mga lalaki moduyog sa pagsayaw, sila anaa sa lahi 
nga mga grupo, dayag nga walay panagsagol sa la- 
laki ug babaye diha sa ilang mga sayaw. Ang ma- 
ong mga sayaw himoon nga maglinya ug magliyo- 
liyo (Huk 21:21: 2Sa 6:14-16), apan kini nga mga 
estilo wala maghimo niini nga mga sayaw nga pa- 
reho sa pagano nga mga sayaw nga maglinya o 
mga sayaw nga magliyoliyo. Aron matino ang ka- 
amgiran sa mga sinayawan, ang hinungdanong 
mga butang nga pagatagdon ug itandi mao ang 
mga motibo ug mga tumong nga nagpaluyo sa 
mga sayaw mismo, ang gibutyag nga katuyoan 
sa mga sayaw, ang mga paglihok sa lawas samtang 
nagsayaw, ug ang mga ideya nga gihatag sa ma- 
ong mga paglihok ngadto sa mga tumatan-aw. 

Sa Kristohanon Gregong Kasulatan ang pulong 
nga or-kheo-mai gihubad nga “sayaw.” Sumala ni 
W. E. Vine kini “lagmit sa sinugdan nagpasabot sa 
pag-isa, sama sa mga tiil, busa, sa pagluksolukso 
nga makanunayon.” (An Expository Dictionary of 
New Testament Words, 1962, Tomo 1, p. 266) Si 
Herodes nahimuot kaayo sa pagsayaw ni Salome 
panahon sa salosalo sa iyang adlawng natawhan 
nga tungod niana iyang gihatag ang gipangayo ni 
Salome ug gipapunggotan sa ulo si Juan nga Tig- 
bawtismo. (Mat 14:6-11: Mar 6:21-28, tan-awa ang 
SALOME Num. 2.) Gipakasama ni Jesu-Kristo ang 
iyang kaliwatan ngadto sa mga bata nga iyang na- 
kita nga nanagdula ug nanagsayaw diha sa tiyang- 
gihan. (Mat 11:16-19: Luc 7:31-35) Apan, sa sambi- 
ngay ni Jesus bahin sa anak nga mausikon, laing 
Gregong pulong ang gigamit, ang khorros”, nga gi- 
kan niini gikuha ang Cebuanong pulong nga “koro.” 
Kini nga Gregong pulong nagtumong sa usa ka 
pundok sa mga mananayaw, lagmit usa ka gru- 
po sa mga tigsayaw nga gisuholan aron sa pag- 
lingaw panahon sa maong malipayong okasyon. 
--Luc 15:25. 


PAGSILANG SA ADLAW, PAGSALOP SA 
ADLAW. Ang panahon sa dihang ang adlaw 
mosubang ibabaw sa kapunawpunawan, ug ang 
panahon sa dihang kini mahanaw sa panan-aw 

ubos sa kapunawpunawan. Kining mga panahona 
maoy hinungdanong mga bahin sa matag-adlaw 
nga kinabuhi sa katawhan sa panahon sa Bibliya. 
Alang sa kadaghanang tawo, ang kaadlawon mag- 
bukas sa pultahan alang sa buluhaton sa adlaw ug 
ang salumsom magsira niini pag-usab. Sama sa gi- 
sulat sa salmista: “Ang adlaw . . . mosalop. Gipahi- 
nabo mo ang kangitngitan, aron mahimo kining 
gabii, nga niana manggula ang tanang ihalas nga 
mga hayop sa lasang. Ang may-lambungay nga 
nating mga leyon nagangulob alang sa tukbonon 
ug sa pagpangita sa ilang pagkaon gikan sa Diyos. 
Sa pagsidlak sa adlaw---sila mamalik ug sila molu- 
bog diha sa ilang mga dapit nga tagoanan. Ang 
tawo moadto sa iyang buluhaton ug sa iyang traba- 
ho hangtod sa kagabhion. Pagkadaghan sa imong 
mga buhat, Oh Jehova! Sa kaalam gibuhat mo si- 
lang tanan. Ang yuta napuno sa imong mga binu- 
hat.”--Sal 104:19-24. 

Ang pagsilang sa adlaw nagtimaan sa pagsugod 
sa kinaiyanhong yugto sa kahayag ug, sa dihang si 
Jesu-Kristo dinhi pa sa yuta, kini nagtimaan sa 
pagsugod sa pag-ihap sa 'napulog-duha ka takna sa 
adlaw.’ (Mar 16:2, Ju 11:9) Siyempre, daghan ang 
nagmata na sa wala pa ang kaadlawon, sama sa 
kugihang babaye sa Proverbio 31:15. Si Jesus usab 
gihisgotan nga mibangon sa wala pa mosilang ang 
adlaw, aron mogugol ug panahon sa pag-ampo. 
(Mar 1:35) Inigsilang sa adlaw ang dagkong mga 
ganghaan sa siyudad buksan, ang mga tawo mo- 
adto sa ilang mga umahan o sa mga parasan, ang 
mga babaye maglinya diha sa mga atabay aron sa 
pagkalos ug tubig, ang mga tawo manghugop sa 
mga tiyanggihan, ug ang mga mangingisda mang- 
dunggo sa baybayon aron ibaligya ang ilang mga 
nakuha sa gabii, nga human niana maghinlo ug 
magpuna sa ilang mga pukot. 

Ang naandang mga kalihokan ug trabaho sa ma- 
adlaw magpadayon hangtod sa pagsalop sa adlaw. 
Sa hapit nang mosalop ang adlaw ang mga tawo 
mamauli gikan sa ilang mga umahan, ang ilang 
mga agalon magbayad kanila sa ilang mga suhol 
sa tibuok nga adlaw, ang mga babaye magdalag 
suplay sa tubig alang sa gabii ngadto sa ilang mga 
balay, ang mga ganghaan sa siyudad sirad-an, ug 
sugdan na sa mga magbalantay ang una sa upat ka 
pagbantay sa kagabhion, samtang sa tibuok siyu- 
dad ang mga lampara mosugod na sa pagsiga diha 
sa mga balay. (Huk 19:14-16, Mat 20:8-12, Deu 
24:15; Gen 24:11: Neh 13:19: Mar 13:35) Apan, 
alang sa daghan ang buluhaton magpadayon bisan 
human sa panihapon, sama sa buhaton sa kugi- 
hang mga lalaki ug babaye nga maghablon o mag- 
buhat ug ubang kinamot nga mga buhat sulod sa 
balay. (Pr 31:18, 19; 2Te 3:8) Usahay si Jesus ug 
ang iyang mga apostoles nagpadayon usab sa ilang 

ministeryo ug sa mga kalihokan nga nalangkit ni- 
ini hangtod sa kagabhion.--Mat 14:23-25, Mar 1: 
32-34: 4:35-39, Luc 6:12, 2Co 6:4, 5. 

Bisan tuod ang pagsalop sa adlaw nagtimaan sa 
pagkatapos sa yugto sa kahayag sa adlaw, alang sa 
mga Hudiyo kini nagtimaan sa pagsugod sa bag- 
ong adlaw sa ilang kalendaryo, nga opisyal nga 
magsugod sa pagsalop sa adlaw, kay giihap kini gi- 
kan sa gabii hangtod sa sunod nga gabii. (Lev 
23:32, itandi ang Mar 1:21, 32, nga nagpakitang 
ang maong adlaw, nga niining bahina usa ka igpa- 
pahulay, natapos pagkagabii.) Busa, panahon kad- 
to sa pagsalop sa adlaw nga nagsugod ang Ni- 
san 14 ug mao usab kini ang panahon sa pag-ihaw 
sa kordero ug sa pagkaon sa Paskuwa.---Ex 12:6-10, 
Deu 16:6; Mat 26:20, tan-awa ang PASKUWA. 

Tungod kay matapos ang adlaw sa pagsalop 
sa adlaw, ang Balaod nagsugo nga ang pipila ka 
butang kinahanglang buhaton nianang higayona. 
Ang besti nga gikuha ingong garantiya kinahang- 
lang iuli ngadto sa tag-iya niini “sa pagsalop sa ad- 
law.” (Ex 22:26, Deu 24:13) Sa maong panahon 
usab, kinahanglang bayran ang sinuholang mga 
mamumuo sa ilang mga suhol (Deu 24:15), ang 
usa ka patayng lawas nga gibitay sa estaka kina- 
hanglang kuhaon ug ilubong (Deu 21:22, 23: Jos 
8:29: 10:26, 27), ug ang usa ka tawo nga mahugaw 
sa seremonyal nga paagi kinahanglang maligo ug, 
human sa pagsalop sa adlaw, isipon nga mahinlo 
na usab (Lev 22:6, 7: Deu 23:11). Sanglit sa pagsa- 
lop sa adlaw matapos ang usa ka adlaw ug magsu- 
god ang laing bag-ong adlaw, kini naghatag ug 
dugang kahulogan sa tambag sa apostol: “Ayaw 
pasalopi sa adlaw ang inyong kasuko.”---Efe 4:26. 

Ang pagsilang o pagsidlak sa adlaw gigamit usa- 
hay sa mahulagwayong paagi. Sa 2 Samuel 23:3, 4 
ang paghari sa usa ka matarong nga magmaman- 
do nga may kahadlok sa Diyos giingon nga ma- 
karepresko sama sa “kahayag sa kabuntagon, sa 
dihang ang adlaw mosidlak, usa ka buntag nga wa- 
lay panganod.” (Itandi ang Mal 4:2, Mat 17:2, Pin 
1:16.) Tungod sa mga alagad sa Diyos, ang hangyo 
gihimo ngadto kang Jehova: “Ang mga nahigugma 
kanimo himoang ingon sa pagsidlak sa adlaw diha 
sa pagkagamhanan niini.”--Huk 5:31, Mat 13:43, 
Sal 110:3; Dan 12:3, itandi ang Miq 3:5, 6: Ju 3: 
19, 20. 

Ang mga terminong “silangan sa adlaw" ug “sa- 
lopanan sa adlaw” maoy laing mga termino nga gi- 
gamit sa pagtumong sa nahimutangan sa usa ka 
dapit, nga nagkahulogang gikan sa S hangtod sa K. 
(Ex 27:13, Jos 1:4, Sal 107:3; Pin 16:12) Kini mao 
ang diwa sa Salmo 113:3: “Gikan sa sidlakan hang- 
tod sa kasadpan ang ngalan ni Jehova pagadaye- 
gon.” (Tan-awa usab ang Mal 1:11, Isa 45:6.) Ang 

'gikan sa pagsilang sa adlaw hangtod sa pagsalop 
sa adlaw” mahimong magpasabot usab sa tibuok 
adlaw. 


PAGSIMBA. Ang paghatag ug masimbahong 
pasidungog o pagtahod. Ang matuod nga pagsim- 
ba sa Maglalalang naglakip sa tanang aspekto sa 
kinabuhi sa usa ka tawo. Si apostol Pablo misulat 
ngadto sa mga taga-Corinto: “Kon kamo magakaon 
o magainom o magabuhat sa bisan unsa, himoa 
ang tanang butang alang sa kahimayaan sa Diyos.” 
— 1Co 10:31. 

Sa dihang si Adan gilalang ni Jehova nga Diyos, 
Siya wala maglatid ug usa ka partikular nga sere- 
monyas o paagi nga pinaagi niini ang hingpit nga 
tawo makaduol Kaniya diha sa pagsimba. Bisan pa 
niana, si Adan makahimo sa pag-alagad o pagsim- 
ba sa iyang Maglalalang pinaagi sa matinumanong 
pagbuhat sa kabubut-on sa iyang langitnong Ama- 
han. Sa ulahi, gilatid ni Jehova ngadto sa na- 
sod sa Israel ang usa ka paagi sa pagduol kaniya 
diha sa pagsimba, nga lakip niini ang paghalad, 
pagkasaserdote, ug ang pisikal nga sangtuwaryo. 
(Tan-awa ang PAGDUOL SA Diyos.) Apan, kini maoy 
‘landong lamang sa maayong mga butang nga mo- 
abot, apan dili ang matuod nga dagway mismo 
sa mga butang.' (Heb 10:1) Kanunay nga pangu- 
nang gipasiugda ang pagpasundayag ug pagtuo 
--ang pagbuhat sa kabubut-on ni Jehova nga Di- 
yos—ug dili ang seremonyas o rituwal.---Mat 7:21, 
San 2:17-26. 

Sumala sa gipahayag ni manalagnang Miqueas: 
“Uban sa unsa nga ako moatubang kang Jehova? 
Uban sa unsa nga ako moyukbo sa Diyos sa kahi- 
tas-an? Moatubang ba ako kaniya uban sa tibuok 
nga mga halad-nga-sinunog, uban sa mga nating 
baka nga usa ka tuig ang kagulangon? Mahimuot 
ba si Jehova sa linibo ka laking karnero, sa tinag- 
pulo ka libo nga suba sa lana? Ihatag ko ba ang 
akong panganay nga anak nga lalaki alang sa 
akong pagsukol, ang bunga sa akong tiyan alang sa 
sala sa akong kalag? Iyang gisulti kanimo, Oh yu- 
tan-ong tawo, ang maayo. Ug unsa ba ang gipa- 
ngayo ni Jehova kanimo kondili ang pagbuhat sa 
hustisya ug ang paghigugma sa kalulot ug ang 
paglakaw nga makasaranganon uban sa imong Di- 
yos?”---Miq 6:6-8, itandi ang Sal 50:8-15, 23. 

Hebreohanon ug Grego nga mga Termino. 
Ang kadaghanan sa Hebreohanon ug Grego nga 
mga pulong nga mahimong magtumong sa pag- 
simba ikapadapat usab sa ubang mga buhat nga 
wala maglangkit ug pagsimba. Hinuon, ang kon- 
teksto ang magtino kon sa unsang paagi pagasab- 
ton ang maong mga pulong. 

Usa sa Hebreohanong mga pulong nga adunay 
ideya sa pagsimba (@-v7adh') sa paninugdan nagka- 

hulogang “pag-alagad.” (Gen 14:4: 15:13: 29:15) 
Ang pag-alagad o pagsimba kang Jehova nagkina- 
hanglan ug pagkamasinugtanon sa tanan niyang 
mga sugo, pagbuhat sa iyang kabubut-on ingong 
usa ka tawo nga bug-os debotado kaniya. (Ex 19:5, 
Deu 30:15-20, Jos 24:14, 15) Busa, ang pagkalang- 
kit sa usa ka tawo sa bisan unsang rituwal o bu- 
hat sa pagkamahinalaron ngadto sa bisan unsang 
ubang mga diyos nagpasabot sa iyang pagtalikod 
sa matuod nga pagsimba.--Deu 11:13-17: Huk 3: 
6, 7. 

Ang laing Hebreohanong termino nga mahi- 
mong magpasabot ug pagsimba mao ang hish-ta- 
chawah', nga sa panguna nagkahulogang “pagyuk- 
bo.” (Gen 18:2, tan-awa ang PAGYUKBO.) Bisan tuod 
ang maong pagyukbo usahay usa lamang ka buhat 
sa pagtahod o pagkamatinahoron ngadto sa laing 
tawo (Gen 19:1, 2; 33:1-6, 37:9, 10), kini mahimo 
usab nga usa ka pagpasundayag sa pagsimba, nga 
nagpaila sa pagtahod ug pagpasalamat sa tawo 
ngadto sa Diyos ug sa pagpasakop sa iyang kabu- 
but-on. Sa dihang gigamit maylabot sa matuod 
nga Diyos o sa bakak nga mga bathala, ang pulong 
nga hish-tachawah' usahay gilangkit sa paghalad 
ug pag-ampo. (Gen 22:5-7: 24:26, 27: Isa 44:17) 
Kini nagpakita nga kaniadto komon ang pagyuk- 
bo sa dihang mag-ampo o magtanyag ug halad. 
--Tan-awa ang PAG-AMPO. 

Ang Hebreohanon nga lintunganayng pulong 
nga saghadh' (Isa 44:15, 17, 19; 46:6) sa paninug- 
dan nagkahulogang “mohapa.” Ang katumbas nga 
Aramaikong pulong kasagarang gilangkit sa pag- 
simba (Dan 3:5-7, 10-15, 18, 28), apan kini gigamit 
sa Daniel 2:46 sa pagtumong sa pagpasidungog ni 
Haring Nabucodonosor kang Daniel, nga mihapa sa 
atubangan sa manalagna. 

Ang Gregong berbo nga la-treu'o (Luc 1:74: 2:37, 
4:8: Buh 7:7) ug ang nombre nga latreia (Ju 16:2, 
Rom 9:4) nagkahulogan sa paghatag ug dili lamang 
ordinaryo, kalibotanong pag-alagad kondili sagra- 
dong pag-alagad. 

Ang Gregong pulong nga prosky:ne' 0o halos su- 
sama sa Hebreohanong termino nga hishta- 
chawah' sa pagpahayag ug ideya sa pagyukbo ug, 
usahay, sa pagsimba. Ang terminong prossky-ne'o 
gigamit maylabot sa pagyukbo sa usa ka ulipon 
ngadto sa usa ka hari (Mat 18:26) maingon man sa 
buhat nga gipangayo ni Satanas sa dihang iyang 
gitanyag kang Jesus ang tanang gingharian sa ka- 
libotan ug ang himaya niini. (Mat 4:8, 9) Kon siya 
miyukbo pa sa Yawa, nan gipaila unta ni Jesus 
nga siya nagpasakop kang Satanas ug naghimo sa 
iyang kaugalingon nga alagad sa Yawa. Apan si Je- 
sus midumili, nga nag-ingon: “Pahilayo, Satanas! 
Kay kini nahisulat, 'Si Jehova nga imong Diyos ang 

imong pagasimbahon [porma sa Gr. nga pro-sky- 
neo o, sa asoy sa Deuteronomio nga gikutlo ni Je- 
sus, ang Heb. nga hish:-tachawah |, ug siya lamang 
ang imong pagahatagan ug sagradong pag-ala- 
gad [porma sa Gr. nga latreuo o sa Heb. nga 
@vadh'.'" (Mat 4:10, Deu 5:9: 6:13) Sa susama, 
ang pagsimba o pagyukbo sa “mapintas nga mana- 
nap” ug sa “larawan” niini gilangkit sa pag-alagad, 
kay ang mga magsisimba gipaila ingong mga tig- 
paluyo sa “mapintas nga mananap” ug sa “larawan” 
niini pinaagi sa pagbaton ug marka diha sa kamot 
(nga pinaagi niini ang usa moalagad) o diha sa ag- 
tang (aron makita sa tanan). Sanglit ang Yawa mao 
ang naghatag sa mapintas nga mananap sa awto- 
ridad niini, ang pagsimba sa mapintas nga mana- 
nap nagkahulogan gayod ug pagsimba o pag-ala- 
gad sa Yawa.---Pin 13:4, 15-17: 14:9-11. 

Ang ubang Gregong mga pulong nga nalangkit 
sa pagsimba naggikan sa eusebeo, thre-skeu o, 
ug se'bo-mai. Ang pulong nga eu-:se-be'0 nagkahu- 
logang “naghatag ug diyosnong pagkamahinala- 
ron sa” o “pagpasidungog, pagtahod.” (Tan-awa 
ang DIYOSNONG PAGKAMAHINALARON.) Sa Buhat 17:23 
kini nga termino gigamit maylabot sa diyosnong 
pagkamahinalaron o pasidungog nga gihatag sa 
mga taga-Atenas ngadto sa usa ka “Diyos nga 
Wala Mailhi.” Gikan sa thre:skeu'o mao ang nombre 
nga thresskel'a, nga gisabot nga nagpunting sa usa 
ka “dagway sa pagsimba,” tinuod man o bakak. 
(Buh 26:5: Col 2:18) Ang matuod nga pagsimba 
nga gisunod sa mga Kristohanon kaniadto nailhan 
pinaagi sa tinuod nga kahingawa alang sa mga ka- 
bos ug sa bug-os nga pagkabulag gikan sa dili- 
diyosnon nga kalibotan. (San 1:26, 27) Ang pu- 
long nga se'bomai (Mat 15:9, Mar 7:7: Buh 18:7, 
19:27) ug ang kaamgid nga termino nga sebaZzo- 
mai (Rom 1:25) nagkahulogang “pagtahod: pagpa- 
sidungog, pagsimba.” Ang mga butang nga gisim- 
ba o gihatagan ug debosyon gitawag sa nombre 
nga se'basma. (Buh 17:23, 2Te 2:4) Ang duha pa 
ka laing mga termino naggikan sa samang lintu- 
nganayng berbo nga may prefix nga Theos’, Diyos. 
Kini mao ang theo-se-bes', nga nagkahulogang “na- 
gasimba sa Diyos” (Ju 9:31), ug theose'bei'a, nga 
nagkahulogang “pagsimba sa Diyos.” (1Ti 2:10) Ki- 
ning duha ka termino daw katumbas sa Aleman 
nga pulong alang sa “publikong pagsimba,” nga 
mao, Gottesdienst (usa ka kombinasyon sa “Diyos” 
ug “pag-alagad”). 

Pagsimba nga Dalawaton sa Diyos. Dawa- 
ton lamang ni Jehova nga Diyos ang pagsimba ni- 
adtong nagagawi sa ilang kaugalingon nga kahar- 
monya sa iyang kabubut-on. (Mat 15:9; Mar 7:7) 
Ngadto sa usa ka babayeng Samarianhon si Kristo 
Jesus miingon: “Ang takna nagsingabot sa dihang 
dili dinhi niining bukira [Gerizim] ni sa Jerusalem 

nga kamo magasimba sa Amahan. Kamo naga- 
simba sa wala ninyo mailhi, kami nagasimba sa 
among nailhan . . . Bisan pa niana, ang takna nag- 
singabot, ug mao na karon, sa dihang ang matu- 
od nga mga magsisimba magasimba sa Amahan 
uban sa espiritu ug sa kamatuoran, kay, sa pagka- 
tinuod, ang Amahan nagapangita sa mga ingon 
kanila aron magasimba kaniya. Ang Diyos maoy 
Espiritu, ug silang magasimba kaniya kinahanglan 
nga magasimba uban sa espiritu ug sa kamatuo- 
ran.”--Ju 4:21-24. 

Ang mga pulong ni Jesus tin-awng nagpakita 
nga ang matuod nga pagsimba dili magadepende 
sa presensiya o sa paggamit sa makitang mga bu- 
tang ug sa mga dapit. Inay nga magasalig sa bu- 
tang nga makita o mahikap, ang matuod nga mag- 
sisimba nagpasundayag ug pagtuo ug, bisag unsa 
pa ang dapit o mga butang nga naglibot kaniya, 
nagpabilin sa paghupot ug masimbahon nga ti- 
namdan. Busa siya nagasimba, dili pinaagi sa ta- 
bang sa usa ka butang nga iyang makita o mahi- 
kap, kondili pinaagi sa espiritu. Sanglit nabatonan 
niya ang kamatuoran sumala sa gipadayag sa Di- 
yos, ang iyang pagsimba nahiuyon sa kamatuoran. 
Kay nasayod na bahin sa Diyos pinaagi sa Bibliya 
ug sa ebidensiya sa paglihok sa espiritu sa Diyos 
diha sa iyang kinabuhi, ang tawo nga nagasimba 
uban sa espiritu ug sa kamatuoran tinong “nakaila 
kon unsay iyang ginasimba." 


PAGSULAT. Ang pagsulat ug mga letra o 
mga karakter diha sa usa ka sulatanan nga nagpa- 
dayag ug mga pulong o mga ideya. Ang unang 
tawo, si Adan, gitugahan sa katakos sa pagsulti ug 
usa ka pinulongan. Apan, sa sinugdan, lagmit nga 
diyutay lamang, kon aduna man ugaling, ang pa- 
nginahanglan nga siya mosulat. Si Adan niadtong 
tungora makahimo sa tanang paagi sa pagpakigko- 
munikar pinaagi sa pagpakigsulti ug, ingong hing- 
pit nga tawo, wala magdepende sa usa ka sinulat 
nga rekord aron sa pagsangkap sa kakulangan sa 
dili-hingpit nga memorya. Bisan pa niana, si Adan 
lagmit aduna gayoy katakos sa pag-imbento sa pi- 
pila ka paagi sa paghimo ug sinulat nga rekord. 
Apan ang Bibliya wala magtaganag direktang pa- 
matuod nga siya nagsulat sa wala pa o kaha hu- 
man siya makasala. 

Giingon sa uban nga ang mga pulong, “kini ang 
basahon sa kasaysayan ni Adan,” lagmit nagpaila 
nga si Adan mao ang magsusulat niini nga “basa- 
hon.” (Gen 5:1) Nagkomento bahin sa prase nga 
“kini ang kasaysayan” (“kini mao ang mga sinug- 
danan”), nga subsob makita sa kinatibuk-an sa Ge- 
nesis, si P. J. Wiseman miingon: “Kini mao ang ka- 
taposang tudling-pulong sa matag seksiyon, ug 
busa nagpunting ug balik ngadto sa usa ka asoy 

nga natala na. . . . Kini sagad nagtumong sa 
magsusulat sa kasaysayan, o sa tag-iya sa papan 
nga gisulatan niini.”--New Discoveries in Babylo- 
nia About Genesis, 1949, p. 53. 

Ang pagsusi sa mga kaundan niini nga mga ka- 
saysayan nagpatunghag pagduhaduha bahin sa 
pagkahusto sa panglantaw nga giingon ni Wise- 
man. Pananglitan, sumala niini nga panglantaw, 
ang seksiyon sugod sa Genesis kapitulo 36, bersi- 
kulo 10, natapos pinaagi sa mga pulong sa Genesis 
37:2, “Kini mao ang kasaysayan ni Jacob.” Hinu- 
noa, halos ang katibuk-ang rekord naghisgot bahin 
sa mga anak ni Esau ug daklit lamang nga naghis- 
got bahin kang Jacob. Sa laing bahin, ang impor- 
masyon nga misunod naghatag ug daghang im- 
pormasyon bahin kang Jacob ug sa iyang banay. 
Dugang pa, kon husto ang teoriya, kini magpasa- 
bot nga si Ismael ug Esau mao ang mga magsusu- 
lat o tag-iya sa kinadaghanang mga dokumento 
bahin sa pakiglabot sa Diyos uban kang Abraham, 
Isaac, ug Jacob. Daw dili kini makataronganon, kay 
kini maghimo niadtong dili bahin sa Abrahami- 
kong pakigsaad nga mao hinuon ang nakabaton ug 
labing dakong interes sa maong pakigsaad. Daw 
dili katuohan nga si Ismael adunay interes bahin sa 
mga panghitabo nga naglangkit sa panimalay ni 
Abraham nga tungod niana siya magbudlay aron 
makabaton ug detalyadong rekord bahin kanila, 
usa ka rekord nga mikabat ug daghang katuigan 
human siya papahawaa uban sa iyang inahan nga 
si Agar.--Gen 11:27b-25b:12. 

Sa susama, wala gayoy katarongan nga si Esau, 
kinsa wala magpabili sa sagradong mga butang 
(Heb 12:16), maoy misulat o maoy tag-iya sa usa 
ka asoy nga sa dakong bahin naghisgot sa mga 
panghitabo sa kinabuhi ni Jacob, mga panghitabo 
nga niana si Esau dili usa ka saksing-nakakita. 
(Gen 25:19-36:1) Labot pa, daw dili makataronga- 
non nga mohinapos nga si Isaac ug Jacob wala ga- 
yod maghatag ug pagtagad sa mga pakiglabot sa 
Diyos kanila, nga kontento na lamang nga maka- 
baton ug mugbong mga rekord bahin sa mga ta- 
laan sa kagikan sa laing tawo.--Gen 25:13-19a, 
36:10-37:2a. 

Pagsulat sa Wala Pa ang Lunop. Dili gayod 
matino nga ang uban sa mga kasaysayan nga gi- 
hisgotan sa basahon sa Genesis nahisulat na sa 
wala pa ang Lunop, ug walay mga gihisgotan diha 
sa Bibliya bahin sa pagsulat sa wala pa ang Lunop. 
Hinuon, angayng matikdan nga ang pagtukod sa 
mga siyudad, ang pagkamugna sa mga tulonggon, 
ug ang pagsalsal sa puthaw ug tumbaga nga mga 
galamiton nagsugod dugay na kanhi sa wala pa 
ang Lunop. (Gen 4:17, 21, 22) Busa, makataronga- 
non nga ang mga tawo sayon rang nakaugmad 
usab ug usa ka paagi sa pagsulat. Sanglit sa si- 

nugdan dihay usa lamang ka pinulongan (nga sa 
ulahi nailhang Hebreohanon, tan-awa ang HEB- 
REOHANON, II) ug sanglit kadtong nagpadayon sa 
paggamit sa maong pinulongan, ang mga Israelin- 
hon, nahibaloan nga migamit ug usa ka alpabeto, 
kini nagpasabot nga lagmit diha nay sinulat nga 
alpabeto sa wala pa ang Lunop. 

Ang Asiryanhon nga si Haring Ashurbanipal 
naghisgot sa pagbasa sa “mga inskripsiyon diha sa 
bato nga sukad pa sa panahon sa wala pa ang 
lunop.” (Light From the Ancient Past, gisulat ni 
J. Finegan, 1959, pp. 216, 217) Apan kini nga mga 
inskripsiyon lagmit nauna lamang sa usa ka da- 
kong lunop sa usa ka partikular nga dapit o lagmit 
maoy mga asoy nga gilangkit sa mga panghitabo 
sa wala pa ang Lunop. Pananglitan, ang gitawag 
nga “The Sumerian King List,” human sa paghisgot 
nga ang walo ka hari nagmando sulod sa 241,000 
ka tuig, miingon: “(Dayon) ang Lunop mibanlas sa 
tibuok (yuta).” (Ancient Near Eastern Texts, giedit 
ni J. Pritchard, 1974, p. 265) Tataw nga ang maong 
rekord dili tinuod. 

Sumala sa kronolohiya sa Bibliya, ang tibuok- 
yutang Lunop sa adlaw ni Noe nahitabo niadtong 
2370 W.K.P. Ang mga arkeologo naghatag ug mga 
petsa nga mas una pa niini diha sa daghang papan 
nga kulonon nga ilang nakubkoban. Apan kini nga 
mga papan nga kulonon maoy mga dokumento 
nga walay petsa. Busa ang mga petsa nga gihatag 
alang niini maoy mga pangagpas lamang ug wala 
maghatag ug lig-ong pasukaranan nga may ka- 
langkitan kini sa panahon sa Lunop nga gihisgotan 
sa Bibliya. Walay usa sa mga butang nga nakubko- 
ban ang tinong nasayran ingong naglungtad sa 
wala pa ang Lunop. Ang mga arkeologo nga nag- 
hatag ug petsa sa mga butang nga naglungtad sa 
wala pa ang Lunop naghimo niini pinasukad sa 
mga kaplag nga mahimong sabton nga naghatag 
hinuon ug ebidensiya bahin sa usa ka dakong lunop 
sa usa ka partikular nga dapit. 

Pagsulat Human sa Lunop. Human sa pag- 
lahugay sa orihinal nga pinulongan didto sa Babel, 
mitungha ang nagkalainlaing sistema sa pagsu- 
lat. Ang mga Babilonyanhon, Asiryanhon, ug ang 
ubang mga katawhan migamit ug cuneiform (daw 
pormag triyanggulo) nga sinulat, nga gituohang 
namugna sa mga Sumerianhon gikan sa ilang mga 
sinulat pinaagig mga larawan. Adunay ebidensiya 
nga dihay kapin sa usa ka sistema sa pagsulat nga 
gigamit sa samang yugto sa panahon. Pananglitan, 
ang usa ka karaang dibuho sa paril sa Asirya nag- 
larawan sa duha ka eskriba, ang usa naghimog cu- 
neiform nga mga marka diha sa usa ka papan gina- 
mit ang usa ka dagang (tingali diha sa pinulongang 
Akadianhon) ug ang laing eskriba nagsulat nga 
migamit ug usa ka brutsa diha sa usa ka pirasong 

panit o papiro (lagmit diha sa pinulongang Aramai- 
ko). Ang Ehiptohanong sinulat nga hieroglyphic gi- 
langkoban sa linaing mga hulagway ug geome- 
trikong mga porma. Bisan tuod ang sinulat nga 
hieroglyphic padayong gigamit alang sa mga ins- 
kripsiyon diha sa mga monyumento ug sa mga di- 
buho sa mga paril, ang duha ka laing matang sa 
pagsulat (una ang hieratic ug dayon ang demotic) 
sa ngadtongadto gigamit. (Tan-awa ang EHIPTO, 
EHIPTOHANON.) Diha sa mga sistema nga wala mo- 
gamit ug mga alpabeto, ang pagdrowing ug mga 
larawan (o ang misunod niini, nga sagad dili ma- 
basa, ang linear o pinakatay) makahimo sa pagha- 
was sa butang nga gihulagway, sa usa ka ide- 
ya nga gipasabot sa usa ka butang, o sa laing 
pulong o silaba nga may samang paglitok. Ingong 
pananglitan, sa Iningles ang yano nga drowing sa 
usa ka mata mahimong gamiton sa pagpaila sa 
“eye” (mata), sa personal nga pronombre nga “I” 
(ako), sa berbo nga “see” (tan-aw), sa nombre nga 
“sea” (dagat), o sa unang silaba sa “season” (pana- 
hon). 

Ang sistema sa alpabeto nga gigamit sa mga Is- 
raelinhon maoy phonetic, diin ang matag simbolo 
sa sinulat nga konsonante naghawas ug usa ka par- 
tikular nga tunog sa konsonante. Apan, ang mga 
tunog sa bokales idugang sa magbabasa, ug ang 
konteksto maoy magtino sa pulong nga gipasabot 
kon ang mga termino managsama ug espeling 
apan lahi ug kombinasyon sa mga tunog sa boka- 
les. Kini dili gayod problema: bisan ang modernong 
Hebreohanon nga mga magasin, mantalaan, ug 
mga libro wala maglakip sa mga marka para sa bo- 
kales halos sa katibuk-an. 

Literasiya Taliwala sa mga Israelinhon. 
Ang mga saserdote sa Israel (Num 5:23) ug ang 
prominenteng mga tawo, sama kang Moises (Ex 
24:4), Josue (Jos 24:26), Samuel (1Sa 10:25), David 
(2Sa 11:14, 15), ug Jehu (2Ha 10:1, 6), makamaong 
mobasa ug mosulat, ug ang katawhan sa katibuk- 
an, nga may pipila ka eksepsiyon, makamao usab 
nga mobasa ug mosulat. (Itandi ang Huk 8:14: Isa 
10:19, 29:12.) Bisan tuod mahulagwayon, ang sugo 
nga gihatag ngadto sa mga Israelinhon sa pagsulat 
diha sa mga poste sa ilang mga balay nagpasabot 
nga sila makamaong mobasa ug mosulat. (Deu 6: 
8, 9) Ug ang Balaod nagsugo nga ang hari, sa di- 
hang molingkod sa iyang trono, magsulat alang sa 
iyang kaugalingon ug usa ka kopya sa Balaod ug 
magbasa niini matag adlaw.--Deu 17:18, 19, tan- 
awa ang BASAHON. 

Bisan tuod ang Hebreohanong sinulat dayag nga 
komon kaayo, diyutay lang nga Israelinhong mga 
inskripsiyon ang nakaplagan. Lagmit kini tungod 
kay ang mga Israelinhon wala magpatindog ug 

daghang monyumento aron ipasigarbo ang ilang 
mga kalamposan. Kadaghanan sa mga sinulat, la- 
kip na ang mga basahon sa Bibliya, sa walay duha- 
duha gisulat pinaagig tinta diha sa papiro o sa per- 
gamino ug, busa, wala molungtad ug dugay diha 
sa umogon nga yuta sa Palestina. Apan, ang men- 
sahe sa Kasulatan napreserbar latas sa kasiglohan 
pinaagi sa makuti nga pagkopya ug pagsubli sa 
pagkopya. (Tan-awa ang MAGKOKOPYA: MANUSKRITO 
SA BIBLIYA, ESKRIBA.) Ang kasaysayan sa Bibliya la- 
mang ang misubay pagbalik sa mismong sinugda- 
nan sa tawo ug gani saylo pa niana. (Gen kap 1, 2) 
Ang mga rekord nga gikulit diha sa bato ug gisu- 
lat diha sa mga papan nga kulonon, mga prisma, 
ug mga silindro lagmit, sa pipila ka kahimtang, 
mas daan pa kay sa kadaghanang karaang nag- 
lungtad nga mga manuskrito sa Bibliya, apan ang 
maong mga rekord walay dakong epekto diha sa ki- 
nabuhi sa mga tawo karong adlawa---ang kadag- 
hanan niini (sama sa The Sumerian King List) 
naundan ug tataw nga mga kabakakan. Busa, tali- 
wala sa karaang mga sinulat, ang Bibliya maoy ta- 
lagsaon kaayo kon bahin sa pagpresentar ug usa ka 
makahuloganong mensahe nga takos hatagan ug 
mas labaw nga pagtagad. 


PAGSULTIG PASIPALA. Pagbungat ug ma- 
kainsulto nga mga pulong ngadto sa usa ka tawo, 
nga magsultig maabusohong mga pulong kaniya. 

Alang sa mga Israelinhon, ang pagsultig pasi- 
pala o pagpanghimaraot sa ilang mga ginikanan 
maoy usa ka sala nga pagasilotan ug kamatayon. 
(Ex 21:17, Mat 15:4, Mar 7:10) Sama sa binaba nga 
pag-abuso, ang pisikal nga pag-abuso sa mga gini- 
kanan naggikan sa samang daotang disposisyon 
ug, busa, pareho ra ug silot. (Ex 21:15) Sanglit ang 
mga ginikanan maoy mga hawas ni Jehova sa 
ilang mga anak, ang usa ka anak nga nagsultig pa- 
sipala sa iyang mga ginikanan sama rag nagsultig 
pasipala sa Diyos.---Itandi ang Ex 20:12. 

Ang nahiangay nga pagtahod kinahanglang ipa- 
kita usab ngadto sa mga magmamando sa Israel. 
Mao nga si apostol Pablo, bisan pag gitratar sa dili- 
makataronganong paagi, nangayog pasaylo tungod 
sa iyang dili-tinuyo nga pagsultig mga pulong nga 
giisip sa uban nga mapasipalahon batok sa hataas 
nga saserdote.--Ex 22:28; Buh 23:1-5. 

Ang tinuyong pagsultig pasipala walay luna tali- 
wala sa unang-siglong mga Kristohanon. (1Co 6: 
9, 10; 1Pe 3:8, 9) Ang usa nga sad-an sa nabatasan 
ug tinuyo nga pagpangdaot sa uban palagpoton gi- 
kan sa kongregasyon.---1Co 5:11-13. 

Tungod kay daw walay bili ug dili popular sa ka- 
libotan gumikan sa ilang kalihokan ug mensahe, 
ang mga sumusunod ni Jesu-Kristo sagad maoy 
tumong sa pagsultig pasipala. (Itandi ang Ju 9: 

28, 29; 17:14: 1Co 1:18, 4:11-13.) Apan sila dili 
angayng mobalos pinaagi sa pagsultig pasipala sa 
mga magsusupak. Niining bahina si Kristo Jesus 
nagtaganag panig-ingnan alang kanila. (1Pe 2:21, 
23) Bisag giakusahan ingong tawong palainom, uli- 
tan, ahente sa Yawa, maglalapas sa Igpapahulay, 
ug usa ka tigpasipala sa Diyos, si Kristo Jesus wala 
mobalos pinaagi sa pagsultig pasipala sa iyang 
mga magsusumbong. (Mat 11:19, 26:65, Luc 11:15, 
Ju 9:16) Sa dihang gipasakaan siyag bakak nga 
mga sumbong sa atubangan ni Pilato, si Jesus nag- 
pakahilom lamang. (Mat 27:12-14) Ang pagsundog 
sa Kristohanon sa panig-ingnan ni Jesus makaha- 
tag ug maayong epekto ngadto sa pipila ka magsu- 
supak, nga tungod niana sila makaamgo nga ang 
ilang mapasipalahong mga pulong wala diay bisan 
unsang pasikaranan. Kini nga pagkaamgo lagmit 
motultol pa gani kanila nga mahimong mga tighi- 
maya sa Diyos.--Itandi ang Rom 12:17-21, 1Pe 
2:12. 

Ang mga Kristohanon kinahanglang mag- 
amping nga sila mogawi sa maayong paagi aron 
walay katarongan nga ang mga magsusupak ma- 
kasultig pasipala batok kanila. Kini mao ang punto 
nga gipasiugda ni apostol Pablo bahin sa batan-ong 
mga babayeng balo diha sa kongregasyon. Sanglit 
sila mahilig sa pagtabitabi ug nanghilabot sa mga 
kalihokan sa ubang mga tawo, siya nagdasig kani- 
la sa pagminyo ug sa pag-atiman sa ilang mga 
anak ug sa pagdumala ug panimalay. Tungod kay 
puliki nga mga asawa, sila dili makaaghat sa bisan 
kinsang magsusupak nga magsultig pasipala sa 
mga Kristohanon ingong mga tabian ug mga hi- 
labtanon sa mga kalihokan sa ubang mga tawo. 
- Ti 5:13, 14. 

Ang pipila nga wala mouban kang Jesu-Kristo 
samtang dinhi pa siya sa yuta nagpakita pinaagi sa 
ilang mga lihok nga sila 'dapig kaniya’ ug dili da- 
ling moduyog sa mga magsusupak sa pagsultig 
pasipala kaniya. Kini mao ang kahimtang sa usa ka 
tawo nga nagpalayas ug mga demonyo pinasukad 
sa ngalan ni Jesus, lagmit tungod kay gihatagan ug 
gahom sa Diyos sa pagbuhat niana. Si Juan ug ang 
uban nanghinapos nga kining tawhana angayng 
pahunongon, tungod kay siya wala magkuyogan 
kanila. Apan si Jesus miingon: “Ayaw ninyo sulayi 
ang pagpugong kaniya, kay walay usa nga mohi- 
mog gamhanang mga buhat pinasukad sa akong 
ngalan ang makahimo dayon sa pagpasipala [sa li- 
teral, pagsultig daotan] batok kanako.” (Mar 9:38- 
40) Sa panahon nga gipahayag ni Jesus kining mga 
pulonga ang Hudiyohanong kongregasyon giila pa 
gihapon sa Diyos ug ang pagtukod sa Kristohanong 
kongregasyon maoy umalabot pa. (Itandi ang Mat 
16:18; 18:15-17.) Dugang pa, wala isugo ni Je- 

sus nga ang tanang magtutuo mokuyog kaniya. 
(Mar 5:18-20) Busa, ang usa ka Hudiyo nga sakop 
sa katawhan nga gipakigsaaran sa Diyos ug nag- 
buhat ug gamhanang mga buhat pinasukad sa 
ngalan ni Jesus nagpamatuod nga siya adunay 
pag-uyon sa Diyos. Apan, sa dihang natukod na 
ang Kristohanong kongregasyon, ang mga tawo 
nga nagtinguha sa pag-uyon sa Diyos kinahang- 
lang makig-uban niini nga kongregasyon ingong 
matinumanong mga sumusunod ni Jesu-Kristo. 
(Itandi ang Buh 2:40, 41.) Ang pagbuhat lamang 
ug gamhanang mga buhat pinasukad sa ngalan ni 
Jesus dili na mahimong ebidensiya nga ang usa ka 
tawo maoy dapig kang Jesu-Kristo, ni garantiya 
kini nga ang maong tawo dili mahimong sad-an sa 
pagsultig pasipala batok sa Anak sa Diyos.---Mat 
7:21-23, tan-awa ang MAPASIPALAHONG SINULTIHAN, 
PASIPALA. 


PAGSUMPAY [sa Iningles, grafting]. Ang pro- 
seso sa pagdugtong sa salingsing (sanga, gamayng 
sanga) sa usa ka kahoy nga nailhang mopatung- 
hag maayong bunga ngadto sa punoan sa laing 
kahoy nga mamungag ubos ug kalidad nga bu- 
nga aron madugtong kini nga permanente. Sagad 
nga himoon ang pagsumpay aron hiusahon ang 
mga mapuslanong mga kinaiyahan sa salingsing 
(ang maayong bunga niini) ug sa punoan sa laing 
kahoy (ang kusog ug kalig-on niini). Human ma- 
sumpay ang mga sanga ngadto sa laing punoan, 
bisan tuod mokuhag sustansiya gikan sa lahi nga 
matang sa punoan, kini mamunga ug samang ma- 
tang sa bunga nga ipamunga sa kahoy diin kini gi- 
kuha. 

Si apostol Pablo, sa pagsulat ngadto sa mga Kris- 
tohanon sa Roma, nagtandi sa dili-Hudiyo nga mga 
Kristohanon ngadto sa mga sanga sa ihalas nga 
olibo nga gisumpay ngadto sa olibo sa tanaman 
aron ipuli sa kinaiyanhong mga sanga nga giputol. 
Siya miingon nga ang maong paagi sa pagsumpay 
maoy “sukwahi sa kinaiyahan.” Ang kinaiyanhong 
mga sanga nagtumong sa mga Hudiyo kinsa, tu- 
ngod sa ilang pagkawalay-pagtuo, nawad-an sa 
ilang kahigayonan nga mahimong sakop sa langit- 
nong Gingharian sa Mesiyas. Ang pagsumpay sa 
mga sanga sa ihalas nga olibo, o sa dili-Hudiyong 
mga Kristohanon, ngadto sa olibo sa tanaman aron 
mopuli sa “kinaiyanhong mga sanga” wala magha- 
tag ug katarongan alang niadtong mga Hentil nga 
magbaton ug mapahitas-ong mga hunahuna, tu- 
ngod kay pinaagi lamang sa pagtuo nga sila maka- 
hupot sa ilang posisyon. Dugang pa, ang pagsum- 
pay sa mga sanga gikan sa ihalas nga olibo ngadto 
sa olibo sa tanaman nag-ilustrar sa permanenteng 
bugkos nga gipahinabo tali sa mga Hudiyo ug mga 
Hentil ingong mga isigkamembro sa “Israel sa Di- 

yos."--Rom 11:17-24, Gal 3:28, 6:16, itandi ang Ju 
15:1-6, tan-awa ang OLIBO. 


PAGTABON-SA-SALA. Ang Cebuanong mga 
pulong nga “pagtabon-sa-sala” nga gikuha sa 
Iningles nga pulong nga “atonement” naggikan 
sa Iningles nga ekspresyong “at one” (katakdo). Sa 
Hebreohanong Kasulatan ang mga terminong gi- 
gamit sa pagtabon-sa-sala makita sa daghang hi- 
gayon, ilabina diha sa mga basahon sa Levitico ug 
Numeros. Ang ka-phar' mao ang Hebreohanong pu- 
long alang sa pagtabon-sa-sala, ug lagmit kini sa 
orihinal nagkahulogang “tabon,” bisan tuod gisug- 
yot usab ang “pagpapas.” 

Ang Panginahanglan sa Tawo Alang sa Pag- 
tabon-sa-Sala. Ang tawo nanginahanglan ug 
pagtabon-sa-sala tungod sa napanunod nga kasal- 
anan (1Ha 8:46, Sal 51:5: Ecc 7:20; Rom 3:23), ug 
ang may tulubagon niini, dili ang Diyos, kondi- 
li ang tawo mismo. (Deu 32:4, 5) Si Adan, kinsa na- 
wad-an sa kinabuhing walay kataposan ingong 
hingpit nga tawo, nagpasa sa sala ug kamatayon sa 
iyang mga kaliwat (Rom 5:12), ug busa ang mga 
kaliwat ni Adan nailalom sa paghukom sa kama- 
tayon. Kon buot sa tawo nga mabatonan pag- 
usab ang kahigayonan nga makatagamtam sa ki- 
nabuhing walay kataposan, nan, nahiuyon sa legal 
nga prinsipyo nga gilakip sa ulahi ni Jehova diha 
sa Moisesnong Balaod, nga mao, ang usa ka bu- 
tang kinahanglang matumbasan sa sama nga bu- 
tang, ang eksaktong pagtabon-sa-sala gikinahang- 
lan alang sa nawala ni Adan.---Deu 19:21. 

Sumala sa paggamit niini diha sa Bibliya, ang 
“pagtabon-sa-sala” adunay pangunang ideya sa 
“pagtabon” o “pagbaylo,” ug ang gihatag ingong 
baylo o ingong “tabon” alang sa laing butang kina- 
hanglang susama gayod niana. Busa, ang bisan 
unsa nga ibayad sa usa ka butang nga nawala ki- 
nahanglang “katakdo” nianang laing butang, nga 
bug-os motugbang niana ingong eksaktong ka- 
tumbas. Kinahanglang kini dili sobra o kulang. Wa- 
lay tawong dili-hingpit ang makatagana sa maong 
pagtabon o pagtabon-sa-sala aron ipasig-uli ang 
hingpit nga tawhanong kinabuhi ngadto kang bi- 
san kinsa o sa tanang katawhan. (Sal 49:7, 8) 
Aron makahimog eksaktong pagtabon-sa-sala sa 
kon unsay nawala ni Adan, ang usa ka halad-sa- 
sala nga may eksaktong bili sa usa ka hingpit nga 
tawhanong kinabuhi kinahanglang itagana. 

Gisugdan ni Jehova nga Diyos ang usa ka kahi- 
kayan alang sa pagtabon-sa-sala taliwala sa mga 
Israelinhon nga naglandong sa usa ka mas dakong 
tagana sa pagtabon-sa-sala. Si Jehova ug dili ang 
tawo ang angayng pasidunggan sa pagtino ug sa 
pagbutyag sa paagi sa pagtabon-sa-sala aron ma- 
takpan ang napanunod nga sala ug sa pagtaganag 

kahupayan gikan sa pagkahinukman ngadto sa ka- 
matayon. 

Mga Halad sa Pagtabon-sa-Sala. Ingon sa gi- 
sugo sa Diyos, ang mga Israelinhon kinahanglang 
motanyag ug mga halad ingong mga halad-sa-sala 
aron makahimo ug pagtabon-sa-sala. (Ex 29:36, 
Lev 4:20) Ang ilabinang makahuloganon mao ang 
tinuig nga Adlaw sa Pagtabon-sa-Sala, sa dihang 
ang hataas nga saserdote sa Israel motanyag ug 
mga halad nga hayop ug mohimog pagtabon-sa- 
sala alang sa iyang kaugalingon, alang sa ubang 
mga Levihanon, ug alang sa dili-saserdoteng mga 
tribo sa Israel. (Lev 16) Ang ihalad nga mga hayop 
kinahanglang walay ikasaway, nga nagpaila sa gi- 
kinahanglang kahingpitan alang sa gilarawanan 
niini. Dugang pa, dako kaayo ang bili sa pagtabon- 
sa-sala tungod kay kinabuhi mismo sa hayop ang 
gihalad, ug ang dugo niini giula aron sa paghimog 
pagtabon-sa-sala. (Lev 17:11) Ang pagtanyag sa 
mga Israelinhon ug mga halad-sa-sala ug ang pag- 
tuman sa nagkadaiyang mga bahin sa tinuig nga 
Adlaw sa Pagtabon-sa-Sala sa walay duhaduha 
nagpatisok diha sa ilang mga hunahuna sa pag- 
kaseryoso sa ilang makasasalang kahimtang ug sa 
ilang dakong panginahanglan sa bug-os nga pagta- 
bon-sa-sala. Bisan pa niana, ang mga halad nga 
hayop dili sa bug-os makatabon-sa-sala sa tawo 
sanglit ang mga hayop mas ubos sa tawo, kinsa gi- 
hatagan ug pagbulot-an ibabaw niini.--Gen 1:28, 
Sal 8:4-8: Heb 10:1-4, tan-awa ang ADLAW SA PAG- 
TABON-SA-SALA, HALAD. 

Katumanan Diha Kang Kristo Jesus. Ang 
Kristohanon Gregong Kasulatan tatawng naglang- 
kit sa bug-os nga pagtabon sa tawhanong mga sala 
uban kang Jesu-Kristo. Diha kaniya natuman ang 
mga larawan ug mga landong sa Moisesnong Bala- 
od, sanglit siya mao ang Usa nga gilandongan sa 
nagkalainlaing mga halad nga hayop. Ingong hing- 
pit, walay sala nga tawo, si Jesus mao ang halad- 
sa-sala alang sa tanang kaliwat ni Adan nga sa ka- 
taposan ipahigawas ra gikan sa napanunod nga 
sala ug kamatayon. (2Co 5:21) Si Kristo “mihalad 
ug usa ka halad alang sa mga sala hangtod sa ka- 
hangtoran” (Heb 10:12), ug siya gayod “ang Korde- 
ro sa Diyos nga magakuha sa sala sa kalibotan.” (Ju 
1:29, 36; 1Co 5:7: Pin 5:12, 13:8, itandi ang Isa 
53:7.) Ang kapasayloan nag-agad sa pag-ula sa 
dugo (Heb 9:22), ug ang mga Kristohanon nga na- 
galakaw sa kahayag gipasaligan nga “ang dugo ni 
Jesus nga Anak sa Diyos nagahinlo kanato gikan sa 
tanang sala.'--1Ju 1:7: Heb 9:13, 14: Pin 1:5. 

Ang hingpit nga tawhanong kinabuhi ni Jesus 
nga gitanyag ingong halad mao ang gilandongan 
sa halad-sa-sala. Kini ang bililhong butang nga 
nagpalit sa katawhan, nga naglukat kanila gikan sa 
napanunod nga sala ug kamatayon. (Tit 2:13, 14, 

Heb 2:9) Si Kristo mismo nag-ingon: “Ang Anak 
sa tawo mianhi, dili aron pagaalagaran, kondili 
aron sa pag-alagad ug sa paghatag sa iyang kalag 
nga usa ka lukat [Gr., lytron] baylo sa daghan.” 
(Mar 10:45, tan-awa ang LUKAT, MANLULUKAT.) Ang 
iyang halad eksaktong nagtabon sa kon unsay na- 
wala sa makasasalang si Adan, sanglit si Jesus 
maoy hingpit ug busa katumbas ni Adan sa wala 
pa makasala kining unang tawo.--1Ti 2:5, 6, Efe 
T7: 

Nahimong posible ang pagpasig-uli. Ang 
tawhanong sala nagpahinabog ulang tali sa Diyos 
ug sa tawo, kay si Jehova dili mouyon sa sala. Kini 
nga ulang tali sa tawo ug sa iyang Maglalalang ma- 
wala lamang pinaagi sa pagtuman sa kinahangla- 
non sa tinuod nga “pagtabon,” o panghimayad, sa 
maong sala. (Isa 59:2, Hab 1:13, Efe 2:3) Apan gi- 
paposible ni Jehova nga Diyos ang pagpasig-uli tali 
sa iyang kaugalingon ug sa makasasalang kataw- 
han pinaagi sa hingpit nga tawong si Jesu-Kristo. 
Busa, si apostol Pablo misulat: “Kita usab nagasad- 
ya diha sa Diyos pinaagi sa atong Ginoong Jesu- 
Kristo, nga pinaagi kaniya kita karon nakadawat sa 
pagpasig-uli.” (Rom 5:11, tan-awa ang PAGPASIG- 
ULI.) Aron makabaton sa pag-uyon ni Jehova, kina- 
hanglang dawaton ang tagana sa Diyos sa pagpa- 
sig-uli pinaagi kang Jesu-Kristo. Pinaagi lamang 
niini nga mahimong mabatonan ang kahimtang 
nga susama nianang kang Adan sa wala pa siya 
makasala. Ang gugma sa Diyos gipasundayag pi- 
naagi sa pagtagana nianang maong pagpasig-uli. 
--Rom 5:6-10. 

Ang hustisya nakab-ot pinaagi sa halad pa- 
sig-uli. Bisan pa niana, kinahanglang makab-ot 
ang sukdanan sa hustisya. Ang tawo, bisan tuod 
gilalang nga hingpit, nawad-an sa maong pagka- 
hingpit tungod sa sala ug busa si Adan ug ang 
iyang mga kaliwat nailalom sa paghukom sa Diyos. 
Tungod sa hustisya ug pagtapot sa mga prinsipyo 
sa pagkamatarong kinahanglang ipahamtang sa 
Diyos ang silot sa iyang balaod batok sa masinupa- 
kong si Adan. Apan ang gugma maoy nagpalihok 
sa Diyos sa paghimog kahikayan sa paghulip aron 
nga pinaagi niana makab-ot ang sukdanan sa hus- 
tisya, ug gani bisag wala maglapas sa hustisya, ang 
mahinulsolong mga kaliwat ni Adan mapasaylo 
ug makabaton ug pakigdait uban sa Diyos. (Col 
1:19-23) Busa, si Jehova “nagpadala sa iyang Anak 
ingong usa ka halad pasig-uli alang sa atong mga 
sala.” (1Ju 4:10, Heb 2:17) Ang pagpasig-uli nagka- 
hulogan nga ang usa mahimong dalawaton, o inu- 
yonan. Tungod sa halad pasig-uli ni Jesus, ang Di- 
yos dili na magkondenar sa tawhanong linalang 
kondili pakitaan na siyag pag-uyon ug kaluoy. Kini 
nga pagpasig-uli nagwagtang sa kasal-anan ug sa 
pagkahinukman ngadto sa kamatayon alang sa es- 

pirituwal nga Israel ug sa tanan nga buot mobaton 
niini.--1Ju 2:1, 2, Rom 6:23. 

Ang ideya sa paghulip tatawng makita diha sa 
pipila ka teksto sa Bibliya nga naghisgot sa pagta- 
bon-sa-sala. Pananglitan, si Pablo miingon nga “si 
Kristo namatay alang sa atong mga sala sumala sa 
Kasulatan” (1Co 15:3), ug nga “pinaagi sa pagpalit, 
gipagawas kita ni Kristo gikan sa tunglo sa Balaod 
pinaagi sa pagkahimong tinunglo inay nga kita 
[mga Hudiyo], tungod kay kini nahisulat: “Tinunglo 
ang matag tawo nga gibitay sa estaka.”” (Gal 3:13, 
Deu 21:23) Si Pedro mikomento: “Siya nagpas-an sa 
atong mga sala diha sa iyang kaugalingong lawas 
sa estaka, aron kita mamatay ngadto sa kasal-anan 
ug mabuhi ngadto sa pagkamatarong. Ug ‘pinaagi 
sa iyang mga labod kamo nangaayo.” (1Pe 2:24; 
Isa 53:5) Si Pedro usab misulat: “Si Kristo namatay 
sa makausa alang sa tanang panahon maylabot sa 
mga sala, usa ka matarong nga tawo alang sa mga 
dili-matarong, aron siya magtultol kaninyo ngadto 
sa Diyos.”---1Pe 3:18. 

Ang mahigugmaong tagana nagkinahanglan 
ug pagtuo. Ang gugma gipasundayag sa Diyos 
ug ni Kristo maylabot sa tagana sa bug-os nga 
pagtabon sa napanunod nga tawhanong mga sala. 
(Ju 3:16, Rom 8:32, 1Ju 3:16) Ugaling, aron ma- 
kabenepisyo niini ang usa ka tawo kinahanglang 
maghinulsol gayod ug siya kinahanglang magpa- 
sundayag ug pagtuo. Si Jehova wala mahimuot sa 
mga halad sa Juda sa dihang gitanyag kini nga 
walay hustong tinamdan. (Isa 1:10-17) Gipada- 
la sa Diyos si Kristo “ingong halad alang sa pagpa- 
sig-uli pinaagi sa pagtuo diha sa iyang dugo.” (Rom 
3:21-26) Kadtong kinsa pinaagi sa pagtuo modawat 
sa tagana sa Diyos sa pagtabon-sa-sala pinaagi ni 
Jesu-Kristo makabaton ug kaluwasan, kadtong kin- 
sa mosalikway niini dili makabaton niana. (Buh 
4:12) Ug, si bisan kinsa nga “tinuyo nga magpaka- 
sala human makadawat sa tukmang kahibalo sa 
kamatuoran, wala nay halad nga nahibilin alang sa 
sala, apan may usa ka makahahadlok nga pagpaa- 
bot sa paghukom.”---Heb 10:26-31. 


PAGTAHI. Pagpatapot o pagdugtong pinaagig 
mga tahi. Sukad pa sa kanhing kapanahonan ang 
pagtahi, lakip na ang pagborda, may dakong bahin 
sa mga kalihokan sa tawo. (Ex 26:1: 35:35, Job 
16:15, Ecc 3:7, Eze 13:18) Ang unang lalaki ug ba- 
baye, si Adan ug Eva, “nagtahig mga dahon sa igos 
ug naghimog mga tapis sa ilang balat-ang.” (Gen 
3:7) Kini mahimong nagpasabot lamang nga ilang 
gitapot ang dagkong mga dahon sa igos, ginamit 
ang gagmayng mga sanga sa igos. 

Sa pagpatin-aw kon nganong ang iyang mga ti- 
nun-an wala magpuasa sama sa mga Pariseo ug sa 
mga tinun-an ni Juan, gihisgotan ni Kristo Jesus 

nga ang pagtapak ug usa ka piraso sa wala-pa- 
mokulo nga panapton diha sa daang besti makapa- 
samot sa gisi niini. (Mar 2:18, 21) Kon labhan, ang 
tapak mokulo ug, sa dihang mahitabo kini, magbi- 
tad sa daang besti ug maggisi niini. Kini nga ilus- 
trasyon angayng makatabang niadtong nakabati 
sa mga pulong ni Jesus nga masabtan nga pana- 
hon na nga sila mahimong iyang mga sumusunod 
ug nga maoy sayop nga ilang ipatuman ang ilang 
mga buhat ngadto sa mga tinun-an ni Jesus. Si 
Juan una pa niana nagpatin-aw nga ang iyang bu- 
luhaton maoy pag-andam sa pag-abot ni Kristo ug, 
busa, maoy temporaryo lamang.---Ju 3:27-30. 


PAGTAHOD. Ang paghatag ug linaing pagta- 
gad o pasidungog ngadto sa usa nga gilantaw nga 
takos sa pagtamod, usa ka pag-ila ug nahiangayng 
pagtahod alang sa usa ka butang o, ilabina, alang 
sa laing tawo, sa iyang mga hiyas, kalamposan, 
katungdanan, posisyon, o awtoridad. Ang pagpa- 
kitag pagtahod maoy “pagpasidungog.” Ang la- 
inlaing mga pulong sa orihinal nga pinulongan 
nagpasabot sa ideya sa paghatag sa uban ug pasi- 
dungog, pagtahod, o hustong kahadlok.---Tan-awa 
ang KAHADLOK, DUNGOG, PASIDUNGOG. 

Ngadto Kang Jehova ug sa Iyang mga Ha- 
was. Tungod sa iyang pagka-Maglalalang, si Je- 
hova nga Diyos takos sa kinalabwang pasidungog 
sa tanan niyang intelihenteng mga linalang. (Pin 
4:11) Kini nagkahulogan nga ang mga indibiduwal 
magpakitag matinumanong pagsugot kaniya, pag- 
kamasinugtanon nga pinasukad sa gugma alang 
kaniya ug usa ka pagpabili sa iyang mga nabuhat 
alang kanila. (Mal 1:6, 1Ju 5:3) Kini naglakip usab 
sa paggamit sa bililhong mga butang sa usa ka 
tawo alang sa matuod nga pagsimba.---Pr 3:9. 

Ang usa nga magkuha sa mga butang nga iya 
lamang sa Maglalalang nagpakitag kawalay pagta- 
hod sa sagradong mga butang. Gihimo kini ni Hop- 
ni ug Pinehas, ang mga anak nga lalaki sa Hataas 
nga Saserdoteng si Eli. Ilang giilog ang kinamaayo- 
han sa matag halad nga gitanyag ngadto kang Je- 
hova. Ug si Eli, kay wala mohimog kusganong ak- 
siyon batok sa iyang mga anak labot niini, labawng 
nagpasidungog kanila kay kang Jehova.---1Sa 2:12- 
17, 27-29. 

Samtang ang pasidungog nga gihatag sa mga 
tawo ngadto kang Jehova nga Diyos makita pinaa- 
gi sa matinumanong pagsugot kaniya ug sa pagpa- 
uswag sa mga intereses sa iyang pagsimba, ang 
Diyos nagpasidungog sa mga tawo pinaagi sa pag- 
panalangin ug pagganti kanila. (1Sa 2:30) Busa 
si Haring David, kinsa matinumanong nag-alagad 
kang Jehova ug nagtinguha sa pagtukod ug usa ka 
templo aron didto ibutang ang sagradong arka sa 
pakigsaad, gipasidunggan o gigantihan ug usa ka 

pakigsaad alang sa usa ka gingharian.--2Sa 7:1- 
16; 1Cr 17:1-14. 

Ingong mga tigpamaba ni Jehova, ang mga ma- 
nalagna, ilabina ang Anak sa Diyos nga si Jesu- 
Kristo, takos sa pagtahod. Apan inay hatagan sa 
maong pagtahod, ang mga Israelinhon nagbugal- 
bugal ug nagdagmal, ug nagpatay pa gani kanila. 
Ang kawalay pagtahod sa Israel sa mga hawas ni 
Jehova misangko sa kinatayuktokan niini pinaagi 
sa ilang pagpatay sa iyang Anak. Tungod niini si 
Jehova migamit sa Romanhong kasundalohan sa 
pagpahamtang sa iyang panimalos batok sa dili- 
matinumanong Jerusalem niadtong 70 K.P.---Mat 
21:33-44, Mar 12:1-9, Luc 20:9-16; itandi ang Ju 
5:23. 

Diha sa Kristohanong kongregasyon. Kad- 
tong gitugyanan sa linaing mga responsibilidad 
ingong mga magtutudlo sa Kristohanong kongre- 
gasyon takos sa pagpaluyo ug kooperasyon sa mga 
isigkamagtutuo. (Heb 13:7, 17) Sila maoy “takos sa 
doble nga pasidungog,” nga naglakip sa boluntar- 
yong materyal nga tabang tungod sa ilang pagha- 
go alang sa kongregasyon.--1ITi 5:17, 18, tan-awa 
ang ANSIYANO, TIGULANG NGA LALAKI. 

Hinunoa, ang tanang Kristohanon takos pasi- 
dunggan sa mga isigkamagtutuo. Si apostol Pablo 
nagtambag: “Manguna sa pagpakitag pasidungog 
sa usag usa.” (Rom 12:10) Sanglit ang matag indi- 
biduwal nga Kristohanon mas nasayod sa iyang ka- 
ugalingong mga kahuyangan ug mga kasaypanan 
kay sa iyang mga isigkamagtutuo, haom lamang 
nga unahon niya ang uban kay sa iyang kaugali- 
ngon, nga magpasidungog o magpabili pag-ayo 
kanila tungod sa ilang matinumanong buluhaton. 
(Flp 2:1-4) Ang mga kabos ug takos nga mga ba- 
bayeng balo gipasidunggan pinaagi sa pagkadawat 
ug materyal nga tabang gikan sa kongregasyon. 
-1Ti 5:3, 9, 10. 

Taliwala sa mga membro sa pamilya. Ang 
usa ka asawa haom nga magpasundayag ug hus- 
tong kahadlok, o halalom nga pagtahod, sa iyang 
bana ingong ulo sa pamilya. (Efe 5:33) Kaharmon- 
ya kini sa kahikayan sa Diyos nga ang lalaki labaw 
kay sa babaye. Ang lalaki, dili ang babaye, maoy 
unang gilalang, ug siya mao ang larawan ug hima- 
ya sa Diyos." (1Co 11:7-9, 1Ti 2:11-13) Si Sara maoy 
usa ka talagsaong panig-ingnan sa usa ka babaye 
nga adunay halalom nga pagtahod sa iyang bana. 
Ang iyang pagtahod maoy kinasingkasing, kay si 
Sara nagtawag sa iyang bana ingong “ginoo,” dili 
lang aron madunggan sa uban kondili bisan diha sa 
“sulod sa iyang kaugalingon.”--1Pe 3:1, 2, 5, 6, 
itandi ang Gen 18:12. 

Sa laing bahin, ang mga bana gitambagan: 
“Magpadayon sa pagpuyo sa samang paagi uban 

[sa inyong mga asawa] sumala sa kahibalo, nga 
maghatag kanila ug kadungganan samag ngadto 
sa usa ka sudlanan nga mas mahuyang, ang baba- 
ye, sanglit kamo mga manununod man usab uban 
kanila sa dili-takos nga pabor sa kinabuhi.” (1Pe 
3:7) Busa ang dinihogan sa espiritu nga Kristoha- 
nong mga bana angayng maghunahuna nga ang 
ilang mga asawa nagbaton ug samang baroganan 
ingong kaubang mga manununod ni Kristo (itandi 
ang Rom 8:17, Gal 3:28) ug kinahanglang trataron 
sa dungganon nga paagi agig pag-ila nga sila mas 
menos ug kusog kay sa mga lalaki. 

Maylabot sa ilang mga anak, ang mga ginikanan 
maoy mga hawas sa Diyos, nga giawtorisahan sa 
pagbansay, pagdisiplina, ug pagtultol kanila. Busa 
ang mga ginikanan takos sa pasidungog, o pag- 
tahod. (Ex 20:12, Efe 6:1-3, Heb 12:9) Dili lang 
kay kutob ra kini sa pagkamasinugtanon sa anak 
ug sa iyang pagpasundayag ug dakong pagtahod 
sa iyang mga ginikanan. Kon gikinahanglan, kini 
maglakip sa mahigugmaong pag-atiman sa mga 
ginikanan kon sila matigulang na. (Itandi ang Mat 
15:4-6.) Diha sa Kristohanong kongregasyon, ang 
usa nga napakyas sa pagtagana sa usa ka tigulang 
ug nanginahanglan nga ginikanan giisip nga mas 
daotan pa kay sa usa ka tawo nga walay pagtuo. 
(1Ti 5:8) Ingon sa gipunting ni apostol Pablo kang 
Timoteo, ang kongregasyon dili mao ang moabaga 
sa pag-atiman sa mga babayeng balo nga adunay 
mga anak o mga apo nga makaarang sa paghatag 
ug materyal nga tabang.---ITi 5:4. 

Ngadto sa mga Magmamando ug sa Uban. 
Ang pasidungog, o pagtahod, angayng ipakita usab 
ngadto sa mga tawo nga hataas ug katungdanan sa 
kagamhanan. Ipakita sa Kristohanon ang maong 
pagtahod, dili aron maangkon ang pipila ka pabor, 
kondili tungod kay kini maoy kabubut-on sa Diyos. 
Tingali sa personal kining mga tawhana maoy ko- 
rap o dunot ug binuhatan. (Itandi ang Luc 18:2-6, 
Buh 24:24-27.) Apan ang pagtahod ihatag kanila 
tungod sa pag-ila sa posisyon nga gihawasan sa 
ilang katungdanan. (Rom 13:1, 2, 7: 1Pe 2:13, 14) 
Sa susama, ang mga ulipon kinahanglang mag-isip 
sa ilang mga agalon ingong takos sa bug-os nga 
pasidungog, nga magbuhat sa ilang tinudlong bu- 
luhaton ug dili mohimog butang nga magpakaulaw 
sa ngalan sa Diyo5.--1Ti 6:1. 

Kon ang usa ka Kristohanon pangayoan sa uban 
ug katarongan sa iyang paglaom, angay nga himo- 
on niya kini “uban ang kalumo sa buot ug halawom 
nga pagtahod [sa literal, kahadlok].” Bisan tuod 
nga ang mga pangutana lagmit isukna sa paagi 
nga makainsulto, ang Kristohanon angayng moha- 
tag sa iyang mga katarongan uban ang kakalma 
ug kalumo, nga dili motubag nga masuk-anon o 
mapungtanon. Bisan tuod dili motalaw tungod sa 

kahadlok sa tawo, ang Kristohanon magpakitag ha- 
lawom nga pagtahod, o hustong kahadlok, nga daw 
anaa sa presensiya ni Jehova nga Diyos ug ni Gino- 
ong Jesu-Kristo. (1Pe 3:14, 15, ftn sa Rbi8) Labot 
niini mahimo niyang himoong panig-ingnan ang 
mga manulonda, kinsa, bisan tuod mas labaw sa 
kusog ug gahom, wala mag-akusar pinaagi sa ma- 
pasipalahong mga pulong.---2Pe 2:11. 


PAGTAPION SA MGA KAMOT. Tan-awa 
ang KAMOT. 


PAGTENER, PAGBANTAY. Ang pag-ati- 
man ug pagbantay sa bisan unsa, ang pagtener sa 
usa ka tawo tungod sa pagsunod sa sistema sa ba- 
laod o sa awtoridad, aktuwal nga pagbilanggo. 

Ang balaod sa Bibliya nga dayag kaayong nag- 
patin-aw sa mga responsibilidad sa usa ka magba- 
lantay gilatid diha sa Exodo 22:10-13 nga may ka- 
labotan sa mga hayop nga gipiyal ngadto sa laing 
tawo. Kini nga balaod, nga sa walay duhaduha gi- 
pasukad sa mas naunang patriarkanhon nga bala- 
od (Gen 31:39), nagaingon: “Kon ang usa ka tawo 
magtugyan sa iyang isigkatawo ug .. . bisan un- 
sang binuhing hayop aron ipaatiman, ug kini ma- 
matay o maangol o madala sa layo samtang walay 
nagtan-aw, .. . ang usa dili magbayad. Apan kon 
kini sila sa pagkatinuod gikawat gikan kaniya, siya 
magbayad ngadto sa ilang tag-iya. Kon kini sa 
pagkatinuod gikuniskunis sa usa ka mapintas nga 
mananap, siya magdala niini ingong ebidensiya. 
Alang sa gikuniskunis sa usa ka mapintas nga ma- 
nanap siya dili magbayad.”---Itandi ang Gen 30:31. 

Kon ang usa ka magbalantay o tig-alima sa ha- 
yop magbantay o mag-atiman ug usa ka panon sa 
karnero o baka, iyang gipakita nga iyang gidawat 
sa legal nga paagi ang pag-atiman niini nga mga 
hayop. Iyang gipasaligan ang tag-iya nga sila pa- 
kan-on ug dili kini makawat, kay kon dili, kini 
pagabayran. Apan, ang iyang responsibilidad dili 
bug-os, kay ang gihisgotan nga balaod nagpahiga- 
was sa magbalantay gikan sa pagkasad-an kon 
adunay panghitabo nga dili na kapugngan sa tawo, 
sama sa pag-atake sa mapintas nga mga mananap. 
Apan, aron mahigawas sa tulubagon, siya kina- 
hanglang magpakitag ebidensiya ngadto sa tag- 
iya, pananglitan, ang gikuniskunis nga patayng la- 
was sa hayop. Ang tag-iya, human masusi ang 
maong ebidensiya, kinahanglang magpahayag ug 
hukom nga inosente ang magbalantay. 

Ang samang prinsipyo mapadapat sa katibuk-an 
ngadto sa bisan unsang gipiyal nga kabtangan, bi- 
san sa mga relasyon sa pamilya, pananglitan, ang 
panganayng anak nga lalaki giisip nga mao ang le- 
gal nga magbalantay sa iyang manghod nga mga 
igsoong lalaki ug babaye. Busa, atong masabtan 
ang kabalaka ni Ruben ingong kamagulangang 

anak nga lalaki alang sa kinabuhi ni Jose, ingon sa 
natala sa Genesis 37:18-30, sa dihang ang ubang 
mga igsoon nagtinguha sa pagpatay kaniya. “Siya 
miingon: ‘Dili nato patyon ang iyang kalag.” ... 
"Ayaw pagpabanaw ug dugo. .. . ayaw ninyo siya 
buhati ug kadaot.” Ang iyang tuyo mao ang paglu- 
was kaniya gikan sa ilang kamot aron iuli siya sa 
iyang amahan.” Ug sa dihang nadiskitahan ni Ru- 
ben nga wala na si Jose, hilabihan gayod ang iyang 
kabalaka nga tungod niana “iyang gigisi ang iyang 
mga besti” ug miingon: “Wala na ang bata! Ug ako 
--asa man gayod ako mopaingon?” Siya nasayod 
nga manubag siya sa pagkawala ni Jose. Aron 
mahigawas sa responsibilidad, ang managsoon sa 
pagkamalansison nagmugnamugna ug ebidensiya 
aron ingnon nga si Jose gipatay sa usa ka mapin- 
tas nga mananap. Gihimo nila kini pinaagi sa pag- 
tumog sa gihukas nga besti ni Jose sa dugo sa 
kanding. Unya ilang gipakita kini nga ebidensiya 
ngadto kang Jacob, ang ilang amahan ug ang pa- 
triarkanhong maghuhukom, kinsa nagpahigawas 
kang Ruben sa bisan unsang responsibilidad tu- 
ngod kay, pinasukad sa natumog-sa-dugo nga bes- 
ti ni Jose nga gipresentar sa iyang mga igsoon 
ingong ebidensiya, nanghinapos si Jacob nga si 
Jose gipatay.---Gen 37:31-33. 

Sa Galacia 3:19-25, gihimo ang usa ka pagpada- 
pat sa espirituwal nga paagi sa mga terminong 
‘pagbantay’ ug 'pagbilanggo.” Si Pablo nag-ingon 
nga ang Balaod nagpadayag sa mga kalapasan ug 
nga “ang Kasulatan nagtugyan sa tanang butang 
nga tingob ngadto sa pagkabinilanggo sa sala.” 
Apan siya nagpadayon: “Hinunoa, sa wala pa moa- 
bot ang pagtuo, kita gibantayan ilalom sa balaod, 
gitugyan nga tingob ngadto sa pagkabinilanggo, 
nga naglantaw sa pagtuo nga gitakdang ipadayag.” 
Busa iyang gipasiugda kon sa unsang paagi nabi- 
langgo sa espirituwal nga paagi ang kinaiyanhong 
Israel, nga gibantayan o gipanalipdan sa Balaod, 
hangtod nga ang pagtuo kang Kristo miabot. 

Ang pagtener o pagbantay sumala sa pagkaga- 
mit sa Bibliya diha sa pipila ka kaso nagkahulogan 
sa pagbilanggo sa usa ka tawo. Ang usa ka panang- 
litan mao ang usa ka mestisong Israelinhon nga 
nagpasipala sa ngalan ni Jehova samtang didto sa 
kampo sa Israel. Human siya makalapas sa Balaod, 
ang asoy nag-ingon: “Unya gitener nila siya hang- 
tod nga adunay tin-aw nga pahayag ngadto kanila 
sumala sa pulong ni Jehova.” (Lev 24:10-16, 23) 
Ingong usa ka lagda, wala himoa sa Israel ang du- 
gay nga pagtener sa mga kriminal, tungod kay sila 
gisugo sa pagpahamtang gilayon sa hustisya. (Jos 
7:20, 22-25) Hinunoa, niini nga kaso, ingon man 
ang kaso bahin sa usa ka tawo nga milapas sa Ig- 
papahulay diha sa Numeros 15:32-36, gihulat una 
ang katin-awan sa maong balaod; apan sa dihang 

natino na ang giingon ni Jehova bahin niining bu- 
tanga, ang silot gipahamtang gilayon. Sa susama, 
si Pedro ug ang ubang mga apostoles gibilanggo, 
bisan tuod sa dili-makataronganong paagi, nga 
naghulat nga husayon atubangan sa Sanhedrin sa 
pagkasunod adlaw. (Buh 4:3, 5:17, 18) Ang Kasula- 
tan naghisgot usab bahin sa pagtener kang Jere- 
mias sa dili-makataronganong paagi, dili lamang 
kay gitener siya aron husayon kondili aktuwal nga 
gibilanggo.---Jer 37:21. 


PAGTIMBAYA. Tan-awa ang POSTURA UG MGA 
LIHOK. 


PAGTINA. Tan-awa ang TINA, PAGTINA. 


PAGTUKTUGAOK SA MANOK. Kini mao 
ang pagtawag sa ikatulong yugto sa pagbantay sa 
kagabhion, sumala sa Grego ug Romanhong pag- 
bahin sa mga yugto sa kagabhion. (Mar 13:35) Kini 
katumbas sa panahon gikan sa mga tungang gabii 
hangtod sa mga alas tres sa kaadlawon. 

Dihay panaglantugi bahin sa pagtuktugaok sa 
manok (Gr., alektorro:phoni'a) tungod sa paghisgot 
ni Jesus niini maylabot sa iyang pagtagna sa pag- 
limod ni Pedro kaniya sa tulo ka higayon. (Mat 26: 
34, 74, 75: Mar 14:30, 72; Luc 22:34: Ju 13:38) Pi- 
nasukad sa mga pahayag nga gihimo sa Hudiyoha- 
nong Mishnah (Bava Kamma 7:7), ang pipila mier- 
go nga walay gibuhi nga mga sunoy didto sa 
Jerusalem, sanglit kini magpahinabog seremonyal 
nga kahugawan tungod sa pagpangakha niini sa 
yuta. Sila nag-ingon nga ang pagtuktugaok sa ma- 
nok nga gihisgotan ni Jesus sa pagkatinuod nagtu- 
mong sa Romanhong gallicinium, usa ka timailhan 
sa takna nga giingong gihimo pinaagig mga bud- 
yong nga patingogon sa Romanong mga guwardi- 
ya nga nagbantay diha sa mga kuta sa Torre sa 
Antonia sa Jerusalem pagkatapos sa ikatulong pag- 
bantay sa kagabhion. 

Apan, ang Hudiyohanong mga reperensiya sa 
Talmud nagpakita nga ang mga sunoy gibuhi sa 
Jerusalem niadtong mga panahona. (Pananglitan, 
tan-awa ang The Mishnah, Eduyyot 6:1.) Ang du- 
gang indikasyon mao nga si Jesus, sa dihang nag- 
bangotan tungod sa siyudad sa Jerusalem, mipili 
sa simile (pagtandi) sa usa ka 'himungaan nga 
nagtigom sa iyang mga piso ilalom sa iyang mga 
pako” aron ipahayag ang iyang gitinguha ngadto 
niini. (Mat 23:37) Ang iyang pagpili sa mga ilus- 
trasyon kanunayng ingon niini aron daling maa- 
presyar sa iyang mga mamiminaw. Busa, sa iyang 
gipamulong ngadto kang Pedro, daw dili makataro- 
nganong hunahunaon nga si Jesus nagpasabot ug 
laing butang gawas sa literal nga pagtuktugaok sa 
manok. 

Giingon sa uban nga dihay dayag nga panag- 
sumpaki sa upat ka asoy, sanglit si Mateo, Lucas, 

ug Juan naghisgot ug usa lamang ka pagtuktuga- 
ok sa manok, samtang si Marcos nagkutlo kang Je- 
sus nga nagkanayon: “Sa pagkatinuod ako maga- 
ingon kanimo, Ikaw karong adlawa, oo, niining 
gabhiona, sa dili pa motuktugaok ang usa ka sunoy 
sa makaduha, ilimod mo ako sa tulo ka higayon.” 
Iyang gisubli kini nga pahayag sa pag-asoy sa na- 
hitabo sa ulahi.---Mar 14:30, 72. 

Dayag nga usa kini ka pananglitan diin ang usa 
ka magsusulat mihatag ug mas detalyadong asoy 
kay sa uban inay nga usa ka panagsumpaki. Ang 
panghitabo naglangkit kang Pedro, ug sanglit si 
Marcos mao ang iyang suod nga kauban latas sa 
usa ka yugto sa panahon ug sa walay duhaduha 
misulat sa iyang asoy sa Ebanghelyo uban sa ta- 
bang ni Pedro o pinasukad sa iyang testimonya, 
makataronganon nga ang asoy ni Marcos mao ang 
mas detalyado. (Sa ubang mga panahon si Mateo 
naghatag sa mas detalyadong kahubitan sa pipila 
ka panghitabo, ingon sa makita sa pagtandi sa Mat 
8:28 sa Mar 5:2 ug Luc 8:27, ug sa Mat 20:30 sa Mar 
10:46 ug Luc 18:35.) Busa, samtang si Marcos nag- 
kutlo sa pahayag ni Jesus maylabot sa duha ka 
pagtuktugaok sa manok, ang ubang tulo ka mag- 
susulat naghisgot lamang sa ikaduha ug sa katapo- 
sang pagtuktugaok, nga maoy nakapahilak kang 
Pedro, apan sa paghisgot niini wala nila ilimod nga 
adunay usa ka mas naunang pagtuktugaok sa ma- 
nok. 

Giuyonan sa kadaghanan nga ang pagtuktugaok 
sa manok dugay na ug nagpabilin pa gihapong tig- 
paila sa takna diha sa kayutaan dapit sa S sa Medi- 
teranyo, ug nga adunay mas sayong pagtuktugaok 
sa mga tungang gabii ug usa ka mas ulahing pag- 
tuktugaok panahon sa kaadlawon, samtang ang pi- 
pila nag-ingong adunay usa pa ka pagtuktugaok 
tali niining duha. Mahitungod sa Juan 13:38, ang 
Commentary ni Clarke nag-ingon: “Ang mga Hu- 
diyo, ug ang pipila ka ubang mga nasod, nagbahin 
sa pagtuktugaok sa manok ngadto sa una, ikaduha, 
ug ikatulo nga mga pagtuktugaok.” Bisan tuod dili 
tingali posible karon ang pagtino sa espesipikong 
mga panahon niining mga yugto sa pagtuktugaok 
sa manok, igo na ang pagkahibalo nga kini nahita- 
bo ug nga sa wala pa ang duha ka pagtuktugaok sa 
manok ang tulo ka paglimod ni Pedro nahitabo. 


PAGTULI. Ang pagkuha sa panit, o yamis, gi- 
kan sa kinatawo sa lalaki. Ang Hebreohanong ber- 
bo nga mul (tuli) gigamit sa literal ug sa ma- 
hulagwayong diwa. Ang Gregong nombre nga 
peritome’ (pagtuli) sa literal nagkahulogang “usa 
ka paghiwa sa palibot.” (Ju 7:22) Ang “pagkaadili- 
tinuli” gihubad gikan sa Gregong termino nga 
akro'by'sti'a, nga gigamit sa Gregong Septuagint 
sa paghubad sa Hebreohanong pulong alang sa 
“yamis.”--Rom 2:25: Gen 17:11, LXX. 

Si Jehova nga Diyos nag-obligar kang Abraham 
sa pagpatuli niadtong 1919 W.K.P., usa ka tuig sa 
wala pa ipanganak si Isaac. Ang Diyos miingon: 
“Kini ang akong pakigsaad nga inyong tumanon ... 
Ang matag usa sa inyong mga lalaki kinahanglan 
magpatuli.” Ang matag lalaki sa panimalay ni Ab- 
raham nga iyang mga kaliwat ug mga sakop giapil, 
ug busa si Abraham, ang iyang 13-anyos nga anak 
nga lalaking si Ismael, ug ang tanan niyang mga 
ulipon midawat niini nga “ilhanan sa pakigsaad.” 
Ang bag-ong mga ulipon nga gidala sa panimalay 
gipatuli usab. Sukad niadto, ang bisan kinsang lala- 
ki sa panimalay, ulipon o gawasnon, kinahanglang 
tulion sa ikawalong adlaw human ipanganak. Ang 
pagsalikway niini nga sugo sa Diyos silotan ug ka- 
matayon.--Gen 17:1, 9-14, 23-27. 

Ang pagtuli gibatasan sa Ehipto, sumala sa ma- 
kita sa mga larawan nga gidibuho diha sa paril ug 
sa makita sa mga patayng lawas nga gipreser- 
bar, apan dili matino kon kanus-a kini gisugdan 
paghimo diha sa maong nasod ug unsa ka dag- 
han ang naghimo niini. Ang pipila nag-ingon nga 
si Jose ingong administrador sa pagkaon maoy 
unang nagdala niini nga batasan ngadto sa Ehipto. 
Ang uban nagkutlo kang Herodotus ingong awto- 
ridad sa ilang pangangkon nga gisagop lamang ni 
Abraham kini nga kostumbre gikan sa mga Ehip- 
tohanon. Sa pagtubag niining ulahing mga pa- 
ngangkon, si W. M. Thomson nag-ingon: “Kon ba- 
hin sa pamatuod ni Herodotus, kinsa miadto sa 
Ehipto napulog-lima ka siglo sa ulahi, ug uban ang 
dakong kinaadman ug panukiduki, nga sagad nag- 
sulat ug daghang butang nga walay kapuslanan, 
dili ko gayod ikatandi ang iyang mga sinulat sa 
mga sinulat ni Moises. Ang bantogang magtutukod 
sa Hudiyohanong estado---ang labing bantogang 
maghahatag-balaod nga nailhan--natawo ug gi- 
matuto sa Ehipto, naghisgot sa mga kamatuoran 
maylabot sa pagsugod sa pagbatasan sa pagtuli ta- 
liwala sa iyang katawhan. Ang usa lamang ka 
magpapanaw ug historyador---usa ka langyaw ug 
usa ka Grego---miabot nga mas ulahi na kaayo, ug 
naghatag ug mga pahayag nga ang uban tinuod, 
ug ang uban sayop, ingon sa gipakita ni Josephus 
sa iyang tubag kang Apion; ug dayon ang madu- 
haduhaon kaayo nga mga awtor, kapin sa kawha- 
an ka siglo nga ulahi pa kay kang Herodotus, 
nagpailaila sa iyang depektosong mga pahayag, 
ug nga nagtuis ug nagpadako niini, misulay sa 
pagpamatuod nga si Abraham wala makadawat ug 
instruksiyon gikan sa Diyos maylabot sa pagtuli 
(ingon sa tin-awng giingon ni Moises nga iyang na- 
dawat), apan gikan sa mga Ehiptohanon! Dili pina- 
agi sa maong mga argumento nga malalis ang 
pagkatinuod sa gisulti ni Moises.”--The Land and 
the Book, girebisar ni J. Grande, 1910, p. 593. 

Dili lamang ang mga Ehiptohanon ang nagba- 
tasan sa pagtuli, kondili gibatasan usab kini sa 
mga Moabihanon, mga Ammonhanon, ug sa mga 
Edomhanon. (Jer 9:25, 26) Sa ulahi, ang mga Sa- 
marianhon nga misunod sa mga kinahanglanon 
nga gilatid diha sa Pentateuko gituli usab. Sa laing 
bahin, ang pagpatuli wala batasana sa mga Asir- 
yanhon, Babilonyanhon, Grego, ug ilabina sa mga 
Filistehanon. Ang mga Filistehanon ilabina, inay 
ang mga Canaanhon sa katibuk-an, sa makantali- 
tahong paagi gitawag ingong “dili-tinuli,” ug maoy 
gikan sa pagpakiggubat batok kanila nga gidala 
ang mga yamis ingong mga tropeyo.--Huk 14:3, 
15:18, 1Sa 14:6, 17:26, 18:25-27, 2Sa 1:20, 1Cr 10:4. 

Ang mga kaliwat ni Abraham pinaagi kang Isa- 
ac ug Jacob matinumanong nagtuman sa pakigsa- 
ad labot sa pagpatuli. “Gituli ni Abraham si Isaac 
nga iyang anak nga lalaki sa dihang walo pa ka ad- 
law ang edad, ingon sa gisugo sa Diyos kaniya.” 
(Gen 21:4: Buh 7:8, Rom 4:9-12) Ang mga apo-sa- 
tuhod ni Abraham miingon kang Sekem ug sa 
iyang katagilungsod: “Dili namo mahimo .. . nga 
ihatag ang among igsoong babaye [si Dina] ngadto 
sa usa ka lalaki nga adunay yamis . . . Niini lamang 
nga kondisyon nga kami makahatag ug pag-uyon 
kaninyo, nga kamo mahisama kanamo, pinaagi sa 
pagpatuli sa matag lalaki kaninyo.” (Gen 34:13-24) 
Lagmit nga tungod kay si Moises wala magpakaba- 
na sa pagtuli sa iyang anak nga lalaki, siya na- 
kaagom sa kapungot sa Diyos hangtod nga ang 
iyang asawang si Zipora mihimo niini alang kani- 
ya.--Ex 4:24-26, tan-awa ang ZIPORA. 

Pagtuli Ilalom sa Balaod. Ang pagtuli maoy 
usa ka sugo nga obligadong tumanon ilalom sa 
Moisesnong Balaod. “Sa ikawalo ka adlaw [human 
ipanganak ang usa ka anak nga lalaki] ang unod sa 
iyang yamis tulion.” (Lev 12:2, 3) Hinungdanon ga- 
yod kini kay bisan pag ang ikawalong adlaw matu- 
nong sa tinamod kaayo nga Igpapahulay, ang pag- 
tuli pagahimoon gihapon. (Ju 7:22, 23) Lakip sa 
mga ginikanan nga nahimong panig-ingnan ilalom 
niini nga Balaod nga nagpatuli sa ilang mga anak 
sa ikawalong adlaw mao ang mga ginikanan nila ni 
Juan nga Tigbawtismo, Jesus, ug Pablo. (Luc 1:59; 
2:21: Flp 3:4, 5) Ang Balaod naglatid usab nga pa- 
gatulion ang mga langyaw sa dili pa sila tugotan sa 
pagkaon sa paskuwa.--Ex 12:43-48. 


Nganong ang Balaod espesipikong 
nag-ingon nga ang pagtuli pagahimoon 
sa ikawalo nga adlaw? 


Si Jehova wala magsaysay niini, ni kinahanglang 
isaysay pa niya kini. Ang iyang mga paagi kanu- 
nayng husto, ang iyang mga katarongan maoy la- 

bing maayo. (2Sa 22:31) Hinunoa, sa dili pa du- 
gayng katuigan nakat-onan sa tawo ang pipila 
ka katarongan kon nganong ang ikawalong adlaw 
maoy maayong panahon sa pagtuli. Ang normal 
nga gidaghanon sa elemento nga makapaapol sa 
dugo nga gitawag ug bitamina K dili makaplagan 
diha sa dugo hangtod sa ikalima ngadto sa ikapito 
nga adlaw human sa pagpanganak. Ang lain pang 
makapaapol sa dugo nga nailhang prothrombin 
makaplagan nga mga 30 porsiyento lamang sa 
normal nga gidaghanon sa ikatulong adlaw apan sa 
ikawalong adlaw kini mas taas kay sa bisan un- 
sang yugto sa kinabuhi sa bata--nga moabot ug 
110 porsiyento kay sa normal nga gidaghanon. 
Busa, ang pagsunod sa mga instruksiyon ni Jeho- 
va motabang sa paglikay sa kapeligrohan sa pag- 
dugo. Sumala sa napanid-an ni Dr. S. I. McMillen: 
“Kon hatagan ug pagtagad ang pagtino sa gidagha- 
non sa bitamina K ug prothrombin ang labing ma- 
ayong adlaw nga himoon ang pagtuli mao ang 
ikawalo nga adlaw . . . [ang] adlaw nga gipili 
sa Maglalalang sa bitamina K.”-- None of These 
Diseases, 1986, p. 21. 


Ang ulo sa banay maoy kasagarang mohimo sa 
pagtuli, apan dili kini kanunay. Sa ulahing kapana- 
honan gigamit ang usa ka opisyal nga gitudlo ug 
gibansay alang sa pagtuli. Pag-abot sa unang siglo, 
mopatim-aw nga nahimong kostumbre ang pag- 
ngalan sa batang lalaki sa dihang siya tulion.---Luc 
1:59, 60; 2:21. 

Panahon sa 40-ka-tuig nga paglatagaw didto sa 
kamingawan, ang pagtuli sa mga batang lalaki 
wala himoa. Busa human makatabok sa Jordan, gi- 
patuli ni Josue ang tanang lalaki ginamit ang san- 
tik nga mga kutsilyo didto sa Gilgal, ug gipanalip- 
dan sila ni Jehova hangtod nga sila naayo.---Jos 
5:2-9, tan-awa ang KAULAWAN. 

Human sa Pagkadestiyero. Duha ka siglo 
human makabalik ang mga Hudiyo gikan sa Babi- 
lonya, ang Gregong impluwensiya nagsugod sa 
paggahom sa Tungang Sidlakan, ug daghang ka- 
tawhan ang wala na magpatuli. Apan sa dihang 
ang Siryanhon nga si Haring Antiochus IV (Epi- 
phanes) nagdili sa pagpatuli, iyang nakaplagan ang 
Hudiyong mga inahan nga andam magpakamatay 
kay sa did-an ang ilang mga anak nga lalaki sa “il- 
hanan sa pakigsaad.” (Gen 17:11) Katuigan sa ula- 
hi, ingon usab niini ang nahitabo sa dihang gidid- 
an sa Romanong Emperador Hadrian ang mga 
Hudiyo sa pagpatuli sa ilang mga anak nga lalaki. 
Apan, ang pipila ka Hudiyong mga atleta nga gus- 
tong moapil sa Helenistikong mga dula (diin ang 
mga magdadagan walay sapot) naningkamot nga 
mahimong “dili-tinuli” pinaagi sa usa ka operasyon 
nga gituyo aron sa pagpasig-uli sa daw susama 
sa usa ka yamis sa kinatawo aron makalikay sa 

pagyubit ug pagbiaybiay. Lagmit nga kini nga 
batasan ang gipasabot ni Pablo sa dihang iyang 
gitambagan ang mga Kristohanon: “Aduna bay 
tawo nga tinuli nga gitawag? Dili siya angayng 
magpakahimong dili-tinuli.” (1Co 7:18) Ang Gre- 
gong berbo nga gihubad dinhi nga “magpakahi- 
mong dili-tinuli” (epispao:mai) sa literal nagka- 
hulogang “bitaron aron sa pagtabon,” dayag nga 
nagtumong sa pagbitad sa yamis paabante aron 
mahimong daw dili-tinuli.--Itandi ang Int. 

Wala Isugo Ngadto sa mga Kristohanon. 
Human ipakita ni Jehova ang iyang pagdawat sa 
mga Hentil ngadto sa Kristohanong kongregasyon, 
ug sanglit daghan sa kanasoran ang misanong sa 
pagwali sa maayong balita, usa ka desisyon ang 
kinahanglang himoon sa nagamandong lawas sa 
Jerusalem bahin sa pangutana, Kinahanglan ba 
alang sa Hentil nga mga Kristohanon nga magpa- 
tuli diha sa unod? Ang konklusyon bahin niining 
butanga: Ang “kinahanglanong mga butang” alang 
sa mga Hentil ug mga Hudiyo wala maglakip sa 
pagpatuli.---Buh 15:6-29. 

Gituli ni Pablo si Timoteo wala madugay human 
ipagula ang maong sugo, dili maylabot sa pagtuo, 
kondili aron malikayan nga mopakitag pagpihig 
ang mga Hudiyo nga ilang walihan. (Buh 16:1-3, 
1Co 9:20) Gipatin-aw sa apostol kining butanga 
diha sa iyang ubay-ubayng mga sulat. (Rom 2:25- 
29; Gal 2:11-14, 5:2-6, 6:12-15, Col 2:11: 3:11) “Kita 
mao ang may tinuod nga pagkatinuli [sa kasingka- 
sing], nga naghatag ug sagradong pag-alagad pi- 
naagi sa espiritu sa Diyos,” si Pablo misulat ngadto 
sa Hentil nga mga Kristohanon sa Filipos. (Flp 3:3) 
Ug alang niadtong didto sa Corinto siya misulat: 
“Ang pagkatinuli dili mahinungdanon, ug ang pag- 
kadili-tinuli dili mahinungdanon, kondili ang pag- 
sunod sa mga sugo sa Diyos.”-- 1Co 7:19. 

Mahulagwayong Paggamit. Ang “pagtuli” 
gigamit nga mahulagwayon sa ubay-ubayng mga 
paagi. Pananglitan, human magtanom ug usa ka 
kahoy didto sa Yutang Saad, giingon nga kini “mag- 
padayong dili-tinuli” sulod sa tulo ka tuig, kay ang 
mga bunga niini giisip nga “yamis” ug dili paga- 
kan-on. (Lev 19:23) Si Moises miingon kang Jeho- 
va: “Tan-awa! Ako dili-tinuli sa mga ngabil, busa 
unsaon man gayod pagpamati ni Paraon kanako?” 
(Ex 6:12, 30) Sa mahulagwayong paagi ang termi- 
nong “mga dili-tinuli” maoy makantalitahong pag- 
tawag niadtong takos lamang sa lubnganan diha sa 
ordinaryong dapit uban sa mga pinatay nga labing 
timawa.---Eze 32:18-32. 

Ang pagpatuli sa kasingkasing maoy usa ka ki- 
nahanglanon gikan sa Diyos bisan sa mga Israelin- 
hon nga natuli na diha sa unod. Gisultihan ni Moi- 
ses ang Israel: “Inyong tulion ang yamis sa inyong 
mga kasingkasing ug ayaw na ninyo patikiga ang 

inyong mga liog.” “Si Jehova nga imong Diyos 
magtuli sa imong kasingkasing ug sa kasingkasing 
sa imong mga kaliwat, aron imong higugmaon si 
Jehova nga imong Diyos sa bug-os mong kasingka- 
sing ug sa bug-os mong kalag tungod sa imong ki- 
nabuhi.” (Deu 10:16: 30:6) Gipahinumdoman ni Je- 
remias ang maong sukihan nga nasod sa iyang 
adlaw bahin sa samang butang. (Jer 4:4) Ang 'pag- 
patuli sa kasingkasing nagkahulogan sa pagkuha 
sa bisan unsang butang diha sa panghunahuna, 
mga pagbati, o mga motibo sa usa ka tawo nga dili 
makapahimuot ug mahugaw sa mga mata ni Jeho- 
va ug maghimo sa kasingkasing nga dili masano- 
ngon. Sa susama, ang mga dalunggan nga dili sen- 
sitibo o dili masanongon gihisgotan ingong “wala 
matuli.”--Jer 6:10, Buh 7:51. 


PAGTULON-AN. Tan-awa ang INSTRUKSIYON, 
PAGTULON-AN. 


PAGTUNGAS. Ang Hebreohanong ekspres- 
yon nga Shir ham-ma-alohth, nga mao ang su- 
perskripsiyon sa 15 ka salmo (Sal 120-134), gihu- 
bad sa lainlaing paagi ingong “Usa ka Awit sa mga 
ang-ang” (KJ), “Usa ka inanay nga awit” (Dy, Sal 
119-133), “Usa ka Awit sa mga Ang-ang sa Hag- 
dan” (ftn sa Rbi8 sa Sal 120:Sup), “Usa ka Awit sa 
[o, “alang sa”] Pagtungas” (AT, RS). Ang upat niini 
nga mga salmo gipasidungog kang David ug ang 
usa kang Solomon. Gilalisan pa gihapon kon unsa 
ang tukmang kahulogan niini nga superskripsiyon. 

Dihay higayon kanhi nga ang Hudiyohanong 
tradisyon (Mishnah, Middot 2:5) nagtuo nga kining 
15 ka awit giawit sa mga Levihanon sa pagsaka sa 
15 ka ang-ang gikan sa Sawang sa Kababayen-an 
ngadto sa Sawang sa Israel didto sa templo sa Je- 
rusalem, apan kini nga panglantaw wala na dawata 
sa kadaghanan karong adlawa. Ang pipila nagtuo 
nga ang maong prase nagtumong sa mahimaya- 
ong mensahe niini nga mga salmo, bisan tuod nga 
maorag wala kaayoy katarongan nga ituboy kini 
ibabaw sa ubang inspiradong mga salmo. Ang 
kadaghanang komentarista nagtuo nga namugna 
kini nga ulohan pinasukad sa paggamit niini nga 
mga salmo sa Israelinhong mga magsisimba sa di- 
hang nagpanaw o nagtungas paingon sa habog 
nga siyudad sa Jerusalem nga nahimutang sa ha- 
bog nga kabukiran sa Juda samtang sila masadya- 
ong mitambong sa tulo ka dagkong tinuig nga mga 
pista didto. (Deu 12:5-7, 16:16, Sal 42:4: Isa 30:29) 
Ang pulong nga ma-talah' gigamit sa samang paa- 
gi diha sa Esdras 7:9 sa dihang nagtumong sa 
“pagtungas” sa mga Israelinhon gikan sa Babilonya 
paingon sa Jerusalem human sa pagkadestiyero. 
Ang mga ekspresyon diha sa Salmo 122:1-4 nag- 
paluyo gayod niini nga panglantaw, apan ang mga 
mensahe sa ubang mga salmo nga sama niini nga 

grupo lahi kaayo nga tungod niana nagpabilin gi- 
hapong dili matino ang kahulogan niini nga eks- 
presyon. 


PAGTUO. Ang pulong nga “pagtuo” gihubad 
gikan sa Grego nga pi'stis, nga pangunang nagpa- 
sabot ug kompiyansa, pagsalig, bug-os nga pagka- 
kombinsir. Depende sa konteksto, ang Gregong 
pulong mahimong sabton usab nga “pagkamatinu- 
manon” o “pagkamaunongon. ”--1Te 3:7; Tit 2:10. 

Ang Kasulatan nag-ingon kanato: “Ang pagtuo 
mao ang masaligan nga pagpaabot sa mga butang 
nga gilaoman, ang dayag nga pagpasundayag sa 
mga katinuoran bisan tuod wala makita.” (Heb 
11:1) Ang “masaligan nga pagpaabot” gihubad gi- 
kan sa Gregong pulong nga hy-po'stasis. Kini nga 
termino komon nga makita diha sa karaang papiro 
nga mga dokumento sa negosyo. Kini nagpasabot 
sa usa ka butang nga gihimong makitang pasuka- 
ranan ug naggarantiya sa umaabot nga pagpanag- 
iya. Tungod niini, si Moulton ug Milligan misugyot 
sa hubad nga: “Ang pagtuo maoy dokumento sa ti- 
tulo sa mga butang nga gilaoman.” (Vocabulary of 
the Greek Testament, 1963, p. 660) Ang Gregong 
pulong nga eleg-khos, nga gihubad nga “dayag nga 
pagpasundayag,” nagpasabot sa pagpresentar ug 
ebidensiya nga magpanghimatuod sa usa ka bu- 
tang, ilabina sa usa ka butang nga sukwahi sa kon 
unsay mopatim-awng mao. Busa kini nga ebiden- 
siya magpatin-aw sa kon unsay wala masabti sa 
miagi ug sa ingon magpanghimakak sa kon unsay 
mopatim-awng mao. “Ang dayag nga pagpasunda- 
yag,” o ebidensiya sa pagsalig, positibo kaayo o lig- 
on kaayo nga sa ingon ang pagtuo gihubit nga 
ingon niana. 

Busa, ang pagtuo mao ang sukaranan sa pagla- 
om ug ang ebidensiya aron mosalig sa dili-maki- 
tang mga katinuoran. Ang tibuok hugpong sa mga 
kamatuoran nga gipahayag ni Jesu-Kristo ug sa 
iyang inspirado nga mga tinun-an naglangkob sa 
tinuod nga Kristohanong “pagtuo.” (Ju 18:37, Gal 
1:7-9, Buh 6:7, 1Ti 5:8) Ang Kristohanong pagtuo 
gipasukad sa katibuk-ang Pulong sa Diyos, lakip 
ang Hebreohanong Kasulatan, nga diha niana si 
Jesus ug ang mga magsusulat sa Kristohanon Gre- 
gong Kasulatan sagad nga mikutlo aron paluyohan 
ang ilang mga pahayag. 

Ang pagtuo gipasukad sa lig-ong ebidensiya. 
Ang makitang mga buhat sa paglalang nagpama- 
tuod sa paglungtad sa usa ka dili-makitang Magla- 
lalang. (Rom 1:20) Ang aktuwal nga mga pang- 
hitabo panahon sa ministeryo ug sa yutan-ong 
kinabuhi ni Jesu-Kristo nagpaila kaniya ingong 
Anak sa Diyos. (Mat 27:54: tan-awa ang JesU-KRIs- 
TO.) Ang rekord sa pagtagana sa Diyos alang sa 

iyang yutan-ong mga linalang maoy usa ka bali- 
dong pasukaranan sa pagtuo nga siya seguradong 
magtagana sa iyang mga alagad, ug ang iyang re- 
kord ingong Maghahatag ug Tigpasig-uli sa kina- 
buhi nagtaganag igong ebidensiya nga tinuod ga- 
yod ang paglaom sa pagkabanhaw. (Mat 6:26, 30, 
33: Buh 17:31, 1Co 15:3-8, 20, 21) Dugang pa, ang 
pagkakasaligan sa Pulong sa Diyos ug ang tuk- 
mang katumanan sa mga tagna niini nagpasalig 
nga matuman ang tanan Niyang mga saad. (Jos 
23:14) Busa, niini nga mga paagi, “ang pagtuo 
mosunod sa butang nga nadungog.”--Rom 10:17, 
itandi ang Ju 4:7-30, 39-42, Buh 14:8-10. 

Busa ang pagtuo dili kay ang pagkadaling motuo 
sa usa ka butang nga walay pasukaranan. Ang 
tawo nga tingali mobiaybiay sa pagtuo kasagaran 
may pagtuo sa iyang maunongon ug kasaligan nga 
mga higala. Ang siyentipiko may pagtuo sa mga 
prinsipyo sa natad sa siyensiya nga iyang gitun-an. 
Iyang ipasukad ang bag-ong mga eksperimento sa 
nangaging mga kaplag ug mangitag bag-ong mga 
kaplag pinasukad sa mga butang nga napamatud- 
an na nga tinuod. Sa susama, ang mag-uuma mag- 
andam sa iyang yuta ug magpugas sa binhi, nga 
nagalaom, sama sa miaging katuigan, nga ang bin- 
hi moturok ug ang mga tanom motubo samtang 
kini makadawat sa gikinahanglang kaumog ug ka- 
hayag sa adlaw. Busa ang pagtuo tungod sa pagka- 
dili-mausab sa mga balaod sa kinaiyahan nga na- 
gapalihok sa uniberso sa pagkatinuod nahimong 
pasukaranan sa mga plano ug mga kalihokan sa 
tawo. Ang maong pagkadili-mausab sa mga bala- 
od sa kinaiyahan gihisgotan sa maalamong mag- 
susulat sa Ecclesiastes: “Ang adlaw usab misilang, 
ug ang adlaw misalop, ug kini naghangos ngadto 
sa dapit diin kini mosilang. Ang hangin mopadu- 
long sa habagatan, ug kini motuyok ngadto sa ami- 
hanan. Kini magpadayon sa pagtuyoktuyok, ug ang 
hangin mobalik ngadto mismo sa iyang gituyokan. 
Ang tanang suba sa tingtugnaw mopadulong sa 
dagat, apan ang dagat wala mapuno. Sa dapit diin 
ang suba sa tingtugnaw mopadulong, didto kini 
mobalik.”--Ecc 1:5-7. 

Diha sa Hebreohanong Kasulatan, ang pulong 
nga 'a:man'ug ang ubang susama nga mga pulong 
nagpasabot ug pagkakasaligan, pagkamatinuma- 
non, pagkapirmi, pagkalig-on, pagkatukod nga lig- 
on, pagkamalungtaron. (Ex 17:12, Deu 28:59, 1Sa 
2:35; 2Sa 7:16, Sal 37:3) Ang usa ka susama nga 
nombre ('emeth') sagad nga nagtumong sa “kama- 
tuoran,” apan nagtumong usab sa “pagkamatinu- 
manon” o “pagkakasaligan.” (2Cr 15:3, ftn sa Rbi8, 
2Sa 15:20, itandi ang Neh 7:2, ftn sa Rbi8.) Ang pa- 
milyar nga terminong “Amen” (Heb., 'a:men') nag- 
gikan usab sa 'a:man'--Tan-awa ang AMEN. 


PAGTUO 


Karaang mga Panig-ingnan sa Pagtuo. 
Ang matag usa “sa ingon kabagang panganod sa 
mga saksi” nga gihisgotan ni Pablo (Heb 12:1) adu- 
nay lig-ong pasukaranan sa pagtuo. Pananglitan, si 
Abel tinong nahibalo bahin sa saad sa Diyos mahi- 
tungod sa “binhi” nga magsamad sa ulo “sa halas.” 
Ug iyang nakita ang dayag nga mga ebidensiya sa 
katumanan sa silot nga gipahayag ni Jehova batok 
sa iyang mga ginikanan didto sa Eden. Sa gawas sa 
Eden, si Adan ug ang iyang pamilya mikaon ug ti- 
napay pinaagi sa singot sa ilang nawong tungod 
kay ang yuta gitunglo ug, busa, nagpatunghag 
mga sampinit ug mga kudyapa. Lagmit nga naob- 
serbahan ni Abel nga ang pangandoy ni Eva maoy 
alang sa iyang bana ug nga gigamhan ni Adan ang 
iyang asawa. Walay duhaduha nga ang iyang ina- 
han nagmulo bahin sa kasakit sa iyang pagmab- 
dos. Dayon, ang agianan usab paingon sa tanaman 
sa Eden gibantayan sa mga kerubin ug sa nagdila- 
ab nga sulab sa espada. (Gen 3:14-19, 24) Ki- 
ning tanan nahimong 'dayag nga pasundayag,' 
nga nagpasalig kang Abel nga ang kaluwasan mo- 
abot pinaagi sa 'sinaad nga binhi.” Busa, tungod sa 
pagtuo, siya “naghalad sa Diyos ug usa ka halad,” 
nga mas dakog bili kay sa kang Cain.---Heb 11:1, 4. 

Si Abraham adunay lig-ong pasukaranan sa pag- 
tuo sa pagkabanhaw, kay siya ug si Sara nakasinati 
ug milagrosong pagpasig-uli sa ilang mga gahom 
sa pagsanay, nga sa diwa, samag pagkabanhaw, 
nga tungod niana nagpadayon ang linya sa banay 
ni Abraham pinaagi kang Sara. Tungod niini nga 
milagro natawo si Isaac. Sa dihang gisugo sa pag- 
halad kang Isaac, si Abraham mituo nga ang Diyos 
magbanhaw sa iyang anak. Iyang gipasukad ang 
maong pagtuo sa saad sa Diyos: “Ang pagatawgon 
nga imong binhi maoy pinaagi kang Isaac.”---Gen 
21:12: Heb 11:11, 12, 17-19. 

Ang ebidensiya sa tiunay nga pagtuo nalangkit 
usab niadtong nangadto o gidala kang Jesus aron 
mamaayo. Bisan pag wala mismo makakita, sila 
lagmit nakadungog gayod bahin sa gamhanang 
mga buhat ni Jesus. Unya, pinasukad sa ilang na- 
kita ug nadungog, sila mihinapos nga si Jesus ma- 
kaayo usab kanila. Dugang pa, sila sinati sa Pulong 
sa Diyos ug sa ingon pamilyar sa mga milagro nga 
gihimo sa mga manalagna sa nangaging mga pa- 
nahon. Sa pagkadungog kang Jesus, ang pipila mi- 
hinapos nga siya “Ang Manalagna,” ug ang uban 
miingon nga siya “ang Kristo.” Tungod niini, haom 
gayod nga usahay si Jesus miingon ngadto sa mga 
nangaayo, “Ang imong pagtuo nakapaayo kanimo.” 
Kon kadtong mga tawhana walay pagtuo kang Je- 
sus, dili unta sila moduol kaniya ug sa ingon, dili 
usab unta sila mamaayo.--Ju 7:40, 41, Mat 9:22, 
Luc 17:19. 

Sa susama, ang dakong pagtuo sa opisyal sa ka- 
sundalohan nga nangaliyupo kang Jesus nga ayo- 
hon ang iyang sulugoong lalaki maoy pinasukad sa 
ebidensiya, nga tungod niana siya mihinapos nga 
ang “pagsulti lamang ni Jesus sa pulong magpaa- 
yo sa iyang sulugoong lalaki. (Mat 8:5-10, 13) Hi- 
nunoa, namatikdan nato nga si Jesus nag-ayo sa 
tanan nga miduol kaniya, nga wala kinahanglana 
ang dako o gamay nga pagtuo depende sa ilang sa- 
kit, ni napakyas sa pag-ayo kang bisan kinsa uban 
ang pangatarongan nga dili siya makahimo niini 
tungod kay dili kaayo lig-on ang ilang pagtuo. Gi- 
himo ni Jesus kini nga pagpang-ayo ingong pama- 
tuod, aron nga ang mga tawo magbaton ug pagtuo. 
Sa iyang kaugalingong dapit, diin daghan ang wala 
motuo, siya mipalabi nga dili mohimog daghang 
gamhanang mga buhat, dili tungod kay siya dili 
makahimo, apan tungod kay ang mga tawo midu- 
mili sa pagpamati ug maoy mga dili takos.---Mat 
13:58. 

Ang Kristohanong Pagtuo. Aron dawaton 
sa Diyos, gikinahanglan nga ang usa magpasunda- 
yag ug pagtuo kang Jesu-Kristo, ug tungod niini 
posible ang matarong nga baroganan atubangan 
sa Diyos. (Gal 2:16) Kadtong walay pagtuo isalik- 
way ni Jehova.--Ju 3:36, itandi ang Heb 11:6. 

Ang pagtuo wala mabatoni sa tanang tawo, 
sanglit kini maoy bunga sa espiritu sa Diyos. (2Te 
3:2, Gal 5:22) Ug ang pagtuo sa Kristohanon dili 
kay walay pag-uswag, kondili kini nagatubo. (2Te 
1:3) Busa, ang gihangyo sa mga tinun-an ni Jesus, 
“Hatagi kami ug dugang pa nga pagtuo,” haom ka- 
ayo, ug siya nagtagana kanila sa pasukaranan sa 
pagpauswag sa pagtuo. Siya nagtagana kanilag 
daghang ebidensiya ug dakong pagsabot nga diha 
niana ipasukad ang ilang pagtuo.--Luc 17:5. 

Ang katibuk-ang pagkinabuhi sa usa ka Kristo- 
hanon sa pagkamatuod gigamhan sa pagtuo, nga 
tungod niana siya makabuntog sa samag-bukid 
nga mga babag nga makababag sa iyang pag-ala- 
gad sa Diyos. (2Co 5:7: Mat 21:21, 22) Dugang pa, 
kinahanglang adunay mga buhat nga nahiuyon ug 
nagpasundayag ug pagtuo, apan ang mga buhat sa 
Moisesnong Balaod wala kinahanglana. (San 2:21- 
26: Rom 3:20) Ang mga pagsulay makapalig-on sa 
pagtuo. Ang pagtuo nagsilbing taming sa espiritu- 
wal nga pagpakiggubat sa Kristohanon, nga mota- 
bang kaniya sa pagbuntog sa Yawa ug mahimong 
mananaog sa kalibotan.---1Pe 1:6, 7; Efe 6:16, 1Pe 
5:9, 1Ju 5:4. 

Apan ang pagtuo dili angay nga ibalewala la- 
mang, tungod kay ang kawalay-pagtuo maoy 'sala 
nga dali kaayong makasabod sa usa ka tawo.” Sa 
paghupot ug lig-on nga pagtuo gikinahanglan ang 
bug-os nga pagpakigbisog alang niini, pagsukol sa 


783 


mga tawo nga mahimong magbanlod sa usa ngad- 
to sa imoralidad, pagpakigbugno sa mga buhat sa 
unod, paglikay sa lit-ag sa materyalismo, pagdu- 
mili sa makadaot sa pagtuo nga mga pilosopiya ug 
mga tradisyon sa mga tawo, ug, labaw sa tanan, 
pagtutok sa “Pangulong Ahente ug Maghihingpit 
sa atong pagtuo, si Jesus. ”--Heb 12:1, 2, Jud 3, 4, 
Gal 5:19-21: 1Ti 6:9, 10; Col 2:8. 


PAGTUSLOB. 


PAG-ULOG-ULOG. Ang pagpahimuot sa usa 
ka tawo pinaagig dili-tiunay nga komendasyon, 
pagpalapala: bakak, dili-tim-os, o hingapin nga 
pagdayeg. Sagad nga himoon kini aron tagbawon 
ang paghigugma sa kaugalingon o ang garbo sa 
usa ka tawong giulog-ulogan ug busa makadaot 
kaniya. Ang tumong niini maoy aron makabaton 
ug pabor o materyal nga mga kaayohan gikan sa 
giulog-ulogan, aron siya mobatig obligasyon ngad- 
to sa nag-ulog-ulog o aron siya makabaton ug hi- 
maya. Sagad nga gihimo kini aron ang giulog- 
ulogan malit-ag. (Pr 29:5) Ang pag-ulog-ulog dili 
pamatuod sa kaalam nga naggikan sa itaas, kini 
maoy kaalam gikan niining kalibotana sanglit na- 
banaag niini ang kahakog, pagpihigpihig, ug pag- 
kasalingkapaw. (San 3:17) Ang pagkadili-tim-os, 
pagpamakak, pagpalapala o paghimaya sa mga 
tawo, ug ang pagpahimulos sa garbo sa uban dili 
makapahimuot sa Diyos.--2Co 1:12; Gal 1:10, Efe 
4:25: Col 3:9: Pin 21:8. 

Kasukwahi sa pag-ulog-ulog mao ang Kristoha- 
nong dalan nga makaplagan sa mga pulong sa 
apostol diha sa 1 Tesalonica 2:3-6: “Kay ang tam- 
bag nga among gihatag wala maggikan sa sayop o 
sa kahugawan o pinaagig limbong, apan, ingon nga 
kami napamatud-an sa Diyos nga angayang piya- 
lan sa maayong balita, busa nagsulti kami, ingon 
nga nagpahimuot, dili sa mga tawo, kondili sa Di- 
yos, kinsa nagpamatuod sa among mga kasingka- 
sing. Sa pagkatinuod, wala kami sukad makaplagi 
nga nag-ulog-ulog, (ingon sa inyong nahibaloan) o 
nagminaot alang sa hakog nga pangibog, saksi ang 
Diyos! Ni kami nagtinguhag himaya gikan sa mga 
tawo, wala, ni gikan kaninyo o gikan sa uban pa, 
bisan tuod kami mahimo untang gastosong pabug- 
at ingon nga mga apostoles ni Kristo.” 

Bisan tuod ang pag-ulog-ulog daw mapuslanon, 
ang Bibliya nagpasiugda nga “siya nga nagabad- 
long sa usa ka tawo makakaplag ug labawng kalu- 
oy sa ulahi kay kaniya nga nagaulog-ulog pinaagi 
sa iyang dila.” (Pr 28:23) Sa dihang ang usa ka 
tawo mang-ulog-ulog aron makabentaha sa ubang 
tawo, kini maoy kasukwahi sa gugma. Ang usa ka 
madumtanon lagmit mang-ulog-ulog apan sa ula- 
hi ang iyang pagkamalimbongon mosumbalik ka- 
niya sama sa usa ka bato.---Pr 26:24-28. 


Tan-awa ang BAWTISMO. 


PAGYUKBO 


Ang usa nga nag-ulog-ulog mogamit ug hinob- 
rang sinultihan aron malimbongan ang biktima ni- 
ini. Ang mga ekspresyon nga “ulog-ulog,” “mau- 
log-ulogon nga dila (ngabil, o mga pulong)” (Sal 
5:9, 12:2, 3; Dan 11:32), “pag-ulog-ulog" o “pag-ulo- 
ulo” (Pr 7:21, Dan 11:34, ftn sa Rbis), ug “salingka- 
paw” (Eze 12:24, ftn sa Rbi8) maoy mga hubad sa 
Hebreohanong lintunganayng pulong nga chalaq' 
o sa kaamgid nga mga pulong niini. Sa matag teks- 
to sa Bibliya nga gisitar, ang tumong sa maulog- 
ulogong tawo maoy daotan. 

Ang usa ka pananglitan sa makadaot nga sang- 
potanan sa pagdawat ug pag-ulog-ulog ug pagda- 
yeg gikan sa mga tawo mao si Herodes Agripa I, 
kinsa gihatagan ug hingaping pagdayeg sa panon 
sa katawhan ingong namulong sa “tingog sa usa ka 
diyos.” Tungod kay iyang gidawat ang hingaping 
pagdayeg ug wala maghimaya sa Diyos, siya gi- 
hampak sa manulonda sa Diyos ug namatay. (Buh 
12:21-23) Sa laing bahin, gisanta dayon ni Bernabe 
ug Pablo ang panon sa katawhan kinsa nagpakadi- 
yos kanila. (Buh 14:11-15) Lain pa, sa dihang ang 
usa ka Hudiyong magmamando misulay sa pagga- 
mit sa madayegong titulo nga “Maayong Magtu- 
tudlo” ngadto kang Jesu-Kristo, dihadiha si Jesus 
nagtul-id kaniya, nga nag-ingon: “Nganong gita- 
wag mo ako nga maayo? Walay bisan kinsa nga 
maayo, gawas sa usa, ang Diyos.”--Luc 18:18, 19: 
itandi ang Job 32:21, 22. 


PAGWALI. 


PAGYUKBO. Ang pagyuko, pagluhod, pagha- 
pa, o paghimog lain pang aksiyon ingong pagpaki- 
tag pagpasakop, o sa yano ang pagpakitag pagta- 
hod. Kini tukmang naghubad sa Hebreohanong 
pulong nga hishtachawah' ug sa Gregong pulong 
nga pro-skyne'o diha sa daghang teksto. 

Ang hish-tachawah' pangunang nagkahulogan 
nga “pagyukbo.” (Gen 18:2) Ang maong pagyukbo 
lagmit himoon ingong usa ka buhat sa pagtahod o 
pagpasidungog ngadto sa laing tawo, sama ngadto 
sa usa ka hari (1Sa 24:8, 2Sa 24:20, Sal 45:11), sa 
hataas nga saserdote (1Sa 2:36), sa usa ka mana- 
lagna (2Ha 2:15), o sa laing tawo nga may awtori- 
dad (Gen 37:9, 10, 42:6, Ru 2:8-10), ngadto sa usa 
ka tigulang nga paryente (Gen 33:1-6, 48:11, 12, 
Ex 18:7, 1Ha 2:19), o bisan ngadto sa mga es- 
tranyo ingong pagpasundayag sa matinahorong 
pagtamod (Gen 19:1, 2). Si Abraham miyukbo sa 
Canaanhong mga anak ni Het nga gikan kani- 
la siya mipalit ug usa ka lubnganan. (Gen 23:7) 
Ang panalangin ni Isaac kang Jacob nagpakitang 
ang nasodnong mga pundok ug ang kaugalingong 
"mga igsoong lalaki” ni Jacob moyukbo kaniya. 
(Gen 27:29; itandi ang 49:8.) Sa dihang ang mga 
tawo misugod sa pagyukbo sa anak nga lalaki ni 


Tan-awa ang MAGWAWALI, PAGWALI. 


PAGYUKBO 


David nga si Absalom, siya migunit kanila ug mi- 
halok kanila, lagmit aron sa pagpalambo sa iyang 
politikanhong mga ambisyon pinaagi sa pagpakita 
kunohay nga siya sama kanila. (2Sa 15:5, 6) Si 
Mardokeo midumili sa pagyukbo kang Haman, dili 
tungod kay iyang giisip nga sayop ang maong bu- 
hat, kondili sa walay duhaduha tungod kay kining 
hataas nga Persianhong opisyal maoy kaliwat sa ti- 
nunglo nga mga Amalekanhon.---Est 3: 1-6. 

Gikan sa mga pananglitan nga nahisgotan na, 
tin-aw nga kining Hebreohanong termino dili ka- 
nunayng adunay relihiyosong kahulogan o nagpa- 
sabot ug pagsimba. Bisan pa niana, sa daghang ka- 
himtang gilangkit kini sa pagsimba, sa matuod 
nga Diyos (Ex 24:1: Sal 95:6, Isa 27:13, 66:23) o 
kaha sa bakak nga mga diyos. (Deu 4:19, 8:19; 
11:16) Ang mga tawo mahimong moyukbo diha sa 
pag-ampo ngadto sa Diyos (Ex 34:8: Job 1:20, 21) 
ug sagad nga mohapa sa dihang makadawat ug 
pinadayag gikan sa Diyos o kapahayagan o pa- 
matuod sa iyang pag-uyon, sa ingon nagpasun- 
dayag sa ilang pagpasalamat, pagtahod, ug ma- 
painubsanong pagpasakop sa iyang kabubut-on. 
--Gen 24:23-26, 50-52, Ex 4:31, 12:27, 28, 2Cr 7:3, 
20:14-19, itandi ang 1Co 14:25, Pin 19:1-4. 

Ang pagyukbo ngadto sa mga tawo agig pagta- 
hod gitugotan, apan ang pagyukbo ngadto kang bi- 
san kinsa ingong usa ka bathala, gawas kang Jeho- 
va, gidili sa Diyos. (Ex 23:24: 34:14) Sa susama, 
ang masimbahong pagyukbo ngadto sa relihiyo- 
song mga larawan o ngadto sa bisan unsang lina- 
lang gikondenar gayod. (Ex 20:4, 5, Lev 26:1: Deu 
4:15-19: Isa 2:8, 9, 20, 21) Busa, sa Hebreohanong 
Kasulatan, ang paghapa sa pipila ka alagad ni Jeho- 
va atubangan sa mga manulonda maoy pagpakita 
lamang nga ilang giila nga kini sila maoy mga ha- 
was sa Diyos, ug sila wala magyukbo kanila ingong 
mga bathala.---Jos 5:13-15: Gen 18:1-3. 

Ang Pagyukbo Diha sa Kristohanon Gre- 
gong Kasulatan. Ang Gregong pulong nga pro- 
sky-neo amgid kaayo sa Hebreohanong pulong 
nga hish-tachawah' nga nagkahulogang pagyukbo 
ngadto sa mga linalang ug pagsimba ngadto sa Di- 
yos o sa usa ka bathala. Ang paagi sa pagyukbo 
lagmit dili kaayo tataw diha sa prosky:ne'o kay sa 
hishitachawah, diin ang Hebreohanong termino 
tatawng nagkahulogan ug paghapa o pagyukbo. 
Gikuha sa mga eskolar kini nga Gregong termino 
gikan sa berbong ky-:ne'o, “paghalok.” Ang pagga- 
mit niining pulonga diha sa Kristohanon Gregong 
Kasulatan (ingon man usab sa Gregong Septuagint 
nga hubad sa Hebreohanong Kasulatan) nagpakita 
nga ang mga tawo, kinsa mibuhat niini nga aksi- 
yon, mihapa o miyukbo.---Mat 2:11, 18:26, 28:9. 

Sama sa Hebreohanong termino, ang konteksto 
kinahanglang tagdon aron matino kon ang pro-sky- 

neo nagtumong ba lamang sa pagyukbo ingong 
halalom nga pagtahod o pagyukbo ingong relihiyo- 
song pagsimba. Kon ang pagyukbo direktang gitu- 
mong sa Diyos (Ju 4:20-24, 1Co 14:25, Pin 4:10) o 
sa bakak nga mga diyos ug sa ilang mga idolo (Buh 
7:43, Pin 9:20), dayag nga kini nga pagyukbo dili 
na ang sagad o naandang gihatag ngadto sa mga 
tawo ug nalangkit na niini ang pagsimba. Ingon 
man usab, kon ang tumong sa pagyukbo wala his- 
goti, tataw nga kini gitumong ngadto sa Diyos. (Ju 
12:20, Buh 8:27: 24:11, Heb 11:21, Pin 11:1) Sa la- 
ing bahin, tin-awng dili pagsimba ang gibuhat ni- 
adtong gikan sa “sinagoga ni Satanas” nga gi- 
ingong “'paanhaon ug payukboon atubangan sa 
mga tiil sa mga Kristohanon.---Pin 3:9. 

Ang pagyukbo ngadto sa usa ka tawhanong hari 
makaplagan diha sa sambingay ni Jesus sa Mateo 
18:26. Lagmit nga kining matanga sa pagyukbo 
mao ang gihimo sa mga astrologo ngadto sa ba- 
tang si Jesus, ang “natawong hari sa mga Hudiyo,” 
ug mao usab kining matanga sa pagyukbo ang 
buot himoon kunohay ni Herodes, ug ang matang 
sa pagyukbo nga gibuhat usab nga mabiaybiayon 
sa mga sundalo ngadto kang Jesus sa wala pa 
siya ilansang. Tin-awng wala nila lantawa si Jesus 
ingong Diyos o ingong usa ka bathala. (Mat 2:2, 8, 
Mar 15:19) Bisan tuod gigamit sa pipila ka maghu- 
hubad ang pulong nga “pagsimba” diha sa kadag- 
hanang kahimtang diin ang prosky:ne 0o naghubit 
sa gibuhat sa mga tawo ngadto kang Jesus, ang 
pamatuod dili motugot sa maong hingapin nga 
pagsabot niini nga pulong. Hinunoa, ang mga ka- 
himtang nga maoy hinungdan sa maong pagyuk- 
bo kaamgid kaayo sa mga hinungdan kon nganong 
giyukboan ang unang mga manalagna ug mga 
hari. (Itandi ang Mat 8:2, 9:18, 15:25; 20:20 sa 1Sa 
25:23, 24; 2Sa 14:4-7: 1Ha 1:16, 2Ha 4:36, 37.) Ang 
mga pahayag niadtong mga nalangkit niini sagad 
nagpakita nga, bisan tuod tin-aw nilang giila si Je- 
sus ingong hawas sa Diyos, sila miyukbo kaniya, 
dili ingong Diyos o usa ka bathala, kondili ingong 
“Anak sa Diyos,” ang gitagnang “Anak sa tawo,” 
ang Mesiyas nga may awtoridad gikan sa Diyos. Sa 
daghang okasyon ang ilang pagyukbo gihimo agig 
pasalamat tungod sa mga butang nga gipadayag 
sa Diyos o tungod sa pamatuod sa pag-uyon sa Di- 
yos sama niadtong gihimo sa unang mga panahon. 
--Mat 14:32, 33, 28:5-10, 16-18, Luc 24:50-52: Ju 
9:35, 38. 

Bisan tuod ang pagyukbo gidawat sa unang mga 
manalagna ug sa mga manulonda, si Pedro nagpu- 
gong kang Cornelio sa pagbuhat niana ngadto ka- 
niya, ug ang manulonda o mga manulonda diha sa 
panan-awon ni Juan kaduha nagpugong kang Juan 
sa pagbuhat niana, nga naghisgot sa iyang kauga- 
lingon ingong “isigkaulipon” ug mihinapos uban 

ang pag-awhag sa “pagsimba sa Diyos [toi Theoi” 
pro:sky'neson].' (Buh 10:25, 26; Pin 19:10, 22:8, 9) 
Dayag nga ang pag-anhi ni Kristo nagpatunghag 
bag-ong mga relasyon nga nakaapektar sa mga 
sukdanan sa panggawi ngadto sa ubang mga ala- 
gad sa Diyos. Iyang gitudloan ang iyang mga ti- 
nun-an nga “usa ra ang inyong magtutudlo, sam- 
tang kamong tanan mga igsoon . . . usa ra ang 
inyong Pangulo, si Kristo” (Mat 23:8-12), kay diha 
kaniya nga ang matagnaong mga hulad ug mga la- 
rawan nangatuman, ingon sa gisulti sa manulonda 
ngadto kang Juan nga “ang pagpamatuod bahin 
kang Jesus maoy nagdasig sa pagpanagna.” (Pin 
19:10) Si Jesus mao ang Ginoo ni David, ang mas 
dako pa kay kang Solomon, ang manalagna nga 
mas dako pa kay kang Moises. (Luc 20:41-43, Mat 
12:42: Buh 3:19-24) Busa haom lamang nga si Ped- 
ro wala motugot nga si Cornelio moyukbo ka- 
niya. 

Busa, si Juan usab, tungod kay gipahayag nga 
matarong o gipakamatarong sa Diyos ingong dini- 
hogang Kristohanon, nga gitawag ingong langit- 
nong anak sa Diyos ug usa ka membro sa Gingha- 
rian, adunay lahi nga relasyon ngadto sa (mga) 
manulonda sa Pinadayag kon itandi sa relasyon sa 
mga Israelinhon ngadto sa mga manulonda nga 
nagpakita kanila kanhi. Ang (mga) manulonda 
dayag nga miila niini nga kausaban sa relasyon 
sa dihang gipugngan si Juan sa pagyukbo.---Itan- 
di ang 1Co 6:3, tan-awa ang IPAHAYAG NGA MATA- 
RONG. 

Pagyukbo ngadto sa hinimayang si Jesu- 
Kristo. Sa laing bahin, si Kristo Jesus gibayaw sa 
iyang Amahan ngadto sa usa ka posisyon nga ika- 
duha lamang sa Diyos, aron nga “sa ngalan ni Je- 
sus moluhod ang tanang tuhod nilang anaa sa la- 
ngit ug nilang anaa sa yuta ug nilang anaa ilalom 
sa yuta, ug ang tanang dila magaila sa dayag nga 
si Jesu-Kristo maoy Ginoo alang sa kahimayaan sa 
Diyos nga Amahan.” (Flp 2:9-11, itandi ang Dan 7: 
13, 14, 27.) Ang Hebreohanon 1:6 nagpakita usab 
nga bisan ang mga manulonda miyukbo ngadto sa 
nabanhawng si Jesu-Kristo. Ang daghang hubad 
niini nga teksto dinhi naghubad sa prossky:'ne' o 
ingong “pagsimba,” samtang ang pipila naghubad 
niini pinaagi sa mga ekspresyong “pagyukbo sa 
atubangan” (AT; Yg) ug 'pagpasidungog' (NE). Bi- 
san unsa man nga pulong sa Cebuano ang gamiton, 
ang orihinal nga Grego wala mausab ug ang pag- 
sabot kon unsay gibuhat sa mga manulonda ngad- 
to kang Kristo kinahanglang mahiuyon sa ubang 
bahin sa Kasulatan. Kusganong gipahayag mismo 
ni Jesus ngadto kang Satanas nga “si Jehova nga 
imong Diyos ang imong pagasimbahon [porma sa 
pro-sky-ne'o], ug siya lamang ang imong pagahata- 
gan ug sagradong pag-alagad.” (Mat 4:8-10, Luc 4: 

7, 8) Sa susama, ang (mga) manulonda miingon 
kang Juan nga “simbaha ang Diyos” (Pin 19:10, 
22:9), ug kini nga sugo gihatag human sa pagka- 
banhaw ug pagbayaw kang Jesus, nga nagpakitang 
ang mga butang wala mausab labot niini. Tinuod, 
ang Salmo 97, nga lagmit gikutlo sa apostol diha sa 
Hebreohanon 1:6, nagpunting kang Jehova nga Di- 
yos ingong usa nga “pagayukboan,' apan kini usab 
nga teksto gipadapat kang Kristo Jesus. (Sal 97: 
1, 7) Apan, una pa niini gipakita na sa apostol nga 
ang nabanhawng Kristo mao “ang aninag sa hima- 
ya sa Diyos ug ang tukma nga larawan sa iyang 
pagkamao.” (Heb 1:1-3) Busa, kon unsay atong gi- 
sabot ingong “pagsimba” nga daw gitumong sa 
mga manulonda ngadto sa Anak, kini sa pagkatinu- 
od gitumong pinaagi kaniya ngadto kang Jehova 
nga Diyos, ang Soberanong Magmamando, “ang 
Usa nga maoy naghimo sa langit ug sa yuta ug sa 
dagat ug sa mga tuboran sa mga tubig.” (Pin 14:7: 
4:10, 11; 7:11, 12; 11:16, 17: itandi ang 1Cr 29:20, 
Pin 5:13, 14: 21:22.) Sa laing bahin, ang mga hubad 
nga “pagyukbo sa atubangan” ug “pagpasidungog' 
(inay nga “pagsimba") dili gayod supak sa orihinal 
nga pinulongan, sa Hebreohanon man diha sa Sal- 
mo 97:7 o kaha sa Grego diha sa Hebreohanon 1:6, 
kay ang maong mga hubad nagpasabot sa pangu- 
nang kahulogan sa hish-tachawah' ug pro-sky-ne'o. 


PAHAT-MOAB [Gobernador sa Moab]. Gigi- 
kanan sa usa ka banay sa Israel. Kon siya usa ka 
opisyal sa Moab, ingon sa gipasabot tingali sa iyang 
ngalan, lagmit nga panahon kadto sa dihang ang 
Moab ubos pa sa pagmando sa Juda. Apan, ang 
iyang paghupot sa maong katungdanan nagpabi- 
ling dili-piho sanglit walay gisulti bahin kaniya ang 
rekord sa Kasulatan. 

Ang tanang kaliwat ni Pahat-moab nga gitala sa 
Esdras ug sa Nehemias nabuhi human sa yugto sa 
pagkadestiyero. Ang pipila kanila maoy sakop sa 
ikaduha sa labing daghang banay nga namalik ka- 
uban ni Zorobabel niadtong 537 W.K.P. (Esd 2:1, 
2, 6; Neh 7:11) Sa panahong mibalik si Esdras niad- 
tong 468 W.K.P., nga may dugang pang mga kali- 
wat ni Pahat-moab nga mikuyog kaniya, ang pipi- 
la sa unang grupo (o sa ilang kaliwat) nagkuhag 
langyawng mga asawa, apan misanong sila sa 
tambag ni Esdras sa pagpapahawa kanila. (Esd 8: 
1,4: 10:30, 44) Ang lain pang sakop niini nga ba- 
nay, si Hasub, mitabang kang Nehemias sa pag- 
ayo sa paril sa Jerusalem, ug ang usa ka kaliwat o 
ilang hawas nagpamatuod usab pinaagi sa tim- 
bre sa kasabotan sa pagkamatinumanon nga gipa- 
tuman wala madugay human niadto.--Neh 3:11, 
9:38: 10:1, 14. 


PAHIYAS. Tan-awa ang DaAyANDAYAN, PAHIYAS. 

PAHULAM. Bisan unsang butang, ilabina ku- 
warta, nga temporaryong gipagamit, ug gilao- 
mang mahibalik o mabayloan ug katumbas nga 
bili. 

Sagad taas kaayo ug tubo ang gipangayo sa mga 
nasod sa karaang kapanahonan, ug ang mga tawo 
nga dili makabayad sa ilang mga gihulam gitratar 
nga maharason. Gikan sa karaang mga rekord na- 
sayran nga gihimo ang pagpangayo ug tubo nga 
katunga sa abot sa usa ka tawo bugti sa paggamit 
sa uma, ug ang gibaod nga ang usa ka magpapati- 
gayon magbayad ug doble sa iyang gihulam wala 
isipa nga supak sa balaod. (Ancient Near Kastern 
Texts, giedit ni J. Pritchard, 1974, pp. 168, 170) 
Usahay ang pagtratar ngadto sa usa ka utangan 
maharason kaayo.--Livy, Il, xx, 2-7: itandi ang 
Mat 18:28-30. 

Apan, sa karaang Israel ang kahimtang lahi. Ka- 
sagaran ang mga pagpahulam ug kuwarta o kalan- 
on gihimo ngadto sa kabos nga mga isigka-Israe- 
linhon kinsa mga biktima sa kapit-os sa pinansiyal, 
ug ang Balaod nagdili sa pagpangayo ug tubo gi- 
kan kanila. Ang pagdawat sa usa ka Israelinhon ug 
tubo gikan sa usa ka kabos nga isigka-Israelin- 
hon maoy pagpahimulos sa iyang kalisdanan. (Ex 
22:25: Lev 25:35-37: Deu 15:7, 8; 23:19) Hinuon, 
ang mga langyaw mahimong obligahon sa pagba- 
yad ug tubo. Bisan pa niana, kini nga probisyon sa 
Balaod tingali mapadapat lamang sa mga pagpahu- 
lam alang sa negosyo ug dili sa mga kahimtang sa 
aktuwal nga kawalad-on. Sagad nga ang mga lang- 
yaw moestar sa Israel ingong dili-permanenteng 
mga negosyante ug natural lamang nga dahomon 
nga sila mobayad ug tubo, sanglit sila magpahu- 
lam usab nga may tubo ngadto sa uban.--Deu 
23:20. 

Gisaway sa Hebreohanong Kasulatan ang nang- 
hulam nga magdumili sa pagbayad (Sal 37:21) ug 
sa samang higayon nagdasig sa pagpahulam niad- 
tong anaa sa kawalad-on. (Deu 15:7-11, Sal 37:26, 
112:5) Nag-ingon ang Proverbio 19:17: “Siya nga 
nagapakitag kaluoy sa timawa nagapahulam kang 
Jehova, ug Siya magabayad kaniya sa iyang gibu- 
hat.” 

Ang kahimtang ni Ana nagpakita nga si Jeho- 
va dagayang magabalos. Human ipahulam' ang 
iyang bugtong nga anak nga lalaking si Sam- 
uel ngadto kang Jehova aron mag-alagad didto sa 
sangtuwaryo sa pagtuman sa iyang panaad, si Ana 
gipanalanginan, dili lamang ug laing anak nga la- 
laki, kondili tulo pa gayod ka anak nga lalaki ug 
duha ka anak nga babaye.-- 1Sa 1:11, 20, 26-28, 2: 
20, 21. 

Samtang dinhi pa sa yuta, si Kristo Jesus nagpa- 
banaag sa mahinatagong espiritu sa iyang Ama- 

han nga si Jehova ug nagtudlo sa uban sa pagbuhat 
usab sa ingon. Nagpatin-aw labot sa pagpahulam, 
si Jesus miingon: “Kon magpahulam kamo nga wa- 
lay tubo niadtong gilaoman ninyo nga may mada- 
wat kamo, unsay dungog niini kaninyo? Bisan ang 
mga makasasala magapahulam nga walay tubo sa 
mga makasasala aron maulian sila sa samang kan- 
tidad. Sa kasukwahi, magpadayon . . . sa pagpahu- 
lam nga walay tubo, nga dili maglaom ug bisan un- 
sang balos; ug dako unya ang inyong ganti, ug 
kamo mahimong mga anak sa Labing Hataas, tu- 
ngod kay siya maluloton ngadto sa mga dili-mapa- 
salamaton ug sa daotan.”---Luc 6:34, 3b. 

Ang Hudiyong mga mamiminaw ni Jesus giob- 
ligar sa Balaod sa pagpahulam nga walay tubo 
ngadto sa kabos nga mga isigka-Israelinhon. Gani, 
dili ikatingala nga bisan ang mga makasasala mag- 
pahulam nga walay tubo ngadto sa mga tawo nga 
makahimo sa pagbayad. Ang maong pagpahulam 
nga walay tubo mahimong buhaton aron makaba- 
ton ug pabor gikan sa nanghulam sa umalabot nga 
panahon. Sa laing bahin, ang usa nga buot mosun- 
dog sa Diyos mobuhat ug labaw pa sa gibuhat sa 
usa ka makasasala, pinaagi sa pagpahulam ngadto 
sa mga kabos kansang kahimtang lisod kaayo nga 
tungod niana sila dili gayod makaarang sa pagba- 
yad. 

Siyempre limitado ang kapadapatan sa mga pu- 
long ni Jesus tungod sa mga sirkumstansiya. Pa- 
nanglitan, ang obligasyon sa pag-atiman sa mga 
panginahanglan sa mga membro sa pamilya 
angayng hatagan ug prioridad. Busa sayop gayod 
alang kang bisan kinsa nga magpahulam nga tu- 
ngod niana dili na niya matuman ang iyang obli- 
gasyon sa pagtagana sa mga panginahanglan sa 
kinabuhi sa iyang pamilya. (Mar 7:11-13, 1Ti 5:8) 
Dugang pa, ang tinamdan ug mga kahimtang sa 
mangutang angay usab nga konsiderahon. Siya ba 
nanginahanglan tungod sa iyang pagkairesponsab- 
le, pagkatapolan, ug pagkadili-buot motrabaho bi- 
san tuod adunay mga trabaho nga makahimo siya 
sa pagbuhat? Kon mao, ang mga pulong ni apostol 
Pablo mapadapat: “Kon adunay dili buot magtraba- 
ho, ayaw usab siya pakan-a.”--2Te 3:10: tan-awa 
ang UTANG, UTANGAN, TUBO. 


PAHUMOT. Ang Hebreohanong mga termino 
alang sa mga pahumot mahimong mapadapat dili 
lamang sa samag-panghaplas nga mga substansi- 
ya nga matunaw kon ipahid sa panit kondili ma- 
padapat usab sa sinambogan nga mga lana nga 
nagpabilin gihapong likido sa normal nga mga 
temperatura.---Ex 30:25: Sal 133:2. 

Sa miaging panahon ug ingon man karon, ang 
mga pahumot o mga panghaplas pangunang giga- 
mit ingong kosmetiko ug mga tambal, ug ang pa- 

ngunang bentaha niini maoy tungod sa lana niini. 
Tungod sa kinaiyahan sa mantika ug lana sa pag- 
pasuhop ug sa pagpabilin sa kaalimyon, ang mga 
tighimog pahumot makagama ug mga pahumot 
nga mahal kaayo tungod sa ilang alimyon. (Aw 
1:3) Ang pagkaepektibo sa lana sa paghinlo ug sa 
pagpahumok sa panit, dugang pa sa kahumot sa 
mga sambog niini, naghimo sa maong mga pahu- 
mot o mga panghaplas nga mapuslanon kaayo 
ingong panalipod sa pagpanghup-ak ug pagpanga- 
tol sa panit, ug ingong pangpawala sa baho sa la- 
was diha sa init nga kayutaan diin ang tubig sagad 
nga nihit kaayo. Ang paggamit sa maong pahumot 
alang sa mga dinapit inig-abot nila sa balay sa usa 
ka tawo maoy usa gayod ka buhat sa pagkamaabi- 
abihon, sumala sa giingon ni Jesus sa dihang may 
naghaplas sa iyang mga tiil ginamit ang pinahu- 
motan nga lana.---Luc 7:37-46. 

Sa dihang gamiton ang mga pahumot nga espes- 
yal ang pagkahimo sa pag-andam sa usa ka pa- 
tayng lawas alang sa paglubong, kini sa walay du- 
haduha pangunang gigamit ingong pangpatay sa 
kagaw ug pangpawala sa baho. (2Cr 16:14, Luc 
23:56) Sanglit diha sa hunahuna kining paagiha sa 
paggamit, gibutyag ni Jesus nga ang pagdihog ka- 
niya didto sa balay ni Simon nga sanlahon, diin gi- 
gamit ang pahumot nga mahal kaayo nga gani ang 
alimyon niini milukop sa tibuok balay, sa mahulag- 
wayong diwa maoy 'pag-andam kaniya alang sa 
paglubong.' (Mat 26:6-12, Ju 12:3) Ang bililhong 
mga pahumot, sama sa nardo nga gigamit niini 
nga okasyon, kasagarang gisulod nga selyado diha 
sa maanindot nga mga sudlanan o mga garapa sa 
alabastro.---Mar 14:3, tan-awa ang ALABASTRO. 

Balaang Igdidihog nga Lana ug Insenso. 
Ang unang pahumot nga gihisgotan sa Bibliya mao 
ang balaang igdidihog nga lana nga gigamit sa 
pagbalaan sa gipahinungod nga mga butang sa ta- 
bernakulo ug sa mga saserdote niini. (Ex 30:25-30) 
Ang personal nga paggamit niini nga espesyal 
nga pahumot gjidili, ubos sa silot nga kamata- 
yon. Kini nga balaod nagpakita sa pagkabalaan 
sa tabernakulo ug sa mga nag-alagad diha niini. 
--Ex 30:31-33. 

Gihatag ni Jehova kang Moises ang pormula 
alang sa balaang igdidihog nga lana. Kinahanglang 
“ang labing maayo nga mga pahumot” mao la- 
mang ang gamiton: mira, humot nga kaningag, 
humot nga calamo, casia, ug ang labing lunsay nga 
lana sa olibo, ug ang matag usa niini adunay ti- 
nong gidaghanon. (Ex 30:22-24) Sa susama, giha- 
tag ni Jehova ang pormula alang sa balaang in- 
senso. Kadto dili lamang usa ka substansiya nga 
mobaga ug moaso, usa kadto ka espesyal nga pina- 
humotan nga insenso. (Ex 30:7: 40:27, Lev 16:12, 
2Cr 2:4; 13:10, 11) Sa paggama niini, ang tinong gi- 

daghanon sa mga tinulo nga estacte, onika, pina- 
humotan nga galbanum, ug lunsay nga kamang- 
yan ang gigamit, ug ang Diyos dugang naghubit 
niini ingong “usa ka sambog sa mga yerbang-paa- 
limyon, nga gama sa usa ka tighimog pahumot, 
inasinan, lunsay, butang nga balaan.” Ang uban sa 
insenso gipolbos pag-ayo ug lagmit gisala aron 
mabatonan ang parehong kapino, nga nahiangay 
sa linaing paggamit niini. Ang personal nga pag- 
gamit niini maoy usa ka sala nga takos sa kamata- 
yon.---Ex 30:34-38. 

Sa paghimo sa igdidihog nga lana ug sa balaang 
insenso, gigamit ang humot nga lana sa balsamo. 
(Ex 25:6, 35:8, 28) Daw makataronganon ang pag- 
tuo nga ang mga sambog sa pahumot nga gigamit 
sa paggama sa balaang pahumot maoy pinolbos ug 
dayon giluto ginamit ang lana (itandi ang Job 
41:31), ug human niana kini gipalugdang una pa 
ang lana habwaon ug salaon. 

Ang paghimo sa igdidihog nga lana ug sa pina- 
humotan nga insenso dili kay eksperimento la- 
mang, kay sa sinugdan si Jehova miingon: “Sa 
kasingkasing sa matag usa nga maalamon sa ka- 
singkasing ako magbutang ug kaalam, aron mahi- 
mo gayod nila . . . ang igdidihog nga lana ug ang 
pinahumotan nga insenso alang sa sangtuwaryo.” 
(Ex 31:6-11, 35:10-15: 37:29, 39:33, 38) Human ni- 
adto ang pipila sa mga saserdote gitudlo ingong 
mga tighimog pahumot alang sa pagsakot niini nga 
mga pahumot ug sa pagdumala usab sa suplay ni- 
ini. (1Cr 9:30, Num 4:16) Apan, sa dihang ang Is- 
rael nahulog gikan sa putling pagsimba, si Jehova 
wala na mahimuot sa paghimo o sa paggamit niini 
nga espesyal nga mga pahumot ug mga insenso. 
-- Isa 1:13. 

Ang Bili sa mga Pahumot. Ang mga pahu- 
mot, ug mga insenso wala lamang gamita alang sa 
balaang mga produkto nga gigamit sa sangtuwar- 
yo. Sa adlaw ni Solomon dihay “tanang matang sa 
pahumot” ug humot nga mga polbos nga magamit 
sa pagpahumot sa mga balay, besti, higdaanan, ug 
sa mga lawas sa harianong mga tawo ug sa uban 
nga makaarang sa pagpalit niini. (Est 2:12, Sal 
45:8: Pr 7:17: Aw 3:6, 7; 4:10) Dili lamang ang Levi- 
hanong mga saserdote ang mohimo niini nga mga 
pahumot. Bisan ang mga babaye usahay maoy ba- 
tid nga mga tighimog mga pahumot, ug sa adlaw 
ni Nehemias dihay usa ka pundok sa mga negos- 
yante nga niini membro ang mga tigsagol ug mga 
pahumot.--1Sa 8:13, Neh 3:8. 

Sa karaang kalibotan, tungod sa kaikag sa publi- 
ko sa pinahumotan nga mga produkto, mitungha 
ang patigayon ug negosyo dili lamang sa maong 
mga baligya kondili usab sa mga sambog nga giki- 
nahanglan sa paghimo niini nga produkto. Gawas 
pa sa mira nga ilabinang gamiton alang sa mga 

pahumot, ug sa kamangyan alang sa insenso, ang 
ubang mga sambog lakip sa nardo, safron, caña, 
kaningag, mga aloe, casia, ingon man ang nagka- 
lainlaing mga yerbang-paalimyon, mga tagok, ug 
humot nga mga tanom, sagad ibiyahe ug lagyong 
mga distansiya sa dili pa moabot sa mga sudlanan 
ug mga gam-anan sa tighimog mga pahumot. 
-Aw 4:14: Pin 18:11, B3. 


PAILOB. Tan-awa ang HATAAS-NGA-PAILOB. 
PAKAULAW. Tan-awa ang KAULAWAN, PAKAU- 
LAW. 


PAKIGDAIT, KALINAW. Ang sha-lohm,, 
ang Hebreohanong pulong nga gihubad nga “pa- 
kigdait o kalinaw,” nagtumong sa kahimtang nga 
walay gubat o kasamok (Huk 4:17: 1Sa 7:14, 1Ha 
4:24: 2Cr 15:5: Job 21:9: Ecc 3:8), kini mahimong 
magkahulogan ug kahimsog, pagkaluwas, maayo 
(Gen 37:14, ftn sa Rbi8), kaayohan (Gen 41:16), pa- 
naghigalaay (Sal 41:9), ug katibuk-an o kabug-osan 
(Jer 13:19). Ang Gregong pulong alang sa pakigda- 
it o kalinaw (ei:re'ne) ug ang Hebreohanong pulong 
nga shalohm’ adunay samang halapad nga mga 
kahulogan ug mahimong magtumong sa kaayo- 
han, kaluwasan, ug kahusay, gawas pa sa kahim- 
tang nga walay panag-away. Kini makita diha sa 
mga pulong sa pagpanamilit nga “lakaw nga mali- 
nawon,” nga susama sa ekspresyong 'hinaot nga 
maayo ang imong dangatan.'---Mar 5:34, Luc 7:50, 
8:48; San 2:16, itandi ang 1Sa 1:17; 20:42, 25:35; 
29:7: 2Sa 15:9, 2Ha 5:19. 

Sanglit ang “pakigdait o kalinaw” dili kanunay 
mao ang eksaktong katumbas sa mga pulong sa 
orihinal nga pinulongan, ang konteksto angayng 
tagdon sa pagtino kon unsay gipasabot niini. Pa- 
nanglitan, ang “pagpalakaw diha sa kalinaw’ mahi- 
mong magkahulogan sa pagpalakaw sa madaitong 
paagi, nga dili mahadlok nga babagan sa usa nga 
nagpalakaw. (Gen 26:29, 44:17: Ex 4:18) Ang 'pag- 
kahibalik diha sa kalinaw o pakigdait,' sama sa pag- 
kahibalik gikan sa gubat, nagkahulogan sa pagka- 
hibalik nga walay kadaot o sa pagkahibalik nga 
madaogon. (Gen 28:21; Jos 10:21, Huk 8:9, 11:31, 
2Cr 18:26, 27: 19:1) Ang 'pagpakisayod labot sa ka- 
linaw’ sa usa ka tawo nagkahulogan sa pagpakisa- 
yod kon maayo ra ba ang iyang kahimtang. (Gen 
29:6, ftn sa Rbi8, 43:27, ftn sa Rbi8) Ang 'pagbu- 
hat alang sa pakigdait” sa usa ka tawo nagpasabot 
sa pagbuhat alang sa kaayohan sa maong tawo. 
(Deu 23:6) Ang usa ka tawo nga mamatay diha sa 
kalinaw nagpasabot nga siya mamatay nga mali- 
nawon human makatagamtam ug bug-os nga ki- 
nabuhi o katumanan sa gipangandoy nga paglaom. 
(Itandi ang Gen 15:15, Luc 2:29, 1Ha 2:6.) Ang 
tagna bahin kang Josias nga siya “pagatigomon 

ngadto sa iyang kaugalingong lubnganan diha sa 
kalinaw nagpaila nga siya mamatay una pa sa gi- 
tagnang katalagman nga modangat sa Jerusalem. 
(2Ha 22:20, 2Cr 34:28, itandi ang 2Ha 20:19.) Sa 
Isaias 57:1, 2 ang tawong matarong gihulagway 
ingong mosulod sa kalinaw inigkamatay, sa ingon 
makalikay sa katalagman. 

Pagbaton sa Pakigdait o Kalinaw. Si Jeho- 
va mao ang Diyos sa kalinaw o pakigdait (1Co 
14:33, 2Co 13:11, 1Te 5:23, Heb 13:20) ug siya ang 
Tuboran niini (Num 6:26: 1Cr 22:9, Sal 4:8; 29:11, 
147:14: Isa 45:7: Rom 15:33, 16:20), ug kini maoy 
usa ka bunga sa iyang espiritu. (Gal 5:22) Tungod 
niini ang tinuod nga pakigdait maangkon lamang 
niadtong adunay pakigdait uban sa Diyos. Ang ser- 
yosong mga kalapasan magdaot sa relasyon sa usa 
ka tawo uban sa Diyos ug makasamok sa maong 
tawo. Ang salmista miingon: “Walay kalinaw sa 
akong mga bukog tungod sa akong sala.” (Sal 38:3) 
Kadtong nangita ug nagtinguha sa pakigdait o ka- 
linaw kinahanglang “magpahilayo sa daotan, ug 
mobuhat sa maayo. (Sal 34:14) Kon walay pagka- 
matarong, walay pakigdait. (Sal 72:3: 85:10, Isa 
32:17) Kana ang hinungdan nganong ang daotan 
walay pakigdait o kalinaw. (Isa 48:22, 57:21: itandi 
ang Isa 59:2-8.) Sa laing bahin, ang pakigdait maoy 
iya niadtong kinsa bug-os mahinalaron kang Jeho- 
va, nahigugma sa iyang balaod (Sal 119:165), ug 
namati sa iyang mga sugo.---Isa 48: 18. 

Sa dihang si Kristo Jesus dinhi sa yuta, walay 
pakigdait uban kang Jehova nga Diyos ang kinai- 
yanhong mga Hudiyo ug ang mga dili-Hudiyo. Kay 
milapas sa balaod sa Diyos, ang mga Hudiyo naila- 
lom sa tunglo sa Balaod. (Gal 3:12, 13) Alang sa 
mga dili-Hudiyo nga wala mailalom sa pakigsaad 
sa Diyos, sila “walay paglaom ug mga walay Diyos 
dinhi sa kalibotan.” (Efe 2:12) Bisan pa niana, pina- 
agi ni Kristo Jesus ang mga Hudiyo ug mga dili- 
Hudiyo gihatagan ug higayon nga makabaton ug 
malinawong relasyon uban sa Diyos. Gipunting 
kini diha sa pahibalo sa manulonda ngadto sa mga 
magbalantay sa karnero sa panahon sa pagkatawo 
ni Jesus: “Sa yuta pakigdait taliwala sa mga tawo 
nga iyang gikahimut-an.”--Luc 2:14. 

Ang mensahe sa kalinaw o pakigdait nga giman- 
tala ni Jesus ug sa iyang mga sumusunod naka- 
dani sa “mga higala sa kalinaw, nga mao, ang 
mga tawong nagtinguha nga mapasig-uli ngadto 
sa Diyos. (Mat 10:13: Luc 10:5, 6; Buh 10:36) Sa sa- 
mang panahon kini nga mensahe nagpahinabog 
pagkabahinbahin sa mga panimalay, sanglit ang 
uban midawat niini samtang ang uban misalikway 
niini. (Mat 10:34, Luc 12:51) Ang kinabag-an sa 
mga Hudiyo misalikway sa mensahe ug busa na- 
pakyas sa pagsabot sa “mga butang nga may kala- 
botan sa kalinaw,” dayag nga lakip niini ang pag- 

hinulsol ug pagdawat kang Jesus ingong Mesiyas. 
(Itandi ang Luc 1:79, 3:3-6, Ju 1:29-34.) Kini nga 
pagkapakyas misangpot sa pagkalaglag sa Jerusa- 
lem pinaagi sa Romanhong kasundalohan niadtong 
70 K.P.--Luc 19:42-44. 

Hinunoa, bisan ang mga Hudiyo nga midawat sa 
“maayong balita sa pakigdait” maoy mga makasa- 
sala ug kinahanglang adunay motabon sa ilang 
mga sala aron sila makapahimulos sa pakigdait 
uban kang Jehova nga Diyos. Ang kamatayon ni 
Jesus ingong halad lukat gitagana alang niini nga 
panginahanglan. Ingon sa gitagna: “Ang pagkasti- 
go nga alang sa atong kalinaw diha ibabaw niya, ug 
tungod sa iyang mga samad dihay pagpang-ayo 
alang kanato.” (Isa 53:5) Ang haladnong kamata- 
yon ni Jesus diha sa estaka sa pagsakit nagtagana 
usab ug pasukaranan sa pagkanselar sa Moises- 
nong Balaod, nga nagbahin sa mga Hudiyo gikan 
sa mga dili-Hudiyo. Busa, sa dihang nahimong 
mga Kristohanon, ang mga Hudiyo ug mga dili- 
Hudiyo mahimo na nga makigdait sa Diyos ug sa 
usag usa. Si apostol Pablo misulat: “[Si Jesus] ang 
atong pakigdait, siya nga nag-usa sa duha ka pun- 
dok ug naglaglag sa paril diha sa taliwala nga nag- 
ulang kanila. Pinaagi sa iyang unod iyang gihanaw 
ang panagdumtanay, ang Balaod sa mga sugo nga 
naglangkob ug mga mando, aron iyang malalang 
nga usa ka bag-ong tawo ang duha ka katawhan 
nga nahiusa kaniya ug maghimo sa pakigdait, ug 
aron ang duha ka katawhan iyang bug-os mapasig- 
uli sa usa ka lawas ngadto sa Diyos pinaagi sa es- 
taka sa pagsakit, tungod kay iya nang gitapos ang 
panagdumtanay pinaagi sa iyang kaugalingon. Ug 
siya mianhi ug nagpahayag sa maayong balita sa 
pakigdait kaninyo, nga didto sa halayo, ug pakig- 
dait nganha kanila nga diha sa duol, tungod kay pi- 
naagi kaniya kita, nga duha ka katawhan, makadu- 
ol sa Amahan pinaagi sa usa ka espiritu.”---Efe 
2:14-18, itandi ang Rom 2:10, 11: Col 1:20-23. 

“Ang kalinaw sa Diyos,” buot ingnon ang pagka- 
kalmado tungod sa bililhong relasyon sa usa ka 
Kristohanon uban kang Jehova nga Diyos, maoy 
magbantay sa iyang kasingkasing ug mga gahom 
sa panghunahuna aron siya dili mabalaka bahin sa 
iyang mga panginahanglan. Siya makasalig nga si 
Jehova nga Diyos motagana alang sa iyang mga 
alagad ug motubag sa ilang mga pag-ampo. Kini 
magpakalma sa iyang kasingkasing ug hunahuna. 
(Flp 4:6, 7) Sa susama, ang kalinaw nga gihatag ni 
Jesu-Kristo ngadto sa iyang mga tinun-an, pinasu- 
kad sa ilang pagtuo kaniya ingong Anak sa Diyos, 
maoy nagpakalma sa ilang mga kasingkasing ug 
mga hunahuna. Bisan tuod gisultihan sila ni Jesus 
nga moabot ang panahon nga siya dili na mahiu- 
ban kanila sa personal, sila walay katarongan nga 
mabalaka o mahadlok. Siya dili mobiya kanila nga 

walay tabang apan misaad sa pagpadala kanila sa 
balaang egspiritu.--Ju 14:26, 27: 16:33, itandi ang 
Col 3:15. 

Ang pakigdait nga napahimuslan sa mga Kristo- 
hanon dili angayng ibalewala. Sila kinahanglang 
“magmadaiton”: nga mao, kinahanglang mga tig- 
pasiugda sila sa pakigdait, nga maningkamot sa 
pag-establisar ug sa paghupot sa pakigdait. (1Te 
5:13) Aron mahuptan ang pakigdait sa ilang tali- 
wala, sila kinahanglang mag-amping nga dili ma- 
pandol ang mga isigkamagtutuo. (Rom 14:13-23) 
Sa Wali sa Bukid, si Jesus miingon: “Malipayon ang 
mga makigdaiton [sa literal, mga tigpasiugda sa 
pakigdait], sanglit sila pagatawgon nga ‘mga anak 
sa Diyos.” (Mat 5:9, ftn sa Rbi8, itandi ang San 
3:18.) Ang mga Kristohanon gitambagan sa pagti- 
nguha sa pakigdait ug maningkamot kutob sa ilang 
maarangan nga makaplagang anaa sa pakigdait 
uban sa Diyos. (2Ti 2:22; Heb 12:14: 1Pe 3:11, 2Pe 
3:14) Busa, sila kinahanglang makigbisog batok sa 
mga pangibog sa unod, sanglit kini maghimo kani- 
la nga mga kaaway sa Diyos. (Rom 8:6-8) Ang pa- 
nginahanglan sa paghupot ug malinawong relas- 
yon uban sa Diyos aron mabatonan ang Iyang 
pag-uyon gipasiugda diha sa kanunayng gibalikba- 
lik nga mainampoong ekspresyon nga 'hinaot nga 
kamo adunay kalinaw. —Rom 1:7: 1Co 1:3, 2Co 
1:2, Gal 1:3, 6:16, Efe 1:2, 6:23, Flp 1:2. 

Buot usab sa mga Kristohanon nga mapahimus- 
lan sa uban ang pakigdait. Busa, 'sinul-oban sa ka- 
sangkapan sa maayong balita sa pakigdait, sila 
nagpadayon sa ilang espirituwal nga pakiggubat. 
(Efe 6:15) Bisan diha sa sulod sa kongregasyon sila 
nakiggubat sa pagpukan sa mga pangatarongan 
nga dili kaharmonya sa kahibalo sa Diyos, tungod 
niana kini nga mga pangatarongan wala makadaot 
sa ilang relasyon sa Diyos. (2Co 10:4, 5) Apan, dili 
kini usa ka binaba nga away o panaglalis, bisan 
gani sa dihang magtul-id niadtong kinsa mitipas 
gikan sa kamatuoran. Labot sa pagdumala sa mga 
kaso niadtong mitipas gikan sa matarong nga da- 
lan, si apostol Pablo mitambag kang Timoteo: “Ang 
ulipon sa Ginoo dili kinahanglang makig-away, 
kondili kinahanglang magmalumo sa tanan, may 
katakos sa pagpanudlo, nagapadayon sa pagpu- 
gong sa kaugalingon bisan ilalom sa daotan, malu- 
mong nagatudlo niadtong nagasupak,: kay basin ug 
itugot sa Diyos nga sila maghinulsol nga motultol 
ngadto sa tukmang kahibalo sa kamatuoran, ug 
sila maulian sa ilang hustong panimuot gikan sa 
lit-ag sa Yawa, sanglit sila iya mang nadakpang 
buhi alang sa iyang kabubut-on."---2Ti 2:24-26. 

Malinawong Pagmando. Ang Anak sa Diyos, 
ingong ang usa nga “ang prinsipenhong pagmando 
mahipatong sa iyang abaga,” gitawag nga “Prinsipe 

sa Pakigdait.” (Isa 9:6, 7) Busa, makaiikag gayod 
nga samtang dinhi pa sa yuta, gipakita ni Kristo 
Jesus nga ang iyang mga alagad dili magsangkap 
sa ilang kaugalingon alang sa pisikal nga pakig- 
away sa dihang siya miingon kang Pedro: “Ibalik 
ang imong espada sa sakoban niini, kay ang ta- 
nang mogamit sa espada mamatay pinaagi sa es- 
pada.” (Mat 26:52) Sa mahulagwayong pagkasulti, 
kadtong nahimong mga Kristohanon ‘nagsalsal sa 
ilang mga espada nga mga punta sa daro ug sa 
ilang mga bangkaw nga mga galab.' Wala na sila 
makakat-on sa gubat. (Isa 2:4) Kini ug ang nanga- 
ging mga kalihokan sa Diyos, ilabina maylabot 
sa Israel panahon sa paghari ni Solomon, nagpun- 
ting sa kalinaw nga magpatigbabaw sa panahon sa 
pagmando ni Jesus ingong Hari. Mahitungod sa 
paghari ni Solomon, ang Bibliya nag-ingon: “Ang 
kalinaw iyang naangkon sa matag rehiyon nga iya- 
ha, sa tibuok palibot. Ug ang Juda ug Israel nag- 
padayon sa pagpuyo sa kasegurohan, ang matag 
usa ilalom sa iyang kaugalingong paras ug ilalom 
sa iyang kaugalingong kahoyng igos, gikan sa Dan 
ngadto sa Beer-seba, sa tanang adlaw ni Solomon.” 
(1Ha 4:24, 25; 1Cr 22:9) Ingon sa gipadayag sa 
ubang mga teksto (itandi ang Sal 72:7, 8; Miq 4:4, 
Zac 9:9, 10, Mat 21:4, 5), kini nagsilbing usa ka 
sumbanan kon unsay mahitabo ubos sa pagmando 
ni Kristo Jesus, ang Usa nga mas dako kay kang 
Solomon, kansang ngalan naggikan sa lintunga- 
nayng kahulogan nga “pakigdait o kalinaw.”---Mat 
12:42. 

Pakigdait Tali sa Tawo ug sa mga Hayop. 
Si Jehova nga Diyos misaad ngadto sa mga Israe- 
linhon, kon sila magmasinugtanon: “Akong ibu- 
tang ang kalinaw sa yuta, ug kamo sa pagkatinuod 
manghigda, nga walay magpakurog kaninyo, ug 
wagtangon ko gikan sa yuta ang madaotong ma- 
pintas nga mananap.” (Lev 26:6) Kini nagpasabot 
nga ang ihalas nga mga hayop magpabilin sulod sa 
mga teritoryo nga gipuy-an niini ug dili magda- 
ot sa mga Israelinhon ug sa ilang binuhing mga 
hayop. Sa laing bahin, kon ang mga Israelinhon 
dili magmasinugtanon, tugotan ni Jehova nga ang 
ilang yuta sulongon ug laglagon sa langyawng ka- 
sundalohan. Sanglit kini moresulta sa pagkunhod 
sa populasyon, ang ihalas nga mga hayop modag- 
han, mosulod sa mga dapit nga gipuy-an sa mga 
tawo kanhi, ug maghatag kadaot sa mga naluwas 
ug sa ilang binuhing mga hayop.--Itandi ang Ex 
23:29, Lev 26:22, 2Ha 17:5, 6, 24-26. 

Ang pakigdait nga gisaad ngadto sa mga Israe- 
linhon maylabot sa ihalas nga mga hayop lahi sa 
pakigdait nga napahimuslan sa unang lalaki ug ba- 
baye didto sa tanaman sa Eden, kay si Adan ug 
Eva may bug-os nga pagbulot-an ibabaw sa kaha- 
yopan. (Gen 1:28) Sa kasukwahi, diha sa tagna, 

ang maong samang pagbulot-an giingong nahup- 
tan lamang ni Kristo Jesus. (Sal 8:4-8; Heb 2:5-9) 
Busa, ang pakigdait magpatigbabaw pag-usab tali 
sa mga tawo ug sa mga hayop ubos sa kagamha- 
nan ni Jesu-Kristo, “ang usa ka gamayng sanga gi- 
kan sa tuod ni Jese,” o “alagad [sa Diyos] nga si Da- 
vid.” (Isa 11:1, 6-9, 65:25, Eze 34:23-25) Kining 
kataposang gisitar nga mga teksto adunay mahu- 
lagwayong kapadapatan, kay dayag nga ang pakig- 
dait tali sa mga hayop, sama sa lobo ug sa nating 
karnero, nga gihubit sa maong mga teksto sa lite- 
ral wala matuman didto sa karaang Israel. Sa ingon 
gitagna nga ang mga tawo nga adunay makadaot, 
mananapong mga disposisyon mohunong sa ilang 
daotang mga dalan ug magkinabuhi diha sa pakig- 
dait kauban sa ilang mas maaghop nga mga sili- 
ngan. Bisan pa niana, ang matagnaong paggamit 
sa mga hayop sa mahulagwayong paagi aron ilara- 
wan ang malinawong mga kahimtang nga magpa- 
tigbabaw taliwala sa katawhan sa Diyos nagpa- 
sabot nga adunay pakigdait usab tali sa literal 
nga mga hayop ubos sa pagmando ni Kristo Jesus, 
sama sa kahimtang nga dayag nga naglungtad 
didto sa Eden. 


PAKIGHILAWAS. Gidiling mga relasyon sa 
sekso sa gawas sa Kasulatanhong kaminyoon. Ang 
Hebreohanong berbo nga za-nah' ug ang kaamgid 
nga mga porma niini nagpasabot sa pagpamam- 
pam, imoral nga pakigsekso, pakighilawas, o pros- 
titusyon. (Gen 38:24: Ex 34:16: Os 1:2; Lev 19:29) 
Ang Gregong pulong nga gihubad nga “pakighila- 
was” mao ang pornei'a. Mahitungod sa mga kahu- 
logan sa pornei'a, si B. F. Westcott diha sa iyang 
librong Saint Paul's Epistle to the Ephesians (1906, 
p. 76) nag-ingon: “Kini mao ang termino nga giga- 
mit alang sa tanang supak sa balaod nga pakigsek- 
so, (I) panapaw: Os. ii. 2, 4 (Lxx.): Mat. v. 32, xix. 9: 
(2) supak sa balaod nga kaminyoon, I Cor. v. I; 
(3) pakighilawas, ang komon nga diwa sumala din- 
hi [Efe 5:3].” Ang Greek-English Lexicon of the 
New Testament ni Bauer (girebisar ni F. W. Ging- 
rich ug F. Danker, 1979, p. 693) naghubit sa por- 
nei'a ingong “pagpamampam, pagkadili-putli, pa- 
kighilawas, sa tanang matang sa supak sa balaod 
nga pakigsekso.” Ang porneia gisabot nga naglang- 
kit sa hilabihan ka imoral nga paggamit sa (mga) 
kinatawo sa labing menos usa ka tawo, usab kina- 
hanglang adunay duha o labaw pa nga nalangkit 
(naglakip sa laing mikonsentir nga tawo o usa ka 
mananap), sa samang sekso o kaha sa kaatbang 
nga sekso. (Jud 7) Ang supak sa balaod nga buhat 
sa usa ka manglulugos maoy pakighilawas, apan, 
siyempre, kana wala maghimo sa tawo nga gilugos 
ingong makihilawason usab. 

Sa dihang gihimo sa Diyos ang unang tawha- 
nong kaminyoon siya miingon: “Mao nga ang lala- 

ki mobiya sa iyang amahan ug sa iyang inahan ug 
siya kinahanglang moipon sa iyang asawa ug sila 
mahimong usa ka unod.” (Gen 2:24) Dinhi ang suk- 
danan nga gilatid alang sa lalaki ug babaye maoy 
monogamiya, ug ang mahilayong pagpakigsekso 
kang bisan kinsa gidili. Dugang pa, walay diborsi- 
yo ug pagminyo pag-usab sa lain ang gidahom nga 
buhaton.---Tan-awa ang DIBORSIYO. 

Sa katilingban sa mga patriarka ang matinu- 
manong mga alagad sa Diyos nagdumot sa pa- 
kighilawas, tali sa mga tagsaanon, sinayoran, o 
kaha sa minyong mga tawo, ug kini giisip nga usa 
ka sala batok sa Diyos.--Gen 34:1, 2, 6, 7, 31; 
38:24-26, 39:7-9. 

Ubos sa Balaod. Ubos sa Moisesnong Balaod, 
ang usa ka lalaki nga nakighilawas sa usa ka dili- 
sinayorang babaye kinahanglang makigminyo sa 
babaye ug mobayad sa amahan sa babaye sa kan- 
tidad sa pagpalit alang sa mga pangasaw-onon (50 
ka siklong plata: S110), ug siya dili makadiborsiyo 
kaniya sa tanan niyang mga adlaw. Bisan kon ang 
amahan sa babaye modumili nga ihatag siya sa la- 
laki diha sa kaminyoon, ang lalaki kinahanglang 
mobayad ngadto sa amahan sa kantidad sa pagpa- 
lit. (Ex 22:16, 17; Deu 22:28, 29) Apan, kon ang ba- 
baye sinayoran, ang lalaki pagabatoon hangtod 
nga mamatay. Kon ang babaye misinggit sa di- 
hang siya giamong-amongan, siya dili pagasilotan, 
apan kon ang babayeng sinayoran wala mosinggit 
(sa ingon nagpakitang mikonsentir), siya pagapat- 
yon usab.--Deu 22:23-27. 

Ang pagkabalaan sa kaminyoon gipasiugda sa 
balaod nga nagsilot ug kamatayon sa usa ka baba- 
ye nga nakigminyo ubos sa pagpakaaron-ingnon 
nga usa ka ulay, sa ingon nakighilawas sa tago. Kon 
ang iyang bana sa binakak mag-akusar kaniya sa 
maong salaod, kini giisip nga magdalag dakong ka- 
ulawan sa balay sa amahan sa babaye. Tungod sa 
iyang pagbutangbutang, ang lalaki kinahanglang 
'disiplinahon sa mga maghuhukom, lagmit pina- 
agig pagbunal, ug pamultahon ug 100 ka siklo 
nga plata (S220), dayon ang salapi ihatag ngadto 
sa amahan. (Deu 22: 13-21) Ang pagpamampam sa 
anak nga babaye sa usa ka saserdote nagpakaulaw 
sa iyang sagradong katungdanan. Ang anak nga 
babaye pagapatyon, dayon sunogon ingong usa 
nga dulumtanan. (Lev 21:9, tan-awa usab ang Lev 
19:29.) Ang pakighilawas tali sa minyong mga 
tawo (panapaw) maoy paglapas sa ikapitong sugo 
ug ang duha nga nalangkit takos sa silot nga ka- 
matayon.---Ex 20:14, Deu 5:18: 22:22. 

Kon ang usa ka lalaki nakighilawas sa usa ka su- 
lugoong babaye nga gikasaad alang sa laing lalaki, 
apan wala pa matubos o mapahigawas, ang silot 
ipahamtang, apan sila dili pagapatyon. (Lev 19:20- 

22) Dayag nga kini maoy tungod kay ang babaye 
wala pa mahigawas ug bug-os nga kontrolado pa 
ang iyang mga buhat, dili sama sa nahigawas na 
nga babayeng sinayoran. Ang pangtubos wala pa 
ikabayad, o kaha wala pa sa bug-os mabayri, ug 
siya nailalom pa gihapon ingong usa ka sulugoon 
ngadto sa iyang agalon. 

Sa dihang ang sinuholang manalagna nga si Ba- 
laam dili makatunglo sa Israel pinaagig pagpanag- 
an, nakakita siya ug paagi nga mapailalom sila sa 
kapungot sa Diyos pinaagi sa pag-agni sa sayop 
nga pangibog alang sa seksuwal nga mga relasyon. 
Pinaagi sa mga babaye sa Moab iyang gihaylo ang 
mga Israelinhon sa pagbuhat sa mahugaw nga 
pagsimba sa kinatawo sa lalaki sa Baal sa Peor, nga 
tungod niana 24,000 sa mga anak sa Israel ang na- 
ngamatay.--Num 25:1-9, 1Co 10:8 (lagmit 1,000 
ka pangulo sa katawhan ang gipamatay ug gibitay 
diha sa mga estaka [Num 25:4] ug ang uban gilag- 
lag pinaagig espada o hampak). 

Gidili sa mga Kristohanon. Gipasig-uli ni 
Jesu-Kristo ang orihinal nga sukdanan sa Diyos sa 
monogamiya (Mat 5:32, 19:9) ug gipakita ang pag- 
kadaotan sa pakighilawas pinaagi sa paglakip niini 
uban sa pagbuno, pagpangawat, daotang pangata- 
rongan, bakak nga pagpamatuod, ug pagpasipala. 
Iyang gipunting nga kini naggikan sa sulod sa 
tawo, gikan sa iyang kasingkasing, ug nagpahugaw 
kaniya. (Mat 15:19, 20; Mar 7:21-23) Sa ulahi, ang 
nagamandong lawas sa Kristohanong kongregas- 
yon, nga gilangkoban sa mga apostoles ug mga an- 
siyano sa Jerusalem, misulat ngadto sa mga Kris- 
tohanon niadtong mga 49 K.P., nga nagpasidaan 
kanila batok sa pakighilawas, ug naglakip niini 
uban sa idolatriya ug sa pagkaon ug dugo.---Buh 
15:20, 29, 21:25. 

Gipunting ni apostol Pablo nga ang pakighilawas 
maoy usa sa mga buhat sa unod, ang kaatbang sa 
bunga sa espiritu sa Diyos, ug nagpasidaan nga 
ang pagbatasan sa unodnong mga buhat maoy 
mobabag sa usa ka tawo sa pagpanunod sa Ging- 
harian. (Gal 5:19-21) Siya nagtambag nga kina- 
hanglang patyon sa Kristohanon ang iyang lawas 
“maylabot sa pakighilawas.” (Col 3:5) Ngani, siya 
nagpasidaan nga dili gayod kini angayng hisgotan 
taliwala sa mga Kristohanon, kinsa kinahanglang 
magmabalaan. Sa susama, ang mga Israelinhon 
dili angayng maghisgot sa mga ngalan sa paga- 
nong mga diyos---dili buot ingnon nga dili nila pa- 
sidan-an ang ilang mga anak mahitungod niini 
nga mga diyos, kondili sila dili maghisgot niini nga 
may pagtamod.--Efe 5:3, Ex 23:13. 

Ang pakighilawas maoy usa ka sala nga tungod 
niana ang usa ka tawo mahimong ipalagpot gikan 
sa Kristohanong kongregasyon. (1Co 5:9-13, Heb 

12:15, 16) Gipatin-aw sa apostol nga ang usa ka 
Kristohanon nga nakighilawas nakasala batok sa 
iyang kaugalingong lawas, nga naggamit sa mga 
sangkap sa pagsanay alang sa sayop nga katuyoan. 
Siya apektado kaayo sa espirituwal sa mapait nga 
paagi, nga nagdalag kahugawan nganha sa kong- 
regasyon sa Diyos, ug nagladlad sa iyang kaugali- 
ngon sa kapeligrohan sa makamatay nga mga sa- 
kit nga gipasa sa pagpakigsekso. (1Co 6:18, 19) Siya 
naglapas sa mga katungod sa iyang Kristohanong 
mga igsoon (1Te 4:3-7) pinaagi sa (1) pagdalag ka- 
hugawan ug makauulaw nga kabuangan, lakip ang 
pagpakaulaw, nganha sa kongregasyon (Heb 12:15, 
16), (2) paghikaw sa usa nga iyang gipakighilawa- 
san sa mahinlong moral nga baroganan ug, kon 
siya dili-minyo, sa pagkahinlo inigsulod sa kamin- 
yoon, (3) paghikaw sa iyang pamilya sa usa ka ma- 
hinlong moral nga rekord, ingon man (4) pagdaot 
sa mga ginikanan, sa bana, o sa pamanhonon sa 
usa nga iyang gipakighilawasan. Iyang gibalewala 
ang Diyos, kinsa magpahamtang ug silot tungod sa 
iyang sala, ug dili ang tawo, kansang mga balaod 
niini tingali nagkonsentir o tingali nagkondenar sa 
pakighilawas.---1 Te 4:8. 

Simbolikong Paggamit. Gihisgotan ni Jeho- 
va nga Diyos ingong “usa ka asawa” ang nasod sa 
Israel nga may relasyon kaniya tungod sa pakigsa- 
ad. (Isa 54:5, 6) Sa dihang ang nasod wala magma- 
tinumanon kaniya, nga nagsalikway kaniya ug mi- 
dangop sa ubang mga nasod sama sa Ehipto ug 
Asirya alang sa tabang ug nakig-alyansa kanila, 
ang Israel nahisamag usa ka dili-matinumanong 
asawa, usa ka babayeng mananapaw, usa ka pam- 
pam, usa nga mahilayong nakighilawas kang bisan 
kinsa. (Eze 16:15, 25-29) Sa susama, kon ang mga 
Kristohanon nga anaa sa napahinungod nga relas- 
yon sa Diyos, o nangangkon nga nagbaton sa ma- 
ong relasyon, wala magmatinumanon tungod sa 
pagkalangkit sa bakak nga pagsimba o sa pagpa- 
kighigala sa kalibotan, sila gitawag nga mga mana- 
napaw.--San 4:4. 

Mahitungod sa simbolikong kahulogan sa por- 
nei'a diha sa pipila ka teksto, si F. Zorell (Lexicon 
Graecum Novi Testamenti, Paris, 1961, lin. 1106) 
nag-ingon: “Ang pag-apostata gikan sa matuod 
nga pagtuo, nga gihimo sa bug-os o kaha sa dili- 
bug-os, ang pagbiya gikan sa bugtong matuod nga 
Diyos nga si Jahve aron modangop sa langyawng 
mga diyos [4Ha 9:22, Jer 3:2, 9, Os 6:10 ubp.: kay 
ang panaghiusa sa Diyos uban sa iyang katawhan 
giisip nga samag usa ka espirituwal nga panagtia- 
yon]: Pin 14:8; 17:2, 4: 18:3, 19:2.”--Mga braket 
iyaha, ang 4Ha diha sa Gregong Septuagint maoy 
katumbas sa 2Ha diha sa Masoretikong teksto. 

Ang Dakong Babilonya, nga gihubit ingong biga- 
on diha sa basahon sa Bibliya sa Pinadayag, maoy 

usa ka simbolo maylabot sa relihiyon. Ang lainla- 
ing mga sekta niini, “Kristohanon” ug pagano, na- 
ngangkon nga maoy mga organisasyon sa matuod 
nga pagsimba. Apan siya nakig-uban sa mga mag- 
mamando niini nga kalibotan aron makabaton ug 
gahom ug materyal nga bentaha, ug kaniya “na- 
kighilawas ang mga hari sa yuta.” Ang iyang ma- 
hugaw ug malaw-ay nga binuhatan sa pagpakig- 
hilawas nahimong dulumtanan sa panan-aw sa 
Diyos ug maoy hinungdan sa hilabihang pag-ula sa 
dugo ug kagul-anan sa yuta. (Pin 17:1-6, 18:3) Tu- 
ngod sa iyang binuhatan siya makaagom sa paghu- 
kom sa Diyos alang niadtong nagbatasan sa pakig- 
hilawas, nga mao, ang kalaglagan.---Pin 17:16, 18: 
8, 9. 


PAKIGSAAD. Usa ka kasabotan tali sa duha o 
kapin pa nga mga tawo nga buhaton o dili buhaton 
ang usa ka butang; usa ka kasabotan, usa ka kon- 
trata. Ang Hebreohanong pulong nga berith, nga 
ang gigikanan niini dili matino, makita kapin sa 
280 ka higayon diha sa Hebreohanong Kasulatan, 
kapin sa 80 niini makita diha sa lima ka basahon ni 
Moises. Ang pamatuod nga ang pangunang kahu- 
logan niini maoy “pakigsaad,” nga susama sa atong 
modernong legal nga pulong nga “kontrata,” maki- 
ta diha sa mga papan nga sinulatag cuneiform nga 
nakaplagan niadtong 1927 didto sa Qatna, usa ka 
karaang dili-Israelinhong siyudad sa HS sa Hamat. 
“Ang mga kaundan sa duha ka papan |[taliwala sa 
15 nga nakaplagan] maoy yano. Ang papan nga A 
adunay listahan sa mga ngalan .. . Ang papan nga 
B maoy usa ka listahan sa rasyon . . . Sa ingon ang 
listahan nga A maoy usa ka kasabotan diin ang 
mga tawo nga gihisgotan . . . miuyon sa pagdawat 
sa serbisyo sa usa ka tawo o sa pagbuhat sa pipila 
ka obligasyon. Unya ang listahan nga B, nga gisu- 
lat sa samang eskriba, nagpatin-aw sa matang sa 
kasabotan, ang mga tawo kinahanglang makada- 
wat ug espesipikong mga rasyon bugti sa ilang 
mga serbisyo... . ang konsepto sa mga Israelinhon 
bahin sa pulong nga brrit, 'pakigsaad,” maoy usa ka 
pangunang tema sa teolohiya sa Yahwista. Dinhi 
atong makita ang unang pinatik nga sekular nga 
paggamit niini nga pulong gikan sa unang mga ka- 
panahonan---nga dili ulahi sa unang ikatulong ba- 
hin sa ikanapulog-upat nga siglo W.K.”---Bulletin 
of the American Schools of Oriental Research, Peb- 
rero 1951, p. 22. 

Sa ubang mga hubad sa Kristohanon Gregong 
Kasulatan ang pulong nga di-athe'ke sa lainlaing 
paagi gihubad nga “pakigsaad,” “tugon,” “testa- 
mento” (testamentum, Vg). Apan, ang Cyclopaedia 
ni MClintock ug Strong (1891) nag-ingon, ubos sa 
“Pakigsaad": “Hinunoa, daw dili na kinahanglan ang 
pagpaila ug usa ka bag-ong pulong [gawas sa “pa- 

kigsaad”] nga maghatag ug usa ka bag-ong ideya. 
Sanglit kanunayng gihubad sa Sept[uagint] ang 
[berith'] (nga wala gayod magkahulogan ug tugon 
o testamento, apan kanunay ingong pakigsaad o 
kasabotan) pinaagi sa pulong nga [di-a-the'ke] sa ti- 
buok D.T., ang mga magsusulat sa B.T., sa pagga- 
mit niana nga pulong, lagmit kinaiyanhong nag- 
tinguha gayod nga ipasabot ang samang ideya 
ngadto sa ilang mga magbabasa, nga kadaghanan 
kanila pamilyar sa Gregong D.T. Dugang pa, sa ka- 
daghanang kaso, ang samang butang nga gitawag 
ug 'pakigsaad' (brrith') diha sa D.T. gihisgotan diha 
sa B.T. (pananglitan sa 2Cor. iii, 14: Heb. vii, ix, 
Pin. xi, 19): apan diha sa samang konteksto ang sa- 
mang pulong ug butang diha sa Grego usahay gi- 
gamitan sa Cebuano [sa KJ] ug pulong nga “pakig- 
saad, ug usahay “testamento” (Heb. vii, 22; viii, 
8-13: ix, 15).”---Tan-awa usab ang apendise sa Rbi8 
pp. 1584, 1585. 

Diha sa basahon sa Mga Hebreohanon (Heb 7:22, 
8:6, 8, 9, 10, 9:4, 15, 16, 17, 20) sublisubling giga- 
mit sa magsusulat ang pulong nga diathe ke nga 
dayag nga nagtumong sa usa ka pakigsaad diha sa 
daang Hebreohanon nga diwa, nga gani nagkutlo 
gikan sa Jeremias 31:31-34 ug nagtumong sa “arka 
sa pakigsaad.” Sa paghubad niini nga mga bersiku- 
lo sa Jeremias, gigamit sa Gregong Septuagint ang 
di-a'the'ke alang sa karaang Hebreohanon nga be- 
rith’, nga nagkahulogang “pakigsaad.” Dugang pa, 
gikutlo sa Hebreohanon 9:20 ang Exodo 24:6-8, 
diin ang usa ka pakigsaad dayag nga mao ang gi- 
hisgotan. 

Pagkagamit sa Pulong. Ang mga pakigsaad 
kanunayng naglangkit sa duha o kapin pa nga mga 
partido. Kini mahimong unilateral (diin ang usa la- 
mang ka partido ang bug-os nga responsable sa 
pagtuman sa mga kondisyon) o bilateral (diin ang 
duha ka partido adunay mga kondisyon nga paga- 
tumanon). Gawas pa sa mga pakigsaad diin ang Di- 
yos maoy usa ka partido, girekord sa Bibliya ang 
paghimo sa mga pakigsaad tali sa mga tawo, ug tali 
sa mga tribo, mga nasod, o mga grupo sa mga 
tawo. Ang pagbungkag sa usa ka pakigsaad maoy 
usa ka grabe nga sala.--Eze 17:11-20, Rom 1: 
31, 32. 

Ang terminong “pakigsaad” gigamit sa pagtu- 
mong sa usa ka tinong ordinansa, sama nianang 
bahin sa pasundayag nga tinapay (Lev 24:8), o sa 
kalalangan sa Diyos nga gigamhan sa iyang mga 
balaod, sama sa dili mabag-ong pagbanosbanos 
sa adlaw ug gabii (Jer 33:20), kini usab gigamit sa 
mahulagwayong paagi, sama sa ekspresyong “pa- 
kigsaad uban sa Kamatayon.” (Isa 28:18) Si Jehova 
naghisgot usab bahin sa usa ka pakigsaad may ka- 
labotan sa ihalas nga mga mananap. (Os 2:18) Ang 
kasabotan sa kaminyoon gitawag nga usa ka pakig- 

saad. (Mal 2:14) Ang ekspresyon nga “mga tag-iya 
(mga agalon) sa usa ka pakigsaad” adunay diwa 
nga “mga kaabin,” sama nianang sa Genesis 14:13. 

Sa ingon, ang bisan unsa nga saad nga gihimo ni 
Jehova maoy usa ka pakigsaad: kini tinong mama- 
tuman, kini kasaligan gayod nga matuman. (Heb 
6:18) Ang usa ka pakigsaad maoy balido basta ang 
mga kondisyon niini mapadapat pa ug ang obligas- 
yon sa pagtuman nahisandig sa usa o sa duha ka 
partido. Ang mga resulta o ang mga panalangin 
nga ipatungha sa pakigsaad mahimong magpada- 
yon, bisan hangtod sa kahangtoran. 

Mga Paagi sa Pagratipikar sa Usa ka Pakig- 
saad. Ang Diyos sagad gisangpit ingong usa ka 
saksi. (Gen 31:50, 1Sa 20:8, Eze 17:13, 19) Ang usa 
ka panumpa gihimo. (Gen 31:53, 2Ha 11:4, Sal 
110:4; Heb 7:21) Ang mga tawo usahay naghimo o 
nagtudlo ug usa ka ilhanan o saksi, sama sa usa ka 
gasa (Gen 21:30), usa ka haligi o tapok sa mga bato 
(Gen 31:44-54), o nagngalan sa usa ka dapit (Gen 
21:31). Gigamit ni Jehova ang usa ka balangaw sa 
usa ka higayon. (Gen 9:12-16) Ang usa pa ka paa- 
gi mao ang pagpatay ug pagpikas sa mga hayop, 
ug ang nakigsaad nga mga tawo moagi taliwala sa 
mga bahin niini, gikan niini nga kostumbre naggi- 
kan ang naandang Hebreohanong idiom nga “pag- 
pikas sa usa ka pakigsaad.” (Gen 15:9-11, 17, 18, ftn 
sa Rbi8, Jer 34:18, ftn sa Rbi8, 19) Usahay nalang- 
kit ang mga kombira sa paghimog mga pakig- 
alyansa. (Gen 26:28, 30) Ang usa ka pagkaon nga 
pagaambitan mahimong salohan, sama sa kahim- 
tang niadtong gihimo ang pakigsaad sa Balaod. 
(Abd 7; Ex 24:5, 11) Ang mas labaw nga partido 
lagmit maghatag sa iyang besti o mga hinagiban. 
(1Sa 18:3, 4) Ang pipila ka paganong mga nasod 
misunod sa kostumbre sa pag-inom sa dugo sa 
usag usa o sa dugo nga gisagolan ug bino (nga 
maoy paglapas sa gidili sa Diyos ngadto sa tanang 
tawo, diha sa Genesis 9:4, ug ngadto sa Israel ubos 
sa Balaod), ug ang mga nakigsaad molitok sa la- 
bing grabe nga mga pagtunglo ngadto sa partido 
nga sa ulahi molapas sa pakigsaad. 

Ang Bibliya naggamit sa ekspresyon nga “pakig- 
saad sa asin” sa pagtumong sa pagkapermanente 
ug pagkadili-mabag-o sa usa ka pakigsaad. (Num 
18:19: 2Cr 13:5, Lev 2:13) Taliwala sa karaang mga 
katawhan ang duyog nga pagkaon ug asin maoy 
usa ka ilhanan sa panaghigala ug nagtumong kini 
sa pagkamalahutayon ug pagkamaunongon, ang 
pagkaon ug asin uban sa mga halad-sa-panag- 
ambit nagsimbolo sa dumalayon nga pagkamauno- 
ngon. 

Sinulat nga mga Instrumento. Ang Napulo 
ka Sugo gisulat diha sa bato pinaagi sa “tudlo 
sa Diyos” (Ex 31:18, 32:16), si Jeremias nagsulat 
ug usa ka sulat-kalig-onan, nagtimbre niini, ug 

nagkuhag mga saksi (Jer 32:9-15), ang mga papan 
nga yutang-kulonon sa mga katawhan sa kakaraa- 
nan nakaplagan, nga naglatid sa mga kondisyon sa 
mga kontrata. Sagad kini gitimbrehan sulod sa 
mga sobre nga yutang-kulonon. 

Ang Edenikong Saad. Si Jehova nga Diyos, 
diha sa Genesis 3:15, nagpahayag sa iyang katuyo- 
an sa matagnaong paagi didto sa tanaman sa Eden 
sa presensiya ni Adan, Eva, ug sa “halas.” 

Kon bahin sa identipikasyon niadtong nalangkit 
niini nga saad ug tagna: Ang panan-awon nga gi- 
hatag kang apostol Juan, diha sa Pinadayag 12:9, 
nagbutyag kanato nga ang “halas” mao si Satanas 
nga Yawa. Ang ebidensiya nagpakita nga ang “bin- 
hi” sa “babaye,” nga dugay nang gipaabot sa mata- 
rong nga mga tawo, mao ang “binhi” ni Abraham, 
si Jesu-Kristo. (Gal 3:16, Mat 1:1) Ang “binhi” pa- 
gasamaran sa halas diha sa tikod. Si Jesu-Kristo gi- 
patay, usa ka samad nga dili hinuon permanente 
tungod kay ang Diyos nagbanhaw kang Jesus gi- 
kan sa kamatayon. Apan sa baylo, ang “binhi” ma- 
gasamad sa ulo sa halas, nga dumalayong magpil- 
di kaniya. 

Kinsa ang “babaye” nga nalangkit sa pakigsaad? 
Dayag nga dili si Eva, kinsa nahimong kaaway sa 
Diyos. Aron mapildi ug “mawagtang" ang espiri- 
tung linalang nga si Satanas nga Yawa, ang “binhi” 
kinahanglang dili gayod usa ka tawo, kondili, espi- 
ritu. (Heb 2:14) Sa dihang gipanganak, si Jesus 
maoy usa ka tawhanong Anak sa Diyos, apan sa 
panahon sa pagbawtismo kang Jesus ang Diyos 
nag-ila kaniya ingong Iyang Anak, nga nagpakun- 
sad sa iyang balaang espiritu diha kaniya. Si Jesus 
dinhi nahimong inanak-sa-espiritu nga Anak sa 
Diyos. (Mat 3:13-17: Ju 3:3-5) Sa ulahi, sa iyang 
pagkabanhaw, siya “gibuhi diha sa espiritu.” (1Pe 
3:18) Nan, kinsa diay ang “inahan,” dili sa tawha- 
nong bata nga si Jesus kondili sa inanak-sa-espiri- 
tu nga Anak sa Diyos? Si apostol Pablo nag-ingon 
nga si Abraham, Sara, Isaac, Agar, ug Ismael gila- 
rawan diha sa usa ka simbolikong drama, nga nia- 
na si Isaac naghawas niadtong adunay langitnong 
mga paglaom, lakip kang Pablo mismo. Dayon si 
Pablo nag-ingon nga ang ilang “inahan” mao ang 
“Jerusalem sa itaas.” Si Jesu-Kristo nagtawag kani- 
la ingong iyang “mga igsoon,” nga nagpailang sila 
pareho ra ug inahan. (Heb 2:11) Kini maoy pasuka- 
ranan sa pag-ila nga ang “babaye” sa Genesis 3:15 
mao ang “Jerusalem sa itaas.”---Gal 4:21-29. 

Ang mga kondisyon sa saad nagpasabot nga 
adunay kal-ang sa panahon nga sulod nianang pa- 
nahona ang “halas” magpatunghag usa ka “binhi” 
ug mahitabo ang panag-away tali sa duha ka “bin- 
hi.” Mga unom na ka libo ka tuig ang milabay su- 
kad nga gipahayag ang maong saad. Sa dili pa ang 
Usa ka Libo ka Tuig nga Paghari ni Kristo ang “ha- 

las” igatambog ngadto sa kahiladman sa pagkawa- 
lay-kalihokan, ug human sa kataposan sa usa ka 
libo ka tuig siya pagalaglagon sa walay kataposan. 
--Pin 20:1-3, 7-10; Rom 16:20. 

Pakigsaad Uban Kang Noe. Gihimo ni Jeho- 
va nga Diyos ang usa ka pakigsaad uban kang Noe, 
kinsa naghawas sa iyang pamilya, maylabot sa 
Iyang katuyoan sa pagpreserbar sa kinabuhi sa 
tawo ug sa hayop apan iyang gilaglag ang daotang 
kalibotan sa maong adlaw. (Gen 6:17-21, 2Pe 3:6) 
Si Noe nakabaton ug mga anak human nga siya 
nag-edad ug 500. (Gen 5:32) Sa panahon nga gi- 
butyag sa Diyos kini nga katuyoan ngadto kang 
Noe, ang iyang mga anak nga lalaki dagko na ug 
minyo na. Si Noe, sa iyang bahin, kinahanglang 
magtukod sa arka ug pasudlon ang iyang asawa, 
ang iyang mga anak, ug ang mga asawa sa iyang 
mga anak, ingon man ang mga hayop ug kina- 
hanglang magdala usab siya sa sulod ug pagkaon, 
si Jehova magapreserbar ug unod nga anaa sa iba- 
baw sa yuta, nianang sa tawo ug sa mga hayop. 
Tungod sa pagkamatinumanon ni Noe sa mga kon- 
disyon sa maong pakigsaad gipreserbar ni Jehova 
ang kinabuhi sa tawo ug sa hayop. Ang pakigsaad 
bug-os nga natuman niadtong 2369 W.K.P., hu- 
man sa Lunop, sa dihang ang mga tawo ug mga 
hayop nagkinabuhi pag-usab sa ibabaw sa yuta 
ug nagpatunghag liwat sumala sa ilang matang. 
--Gen 8:15-17. 

Pakigsaad Pinaagi sa Balangaw. Ang pa- 
kigsaad pinaagi sa balangaw gihimo tali ni Jehova 
nga Diyos ug sa tanang unod (sa tawo ug sa ha- 
yop), nga gihawasan ni Noe ug sa iyang pamilya, 
niadtong 2369 W.K.P., sa kabukiran sa Ararat. Gi- 
pahayag ni Jehova nga dili na niya laglagon pag- 
usab ang tanang unod pinaagi sa lunop. Dayon ang 
balangaw gipakita ingong usa ka ilhanan sa pa- 
kigsaad, nga magpadayon hangtod nga ang tawo 
anaa sa ibabaw sa yuta, sa ato pa, sa walay katapo- 
san.---Gen 9:8-17, Sal 37:29. 

Pakigsaad Uban Kang Abraham. Ang pa- 
kigsaad uban kang Abraham dayag nga miepekto 
sa dihang si Abram (Abraham) mitabok sa Eupra- 
tes sa iyang pagpaingon sa Canaan. Ang pakigsa- 
ad sa Balaod gihimo 430 ka tuig sa ulahi. (Gal 3:17) 
Si Jehova namulong kang Abraham sa dihang siya 
nagpuyo didto sa Mesopotamia, sa Ur sa mga Cal- 
deanhon, ug nagsugo kaniya sa pagpanaw ngadto 
sa usa ka yuta nga ipakita sa Diyos kaniya. (Buh 7: 
2, 3, Gen 11:31, 12:1-3) Ang Exodo 12:40, 41 (LXX) 
nagsugilon kanato nga sa kataposan sa 430 ka tuig 
nga pagpuyo sa Ehipto ug sa yuta sa Canaan, “nii- 
ni mismong adlawa” ang Israel, nga naulipon sa 
Ehipto, migula. Ang adlaw nga sila giluwas gikan 
sa Ehipto maoy Nisan 14, 1513 W.K.P., ang petsa sa 
Paskuwa. (Ex 12:2, 6, 7) Kini mopatim-awng nag- 

paila nga si Abraham mitabok sa Suba sa Euprates 
sa iyang pagpaingon sa Canaan niadtong Nisan 14, 
1943 W.K.P., ug dayag nga mao kini ang panahon 
nga miepekto ang Abrahamikong pakigsaad. Ang 
Diyos nagpakita pag-usab kang Abraham human 
nga siya mipanaw ngadto sa Canaan hangtod sa 
Sekem ug nagpatin-aw pa gayod sa saad, nga nag- 
ingon, “Sa imong binhi akong ihatag kining yutaa,” 
sa ingon nagpakitag usa ka timaan sa kalangkitan 
niini nga pakigsaad sa saad didto sa Eden, ug nag- 
butyag nga ang “binhi” magkinabuhi ingon nga 
tawo, sa ato pa, magasubay diha sa usa ka tawha- 
nong kaliwat. (Gen 12:4-7) Ang ubang dugang 
pa nga mga pagpatin-aw ni Jehova gipamulong 
sa ulahi, sumala sa girekord sa Genesis 13:14-17, 
15:18: 17:2-8, 19, 22:15-18. 

Ang mga saad sa pakigsaad gipasa ngadto sa 
mga kaliwat ni Abraham pinaagi kang Isaac (Gen 
26:2-4) ug Jacob. (Gen 28: 13-15: 35:11, 12) Si apos- 
tol Pablo nag-ingon nga si Kristo (ingong pangu- 
nang binhi) ug kadtong nahiusa kauban ni Kristo 
mao ang tinuod nga “binhi. ”---Gal 3:16, 28, 29. 

Gibutyag sa Diyos ang katuyoan ug ang mga ka- 
lamposan sa Abrahamikong pakigsaad, nga nag- 
ingong pinaagi kang Abraham ang binhi sa saad 
moabot, kini nga binhi magapanag-iya sa gangha- 
an sa iyang mga kaaway, ang binhi ni Abraham pi- 
naagi kang Isaac modaghan, nga dili maihap sa 
tawo niadtong panahona, ang ngalan ni Abraham 
mahimong bantogan: ang binhi magapanag-iya sa 
Yutang Saad, ang tanang kabanayan sa yuta ma- 
gapanalangin sa ilang kaugalingon pinaagi sa ma- 
ong binhi. (Tan-awa ang mga teksto gikan sa Ge- 
nesis nga gisitar sa nag-unang mga parapo.) Dihay 
literal nga katumanan niining mga butanga, nga 
naglandong sa mas dakong katumanan pinaagi ni 
Kristo. Si Pablo naghatag ug dugang impormasyon 
bahin sa pagkasimboliko ug pagkamatagnaon sa 
mga kondisyon niini nga pakigsaad sa dihang siya 
miingon nga si Abraham, Sara, Isaac, Agar, ug Is- 
mael nagdula ug usa ka simbolikong drama.---Gal 
4:21-31. 

Ang Abrahamikong pakigsaad maoy “usa ka pa- 
kigsaad hangtod sa panahong walay tino.” Gila- 
tid sa mga kondisyon niini nga kini magpadayon 
hangtod nga malaglag na ang mga kaaway sa Di- 
yos ug mapanalanginan ang mga kabanayan sa 
yuta.--Gen 17:7: 1Co 15:23-26. 

Sa paghisgot bahin sa Abrahamikong pakigsaad 
ug sa pakigsaad sa Balaod, gipahayag ni Pablo ang 
prinsipyo nga “walay tigpataliwala diin ang nalam- 
bigit usa lamang ka tawo,” ug dayon siya midu- 
gang nga “ang Diyos usa lamang.” (Gal 3:20, tan- 
awa ang TIGPATALIWALA.) Si Jehova nakigsaad kang 
Abraham sa unilateral nga paagi. Sa pagkatinuod 
kadto maoy usa ka saad, ug si Jehova wala magla- 

tid ug mga kondisyon nga kinahanglang buhaton 
ni Abraham aron matuman ang saad. (Gal 3:18) 
Busa, wala kinahanglana ang tigpataliwala. Sa la- 
ing bahin, ang pakigsaad sa Balaod maoy bilateral. 
Kadto gihimo tali kang Jehova ug sa nasod sa Isra- 
el, nga si Moises maoy tigpataliwala. Ang mga Is- 
raelinhon miuyon sa mga kondisyon sa maong pa- 
kigsaad ug mihimog sagradong saad sa pagsunod 
sa Balaod. (Ex 24:3-8) Kining ulahing pakigsaad 
wala magpaimbalido sa Abrahamikong pakigsaad. 
--Gal 3:17, 19. 

Pakigsaad sa Pagtuli. Ang pakigsaad sa 
pagtuli gihimo niadtong 1919 W.K.P., sa dihang si 
Abraham nag-edad ug 99. Gihimo ni Jehova ang 
pakigsaad uban kang Abraham ug sa iyang kinai- 
yanhong binhi, ang tanang lalaki sa panimalay, la- 
kip ang mga ulipon, pagatulion, ang bisan kinsa 
nga magdumili pagaputlon gikan sa iyang kataw- 
han. (Gen 17:9-14) Sa ulahi, gipahayag sa Diyos 
nga ang langyawng pumoluyo nga nagtinguha sa 
pagkaon sa paskuwa (usa nga nagtinguha nga ma- 
himong magsisimba ni Jehova uban sa Israel) ki- 
nahanglang magtuli sa mga lalaki sa iyang pani- 
malay. (Ex 12:48, 49) Ang pagtuli nagsilbing usa 
ka timbre sa pagkamatarong nga nabatonan ni Ab- 
raham pinaagi sa pagtuo samtang anaa sa dili- 
tinuli nga kahimtang, ug kadto maoy usa ka pisikal 
nga ilhanan sa pagpakigsaad sa mga kaliwat ni Ab- 
raham uban kang Jehova pinaagi kang Jacob. (Rom 
4:11, 12) Giila sa Diyos ang pagtuli hangtod sa pag- 
katapos sa pakigsaad sa Balaod, niadtong 33 K.P. 
(Rom 2:25-28, 1Co 7:19: Buh 15) Bisan tuod ang pi- 
sikal nga pagtuli gituman ubos sa Balaod, si Jeho- 
va sublisubling nagpakita nga siya mas naghatag 
ug pagtagad sa simbolikong kahulogan niini, nga 
nagtambag sa Israel sa “pagpatuli sa yamis sa 
ilang mga kasingkasing. —Deu 10:16, Lev 26:41, 
Jer 9:26, Buh 7:51. 

Pakigsaad sa Balaod. Ang pakigsaad sa Ba- 
laod tali kang Jehova ug sa kinaiyanhong nasod sa 
Israel gihimo sa ikatulong bulan human sa ilang 
pagbiya sa Ehipto, niadtong 1513 W.K.P. (Ex 19:1) 
Kadto maoy usa ka nasodnong pakigsaad. Ang usa 
nga natawo nga kinaiyanhong Israelinhon nailalom 
sa pakigsaad sa Balaod ug busa anaa niining linain 
nga relasyon uban kang Jehova. Ang Balaod maoy 
pinaagig kodigo, nga gihan-ay sa mahapsay nga 
paagi, ug ang mga lagda niini gilatid sumala sa 
matag grupo. Ang Balaod, nga gipasa pinaagi sa 
mga manulonda pinaagi sa kamot sa usa ka tigpa- 
taliwala, si Moises, nahimong balido pinaagi sa ha- 
lad nga mga hayop (puli kang Moises, ang tig- 
pataliwala, o ang “naghimo sa pakigsaad”) didto 
sa Bukid sa Sinai. (Gal 3:19: Heb 2:2; 9:16-20) 
Nianang panahona giwisik ni Moises ang katu- 
nga sa dugo sa gihalad nga mga hayop diha sa 

ibabaw sa halaran, dayon iyang gibasa ang basa- 
hon sa pakigsaad ngadto sa katawhan, kinsa miu- 
yon nga magmasinugtanon. Human niana iyang 
giwisik ang dugo nganha sa basahon ug nganha sa 
katawhan. (Ex 24:3-8) Ubos sa Balaod, ang pagka- 
saserdote giestablisar diha sa balay ni Aaron, sa 
banay ni Kohat sa tribo ni Levi. (Num 3:1-3, 10) 
Ang hataas nga pagkasaserdote gipasa pinaagi sa 
kaliwat gikan kang Aaron ngadto sa iyang mga 
anak nga lalaki, diin si Eleasar mipuli kang Aaron, 
si Pinehas mipuli kang Eleasar, ug uban pa.--Num 
20:25-28: Jos 24:33; Huk 20:27, 28. 

Gilatid sa mga kondisyon sa pakigsaad sa Balaod 
nga kon ang mga Israelinhon motuman sa pakig- 
saad sila mahimong usa ka katawhan alang sa 
ngalan ni Jehova, usa ka gingharian sa mga saser- 
dote ug usa ka balaan nga nasod, nga makapa- 
himulos sa Iyang panalangin (Ex 19:5, 6, Deu 
28:1-14): kon ilang lapason ang pakigsaad, sila pa- 
gatunglohon. (Deu 28:15-68) Ang mga katuyoan 
niini mao: aron madayag ang kalapasan (Gal 3:19); 
aron tultolan ang mga Hudiyo ngadto kang Kristo 
(Gal 3:24): aron magsilbing usa ka landong sa ma- 
ayong mga butang nga moabot (Heb 10:1: Col 
2:17), aron mapanalipdan ang mga Hudiyo gikan 
sa bakak, paganong relihiyon ug ipreserbar ang 
matuod nga pagsimba ni Jehova, aron mapanalip- 
dan ang linya sa kaliwat sa gisaad nga binhi. Du- 
gang pa sa pakigsaad uban kang Abraham (Gal 
3:17-19), giorganisar niini ang kinaiyanhong nasod 
nga binhi ni Abraham pinaagi kang Isaac ug Jacob. 

Ang pakigsaad sa Balaod nagpaambit sa mga ka- 
ayohan ngadto sa uban nga dili iya sa kinaiyan- 
hong Israel, kay puwede silang mahimong mga ki- 
nabig, mahimong tinuli, ug makadawat ug daghan 
sa mga kaayohan gikan sa Balaod.---Ex 12:48, 49. 


Sa unsang paagi ang pakigsaad sa 
Balaod nahimong “karaan na”? 


Apan, ang pakigsaad sa Balaod, sa usa ka diwa, 
nahimong “karaan na” sa dihang gipahibalo sa Di- 
yos pinaagi sa manalagnang si Jeremias nga adu- 
nay usa ka bag-ong pakigsaad. (Jer 31:31-34, Heb 
8:13) Niadtong 33 K.P. ang pakigsaad sa Balaod gi- 
hanaw pinasukad sa kamatayon ni Kristo diha sa 
estaka sa pagsakit (Col 2:14), ug gipulihan kini sa 
bag-ong pakigsaad.---Heb 7:12; 9:15, Buh 2:1-4. 

Pakigsaad Uban sa Tribo ni Levi. Si Jehova 
naghimog usa ka pakigsaad uban sa tribo ni Levi 
nga ang tibuok tribo ilain aron mag-alagad sa ta- 
bernakulo, lakip ang kahikayan niini sa pagkasa- 
serdote. Kini nahitabo didto sa kamingawan sa Si- 
nai, niadtong 1512 W.K.P. (Ex 40:2, 12-16, Mal 2:4) 
Si Aaron ug ang iyang mga anak, sa banay ni Ko- 

hat, mao ang mahimong mga saserdote, ug ang 
uban pang mga banay ni Levi mag-atiman sa 
ubang mga katungdanan, sama sa pagpatindog sa 
tabernakulo, pagbalhin niini, ug sa uban pang mga 
buluhaton. (Num 3:6-13, kap 4) Sa ulahi, sila nag- 
alagad usab sa templo. (1Cr 23) Ang pagpahiluna- 
sa-katungdanan alang sa mga saserdote gihimo 
niadtong Nisan 1-7, 1512 W.K.P., ug sila nagsugod 
sa pag-alagad sa Nisan 8. (Lev kap 8, 9) Ang mga 
Levihanon walay panulondon diha sa yuta, apan 
nakadawat ug mga ikapulo gikan sa ubang mga 
tribo, ug may sakop nga mga siyudad nga diha ni- 
ana sila magpuyo. (Num 18:23, 24; Jos 21:41) Tu- 
ngod sa kasibot ni Pinehas alang sa bug-os nga 
pagkamahinalaron ngadto kang Jehova, ang Diyos 
naghimog usa ka pakigsaad sa pakigdait uban ka- 
niya, usa ka pakigsaad alang sa pagkasaserdote 
hangtod sa panahong walay tino alang kaniya ug 
sa iyang mga kaliwat. (Num 25:10-13) Ang pakig- 
saad uban kang Levi nagpadayon hangtod sa pag- 
katapos sa pakigsaad sa Balaod.---Heb 7:12. 

Pakigsaad Uban sa Israel Didto sa Moab. 
Sa hapit nang mosulod ang Israel sa Yutang Saad, 
niadtong 1473 W.K.P., si Jehova naghimog usa ka 
pakigsaad uban sa kinaiyanhong Israel didto sa 
Moab. (Deu 29:1: 1:3) Ang kadaghanan sa Balaod 
gisubli dinhi ug gipatin-aw ni Moises. Ang katuyo- 
an sa pakigsaad mao ang pagdasig sa pagkamati- 
numanon ngadto kang Jehova ug sa paghimog 
mga kausaban ug sa paglatid ug tinong mga bala- 
od nga hinungdanon alang sa mga Israelinhon 
samtang sila nakasinatig kausaban gikan sa pagki- 
nabuhi nga latagaw ngadto sa pagpuyo nga perma- 
nente diha sa yuta. (Deu 5:1, 2, 32, 33: 6:1: itandi 
ang Lev 17:3-5 sa Deu 12:15, 21.) Kini nga pakigsa- 
ad natapos sa dihang gihanaw ang pakigsaad sa 
Balaod, kay usa kadto ka hinungdanong bahin sa 
Balaod. 

Pakigsaad Uban Kang Haring David. Ang 
pakigsaad uban kang David gihimo panahon 
sa paghari ni David didto sa Jerusalem (1070- 
1038 W.K.P.), nga ang nalangkit nga mga partido 
mao si Jehova ug si David ingong hawas sa iyang 
banay. (2Sa 7:11-16) Sumala sa mga kondisyon ni- 
ini nga pakigsaad, ang usa ka anak nga lalaki nga 
gikan sa linya ni David maghupot sa trono hangtod 
sa walay kataposan, ug nga kini nga anak magtu- 
kod ug usa ka balay alang sa ngalan ni Jehova. Ang 
katuyoan sa Diyos niini nga pakigsaad mao ang 
pagtagana ug usa ka harianong dinastiya alang sa 
mga Hudiyo, ang paghatag kang Jesus, ingong 
manununod ni David, sa legal nga katungod sa tro- 
no ni David, ang “trono ni Jehova” (1Cr 29:23, Luc 
1:32), ug ang pagpaila kang Jesus ingong ang Me- 
siyas. (Eze 21:25-27: Mat 1:6-16, Luc 3:23-31) Dili 
lakip niini nga pakigsaad ang pagkasaserdote, ang 

Levihanon nga mga saserdote nag-alagad duyog sa 
mga hari sa linya ni David, bulag gayod ang pagka- 
saserdote ug ang pagkahari ubos sa Balaod. Sanglit 
si Jehova nagaila niini nga pagkahari ug nagabu- 
hat pinaagi niini hangtod sa kahangtoran, ang pa- 
kigsaad mohangtod sa walay kataposan.---Isa 9:7, 
2Pe 1:11. 

Pakigsaad nga Mahimong Saserdote Sama 
Kang Melquisedek. Kini nga pakigsaad gipaha- 
yag diha sa Salmo 110:4, ug ang magsusulat sa ba- 
sahon sa Bibliya sa Mga Hebreohanon nagpadapat 
niini ngadto kang Kristo diha sa Hebreohanon 7:1- 
3, 15-17. Kini maoy usa ka pakigsaad nga gihimo ni 
Jehova uban kang Jesu-Kristo lamang. Mopatim- 
awng gipunting kini ni Jesus sa dihang siya naghi- 
mog usa ka pakigsaad alang sa usa ka gingharian 
uban sa iyang mga sumusunod. (Luc 22:29) Pinaa- 
gi sa panumpa ni Jehova, si Jesu-Kristo, ang langit- 
nong Anak sa Diyos, mahimong usa ka saserdote 
sa paagi nga sama kang Melquisedek. Si Melquise- 
dek maoy usa ka hari ug saserdote sa Diyos dinhi 
sa yuta. Si Jesu-Kristo magahupot sa duha ka ka- 
tungdanan ingong Hari ug Hataas nga Saserdote, 
dili dinhi sa yuta, kondili sa langit. Siya gipahiluna 
nga permanente sa iyang katungdanan human nga 
siya mikayab ngadto sa langit. (Heb 6:20, 7:26, 28, 
8:1) Ang pakigsaad mahimong balido hangtod sa 
kahangtoran, sanglit si Jesus ubos sa pagtultol ni 
Jehova mag-alagad ingong Hari ug Hataas nga Sa- 
serdote hangtod sa kahangtoran.---Heb 7:3. 

Bag-ong Pakigsaad. Gitagna ni Jehova ang 
bag-ong pakigsaad pinaagi sa manalagnang si Je- 
remias sa ikapitong siglo W.K.P., nga nag-ingon 
nga kini dili sama sa pakigsaad sa Balaod, nga gi- 
lapas sa Israel. (Jer 31:31-34) Sa gabii una pa sa 
iyang kamatayon, sa Nisan 14, 33 K.P., sa dihang 
iyang gisugdan ang pagsaulog sa Panihapon sa Gi- 
noo, gipahibalo ni Jesu-Kristo ang bag-ong pakig- 
saad, nga himoong balido pinaagi sa iyang halad. 
(Luc 22:20) Sa ika-50 nga adlaw gikan sa iyang 
pagkabanhaw ug 10 ka adlaw human nga siya mi- 
kayab ngadto sa iyang Amahan, iyang gibubo ang 
balaang espiritu, nga iyang nadawat gikan kang 
Jehova, ngadto sa iyang mga tinun-an nga nagti- 
gom sa usa ka lawak sa itaas didto sa Jerusalem. 
--Buh 2:1-4, 17, 33, 2Co 3:6, 8, 9; Heb 2:3, 4. 

Ang nalangkit nga mga partido sa bag-ong pa- 
kigsaad mao si Jehova, sa usa ka bahin, ug sa pikas 
bahin, ang “Israel sa Diyos,” ang mga inanak-sa- 
espiritu nga nahiusa uban kang Kristo, nga nag- 
langkob sa iyang kongregasyon o lawas. (Heb 8:10, 
12:22-24: Gal 6:15, 16; 3:26-28, Rom 2:28, 29) Ang 
bag-ong pakigsaad gibalido pinaagi sa giula nga 
dugo (sa gihalad nga tawhanong kinabuhi) ni Jesu- 
Kristo, ug ang bili niini gitanyag ngadto kang Jeho- 
va human sa pagkayab ni Jesus ngadto sa langit. 

(Mat 26:28) Sa dihang ang usa ka tawo gipili sa Di- 
yos alang sa langitnong pagtawag (Heb 3:1), ang 
Diyos nagdala kaniya ngadto sa Iyang pakigsaad 
pinaagi sa halad ni Kristo. (Sal 50:5, Heb 9:14, 15, 
26) Si Jesu-Kristo mao ang Tigpataliwala sa bag- 
ong pakigsaad (Heb 8:6; 9:15) ug mao ang pa- 
ngunang Binhi ni Abraham. (Gal 3:16) Pinaagi sa 
pagkahimong tigpataliwala ni Jesus sa bag-ong pa- 
kigsaad, siya nagatabang niadtong anaa sa pakig- 
saad nga mahimong bahin sa tinuod nga binhi ni 
Abraham (Heb 2:16: Gal 3:29) pinaagi sa kapasay- 
loan sa ilang mga sala. Si Jehova nagpahayag kani- 
la nga matarong.---Rom 5:1, 2, 8:33, Heb 10:16, 17. 

Kining inanak-sa-espiritu, dinihogan nga mga 
igsoon ni Kristo nahimong luyoluyong mga saser- 
dote sa Hataas nga Saserdote, “usa ka harianong 
pagkasaserdote.” (IPe 2:9; Pin 5:9, 10, 20:6) Sila 
nagbuhat sa buluhaton sa mga saserdote, usa ka 
“publikong pag-alagad” (Flp 2:17), ug gitawag nga 
“mga ministro sa usa ka bag-ong pakigsaad.” (2Co 
3:6) Kini nga mga tinawag kinahanglang mosunod 
pag-ayo sa mga lakang ni Kristo, nga magmatinu- 
manon hangtod sa ilang kamatayon, unya si Jeho- 
va magahimo kanila nga usa ka gingharian sa mga 
saserdote, nga magahimo kanila nga mga mag- 
aambit sa kinaiyahan nga iya sa Diyos, ug maga- 
ganti kanila ug pagkawalay-kamatayon ug pagka- 
dili-madunoton ingong kaubang mga manununod 
didto sa mga langit uban ni Kristo. (1Pe 2:21, Rom 
6:3, 4: 1Co 15:53, 1Pe 1:4, 2Pe 1:4) Ang katuyoan sa 
pakigsaad mao ang pagkuha ug usa ka katawhan 
alang sa ngalan ni Jehova ingong usa ka bahin sa 
“binhi” ni Abraham. (Buh 15:14) Sila nahimong 
ang “pangasaw-onon" ni Kristo, ug mao ang grupo 
sa mga tawo nga gipakigsaaran ni Kristo alang 
sa Gingharian, aron magmando uban Kaniya. (Ju 
3:29: 2Co 11:2: Pin 21:9: Luc 22:29: Pin 1:4-6; 5: 
9, 10, 20:6) Tungod sa katuyoan sa bag-ong pakig- 
saad, kinahanglang magpadayon kini sa paglihok 
hangtod nga ang tanan sa “Israel sa Diyos” maban- 
haw ngadto sa pagkawalay-kamatayon didto sa 
mga langit. Ang mga kaayohan nianang natuman 
nga katuyoan walay kataposan, ug tungod niana, 
matawag kana nga “walay kataposang pakigsaad.” 
--Heb 13:20. 

Pakigsaad ni Jesus Uban sa Iyang mga Su- 
musunod. Sa gabii sa Nisan 14, 33 K.P., human 
sa pagsaulog sa Panihapon sa Ginoo, si Jesus nag- 
himo niini nga pakigsaad uban sa iyang matinu- 
manong mga apostoles. Ngadto sa 11 ka mati- 
numanong mga apostoles siya misaad nga sila 
molingkod sa mga trono. (Luc 22:28-30, itandi ang 
2Ti 2:12.) Sa ulahi, siya nagpakita nga kini nga 
saad gipaabot ngadto sa tanang inanak-sa-espiritu 
nga “mga mananaog.’ (Pin 3:21, tan-awa usab ang 
Pin 1:4-6, 5:9, 10, 20:6.) Sa adlaw sa Pentekos- 
tes iyang giinagurahan kini nga pakigsaad ngadto 

kanila pinaagi sa pagdihog ug balaang espiritu sa 
mga tinun-an nga nagkatigom sa lawak sa itaas 
didto sa Jerusalem. (Buh 2:1-4, 33) Kadtong mag- 
maunongon uban kaniya latas sa mga pagsulay, 
nga mamatay sama sa iyang kamatayon (Flp 3:10; 
Col 1:24), magahari uban kaniya ug makaambit sa 
iyang pagmando sa Gingharian. Kini nga pakigsa- 
ad magpadayon nga balido tali kang Jesu-Kristo ug 
niini nga kaubang mga hari hangtod sa kahangto- 
ran.--Pin 22:5. 

Lainlaing Uban Pang mga Pakigsaad. 
(a) Pakigsaad ni Josue ug sa mga pangulo sa Isra- 
el uban sa mga molupyo sa siyudad sa Gabaon 
aron sila mabuhi. Bisan tuod sila maoy tinunglo 
nga mga Canaanhon, kinsa pagapatyon unta sa 
mga Israelinhon, ang mga Gabaonhon gitugotan 
gihapon nga mabuhi tungod sa usa ka pakigsaad 
nga giisip nga kinahanglang tumanon, apan ang 
tunglo gituman pinaagi sa paghimo kanila nga 
mga tigpangahoy ug mga tigkalos ug tubig alang 
sa katigoman sa Israel. (Jos 9:15, 16, 23-27) (b) Pa- 
kigsaad ni Josue uban sa Israel sa pag-alagad kang 
Jehova. (Jos 24:25, 26) (c) Pakigsaad sa mga ansi- 
yano sa Gilead uban kang Jepte didto sa Mizpa 
aron sa paghimo kaniyang pangulo sa mga molup- 
yo sa Gilead kon si Jehova mohatag kaniya ug 
kadaogan batok sa mga Ammonhanon. (Huk 11: 
8-11) (d) Pakigsaad tali kang Jonatan ug David. 
(1Sa 18:3, 23:18) (e) Pakigsaad ni Jehoiada nga sa- 
serdote uban sa mga pangulo sa Carianhong ban- 
tay ug sa mga magdadagan. (2Ha 11:4, 2Cr 23:1-3) 
(f) Pakigsaad sa Israel uban kang Jehova sa pag- 
salikway sa langyawng mga asawa. (Esd 10:3) 
(g) Ang paghatag ni Jehova sa iyang alagad ingong 
usa ka pakigsaad sa (alang sa) katawhan. (Isa 42:6, 
49:8) (h) Pakigsaad ni David uban sa tanang ansi- 
yano sa Israel didto sa Hebron. (1Cr 11:3) () Usa ka 
pakigsaad sa katawhan, panahon sa paghari ni 
Asa, sa pagpangita kang Jehova uban sa bug-os ni- 
lang kasingkasing ug kalag. (2Cr 15:12) (j) Pakig- 
saad ni Josias uban kang Jehova sa pagtuman sa 
kasugoan ni Jehova sumala sa Balaod. (2Cr 34:31) 
(k) Ang “mga hambogiro” nga nagmando sa Jeru- 
salem sayop nga naghunahuna nga sila luwas pi- 
naagi sa usa ka “pakigsaad uban sa Kamatayon.” 
--Isa 28:14, 15, 18. 


PAKIGSEKSO SA HAYOP. Tan-awa ang Bes- 


TIALIDAD. 


PAKIG-UBAN, KAPUNONGAN. Gigamit 
ni apostol Pablo ang Gregong nombre nga homi- 
lia sa dihang nagpasidaan sa mga Kristohanon 
bahin sa kapeligrohan sa daotang “pakig-uban.” 
(1Co 15:33) Kining Grego nga pulong kaamgid sa 
berbong homileo, nga nagkahulogang “kokabil- 
do.” (Buh 20:11) Kini nagpasabot ug pakig-uban 

o pakiglabot sa laing tawo, nga sagad pinaagig 
pagsultianay apan usahay pinaagig seksuwal nga 
mga relasyon. Gigamit sa Gregong Septuagint ki- 
ning pulonga sa paghubad sa Hebreohanong pu- 
long alang sa “pangdani” diha sa Proverbio 7:21 ug 
alang sa “katungod sa kaminyoon” diha sa Exodo 
21:10. 

Kadtong nagtinguha sa pag-uyon sa Diyos mopi- 
li ingong ilang mga kauban ug mga tawong debo- 
tado sa pagkamatarong ug kamatuoran. (2Ti 2:22) 
Sila mohunong usab sa “pagpakig-uban [sa literal, 
sa pagpakighugoyhugoy]” diha sa mga lingawli- 
ngaw uban sa mga membro sa kongregasyon kan- 
sang paagi sa pagkinabuhi dayag nga gisaway tu- 
ngod sa ilang badlonganon nga panggawi. Bisan 
tuod padayong nagpakitag gugma ngadto sa ma- 
ong mga tawo, ilang gipakita nga sila dili mouyon 
sa ilang badlonganon nga panggawi. (2Te 3:6-15) 
Samtang ang maayong mga kauban mahimong 
usa ka tinuod nga tabang sa padayong paglakaw sa 
usa ka tawo nga nahiuyon sa kaalam sa Diyos, dili 
gayod ikasalindot ang makadaot nga mga sangpo- 
tanan sa daotang pakig-uban. Ang inspiradong 
proverbio nag-ingon: “Siya nga nagalakaw uban 
sa mga tawong maalamon mahimong maalamon, 
apan siya nga may pakiglabot sa mga hungog ma- 
hisugamak sa kadaot.” (Pr 13:20, itandi ang Pr 22: 
24, 25; 28:7: 29:3.) Ang Hebreohanong pulong nga 
ra'ah, nga gihubad ingong “may pakiglabot sa” 
diha sa Proverbio 13:20, gihubad usab nga 'pakig- 
uban sa ug kaamgid sa Hebreohanong pulong 
nga rea, nga nagkahulogang “isigkatawo: kauban.” 
--Huk 14:20, Lev 19:18, Sal 15:3. 

Gipakita sa daghang Kasulatanhong mga panig- 
ingnan nga ang dili-maayong mga kauban maka- 
daot gayod sa kaayohan sa usa ka tawo. Ang anak 
nga babaye ni Jacob nga si Dina sa pagkadili-maa- 
lamon mipili sa Canaanhong mga babaye ingong 
iyang mga kauban o higala, ug kini misangpot sa 
pag-among-among kaniya ni Sekem, ang anak nga 
lalaki sa usa ka Hivihanong pangulo. (Gen 34:1, 2) 
Ang anak nga lalaki ni David nga si Amnon nama- 
ti sa dili-maayong tambag sa iyang higala nga si 
Jehonadab ug gilugos ang iyang igsoon sa amahan 
nga si Tamar. Busa siya gidumtan ni Absalom, ang 
pursosong igsoong lalaki ni Tamar, ug sa ulahi nag- 
papatay kang Amnon. (2Sa 13:3-29) Sukwahi sa 
mga sugo ni Jehova, ang mga Israelinhon misugod 
sa pagpakig-uban sa mga Canaanhon, mihimog 
pakig-alyansa sa kaminyoon uban kanila, ug misa- 
gop sa ilang dunot nga matang sa pagsimba, nga 
miresulta sa dili pag-uyon ug pagsalikway ni Jeho- 
va. (Deu 7:3, 4: Huk 3:5-8) Bisan si Solomon mita- 
likod sa pagsimba kang Jehova sa dihang siya mi- 
kuhag mga magsisimba sa bakak nga mga diyos 
ingong iyang mga asawa. (Neh 13:26) Ang implu- 

wensiya sa magsisimba ni Baal nga si Jezebel ang 
naghimo kang Ahab nga mas daotan pa kay sa ta- 
nang ubang Israelinhong mga hari una pa sa iyang 
panahon. (1Ha 21:25) Ang suod nga pagpakig- 
uban sa harianong balay ni Ahab ang hapit mag- 
hunos sa kinabuhi sa diyosnong si Jehosapat, ug 
ang pagpakig-alyansa sa kaminyoon nga iyang gi- 
himo sa ulahi uban kang Ahab ang halos naggun- 
ob sa harianong balay ni David.--2Cr 18:1-3, 29- 
31; 22:10, 11. 

Ang hiniusang hugpong sa matuod nga mga 
Kristohanon, bisan tuod gilangkoban sa gagmayng 
mga pundok, mga kongregasyon, o bulag nga mga 
indibiduwal, naglangkob sa usa ka “kapunongan sa 
mga igsoon,” o usa ka panag-igsoonay, nga gipaila 
sa Gregong ekspresyon nga a-delpho 'tes. (1Pe 2:17: 
5:9) Aron magpabiling bahin niana nga panag- 
igsoonay, likayan sa matuod nga mga Kristohanon 
ang tanang pagpakig-uban ni bisan kinsa diha sa 
ilang taliwala nga mahimong mga tigpasiugda sa 
bakak, nagpabahin nga mga pagtulon-an. (Rom 16: 
17, 18) Ang Kristohanong si apostol Juan nagsugo 
sa mga isigkamagtutuo nga dili gayod dawaton 
ang maong bakak nga magtutudlo ngadto sa ilang 
mga balay o sa pagpangomosta kaniya, nga mag- 
hatag kaniyag higayon sa pagpahayag sa iyang ti- 
nuis, hiwi nga doktrina. Ang pagpangomosta sa 
maong tawo magpaila ug usa ka sukod sa pag-uyon 
ug maghimo sa usa ka tawo nga mag-aambit sa 
“yang daotang mga buhat.” (2Ju 10, 11) Bisan pa 
sa daghang ebidensiya labot sa pagkatino sa pag- 
kabanhaw gikan sa mga patay, si apostol Pablo na- 
hibalo nga ang pagpakig-uban niadtong misalik- 
way niining Kristohanong pagtulon-an mahimong 
makadaot sa pagtuo. Mao nga siya misulat: “Ayaw 
pagpahisalaag. Ang daotang pakig-uban makadaot 
sa mapuslanong pamatasan.”--1Co 15:12-22, 33, 
tan-awa ang APOSTASYA. 


PALA. Usa ka taas-ug-kuptanan nga galamiton 
nga pangkandos. Ang mga pala nga ginama sa 
tumbaga gigamit didto sa tabernakulo aron sa pag- 
kuha sa mga abo gikan sa halaran sa halad-nga- 
sinunog. (Ex 27:1-3, 38:3, Num 4:14) Gigamit sa 
samang katuyoan mao ang mga pala nga tumbaga 
nga gihimo sa Hebreohanon-Fenicianhon nga arte- 
sano nga si Hiram aron gamiton sa templo nga gi- 
tukod ni Solomon. (1Ha 7:13, 14, 40, 45) Lakip kini 
sa mga galamiton sa templo nga gidala sa mga Ba- 
bilonyanhon niadtong 607 W.K.P.--2Ha 25:8, 14: 
Jer 52:18. 

Ang mga pala, nga tingali gama gikan sa kahoy, 
gigamit sa pagpalid sa mga lugas. (Isa 30:24) Ang 
lapad nga igpapalid nga pala gigamit diha sa gioka- 
nan aron sa pagkandos sa giniok nga lugas ug isab- 
wag kini ngadto sa hangin nga maoy magpalid sa 

mga hugawhugaw, sama sa tahop, ug sa ingon 
mahulog ang lugas diha sa giokanan. Si Juan nga 
Tigbawtismo sa matagnaong paagi naghulagway 
sa Mesiyas ingong nagbitbit ug mahulagwayong 
pala, nga pinaagi niini iyang lainon ang simboli- 
kong “trigo” gikan sa “tahop.”--Mat 3:1, 12; tan- 
awa ang PAGPALID. 


PALAL [pinamubo sa Pelalias, nga nagkahulo- 
gang “Si Jah Nagpataliwala”]. Nag-ayo sa usa ka 
bahin sa paril sa Jerusalem sa mga adlaw ni Nehe- 
mias; anak nga lalaki ni Uzai.---Neh 3:25. 


PALANGGANA. Tan-awa ang DuLanG, PA- 
LANGGANA. 


PALAS-ANON, KABUG-AT. Usa ka bu- 
tang nga gipas-an, usa ka luwan, literal o mahulag- 
wayon. Lainlaing Hebreohanon ug Gregong mga 
pulong ang gigamit diha sa Kasulatan sa pagtu- 
mong sa “palas-anon” o “luwan,” nga usahay kini 
nagpasabot sa butang nga gipas-an apan sagad sa 
mahulagwayong mga butang sama sa responsibi- 
lidad, pagkasad-an, o sa mensahe gikan sa Diyos. 
Ang usa ka palas-anon sagad nga gilantaw ingong 
usa ka mabug-at nga luwan. Sa nagkalainlain nga 
Hebreohanong lintunganay nga mga pulong alang 
sa mga palas-anon ug mga luwan, ang usa niini 
(ka-vedh') pangunang nagkahulogan nga “mabug- 
at.” (Gen 18:20, itandi ang 1Sa 4:18, Ex 10:14.) Ang 
lain pa, ang berbo nga nasa”, nagkahulogang “isa- 
kay: dalhon” (Gen 45:19: 47:30) ug mao ang lintu- 
nganayng pulong sa masa”, nga gihubad nga 
“palas-anon, luwan.” (2Cr 35:3, Num 4:15) Ang 
berbong saval, nga gihubad nga “mopas-an ug 
mga kabug-at” diha sa Genesis 49:15, maoy susa- 
ma sa sabbal' (“tigpas-an” [Neh 4:10]) ug sevel 
(“tigpas-an” [Neh 4:17]; “pinugos nga pag-alagad” 
[1Ha 11:28]). 

Ang mga pangulo sa pinugos nga trabaho gibu- 
tang ibabaw sa mga Israelinhon didto sa Ehipto 
“aron sa paglupig kanila pinaagig mabug-at nga 
palas-anon” ug sa pagpugos kanila sa pagdala ug sa 
paggamit niana nga mga materyales sa pagpanu- 
kod ingong pangpalitada nga yutang-kulonon ug 
mga tisa. (Ex 1:11-14, 2:11) Apan, si Jehova nagpa- 
gawas kanila “gikan sa ilalom sa mga pabug-at sa 
mga Ehiptohanon.” (Ex 6:6, Sal 81:6) Sa dihang ang 
tabernakulo ug ang mga kagamitan niini gibalhin 
gikan sa usa ka dapit ngadto sa laing dapit, ang 
mga Levihanon nga Kohatnon, Gersonhon, ug Me- 
rarihanon adunay espesipikong mga luwan nga pa- 
gadad-on. (Num 4) Sa ulahi, si Solomon nakabaton 
ug 70,000 ka tigpas-an diha sa iyang dakong panon 
sa mga trabahante. (1Ha 5:15, 2Cr 2:18) Ang mga 
tigpas-an gikinahanglan ug gigamit usab sa di- 
hang si Haring Josias nag-ayo sa templo (2Cr 34: 

12, 13) ug sa dihang gidumala ni Nehemias ang 
pagtukod pag-usab sa paril sa Jerusalem katuigan 
sa ulahi.---Neh 4:17: tan-awa ang PINUGOS NGA PAG- 
ALAGAD. 

Ang mga hayop sagad nga gigamit sa pagkarga 
sa mga luwan sa karaang mga panahon, ug ang 
mga Israelinhon gisugo nga sa dihang ang asno sa 
usa ka tawo nga nagdumot kanila makita nila nga 
nalup-og ilalom sa luwan niini, imbes nga biyaan 
kini, ang usa 'magpalingkawas niini sa walay pak- 
yas.” (Ex 23:5) Ang gidaghanon sa butang nga ma- 
dala sa usa ka hayop gitawag ug luwan, ingon sa 
“Tuwan sa usa ka paris nga mula.”---2Ha 5:17. 

Mahulagwayong Paggamit. Ang Hebreoha- 
nong pulong nga mas:sa”, nga sagad gigamit alang 
sa literal nga luwan o palas-anon, mahimong mag- 
tumong sa usa ka “mabug-at nga mensahe,” sama 
sa gihatag sa inahan ni Haring Lemuel kaniya 
ingong pagtul-id. (Pr 31:1) Kini mahimong magtu- 
mong usab sa usa ka pahayag. (Isa 13:1, 14:28, Eze 
12:10; Nah 1:1) Sagad nga ang maong pahayag 
maoy usa ka mahukmanong pagsaway tungod sa 
pagkadaotan ug busa nahisama sa usa ka mabug- 
at nga palas-anon sa paghukom. 

Ang tawo nga matinumanon sa Diyos makatug- 
yan sa iyang mahulagwayong palas-anon, o sa gi- 
hatag kaniya nga pahat sa mga pagsulay ug mga 
kabalaka, ngadto kang Jehova. Sa ingon, si Da- 
vid mipahayag: “Itugyan ang imong palas-anon 
kang Jehova, ug siya magasapnay kanimo. Dili ga- 
yod niya itugot nga matarog ang matarong.” (Sal 
55:22; itandi ang 1Pe 5:6, 7.) Si David naaghat usab 
sa pagtuaw: “Dalayegon si Jehova, nga sa adlaw- 
adlaw nagapas-an sa atong luwan, ang matuod nga 
Diyos sa atong kaluwasan. ”---Sal 68:19. 

Ang usa ka “palas-anon" o “kabug-at” mahimong 
magtumong sa usa ka responsibilidad nga gipapas- 
an ni Kristo. (Pin 2:24) Ang balaang espiritu ug ang 
Kristohanong nagamandong lawas mipabor sa dili 
na pagsangon ug dugang “palas-anon” ngadto sa 
mga Kristohanon gawas sa kinahanglanong mga 
butang, nga mao, ang 'padayong pag-ayad sa mga 
butang nga gihalad ngadto sa mga idolo ug gikan 
sa dugo ug gikan sa mga butang nga naluok ug gi- 
kan sa pakighilawas.'---Buh 15:28, 29. 

Sa laing diwa, si Pablo nagpasalig sa mga taga- 
Corinto nga siya dili magpabug-at kanila ug wala 
magtinguha sa ilang mga kabtangan apan “mali- 
pay gayod nga magagasto ug bug-os nga pagagas- 
tohon” alang sa ilang mga kalag. (2Co 12:14-18) 
Ingong apostol ni Kristo, si Pablo angayan unta nga 
mahimong “gastosong pabug-at” sa mga Kristoha- 
non sa Tesalonica. Hinunoa, siya wala gani moka- 
on ug pagkaon nga walay bayad gikan kang bisan 
kinsa apan siya nagpahinumdom kanila nga “pina- 

agi sa paghago ug sa pagbudlay magabii ug maad- 
law kami nagtrabaho aron dili magsangon ug gas- 
tosong pabug-at kang bisan kinsa kaninyo,” dili kay 
wala siyay awtoridad nga himoon kana, kondili 
aron mahimong panig-ingnan nga ilang sundogon. 
-2Te 3:7-10. 

Mahukmanong gisaway ni Jesus ang mga eskri- 
ba ug mga Pariseo, nga nag-ingon: “Sila magbug- 
kos ug bug-at nga mga luwan ug magbutang niini 
diha sa mga abaga sa mga tawo, apan sila dili buot 
motarog niini pinaagi sa ilang tudlo.” (Mat 23:2, 4) 
Dayag nga si Jesus nagtumong sa gagming nga 
mga lagda ug mabug-at nga mga tradisyon nga gi- 
sangon niini nga mga tawo nganha sa komon nga 
katawhan, nga gani sila dili buot magkuha bisan sa 
usa ka gamayng regulasyon aron mahimo kining 
sayon alang sa katawhan.---Mat 23:13, 23, 24. 

Sa laing bahin, si Jesus nagpagawas sa mga tawo 
sa espirituwal nga paagi gikan sa maong malupi- 
gong mga tradisyon. (Ju 8:31, 32) Iyang gidapit 
kadtong mga nabudlayan ug nabug-atan sa pag- 
duol kaniya, sa pagpas-an sa iyang yugo, ug sa 
pagkahimong iyang mga tinun-an, kay siya malu- 
mog-buot ug mapainubsanon sa kasingkasing, ug 
sila makakaplag ug kahayahay alang sa ilang mga 
kalag. Siya miingon: “Ang akong yugo masayon ug 
ang akong luwan magaan.” (Mat 11:28-30) Si Kris- 
to dili mapig-oton ni malupigon kondili maluloton, 
ug kadtong moduol kaniya makadawat ug hustong 
pagtagad. Ang yugo ni Kristo mas magaan gayod 
kon itandi sa yugo nga gisangon sa relihiyosong 
mga tradisyonista nganha sa katawhan. Lagmit gi- 
pasabot usab ni Jesus nga kadtong naluya tungod 
sa kabug-at sa sala ug kasaypanan angayng modu- 
ol kaniya alang sa espirituwal nga kahayahay. Ang 
pagdala sa magaan nga “luwan" ni Jesus dayag nga 
naglakip sa pagkahibalo ug sa pagtuman sa mga 
kinahanglanon sa Diyos, mga butang nga malipa- 
yong gihimo ni Jesus sa panahon sa iyang yutan- 
ong kinabuhi ug ministeryo. (Ju 17:3: 4:34) Sa 
ulahi, gipakasama ni Pablo ang Kristohanong pag- 
kinabuhi sa usa ka lumba ug nag-aghat sa mga 
isigkamagtutuo nga dili pabug-atan ang ilang kau- 
galingon, nga nag-awhag kanila nga tangtangon 
ang “tanang kabug-at ug ang sala nga daling ma- 
kasabod kanato,” ug “daganon nato nga malahuta- 
yon ang lumba nga gibutang sa atong atubangan,” 
samtang tutokan “ang Pangulong Ahente ug Mag- 
hihingpit sa atong pagtuo, si Jesus.”---Heb 12:1, 2. 

Pagpas-an sa mga Kabug-at sa Uban. Si 
Pablo misulat ngadto sa mga taga-Galacia: “Mag- 
padayon sa pagpinas-anay sa mga kabug-at [o, 
“malisod nga mga butang”: sa literal, “bug-at nga 
mga butang] sa usag usa, ug sa ingon magtuman 
sa balaod ni Kristo.” (Gal 6:2, ftn sa Rbi8) Alang sa 
terminong “mga kabug-at” ang apostol migamit sa 

ba're, ang plural sa ba'ros, usa ka Gregong pulong 
nga kanunayng gigamit sa pagtumong sa usa ka 
butang nga malisod dad-on o mabug-at. Tino nga 
dili lalim ang kabug-at sa sala nga maoy nahimong 
palas-anon sa usa ka tawo tungod kay siya nakahi- 
mog “sayop nga lakang” (gihisgotan sa miaging 
bersikulo). Apan, sa bersikulo 5 ang apostol mii- 
ngon: “Kay ang matag usa magpas-an sa iyang ka- 
ugalingong luwan,” buot ingnon, ang iyang luwan 
sa responsibilidad. Alang sa “luwan” si Pablo dinhi 
migamit sa Gregong pulong nga phorti'on, nga 
nagtumong sa usa ka butang nga pagapas-anon o 
pagadad-on, nga wala maghisgot sa gibug-aton ni- 
ana nga butang. Busa niini nga mga bersikulo siya 
naghimog kalainan tali sa “mga palas-anon” ug sa 
“luwan.” Kini nagpasabot nga kon ang usa ka Kris- 
tohanon mahitumpawak sa espirituwal nga suli- 
ran nga malisod kaayo alang kaniya sa pagpas- 
an, ang mga isigkamagtutuo motabang kaniya, sa 
ingon nagtabang sa pagdala sa palas-anon sa uban. 
Ang maong mga tawo nagpakita ug gugma ug 
busa nagtuman sa balaod ni Kristo. (Ju 13:34, 
35) Kini nahiuyon sa giingon na ni Pablo, sumala 
sa natala sa Galacia 6:1, bahin sa pagpaningka- 
mot nga ipasig-uli ang usa ka tawo sa espirituwal 
nga paagi, usa ka butang nga mahimo pinaagi 
sa gugma, kalulot, ug pag-ampo. (Itandi ang San 
5:13-16.) Hinunoa, ingon sa sunod nga gipakita sa 
apostol, ang pagdala sa mga palas-anon sa uban 
wala magpasabot nga iyang pas-anon ang luwan 
sa espirituwal nga responsibilidad sa maong tawo 
ngadto sa Diyos. Sa samang konteksto, gipatin- 
aw ni Pablo nga ang usa ka tawo naglimbong sa 
iyang kaugalingong hunahuna kon iyang giisip nga 
siya mahinungdanon samtang siya walay pulos, ug 
ang apostol nag-awhag sa Kristohanon nga 'sula- 
yan ang iyang kaugalingong binuhatan,' aron “siya 
may hinungdan sa pagsadya labot sa iyang kauga- 
lingon lamang, ug dili sa pagtandi sa laing tawo.” 
(Gal 6:3, 4: itandi ang 2Co 10:12.) Human niana 
ang apostol miingon nga “ang matag usa magpas- 
an sa iyang kaugalingong luwan” sa responsibilidad 
atubangan sa Supremong Maghuhukom, si Jehova 
nga Diyos. 


PALASYO. Ang harianong pinuy-anan sa usa 
ka soberano: usahay ang hamugaway ug halang- 
dong puloy-anan sa usa ka prinsipe o sa usa 
ka gamhanang tawo nga adunahan. (Dan 4:4, 
Luc 11:21, tan-awa ang PALASYO SA GOBERNADOR.) 
Ang usa ka Hebreohanong pulong alang sa palas- 
yo, heh-khal, sagad gipadapat ngadto sa templo 
ingong puloy-anan sa Soberanong Ginoong Jeho- 
va. (1Sa 1:9, 1Ha 6:3: Esd 5:14; Dan 5:3) Ang kara- 
ang mga palasyo sagad maoy samag-kastilyo nga 
mga kuta nga may mga paril sa ibabawng bahin 
niini ug may dagkong mga ganghaan. (Neh 1:1, Est 

1:2) Ang naandang hamugaway nga mga sawang 
ug maluho nga pribadong mga tanaman naghatag 
ug harianong kahalangdon ug katahom sa palibot 
sa palasyo.---Est 1:5. 

Ang Bibliya naghisgot bahin sa mga palasyo 
sa Asirya (Nah 1:1: 2:6), Babilonya (2Ha 20:18, 
2Cr 36:7: Isa 39:7, Dan 1:4, 5:5), ug Persia (Esd 
4:14: Est 7:7, 8). Kadtong didto sa Babilonya gihu- 
bit ingong “mga palasyo sa tumang kalipay.” (Isa 
13:22) Ang usa sa labing halangdong mga palasyo 
sa karaang kalibotan mao ang gitukod ni Solomon, 
sumala sa gipakita sa nahimong impresyon niini 
ngadto sa rayna sa Sheba.-- 1Ha 10:4, 5. 

Ang palasyo ni Solomon, nga gitukod sa ibabaw 
sa Bukid sa Moria sa habagatan sa templo, maoy 
usa lamang sa mga tinukod sa kagamhanan nia- 
nang dapita nga, sa katibuk-an, mikabat ug 13 ka 
tuig ang pagtukod. Lakip niining harianon nga 
pundok sa mga bilding mao ang Balay sa Lasang 
sa Lebanon, ang Portiko sa mga Haligi, ug ang Por- 
tiko sa Trono. May espesyal usab nga balay alang 
sa anak nga babaye ni Paraon, nga usa sa daghang 
asawa ni Solomon, gawas pa sa palasyo sa hari. 
—/1Ha 7:1-8. 

Ang kahubitan nga atong nabatonan bahin sa 
palasyo ni Solomon diyutay ra kaayo kon itandi sa 
mga detalye bahin sa halangdong templo. Apan 
ang gidak-on sa mga batong patukoranan nagpaki- 
ta nga ang palasyo usa gayod ka halangdong es- 
truktura. Ang gitas-on niini nga mga bato maoy 
walo ka maniko (3.6 m, 11.7 p) ug napulo ka mani- 
ko (4.5 m, 14.6 p), ug lagmit pareho kinig gilapdon 
ug gibag-on, nga motimbang ug daghang tonela- 
da. Ang mga paril maoy gama sa mahalong mga 
bato nga maayong pagkatabas sumala sa tinong 
mga sukod niini diha sa sulod ug sa gawas nga 
mga bahin.-- 1Ha 7:9-11, itandi ang Sal 144:12. 

Ang salmista, sa ika-45 nga salmo, lagmit nag- 
hunahuna sa mga dayandayan ug sa mga kasang- 
kapan sa palasyo ni Solomon sa dihang siya nag- 
hisgot sa “dakong palasyo nga garing.” Gipadapat 
ni apostol Pablo ang mga pulong niini nga salmo 
ngadto kang Jesu-Kristo nga langitnong Hari.---Sal 
45:8, 15: itandi ang Sal 45:6, 7 sa Heb 1:8, 9: Luc 4: 
18, 21. 


PALASYO SA GOBERNADOR. Ang Gre- 
gong termino nga praito'rion (gikan sa Lat., prae- 
torium) nagtumong sa opisyal nga pinuy-anan sa 
Romanong mga gobernador. Sa palasyo sa gober- 
nador didto sa Jerusalem, si Poncio Pilato nagsukit- 
sukit kang Kristo Jesus, ug didto sa sawang niini, 
ang Romanong mga sundalo nagyagayaga kaniya. 
(Mar 15:16, Ju 18:28, 33, 19:9) Gituohan sa pipila 
nga ang palasyo sa gobernador mao ang Torre sa 
Antonia, apan gihunahuna sa uban nga lagmit 

kadto mao ang palasyo nga gitukod ni Herodes 
nga Bantogan. Ang mosunod nga mga katarongan 
gipresentar sa pagpaluyo sa ulahing panglantaw: 
(1) Sumala sa unang-siglong Hudiyong pilosopo 
nga si Philo (The Embassy to Gaius, XXXIX, 306), 
ang palasyo ni Herodes gitawag nga “ang balay 
sa mga gobernador,” ug didto sa maong palasyo 
nga si Gobernador Pilato nagbitay ug mga taming 
ingong pasidungog kang Tiberio Cesar. (2) Ang 
Hudiyong historyador nga si Josephus nagtaho nga 
ang prokurador nga si Gessius Florus didto nagpu- 
yo. (The Jewish War, II, 301 [xiv, 8]) (3) Ang palas- 
yo ni Herodes didto sa Cesarea nagsilbing palasyo 
sa gobernador sa maong siyudad.---Buh 23:33-55. 

Ang palasyo ni Herodes didto sa Jerusalem nahi- 
mutang sa AK nga bahin sa ibabaw nga siyudad, 
nga mao, sa habagatang bahin sa siyudad. Sumala 
sa paghubit ni Josephus, gilibotan kini ug paril nga 
30 ka maniko (13 m, 44 p) ang gihabogon nga may 
mga torre nga parehog mga distansiya. Sulod sa 
mga paril dihay mga portiko, mga sawang, ug ka- 
kahoyan. Ang mga lawak maluhong gidayandaya- 
nan ug bulawan, plata, ug mga butang nga mar- 
mol. Dihay mga lawak-higdaanan alang sa usa 
ka gatos ka bisita.--Jewish Antiquities, XV, 318 
(ix, 3): The Jewish War, V, 173-182 (iv, 4). 


PALESTINA. Kining yutaa nahimutang sa 
sidlakang tumoy sa Mediteranyo, nga kanhi gio- 
kupar sa karaang nasod sa Israel. Kining ngala- 
na naggikan sa Latin nga pulong nga Palaestina 
ug sa Gregong pulong nga Palaistine. Ang Pa- 
lai'stine naggikan usab sa Hebreohanong pulong 
nga Pele'sheth. Sa Hebreohanong Kasulatan ang 
Pele'sheth (gihubad nga “Filistia') makita lamang 
maylabot sa limitadong teritoryo daplin sa kabay- 
bayonan nga giokupar sa mga Filistehanon. (Ex 
15:14: Sal 60:8; 83:7: 87:4: 108:9; Isa 14:29, 31: Joe 
3:4) Apan si Herodotus, sa ikalimang siglo W.K.P., 
ug sa ulahi ang uban pang sekular nga mga mag- 
susulat (si Philo, Ovid, Pliny, Josephus, Jerome) mi- 
gamit sa Grego ug sa Latin nga mga termino sa 
pagpaila niining tibuok teritoryo nga nailhan kan- 
hi nga “yuta sa Canaan" o “yuta sa Israel.” (Num 
34:2, 1Sa 13:19) Tungod kay gisaad ni Jehova ki- 
ning yutaa ngadto kang Abraham ug sa iyang mga 
kaliwat (Gen 5:18: Deu 9:27, 28), haom usab nga 
gitawag kini ug Yutang Saad o Yuta sa Saad. (Heb 
11:9) Sukad sa Edad Medya, sagad nga gitawag kini 
nga Balaang Yuta. 

Sa diwa ang Palestina mao ang nagdugtong sa 
mga kontinente sa Uropa, Asia, ug Aprika. Anaa 
kini sa kinatung-ang dapit diin sa palibot niini na- 
himutang ang karaang mga gahom sa kalibotan 
nga Ehipto, Asirya, Babilonya, Persia, Gresya, ug 
Roma. (Eze 5:5) Tungod kay gilibotan sa dagkong 

mga desyerto sa S ug sa H ug sa Dakong Dagat, o 
Mediteranyo, sa K, ang Palestina nagsilbing usa ka 
yutang tulay tali sa mga suba sa Nilo ug Euprates, 
diin niini nga tulay moagi ang mga panon sa mga 
magpapanaw diha sa mga ruta sa negosyo sa kali- 
botan. Sanglit nahimutang sa gitawag nga Fertile 
Crescent, ang Palestina makapaikag kaayo kay usa 
kini ka maanindot nga dapit nga gitugahan ug ki- 
naiyanhong mga kahinguhaan ug talagsaong mga 
kinaiyahan. 

Ang terminong “Palestina” ingon sa paggamit ni- 
ini karong adlawa nagtumong sa katibuk-ang rehi- 
yon. Wala kini magtumong ug tinong mga utlanan. 
Dapit sa H, mahimong ilatid diha sa handurawan 
ang usa ka linya gikan sa habagatang tumoy sa Pa- 
tayng Dagat hangtod sa HS nga kiliran sa Me- 
diteranyo, ug sa A lain na usab nga linya nga 
magsukad sa habagatang mga bakilid sa Bukid sa 
Hermon hangtod sa usa ka dapit duol sa siyudad sa 
Tiro. Kining dapita, gikan sa A ngadto sa H, “gikan 
sa Dan hangtod sa Beer-seba” (1Sa 3:20, 2Sa 3:10), 
maoy mga 240 km (150 mi) ang gilay-on. Gikan 
sa Dagat Mediteranyo sa K, ang Palestina miabot 
ngadto sa Desyerto sa Arabia sa S. Sa katibuk-an, 
ang gidak-on niining dapita mikabat ug kapin kon 
kulang 25,500 km kwd (9,850 mi kwd), nga mas 
gamay kay sa Belgium, apan dakodako ug diyutay 
sa estado sa New Hampshire, T.B.A. 

Geograpikanhong Dagway. (MAPA, Tomo 1, 
p. 333) Alang sa kinatibuk-ang pagtan-aw sa geo- 
grapiya niini, ang teritoryo sa Palestina mahimong 
bahinon ngadto sa upat ka daw magkabuyon nga 
rehiyon gikan sa A ngadto sa H. 

Una, dihay usa ka hiktin, tabunok nga patag dap- 
lin sa baybayon, usa ka baybayon nga ang kina- 
dak-ang bahin dili kaayo magamit ingong kinai- 
yanhong mga dunggoanan. Kini nga patag daplin 
sa baybayon nabahin pinaagi sa usa ka habog nga 
lawis sa nagbuntaog nga Kabukiran sa Carmelo, 
nga milawis hangtod sa duol sa dagat. Ang amiha- 
nan nga bahin nailhan ingong Patag sa Aser o 
Fenicia. Sa habagatang bahin anaa ang dagkong 
bungdo sa pinadpad nga balas nga nahimutang ka- 
sikbit sa dagat, ug gilangkoban kini sa Patag sa Sa- 
ron ug sa Patag sa Filistia, diin kining Patag sa Fi- 
listia nag-anam kadako diha sa H. 

Ang ikaduhang geograpikanhong rehiyon, sunod 
sa mga kapatagan daplin sa dagat, gilangkoban sa 
pangunang kabukiran, nga milatas sa A ug sa H 
nga samag taludtod sa maong yuta. Sa A mao ang 
kabukiran sa Neptali, nga gitawag usab ug Ka- 
bungtoran sa Galilea. Kini sumpay sa kabukiran sa 
Lebanon, nga nailhan tungod sa bagang kakaho- 
yan sa sedro ug sa nagbuntaog nga Bukid sa Her- 
mon, nga may gihabogong 2,814 m (9,232 p). Ang 
amihanang kabukiran sa Palestina may gihabogon 

nga gikan sa 1,208 m (3,963 p) sa Har Meron sa 
Ibabaw nga Galilea ngadto sa 562 m (1,844 p) 
alang sa Bukid sa Tabor, nga nabantog sa mga ad- 
law ni Barak. (Huk 4:12) Sa ubos sa Bukid sa Tabor 
may usa ka halapad kaayo nga patag sa tunga la- 
tas sa maong yuta gikan sa K ngadto sa S, nga 
maoy nag-ulang sa amihanang kabukiran ug niad- 
tong mga bukid dapit sa H. Sa Ubos nga Patag sa 
Jezreel, o Esdraelon, daghag nahitabong mahuk- 
manong mga gubat. Kini adunay duha ka bahin, 
ang sidlakang “ubos nga patag sa Jezreel,” ug ang 
kasadpang dapit, ang “patag sa walog sa Megido.” 
--Jos 17:16, 2Cr 35:22. 

Dapit sa K ug sa A sa walog sa Megido, diin mi- 
agos ang sapa sa Kison, mao ang Kabukiran sa Car- 
melo nga milatas paingon sa habagatan-sidlakan 
nga bahin gikan sa baybayon ug nadugtong sa ka- 
bukiran sa Epraim, o Samaria, diin nahimutang 
ang makasaysayanhong mga bukid sa Gerizim ug 
Ebal, nga ang Ebal maoy kapin sa 900 m (3,000 p) 
ang gihabogon. (Deu 11:29) Sa pagpadayon sa H, 
kini nga kabukiran nailhan ingong ang “bukirong 
rehiyon sa Juda,” kay bisag nagkadaiya ang giha- 
bogon gikan sa 600 m (2,000 p) hangtod sa kapin 
sa 1,000 m (3,300 p), ang kinadak-ang bahin sa 
maong lugar maoy mga patag ibabaw sa bukid, li- 
nginong mga bungtod, ug hanayhay nga kabakili- 
ran. (2Cr 27:4: Luc 1:39) Dinhi niini nga rehiyon 
nahimutang ang mga siyudad sa Jerusalem, Betle- 
hem, ug Hebron. 

Ang kabukiran sa Juda sa H anam-anam nga 
nadugtong ngadto sa Negeb, usa ka ngalan nga gi- 
tuohang naggikan sa lintunganayng pulong nga 
nagkahulogang “mauga,” usa ka rehiyon nga mia- 
bot hangtod sa bul-oganang walog sa Ehipto ug 
naglangkob sa habagatang bahin sa Palestina. Sa 

amihanang tumoy sa Negeb mao ang siyudad sa 
Beer-seba nga maoy usa ka tubigan nga dapit: sa 
habagatang tumoy mao ang Kades-barnea.---Gen 
12:9, 20:1; 22:19. 

Sa dihang hapit nang moabot sa kabukiran sa 
Juda gikan sa K, ang usa moagi una sa mga bung- 
tod nga nailhan nga Sepela, nga may ubay-ubayng 
gagmay nga mga walog sa K-S nga nagsubay gikan 
sa kapatagan daplin sa baybayon ngadto sa kabuki- 
ran. (Jos 9:1) Sa kinadak-ang bahin, kining mga 
bungtora maoy maayong dapit nga sibsibanan sa 
mga karnero ug mga baka kay ang mga tubod diha 
sa mga walog naghatag sa gikinahanglang tubig. 

Ang ikatulong dagway sa geograpiya sa Palesti- 
na mao ang dakong Rift Valley, nga usahay gita- 
wag ug Araba (Deu 11:30), nga maoy nagbahin sa 
yuta gikan sa itaas hangtod sa ubos. Kining lawom 
nga bung-aw nagsukad sa Sirya paingon sa A 
ug mipaingon pahabagatan hangtod sa Gulpo sa 
‘Aqaba sa Pulang Dagat. Ang nakapahimong mas 
maanindot tan-awon niining hulpa sa yuta nga 
anaa sa tunga mao ang magkabuyon nga kabuki- 
ran ug mga pangpang sa isigkakilid niini. 

Kon subayon kining samag trinseras nga hulpa 
gikan sa A ngadto sa H, ang usa nga gikan sa tiilan 
sa Bukid sa Hermon mopalugsong dayon ngadto sa 
Dal-as sa Hula, diin ang mga tinubdan sa Jordan 
kanhi nakaporma ug usa ka gamayng lanaw. Gikan 
didto ang Jordan, sa gilay-ong mga 16 km (10 mi), 
midulhog pag-ayo ug kapin sa 270 m (890 p) pai- 
ngon sa Dagat sa Galilea, nga mga 210 m (700 p) 
ubos sa lebel sa dagat. Gikan sa Galilea ngadto sa 
Patayng Dagat, kining dakong kal-ang sa taklap sa 
yuta mao ang Walog sa Jordan mismo, ug gitawag 
sa mga Arabo nga Ghor, nga nagkahulogang “hul- 
pa.” Kini maoy usa ka “lugot” nga may gilapdong 

mga 19 km (12 mi) diha sa daghang dapit. Ang 
Jordan maoy mga 45 m (150 p) sa ubos sa salog ni- 
ini nga walog, ug samtang kini inanayng moikis- 
ikis padulong sa Patayng Dagat, kini modulhog pa 
gayod ug mga 180 m (600 p). (HuLAGway, Tomo 1, 
p. 334) Kini naghimo sa ibabawng bahin sa Pa- 
tayng Dagat nga mga 400 m (1,300 p) ubos sa le- 
bel sa Mediteranyo---ang kinaubsang dapit sa iba- 
baw sa yuta. 

Ang sumpay sa Rift Valley sa habagatan sa Pa- 
tayng Dagat nga 160 km (100 mi) pa ngadto sa 
Gulpo sa ‘Aqaba mas komon nga nailhan ingong 
Araba. (Deu 2:8) Sa tungatunga kini nakaabot sa 
kinatayuktokan niini, nga mga 200 m (650 p) iba- 
baw sa lebel sa dagat. 

Ang ikaupat nga geograpikanhong rehiyon sa 
Palestina maoy mga bungtod ug mga patag sa bu- 
kid sa S sa dakong kal-ang sa Jordan. (Deu 2:36, 37; 
3:8-10) Sa A kining matikad nga yuta miabot ti- 
ngali ug 100 km (60 mi) ngadto sa S sa Dagat sa 
Galilea, samtang sa H ang gilapdon maoy mga 
40 km (25 mi) lamang ayha pa kini nahimong 
usa ka kamingawan, umaw nga kayutaan nga sa 
kataposan nahilakip diha sa Desyerto sa Arabia. 
Ang lapadlapad, amihanang bahin niining hanay- 
hay nga sidlakang rehiyon ibabaw sa Ramot-gilead 
gitawag ug yuta sa Basan, mga 600 m (2,000 p) 
ang aberids nga gihabogon, sa H sa Basan ang sa- 
mag simboryo nga rehiyon sa Gilead may gihabo- 
gon nga 1,000 m (3,300 p). Sa H niini, ang Gilead 
mao ang utlanan sa patag sa bukid sa A sa bul- 
oganang walog sa Arnon, diin diha niini nahimu- 
tang ang Bukid sa Nebo, nga kapin sa 800 m 
(2,630 p) ang gihabogon. Ang utlanan usab niini 
nga teritoryo, nga gipanag-iya kanhi sa mga Am- 
monhanon, mao ang yuta sa Moab dapit sa H sa 
bul-oganang walog sa Arnon.--Jos 13:24, 25, Huk 
11:12-28. 

Geograpikanhong mga Ngalan. Ang kara- 
an nga Hebreohanong mga ngalan sa daghang 
siyudad, kabukiran, ug mga walog nahanaw na, ti- 
ngali tungod kay gipuy-an sa mga Arabo ang Pa- 
lestina sulod sa taas nga panahon sukad niadtong 
638 K.P. Apan, sanglit ang Arabiko mao ang bu- 
hing pinulongan nga amgid kaayo sa Hebreoha- 
non, sa pipila ka kahimtang posible nga tukmang 
matino ang pipila ka karaang mga dapit ug mga lo- 
kasyon sa talagsaong mga panghitabo. 

Ang pipila ka komon nga Arabiko ug Hebreoha- 
non nga geograpikanhong mga termino nga maka- 
tabang sa paglangkit sa mga lugar ngadto sa mga 
dapit nga gihisgotan sa Bibliya gihatag sa sunod 
nga panid. 

Mga Kahimtang sa Klima. Nagkalainlain 
ang klima sa Palestina sama usab sa topograpi- 

ya niini. Sulod lang sa gilay-ong mga 160 km 
(100 mi), gikan sa Patayng Dagat ngadto sa Bukid 
sa Hermon, ang dakong panagkalahi sa gihabogon 
nagpatungha ug mga klima nga sama sa klima sa 
ubang dapit nga nahimutang kapin sa libolibo ka 
milya ang distansiya tali sa Tropiko ug sa Artiko. 
Ang tayuktok sa Bukid sa Hermon kasagarang na- 
putos sa niyebe halos sa tibuok tuig, samtang 
sa ubos ubay sa Patayng Dagat ang temperatu- 
ra usahay moabot ug 50°C. (122'F.). Ang huyo- 
hoy sa dagat gikan sa Mediteranyo mopabugnaw 
sa temperatura ubay sa sentral nga kabukiran. 
Ingong resulta panagsa rang moinit ug kapin sa 
32°C. (90°F.) didto sa Jerusalem, ug panagsa ra 
nga magyelo didto. Ang aberids nga temperatura 
sa Enero maoy mga 10°C. (50°F.). Ang pag-ulan 
ug niyebe dili komon niana nga bahin sa yuta. 
--Itandi ang 2Sa 23:20. 

Niining yutaa nga nagkalainlain ug klima, ang 
pag-ulan nagkalainlain usab. Ubay sa kabaybayo- 
nan ang tinuig nga pag-ulan maoy mga 38 sm 
(15 pul.), apan doble ang gidaghanon niini diha sa 
mas habog nga mga dapit sa Bukid sa Carmelo, sa 
sentral nga kabukiran, ug sa kabukiran sa S sa 
Jordan. Sa laing bahin, daw desyerto ang kli- 
ma sa Negeb, sa ubos nga walog sa Jordan, ug sa 
dapit sa Patayng Dagat, nga may 5 ngadto sa 
10 sm (2 ngadto sa 4 pul.) nga ulan matag tuig. 
Sagad moulan sa mga bulan nga tingtugnaw sa 
Disyembre, Enero, ug Pebrero, 6 o 7 porsiyento la- 
mang ang ulan sa mga bulan nga ting-init gikan 
sa Hunyo ngadto sa Oktubre. Tungod sa “sayo,” o 
diyutayng ulan sa tinghunlak sa Oktubre ug Nob- 
yembre, sayon ra ang pagdaro sa yuta (nga mi- 
gangking tungod sa kainit sa tinghulaw) ingong 
pagpangandam sa pagpugas sa mga lugas sa ting- 
tugnaw. Ang “ulahi,” o ulan sa tingpamulak moa- 
bot sa Marso ug Ahril.---Deu 11:14; Joe 2:23: Zac 
10:1, San 5:7. 

Ang usa sa dakong kinaiyanhong bahandi sa Pa- 
lestina mao ang dagayang yamog niini, ilabina 
sulod sa mga bulan nga tinghulaw, kay kon dili pa 
tungod sa bagang mga yamog, ang daghang ka- 
parasan ug mga sibsibanan makaagom ug da- 
kong perdisyon. (Hag 1:10: Zac 8:12) Daghan ang 
yamog diha sa Palestina tungod sa hangin nga 
nag-umog nga mohuros gikan sa Mediteranyo ug 
unya mopaubos gikan sa Bukid sa Hermon. (Sal 
133:3) Sa pipila ka dapit ang yamog sa kagabhion 
baga kaayo nga tungod niana makakuhag bastan- 
te nga umog ang mga tanom aron ikahulip sa na- 
walang umog niini panahon sa kainit sa adlaw. 
(Itandi ang Job 29:19.) Ilabinang hinungdanon 
mao ang yamog sa Negeb ug sa kabukiran sa 
Gilead diin diyutay ra ang ulan.--Tan-awa ang 
YAMOG. 

Mga Tanom ug mga Hayop. Ang nagkadai- 
yang matang sa mga kahoy, kahoykahoy, ug mga 
tanom nga makaplagan niining gamay nga dapit 
sa yuta nakapahibulong kaayo sa mga botanista, 
ug ang usa kanila nagbanabana nga adunay mga 
2,600 ka matang sa mga tanom nga nabuhi diha 
niini. Tungod sa lainlain nga gihabogon, klima, ug 
klase sa yuta, nagkadaiya ang mga tanom nga ma- 
kaplagan diha niini, diin ang ubang mga tanom 
mabuhi diha sa bugnaw nga bukirong rehiyon, ang 


GEOGRAPIKANHONG MGA TERMINO 
Arabiko Hebreohanon Cebuano 
'ain 'en tubod, 
['enot, pl.] tuboran 
beit bet balay 
big'ah big'a(t) patag sa walog 
[bega', pl.] 
bir be'er atabay 
birkeh(et) berekha(t) linaw 
burj torre 
darb agianan, dalan 
debbeh(et) bungtod sa mga 
balas 
deir kombento, 
monasteryo 
'emeq ubos nga patag 
gay, ge walog 
ghor hulpa 
giv'a(t) bungtod 
[giv'ot, pl.] 
jebel har bukid 
kafr kefar balangay 
khirbeh(et) horva(t) kagun-oban 
ma'ale tungasanan 
majdel migdal torre 
mayan tubod 
mifraz luok, gulpo 
mughar me'arah(t) langob 
nahr suba 
nagb agianan sa bukid 
nebi manalagna 
qal'ah(at) kuta 
qarn qeren tayuktok 
(lit., sungay) 
qarya(t) qirya(t) lungsod 
qasr kastilyo, palasyo 
rameh rama(t) patag ibabaw sa 
bukid 
ras rosh tumoy sa bukid; 
punta 
rujm rogem tapok sa mga 
bato, pungtod 
shatt baybayon o tampi; 
suba 
tal'ah(at) bukid 
tell [tulul, pl.] tel bungdo 
wadi nahal bul-oganang walog 
yam dagat 

uban mabuhi diha sa naglagiting nga desyerto, ug 
ang uban pa diha sa patag nga yuta diin napondo 
ang mga binanlas nga yuta o sa batoon nga patag 
ibabaw sa bukid, ug ang matag usa mamulak ug 
magpatunghag mga binhi sa takdang panahon ni- 
ini. Dili kaayo halayo sa usag usa makaplagan ang 
mga palma nga mabuhi sa mainit nga panahon ug 
ang mga robles ug mga aguho nga mahuhi sa bug- 
naw nga panahon, ang mga kahoyng sause ubay 
sa kasapaan ug ang mga tamarisko diha sa kami- 
ngawan. Kining yutaa nabantog usab sa gitanom 
niini nga mga parasan, kaolibohan, mga igos, ug 
mga uma sa trigo, sebada, ug mga dawa. Ang 
ubang mga pananom naglakip sa mga gisantes, 
balatong, lentihas, talong, sibuyas, ug mga pepino, 
ingon man sa gapas ug lino. Ang mga dumuduaw 
niining yutaa karong adlawa sagad nga mahiga- 
wad gawas kon tingpamulak, sa dihang ang kaba- 
nikanhan mapuno sa maanindot nga talan-awon sa 
kabulakan niini. Halos sa tibuok tuig, ang batoon 
nga mga bakilid maoy umaw ug dili maanindot 
tan-awon. Apan, kaniadto, may mga bahin niining 
yutaa nga mas daghag kakahoyan kay sa pagkaka- 
ron, nga milambo sama sa “tanaman ni Jehova,” 
usa ka tinuod nga tanaman nga “nagaagay sa 
gatas ug dugos,” nga matahom ug makapaikag. 
--Gen 13:10, Ex 3:8, Num 13:23, 24; Deu 8:7-9. 

Sa unang panahon, mas daghan ang mga hayop, 
mga langgam, ug mga isda diha sa samag-parke 
nga Palestina kay sa karong adlawa. Ang leyon, 
oso, ang ihalas nga torong baka, ug hippopotamus 
wala na sa pagkakaron, apan ang ubang ihalas nga 
mga hayop nga mahimong makaplagan pa nagla- 
kip sa mga lobo, baboyng ihalas, iring nga ihalas, 
Jackal, liebre, ug mga irong ihalas. Kasagarang ma- 
kaplagan ang binuhing mga hayop---mga karnero, 
kanding, baka, kabayo, asno, ug mga kamelyo. Gi- 
banabana nga adunay mga 85 ka lainlaing matang 
sa mga hayop nga sus-an, 350 ka matang sa mga 
langgam, ug 75 ka matang sa mga reptilya nga 
anaa sa Israel karong adlawa. 

Mga Kahinguhaan Gikan sa Yuta. Gawas 
pa nga usa kini ka dapit nga daghan ug tubig nga 
arang makapatungha ug dagayang mga abot, anaa 
usab sa kabukiran sa Palestina ang mahinungda- 
nong mga mineral nga puthaw ug tumbaga. (Deu 
8:9) Ang bulawan, plata, lata, ug tingga giimpor- 
tar, apan dihay daghang deposito sa asin, ug didto 
sa Walog sa Jordan dihay daghang yutang-kulonon 
alang sa tisa, paggamag mga kasangkapang kulo- 
non, ug mga industriya sa paghulma ug mga me- 
tal. (1Ha 7:46) Gikubkob didto ang maayong klase 
nga anapog alang sa negosyo sa pagpanukod, ug 
kanhi makaplagan usab ang mga nanuybo sa yuta 
nga itom nga mga batong basalto nga gahi ug pino 
ang grano. 


PALMA, KAHOYNG 


PALMA, KAHOYNG [Heb., tamar’, tomer 
(Huk 4:5): Gr., phoi'nix]. Ang palma nga datiles 
(Phoenix dactylifera), bisan tuod karon makapla- 
gan na lamang sa pipila ka dapit, daghan kanhi 
sa Palestina ug mopatim-aw nga kini komon sa 
maong dapit maingon nga kini komon usab diha 
sa Walog sa Nilo sa Ehipto kanhi ug karon. Hu- 
man sa ikaduhang kalaglagan sa Jerusalem, si Em- 
perador Vespasian sa Roma nagpahimo ug dag- 
hang sensilyo nga may larawan sa usa ka naghilak 
nga babaye nga naglingkod ilalom sa usa ka ka- 
hoyng palma nga may inskripsiyong “Judaea Cap- 
ta.”--HULAGWAY, Tomo 2, p. 751. 

Ang mga palma sagad anaa sa mga tubigang da- 
pit ug maoy usa ka makapalipayng talan-awon 
alang sa mga nagapanaw sa desyerto, sama sa 
70 ka kahoyng palma nga mitubo daplin sa 12 ka 
tuboran didto sa Elim, ang ikaduhang dapit nga 
gihunongan sa nagpanaw nga mga Israelinhon 
human sa ilang pagtabok sa Pulang Dagat.---Ex 
15:27: Num 33:9. 

Sa kapanahonan sa Bibliya ang mga palma mi- 
lambo sa kabaybayonan sa Dagat sa Galilea (The 
Jewish War, III, 516, 517 [x, 8]) ingon man ubay sa 
ubos nga bahin sa init nga Walog sa Jordan, ug 
kini ilabinang daghan sa palibot sa En-gedi (Jew- 
ish Antiquities, IX, 7 [i, 2]) ug Jerico, nga gitawag 
ug “siyudad sa mga kahoy nga palma.” (Deu 34:3, 
Huk 1:16; 3:13; 2Cr 28:15) Kini mabuhi usab diha 
sa kabukiran, sama sa “kahoyng palma ni Debora” 
diha sa bukirong rehiyon sa Epraim. (Huk 4:5) Da- 
yag nga kini nabuhi palibot sa Jerusalem tungod 
kay ang mga palwa niini gigamit panahon sa Pis- 
ta sa mga Balongbalong (Lev 23:40, Neh 8:15) ug 
usab sa panahon nga misulod si Jesus sa siyudad. 
(Ju 12:12, 13) Ang Tamar, usa sa mga siyudad ni 
Solomon, ginganlan nianang ngalana tungod sa 
kahoyng palma. (1Ha 9:17, 18) Ang yuta usab sa 
Tiro ug Sidon sa ulahi ginganlan ug Fenicia (lag- 
mit gikan sa lintunganayng pulong nga nagkahu- 
logang “kahoyng palma”) gikan sa Gregong phoi- 
nix (Buh 11:19, 15:3), ug lagmit ingon usab niana 
ang siyudad sa Fenice sa pulo sa Creta.--Buh 
27:12. 

Ang habog ug dako nga palma, nga may tul-id 
ug parehog gidak-on nga punoan nga moabot ug 
30 m (100 p) ang gihabogon ug sa tumoy niini 
may maanindot, dagko nga mga palwa, madani- 
hon kaayo ug talagsaon ang katahom. Ang mga 
batang babaye malipay gayod nga tawgon sa nga- 
lang Tamar, sama sa umagad nga babaye ni Juda 
(Gen 38:6), igsoong babaye ni Absalom (2Sa 13:1), 
ug usab sa anak nga babaye ni Absalom, kinsa gi- 
hubit ingong “usa ka babaye nga matahom kaayo 
sa panagway.” (2Sa 14:27) Ang barog sa dalagang 
Sulamita gipakasama sa usa ka kahoyng palma 

ug ang iyang mga dughan sama sa mga pung- 
pong niini. (Aw 7:7, 8) Tungod kay paliyoliyo ang 
grano sa kahoy kini usab hunit ug lig-on ka- 
ayo. 

Ang kahoyng palma bug-os nga mamunga hu- 
man sa 10 ngadto sa 15 ka tuig ug magpadayon sa 
pagpamunga sulod sa halos usa ka gatos ka tuig, 
ug human niana kini inanay nga malugnas ug 
mamatay sa hinapos sa ikaduha ka gatos nga tuig 
niini. Ang tinuig nga mga bunga sa palma, ang 
datiles, motubo ingong dagko ug nagdunghay nga 
mga bulig ug kasagarang pupoon tali sa Agosto 
ug Septiyembre. Ang mga Arabo nag-ingon nga 
kon unsa ka daghan ang mga adlaw sa usa ka tuig, 
ingon usab niana kadaghan ang kapuslanan sa ka- 
hoyng palma. Dugang pa sa daghang kapuslanan 
sa bunga niini, ang mga dahon gigamit ingong 
atop ug bungbong sa mga balay, ingon man usab 
sa paghimog mga koral, mga banig, mga basket, 
ug bisan mga plato. Ang mga lanot niini gihimong 
mga pisi ug harsiya sa barko. Ang mga liso sa da- 
tiles galingon aron ipakaon sa mga kamelyo. Ang 
talo, kamay, lana, tannin, ug salong makuha ta- 
nan gikan niini nga kahoy, ug ang isog nga ilim- 
non nga gitawag ug arrack makuha gikan sa duga 
niini pinaagig distilasyon. 

Ang linilok nga mga kahoyng palma, nga tul-id, 
matahom, ug mabungahon, maoy haom nga da- 
yandayan diha sa mga bungbong sa sulod sa tem- 
plo ni Solomon ug sa mga pultahan niini (1Ha 6:29, 
32, 35; 2Cr 3:5) ug diha usab sa mga kilid sa mga 
kareton nga gigamit sa pag-alagad sa templo. (1Ha 
7:36, 37) Nakita ni Ezequiel diha sa panan-awon 
nga gidayandayanan ug mga kahoyng palma ang 
mga haligi sa kilid sa mga ganghaan sa templo ug 
usab ang mga bungbong sa sulod ug ang mga pul- 
tahan sa templo. (Eze 40:16-37: 41:15-26) Tungod 
kay tul-id ug taas ug mabungahon, ang kahoyng 
palma maoy haom usab nga simbolo sa ‘tawong 
matarong nga 'natanom diha sa mga sawang ni 
Jehova. '--Sal 92:12, 13. 

Ang paggamit sa mga palwa sa palma sa panon 
sa katawhan nga nag-abiba kang Jesus ingong 
“ang hari sa Israel” (Ju 12:12, 13) dayag nga nagla- 
rawan sa ilang pagdayeg ug pagpasakop sa iyang 
harianong posisyon. Ang “dakong panon” sa Pina- 
dayag 7:9, 10 sa susama gihulagway nga may mga 
palwa sa palma sa ilang mga kamot, nga ang kalu- 
wasan gipasidungog sa Diyos ug sa Kordero. 


PALTI [pinamubo sa Paltiel]. 

1. Usa ka Benjaminhong pangulo nga gipili 
ingong usa sa 12 ka espiya nga mosusi sa yuta sa 
Canaan niadtong 1512 W.K.P. Siya maoy usa ka 
anak nga lalaki ni Rapu.--Num 13:2, 3, 9, 27-33. 

2. Tan-awa ang PALTIEL Num. 2. 

PALTIEL [Ang Diyos Maoy Akong Magtataga- 
na ug Kaikyasan]. 

1. Hawas sa Isacar sa panahong ang mga tribo 
nagbahinbahin sa Yutang Saad ingong mga pahat 
nga panulondon, anak nga lalaki ni Azan.--Num 
34:17, 18, 26. 

2. Anak nga lalaki ni Lais nga taga-Galim. Hu- 
man pakalagiwa ni Saul si David, gikuha ni Saul 
ang iyang anak nga babayeng si Mikal nga asawa 
ni David ug gihatag kini sa kaminyoon kang Palti 
(Paltiel). (1Sa 25:44) Sa dihang nahimong hari si 
David, gisugo niya si Abner ug Is-boset nga ibalik 
kaniya si Mikal. Nakapasubo kaayo kini kang Paltiel 
nga misunod kang Mikal nga naghilak hangtod 
nga gisultihan siya ni Abner sa pagpauli.---2Sa 
3:13-16. 


PALTIHANON [Taga- (Iya sa) Bet-pelet: o, 
Sakop sa (Iya sa) Banay ni Pelet]. Usa ka termino 
nga gigamit sa pagtawag kang Helez, usa sa mga 
tawong gamhanan ni David ug gituohan sa kadag- 
hanan nga nagtumong sa usa ka lumad sa Bet- 
pelet. (2Sa 23:8, 26) Diha sa katumbas nga mga ta- 
laan sa 1 Cronicas 11:27; 27:10, si Helez gitawag 
nga “Pelonhon.”---Tan-awa ang PELONHON. 


PALU [pinamubo sa Pelaias, nga nagkahulo- 
gang “Si Jah Milihok nga Katingalahan”]. Ikadu- 
hang ginganlan nga anak nga lalaki ni Ruben nga 
panganay ni Jacob. (Gen 46:9, 1Cr 5:3) Si Palu ang 
gigikanan sa banay sa mga Paluhanon sa tribo ni 
Ruben. (Ex 6:14, Num 26:5) Lagmit nga siya mao 
ra usab ang anak nga lalaki ni Ruben nga gitawag 
ug Pelet sa Numeros 16:1. 


PALUHANON [Kang (Iya ni) Palu]. Usa ka Ru- 
benhon nga banay nga naggikan kang Palu.--Num 
26:5. 


PAMFILIA. Usa ka gamayng Romanhong la- 
lawigan daplin sa H nga kabaybayonan sa Asia Mi- 
nor nga giduaw ni Pablo sa iyang unang misyo- 
naryong panaw. Bisan tuod nausab tingali ang 
gidak-on sa lalawigan latas sa katuigan, ang Pam- 
filia sagad nga giisip ingong usa ka hiktin nga luna 
ubay sa kabaybayonan nga mga 120 km (75 mi) 
ang gitas-on ug hangtod sa 50 km (30 mi) ang gi- 
lapdon. Ang lalawigan sa Licia mao ang utlanan ni- 
ini sa K, ang Romanhong lalawigan sa Galacia sa 
A, ug ang Gingharian ni Antiochus sa S. Daplin sa 
baybayon, ang klima sa Pamfilia init ug tropikan- 
hon, samtang moanam kini ug kabugnaw kon ang 
usa mopaingon sa mas habog nga dapit sa Kabuki- 
ran sa Taurus. 

Ang mga molupyo niini gituohan nga maoy pa- 
nagsagol sa usa ka lumad nga tribo ug sa mga Gre- 
go, ang uban gani nagtuo nga ang Pamfilia nag- 

kahulogang “nagkasagol nga mga tribo o rasa.” 
(Greek-English Lexicon ni Liddell ug Scott, girebi- 
sar ni H. Jones, Oxford, 1968, p. 1295) Dayag nga 
dihay mga Hudiyo o mga kinabig sa maong dapit, 
kay sa Pentekostes 33 K.P. ang mga tawo nga gi- 
kan sa Pamfilia didto man sa Jerusalem ug nahibu- 
long sa pagkadungog sa mga tinun-an nga nagsulti 
sa ilang “kaugalingong pinulongan. ”---Buh 2:6, 10. 

Ubay-ubay sa pangunang mga siyudad ang na- 
himutang sa daplin o duol sa baybayon, sama sa 
dunggoanang lungsod sa Atalia, sa Perga nga dap- 
lin sa Suba sa Cestrus (Aksu), ug sa Side, diin ang 
mga pirata sa kabaybayonan magbaligya sa ilang 
mga tinulis ug diin dihay baligyaanan ug mga uli- 
pon. Gikan sa Pafos daplin sa Cipro, si Pablo, Berna- 
be, ug si Juan Marcos milawig sa AK tabok sa da- 
gat “ug nahiabot sa Perga sa Pamfilia.” Dili matino 
kon mikawas ba sila sa Atalia ug mibaktas ug pipi- 
la ka milya paingon sa Perga o sila ba milawig de- 
retso sa Perga; gitaho nga sa karaang mga pana- 
hon ang suba sa Cestrus malawigan bisan hangtod 
sa Perga. Niining yugtoa si Juan Marcos mibulag sa 
uban ug mibalik sa Jerusalem, apan si Pablo ug 
Bernabe mipadulong sa A latas sa kabukiran sa 
Antioquia sa Pisidia (sa lalawigan sa Galacia). (Buh 
13:13, 14; 15:38, 27:5) Ang maong ruta nabantog 
nga may mga bandido. (Itandi ang 2Co 11:26.) Sa 
ilang pagbalik ang duha ka Kristohanon mipanaw 
agi sa Pamfilia paingon sa Perga ug misangyaw 
didto. Dayon sila miadto sa dunggoanan sa Atalia 
ug milawig gikan didto paingon sa Antioquia sa 
Sirya.--Buh 14:24-26. 

Latas sa katuigan ang Pamfilia gimandoan sa 
Lydia, Persia, Macedonia, ug Roma. Ilalom sa mga 
Romano kini sa nagkalainlaing higayon gihiusa 
ingong usa ka lalawigan uban sa Cilicia (dapit sa S), 
dayon uban sa Galacia, ug sa kataposan uban sa Li- 
cia.--Buh 13:13, 16:6, 27:5. 


PAMPAM. Usa ka tawo, kasagaran babaye, 
nga mohimog kahilayan kang bisan kinsa, sa espe- 
sipiko, usa ka babaye nga magtanyag sa iyang ka- 
ugalingon nga makigsekso kang bisan kinsa bugti 
sa suhol, usa ka bigaon. Ang Hebreohanong pulong 
alang sa pampam mao ang zoh-nah’, samtang ang 
Gregong katumbas niini mao ang por'ne.---Tan- 
awa ang BIGAON. 

Ubos sa Balaod. Ang balaod nga gihatag sa 
Diyos ngadto sa Israel nagsugo: “Ayaw pasipalahi 
ang imong anak nga babaye pinaagi sa paghimo 
kaniya nga pampam, aron ang yuta dili makahi- 
mog pagpamampam ug ang yuta mapuno sa ma- 
law-ay nga paggawi.” (Lev 19:29) Ang pagpana- 
paw gidili sa ikapitong sugo (Ex 20:14: Deu 5:18): 
ang silot maoy kamatayon alang sa duha nga na- 
langkit. (Lev 20:10) Ang babaye nga sad-an sa 

pagpakigminyo nga nagpakaaron-ingnon nga ulay 
pagapatyon. (Deu 22:13-21) Ang sinayorang baba- 
ye nga nakighilawas sa laing lalaki giisip nga sama 
sa usa ka mananapawng asawa, ug siya pagapat- 
yon. (Deu 22:23, 24) Ang dili-minyong babaye nga 
nakighilawas kinahanglang makigminyo sa lalaki 
nga nagtental kaniya gawas kon ang amahan dili 
motugot sa maong kaminyoon.---Ex 22:16, 17: Deu 
22:28, 29. 

Tungod niini ug sa uban pang mga katarongan, 
ang mga pampam sa Israel, gawas lang sa pipila ka 
eksepsiyon, maoy langyaw nga mga babaye. Ang 
Mga Proverbio sublisubling nagpasidaan batok sa 
“estranyong babaye” ug sa “langyaw nga babaye" 
kinsa maghaylo sa usa ka lalaki sa paghimog imo- 
ralidad.---Pr 2:16: 5:20, 7:5: 22:14: 23:27. 

Ang usa ka saserdote gidid-an sa Balaod nga 
makigminyo sa usa ka pampam, ug ang anak nga 
babaye sa usa ka saserdote nga namampam paga- 
patyon ug human niana sunogon sa kalayo. (Lev 
21:7, 9, 14) Ang “suhol sa usa ka pampam" dili da- 
waton ingong amot diha sa sangtuwaryo ni Jeho- 
va, tungod kay ang mga pampam dulumtanan sa 
panan-aw ni Jehova.---Deu 23:18. 

Ang kaso sa duha ka pampam, nga gihusay sa 
maalamon ug masinaboton nga paagi, mao ang 
nakapalig-on pag-ayo sa pagtuo sa katawhan nga 
si Solomon takos nga manununod ni David sa tro- 
no sa Israel. Tingali usa kini ka kaso nga ang mga 
maghuhukom sa ubos nga hukmanan dili makade- 
sisyon, ug busa kini gitugyan ngadto sa hari. (Deu 
1:17: 17:8-11, 1Sa 8:20) Lagmit nga kining mga 
bayhana maoy mga pampam, dili sa komersiyal 
nga diwa, apan mga babayeng nakahimog pakighi- 
lawas, tingali mga Hudiyong babaye, o posible ga- 
yod, mga babaye nga langyawg kagikan.---1Ha 
3:16-28. 

Mga Pampam sa Templo. Ang mga pam- 
pam sa templo nahimong ilado nga bahin sa bakak 
nga relihiyon. Ang historyador nga si Herodotus 
(I, 199) nagtaho nga ang “labing salawayon nga 
Babilonyanhong kostumbre mao kanang pagpugos 
sa matag babaye sa yuta nga kas-a sa iyang kina- 
buhi molingkod siya sa templo ni Aprodita ug ma- 
kigsekso sa usa ka estranyo.” Ang mga pampam sa 
templo nalangkit usab sa pagsimba kang Baal, As- 
toret, ug sa ubang mga diyos ug mga diyosa nga 
gisimba didto sa Canaan ug sa ubang mga dapit. 

Ang lalaki nga mga pampam sa templo maoy 
bahin usab sa dunot nga pagsimba.-- 1Ha 14:23, 
24, 15:12: 22:46. 

“Ang Dalan sa Kamatayon.” Si Haring Solo- 
mon, diha sa ikapitong kapitulo sa Mga Proverbio, 
naghubit sa usa ka kahimtang nga iyang naobser- 
bahan, nga naghulagway sa mga pamaagi sa pam- 

pam ug sa mga sangpotanan niadtong iyang malit- 
agan. Siya naghisgot sa usa ka batan-ong lalaki nga 
miagi sa dalan nga duol sa balay sa usa ka pam- 
pam, sa hapit na ang kagabhion. Gihubit ni Solo- 
mon ang batan-ong lalaki ingong “nakulangan sa 
kasingkasing, kulang sa katakos sa pag-ila o sa 
maayong panabot. (Tan-awa ang KASINGKASING.) 
Ang babaye, nga nagsul-ob ug malaw-ayng besti 
sa usa ka pampam, naghulat ug miduol kaniya. 
Siya maulog-ulogon ug maayong manulti, apan 
sa pagkatinuod siya sabaan ug gahian o matig-a, 
siya malinglahon sa kasingkasing. Kini nga pam- 
pam nagpakaaron-ingnong matarong pinaagi sa 
pag-ingon nga siya mihimog mga halad-sa-panag- 
ambit nianang adlawa mismo (nga nagpasabot 
nga adunay daghang makaon, sanglit ang nagtan- 
yag kanunay man nga adunay bahin sa halad-sa- 
panag-ambit alang kaniya ug sa iyang pamilya). 
—?Pr 7:6-21. 

Karon nga ang batan-ong lalaki nahaylo na nii- 
ning higayona, gipakita ni Solomon nga ang ba- 
tan-ong lalaki dili na kapugngang makasala uban 
sa pampam, nga nagsalikway sa tanang maa- 
yong panabot, ug misunod “sama sa usa ka torong 
baka ngadto sa pagkaihaw, ingon sa usa ka tawo 
nga adunay mga talikala ug dili makaikyas sa di- 
siplina nga iyang maangkon. “Hangtod nga,” ma- 
tod ni Solomon, “ang usa ka pana molagbas sa 
iyang atay,” sa ato pa, hangtod nga maangkon niya 
ang samad nga mopahinabog kamatayon, sa espi- 
rituwal ug sa pisikal, kay dili lamang giladlad niya 
ang iyang lawas sa makamatay nga sakit nga gipa- 
sa sa pagpakigsekso (sa grabe na nga mga kaso sa 
sipilis, ang mga organismo sa bakterya magdaot 
sa atay), kondili usab “wala siya mahibalo nga na- 
langkit niini ang iyang kalag.” Ang iyang tibuok 
nga pagkatawo ug ang iyang kinabuhi naapekto- 
han pag-ayo, ug siya seryosong nakasala batok sa 
Diyos. Gitapos ni Solomon ang iyang asoy sa pag- 
ingon: “Ang iyang balay maoy mga dalan paingon 
sa Sheol: sila nagalugsong ngadto sa sulod nga 
mga lawak sa kamatayon. ”--Pr 7:22, 23, 27; itandi 
ang Pr 2:16-19, 5:3-14. 

“Nagalaglag sa bililhong mga butang. 
Ang proverbio nag-ingon: “Ang tawo nga nahigug- 
ma sa kaalam nagalipay sa iyang amahan, apan 
siya nga nakig-uban sa mga pampam nagalaglag 
sa bililhong mga butang.” (Pr 29:3) Una sa tanan, 
iyang gidaot ang iyang relasyon sa Diyos, ang la- 
bing bililhong kabtangan, dayon nagdala siyag ka- 
ulawan sa iyang pamilya ug nagdaot sa mga re- 
lasyon sa pamilya. Ingon sa gipasidaan sa laing 
proverbio, ang maong tawo “maghatag sa iyang 
dignidad ngadto sa uban ug sa iyang mga tuig 
ngadto sa kon unsay mabangis, ang mga estranyo 
magatagbaw sa ilang kaugalingon sa iyang kusog, 

ug ang mga butang nga iyang gihagoan mahiadto 
sa balay sa usa ka langyaw.'---Pr 5:9, 10. 

Busa ang maalamong tawo nagtambag: “Ayaw 
kaibog sa iyang [sa langyaw nga babaye] kaanyag 
diha sa imong kasingkasing, . . . kay tungod sa usa 
ka babayeng pampam ang usa makabaton na la- 
mang ug usa ka lingin nga tinapay, apan mahitu- 
ngod sa asawa sa laing tawo, siya mangita gani ug 
usa ka bililhong kalag.” (Pr 6:24-26) Kini mahi- 
mong magkahulogan nga ang usa ka tawo sa Is- 
rael, pinaagi sa iyang pagpakig-uban sa usa ka 
pampam, nag-usik-usik sa iyang kahinguhaan ug 
nahimong kabos (itandi ang 1Sa 2:36, Luc 15:30), 
apan ang tawo nga nanapaw sa asawa sa laing 
tawo nawad-an sa iyang kalag (ubos sa Balaod ka- 
matayon ang silot sa pagpanapaw). O kaha, kining 
katibuk-ang pahayag mahimong magtumong sa 
mananapawng asawa ingong usa ka pampam. 

Ang panghinapos nga mga bersikulo niini nga 
kapitulo (Pr 6:29-35) nag-ingon: “Ang si bisan kin- 
sa nga makigdulog sa asawa sa iyang isigkatawo, 
walay usa nga mangphilabot kaniya ang magpabi- 
ling dili masilotan. Ang mga tawo dili magatamay 
sa usa ka kawatan tungod lang kay siya nangawat 
aron sa pagbusog sa iyang kalag dihang siya gigu- 
tom. Apan, kon hisakpan, siya magabayad sa pito 
ka pilo nga gidaghanon, siya magahatag sa tanang 
manggad sa iyang balay. Siya nga nagapanapaw sa 
usa ka babaye maoy usa kansang kasingkasing na- 
kulangan, siya nga nagabuhat niini nagalaglag sa 
iyang kaugalingong kalag. Hampak ug daotang du- 
ngog ang iyang maangkon, ug ang iyang kaulawan 
dili gayod mapapas. Kay ang kaaligutgot sa usa ka 
tawo nga lig-on ug lawas maoy pangabugho, ug 
dili siya maluoy sa adlaw sa panimalos. Siya dili 
magtagad sa bisan unsang matang sa lukat, ni 
magtinguha siya niana, bisan unsa pa ka dako ang 
imong regalo.” 

Ang Proverbio 6:30-35 lagmit nagkahulogan nga 
ang mga tawo dili magtamay pag-ayo sa usa ka ka- 
watan nga nangawat tungod sa kagutom, sila na- 
kasabot gayod sa iyang gihimo. Bisan pa niana, kon 
masakpan, kinahanglan niyang bayran nga may 
‘tubo’ ang iyang nakawat (kini ilabinang gibaod 
ubos sa Balaod [Ex 22:1, 3, 4]: ang “pito ka pilo” lag- 
mit gigamit sa proverbio aron ipakita nga siya gi- 
pabayad sa silot sa bug-os gayod). Apan ang ma- 
nanapaw dili makahimo sa pagbayad sa iyang sala, 
ang iyang kaulawan, nga hilabihan gayod, magpa- 
bilin, ug dili gayod siya makalukat o makapahiga- 
was sa iyang kaugalingon gikan sa silot nga angay 
kaniya. 

Kon ang usa ka Kristohanon nga usa ka sangkap 
sa espirituwal nga lawas ni Kristo makigrelasyon sa 
usa ka pampam o makighilawas, iyang gikuha ang 
usa ka sangkap ni Kristo ug gihimo kining sangkap 

sa usa ka pampam, ug gilanggikit ang iyang kau- 
galingon sa usa ka pampam ingong usa ka lawas. 
Sa ingon siya nagapakasala batok sa iyang kauga- 
lingong lawas sanglit kini 'usa man ka sangkap ni 
Kristo.'---1Co 6:15-18. 

Kinahanglang Biyaan ang Maong Buhat 
Aron Maluwas. Adunay paglaom ang mga 
pampam kon sila mopahilayo sa dulumtanang bu- 
hat ug magpasundayag ug pagtuo sa halad lukat ni 
Jesu-Kristo. Ang apostol nagsulat ngadto sa mga 
Kristohanon sa Corinto, nga nagpahinumdom ka- 
nila nga ang pipila kanila kanhi maoy mga makihi- 
lawason ug mga mananapaw apan sila mibiya na 
sa maong dalan ug nahugasan na ug gipahayag 
nga matarong diha sa ngalan ni Ginoong Jesu- 
Kristo. (1Co 6:9-11) Daghan sa mga pampam sa Is- 
rael ang nagpasundayag ug maayong mga kasing- 
kasing kay sa relihiyosong mga pangulo. Kini nga 
mga babaye, nga giyubit sa mga eskriba ug mga 
Pariseo, mapainubsanong midawat sa pagsangyaw 
ni Juan nga Tigbawtismo, ug gihimo silang panig- 
ingnan ni Jesus ngadto sa relihiyosong mga pa- 
ngulo, sa dihang siya miingon: “Sa pagkatinuod ako 
magaingon kaninyo nga ang mga maniningil ug 
buhis ug ang mga pampam magauna kaninyo sa 
pagsulod sa gingharian sa Diyos. ”---Mat 21:31, 32. 

Rahab. Si Rahab maoy usa ka pananglitan sa 
usa ka pampam nga nagpahayag ug pagtuo sa Di- 
yos ug giisip nga matarong. (San 2:25) Ang mga 
tawo nga gipadala ni Josue aron mangespiya sa Je- 
rico didto nag-abot sa balay ni Rahab. (Jos 2:1) Dili 
makataronganong isipon nga ila kadtong gihimo 
tungod sa imoral nga mga katuyoan. Bahin sa ilang 
motibo, si Propesor C. F. Keil ug F. Delitzsch, diha 
sa Commentary on the Old Testament mipahayag: 
“Ang ilang pagsulod sa balay nianang matanga sa 
tawo dili kaayo makapasuspetsa. Dugang pa, tu- 
ngod kay ang iyang balay nahimutang man sa ki- 
lid o sa ibabaw sa pader sa lungsod, sila dali rang 
makaikyas. Apan ang Ginoo naggiya sa dalan sa 
mga espiya, mao nga ilang nakaplagan pinaagi ni- 
ini nga makasasala ang tawo nga mao ang labing 
haom alang sa ilang katuyoan, ug kansang kasing- 
kasing nasilsil pag-ayo ang maayong balita bahin 
sa mga milagro nga gipahinabo sa buhing Diyos 
alang sa Israel, nga dili lamang kay gitug-anan 
niya ang mga espiya bahin sa kawalay paglaom sa 
mga Canaanhon, apan, uban ang lig-ong pagsalig 
sa gahom sa Diyos sa Israel, gitagoan ang mga es- 
piya gikan sa tanang mga pagpakisayod sa iyang 
mga katagilungsod, bisan pa sa dakong kapeligro- 
han sa iyang kaugalingon.” (1973, Tomo Il, Jo- 
sue, p. 34) Tungod sa pahayag sa Diyos nga ang 
Israel magpapahawa sa mga Canaanhon gumi- 
kan sa ilang imoral nga mga buhat ug tungod 
usab sa panalangin sa Diyos sa pagsakop sa Jerico 


PANA 


ug nganha kang Rahab mismo, dili gayod maka- 
taronganon nga isipon nga ang mga espiya na- 
kighilawas kang Rahab o nga siya nagpadayon 
sa iyang buhat sa pagpamampam human niana. 
—lev 18:24-30. 

Maylabot sa pagkaanak ni Jepte sa usa ka pam- 
pam (Huk 11:1), ug sa pag-estar ni Samson sa ba- 
lay sa usa ka pampam sa siyudad sa Gaza (Huk 
16:1), tan-awa ang JEPTE; SAMSON. 

Mahulagwayong Paggamit. Ang usa ka 
tawo, usa ka nasod, o usa ka kongregasyon sa mga 
tawo nga gipahinungod ngadto sa Diyos nga ma- 
kig-alyansa sa kalibotan o moliso ngadto sa pag- 
simba sa bakak nga mga diyos gitawag sa Bibliya 
nga “mga pampam.” Ingon niini ang nasod sa Isra- 
el. Ang Israel nadaldal sa “pagpakighilawas” sa 
langyawng mga diyos ug, sama sa usa ka dili- 
matinumanong asawa nga mangitag laing mga 
lalaki, siya midangop sa langyawng mga nasod 
alang sa kasegurohan ug kaluwasan gikan sa iyang 
mga kaaway inay sa pagdangop sa iyang “banang 
tag-iya,” si Jehova nga Diyos. (Isa 54:5, 6) Dugang 
pa, ang Jerusalem migrabe pa gayod sa iyang pag- 
kadili-matinumanon sa paaging siya misaylo pa sa 
naandang batasan sa mga pampam, ingon sa ins- 
piradong gipamulong ni manalagnang Ezequiel: 
“Sila maghatagan ug regalo sa tanang pampam, 
apan ikaw--ikaw naghatag sa imong mga regalo 
ngadto sa tanan nga nahigugma pag-ayo kanimo, 
ug ikaw nagtanyag ug hiphip kanila aron moanha 
kanimo gikan sa tibuok palibot diha sa imong mga 
buhat sa pagpamampam.” (Eze 16:33, 34) Ang na- 
pulo-ka-tribong gingharian sa Israel ug ang duha- 
ka-tribong gingharian sa Juda gikondenar ingong 
mga pampam niining simboliko nga paagi.---Eze 
23:1-49. 

Ang labing iladong pananglitan sa espirituwal 
nga pagpamampam mao ang “Dakong Babilonya, 
ang inahan sa mga bigaon [o, mga pampam] ug 
sa dulumtanang mga butang sa yuta. ”--Pin 17:5, 
tan-awa ang DAKONG BABILONYA. 

PANAAD. Usa ka solemneng saad ngadto sa 
Diyos sa paghimo sa usa ka buluhaton, sa paghalad 
o paghatag ug gasa, sa pagsulod sa usa ka pag-ala- 
gad o kahimtang, o sa paglikay sa pipila ka butang 
nga sa kaugalingon niini dili lapas sa balaod. Ang 
usa ka panaad maoy usa ka kinabubut-ong paha- 
yag nga gihimo sa usa ka tawo sumala sa iyang ka- 
ugalingong kabubut-on. Ingong solemneng saad, 
ang usa ka panaad sama kaseryoso sa usa ka pa- 
numpa, ug usahay kining duha ka ekspresyon du- 
yog nga gigamit diha sa Bibliya. (Num 30:2, Mat 
5:33) Ang “panaad” mas nagtumong sa pagpaha- 
yag sa katuyoan, samtang ang “panumpa” nagtu- 

mong sa pagpangamuyo ngadto sa hataas nga 
awtoridad aron pamatud-an ang pagkatinuod o ka- 
lig-on sa pahayag. Ang mga panumpa sagad nga 
inubanan ug pagpamatuod sa usa ka pakigsaad. 
--Gen 26:28; 31:44, 53. 

Ang kinaunahang rekord sa usa ka panaad ma- 
kaplagan diha sa Genesis 28:20-22, diin si Jacob 
misaad sa paghatag kang Jehova ug ikapulo sa ta- 
nan niyang kabtangan kon si Jehova magpadayon 
sa pag-uban kaniya ug ibalik siya sa kalinaw, sa 
ingon magpamatuod nga mao ang Diyos ni Jacob. 
Si Jacob wala manaad sa Diyos nga may kondis- 
yon, apan buot lamang niya nga matino nga siya 
nakabaton sa pag-uyon sa Diyos. Ingon sa gipun- 
ting niini nga pananglitan, ang mga panaad gjihi- 
mo sa mga patriarka (tan-awa usab ang Job 22:27), 
ug sama sa uban pang mga kostumbre sa mga pa- 
triarka, kini nga mga bahin sa pagsimba nga nag- 
lungtad nang daan wala sugdi sa Moisesnong Bala- 
od, hinunoa, kini gipatin-aw ug gikontrolar niini. 

Daghang panaad ang gihimo ingong mga panga- 
muyo sa Diyos alang sa iyang pag-uyon ug sa ka- 
lamposan sa usa ka buluhaton, sama sa kahimtang 
ni Jacob. Ang laing pananglitan niana mao ang pa- 
naad sa Israel sa pagtugyan sa kalaglagan sa mga 
siyudad sa Canaanhong hari sa Arad kon ihatag ni 
Jehova ang kadaogan sa Israel. (Num 21:1-3) Ang 
mga panaad gihimo usab ingong kapahayagan sa 
debosyon ngadto kang Jehova ug sa iyang putling 
pagsimba (Sal 132:1-5) o sa pagpakita nga ang usa 
ka tawo nagpinig sa iyang kaugalingon o sa iyang 
mga kabtangan alang sa linaing pag-alagad. (Num 
6:2-7) Ang mga ginikanan makahimog mga pana- 
ad maylabot sa ilang mga anak, sama sa gihimo ni 
Ana labot kang Samuel. (1Sa 1:11; itandi ang Huk 
11:30, 31, 39.) Niini nga mga kahimtang ang mga 
anak nakigtambayayong sa pagtuman sa panaad. 

Kinabubut-on, Apan Kinahanglang Tuma- 
non sa Dihang Nakapanaad. Ang mga panaad 
maoy bug-os nga kinabubut-on. Apan, sa dihang 
ang usa ka tawo nakapanaad, kinahanglang tu- 
manon kini sumala sa balaod sa Diyos. Tungod 
niana ang usa ka panaad gihisgotan ingong 'gi- 
bugkos sa iyang kalag, nga nagpasabot nga ang 
iyang kinabuhi nahimong pasalig sa pagtuman sa 
iyang pulong. (Num 30:2; tan-awa usab ang Rom 
1:31, 32.) Sanglit nameligro ang kinabuhi, masab- 
tan kon nganong ang Kasulatan nag-aghat sa usa 
ka tawo nga mag-amping pag-ayo una pa mohi- 
mog usa ka panaad, nga maampingong magtim- 
bangtimbang sa mga obligasyon nga nalangkit. 
Ang Balaod nag-ingon: “Kon manaad ka ug saad 
kang Jehova .. . [ang] Diyos sa walay pakyas ma- 
ningil kanimo niini, ug sa pagkatinuod kini mahi- 
mong sala kanimo. Apan kon dili ka manaad, dili 
kini mahimong sala kanimo.”--Deu 23:21, 22. 

Ingon sa gipahayag sa ulahi sa Magtitigom: “Kon 
unsay imong gipanaad, bayri. Mas maayo pa nga 
dili ka manaad kay sa manaad ka ug dili mobayad. 
Ayaw tugoti ang imong baba nga mahimong hi- 
nungdan sa pagpakasala sa imong unod, ni moi- 
ngon atubangan sa manulonda nga kadto usa ka 
sayop.” (Ecc 5:4-6) Ang usa ka dinalidali nga pana- 
ad nga gihimo tungod lamang sa kahinam o aghat 
sa emosyon mahimong usa gayod ka lit-ag. (Pr 
20:25) Ilalom sa Balaod ang usa nga naghimo sa 
maong wala hunahunaa o wala palandonga nga pa- 
naad sad-an atubangan sa Diyos ug kinahanglang 
mohalad ug halad-sa-pagkasad-an tungod sa iyang 
sala. (Lev 5:4-6) Sa kataposan, ang usa ka panaad 
walay kapuslanan sa mga mata sa Diyos gawas kon 
kini kaharmonya sa iyang matarong nga mga ba- 
laod ug naggikan sa hustong matang sa kasingka- 
sing ug espiritu.---Sal 51:16, 17. 

Ang mga panaad sa kababayen-an, ilalom sa 
Balaod. Ang mga balaod nga naglatid sa mga 
panaad nga gihimo sa kababayen-an gibatbat diha 
sa Numeros 30:3-15: Ang panaad sa usa ka anak 
nga babaye obligadong tumanon sa dihang kini 
madungog sa iyang amahan ug dili motutol niini; o 
kaha, sa kasukwahi, siya magnulo niini. Ang pana- 
ad sa usa ka asawa (o sa usa ka sinayoran nga ba- 
baye) nag-agad usab sa iyang bana (o pamanho- 
non) aron malig-on. Kon ang lalaki magnulo sa 
panaad human niya kini malig-on, siya magpas-an 
sa kasaypanan sa iyang asawa. (Num 30:14, 15) Sa 
kahimtang sa usa ka babayeng balo o diborsiyada, 
“ang tanan nga iyang gibugkos sa iyang kalag 
magpadayon batok kaniya.”--Num 30:9. 

Kahikayan sa mga Butang nga Gipanaad. 
Agig pagtuman sa usa ka panaad, ang bisan kin- 
sang tawo o kabtangan, lakip ang yuta, mahimong 
ihalad kang Jehova, gawas sa mga gigahin na 
alang Kaniya sa Balaod--ang panganay, unang 
mga bunga, ikapulo, ug ang susama niana. (Lev 27: 
26, 30, 32) Ang butang nga gipanaad ingong “bi- 
nalaan” (Heb., godhesh, usa ka butang nga giga- 
hin ingong balaan, alang sa sagradong paggamit) 
mahimong matubos pinaagi sa usa ka tino nga ba- 
yad nga ihatag ngadto sa sangtuwaryo (gawas sa 
hinlo nga mga hayop). (Lev 27:9-27) Apan, ang bi- 
san unsa nga “gipahinungod” (Heb., cherem) dili 
matubos, kondili mahimong bug-os ug permanen- 
te nga mapanag-iya sa sangtuwaryo o, kon gitug- 
yan sa kalaglagan, pagalaglagon nga walay pakyas. 
—lev 27:28, 29. 

Sayop o Mahugaw nga mga Panaad. Ang 
mga panaad sa paganong mga relihiyon sa maka- 
daghan naglakip sa mahugaw, imoral nga mga bu- 
hat. Sa tibuok Fenicia, Sirya, ug Babilonya, ang 
mga kita sa pagpamampam didto sa templo gipa- 
hinungod ngadto sa idolo o sa templo. Ang maong 

dunot nga mga panaad gjidili sa Israel: “Dili mo 
dad-on ang suhol sa usa ka pampam o ang bayad 
sa usa ka iro [lagmit, usa ka pederast (usa nga nag- 
buhat sa sodomiya)] ngadto sa balay ni Jehova nga 
imong Diyos alang sa bisan unsa nga panaad.” 
--Deu 23:18, ftn sa Rbi8. 

Human sa kalaglagan sa Jerusalem, gipahinum- 
doman ni Jeremias ang mga Hudiyo sa Ehipto nga 
ang usa ka rason sa kalamidad nga midangat kani- 
la mao ang ilang paghimog mga panaad ngadto sa 
“rayna sa kalangitan” ug sa paghalad ngadto kani- 
ya. Ang mga babaye nga nanguna niini nga pag- 
simba sa idolo nangatarongan dayon nga ang ilang 
mga panaad ug pagsimba sa “rayna sa kalangitan” 
giuyonan sa ilang mga bana ug sila determinado sa 
pagtuman sa ilang mga panaad ngadto niini nga 
diyosa. Busa sila nangatarongan nga sila milihok 
sumala sa Balaod mahitungod sa mga panaad sa 
kababayen-an (Num 30:10-15), apan gisaway ni 
Jeremias ang ilang mga buhat ingong supak gayod 
sa balaod, sanglit kini maoy pagsimba sa idolo. 
--Jer 44:19, 23-25: 2Co 6:16-18. 

Salingkapaw nga mga panaad. Ang mga 
Hudiyo wala sa tataw mosimbag idolo human sa 
pagkadestiyero. Hinunoa, ilang “gihimo nga walay 
pulos ang pulong sa Diyos tungod sa [ilang] tradis- 
yon.” Ang ilang malimbongong pangatarongan sa 
pagpatin-aw sa Balaod nakaapekto sa paghimog 
mga panaad ingon man sa ubang mga bahin sa 
pagsimba, ug ang ilang relihiyosong mga pangulo 
sinalingkapawng nagtudlo sa “mga sugo sa mga 
tawo ingon nga mga doktrina.” (Mat 15:6-9) Pa- 
nanglitan, ang Hudiyohanong tradisyon nagkana- 
yon nga kon ang usa ka tawo moingon sa iyang 
amahan o inahan, “Bisan unsay akong nabatonan 
nga imo untang kapahimuslan gikan kanako maoy 
usa ka gasa nga gipahinungod sa Diyos” (usa ka 
pahayag sa pagpahinungod o pagbalaan), sa ingon 
siya nanaad nga balaanon ang tanan nga iyang gi- 
panaad sa Diyos ug dili maggamit niini nga mga 
butang sa pagtabang sa iyang mga ginikanan, kini 
gipasukad sa pagtuo nga nianang higayona ang 
templo na ang may pangunang katungod niini nga 
mga kabtangan, bisan tuod siya gihatagan ug bug- 
os nga kagawasan nga huptan kini alang sa iyang 
kaugalingon.---Mat 15:5, 6. 

Mga Halad nga Nalangkit sa mga Panaad. 
Ubos sa Balaod, ang usa ka halad-nga-sinunog 
usahay ilakip sa ubang mga halad, aron sa pagpa- 
kitag bug-os nga pagpahinungod ug paghangyo 
kang Jehova nga dawaton ang halad nga may 
pag-uyon. (Lev 8:14, 18, 16:3) Ingon usab nia- 
na ang labot sa mga panaad. (Num 6:14) Ang 
mga halad-nga-sinunog gihalad sa paghimog lina- 
ing mga panaad. (Num 15:3, Sal 66:13) Ug ma- 
hitungod sa “halad-sa-panag-ambit ngadto kang 

Jehova aron bayran ang usa ka panaad,” kinahang- 
lan nga ihalad ang usa ka walay depekto nga ha- 
yop, nga ang usa ka bahin niini sunogon ibabaw sa 
halaran.--Lev 22:21, 22, 3:1-5. 

Mahitungod sa panaad ni Jepte una pa makiggu- 
bat sa mga Ammonhanon (Huk 11:29-31), tan-awa 
ang JEPTE. 

Ang Pagtuman ni Pablo sa Balaod Labot sa 
mga Panaad. Si apostol Pablo nanaad, ug dili 
matino kon panaad ba kini ingong usa ka Nazareo 
o dili, dugang pa, wala iasoy kon siya nanaad una 
pa siya mahimong Kristohanon. Lagmit nga iyang 
gitapos ang yugto sa iyang panaad didto sa Cen- 
crea, duol sa Corinto, sa dihang gipaputlan niya 
ang iyang buhok (Buh 18:18) o kaha, ingon sa gi- 
tuohan sa pipila, sa dihang siya miadto sa templo 
sa Jerusalem uban sa upat ka tawo nga nagtapos 
usab sa ilang mga panaad. Hinunoa, kining ulahi 
nga gibuhat ni Pablo maoy pinasukad sa tambag 
sa Kristohanong nagamandong lawas aron ipakita 
nga si Pablo naglakaw nga mahapsay ug wala 
magtudlog pagsupak sa Balaod, ingon sa gihulu- 
ngihong nganha sa pipila ka Hudiyong mga Kristo- 
hanon. Nabatasan sa usa ka tawo nga magbayad 
alang sa uban sa gasto nga nalangkit sa seremon- 
yal nga paghinlo sa pagkatapos sa yugto sa pana- 
ad, sama sa gihimo dinhi ni Pablo.---Buh 21:20-24. 

Kon nganong si apostol Pablo ug ang iyang mga 
kaubanan diha sa Kristohanong nagamandong la- 
was miuyon nga buhaton ang pipila ka bahin sa 
Balaod, bisan pag ang Balaod gihiklin na pinaagi 
sa halad ni Jesu-Kristo, ang mosunod nga mga bu- 
tang mahimong tagdon: Ang Balaod gihatag ni Je- 
hova nga Diyos ngadto sa iyang katawhang Israel. 
Tungod niana, si apostol Pablo miingon, “Ang Bala- 
od espirituwal,” ug bahin sa mga lagda niini siya 
miingon, “Ang Balaod balaan, ug ang sugo balaan 
ug matarong ug maayo.” (Rom 7:12, 14) Busa, ang 
templo ug ang mga pag-alagad nga gihimo didto 
wala tamaya sa mga Kristohanon, ni gipakamenos 
ingong sayop. Kini maoy dili idolatroso. Dugang 
pa, daghan sa mga pag-alagad didto nahimo nang 
kostumbre taliwala sa mga Hudiyo. Labot pa, sang- 
lit ang Balaod maoy dili lamang relihiyoso kondili 
mao usab ang balaod sa nasod, ang ubang mga bu- 
tang, sama sa mga pagdili sa pagtrabaho panahon 
sa mga Igpapahulay, kinahanglang tumanon sa ta- 
nan nga nagpuyo sa maong nasod. 

Apan sa pagtagad niining butanga, ang pangu- 
nang punto mao nga ang mga Kristohanon wala 
maglaom niining mga butanga alang sa kaluwa- 
san. Ang apostol nagpatin-aw nga ang pipila ka 
butang, sama sa pagkaon ug karne o mga utanon, 
ang pagsaulog sa pipila ka adlaw ingong mas hi- 
nungdanon kay sa uban, bisan sa pagkaon ug kar- 
ne nga gihalad ngadto sa mga idolo una pa sa pag- 

baligya niini diha sa mga tiyanggihan, maoy mga 
butang nga nag-agad sa tanlag. Siya misulat: “Ang 
usa ka tawo nagahukom sa usa ka adlaw ingong la- 
baw kay sa lain, ang lain nga tawo nagahukom sa 
usa ka adlaw nga sama ra sa tanan, pasagding ang 
matag tawo bug-os nga kombinsido diha sa iyang 
kaugalingong hunahuna. Siya nga nagabantay sa 
adlaw nagabantay niini alang kang Jehova. Usab, 
siya nga nagakaon, nagakaon alang kang Jehova, 
kay siya nagapasalamat man sa Diyos, ug siya nga 
wala mokaon wala mokaon alang kang Jehova, ug 
bisan pa niana nagapasalamat sa Diyos.” Dayon 
iyang gisuma ang iyang argumento pinaagi sa 
pagpahayag niini nga prinsipyo: “Kay ang gingha- 
rian sa Diyos wala magkahulogan ug pagkaon ug 
pag-inom, kondili nagkahulogan ug pagkamata- 
rong ug pakigdait ug kalipay uban sa balaang espi- 
ritu,” ug siya mihinapos: “Malipayon ang tawo nga 
wala magbutang sa iyang kaugalingon sa paghu- 
kom pinaagi sa kon unsa ang iyang giuyonan. 
Apan kon siya may mga pagduhaduha, siya na- 
hukman na kon siya mokaon, tungod kay siya wala 
mokaon gumikan sa pagtuo. Sa pagkatinuod, ang 
tanan nga dili gumikan sa pagtuo maoy sala.” 
--Rom 14:5, 6, 17, 22, 23; 1Co 10:25-30. 

Ang eskolar sa Bibliya nga si Albert Barnes mi- 
himog pagpatin-aw labot niining puntoha diha sa 
iyang Notes, Explanatory and Practical, on the Acts 
of the Apostles (1858). Sa paghisgot sa Buhat 21:20 
--nga mabasa: “Human makadungog niini [asoy 
sa pagpanalangin sa Diyos sa ministeryo ni Pablo 
ngadto sa kanasoran] ilang gihimaya ang Diyos, ug 
sila miingon kaniya: ‘Imong nakita, igsoon, kon pila 
ka libo nga mga magtutuo ang anaa taliwala sa 
mga Hudiyo, ug silang tanan masiboton sa Bala- 
od” "--si Barnes nag-ingon: “Ang gihisgotan dinhi 
mao ang balaod maylabot sa pagtuli, mga halad, 
mga pagpinig ug mga karne ug mga adlaw, kapis- 
tahan, ug uban pa. Daw talagsaon nga sila kina- 
hanglang magpadayon pa sa pagsaulog sa maong 
mga rituwal, sanglit dayag nga katuyoan sa Kristi- 
yanidad ang paghanaw niini. Apan angay natong 
hinumdoman, (1.) Nga ang maong mga rituwal gi- 
tudlo kanhi sa Diyos, ug sila gitudloan sa pagsau- 
log niini. (2.) Nga ang mga apostoles naghimo nii- 
ni samtang sila nagpabilin sa Jerusalem, ug ilang 
gihunahuna nga dili maayo nga bug-os kining su- 
pakon. [Buh 3:1, Luc 24:53] (3.) Nga ang isyu ba- 
hin sa pagsaulog niini wala makapagubot sa Jeru- 
salem. Kini mitungha taliwala lamang sa Hentil 
nga mga kinabig, ug angay lamang nga didto ga- 
yod kini motungha, kay kon kini kinahanglang sa- 
ulogon, kini lagmit nga gipatuman gayod kani- 
la sa awtoridad. (4.) Ang desisyon sa konsilyo 
(kap. xv.) naglangkit lamang sa Hentil nga mga ki- 
nabig. [Buh 15:23]... (5.) Gidahom nga sa dihang 

ang Kristohanong relihiyon masabtan na pag-ayo 
—nga sa dihang ang dako, gawasnon, ug [uniber- 
sohanon] nga kinaiyahan niini labaw pang maug- 
mad, ang nalahi nga mga kahikayan ni Moises 
ihiklin na nga walay kasamok, ug walay kagubot. 
Kon ang isyu nakaukay pa [sa publiko] sa Jerusa- 
lem, kini nakaaghat unta ug hilabihang pagsupak 
batok sa Kristiyanidad, ug nagpasiak sa Kristoha- 
nong simbahan ngadto sa ginagmayng mga pun- 
dok, ug nakapahinay gayod unta sa pag-uswag sa 
Kristohanong doktrina. Angay natong hinumdo- 
man usab, (6.) Nga, diha sa kahikayan ubos sa Pag- 
tultol sa Diyos, ang panahon sa paglaglag sa tem- 
plo, sa siyudad, ug sa nasod nagkaduol na, nga 
magtapos sa mga halad, ug sa bug-os magtapos 
hangtod sa hangtod sa pagsaulog sa Moisesnong 
mga rituwal. Sanglit duol na kaayo kini nga kalag- 
lagan, ug sanglit kini maoy epektibo kaayong argu- 
mento batok sa pagsaulog sa Moisesnong mga ritu- 
wal, ang Bantogang Ulo sa simbahan wala na 
maghasol nga lantugian pa ang ilang obligasyon 
taliwala sa mga tinun-an didto sa Jerusalem.” 


PANADERO. Tan-awa ang PAGLUTOG TINAPAY, 
PANADERO. 


PANAGANG SA DUGHAN. Tan-awa ang 
HINAGIBAN, ARMADURA. 


PANAG-AWAY. Panaglantugi, panagbangi, pa- 
nagtigi sa usag usa tungod sa pagdumot. Usa 
ka Hebreohanong berbo nga gihubad nga “nakig- 
away” gihubad usab nga “nagsugnib” ug “nag- 
aghat.” Lakip sa mga hinungdan sa panag-away 
nga gihisgotan sa Kasulatan mao ang pagdumot 
(Pr 10:12), kasuko (Pr 15:18, 29:22), mga intriga 
(Pr 16:28), biaybiay (Pr 22:10), pagpalabig inom (Pr 
23:29, 30), pagbutangbutang (Pr 26:20), pagpang- 
hambog o garbo, ug kakulang sa hustong pagtudlo 
(Pr 28:25, 1Ti 6:3, 4). Ang panag-away makadaot 
sa kalinaw ug kalipay. Sublisubling gipasiugda diha 
sa basahon sa Mga Proverbio nga kini adunay dili 
maayong epekto ug makapahilayo sa usag usa. (Pr 
19:13, 21:9, 19, 25:24, 27:15) Ang mga panagla- 
lis tali niadtong kanhi adunay inigsoong relasyon 
mahimong mopatunghag dako kaayong babag sa 
panag-uliay. “Ang usa ka igsoon nga gihimoag 
kalapasan labi pang malisod nga dag-on kay sa usa 
ka malig-on nga lungsod, ug may mga panaglalis 
nga sama sa trangka sa usa ka puloy-anang torre.” 
—?Pr 18:19. 

Ingong usa sa mga buhat sa unod nga gidumtan 
ni Jehova (Gal 5:19, 20; itandi ang Pr 6:19: Rom 1: 
28, 29, 32, San 3:14-16), ang panag-away o panag- 
lalis walay dapit diha sa Kristohanong kongregas- 
yon. (Rom 13:13; 1Co 3:3; 2Co 12:20; Flp 2:3; Tit 
3:9) Usa sa mga kuwalipikasyon alang sa Kristoha- 


PANAHONG DALAWATON 


nong magtatan-aw mao nga siya dili usa ka ta- 
wong palaaway. (1Ti 3:1, 3) Busa, ang mga tawong 
padayong nakiglalis o nakig-away maoy lakip niad- 
tong makadawat sa bug-at nga paghukom sa Di- 
yos.—Rom 2:6, 8. 

Sa unang siglo K.P., si apostol Pablo kinahang- 
lang makigtigi sa mga palaaway. Ang pipila nag- 
mantala sa maayong balita tungod sa pagkamati- 
gion, lagmit nagtinguha nga mahimong ilado ug 
ipaubos ang awtoridad ug impluwensiya ni Pablo. 
Apan kini wala tugoti ni Pablo nga makawala sa 
iyang kalipay nga makitang ang Kristo namantala. 
- Flp 1:15-18. 


PANAGKATIGOM. 
PANAGKATIGOM. 


PANAHON. Tan-awa ang PANAHONG DALAWA- 
TON: TINUDLONG MGA PANAHON SA MGA NASOD, KALEN- 
DARYO; EDAD, PANAHON. 


PANAHONG DALAWATON. Sa 2 Corinto 
6:2 si apostol Pablo mikutlo gikan sa tagna sa Isaias 
49:8, nga nag-ingon: “Mao kini ang giingon ni Je- 
hova: ‘Sa usa ka panahon sa maayong kabubut-on 
ako mitubag kanimo, ug sa usa ka adlaw sa kalu- 
wasan ako mitabang kanimo; ug ako nagpada- 
yon pagpanalipod kanimo aron akong ikahatag ka 
ingong usa ka pakigsaad alang sa katawhan, aron 
ipahiuli sa maayong kahimtang ang yuta, aron 
mapanag-iya pag-usab ang biniyaang mga kabi- 
lin.”” Sa orihinal kini nga pahayag dayag nga gisul- 
ti ngadto kang Isaias ingong naghawas o nagperso- 
nipikar sa nasod sa Israel. (Isa 49:3) Tin-aw nga 
kini maoy usa ka tagna sa pagpasig-uli ug, busa, 
nakabaton sa unang katumanan niini sa panahon 
sa pagpagawas sa Israel gikan sa Babilonya sa di- 
hang gihimo ang panawagan ngadto sa Israelin- 
hong mga binilanggo, “Gula kamo!” Human niadto 
sila mibalik sa ilang yutang natawhan ug gipuy-an 
pag-usab ang biniyaang yuta.---Isa 49:9. 

Apan, ang mga pulong nga “aron akong ikahatag 
ka ingong usa ka pakigsaad alang sa katawhan” 
diha sa bersikulo 8 niini nga kapitulo ug ang nag- 
unang pahayag diha sa bersikulo 6 nga kini nga 
“alagad” ni Jehova igahatag ingon nga 'kahayag sa 
mga nasod, aron ang kaluwasan sa Diyos mahi- 
mong hangtod sa kinatumyan sa yuta, tinong 
nagpaila sa tagna ingong nagtumong sa Mesiyas 
ug busa gipadapat kang Kristo Jesus ingong “ala- 
gad” sa Diyos. (Itandi ang Isa 42:1-4, 6, 7 sa Mat 
12:18-21.) Sanglit ang “panahon sa maayong kabu- 
but-on” maoy usa ka panahon sa dihang si Jehova 
"motubag' ug “motabang' sa iyang alagad, angayng 
ipadapat kini sa yutan-ong kinabuhi ni Jesus sa di- 
hang siya “naghimog mga pangamuyo ug mga pa- 
ngaliya usab ngadto sa Usa nga arang makaluwas 


Tan-awa ang KATIGOMAN, 


PANAHONG WALAY TINO 


kaniya gikan sa kamatayon, uban ang makusog 
nga mga pagtuaw ug mga luha, ug gidungog siya 
nga may pag-uyon tungod sa iyang diyosnong ka- 
hadlok.” (Heb 5:7-9: itandi ang Ju 12:27, 28, 17:1-5, 
Luc 22:41-44: 23:46.) Busa, kadto maoy “usa ka ad- 
law sa kaluwasan” alang sa kaugalingong Anak sa 
Diyos, nga sa maong yugto sa kahigayonan iyang 
gipasundayag ang pagkahingpit sa integridad ug, 
ingong resulta, “nahimong may kaakohan alang sa 
walay kataposang kaluwasan sa tanan nga masi- 
nugtanon kaniya. ”---Heb 5:9. 

Dugang pa, ang pagkutlo ni Pablo niini nga tag- 
na nagpaila sa dugang pang pagpadapat ngadto sa 
mga Kristohanon nga giagda ni Pablo nga “dili da- 
waton ang dili-takos nga kalulot sa Diyos ug sip- 
yaton ang katuyoan niini,” ug ngadto kanila siya 
miingon (human kutloa ang Isa 49:8): “Tan-awa! 
Karon mao na ang panahon nga ilabinang dalawa- 
ton. Tan-awa! Karon mao na ang adlaw sa kaluwa- 
san.” (2Co 6:1, 2) Ang maong mga Kristohanon na- 
himong ang espirituwal nga “Israel sa Diyos” sukad 
sa Pentekostes sa 33 K.P. (Gal 6:16), apan dihay 
panginahanglan nga pamatud-an nga takos sila 
sa dili-takos nga kalulot sa Diyos, aron nga ang 
“panahong dalawaton” mahimong sa pagkatinuod 
“usa ka adlaw sa kaluwasan"” alang kanila. 

Ang kamatuoran nga ang tagna diha sa orihinal 
nga kapadapatan niini maoy tagna bahin sa pagpa- 
sig-uli magpaila usab sa kapadapatan sa usa ka pa- 
nahon sa kagawasan gikan sa espirituwal nga pag- 
kabihag ug sa pagkapasig-uli ngadto sa bug-os nga 
pag-uyon sa Diyos.---Itandi ang Sal 69:13-18. 

Alang sa kinaiyanhong mga Hudiyo nga napak- 
yas sa pagpabili sa pagkanahiangay sa panahon ug 
sa ilang kahigayonan nga makasulod ngadto sa “es- 
pirituwal nga Israel,” gipahibalo ni Pablo nga siya 
miliso ngadto sa dili-Hudiyohanong mga nasod, ug 
iyang gikutlo ang Isaias 49:6 ingong pagpaluyo, 
nga nag-ingon: “Sa pagkatinuod, si Jehova nagsu- 
go kanamo niining mga pulonga, “Gitudlo ko ikaw 
ingon nga kahayag sa mga nasod, aron ikaw mahi- 
mong usa ka kaluwasan hangtod sa kinatumyan sa 
yuta.” (Buh 13:47) Sanglit ang “panahon” ug ang 
“adlaw” maoy mga termino nga nagpaila sa pagka- 
temporaryo, kini nagpasabot sa pagkadinalian ug 
sa panginahanglan nga maalamong gamiton ang 
nahiangay nga yugto o panahon sa pag-uyon, una 
pa moabot ang kataposan niini, nga magbakwi sa 
kaluoy sa Diyos ug sa gitanyag nga kaluwasan. 
--Rom 13:11-13, 1Te 5:6-11, Efe 5:15-20. 


PANAHONG WALAY TINO. Ang Hebreo- 
hanong pulong nga (oh:lam” adunay ideya sa pag- 
kawalay tino o dili-tino nga panahon. Ang leksi- 
kograpo nga si Gesenius naghubit niini ingong 
nagkahulogang ‘tinagong panahon, nga mao, dili 
tin-aw ug hataas, nga ang sinugdanan o kataposan 

dili tino o walay katinoan.” (A Hebrew and English 
Lexicon of the Old Testament, gihubad ni E. Robin- 
son, 1836, p. 746) Busa, ang mga ekspresyon sama 
sa “panahong walay tino” (Sal 25:6), “mohangtod 
sa panahong walay tino” (Hab 3:6), “sa kakaraa- 
nan” (Gen 6:4), “dugay nang panahon kanhi,” “sa 
dugay na kanhi” (Jos 24:2, Pr 22:28, 23:10), ug 'du- 
malayon” (Ecc 12:5) haom nga nagpahayag sa ide- 
ya sa termino sa orihinal nga pinulongan. 

Ang pulong nga ‘oh-lam’ usahay gilangkit nia- 
nang molungtad sa walay kataposan. (1Ha 2:45, ftn 
sa Rbi8) Ang manalagnang si Isaias misulat: “Si 
Jehova, ang Maglalalang sa mga kinatumyan sa 
yuta, maoy Diyos hangtod sa panahong walay 
tino.” (Isa 40:28) Si Jehova maoy “gikan sa pana- 
hong walay tino hangtod sa panahong walay tino.” 
(Sal 90:2) Sanglit si Jehova imortal ug dili ma- 
matay, siya magpadayon ingong Diyos sa walay 
kataposan. (Hab 1:12, 1Ti 1:17) Apan, ang Heb- 
reohanong ekspresyon nga @hlam' wala gayod 
magkahulogang “hangtod sa kahangtoran.” Kini 
sagad nagtumong sa mga butang nga may katapo- 
san, apan ang yugto sa paglungtad sa maong mga 
butang ikaingon nga 'ngadto sa panahong walay 
tino” tungod kay ang panahon sa pagkatapos niini 
wala pa matino. Pananglitan, ang pakigsaad sa Ba- 
laod nga molungtad “hangtod sa panahong walay 
tino” natapos pinaagi sa kamatayon ni Jesus ug sa 
pagpatungha sa usa ka bag-ong pakigsaad. (Ex 31: 
16, 17; Rom 10:4, Gal 5:18, Col 2:16, 17: Heb 9:15) 
Ug ang Aaronikong pagkasaserdote nga molung- 
tad “hangtod sa panahong walay tino” sa samang 
paagi natapos.---Ex 40:15, Heb 7:11-24, 10:1. 

Ang laing Hebreohanong termino nga @dh nag- 
tumong sa walay-kinutoban nga umaabot nga pa- 
nahon, pagkawalay-kataposan, o hangtod sa hang- 
tod. (1Cr 28:9: Sal 19:9: Isa 9:6, 45:17: Hab 3:6) 
Usahay, sama sa Salmo 45:6, ang mga pulong nga 
hlam” ug @dh magkauban ug mahimong huba- 
ron nga “malungtaron, ug hangtod sa hangtod” 
(Yg), “mahangtoron ug saylo pa” (Ro), ug “sa pana- 
hong walay tino, bisan hangtod sa kahangtoran” 
(NW). Mahitungod sa yuta, ang salmista mipaha- 
yag: “Kini dili matarog hangtod sa panahong walay 
tino, o hangtod sa kahangtoran.”---Sal 104:5. 

Ang Hebreohanong termino nga ne'tsach mahi- 
mong magkahulogan usab ug pagkawalay-kata- 
posan. Mahimong hubaron kini nga “hangtod sa 
kahangtoran” (Job 4:20, 14:20, Isa 57:16) ug “kanu- 
nay” (Sal 9:18). Usahay ang netsach ug ohlam' 
makita sa magkasunod nga teksto (Sal 49:8, 9), o 
ang mga termino nga ne'tsach ug ‘adh makita nga 
magkauban sa usa ka teksto. (Am 1:11) Kining tulo 
ka pulong makaplagan sa Salmo 9:5, 6: “Gibadlong 
mo ang mga nasod ... Ang ilang ngalan gipala mo 
hangtod sa panahong walay tino [Jeoh-lam'], bisan 

hangtod sa kahangtoran [wa-edh]. Oh ikaw nga 
kaaway, ang imong mga kalaglagan midangat na 
sa walay-kinutobang [la:netsach] kataposan.” 

Sa Kristohanon Gregong Kasulatan, ang pulong 
nga aion’ mahimong magkahulogan nga usa ka 
yugto sa panahon nga dili tino o sa dili matino nga 
gitas-on, usa ka yugto sa dili masukod, apan may 
kataposan nga panahon. Pananglitan, sa Lucas 1:70 
ug Buhat 3:21 ang aion’ mahimong hubaron nga 
“sa kakaraanan,” “sa karaang panahon,” “sa kara- 
ang kapanahonan.” (RS, NW, AT) Apan, sagad ang 
konteksto nagsugyot nga ang aion’ pagasabton 
nga nagtumong sa usa ka yugto sa panahon nga 
dili tino ang gitas-on tungod kay ang maong yug- 
to molungtad sa walay kataposan. (Luc 1:55: Ju 6: 
50, 51, 12:34: 1Ju 2:17) Sa susama, ang adhetibong 
aio'nios (kinuha gikan sa aion’), ingon sa ipakita 
sa konteksto, mahimong magkahulogan nga “du- 
gay na” o “kanhi” (Rom 16:25, 2Ti 1:9, Tit 1:2) ug 
“walay kataposan.” (Mat 18:8, 19:16, 29) Ang laing 
Gregong adhetibo nga aidi'os espesipikong nagka- 
hulogan nga ‘walay kataposan.'”---Rom 1:20, Jud 6, 
NW, RS, AT: alang sa dugang paghisgot sa aion’, 
tan-awa ang EDAD, PANAHON, SISTEMA SA MGA BU- 
TANG. 


PANAHON SA KATAPOSAN. Usa ka eks- 
presyon nga makaplagan unom ka higayon diha sa 
basahon ni Daniel. Kini nagtumong sa usa ka yug- 
to sa panahon nga magtimaan sa kataposan sa usa 
ka sistema sa mga butang ug matapos diha sa ka- 
laglagan niini. Ang manalagnang si Daniel gihata- 
gan ug pasiunang talan-awon sa mga panghitabo 
nga mahitabo sa halayong umaabot. Human niana 
siya glingnan: “Ug kon bahin kanimo, Oh Daniel, 
himoa nga tinago ang mga pulong ug timbrehi ang 
basahon, hangtod sa panahon sa kataposan. Dag- 
han ang magngadto-nganhi, ug ang matuod nga 
kahibalo modagaya.”---Dan 12:4. 

Mahitungod niini nga teksto, ang komentarista 
nga si Thomas Scott, sa unang katunga sa ika-19 
nga siglo, miingon: “Ang manulonda, ingong kon- 
klusyon, nagpasabot kang Daniel nga ang maong 
tagna magpabiling hanap, ug ingong 'usa ka ti- 
nimbrehan nga basahon’ nga diyutay ra ang ma- 
sabtan ‘hangtod sa panahon sa kataposan ... Ang 
kamatuoran nagpakita nga kini mao ang kahim- 
tang: giila nga lisod kaayong sabton ang daghang 
tagna ni Daniel, ug kini maoy ingon sa “mga pulong 
nga tinakpan” bisan gikan sa mga magtutuo sa ka- 
tibuk-an. ... Niining ulahing kapanahonan daghan 
ang naghago pag-ayo, sa pagsusi sa kasaysayan, sa 
pagpatin-aw sa mga bahin niini nga mga tagna 
nga natuman na, ug pinaagi sa pagtandi niini sa 
ubang mga teksto, aron sa pagtino kon unsa pa ang 
kinahanglang matuman: ug sa ingon kini mas mo- 


PANAHON SA KATAPOSAN 


tin-aw pa. Samtang kini inanay nga matuman, kini 
mas masabtan: ug ang umaabot nga mga kaliwa- 
tan labaw pang mahingangha ug matudloan niini, 
kay kanato.” (Explanatory Notes ni Scott, 1832) 
Ang kakulang sa pagsabot mahitungod sa mga 
tagna ni Daniel sa unang bahin sa ika-19 nga siglo 
nagpakita nga kining gitagnang “panahon sa kata- 
posan” maoy umaabot pa, sanglit kadtong “may 
hait nga salabotan,” ang matuod nga mga alagad 
sa Diyos, makasabot niini nga tagna sa “panahon 
sa kataposan.”--Dan 12:9, 10. 

Ang ekspresyon nga “panahon sa kataposan" gi- 
gamit usab uban sa partikular nga mga kaugma- 
ran labot sa tawhanong kagamhanan. Ang Daniel 
11:40 mabasa: “Sa panahon sa kataposan ang hari 
sa habagatan makigtinuloray [sa hari sa amiha- 
nan], ug batok kaniya ang hari sa amihanan mosu- 
long uban ang mga karo ug uban ang mga manga- 
ngabayo ug uban ang daghang barko.” Human 
niana ang tagna naghisgot bahin sa pagabuhaton 
sa “hari sa amihanan” ug nagpakita nga siya mo- 
dangat sa iyang kataposan. (Dan 11:41-45) Busa, 
dinhi ang “panahon sa kataposan” dayag nga paga- 
sabton ingong usa ka yugto nga matapos pinaagi 
sa kalaglagan sa “hari sa amihanan.” Kini gipama- 
tud-an sa kamatuoran nga ang “hari sa amihanan” 
sa sayong bahin sa tagna gilarawan nga naglutos 
sa mga alagad sa Diyos, kadtong “may hait nga sa- 
labotan,” hangtod sa “panahon sa kataposan,” sa 
ato pa, hangtod sa iyang panahon sa kataposan. 
--Dan 11:33-35. 

Ang laing mahinungdanong bahin nga nalangkit 
sa “panahon sa kataposan” mao ang pagbarog sa 
usa ka "hari nga mabangis ang panagway' nga mo- 
sulong batok sa “Prinsipe sa mga prinsipe,” apan sa 
kataposan pagadugmokon o pagalaglagon. Kini nga 
“hari” mobarog sa kaulahiang bahin sa mga ging- 
harian nga naggikan sa upat ka bahin nga nia- 
na nabahin ang Imperyo sa Gresya. (Dan 8:8-25) 
Sanglit ang “hari sa amihanan” ug ang “hari sa ha- 
bagatan” naggikan sa mao rang tinubdan, makata- 
ronganong isipon nga ang “hari nga mabangis ang 
panagway' motumbas sa usa niini nga “mga hari" 
sa iyang “panahon sa kataposan.” 

Ang ekspresyon nga “panahon sa kataposan” 
wala magkahulogan sa “kataposan sa panahon’ 
apan nagtumong sa usa ka yugto sa panahon nga 
matapos sa kataposan o kalaglagan, dili sa tanang 
butang, kondili sa mga butang nga gihisgotan sa 
tagna. Diha sa Kasulatan tataw nga ang panahon 
dili matapos. Pananglitan, ang salmista nag-ingon 
bahin sa yuta: “Kini dili matarog hangtod sa pa- 
nahong walay tino, o hangtod sa kahangtoran.” 
(Sal 104:5) Sanglit ang yuta magpadayon sa pag- 
lungtad, makataronganon gayod nga ang pana- 
hon, ingong yutan-ong “sukdanan,” dili matapos. 


PANAHON SA MGA HENTIL 


Bisan tinuod nga ang Pinadayag 10:6 mahimong 
hubaron nga “wala na unyay panahon,” ang kon- 
teksto nagpakita nga kini nagkahulogang wala nay 
dugang ihatag pa nga panahon, sa ingon, ang usa 
ka espesipiko o tinakda nga yugto sa panahon ma- 
tapos. (KJ) Tungod niana, ang ubang mga hubad 
mabasa: “Wala na unyay paglangan.” (AT, RS) 
“Wala na gayoy paglangan pa.” (NW) Sa pagko- 
mento bahin niini nga teksto, si A. T. Robert- 
son nag-ingon: “Wala kini magkahulogan nga ang 
chronos (panahon) . . . mohunong na sa paglung- 
tad, apan kini nagkahulogan nga dili na maglangan 
pa ang katumanan sa ikapitong trompeta (bersiku- 
lo 7), agig tubag sa pangutana nga, 'Hangtod ka- 
nus-a?” (6:10).”--Word Pictures in the New Testa- 
ment, 1933, Tomo VI, p. 372. 


PANAHON SA MGA HENTIL. Tan-awa ang 
TINUDLONG MGA PANAHON SA MGA NASOD. 


PANAKSAN. Tan-awa ang DuLANG, PALANG- 
GANA, SUDLANAN. 


PANALANGIN, DAYEG. Ang paghimo o 
pagpahayag nga balaan, usa ka hangyo nga paki- 
taan ug pag-uyon sa Diyos, pagpakitag pagkamaa- 
yo, pabor: pagpasidungog ingong balaan, paghima- 
ya, pagdayeg, pagpanalipod o pagbantay batok sa 
daotan, paghatag ug kalipay. 

Ang lainlaing porma sa Hebreohanong mga pu- 
long nga sagad gihubad ingong “panalangin o da- 
yeg” makita sa mga 400 ka higayon diha sa Kasu- 
latan. Ang berbong ba-rrakh' sagad gihubad ingong 
“pagpanalangin o pagdayeg.” Diha sa pipila ka 
teksto ang maong pulong gihubad ingong “mang- 
hinaot ug kaayohan” (1Sa 25:14): “pagpahalipay” 
(1Cr 18:10): 'pagtimbaya” (2Ha 4:29). Ang nombre 
nga porma niini nga Hebreohanong pulong makap- 
lagan diha sa ngalan sa Ubos nga Patag sa Beraca 
(nagkahulogang “Pagdayeg"), tungod kay dinhi si 
Jehosapat ug ang iyang katawhan nagdayeg kang 
Jehova. (2Cr 20:26) Ang berbo sa samang porma 
gihubad ingong “pagluhod."--Gen 24:11; 2Cr 6:13, 
Sal 95:6. 

Ang Hudiyong Sopherim, o mga eskriba, nag- 
usab sa ubay-ubayng mga teksto aron mabasa nga 
“dayeg” inay nga “tunglo” (1Ha 21:10, 13, Job 1: 
5, 11, 2:5, 9), nga nagtuo nga usa ka pagpasipa- 
la bisan ang pagkadungog kang bisan kinsa nga 
nagatunglo sa Diyos.--Tan-awa ang apendise sa 
Rbi8, p. 1569. 

Ang Gregong berbo nga eu-loged sa literal nag- 
kahulogang “pagdayeg.” Ang terminong eulogi'a 
(sa literal, dayeg) maoy gigamit sa Roma 16:18 
diha sa negatibong kahulogan ingong “madaye- 
gong sinultihan” aron sa pagdaldal sa kasingkasing 
sa usa ka tawo. 

Ang Kasulatan naggamit sa “panalangin” ug “da- 
yeg” diha sa labing menos upat ka pangunang mga 
aspekto: (1) si Jehova nagpanalangin sa mga tawo, 
(2) mga tawo nagdayeg kang Jehova, (3) mga tawo 
nagdayeg kang Kristo; (4) mga tawo nagpanala- 
ngin sa ilang isigkatawo. 

Si Jehova Nagpanalangin sa mga Tawo. 
“Ang panalangin ni Jehova---mao kana ang maka- 
padato, ug dili niya kana dugangan ug kasakit.” (Pr 
10:22) Si Jehova nagpanalangin niadtong iyang 
giuyonan pinaagi sa pagpanalipod, pagpauswag, 
paggiya, pagpalampos, ug pagtagana sa ilang mga 
panginahanglan, nga may mapuslanong sangpota- 
nan alang kanila. 

Ang maayong kabubut-on ni Jehova alang sa 
iyang yutan-ong mga linalang gipahayag sa pana- 
hon nga iyang gilalang sila. Alang sa kahayopan 
nga gilalang sa ikalimang adlaw, ang panalangin 
sa Diyos maoy usa ka pagpahayag bahin sa iyang 
katuyoan labot kanila. (Gen 1:22) Ang panalangin 
sa Diyos alang kang Adan ug Eva sa kataposan 
sa ikaunom nga adlaw nagpaarang unta kanila 
nga padayong makabaton sa iyang pag-uyon kon 
sila nagpabilin pang masinugtanon, tungod kay 
siya nagtagana kanila sa tanan nilang espirituwal 
ug materyal nga mga panginahanglan.---Gen 1:28, 
2:9: 5:2. 

Human makompleto ni Jehova ang iyang yutan- 
ong mga paglalang sulod sa unom ka adlaw sa pag- 
lalang, walay nakulang alang sa kaayohan sa iyang 
mga linalang. (Gen 1:31) Dayon ang Diyos mipa- 
hulay o mihunong gikan niini nga buluhaton, nag- 
panalangin sa ikapitong adlaw, nga nagpahayag 
niini nga sagrado, balaan. Ang kalipay uban ang 
walay kinutobang panalangin mao ang palaaboton 
nga giandam alang sa tawhanong linalang.---Gen 
2:3, Ex 20:11. 

Sa dihang si Noe ug ang iyang pamilya migula 
gikan sa arka, si Jehova naglantaw kanila nga may 
pag-uyon, nagpanalangin kanila ug nagpahayag sa 
iyang kabubut-on alang kanila. Pinaagi sa pagbu- 
hat sa kabubut-on ni Jehova, sila magmauswagon 
uban ang iyang pag-uyon ug panalipod.---Gen 9:1. 

Ang panalangin labot kang Abraham ug sa 
iyang Binhi hinungdanon kaayo alang sa tanang 
katawhan. (Gen 12:3, 18:18, 22:18) Si Jehova nag- 
panalangin kang Abraham ug Sara pinaagi sa mi- 
lagrosong pagpasig-uli sa ilang mga gahom sa 
pagsanay, nga nagpaarang kanila nga makabaton 
ug anak nga lalaki bisan pa sa ilang katigulangon. 
(Gen 17:16, 21:2) Siya nagpadato kang Abraham 
ug naggamit kaniya sa mahulagwayong paagi aron 
sa paglarawan sa mas dagkong mga butang. (Gal 
4:21-26) Busa, ang panalangin sa Diyos pinaagi sa 
pagtaganag binhi alang kang Abraham dakog ka- 

hulogan tungod sa saad nga ang katawhan sa ta- 
nang kanasoran pagapanalanginan pinaagi sa usa 
nga gilarawanan ni Isaac, si Jesu-Kristo.--Gal 3: 
8, 14: Buh 3:25, 26, Heb 6: 13-20. 

Ang panalangin ni Jehova alang sa usa ka tawo 
o sa usa ka katawhan nag-agad sa iyang o ilang 
pagkamatinumanon kaniya. (Ex 23:25) Ang da- 
kong kalainan nga gipakita sa Deuteronomio kapi- 
tulo 27 ug 28 tin-awng nagpakita nga ang tunglo 
ni Jehova, nga moresulta sa grabeng silot mo- 
dangat sa mga dili masinugtanon, samtang ang 
iyang panalangin mabatonan sa mga masinugta- 
non, nga magpatunghag espirituwal nga kauswa- 
gan ug magtagana sa ilang materyal nga mga pa- 
nginahanglan, nga makita mismo diha sa ilang 
mga pinuy-anan, sa ilang yuta, sa ilang mga anak, 
sa ilang mga hayop, sa ilang abiyo sa pagkaon, sa 
ilang pagpanaw, sa tanan nilang mga buhat. “Ang 
mga panalangin maoy alang sa ulo sa matarong.” 
(Pr 10:6, 7) Sa dihang ang katawhan ni Jehova 
matinumanong mosunod kaniya, siya malipay sa 
"pagbukas sa mga ganghaan sa tubig sa kalangitan 
ug magbubo ug panalangin hangtod nga wala nay 
panginahanglan.'---Mal 3:10. 

Mga Tawo Nagdayeg Kang Jehova. Ang 
mga tawo nagdayeg kang Jehova pinaagi sa paghi- 
maya kaniya. Ang pagpasalamat, ang pag-ila kang 
Jehova ingong usa nga gigikanan sa tanang pa- 
nalangin, ang pagdayeg kaniya sa tanang okas- 
yon, ug ang pagbuhat ug mga buhat sa pagsimba 
ug pag-alagad nagdayeg usab kang Jehova. (Sal 
26:12) Ang pagsangyaw sa maayong balita maoy 
usa ka paagi sa pagdayeg kang Jehova, sanglit kini 
makahatag ug pagdayeg sa iyang ngalan ug mga 
katuyoan.---Mat 24:14: Heb 13:15. 

Ang mga tawo nagdayeg kang Jehova tungod sa 
iyang pagluwas sa iyang katawhan gikan sa pag- 
panglupig (Ex 18:9, 10): sa pagtagana sa ilang 
mga panginahanglan (Deu 8:10): sa iyang dig- 
nidad, pagkagamhanan, pagmando, ug katahom 
ingong Pangulo sa tanan (1Cr 29:10-12, 20), sa 
pagpalihok sa iyang katawhan aron paluyohan ang 
iyang pagsimba (2Cr 31:8): pinaagi sa pag-ampo 
ingong pagsugid tungod sa iyang pagtuman sa pa- 
kigsaad ug kaluoy (Neh 9:5, 31, 32): sa paghatag ug 
kaalam ug gahom (Dan 2:19-23), sa pagpanalipod 
sa iyang mga alagad ug sa pagpasundayag sa 
iyang pagkasoberano (Dan 3:28; 4:34). Ang basa- 
hon sa Mga Salmo kanunayng nagdayeg kang Je- 
hova ug nag-awhag sa tanan diha sa kalangitan ug 
sa yuta sa pagdayeg sa iyang ngalan tungod sa 
iyang daghang talagsaong mga hiyas. Ang laing 
katarongan sa pagdayeg sa tawo kang Jehova mao 
ang paghatag sa iyang Anak nga si Jesu-Kristo 
ingong gasa.--Sal 16:7: 103:1, 20-22, 145:2, 10, Ju 
3:16, itandi ang Buh 2:8-11, Pin 7:11, 12, 14:6, 7. 

Mga Tawo Nagdayeg Kang Kristo. Si Jesus 
angayng dayegon usab sa tanan. Si Elisabet nag- 
dayeg sa inahan ni Jesus nga si Maria ug sa wala 
pa matawong bata diha sa iyang tagoangkan. (Luc 
1:42) Ang langitnong kagikan ni Jesus, ang iyang 
pag-anhi sa ngalan ni Jehova ingong iyang Anak, 
ang iyang ministeryo, iyang halad, iyang pagkasa- 
serdote, iyang paghari, ug ang iyang dili-takos nga 
kalulot, kining tanan naghimo kaniyang takos sa 
pagdayeg ingong ang bulahang usa o gipanalangi- 
nan. (Ju 12:13, 2Co 8:9: Heb 1:2, 7:24-26) Sa katu- 
manan sa Salmo 118:26, ang panon sa katawhan 
nalipay sa pagdawat kaniya ingong ang bulahang 
usa ni Jehova diha sa iyang madaogong pagsulod 
sa Jerusalem. (Mat 21:9) Ang mga manulonda ug 
mga yutan-ong linalang, silang tanan angayng 
modayeg kaniya.---Pin 5:12, 13. 

Mga Tawo Nagpanalangin sa Ilang Isigka- 
tawo. Dili sama kang Jehova nga kanunayng 
nagtuman sa panalangin nga Iyang gipahayag, 
sa dihang ang tawo magpahayag ug panalangin 
ngadto sa iyang isigkatawo siya tingali walay kata- 
kos sa pagtuman niana. Sa Bibliya, ang panalangin 
nga ipahayag sa usa ka tawo sagad katumbas sa 
usa ka hangyo alang sa panalangin sa Diyos, bisan 
tuod dili ipahayag pinaagi sa pag-ampo. Busa, bi- 
san tuod ang tawo mao ang nagpahayag sa maong 
panalangin, ang Tinubdan mao gayod ang Diyos 
mismo. Sa makausa pa, ang pagpanalangin sa tawo 
alang sa ubang mga tawo sagad naglakip sa pagpa- 
salamat, usa ka pag-ila agig pagpabili sa maayong 
mga hiyas o sa buluhaton nga maayong pagkabu- 
hat. 

Maylabot sa pagkaadunay katakos sa pagpanala- 
ngin nga mohatag ug kalamposan, sa pagbaton ug 
awtoridad gikan sa Diyos aron sa pagpanalangin o 
sa gahom aron sa pagtuman sa maong panalangin, 
nga si Pablo, sa pagpangatarongan bahin sa pagka- 
labaw sa pagkasaserdote ni Melquisedek kay sa 
pagkasaserdote ni Levi, nagpahayag sa prinsipyo: 
“Karon dili-malalis, ang usa nga ubos pagapanala- 
nginan sa usa nga labaw kaniya.” (Heb 7:7) Si Mel- 
quisedek maoy usa ka saserdote sa Diyos ug usa ka 
hari, mao nga sa paghatag ug panalangin kang 
Abraham, siya makasulti alang Diyos sa matagna- 
ong paagi ug may awtoridad.---Gen 14:18-20, Heb 
7:1-4. 

Sa dihang ang mga indibiduwal makahimog usa 
ka butang nga makaamot sa pagdayeg kang Jeho- 
va, gilantaw sa uban nga angayng panalanginan 
sila. Gipanalanginan ni Moises si Bezalel ug ang 
ubang mga nagtrabaho sa dihang ilang natapos 
ang pagtukod sa tabernakulo. (Ex 39:43) Ang mga 
saserdote ug mga Levihanon, ingong espirituwal 
nga mga pangulo sa Israel, gitudlo sa pagpanala- 
ngin sa katawhan sa ubay-ubayng mga okasyon. 

(Num 6:23-27: Lev 9:22, 23; Deu 10:8; 21:5: 1Cr 
23:13, 2Cr 30:27) Ang Hataas nga Saserdoteng si 
Eli nagpanalangin sa mga ginikanan ni Samuel tu- 
ngod sa paghatag sa ilang anak ingong gasa aron 
sa pag-alagad sa templo. (1Sa 2:20, 21) Gipanala- 
nginan ni David ang katawhan human niya mada- 
la ang Arka ngadto sa Jerusalem. (2Sa 6:18, 1Cr 
16:2) Maalamong gisunod ni Solomon ang samang 
paagi sa dihang iyang gipahinungod ang templo 
kang Jehova. (1Ha 8:14, 55) Gipanalanginan sa ti- 
gulang nga si Simeon ang mga ginikanan ni Jesus. 
(Luc 2:34) Gipanalanginan ni Jesus ang mga bata 
nga miduol kaniya.---Mar 10:16. 

Mga Okasyon sa Pagpahayag ug Panalangin 
o Pagdayeg. Pinaagi sa pag-ampo, ang usa ma- 
gahimaya ug magapasalamat sa Diyos, sa ingon 
nagadayeg kaniya, ug usab, mamulong alang niad- 
tong nahiusa sa pagtuo ug niadtong nagapangita 
sa Diyos, sa ingon nagapanalangin kanila. Ang 
pagpasalamat o paghangyo ug panalangin una pa 
mokaon sagad gibuhat pinaagi sa pag-ampo. Sa 
maong pag-ampo ang pagpasalamat ug pagdayeg 
gihatag ngadto kang Jehova tungod sa iyang espi- 
rituwal ug materyal nga mga tagana, nga nag- 
hangyo nga si Jehova magapanalangin sa pagkaon 
aron makapahimsog niadtong nangaon ug nga ang 
pagkaon magpalig-on kanila alang sa pag-alagad 
kaniya. (1Sa 9:13, Mat 14:19: Luc 9:16) Sa pagpana- 
langin sa tinapay ug bino sa Panihapon sa Ginoo, 
ang pagdayeg ug pagpasalamat gihatag ngadto sa 
Diyos uban ang hangyo nga ang tanang nakig- 
ambit makabaton unta ug kaayohan sa espirituwal 
nga paagi gikan sa mga butang nga gisimbolohan 
niini ug nga sila magpabiling mahiusa ug magma- 
unongon ingong lawas ni Kristo.--Mat 26:26, 1Co 
10:16. 

Diha sa katilingban sa mga patriarka ang ama- 
han sagad nagpanalangin sa iyang mga anak nga 
lalaki sa dili pa siya mamatay. Kini hinungdanon 
gayod ug gipabilhan pag-ayo. Busa gipanalanginan 
ni Isaac si Jacob, nga nagtuong siya mao ang pa- 
nganay nga si Esau. Si Isaac nagpahayag ug pag- 
uyon ug nanghinaot ug kauswagan alang kang Ja- 
cob nga una sa iyang igsoon nga si Esau, nga sa 
walay duhaduha naghangyo kang Jehova sa pag- 
tuman sa maong panalangin, sanglit si Isaac dili na 
makakita ug tigulang na. (Gen 27:1-4, 23-29, 28: 
1, 6: Heb 11:20, 12:16, 17) Sa ulahi si Isaac kinabu- 
but-ong nagkompirmar ug nagpadako sa maong 
panalangin. (Gen 28:1-4) Sa wala pa mamatay, gi- 
panalanginan una ni Jacob ang duha ka anak nga 
lalaki ni Jose, dayon ang iyang kaugalingong mga 
anak. (Gen 48:9, 20: 49:1-28: Heb 11:21) Sa susa- 
ma, si Moises, sa wala pa siya mamatay nagpanala- 
ngin sa tibuok nasod sa Israel. (Deu 33:1) Sa tanan 
niini nga mga kahimtang ang mga resulta nagpa- 

kita nga sila misulti sa matagnaon nga paagi. Sa 
ubang mga higayon, sa dihang gipahayag ang ma- 
ong mga panalangin, ang kamot sa usa nga nagpa- 
nalangin gipatong diha sa ulo sa usa nga gipanala- 
nginan.---Gen 48:13, 14. 

Ingong pagtimbaya, ang pagpahayag ug panala- 
ngin maoy usa ka pagpanghinaot ug kaayohan 
alang sa uban. Si Jacob, sa dihang gidala atuba- 
ngan kang Paraon, nagpanalangin kaniya. (Gen 
47:7: tan-awa usab ang 1Sa 13:10, 25:14, 1Ha 1:47, 
2Ha 10:15.) Ang mga panalangin mahimong ipa- 
hayag sa panahon sa pagbiya. Pananglitan, gipana- 
langinan si Rebeca sa iyang pamilya sa dihang siya 
mibiya sa iyang panimalay aron makigminyo kang 
Isaac.--Gen 24:60, tan-awa usab ang Gen 28:1, 
2Sa 19:39, 1Ha 8:66. 

Ang paghatag ug gasa gilangkit usab sa mga pa- 
nalangin. (Gen 33:11, Jos 14:13, 15:18, 19) Sa pag- 
katinuod ang gasa mismo mahimong isipon ingong 
usa ka panalangin, “usa ka gasa nga panalangin.” 
Ang mga gasa mahimong itanyag ingong mga 
ekspresyon sa pagpanghinaot sa kaayohan alang sa 
usa ka minahal, sa pagpaningkamot nga maka- 
baton ug pag-uyon, o ingong usa ka ekspresyon 
sa pagpasalamat.--- 1Sa 25:27, 30:26. 

Ang mga panalangin mahimong ipaabot pinaa- 
gig mga pagdayeg. Gipanalanginan ni Boaz si Ruth 
tungod sa iyang mahigugmaong-kalulot. (Ru 3:10) 
Ang mga tawo nga miboluntaryo sa pag-alagad 
alang sa pagsimba kang Jehova gipanalanginan sa 
mga nakaobserbar. (Neh 11:2) Ang mga ginikanan 
takos nga makadawat ug pagbulahan sa ilang mga 
anak.--Pr 30:11. 

Ang panalangin mahimong maglakip sa pabo- 
rable o makapalig-ong mga pulong. Gitambagan ni 
Jesus ang mga nagpatalinghog kaniya “sa pagpa- 
nalangin niadtong nagatunglo” kanila. (Luc 6:28) 
“Magpadayon sa pagpanalangin kanila nga nagalu- 
tos, himoa ang pagpanalangin ug ayaw pagpa- 
nunglo.” (Rom 12:14) Kini wala magpasabot sa 
pagdayeg sa mga magsusupak, apan ang maayong 
panggawi ngadto kanila, inubanan sa maluloton, 
may konsiderasyon, matinud-anon nga mga pu- 
long nga mahimong mapuslanon alang kanila kon 
patalinghogan, mahimong moresulta nga mabato- 
nan ang ilang maayong kabubut-on. (1Co 4:12, 1Pe 
3:9) Kinahanglang tagdon usab ang paagi sa pag- 
pakigsulti. (Pr 27:14) Ang pagpatalikod sa usa ka 
tawo gikan sa daotang mga buhat usa gayod ka pa- 
nalangin, nga nagtinguha alang sa kaayohan sa 
maong tawo ug sa kadayeganan ni Jehova.---Buh 
3:26. 

Mahimong Usa ka Panalangin Ngadto sa 
Uban. Ang usa ka tawo mahimong usa ka pa- 
nalangin ngadto sa iyang isigkatawo pinaagi sa 
pagsubay sa usa ka dalan sa pagkamasinugtanon 

ngadto sa Diyos. Ang pagpakig-uban sa maong 
mga tawo nga gipanalanginan ni Jehova magdalag 
mga panalangin ngadto sa uban. Si Laban gipana- 
langinan tungod kay giatiman ni Jacob ang iyang 
panon sa mga hayop. (Gen 30:27, 30) Ang panima- 
lay ug ang uma ni Potipar nagmauswagon tungod 
sa pagdumala ni Jose. (Gen 39:5) Kon aduna lamay 
napulo ka matarong nga lungsoranon dili unta lag- 
lagon sa Diyos ang Sodoma. (Gen 18:32) Ang Diyos 
mahimong mohatag ug pabor sa dili-magtutuong 
kapikas ug sa ilang bata pang mga anak tungod sa 
dedikadong alagad sa Diyos. (1Co 7:14) Si Jesus 
miingon nga, sa panahon sa kinadak-ang kasakitan 
sa kalibotan, “tungod sa mga pinili kanang mga ad- 
lawa pagapamub-on,” kay kondili “walay unod nga 
maluwas.” (Mat 24:21, 22, itandi ang Isa 65:8.) Ang 
pagsundog sa panig-ingnan sa mga gipanalangi- 
nan sa Diyos magdalag labaw pang mga panala- 
ngin. (Gal 3:9, Heb 13:7: 1Co 11:1, 2Te 3:7) Ang 
pagbuhat ug maayo ngadto sa mga igsoon ni Kris- 
to, ang “mga pinili” sa Diyos, magdalag mga pana- 
langin ni Jehova ngadto “sa mga karnero,” uban 
ang ganti nga walay kataposang kinabuhi.---Mat 
25:31-34, 40, 46. 


PANAN-AWON. Usa ka talan-awon o esena 
nga mipatim-aw sa hunahuna sa usa ka tawo sa 
adlaw o sa gabii, nga sagad ipadayag sa talagsaong 
paagi, ug usahay sa dihang ang nakadawat niini 
napunawan o nagdamgo. (Buh 10:3, Gen 46:2) Sa- 
gad lisod ang pagtino sa dayag nga kalainan tali sa 
mga panan-awon ug mga damgo nga gihubit sa 
Bibliya, ug usahay gilangkob kining duha. 

Kon nagmata ang usa ka tawo nga nakadawat ug 
panan-awon gikan sa Diyos, mopatim-awng kini 
gihulma diha sa iyang nakaamgo nga hunahuna. 
Ang panan-awon mahimong mahinumdoman ug 
mahubit o matala sa ulahi sa nakadawat niini pina- 
agi sa iyang kaugalingong mga pulong. Ang pipi- 
la ka tawo, sama kang Daniel ug Nabucodono- 
sor, nakakita usab ug “mga panan-awon sa gabii.” 
Kini nga mga panan-awon mopatim-awng gihul- 
ma diha sa handurawan sa nakadawat niini sam- 
tang siya natulog. 

Pagpunaw. Dayag usahay nga gihulma sa es- 
piritu sa Diyos diha sa hunahuna ang larawan sa 
katuyoan sa Diyos o ang usa ka panan-awon sam- 
tang ang usa ka tawo gipunawan, usa ka kahim- 
tang sa halawom nga pagpamalandong o sa usa ka 
kahimtang nga samag natulog. Ang Gregong pu- 
long nga gihubad nga “gipunawan" diha sa Kristo- 
hanong Kasulatan mao ang eksstarsis. Kay literal 
nga gihubad ingong usa ka pagsalikway o paghik- 
lin, kini adunay mahulagwayong diwa nga pagsa- 
lindot sa normal nga kahimtang sa hunahuna. Ang 
usa ka indibiduwal nga gipunawan mahimong wa- 

lay kalibotan sa iyang literal nga palibot ug mahi- 
mong mosanong sa usa ka panan-awon.---Buh 22: 
17, 18. 

Mga Pasalig sa Pag-uyon sa Diyos. Ang pi- 
pila ka panan-awon nga gikan sa Diyos gipadayag 
ngadto sa mga alagad ni Jehova kon sa unsang pa- 
agi siya nakiglabot kanila ug nagpasalig kanila sa 
iyang pag-uyon. Ang pulong ni Jehova midangat 
kang Abram (Abraham) diha sa panan-awon, ug 
nagpasalig sa patriarka: “Ayaw kahadlok, Abram. 
Ako usa ka taming alang kanimo. Ang imong gan- 
ti mahimong dako kaayo.” (Gen 15:1) Human nia- 
na, si Jehova nakigsaad kang Abraham. (Gen 15:2- 
21) Pipila ka tuig sa ulahi, ang Diyos nakigsulti 
kang Jacob diha sa mga panan-awon sa kagabhion, 
nga nagsulti kaniya nga dili mahadlok sa paglug- 
song sa Ehipto, tungod kay ang Diyos maghimo 
kaniya nga usa ka dakong nasod didto ug sa kata- 
posan magdala kaniyag balik gikan nianang yutaa. 
--Gen 46:1-4, itandi ang 2Sa 7:1-17: 1Cr 17:1-15. 

Pagtultol Aron sa Pagbuhat sa Katuyoan sa 
Diyos. Ang pipila ka panan-awon nga gikan sa 
Diyos naghatag sa mga nakadawat niini ug pagtul- 
tol aron sa pagbuhat sa kabubut-on ni Jehova. Hu- 
man nga ang hinimayang si Jesu-Kristo nagpakita 
kang Saulo sa Tarso, si Saulo, bisan tuod temporar- 
yong gibutaan, nakakitag panan-awon diin iyang 
nakita ang usa ka tawo nga ginganlag Ananias nga 
nagtapion sa iyang mga kamot kaniya aron mauli- 
an siya sa iyang panan-aw. Pinaagi usab sa usa ka 
panan-awon, si Ananias gitultolan ngadto mismo 
sa balay sa Damasco diin didto si Saulo.---Buh 
9:1-19. 

Sa Cesarea niadtong 36 K.P., ang debotadong 
Hentil nga si Cornelio nakakitag usa ka panan- 
awon diin ang usa ka manulonda nagsulti kaniya 
nga magpasugo ngadto sa Jope aron ipatawag si 
Simon Pedro. (Buh 10:1-8) Didto sa Jope, si Pedro 
gipunawan ug nakakitag usa ka panan-awon diin 
iyang nakita ang usa ka sudlanan nga gitunton gi- 
kan sa langit nga nasudlan sa nagkadaiyang dili- 
hinlong mga linalang. Pinaagi niini ang apostol gi- 
tudloan nga dili niya isipon nga mahugaw ang mga 
butang nga gihinloan na sa Diyos. Kini nag-andam 
kang Pedro aron sugdan ang buluhaton sa pagwa- 
li sa maayong balita ngadto sa dili-tinuling mga 
Hentil.--Buh 10:9-23, 11:5-12. 

Ang pagtultol sa Diyos bahin sa buluhatong pag- 
wali gihatag usab kang Pablo pinaagig mga pa- 
nan-awon. Didto sa Troas, panahon sa ikaduhang 
misyonaryong panaw ni Pablo, sa kagabhion ang 
apostol nakakitag usa ka panan-awon diin dihay 
usa ka tawong Macedonianhon nga nangaliyupo: 
“Dali ngari sa Macedonia ug tabangi kami.” (Buh 
16:8-12) Sa ulahi, tungod sa usa ka makapada- 
sig nga panan-awon sa kagabhion diin ang Ginoo 

nakigsulti kaniya, ang apostol nagpabilin sa Corin- 
to sulod sa usa ka tuig ug unom ka bulan, nga na- 
nudlo sa Pulong sa Diyos.---Buh 18:8-11. 

Tagna. Ang pipila ka panan-awon nga gikan sa 
Diyos maoy matagnaon o gihatag aron ang maka- 
dawat niini makahimo sa paghubad sa mga tag- 
na nga gipadayag pinaagig mga panan-awon ug 
mga damgo. Si manalagnang Daniel “adunay pag- 
sabot sa tanang matang sa mga panan-awon ug sa 
mga damgo.” (Dan 1:17) Maoy diha sa “usa ka pa- 
nan-awon sa kagabhion” nga gipadayag sa Diyos 
ngadto kang Daniel ang unod ug kahulogan sa 
damgo ni Haring Nabucodonosor bahin sa usa ka 
dako kaayong larawan nga naghulagway sa mga 
gahom sa kalibotan.---Dan 2:19, 28, itandi ang Dan 
4:5, 10, 13, 20-22. 

Diha sa usa ka matagnaong damgo ug “mga pa- 
nan-awon sa gabii,” si Daniel nakakitag upat ka 
dagko kaayong mga mananap nga migula gikan sa 
dagat, nga nagpakita nga upat ka “hari” ang moba- 
rog gikan sa yuta. (Dan 7:1-3, 17) Ang manalag- 
na nakapribilehiyo usab nga makita diha sa panan- 
awon ang “sama sa anak sa tawo” nga nakadawat 
ug pagmando, dignidad, ug gingharian gikan sa 
Karaan sa mga Adlaw.---Dan 7:13, 14. 

Ang mga panan-awon nga gikan sa Diyos nada- 
wat usab sa mga magsusulat sa Bibliya sama kang 
Isaias (1:1: 6:1-13), Amos (7:1-9, 12, 8:1, 2), ug 
Ezequiel (1:1). Ang inspirado nga matagnaong ka- 
pahayagan ni Abdias batok sa Edom gibuksan pi- 
naagi niining mga pulonga: “Ang panan-awon ni 
Abdias.” (Abd 1) Ang “panan-awon ni Nahum” na- 
undan sa kapahayagan batok sa Nineve.--Nah 1:1. 

Ang basahon sa Pinadayag naundan sa sunodsu- 
nod nga mga panan-awon nga nakita sa tigulang 
nga si apostol Juan. Ang Gregong ngalan sa basa- 
hon, A-po-kaly:psis, nga nagkahulogang “Pagpada- 
yag” o “Pagbutyag,” maoy haom, sanglit ang Pi- 
nadayag nagpadayag sa mga butang, nagbutyag 
sa daghang mga panghitabo sa halayong umaabot, 
nga halayo pa kaayo gikan sa panahon sa pagsulat 
niini.—Pin 1:1, ftn sa Rbis. 

Bakak nga mga Panan-awon. Sa wala pa 
malaglag ang Jerusalem niadtong 607 W.K.P., ang 
mini nga mga manalagna sa siyudad nagsulti ug 
“panan-awon sa ilang kaugalingong kasingkasing,” 
sa ato pa, ang ilang mga mensahe wala maggikan 
kang Jehova. (Jer 23:16) Sanglit dili man gikan 
kang Jehova, ang panan-awon nga ilang gipaha- 
yag walay pulos. (Lam 2:9, 14) Tungod kay sila 
nagsulti ug kabakakan ug ‘nagpahayag ug bakak 
nga panan-awon, si Jehova maoy batok kanila. 
--Eze 13. 

Ang Pipila Gitagna nga Makakita ug mga 
Panan-awon. Kasukwahi sa bakak nga mga pa- 
nan-awon ug dugang pa sa hinatag-sa-Diyos nga 

mga panan-awon nga nahisgotan na, si Joel giins- 
pirar sa Diyos sa pagtagna nga, ubos sa pagtultol 
sa espiritu sa Diyos, ang batan-ong mga lalaki “ma- 
kakita ug mga panan-awon.” (Joe 2:28) Gipakita ni 
Pedro nga natuman kining tagnaa sa adlaw sa Pen- 
tekostes 33 K.P., sa dihang ang balaang espiritu gi- 
bubo diha sa mga sumusunod ni Jesu-Kristo ug sa 
milagrosong paagi sila nagpahayag “sa halangdong 
mga butang sa Diyos” diha sa daghang pinulo- 
ngan.--Buh 2:1-4, 11, 15-17. 


PANAPTON, TABIL. Usa ka materyales nga 
gigama pinaagi sa paghablon. Bisan tuod diyutay 
ra ang nasayran bahin sa mga pamaagi sa pagka- 
linyas ug paghablon nga gihimo sa mga Israelin- 
hon, dayag nga sila sinati na kaayo niini nga mga 
trabaho. Sa Ehipto, ang mga arkeologo nakakubkob 
ug mga dibuho sa paril nga may mga hulagway sa 
mga babaye nga naghablon ug nagkalinyas, nga 
nagpakita sa matang sa hablon nga gigamit. Ang 
usa ka Ehiptohanong hulad sa usa ka buhatan sa 
pagpanghablon nga may hablon nga pinahigda na- 
kaplagan duol sa Girga, sa Ibabaw nga Ehipto. 
--Tan-awa ang PAGHABLON. 

Ang taas nga besti nga ginama gikan sa pino 
nga puting lino nga gisul-ob sa Aaronikong hataas 
nga saserdote kinahanglan nga hinablon nga ku- 
wadrado-kuwadrado, nga nagpakitang ang mga 
Israelinhon sinati na kaayo sa maong arte, nga ma- 
kahimo sa paghablon ug mga disenyo nganha sa 
ilang mga panapton.--Ex 28:39. 

Sa pagtukod sa tabernakulo, si Bezalel ug Oholiab 
maoy mga eksperto kansang katakos gipauswag ug 
gipahait sa balaang espiritu sa Diyos, aron sila 
makabuhat sa gikinahanglang buluhaton sumala 
gayod sa sumbanan nga gihatag ni Jehova. (Ex 
35:30-35) Dugang pa, dihay mga babaye nga may 
maayong katakos labot niini nga buluhaton, nga 
magkalinyas ug hilo gikan sa lino ug gikan sa bal- 
hibo sa hayop. (Ex 35:25, 26) Sa paghimo sa panap- 
ton alang sa epod ni Aaron nga hataas nga saser- 
dote, “gisalsal [sa mga mamumuo] ang mga palid 
nga bulawan nga gihimong nigpis nga mga pligo, 
ug... gitabastabas kini ingong mga hilo aron ila- 
kip paggama uban sa asul nga hilo ug sa balhibo sa 
karnero nga tininag morado ug sa hilo nga sanag- 
pula gikan sa coccus ug sa pino nga lino, ingong 
gama sa usa ka tigborda.”---Ex 39:2, 3. 

Ang Kristohanon Gregong Kasulatan naghisgot 
sa mga panapton nga ginama gikan sa balhibo sa 
kamelyo ug sa seda. (Mat 3:4, Pin 18:12) Wala ma- 
hibaloi kon ang mga Hebreohanon migamit ba ug 
gapas. Ang panapton sa gapas gihisgotan diha sa 
Ester 1:6 ingong gigamit sa palasyo sa Persia didto 
sa Susan. Ang gapas nailhan didto sa India, lagmit 
sukad pa niadtong 800 W.K.P., ug ang historyador 

nga si Pliny nag-ingon nga kini gigamit didto sa 
Ehipto. Kini gitanom didto sa Israel karong adlawa. 
Apan, ang ubang mga materyales nga wala mag- 
gikan sa Israel mahimong mabatonan sa mga Heb- 
reohanon gikan sa nagapanawng mga magpapati- 
gayon gikan sa Sidlakan ug Kasadpan nga moagi sa 
Israel. 

Ang lino gihablon gikan sa tanom nga lino, nga 
mas tag-as pa ug lanot kay sa gapas ug mas sayon 
nga ikalinyas apan mas lisod tinaon. Ang lino maoy 
bililhong materyales nga gigamit alang sa mga 
besti sa mga hari ug sa hataas nga mga opisyal. Si 
Jose gisul-oban ug “mga besti sa pinong lino” sa di- 
hang siya gihimong magmamando didto sa Ehipto. 
(Gen 41:42) Dugang pa, si Mardokeo milakaw gikan 
sa atubangan sa Persianhong hari nga nagsul-ob 
sa harianong sapot nga asul ug lino. (Est 8:15) Gi- 
pabilhan sa mga babaye ang besti nga ginama gi- 
kan sa lino.---Pr 31:22. 

Ang ubang mga materyales nga gigamit alang 
sa mga besti mao ang mga panit ug mga balhibo 
sa hayop. Ang mga tolda maoy ginama gikan sa 
mga panit o sa mga balhibo sa mga kanding. (Ex 
26:7, 14) Nakaplagan ang mga sampol sa mga pa- 
napton nga ginama gikan sa mga balhibo sa karne- 
ro. Sa 1 Samuel 19:13, gihisgotan ang usa ka gi- 
nambat nga ginama gikan sa balhibo sa kanding. 

Mga Kolor. Ang katawhan sa mga kayutaan 
sa Bibliya nakahimog mga panapton nga lainlain 
ug mga kolor. Sa paghubit sa mga kortina alang sa 
tabernakulo ug sa mga besti maylabot sa sangtu- 
waryo, ang Bibliya naghisgot sa asul, sanag-pula, 
ug morado. (Ex 26:1; 28:31, 33) Nagkadaiyang mga 
bulok ug kolor ang mamugna pinaagi sa paggamit 
niining tulo ka kolor sa tina nganha sa mga panap- 
ton nga sa orihinal lainlain ug mga kolor ug bulok. 
Si Jose gihatagan ug besti nga may mga budlis sa 
iyang amahang si Jacob. (Gen 37:3, 32) Si Tamar 
nga anak nga babaye ni David nagsul-ob ug usa ka 
taas nga besti nga may mga budlis, “kay ingon ni- 
ana ang ginasul-ob sa mga ulay nga mga anak nga 
babaye sa hari, nga may kupo nga walay bukton.” 
(2Sa 13:18) Pinaagi sa paggamit ug lain nga mga 
kolor sa lindog sa hablon gikan niadtong sa mga 
hulog sa hablon, mahimong ikapatungha ang nag- 
kadaiya nga disenyo.---Tan-awa ang TINA, PAGTINA. 
Ang Tabernakulo. Sa pagtukod sa taberna- 
kulo, ang napulo ka “tabil sa tolda” (Heb., yeri-'oth) 
nga ginama gikan sa pinong lino nga linubid ug sa 
balhibo sa karnero, nga binordahan ug mga keru- 
bin, mao ang unang tabon sa kuwadrong mga ba- 
yanan, busa ang mga saserdote nga nag-alagad 
sulod sa tabernakulo makakita sa mga kerubin tali 
sa mga bahin niadtong kuwadrong mga bayanan. 
(Ex 26:1, 2) Ang panapton nga ginama gikan sa 

balhibo sa kanding mao ang sunod nga tabon. (Ex 
26:7, 8) Kini nahimong usa ka maayong proteksi- 
yon alang sa binordahan nga lino. Ang mga korti- 
na o mga tabil diha sa pultahan sa Balaan ug sa La- 
bing Balaan nga mga lawak ginama usab gikan sa 
lino ug sa balhibo sa karnero, ug ang tabil sa 
Labing Balaan binordahan ug mga kerubin. (Ex 
26:31-37) Ang lino nga mga tabil sa tolda maoy 4 
ka maniko (1.8 m, 5.8 p) ang gilapdon ug 28 ka ma- 
niko (12.5 m, 40.8 p) ang gitas-on. Ang A ug H 
nga mga kiliran sa sawang maoy 100 ka maniko 
(44.5 m; 146 p).--Ex 27:9-11. 

Ang mga panapton nga asul ug ginama gikan sa 
hilo nga sanag-pula gikan sa coccus ug sa balhibo 
sa karnero nga tininag morado gigamit sa pagta- 
bon sa arka sa pakigsaad, sa lamesa sa pasundayag 
nga tinapay, sa tangkawan, sa halaran sa insenso, 
sa halaran sa halad-nga-sinunog, ug sa ubang mga 
galamiton sa pag-alagad sa dihang ang tabernaku- 
lo gibalhin gikan sa usa ka dapit ngadto sa laing da- 
pit. (Ang kolor o mga kolor sa matag butang espe- 
sipikong gihisgotan.)--Num 4:4-14. 

Ubang mga Gamit. Ang mga bakbak giga- 
mit ingong mga panglimin alang sa bag-ong gipa- 
nganak nga mga bata. (Luc 2:7) Ang mga Hudiyo 
usab adunay kostumbre sa pag-andam sa mga la- 
was nga ilubong pinaagi sa pagbugkos niini ug 
mga bendahe sa hinlo nga lino lakip sa mga yer- 
bang-paalimyon (dili pag-embalsamar sama sa gi- 
himo sa mga Ehiptohanon). (Ju 19:40: Mat 27:59) 
Human sa pagkabanhaw ni Jesus, si Juan ug Pedro 
nakakaplag sa mga bendahe ug sa panapton nga 
giputos kang Jesus nga nahilain nga linukot na 
diha sa lubnganan. (Ju 20:5-7) Sa dihang giban- 
haw si Lazaro siya migula gikan sa lubnganan nga 
ang iyang nawong naputos pa gihapon sa panap- 
ton nga gilimin sa iyang ulo sa dihang gilubong 
--dayag nga usa ka taas nga pirasong panapton 
nga lino.--Ju 11:44. 

Ang salapi usahay tipigan nga pinutos sa usa ka 
panapton. Sa usa sa mga sambingay ni Jesus, 
ingon niini ang gihimo sa daotang ulipon sa pagti- 
pig sa iyang mina inay sa pagnegosyo niini. (Luc 
19:20) Ang salapi sagad ibutang diha sa dagkong 
mga pilo sa besti dapit sa sabakan, lagmit giputos 
diha sa maong mga panapton. 

Ang balaod sa Diyos ngadto sa katawhan sa Isra- 
el nagsugo: “Dili ka magsul-ob sa sapot nga hina- 
bol sa balhibo sa karnero ug sa lino.” (Deu 22:11: 
tan-awa usab ang Lev 19:19.) Bahin niini, ang En- 
cyclopaedia Judaica (Jerusalem, 1973, Tomo 14, lin. 
1213) mikomento: “Ang besti sa mga saserdote 
wala gayoy labot sa pagdili sa [sha-:at:nez'] [usa ka 
besti nga ginama gikan sa duha ka matang sa hilo, 
NW]. Ang Exodo 28:6, 8, 15 ug 39:29 naglatid nga 

ang lainlaing mga bahin sa besti pagahimoon gi- 
kan sa lino ug sa dekolor nga balhibo sa karnero 
nga gihablon. . . . Kini nagpasabot nga ang linang- 
kob nga pagdili maoy pinasukad sa patuotuo nga 
ang maong panagsagol makapahinabog pagtungi- 
na, nga eksklusibong nagtumong sa kalibotan sa 
mga sagrado.” 

Mahulagwayong Paggamit. Tungod sa ka- 
hinlo ug kaputli sa puting lino, kini gigamit sa 
Kasulatan sa pagsimbolo sa pagkamatarong. Ang 
mga besti nga direktang midapat sa lawas sa hata- 
as nga saserdote, nga mao ang mga purol, hataas 
nga besti, ug purong, maingon man ang mga pu- 
rol, hataas nga mga besti, ug turong sa luyoluyong 
mga saserdote, maoy ginama sa pino ug puting 
lino. (Ex 28:39-42, itandi ang Job 29:14.) Ang pa- 
ngasaw-onon sa Kordero gidayandayanan sa ma- 
sanag, hinlo, pino nga lino, kay “ang pino nga lino 
naghawas sa matarong nga mga buhat sa mga ba- 
laan.” (Pin 19:8) Ang kasundalohan nga nagsunod 
kang Jesu-Kristo sa langit gihulagway ingong nag- 
sul-ob ug puti, hinlo, ug pino nga lino. (Pin 19:14) 
Ang Dakong Babilonya, nga nadato tungod sa pag- 
importar ug pag-eksportar ug mga baligya lakip 
ang pino nga lino, nagsapot sa dagway sa pagka- 
matarong nga “nagsul-ob ug pinong lino,” samtang 
sa samang higayon nagbuhat sa pagpamampam. 
--Pin 18:3, 12, 16, tan-awa ang GAPAS; BESTI. 


PANAW. Ang pulong nga “panaw” sagad giga- 
mit sa Bibliya aron sa pagpaila sa katibuk-ang dis- 
tansiya nga maabot. (Gen 31:23: Ex 3:18, Num 
10:33, 33:8) Ang distansiya nga maabot sa usa 
ka adlaw nagdepende sa kon unsang matanga sa 
transportasyon nga gamiton ug sa mga kahimtang 
nga masinatian ug sa matang sa dapit nga agian sa 
magpapanaw. Ang aberids nga panaw sa kamad- 
an sa usa ka adlaw lagmit maoy 32 km (20 mi) o 
kapin pa. Apan ang usa ka “adlawng igpapahulay 
nga panaw” mas menos pa gayod. (Mat 24:20) Ang 
Buhat 1:12 nagpakita nga usa ka “adlawng igpapa- 
hulay nga panaw” ang distansiya sa Jerusalem gi- 
kan sa Bukid sa mga Olibo. Lagmit tungod sa pag- 
kalkulo pinasukad sa duha ka magkalahing dapit 
nga sukaranan, kausa gihatag ni Josephus kini 
nga distansiya ingong lima ka estadio (925 m, 
3,034 p) ug sa laing higayon ingong unom ka esta- 
dio (1,110 m, 3,640 p). Ang rabbinikong mga ti- 
nubdan, pinasukad sa Josue 3:4, nagpakita nga ang 
usa ka “adlawng igpapahulay nga panaw” maoy 
2,000 ka maniko (890 m; 2,920 p). 


PANDAY. Usa ka artesano, hanas nga magbu- 
buhat, o panday sa kahoy. Ang Hebreohanong ter- 
mino nga cha-rash' mao ang katibuk-ang pagtawag 
sa usa ka “artesano,” “panday,” o “magtutukod,” 

kinsa mogamit ug lainlaing materyales sama sa 
kahoy, metal, o bato. (2Ha 12:11, 2Cr 24:12: Ex 
28:11; 1Cr 14:1) Ang Gregong katumbas maoy 
te'kton, nga gihubad nga “panday” diha sa Mateo 
13:55 ug Marcos 6:3. 

Si Noe ug ang iyang tulo ka anak nga lalaki mi- 
himog dakong pagpamanday sa pagtukod sa dako 
kaayong arka, sumala sa sumbanan nga gihatag ni 
Jehova.---Gen 6:14-16. 

Ang panday sa Israel gigamit sa pagtukod ug 
mga balay ug, sa ulahing kapanahonan, sa mga ti- 
nukod sama sa mga sinagoga. Bisan tuod ang mga 
tinukod sa kadaghanan hinimo sa bato o yuta, ang 
pipila ka kahoy gigamit, pananglitan, sa mga sag- 
bayan ug mga pultahan. Ang mga butang nga hi- 
nimo sa panday sa kapanahonan sa Bibliya nag- 
lakip sa mga muwebles, sama sa mga lamesa, 
bangkito, ug mga lingkoranan. Daghang galamiton 
sama sa mga daro ug mga balsa sa paggiok maoy 
sa bahin o sa katibuk-an hinimo sa kahoy. (2Sa 
24:22) Sa pagtukod sa tabernakulo ug sa mga ka- 
sangkapan niini, si Bezalel ug Oholiab linain nga gi- 
tultolan ni Jehova nga Diyos. Ang iyang espiritu 
nagpauswag sa ilang katakos aron mabuhat ang ki- 
namaayohang mga butang nga gama sa kahoy, 
ingon man sa ubang mga materyales. (Ex 31:2-11) 
Ang hanas nga mga panday sa kahoy gidala gikan 
sa Tiro alang sa pagtukod sa balay ni David. (2Sa 
5:11) Si Zorobabel migamit ug mga panday sa pag- 
tukod sa ikaduhang templo didto sa Jerusalem. 
—Esd 3:7. 

Si Jesus gitawag dili lamang ingong “ang anak sa 
panday” (Mat 13:55) kondili “ang panday” usab. 
(Mar 6:3) Sanglit ang Hebreohanong amahan sa- 
gad nga magtudlo sa iyang anak nga lalaki sa 
iyang trabaho, si Jesus sa walay duhaduha na- 
kakat-on sa pagpamanday gikan sa iyang amaa- 
ma nga si Jose. 


PANDONG. 
DONG. 


PANDONG SAULO. Gawas nga usa ka bahin 
sa pamesti, ang pandong sa ulo adunay espirituwal 
nga kahulogan taliwala sa mga alagad sa Diyos 
maylabot sa pagkaulo ug sa pagpasakop. Gipaha- 
yag ni apostol Pablo ang gimbut-an sa Diyos nga 
prinsipyo sa pagkaulo diha sa Kristohanong kong- 
regasyon, nga nag-ingon: “Ang ulo sa matag lalaki 
mao si Kristo, sa baylo ang ulo sa usa ka babaye 
mao ang lalaki, sa baylo ang ulo ni Kristo mao ang 
Diyos.” (1Co 11:3) Gihisgotan ni Pablo nga ang pan- 
dong sa ulo maoy usa ka “timaan sa awtoridad” nga 
angay ipandong sa mga babaye agig pag-ila sa 
pagkaulo sa lalaki, nga nagpasakop sa iyang kau- 
galingon sa hustong teokratikanhong awtoridad, sa 


Tan-awa ang BESTI; PURONG, PAN- 

dihang siya magaampo o magapanagna diha sa 
kongregasyon.--1Co 11:4-6, 10. 

Sa kasukwahi, gipakita sa apostol nga ang lalaki 
dili gayod magpandong sa ulo sa dihang manguna 
atubangan sa kongregasyon, sama sa dihang ma- 
gaampo o magapanagna. Kini maoy iyang kinai- 
yanhong posisyon ubos sa kahikayan sa Diyos. Kay 
ang lalaki nga magpandong sa ulo niini nga mga 
okasyon magpakaulaw sa iyang kaugalingong ulo. 
Kini magpakita usab ug kawalay-pagtahod kang 
Jesu-Kristo ingong iyang ulo ug sa Supremong Ulo, 
si Jehova nga Diyos, kay ang lalaki maoy “larawan 
ug himaya man sa Diyos,” nga sa sinugdan gibu- 
hat ingong hawas sa Diyos dinhi sa yuta. Dili niya 
ililong kini nga kamatuoran pinaagi sa pagpandong 
sa iyang ulo. Ang lalaki maoy unang gilalang sa 
wala pa lalanga ang babaye: ang babaye maoy “gi- 
kan sa lalaki” ug gilalang “alang sa lalaki.” Ang 
mga hiyas sa babaye maoy kapahayagan sa ka- 
dungganan ug sa dignidad sa lalaki, maingon nga 
ang mga hiyas sa lalaki maoy banaag sa kadung- 
ganan ug sa dignidad sa Diyos. Busa ang Kristoha- 
nong babaye angayng malipay sa pag-ila sa iyang 
mas ubos nga kahimtang pinaagi sa iyang pagka- 
makasaranganon ug pagpasakop, ug siya angayng 
andam sa pagpakita niini sa dayag pinaagi sa pag- 
gamit ug tabon o ubang butang ingong pandong sa 
ulo. Siya dili angayng mosulay sa pag-ilog sa dapit 
sa lalaki kondili, hinuon, magatuboy sa iyang pag- 
kaulo.— 1Co 11:4, 7-10. 

Gipunting ni Pablo ang kinaiyanhong pagkataas 
ug buhok sa mga babaye diha sa kongregasyon 
nga niini siya misulat ingong mapinadayonong hi- 
natag-sa-Diyos nga pahinumdom nga ang babaye 
sa kinaiyanhon magpasakop sa lalaki. Busa, siya 
angayng moila niini sa dihang buhaton ang naan- 
dang mga buluhaton sa lalaki diha sa Kristohanong 
kongregasyon, ug siya angayng magsul-ob sa usa 
ka matang sa pandong sa ulo gawas pa sa iyang 
buhok, nga sa kinaiyanhon iyang nabatonan. Sa 
ingon iyang gipakita nga iyang giila ang gimbut- 
an sa Diyos nga prinsipyo sa pagkaulo ug nga iyang 
gipalahi ang iyang naandang buluhaton sa adlaw- 
adlaw ug ang pagbuhat sa linaing mga buluhaton 
diha sa kongregasyon sa dihang, pananglitan, wa- 
lay kuwalipikadong lalaki ang presente, o sa dihang 
siya magatudlo sa ubang mga tawo diha sa pormal 
nga sesyon sa panagtuon sa Bibliya sa presensiya 
sa iyang bana o sa lalaking membro sa kongregas- 
yon.—1Co 11:11-55. 

Ingong kusganong katarongan alang sa kong- 
regasyon sa Diyos sa pagsunod niini nga paa- 
gi, gihisgotan sa apostol ang mga manulonda sa 
Diyos, kinsa “gipadala aron mag-alagad niadtong 
magapanunod sa kaluwasan.” (Heb 1:13, 14) Kining 

gamhanang espirituhanong mga persona interesa- 
do ug nabalaka bahin sa pagpabilin sa mga Kristo- 
hanon sa ilang mga dapit sulod sa kahikayan sa Di- 
yos aron nga ang teokratikanhong kahapsay ug 
putling pagsimba mahuptan kanunay atubangan 
sa Diyos.--1Co 11:10. 

Ang panginahanglan niini nga tambag alang sa 
kongregasyon sa karaang Corinto masabtan pag- 
ayo kon atong mahibaloan nga maoy naandang ba- 
tasan kaniadto alang sa mga babaye nga kanu- 
nayng maggamit ug pandong o tabon diha sa 
publiko. Kadtong mga babaye lamang nga malaw- 
ay sa moral ang dili magpandong o magtabon. Ug 
ang paganong mga babayeng saserdote sa mga 
templo dayag nga misunod sa batasan sa pagtang- 
tang sa ilang mga pandong o tabon ug sa pagpa- 
kalkag sa ilang mga buhok sa dihang nangangkon 
nga nailalom sa pag-inspirar sa Diyos. Ang maong 
batasan kon buhaton diha sa Kristohanong kongre- 
gasyon maoy pagpakaulaw ug pagbiaybiay sa ka- 
hikayan ni Jehova nga Diyos maylabot sa pagkaulo 
ug sa pagpasakop. Si Pablo mihinapos sa iyang ar- 
gumento pinaagi sa pag-ingon nga kon adunay ta- 
wong makiglalis sa ubang mga batasan gawas sa 
gipahayag ni Pablo, ang kongregasyon bisan pa 
niana angayng mosunod sa tambag sa apostol 
maylabot sa pagpandong sa ulo. Kini naghimo sa 
maong instruksiyon nga mapadapat sa tanang pa- 
nahon ug mga dapit diha sa Kristohanong kongre- 
gasyon.--1Co 11:16. 

Ang mga Hebreohanon sa karaang kapanaho- 
nan, gawas sa pagsul-ob ug purong ingong ba- 
hin sa ilang pamesti, kinahanglang magtabon sa 
ilang mga ulo ingong timaan sa ilang pagbalata. 
(2Sa 15:30, Jer 14:3) Ang mga babaye nagpakita 
usab ug pagkamakasaranganon niining paagiha. 
Sa dihang hapit nang mahimamat ni Rebeca si 
Isaac, “siya nagkuhag pandong ug nagtabon sa 
iyang kaugalingon,” nga dayag ingong simbolo sa 
iyang pagpasakop kaniya ingong iyang pamanho- 
non.--Gen 24:65: tan-awa ang PURONG, PANDONG, 
PAGKAULO. 


PANDUNGOG. Tan-awa ang DALUNGGAN, IG- 
DULUNGOG, PAGKAMASINUGTANON. 


PANGABUGHO. Tan-awa ang ABUGHOAN, PA- 
NGABUGHO. 


PANGANAY. Ang panganay mao ang kina- 
magulangang anak nga lalaki sa amahan (inay nga 
ang panganay sa inahan), ang sinugdanan sa kata- 
kos sa amahan sa pagsanay (Deu 21:17): ug usab, 
ang unang liwat nga laki sa mga hayop.---Gen 4:4. 

Sukad pa sa karaang kapanahonan, ang panga- 
nay nga lalaki nakahupot ug dungganong posisyon 


PANGANAY 


diha sa pamilya ug mao ang mopuli sa pagkaulo sa 
panimalay. Iyang mapanunod ang dobleng bahin 
sa katigayonan sa iyang amahan. (Deu 21:17) Si 
Ruben gipalingkod ni Jose sa kan-anan sumala sa 
iyang katungod sa pagkapanganay. (Gen 43:33) 
Apan ang Bibliya wala kanunay magpasidungog sa 
panganay pinaagi sa pagtala sa mga anak nga la- 
laki sumala sa ilang pagkahimugso. Ang unang da- 
pit kasagarang gihatag ngadto sa labing inila o ma- 
tinumanon taliwala sa mga anak nga lalaki inay 
nga ngadto sa panganay.--Gen 6:10: 1Cr 1:28, 
itandi ang Gen 11:26, 32, 12:4: tan-awa ang KATU- 
NGOD SA PAGKAPANGANAY, PANULONDON. 

Ang panganay gihatagan ug labawng pagtagad 
sa dihang giluwas ni Jehova ang iyang katawhan 
gikan sa pagkaulipon sa Ehipto. Taliwala sa mga 
Ehiptohanon, ang panganay gipahinungod ingong 
sagrado ngadto sa diyos-adlaw nga si Amon-Ra, 
ang gituohang manluluwas sa tanang panganay. 
Ang ikanapulong hampak nga gipadangat ni Jeho- 
va sa mga Ehiptohanon nagpakaulaw niini nga di- 
yos ug nagpakita nga kini dili makapanalipod sa 
mga panganay. Pinaagi sa pagsunod sa mga ins- 
truksiyon sa Diyos maylabot sa pag-ihaw ug usa ka 
nating karnero ug pagwisik sa dugo niini diha sa 
mga poste sa pultahan ug sa ibabaw nga bahin sa 
pultahan sa ilang mga balay, ang mga Israelinhon 
wala mamatyi sa ilang mga panganay, apan ang 
tanang panganay sa mga Ehiptohanon, sa tawo ug 
sa hayop, gipamatay. (Ex 12:21-23, 28, 29) Da- 
yag nga sa kadaghanang kahimtang ang gipasabot 
mao ang panganayng anak nga lalaki sa matag pa- 
nimalay ug dili ang ulo sa panimalay, bisan tuod ti- 
ngali siya usa ka panganay. Lagmit si Paraon maoy 
usa ka panganay, bisan pa niana siya wala patya. 
Hinunoa, tingali dili tanan sa Ehiptohanong pani- 
malay ang adunay panganay nga anak nga lala- 
ki sa literal nga diwa (mahimong ang magtia- 
yon walay anak o ang panganay nga lalaki patay 
na), ug tungod kay giingon man sa Exodo 12:30 
nga “walay balay nga walay usa nga namatay,” 
ang kalaglagan lagmit naglakip sa pangulo diha sa 
panimalay nga naghupot sa posisyon sa pagkapa- 
nganay. 

Sanglit ang panganay nga mga anak nga lalaki 
sa mga Israelinhon mao ang mahimong mga pa- 
ngulo sa nagkalainlaing mga panimalay, sila nag- 
hawas sa tibuok nasod. Ngani, si Jehova naghisgot 
sa tibuok nasod ingong iyang “panganay,” kini 
iyang panganay nga nasod tungod sa Abrahami- 
kong pakigsaad. (Ex 4:22) Tungod sa iyang pagti- 
pig sa ilang mga kinabuhi, si Jehova nagsugo nga 
“ang matag panganay nga lalaki nga nagabukas sa 
matag tagoangkan taliwala sa mga anak sa Israel, 
taliwala sa mga tawo ug sa mga mananap,” paga- 

balaanon alang kaniya. (Ex 13:2) Busa, ang panga- 
nay nga mga anak nga lalaki gipahinungod ngadto 
sa Diyos. 

Sa ulahi si Jehova nagkuha sa mga lalaki nga Le- 
vihanon, dayag nga gawas sa 300 ka Levihanong 
panganay (itandi ang Num 3:21, 22, 27, 28, 33, 34 
sa 3:39), ingong kapuli sa panganay nga mga anak 
nga lalaki sa Israel, gikan niadtong nag-edad ug 
usa ka bulan pataas. Ang lukat nga nagkantidad ug 
lima ka siklo (S11) kinahanglang ibayad ngadto 
kang Aaron ug sa iyang mga anak nga lalaki alang 
sa matag usa sa 273 nga kapin kay sa gidaghanon 
sa mga Levihanon. Labot pa, si Jehova nagkuha sa 
binuhing kahayopan sa mga Levihanon puli sa pa- 
nganay sa binuhing kahayopan sa ubang mga tri- 
bo. (Num 3:40-48) Sukad niadtong panahona, ang 
panganay nga anak nga lalaki kinahanglang itan- 
yag kang Jehova didto sa tabernakulo o sa templo 
human sa yugto sa pagkahugaw sa inahan ug 
pagatubson pinaagi sa pagbayad sa gibanabana 
nga bili alang niadtong nag-edad ug usa ka bulan 
hangtod sa lima ka tuig, “lima ka siklong plata su- 
mala sa siklo sa balaang dapit.”--Lev 12:1-3, 27:6, 
Num 18:15, 16. 

Ang laki nga mga panganay sa hinlo nga mga 
hayop, sama sa torong baka, nating karnero, o kan- 
ding, dili pagatubson. Ang maong toro nga baka 
dili gamiton sa pagtrabaho, ni tupihan ang nating 
karnero. Hinunoa, kini itanyag ngadto kang Jehova 
ingong usa ka halad didto sa tabernakulo o sa tem- 
plo sa ikawalo nga adlaw human kini ipanganak. 
(Ex 22:30, Num 18:17: Deu 15:19, 20) Apan kon 
ang hayop may depekto, dili kini ihalad ngadto 
kang Jehova kondili pagakan-on sulod sa pinuy- 
anan sa tag-iya niini.---Deu 15:21-23. 

Ang panganay sa usa ka asno, usa ka mahugaw 
nga hayop, dili mahimong itanyag ingong halad 
ug, busa, kinahanglang tubson, o lukaton, pinaagi 
sa pagpuli niini ug karnero. Apan kon dili, ang liog 
niini pagabalion, sanglit kini iya ni Jehova ug dili 
angayng pahimuslan sa tawo. (Ex 13:12, 13, 34:19, 
20) Apan, ang Levitico 27:27 mabasa nga nag- 
ingon: “Kon kini gikan sa mahugaw nga mga ma- 
nanap ug pagalukaton niya kini sumala sa gibana- 
bana nga bili, nan siya magahatag ug ikalima ka 
bahin niini dugang pa niini. Apan kon kini dili lu- 
katon, nan ibaligya kini sumala sa gibanabana nga 
bili.” Gihunahuna sa pipila ka komentarista kining 
tekstoha ingong usa ka kausaban sa regulasyon 
maylabot sa pagtubos sa usa ka asno. Apan dayag 
nga ang Levitico 27:27 naghisgot sa laing butang. 
Inay nga naghisgot sa usa ka mahugaw nga hayop, 
sama sa asno, ang mga pulong nga “kon kini gikan 
sa mahugaw nga mga mananap” lagmit nagtu- 

mong sa usa ka hayop nga nahimong mahugaw sa 
diwa nga kini dili angayng ihalad tungod kay may 
depekto. 


Nganong si Jehova nagtawag kang 
“David nga akong alagad” ingong 
panganay, nga si David dili man unta 
usa ka panganay nga anak? 


Diha sa Salmo 89, si Jehova nagtawag kang “Da- 
vid nga akong alagad” ug nagsubli pag-usab sa pa- 
kigsaad sa gingharian nga gihimo uban kaniya. Sa 
tungatunga niini nga salmo, kini ang giingon: Tbu- 
tang ko siya ingon nga panganay, ang labing hata- 
as sa mga hari sa yuta.” (Sal 89:20, 27) Si David dili 
usa ka panganay nga anak. (1Cr 2:13-15) Busa mo- 
patim-awng si Jehova matagnaong nagpunting sa 
usa nga gilandongan ni David, ang kaugalingong 
“panganay” nga Anak sa Diyos sa langit nga kani- 
ya Iyang gihatag ang pagkahari nga mas binayaw 
kay sa pagkahari nga gihuptan ni bisan kinsang 
tawhanong magmamando.--Itandi ang Eze 34:24, 
diin ang Mesiyas gihisgotan nga “ang akong alagad 
nga si David.” 

Si Jesu-Kristo gipakita nga mao “ang panganay 
sa tanang kalalangan” ingon man “ang panganay 
gikan sa mga patay "--dili lamang ang labing inila 
taliwala sa mga gilalang o sa mga gibanhaw kondi- 
li ang una gayod nga gilalang ug ang unang giban- 
haw gikan sa mga patay ngadto sa walay-katapo- 
sang kinabuhi. (Col 1:15, 18, Pin 1:5; 3:14) Dinhi sa 
yuta siya mao ang panganay nga anak ni Maria ug 
gipresentar didto sa templo subay sa balaod ni Je- 
hova. (Luc 2:7, 22, 23) Si apostol Pablo naghisgot 
sa mga sumusunod ni Jesu-Kristo nga natala sa 
mga langit ingong ang “kongregasyon sa mga pa- 
nganay,” ang unang gidawat sa Diyos ingong mga 
anak pinasukad sa ilang pagtuo sa halad ni Jesus 
ug ang una sa mga sumusunod ni Kristo nga paga- 
banhawon nga dili na mamatay pag-usab.---Heb 
12:23. 

Sa Job 18:13 ang ekspresyong “panganay sa ka- 
matayon” nagtumong sa labing makamatay nga 
sakit. 


PANGANOD. Usa ka makitang pundok sa 
mga partikulo, nga sagad tubig o yelo, nga nag- 
utaw-utaw sa ibabawng kahanginan. Ang pangu- 
nang Hebreohanong pulong alang sa “panganod” 
maoy anan’, nga sa kadaghanan nagpunting sa 
haligi sa “panganod” nga nagtultol sa mga Israelin- 
hon latas sa desyertong kamingawan. (Ex 13:21) 
Ang “manipis nga abog,” “kapanganoran,” “panga- 
noron nga kalangitan,” ug “kalangitan” mao ang gi- 
pasabot sa mga porma sa Hebreohanong sha chaq, 


PANGANOD 


nga gikan sa lintunganayng pulong nga nagkahu- 
logang “dugmok nga pino: magahilis.” (Isa 40:15: 
Sal 36:5, Jer 51:9, Sal 89:37: Sal 18:42, Job 14:19) 
Ang Gregong mga pulong nga nagkahulogang “pa- 
nganod” maoy ne phos ug nephele, samtang ang 
gno'phos nagtumong sa “dag-om.”---Heb 12:1, Mat 
17:5: Heb 12:18. 

Sa Israel, gikan sa tungatunga sa Hunyo hang- 
tod sa tungatunga sa Septiyembre, tin-aw ang ka- 
langitan sa katibuk-an, gawas lamang sa mga pa- 
nganod nga abog nga motungha ilabina sa hinapos 
sa ting-init, tungod sa init nga hangin sa S gikan sa 
desyerto. Dugang pa, ilabina sa Agosto, adunay 
panalagsang cirrostratus nga mga panganod gikan 
sa K nga dili magdalag ulan. Hinuon kini magusto- 
han sa mga molupyo tungod kay kini mohatag ug 
diyutayng landong ug busa mohatag ug diyutayng 
kahupayan gikan sa kainit. (Isa 25:5: itandi ang Job 
7:2.) Sa Septiyembre o Oktubre ang mga panganod 
subsob nga motungha sa kasadpang kapunawpu- 
nawan, nga magpundok ibabaw sa Mediteranyo, 
bisan tuod nga sagad sa tungatunga pa sa Oktubre 
magsugod ang ting-ulan. Apan sa ting-init, sa pi- 
pila ka bahin sa nasod, adunay mga gabon inigka- 
buntag nga mawala dayon inigsidlak sa adlaw. 
—Os 6:4. 

Sa ting-ulan, mahimong kalit kaayong motung- 
ha ang usa ka unos, nga magsugod ingong usa ka 
gamay kaayong panganod sa K. (1Ha 18:44, 45) 
Ang paglaom sa mag-uuma modako inigtungha sa 
mga panganod ibabaw sa kasadpang mga bahin. 
(Luc 12:54) Apan, ang usa nga nagpanuko sa pag- 
ani tungod kay nagalantaw sa dili-matag-an nga 
mga panganod mawad-an sa iyang anihon. Kini 
nga kamatuoran gigamit sa pagtambag sa mga 
alagad sa Diyos nga magpadayon sa ilang buluha- 
ton ubos sa tanang matang sa panahon.---Ecc 11:4. 

Ang kaalam ug pagkagamhanan ni Jehova nga 
Diyos nga Maglalalang gihawasan pinaagi sa iyang 
pagkontrolar sa mga panganod. Gihisgotan niya 
kini ingong “mga banga” nga magyabo ug magbu- 
bo sa mga sulod niini diha sa yuta. Siya miingon: 
“Kinsay tukmang makaihap sa mga panganod pi- 
naagi sa kaalam, o ang mga banga sa langit---kin- 
say makayabo kanila?” (Job 38:37) Iyang gihubit 
ang proseso sa pag-alisngaw ug pagpanibug-ok sa 
tubig, nga nag-ingon: “Iyang giisa sa itaas ang 
mga tinulo sa tubig, sila nasala ingong ulan alang 
sa iyang gabon, mao nga ang mga panganod mo- 
taligsik, sila motulo nga madagayaon ibabaw sa 
katawhan. Sa pagkatinuod, kinsay makatugkad sa 
mga lut-od sa panganod, sa mga dinaguok gikan sa 
iyang balongbalong ?”---Job 36:27-29. 

Masambingayong Paggamit. Si Jehova, nga 
kaniya walay tawong makakita ug mabuhi pa, 
nagsimbolo sa iyang presensiya pinaagig usa ka 


PANGANOD 


panganod. Didto sa Bukid sa Sinai, sa panahon nga 
gihatag ang Balaod ngadto sa Israel, ang dag-om 
mitabon sa bukid, gikan sa panganod migula ang 
mga kilat ug dalugdog, ang budyong sa trompeta, 
ug ang makusog nga tingog. (Ex 19:16-19, 24:15; 
Heb 12:18, 19) Gisultihan ni Jehova si Moises nga 
siya nagpakita niining paagiha aron nga siya ma- 
kapakigsulti kang Moises ug, sa pagkadungog niini, 
ang katawhan magbutang ug pagtuo kang Moises 
ingong hawas sa Diyos.---Ex 19:9. 

Gipadala ni Jehova ang usa ka manulonda diha 
sa usa ka panganod ingong “iyang kaugalingong 
mensahero” sa pag-agak sa Israel pagawas sa Ehip- 
to ug latas sa kamingawan. (Isa 63:9) Pinaagi sa 
hawas nga manulonda, si Jehova mitan-aw gikan 
sa panganod aron sa pagpaguliyang sa kampo sa 
mga Ehiptohanon. (Ex 13:21, 22, 14:19, 24, 25) Gi- 
gamit usab ni Jehova ang panganod sa pagbawtis- 
mo kanila ingong nasod ngadto kang Moises, nga 
ang katubigan anaa sa ilang isigkakilid ug ang pa- 
nganod anaa sa ibabaw ug sa likod. Busa sila “na- 
bawtismohan ngadto kang Moises pinaagi sa pa- 
nganod ug sa dagat.”--1Co 10:2, tan-awa usab ang 
Num 14:14. 

Sa dihang gipatindog ang tabernakulo didto sa 
kamingawan, ang panganod mipuyo ibabaw niini 
ug “ang himaya ni Jehova mipuno sa tabernakulo,” 
mao nga si Moises dili makasulod. (Ex 40:34, 35: 
itandi ang 1Ha 8:10-12; Pin 15:8.) Human niini ang 
panganod mipondo ibabaw sa Labing Balaan, diin 
didto nahimutang ang arka sa pakigsaad, ug ang 
panganod nahimong haligi sa kalayo inigkagabii. 
Walay duhaduha kini nga panganod makita sa bi- 
san haing dapit sa kampo, mao nga nahimo kining 
sentro sa kampo. Sa dihang kini mopataas, ang Is- 
rael mangandam sa paggikan. Sa dihang kini mo- 
balhin, mosunod sila sa direksiyon niini alang sa 
sunod nga dapit nga kampohan, bisan tuod ang 
eksaktong dapit nga kampohan mahimong gipili 
uban sa tabang ni Hobab, nga suheto kaayo sa da- 
pit, lakip ang mga dapit nga daghag tubig ug ang 
ubang mga bahin sa dapit nga angayang kampo- 
han alang sa maong hilabihan ka dakong panon. 
--EXx 40:34-38, Num 10:29-32. 

Sulod sa Labing Balaan, ibabaw sa arka sa pakig- 
saad, mao ang usa ka panganod nga hayag kaayo, 
ang bugtong kahayag nga nagdan-ag sa maong la- 
wak. (Lev 16:2) Sa pinulongang Hebreohanon hu- 
man sa kapanahonan sa Bibliya, kini gitawag nga 
Shechinah. Sa dihang mosulod ang hataas nga sa- 
serdote ngadto sa Labing Balaan sa Adlaw sa Pag- 
tabon-sa-Sala dala ang dugo sa mga hayop, siya sa 
simbolikong paagi nagbarog sa presensiya ni Jeho- 
va. Sa ubang mga panahon, sa dihang siya dili mo- 
sulod ngadto sa Labing Balaan apan mobarog atu- 
bangan sa kortina aron magpakisayod kang Jehova 

alang sa iyang tubag maylabot sa usa ka mahi- 
nungdanong butang, siya giisip nga nagbarog atu- 
bangan kang Jehova.--Num 27:21. 

Sa usa ka hitabo ang kaugalingong tingog ni Je- 
hova nadungog gikan sa hayag nga panganod, nga 
nagpahayag ug pag-uyon sa iyang bugtong nga 
Anak. Kini mao ang hayag nga panganod nga nag- 
landong kang Jesus ug sa iyang tulo ka apostoles 
nga si Pedro, Santiago, ug Juan didto sa bukid diin 
nahitabo ang pagkausab sa dagway.---Mat 17:5. 

Sa dihang si Jesus mikayab sa langit, sumala sa 
rekord, “usa ka panganod ang misakgaw kaniya gi- 
kan sa ilang panan-aw.” (Buh 1:9) Ang mga tinun- 
an wala makakita kang Jesus nga nagsakay sa usa 
ka panganod, apan hinunoa, nasalipdan siya sa pa- 
nganod maong sila wala na makakita kaniya. Kini 
motabang kanato sa pagsabot sa mga pulong ni Je- 
sus maylabot sa iyang presensiya: “Ilang makita 
ang Anak sa tawo nga moanhi diha sa panganod 
uban ang gahom ug dakong himaya,” ug sa gii- 
ngon sa Pinadayag: “Siya moanhi uban sa mga pa- 
nganod, ug ang tanang mata makakita kaniya.” 
(Luc 21:27: Mat 24:30, Pin 1:7) Sa nahisgotang mga 
kahimtang ang mga panganod naghawas sa dili- 
makitang presensiya, apan ang mga nakaobser- 
bar “makakita” sa kahulogan niini pinaagi sa ilang 
“mga mata” sa hunahuna. Niining bahina ang ma- 
kitang pisikal nga mga panghitabo magpaarang 
sa usa ka tawo nga nagtan-aw nga “makakita” o 
makasabot sa dili-makitang presensiya ni Kristo. 
— Tan-awa usab ang Mat 24; Mar 13, Pin 14:14. 

Sa dihang si Jesus mianhi sa yuta, uban ang ta- 
nang ilhanan sa pagka-Mesiyas, ang mga Hudiyo 
sa pagkamahakogon wala moila kaniya tungod kay 
ilang gipangayo ingong pamatuod sa iyang pagka- 
Mesiyas nga literal niyang tumanon ang panan- 
awon sa Daniel 7:13, 14, diin ang Anak sa tawo gi- 
pakitang nagsingabot uban sa mga panganod sa 
kalangitan atubangan sa Karaan sa mga Adlaw, si 
Jehova nga Diyos, aron sa pagdawat sa iyang ging- 
harian. Nasaypan nila ang iyang presensiya la- 
bot sa pagmando sa Gingharian ingong ang iyang 
unang pag-abot. Iyang gisultihan sila nga wa- 
lay ingon nianang ilhanan nga ihatag kanila.--Luc 
11:29. 

Pabor. Ang “mga panganod” may maayong 
kahulogan alang niadtong kinsa nakapahimuot sa 
Diyos. Ang Proverbio 16:15 nag-ingon nga ang 
maayong kabubut-on sa hari maoy “ingon sa pa- 
nganod sa ulan sa tingpamulak.” Ang kahimtang 
nga tabonan o salipdan sa panganod ang usa ka 
butang aron kini dili makita gigamit sa paghubit sa 
buhaton ni Jehova sa mga sala sa iyang katawhan, 
sa pagpapas sa ilang mga kalapasan “ingon sa pa- 
nganod.” (Isa 44:22) Sa kasukwahi, iyang alihan pi- 

naagi sa bagang panganod ang pagduol niadtong 
mga rebelyoso, aron ang ilang pag-ampo dili ma- 
kalahos.--Lam 3:44. 

Pagkadaling-mahanaw, pagkadili-kasaligan. 
Ang gabon sa kabuntagon nga dali rang maha- 
naw sa mahulagwayon gigamit sa pagtumong sa 
mabalhinon, dili-magdugay nga mahigugmaong- 
kalulot sa Epraim ug Juda ngadto sa Diyos, mai- 
ngon man usab sa hamubong paglungtad sa Epra- 
im tungod sa ilang pagliso ngadto sa bakak nga 
pagsimba.---Os 6:4: 13:3. 

Ang tawong nanghambog bahin sa iyang pag- 
panghatag, apan wala gayod maghimo niana, ma- 
kapahigawad sama ra sa panganod nga walay ulan. 
(Pr 25:14) Kadtong nangangkon nga mga Kristoha- 
non apan nagpadayon sa imoralidad, nagadaot ug 
nagahugaw sa kongregasyon, gipakasama sa mga 
panganod nga walay-tubig nga gipadpad sa ha- 
ngin tungod sa ilang matinguhaong pagsunod sa 
unodnong mga pangibog.--Jud 12; tan-awa ang 
GABON. 


PANG-ASDANG NGA BUNGDO. Ang 
pang-asdang nga bungdo (Heb., solelah') maoy 
usa ka bungdo nga yuta (ug usahay mga bato) 
nga gihimo sa kasundalohan aron himoong pahan- 
dag nga agianan sa pagdala ug mga troso nga 
iglulumpag ug sa uban pang pang-asdang nga 
mga kagamitan batok sa usa ka kinutaang siyu- 
dad. (2Sa 20:15) Ang Asiryanhong hari nga si 
Senakerib naghimo ug pang-asdang nga bung- 
do batok sa Lakis. Ang mga pagpangubkob didto 
sa Lakis nagpakita nga kini nga bungdo sa pa- 
nguna maoy mga bato nga gitapot pinaagig dag- 
hang argamasa. Apan si Senakerib wala makahimo 
ug pang-asdang nga bungdo batok sa Jerusalem. 
--2Ha 19:32. 

Ang pang-asdang nga mga bungdo gihimo ni 
Nabucodonosor nga hari sa Babilonya batok sa Je- 
rusalem ug batok sa Tiro. (Jer 6:6, Eze 21:22, 26: 
7,8) Ang paglikos batok sa Jerusalem matagnaong 
gihulagway sa dihang si Ezequiel gisugo sa pagku- 
lit ug usa ka modelo sa Jerusalem diha sa usa ka 
tisa ug sa pagtukod ug pang-asdang nga bungdo 
batok niini.---Eze 4:1, 2. 


PANGDAOT. Tan-awa ang PANGLAMAT. 


PANGHIMARAOT. Ang usa ka grabe o gani 
hingapin nga paghukom batok sa usa nga giisip 
nga dulumtanan ug takos sa pagtunglo. Ang Heb- 
reohanong berbo (qa:vav, panghimaraot) makapla- 
gan diha sa asoy labot sa kawang nga mga pa- 
ningkamot ni Haring Balak nga ipatunglo kang 
manalagnang Balaam ang nasod sa Israel ug sa 
ingon ipresentar kini nga nasod atubangan sa Di- 
yos nga takos sa iyang pagtunglo. (Num 22:11, 17, 

23:11, 13, 25, 27; 24:10) Ang usa ka pagtunglo, nga 
mao, ang paghangyo sa Diyos nga ipadangat ang 
kadaotan, dili kanunayng ipahayag apan mahi- 
mong ipasumbingay.---Tan-awa ang TUNGLO, MAL- 
DISYON. 


PANGILKIL. Kini maoy usa ka buhat o bata- 
san sa pagkuha o pag-angkon ug bisan unsang bu- 
tang gikan sa usa ka nagpanukong tawo pinaagig 
pagpanghadlok, kini ba kaha pinaagig pagpamu- 
gos, panghulga, o sa bisan unsang dili-tukmang 
paggamit sa gahom. Ang pangunang kahulogan sa 
Gregong pulong nga gihubad nga “mangingilkil” 
(harpax) maoy “tigsakmit.” (1Co 5:10, Int) Ang 
Bibliya sublisubling nagpasidaan batok sa bisan 
unsang pagpangitag dili-minatarong nga ganansi- 
ya, ilabina niadtong adunay kaakohan o mga ka- 
tungdanan.---Ex 18:21: Pr 1:19, 15:27. 

Bisan pa niana, ubos sa Romanhong pagmando 
sa Palestina, ang Hudiyong mga maniningil ug bu- 
his sagad sad-an sa pagpangilkil. Ang ilang ka- 
tungdanan naghatag kanilag dakong kahigayonan 
nga magpadato sa ilang kaugalingon sa dili-mina- 
tarong nga paagi (ug walay duhaduha nga ingon 
usab niana ang ilang Romanong mga agalon) sa 
ikadaot sa katawhan. Lagmit nga gipunting kini ni 
Jesus diha sa usa ka sambingay sa dihang siya 
naghisgot sa usa ka nagpakamatarong sa kaugali- 
ngon nga Pariseo nga nag-ampo tapad sa usa ka 
maniningil ug buhis ug nagdayeg sa iyang kauga- 
lingon ngadto sa Diyos ingong dili usa ka mangi- 
ngilkil. (Luc 18:11) Ang mga maniningil ug buhis 
nga miadto kang Juan nga Tigbawtismo nga na- 
ngutana kon unsay buhaton gitambagan: “Ayaw 
pangayog labaw sa bayranan sa buhis.”--Luc 3: 13. 

Sa dihang si Zaqueo, nga usa ka dato nga pangu- 
long maniningil ug buhis, nag-abiabi kang Jesus 
ingong dinapit diha sa iyang balay, siya naghinul- 
sol ug mitalikod sa iyang daotang dalan, nga nag- 
ingon: “Pasig-ulian ko ug upat ka pilo ang bisan 
unsa nga gipangilkil ko kang bisan kinsa pinaagig 
bakak nga sumbong.” (Luc 19:2, 8, tan-awa ang 
SUMBONG.) Apan, sa maong mga kahimtang sa pag- 
hinulsol ug pagdawat sa pagkasad-an, gipanga- 
yo sa Balaod nga 120 porsiyento lamang ang iuli 
ngadto sa tawong gitikasan.---Lev 6:2-5. 

Ang pagpangilkil gitala diha sa Kristohanon Gre- 
gong Kasulatan uban sa pakighilawas, pagpana- 
paw, idolatriya, kadalo, pagpangawat, paghubog- 
hubog, pagsultig pasipala, ug homoseksuwalidad 
ingong mga butang nga makababag sa usa ka tawo 
nga padayong nagbuhat niining mga butanga sa 
pagsulod sa Gingharian sa Diyos. Si apostol Pab- 
lo, sa pagsulat ngadto sa kongregasyon sa Corin- 
to, miingon nga kanhi ang pipila kanila nagbuhat 
nianang mga butanga, apan karon sila nahuga- 
san na. Busa, bisan tuod dili nila malikayan nga 

mahimamat kining matanga sa mga tawo diha sa 
kalibotan, sila dili makig-uban kang bisan kinsa ni- 
ining mga tawhana nga nangangkong usa ka “igso- 
on,” ug sila kinahanglang magpalagpot kanila gi- 
kan sa kongregasyon.---1Co 5:9-11, 6:9-11. 

Ang Kristohanong tinamdan maylabot sa pag- 
hiphip sa tawong nangilkil giilustrar diha sa ka- 
himtang ni apostol Pablo. Ang Romanong goberna- 
dor nga si Felix misulay sa pagpangilkil ug kuwarta 
gikan kang Pablo pinaagi sa pagbilanggo ug dugay 
kang Pablo sulod sa duha ka tuig. Labot niini, si 
Pablo nakasabot, apan siya wala mohatag ug bisan 
unsa kang Felix. Sa ulahi si Felix gipulihan ni Go- 
bernador Festo.---Buh 24:26, 27. 


PANGLAMAT. Ang Hebreohanong pulong 
nga ittim' maoy gigamit diha sa Isaias 19:3 sa 
pagtumong sa “mga maglalamat” sa Ehipto. Ang 
Hebreohanong pulong nga che'ver (gihubad nga 
“kalaki sa salamangka,” “panglamat”) nagtumong 
sa orasyon nga giyamyam, giawit, o gisulat ingong 
kalaki sa salamangka o panglamat aron 'lamaton' 
ang usa ka tawo. (Sal 58:5, Isa 47:9, 12) Ang “mga 
pahiyas sa kinhason nga mohugong” nga gipanag- 
iya, ug sa walay duhaduha gisul-ot sa mga anak 
nga babaye sa Zion tataw nga maoy mga pangla- 
mat, maingon nga ang Hebreohanong pulong nga 
gigamit sa pagtumong niini (lechashim') naggi- 
kan sa lintunganayng pulong nga nagkahulogang 
“hunghong, lamat.” (Isa 3:20, itandi ang 2Sa 12:19, 
Sal 58:5.) Ang maong egspiritistikanhong mga bu- 
hat maoy lakip sa “dulumtanang mga butang” nga 
gidili ni Jehova nga buhaton sa iyang katawhan. 
(Deu 18:9-11) Ang karaang mga Babilonyanhon, 
mga Ehiptohanon, ug ang uban pa gibantog sa 
ilang pagsalig sa mga panglamat ug pagpangdaot. 
--Isa 19:3, 47:9, 12. 

Paglamat sa Bitin. Ang gitawag nga pagla- 
mat sa bitin mahimong maoy usa ka matang sa es- 
piritismo ug maoy kabilin sa karaang kulto sa mga 
magsisimba sa halas. Ang maglalamat gituohan 
nga molamat sa halas, nga sagad usa ka kobra, 
busa mopatim-awng kini malamat pinaagi sa pag- 
patokar ug musika, nga sagad ginamit ang alpa o 
plawta. Ang mga bitin dili bungol o maglisod sa 
pagpamati sama sa gihunahuna sa uban, apan 
ingon sa gipasabot sa Salmo 58:4, 5, sila makadu- 
ngog sa tingog sa mga maglalamat ingon man sa 
musika. Hunahunaon tingali sa usa nga kini maoy 
usa ka estratehiya lamang sa pagbansay sa bitin 
sama sa pagbansay ug usa ka hayop o langgam, pi- 
naagi sa pagbutang niini diha sa bukag nga may 
taklob, sa pagpatokar ug mananoy nga musika, 
nga isira dayon ang taklob kon buot niining moes- 
kapo, hangtod nga ang bitin sa kataposan maka- 
kat-on sa pagbarog nga tul-id agig pagsunod sa 
musika nga dili mosulay sa pag-eskapo. Bisan ti- 

ngali tinuod kini sa pipila ka kahimtang, ang espi- 
ritistikanhong mga puwersa kasagarang dayag nga 
nalangkit sa paglamat sa bitin. 

Ang paghisgot niining espiritistikanhong buhat 
diha sa Bibliya nagpamatuod nga dugay na kining 
gibuhat.---Sal 58:4, 5; Ecc 10:11, Isa 3:3, Jer 8:17. 


PANGLILOK. Kini maoy hubad sa Hebreoha- 
nong pulong nga ma-atsadh, nga nagtumong sa 
usa ka himan nga gigamit sa pagporma sa kahoy, 
ug bisan sa puthaw. (Jer 10:3, Isa 44:12) Ang lintu- 
nganayng pulong nga gituohang gigikanan niining 
Hebreohanong termino gilangkit sa mga pulong sa 
kaamgid nga mga pinulongan nga nagkahulogang 
“ani,” “putol.” Busa si Koehler ug Baumgartner nag- 
hubit sa kahulogan sa ma-atsadh' ingong “pangli- 
lok.” (Lexicon in Veteris Testamenti Libros, Leiden, 
1958, p. 550) Ang modernong panglilok adunay 
puloan ug sulab nga pormag kaw-it ang tumoy. 
Apan, gisabot sa uban nga ang ma-atsadh' nagtu- 
mong sa usa ka matang sa atsa, sanglit mao kini 
ang kahulogan niini sa ulahing Hebreohanon, ug 
gihunahuna nila nga lagmit nagtumong kini sa usa 
ka aswela. 


PANGOMOSTA. Tan-awa ang POSTURA UG MGA 
LIHOK. 


PANGPALITADA. Ang panghaklap sa mga 
bungbong ug sa mga partisyon nga sagad hinimo 
gikan sa yutang-kulonon nga sinagolan ug uhot. 
Usahay kini nga sambog naglakip sa apog, abo, pi- 
nolbos nga mga bika, o dinugmok nga mga bagaw 
sa kinhason o anapog.--Lev 14:42, Eze 13:10-16, 
tan-awa ang ARGAMASA. 


PANGTUBOS. Tan-awa ang LUKAT, MANLULU- 
KAT. 


PANGULO. Tan-awa ang HAMIL, PANGULO, PRIN- 
SIPE. 


PANIHAPON SA GINOO. Usa ka literal nga 
pagpangaon, ingong paghandom sa kamatayon ni 
Ginoong Jesu-Kristo, busa, usa ka memoryal sa 
iyang kamatayon. Sanglit kini lamang ang okasyon 
nga gisugo sa Kasulatan nga handomon sa mga 
Kristohanon, kini tukmang tawgon usab nga Me- 
moryal. 

Ang pagsugod sa pagsaulog sa Panihapon sa Gi- 
noo gitaho sa duha ka apostoles kinsa mga saksing- 
nakakita ug mga umalambit, nga mao, si Mateo ug 
Juan. Si Marcos ug Lucas, bisan tuod wala niadtong 
okasyona, nagdugang ug pipila ka detalye. Si Pab- 
lo, sa paghatag ug mga instruksiyon sa kongregas- 
yon sa Corinto, nagtaganag kalamdagan sa pipila 
ka hinungdanong mga bahin niini. Kini nga mga 
tinubdan nagsulti kanato nga, sa gabii una pa 
sa iyang kamatayon, si Jesus nakigkita sa iyang 

mga tinun-an sa usa ka dakong lawak sa itaas aron 
saulogon ang Paskuwa. (Mar 14:14-16) Si Mateo 
nagtaho: “Samtang sila nagpadayon sa pagpanga- 
on, si Jesus nagkuhag tinapay ug, human makapa- 
salamat, siya nagpikaspikas niini ug, naghatag nii- 
ni sa mga tinun-an, siya miingon: 'Pagkuha kamo, 
kaon. Kini nagkahulogan sa akong lawas.’ Unya, 
siya nagkuhag kopa ug, human makapasalamat, 
siya naghatag niini kanila, nga nag-ingon: nom 
kamo gikan niini, kamong tanan, kay kini nagka- 
hulogan sa akong “dugo sa pakigsaad,” nga igabu- 
bo alang sa daghan sa kapasayloan sa mga sala. 
Apan magaingon ako kaninyo, Dili na gayod ako 
moinom sukad karon sa bisan unsa niini nga pro- 
dukto sa paras hangtod nianang adlawa sa dihang 
moinom ako ug bag-o niini kauban ninyo diha sa 
gingharian sa akong Amahan.” Sa kataposan, hu- 
man makaawit ug mga pagdayeg, sila nangadto sa 
Bukid sa mga Olibo.”---Mat 26:17-30, Mar 14:17-26, 
Luc 22:7-39, Ju 13:1-38, 1Co 10:16-22, 11:20-34. 

Ang Panahon sa Pagsugod Niini nga Pagsa- 
ulog. Ang Paskuwa kanunay nga gisaulog sa Ni- 
san (Abib) 14, sa adlaw o duol sa adlaw nga takdol 
ang bulan, maingon nga ang unang adlaw sa ma- 
tag bulan (lunar nga bulan) diha sa Hudiyohanong 
kalendaryo mao ang adlaw sa paggimaw sa bag- 
ong bulan, nga matino pinaagi sa pag-obserbar ni- 
ini. Busa ang ika-14 nga adlaw sa bulan maoy mga 
tungatunga sukad sa pagsubang sa bag-ong bulan. 
Ang petsa sa kamatayon ni Jesus gipakita sa arti- 
kulong JESU-KRISTO (Ang panahon sa iyang kama- 
tayon) nga maoy sa Nisan 14, 33 K.P. Mahitungod 
sa adlaw sa iyang kamatayon nga gibanabana pi- 
nasukad sa Gregorian nga kalendaryo, ang as- 
tronomikanhong mga kalkulasyon nagpakita nga 
adunay nahitabong eklipse sa bulan niadtong Bi- 
yernes, Abril 3, 33 K.P. (Julian nga kalendaryo), 
nga maoy Biyernes, Abril 1, sa Gregorian nga ka- 
lendaryo. (Canon of Eclipses ni Oppolzer, gihubad 
ni O. Gingerich, 1962, p. 344) Ang mga eklipse sa 
bulan kanunayng mahitabo sa panahon nga takdol 
ang bulan. Kini nga ebidensiya kusganong nagpai- 
la nga ang Nisan 14, 33 K.P., natunong sa Huwe- 
bes-Biyernes, Marso 31-Abril 1, 33 K.P., sa Grego- 
rian nga kalendaryo. 

Sa gabii una pa sa iyang kamatayon gisaulog ni 
Jesus ang iyang kataposang pagkaon sa Paskuwa 
ug human niana gisugdan ang pagsaulog sa Pani- 
hapon sa Ginoo. Bisan sa wala pa sugdi ang pagpa- 
ngaon alang sa Memoryal, ang maluibong si Judas 
gipagula na, nga nianang panahona, sumala sa re- 
kord, ‘gabii na.” (Ju 13:30) Sanglit ang mga adlaw 
sa Hudiyohanong kalendaryo magsugod sa gabii sa 
usa ka adlaw hangtod sa gabii sa sunod nga adlaw, 
ang Panihapon sa Ginoo gisaulog usab sa Nisan 14, 
sa Huwebes sa gabii, Marso 31.---Tan-awa ang AD- 
LAW, II. 


PANIHAPON SA GINOO 


Kon Unsa Kasubsob nga Saulogon. Sumala 
kang Lucas ug Pablo, sa dihang gisugdan ang pag- 
saulog sa Memoryal sa iyang kamatayon, si Jesus 
miingon: “Ipadayon ninyo ang pagbuhat niini sa 
paghandom kanako.” (Luc 22:19: 1Co 11:24) Pina- 
sukad niini makataronganong sabton nga buot ni 
Jesus nga saulogon sa iyang mga sumusunod ang 
Panihapon sa Ginoo kada tuig, dili sa mas subsob 
pa niana. Ang Paskuwa, nga gisaulog agig paghan- 
dom sa pagluwas ni Jehova sa Israel gikan sa pag- 
kaulipon sa Ehipto niadtong 1513 W.K.P., gisaulog 
kas-a lamang sa usa ka tuig, sa petsa sa anibersar- 
yo niini sa Nisan 14. Ang Memoryal, nga usa usab 
ka anibersaryo, tukmang saulogon lamang sa Ni- 
san 14. 

Si Pablo nagkutlo kang Jesus nga nag-ingon la- 
bot sa kopa, “Ipadayon ninyo ang pagbuhat niini, 
ingon kamakanunayon sa inyong pag-inom niini, 
sa paghandom kanako,” ug midugang: “Kay ingon 
kamakanunayon sa inyong pagkaon niini nga tina- 
pay ug pag-inom niini nga kopa, padayon ninyong 
gimantala ang kamatayon sa Ginoo, hangtod nga 
siya moabot.” (1Co 11:25, 26) Ang “kamakanuna- 
yon” mahimong magtumong sa usa ka butang nga 
himoon kas-a lamang sa usa ka tuig, ilabina kon hi- 
moon sulod sa daghang katuigan. (Heb 9:25, 26) 
Ang Nisan 14 mao ang adlaw nga gitugyan ni Kris- 
to ang iyang literal nga lawas ingong halad diha sa 
estaka sa pagsakit ug gibubo ang iyang dugo alang 
sa kapasayloan sa mga sala. Sa ingon, kadto mao 
ang adlaw sa “kamatayon sa Ginoo” ug, busa, mao 
ang petsa nga pagahandomon ang iyang kamata- 
yon. 

Ang mga umalambit niini nga pagpangaon 'wala 
didto uban sa Ginoo" ug magsaulog nga “makanu- 
nayon" sa Panihapon sa Ginoo una pa ang ilang ka- 
matayon ingong matinumanon. Dayon, human sa 
ilang pagkabanhaw ngadto sa langitnong kinabuhi, 
sila makig-uban kang Kristo ug dili na magkina- 
hanglan ug tigpahinumdom labot kaniya. Mahitu- 
ngod sa kadugayon niini nga pagsaulog, “hang- 
tod nga siya moabot,” si apostol Pablo dayag nga 
nagtumong sa pag-anhi pag-usab ni Kristo ug sa 
pagdawat kanila ngadto sa langit pinaagig pag- 
kabanhaw panahon sa iyang presensiya. Kini nga 
pagsabot bahin niining butanga gipatin-aw sa mga 
pulong ni Jesus ngadto sa 11 ka apostoles nianang 
gabhiona: “Kon ako moadto ug mag-andam ug da- 
pit alang kaninyo, ako moanhi pag-usab ug paga- 
dawaton ko kamo nganhi kanako, aron nga kon asa 
ako kamo atua usab.”--Ju 14:3, 4; 2Co 5:1-3, 6-9. 

Gipahibalo ni Jesus ang mga tinun-an nga ang 
bino nga iyang giinom (niini nga Paskuwa una pa 
ang Memoryal) mao ang kataposang produkto sa 
paras nga iyang pagaimnon “hangtod nianang ad- 
lawa sa dihang moinom ako ug bag-o niini kauban 

ninyo diha sa gingharian sa akong Amahan.” (Mat 
26:29) Sanglit dili siya moinom ug literal nga bino 
didto sa langit, dayag nga siya naghisgot sa gisim- 
bolohan usahay sa bino diha sa Kasulatan, nga 
mao, ang kalipay. Ang makauban siya didto sa 
Gingharian mao ang ilang gikahinaman pag-ayo. 
(Rom 8:23, 2Co 5:2) Si Haring David misulat diha 
sa usa ka awit labot sa pagtagana ni Jehova sa 
“bino nga makapalipay sa kasingkasing sa may- 
kamatayong tawo,” ug ang iyang anak nga si Solo- 
mon miingon: “Ang bino magpamaya sa kinabuhi.” 
—Sal 104:15; Ecc 10:19. 

Ang mga Emblema. Giasoy ni Marcos ang 
mahitungod sa tinapay nga gigamit ni Jesus sa di- 
hang gisugdan ang Panihapon sa Ginoo: “Samtang 
sila nagpadayon sa pagpangaon, siya nagkuhag ti- 
napay, nagpasalamat, nagpikaspikas niini ug nag- 
hatag niini kanila, ug nag-ingon: ‘Pagkuha kamo, 
kini nagkahulogan sa akong lawas.” (Mar 14:22) 
Kini nga tinapay mao ra ang tinapay nga ilang gi- 
gamit sa pagpangaon sa Paskuwa nga bag-o la- 
mang gitapos ni Jesus ug sa iyang mga tinun-an. 
Kini walay lebadura, sanglit walay gitugotang leba- 
dura diha sa mga balay sa mga Hudiyo sa panahon 
sa Paskuwa ug sa mosunod nga Pista sa mga Tina- 
pay nga Walay Igpapatubo. (Ex 13:6-10) Ang leba- 
dura gigamit sa Kasulatan sa pagtumong sa pag- 
kamakasasala. Ang pagkawalay-lebadura niini nga 
tinapay maoy tukma tungod kay kini naghawas sa 
unodnong lawas ni Jesus nga walay sala. (Heb 
7:26: 9:14: 1Pe 2:22, 24) Ang tinapay nga walay le- 
badura maoy lapad ug kagumkom, busa kini gipi- 
kaspikas, nga maoy naandan sa mga pagpangaon 
niadtong mga adlawa. (Luc 24:30, Buh 27:35) Una 
pa niini, sa dihang si Jesus milagrosong nagpadag- 
han sa tinapay alang sa linibo ka tawo, iya kining 
gipikaspikas aron ikaapod-apod kini ngadto kanila. 
(Mat 14:19, 15:36) Busa, ang pagpikaspikas sa tina- 
pay sa Memoryal dayag nga walay espirituwal nga 
kahulogan. 

Human ipasa ni Jesus ang tinapay, siya mikuhag 
kopa ug “nagpasalamat ug naghatag niini kanila, 
ug silang tanan miinom gikan niini. Ug siya mii- 
ngon kanila: “Kini nagkahulogan sa akong “dugo sa 
pakigsaad,” nga igabubo alang sa daghan.” (Mar 
14:23, 24) Siya migamit ug pinaaslom nga bino, dili 
sa duga sa ubas. Ang mga paghisgot sa Bibliya ba- 
hin sa bino nagtumong sa literal nga bino, dili sa 
duga sa ubas. (Tan-awa ang BINO UG ILIMNONG MAI- 
SOG.) Ang pinaaslom nga bino, dili ang duga sa 
ubas, magbusisi sa “daang panit nga mga sudlanag 
bino,” ingon sa gisulti ni Jesus. Ang mga kaaway ni 
Jesus nag-akusar kaniya nga “palainom ug bino,” 
usa ka akusasyon nga wala untay kahulogan kon 
ang “bino” maoy duga lamang sa ubas. (Mat 9:17, 
11:19) Dihay tinuod nga bino alang sa pagsaulog sa 

Paskuwa nga bag-o lamang natapos, ug tukmang 
gamiton kini ni Kristo sa pagsugod sa Memoryal sa 
iyang kamatayon. Dayag nga ang bino maoy ma- 
pula, kay ang mapula nga bino lamang ang mahi- 
mong haom nga simbolo sa dugo.---1Pe 1:19. 

Ang Pagkaon nga Pagaambitan. Sa kara- 
ang Israel ang usa ka tawo makataganag pagkaon 
nga pagaambitan. Siya magdalag usa ka hayop 
ngadto sa sangtuwaryo, diin didto kini ihawon. 
Ang usa ka bahin sa hayop ihalad didto sa halaran 
ingong “makapahupay nga alimyon alang kang Je- 
hova.” Ang usa ka bahin mahiadto sa nagaduma- 
lang saserdote, ang laing bahin ngadto sa mga sa- 
serdoteng anak ni Aaron, ug ang naghalad ug ang 
iyang panimalay makig-ambit sa pagkaon. (Lev 
3:1-16, 7:28-36) Ang usa ka tawong “mahugaw' 
ingon sa gilatid sa Balaod gidid-an sa pagkaon sa 
halad-sa-panag-ambit aron siya dili “pagaputlon 
gikan sa iyang katawhan.”--Lev 7:20, 21. 

Ang Panihapon sa Ginoo sa susama maoy usa ka 
pagkaon nga pagaambitan, tungod kay adunay 
pag-ambitay. Si Jehova nga Diyos nalangkit ingong 
ang Awtor sa kahikayan, si Jesu-Kristo mao ang 
halad lukat, ug ang iyang espirituwal nga mga 
igsoon mokaon sa mga emblema ingong kaubang 
mga umalambit. Ang ilang pagkaon diha sa “ame- 
sa ni Jehova” magpasabot nga sila adunay pa- 
kigdait uban kang Jehova. (1Co 10:21) Sa pag- 
katinuod, ang mga halad-sa-panag-ambit usahay 
gitawag nga “mga halad-sa-pakigdait.”--Lev 3:1, 
ftn sa Rbi8. 

Ang mga umalambit sa pagpangaon, sa pagkaon 
sa tinapay ug sa pag-inom sa bino, miila nga sila 
maoy mga umalambit kauban ni Kristo, diha sa 
bug-os nga panaghiusa. Si apostol Pablo miingon: 
“Ang kopa sa panalangin nga atong gipanalangi- 
nan, dili ba kini usa ka pagpakig-ambit sa dugo ni 
Kristo? Ang tinapay nga atong gipikaspikas, dili ba 
kini pagpakig-ambit sa lawas ni Kristo? Tungod 
kay adunay usa ka tinapay, kita, bisan tuod dag- 
han, usa ka lawas, kay kitang tanan nagapakig- 
ambit nianang usa ka tinapay.”-- 1Co 10:16, 17. 

Busa pinaagi sa pagpakig-ambit, kini magpaila 
nga sila anaa sa bag-ong pakigsaad ug makadawat 
sa mga kaayohan niini, nga mao, ang pagpasaylo 
sa Diyos sa mga sala pinaagi sa dugo ni Kristo. 
Tukma nilang gitamod ang bili sa “dugo sa pakig- 
saad” nga pinaagi niini sila gibalaan. (Heb 10:29) 
Ang Kasulatan nagtawag kanila nga “mga ministro 
sa usa ka bag-ong pakigsaad,” nga nag-alagad 
alang sa katuyoan niini. (2Co 3:5, 6) Ug sila haom 
nga makig-ambit sa emblema nga tinapay tungod 
kay sila makaingon: “Pinaagi sa gilingong 'kabubut- 
on” kita nabalaan pinaagi sa paghalad sa lawas ni 
Jesu-Kristo sa makausa alang sa tanang panahon.” 
(Heb 10:10) Sila nakig-ambit sa mga pag-antos ni 

Kristo ug sa kamatayon nga sama sa iyaha, usa ka 
kamatayon tungod sa integridad. Sila naglaom nga 
makaambit sa “dagway sa iyang pagkabanhaw,” 
usa ka pagkabanhaw ngadto sa imortal nga ki- 
nabuhi diha sa usa ka lawas nga espirituhanon. 
--Rom 6:3-5. 

Maylabot sa matag umalambit sa pagkaon, si 
apostol Pablo misulat: “Si bisan kinsa nga mokaon 
sa tinapay o moinom sa kopa sa Ginoo sa paagi nga 
dili-takos mahimong sad-an maylabot sa lawas ug 
sa dugo sa Ginoo. Uyonan una sa usa ka tawo ang 
iyang kaugalingon human sa pagsusi, ug sa ingon 
niana pakan-a siya sa tinapay ug paimna sa kopa. 
Kay siya nga mokaon ug moinom mokaon ug mo- 
inom sa paghukom batok sa iyang kaugalingon kon 
wala niya maila ang lawas.” (1Co 11:27-29) Ang 
mahugaw, dili-kasulatanhon, o sinalingkapaw nga 
mga buhat magpadiskuwalipikar sa usa gikan sa 
pagkaon. Kon siya mokaon nga ingon niana ang 
kahimtang, siya nagakaon ug nagainom ug paghu- 
kom batok sa iyang kaugalingon. Siya napakyas sa 
pagpabili sa halad ni Kristo, sa katuyoan niini, ug 
sa kahulogan niini. Siya nagpakitag kawalay pagta- 
hod ug pagtamay niini. (Itandi ang Heb 10:28-31.) 
Ang maong tawo mameligro nga “maputol gikan sa 
katawhan sa Diyos, sama sa usa ka tawo kaniad- 
to sa Israel nga diha sa mahugawng kahimtang 
nakig-ambit sa pagkaon nga pagaambitan.---Lev 
7:20. 

Sa pagkatinuod, gitandi ni Pablo ang Panihapon 
sa Ginoo ngadto sa pagkaon nga pagaambitan sa 
usa ka Israelinhon sa dihang siya unang naghisgot 
sa mga umalambit nga nakigbahin kauban ni Kris- 
to ug dayon miingon: “Tan-awa ninyo kanang Isra- 
el nga unodnon: Dili ba silang nagakaon sa mga 
halad nagapakig-ambit man uban sa halaran? ... 
Dili kamo mahimong moinom sa kopa ni Jehova ug 
sa kopa sa mga demonyo, dili kamo mahimong 
moambit sa lamesa ni Jehova ug sa lamesa sa 
mga demonyo. ”--1Co 10:18-21. 

Ang mga Umalambit ug ang Ubang Motam- 
bong sa Pagpangaon. Gitigom ni Jesus ang 
iyang 12 ka apostoles, nga nag-ingon kanila: “Giti- 
nguha ko ug dako ang pagkaon niini nga pasku- 
wa uban kaninyo sa dili pa ako magaantos.” (Luc 
22:15) Apan ang asoy ni Juan ingong saksing- 
nakakita nagpakitang gipapahawa ni Jesus ang 
maluibong si Judas una pa sugdi ang pagpangaon 
sa Memoryal. Panahon sa Paskuwa, si Jesus, nga 
nahibalong si Judas mao ang iyang magbubudhi, 
nagtuslob ug tinapay sa Paskuwa ug naghatag nii- 
ni ngadto kang Judas, nga nagsugo kaniya sa pag- 
biya. (Ju 13:21-30) Ang asoy usab ni Marcos mipa- 
luyo niining pagkasunodsunod sa mga hitabo. (Mar 
14:12-25) Sa panahon sa Panihapon sa Ginoo nga 
misunod, si Jesus nagpasa sa tinapay ug sa bino 

ngadto sa 11 ka nahibiling mga apostoles, nga 
nagsulti kanila sa pagkaon ug sa pag-inom niini. 
(Luc 22:19, 20) Human niana siya naghisgot kanila 
ingong “mao ang nagpabilin kanako diha sa akong 
mga pagsulay,” usa ka dugang pamatuod nga si 
Judas gipalakaw na.---Luc 22:28. 

Walay ebidensiya nga si Jesus mismo mikaon sa 
tinapay nga gitanyag o miinom gikan sa kopa sa 
panahon niini nga pagpangaon sa Memoryal. Ang 
lawas ug dugo nga iyang gihatag maoy alang kani- 
la ug alang sa pagbalido sa bag-ong pakigsaad, nga 
pinaagi niini wagtangon ang ilang mga sala. (Jer 
31:31-34, Heb 8:10-12, 12:24) Si Jesus walay mga 
sala. (Heb 7:26) Iyang gipataliwad-an ang bag-ong 
pakigsaad tali kang Jehova nga Diyos ug niadtong 
gipili ingong mga kaubanan ni Kristo. (Heb 9:15; 
tan-awa ang PAKIGSAAD.) Gawas pa sa mga aposto- 
les nga presente sa maong pagpangaon, aduna pay 
uban nga maglangkob sa espirituwal nga “Israel sa 
Diyos,” ang usa ka “gamayng panon,” nga sa kata- 
posan mahimong mga hari ug mga saserdote kau- 
ban ni Kristo. (Gal 6:16: Luc 12:32, Pin 1:5, 6, 5: 
9, 10) Busa, ang tanang espirituwal nga mga igso- 
on ni Kristo dinhi sa yuta maoy mga umalam- 
bit niini nga pagpangaon sa matag higayon nga 
kini saulogon. Sila gipakita ingong “usa ka ma- 
tang sa unang mga bunga sa iyang mga linalang” 
(San 1:18), gipalit gikan sa katawhan ingong “mga 
unang bunga ngadto sa Diyos ug sa Kordero,” ug 
gipadayag nga may gidaghanong 144,000 diha sa 
panan-awon ni Juan.---Pin 14:1-5. 

Ang mga tigpaniid dili makig-ambit. Si Gi- 
noong Jesu-Kristo nagbutyag nga, sa iyang pre- 
sensiya, adunay mga tawo nga mohimog maayo 
ngadto sa iyang espirituwal nga mga igsoon, nga 
magaduaw kanila sa panahon sa panginahanglan 
ug magahatag kanilag tabang. (Mat 25:31-46) Kini 
ba sila, nga mahimong motambong sa pagsaulog 
sa Panihapon sa Ginoo, kuwalipikado ingong mga 
umalambit sa mga emblema? Ang Kasulatan nag- 
ingon nga ang Diyos motagana, pinaagi sa iyang 
balaang espiritu, ug ebidensiya ug pasalig alang ni- 
adtong kuwalipikado sa pag-ambit sa mga em- 
blema ingong “mga manununod gayod sa Diyos, 
apan kaubang mga manununod ni Kristo,” nga sila 
maoy mga anak sa Diyos. Si apostol Pablo misulat: 
“Ang espiritu mismo nagpamatuod uban sa atong 
espiritu nga kita mga anak sa Diyos.” Mipadayon 
siya sa pagpatin-aw nga adunay uban pa nga ma- 
kabenepisyo gikan sa kahikayan sa Diyos alang ni- 
ini nga mga anak: “Kay ang maikagong pagpaa- 
bot sa kalalangan nagahulat sa pagpadayag sa 
mga anak sa Diyos.” (Rom 8:14-21) Sanglit ang 
kaubang mga manununod ni Kristo “magaman- 
do ingong mga hari ug mga saserdote ibabaw 
sa yuta, ang Gingharian maghatag ug kaayohan 

niadtong magkinabuhi ilalom niini. (Pin 5:10, 20: 
4, 6: 21:3, 4) Kadtong makabatog kaayohan dayag 
na lamang nga mahimong interesado sa Ginghari- 
an ug sa kaugmaran niini. Busa ang maong mga 
tawo motambong ug maniid sa pagsaulog sa Pani- 
hapon sa Ginoo, apan dili ingong kaubang mga 
manununod ni Kristo ug espirituwal nga mga anak 
sa Diyos, sila dili makig-ambit sa mga emblema 
ingong kaubang mga umalambit sa kamatayon ni 
Kristo, nga may paglaom sa pagkabanhaw ngadto 
sa langitnong kinabuhi uban kaniya.---Rom 6:3-5. 

Walay Transubstantiation o Consubstantia- 
tion. Gibatonan pa ni Jesus ang iyang unodnong 
lawas sa dihang gitanyag ang tinapay. Kini nga la- 
was, ang kinabug-osan gayod, igahalad ingong usa 
ka hingpit, walay-lama nga halad alang sa mga 
sala sa mosunod nga hapon (sa samang adlaw 
sa Hebreohanong kalendaryo, Nisan 14). Gihuptan 
usab niya ang tanan niyang dugo alang nianang 
hingpit nga halad. Tyang gibubo ang iyang kalag 
[nga anaa sa dugo] ngadto gayod sa kamatayon." 
(Isa 53:12, Lev 17:11) Tungod niini, panahon sa pa- 
nihapon wala siya mohimog milagro sa transub- 
stantiation, nga nag-usab sa tinapay ingong iyang 
literal nga unod ug sa bino ingong iyang literal nga 
dugo. Sa samang mga katarongan, dili gayod ikai- 
ngon nga milagroso niyang gipahinabo ang iyang 
unod ug ang iyang dugo nga maanaa o masagol sa 
tinapay ug bino, ingon sa gipangangkon niadtong 
nagatuo sa doktrina sa consubstantiation. 

Dili kini sukwahi sa mga pulong ni Jesus sa Juan 
6:51-57. Si Jesus wala dinhi maghisgot sa Paniha- 
pon sa Ginoo, ang maong kahikayan wala sugdi 
hangtod mga usa ka tuig pa sa ulahi. Ang “pagka- 
on” ug ‘pag-inom’ nga gihisgotan niini nga asoy gi- 
himo diha sa usa ka mahulagwayong diwa pinaagi 
sa pagbaton ug pagtuo kang Jesu-Kristo, ingon sa 
gipakita sa mga bersikulo 35 ug 40. 

Dugang pa, ang aktuwal o literal nga pagkaon sa 
tawhanong unod ug pag-inom sa dugo maoy kani- 
balismo. Busa, ang mga Hudiyo nga walay pagtuo 
ug wala sa tukma makasabot sa pahayag ni Je- 
sus mahitungod sa pagkaon sa iyang unod ug sa 
pag-inom sa iyang dugo nakugang. Gipakita niini 
ang Hudiyohanong panglantaw labot sa pagkaon sa 
tawhanong unod ug dugo, ingon sa gipasiugda sa 
Balaod.---Ju 6:60. 

Lain pa, ang pag-inom ug dugo maoy paglapas 
sa balaod nga gihatag sa Diyos ngadto kang Noe, 
sa wala pa ang pakigsaad sa Balaod. (Gen 9:4: Lev 
17:10) Si Ginoong Jesu-Kristo wala gayod magsu- 
go sa uban sa paglapas sa balaod sa Diyos. (Itandi 
ang Mat 5:19.) Dugang pa, si Jesus nagsugo: “Ipa- 
dayon ninyo ang pagbuhat niini sa paghandom ka- 
nako,” dili sa paghalad kanako.--- 1Co 11:23-25. 

Busa, ang tinapay ug ang bino maoy mga em- 
blema nga naghawas sa unod ug dugo ni Kristo 
diha sa simbolikong paagi, sama sa iyang mga pu- 
long mahitungod sa pagkaon sa iyang unod ug sa 
pag-inom sa iyang dugo. Si Jesus miingon ngadto 
niadtong nangasuko sa iyang mga pulong: “Sa pag- 
katinuod, ang tinapay nga akong ihatag mao ang 
akong unod alang sa kinabuhi sa kalibotan.” (Ju 
6:51) Kini gihatag panahon sa iyang kamatayon 
ingong usa ka halad diha sa estaka sa pagsakit. 
Ang iyang lawas gilubong ug kini gihipos sa iyang 
Amahan sa wala pa kini makakita ug pagkadunot. 
(Buh 2:31) Wala gayoy tawo sukad nga sa literal 
mikaon sa iyang unod o miinom sa iyang dugo. 

Tukma, Hapsay nga Pagsaulog. Sa pipila ka 
bahin, ang Kristohanong kongregasyon sa Corinto 
nahitumpawak sa daotang espirituwal nga kahim- 
tang, mao nga, sumala sa gipamulong ni apostol 
Pablo: “Daghan taliwala ninyo ang maluya ug ma- 
sakiton, ug ubay-ubay ang nangatulog sa kamata- 
yon.” Tungod kini kay sayop ang ilang pagsabot 
bahin sa Panihapon sa Ginoo ug sa kahulogan nii- 
ni. Sila napakyas sa pagtahod sa pagkasagrado sa 
okasyon. Ang pipila nagdala sa ilang panihapon ug 
nangaon sa wala pa o sa panahon sa panagkatigom. 
Lakip kanila mao ang mga tawo nga nagpatuyang 
sa pag-inom ug nangahubog, samtang ang uban sa 
kongregasyon nga wala pa manihapon gipanggu- 
tom ug mibating gipakaulawan sa atubangan niad- 
tong nagdala ug daghan. Sanglit sila giduka o 
ang ilang mga hunahuna anaa sa ubang mga bu- 
tang, wala sila sa kahimtang nga makig-ambit sa 
mga emblema nga may pagpabili. Dugang pa, di- 
hay mga pagkabahinbahin sa kongregasyon tu- 
ngod kay ang pipila sa ilang taliwala mipabor kang 
Pedro, ang uban mipalabi kang Apolos, ug ang 
uban milantaw kang Pablo ingong pangulo. (1Co 
1:11-13, 11:18) Sila napakyas sa pag-ila nga kining 
okasyona maoy usa ka okasyon nga angayng mo- 
patigbabaw ang panaghiusa. Wala sila sa bug-os 
makaamgo sa kaseryoso sa maong butang, nga 
ang mga emblema naghawas sa lawas ug dugo 
sa Ginoo ug ang maong pagpangaon maoy pag- 
handom sa iyang kamatayon. Gipasiugda ni Pab- 
lo ang dakong kapeligrohan niadtong nakig-ambit 
nga wala makasabot niini nga mga kamatuoran. 
--1Co 11:20-34. 


PANIKAS. Kini maoy tinuyo nga pagpanglim- 
bong, pagpanglingla, o pagtuis sa kamatuoran aron 
sa paghaylo sa usa ka tawo nga ipakigbahin ngad- 
to kaniya ang pipila ka bililhong mga butang nga 
iyaha o itugyan ang iyang legal nga katungod. Ang 
Hebreohanong termino nga gihubad nga ‘tikas’ 
(@shaq7 Lev 6:2) adunay pangunang kahulogan 
nga pag-abuso sa kusog, gahom, o awtoridad sa 
usa ka tawo ibabaw sa laing tawo. Busa kini gihu- 

bad usab ingong 'paglupig.'” (Ecc 4:1: Isa 52:4) Ang 
Gregong berbo nga a-po-stere 0 nagkahulogan nga 
“hikaw, tikas, nakabsan.” (1Co 7:5; Mar 10:19, 1Ti 
6:5) Ang Gregong nombre nga dolos ('tikas', Buh 
13:10) gihubad usab ingong 'limbong.'---Mar 7:22. 

Ang panikas, ingon sa paghisgot niini sa Bibliya, 
sagad nga nalangkit sa mga negosyo. Ang malim- 
bongong mga pagpakiglabot sa negosyo gidili sa 
balaod sa Diyos. Ang mga Israelinhon kinahang- 
lang makiglabot nga matinud-anon sa usag usa. 
Ang sinuholang mamumuo ilabinang gipanalipdan 
sa Balaod. (Lev 19:13, Deu 24:14, itandi ang San 
5:4.) Gilakip ni Jesu-Kristo ang sugo batok sa pag- 
panikas sa “mga sugo” sa Diyos. (Mar 10:19) Ubos 
sa pakigsaad sa Balaod, kon ang usa ka tawo nani- 
kas sa iyang kauban ug sa ulahi naghinulsol ug 
nagbutyag sa maong butang, nga nagsugid niini, 
kinahanglan niyang iuli ngadto sa tawong iyang gi- 
tikasan ang bug-os nga kantidad ug dugangan pa 
kini ug ikalima nga bahin niini, ingon man usab 
siya magtanyag ug halad-sa-pagkasad-an ngadto 
kang Jehova.--Lev 6:1-7. 

Ang bakak nga mga relihiyon giisip usab nga 
pagpanikas diha sa Kasulatan. Ang mahait nga 
mahukmanong pagsaway ni Pablo kang Elimas 
nga barangan miresulta sa pagkabuta ni Elimas 
tungod sa pagpanikas ug pagkalampingasan nga 
iyang gibuhat pinaagi sa “pagtuis sa matul-id nga 
mga dalan ni Jehova.” (Buh 13:8-11) Gibadlong 
usab ni Pablo ang mga Kristohanon sa Corinto tu- 
ngod sa pagkinihaay sa usag usa diha sa korte, nga 
nag-ingon nga ilang gibuhatan ug sayop ug gitika- 
san ang ilang mga igsoon pinaagi niini nga buhat 
sa pag-adto sa korte atubangan sa dili-matarong 
nga mga tawo ug dili sa atubangan sa mga balaan 
diha sa kongregasyon. Palabihon na lang unta nila 
nga matikasan inay sa pagdala sa maong mga bu- 
tang atubangan sa mga tawo sa kalibotan.---1Co 
6:1-8. 

Ang Bibliya sublisubling nagpasidaan batok sa 
pagpanikas ug sa malimbongong mga buhat ug 
nagsaway niini, ug nagpasiugda usab nga hukman 
sa Diyos ang mga tikasan ug luwason ang iyang 
katawhan gikan sa maong mga tawo.---Sal 62: 10, 
72:4: 103:6; Pr 14:31: 22:16: 28:16: Miq 2:1, 2; Mal 
3:5. 


PANIMALOS. Pagpahamtang ug silot ingong 
balos tungod sa kadaot o sa nahimong sala; buhat 
sa pagbalos. Ang Gregong pulong nga ekdi-ke'o, 
nga gihubad nga “manimalos,” sa literal nagkahu- 
logang “gikan sa hustisya,” nga nagpaila nga ang 
maong buhat naghawas sa hustisya nga naangkon. 
Ingon sa paggamit sa Bibliya, ang “panimalos” sa- 
gad mapadapat sa balos nga gibayad sa Diyos 
alang sa hustisya, apan kini usab mahimong mag- 

tumong sa pagpahamtang sa usa ka tawo sa iyang 
gituohang matarong o sa pagtugbang sa kadaot 
nga nahimo kaniya alang sa iyang kaugalingong 
katagbawan. 

Iya ni Jehova. Gawas kon ang usa ka tawo 
kuwalipikado ingong tigpahamtang sa panimalos 
tungod kay gitudlo ni Jehova, o tungod kay gitud- 
lo pinaagi sa iyang Pulong, siya makasala kon siya 
manimalos alang sa iyang kaugalingon o sa lain. 
“Akoa ang panimalos, ug ang bayad,” miingon si 
Jehova. (Deu 32:35) Gitawag sa salmista ang Di- 
yos: “Jehova, Oh Diyos sa mga buhat sa pagpani- 
malos.” (Sal 94:1) Busa, ang indibiduwal pagahuk- 
man sa Diyos kon siya maghambin ug pagdumot o 
mohimog personal nga pagpanimalos alang sa ti- 
nuod o gituohang mga sayop nga nahimo kaniya o 
sa laing tawo.--Lev 19:18, Rom 12:19, Heb 10:30. 

Ang Kasulatan nag-ingon nga ang Diyos adunay 
kasuko sa tanang makasasala ug maglalapas, ug 
nga pinaagi lamang sa dili-takos nga kalulot sa Di- 
yos sa pagtagana sa halad lukat ni Jesu-Kristo nga 
adunay pasikaranan nga mapagaan o mapugngan 
ang bug-os nga balos sa hustisya batok sa makasa- 
sala. (Rom 5:19-21, 2Co 5:19: Heb 2:2, 3; tan-awa 
ang LUKAT, MANLULUKAT.) Busa ang Diyos molihok 
nga bug-os nahiuyon sa iyang pagkamatarong sa 
dihang mopasaylo sa sala, ug siya matarong usab 
sa pagpahamtang ug paghukom nganha sa mga 
makasasala nga mosalikway sa iyang tagana, ang 
maong mga tawo dili makalingkawas sa panima- 
los sa Diyos.--Rom 3:3-6, 25, 26, itandi ang Sal 
99:8. 

Ang panimalos ni Jehova adunay katuyoan. 
Ang panimalos ni Jehova magdalag kahupayan ug 
kaayohan sa dihang siya molihok alang niadtong 
kinsa mosalig kaniya, dugang pa, kini mohatag ug 
pagdayeg kaniya ingong matarong nga Maghuhu- 
kom. Ang salmista miingon: “Ang matarong ma- 
gamaya tungod kay makita niya ang panimalos. 
... Ug ang katawhan moingon: ‘Sa pagkamatuod 
adunay bunga alang sa matarong. Sa pagkamatu- 
od adunay Diyos nga nagahukom sa yuta.”” (Sal 58: 
10, 11) Busa, ang pangunang katuyoan sa Diyos sa 
pagpanimalos maoy aron ituboy ang iyang pagka- 
soberano ug himayaon ang iyang kaugalingong 
ngalan. (Ex 14:18, Sal 83:13-18, Isa 25:1-5, Eze 
25:14, 17: 38:23) Ang iyang pagpanimalos mag- 
bindikar usab sa iyang mga alagad ingong tinu- 
od niyang mga hawas ug magluwas kanila gikan 
sa dili-maayong mga sirkumstansiya.--Ex 14:31, 
15:11-16, Eze 37:16, 21-23, Sal 135:14: 148:14: Pr 
21:18. 

Ang gitakdang panahon sa pagpanimalos sa 
Diyos. Ang Kasulatan nagpaila nga ang Diyos 
may gitakdang panahon alang sa dako kaayong 

kapahayagan sa iyang panimalos batok sa iyang 
mga kaaway. Ang manalagnang si Isaias gisugo sa 
pagmantala sa “adlaw sa panimalos sa bahin sa 
atong Diyos.” Ang panimalos sa Diyos gipahayag 
batok sa karaang Babilonya, ang tigdaogdaog sa 
iyang katawhan, sa dihang gigamit ang kasundalo- 
han sa Medo-Persia sa pagpukgo sa gahom niini ni- 
adtong 539 W.K.P. (Isa 61:1, 2, 13:1, 6, 9, 17) Sa 
dinhi pa sa yuta, si Jesu-Kristo nagkutlo ug usa ka 
bahin sa tagna ni Isaias (61:1, 2) ug nagpadapat ni- 
ini sa iyang kaugalingon. (Luc 4:16-21) Bisan tuod 
walay giingon ang rekord nga iyang gikutlo ang 
bahin sa “adlaw sa panimalos,” sa pagkatinuod siya 
nagmantala gayod sa maong “adlaw,” nga mida- 
ngat sa Jerusalem niadtong 70 K.P. Gitagna ni Je- 
sus ang pagkampo sa kasundalohan (sa mga Ro- 
mano) sa palibot sa siyudad, nga nagsulti sa iyang 
mga sumusunod sa pagkalagiw gikan sa Jerusalem 
sa dihang makita nila kini, “tungod kay kini maoy 
mga adlaw sa pagpadapat sa hustisya [mga adlaw 
sa panimalos”], aron matuman ang tanang butang 
nga nahisulat.”--Luc 21:20-22, Int, itandi ang AT, 
KJ, Ro, RS. 

Una pa sa iyang kamatayon ug pagkabanhaw, si 
Jesu-Kristo dugang nga miingon: “Mahitungod ni- 
anang adlawa ug taknaa [sa pagpahamtang sa pag- 
hukom sa presenteng-adlaw nga sistema sa mga 
butang] walay nahibalo, ni ang mga manulonda sa 
mga langit ni ang Anak, kondili ang Amahan la- 
mang.” (Mat 24:36) Busa iyang gipadayag nga ang 
panimalos seguradong ipahamtang sa usa ka pana- 
hon nga nahibaloan ug gitakda sa Diyos. Giilustrar 
niya ang pagkasegurado sa paglihok sa Diyos sa 
iyang gitakdang panahon alang sa iyang ngalan ug 
sa iyang mga alagad, nga naghisgot sa usa ka 
maghuhukom kinsa, tungod sa pagkamapadayo- 
non sa babayeng balo sa pagpangayo ug hustisya, 
mihukom: “Paneguroon ko nga mahatagan siyag 
hustisya [“Ako manimalos alang kaniya"].” Gipada- 
pat ni Jesus ang sambingay ngadto sa Diyos, nga 
nag-ingon: “Nan, sa tino, dili ba ipatuman sa Diyos 
ang hustisya alang sa [manimalos alang sa”] iyang 
mga pinili nga nagatuaw kaniya adlaw ug gabii, bi- 
san tuod siya adunay hataas-nga-pailob kanila?” 
—luc 18:2-8, Int. 

Dugang pa, sa panan-awon ni apostol Juan nga 
natala sa basahon sa Pinadayag, nakita ni Juan ang 
mga kalag niadtong gipamatay tungod sa pulong 
sa Diyos ug tungod sa pagpamatuod nga ilang gi- 
himo, nga naninggit: “Hangtod kanus-a, Sobera- 
nong Ginoo nga balaan ug matuod, nga ikaw mag- 
pugong pa sa paghukom ug sa pagpanimalos sa 
among dugo batok kanilang nanagpuyo sa yuta?” 
Ang tubag nga ilang nadawat nagpakita nga adu- 
nay tinong panahon aron ipatuman ang panimalos, 
nga mao, sa dihang “mabug-os usab ang gidagha- 

non sa ilang mga isigkaulipon ug sa ilang mga ig- 
soon nga hapit nang pamatyon ingon usab kanila.” 
--Pin 6:9-11. 

Ang Kasulatan nagbutyag nga kining pagpa- 
hamtang sa panimalos magsugod batok sa Dakong 
Babilonya, dayon batok 'sa mapintas nga mananap 
ug sa mga hari sa yuta ug sa ilang kasundalohan.'” 
- Pin 19:1, 2, 19-21. 

Tinudlong mga Tigpahamtang ug silot. 
Ang Ginoong Jesu-Kristo mao ang Pangulong Tig- 
pahamtang sa panimalos sa Diyos. Si apostol Pablo 
naghupay sa mga Kristohanon pinaagi sa mga pu- 
long: “Matarong sa bahin sa Diyos nga mobalos ug 
kasakitan niadtong nagsakit kaninyo, apan, kanin- 
yo nga nag-antos ug kasakitan, kahupayan uban 
kanamo inigpadayag na sa Ginoong Jesus gikan sa 
langit uban sa iyang gamhanang mga manulonda 
sa nagdilaab nga kalayo, sa dihang siya manimalos 
kanilang wala makaila sa Diyos ug kanilang wala 
magsunod sa maayong balita bahin sa atong Gino- 
ong Jesus. Kini sila makaagom sa hudisyal nga si- 
lot sa walay kataposang kalaglagan gikan sa atuba- 
ngan sa Ginoo ug gikan sa himaya sa iyang kusog.” 
-2Te 1:6-9. 

Diha sa Kristohanong kongregasyon. Ang 
mga apostoles gidihogan ubos ni Jesu-Kristo 
aron sa pag-atiman sa Kristohanong kongregas- 
yon ug sa pagpanalipod niini gikan sa kahuga- 
wan ug sa pagkawala sa pag-uyon ni Jehova. 
Nahiuyon sa iyang hinatag-sa-Diyos nga awtori- 
dad, si apostol Pablo misulat ngadto sa kongregas- 
yon sa Corinto, nga nakasinatig pagkabahinba- 
hin ug mga kasamok tungod sa “mini nga mga 
apostoles”: “Kami nagmainandamon sa pagpaham- 
tang ug silot alang [“aron sa pagpanimalos”] sa 
tanang pagkadili-masinugtanon.”--2Co 10:6, Int, 
11:13, 13:10. 

Ang mga ansiyano nga gitudlo sa pag-atiman 
sa kongregasyon giawtorisahan sa pagpatuman 
sa “panimalos” aron sila makahimog mga lakang 
sa pagpatuman sa hustisya ug sa pagtukod pag- 
usab sa kongregasyon diha sa pagkamatarong atu- 
bangan sa Diyos, pinaagi sa pagtul-id sa sayop 
nga nahimo. Kini ang gibuhat sa nagamandong 
mga membro sa kongregasyon sa Corinto, human 
sila tul-ira ni Pablo, ug busa si Pablo misulat diha 
sa iyang ikaduhang sulat ngadto kanila: “Pagkada- 
kong pagkamatinuoron ang napatungha niini diha 
kaninyo, . . . 00, sa pagtul-id sa sayop [“panima- 
los”]!” Kining mga tawhana nagpakitag diyosnong 
paghinulsol human sa unang sulat ni Pablo ug nag- 
palagpot sa tawong daotan nga gihisgotan diha ni- 
ana, nga nagbuhat sa tanan kutob sa ilang maara- 
ngan sa pagtul-id sa mga butang sa atubangan 
ni Jehova. (2Co 7:8-12, Int) Bisan pa niana, kad- 
tong mga tawhana wala awtorisahi nga ipaham- 

tang sa mamumuhat ug daotan ang bug-os nga 
silot sumala sa gikinahanglan sa hustisya---ang 
bug-os nga panimalos pinaagi sa pagpatay kaniya, 
sama sa linaing katungod nga nabatonan sa mga 
maghuhukom ubos sa Moisesnong Balaod. (Lev 
20:10, Heb 10:28) Ilang palagpoton lamang ang 
dili-mahinulsolon nga mga tawong daotan gikan sa 
kongregasyon. (1Co 5:13) Kon ang maong mga 
tawo magpabilin nga dili-mahinulsolon, sila sa ka- 
taposan makadawat ug bug-os nga hustisya sa wa- 
lay kataposang kamatayon tungod sa ilang sayop 
nga mga buhat. (Heb 10:29, 30) Sa pagkatinuod, 
ang Kristohanon nga makahimog pagkadili-mata- 
rong, sama pananglitan, sa pakighilawas, namelig- 
ro, “tungod kay si Jehova magpahamtang ug silot 
[sa literal, mao ang “manimalos"] niining tanang 
butanga."”--1Te 4:3-6, Int. 

Mga magmamando. Ang mga magmaman- 
do sa kagamhanan, kansang katungdanan mao 
ang pagtino nga ikapatuman ang hustisya, lagmit 
maoy magpahamtang ug panimalos nganha sa 
mga mamumuhat ug daotan, lakip ni bisan kin- 
sang Kristohanon nga milapas sa mga balaod sa 
yuta nga nahiuyon sa kon unsay matarong ug na- 
hisubay sa awtoridad nga gitugot sa Diyos alang sa 
maong mga magmamando. Sa maong mga kahim- 
tang, kini nga mga magmamando sa dili-direkta 
nga paagi nagpahamtang sa panimalos sa Diyos, 
sama sa gisulat ni apostol Pablo: “Kay sila nga na- 
gamando maoy gikahadlokan, dili sa maayong bu- 
hat, kondili sa daotan . . . kay kini ministro sa 
Diyos, usa ka tigpanimalos sa pagpahayag ug ka- 
pungot sa usa nga nagabuhat sa daotan.”---Rom 
13:3, 4; 1Pe 2:13, 14: itandi ang Gen 9:6. 

Ang Kiling sa Dili-Hingpit nga Tawo sa Pag- 
panimalos. Maoy tendensiya sa makasasala, 
dili-hingpit nga tawo ang pagpanimalos niadtong 
nagbuhat kanila ug inhustisya o nganha sa mga ta- 
wong ilang gidumtan. Ang tawo nga nakapanapaw 
sa asawa sa laing tawo nameligro nga mapanimas- 
lan sa bana, sama sa giingon sa Proverbio: “Kay 
ang kaaligutgot sa usa ka tawo nga lig-on ug lawas 
maoy pangabugpho, ug dili siya maluoy sa adlaw sa 
panimalos. Siya dili magtagad sa bisan unsang ma- 
tang sa lukat, ni magtinguha siya niana, bisan 
unsa pa ka dako ang imong regalo.” (Pr 6:32-35) Bi- 
san pa niana, ang panimalos nga buhaton sa usa ka 
tawo sumala sa iyang kaugalingong pagbuot sagad 
himoon uban ang walay-pugong nga kasuko ug 
walay kaayohan nga ikahatag, apan mosangpot hi- 
nuon sa kasuko sa Diyos batok sa nanimalos nga 
indibiduwal.---San 1:19, 20. 

Mga kaaway sa Diyos ug sa iyang mga ala- 
gad. Kadtong kinsa nagdumot sa Diyos nagdu- 
mot sa mga alagad sa Diyos, ug nagtinguha sa 
pagpanimalos kanila. Dili kini usa ka tinuod nga 

pagpatunhay sa hustisya, kondili usa kini ka tingu- 
ha o buhat nga resulta sa pagdumot sa mga tawo 
sa kon unsay husto ug matarong, ug usa ka pagsu- 
lay sa paghanaw sa mga matarong kansang mga 
pulong ug mga buhat naghukom kanila ingong 
mga daotan. (Sal 8:2; 44:15, 16) Sa pipila ka kahim- 
tang ang mga alagad sa Diyos gipatay tungod nii- 
ning tinuis nga ideya sa pagpatuman sa hustisya. 
(Ju 16:2) Apan, sa pagpatuman niini nga pangang- 
kon o sa gituohang “mapanimaslong hustisya,” sila 
wala magpahimuot sa Diyos, hinunoa, nagtipig ug 
panimalos alang sa ilang kaugalingon. Usahay, ti- 
nuod nga si Jehova migamit ug mga nasod sama 
sa Babilonya aron ipahamtang ang iyang kaugali- 
ngong panimalos nganha sa iyang katawhang Isra- 
el sa dihang gilapas nila ang ilang pakigsaad kani- 
ya. (Lev 26:25) Apan kadtong mga nasora, sa ilang 
bahin, milihok tungod sa pagdumot ug daotang 
motibo, nga nagpahayag sa ilang kaugalingong 
pagkamapanimaslon, ug tungod niini si Jehova, sa 
baylo, nanimalos kanila.--Lam 3:60, Eze 25:12-17. 

Tan-awa usab ang TIGPANIMALOS SA DUGO, SIYU- 
DAD NGA DALANGPANAN. 


PANIT. Ang panggawas nga putos sa lawas sa 
usa ka tawo o sa hayop. Ang panit giklasipikar 
ingong organo sa lawas, ug sa pagkatinuod kini 
adunay daghang gamit alang sa kaayohan sa la- 
was, lakip ang proteksiyon, pagkontrolar sa tempe- 
ratura sa lawas, ug sa pagwagtang sa pipila ka hu- 
gaw sa lawas. 

Ang Bibliya naghisgot sa mga sakit sa panit (Lev 
13:1-46, 21:20, Deu 28:27) ug sa makapaut-ot nga 
mga epekto sa sakit ug sa gutom diha sa panit. 
--Job 7:5, 30:30, Lam 4:8, 5:10. 

Sumala sa Balaod, ang mga panit sa mga hayop 
nga gigamit alang sa halad-sa-sala pagasunogon 
sa gawas sa kampo sa Israel, o sa gawas sa gang- 
haan sa Jerusalem. (Ex 29:14: Lev 4:11, 12; 8:17: 
9:11: 16:27; Heb 13:11) Dawaton sa saserdote ang 
panit sa usa ka hayop nga itanyag sa usa ka Israe- 
linhon alang sa halad-nga-sinunog.--Lev 7:8. 

Si Jehova nagtagana ug panit nga besti alang 
kang Adan ug Eva aron sa pagtabon sa ilang pag- 
kahubo, human sila makasala. (Gen 3:21) Ang mga 
panit nga wala kuhai ug mga balhibo gigamit 
ingong mga besti sa ubang mga tawo, ilabina sa pi- 
pila ka manalagna (2Ha 1:8), lakip sa pipila ka mini 
nga mga manalagna. (Zac 13:4) Ang mga panit sa 
hayop gihimo usab nga mga sandalyas (Eze 16: 
3, 10); mga puntil (1Sa 17:40) ug mga sudlanan sa 
tubig, gatas, ug bino (Gen 21:14: Jos 9:13, Huk 4:19, 
Mat 9:17); ingong mga hapin sa tambol, ug lagmit 
ingong pang-ilalom nga hanig sa ne'vel o “kinulda- 
san nga tulonggon.” (Isa 5:12) Ang mga panit 

gigamit ingong mga tabon alang sa tabernakulo. 
--EXx 25:2, 5; 26:14: 35:7, 23: 36:19. 
Ang panit sa mga karnero, kanding, o nating 


baka gigamit usab ingong sulatanan.---Tan-awa 
ang PERGAMINO. 
Mahulagwayong Paggamit. Mahitungod 


kang Job, si Satanas miingon kang Jehova: “Panit 
alang sa panit, ug ang tanang butang nga anaa sa 
usa ka tawo iyang ihatag tungod sa iyang kalag.” 
(Job 2:4) Busa gihagit sa Yawa ang integridad sa 
tawo, nga nag-ingon nga si Job magtunglo sa Di- 
yos kon madaot ang iyang pisikal nga panglawas. 

Si Job mismo miingon: “Ako nakalingkawas nga 
ingon lamang sa panit sa akong ngipon.” (Job 
19:20) Ang mga maghuhubad adunay gihatag nga 
laing mga hubad niini nga teksto, apan kini nagki- 
nahanglan ug mga kabag-ohan diha sa Hebreo- 
hanong teksto. Daw dili na kinahanglan nga pa- 
ningkamotang ipatin-aw ang gipamulong ni Job 
pinasukad sa mga nadiskobrehan sa mga siyentipi- 
ko niining dili pa dugayng mga panahon pinaagi sa 
tabang sa mga mikroskopyo. Mopatim-aw nga si 
Job nag-ingon lamang nga siya halos wala maka- 
lingkawas o lugos nga makalingkawas. Siya naka- 
lingkawas nga ingon lamang sa panit sa iyang 
ngipon, sa ato pa, uban sa “panit” nianang kon tan- 
awon walay panit. 


PANIT NGA MGA SUDLANAG BINO. 
Ang Gregong pulong nga a-skos'nagtumong sa usa 
ka puntil o botelya nga ginama gikan sa tibuok pa- 
nit sa hayop. Si Jesu-Kristo miingon: “Ni ang mga 
tawo magsulod ug bag-ong bino sa daang panit 
nga mga sudlanag bino [mga puntil nga panit, Int]: 
apan kon buhaton nila kini, nan mobusisi ang pa- 
nit nga mga sudlanag bino ug ang bino mobuha- 
gay ug ang panit nga mga sudlanag bino madaot. 
Apan ang mga tawo magsulod ug bag-ong bino sa 
bag-ong panit nga mga sudlanag bino, ug pareho 
kining mapreserbar.” (Mat 9:17; Mar 2:22, Luc 5:37, 
38) Sa dihang moaslom ang bag-ong bino, kini mo- 
patunghag gas nga carbon dioxide nga mopaburot 
sa mga panit nga botelya. Ang bag-ong mga panit 
moinat, ang daan, nga dili na moinat mabusisi tu- 
ngod sa presyur. 

Kini nga ilustrasyon maoy bahin sa tubag ni Je- 
sus kon nganong ang iyang mga tinun-an wala 
mosunod sa tanang karaan nga mga kostumbre ug 
mga binuhatan sa mga Pariseo. Dayag nga gipasa- 
bot ni Jesus nga ang kamatuoran sa Kristiyanidad 
hilabihan ra ka kusganon ug ka puwersado nga ipa- 
bilin sa karaang sistema sa Judaismo, nga kulang 
sa espiritu ug kamapailin-ilinon ug hapit nang ma- 
hanaw. (Mat 9:14-16) Alang sa katibuk-ang panag- 
hisgot bahin sa panit nga mga botelya ug sa mga 
gamit niini, tan-awa ang BOTELYA. 

PANIT SA POKA. Dili matino kon unsang 
partikular nga matang sa panit ang gitumong sa 
ta chash, kini nga Hebreohanong pulong gigamit 
sa paghubit sa panggawas nga tabon sa tabernaku- 
lo ug sa gigamit sa pagputos sa mga kasangkapan 
ug mga galamiton sa sangtuwaryo sa pagdala nii- 
ni. Ang tachash o techashim’ (plural) sagad nga 
makita uban sa ‘hro oh-rrohth' (panit, mga panit). 
(Ex 25:5: 26:14: 35:7, 23: 36:19: 39:34: Num 4:6-14, 
25: Eze 16:10) Mopatim-awng gisabot sa mga mag- 
huhubad sa Gregong Septuagint nga ang Hebreo- 
hanong pulong nagtumong, dili sa usa ka hayop, 
kondili sa bulok nga asul. (Itandi ang Num 4:14, ftn 
sa Rbi8.) Hinunoa, ang halos nagkauyon nga opin- 
yon sa Hudiyong mga komentarista mao nga ang 
tachash nagtumong sa usa ka hayop. Kini nga 
panglantaw giduso usab sa Hebreohanong leksi- 
kograpo nga si Gesenius, nga nag-isip sa hubad sa 
Septuagint ingong pangagpas lamang, usa ka hu- 
bad nga wala paluyohi sa etimolohiya o gigikanan 
niana nga pulong ni sa susama nga mga pinulo- 
ngan. Iyang gisabot ang tachash ingong nagtu- 
mong sa poka o sa koneho, nga nagpasukad sa 
iyang mga panghinapos diha sa konteksto, sa aw- 
toridad sa mga tigpaluyo sa Talmud, sa pagtandi sa 
Hebreohanong pulong uban sa susamang mga pu- 
long sa ubang mga pinulongan, ug sa Hebreoha- 
nong etimolohiya. 

Ang mga maghuhubad sa Bibliya sa lain- 
laing paagi naghubad sa ‘ohr ('oh-rohth') ta'chash 
(techa:shim') ingong “(mga) panit sa koneho” (KJ), 
“(mga) panit sa kanding” (RS), “(mga) panit sa lu- 
mod” (AT), “(mga) panit sa poka” (AS), “panit” 
(Mo), “maayong matang sa panit” (JB), “bayolet 
nga mga panit” (Dy), ug “panit sa tahas” (NW, Ex 
25:5, ftn sa Rbi8, apan “panit sa poka” diha sa pa- 
ngunang teksto). Ang hubad nga “(mga) panit sa 
koneho” wala uyoni sa kadaghanan sa mga eskolar, 
sanglit ilang giisip nga ang mga Israelinhon dili 
makakuhag igong gidaghanon sa mga panit sa ko- 
neho didto sa Ehipto o kaha sa kamingawan, aron 
itabon sa tabernakulo. Adunay mga eskolar usab 
nga nag-isip nga dili husto ang “(mga) panit sa ko- 
neho” ni ang “(mga) panit sa poka” ni ang “(mga) 
panit sa lumod,” sanglit ang mga koneho, mga 
poka, mga lumod, mga dugong, ug ang susama 
nga mga linalang dayag nga maoy mahugaw nga 
pagkaon. (Lev 11:12, 27) Busa, nalisdan sila sa pag- 
tuo nga ang panit sa usa ka “mahugaw" nga hayop 
gamiton alang sa butang nga sagrado kaayo sama 
sa pagtukod sa tabernakulo ug ingong usa ka tabon 
alang sa mga kasangkapan ug mga galamiton sa 
sangtuwaryo. Kadtong nagbaton niini nga pang- 
lantaw nagsugyot nga ang ta chash tingali nagtu- 
mong sa panit sa usa ka mahinlo nga hayop, lagmit 
usa ka matang sa antelope, karnero, o kanding. 

Mahimong Gamiton, Bisan Tuod ang Poka 
Giisip nga Mahugaw. Ang kamatuoran nga 
ang poka dayag nga mahugaw nga pagkaon wala 
magpasabot nga dili mahimong gamiton ang ilang 
mga panit ingong tabon sa tabernakulo. Panangli- 
tan, bisan tuod ang leyon ug ang agila maoy “ma- 
hugaw” (Lev 11:13, 27), ang langitnong mga keru- 
bin nga nakita ni Ezequiel diha sa panan-awon 
gilarawan ingong may upat ka nawong, lakip nia- 
nang iya sa leyon ug sa usa ka agila. (Eze 1:5, 10; 
10:14) Dugang pa, ang mga kareton nga tumbaga 
nga gihimo ni Solomon aron gamiton sa templo gi- 
dayandayanan ug mga hulagway sa leyon, ug kini 
sa walay duhaduha maoy pinasukad sa mga plano 
nga gihatag kang David pinaagig pag-inspirar sa 
Diyos. (1Ha 7:27-29: 1Cr 28:11-19) Ang mga Israe- 
linhon migamit sa “mahugaw” nga mga hayop, 
sama sa mga asno, ingong sakyanan, nga gani gi- 
tagna nga ang Mesiyas mosakay sa usa ka asno pa- 
ingon sa Jerusalem. (Zac 9:9, Mat 21:4, 5) Bisan 
tuod si Juan nga Tigbawtismo adunay labing sag- 
rado nga sugo nga “magauna sa atubangan ni Jeho- 
va aron sa pag-andam sa iyang mga dalan,” siya 
nagsul-ob ug sapot nga gama sa balhibo sa “mahu- 
gaw” nga hayop. (Luc 1:76, Mat 3:4, Lev 11:4) Ki- 
ning tanan daw nagpakita nga ang kalainan tali sa 
mahinlo ug mahugaw maoy labot sa pagkaon la- 
mang, apan usahay kini gipadapat usab labot sa 
paghalad, ug dili kinahanglan sa mga Israelinhon 
nga moayad sa katibuk-an sa “mahugaw” nga mga 
hayop. (Lev 11:46, 47) Dugang pa, sama sa “mahin- 
lo” nga mga hayop, kini gilalang sa Diyos ug busa 
maoy maayo, ug dili makaluod.---Gen 1:21, 25. 

Kon sa Unsang Paagi Nabatonan sa mga Is- 
raelinhon. Kon ang tachash sa Bibliya nagtu- 
mong sa usa ka matang sa poka, nan ang pangu- 
tana motungha kon sa unsang paagi nabatonan sa 
mga Israelinhon ang mga panit sa poka. Bisan tuod 
ang mga poka sagad nga nalangkit sa mga rehiyon 
sa Artiko ug Antartika, ang ubang mga poka mo- 
palabi sa mas mainit nga mga klima. Sa pagkaka- 
ron ang pipila ka poka nga monk nagpuyo gihapon 
sa usa ka bahin sa Dagat Mediteranyo, ingon man 
sa ubang mas mainit nga katubigan. Latas sa ka- 
siglohan mikunhod pag-ayo ang gidaghanon sa 
mga poka tungod sa tawo, ug sa kapanahonan 
sa Bibliya kini nga mga hayop tingali daghan diha 
sa Mediteranyo ug sa Pulang Dagat. Niadto lang 
1832 ang usa ka Iningles nga edisyon sa Dictionary 
of the Holy Bible ni Calmet (p. 139) nag-ingon: 
“Diha sa daghang gagmayng mga pulo sa Pulang 
dagat, palibot sa peninsula sa Sinai, makaplagan 
ang mga poka.”--Tan-awa usab ang The Taberna- 
cle's Typical Teaching, ni A. J. Pollock, London, 
p. 47. 

Ang karaang mga Ehiptohanon nagnegosyo diha 
sa Pulang Dagat ug, siyempre, nakadawat ug mga 

manggad gikan sa daghang rehiyon sa Mediteran- 
yo. Sa ingon ang mga Ehiptohanon mahimong na- 
kabaton ug mga panit sa poka. Busa, sa dihang ang 
mga Israelinhon mibiya sa Ehipto, lagmit nga ilang 
gidala ang mga panit sa poka nga nabatonan na 
nila, lakip sa uban pa nga ilang nabatonan sa di- 
hang ang mga Ehiptohanon mihatag kanila ug 
daghang bililhong mga butang.---Ex 12:35, 36. 


PANON. Tan-awa ang KASUNDALOHAN, PANON. 


PANTASMA. Ang Gregong pulong nga 
phan'tasma makita lamang diha sa duha ka asoy 
bahin sa paglakaw ni Jesus ibabaw sa katubigan sa 
Dagat sa Galilea paingon sa iyang mga tinun-an 
nga nagsakay sa usa ka sakayan. (Mat 14:26, Mar 
6:49) Ang nalisang nga mga tinun-an gikutlo nga 
nag-ingon: “Usa ka pantasma!” Ang pulong nga 
phan'tasma gihubad sa lainlaing paagi ingong “es- 
piritu” (KJ), “multo” (AS, AT, RS, Mo), “dili-tinuod 
nga panan-awon” (La), ug “pantasma” (Da, ED, Dy, 
En, Kx, MR, NW). 

Ang usa ka pantasma maoy usa ka ilusyon, usa 
ka butang nga sa kasamtangan gituohan nga anaa 
tungod sa napukaw nga paghanduraw o sa uban 
pang hinungdan apan sa pagkatinuod wala. Aron 
pasaligan ang mga tinun-an nga dili siya pantasma 
ug nga siya maoy tinuod gayod, si Jesus miingon: 
“Ako kini, ayaw kamo kahadlok.”--Mat 14:27: Mar 
6:50. 

Busa, lahi kini nga kahimtang sa dihang ang gi- 
banhaw nga si Jesus kalit nga mitungha diha sa ta- 
liwala sa iyang mga tinun-an, nga tungod niana 
ilang gihunahuna nga sila nakakita ug “espiritu 
[Gr., pneu'ma].” (Luc 24:36, 37) Ang mga pulong ni 
Jesus niini nga kahimtang dayag nga wala isulti 
aron lamang patuohon sila nga siya tinuod gayod 
kondili aron pasaligan sila nga siya nagpakita kani- 
la ingong tawhanong unod ug dili ingong espiritu, 
busa, siya miingon kanila nga “hikapa ako ug tan- 
awa, tungod kay ang usa ka espiritu walay unod ug 
mga bukog ingon sa inyong nakita nga ania kana- 
ko.” (Luc 24:38-43: itandi ang Gen 18:1-8, 19:1-3.) 
Busa, sila dili angayng mahadlok, sama sa gibati ni 
Daniel tungod sa katingalahang pagpakita sa ma- 
nulonda diha sa usa ka bug-os lahi nga kinaiyahan. 
(Itandi ang Dan 10:4-9.) Ang maong kahimtang 
lahi usab kaayo niadtong kang Saulo sa Tarso, nga 
sa ulahi nabuta tungod sa pagpakita ni Jesus kani- 
ya diha sa dalan paingon sa Damasco.---Buh 9:1-9, 
26:12-14, tan-awa ang PAGKAUSAB SA DAGWAY, PA- 
NAN-AWON. 


PANULONDON. Ang bisan unsang kabta- 
ngan nga ipasa ngadto sa manununod o ngadto sa 
may katungod nga manunod sa dihang mamatay 
ang tag-iya, ang bisan unsang butang nga nadawat 

gikan sa mga katigulangan o sa mga tawong gi- 
sundan. Ang pangunang Hebreohanong berbo nga 
gigamit maoy nachal (nombre, na-chalah'). Kini 
naglangkit sa pagkuha o paghatag ug usa ka panu- 
london o kabilin, kasagaran ingong resulta sa pag- 
panunod. (Num 26:55, Eze 46:18) Ang berbong ya- 
rash” gigamit usahay diha sa diwa nga “mopuli 
ingong manununod,” apan subsob nga gigamit, “sa 
pagpanag-iya” nga lahi gikan sa katungod sa pag- 
panunod. (Gen 15:3: Lev 20:24) Kini usab adunay 
kahulogang “pagpapahawa, pag-abog,' nga nalang- 
kit ang militaryong aksiyon. (Deu 2:12; 31:3) Ang 
Gregong mga pulong nga may kalabotan sa panu- 
london maoy kaamgid sa kleros, nga sa orihinal 
nagkahulogang ‘ripa’ apan sa ngadtongadto nagka- 
hulogang “bahin” ug sa kataposan “panulondon.” 
--Mat 27:35, Buh 1:17: 26:18. 

Sa Israel, ang panulondon pangunang mapada- 
pat ngadto sa mga gipanag-iyang yuta, bisan tuod 
nga kini gigamit usab maylabot sa madaladala o 
personal nga kabtangan. Gihisgotan usab sa Bibli- 
ya ang pagpanunod sa mga butang nga espiritu- 
wal. Ang inanak-sa-espiritung mga Kristohanon 
gitawag nga “mga manununod gayod sa Diyos, 
apan kaubang mga manununod ni Kristo.” Sila na- 
galaom, kon sila magpabiling matinumanon, sa 
“walay kataposang panulondon.”--Rom 8:17: Heb 
9:15. 

Yugto sa mga Patriarka. Ang matinumanon 
nga Hebreohanong mga patriarka nga si Abraham, 
Isaac, ug Jacob walay gipanag-iyang yuta, gawas 
sa yuta nga may langob nga gigamit ingong lub- 
nganan ug sa yuta nga duol sa Sekem nga gipalit 
ni Jacob. (Gen 23:19, 20, 33:19) Mahitungod sa pi- 
nuy-anan ni Abraham didto sa Canaan, ang Kris- 
tohanong martir nga si Esteban miingon: “Gani 
siya wala maghatag kaniya ug bisan unsa mang 
panulondon dinhi, wala gayod bisan igo na lang 
katumban sa tiil, apan siya nagsaad nga ihatag kini 
ngadto kaniya ingong kabtangan, ug human kani- 
ya ngadto sa iyang binhi, bisan pag niadtong pana- 
hona wala pa siyay anak.” (Buh 7:5) Ang materyal 
nga panulondon nga gipasa niini nga mga tawo 
mao ang ilang mga kahayopan ug ang ilang mada- 
ladala o personal nga mga kabtangan. Ang panga- 
nayng anak nga lalaki makapanunod ug dobleng 
pahat (duha ka bahin) sa kabtangan kon itandi sa 
gipahat ngadto sa ubang mga anak. Bahin sa patri- 
arkang si Job, ang iyang mga anak nga babaye na- 
kadawat ug panulondon taliwala sa ilang mga igso- 
ong lalaki. Wala hisgoti kon lakip ba niini ang 
panulondong yuta.---Job 42:15. 

Ang amahan makabalhin sa katungod sa pagka- 
panganay kon siya adunay maayong katarongan, 
nga maghatag sa panulondon sa panganayng anak 
nga lalaki ngadto sa manghod nga anak nga lalaki. 

Sa mga kahimtang bahin niini nga gihisgotan sa 
Bibliya, kini gihimo dili tungod sa kapritso o sa 
paboritismo, apan adunay pasukaranan nga ang 
amahan mohukom sa pagbalhin sa panulondon sa 
pagkapanganay. Si Ismael, ingong kamagulangang 
anak nga lalaki ni Abraham, maoy gilaomang ma- 
nununod sulod sa mga 14 ka tuig. (Gen 16:16, 
17:18-21, 21:5) Apan tungod sa hangyo ni Sara ug 
uban sa pag-uyon ni Jehova, gipapahawa ni Abra- 
ham si Ismael, nga nianang tungora maoy mga 
19 anyos na. Unya napanag-iya ni Isaac ang katu- 
ngod sa pagkapanganay ug sa ulahi nakadawat sa 
tanang butang nga nabatonan ni Abraham, gawas 
sa mga gasa nga gihatag ni Abraham ngadto sa 
mga anak nga natawo kaniya sa ulahi pinaagi kang 
Ketura. (Gen 21:8-13, 25:5, 6) Si Ruben nga panga- 
nay ni Jacob nawad-an sa iyang panulondon sa 
pagkapanganay tungod sa iyang pagpakighilawas 
sa puyopuyo sa iyang amahan. (Gen 49:3, 4; 1Cr 5: 
1, 2) Gihatag ni Jacob ang mas dakong panalangin 
ngadto kang Epraim, ang manghod nga anak nga 
lalaki ni Jose, inay ngadto kang Manases, ang ma- 
gulang.---Gen 48:13-19. 

Legal ang pagbaton ug puyopuyo. Ngani, sa Bib- 
liya ang puyopuyo usahay gitawag nga “asawa,” ug 
ang lalaki nga iyang gikapuyo gitawag nga “bana.” 
Ang amahan sa gipuyopuyong babaye gitawag nga 
ugangan sa gikapuyo nga lalaki, ug ang gikapuyo 
nga lalaki gitawag nga umagad sa amahan sa gipu- 
yopuyong babaye. (Gen 16:3, Huk 19:3-5) Ang 
mga anak nga lalaki sa mga puyopuyo maoy lehi- 
timo ug busa adunay katungod sa pagpanunod nga 
katumbas sa katungod nga nabatonan sa mga 
anak nga lalaki sa tinuod nga asawa. 

Sa wala pa makabaton ug mga anak si Abraham, 
siya naghisgot sa iyang ulipong si Eliezer ingong 
ang gilaoman nga manununod sa iyang mga kab- 
tangan apan si Abraham gisultihan ni Jehova nga 
siya makabaton ug usa ka anak ingong iyang ma- 
nununod.---Gen 15:1-4. 

Yugto sa Balaod.  Ilalom sa Balaod ang usa ka 
amahan gidid-an sa paghimo sa anak nga lalaki sa 
mas gihigugmang asawa ingong panganay, sa ka- 
pildihan sa iyang tinuod nga panganayng anak 
nga iya sa wala-kaayo higugmaa nga asawa. Kina- 
hanglang iyang ihatag sa panganay ang dobleng 
bahin sa tanang butang nga iyang napanag-iya. 
(Deu 21:15-17) Kon walay mga anak nga lalaki, ang 
panulondon mahiadto sa mga anak nga babaye. 
(Num 27:6-8, Jos 17:3-6) Apan, ang mga anak nga 
babaye nga makapanunod ug yuta gibaoran nga 
makigminyo lamang sulod sa banay sa tribo sa 
ilang amahan, aron dili mapasa ang ilang panulon- 
don ngadto sa lainlaing tribo. (Num 36:6-9) Kon 
walay mga anak, ang kahikayan sa pagpasa sa pa- 
nulondon maoy ngadto sa (1) mga igsoong lalaki sa 

namatay, (2) sa mga igsoong lalaki sa iyang ama- 
han, (3) sa kinadul-ang kadugo. (Num 27:9-11) 
Ang asawa walay madawat nga panulondon gikan 
sa iyang bana. Kon walay mga anak, ang asawa gi- 
isip nga maoy tag-iya sa yuta hangtod nga kana 
lukaton sa usa nga adunay katungod sa paglukat. 
Sa mao nga kahimtang, ang asawa lukaton uban sa 
kabtangan. (Ru 4:1-12) Ilalom sa balaod sa kamin- 
yoon sa bayaw nga lalaki, ang unang anak nga ipa- 
nganak sa babaye pinaagi sa manlulukat maoy 
mahimong manununod sa namatay nga bana ug 
magbangon sa iyang ngalan.---Deu 25:5, 6. 

Panulondong mga yuta. Ang panulondon sa 
mga anak sa Israel gihatag kanila ni Jehova, kinsa 
naglatid sa mga utlanan sa yuta ngadto kang Moi- 
ses. (Num 34:1-12: Jos 1:4) Ang mga anak ni Gad, 
ang mga anak ni Ruben, ug ang katunga sa tribo ni 
Manases gihatagan ni Moises sa ilang pahat nga te- 
ritoryo. (Num 32:33, Jos 14:3) Ang uban sa mga 
tribo nakadawat sa ilang panulondon pinaagig ripa 
ubos sa pagdumala ni Josue ug Eleasar. (Jos 14: 
1, 2) Nahiuyon sa tagna ni Jacob sa Genesis 49:5, 7, 
ang Simeon ug Levi wala hatagi ug bulag nga sek- 
siyon sa teritoryo ingong panulondon. Ang teritor- 
yo sa Simeon naglangkob sa yuta (lakip sa sakop 
nga mga siyudad) sulod sa teritoryo sa Juda (Jos 
19:1-9), samtang si Levi gihatagan ug 48 ka siyu- 
dad sa tibuok teritoryo sa Israel. Sanglit ang mga 
Levihanon gitudlo alang sa linaing pag-alagad sa 
sangtuwaryo, gikaingon nga si Jehova maoy ilang 
panulondon. Gidawat nila ang ikapulo ingong ilang 
bahin o panulondon baylo sa ilang serbisyo. (Num 
18:20, 21: 35:6, 7) Ang mga pamilya gihatagan ug 
bahin nga yuta sulod sa teritoryo sa ilang tribo. 
Samtang modaghan ang mga pamilya ug ang ma- 
nunod nga mga anak nga lalaki, ang yuta anam- 
anamon pagbahinbahin ngadto sa mas gagmayng 
mga pahat sa yuta. 

Sanglit ang yuta padayong panag-iyahon sa sa- 
mang banay gikan sa usa ka kaliwatan ngadto sa 
laing kaliwatan, dili gayod kini ikabaligya hangtod 
sa hangtod. Kon buot hunahunaon, ang pagbaligya 
sa yuta maoy abang lamang niini baylo sa bili sa 
mga abot nga ipatungha, ug ang kantidad sa pag- 
palit kalkulahon depende sa gidaghanon sa tuig 
hangtod sa sunod nga Tinghugyaw, nga sa maong 
panahon ang tanang napanag-iya nga yuta ibalik 
ngadto sa orihinal nga tag-iya kon wala kini malu- 
kat o matubos sa wala pa ang Tinghugyaw. (Lev 
25:13, 15, 23, 24) Kini nga regulasyon naglakip sa 
mga balay diha sa dili-pinarilan nga mga siyudad, 
nga giisip ingong bahin sa kabanikahan. Kon bahin 
sa balay diha sa usa ka pinarilan nga siyudad, ang 
katungod sa paglukat maoy sulod lamang sa usa ka 
tuig gikan sa panahon sa pagbaligya, nga sa ma- 
ong panahon kini mapanag-iya sa nagpalit. Bahin 

sa mga balay diha sa Levihanong mga siyudad, 
ang katungod sa paglukat magpabilin hangtod sa 
panahong walay tino tungod kay ang mga Leviha- 
non walay yutang panulondon.---Lev 25:29-34. 

Ang pagkadili-mabungkag sa balaod bahin sa 
panulondon giilustrar sa kahimtang sa parasan ni 
Nabot. Si Nabot midumili sa pagbaligya niini ngad- 
to sa hari o sa pagbaylo niini ug laing parasan; ang 
hari walay labaw nga katungod sa pag-angkon sa 
napanag-iya nga yuta. (1Ha 21:2-6) Hinuon, ang 
usa ka tawo makahalad ug usa ka bahin sa iyang 
panulondon ngadto kang Jehova alang sa sangtu- 
waryo. Kon buhaton kini, dili kini mahimong luka- 
ton, kondili kini magpabiling kabtangan sa sangtu- 
waryo ug sa mga saserdote niini. Kon ang usa ka 
tawo buot magbalaan ug usa ka bahin sa iyang 
kabtangan alang sa temporaryong paggamit sa 
sangtuwaryo, mahimo niya kini, ug kon sa ulahi 
buot na niya kining lukaton, mahimo niya kining 
malukat pinaagi sa pagdugang ug ikalimang bahin 
sa bili niini. Sa walay duhaduha kini nagpanalipod 
aron dili makubsan ug bahandi ang sangtuwaryo 
ug nakahatag usab ug mas dakong pagtahod sa 
sangtuwaryo ug sa mga butang nga gihalad diha 
sa pagsimba kang Jehova. Kon ang binalaan nga 
yuta ibaligya ngadto sa laing tawo, nan sa panahon 
sa Tinghugyaw kini mahimong usa ka yuta nga gi- 
halad ug dili na iuli ngadto sa orihinal nga tag-iya 
kondili magpabilin nga kabtangan sa sangtuwaryo 
ug sa mga saserdote niini.--Lev 27:15-21, 28, tan- 
awa ang PAGKABALAAN, PAGBALAAN (Mga Gipanag- 
iya nga Yuta). 

Pinasukad sa nahisgotan na, atong makita nga 
ang mga testamento sa kabilin dili makaplagan 
sa Hebreohanong terminolohiya o batasan, sanglit 
wala na kinahanglana ang maong dokumento tu- 
ngod sa mga balaod bahin sa panulondon. Bisan 
gani ang madaladala o personal nga kabtangan 
ikadespatsar sa tag-iya niini samtang buhi pa siya 
o pinasukad sa mga balaod sa panulondon sa di- 
hang siya mamatay. Sa sambingay ni Jesus bahin 
sa anak nga mausikon, ang manghod, sumala sa 
iyang hangyo, nakadawat sa iyang bahin sa kabta- 
ngan sa wala pa mamatay ang iyang amahan. 
—luc 15:12. 

Mga kaayohan sa mga balaod sa panulondon. 
Ang mga balaod maylabot sa mga panulondon ug 
sa pagbahinbahin niini ngadto sa mas gagmayng 
mga pahat samtang miuswag ang populasyon na- 
kaamot mismo sa dugang pa nga panaghiusa sa 
pamilya. Sa yuta sama sa Israel, nga mas daghan 
ang kabungtoran, sama sa Judea, nahimo kining 
bentaha sanglit magamit pag-ayo sa mga Israelin- 
hon ang tanang bahin sa yuta, bisan gani ang pag- 
himog hinagdan nga kaumahan diha sa mga baki- 
lid, nga tungod niana napuno ang yuta sa katahom 

ug sa berdeng mga tanom, sa olibo, kahoyng igos, 
palma, ug paras, nga magtaganag pagkaon sa da- 
kong populasyon. Tungod kay ang tagsatagsa ka 
tawo maoy tag-iyag yuta, kini nakatabang aron la- 
baw pang mahalon ang yuta nga iyang gipuy-an, 
nakapauswag sa pagkamakugihon, ug, duyog sa 
regulasyon sa Tinghugyaw, nagpasig-uli sa nasod 
sa orihinal nga teokratikanhong kahimtang niini sa 
matag 50 ka tuig. Kini nakatabang sa pagmentinar 
ug usa ka balanseng ekonomiya. Bisan pa niana, 
sama sa ubang bahin sa Balaod, ang mga pag-abu- 
so sa kadugayan nakayuhot. 

Ingon sa gisulti ni Jehova sa Israel, siya mao ang 
tinuod nga Tag-iya sa yuta. Alang kaniya sila maoy 
langyawng mga pumoluyo ug mga lalin. Busa, ma- 
kahimo siya sa pagpapahawa kanila gikan sa yuta 
sa bisan unsang panahon kon iyang nakita nga kini 
angayan. (Lev 25:23) Tungod sa ilang daghang 
paglapas sa balaod sa Diyos, sila gidestiyero sulod 
sa 7O ka tuig ilalom sa gahom sa Babilonya ug na- 
ilalom sa Hentil nga pagmando bisan human sa 
pagpasig-uli kanila niadtong 537 W.K.P. Sa katapo- 
san, niadtong 70 K.P., ang mga Romano bug-os 
nga nagpapahawa kanila gikan sa yuta, nga nagba- 
ligya sa linibo ngadto sa pagkaulipon. Bisan gani 
ang ilang mga talaan sa kagikan nahanaw o na- 
ngadaot. 

Kristohanong Panulondon. Si Jesu-Kristo, 
ingong anak ni David, nanunod sa trono ni David. 
(Isa 9:7: Luc 1:32) Ingong Anak sa Diyos, iyang na- 
panunod ang langitnong pagkahari pinaagi sa pa- 
kigsaad nga gihimo ni Jehova kaniya. (Sal 110:4; 
Luc 22:28-30) Busa, si Kristo manunod sa kanaso- 
ran, aron sa pagdugmok sa tanang magsusupak ug 
sa pagmando sa walay kataposan.---Sal 2:6-9. 

Ang dinihogang mga membro sa Kristohanong 
kongregasyon gihisgotan nga may langitnong pa- 
nulondon, nga makig-ambit sa panulondon ni Je- 
sus ingong iyang “mga igsoon.” (Efe 1:14: Col 1:12, 
1Pe 1:4, 5) Kini naglakip sa yuta.---Mat 5:5. 

Tungod kay gitubos sa Diyos ang Israel gikan sa 
Ehipto, sila nahimong iyang katigayonan o “panu- 
london.” (Deu 32:9, Sal 33:12, 74:2, Miq 7:14) Sila 
naglandong sa “nasod” sa espirituwal nga Israel, 
kinsa giisip sa Diyos nga iyang “panulondon” tu- 
ngod kay siya nanag-iya kanila, nga nagpalit kani- 
la pinaagi sa dugo sa iyang bugtong nga Anak, si 
Jesu-Kristo.---1Pe 2:9: 5:2, 3; Buh 20:28. 

Gihisgotan ni Jesu-Kristo nga kadtong mga tawo 
nga mobiya sa ilang bililhong mga butang tungod 
sa iyang ngalan ug tungod sa maayong balita “ma- 
kapanunod sa kinabuhing walay kataposan. ”---Mat 
19:29: Mar 10:29, 30, tan-awa ang KATUNGOD SA 
PAGKAPANGANAY, KAMINYOON SA BAYAW NGA LALAKI, 
PANGANAY. 

PANULTIHON. Ang Hebreohanong termino 
nga gihubad nga “panultihon” (mashal') giisip sa 
kadaghanan nga naggikan sa lintunganayng pu- 
long nga nagkahulogang “kaamgid” o “sama sa” (Sal 
49:12), ug sa pagkatinuod, daghang panultihon ang 
migamit ug mga pag-amgid o mga pagtandi. Ang 
pipila ka eskolar naglangkit sa ekspresyon nga “pa- 
nultihon” ngadto sa Hebreohanong berbo nga nag- 
kahulogang “mando”: busa kini sabton usahay nga 
usa ka panultihon sa usa ka magmamando, usa ka 
ekspresyon nga adunay gahom, o usa ka ekspres- 
yon nga nagpaila ug pagkalabaw sa panghunahu- 
na. Nahiuyon niini nga panglantaw mao ang kama- 
tuoran nga si Haring Solomon, kinsa nabantog 
sa iyang kaalam, makasultig 3,000 ka panultihon 
ug nagsulat sa daghan niini nga mga panultihon. 
--1Ha 4:32. 

Taliwala sa mga Israelinhon dihay popular o ka- 
nunayng gigamit nga mga ekspresyon nga puno sa 
kahulogan tungod sa mga kahimtang nga nalang- 
kit niini. Sa kadaghanan, kini nga mga panultihon 
gisulti nga mugbo. (1Sa 10:12) Apan, dili tanan ni- 
ini ang nagpahayag ug hustong mga panglantaw 
ug dihay pipila nga espesipikong gikuwestiyon ni 
Jehova.--Eze 12:22, 23, 18:2, 3. 

Ang ubang mga panultihon nahimong komon 
nga mga ekspresyon sa pagyubit o pagtamay sa 
usa ka katawhan. (Hab 2:6) Sa maong mga kahim- 
tang bisan ang gitamay, usa man ka tawo o butang 
nga walay gininhawa, gikaingon nga usa ka “pa- 
nultihon.” Busa ang mga Israelinhon gipasidan-an 
nga kon sila mapakyas sa pagpamati kang Jehova 
ug sa pagsunod sa iyang mga sugo, sila ug ang 
ilang templo mahimong usa ka panultihon taliwala 
sa mga nasod. (Deu 28:15, 37; 1Ha 9:7: 2Cr 7:20) 
Ang tinamdan nga gipahayag ngadto sa usa ka na- 
sod nga nahimong usa ka panultihon gipaila pag- 
ayo sa Bibliya diha sa gilakip nga mga ekspresyon, 
nga nagpakitang ang Israel mahimong usa ka ka- 
ulawan, usa nga yubitonon, yagayagaan, pakaula- 
wan, ug talamayon. (Sal 44:13-15: Jer 24:9) Ang 
mga indibiduwal nga nahimong mga panultihon 
nahimong ulohan sa mga awit sa mga palainom sa 
makahubog nga ilimnon ug ang usa kansang na- 
wong luwaan sa uban. (Sal 69:11, 12: Job 17:6) Sa 
pagkatinuod, ang usa ka tawo nga nahimong pa- 
nultihon nahimong ubos kaayo ang kahimtang. 

Dili tanang panultihon gipahayag sa usa o duha 
ka mugbo, laktod nga mga tudling-pulong. Sa Isa- 
ias kapitulo 14 gitala ang usa ka taas nga panulti- 
hon, nga tin-awng gilarawan ug tukmang gitandi 
ang malaglagong mga epekto sa garbo sa hari sa 
Babilonya. Pinaagig pagkantalita, gibiaybiay niini 
ang usa ka tawo nga naghunahuna sa iyang kauga- 
lingon ingong 'usa nga nagasidlak, anak sa kaadla- 
Won. 

Sa dihang ang pag-amgid o pagtandi nga anaa 
sa usa ka panultihon sa sinugdan daw dili masab- 
tan o makapalibog, kini mahimong tawgon usab 
nga usa ka tigmo. (Sal 78:2) Ingon niini ang tigmo 
nga giinspirar si Ezequiel nga isulti ngadto sa Isra- 
el nga niana iyang gipakasama ang dalan sa nasod 
maylabot sa Babilonya ug Ehipto ngadto sa usa ka 
paras nga gitanom sa usa ka agila nga sa ulahi ma- 
ikagon nga nagpakatay sa mga gamot niini pai- 
ngon sa lain.---Eze 17:2-18. 

Ang ubang mga panultihon, sama nianang kang 
Job, gitagik nga samag balak. (Job 27:1: 29:1) 
Ang mga ideya nga si Job giinspirar sa pag- 
pahayag wala itagik nga minugbo sama sa ka- 
daghanang mga panultihon apan gitagik ingong 
matulon-anon kaayong mga balak nga puno sa 
mahulagwayong mga pulong. 

Gipahinabo usab sa Diyos nga ipahayag ni Bala- 
am ang sunodsunod nga mga panultihon, ug kini 
usab gitagik ingong balak. (Num 23:7, 18, 24:3, 15, 
20, 21, 23) Inay nga yubiton ang Israel diha niini 
nga mga panultihon, si Balaam “nagpanalangin ka- 
nila sa hilabihan, bisan tuod nga siya nagtagnag 
kaalaotan sa ubang mga katawhan. (Num 23:11) 
Kini nahimong panultihon dili tungod sa bisan un- 
sang popular nga pagsubli sa gisulti ni Balaam ni 
tungod kay ang iyang mga pulong mugbo nga mga 
ekspresyon sa kaalam. Hinunoa, kini gitawag nga 
mga panultihon tungod kay kini puwersado ug ma- 
kahuloganon, lakip sa iyang paggamit sa lainlaing 
mga pag-amgid o mga pagtandi sa pipila sa iyang 
mga gipamulong. 


PANUMPA. Usa ka gipanumpaang pahayag 
labot sa pagkatinuod sa gisulti o nga ang usa ka 
tawo mohimo o dili mohimo sa usa ka butang: kini 
sagad nga naglangkit sa usa ka pangaliyupo ngad- 
to sa usa nga labaw, ilabina ngadto sa Diyos. 
Diha sa Hebreohanong Kasulatan duha ka pu- 
long ang gigamit alang sa atong giisip nga usa ka 
panumpa. Ang shevu-ah' nagkahulogang “usa ka 
panumpa o gipanumpaang pahayag.” (Gen 24:8, 
Lev 5:4) Ang kaamgid nga Hebreohanong berbo 
nga shava“, nga nagkahulogang “nanumpa,” nag- 
gikan sa samang lintunganayng pulong sa Heb- 
reohanong pulong alang sa “pito.” Busa ang “pa- 
numpa” sa sinugdan nagkahulogang “mailalom sa 
impluwensiya sa 7 ka butang.” (Theological Dic- 
tionary of the New Testament, giedit ni G. Fried- 
rich, maghuhubad ug editor, G. Bromiley, 1970, 
Tomo V, p. 459) Si Abraham ug si Abimelek na- 
numpa ibabaw sa pito ka bayeng nating karnero 
sa paghimo sa pakigsaad didto sa atabay sa Beer- 
seba, nga nagkahulogang “Atabay sa Panumpa: o, 
Atabay sa Pito.” (Gen 21:27-32, tan-awa usab ang 
Gen 26:28-33.) Ang shevu-ah' nagtumong sa gi- 

panumpaang pahayag sa usa ka tawo nga siya 
mohimo o dili mohimo sa usa ka butang. Kini nga 
pulong walay ideya sa usa ka tunglo ngadto sa na- 
numpa kon siya mapakyas sa pagtuman niini. Mao 
kini nga pulong ang gigamit alang sa panumpa o 
gipanumpaang pahayag ni Jehova ngadto kang 
Abraham, diin si Jehova dili gayod mapakyas sa 
pagtuman sa iyang pulong ug nga kaniya walay 
modangat nga tunglo.---Gen 26:3. 

Ang laing Hebreohanong pulong nga gigamit 
mao ang 'alah, nga nagkahulogang “panumpa, 
pagtunglo.” (Gen 24:41, ftn sa Rbi8) Kini mahi- 
mong hubaron usab nga “panumpa sa obligas- 
yon.” (Gen 26:28) Ang usa ka Hebreohanon ug 
Aramaiko nga leksikon ni Koehler ug Baumgart- 
ner (p. 49) nagbatbat niini nga termino ingong 
usa ka “tunglo (hulga sa kadaot kon mobuhat ug 
kasaypanan), nga ipahamtang nganha sa usa ka 
tawo pinaagi niya mismo o pinaagi sa ubang mga 
tawo.” Sa karaang Hebreohanong kapanahonan 
ang pagpanumpa giisip nga bug-at kaayong bu- 
tang. Ang panumpa kinahanglang tumanon, bi- 
san pag kini ikadaot sa usa nga nanumpa. (Sal 
15:4: Mat 5:33) Ang usa ka tawo giisip nga sad-an 
kang Jehova kon siya mosulti nga walay paghuna- 
huna sa iyang gipanumpaang pahayag. (Lev 5:4) 
Ang paglapas sa usa ka panumpa moresulta sa la- 
bing bug-at nga mga sangpotanan sa silot gikan 
sa Diyos. Taliwala sa unang kanasoran ug ilabina 
taliwala sa mga Hebreohanon ang usa ka panum- 
pa maoy sa diwa usa ka relihiyosong buhat, nga 
naglangkit sa Diyos. Ang paggamit sa mga Heb- 
reohanon sa termino nga '“alah' daw naghimo sa 
Diyos nga mao ang gipanumpaan ug nga andam 
sa pagpahamtang ug paghukom nga buot niya 
kon ang nanumpa dili magmatinumanon. Kini 
nga termino wala gayod gamita sa Diyos labot sa 
iyang kaugalingong mga panumpa. 

Ang katumbas nga Gregong mga termino mao 
ang hor'kos (panumpa) ug o:-mny 0 (pagpanumpa), 
nga parehong makaplagan diha sa Santiago 5:12. 
Ang berbo nga horki'z0 nagkahulogang “ipailalom 
sa panumpa” o “ugdang nga nagmando.” (Mar 5:7; 
Buh 19:13) Ang ubang mga termino nga kaamgid 
sa hor'kos nagkahulogang “panumpa” (Heb 7:20), 
“naghatag ug ugdang nga obligasyon o panumpa” 
(1Te 5:27), “tigpanumpa ug bakak o maglalapas sa 
panumpa” (1Ti 1:10), ug “manumpa nga dili mo- 
tuman o mohimog bakak nga panumpa” (Mat 
5:33). Ang Gregong pulong nga ana-thema-ti'zo 
gihubad nga “nagpailalom sa usa ka tunglo' diha 
sa Buhat 23:12, 14, ug 21. 

Mga Ekspresyon nga Gigamit sa Paghimog 
mga Panumpa. Ang usa ka tawo sagad ma- 
numpa pinaagi sa Diyos o pinaagi sa ngalan sa 

Diyos. (Gen 14:22, 31:53, Deu 6:13; Huk 21:7, Jer 
12:16) Si Jehova nanumpa pinaagi sa iyang kauga- 
lingon, o pinaagi sa iyang kinabuhi. (Gen 22:16, 
Eze 17:16, Sof 2:9) Ang pormal nga mga ekspres- 
yon usahay gigamit sa mga tawo, sama sa, “Hina- 
ot si Jehova magbuhat niana kanako [o, kanimo] 
ug magdugang pa niana kon...” ako (o ikaw) ma- 
pakyas sa pagtuman sumala sa gipanumpa. (Ru 
1:17: 1Sa 3:17; 2Sa 19:13) Ang pagpamatuod ma- 
himong mas puwersado kon ipahayag sa indibidu- 
wal ang iyang kaugalingong ngalan.-- 1Sa 20:13, 
25:22: 2Sa 3:9. 

Ang mga pagano naghimog susamang mga pa- 
ngamuyo ngadto sa ilang bakak nga mga diyos. Si 
Jezebel nga magsisimba ni Baal nangamuyo, dili 
kang Jehova, kondili sa “mga diyos” ('elohim', nga 
may plural nga berbo), sama sa gihimo ni Ben- 
hadad II nga hari sa Sirya. (1Ha 19:2, 20:10) Gani, 
tungod kay ang maong mga ekspresyon maoy 
kaylap sa kadaghanang dapit, ang idolatriya gita- 
wag sa Bibliya ingong usa ka 'pagpanumpa pina- 
agi sa bakak nga diyos,’ o pinaagi sa “dili Diyos.” 
--Jos 23:7: Jer 5:7: 12:16, Am 8:14. 

Diha sa pipila ka seryoso kaayong mga kahim- 
tang o sa dihang ang ugdang nga pahayag giuba- 
nag kusganong emosyonal nga pagbati, ang mga 
tunglo o mga silot nga modangat tungod sa pag- 
kapakyas sa pagtuman sa panumpa espesipiko 
nga gihisgotan. (Num 5:19-23, Sal 7:4, 5; 137:5, 6) 
Si Job, sa pagpamatuod sa iyang pagkatul-id, nag- 
asoy sa iyang kinabuhi ug nagpahayag nga siya 
andam nga makaagom sa kinabug-atang mga si- 
lot kon siya makaplagan nga nakalapas sa balaod 
ni Jehova labot sa pagkamaunongon, pagkamata- 
rong, hustisya, ug sa moralidad.---Job 31. 

Diha sa paghusay nga misangpot tungod sa 
pagpangabugho sa bana, ang asawa, pinaagi sa 
pagtubag nga “Amen! Amen!” sa pagbasa sa sa- 
serdote sa panumpa ug sa tunglo, sa ingon na- 
numpa labot sa iyang pagkainosente.--Num 5: 
21,22. 

Ang giisip ingong usa ka panumpa maoy sa ka- 
sagaran gipahayag pinaagig pagpamatuod dili la- 
mang pinaagi sa ngalan ni Jehova kondili pinaagi 
usab sa kinabuhi sa hari o sa usa nga labaw. 
(1Sa 25:26, 2Sa 15:21: 2Ha 2:2) Ang ekspresyong 
“ingon nga si Jehova buhi” maoy usa ka komon 
nga pahayag nga naghatag ug dugang gibug-aton 
sa pagkatino o sa pagkatinuod sa pahayag sa usa 
ka tawo. (Huk 8:19, 1Sa 14:39, 45; 19:6: 20:3, 21: 
25:26, 34) Ang usa ka dili kaayo puwersadong 
ekspresyon nga puwedeng dili isipong usa ka pa- 
numpa apan nagpasabot sa seryoso kaayong katu- 
yoan ug gisulti aron sa pagpasalig sa usa nga 
gipanumpaan mao ang pagpanumpa pinaagi sa 

kinabuhi sa tawo nga gisultihan, sama sa mga pu- 
long ni Ana ngadto kang Eli (1Sa 1:26) ug sa gi- 
sulti ni Urias ngadto kang Haring David.---2Sa 
11:11, usab ang 1Sa 17:55. 

Mga Paagi o Aksiyon nga Gigamit. Ang 
labing kasagarang gigamit nga aksiyon sa pagpa- 
numpa lagmit mao ang pag-isa sa tuong kamot 
ngadto sa langit. Si Jehova gihisgotan nga nagpa- 
hayag ug panumpa niining paagiha, sa simboli- 
kong paagi. (Gen 14:22, Ex 6:8, Deu 32:40, Isa 
62:8; Eze 20:5) Sa usa sa mga panan-awon ni Dan- 
iel ang usa ka manulonda nag-isa sa duha ka 
kamot niini ngadto sa langit sa pagpahayag ug 
panumpa. (Dan 12:7) Bahin sa bakak nga mga tig- 
panumpa, glingon nga ang ilang “tuong kamot 
maoy tuong kamot sa kabakakan.”---Sal 144:8. 

Ang usa nga nagpapanumpa sa laing tawo ti- 
ngali mohangyo kaniya nga ibutang ang kamot 
niini ilalom sa iyang paa o balat-ang. Sa dihang si 
Abraham nagpadala sa iyang piniyalan aron sa 
pagkuhag asawa alang kang Isaac siya miingon 
sa iyang piniyalan: “Palihog, ibutang ang imong 
kamot ilalom sa akong paa,” nga human buhata 
kana ang piniyalan nanumpa nga siya magkuhag 
babaye gikan sa mga paryente ni Abraham. (Gen 
24:2-4, 9) Sa samang paagi gipapanumpa ni Jacob 
si Jose nga dili siya ilubong didto sa Ehipto. (Gen 
47:29-31) Mahitungod sa kahulogan niini nga bu- 
hat, tan-awa ang POSTURA UG MGA LIHOK. 

Sagad nga ang usa ka panumpa nalangkit sa 
paghimog pakigsaad. Ang usa ka komon nga eks- 
presyon niana nga mga kahimtang mao: “Ang Di- 
yos mao ang saksi tali kanako ug kanimo.” (Gen 
31:44, 50, 53) Ang maong ekspresyon gihimo 
usab aron sa pagpalig-on sa usa ka pahayag 
ingong tinuod o kamatuoran. Gitawag ni Moises 
ang mga langit ug ang yuta ingong mga saksi sa 
dihang naghisgot sa relasyon sa Israel sa ilang gi- 
panumpaang pakigsaad uban kang Jehova. (Deu 
4:26) Sagad nga ang usa ka tawo o mga tawo, usa 
ka sinulat nga dokumento, usa ka haligi, o usa ka 
halaran nagsilbing saksi ug pahinumdom sa usa 
ka panumpa o usa ka pakigsaad.--Gen 31:45-52, 
Deu 31:26, Jos 22:26-28, 24:22, 24-27: tan-awa 
ang PAKIGSAAD. 

Ilalom sa Balaod. Ang mga kahimtang nga 
niana gikinahanglan ang mga panumpa gikan sa 
pipila ka tawo ilalom sa Moisesnong Balaod mao: 
sa usa ka asawa panahon sa paghusay labot sa pa- 
ngabugho (Num 5:21, 22), sa usa ka tinugya- 
nan sa dihang ang kabtangan nga gitugyan kani- 
ya nawala (Ex 22:10, 11), sa mga ansiyano sa 
siyudad kon adunay wala masulbad nga pagbuno 
(Deu 21:1-9). Ang kinabubut-ong mga panumpa 
sa paglikay o pagdili sa kaugalingon gitugot. (Num 


843 


30:3, 4, 10, 11) Ang mga alagad sa Diyos usahay 
gipapanumpa sa usa nga may awtoridad, ug sila 
misulti sa kamatuoran. Sa susama ang usa ka 
Kristohanon nga nailalom sa panumpa dili mama- 
kak kondili mosulti sa tibuok nga kamatuoran, o 
kaha siya modumili sa pagtubag kon kini makada- 
ot sa matarong nga mga intereses sa Diyos o 
sa mga isigka-Kristohanon, nga niana siya ki- 
nahanglang andam nga moantos sa bisan un- 
sang mga sangpotanan nga moresulta gumikan 
sa iyang pagdumili sa pagtestigo.--- 1Ha 22:15-18, 
Mat 26:63, 64, 27:11-14. 

Ang mga panaad giisip sa Israel nga sama ka- 
lig-on sa usa ka panumpa, ingong sagrado ug ki- 
nahanglang tumanon bisan pag kini mosangpot 
ug kapildihan sa usa nga nanaad. Ang Diyos giisip 
nga nagtan-aw sa pagtino nga gituman ang mga 
panaad ug nga nagsilot kon kini dili tumanon. 
(Num 30:2; Deu 23:21-23, Huk 11:30, 31, 35, 36, 
39, Ecc 5:4-6) Ang mga panaad sa mga asawa ug 
sa dili-minyo nga mga anak nga babaye mahi- 
mong palig-onon o kanselahon sa bana o sa ama- 
han, apan ang mga babayeng balo ug diborsiyada 
mabugkos o obligado sa ilang mga panaad.---Num 
30:3-15. 

Sa iyang Wali sa Bukid, gitul-id ni Jesu-Kristo 
ang mga Hudiyo tungod sa ilang batasan sa pag- 
himog dili seryoso, walay pulos, ug dinalidali nga 
mga panumpa. Naandan na nga sila manumpa pi- 
naagi sa langit, pinaagi sa yuta, pinaagi sa Jerusa- 
lem, ug bisan pinaagi sa ilang kaugalingong mga 
ulo. Apan sanglit ang langit maoy “trono sa Di- 
yos,” ang yuta iyang “tumbanan sa tiil,” ang Jeru- 
salem iyang harianong siyudad, ug ang ulo (o ki- 
nabuhi) sa usa ka tawo nagdepende sa Diyos, ang 
paghimo sa maong mga panumpa maoy sama sa 
mga pagpanumpa diha sa ngalan sa Diyos. Dili 
kini angayng pakamenoson. Busa si Jesus mii- 
ngon: “Himoa lang ang inyong pulong nga Oo 
magkahulogan ug Oo, ang inyong Dili, Dili, kay 
ang kapin niini nagagikan sa usa nga daotan.” 
--Mat 5:33-37. 

Dinhi si Jesu-Kristo wala magdili sa paghimog 
mga panumpa sa katibuk-an, sanglit siya mismo 
nailalom sa Balaod ni Moises, nga naglatid sa pag- 
himog mga panumpa ilalom sa pipila ka kahim- 
tang. Gani, sa dihang si Jesus gihusay siya gi- 
pailalom sa panumpa sa hataas nga saserdote, 
apan siya wala mosupak niini, hinunoa siya mitu- 
bag. (Mat 26:63, 64) Hinuon, si Jesus nagpakita 
nga ang usa ka tawo kinahanglang dili duhay 
sukdanan. Ang pagtuman sa pulong sa usa ka 
tawo, sa dihang kini gikapahayag na, angayng 
lantawon nga usa ka sagradong katungdanan ug 
angayng tumanon sama sa usa ka panumpa, ang 

usa ka tawo angayng sinsero gayod sa iyang gi- 
sulti. Iyang gipatin-aw sa dugang pa ang kahulo- 
gan sa iyang mga pulong sa dihang iyang giyag- 
yag ang pagkasalingkapaw sa mga eskriba ug 
mga Pariseo pinaagi sa pag-ingon ngadto kanila: 
“Alaot kamo, buta nga mga tiggiya, nga nagai- 
ngon, “Kon adunay manumpa sa templo, kini wa- 
lay pulos, apan kon adunay manumpa sa bulawan 
sa templo, siya mailalom sa obligasyon.’ Mga bu- 
angbuang ug mga buta! Sa pagkatinuod, hain may 
labaw, ang bulawan o ang templo nga nagbalaan 
sa bulawan?” Dayon siya miingon: “Siya nga ma- 
numpa sa langit nagapanumpa sa trono sa Di- 
yos ug kaniya nga naglingkod diha niini.”---Mat 
23:16-22. 

Pinaagi sa sayop nga pangatarongan ug mali- 
patlipatong argumento niini nga mga eskriba ug 
mga Pariseo, ingon sa gipunting dinhi ni Jesus, 
ilang gipakamatarong ang ilang kaugalingon sa 
dili pagtuman sa pipila ka panumpa, apan gipaki- 
ta ni Jesus nga ang ilang pagpanumpa maoy pag- 
kadili-matinud-anon ngadto sa Diyos ug sa pagka- 
tinuod maoy pagpakaulaw sa iyang ngalan (kay 
ang mga Hudiyo maoy katawhan nga gipahinu- 
ngod ngadto kang Jehova). Si Jehova tatawng 
nagpahayag nga iyang gidumtan ang bakak nga 
panumpa.---Zac 8:17. 

Gipaluyohan ni Santiago ang mga pulong ni Je- 
sus. (San 5:12) Apan kini nga mga pulong ni Jesus 
ug ni Santiago batok sa pagpatuyang ug panumpa 
wala magpugong sa Kristohanon sa pagpanumpa 
kon gikinahanglan aron pasaligan ang ubang mga 
tawo bahin sa pagkaseryoso sa iyang mga intensi- 
yon o sa pagkatinuod sa iyang gisulti. Pananglitan, 
ingon sa giilustrar ni Jesus pinaagig panig-ingnan 
atubangan sa Hudiyong hataas nga saserdote, ang 
usa ka Kristohanon dili mosupak sa pagpanumpa 
diha sa korte, sanglit siya mosulti gayod sa kama- 
tuoran ilalom man siya sa panumpa o dili. (Mat 
26:63, 64) Bisan gani ang desisyon sa usa ka Kris- 
tohanon nga moalagad sa Diyos maoy usa ka pa- 
numpa ngadto kang Jehova, nga naghimo sa usa 
ka Kristohanon nga mailalom sa sagradong relas- 
yon. Giisip ni Jesus nga ang pagpanumpa sama ra 
sa pagpanaad.---Mat 5:33. 

Dugang pa, si apostol Pablo, aron palig-onon 
ang iyang pamatuod ngadto sa iyang mga mag- 
babasa, naghimog usa ka matang sa panumpa 
diha sa 2 Corinto 1:23 ug Galacia 1:20. Gani iyang 
gihisgotan nga ang pagpanumpa maoy naandan 
ug maayong paagi sa pagtapos sa usa ka panagla- 
lis ug gipunting nga ang Diyos mismo, “sa dihang 
gitinguha niya nga ipasundayag nga mas dagaya 
ang pagkadili-mausab sa iyang katuyoan ngadto 
sa mga manununod sa saad, nangilabot uban ang 

usa ka panumpa,” nanumpa sa iyang kaugalingon, 
sanglit walay mas dako pa kay kaniya nga iyang 
kapanumpaan. Kini naghatag ug dugang legal 
nga garantiya sa iyang saad ug naghatag ug dob- 
leng pasalig pinaagi sa “duha ka butang nga wa- 
lay pagkausab nga niini dili gayod mahimo nga 
mamakak ang Diyos,” nga mao, ang gipanaad sa 
Diyos ug ang iyang panumpa. (Heb 6:13-18) Du- 
gang pa, gipasiugda ni Pablo nga si Kristo gihi- 
mong Hataas nga Saserdote pinaagi sa panumpa 
ni Jehova ug gihatag ingong pasalig sa usa ka mas 
maayong pakigsaad. (Heb 7:21, 22) Ang Kasula- 
tan naghisgot kang Jehova nga nanumpa kapin sa 
50 ka beses. 

Sa gabii sa pagdakop kang Jesus, si apostol Ped- 
ro milimod sa makatulo nga siya nakaila kang 
Jesus, ug sa kataposan nanunglo ug nanumpa. 
Atong mabasa ang mahitungod sa ikatulo nga 
paglimod: “Unya [si Pedro] misugod sa pagpa- 
nunglo ug sa pagpanumpa: ‘Wala ako makaila ni- 
anang tawhana [kang Jesus]!”” (Mat 26:74) Sa ka- 
hadlok, si Pedro naningkamot sa pagkombinsir sa 
mga tawo nga diha sa iyang palibot nga tinuod 
ang iyang gipanulti. Pinaagi sa pagpanumpa labot 
niini, siya miinsister nga ang iyang mga gjisulti 
maoy tinuod ug kon kini dili tinuod mahimong 
modangat kaniya ang kadaot.---Tan-awa usab ang 
TUNGLO. 


PAPEL. Sa kapanahonan sa Bibliya, kini maoy 
usa ka nipis nga sulatanan nga gihimong mga pa- 
lid gikan sa mga gilis nga nakuha sa tanom nga 
papiro.---Tan-awa ang PAPIRO. 

Ang mga Ehiptohanon gipasidunggan nga mao 
ang unang nakagama ug papel nga papiro aron 
mahimong mga sulatanan, nga naggamit sa mga 
tanom nga papiro nga niadtong panahona nanubo 
ubay sa mga tampi sa Suba sa Nilo. Ang pipila ka 
arkeologo nagtuo nga ang maong paggama ug pa- 
pel maoy sukad pa sa panahon ni Abraham. 

Ang unang mga Kristohanon migamit ug mga 
papel nga papiro alang sa ilang mga sulat, mga li- 
nukot nga basahon, ug mga codex. Kini nagdula 
usab ug hinungdanong bahin sa paggamag mga 
manuskrito sa Bibliya, hangtod nga kini giilisan sa 
vellum (pinog-grano nga panit sa hayop) sa ikau- 
pat nga siglo K.P. Sa 2 Juan 12, ang apostol misu- 
lat nga palabihon niyang ipaabot ang iyang men- 
sahe nga “nawong sa nawong” kay sa isulat kini 
pinaagig “papel ug tinta.” Dinhi ang pulong nga 
“papel” maoy hubad sa Gregong pulong nga khar- 
tes, nga giingon nga nagkahulogang usa ka palid 
sa papel nga gama sa papiro. 


PAPIRO [Heb., gone]. Tag-as nga tanom nga 
mabuhi sa tubig ug kapamilya sa sedge. Ang tres 

kantos nga punoan niini mag-anam kagamay sa 
tumoy, ug kini motubo diha sa mabaw nga tubig 
sa gitas-ong 2 hangtod sa 6 m (6.5 hangtod sa 
20 p) ug ang tumoy niini adunay pungpong sa pi- 
nong mga dahon nga samag balili. (HULAGWAY, 
Tomo 1, p. 544) Ang tanom nga papiro gigamit sa 
paggamag lainlaing mga butang, lakip na sa mga 
sulatanan. 

Ang papiro (Cyperus papyrus) mabuhi diha sa 
mabaw, nagpondo nga katubigan o kalamakan ug 
ubay sa tampi sa hinay moagos nga mga suba, 
sama sa ubos nga bahin sa Nilo, diin kanhi mi- 
lambo kini apan karon halos napuo na. Si Bil- 
dad nangutana kang Job: “Motubo ba ang tanom 
nga papiro kon walay kalamakan?”---Job 8:11, Isa 
35:7. 

Tungod kay ang mga punoan niining tanoma 
molutaw, ug aron dili mamatay ang masuso nga 
si Moises, gibutang siya sa iyang inahan sulod sa 
“usa ka arka nga papiro" nga gibulitan ug aspalto 
ug bulitik ug gipaanod kini sa Suba sa Nilo. (Ex 
2:3) Ang dagkong mga sakayan alang sa lagyong 
mga panaw gigama usab gikan sa papiro. (Isa 
18:2) Lagmit nga kini hinimo sa binangan nga 
mga punoan sa papiro nga gigakit. Kini hiktin ug 
tumoy, apan ang mga punoan lagpad nga igong 
katindogan sa mga pasahero. Niadtong 1970, si 
Thor Heyerdahl ug ang usa ka grupo sa mga kau- 
banan mipanaw tabok sa linibo ka milya sa Atlan- 
tiko sakay sa ingon niana nga matang sa saka- 
yan. 

Gigamit Ingong Sulatanan. Sa dihang gi- 
gama sa mga Ehiptohanon ang papiro ingong su- 
latanan, kini ilang gihimo sa yano nga proseso. Sa 
pagpanguha ug mga punoan sa papiro, mas gipili 
nila ang baga ug subokon nga bahin niini nga na- 
lapawan sa tubig tungod kay makuha gikan niini 
ang kinalaparan ug kinaputian nga materyales. 
Ang panit sa gawas niini laksion, ug ang nahibi- 
ling subok putlon sa gitas-ong 40 hangtod sa 
45 sm (16 hangtod sa 18 pul.). Human niana, ang 
subok laplapon nga lagpad, apan nigpis kaayo nga 
mga piraso. Unya kini nga mga piraso ipahiluna 
nga pataas diha sa patag nga luna ug medyo isay- 
lob sa usag usa. Lain nga lut-od sa mga papiro ang 
ihaklap nga pababag ibabaw sa pataas nga mga 
papiro. Ang mga pakang gamiton aron idukdok sa 
mga linut-od hangtod nga kini magpilit ingong 
usa na lang ka pligo. Unya human paughon sa ad- 
law, ang mga pligo tabason segun sa gidak-on. Sa 
kataposan, kini nusnosan ug pahamison pinaagig 
abo gikan sa bolkan, kinhason, o garing. Kini nga 
proseso makapatunghag lig-on, hunit, pution nga 
sulatanan nga mabatonan sa lainlaing gidak-on 
ug kalidad. Ang pababag nga mga piraso sagad 

mao ang sulatan, bisan tuod nga usahay ang luyo 
nga bahin niini gamiton usab sa pagtapos sa gisu- 
lat. Ang dinugtongan sa mga piraso nagsilbing 
giya sa kamot sa mosulat samtang siya magsulat 
ginamit ang usa ka tangbo nga pluma ug tinta 
nga hinimo gikan sa tagok, anuos, ug tubig. 

Kining mga palid sa papiro mahimong butangag 
papilit sa mga kilid ug dugtongon aron himoong 
usa ka linukot, nga sagad moabot ug 20 ka palid. 
O kini mahimo usab nga pilopiloon ug himoong 
mga panid aron mahimong samag-libro nga co- 
dex nga sagad gigamit sa unang mga Kristoha- 
non. Ang kasagarang sukod sa linukot may gi- 
tas-ong mga 4 hangtod sa 6 m (14 hangtod sa 
20 p), bisan tuod adunay napreserbar nga 40.5 m 
(133 p) ang gitas-on. Ang Gregong pulong nga 
bi'blos sa sinugdan gigamit alang sa humok nga 
subok sa papiro apan sa ulahi gigamit nga nagtu- 
mong sa usa ka basahon. (Mat 1:1: Mar 12:26) Ang 
biblia nga maoy plural sa bi:bli'on (nagtumong 
sa gamayng basahon), sa literal nagkahulogang 
“gagmayng mga basahon,” ug gikan niini gikuha 
ang pulong “Bibliya.” (2Ti 4:13, Int) Ang usa ka 
Fenicianhong siyudad ginganlag Byblos human 
nga kini nahimong usa ka mahinungdanong sen- 
tro sa industriya sa papiro. 

Ang mga linukot nga papiro kaylap nga gigamit 
hangtod sa pagsugod sa ikaduhang siglo K.P., sa 
dihang kini gipulihan sa codex nga papiro. Sa ula- 
hi, sa ikaupat nga siglo, mikunhod ang paggamit 
sa papiro, ug kasagaran kini gipulihan sa mas lig- 
on nga sulatanan nga gitawag ug vellum (panit sa 
hayop nga gigamit nga sulatanan). 

Ang dakong disbentaha sa papiro ingong sula- 
tanan mao nga kini dili kaayo lig-on. Kini madaot 
sa umogon nga dapit ug, kon tipigan sa uga nga 
dapit, kini mokaging pag-ayo. Hangtod sa ika-18 
nga siglo K.P., gituohan nga ang tanang karaang 
mga manuskrito nga papiro nangadaot na. Apan, 
sa ulahing bahin sa ika-19 nga siglo, daghang ma- 
puslanon nga mga papiro sa Bibliya ang nakapla- 
gan. Kini sagad nga nakaplagan didto sa Ehipto ug 
sa rehiyon palibot sa Patayng Dagat, mga dapit 
nga igo ang kauga sa klima aron mapreserbar ang 
mga papiro. Ang pipila sa mga papiro sa Kasula- 
tan nga nakaplagan niining mga dapita may pet- 
sa nga niadto pang ikaduha o unang siglo W.K.P. 

Ang kadaghanan niini nga mga manuskritong 
papiro nga nakaplagan gitawag pinaagi sa termi- 
nong “papyrus” o “papyri,” sama sa Nash Papyrus 
sa una o ikaduhang siglo W.K.P., ang Papyrus 
Rylands 457 (ikaduhang siglo W.K.P.), ug ang 
Chester Beatty Papyrus Num. 1 (sa ikatulong sig- 
lo K.P.). 


PARADA SA KADAOGAN 


PARA. Usa ka siyudad sa Benjamin. (Jos 18: 
21, 23) Ang Para sagad nga gituohang mao ang 
Khirbet el-Farah (Horvat ‘En Para), mga 9 km 
(5.5 mi) sa AS sa Jerusalem. Ang usa ka duol nga 
tubod nga gitawag ug “Ain Farah (‘En Perat) nag- 
taganag tubig alang sa Karaang Siyudad sa Jeru- 
salem. 


PARADA SA KADAOGAN. Usa ka pormal 
nga parada sa pagsaulog sa kadaogan batok sa ka- 
away. Ang Gregong pulong nga thriam-beu'o, nga 
nagkahulogang “nanguna diha sa parada sa kada- 
ogan,” makaplagan lamang kaduha diha sa Kasu- 
latan, nga ang matag usa mopatim-awng gigamit 
sa magkalahi nga masambingayong kahimtang. 
— 2Co 2:14, Col 2:15. 

Mga Parada sa Kadaogan Taliwala sa Kana- 
soran. Ang Ehipto, Asirya, ug ang ubang ka- 
nasoran nagsaulog sa ilang kadaogan sa gubat 
pinaagig mga parada sa kadaogan. Panahon sa re- 
publika sa Roma, ang usa sa kinatas-ang pasidu- 
ngog nga ikahatag sa Senado ngadto sa usa ka 
mananaog nga heneral mao ang pagtugot kaniya 
nga saulogon ang iyang kadaogan pinaagig por- 
mal ug gastoso nga parada nga naglakip sa ta- 
nang detalye sa pagpasigarbo ug paghimaya ka- 
niya. 

Ang Romanhong parada hinay nga moagi diha 
sa Via Triumphalis ug tungas sa naglikoliko nga 
dalan paingon sa templo ni Jupiter ibabaw sa 
Bungtod sa Capitoline. Nag-una ang mga magho- 
honi nga nagpatugtog ug nag-awit ug mga awit 
sa kadaogan, nga gisundan sa batan-ong mga la- 
laki nga nagguyod sa ighahalad nga mga baka. 
Dayon nagsunod ang bukas nga mga karomata 
nga gikargahan sa mga inilog sa gubat, ug dag- 
hang karosa nga naglarawan sa mga esena sa gu- 
bat o sa paglaglag sa mga siyudad ug mga templo, 
ug sa ibabaw niana lagmit may pigura sa napil- 
ding komandante. Ang mga hari, mga prinsipe, 
ug mga heneral nga nabihag sa gubat, uban sa 
ilang mga anak ug mga tig-alagad, guyoron nga 
kinadenahan, nga sagad gihuboan aron sila paka- 
ulawan. 

Sunod niana ang karo sa heneral, nga gidayan- 
dayanan ug garing ug bulawan, gilukongan ug 
lawrel, ug giguyod sa upat ka puting kabayo o, 
usahay, sa mga elepante, leyon, tigre, o mga osa. 
Ang mga anak sa mananaog molingkod sa iyang 
tiilan o mosakay sa laing karo sunod kaniya. Ang 
Romanong mga konsul ug mga mahistrado mosu- 
nod nga magbaktas, dayon ang mga tenyente ug 
mga tribuno sa militar uban sa mananaog nga 
kasundalohan—silang tanan gidayandayanan ug 
mga girnaldang lawrel ug nagdalag mga gasa, ug 

nanag-awit ug mga awit sa pagdayeg ngadto sa 
ilang pangulo. Diha sa unahan anaa ang mga sa- 
serdote ug ang ilang mga tig-alagad nga nagdala 
sa pangunang halad nga usa ka puting baka. 

Samtang ang parada moagi sa siyudad, ang ka- 
tawhan mag-itsa ug mga bulak atubangan sa karo 
sa mananaog, ug ang gisunog nga insenso diha sa 
mga halaran sa templo magpahumot sa dalan. Ki- 
ning humot nga alimyon nagkahulogan ug du- 
ngog, promosyon, bahandi, ug mas tunhay nga 
kinabuhi alang sa mananaog nga mga sundalo, 
apan kini nagkahulogan ug kamatayon ngadto sa 
wala pasayloa nga mga binihag nga pagapatyon 
pagkatapos sa parada. Kini nagpatin-aw sa espiri- 
tuwal nga pagpadapat ni Pablo sa ilustrasyon sa 
2 Corinto 2:14-16. 

Ang mga arko sa kadaogan gitukod isip pasi- 
dungog sa pipila ka heneral. Ang Arko ni Tito 
sa Roma nagsilbi gihapong usa ka handomanan 
sa pagkapukan sa Jerusalem niadtong 70 K.P. 
(HULAGWAY, Tomo 2, p. 536) Inubanan sa iyang 
amahan nga si Emperador Vespasian, si Tito 
nagsaulog sa iyang kadaogan batok sa Jerusa- 
lem pinaagig usa ka parada sa kadaogan. Ang 
ubang mga arko gigamit ingong mga ganghaan 
sa siyudad, apan ang kadaghanan gigamit lamang 
ingong mga monyumento. Ang disenyo sa mga 
arko lagmit naglarawan sa yugo sa pagkanasakop 
nga pinaagi niana ang mga binihag gipugos sa 
pagpalakaw. 

Ang mga Kristohanon Nakigbahin sa Pa- 
rada sa Kadaogan. Maoy pinasukad niana 
nga mga sanglitanan ug sa katibuk-ang kahibalo 
nianang mga panahona nga si Pablo mihimog 
kaamgiran sa dihang siya misulat ngadto sa mga 
taga-Corinto: “Salamat sa Diyos nga kanunayng 
nanguna kanato diha sa parada sa kadaogan kau- 
ban ni Kristo.” (2Co 2:14-16) Kini nga paglarawan 
naghulagway kang Pablo ug sa mga isigka-Kristo- 
hanon ingong debotadong mga sakop sa Diyos, 
nga “kauban ni Kristo,” ingong mga anak, hataas 
nga mga opisyal, ug mananaog nga mga sunda- 
lo, nga ang tanan nagsunod sa panon sa Diyos 
ug nga iyang gitultolan diha sa dakong parada sa 
kadaogan agi sa gipahumotan nga dalan. 

Diha sa Colosas 2:15, ang kahimtang lahi. Dinhi 
ang kaawayng mga kagamhanan ug mga awtori- 
dad ilalom ni Satanas gihubit ingong mga binihag 
ug mga binilanggo diha sa parada sa kadaogan. 
Kini sila gihuboan ug gipasundayag o giparada 
ni Jehova nga Mananaog diha sa publiko ingong 
mga napildi--ang mga nadaog “pinaagi niini,” 
nga mao, pinaagi sa “estaka sa pagsakit” nga gi- 
hisgotan sa nahaunang bersikulo. Ang kamata- 
yon ni Kristo diha sa estaka sa pagsakit wala la- 

mang magtagana ug pasukaranan sa pagkuha sa 
“sinulat-sa-kamot nga dokumento,” ang pakigsa- 
ad sa Balaod, apan nagpaposible usab nga ang 
mga Kristohanon mapahigawas gikan sa pagkau- 
lipon sa satanasnong mga gahom sa kangitngit. 

Ubang mga Parada. Ang Bibliya naghisgot 
usab sa ubang mga parada, mga okasyon diin ang 
panon duyog nga nagmartsa sa pagsaulog sa ta- 
lagsaong mga hitabo. Gihubit ni David ang para- 
da sa kadaogan ni Jehova gikan sa Sinai paingon 
sa dapit sa balaang templo sa Jerusalem---ang 
mga karong iggugubat sa Diyos, mga binihag, 
mga mag-aawit ug mga maghohoni, ug ang nag- 
katigom nga mga panon sa katawhan nga nagda- 
yeg sa Balaang Usa sa Israel. (Sal 68:17, 18, 24-26) 
Ang usa ka parada maoy lakip sa pagsaulog sa 
inagurasyon sa panahon sa pagkatapos sa pagtu- 
kod pag-usab sa mga paril sa Jerusalem sa mga 
adlaw ni Nehemias. (Neh 12:31) Ug ang usa ka 
“parada sa pista” gihisgotan diha sa Salmo 118:27, 
dayag nga may kalabotan sa tinuig nga Pista sa 
mga Balongbalong. 


PARAISO. Usa ka matahom nga parke, o usa 
ka samag-parke nga tanaman. Ang Gregong 
pulong nga paradeisos makita sa tulo ka hi- 
gayon diha sa Kristohanon Gregong Kasulatan. 
(Luc 23:43: 2Co 12:4: Pin 2:7) Ang Gregong mga 
magsusulat sukad pa kang Xenophon (mga 431- 
352 W.K.P.) migamit niini nga pulong, ug si Pol- 
lux nag-ingon nga kini naggikan sa usa ka termi- 
nong Persianhon (pairidaeza). (Cyropaedia, I, iii, 
14, Anabasis, I, ii, 7, Onomasticon, IX, 13) Ang 
pipila ka leksikograpo nag-ingon nga ang Heb- 
reohanong pulong pardes' (sa paninugdan, nag- 
kahulogang usa ka parke) naggikan sa samang 
termino. Apan sanglit si Solomon (sa ika-11 nga 
siglo W.K.P.) migamit sa pardes' diha sa iyang 
mga sinulat, samtang ang naglungtad nga Per- 
sianhong mga sinulat maoy sukad lamang sa mga 
ikaunom nga siglo W.K.P., ang maong paghubad 
sa Hebreohanong termino maoy pangagpas la- 
mang. (Ecc 2:5; Aw 4:13) Ang lain pang paggamit 
sa pardes’ maoy diha sa Nehemias 2:8, diin gihis- 
gotan ang punog-kahoy nga harianong parke sa 
Persianhon nga si Haring Artajerjes Longimanus, 
sa ikalimang siglo W.K.P.---Tan-awa ang PARKE. 
Apan, ang tulo ka termino (Hebreohanong par- 
des, Persianhong pairidaeza, ug Gregong pa- 
ra dei:sos) tanan naghatag sa pangunang ideya sa 
usa ka matahom nga parke o samag-parke nga ta- 
naman. Ang una sa maong parke mao kadtong gi- 
himo sa Maglalalang sa tawo, si Jehova nga Diyos, 
didto sa Eden. (Gen 2:8, 9, 15) Gitawag kini ug 
gan, o “tanaman,” sa Hebreohanon apan dayag 
nga samag parke ang gidak-on ug kinaiyahan. 

Ang Gregong Septuagint haom nga naggamit sa 
terminong para dei'sos maylabot niana nga tana- 
man. (Tan-awa ang EDEN Num. 1; TANAMAN [Tana- 
man sa Eden].) Tungod sa sala, nawad-an si Adan 
sa iyang pribilehiyo nga mabuhi sa maong parai- 
so ug sa iyang kahigayonan nga makabaton ug 
pribilehiyo nga mabuhing walay kataposan, nga 
ang maong pribilehiyo gihawasan sa bunga sa ka- 
hoy nga gibutang sa Diyos diha sa taliwala sa ta- 
naman. Ang tanaman sa Eden lagmit napalibotan 
ug kinaiyanhong ali, sama sa mga bukid, sanglit 
ang sidlakang bahin lamang niini ang gibutangan 
ug mga magbalantay nga manulonda aron dili 
makasulod ang tawo.---Gen 3:22-24. 


Unsa ang Paraiso nga gisaad ni Jesus 
ngadto sa mamumuhat ug daotan nga 
namatay tupad kaniya? 


Ang asoy ni Lucas nagpakita nga ang usa ka 
mamumuhat ug daotan, nga gjisilotan tupad ni 
Jesu-Kristo, misultig mga pulong sa pagdepensa 
kang Jesus ug mihangyo nga hinumdoman siya 
ni Jesus kon siya “moabot na sa iyang gingharian.' 
Ang tubag ni Jesus mao: “Sa pagkatinuod ako ma- 
gaingon kanimo karong adlawa, Ikaw makauban 
nako sa Paraiso.” (Luc 23:39-43) Siyempre, ang 
puntuwasyon nga makita diha sa hubad niining 
mga pulonga mag-agad sa pagsabot sa maghuhu- 
bad sa kahulogan sa mga pulong ni Jesus, sanglit 
walay gigamit nga sistematikong puntuwasyon 
diha sa orihinal nga Gregong teksto. Ang moder- 
nong estilo sa pagbutang ug mga puntuwasyon 
kaylap lamang nga gigamit sa mga ikasiyam nga 
siglo K.P. Samtang daghang hubad ang nagsal-ot 
ug koma una pa sa mga pulong “karong adlawa” 
ug sa ingon mohatag ug pagsabot nga ang ma- 
mumuhat ug daotan nakasulod na sa Paraiso nia- 
na mismong adlawa, walay laing teksto diha sa 
Kasulatan nga magpaluyo niini. Si Jesus mis- 
mo namatay ug nagpabilin diha sa lubnganan 
hangtod sa ikatulong adlaw ug dayon gibanhaw 
ingong “ang unang bunga” sa pagkabanhaw. (Buh 
10:40, 1Co 15:20, Col 1:18) Siya mikayab ngadto 
sa langit 40 ka adlaw sa ulahi.--Ju 20:17; Buh 
1:1-3, 9. 

Busa, ang ebidensiya mao, nga ang paggamit ni 
Jesus sa mga pulong nga “karong adlawa” wala 
magtakda ug tinong panahon sa pagkaatua sa 
mamumuhat ug daotan sa Paraiso, hinunoa, nag- 
tumong sa adlaw mismo nga iyang gibungat ang 
saad ug sa adlaw nga ang mamumuhat ug daotan 
nagpakita ug pagtuo kang Jesus. Kadto mao ang 
adlaw sa dihang si Jesus gisalikway ug gihukman 

sa kinatas-ang relihiyosong mga lider sa iyang ka- 
ugalingong katawhan ug unya gisilotan sa kama- 
tayon sa Romanhong awtoridad. Siya giyubit ug 
gibiaybiay. Busa ang mamumuhat ug daotan nga 
tupad kaniya nagpakitag talagsaong hiyas ug da- 
layegong tinamdan sa kasingkasing kay sila wala 
mopasignunot sa panon sa katawhan, hinunoa, 
misulting may pagdapig kang Jesus ug nagpaha- 
yag ug pagtuo sa iyang umaabot nga Pagkahari. 
Nakasabot nga ang tukmang gipasiugda mao ang 
panahon sa pagbungat sa saad inay sa panahon sa 
katumanan sa maong saad, ang ubang mga hu- 
bad, sama sa Iningles nga mga hubad ni Rother- 
ham ug Lamsa, sa Aleman nga mga hubad ni 
Reinhardt ug W. Michaelis, ingon man ang Cure- 
tonian Syriac sa ikalimang siglo K.P., naghubad sa 
teksto nga susama sa paghubad sa Bag-ong Kali- 
botang Hubad, nga gikutlo dinhi. 

Labot sa Paraiso nga gihisgotan ni Jesus, tin- 
awng dili kini mao ang langitnong Gingharian ni 
Kristo. Una pa nianang adlawa, ang pagsulod sa 
langitnong Gingharian gihatag ingong paglaom 
alang sa matinumanong mga tinun-an ni Jesus 
apan pinasukad sa ilang “pagpabilin kaniya diha 
sa iyang mga pagsulay,' nga wala gayod mahimo 
sa mamumuhat ug daotan, kay ang iyang pagka- 
matay sa estaka tupad ni Jesus maoy tungod sa 
iyang kaugalingong kriminal nga mga buhat. (Luc 
22:28-30, 23:40, 41) Ang mamumuhat ug daotan 
wala pa sukad “ipanganak pag-usab,” sa tubig ug 
sa espiritu, nga maoy gipakita ni Jesus nga usa ka 
kinahanglanon aron makasulod sa Gingharian sa 
mga langit. (Ju 3:3-6) Ang mamumuhat ug dao- 
tan wala gayod mahimong usa sa ‘mga manana- 
og” nga giingon sa hinimayang si Kristo Jesus nga 
mahiuban kaniya sa iyang langitnong trono ug 
makaambit sa “unang pagkabanhaw. "---Pin 3:11, 
12, 21: 12:10, 11, 14:1-4: 20:4-6. 

Ang pipila ka basahon nag-ingon nga gipunting 
ni Jesus ang usa ka paraisonhong dapit sa Hades 
o Sheol, nga usa kunohay ka lawak o dibisyon 
alang niadtong giuyonan sa Diyos. Gipangangkon 
nga ang Hudiyong mga rabbi sa maong panahon 
nagtudlo sa paglungtad niana nga paraiso alang 
niadtong namatay ug nagpaabot sa pagkaban- 
haw. Labot sa mga pagtulon-an sa mga rabbi, ang 
Dictionary of the Bible ni Hastings nag-ingon: 
“Ang Rabbinikong teolohiya nga midangat kana- 
to naghatag ug nagkadaiyang mga ideya bahin 
niining mga butanga, ug sa kadaghanan niini li- 
sod ang pagtino kon unsang mga petsa ang itak- 
da niini. . . . Kon kini nga literatura sabton sa ya- 
nong paagi, mopatim-aw nga ang Paraiso giisip 
sa pipila nga ania mismo sa ibabaw sa yuta, sa 
uban ingong bahin sa Sheol, sa uban pa ingong 

dili sa ibabaw sa yuta ni sa ilalom sa yuta, kondi- 
li sa langit . . . Hinuon aduna gayoy mga pagdu- 
haduha labot niini. Kining nagkalainlaing mga 
pagsabot makaplagan sa ulahing Judaismo. Kini 
gihisgotan nga mas tin-aw ug mas detalyado sa 
Cabalistikong Judaismo sa Edad Medya... Apan 
dili matino kon unsa na kadugay kini nga mga 
teolohiya. Ang mas naunang Hudiyohanong teo- 
lohiya lagmit . . . naghisgot lamang ug diyutay o 
wala gayod maghisgot bahin sa tungatungang 
Paraiso. Kini naghisgot bahin sa usa ka Gehinnom 
alang sa daotan, ug usa ka Gan Eden, o tanaman 
sa Eden, alang sa matarong. Kaduhaduhaan kon 
duna pay laing konsepto nga gihisgotan gawas ni- 
ini nga magpamatuod sa usa ka Paraiso diha sa 
Sheol.”---1905, Tomo III, pp. 669, 670. 

Bisag ilang gitudlo ang maong butang, dili ga- 
yod makataronganon ang pagtuo nga ipakaylap 
ni Jesus ang maong ideya, tungod kay iyang gisa- 
way ang dili-Biblikanhon nga relihiyosong mga 
tradisyon sa Hudiyong relihiyosong mga pangu- 
lo. (Mat 15:3-9) Lagmit ang paraiso nga pamil- 
yar kaayo alang sa Hudiyong kriminal nga gipa- 
kigsultihan ni Jesus mao ang yutan-ong Paraiso 
nga gihubit sa unang basahon sa Hebreohanong 
Kasulatan, ang Paraiso sa Eden. Tungod nia- 
na, ang saad ni Jesus makataronganong nagpun- 
ting sa usa ka pagpasig-uli sa maong yutan-ong 
paraisonhong kahimtang. Busa ang iyang saad 
sa mamumuhat ug daotan nagpasalig sa usa ka 
pagkabanhaw sa maong tawo nga dili-matarong 
alang sa kahigayonan sa kinabuhi nianang napa- 
sig-uling Paraiso.--Itandi ang Buh 24:15; Pin 20: 
12, 13; 21:1-5, Mat 6:10. 

Usa ka Espirituwal nga Paraiso. Diha sa 
daghang matagnaong mga basahon sa Bibliya, 
ang mga saad sa Diyos makaplagan maylabot sa 
pagpasig-uli sa Israel gikan sa mga yuta sa pag- 
kadestiyero niini ngadto sa naawaaw nga yutang 
natawhan niini. Ipahinabo sa Diyos nga ang ma- 
ong yuta tikaron ug pugsan, aron makapatung- 
hag dagayang abot, ug modaghan ang kataw- 
han ug kahayopan, ang mga siyudad pagatukoron 
pag-usab ug pagapuy-an, ug ang katawhan moi- 
ngon: “Kanang yutaa nga nabiyaan mahimong 
ingon sa tanaman sa Eden.” (Eze 36:6-11, 29, 
30, 33-35; itandi ang Isa 51:3, Jer 31:10-12, Eze 
34:25-27.) Bisan pa niana, kining mga tagnaa 
nagpakita usab nga ang paraisonhong mga ka- 
himtang naglangkit sa mga tawo mismo, kinsa, 
tungod sa pagkamatinumanon ngadto sa Diyos, 
sa pagkakaron “motubo” ug molipang na ingon sa 
mga “kahoy sa pagkamatarong,” nga makapahi- 
mulos sa maanindot, espirituwal nga kauswagan 
sama sa “maayong pagkatubig nga tanaman,” 

nga gibuboan sa dagayang mga panalangin sa Di- 
yos tungod kay nakabaton sa iyang pag-uyon. 
(Isa 58:11, 61:3, 11: Jer 31:12, 32:41, itandi ang Sal 
1:3, 72:3, 6-8, 16; 85:10-13, Isa 44:3, 4.) Ang ka- 
tawhan sa Israel maoy parasan sa Diyos, iyang ti- 
nanom, apan ang ilang pagkadaotan ug pagtali- 
kod sa matuod nga pagsimba nagpahinabo sa 
mahulagwayong 'pagkalaya' sa ilang espirituwal 
nga uma, bisan sa wala pa mahitabo ang literal 
nga pagkaawaaw sa ilang yuta.--Itandi ang Ex 
15:17: Isa 5:1-8, Jer 2:21. 

Apan, dayag nga ang mga tagna bahin sa pag- 
pasig-uli nga girekord sa Hebreohanong mga ma- 
nalagna naglakip sa mga butang nga adunay pi- 
sikal nga kapadapatan usab diha sa napasig-uling 
yutan-ong Paraiso. Pananglitan, ang pipila ka ba- 
hin sa tagna diha sa Isaias 35:1-7, sama sa pag- 
ayo sa mga buta ug bakol, wala makabaton ug li- 
teral nga katumanan sa dihang napasig-uli ang 
Israel gikan sa karaang Babilonya, ni kini natu- 
man sa samang paagi diha sa Kristohanong espi- 
rituwal nga paraiso. Daw dili makataronganon 
alang sa Diyos nga mag-inspirar sa maong mga 
tagna sama nianang sa Isaias 11:6-9, Ezequiel 34: 
25, ug Oseas 2:18, nga aduna lamay mahulagwa- 
yon o espirituwal nga kahulogan, ug walay literal 
nga katumanan nga masinatian sa mga alagad sa 
Diyos sa pisikal nga paagi. Ang paraiso nga gihis- 
gotan ni Pablo sa 2 Corinto 12:4 mahimong nag- 
tumong sab sa umaabot nga paraiso, pisikal ug 
espirituwal, nga gihisgotan niini nga mga tagna 
sa Hebreohanong Kasulatan, ug posible nga usa ni 
ka panan-awon sa “paraiso sa Diyos,” ang bula- 
hang kahimtang sa langit.---Pin 2:7. 

Pagkaon Diha sa “Paraiso sa Diyos.” Ang 
Pinadayag 2:7 naghisgot sa usa ka “kahoy sa kina- 
buhi” sa “paraiso sa Diyos” ug ang pagkaon gikan 
niana maoy usa ka pribilehiyo sa usa “nga mag- 
madaogon.” Sanglit ang ubang mga tagna nga gi- 
hatag niini nga seksiyon sa Pinadayag alang sa 
maong mga mananaog tin-awng nagpakita sa 
ilang pagpakabaton ug langitnong panulondon 
(Pin 2:26-28, 3:12, 21), mopatim-aw nga ang “pa- 
raiso sa Diyos” niini nga kahimtang maoy langit- 
non. Ang pulong “kahoy” dinhi gihubad gikan sa 
Gregong pulong nga xy lon, ug ang plural niini 
mahimong magtumong sa usa ka prutasan. Sa 
yutan-ong Paraiso sa Eden, ang pagkaon sa bu- 
nga sa kahoy sa kinabuhi magkahulogan ug ki- 
nabuhing walay kataposan alang sa tawo. (Gen 
3:22-24) Bisan ang bunga sa ubang mga kahoy sa 
tanaman magpatunhay sa kinabuhi sa tawo kon 
siya magpabiling matinumanon. Busa, ang pag- 
kaon sa bunga sa “kahoy [o mga kahoy] sa kina- 
buhi” nga diha sa “paraiso sa Diyos” dayag nga 

nagpasabot sa tagana sa Diyos sa pagpatunhay 
sa kinabuhi nga gitagana alang sa Kristohanong 
mga mananaog, nga ang ubang mga teksto nag- 
pakita nga sila makadawat sa ganti sa pagkawa- 
lay-kamatayon ug sa pagkadili-madunot uban sa 
ilang langitnong Pangulo ug Ginoo, si Kristo Je- 
sus.—1Co 15:50-54: 1Pe 1:3, 4. 


PARALISIS. Ang pagkadaot o bug-os nga 
pagkahanaw sa kusog sa kaunoran o sa pagbati sa 
usa o sa ubay-ubayng mga bahin sa lawas. Kini 
usahay gitawag ug palsy, nga resulta sa pagkadaot 
sa sistema sa nerbiyos o gumikan sa pagkuyos sa 
kaunoran, sa ingon mapugngan ang pagpasa sa 
signal sa kaugatan o mapakyas ang kaunoran sa 
pagsanong niini nga mga signal. Ang paralisis 
adunay daghang ngalan ug matang, nga ang pipi- 
la ka matang niini maoy makamatay. Lakip sa mga 
hinungdan niini mao ang balatian (sama sa parali- 
sis tungod sa sakit nga dipterya), mga samadsa- 
mad sa utok, kadaot sa taludtod, o pagdako sa usa 
ka tumor. 

Ang paralitikong mga tawo maoy lakip niadtong 
milagrosong giayo ni Jesu-Kristo. (Mat 4:24) Usa 
ka paralitikong tawo ang gidala ngadto kang Jesus, 
kinsa nag-ayo sa paralitiko human pasayloa ang 
iyang mga sala. Dayon, sa sugo ni Kristo, gialsa sa 
naayong paralitiko ang iyang teheras ug mipauli. 
(Mat 9:2-8, Mar 2:3-12, Luc 5:18-26) Sa laing okas- 
yon ang sulugoong lalaki sa usa ka opisyal sa ka- 
sundalohan naghigda na lang tungod sa paralisis 
ug hapit nang mamatay, apan giayo siya ni Jesus 
bisan siya atua sa halayo. (Mat 8:5-13: Luc 7:1-10) 
Kini nga ulipon “nag-antos pag-ayo,” o hilabihan 
nga naapektohan (Mat 8:6), nga lagmit siya nag- 
antos sa grabeng kaul-ol, apan kini dili tino. Sagad 
ang paralisis dili masakit, apan usahay kini masa- 
kit. Sa kaso sa sakit nga paralysis agitans (Parkin- 
son o palsy nga mopahinabog pagkurogkurog), ang 
usa pamikogan diha sa taludtod ug diha sa mga ka- 
mot ug mga tiil, ug sa sakit nga paraplegia doloro- 
sa, usa ka matang sa paralisis nga nalangkit ang 
pipila ka kaso sa kanser sa taludtod, ang usa mo- 
batig tumang kangutngot. Ang “mga paralitiko” 
maoy mga tawong nag-antos sa paralisis. 

Ang ebanghelisador nga si Felipe misangyaw ug 
siya mihimog mga ilhanan sa siyudad sa Samaria, 
nga nag-ayo sa daghang paralitiko. (Buh 8:5-8) Sa 
Lida, usa ka paralitikong si Eneas, “nga naghigda sa 
iyang teheras sulod na sa walo ka tuig,” gisultihan 
ni Pedro: “Eneas, si Jesu-Kristo nag-ayo kanimo. 
Bangon ug hiposa ang imong higdaanan.” Niana, 
“siya mibangon dihadiha. ”---Buh 9:32-35. 


PARAN. Ang mas dakong bahin sa halapad 
nga rehiyon sa kamingawan nga diha niana nagla- 
tagaw ang nasod sa Israel sulod sa mga 38 ka tuig 

una pa mosulod sa Yutang Saad. (Num 10:11, 12, 
Deu 2:14) Kay walay pihong mga utlanan, ang Pa- 
ran miokupar sa sentro ug sa amihanan-sidlakang 
bahin sa Peninsula sa Sinai. Sa S mao ang bahin sa 
Rift Valley nga nailhan ingong ang Araba ug usab 
ang Gulpo sa ‘Aqaba, sa H mao ang Kamingawan 
sa Sinai, sa HK mao ang Kamingawan sa Sin, ug sa 
AK ug sa A mao ang mga Kamingawan sa Etam 
ug Sur. Paingon sa Patayng Dagat dapit sa AS, ang 
Paran nahiusa, ug tingali lakip, sa Kamingawan sa 
Zin ug lagmit nakaabot pa hangtod sa Beer-seba 
duol sa kabukiran sa Juda.-- 1Sa 25:1, 2. 

Sa dakong bahin ang Paran maoy usa ka gansa- 
ngon nga bukirong rehiyon sa anapog, nga ang pi- 
pila ka dapit niini patag ang ibabaw, ug ang sentro 
nga bahin niini maoy tali sa 600 ug 750 m (2,000 
ngadto sa 2,500 p) ang gihabogon. (Deu 33:2, itan- 
di ang Hab 3:3.) Gilakip usab kini ingong bahin sa 
“dako ug makalilisang nga kamingawan” nga gihis- 
gotan sa Deuteronomio 1:1, 19, 8:15. Walay nanu- 
bong lunhaw nga mga tanom niining grabahon 
nga gansangong yuta gawas kon adunay mugbong 
panahon sa ting-ulan, pipila lang ang mga tubod 
ug lagyog distansiya. Kining mga butanga nagpa- 
siugda kon unsa ka bug-os nga ang nasod sa Isra- 
el, nga tingali mikabat ug 3,000,000 ka tawo, nag- 
depende kang Jehova alang sa iyang milagrosong 
tagana sa pagkaon ug tubig sulod sa daghang ka- 
tuigan nga sila naglatagaw sa kamingawan.---Ex 
16:1, 4, 12-15, 35; Deu 2:7: 8:15, 16. 

Lagmit ang unang paghisgot niini nga Kaminga- 
wan sa Paran maoy sa mga adlaw ni Lot sa dihang 
si Kedorlaomer ug ang iyang mga kaalyado nagpil- 
di sa daghang siyudad sa mga dapit duol sa Pa- 
tayng Dagat ug sa Edom hangtod sa H sa El-paran. 
(Gen 14:4-6) Sa ulahi, human papahawaa si Ismael 
sa iyang amahan nga si Abraham, siya mipuyo sa 
Kamingawan sa Paran ug ang iyang pangunang 
trabaho mao ang pagpangayam.---Gen 21:20, 21. 

Apan, ang pangunang mga paghisgot sa Paran 
maoy maylabot sa mga paglatagaw sa mga Israe- 
linhon. Human mobiya sa Bukid sa Sinai, ang Isra- 
el nagkampo sa Tabera ug Kibrot-hataava, dayon 
sa Hazerot sa habagatang daplin sa Paran, sa wala 
pa mopadulong sa A paingon sa Kades-barnea. 
(Num 10:12, 33, 11:3, 34, 35; 12:16) Wala madugay 
human makasulod sa Paran, ang 12 ka espiya gipa- 
dala aron sa pagsusi sa Canaan. (Num 13:3, 26) Tu- 
ngod sa daotang taho nga gihatag sa kadaghanan 
sa ilang pagbalik, gimando ni Jehova nga lugwa- 
yan pa ang pagpuyo sa nasod diha sa kamingawan 
hangtod nga mangamatay ang tanang narehis- 
tro nga nagbagulbol batok sa Diyos. (Num 13:31- 
33, 14:20-34) Sulod sa 40 ka tuig, ang kadag- 
hanan sa mga gikampohan sa Israel, gikan sa 

Ehipto ngadto sa Yutang Saad, maoy diha sa Paran. 
--Num 33:1-49. 

Sumala sa Gregong Septuagint, si David miadto 
sa Kamingawan sa Maon human mamatay ug ilu- 
bong si Samuel. Bisan pa niana, ang Masoretikong 
teksto, Syriac nga Peshitta, ug Latin nga Vulgate 
nag-ingon nga siya miadto sa Kamingawan sa Pa- 
ran. (1Sa 25:1) Sa dihang si David nahimong hari 
ug nakiggubat sa Edom, ang batan-on nga Edom- 
hanong prinsipe nga si Hadad, kauban sa pipila ka 
alagad sa iyang amahan, miikyas ngadto sa Ehip- 
to. Sa ilang pagpaingon didto sila giduyogan sa pi- 
pila ka tawo didto sa Paran samtang sila miagi la- 
tas sa maong yuta.-- 1Ha 11:15-18. 


PARAON. Usa ka titulo nga gihatag ngadto sa 
mga hari sa Ehipto. Kini naggikan sa Ehiptoha- 
nong pulong alang sa “Dakong Balay.” Sa labing ka- 
raang mga dokumento sa Ehipto, ang pulong lag- 
mit nagtumong sa palasyo sa hari ug sa paglabay 
sa panahon gigamit kini sa ulahi sa pagtumong sa 
pangulo sa kagamhanan, sa hari. Ang mga eskolar 
nagtuo nga kining ulahing paggamit mitungha 
sa tungatunga sa ikaduhang milenyo W.K.P. Kon 
mao, kini nagpasabot nga gigamit ni Moises ang 
termino ingon sa paggamit niini sa iyang adlaw 
(1593-1473 W.K.P.) sa dihang girekord ang asoy 
bahin sa pagduaw ni Abraham didto sa Ehipto. 
(Gen 12:14-20) Sa laing bahin, posible gayod usab 
nga ang titulo gigamit sa adlaw ni Abraham (2018- 
1843 W.K.P.), kon dili man diha sa opisyal nga mga 
dokumento, nan labing menos sa komon nga pag- 
gamit. Ang unang dokumento nga niana ang titu- 
lo gilangkit sa personal nga ngalan sa hari maoy sa 
panahon sa paghari ni Sisak, kinsa nagmando sa 
panahon sa pagmando ni Solomon ug Rehoboam. 
Sa Bibliya ang titulo susamang gilangkit sa ngalan, 
sama sa mga ngalan ni Paraon Neko (2Ha 23:29) 
ug Paraon Hopra (Jer 44:30) sa hinapos sa ikapito 
ug sa sayong bahin sa ikaunom nga siglo W.K.P. 
Niining panahona ang Ehiptohanong mga doku- 
mento nagsal-ot usab sa titulo diha sa mga kuwad- 
ro nga gireserba lamang nga sulatan sa ngalan sa 
hari. 

Ang mga paraon nga ginganlan sa Bibliya mao si 
Sisak, So, Tirhaka, Neko, ug Hopra, ang matag usa 
niini gihisgotan nga tinagsatagsa niini nga basa- 
hon. Adunay pangutana kon si Zera nga Ftio- 
pianhon maoy usa ba ka magmamando sa Ehipto 
o dili. Ang ubang mga paraon wala nganli. Tu- 
ngod kay makalibog ang Ehiptohanong kronolohi- 
ya (tan-awa ang KRONOLOHIYA [Ehiptohanong Kro- 
nolohiya], EHIPTO, EHIPTOHANON [Kasaysayan]), lisod 
gayod ang paglangkit niini nga mga paraon niad- 
tong gihisgotan sa sekular nga kasaysayan. Kining 
wala nganli nga mga paraon naglakip sa mosunod: 

Ang paraon nga buot mokuha sa asawa ni Abra- 
ham nga si Sara (Gen 12:15-20), ang paraon nga 
nagtuboy kang Jose sa paghupot ug hataas nga 
awtoridad (Gen 41:39-46), ang paraon (o mga pa- 
raon) sa yugto nga gidaogdaog ang mga Israelin- 
hon sa wala pa mobalik si Moises gikan sa Midian 
(Ex kap 1, 2): ang paraon nga nagmando sa pana- 
hong gipadangat ang Napulo ka Hampak ug sa pa- 
nahon sa Pagpanggula (Ex 5-14): ang paraon nga 
amahan ni Bitias, nga asawa ni Mered sa tribo ni 
Juda (1Cr 4:18): ang paraon nga naghatag ug ka- 
dangpan ni Hadad sa Edom sa panahon ni David 
(1Ha 11:18-22), ang paraon nga amahan sa Ehipto- 
hanong asawa ni Solomon (1Ha 3:1), ug ang para- 
on nga naglaglag sa Gaza sa mga adlaw ni Jere- 
mias nga manalagna (Jer 47:1). 

Gilantaw sa mga Ehiptohanon ang nagaman- 
dong paraon ingong usa ka diyos, ang anak sa di- 
yos-adlaw nga si Ra, ug dili lamang ingong usa ka 
hawas sa mga diyos. Gituohan nga siya mao ang 
reinkarnasyon sa banog-ug-ulo nga diyos nga si 
Horus, ang manununod ni Osiris. Lakip sa magar- 
bohong mga titulo nga gihatag kaniya mao “ang 
adlaw sa duha ka kalibotan,” “Ginoo sa Purongpu- 
rong,” “ang gamhanang diyos,” “kaliwat ni Ra,” 
“ang walay kataposan,” ug daghan pang uban. 
(History of Ancient Egypt, ni G. Rawlinson, 1880, 
Tomo I, pp. 373, 374: History of the World, ni 
J. Ridpath, 1901, Tomo I, p. 72) Gipatapot sa atuba- 
ngan sa iyang purongpurong mao ang larawan sa 
sagradong uraeus, o kobra, nga gituohang mobu- 
ga ug kalayo ug kalaglagan nganha sa iyang mga 
kaaway. Ang larawan sa paraon sagad gibutang 
diha sa mga templo lakip sa ubang mga diyos. Gani 
adunay Ehiptohanong mga larawan sa nagman- 
dong paraon nga nagsimba sa iyang kaugalingong 
imahen. Ingong diyos, ang pulong ni Paraon maoy 
balaod, ug siya nagmando dili sumala sa kodigo sa 
balaod kondili pinaagig dekreto. Bisan pa niana, gi- 
pakita sa kasaysayan nga ang iya kunohayng ab- 
solutong gahom nalimitahan sa ubang mga puwer- 
sa sulod sa imperyo, lakip sa puwersa sa mga 
saserdote, sa mga hamili, ug sa militar. Kining 
mga puntoha motabang sa pagsabot kon unsa ka 
lisod ang asaynment ni Moises sa pag-atubang 
kang Paraon ug sa pagpresentar sa mga hangyo ug 
mga pasidaan ni Jehova.--Itandi ang Ex 5:1, 2, 10: 
27, 28. 

Walay gipakita nga ang anak nga babaye ni Pa- 
raon nga gipangasawa ni Solomon nagsalikway sa 
iyang bakak nga pagsimba. (1Ha 3:1; 11:1-6) Ang 
maong mga kaminyoon sagad gigamit sa karaang 
mga hari (ingon man usab sa mga hari karong ad- 
lawa) ingong paagi sa pagpalig-on sa ilang mga re- 
lasyon sa ubang mga gingharian. Ang rekord wala 
maghisgot kon si Solomon ba o si Paraon ang mi- 

himog unang lakang sa pagpakig-alyansa. (Tan- 
awa ang ALYANSA.) Ang pagtandi ni Solomon sa da- 
lagang Sulamita ngadto sa usa ka bayeng kabayo 
sa mga karo ni Paraon nagbanaag sa kabantog sa 
mga karo sa Ehipto niadtong panahona.--Aw 1:9, 
itandi ang 1Ha 10:29. 

Ang tagna ni Isaias, nga gisulat sa ikawalong 
siglo W.K.P., naghubit nga dihay nahitabo o gitak- 
dang mahitabo nga kagubot ug kaguliyang sulod 
sa Ehipto ug sa taliwala sa mga magtatambag ni 
Paraon. (Isa 19:11-17) Ang sekular nga kasaysayan 
nagpakita sa panagbangi ug kagubot sulod sa Ehip- 
to sukad sa panahon ni Isaias hangtod sa misunod 
nga siglo. Bisan tuod ang dili-matinumanong Juda 
midangop usahay sa Ehipto alang sa militaryong 
tabang nga sukwahi sa pulong ni Jehova, ang ma- 
pahitas-ong mga paraon nahisama sa 'gupok nga 
tangbo' nga walay ikahatag nga malig-ong pagpa- 
luyo.--Isa 30:2-5; 31:1-3, Eze 29:2-9, itandi ang 
Isa 36:4, 6. 


PARAS. Usa ka tanom nga may taas, yagpis 
ug mokulapot nga mga sanga nga mokatay sa yuta 
pinaagi sa mga gaway niini. Ang Hebreohanong 
pulong nga ge'phen kasagarang nagtumong sa “pa- 
ras nga himoong bino” (Num 6:4, Huk 13:14), ga- 
was lamang sa “ihalas nga balagon” nga mamunga 
ug ihalas nga tabayag. (2Ha 4:39) Ang Gregong 
pulong nga am pelos nagtumong sa paras, ug ang 
pulong nga am-pelon' nagtumong sa usa ka para- 
san. 

Ang kasaysayan sa pagtanom ug mga paras 
nagsugod pinaagi niini nga pahayag: “Si Noe... 
nagtanom ug usa ka parasan.” (Gen 9:20) Si Mel- 
quisedek, nga hari sa Salem, nagdalag “tinapay ug 
bino” aron idalit kang Abraham, nga nagpamatuod 
nga ang ubas gitanom na sa yuta sa Canaan sa 
wala pa ang 1933 W.K.P. (Gen 14:18) Ang Ehipto- 
hanong mga inskripsiyon naglarawan sa pagpamu- 
po sa ubas ug sa pagtamaktamak sa mga pug-anan 
sa bino niadtong ikaduhang milenyo W.K.P.: ang 
mga Paraon niadtong panahona may opisyal nga 
mga magtitiing. (Gen 40:9-13, 20-23) Apan ang 
industriya sa Ehipto sa paghimog bino nakaagom 
ug grabeng perdisyon sa dihang si Jehova “nagpa- 
tay sa kaparasan' pinaagi sa hampak nga ulan nga 
yelo.---Sal 78:47: 105:33. 

Ang mga espiya nga misulod sa Yutang Saad, 
“usa ka yuta sa... mga paras ug sa mga igos ug 
sa mga granada,” nagdala sa ilang pagbalik gikan 
sa bul-oganang walog sa Escol ug usa ka bugway 
sa ubas nga dagko kaayo nga tungod niadto kina- 
hanglang pas-anon kini sa duha ka tawo pinaagig 
yayongan. (Deu 8:8, Num 13:20, 23, 26) Ang mga 
bugway sa ubas gikan niini nga rehiyon kasaga- 
rang giingon nga motimbang ug 4.5 hangtod sa 
5.5 kg (10 hangtod sa 12 Ib). Ang usa ka bugway 

gitalang mitimbang ug 12 kg (26 lb); ang lain, ka- 
pin sa 20 kg (44 Ib). 

Gawas sa bul-oganang walog sa Escol, ang 
ubang mga rehiyon nga nagtanom ug mga ubas 
nga gihisgotan sa Bibliya mao ang En-gedi duol sa 
Patayng Dagat (Aw 1:14), Sekem (Huk 9:26, 27), 
Shilo (Huk 21:20, 21), ug sa tabok sa Jordan, Sib- 
ma, Hesbon, ug Eleale.--Isa 16:7-10, Jer 48:32. 

Pagtanom ug Pag-atiman. Ang mga para- 
san sagad gitanom diha sa mga bakilid. Naandan 
nga ang parasan koralan o parilan (Num 22:24: Pr 
24:30, 31) ug usab tukoran kinig mga balongbalong 
o mga bantayanang torre (Isa 1:8, 5:2) aron mapa- 
nalipdan ang mga parasan batok sa mga kawatan 
o mga hayop nga mosulod sama sa mga irong iha- 
las ug mga baboyng ihalas. (Sal 80:8, 13; Aw 2:15) 
Ang Moisesnong Balaod nagtugot sa usa ka luma- 
labay sa pagkaon niini kutob sa iyang pagkatagbaw 
apan gidili ang pagdala niini diha sa usa ka sudla- 
nan, kay pagpangawat na kini.---Deu 23:24. 

Aron kombenyente, ang pug-anan sa bino ug 
ang pasong gikalot nga duol sa parasan, sanglit ang 
kadaghanan sa paras pug-on man aron himoong 
bino. (Isa 5:2, Mar 12:1, tan-awa ang BINO UG ILIM- 
NONG MAISOG.) Siyempre, daghan kaayong preskong 
mga ubas ang gikaon, ug gihimo usab ang binulad 
nga mga pasas.--1Sa 25:18, 30:12, 2Sa 16:1, 1Cr 
12:40. 

Sa karaang panahon, lainlain ang pagkatanom sa 
mga parasan. Usahay, ang mga paras sistemati- 
kong itanom nga maglumbay nga 2.5 m (8 p) o ka- 
pin pa gikan sa matag usa diha sa maayong pag- 
kaandam nga yuta. Walay laing mga binhi ang 
itanom diha sa usa ka parasan, sumala sa Moises- 
nong Balaod, bisan tuod ang mga kahoy, sama sa 
igos, mahimong itanom diha niana. (Deu 22:9, Luc 
13:6, 7) Usahay ang mga paras pasagdang motubo 
nga pakatayon lang diha sa yuta ubos sa bakilid, 
nga ang mga bugway lamang ang ipataas ginamit 
ang nagsangang mga tukod, apan sagad ang mga 
paras gianad nga pakatayon diha sa mga kahoyng 
ginambat nga katayan o mga linut-od nga bato. 

Ang pagpul-ong hinungdanon usab aron kini 
mamunga ug maayong mga ubas. Si Jesus mii- 
ngon nga ang “tanang sanga nga dili mamunga 
iyang pagaputlon, ug ang tanan nga mamunga 
iyang pagahinloan [pinaagi sa pagpul-ong], aron 
nga kini mamunga ug daghan pa.” (Ju 15:2) Ang 
pagpul-ong sa mabungahong mga sanga ug ang 
pagputol sa dili mabungahong mga sanga mopaa- 
rang sa tanom sa pagpatunghag mas maayong 
matang sa bunga. Ang pagpul-ong sa paras diha 
sa mga kayutaan sa Bibliya magsugod sa tingpa- 
mulak, sa mga Marso, ug sublion sa Abril ug usab 
sa Mayo kon gikinahanglan.---2Cr 26:10, Isa 18:5, 
Luc 13:7. 


PARAS 


Ang usa ka mabungahong paras nga maayong 
pagkaatiman ug maayong pagkapul-ong lagmit 
makaabot sa talagsaong edad ug gidak-on. Pa- 
nanglitan, gitaho nga ang usa sa maong mga paras 
didto sa Jerico maoy kapin sa 300 ka tuig ang ka- 
gulangon ug ang diyametro sa punoan maoy duo- 
lan sa 46 sm (18 pul.). Usahay kining karaang mga 
paras moabot sa gitas-on nga kapin sa 9 m (30 p) 
ug usa gayod kini ka tinuod nga 'kahoyng paras.” 
Apan bisan pa sa kadako niini taliwala sa mga ka- 
hoy sa lasang, kini nga kahoyng paras dili magsil- 
bing “usa ka tukon nga gamiton sa bisan unsa nga 
buhat” o “usa ka tarugo aron kasab-ongan sa bisan 
unsang matang sa galamiton,” kay kini humok ka- 
ayo, ug kini balikog ug dili mahimong gamiton nga 
tabla. Sa pagkatinuod, ang kahoy sa paras maoy 
haom nga ilustrasyon sa dili-matinumanong mga 
molupyo sa Jerusalem, nga maayo lamang isugnod 
sa kalayo, nga sumala sa giingon ni Jesus maoy 
dangatan sa dili-mabungahong mga paras.---Eze 
15:2-7: Ju 15:6. 

Ang usa ka malamposong pagpangani sa ubas 
maoy inubanan sa awit ug kalipay nga pagaambi- 
tan sa tigpamupo sa ubas ug sa mga tigtamak sa 
mga pug-anan sa bino. (Huk 9:27, Isa 16:10, Jer 
25:30, tan-awa ang PUG-ANAN.) Usa kini ka malipa- 
yon usab nga panahon alang sa mga kabos ug 
langyawng mga molupyo sa yuta, kinsa tugotan 
nga manghagdaw sa parasan human sa pagpanga- 
ni. (Lev 19:10, Deu 24:21) Apan kon sukwahi niini 
ang mahitabo---kon ang mga paras malaya, o kon 
kini dili mamunga ug mga ubas, o kon ang parasan 
mahimong biniyaan ug tuboan na lang ug mga 
sampinit, kini maoy mga panahon sa dakong kasu- 
bo.--Isa 24:7: 32:10, 12, 13, Jer 8:13. 

Ang mga balaod sa Igpapahulay nagsugo sa mga 
tag-iya nga ang ilang parasan dili tikaron, dili pul- 
ongan, ug dili anihan sa matag ikapito nga tuig 
ug sa panahon sa Tinghugyaw. (Lev 25:3-5, 11) 
Apan sulod sa maong mga tuig ang bisan kin- 
sa (mga tag-iya, ulipon, langyaw, tawong kabos), 
ingon man ang mga hayop, gawasnong makakaon 
sa mga tanom nga mitubo lang ug iya.---Ex 23:10, 
11, Lev 25:1-12. 

Masambingayon ug Mahulagwayong Pag- 
gamit. Ang pagkapopular sa paras---ang pagka- 
sinati sa katawhan bahin sa pagtikad ug pagpa- 
bunga ingon man ang pagpangani ug ang mga 
pagpanghagdaw nga nalangkit niini--maoy hi- 
nungdan sa kanunayng paghisgot niini sa mga 
magsusulat sa Bibliya. Ang mga parasan nga na- 
munga ug daghan nagpadayag sa panalangin ni 
Jehova. (Lev 26:5, Hag 2:19: Zac 8:12, Mal 3:11, Sal 
128:3) Ang ekspresyong “manglingkod ang tagsa- 
tagsa ilalom sa iyang kaugalingong paras ug ilalom 
sa iyang kaugalingong kahoyng igos nahimong 

usa ka panultihon bahin sa pakigdait ug kaseguro- 
han.— 1Ha 4:25, 2Ha 18:31, Isa 36:16, Miq 4:4: Zac 
3:10. 

Ang dili mabungahong mga paras maoy usa ka 
timailhan sa dili pag-uyon sa Diyos. (Deu 28:39) 
Ang Israel nahisama sa ubas diha sa kamingawan, 
apan kini nahimong sama sa naut-ot nga paras (Os 
9:10; 10:1), sama sa usa ka langyawng paras nga 
namungag ihalas nga mga ubas. (Isa 5:4; Jer 2:21) 
Ang usa ka komon nga panultihon sa panahon ni 
Jeremias ug Ezequiel nagpunting sa kamatuoran 
nga ang hilaw nga ubas makangilo sa ngipon tu- 
ngod sa kaaslom niini.---Jer 31:29, 30, Eze 18:2. 

May mga paglangkit nga gihimo sa “paras sa So- 
doma” uban sa lainlaing mga tanom nga makapla- 
gan sa dapit sa Patayng Dagat, apan ang paggamit 
niini nga ekspresyon diha sa bugtong teksto nga 
kini makaplagan (Deu 32:32) tin-awng nagpaila 
nga kini maoy usa ka mahulagwayong paggamit. 
Ang Sodoma kanunayng gigamit sa Bibliya sa pag- 
hawas sa moral nga kadunotan ug kadaotan.---Isa 
1:10, 3:9: Jer 23:14. 

Sa daghang higayon si Jesus naghisgot bahin sa 
mga parasan ug sa mga ubas niini. (Mat 20:1-16) 
Tulo ka adlaw una pa siya mamatay, iyang gihatag 
ang sambingay bahin sa daotang mga magtitikad. 
--Mar 12:1-9, Luc 20:9-16, tan-awa ang SAMBINGAY. 

Sa dihang unang gisaulog ang Panihapon sa Gi- 
noo, si Jesus migamit ug bino, ang “produkto sa pa- 
ras,” ingong simbolo sa iyang “dugo sa pakigsaad.” 
Sa kataposang gabii sa iyang yutan-ong kinabuhi, 
siya usab naghisgot bahin sa iyang kaugalingon 
ingong “ang matuod nga punoan sa paras” ug 
sa iyang Amahan ingong “ang magtitikad.” Gi- 
pakasama niya ang iyang mga tinun-an ngadto 
sa “mga sanga” nga mahimong pul-ongan aron 
makapatunghag mas daghang bunga o kaha put- 
lon sa bug-os.--Mat 26:27-29, Mar 14:24, 25, Luc 
22:18, Ju 15:1-10. 

Matagnaong Paggamit. Sa dihang si Jacob 
nagpanalangin kang Juda, adunay matagnaong 
kahulogan ang iyang mga pulong: “Naghikot sa 
iyang hingkod nga asno sa usa ka paras [lag- 
ge'phen] ug ang liwat sa iyang kaugalingong asna 
sa usa ka piniling paras [welas:sore:qah'], siya 
maglaba gayod sa iyang besti diha sa bino ug 
sa iyang sapot diha sa dugo sa mga ubas. Dag- 
tom nga pula ang iyang mga mata gumikan sa 
bino.” (Gen 49:8-12) Ang Hebreohanong pulong 
nga soreqah' nagtumong sa usa ka pulang paras 
nga nagpatunghag labing maayo o piniling bunga. 
(Itandi ang Isa 5:2, Jer 2:21, diin makita ang susa- 
mang termino nga sorreq-) Pipila ka adlaw sa wala 
pa ibutang ang sinulat nga “Ang Hari sa mga Hu- 
diyo” sa ibabaw kaniya diha sa estaka sa pagsakit 
(Mar 15:26), si Jesu-Kristo, kinsa naggikan sa tribo 

ni Juda, misakay ug nating asno paingon sa Jeru- 
salem, sa ingon gipresentar ngadto sa Jerusalem 
ingong hari niini. (Mat 21:1-9, Zac 9:9) Bisan tuod 
wala ihikot ni Jesus ang nating asno sa usa ka lite- 
ral nga paras, iyang gihikot ang iyang katungod sa 
pagkahari sa usa ka simbolikong paras, usa nga 
espirituwal, nga mao, ang Gingharian sa Diyos. 
--Itandi ang Mat 21:41-43, Ju 15:1-5. 

Dugang pa niining mas dakong kahulogan, ang 
tagna ni Jacob adunay literal nga kapadapatan diha 
sa panulondon nga gihatag ngadto sa tribo ni Juda 
didto sa Yutang Saad. Kini naglakip sa bukirong re- 
hiyon, uban ang mabungahong mga walog ug tag- 
as nga “mabungahong mga bungtod’ nga giugmad 
ingong hinagdan nga mga parasan.---Isa 5:1. 

Diha sa basahon sa Pinadayag, human hisgoti 
“ang alanihon sa yuta,” nadungog ang usa ka ma- 
nulonda nga nagsugo: “Aniha na ang mga bulig sa 
paras sa yuta, tungod kay ang mga ubas niini na- 
hinog na.” Busa ang “paras sa yuta” giani ug giit- 
sa “ngadto sa dakong pug-anan sa bino sa kasuko 
sa Diyos.” Kini nga paras lahi ra sa “matuod nga 
punoan sa paras,” nga nagpatunghag bunga alang 
sa kahimayaan sa Diyos. Ang “paras sa yuta” da- 
yag nga nagpatunghag makadaot nga bunga, kay 
kini gilaglag sumala sa sugo sa Diyos.---Pin 14:15, 
18, 19. 


PARASAN. Tan-awa ang PARAS. 
PARAS SA SODOMA. Tan-awa ang PARAS. 


PARAT NGA HILBA [Heb., mallu'ach]. Kini 
nga termino kausa lamang hisgoti sa Kasulatan 
ingong pagkaon nga gikaon sa mga timawa. (Job 
30:4) Ang orihinal nga pulong gituohan nga naggi- 
kan sa usa ka lintunganayng pulong nga nagkahu- 
logang “asin,” ug gihubad usab kini nga “parat nga 
tanom” (AS, AT, Da), “cress” (Fn), “balili” (Dy), ug 
“(mga) malba” (KJ, Le, RS). Ang hubad nga “mga 
malba” lagmit maoy tungod sa pagkaamgid sa 
Hebreohanong pulong nga mallutach ug sa Gre- 
gong pulong nga molo khe, nga gituohang nalang- 
kit sa Cebuanong pulong nga “malba.” Apan, sa Job 
30:4 ang mga maghuhubad sa Gregong Septuagint 
wala mogamit sa mo-lo'khe kondili sa halima (“pa- 
rat nga mga hilba,” LXX, Bagster), ug ang hali-ma, 
sama sa mallu'ach, gituohang nagtumong sa kapa- 
rat sa tanom o kaha sa kaparat sa dapit diin kini 
mitubo. 

Ang tanom nga sagad gituohang maoy katum- 
bas sa mallu'ach sa Bibliya mao ang asiman sa da- 
gat o kahoykahoy nga orache (Atriplex halimus). 
Kini nga kahoykahoy kasagarang moabot sa gitas- 
on nga 1 hangtod sa 2 m (3 hangtod sa 6.5 p). Kini 
nga tanom may gagmay, baga, aslom nga mga da- 
hon, ug sa tingpamulak, kini may gagmayng mga 


PARIL, BUNGBONG 


bulak nga purpura. Kini motubo sa asinon nga 
yuta. 


PARIL, BUNGBONG. Mga estrukturang bato 
nga nagsilbing mga ali, ilhanang mga utlanan, o 
ingong mga koral. Sa dihang ang tawo nagtukod ug 
mga balay ug mga siyudad, siya naghimog mga 
paril o mga bungbong gikan sa daghang materya- 
les, nga lainlain ug disenyo, alang sa ubay-ubayng 
katuyoan. Ang gidak-on ug kalig-on sa mga es- 
truktura nagdependeg dako sa pagkahimo sa mga 
paril o mga bungbong ug sa mga materyales nga 
gigamit sa paghimo niini. 

Ang mga paril o bungbong sa palasyo ni David 
maoy gama sa tinabas nga bato. (2Sa 5:11) Sa su- 
sama, mopatim-awng ang mga bungbong sa ga- 
was sa templo ni Solomon maoy gama sa kinubkob 
nga bato, diin ang pipila ka bahin sa sulod niini gi- 
haklapan ug mga tabla nga sedro. (1Ha 6:2, 7, 15) 
Unya, kini nga mga palid nga kahoy sa sulod sa ba- 
lay makutihong gidayandayanan ug mga kinulit 
ug mga hinaklap nga bulawan. (1Ha 6:29, 1Cr 29:4, 
2Cr 3:4, 7) Ang bungbong sa sulod nga bahin sa 
palasyo ni Belsazar maoy pinalitadahan. (Dan 5:5) 
Ang mga bungbong sa mga balay sa kadaghanang 
tawo sagad nga yano ang pagkagama---binulad sa 
adlaw nga mga tisa, dili-tinabas nga mga bato, o 
pinalitadahan nga materyales nga gihaklap diha sa 
bayanan nga kahoy. Usahay ang ibabawng bahin 
maoy pinaputi.---Buh 23:3. 

Mga Paril sa Siyudad. Sa karaang mga pa- 
nahon, tungod sa kahadlok, ang katawhan nagtu- 
kod ug pangdepensang mga paril palibot sa dag- 
kong mga siyudad aron mababagan ang pagsulong 
sa kaaway. (1Ha 4:13, Isa 25:12) Ang mga molup- 
yo sa gagmayng “sakop nga mga lungsod” sa pali- 
bot (Num 21:25) modangop usab sa sulod sa pina- 
rilan nga siyudad kon atakehon. Ang Moisesnong 
Balaod naghimog legal nga kalainan tali sa pinari- 
lan ug dili-pinarilan nga mga lungsod, kon bahin 
sa mga katungod sa mga tag-iyag balay. (Lev 
25:29-31) Ang paril dili lamang nahimong ali tali 
sa mga nanimuyo sa siyudad ug sa kaaway kondi- 
li maoy usa usab ka habog nga puwesto diin ang 
mga tigdepensa makapanalipod sa mga paril aron 
kini dili mabangagan sa ilalom, mahimoag tunel, o 
magawangan pinaagig mga troso nga iglulumpag. 
(2Sa 11:20-24, 20:15: Sal 55:10; Aw 5:7: Isa 62:6: 
Eze 4:1, 2; 26:9) Ingong pangontra niini, ang mo- 
sulong nga kasundalohan usahay magtukod ug 
panglikos nga mga paril ingong mga salipdanan 
aron makaatake sa mga paril sa siyudad.---2Ha 
25:1, Jer 52:4: Eze 4:2, 3: 21:22, tan-awa ang KUTA. 

Ang Ubang mga Paril. Ang mga paril nga 
bato sagad nga gitukod aron ikoral sa mga parasan 
o kaumahan, ug aron sa paghimog mga alad o mga 

toril sa mga karnero. (Num 22:23-25, Pr 24:30, 31, 
Isa 5:5, Miq 2:12: Hab 3:17) Ug dihay mga paril 
usab nga gigamit ingong ali diha sa naghinagdan 
nga mga kilid sa bungtod. (Job 24:11) Kini nga 
mga paril daw durable kaayo, ginama sa dili-sinap- 
sapan nga mga bato sa uma ug usahay gipahiluna 
pinaagig yutang-kulonon o argamasa. 

Simbolikong mga Paril. Diha sa Kasulatan, 
ang mga paril usahay gihisgotan sa mahulagwa- 
yong paagi ingong larawan sa panalipod ug kase- 
gurohan (1Sa 25:16: Pr 18:11, 25:28) o ingong usa 
ka simbolo sa panag-ulang. (Gen 49:22, Eze 13:10) 
Niining ulahing diwa si Pablo misulat ngadto sa 
mga taga-Efeso: “Kay siya [si Kristo] ang atong pa- 
kigdait, siya nga nag-usa sa duha ka pundok ug 
naglaglag sa paril diha sa taliwala nga nag-ulang 
kanila.” (Efe 2:14) Si Pablo sinati kaayo sa paril sa 
taliwala sa sawang sa templo sa Jerusalem, nga 
nagsilbing ilhanang pasidaan nga nagdili sa mga 
dili-Hudiyo sa pagsulod lapas niana nga paril ubos 
sa silot nga kamatayon. Apan, sa dihang si Pablo 
misulat ngadto sa mga taga-Efeso niadtong 60 o 
61 K.P., bisan tuod lagmit nga siya naghisgot niini 
sa masambingayong paagi, siya sa pagkatinuod 
wala magpasabot nga ang literal nga paril gihanaw 
na, kay kini nagbarog pa niadtong higayona. Hinu- 
noa, diha sa hunahuna sa apostol ang pakigsaad sa 
Balaod, nga nagsilbing nag-ulang nga paril tali sa 
mga Hudiyo ug sa mga Hentil sulod sa kasiglohan. 
Pinasukad sa kamatayon ni Kristo duolan sa 30 ka 
tuig ang miagi, kanang simbolikong “paril” giha- 
naw na. 

Giingnan si Jeremias nga siya mahisamag gipa- 
lig-ong paril nga tumbaga batok niadtong misupak 
kaniya. (Jer 1:18, 19; 15:20) Sa laing ilustrasyon, 
ang katawhan sa Diyos, bisan tuod nagpuyo nga 
samag diha sa usa ka siyudad nga walay literal nga 
mga paril, mao nga morag walay panalipod, nag- 
pahimulos ug kalinaw ug kasegurohan tungod sa 
dili-makita nga tabang sa Diyos. (Eze 38:11) O gi- 
kan sa laing punto-debista, ang usa ka lig-ong 
siyudad mao ang usa nga naghimo kang Jehova 
nga “usa ka paril nga kalayo” (Zac 2:4, 5), o may 
mga paril sa kaluwasan nga gitukod ni Jehova, im- 
bes nga mga paril nga bato ug tisa lamang. (Isa 
26:1) “Ang balaang siyudad, ang Bag-ong Jerusa- 
lem,” nga nanaog gikan sa langit, giingon nga may 
“dako ug habog nga paril” nga haspe, nga ang gi- 
habogon maoy 144 ka maniko (64 m; 210 p), ug gi- 
kaingon nga kini may 12 ka patukoranang mga 
bato nga gilangkoban sa bililhong mga bato nga gi- 
kulitan sa mga ngalan sa 12 ka apostoles.---Pin 21: 
2, 12, 14, 17-19. 


PARISEO. Usa ka prominenteng relihiyoso 
nga sekta sa Judaismo nga naglungtad niadtong 
unang siglo K.P. Sumala sa pipila ka eskolar, ang 


854 


ngalan nga Pariseo sa literal nagkahulogang “Mga 
Nahimulag, Mga Nagpalain,” nga tingali nagtu- 
mong sa ilang paglikay nga dili mahugawan sa se- 
remonyal nga paagi o sa ilang pagbulag gikan sa 
mga Hentil. Wala sa tukma mahibaloi kon kanus-a 
gayod nagsugod ang sekta sa mga Pariseo. Ang 
mga sinulat sa Hudiyong historyador nga si Jose- 
phus nagpakita nga sa panahon ni John Hyrcanus I 
(sa ulahing katunga nga bahin sa ikaduhang sig- 
lo W.K.P.) ang mga Pariseo maoy usa na ka im- 
pluwensiyadong pundok. Si Josephus misulat: “Ug 
dako gayod kaayo ang ilang impluwensiya sa masa 
nga bisan gani sa dihang sila mosulti batok sa usa 
ka hari o hataas nga saserdote, sila tuohan dayon.” 
--Jewish Antiquities, XIII, 288 (x, 5). 

Si Josephus naghatag usab ug mga detalye may- 
labot sa mga tinuohan sa mga Pariseo. Siya mii- 
ngon: “Sila nagtuo nga ang mga kalag adunay ga- 
hom sa pagpabiling buhi human sa kamatayon ug 
nga adunay mga ganti ug mga silot ilalom sa yuta 
alang niadtong nagkinabuhi sa kaligdong o sa ka- 
daotan: ang walay kataposang pagkabilanggo mao 
ang bahin sa daotang mga kalag, samtang ang ma- 
ayong mga kalag sayon ra nga makadangat ngad- 
to sa usa ka bag-ong kinabuhi.” (Jewish Antiqui- 
ties, XVII, 14 [i, 3]) “Sila nagtuo nga ang matag 
kalag dili malaglag, apan ang kalag sa maayong 
mga tawo lamang ang mobalhin ngadto sa laing la- 
was, samtang ang mga kalag sa mga daotan ma- 
kaagom sa walay kataposang silot.” Mahitungod sa 
ilang mga ideya bahin sa kapalaran o pagbuot 
sa Diyos, si Josephus nagtaho: “[Ilang] gipasidu- 
ngog ang tanang butang ngadto sa Kapalaran ug 
sa Diyos, ilang gituohan nga ang pagminatarong o 
ang pagdinaotan, sa pagkatinuod, sa kinadak-ang 
bahin nagdepende ra sa mga tawo, apan ang Kapa- 
laran adunay kalambigitan sa matag binuhatan.” 
-- The Jewish War, II, 162, 163 (viii, 14). 

Gibutyag sa Kristohanon Gregong Kasulatan 
nga ang mga Pariseo magpuasa kaduha sa matag 
semana, estrikto sa paghatag ug ikapulo (Mat 9:14: 
Mar 2:18, Luc 5:33, 11:42, 18:11, 12), ug supak sa 
glingon sa mga Saduseo nga “walay pagkabanhaw 
ni manulonda ni espiritu.” (Buh 23:8) Ilang gipasi- 
garbo nga sila matarong (sa pagkatinuod, nagpa- 
kamatarong sa kaugalingon) ug gitamay ang ordi- 
naryong mga tawo. (Luc 18:11, 12, Ju 7:47-49) 
Aron dayegon sa uban ang ilang pagkamatarong, 
gipalapad sa mga Pariseo ang mga kahita nga sud- 
lanag kasulatan nga ilang ginasul-ob ingong mga 
panalipod ug ilang gipadako ang mga borlas sa 
ilang mga besti. (Mat 23:5) Sila mahigugmaon sa 
salapi (Luc 16:14) ug nagtinguha sa pagkapromi- 
nente ug sa dungganong mga titulo. (Mat 23:6, 7, 
Luc 11:43) Ang mga Pariseo dili gayod makataro- 
nganon sa ilang pagpadapat sa Balaod nga naghi- 

mo niana nga mabug-at alang sa katawhan, nga 
nag-insistir nga kinahanglang sundon kini pinasu- 
kad sa ilang mga konsepto ug mga tradisyon. (Mat 
23:4) Wala gayod nila mahatagig pagtagad ang hi- 
nungdanong mga butang, nga mao, ang hustisya, 
kaluoy, pagkamatinumanon, ug ang gugma alang 
sa Diyos. (Mat 23:23: Luc 11:41-44) Ang mga Pari- 
seo naningkamot pag-ayo sa paghimog mga kina- 
big.---Mat 23:15. 

Ang pangunang mga isyu nga ilang gipakiglan- 
tugian kang Kristo Jesus naglakip sa pagbantay sa 
Igpapahulay (Mat 12:1, 2; Mar 2:23, 24; Luc 6:1, 2), 
sa pagtapot sa tradisyon (Mat 15:1, 2; Mar 7:1-5), 
ug sa pagpakig-uban sa mga makasasala ug mga 
maniningil ug buhis (Mat 9:11, Mar 2:16: Luc 5:30). 
Dayag nga gihunahuna sa mga Pariseo nga ang 
usa mahugawan tungod sa pagpakig-uban sa mga 
tawong wala magtuman sa Balaod pinasukad sa 
ilang panglantaw niini. (Luc 7:36-39) Busa, sila mi- 
tutol sa dihang si Kristo Jesus nakig-uban ug gani 
nakigpangaon sa mga makasasala ug mga manini- 
ngil ug buhis. (Luc 15:1, 2) Gisaway sa mga Pariseo 
si Jesus ug ang iyang mga tinun-an tungod kay 
sila wala man mosunod sa tradisyonal nga paghu- 
gas sa mga kamot. (Mat 15:1, 2; Mar 7:1-5; Luc 11: 
37, 38) Apan si Jesus nagyagyag sa ilang sayop 
nga panghunahuna ug nagbutyag kanila ingong 
mga maglalapas sa balaod sa Diyos tungod sa ilang 
pagtapot sa hinimog-tawo nga mga tradisyon. (Mat 
15:3-11, Mar 7:6-15, Luc 11:39-44) Inay nga mag- 
maya ug maghimaya sa Diyos tungod sa milagro- 
song mga pagpang-ayo nga gihimo ni Kristo Jesus 
sa Igpapahulay, ang mga Pariseo napungot pag- 
ayo labot niining giisip nila nga paglapas sa bala- 
od sa Igpapahulay ug busa naglaraw sa pagpatay 
kang Jesus. (Mat 12:9-14, Mar 3:1-6, Luc 6:7-11, 
14:1-6) Ngadto sa usa ka tawong buta nga giayo 
ni Jesus sa Igpapahulay sila miingon maylabot 
kang Jesus: “Dili siya tawo nga gikan sa Diyos, tu- 
ngod kay wala siya magtuman sa Igpapahulay.” 
--Ju 9:16. 

Ang tinamdan nga gipadayag sa mga Pariseo 
nagbutyag nga sila dili matarong ug dili mahin- 
lo sa ilang kinasulorang pagkatawo. (Mat 5:20, 
23:26) Sama sa ubang mga Hudiyo, sila kina- 
hanglang maghinulsol. (Itandi ang Mat 3:7, 8; Luc 
7:30.) Apan gipalabi sa kadaghanan kanila ang 
pagpabiling espirituwal nga mga buta (Ju 9:40) ug 
gipagrabe pa ang ilang pagsupak sa Anak sa Di- 
yos. (Mat 21:45, 46: Ju 7:32, 11:43-53, 57) Dihay 
mga Pariseo nga sayop nga nag-akusar kang Jesus 
sa paghingilin sa mga demonyo pinaagi sa mag- 
mamando sa mga demonyo (Mat 9:34, 12:24) ug 
ingong usa ka bakakon nga saksi. (Ju 8:13) Ang pi- 
pila ka Pariseo misulay sa paghadlok sa Anak sa Di- 


PARKE 


yos (Luc 13:31), nagsugo nga iyang ipadayag kani- 
la ang usa ka ilhanan (Mat 12:38, 16:1; Mar 8:11), 
naningkamot sa pagbitik kaniya pinaagi sa iyang 
mga sulti (Mat 22:15: Mar 12:13, Luc 11:53, 54), ug 
usab sa pagsulay kaniya pinaagi sa pagsukitsukit 
(Mat 19:3, 22:34-36, Mar 10:2, Luc 17:20). Sa kata- 
posan gipahilom ni Jesus ang ilang mga pagsukit- 
sukit pinaagi sa pagpangutana kanila kon sa un- 
sang paagi nga ang ginoo ni David mao ra usab 
ang anak ni David. (Mat 22:41-46) Ang magubta- 
nong panon nga midakop sa ulahi kang Jesus did- 
to sa tanaman sa Getsemane naglakip sa mga Pa- 
riseo (Ju 18:3-5, 12, 13), ug ang mga Pariseo maoy 
lakip niadtong mihangyo kang Pilato nga pabanta- 
yan pag-ayo ang lubnganan ni Jesus aron nga ang 
iyang lawas dili kawaton.---Mat 27:62-64. 

Panahon sa yutan-ong ministeryo ni Kristo Je- 
sus, ang mga Pariseo nagbaton gayod ug dakong 
impluwensiya nga tungod niana bisan ang mga 
prominenteng mga tawo mahadlok sa pagpahayag 
kaniya sa publiko. (Ju 12:42, 43) Ang usa sa mga 
nahadlok mao si Nicodemo, nga usa ka Pariseo mis- 
mo. (Ju 3:1, 2; 7:47-52, 19:39) Lagmit dihay mga 
Pariseo usab nga wala magpakitag grabeng pagsu- 
pak o nga sa ulahi nahimong mga Kristohanon. Pa- 
nanglitan, ang Pariseo nga si Gamaliel nagtambag 
batok sa pagpanghilabot sa buluhaton sa mga Kris- 
tohanon (Buh 5:34-39), ug ang Pariseo nga si Sau- 
lo (Pablo) sa Tarso nahimong usa ka apostol ni 
Jesu-Kristo.--Buh 26:5, Flp 3:5. 


PARKE. Ang pulong nga pardes’ makita sa 
tulo lamang ka higayon diha sa Hebreohanong Ka- 
sulatan ug giisip sa pipila nga naggikan sa Persian- 
hong pulong nga pairidaeza. (Apan tan-awa ang 
PARAISO.) Sumala sa Cyclopaedia ni MClintock ug 
Strong (1894, Tomo VII, p. 652), gigamit ni Xeno- 
phon ang Persianhong termino nga nagkahulogang 
“usa ka halapad nga luna sa yuta, nga gilibotan sa 
usa ka malig-ong koral o paril, nga puno sa kaka- 
hoyan, mga kahoykahoy, mga tanom, ug inatiman 
nga tanaman, ug diin gihuptan diha niana ang pi- 
niling mga hayop ingong inalad o binuhian, depen- 
de kon kini mabangis o maaghop.” Ang Gregong 
pulong (para'deisos) mao ang gigamit sa mga 
maghuhubad sa Septuagint sa tanang paghisgot sa 
tanaman sa Eden. 

Lakip sa iyang dagkong mga buhat, si Solomon 
naghimog “mga tanaman ug mga parke [“pruta- 
san,” KJ; Heb., phardessim'|" nga niana siya nagta- 
nom sa tanang matang sa mga bungahoy. (Ecc 
2:5) Iyang gigamit ang samang termino diha sa 
iyang “labing maanindot nga awit" diin gihubit sa 
hinigugmang magbalantay ang panit sa dalagang 
Sulamita ingong sama sa “usa ka paraiso sa mga 
granada, uban ang labing maayong mga bunga.” 


PARMASTA 


(Aw 1:1; 4:12, 13) Sa mga panahon human sa pag- 
kadestiyero, gipakita sa Nehemias 2:7, 8 nga gitud- 
lo sa hari sa Persia si Asap ingong “magbalantay sa 
parke nga iya sa hari” ug gihimo ang sulat sa pag- 
pangayo ug permiso sa pagputol ug mga kahoy gi- 
kan niini nga parke aron gamiton sa buluhaton sa 
pagtukod pag-usab sa Jerusalem.--Tan-awa ang 
LASANG, TANAMAN. 


PARMASTA [gikan sa Persianhon, lagmit 
nagkahulogang “Ang Kinaunhan']. Usa sa napulo 
ka anak nga lalaki ni Haman.---Est 9:9. 


PARMENAS. Usa sa pito nga girekomendar 
sa mga apostoles ug gitudlo nila aron maseguro 
ang walay-pinalabi nga pagpang-apod-apod sa ad- 
law-adlaw nga abiyo sa pagkaon sa kongregasyon 
sa Jerusalem human sa Pentekostes sa 33 K.P. 
--Buh 6:1-6. 


PARNAK. Usa ka Zabulonhon kansang anak 
nga lalaki nga si Elizapan mao ang hawas sa tribo 
sa pagbahinbahin sa Yutang Saad.--Num 34:17, 
18, 25. 


PAROS [Pulgas]. Nagpundar sa usa ka banay sa 
Israel. Dihay 2,172 sa iyang mga kaliwat nga na- 
malik sa Jerusalem uban kang Zorobabel niadtong 
537 W.K.P. (Esd 2:1-3, Neh 7:8) Sa dihang miabot 
si Esdras niadtong 468 W.K.P., kauban sa 150 ka 
“mga anak nga lalaki ni Paros” nga gipangunahan 
ni Zacarias, ang pipila sa ilang banay nga didto na 
sa Jerusalem nanguhag langyawng mga asawa, 
kinsa sa ulahi ilang gipapahawa. (Esd 8:1, 3, 10:25, 
44) Si Pedaia, usa sa mga membro niini nga banay, 
nag-ayo sa usa ka bahin sa paril sa Jerusalem. (Neh 
3:25) Ang pangulo sa banay ni Paros nagpamatu- 
od sa pakigsaad nga gihimo sa ulahi, nga miu- 
yon sa pagtuman sa Balaod ni Jehova.---Neh 9:38, 
10:1, 14. 


PARPAR. Usa sa duha ka “suba sa Damasco” 
nga giisip ni Naaman nga mas maayo kay sa 'ta- 
nang tubig sa Israel.” (2Ha 5:12) Ang paghisgot ni 
Naaman sa Parpar ingong ikaduha lagmit nagpaki- 
ta nga kini mas gamay nga suba. Kini nga suba ka- 
sagarang gilangkit sa Nahr el-'A'wa). Gawas sa 
Nahr Barada (nga gituohang mao ang Abana), kini 
lamang ang sapa sa dapit sa Damasco nga wala 
motapo sa laing mga suba. Apan ang gidaghanon 
sa tubig sa 'A'waj maoy un-kuwarto ra sa gidagha- 
non sa tubig sa Barada. Ang gagmayng mga sapa 
nga natingob aron mahimong 'A'waj naggikan sa 
sidlakang mga bakilid sa Bukid sa Hermon ug 
magtapo mga 30 km (19 mi) sa HK sa Damasco. 
Gikan niining dapita ang suba moikis-ikis latas sa 
lawom nga batoon nga agianan hangtod nga kini 
moagos sa kalamakan sa HS sa Damasco. Ang de- 

retso nga gitas-on niini nga suba (lakip ang mga ti- 
nubdan niini) maoy mga 64 km (40 mi). 

Ang dakong pagsupak nga gipatungha sa nahis- 
gotang identipikasyon mao nga ang 'A'waj dili ga- 
yod usa ka “suba sa Damasco,” sanglit kini miagos 
nga mga 15 km (9.5 mi) ug kapin pa dapit sa H sa 
maong siyudad. Tungod niini mas gituohan sa pi- 
pila nga ang Parpar mao ang Nahr Taura, usa ka 
sanga sa Nahr Barada. Bisan pa niana, ang paghis- 
got ni Naaman sa Damasco mahimong naglakip sa 
Patag sa Damasco nga niana nagaagos ang suba sa 
Nahr el-'A'waj. 


PARSANDATA [gikan sa Persianhon, lagmit 
nagkahulogang “Ang Imbestigador”]. Usa sa napu- 
lo ka anak nga lalaki ni Haman.---Est 9:7. 


PARSIN. Usa sa mga pulong nga misteryo- 
song gisulat diha sa bungbong sa palasyo ni Belsa- 
zar ug gibasa ug gihubad ni Daniel. (Dan 5:25) Kini 
mao ang plural nga pulong sa “Peres,” nga nagka- 
hulogang “tunga sa siklo,” usa ka bahin sa usa ka 
siklo. Sa paghubad, si Daniel wala mogamit sa plu- 
ral nga “Parsin,” apan migamit sa singular nga por- 
ma (Peres). (Dan 5:28) Lagmit tungod kini kay si 
Belsazar lamang ang didto niadtong higayona nga 
namati sa pagpatin-aw sa manalagna sa matagna- 
ong mensahe, bisan tuod kini gipadapat ngadto sa 
duha ka magmamando sa Imperyo sa Babilon- 
ya nga si Belsazar ug Nabonido.---Tan-awa ang PE- 
RES, II. 


PARTIANHON [Taga- (Iya sa) Partia]. Ang 
mga Hudiyo ug mga kinabig gikan sa Partia maoy 
unang gitala taliwala sa mga bisita nga nanam- 
bong sa Pista sa Pentekostes niadtong 33 K.P. did- 
to sa Jerusalem. Ang pagbubo sa balaang espiritu 
sa Diyos ngadto sa pundok sa mga 120 ka Kristo- 
hanong mga tinun-an nagpaarang kanila sa pag- 
mantala sa maayong balita diha sa pinulongan o 
diyalekto sa mga Partianhon, nga sa walay du- 
haduha ang pipila niadtong misanong nga may 
pag-uyon nahimong mga Kristohanon, ug lagmit 
nagpakaylap sa mensahe taliwala sa ilang kaugali- 
ngong katawhan sa dihang mibalik sila sa Partia. 
(Buh 1:15, 2:1, 4-12, 37-47) Ang kinaiyanhong 
mga Hudiyo gikan sa Partia maoy lakip sa Natibu- 
laag, ang “mga kinabig” (Buh 2:10) maoy dili mga 
Hudiyo nga nakombertir sa Judaismo. 

Ang Imperyo sa Partia nagsukad sa HS sa Dagat 
Caspian apan sa ulahi mikaylap gikan sa Euprates 
hangtod sa India. Ang mga Partianhon nasakop sa 
mga Persianhon sukad sa panahon ni Haring Ciro. 
Sa ulahi, sila nailalom sa paggahom sa mga Grego 
apan mirebelde batok sa mga manununod ni Ale- 
jandrong Bantogan ug nagmalamposon sa paghu- 
pot sa ilang independensiya sulod sa daghang sig- 

lo, bisan batok sa Roma. Ilang gigamhan ang Judea 
sulod sa ubay-ubayng katuigan sa wala pa kini ma- 
ilog sa mga Romano. Ang mga Partianhon nagpa- 
biling independente nga nasod sa unang siglo, ug 
bisan tuod gisunod nila ang dominanteng relihiyon 
sa Persia, ang mga relihiyon sa mga Hudiyo ug sa 
uban gitugotan. 


PARUA. Amahan ni Jehosapat kinsa nag-ala- 
gad ingong luyoluyo sa pagtagana ug pagkaon ni 
Solomon sa teritoryo sa Isacar.---1Ha 4:7, 17. 


PARYENTE. Tan-awa ang KABANAY, PARYENTE. 


PASAK. Pangulo sa banay sa tribo ni Aser: 
anak nga lalaki ni Japlet.-- 1Cr 7:30, 33, 40. 


PASAYLO, PAGPASAYLO. Ang paghatag 
ug pasaylo sa nakasala, dili na mobati ug kayugot 
kaniya tungod sa iyang sala ug dili na magtinguha 
pa nga mobalos. Ang Hebreohanong berbo nga sa- 
lach’ (pagpasaylo) gigamit lamang maylabot sa 
pagpasaylo sa Diyos sa usa ka makasasala, ang bu- 
hat nga niana ang makasasala gipasig-uli sa pag- 
uyon sa Diyos ingong tubag sa iyang tim-os nga 
pag-ampo alang sa kapasayloan o tungod sa pag- 
ampo sa uban.--Num 14:19, 20; 1Ha 8:30. 

Ang laing Hebreohanong pulong nga na-sa” usa- 
hay gihubad nga “pasaylo” ug mahimong magpa- 
sabot sa pasaylo o kapasayloan nga gihatag sa Di- 
yos o sa mga tawo (Gen 18:24, 26, 50:17). Kini 
gigamit usab diha sa Kasulatan sa diwa nga “isa,” 
“isakay” (Gen 45:19: Ex 6:8; 2Ha 2:16), “kuha” (Gen 
27:3, Num 16:15). Apan ang pangunang kahulogan 
sa pulong maoy “pagdala, pagpas-an.” (Gen 47:30, 
1Ha 2:26; Eze 44:12, 13) Aduna pay paghisgot nii- 
ni diha sa mga teksto diin ang na-sa” tukmang gi- 
hubad nga “pasaylo.” Ang Kasulatan naghisgot sa 
kanding alang kang Azazel ingong nagdala sa sala, 
ug gitagna nga ang Mesiyas magpas-an sa kasay- 
panan sa katawhan. (Lev 16:8, 10, 22: Isa 53:12) 
Tungod sa iyang pagpas-an, o pagdala, sa kasaypa- 
nan sa uban, ang pagpasaylo mahimong posible 
alang kanila.---Tan-awa ang AZAZEL. 

Sa dihang ang Hebreohanong pulong nga na- 
sa” adunay ideya sa pagpasaylo, o kapasayloan, 
ang Gregong Septuagint usahay mogamit sa pu- 
long nga a:phi'e:mi. Sa pangunang diwa niini, ang 
aphie.mi nagpasabot sa “pagpalakaw.” Kini nga 
termino mahimong magkahulogan nga “pasaylo.” 
Sa Roma 4:7, si apostol Pablo mikutlo gikan sa Sal- 
mo 32:1 (31:1, LXX), diin ang gihisgotan maoy ba- 
hin sa pagpasaylo ni Jehova sa “kalapasan,” ug siya 
migamit ug porma sa pulong nga a-phie@-mi, sama 
sa gigamit sa Gregong Septuagint alang sa Heb- 
reohanong pulong nga nasa”. Ang termino makita 
sa ubang mga teksto diha sa Kristohanon Gregong 


PASAYLO, PAGPASAYLO 


Kasulatan ug gipadapat sa pagpasaylo sa Diyos o sa 
tawo sa mga sala, lakip ang pagkanselar sa mga 
utang.---Mat 6:12, 14, 15, 18:32, 3b. 

Sumala sa balaod sa Diyos nga gihatag ngadto sa 
nasod sa Israel, aron ang tawong nakasala batok sa 
Diyos o batok sa iyang isigkatawo makabatog kapa- 
sayloan sa iyang mga sala, kinahanglang tul-iron 
una niya ang iyang kasaypanan sumala sa gilatid 
sa Balaod ug dayon, sa kadaghanang mga kahim- 
tang, magtanyag ug halad nga dugo ngadto kang 
Jehova. (Lev 5:5-6:7) Busa, ingon sa prinsipyo nga 
gipahayag ni Pablo: “Oo, halos ang tanang butang 
mahinloan pinaagi sa dugo sumala sa Balaod, ug 
gawas kon igaula ang dugo walay mahitabo nga 
pagpasaylo.” (Heb 9:22) Apan sa pagkatinuod ang 
dugo sa gihalad nga mga hayop dili makakuha sa 
mga sala ug makahatag sa indibiduwal ug usa ka 
bug-os mahinlong tanlag. (Heb 10:1-4: 9:9, 13, 14) 
Sa kasukwahi, ang gitagnang bag-ong pakigsaad 
magpaposible sa tinuod nga kapasayloan, pinasu- 
kad sa halad lukat ni Jesu-Kristo. (Jer 31:33, 34: 
Mat 26:28; 1Co 11:25: Efe 1:7) Bisan sa dinhi pa sa 
yuta, si Jesus, pinaagi sa pag-ayo sa usa ka parali- 
tiko, nagpasundayag nga siya adunay awtoridad sa 
pagpasaylo sa mga sala.---Mat 9:2-7. 

Si Jehova maoy usa ka Diyos nga sa talagsaong 
paagi naghatag ug pasaylo niadtong nagtinguhag 
kapasayloan ug nagapasaylo “sa madagayaon ga- 
yod,” ingon sa gipakita sa mga sambingay ni Jesus 
bahin sa anak nga mausikon ug sa hari nga nagpa- 
saylo sa usa ka ulipon nga nakautang ug 10,000 ka 
talanton (60,000,000 ka denario, o mga $40,000,- 
000), apan ang maong ulipon dili buot mopasaylo 
sa isigkaulipon nga nakautang lamang ug usa ka 
gatos ka denario (mga S70). (Isa 55:7: Luc 15:11-32, 
Mat 18:23-35) Bisan pa niana, ang pagpasaylo ni 
Jehova dili tinukmod sa emosyon lamang, kay dili 
niya pasagdan ang grabeng mga kalapasan nga dili 
masilotan. (Sal 99:8) Dugang pa, siya dili magpu- 
gong sa pagsilot sa mga tawong tinuyong mosupak 
kaniya ug sa iyang matarong nga mga dalan. (Ex 
34:6, 7) Gipasidan-an ni Josue ang Israel nga si Je- 
hova dili magapasaylo sa ilang pag-apostata.---Jos 
24:19, 20: itandi ang Isa 2:6-9. 

Ang Diyos adunay gilatid nga pamaagi aron ma- 
kapangayo ug makadawat sa iyang pagpasaylo. Ki- 
nahanglang ilhon sa usa ka tawo ang iyang sala, 
dawaton nga kini maoy usa ka sala batok sa Diyos, 
isugid kini sa bug-os, magbaton ug halalom nga ki- 
nasingkasing nga kasubo tungod sa sayop nga na- 
himo, ug determinado nga molikay gikan sa ma- 
ong dalan o buhat. (Sal 32:5: 51:4: 1Ju 1:8, 9; 2Co 
7:8-11) Kinahanglan niyang himoon ang kutob sa 
iyang maarangan aron tul-iron ang sayop o ang 
kadaot nga nahimo. (Mat 5:23, 24) Dayon kina- 
hanglan siyang mag-ampo sa Diyos, nga mangayo 


PAS-DAMIM 


sa iyang pagpasaylo pinasukad sa halad lukat ni 
Kristo.---Efe 1:7: tan-awa ang PAGHINULSOL. 

Dugang pa, ang pagpasaylo sa uban tungod sa 
personal nga mga sala, walay sapayan kon kapila 
buhata, maoy usa ka Kristohanong kinahanglanon. 
(Luc 17:3, 4: Efe 4:32, Col 3:13) Ang Diyos dili mo- 
pasaylo niadtong modumili sa pagpasaylo sa uban. 
(Mat 6:14, 15) Apan, bisan pa sa seryosong kalapa- 
san nga motultol sa pagpalagpot sa “tawong dao- 
tan” gikan sa Kristohanong kongregasyon, kana 
nga tawo sa takdang panahon mapasaylo ra kon 
iyang pamatud-an nga siya matinud-anong naghi- 
nulsol. Nianang panahona ang tanan diha sa kong- 
regasyon makapamatuod sa ilang gugma alang ka- 
niya. (1Co 5:13, 2Co 2:6-11) Hinunoa, ang mga 
Kristohanon wala sugoa nga pasayloon kadtong 
nagabatasan sa makadaot ug tinuyong mga sala 
nga walay paghinulsol. Ang maong mga tawo na- 
himong mga kaaway sa Diyos.---Heb 10:26-31, Sal 
139:21, 22. 

Husto nga moampo sa Diyos nga pasayloon ang 
uban, bisan ang tibuok nga kongregasyon. Gihimo 
kini ni Moises maylabot sa nasod sa Israel, nga 
nagsugid sa sala sa nasod ug nangayog kapasaylo- 
an, ug siya gidungog nga may pag-uyon ni Jehova. 
(Num 14:19, 20) Dugang pa, si Solomon, panahon 
sa pagpahinungod sa templo, nag-ampo nga si Je- 
hova magapasaylo unta sa iyang katawhan sa di- 
hang sila makasala ug dayon mobiya sa ilang sa- 
yop nga dalan. (1Ha 8:30, 33-40, 46-52) Si Esdras 
naghawas sa publikong pagsugid sa mga sala sa 
nahibalik nga mga Hudiyo. Tungod sa iyang kina- 
singkasing nga pag-ampo ug pag-awhag ang ka- 
tawhan milihok aron makadawat sa pagpasaylo ni 
Jehova. (Esd 9:13-10:4, 10-19, 44) Si Santiago nag- 
dasig sa usa nga masakiton sa espirituwal nga ipa- 
tawag ang mga ansiyano sa kongregasyon aron sa 
pag-ampo alang kaniya, ug “kon siya nakasala, 
siya pagapasayloon.” (San 5:14-16) Hinunoa, adu- 
nay “sala nga makamatay,” ang sala batok sa bala- 
ang espiritu, usa ka tinuyong pagpakasala nga 
wala nay pagpasaylo. Dili gayod iampo sa usa ka 
Kristohanon kadtong nagapakasala niini nga paagi. 
--1Ju 5:16, Mat 12:31, Heb 10:26, 27: tan-awa ang 
SALA, ESPIRITU. 


PAS-DAMIM. Dayag nga laing ngalan sa 
Epes-damim, usa ka dapit taliwala sa Socoh ug 
Azeka.--1Sa 17:1: 1Cr 11:13. 


PASEA [Bakol]. 

1. Usa ka kaliwat ni Juda sa linya ni “Kelub nga 
igsoong lalaki ni Suha.”--ICr 4:1, 11, 12. 

2. Katigulangan sa usa ka banay sa mga Neti- 
nim, nga ang pipila kanila namalik gikan sa pagka- 
destiyero sa Babilonya uban kang Zorobabel niad- 
tong 537 W.K.P.--Esd 2:1, 2, 43, 49: Neh 7:51. 

3. Amahan ni Joiada kinsa mitabang sa pag-ayo 
sa Ganghaan sa Karaang Siyudad sa paril sa Jeru- 
salem (455 W.K.P.).--Neh 3:6. 


PASIDUNGOG. 
NGOG. 


PASIPALA. Kini mao ang hubad sa Gregong 
pulong nga bla:sphemi'a. Ang Gregong termino sa 
panguna nagkahulogang madaoton, makadaot sa 
dungog, o mapasipalahong sinultihan ug kini giga- 
mit labot sa pagsulti batok sa Diyos o kaha batok 
sa mga tawo.---Itandi ang Pin 16:11: Mat 27:39. 

Tungod sa ngalang Dia'bolos (nagkahulogang 
“Yawa” o “Tigbutangbutang") nga gingalan kaniya, 
dayag nga ang unang sad-an sa pagpasipala mao 
ang orihinal nga kaaway sa Diyos. Bisan tuod ang 
iyang gisulti kang Eva didto sa Eden maoy pa- 
sumbingay ug malinglahon, kini, bisan pa niana, 
naghulagway sa Maglalalang ingong dili matinud- 
anon. (Gen 3:1-5) Busa, si Satanas mao ang pangu- 
nang tigpasiugda sa pagpasipala sukad kaniadto 
hangtod karon. —Ju 8:44-49. 

Ang “pagtawag sa ngalan ni Jehova” nga nagsu- 
god sa panahon ni Enos sa yugto sa wala pa ang 
Lunop lagmit nga dili subay sa matul-id ug tuk- 
mang paagi, kay walay duhaduha nga si Abel una 
pa niana dugay nang nagtawag sa Diyos pinaagi sa 
Iyang ngalan. (Gen 4:26, Heb 11:4) Kon, sama sa 
gituohan sa ubang mga eskolar, kini nga pagtawag 
sa ngalan sa Diyos nagpasabot sa dili-hustong pag- 
gamit niini ug sa dili-tukmang pagpadapat sa nga- 
lan ni Jehova nganha sa mga tawo o sa idolatro- 
song mga butang, nan kini mahimong usa ka 
mapasipalahong buhat.---Tan-awa ang ENOS. 

Ang matinumanong si Job nabalaka nga basin 
ug dihay higayon nga ang iyang mga anak “nag- 
tunglo sa Diyos diha sa ilang kasingkasing" pinaa- 
gig makasasalang mga hunahuna, ug, sa dihang 
gipaagom ug grabeng kalisdanan, si Job mismo 
“wala makasala ni magpasangil ug bisan unsang 
butang nga dili angay batok sa Diyos” bisan pa 
sa mapasipalahong mga paningkamot sa Kaaway 
aron iyang “tunglohon ang Diyos sa iyang nawong 
mismo.” (Job 1:5, 11, 20-22, 2:5-10) Ang tulo ka hi- 
gala ni Job, sa tinuyo o dili tinuyo, nagdaot sa Di- 
yos ug nagpahayag nga daotan ang Diyos, sam- 
tang nagpasangil nga si Job nagsulti ug nagbuhat 
nga mapasipalahon.---Job 15:6, 25: 32:3, 42:7, 8. 

Ang Pasipala Ilalom sa Pakigsaad sa Bala- 
od. Ang unang tulo ka sugo sa “Napulo ka Pu- 
long,” o Napulo ka Sugo, naglatid sa talagsaong po- 
sisyon ni Jehova nga Diyos ingong Unibersohanong 
Soberano ug sa iyang bug-os nga katungod alang 
sa pagsimba, nga nagpasidaan usab: “Dili ka maga- 
gamit sa ngalan ni Jehova nga imong Diyos sa wa- 
lay kapuslanan, kay dili pasagdan ni Jehova nga dili 

masilotan ang magagamit sa iyang ngalan sa wa- 
lay kapuslanan.” (Ex 34:28, 20:1-7) Ang pagpang- 
himaraot sa Diyos ug pagtunglo sa usa ka pangulo 
gikondenar. (Ex 22:28) Human niana, ang unang 
natala nga pasipala mao ang gisulti sa usa ka anak 
nga lalaking mestiso nga Israelinhon kinsa, sa pag- 
pakigbugno sa usa ka lalaking Israelinhon, “nagpa- 
sipala sa Ngalan ug nanghimaraot niini.” Gimando 
ni Jehova nga ang nakasala silotan sa kamata- 
yon pinaagi sa pagbato, ug Iyang giestablisar kini 
ingong mao ang angayng silot kang bisan kinsa 
nga sa umaabot “magapasipala sa ngalan ni Jeho- 
va,” siya man lumad nga Israelinhon o langyaw 
nga pumoluyo sa ilang taliwala.---Lev 24:10-16. 

Wala madugay human niana ang kadaghanan sa 
mga Israelinhon nahimong sad-an sa walay-tahod 
nga pagbagulbol batok kang Jehova. Ingong resul- 
ta, sila gisilotan nga maglatagaw sulod sa 40 ka 
tuig didto sa kamingawan, ug kadtong 20 anyos 
pataas gisilotan nga mamatay didto. (Num 14:1-4, 
11, 23, 29; Deu 1:27, 28, 34-39) Tungod sa ilang 
mapasipalahong tinamdan sila nagsabot sa pagba- 
to sa matinumanong mga alagad sa Diyos. (Num 
14:10) Bisan tuod ang mapasipalahong sinultihan 
ni Kore, Datan, ug Abiram aktuwal nga gitumong 
batok sa mga hawas sa Diyos nga si Moises ug Aa- 
ron, bisan pa niana, sa wala pa laglaga sa Diyos kini 
nga mga tawo ug ang ilang mga panimalay atuba- 
ngan sa ilang mga tolda, si Moises miingon sa 
mga nagtan-aw: “Kamo mahibalo gayod nga ki- 
ning mga tawhana wala magtahod kang Jeho- 
va,” pinaagi sa pagtamay sa iyang teokratikanhong 
mga tinudlo.--Num 16:1-3, 30-35. 

Bisan kon walay mga pulong nga gipahayag ba- 
tok sa Diyos, ang mga lihok sa usa ka tawo batok 
sa mga balaod sa pakigsaad sa Diyos dayag nga 
maoy katumbas sa 'pagsulti nga mapasipalahon 
kang Jehova' o sa pagpasipala kaniya. Busa, bisan 
tuod gihatagan ug maluluy-ong konsiderasyon ang 
dili-tinuyong maglalapas sa balaod sa Diyos, ang 
indibiduwal nga nakahimog tinuyo, kinabubut-on 
nga mga sala, siya man lumad nga Israelinhon 
o langyawng pumoluyo, pagapatyon sanglit siya 
nagsulting mapasipalahon kang Jehova ug nagta- 
may sa iyang pulong ug sugo.--Num 15:27-31, 
itandi ang Deu 31:20, Neh 9:18, 26. 

Ang ubang mapasipalahong mga buhat nga gi- 
tala diha sa Hebreohanong Kasulatan mao kadtong 
sa mga anak nga lalaki sa saserdoteng si Eli (1Sa 3: 
12, 13) ug niadtong sa paganong Asiryanhong 
opisyal nga si Rabsake. (2Ha 19:4-6, 22, 23) Ang 
inosenteng si Nabot gihukmang sad-an sa pagpasi- 
pala ug gipatay pinasukad sa testimonya sa baka- 
kong mga saksi. (1Ha 21:10-13) Sa ulahing mga pa- 
nahon, gikondenar sa Diyos ang mini nga mga 
manalagna nga nagpasalig niadtong walay pagta- 

hod kang Jehova. (Jer 23:16, 17) Tin-awng gi- 
pasidan-an ni Jehova nga ang mga nagpakau- 
law kaniya makadawat sa ilang nahiangayng balos 
“nganha sa ilang sabakan.” (Isa 65:6, 7: itandi ang 
Sal 10:13, Isa 8:20-22.) Tungod sa pag-apostata sa 
Israel, ang ngalan ni Jehova napakaulawan taliwa- 
la sa mga nasod.---Isa 52:4, 5: Eze 36:20, 21. 

Sa ulahi ang rabbinikong pagtulon-an nagpaluyo 
sa sayop nga panglantaw nga ang Levitico 24:10- 
23 nagdili ingong pagpasipala bisan sa paglitok sa 
ngalan ni Jehova. Ang tradisyon sa Talmud nagla- 
tid usab nga sa dihang ang relihiyosong mga mag- 
huhukom makadungog ug mga testimonya nga 
magsaysay labot sa mapasipalahong mga pulong 
nga kuno gipahayag sa sinumbong, ilang gision 
ang ilang mga besti, sa pagsunod sa pananglitan 
diha sa 2 Hari 18:37, 19:1-4.---The Jewish Encyclo- 
pedia, 1976, Tomo III, p. 237: itandi ang Mat 26:65. 

Ang “Pasipala” Diha sa Gregong Kasulatan. 
Gipakita ni apostol Pablo ang pangunang kahulo- 
gan sa blasphe-mi'a pinaagi sa paggamit sa kaam- 
gid nga Gregong berbo nga blasphe:-me'o diha sa 
Roma 2:24 sa dihang gikutlo ang Isaias 52:5 ug 
Ezequiel 36:20, 21, nga bag-o lamang gihisgotan. 

Ang pasipala naglakip sa pag-angkon sa mga hi- 
yas o mga katungod sa Diyos, o sa pagpasidungog 
niini ngadto sa laing tawo o butang. (Itandi ang 
Buh 12:21, 22.) Gisumbong sa Hudiyong relihiyo- 
song mga pangulo si Kristo Jesus sa pagpasipala 
tungod kay siya miingon nga ang mga sala sa pi- 
pila ka tawo gipasaylo (Mat 9:2, 3; Mar 2:5-7, Luc 5: 
20, 21), ug sila misulay sa pagbato kaniya ingong 
tigpasipala tungod sa iyang pagpahayag nga siya 
Anak sa Diyos. (Ju 10:33-36) Sa dihang gipahayag 
ni Jesus ngadto sa Sanhedrin ang katuyoan sa Di- 
yos kaniya ug ang hataas nga posisyon nga ihatag 
kaniya, gigisi sa hataas nga saserdote ang iyang 
mga besti ug giakusahan si Jesus nga nagpasipala, 
nga tungod niana si Jesus gihukman nga takos sa 
kamatayon. (Mat 26:63-66, Mar 14:61-64) Sanglit 
walay awtoridad gikan sa mga Romano sa pagpa- 
tuman sa silot nga kamatayon, ang Hudiyong reli- 
hiyosong mga pangulo alistong nag-usab sa ilang 
sumbong nga pagpasipala ngadto sa sedisyon sa 
dihang gidala si Jesus ngadto kang Pilato.--Ju 
18:29-19:16. 

Sanglit si Jesus maoy Anak sa Diyos ug direktang 
hawas, ang mga butang nga gisulti batok kaniya 
husto usab nga matawag ug pasipala. (Luc 22:65) 
Busa, usab, sanglit ang balaang espiritu o aktibong 
puwersa naggikan sa Diyos ug suod nga nalangkit 
sa persona sa Diyos, si Jesus makasulti bahin sa 
“pasipala batok sa espiritu.” Kini giingong maoy 
sala nga dili mapasaylo. (Mat 12:31, Mar 3:28, 29, 
Luc 12:10) Gipakita nga ang pasipala magsugod su- 
lod sa kasingkasing sa usa ka tawo (Mat 15:19, Mar 

7:21, 22): busa ang kahimtang sa kasingkasing, nga 
makita sa pagkatinuyo sa gibuhat, nalangkit gayod 
sa pasipala batok sa espiritu. Ang hitabo nga mitul- 
tol sa pahayag ni Jesus mahitungod sa pagkaadili- 
mapasaylo sa maong sala nagpasundayag nga kini 
nagtumong sa pagsupak o pagsukol sa paglihok sa 
espiritu sa Diyos. Dili kini tungod sa paglimbong, 
tawhanong kahuyangan, o pagkadili-hingpit: kondi- 
li ang pagsupak o pagsukol maoy kinabubut-on ug 
tinuyo. Ang mga Pariseo tin-awng nakakita sa pag- 
lihok sa espiritu sa Diyos diha kang Jesus sa pag- 
buhat ug maayo, apan tungod sa hinakog nga 
mga katarongan ilang gipasidungog kini nga ga- 
hom ngadto kang Beelzebub, si Satanas nga Yawa, 
sa ingon nagpasipala sa balaang espiritu sa Diyos. 
--Mat 12:22-32, itandi ang Heb 6:4-6, 10:26, 27. 

Sama kang Jesus, si Esteban gipatay tungod sa 
sumbong nga pagpasipala. (Buh 6:11-13, 7:56-58) 
Si Pablo, ingong Saulo, maoy usa ka tigpasipala ug 
misulay sa pagpugos sa mga Kristohanon sa “pag- 
salikway sa pagtuo” (sa literal, “sa pagpasipala”). 
Apan, sa dihang siya nahimong tinun-an, siya na- 
kaagom ug mapasipalahong mga pagsupak gikan 
sa mga Hudiyo, ug didto sa Efeso lagmit gitawag 
sa pipila ka tawo ang iyang pagpanudlo ingong 
pagpasipala sa diyosa nga si Artemis. (Buh 13:45, 
19:37: 26:11: 1Ti 1:13) Pinaagi sa pagpalagpot, gi- 
tugyan ni Pablo si Himeneo ug Alejandro ngadto 
“kang Satanas aron sila matudloan pinaagig disip- 
lina nga dili magpasipala.” (1Ti 1:20, itandi ang 2Ti 
2:16-18.) Gipakita ni Santiago nga ang mga aduna- 
han, ingong usa ka matang, sagad nga “magpasi- 
pala sa maayong ngalan’ nga nianang ngalana gi- 
tawag ang mga tinun-an. (San 2:6, 7: itandi ang Ju 
17:6, Buh 15:14.) Sa “kataposang mga adlaw” ang 
mga mapasipalahon modaghan (2Ti 3:1, 2), mai- 
ngon sa gitagna usab sa basahon sa Pinadayag pi- 
naagig pahayag ug simbolo.--Pin 13:1-6, 16:9-11, 
21: 17:3. 


PASKUWA. Ang Paskuwa (Heb., pe'sach, Gr., 
pa'skha) gisugdan sa gabii una pa sa Pagpanggula 
gikan sa Ehipto. Ang unang Paskuwa gisaulog sa 
panahon nga takdol ang bulan, sa ika-14 nga ad- 
law sa Abib (sa ulahi gitawag ug Nisan) sa tuig 
1513 W.K.P. Human niadto kini saulogon nga tuig- 
tuig. (Ex 12:17-20, 24-27) Ang Abib (Nisan) natu- 
nong sa mga bulan sa Marso-Abril sa Gregorian 
nga kalendaryo. Ang Paskuwa gisundan sa pito ka 
adlaw nga Pista sa mga Tinapay nga Walay Igpapa- 
tubo, sa Nisan 15-21. Ang Paskuwa naghandom 
sa kaluwasan sa mga Israelinhon gikan sa Ehipto 
ug sa 'paglabay o pagsaylo' sa ilang mga panga- 
nay sa dihang gilaglag ni Jehova ang mga panga- 
nay sa Ehipto. Sa popanahon, kini gihimo inigsu- 
god sa pagpangani sa sebada.--Ex 12:14, 24-47, 
Lev 23:10. 

Ang Paskuwa maoy usa ka kasaulogan sa pag- 
handom, busa ang Kasulatanhong sugo mao: “Ug 
mahitabo nga sa dihang ang inyong mga anak mo- 
ingon kaninyo, ‘Unsay kahulogan niini nga pag- 
alagad alang kaninyo?’ nan kamo magaingon, 'Kini 
ang halad sa paskuwa alang kang Jehova, nga mi- 
labay sa mga balay sa mga anak sa Israel didto sa 
Ehipto sa dihang iyang gihampak ang mga Ehipto- 
hanon, apan iyang giluwas ang among mga ba- 
lay.” “--Ex 12:26, 27. 

Sanglit ang mga Hudiyo nag-ihap sa adlaw su- 
god sa pagsalop niini ug matapos sa sunod nga 
pagsalop niini, ang Nisan 14 magsugod inigsalop sa 
adlaw. Kadto maoy sa gabii human matapos ang 
Nisan 13 nga ang Paskuwa pagasaulogon. Sanglit 
ang Bibliya tinong nag-ingon nga si Kristo mao 
ang halad sa Paskuwa (1Co 5:7) ug nga iyang gisa- 
ulog ang pagkaon sa Paskuwa sa gabii una pa siya 
patya, ang petsa sa pagpatay kaniya maoy sa Ni- 
san 14, dili sa Nisan 15, aron eksaktong matuman 
ang panahon nga nalangkit sa larawan, o landong, 
nga gitagana diha sa Balaod.---Heb 10:1. 

Mga Balaod nga Naglatid sa Pagsaulog Nii- 
ni. Ang matag panimalay mopilig usa ka laking 
karnero o kanding nga himsog ug usa ka tuig ang 
kagulangon. Kini dalhon ngadto sa balay sa ika-10 
nga adlaw sa bulan sa Abib ug huptan kini hang- 
tod sa ika-14 nga adlaw, ug dayon kini ihawon ug 
isablig ang dugo niini ginamit ang usa ka hugpong 
nga hisopo diha sa mga poste sa pultahan ug sa 
ibabaw nga bahin sa pultahan sa balay diin adto 
nila kini kan-a (dili diha sa ganghaan diin ang dugo 
mayatakan). 

Ang nating karnero (o kanding) ihawon, panitan, 
hinloan ang sulod nga mga bahin niini ug dayon 
ibalik, ug kini aslon nga tibuok, lutoon pag-ayo, 
nga walay bukog nga balion. (2Cr 35:11; Num 9:12) 
Kon ang panimalay gamay ra kaayo nga dili maka- 
hurot sa tibuok hayop, nan kini mahimong ipaam- 
bit sa silingan nga panimalay ug kan-on nianang 
samang gabii. Ang bisan unsa nga mahibilin niini 
pagasunogon sa dili pa ang kabuntagon. (Ex 12:10, 
34:25) Kini kan-on uban sa mga tinapay nga walay 
igpapatubo, “ang tinapay sa kasakit,” ug inubanan 
sa mapait nga mga utanon, tungod kay ang ilang 
kinabuhi nahimong mapait ilalom sa pagkaulipon. 
—Ex 1:14, 12:1-11, 29, 34, Deu 16:3. 


Unsay kahulogan sa ekspresyong 
“taliwala sa duha ka gabii”? 


Ang mga Israelinhon nagsukod sa ilang adlaw 
gikan sa pagsalop sa adlaw ngadto sa pagsalop sa 
adlaw. Busa ang adlaw sa Paskuwa magsugod sa 
pagsalop sa adlaw sa kataposan sa ika-13 nga ad- 

law sa Abib (Nisan). Ang hayop pagaihawon “tali- 
wala sa duha ka gabii.” (Ex 12:6) Dihay magkalahi 
nga opinyon labot sa eksaktong panahon nga gitu- 
mong niini. Sumala sa pipila ka eskolar, ingon man 
usab sa mga Hudiyong Karaite ug mga Samarian- 
hon, kini mao ang panahon tali sa pagsalop sa ad- 
law ug sa bug-os nga kagabhion. Sa laing bahin, 
ang mga Pariseo ug ang mga Rabbinista nag-isip 
sa unang gabii sa dihang ang adlaw mosugod sa 
pagtunod ug ang ikaduhang gabii mao ang aktuwal 
nga pagsalop sa adlaw. Tungod niining ulahi nga 
panglantaw, ang mga rabbi nagtuo nga ang nating 
karnero giihaw sa ulahing bahin sa ika-14 nga ad- 
law, dili sa pagsugod niini, ug busa ang pagkaon sa 
Paskuwa sa pagkatinuod nahitabo sa Nisan 15. 

Niining puntoha si Propesor Keil ug Delitzsch 
nag-ingon: “Nangibabaw ang nagkalainlaing mga 
opinyon taliwala sa mga Hudiyo sukad pa gayod sa 
sayong petsa labot sa eksaktong panahon nga gi- 
punting. Si Aben Ezra miuyon sa mga Karaite ug 
sa mga Samarianhon sa pag-isip sa unang gabii 
nga mao ang panahon sa dihang mosalop ang ad- 
law ubos sa kapunawpunawan, ug ang ikaduhang 
gabii nga mao ang panahon sa bug-os nga kangit- 
ngit: nga niining bahina, ang ‘tali sa duha ka gabii" 
maoy gikan sa alas 6 hangtod sa alas 7.20... . Su- 
mala sa rabbinikong ideya, ang panahon sa dihang 
ang adlaw misugod na sa pagtunod, nga mao, gi- 
kan sa alas 3 hangtod sa alas 5, mao ang unang ga- 
bii, ug ang pagsalop sa adlaw mao ang ikaduha, 
mao nga ang ‘tali sa duha ka gabii maoy gikan sa 
alas 3 hangtod sa alas 6. Ang modernong mga ko- 
mentarista mipabor pag-ayo sa panglantaw nga gi- 
huptan ni Aben Ezra ug sa kostumbre nga gisagop 
sa mga Karaite ug mga Samarianhon. ”---Commen- 
tary on the Old Testament, 1973, Tomo I, The 
Second Book of Moses, p. 12; tan-awa ang AD- 
LAW, II. 

Sumala sa nahisgotan na, ug ilabina tungod nii- 
ning mga teksto sama sa Exodo 12:17, 18, Levitico 
23:5-7, ug Deuteronomio 16:6, 7, ang gibug-aton 
sa ebidensiya nagpunting sa pagpadapat sa eks- 
presyon nga “taliwala sa duha ka gabii” ngadto sa 
panahon tali sa pagsalop sa adlaw ug sa kangitngit. 
Kini nagpasabot nga ang pagkaon sa Paskuwa na- 
hitabo human gayod sa pagsalop sa adlaw sa Ni- 
san 14, kay gikinahanglan ang igoigong panahon 
sa pag-ihaw, pagpanit, ug sa bug-os nga pag- 
asal sa hayop. Ang Deuteronomio 16:6 nagsugo: 
“Imong ihalad ang paskuwa sa pagkagabii sa pag- 
salop sa adlaw.” Gisaulog ni Jesus ug sa iyang mga 
apostoles ang pagkaon sa Paskuwa “sa pagkilumki- 
lom na.” (Mar 14:17: Mat 26:20) Si Judas migawas 
dayon human sa pagsaulog sa Paskuwa, “Ug gabii 
kadto.” (Ju 13:30) Sa dihang gisaulog ni Jesus ang 
Paskuwa uban sa iyang 12 ka apostoles, diha gayoy 

dugayng panagsultihanay, dayon, igoigong pana- 
hon usab ang gigamit ni Jesus sa paghugas sa mga 
tiil sa iyang mga apostoles. (Ju 13:2-5) Busa, ang 
pagsugod sa Panihapon sa Ginoo tinong nahitabo 
sa lawom nga kagabhion.--Tan-awa ang PANIHA- 
PON SA GINOO. 

Sa Paskuwa didto sa Ehipto, ang pangulo sa ba- 
nay maoy responsable alang sa pag-ihaw sa nating 
karnero (o kanding) diha sa matag balay, ug ang 
tanan magpabilin gayod sulod sa balay aron dili 
mapatay sa manulonda. Ang mga mag-aambit mi- 
kaon nga nagbarog, nga binaksan ang ilang mga 
hawak, may sungkod sa ilang mga kamot, sinul- 
oban sa mga sandalyas ang ilang mga tiil aron an- 
dam alang sa taas nga panaw diha sa sagalsalon 
nga yuta (samtang sagad nilang gibuhat ang ilang 
inadlaw nga buluhaton nga nagtiniil). Sa pagkatu- 
ngang gabii ang tanang panganay sa mga Ehipto- 
hanon gipamatay, apan gilabyan sa manulonda 
ang mga balay nga dihay giwisik nga dugo. (Ex 12: 
11, 23) Ang tanang Ehiptohanong panimalay nga 
adunay panganay nga lalaki naapektohan, gikan sa 
panimalay ni Paraon hangtod sa panganay sa usa 
nga binilanggo. Gipamatay dili ang ulo sa panima- 
lay bisan tuod siya usa ka panganay, kondili ang 
tanang panganay nga lalaki sa panimalay ilalom sa 
usa ka ulo, lakip ang laking panganay sa mga ha- 
yop.--Ex 12:29, 30, tan-awa ang PANGANAY. 

Ang tanang Napulo ka Hampak nga midangat sa 
Ehipto mao gayoy usa ka paghukom batok sa mga 
diyos sa Ehipto, ilabina ang ikanapulo, ang kamata- 
yon sa mga panganay. (Ex 12:12) Sanglit ang la- 
king karnero maoy sagrado alang sa diyos nga si 
Amon-Ra, sa ingon ang pagwisik sa dugo sa nating 
karnero sa Paskuwa diha sa mga ganghaan maoy 
usa ka pagpasipala diha sa panan-aw sa mga Ehip- 
tohanon. Lain pa, ang torong baka maoy sagrado, 
ug ang kalaglagan sa panganay sa mga torong baka 
maoy hampak alang sa diyos nga si Osiris. Si Para- 
on mismo gisimba ingong anak nga lalaki sa diyos 
nga si Ra. Ang kamatayon sa kaugalingong panga- 
nay nga anak nga lalaki ni Paraon sa ingon nagpa- 
kita sa pagkawalay-mahimo ni Ra ug ni Paraon. 

Didto sa Kamingawan ug sa Yutang Saad. 
Usa lamang ka pagsaulog sa Paskuwa ang gihisgo- 
tan didto sa kamingawan. (Num 9:1-14) Lagmit li- 
mitado ang pagsaulog sa Paskuwa sa panahon sa 
panaw didto sa kamingawan tungod sa duha ka ka- 
tarongan: (1) Ang orihinal nga mga instruksiyon ni 
Jehova mao nga kini kinahanglang saulogon sa di- 
hang sila makaabot na sa Yutang Saad. (Ex 12:25, 
13:5) (2) Kadtong nangatawo sa kamingawan wala 
pa matuli (Jos 5:5), samtang ang tanang lalaki nga 
makig-ambit sa Paskuwa kinahanglang mga tinuli. 
- Ex 12:45-49. 

Ang Rekord sa Gisaulog nga mga Paskuwa. 
Ang Hebreohanong Kasulatan naghatag ug direk- 
tang mga asoy bahin sa Paskuwa (1) didto sa Ehip- 
to (Ex 12): (2) didto sa kamingawan sa Sinai, ni- 
adtong Nisan 14, 1512 W.K.P. (Num 9): (3) sa 
dihang sila nakaabot sa Yutang Saad, didto sa Gil- 
gal ug human sa pagtuli sa mga lalaki, niadtong 
1473 W.K.P. (Jos 5): (4) sa panahon nga gipasig-uli 
ni Ezequias ang matuod nga pagsimba (2Cr 30): 
(5) sa Paskuwa ni Josias (2Cr 35): ug (6) sa pagsa- 
ulog sa Israel human mahibalik gikan sa pagkades- 
tiyero sa Babilonya (Esd 6). (Lain pa, gihisgotan 
usab ang mga Paskuwa nga gisaulog sa adlaw ni 
Samuel ug sa mga adlaw sa mga hari, diha sa 2Cr 
35:18.) Human makapuyo ang mga Israelinhon sa 
yuta, ang pista sa Paskuwa gisaulog “sa dapit nga 
pagapilion ni Jehova nga papuy-an sa iyang nga- 
lan,” inay nga diha sa matag balay o diha sa nag- 
kalainlaing mga siyudad. Sa ulahi, ang napiling da- 
pit mao ang Jerusalem.---Deu 16:1-8. 

Mga Dinugang. Human makapuyo ang Isra- 
el sa Yutang Saad, ang pipila ka kausaban gihimo 
ug dihay lainlaing mga pagdugang labot sa pagsa- 
ulog sa Paskuwa. Sila dili na makig-ambit sa pis- 
ta samtang nagbarog, o nasangkapan alang sa 
usa ka panaw, kay sila didto na niadtong higayona 
sa yuta nga gihatag sa Diyos kanila. Ang unang- 
siglong mga tigsaulog sa naandan mokaon niini 
samtang naghirag diha sa ilang wala nga bahin, 
nga ang ulo nag-unlan diha sa wala nga kamot. 
Kini ang nagpatin-aw kon nganong ang usa sa 
mga tinun-an ni Jesus mahimong “naglingkod sa 
atubangan sa sabakan ni Jesus.” (Ju 13:23) Ang 
bino wala gamita sa Paskuwa didto sa Ehipto ni di- 
hay bisan unsang sugo nga gihatag ni Jehova sa 
paggamit niini sa panahon sa pista. Kini nga bata- 
san gihimo lamang sa ulahi. Wala hukmi ni Jesus 
ang paggamit sa bino uban sa pagkaon, apan siya 
miinom ug bino uban sa iyang mga apostoles ug 
human niana mitanyag ug kopa ngadto kanila aron 
imnon samtang iyang gisugdan ang Panihapon sa 
Ginoo, ang Memoryal.---Luc 22:15-18, 20. 

Sumala sa tradisyonal nga Hudiyohanong mga 
tinubdan, pulang bino ang gigamit ug upat ka kopa 
ang gilibot, bisan tuod ang paggamit wala limita- 
he sa upat ka kopa. Ang Salmo 113 hangtod sa 118 
giawit sa panahon sa pagpangaon, nga gitapos sa 
pag-awit sa Salmo 118. Lagmit nga usa niini nga 
mga salmo ang giawit ni Jesus ug sa iyang mga 
apostoles sa pagtapos sa Panihapon sa Ginoo.---Mat 
26:30. 

Mga Kostumbre sa Panahon sa Paskuwa. 
Ang dakong pagpangandam gihimo didto sa Jeru- 
salem inig-abot sa pista, sanglit gikinahanglan sa 
Balaod nga ang matag Israelinhon nga lalaki ug 

ang matag lalaki sa tinuli nga langyawng mga pu- 
moluyo mosaulog sa Paskuwa. (Num 9:9-14) Kini 
nagpasabot nga daghan ang mipanaw nga aban- 
te ngadto sa siyudad sulod sa ubay-ubayng mga 
adlaw. Sila moabot sa dili pa ang Paskuwa aron 
maghinlo sa ilang kaugalingon sa seremonyal nga 
paagi. (Ju 11:55) Gikaingon nga ang mga lalaki gi- 
padala mga usa ka bulan nga mas sayo aron sa 
pag-andam sa mga tulay ug sa pag-ayo sa mga da- 
lan alang sa kasayon sa mga peregrino. Sanglit ang 
paghikap sa patayng lawas maghimo sa usa ka 
tawo nga mahugaw, ang linaing mga panagana gi- 
himo aron protektahan ang mga magpapanaw. 
Sanglit maoy batasan ang paglubong sa mga pa- 
tayng tawo didto sa kapatagan, kon sila namatay 
didto, ang mga lubnganan gipaila pag-ayo pinaagi 
sa pagpaputi niini usa ka bulan nga abante. (The 
Temple, ni A. Edersheim, 1874, pp. 184, 185) Pina- 
sukad niini nga impormasyon, atong masabtan 
ang mga pulong ni Jesus ngadto sa mga eskriba ug 
mga Pariseo nga sila maoy samag “pinaputi nga 
mga lubnganan. ”---Mat 23:27. 

Adunay giandam nga mga sak-anan diha sa 
mga balay alang niadtong moanha sa Jerusalem 
aron sa pagsaulog sa Paskuwa. Diha sa balay sa 
mga taga-Sidlakan ang tanang lawak mahimong 
katulogan, ug ubay-ubayng mga tawo ang masu- 
lod sa usa ka lawak. Lain pa, ang lapad nga atop sa 
balay mahimong gamiton. Dugang pa niini mao 
ang kamatuoran nga daghan sa mga tigsaulog 
adunay mga sak-anan sa gawas sa mga paril sa 
siyudad, ilabina didto sa Betfage ug Betania, duha 
ka balangay nga anaa sa mga bakilid sa Bukid sa 
mga Olibo.--Mar 11:1: 14:3. 

Mga Pangutana Maylabot sa Pagkasunod- 
sunod sa Panahon. Ang isyu bahin sa kahuga- 
wan maoy nagpatungha sa mga pulong nga, “Wala 
sila mosulod sa palasyo sa gobernador, aron sila dili 
mahugawan kondili makakaon sa paskuwa.” (Ju 
18:28) Giisip niini nga mga Hudiyo nga sila mahu- 
gawan kon sila mosulod sa pinuy-anan sa usa ka 
Hentil. (Buh 10:28) Apan, kini nga pahayag gihimo 
'sayo sa kabuntagon, busa human mahitabo ang 
pagkaon sa Paskuwa. Angayng matikdan nga nii- 
ning panahona ang tibuok nga yugto, lakip ang ad- 
law sa Paskuwa ug ang misunod nga Pista sa 
mga Tinapay nga Walay Igpapatubo, usahay gi- 
punting ingong ang “Paskuwa.” Tungod niini, si 
Alfred Edersheim naghatag sa mosunod nga pag- 
patin-aw: Usa ka boluntaryong halad-sa-pakigdait 
ang gihimo sa panahon sa Paskuwa ug ang lain, 
nga kinahanglanon gayod, himoon sa pagkasunod 
adlaw, sa Nisan 15, ang unang adlaw sa Pista sa 
mga Tinapay nga Walay Igpapatubo. Kining ikadu- 
hang halad mao ang gikahadlokan sa mga Hudiyo 
nga basin sila dili makakaon niini kon sila mahu- 

gawan diha sa balay-hukmanan ni Pilato.-- The 
Temple, 1874, pp. 186, 187. 

“Sa unang adlaw sa mga tinapay nga walay 
igpapatubo.” May pangutana usab nga miba- 
ngon labot sa pahayag diha sa Mateo 26:17: “Sa 
unang adlaw sa mga tinapay nga walay igpapatu- 
bo ang mga tinun-an miduol kang Jesus, nga nag- 
ingon: ‘Asa man nimo buot nga mag-andam kami 
alang sa imong pagkaon sa paskuwa?'” 

Ang ekspresyon nga “unang adlaw” dinhi mahi- 
mong hubaron nga “ang adlaw sa dili pa.” Labot sa 
paggamit sa Gregong pulong nga gihubad dinhi 
nga 'una,' ang nota o footnote sa Mateo 26:17 diha 
sa New World Translation of the Holy Scriptures 
— With References nag-ingon: “O, ‘Sa adlaw sa dili 
pa.” Kini nga hubad sa Gr. nga pulong [protos] nga 
gisundan sa genitive case sa sunod nga pulong su- 
samag ideya ug paghubad nianang sa Ju 1:15, 30, 
nga mao, ‘siya milungtad nga una [protos] kana- 
ko.'” Sumala sa Greek-English Lexicon ni Liddell ug 
Scott, “ang [pro'tos] gigamit usahay diin kini angay 
natong dahomon [pro'teros (nga nagkahulogang 
'kanhi, una pa')].” (Girebisar ni H. Jones, Oxford, 
1968, p. 1535) Niining panahona, ang adlaw sa Pas- 
kuwa sa katibuk-an giisip ingong unang adlaw sa 
Pista sa mga Tinapay nga Walay Igpapatubo. Busa, 
ang diwa sa orihinal nga Gregong pulong, nga na- 
hiuyon sa Hudiyohanong kostumbre, mahimong 
magpasabot nga ang pangutana gisukna kang Je- 
sus sa adlaw sa dili pa ang Paskuwa. 

“Pagpangandam.” Sa Juan 19:14, si apostol 
Juan, sa tungatunga sa iyang paghubit labot sa ka- 
taposang bahin sa paghusay kang Jesus atubangan 
kang Pilato, nag-ingon: “Karon kadto maoy pagpa- 
ngandam sa paskuwa, kadto mga ikaunom nga 
takna [sa adlawng dako tali sa alas 11:00 s.b. ug sa 
kaudtohon].” Siyempre, kini maoy human sa pag- 
kaon sa Paskuwa, nga nahitabo sa miaging gabii. 
Ang susamang mga ekspresyon makaplagan sa 
bersikulo 31 ug 42. Dinhi ang Gregong pulong nga 
pa-raskeue” gihubad nga “pagpangandam.” Kining 
pulonga daw magtimaan, dili sa adlaw una pa ang 
Nisan 14, kondili sa adlaw sa dili pa ang senema- 
nang Igpapahulay, nga niining higayona, maoy 
"usa ka dakong igpapahulay,' nga mao, dili lamang 
usa ka Igpapahulay tungod kay Nisan 15, ang 
unang adlaw sa aktuwal nga Pista sa mga Ti- 
napay nga Walay Igpapatubo, kondili usab usa 
ka senemanang Igpapahulay. Kini masabtan sang- 
lit, sama sa nahisgotan na, ang “Paskuwa” giga- 
mit usahay sa pagpunting sa katibuk-ang pista. 
--Ju 19:31, tan-awa ang PAGPANGANDAM. 

Matagnaong Kahulogan. Si apostol Pablo, sa 
pag-awhag sa mga Kristohanon nga magkinabuhi 
nga mahinlo, nagpunting sa mahulagwayong ka- 


PASUNDAYAG NGA TINAPAY 


hulogan sa Paskuwa. Siya miingon: “Kay, sa pagka- 
tinuod, si Kristo nga atong inihaw sa paskuwa gi- 
halad na.” (1Co 5:7) Dinhi iyang gipakasama si 
Kristo Jesus ngadto sa nating karnero sa Paskuwa. 
Si Juan nga Tigbawtismo nagpunting kang Jesus, 
nga nag-ingon: “Tan-awa, ang Kordero sa Diyos 
nga magakuha sa sala sa kalibotan!” (Ju 1:29) Lag- 
mit diha sa hunahuna ni Juan ang nating karnero 
sa Paskuwa, o lagmit siya naghunahuna sa laking 
karnero nga gihalad ni Abraham puli sa iyang 
anak nga si Isaac o sa laking karnero nga gitanyag 
diha sa halaran sa Diyos didto sa Jerusalem sa ma- 
tag buntag ug gabii.---Gen 22:13, Ex 29:38-42. 

Gituman ni Jesus ang pipila ka bahin sa kasau- 
ogan sa Paskuwa. Ang usa ka katumanan nagpa- 
kita sa kamatuoran nga ang dugo diha sa mga ba- 
ay sa Ehipto nagluwas sa mga panganay gikan sa 
kalaglagan sa mga kamot sa naglaglag nga manu- 
onda. Si Pablo naghisgot bahin sa dinihogang mga 
Kristohanon ingong kongregasyon sa mga panga- 
nay (Heb 12:23), ug ni Kristo ingong ilang manlu- 
uwas pinaagi sa iyang dugo. (1Te 1:10: Efe 1:7) 
Walay mga bukog nga balion sa nating karnero sa 
Paskuwa. Gitagna nga walay mabali nga mga bu- 
kog ni Jesus, ug kini natuman sa panahon sa iyang 
kamatayon. (Sal 34:20, Ju 19:36) Busa ang Pasku- 
wa nga gisaulog sa mga Hudiyo sulod sa kasiglo- 
han maoy usa sa mga butang nga niana ang Bala- 
od nagtagana ug landong sa mga butang nga 
moabot ug nagpunting kang Jesu-Kristo, “ang Kor- 
dero sa Diyos.”---Heb 10:1: Ju 1:29. 


PASONG. Tan-awa ang PUG-ANAN. 


PASUNDAYAG NGA TINAPAY. Kini mao 
ang napulog-duha ka tinapay nga gibutang sa iba- 
baw sa usa ka lamesa diha sa Balaan nga lawak sa 
tabernakulo o sa templo ug pulihan ug bag-ong 
mga tinapay matag Igpapahulay. (Ex 35:13, 39:36, 
1Ha 7:48, 2Cr 13:11: Neh 10:32, 33) Ang literal nga 
Hebreohanong ngalan sa pasundayag nga tinapay 
maoy "tinapay sa nawong.” Ang pulong nga gi- 
gamit alang sa “nawong” usahay nagkahulogang 
“presensiya” (1Sa 26:20), ug busa ang pasundayag 
nga tinapay anaa sa atubangan sa nawong ni Jeho- 
va ingong usa ka halad alang kaniya sa kanunay. 
(Ex 25:30, ftn sa Rbi8) Ang pasundayag nga tina- 
pay gitawag usab ingong “tinapay nga linut-od” 
(2Cr 2:4), “mga tanyag nga tinapay” (Mar 2:26), ug 
ingong “mga tinapay” (Heb 9:2) lamang. 

Ang mga Kohatnon maoy responsable sa paglu- 
to sa pasundayag nga tinapay “matag igpapahu- 
lay,” maingon man usab sa pagdala niini sa dihang 
ibalhin ang tabernakulo. (Num 4:7: 1Cr 9:32) Ang 
matag usa sa 12 ka siningsing nga mga tinapay hi- 
nimo gikan sa duha ka omer (0.2 ephah, katumbas 


PASUNGAN, KUWADRA 


sa 4.4 L) sa pino nga harina, ug sumala ni Jose- 
phus, wala sagoli ug lebadura. (Jewish Antiquities, 
II, 142 [vi, 6]) Sa Igpapahulay ang daan nga mga 
tinapay kuhaon gikan sa lamesa sa pasundayag 
nga tinapay nga nahimutang sa A nga kiliran sa 
Balaan nga lawak (Ex 26:35) ug pulihan ug 12 ka 
bag-ong mga tinapay. Ang mga tinapay gilut-od 
sa duha ka lut-od nga tag-unom ka tinapay ang 
matag lut-od. Ang lunsay nga kamangyan gibu- 
tang sa matag lut-od. Ang Hudiyohanong tradis- 
yon nag-ingon nga ang kamangyan gisulod sa bu- 
lawan nga mga sudlanan ug dili diha mismo sa 
mga tinapay. Kini nag-ingon nga sa dihang ang 
pasundayag nga tinapay kuhaon panahon sa Igpa- 
pahulay, ang kamangyan sunogon ibabaw sa hala- 
ran.--Lev 24:5-8. 

Ang daan nga mga tinapay maoy balaan kaayo, 
kay diha kini sa Balaan nga lawak atubangan ni Je- 
hova sulod sa usa ka semana, ug pagakan-on sa 
Aaronikong mga saserdote diha sa usa ka balaang 
dapit, dayag nga diha sa usa ka dapit sa sulod 
sa sangtuwaryo. (Lev 24:9) Dihay usa lamang ka 
panghitabo nga natala sa kasaysayan sa Bibliya 
nga gikaon sa dili-Aaronikanhong mga tawo ang 
daan nga mga tinapay. Sa dihang mikalagiw si Da- 
vid gikan kang Saul, siya nangayog tinapay alang 
sa iyang kaugalingon ug sa iyang mga tawo gikan 
kang Ahimelek nga hataas nga saserdote. Sanglit 
si Ahimelek walay “ordinaryong tinapay,” iyang gi- 
hatagan si David ug pasundayag nga mga tinapay 
nga napulihan nag bag-o. Apan ang hataas nga sa- 
serdote, kay nagtuo nga si David anaa sa usa ka 
misyon gikan sa hari, nagbuhat lamang niini hu- 
man matino nga si David ug ang iyang mga tawo 
maoy hinlo sa seremonyal nga paagi. (1Sa 21:1-6) 
Gihisgotan ni Jesu-Kristo kini nga panghitabo sa 
dihang mitutol ang mga Pariseo sa pagpangutlo sa 
iyang mga tinun-an ug mga lugas sa uhay pana- 
hon sa Igpapahulay.--Mat 12:3-7: Luc 6:1-4. 


PASUNGAN, KUWADRA. Ang masuso nga 
si Jesus gipahimutang sa usa ka pasungan ug na- 
kita didto sa mga magbalantay sa karnero, diin 
ngadto kanila gipahibalo sa manulonda ang iyang 
pagkahimugso. (Luc 2:7, 12, 16) Ang Gregong pu- 
long alang sa “pasungan” niini nga mga teksto 
maoy phat'ne nga nagkahulogang “bahoganan.” 
Ang phat'ne mahimong mapadapat usab sa ku- 
wadra diin didto ikulong ang mga hayop. (Itandi 
ang Luc 13:15.) Ang Hebreohanong termino nga 
'evus” sagad gisabot nga nagkahulogang “pasu- 
ngan” ug gihubad nga phat'ne diha sa Gregong 
Septuagint, maingon man usab ang tulo ka ubang 
Hebreohanong mga pulong nga gihubad ingong 
“mga kuwadra” (2Cr 32:28), “mga alad” (Hab 3:17), 
ug “kompay” (Job 6:5). 

Sa Palestina, ang mga arkeologo nakakaplag ug 
dagkong mga pasong nga gikubkob diha sa tagsa 
ka dagko nga pirasong anapog ug misukod ug mga 
0.9 m (3 p) ang gitas-on, 0.5 m (1.5 p) ang gilap- 
don, ug 0.6 m (2 p) ang giladmon. Gituohan nga 
kini gigamit ingong mga pasungan. Lagmit usab 
nga, sama sa mas bag-o pang mga panahon, ang 
mga pasungan gikubkob diha sa bato nga bung- 
bong sa mga langob nga gigamit ingong silonga- 
nan sa mga hayop. 


PASUR. 

1. Amahan ni Gedalias nga usa sa mga prinsipe 
sa Juda nga responsable sa paghulog kang Jere- 
mias sa atabay.---Jer 38:1, 4, 6. 

2. Usa ka prinsipe sa mga delegado nga gipada- 
la ni Haring Zedekias aron sa pagpakisayod kang 
Jeremias bahin sa umalabot sa Jerusalem. (Jer 21: 
1, 2) Gihangyo usab ni Pasur ang hari nga ipapa- 
tay si Jeremias. (Jer 38:1, 4, 6) Si Pasur gitawag ni- 
ining duha ka teksto ingong “anak nga lalaki ni 
Malkias.” Ang banay sa mga saserdote nga mipau- 
li gikan sa pagkadestiyero sa Babilonya dunay su- 
samang dugtong sa ilang talaan sa kagikan, 'si Pa- 
sur nga anak nga lalaki ni Malkias.” (1Cr 9:12, Neh 
11:12) Kon ang prinsipe nga si Pasur usa gayod ka 
saserdote, tingali kaniya nga gipasukad sa “mga 
anak nga lalaki ni Pasur” (Num. 4) ang ilang nga- 
lan. 

3. Usa ka saserdote “nga anak nga lalaki [o kali- 
wat] ni Imer,.. . ang pangunang komisyonado 
diha sa balay ni Jehova.” Si Pasur nga misupak sa 
mga panagna ni Jeremias nagdapat kaniya ug nag- 
butang kaniya sa sepohan ug nagbuhi kaniya sa 
pagkasunod adlaw. Tungod niini si Jehova, pinaa- 
gi kang Jeremias, nagtagna sa pagkadestiyero ug 
pagkamatay ni Pasur didto sa Babilonya ug, busa, 
nag-ilis sa iyang ngalan gikan sa Pasur ngadto sa 
“Kalisang sa tibuok palibot” (Heb., Ma:-ghohr' mis- 
sa'viv') (Jer 20:1-6), mga pulong nga makita sa 
makadaghan diha sa basahon ni Jeremias.---Jer 
6:25: 20:3, 10, 46:5: 49:29. 

4. “Ang mga anak ni Pasur” maoy usa ka balay 
o banay sa amahan sa mga saserdote, diin 1,247 
kanila ang mipauli gikan sa pagkadestiyero kauban 
sa saserdote nga si Jesua niadtong 537 W.K.P. (Esd 
2:1, 2, 36, 38, Neh 7:41) Unom kanila ang nag- 
minyo ug langyawng mga asawa apan nagpapa- 
hawa kanila human miabot si Esdras niadtong 
468 W.K.P.--Esd 10:22, 44: tan-awa ang Num. 2. 

5. Usa ka saserdote o katigulangan sa usa kinsa, 
sa panahon ni Gobernador Nehemias, mipaluyo sa 
pakigsaad nga dili mokuhag langyawng mga asa- 
wa.--Neh 9:38: 10:1, 3, 8. 

PATAG SA BUKID. Ang Hebreohanong ter- 
mino nga mi'shohr, nga gihubad nga “patag sa 
bukid,” naggikan sa usa ka lintunganayng pu- 
long nga nagkahulogang “magmatul-id, tul-id.” 
Kini nga Hebreohanong pulong mahimong magtu- 
mong sa “patag nga yuta” nga lahi sa bukiron 
o bungtoron nga dapit (1Ha 20:23, 25; Isa 40:4, 
42:16: Zac 4:7) ug mahimong magkahulogan nga 
“katul-id” (Sal 27:11: 45:6, 67:4: 143:10, Isa 11:4) o 
magpaila sa usa ka kahimtang nga walay mga ka- 
babagan. (Sal 26:12) Usahay ang mi'shohr' mapa- 
dapat sa patag sa bukid nga nahimutang sa S sa 
Patayng Dagat tali sa Hesbon sa A ug sa bul-oga- 
nang walog sa Arnon sa H.--Deu 3:10, Jos 13: 
9, 15-17, 20:8. 


PATAG SA WALOG. 
GAN, YUTA, UMA. 


PATARA. Ang dunggoanan sa Licia diin si 
apostol Pablo ug ang iyang mga kaubanan, lagmit 
niadtong 56 K.P., mibalhin pagsakay sa usa ka sa- 
kayan nga molawig paingon sa Fenicia. (Buh 21: 
1, 2) Ang Patara karong adlawa gituohan nga mao 
ang karaang mga kagun-oban sa balangay sa Ge- 
lemish sa bukirong HK nga baybayon sa Asia Mi- 
nor ug nahimutang nga mga 10 km (6 mi) sa S sa 
bokana sa Suba sa Xanthus (Koca). Kini nahimong 
dunggoanan sa mga barko gikan sa Italya, Ehipto, 
Sirya, ug sa ubang mga dapit, ug mao kini ang pa- 
ngunang dunggoanan sa mga siyudad ubay sa wa- 
log sa Suba sa Xanthus. 

Sa Buhat 21:1 ang pipila ka karaang mga manus- 
krito nagdugang sa “ug Mira” human sa Patara. 
Kon husto kini nga pagdugang, nan ang sakayan 
nga gisakyan ni Pablo gikan sa Mileto mahimong 
milabay lang sa Patara o kaha mieskala didto, ug 
ang pagbalhin ngadto sa laing sakayan nahitabo 
didto sa Mira, dili sa Patara. 


PATAYNG DAGAT. Tan-awa ang DAGAT SA 
ASIN. 


Tan-awa ang KAPATA- 


PATIK. Taliwala sa pipila ka pagano ang mga 
patik nga nagkalainlain ug mga disenyo ipaso o 
ipatik diha sa panit sa mga ulipon ingong timaan 
sa pagpanag-iya. Gitagna ni Jehova nga ingong 
mga ulipon sa langyawng mga tigsakop ang mapa- 
hitas-ong mga babaye sa Juda makabaton ug “usa 
ka patik [Heb., ki] inay nga kaanyag.” (Isa 3:24) 
Ubos sa Balaod ang bugtong timaan nga himoon 
nganha sa usa ka ulipon mao ang pagtusok sa da- 
lunggan sa ulipon nga boluntaryong mihangyo 
nga magpaulipon sa iyang agalon “hangtod sa pa- 
nahong walay tino.”--Deu 15:16, 17. 

Ang tinuyong pagdaot sa unod pinaagig pagsa- 
mad sa panit aron mopatunghag mga ulat o ang 


PATMOS 


pagpasulod ug pangkolor ilalom sa panit gidili ubos 
sa Moisesnong Balaod. (Lev 19:28) Usahay ang 
mga magsisimba sa idolo magpapatik diha sa ilang 
mga lawas sa ngalan, emblema, o larawan sa ilang 
idolo nga diyos aron ipakita nga sila debotado sa 
maong diyos. Pananglitan, dihay mga panahon nga 
ang mga Ehiptohanon nagpatik sa mga ngalan o 
mga simbolo sa ilang mga bathala diha sa ilang 
dughan o mga bukton. Pinaagi sa pagsunod sa ba- 
laod ni Jehova sa dili pagdaot sa ilang mga lawas, 
ang mga Israelinhon mapalahi gikan sa ubang mga 
nasod. (Deu 14:1, 2) Ang pagdili magsilsil usab 
diha kanila sa tukmang pagtahod sa tawhanong la- 
was ingong linalang sa Diyos, nga gamiton sa 
pagpasidungog kaniya.---Sal 100:3; 139: 13-16, Rom 
12:1. 

Si Pablo misulat ngadto sa mga taga-Galacia: 
“Ginadala ko sa akong lawas ang mga patik [Gr., 
stigma'ta] sa usa ka ulipon ni Jesus.” (Gal 6:17) 
Daghang pisikal nga mga pag-abuso ang gipaham- 
tang sa unodnong lawas ni Pablo tungod sa iyang 
Kristohanong pag-alagad, nga ang pipila niini sa 
walay duhaduha nagbilin diha kaniya ug mga ulat, 
nga nagpamatuod sa katinuod sa iyang giingon 
ingong usa ka matinumanong ulipon nga iya ni 
Jesu-Kristo. (2Co 11:23-27) Kining mga butanga 
lagmit mao ang mga patik nga gipasabot. O kaha 
iyang gitumong ang kinabuhi nga iyang nasinati- 
an ingong usa ka Kristohanon, nga nagpasundayag 
sa bunga sa espiritu, nga nagtuman sa buluhaton 
sa iyang Kristohanong ministeryo.-- Tan-awa ang 
MARKA. 


PATMOS. Usa ka pulo diin si apostol Juan gi- 
destiyero “tungod sa pagsulti bahin sa Diyos ug sa 
pagpamatuod bahin kang Jesus.” (Pin 1:9) Sam- 
tang didto, iyang nadawat ang Pinadayag. Sumala 
sa karaang tradisyon, si Juan, nga gihukman ni 
Domitian nga idestiyero sa pulo sa Patmos, gibuhi- 
an human mamatay ang maong magmamando 
(96 K.P.)...-The Ante-Nicene Fathers, Tomo VIII, 
p. 562, “Acts of the Holy Apostle and Evangelist 
John the Theologian.” 

Nahimutang diha sa Dagat Icaria (usa ka bahin 
sa Aegean) nga mga 55 km (34 mi) sa K sa Asia 
Minor, ang Patmos nahimutang nga mga 60 km 
(37 mi) sa KHK sa Mileto ug wala pay 240 km 
(150 mi) gikan sa tanang pito ka kongregasyon 
nga espesipikong gitumong sa Pinadayag kapitu- 
lo 2 ug 3. Kining gamay nga bolkanikong pulo 
adunay likoliko kaayong kabaybayonan ug medyo 
umaw ug batoon. Apan karong adlawa ang trigo, 
mga olibo, ug mga ubas gitanom didto. Lagmit tu- 
ngod kay kini hilit, ang Patmos, lakip ang ubang 
mga pulo sa Aegean, nagsilbing bilanggoan nga 
pulo. 

PATOL. Usa ka sugmatsugmat nga sakit sa 
sentral nga sistema sa nerbiyos nga madayag pi- 
naagig pagkirigkirig o sa pagkadili-makalihok o 
pagkawala sa panimuot, ug tingali parehong mada- 
yag kini nga mga simtoma. Kini nga sakit gilangkit 
sa abnormal nga kalihokan sa utok. Ang grabeng 
patol nga inubanan sa pagkirigkirig ug pagkawala 
sa panimuot gitawag ug grand mal, samtang ang 
dili-grabeng patol, nga mosugmat nga daklit la- 
mang, gitawag ug petit mal, kini ang duha ka pa- 
ngunang matang sa patol. Ang patolon maoy usa 
ka tawo nga gitakboyan sa sakit nga patol. 

Sa adlaw human sa pagkausab sa iyang dagway, 
giayo ni Jesu-Kristo ang usa ka patolon nga wala 
maayo sa iyang mga tinun-an. (Mat 17:14-20) Su- 
kad pa sa iyang pagkabata kini nga batang lalaki 
gigamhan sa usa ka “amang ug bungol nga espiri- 
tu” nga, lakip sa ubang mga butang, sa popanahon 
nagpakirigkirig kaniya, nga inubanan sa pagbula- 
bula sa baba. Gibadlong ni Jesus ang demonyo, 
kini migula, ug sa ingon ang batang lalaki naayo. 
--Mar 9:14-29, Luc 9:37-43. 

Bisan tuod niining maong kahimtang ang kaliho- 
kan sa demonyo maoy nakaingon sa mga simtoma 
sa patol, sa naandan ang patol adunay natural 
nga mga hinungdan, ug ang Kasulatan wala mag- 
ingon nga kini sa katibuk-an gipahinabo tungod 
sa pagkagigamhan-sa-demonyo. Hinunoa, si Mateo 
(4:24) nagtaho nga ang katawhan nagdala ngadto 
kang Jesus ug mga masakiton lakip na ang “gi- 
gamhan-sa-demonyo ug patolon” nga mga tawo, 
nga naghimog kalainan tali niining duha ka ma- 
tang sa mga indibiduwal nga giayo ni Kristo. 

Ang pulong nga “patol” maoy katumbas sa Gre- 
gong pulong nga epile-psi'a, nga sa literal nagka- 
hulogang “pag-atake.” Apan, ang epilepsia wala 
gamita sa Bibliya. Hinunoa, alang niini nga sa- 
kit, si Mateo (4:24: 17:15) migamit sa Gregong 
pulong nga seleniazomai, nga sa literal nagka- 
hulogang “moonstruck” (naapektohan sa bulan). 
Samtang ang King James Version naggamit sa Tu- 
natick” (nalisoan sa pangutok), ang pipila ka mo- 
dernong mga hubad naggamit sa “(mga) patolon” 
diha sa Mateo 4:24, 17:15.-- AS, NW, RS. 

Makalikag, ang The International Standard Bible 
Encyclopaedia nag-ingon: “Ang orihinal nga kahu- 
logan sa terminong seleniazomai, “moon-struck,' 
nalangkit sa popular nga pagtuo, nga kaylap ug ka- 
tingad-anang nagpadayon, nga ang bulan, sa pipi- 
la ka dagway niini, may makadaot nga epekto sa 
mga tawo, ilabina sa mga sakit nga popanahon o 
sugmatsugmat. Walay impormasyon aron matino 
kon sa kapanahonan sa B[ag-ong] T[ugon], kining 
maong pulong naghawas ba sa usa ka buhi ug ak- 
tibong pagtuo o basta gigamit na lamang nga na- 
wala na ang orihinal nga gipasumbingay niini, ug 

kini nga pulong nagpaila na lamang sa butang nga 
gitumong nga wala na magtagad sa ideya nga na- 
langkit sa pagkamugna niini nga pulong. Gigamit 
gihapon namo ang pulong nga ‘lunatic’ sa pagta- 
wag sa usa ka tawong may sakit sa utok, bisan tuod 
nga kami dugay nang wala magtuo nga ang bulan 
adunay epekto sa maong mga kahimtang. "---Giedit 
ni J. Orr, 1960, Tomo Ill, p. 1941. 

Ang paggamit ni Mateo sa pulong nga seleni'a'- 
zomai wala magpasabot nga siya nagtuo sa bisan 
unsang patuotuo nga naglangkit niini nga sakit sa 
pipila ka dagway sa bulan. Dayag nga siya miga- 
mit lamang sa Gregong termino nga sagad gigamit 
sa maong panahon alang sa tawo nga patolon. Du- 
gang pa, ang mga simtoma nga gihubit ni Mateo, 
Marcos, ug Lucas nga makita diha sa kahimtang sa 
batang lalaki tinong mga simtoma nga nalangkit sa 
patol. 


PATROBAS. Usa ka Kristohanon sa kongre- 
gasyon sa Roma kinsa gipangomosta ni Pablo diha 
sa iyang sulat.---Rom 16:14. 


PATROS. Ang Patros kanunay nga gilangkit sa 
Ehipto (Heb., Mitsra'yim). (Eze 30:13, 14) Gilang- 
kit sa kadaghanang eskolar ang ngalang Patros 
sa Ehiptohanong ekspresyon nga nagkahulogang 
“Yuta sa Habagatan” ug dayag nga nagtumong sa 
Ibabaw nga Ehipto. Ang Ibabaw nga Ehipto sa ka- 
tibuk-an nagtumong sa rehiyon sa Walog sa Nilo 
nga nagsugod sa usa ka dapit nga H ug diyutay sa 
Mempis hangtod (sa habagatan) sa Syene (moder- 
nong Aswan) diha sa unang busay sa Nilo. Ang 
teksto sa Isaias 11:11, nga nagtagna sa pagpamalik 
sa Israelinhong mga destiyero gikan sa “Ehipto 
(Mizraim), Patros ug Cus,’ daw nagpaluyo sa nahi- 
mutangan sa Patros sa dapit sa Ibabaw nga Ehip- 
to, uban sa Cus (Etiopia) nga maoy utlanan niini 
diha sa H. Ang usa ka Asiryanhong inskripsiyon ni 
Haring Esar-hadon nagpakita sa samang nahimu- 
tangan, nga nagtumong sa “Ehipto (Musur), Patu- 
risi ug Nubia [Kusu, o Cus].”--Ancient Near Fast- 
ern Texts, giedit ni J. Pritchard, 1974, p. 290. 

Ang Ezequiel 29:14 nagtawag sa Patros nga mao 
ang “yuta nga ilang [mga Ehiptohanon] gigikanan.” 
Ang tradisyonal nga Ehiptohanong panghunahu- 
na, ingon sa giasoy ni Herodotus (II, 4, 15, 99), da- 
yag nga nagpaluyo niini, kay gihimo niini ang Iba- 
baw nga Ehipto, ug ilabina ang rehiyon sa Thebes, 
ingong mao ang kaulohan sa unang gingharian sa 
Ehipto, ubos sa usa ka hari nga gitawag ni Herod- 
otus ug Menes, usa ka ngalan nga dili makaplagan 
diha sa Ehiptohanong mga rekord. Si Diodorus Si- 
culus (unang siglo W.K.P.) nagrekord sa samang 
panglantaw. (Diodorus of Sicily, I, 45, 1) Ang Ehip- 
tohanong tradisyon nga gipakita niining Gregong 
mga historyador tingali maoy huyang nga pagba- 

naag sa tinuod nga kasaysayan nga gipakita sa 
Bibliya mahitungod kang Mizraim (kansang ngalan 
nagtumong sa Ehipto) ug sa iyang mga kaliwat, la- 
kip kang Patrusim.--Gen 10:13, 14. 

Human sa kalaglagan sa Juda pinaagi ni Nabuco- 
donosor, usa ka nahibilin sa mga Hudiyo ang mika- 
lagiw ngadto sa Ehipto. Lakip sa mga dapit nga gi- 
tala nga ilang gipuy-an mao ang Migdol, Tapanhes, 
Nop (tanang siyudad sa Ubos nga Ehipto), ug ang 
“yuta sa Patros.” (Jer 44:1) Dinhi sila nakigbahin sa 
idolatrosong pagsimba, nga miresulta sa paghu- 
kom ni Jehova kanila ug sa pasidaan sa umaabot 
nga pagsakop ni Nabucodonosor sa Ehipto. (Jer 44: 
15, 26-30) Ang ebidensiya diha sa papiro sa ikali- 
mang siglo W.K.P. nagpakita sa usa ka kolonya sa 
mga Hudiyo nga nahimutang hangtod sa habaga- 
tang tumoy sa karaang Ehipto didto sa Elephantine 
duol sa Syene. 


PATRUSIM [Taga- (Iya sa) Patros]. Ikalima 
nga gitala taliwala sa mga kaliwat ni Mizraim nga 
anak nga lalaki ni Ham. (Gen 10:6, 13, 14: 1Cr 1:11, 
12) Ang ngalan lagmit maoy plural nga porma sa 
Patros. (Eze 29:14) Kini nagpaila nga ang tribo sa 
mga Patrusim nanimuyo o nahimong pangunang 
tribo sa Ibabaw nga Ehipto. 


PATUKORANAN. Ang sukaranan, o pundas- 
yon, nga diha niana tukoron ang usa ka tinu- 
kod ug maoy gigamit aron mabalanse ang ka- 
bug-at sa dakong tinukod ibabaw sa yuta. Sanglit 
ang kalig-on ug ang kadugayon sa usa ka tinukod 
nag-agad ilabina sa kalig-on sa patukoranan niini, 
kinahanglang himoon ang dakong pag-amping sa 
pagpahiluna sa patukoranan. Ang maayong mga 
patukoranan hinungdanon didto sa Palestina aron 
ang mga tinukod makasugakod dili lamang sa ku- 
sog nga mga ulan, hangin, ug mga baha kondili 
usab sa mga linog, sanglit kini nga rehiyon maoy 
dapit nga kanunayng may linog. Ang daghang 
Hebreohanong mga termino nga gihubad nga “pa- 
tukoranan” naggikan sa lintunganayng pulong nga 
ya:sadh, nga nagkahulogang “nagtukod: nagpahi- 
luna sa patukoranan, lig-ong nagpahimutang.” (Isa 
23:13, 51:13, Sal 24:2) Ang Gregong termino maoy 
themelios, nga gigamit sa literal nga diwa diha sa 
Buhat 16:26. 

Ang Batid nga Magtutukod nga si Jehova, sa 
pagtubag kang Job gikan sa alimpulos, nagtandi sa 
literal nga yuta ngadto sa usa ka tinukod. (Job 
38:4-7) Bisan tuod ang yuta nagbitay sa wala, kini 
adunay, pagaingnon pa, malig-ong patukoranan 
nga dili matarog, kay ang dili-mausab nga mga ba- 
laod nga naggahom sa uniberso mao ang lig-ong 
naghawid niini, ug ang katuyoan sa Diyos labot sa 
yuta nagpabiling wala mausab. (Job 26:7; 38:33, 
Sal 104:5, Mal 3:6) Sa laing bahin, ang inhustisya 

ug pagkadili-masinugtanon sa balaod sa Diyos sa 
ingon naglumpag sa mga patukoranan nga nagpa- 
lig-on sa yuta, nga nagpatarog sa mga patukora- 
nan sa mahulagwayong yuta (ang katawhan ug 
ang ilang natukod nga mga sistema).--Sal 82, 
11:3; Pr 29:4. 

Ang pagpahiluna sa mga patukoranan sa yuta 
dili pakasaypon nga mao ang “pagkatukod [Gr., 
ka'ta-boles'| sa kalibotan.” Gikan sa mga pulong 
ni Jesus sa Lucas 11:48-51, dayag nga si Abel 
nabuhi sukad sa pagkatukod sa kalibotan, nga nag- 
tumong sa katawhan. Ang mga patukoranan sa 
planetang Yuta dugay na nga napahiluna.---Tan- 
awa ang ABEL Num. 1; KALIBOTAN. 

Dayag nga ang pagpahiluna sa patukoranan 
maoy usa ka panahon sa kalipay. Sa 'pagkatukod sa 
yuta” ang mga manulonda misinggit sa pagdayeg. 
Dugang pa, dihay dakong pagmaya sa pagpahiluna 
sa patukoranan sa templo ni Zorobabel, bisan tuod 
kadtong nakakita sa himaya sa kanhing templo 
nanghilak.--Job 38:4, 6, 7; Esd 3:10-13. 

Maingon nga si Solomon migamit ug dagko, ma- 
halong mga tinabas nga bato alang sa patukoranan 
sa templo, mao man usab ang patukoranan nga bi- 
lilhon sa Diyos gipahiluna alang sa “espirituwal nga 
balay” nga niana ang dinihogang mga sumusunod 
ni Jesus maoy “buhing mga bato.” Si Jesus mao 
ang patukoranang bato nga pamag-ang: ibabaw sa 
patukoranan sa mga apostoles ug sa Kristohanong 
mga manalagna ang ubang mga balaan gitukod 
ingong “usa ka dapit nga puloy-anan sa Diyos pi- 
naagi sa espiritu.” Ang tanang “bato” nga naglang- 
kob niining espirituwal nga balay maoy pinili ni Je- 
hova.--1Pe 2:4-6; Efe 2:19-22: tan-awa ang BATO 
NGA PAMAG-ANG. 

Tukma kaayo nga ang 12 ka simbolikong mga 
patukoranan sa Bag-ong Jerusalem, nga adunay 
mga ngalan sa 12 ka apostoles sa Kordero, maoy 
bililhong mga bato. (Pin 21:14, 19, 20) Ang Bag- 
ong Jerusalem nga gihubit diha sa Pinadayag gi- 
langkoban sa 144,000 kinsa kaslonon ngadto sa 
pamanhonon. Ang “langitnong Jerusalem” nga gi- 
hisgotan sa Hebreohanon 12:22 gilangkoban sa 
144,001, kining “usa” mao ang pamanhonon nga 
Hari. Kini maoy usa ka siyudad nga may tinuod 
nga mga patukoranan nga gipaabot ni Abraham. 
(Heb 11:10) Busa, ang mga basahon sa Mga Heb- 
reohanon ug Pinadayag sa Bibliya nagpakitag suod 
nga identipikasyon tali sa “langitnong Jerusalem” 
ug sa Bag-ong Jerusalem. 

Si Jesus, nga sa iyang una-tawhanong paglung- 
tad nagbuhat kauban sa iyang Amahan ingong usa 
ka Batid nga Magbubuhat sa pagpahiluna sa mga 
patukoranan sa yuta, bug-os miila sa kahinung- 
danon sa malig-ong patukoranan, ingon sa ma- 
kita gikan sa iyang sambingay labot sa tawong 

maalamon nga nagkalot ug lawom ug nagpahiluna 
sa patukoranan sa iyang balay diha sa usa ka 
dakong-bato, samtang ang tawong buangbuang 
nagtukod sa iyang balay ibabaw sa balas ug na- 
kaagom ug dakong kapildihan. (Pr 8:29, 30, Mat 
7:24-27: Luc 6:47-49) Sa ingon usab, sa pagtandi sa 
buluhaton sa paghimog mga Kristohanon ngadto 
sa buluhaton sa pagpanukod, gipasiugda ni Pablo 
ang kahinungdanon sa pagtukod ug dili-masunog 
nga mga materyales diha kang Jesu-Kristo ingong 
patukoranan, aron dili makaagom ug kapildihan. 
--1Co0 3:10-15. 

Gitandi usab ni Pablo ang pipila ka pangunang 
mga pagtulon-an sa Bibliya ngadto sa usa ka patu- 
koranan, ug siya nagdasig sa mga Hebreohanon 
nga dili magmakontento sa nakat-onan nga pa- 
ngunang doktrina mahitungod kang Kristo kondili 
mouswag ngadto sa pagkahamtong.---Heb 6:1, 2; 
tan-awa ang YUTA, I; BALAY. 


PAU. Usa ka dapit sa Edom, diin dayag nga na- 
himutang niini ang harianong pinuy-anan ni Ha- 
ring Hadar (Hadad). (Gen 36:31, 39; 1Cr 1:43, 50) 
Ang nahimutangan sa Pau sa pagkakaron wala 
mahibaloi. 


PAULO [gikan sa Lat., nga nagkahulogang “Di- 
yutay; Gamay']. Ang prokonsul sa Cipro sa dihang 
miduaw si Pablo didto panahon sa iyang unang 
misyonaryong panaw sa mga 47 K.P. Husto si Lu- 
cas sa pagtawag kaniya nga prokonsul, sanglit ang 
pamunoan sa Cipro niadtong panahona maoy ila- 
lom sa Romanhong Senado inay nga sa emperador. 
(Buh 13:7, 12) Ang Cipro kanhi maoy usa ka lala- 
wigan sa emperador, apan niadtong 22 W.K.P. gi- 
pailalom kini ni Agusto sa pagkontrolar sa Senado. 
--Tan-awa ang PROKONSUL. 

Sa Soli, sa A nga baybayon sa pulo sa Cipro, na- 
kaplagan ang usa ka inskripsiyon nga naglakip sa 
mga pulong nga “sa pagkaprokonsul ni Paulo.” Ang 
ngalang Lucio Sergio Paulo nakaplagan diha sa Ro- 
manhong kalibotan ingong ngalan sa usa ka tagdu- 
mala sa Tiber ilalom ni Claudio Cesar. Apan, dili 
tino kon kining mga tawhana mao ba si Sergio Pau- 
lo nga gihisgotan sa Bibliya.--The Annual of the 
British School at Athens, London, 1947, pp. 201- 
206. 

Si Sergio Paulo nagpuyo sa Pafos, sa kasad- 
pang baybayon nianang puloa. Siya maoy “usa 
ka tawong makinaadmanon,” ug kay matinuorong 
nagtinguha nga makadungog sa pulong sa Diyos, 
iyang gipatawag si Bernabe ug Pablo. Samtang sila 
nakigsulti niining tawhana, si Elimas (Bar-Jesus), 
usa ka Hudiyong barangan, “misupak kanila, nga 
nagtinguha sa pagpahilayo sa prokonsul gikan sa 
pagtuo.” Apan si Pablo, nga napuno sa balaang es- 
piritu, misulti niini nga barangan kinsa misupak sa 

maayong balita nga siya temporaryong mabuta. 
Ug siya nabuta. Sa pagkakita niining gamhanang 
buhat sa espiritu sa Diyos, ang prokonsul nahi- 
mong usa ka magtutuo, “kay siya nahingangha sa 
pagtulon-an ni Jehova.”--Buh 13:6-12. 


PE” [Ð; kataposan, 9]. Ang ika-17 nga letra sa 
Hebreohanong alpabeto. Usa kini sa lima ka Heb- 
reohanong mga letra nga adunay lahing porma sa 
dihang gamiton ingong kataposang letra sa usa ka 
pulong. Ang ngalan niini nga letra nagkahulogang 
“baba.” 

Ang Hebreohanong tunog maoy katumbas sa 
Cebuanong “p” sa dihang kini adunay tulbok (da- 
ghesh lene); apan kon walay ingon niini nga tulbok 
kini litokon ingong “f” sama sa “Filadelfia.” Kini nga 
letra mao ang sinugdanan sa matag usa sa walo ka 
bersikulo diha sa Hebreohanong teksto sa Salmo 
119:129-136.---Tan-awa ang HEBREOHANON, II. 


PEDAHEL [Ang Diyos Nagtubos]. Usa ka pa- 
ngulo sa Neptali nga gitudlo ni Jehova aron mota- 
bang sa pagbahinbahin sa Yutang Saad taliwala sa 
mga tribo, anak nga lalaki ni Amihud.--Num 34: 
16, 17, 28. 


PEDAIA 
bos"]. 

1. Amahan ni Joel, kinsa sa panahon sa pagha- 
ri ni David maoy prinsipe sa katunga sa tribo ni 
Manases nga nagpuyo sa K sa Jordan.--ICr 27: 
20, 22. 

2. Amahan sa inahan ni Jehoiakim nga si Zebi- 
da, si Pedaia nagpuyo sa Ruma.---2Ha 23:36. 

3. Ikatulo nga ginganlang anak nga lalaki ni Ha- 
ring Jehoiakin (Jeconias) nga natawo sa panahon 
sa pagkadestiyero didto sa Babilonya. Si Pedaia 
nanganak kang Gobernador Zorobabel human sa 
yugto sa pagkadestiyero ug busa usa ka hinungda- 
nong dugtong sa linya sa kaliwatan nga motultol 
ngadto kang Jesus. (1Cr 3:17-19) Tungod sa pipila 
ka wala marekord nga panghitabo, si Zorobabel gi- 
tawag usab nga anak sa igsoong lalaki ni Pedaia 
nga si Sealtiel. Gisagop tingali ni Sealtiel si Zoroba- 
bel kon si Pedaia namatay sa bata pa si Zorobabel, 
o, kon si Sealtiel namatay sa wala pa makabaton ug 
anak, lagmit gituman ni Pedaia ang kaminyoon sa 
bayaw nga lalaki, nga nanganak kang Zorobabel sa 
ngalan sa iyang igsoon nga si Sealtiel.--Esd 5:2: 
Mat 1:12. 

4. Usa ka Benjaminhon kansang kaliwat nagpu- 
yo sa Jerusalem human sa pagkadestiyero didto sa 
Babilonya.---Neh 11:4, 7. 

5. Usa ka kaliwat ni Paros nga mitabang kang 
Nehemias sa pag-ayo sa paril sa Jerusalem.---Neh 
3:25. 


[nagkahulogang “Si Jehova Nagtu- 

6. Usa ka Israelinhon human sa yugto sa pagka- 
destiyero, lagmit usa ka saserdote, kinsa nagtindog 
sa wala nga bahin ni Esdras sa dihang gibasa ang 
Balaod ni Jehova ngadto sa nagkatigom nga kataw- 
han.--Neh 8:1, 4. 

7. Usa ka matinumanong Levihanon nga gitud- 
lo ni Nehemias, sa iyang ikaduhang pagduaw sa Je- 
rusalem, uban kang Selemias nga saserdote ug 
kang Zadok nga magkokopya aron sa pagdumala sa 
giamot nga ikapulo.--Neh 13:6, 7, 12, 13. 


PEDAZUR [Ang Bato Nagtubos]. Usa ka tawo 
sa tribo ni Manases kansang anak nga lalaki nga si 
Gamaliel gitudlo nga pangulo sa ilang tribo human 
sa Pagpanggula.--Num 1:10, 16: 2:20, 7:54, 59, 
10:23. 


PEDRO [Usa ka Pirasong Bato]. Kini nga apos- 
tol ni Jesu-Kristo ginganlan sa lima ka lainlaing pa- 
agi diha sa Kasulatan: pinaagi sa Hebreohanong 
ngalan nga “Simeon,” sa Grego nga “Simon” (gikan 
sa lintunganayng pulong nga Heb. nga nagkahulo- 
gang “pamati; patalinghog”), “Pedro” (usa ka nga- 
lang Gr. nga siya lamang ang nakabaton niini diha 
sa Kasulatan), sa Semitikanhong katumbas nii- 
ni nga “Cefas” (tingali nalangkit sa Heb. nga ke- 
phim’ [mga bato] nga gigamit diha sa Job 30:6, 
Jer 4:29), ug sa kombinasyon nga “Simon Pedro.” 
--Buh 15:14; Mat 10:2, 16:16, Ju 1:42. 

Si Pedro maoy anak nga lalaki ni Juan, o Jonas. 
(Mat 16:17: Ju 1:42) Siya unang gipakita nga nag- 
puyo sa Betsaida (Ju 1:44) apan sa ulahi sa Caper- 
naum (Luc 4:31, 38), kining mga dapita pulos na- 
himutang sa amihanang kabaybayonan sa Dagat 
sa Galilea. Si Pedro ug ang iyang igsoon nga si An- 
dres may negosyo sa pagpangisda, dayag nga ka- 
uban ni Santiago ug Juan, ang mga anak nga la- 
laki ni Zebedeo, “nga mga mag-aambit uban ni 
Simon.” (Luc 5:7, 10; Mat 4:18-22, Mar 1:16-21) 
Busa, si Pedro dili usa ka mangingisda nga nagbi- 
nugtong kondili maoy bahin sa usa ka dakodako 
nga pagpangisda. Bisag giisip sa Hudiyong mga 
pangulo si Pedro ug Juan ingong “mga tawong 
dili edukado ug ordinaryo,” kini wala magpasa- 
bot nga sila dili makamaong mobasa ug mosulat 
o wala makaeskuyla. Mahitungod sa pulong nga 
agram' matos nga gipadapat kanila, ang Dictio- 
nary of the Bible ni Hastings (1905, Tomo MI, 
p. 757) nag-ingon nga alang sa usa ka Hudiyo 
“kini nagkahulogan sa usa ka tawong wala maka- 
kat-on diha sa Rabbinikong pagtuon sa Kasula- 
tan. ”--Itandi ang Ju 7:14, 15: Buh 4:13. 

Si Pedro gipakita ingong usa ka tawong minyo, 
ug labing menos sa ulahing katuigan, ang iyang 
asawa dayag nga mikuyog kaniya sa iyang mga 
buluhaton (o sa pipila niini), ingon sa gibuhat sa 

mga asawa sa ubang mga apostoles. (1Co 9:5) Ang 
iyang ugangang babaye mipuyo diha sa iyang ba- 
lay, nga iyang gipuy-an ipon sa iyang igsoong si 
Andres.---Mar 1:29-31. 

Ministeryo Uban Kang Jesus. Si Pedro 
maoy usa sa kinaunahang mga tinun-an ni Jesus, 
nga gidala kang Jesus pinaagi ni Andres, usa ka ti- 
nun-an ni Juan nga Tigbawtismo. (Ju 1:35-42) Ni- 
ining higayona si Jesus naghatag kaniya sa nga- 
lang Cefas (Pedro) (Ju 1:42, Mar 3:16), ug kining 
ngalana lagmit matagnaon. Si Jesus, nga nakaila 
kang Natanael nga usa ka tawo “nga kaniya walay 
limbong,” nakaila usab sa pagkatawo ni Pedro. Sa 
pagkatinuod, si Pedro nagpasundayag ug samag- 
bato nga mga hiyas, ilabina human sa kamatayon 
ug pagkabanhaw ni Jesus, nga nahimong usa ka 
makapalig-ong impluwensiya sa iyang mga isigka- 
Kristohanon.--Ju 1:47, 48, 2:25; Luc 22:32. 

Kadto maoy pipila ka panahon sa ulahi, didto sa 
Galilea, nga si Pedro, ang iyang igsoong si Andres, 
ug ang ilang mga kaubang si Santiago ug Juan gi- 
dapit ni Jesus aron mosunod ug mahimong “mga 
mangingisda ug mga tawo.” (Ju 1:35-42, Mat 4:18- 
22, Mar 1:16-18) Gipili ni Jesus ang sakayan ni 
Pedro nga gikan niana siya nakigsulti sa panon sa 
katawhan diha sa baybayon. Human niadto gipahi- 
nabo ni Jesus ang usa ka milagrosong pagkakuha 
ug mga isda, usa ka milagro nga nagpalihok kang 
Pedro, nga sa sinugdan nagpakita ug maduhadu- 
haong tinamdan, sa pagyukbo nga may kahadlok 
sa atubangan ni Jesus. Wala magpanuko, siya ug 
ang iyang tulo ka kauban mibiya sa ilang negosyo 
aron sa pagsunod kang Jesus. (Luc 5:1-11) Human 
sa mga usa ka tuig nga pagkatinun-an, si Pedro gi- 
lakip sa 12 nga gipili aron mahimong “mga aposto- 
les,” o ‘mga pinadala.'---Mar 3:13-19. 

Sa mga apostoles, si Pedro, Santiago, ug Juan 
ang gipili ni Jesus sa daghang higayon aron mou- 
ban kaniya sa linaing mga okasyon, sama panang- 
litan sa pagkakita sa pagkausab sa dagway (Mat 17: 
1, 2, Mar 9:2, Luc 9:28, 29), sa pagbanhaw sa anak 
nga babaye ni Jairo (Mar 5:22-24, 35-42), ug sa 
personal nga pagsulay kang Jesus didto sa tana- 
man sa Getsemane (Mat 26:36-46: Mar 14:32-42). 
Kining tulo, uban kang Andres, maoy nangutana 
mismo kang Jesus bahin sa kalaglagan sa Jerusa- 
lem, sa umaabot nga presensiya ni Jesus, ug sa ka- 
taposan sa sistema sa mga butang. (Mar 13:1-3, 
Mat 24:3) Bisag si Pedro kauban sa iyang igsoong si 
Andres diha sa talaan sa mga apostoles, ang rekord 
sa mga hitabo mas subsob nga naglangkit kaniya 
uban kang Juan, sa wala pa ug human sa kamata- 
yon ug pagkabanhaw ni Jesus. (Luc 22:8, Ju 13:24, 
20:2, 21:7; Buh 3:1, 8:14: itandi ang Buh 1:13, Gal 
2:9.) Wala ipaila kon tungod ba kini sa ilang panag- 
higalaay ug kalangkitan sa usag usa o tungod ba 

kini kay sila gitudlo ni Jesus nga magkauban sa 
pagbuhat (itandi ang Mar 6:7). 

Ang mga asoy sa Ebanghelyo nagtala ug mas 
daghang pahayag ni Pedro kay sa mga pahayag ni 
bisan kinsa sa ubang 11 ka apostoles. Siya dayag 
nga may kusganong personalidad, dili maulawon o 
mapanagan-on. Walay duhaduha nga mao kini ang 
hinungdan nga siya unang mosulti o magpahayag 
sa iyang kaugalingon samtang ang uban pabiling 
naghilom. Siya misukna ug mga pangutana nga 
tungod niini gipatin-aw ug gipalapad ni Jesus ang 
Iyang mga ilustrasyon. (Mat 15:15, 18:21, 19:27-29, 
Luc 12:41, Ju 13:36-38, itandi ang Mar 11:21-25.) 
Usahay siya misulti nga mahinaykon, gani mada- 
lidalion. Siya mibati nga siya kinahanglang may 
isulti sa pagkakita sa panan-awon sa pagkausab sa 
dagway. (Mar 9:1-6, Luc 9:33) Pinaagi sa iyang 
daw makalibog nga pahayag labot sa pagkaanga- 
yan nga sila atua didto ug sa iyang pagtanyag nga 
magtukod ug tulo ka tolda, siya daw nagsugyot 
nga ang panan-awon (nga niana si Moises ug Elias 
mibulag na gikan kang Jesus) dili kinahanglang 
matapos kondili magpadayon. Sa gabii sa katapo- 
sang Paskuwa, si Pedro sa sinugdan kusganong mi- 
supak sa paghugas ni Jesus sa iyang mga tiil, ug 
unya, sa dihang gibadlong, buot magpahugas kani- 
ya sa iyang ulo ug mga kamot usab. (Ju 13:5-10) 
Apan, lagmit masabot nga ang mga pulong ni Ped- 
ro sa paninugdan maoy tungod sa aktibong interes 
ug panghunahuna, inubanan sa kusganong pagba- 
ti. Ang paglakip niini sa rekord sa Bibliya maoy pa- 
matuod sa pagkabililhon niini, bisag usahay nag- 
butyag kini sa tinong mga kahuyangon sa tawong 
nagsulti niini. 

Busa, sa dihang ang daghang tinun-an nanga- 
pandol sa butang nga gitudlo ni Jesus ug mibiya 
kaniya, si Pedro misulti alang sa tanang aposto- 
les sa pagpamatuod sa ilang determinasyon nga 
magpabilin uban sa ilang Ginoo, ang Usa nga 
“may mga pulong mahitungod sa kinabuhing wa- 
lay kataposan .. . ang Balaang Usa sa Diyos.” (Ju 
6:66-69) Human motubag ang kadaghanan sa mga 
apostoles sa pangutana ni Jesus kon unsay giingon 
sa mga tawo kon kinsa siya, si Pedro na usab ang 
mipahayag ug malig-ong pagtuo: “Ikaw mao ang 
Kristo, ang Anak sa Diyos nga buhi,” nga niana si 
Jesus mipahayag kang Pedro nga bulahan, o “ma- 
lipayon.”--Mat 16:13-17. 

Sanglit si Pedro mao ang kinaunahan nga mosul- 
ti, siya usab ang subsob kaayo nga gitul-id, gisa- 
way, o gibadlong. Bisag gipalihok tungod sa ka- 
luoy, siya nakahimog sayop sa mapangahasong 
pagpinig kang Jesus ug sa pagbadlong kaniya tu- 
ngod sa pagtagna sa iyang umaabot nga mga pag- 
antos ug kamatayon ingong Mesiyas. Si Jesus mili- 
so kang Pedro, nagtawag kaniya nga magsusupak, 

o Satanas, nga naggamit sa tawhanong pangataro- 
ngan batok sa mga hunahuna sa Diyos nga makap- 
lagan sa tagna. (Mat 16:21-23) Apan, angay nga 
matikdan nga si Jesus “mitan-aw sa iyang ubang 
mga tinun-an” sa dihang namulong niini, lagmit 
nagpakita nga siya nahibalo nga si Pedro nagpaha- 
yag ug mga hunahuna nga pareho sa uban. (Mar 8: 
32, 33) Sa dihang si Pedro nangahas pagsulti alang 
kang Jesus bahin sa bayad sa usa ka hbuhis, sa kalu- 
mo gitabangan siya ni Jesus nga makasabot sa pa- 
nginahanglan alang sa mas mainampingong pag- 
hunahuna sa dili pa mosulti. (Mat 17:24-27) Si 
Pedro nagpakitag sobrang pagsalig ug usa ka pag- 
bati sa pagkalabaw sa ubang 11 ka apostoles sa di- 
hang siya miingon nga, bisag sila mangapandol la- 
bot kang Jesus, siya dili gayod mapandol, nga 
andam nga mabilanggo o bisan mamatay uban 
kang Jesus. Tinuod, ang tanang uban mihimo usab 
sa maong pasalig, apan si Pedro ang unang mipa- 
hayag niana ug sa “mainiton nga paagi.’ Dayon gi- 
tagna ni Jesus nga ilimod ni Pedro ang iyang Ginoo 
sa makatulo.---Mat 26:31-35, Mar 14:30, 31, Luc 22: 
33, 34. 

Si Pedro dili lamang usa ka tawo sa mga pulong 
kondili usa usab ka tawo sa buhat, nga nagpakitag 
inisyatibo ug kaisog, ingon man sa suod kaayong 
relasyon sa iyang Ginoo. Sa dihang si Jesus nangi- 
tag mingaw nga dapit sa dili pa ang kaadlawon 
aron sa pag-ampo, si Simon nanguna gilayon sa 
usa ka grupo 'sa pagpangita kaniya.” (Mar 1:35-37) 
Dugang pa, si Pedro ang mihangyo kang Jesus nga 
palakton siya ibabaw sa gikutaw sa unos nga katu- 
bigan aron sa pagtagbo kaniya, nga nakalakaw 
gani ug igong gilay-on sa wala pa magpadaog 
sa pagduhaduha ug misugod sa pagkaunlod.---Mat 
14:25-32. 

Sa tanaman sa Getsemane sa kataposang gabii 
sa yutan-ong kinabuhi ni Jesus, si Pedro, duyog 
kang Santiago ug Juan, nakapribilehiyo sa pag- 
uban kang Jesus ngadto sa dapit diin siya kinasing- 
kasing nga miampo. Si Pedro, sama sa ubang mga 
apostoles, nakatulog tungod sa kakapoy ug kasubo. 
Walay duhaduha tungod kay si Pedro mipahayag 
gayod ug determinasyon sa pagpabilin uban kang 
Jesus, siya ilabina ang gitumong ni Jesus sa dihang 
siya miingon: “Dili ba kamo makahimo sa pag- 
bantay bisag usa ka takna kauban nako?” (Mat 
26:36-45, Luc 22:39-46) Si Pedro napakyas nga 
“magpadayon sa pag-ampo” ug nag-antos sa mga 
sangpotanan. 

Ang mga tinun-an, sa pagkakita sa magubta- 
nong panon nga hapit nang modakop kang Jesus, 
nangutana kon makig-away ba sila, apan si Pedro, 
nga wala na mohulat sa tubag, milihok, nga nag- 
putol sa dalunggan sa usa ka tawo pinaagi sa pag- 
tigbas (bisan tuod kini nga mangingisda lagmit 

nagtinguha sa pagpahamtang ug mas grabeng ka- 
daot) ug dayon gibadlong ni Jesus. (Mat 26:51, 52; 
Luc 22:49-51: Ju 18:10, 11) Bisan tuod sama sa 
ubang mga tinun-an si Pedro mibiya kang Jesus, 
siya human niadto misunod nga “layolayo” gikan 
sa midakop nga magubtanong panon, lagmit tu- 
ngod sa iyang kahadlok alang sa iyang kinabuhi ug 
sa samang higayon dulot nga nabalaka usab kon 
unsay mahitabo kang Jesus.---Mat 26:57, 58. 

Gitabangan sa laing tinun-an, kinsa dayag nga 
misunod o miuban kaniya ngadto sa pinuy-anan sa 
hataas nga saserdote, si Pedro nakasulod mismo 
sa sawang. (Ju 18:15, 16) Wala siya magpabilin nga 
nagpahilit didto sa ngitngit nga suok kondili mi- 
saka ug nagpainit sa iyang kaugalingon duol sa 
kalayo. Tungod sa kahayag sa kalayo nailhan siya 
sa uban ingong kauban ni Jesus, ug ang iyang Ga- 
lileanhong linitokan nakadugang sa ilang mga ka- 
tahap. Kay giakusar, si Pedro tulo ka higayong mi- 
limod nga siya nakaila kang Jesus, sa kataposan 
nanunglo tungod sa kahugot sa iyang paglimod. Sa 
usa ka dapit sa siyudad dihay sunoy nga mituktu- 
gaok sa ikaduhang higayon, ug si Jesus “milingi ug 
mitan-aw kang Pedro.” Si Pedro niining tungora 
migawas, nahugno, ug mihilak sa hilabihan. (Mat 
26:69-75: Mar 14:66-72: Luc 22:54-62, Ju 18:17, 18, 
tan-awa ang PAGTUKTUGAOK SA MANOK, PANUMPA.) 
Apan, ang pangamuyo ni Jesus alang kang Pedro 
una pa niana gitubag, ug ang pagtuo ni Pedro wala 
moangka sa bug-os.--Luc 22:31, 32. 

Human sa kamatayon ug pagkabanhaw ni Jesus, 
ang mga babaye nga miadto sa lubnganan gjisulti- 
han sa mga manulonda sa pagbalita niini ngadto sa 
“yang mga tinun-an ug kang Pedro.’ (Mar 16:1-7, 
Mat 28:1-10) Si Maria Magdalena ang nagbalita ni- 
ini ngadto kang Pedro ug Juan, ug sila midagan pa- 
ingon sa lubnganan, ug si Pedro naunhan ni Juan. 
Samtang si Juan mihunong sa atubangan sa lub- 
nganan ug mitan-aw lamang sa sulod, si Pedro mi- 
deretso pagsulod, nga gisundan dayon ni Juan. (Ju 
20:1-8) Sa usa ka panahon sa wala pa siya magpa- 
kita sa mga tinun-an ingong usa ka grupo, si Jesus 
nagpakita kang Pedro. Kini, dugang pa sa kamatu- 
oran nga si Pedro espesipikong ginganlan sa manu- 
londa, nagpasalig gayod sa mahinulsolong si Pedro 
nga ang iyang paglimod sa tulo ka higayon wala 
magpahimulag kaniya hangtod sa hangtod sa pag- 
pakig-uban sa Ginoo.---Luc 24:34; 1Co 15:5. 

Sa wala pa si Jesus magpakita sa iyang mga ti- 
nun-an didto sa Dagat sa Galilea (Tiberias), ang 
alisto nga si Pedro nagpahibalo nga siya mangisda, 
ug ang uban miduyog kaniya. Sa dihang sa ulahi si 
Juan nakaila kang Jesus didto sa baybayon, si Ped- 
ro dihadiha milangoy ngadto sa baybayon, nga 
nagbiya sa uban aron sa pagpadunggo sa sakayan, 
ug sa dihang si Jesus human niana nangayog isda, 

si Pedro misanong pinaagi sa pagbitad sa pukot pa- 
ingon sa baybayon. (Ju 21:1-13) Niining higayo- 
na nga si Jesus sa tulo ka higayon nangutana 
kang Pedro (kinsa milimod sa iyang Ginoo sa tulo 
ka higayon) bahin sa iyang gugma kaniya, nga 
naghatag kang Pedro sa buluhaton sa 'pagban- 
tay sa iyang mga karnero.” Gitagna usab ni Jesus 
ang paagi sa kamatayon ni Pedro, nga nagtuk- 
mod kang Pedro, sa pagkakita kang apostol Juan, 
sa pagpangutana: “Ginoo, unsay pagabuhaton nii- 
ning tawhana?” Sa makausa pa gitul-id ni Jesus 
ang panglantaw ni Pedro, nga nagpasiugda sa pa- 
nginahanglan nga ‘mahimong iyang sumusunod’ 
nga dili mabalaka kon unsay buhaton sa uban. 
—Ju 21:15-22. 

Ulahing Bahin sa Iyang Ministeryo. Kay 
"ahibalik” gikan sa iyang pagkanalit-agan tungod 
sa kahadlok nga gipahinabo ilabina sa iyang sob- 
rang pagsalig (itandi ang Pr 29:25), si Pedro niining 
tungora kinahanglang “magpalig-on sa iyang mga 
igsoon” sa pagtuman sa tambag ni Kristo (Luc 
22:32) ug sa pagbuhat sa buluhaton isip magbalan- 
tay taliwala sa Iyang mga karnero. (Ju 21:15-17) 
Nahiuyon niini, atong makita nga si Pedro may da- 
kong bahin sa buluhaton sa mga tinun-an human 
mokayab si Jesus sa langit. Sa wala pa ang Pente- 
kostes sa 33 K.P., si Pedro ang nagsugyot ug usa ka 
kapuli sa dili-matinumanong si Judas, nga nagpa- 
kitag Kasulatanhong ebidensiya sa pagpaluyo sa 
maong lakang. Ang katigoman namati sa iyang re- 
komendasyon. (Buh 1:15-26) Dugang pa, sa Pente- 
kostes, ubos sa pagtultol sa balaang espiritu, si Ped- 
ro ang nag-alagad ingong tigpamaba alang sa mga 
apostoles ug migamit sa una sa “mga yawi” nga gi- 
hatag kaniya ni Jesus, sa ingon nagbukas sa dalan 
alang sa mga Hudiyo nga mahimong mga sakop sa 
Gingharian.---Buh 2:1-41, tan-awa ang YAWI. 

Ang iyang pagkaprominente sa unang Kristoha- 
nong kongregasyon wala matapos sa Pentekostes. 
Human niadto, siya ug si Juan lamang sa orihinal 
nga mga apostoles ang ginganlan diha sa basahon 
sa Mga Buhat, gawas sa mubong paghisgot sa pag- 
patay kang “Santiago nga igsoon ni Juan,” ang la- 
ing membro sa grupo sa tulo ka apostoles nga na- 
kapahimulos ug labing suod nga pagpakig-uban 
kang Jesus. (Buh 12:2) Si Pedro daw ilabinang na- 
ilhan sa paghimog mga milagro. (Buh 3:1-26, 5:12- 
16: itandi ang Gal 2:8.) Pinaagi sa tabang sa bala- 
ang espiritu, siya maisogong misulti sa Hudiyong 
mga magmamando kinsa nagpadakop kaniya ug 
kang Juan (Buh 4:1-21), ug sa ikaduhang okasyon 
siya nag-alagad ingong tigpamaba alang sa tanang 
apostoles atubangan sa Sanhedrin, nga hugot nga 
mipahayag sa ilang determinasyon nga “sugton 
ang Diyos ingong magmamando” inay ang mga 
tawo nga misupak sa kabubut-on sa Diyos. (Buh 

5:17-31) Si Pedro lagmit nga mibati gayod ug da- 
kong katagbawan nga nakapakita ug kausaban sa 
tinamdan nga lahi niadtong sa gabii nga siya mili- 
mod kang Jesus ug nga nakaagwanta usab sa pag- 
bunal nga gipahamtang sa mga magmamando. 
(Buh 5:40-42) Sa wala pa ang iyang ikaduhang 
pagdakop, si Pedro giinspirar sa pagyagyag sa pag- 
kasalingkapaw ni Ananias ug Sapira ug sa pagpa- 
hayag ug paghukom sa Diyos batok kanila.---Buh 
5:1-11. 

Wala madugay human sa pagkamatay ni Este- 
ban ingong martir, sa dihang si Felipe (nga tig- 
ebanghelyo) nagtabang ug nagbawtismo sa ubay- 
ubayng mga magtutuo didto sa Samaria, si Pedro 
ug Juan miadto didto aron kining maong mga 
magtutuo makadawat sa balaang espiritu. Didto 
gigamit ni Pedro ang ikaduhang 'yawi sa ginghari- 
an.” Dayon sa ilang pagbalik sa Jerusalem, ang 
duha ka apostoles “nagpahayag sa maayong balita” 
ngadto sa daghang kabalangayan sa Samaria. (Buh 
8:5-25) Dayag nga si Pedro mipanaw pag-usab 
alang sa usa ka tahas nga nianang panahona, did- 
to sa Lida, iyang giayo si Eneas, kinsa naparalisar 
sulod sa walo ka tuig, ug iyang gibanhaw ang ba- 
bayeng si Dorcas sa Jope. (Buh 9:32-43) Gikan sa 
Jope, si Pedro gitultolan nga gamiton ang ikatulong 
'yawi sa gingharian, nga mipanaw ngadto sa Ce- 
sarea aron mosangyaw kang Cornelio ug sa iyang 
mga paryente ug mga higala, nga miresulta sa 
ilang pagkahimong unang dili-tinuling Hentil nga 
mga magtutuo nga nakadawat sa balaang espiritu 
ingong mga manununod sa Gingharian. Sa iyang 
pagbalik sa Jerusalem, kinahanglang atubangon ni 
Pedro ang mga magsusupak labot niini, apan sila 
miuyon human niya ipakita ang ebidensiya nga 
siya milihok pinaagi sa langitnong pagtultol.---Buh 
10:1-11:18, itandi ang Mat 16:19. 

Lagmit maoy niining samang tuig (36 K.P.) nga 
si Pablo unang miduaw sa Jerusalem ingong usa 
ka Kristohanong kinabig ug apostol. Siya “miduaw 
kang Cefas [Pedro], migugol ug 15 ka adlaw uban 
kaniya, nga nakakita usab kang Santiago (ang ig- 
soon ni Jesus sa inahan) apan wala na makakita sa 
ubang orihinal nga mga apostoles.--Gal 1:18, 19, 
tan-awa ang APOSTOL (Pagkaapostol Diha sa Kong- 
regasyon). 

Sumala sa mabatonang ebidensiya, niadtong 
44 KP. nga si Herodes Agripa I nagpatay kang 
apostol Santiago ug, kay nakakaplag nga nakapahi- 
muot kini sa Hudiyong mga pangulo, nagdakop 
usab kang Pedro. (Buh 12:1-4) Ang “mainitong 
pag-ampo” gihimo sa kongregasyon alang kang 
Pedro, ug ang manulonda ni Jehova nagpagawas 
kaniya gikan sa bilanggoan (ug sa posibleng kama- 
tayon). Human iasoy ang iyang milagrosong pag- 
kagawas ngadto kanilang didto sa balay ni Juan 

Marcos, si Pedro mihangyo nga itaho kini ngadto 
“kang Santiago ug sa mga igsoon,” ug dayon si 
Pedro “mipanaw ngadto sa laing dapit.”---Buh 12:5- 
17: itandi ang Ju 7:1: 11:53, 54. 

Siya gihisgotan pag-usab diha sa asoy sa Mga 
Buhat didto sa panagkatigom “sa mga apostoles ug 
sa mga ansiyano” nga gihimo sa Jerusalem aron sa 
pagtagad sa isyu bahin sa pagtuli maylabot sa 
Hentil nga mga kinabig, lagmit sa tuig 49 K.P. Hu- 
man sa dugaydugayng panaglalis, si Pedro mitin- 
dog ug nagpamatuod bahin sa mga pakiglabot sa 
Diyos uban sa Hentil nga mga magtutuo. Tungod 
kay “ang tibuok panon mihilom,” kini nagpamatu- 
od sa kalig-on sa iyang argumento ug, lagmit, sa 
ilang pagtahod usab kaniya. Sama kang Pablo ug 
Bernabe nga mihatag ug mga testimonya sunod 
kaniya, si Pedro ikaingon nga nagpamatuod usab 
atubangan sa katigoman. (Buh 15:1-29) Dayag nga 
mahitungod nianang higayona, si Pablo naghisgot 
kang Pedro lakip kang Santiago ug Juan ingong 
“inila nga mga lalaki,” “ang giisip nga mga haligi” 
sa kongregasyon.---Gal 2:1, 2, 6-9. 

Sumala sa katibuk-ang rekord dayag nga si Ped- 
ro, bisan tuod prominente ug tinahod kaayo, wala 
magpakitag pagkalabaw sa ubang mga apostoles 
pinasukad sa, o tungod sa, tinudlong ranggo o ka- 
tungdanan. Busa, sa dihang nagmabungahon ang 
buluhaton ni Felipe didto sa Samaria, ang asoy 
nag-ingon nga ang mga apostoles, dayag nga nag- 
lihok ingong usa ka lawas, “nagpadala kang Pedro 
ug Juan” sa maong tahas ngadto sa Samaria. (Buh 
8:14) Si Pedro wala magpabilin nga permanente 
didto sa Jerusalem nga daw ang iyang presensiya 
maoy hinungdanon alang sa hustong pagdumala 
sa Kristohanong kongregasyon. (Buh 8:25, 9:32; 
12:17, tan-awa usab ang ANSIYANO, TIGULANG NGA 
LALAKI, MAGTATAN-AW.) Siya aktibo didto sa Antio- 
quia, Sirya, sa samang panahon nga didto si Pablo, 
ug si Pablo kas-a kinahanglang magbadlong kang 
Pedro (Cefas) “nawong sa nawong . . . atubangan 
nilang tanan,” kay si Pedro naulaw sa pagkaon ug 
ingon man sa pagpakig-uban sa Hentil nga mga 
Kristohanon sa dihang miabot ang pipila ka Kristo- 
hanong Hudiyo gikan sa Jerusalem nga gipadala ni 
Santiago.---Gal 2:11-14. 

Ang dugang impormasyon maylabot sa katung- 
danan ni Pedro diha sa Kristohanong kongregas- 
yon gihisgotan ubos sa ulohang DAKONG-BATO. Ang 
panglantaw nga si Pedro didto sa Roma ug nangu- 
na sa kongregasyon didto gipaluyohan lamang sa 
kaduhaduhaang tradisyon ug wala gayod mahiu- 
yon sa mga gipakita sa Kasulatan. Niining bahina, 
ug labot sa pagpuyo ni Pedro sa Babilonya ug 
ingong kini mao ang dapit diin siya nagsulat sa 
iyang duha ka sulat, tan-awa ang PEDRO, MGA SU- 
LAT NI. 

PEDRO, MGA SULAT NI. Duha ka inspira- 
dong mga sulat sa Kristohanon Gregong Kasulatan 
nga gitagik ni apostol Pedro, kinsa nagpaila sa 
iyang kaugalingon ingong ang magsusulat diha sa 
pangbukas nga mga pulong sa matag sulat. (1Pe 
1:1, 2Pe 1:1, itandi ang 2Pe 3:1.) Ang dugang ebi- 
densiya sulod sa basahon mismo nagpunting ga- 
yod kang Pedro ingong ang magsusulat. Iyang gi- 
hisgotan ang iyang kaugalingon ingong usa ka 
saksing-nakakita sa pagkausab sa dagway ni Jesu- 
Kristo, usa ka pribilehiyo nga nasinatian lamang ni 
Pedro, Santiago, ug Juan. (2Pe 1:16-18, Mat 17:1-9) 
Ug, ingon sa dayag nga makita sa Juan 21:18, 19, 
si Pedro lamang ang makaingon: “Ang paghiklin sa 
akong tabernakulo hapit na, sumala sa gipaila usab 
kanako sa atong Ginoong Jesu-Kristo.” (2Pe 1:14) 
Ang kalainan sa estilo tali sa duha ka sulat lagmit 
maoy tungod kay si Pedro migamit kang Silvano 
(Silas) sa pagsulat sa unang sulat apan dayag nga 
wala na mogamit kaniya sa dihang gisulat ang 
iyang ikaduhang sulat. (1Pe 5:12) Ang duha maoy 
mga sulat alang sa tanan, dayag nga gitumong sa 
Hudiyo ug dili-Hudiyo nga mga Kristohanon. Ang 
unang sulat espesipikong gipadala ngadto kanilang 
didto sa Ponto, Galacia, Capadocia, Asia, ug Bitinia 
--mga rehiyon sa Asia Minor.--1IPe 1:1, 2:10, 2Pe 
1:1: 3:1, itandi ang Buh 2:5, 9, 10. 

Ang mga sulat ni Pedro bug-os nga nahiuyon sa 
ubang mga basahon sa Bibliya sa pagpasiugda sa 
hustong panggawi ug sa mga ganti niini ug usab 
sa pagkutlo gikan niini ingong ang may awtoridad 
nga Pulong sa Diyos. Ang mga pagkutlo gihimo gi- 
kan sa Genesis (18:12, 1Pe 3:6), Exodo (19:5, 6: 1Pe 
2:9), Levitico (11:44: 1Pe 1:16), Salmo (34:12-16, 
118:22, 1Pe 3:10-12, 2:7), Proverbio (11:31 [LXX]; 
26:11, 1Pe 4:18, 2Pe 2:22), ug Isaias (8:14, 28:16, 
40:6-8, 53:5; 1Pe 2:8, 2:6, 1:24, 25; 2:24). Ang Ka- 
sulatanhong mga tagna gipakita nga maoy pro- 
dukto sa espiritu sa Diyos. (2Pe 1:20, 21; itandi ang 
2Ti 3:16.) Ang saad sa Diyos mahitungod sa bag- 
ong mga langit ug usa ka bag-ong yuta gisubli. 
(2Pe 3:13, Isa 65:17: 66:22: Pin 21:1) Ang mga pag- 
kaamgid tali sa 2 Pedro (2:4-18, 3:3) ug Judas (5- 
13, 17, 18) dayag nga nagpailang ang tinun-an nga 
si Judas midawat sa ikaduhang sulat ni Pedro 
ingong inspirado. Takos usab tagdon nga giisip ni 
Pedro ang mga sulat ni apostol Pablo ingong lakip 
“sa uban pang mga Kasulatan. ”---2Pe 3:15, 16. 

Panahon sa Pagsulat. Pinasukad sa diwa sa 
mga sulat, mopatim-aw nga kini gisulat sa wala pa 
magsugod ang paglutos nga gipahinabo ni Nero ni- 
adtong 64 K.P. Ang kamatuoran nga si Marcos ka- 
uban ni Pedro daw magpaila sa panahon sa pagta- 
gik sa unang sulat tali sa 62 ug 64 K.P. (1Pe 5:13) 
Una pa niini, sa dihang unang nabilanggo si apos- 

tol Pablo didto sa Roma (mga 59-61 K.P.), si Mar- 
cos atua didto, ug sa dihang si Pablo nabilanggo sa 
ikaduhang higayon didto sa Roma (mga 65 K.P.), 
siya mihangyo nga si Timoteo ug Marcos moduyog 
kaniya. (Col 4:10, 2Ti 4:11) Lagmit nga si Pedro mi- 
sulat sa iyang ikaduhang sulat wala madugay hu- 
man sa iyang unang sulat, o sa mga 64 K.P. 

Gisulat Gikan sa Babilonya. Sumala sa ka- 
ugalingong testimonya ni Pedro, iyang gitagik ang 
iyang unang sulat samtang didto sa Babilonya. 
(1Pe 5:13) Lagmit usab nga gikan didto iyang gisu- 
lat ang iyang ikaduhang sulat. Ang mabatonang 
ebidensiya tin-awng nagpakita nga ang “Babilon- 
ya” nagtumong sa siyudad diha sa Euprates ug dili 
sa Roma, ingon sa gipangangkon sa pipila. Kay gi- 
tugyanan sa "maayong balita ngadto sa mga tinu- 
li,” madahom nga si Pedro moalagad diha sa sentro 
sa Judaismo, sama sa Babilonya. (Gal 2:7-9) Dihay 
dakong gidaghanon sa populasyong Hudiyo sa su- 
lod ug sa palibot sa karaang siyudad sa Babilon- 
ya. Ang Encyclopaedia Judaica (Jerusalem, 1971, 
Tomo 15, lin. 755), sa dihang naghisgot sa pagpa- 
tungha sa Babilonyanhong Talmud, naghisgot sa 
“dagkong mga tunghaan sa Babilonya” bahin sa 
Judaismo sa Komong Panahon. Sanglit si Pedro mi- 
sulat nganha “sa temporaryong mga pumoluyo 
nga nagkatibulaag sa [literal nga] Ponto, Galacia, 
Capadocia, Asia, ug Bitinia” (1Pe 1:1), makataro- 
nganong isipon nga ang tinubdan sa sulat, ang 
“Babilonya,” mao ang literal nga dapit nga gingan- 
lan sa maong ngalan. Ang Bibliya wala gayod 
magpaila nga ang Babilonya espesipikong nagtu- 
mong sa Roma, ni kini nag-ingon nga si Pedro su- 
kad masukad nakaadto sa Roma. 

Ang unang naghisgot nga si Pedro gimartir did- 
to sa Roma mao si Dionysius, ang obispo sa Corin- 
to sa ulahing katunga nga bahin sa ikaduhang sig- 
lo. Una pa niini, si Clemente sa Roma, bisan tuod 
duyog nga naghisgot kang Pablo ug Pedro, nag- 
ingong ang pagsangyaw ni Pablo sa S ug sa K ma- 
padapat lamang sa maong apostol, nga nagpasabot 
nga si Pedro wala gayod makaadto sa K. Sanglit 
daw wala pa magsugod ang mapintas nga paglutos 
sa kagamhanan sa Roma (ubos ni Nero) batok sa 
mga Kristohanon, wala gayoy katarongan nga ita- 
go ni Pedro ang kailhanan sa Roma pinaagi sa pag- 
gamit ug laing ngalan. Sa dihang si Pablo misulat 
ngadto sa mga taga-Roma, nga espesipikong nag- 
ngalan sa iyang mga gipangomosta didto sa Roma, 
wala niya ilakip si Pedro. Kon si Pedro usa pa ka pa- 
ngunang magtatan-aw didto, dili gayod unta ma- 
kataronganon nga siya dili ilakip. Dugang pa, ang 
ngalan ni Pedro dili makita taliwala niadtong nag- 
padalag mga pangomosta diha sa mga sulat ni 
Pablo nga gisulat gikan sa Roma---Efeso, Filipos, 
Colosas, 2 Timoteo, Filemon, Hebreohanon. 

MGA PANGUNANG PUNTO SA UNANG PEDRO 


Usa ka sulat nga nagdasig sa mga Kristohanon nga magmabinan- 
tayon ug molahutay nga matinumanon bisan pa sa mga pag- 
sulay 


Gisulat didto sa Babilonya ni apostol Pedro nga naggamit kang 
Silvano ingong sekretaryo, niadtong mga 62-64 K.P. 


Ang mga Kristohanon kinahanglang molihok sa paagi 
nga takos sa ilang kahibulongang paglaom 

Ang “mga pinili” gihatagan ug usa ka buhing paglaom, usa ka 
dili-madunot nga panulondon sa langit (1:1-5) 

Sila adunay pagtuo kang Jesu-Kristo alang sa kaluwasan sa 
ilang mga kalag--usa ka butang nga ang mga manalag- 
na kanhi ug bisan ang mga manulonda interesado kaayo 
(1:8-12) 

Busa, kinahanglang andamon nila ang ilang mga kaisipan 
alang sa buluhaton: kinahanglan nilang isalikway ang ilang 
kanhing mga tinguha, magpakabalaan, ug managgawi nga 
may diyosnong kahadlok ug inigsoong gugma (1:13-25) 

Kinahanglan nilang ugmaron ang pagpangandoy sa ‘gatas sa 
pulong’ aron motubo ngadto sa kaluwasan (2:1-3) 


Sila maoy usa ka espirituwal nga balay, usa ka balaang pag- 
kasaserdote, gitukod diha sa patukoranan ni Kristo, busa sila 
kinahanglang magtanyag ug espirituwal nga mga halad nga 
dalawaton sa Diyos (2:4-8) 

Ingong usa ka katawhan alang sa linaing pagpanag-iya, sila 
kaylap nga nagamantala sa mga kahamili sa ilang Diyos ug 
nagagawi sa paagi nga nagpasidungog kaniya (2:9-12) 

Ang mga pagpakiglabot sa mga isigkatawo kinahang- 
lang ipasukad sa diyosnong mga prinsipyo 

Magpasakop sa tawhanong mga magmamando, higugmaa ang 
mga igsoon, kahadloki ang Diyos (2:13-17) 

Ang mga ulipon sa balay kinahanglang magpasakop sa ilang 
mga agalon bisan pa kon sila dili makataronganon: si Jesus 
nagpakita ug usa ka maayong panig-ingnan sa mapailobong 
paglahutay sa kadaotan (2:18-25) 

Ang mga asawa kinahanglang magpasakop sa ilang mga bana, 
kon ang bana dili magtutuo, ang maayong panggawi sa asa- 
wa mahimong makakabig kaniya (3:1-6) 


Unang Pedro. Ang mga Kristohanon nga gi- 
padad-an ni apostol Pedro sa iyang unang sulat na- 
kasinatig grabeng mga pagsulay. (1Pe 1:6) Dugang 
pa, “ang kataposan sa tanang butang” haduol na 
--dayag nga ang kataposan sa Hudiyohanong sis- 
tema sa mga butang nga gitagna ni Jesus. (Itandi 
ang Mar 13:1-4, 1Te 2:14-16, Heb 9:26.) Busa, kad- 
to maoy usa ka panahon alang kanila nga “magma- 
binantayon labot sa mga pag-ampo.” (1Pe 4:7: itan- 
di ang Mat 26:40-45.) Gikinahanglan usab nila ang 
pagdasig aron molahutay nga matinumanon, ang 
pagdasig nga gitagana mismo sa apostol. 

Sublisubling gipahinumdoman ni Pedro ang mga 
isigka-Kristohanon sa mga panalangin nga ilang 
napahimuslan. Tungod sa kaluoy sa Diyos, sila gi- 
pahimugso pag-usab ngadto sa usa ka buhi nga 
paglaom, nga naghatag kanilag katarongan sa pag- 
maya. (1Pe 1:3-9) Sila gipalit na pinaagi sa bilil- 


Ang mga bana kinahanglang mohatag ug kadungganan sa 
ilang mga asawa “samag ngadto sa usa ka sudlanan nga 
mas mahuyang” (3:7) 

Ang tanang Kristohanon kinahanglang magpakitag pagbati 
alang sa isigkaingon, nga dili magbalos ug kadaot sa kadaot, 
apan sundon ang pakigdait (3:8-12) 

Ang kataposan sa tanang butang haduol na, busa ang mga 
Kristohanon kinahanglang magbaton ug maayong panghuna- 
huna ug magmabinantayon labot sa mga pag-ampo, magba- 
ton ug mainit nga gugma alang sa usag usa ug gamiton ang 
ilang mga gasa sa pagpasidungog sa Diyos (4:7-11) 

Ang mga ansiyano kinahanglang maikagon sa pagbantay sa 
panon sa Diyos: ang batan-ong mga lalaki kinahanglang pa- 
biling magpasakop sa tigulang nga mga lalaki: ang tanan ki- 
nahanglang magpakita sa pagkamapainubsanon sa hunahuna 
(5:1-5) 

Ang matinumanong paglahutay sa pag-antos mosangpot 
sa mga panalangin 

Ang mga Kristohanon mahimong magmaya bisan ilalom sa ma- 
kapaguol nga mga pagsulay, sanglit ang kalidad sa ilang 
pagtuo madayag (1:6, 7) 

Kinahanglang dili sila mag-antos tungod sa sayop nga buhat: 
kon sila mag-antos tungod sa pagkamatarong, angayng hi- 
mayaon nila ang Diyos ug dili maulaw: kini mao ang pana- 
hon sa paghukom (3:13-17: 4:15-19) 

Si Kristo nag-antos ug namatay diha sa unod aron tultolan 
kita ngadto sa Diyos: busa, wala na kita magkinabuhi suma- 
la sa unodnong mga tinguha--bisan pag ang unodnong mga 
tawo nagpasipala kanato tungod kay kita lahi (3:18-4:65) 


Kon ang usa ka Kristohanon matinumanong molahutay sa mga 
pagsulay, siya makaambit sa dakong kalipay sa pagpadayag 
ni Jesus ug ingon man makatino nga siya karon may espiri- 
tu sa Diyos (4:12-14) 

Ang matag usa kinahanglang magpaubos sa iyang kaugalingon 
ilalom sa kamot sa Diyos ug itugyan ang iyang kabalaka 
ngadto Kaniya, pabaroga siya batok kang Satanas, uban ang 
pagsalig nga ang Diyos mismo magpalig-on sa Iyang mga 
alagad (5:6-10) 


hong dugo ni Kristo. (1Pe 1:18, 19) Pinaagi sa ka- 
hikayan sa bawtismo, sila nakadawat ug usa ka 
maayong tanlag ug padayong makabaton niini pi- 
naagi sa pagkinabuhi nga kaharmonya sa kon unsa 
ang gisimbolohan sa ilang bawtismo sa tubig. (1Pe 
3:21-4:6) Ingong buhing mga bato, sila gitukod 
diha kang Kristo Jesus aron mahimong usa ka es- 
pirituwal nga balay o templo. Sila maoy “usa ka pi- 
niling rasa, usa ka harianong pagkasaserdote, usa 
ka balaang nasod, usa ka katawhan alang sa lina- 
ing pagpanag-iya.”--- 1Pe 2:4-10. 

Pinasukad sa nabuhat sa Diyos ug sa iyang Anak 
alang kanila, ang mga Kristohanon, ingon sa gipa- 
kita ni Pedro, adunay katarongan sa paglahutay sa 
mga kasakitan ug sa paghupot ug maayong pang- 
gawi. Sila angayng magdahom ug mga kasakitan, 
kay “bisan si Kristo namatay sa makausa alang sa 
tanang panahon maylabot sa mga sala, usa ka ma- 


875 


tarong nga tawo alang sa mga dili-matarong.” (1Pe 
3:17, 18) Ang pagpakig-ambit sa mga kasakitan ni 
Kristo maoy katarongan na mismo sa pagmaya, 
kay kini moresulta sa hilabihan nga kalipay inigpa- 
dayag sa himaya ni Kristo. Ang pakaulawan tu- 
ngod sa ngalan ni Kristo maoy pamatuod nga ang 
usa ka tawo nakabaton sa espiritu sa Diyos. (1Pe 
4:12-14) Ang mga pagsulay mismo mosangpot sa 
pagtuo nga sinulayan, nga gikinahanglan alang sa 
kaluwasan. (1Pe 1:6-9) Dugang pa, pinaagi sa ma- 
tinumanong paglahutay, sila padayong makata- 
gamtam sa pag-atiman sa Diyos. Siya magpalig-on 
ug magpakusgan kanila.---1Pe 5:6-10. 

Apan, ingon sa gipasiugda ni Pedro, ang mga 
Kristohanon kinahanglang dili gayod mag-antos 
tungod sa pagkahimong mga maglalapas sa bala- 
od. (1Pe 4:15-19) Sila kinahanglang magpakitag 
sulondang panggawi, nga magpahilom sa walay 
alamag nga mga sulti batok kanila. (1Pe 2:12, 15, 
16) Kini naglangkit sa matag bahin sa kinabuhi sa 
usa ka Kristohanon---sa iyang relasyon sa awtori- 
dad sa kagamhanan, sa mga agalon, sa mga mem- 
bro sa pamilya, ug sa Kristohanong mga igsoon. 
(IPe 2:13-3:9) Kini nagkinahanglan sa hustong 
paggamit sa mga sangkap sa pagsulti, nga naghu- 
pot ug maayong tanlag (1Pe 3:10-22), ug nagpabi- 
ling bulag gikan sa makapahugaw nga mga buhat 
sa kanasoran. (1Pe 4:1-3) Sa sulod sa kongregas- 
yon, ang mga ansiyano nga nag-alagad ingong 

mga magbalantay dili magharihari sa mga karne- 
ro, apan kinahanglang mobuhat sa ilang buluhaton 
nga kinabubut-on ug maikagon. Ang batan-ong 
mga lalaki kinahanglang magpasakop sa tigulang 
nga mga lalaki. (1Pe 5:1-5) Ang tanang Kristo- 
hanon kinahanglang magmaabiabihon, magpalig- 
onay sa usag usa, magbaton ug mainit nga gugma 
alang sa usag usa, ug magsul-ob sa ilang kaugali- 
ngon sa pagkamapainubsanon sa hunahuna.---1Pe 
4:7-11, 5:5. 

Ikaduhang Pedro. Ang katuyoan sa ikadu- 
hang sulat ni Pedro mao ang pagtabang sa mga 
Kristohanon nga matino ang ilang pagkatinawag 
ug pagkapinili ug malikayan nga mapahisalaag 
sa mini nga mga magtutudlo ug sa dili-diyos- 
nong mga tawo sa sulod mismo sa kongregasyon. 
(2Pe 1:10, 11, 3:14-18) Ang mga Kristohanon giag- 
da nga magbaton ug pagtuo, kaligdong, kahibalo, 
pagpugong-sa-kaugalingon, pagkamainantoson, di- 
yosnong pagkamahinalaron, inigsoong pagbati, ug 
gugma (2Pe 1:5-11), ug sila gitambagan sa pagha- 
tag ug pagtagad sa inspirado nga “matagnaong pu- 
long.” (2Pe 1:16-21) Ang mga pananglitan sa mia- 
ging mga pagpahamtang sa mga paghukom ni 
Jehova batok sa dili-diyosnong mga tawo gihisgo- 
tan aron ipakita nga kadtong mibiya sa dalan sa 
pagkamatarong dili makaikyas sa kapungot sa Di- 
yos. (2Pe 2:1-22) Bisan pa sa lagmit isulti sa mga 
mabiaybiayon sa “kataposang mga adlaw,” ang 

Usa ka sulat nga nagdasig sa mga Kristohanon nga manglim- 
basog sa ilang kaugalingon ug nga motapot sa matagnaong 
pulong, kini naundan ug kusganong mga pasidaan batok sa 
apostasya 


Lagmit gisulat didto sa Babilonya niadtong mga 64 K.P. 


Ang mga Kristohanon kinahanglang manglimbasog sa 
ilang kaugalingon ug mosalig sa matagnaong pulong 
Ang Diyos madagayaong naghatag sa tanang butang mayla- 

bot sa kinabuhi ug diyosnong pagkamahinalaron: sa baylo 
ang mga Kristohanon kinahanglang manglimbasog sa ilang 
kaugalingon nga ugmaron ang pagtuo, kaligdong, kahiba- 
lo, pagpugong-sa-kaugalingon, pagkamainantoson, diyosnong 
pagkamahinalaron, inigsoong pagbati, ug gugma--mga hi- 
yas nga magpahimo kanilang aktibo ug mabungahon 
(1:1-15) 

Ang mga Kristohanon kinahanglang maghatag ug pagtagad sa 
matagnaong pulong nga inspirado sa Diyos, sa dihang naki- 
ta ni Pedro ang pagkausab sa dagway ni Jesus ug nadu- 
ngog nga misulti ang Diyos didto sa bukid, ang matagnaong 
pulong nahimong labi pang tino (1:16-21) 

Pagbantay batok sa mini nga mga magtutudlo ug sa 
ubang mga tawo nga daotan, ang adlaw ni Jehova na- 
gasingabot 
Ang mini nga mga magtutudlo moyuhot sa kongregasyon, nga 

magpasulod ug malaglagong mga sekta (2:1-3) 


Si Jehova tino nga maghukom niining mga apostata, sa sa- 
mang paagi nga iyang gihukman ang masinupakong mga 
manulonda, ang kalibotan nga dili-diyosnon sa adlaw ni 
Noe, ug ang mga siyudad sa Sodoma ug Gomora (2:4-10) 


Kining maong mini nga mga magtutudlo nagtamay sa awtori- 
dad, naghugaw sa maayong ngalan sa mga Kristohanon pi- 
naagi sa mga pagpatuyang ug sa imoralidad, naghaylo sa 
mahuyang, ug nagsaad ug kagawasan samtang sila mismo 
maoy mga ulipon sa pagkadunot (2:10-19) 

Kini sila mas daotan pa karon kay sa niadtong wala pa nila 
mahibaloi ang mahitungod kang Jesu-Kristo (2:20-22) 


Magbantay batok sa mga mabiaybiayon sa kataposang mga 
adlaw nga magbiaybiay sa mensahe mahitungod sa gisaad 
nga presensiya ni Jesus: nakalimot sila nga ang Diyos nga 
nagtinguha sa paglaglag niining sistemaha sa mga butang 
naglaglag na sa kalibotan sa wala pa ang Lunop (3:1-7) 

Ayaw pakasaypa ang pailob sa Diyos ingong paglangaylangay 
—siya mapailobon tungod kay buot niyang maghinulsol ang 
mga tawo, bisan pa niana, kining sistemaha sa mga butang 
pagalaglagon sa adlaw ni Jehova, ug usa ka matarong nga 
bag-ong mga langit ug yuta ang mopuli niini (3:8-13) 

Ang mga Kristohanon kinahanglang maningkamot kutob sa 
ilang maarangan nga makaplagang “walay buling ug walay 
lama ug anaa sa pakigdait”: nan sila dili mapahisalaag sa 
mini nga mga magtutudlo apan motubo sa dili-takos nga 
kalulot ug sa kahibalo bahin kang Kristo (3:14-18) 


PEKA 


pag-abot sa adlaw ni Jehova, usa ka adlaw sa ka- 
laglagan sa dili-diyosnong mga tawo, maoy sama 
gayod ka tino sa nahitabo sa kalibotan sa adlaw ni 
Noe. Dugang pa, ang saad sa Diyos nga bag-ong 
mga langit ug usa ka bag-ong yuta maoy segura- 
do ug angayng magdasig ug makugihong mga pa- 
ningkamot aron makaplagang walay lama sa pang- 
lantaw sa Diyo5.---2Pe 3:1-18. 


PEKA [gikan sa lintunganayng pulong nga 
nagkahulogang “bukas"]. Hari sa Israel sulod 
sa 20-ka-tuig nga yugto nga nagsugod sa mga 
778 W.K.P.: katalirongan sa Judeanhong mga hari 
nga si Azarias (Uzzias), Jotam, ug Ahaz. Sayo pa 
niana, si Peka nag-alagad ingong luyoluyong ko- 
mandante ni Haring Pekahias sa Israel. Apan sa 
ika-52 nga tuig sa paghari ni Uzzias, si Peka nga 
anak nga lalaki ni Remalias, pinaagi sa tabang sa 
50 ka tawo sa Gilead, nagpatay kang Pekahias ug 
nag-ilog sa pagkahari sa Israel didto sa Samaria. 
(2Ha 15:25, 27) Sa panahon sa paghari ni Peka 
nagpadayon ang idolatrosong pagsimba sa nating 
baka. (2Ha 15:28) Kini nga magmamando nakig- 
alyansa usab kang Rezin nga hari sa Sirya. Sa nag- 
hinapos na ang pagmando ni Haring Jotam sa Juda 
(nga nagsugod sa ikaduhang tuig ni Peka), si Peka 
ug Rezin nagsamok sa Juda.---2Ha 15:32, 37, 38. 

Human mosugod sa paghari ang anak nga lalaki 
ni Jotam nga si Ahaz sa ika-17 nga tuig ni Peka, si 
Rezin ug Peka misulong sa Juda nga tuyong palag- 
poton sa trono ang maong monarko ug palingkoron 
sa trono ang usa ka anak nga lalaki ni Tabeel 
ingong hari. Wala sila molampos sa pag-ilog sa Je- 
rusalem (2Ha 16:1, 5: Isa 7:1-7), apan ang Juda na- 
kaagom ug grabeng kapildihan. Sa usa ka adlaw 
nakapatay si Peka ug 120,000 ka maisog nga mga 
tawo sa Juda. Gibihag usab sa kasundalohan sa Is- 
rael ang 200,000 ka Judeanhon. Apan, tungod sa 
tambag sa manalagnang si Oded nga gisuportahan 
sa ubay-ubayng pangunang mga tawo sa Epraim, 
kini nga mga binihag gipapauli sa Juda.---2Cr 28: 
6, 8-15. 

Bisag gipasaligan pinaagi sa manalagnang si Isa- 
ias nga ang Siryanhon-Israelinhong panagkombu- 
ya dili molampos sa pagpalagpot kaniya ingong 
hari (Isa 7:6, 7), ang dili-matinuohong si Ahaz nag- 
hiphip sa Asiryanhon nga si Haring Tiglat-pileser 
II aron motabang kaniya. Ingong sanong, ang 
Asiryanhong monarko nag-ilog sa Damasco ug 
nagpatay kang Rezin. (2Ha 16:7-9) Dayag usab nga 
niining panahona si Tiglat-pileser nag-ilog sa mga 
rehiyon sa Gilead, Galilea, ug Neptali, ingon man 
usab sa daghang siyudad sa amihanang Israel. 
(2Ha 15:29) Human niadto si Oseas nga anak nga 
lalaki ni Elah nagpatay kang Peka ug nahimong su- 
nod nga hari sa Israel.---2Ha 15:30. 

Usa ka tipik sa makasaysayanhong teksto ba- 
hin kang Tiglat-pileser III nagtaho bahin sa 
iyang kampanya militar batok sa Israel: “Ang ta- 
nang molupyo niini (ug) ang ilang mga kabta- 
ngan akong gidala sa Asirya. Ilang gipukan ang 
ilang hari nga si Peka (Pa-ga-ha) ug akong gipahi- 
luna si Oseas (A-ti-si-) ingong hari ibabaw ka- 
nila.”--Ancient Near Eastern Texts, giedit ni 
J. B. Pritchard, 1974, p. 284. 


PEKAHIAS [Si Jah Nagbukas]. Hari sa Israel 
didto sa Samaria, anak nga lalaki ug manununod ni 
Menahem. Ang iyang mubong pagmando sulod 
sa duha ka tuig (mga 780-779 W.K.P.) nailado 
tungod sa idolatrosong pagsimba sa nating baka 
sama nianang giduso ni Jeroboam ug gitugotan ni 
Menahem. Ang luyoluyo nga komandante ni Pe- 
kahias nga si Peka nakigkunsabo batok kaniya, mi- 
patay kaniya, ug misugod sa paghari puli kaniya. 
--2Ha 15:22-26. 


PEKOD. Lagmit ngalan sa usa ka dapit nga 
duol sa Babilonya. Ang mga lalaki sa Pekod maoy 
lakip niadtong kasundalohan nga nagpahamtang 
sa paghukom ni Jehova sa dili-matinumanong Je- 
rusalem. (Eze 23:4, 22-26) Sa ulahi, ang Pekod mis- 
mo gitugyan ngadto sa kalaglagan.---Jer 50:21. 

Ang Pekod kasagarang gituohan nga mao ang 
Puqudu diha sa mga inskripsiyon nga Asiryanhon. 
Ang Nimrud Inscription ni Tiglat-pileser III nagpa- 
kita nga ang Pekod gidugang sa Imperyo sa Asir- 
ya ug nahimutang duol sa Elam. (Records of the 
Past: Ancient Monuments of Egypt and Western 
Asia, giedit ni A. Sayce, London, 1891, Tomo V, 
pp. 120, 121) Busa, kon husto nga kini mao ang Pu- 
qudu, mopatim-aw nga ang Pekod nahimutang sa 
S sa Tigris ug sa A sa dapit diin kining subaa ug 
ang Karkheh magtagbo. 

Gituohan nga sa Jeremias 50:21 ang ngalang 
“Pekod” (sama sa Merataim) lagmit maoy balak- 
nong ngalan alang sa Babilonya. Angayng matik- 
dan nga ang usa ka inskripsiyon gikan sa panahon 
ni Nabucodonosor nagpakita nga ang Puqudu nai- 
lalom sa paggahom sa Babilonya. Busa, sa dihang 
napukan ang Babilonya ngadto sa mga Medianhon 
ug mga Persianhon, kini usab nakaapekto gayod sa 
Pekod. 


PELAIAS |Si Jah Milihok nga Katingalahan]. 

1. Usa ka Levihanon nga mitabang kang Esdras 
sa pagbasa ug sa pagpatin-aw sa Balaod ngadto sa 
mga Israelinhon nga nagtigom sa plasa sa Jerusa- 
lem. Lagmit nga siya mao ra usab ang Levihanon 
(gawas kon gipasabot ang usa ka hawas sa banay 
nga nagbaton nianang ngalana) kinsa nagpamatu- 
od sa pakigsaad sa pagkamatinumanon nga gihimo 
wala madugay human niana.---Neh 8:1, 5-8, 9:38, 
10:1, 9, 10. 

2. Usa sa ulahing kaliwatan sa mga kaliwat ni 
David nga gihisgotan diha sa Hebreohanong Kasu- 
latan.— 1Cr 3:1, 5, 10, 24. 


PELALIAS [Si Jah Nagpataliwala]. Usa ka sa- 
serdote kansang kaliwat nga si Adaia maoy usa ni- 
adtong nag-alagad sa sangtuwaryo human mama- 
lik gikan sa pagkadestiyero sa Babilonya.---Neh 11: 
10, 12. 


PELATIAS |Si Jehova Nagtaganag Kaikyasan]. 

1. Usa sa upat ka Simeonhong mga pangulo 
nga nangulo sa 500 ka lalaki batok sa Bukid sa 
Seir ug gipatay ang nahibilin sa mga Amalekan- 
hon, lagmit sa panahon sa paghari ni Ezequias. 
— 1Cr 4:41-43. 

2. Anak nga lalaki ni Benaias; usa ka prinsipe sa 
Israel nga nakita ni Ezequiel diha sa panan-awon. 
Si Pelatias, uban kang Jaazanias, “naglaraw ug ka- 
daot ug naghatag ug daotang tambag” batok sa Je- 
rusalem. Si Ezequiel giinspirar sa pagpahayag ug 
usa ka tagna batok sa katawhan sa Israel, nga hu- 
man niana namatay si Pelatias.—Eze 11:1-13. 

3. Usa ka layong kaliwat ni David ug apo nga la- 
laki ni Zorobabel. (1Cr 3:19-21) Lagmit mao ra ang 
Num. 4. 

4. Usa ka pangulo sa banay nga naghawas diha 
sa pagpirma sa pakigsaad nga nagsaad sa dili pag- 
kuha ug langyawng mga asawa.--Neh 9:38, 10: 
1, 14, 22, tan-awa ang Num. 3. 


PELEG [Pagkabahin]. Anak nga lalaki ni Eber 
ug amahan ni Reu sa linya gikan kang Sem ngad- 
to kang Abraham, ug busa sayong katigulangan ni 
Jesus. Si Peleg nabuhi sulod sa 239 ka tuig (2269- 
2030 W.K.P.) ug nagpundar ug usa sa 70 ka banay 
human sa Lunop.---Gen 11:16-19: 1Cr 1:24-27, Luc 
3:35. 

Ginganlan siya ug Peleg “tungod kay sa iyang 
mga adlaw ang yuta nabahin.” (Gen 10:25; 1Cr 
1:19) Ang mga pulong niining mga tekstoha wala 
mag-ingon nga kining talagsaong pagkabahin na- 
hitabo sa pagkatawo ni Peleg gatosan ka tuig hu- 
man sa Lunop, apan nag-ingon lamang “sa iyang 
mga adlaw.” Kon ang ngalan gihatag kaniya sa 
iyang pagkatawo, ang paghatag niini maoy lagmit 
matagnaon labot sa pagkatibulaag sa katawhan tu- 
ngod sa paglahugay sa mga pinulongan sa Torre sa 
Babel.--Gen 11:1-9: itandi ang ngalang Noe (nga 
lagmit nagkahulogang “Pahulay, Paghupay"), nga 
maoy matagnaon usab, Gen 5:29. 

PELET [Pagtagana ug Kaikyasan]. 
1. Usa ka Rubenhon kansang anak nga lalaki 


nga si On miduyog kang Datan, Abiram, ug Kore 
sa ilang pagrebelde.--Num 16:1. 


PELETNON 


2. Usa ka kaliwat ni Juda pinaagi kang Jera- 
meel.--1Cr 2:33. 

3. Usa ka anak nga lalaki ni Jadai nga gitala sa 
dibisyon ni Caleb sa talaan sa mga kaliwat ni Juda. 
— 1Cr 2:47. 

4. Usa sa gamhanang mga tawo nga Benjamin- 
hon nga hanas sa paggamit sa duha ka kamot nga 
miduyog kang David didto sa Ziklag; anak nga la- 
laki ni Azmavet.— 1Cr 12:1-3. 


PELETNON. Maunongong mga manggugubat 
ni Haring David; kanunayng gihisgotan uban sa 
mga Keretnon. Sa dihang si David mikalagiw gikan 
sa Jerusalem tungod sa pagrebelde ni Absalom 
(nga gipaluyohan sa dakong bahin sa kasundalo- 
han), ang mga Peletnon miuban kang David tabok 
sa Kidron. (2Sa 15:18, 23) Mitabang usab sila sa 
pagpukgo sa pagrebelde ni Sheba (2Sa 20:7), ug sa 
ulahi sila mipaluyo sa pagpili ni David kang Solo- 
mon ingong iyang manununod, inay modapig kang 
Adonias sama sa gibuhat ni Joab. (1Ha 1:38, 44) 
Ang mga Keretnon ug mga Peletnon dili bahin sa 
regular nga kasundalohan kondili maoy bulag nga 
dibisyon nga nag-alagad kang Haring David, kay si 
Joab gitawag nga pangulo sa kasundalohan, apan, 
ingong bulag nga dibisyon, si Benaias maoy na- 
ngulo sa mga Keretnon ug mga Peletnon. (2Sa 
8:18, 20:23, 1Cr 18:17) Sanglit ang mga Peletnon 
wala hisgoti sa wala pa o human sa paghari ni Da- 
vid, ikahinapos nga tingali sila maoy iyang perso- 
nal nga mga alagad, inay nga usa ka permanen- 
teng grupo nga nag-alagad sa hari.--Itandi ang 
2Sa 8:18 ug 23:22, 23. 

Ang pagkadili-matino kon kinsa gayod ang mga 
Peletnon nagpatungha sa nagkadaiyang mga sug- 
yot, nga lakip niini mao ang duha ka pangunang 
pundok nga may ilang kaugalingong mga ideya: 
(1) Ang dakong kaamgiran diha sa Hebreohanon 
tali sa duha ka ngalan nga mga Peletnon ug mga 
Filistehanon onda [Peletnon] idugang ang usa la- 
mang ka karakter mabasa na nga nwo [Filiste- 
hanon]) mao ang pasukaranan sa pag-ingon nga 
sila sama ug kagikan, o ang mga Peletnon tingali 
maoy sanga sa mga Filistehanon. Ang pipila mo- 
supak niining sugyota nga ang mga Filistehanon 
maoy lakip sa personal nga mga bantay ni David, 
apan kini nga posibilidad dili gayod ikasalindot sa 
bug-os. (2) Sa laing bahin, ang ngalan nga mga 
Keretnon ug mga Peletnon tingali maoy mga ter- 
mino nga nagpaila sa katungdanan o ranggo sa 
pag-alagad nga gihuptan sa mga bantay ni David. 
Ang mga Keretnon nag-alagad ingong mga tigpa- 
hamtang ug silot samtang ang mga Peletnon nag- 
alagad ingong mga magdadagan. Ang maong di- 
bisyon sa mga magdadagan gihisgotan sa panahon 
sa mga paghari ni Saul ug sa ulahing mga hari. 


PELIKANO 


(1Sa 22:17, 2Ha 11:4, 2Cr 30:6) Apan kining ikadu- 
hang ideya wala kaayo hupti sa kadaghanan kay sa 
unang ideya. 


PELIKANO [Heb., qa/ath']. Ang mga maghu- 
hubad sa Gregong Septuagint ug sa Latin nga Vul- 
gate nagtuo nga ang Hebreohanong pulong nga 
qa-'ath' mao ang “pelikano.” Lakip kini sa mga lang- 
gam nga gitala ingong “mahugaw' diha sa Moises- 
nong Balaod.--Lev 11:13, 18; Deu 14:11, 12, 17. 

Ang pelikano maoy usa sa kinadak-an sa maka- 
lupad nga mga langgam, nga ang gitas-on sa lawas 
moabot ug kapin sa 1.5 m (5 p), ug ang madani- 
hong bukhad sa mga pako maoy 2.5 m (8 p) o ka- 
pin pa. Ang dalagon nga sungo maoy taas ug 
samag kaw-it, ug ang dakong maunat-unat nga 
balonan sa ubos sa sungo niini dili daling mama- 
tikdan kon walay sulod. Ang mga pelikano bakikaw 
molihok sa mamala, apan kusog ug madanihon 
nga molupad ug maoy tigsalag diha sa mga dapit 
bisan sa gilay-ong 100 km (60 mi) gikan sa mga 
dapit diin sila manikop ug isda. Hawod sila sa pag- 
pangisda, ug ang ilang samag-itik nga mga tiil 
nagpasayon sa ilang paglangoylangoy diha sa tu- 
big. 

Sa dihang busog ang pelikano, sagad nga kini 
molupad ngadto sa usa ka hilit nga dapit, diin kini 
mobatog nga masulub-on ang dagway, nga ang 
ulo isuksok taliwala sa mga abaga niini, wala ga- 
yoy lihoklihok nga kon tan-awon sa layo kini maa- 
laan nga usa ka puting bato. Buhaton kini sa peli- 
kano sulod sa pipila ka oras, mao nga haom ang 
masulub-ong kahimtang nga gihisgotan sa salmis- 
ta sa dihang iyang gilarawan ang kahapdos sa 
iyang kaguol pinaagi sa pagsulat: “Ako maoy sama 
sa pelikano sa kamingawan.” (Sal 102:6) Dinhi ang 
“kamingawan” mahimong wala magpasabot sa usa 
ka desyerto, apan sa usa lamang ka dapit nga ha- 
layo sa pinuy-anan sa mga tawo, tingali sa usa ka 
kalamakan. Sulod sa pipila ka yugto sa panahon, 
ang kalamakan sa amihanang Walog sa Jordan gi- 
puy-an gihapon sa mga pelikano. Tulo ka matang 
sa mga pelikano ang makaplagan sa Israel. Ang la- 
bing komon mao ang puting pelikano sa sidlakan 
(Pelecanus onocrotalus): ang Dalmatian nga pelika- 
no (Pelecanus crispus) ug ang rosason ug likod nga 
pelikano (Pelecanus rufescens) panagsa rang ma- 
kita. 

Gusto kaayo sa pelikano ang wala matikad nga 
mga dapit, diin kini dili madisturbo sa mga tawo. 
Dinhi kini magsalag ug mamiso ug mopahulay hu- 
man manikop ug isda. Tungod kay gusto niini ang 
mingaw, biniyaang mga dapit, kini nga langgam 
gigamit sa Bibliya ingong simbolo sa bug-os nga 
kalaglagan. Aron ihulagway ang umaabot nga ka- 
laglagan sa Edom, gitagna ni Isaias nga panag-iya- 

hon sa mga pelikano ang maong yuta. (Isa 34:11) 
Gitagna ni Sofonias nga ang mga pelikano mopuyo 
diha sa mga ulo-ulo sa haligi sa Nineve, nga nag- 
paila sa bug-os nga kagun-oban ug pagkawalay 
tawo nga nagpuyo.--Sof 2:13, 14. 


PELONHON. Usa ka termino nga gigamit 
alang sa duha ka pangunang mga manggugubat ni 
David, si Helez ug Ahias. (1Cr 11:26, 27, 36, 27:10) 
Si Helez gitawag nga “Paltihanon" diha sa samang 
rekord sa 2 Samuel 23:26, ug giisip sa pipila ka lek- 
sikograpo nga kini mao ang mas maayong hubad 
niini nga ngalan. Ang ngalan ni Ahias (1Cr 11:36) 
dili makita niana nga porma sa katumbas nga ta- 
laan sa 2 Samuel 23:24-39. 


PENIEL. Ang dapit nga duol sa tabokanang 
bahin sa Jabok diin si Jacob nakigdumog sa usa ka 
manulonda, busa iyang gitawag ang dapit nga Pe- 
niel tungod kay didto iyang “nakita ang Diyos na- 
wong sa nawong.” (Gen 32:22-31) Kini mao ra usab 
ang Penuel.---Tan-awa ang PENUEL. 


PENINA [Korales]. Usa ka asawa ni Elkana. Si 
Penina daghan ug anak, dili sama sa laing asawa ni 
Elkana nga si Ana nga walay anak. Bisan pa niana, 
mas gihigugma ni Elkana si Ana kay kang Penina, 
ug busa gibiaybiay ni Penina ang pagkaapuli ni 
Ana, ilabina sa panahon sa tinuig nga mga pagdu- 
aw sa pamilya ngadto sa tabernakulo.-- 1Sa 1:1-8. 


PENTATEUKO. Kining Gregong pulong nga 
gihimong Cebuano (nagkahulogang “lima ka linu- 
kot” o “lima ka tomo") nagtumong sa unang lima 
ka basahon sa Bibliya--Genesis, Exodo, Levitico, 
Numeros, ug Deuteronomio. 

Mga Kaundan. Ang Pentateuko maoy usa ka 
hinungdanon kaayong bahin sa sinulat nga Pulong 
sa Diyos, nga nagtaganag lig-ong pasukaranan nga 
diha niana daghan sa mga misunod nga basahon 
lig-ong gipasukad. Ang unang basahon niini, ang 
Genesis, naghatag kanato sa inspiradong asoy ba- 
hin sa paglalang ug usab nagsubay sa kasaysa- 
yan sa tawo sukad sa Eden hangtod sa dakong 
bahin sa panahon sa mga patriarka ug hangtod 
sa kamatayon ni Jose (“sa sinugdan” hangtod sa 
1657 W.K.P.). Ang ikaduhang basahon, ang Exodo, 
nagsugod sa pagkamatay ni Jose ug nagsaysay ba- 
hin sa pagkatawo ni Moises sa panahon sa pagkau- 
lipon, sa pagpahigawas sa katawhan sa Diyos gikan 
sa pagkaulipon sa Ehipto, ug sa inagurasyon sa pa- 
kigsaad sa Balaod didto sa Sinai, kini naglakip sa 
mga detalye sa pagtukod sa pangunang estruktura 
alang sa pagsimba, nga mao, ang tabernakulo did- 
to sa kamingawan (makasaysayanhong mga pang- 
hitabo sukad sa 1657 hangtod sa 1512 W.K.P.). 
Ang Levitico, ang ikatulong basahon, nga nag- 
kobre lamang sa yugto nga mga usa ka bulan 

(1512 W.K.P.), naghatag ug bililhong impormasyon 
bahin sa Levihanong pagkasaserdote, sa ordinas- 
yon niini, ug sa mga buluhaton niini, ingon man sa 
mga balaod ug mga regulasyon nga naglatid sa 
obligadong pagsuporta sa kongregasyon alang sa 
pagsimba kang Jehova. Ang ikaupat nga basahon, 
ang Numeros, ingon sa gipasabot sa ngalan niini, 
nagsaysay sa mga pagsenso nga gihimo sa hapit 
nang magsugod ug matapos ang pagpanaw sa ka- 
mingawan. Kini naghatag usab kanato ug daghang 
detalye labot sa 40-ka-tuig nga paglatagaw (hang- 
tod sa 1473 W.K.P.) ug naglakip sa daghang balaod 
sulod sa gambalay sa nasodnong pakigsaad. Ang 
kataposang basahon, ang Deuteronomio, nagkobre 
sa yugto nga mga duha ka bulan (1473 W.K.P.), 
kini nagpatin-aw sa pipila ka bahin sa pakigsaad sa 
Balaod ug nagtaganag daghang ordinansa nga gi- 
kinahanglan alang sa bag-ong kaliwatan sa mga 
Israelinhon nga anaa sa Kapatagan sa Moab, nga 
andam na sa pagsulong ug pag-okupar sa Yutang 
Saad. Ang paniklop nga mga kapitulo nagsaysay sa 
pagtudlo kang Josue ingong pangulo ug usab sa 
kamatayon ni Moises. 

Magsusulat. Walay teksto nga nag-ingong 
gisulat ni Moises ang tibuok Pentateuko, apan diha 
sa lainlaing bahin niini adunay dayag nga mga pa- 
hayag nga susama ra niana ang gipasabot. (Ex 
17:14: 24:4: 34:27: Num 33:2, Deu 31:9, 19, 22, 24- 
26) Adunay daghan usab nga mga seksiyon diin 
ang mga pulong direktang nagpasidungog kang 
Moises, sugod sa iyang unang natala nga pagpakig- 
sulti (Ex 2:13, 14), hangtod sa iyang kataposang 
pagpanalangin sa katawhan (Deu 33:1-29), ug la- 
kip sa pipila sa iyang tag-as nga mga pakigpu- 
long (Deu 1:1, 5:1; 27:1, 29:2, 31:1) ug makalikag 
nga mga awit. (Ex 15:1-19: Deu 31:30-32:43) Ang 
pangbukas nga mga bersikulo sa 20 ka kapitulo sa 
27 ka kapitulo sa Levitico nag-ingon kanato nga 
ang mosunod mao ang mga pulong ni Jehova nga 
gisulti ngadto kang Moises mao nga siya, sa baylo, 
makapahibalo niini sa katawhan. Ingon usab niini 
diha sa kapin sa 50 ka higayon diha sa basahon sa 
Numeros. Busa, gawas lamang sa kataposang mga 
bersikulo sa Deuteronomio, ang ebidensiya sulod 
sa Pentateuko mismo nagpakita nga si Moises ga- 
yod ang magsusulat niini. 

Daghang ubang mga teksto sa Bibliya nagpama- 
tuod nga ang Pentateuko maoy sinulat ni Moises. 
(Jos 1:7: Huk 3:4, 2Ha 18:6, Mal 4:4) Ang mga tawo 
sama kang David (1Ha 2:1-3), Daniel (9:11), Esdras 
(6:18), Nehemias (8:1), Jesus (Mar 12:26: Luc 16:29, 
Ju 7:19), Lucas (24:27), ug Juan (1:17) naghisgot 
niini nga sinulat ingong iya ni Moises. Mas direkta 
pa gayod, si Jesus miila nga si Moises mao ang 
magsusulat (Mar 10:3-5, Ju 5:46, 47), sama usab sa 
pag-ila sa mga Saduseo.---Mar 12:18, 19. 


PENTEKOSTES 


PENTEKOSTES. Usa ka ngalan nga gigamit 
diha sa Kristohanon Gregong Kasulatan sa pagpa- 
ila sa Pista sa Pagpangani (Ex 23:16) o Pista sa mga 
Semana (Ex 34:22), nga gitawag usab nga “adlaw 
sa unang hinog nga mga bunga.” (Num 28:26) Ang 
mga instruksiyon alang niini nga pista makita sa 
Levitico 23:15-21: Numeros 28:26-31, Deuterono- 
mio 16:9-12. Saulogon kini sa ika-50 nga adlaw 
(ang Pentekostes nagkahulogang “Ikakalim-an [nga 
Adlaw] ”) sukad sa Nisan 16, ang adlaw nga ang bi- 
nangan nga sebada gihalad. (Lev 23:15, 16) Sa Hu- 
diyohanong kalendaryo kini natunong sa Sivan 6. 
Kini maoy human sa pag-ani sa sebada ug sa pag- 
sugod sa pag-ani sa trigo, nga ulahing mahinog 
kay sa sebada.---Ex 9:31, 32. 

Ang mga Israelinhon wala tugoti sa pagsugod sa 
pagpangani hangtod nga ang unang mga bunga sa 
sebada gikatanyag na ngadto kang Jehova sa Ni- 
san 16. Busa, sa Deuteronomio 16:9, 10 ang mga 
instruksiyon mao: “Sukad nga magsugod ang pag- 
galab sa nagabarog nga uhay ikaw magsugod pag- 
ihap ug pito ka semana. Unya imong saulogon ang 
pista sa mga semana alang kang Jehova nga imong 
Diyos.” Ang matag lalaki gikinahanglan nga mo- 
tambong, ug kini usab ang giingon labot niini nga 
pista: “Magmaya ka sa atubangan ni Jehova nga 
imong Diyos, ikaw ug ang imong anak nga lalaki 
ug ang imong anak nga babaye ug ang imong uli- 
pon nga lalaki ug ang imong ulipon nga babaye ug 
ang Levihanon nga anaa sa sulod sa imong mga 
ganghaan ug ang langyaw nga pumoluyo ug ang 
batang ilo-sa-amahan ug ang babayeng balo, nga 
anaa sa imong taliwala, sa dapit nga pagapilion ni 
Jehova nga imong Diyos nga papuy-an sa iyang 
ngalan.” (Deu 16:11) Ang Paskuwa maoy usa ka ka- 
saulogan sa suod nga mga membro sa pamilya. 
Ang Pista sa Pagpangani, o Pentekostes, nangina- 
hanglan sa mas bukas ug dagayang pagkamahina- 
tagon, niini nga diwa kini nahisama sa Pista sa 
mga Balongbalong. 

Ang unang mga bunga sa pagpangani sa trigo 
pagatagdon nga lahi gikan sa unang mga bunga sa 
sebada. Duha sa ikanapulo ka bahin sa usa ka 
ephah sa pinong harina sa trigo (4.4 L) nga may le- 
badura ang lutoon ingong duha ka tinapay. Kina- 
hanglang kini “gikan sa inyong puloy-anang mga 
dapit,” nga sa ato pa kini maoy mga tinapay nga 
sama sa ordinaryong gigamit sa panimalay ug da- 
yag nga dili alang sa balaang mga katuyoan. (Lev 
23:17) Ubanan kini sa mga halad-nga-sinunog ug 
sa usa ka halad-sa-sala, ug sa duha ka laking na- 
ting karnero ingong halad-sa-panag-ambit. Ang 
saserdote magtabyog sa mga tinapay ug sa mga 
nating karnero atubangan kang Jehova pinaagi sa 
pagpatong sa mga tinapay ug sa mga piraso sa 
mga nating karnero diha sa iyang mga kamot ug 

magtabyog niini ngadto nganhi, nga nagpasabot 
nga kini gitanyag atubangan kang Jehova. Human 
ikatanyag ang mga tinapay ug ang mga nating 
karnero, kini maiya sa saserdote aron iyang maka- 
on ingong halad-sa-panag-ambit.---Lev 23:18-20. 

Adunay gamayng kalainan sa paghubit sa ubang 
mga halad (gawas sa halad-sa-panag-ambit) diha 
sa asoy sa Numeros 28:27-30. Imbes nga pito ka 
nating karnero, usa ka toreyong baka, duha ka la- 
king karnero, ug usa ka nating kanding, ingon 
sa giasoy sa Levitico 23:18, 19, kini naghisgot ug 
pito ka nating karnero, duha ka toreyong baka, usa 
ka laking karnero, ug usa ka nating kanding. Ang 
Hudiyong mga komentarista nag-ingon nga ang 
teksto sa Levitico nagtumong sa halad nga ilakip sa 
itabyog nga mga tinapay, ug ang sa Numeros nag- 
tumong sa nahiangayng gikatudlo nga halad sa 
pista, mao nga kini parehong gihalad. Sa pagpalu- 
yo niini, si Josephus, sa paghubit sa mga halad sa 
adlaw sa Pentekostes, unang naghisgot sa duha ka 
nating karnero sa halad-sa-panag-ambit, dayon 
nagtapo sa nahibiling mga halad, nga nagtala ug 
tulo ka nating baka, duha ka laking karnero (dayag 
nga usa ka sayop sa magkokopya imbes nga tulo), 
14 ka nating karnero, ug duha ka nating kanding. 
(Jewish Antiquities, III, 253 [x, 6]) Ang maong ad- 
law maoy usa ka balaang panagkatigom, usa ka 
adlaw nga igpapahulay.--Lev 23:21: Num 28:26. 

Ang Pista sa Pentekostes moabot sa kataposan sa 
pagpangani sa sebada ug maoy usa ka panahon sa 
pagmaya, maingon sa gipaila sa halad-sa-panag- 
ambit nga gihalad sa kongregasyon ug gihatag 
ngadto sa saserdote. Kini nga halad nagpaila usab 
ug madaitong panag-ubanay kang Jehova. Sa sa- 
mang higayon ang halad-sa-sala nagpahinumdom 
sa mga Israelinhon sa ilang sala ug maoy usa ka 
pangaliya ngadto sa Diyos alang sa kapasaylo- 
an ug paghinlo. Ang dugang nga halad-nga-sinu- 
nog maoy usa ka praktikal nga kapahayagan sa 
ilang pagpasalamat sa Iyang pagkamanggihatagon 
ingon man ingong simbolo sa ilang kinasingkasing 
nga pagtuman sa ilang may pakigsaad nga relas- 
yon uban sa Diyos. 

Dili lamang kay haom gayod alang sa Israel nga 
magpasalamat kang Jehova niini nga adlaw kondi- 
li sila usab kinahanglang dili mahikalimot sa ilang 
kabos nga mga igsoon. Human ihatag ang mga 
instruksiyon labot sa pista, si Jehova nagsugo: “Ug 
sa dihang anihon ninyo ang alanihon sa inyong 
yuta, dili mo hutdon ang daplin sa imong uma sa 
dihang magaani ka, ug dili mo hagdawan ang 
imong gianihan. Ibilin mo kini alang sa sinakit ug 
sa langyaw nga pumoluyo. Ako mao si Jehova nga 
inyong Diyos.” (Lev 23:22) Busa, ang kabos adunay 
tinuod nga panukmod nga pasalamatan ang Ginoo 
ug kalipayan ang pista duyog sa tanang ubang 

tawo. Daghan usab ang personal nga mga halad sa 
unang mga bunga sa pagpangani panahon niini 
nga pista. 

Sumala sa rabbinikong mga tinubdan, human sa 
pagkadestiyero ang mga makigbahin sa pista na- 
andang motungas sa Jerusalem sa adlaw una pa sa 
pagsugod niini ug didto andamon ang tanang bu- 
tang nga gikinahanglan alang sa kasaulogan niini. 
Sa pagkagabii ang mga pagbudyong sa mga trom- 
peta nagpahibalo sa pag-abot sa adlaw sa pista. 
(Num 10:10) Ang halaran sa halad-nga-sinunog gi- 
hinloan, ug ang mga ganghaan sa templo gibuksan 
gilayon paglapas sa tungang gabii alang sa mga 
saserdote ug aron ang mga tawo nga nagdala 
ngadto sa sawang ug mga halad alang sa ha- 
lad-nga-sinunog ug alang sa halad-sa-pagpasala- 
mat makapasusi niini sa mga saserdote. Si Alfred 
Edersheim mikomento: “Sa dili pa ang halad sa 
buntag ang tanang mga halad-nga-sinunog ug 
mga halad-sa-pakigdait nga buot dad-on sa mga 
tawo ngadto sa pista pagasusihon sa nagaduma- 
lang mga saserdote. Tungod sa kadaghan niini, kini 
maoy puliki gayod nga panahon, hangtod nga ang 
pahibalo nga mibanagbanag na sa Hebron maoy 
magtapos niining tanang pagpangandam, pinaagi 
sa paghatag sa timaan alang sa regular nga halad 
sa buntag.”--The Temple, 1874, p. 228. 

Human ikahalad ang adlaw-adlaw nga halad sa 
buntag, gidala ang mga halad sa pista nga gihubit 
sa Numeros 28:26-30. Human niana gidala ang li- 
naing halad alang sa Pentekostes--ang tinabyog 
nga mga tinapay uban sa kaubang mga halad nii- 
ni. (Lev 23:18-20) Human itabyog ang mga tina- 
pay, ang usa niini kuhaon sa hataas nga saserdote, 
ug ang ikaduha bahinon sa tanang nagadumalang 
mga saserdote. 

Simbolikong Kahulogan sa Pista. Maoy sa 
adlaw sa Pentekostes nga gibubo ni Jesu-Kristo 
ang balaang espiritu ibabaw sa pundok sa mga 120 
ka tinun-an diha sa lawak sa itaas didto sa Jerusa- 
lem sa tuig 33 K.P. (Buh 1:13-15) Si Jesus giban- 
haw niadtong Nisan 16, ang adlaw nga ihalad 
sa hataas nga saserdote ang binangan nga seba- 
da. Sa mahulagwayong diwa, siya walay lebadura, 
nga naghawas sa sala. (Heb 7:26) Sa Pentekostes, 
ingong ang dakong Hataas nga Saserdote, iyang 
ikapresentar ngadto sa iyang Amahan nga si Jeho- 
va ang dugang espirituwal nga mga anak, ang mga 
sumusunod sa tunob ni Jesus, nga gikuha gikan sa 
makasasalang katawhan ug nga midawat sa iyang 
halad. Ang pag-uyon sa Diyos sa tawhanong halad 
ni Jesus ug ang pagpresentar ni Jesus sa iyang 
mga tinun-an (bisan tuod nangatawo diha sa sala) 
aron mahimong espirituwal nga mga anak sa Diyos 
gipasundayag pinaagi sa pagbubo sa espiritu sa Di- 
yos nganha kanila. Ang kamatuoran nga dihay 


881 


duha ka tinapay sa bag-ong nahinog nga lugas nga 
gitanyag ngadto kang Jehova panahon sa Pente- 
kostes nagpaila nga dili lamang usa ka tawo ang 
nalangkit sa katumanan. Kini lagmit magpunting 
usab sa kamatuoran nga kadtong mahimong ina- 
nak-sa-espiritu nga mga sumusunod ni Jesu-Kris- 
to pagakuhaon gikan sa duha ka pundok dinhi sa 
yuta: Una gikan sa kinaiyanhong tinuli nga mga 
Hudiyo, ug sa ulahi gikan sa tanang ubang mga 
nasod sa kalibotan, ang mga Hentil.--Itandi ang 
Efe 2:13-18. 

Ang mga Hudiyo sagad nagtuo nga ang Pente- 
kostes katumbas sa panahon sa paghatag sa Bala- 
od didto sa Sinai, sa dihang ang Israel nahimong li- 
naing katawhan. Sayo sa ikatulong bulan (Sivan) 
nga ang mga Israelinhon nagtigom didto sa Sinai 
ug nakadawat sa Balaod. (Ex 19:1) Maingon nga si 
Moises ingong tigpataliwala gigamit sa pagdala sa 
Israel ngadto sa pakigsaad sa Balaod, sa ingon 
si Jesu-Kristo ingong Tigpataliwala sa espirituwal 
nga Israel karon nagdala sa maong bag-ong nasod 
ngadto sa bag-ong pakigsaad. Si apostol Pablo mi- 
himog pagtandi gikan niining duha ka hitabo, nga 
nag-ingong ang mga Kristohanon gitigom ngadto 
sa usa ka mas dakong panagkatigom didto “sa Bu- 
kid sa Zion ug sa siyudad sa buhing Diyos, ang la- 
ngitnong Jerusalem,” ubos sa mga kahikayan sa 
bag-ong pakigsaad.---Heb 12:18-24, itandi ang Pin 
14:1-5. 

Gipahibalo ni Jesus ang bag-ong pakigsaad 
ngadto sa iyang mga tinun-an sa gabii sa iyang ka- 
taposang Paskuwa ug, sa dayon na niyang pagka- 
yab, nagsugo kanila sa paghulat didto sa Jerusalem 
alang sa gisaad nga balaang espiritu. Karon, ingon 
sa gipatin-aw ni apostol Pedro, “tungod kay siya gi- 
bayaw man ngadto sa tuong kamot sa Diyos ug na- 
kadawat sa gisaad nga balaang espiritu gikan sa 
Amahan, iyang gibubo kini nga inyong nakita ug 
nadungog.” (Luc 22:20, Buh 2:33) Ang presensiya 
sa espiritu sa Diyos nadayag sa dihang mga 120 
ka tinun-an ang milagrosong nakasultig lainlaing 
mga pinulongan. Pinaagi niini, ang daghang Hudi- 
yo ug mga kinabig gikan sa tanang bahin sa Im- 
peryo sa Roma makadungog uban ang pagsabot 
“sa halangdong mga butang sa Diyos.” (Buh 2:7- 
11) Sa unang higayon niining panahona, pinaagi 
kang Pedro, giwali ang bawtismo sa ngalan sa 
Amahan, Anak, ug sa balaang espiritu, ingon sa 
gisugo ni Jesus diha sa Mateo 28:19. (Buh 2:21, 36, 
38, 39) Kay miadto sa mga langit uban ang bili sa 
iyang halad, si Jesus nakahimo sa pagdala sa iyang 
mga sumusunod ngadto sa bag-ong pakigsaad. 
--Heb 9:15-26. 

Nan, kini nga mga sumusunod uban ang 3,000 
nga nadugang nianang adlawa (Buh 2:41) ug ang 
uban pa sa ulahi, dili mao ang una sa unang mga 

bunga ngadto sa Diyos, kay kini mao si Jesu-Kris- 
to mismo, nga gibanhaw niadtong Nisan 16 sa 
33 K.P. (1Co 15:23), sa dihang ang mga binangan 
nga sebada gitabyog. Hinunoa, sila nahisama sa 
unang mga bunga sa trigo, ang ikaduhang abot, 
“usa ka matang sa unang mga bunga” ngadto sa 
Diyos. (San 1:18) Sila karon nahimong bag-ong na- 
sod sa Diyos, ang “piniling rasa, usa ka harianong 
pagkasaserdote, usa ka balaang nasod, usa ka ka- 
tawhan alang sa linaing pagpanag-iya” sa Diyos. 
--IPe 2:9. 


PENUEL (Nawong sa Diyos]. 

1. Ang “amahan ni Gedor" sa tribo ni Juda. (1Cr 
4:1, 4) Sanglit ang Gedor makita ingong ngalan sa 
usa ka lungsod sa Juda, si Penuel lagmit mao ang 
magtutukod niini o ang katigulangan sa mga mo- 
lupyo niini. 

2. Usa ka pangulo sa banay sa tribo ni Benjamin 
nga nanimuyo sa Jerusalem, anak nga lalaki ni Sa- 
sak.--1Cr 8:1, 2b, 28. 

3. Usa ka siyudad sa H sa Jabok. Sa panahon sa 
mga Maghuhukom, si Gideon nangayog pagkaon 
gikan sa mga tawo sa Penuel aron ang iyang ka- 
sundalohan makapadayon sa paggukod sa mga 
hari sa Midian, apan ang mga taga-Penuel midu- 
mili, nga tungod niana si Gideon sa ulahi nag- 
tumpag sa ilang torre ug nagpatay sa tanan ni- 
lang mga tawo. (Huk 8:4-9, 17) Wala na hisgoti 
pag-usab ang Penuel hangtod nga kini “gitukod” 
pag-usab o kaha gipalig-on ni Haring Jeroboam I. 
--1Ha 12:25. 

Ang Penuel sagad gituohan nga mao ang Tulul 
edh-Dhahab esh-Sherqiyeh, mga 6 km (3.5 mi) sa 
S sa Sucot ug duol sa Jabok, mga 14 km (8.5 mi) o 
kapin pa sa AS gikan sa dapit nga magtagbo kini 
ug ang suba sa Jordan. May mga timailhan nga 
kini nakutaan pag-ayo ug maayong pagkapuwesto 
aron makontrolar ang agianan pasulod sa lugot sa 
Jabok nga nagpaingon sa kasadpan ngadto sa Jor- 
dan.---Tan-awa ang PENIEL. 


PEOR. Diha sa asoy bahin sa pagpaningkamot 
ni Haring Balak nga tunglohon sa manalagna nga 
si Balaam ang Israel, ang ikatulong bantaaw nga 
dapit nga gidad-an kang Balaam giingon nga didto 
sa “kinatumyan sa Peor, nga nag-umbaw sa Jesi- 
mon.” (Num 23:28) Gikan dinhi makita ni Balaam 
ang mga tolda sa Israel nga nagkatag diha sa Ka- 
patagan sa Moab sa ubos.---Num 22:1, 24:2. 

Giisip sa pipila nga ang Peor maoy pinamubo sa 
ngalang Bet-peor. (Deu 4:46) Apan, kining ulahing 
dapit dayag nga maoy usa ka lungsod, sanglit gila- 
kip kini sa pahat nga teritoryo sa Ruben. (Jos 13:15, 
16, 20) Busa, ang uban nagtuo nga ang Peor maoy 
usa ka tumoy sa bukid, o tayuktok, ug nag-ingon 
nga ang lungsod sa Bet-peor ginganlan sa ingon 

tungod kay kini nahimutang diha sa mga bakilid sa 
maong tumoy sa bukid. Ang Peor ug Bet-peor mo- 
patim-aw nga nalangkit sa paganong pagsimba “sa 
Baal sa Peor" (Num 25:1-3, 18; 31:16: Jos 22:17), ug 
posible nga ang tayuktok sa Peor maoy usa ka sen- 
tro sa maong imoral nga pagsimba.---Tan-awa ang 
BAAL Num. 4; BAAL SA PEOR. 

Si Balaam unang gidala didto sa Bamot-baal, da- 
yon sa “tumoy sa Pisga,” ug sa kataposan didto sa 
“kinatumyan sa Peor.” (Num 22:41, 23:14, 28) Ang 
direksiyon sa ilang pagtungas maoy gikan sa H 
ngadto sa A ug daw nagpakita nga ang Peor maoy 
sa A sa Pisga ug sa Bukid sa Nebo. Pinasukad sa gi- 
ingon ni Eusebius ug Jerome, sa ikatulo ug ikaupat 
nga siglo K.P., ang tumoy sa bukid sa Peor gituo- 
han nga mao ang usa sa mga tayuktok nga maoy 
utlanan sa Wadi Husban.---Tan-awa ang BET-PEOR. 


PEPINO [Heb., gqishshu'ah'|. Lakip sa mga 
pagkaon sa Ehipto nga gipangandoy pag-ayo sa 
reklamador nga mga Israelinhon ug sa nagkasagol 
nga panon sa katawhan mao ang mga pepino, san- 
diya, puerro, sibuyas, ug ahos. (Num 11:5) Ang 
pipila ka eskolar, nga nag-isip sa pepino ingong 
ordinaryo ra kaayong pagkaon aron pangando- 
yon, nagsugyot sa melon (Cucumis melo) ingong 
mao ang gipasabot. Apan ang pamatuod gikan sa 
mga pinulongan nga amgid sa Hebreohanon, ingon 
man gikan sa sayong mga hubad, nagtumong sa 
pepino. 

Ang pepino motubo ingong taas, mokatay nga 
bagon nga may dalag o pution nga mga bulak. Ang 
bunga sa komon nga pepino (Cucumis sativus) 
adunay hamis, berde ngadto sa asul-berde nga pa- 
nit, ug ang unod maoy berdehon-puti ug daghag 
liso. Ang natubigan pag-ayong mga tampi sa Nilo 
ug ang dagaya sa yamog nga yuta sa Palestina, 
inubanan sa kainit sa adlaw, maayo kaayo alang sa 
pagtubo niini nga tanom nga malukpanong gita- 
nom niining mga nasora. 

Naandan ang pagtukod ug balongbalong o payag 
diha sa mga tanaman sa utanon o sa mga parasan 
ingong silonganan sa mga magbalantay nga nag- 
bantay sa mga produkto sa kaumahan batok sa 
mga kawatan ug sa manunukob nga mga hayop. 
Kon sama sa gigamit sa dili pa dugayng mga pana- 
hon, ang payag maoy usa ka huyang nga tinukod 
nga may upat ka haligi nga gitarok sa yuta, nga 
may mga balabag nga nagsumpay sa mga haligi 
sa usag usa. Ang mga sanga gigamit sa paghimo 
sa atop ug sa mga bungbong, usahay kini kurosku- 
roson (buot ingnon, ang gagmayng mga sanga gi- 
lala), samtang ang pangunang mga dugtong sa 
payag ihigot sa usag usa pinaagig gagmay ug 
lubay nga mga sanga nga gigamit ingong pisi. 
Inigkatapos sa panahon sa pagpananom, kini nga 
mga payag biyaan, ug sa dihang ang hangin ug 

ulan sa tinghunlak magsugod na, kini magabok ug 
mahugno. Sa ingon, taliwala sa kalaglagan, ang 
Zion tin-awng gihulagway ingong “nahibilin sama 
sa usa ka balongbalong sa parasan, sama sa usa 
ka lantawanang payag sa uma sa mga pepino.” 
-Isa 1:8. 

Ang mga haligi, mga tukon, o uban pang mga 
galamiton gibutang usab diha sa gitikad nga kau- 
mahan aron hadlokon ang mga hayop, ug sama sa 
amang ug walay kinabuhing “tawotawo sa uma sa 
pepino” gipakasama ni manalagnang Jeremias ang 
mga imahen nga gihimo sa idolatroso nga mga na- 
sod.---Jer 10:5. 


PERAZIM, BUKID SA [Mga Pagbuslot]. Usa 
ka bukid nga lagmit gitawag sa ubang teksto nga 
Baal-perazim.--Isa 28:21, tan-awa ang BAAL-PERA- 
ZIM. 


PERDIS [Heb., qore”]. Usa ka langgam nga 
sama sa manok (gallinaceous), bus-okon ug lawas, 
mas gamay kay sa langgam nga pheasant, maka- 
dagan ug makaikyas nga tulin kaayo, talagsa rang 
molupad apan daling maluya kon molupad. Ang 
duha ka matang sa perdis nga makaplagan sa 
Palestina mao ang perdis sa balas (Ammoperdix 
heyi) ug ang perdis sa bato (Alectoris graeca). Ang 
perdis sa balas makaplagan diha sa mga desyerto 
ug sa batoong mga bakilid, samtang ang perdis sa 
bato pangunang makaplagan sa kabungtoran nga 
nihit ug mga tanom. 

Ang Hebreohanong ngalan niini nga langgam 
nagkahulogang “"tigtawag.” Bisan tuod ang perdis 
tagingting ug tingog, ang pipila nagtuo nga ang 
Hebreohanong ngalan niini gigamit aron sundogon 
ang “krrr-ic” nga tingog sa langgam sa dihang kini 
pagulaon gikan sa gitagoan niini. 

Ang perdis lami ug karne ug giayam aron kao- 
non sukad pa sa karaang kapanahonan, nga sagad 
ang mga mangangayam mogamit ug mga kahoy 
nga ilabay aron piangan ang langgam sa dihang 
kini mogawas sa gitagoan niini. Sanglit ang perdis 
moikyas pinaagi sa pagdagan, magpahipi sa likod 
sa mga bato ug sa ubang mga salipdanan, ug 
magtago diha sa mga pangpang sa bato o sa sa- 
mang mga dapit nga katagoan, si David, nga nag- 
balhinbalhin ug katagoan aron makalingkawas sa 
walay-puas nga paggukod ni Haring Saul, haom 
nga nagpakasama sa iyang kaugalingon sa usa 
ka “langgam nga perdis ibabaw sa kabukiran.” 
--1Sa 26:20, itandi ang Lam 3:52. 

Ang teksto sa Jeremias 17:11, nga nagpanag-ing 
sa tawong nagtigom ug bahandi sa dili-matarong 
nga paagi ngadto “sa langgam nga perdis nga nag- 
tigom [o, lagmit, nagpusa] sa wala niya ipangitlog,” 
nahimong ulohan sa daghang panaghisgot. Bisan 
tuod ang pipila ka karaang mga magsusulat nag- 

hubit sa perdis nga mangilog ug mga itlog gikan sa 
mga salag sa ubang mga langgam ug maglumlom 
niini, ang presenteng-adlaw nga mga naturalista 
nag-ingon nga walay langgam nga giklasipikar 
ingong mga perdis ang adunay ingon niana nga 
batasan. Apan, ang Lexicon in Veteris Testamenti 
Libros naghisgot sa Hudiyong zoologo nga si Israel 
Aharoni (1882-1946), usa ka magsusulat bahin sa 
kinabuhi sa mga hayop sa Palestina, nga nakakap- 
lag ug “2 ka pundok nga may tag-11 ka itlog nga 
gipangitlog sa 2 ka langgam [mga perdis] nga 
diha sa samang salag.” (Pinaagi ni L. Koehler ug 
W. Baumgartner, Leiden, 1958, p. 851) Busa, ang 
Encyclopaedia Judaica (1973, Tomo 13, lin. 156) 
nag-ingon: “Usahay duha ka baye ang mangitlog 
sa samang salag, diin ang usa mopatigbabaw ug 
mag-abog sa lain, apan ang gamayng lawas niini 
dili makaarang sa paglumlom niining daghan kaa- 
yong itlog, mao nga sa ulahi mabugok ang mga it- 
log. Kini mao ang gipasabot sa sanglitanan [sa Je- 
remias 17:11] sa dihang kini naghisgot sa tawong 
nag-ilog sa kabtangan sa lain apan sa ulahi walay 
napahimuslan gikan niini.” 

Ang Jeremias 17:11 sa King James Version ma- 
basa: “Ingon nga ang perdis maglumlom sa mga it- 
log, ug dili magpusa niini, mao man usab siya nga 
mag-angkon ug mga bahandi, sa dili-maayong pa- 
agi, magbiya niini taliwala sa iyang mga adlaw, ug 
ang iyang kataposan mahimong ingon sa usa ka 
buangbuang.” Sa pagpaluyo niining laing pagsabot, 
si John Sawyer nangatarongan nga “ang punto 
mao ang sanglitanan sa pagkawalay panalipod sa 
salag sa perdis, nga naladlad sa daghang pag-ata- 
ke sa mga manunukob, nga gipakasama sa pagka- 
walay panalipod sa buangbuang nga nagbutang 
sa iyang pagsalig diha sa walay-pulos nga ganan- 
siya.” Siya mipadayon sa pag-ingon nga ang pag- 
kaepektibo sa sanglitanan sa Jeremias 17:11 “wala 
mag-agad sa pagkamalimbongon sa naglumlom 
nga perdis, apan sa pagkawalay panalipod niini, 
nga sama sa sayop nga paglaom sa kasegurohan sa 
buangbuang nga naghunahuna nga siya makaik- 
yas sa iyang makauulaw nga kahakog .. . nga wa- 
lay kasayoran sa mga kapeligrohan nga moda- 
ngat kaniya ug walay panalipod kon moabot ang 
katalagman.”-- Vetus Testamentum, Leiden, 1978, 
pp. 324, 328, 329. 


PERES, I. Usa ka anak nga lalaki ni Makir ug 
Maaca sa tribo ni Manases.— 1Cr 7:14, 16. 


PERES, II. Gigamit ni Daniel kining Aramaiko 
nga pulong sa dihang gihubad ang sinulat sa ka- 
mot diha sa bungbong nga, “MENE, MENE, TEKEL 
ug PARSIN.” (Dan 5:25, 28) Si Dr. Judah Slotki nag- 
punting nga ang sinulat sa kamot nagkahulogang 
“usa ka maneh, usa ka maneh, usa ka siklo ug tu- 

nga sa siklo.” (Soncino Books of the Bible, giedit ni 
A. Cohen, London, 1951; tan-awa usab ang Peake's 
Commentary on the Bible, giedit ni M. Black ug 
H. H. Rowley, London, 1964, p. 596.) Sanglit ang 
“Peres” maoy singular nga pulong sa “Parsin,” kini 
nagkahulogang “tunga sa siklo.” 

Sa paghubad sa manalagna sa pulong nga “Pe- 
res,” siya migamit ug duha ka laing Aramaikong 
mga pulong nga gititik sa samang tulo ka konso- 
nante apan gilitok nga lahi. “PERES [Peres'], ang 
imong gingharian gibahin na [perisath'] ug giha- 
tag ngadto sa mga Medianhon ug sa mga Persian- 
hon [u-Pharas'|.” Busa ang inspiradong pagpatin- 
aw naglakip sa dobleng pagdula sa pulong nga 
“Peres” ug sa lintunganayng pulong nga nagkahu- 
logang “gibahin.” Ang misunod nga mga panghita- 
bo niadtong gabhiona nagpamatuod sa katukma sa 
hubad.---Tan-awa ang PARSIN. 


PEREZ [Pagkasisi: Pagkasisi sa Batadbatad]. 
Usa sa kaluhang anak nga lalaki ni Juda pinaagi sa 
iyang umagad nga babayeng si Tamar. Sa pagkata- 
wo, ang igsoong lalaki ni Perez nga si Zera ang 
unang migimaw apan miatras, ug si Perez ang 
unang migula, nga nagpasisi sa batadbatad ni Ta- 
mar. (Gen 38:24-30) Padayong nangibabaw si Pe- 
rez sa iyang igsoon ug kanunayng gilista nga una 
kaniya, ug sa ilang duha mas dungganon ang 
iyang banay. (Ru 4:12) Si Perez ug ang iyang duha 
ka anak nga lalaki, si Hesron ug Hamul, gilista nga 
lakip niadtong kaliwat ni Jacob nga miadto sa Ehip- 
to, diin silang tulo nahimong mga pangulo sa tag- 
satagsa ka banay ni Juda. (Gen 46:8, 12) Gawas 
niini, wala nay girekord nga personal nga impor- 
masyon bahin kaniya. 

Ang mga paghisgot kang Perez sa panguna 
maoy maylabot sa talaan sa mga kaliwat, diin ang 
kinadaghanan sa talaan sa mga kaliwat ni Juda 
masubay pinaagi kang Perez. (1Cr 2:4, 5, 9-55; 4:1- 
20) Ang mga banay ni Perez ug sa iyang duha ka 
anak nga lalaki naglangkob sa dakong bahin sa tri- 
bo ni Juda sa panahon sa ikaduhang pagrehistro sa 
kamingawan. (Num 26:20-22) Ang pipila sa mga 
kaliwat ni Perez maoy sakop sa unang dibisyon sa 
mga sundalo ni David nga moalagad sa unang bu- 
lan. (1Cr 27:3) Daghan sa mga anak ni Perez ang 
nakabalik gikan sa pagkadestiyero sa Babilonya, ug 
468 kanila ang mipuyo sa Jerusalem. (1Cr 9:3, 4, 
Neh 11:4, 6) Ang usa ka direktang linya sa talaan 
sa kagikan sukad kang Perez miagi kang Boaz 
ngadto kang David ug sa kataposan ngadto kang 
Jesus nga Mesiyas.--Ru 4:18-22, 1Cr 2:4-15, Mat 
1:3, Luc 3:33. 


PEREZ-UZAH [nagkahulogang “Kasuko Batok 
Kang Uzah']. Ang gingalan sa giokanan ni Nacon 
(Kidon) human patya ni Jehova si Uzah tungod sa 

iyang paghawid sa Arka sa dili-matinahorong paa- 
gi sa dihang gisulayan kini pagbalhin gikan sa Ki- 
riat-jearim ngadto sa Siyudad ni David. (2Sa 6:4- 
10, 1Cr 13:6-11) Ang tukmang nahimutangan sa 
Perez-uzah wala mahibaloi. 


PERGA. Usa ka prominenteng siyudad sa Ro- 
manhong lalawigan sa Pamfilia. Ang mga kagun- 
oban sa karaang Perga gituohan nga duol ra sa mo- 
dernong balangay sa Murtana, mga 13 km (8 mi) 
pailaya gikan sa H nga baybayon sa Asia Minor ug 
mga 8 km (5 mi) sa K sa Suba sa Cestrus (Aksu). 
Mopatim-aw nga sa kakaraanan, sumala sa Gre- 
gong geograpo nga si Strabo, kini nga suba mala- 
wigan hangtod sa A sa Perga. (Geography, 14, 
IV, 2) Apan, ang kasikbit nga Atalia daplin sa bay- 
bayon sa Pamfilia daw maoy nahimong dunggoa- 
nan sa Perga ug, sa ulahi, nailado pa gani kay sa 
Perga.--Itandi ang Buh 14:24-26. 

Mao kining siyudara nga giadto ni apostol Pablo 
ug sa iyang mga kaubanan sa sayong bahin sa 
iyang unang misyonaryong panaw. (Buh 13:13) Sa 
hapit nang matapos ang panaw, ilang 'gisulti ang 
pulong didto sa Perga,' apan wala masayri kon may 
molupyo ba niini nga midawat sa Kristiyanidad. 
--Buh 14:24, 2b. 


PERGAMINO. Mga panit sa mga karnero, 
kanding, o mga nating baka nga gigamit ingong 
sulatanan. Ang panit dugay nang gigamit ingong 
sulatanan sa mga tawo sa kakaraanan, ang Linukot 
nga Basahon ni Isaias sa Patayng Dagat, nga gi- 
kopya sa naghinapos ang ikaduhang siglo W.K.P., 
maoy gama sa panit. Ang papiro gikan sa Ehipto 
nahimong kaylap nga gigamit ingong sulatanan 
apan, matod ni Pliny, sa dihang gidili sa magma- 
mando sa Ehipto ang pag-eksportar niini niadtong 
mga 190 W.K.P., ang paggamit sa panit nga perga- 
mino namugna didto sa Pergamo. (Ang Cebuanong 
pulong nga “pergamino” naggikan sa Lat. nga per- 
gamena.) Lagmit kini nagkahulogan sa pagpailado 
lamang sa gigamit na nga paagi sa pagpahamis sa 
mga panit aron masulatan ang atubangan ug luyo. 
Ang mga linukot nga basahon nga gama sa perga- 
mino mas lig-on kay sa dili kaayo mahalon nga 
mga linukot nga basahon nga gama sa papiro. 

Sa 2 Timoteo 4:13 si apostol Pablo naghangyo 
kang Timoteo nga dad-on “ang mga linukot nga 
basahon, ilabina ang mga pergamino.” (NW, Ro) 
Wala niya hisgoti ang mga kaundan niining gi- 
hangyo nga mga butang, apan lagmit gayod nga 
siya naghangyo sa mga bahin sa Hebreohanong 
Kasulatan aron siya makatuon niini samtang nabi- 
langgo didto sa Roma. Ang prase nga “ilabina ang 
mga pergamino” lagmit nagtumong sa mga linukot 
nga basahon nga gama sa papiro ug pergamino. 

Sa unang mga Romano, ang kahoyng mga papan 
nga gihaklapan ug talo sagad gigamit ingong tem- 
poraryong mga sulatanan. Sa ngadtongadto ang 
mga palid nga panit o pergamino mao na ang giga- 
mit alang niini. Ang Latin nga pulong nga mem- 
branae (mga panit) mao ang gigamit sa pagtu- 
mong sa maong mga kuwaderno nga pergamino. 
Sa teksto nga bag-o lang gikutlo, gigamit ni Pablo 
ang Gregong katumbas sa pulong sa dihang gi- 
hangyo “ang mga linukot nga basahon, ilabina ang 
mga pergamino [mem-bra'nas|.” Busa ang pipila ka 
komentarista nagtuo nga siya naghangyog mga li- 
nukot nga basahon sa Hebreohanong Kasulatan 
uban sa pipila ka nota o mga sulat. Busa si Moffatt 
naghubad niini nga, “akong mga basahon, ug ilabi- 
na sa akong mga papel,” ug ang The New English 
Bible mabasa, “ang mga basahon, labaw sa tanan 
ang akong mga kuwaderno.” Apan, dili matino kon 
“ang mga pergamino” maoy susama ba sa mga ku- 
waderno o mga papel, o kaha maoy mga linukot 
nga basahon nga pergamino (La, Kx). 

Vellum. Ang mga pergamino sagad ginama 
gikan sa panit sa karnero, kanding, o sa nating 
baka. Sa ikatulo ug ikaupat nga siglo K.P., dihay 
mitungha nga kalainan tali sa gaspangon ug sa 
mas pinog granong mga materyales, diin ang gas- 
pangon padayong gitawag nga pergamino, apan 
ang mas pinog grano gitawag ug vellum. Ang vel- 
lum gigama gikan sa pinong mga panit sa nating 
baka o nating kanding, o sa napunit nga mga na- 
ting baka o mga nating karnero. Gigama kini pina- 
agi sa pagkiskis sa mga balhibo sa nahugasang 
mga panit, pag-inat niini diha sa usa ka bayanan, 
paghugas ug pagkagis pag-usab aron matangtang 
ang mga gaspang, pagsabwag ug pinolbos nga ti- 
sas, ug pagbagnos ug abo gikan sa bolkan. Kini 
mahimong nipis, hamis, halos puti nga sulatanan 
nga sa ulahi kaylap nga gigamit alang sa hinung- 
danong mga basahon hangtod nga naimbento ang 
pag-imprenta, diin ang papel mas maayo ug mas 
barato. Ang hinungdanong mga manuskrito sa 
Bibliya sama sa Sinaitic ug Vatican Num. 1209 sa 
ikaupat nga siglo maingon man ang ikalimang sig- 
lo nga Alexandrine nga mga manuskrito maoy 
mga vellum. 


PERGAMO |[Kuta: Acropolis]. Usa ka siyudad 
sa Misia sa AK nga bahin sa Turkey sa Asia 
(Asia Minor) ug ang nahimutangan sa usa sa 
pito ka kongregasyon nga gipadad-an ni apostol 
Juan ug mga sulat sumala sa gitala sa Pinadayag. 
(Pin 1:11, 2:12-17) Ang siyudad maoy mga 80 km 
(50 mi) sa A sa Smirna (modernong Izmir) ug mga 
25 km (15 mi) gikan sa baybayon sa Dagat Ae- 
gean. Duol sa dapit sa karaang Pergamo nahimu- 
tang ang modernong Bergama. Ang Pergamo sa 

sinugdan maoy usa ka kuta diha sa usa ka titip ug 
nag-inusarang bungtod tali sa duha ka suba. Sa ka- 
dugayan ang siyudad miabot ngadto sa walog sa 
ubos, ug ang bungtod nahimong acropolis. 

Kasaysayan. Dili matino kon diin naggikan 
ang mga tawo sa Pergamo, apan may pipila ka ebi- 
densiya nga sila naggikan sa Acaya sa Gresya. Sa 
pagka 420 W.K.P. ang siyudad naggamag mga 
sensilyo, ug sa pagkasunod nga siglo gihisgotan ni 
Xenophon ang maong siyudad. Human mamatay 
si Alejandrong Bantogan, kini nahimong bahin sa 
teritoryo ni Lysimachus. Ang tenyente ni Lysima- 
chus nga si Philetaerus nahimong magmamando 
sa siyudad ug sa palibot nga teritoryo, sukad sa 
paghari sa mga Attalid nga sa ilalom sa ilang pag- 
mando ang Pergamo nahimong adunahan ug ila- 
dong siyudad. Si Haring Attalus I (241-197 W.K.P.) 
midapig sa mga Romano sa pagpakig-away sa mga 
Macedonianhon. Ang iyang manununod, si Eume- 
nes II, nagtukod ug dakong librarya nga miindig sa 
bantogang librarya sa Alejandria. Lagmit niining 
panahona nga ang sulatanan nga pergamino (per- 
gamena charta) naimbento diha sa siyudad. Du- 
gang pa, niining panahona ang gingharian sa Per- 
gamo nagkontrolar sa kinadak-ang bahin sa K nga 
Asia Minor. Niadtong 133 W.K.P. si Attalus II, sa 
hapit na siyang mamatay, nagtugyan sa Pergamo 
ngadto sa Roma, nga tungod niana ang siyudad 
nahimong kaulohan sa Romanhong lalawigan sa 
Asia. (Tan-awa ang Asia.) Bisan tuod kini wala na 
mahimong kaulohan, ang Pergamo nakahupot gi- 
hapon ug dakong dungog ingong sentro sa panga- 
gamhanan. 

Relihiyon sa Pergamo. Ang paganong reli- 
hiyon gipasiugda pag-ayo sa Pergamo. Lagmit nga 
ang Caldeanhong mga Mago (mga astrologo) mika- 
lagiw gikan sa Babilonya ngadto sa Pergamo, nga 
nagtukod sa sentro sa ilang kapunongan didto. Si 
Eumenes II nagtukod ug dakong halaran nga mar- 
mol alang sa diyos nga si Zeus aron sa pagsaulog 
sa iyang pagpildi sa mga Gaul. Ang mga nahibilin 
niini nakubkoban ug nagpakita nga kini gidayan- 
dayanan ug dagkong mga linilok nga naglarawan 
sa ilang mga diyos nga nakiggubat batok sa mga 
higante. (HULAGWAY, Tomo 2, p. 945) Ang mga ma- 
sakiton gikan sa tanang bahin sa Asia mihugop sa 
Pergamo tungod kay anaa niini ang templo ni As- 
clepius, ang diyos sa pagpanambal ug sa medisina. 

Ang ilabinang talagsaon nga bahin sa relihiyon 
sa Pergamo mao ang pagsimba niini sa politi- 
kanhong mga magmamando. Ang siyudad nagtu- 
kod ug usa ka maanindot nga templo alang sa 
pagsimba kang Cesar Agusto. Busa mao kini ang 
unang siyudad nga adunay templo nga gipahinu- 
ngod alang sa pagsimba sa emperador. Sa mga ad- 

law ni Emperador Trajan ug Severus, duha pa ka 
templo ang gitukod didto, mao nga ang Encyclo- 
peedia Britannica nagtawag sa Pergamo nga “ang 
pangunang sentro sa pagsimba sa emperador ila- 
lom sa unang imperyo.” (1959, Tomo 17, p. 507) 
Ang maong pagsimba sa Romanong emperador 
nagpahiusa sa politikanhong paagi sa tanang nasa- 
kop nga mga nasod sa imperyo ilalom sa usa ka di- 
yos; sila sa tagsatagsa makasimba sa ilang lokal o 
nasodnong mga diyos, apan ang tanan kinahang- 
lang mosimba sa emperador. 

“Sa Dapit Diin Anaa ang Trono ni Satanas.” 
Sa sulat ni apostol Juan ngadto sa kongregasyon sa 
Pergamo, iyang gihisgotan nga ang maong siyudad 
maoy dapit “diin anaa si Satanas nagapuyo” ug nga 
ang mga Kristohanon sa ingon nagapuyo “sa dapit 
diin anaa ang trono ni Satanas.” (Pin 2:13) “Kini 
nga prase nagtumong sa sistema sa paganong mga 
kulto, . . . apan lagmit nga pangunang nagtumong 
sa pagsimba sa emperador. Niining dapita nga ang 
pagsimba sa emperador ingong diyos nahimong 
sukdanan sa pagkamaunongon sa mga lungsora- 
non ilalom ni Domitian.” (New Bible Dictionary, gi- 
edit ni J. Douglas, 1985, p. 912) Sanglit ang pagpa- 
tay kang Antipas ingon man ang “trono ni Satanas” 
gihisgotan diha sa samang bersikulo, si Antipas 
lagmit gipatay tungod sa pagdumili sa pagsimba 
kang Cesar. 

Tingali ang dugang pamatuod nga magpaila nga 
“anaa ang trono ni Satanas” niining dapita mao ang 
iladong pagsimba kang Zeus, o Jupiter, ang pangu- 
nang diyos sa tanang paganong mga diyos ug mga 
diyosa. Ang leyenda nag-ingon nga gikan sa bung- 
tod diin gitukod ang Pergamo nasaksihan sa pipila 
ka diyos ang pagkahimugso ni Zeus, ug ang dako 
kaayong templo nga nahimutang sa ulahi sa iba- 
baw sa acropolis giisip ingong usa sa mga ka- 
hibulongan sa maong panahon. Ang mga tawo 
nga nagsimba kang Zeus mahimong mosimba sa 
ubang mga diyos apan kinahanglang isipon sila 
nga mas ubos kay kang Zeus. Bisan pa niana, ang 
mga Kristohanon sa Pergamo gidayeg tungod kay 
sila nangupot pag-ayo sa ilang bug-os nga pagka- 
mahinalaron ngadto sa matuod nga Diyos, si Jeho- 
va, ug wala molimod sa pagtuo bisan pa nga nag- 
puyo “sa dapit diin anaa ang trono ni Satanas.” 

"Pagtulon-an ni Balaam.” Apan, sa mao 
nga kongregasyon dihay makapadaot nga implu- 
wensiya niadtong “nangupot pag-ayo sa pagtulon- 
an ni Balaam.” (Pin 2:14) Kini nga ekspresyon nag- 
pahinumdom kanato kang manalagnang Balaam 
nga taga-Mesopotamia nga human mapakyas sa 
pagtunglo sa Israel, nagsugyot sa paggamit sa pa- 
ganong mga babaye aron sa pagdaldal sa mga la- 
laking Israelinhon ngadto sa mahilayong pagsim- 
ba sa bakak nga mga diyos. Tungod sa miresultang 

seksuwal nga imoralidad ug idolatriya, 24,000 ka 
Israelinhon ang nangamatay. (Num 25:1-18, 1Co 
10:8, tan-awa ang BALAAM.) Dayag nga ang pipila 
sa kongregasyon sa Pergamo, kadtong “nangupot 
pag-ayo sa pagtulon-an ni Balaam,” nagkonsentir 
sa pakighilawas.---Jud 4, 11: 2Pe 2:14, 15. 

Ang pipila sa kongregasyon naimpluwensiyahan 
usab sa pagtulon-an sa “sekta ni Nicolas,” ug sila 
giawhag nga maghinulsol tungod niini.--Pin 2: 
15, 16. 


PERIDA [Nahimulag]. Katigulangan sa usa ka 
banay sa mga alagad ni Solomon, nga ang pipila 
kanila namalik sa Jerusalem uban kang Zorobabel. 
(Neh 7:6, 7, 57) Kining ngalana giespeling nga Pe- 
ruda sa Esdras 2:55. 


PERIZIHANON. Usa sa mga tribo nga nag- 
puyo sa yuta sa Canaan sa wala pa mag-okupar ni- 
ini ang mga Israelinhon. (Gen 13:3-7; 34:30; Ex 3: 
8, 17) Wala sila hisgoti sa talaan sa 70 ka banay hu- 
man sa Lunop, nga nagngalan sa “mga banay sa 
Canaanhon.” (Gen 10:15-18) Ang ilang katigula- 
ngan wala mahibaloi. 

Ang mga Perizihanon maoy usa sa mga tribo 
kansang yuta gisaad sa Diyos ngadto sa binhi ni 
Abraham. (Gen 15:18-21; Neh 9:7, 8) Sa panahon 
nga gisakop sa mga Israelinhon ang Yutang Saad, 
ang mga Perizihanon nagpuyo sa bukirong rehiyon 
sa Canaan. (Jos 11:3) Sa dihang ang tribo ni Juda 
mibalhin ngadto sa gipahat niini nga teritoryo, kini 
nagpildi sa mga Perizihanon ug sa mga Canaanhon 
didto sa Bezek, nga mopatim-awng anaa sa K sa 
Jerusalem. (Huk 1:4, 5; Jos 24:11) Human ang yuta 
sa Canaan mabahin sa mga Israelinhon, ang pipila 
ka Perizihanon nagpabilin sa teritoryo sa Epraim 
ug Manases.—Jos 17:15-18. 

Ang mga Perizihanon maoy usa sa pito ka dag- 
hag molupyo ug gamhanang mga nasod nga sub- 
lisubling gimando ni Jehova sa Israel nga puohon 
inigsulod nila sa Yutang Saad. Walay pakigsaad o 
alyansa sa kaminyoon nga himoon uban kanila, ni 
hatagan sila ug pabor. (Ex 23:23, 24; 33:2; 34:11- 
13; Deu 7:1-3; Jos 3:10) Apan ang mga Israelinhon 
napakyas sa pagpuo kanila, ug ingon sa gitagna, 
ang mga Perizihanon nahimong lit-ag sa Israel. 
--Deu 7:4: 20:17, 18; Huk 3:5, 6. 

Sa panahon ni Solomon, ang pipila ka nahibiling 
mga Perizihanon gipaapil sa pinugos nga trabaho. 
(1Ha 9:20, 21; 2Cr 8:7, 8) Nakaplagan ni Esdras nga 
ang mga Hudiyo nga mibalik gikan sa pagkades- 
tiyero sa Babilonya nakig-alyansa sa kaminyoon 
uban kanila. Apan, tungod sa iyang tambag ilang 
gipapahawa ang ilang langyawng mga asawa. (Esd 
9:1, 2; 10:11, 12, 44) Ang mga Perizihanon wala na 
hisgoti sa ulahing kasaysayan sa Bibliya. 

PERLAS. Usa ka hamis, gahion, linginon, ug 
sagad puti nga mutya nga may maanindot nga gi- 
law nga samag balangaw ang kolor, nga sukad pa 
sa karaang mga panahon gigamit ingong dayanda- 
yan. (1Ti 2:9; Pin 17:4; 18:11, 12, 15, 16; 21:2, 21) 
Usa kini ka migahing masa sa calcium carbonate 
nga maporma sulod sa mga tipay ug sa ubang mga 
mollusk. Kon may usa ka partikulo (sama sa usa ka 
ugas sa balas o usa ka gamayng parasito) nga na- 
kasulod sa bayanan sa usa ka mollusk, kini magpa- 
gawas ug substansiya nga may calcium carbonate 
nga gitawag ug nacre, nga mogahi ug mahimong 
ut-od sa perlas nga molimin sa partikulo nga na- 
kasulod niini. Ang sunodsunod nga mga lut-od 
nga samag substansiya sa bayanan padayong mo- 
imin sa partikulo nga maoy nagsilbing uyok. Kon 
ang uyok dili motapot sa bayanan tungod sa pagli- 
hok sa mga hanig sulod sa bayanan, maporma ang 
usa ka matahom nga perlas sa paglabay sa ubay- 
ubayng katuigan. 

Ang primera klaseng mga perlas makuha gikan 
sa mga tipay nga makaplagan sa kadaghanang tro- 
pikanhong katubigan, ug ilabina sa palibot sa Bah- 
rain diha sa Gulpo sa Persia, ug sa Pulang Dagat. 

Masambingayong Paggamit. Ang Bibliya 
usahay masambingayong naghisgot sa kabililhon 
sa mga perlas. Maylabot sa pagkalabaw ug bili sa 
matuod nga kaalam, si Job miingon: “Ang usa ka 
puntil nga kaalam bililhon pa kay sa usa nga puno 
sa mga perlas.” (Job 28:18) Sa Wali sa Bukid, si 
Jesu-Kristo nagtambag: “Ayaw ihatag sa mga iro 
ang butang balaan, ni iitsa atubangan sa mga ba- 
boy ang inyong mga perlas, aron dili gayod nila 
kini yatakyatakan ilalom sa ilang mga tiil ug mo- 
sumbalik ug mowataswatas kaninyo.” (Mat 7:6) 
Dayag nga gipasabot ni Jesus nga, kon ang usa ka 
tawo sama sa usa ka iro o baboy, nga walay pagpa- 
bili sa espirituwal nga mga butang, ang usa dili 
na kinahanglang maningkamot pa sa pagpaam- 
bit kaniya sa espirituwal nga mga panghunahuna 
ug pagtulon-an. Tamaktamakan lamang sa maong 
daotan nga mga tawo ang bililhong espirituwal nga 
mga butang ug abusohan ug pasakitan ang usa 
nga naningkamot sa pagpaambit niini ngadto kani- 
la. Giilustrar usab ni Jesus ang kabililhon sa Ging- 
harian sa mga langit pinaagi sa paghisgot sa “usa 
ka perlas” nga bililhon kaayo nga tungod niana 
ang nagapanaw nga magpapatigayon nga nangi- 
tag maayong mga perlas “nagbaligya dayon sa ta- 
nang butang nga iyang nabatonan ug nagpalit ni- 
ini.” (Mat 13:45, 46) Busa gipakita ni Jesus nga ang 
usa ka tawo nga miapresyar sa tinuod nga bili sa 
pagsulod sa Gingharian sa mga langit kinahang- 
lang andam sa pagbiya sa tanang butang aron ma- 
kab-ot kini.--Itandi ang Mat 11:12, Luc 13:23-25; 
Flp 3:8-11. 

PERSIA, PERSIANHON. Usa ka nasod ug 
usa ka katawhan nga kanunayng gihisgotan kau- 
ban sa mga Medianhon, diha sa Bibliya ug sa seku- 
lar nga kasaysayan. Dayag nga ang mga Median- 
hon ug mga Persianhon maoy kadugo nga mga 
katawhan sa karaang Aryanhon (Indo-Iranian) nga 
mga tribo, ug kini naghimo sa mga Persianhon nga 
mga kaliwat ni Japet, tingali pinaagi kang Madai, 
ang komon nga katigulangan sa mga Medianhon. 
(Gen 10:2) Diha sa usa ka inskripsiyon, si Dario nga 
Bantogan nagtawag sa iyang kaugalingon nga “usa 
ka Persianhon, anak nga lalaki sa usa ka Persian- 
hon, usa ka Aryanhon, sa Aryanhon nga binhi.” 
--History of the Persian Empire, ni A. Olmstead, 
1948, p. 123. 

Ang mga inskripsiyon sa Asirya nga naghisgot 
sa panahon ni Salmaneser III (nga lagmit kataliro- 
ngan ni Jehu sa Israel) naghisgot sa usa ka pagsu- 
long sa Media ug ang pagdawat ug tributo gikan sa 
mga hari sa “Parsua,” usa ka rehiyon nga hayan 
nahimutang sa K sa Lanaw sa Urmia ug maoy ut- 
lanan sa Asirya. Daghang eskolar nagtuo nga ang 
“Parsua” maoy ngalan nga gigamit kaniadto alang 
sa yuta sa mga Persianhon, bisan tuod ang uban 
naglangkit niini sa mga Partianhon. Bisan pa nia- 
na, diha sa ulahing mga inskripsiyon, mas gituo- 
han nga ang mga Persianhon didto nahimutang sa 
dapit sa H, nga nanimuyo sa “Parsa” sa HS sa Elam 
nga karon mao ang lalawigan sa Fars sa moder- 
nong Iran. Ang Anshan, usa ka distrito o siyudad 
nga kasikbit sa utlanan sa Elam ug kas-a maoy sa- 
kop sa iyang gingharian, giokupar usab sa mga 
Persianhon. 

Busa sa sayong bahin sa ilang kasaysayan, ang 
mga Persianhon daw nakabaton lamang sa haba- 
gatan-kasadpang bahin sa halapad nga patag iba- 
baw sa bukid sa Iran, nga ang ilang mga utlanan 
sa AK mao ang Elam ug Media, sa A mao ang Par- 
tia, sa S mao ang Carmania, ug sa H ug HK mao 
ang Gulpo sa Persia. Gawas lamang sa init, umo- 
gong mga baybayon sa Gulpo sa Persia, ang yuta 
sa dakong bahin sa habagatan gilangkoban sa gan- 
sangong kutay sa Kabukiran sa Zagros, nga giu- 
lang sa hataas ug tabunok kaayong mga walog nga 
may mga bakilid nga baga kaayog kakahoyan. Ang 
klima diha sa mga walog maoy kasarangan, apan 
diha sa mas taas nga patag sa bukid nga mga re- 
hiyon ang uga, apupa sa hangin nga kayutaan tug- 
naw kaayo sa mga bulan sa tingtugnaw. Sama sa 
mga Medianhon, ang mga Persianhon mopatim- 
aw nga namuhig daghang kahayopan, maingon 
man usab nanguma, ug ang Persianhon nga si Ha- 
ring Dario nga Bantogan mapasigarbohong naghu- 
bit sa iyang yutang natawhan ingong “maanindot 
ug daghag mga kabayo ug mga tawo.”---Encyclo- 
peedia Britannica, 1959, Tomo 17, p. 603. 

Sa sinugdan nagkinabuhi nga medyo higpit, sa- 
gad nagbalhinbalhin, ang mga Persianhon nagpa- 
kitag dakong gugma sa kaluho ug sa maluhong 
mga palibot sa panahong naglungtad ang imperyo. 
(Itandi ang Est 1:3-7: usab ang besti nga gihatag 
kang Mardokeo, 8:15.) Ang mga eskultora sa Perse- 
polis naglarawan sa mga Persianhon ingong nag- 
bestig haluag, kutob sa buolbuol nga hataas nga 
mga besti, nga binaksan ang hawak, ug nagsul-ob 
ug mga sapatos nga may liston. Sa kasukwahi, ang 
mga Medianhon gilarawan ingong nagsul-ob ug 
guot, taas ug bukton nga kupo nga halos moabot sa 
tuhod. (HULAGWAY, Tomo 2, p. 328) Ang mga Per- 
sianhon ug mga Medianhon dayag nga migamit 
ug mga karsones, ang mga sundalong Persian- 
hon gipakita nga nagsul-ob ug mga karsones ug 
mga tunika o kupo nga may mga bukton ug gisa- 
paw sa hinimbis nga puthawng armadura. Sila 
maoy hanas nga mangangabayo, ug ang kasunda- 
lohang mangangabayo adunay hinungdanong pa- 
pel sa ilang mga estratehiya sa gubat. 

Ang Persianhong pinulongan giklasipikar nga 
kauban sa Indo-Uropanhong pamilya sa pinulo- 
ngan ug napamatud-ang nalambigit sa Sanskrit sa 
India. Sa pipila ka panahon sa ilang kasaysayan, 
ang mga Persianhon migamit sa cuneiform nga es- 
tilo sa pagsulat, apan, ang mga karakter niini mas 
diyutay kon itandi sa gatosan ka karakter sa cunei- 
form nga sinulatan nga gigamit sa mga Babilon- 
yanhon ug mga Asiryanhon. Bisan tuod nga sa pa- 
nahon sa pagmando sa Imperyo sa Persia may 
pipila ka inskripsiyon nga gisulat diha sa Karaang 
Persianhon nga pinulongan nga may mga hubad sa 
Akadianhon ug sa usa ka pinulongan nga sa kati- 
buk-an gitawag nga “Elamihanon” o “Susian,” ang 
opisyal nga mga dokumento nga gigamit sa pagdu- 
mala sa mga teritoryo sa imperyo girekord ilabina 
diha sa Aramaiko ingong mao ang internasyonal 
nga pinulongan.---Esd 4:7. 

Ang Kaugmaran sa Imperyo sa Medo-Per- 
sia. (MAPA, Tomo 2, p. 327) Sama sa mga Me- 
dianhon, ang mga Persianhon lagmit gimandoan 
sa ubay-ubay nga hamiling mga banay. Usa niini 
nga mga banay nagtukod sa Achaemenesnong di- 
nastiya sa mga hari, ang harianong linya nga nia- 
na naggikan ang magtutukod sa Imperyo sa Per- 
sia, si Ciro nga Bantogan. Si Ciro, kinsa, sumala 
kang Herodotus ug Xenophon, natawo sa usa ka 
Persianhong amahan ug usa ka Medianhong ina- 
han, naghiusa sa mga Persianhon ubos sa iyang 
pagpanguna. (Herodotus, I, 107, 108, Cyropaedia, 1, 
ii, 1) Sukad niadto ang mga Medianhon naka- 
labaw sa mga Persianhon, apan si Ciro nakaba- 
ton ug daling kadaogan batok sa Medianhon nga 
si Haring Astyages ug nagsakop sa iyang kaulo- 
hang siyudad sa Ecbatana (550 W.K.P.). (Itandi 

ang Dan 8:3, 20.) Busa ang Imperyo sa Media nai- 
lalom sa pagkontrolar sa mga Persianhon. 

Bisan tuod ang mga Medianhon padayong naila- 
lom sa mga Persianhon sa panahon sa nahibiling 
bahin sa Achaemenesnong dinastiya, dili kaduha- 
duhaan nga kining duha ka gahom nahiusa ingong 
usa ka imperyo. Busa ang librong History of the 
Persian Empire (p. 37) nag-ingon: “Ang suod nga 
relasyon tali sa mga Persianhon ug mga Median- 
hon wala gayod malimti. Ang giagawan nga Ecba- 
tana nagpabiling usa ka paborito nga harianong 
pinuy-anan. Ang mga Medianhon parehong gipa- 
sidunggan uban sa mga Persianhon, sila gihatagan 
ug tag-as nga mga katungdanan ug gipili nga ma- 
nguna sa Persianhong kasundalohan. Ang mga 
langyaw kanunayng naghisgot sa mga Medianhon 
ug mga Persianhon, sa dihang sila mogamit ug usa 
ka termino, kini mao “ang Medianhon.”” 

Ubos ni Ciro, ang Imperyo sa Medo-Persia mida- 
ko pa hangtod sa K, nga nakaabot sa Dagat Ae- 
gean ingong resulta sa Persianhong kadaogan ba- 
tok kang Haring Croesus sa Lydia ug sa pagsakop 
sa pipila ka Gregong mga siyudad daplin sa kabay- 
bayonan. Apan ang iyang dakong pagpanakop na- 
hitabo niadtong 539 W.K.P. sa dihang si Ciro, nga 
nangulo sa nagkahiusang kasundalohan sa mga 
Medianhon, mga Persianhon, ug mga Elamihanon, 
nagpukan sa gamhanang Babilonya, ingong ka- 
tumanan sa mga tagna sa Bibliya. (Isa 21:2, 9; 
44:26-45: 7: Dan 5:28) Sa pagkapukan sa Babilonya, 
natapos ang hataas nga yugto sa Semitikanhong 
supremasiya, nga karon gipulihan sa unang do- 
minanteng gahom sa kalibotan nga Aryanhon (Ja- 
petikanhon) ug kaliwat. Gipahinabo usab niini nga 
ang yuta sa Juda (ingon man ang Sirya ug Fenicia) 
mailalom sa pagmando sa Medo-Persia. Pinaagi sa 
mando ni Ciro, niadtong 537 W.K.P. ang nadestiye- 
rong mga Hudiyo gitugotan nga makabalik sa ilang 
yutang natawhan, nga naawaaw sulod sa eksak- 
tong 70 ka tuig.---2Cr 36:20-23: tan-awa ang CIRO. 

Mga kaulohan sa Persia. Sa pagpatunhay sa 
panaghiusa sa duha ka gahom sa imperyo, usa ka 
Medianhon nga ginganlan ug Dario ang nahimong 
magmamando sa napilding gingharian sa Caldea, 
bisan tuod lagmit dili bulag sa pagmando ni Ciro. 
(Dan 5:31, 9:1; tan-awa ang DARIO Num. 1.) Ang 
Babilonya nagpadayon ingong usa ka harianong 
siyudad diha sa Imperyo sa Medo-Persia, ingon 
man usa ka sentro sa relihiyon ug komersiyo. Bisan 
pa niana, sa katibuk-an ang kainit sa ting-init did- 
to daw dili maagwanta sa mga emperador sa Per- 
sia, busa ang Babilonya nahimo na lamang nga usa 
ka dapit nga adtoanan panahon sa tingtugnaw. 
Adunay ebidensiya sa arkeolohiya nga, human ma- 
sakop ang Babilonya, si Ciro mibalik gilayon sa Ec- 
batana (modernong Hamadan), nga nahimutang 

Ang mga torong baka nga may ulo sa tawo duol 
sa entrada sa siyudad sa Persepolis 


kapin sa 1900 m (6,200 p) ibabaw sa lebel sa da- 
gat diha sa tiilan sa Bukid sa Alwand, diin ang baga 
kaayong niyebe ug ang bugnaw kaayong klima sa 
tingtugnaw gibalanse sa makapahayahay nga kli- 
ma sa ting-init. Didto usab sa Ecbatana nga nakap- 
lagan ang direktiba ni Ciro labot sa pagtukod pag- 
usab sa templo sa Jerusalem human sa paglabay sa 
daghang katuigan gikan sa pagpagula niini. (Esd 
6:2-5) Ang mas unang kaulohan sa Persia maoy 
didto sa Pasargadae, mga 650 km (400 mi) sa HS 
sa Ecbatana, apan halos sama ra sa gihabogon. 
Duol sa Pasargadae, gitukod sa ulahi sa Persian- 
hong mga emperador nga si Dario, Jerjes, ug Arta- 
jerjes Longimanus ang harianong siyudad sa Per- 
sepolis, nga ilang gihimoan ug kutay sa mga tunel 
ilalom sa yuta, dayag aron sa pagsuplay niini ug 
tab-ang nga tubig. Ang laing kaulohan mao ang 
Susa (Susan) nga nahimutang duol sa Suba sa 
Choaspes (Karkheh) sa karaang Elam, nga nahi- 
mutang sa usa ka estratehikong dapit tali sa Babi- 
lonya, Ecbatana, ug Persepolis. Dinhi si Dario nga 
Bantogan nagtukod ug usa ka dakong palasyo nga 
sa katibuk-an nagsilbing pinuy-anan panahon sa 
tingtugnaw, kay, sama sa Babilonya, grabe ang ka- 
init sa ting-init didto sa Susa. Apan sa ngadtongad- 

to ang Susa mao na gayod ang nahimong sentro sa 
pangagamhanan sa imperyo.--Tan-awa ang EcBA- 
TANA, SUSAN. 

Relihiyon ug Balaod. Ang mga magma- 
mando sa Persia, bisan tuod mapintas sama sa Se- 
mitikanhong mga hari sa Asirya ug Babilonya, sa 
sinugdan daw naningkamot nga ipakita ang pa- 
nagkaangay ug pagsubay sa balaod diha sa ilang 
mga pagpakiglabot sa nasakop nga katawhan. Da- 
yag nga ang ilang relihiyon naundan sa pipila ka 
konsepto sa maayong mga panggawi. Sunod sa 
ilang pangulong diyos nga si Ahura Mazda, ang 
usa ka pangunang bathala mao si Mitra, kinsa na- 
ilhan dili lamang ingong usa ka diyos sa gubat kon- 
dili usab ingong ang diyos sa mga kontrata, ang 
diyos kansang mga mata ug mga dalunggan kanu- 
nayng alerto sa pagpaniid kang bisan kinsa nga 
molapas sa usa ka kasabotan. (Tan-awa ang Diyos 
UG MGA DIYOSA, MGA.) Ang Gregong historyador 
nga si Herodotus (I, 136, 138) misulat bahin sa mga 
Persianhon: “Sila nag-edukar sa ilang mga batang 
lalaki gikan sa singko anyos hangtod sa bayente 
anyos, ug nagtudlo kanila sa tulo lamang ka bu- 
tang, pagsakay ug kabayo ug pamana ug pagsulti 
sa kamatuoran. ... Giisip nila nga ang pagpama- 
kak hilabihan gayod ka daotan.” Bisan tuod ang ka- 
saysayan sa mga magmamando sa Persia nagpaki- 
ta nga wala sila mahigawas sa pagkasalingkapaw 
ug intriga, bisan pa niana ang paninugdang pagsu- 
nod sa pipila ka tribonhong prinsipyo bahin sa 
"pagtuman sa kon unsay gisulti” tingali mabanaag 
sa ilang pag-insistir sa dili malapas nga “balaod sa 
mga Medianhon ug sa mga Persianhon.” (Dan 6: 
8, 15, Est 1:19, 8:8) Busa, sa dihang ang sugo ni 
Ciro nakaplagan mga 18 ka tuig sukad sa petsa nga 
kini giluwatan, si Haring Dario miila sa legalidad sa 
baroganan sa mga Hudiyo labot sa pagtukod sa 
templo ug nagsugo nga ihatag kanila ang bug-os 
nga kooperasyon.---Esd 6:1-12. 

Ang maayong katakos sa pangagamhanan gipa- 
kita sa pagkaorganisar sa imperyo sa Persia. Du- 
gang pa sa pribadong mga magtatambag sa hari, o 
hugpong sa mga magtatambag, nga gilangkoban 
sa “pito ka prinsipe sa Persia ug sa Media” (Est 1:14, 
Esd 7:14), dihay mga satrapa nga gitudlo nga mag- 
dumala sa dagkong mga rehiyon o mga nasod, 
sama sa Media, Elam, Partia, Babilonya, Asirya, 
Arabia, Armenia, Capadocia, Lydia, lonia, ug, sa di- 
hang midako ang imperyo, sa Ehipto, Etiopia, ug 
Libya. Kini nga mga satrapa gihatagan ug usa 
ka sukod sa pagkinaugalingon sa ilang pagmando 
ingong satrapa, lakip sa pagdumala sa hudisyal ug 
pinansiyal nga mga kalihokan sulod sa ilang teri- 
toryo. (Tan-awa ang SATRAPA.) Sulod sa teritor- 
yo nga gimandoan sa satrapa mopatim-aw nga 
diha pay ubos nga mga gobernador sa sakop nga 

mga distrito (nga mikabat ug 127 sa adlaw ni Ha- 
ring Ahasuero), ug sulod sa mga sakop nga distri- 
to dihay mga prinsipe sa partikular nga katawhan 
nga naglangkob sa populasyon sa distrito. (Esd 
8:36: Est 3:12, 8:9) Lagmit aron mabuntog ang 
dili-paborableng kahimtang nga ang kaulohan sa 
imperyo daw atua na sa kinalay-ang bahin sa 
dominyo, ang usa ka sistema sa dali ra nga komu- 
nikasyon gihimo pinaagi sa usa ka harianong ser- 
bisyo sa koreyo nga naggamit sa mensaherong 
mangangabayo nga mosakay sa mga kabayong 
pangkoreyo, nga tungod niana may komunikasyon 
ang hari ngadto sa tanang sakop nga mga distrito. 
(Est 8:10, 14) Ang harianong mga dalan gimenti- 
nar pag-ayo, ang usa niini milatas gikan sa Susan 
hangtod sa Sardis sa Asia Minor. 

Sukad sa Kamatayon ni Ciro Hangtod sa Ka- 
matayon ni Dario. Ang paghari ni Ciro nga 
Bantogan natapos niadtong 530 W.K.P. sa dihang 
siya namatay samtang nakiggubat. Ang iyang 
anak nga lalaki nga si Cambyses mipuli kaniya sa 
trono ug nagmalamposon sa pagsakop sa Ehipto. 
Bisan tuod wala hinganli nga Cambyses diha sa 
Bibliya, siya lagmit mao ang “Ahasuero” nga kani- 
ya ang mga magsusupak sa pagtukod sa templo 
nagpadalag bakak nga mga sumbong batok sa mga 
Hudiyo, sumala sa gihisgotan sa Esdras 4:6. 

Dili tin-aw ang mga hinungdan sa pagkatapos sa 
pagmando ni Cambyses. Ang usa ka asoy, nga gi- 
sulat ni Dario nga Bantogan diha sa iyang Behistun 
nga Inskripsiyon, ug giasoy ni Herodotus ug sa 
uban pa nga may pipila ka kalainan, nag-ingon nga 
sekretong gipapatay ni Cambyses ang iyang igso- 
ong lalaki nga si Bardiya (gitawag ug Smerdis ni 
Herodotus). Dayon, sa dihang si Cambyses didto sa 
Ehipto, usa ka Mago nga ginganlan ug Gaumata 
(gitawag usab ug Smerdis ni Herodotus), nagtako- 
ban nga mao si Bardiya (Smerdis), miilog sa trono 
ug nakaangkon sa pagkahari. Sa dihang mipauli gi- 
kan sa Ehipto, si Cambyses namatay, ug busa na- 
kuha sa mangingilog ang trono. (Herodotus, III, 61- 
67) Ang laing bersiyon, nga giuyonan sa pipila ka 
historyador mao nga si Bardiya wala patya ug nga 
siya, dili ang usa ka impostor, ang miilog sa trono 
sa dihang wala si Cambyses. 

Bisan unsa pa ang kahimtang, ang paghari ni 
Cambyses natapos niadtong 522 W.K.P., ug ang 
pagmando nga misunod milungtad ug pito ka bu- 
lan, nga natapos usab niadtong 522 W.K.P. sa di- 
hang gipatay ang mangingilog (si Bardiya o kaha si 
Gaumata nga parehong ginganlan ug Smerdis). Bi- 
san pa niana, mopatim-aw nga sulod niining mu- 
bong pagmando ang ikaduhang sumbong batok sa 
mga Hudiyo gisang-at ngadto sa trono sa Per- 
sia, ang hari niadtong tungora gitawag sa Bibliya 
ingong “Artajerjes” (tingali usa ka ngalan sa hari o 

usa ka titulo), ug niining panahona ang mga sum- 
bong milampos sa pagpagulag usa ka sugo sa hari 
nga nagdili sa pagpadayon sa pagtukod sa templo. 
(Esd 4:7-23) Ang pagtukod sa templo niadtong pa- 
nahona nahunong “hangtod sa ikaduhang tuig sa 
paghari ni Dario nga hari sa Persia.”---Esd 4:24. 

Si Dario I (gitawag nga Dario Hystaspis o Dario 
nga Bantogan) lagmit nagmaniobra o naghulhog 
sa pagpatay sa usa nga miokupar sa trono sa Per- 
sia ug siya ang nakaangkon sa trono. Sa panahon 
sa iyang pagmando ang pagtukod sa templo sa Je- 
rusalem gipadayon nga may harianong pag-uyon, 
ug ang templo natapos sa panahon sa iyang ika- 
unom nga tuig sa pagmando (sayong bahin sa 
515 W.K.P.). (Esd 6:1-15) Midako ang imperyo pa- 
nahon sa paghari ni Dario. Iyang gipasangkad ang 
pagmando sa Persia hangtod sa S sa India ug hang- 
tod sa K sa Trasia ug Macedonia. 

Labing menos niining panahona ang Persian- 
hong mga magmamando nakatuman sa matagna- 
ong mga simbolismo sa Daniel 7:5 ug 8:4, diin, pi- 
naagi sa mga simbolo sa usa ka oso ug ingon man 
usab sa usa ka laking karnero, ang Imperyo sa 
Medo-Persia gihulagway ingong nag-ilog ug mga 
teritoryo diha sa tulo ka pangunang direksiyon: sa 
A, sa K, ug sa H. Apan sa usa ka pagpakiggubat 
batok sa Gresya, ang kasundalohan ni Dario napil- 
di didto sa Maraton niadtong 490 W.K.P. Si Dario 
namatay niadtong 486 W.K.P.--Tan-awa ang DA- 
RIO Num. 2. 

Ang Paghari ni Jerjes ug ni Artajerjes. Si 
Jerjes nga anak nga lalaki ni Dario, lagmit mao ang 
hari nga gitawag ug Ahasuero diha sa basahon ni 
Ester. Ang iyang mga buhat usab mohaom sa ka- 
hubitan bahin sa ikaupat nga hari sa Persia, kinsa 
'mopalihok sa tanan batok sa gingharian sa Gres- 
ya.” (Dan 11:2) Sa pagpaningkamot nga makabalos 
tungod sa kapildihan sa Persia didto sa Maraton, si 
Jerjes misulong uban ang dakong puwersa militar 
batok sa Gresya niadtong 480 W.K.P. Human sa 
kadaogan didto sa Thermopylae, diin siya namat- 
yan ug daghang sundalo, ug sa pagkalaglag sa Ate- 
nas, ang iyang kasundalohan napildi didto sa Sala- 
mis ug sa ulahi sa Plataea, nga tungod niana si 
Jerjes mibalik sa Persia. 

Ang paghari ni Jerjes nailado tungod sa pipila ka 
administratibong mga reporma ug sa pagtapos sa 
dakong bahin sa buluhatong pagpanukod nga gi- 
sugdan sa iyang amahan didto sa Persepolis. (Itan- 
di ang Est 10:1, 2.) Ang Gregong mga sugilanon 
bahin sa kataposan sa paghari ni Jerjes nasentro 
maylabot sa mga problema sa kaminyoon, panag- 
bangi tali sa iyang mga asawa, ug sa gituohang 
pagdominar kang Jerjes sa pipila sa iyang mga tig- 
alagad sa palasyo. Bisan tuod nagkasumpaki ug ti- 
nuis kaayo, kini nga mga asoy nagpabanaag sa 

pipila ka pangunang mga kamatuoran bahin sa ba- 
sahon ni Ester, lakip na ang pagpalagpot kang Ray- 
na Vasti ug ang pagpuli kaniya ni Ester, ingon man 
ang pagkabaton ni Mardokeo sa usa ka posisyon 
nga may dakong awtoridad diha sa gingharian. 
(Est 2:17: 10:3) Sumala sa sekular nga mga asoy, si 
Jerjes gipatay sa usa sa iyang mga tig-alagad sa 
palasyo. 

Si Artajerjes Longimanus, ang manununod ni 
Jerjes, nailhan tungod sa iyang pag-awtorisar kang 
Esdras sa pagbalik sa Jerusalem dala ang dakong 
kontribusyon alang sa templo didto. Nahitabo kini 
sa ikapitong tuig ni Artajerjes (468 W.K.P.). (Esd 
7:1-26, 8:24-36) Sa ika-20 nga tuig ni Artajerjes 
(455 W.K.P.), si Nehemias gitugotan nga mobalik 
sa Jerusalem aron tukoron pag-usab ang siyudad. 
(Neh 1:3; 2:1, 5-8) Sa ulahi, si Nehemias mibalik sa 
palasyo ni Artajerjes sa ika-32 nga tuig sa pag- 
mando sa maong hari (443 W.K.P.).---Neh 13:6. 

Adunay pipila ka panagsumpaki sa makasaysa- 
yanhong mga sinulat maylabot sa paghari ni Jer- 
jes ug ni Artajerjes. Ang mga reperensiya nag- 
ingon nga si Artajerjes milingkod sa trono niadtong 
465 W.K.P. Gihisgotan sa pipila ka dokumento nga 
ang iyang amahan, si Jerjes, nagpadayon sa pag- 
hari hangtod sa ika-21 nga tuig. Ang pagmando ni 
Jerjes sa naandan giihap sukad sa 486 W.K.P., 
sa dihang namatay si Dario nga iyang amahan. 
Ang iyang unang tuig sa paghari gituohang nag- 
sugod niadtong 485 W.K.P., ug ang iyang ika- 
21 nga tuig ug ang tuig sa paglingkod sa trono 
ni Artajerjes sagad gituohan nga maoy niadtong 
465 W.K.P. Labot kang Artajerjes, ang mga eskolar 
sagad nag-ingon nga ang iyang kataposang tuig sa 
pagmando nagsugod niadtong 424 W.K.P. Ang 
ubang mga dokumento nagpresentar niana ingong 
ika-41 nga tuig sa paghari ni Artajerjes. Kon husto 
kana, kini nagpasabot nga ang tuig sa iyang pag- 
lingkod sa trono maoy niadtong 465 W.K.P. ug nga 
ang iyang unang tuig sa paghari nagsugod niad- 
tong 464 W.K.P. 

Bisan pa niana, adunay malig-ong ebidensiya 
sa pagkalkulo sa kataposang tuig ni Jerjes ug sa 
tuig sa paglingkod sa trono ni Artajerjes ingong 
475 W.K.P. Kini nga ebidensiya naggikan sa tulo ka 
tinubdan: gikan sa Gregong mga tinubdan, gikan 
sa Persianhong mga tinubdan, ug gikan sa Babilon- 
yanhong mga tinubdan. 

Ebidensiya gikan sa Gregong mga tinubdan. 
Ang usa ka hitabo sa Gregong kasaysayan maka- 
tabang kanato sa pagtino kon kanus-a nagsugod 
sa pagmando si Artajerjes. Ang Gregong esta- 
dista ug militaryong bayani nga si Themistocles 
nawad-ag pag-uyon sa iyang mga katagilungsod 
ug midangop sa Persia alang sa kahilwasan. Su- 
mala sa Gregong historyador nga si Thucydides 

(I, CXXXVII, 3), kinsa nabantog tungod sa iyang pag- 
katukma, niadtong higayona si Themistocles “nag- 
padalag usa ka sulat ngadto kang Haring Artajerjes 
nga anak nga lalaki ni Jerjes, kinsa bag-o lang nga 
milingkod sa trono.” Ang Plutarch's Lives (Themis- 
tocles, XXVII, 1) naghatag sa impormasyon nga “si 
Thucydides ug Charon sa Lampsacus nag-asoy 
nga si Jerjes namatay, ug nga ang iyang anak nga 
lalaki nga si Artajerjes mao ang giinterbiyo ni The- 
mistocles.” Si Charon maoy usa ka sakop sa Persia 
nga nagkinabuhi panahon sa pagbalhin sa pag- 
mando gikan kang Jerjes ngadto kang Artajerjes. 
Gikan sa mga testimonya ni Thucydides ug Charon 
sa Lampsacus, atong makita nga sa dihang si The- 
mistocles miabot sa Persia, si Artajerjes bag-o lang 
nga nagsugod sa pagmando. 

Atong matino ang panahon kon kanus-a nagsu- 
god sa pagmando si Artajerjes pinaagi sa pagkal- 
kulo ug balik sukad sa panahong namatay si The- 
mistocles. Dili tanang reperensiya ang naghatag 
ug samang petsa sa iyang kamatayon. Bisan pa 
niana, ang historyador nga si Diodorus Siculus 
(Diodorus of Sicily, XI, 54, 1: XI, 58, 3) nag-asoy 
sa iyang kamatayon pinasukad sa mga butang 
nga nahitabo “sa dihang si Praxiergus mao ang 
pangulong mahistrado sa Atenas.” Si Praxiergus 
mao ang pangulong mahistrado sa Atenas niad- 
tong 471/470 W.K.P. (Greek and Roman Chronolo- 
gy, ni Alan E. Samuel, Munich, 1972, p. 206) Suma- 
la kang Thucydides, ang pag-abot ni Themistocles 
sa Persia gisundan sa usa ka tuig nga pagtuon sa 
pinulongan agig pagpangandam sa pagpakigkita 
kang Artajerjes. Human niadto ang hari nagpapu- 
yo kaniya sa Persia ug naghatag kaniya ug dag- 
hang pasidungog. Kon si Themistocles namatay 
niadtong 471/470 W.K.P., ang iyang pagpuyo sa 
Persia dili gayod mas ulahi sa 472 W.K.P. ug ang 
iyang pag-abot usa ka tuig una pa niana maoy ni- 
adtong 473 W.K.P. Niadtong panahona si Artajerjes 
“bag-o lang nga milingkod sa trono.” 

Mahitungod sa panahon nga si Jerjes nama- 
tay ug si Artajerjes milingkod sa trono, si M. de 
Koutorga misulat: “Atong nakita nga, sumala sa 
kronolohiya ni Thucydides, si Jerjes namatay sa 
naghinapos ang tuig 475 W.K.P., ug nga, sumala 
sa samang historyador, si Themistocles miabot 
sa Asia Minor wala madugay human makaling- 
kod sa trono si Artajerjes Longimanus.”---Memoi- 
res présentés par divers savants a l'Académie des 
Inscriptions et Belles-Lettres de ITnstitut Imperial 
de France, unang serye, Tomo VI, ikaduhang ba- 
hin, Paris, 1864, p. 147. 

Ingong dugang pagpaluyo niini, si E. Levesque 
nag-ingon: “Busa gikinahanglan, sumala sa Alex- 
andrian Chronicle, nga ang petsa sa kamatayon ni 
Jerjes maoy niadtong 475 W.K.P., human sa onse 

ka tuig nga paghari. Ang historyador nga si Jus- 
tin, II, 1, nagpamatuod niini nga cronica ug sa 
mga gipahayag ni Thucydides. Matod niya, sa pa- 
nahong gibuno si Jerjes, si Artajerjes nga iyang 
anak nga lalaki, usa pa ka bata, puer [usa ka ba- 
tang lalaki], nga maoy tinuod kon si Jerjes nama- 
tay niadtong 475. Si Artajerjes niadtong higayona 
maoy 16 anyos lamang, samtang niadtong 465 
siya maoy bayente-sayis anyos na, nga tungod ni- 
ini dili na katuohan ang mga pulong ni Justin. Su- 
mala niini nga kronolohiya, sanglit si Artajerjes 
nagsugod sa paghari niadtong 475, ang ika-20 
nga tuig sa iyang paghari maoy niadtong 455 ug 
dili niadtong 445 nga maoy kasagarang giingon.” 
--Revue apologetique, Paris, Tomo 68, 1939, p. 94. 

Kon si Dario namatay niadtong 486 W.K.P. ug si 
Jerjes namatay niadtong 475 W.K.P., sa unsang pa- 
agi ikapatin-aw ang giingon sa pipila ka karaang 
mga dokumento nga si Jerjes naghari sulod sa 21 
ka tuig? Nahibaloan na pag-ayo nga ang usa ka 
hari ug ang iyang anak nga lalaki mahimong du- 
ngan nga magmando ingong duha ka hari, o kau- 
ban nga magmando. Kon kini mao ang kahimtang 
ni Dario ug Jerjes, ang mga historyador makaihap 
sa mga tuig sa paghari ni Jerjes sukad sa pagman- 
do kauban sa iyang amahan o kaha sukad sa kama- 
tayon sa iyang amahan. Kon si Jerjes nagmando 
sulod sa 10 ka tuig kauban sa iyang amahan ug 11 
ka tuig nga siya lamang ang nagmando, mahi- 
mong ikapasidungog sa pipila ka tinubdan nga siya 
nagmando sa 21 ka tuig, samtang mahimong ika- 
pasidungog sa ubang tinubdan nga siya nagmando 
sa 11 ka tuig. 

Adunay malig-ong ebidensiya nga si Jerjes kau- 
bang nagmando sa iyang amahan nga si Dario. 
Ang Gregong historyador nga si Herodotus (VII, 3) 
nag-ingon: “Giisip ni Dario ang iyang [kang Jerjes] 
hangyo [alang sa pagkahari] ingong matarong ug 
gideklarar siya nga hari. Apan sa akong hunahuna 
si Jerjes mahimong hari bisag wala kini nga hang- 
yo.” Kini nagpakita nga si Jerjes gihimong hari sa 
panahon sa paghari sa iyang amahan nga si Dario. 

Ebidensiya gikan sa Persianhong mga tinub- 
dan. Ang magkauban nga pagmando ni Jerjes 
ug Dario makita ilabina gikan sa nakaplagan nga 
pinaugdong mga kinulit sa Persia. Sa Persepolis 
ang ubay-ubayng pinaugdong mga kinulit nakap- 
lagan nga naglarawan kang Jerjes nga nagbarog sa 
likod sa trono sa iyang amahan, nga nagsul-ob 
ug besti nga pareho sa iyang amahan ug nga 
ang iyang ulo tupong sa iyang amahan. Talagsaon 
kini, sanglit sa naandan ang ulo sa hari mas la- 
baw kay sa ulo sa tanang ubang tawo. Diha sa 
A New Inscription of Xerxes From Persepolis (ni 
Ernst E. Herzfeld, 1932) giingon nga ang mga 
inskripsiyon ug mga tinukod nga nakaplagan sa 

Persepolis nagpakita nga si Jerjes kaubang nag- 
mando sa iyang amahan nga si Dario. Sa panid 8 sa 
iyang basahon, si Herzfeld misulat: “Ang talagsa- 
ong ideya sa mga inskripsiyon ni Jerjes sa Persepo- 
lis, nga ang kadaghanan niini wala maghatag ug 
kalainan tali sa iyang kaugalingong kalihokan ug 
nianang sa iyang amahan, ug ang maong relasyon, 
nga ingon ka talagsaon, sa ilang mga tinukod, nga 
imposibleng matino kon kini iya ba ni Dario o ni 
Jerjes, kanunayng nagpasabot nga dihay kauban ni 
Jerjes sa pagmando. Dugang pa, duha ka eskultora 
sa Persepolis ang nagpatin-aw niana nga relas- 
yon.” Sa paghisgot sa usa niini nga mga eskultora, 
si Herzfeld nagpatin-aw: “Si Dario gilarawan nga 
nagsul-ob sa tanang kasangkapan sa pagkahari, 
nga naglingkod sa trono diha sa usa ka taas nga 
platapormang lingkoranan nga gisangga sa mga 
hawas sa nagkalainlaing nasod sa iyang imperyo. 
Luyo kaniya diha sa linilok, nga mao, diha gayod 
mismo sa iyang tuo nga bahin, nagbarog si Jerjes 
nga sinul-oban sa samang kasangkapan sa pagka- 
hari, ang iyang walang kamot gipatong diha sa 
taas nga sandiganan sa trono. Kana nga aksiyon 
tin-awng nagpakita ug labaw pa kay sa pagkama- 
nununod, kini nagpasabot nga magkauban sila sa 
pagmando.” 

Mahitungod sa petsa sa mga linilok nga naglara- 
wan kang Dario ug Jerjes nianang paagiha, diha sa 
Achaemenid Sculpture (Istanbul, 1974, p. 53), si 
Ann Farkas nag-ingon nga “ang mga linilok lagmit 
gipahimutang diha sa Tipiganan sa Bahandi sa pa- 
nahong gihimo ang unang pagdugang sa tinukod, 
494/493-492/491 W.K.: kini mao gayod ang la- 
bing kombenyenteng panahon sa pagbalhin nia- 
nang mabug-at nga mga piraso sa bato. Apan bi- 
san unsa pa ang petsa sa pagbalhin niini ngadto sa 
Tipiganan sa Bahandi, ang mga eskultora tingali 
gikulit niadtong katuigang 490.” 

Ebidensiya gikan sa Babilonyanhong mga ti- 
nubdan. Ang ebidensiya sa pagsugod ni Jerjes 
sa pagmando kauban sa iyang amahan sa katui- 
gang 490 W.K.P. nakaplagan didto sa Babilonya. 
Ang mga pagpangubkob didto nakadiskobre ug 
usa ka palasyo ni Jerjes nga nahuman niadtong 
496 W.K.P. Niining bahina, si A. T. Olmstead misu- 
lat diha sa History of the Persian Empire (p. 215): 
“Sa pagka-Oktubre 23, 498, atong masayran nga 
ang balay sa anak nga lalaki sa hari [nga mao, anak 
nga lalaki ni Dario, si Jerjes] hapit nang tukoron sa 
Babilonya, walay duhaduha kini mao ang palasyo 
ni Dario diha sa sentro nga bahin nga ato nang gi- 
hubit. Duha ka tuig sa ulahi [niadtong 496 W.K.P.], 
diha sa usa ka dokumento sa negosyo gikan sa duol 
nga Borsippa, kita dunay reperensiya nga naghis- 
got sa ‘bag-ong palasyo" nga nahuman na.” 

Duha ka talagsaong papan nga kulonon ang mo- 
hatag ug dugang pamatuod nga kaubang nagman- 
do si Jerjes ug Dario. Ang usa maoy dokumento sa 
negosyo bahin sa pag-abang sa usa ka tinukod ni- 
adtong tuig sa paglingkod sa trono ni Jerjes. Ang 
papan pinetsahan sa unang bulan sa tuig, ang Ni- 
san. (A Catalogue of the Late Babylonian Tablets 
in the Bodleian Library, Oxford, ni R. Campbell 
Thompson, London, 1927, p. 13, ang papan gitawag 
ug A. 124) Ang laing papan pinetsahan ug “bulan 
sa Ab(?), tuig sa paglingkod sa trono ni Jerjes.” 
Angayng matikdan, kining ulahing papan wala 
magtawag kang Jerjes sa titulong “hari sa Babilon- 
ya, hari sa kayutaan,” nga maoy naandan niadtong 
panahona.---Neubabylonische Rechts- und Verwal- 
tungsurkunden übersetzt und erläutert, ni M. San 
Nicolò ug A. Ungnad, Leipzig, 1934, Tomo I, ba- 
hin 4, p. 544, papan Num. 634, nga gitawag ug 
VAT 4397. 

Kining duha ka papan makapalibog. Sa naandan, 
ang tuig sa paglingkod sa trono sa usa ka hari 
magsugod human mamatay ang iyang gisundan. 
Apan, adunay ebidensiya nga ang gisundan ni Jer- 
jes (si Dario) buhi pa hangtod sa ikapitong bulan sa 
iyang kataposang tuig sa paghari, samtang kining 
duha ka dokumento sukad sa tuig sa paglingkod ni 
Jerjes sa trono gipetsahan nga una pa sa ikapitong 
bulan (ang usa gipetsahan sa unang bulan, ang 
lain gipetsahan sa ikalimang bulan). Busa kini nga 
mga dokumento wala magtumong sa yugto sa 
paglingkod ni Jerjes sa trono human mamatay ang 
iyang amahan apan nagpaila sa tuig sa iyang pag- 
lingkod sa trono sa panahon nga siya kaubang nag- 
mando kang Dario. Kon ang maong tuig sa pag- 
lingkod sa trono maoy niadtong 496 W.K.P., sa 
dihang nahuman ang palasyo ni Jerjes sa Babilon- 
ya, ang iyang unang tuig ingong kaubang magma- 
mando nagsugod sa sunod nga bulan sa Nisan, 
niadtong 495 W.K.P., ug ang iyang ika-21 ug kata- 
posan nga tuig sa pagkahari nagsugod niadtong 
475 W.K.P. Sa maong kahimtang, ang paghari ni 
Jerjes naglakip sa 10 ka tuig nga pagmando kau- 
ban ni Dario (gikan sa 496 hangtod sa 486 W.K.P.) 
ug 11 ka tuig nga pagmando nga siya lamang (gi- 
kan sa 486 hangtod sa 475 W.K.P.). 

Sa laing bahin, ang mga historyador nagkauyon 
nga ang unang tuig sa paghari ni Dario II nagsu- 
god sa tingpamulak sa 423 W.K.P. Usa ka Babilon- 
yanhong papan nagpakita nga sa iyang tuig sa 
paglingkod sa trono, si Dario II diha na sa trono sa 
ika-4 nga adlaw sa ika-11 nga bulan, nga mao, sa 
Pebrero 13, 423 W.K.P. (Babylonian Chronology, 
626 B.C.-A.D. 75, ni R. Parker ug W. H. Dubber- 
stein, 1971, p. 18) Apan, ang duha ka papan nagpa- 
kita nga si Artajerjes nagpadayon sa pagmando 
human sa ika-11 nga bulan, sa ika-4 nga adlaw, sa 

iyang ika-41 nga tuig. Ang usa gipetsahan sa ika- 
11 nga bulan, sa ika-17 nga adlaw, sa iyang ika-41 
nga tuig. (p. 18) Ang lain gipetsahan sa ika-12 nga 
bulan sa iyang ika-41 nga tuig. (Old Testament and 
Semitic Studies, giedit ni Harper, Brown, ug Moore, 
1908, Tomo 1, p. 304, papan Num. 12, gitawag ug 
CBM, 5505) Busa si Artajerjes wala pulihi sa iyang 
ika-41 nga tuig sa paghari apan nagpadayon sa 
pagmando hangtod sa katibuk-an niini. Kini nag- 
pakita nga si Artajerjes nagmando gayod ug kapin 
sa 41 ka tuig ug busa ang iyang unang tuig sa pag- 
hari dili iphon nga nagsugod niadtong 464 W.K.P. 

Ang ebidensiya nga si Artajerjes Longimanus 
nagmando saylo pa sa iyang ika-41 nga tuig ma- 
kaplagan diha sa usa ka dokumento sa negosyo gi- 
kan sa Borsippa nga gipetsahan sa ika-50 nga tuig 
ni Artajerjes. (Catalogue of the Babylonian Tablets 
in the British Museum, Tomo VII: Mga Papan nga 
Gikan sa Sippar 2, ni E. Leichty ug A. K. Grayson, 
1987, p. 153, papan nga gitawag ug B. M. 65494) 
Ang usa sa mga papan nga nagdugtong sa katapo- 
san sa paghari ni Artajerjes ug sa sinugdanan sa 
paghari ni Dario II gipetsahan sa mosunod: “Ika-51 
nga tuig, tuig sa paglingkod sa trono, ika-12 nga 
bulan, ika-20 nga adlaw, si Dario, hari sa kayuta- 
an.” (The Babylonian Expedition of the Univer- 
sity of Pennsylvania, Series A: Cuneiform Texts, 
Tomo VIII, Bahin I, ni Albert T. Clay, 1908, pp. 34, 
83, ug Plate 57, Papan Num. 127, gitawag ug CBM 
12803) Sanglit ang unang tuig sa paghari ni Da- 
rio II maoy niadtong 423 W.K.P., kini nagpasabot 
nga ang ika-51 nga tuig ni Artajerjes maoy niad- 
tong 424 W.K.P. ug ang iyang unang tuig sa pag- 
hari maoy niadtong 474 W.K.P. 

Busa, ang mga tinubdan sa ebidensiya nga gikan 
sa Gresya, Persia, ug Babilonya nagkauyon nga ang 
tuig sa paglingkod sa trono ni Artajerjes maoy ni- 
adtong 475 W.K.P. ug ang iyang unang tuig sa 
paghari maoy niadtong 474 W.K.P. Kana naghimo 
sa 455 W.K.P. ingong ika-20 nga tuig ni Artajerjes, 
sa dihang nagsugod ang 70 ka semana sa Daniel 
9:24. Kon pinasukad sa Daniel 9:25 kita moihap ug 
69 ka semana sa mga tuig (483 ka tuig) gikan sa 
455 W.K.P., modangat kita sa talagsaong tuig sa 
pag-abot sa Mesiyas nga Pangulo. 

May katibuk-an nga 455 ka tuig kon mag-ihap 
sukad sa 455 W.K.P. hangtod sa 1 K.P. Kon idu- 
gang ang nahibilin nga 28 ka tuig (aron mabug-os 
ang 483 ka tuig) kita modangat sa 29 K.P., ang ek- 
saktong tuig sa dihang si Jesus nga taga-Nasaret 
gibawtismohan sa tubig, gidihogan sa balaang es- 
piritu, ug misugod sa iyang publikong ministeryo 
ingong Mesiyas, o Kristo.--Luc 3:1, 2, 21, 22. 

Pagkapukan ug Pagkabahinbahin sa Imper- 
yo. Mahitungod sa mga manununod ni Artajer- 
jes Longimanus sa trono sa Persia, si Diodorus Si- 

culus naghatag sa mosunod nga impormasyon: “Sa 
Asia si Haring Jerjes namatay human maghari sa 
usa ka tuig, o, ingon sa girekord sa uban, duha ka 
bulan, ug ang iyang igsoong lalaki nga si Sogdia- 
nus mipuli sa trono ug nagmando sulod sa pito 
ka bulan. Siya gipatay ni Dario, kinsa naghari sulod 
sa napulog-siyam ka tuig.” (Diodorus of Sicily, XII, 
71, 1) Ang orihinal nga ngalan niini nga Dario (na- 
ilhang si Dario II) maoy Ochus, apan sa pagkahari 
iyang gigamit ang ngalang Dario. Siya mopatim- 
aw nga mao ang “Dario” nga gihisgotan sa Nehe- 
mias 12:22. 

Sunod kang Dario II mipuli si Artajerjes II (gita- 
wag ug Mnemon), nga sa iyang paghari mialsa ang 
Ehipto ug mihuyang ang relasyon niini sa Gresya. 
Ang iyang paghari (gipetsahan sukad sa 404 hang- 
tod sa 359 W.K.P.) gisundan sa paghari sa iyang 
anak nga lalaki nga si Artajerjes III (gitawag usab 
ug Ochus), kinsa gipasidunggan nga nagmando ug 
mga 21 ka tuig (358-338 W.K.P.) ug giingong mao 
ang labing uhaw sa dugo sa tanang magmamando 
sa Persia. Ang iyang dakong nahimo mao ang pag- 
sakop pag-usab sa Ehipto. Dayon gipasidungog 
sa sekular nga kasaysayan ang duha-ka-tuig nga 
pagmando ngadto kang Arses, ug ang lima-ka-tuig 
nga pagmando ngadto kang Dario III (Codomma- 
nus), nga sa iyang paghari gibuno si Felipe sa Ma- 
cedonia (336 W.K.P.) ug gipulihan sa iyang anak 
nga lalaki nga si Alejandro. Niadtong 334 W.K.P. si 
Alejandro misugod sa iyang pag-atake sa Imperyo 
sa Persia, nga unang nagpildi sa Persianhong ka- 
sundalohan didto sa Granicus sa AK nga bahin sa 
Asia Minor ug sa makausa pa didto sa Issus sa at- 
bang nga bahin sa Asia Minor (333 W.K.P.). Sa 
kataposan, human mabuntog sa mga Grego ang 
Fenicia ug Ehipto, napukan ang kataposang pagde- 
pensa sa mga Persianhon didto sa Gaugamela ni- 
adtong 331 W.K.P. ug natapos ang Imperyo sa Per- 
sia. 

Human sa kamatayon ni Alejandro ug sa misu- 
nod nga pagkabahin sa iyang imperyo, si Seleu- 
cus Nicator ang nagkontrolar sa dakong bahin sa 
mga teritoryo sa Asia nga ang Persia maoy sentro 
nga bahin niini. Busa ang Seleucid nga dinastiya 
sa mga hari nagsugod, nga nagpadayon hangtod 
sa 64 W.K.P. Si Seleucus Nicator daw mao ang ma- 
tagnaong tawo nga unang mipadayag ingong “hari 
sa amihanan” diha sa tagna ni Daniel, nga kaat- 
bang sa Ptolemaikong linya sa mga hari sa Ehipto, 
kinsa sa sinugdan mopatim-aw nga mao ang mi- 
kuha sa papel sa simbolikong “hari sa habagatan.” 
--Dan 11:4-6. 

Ang Seleucid nga mga hari nagpabilin lamang 
sa kasadpang bahin sa ilang dominyo tungod sa 
pagsulod sa mga Partianhon, kinsa nag-ilog sa teri- 
toryo sa Persia sa panahon sa ikatulo ug ikaduhang 


PERSIDA 


siglo W.K.P. Sila napildi sa mga Sassaniano sa ika- 
tulong siglo K.P., ug ang pagmando sa mga Sas- 
saniano nagpadayon hangtod sa pagpanakop sa 
mga Arabo niadtong ikapitong siglo. 

Ang tagna ni Ezequiel (27:10) naglakip sa mga 
Persianhon nga apil sa mga manggugubat nga 
nag-alagad diha sa kasundalohan sa adunahang 
Tiro, ug kinsa nakaamot sa kahalangdon niini. Ang 
Persia gitala usab nga lakip niadtong mga nasod 
nga sakop sa mga panon nga gisugo sa simboli- 
kong “Gog sa yuta sa Magog” aron sa pagpakig- 
away sa katawhan nga gipakigsaaran ni Jehova. 
--Eze 38:2, 4, 5, 8, 9. 


PERSIDA  [Babayeng Persianhon]. Usa ka hini- 
gugmang Kristohanon sa Roma nga gipangomosta 
ug gidayeg ni Pablo tungod sa iyang daghang Kris- 
tohanong mga buhat.---Rom 16:12. 


PERUDA [gikan sa lintunganayng pulong nga 
nagkahulogang “bulag"]. Katigulangan sa usa ka 
banay sa mga alagad ni Solomon, gitawag usab ug 
Perida.---Esd 2:55, Neh 7:57. 


PETAHIA 
kan]. 

1. Ang balay o banay sa amahan nga gipili 
alang sa ika-19 sa 24 ka nagrelibohay nga mga di- 
bisyon sa mga saserdote nga giorganisar ni David. 
— 1Cr 24:5-7, 16. 

2. Usa sa mga Levihanon nga gidasig ni Esdras 
sa pagpapahawa sa ilang langyawng mga asawa. 
(Esd 10:23, 44) Lagmit mao ra ang Num. 3. 

3. Usa sa mga Levihanon nga miduyog sa pag- 
laraw sa “kasaligang kontrata” sa mibalik nga mga 
destiyero nga niana sila nagrepaso sa kasaysayan 
sa mga pagpakiglabot sa Diyos sa ilang nasod, nga 
nagsugid sa ilang kasal-anan, ug miuyon nga ipa- 
sig-uli ang matuod nga pagsimba. (Neh 9:5-38) 
Lagmit mao ra ang Num. 2. 

4. Usa ka tigpataliwala human sa yugto sa pag- 
kadestiyero alang sa napasig-uling mga destiyero 
ug sa hari sa Persia, anak nga lalaki ni Mesezabel 
ug kaliwat ni Zera sa tribo ni Juda.---Neh 11:24. 


[Gibuksan ni Jah [ang Tagoang- 


PETOR. Ang pinuy-anan ni Balaam, ang ma- 
nalagna nga misulay sa pagtunglo sa Israel. Ang 
Petor nahimutang “haduol sa Suba,” lagmit ang 
Euprates, sa “Aram-naharaim” (Masoretikong teks- 
to) o “Mesopotamia” (LXX). (Num 22:5, 23:7, Deu 
23:4, ftn sa Rbi8) Gituohan sa kadaghanan nga 
kini mao ang “Pitru” sa Asiryanhong mga inskrip- 
siyon. Ang Pitru nahimutang duol sa Suba sa Sa- 
jur, usa ka kasadpang suba nga nag-agos paingon 
sa Euprates sa H sa Carkemis. Apan, ang nahimu- 
tangan niini diha sa Sajur mohaom lamang sa ka- 
hubitan sa Bibliya kon ang rehiyon nga ginganlan 


894 


ug “Aram-naharaim” o “Mesopotamia” miabot pa 
hangtod niining dapita sa K sa Euprates. 


PETUEL. Amahan sa manalagna nga si Joel. 
--Joe 1:1. 


PEULETAI [gikan sa lintunganayng pulong 
nga nagkahulogang “suhol”]. Ang ikawalo sa mga 
anak nga lalaki ni Obed-edom, nga gitala ingong 
usa ka magbalantay-sa-ganghaan.—1Cr 26:1, 4, 
5, 15. 


PIANG. Tan-awa ang BAKOL, PIANG. 


PIBESET [gikan sa Ehiptohanon, nga nagka- 
hulogang “Balay ni [sa diyosa nga si] Bastet”]. Usa 
ka siyudad nga gihisgotan kauban sa On (Heliopo- 
lis) diha sa Ezequiel 30:17 sa usa ka tagna nga gi- 
tumong batok sa Ehipto. Ang Septuagint nga hu- 
bad sa teksto nagpaila sa Pibeset nga mao ang 
Bubastis, usa ka karaang siyudad diha sa rehiyon 
sa Delta, nga ang mga kagun-oban niini makita sa 
Tell Basta, mga 70 km (43 mi) sa AAS sa Cairo, 
duol sa modernong siyudad sa Zagazig. Ang nga- 
lan sa karaang siyudad ingon sa makita sa Ehipto- 
hanong mga inskripsiyon susama kaayo sa Heb- 
reohanong Pibeset. 

Ang Pibeset, o Bubastis, mao ang sentro sa pag- 
simba sa diyosa nga si Bastet, o Bast, usa ka iring 
nga diyosa nga sagad gihulagway pinaagi sa usa ka 
ulo sa iring. Ang naglungtad nga usa ka dakong 
lubnganan alang sa mga iring duol sa siyudad nag- 
pamatuod sa pagkaprominente sa pagsimba kaniya 
didto. Usa ka tinuig nga pista ang gihimo sa pagpa- 
sidungog kang Bastet, nga nagpahugop sa linibo ka 
magsisimba didto gikan sa tanang bahin sa nasod. 

Bisag ang Pibeset mao ang kaulohan sa ika-18 
nga nome (distrito) sa Ubos nga Ehipto, nakab-ot 
niini ang kinadak-ang politikanhong kabantog pi- 
naagi sa linya sa Libyanhong mga magmamando 
sa Ehipto nga nagsugod kang Paraon Sisak, usa ka 
kontemporaryo ni Solomon ug Rehoboam. (1Ha 
11:40, 14:25, 26) Ang Pibeset mao ang harianong 
siyudad ni Sisak. Ang tagna ni Ezequiel naghisgot 
sa pagsakop sa Babilonya sa Ehipto sa dihang ma- 
pukan ang Pibeset. Ang mga Persianhon sa ulahi 
naglaglag sa siyudad, ug karong adlawa ang mga 
kagun-oban lamang ang nagpabilin sa karaang da- 
pit. 


PICOL. Ang pangulo sa kasundalohan sa Filis- 
tehanon nga si Haring Abimelek. Giubanan ni Pi- 
col si Abimelek sa dihang gihimo ang pakigsaad 
uban kang Abraham ug kang Isaac. (Gen 21:22, 32, 
26:26, 31) Sanglit kining duha ka panagtagbo maoy 
kapin sa 75 ka tuig ang kal-ang, ang “Picol” tinga- 
li maoy usa ka titulo o ngalan nga gigamit ni bisan 
kinsa nga nakabaton niini nga katungdanan inay 

nga ngalan sa usa ka tawo nga naghupot sa ka- 
tungdanan sa dugayng panahon. Sa samang mga 
katarongan ang ngalan sa iyang hari mahimong 
usa usab ka titulo. 


PIHAHIROT. Ang kataposang gikampohan 
sa mga Israelinhon sa wala pa motabok sa Pu- 
lang Dagat. (Num 33:7, 8) Human magkampo sa 
“Etam sa daplin sa kamingawan"” (Ex 13:20), si Moi- 
ses nakadawat ug instruksiyon gikan kang Jehova 
nga Diyos nga “mamalik ug magkampo atubangan 
sa Pihahirot taliwala sa Migdol ug sa dagat nga 
malantaw sa Baal-zepon.” (Ex 14:1, 2) Kon ang 
mga dapit sa Migdol ug Baal-zepon nahibaloan pa 
karong adlawa, dili lisod ang pag-ila sa Pihahirot. 
Apan, dili ingon niini ang kahimtang, ug ang mga 
paningkamot nga ilangkit ang mga ngalan niining 
mga dapita, ingon man ang ngalan nga Pihahirot, 
uban sa pipila ka dapit ubay sa sidlakang utlanan 
sa Ehipto maoy nagkadaiya ug dili gayod konklusi- 
bo. Tungod niini ang ubang geograpikanhong mga 
kahubitan diha sa asoy mismo daw mohatag ug la- 
bing maayong pasukaranan aron mabatonan ang 
pipila ka ideya bahin sa nahimutangan sa Pihahi- 
rot. 

Ang Pihahirot maoy duol sa Pulang Dagat diin 
ang bugtong ruta lamang aron makalingkawas gi- 
kan sa nagsingabot nga kasundalohan sa Ehipto 
maoy latas sa dagat mismo. Ang dagat sa maong 
dapit may igoigo gayod nga giladmon aron ‘mapi- 
kas' ang katubigan ug mahimong usa ka agianan 
latas “sa taliwala sa dagat,” nga ang katubigan na- 
himong “paril” sa isigkakilid niini. (Ex 14:16, 21, 22) 
Walay dapit sa A sa Gulpo sa Suez ang igong mo- 
haom nianang maong kahubitan. Tinuod nga dag- 
han sa modernong mga eskolar mipabor sa teoriya 
nga gihimo ang pagtabok diha sa mabaw nga rehi- 
yon sa Bitter Lakes, nga nagsugod mga 25 km 
(16 mi) sa A sa Suez. Apan, kini nga panglantaw 
naglakip sa ideya nga dili tinuod ang milagrosong 
pagtabok (nga nag-ingong ang pagtabok maoy la- 
tas lamang sa kalamakan o katunggan) o kaha sa 
ideya nga ang amihanang tumoy sa Pulang Dagat 
miabot kanhi ngadto sa rehiyon sa Bitter Lakes ug 
nga ang katubigan didto mas lawom niadtong pa- 
nahona, samtang ang arkeolohikanhong ebiden- 
siya nagpakita nga wala kaayoy kausaban ang lebel 
sa katubigan sukad sa karaang kapanahonan. 

Tungod niini, ang pangagpas sa unang mga es- 
kolar (sa ika-19 nga siglo) mao gihapon ang tuk- 
mang naghubit sa impormasyong gitagana sa ka- 
saysayan sa Bibliya. Ang Pihahirot lagmit nga mao 
ang dapit diha sa hiktin nga patag nga nag-ubay sa 
habagatan-sidlakang tiilan sa Jebel “Atagah nga 
mga 20 km (12 mi) sa HK sa Suez. Gituohan nga 
ang pagtabok nagsugod gikan sa habog nga lawis 

nga gitawag ug Ras “Atagah ug miagi sa salog sa 
dagat ngadto sa kasilinganan sa tubigang dapit sa 
“Ayun Musa” sa atbang nga baybayon. Ang salog 
sa dagat niining dapita inanay nga palugsong sa 
magkaatbang nga baybayon tungod sa kamabwan 
nga milawis ug 3 km (2 mi) gikan sa isigkakiliran. 
Ang kinalawmang bahin duol sa tunga niini nga 
agianan maoy mga 15 m (50 p). Ang gilay-on gi- 
kan sa matag baybayon maoy mga 10 km (6 mi) 
nga maghatag ug igong lugar alang sa posibleng 
tulo ka milyong Israelinhon nga motabok sa salog 
sa dagat samtang, sa samang panahon, ang kasun- 
dalohan ni Paraon moagi usab latas sa milagrosong 
gitagana nga agianan sa pagpaningkamot nga ma- 
kaapas sa panon sa mga Israelinhon.---Tan-awa 
ang PAGPANGGULA (Ruta sa Pagpanggula). 

Kini nga panglantaw mohaom sa katibuk-ang 
tradisyon nga gibilin ni Josephus, ang Hudiyong 
historyador sa unang siglo K.P., nga ang mga 
Israelinhon sa wala pa motabok 'natanggong tali sa 
dili maagian nga mga pangpang ug sa dagat." 
(Jewish Antiquities, Il, 324 [xv, 3]) Ang ‘pagbalik’ 
sa Israelinhong nasod gikan sa Etam ngadto sa da- 
pit nga gihubit sa itaas moharmonya usab pag-ayo 
sa gitagna ni Jehova nga si Paraon miingon kanila, 
“Sila nanghisalaag diha sa yuta. Sila gilibotan sa 
kamingawan.” (Ex 14:3) Dili gayod ingon niini ang 
mga dapit sa A sa Suez. Ang nahimutangan sa Pi- 
hahirot nga diha sa palibot sa Jebel “Atagah sa 
ingon magtugot usab sa kasundalohan ni Para- 
on nga daling makaapas sa nangalagiw nga mga 
Israelinhon agi sa naandang ruta gikan sa Mempis 
(lagmit ang kaulohan sa Ehipto sa maong pana- 
hon) ngadto sa Peninsula sa Sinai.---Ex 14:4-9. 

Bisag nakakab-ot sa geograpikanhong mga ka- 
hubitan, ang nahimutangan sa Pihahirot angayng 
lantawon nga tentatibo lamang, nga nag-agad sa 
posibleng pagpamatuod sa umaabot. 


PILAKTERYA. Tan-awa ang KAHITA NGA SUD- 
LANAG KASULATAN. 


PILATO. Romanong gobernador sa Judea sa 
panahon sa yutan-ong ministeryo ni Jesus. (Luc 
3:1) Human mapalagpot sa pagka-etnarka sa Judea 
si Arquelao nga anak nga lalaki ni Herodes nga 
Bantogan, ang mga gobernador maoy gitudlo sa 
emperador aron magmando niini nga lalawigan, 
ug dayag nga si Pilato maoy ikalima niini nila. Gi- 
tudlo siya ni Tiberio niadtong 26 K.P., ug ang iyang 
pagmando milungtad ug napulo ka tuig. 

Diyutay ray nahibaloan bahin sa personal nga 
kasaysayan ni Poncio Pilato. Ang panahon lamang 
sa iyang kinabuhi nga gisulat sa kasaysayan mao 
ang iyang pagkagobernador sa Judea. Ang usa 
ka inskripsiyon nga nahibaloan nga dunay iyang 

ngalan nakaplagan sa Cesarea niadtong 1961. Kini 
naghisgot usab sa “Tiberieum,” usa ka tinukod nga 
gidedikar ni Pilato kang Tiberio. 

Ingong hawas sa emperador, ang gobernador 
may bug-os nga pagkontrolar sa lalawigan. Siya 
makapahamtang ug hukom nga kamatayon, ug su- 
mala niadtong nagduso sa ideya nga ang Sanhed- 
rin makapahamtang ug hukom nga kamatayon, 
ang pagkompirmar sa gobernador kinahanglang 
mabatonan nianang maong Hudiyohanong korte 
aron ang ilang paghukom mahimong balido. (Itan- 
di ang Mat 26:65, 66, Ju 18:31.) Sanglit ang opis- 
yal nga pinuy-anan sa Romanong magmamando 
maoy didto sa Cesarea (itandi ang Buh 23:23, 24), 
ang dakong puwersa sa Romanhong kasundalohan 
nakapuwesto didto, nga may gamayng puwersa 
nga nagbantay sa Jerusalem. Apan, sa naandan 
ang gobernador moestar sa Jerusalem sa panahon 
sa mga pista (sama sa panahon sa Paskuwa) ug 
magdalag mga sundalo aron sa pagdugang sa pu- 
wersa. Kauban ni Pilato ang iyang asawa didto sa 
Judea (Mat 27:19), nga nahimong posible tungod 
sa mas naunang kausaban sa polisa sa Romanhong 
kagamhanan maylabot sa mga gobernador nga 
anaa sa peligrosong mga asaynment. 

Ang pangatungdanan ni Pilato dili malinawon. 
Sumala sa Hudiyong historyador nga si Josephus, 
si Pilato nakahimog dili maayong pagsugod sa 
iyang mga pagpakiglabot sa iyang Hudiyong mga 
sakop. Siya nagpadalag Romanhong kasundalohan 
ngadto sa Jerusalem nga nagbitbit ug mga estan- 
darte nga may mga larawan sa emperador diha ni- 
ana sa panahon sa kagabhion. Kini nakapukaw ug 
dakong kayugot, tungod niana usa ka delegasyon 
sa mga Hudiyo ang miadto sa Cesarea aron ipro- 
testa ang presensiya sa mga estandarte ug nag- 
awhag sa pagwagtang niini. Human sa lima ka 
adlaw nga diskusyon, gihulga ni Pilato ang mga 
nagprotesta nga pamatyon sila sa iyang mga sun- 
dalo, apan ang ilang hugot nga pagprotesta nag- 
tukmod kaniya nga mouyon sa ilang gihangyo. 
--Jewish Antiquities, XVIII, 55-59 (iii, 1). 

Si Philo, usa ka Hudiyong magsusulat sa unang 
siglo K.P. sa Alejandria, Ehipto, naghubit sa daw 
susamang buhat ni Pilato nga nakapukaw ug pro- 
testa, niining higayona naglangkit sa mga taming 
nga bulawan nga may mga ngalan ni Pilato ug Ti- 
berio, nga ang maong mga taming gibutang ni Pi- 
lato diha sa iyang mga lawak sa Jerusalem. Usa ka 
pag-apelar sa mga Hudiyo ang nakaabot sa empe- 
rador sa Roma, ug si Pilato gimandoan nga ibalhin 
ang mga taming ngadto sa Cesarea.--The Em- 
bassy to Gaius, XXXVIII, 299-305. 

Si Josephus nagtala ug lain pang kasamok. Aron 
makahimog usa ka agianan sa tubig nga magdala 

sa tubig ngadto sa Jerusalem gikan sa gilay-ong 
mga 40 km (25 mi), gigamit ni Pilato ang salapi 
nga gikan sa tipiganan ug bahandi sa templo sa Je- 
rusalem. Ang dakong panon sa katawhan mipro- 
testa niini nga buhat sa dihang miduaw si Pilato sa 
siyudad. Si Pilato nagpadalag nagtakobang mga 
sundalo aron moipon sa panon ug, pinaagi sa usa 
ka ilhanan, moatake kanila, nga misangpot sa pag- 
kaangol ug pagkamatay sa pipila ka Hudiyo. (Jew- 
ish Antiquities, XVIII, 60-62 [iii, 2]: The Jewish 
War, IL, 175-177 [ix, 4]) Dayag nga ang proyekto 
gipadayon hangtod nga kini natapos. Kining ulahi 
nga panag-away sagad gituohang mao ang okas- 
yon sa dihang si Pilato “'nagsagol sa dugo sa mga 
Galileanhon sa ilang mga halad,' ingon sa gitala sa 
Lucas 13:1. Gikan niining mga pulonga mopatim- 
aw nga kining mga Galileanhon gipatay mismo 
diha sa templo. Walay paagi nga matino kon kining 
hitaboa may kalabotan ba nianang gihubit ni Jo- 
sephus o maoy lain nga insidente. Bisan pa niana, 
sanglit ang mga Galileanhon maoy mga sakop ni 
Herodes Antipas, ang magmamando sa distrito sa 
Galilea, kini nga pagpamatay lagmit maoy usa ka 
hinungdan nga nakaamot sa pagdumtanay tali ni 
Pilato ug Herodes hangtod sa panahon sa paghusay 
kang Jesus.---Luc 23:6-12. 


Inskripsiyon nga nadiskobrehan sa Cesarea 
niadtong 1961 nga adunay ngalan ni 
Poncio Pilato 

Paghusay Kang Jesus. Sa Nisan 14, 33 K.P., 
sa pagkakadlawon, si Jesus gidala sa Hudiyong 
mga pangulo ngadto kang Pilato. Sanglit dili sila 
mosulod sa nataran sa mga balay sa Hentil nga 
magmamando, si Pilato migula ngadto kanila ug 
nagpakisayod bahin sa sumbong batok kang Jesus. 
Ang mga sumbong mao nga si Jesus subersibo, 
nagpasiugda sa dili pagbayad ug buhis, ug nag- 
ingon nga siya usa ka hari, busa nakig-indig kang 
Cesar. Gisultihan nga dad-on nila si Jesus ug huk- 
man siya nga silasila ra, ang iyang mga magsu- 
sumbong mitubag nga dili subay sa balaod alang 
kanila ang pagpatay kang bisan kinsa. Tungod nia- 
na gidala ni Pilato si Jesus ngadto sa palasyo ug gi- 
sukitsukit siya bahin sa mga sumbong. (HULAGWAY, 
Tomo 2, p. 741) Mibalik ngadto sa mga magsusum- 
bong, si Pilato nagpahibalo nga wala siyay naki- 
tang kasaypanan sa akusado. Ang mga sumbong 
nagpadayon, ug sa pagkahibalo nga si Jesus taga- 
Galilea, gipadala siya ni Pilato ngadto kang Hero- 
des Antipas. Si Herodes, nga naglagot tungod kay 
si Jesus wala mohimog pipila ka ilhanan, nagdag- 
mal ug nagbugalbugal kaniya ug nagpadala kaniya 
balik kang Pilato. 

Ang Hudiyong mga pangulo ug ang katawhan 
gipatawag pag-usab, ug gipahayag pag-usab ni Pi- 
lato ang iyang mga paningkamot nga dili mahuk- 
man ug kamatayon ang inosenteng tawo, nga na- 
ngutana sa panon sa katawhan kon buot ba nilang 
buhian si Jesus sumala sa kostumbre sa pagbu- 
hig usa ka binilanggo sa matag pista sa Paskuwa. 
Apan, ang panon sa katawhan nga gisulsolan sa 
ilang relihiyosong mga pangulo, naninggit aron 
buhian si Barabas, nga usa ka tulisan, mamumu- 
no, ug nakigbatok sa pamunoan. Ang sublisubling 
mga paningkamot ni Pilato nga buhian ang giaku- 
sar nagpasamot lamang sa pagpaninggit nga ilan- 
sang si Jesus. Kay nahadlok nga mahitabo ang ka- 
gubot ug nagtinguha sa pagpahimuot sa panon sa 
katawhan, si Pilato miuyon sa ilang kagustohan, 
nga nanghunaw sa iyang mga kamot nga ingon sa 
naghinlo niini gikan sa pagkasad-an sa dugo. Dihay 
panahon una pa niini, ang asawa ni Pilato nagpa- 
hibalo kaniya bahin sa iyang makapatugaw nga 
damgo bahin “nianang tawong matarong."”---Mat 
27:19. 

Si Pilato karon nagpalatigo kang Jesus, ug ang 
mga sundalo nagbutang ug tunokon nga purong- 
purong sa ulo ni Jesus ug nagbesti kaniyag haria- 
nong taas nga besti. Sa makausa pa si Pilato miatu- 
bang sa panon sa katawhan, nagpahayag pag-usab 
nga wala siya makakaplag ug bisan unsang sala 
kang Jesus, ug nagpagawas kang Jesus ngadto sa 
ilang atubangan nga sinul-oban sa iyang taas nga 
besti ug may tunokon nga purongpurong. Sa pag- 
singgit ni Pilato, “Tan-awa! Ang tawo!” ang mga 

pangulo sa katawhan nagpahayag na usab sa ilang 
gipangayo nga paglansang, nagpahayag karon sa 
unang higayon sa ilang sumbong labot sa pagpasi- 
pala. Ang ilang paghisgot kang Jesus nga naghimo 
sa iyang kaugalingon nga anak sa Diyos ang naka- 
dugang sa kahadlok ni Pilato, ug iyang gidala si Je- 
sus sa sulod alang sa dugang pagsukitsukit. Ang 
iyang kataposang mga paningkamot sa pagbuhi 
kaniya nakaaghat sa Hudiyong mga magsusupak 
sa pagpasidaan nga si Pilato nameligro nga isum- 
bong nga nakigbatok kang Cesar. Sa pagkadungog 
niini nga hulga, si Pilato, nga nagdala kang Jesus 
sa gawas, karon milingkod sa lingkoranan-sa-pag- 
hukom. Ang pagsinggit ni Pilato, “Tan-awa! Ang 
inyong hari!” nakapukaw lamang sa singgit sa pag- 
lansang kang Jesus ug maoy hinungdan sa pagpa- 
hayag: “Kami walay hari gawas kang Cesar.” Busa 
gitugyan ni Pilato si Jesus ngadto kanila aron ilan- 
sang.--Mat 27:1-31, Mar 15:1-15, Luc 23:1-25, Ju 
18:28-40, 19:1-16. 

Ang Hudiyong mga magsusulat, sama kang Phi- 
lo, naghubit kang Pilato ingong usa ka tawong 
higpit ug mabuotbuoton. (The Embassy to Gaius, 
XXXVIII, 301) Apan lagmit ang mga lihok sa mga 
Hudiyo maoy ilabinang nakaingon sa kusganong 
mga lakang nga gihimo sa gobernador batok kani- 
la. Bisan pa niana, ang mga asoy sa Ebanghelyo 
naghatag ug pipila ka tukmang pagsabot sa pagka- 
tawo ni Pilato. Ang iyang paagi sa pagdumala 
sa mga butang maoy kinaiyanhon sa Romanong 
magmamando, ang iyang sinultihan maoy laktod 
ug prangka. Sa panggawas siya nagpakitag madu- 
haduhaong tinamdan, sama sa pag-ingon “Unsay 
kamatuoran?" bisan pa niana, siya nagpakitag ka- 
hadlok, lagmit usa ka matuotuohong kahadlok, sa 
pagkadungog nga siya nakiglabot sa usa nga nag- 
angkong anak sa Diyos. Bisag dayag nga dili ang 
matang nga magpakaubos, siya nagpakitag kaku- 
lang ug integridad ingong usa ka politiko. Siya ma- 
balak-on kaayo sa iyang posisyon, kon unsay ika- 
sulti sa iyang mga labaw kon ilang madungog ang 
dugang kasamok sa iyang lalawigan, nga nahadlok 
nga mopatim-awng sobra ka matinugoton niad- 
tong gisumbong sa pag-alsa sa pamunoan. Giila ni 
Pilato ang pagkainosente ni Jesus ug ang kasina 
nga maoy nagtukmod sa iyang mga magsusum- 
bong. Bisan pa niana siya nagpadala sa panon sa 
katawhan ug nagtugyan sa inosenteng biktima 
ngadto kanila aron ipapatay imbes ipameligro ang 
iyang politikanhong karera. 

Ingong bahin sa “labaw nga mga awtoridad,” si 
Pilato nakabaton ug gahom pinaagi sa pagtugot sa 
Diyos. (Rom 13:1) Siya may tulubagon sa iyang 
paghukom, tulubagon nga dili mahinloan pinaa- 
gig tubig. Ang damgo sa iyang asawa dayag nga 
naggikan sa Diyos, sama sa linog, sa talagsaong 


PILDAS 


kangitngit, ug sa pagkagilis sa kortina nga nahita- 
bo niadtong adlawa. (Mat 27:19, 45, 51-54: Luc 23: 
44, 45) Ang damgo sa iyang asawa nagpaamgo na 
unta kang Pilato nga kini dili usa ka ordinaryong 
husay, dili ordinaryong akusado. Apan, sama sa gi- 
ingon ni Jesus, ang tawo nga nagtugyan kaniya 
ngadto kang Pilato “mas dakog kasal-anan.' (Ju 19: 
10, 11) Si Judas, kinsa maoy orihinal nga nagbudhi 
kang Jesus, gitawag nga “anak sa kalaglagan.” (Ju 
17:12) Kadtong mga Pariseo nga sad-an kay na- 
langkit sa maong laraw batok sa kinabuhi ni Jesus 
gihubit nga “mahiagom sa Gehenna.” (Mat 23:15, 
33, itandi ang Ju 8:37-44.) Ug ilabina ang hataas 
nga saserdote, kinsa nanguna sa Sanhedrin, maoy 
responsable atubangan sa Diyos tungod sa pagtug- 
yan sa Anak sa Diyos ngadto niining Hentil nga 
magmamando aron hukman sa kamatayon. (Mat 
26:63-66) Ang sala ni Pilato dili ingon sa ilang mga 
sala, bisan pa niana ang iyang gibuhat maoy sala- 
wayon kaayo. 

Ang kayugot ni Pilato batok sa mga tigpasiugda 
sa maong krimen dayag nga gipabanaag diha sa 
karatula nga iyang gipabutang ibabaw sa gilan- 
sang nga si Jesus, nga gipaila siya ingong “ang 
Hari sa mga Hudiyo,” ingon man ang iyang hugot 
nga pagsupak nga usbon kini, nga nag-ingon: “Ang 
nasulat ko na nasulat ko na.” (Ju 19:19-22) Sa di- 
hang gihangyo ni Jose nga taga-Arimatea ang pa- 
tayng lawas, si Pilato, human ipakita ang pagkase- 
gurista sa usa ka Romanong opisyal pinaagi sa 
pagtino nga si Jesus patay na, mihatag sa gihang- 
yo. (Mar 15:43-45) Ang kabalaka sa pangulong 
mga saserdote ug sa mga Pariseo sa posibilidad sa 
pagkawat sa lawas nagpatunghag pintok nga tu- 
bag: “Kamo adunay guwardiya. Lakaw bantayi kini 
pag-ayo ingon sa inyong nahibaloan kon unsaon.” 
--Mat 27:62-65. 

Pagpalagpot ug Kamatayon. Si Josephus 
nagtaho nga ang pagpalagpot sa ulahi kang Pi- 
lato sa katungdanan maoy tungod sa gisang-at 
nga mga reklamo sa mga Samarianhon ngadto 
sa direktang labaw ni Pilato, ang gobernador sa 
Sirya nga si Vitellius. Ang reklamo maoy bahin 
sa pagpatay ni Pilato sa ubay-ubayng Samarian- 
hon nga gilimbongan sa usa ka impostor aron 
magtigom didto sa Bukid sa Gerizim sa paglaom 
nga makaplagan ang sagradong mga bahandi nga 
gituohang gitagoan didto ni Moises. Si Vitellius 
nagsugo kang Pilato nga moadto sa Roma aron 
moatubang kang Tiberio, ug siya nagpalingkod 
kang Marcellus puli kaniya. Si Tiberio namatay ni- 
adtong 37 K.P. samtang si Pilato nagpaingon pa sa 
Roma. (Jewish Antiquities, XVIII, 85-87 [iv, 1]; 
XVIII, 88, 89 [iv, 2]) Ang kasaysayan wala moha- 
tag ug kasaligang impormasyon bahin sa mga re- 
sulta sa iyang husay. Ang historyador nga si Euse- 

bius sa hinapos nga bahin sa ikatulo ug sa sayo nga 
bahin sa ikaupat nga siglo miingon nga si Pilato na- 
pugos sa paghikog sa panahon sa pagmando ni 
Gayo (Caligula) nga manununod ni Tiberio.---The 
Ecclesiastical History, Il, vi, 1. 


PILDAS. Ikaunom nga ginganlan sa walo ka 
anak nga lalaki ni Nahor nga igsoong lalaki ni Ab- 
raham pinaagi sa iyang asawa nga si Milca.---Gen 
22:21-23, 11:29. 


PILHA [Galingan nga Bato]. Usa ka pangulo sa 
banay sa Israel o usa ka hawas sa banay nga nag- 
baton nianang ngalana nga nagpamatuod sa “ka- 
saligang kontrata” human sa pagkadestiyero.---Neh 
9:38, 10:1, 14, 24. 


PILISTIA. Tan-awa ang FILISTIA, FILISTEHANON. 


PILOSOPIYA. Ang Gregong pulong nga phi- 
loso'phi'a sa literal nagkahulogang “gugma sa kaa- 
lam.” Sa modernong paggamit ang termino nag- 
tumong sa tawhanong mga paningkamot sa 
pagsabot ug sa pag-interpretar pinaagig pangata- 
rongan ug pangagpas sa katibuk-ang kasinatian sa 
tawo, lakip na sa nagpaluyong mga hinungdan ug 
mga prinsipyo sa katinuoran. 

Ang Gregong mga pulong alang sa “pilosopiya” 
ug “pilosopo” kas-a lamang makita diha sa Kristo- 
hanon Gregong Kasulatan. (Col 2:8, Buh 17:18) Da- 
yag nga sa dihang si Pablo misulat ngadto sa kong- 
regasyon sa Colosas sa Asia Minor, ang pipila didto 
nameligro nga maapektohan “sa pilosopiya ug wa- 
lay-pulos nga panglimbong sumala sa tradisyon sa 
mga tawo.” Ang Gregong mga pilosopiya niadtong 
tungora ilado kaayo. Apan ang konteksto sa Colo- 
sas 2:8 nagpakita nga ang gikabalak-an pag-ayo ni 
Pablo mao ang mga magtutuo sa Judaismo nga 
misulay sa pagpabalik sa mga Kristohanon sa pag- 
tuman sa Moisesnong Balaod lakip ang gisugo nii- 
ni nga pagpatuli, mga pangilin, ug ang dili pagkaon 
sa pipila ka pagkaon. (Col 2:11, 16, 17) Si Pablo dili 
supak sa kahibalo, tungod kay siya nag-ampo nga 
ang mga Kristohanon mapuno unta niini. Apan, 
sumala sa iyang gipakita, ang usa kinahanglang 
magpabili sa papel ni Jesu-Kristo sa pagtuman sa 
katuyoan sa Diyos aron makabaton ug tinuod nga 
kaalam ug tukmang kahibalo. (Col 1:9, 10; 2:2, 3) 
Ang mga taga-Colosas kinahanglang magbantay 
kay basin unyag adunay modagit kanila pinaagig 
makapaagning mga argumento sumala sa tawha- 
nong panghunahuna o panglantaw. Ang maong pi- 
losopiya maoy bahin sa “paninugdang mga butang 
[stoi-:khei'a] sa kalibotan,” sa ato pa, sa mga prinsip- 
yo o paninugdang mga elemento ug mga panuk- 
mod sa kalibotan, “ug dili sumala kang Kristo.” 
—Cal 2:4, 8. 

Sa dihang didto sa Atenas, si Pablo nakahibalag 
sa 'mga pilosopong Epicureo ug mga Estoiko.” (Buh 
17:18) Ilang gitawag ang apostol nga usa ka “witwi- 
tan,” nga migamit sa Gregong pulong nga sper:mo- 
lo'gos, nga sa literal mapadapat sa usa ka langgam 
nga nanuka ug mga binhi. Ang pulong nagpasabot 
usab sa usa nga namunit ug ginagmayng mga tipik 
sa kahibalo ug nagpataka lang sa pagsumaysumay 
niini. Ang maong mga pilosopo nagtamay kang 
Pablo ug sa iyang mensahe. Sa panguna, ang pilo- 
sopiya sa mga Epicureo mao nga ang pagbaton ug 
kalipay, ilabina ang kalipay sa hunahuna, mao ang 
pangunang kaayohan sa kinabuhi (1Co 15:32), bi- 
san tuod nga kini may giila nga mga diyos, kini 
nagpatin-aw niining mga butanga ingong saylo sa 
tawhanong kasinatian ug pagtagad. Ang pilosopiya 
sa mga Estoiko nagpasiugda sa kapalaran o kinai- 
yanhong destinasyon, ang usa kinahanglang mag- 
baton ug hataas nga moralidad apan maningkamot 
nga dili magtagad sa kasakit ug kalipay. Ang mga 
Epicureo ug mga Estoiko wala motuo sa pagkaban- 
haw. Sa iyang pakigpulong atubangan sa maong 
mga tawo, gipasiugda ni Pablo ang relasyon ug ang 
pagkamay-tulubagon sa usa ka tawo ngadto sa 
Maglalalang ug gilangkit kini sa pagkabanhaw ni 
Kristo ug sa “garantiya” nga gihatag niini ngadto sa 
mga tawo. Alang sa mga Grego ang pagpangayo 
ug “kaalam” sa mensahe bahin kang Kristo maoy 
“kabuangan” (1Co 1:22, 23), ug sa dihang gihisgo- 
tan ni Pablo ang pagkabanhaw, daghan sa iyang 
mga mamiminaw ang nagyagayaga, apan ang pi- 
pila nahimong mga magtutuo.---Buh 17:22-34. 

Sa iyang inspiradong mga sulat, gipasiugda ni 
Pablo sa makadaghan ang kaalam ug ang gitawag 
kuno nga kahibalo sa kalibotan ingong kabuangan 
atubangan sa Diyos ug kinahanglang likayan sa 
mga Kristohanon.---1Co 1:18-31, 2:6-8, 13, 3:18-20, 
1Ti 6:20. 


PILTAI [pinamubo sa Pelatias, nga nagkahulo- 
gang “Si Jehova Nagtagana ug Kaikyasan"]. Pangu- 
lo sa saserdotehanong balay o banay sa amahan ni 
Moadias sa mga adlaw sa manununod ni Jesua 
nga si Joiakim human sa pagkadestiyero.---Neh 12: 
12, 17. 


PIM. Ang bayad nga gisingil sa mga Filisteha- 
non gikan sa mga Israelinhon alang sa pagpabaid 
sa nagkalainlaing mga galamiton nga metal. (1Sa 
13:20, 21) Ang pim lagmit maoy usa ka bato sa 
timbangan. Ang ubay-ubayng mga bato sa timba- 
ngan nga nakubkoban didto sa Palestina kinulitan 
sa mga konsonante sa “pim” diha sa karaang Heb- 
reohanong mga karakter, kini nagkalainlain ug gi- 
bug-aton gikan sa 7.18 ngadto sa 8.13 ka gramo. 
Tungod niini, ang pim maoy halos dos-tersiya sa 
usa ka siklo. 


PINADAYAG 


PINADAYAG. Ang Gregong pulong (a-po- 
ka'ly:psis) nga gihubad nga pinadayag o pagpada- 
yag nagtumong sa “usa ka pagbutyag” ug sagad 
gigamit maylabot sa mga pagpadayag sa espiritu- 
wal nga mga butang o sa kabubut-on ug mga ka- 
tuyoan sa Diyos. (Luc 2:32, 1Co 14:6, 26; 2Co 12: 
1, 7; Gal 1:12; 2:2, Efe 1:17: Pin 1:1: Int) Tungod sa 
paglihok sa espiritu sa Diyos nahimo ang ma- 
ong mga pinadayag. Mahitungod sa pagpadayag 
sa “sagradong tinago,” si apostol Pablo misulat: “Sa 
ubang mga kaliwatan kini nga tinago wala ipahi- 
balo ngadto sa mga anak sa mga tawo ingon sa 
pagkapadayag niini karon ngadto sa iyang balaang 
mga apostoles ug mga manalagna pinaagi sa espi- 
ritu, nga mao, nga ang katawhan sa kanasoran 
mahimong kaubang mga manununod ug kaubang 
mga sangkap sa lawas ug mga mag-aambit uban 
kanato sa saad nga nahiusa kang Kristo Jesus pi- 
naagi sa maayong balita.”---Efe 3:1-6, Rom 16:25. 

Ang basahon sa Mga Buhat kusganong nagpa- 
matuod nga kini nga pagpadayag sa sagradong ti- 
nago nahitabo tungod sa paglihok sa espiritu sa Di- 
yos. Ubos sa pagtultol sa espiritu sa Diyos nga si 
Pedro, Pablo, ug Bernabe miwali ngadto sa mga 
dili-Hudiyo. Ang dili-Hudiyo nga mga magtutuo, 
ang “katawhan sa kanasoran,” nakadawat sa bala- 
ang espiritu samtang dili-tinuli, sa ingon nahi- 
mong usa ka katawhan alang sa ngalan sa Diyos. 
(Buh 10:9-48, 13:2-4) Ang manalagnang si Amos, 
ubos sa pag-inspirar, nagtagna niini ug, sa unang 
siglo K.P., ang katumanan sa iyang tagna nada- 
yag pinaagi sa paglihok sa espiritu sa Diyos.---Buh 
15:7-20: itandi ang Am 9:11, 12, LXX. 

Ang Bibliya naghisgot usab bahin sa “pagpada- 
yag sa matarong nga paghukom sa Diyos” (Rom 
2:5), “sa pagpadayag sa mga anak sa Diyos” (Rom 
8:19), ug sa 'pagpadayag ni Jesu-Kristo ug “sa 
iyang himaya.” (1Pe 1:13, 4:13) Ang pagtagad sa 
konteksto ug sa kaamgid nga mga teksto mota- 
bang sa pagtino kon kanus-a nahitabo ang maong 
mga pagpadayag, o mga pinadayag. Sa matag ka- 
himtang, ang pagpadayag, o pinadayag, maoy usa 
ka panahon nga ang matarong nga mga tawo ma- 
kadawat sa partikular nga mga ganti ug mga pana- 
langin o ipahinabo ang kalaglagan sa mga daotan. 

Pagpadayag sa mga Anak sa Diyos. Sa 
iyang sulat ngadto sa mga taga-Roma, gipaila ni 
apostol Pablo ang “mga anak” sa Diyos ingong na- 
kadawat sa usa ka espiritu sa pagsagop. Ingong ka- 
ubang mga manununod ni Kristo, kini nga mga 
anak sa Diyos pagahimayaon. (Rom 8:14-18) Ang 
Ginoong Jesu-Kristo magausab sa ilang gipau- 
bos nga lawas aron mahiuyon sa iyang mahima- 
yaong lawas (Flp 3:20, 21), ug sila magmando 
uban kaniya ingong mga hari. (2Ti 2:12) Busa ang 


PINADAYAG NGADTO KANG JUAN 


“pagpadayag sa mga anak sa Diyos” nagtumong sa 
panahon sa dihang madayag nga sila nahimaya na 
gayod ug nagamando kauban ni Kristo Jesus. Ang 
himaya nga ipadayag kanila dako gayod kaayo nga 
tungod niana ang tanan nilang kanhing pag-antos 
sa yuta mahimong ingon lamang sa walay bili. 
(Rom 8:18, 19) Kini nga pagpadayag gilakipan ug 
dagkong mga panalangin, kay si apostol Pablo mi- 
sulat: “Ang kalalangan usab ipagawas gikan sa 
pagkaulipon sa pagkadunot ug makabaton sa ma- 
himayaong kagawasan sa mga anak sa Diyos.” 
--Rom 8:21. 

Pagpadayag sa Matarong nga Paghukom sa 
Diyos. Sa Roma 2:5 ang “pagpadayag sa mata- 
rong nga paghukom sa Diyos" gilangkit sa “adlaw 
sa kapungot sa Diyos. Busa, ang matarong nga 
paghukom sa Diyos ipadayag sa dihang “siya ma- 
gabalos sa matag usa sumala sa iyang mga bi- 
nuhatan,” kinabuhing walay kataposan niadtong 
milahutay sa pagbuhat kon unsay maayo ug kalag- 
lagan niadtong nagbuhat sa pagkadili-matarong. 
--Rom 2:6-8. 

Pagpadayag ni Jesu-Kristo. Ang “pagpada- 
yag ni Jesu-Kristo” ug “sa iyang himaya” maoy usa 
ka panahon sa pagganti sa iyang matinumanong 
mga sumusunod ug sa pagpahamtang ug panima- 
los sa dili-diyosnong mga tawo. Busa siya gipada- 
yag ingong usa ka mahimayaong Hari, nga gihata- 
gan ug gahom sa pagganti ug sa pagsilot. Ang 
Kasulatan nagpakita nga ang dinihogan sa espiritu 
nga mga Kristohanon nga matinumanong milahu- 
tay sa pag-antos “malipay sa hilabihan” sa pagpa- 
dayag sa himaya ni Kristo. (1Pe 4:13) Ang sinula- 
yang kalidad sa ilang pagtuo mahimong usa ka 
hinungdan sa pagdayeg ug himaya ug dungog 
inigpadayag ni Jesu-Kristo, ug kini nga mga Kris- 
tohanon mahimong mga dumadawat sa dili-takos 
nga kalulot. (1Pe 1:7, 13) Sa laing bahin, kadtong 
wala makaila sa Diyos ug wala magasunod sa ma- 
ayong balita bahin sa Ginoong Jesus pagalaglagon 
sa walay kataposan, nga tungod niana makabaton 
ug kahupayan kadtong nakaagom ug kasakitan sa 
ilang mga kamot.---2Te 1:6-10. 


PINADAYAG NGADTO KANG JUAN. Ang 
kataposang basahon sa Bibliya segun sa pagkahan- 
ay diha sa kadaghanang mga hubad, apan dili ang 
kataposang gisulat. Kini gitawag usab nga Apoka- 
lipsis ni Juan nga Apostol. 

Magsusulat, ug Kanus-a ug Diin Gisulat. 
Ang apostol nga si Juan nagpaila sa iyang kaugali- 
ngon ingong mao ang magsusulat sa basahon ug 
nagtawag sa dapit nga gisulatan ingong mao ang 
pulo sa Patmos, diin si Juan nadestiyero sa maong 
panahon tungod sa iyang pagwali sa Pulong sa Di- 
yos ug sa pagpanaksi bahin kang Jesu-Kristo. (Pin 

1:1, 9) Ang panahon sa pagsulat maoy lagmit sa 
mga 96 K.P. 

Estilo ug Pagkatukma. Ang basahon maoy 
sama sa usa ka sulat, nga nagbatbat ug mga pa- 
nan-awon nga gihan-ay nga sunodsunod, ug nga 
sa kataposan misangko sa kinatayuktokan nga pa- 
nan-awon. Gitagana niini ang usa ka haom nga pa- 
niklop sa tibuok nga Bibliya. 

Kini nga basahon mopatim-awng nagbatbat pi- 
nasukad sa mga serye nga tinagpito. Ang pito ka 
timbre gibuksan ug gisundan sa paghuyop sa pito 
ka trompeta, dayon sa pito ka hampak. Adunay 
pito ka tungtonganag lampara, pito ka bituon, pito 
ka dalugdog, ug daghan pang ubang butang nga 
tinagpito, lagmit tungod kay ang numerong pito 
dinhi naghawas sa pagkakompleto, ug ang basahon 
naghisgot sa pagkompleto sa sagradong tinago sa 
Diyos.--Pin 10:7, tan-awa ang SAGRADONG TINAGO. 

Ang Awtor ug ang Alagianan. Si Jehova 
nga Diyos nga Labing Gamhanan mao ang awtor 
niini nga basahon, ug ang alagianan sa impor- 
masyon mao si Jesu-Kristo, kinsa nagpadala niini 
ngadto kang Juan ug naghatag niini ngadto kaniya 
pinaagi sa iyang manulonda. (Pin 1:1) Ang espiri- 
tu sa Diyos gihulagway ingong pito ka pilo, sa ato 
pa naglihok sa kinabug-osang kapasidad niini aron 
ipadangat kini nga pagpadayag. Gisugo si Juan sa 
Diyos sa pagsulat.--1:4, 11. 

Katuyoan. Bisan tuod ang pipila sa mga bu- 
tang nga nakita ni Juan sa panan-awon daw maka- 
hahadlok---ang mga mananap, ang mga kaalaotan, 
ang mga hampak---ang basahon gisulat, dili aron 
sa paghadlok, kondili sa paghupay ug pagdasig ni- 
adtong kinsa magabasa niini uban ang pagtuo. Pi- 
naagi niini mahimong makadawat ug mga panala- 
ngin ang magbabasa. Gani, ang magsusulat niini 
nga basahon nag-ingon sa sinugdan: “Malipayon 
['bulahan,” KJ] siya nga nagabasa sa makusog ug 
kadtong nagapatalinghog sa mga pulong niini nga 
tagna, ug kinsa nagatuman sa mga butang nga na- 
hisulat niini.” (Pin 1:3) Nag-ingon usab si Juan 
nga ang katuyoan sa basahon maoy aron ipakita sa 
mga ulipon sa Diyos ang mga butang nga “kina- 
hanglang mahitabo sa dili madugay.”--1:1, 2. 

Nagpamatuod Kang Jesus. Sa Pinadayag 19: 
10, ang manulonda nag-ingon kang Juan: “Ang 
pagpamatuod bahin kang Jesus maoy nagdasig sa 
pagpanagna [sa literal, “ang espiritu sa pagpanag- 
na'].” Sa ato pa, ang tumong ug katuyoan sa tibu- 
ok tagna nagpunting kang Jesu-Kristo. Wala kini 
magpasabot nga si Jehova nga Diyos gisayloan o 
gibalewala. Una pa niana sa bersikulo 10 ang ma- 
nulonda miingon kang Juan, kinsa miyukbo atuba- 
ngan kaniya: “Simbaha ang Diyos,” ug si apostol 
Pablo miingon nga “ang Diyos nagbayaw [kang 

Kristo] ngadto sa usa ka labaw nga katungdanan 
ug malulotong naghatag kaniya sa ngalan nga la- 
baw sa tanang uban pa nga ngalan, aron nga sa 
ngalan ni Jesus moluhod ang tanang tuhod nilang 
anaa sa langit ug nilang anaa sa yuta ug nilang 
anaa ilalom sa yuta, ug ang tanang dila magaila sa 
dayag nga si Jesu-Kristo maoy Ginoo alang sa ka- 
himayaan sa Diyos nga Amahan.” Busa, ang pag- 
himaya kang Jesu-Kristo ug ang pagkahibalo ba- 
hin kaniya mosangpot sa mas lalom nga kahibalo 
bahin sa Diyos ug sa Iyang mga katuyoan, sa ingon 
naghatag ug kahimayaan sa Diyos labaw sa tanan. 
--Flp 2:9-11, tan-awa ang TAGNA. 

Ang katarongan kon nganong ang tagna nagpa- 
matuod kang Jesus mao nga si Jesus mao ang usa 
nga pinaagi kaniya ang Diyos magtuman sa iyang 
mga katuyoan sa pagbalaan sa iyang ngalan, sa 
paglaglag sa pagkadaotan, ug sa pagpanalangin 
sa katawhan. “Maampingong natago diha kaniya 
[kang Kristo] ang tanang bahandi sa kaalam ug ka- 
hibalo.” (Col 2:3) Siya mao ang Binhi nga gisaad, 
ang Usa nga diha kaniya ang sagradong tinago gi- 
padayag. Sukad gayod sa sinugdan sa mga pagpa- 
kiglabot sa Diyos uban sa mga tawo human sa pag- 
rebelde ni Adan, gipahinabo sa Diyos nga si Kristo 
matagna ug pasiuna nga ilarawan ug iyang gipada- 
yag sa mga tawo ang Gingharian sa Diyos diha sa 
mga kamot sa iyang Anak.--Gen 3:15, 22:18, Gal 
3:16, 2Sa 7:12-16, Sal 2:6-12, 110:1-7: Eze 21:27: 
Buh 2:29, 36, 3:19-26, 1Ti 3:16. 


Sa yanong pagkasulti, 
unsa ang kahulogan sa “Pinadayag”? 


Ang pangbukas nga kapitulo sa basahon nga 
nagtiklop sa Bibliya nagpaila kanato sa Usa nga la- 
baw sa tanan, ang Gigikanan sa mensahe sa Pina- 
dayag, si Jehova nga Diyos nga Labing Gamhanan, 
“ang Alfa ug ang Omega.” Naghatag kini ug usa ka 
panan-awon bahin sa Alagianan sa komunikasyon, 
si Jesu-Kristo, nga nagpakita kaniya nga namatay 
apan karon maoy buhi, nga may dakong gahom 
didto sa langit. Ang mga mag-aambit uban kaniya 
diha sa iyang kasakitan ug diha sa Gingharian mao 
ang sunod nga gipakita, ug ang interes ni Kristo 
kanila ug ang mahigugmaong-kalulot ngadto ka- 
nila gipasundayag diha sa iyang mga mensahe 
ngadto sa “mga manulonda” sa pito ka kongregas- 
yon.--Pin 1-3. 

Dayon pinaagi sa espiritu sa pag-inspirar si Juan 
gidala ngadto sa mga langit aron makakita sa “mga 
butang nga kinahanglang mahitabo.” Gihatagan 
siya ug panan-awon bahin sa trono sa Diyos ug sa 
palibot niini, ug iyang gihubit ang Usa nga nag- 
lingkod ibabaw niini ingong mahimayaon ug ha- 


PINADAYAG NGADTO KANG JUAN 


langdon kaayo, nga naglingkod sa trono diha sa 
hingpit nga pagkamalinawon.---Pin 4. 

Ang mahimayaong posisyon sa “Kordero” sa Di- 
yos, si Jesu-Kristo, gihulagway ingong ikaduha la- 
mang kang Jehova nga Diyos. Siya lamang diha sa 
langit ug sa yuta ang makaduol sa Diyos aron buk- 
san ang pinadayag bahin sa katuyoan sa Diyos. Gi- 
hatagan ug pagtagad ang usa ka manggugubat 
nga hari (dayag nga si Jesus usab) nga nagkabayo 
“nga nagapangdaog ug sa pagtapos sa iyang pag- 
pangdaog.” Gipakita ang sangpotanan niini ngan- 
ha sa yuta, ilabina nganha sa mga kaaway sa Di- 
yos, sa dihang kini nga hari mosugod sa iyang 
pagkabayo ug ingon man usab ang katuyoan sa Di- 
yos sa pagpanimalos sa dugo sa iyang katawhan 
batok sa iyang mga kaaway.---Pin 5, 6. 

Ang linaing panglantaw sa Diyos sa iyang mga 
alagad dinhi sa yuta kinsa iyang gipili nga makig- 
ambit sa langitnong Gingharian gipakita pinaagi sa 
iyang pagpugong sa paglaglag hangtod nga kini 
nga mga alagad “matimbrehan diha sa ilang mga 
agtang.” Ang tibuok gidaghanon sa mga tinimbre- 
han gibutyag ingong 144,000. Sunod nga gipakita 
ang uban nga dili tinimbrehan, ug walay kinuto- 
ban ang gidaghanon, nga nahimong mga alagad sa 
Diyos ug nakalingkawas sa pagkamalaglagon sa 
“dakong kasakitan.” Giasoy ang mga paghukom sa 
Diyos batok sa nagkalainlaing mga bahin sa iyang 
mga kaaway dinhi sa yuta, ingon man ang pagpa- 
kig-away nga gihimo niini nga mga kaaway batok 
sa iyang katawhan. Misangpot kini sa mga paning- 
kamot sa pangunang kaaway, ang dragon nga si 
Satanas nga Yawa, sa pagsanta sa katuyoan sa Di- 
yos sa pagpahimugso ug “usa ka anak, usa ka lala- 
ki, nga maoy magabantay sa tanang kanasoran 
pinaagi sa olisi nga puthaw.” Sunod niana, may 
mapintas nga mga mananap nga nakita, nga nag- 
simbolo sa mga instrumento nga gigamit sa pa- 
ngunang kaaway sa pagpakig-away sa mga nahi- 
bilin sa binhi sa babaye ug sa pagsanta aron dili 
matapos ang buluhatong pagtimbre.--Pin 7-13, 
tan-awa ang MANANAP, SIMBOLIKO NGA MGA. 

Kining tanang paningkamot ni Satanas napakyas 
gayod. Ang 144,000 nakitang nagmadaogon, nga 
nagbarog uban sa Kordero ibabaw sa Bukid sa 
Zion, nga nagpasundayag sa ngalan sa Amahan ug 
sa Kordero diha sa ilang mga agtang, ug nag-awit 
ug daw usa ka bag-ong awit atubangan niadtong 
nagapuyo sa mga langit. Human niini ug sa dihang 
natigom na ang tanan sa “dakong panon” sa yutan- 
ong mga kaubanan diha sa “alanihon sa yuta,” ang 
panahon miabot na aron nga ang daghang “paras 
sa yuta” pagatamaktamakan diha sa pug-anan sa 
bino.---Pin 14. 

Pinaagi sa laing simbolismo, ang kataposang 
mga paghukom sa Diyos gihulagway. Pito ka 


MGA PANGUNANG PUNTO SA PINADAYAG 


Usa ka pagpadayag sa panghunahuna sa Diyos bahin sa mga ka- 
himtang ingon man usa ka pasiunang talan-awon kon unsay 
tugotan niya ug kon unsay buhaton niya pinaagi kang Kristo 
panahon sa “adlaw sa Ginoo” 


Usa ka serye sa mga panan-awon nga gitala ni apostol Juan ni- 
adtong mga 96 K.P. 


Ang hinimayang si Kristo naghatag ug mahigugmaong 
tambag ngadto sa mga isigkamanununod sa Ginghari- 
an (1:1-3:22) 

Ang kongregasyon sa Efeso nakalahutay apan mibiya sa unang 
gugma niini 

Ang dato sa espirituwal nga kongregasyon sa Smirna gidasig 
nga magpabiling matinumanon taliwala sa kasakitan 


Ang kongregasyon sa Pergamo nagmaunongon sa ngalan ni 
Kristo ubos sa paglutos apan nagtugot sa sektaryanismo 


Ang kongregasyon sa Tiatira adunay rekord sa mauswagong 
buluhaton, apan kini nagtugot sa impluwensiya ni Jezebel 


Ang kongregasyon sa Sardis maoy patay sa espirituwal, kini 
kinahanglang momata 


Ang kongregasyon sa Filadelfia, nga nagtuman sa pulong ni 
Kristo, giawhag nga magpadayon sa pagpangupot sa nabato- 
nan niini 

Ang kongregasyon sa Laodicea maoy dagaang: pakuhaon kini 
gikan kang Kristo kon unsay gikinahanglan aron mamaayo 
sa espirituwal 

Usa ka panan-awon sa langitnong presensiya ni Jehova 

(4:1-5:14) 

Si Jehova makita nga halangdon kaayo diha sa iyang trono, gi- 
libotan sa 24 ka ansiyano ug sa upat ka buhing mga li- 
nalang, siya naggunit ug usa ka linukot nga basahon nga 
gitimbrehan sa pito ka timbre 


Ang Kordero gipahayag nga takos sa pagkuha sa linukot nga 

basahon ug sa pagbukas niini 
Ang Kordero nagbukas sa unom ka timbre sa linukot 

nga basahon (6:1-17) 

Sa dihang iyang gibuksan ang unang timbre, usa ka magkaka- 
bayo nga nagsakay sa usa ka maputing kabayo ang nakada- 
wat ug usa ka korona ug nagapangdaog ug nagatapos sa 
iyang pagpangdaog 

Ang pagbukas sa misunod nga tulo ka timbre nagpaila sa tulo 
pa ka magkakabayo, nga nagpahinabog gubat, kagutom, ug 
kamatayon ngadto sa katawhan 


Ang ikalimang timbre gibuksan, kadtong gimartir tungod kang 
Kristo mituaw aron kapanimaslan ang ilang dugo: ang matag 
usa gihatagan ug maputing taas nga besti 

Sa pagbukas sa ikaunom nga timbre, usa ka dakong linog ang 
nagpahibalo sa adlaw sa kapungot sa Diyos ug sa Kordero 

Ang upat ka hangin sa yuta gipugngan (7:1-17) 

Si Juan nakadungog nga ang upat ka hangin pagapugngan 
hangtod nga matimbrehan ang mga ulipon sa Diyos, ang gi- 
daghanon niadtong gitimbrehan maoy 144,000 

Dayon, nakita ni Juan ang usa ka dako, dili maihap nga panon 
gikan sa tanang kanasoran, kini sila migula gikan sa dakong 
kasakitan 

Ang ikapitong timbre gibuksan (8:1-11:14) 

Dihay tunga sa oras nga kahilom: ang kalayo gikan sa halaran 
gitambog sa yuta: ang pito ka manulonda nangandam sa 
paghuyop sa mga trompeta 


Ang unang upat ka paghuyop sa mga trompeta nagpahibalo 
nga modangat ang mga hampak sa yuta, sa dagat, sa mga 
tuboran sa tab-ang nga tubig, maingon man sa adlaw, bulan, 
ug mga bituon 

Ang ikalimang trompeta nagpahinabog hampak sa mga dulon, 
ug ang ikaunom nga trompeta nagpadangat ug makalilisang 
nga pag-asdang sa mga mangangabayo 

Si Juan mikaon sa usa ka gamayng linukot nga basahon ug 
nasayod nga siya kinahanglang managna ug dugang pa 


Gisukod niya ang sangtuwaryo, duha ka saksi nga nagsul-ob 

ug sakong panapton nanagna, gipatay, ug gibanhaw 
Ang ikapitong trompeta: ang Gingharian gipanganak 

(11:15-12:17) 

Ang ikapitong trompeta gipalanog ug ang Gingharian ni Jehova 
ug ang awtoridad sa iyang Kristo gipahibalo 

Usa ka babaye nanganak ug usa ka anak nga lalaki didto sa 
langit 

Ang dragon misulay sa pagtukob sa bata: adunay gubat sa la- 
ngit: ang dragon ug ang mga manulonda niini gitambog ni 
Miguel nganhi sa yuta 

Ang dragon nakiggubat sa nahibilin sa binhi sa babaye 

Ang mapintas nga mananap nga gikan sa dagat 

(13:1-18) 

Ang usa ka mapintas nga mananap nga may pito ka ulo ug 
napulo ka sungay migimaw sa dagat 

Ang dragon naghatag sa mananap ug awtoridad niini, ug ang 
usa ka mananap nga duhay sungay nga sama sa usa ka 
kordero naghimog larawan niini; daghan ang napugos sa pag- 
simba sa mapintas nga mananap ug sa pagdawat sa marka 


niini 
Matinumanong mga alagad ni Jehova nagalihok 
(14:1-20) 
Ang 144,000 nga diha sa Bukid sa Zion nagaawit ug usa ka 
bag-ong awit 


Ang mga manulonda nga nagalupad sa kinatung-ang langit 
nagpahayag ug hinungdanong mga mensahe 

Ang usa nga sama sa anak sa tawo nag-ani sa alanihon sa 
yuta 


Ang paras sa yuta gitamaktamakan diha sa pug-anan sa bino 

sa Diyos, uban ang grabeng pagbanaw sa dugo 
Si Jehova, gikan sa iyang langitnong sangtuwaryo, nag- 

sugo sa pito ka manulonda sa pagbubo sa pito ka pa- 

naksan sa iyang kasuko (15:1-16:21) 

Ang unang unom ka panaksan gibubo nganha sa yuta, sa da- 
gat, ug sa mga tuboran sa tab-ang nga tubig, ug nganha sa 
adlaw, sa trono sa mapintas nga mananap, ug sa Euprates 


Ang mga alagad sa Diyos kinahanglang magpabiling magmata, 
sanglit ang demonyohanong propaganda nagtigom sa tawha- 
nong mga hari ngadto sa Har-Magedon 


Ang ikapitong panaksan gibubo nganha sa hangin nga may 

malaglagong mga sangpotanan 
Mga panan-awon sa kataposan sa Dakong Babilonya 

(17:1-18:24) 

Ang Dakong Babilonya, nga nahubog tungod sa dugo sa mga 
balaan, naglingkod sa usa ka sanag-pulang bulok nga mana- 
nap nga may pito ka ulo ug napulo ka sungay: ang napulo 
ka sungay mibalitok kaniya ug naglaglag kaniya 

Ang iyang pagkapukan gipahibalo: ang katawhan sa Diyos ki- 
nahanglang mogula gikan kaniya 

Nagbangotan ang daghan sa yuta tungod sa iyang kataposang 

pagkalaglag 
Ang kasal sa Kordero (19:1-10) 

Ang langitnong mga tingog nagadayeg kang Jah tungod sa 
pagkalaglag sa Babilonya 

Ang usa ka kusog nga koro sa pagdayeg nagpahibalo sa kasal 
sa Kordero 

Ang Hari sa mga hari nagmadaogon batok sa kanasoran 

(19:11-21) 

Ang Pulong sa Diyos nakiggubat batok sa mga nasod: ang ma- 
pintas nga mananap ug ang mini nga manalagna gitambog 
ngadto sa linaw nga kalayo: ang tanang kaaway sa Diyos 
pagapatyon: kan-on sa mga hayop ang ilang mga unod 

Si Satanas gitambog sa kahiladman: si Kristo magman- 
do sulod sa 1,000 ka tuig (20:1-21:8) 

Si Satanas gitambog sa kahiladman sulod sa 1,000 ka tuig 


Ang mga isigkamagmamando ni Jesus maghukom uban kaniya 
sulod sa 1,000 ka tuig, human niana, si Satanas buhian, 


siya mangandam sa pagpahisalaag pag-usab sa katawhan, 
apan sa kataposan siya ug ang tanan nga mosunod kaniya 
pagalaglagon 

Kadtong tanan nga nangamatay, anaa sa Hades, ug sa dagat 
banhawon ug hukman atubangan sa Usa nga naglingkod sa 
dakong puti nga trono, ang kamatayon ug Hades itambog 
ngadto sa linaw nga kalayo 


Nakita ni Juan ang usa ka bag-ong langit ug usa ka bag-ong 

yuta 
Ang Bag-ong Jerusalem (21:9-22:21) 

Ang mahimayaong Bag-ong Jerusalem nanaog gikan sa langit, 
nagbanwag sa mga nasod: usa ka suba sa tubig sa kinabuhi 
nagaagos latas niini, nga may mga kahoy nga makapaayo 
diha sa matag tampi niini 

Gitiklopan ang Pinadayag uban ang kataposang mga mensahe 
gikan ni Jehova ug ni Jesus, ang espiritu ug ang pangasaw- 
onon nagdapit kang bisan kinsa nga giuhaw sa pag-inom sa 
tubig sa kinabuhi nga walay bayad 


manulonda ang gihatagan ug pito ka panaksan sa 
kasuko sa Diyos. Sila migula sa pagtuman nii- 
ning kataposang buluhaton. Ang usa sa pangu- 
nang mga kaaway sa Diyos ug sa “pangasaw-onon” 
ni Kristo pagahatagan ug pagtagad, nga mao, ang 
“Dakong Babilonya, ang inahan sa mga bigaon,” 
“ang dakong siyudad nga adunay gingharian iba- 
baw sa mga hari sa yuta.” Ang iyang pagpa- 
kig-alyansa sa pitoy-ulo nga mananap nabungkag, 
ang mananap napungot kaniya, nagkaon sa iyang 
unod, ug nagsunog kaniya sa kalayo. Hilabihan 
ang pagbangotan niadtong nakaganansiya pinaagi 
sa ilang pagpakiglabot kaniya, apan ang langit nag- 
maya.--Pin 15-18. 

Ang Dakong Babilonya, ingong “ang inahan sa 
mga bigaon,” mohimo gayod sa tanang paningka- 
mot sa pagdaldal sa “pangasaw-onon” ni Kristo 
aron dili magmatinumanon ngadto sa gisaad kani- 
ya nga pamanhonon (2Co 11:2, 3; Efe 5:25-27) ug 
sa ingon maghimo kaniya nga laing bigaon. Busa, 
ang pagmaya sa langit misamot tungod kay ang 
madaotong mga paningkamot sa Dakong Babilon- 
ya napakyas. Ang dakong bigaon nahanaw na, ug 
ang pangasaw-onon nagmadaogon. Giandam niya 
ang iyang kaugalingon alang sa Usa nga iyang 
minyoan. Busa panahon na nga himoon ang kasal 
sa Kordero. Kadtong tanan nga gidapit sa kasal 
nagmaya. Sugdan na ni Jehova ang usa ka bag-ong 
halandomon nga yugto sa iyang paghari, kay ang 
dakong bigaon nahanaw na ingong kaindig sa put- 
li nga pagsimba.---Pin 19:1-10. 

Apan ang ubang mga kaaway sa Diyos kina- 
hanglang pahamtangan usab sa paghukom. Ang 
Pamanhonon miasdang aron sa pagbug-os sa 
iyang pagpangdaog, sa paghinlo sa yuta sa tanang 
kaaway, politikanhon ug uban pa. Bug-os ang pag- 


laglag. Sa kataposan, ang Yawa, kay nakaagom ug 
kapildihan tungod sa pagkapildi sa tanan niyang 
mga ahente ug mga instrumento, gigapos sulod sa 
usa ka libo ka tuig nga paghari ni Kristo. Sa kasam- 
tangan ang panan-awon misaylo pa niining Milen- 
yong Paghari aron sa paghubit sa usa ka paghukom 
nga moabot sa kataposan sa usa ka libo ka tuig; 
ang Yawa gibuhian sa makadiyot, dayon, uban sa 
tanan nga miduyog kaniya sa pagsulong sa 'kam- 
po sa mga balaan ug sa siyudad nga hinigugma,' 
siya bug-os nga gilaglag.---Pin 19:11-20:10. 

Balik sa mga panghitabo sulod sa usa ka libo ka 
tuig, ang panan-awon naghulagway sa pagkaban- 
haw ug sa paghukom nga mahitabo ilalom sa pag- 
mando ni Kristo ug sa iyang pangasaw-onon, ang 
Bag-ong Jerusalem. Ang katahom ug kahalangdon 
niining langitnong “siyudad” gihubit, uban sa ma- 
kaayo, makahatag-kinabuhi nga mga benepisyo 
nga idulot niini sa katawhan.---Pin 20:11-22:b. 

Ingong paniklop, si Jehova nga Diyos naghisgot 
bahin sa iyang ‘pag-abot sa madali aron sa pag- 
balos sa matag usa sumala sa iyang binuhatan.' 
Ingong “ang matinumanon ug matuod nga saksi,” 
si Jesus nagpamatuod sa pagkabug-os sa sagra- 
dong tinago mahitungod sa gingharian, nga nag- 
ingon: “Ako mao ang gamot ug ang kaliwat ni Da- 
vid, ug ang mahayag nga bituon sa kabuntagon.” 
Siya mao ang permanenteng manununod ni David, 
ang usa nga dumalayon diha sa pakigsaad sa Ging- 
harian ug ang usa nga gitagna diha sa Numeros 
24:17. Busa, ang tanang paningkamot ni Satanas, 
sa mapintas nga mananap, ug sa Dakong Babilon- 
ya (Pin 12:1-10, 17:3-14) wala makapugong niini 
nga “bituon” sa pagsubang gikan sa balay ni David 
aron sa paglingkod sa trono didto sa mga langit sa 
walay kataposan.---Pin 22:6-16. 


PINALIT, PAGPALIT 


Ang espiritu, ang aktibong puwersa sa Diyos, 
uban sa “pangasaw-onon,” nagdapit sa tanang na- 
kadungog sa pag-inom sa tubig sa kinabuhi nga 
walay bayad. Uban sa kataposang pasidaan sa dili 
pagdugang o pagkuha gikan sa mga pulong sa tag- 
na, ug sa pahayag sa pagkaduol na sa iyang pag- 
abot, gitiklopan ni Jesus ang pinadayag, ug si Juan 
misanong, “Amen! Umari ka, Ginoong Jesus.”---Pin 
22:17-21. 

Ang basahon sa Pinadayag mahinungdanon ka- 
ayo sanglit kini naghatag ug espirituwal nga kusog 
ug hait nga salabotan alang sa katawhan sa Diyos. 
Kini nagpabanaag sa interes sa Diyos sa mga kong- 
regasyon sa iyang katawhan ug sa suod ug mahi- 
gugmaong pag-atiman nga gihimo ni Jesu-Kristo 
kanila ingong ang Maayong Magbalantay. Si Jesus 
nahibalo gayod kon unsa nga mga kahimtang ang 
naglungtad ug unsa ang angayng buhaton. Kini 
ilabinang gipakita sa unang tulo ka kapitulo sa ba- 
sahon. 

Ang ubang mga tawo nag-isip sa Pinadayag 
ingong simboliko kaayo nga dili masabot, o nag- 
isip niini ingong dili praktikal. Apan buot ni Jeho- 
va nga Diyos nga makasabot ang iyang katawhan, 
ug iyang gipasulat ang Bibliya aron masabtan ug 
maghatag ug giya alang kanila. Ang yawi sa pag- 
sabot sa Pinadayag sama ra sa yawi sa pagsabot sa 
ubang mga bahin sa Bibliya. Gibutyag ni apostol 
Pablo kana nga yawi. Human ipatin-aw nga ang 
Diyos nagpadayag sa tinago nga kaalam pinaagi sa 
iyang espiritu, si Pablo miingon: “Kining mga buta- 
nga atong gjisulti usab, dili pinaagi sa mga pulong 
nga gitudlo sa tawhanong kaalam, kondili pinaagi 
niadtong gitudlo sa espiritu, samtang atong gilang- 
kob ang espirituwal nga mga butang sa espirituwal 
nga mga pulong.” (1Co 2:8-13) Kon atong susihon 
ang Kasulatan (ug sa pipila ka kahimtang ang mga 
kostumbre ug mga batasan sa maong mga adlaw), 
makaplagan nato diha niana ang daghang butang 
nga gigamit ingong mga simbolo diha sa Pinada- 
yag. Pinaagi sa pagtandi niini nga mga teksto 
sa Kasulatan, kita sagad makasabot kon unsay 
kahulogan sa simbolo diha sa Pinadayag. Apan, 
angayng matikdan nga ang usa ka termino o eks- 
presyon mahimong magtumong o magsimbolo sa 
laing mga butang, sumala sa konteksto diin kini 
makaplagan. 


PINALIT, PAGPALIT. Usa ka butang nga 
nabatonan ilis sa usa ka bililhong butang nga giha- 
tag--salapi, manggad, serbisyo, o bisan kinabuhi. 

Sukad pa sa adlaw ni Abraham ang mga tawo sa 
naandang paagi nagabaligya ug nagapalit ug mga 
manggad, propiedad, o mga serbisyo, nga migamit 
ug usa ka butang nga ibaylo sama sa salapi, mai- 
ngon gayod sa gibuhat karong adlawa. Ang mga 

lalaking ulipon ni Abraham maoy “pinalit sa sala- 
pi.” (Gen 17:12, 13) Sa dihang namatay si Sara por- 
mal nga gipalit ni Abraham ang usa ka luna sa 
yuta ingong lubnganan sa iyang banay gikan kang 
Epron, usa sa mga anak nga lalaki ni Het. (Gen 
23:3-20, 49:29-32) Ang mga detalye niining unang 
gitala nga legal nga kontrata diha sa Kasulatan 
maoy makaiikag. 

Agig tiunay nga pagpakitag maayong kabubut- 
on, si Abraham miyukbo sa dihang mipahayag sa 
iyang tanyag. Dili ang yuta, kondili ang langob la- 
mang ‘nga anaa sa tumoy sa yuta ni Epron’ ang 
buot nga paliton ni Abraham. Agig tubag, gitan- 
yag ni Epron nga ihatag na lamang kini. Dili mati- 
no kon siya nagpakaaron-ingnon ba lamang sa 
pagkamahinatagon sa mga taga-Sidlakan pinaa- 
gi sa pag-ingon nga iyang ihatag ang propiedad 
ngadto kang Abraham (Gen 23:7-11), o sama sa gi- 
tuohan sa uban, siya nagpahayag lamang ug pag- 
kaandam sa pagtugyan niini, nga mao, hatag kini’ 
bugti sa usa ka bili. Ang tinuoray mao nga siya mi- 
insistir nga ang langob ug ang yuta mahilakip sa 
kasabotan. Gihimo ang kataposang kasabotan, gi- 
bungat ang bili, gihimo ang pagpalit, ug ang sala- 
pi maampingong gitimbang nga “upat ka gatos ka 
siklo nga plata nga maoy ibayad sa mga magpa- 
patigayon niadtong panahona.” (mga $880) (Gen 
23:16) Niadtong panahona ang salapi dili mga sen- 
silyo apan timbangon diha sa mga timbangan. 
Busa “ang yuta ug ang langob nga diha niana ug 
ang tanang kahoy nga diha sa yuta, nga nahisu- 
lod sa tanang utlanan niini palibot, napamatud-an 
ngadto kang Abraham ingong iyang pinalit nga 
katigayonan.” Kining tanang legal nga transaksi- 
yon gihimo sa atubangan sa duha ka partido ug sa 
mga saksi, oo, “sa atubangan sa mga mata sa mga 
anak ni Het taliwala sa tanan niadtong nanulod sa 
ganghaan sa iyang siyudad.” (Gen 23:17, 18) Sa su- 
sama, si Jacob sa ulahi mipalit ug usa ka luna sa 
yuta gikan sa mga Sekemnon.---Gen 33:18, 19. 

Sulod sa pito ka tuig nga gutom, si Jose, ingong 
primer ministro sa Ehipto, namaligyag lugas sa si- 
nugdan bugti sa salapi, ug sa dihang kana nahurot 
na, siya midawat sa ilang binuhing kahayopan, da- 
yon sa ilang yuta, ug sa kataposan sa mga tawo 
mismo ingong bayad.---Gen 42:2-25, 47:13-23. 

Ang Balaod ni Moises hugot nga nagdili sa pag- 
palit ug pagbaligya sa panahon sa Igpapahulay, 
maingon nga kini nagdili usab sa dili-minatarong 
nga mga pakiglabot sa negosyo. Sa panahon nga 
nahimong apostata ang Israel kini nga mga bala- 
od subsob nga gilapas.--Lev 25:14-17: Neh 10:31, 
13:15-18, Am 8:4-6. 

Sa dihang buot paliton ni Haring David ang gio- 
kanan ni Arauna (Ornan), ang maong tawo mali- 
payong misulay sa paghatag niana ngadto sa hari. 

Apan si David miinsistir sa pagbayad niini sa bug- 
os nga kantidad nga 50 ka siklong plata ($110) 
aron tukoran gilayon ug halaran dugang pa sa ki- 
nahanglanong mga materyales alang sa paghalad. 
Sa ulahi, mipatim-aw nga daghan sa naglibot nga 
propiedad ang gidugang aron ilakip sa usa ka da- 
kong luna alang sa tibuok dapit nga tukoran sa 
templo, ang kantidad sa pagpalit maoy 600 ka sik- 
lo nga bulawan ang gibug-aton (mga $77,070). 
(2Sa 24:21-24: 1Cr 21:22-25) Sulod sa mga pagha- 
ri ni Haring Jehoas ug Josias, gihimo ang pag- 
palit sa mga materyales ug pagsuhol sa mga 
nagtrabaho sa pag-ayo sa templo.--2Ha 12:9-12, 
22:3-7. 

Si Jeremias mipalit ug usa ka uma sa iyang 
lungsod nga natawhan sa Anatot, nga naghubit sa 
legal nga transaksiyon niining paagiha: “Ako mi- 
sulat ug usa ka sulat-kalig-onan ug gitimbrehan 
kini ug mikuhag mga saksi samtang ako nagtim- 
bang sa salapi diha sa timbangan."---Jer 32:9-16, 
25, 44. 

Sa Kristohanon Gregong Kasulatan adunay dag- 
hang paghisgot usab labot sa pagpalit ug mga 
manggad ug mga materyales--pagkaon, lana, 
besti, perlas, uma, balay, bulawan, banyos sa 
mata, paninda sa katibuk-an, hayop, ug bisan 
mga tawo. (Mat 13:44-46, 25:8-10, 27:7: Mar 6:37, 
Ju 4:8, 13:29, Buh 1:18, 4:34-37: 5:1-3, Pin 3:18, 
13:17, 18:11-13, tan-awa ang BANGKO, MAGBABANG- 
KO.) Pinaagig pagpalit ang magtutuong mga Hu- 
diyo gipagawas gikan sa tunglo sa Balaod pinaa- 
gi kang Kristo, kinsa nahimong tinunglo imbes 
nga sila sa dihang siya, bisan tuod inosente, gibi- 
tay diha sa estaka. (Gal 3:13, 4:5) “Pinaagi sa 
dugo sa iyang kaugalingong Anak,” gipalit ni Je- 
hova ang tibuok “kongregasyon sa Diyos.”---Buh 
20:28. 


PINEHAS. 

1. Anak nga lalaki ni Eleasar ug apo ni Aaron. 
Ang iyang inahan maoy anak ni Putiel, ug ang 
ngalan sa iyang anak nga lalaki maoy Abisua. (Ex 
6:25: 1Cr 6:4) Ang dihadihang paglihok sa batan- 
ong si Pinehas mao ang nagpahunong sa ham- 
pak gikan kang Jehova human mangamatay ang 
24,000 ka Israelinhon didto sa Kapatagan sa Moab 
tungod sa pagpakighilawas ug tungod kay sila na- 
lambigit sa Baal sa Peor. Sa dihang iyang nakita si 
Zimri nga nagdala sa babayeng Midianhon nga si 
Cozbi ngadto sa iyang tolda, iyang giduslak silang 
duha pinaagig bangkaw, “ang babaye lapos sa ki- 
natawo sa babaye.” Kini nga kasibot sa ‘dili pagtu- 
got nga may makig-indig” kang Jehova “giisip nga 
pagkamatarong alang kaniya,” ug gihimo sa Diyos 
ang usa ka pakigsaad nga ang pagkasaserdote 
magpabilin sa iyang kaliwatan “hangtod sa pana- 

hong walay tino.”--Num 25:1-3, 6-15, Sal 106: 
30, 31. 

Sa panahon sa iyang pagkinabuhi, si Pinehas 
nag-alagad sa lainlaing mga katungdanan. Siya 
ang saserdoteng hawas sa kasundalohan nga nag- 
pahamtang sa panimalos ni Jehova batok sa Mi- 
dian. (Num 31:3, 6) Sa dihang gihunahuna nga 
ang tulo ka tribo mitalikod sa pagsimba kang Je- 
hova, siya ang nangulo sa grupo nga nagsusi nii- 
ni. (Jos 22:9-33) Siya ang pangulo sa mga mag- 
balantay-sa-ganghaan sa tabernakulo. (1Cr 9:20) 
Human ikalubong ang iyang amahan sa Bungtod 
ni Pinehas, siya nag-alagad ingong hataas nga sa- 
serdote. (Jos 24:33, Huk 20:27, 28) Ang iyang 
ngalan prominente sa daghang talaan sa kagikan 
human sa pagkadestiyero.--1Cr 6:4, 50; Esd 7:5: 
8:2. 

2. Ang manghod tali sa duha ka “walay-silbi” 
nga mga anak nga lalaki ni Eli nga saserdote. (1Sa 
1:3, 2:12) Samtang nag-alagad ingong mga saser- 
dote, siya ug ang iyang igsoong si Hopni nakigdu- 
log uban sa mga babaye sa sangtuwaryo ug 'wala 
tahora ang halad alang kang Jehova.” (1Sa 2:13-17, 
22) Sa dihang gibadlong sa huyang nga paagi sa 
ilang amahan, sila wala mamati. Tungod sa ilang 
pagkadaotan gipahayag sa Diyos ang paghukom 
batok kanila. Kini natuman sa dihang silang duha 
namatay sa mao rang adlaw sa pagpakiggubat ba- 
tok sa mga Filistehanon. (1Sa 2:23-25, 34; 3:13, 
4:11) Ang balita mahitungod sa pagkailog sa Arka 
ug ang kamatayon sa iyang ugangang lalaki ug sa 
iyang bana wala makaya sa asawa ni Pinehas. Siya 
nakuratan ug namatay human manganak kang 
Ikabod.-- 1Sa 4:17-21. 

3. Usa ka Levihanon kansang anak nga lalaki 
nga si Eleasar mitabang sa pag-imbentaryo sa mga 
bahandi sa templo sa panahon ni Esdras, niadtong 
468 W.K.P.--Esd 8:33, 34. 


PINIYALAN. Usa ka tawo nga gitugyanan sa 
panimalay o sa kabtangan sa laing tawo. Ang Heb- 
reohanong pulong nga so-khen” gihubad nga “pini- 
yalan” (Isa 22:15), ang mo-shel, nga nagkahulo- 
gang “usa nga nagdumala,” nagpasabot usab sa 
usa ka piniyalan. (Gen 24:2, ftn sa Rbi8) Ang Gre- 
gong oi:ko:'no' mos (piniyalan) mahimong hubaron 
usab nga “tagdumala sa balay.”--Luc 12:42, ftn sa 
Rbi8. 

Ang usa ka piniyalan mahimong maoy usa ka ta- 
wong gawasnon o usa ka sinaligang ulipon. Ang 
'dili-matarong nga piniyalan' nga gihisgotan ni Je- 
sus sa usa sa iyang mga sambingay daw gihulag- 
way ingong usa ka tawong gawasnon. (Luc 16:1, 
2, 4) Ang mga hari, ug ang daghang ubang mga 
tawo nga adunahan o inila, adunay piniyalan, ug 
ang mga tawo dili managsama labot sa gidak-on sa 

awtoridad nga ilang ihatag ngadto sa ilang mga pi- 
niyalan. Ang Gregong pulong nga epi'tropos, “ta- 
wong sinaligan,” halos parehog kahulogan, sanglit 
ang usa ka piniyalan sagad nga maoy nagdumala 
sa balay ingon man sa ubang mga sulugoon ug sa 
kabtangan, ug usahay sa mga kalihokan sa negos- 
Y0.---Gal 4:1-3, Luc 16:1-3. 

Si Abraham adunay matinumanong sulugoon, si 
Eliezer nga taga-Damasco, nga sinaligan sa iyang 
daghang gipanag-iya, nga naglakip sa daghan ka- 
ayong binuhing kahayopan ug, sa usa ka panahon, 
sa daghang ulipon, bisan tuod si Abraham walay 
gipanag-iyang mga yuta gawas sa usa ka lubnga- 
nan. (Gen 13:2: 14:14: 15:2; 23:17-20, Buh 7:4, 5) Si 
Jose, ingong usa ka ulipon sa Ehipto, nahimong si- 
naligan sa balay ni Potipar. (Gen 39:1-4, 8, 9) Sa 
ulahi, siya usab nakabaton ug piniyalan. (Gen 44:4) 
Si Haring Elah sa Israel nagbaton ug usa ka tagdu- 
mala sa iyang panimalay sa Tirza. Lagmit nga kini 
batasan usab sa ubang mga hari sa karaang pana- 
hon. (1Ha 16:9) Si Sebna maoy piniyalan sa balay 
sa hari sa mga adlaw ni Haring Ezequias sa Juda, 
apan siya dili matinumanon ug gipulihan ni Elia- 
kim nga anak nga lalaki ni Hilkias.--Isa 22:15, 
20, 21. 

Sa Kristohanon Gregong Kasulatan atong maki- 
ta nga si Herodes Antipas nagbaton ug usa ka si- 
naligang tawo sa iyang balay, ang asawa niining 
tawhana mialagad kang Jesus pinaagi sa iyang 
mga kabtangan. (Luc 8:3) Si Jesus, sa usa ka sam- 
bingay, naghisgot sa usa ka sinaligan nga nag- 
dumala sa mga trabahador sa usa ka parasan 
nga nagbayad kanila pagkatapos sa maong adlaw. 
--Mat 20:8. 

Ang mga responsibilidad ug mga katungdanan 
sa pagdumala sa usa ka piniyalan haom nga nag- 
hulagway sa ministeryo nga gitugyan ni Jehova 
nga Diyos sa usa ka Kristohanon. Sa tagna ni Jesus 
bahin sa kataposang mga adlaw, siya miingon nga 
“ang matinumanon ug maalamong ulipon,” kinsa 
nag-alagad sab ingong iyang piniyalan, usa ka tig- 
dumala sa panimalay sa pagtuo, maghatag ug es- 
pirituwal nga “pagkaon sa hustong panahon.” (Mat 
24:45, Luc 12:42-44) Ang mga magtatan-aw sa 
Kristohanong kongregasyon maoy “mga piniya- 
lan,” ug gikinahanglan gayod nga sila magmatinu- 
manon. (Tit 1:7: 1Co 4:1, 2) Si Pablo, ingong usa ka 
apostol, ilabina ingong apostol ngadto sa mga Hen- 
til, naghupot ug linaing pagkapiniyalan nga gitug- 
yan kaniya. (1Co 9:17: Efe 3:1, 2) Gipunting ni Ped- 
ro sa tanang Kristohanon, mga magtatan-aw ug 
uban pa, nga sila maoy mga piniyalan sa dili-takos 
nga kalulot sa Diyos nga gipahayag sa lainlaing pa- 
agi, ug iyang gipakita nga ang matag usa adunay 
usa ka luna, o usa ka dapit, diha sa kahikayan sa 

Diyos nga niana iyang matuman ang pagkapiniya- 
lan sa matinumanong paagi.---1Pe 4:10. 


PINON. Usa sa mga sultan ni Esau (Edom). 
(Gen 36:40-43, 1Cr 1:51, 52) Gituohan sa pipila nga 
kining mga ngalana maoy mga talaan sa mga da- 
pit o kabalangayan inay nga mga ngalan sa mga 
tawo o nga kining mga ngalana sa ulahi gigamit 
alang sa maong partikular nga mga rehiyon o mga 
siyudad nga gimandoan sa mga sultan.---Tan-awa 
ang TIMNA Num. 3. 


PINUGOS NGA PAG-ALAGAD. Ang Heb- 
reohanong pulong alang sa “pinugos nga pag-ala- 
gad” maoy sevel, nga nagtumong sa literal o sa 
mahulagwayong luwan, palas-anon nga gisangon 
sa pinugos nga paagi, o sa mabug-at nga trabaho. 
Kini mahimong ipadapat sa gitawag nga corvee, 
nga mao, dili-binayran o dili-bug-os binayran nga 
trabaho nga gipatuman sa awtoridad nganha sa pi- 
pila ka tawo, sama sa mga pumoluyo sa usa ka da- 
pit. 

Ang salmista, sa pagpalandong sa kaluwasan sa 
Israel gikan sa pagkaulipon sa Ehipto, naglarawan 
kang Jehova nga nag-ingon: “Gilikay ko ang iyang 
abaga gikan sa palas-anon [o, pinugos nga pag-ala- 
gad].” (Sal 81:6: Ex 1:11) Si Haring Solomon nagpa- 
apil ug mga tawo alang sa pinugos nga trabaho 
para sa lainlaing mga proyekto sa pagpanukod ug 
nagbutang ug mga kapatas sa pagdumala kanila. 
(1Ha 5:13, 9:15, 23) Sa dihang nakita ni Solomon 
nga kugihan ang batan-ong lalaki nga si Jeroboam, 
“iyang gihimo siyang magtatan-aw ibabaw sa ta- 
nang pinugos nga pag-alagad sa balay ni Jose,” 
nga mao, ibabaw sa mga tawo nga girekluta gi- 
kan sa mga tribo ni Epraim ug Manases.-- 1Ha 
11:26-28. 

Susama sa Hebreohanong pulong nga se'vel mao 
ang sab-bal, nga nagkahulogang “tigpas-an.” Hu- 
man sa pagsenso sa mga tawo nga langyawng pu- 
moluyo sa Israel, si Solomon nagbutang kanila sa 
pag-alagad, ug 70,000 kanila ang nahimong mga 
tigpas-an. (2Cr 2:2, 17, 18) Daghang katuigan sa 
ulahi, giayo ni Haring Josias ang templo, ug ang 
“mga tigpas-an” maoy lakip niadtong nakigbahin 
sa buluhaton.---2Cr 34:12, 13. 

Ang Hebreohanong pulong nga tsa-va”, nga sa- 
gad nagtumong sa serbisyo militar o sa pag-alagad 
panahon sa gubat, nagpasabot usab ug “pinugos 
nga trabaho,” nga mao, sa pagbayad sa utang o 
sala. Busa ang Jerusalem gisultihan nga ang iyang 
“serbisyo militar” nabug-os na ug ang iyang kasay- 
panan nabayran na. (Isa 40:1, 2, ftn sa Rbi8) Sa di- 
hang nailalom sa pagsulay, ang nagmagul-anon ug 
sinakit nga si Job nagpakasama sa kinabuhi sa ma- 
lisod, makapaluya nga pag-alagad o “pinugos nga 
trabaho,” nga nangutana: “Wala bay pinugos nga 

trabaho alang sa may-kamatayong tawo sa ibabaw 
sa yuta, ug dili ba ang iyang mga adlaw sama 
sa mga adlaw sa usa ka sinuholang mamumuo?” 
(Job 7:1) Uban sa samang pagbati, siya sa ulahi 
miingon ngadto sa Diyos: “Imong padakoon ang 
imong kasuko batok kanako, ang sunodsunod nga 
kalisdanan ania kanako,” o “ang sunodsunod nga 
pinugos nga trabaho ania kanako.” (Job 10:17, ftn 
sa Rbi8) Dayag nga si Job mibati nga ang Diyos 
nagdugang sa iyang kasakit pinaagi sa pagdalag 
sunodsunod nga mga kalisod ngadto kaniya. Ang 
panahon nga gugolon sa mga patay diha sa Sheol 
gipakasama usab ni Job sa pinugos nga trabaho, 
usa ka palas-anon nga gisangon sa pinugos nga pa- 
agi, apan siya nagpahayag ug paglaom sa pagka- 
banhaw.---Job 14:14. 


PINUGOS NGA TRABAHO. Ang “pinugos 
nga trabaho” (Heb., mas) dayag nga komon kaayo 
sa kapanahonan sa Bibliya, nga ang nabihag nga 
mga tawo sagad gihimong mga ulipon. (Deu 20:11, 
Jos 16:10, 17:13, Est 10:1, Isa 31:8, Lam 1:1) Ingong 
mga ulipon nga nailalom sa pinugos nga trabaho, 
ang mga Israelinhon, ubos sa direktang pagduma- 
la sa Ehiptohanong mga pangulo nga nagdaogdaog 
kanila, nagtukod sa tipiganang mga dapit sa Pitom 
ug Raamses. (Ex 1:11-14) Dayon, sa dihang naka- 
sulod sa Yutang Saad, inay nga mosunod sa sugo 
ni Jehova nga abogon ang tanang Canaanhong 
mga pumoluyo sa yuta ug itugyan sila sa kalagla- 
gan, ang mga Israelinhon nagpugos kanila sa pag- 
buhat sa malisod nga trabaho ingong mga ulipon. 
Kini nakahatag ug daotang epekto nga nagdaldal 
sa Israel ngadto sa pagsimba sa bakak nga mga di- 
yos. (Jos 16:10, Huk 1:28, 2:3, 11, 12) Si Haring So- 
lomon nagpadayon sa pagkuha sa mga kaliwat ni- 
ini nga mga Canaanhon, nga mao, gikan sa mga 
Amorihanon, Hitihanon, Perizihanon, Hivihanon, 
ug Jebusihanon, alang sa pinugos nga trabaho 
ingong mga ulipon.---1Ha 9:20, 21. 

Usahay, ang Israelinhong mga mamumuo girek- 
luta aron mahuman ang usa ka dinaliang buluha- 
ton o aron matapos ang usa ka espesyal nga pro- 
yekto nga dili gayod mahimong langanon. Sumala 
sa mga pulong sa iyang amahan nga si Jacob sa di- 
hang hapit na kining mamatay, si Isacar mailalom 
niining matanga sa pinugos nga trabaho ingong 
usa ka tribo. (Gen 49:15) Si Solomon nagrekluta ug 
30,000 ka lalaki sa Israel alang sa iyang mga bulu- 
haton sa pagtukod sa templo. Bisan pa niana, kini 
sila wala himoa nga mga ulipon, kay sila nagrelibo- 
hay, nga 10,000 ka lalaki sulod sa usa ka bulan did- 
to sa Lebanon ug sa ingon makagugol ug duha ka 
bulan diha sa ilang balay ug usa ka bulan sa bulu- 
haton. Apan mopatim-aw nga gikayugtan pag-ayo 
kining pagrekluta sa mga Israelinhon alang sa pi- 

nugos nga trabaho. Sa dihang si Rehoboam wala 
mouyon sa pagpagaan sa mabug-at nga yugo nga 
gipas-an sa Israel ubos sa pagmando ni Solomon 
ug human niadto nagpadala kang Adoram (Hado- 
ram, Adoniram) ngadto kanila, ang mga Israelin- 
hon nagbato kang Adoram, nga lagmit niadtong 
panahona tigulang na, sanglit sa panahon ni Da- 
vid siya nag-alagad na ingong magtatan-aw niad- 
tong girekluta alang sa pinugos nga trabaho.---2Sa 
20:24: 1Ha 4:6: 5:13, 14: 12:14, 18; 2Cr 10:18. 

Ang pagkatapolan dali rang magpailalom sa usa 
ka Israelinhon sa pagkautangan ug sa ngadtongad- 
to magpugos kaniya sa pagbaligya sa iyang panu- 
london ug sa iyang kaugalingon usab ingong uli- 
pon. Busa nagaingon ang proverbio: “Ang taspokan 
nga kamot mahiagom sa pinugos nga trabaho.” 
- Pr 12:24. 


Tan-awa ang PINUGOS NGA PAG-ALAGAD. 


PINULONGAN. Ang bisan unsang paagi, bi- 
naba o uban pa, nga pinaagi niini ipahayag o isul- 
ti ang mga pagbati o mga hunahuna. Apan, sa ka- 
tibuk-an ang pinulongan nagkahulogan sa usa ka 
hugpong sa mga pulong ug sa mga paagi sa pag- 
kombinar niini sumala sa pagsabot sa usa ka pun- 
dok sa katawhan. Ang Hebreohanon ug Gregong 
mga pulong alang sa “dila” nagkahulogang “pinulo- 
ngan.” (Jer 5:15, ftn sa Rbi8, Buh 2:11, Int) Ang 
Hebreohanong termino alang sa “ngabil” gigamit 
sa samang paagi.---Gen 11:1, ftn sa Rbis. 

Siyempre, ang pinulongan suod kaayo nga na- 
langkit sa hunahuna, nga nagagamit sa mga sang- 
kap sa pagsulti--tutonlan, dila, mga ngabil, ug 
mga ngipon---ingong mga instrumento niini. (Tan- 
awa ang DILA.) Busa, ang Encyclopædia Britan- 
nica (1959 nga edisyon) nag-ingon: “Ang pang- 
hunahuna ug mga pulong kanunayng mag-uban. 
Aron tin-aw ang panghunahuna, kini kinahang- 
lang magdepende sa mga ngalan [o mga nom- 
bre] ug sa nagkadaiyang mga kalangkitan niini sa 
usag usa... . Bisan tuod ang pipila ka gagmayng 
mga eksepsiyon maoy makataronganon, nagtipun- 
og ang ebidensiya . . . nga nagpalig-on sa argu- 
mento nga gihisgotan sa itaas--kon walay mga 
pulong, walay panghunahuna.” (Tomo 5, p. 740) 
Ang mga pulong mao ang pangunang paagi sa 
tawo sa pagdawat, pagtipig, pagdumala, ug sa pag- 
pasa ug impormasyon. 

Gigikanan sa Sinultihan. Ang unang ta- 
wong si Adan gilalang nga may bokabularyo, ma- 
ingon man may katakos sa pagmugnag bag-ong 
mga pulong ug sa ingon makapauswag sa iyang 
bokabularyo. Kon walay hinatag-sa-Diyos nga bo- 
kabularyo ang bag-ong linalang nga tawo dili ga- 
yod makasabot sa binaba nga mga instruksiyon gi- 
kan sa iyang Maglalalang sama sa walay kabuot 

nga mga hayop. (Gen 1:27-30, 2:16-20, itandi ang 
2Pe 2:12, Jud 10.) Busa, bisan tuod nga ang maki- 
naadmanong tawo lamang taliwala sa tanang lina- 
lang sa yuta ang adunay katakos sa eksaktong si- 
nultihan, ang pinulongan wala maggikan sa tawo 
apan naggikan sa Maalamon-sa-Tanan nga Magla- 
lalang sa tawo nga si Jehova nga Diyos.---Itandi 
ang Ex 4:11, 12. 

Bahin sa gigikanan sa pinulongan, ang iladong 
leksikograpo nga si Ludwig Koehler misulat: “Adu- 
nay daghang pangagpas, ilabina sa kanhing kapa- 
nahonan, kon sa unsang paagi “milungtad” ang 
tawhanong pinulongan. Gipaningkamotan pag-ayo 
sa mga magsusulat ang pagtuon sa “pinulongan sa 
mga hayop. Kay pinaagi sa mga tingog ug hug- 
pong sa mga tingog ang mga hayop makahimo 
usab sa pagpahayag sa ilang mga pagbati ug mga 
pamatyag, sama sa pagkakontento, kahadlok, kahi- 
nam, kakuyaw, kasuko, seksuwal nga tinguha ug 
katagbawan sa dihang makab-ot kini, ug tingali sa 
daghang uban pang mga butang. Bisag unsa pa ti- 
ngali ka daghan kini nga mga pagbati [sa hayop], 

. sila walay konsepto ug pangisip, nga mao 
ang hinungdanong bahin sa tawhanong pinulo- 
ngan.” Human ipakita kon sa unsang paagi ang 
mga tawo makahimo sa pagtuon sa pisyolohikal 
nga aspekto sa tawhanong sinultihan, siya midu- 
gang: “Apan kon giunsa gayod pagkahimo sa mga 
pulong ingong sinultihan, kon sa unsang paagi ang 
pagsabot makahaling sa kadasig sa bata, o sa ka- 
tawhan sa katibuk-an, dili namo masabtan. Ang 
tawhanong sinultihan maoy usa ka sekreto, usa 
kini ka gasa sa Diyos, usa ka milagro.”---Journal of 
Semitic Studies, Manchester, 1956, p. 11. 

Ang pinulongan gigamit na sulod sa wala-mahi- 
baloing kapanahonan sa wala pa motungha ang 
tawo diha sa esena sa uniberso. Si Jehova nga Di- 
yos nakigkomunikar sa iyang langitnon nga pa- 
nganayng Anak ug dayag nga naggamit kaniya 
sa pagpakigkomunikar sa uban niyang espiritung 
mga anak. Busa ang maong panganayng Anak gi- 
tawag nga “ang Pulong.” (Ju 1:1, Col 1:15, 16, Pin 
3:14) Si apostol Pablo naghimog inspiradong pag- 
hisgot bahin sa “mga pinulongan sa mga tawo ug 
sa mga manulonda.” (1Co 13:1) Si Jehova nga Di- 
yos nakigsulti sa iyang mga linalang nga manulon- 
da diha sa ilang ‘pinulongan’ ug sila “nagatuman sa 
iyang pulong.” (Sal 103:20) Sanglit Siya ug ang 
iyang espiritung mga anak wala magdepende sa 
atmospera (nga maoy nagpaposible sa mga ba- 
lod sa tingog ug mga pagkurog nga hinungdanon 
alang sa tawhanong pinulongan), ang pinulongan 
sa mga manulonda dayag nga dili gayod masabtan 
o matugkad sa tawo. Ingong mga mensahero sa Di- 
yos, nan ang mga manulonda migamit sa tawha- 
nong pinulongan sa pagpakigsulti sa mga tawo, ug 

ang mga mensahe sa manulonda gitala diha sa pi- 
nulongang Hebreohanon (Gen 22:15-18), Aramai- 
ko (Dan 7:23-27), ug Grego (Pin 11:15), ug ang gi- 
sitar nga mga teksto gisulat diha niini nga mga 
pinulongan. 


Unsay hinungdan sa panagkadaiya 
sa mga pinulongan? 


Sumala sa United Nations Educational, Scientific, 
and Cultural Organization (UNESCO), mga 6,000 
ka pinulongan ang gigamit karong adlawa sa tibu- 
ok yuta. Ang pipila gigamit ingong sinultihan sa 
ginatos ka milyon nga mga tawo, ang uban giga- 
mit sa mga tawo nga wala pay usa ka libo. Bisan 
tuod ang mga ideya nga gipahayag ug gjisulti ti- 
ngali halos managsama ra, adunay daghang paagi 
sa pagpahayag niini. Ang kasaysayan sa Bibliya 
mao lamang ang nagpahayag sa sinugdanan nii- 
ning talagsaong panagkadaiya sa tawhanong ko- 
munikasyon. 

Ang tanang katawhan “nagpadayon nga may 
usa ka pinulongan [sa literal, “ngabil”] ug usa ka 
hugpong sa mga pulong” hangtod sa pipila ka yug- 
to human sa tibuok-yutang Lunop. (Gen 11:1) Ang 
Bibliya nagpaila nga ang pinulongan nga sa ulahi 
gitawag ug Hebreohanon mao kadtong orihinal 
nga “usa ka pinulongan.” (Tan-awa ang HEBREOHA- 
NON, II.) Sumala sa makita, kini wala magpasabot 
nga ang tanang ubang mga pinulongan naggikan 
ug kaamgid sa Hebreohanon, kondili, ang Hebreo- 
hanon nag-una sa tanang ubang mga pinulongan. 

Ang asoy sa Genesis naghubit sa paghiusa sa pi- 
pila ka bahin sa tawhanong banay human sa Lunop 
diha sa usa ka proyekto nga supak sa kabubut-on 
sa Diyos ingon sa gipahayag ngadto kang Noe ug 
sa iyang mga anak. (Gen 9:1) Inay nga mokaylap 
ug 'pun-on ang yuta, sila determinado sa paghiu- 
sa sa tawhanong katilingban, nga maghugop sa 
pagpuyo diha sa usa ka dapit nga sa ulahi nailhan 
ingong Kapatagan sa Sinar sa Mesopotamia. Da- 
yag nga kini usab mahimong usa ka relihiyosong 
sentro, nga may usa ka relihiyosong torre.---Gen 
11:2-4. 

Gisanta sa Labing Gamhanang Diyos ang ilang 
mapangahasong proyekto pinaagi sa pagbungkag 
sa ilang hiniusang lihok, nga naghimo niini pinaa- 
gi sa paglahugay sa ilang komon nga pinulongan. 
Kini nagpakyas sa bisan unsang hiniusang buluha- 
ton bahin sa ilang proyekto ug misangpot sa ilang 
pagkatibulaag ngadto sa tanang bahin sa kalibotan. 
Ang paglahugay sa ilang pinulongan makababag o 
makapahinay usab sa ilang umaabot nga pag- 
uswag diha sa sayop nga direksiyon, usa ka direk- 
siyon nga batok sa Diyos, sanglit kini maglimite sa 


909 


katakos sa katawhan sa pagkombinar sa ilang inte- 
lektuwal ug pisikal nga mga gahom alang sa am- 
bisyosong mga laraw ug magpalisod usab kanila sa 
paggamit sa natigom nga kahibalo sa lainlaing 
mga grupo sa pinulongan nga naporma---kahiba- 
lo nga dili gikan sa Diyos kondili nabatonan tu- 
ngod sa tawhanong kasinatian ug pagpanukiduki. 
(Itandi ang Ecc 7:29: Deu 32:5.) Busa, bisan tuod 
kini nagpahinabog dakong panagkabahin sa taw- 
hanong katilingban, ang paglahugay sa tawhanong 
pinulongan sa pagkatinuod nakahatag ug kaayo- 
han sa tawhanong katilingban nga mababagan ang 
pagkab-ot sa peligroso ug makadaot nga mga tu- 
mong. (Gen 11:5-9, itandi ang Isa 8:9, 10.) Kon hu- 
nahunaon sa usa ang pipila ka kaugmaran sa atong 
kapanahonan mismo, tungod sa natigom nga seku- 
lar nga kahibalo ug sa sayop nga paggamit sa tawo 
niini, siya makaamgo gayod kon unsay nakita nang 
daan sa Diyos dugay na kanhi nga mahitabo kon 
ang paningkamot didto sa Babel gitugotang mag- 
padayon. 

Ang pilolohiya, ang matandion nga pagtuon sa 
mga pinulongan, sa katibuk-an nagklasipikar sa 
mga pinulongan ngadto sa magkalahing “mga pa- 
milya.” Ang “ginikanan” nga pinulongan sa matag 
dagkong pamilya sagad nga wala mahibaloi, wala 
gayoy bisan unsang ebidensiya nga nagpunting sa 
usa ka “ginikanan” nga pinulongan ingong tinub- 
dan sa tanang linibong mga pinulongan nga giga- 
mit karon. Ang rekord sa Bibliya wala mag-ingon 
nga ang tanang pinulongan naggikan, o misanga, 
sa Hebreohanon. Diha sa komong gitawag nga Ta- 
laan sa mga Nasod (Gen 10), ang mga kaliwat sa 
mga anak nga lalaki ni Noe (si Sem, Ham, ug Japet) 
gilista ug sa matag kahimtang gigrupo 'sumala sa 
ilang mga banay, sumala sa ilang mga pinulongan, 
sa ilang mga yuta, sumala sa ilang mga nasod." 
(Gen 10:5, 20, 31, 32) Busa, mopatim-aw nga sa di- 
hang ang tawhanong pinulongan gilahugay sa mi- 
lagrosong paagi, gipatungha ni Jehova nga Diyos, 
dili ang mga diyalekto sa Hebreohanon, kondili ang 
daghang bag-o gayod nga mga pinulongan, nga 
ang matag usa sarang makapahayag sa tanang 
tawhanong pagbati ug panghunahuna. 

Busa human lahugaya sa Diyos ang ilang pinulo- 
ngan, dili lamang kay ang mga magtutukod sa Ba- 
bel walay “usa ka hugpong sa mga pulong” (Gen 
11:1), usa ka komon nga bokabularyo, kondili sila 
usab walay usa ka komon nga gramatika, usa ka 
komon nga paagi sa pagpahayag sa kalainan sa 
mga pulong. Si Propesor S. R. Driver miingon: “Hi- 
nunoa, ang mga pinulongan magkalahi dili lamang 
sa gramatika ug sa lintunganayng mga pulong, 
kondili usab . . . sa paagi sa pagkabalay sa mga ide- 
ya aron mahimong tudling-pulong. Ang nagkala- 
inlaing mga rasa dili managsamag paagi sa pang- 

hunahuna, ug ingong resulta ang mga porma sa 
tudling-pulong diha sa lainlaing mga pinulongan 
dili managsama.” (A Dictionary of the Bible, giedit 
ni J. Hastings, 1905, Tomo IV, p. 791) Busa, ang la- 
inlaing mga pinulongan adunay lainlaing mga paa- 
gi sa panghunahuna, nga tungod niana lisod alang 
sa usa nga bag-ong nagtuon sa 'paghunahuna su- 
mala niini nga pinulongan.” (Itandi ang 1Co 14: 
10, 11.) Kini usab ang hinungdan kon nganong ang 
literal nga hubad sa gjisulti o gisulat diha sa usa ka 
dili-pamilyar nga pinulongan daw dili eksakto, nga 
tungod niana ang mga tawo moingon, “Apan dili 
kana masabtan!” Busa, mopatim-aw nga sa dihang 
gilahugay ni Jehova nga Diyos ang pinulongan did- 
to sa Babel, gipapas una niya ang tanang panum- 
doman sa ilang kanhing komon nga pinulongan ug 
dayon gipasulod sa ilang mga hunahuna dili la- 
mang ang bag-ong mga bokabularyo kondili ang 
nabag-o usab nga mga panghunahuna, nga nagpa- 
tunghag bag-ong mga gramatika.--Itandi ang Isa 
33:19, Eze 3:4-6. 

Pananglitan, atong makita nga ang pipila ka pi- 
nulongan gilangkoban ug mga pulong nga may usa 
lamang ka silaba (monosyllabic), sama sa Ininsek. 
Sa kasukwahi, ang mga bokabularyo sa pipila ka 
ubang mga pinulongan sa kadaghanan naporma 
pinaagi sa pagdugtong ug mga pulong sa isigkaki- 
lid (agglutination), sama sa Aleman nga pulong 
nga Hausfriedensbruch, nga sa literal nagkahulo- 
gang “pagkabungkag sa kalinaw sa balay," o, sa hu- 
bad nga mas daling masabtan sa nagsultig Cebua- 
no, “pagsulod nga walay popananghid.” Sa ubang 
mga pinulongan, ang kahan-ayan sa mga pulong 
diha sa tudling-pulong, hinungdanon kaayo, sa 
uban dili kaayo kini hinungdanon. Mao man usab, 
ang pipila ka pinulongan adunay daghang mga 
porma sa berbo (conjugation); ang uban, sama sa 
Ininsek, wala niini. Dili maihap ang mga kalainan 
nga mahimong hisgotan, ang matag usa nagkina- 
hanglan ug pagpasibo sa panghunahuna, nga sa- 
gad naglangkit ug dakong paningkamot. 

Dayag nga ang orihinal nga mga pinulongan nga 
mitungha tungod sa gihimo sa Diyos didto sa Ba- 
bel sa kadugayan nagpatunghag kaamgid nga mga 
diyalekto, ug kini nga mga diyalekto sagad nga na- 
himong lahi nga mga pinulongan, nga ang kalam- 
bigitan niini sa “igsoon” niini nga mga diyalekto o 
sa “ginikanan” niini nga pinulongan usahay halos 
dili na mailhan. Bisan ang mga kaliwat ni Sem, 
kinsa wala hisgoti taliwala sa panon sa katawhan 
didto sa Babel, sa kapulihay nagsulti dili lamang sa 
Hebreohanon kondili usab sa Aramaeanhon, Aka- 
dianhon, ug Arabiko. Sa makasaysayanhong paagi, 
may nagkadaiyang mga hinungdan nga nakaamot 
sa kausaban sa mga pinulongan: pagkabulag tu- 
ngod sa distansiya o geograpikanhong mga ulang, 

mga panaggubat ug mga pagpanakop, pagkaputol 
sa mga komunikasyon, ug ang paglalin niadtong 
adunay lain nga pinulongan. Tungod niini ang ka- 
raang dagkong mga pinulongan nabahinbahin, nga 
ang pipila ka pinulongan nasagolan sa uban, ug 
ang ubang mga pinulongan bug-os nga nahanaw 
ug gipulihan sa mga pinulongan sa misulong nga 
mga tigsakop. 

Ang panukiduki sa pinulongan nagtaganag ebi- 
densiya nga kaharmonya sa nahisgotan na nga im- 
pormasyon. Ang The New Encyclopeedia Britanni- 
ca nag-ingon: “Ang kinaunahan nga mga rekord sa 
sinulat nga pinulongan, ang bugtong nahibilin sa 
karaang mga pinulongan nga mahimong mabato- 
nan sa tawo, may gidugayon lamang nga dili mo- 
kapin sa mga 4,000 o 5,000 ka katuigan.” (1985, 
Tomo 22, p. 567) Ang usa ka artikulo sa Science Il- 
lustrated sa Hulyo 1948 (p. 63) nagpahayag: “Ang 
karaang mga pinulongan nga nailhan karong adla- 
wa mas lisod sabton kay sa modernong mga pinu- 
longan nga naggikan niini .. . mopatim-aw nga 
ang tawo wala magsugod sa usa ka yanong pinulo- 
ngan, ug sa ngadtongadto naghimo niini nga mas 
komplikado, apan hinuon naggamit sa hilabihan ka 
komplikado nga pinulongan diha sa usa ka dapit 
nga wala mahibaloi kanhi, ug sa ngadtongadto 
nagpayano niini diha sa modernong mga porma 
niini.” Ang batid sa pinulongan nga si Dr. Ma- 
son nagpunting usab nga “ang ideya nga 'ang mga 
luog” migamit ug sinultihan pinaagig sagunson 
nga mga ngulob, ug nga dili makahimo sa pagpa- 
hayag ug daghang “sibilisado nga mga konsepto, 
maoy sayop gayod,” ug nga “daghan sa mga pinu- 
longan sa mga tawong dili makamaong mobasa ug 
mosulat mas komplikado pa kay sa modernong 
Uropanhong mga pinulongan.” (Science News Let- 
ter, Septiyembre 3, 1955, p. 148) Busa ang ebiden- 
siya maoy batok sa bisan unsang ebolusyonaryong 
kagikan sa pinulongan o sa karaang mga pinulo- 
ngan. 

Bahin sa pinakasentro diin nagsugod ang pag- 
kaylap sa karaang mga pinulongan, si Sir Henry 
Rawlinson, usa ka eskolar sa pinulongan sa Sidla- 
kan, mikomento: “Kon atong subayon ang gigi- 
kanan sa mga pinulongan, ug dili magdepende 
sa tanang reperensiya sa kasulatanhong re- 
kord, kita modangat gihapon sa kapatagan sa Sinar 
ingong ang sentro nga gikan niini ang nagkadai- 
yang mga pinulongan mikaylap ngadto sa lainlaing 
mga dapit.”---The Journal of the Royal Asiatic So- 
ciety of Great Britain and Ireland, London, 1855, 
Tomo 15, p. 232. 

Lakip sa dagkong “mga pamilya” nga gi- 
tala sa modernong mga nagtuon sa pinulo- 
ngan mao kini: Indo-Uropanhon, Sino-Tibetanhon, 
Apro-Asianhon, Hapones ug Koreano, Dravidian- 

hon, Malayo-Polynesianhon, ug Itom nga Aprikano. 
Adunay daghang pinulongan nga dili gihapon mak- 
lasipikar hangtod karon. Sulod sa matag usa sa 
dagkong pamilya adunay daghang subdibisyon, o 
mas gagmayng mga pamilya. Busa, ang Indo-Uro- 
panhong pamilya naglakip sa Aleman, Romance 
(Italic), Balto-Slavic, Indo-Iranian, Grego, Celtic, Al- 
banian, ug Armenian. Ug kadaghanan niini nga 
mas gagmayng mga pamilya adunay ubay-ubayng 
mga sakop nga pinulongan. Pananglitan, ang pinu- 
longang Romance nagsakop sa Pranses, Kinatsila, 
Portuges, Italyano, ug Romanyano. 

Sukad Kang Abraham. Si Abraham nga 
Hebreohanon wala maglisod sa pagpakigsulti sa 
Hamitikanhong mga tawo sa Canaan. (Gen 14:21- 
24: 20:1-16, 21:22-34) Wala hisgoti nga dihay giga- 
mit nga mga tighubad, ug human niadto, wala 
usab hisgoti nga dihay gigamit nga tighubad sa di- 
hang si Abraham miadto sa Ehipto. (Gen 12:14-19) 
Siya lagmit makamao sa pinulongang Akadianhon 
(Asiro-Babilonyanhon) tungod kay siya nakapuyo 
sa Ur sa mga Caldeanhon. (Gen 11:31) Dihay pana- 
hon nga ang Akadianhon nahimong internasyonal 
nga pinulongan. Lagmit nga ang katawhan sa Ca- 
naan, nga nagpuyo nga duol ra sa Semitikanhong 
mga tawo sa Sirya ug Arabia, adunay duha ka pi- 
nulongan. Labot pa, ang alpabeto naghatag ug tin- 
awng ebidensiya nga kini adunay Semitikanhong 
kagikan, ug kini usab lagmit nakaimpluwensiya ug 
dako sa paggamit sa Semitikanhong mga pinulo- 
ngan sa mga tawo sa ubang mga pundok nga may 
kaugalingong pinulongan, ilabina sa mga magma- 
mando ug mga opisyal.--Tan-awa ang CANAAN, 
CANAANHON Num. 2 (Pinulongan): PAGSULAT. 

Si Jacob dayag nga sayon rang nakigkomunikar 
sa iyang Aramaeanhong mga paryente (Gen 29:1- 
14), bisan tuod ang ilang terminolohiya usahay 
magkalahi.---Gen 31:46, 47. 

Si Jose, kinsa lagmit nakakat-on ug Ehiptohanon 
samtang nahimong ulipon ni Potipar, migamit ug 
usa ka tighubad sa dihang unang nakigsulti sa 
iyang Hebreohanong mga igsoon sa ilang pag-abot 
sa Ehipto. (Gen 39:1; 42:6, 23) Si Moises, nga gipa- 
dako didto sa palasyo ni Paraon, sa walay duhadu- 
ha nakakat-on ug ubay-ubayng mga pinulongan, 
sama sa Hebreohanon, Ehiptohanon, lagmit Aka- 
dianhon, ug tingali sa uban pa.--Ex 2:10, itandi 
ang mga bersikulo 15-22. 

Sa ngadtongadto ang Aramaiko mipuli sa Aka- 
dianhon ingong ang lingua franca, o internasyonal 
nga pinulongan, nga gigamit bisan sa pagpadalag 
mga sulat ngadto sa Ehipto. Apan sa dihang misu- 
long ang Asiryanhon nga si Haring Senakerib ba- 
tok sa Juda (732 W.K.P.), ang Aramaiko (karaang 
Siryanhon) wala na masabti sa kadaghanan sa 
mga Hudiyo, bisan tuod ang Judeanhong mga 

opisyal makasabot niini. (2Ha 18:26, 27) Mao man 
usab, ang Caldeanhong pinulongan sa Semitikan- 
hong Babilonyanhon, nga sa kataposan nagbuntog 
sa Jerusalem niadtong 607 W.K.P., daw sama niad- 
tong “mga nganga sa ilang mga ngabil” alang sa 
mga Hudiyo. (Isa 28:11, Dan 1:4, itandi ang Deu 
28:49.) Bisan tuod ang Babilonya, Persia, ug ang 
ubang mga gahom sa kalibotan nagtukod ug dag- 
kong mga imperyo ug naggahom sa katawhan nga 
lainlaig mga pinulongan, wala nila hanawa ang 
makapabahin nga babag nga namugna tungod sa 
panagkalahi sa mga pinulongan.---Dan 3:4, 7: Est 
1:22. 

Si Nehemias nabalaka pag-ayo sa dihang iyang 
nasayran nga dili makamaong mosulti ug “Hudiyo- 
hanon” (Hebreohanon) ang mga anak sa namalik 
nga mga Hudiyo nga nakigminyog dili mga Hudi- 
yo. (Neh 13:23-25) Ang iyang gikabalak-an mao 
ang putling pagsimba, sanglit iyang nakita ang ka- 
hinungdanon sa pagsabot sa Sagradong Kasulatan 
(nga nianang tungora mabatonan lamang diha sa 
Hebreohanong pinulongan) sa dihang kini basahon 
ug hisgotan. (Itandi ang Neh 13:26, 27: 8:1-3, 8, 9.) 
Ang pagkausa ray pinulongan makapahiusa usab 
sa katawhan. Ang Hebreohanong Kasulatan dakog 
naamot sa paglungtad sa Hebreohanong pinulo- 
ngan. Sulod sa usa ka libo ka tuig nga pagsulat ni- 
ini, mamatikdan nga halos walay kausaban diha sa 
pinulongan. 

Sa dinhi pa si Jesus sa yuta, ang Palestina, sa da- 
kong bahin, nahimong usa ka rehiyon nga nagga- 
mit ug lainlaing mga pinulongan. Adunay lig-ong 
ebidensiya nga ang mga Hudiyo nagpadayon giha- 
pon sa paggamit sa Hebreohanon, apan ang Ara- 
maiko ug Koine gigamit usab. Ang Latin usab 
makita diha sa opisyal nga mga inskripsiyon sa Ro- 
manong mga magmamando sa yuta (Ju 19:20) ug 
sa walay duhaduha kini nadunggan gikan sa Ro- 
manong mga sundalo nga gipapuwesto didto. Ba- 
hin sa pinulongan nga sagad gigamit ni Jesus, tan- 
awa ang ARAMAIKO, usab ang HEBREOHANON, II. 

Sa adlaw sa Pentekostes, 33 K.P., ang balaang es- 
piritu gibubo nganha sa Kristohanong mga tinun- 
an didto sa Jerusalem, ug sila kalit nga misugod sa 
pagsulti sa daghang pinulongan nga wala pa nila 
sukad matun-i ug makat-oni. Gipasundayag ni Je- 
hova nga Diyos didto sa Babel ang iyang milagro- 
song katakos sa pagtisok ug lainlaing bokabularyo 
ug lainlaing mga gramatika diha sa mga hunahu- 
na sa mga tawo. Sa Pentekostes iyang gihimo na 
usab kini apan may dakong kalainan, tungod kay 
ang mga Kristohanon nga dihadihang gigasahan 
sa katakos sa pagsulti ug bag-ong mga pinulongan 
wala makalimot sa ilang orihinal nga pinulongan, 
ang Hebreochanon. Ang espiritu sa Diyos dinhi nag- 
himo usab ug lahi kaayo nga katuyoan, dili aron sa 

paglahugay ug sa pagpatibulaag kondili aron sa 
paglamdag ug pagtigom sa mga tawo nga mati- 
nud-anon ug kasingkasing ngadto sa Kristohanong 
panaghiusa. (Buh 2:1-21, 37-42) Sukad niadto ang 
katawhan nga gipakigsaaran sa Diyos maoy usa ka 
katawhan nga nagsultig lainlaing mga pinulongan, 
apan ang babag nga namugna tungod sa panagka- 
lahi sa pinulongan nahanaw tungod kay ang ilang 
mga hunahuna napuno sa usa ra ka pinulongan sa 
kamatuoran. Diha sa panaghiusa sila namulong sa 
pagdayeg kang Jehova ug sa iyang matarong nga 
mga katuyoan pinaagi kang Kristo Jesus. Busa, ang 
saad sa Sofonias 3:9 natuman sa dihang gihatag ni 
Jehova nga Diyos sa “mga katawhan ang kausaban 
ngadto sa putli nga pinulongan, aron silang tanan 
magatawag sa ngalan ni Jehova, aron magaalagad 
kaniya abaga sa abaga.” (Itandi ang Isa 66:18, Zac 
8:23: Pin 7:4, 9, 10.) Aron mahimo kini, kinahang- 
lan nga silang “tanan magasulti nga may panagka- 
uyon” ug “bug-os nga magkahiusa sa samang kai- 
sipan ug sa samang panghunahuna. ”--1Co 1:10. 

Ang pinulongan nga gipamulong sa Kristoha- 
nong kongregasyon maoy “putli” usab tungod kay 
wala kiniy mga pulong nga nagpahayag ug ma- 
pangdaot nga kayugot, kasuko, kapungot, sining- 
gitay, ug ubang susamang mapasipalahong mga 
sinultihan, maingon man usab wala kiniy panglim- 
bong, kalaw-ay, ug kadunotan. (Efe 4:29, 31, 1Pe 
3:10) Ang mga Kristohanon kinahanglang maga- 
gamit niini nga pinulongan diha sa labing binayaw 
nga paagi, nga magadayeg sa ilang Maglalalang ug 
magpalig-on sa ilang silingan pinaagig ugdang, 
matinud-anon nga sinultihan, ilabina sa maayong 
balita bahin sa Gingharian sa Diyos. (Mat 24:14: Tit 
2:7, 8; Heb 13:15: itandi ang Sal 51:15, 109:30.) 
Samtang nagkaduol ang panahon nga ipahamtang 
sa Diyos ang iyang hudisyal nga hukom batok sa 
tanang kanasoran sa kalibotan, si Jehova magha- 
tag ug kahigayonan sa daghan pa sa pagsulti sa 
maong putli nga pinulongan. 

Ang Bibliya gisugdan sa pagsulat diha sa Heb- 
reohanong pinulongan, ug ang pipila ka bahin sa 
ulahi gisulat diha sa Aramaiko. Dayon, sa unang 
siglo sa Komong Panahon, ang nahibiling bahin sa 
Sagradong Kasulatan gisulat diha sa Koine, o ko- 
mon nga Grego (bisan tuod unang gisulat ni Mateo 
ang iyang Ebanghelyo diha sa Hebreohanon). Nia- 
nang tungora nahimo na usab ang usa ka hubad 
sa Hebreohanong Kasulatan ngadto sa Grego. Gi- 
tawag kini ug Septuagint, apan kini dili usa ka 
inspiradong hubad, bisan pa niana, kini gigamit 
sa Kristohanong mga magsusulat sa Bibliya diha 
sa daghang mga pangutlo. (Tan-awa ang PAGDA- 
SIG, PAG-INSPIRAR.) Mao man usab, ang Kristohanon 
Gregong Kasulatan ug sa ulahi ang tibuok Bibliya 
gihubad ngadto sa ubang mga pinulongan, nga 


PINULONGAN, PAGSULTIG LAINLAING MGA 


lakip sa mga kinaunahan niini mao ang Latin, 
Syriac, Etiopianhon, Arabiko, ug Persianhon. Sa 
pagkakaron, ang Bibliya sa katibuk-an o sa bahin, 
mabatonan sa kapin sa 3,000 ka pinulongan. Kini 
nagpasayon sa pagmantala sa maayong balita ug 
sa ingon nakaamot sa pagbuntog sa babag nga na- 
mugna tungod sa panagkalahi sa mga pinulongan 
aron ang katawhan sa daghang kayutaan mahiusa 
diha sa putling pagsimba sa ilang Maglalalang. 


PINULONGAN, PAGSUILTIG LAINLAING 
MGA. Tan-awa ang GASA GIKAN SA Diyos (“Mga 
pinulongan”). 


PINUTLAN SA TRIGO. Tan-awa ang DAGA- 
MI, PINUTLAN SA TRIGO. 


PIRAM [Sebra]. Ang Amorihanong hari sa Jar- 
mut sa panahong ang Israel misulod sa Yutang 
Saad. Si Piram miduyog sa upat ka ubang Amori- 
hanong mga hari sa panagkunsabo batok sa mga 
Gabaonhon, kinsa nakigdait kang Josue. Diha sa 
misunod nga panaggubat, si Piram ug ang ubang 
mga hari mitago sa usa ka langob sa Makeda, 
nga gisirad-an sa mga Israelinhon hangtod na- 
tapos ang panaggubat. Dayon si Piram ug ang 
ubang mga hari gipatay, gibitay diha sa mga esta- 
ka hangtod sa kagabhion, ug gilubong diha sa mao 
ra nga langob.---Jos 10:1-27. 


PIRATON, PIRATONHON [Taga- (Iya sa) 
Piraton]. Ang Piraton maoy usa ka lungsod sa 
Epraim “sa bukid sa mga Amalekanhon.” Dayag 
nga ang usa ka molupyo sa Piraton nailhang “Pira- 
tonhon,” sama kang Hilel ug, sa ulahi, kang Be- 
naias, usa sa gamhanang mga tawo ni David. Ang 
anak nga lalaki ni Hilel nga si Maghuhukom Abdon 
gilubong didto. (Huk 12:13, 15, 2Sa 23:8, 30, 1Cr 
11:31, 27:14) Ang Far'ata, mga 10 km (6 mi) sa K 
sa gisugyot nga nahimutangan sa Sekem, gituohan 
nga lagmit mao ang Piraton. 


PIRO [Ang Bulok Sama ug Kalayo: Ingon ka 
Pula sa Kalayo]. Usa ka taga-Berea kansang anak 
nga lalaki nga si Sopater mikuyog kang Pablo agi sa 
Macedonia ingong bahin sa iyang ikatulong misyo- 
naryong panaw.---Buh 20:3, 4. 


PISGA. Usa ka habog nga dapit sa amihanang 
bahin sa kabukiran sa Abarim nga diha mismo sa 
S sa Patayng Dagat. Ang tukmang nahimutangan 
niini wala mahibaloi. Ang mga paghisgot niini sa 
Bibliya dili sumpaki sa gituohan nga kini mao ang 
Ras es-Siyaghah, usa ka punta nga nahimutang 
mga 16 km (10 mi) sa S diin moagos ang Jordan 
ngadto sa Patayng Dagat. Ang Ras es-Siyaghah 
maoy AK ug diyutay sa Jebel en-Neba, nga ang ta- 
yuktok niini naandang gitawag nga Bukid sa Nebo 
(Har Nevo). 

Ang mga porma niining duha ka habog nga mga 
dapit nahiuyon sa mubong paghubit sa Bibliya. 
Ang Ras es-Siyaghah maoy mga 100 m (330 p) 
nga mas ubos kay sa Jebel en-Neba ug kining duha 
giulang sa usa ka medyo ubos nga tagaytay. Bisan 
tuod ubos ug diyutay sa silingan nga tayuktok, ang 
Ras es-Siyaghah mas duol sa Jerico ug kita kaayo 
ang Patayng Dagat nga mga 1,000 m (3,300 p) sa 
ubos, ingon man ang matahom nga talan-awon sa 
Walog sa Jordan, ang sentro nga kabukiran diin 
nahimutang ang Hebron, Betlehem ug Jerusalem, 
ug ang Bukid sa Hermon nga kapin sa 160 km 
(100 mi) sa A. 

Unang gihisgotan kining dapita maylabot sa 
mga gikampohan sa Israel sa pagpaingon niini sa 
Yutang Saad. (Num 21:20) Nahimutang kini sa 
habagatang bahin sa teritoryo nga nailog gikan 
sa mga Amorihanon human nga ang ilang hari 
nga si Sihon wala magtugot sa mga Israelinhon 
nga moagi sa ilang yuta. (Deu 4:46, 49, Jos 12:1-3) 
Sa ulahi, si Balak nga hari sa Moab nagdala kang 
Balaam “ngadto sa yuta sa Zopim, ngadto sa tumoy 
sa Pisga,” sa kawang nga paningkamot nga tunglo- 
hon ang mga Israelinhon.---Num 23:14. 

Apan, ang Pisga labawng mahinumdoman tu- 
ngod kay didto bug-os nga nakita ni Moises ang 
Yutang Saad wala madugay una pa sa iyang ka- 
matayon. (Deu 3:27, 34:1-3) Ang Pisga gipahat 
ingong bahin sa teritoryo sa tribo ni Ruben.---Deu 
3:16, 17: Jos 13:15, 20. 

Sa bisan haing teksto nga makita ang ngalang 
Pisga diha sa Bibliya, kini kanunayng gihubit uban 
sa mga ekspresyon nga “ulohan sa,” “tumoy sa,” o 
“mga bakilid sa” Pisga. Tungod niini subsob kining 
gihisgotan ingong Bukid sa Pisga, bisan tuod wala 
kini hisgoti nga ingon niana diha sa Kasulatan. 


PISI. 


PISIDIA. Usa ka ilaya nga rehiyon sa habaga- 
tang Asia Minor. Usa kini ka bukirong seksiyon, sa 
may kasadpang bahin sa Kabukiran sa Taurus, nga 
nahimutang sa A sa Pamfilia ug sa H sa Fri- 
gia sa Galacia, diin ang Caria ug Licia anaa sa K ug 
ang Licaonia anaa sa S. Gituohan nga ang rehiyon 
maoy mga 190 km (120 mi) gikan sa S ngadto sa 
K ug mga 80 km (50 mi) ang gilapdon. Kini adunay 
daghang habog nga mga tagaytay nga gitadlasan 
sa mga walog ug sa mga suba sa bukid: adunay 
mga lasang ug mga sibsibanan. 

Ang katawhan sa Pisidia maoy mabangis ug ma- 
hiligon sa gubat, nga nagpormag tribonhong mga 
pundok sa mga tulisan. Kining mga nagpuyo sa ka- 
bukiran lisod kontrolahon ug dili daling maimplu- 
wensiyahan sa Helenistiko o sa Romanhong kul- 
tura. Ang mga Romano nagtahas kang Haring 
Amyntas sa Galacia sa pagsakop kanila, apan siya 


Tan-awa ang KORDON, Pisi, HIGOT. 

namatay una pa niya mahimo kini. Ang Pisidia na- 
himong bahin sa Romanhong lalawigan sa Galacia 
niadtong 25 W.K.P., ug niadtong 6 W.K.P. ang mga 
kolonya sa maong dapit gibutangag mga garison 
aron mabantayan kini nga mga tawo. Kini nga 
mga kolonya gidumala gikan sa Antioquia, usa ka 
siyudad nga duol sa utlanan tali sa Pisidia ug Fri- 
gia. (Tan-awa ang ANTIOQUIA Num. 2.) Niadtong 
74 K.P. ang habagatang bahin sa Pisidia gilakip sa 
Pamfilia ug Licia ug nahimong usa ka Romanhong 
lalawigan. Ang amihanang seksiyon nagpabiling 
bahin sa lalawigan sa Galacia hangtod nga, human 
sa panahon sa mga apostoles, kini gilakip sa bag- 
ong lalawigan nga ginganlag Pisidia. 

Si apostol Pablo miagi sa Pisidia sa iyang unang 
misyonaryong panaw, nga mipanaw gikan sa ka- 
baybayonan sa Pamfilia ngadto sa kabukiran pai- 
ngon sa Antioquia sa Pisidia. (Buh 13:13, 14) Siya 
usab miagi sa Pisidia sa iyang pagbalik. (Buh 14:21, 
24) Ang mga bandido ug ang kusog nga bul-og sa 
mga suba sa bukid sa maong dapit lagmit mao ang 
gibasehan sa pag-ingon ni Pablo nga siya 'namelig- 
ro sa mga suba, nameligro gikan sa mga tulisan sa 
dalan. '---2Co 11:26. 


PISING IGSUSUKOD. Usa ka pisi o kordon 
nga gigamit alang sa pagsukod. (1Ha 7:15, 23, Am 
7:17; Zac 2:1, 2) Ang ubang mga pising igsusukod 
dayag nga gibahin ngadto sa mga maniko. (2Cr 
4:2) Ang sukod sa usa ka partikular nga yuta ma- 
tino pinaagi sa paglugway o paglatid ug pising ig- 
susukod diha niana. (Itandi ang Job 38:4, 5; Sal 
78:55: Miq 2:4, 5.) Gamiton kini sa mga magtutu- 
kod, sama sa pagsukod sa luna nga tukoran sa usa 
ka siyudad (Jer 31:38, 39; Zac 1:16), ug ang usa ka 
maglililok sa kahoy lagmit mogamit niini sa pagsu- 
kod sa usa ka butang nga himoon. (Isa 44:13) Sa 
usa ka okasyon si Haring David mopatim-aw nga 
nagsukod sa nabuntog nga mga Moabihanon nga 
angayng pamatyon gikan niadtong pagatipigang 
buhi.--2Sa 8:2. 

Mahulagwayong Paggamit. Sa usa ka ma- 
hulagwayong diwa, ang “pising igsusukod” magpa- 
ila sa usa ka lagda, o sukdanan, sa pagbuhat. (Isa 
28:10, 13) Pananglitan, si Jehova naghimo sa “hus- 
tisya ingong pising igsusukod” sa dihang nakigla- 
bot sa iyang dili-matinumanong katawhan. (Isa 
28:17) Ang iyang paggamit sa samang pising igsu- 
sukod ngadto sa Jerusalem sama sa iyang pagga- 
mit niini sa Samaria nagpunting sa samang kalag- 
lagan alang sa Jerusalem. (2Ha 21:13, Lam 2:8) 
Ang iyang paglatid sa “pisi nga igsusukod sa kawa- 
lay-sulod” diha sa Edom nagpaila usab ug kalagla- 
gan, ug ang paggamit niining pisi nga igsusukod 
nagpasabot sa pag-apod-apod sa yuta ngadto sa 
mga hayop nga mopuyo diha sa naawaaw nga mga 
dapit sa Edom.--Isa 34:5-17. 


PISTA 


Giisip ni David ang iyang relasyon kang Jehova 
ingong iyang bahin sa kinabuhi. Kini maoy usa ka 
labing makapatagbaw nga panulondon, nga nag- 
tukmod kaniya sa pag-ingon: “Alang kanako ang 
mga pising igsusukod nabutang sa mga dapit nga 
maanindot.”--Sal 16:5, 6; itandi ang Num 18:20. 

Ang langitnong mga butang magpamatuod sa 
mga buhat sa paglalang sa Diyos, ug sanglit ang 
ilang hilom nga testimonya milukop sa yuta, ang 
salmista nakaingon labot kanila: “Sa tibuok nga 
yuta ang ilang pising igsusukod nakaabot. ”---Sal 
19:1-4: Rom 1:20. 

Tan-awa ang TANGBO. 


PISON [lagmit, Nagkatibulaag Pag-ayo]. Usa sa 
upat ka suba nga misanga gikan sa “suba nga mi- 
gula gikan sa Eden” ug human niana milibot sa ti- 
buok yuta sa Havila, usa ka yuta nga giingong ti- 
nubdan sa bulawan, tagok sa bedelio, ug batong 
onyx. (Gen 2:10-12) Ang pag-ila niining Suba sa 
Pison maoy pangagpas lamang, ug lakip sa mga gi- 
tuohan mao ang pipila ka suba sa sidlakang Turkey 
hangtod pa gani sa Suba sa Ganges sa India. 

Sa artikulo nga EDEN Num. 1, among gihisgotan 
ang posibilidad nga ang tibuok-yutang Lunop nag- 
papas sa ebidensiya alang sa tinong pag-ila sa mga 
suba sa Pison ug Gihon karong adlawa. Siyempre, 
kini wala maghanaw sa posibilidad nga kining mga 
subaa naglungtad pa ug nailhan sa adlaw ni Moises 
sa dihang girekord ang basahon sa Genesis. Ang 
iyang paghisgot sa “yuta sa Havila” dili angayng 
sabton nga ang usa ka rehiyon gitawag na niining 
ngalana una pa ang Lunop, sama sa iyang paghis- 
got sa “yuta sa Cus.” (Gen 2:13) Hinuon, ang mga 
paghisgot ni Moises niining mga yutaa dayag nga 
nagtumong sa mga dapit nga nakabaton niining 
mga ngalana sa mga panahon human sa Lunop ug 
nagsilbing ilhanan sa mga dapit nga nailhan sa ka- 
daghanan sa iyang mga adlaw. Dugang pa sa bisan 
unsang mga kausaban nga gipahinabo sa Lunop, 
ang mahimo sa mga linog sa pag-usab sa agianan 
sa mga suba o sa pagpapas sa mga bahin niini 
angayng pagatagdon usab. Lagmit nga nahitabo 
kini sa mga panahon human sa Lunop, ang sidla- 
kang Turkey, nga posibleng lokasyon sa Eden, na- 
himutang sa usa ka agianan sa linog.---Tan-awa 
ang HAVILA Num. 1. 


PISPA. Usa ka pangulong Asernon: anak nga 
lalaki ni Jeter.-- 1Cr 7:38, 40. 


PISTA. Ang mga pista maoy hinungdanong 
bahin sa matuod nga pagsimba sa Diyos, nga gila- 
tid ni Jehova alang sa iyang piniling katawhang Is- 
rael pinaagi sa kamot ni Moises. Ang Hebreoha- 
nong pulong nga chagh, nga gihubad nga “pista,” 
lagmit nga naggikan sa berbo nga nagpasabot ug 


PISTA 
pagtuyok o sa pagkalingin ug porma, pagsayaw 
nga paliyok, ug busa, pagsaulog sa usa ka popana- 
hon nga pista o kombira. Ang moh-edh', nga gihu- 
bad usab nga “pista,” pangunang nagtumong sa 
usa ka tinakdang panahon o dapit sa panagkati- 
gom.---1Sa 20:35, 2Sa 20:5. 

Ang mga pista, ug ang susamang linain nga 
mga adlaw, mahimong batbaton maingon sa mo- 
sunod: 


MGA PISTA SA ISRAEL 


SA WALA PA ANG PAGKADESTIYERO 
TINUIG NGA MGA PISTA 
1. Paskuwa, Abib (Nisan) 14 


2. Mga Tinapay nga Walay Igpapatubo, Abib 
(Nisan) 15-21 


3. Mga Semana, o Pentekostes, Sivan 6 
4. Pagbudyong sa Trompeta, Etanim (Tisri) 1 
5. Adlaw sa Pagtabon-sa-Sala, Etanim (Tisri) 10 


6. Mga Balongbalong, Etanim (Tisri) 15-21, nga 
may usa ka solemneng panagkatigom sa ika-22 
nga adlaw 


POPANAHON NGA MGA PISTA 
1. Senemanang Igpapahulay 
2. Bag-ong Bulan 
3. Tuig nga lgpapahulay (matag ika-7 nga tuig) 
4. Tuig sa Tinghugyaw (matag ika-50 nga tuig) 


HUMAN SA PAGKADESTIYERO 


1. Pista sa Pagpahinungod, Kislev 25 
2. Pista sa Purim, Adar 14, 15 


Ang Tulo ka Dagkong mga Pista. Ang tulo 
ka pangunang “"tinudlong mga pista,” nga usahay 
gitawag nga mga pista sa pagpanaw sa mga pereg- 
rino tungod sa pagtigom sa tanang lalaki didto 
sa Jerusalem, gihimo sa tinudlong mga panahon 
ug gitawag pinaagi sa Hebreohanong pulong nga 
moh-edh!. (Lev 23:2, 4) Apan ang pulong nga sa- 
gad gigamit sa paghisgot lamang gayod sa tulo ka 
dagkong mga pista mao ang chagh, nga nagpasa- 
bot dili lamang sa usa ka popanahon nga pista kon- 
dili usab sa usa ka panahon sa hilabihang pagma- 
ya. Kining tulo ka dagkong mga pista mao: 

(1) Ang Pista sa mga Tinapay nga Walay Igpapa- 
tubo (Ex 23:15). Kini nga pista magsugod sa adlaw 
human sa Paskuwa ug saulogon sukad sa ika-15 
hangtod sa ika-21 sa Abib (Nisan). Ang Paskuwa 
maoy sa Nisan 14 ug kini mismo maoy usa ka ad- 
law sa kasaulogan, apan sanglit kini duol kaayo sa 
Pista sa mga Tinapay nga Walay Igpapatubo, ki- 
ning duha ka pista sagad nga giusa sa pagtawag 
ingong Paskuwa.---Mat 26:17: Mar 14:12, Luc 22:7. 

(2) Ang Pista sa mga Semana o (ingon sa pagta- 
wag niini sa ulahi) Pentekostes, nga gisaulog sa 
ika-50 nga adlaw sukad sa Nisan 16, nga mao, sa 
Sivan 6.--Ex 23: 16a, 34:22a. 

(3) Ang Pista sa mga Balongbalong (mga Taber- 
nakulo) o Pagpanghipos sa mga Abot. Kini gisaulog 
sa ikapitong bulan, sa ika-15 hangtod sa ika-21 sa 
Etanim (Tisri), nga may solemne nga panagkati- 
gom sa ika-22.--Lev 23:34-36. 

Ang panahon, dapit, ug ang paagi nga kini du- 
malahon gitino tanan ni Jehova. Maingon sa gipa- 
sabot sa ekspresyon nga “tinudlong mga pista ni 
Jehova,” kini nalangkit sa lainlaing mga yugto sa 
tuig sa sagradong kalendaryo---sa sayong tingpa- 
mulak, sa ulahing tingpamulak, ug sa tinghunlak. 
Pagkahinungdanon gayod niini, sanglit niini nga 
mga panahon ang mga unang bunga sa kaumahan 
ug kaparasan nagdalag dakong kangaya ug kalipay 
sa mga molupyo sa Yutang Saad, ug tungod niana 
glila si Jehova ingong ang mahinatagon nga Mag- 
tatagana sa tanang maayong mga butang! 

Mga Seremonyas nga Parehong Gihimo 
Diha Niini nga mga Pista. Ang pakigsaad sa 
Balaod naglatid nga ang tanang lalaki moatubang 
“kang Jehova nga imong Diyos sa dapit nga iyang 
pagapilion” kada tuig, sa matag usa sa tulo ka dag- 
kong tinuig nga mga pista. (Deu 16:16) Ang dapit 
nga sa kataposan gipili ingong sentro sa pista mao 
ang Jerusalem. Walay espesipikong silot nga gilatid 
alang sa usa nga dili makatambong, gawas lamang 
sa Paskuwa, ang dili pagtambong niini mosangpot 
sa silot nga kamatayon. (Num 9:9-13) Hinunoa, 
ang dili pagpanumbaling sa bisan unsang mga ba- 
laod sa Diyos, lakip ang iyang mga pista ug mga 
igpapahulay, mosangpot sa paghukom ug sa ka- 
sakitan sa nasod. (Deu 28:58-62) Ang Paskuwa ki- 
nahanglang saulogon sa Nisan 14 o, sa pipila ka ka- 
himtang, usa ka bulan sa ulahi. 

Bisan tuod ang mga babaye dili obligado, dili 
sama sa mga lalaki, sa paghimog tinuig nga mga 
pagpanaw alang sa pista, bisan pa niana adunay 
mga pananglitan nga mitambong sa pista ang mga 
babaye sama kang Ana nga inahan ni Samuel (1Sa 
1:7) ug kang Maria nga inahan ni Jesus. (Luc 2:41) 
Ang mga babayeng Israelinhon nga nahigugma 
kang Jehova motambong sa maong mga pista kon 
may kahigayonan. Gani, gawas pa sa mga gini- 
kanan ni Jesus nga tigtambongan kanunay, ang 
ilang mga paryente ug mga kaila mitambong usab. 
--Luc 2:44. 

Misaad si Jehova, “Walay bisan kinsa nga magti- 
nguha sa imong yuta samtang motungas ka sa 
pagtan-aw sa nawong ni Jehova nga imong Diyos 
tulo ka higayon sa tuig.” (Ex 34:24) Bisan tuod wa- 
lay mga lalaki nga mahibilin aron magbantay sa 
mga siyudad ug sa yuta, wala gayoy langyaw nga 

nasod nga misulong aron sa pag-ilog sa yuta sa 
mga Hudiyo sa panahon sa ilang mga pista una 
pa ang kalaglagan sa Jerusalem niadtong 70 K.P. 
Apan niadtong 66 K.P., human isalikway si Kristo 
sa Hudiyohanong nasod, si Cestius Gallus mipatay 
ug 50 ka tawo didto sa Lida panahon sa Pista sa 
mga Tabernakulo. 

Ang tanang lalaki nga motambong didto kina- 
hanglan nga adunay dala, sila kinahanglang mag- 
dalag usa ka gasa “sumala sa panalangin ni Jehova 
nga imong Diyos nga iyang gihatag kanimo.” (Deu 
16:16, 17) Dugang pa, didto sa Jerusalem ang 
“ikaduha” nga ikapulo (nga lahi nianang ihatag 
aron itagana sa panginahanglan sa mga Levihanon 
[Num 18:26, 27]) sa lugas, bino, ug sa lana, ingon 
man sa panganay sa panon sa mga baka ug mga 
karnero sa maong tuig pagakaonon, kini pagaam- 
bitan uban sa mga Levihanon. Apan, kon ang 
pagpanaw ngadto sa dapit nga himoan sa pista 
layo kaayo, ang Balaod naglatid nga ang maong 
mga manggad mahimong ibaligya, dayon ang ha- 
lin niini mahimong gamiton sa pagpalit ug pag- 
kaon ug mainom samtang atua sa sangtuwaryo. 
(Deu 14:22-27) Kini nga mga okasyon maoy mga 
kahigayonan sa pagpasundayag sa pagkamauno- 
ngon ngadto kang Jehova ug kinahanglang saulo- 
gon uban ang kangaya, ang langyaw nga pumolu- 
yo, ang bata nga ilo-sa-amahan, ug ang babayeng 
balo maoy lakip niini. (Deu 16:11, 14) Siyempre, 
mahimo kini kon ang mga lalaki taliwala sa maong 
langyaw nga mga pumoluyo maoy tinuli nga mga 
magsisimba ni Jehova. (Ex 12:48, 49) Ang linaing 
mga halad kanunayng gihalad nga dugang pa sa 
adlaw-adlaw nga mga halad, ug samtang ang mga 
halad-nga-sinunog ug ang mga halad-sa-panag- 
ambit himoon, ang mga trompeta pagahuypon. 
--Num 10:10. 

Sa wala pa tukora ang templo, ang pagkasaser- 
dote giorganisar pag-usab ni Haring David, kinsa 
naghikay nga ang daghang membro sa ginatos ka 
Aaronikong mga saserdote bahinon ngadto sa 24 
ka dibisyon, uban sa Levihanong mga luyoluyo. 
(1Cr 24) Ang matag dibisyon sa binansay nga mga 
magbubuhat sa ulahi nag-alagad kaduha sa usa ka 
tuig diha sa templo, usa ka semana sa matag higa- 
yon, nga ang gikinahanglang mga kahikayan gihi- 
mo sa pangulo sa balay sa amahan. Ang 2 Croni- 
cas 5:11 nagpakita nga ang tanang 24 ka dibisyon 
sa mga saserdote duyog nga mag-alagad panahon 
sa pagpahinungod sa templo, nga mahitabo sa pa- 
nahon sa Pista sa mga Balongbalong, o mga Taber- 
nakulo. (1Ha 8:2, Lev 23:34) Si Alfred Edersheim 
nag-ingon nga sa mga adlaw sa pista ang bisan 
kinsa nga saserdote mahimong moadto ug mota- 
bang diha sa pag-alagad sa templo, apan panahon 
sa Pista sa mga Tabernakulo (mga Balongbalong) 

ang tanang 24 ka dibisyon kinahanglang presente. 
— The Temple, 1874, p. 66. 

Sa panahon niini nga mga pista daghan kaayog 
trabaho ang mga saserdote, mga Levihanon, ug 
ang mga Netinim nga nag-alagad uban kanila. Usa 
ka pananglitan sa buluhaton nga ilang gihimo gi- 
paila diha sa paghubit sa Pista sa mga Tinapay nga 
Walay Igpapatubo nga gisaulog ni Haring Ezequias 
human niya hinloi ang templo, nga ang maong se- 
lebrasyon, niini nga higayon, gipadayon pa ug la- 
ing pito ka adlaw. Ang asoy nag-ingon nga si Eze- 
quias nag-amot ug halad nga 1,000 ka torong baka 
ug 7,000 ka karnero ug nga ang mga prinsipe nag- 
amot ug 1,000 ka torong baka ug 10,000 ka karne- 
ro.—2Cr 30:21-24. 

Ang pipila ka adlaw niini nga mga pista maoy 
solemne o balaang mga panagkatigom, kini maoy 
mga igpapahulay, ug sama sa senemanang mga 
Igpapahulay, kini nanginahanglan ug bug-os nga 
paghunong sa kasagarang mga kalihokan. Wala 
gayoy sekular nga trabaho nga pagahimoon. Ang 
usa ka eksepsiyon diha sa regular nga kahikayan 
sa Igpapahulay mao nga ang buluhaton sama sa 
pag-andam ug pagkaon, nga supak sa balaod pana- 
hon sa senemanang mga adlaw nga Igpapahulay, 
gitugot maylabot sa pagpangandam sa pagsaulog 
sa mga pista. (Ex 12:16) Labot niini adunay kalai- 
nan tali sa “balaang mga panagkatigom” sa mga 
pista ug sa regular nga senemanang mga Igpapa- 
hulay (ug sa Igpapahulay sa ikanapulong adlaw sa 
ikapitong bulan, ang Adlaw sa Pagtabon-sa-Sala, 
usa ka panahon sa pagpuasa), nga niining mga ad- 
lawa walay bisan unsang buluhaton nga gitugot, 
bisan ang paghaling ug kalayo “sa bisan diin sa in- 
yong puloy-anang mga dapit.”--Itandi ang Leviti- 
co 23:3, 26-32 sa bersikulo 7, 8, 21, 24, 25, 35, 36 
ug sa Exodo 35:2, 3. 

Ang Kahinungdanon sa mga Pista Diha sa 
Kinabuhi sa mga Israelinhon. Ang mga pista 
hinungdanon kaayo diha sa kinabuhi sa mga Israe- 
linhon ingong nasod. Samtang sila naulipon pa sa 
Ehipto, giingnan ni Moises si Paraon nga ang kata- 
rongan sa ilang pagpamugos nga tugotan sa pagbi- 
ya sa Ehipto ang mga Israelinhon ug ang ilang 
mga kahayopan mao nga “kami adunay usa ka pis- 
ta alang kang Jehova.” (Ex 10:9) Ang pakigsaad sa 
Balaod naglakip sa daghang detalyado nga mga 
instruksiyon mahitungod sa pagsaulog sa mga pis- 
ta. (Ex 34:18-24, Lev 23:1-44, Deu 16:1-17) Sa pag- 
sunod sa mga sugo sa Diyos, ang mga pista naka- 
tabang sa tanan nga nanambong sa pagsentro sa 
ilang mga hunahuna sa pulong sa Diyos ug dili ma- 
lambigit pag-ayo sa ilang personal nga mga ka- 
lihokan nga sa ingon sila mahikalimot sa mas 
importanteng espirituwal nga aspekto sa ilang ad- 
law-adlaw nga pagkinabuhi. Kini nga mga pista 

nagpahinumdom usab kanila nga sila maoy usa ka 
katawhan alang sa ngalan ni Jehova. Ang pagpa- 
naw ngadto ug gikan sa mga panagkatigom sa pis- 
ta naghatag gayod ug daghang kahigayonan sa pa- 
naghisgot bahin sa pagkamaayo sa ilang Diyos ug 
sa mga panalangin nga sa adlaw-adlaw ug sa po- 
panahon ilang napahimuslan. Ang mga pista nag- 
taganag panahon ug kahigayonan alang sa pagpa- 
malandong, panag-ubanay, ug sa panaghisgot sa 
balaod ni Jehova. Kini nagpalapad sa kahibalo ba- 
hin sa hinatag-sa-Diyos nga yuta, nagpauswag 
sa pagkamasinaboton ug sa gugma sa silingan ta- 
liwala sa mga Israelinhon, ug nagpalambo sa pa- 
naghiusa ug sa mahinlo nga pagsimba. Ang mga 
pista maoy mga okasyon sa kalipay. Ang mga hu- 
nahuna sa mga nanambong napuno sa mga kaisi- 
pan ug sa mga dalan sa Diyos, ug ang tanang 
tim-os nga nakigbahin nakadawat ug dagayang es- 
pirituwal nga panalangin. Pananglitan, tagda ang 
panalangin ngadto sa linibo nga mitambong sa 
Pista sa Pentekostes didto sa Jerusalem niadtong 
33 K.P.--Buh 2:1-47. 

Ang mga pista nagsimbolo ug kalipay alang sa 
mga Hudiyo. Sa wala pa madestiyero sa Babilonya, 
nga nianang panahona ang nasod sa katibuk-an 
nahikalimot na sa tinuod nga espirituwal nga katu- 
yoan sa mga pista, ang mga manalagna nga si 
Oseas ug Amos naglangkit sa umaabot nga gitag- 
nang kalaglagan sa Jerusalem uban sa paghunong 
niining mangayaon ug malipayong mga kasaulo- 
gan, o sa paghimo nila niini nga mga okasyon sa 
pagbangotan. (Os 2:11, Am 8:10) Human sa pagka- 
pukan sa Jerusalem, si Jeremias nasubo nga “ang 
mga dalan sa Zion maoy pagbangotan, tungod kay 
walay miadto sa pista.” Ang Pista ug ang Igpapa- 
hulay “nakalimtan” na. (Lam 1:4, 2:6) Pasiunang 
gihubit ni Isaias ang malipayong kahimtang sa 
nahibalik nga mga destiyero gikan sa Babilonya ni- 
adtong 537 W.K.P., nga nag-ingon: “Kamo aduna 
unyay awit nga sama nianang sa gabii nga balaa- 
non sa usa ang kaugalingon alang sa usa ka pis- 
ta.” (Isa 30:29) Hinunoa, wala madugay human sa 
ilang pagkapasig-uli ngadto sa ilang hinatag-sa-Di- 
yos nga yuta nga sila naghugaw na usab sa mga 
pista ni Jehova, mao nga, pinaagi sa manalag- 
na nga si Malaquias, ang Diyos nagpasidaan sa 
mga saserdote nga ang kinalibang diha sa ilang 
mga pista idapuwas sa ilang mga nawong.---Mal 
2:1-3. 

Ang mga magsusulat sa Kristohanon Gregong 
Kasulatan mihimog ubay-ubayng mga paghisgot 
sa mga pista, nga usahay naghimog malipayon, 
simboliko, ug matagnaon nga pagpadapat alang sa 
mga Kristohanon. Hinunoa, ang pagsaulog niini 
nga mga pista o mga pangilin sa literal nga paagi 
wala isugo sa mga Kristohanon.---Col 2:16, 17: tan- 

awa ang mga pista ubos sa matag usa ka ngalan 
niini. 


PISTA SA BAG-ONG BULAN. Ang Diyos 
nagsugo sa Israel nga sa matag bag-ong bulan, nga 
magtimaan sa pagsugod sa lunar nga mga bulan 
sa Hudiyohanong kalendaryo, huypon ang mga 
trompeta ibabaw sa ilang mga halad-nga-sinunog 
ug mga halad-sa-panag-ambit. (Num 10:10) Ang 
linaing mga halad kinahanglang itanyag niining 
mga adlawa gawas pa sa gikinahanglan nga adlaw- 
adlawng mga halad. Ang halad alang sa bag-ong 
bulan maoy usa ka halad-nga-sinunog nga gilang- 
koban sa duha ka torong baka, usa ka laking karne- 
ro, ug pito ka laking nating karnero nga usa ka tuig 
ang kagulangon, lakip sa mga halad nga lugas ug 
bino alang sa matag usa niini, maingon man sa usa 
ka nating kanding ingong usa ka halad-sa-sala. 
--Num 28:11-15. 

Mao ra kini ang gisugo maylabot sa pagsaulog 
niini diha sa Pentateuko, apan ang pagsaulog sa 
bag-ong bulan sa ngadtongadto nahimong usa ka 
hinungdanong pista sa nasod. Sa Isaias 1:13, 14 
kini gihisgotan uban sa mga Igpapahulay ug mga 
kapistahan. Sa panahon sa ulahing mga manalag- 
na, ang katawhan lagmit dili mobuhat ug komersi- 
yal nga buluhaton sa mga adlaw sa bag-ong bulan, 
sumala sa gipakita sa Amos 8:5. Kini saylo na sa 
kon unsay gilatid diha sa Kasulatan bahin sa mga 
adlaw sa bag-ong bulan. Bisan pa niana, sumala sa 
gipakita sa ulahing duha ka teksto nga gisitar, ang 
pagsaulog sa mga Hudiyo sa bag-ong bulan nia- 
nang panahona nahimong pormalismo na lamang, 
nga dulumtanan sa mga mata ni Jehova. 

Ang adlaw sa bag-ong bulan maoy usa ka adlaw 
nga gisaulog ilabina alang sa pag-ubanay ug pag- 
pista. Kini masabot pinasukad sa gihunahuna ni 
Saul sa dihang si David wala motambong sa lame- 
sa ni Saul sa adlaw sa bag-ong bulan. Si Saul mii- 
ngon sa iyang kaugalingon: “May nahitabo mao 
nga siya dili mahinlo, kay wala pa siya mahinloi.” 
(1Sa 20:5, 18, 24, 26) Bisan tuod nga ang pipila ka 
matang sa trabaho mahimong buhaton niining ad- 
lawa nga dili mahimong buhaton sa Igpapahulay, 
kini giisip ingong usa ka adlaw sa pagkonsiderar sa 
espirituwal nga mga butang. Ang katawhan mag- 
katigom (Isa 1:13, 66:23, Sal 81:3, Eze 46:3) o mo- 
duaw sa mga manalagna o mga tawo sa Diyos. 
—?2Ha 4:23. 

Ang pagsaulog sa adlaw sa bag-ong bulan wala 
maglangkit ug pagsimba sa bulan, ingon sa gibu- 
hat sa pipila ka paganong mga nasod, ni kini na- 
langkit sa astrolohiya.--Huk 8:21, 2Ha 23:5, Job 
31:26-28. 

Si Isaias misulat mahitungod sa usa ka panahon 
sa umaabot sa dihang ang tanang unod magtigom 

aron sa pagyukbo atubangan kang Jehova sa mga 
adlaw sa bag-ong bulan. (Isa 66:23) Sa tagna ni 
Ezequiel, sa panahon sa pagkadestiyero didto sa 
Babilonya, sa dihang siya gihatagan ug panan- 
awon bahin sa usa ka templo, si Jehova miingon 
kaniya: “Kon mahitungod sa ganghaan sa sulod 
nga sawang nga nag-atubang sa sidlakan, magpa- 
bilin kining sirado sa unom ka adlaw nga tingtra- 
baho, ug sa adlawng igpapahulay kini pagabuksan, 
ug sa adlaw sa bag-ong bulan kini pagabuksan. Ug 
ang katawhan sa yuta moyukbo diha sa agianan 
pasulod sa maong ganghaan sa panahon sa mga 
igpapahulay ug sa mga bag-ong bulan, sa atuba- 
ngan ni Jehova.”--Eze 46:1, 3. 

Ang mga Hudiyo karong adlawa nagsaulog sa 
bag-ong bulan uban ang daghan kaayong mga se- 
remonyas ug naghatag niini ug dakong importan- 
siya. Apan, gipadayag ngadto sa mga Kristohanon 
nga sila dili obligado sa pagsaulog sa usa ka bag- 
ong bulan o usa ka igpapahulay, nga maoy ba- 
hin lamang sa landong sa mga butang nga moa- 
bot, apan ang katinuoran makaplagan lamang diha 
kang Jesu-Kristo. Ang mga pista sa kinaiyanhong 
Israel adunay simbolikong kahulogan ug katuma- 
nan diha sa daghang panalangin pinaagi sa Anak 
sa Diyos.---Col 2:16, 17. 


PISTA SA IGPAPAHULAY. Tan-awa ang 
IGPAPAHULAY, ADLAW NGA. 


PISTA SA MGA BALONGBALONG. Gita- 
wag usab ingong Pista sa mga Tabernakulo, o Pag- 
panghipos sa mga Abot, o gitawag nga “pista ni Je- 
hova” diha sa Levitico 23:39. Ang mga instruksiyon 
bahin sa pagsaulog niini makaplagan sa Levitico 
23:34-43, Numeros 29:12-38, ug sa Deuteronomio 
16:13-15. Kini nga pista saulogon sa Etanim 15-21, 
nga may usa ka solemneng panagkatigom sa ika- 
22 nga adlaw. Sa sinugdan, ang Etanim (Tisri, 
Septiyembre-Oktubre) mao ang unang bulan sa 
Hudiyohanong kalendaryo, apan human sa Pag- 
panggula gikan sa Ehipto kini nahimong ang ikapi- 
tong bulan sa sagradong tuig, sanglit ang Abib (Ni- 
san, Marso-Abril), nga kanhi mao ang ikapitong 
bulan, gihimo nga mao ang unang bulan. (Ex 12:2) 
Ang Pista sa mga Balongbalong maoy usa ka pag- 
saulog sa pagpanghipos o pagpanigom sa mga bu- 
nga sa yuta, “ang abot sa yuta,” nga naglakip sa 
mga lugas, lana, ug bino. (Lev 23:39) Kini gitawag 
ingong “ang pista sa pagpanghipos sa mga abot sa 
pagbanos sa tuig.” Ang balaang panagkatigom sa 
ikawalong adlaw magtimaan sa usa ka solemneng 
pagtapos sa tibuok tuig nga siklo sa mga pista. 
--Ex 34:22, Lev 23:34-38. 

Ang Pista sa mga Balongbalong sa pagkatinuod 
magtimaan sa pagkatapos sa dakong bahin sa ag- 
rikultural nga tuig sa Israel. Busa, kini maoy usa ka 

panahon sa pagmaya ug pagpasalamat sa tanang 
panalangin ni Jehova nga iyang gihatag diha sa 
mga abot sa tanan nilang mga pananom. Dugang 
pa, sanglit ang Adlaw sa Pagtabon-sa-Sala gisaulog 
lima ka adlaw una pa niana, ang katawhan mobati 
nga sila adunay pakigdait kang Jehova. Bisan tuod 
ang mga lalaki lamang ang obligadong motam- 
bong, ang tibuok nga mga pamilya maoy moadto. 
Sila gisugo sa pagpuyo sa mga balongbalong (Heb., 
suk-kohth') sulod sa pito ka adlaw niini nga pista. 
Sagad usa ra ka pamilya ang mookupar sa usa 
ka balongbalong. (Ex 34:23, Lev 23:42) Kini nga 
mga balongbalong tukoron diha sa mga sawang 
sa mga balay, sa mga atop sa mga puloy-anan, sa 
mga sawang sa templo, sa mga plasa, ug diha sa 
mga dalan hangtod sa gilay-on nga usa ka ad- 
lawng Igpapahulay nga panaw gikan sa siyudad. 
Kinahanglang gamiton sa mga Israelinhon “ang 
bunga sa maanindot nga mga kahoy,” ang mga 
palwa sa palma, ang mga sanga sa mga kahoy nga 
daghag sanga ug sa mga alamo. (Lev 23:40) Sa 
mga adlaw ni Esdras, ang mga dahon sa olibo ug 
kahoyng oleifero, mirto (nga humot kaayo), ug ang 
mga dahon sa palma, maingon man ang mga sa- 
nga sa ubang mga kahoy, gigamit sa pagtukod ni- 
ining temporaryo nga mga tinukod. Sanglit ang ta- 
nan, adunahan ug kabos, magpuyo man sa mga 
balongbalong, nga gani mokaon sa ilang mga pag- 
kaon diha niini sulod sa pito ka adlaw, ug nga ang 
mga balongbalong hinimo tanan sa samang ma- 
teryales nga gikuha gikan sa mga kabungtoran 
ug sa mga walog sa maong dapit, kini nga pista 
nagpasiugda nga ang tanan managsama ra.---Neh 
8:14-16. 

Sa adlaw una pa ang pista, sa Etanim 14, kadag- 
hanan sa mga nagsaulog, kon dili man ang tanan, 
mangabot sa Jerusalem. Ang ika-14 mao ang ad- 
law sa pagpangandam, gawas kon kanang adlawa 
matunong sa adlaw sa senemanang Igpapahulay, 
nga sa maong kahimtang ang mga pagpangandam 
mahimong himoon una pa niana. Ang tanan puliki 
sa pagtukod ug mga balongbalong, sa paglunsay, 
sa pag-atiman sa mga halad nga gidala sa matag 
usa, maingon man usab sa malipayong panag- 
ubanay. Ang siyudad sa Jerusalem ug ang mga pa- 
libot niini talagsaon ug nindot kaayong tan-awon, 
nga may mga balongbalong nga gitukod lukop sa 
lungsod ug diha sa mga kadalanan ug sa mga ta- 
naman palibot sa Jerusalem. Nakahatag sa dugang 
kasadya sa maong okasyon mao ang mabulokon ug 
matahom nga mga prutas ug mga dahon, lakip ang 
kahumot sa mga mirto. Ang tanan naghinamhi- 
nam, nagpaabot sa pagbudyong sa trompeta gikan 
sa habog nga dapit sa templo sa sayong gabii sa 
tinghunlak, nga magpahibalo sa pagsugod sa pista. 

Sa panahon niini nga pista ang gidaghanon sa 
mga halad nga itanyag mas daghan kay sa uban 

pang mga pista sa tuig. Ang halad sa nasod, nga 
13 ka torong baka ang ihalad sa unang adlaw ug 
dayon kunhoran ug usa matag adlaw, mokabat ug 
70 ka torong baka, gawas pa sa 119 ka nating kar- 
nero, mga laking karnero, ug mga kanding, du- 
gang pa sa mga halad-nga-lugas ug sa halad nga 
bino. Sa tibuok semana, linibo ka indibiduwal nga 
mga halad ang itanyag usab sa mga motambong. 
(Num 29:12-34, 39) Sa ikawalong adlaw, diin walay 
mahago nga buluhaton ang pagabuhaton, usa ka 
torong baka, usa ka laking karnero, ug pito ka 
laking nating karnero nga usa ka tuig ang ka- 
gulangon ang itanyag ingong usa ka halad-nga- 
sinunog, lakip sa mga halad-nga-lugas ug halad- 
nga-ilimnon, maingon man usab sa usa ka kanding 
ingong usa ka halad-sa-sala.---Num 29:35-38. 

Sa mga tuig nga Igpapahulay, ang Balaod basa- 
hon ngadto sa tanang katawhan panahon sa pista. 
(Deu 31:10-13) Lagmit nga ang una sa 24 ka dibis- 
yon sa mga saserdote nga gimugna ni David misu- 
god sa pag-alagad sa templo human sa Pista sa 
mga Balongbalong, sanglit ang templo nga gitukod 
ni Solomon giinagurahan man sa panahon niini 
nga pista niadtong 1026 W.K.P.-- 1Ha 6:37, 38, 1Cr 
24:1-18, 2Cr 5:3, 7:7-10. 

Ang talagsaong ilhanan sa Pista sa mga Balong- 
balong mao ang malipayong pagpasalamat. Maoy 
tinguha ni Jehova nga ang iyang katawhan mag- 
maya diha kaniya. “Magmaya kamo atubangan ni 
Jehova nga inyong Diyos.” (Lev 23:40) Kini maoy 
usa ka pista sa pagpasalamat alang sa pagpanghi- 
pos sa mga abot--dili lamang sa lugas kondili sa 
lana ug sa bino usab, nga nakaamot ug dako sa 
kalipay sa kinabuhi. Sa panahon niini nga pista, 
ang mga Israelinhon makapamalandong pag-ayo 
nga ang ilang kauswagan ug kadagaya sa maa- 
yong mga butang wala modangat pinaagi sa ilang 
kaugalingong paningkamot. Apan, kini maoy tu- 
ngod sa pag-atiman kanila ni Jehova nga ilang 
Diyos nga sila nakabaton niini nga kauswagan. 
Angay nilang palandongon pag-ayo kining mga 
butanga, kay basin unya, ingon sa gisulti ni Moises, 
nga “ang imong kasingkasing magmapahitas-on 
ug ikaw mahikalimot kang Jehova nga imong Di- 
yos, nga nagpagawas kanimo gikan sa yuta sa 
Ehipto, gikan sa balay sa mga ulipon.” Si Moises 
nagpahayag usab: “Ug hinumdoman mo si Jehova 
nga imong Diyos, tungod kay siya ang maghaha- 
tag ug gahom kanimo aron sa pagbaton ug bahan- 
di, aron tumanon ang iyang pakigsaad nga iyang 
gipanumpa sa imong mga katigulangan, ingon ni- 
ining adlawa.”---Deu 8:14, 18. 

Ang Israel gisugo sa pagpuyo sa mga balongba- 
long sulod sa usa ka semana, “aron ang inyong 
mga kaliwatan mahibalo nga sa mga balongbalong 
ko gipapuyo ang mga anak sa Israel sa dihang gi- 

pagawas ko sila gikan sa yuta sa Ehipto. Ako mao 
si Jehova nga inyong Diyos.” (Lev 23:42, 43) Uban 
sa kalipay ug pagkamapasalamaton, sila makahi- 
numdom sa pag-atiman sa Diyos kanila didto sa 
kamingawan sa dihang sila gitagan-an ni Jehova 
ug panalipod, ‘nga nagpalakaw kanila latas sa dako 
ug makalilisang nga kamingawan, nga may mala- 
la nga mga halas ug mga tanga ug uhaw nga yuta 
nga walay tubig: nga nagpagulag tubig alang kani- 
la gikan sa bato nga santik, nga nagpakaon kanila 
ug mana sa kamingawan, nga wala hiilhi sa ilang 
mga amahan.” (Deu 8:15, 16) Kini maghatag kani- 
la ug hinungdan sa pagmaya tungod sa padayong 
nag-uswag nga pag-atiman ug kadagaya nga giha- 
tag sa Diyos alang kanila. 

Mga Seremonyas nga Gidugang sa Ulahi. 
Ang usa ka kostumbre nga sa ulahi gibuhat, lagmit 
nga gihisgotan diha sa Kristohanon Gregong Kasu- 
latan (Ju 7:37, 38) apan wala diha sa Hebreoha- 
nong Kasulatan, mao ang pagkalos ug tubig gikan 
sa Linaw sa Siloam ug pagbubo niini, lakip sa bino, 
sa ibabaw sa halaran panahon sa paghalad sa bun- 
tag. Sumala sa kadaghanang mga eskolar, kini hi- 
moon sulod sa pito ka adlaw sa pista apan dili sa 
ikawalong adlaw. Ang saserdote moadto sa Linaw 
sa Siloam nga magdala ug usa ka bulawan nga pit- 
sil (gawas sa unang adlaw sa pista, nga usa ka ig- 
papahulay, sa dihang kuhaon ang tubig gikan sa 
usa ka bulawan nga sudlanan sa templo, diin kini 
gisudlan ug tubig gikan sa Siloam sa miaging ad- 
law). Iyang tinoon nga siya makabalik gikan sa Si- 
loam dala ang tubig sa dihang ang mga saserdote 
sa templo andam na sa pagpahimutang sa hiniwa 
nga mga bahin sa halad diha sa halaran. Ang 
iyang pagsulod ngadto sa Sawang sa mga Saserdo- 
te agi sa Ganghaan sa Tubig sa templo ipahibalo pi- 
naagig tulo ka pagbudyong sa mga trompeta sa 
mga saserdote. Unya ang tubig ibubo nganha sa 
usa ka dulang ug kini moagos paingon sa tiilan sa 
halaran, sa samang panahon nga ang bino ibubo 
sa usa ka dulang. Dayon ang musika sa templo mo- 
duyog sa pag-awit sa Hallel (Salmo 113-118), nga 
sa maong panahon ang mga magsisimba magwa- 
rawara sa ilang mga sanga sa palma paatubang sa 
halaran. Kini nga seremonyas mahimong magpa- 
hinumdom sa malipayong mga nagasaulog bahin 
sa matagnaong mga pulong ni Isaias: “Uban sa ka- 
sadya kamo magkalos ug tubig gikan sa mga tu- 
bod sa kaluwasan.”---Isa 12:3. 

Ang laing daw kaamgid nga seremonyas mao 
nga sa kada adlaw niining pito ka adlaw nga pista 
ang mga saserdote, nga magparada, molakaw libot 
sa halaran, nga manag-awit, “Ah, karon, Jehova, 
palihog luwasa kami! Ah, karon, Jehova, palihog 
ihatag kanamo ang kalamposan!” (Sal 118:25) Apan 
sa ikapitong adlaw sila molibot sa makapito. 


919 


Sumala sa rabbinikong mga tinubdan, dihay lain 
pang talagsaon nga seremonyas niini nga pista, 
sama sa pagkalos ug tubig gikan sa Siloam, nga gi- 
himo sa dihang si Jesus dinhi pa sa yuta. Kini nga 
seremonyas magsugod sa kataposang bahin sa ika- 
15 sa Tisri, ang unang adlaw sa pista, sa pagkati- 
nuod sa pagsugod sa ika-16, ang ikaduhang adlaw 
sa pista, ug padayon nga himoon hangtod sa sunod 
nga lima ka gabii. Ang mga pagpangandam himo- 
on diha sa Sawang sa Kababayen-an. Upat ka dag- 
kong bulawan nga mga tangkawan ang nahimu- 
tang diha sa sawang, nga ang matag usa adunay 
upat ka bulawang mga panaksan. Upat ka batan- 
on nga saserdotehanon ug kaliwat ang mosaka gi- 
namit ang mga hagdanan ug sila magdalag dag- 
kong mga pitsil sa lana, ug ilang sudlan ang 16 ka 
panaksan. Ang daan nga mga sapot sa mga saser- 
dote gamiton ingong mga pabilo sa mga lampara. 
Ang Hudiyong mga magsusulat nag-ingon nga 
kini nga mga lampara hayag kaayo mao nga kini 
makita gikan sa halayo, nga maglamdag sa mga 
sawang sa mga balay sa Jerusalem. Ang pipila ka 
tawo, lakip ang pipila ka ansiyano, mosayaw nga 
may bitbit nga nagsigang mga sulo ug moawit ug 
mga awit sa pagdayeg, nga dinuyogan sa mga tu- 
longgon. 

Makaiikag usab nga si Jeroboam, kinsa mibulag 
gikan sa anak nga lalaki ni Solomon nga si Reho- 
boam ug nahimong hari sa napulo ka tribo sa 
amihanan, mihimog usa ka pagsaulog (sa ikawalo 
nga bulan, dili sa ikapito) sa kunohay Pista sa 
mga Balongbalong, dayag nga aron pugngan kini 
nga mga tribo sa pag-adto sa Jerusalem. Apan 
siyempre, ang mga halad gitanyag ngadto sa bula- 
wang mga nating baka nga iyang gihimo, nga su- 
pak sa sugo ni Jehova.--- 1Ha 12:31-33. 

Lagmit gipunting ni Jesus ang espirituwal nga 
kahulogan sa Pista sa mga Balongbalong ug tinga- 
li sa seremonyas maylabot sa tubig sa Siloam sa di- 
hang “sa kataposang adlaw, ang dakong adlaw sa 
pista, si Jesus nagtindog ug siya misinggit, nga 
nag-ingon: ‘Kon adunay giuhaw, paaria siya kana- 
ko ug paimna. Siya nga nagbutang ug pagtuo 
kanako, sama sa giingon sa Kasulatan, “Gikan sa 
iyang kinasulorang bahin modagayday ang mga 
sapa sa buhing tubig.””” (Ju 7:37, 38) Dugang pa, 
mahimong iyang gipunting ang pagpadan-ag sa 
Jerusalem pinaagi sa pagpasiga sa mga lampara ug 
mga sulo diha sa dapit sa templo sa panahon niini 
nga pista sa dihang siya miingon sa mga Hudiyo 
wala madugay human niana: “Ako mao ang kaha- 
yag sa kalibotan. Siya nga magasunod kanako dili 
gayod magalakaw sa kangitngit, apan makabaton 
sa kahayag sa kinabuhi.” (Ju 8:12) Wala madugay 
human sa iyang pagpakigsulti sa mga Hudiyo, ma- 
himong gilangkit ni Jesus ang Siloam ngadto niini 

nga pista ug sa mga suga niini sa dihang iyang na- 
hibalag ang usa ka tawo nga natawong buta. Hu- 
man isulti ngadto sa iyang mga tinun-an nga, “Ako 
ang kahayag sa kalibotan,” siya miluwa sa yuta ug 
nagmasa ug lapok pinaagi sa iyang laway, ug nag- 
butang niini nga lapok sa mga mata sa tawo ug mi- 
ingon kaniya: “Lakaw, panghilam-os didto sa linaw 
sa Siloam.”--Ju 9:1-7. 

Ang gihimo sa katawhan nga pagwarawara ug 
mga sanga sa palma panahon niini nga pista mag- 
pahinumdom usab kanato bahin sa mga panon sa 
katawhan nga nagwarawara ug mga sanga sa pal- 
ma panahon sa pagsulod ni Jesus sa Jerusalem una 
pa sa iyang kamatayon, bisan tuod nga kini wala 
mahitabo sa panahon sa Pista sa mga Balongba- 
long, apan nahitabo sa wala pa ang Paskuwa. (Ju 
12:12, 13) Lain pa, si apostol Juan, kinsa diha sa pa- 
nan-awon nakakita sa 144,000 nga mga ulipon sa 
Diyos nga gitimbrehan sa ilang mga agtang, mii- 
ngon kanato: “Human niining mga butanga nakita 
ko, ug, tan-awa! usa ka dakong panon, nga wa- 
lay tawong makaihap, gikan sa tanang kanasoran 
ug mga tribo ug katawhan ug mga pinulongan, 
nga nagbarog atubangan sa trono ug atubangan 
sa Kordero, nga nagsul-ob ug maputing tag-as 
nga mga besti, ug nanagdalag mga palwa sa palma 
diha sa ilang mga kamot. Ug sa makusog nga ti- 
ngog sila nanagsinggit, nga nag-ingon: “Ang kalu- 
wasan utang namo sa atong Diyos, nga naglingkod 
sa trono, ug sa Kordero." "---Pin 7:1-10. 

Tino gayod nga ang Pista sa mga Balongbalong 
maoy usa ka haom nga konklusyon sa dakong ba- 
hin sa agrikultural nga tuig ug sa siklo sa mga pis- 
ta sa maong tuig. Ang tanang butang nga na- 
langkit niini naghatag ug kalipay, dagayang mga 
panalangin, kahayahay, ug kinabuhi gikan kang 
Jehova. 


PISTA SA MGA SEMANA. Tan-awa ang 
PENTEKOSTES. 


PISTA SA MGA TINAPAY NGA WALAY 
IGPAPATUBO. Kini nga pista magsugod sa 
Nisan 15, ang adlaw human sa Paskuwa, ug mag- 
padayon sulod sa pito ka adlaw hangtod sa Ni- 
san 21. (Tan-awa ang PASKUWA.) Ang ngalan niini 
naggikan sa mga tinapay nga walay igpapatubo 
(Heb., mats-tsohth'), ang tinapay nga mao lamay 
gamiton sulod sa pito ka adlaw nga pista. Kini nga 
tinapay masahon nga may tubig apan dili gamitan 
ug lebadura. Kini kinahanglang dalion pagluto aron 
dili madaot. 

Ang unang adlaw sa Pista sa mga Tinapay nga 
Walay Igpapatubo maoy usa ka solemneng panag- 
katigom, nga usa usab ka igpapahulay. Sa ikadu- 
hang adlaw, sa Nisan 16, dad-on ngadto sa saser- 
dote ang usa ka binangan sa mga unang bunga sa 

inani nga sebada, ang unang abot nga mahinog sa 
Palestina. Una pa niini nga pista walay kan-on nga 
bag-ong mga lugas, tinapay, o sinangag nga mga 
lugas gikan sa bag-ong inani. Itanyag sa saserdote 
kini nga mga unang bunga ngadto kang Jehova sa 
simbolikong paagi pinaagi sa pagtabyog sa usa ka 
binangan nga lugas, samtang ang usa ka himsog 
nga laking karnero nga may usa ka tuig ang kagu- 
langon ihalad ingong usa ka halad-nga-sinunog 
uban sa usa ka halad-nga-lugas nga gibasa sa lana 
ug usa ka halad-nga-ilimnon. (Lev 23:6-14) Wala 
isugo nga sunogon ang bisan unsa sa mga lugas o 
harina niini sa ibabaw sa halaran, ingon sa ginabu- 
hat sa mga saserdote sa ulahi. Dili lamang nga di- 
hay usa ka publiko o nasodnon nga paghalad sa 
unang bunga kondili gihimo usab ang usa ka pro- 
bisyon alang sa matag pamilya ug sa matag indi- 
biduwal nga nakapanag-iya ug kabtangan diha sa 
Israel sa pagtanyag ug mga halad-sa-pagpasala- 
mat panahon niini nga pista.--Ex 23:19, Deu 26: 
1, 2; tan-awa ang UNANG BUNGA. 

Kahulogan. Ang pagkaon ug mga tinapay 
nga walay igpapatubo niining panahona maoy ka- 
harmonya sa mga instruksiyon ni Moises nga na- 
dawat gikan kang Jehova, sumala sa narekord sa 
Exodo 12:14-20, nga naglakip sa estriktong sugo, 
diha sa bersikulo 19: “Pito ka adlaw nga walay ma- 
kaplagan nga minasang igpapatubo diha sa inyong 
mga balay.” Sa Deuteronomio 16:3 ang mga tina- 
pay nga walay igpapatubo gitawag nga “tinapay sa 
kasakit,” ug kini maoy usa ka tinuig nga pagpahi- 
numdom ngadto sa mga Hudiyo sa ilang dinalian 
nga pagbiya gikan sa yuta sa Ehipto (sa dihang sila 
wala nay panahon sa pagbutang ug lebadura sa 
ilang minasa [Ex 12:34]). Busa sila nahinumdom sa 
kasakitan ug pagkaulipon nga gikan niana giluwas 
ang Israel, ingon sa gisulti ni Jehova, “aron nga 
mahinumdom ka sa adlaw sa imong paggula gikan 
sa yuta sa Ehipto sa tanang adlaw sa imong kina- 
buhi.” Ang pagkakab-ot nila sa ilang presenteng 
kagawasan ingong usa ka nasod ug ang ilang pag- 
ila kang Jehova ingong ilang Manluluwas nagtaga- 
na ug haom nga sumbanan alang sa una sa tulo ka 
dagkong tinuig nga mga pista sa mga Israelinhon. 
--Deu 16:16. 

Mga Pagsaulog sa Wala Pa ang Pagkadesti- 
yero. Adunay tulo ka asoy nga gitala sa Kasula- 
tan bahin sa pagsaulog sa Pista sa mga Tinapay 
nga Walay Igpapatubo human sa pagsulod sa mga 
Israelinhon ngadto sa Yutang Saad ug sa wala pa 
sila madestiyero sa Babilonya. Apan ang wala pag- 
hisgot niini sa ubang mga pagsaulog dili angayng 
sabton nga ang maong mga pagsaulog wala himoa. 
Hinunoa, diha sa unang asoy, adunay linangkob 
nga paghisgot sa tanang pista ug sa mga kahika- 
yan ni Solomon sa pagsaulog niini.---2Cr 8:12, 13. 

Sa laing duha ka pananglitan ang mga kahim- 
tang maoy talagsaon. Ang usa mao ang pagsaulog 
na usab sa Pista sa mga Tinapay nga Walay Igpa- 
patubo, human sa taudtaod nga panahon nga kini 
wala sauloga. Kini nga pagsaulog pag-usab maoy 
sa panahon sa unang tuig sa paghari sa matinuma- 
nong si Haring Ezequias. Makaiikag, niini nga ka- 
himtang wala kaayoy igong panahon sa pagpa- 
ngandam alang sa tinuig nga pista sa Nisan 15, 
tungod kay ang buluhaton sa paghinlo ug pag-ayo 
sa templo gihimo hangtod sa Nisan 16. Busa, gipa- 
himuslan ang kahigayonan nga gihatag sa Balaod 
sa pagsaulog sa pista panahon sa ikaduhang bulan. 
(2Cr 29:17: 30:13, 21, 22; Num 9:10, 11) Kadto 
maoy usa ka malipayon kaayo nga okasyon ug mi- 
resulta sa usa ka relihiyosong kapasig-ulian nga tu- 
ngod niana ang pagsaulog sa pista sulod sa pito ka 
adlaw daw mubo ra kaayo, ug busa gilugwayan 
kini ug laing pito ka adlaw. Si Haring Ezequias ug 
ang iyang mga prinsipe miamot nga madagayaon, 
nga naghatag ug 2,000 ka torong baka ug 17,000 
ka karnero sa pagtaganag pagkaon alang sa dag- 
hang katawhan nga nanambong.---2Cr 30:23, 24. 

Ang pagsaulog sa pista mao ang sinugdanan sa 
dakong kampanya batok sa bakak nga relihiyon, ug 
sa daghang siyudad kini gihimo sa wala pa mama- 
lik ang mga magsisimba ngadto sa ilang mga pu- 
loy-anan. (2Cr 31:1) Ang pagsaulog niini nga Pista 
sa mga Tinapay nga Walay Igpapatubo nagpatung- 
ha ug panalangin gikan kang Jehova ug kagawasan 
gikan sa pagsimba sa demonyo, ug kini maoy usa 
ka maayong pananglitan sa mga kaayohan nga gi- 
kahatag ngadto sa mga Israelinhon tungod sa pag- 
saulog niini nga mga pista. 

Ang kataposang narekord nga asoy bahin sa 
pagsaulog sa Pista sa mga Tinapay nga Walay Ig- 
papatubo sa wala pa ang pagkadestiyero mao ang 
pagsaulog niini panahon sa paghari ni Haring Jo- 
sias sa dihang siya mihimog maisogong paningka- 
mot sa pagpasig-uli sa matuod nga pagsimba kang 
Jehova didto sa Juda.---2Cr 35:1-19. 

Bisan tuod kini lamang ang mga pagsaulog nga 
espesipikong gihisgotan, sa wala pa ang mga hari, 
ang matinumanong mga maghuhukom ug mga sa- 
serdote sa Israel dayag nga masiboton sa pagsau- 
log sa mga pista. Sa ulahi, si David ug Solomon mi- 
himog daghang kahikayan aron magpadayon ang 
pagkasaserdote sa mahapsayng paagi, ug gitino 
gayod sa ubang mga hari sa Juda nga ang mga 
pista kanunayng saulogon. Dugang pa, ang Pista sa 
mga Tinapay nga Walay Igpapatubo kanunayng 
gisaulog sa mga panahon human sa pagkadesti- 
yero. 

Pagsaulog Human sa Pagkadestiyero. Hu- 
man sa pagpagawas sa mga Hudiyo gikan sa Babi- 
lonya ug sa ilang pagbalik ngadto sa Yutang Saad, 

ang templo sa Jerusalem gitukod pag-usab ug na- 
kompleto ubos sa hilabihang pagdasig sa mga ma- 
nalagna ni Jehova nga si Haggeo ug Zacarias. (Esd 
5:1, 2) Niadtong 515 W.K.P. ang natukod pag-usab 
nga balay ni Jehova giinagurahan uban sa dakong 
kalipay ug uban sa tanang nahiangayng mga ha- 
lad alang sa Pista sa mga Tinapay nga Walay Igpa- 
patubo. Ang rekord sa Esdras 6:22 nag-ingon: “Ug 
ilang gisaulog ang pista sa mga tinapay nga walay 
igpapatubo sa pito ka adlaw uban ang pagmaya.” 

Ang basahon ni Malaquias nagpakita nga sa 
paglabay sa panahon, bisan pa sa kasibot sa si- 
nugdan aron ipasig-uli ang matuod nga pagsimba 
sa dihang ang mga nadestiyero namalik gikan sa 
Babilonya, ang mga saserdote nahimong mapi- 
nasagdanon, garboso, ug nagpakamatarong sa ka- 
ugalingon. Ang pag-alagad sa templo nahimong 
talamayon, bisan tuod ang mga pista gisaulog sa 
pormalistikong paagi. (Mal 1:6-8, 12-14: 2:1-3, 3:8- 
10) Nakita ni Jesus ang mga eskriba ug mga Pari- 
seo nga estriktong nagsunod sa mga detalye sa 
Balaod, gawas pa sa ilang dinugang nga mga tra- 
disyon. Sila masibotong nagsaulog sa mga pista, la- 
kip sa Pista sa mga Tinapay nga Walay Igpapatu- 
bo, apan sila gisaway ni Jesus, kay tungod sa ilang 
pagkasalingkapaw, wala nila masabti ang tinuod 
nga kahulogan niining maayong mga kahikayan ni 
Jehova alang sa ilang panalangin.---Mat 15:1-9, 23: 
23, 24: Luc 19:45, 46. 

Matagnaong Kahulogan. Gihatag ni Jesu- 
Kristo ang interpretasyon sa simbolikong kahulo- 
gan sa igpapatubo, o lebadura, ingon sa narekord 
sa Mateo 16:6, 11, 12, sa dihang siya nagpasidaan 
sa iyang mga tinun-an: “Bukha kanunay ang in- 
yong mga mata ug pagbantay sa lebadura sa mga 
Pariseo ug sa mga Saduseo.” Sa dihang ang iyang 
mga tinun-an nangatarongan sa sayop nga paagi 
taliwala sa ilang kaugalingon kon unsay buot ni- 
yang ipasabot, siya tin-aw nga namulong: ““Na- 
unsa ba nga wala ninyo hisabti nga ako wala 
maghisgot kaninyo bahin sa mga tinapay? Apan 
pagbantay sa lebadura sa mga Pariseo ug sa mga 
Saduseo.' Unya ilang nasabtan nga siya miingon 
nga magbantay .. . sa pagtulon-an sa mga Pariseo 
ug sa mga Saduseo.” Dugang pa, si Lucas nagtaho 
nga si Jesus espesipikong miingon sa laing okas- 
yon: “Bantayi ang lebadura sa mga Pariseo, nga 
maoy pagkasalingkapaw.”--Luc 12:1. 

Gigamit ni apostol Pablo ang samang kahulogan 
sa lebadura maylabot sa Pista sa mga Tinapay nga 
Walay Igpapatubo sa dihang iyang gihubit ang da- 
lan nga angayng subayon sa mga Kristohanon. Sa 
1 Corinto 5:6-8, siya naghatag niini nga tambag 
ngadto sa iyang Kristohanong mga igsoon: “Wala 
ba kamo mahibalo nga ang diyutayng lebadura 
magpatubo sa tibuok minasa? Kuhaa ang daang le- 

badura, aron kamo mahimong bag-ong minasa, 
ingon nga kamo walay igpapatubo. Kay, sa pagka- 
tinuod, si Kristo nga atong inihaw sa paskuwa gi- 
halad na. Tungod niana atong saulogon ang pista, 
dili pinaagi sa daan nga lebadura, ni pinaagi sa le- 
badura sa kangil-aran ug pagkadaotan, kondili pi- 
naagi sa mga tinapay nga walay igpapatubo sa ka- 
tim-os ug sa kamatuoran.” 

Sa Nisan 16, ang ikaduhang adlaw sa Pista sa 
mga Tinapay nga Walay Igpapatubo, itabyog sa 
hataas nga saserdote ang mga unang bunga sa 
inani nga sebada, nga mao ang unang abot sa tuig, 
o tingali mahimong tawgon nga una sa mga unang 
bunga sa yuta. (Lev 23:10, 11) Adunay dakong ka- 
hulogan nga si Jesu-Kristo gibanhaw niining sama 
usab nga adlaw, sa Nisan 16, sa tuig 33 K.P. Ang 
apostol nagtandi kang Kristo ngadto sa uban nga 
gipangbanhaw, nga nag-ingon: “Hinunoa, karon si 
Kristo gibangon na gikan sa mga patay, ang unang 
bunga kanilang nangatulog sa kamatayon. ... 
Apan ang matag usa sa iyang kaugalingong han- 
ay: si Kristo ang unang bunga, pagkahuman kad- 
tong mga iya ni Kristo panahon sa iyang presensi- 
ya.” Si Kristo gitawag usab nga “panganay taliwala 
sa daghang igsoon.”--- 1Co 15:20-23, Rom 8:29. 


PISTA SA PAGBUDYONG SA TROMPETA. 
Kini nga pista gihimo sa unang adlaw (o sa bag- 
ong bulan) sa ikapitong bulan sa Etanim (Tisri). 
Kini mao ang sinugdanan sa sekular nga tuig sa 
mga Hudiyo. Kini nalahi ingong mas hinungdanon 
kay sa Pista sa Bag-ong Bulan sa ubang 11 ka bu- 
lan. Ang sugo dugang nag-ingon bahin sa Pista sa 
Pagbudyong sa Trompeta nga kini kinahanglang 
igahin ingong usa ka adlaw sa balaan nga panag- 
katigom, nga niana walay bisan unsang mahago 
nga buluhaton ang pagabuhaton. 

Kini nga pista ginganlan pinasukad niini nga 
sugo: “Kinahanglan nga adunay bug-os nga pagpa- 
hulay alang kaninyo, usa ka handomanan pinaagi 
sa pagbudyong sa trompeta.” “Kini mahimong usa 
ka adlaw sa pagbudyong sa trompeta alang kanin- 
yo.” Niini nga adlaw itanyag ang mga halad nga 
usa ka toreyong baka, usa ka laking karnero, ug 
pito ka himsog nga laki nga mga nating karnero 
nga usa ka tuig ang kagulangon, lakip sa halad- 
nga-lugas sa pino nga harina nga gibasa sa lana, 
maingon man usab sa usa ka laking nating kanding 
ingong usa ka halad-sa-sala. Kini maoy dugang pa 
sa makanunayong adlaw-adlaw nga mga tanyag 
ug sa mga halad nga ihatag sa linaing paagi pana- 
hon sa mga adlaw sa bag-ong bulan.--Lev 23:24, 
Num 29:1-6. 

Siyempre, kini nga pista maoy importante, dili 
lamang tungod kay ang bulan nga kini magsu- 
god maoy sinugdanan sa usa ka bag-ong tuig sa 

pagpanguma ug pagtrabaho kondili usab tungod 
kay ang Adlaw sa Pagtabon-sa-Sala natunong sa 
ika-10 nga adlaw niini nga bulan ug ang Pista sa 
mga Balongbalong magsugod sa ika-15 nga adlaw. 
Ang pagtapos sa kinadak-ang bahin sa pagpanghi- 
pos sa mga abot sa hinapos sa tuig himoon niini 
nga bulan. Ang mga abot nga anihon niini nga bu- 
lan maglakip sa mga ubas nga himoong bino, nga 
makapalipay sa kasingkasing sa tawo, ug mga oli- 
bo, nga, lakip sa ubang mga butang, nagtaganag 
pagkaon maingon man lana alang sa suga ug ingon 
man usab alang sa daghang mga halad-nga-lugas. 
(Sal 104:15) Dayag nga kini nga pista nagtimaan sa 
pagsugod sa usa ka bulan sa pagpasalamat kang 
Jehova. 


PISTA SA PAGPAHINUNGOD. Ang pag- 
saulog sa Pista sa Pagpahinungod (Heb., chanuk- 
kah') naghandom sa pagkabaton pag-usab sa 
independensiya sa mga Hudiyo gikan sa Siro-Gres- 
yanhong paggahom ug sa pagpahinungod pag- 
usab ngadto kang Jehova sa templo sa Jerusalem, 
nga gipasipalahan ni Antiochus IV Epiphanes, kin- 
sa nagtawag sa iyang kaugalingon nga Theos' Epi- 
phanes' (“Nagpadayag nga Diyos”). Gitukod niya 
ang usa ka halaran sa ibabaw sa dakong hala- 
ran diin gitanyag kanhi ang adlaw-adlawng halad- 
nga-sinunog. (1 Macabeo 1:54-59, AT) Niadtong 
higayona (Kislev 25, 168 W.K.P.), aron ipakita ang 
iyang pagdumot ug pagtamay kang Jehova, ang 
Diyos sa mga Hudiyo, ug aron pasipalahan sa hila- 
bihan ang Iyang templo, si Antiochus naghalad ug 
baboy sa ibabaw sa halaran ug iyang giwisik ang 
sabaw sa unod niini diha sa palibot sa templo. Gi- 
sunog usab niya ang mga ganghaan sa templo, gi- 
gun-ob ang mga lawak sa mga saserdote, ug gida- 
la ang halaran nga bulawan maingon man ang 
lamesa sa pasundayag nga tinapay ug ang tangka- 
wan nga bulawan. Ang templo ni Zorobabel gipa- 
hinungod pag-usab apan ngadto sa paganong diyos 
nga si Zeus sa Olympus. 

Duha ka tuig sa ulahi giilog pag-usab ni Judas 
Macabeo ang siyudad ug ang templo. Ang sangtu- 
waryo nahimong biniyaan, ang mga bunglayon 
nanubo diha sa mga sawang sa templo. Gilumpag 
ni Judas ang daan nga halaran nga gipasipalahan 
ug gitukod ang usa ka bag-ong halaran nga gina- 
ma sa dili-sinapsapan nga mga bato. Si Judas nag- 
pahimog mga sudlanan nga gamiton alang sa tem- 
plo ug iyang gidala ang halaran sa insenso, ang 
lamesa sa pasundayag nga tinapay, ug ang tangka- 
wan ngadto sa templo. Human hinloi ang templo, 
kini iyang gipahinungod pag-usab niadtong Kis- 
lev 25, 165 W.K.P., eksaktong tulo ka tuig human 
nga si Antiochus naghalad sa ibabaw sa halaran 
aron sa pagsimba sa paganong diyos. Ang adlaw- 

adlaw o makanunayong mga halad-nga-sinunog 
gihimo pag-usab.--1 Macabeo 4:36-54: 2 Macabeo 
10:1-9, AT. 

Mga Kostumbre sa Pista. Ang paagi sa pag- 
saulog niini nga pista naghimo niini nga usa ka pa- 
nahon sa dakong pagmaya. Ang paagi sa pag- 
saulog niini adunay kaamgiran sa Pista sa mga 
Balongbalong. Ang selebrasyon mokabat ug walo 
ka adlaw sukad sa Kislev 25. (1 Macabeo 4:59) Ha- 
yag kaayo ang mga sawang sa templo, ug ang ta- 
nang pribadong mga pinuy-anan gisug-an ug mga 
lampara nga maanindot ug disenyo. Ang Talmud 
nagtawag niini ingong ang “Pista sa Kahayag.” Sa 
ulahi, naandan sa pipila ang pagbutang ug walo ka 
lampara sa unang gabii ug dayon kuhaan ug usa 
matag gabii, ang uban magsugod sa usa ka lampa- 
ra ug dayon magdugang niini hangtod moabot ug 
walo. Ang mga lampara gibutang duol sa mga pul- 
tahan nga paingon sa dalan dili lamang aron kini 
magbanwag sa sulod sa balay kondili aron usab 
nga ang tanan nga anaa sa gawas makakita sa ka- 
hayag. Duyog sa pagpasiga sa mga lampara mao 
ang pag-awit ug mga awit nga naghimaya sa Di- 
yos nga Manluluwas sa Israel. Si Josephus naghis- 
got bahin sa pagsugod niini nga pista: “Dako kaayo 
ang ilang kalipay nga napasig-uli ang ilang mga 
kostumbre ug naangkon pag-usab nga wala dam- 
ha ang ilang katungod sa paghimog kaugalingong 
mga seremonyas human sa dugay kaayong pana- 
hon, nga tungod niana sila naghimo ug usa ka 
balaod nga ang ilang mga kaliwat kinahanglang 
magsaulog sa pagkahibalik sa pag-alagad sa tem- 
plo sulod sa walo ka adlaw. Ug sukad nianang pa- 
nahona hangtod karon among gisaulog kini nga 
pista, nga among gitawag nga pista sa Mga Kaha- 
yag, nga sa akong pagtuo nagngalan niini tungod 
kay ang katungod sa pagsimba among naangkon 
sa panahon nga wala gayod namo damha.” (Jewish 
Antiquities, XII, 324, 325 [vii, 7]) Gitugotan ang 
mahagong buluhaton, sanglit kini wala man isipa 
nga usa ka igpapahulay. 

Dihay gihimo kanhi nga duha ka pagpahinungod 
sa templo, nianang sa unang templo ni Solomon ug 
nianang sa ikaduhang templo nga gitukod ni Zoro- 
babel, nga solemneng gisaulog human matapos 
ang buluhaton sa pagtukod. Apan human niana 
walay anibersaryo nga pista agig paghandom niini, 
sama sa gihimong anibersaryo panahon sa pagpa- 
hinungod pag-usab sa ikaduhang templo ni Judas 
Macabeo. Dili sama sa tulo ka dagkong mga pista, 
diin ang tanang lalaki obligado sa pagtambong 
didto sa Jerusalem, ang Pista sa Pagpahinungod 
mahimong saulogon sa nagkalainlain nilang mga 
siyudad, sama sa gihimo sa Pista sa Purim. (Ex 
23:14-17, Est 9:18-32) Sa tibuok yuta sila magti- 
gom diha sa ilang mga sinagoga uban ang pag- 

awit ug paghugyaw, nga magdalag mga sanga 
sa mga kahoy, samtang ang mga sinagoga ug 
ang pribadong mga balay gilamdagan sa daghang 
suga. Gisaulog sa mga Hudiyo kini nga pista hang- 
tod karon. 

Kahulogan Alang sa mga Kristohanon. Si 
Jesus miduaw sa templo sa Pista sa Pagpahi- 
nungod panahon sa kataposang tingtugnaw sa 
iyang pagministeryo, niadtong 32 K.P. Ang asoy 
mabasa: “Nianang panahona ang pista sa pag- 
pahinungod gisaulog sa Jerusalem. Tingtugnaw 
kadto, ug si Jesus naglakaw didto sa templo sa 
mga portiko ni Solomon.” (Ju 10:22, 23) Ang Kis- 
lev, ang ikasiyam nga bulan, maoy katumbas sa 
Nobyembre-Disyembre. Siyempre, nahibaloan na 
sa kadaghanan sa mga Hudiyo nga kini nga pista 
gisaulog panahon sa tingtugnaw. Busa, ang pag- 
hisgot sa tingtugnaw dinhi lagmit nagtumong sa 
kahimtang sa klima inay sa yugto sa panahon nga 
tungod niana si Jesus nagpili ug usa ka dapit nga 
may atop alang sa iyang pagpanudlo, sa “mga por- 
tiko ni Solomon.” Kining may atop nga mga porti- 
ko nahimutang sa S nga dapit sa gawas nga sa- 
wang sa mga Hentil, diin didto magtigom ang 
daghang tawo.---Buh 3:11, 5:12. 

Walay dayag nga giingon diha sa inspiradong 
Kasulatan nga si Jehova naghatag kang Judas ug 
kadaogan ug nagsugo kaniya sa pag-ayo sa templo, 
sa paghitsas pag-usab sa mga kasangkapan niini, 
sa paghimo sa mga galamiton niini, ug sa katapo- 
san sa pagpahinungod pag-usab niini. Apan aron 
matuman ang mga tagna bahin kang Jesus ug sa 
iyang ministeryo ug aron magpadayon ang Levi- 
hanong mga halad hangtod mahimo ang dakong 
halad sa Anak sa Diyos, ang templo ug ang mga 
buluhaton diha niini kinahanglang magpadayon 
panahon sa pagtungha sa Mesiyas. (Ju 2:17: Dan 
9:27) Gigamit ni Jehova ang mga tawo sa lang- 
yawng kanasoran, sama kang Ciro, aron sa pagtu- 
man sa pipila ka katuyoan maylabot sa pagsimba 
Kaniya. (Isa 45:1) Ilabina nga iya gayong gamiton 
ang usa ka tawo gikan sa iyang napahinungod nga 
katawhan, ang mga Hudiyo. 

Bisan unsa man ang kahimtang, ang mga bulu- 
haton sa templo gihimo panahon sa ministeryo ni 
Jesu-Kristo. Sa mas maluhong paagi ang templo ni 
Zorobabel gitukod pag-usab (gipulihan) ni Hero- 
des. Tungod niini nga hinungdan ug tungod kay 
wala nila magustohi si Herodes, ang mga Hudiyo 
kasagaran maghisgot sa duha lamang ka templo, 
ang kang Solomon ug ang kang Zorobabel. Walay 
makita sa mga pulong ni Jesus ni sa bisan unsang 
mga sinulat sa iyang mga tinun-an nga gikondenar 
ang Pista sa Pagpahinungod. Apan wala kini isugo 
nganha sa mga Kristohanon diha sa bag-ong pa- 
kigsaad.---Col 2:16, Gal 4:10, 11, Heb 8:6. 


PIYANGPIYANG 


PISTASYO, LISO SA [Heb., bot:nah]. Ang 
bunga sa kahoyng Pistacia vera. Kini nga kahoy 
nga mangadagdag ang mga dahon sa popanahon 
mabuhi diha sa uga nga mga dapit ug panagsa 
rang moabot sa gitas-ong kapin sa 9 m (30 p). Ang 
gitas-on sa bunga niini maoy 1.5 hangtod sa 2 sm 
(0.6 hangtod sa 0.8 pul.) ug kini mahimong dagko 
nga mga pungpong. Ang nipis, apan gahi, pus-aw 
ug kolor nga bayanan sa hinog nga mga bunga sa 
pistasyo giputos pinaagig kunoton nga panit. Ang 
matag bunga adunay usa ka dalag-berde nga liso 
nga giputos sa nipis ug pulahong panit. Kini nga 
liso dili kaayo tam-is ug sagad kaonon nga hilaw o 
sinangag. Usahay ang mga liso pug-on aron maku- 
ha ang lana, ug ang ginaling nga liso himoong mga 
dulse. 

Ang mga liso sa pistasyo maoy lakip sa “labing 
maayong mga produkto sa yuta” sa Canaan nga gi- 
dala ingong gasa sa mga anak nga lalaki ni Jacob 
ngadto sa usa ka magmamando sa Ehipto. (Gen 
43:11) Bisan sa modernong mga panahon daghang 
liso sa pistasyo ang gibaligya gikan sa mga dapit sa 
Tungang Sidlakan. 

Ang siyudad sa Betonim, nga nahimutang sa S 
sa Jordan sa teritoryo sa Gad, mopatim-awng gi- 
nganlan pinasukad sa mga liso sa pistasyo.---Jos 
13:24, 26. 


PITO. 


PITOM [gikan sa Ehiptohanon, nga nagkahulo- 
gang “Balay [Templo] ni Atum']. Usa sa duha ka ti- 
piganang mga siyudad nga gitukod sa naulipon 
nga mga Israelinhon didto sa Ehipto, ang lain mao 
ang Raamses. (Ex 1:11) Walay nahimong positi- 
bong identipikasyon sa maong dapit. Ang mga ar- 
keologo lagmit naimpluwensiyahan sa ilang mga 
konklusyon sa popular nga panglantaw nga ang 
Paraon nga nagdaogdaog sa mga Israelinhon mao 
si Ramses II, usa ka panglantaw nga walay malig- 
ong basehanan.-- Tan-awa ang RAAMSES, RAMESES. 


PITON. Usa ka kaliwat ni Haring Saul pinaa- 
gi kang Jonatan ug Merib-baal (Mepiboset).---1Cr 
8:33-35, 9:39-41. 


PIYANGPIYANG. Sa kapanahonan sa Bibli- 
ya, kini maoy usa ka tulonggon nga pingkion nga 
susama sa modernong mga piyangpiyang, nga sa- 
gad iduyog sa alpa, trompeta, ug uban pang mga 
tulonggon. (2Sa 6:5; 1Cr 15:28, 2Cr 5:12, 13) Ang 
duha ka Hebreohanong mga pulong alang sa mga 
piyangpiyang (tseltselim' ug metsilta'yim) naggi- 
kan sa lintunganayng pulong nga tsa-lal, nga nag- 
kahulogang “mosanting, mokurog.” (1Sa 3:11, Hab 
3:16) Sumala sa 1 Cronicas 15:19, ang mga piyang- 
piyang alang sa templo ni Jehova maoy ginama 
sa tumbaga, apan gawas niini wala nay dugang 


Tan-awa ang NUMERO. 


PLATA 


paghubit ang Kasulatan. May usa ka paris nga pi- 
yangpiyang nga nakaplagan sa usa ka karaang 
lubnganan didto sa Ehipto nga lagmit kokaamgid 
sa mga piyangpiyang sa Bibliya. Kini maoy mga 
14 sm (5.5 pul.) ang diyametro nga may mga kup- 
tanan sa tunga, ug kini ginama sa tumbaga nga gi- 
sagolan ug diyutayng plata. 

Ang Salmo 150:5 nagpaila nga kapin sa usa ka 
matang sa piyangpiyang ang lagmit nailhan sa Is- 
rael. Ang unang paglutaw niini nga termino diha 
niini nga teksto naghubit sa “mga piyangpiyang 
nga mananoy,” samtang ang ikaduhang paghisgot 
maoy maylabot sa “piyangpiyang nga nagapang- 
kaay.” Tungod kay ang matag estansa sa bersiku- 
lo 3 ug 4 niini nga awit nagtumong man sa usa o 
kapin pang lainlain nga mga tulonggon, ang duha 
ka estansa sa bersikulo 5 mahimong kanunayng 
nagtumong, una, sa mas gamay, tagingting nga 
mga piyangpiyang ug, ang ikaduha, ngadto sa mga 
piyangpiyang nga mas dagko nga nagpatunghag 
mas lanog, mas lawom nga tunog, sa dihang kus- 
gon pagpingki. 

Ang hulagway sa “usa ka nagapangkaay nga pi- 
yangpiyang” gigamit ni apostol Pablo sa pag-ilus- 
trar sa pagkasalingkapaw sa usa ka tawo nga na- 
gasultig lainlaing mga pinulongan, kon wala ang 
motibo nga gugma. (1Co 13:1) Hinunoa, ang ubang 
mga paghisgot sa mga piyangpiyang, dugang pa sa 
nahisgotan na, maoy maylabot sa pagsimba kang 
Jehova. (1Cr 13:8, 16:5, 42, 25:1, 6; 2Cr 29:25; Esd 
3:10, Neh 12:27) Sa matag higayon nga nalangkit 
ang pag-alagad sa templo, ang binansay nga mga 
Levihanon mao ang mga manunugtog. (1Cr 16:4, 
5, 42) Samtang ang pipila ka eskolar mipabor sa 
pagtuo nga ang mga piyangpiyang maoy tulong- 
gon lamang sa mga Levihanon ug usab sa mga sa- 
serdote, ang Salmo 150:1, 5 lagmit nagpaila nga 
kini gigamit sa kadaghanan: “Dayega ninyo si Jah! 
... Dayega siya pinaagi sa mga piyangpiyang.” 


PLATA. Usa ka bililhon, puti nga elementong 
metal nga mapasinaw pag-ayo. Sanglit panagsa 
rang makakaplag ug lunsayng plata, ang mineral 
niini nga anaa pa sa bato kinahanglang tunawon 
ug lunsayon aron makuha ang plata ug malain gi- 
kan sa mga bato, yamukmok, ug lawoglawog, ug 
aron malain usab kini gikan sa ubang mga metal 
sama sa tingga. (Sal 12:6, Pr 27:21: Eze 22:20-22, 
Mal 3:3) Usahay, ang Hebreohanong termino alang 
sa plata (ke'seph) gihubad nga “salapi” ug ang Gre- 
gong termino alang sa plata (argyrion) gihubad 
nga “salaping plata” o mga “pirasong plata.”---Gen 
17:12, ftn sa Rbi8, Mat 25:18, 26:15: tan-awa ang 
SALAPI. 

Ang dinalisay nga plata adunay duha ka pangu- 
nang kagamitan. (1) Kini gigamit nga sukdanan sa 
bahandi ug ingong pangbayad. Si Abraham, nga 

migamit niini ingong pangbayad, mipalit ug luna 
sa yuta nga magsilbing lubnganan sa pamilya. 
(Gen 13:2, 23:15-18) Ang pagbayad gihimo pinaa- 
gi sa pagtimbang, sanglit ang mga sensilyo ayha 
pa namugna mga kasiglohan sa ulahi. (2) Ang mga 
pahiyas ug mga dayandayan gigama gikan niini 
nga metal sukad pa sa mga adlaw sa mga patriar- 
ka. (Gen 24:53, 44:2: Ex 11:2, 12:35) Ang plata gi- 
gamit sa paggama sa duha ka trompeta sa Israel 
(Num 10:2), sa pagtukod sa tabernakulo (Ex 26:19, 
21, 25, 32, 27:10, 11, 17), ug sa templo ni Solomon 
(1Cr 28:15-17). Gigamit usab kini sa paghimog 
mga idolo.--Ex 20:23, Os 13:2, Hab 2:19, Buh 
19:24. 

Ang plata gipabilhan sa tanang kanasoran kan- 
hi. (2Sa 8:10, 11; 2Cr 9:14) Ubos sa pagmando ni 
Solomon, dili lamang ang plata kondili ang bula- 
wan usab dagaya kaayo sa Jerusalem nga tungod 
niana ang plata giisip nga “ingon sa wala lamay 
bili,” “ingon sa mga bato.” (1Ha 10:21, 27: 2Cr 9:20, 
itandi ang Dan 2:32.) Kausa sa matag tulo ka tuig 
ang mga barko magdalag mga kargamento nga 
plata gikan sa Tarsis (lagmit ang Espanya, nga 
sa pagkakaron prodyuser gihapon ug plata).--- 1Ha 
10:22, 2Cr 9:21: Jer 10:9, Eze 27:12. 

Kasukwahi sa lumalabay nga bili sa plata, ug 
mas angayng pabilhan nga labaw pa, mao ang ka- 
alam, disiplina, ug pagsabot nga naggikan kang Je- 
hova. (Pr 3:13, 14: 8:10, 19, 16:16) Dugang pa, gi- 
gamit sa Kasulatan ang plata diha sa daghang 
simbolikong mga diwa.--Ecc 12:6, Isa 60:17, Dan 
2:32: 1Co 3:12. 


PLATANO, KAHOYNG [Heb., @rmohn. 
Usa ka dako kaayong kahoy nga moabot sa gitas- 
ong mga 20 m (70 p), ug may nagsanggaka nga 
mga sanga ug may lagpad nga lubos-berde, samag 
bagon nga mga dahon nga maayong kasilongan. 
Ang sukod palibot sa punoan niini sagad maoy 
3 hangtod sa 4 m (10 hangtod sa 13 p). Ang panit 
sa kahoyng platano (Platanus orientalis) mapakpak 
kada tuig, sa ingon madayag ang hamis ug putiong 
panit sa ilalom niini. 

Ang ngalan niini nga kahoy sa Hebreohanon 
lagmit naggikan sa berbong ‘arah’, nga nagkahu- 
logang “himoon nga hubo; gibuksan.” (Sof 2:14: Isa 
22:6) Sa Genesis 30:37, 38, si Jacob gihisgotan nga 
nagbutang ug mga sungkod nga kahoyng platano, 
uban sa laing mga kahoy, atubangan sa panon sa 
kahayopan ni Laban didto sa Haran sa Sirya. Ang 
mga sungkod gipanitan, nga 'gipadayag' ang “mga 
puting bahin.” 

Kini nga kahoy ikatandi, apan dili gayod katug- 
bang, sa halangdong sedro sa Lebanon, nga giga- 
mit ni Ezequiel sa paglarawan kang Paraon ug sa 
tanan niyang panon.---Eze 31:8. 

Ang mga kahoyng platano makaplagan daplin sa 
mga suba ug mga sapa sa tibuok Sirya ug sa rehi- 
yon sa karaang Asirya, ug dili kaayo daghan sa Pa- 
lestina ug Lebanon. 


PLATERO. Ang usa nga mohulma, mosalsal, 
molilok, mokulit, o mohimog uban pang mga tra- 
baho labot sa mga metal. (Isa 41:7) Ang unang 
“mananalsal sa tanang matang sa himan nga tum- 
baga ug puthaw” nga narekord sa kasaysayan mao 
si Tubal-cain. (Gen 4:22) Ang karaang mga platero 
naggamag mga himan, mga gamit sa panimalay, 
hinagiban, armadura, tulonggon, pahiyas, ug mga 
pigurin. Gawas pa sa paggamag bag-ong mga bu- 
tang, sila usab mihimog pagpang-ayo. (2Cr 24:12) 
Daghan ang eksperto sa pagsalsal ug mga metal 
sama sa bulawan (Neh 3:8, 31, 32), plata (Huk 17:4, 
Buh 19:24), o tumbaga (2Ti 4:14). Usahay sila nag- 
tukod ug asosasyon o kapunongan alang sa ilang 
trabaho. (Neh 3:31, Buh 19:24-28) Ang ilang traba- 
ho nagkinahanglan ug kahanas sa paghimog ma- 
kuting disenyo. 

Lagmit ang mga Israelinhon maantigo na sa 
paggamag galamitong metal sa wala pa sila mosu- 
lod sa Ehipto, o lagmit ilang nakat-onan kini did- 
to. Sa panahon sa Pagpanggula, sila maantigo na 
sa pag-umol ug estatwa sa nating baka ug halas 
nga tumbaga. (Ex 32:4, Num 21:9) Apan, labawng 
dalayegon mao ang ilang paggamag lainlaing mga 
galamitong metal alang sa pag-alagad diha sa ta- 
bernakulo. Si Bezalel ug ang iyang mga luyoluyo 
giabagan sa espiritu ni Jehova sa ilang paggamag 
mga galamitong metal.--Ex 31:2, 3, 35:30-35. 

Sa ulahi, sa dihang gidaogdaog sa mga Filisteha- 
non, ang mga Israelinhon gidid-an sa pagbatog ka- 
ugalingong mga platero. Kini nga pagdili nagpu- 
gong kanila sa paggamag mga hinagiban. (1Sa 
13:19-22) Sa walay duhaduha tungod sa samang 
mga hinungdan nga gibihag ni Nabucodonosor ang 
mga platero ug ang ubang mga artesano sa pana- 
hon sa iyang unang pag-atake sa Jerusalem.---2Ha 
24:14, 16, Jer 24:1, 29:1, 2. 


PLAWTA. Usa ka samag-tubo nga huyponong 
tulonggon.---Gen 4:21. 

Ang eksaktong tulonggon nga ginganlan sa Heb- 
reohanon ug #ughav' dili matino, sanglit ang Bibli- 
ya wala maghubit niini; apan, ang modernong mga 
hubad sa Bibliya sagad nga naghubad sa maong 
Hebreohanong pulong ingong “plawta.” (Job 21:12, 
30:31, Sal 150:4; AS, Da, NW, RS) Busa ang plawta 
mao ang unang huyponong tulonggon nga gihisgo- 
tan sa Kasulatan. Si Jubal, ang ikapitong kaliwatan 
gikan kang Adan, giila ingong “ang mag-uugda [sa 
literal, amahan] sa tanan niadtong nagagamit... 
sa plawta.” (Gen 4:21, ftn sa Rbi8) Lagmit kini nag- 
paila sa pagsugod sa usa ka propesyon, sa mga ar- 


PLAWTA 


tesano nga naghimo niini nga mga tulonggon o 
kaha niadtong nagtugtog niini. 

Bisan tuod ang ʻ‘u:ghav’ wala gayod itala ingong 
usa sa mga tulonggon sa templo, ang pipila ka es- 
kolar nagtuo nga kining ngalana nahimong kati- 
buk-ang termino, nga nagtumong sa bisan unsang 
huyponon nga tulonggon. Hinuon, sa sinugdan lag- 
mit kini maoy usa ka espesipikong tulonggon, ti- 
ngali ang plawta o lagmit usa ka hugpong sa lain- 
lain ug tono nga mga plawta nga tanan sirado ang 
pikas tumoy ug huypon diha sa bukas nga mga tu- 
moy. Ang tulonggon sa orkestra ni Nabucodonosor 
nga gipaila sa Aramaikong pulong nga mashrohqi' 
(“plawta,” Dan 3:5, 7, 10, 15; AT, Da, Mo, NW, RS) 
lagmit katumbas sa Hebreohanong ‘ughav”’. 

Bisan tuod dihay panaglantugi kon unsang mo- 
dernong tulonggon ang katumbas sa Hebreoha- 
nong pulong nga chail’ ug sa Gregong katumbas 
niini nga aulos’, daghang modernong mga hubad 
ang naghubad niini nga mga pulong ingong “plaw- 
ta,” nga kaharmonya sa kahubitan nga gihatag sa 
mga leksikograpo. (1Sa 10:5, 1Co 14:7, AT, JB, NW, 
RS) Ang Hebreohanon nga lintunganayng pulong 
nga gituohang gigikanan sa chatllil” nagpasabot sa 
"pagduslak' o “pagdughang' (Isa 51:9: 53:5), ug lag- 
mit kini nagtumong sa usa ka proseso nga gigamit 
sa paghimog yanong plawta, nga mao, ang pagba- 
ngag sa tunga sa usa ka seksiyon sa tangbo, caha, 
o bisan sa bukog o sa garing ug dayon lungagan 
kini sa eksaktong mga sal-ang. Ang Ehiptohanong 
mga inskripsiyon nagpaila nga ang nagkadaiyang 
matang sa samag-plawta nga mga tulonggon nag- 
lungtad sa maong nasod. Ang usa ka matang niini 
kuptan nga pahandag, nga may baba diha sa ki- 
lid sa instrumento, sila usab nakagamag dobleng 
plawta, nga ang baba anaa sa tumoy sa duha ka 
tubo. 

Ang Gregong au-los” mopatim-aw nga gigamit 
usab ingong komon nga pagtawag sa tulonggon 
nga naglakip sa duha ka matang sa instrumento: 
kadtong gigamitan ug tangbo diha sa huypanan, 
maingon man sa yanong samag-plawta nga mga 
tubo. Ang chalil' lagmit nahimo usab nga komong 
termino alang sa tanang huyponon nga tulonggon, 
apan sa modernong Hebreohanon ang ngalan gi- 
padapat lamang ngadto sa plawta, ug ang naan- 
dang gituohan sa mga Hudiyo mao nga ang chail 
sa Kasulatan mao ang plawta. 

Ang plawta maoy usa sa labing popular sa ta- 
nang mga tulonggon, nga gitugtog sa malipayong 
mga panahon sama sa mga bangkete ug mga ka- 
sal (Isa 5:12: 30:29, 1Ha 1:40), usa ka batasan 
nga gisundog sa mga kabataan diha sa publi- 
kong mga dapit. (Mat 11:16, 17) Kini gipatugtog 
usab sa mga panahon sa kasub-anan. Ang propes- 
yonal nga mga tigbakho sagad duyogan sa mga 


PLUMA 


tigplawta nga nagpatugtog ug masulub-ong mga 
honi.---Mat 9:23, 24. 


PLUMA. Usa ka gamit sa pagsulat nga may 
tinta o susamang pluwido. Sa dihang ang mga 
tawo sa kakaraanan mosulat diha sa yutang-kulo- 
non, talo, o humokon nga metal sila mogamit ug 
usa ka dagang (tan-awa ang DAGANG), apan ang 
pagsulat gihimo usab diha sa pergamino o sa papi- 
ro pinaagi sa pluma ug tinta. (3Ju 13; 2Ju 12) Ang 
Gregong pulong nga gihubad nga “pluma” (kala- 
mos) nagtumong sa usa ka tangbo nga sa lite- 
ral mahimong hubaron nga “pangsulat nga tang- 
bo.” Sa karaang mga Ehiptohanon, ang pluma nga 
tangbo gigama nga may lapad nga pormag-tigib 
nga tumoy nga giputol o gihiwa aron kini magsil- 
bing pangsulat. Ang mga tangbo lagmit nga gibu- 
lad ug gipagahi pinaagi sa pagtabon niini ug pun- 
dok sa mga kinalibang sulod sa ubay-ubayng mga 
bulan, nga sama sa gibuhat sa dili pa dugayng ka- 
tuigan. Ang mga Grego ug mga Romano migamit 
ug mga pluma nga tangbo nga tinalinsan ug may 
gilis, sama sa ulahing mga pluma ug sama usab sa 
mga tumoy sa pluma sa dili pa dugayng mga pa- 
nahon. 


POKERET-HAZEBAIM. Pangulo sa usa ka 
banay kansang mga kaliwat maoy lakip sa “mga 
anak sa mga alagad ni Solomon” nga namalik gi- 
kan sa pagkadestiyero ubos sa pagpangulo ni Zoro- 
babel.---Esd 2:1, 2, 55, 57; Neh 7:59. 


POLIGAMIYA. Tan-awa ang KAMINYOON. 
PONCIO. 


PONTO [Dagat]. Usa ka distrito sa amihanang 
Asia Minor ubay sa Dagat Euxine (Itom nga Da- 
gat). Una pa sa Kristohanong kapanahonan, kining 
ngalana lagmit mao ang gitawag nianang bahina 
sa amihanang Asia Minor diha sa utlanan sa Pon- 
tus Euxinus, nga usahay mao usab ang gitawag ni- 
ining dagata. Ang Ponto milatas pasidlakan ubay 
sa kabaybayonan gikan sa ubos nga agosanan sa 
Suba sa Halys sa K (duol sa Bitinia) paingon sa HS 
nga tumoy sa dagat. Ubay sa tabunok nga kabay- 
bayonan ang klima maoy mainit panahon sa ting- 
init ug kasarangan panahon sa tingtugnaw. Ang 
ilaya mao ang AS nga kiliran sa sentral nga patag 
ibabaw sa bukid, nga adunay daghang walog sa 
suba, ug niini ang mga lugas gipananom. Ang mga 
bakilid sa bukid maoy kalasangan ug nagtaganag 
mga kahoy alang sa paggama ug mga barko. Ubay 
sa kabaybayonan makita ang impluwensiya sa Gre- 
gong mga kolonya, apan ang katawhan sa ilaya 
adunay suod nga relasyon sa Armenia dapit sa S. 
Human sa taudtaod nga pagkailalom sa gahom 
sa Persia, ang independenteng gingharian sa Pon- 

to natukod sa ikaupat nga siglo W.K.P. Adunay su- 
nodsunod nga mga hari nga gitawag ug Mithra- 
dates, ug naugmad ang suod nga relasyon sa 
Roma. Apan, si Mithradates VI Eupator naghagit 
sa Romanhong gahom ug nagpadako pag-ayo sa 
iyang gingharian. Human sa sunodsunod nga mga 
gubat, ang mga Romano ilalom ni Pompey nagpil- 
di kaniya niadtong mga 66 W.K.P. Unya ang da- 
kong bahin sa Ponto dapit sa K gihiusa sa Bitinia ug 
gihimong linangkob nga lalawigan nga gitawag ug 
Bitinia ug Ponto. Apan ang sidlakang seksiyon gi- 
dugang sa lalawigan sa Galacia (Ponto sa Galacia). 
Sa ulahi, ang pipila niining sidlakang bahin gihatag 
kang Polemon (mga 36 W.K.P.) aron mahimong 
bahin sa Gingharian ni Polemon. (MAPA, Tomo 1, 
p. 195) Busa sa unang siglo K.P. ang terminong 
“Ponto” mahimong magtumong sa tibuok rehiyon 
ubay sa kabaybayonan o nianang dapit nga anaa 
sa linangkob nga lalawigan sa Bitinia ug Ponto o bi- 
san sa sidlakang seksiyon nga nahimong bahin sa 
Galacia ug sa Gingharian ni Polemon. 

Ang unang-siglong Hudiyo nga magsusulat nga 
si Philo miingon nga ang mga Hudiyo mikaylap sa 
tanang bahin sa Ponto. Ang mga Hudiyo gikan sa 
Ponto presente sa Jerusalem niadtong Pentekostes 
sa 33 K.P. (Buh 2:9) Lagmit nga pipila niining mga 
Hudiyo sa Ponto kinsa nakabati sa pakigpulong ni 
Pedro nahimong mga Kristohanon ug mibalik sa 
ilang pinuy-anang teritoryo. Mga 30 ka tuig sa ula- 
hi, si Pedro mipadala sa iyang unang kanonikal nga 
sulat (mga 62-64 K.P.) ngadto sa “temporaryong 
mga pumoluyo nga nagkatibulaag sa Ponto” ug sa 
ubang mga bahin sa Asia Minor. (1Pe 1:1) Sanglit 
siya naghisgot ug “mga ansiyano” nga kinahang- 
lang magbantay sa panon, ang Kristohanong mga 
kongregasyon lagmit naglungtad na sa Ponto. (1Pe 
5:1, 2) Ang Hudiyo nga ginganlag Aquila kinsa usa 
ka lumad sa Ponto mipanaw ngadto sa Roma ug 
dayon sa Corinto, diin iyang nahibalag si apostol 
Pablo.---Buh 18:1, 2. 


PORATA. Usa sa napulo ka anak nga lalaki ni 
Haman.---Est 9:8, 10. 


PORCIO FESTO. Tan-awa ang FESTO. 


PORCUPINO [Heb., qippodh']. Usa ka dakong 
ilaga nga tunokon. Gilantugian pag-ayo ang ek- 
saktong kahulogan sa Hebreohanong pulong nga 
qippodh’, nga gihubad sa lainlaing paagi ingong 
“bittern” (usa ka matang sa talabong) (KJ, Da), 
“bustard” (usa ka langgam nga ayamonon) (NE), 
“hedgehog” (usa ka sus-ang hayop nga tunokon) 
(AT, Le), ug “(mga) porcupino” (AS, NW). (Isa 
14:23; 34:11, Sof 2:14) Pinasukad sa gigikanan 
sa Hebreohanong pulong, si G. R. Driver wala 
modawat sa hubad nga “bittern” ug nagsugyot 

nga ang Hebreohanong pulong nga qippodh' ma- 
himong magtumong sa porcupino ug sa usa ka 
langgam. Apan iyang gisugyot ang ‘ruffed bus- 
tard” (usa ka matang sa langgam) nga lagmit mao 
ang hubad sa gippodh' sa mga teksto nga gihis- 
gotan. (Palestine Exploration Quarterly, London, 
1955, p. 137) Si Koehler ug Baumgartner mipa- 
labi sa “hedgehog” diha sa Isaias 14:23, 34:11, 
apan “mubog-dalunggan nga ngiwngiw” sa Sofon- 
ias 2:14. (Lexicon in Veteris Testamenti Libros, Le- 
iden, 1958, p. 845) Ang usa ka Hebreohanong pu- 
long mahimong magtumong sa duha ka bug-os 
magkalahi nga mga hayop ug kini giilustrar sa ter- 
mino nga tinshe'meth, nga nagtumong sa usa ka 
molupad nga linalang, “ang sisne,” ug ingon man 
sa usa ka tigpanon nga linalang, “ang kamelyon.” 
—lev 11:18, 30. 

Apan bisan dili tino, mas maayo nga kanu- 
nayng hubaron ang qippodh' nga “porcupino” o 
kaha “hedgehog,” imbes nga “bittern.” Ang kara- 
an ug ang modernong mga leksikon sagad nga 
nagtala sa “hedgehog” o “porcupino” ingong hu- 
bad sa gippodh' diha sa tanang teksto. Kini nga 
mga hubad gipaluyohan sa Gregong Septuagint ug 
sa Latin nga Vulgate, ingon man sa gigikanan sa 
Hebreohanong pulong ug sa kaamgid nga mga pi- 
nulongan sama sa Aramaiko, Arabiko, ug Etiopian- 
hon. 

Pinasukad sa ilang pagsabot sa Isaias 14:23 ug 
Sofonias 2:14 bahin sa pagkalaglag sa Babilonya ug 
Nineve, ang pipila misupak nga ang porcupino 
(o ang hedgehog) dili mao ang gitumong nga ha- 
yop, sanglit kini nga linalang dili magkanunayan 
sa may mga tangbo nga mga linaw, ug dili usab 
makaawit o makakatkat sa ibabaw sa mga haligi. 
Apan, sumala sa Isaias 14:23, dili ang may mga 
tangbo nga mga linaw kondili ang Babilonya ang 
panag-iyahon sa mga porcupino. Ang usa ka tigsu- 
hid sa mga kagun-oban sa Babilonya nagtaho nga 
siya nakakaplag ug “daghang tunok sa porcupino.” 
Sa susama, ang paghisgot sa usa ka tingog nga 
"ag-awit sa bentana’ diha sa biniyaang Nineve 
mahimong magtumong sa bisan unsang langgam 
nga mibatog sa biniyaang bentana o bisan sa huyo- 
hoy sa hangin ug mahimong wala magtumong sa 
porcupino. (Sof 2:14) Kon mahitungod sa porcupino 
nga “nagpalabay sa kagabhion diha sa mga ulo-ulo 
sa haligi [ang tumoy sa mga haligi], angayng hi- 
numdoman nga ang larawan nga gihisgotan maoy 
sa usa ka siyudad nga nagun-ob. Busa, posible ga- 
yod nga ang mga haligi pagaisipon dinhi nga na- 
tumba na sa yuta. 


PORMAG-KANDING NGA DEMONYO. 
Ang Hebreohanong pulong nga sa-ir” (sa literal, 
balhiboon) nagtumong sa usa ka kanding o nating 

kanding. (Lev 16:18, Num 7:16) Apan, diha sa upat 
ka teksto (Lev 17:7: 2Cr 11:15, Isa 13:21, 34:14) ka- 
sagarang giisip sa mga maghuhubad nga kining 
pulonga dili lang kay nagtumong sa ordinaryo nii- 
ning kahulogan nga “kanding” o “nating kanding.” 

Sa Levitico 17:7 ug 2 Cronicas 11:15 tin-aw nga 
ang maong termino (se?rim, plural) gigamit sa 
pagtumong sa mga butang nga gisimba ug gihala- 
ran, ug kini nalangkit sa bakak nga relihiyon. Busa, 
ang mga maghuhubad sa Gregong Septuagint ug 
sa Latin nga Vulgate naghubad niining Hebreoha- 
nong pulong ingong “binuang nga mga butang” 
(LXX) ug “mga demonyo” (Vg). Ang modernong 
mga maghuhubad ug mga leksikograpo sa katibuk- 
an misagop sa samang panglantaw niining duha 
ka teksto, nga migamit sa “mga demonyo” (Ro), 
“mga satyr [pormag-hayop nga mga diyos]” (RS, 
AT, JB, JP), o “pormag-kanding nga mga demon- 
yo” (NW: tan-awa usab ang Lexicon in Veteris Tes- 
tamenti Libros ni Koehler ug Baumgartner, Leiden, 
1958, p. 926, ug ang A Hebrew and English Lexi- 
con of the Old Testament ni Brown, Driver, ug 
Briggs, 1980, p. 972), gawas lamang sa hubad ni 
Robert Young, nga naghubad niini nga termino sa 
literal ingong “(mga) kanding,” ug sa American 
Standard Version, nga migamit sa “mga laking 
kanding.” 

Ang mga pulong ni Josue sa Josue 24:14 nagpa- 
kita nga ang mga Israelinhon sa usa ka sukod naa- 
pektohan sa bakak nga pagsimba sa Ehipto sa pa- 
nahon sa ilang temporaryo nga pagpuyo didto, 
samtang si Ezequiel nagpakita nga human niana 
ang maong paganong mga buhat nagpadayon sa 
pagdaot kanila sa dugayng panahon. (Eze 23:8, 21) 
Tungod niini ang pipila ka eskolar nagtuo nga ang 
sugo sa Diyos nga gihatag didto sa kamingawan 
nga nagdili sa mga Israelinhon sa paghimog “mga 
halad ngadto sa pormag-kanding nga mga demon- 
yo” (Lev 17:1-7) ug ang pagbutang ni Jeroboam ug 
mga saserdote “alang sa hatag-as nga mga dapit 
ug alang sa pormag-kanding nga mga demonyo ug 
alang sa mga nating baka nga iyang gihimo” (2Cr 
11:15) nagpakita nga dihay usa ka matang sa pag- 
simba sa kanding taliwala sa mga Israelinhon ma- 
ingon nga kini ilado didto sa Ehipto, ilabina sa Ubos 
nga Ehipto. Si Herodotus (IT, 46) nag-ingon nga gi- 
kan sa maong Ehiptohanong pagsimba gikuha sa 
mga Grego ang ilang pagtuo sa diyos nga si Pan ug 
usab sa mga satyr, mga diyos sa kakahoyan nga 
maulagon kaayo, nga sa ulahi gihulagway ingong 
may mga sungay, ikog sa kanding, ug mga tiil 
sa kanding. Ang uban nagtuo nga ang katunga- 
hayop nga dagway niining pagano nga mga diyos 
mao ang gigikanan sa naandan nga paghulagway 
kang Satanas ingong may ikog, mga sungay, ug 
mga tiil nga buak ang kuko, usa ka tinuohan nga 

kaylap taliwala sa nag-angkong mga Kristohanon 
sa Mangiob nga Katuigan. 

Apan wala gayod ibutyag kon unsa kining “mga 
balhiboon” (seirim'). Samtang giisip sila sa uban 
ingong literal nga mga kanding o mga idolo nga 
pormag mga kanding, daw dili kini mao ang gipa- 
sabot, ni ang ubang mga teksto nagpamatuod ni- 


Hr TGA a 
Sumala kang Herodotus, ang Gregong 
pagtuo labot kang Pan, usa ka diyos nga ang 
ubang bahin sa lawas maoy kanding, lagmit 
nga naimpluwensiyahan sa Ehiptohanong 
pagsimba sa kanding 


ana nga kinaiyahan. Ang termino nga gigamit 
mahimong magpasabot lamang nga sa mga huna- 
huna niadtong nagsimba kanila ang maong bakak 
nga mga diyos gituohan nila ingong samag kan- 
ding ang porma o balhiboon ang hitsura. O, ang 
paggamit sa “mga kanding” niini nga mga repe- 
rensiya maoy usa ka paagi lamang sa pagtamay sa 

tanang idolatrosong mga buhat sa katibuk-an, ma- 
ingon nga ang pulong alang sa mga idolo diha sa 
daghang teksto naggikan sa usa ka termino nga sa 
sinugdan nagkahulogang “samag bulitas nga kina- 
libang,” apan wala magpasabot nga ang mga idolo 
maoy literal nga ginama gikan sa kinalibang.---Lev 
26:30, Deu 29:17. 

Ang diwa sa sa-ir' ug sei-rim' diha sa laing duha 
ka teksto (Isa 13:21, 34:14) wala uyoni sa kadagha- 
nan ingong nalangkit sa bakak nga pagsimba. Nii- 
ni nga mga teksto ang mga kagun-oban sa Babi- 
lonya ug sa Edom gihubit nga gipuy-an sa ihalas 
nga mga linalang, lakip sa se?rim. Ang ubang 
mga hubad naghubad niini nga termino sa ordi- 
naryong diwa niini ingong “(mga) kanding” (Yg) o 
“ihalas nga (mga) kanding” (AS), samtang ang 
Rotherham, bisan tuod migamit ug “mga demon- 
yo” diha sa Levitico ug sa Ikaduhang Cronicas, 
mipalabi sa paggamit sa “kalkag ug balhibo nga 
(mga) linalang” diha sa Isaias. Kadtong mipalabi 
niini nga mga hubad diha niini nga mga teksto mi- 
punting nga kining pulonga makita taliwala sa 
ubang mga linalang nga nailhang literal nga mga 
mananap o langgam. Sa pagtutol sa hubad sa sa-ir” 
ingong “satyr” diha sa Isaias 34:14, si G. R. Driv- 
er (Palestine Exploration Quarterly, London, 1959, 
p. 57) mipunting nga ang satyr wala gayod gami- 
ta sa mitolohiya ingong simbolo sa pagkaawaaw 
apan, hinuon, sa kalaw-ayan ug hudyaka, kay mi- 
pabor sa pag-isip sa sa-ir” ingong literal nga kan- 
ding, iyang gipakita nga ang mga kanding mosa- 
nay sa awaaw nga mga dapit ug nga ang ihalas 
nga mga kanding gitaho nga komon sa H nga tu- 
moy sa Patayng Dagat, ug busa diha sa samang di- 
reksiyon sa awaawng Edom, nga batok niana gipa- 
hayag ang tagna ni Isaias (34:14). 

Kadtong mipabor nga hubaron ang mga teksto 
sa Isaias ingon sa makita sa mga teksto sa Levitico 
ug sa Ikaduhang Cronicas nagpakita nga ang hu- 
bad sa Septuagint naggamit sa mga pulong nga 
"mga demonyo” alang sa set-rim' diha sa Isaias ug 
nga si Juan naggamit sa mga pulong nga sama ni- 
anang sa Septuagint (Isa 13:21) sa dihang naghu- 
bit sa nalaglag nga Dakong Babilonya ingong pu- 
loy-anan sa mahugawng mga langgam ug “mga 
demonyo.” (Pin 18:2) Siyempre, dili matino kon si 
apostol Juan dinhi aktuwal ba nga nagkutlo gikan 
sa Septuagint. Apan, makaiikag nga sumala sa gi- 
ingon sa Theological Dictionary of the New Testa- 
ment, “giisip sa LXX. .. nga [ang dai-mo'ni'on, nga 
gihubad nga “demonyo"] maoy usa ka matama- 
yong termino alang sa pagano nga mga diyos.” 
--Giedit ni Gerhard Kittel, 1971, Tomo II, p. 12. 

Busa, kining butanga dili gayod matino. Diha sa 
iyang talaan sa literal nga mga hayop ug mga 
langgam lagmit nga gilakip ni Isaias ang mga pag- 

hisgot sa mga demonyo, nga wala magpasabot nga 
ang maong mga demonyo aktuwal nga nagmater- 
yalisar ingong mga kanding apan, hinunoa, gihan- 
duraw sa mga pagano nga nagpuyo sa palibot sa 
maong awaawng mga dapit nga kini gipuy-an ug 
mga demonyo. Ang kasaysayan nagpakita nga ang 
katawhan sa Sirya ug Arabia dugay nang naglang- 
kit sa mangtas nga mga linalang sa samang mga 
kagun-oban, ug ang jinn sa mga Arabo gihubit 
ingong may makahahadlok nga balhiboong dag- 
way. Sa laing bahin, ang se:rim' nga nagpuyo sa 
mga kagun-oban sa Edom ug Babilonya lagmit nga 
maoy tinuod nga mga hayop nga kalkag ug balhi- 
bo ug tingali tungod niana nga hitsura giisip sa 
mga nakakita nga kini maoy mga demonyo. 


PORTIKO. Sa Hebreohanong Kasulatan ang 
pulong alang sa portiko, 'ehlam' (o 'ulam'), wala 
gamita alang sa usa ka bahin sa arkitektura sa in- 
dibiduwal nga mga puloy-anan o pribadong mga 
balay. Lisod matino kon ang Israelinhong mga pu- 
loy-anan aduna bay portiko o wala. Apan ang 
arkeolohikanhong mga nahibilin sa pipila ka balay 
sa Megido nagpakita nga kini gitukod sa palibot sa 
usa ka sawang ug nga ang “usa ka lawak sa unang 
andana nagsilbing usa ka ganghaan.” (The Biblical 
Archaeologist, Mayo 1968, pp. 46, 48) Diha sa Ka- 
sulatan ang 'ehlam” gipadapat sa duha sa publi- 
kong mga bilding nga gitukod ni Solomon, ang atu- 
bangan nga bahin sa templo ni Solomon, ug ang 
pipila ka bahin sa mga ganghaan ug sa templo nga 
gipakita kang Ezequiel diha sa panan-awon. 

Portiko sa mga Haligi. Ang usa sa opisyal 
nga mga bilding nga gitukod ni Solomon sa dapit 
sa templo human nga iyang natapos ang templo 
mao ang Portiko sa mga Haligi. (1Ha 7:1, 6) Sang- 
lit gihisgotan ang Portiko sa mga Haligi tali sa mga 
komento bahin sa Balay sa Lasang sa Lebanon ug 
sa mga komento bahin sa Portiko sa Trono, lagmit 
gayod nga ang Portiko sa mga Haligi nahimutang 
sa H sa templo ug tali niining laing duha ka opis- 
yal nga mga bilding. Busa, ang usa nga naggikan 
sa H lagmit nga moagi o molibot sa Balay sa La- 
sang sa Lebanon ug dayon mosulod sa Portiko sa 
mga Haligi, nga molatas niini paingon sa Portiko sa 
Trono. 

Ang bilding maoy 50 ka maniko (22.3 m, 72.9 p) 
ang gitas-on ug 30 ka maniko (13.4 m; 43.7 p) ang 
gilapdon. Ang mismong ngalan niini nagpakita 
nga gilangkoban kini ug mga laray sa maanindot 
nga mga haligi. Ang 1 Hari 7:6 naghisgot ug laing 
portiko atubangan sa mga haligi ug sa atop-atop. 
Lagmit nga kini nagkahulogan nga ang usa moagi 
una sa usa ka portiko nga may atop-atop nga gi- 
sangga sa mga haligi. Ug kini nga portiko sumpay 
ra sa mismong Portiko sa mga Haligi. Kon ang su- 

kod nga gihisgotan mapadapat lamang sa Portiko 
sa mga Haligi, nan wala hisgoti ang gidak-on sa 
bahin nga may atop-atop. 

Kini nga bilding tingali nagsilbing usa ka dakong 
ganghaan padulong sa Portiko sa Trono ug ingong 
usa ka dapit diin himoon sa hari ang naandang ka- 
lihokan sa gingharian ug dawaton ang pipila ka bi- 
sita. 

Portiko sa Trono. Ang laing bilding nga gitu- 
kod ni Solomon human matapos ang templo mao 
ang Portiko sa Trono. (1Ha 7:1, 7) “Ang portiko sa 
paghukom” nga gihisgotan diha sa teksto daw mao 
ra usab ang “Portiko sa Trono.” Busa ang “Portiko sa 
Trono” dayag nga mao ang dapit diin gibutang ni 
Solomon ang iyang maluhong trono nga garing 
ug bulawan ug mihimo sa pagpanghukom.—1Ha 
10:18-20. 

Ang katibuk-ang kahubitan niini nga bilding 
mao: “Iyang gihimo ang portiko sa paghukom; ug 
ilang gihaklapan kini ug kahoyng sedro gikan sa 
salog hangtod sa mga salagunting.” (1Ha 7:7) Ang 
Masoretikong teksto sa pagkatinuod nag-ingon, “gi- 
kan sa salog ngadto sa laing salog,” nga tungod ni- 
ana ang pipila nagtuo nga gigamit ang sedro gikan 
sa salog sa maong bilding ngadto sa salog sa Porti- 
ko sa mga Haligi nga gihisgotan sa nag-unang ber- 
sikulo. Apan, ang Syriac nga Peshitta mabasa nga 
“gikan sa salog ngadto sa kisame,” ug ang Latin 
nga Vulgate nag-ingong “gikan sa salog ngadto sa 
ibabaw.” Busa, ang pipila ka maghuhubad nagtuo 
nga ang sedro maoy usa ka matang sa maanindot 
nga bungbong gikan sa salog sa Portiko ngadto sa 
mga salagunting o sa kisame niini. (NW, RS, JB, 
Ro) Bisan tuod kulang ang ubang mga detalye sa 
arkitektura, kini magpasabot nga kini maoy usa ka 
bilding nga dili dayag ang mga haligi diha sa usa 
ka kilid o mga kilid, sama sa kahimtang sa Balay 
sa Lasang sa Lebanon ug sa Portiko sa mga Haligi. 

Sanglit ang Portiko sa Trono gitala human mismo 
sa Portiko sa mga Haligi, posible nga ang Portiko sa 
mga Haligi nagsilbing usa ka dakong ganghaan 
paingon sa Portiko sa Trono. Ang usa ka tawo 
nga naggikan sa H lagmit kinahanglang molatas sa 
Portiko sa mga Haligi aron makasulod sa portiko sa 
paghukom. 

Templo ni Solomon. Bisan tuod nga ang pa- 
ngunang mga bahin sa templo mao ang Balaan ug 
ang Labing Balaan nga mga lawak, sa atubangan 
sa Balaan (dapit sa S) dihay usa ka dakong portiko 
nga nagsilbing usa ka ganghaan paingon sa tem- 
plo. Ang portiko maoy 20 ka maniko (8.9 m; 29.2 p) 
ang gitas-on (ubay sa gilapdon sa templo) ug 10 ka 
maniko (4.5 m, 14.6 p) ang gilapdon pasulod. (1Ha 
6:3) Kini maoy 120 ka maniko (53.4 m; 175 p) ang 
gihabogon. Ang 2 Cronicas 3:4 naghisgot sa giha- 
bogon sa portiko may kalabotan sa ubang mga 

sukod alang sa balay, mga sukod nga kasagarang 
gidawat ug nga nahiuyon sa sukod nga gihisgotan 
sa Unang Hari. (Itandi ang 2Cr 3:3, 4 sa 1Ha 6:2, 
3, 17, 20.) Busa ang portiko mopatim-aw nga usa 
ka habog, lagmit rektanggulo nga torre nga lapaw 
pa sa ubang mga bilding sa templo. Sa atubangan 
niini nagbarog ang duha ka dagkong haligi nga 
tumbaga nga ginganlan ug Jakin ug Boaz. (1Ha 
7:15-22, 2Cr 3:15-17) Ang portiko adunay mga 
pultahan usab (gisirad-an kini ni Haring Ahaz, 
apan sa ulahi kini gibuksan ug giayo sa iyang anak 
nga lalaking si Ezequias). (2Cr 28:24: 29:3, 7) Ilabi- 
na sa kabuntagon sa dihang ang adlaw mosubang 
sa S ug modan-ag nga direkta nganha niana, ang 
habog nga portiko sa templo maanindot gayod ka- 
ayong tan-awon. 

Panan-awon ni Ezequiel sa Templo. Ubay- 
ubay nga mga portiko ang gihisgotan diha sa pa- 
nan-awon ni Ezequiel bahin sa templo sa sangtu- 
waryo. Ang bilding sa templo mismo adunay usa 
ka portiko sa atubangan (dapit sa S), sama sa tem- 
plo ni Solomon. Apan kini nga portiko maoy 20 ka 
maniko (10.4 m, 34 p) ang gitas-on ug 11 ka mani- 
ko (5.7 m; 18.7 p) ang gilapdon, ang gihabogon 
wala hisgoti. (Kini nga mga sukod maoy pinasukad 
sa taas nga maniko nga mga 51.8 sm [20.4 pul.|: 
tan-awa ang Eze 40:5, ftn sa Rbi8.) Kini nga porti- 
ko adunay mga haligi sa tunga ug mga haligi sa ki- 
lid, ug dihay atop-atop nga kahoy, lagmit duol sa 
tumoy. (Eze 40:48, 49, 41:25, 26) Ang matag usa 
sa tulo ka maanindot pagkadisenyo nga mga gang- 
haan sa gawas (kon maggikan sa S, H, ug A) adu- 
nay portiko nga may mga bentana nga pahiktin 
ang mga bayanan. Dayag, kon ang usa mosaka pa- 
ingon sa ganghaan siya moagi ug tulo ka lawak 
bantayanan sa matag kilid ug dayon, pinaagi sa 
pagtabok sa usa ka bakanan, moabot ngadto sa 
portiko sa dili pa mosulod sa gawas nga sawang. 
(Eze 40:6-17) Ang matag usa sa tulo ka ganghaan 
sa sulod adunay portiko usab, tingali sa pagsaka 
gayod sa mga ang-ang ug sa pagsulod sa gangha- 
an. Ang portiko diha sa ganghaan kon maggikan sa 
A adunay upat ka lamesa alang sa pag-ihaw sa ti- 
buok halad-nga-sinunog.---Eze 40:35-42. 


PORTIKO NI SOLOMON. Sumala sa mga si- 
nulat ni Josephus, kini nga portiko sa sinugdan gi- 
tukod ni Solomon diha sa hinimog-tawo nga bung- 
do sa S nga bahin sa templo. Apan ang portiko nga 
naglungtad sa unang siglo K.P. gituohan nga la- 
kip sa gihimong pagpanukod pag-usab ni Herodes. 
(Jewish Antiquities, VIII, 95-98 [iii, 9]; XX, 219-221 
[ix, 7]: The Jewish War, I, 401 [xxi, 1]; V, 184-189 
[v, 1]) Sa Pista sa Pagpahinungod sa panahon sa 
tingtugnaw sa 32 K.P., si Jesus giatubang sa mga 
Hudiyo diha sa portiko ni Solomon nga namugos 
nga ipaila niya ang iyang kaugalingon ingong ang 

Kristo. (Ju 10:22-24) Human sa pagkayab ni Jesus 
sa mga langit, ang iyang mga tinun-an nagkanu- 
nayan niini nga dapit, dayag aron sa pagwali ngad- 
to sa mga Hudiyo nga atua didto.---Buh 3:11; 5:12, 
HULAGWAY, Tomo 2, p. 745. 


POSAS. 


POSTURA UG MGA LIHOK. Daghan kaa- 
yog gihisgotan ang Kasulatan maylabot sa mga 
postura ug mga lihok, nga ang mga kahubitan sa 
Bibliya igo na aron ipakita nga kini sama ra gayod 
nianang gibuhat karong adlawa sa Tungang Sidla- 
kan. Kini nga mga taga-Sidlakan mas madayganon 
ug dili magpanuko sa pagpahayag sa ilang mga 
pagbati kay sa daghang katawhan sa Kasadpan. 
May pulong man o wala, ang mga postura ug mga 
lihok adunay dakong puwersa ug kahulogan. 

Pag-ampo ug Pangatahoran. Pagtindog. Ta- 
liwala sa mga Hebreohanon ug sa daghang ubang 
kanasoran nga gihisgotan sa Bibliya, walay gilatid 
nga postura alang sa pag-ampo. Ang tanang pos- 
tura nga gipakita giisip nga matinahoron kaayo. 
Ang pagtindog maoy komon nga postura. Si Jesus 
naghisgot niini nga posisyon alang sa pag-ampo. 
(Mar 11:25) Human gilayon mabawtismohi, si Je- 
sus dayag nga nagtindog ug nag-ampo sa dihang 
ang langit nabuksan ug ang balaang espiritu sa 
dagway nga lawasnon ingon sa usa ka salampati 
mikunsad diha kaniya, ug ang kaugalingong tingog 
sa Diyos nadungog gikan sa mga langit.---Luc 3: 
21, 22. 

Ang pagluhod maoy komon nga postura sa pag- 
ampo. Si Jesus miluhod didto sa tanaman sa Get- 
semane. (Luc 22:41) Sa paghawas sa nasod sa Is- 
rael diha sa pag-ampo, si Solomon miluhod sa 
panahon sa inagurasyon sa templo. (1Ha 8:54) Bi- 
san tuod sa makadaghan ang Bibliya naghisgot sa 
pagluhod ginamit ang duha ka tuhod, lagmit ang 
usa ka tawo usahay moluhod ginamit ang usa 
lamang ka tuhod, sama sa buhaton usahay sa 
modernong mga taga-Sidlakan.---Buh 9:40, 20:36, 
21:5: Efe 3:14. 

Pagyukbo. Bisan asa ang mga Hudiyo, sa dihang 
mosimba, sila moatubang patumong sa direksiyon 
sa siyudad sa Jerusalem ug sa templo niini. (1Ha 8: 
42, 44: Dan 6:10) Sa panan-awon nakita ni Ezequiel 
ang 25 ka tawo nga nagtalikod sa templo ni Jeho- 
va, nga nagyukbo patumong sa S. (Eze 8:16) Ang 
mga templo sa mga magsisimba sa adlaw gitukod 
nga ang ganghaan nag-atubang sa K nga bahin, 
mao nga inigsulod niini nga mga magsisimba sila 
nag-atubang sa S. Apan ang templo ni Jehova gi- 
tukod nga ang ganghaan nag-atubang sa S mao 
nga ang mga magsisimba ni Jehova didto nagtali- 
kod sa dapit nga subanganan sa adlaw. 


Tan-awa ang GAPOS. 

Pag-isa sa mga bukton. Sa dihang magtindog ug 
magluhod, ang mga palad usahay ibayaw ngadto 
sa mga langit, o ang mga kamot ibayaw o iisa sama 
sa dihang mangamuyo. (1Ha 8:22, 2Cr 6:13, Neh 
8:6) Ang nawong ihangad usahay (Job 22:26), o 
mahimong iyahat sa usa ka tawo ang iyang mga 
mata ngadto sa mga langit.--Mat 14:19: Mar 7:34, 
Ju 17:1. 

Paglingkod ug paghapa. Ang paglingkod maoy 
laing postura sa dihang mag-ampo, ang nag-ampo 
dayag nga moluhod ug dayon molingkod nganha 
sa iyang mga tikod. (1Cr 17:16) Gikan niini nga po- 
sisyon siya makayuko sa iyang ulo o idungo kini 
duol sa iyang dughan. O, sama sa gibuhat ni Elias, 
siya lagmit mitikubo sa yuta ug gibutang ang 
iyang nawong taliwala sa iyang mga tuhod. (1Ha 
18:42) Ang “pagyukbo' o “pagyuko sa nawong’ sa- 
gad mao ang paagi nga gipakita sa Kasulatan sa 
pagpaubos sa usa ka tawo. Sagad nga gihimo kini 
pinaagi sa pagluhod ug pagyuko, nga manukod sa 
mga kamot o, mas sagad, sa mga siko, nga ang ulo 
nagdapat sa yuta. (Gen 24:26, 48, Neh 8:6; Num 16: 
22, 45; Mat 26:39) Tungod sa grabeng kasubo o sa 
tim-os kaayo nga pag-ampo, ang nangaliya lag- 
mit nga mohapang tinuyhad ang iyang lawas. Sa 
mga kahimtang nga hilabihan ang kasub-anan, 
ang nangaliya tingali magsul-ob ug sakong panap- 
ton. (1Cr 21:16) Ang bakak nga mga magsisimba 
miyukbo usab atubangan sa ilang mga idolo. (Ex 
20:5, Num 25:2, 2Ha 5:18, Dan 3:5-12) Dugang pa, 
ang bakak nga mga magsisimba sagad mohalok sa 
ilang mga idolo.---1Ha 19:18. 

Mga lihok sa pagsimba sa usa ka butang. Gipasi- 
ugda ni Job ang kapeligrohan sa pagtugot sa ka- 
singkasing sa usa ka tawo nga mahaylo sa pagha- 
tag ug lalom nga pagtahod sa mga butang sama sa 
adlaw o sa bulan hangtod sa punto nga mohimog 
masimbahong paglihok ngadto niini, tingali sa pag- 
butang sa kamot sa usa ka tawo diha sa iyang baba 
ingong halok sama sa paagi nga himoon sa paga- 
nong mga magsisimba sa bulan ug niadtong nag- 
pasidungog sa mga idolo. Nahibalo si Job nga kini 
maoy paglimod sa matuod nga Diyos ug kinahang- 
lang papanubagon tungod sa maong kasaypanan. 
--Job 31:26-28. 

Kristohanong mga postura sa dihang mag- 
ampo. Si Jesus tim-os nga miampo diha sa publiko, 
sama sa gibuhat ni Pablo ug sa uban pa. Gireko- 
mendar usab niya ang pribadong pag-ampo. (Mat 
6:5, 6) Apan gihukman ni Jesus ang sinalingkapaw 
nga paghimog tag-as nga mga pag-ampo, usa ka 
batasan nga gibuhat sa pipila ka eskriba. (Mar 
12:40, Luc 20:47) Bisan pa niana, ang mga Kristo- 
hanon misagop sa daghang kostumbre ug mga ba- 
tasan sa Hudiyohanong mga sinagoga--mga kos- 


POSTURA UG MGA LIHOK 


tumbre o mga batasan nga giuyonan sa Diyos---ug 
ang samang mga postura ug mga lihok labot sa 
pag-ampo gihisgotan diha sa Kristohanon Gregong 
Kasulatan. Kini wala magpaluyo sa bisan unsang 
hitsura sa nawong o postura sa lawas nga nagpa- 
kaaron-ingnon kunohay nga diyosnon ug balaan. 
Wala kini maglatid ug bisan unsang postura nga ki- 
nahanglanon, sama sa pag-akob sa mga palad sa 
dihang mag-ampo. Ngani, ang mga pag-ampo ma- 
himong himoon sa hilom ug bisan ganig walay 
makitang timailhan, sama pananglit sa dihang ang 
usa ka tawo nagabuhat sa iyang tinudlong buluha- 
ton o nagaatubang sa usa ka emerhensiya. (Itandi 
ang Neh 2:4.) Ang mga Kristohanon gisultihan nga 
magpadayon sa pag-ampo “uban ang tanang ma- 
tang sa pag-ampo ug pangamuyo.”---Efe 6:18. 

Pagtahod, Pagkamapainubsanon. Pagluhod. 
Ang mga postura ug mga lihok sa mga taga-Sidla- 
kan sa pagpakitag pagtahod sa usag usa ug ilabina 
sa dihang mohangyo sa mga superyor maoy sama 
ra gayod sa mga postura nga himoon diha sa pag- 
ampo. Kita makakaplag ug mga pananglitan sa 
pagluhod atubangan sa uban. Kini dili maoy pag- 
simba sa tawo kondili ingong pag-ila sa iyang po- 
sisyon o katungdanan, uban ang halalom nga pag- 
tahod.---Mat 17:14, Mar 1:40, 10:17: 2Ha 1:13. 

Ang pagyukbo mas subsob nga gigamit ingong 
pagtimbaya sa uban, sa pagduol kanila maylabot sa 
pipila ka katuyoan, o sa pagpakita kanilag dakong 
pagtahod. Si Jacob miyukbo sa makapito sa dihang 
nakigkita kang Esau. (Gen 33:3) Si Solomon, bisan 
tuod siya usa ka hari, nagpakitag pagtahod sa 
iyang inahan pinaagi sa pagyukbo kaniya.-- 1Ha 
2:19. 

Ang pagyukbo mahimong simbolo usab sa pag- 
dawat sa kapildihan. (Isa 60:14) Kadtong nangapil- 
di mahimong moatubang sa ilang mga mananaog 
pinaagig pagsul-ob ug sakong panapton ug, du- 
gang pa, uban ang mga pisi diha sa ilang mga ulo 
ingong pagpakiluoy. (1Ha 20:31, 32) Ang uban 
nagtuo nga ang gihisgotang mga pisi gihigot diha 
sa ilang mga liog ingong simbolo sa ilang pagkabi- 
hag ug pagpasakop. 

Bisan tuod naandan sa mga Hudiyo ang pagyuk- 
bo atubangan sa usa ka tawo nga may awtoridad 
aron ipakita ang pagtahod, si Mardokeo midumili 
sa pagyukbo kang Haman. Tungod kini kay si Ha- 
man, ingong usa ka Agagihanon, lagmit gayod nga 
usa ka Amalekanhon, nga labot kanila si Jehova 
miingon nga papason niya sa bug-os ang ilang 
handomanan gikan sa ilalom sa mga langit ug nga 
siya makiggubat kang Amalek gikan sa usa ka 
kaliwatan ngadto sa laing kaliwatan. (Ex 17:14- 
16) Sanglit ang pagyukbo o paghapa magpasabot 
man ug pagpakigdait kang Haman, si Mardokeo 

midumili sa pagyukbo kaniya, sanglit ang pagbu- 
hat niini maglapas man sa sugo sa Diyos.---Est 3:5. 

Paghapa. Si Josue mihapa atubangan sa usa ka 
manulonda, “ingong prinsipe sa kasundalohan ni 
Jehova,” dili sa pagsimba, kondili sa pag-ila sa su- 
peryor nga katungdanan nga nahuptan sa manu- 
londa ug tungod kay ang manulonda dayag nga pi- 
nadala ni Jehova nga nagdalag sugo alang kaniya. 
--Jos 5:14. 

Sa dinhi pa si Jesus sa yuta, ang mga tawo mi- 
hapa sa iyang atubangan aron sa pagpangamuyo 
ug sa pagyukbo kaniya, ug siya wala magbadlong 
kanila. (Luc 5:12, Ju 9:38) Tungod kini kay siya 
mao ang gitudlo nga Hari, ang Umaabot nga Hari, 
sama sa iyang giingon mismo: “Ang harianong 
pagkahalangdon sa Diyos miabot na” (ED), “Ang 
gingharian sa Diyos haduol na.” (NW, Mar 1:15) Si 
Jesus mao ang manununod sa trono ni David ug 
busa may katungod nga pasidunggan ingong hari. 
--Mat 21:9: Ju 12:13-15. 

Apan, ang mga apostoles ni Jesu-Kristo midumi- 
li sa pagtugot sa uban nga mohapa sa ilang atuba- 
ngan. Tungod kini kay, sama sa mga pananglitan 
nga nahisgotan na, ang paghapa gihimo ingong 
usa ka buhat sa pagsimba, nga daw ang gahom sa 
balaang espiritu naggikan mismo sa mga aposto- 
les, nga nakahimo sa pagpang-ayo ug sa ubang 
gamhanang mga buhat. Ang mga apostoles nahi- 
balo nga ang gahom maoy gikan sa Diyos ug ang 
pasidungog alang niining mga butanga angayng 
ihatag ngadto kaniya ug ang tanang pagsimba 
angayng ihatag ngadto kang Jehova pinaagi kang 
Jesu-Kristo, nga kanila sila maoy mga hawas la- 
mang.--Buh 10:25, 26. 

Labot sa pagtahod nga ilang gihatag kang Jesus, 
ang pulong nga sagad gigamit maoy pro:sky-ne'o, 
usa ka pulong nga adunay pangunang kahulogan 
nga “pagyukbo,” apan gihubad usab nga “pagsim- 
ba.” (Mat 2:11: Luc 4:8) Wala dawata ni Jesus ang 
pagsimba nga angayng ihatag lamang ngadto sa 
Diyos (Mat 4:10), apan midawat sa pagyukbo sa usa 
ka tawo ingong pag-ila sa awtoridad nga gihatag 
Kaniya sa Diyos. Ang manulonda nga gipadala ni 
Jesu-Kristo aron sa pagdala sa Pinadayag ngadto 
kang Juan nagpahayag sa prinsipyo nga ang pag- 
simba sa tawo maoy iya lamang sa Diyos, sa di- 
hang siya midumili sa pagdawat sa pagsimba ni 
Juan.--Pin 19:10, tan-awa ang PAGYUKBO, PAGSIMBA. 

Ang pagpandong sa ulo maoy usa ka ilhanan sa 
pagtahod sa bahin sa kababayen-an. Kini nga kos- 
tumbre gisunod diha sa Kristohanong kongregas- 
yon. Sa paghisgot sa prinsipyo sa Kristohanong 
pagkaulo, si apostol Pablo miingon: “Ang matag ba- 
baye nga nagaampo o nagapanagna nga walay 
pandong sa iyang ulo nagapakaulaw sa iyang ulo 

... Mao nga ang babaye angay magbaton ug tima- 
an sa awtoridad diha sa iyang ulo tungod sa mga 
manulonda.”--1Co 11:3-10, tan-awa ang PAGKAULO. 

Ang paghubo sa mga sandalyas maoy usa ka bu- 
hat sa pagpakitag halalom nga pagtahod. Si Moises 
gisugo sa pagbuhat niini atubangan sa nagdilaab 
nga tanom ug si Josue sa atubangan sa usa ka ma- 
nulonda. (Ex 3:5; Jos 5:15) Sanglit ang tabernakulo 
ug ang templo maoy balaan nga mga dapit, ang 
mga saserdote gisultihan sa pagbuhat sa ilang mga 
katungdanan didto sa sangtuwaryo nga magtiniil. 
Sa ingon usab, ang pagbadbad sa mga higot sa 
mga sandalyas sa laing tawo o sa pagdala sa iyang 
mga sandalyas giisip nga usa ka ubos nga buluha- 
ton ug usa ka kapahayagan sa pagkamapainubsa- 
non sa usa ka tawo ug pag-ila sa iyang pagkaubos 
kon itandi sa iyang agalon. Batasan pa gihapon kini 
didto sa Tungang Sidlakan nga sa dihang ang usa 
ka tawo mosulod sa balay, ang iyang mga sandal- 
yas huboon, usahay sa usa ka sulugoon.---Mat 3:11, 
Ju 1:27, tan-awa ang SANDALYAS. 

Pagbubo ug tubig sa mga kamot sa laing tawo. Si 
Eliseo nailhan ingong sulugoon o alagad ni Elias pi- 
naagi sa ekspresyon nga “[siya] nagbubo ug tubig 
sa mga kamot ni Elias.” Kini maoy pag-alagad nga 
himoon ilabina human sa pagpangaon. Sa Tungang 
Sidlakan wala mabatasan ang paggamit ug mga 
kutsara ug mga tenedor, apan ang pagkinamot, ug 
human sa pagpangaon ang sulugoon magbubo ug 
tubig sa mga kamot sa iyang agalon aron kini ma- 
kapanghunaw. (2Ha 3:11) Ang susamang batasan 
mao ang paghugas sa mga tiil, nga gihimo ingong 
usa ka buhat sa pagkamaabiabihon, sa pagpakitag 
pagtahod ug, sa pipila ka kahimtang, sa pagkama- 
painubsanon.---Ju 13:5, Gen 24:32, 43:24, 1Ti 5:10. 

Kasabotan, Pag-ambitay. Ang paglamano- 
hay ug ang pagdagpal sa mga palad maoy mga il- 
hanan aron ipahayag ang panag-uyonay, paglig-on 
o pagkompirmar sa mga kontrata o kasabotan. (Esd 
10:19) Ang Kasulatan nagpasidaan batok sa pagbu- 
hat niini ingong garantiya alang sa utang sa laing 
tawo. (Pr 6:1-3, 17:18; 22:26) Ang pagpakigbahin, o 
pag-ambitay, gipaila usab pinaagi sa paglamano- 
hay o paghakgom sa kamot sa laing tawo.---2Ha 
10:15, Gal 2:9. 

Pagpanalangin. Pagpatong sa mga kamot 
diha sa ulo, pag-isa sa mga kamot. Sanglit ang Heb- 
reohanong pulong nga barrakh' naglangkit sa pag- 
piko sa mga tuhod ug sa pagluhod ingon man usab 
sa pagpanalangin, lagmit nga sa dihang modawat 
ug panalangin, ang mga tawo moluhod ug mo- 
yukbo ngadto sa usa nga naghatag sa panalangin. 
Unya ang tawo nga naghatag sa panalangin mag- 
patong sa iyang mga kamot diha sa ulo sa tawo nga 
gipanalanginan. (Gen 48:13, 14; Mar 10:16) Sa pag- 

panalangin sa usa ka grupo sa mga tawo, naandan 
ang pag-isa sa mga kamot ngadto kanila samtang 
litokon ang panalangin.---Lev 9:22, Luc 24:50. 

Pagpanumpa. Pag-isa sa kamot; pagbutang 
sa kamot ilalom sa paa. Sa paghimog panumpa, na- 
andan ang pag-isa sa tuong kamot. Ang Diyos 
naghisgot sa iyang kaugalingon nga nagbuhat nii- 
ni sa simbolikong paagi. (Deu 32:40, Isa 62:8) Ang 
manulonda diha sa panan-awon ni Daniel nag-isa 
sa iyang tuong kamot ug sa iyang walang kamot 
ngadto sa langit aron sa pagpanumpa. (Dan 12:7) 
Ang laing paagi sa pagkompirmar sa panumpa 
mao ang pagbutang sa kamot sa usa ka tawo ilalom 
sa paa (balat-ang) sa laing tawo, sama sa gihimo sa 
sulugoon ni Abraham sa dihang nanumpa nga siya 
magkuhag asawa alang kang Isaac gikan sa mga 
paryente ni Abraham (Gen 24:2, 9), ug sama sa gi- 
himo ni Jose sa dihang nanumpa kang Jacob nga 
dili ilubong si Jacob sa Ehipto. (Gen 47:29-31) Ang 
pulong nga “paa” mapadapat sa ibabawng bahin sa 
bitiis gikan sa hawak ngadto sa tuhod. Sumala sa 
Hudiyong rabbi nga si Rashbam, kini nga paagi sa 
pagpanumpa himoon sa dihang ang usa ka labaw 
mihangyo sa usa nga mas ubos kaniya, sama sa 
agalon ngadto sa iyang sulugoon o sa usa ka ama- 
han ngadto sa iyang anak, kinsa usab angayng mo- 
sunod kaniya. Ug sumala sa laing Hudiyong esko- 
lar nga si Abraham Ibn Ezra, maoy kostumbre 
niadtong adlawa nga ang usa ka sulugoon manum- 
pa niini nga paagi, nga magbutang sa iyang kamot 
ilalom sa paa sa iyang agalon, ug ang agalon mag- 
patong sa iyang paa diha sa kamot sa sulugoon. 
Kini nagpaila nga ang sulugoon nailalom sa awto- 
ridad sa iyang agalon.---The Soncino Chumash, gi- 
edit ni A. Cohen, London, 1956, p. 122. 

Kasubo, Kaulaw. Pagsaliyab ug abog sa ulo, 
paggisi sa mga besti; pagsul-ob ug sakong panap- 
ton. Ang kasubo sagad inubanan sa paghilak (Gen 
50:1-3: Ju 11:35), sagad sa pagduko sa ulo nga ma- 
sulub-on (Isa 58:5), sa pagsaliyab ug abog sa ulo 
(Jos 7:6), o sa paglingkod diha sa yuta (Job 2:13, Isa 
3:26). Ang kasubo sagad ipahayag pinaagi sa pag- 
gisi sa mga besti (1Sa 4:12, Job 2:12, tan-awa ang 
PAGGISI SA MGA BESTI) ug usahay sa pagbutang ug 
abo sa ulo. (2Sa 13:19) Sa dihang ang mga Hudiyo 
gihukman sa kalaglagan diha sa mga kamot sa 
ilang mga kaaway ubos sa mando ni Haring Aha- 
suero, “ang sakong panapton ug mga abo gibukhad 
[o, gilatag] ingong higdaanan alang sa daghan.” 
(Est 4:3) Si Jehova nagpasidaan sa Jerusalem sa 
pagsul-ob ug sakong panapton ug moligid sa abo 
tungod sa kasamok nga modangat batok kaniya. 
(Jer 6:26) Gisultihan ni Miqueas kadtong didto 
sa Filistehanong siyudad sa Apra nga “moligid sa 
abog.'---Miq 1:10. 

Pagputol o paglarot sa buhok, pagpukpok sa dug- 
han. Ang pagputol sa buhok (Job 1:20), paglarot sa 
pipila ka bungot sa usa ka tawo (Esd 9:3), pagtabon 
sa ulo (2Sa 15:30, Est 6:12), pagtabon sa bigote (Eze 
24:17: Miq 3:7), ug ang pagpatong sa mga kamot 
sa usa ka tawo ibabaw sa iyang kaugalingong ulo 
maoy pagpakitag kasubo o kaulaw, gani sa pagka- 
hiugnok. (2Sa 13:19: Jer 2:37) Ang uban nagtuo 
nga ang ulahing lihok nagpaila nga ang bug-at nga 
kamot sa Diyos nagsakit sa nagbangotan. Si Isaias 
naglakaw nga hubo ug nagtiniil ingong ilhanan sa 
kaulawan nga modangat batok sa Ehipto ug Etio- 
pia. (Isa 20:2-5) Tungod kay gibati ang talagsaong 
kasubo o paghinulsol ang usa ka tawo mahimong 
magpukpok sa iyang dughan tungod sa kasubo 
(Mat 11:17: Luc 23:27), o magdagpal sa paa tungod 
sa pagbasol, kaulaw, ug pagkanapaubos o pagba- 
ngotan.---Jer 31:19: Eze 21:12. 

Kasuko, Pagbiaybiay, Insulto, Panghimara- 
ot. Paglingolingo sa ulo, pagsagpa sa nawong sa 
laing tawo. Sagad nga inubanan sa mga pulong, 
ang lainlaing mga lihok nagpaila sa kusganong 
mga pagpahayag sa kasuko, kayugot, pagyubit, 
pagpakaulaw, pagtamay, ug uban pa, ngadto sa 
uban. Lakip niini mao ang mga lihok nga ipakita pi- 
naagi sa baba ug paglingolingo sa ulo o pagwara- 
wara sa kamot (2Ha 19:21: Sal 22:7: 44:14: 109:25: 
Sof 2:15), pagsagpa sa nawong (Job 16:10; Mat 
5:39, Ju 18:22), ug ang paglarot sa bungot sa laing 
tawo (Isa 50:6). Naagoman ni Jesus ang kinagrabe- 
hang pakaulaw atubangan sa Hudiyohanong hata- 
as nga hukmanan pinaagig pagluwa, pagsagpa, 
pagtabon sa iyang nawong, ug dayon pagsumbag 
ug pagyubit pinaagi sa mga pulong: “Tagnaa, ikaw 
nga Kristo. Kinsay midapat kanimo?” (Mat 26:67, 
68; Mar 14:65) Human niana siya gipakitaan usab 
ug samang pagtratar sa mga sundalo.---Mat 27:30, 
Mar 15:19, Ju 19:3. 

Ang pagsaliyab ug abog maoy laing matang sa 
pagtamay. Gibuhat kini ni Simei ngadto kang Da- 
vid inubanan sa pagtunglo ug paglabay kaniyag 
mga bato. (2Sa 16:13) Ingong pamatuod sa kasuko 
sa magubtanong panon samtang si Pablo mihimog 
pagdepensa atubangan kanila didto sa Jerusalem, 
sila mipatugbaw sa ilang mga tingog, naninggit ug 
nangitsa sa ilang panggawas nga mga besti ug na- 
nagsaliyab ug abog ngadto sa hangin.--Buh 22: 
22, 23. 

Ang pagpakpak mahimong usa ka buhat sa pag- 
kuhag pagtagad, sama sa gipakita sa Josue 15:18. 
Apan sa mas subsob usa kini ka ilhanan sa kasuko 
(Num 24:10), pagtamay o pagyubit (Job 27:23, 
Lam 2:15), kasubo (Eze 6:11), o kayugot, sa kasad- 
ya nga bation tungod sa kadaotan nga midangat sa 
kaindig, sa mortal nga kaaway, o sa manlulupig: 

usahay kini ubanan sa pagbundak sa mga tiil. 
--Eze 25:6, Nah 3:19. 

Pagtudlo sa Katungdanan. Pagdihog. Ang 
pipila ka lihok gihimo aron ipasabot ang pagtudlo 
sa katungdanan o paghatag ug awtoridad. Sa ina- 
gurasyon sa pagkasaserdote, si Aaron gidihogan 
sa balaang igdidihog nga lana. (Lev 8:12) Ang 
mga hari gidihogan. (1Sa 16:13, 1Ha 1:39) Si Ha- 
ring Ciro sa Persia sa literal wala dihogi sa usa ka 
hawas sa Diyos apan sa mahulagwayong paagi gi- 
hisgotan ingong dinihogan ni Jehova tungod sa 
pagkatudlo kaniya aron sa pagsakop sa Babilonya 
ug sa pagpagula sa katawhan sa Diyos. (Isa 45:1) Si 
Eliseo 'gidihogan” tungod kay siya gitudlo apan sa 
literal wala gayod dihogi ug lana. (1Ha 19:16, 19) Si 
Jesus gidihogan sa iyang Amahan nga si Jehova, 
dili pinaagig lana, kondili pinaagi sa balaang espi- 
ritu. (Isa 61:1: Luc 4:18, 21) Pinaagi kaniya, ang 
iyang gianak-sa-espiritung mga igsoon nga nag- 
langkob sa Kristohanong kongregasyon gidihogan. 
(2Co 1:21: Buh 2:33) Kini nga mga pagdihog nag- 
tudlo, nagsugo, ug nagkuwalipikar kanila ingong 
mga ministro sa Diyos.--1Ju 2:20, 2Co 3:5, 6, tan- 
awa ang DINIHOGAN, PAGDIHOG. 

Ang pagtapion o pagpandong sa mga kamot 
maoy usa ka paagi sa pagtudlo sa usa ka tawo 
ngadto sa usa ka posisyon o katungdanan, sama sa 
pito ka lalaki nga gitudlo sa mga apostoles aron 
sa pag-atiman sa buluhaton sa pag-apod-apod ug 
pagkaon diha sa kongregasyon sa Jerusalem. (Buh 
6:6) Si Timoteo gitudlo alang sa usa ka linaing pag- 
alagad pinaagi sa lawas sa mga ansiyano sa kong- 
regasyon. (1Ti 4:14) Sa ulahi siya gitudlo ni apostol 
Pablo sa paghimog mga pagtudlo sa uban, ug siya 
gitambagan nga buhaton lamang kana human sa 
mainampingong pagtagad.--1ITi 5:22. 

Ang pagtapion sa mga kamot adunay laing mga 
kahulogan usab, ang usa mao ang pag-ila sa usa ka 
butang, sama sa gipakita sa Exodo 29:10, 15, diin si 
Aaron ug ang iyang mga anak nga lalaki midawat 
sa mga halad nga gitanyag alang kanila. Ang sa- 
mang kahulogan makaplagan sa Levitico 4:15. 

Ang pagtapion o pagpandong sa mga kamot gi- 
gamit usab sa pagtudlog pipila ka tawo nga maka- 
baton ug mga kaayohan o gahom, sama sa pag- 
pang-ayo ni Jesus (Luc 4:40) ug sa pagkunsad sa 
balaang espiritu nganha niadtong gitapin-an o gi- 
pandongan ni Pablo sa iyang mga kamot. (Buh 
19:6) Kini wala magpasabot nga ang espiritu mia- 
gi sa mga kamot ni Pablo, apan ingong hawas ni 
Kristo, siya giawtorisahan sa pagtudlo, nga nahiu- 
yon sa gilatid nga mga kinahanglanon, sa usa nga 
makadawat ug mga gasa sa espiritu. (Tan-awa 
usab ang Buh 8:14-19.) Ang pamatuod nga dili ki- 
nahanglan ang pagtapion o pagpandong sa mga 

kamot aron ipaabot ang mga gasa sa espiritu ma- 
kita sa kahimtang ni Cornelio ug sa iyang panima- 
lay diin si apostol Pedro presente lamang niadtong 
tungora sa dihang sila gikunsaran sa balaang espi- 
ritu ug sa gasa sa pagsultig lainlaing pinulongan. 
--Buh 10:44-46. 

Pabor. Pagbarog atubangan sa usa ka super- 
yor. Ang pabor ug pag-ila gihawasan pinaagi sa 
pagbarog atubangan sa usa ka awtoridad, sanglit 
gikinahanglan ang permiso sa dihang paatuba- 
ngon sa usa ka hari. (Pr 22:29: Luc 1:19: 21:36) Sa 
Pinadayag 7:9, 15 usa ka dakong panon ang nagba- 
rog atubangan sa trono, nga nagpakitang sila na- 
kabaton ug pinaborang pag-ila atubangan sa Di- 
yos. 

Usahay ang paghisgot labot sa pag-isa sa ulo sa 
laing tawo maoy simbolo sa pagtuboy kaniya o sa 
pagkabaton pag-usab sa pabor.—Gen 40:13, 21; Jer 
52:31. 

Pun-on ang Kamot sa Gahom. Ang pagpu- 
nog gahom sa mga kamot sa mga saserdote alang 
sa katungdanan sa pagkasaserdote gihawasan ni 
Moises sa dihang, ingong tigpataliwala, iyang gibu- 
tang ang lainlaing mga butang nga ihalad diha sa 
mga kamot ni Aaron ug sa iyang mga anak nga la- 
laki ug gitabyog ang halad atubangan kang Jeho- 
va. Ang pagtabyog naghawas sa makanunayong 
paghalad atubangan kang Jehova.---Lev 8:25-27. 

Panaghigala. Paghalok; paghugas sa mga tiil, 
pagdihog sa ulo. Ang panaghigala ikapakita pinaa- 
gig paghalok (Gen 27:26, 2Sa 19:39), ug may mga 
panahon nga nalangkit ang nangibabawng emos- 
yon, mohalog sa liog samtang mogakos uban ang 
paghalok ug mga paghilak. (Gen 33:4, 45:14, 15; 
46:29: Luc 15:20, Buh 20:37) Adunay tulo ka buhat 
nga giisip kanunayng kinahanglanon ingong mga 
timaan sa pagkamaabiabihon ngadto sa usa ka di- 
napit: ang paghalok kaniya ingong pangomosta, 
paghugas sa iyang mga tiil, ug ang pagdihog sa 
iyang ulo.--Luc 7:44-46. 

Sa paglingkod nga naghirag samtang nagkaon 
nga gibatasan sa mga adlaw sa dinhi pa si Jesus sa 
yuta, ang pagsandig sa dughan sa laing tawo maoy 
usa ka timailhan sa suod nga panaghigalaay o sa 
dakong pabor, ug kini nailhan ingong anaa sa sa- 
bakan. (Ju 13:23, 25) Kini nga kostumbre mao ang 
pasukaranan sa mga sambingay sa Lucas 16:22, 23 
ug Juan 1:18. 

Ang pagkaon ug tinapay uban sa laing tawo 
maoy usa ka simbolo sa panaghigalaay ug pagpa- 
kigdait uban kaniya. (Gen 31:54: Ex 2:20, 18:12) 
Busa ang pagbuhat kaniyag kadaot giisip nga maoy 
tuman nga pagkamabudhion. Labot niining buta- 
nga nga sad-an ang mabudhion nga si Judas.---Sal 
41:9: Ju 13:18. 

Pagkainosente, ug Dili Pagdawat sa Res- 
ponsibilidad. Pagpanghunaw sa mga kamot. 
Ang pagkainosente sa usa ka butang o ang buhat 
sa pagpahigawas sa kaugalingon gikan sa responsi- 
bilidad gipasundayag sa mahulagwayong paagi pi- 
naagi sa pagpanghunaw sa mga kamot. (Deu 21:6) 
Niining paagiha gipahayag sa salmista ang iyang 
pagkainosente diha sa Salmo 73:13, tan-awa usab 
ang Salmo 26:6. Si Pilato misulay sa paglikay sa 
iyang responsibilidad maylabot sa kamatayon ni 
Jesus pinaagi sa paghunaw sa iyang mga kamot 
atubangan sa panon sa katawhan, nga nag-ingon: 
“Inosente ako sa dugo niining tawhana. Kamo mis- 
mo ang manubag niini.”--Mat 27:24. 

Pagyabyab sa mga besti. Ang pagpahigawas sa 
dugang responsibilidad gipakita ni Pablo sa dihang 
iyang giyabyab ang iyang mga besti atubangan sa 
mga Hudiyo didto sa Corinto nga iyang gisangya- 
wan ug kinsa misupak kaniya, ug dayon miingon: 
“Mahianha ang inyong dugo sa inyong mga ulo. 
Ako hinlo. Gikan karon moadto na ako sa katawhan 
sa kanasoran.” (Buh 18:6) Sa dihang giyabyab ni 
Nehemias ang iyang “sabakan,” nga mao, ang sa- 
bakan sa iyang besti, iyang gipaila ang bug-os 
nga pagsalikway nga pagabuhaton sa Diyos.---Neh 
5:13. 

Pagtaktak sa abog gikan sa mga tiil. Ang pagtak- 
tak sa hugaw o abog gikan sa mga tiil sa usa ka 
tawo nagpaila usab sa pagpahigawas gikan sa res- 
ponsibilidad. Gisugo ni Jesus ang iyang mga tinun- 
an sa pagbuhat niini ngadto sa dapit o siyudad nga 
dili modawat o mamati kanila.--Mat 10:14: Luc 10: 
10, 11; Buh 13:51. 

Kalipay. Pagpakpak sa mga kamot. Ang kali- 
pay gipasundayag pinaagig pagpakpak sa mga ka- 
mot (2Ha 11:12, Sal 47:1) ug pinaagig pagsayaw, 
nga sagad giduyogan ug musika. (Huk 11:34, 2Sa 
6:14) Ang pagsinggit ug pag-awit samtang nagtra- 
baho, ilabina sa panahon sa pagpangani sa ubas, 
maoy mga kapahayagan sa pagmaya o sa mapasa- 
lamatong kalipay.--Isa 16:10, Jer 48:33. 

Pagsupak. Ang pagwarawara sa mga kamot 
(nga mahulgaon) batok sa laing tawo nagpailag 
pagsupak.--Isa 10:32, 19:16. 

Ang pagpataas o pagtuyhakaw sa ulo sa usa ka 
tawo maoy mahulagwayong kahubitan sa usa ka li- 
hok nga nagpaila sa paghimog lakang, nga sagad 
maoy aron sa pagsupak, pagpakig-away, o pagda- 
ogdaog.—Huk 8:28; Sal 83:2. 

Ang pag-isa sa kamot batok sa laing tawo nga 
may awtoridad nagpailag pagrebelde batok kaniya. 
--2Sa 18:28, 20:21. 

Ang pagtila sa abog maoy simbolo sa kapildihan 
ug kalaglagan.---Sal 72:9: Isa 49:23. 

Ang kamot o tiil nga anaa sa tangkugo sa mga 
kaaway sa usa ka tawo maoy mahulagwayong pa- 
agi sa paghubit sa kapildihan sa kaaway, sa iyang 
pagkaparot ug pagkalagiw, kay gigukod ug nadak- 
pan.---Gen 49:8; Jos 10:24; 2Sa 22:41; Sal 18:40. 

Pagbaton ug Awtoridad o Paghimog Aksi- 
yon. Ang pagbarog o pagtindog nagpasabot sa 
pagbaton ug awtoridad, gahom, o paghimog aksi- 
yon. Ang mga hari gihisgotan ingong mibarog sa 
pagbaton sa ilang harianong awtoridad o sa pagpa- 
sundayag niini diha sa talagsaong paagi. (Dan 8: 
22, 23: 11:2, 3, 7, 21, 12:1) Si Jehova gihulagway 
ingong mitindog aron sa paghukom sa katawhan. 
(Sal 76:9: 82:8) Si Satanas gihubit ingong mibarog 
batok sa Israel sa dihang siya miaghat kang David 
sa pag-ihap kanila.— 1Cr 21:1. 

Ang pagbakos sa hawak nagpasabot ug pagpa- 
ngandam alang sa pagbuhat. Kini nagtumong sa 
batasan sa kapanahonan sa Bibliya sa pagbugkos sa 
naglaylay nga mga sinina pinaagi sa usa ka bakos 
aron dili makasabal sa pagtrabaho, pagdagan, ug 
uban pa.--Job 40:7; Jer 1:17: Luc 12:37, 1Pe 1:13, 
ftn sa Rbi8. 

Uban Pang mga Postura ug mga Lihok. 
Paghigda diha sa tiilan. Sa dihang buot ni Ruth nga 
pahinumdoman si Boaz sa iyang katungod sa pag- 
kamanlulukat, siya miadto sa pagkagabii, gibuksan 
ang tiilan ni Boaz ug mihigda diha niini. Sa dihang 
si Boaz nahigmata, si Ruth miingon kaniya: “Ako si 
Ruth nga imong ulipong babaye, ug ibukhad mo 
ang ubos nga bahin sa imong besti ibabaw sa 
imong ulipong babaye, kay ikaw usa ka manlulu- 
kat.” Busa gipaila ni Ruth nga andam siya nga hi- 
moon kaniya ang kaminyoon sa bayaw nga lalaki. 
--Ru 3:6-9. 

Panagway sa dihang nagpuasa. 'Ang pagsakit sa 
kalag” lagmit gayod nga nagtumong sa pagpua- 
sa ug mahimong maglarawan sa pagbangotan, sa 
pag-ila sa kasal-anan, paghinulsol, o pagbasol. (Lev 
16:29, 31, 2Sa 1:12, Sal 35:13, Joe 1:13, 14) Sa din- 
hi pa si Jesus sa yuta, ang salingkapaw nga mga 
tawo nagpasubo sa ilang nawong, nga nagpadaot 
sa ilang mga nawong aron tan-awon nga “balaan” 
pinaagi sa pagpuasa, apan gisultihan ni Jesus ang 
iyang mga tinun-an nga sa dihang sila magpuasa 
sila manghiso sa ilang mga ulo ug manghilam-os 
sa ilang mga nawong aron nga sila tan-awong na- 
tural sa atubangan sa mga tawo, kay nahibalo 
nga ang Amahan nagtan-aw sa kasingkasing. (Mat 
6:16-18) Ang pagpuasa usahay gibuhat sa mga 
Kristohanon aron sila makahatag ug dili-maba- 
hin nga pagtagad sa espirituwal nga mga butang. 
--Buh 13:2, 3; tan-awa ang PAGPUASA. 

Pagbutang sa kamot diha sa mga mata sa nama- 
tay. Ang mga pulong ni Jehova kang Jacob, nga “si 

Jose magbutang sa iyang kamot ibabaw sa imong 
mga mata” (Gen 46:4), maoy usa ka paagi sa pag- 
ingon nga si Jose maoy magpiyong sa mga mata ni 
Jacob inigkamatay niya, nga sagad maoy naan- 
dang buhaton sa panganay nga anak nga lalaki. 
Busa mopatim-awng gipaila dinhi ni Jehova kang 
Jacob nga ang katungod sa pagkapanganay mahi- 
adto kang Jose.---1Cr 5:2. 

Pagtaghoy. Ang “pagtaghoy” ngadto sa usa ka 
butang naghawas sa pagkahingangha o pagkahi- 
bulong. Mao kana ang gibuhat niadtong nakakita 
sa makalilisang nga kalaglagan sa Juda, ug sa ula- 
hi, sa makahahadlok nga kagun-oban sa Babilonya. 
Jer 25:9: 50:13: 51:37. 

Maoy kostumbre sa mga hari o mga lalaki nga 
adunay awtoridad sa pagsandig sa bukton sa usa ka 
alagad o sa usa nga ubos ang posisyon, sama sa gi- 
buhat ni Haring Jehoram sa Israel. (2Ha 7:2, 17) Si 
Haring Ben-hadad II nanukod sa kamot sa iyang 
alagad nga si Naaman samtang siya miyukbo didto 
sa balay sa iyang diyos nga si Rimon.---2Ha 5:18. 

Masambingayong Paggamit. Paghugas sa 
mga tiil sa laing tawo. Gibuhat ni Jesus ang usa sa 
mga kostumbre sa Sidlakan sa masambingayong 
paagi sa dihang, sa paghatag sa iyang mga tinun- 
an ug pagtulon-an bahin sa pagkamapainubsanon 
ug sa pag-alagad sa usag usa, siya naghugas sa 
mga tiil sa iyang mga tinun-an. Si Pedro namu- 
long, nga naghangyo kang Jesus sa paghugas dili 
lamang sa iyang mga tiil kondili usab sa iyang mga 
kamot ug sa iyang ulo. Apan si Jesus mitubag: 
“Siya nga naligo na dili kinahanglang hugasan pa 
gawas sa iyang mga tiil, hinuon mahinlo na sa ka- 
tibuk-an.” (Ju 13:3-10) Dinhi si Jesus naghisgot sa 
kamatuoran nga sa dihang ang usa naligo na, 
sa pagpauli sa iyang balay gikan sa pagkaligo, siya 
maghugas na lamang sa abog sa dalan nga mita- 
pot sa iyang mga tiil nga gisul-oban ug sandalyas. 
Iyang gigamit kini nga pagkahinlo sa paglarawan 
sa espirituwal nga kahinlo. 

Paglakaw. Ang laing masambingayong pulong 
mao ang “paglakaw,” nga nagkahulogan sa pagsu- 
bay sa usa ka dalan sa pagkinabuhi, sama sa mga 
pulong nga “si Noe naglakaw uban sa matuod nga 
Diyos.” (Gen 6:9: 5:22) Kadtong naglakaw uban sa 
Diyos misubay sa dalan sa pagkinabuhi nga gilatid 
sa Diyos ug nakabaton sa iyang pag-uyon. Ang 
Kristohanon Gregong Kasulatan, nga naggamit sa 
samang ekspresyon, naglarawan sa duha ka mag- 
kalahing dalan sa pagkinabuhi nga gisubay sa usa 
ka tawo sa wala pa ug human nga mahimong usa 
ka alagad sa Diyos. (Efe 2:2, 10; 4:17: 5:2) Sa susa- 
mang paagi ang “pagdagan” gigamit sa pagsimbo- 
lo sa usa ka paagi sa pagkinabuhi. Ang Diyos mii- 
ngon nga ang mga manalagna sa Juda “midagan” 
bisan tuod nga wala niya ipadala, nga nagkahulo- 


936 


gang sila nanagna sa bakak nga paagi, nga wala 
sugoa. (Jer 23:21) Gihubit ni Pablo ang Kristoha- 
nong pagkinabuhi nga sama sa “pagdagan.” Gipa- 
kasama niya kini sa usa ka lumba nga kinahang- 
lang daganon sa usa ka tawo sumala sa mga lagda 
aron makabaton sa ganti.-- 1Co 9:24, Gal 2:2, 5:7. 


POTIPAR [gikan sa Ehiptohanon, pinamubo sa 
Potipera]. Usa ka Ehiptohanong opisyal sa palasyo 
ug pangulo sa mga bantay ni Paraon. Siya mao ang 
agalon ni Jose sulod sa usa ka panahon ug mopa- 
tim-aw nga siya usa ka tawong bahandianon. (Gen 
37:36, 39:4) Gipalit ni Potipar si Jose gikan sa na- 
gapanawng Midianhon nga mga magpapatigayon 
ug, kay nakitang usa ka buotang sulugoon si Jose, 
sa ngadtongadto gitudlo siya nga tagdumala sa ti- 
buok niyang balay ug kaumahan, nga ang maong 
mga kabtangan gipanalanginan ni Jehova tungod 
kang Jose.---Gen 37:36, 39:1-6. 

Ang asawa ni Potipar dili maunongon kaniya dili 
sama sa iyang sulugoong si Jose. Siya sublisubling 
naningkamot sa pagtental kang Jose ug, sa usa ka 
adlaw niana sa dihang walay laing tawo sa balay, 
naghawid kaniya, apan si Jose midumili gihapon 
ug mikalagiw. Sa dihang nahiuli sa balay si Potipar, 
siya nakadungog na lamang sa nagpusotpusot nga 
bakak nga mga akusasyon sa iyang naglagot nga 
asawa. Masuk-anong gipabalhog ni Potipar si Jose 
ngadto sa bilanggoan.---Gen 39:7-20. 

Kini nga bilanggoan daw konektado sa balay ni 
Potipar o labing menos ubos sa iyang pagdumala 
ingong “pangulo sa mga bantay.” Busa ang rekord 
nag-ingon nga ang pangulong magtitiing ug ang 
pangulong panadero ni Paraon gibalhog niining sa- 
mang bilanggoan, ang “bilanggoan sa balay sa pa- 
ngulo sa mga bantay,” ang 'bilanggoan sa balay sa 
agalon ni Jose.” (Gen 39:1: 40:1-7) Apan, dili gayod 
parehog ranggo kang Potipar ang “pangulong opis- 
yal sa bilanggoan” nga “nagtugyan ngadto sa ka- 
mot ni Jose sa tanang binilanggo nga diha sa bi- 
langgoan.” (Gen 39:21-23) Kini nga opisyal lagmit 
ubos ra ug ranggo kang Potipar. 

Ang titulo ni Potipar nga “opisyal sa palasyo” 
maoy hubad sa Hebreohanong pulong nga saris’, 
“eunuko,” nga sa mas halapad nga paggamit niini 
nagpasabot sa usa ka mayordomo sa balay sa hari, 
tig-alagad sa balay sa hari, o sinaligang opisyal sa 
trono. Ang “opisyal sa palasyo [sa-ris'] nga nangulo 
sa mga tawong manggugubat” sa dihang napukan 
ang Jerusalem niadtong 607 W.K.P. sa walay duha- 
duha maoy usa ka hataas nga opisyal sa kagamha- 
nan, dili usa ka tawong gikapnan. (2Ha 25:19) 
Busa, mao man usab, si Potipar maoy usa ka sun- 
dalo, pangulo sa mga bantay, ingon man usa ka ta- 
wong minyo, mga pamatuod nga siya dili usa ka 
eunuko sa mas kasagarang kahulogan. 

POTIPERA [gikan sa Ehiptohanon, nga nag- 
kahulogang “Siya nga Gihatag ni Ra"]. Ang uga- 
ngang lalaki ni Jose kansang anak nga babaye nga 
si Asenat nanganak kang Manases ug Epraim. 
(Gen 41:45, 50; 46:20) Si Potipera maoy usa ka sa- 
serdote, lagmit sa diyos-adlaw nga si Ra, nga nag- 
alagad sa On nga usa ka sentro sa Ehiptohanong 
pagsimba sa adlaw. Sa Museyo sa Cairo adunay usa 
ka bantayog, usa ka haligi sa lubnganan nga naku- 
ha niadtong 1935, nga diha niana may ngalang 
“Putiphar.”---Annales du service des antiquités de 
PEgypte, Cairo, 1939, Tomo XXXIX, p. 273-276. 


PRAETORIANONG GUWARDIYA. Usa ka 
linain nga grupo sa Romanong mga sundalo, nga 
sa sinugdan giorganisar ni Agusto ingong guwar- 
diya sa imperyo alang sa emperador. Kini gilang- 
koban ug siyam (sa ulahi gihimong napulo) ka di- 
bisyon nga may 1,000 ka sundalo ang matag usa. 
Silang tanan maoy Italyanong mga boluntaryo, 
ang ilang suhol maoy duha o tulo ka pilo kay sa su- 
hol sa usa ka sundalo diha sa mga lehiyon. Gipahi- 
mutang ni Tiberio kining espesyal nga grupo didto 
sa Roma pinaagi sa pagtukod ug kinutaang mga 
baraks sa A sa mga paril sa siyudad. Bisan tuod 
kini nga mga dibisyon mahimong ipadala ngadto 
sa langyawng kayutaan, adunay tulo nga kanu- 
nayng gipapuwesto sa Roma, ang usa anaa sa ba- 
raks nga kasikbit sa palasyo sa emperador. Sanglit 
ang Praetorianong Guwardiya sa panguna mao la- 
mang ang permanenteng kasundalohan sa Italya, 
sila nahimong usa ka gamhanang politikanhong 
puwersa sa pagpaluyo o sa pagpalagpot sa usa ka 
emperador. Sa ngadtongadto ang gidak-on ug ang 
naglangkob sa Praetorianong Guwardiya nausab, 
ang mga lalaki gikan sa mga lalawigan gipaapil. Sa 
kataposan kini gihanaw ni Emperador Constantino 
niadtong 312 K.P. 

Diha sa mga Ebanghelyo ug sa Mga Buhat, ang 
pulong nga prai-to'ri-on nga gikan sa Latin gigamit 
maylabot sa usa ka palasyo o puy-anan. Ang tolda 
sa usa ka komandante sa kasundalohan nailhang 
praetorium, ug busa, sa paglabay sa panahon, ang 
termino gipadapat ngadto sa puy-anan sa usa ka 
gobernador sa lalawigan. Sa ingon si Pilato nagsu- 
kitsukit kang Jesus didto sa praetorium, o sa “pa- 
lasyo sa gobernador.” (Ju 18:28, 33: 19:9: tan-awa 
ang PALASYO SA GOBERNADOR.) Dayag nga didto ang 
mga paghukom gipakanaog ug ang kasundalohan 
gipapuyo. (Mat 27:27, Mar 15:16) Sa Cesarea, si 
Pablo 'gipabantayan didto sa praetorianong palasyo 
ni Herodes.'---Buh 23:35. 

Tungod niini nga paggamit, ang pipila nagtuo 
nga ang prai-to'ri:on diha sa Filipos 1:13 mapadapat 
sa palasyo ni Nero diha sa Bungtod sa Palatino o sa 
usa ka balay-hukmanan diin didto mahimong hu- 

Estatwa sa usa ka membro sa Praetorianong 
Guwardiya 


sayon ang kaso ni Pablo. Apan ang Cyclopeedia ni 
M'Clintock ug Strong (Tomo VII, p. 469) nag- 
ingon: “Dili kini mao ang palasyo sa emperador, ... 
kay wala gayod kini tawga nga preetorium didto sa 
Roma, ni kini mao ang balay-hukmanan, kay wa- 
lay tinukod nga ingon niana didto sa Roma, ug ang 
ngalang prætoria gigamit na lamang sa ulahi nga 
nagtumong sa mga korte sa hustisya.” Sa unang 
pagkabilanggo didto sa Roma, si Pablo “gitugotan 
nga magpuyo nga siya rang usa nga may sunda- 
lo nga nagbantay kaniya.” (Buh 28:16) Busa ang 
iyang mga talikala sa bilanggoan labot kang Kris- 
to lagmit nga nahibaloan sa publiko taliwala sa 
mga sundalo sa Praetorianong Guwardiya, ug ilabi- 
na kon ang iyang guwardiya pulihan kada adlaw. 
Ingong resulta, gisabot sa daghang maghuhubad 
nga ang praito ron diha sa Filipos 1:13 nagtu- 
mong sa Praetorianong Guwardiya ug dili sa usa ka 
tinukod o hudisyal nga pundok.--RS, NW, AS, TC. 

Sa Textus Receptus gilakip sa Buhat 28: 16 kining 
mga pulonga: “ang senturyon naghatod sa mga bi- 
nilanggo ngadto sa kapitan sa mga guwardiya.” 
(KJ) Kining ulahi nga opisyal gipatin-aw sa pipila 
nga mao si Sextus Afranius Burrus, ang prepekto 
sa Praetorianong Guwardiya nga ilalom ni Nero 
hangtod niadtong 62 K.P. Si Darby naghubad pa 
gani niini: “ang senturyon naghatod sa mga bini- 
langgo ngadto sa praetorianong prepekto.” Apan, 
ang bersiyon ni Darby nagsulod niini nga mga pu- 
long diha sa mga braket ingong usa ka pananglitan 
nga adunay panagkalahi diha sa mga manuskrito. 
Ang ubang modernong mga bersiyon bug-os nga 
wala maglakip sa prase sanglit wala kini sa kara- 
ang mga manuskrito sama sa Sinaitic, Alexan- 
drine, ug Vatican Num. 1209.--RS, AT, NW, JB. 


PREPEKTO. Usa ka opisyal nga mas ubos kay 
sa usa ka satrapa diha sa kagamhanan sa Babilon- 
ya. Ang titulo gigamit diha sa Daniel 2:48 may- 
labot sa “maalamon nga mga tawo sa Babilon- 
ya.” Mopatim-aw nga kining “maalamon nga mga 
tawo” giklasipikar sumala sa ilang opisyal nga mga 
katungdanan. Si Daniel gitudlo ingong pangulong 
prepekto ibabaw sa tanang “maalamon nga mga 
tawo sa Babilonya.”--Dan 3:2, 3, 27. 

Ubos sa pagmando ni Haring Dario nga Median- 
hon, ang harianong mga opisyal “nagpanon” sa 
pag-adto sa atubangan ni Dario, nga nagpaila nga 
nalangkit ang igoigong gidaghanon, ug miingon 
nga ang tanang opisyal, lakip ang mga prepek- 
to, nagrekomendar sa paghimog usa ka balaod 
nga nagmando sa pagpangaliya lamang ngadto sa 
hari, sulod sa 30 ka adlaw. Si Daniel nagpadayon sa 
pagpangaliya kang Jehova, ug si Jehova nagluwas 
kaniya, ang mga nagkunsabo ang nahiagom sa ka- 
matayon didto sa gahong sa mga leyon.---Dan 6:6, 
7, 24. 


PRESENSIYA. Ang Gregong pulong nga gi- 
hubad nga “presensiya” maoy parousi'a, gikan sa 
pa-ra' (sa tupad) ug oursi'a (gikan sa eimi’, nga nag- 
kahulogang “anaa"). Busa, sa literal ang pa-rou-si'a 
nagkahulogang “anaa sa tupad,” nga mao, usa ka 
“presensiya.” Gigamit kini sa 24 ka higayon diha sa 
Kristohanon Gregong Kasulatan, nga kanunayng 
nagtumong sa presensiya ni Kristo maylabot sa 
iyang Mesiyanikong Gingharian.--Mat 24:3, tan- 
awa ang apendise sa Rbi8, pp. 1576, 1577. 
Daghang hubad ang nagkalainlain sa ilang mga 
paghubad niini nga pulong. Bisan tuod naghubad 
sa parou:sia ingong “presensiya” diha sa pipila ka 
teksto, sila mas subsob nga naghubad niini ingong 
“pag-anhi.” Kini ang nahimong pasukaranan alang 
sa ekspresyong “ikaduhang pag-anhi” o “ikaduhang 
pag-abot” (adventus [“pag-abot” o “pag-anhi”] nga 
maoy hubad sa Latin nga Vulgate sa pa-rou-si'a diha 

sa Mat 24:3) maylabot kang Kristo Jesus. Bisan 
tuod ang gikinahanglang presensiya ni Jesus nag- 
pasabot sa iyang pag-abot diha sa dapit nga siya 
presente, ang paghubad sa pa-rrousi'a ingong “pag- 
anhi” nagpasiugda lamang sa pag-abot ug wala na 
maglakip sa iyang presensiya human niana. Bisan 
pag ang duha ka pulong nga “pag-abot” ug “pre- 
sensiya” mahimong maoy mga hubad sa parou- 
si'a, ang mga leksikograpo sagad midawat nga ang 
presensiya sa tawo mao ang pangunang ideya nga 
gipasabot sa pulong. 

Ang Vine's Expository Dictionary of Old and 
New Testament Words (1981, Tomo 1, pp. 208, 209) 
nag-ingon: “Ang PAROUSIA .. . nagtumong sa 
pag-abot ug sa mosunod nga presensiya. Panang- 
litan, diha sa usa ka sulat nga papiro [gisulat diha 
sa Grego] ang usa ka babaye naghisgot bahin sa 
pagkagikinahanglan sa iyang parousia diha sa usa 
ka dapit aron sa pag-atiman sa mga butang may- 
labot sa iyang kabtangan didto. . . . Sa dihang giga- 
mit sa pagbalik ni Kristo, sa panahon sa Pagsakgaw 
sa Iglesya, kini nagpasabot, dili lamang sa Iyang 
daklit nga pag-anhi alang sa Iyang mga santos, 
kondili sa Iyang presensiya uban kanila sukad nia- 
nang yugtoa hangtod sa Iyang pagpadayag sa ka- 
libotan.” Ang Greek-English Lexicon ni Liddell ug 
Scott (girebisar ni H. Jones, Oxford, 1968, p. 1343) 
nagpakita nga ang pa-rou-si'a gigamit usahay sa se- 
kular nga Gregong literatura sa pagtumong sa 
“pagduaw sa usa ka harianon o sa usa ka opisyal.” 

Siyempre, ang sekular nga Gregong mga sinulat 
makatabang sa pagtino sa kahulogan niining Gre- 
gong termino. Apan, ang mas labawng makata- 
bang sa pagtino sa hustong paggamit niini nga 
pulong mao ang Bibliya mismo. Pananglitan, sa Fi- 
lipos 2:12 si Pablo naghisgot sa mga Kristohanon sa 
Filipos ingong nagmasinugtanon “dili lamang sa 
panahon nga ako anaa diha [parousi'ai], kondili 
labi pa gayod karon sa panahon nga ako wala diha 
[apousi'ai].” Ingon man usab sa 2 Corinto 10:10, 
11, human hisgoti kadtong miingon nga “ang iyang 
mga sulat mabug-at ug kusganon, apan sa perso- 
nal [parousi'a] siya maluya ug ang iyang pagsulti 
talamayon,” si Pablo midugang, “Angay kining tag- 
don sa maong tawo, nga kon unsa kami sa among 
pulong pinaagig mga sulat samtang wala kami 
diha [a-pon tes], ingon usab niana ang among pag- 
lihok dihang anaa [pa-ron'tes] kami.” (Itandi usab 
ang Flp 1:24-27.) Busa, ang kalainan maoy tali sa 
pagkaanaa ug pagkawala diha, dili tali sa pag-abot 
(o pag-anhi) ug sa pagbiya. 

Tungod niini, ang Emphasised Bible ni J. B. Roth- 
erham nag-ingon diha sa apendise niini (p. 271): 
“Niini nga edisyon ang pulong nga parousia kanu- 
nayng gihubad nga “presensiya (ang “pag-abot,” 

ingong laing hubad niini nga pulong, wala gamita). 
... Ang kahulogan sa ‘presensiya’ tin-aw kaayong 
[gipakita] pinaagi sa pagtandi sa “pagkawala diha' 

. nga tungod niana natural nga ipangutana, 
--Nganong dili kanunayng hubaron nga ingon ni- 
ana?” 

Ang dugang pamatuod nga ang pa-rousi a ni Je- 
sus maoy dili lamang usa ka daklit nga pag-abot 
nga sundan sa kalit nga pagbiya kondili maoy usa 
ka presensiya nga maglangkob sa usa ka yugto sa 
panahon gipaila usab sa iyang mga pulong nga na- 
tala sa Mateo 24:37-39 ug sa Lucas 17:26-30. Din- 
hi ang “mga adlaw ni Noe” gitandi sa “presensiya 
sa Anak sa tawo" (“mga adlaw sa Anak sa tawo,” sa 
asoy ni Lucas). Busa, wala ilimite ni Jesus ang ma- 
ong pagtandi sa pag-abot lamang sa Lunop ingong 
kataposang sangkoanan panahon sa mga adlaw ni 
Noe, bisan tuod nga iyang gipakita nga ang iyang 
kaugalingong “presensiya” o “mga adlaw” adunay 
sama usab nga sangkoanan. Sanglit ang “mga ad- 
law ni Noe” sa pagkatinuod naglangkob sa usa ka 
yugto sa mga tuig, adunay pasukaranan sa pagtuo 
nga ang gitagnang “presensiya [o “mga adlaw"] sa 
Anak sa tawo” maglangkob usab sa usa ka yugto sa 
mga tuig, nga matapos pinaagi sa kalaglagan niad- 
tong dili magpabili sa kahigayonan nga gihatag ka- 
nila sa pagpangita sa kaluwasan. 

Kinaiyahan sa “Parousia” ni Kristo. 
Siyempre, ang parousi'a, o presensiya, mahimong 
makita, ug sa unom ka higayon nga gigamit ang 
maong pulong kini nagpunting sa makitang pre- 
sensiya sa mga tawo, sama kang Estefanas, Fortu- 
nato, Acaico, Tito, ug Pablo. (1Co 16:17: 2Co 7:6, 7: 
10:10, Flp 1:26, 2:12) Ang parousi'a mahimong dili 
usab makita sama sa gipaila sa paggamit ni Pablo 
sa kaamgid nga berbo (paʻ'reimi) sa dihang nag- 
hisgot sa pagkahimong “anaa sa espiritu” bisan 
tuod wala diha sa lawas. (1Co 5:3) Mao man usab, 
ang Hudiyong historyador nga si Josephus, nga 
nagsulat ginamit ang Gregong pinulongan, naghis- 
got sa parousi'a sa Diyos didto sa Bukid sa Sinai, 
nga ang iyang dili-makitang presensiya gipama- 
tud-an pinaagi sa mga dalugdog ug kilat.---Jewish 
Antiquities, III, 80 (v, 2). 

Ang pagka-Kasulatanhon sa dili-makitang pre- 
sensiya gipamatud-an usab pinaagi sa gipamulong 
ni Jehova nga Diyos ngadto kang Moises labot sa 
arka sa pakigsaad diha sa Labing Balaan sa taber- 
nakulo: “Ug akong ipakita ang akong kaugalingon 
kanimo didto ug mosulti kanimo gikan sa ibabaw 
sa tabon.” (Ex 25:22) Ang presensiya sa Diyos 
maoy dili makita, sanglit ang Kasulatan tin-awng 
nag-ingon nga “walay tawo nga nakakita sa Diyos 
sa bisan unsang panahon"---ni si Moises ni ang ha- 
taas nga saserdote nga nakasulod sa Labing Bala- 

an. (Ju 1:18, Ex 33:20) Sa dihang si Haring Solo- 
mon nag-inagurar sa templo sa Jerusalem, ang 
balay napuno sa panganod sa “himaya ni Jehova.” 
Si Solomon naghisgot kang Jehova ingong “nagpu- 
yo diha sa templo.” Bisan pa niana, si Solomon mis- 
mo nag-ingon: “Apan ang Diyos mopuyo ba gayod 
dinhi sa yuta? Tan-awa! Ang mga langit, oo, ang 
langit sa mga langit, dili makaigo kanimo, nan, 
unsa pa kaha kining balaya nga akong gitukod!" Bi- 
san pa niana, ang mga mata sa Diyos buka kanu- 
nay alang nianang balaya ug ang mga pag-ampo 
nga gihimo didto iyang paminawon “diha sa da- 
pit nga [iyang] puloy-anan, sa mga langit.”---1Ha 
8:10-13, 27-30, itandi ang Buh 7:45-50. 

Kini nga mga asoy nag-ilustrar sa gahom sa Di- 
yos nga ‘maanaa' sa yuta diha sa espirituwal (busa, 
dili makita) nga paagi samtang Siya nagpabilin 
didto sa langit. Ang iyang presensiya lagmit sa pi- 
pila ka kahimtang mahimong pinaagi sa usa ka ha- 
was nga manulonda nga milihok ug misulti alang 
sa Diyos, gani miingon, “Ako ang Diyos sa imong 
amahan,” sama sa gihimo sa manulonda nga na- 
kigsulti kang Moises diha sa nagdilaab nga tanom. 
(Ex 3:2-8, itandi ang Ex 23:20, 32:34.) Mao man 
usab, gisultihan ni Jehova si Moises nga siya “mo- 
anha” kaniya sa Bukid sa Sinai ug “manaog” didto 
(Ex 19:9, 11, 18, 20), apan ang mga sinulat sa mga 
apostoles nagpakita nga sa pagkatinuod pinaagi sa 
iyang mga manulonda nga ang Diyos miadto didto 
ug mipahayag kang Moises sa iyang pakigsaad. 
--Gal 3:19, Heb 2:2, tan-awa ang NAWONG. 

Sanglit ang gibanhaw nga Anak ni Jehova nga si 
Jesu-Kristo gitugyanan sa ‘tanang awtoridad sa la- 
ngit ug sa yuta, ug mao 'ang tukma nga larawan 
sa pagkamao sa Diyos,' kini nagpasabot nga sa sa- 
mang paagi mahimo usab niya nga dili makita ang 
iyang presensiya. (Mat 28:18, Heb 1:2, 3) Niining 
bahina atong mamatikdan nga, bisan dinhi pa sa 
yuta, si Jesu-Kristo nakahimog mga pagpang-ayo 
sa mga tawo gikan sa halayo, nga maorag siya atua 
didto sa personal.---Mat 8:5-13, Ju 4:46-53. 

Tin-aw usab nga gipailalom ni Jehova nga Di- 
yos ang mga manulonda sa pagmando sa iyang 
hinimayang Anak. (IPe 3:22) Ang mga teksto 
nga naghisgot sa presensiya ni Jesus kanunayng 
naghubit kaniya ingong “inubanan' sa panon sa 
mga manulonda o ingong “nagpadala kanila.” (Mat 
13:37-41, 47-49: 16:27: 24:31, Mar 8:38, 2Te 1:7) 
Apan kini wala magpasabot nga ang iyang gitag- 
nang presensiya sa pagmando ug sa himaya sa 
Gingharian naglangkob lamang sa paggamit sa 
iyang mensahero o luyoluyong mga manulonda sa 
mga misyon dinhi sa yuta, kay kini gibuhat na su- 
kad pa sa unang siglo K.P. maylabot sa mga apos- 
toles ug sa uban pa. (Buh 5:19; 8:26: 10:3, 7, 22; 

12:7-11, 23, 27:23) Ang mga sambingay ni Jesus 
ug ang ubang mga teksto nagpakita nga ang iyang 
presensiya maoy sama nianang sa usa ka agalon 
nga mipauli sa iyang panimalay ug nianang sa usa 
ka tawo nga nakadawat sa pagkahari nga mibalik 
aron sa pagmando sa iyang gingharian, ug nga ang 
presensiya ni Jesus nagpasabot ug personal nga 
pagsusi ug paghukom nga sundan sa aktibong 
pagpahayag o pagpadapat niana nga paghukom ug 
sa paghatag ug ganti niadtong nakaplagang inuyo- 
nan. (Mat 24:43-51: 25:14-45: Luc 19:11-27: itandi 
ang Mat 19:28, 29.) Sanglit ang pagkahari ni Jesus 
maglakip sa tibuok yuta, ang iyang presensiya 
maoy sa tibuok yuta (itandi ang Mat 24:23-27, 30) 
ug ang inspiradong mga pulong ni Pablo sa 1 Co- 
rinto 15:24-28, ingon man ang mga paghisgot sa 
paghari ni Kristo diha sa Pinadayag (5:8-10, 7:17; 
19:11-16: 20:1-6, 21:1-4, 9, 10, 22-27), nagpasabot 
nga ang presensiya ni Kristo mao ang panahon 
alang kaniya sa paghatag ug bug-os nga pagtagad 
sa tibuok yuta ug sa katawhan niini, nga magpada- 
pat sa bug-os nga puwersa sa iyang gahom sa pag- 
kahari aron tumanon ang kabubut-on sa iyang 
Amahan alang sa yuta ug sa mga nagapuyo niini. 
--Itandi ang Mat 6:9, 10. 

Ang pipila, sumala sa mga teksto nga naghisgot 
bahin kang Jesus nga nakita nga “moanhi diha sa 
mga panganod uban ang dakong gahom ug hi- 
maya” (Mar 13:26: Pin 1:7), mihinapos nga ang 
iyang presensiya kinahanglang makita gayod. Bi- 
san pa niana, ingon sa gipakita sa artikulong PA- 
NGANOD (Masambingayong Paggamit), ang pagga- 
mit sa mga panganod maylabot sa ubang mga 
pagpadayag sa Diyos nagpaila sa pagkadili-makita 
inay nga makita. Sa ingon usab, ang ‘pagkakita’ 
mahimong magtumong sa mahulagwayong pag- 
kakita, pagsabot pinaagi sa hunahuna ug kasingka- 
sing. (Isa 44:18, Jer 5:21, Eze 12:2, 3, Mat 13:13-16, 
Efe 1:17, 18) Ang pagsalikway niini nagpasabot sa 
pagsalikway sa kaatbang sa pagkakita, nga mao, 
ang pagkabuta, nga mahimong gamiton sa mahu- 
lagwayon o sa espirituwal nga diwa, inay nga sa li- 
teral. Apan tin-awng gigamit ni Jesus ang pagka- 
kita ug pagkabuta diha sa maong mahulagwayon o 
espirituwal nga diwa. (Ju 9:39-41, Pin 3:14-18, 
itandi usab ang 2Co 4:4: 2Pe 1:9.) Si Job, nga gipa- 
kigsultihan ni Jehova “gikan sa unos” (lagmit nga 
inubanan sa mga panganod), human niana mii- 
ngon: “Sa hulungihong nakadungog ako bahin ka- 
nimo, apan karon ang akong mata nakakita kani- 
mo.” (Job 38:1, 42:5) Kini usab lagmit gayod nga 
maoy pagkasabot pinaagi sa hunahuna ug sa ka- 
singkasing inay nga sa literal nga mata, tungod sa 
matin-aw nga pagtulon-an sa Kasulatan nga “wa- 
lay tawo nga nakakita sa Diyos sa bisan unsang pa- 
nahon.”--Ju 1:18, 5:37: 6:46, 1Ju 4:12. 

Ang pamatuod nga mosupak sa pagtuo bahin sa 
presensiya ni Jesus ingong makita (sa diwa nga si 
Jesus magpakita nga lawasnon nga makita sa mga 
mata sa tawo) makaplagan sa kaugalingong paha- 
yag ni Jesus nga pinaagi sa iyang kamatayon iyang 
ihalad ang iyang unod alang sa kinabuhi sa kalibo- 
tan (Ju 6:51) ug sa pahayag ni apostol Pablo nga 
ang nabanhawng si Jesus “nagpuyo sa kahayag 
nga dili-maduol, nga kaniya walay tawo nga na- 
kakita o makakita.” (1Ti 6:14-16) Busa si Jesus 
makasulti sa iyang mga tinun-an nga “hamubo 
na lamang nga panahon ug ang kalibotan dili na 
makakita kanako.” Tinuod, ang iyang mga tinun- 
an makakita kaniya, dili lamang tungod kay siya 
magpakita kanila human sa iyang pagkabanhaw 
kondili usab tungod kay sa takdang panahon sila 
banhawon aron moduyog kaniya didto sa mga la- 
ngit ug “makakita sa himaya nga gihatag sa iyang 
Amahan kaniya.” (Ju 14:19, 17:24) Apan ang kali- 
botan sa katibuk-an dili makakita kaniya tungod 
kay human sa iyang pagkabanhaw sa kinabuhi 
ingong usa ka espiritung linalang (1Pe 3:18), si Je- 
sus nagpakita lamang ngadto sa iyang mga tinun- 
an. Sila lamang usab ang nakakita sa iyang pagka- 
yab ngadto sa langit, dili ang kalibotan, ug ang 
mga manulonda nga atua niadtong higayona nag- 
pasalig sa mga tinun-an nga ang pagbalik ni Jesus 
maoy “sa samang paagi” (Gr., tro'pos, dili morphe’, 
“porma”), busa walay pagpakita sa publiko, nga 
masabtan lamang pinaagi sa iyang matinumanong 
mga sumusunod.---Buh 1:1-11. 

Ang dili-maayong kahimtang sa kasingkasing 
duyog sa sayop nga mga pagdahom maylabot sa 
presensiya ni Kristo dayag nga nakaamot sa ti- 
namdan sa mga mabiaybiayon. Gitagna nga sa 
“kataposang mga adlaw” sila magayubit, nga ma- 
gaingon: “Hain na man kining gisaad nga presen- 
siya niya? Aw, sukad sa adlaw nga ang atong mga 
katigulangan nangatulog sa kamatayon, ang ta- 
nang butang nagpadayon nga mao ra gayod sukad 
sa sinugdan sa kalalangan.”---2Pe 3:2-4: itandi ang 
1:16. 

Tin-aw, ang mga tawo makamatikod kon unsay 
nagakahitabo “inigpadayag” (Gr., a:po-ka1y-psis) ni 
Jesu-Kristo “uban sa iyang gamhanang mga ma- 
nulonda sa nagdilaab nga kalayo, sa dihang siya 
manimalos kanilang wala makaila sa Diyos ug ka- 
nilang wala magsunod sa maayong balita bahin 
sa atong Ginoong Jesus.” (2Te 1:7-9) Apan, kini sa 
gihapon mahimong magtumong sa dili-makitang 
presensiya nga dili masabtan sa tanan kondili sa 
mga matinumanon lamang sa dili pa ang maong 
pagpadayag. Atong mahinumdoman nga si Jesus, 
sa dihang nagpakasama sa iyang presensiya sa 
“mga adlaw ni Noe,” nag-ingon nga sa panahon ni 
Noe ang mga tawo ‘wala magtagad' hangtod nga 

miabot kanila ang kalaglagan pinaagig tubig, ug 
“mao man usab unya ang presensiya sa Anak sa 
tawo. ”---Mat 24:37-39. 

Mga hitabo nga magtimaan sa iyang pre- 
sensiya. Gisaad ni Jesus nga siya magauban sa 
iyang mga sumusunod diha sa ilang mga panagka- 
tigom (Mat 18:20), ug siya usab nagpasalig kanila 
nga siya 'magauban kanila” sa ilang buluhaton 
sa paghimog mga tinun-an “sa tanang adlaw hang- 
tod sa kataposan sa sistema sa mga butang.” (Mat 
28:19, 20) Siyempre, ang pa-rou-si a sa Mateo 24:3 
ug sa kaamgid nga mga teksto nagpasabot gayod 
sa butang nga labaw pa niini. Kini tin-awng nagtu- 
mong sa usa ka linaing presensiya, usa ka presen- 
siya nga naglangkit ug nag-apektar sa tanang na- 
gapuyo sa yuta ug nalangkit gayod sa paggamit ni 
Jesus sa bug-os nga awtoridad ingong Hari nga di- 
nihogan sa Diyos. 

Lakip sa mga hitabo nga magtimaan sa presen- 
siya ni Jesus sa pagmando sa Gingharian mao: Ang 
pagkabanhaw sa iyang mga sumusunod nga na- 
ngamatay na, nga kini sila maoy iyang kaubang 
mga manununod sa langitnong Gingharian (1Co 
15:23; Rom 8:17), ang iyang pagtigom ug paghiu- 
sa ngadto kaniya sa ubang mga sumusunod nga 
nagkinabuhi sa panahon sa iyang presensiya (Mat 
24:31, 2Te 2:1); ang iyang 'pagwagtang' sa aposta- 
tang “tawo sa kalapasan,” nga kini himoon “pinaa- 
gi sa pagpadayag [epipha'nei'ai] sa iyang [kang Je- 
sus] presensiya” (2Te 2:3-8, tan-awa ang Tawo SA 
KALAPASAN), ang kalaglagan sa tanan nga wala 
magpabili sa kahigayonan alang sa kaluwasan (Mat 
24:37-39), ug, ilabina, ang pagsugod sa iyang Usa 
ka Libo ka Tuig nga Paghari (Pin 20:1-6). Tan-awa 
usab ang artikulong PAGKAUSAB SA DAGWAY alang sa 
impormasyon kon sa unsang paagi ang mga na- 
kakita niana nga panan-awon bahin kang Kristo 
diha sa himaya sa Gingharian nakahimo sa pagpa- 
hibalo sa uban “sa gahom ug presensiya sa atong 
Ginoong Jesu-Kristo.”---2Pe 1:16-18. 

Mga kahimtang panahon sa iyang presensi- 
ya. Sa simbolikong paagi, ang basahon sa Pi- 
nadayag naghatag ug daghang impormasyon 
maylabot sa presensiya ni Kristo ug sa iyang pag- 
padayag. Ang simbolikong larawan sa may korona 
nga nagsakay sa maputing kabayo nga gilarawan 
sa Pinadayag 6:1, 2 mohaom nianang nagasakay 
nga gihisgotan sa Pinadayag 19:11-16, kinsa mao 
ang “Hari sa mga hari ug Ginoo sa mga ginoo,” si 
Kristo Jesus. Ang Pinadayag kapitulo 6 nagpakita 
nga sa dihang si Kristo mosakay ingong nagapang- 
daog nga Hari, dili niya dihadiha wagtangon ang 
pagkadaotan gikan sa yuta kondili ang iyang pag- 
sakay pagaduyogan sa gubat nga magkuha sa “pa- 
kigdait gikan sa yuta,” ingon man usab sa kanihit 

sa pagkaon ug sa makamatay nga hampak. (Pin 
6:3-8) Kini susama usab sa mga panghitabo nga 
makaplagan sa tagna ni Kristo diha sa Mateo 24, 
Marcos 13, ug Lucas 21. Busa mopatim-aw nga ang 
tagna ni Jesus nga makaplagan diha sa mga asoy 
sa Ebanghelyo, nga tin-awng naglangkit sa kalag- 
lagan sa Jerusalem ug sa templo niini (nga nahita- 
bo niadtong 70 K.P.), adunay kapadapatan usab sa 
panahon sa presensiya ni Kristo, sa ingon nagha- 
tag ug “ilhanan” nga magpaarang sa pagtino kon 
kanus-a si Jesus maanaa ug magmando gikan sa 
langit ingong Mesiyanikong Hari.--Mat 24:3, 32, 
33; Luc 21:29-31. 

Ang ubang mga paghisgot sa presensiya ni Kris- 
to sagad naghatag ug pagdasig nga magmatinu- 
manon ug magmalahutayon hangtod ug sulod ni- 
anang panahona.-- 1Te 2:19; 3:12, 13, 5:23, San 5: 
7, 8; 1Ju 2:28. 

Ang Presensiya sa Adlaw ni Jehova. Sa 
iyang ikaduhang sulat, si Pedro nagtambag sa 
iyang mga igsoon nga “magapaabot ug magabu- 
tang kanunay sa hunahuna sa presensiya sa ad- 
law ni Jehova,” nga magapasundayag niini diha sa 
ilang paagi sa pagkinabuhi. (2Pe 3:11, 12) Sila ki- 
nahanglang magmabinantayon nga huptan kanu- 
nay diha sa hunahuna ang adlaw ni Jehova sa 
paghukom, nga maghunahuna nga kini haduol 
na. Sa maong “adlaw ni Jehova,” ang gobyernong 
“mga langit” niining daotang kalibotan pagalagla- 
gon nga daw pinaagig kalayo ug ang “mga elemen- 
to” nga uban niini dili makapabilin apan mangatu- 
naw tungod sa hilabihang kainit. Ang presenteng 
sistema ubos sa pagmando ni Satanas matapos. 

Sanglit si Jehova nga Diyos mobuhat niini pina- 
agi sa iyang Anak ug tinudlong Hari, si Kristo Je- 
sus (Ju 3:35; itandi ang 1Co 15:23, 24), nan kini 
magpasabot nga adunay kalangkitan kining gisaad 
nga “presensiya” ni Jehova ug sa “presensiya” ni 
Kristo Jesus. Busa, kadtong nagayubit sa pagpaha- 
yag sa presensiya ni Kristo nagayubit usab sa pag- 
pahayag sa presensiya ni Jehova. Sa makausa pa, 
ang tinamdan sa katawhan sa wala pa ang Lunop 
gigamit ingong katumbas nga panig-ingnan.---2Pe 
3:5-7: itandi ang Mat 24:37-39. 

Ang Presensiya sa Malinapason. Sa 2 Te- 
salonica 2:9-12 ang apostol naghubit sa “presensi- 
ya sa malinapason” ingong “sumala sa pagpalihok 
ni Satanas nga inubanan sa tanang gamhanang 
mga buhat ug bakak nga mga ilhanan ug mga tili- 
mad-on ug inubanan sa tanang dili-matarong nga 
panglimbong.” Kini usab nagpatin-aw nga ang pa- 
rou-si' a nagpasabot ug labaw pa kay sa daklit nga 
pag-anhi, o pag-abot, tungod kay gikinahanglan 
ang usa ka yugto sa panahon nga may igoigong gi- 
tas-on aron mahitabo kining tanang buhat, mga 


PRINSIPE 


ilhanan, mga tilimad-on, ug kini nga pagpanglim- 
bong. 


PRINSIPE. Tan-awa ang Hamu, PANGULO, 
PRINSIPE. 
PRISCA [Tigulang nga Babaye]; PRISCILA 


[Gamayng Tigulang nga Babaye]. Ang mubo nga 
porma sa ngalan makaplagan sa mga sinulat ni 
Pablo ug ang taas nga porma makaplagan sa mga 
sinulat ni Lucas. Ang maong kalainan maoy komon 
sa Romanhong mga ngalan. 

Si Priscila mao ang asawa ni Aquila, kinsa kanu- 
nayng gihisgotan uban kaniya. Ang duha nagpa- 
kitag maayong Kristohanong mga buhat ug 
pagkamaabiabihon dili lamang ngadto sa mga in- 
dibiduwal kondili usab ngadto sa kongregasyon pi- 
naagi sa paghimo sa mga panagkatigom sa kong- 
regasyon diha sa ilang balay didto sa Roma ug 
maingon man sa Efeso. 

Tungod sa dekreto ni Emperador Claudio, si 
Aquila ug ang iyang asawa mibiya sa Roma ug mi- 
adto sa Corinto sa mga 50 K.P. Wala madugay hu- 
man sa ilang pag-abot, si Pablo miduyog kanila sa 
pagpanghimo ug tolda. (Buh 18:2, 3) Sila mipanaw 
uban kang Pablo ngadto sa Efeso, nagpabilin didto 
sa taudtaod nga panahon, ug dakog gikatabang sa 
‘pagpatin-aw sa dalan sa Diyos sa hustong paagi’ 
ngadto sa larinong-manulti nga si Apolos. (Buh 18: 
18, 19, 24-28; 1Co 16:19) Mipauli sa Roma sulod sa 
usa ka panahon (Rom 16:3-5), sila sa ulahi mibalik 
sa pagpanaw ngadto sa Efeso. (2Ti 4:19; 1Ti 1:3) 
Ang ilang personal nga pakig-uban kang Pablo 
nagpadayon gikan sa mga 50 K.P. hangtod sa ka- 
matayon ni Pablo, mga 15 ka tuig sa ulahi, nga sa 
panahon niini nga pagpakig-uban sila “nagpame- 
ligro sa ilang mga liog” alang sa kalag sa apostol. 
--Rom 16:3, 4; tan-awa ang AQUILA. 


PRISOHAN. Tan-awa ang BILANGGOAN. 


PROCORO [lagmit gikan sa lintunganayng pu- 
long nga Gr. nga nagkahulogang “adto (o, sayaw) 
atubangan sa koro"]. Usa sa pito ka lalaki nga na- 
panghimatud-ang maayo nga puno sa espiritu ug 
kaalam nga gitudlo aron maseguro ang pagkawa- 
lay-pinalabi sa adlaw-adlaw nga pagpang-apod- 
apod ug pagkaon diha sa unang-siglong Kristoha- 
nong kongregasyon sa Jerusalem.---Buh 6:1-6. 


PROKONSUL. Ang pangunang lokal nga ad- 
ministrador sa usa ka lalawigan nga ubos sa pag- 
dumala sa Romanhong Senado. 

Niadtong 27 W.K.P., gidumala ni Empera- 
dor Agusto sa Roma ang tanang lalawigan nga 
nagkinahanglang butangan ug kasundalohan, ug 
gitugyan ang napulo ka ubang lalawigan ubos sa 
pagdumala sa senado. Ang mga lalawigan nga 

ubos sa pagdumala sa senado gimandoan pinaagig 
mga prokonsul. Adunay duha ka matang sa mga 
prokonsul: Mga kanhing konsul (kadtong nahimo 
nang konsul), nga gipadala ngadto sa mga lalawi- 
gan sa Asia ug Aprika (diin adunay gimentinar 
nga puwersa nga usa ka lehiyon), ug mga kanhing 
praetor, nga gipadala ngadto sa ubang mga lalawi- 
gan nga gidumala sa senado. 

Ang responsibilidad sa usa ka prokonsul mao ang 
pagdumala sa mga kalihokang sibil sa lalawigan, 
paghimog hudisyal nga mga desisyon, ug pagpa- 
tunhay sa balaod ug kahusay. Ang iyang hurisdik- 
siyon maoy kinalabwan diha sa lalawigan, bisan 
tuod ang iyang mga kalihokan maoy ubos sa pag- 
usisa sa Romanhong senado. Ang pagkolekta sa 
mga buhis maoy ubos sa usa ka quaestor. Ang pro- 
konsul dili magsul-ob ug besti sa usa ka sundalo o 
magdala ug espada. 

Ang prokonsul nga si Sergio Paulo gihisgotan sa 
Buhat 13:7, 12 ingong usa ka prokonsul nga nahi- 
mong Kristohanon. Siya ang prokonsul sa Cipro. 
Sa Buhat 18:12, si Galio gihisgotan ingong pro- 
konsul sa lalawigan sa Acaya. Husto si Lucas sa 
iyang paggamit sa terminong “prokonsul” niining 
mga tekstoha, kay ang Acaya maoy usa ka lalawi- 
gan nga ubos sa pagdumala sa senado sukad sa 
27 W.K.P. hangtod sa 15 K.P., ug sa makausa pa 
human sa 44 K.P.; ug ang Cipro nahimong usa ka 
lalawigan nga ubos sa pagdumala sa senado niad- 
tong 22 W.K.P. Usa ka sensilyo gikan sa Cipro ang 
nakaplagan nga may ulo ug titulo ni Claudio (diha 
sa Latin) sa atubangan niini ug sa pikas nga bahin 
gipatik ang “Ubos Kang Cominius Proclus, Prokon- 
sul sa mga Taga-Cipro” (diha sa Grego). 


PROVERBIO, BASAHON SA MGA. Usa 
ka basahon nga gilangkoban sa hinugpong nga 
mga proverbio o maalamong mga panultihon gikan 
sa daghang uban pang mga koleksiyon. Ang basa- 
hon mismo nagpahayag sa katuyoan niini: “Aron 
ang usa makahibalo sa kaalam ug sa disiplina, sa 
pag-ila sa mga pulong sa pagsabot, sa pagdawat sa 
disiplina nga magahatag ug hait nga salabotan, 
pagkamatarong ug katakos sa paghukom ug sa 
pagkatul-id, sa paghatag ug kaalam ngadto sa wa- 
lay kasinatian, sa kahibalo ug katakos sa panghu- 
nahuna ngadto sa batan-ong lalaki.” (Pr 1:2-4) 
“Aron nga ikaw makalakaw sa dalan sa maayong 
mga tawo ug sa alagianan sa mga matarong ikaw 
makapabilin.”---2:20. 

Ang mga pasiuna sa tulo sa mga seksiyon sa ba- 
sahon nagpasidungog sa mga proverbio o panulti- 
hon niini ngadto kang Solomon. (Pr 1:1: 10:1: 25:1) 
Kini nahiuyon sa kamatuoran nga si Solomon “ma- 
kasulti ug tulo ka libo ka panultihon.” (1Ha 4:32) 

Walay duhaduha nga daghan, kon dili man ugaling 
tanan, sa mga proverbio niini nga mga seksiyon 
ang girekord panahon sa paghari ni Solomon. May- 
labot sa iyang kaugalingon, si Solomon miingon: 
“Ang magtitigom nahimong maalamon, siya nag- 
padayon usab sa pagtudlo sa katawhan ug kahiba- 
lo, ug siya namalandong ug naghimog bug-os nga 
pagsusi, aron iyang mahan-ay ang daghang panul- 
tihon. Gitinguha sa magtitigom nga makaplagan 
ang makapahimuot nga mga pulong ug ang pagsu- 
lat sa hustong mga pulong sa kamatuoran.”---Ecc 
12:9, 10. 

Apan, nagkadaiyang mga argumento ang gidu- 
so sa dili pagpasidungog sa kadaghanang mga pro- 
verbio ngadto kang Solomon. Ang pipila ka prover- 
bio (Pr 16:14: 19:12: 20:2; 25:3) gihisgotan ingong 
matamayon ngadto sa mga monarko ug busa dili 
gikan sa panahon ni Solomon. Hinunoa, kon susi- 
hon pag-ayo, makaplagan nga inay matamayon, 
kini nga mga proverbio nagbayaw sa mga hari, nga 
nagpakita nga sila kinahanglang hatagan ug nahi- 
angay nga kahadlok tungod sa ilang gahom. (Itan- 
di ang 24:21.) Kadtong moingon nga ang usa ka ta- 
wong daghag asawa sama kang Solomon dili gayod 
unta maghisgot sa bana-asawa nga mga relasyon 
sa paagi nga magsugyot sa monogamiya (5:15-19, 
18:22: 19:13, 14) wala makasabot sa kamatuoran 
nga ang poligamiya wala paluyohi kondili gitugo- 
tan lamang ug gikontrolar sa Balaod. Ug lagmit ga- 
yod nga ang mga Hudiyo sa katibuk-an nagbata- 
san sa monogamiya. Labot pa ang maong mga 
kritiko nakalimot nga ang Mga Proverbio maoy ins- 
pirado sa Diyos ug dili lamang mga opinyon ni So- 
lomon. Bisan pa niana, pinasukad sa iyang mga 
obserbasyon ug sa iyang kaugalingong mga kasi- 
natian, lagmit nga napabilhan ra ni Solomon ang 
kaalam sa orihinal nga sukdanan sa Diyos alang sa 
kaminyoon, ang monogamiya.---Itandi ang Ecc 2:8: 
7:27-29. 

Ang mga proverbio nga wala ipasidungog kang 
Solomon naggikan sa mga panultihon sa ubang 
maalamong mga lalaki ug sa usa ka babaye. (Pr 
22:17: 30:1, 31:1, tan-awa ang AGUR; LEMUEL.) Kon 
kanus-a kining tanang proverbio nakompleto wala 
sa tino mahibaloi. Ang kataposang ilhanan sa pa- 
nahon nga makita diha mismo sa basahon maoy 
maylabot sa paghari ni Ezequias. (25:1) Busa adu- 
nay pasukaranan sa pagtuo nga ang mga proverbio 
gihugpong ingong basahon sa pagkamatay sa ma- 
ong magmamando niadtong mga 717 W.K.P. Ang 
pagsubli sa pipila ka proverbio nagpasabot nga kini 
nga basahon gihugpong gikan sa nagkadaiyang 
magkalahi nga mga koleksiyon.--Itandi ang 10:1 
ug 15:20, ang 10:2 ug 11:4; ang 14:20 ug 19:4: ang 
16:2 ug 21:2. 


PROVERBIO, BASAHON SA MGA 


Estilo ug Pagkahan-ay. Ang basahon sa 
Mga Proverbio gisulat diha sa Hebreohanong ba- 
laknon nga estilo, nga gilangkoban ug ritmo sa 
mga ideya, paggamit ug mga paralelismo, nga ang 
mga ideya niini magkaamgid (Pr 11:25, 16:18, 
18:15) o kaha magkalahi. (10:7, 30; 12:25, 13:25, 
15:8) Ang unang seksiyon niini (1:1-9:18) maoy 
mugbong mga pakigpulong nga gihatag sa usa ka 
amahan ngadto sa usa ka anak o mga anak. Kini 
nagsilbing usa ka pasiuna sa mugbo, undanong 
pintok nga mga panultihon nga makaplagan diha 
sa nahibiling mga seksiyon niini nga basahon. Ang 
kataposang 22 ka bersikulo niini nga basahon gisu- 
lat diha sa akrostiko o alpabetikong estilo, usa ka 
paagi sa pagsulat nga gigamit usab ni David sa 
daghan sa iyang mga salmo.---Sal 9, 10, 25, 34, 37, 
145. 

Inspirado sa Diyos. Ang mga magsusulat sa 
Kristohanon Gregong Kasulatan nagpamatuod sa 
kamatuoran nga ang basahon sa Mga Proverbio 
maoy bahin sa inspiradong Pulong sa Diyos. Si 
apostol Pedro (1Pe 4:18, 2Pe 2:22: Pr 11:31 [LXX]; 
26:11) ug ang tinun-an nga si Santiago (San 4:6, 
Pr 3:34, LXX) nagpunting niini, maingon man si 
apostol Pablo sa dihang misulat ngadto sa mga 
taga-Corinto (2Co 8:21, Pr 3:4, LXX), sa mga taga- 
Roma (Rom 12:16, 20; Pr 3:7: 25:21, 22), ug sa mga 
Hebreohanon (Heb 12:5, 6: Pr 3:11, 12). Dugang pa, 
daghang susama nga mga ideya ang makaplagan 
diha sa Kristohanon Gregong Kasulatan.---Itandi 
ang Pr 3:7 sa Rom 12:16, ang Pr 3:12 sa Pin 3:19, 
ang Pr 24:21 sa 1Pe 2:17; ang Pr 25:6, 7 sa Luc 
14:7-11. 

Ang Pagkaila Kang Jehova Mao ang Dalan 
sa Kinabuhi. Ang basahon sa Mga Proverbio sa 
daghang higayon naghisgot bahin sa kahibalo du- 
yog sa katakos sa pag-ila, kaalam, pagsabot, ug ka- 
takos sa panghunahuna. Busa, ang kahibalo nga 
buot nga ihatag ug idasig niini maoy labaw pa sa 
basta kahibalo lamang, nga usa ka hugpong sa ka- 
matuoran o kinaadman. Gipunting sa Mga Prover- 
bio nga ang bisan unsang tinuod nga kahibalo nag- 
sugod sa pagpabili sa usa ka tawo sa iyang relasyon 
kang Jehova. Ngani, sa kapitulo 1, bersikulo 7, 
ang tema sa basahon gibutyag: “Ang pagkahadlok 
kang Jehova mao ang sinugdanan sa kahibalo.” 

Siyempre, ang labing hinungdanong kahibalo 
nga mahimong mabatonan sa usa ka tawo mao 
ang bahin sa Diyos mismo. “Ang kahibalo bahin sa 
Labing Balaang Usa mao ang pagsabot,” nagaingon 
ang Proverbio 9:10. Kini nga kahibalo maoy labaw 
pa sa yanong kamatuoran bahin sa paglungtad sa 
Diyos ug sa iyang pagkamaglalalang, gani labaw 
pa gayod sa kahibalo sa daghang kamatuoran ba- 
hin sa iyang mga pagpakiglabot. Ang “pagkaila” 


PROVERBIO, BASAHON SA MGA 


kaniya nagtumong sa usa ka dulot nga pagpabili sa 
iyang maayong mga hiyas ug sa iyang dakong 
ngalan, ug sa usa ka suod nga relasyon kaniya. 

Si Jesu-Kristo miingon ngadto sa mga Hudiyo 
nga nakabaton ug kahibalo bahin sa Diyos: “Walay 
usa nga bug-os nakaila sa Anak gawas sa Amahan, 
ni may usa nga bug-os nakaila sa Amahan gawas 
sa Anak ug kaniya nga buot sa Anak nga ipadayag 
siya.” (Mat 11:27) Ang kahibalo bahin sa mga hiyas 
ni Jehova magpalalom sa hustong kahadlok sa usa 
ka tawo ngadto sa Diyos, ug kini magpaamgo kani- 

ya nga si Jehova maoy takos sa tanang pagsimba 
ug pag-alagad ug nga ang pagkaila ug pagsunod 
kaniya mao ang dalan sa kinabuhi. “Ang pagka- 
hadlok kang Jehova maoy usa ka tuboran sa ki- 
nabuhi, aron makalikay gikan sa mga lit-ag sa 
kamatayon,” ug, “Ang pagkahadlok kang Jehova 
motultol sa kinabuhi. ”--Pr 14:27: 19:23. 

Si Jehova ang Maglalalang. Si Jehova, nga 
dili hitupngan sa kaalam, mao ang Maglalalang sa 
tanang butang ug ang Tighatag sa mga balaod nga 
nagkontrolar niining mga [gipadayon sa panid 961] 


Usa ka basahon nga gilangkoban sa mga seksiyon sa mga pakig- 
pulong ingon man sa mga koleksiyon sa maalamong mga pa- 
nultihon mahitungod sa praktikal nga mga butang sa kinabuhi 

Bisan tuod pangunang gipasidungog kang Haring Solomon, ang 
Mga Proverbio nahipos lamang sa katibuk-an niini panahon sa 
paghari ni Ezequias 


Ang labaw nga bili sa kaalam 

Ang kaalam, uban ang pagsabot, mao ang pangunang butang 
(4:5-8: 16:16) 

Mga kinahanglanon sa pagbaton ug kaalam (2:1-9: 13:20) 

Ang mga kaayohan nga mabatonan gikan sa kaalam naglakip 
sa kasegurohan, panalipod, dungog, ug sa usa ka taas, mas 
malipayong kinabuhi (2:10-21, 3:13-26, 35, 9:10-12, 24:3-6, 
13, 14) 

Ang kaalam nga gipersonipikar maoy isigkamagbubuhat ni Je- 
hova (8:22-31) 

Ang mapait nga mga sangpotanan sa dili paglihok nga maala- 
mon (1:24-32: 2:22: 6:12-15) 

Ang tukmang tinamdan ngadto kang Jehova 

Salig kang Jehova (3:5, 6: 16:20: 18:10: 29:25) 

Kahadloki siya ug likayi ang pagkadaotan (3:7: 10:27: 14:26, 
27: 16:6: 19:23) 

Pasidunggi siya, nga paluyohan ang matuod nga pagsimba (3: 
9, 10) 


Dawata ang iyang disiplina ingong usa ka kapahayagan sa 
gugma (3:11, 12) 

Pabilhi ang iyang pulong (3:1-4: 30:5, 6) 

Susiha kon unsay gidumtan ni Jehova ug lihok uyon niini nga 
kahibalo (6:16-19: 11:20: 12:22; 16:5, 17:15, 28:9) 

Kon atong pahimut-an si Jehova, siya magaatiman kanato, ma- 
nalipod kanato, ug mamati sa atong mga pag-ampo (10:3, 
9, 30: 15:29: 16:3) 

Maayong tambag alang sa pamilyahanong kinabuhi 

Ang usa ka asawa nga may katakos maoy usa ka panalangin 
gikan kang Jehova (12:4: 14:1: 18:22: 31:10-31) 

Ang mga ginikanan kinahanglang magbansay ug magdisiplina 
sa ilang mga anak (13:1, 24: 22:6, 15: 23:13, 14; 29:15, 17) 

Ang mga anak kinahanglang motahod pag-ayo sa ilang mga gi- 
nikanan (1:8, 9, 4:1-4: 6:20-22: 10:1: 23:22-26: 30:17) 

Ang gugma ug pakigdait tilinguhaon kaayo sulod sa panimalay 
(15:16, 17: 17:1: 19:13: 21:9, 19) 

Sukli ang imoralidad ug sa ingon malikayan ang hilabihang ka- 
sakit ug pag-antos (5:3-23: 6:23-35: 7:4-27: 9:13-18) 


Mga tinamdan nga kinahanglang ugmaron, ug kadtong 
kinahanglang likayan 


Ugmara ang mahigugmaong konsiderasyon alang sa kabos ug 
sinakit (3:27, 28: 14:21, 31, 19:17: 21:13: 28:27) 

Magmanggihatagon, likayi ang kadalo (11:24-26) 

Ugmara ang pagkamakugihon: ayaw pagtinaspokan (6:6-11: 
10:26, 13:4: 20:4: 24:30-34: 26:13-16) 

Ang pagkamakasaranganon ug pagkamapainubsanon magdalag 


kadungganan: ang pagkamapangahason ug garbo mosangpot 
sa pagkanapaubos (11:2: 16:18, 19: 25:6, 7: 29:23) 

Pagbaton ug pagpugong-sa-kaugalingon labot sa kasuko 
(14:29: 16:32: 25:28, 29:11) 

Likayi ang usa ka madaotong espiritu o ang tinguha sa pagpa- 
nimalos (20:22: 24:17, 18, 28, 29: 25:21, 22) 

Buhata ang pagkamatarong diha sa tanang butang (10:2: 11: 
18, 19: 14:32: 21:3, 21) 

Praktikal nga mga giya alang sa adlaw-adlaw nga pagki- 
nabuhi 


Dawata ang disiplina, pagbadlong, tambag (13:18: 15:10: 19:20, 
27:5, 6) 

Magmahimong usa ka tinuod nga higala (17:17: 18:24, 19:4; 
27:9, 10) 

Magmaalamon sa pagdawat sa pagkamaabiabihon (23:1-3, 6-8: 
25:17) 

Kawang ang materyalismo (11:28, 23:4, 5: 28:20, 22) 

Ang makugihong pagbuhat mopatunghag mga panalangin 
(12:11: 28:19) 

Ugmara ang matinud-anong mga kalihokan sa negosyo (11:1: 
16:11, 20:10, 23) 

Likayi nga mahimong garantiya alang sa uban, ilabina sa mga 
estranyo (6:1-5: 11:15: 22:26, 27) 

Likayi ang dili-maayong sinultihan: tinoa nga ang imong sinul- 
tihan makapalig-on (10:18-21, 31, 32; 11:13, 12:17-19, 15:1, 
2, 4, 28: 16:24, 18:8) 

Ang pag-ulog-ulog malimbongon (28:23: 29:5) 

Likayi ang mga away (3:30, 17:14: 20:3: 26:17) 

Likayi ang daotang mga panagkauban (1:10-19: 4:14-19: 22: 
24, 25) 

Magmaalamon sa pagpakiglabot sa mga mayubiton ug sa mga 
buangbuang (9:7, 8: 19:25, 22:10: 26:4, 5) 

Likayi ang mga lit-ag sa isog nga ilimnon (20:1: 23:29-35: 
31:4-7) 

Ayaw pagkasina sa daotan (3:31-34: 23:17, 18, 24:19, 20) 

SA NAGHINAPOS ang unang 
siglo K.P., diha sa makapahinuk- 
log nga paagi, ang nabanhaw nga 
si Jesu-Kristo nagpakitag dulot 
nga interes sa iyang dinihogang 
mga sumusunod nga dinhi pa sa 
yuta. Sa unsang paagi? Pinaagi sa 
pagtultol sa tigulang nga si apostol 
Juan sa pagsulat ug mga sulat 
ngadto sa “pito ka kongregasyon 
nga anaa sa distrito sa Asia.” 
(Pin 1:1-4) Kadtong mga sulata 
naundan sa gikinahanglan kaa- 
yong pagdasig, tambag, ug 
pasidaan. 


Karong adlawa, mga kagun- 
oban na lamang ang makaplagan 
sa mga dapit sa kadaghanang mga 
siyudad diin didto nahimutang 
ang maong mga kongregasyon. 
Bisan pa niana, kini nagpamatuod 
nga ang nahisulat naghisgot sa ti- 
nuod nga mga dapit, aktuwal 
nga mga kahimtang, ug mga 
tawo nga tinuod gayong nagkina- 
buhi. Apan, ang ilabinang 
makapaikag mao nga kining mga 
mensahea nagpunting sa mga ka- 
himtang nga maglungtad unya 
diha sa Kristohanong kongregas- 
yon sa umaabot nga panahon. 


Pergamo 
° 


Tiatira 
e 


Sardis 


"Smirna ” "Filadelfia 


jo Efeso 
@ Laodicea 


PATMOS 


Mga kagun-oban sa 
Efeso. Ang pipila ka 
Kristohanon nga diha 
niining materyalistikong 
siyudad nawad-an sa gugma 
nga ilang nabatonan sa 
sinugdan alang kang Jehova 


Ang gitukod pag-usab nga halaran 
kang Zeus gikan sa Pergamo. 

Ang mga Kristohanon sa Pergamo 
gisulayan sa ilang eksklusibong 
pagsimba kang Jehova 


Sardis, kagun-oban sa templo ni 
Artemis. Dili tanang Kristohanon dinhi 
ang tinuod nga aktibo sa espirituwal 


Smirna (gitawag karon ug 
Izmir). Ang unang mga 
Kristohanon dinhi, bisan 
tuod nabilanggo, giawhag 
nga dili mahadlok. 
Kadtong didto sa Filadelfia 
(sa ulohan sa usa ka taas 
nga walog nga mitadlas 
pakasadpan ngadto sa 
Smirna), bisan tuod sila 
nakalahutay na, giawhag 
usab nga panguptan 
pag-ayo ang ilang 
nabatonan 


Tiatira (gitawag karon ug Akhisar), mga haligi 
ug arko sa usa ka dalan nga may mga portiko. 
Ang pipila sa unang mga Kristohanon sa 
Tiatira, bisan tuod nakig-ambit sa maayong 
mga buhat, tungod sa kabuangan nalangkit 
sa imoral nga mga buhat 


Laodicea. Ang mga Kristohanon 
niining siyudara gibadlong tungod 
sa pagkadagaang, sama sa tubig 
nga miagos paingon sa siyudad agi 
sa mga agianan sa tubig niini 


Sulod ug Palibot sa Jerusalem Karong Adlawa 947 


ANG Jerusalem--kanhi mao 
ang sentro sa matuod nga pag- 
simba kang Jehova nga Diyos, 
apan dili na mao ang siyudad 
nga nagdala sa ngalan sa Diyos. 
Ang Jerusalem nawad-an sa pi- 
naborang posisyon niini human 
kini mag-apostata gikan sa mga 
pagtulon-an sa Pulong sa Diyos 
ug misalikway sa Mesiyas nga 
si Jesus. (Luc 13:34, 35) Apan, 
bisan hangtod karong adla- 
wa, ang Jerusalem dulot nga 
nakapaikag sa mga mahigug- 
maon sa Bibliya tungod kay ang 
mga panghitabo nga hinungda- 
non alang sa tibuok uniberso 
nahitabo didto. 


Ang usa ka talan-awon sa 
siyudad gikan sa itaas dapit sa 
habagatan (sama sa makita nii- 
ni nga panid) nagpakita sa mga 
dagway sa mga dapit diha sa Je- 
rusalem. Ang Bukid sa Moria, 
diin ang templo nahimutang, 
makita sa unahan. Sa atubangan 
mao ang Bukid sa Zion, nga gi- 
libotan sa bul-oganang walog sa 
Kidron sa sidlakan ug sa Walog 
sa Tyropoeon sa kasadpan. Ang 
Siyudad ni David gitukod sa 
ibabaw sa Bukid sa Zion. 


Kon magbarog sa ibabaw sa 
Bukid sa mga Olibo dapit sa 
sidlakan sa Jerusalem, malantaw 
sa usa ang Walog sa Kidron 
ug makita ang dapit diin kanhi 
nahimutang ang templo. Karon 
giokupahan na kini sa usa ka 
ampoanan sa mga Muslim nga 
gitawag ug Dome of the Rock. 
Si Jesus “naglingkod sa Bu- 
kid sa mga Olibo nga malantaw 
ang templo” sa dihang iyang 
gihatag ang iyang bantogang 
tagna bahin sa “kataposan sa 
sistema sa mga butang.” --Mar 
13:3: Mat 24:3. 


Ang Lubnganang Tanaman (sa tuo) 
ug ang Simbahan sa Santo Sepulcro 
(sa ubos, may unang-siglong mga 
lubnganan sa sulod). Ang matag usa 
niini gituohan sa pipila nga mao ang 
dapit diin gilubong si Jesus 

Ang dapit sa templo ingon sa makita Ban 

sa Bukid sa mga Olibo. Sa atubangan makita 
ang mga lubnganan sa mga Hudiyo nga nagtuo 
nga ang Mesiyas magpakita dinhi sa umaabot 


Ang Holyland Model sa Jerusalem 
gituohan sa kadaghanan nga mao ang 
dagway sa unang-siglong Jerusalem 


Talan-awon diha sa 
dalan sa karaang bahin 
sa Jerusalem 


Ang Walog sa Hinnom, nga nahimutang sa habagatan 
ug sa habagatan-kasadpan sa karaang Jerusalem, 
gitawag ug Gehenna niadtong unang siglo 


Ganghaan sa Damasco, sa Jerusalem 


Ang Linaw sa Siloam, nga giagosan sa tubig 
gikan sa tubod sa Gihon pinaagi sa Tunel 
ni Ezequias 


pain "a 


Ang Linaw sa Siloam sa unang siglo, 
diin giingnan ni Jesus ang usa ka 
tawong buta nga manghilam-os 
aron maayo (Ju 9:7) 


Gituohan nga mao ang dapit sa 
tanaman sa Getsemane 


Ang Betania, ingon sa 
makita karong adlawa 


Ang Tunel ni Warren, nga agi niini ang tubig 

gikan sa tubod sa Gihon mahimong kaloson pinaagig 
mga timba. Lagmit nga agi niini nga tunel nga ang 
mga tawo ni David nakasulod sa salipdanan sa mga 
Jebusihanon sa ibabaw sa Zion (2Sa 5:8) 


Nakubkoban sa mga arkeologo sa amihanang 
bahin sa karaang Siyudad ni David 


Kasadpang Paril sa Jerusalem, 

lakip ang dagkong mga bato nga sukad 
pa niadtong unang siglo. Daghang 
Hudiyo ang moanhi dinhi aron mag-ampo 


Adlaw-adlaw nga Pagkinabuhi sa Karaang Israel 952 


Ang kadaghanan sa mga balay, 
sama niining usa sa Jerusalem, 
may lapad nga mga atop nga 
diha niana ang mga tawo 
mahimong magpahayahay 
panahon sa mabugnaw nga 
kagabhion, o gani matulog 
(Luc 17:31) 


SAMA sa unsa ang adlaw-adlaw 
nga pagkinabuhi kanhi sa 
kapanahonan sa Bibliya? Unsang 
matanga sa mga balay ang 
gipuy-an sa ordinaryong mga 
tawo? Unsang matanga sa 
mga trabaho ang ilang 
gibuhat? Unsa ang ilang 

mga kostumbre? Ang pagbaton 
nimog kahibalo niining mga 
butanga makatabang kanimo sa 
paghanduraw sa mga asoy sa 
Bibliya. Usahay, kanang 
impormasyona mao usab ang 
yawi sa pagsabot sa kahulogan sa 
kasulatan. 


Karaang mga lampara, 
nga hinimo sa yutang- 
kulonon, nga gipasiga 
pinaagig lana 

(Mat 25:1-4) 


Usa ka matang sa hurnohan diha 
sa balay nga sagad gigamit sa 
mga Israelinhon (Lev 26:26) 


Sagad nga 
ginapas-an sa 
Hebreohanong 
mga lalaki ug 
babaye ang ilang 
mga dala (Gen 
24:15: Num 7:9) 


Ang mga sudlanan = 
lainlain ang gidak-on : 


i 
ug porma, sagad ( z aY 
nga yutang-kulonon, ~ 

bato (1Ha 17:12) a. 

Sa kapanahonan sa Bibliya, ang trigo 
kinamoton pag-ani (wala), giokon 
pinaagi sa pagpatunobtunob niini sa 
mananap o pinaagi sa panggiok nga 
balsa aron mabulag ang lugas gikan 
sa tahop (ubos, sa wala nga bahin), 
ug paliron (ubos), pinaagig pag-itsa 
sa lugas gamit ang pala aron ang 
tahop mapadpad sa hangin 


Usa ka galingan nga bato nga lagmit 
gigamit sa pagdugmok sa mga olibo 
aron mapuga ang lana (Num 18:27) 

uz 

Galingang demano, gigamit sa paggaling sa 
lugas aron himoong harina (Mat 24:41) 


Ang pagbantay ug mga 
hayop maoy sagad nga 
trabaho sa kapanahonan 
sa Bibliya (Luc 15:4) 


Ang mga asno, sagad 
nga gigamit ingong mga 
mananap nga luwanan 
(ICr 12:40) 


Ang mga atabay kanhi, 
ug hangtod karon, mao 
ang sagad nga kuhaanan 
ug tubig niining dapita 
(Gen 29:10) 

Ang mga kanding gigamit sa 

pag-ilustrar sa dili-maayong mga 
7 mp DN hiyas ug sa daotang mga tawo 
nap? F = An sa (Zac 10:3, Mat 25:33), apan ang 
mga kanding nga gihalad gigamit 
usab sa paglandong sa halad ni 
Kristo (Heb 9:12) 


Sa paggamit ug tin-awng ilustrasyon, si Jesus miingon nga mas sayon 
pa sa usa ka kamelyo nga makalusot sa mata sa igtatahing dagom 
kay sa usa ka datong tawo nga makasulod sa Gingharian (Luc 18:25) 


Ang ihalas nga asno molikay sa mga 
dapit nga gipuy-an sa mga tawo. Si 
Nabucodonosor mipuyo uban niini 
nga mga linalang sulod sa iyang pito 
ka tuig nga pagkabuang (Dan 5:21) 


Ang mga gasela gigamit ingong mga simbolo sa 
katahom (Aw 2:9) ug sa katulin (ICr 12:8) 

[sumpay sa panid 944] butanga, busa siya takos sa 
pagsimba sa tanang linalang. (Pr 3:19, 20) Siya ang 
naghimo sa igdulungog nga makadungog ug sa 
mata nga makakita, sa literal ug sa moral nga 
diwa. Busa, ang usa kinahanglang molantaw Kani- 
ya aron makakita ug makadungog uban ang tinu- 
od nga pagsabot. Ug kinahanglang ilhon sa usa 
ka tawo ang iyang pagkamay-tulubagon ngadto 
sa Usa nga makakita ug makadungog sa tanan. 
--20:12. 

Pagkamatarong. Ang basahon nagabayaw 
kang Jehova ingong sentro sa tanang butang ug 
ang Usa nga kaniya nagagikan ang tanang mata- 
rong nga mga prinsipyo. Pananglitan: “Ang ek- 
saktong sukdanan ug timbangan iya ni Jehova, 
ang tanang igtitimbang nga bato sa puntil maoy 
iyang mga buhat.” (Pr 16:11) Ang iyang kabubut- 
on ingong ang Maghahatag-balaod mao nga ang 
pagkamatinud-anon ug hustisya mangibabaw sa 
tanang mga transaksiyon. (11:1: 20:10) Tungod sa 
pagkahadlok kaniya, ang usa makakat-on kon un- 
saon paghigugma sa Iyang gihigugma ug sa pag- 
dumot sa Iyang gidumtan ug sa ingon naghimo sa 
iyang dalan sa kinabuhi nga matul-id, kay “ang 
pagkahadlok kang Jehova mao ang pagdumot sa 
daotan.” (8:13) Ang Mga Proverbio nagpadayag 
nga si Jehova ilabinang nagadumot sa mapahitas- 
ong mga mata, bakakon nga dila, mga kamot nga 
nagaula ug inosenteng dugo, usa ka kasingkasing 
nga nagamugnag madaotong mga laraw, mga tiil 
nga nagadali sa pagdalagan ngadto sa pagkadao- 
tan, usa ka bakakong saksi, ug sa usa nga nagapa- 
hinabog mga panaglalis sa taliwala sa mga kaigso- 
onan. (6:16-19: 12:22: 16:5) Ang usa nga tinuod 
nga nagadumot niining mga butanga nagasubay 
gayod sa dalan sa kinabuhi. 

Dugang pa, ang basahon sa Mga Proverbio naga- 
lamdag sa dalan sa matarong pinaagi sa pagpakita 
kon unsay giuyonan ni Jehova. “Ang mga walay- 
ikasaway sa ilang dalan makapahimuot kaniya,” 
mao man usab ang ilang mga pag-ampo. (Pr 11:20, 
15:8, 29) “Ang usa ka tawo nga maayo makabaton 
ug pag-uyon gikan ni Jehova.” (12:2) “Ang nagasu- 
nod sa pagkamatarong iyang gihigugma. "--- 15:9. 

Paghukom ug pagtultol.. Ang usa nga nakai- 
la kang Jehova nakaamgo pinaagi sa kahibalo ug 
kasinatian nga, sumala sa giingon sa Proverbio 21: 
30, “walay kaalam, ni katakos sa pag-ila, ni tambag 
nga makabarog batok kang Jehova.” Busa, bisan 
tuod siya tingali makadungog ug ubang mga laraw 
o maghambin niini diha sa iyang kasingkasing, ang 
tawong may salabotan magkinabuhi nga kahar- 
monya sa tambag ni Jehova, kay nahibalo nga ang 
sukwahi nga tambag, bisan pag daw kini maala- 
mon ug katuohan, dili makabarog batok sa pulong 

ni Jehova.--Pr 19:21: itandi ang Jos 23:14, Mat 
5:18. 

Ang inspirado nga si Haring Solomon miingon: 
“Salig kang Jehova sa bug-os mong kasingkasing 
... Sa tanan mong mga dalan tagda siya, ug siya 
magatul-id sa imong mga alagianan.” (Pr 3:5, 6) 
Ang kasingkasing sa usa ka tawo magapili sa dalan 
nga buot niyang agian, apan bisan pag iyang gipi- 
li ang hustong dalan, aron magmalamposon, siya 
kinahanglang molantaw kang Jehova sa pagtultol 
sa iyang mga lakang.---16:3, 9: 20:24: Jer 10:23. 

Kay mipili sa dalan sa kinabuhi, ang indibiduwal 
angayng moila sa dulot nga interes ni Jehova kani- 
ya. Ang Mga Proverbio nagpahinumdom kanato 
nga ang mga mata ni Jehova “anaa sa tanang da- 
pit, nga nagpadayon pagbantay sa mga daotan ug 
sa mga maayo.” (Pr 15:3) “Kay ang mga dalan sa 
usa ka tawo anaa sa atubangan sa mga mata ni Je- 
hova, ug siya nagapamalandong sa tanan niyang 
mga alagianan.” (5:21) Dili lamang kon unsa siya sa 
panggawas kondili ang iyang kasingkasing giusisa 
usab ni Jehova. (17:3) “Si Jehova nagatimbang sa 
mga kasingkasing” (21:2), ug Iyang gitimbang ang 
tinuod nga bili sa panghunahuna, panukmod, ug 
ang kinahiladmang mga tinguha sa tawo. 

Ang mga paghukom ni Jehova sa matag bahin 
gipakita ingong bug-os nga matarong ug alang sa 
kaayohan niadtong nangita sa katul-id. Sa tak- 
dang panahon ang Diyos magahanaw sa mga da- 
otan gikan sa yuta, sanglit ang ilang kamata- 
yon maoy bayad sa kagawasan sa mga matarong. 
Busa, ang proverbio nagaingon: “Ang daotan maoy 
lukat alang sa matarong, ug ang nagmaluibon mo- 
puli sa mga matul-id.” (Pr 21:18) Lakip sa maong 
mga daotan mao ang mga garboso, kinsa dulumta- 
nan kang Jehova. Sila “dili mahigawas sa silot.” 
(16:5) “Ang balay sa mga nagabayaw sa ilang kau- 
galingon pagalumpagon ni Jehova.” (15:25) Iyang 
“pagaagawan sa kalag” kadtong mga nagaagaw sa 
timawa.--22:22, 23. 

Pinaagi sa pag-obserbar niini nga mga pagpakig- 
labot ni Jehova, ang matarong-ug-hunahuna nga 
tawo magatul-id sa iyang mga dalan. (Itandi ang 
Pr 4:26.) Iyang nakita nga tungod sa pagtugot sa 
pagpihigpihig pinaagi sa paghiphip (17:23) o im- 
pluwensiya sa personalidad (18:5) ang usa magatu- 
is sa paghukom. Ang 'pagpahayag sa daotan nga 
matarong ug sa matarong nga daotan' magpahimo 
kaniya nga dulumtanan sa mga mata ni Jehova. 
(17:15) Siya nakakat-on usab nga dili magdapigda- 
pig kondili bug-os nga pamatian ang matag bahin 
sa mga butang sa dili pa mohukom niini.--- 18: 13. 

Kasegurohan uban ang kalipay. Alang sa 
usa nga nagabantay sa praktikal nga kaalam ug 
sa katakos sa panghunahuna nga iyang nadawat 

gikan kang Jehova, ang basahon sa Mga Proverbio 
nagaingon: “Si Jehova mahimong imong pagsalig, 
ug siya magabantay gayod sa imong tiil nga dili hi- 
dakpan.” (Pr 3:21, 26, 10:29, 14:26) Kon ang usa 
mahinadlokon kang Jehova, “sa ingon aduna unyay 
ugma-damlag.” (23:17, 18) Dugang pa, dili lamang 
nga adunay umalabot nga paglaom kondili adunay 
kalipay ug kasegurohan usab sa presenteng pana- 
hon. (3:25, 26) “Kon si Jehova mahimuot sa mga 
dalan sa usa ka tawo iyang ipahinabo nga bisan 
ang iyang mga kaaway makigdait kaniya.” (16:7) 
Dili pasagdan sa Diyos nga ang matarong magut- 
man. (10:3) Kon ang Diyos pasidunggan sa usa ka 
tawo pinaagi sa iyang bililhong mga butang, ang 
iyang “mga dapa mapuno sa kadagaya.” (3:9, 10) 
Siya magadugang ug mga adlaw sa kinabuhi sa 
maong tawo.— 10:27. 

Ang usa nga “modangop' sa ngalan ni Jeho- 
va (mosabot ug moila nianang ngalana sa tanan 
nga gihawasan niana) makakaplag niini ingong 
sama sa usa ka malig-on nga torre, usa ka dapit 
nga ngadto niini, sa karaang kapanahonan, ang 
mga tawo modangop aron maluwas gikan sa mga 
kaaway.--Pr 18:10, 29:25. 

Ang pagpaubos sa atubangan ni Jehova moha- 
tag ug “bahandi ug himaya ug kinabuhi.” (Pr 22:4) 
Ang kaluoy ug kamatuoran mao ang iyang giti- 
nguha, kini mas bililhon pa kay sa halad. Kadtong 
motalikod gikan sa daotan, nga nahadlok kang Je- 
hova, ug nag-alagad kaniya niining paagiha dili 
makadawat sa iyang grabe nga paghukom. (Pr 
16:6: itandi ang 1Sa 15:22.) Pinaagi sa pagkahibalo 
sa mga dalan ni Jehova, ang usa makasubay sa “ki- 
natibuk-ang dalan kon unsay maayo. "---Pr 2:9. 

Gipuntirya ang Kasingkasing. Aron ma- 
kab-ot ang katuyoan niini, gipuntirya sa basahon 
sa Mga Proverbio ang kasingkasing. Kapin sa 75 ka 
higayon nga kini naghisgot sa kasingkasing ingong 
nagadawat ug kahibalo, pagsabot, kaalam, ug kata- 
kos sa pag-ila: ingong responsable sa mga pu- 
long ug mga lihok, o ingong apektado sa mga 
sirkumstansiya ug mga kahimtang. Ang kasingka- 
sing kinahanglang ikiling sa katakos sa pag-ila (Pr 
2:2): ang kasingkasing kinahanglang magabantay 
sa matarong nga kasugoan (3:1), kini igasulat 'diha 
sa papan sa kasingkasing.” (3:3) “Labaw sa tanan” 
ang kasingkasing angayng ampingan. (4:23) Uban 
sa bug-os nga kasingkasing nga ang usa magasa- 
lig kang Jehova.---3:5, tan-awa ang KASINGKASING. 

Ang disiplina ug ang kasingkasing. Ang 
Mga Proverbio nagpabili pag-ayo sa lainlaing ma- 
tang sa disiplina. (Pr 3:11, 12) Kini nagaingon: “Si 
bisan kinsa nga nagalikay sa disiplina nagasalik- 
way sa iyang kaugalingong kalag, apan ang naga- 
pamati sa pagbadlong nagabaton ug kasingkasing.” 

(15:32) Busa ang pagbadlong makatugkad ug ma- 
kabag-o sa kasingkasing, nga motabang sa usa ka 
tawo nga makabaton ug maayong salabotan ug ka- 
takos sa pag-ila. “Tungod kay ang kasingkasing 
nakulangan [walay katakos sa pag-ila] ang mga 
buangbuang mamatay.” (10:21) Tungod kay ang 
kasingkasing mao ang kinahanglang tugkaron sa 
pagbansay sa mga anak, kita gisultihan: “Ang mga 
binuang nabugkos sa kasingkasing sa usa ka bata, 
ang bunal sa disiplina mao ang magpahilayo niana 
gikan kaniya. ”--22:15. 

Ang Espiritu ug ang Kalag. Ang Mga Pro- 
verbio dili usa ka basahon nga naundan ug mga 
pahayag sa kaalam lamang sa mga tawo, sa kon 
unsaon pagpahimuot o sa pag-impluwensiya sa 
mga tawo. Hinunoa, ang Mga Proverbio modulot 
ngadto sa kasingkasing ug makaapektar sa pang- 
hunahuna ug panukmod, ngadto sa espiritu o kiling 
sa kaisipan, ug ngadto sa kalag nga naglangkob sa 
katibuk-ang pagkatawo ug personalidad sa usa. 
(Heb 4:12) Bisan tuod nga ang usa ka tawo tingali 
maghunahuna nga siya matarong, o kaha magpa- 
kamatarong sa kaugalingon pinaagi sa iyang mga 
lihok, kay “ang tanang dalan sa usa ka tawo lunsay 
sa iyang kaugalingong mga mata,” ang Proverbio 
16:2 nagpahinumdom kanato nga “si Jehova naga- 
timbang sa mga espiritu” ug busa nahibalo kon 
unsa ang disposisyon sa usa ka tawo. Ang kusog 
o gahom gipabilhan pag-ayo sa kalibotan, apan 
“siya nga mahinay sa kasuko mas maayo pa kay 
sa tawong gamhanan, ug siya nga nagapugong 
sa iyang espiritu kay niadtong nagbihag sa usa ka 
siyudad.”--Pr 16:32. 

Ang pagkabaton sa kahibalo ug kaalam nii- 
ning hinatag-sa-Diyos nga basahon dakog ikata- 
bang sa usa ka tawo aron makakaplag ug kalipay 
niining presenteng kinabuhi ug magpasubay kani- 
ya diha sa dalan sa kinabuhing walay kataposan. 
Sanglit “siya nga nakabaton ug kasingkasing nahi- 
gugma sa kaugalingon niyang kalag,” ang inspi- 
radong tambag ug disiplina nga anaa niini, kon 
sundon, magdugang ug 'gidaghanon sa mga adlaw 
ug mga tuig sa kinabuhi” ug “mahimong kinabuhi 
alang sa imong kalag.” (Pr 19:8: 3:2, 13-18, 21-26) 
“Dili itugot ni Jehova nga ang kalag sa matarong 
magutman.” (10:3) “Siya nga nagatuman sa sugo 
nagabantay sa iyang kalag,” nagapahimangno si 
Solomon.— 19:16. 

Mga Relasyon Ngadto sa Uban. Ang Mga 
Proverbio naghubit sa tinuod nga alagad sa Diyos 
ingong usa nga nagagamit sa iyang dila sa ikaayo 
(Pr 10:20, 21, 31, 32), dili magasultig binakak ni pa- 
sakitan ang uban pinaagi sa wala hunahunaa nga 
mga pulong. (12:6, 8, 17-19; 18:6-8, 21) Kon hagi- 
ton, iyang ipahilayo ang kapungot sa iyang kaaway 

pinaagi sa usa ka malumong tubag. (15:1, 25:15) 
Siya dili makiglalis o makig-away, ug siya nagapu- 
gong sa kaugalingon batok sa pag-ulbo sa kasuko, 
kay nahibalo nga basin siya makahimog dili na 
mabakwi nga kabuangan. (Pr 14:17, 29, 15:18, 
itandi ang Col 3:8.) Ngani, siya molikay sa pagpa- 
kig-uban niadtong nagpadaog sa ilang kasuko ug 
niadtong daling mosilaob sa kaaligutgot, kay siya 
nahibalo nga sila magdala kaniya ngadto sa lit-ag. 
--Pr 22:24, 25: itandi ang 13:20, 14:7: 1Co 15:33. 

Buhaton ang maayo, dili ang daotan. Ang 
inspiradong Mga Proverbio nag-awhag sa usa ka 
tawo nga mouna sa pagbuhat ug maayo ngadto sa 
uban. Dili lamang siya magbuhat ug maayo niad- 
tong “nagapuyo sa kasegurohan' uban kaniya, niad- 
tong wala magbuhat ug daotan kaniya (Pr 3:27- 
30), kondili siya usab giawhag nga balosan ug 
maayo ang daotan. (25:21, 22) Siya kinahanglang 
magabantay pag-ayo sa iyang kasingkasing, nga 
siya dili magkalipay diha sa iyang kahiladman tu- 
ngod sa katalagman nga midangat sa usa nga 
iyang gitamay o sa usa nga nagadumot kaniya. 
-17:5, 24:17, 18. 

Tabitabi ug pagbutangbutang. Daghan ang 
gihisgotan sa basahon sa Mga Proverbio bahin sa 
kasamok, kaguol, ug kadaot nga gipatungha sa 
pagtabitabi, maingon man ang kadako sa pagka- 
sad-an sa usa nga tigdalag tabi. Ang (piniling pag- 
kaon” sa usa ka tigbutangbutang 'gilamoy nga di- 
nalo” sa namati niini ug dili kay gihatagan lamang 
ug gamayng pagtagad kondili kini nakahimo ug 
dumalayong impresyon, nga nakaabot “ngadto sa 
kinasulorang mga bahin sa tiyan.” Busa kini nag- 
patunghag kasamok, ug ang nagsulti dili “maka- 
panghunaw sa iyang mga kamot” sa pagkasad-an. 
Bisan pag ang maong tawo mopatim-awng mapu- 
angoron kaayo ug lagmit magtakoban sa tinuod 
nga kahimtang sa iyang kasingkasing, tinoon sa 
Diyos nga ang pagdumot ug ang pagkadaotan nga 
anaa sa sulod kaniya “mahikyad diha sa kong- 
regasyon.” Siya mahulog ngadto sa gahong nga 
iyang gikalot alang sa laing tawo.---Pr 26:22-28. 

Mga relasyon labot sa pamilya. Diha sa Mga 
Proverbio ang pagkamaunongon sa kaminyoon es- 
triktong gitambag. Ang usa kinahanglang magka- 
lipay sa “asawa sa iyang pagkabatan-on” ug dili 
kay mangitag katagbawan sa lain. (Pr 5:15-23) 
Ang pagpanapaw mosangpot sa kadaot ug kama- 
tayon sa mga nagbuhat niini. (5:3-14: 6:23-35) 
Ang usa ka maayong asawa maoy “purongpurong” 
ug panalangin ngadto sa iyang bana. Apan kon 
ang usa ka asawa molihok sa makauulawng paagi, 
siya maoy “maingon sa pagkadunot sa mga bukog 
sa iyang bana. (12:4) Ug maoy kasub-anan sa 
usa ka lalaki nga makigpuyo sa usa ka asawa nga 

malalison. (25:24: 19:13: 21:19, 27:15, 16) Bisan 
pag siya maanyag ug madanihon, siya maoy sa- 
mag “bulawang singsing sa ilong diha sa simod 
sa baboy.” (11:22, 31:30) Ang buangbuang nga 
babaye naglumpag sa iyang kaugalingong balay. 
(14:1) Ang pagkabililhon kaayo sa maayong asa- 
wa---ang iyang pagkakugihan, pagkakasaligan, ug 
ang pagdumala sa panimalay diha sa pagkamati- 
numanon ug pagkamapinasakopon ngadto sa iyang 
bana---bug-os nga gihubit diha sa Proverbio kapi- 
tulo 31. 

Ang mga ginikanan gipakita nga maoy bug-os 
nga responsable sa ilang mga anak, ug ang disipli- 
na gipasiugda ingong mahinungdanon. (Pr 19:18, 
22:6, 15: 23:13, 14; 29:15, 17) Gipatugbaw ang 
responsibilidad sa amahan, apan ang anak kina- 
hanglang motahod sa amahan ug inahan kon buot 
siya ug kinabuhi gikan kang Jehova.— 19:26; 20:20, 
23:22, 30:17. 

Pag-atiman sa mga hayop. Bisan ang kahi- 
ngawa alang sa binuhing mga hayop gihisgotan 
diha sa Mga Proverbio. “Ang matarong nagaati- 
man sa kalag sa iyang binuhing hayop.” (Pr 12:10) 
“Kinahanglan nga ikaw tinong makaila sa dagway 
sa imong panon sa kahayopan.”---27:23. 

Ang kalig-on ug pagkamaunongon sa kagam- 
hanan. Ang Mga Proverbio nagbutyag ug mga 
prinsipyo bahin sa maayong kagamhanan. Ang 
mga tawo nga tag-as ug katungdanan, sama sa 
mga hari, kinahanglang magsusi pag-ayo sa mga 
butang (Pr 25:2), magpasundayag ug mahigug- 
maong-kalulot ug pagkamatinud-anon (20:28), ug 
makiglabot nga makiangayon sa ilang mga sa- 
kop (29:4: 31:9), lakip na sa mga timawa (29:14). 
Ang ilang mga magtatambag dili mahimong mga 
tawong daotan kon ang pangagamhanan lig-ong 
matukod pinaagi sa pagkamatarong. (25:4, 5) Ang 
usa ka pangulo kinahanglang usa ka tawo nga may 
katakos sa pag-ila ug madumtanon sa dili-minata- 
rong nga ganansiya.---28: 16. 

Samtang 'ang pagkamatarong nagabayaw sa usa 
ka nasod” (Pr 14:34), ang kalapasan mosangpot sa 
huyang nga kagamhanan. (28:2) Ang rebolusyon 
magpatungha usab ug hilabihang kawalay-kase- 
gurohan, ug ang Proverbio 24:21, 22 nagpasidaan 
batok niini: “Anak ko, kahadloki si Jehova ug ang 
hari. Ayaw pag-apil-apil kanila nga dapig sa kausa- 
ban. Kay ang ilang katalagman modangat sa kalit 
gayod, ug kinsay mahibalo sa pagkalaglag niad- 
tong dapig sa kausaban?” 

Mapuslanon Alang sa Pagtambag. Sanglit 
ang Mga Proverbio naghisgot ug lapad nga natad 
sa tawhanong paningkamot, kini adunay pasukara- 
nan sa paghatag ug daghang praktikal nga mga 
tambag ug pahimangno, sama sa gihatag niini 

ngadto sa mga magsusulat sa Kristohanon Gre- 
gong Kasulatan. “Ang kasingkasing sa matarong 
nagapamalandong aron sa pagtubag.” (Pr 15:28) 
Apan, dili maalamon nga tambagan ang mga ma- 
biaybiayon. “Siya nga nagatul-id sa mabiaybiayon 
makadawat ug kaulawan, ug siya nga nagabadlong 
sa usa ka tawong daotan---ang kasaypanan anaa 
kaniya. Ayaw badlonga ang usa ka mabiaybiayon, 
aron dili siya magdumot kanimo. Badlonga ang usa 
ka tawong maalamon ug mahigugma siya kani- 
mo.” (Pr 9:7, 8, 15:12, itandi ang Mat 7:6.) Dili ta- 
nang tawo mabiaybiayon, ug busa kadtong arang 
makatambag sa uban angayng mobuhat niana su- 
mala sa gipasiugda sa mga pulong: “Ang mga nga- 
bil sa matarong nagpadayon sa pagpasibsib sa 
daghan.”--Pr 10:21. 


PUA. Kining ngalana naghawas sa duha ka pa- 
rehong Hebreohanong ngalan nga magkalahi ang 
gender ug kahulogan apan pareho ang espeling sa 
mga hubad nga Grego ug Iningles. 

1. [Pu-ah|]. Ikaduhang anak nga lalaki ni Isacar. 
— 1Cr 7:1; tan-awa ang Puva. 

2. [Pu-ah']. Usa ka Hebreohanong mananabang 
nga, kauban sa mananabang nga si Sipra, giman- 
doan ni Paraon nga patyon ang tanang batang la- 
laki nga ipanganak sa mga Hebreohanon. Hinunoa, 
tungod kay siya nahadlok sa Diyos, iyang gitipi- 
gang buhi ang mga batang lalaki ug siya gipanala- 
nginan ni Jehova pinaagi sa pagkabaton ug kauga- 
lingong pamilya.--Ex 1:15-21. 

3. [Pu-ah'|]. Amahan ni Maghuhukom Tola ug 
anak nga lalaki ni Dodo, sa tribo ni Isacar.---Huk 
10:1. 


PUBLIKONG PAGBASA. Ang pagbasa sa 
makusog aron makadungog ang usa ka pundok sa 
mga tawo. Sa Hudiyohanong mga sinagoga dihay 
publikong pagbasa sa usa ka bahin sa Balaod sa pa- 
nahon sa Igpapahulay. Sa susama, sa mga tigom sa 
Kristohanong kongregasyon, dihay publikong pag- 
basa sa inspiradong Kasulatan. 

Ang Gregong pulong nga a-nagi-no'sko, nga 
sa panguna nagkahulogang “nahibaloan pag-ayo” 
(2Co 1:13), gihubad nga “basa” o “nagbasa sa ma- 
kusog” ug kini gigamit maylabot sa pribado ug 
publikong pagbasa sa Kasulatan. (Mat 12:3, Luc 
4:16: Buh 8:28, 13:27) Ang nombre nga a-na'gnosis 
gihubad nga “publikong pagbasa. ”--Buh 13:15, 1Ti 
4:13. 

Ang publikong pagbasa maoy usa ka hinungda- 
nong paagi nga gigamit ni Jehova aron sa pagtud- 
lo ug sa pag-edukar sa iyang gipakigsaaran nga ka- 
tawhan maylabot sa iyang mga katuyoan ug mga 
kinahanglanon. Ang maong pagbasa unang gihis- 
gotan diha sa Exodo 24:7, diin gibasa ni Moises 

“ang basahon sa pakigsaad” sa igdulungog sa tibu- 
ok nga katawhan. Busa, ang mga Israelinhon naka- 
sabot pag-ayo sa ilang pagpakigsaad kang Jehova 
sa pagtuman sa Balaod. Pipila lamang ka kopya sa 
Kasulatan ang mabatonan sa mga adlaw sa kara- 
ang Israel: busa ang mga saserdoteng Levihanon 
gisugo: “Pagabasahon mo kining balaod atubangan 
sa tibuok nga Israel sa ilang igdulungog.” Gisugo 
sila ni Moises sa pagbasa sa Balaod atubangan sa 
tibuok katawhan, batan-on ug tigulang, lalaki ug 
babaye, Israelinhon ug langyawng pumoluyo, sa 
matag tuig nga Igpapahulay panahon sa Pista sa 
mga Balongbalong.---Deu 31:9-12. 

Human makasulod ang Israel sa Yutang Saad, 
gibasa sa makusog ni Josue ngadto sa katawhan 
“ang tanang pulong sa balaod, ang panalangin ug 
ang maldisyon.” (Jos 8:33-35) Si Haring Jehosapat 
nagpadalag mga prinsipe, mga Levihanon, ug mga 
saserdote sa pagtudlo diha sa mga siyudad sa Juda 
(2Cr 17:7-9), ug ang maong pagtudlo sa walay du- 
haduha naglakip sa publikong pagbasa. Kasiglohan 
sa ulahi gibasa ni Josias sa igdulungog sa tibuok 
nga katawhan “ang basahon sa balaod ni Jehova 
nga gihatag pinaagi sa kamot ni Moises” nga na- 
kaplagan ni Hilkias nga saserdote sa panahon sa 
pag-ayo sa templo, sa walay duhaduha ang orihi- 
nal nga basahon sa Balaod nga gisulat ni Moises. 
(2Ha 23:2, 2Cr 34:14) Kini miresulta sa paghinlo sa 
tibuok nasod gikan sa pagsimba sa demonyo. Hu- 
man makabalik gikan sa pagkadestiyero, si Esdras, 
uban sa pagpaluyo ni Gobernador Nehemias, miba- 
sa sa Balaod ngadto sa katawhan sukad sa pagba- 
nagbanag hangtod sa kaudtohon. Gawas sa pagba- 
sa, kini gipatin-aw, o gipasabot ang kahulogan. 
Neh 8:3, 8; tan-awa ang HEBREOHANON, II (Ka- 
nus-a Mikunhod ang Paggamit sa Hebreohanong 
Pinulongan?). 

Sa mga Sinagoga. NNabatasan ni Jesus ang 
publikong pagbasa diha sa sinagoga sa panahon sa 
Igpapahulay: dayon iyang gitabangan ang iyang 
mga mamiminaw pinaagi sa pagpatin-aw sa iyang 
gibasa. (Luc 4:16) Gibuhat kini sulod sa daghang 
katuigan. “Kay sukad sa karaang kapanahonan 
aduna nay nagmantala kang Moises sa siyudad ug 
siyudad, tungod kay ang iyang basahon ginabasa 
sa makusog diha sa mga sinagoga sa matag igpa- 
pahulay.” (Buh 15:21) Ang maong publikong pag- 
basa sa Balaod ug sa Mga Manalagna maoy bata- 
san sa sinagoga ug, sumala sa rabbinikong mga 
tinubdan, nagsunod niini nga programa: Una, ba- 
sahon ang Shema, o ang katumbas sa pagpahayag 
sa mga Hudiyo sa ilang pagtuo, nga gikuha gi- 
kan sa Deuteronomio 6:4-9: 11:13-21 ug Numeros 
15:37-41. Sunod basahon ang usa ka bahin sa To- 
rah o Balaod, ang Pentateuko, nga sa daghang ka- 
himtang dangtan ug usa ka tuig. Sa kataposan, ba- 

sahon ang mga kinutlo gikan sa Mga Manalagna o 
mga haftarah, nga lakipan sa nahiangay nga pag- 
patin-aw. Sa pagkatapos sa publikong pagbasa, iha- 
tag ang usa ka pakigpulong o tambag. Human sa 
samang publikong pagbasa didto sa sinagoga sa 
Antioquia sa Pisidia, si Pablo gidapit nga mamu- 
long ug siya mihatag ug pakigpulong o pagtambag 
ug pagdasig ngadto niadtong nagkatigom.---Buh 
13:15. 

Sa Kristohanong Kongregasyon. Sa unang 
siglo, pipila lamang ang adunay mga kopya sa dag- 
hang linukot nga basahon sa Bibliya, nga tungod 
niana gikinahanglan ang publikong pagbasa. Si 
apostol Pablo nagsugo nga ang iyang mga sulat ba- 
sahon sa publiko diha sa mga panagkatigom sa 
Kristohanong mga kongregasyon ug nagsugo nga 
kini ibaylo sa iyang mga sulat ngadto sa ubang 
mga kongregasyon aron kini usab mabasa. (Col 
4:16: 1Te 5:27) Gitambagan ni Pablo ang batan-on 
nga Kristohanong magtatan-aw nga si Timoteo 
nga magmakugihon “sa publikong pagbasa, sa pag- 
panambag, sa pagpanudlo.”--1ITi 4:13. 

Ang publikong pagbasa angayng himoon uban 
ang pagkalarino. (Hab 2:2) Sanglit ang publikong 
pagbasa maoy aron maedukar ang uban, ang usa 
ka publikong magbabasa kinahanglang bug-os nga 
nakasabot sa iyang gibasa ug tin-awng nakasabot 
sa intensiyon sa magsusulat, nga mag-amping sa 
pagbasa aron malikayan nga makahatag ug sayop 
nga ideya o impresyon ngadto sa mga mamimi- 
naw. Sumala sa Pinadayag 1:3, kadtong nagabasa 
sa makusog sa maong tagna, ingon man usab kad- 
tong nagapatalinghog sa mga pulong ug nagatu- 
man niini, magmalipayon. 


PUBLIO [gikan sa Lat., nga nagkahulogang 
“Popular”]. Usa ka adunahang tag-iyag yuta nga 
pumoluyo sa Malta kinsa malulotong miatiman 
kang Pablo ug niadtong uban kaniya sulod sa tulo 
ka adlaw human sa ilang pagkalunod sa maong 
pulo. Sa baylo, giayo ni Pablo ang hilanat ug pag- 
kalibag dugo sa amahan ni Publio.---Buh 28:7, 8. 
Si Publio mao “ang punoan sa maong pulo.” Niini 
nga kahimtang ang maong titulo mopatim-awng 
nagtumong sa usa ka opisyal nga titulo nga katum- 
bas sa gobernador, lagmit nga nagtumong sa pa- 
ngunang Romanong opisyal sa maong pulo. 


PUDENTE [gikan sa Lat., nga nagkahulogang 
“Makasaranganon"]. Usa ka kauban ni Pablo sa ha- 
pit nang matapos ang kinabuhi sa apostol. Siya na- 
ngomosta kang Timoteo.--2Ti 4:21. 


PUERRO [Heb., chatsir']. Usa sa mga lamas 
nga gipangandoy sa nagkasagol nga panon sa ka- 
tawhan ug sa mga Israelinhon samtang didto sa 
kamingawan. (Num 11:4, 5) Ang Hebreohanong 


PUG-ANAN 


pulong nga cha-tsir’, nga gihubad nga “mga puer- 
ro” niini nga teksto, lagmit naggikan sa samang 
lintunganayng pulong sa parehong Hebreohanong 
pulong nga gihubad nga “lunhawng balili.” (Isa 40: 
7, 8) Kining lamasa gitala lakip sa mga sibuyas ug 
ahos, espesipikong mga tanom nga makaon nga 
susama kaayo sa mga puerro, nga nagpakitang usa 
ka espesipikong utanon ang gitumong, inay nga 
nagpasabot sa usa ka balili sa kinatibuk-an. Labot 
pa, sukad sa karaang kapanahonan ang mga puer- 
ro popular na kaayo sa Ehipto ug ginakaon pa giha- 
pon sa pagkakaron nianang dapita ug sa Palestina. 

Ang puerro (Allium porrum) susama kaayo sa 
sibuyas apan ang nakalahi niini sa sibuyas kay kini 
dili kaayo isog, yagpison, tabudyos ug porma, ug 
daghag duga, samag balili ang mga dahon nga 
may gilapdong mga 2.5 sm (1 pul.). Ang lindog sa 
bulak, nga ang tumoy niini mao ang dakong pung- 
pong sa nagpunsisok nga mga bulak, tingali moa- 
bot sa gitas-ong mga 0.6 m (2 p). Ang mga bulbo 
ug mga dahon niini nga tanom nga mabuhi la- 
mang hangtod sa duha ka tuig lutoon ingong uta- 
non ug gigamit ingong panimpla, kini gikilaw usab. 


PUG-ANAN. Usa ka kasangkapan nga giga- 
mit sa pagpuga sa bunga aron mogawas ang duga. 
Sanglit ang pag-ani sa mga olibo himoon human sa 
pag-ani sa mga ubas, ang samang pug-anan sagad 
gigamit aron sa pagpuga sa duga sa ubas ug sa 
lana sa olibo, bisan tuod nga dihay usa ka matang 
usab sa pug-anan nga samag haligi nga gigamit 
alang sa mga olibo. 

Ang komon nga mga pug-anan kasagarang gi- 
langkoban sa duha ka mabaw, samag-dulang nga 
mga lungag nga gikubkob gikan sa kinaiyanhong 
anapog, ang usa nga anaa sa ibabaw gikonektar pi- 
naagi sa usa ka gamay nga agosanan ngadto sa 
ubos nga dulang. (Num 18:27, 30, 2Ha 6:27) Ang 
mga ubas o mga olibo tamaktamakan o pigsaton 
diha sa ibabaw nga dulang (gath, Neh 13:15) ma- 
ong ang duga moagos rag iya ngadto sa ubos nga 
pasong (ye qev, Huk 7:25: Pr 3:10, Joe 2:24, Hag 
2:16). Sa Joel 3:13 kining duha ka termino makita: 
“Umari kamo, kanaog, kay ang mga pug-anan sa 
bino [gath] napuno na. Ang [mga] pasong sa pug- 
anan [ha-yegavim, plural sa yeqev] nagaawas.” 
Dayag nga ang terminong yeqev gigamit usab sa 
pagtumong sa mga pug-anan nga may usa lang ka 
dulang, diin diha himoon ang pagtamaktamak sa 
mga ubas ug ang pagsawod sa mga duga. (Job 
24:11, Isa 5:2, 16:10, Jer 48:33) Ang mga salog ni- 
ini nga mga pug-anan pahandag ug diyutay kay sa 
naandang pug-anan nga duhay dulang, aron mati- 
gom ang duga diha sa mas ubos nga kiliran niini. 
Kon ang pug-anan taas ug hiktin, sama sa usa ka 


PUG-ANAN SA BINO 


pasong, gitawag kini ug purah’. (Isa 63:3, Hag 
2:16) Ang Kristohanon Gregong Kasulatan naghis- 
got usab bahin sa pug-anan sa bino (le:nos, Mat 
21:33), maingon man sa “pasong alang sa pug- 
anan sa bino” (hy-polle'ni-on, Mar 12:1). 

Ang usa sa maong pug-anan sa bino nakapla- 
gan, nga ang ibabaw nga dulang niini mosukod ug 
2.4 m (8 p) kuwadrado ug 38 sm (15 pul.) ang gi- 
ladmon. Ang mas gamay nga pasong, nga mas 
ubos ug mga 0.6 m (2 p) ang gihabogon, diin diha 
niini moagos ang duga, maoy 1.2 m (4 p) kuwad- 
rado ug 0.9 m (3 p) ang giladmon. Ang sama niini 
nga pug-anan sa bino gigamit ni Gideon ingong gi- 
okanan sa iyang trigo.--Huk 6:11. 

Ang pagpigsat sa mga bunga diha niini nga mga 
pug-anan kasagarang gihimo pinaagig mga tiil o 
pinaagig bug-at nga mga bato. Gikan sa duha 
ngadto sa pito o kapin pa nga mga tigtamak ang 
magtrabaho ingong usa ka grupo diha sa pug- 
anan. Busa makaiikag nga si Isaias miingon nga 
ang Dakong Tigtamak, si Jehova, magatamak nga 
mag-inusara sa pasong sa bino. (Isa 63:3) Diha sa 
ibabaw sa mga ulo sa mga tigtamak mao ang 
usa ka balabag nga may mga pisi nga nagbitay nga 
gigamit ingong hawiranan sa mga tawo. Ang pag- 
tuasik sa “dugo sa mga ubas” nakamansa sa pang- 
ibabaw nga mga besti sa mga tigtamak. (Gen 
49:11: Isa 63:2) Bisan tuod nagkahulogan ug da- 
kong kahago, ang panahon sa pagpuga kasagaran 
maoy usa ka panahon sa pagmaya, ang malipa- 
yong pagsinggit ug pag-awit nakatabang sa pag- 
duyog sa kompas sa pagtamaktamak. (Huk 9:27, 
Jer 25:30, 48:33) Ang ekspresyon nga “sa Gittith” 
(gihubad nga “mga pug-anan sa bino” sa Gregong 
Septuagint ug sa Latin nga Vulgate) nga makita 
diha sa superskripsiyon sa tulo ka Salmo (8, 81, 84) 
lagmit nagpakita nga kini maoy mga awit nga na- 
langkit sa pag-ani sa mga paras. 

Mahulagwayong Paggamit. Adunay ubay- 
ubayng mga teksto sa Kasulatan nga ang pug- 
anan sa bino gihisgotan sa mahulagwayong diwa. 
(Isa 63:2, 3, Lam 1:15) Sa adlaw ni Jehova sa di- 
hang ang mga panon sa katawhan magtigom sa 
ubos nga patag sa desisyon, ang sugo nagkanayon: 
“Ihagbas ninyo ang galab, kay ang alanihon hinog 
na. Umari kamo, kanaog, kay ang mga pug-anan 
sa bino napuno na. Ang pasong sa pug-anan naga- 
awas, kay ang ilang pagkadaotan dagaya.” (Joe 3: 
13, 14) Sa susama, nakita ni Juan diha sa panan- 
awon nga “ang paras sa yuta” giitsa “ngadto sa da- 
kong pug-anan sa bino sa kasuko sa Diyos,” diin 
kini gitamaktamakan hangtod nga “migula ang 
dugo gikan sa pug-anan sa bino sa gitas-on nga 
mosangko sa mga busal sa mga kabayo.” Ang usa 
nga gitawag nga “Matinumanon ug Matuod,” “Ang 
Pulong sa Diyos,” mao ang usa nga magtamakta- 

mak niini nga pug-anan sa bino sa “kasuko sa ka- 
pungot sa Diyos nga Labing Gamhanan. ”---Pin 14: 
19, 20, 19:11-16. 


PUG-ANAN SA BINO. 


ANAN. 


PUKOT. Sa katibuk-an, usa kini ka materyales 
nga ginama sa linubid nga hilo, lambo, o pisi, ug 
gilala ingong mga ginambat. Ang mga pukot giga- 
mit sa pagsikop o pagdakop sa mga isda (Ecc 9:12, 
Isa 19:8, Mat 4:18-21), mga langgam (Pr 1:17), ug 
ubang mga hayop (Isa 51:20). Lakip sa pangunang 
mga materyales nga gigamit sa paghimo niini mao 
ang lino, lanot sa palma, ug papiro. 

Apan, ang mga pukot nga metal gigamit sa lahi 
gayod nga mga katuyoan. Ang mga pukot o gi- 
nambat nga gama sa tumbaga gigamit ingong da- 
yandayan alang sa mga ulo-ulo sa mga haligi sa 
templo nga gitawag ug Jakin ug Boaz (tan-awa ang 
ULo-ULO), ug usa ka pukot o rehasrehas nga tum- 
baga ang nagsilbing parilya alang sa halaran.---Ex 
27:4, 5; 38:4; 1Ha 7:16-18, 41, 42, Jer 52:22, 23. 

Mahulagwayong Paggamit. Ang “pukot" 
sagad gigamit nga mahulagwayon diha sa Bibliya 
aron sa paghawas sa mga paagi sa paglit-ag sa 
uban---sa paglibot kanila ug sa pagbihag o sa pag- 
padangat ug kadaotan nganha kanila. (Job 18:8, 
19:6, Sal 66:11: Lam 1:13, Eze 12:13, 17:20, 19:8, 
32:3: Os 5:1, 7:12, Miq 7:2) Ang mga paagi nga gi- 
gamit sa mga Caldeanhon aron sa pagsakop ug 
mga nasod samtang sila nagpalapad sa ilang do- 
minyo gipakasama sa usa ka baling. (Hab 1:6, 15- 
17) Dugang pa, ang pag-ulog-ulog ug ang kasing- 
kasing sa usa ka imoral nga babaye nga nagalaraw 
ug daotan gipakasama sa mga pukot. (Pr 29:5: Ecc 
7:26) Gipahayag sa salmista ang pagsalig nga si 
Jehova magaluwas kaniya gikan sa makalit-ag nga 
mga pukot (Sal 25:15, 31:4: 140:5, 12) ug nga kad- 
tong nagladlad sa maong mga pukot malit-agan 
mismo niana.---Sal 9:15: 35:7, 8: 57:6, 141:10. 

Mahitungod sa pagkagama ug gamit sa nagkala- 
inlaing mga pukot, tan-awa ang TIGLIT-AG UG LANG- 
GAM; BALING; PAGPANGAYAM UG PAGPANGISDA. 


PUL. 

1. Ang ngalang gihatag sa usa ka hari sa Asir- 
ya diha sa 2 Hari 15:19 ug 1 Cronicas 5:26. Sa pa- 
nahon sa paghari ni Menahem nga hari sa Israel, si 
Pul miadto sa Palestina ug nakadawat ug tributo 
gikan kang Menahem. Ang tinuod nga pagkatawo 
ni Pul dugay nang gikuwestiyon. Apan, ang kadag- 
hanan sa mga eskolar karon nanghinapos nga si 
Pul ug Tiglat-pileser III sa Asirya maoy usa ra ka 
tawo, sanglit ang ngalang Pulu (Pul) nakaplagan 
diha sa papan sa dinastiya nga nailhan ingong 
Babylonian King List A, samtang sa katumbas 


Tan-awa ang Puc- 

nga dapit diha sa “Synchronistic Chronicle” gita- 
la ang ngalang Tukultiapilesharra (Tiglat-pileser). 
(Ancient Near Eastern Texts, giedit ni J. Pritchard, 
1974, pp. 272, 273) Lagmit ang “Pul” maoy iyang 
personal nga ngalan o ang ngalan nga siya nailhan 
didto sa Babilonya, samtang ang Tiglat-pileser (Til- 
gat-pilneser) mao ang ngalan nga iyang gigamit sa 
dihang siya nahimong hari sa Asirya. Pinaagi niini 
nga katin-awan, ang 1 Cronicas 5:26 mahimong 
basahon nga nagtumong sa samang indibiduwal sa 
dihang kini nag-ingon, 'Si Pul nga hari sa Asirya 
bisan . . . si Tilgat-pilneser nga hari sa Asirya.’ 
--Tan-awa ang TIGLAT-PILESER (II). 

2. Usa ka nasod o katawhan nga gitala lamang 
diha sa Isaias 66:19, uban sa Tarsis (dayag nga ang 
habagatang Espanya) ug Lud (sa A sa Aprika). Da- 
yag nga ang tulo ka dapit nailhan tungod sa ilang 
batid nga mga magpapana. Ang tukmang nahimu- 
tangan sa Pul wala mahibaloi. Ang Gregong Sep- 
tuagint mabasa nga “Phud” o “Put” diha sa Isaias 
66:19 inay nga “Pul,” ug ang Put (gituohan nga 
mao ang mga Libyanhon sa Aprika) ug ang Lud 
nalangkit sa ubang mga teksto. (Eze 27:10, Jer 
46:9: tan-awa ang PUT.) Apan, ang pagbasa diha sa 
Masoretikong teksto nga “Pul” gipaluyohan sa Linu- 
kot nga Basahon ni Isaias sa Patayng Dagat ug sa 
Syriac nga Peshitta. Ang pipila ka eskolar nagtuo 
nga ang “Pul” mao ang pulo sa Philae didto sa Nilo. 


PULA. Tan-awa ang Bulok. 


PULANG DAGAT. Ang katubigan nga nag- 
ulang sa amihanan-sidlakang Aprika gikan sa Pe- 
ninsula sa Arabia, naglakip kini sa duha ka misa- 
ngang mga gulpo nga nailhan ingong ang Gulpo sa 
Suez ug ang Gulpo sa ‘Aqaba. Ang Pulang Dagat, 
ingong termino nga gigamit karon, may gitas-on 
nga mga 2,250 km (1,400 mi), may kinalaparang 
bahin nga mga 354 km (220 mi) ug may aberids 
nga giladmon nga mga 610 m (2,000 p). Bahin kini 
sa dakong liki sa yuta nga nailhan nga Rift Valley. 
Tungod kay kusog ang pag-alisngaw, ang katubi- 
gan niini nga dagat parat kaayo. Tungod sa kusog 
nga hangin, kalit nga mga pag-usab sa direksiyon 
sa hangin, ug sa dagkong katakotan, makuyaw 
alang sa mga sakayan nga monabigar sa Pulang 
Dagat. Ubay sa sidlakang baybayon adunay habog 
nga kabukiran, samtang sa kasadpang baybayon 
anaa ang batoon nga kapatagan sa bukid ug dili- 
habog nga kabungtoran. 

Adunay maayong katarongan sa pagsabot nga 
ang mga ekspresyon sa orihinal nga pinulongan 
nga gihubad ug “Pulang Dagat” ikapadapat sa Pu- 
lang Dagat sa katibuk-an o kaha ngadto sa usa 
sa misangang mga gulpo niini sa amihanan. (Ex 
10:19, 13:18, Num 33:10, 11; Huk 11:16, Buh 7:36) 
Ang katubigan sa Pulang Dagat mao ang milagro- 


PULGAS 


song gipikas ni Jehova aron ang mga Israelinhon 
makalatas agi sa mamalang yuta, apan iyang gi- 
lumsan ang migukod nga si Paraon ug ang iyang 
kasundalohan. (Ex 14:21-15:22, Deu 11:4: Jos 2:10, 
4:23: 24:6; Neh 9:9, Sal 106:7, 9, 22, 136:13, 15) 
Ang mga teksto sa Bibliya nga nag-asoy niining 
hitaboa migamit sa Hebreohanong ekspresyon nga 
yam (dagat) o yam-suph' (dagat sa mga tangbo o 
mga tikog). Tungod sa literal nga kahulogan sa 
yam-suph, ang pipila ka eskolar nangatarongan 
nga ang mga Israelinhon mitabok diha sa kalama- 
kan lamang, sama sa rehiyon sa Bitter Lakes, ug 
dili sa Pulang Dagat (ilabina sa misangang gulpo sa 
kasadpan, ang Gulpo sa Suez, diin gituohan sa 
uban nga didto lagmit nahitabo ang pagtabok). 
Apan, angayng matikdan nga may igong gilad- 
mon ang katubigan aron makatabon sa kasunda- 
lohan ni Paraon. (Ex 14:28, 29) Imposible kini 
kon diha sa kalamakan lamang. Dugang pa, ang 
Buhat 7:36 ug ang Hebreohanon 11:29 wala ga- 
yod magtumong sa usa ka kalamakan lamang, 
kay gihisgotan niining mga tekstoha ang samang 
panghitabo ug gigamit ang Gregong ekspresyon 
nga ery:thra” tha'lassa, nga nagkahulogang “Pu- 
lang Dagat.” (Tan-awa ang PAGPANGGULA.) Gigamit 
sa historyador nga si Herodotus (sa ikalimang sig- 
lo W.K.P.) ang samang Gregong ekspresyon sa 
pagtumong, dili sa kalamakan o mabaw nga katu- 
bigan, kondili sa “Dagat Indian, diin diha niana 
ang Pulang Dagat” nahimutang.---A Greek-English 
Lexicon, ni H. G. Liddell ug R. Scott, girebisar ni 
H. Jones, Oxford, 1968, p. 693: tan-awa ang PIHA- 
HIROT. 

Sa usa ka pahayag sa kalaglagan alang sa Edom, 
ang pagtuaw tungod sa pagkalaglag sa Edom gihu- 
bit nga nadungog sa Pulang Dagat. (Jer 49:21) Kini 
daling masabtan, sanglit ang utlanan sa teritoryo 
sa Edom sa habagatang tumoy niini mao ang Pu- 
lang Dagat (1Ha 9:26), nga mao, ang misangang 
gulpo sa amihanan-sidlakang bahin sa dagat, ang 
Gulpo sa ‘Aqaba. Ang utlanan sa Israel miabot 
usab niining dapita.---Ex 23:31. 


PULGAS [Heb., par'osh']. Usa ka gamay kaa- 
yong parasito nga insekto nga walay pako. Ang 
mga pulgas sagad nga pulahon-kape ug mugbo 
ang atubangan ug tungatungang mga tiil apan 
tag-as ang pangulahiang mga tiil. Tungod sa lig-on 
ug tunokong mga tiil sa pulgas ug sa lapad nga ki- 
lid niini, kini sayon ra ug kusog nga makadagan 
tali sa mga buhok o mga balhibo sa gitaptan niini. 
Tungod sa mugbo, pahapay sa luyo nga balhibo 
nga nagtabon sa linginong lawas niini, ang pulgas 
dili lang kay daling makadagan paabante kondili li- 
sod usab kining kuhaon gikan sa gitaptan niini. 
Ang gamayng ulo sa pulgas adunay usa ka sungo 
nga gamiton sa pagtusok sa panit sa biktima niini, 


PULO 


nga tungod niana ang dugo moagos. Talagsaon ka- 
ayo ang katakos niini sa paglukso. Bisan tuod wala 
ray 0.3 sm (74 pul.) ang gitas-on, ang pulgas nga 
motapot sa mga tawo makalukso sa gilay-ong ka- 
pin sa 30 sm (1 p) ug sa gihabogong halos 20 sm 
(8 pul.). Ang matang sa pulgas nga gihisgotan sa 
Bibliya lagmit mao ang gitawag ug Pulex irritans. 

Sa Kasulatan kaduha lamang hisgoti ang pulgas. 
Sa dihang si David gigukod ni Haring Saul, siya na- 
ngutana sa hari: “Kinsa ba ang imong gigukod? ... 
Usa ka pulgas?” Pinaagi sa pagtandi sa iyang kau- 
galingon sa usa ka pulgas, gipasiugda ni David ang 
iyang pagkagamay kon itandi kang Saul, busa nag- 
pakita nga wala gayoy kapuslanan ang paggukod 
sa hari kaniya. (1Sa 24:14) Ang 1 Samuel 26:20 
sama usab ug ideya, apan sa Gregong Septuagint 
ang mga pulong nga “usa ka pulgas” mabasa nga 
“akong kalag.” 


PULO. Ang Hebreohanong termino nga ’i (plu- 
ral, iyim’) dili lamang nagtumong sa usa ka yuta 
nga mas gamay kay sa usa ka kontinente ug bug- 
os gilibotan sa tubig (Isa 11:11: 24:15) kondili nag- 
tumong usab sa mamala nga yuta (Isa 42:15) o 
kabaybayonan. (Isa 20:6, 23:2, 6, Jer 2:10) Sa ma- 
hulagwayon, ang pulong nga 'i mapadapat sa mga 
molupyo niini nga kapuloan o kabaybayonan. (Gen 
10:5 ftn sa Rbi8, Isa 49:1 ftn sa Rbi8, 59:18 ftn sa 
Rbi8) Usahay ang “kapuloan” maghawas sa halayo 
kaayong mga dapit ug sa mga molupyo niini. (Isa 
41:5: 66:19: Eze 39:6, tan-awa ang MAGOG Num. 2.) 
Sa ingon wala gayoy layo o hilit kaayo nga mga da- 
pit, sama sa kapuloan sa dagat, ang makaling- 
kawas sa mga epekto sa simbolikong linog nga 
ipahamtang sa Dakong Babilonya. (Pin 16:18-21, 
itandi ang Pin 6:12-14.) Sa panglantaw ni Jehova, 
ang tanang kapuloan maoy “sama lamang sa pi- 
nong abog."---Isa 40:15. 

Lakip sa mga pulo nga espesipikong ginganlan sa 
Bibliya mao ang Cipro (Buh 13:4-6), Cos, Rodas 
(Buh 21:1), Creta (Buh 27:7), Cauda (Buh 27:16), 
Malta (Buh 28:1), ug Patmos (Pin 1:9). 


PULONG, ANG. Ang terminong “pulong” 
diha sa Kasulatan kasagaran maoy hubad sa Heb- 
reohanong pulong nga davar’ ug sa Gregong lo- 
gos. Kini nga mga pulong sa kadaghanang mga 
kahimtang nagtumong sa katibuk-ang hunahuna, 
pamulong, o pahayag inay sa usa lamang ka indi- 
biduwal nga termino o sinultihan. (Sa Grego ang 
“usa ka pulong” gihubit pinaagi sa pulong nga rhe'- 
ma [Mat 27:14], bisan tuod nga kini usab mahi- 
mong magkahulogan sa usa ka pamulong o usa ka 
butang nga gisulti.) Ang bisan unsang mensahe 
gikan sa Maglalalang, sama nianang gipahayag pi- 
naagi sa usa ka manalagna, mao “ang pulong sa Di- 
yos.” Sa pipila ka teksto ang Logos (nagkahulogang 

“Pulong”) maoy usa ka titulo nga gihatag kang 
Jesu-Kristo. 

Ang Pulong sa Diyos. Ang “pulong ni Jeho- 
va” maoy usa ka ekspresyon nga, uban sa diyu- 
tayng mga kalainan, makita sa ginatos ka beses 
diha sa Kasulatan. Pinaagi sa “pulong ni Jehova” 
ang mga langit gilalang. Gisulti sa Diyos ang pu- 
long ug kini natuman. “Ang Diyos miingon: “Mo- 
tungha ang kahayag. Niana mitungha ang ka- 
hayag.” (Sal 33:6, Gen 1:3) Dili angayng sabton 
pinasukad niini nga si Jehova mismo walay gi- 
buhat. (Ju 5:17) Apan siya adunay tinagpulo ka 
libo ka manulonda nga andam mosanong sa iyang 
pulong ug motuman sa iyang kabubut-on.--Sal 
103:20. 

Ang kalalangan, buhi ug dili buhi, nailalom sa 
pagbulot-an sa pulong sa Diyos, ug mahimong ga- 
miton niya sa pagpalampos sa iyang mga katuyo- 
an. (Sal 103:20, 148:8) Ang iyang pulong kasaligan, 
kon unsa ang gisaad sa Diyos siya usab mahinum- 
dom sa pagtuman niini. (Deu 9:5; Sal 105:42-45) 
Sumala sa iya mismong giingon, ang iyang pulong 
“mohangtod sa panahong walay tino”, kini dili ga- 
yod mobalik nga dili molampos ang katuyoan nii- 
ni.--Isa 40:8: 55:10, 11, 1Pe 1:25. 

Si Jehova maoy usa ka Diyos nga makigkomuni- 
kar, nga tungod niana iyang gibutyag sa nagkala- 
inlaing mga paagi ngadto sa iyang mga linalang 
kon unsa ang iyang kabubut-on ug mga katuyoan. 
Ang mga pulong sa Diyos gisulti, sa walay duha- 
duha pinaagig manulonda, ngadto sa mga tawo 
sama kang Adan, Noe, ug Abraham. (Gen 3:9-19, 
6:13: 12:1) Usahay iyang gigamit ang balaang mga 
tawo sama kang Moises ug Aaron aron sa pagpahi- 
balo sa iyang mga katuyoan. (Ex 5:1) “Ang tagsa- 
tagsa ka pulong” nga gisugo ni Moises sa Israel sa 
pagkatinuod mao ang pulong sa Diyos alang kani- 
la. (Deu 12:32) Namulong usab ang Diyos pinaagi 
sa baba sa mga manalagna sama kang Fliseo ug 
Jeremias, ug sa mga babayeng manalagna sama 
kang Debora.---2Ha 7:1; Jer 2:1, 2; Huk 4:4-7. 

Daghan sa kasugoan sa Diyos ang gisulat sukad 
pa sa panahon ni Moises. Ang Dekalogo, nga ko- 
mon nga gitawag nga Napulo ka Sugo ug nailhan 
diha sa Hebreohanong Kasulatan ingong “Napulo 
ka Pulong,” unang gihatag nga binaba ug sa ulahi 
'gisulat pinaagi sa tudlo sa Diyos' diha sa mga pa- 
pan nga bato. (Ex 31:18, 34:28, Deu 4:13) Kini nga 
kasugoan gitawag nga “Mga Pulong” diha sa Deu- 
teronomio 5:22.--Tan-awa ang NAPULO KA PULONG. 

Si Josue misulat ug dugang “mga pulong diha sa 
basahon sa balaod sa Diyos” ubos sa pag-inspirar 
sa Diyos, sama usab sa ubang matinumanong mga 
magsusulat sa Bibliya. (Jos 24:26, Jer 36:32) Sa ka- 
taposan kining tanang sinulat gihugpong ug maoy 
naglangkob sa gitawag nga Sagradong Kasulatan o 

Balaang Bibliya. Karong adlawa, “ang tibuok Kasu- 
latan [nga] inspirado sa Diyos" naglakip sa tanang 
kanonikal nga mga basahon sa Bibliya. (2Ti 3:16, 
2Pe 1:20, 21) Diha sa Kristohanon Gregong Kasu- 
latan, ang inspiradong pulong sa Diyos sagad gita- 
wag lamang ingong “pulong.”--San 1:22: 1Pe 2:2. 

Daghang termino ang susamag kahulogan sa 
pulong sa Diyos. Pananglitan, sa Salmo 119, diin 
ang mga paghisgot sa “(mga) pulong” ni Jehova 
makita sa kapin sa 20 ka beses, makaplagan ang 
mga termino nga susamag kahulogan diha sa ba- 
laknong mga paralelismo--sama sa mga termino 
nga balaod, mga pahinumdom, sugo, regulasyon, 
hudisyal nga hukom, ug mga lagda ni Jehova. Kini 
usab nagpakita nga ang ekspresyon nga “pulong” 
nagkahulogang usa ka kompletong hunahuna o 
mensahe. 

Ang pulong sa Diyos gihubit usab sa daghang 
uban pang mga paagi nga naghatag niini ug mas 
lapad nga diwa ug kahulogan. Kini mao “ang 'pu- 
long [o “pamulong” (rhema)] sa pagtuo” (Rom 
10:8, Int), ang “pulong [o mensahe (porma sa lo- 
gos)] sa pagkamatarong” (Heb 5:13), ug “ang pu- 
long sa pagpasig-uli” (2Co 5:19). Ang pulong o 
mensahe sa Diyos maoy sama sa “binhi,” nga kon 
itanom diha sa maayong yuta, mamunga ug dag- 
han (Luc 8:11-15), ang iyang mga pulong giingon 
usab nga “midagan nga matulin. '---Sal 147:15. 

Mga Magwawali ug mga Magtutudlo sa Pu- 
long. Ang labing bantogang tigpasiugda ug tig- 
paluyo sa inspiradong pulong sa kamatuoran nga 
iya ni Jehova mao si Ginoong Jesu-Kristo. Iyang gi- 
pahingangha ang mga tawo tungod sa iyang mga 
paagi sa pagpanudlo (Mat 7:28, 29; Ju 7:46), bisan 
pa niana wala niya angkona ang dungog alang sa 
iyang kaugalingon, nga nag-ingon, “ang pulong 
nga inyong nadungog dili akoa, apan iya sa Ama- 
han nga nagpadala kanako.” (Ju 14:24, 17:14: Luc 
5:1) Ang matinumanong mga tinun-an ni Kristo 
mao kadtong nagpabilin sa iyang pulong, ug kini, 
sa baylo, nagpahigawas kanila gikan sa pagkawa- 
lay-kabangkaagan, patuotuo, ug kahadlok, ingon 
man usab gikan sa pagkaulipon sa sala ug kama- 
tayon. (Ju 8:31, 32) Sa daghang higayon, kina- 
hanglang mangatarongan si Jesus sa mga Pariseo, 
kansang mga tradisyon ug mga pagtulon-an nag- 
himong walay pulos sa “pulong [o pahayag] sa Di- 
yos.”--Mat 15:6, Mar 7:13. 

Dili pa igo ang pagpamati lamang sa pulong 
sa Diyos nga giwali, apan hinungdanon usab ang 
paglihok ug pagsunod sa maong mensahe. (Luc 
8:21; 11:28, San 1:22, 23) Human mabansay pag- 
ayo alang sa ministeryo, ang mga apostoles ug 
mga tinun-an mituman sa pulong ug misangyaw 
ug nanudlo. (Buh 4:31: 8:4, 14: 13:7, 44; 15:36, 
18:11, 19:10) Ingong resulta, “ang pulong sa Diyos 

padayong mikaylap, ug ang mga tinun-an pada- 
yong nagkadaghan.'”--Buh 6:7; 11:1, 12:24, 13:5, 
49: 19:20. 

Ang mga apostoles ug ang ilang mga kauban dili 
mga tigbaligya sa Kasulatan, ingon sa gihimo sa 
mini nga mga magbalantay. Ang ilang giwali mao 
ang lunsay, dili-sinambogan nga mensahe sa Di- 
yos. (2Co 2:17; 4:2) Gisultihan ni apostol Pablo 
si Timoteo: “Buhata ang kutob sa imong maara- 
ngan nga itanyag ang imong kaugalingon sa Diyos 
ingong inuyonan, usa ka mamumuo nga walay 
angayng ikaulaw, nga nagagamit sa pulong sa ka- 
matuoran sa hustong paagi.” Dugang pa, si Timo- 
teo gisugo: “Iwali ang pulong, magmadali diha niini 
sa paborableng panahon, sa masamok nga pana- 
hon.” (2Ti 2:15: 4:2) Gitambagan usab ni Pablo ang 
Kristohanong mga asawa sa pagbantay sa ilang 
panggawi, “aron ang pulong sa Diyos dili mapasi- 
palahan.”--Tit 2:5. 

Sukad nga gisupak sa Yawa ang gisulti sa Diyos 
didto sa tanaman sa Eden, mitungha na ang dag- 
hang satanasnong mga kaaway sa pulong sa Diyos. 
Daghang tawo kinsa milaban sa pulong sa Diyos 
ang nangamatay tungod sa pagbuhat niana, suma- 
la sa gipamatud-an sa tagna sa Bibliya ug sa ka- 
saysayan. (Pin 6:9) Gipamatud-an usab sa kasay- 
sayan nga ang paglutos wala makapahunong sa 
pagmantala sa pulong sa Diyos.--Flp 1:12-14, 18, 
2Ti 2:9. 

Ang Gahom sa Pulong ug sa Espiritu sa Di- 
yos. Ang pulong sa Diyos adunay kusganong 
gahom nganha sa mga tigpatalinghog niini. Kini 
nagkahulogan ug kinabuhi. Gipasundayag sa Diyos 
ngadto sa Israel didto sa kamingawan nga “dili sa 
tinapay lamang mabuhi ang tawo kondili sa matag 
pulong gikan sa baba ni Jehova nga ang tawo ma- 
buhi.” (Deu 8:3, Mat 4:4) Kini mao ang “pulong 
sa kinabuhi.” (Flp 2:16) Si Jesus namulong ba- 
hin sa mga pulong sa Diyos, ug siya miingon: 
“Ang mga pulong [rhe'ma'ta] nga gisulti ko kanin- 
yo maoy espiritu ug kinabuhi.”---Ju 6:63. 

Si apostol Pablo misulat: “Ang pulong [o mensa- 
he (lo'gos)] sa Diyos buhi ug gamhanan ug maha- 
it pa kay sa espada nga duhay-sulab ug modulot 
bisan hangtod sa pagbahin sa kalag ug sa espiritu, 
ug sa mga lutahan ug sa ilang uyok, ug makatug- 
kad sa mga hunahuna ug mga tuyo sa kasingka- 
sing.” (Heb 4:12) Kini motidlom sa kasingkasing ug 
magpadayag kon ang usa tinuod ba gayod nga 
nagkinabuhi sumala sa matarong nga mga prinsip- 
yo.— 1Co 14:23-25. 

Ang pulong sa Diyos mao ang kamatuoran ug 
makahimo sa pagbalaan sa usa ka tawo aron gami- 
ton sa Diyos. (Ju 17:17) Kini makahimo sa usa ka 
tawo nga maalamon ug malipayon; kini makapa- 
lampos sa bisan unsang buluhaton nga gituyo sa 

Diyos alang niini. (Sal 19:7-9: Isa 55:10, 11) Kini 
bug-os nga makasangkap sa usa ka tawo alang sa 
tanang maayong buhat ug makatabang kaniya sa 
pagdaog sa usa nga daotan.--2Ti 3:16, 17: itandi 
ang 1Ju 2:14. 

Labot sa pagsangyaw ni Jesus kini ang giingon: 
"Ang Diyos nagdihog kaniya ug balaang espiritu ug 
gahom, ug gilibot niya ang kayutaan nga nagbuhat 
ug maayo ug nag-ayo nilang tanan nga gisakit sa 
Yawa: tungod kay ang Diyos uban man kaniya." 
(Buh 10:38) Nagmalamposon si apostol Pablo sa 
pagkabig sa mga tawo, bisan sa mga pagano, “dili 
pinaagig makapakombinsir nga mga pulong sa ka- 
alam [sa mga tawo] kondili pinaagig pagpasunda- 
yag sa espiritu ug sa gahom.” (1Co 2:4) Ang mga 
pulong nga iyang gipamulong pinaagi sa balaang 
espiritu sa Diyos, nga pinasukad sa Kasulatan, ang 
Pulong sa Diyos, kusganong milihok aron mahimo 
ang pagpangabig. Iyang gisultihan ang kongre- 
gasyon sa Tesalonica: “Ang maayong balita nga 
among giwali wala makaplagi sa inyong taliwala 
uban ang mga sulti lamang apan usab uban ang 
gahom ug uban ang balaang espiritu ug hugot nga 
pagtuo.”--1Te 1:5. 

Si Juan nga Tigbawtismo miabot “uban sa espi- 
ritu ug gahom ni Elias.” Siya nakabaton sa “espiri- 
tu” ni Elias, ingong iyang panukmod ug puwersa. 
Ang espiritu ni Jehova nagtultol usab kang Juan, 
maong siya namulong bahin sa mga pulong sa Di- 
yos, mga pulong nga naghatag ug kusganong ga- 
hom, siya nagmalamposon gayod “sa pagpabalik sa 
mga kasingkasing sa mga amahan ngadto sa mga 
anak ug sa mga dili-masinugtanon ngadto sa prak- 
tikal nga kaalam sa mga matarong, aron sa pag- 
andam alang kang Jehova ug usa ka katawhan nga 
inandam.”--Luc 1:17. 

Ang mensahe sa maayong balita gikan sa Pulong 
sa Diyos nga mao ang Bibliya dili gayod angayng 
pakamenoson. Kini nga mga pulong mas gamha- 
nan pa kaayo kay sa bisan unsang pulong nga 
mahimong mugnaon o ipamulong sa mga tawo. 
Ang karaang mga taga-Berea gidayeg tungod kay 
sila “maampingong nagasusi sa Kasulatan” aron sa 
pagtino kon husto ba ang gitudlo sa usa ka apostol. 
(Buh 17:11) Ang mga ministro sa Diyos, nga naga- 
sulti bahin sa gamhanang Pulong sa Diyos, gipalig- 
on ug gipaluyohan sa “gahom sa balaang espiritu.” 
--Rom 15:13, 19. 

“Ang Pulong” Ingong Usa ka Titulo. Diha 
sa Kristohanon Gregong Kasulatan, “ang Pulong” 
(Gr., ho Lo'gos) makita usab ingong usa ka titulo. 
(Ju 1:1, 14; Pin 19:13) Gipaila ni apostol Juan ang 
usa nga maoy tag-iya niini nga titulo, nga mao, si 
Jesus, kinsa gitawag sa ingon dili lamang panahon 
sa iyang ministeryo sa dinhi pa sa yuta ingong usa 
ka hingpit nga tawo kondili panahon usab sa iyang 

una-tawhanong paglungtad ingong espiritu ingon 
man usab human sa iyang pagbayaw ngadto sa la- 
ngit. 

“Ang Pulong usa ka diyos.” Mahitungod sa 
una-tawhanong paglungtad sa Anak, si Juan nag- 
ingon: “Sa sinugdan mao ang Pulong, ug ang Pu- 
long uban sa Diyos, ug ang Pulong usa ka diyos.” 
(Ju 1:1, NW) Ang King James Version ug Douay 
Version mabasa: “Sa sinugdan mao ang Pulong, ug 
ang Pulong uban sa Diyos, ug Diyos ang Pulong.” 
Kini daw magpasabot nga ang Pulong mao ra ang 
Labing Gamhanan nga Diyos, samtang ang naha- 
unang hubad, sa Bag-ong Kalibotang Hubad, nag- 
pakita nga ang Pulong dili mao ang Diyos, ang La- 
bing Gamhanan nga Diyos, kondili maoy usa ka 
gamhanan, usa ka diyos. (Bisan ang mga maghu- 
hukom sa karaang Israel, kinsa naghupot ug da- 
kong gahom sa nasod, gitawag nga “mga diyos.” 
[Sal 82:6; Ju 10:34, 3b]) Sa pagkatinuod, sa Gre- 
gong teksto, ang tinong artikulo nga ho, “ang,” ma- 
kita nga nag-una sa unang “Diyos,” apan walay ar- 
tikulo nga makita nga nag-una sa ikaduhang diyos. 

Ang ubang mga hubad makatabang sa pagbaton 
sa tukmang panghunahuna. Ang interlinear nga 
pulong-por-pulong nga hubad sa Gregong hubad 
sa Emphatic Diaglott mabasa: “Sa usa ka sinugdan 
mao ang Pulong, ug ang Pulong uban sa Diyos, ug 
usa ka diyos ang Pulong.” Ang kauban nga teksto 
sa Diaglott migamit ug kapital ug gagmayng kapi- 
tal nga mga letra alang sa “ang” (o “sa” Diyos, ug 
migamit ug unang kapital ug dili-kapital nga mga 
letra alang sa ikaduhang paglutaw sa pulong nga 
“Diyos” diha sa tudling-pulong: “Sa Sinugdan mao 
ang Locos, ug ang Locos uban sa Diyos, ug Diyos 
ang Locos.” 

Kini nga mga hubad magpaluyo sa kamatuoran 
nga si Jesus, ingong Anak sa Diyos ug ang usa nga 
gigamit sa Diyos sa paglalang sa tanang uban pang 
mga butang (Col 1:15-20), sa pagkatinuod maoy 
usa ka “diyos,” usa nga gamhanan, ug adunay hi- 
yas sa pagkagamhanan, apan dili mao ang Labing 
Gamhanan nga Diyos. Ang ubang mga hubad nag- 
pabanaag niini nga panghunahuna. Ang The New 
English Bible nag-ingon: “Ug kon unsa ang Diyos, 
mao man ang Pulong.” Ang Gregong termino nga 
gihubad nga “Pulong” maoy Logos, ug busa ang 
hubad ni Moffatt mabasa: “Ang Logos maoy diyos.” 
Ang American Translation mabasa: “Ang Pulong 
maoy diyos.” Ang ubang mga hubad, nga gihubad 
sa mga maghuhubad nga Aleman, misunod niini. 
Ang hubad ni Böhmer: “Kini hugot nga nabugkos 
uban sa Diyos, oo, kini mismo maoy diyos.” Ang 
hubad ni Stage: “Ang Pulong mismo maoy diyos.” 
Ang hubad ni Menge: “Ug Diyos (= diyos) ang Pu- 
long.” Ug ang hubad ni Thimme: “Ug samag ma- 
tang sa Diyos ang Pulong.” Kining tanan nga mga 

hubad nagpasiugda sa kinaiyahan sa Pulong, dili 
ang iyang identipikasyon uban sa iyang Amahan, 
ang Labing Gamhanan nga Diyos. Ingong Anak ni 
Jehova nga Diyos, siya nakabaton gayod ug kinai- 
yahan sa Diyos.---Col 2:9; itandi ang 2Pe 1:4, diin 
ang “kinaiyahan nga iya sa Diyos" gisaad ngadto sa 
kaubang mga manununod ni Kristo. 

Ang The Four Gospels--A New Translation, ni 
Propesor Charles Cutler Torrey (ika-2 nga ed., 
1947), nag-ingon: “Sa sinugdan mao ang Pulong, 
ug ang Pulong uban sa Diyos, ug diyos ang Pulong. 
Sa dihang siya sa sinugdan uban sa Diyos ang ta- 
nang butang gilalang pinaagi kaniya: kon wala siya 
walay linalang nga butang nga mitungha.” (Ju 1: 
1-3) Matikdi nga ang termino nga nagpunting sa 
Pulong giespeling nga dili kapital ang unang letra, 
nga mao, “diyos.” 

Kini nga Pulong, o Logos, mao lamang ang di- 
rektang gilalang sa Diyos, ang bugtong anak sa Di- 
yos, ug dayag nga maoy suod nga kauban sa Diyos 
nga kaniya ang Diyos nakigsulti sa dihang siya mi- 
ingon: “Buhaton nato ang tawo sumala sa atong la- 
rawan, sumala sa atong dagway.” (Gen 1:26) Busa 
si Juan nagpadayon sa pag-ingon: “Kini siya sa si- 
nugdan uban sa Diyos. Ang tanang butang mi- 
lungtad pinaagi kaniya, ug walay bisan usa ka bu- 
tang nga milungtad nga dili pinaagi kaniya.”--Ju 
1:2, 3. 

Ang ubang mga teksto tin-awng nagpakita nga 
ang Pulong maoy galamiton sa Diyos nga pinaagi 
kaniya ang tanang ubang mga butang milungtad. 
Adunay “usa lamang ka Diyos nga Amahan, nga 
gikan kaniya ang tanang butang, .. . ug adunay 
usa ka Ginoo, si Jesu-Kristo, nga pinaagi kaniya 
ang tanang butang.” (1Co 8:6) Ang Pulong, ang 
Anak sa Diyos, mao “ang sinugdan sa kalalangan 
sa Diyos,” nga sa laing paagi gihubit ingong “ang 
panganay sa tanang kalalangan: tungod kay pina- 
agi kaniya gilalang ang tanang ubang butang sa la- 
ngit ug sa yuta.”--Pin 3:14; Col 1:15, 16. 

Yutan-ong ministeryo ug langitnong kahi- 
mayaan. Sa takdang panahon nahitabo ang usa 
ka kausaban. Gipatin-aw ni Juan: “Busa ang Pu- 
long nahimong unod ug mipuyo sa atong taliwala 
[ingong si Ginoong Jesu-Kristo], ug nakita nato ang 
iyang himaya, ang himaya nga ingon sa iya sa 
bugtong nga anak gikan sa amahan.” (Ju 1:14) Pi- 
naagi sa pagkahimong unod, ang Pulong maki- 
ta, madungog, mahikap sa mga saksing-nakaki- 
ta dinhi sa yuta. Niining paagiha ang unodnong 
mga tawo makahimo sa direktang pagpakigkon- 
tak ug pagpakig-uban “sa pulong sa kinabuhi,” 
nga, matod ni Juan, “sukad pa sa sinugdan, nga 
among nadungog, nga among nakita sa among 
mga mata, nga among nasud-ong pag-ayo ug na- 
hikap sa among mga kamot.”--1Ju 1:1-3. 

Ang hinimaya nga si Ginoong Jesu-Kristo nag- 
padayon sa paghupot sa titulo nga “ang Pulong,” 
sumala sa makita diha sa Pinadayag 19:11-16. Nii- 
ni nga mga teksto, pinaagi sa usa ka panan-awon 
sa langit, si Juan nag-ingon nga iyang nakita ang 
usa ka puting kabayo nga ang nagsakay niini gita- 
wag nga “Matinumanon ug Matuod,” “Ang Pulong 
sa Diyos”: ug “diha sa iyang panggawas nga besti, 
bisan diha sa iyang paa, siya may ngalan nga na- 
hisulat, Hari sa mga hari ug Ginoo sa mga ginoo.” 

Kon nganong ang Anak sa Diyos gitawag nga 
“ang Pulong.” Ang usa ka titulo sagad naghubit 
sa katungdanan nga gialagaran o sa buluhaton nga 
gihimo sa naghupot niini. Susama usab niini ang 
titulo nga Kal-Hatze, nga nagkahulogang “ang ti- 
ngog o pulong sa hari,” nga gihatag ngadto sa usa 
ka opisyal sa Abyssinia. Pinasukad sa iyang mga 
panaw sukad sa 1768 hangtod sa 1773, si James 
Bruce naghubit sa mga buluhaton sa Kal-Hatze 
ingon sa mosunod. Siya mobarog dapit sa usa ka 
bentana nga may kortina nga sa likod niini, nga dili 
makita sa sulod, ang hari mamulong ngadto nii- 
ni nga opisyal. Dayon iyang isulti ang mensahe 
ngadto sa mga tawo o sa mga hingtungdan. Busa 
ang Kal-Hatze nag-alagad ingong ang pulong o ti- 
ngog sa hari sa Abyssinia.--- Travels to Discover the 
Source of the Nile, London, 1790, Tomo III, p. 265: 
Tomo IV, p. 76. 

Hinumdomi usab nga ang Diyos naghimo kang 
Aaron ingong pulong o “baba” ni Moises, nga nag- 
ingon: “Siya magasulti alang kanimo ngadto sa ka- 
tawhan, ug mahitabo gayod nga siya magsilbi nga 
baba alang kanimo, ug ikaw magsilbi ingon nga Di- 
yos ngadto kaniya.”---Ex 4:16. 

Sa susamang paagi, ang panganayng Anak sa 
Diyos sa walay duhaduha nag-alagad ingong Baba, 
o Tigpamaba, alang sa iyang Amahan, ang dakong 
Hari sa Walay Kataposan. Siya maoy Pulong sa 
Diyos sa pagpakigkomunikar alang sa paghatod 
ug impormasyon ug mga instruksiyon ngadto sa 
ubang espiritu ug tawhanong mga anak sa Magla- 
lalang. Makataronganon ang paghunahuna nga sa 
wala pa moanhi si Jesus sa yuta, sa daghang 
okasyon sa dihang ang Diyos nakigkomunikar sa 
mga tawo iyang gigamit ang Pulong ingong iyang 
tigpamaba nga manulonda. (Gen 16:7-11, 22:11, 
31:11, Ex 3:2-5, Huk 2:1-4, 6:11, 12; 13:3) Sanglit 
ang manulonda nga naggiya sa mga Israelinhon 
latas sa kamingawan “nagbaton sa ngalan ni Je- 
hova, lagmit siya mao ang Anak sa Diyos, ang 
Pulong.--Ex 23:20-23: tan-awa ang JESU-KRISTO 
(Una-tawhanong Paglungtad). 

Aron ipakita nga siya nagpadayon sa pag-ala- 
gad ingong Tigpamaba, o Pulong, sa iyang 
Amahan panahon sa iyang yutan-ong ministeryo, 


PULSERAS 


gisultihan ni Jesus ang iyang mga mamiminaw: 
“Wala ako magasulti pinasukad sa akong kaugali- 
ngong pagbuot, apan ang Amahan nga nagpadala 
kanako naghatag kanakog sugo kon unsay akong 
isugilon ug isulti. .. . Busa ang mga butang nga 
akong ginasulti, sumala sa gisulti kanako sa Ama- 
han, ginasulti ko usab kini sila.”--Ju 12:49, 50, 
14:10, 7:16, 17. 


PULSERAS. Usa ka lingin nga pahiyas nga 
isul-ob diha sa pulso o sa ubos nga bahin sa buk- 
ton, usahay walay bugto nga likong, apan sa pipila 
ka kahimtang may giwang o siradura. Sa karaang 
kapanahonan ang mga pulseras gisul-ob sa mga 
lalaki ug mga babaye, usahay sa usa lamang ka 
bukton, apan may mga higayon nga isul-ob diha sa 
duha ka bukton. Ang karaang mga pulseras gina- 
ma gikan sa bronse, bildo, puthaw, plata, ug bula- 
wan ug sagad butangan ug daghang pahiyas, usa- 
hay kini adornohan ug mga mutya. 

Ang mga Hebreohanon nagsul-ob ug mga pulse- 
ras, ug kini gigamit sa kadaghanan sukad pa sa 
unang mga panahon sa Palestina, diin ang mga ar- 
keologo nakakaplag ug daghan niini, nga ginama 
gikan sa lainlaing mga materyales, ilabina sa bron- 
se. Ang alagad ni Abraham mihatag kang Rebeca 
ug bulawang singsing sa ilong ug usab duha ka 
pulseras (Heb., tsemidhim') nga may gibug-atong 
napulo ka siklo (114 g) nga bulawan. (Gen 24:22, 
30, 47) Lakip sa mga butang nga gikuha ingong 
inagaw sa gubat gikan sa mga Midianhon mao ang 
mga pulseras, nga lakip sa bilihong mga butang 
nga gitanyag sa mga Israelinhon ngadto sa Diyos. 
--Num 31:50. 

Pinaagi kang Ezequiel, gilarawan sa Diyos ang 
iyang kaugalingon nga nagdayandayan sa Jerusa- 
lem pinaagig mga pulseras ug uban pang mga pa- 
hiyas. Apan sanglit gigamit niya ang maong maa- 
nindot nga mga butang sa idolatrosong paagi ug 
namampam, si Jehova mitagna nga siya magsilot 
kaniya ug magkuha niining mga butanga gikan ka- 
niya. (Eze 16:11, 17, 38, 39) Ang mga pulseras 
(Heb., sheh-rohth') maoy lakip sa mga butang nga 
giingon ni Jehova nga iyang kuhaon gikan sa ma- 
pahitas-ong “mga anak nga babaye sa Zion."--Isa 
3:16, 19. 

Ang likong o pulseras sa ibabawng bahin sa buk- 
ton (Heb., ets adhah) gisul-ob sa mga monarko 
ingong timailhan sa ilang harianong awtoridad o 
soberanong gahom. Lagmit nga mao kini ang ka- 
hulogan sa pulseras nga gisul-ob sa bukton ni Ha- 
ring Saul sa Israel.---2Sa 1:10, tan-awa ang DAYAN- 
DAYAN, PAHIYAS. 


PULSERAS SATIIL. Tan-awa ang KADENILYA 
SA TIL. 

PULTAHAN. Ang “ganghaan” (Heb. pe- 
thach, Gen 19:11) sa usa ka lawak, sa usa ka ba- 
lay, o sa uban pang tinukod nga gilangkoban sa: 
(1) “ibabawng bahin sa pultahan” (Heb., mash- 
gohph” Ex 12:7), nga mao, ang balabag, ang nag- 
babag nga kahoy o bato nga anaa sa ibabawng ba- 
hin niini nga samag sukod sa entrada sa pultahan 
ug nagsangga sa gambalay sa ibabaw sa pultahan, 
(2) duha ka “poste sa pultahan” (Heb., mezuzoth 7 
Ex 12:7, ftn sa Rbi8), ang hamba sa isigkakilid sa 
pultahan, nga niana gipatong ang balabag: (3) pul- 
tahan (Heb., deleth, Gr., thy'ra) mismo: (4) “baka- 
nan” (Heb., saph [Huk 19:27]) nga nahimutang sa 
ubos sa pultahan. 

Agig pagsugot sa sugo, ang balabag ug ang mga 
poste sa pultahan sa mga ganghaan sa mga balay 
sa mga Israelinhon didto sa Ehipto giwisikan ug 
dugo sa halad sa Paskuwa ingong ilhanan alang sa 
manulonda sa Diyos nga sayloan ang maong mga 
balay ug dili pamatyon ang ilang mga panganay. 
(Ex 12:7, 22, 23) Sumala sa Balaod, kon ang usa ka 
ulipon (lalaki o babaye) buot mag-alagad nga per- 
manente sa iyang agalon, ang agalon magdala sa 
ulipon ngadto sa pultahan o sa poste sa pultahan 
ug magtusok sa iyang dalunggan pinaagig hilihod. 
(Ex 21:5, 6; Deu 15:16, 17) Ang Hebreohanong pu- 
long alang sa poste sa pultahan (mezu-zah ' sa ula- 
hi gipadapat sa usa ka gamay nga sudlanan nga gi- 
tawag ug mezuzah. Ilansang kini diha sa poste sa 
pultahan sa Ortodoksong mga Hudiyo ug nasudlan 
sa usa ka pergamino nga gisulatan sa mga pulong 
sa Deuteronomio 6:4-9, 11:13-21.--Tan-awa ang 
MEZUZAH. 

Ang pultahan sagad maoy gama sa kahoy, ug 
daghan niini ang malisoliso pinaagig mga tuyoka- 
nan nga gipahaom sa mga suksokanan diha sa 
balabag sa ibabaw sa pultahan ug sa bakanan. 
(Pr 26:14) Ang mga tuyokanan sa pultahan sagad 
maoy gama sa kahoy, apan ang mga Ehiptohanon 
usahay magtaod diha sa ubos ug sa ibabaw nga tu- 
moy sa pultahan ug metal nga mga bisagra nga 
may mga tunggoytunggoy nga gipahaom sa mga 
suksokanan, sa ingon kini nga mga pultahan mali- 
soliso. Ang mga suksokanan sa mga pultahan sa 
templo nga gitukod ni Solomon maoy gama sa bu- 
lawan.---1Ha 7:48, 50. 

Ang mga pultahan sa kasarangan nga mga ba- 
lay maoy gagmay ug walay dayandayan. Apan 
ang ganghaan sa templo ni Solomon adunay duha 
ka duhay-palid nga kahoyng junipero nga mga 
pultahan, ug may duha ka pultahan nga gama sa 
kahoyng oleifero paingon sa Labing Balaan, kining 
tanang pultahan adunay kinulit nga mga larawan 
sa mga kerubin, mga kahoyng palma, ug mga bu- 
lak, nga hinaklapan ug bulawan. (1Ha 6:31-35) 
Ang dagkong mga pultahan nga adunay matiklop- 

tiklop nga mga bahin o mga palid gigamit usab sa 
ubang mga dapit. Pananglitan, gitino ni Jehova nga 
ang tumbagang “duhay-palid nga mga pultahan” 
sa Babilonya mabuksan alang kang Haring Ciro. 
- Isa 45:1, 2. 

Bahin sa bakanan sagad nga kahoy o bato ang 
gigamit. Apan ang mga bakanan sa “balay ni Jeho- 
va” nga gitukod ni Solomon gihaklapan ug bula- 
wan.—2Cr 3:1, 7. 

Ang mga pultahan sa mga balay o mga gangha- 
an usahay isira pinaagig mga trangka o mga bala- 
bag nga kahoy o puthaw (Isa 45:2; Deu 3:5; 2Cr 
8:5; 14:7), nga sagad itaod sa paagi nga kini ikasu- 
lod sa mga suksokanan diha sa mga poste sa gang- 
haan o sa mga poste sa pultahan. Ang mga gang- 
haan sa siyudad usahay may mga trangka ug mga 
tarogo. (Neh 3:3, 7:3) Ang tarogo lagmit nga usa ka 
bara o tubo nga ikasulod sa suksokanan diha sa ba- 
kanan sulod sa ganghaan. Ang ubang mga gang- 
haan sa siyudad adunay mga trangka (Deu 33:25), 
sama sa mga pultahan sa mga balay.--2Sa 13:17, 
18, Luc 11:7, tan-awa ang GANGHAAN, TRANGKA. 

Ang metal nga mga pangtuktok sa pultahan gi- 
gamit usab, apan ang Bibliya wala maghisgot nga 
espesipiko kon migamit ba niini ang mga Hebreo- 
hanon. Aron makamatikod ang mga tagbalay, ang 
usa ka tawo manuktok sa pultahan sa balay o sa 
ganghaan.---Aw 5:2, Buh 12:13. 

Mahulagwayong Paggamit. Si Jesu-Kristo 
nagdasig sa pagkamapadayonon, nga nag-ingon: 
“Padayon sa pagpanuktok, ug pagabuksan kini ka- 
ninyo.” (Mat 7:7) Sa Pinadayag 3:20, si Kristo 
nag-ingon nga siya “nagbarog sa pultahan ug na- 
gapanuktok,” nga mipasalig ug espirituwal nga pa- 
nag-ubanay ug kaayohan ngadto sa usa nga mag- 
bukas sa pultahan ug mag-abiabi kaniya. 

Kon ang dalagang Sulamita nahimong mabalhi- 
non sa gugma ug sa kaligdong, sama sa usa ka pul- 
tahan nga molisoliso diha sa tuyokanan niini, ang 
iyang mga igsoong lalaki determinado nga “alihan 
siya ug tabla nga sedro,” sa ingon magsira sa “pul- 
tahan” ug magpugong niini nga mobukas ngadto 
kang bisan kinsa nga makadaot kaniya.--Aw 8: 
8, 9. 

Ang Leviatan, nga dobleg apapangig, gilarawan 
ingong adunay “mga pultahan” sa nawong niini. 
(Job 41:1, 13, 14) Ang magtitigom nag-ingon nga 
sa kahimtang sa tawong tigulang “ang mga pulta- 
han didto sa kadalanan nasirhan na, tingali aron 
ipakita nga ang duha ka pultahan sa baba dili na 
kaayo mobuka o kaha dili na gayod mobuka aron 
ibungat kon unsay anaa sa balay sa lawas.---Ecc 
12:1,4. 

Si Jesu-Kristo nag-awhag ug kusganong pag- 
panlimbasog aron mabatonan ang kaluwasan, sa 
“pagsulod agi sa sigpit nga pultahan.” (Luc 13:23, 


PUN-ON ANG KAMOT SA GAHOM 


24: Flp 3:13, 14, itandi ang Mat 7:13, 14.) Sa laing 
higayon gipakasama niya ang iyang kaugalingon 
sa pultahan sa usa ka mahulagwayong toril, sang- 
lit si Jesus mao ang nahiangayng magbalantay nga 
nagtultol sa iyang “gamayng panon” aron makaba- 
ton sila ug relasyon uban kang Jehova pinasukad 
sa bag-ong pakigsaad nga gitimbrehan pinaagi sa 
kaugalingong dugo ni Jesus. (Luc 12:32, Ju 10:7-11) 
Ang pagpakasama ni Jesus sa iyang kaugalingon 
sa usa ka pultahan nahiuyon sa kamatuoran nga 
pinaagi kaniya, tungod sa iyang halad lukat, ang 
mga tawong karnerohon makaduol sa Diyos, malu- 
was, ug makabaton ug kinabuhi.--Ju 14:6. 

Si Jehova maoy nagpahinabo nga mabuksan 
ngadto sa kanasoran “ang pultahan sa pagtuo.” 
(Buh 14:27) Si Pablo nagpabilin ug taudtaod sa 
Efeso tungod kay “ang usa ka dakong pultahan 
nga nagatultol ngadto sa kalihokan” sa pagpahayag 
sa maayong balita nabuksan alang kaniya didto. 
--1Co 16:8, 9: Buh 19:1-20, itandi ang 2Co 2:12, 13, 
Col 4:3, 4. 

Sa panan-awon, nakita ni Juan ang “usa ka bi- 
nuksang pultahan sa langit,” nga pinaagi niana 
iyang nakita ang mga butang sa umaabot ug naka- 
sulod, ingnon ta, ngadto sa presensiya ni Jehova. 
—Pin 4:1-3. 


PUMOLUYO. 
MOLUYO. 


Tan-awa ang LANGYAW NGA PU- 


PUNAW. Tan-awa ang PANAN-AWON. 


PUNIHANON [Kang (lya ni) Puva o Pua]. Ang 
mga kaliwat sa banay sa ikaduhang anak nga lala- 
ki ni Isacar nga si Puva.--Num 26:23. 


PUNON. Usa ka dapit nga gikampohan tali sa 
Zalmona ug Obot nga naabot sa Israel human mo- 
biya sa Bukid sa Hor (Jebel Madurah [?]). (Num 
33:41-43) Dili gayod matino ang nahimutangan ni- 
ini, apan gituohan kini sa kadaghanan nga mao 
ang Feinan, mga 30 km (19 mi) sa HS sa “Ain 
Husb. 


PUN-ON ANG KAMOT SAGAHOM. Ang 
Hebreohanong ekspresyon nga mille” yadh, nga 
gihubad nga “magkonsagrar” sa daghang bersiyon, 
sa literal nagkahulogang “pun-on ang kamot” ug 
gigamit labot sa pagbutang ug bug-os nga gahom 
sa mga kamot niadtong kinsa mag-alagad sa ka- 
tungdanan sa pagkasaserdote. Sa dihang sila gipa- 
hiluna sa katungdanan ingong mga saserdote ni 
Jehova, ang mga kamot ni Aaron ug sa iyang mga 
anak nga lalaki gipuno sa gahom aron makaalagad 
niana nga katungdanan. (Ex 28:41, 29:9, 29, 33, 
35: Lev 8:33, 16:32, 21:10, Num 3:3) Ingong simbo- 
lo niini, ang laking karnero alang sa pagpahiluna- 
sa-katungdanan ihawon ug hiwaon, ug ang mga 


PUNTIL, SAKO 


bahin niini uban sa pipila ka tinapay gikan sa bu- 
kag sa mga tinapay nga walay igpapatubo ibutang 
ni Moises ibabaw sa mga palad ni Aaron ug sa 
iyang mga anak nga lalaki, ug dayon magtabyog 
sa halad atubangan kang Jehova. Sa kataposan ang 
mga butang nga gitabyog paasohon diha sa ha- 
laran ibabaw sa halad-nga-sinunog.--Ex 29:19- 
25, Lev 8:22-28, tan-awa ang DINIHOGAN, PAGDIHOG, 
PAGPAHILUNA-SA-KATUNGDANAN, SASERDOTE. 

Ang uban usab nagpuno ug gahom sa mga ka- 
mot sa ilang mga saserdote. Ang idolatrosong si 
Miqueas naghatag ug kagahom una sa usa ka anak 
nga lalaki dayon sa usa ka dili-matinumanong Le- 
vihanon aron mahimong mga saserdote alang sa 
iyang “balay sa mga diyos.” (Huk 17:5, 12) Sa ula- 
hi, si Haring Jeroboam, sa pagsugod sa pagsimba 
sa nating baka didto sa Israel, nagpahiluna sa ka- 
tungdanan sa iyang kaugalingong mga saserdote 
gikan sa katawhan sa katibuk-an, ang Aaronikong 
mga saserdote ug ang mga Levihanon nagpabiling 
maunongon sa pagsimba kang Jehova nga nasen- 
tro didto sa Jerusalem ug, dayag nga tungod niini, 
giabog sila gikan sa napulo-ka-tribo nga ginghari- 
an.— 1Ha 12:31, 13:33, 2Cr 13:9. 


PUNTIL, SAKO. Ginama gikan sa nagkalain- 
laing matang sa mga panit, panapton, ug hinablon 
nga mga materyales, ang mga puntil ug mga sako 
sa karaang kapanahonan gigamit ingong sudlanan 
sa mga lugas ug pagkaon, sa bino ug tubig, mga 
igtitimbang nga bato, mga manggad, mga pira- 
song bulawan ug plata, ug sa ulahing kapanaho- 
nan, gigamit ingong sudlanan sa mga sensilyo. 

Ang mga puntil nga sudlanag tubig ug bino ka- 
sagarang ginama gikan sa tinina nga mga panit sa 
mga hayop. (Jos 9:4: Mat 9:17) Ang mga babaye 
usahay adunay pangdayandayan nga mga puntil, 
o mga bag, nga lagmit taas, linginon ug porma. 
(Isa 3:16, 22, 46:6) Ang karaang mga puntil maoy 
gama sa panit, sa hinablon nga mga tikog, o sa ga- 
pas. Sanglit kini gigamit ingong mga bag, tapoton 
kini ug sirad-an sa liogliog niini pinaagig mga es- 
trap nga panit o ubang mga kordon. 

Ang pulong nga “sako” maoy katumbas sa Heb- 
reohanong pulong nga saq ug, bisan tuod pangu- 
nang gigamit sa Bibliya maylabot sa sakong pa- 
napton (Lev 11:32), kini nga Hebreohanong pulong 
gigamit usab sama karong adlawa sa pagtumong 
sa mga sudlanan sa pagkaon ug mga lugas. (Gen 
42:25, 27, 3b) Ang Hebreohanong pulong nga 'am- 
ta chath (“sako,” NW, KJ; naggikan sa usa ka berbo 
nga nagkahulogang “ladlad” [Isa 40:22]) gigamit sa 
asoy bahin sa pagduaw sa mga igsoon ni Jose 
ngadto sa Ehipto ug daw halos susamag kahulogan 
sa saq, nga lagmit naghubit sa porma sa sako inay 
sa materyales nga gigamit sa paggama niini.---Gen 
42:27, 28, 43:18-23. 

Sa dihang nangandam sa iyang pagpakigsangka 
kang Goliat, si David nagsulod ug lima ka bato diha 
sa iyang “puntil” (Heb., keli) sa magbalantay sa 
karnero, ug kini nga sudlanan gituohan nga maoy 
usa ka matang sa puyo nga isab-ay sa abaga ug ka- 
sagarang ginama sa panit sa mga hayop nga wala 
kuhaig balhibo. (1Sa 17:40, 49) Ang Hebreohanong 
pulong nga gigamit dinhi maoy linangkob ra kaa- 
yo ang kahulogan ug mas sagad nagtumong sa usa 
lamang ka sudlanan o galamiton nga kulonon, ka- 
hoy, metal, o panit.--Lev 6:28, 11:32, 33, Num 
31:20, 1Ha 10:21. 

Ang Siryanhong opisyal sa kasundalohan nga si 
Naaman mihatag sa dalo nga si Gehazi ug “duha ka 
talanton nga plata sulod sa duha ka puntil [Heb., 
chari-tim'|, uban ang duha ka ilisan nga besti, ug 
gihatag kini ngadto sa duha sa iyang mga tig-ala- 
gad, aron madala kini.” Sanglit ang usa ka talanton 
katumbas sa mga 34 kg, dayag nga ang maong 
sudlanan (charit') may igong gidak-on ug lig-on 
gayod aron kasudlan ug usa ka talanton lakip ang 
usa ka ilisan nga besti ug, busa, sa dihang mapuno 
igoigo gayod nga madala sa usa ka tawo. (2Ha 
5:23) Apan ang samang pulong gigamit usab sa 
pagtumong sa “mga puntil” nga gigamit ingong 
mahalon nga mga dayandayan sa mapahitas-ong 
mga anak nga babaye sa Zion.---Isa 3:16, 22. 

May mga puntil o sako (Heb., kis) usab nga dad- 
on sa mga magpapatigayon, sa walay duhaduha 
sama gayod nianang gigamit gihapon hangtod ni- 
ining bag-o pang kapanahonan diha sa kayutaan sa 
Sidlakan. Pinasukad niining ulahing mga matang 
sa puntil o sako, lagmit nga kini ginama gikan sa 
hinablon nga gapas, sa lubayon nga mga tikog, o 
sa panit sa mga hayop. Kini nga mga puntil o sako 
gigamit sa mga magpapatigayon, o mga komersi- 
yante, ingong sudlanan sa igtitimbang nga mga 
bato nga gikinahanglan sa mga transaksiyon sa 
negosyo diin ang mga produkto, mga lugas, o bilil- 
hong mga metal kinahanglang timbangon. Naghis- 
got sa pulong nga kis, ang usa ka pasidaan batok sa 
mga batasan sa pagpanglimbong sa negosyo diha 
sa Moisesnong Balaod nag-ingon: “Dili ka magba- 
ton diha sa imong puntil ug duha ka matang 
sa bato sa timbangan.” (Deu 25:13) Ubos sa pag- 
inspirar ni Jehova, ang iyang manalagna nanguta- 
na: “Magmaputli ba ako pinaagi sa daotang timba- 
ngan ug pinaagi sa usa ka puntil sa malimbongong 
igtitimbang nga mga bato?” (Miq 6:11: Pr 16:11) 
Ang pulong nga kis mahimong magtumong usab 
sa usa ka “puntil” nga sudlanan ug salapi ug mga 
manggad.--Pr 1:13, 14, Isa 46:6. 

Ang Hebreohanong pulong nga tserohr” nag- 
gikan sa berbo nga nagkahulogang “putos” (Ex 
12:34) ug naghulagway sa usa ka komon nga ma- 
tang sa sudlanan nga gihigtan ug kordon o lambo, 

ingong usa ka “pinutos” (Gen 42:35) o ingong usa 
ka “puntil” nga ang usa lamang ka liogliog ang 
hugpongon ug higtan. (Pr 7:20, Aw 1:13) Mopatim- 
aw nga ingon niana ang pagkaputos sa salapi nga 
nadawat gikan sa kahon sa mga amot sa templo, 
nga sa walay duhaduha pareho ang gidaghanon. 
(2Ha 12:10) Sa karaang kapanahonan, sa mga tran- 
saksiyon sa negosyo nga naglangkit ug dagkong 
kantidad sa salapi, ang mga pirasong salapi usahay 
timbangon ug dayon isulod sa maong mga putos o 
mga puntil, ug human niana ang higot timbrehan. 
Kon buot sa usa, ang puntil ikapasa gikan sa usa ka 
tawo ngadto sa lain nga may garantiya nga nasud- 
lan kini sa tinong kantidad. Busa, ang wala pa ma- 
daot nga timbre magsilbing garantiya sa kantidad 
sa plata, bulawan, o ubang metal nga gisulod. Da- 
yag nga gigamit ni Job ang maong paglarawan 
diha sa Job 14:17, nga nag-ingon ngadto sa Diyos: 
“Ang akong kalapasan gibaligtosan sulod sa usa ka 
puntil, ug gipahiran mo ug papilit ang akong ka- 
saypanan.” Si Abigail nagpahayag ug pagsalig sa 
proteksiyon ni Jehova kang David, nga nag-ingon 
nga kon ang usa ka kaaway mogukod kang David 
ang iyang kalag “maputos gayod sulod sa usa ka 
puntil sa kinabuhi uban kang Jehova nga [iyang] 
Diyos.”---1Sa 25:29. 

Sa Kristohanon Gregong Kasulatan gihisgotan 
ang usa ka “puyo sa pagkaon” (NW) o “puntil” (AT, 
RS). (Mat 10:10, Luc 9:3) Ang Gregong pulong nga 
pe'ra gihubit diha sa Vine's Expository Dictionary 
of Old and New Testament Words (1981, Tomo 4, 
p. 196) ingong “usa ka panit nga puntil o puyo sa 
usa ka magpapanaw nga sudlanan sa mga balon.” 
-- Tan-awa ang Puyo SA PAGKAON. 

Sa Juan 12:6, 13:29 sa Maayong Balita Biblia, si 
Judas gihisgotan ingong nagdala ug “puntil”; apan 
ang kadaghanang modernong mga hubad naghu- 
bad sa Gregong pulong nga glos:so'ko:mon ingong 
“kahon” o “kahon sa salapi.” Gigamit sa sinugdan sa 
pagtumong sa usa ka kaha nga sudlanan sa huypa- 
nan sa tulonggon, ang Gregong pulong sa ulahi 
nagkahulogan sa usa ka gamayng kahon nga giga- 
mit alang sa bisan unsang katuyoan, lakip ang pag- 
tipig ug salapi. Ang mga maghuhubad sa Gregong 
Septuagint migamit niining pulonga sa pagtumong 
sa kahon nga gihisgotan sa 2 Cronicas 24:8, 10. 

Ang bulsa sa bakos gigamit usab (sa literal, 'ba- 
kos": Gr., zo ne: Mat 10:9, Mar 6:8) ingong puntil, ti- 
ngali usa ka matang sa bakos nga sudlanan ug 
salapi. Ang bakos adunay bulsa nga mahimong 
isulod ang salapi, o kaha ang bakos maoy gama sa 
panapton ug ibakos nga pinilo, ug ang salapi pus- 
ton sa mga pilo niini. 

Si Jesus, sa dihang nagpadala sa iyang 70 ka ti- 
nun-an aron sa pagsangyaw, lagmit sa Judea, nag- 
sulti kanila nga dili magdalag mga puntil, nga nag- 

pakita nga si Jehova nga Diyos magtagana kanila 
pinaagi sa ilang mga isigka-Israelinhon, nga ta- 
liwala kanila nabatasan ang pagkamaabiabihon. 
(Luc 10:1, 4, 7) Apan, wala madugay una pa sa 
iyang kamatayon, gisugo ni Jesus ang iyang mga 
apostoles sa pagdalag mga puntil, kay siya nahiba- 
lo nga ang iyang mga tinun-an sa dili madugay 
mangatibulaag ug pagalutoson. Tungod sa opisyal 
nga pagsupak, bisan ang mga tawo nga mouyon sa 
ilang mensahe basin mangahadlok sa pagtabang 
kanila. Dugang pa, sila sa dili madugay magdala sa 
mensahe sa Gingharian ngadto sa Hentil nga mga 
kayutaan. Kining tanan nanginahanglan nga ang 
mga sumusunod ni Jesus magmaandam sa pag- 
atiman sa ilang kaugalingon sa materyal nga paa- 
gi.--Luc 22:35, 36. 

Sa pagpasiugda sa pagkalabaw ug bili sa espiritu- 
wal nga mga butang, giawhag ni Jesus ang iyang 
mga sumusunod sa paghimog mga puntil nga dili- 
madunot alang sa ilang kaugalingon, sa pagbaton 
ug bahandi sa langit.---Luc 12:33. 


PUNTIL SA MAGBALANTAY SA KAR- 
NERO. Tan-awa ang PUNTIL, SAKO: Puyo SA PAG- 
KAON. 


PUR. Usa ka dili-Hebreohanong pulong nga 
makaplagan sa Ester 3:7 ug 9:24, 26, kini nagkahu- 
logang “ripa” (Heb., gohrral? tan-awa ang RIPA). 
Kini mao ang singular nga porma, ang plural maoy 
“Purim.” (Est 9:26, 28-32) Ang “Pur” gilangkit sa 
usa ka Akadianhong pulong nga puru, nga nagka- 
hulogang “ripa.” Kini mao ang gigikanan sa ngalan 
sa Hudiyohanong pista sa Purim.--Tan-awa ang 
PURIM. 


PURA. Ang tig-alagad, lagmit tigdala sa arma- 
dura ni Gideon nga mikuyog kaniya panahon sa 
kagabhion aron mangespiya sa kampo sa mga Mi- 
dianhon.---Huk 7:9-15. 


PURIM. Ang pista nga gisaulog sa ika-14 ug 
ika-15 sa Adar, ang kataposang bulan sa Hudiyo- 
hanong tuig, nga katumbas sa ulahing bahin sa 
Pebrero ug unang bahin sa Marso, gitawag usab 
nga Pista sa mga Ripa. (Est 9:21) Ang ngalan nag- 
gikan sa gibuhat ni Haman nga paghulog sa pur 
(ripa) aron sa pagtino sa labing maayong adlaw 
nga himoon ang laraw sa pagpuo sa mga Hudiyo. 
Kay usa ka Agagihanon, lagmit usa ka harianong 
Amalekanhon, ug usa ka magsisimba sa paganong 
mga bathala, siya mihimo niini ingong “usa ka ma- 
tang sa pagpanag-an.” (Est 3:7, ftn sa Le, tan-awa 
ang PAGPANAG-AN, RIPA; PUR.) Sa ika-12 nga tuig ni 
Haring Ahasuero (Jerjes I), sa Nisan 13, lagmit sa 
tingpamulak sa 484 W.K.P., ang opisyal nga mando 
sa pagpuo nga gipahinabo ni Haman nga mauyo- 
nan sa hari giandam alang sa tanang Persianhong 

mga lalawigan, nga nagsugo sa paglaglag sa mga 
Hudiyo. 

Paghandom sa Kaluwasan. Ang pista nag- 
handom sa kaluwasan sa mga Hudiyo gikan sa ka- 
laglagan tungod sa laraw ni Haman. Busa, lagmit 
nga ang mga Hudiyo naghatag sa ngalang Purim 
sa lahi nga diwa. (Est 9:24-26) Gitawag usab kini 
diha sa Apokripal nga basahon sa Mga Macabeo 
ingong “adlaw ni Mardokeo,” sanglit si Mardokeo 
adunay mahinungdanong bahin sa mga panghita- 
bo may kalabotan sa pista. (2 Macabeo 15:36, AT) 
Pinaagi sa mga paningkamot ni Rayna Ester, nga 
nagpameligro sa iyang kinabuhi ug sumala sa pag- 
tultol sa iyang magulang nga ig-agaw nga si Mar- 
dokeo, ang mga Hudiyo naluwas. Si Ester nagpua- 
sa sulod sa tulo ka adlaw sa wala pa moatubang sa 
hari sa pagdapit kaniya alang sa usa ka bangkete, 
ug dayon alang sa ikaduhang bangkete diin iyang 
ikapahayag ang iyang hangyo. (Est 4:6-5:8) Pabo- 
rableng gidungog ang hangyo, ug sanglit ang ori- 
hinal nga mando dili na mausab tungod sa pagka- 
dili-mausab sa balaod sa mga Medianhon ug mga 
Persianhon (Dan 6:8), ang laing mando gipagula sa 
ika-23 nga adlaw sa Sivan. Kini nga dokumento 
naghatag sa mga Hudiyo sa katungod sa pagde- 
pensa sa ilang kaugalingon ug tungod niana sila 
nakapangandam. Gisulat kini ni Mardokeo ug gihu- 
bad ngadto sa daghang pinulongan alang sa lainla- 
ing mga distrito sa Persianhong Imperyo. Ang 
mga Hudiyo nakig-away---uban sa tabang sa mga 
prinsipe, mga satrapa, ug mga gobernador---ug 
nagbalit-ad sa mga kahimtang sa batok-Hudiyo 
nga mga kaaway. Usa ka dakong pagpamatay ang 
nahitabo niadtong Adar 13, dili sa mga Hudiyo, 
kondili sa ilang mga kaaway. Kini nagpadayon did- 
to sa harianong siyudad sa Susan hangtod sa ika- 
14 nga adlaw. Sa ika-14 nga adlaw sa Adar, ang 
mga Hudiyo sa sakop nga mga distrito nakapahu- 
lay, ug kadtong didto sa Susan sa ika-15 nga adlaw, 
nga may pagbangkete ug pagmaya.---Est 8:3-9: 19. 

Aron handomon kini nga kaluwasan, gipatuman 
ni Mardokeo sa mga Hudiyo ang obligasyon sa pag- 
saulog sa Adar 14 ug 15 sa matag tuig nga may 
“pagbangkete ug pagmaya ug pagpadalhanay ug 
mga bahin ngadto sa usag usa ug mga gasa ngad- 
to sa mga tawong kabos.” (Est 9:20-22) Sa ulahi, la- 
ing sulat nga nagpatuman niini nga pista ang gi- 
sulat, ug kini gikompirmar ni Rayna Ester. Ang 
matag kaliwatan, matag banay, sakop nga distrito, 
ug siyudad magasaulog niini sa tinudlong panahon 
matag tuig.--Est 9:28-31, tan-awa ang ESTER, BA- 
SAHON NI. 

Ang pista gisaulog sa mga Hudiyo hangtod nii- 
ning adlawa diha sa detalyadong paagi, uban ang 
daghang mga pagdugang. Usa sa tradisyonal nga 
mga pagdugang sa paglabay sa panahon mao ang 

paglain sa ika-13 nga adlaw sa Adar ingong usa ka 
adlaw sa pagpuasa, nga gitawag ug Puasa ni Ester. 
Ang pagnegosyo o pagtrabaho wala idili panahon 
niini nga pista. 

Usa ka Kuwestiyon Labot sa Juan 5:1. Wa- 
lay direktang paghisgot sa Pista sa Purim diha sa 
Kristohanon Gregong Kasulatan. Gipangangkon sa 
pipila nga gihisgotan kini diha sa Juan 5:1: “Human 
niining mga butanga dihay usa ka pista sa mga 
Hudiyo, ug si Jesus mitungas sa Jerusalem.” Apan, 
ang pagpadapat niini nga bersikulo ngadto sa Pista 
sa Purim walay basehanan. Ang pipila ka manus- 
krito adunay tinong artikulo, nga mabasa: “ang pis- 
ta sa mga Hudiyo.” (Tan-awa ang ftn sa Rbi8.) Kini 
magpaila nga usa gayod kini sa tulo ka solemneng 
popanahon nga mga pista nga gitala sa Deuterono- 
mio 16:16, ilabina nga atong mamatikdan nga si 
Jesus mitungas sa Jerusalem, nga dili niya kina- 
hanglang himoon sa pagtuman sa Pista sa Purim. 
Ang Purim mas nalangkit sa lokal nga sinagoga ug 
sa lokal nga dapit kay sa templo: ang pista pagasa- 
ulogon diha sa siyudad nga nahimutangan sa pi- 
nuy-anan sa usa ka tawo. Imposible usab nga si 
Jesus mopanaw nga magbaktas paingon sa Jerusa- 
lem ug dayon mobalik pag-usab sa Galilea, nga 
ang Paskuwa usa na lamang ka bulan. Dugang pa, 
kon ibutang nato nga ang Juan 5:1 nagtumong sa 
Purim ug ang Juan 6:4 sa Paskuwa usa ka bulan sa 
ulahi, imposibleng mahitabo ang daghan kaayong 
panghitabo niining mubong yugto sa panahon, nga 
maglakip sa ministeryo ni Jesus sa Capernaum, sa 
iyang mga pagpanaw sa Galilea, ug sa iyang pag- 
balik sa Capernaum, sa Judea, ug sa Jerusalem. 
(Tan-awa ang Jesu-Kristo [Tsart sa Pangunang 
mga Hitabo sa Yutan-ong Kinabuhi ni Jesus].) Nan, 
may katarongan sa pagtuo nga ang “pista sa mga 
Hudiyo” sa Juan 5:1 sa aktuwal mao ang pista 
sa Paskuwa sa 31 K.P.--Tan-awa ang JesU-KRISTO 
(Ebidensiya sa tulo-ug-tunga ka tuig nga minister- 
YO). 

Katuyoan. Bisan tuod giingon sa pipila ka ko- 
mentarista nga ang Pista sa Purim ingon sa gisau- 
log sa mga Hudiyo karong adlawa maoy mas seku- 
lar inay nga relihiyoso ang kinaiyahan ug usahay 
inubanan pa sa mga paghinobra, kini dili ingon ni- 
ini sa panahon sa pagsugod ug sa unang pagsaulog 
niini. Si Mardokeo ug Ester maoy mga alagad sa 
matuod nga Diyos nga si Jehova, ug ang pista gi- 
himo aron sa pagpasidungog Kaniya. Ang kaluwa- 
san sa mga Hudiyo sa maong panahon mahimong 
ikapasidungog kang Jehova nga Diyos, tungod kay 
ang isyu mitungha gumikan sa integridad ni Mar- 
dokeo maylabot sa iyang eksklusibong pagsimba 
kang Jehova. Si Haman lagmit maoy usa ka Ama- 
lekanhon, kansang nasod espesipikong gitunglo ug 
gihukman ni Jehova sa kalaglagan. Gitahod ni Mar- 

dokeo ang mando sa Diyos ug midumili sa pagyuk- 
bo kang Haman. (Est 3:2, 5, Ex 17:14-16) Dugang 
pa, ang mga pulong ni Mardokeo kang Ester (Est 
4:14) nagpaila nga siya milantaw sa usa ka mas ha- 
taas nga gahom alang sa kaluwasan sa mga Hudi- 
yo, ug ang pagpuasa ni Ester sa wala pa moatu- 
bang sa hari aron isulti ang iyang unang hangyo, 
ang pagdapit alang sa usa ka bangkete, nagpakita 
nga siya nangaliyupo sa Diyos alang sa tabang. 
--Est 4:16. 


PURONG, PANDONG. Taliwala sa mga 
Hebreohanon, gihatagag diyutay lamang nga pag- 
tagad ang pandong sa ulo ingong naandang bahin 
sa ilang gisul-ob. Kon gikinahanglan, usahay giga- 
mit sa komon nga mga tawo ang kupo o ang taas 
nga besti alang niini nga katuyoan. Apan ang pu- 
rong nga pangdayandayan sagad isul-ob sa mga 
lalaki nga may opisyal nga mga katungdanan ug 
parehong isul-ob sa mga lalaki ug babaye panahon 
sa pista o sa espesyal nga mga okasyon. Ang mga 
saserdote sa Israel adunay espesipikong turong nga 
ipasul-ob kanila.---Ex 28:4, 39, 40, tan-awa ang Ko- 
RONA, PURONGPURONG, BESTI. 

Mga Matang sa Purong o Pandong sa Heb- 
reohanong Kasulatan. Ang pandong sa ulo 
nga unang gihisgotan sa Bibliya mao ang pandong 
nga gisul-ob ni Rebeca sa dihang nagkita sila ni 
Isaac. (Gen 24:65) Ang Hebreohanong pulong nga 
gigamit dinhi maoy tsa-iph', nga gihubad sa ubang 
mga teksto ingong “panyolon.” (Gen 38:14, 19) Ang 
pagsul-ob niini nga “pandong” dayag nga nagka- 
hulogan sa pagpasakop ni Rebeca sa iyang paman- 
honon nga si Isaac. 

Ang purong (Heb., mits:ne'pheth) sa hataas nga 
saserdote maoy ginama gikan sa pino nga lino, nga 
ipurong sa ulo, nga adunay plaka nga bulawan 
nga gihigot sa atubangan niini pinaagig asul nga 
hilo. (Ex 28:36-39, Lev 16:4) Ang pangdayandayan 
nga turong sa luyoluyong mga saserdote 'gipurong' 
usab diha sa ulo, apan lahi nga Hebreohanong pu- 
long (migh-ba-ah') ang gigamit alang sa ilang pu- 
rong o pandong, nga nagpakitang lahi kini ug por- 
ma ug tingali dili makuti sama sa purong sa hataas 
nga saserdote. Ni adunay bulawan nga plaka ang 
turong sa luyoluyong mga saserdote.---Lev 8:13. 

Gihisgotan ni Job ang purong sa mahulagwa- 
yong diwa, nga nagpakasama sa iyang hustisya sa 
usa ka purong. (Job 29:14: itandi ang Pr 1:9; 4:7-9.) 
Ang mga babaye usahay magsul-ob ug mga pu- 
rong. (Isa 3:23) Dinhi ang Hebreohanong pulong 
maoy tsa-'niph. Gigamit kini diha sa ekspresyon 
nga “harianong purong” sa Isaias 62:3, ug sa Zacar- 
ias 3:5, alang sa turong sa hataas nga saserdote. 

Ang peer”, nga lagmit susama sa purong, isul-ob 
sa usa ka pamanhonon (Isa 61:10) ug maoy usa ka 

simbolo sa pagkamalipayon. (Isa 61:3; itandi ang 
Eze 24:17, 23.) Kini nga pulong gigamit usab alang 
sa purong sa mga babaye (Isa 3:20) ug nianang sa 
mga saserdote.---Eze 44:18. 

Ang mga putong (Heb., shevisim') daw gigama 
nga ginambat. (Isa 3:18) Ang “mga purong nga 
nagbitay” (Heb., tevulim') nga gihubit ni Ezequiel 
nga gisul-ob diha sa mga ulo sa Caldeanhong mga 
manggugubat lagmit nga daghan kaayog kolor ug 
mga dayandayan.---Eze 23:14, 15. 

Ang tulo ka batan-ong mga kauban ni Daniel, 
nga kompletong pagkabesti ug gani nagsul-ob ug 
mga kalo, gitambog ngadto sa hudno ni Nabucodo- 
nosor. Ang mga kalo lagmit nga gisul-ob aron sa 
pagpaila sa ilang titulo o ranggo. Gituohan sa pipi- 
la nga kini maoy pormag kono.---Dan 3:21. 

Ang Karaan ug Moderno nga Purong o Pan- 
dong. Ang kadaghanan sa mga larawan diha sa 
mga monyumento ug mga linilok sa Ehipto, Babi- 
lonya, ug Asirya naghulagway sa mga talan-awon 
sa gubat ug pagpangayam, o sa harianong palasyo 
o sa mga templo. Apan, ang mga Ehiptohanon ila- 
bina adunay daghan kaayong mga hulagway sa 
mga mamumuo nga nagtrabaho sa nagkalainlaing 
mga kabatid ug mga buhat. Niini nga mga hulag- 
way ang mga hari, mga pangulo, ug mga hamili 
gipakita nga nagsul-ob ug nagkadaiyang mga ma- 
tang sa purong, samtang ang komon nga mga tawo 
sagad gihulagway nga walay pandong, o usahay 
nagsul-ob ug hugot nga mga turong. 

Ang usa ka susama kaayong purong sa Tungang 
Sidlakan karong adlawa mao ang kaffiyeh, nga gi- 
sul-ob sa mga Bedouin. Kini maoy ginama sa usa 
ka kuwadradong panapton nga gipilo aron ang tulo 
ka kanto magbitay sa likod ug sa mga abaga. Kini 
ihigot pinaagig usa ka kordon palibot sa ulo, nga 
dili magtabon sa nawong ug maghatag ug protek- 
siyon sa ulo ug liog gikan sa kainit sa adlaw ug sa 
hangin. Lagmit nga ang maong matang sa pan- 
dong sa ulo gisul-ob kanhi sa mga Hebreohanon. 

Pandong sa Ulo ug Pagpasakop sa mga Ba- 
baye. isugo ni apostol Pablo nga ang mga ba- 
baye magsul-ob ug pandong sa ulo sa dihang 
mag-ampo o managna diha sa Kristohanong kong- 
regasyon. Busa giila sa babaye ang prinsipyo sa 
pagkaulo, nga pinasukad niana ang lalaki mao ang 
ulo sa babaye, si Kristo mao ang ulo sa lalaki ug, sa 
baylo, ang Diyos mao ang ulo ni Kristo. Gipasiug- 
da ni Pablo nga ang taas nga buhok sa baba- 
ye kinaiyanhong gihatag kaniya “inay sa usa ka 
pandong.” Nianang higayona ang apostol nagsulat 
ngadto sa mga Kristohanon sa Corinto, nga nagpu- 
yo taliwala sa mga Uropanhon ug mga Semihanon, 
nga kanila naglungtad kining kinaiyanhon nga pa- 
nagkalahi sa gitas-on sa buhok tali sa mga lalaki 
ug mga babaye. Ang ulipon nga mga babaye ug 

kadtong masakpan nga nakighilawas o nanapaw 
kinahanglang kiskisan sa ilang mga ulo. Gipasiug- 
da ni Pablo nga ang taas nga buhok sa usa ka 
babaye maoy kinaiyanhong ebidensiya sa iyang 
posisyon ingong babaye ilalom sa pagkaulo sa lala- 
ki. Ang babaye, kay nakakita niining kinaiyan- 
hong pahinumdom sa iyang pagpasakop, sa ingon, 
angayng magsul-ob ug usa ka matang sa pandong 
ingong “timaan sa awtoridad” diha sa iyang ulo sa 
dihang mag-ampo o managna diha sa kongregas- 
yon, busa nagpakita sa atubangan sa uban, lakip 
sa mga manulonda, sa iyang personal nga pag- 
ila sa prinsipyo sa pagkaulo. (1Co 11:3-16) Da- 
yag nga mao kini ang naandang ginabuhat sa 
mga manalagnang babaye sa karaang kapanaho- 
nan, sama kang Debora (Huk 4:4) ug Ana (Luc 
2:36-38), sa dihang sila nanagna.--Tan-awa ang 
BuHok, BALHIBO. 


PURONGPURONG. Tan-awa ang KORONA, Pu- 


RONGPURONG. 
PURPURA. Tan-awa ang BULOK; TINA, PAGTINA. 
PUSPOS ALANG SA GUBAT. Tan-awa ang 

PUT. Usa ka “anak nga lalaki” ni Ham. (Gen 
10:6, 1Cr 1:8) Bisan tuod gihisgotan si Put sa ubang 
mga teksto sa Bibliya, wala hisgoti ang ngalan sa 
iyang indibiduwal nga mga anak. Sa makadaghan, 
ang iyang mga kaliwat naghatag ug suporta mili- 
tar ngadto sa Ehipto. (Jer 46:9, Eze 30:4-6, Nah 3:9) 
Sila nag-alagad ingong mga mersenaryo sa kasun- 
dalohan sa Tiro ug nakaamot sa kabantog nianang 
siyudara. (Eze 27:3, 10) Gitagna usab nga ang Put 
mahilakip sa puwersa ni Gog sa Magog.---Eze 38:5. 

Ang mabatonang ebidensiya nagpakita sa ka- 
langkitan tali sa Put ug sa mga Libyanhon sa A sa 
Aprika. Sa tulo ka teksto nga kini makita, ang “Put” 
gihubad nga “mga Libyanhon” diha sa Gregong 
Septuagint ug sa Latin nga Vulgate. (Jer 46:9, Eze 
27:10; 38:5) Ang Hebreohanong “Put” suod usab 
nga nalangkit sa put[i] ja (kasagarang giisip nga 
mao ang Libya) sa Karaang Persianhon nga mga 
inskripsiyon. Apan, ang Nahum 3:9 daw nagpaila 
nga ang Put ug ang Luvim’ (mga Libyanhon) 
maoy magkalahi nga katawhan. Apan dili lang tu- 
ngod niini nga ikahiklin ang pagtuo nga ang Put 
mao ang mga Libyanhon. Ang terminong “mga 
Libyanhon” tingali maoy mas malangkobon kay sa 
Hebreohanong ngalan nga Lu-vim, ingon sa ma- 
sabtan sa paghisgot ni Herodotus (Il, 32) bahin 
sa “mga Libyanhon, sa daghang tribo nila.” 

Ang pagtuo nga ang Put mao ang “Punt” sa 
Ehiptohanong mga inskripsiyon wala dawata sa 
kadaghanan karong adlawa tungod sa mga kataro- 
ngan labot sa paglitok. 

PUTEOLI. Sa unang siglo K.P., usa kini ka pa- 
ngunang dunggoanan sa HS sa Roma. Si Pablo mi- 
abot sa Puteoli sa iyang pagpaingon sa Roma aron 
moatubang kang Cesar niadtong mga tuig 59 K.P. 
(Buh 28:13) Pinaagi sa hangin gikan sa H, ang 
iyang gisakyang barko nakaabot “sa ikaduhang ad- 
law” didto sa Puteoli gikan sa Regio, usa ka dapit 
nga mga 320 km (200 mi) dapit sa HHS. 

Ang Kristohanong kaigsoonan sa Puteoli nag- 
hangyo kang Pablo ug niadtong miuban kaniya nga 
magpabilin ug usa ka semana uban kanila. (Buh 
28:14) Kini nagpakita nga bisan tuod siya binilang- 
go, siya nakapahimulos ug diyutayng kagawasan. 
Una pa niana, samtang gitener didto sa Cesarea ug 
Sidon, sa samang paagi si Pablo nakapahimulos ug 
limitadong kagawasan.---Buh 24:23, 27:3. 

Ang Puteoli sagad nga gituohang mao ang mo- 
dernong Pozzuoli, diha sa luok nga pareho niinig 
ngalan, mga 10 km (6 mi) sa KHK sa Naples. Ang 
dakong kagun-oban sa usa ka diki makita gihapon 
didto. Si Josephus nagtawag sa maong dapit pina- 
agi sa karaang ngalan niini, ang Dicaearchia, ug 
nag-ingon nga may usa ka kolonya sa mga Hudiyo 
nga nahimutang didto.---Jewish Antiquities, XVII, 
328 (xii, 1). 


PUTHAW. Usa sa labing karaang mga metal 
nga nailhan sa tawo. Karong adlawa kini giisip nga 
mao ang kinadaghanan, labing mapuslanon, ug 
ang kinabaratohan sa tanang metal. Kini ang ikau- 
pat sa kinadaghanang elemento sa ibabawng bahin 
sa yuta, samtang ang uyok sa yuta gituohang ha- 
los 90 porsiyentong puthaw. Gibutyag sa rekord sa 
Bibliya nga gigamit kini sa paggama ug mga hi- 
man, lansang, ganghaan, hinagiban, talikala, igsu- 
sulat, ug bisan sa paggamag bakak nga mga diyos. 

Ang lunsayng puthaw talagsa rang gigamit sa 
komersiyo. Ang pig iron (tinunaw nga puthaw) 
adunay mga 3 porsiyentong karbon ug diyutayng 
gidaghanon sa ubang mga elemento. Ang wrought 
iron (sinalsal nga puthaw) mas diyutay pa ug kar- 
bon. (Job 40:18) Ang daghang matang sa asero 
maoy puthaw nga gisagolan ug karbon ug ubang 
mga sambog aron makabaton kini ug linaing mga 
kalidad. Apan, ang “asero” diha sa King James Ver- 
sion maoy usa ka sayop nga hubad alang sa “tum- 
baga.” (2Sa 22:35: Job 20:24; Sal 18:34: Jer 15:12) 
Tungod sa kinaraang mga paagi sa paghurno ug 
pagtunaw, ang puthaw sa kapanahonan sa Bibliya 
dili gayod lunsay apan may sagol nga karbon ug 
ubang mga elemento. Si Tubal-cain sa ikaupat nga 
milenyo W.K.P. mao ang unang tawo nga nailhang 
nagsalsal ug puthaw ug mihimog mga himan gi- 
kan niini.---Gen 4:22. 

Ang meteorikong puthaw maoy usa ka matang 
sa puthaw nga gigamit sa tawo sa unang kapana- 


979 


honan. Nakaplagan diha sa Ehiptohanong mga lub- 
nganan ang mga lobitos nga puthaw nga ginama 
gikan sa meteorikong puthaw. Apan ang tawo adu- 
na pay laing kakuhaan ug puthaw. Siya nagmina 
ug puthaw nga mineral (mga iron oxide ug iron 
sulfide) ug nagtunaw usab niini, bisan pag gikina- 
hanglan ang taas nga temperatura sa pagtunaw 
niini. (Job 28:2, Eze 22:20, tan-awa ang PAGDALISAY, 
TIGDALISAY.) Apan ang pagkamapuslanon niini limi- 
tado lamang kon itandi sa tumbaga ug bronse, nga 
mahimong salsalon bisag dili initon. Bisan pa nia- 
na, ang puthaw sa walay duhaduha gipabilhan 
pag-ayo tungod kay kini lig-on kaayo ug magamit 
sa daghang paagi. Ang puthaw maoy lakip sa mga 
inagaw sa gubat nga gipabilhan pag-ayo sa mga 
Israelinhon. (Num 31:22, Jos 6:19, 24: 22:8) Apan 
dili lamang inagaw nga mga puthaw ang ilang ma- 
batonan. Si Moises nagsaad nga sa pag-abot nila sa 
Palestina, sila makakaplag ug mga deposito sa put- 
haw, ug kini natinuod. (Deu 8:9) Ang ubang mga 
tinubdan sa puthaw nga gihisgotan sa Bibliya nag- 
lakip sa Tarsis, maingon man sa “Vedan ug Javan 
gikan sa Uzal.”--Eze 27:12, 19. 

Sa ilang pagsakop sa Yutang Saad, giatubang sa 
mga Israelinhon ang mga karong iggugubat nga 
tinaoran ug puthawng mga sanggot. (Jos 17:16, 18, 
Huk 1:19) Sa usa ka yugto sa panahon sa paghari ni 
Saul, “walay mananalsal [panday sa puthaw] nga 
makaplagan sa tibuok yuta sa Israel.” Tungod sa 
pagdili nga gipahamtang sa mga Filistehanon, ang 
hari ug ang iyang anak nga si Jonatan lamang ang 
adunay espada, ang Israel napugos sa paglugsong 
ngadto sa mga Filistehanon dala ang tanang hi- 
man nga metal aron ipabaid kanila.--- 1Sa 13:19-22. 

Apan, si Haring David sa ulahi nagtigom ug dag- 
han kaayong puthaw aron gamiton sa pagtukod sa 
templo. Ilalom sa paghari ni Solomon adunay gia- 
mot nga “puthaw nga mobili ug usa ka gatos ka li- 
bong talanton,” o, sumala sa daghang hubad, “usa 
ka gatos ka libong talanton nga puthaw.” (1Cr 22: 
14, 16, 29:2, 7) Kon ang gitumong mao ang kanti- 
dad sa puthaw ug kon ang mga talanton maoy pla- 
ta, nan ang puthaw mokantidad ug 8660,600,000. 
Kon ang gitumong mao ang gibug-aton sa puthaw, 
kini mokabat ug mga 3,420 ka metrikong tonelada 
(3,770 ka tonelada). 

Mahulagwayong Paggamit. Ang hudno nga 
puthaw nagsimbolo sa grabe ug mapintas nga pag- 
panglupig (Deu 4:20, 1Ha 8:51, Jer 11:4): ang yugo 
nga puthaw nagtumong sa dili-mabungkag nga 
pagkaulipon. (Deu 28:48, Jer 28:13, 14) Sa mahu- 
lagwayong diwa ang puthaw nagsimbolo sa kaga- 
hi (Lev 26:19, Deu 28:23), katig-a (Isa 48:4, Jer 
6:28), kalig-on (Jer 1:18, Dan 7:7: Pin 9:9), sa hari- 
anong gahom, ug sa awtoridad sa paghukom (Sal 
2:9: Pin 2:27: 12:5: 19:15). 


PUTYOKAN 
PUTI. 


PUTIEL. Ugangang lalaki ni Eleasar nga anak 
nga lalaki ni Aaron ug apohan ni Pinehas.---Ex 
6:25. 


PUTIHANON. Usa ka banay nga nanimuyo 
sa Kiriat-jearim, mga kaliwat ni Juda pinaagi kang 
Sobal.— 1Cr 2:52, 53. 


PUTONG. 


PUTYOKAN [Heb., devohrah]. Ang pangu- 
nang mga paghisgot niini diha sa Bibliya dayag 
nga nagtumong sa ihalas nga mga putyokan. Ang 
paghubit bahin sa Canaan ingong “usa ka yuta nga 
nagaagay sa gatas ug dugos” nagpakita nga dag- 
han ang mga putyokan nianang yutaa sa unang 
kapanahonan. (Ex 3:8) Tungod sa mainit nga klima 
ug sa daghang kabulakan, kini nga yuta padayong 
nahimo nga maayong puy-anan sa daghang put- 
yokan, ug ang pagbuhig mga putyokan popular ka- 
ayo didto sa modernong kapanahonan. Sa kapin sa 
20,000 ka matang sa nailhang mga putyokan, ang 
matang nga labing kasagaran sa Israel karong ad- 
lawa mao ang itom nga putyokan nga gitawag ug 
Apis mellifica syriaca. 

Ang dugos nga gikaon ni Jonatan sa panahon sa 
usa ka pagpakiggubat nakaplagan diha sa lasang, 
diin ang balay sa mga putyokan lagmit nga anaa 
sa usa ka lungagan nga kahoy. (1Sa 14:25-27) Ang 
ihalas nga mga putyokan sa Walog sa Jordan maoy 
gigikanan sa usa sa pangunang mga pagkaon ni 
Juan nga Tigbawtismo. (Mat 3:4) Ang mga putyo- 
kan magbalay dili lamang sa mga punoan sa mga 
kahoy kondili diha usab sa mga lungag, sama sa 
mga giwang sa mga bato ug sa mga paril.—Deu 
32:13, Sal 81:16. 

Ang asoy sa Maghuhukom 14:5-9 nagpatunghag 
pangutana. Si Samson, nga nakapatay ug leyon, 
mipauli nga nakakaplag ug “panon sa mga putyo- 
kan diha sa patayng lawas sa leyon, ug may du- 
gos.” Nahibaloan na nga giayran sa kadaghanang 
putyokan ang patayng mga lawas ug dunot nga 
mga patayng lawas sa hayop. Apan, angayng ma- 
tikdan nga ang asoy nag-ingon nga si Samson mi- 
balik “wala madugay” o, sa literal nga kahulogan sa 
Hebreohanon, “human sa daghang adlaw,” usa ka 
prase nga magtumong gani sa yugto nga usa ka 
tuig. (Itandi ang 1Sa 1:3 [Ang ekspresyon nga “tu- 
igtuig” sa Hebreohanon literal nga nagkahulogang 
“sa daghang adlaw.']: itandi ang Neh 13:6.) Tungod 
sa milabay nga panahon, mahimong mahurot sa 
mga langgam o sa mga hayop nga tigkaon ug hu- 
gaw ug ingon man sa mga insekto ang unod sa le- 
yon ug mauga ang nahibilin niini tungod sa nagla- 
giting nga kainit sa adlaw. Dayag usab nga dihay 
igoigong panahon nga milabay tungod kay ang 

PUVA 


panon sa mga putyokan dili lamang nakahimog 
balay sulod sa patayng lawas sa leyon kondili naka- 
patungha usab ug igong gidaghanon sa dugos. 

Ang kabangis sa pag-atake sa mga putyokan tu- 
ngod sa nabungkag nga udlan gigamit sa paghubit 
sa susamang paagi sa dihang gigukod sa mga 
Amorihanon pahilayo sa ilang bukirong teritoryo 
ang kasundalohan sa Israel. (Deu 1:44) Nagtandi sa 
kaawayng mga nasod sa usa ka panon sa mga put- 
yokan nga miatake, ang salmista nag-ingon nga 
napugngan lamang kini pinaagi sa pagbutang ug 
pagtuo sa ngalan ni Jehova.---Sal 118: 10-12. 

Ang manalagna nga si Isaias mahulagwayong 
nagtagna nga sulongon ang Yutang Saad sa kasun- 
dalohan sa Ehipto ug Asirya, nga nagpakasama sa 
ilang kasundalohan sa panon sa mga langaw ug 
mga putyokan nga mahulagwayong gitaghoyan ni 
Jehova nga Diyos mao nga sila miabot ug mipuyo 
sa bul-oganang mga walog ug sa mga giwang sa 
dagkong mga bato. (Isa 7:18, 19) Ang 'pagtaghoy' 
wala magpasabot nga aktuwal kining gihimo niad- 
tong nagbuhig mga putyokan apan nagpakita la- 
mang nga si Jehova nag-awhag sa pagtagad sa ag- 
resibong mga nasod sa pagsulong sa yuta sa iyang 
gipakigsaaran nga katawhan. 

Duha ka babaye sa Bibliya ang adunay ngalang 
Debora (nagkahulogang “Putyokan”), ang iwa ni 
Rebeca (Gen 35:8) ug ang babayeng manalagna 
nga mitabang kang Maghuhukom Barak sa pagpil- 
di sa Canaanhon nga si Haring Jabin.---Huk 4:4. 


PUVA. Usa ka anak nga lalaki ni Isacar kansang 
mga kaliwat sa banay gitawag nga mga Puniha- 
non. (Gen 46:13, Num 26:23) Ang iyang ngalan gi- 
espeling nga Pua diha sa 1 Cronicas 7:1. 


PUYOPUYO. Taliwala sa mga Hebreohanon 
ang usa ka puyopuyo nag-okupar ug posisyon 
ingong segundaryong asawa ug usahay gihisgo- 
tan ingong asawa. Mopatim-aw nga ang mga pu- 
yopuyo maoy ulipong mga babaye, usa sa tulo 
ka matang: (1) usa ka Hebreohanong babaye nga 
gibaligya sa iyang amahan (Ex 21:7-9), (2) usa 
ka langyawng ulipong babaye nga gipalit, o (3) usa 
ka langyawng babaye nga nabihag sa panahon 
sa gubat (Deu 21:10-14). Ang uban maoy mga uli- 
pong babaye o mga sulugoon sa gawasnong asawa, 
sama sa mga kahimtang ni Sara, Lea, ug Raquel. 
--Gen 16:3, 4: 30:3-13, Huk 8:31, 9:18. 

Ang pagbaton ug puyopuyo naglungtad na sa 
wala pa ang pakigsaad sa Balaod ug kini giila ug gi- 
kontrolar sa Balaod, nga nagpanalipod sa mga ka- 
tungod sa mga asawa ug sa mga puyopuyo. (Ex 
21:7-11: Deu 21:14-17) Ang mga puyopuyo wala 
makabaton sa tanang mga katungod diha sa pani- 
malay kay sa nabatonan sa tinuod nga asawa, ug 

ang usa ka lalaki tingali adunay daghang asawa la- 
kip sa mga puyopuyo. (1Ha 11:3, 2Cr 11:21) Sa mga 
kahimtang nga apuli ang asawa, siya usahay mag- 
hatag sa iyang sulugoong babaye sa iyang bana 
ingong puyopuyo, ug ang bata nga ipakatawo sa 
puyopuyo pagailhon nga anak sa gawasnong asa- 
wa, sa iyang agalong babaye. (Gen 16:2: 30:3) 
Ang mga anak nga lalaki sa mga puyopuyo maoy 
mga lehitimo ug sila makapanunod.---Gen 49:16- 
21; itandi ang Gen 30:3-12. 

Sanglit sa kostumbre sa Sidlakan ang mga asawa 
ug mga puyopuyo sa usa ka hari maiyaha lamang 
sa iyang legal nga manununod, si Absalom, kin- 
sa nagpasundayag ug grabeng kawalay pagtahod 
kang David, misulay sa pagpalig-on sa iyang mga 
paningkamot sa pagkuha sa pagkahari pinaagi sa 
pagpakigrelasyon sa napulo ka puyopuyo sa iyang 
amahan nga si David. (2Sa 16:21, 22) Human ma- 
entrono si Haring Solomon, si Adonias, magulang 
nga igsoong lalaki ni Solomon, kinsa misulay na sa 
pag-ilog sa pagkahari, miduol sa inahan ni Solo- 
mon nga si Bat-seba, nga nag-ingon: “Ikaw nahi- 
balo pag-ayo nga ang pagkahari naakoa unta,” 
ug dayon naghangyo kaniya nga hangyoon gikan 
kang Solomon si Abisag nga Sunaminhon, kinsa 
mopatim-awng giisip nga asawa o puyopuyo ni Da- 
vid. Si Solomon mapungtanong mitubag: “Hang- 
yoa usab alang kaniya ang pagkahari,” ug dayon 
nagsugo nga ipapatay si Adonias, nga nagpailang 
iyang giisip ang hangyo ni Adonias ingong usa ka 
paningkamot sa pag-angkon sa gingharian.---1Ha 
1:5-7: 2:13-25. 

Nakita sa Diyos nga dili haom ang pagpasig-uli 
sa orihinal nga sukdanan sa monogamiya ingon sa 
iyang gipundar didto sa tanaman sa Eden hangtod 
sa pag-abot ni Jesu-Kristo, apan iya gayong gipa- 
nalipdan ang mga puyopuyo pinaagi sa balaod. 
Ang pagbaton ug puyopuyo nakaamot sa mas ku- 
sog nga pagdaghan sa populasyon sa Israel.---Mat 
19:5, 6; 1Co 7:2; 1Ti 3:2, tan-awa ang KAMINYOON 
(Poligamiya). 

Mahulagwayong Paggamit. Si apostol Pablo 
nagpakasama kang Jehova sa bana sa usa ka ga- 
wasnon nga asawa, ang “Jerusalem sa itaas,” kinsa 
mao ang “inahan” sa inanak-sa-espiritung mga 
Kristohanon, ingon nga si Abraham ang bana ni 
Sara. Iyang gitandi ang relasyon ni Jehova uban sa 
nasod sa Israel nga gihawasan sa kaulohang siyu- 
dad niini nga Jerusalem ngadto sa usa ka bana ug 
sa usa ka puyopuyo. Pinaagi sa pakigsaad sa Bala- 
od, si Jehova 'naminyo” sa Jerusalem ingong “su- 
lugoong babaye,” usa ka “puyopuyo, susama sa 
relasyon ni Abraham sa sulugoong babaye ug pu- 
yopuyo nga si Agar.---Gal 4:22-29: itandi ang Isa 
54:1-6. 

PUYO SA PAGKAON. Usa ka sudlanan, sa- 
gad hinimo sa panit, nga isalig-ay sa abaga sa mga 
magpapanaw, magbalantay sa kahayopan, mag- 
uuma, ug uban pa. Kini gigamit aron sudlan ug 
pagkaon, besti, ug uban pang mga balon, apan kini 
dili sama sa mas gamayng bulsa sa bakos nga gi- 
gamit aron sudlag bulawan, plata, ug mga sensilyo 
nga tumbaga. (Mat 10:9, Mar 6:8) Walay duhaduha 
nga ang “puntil sa usa ka magbalantay sa karnero” 
nga gigamit ni David maoy ingon niana nga puyo 
sa pagkaon. (1Sa 17:40) Si Jesu-Kristo, sa dihang 
unang nagpadala sa 12 ka apostoles ug dayon sa 70 
ka tinun-an sa pagsangyaw sa Israel, nagsugo ka- 
nila nga dili magdala ug mga puyo sa pagkaon. 


QOHPH [P]. Ang ika-19 nga letra sa Hebreoha- 
nong alpabeto. Sa paghubad sa Hebreohanong mga 
ngalan nga naglakip niini nga letra, ang qohph 
sagad gihawasan sa Cebuanong “c” o “k,” sama sa 
“Cainan” ug “Kis.” Ang tunog mas puwersado kay 
sa letra nga kaph [3] ug gilitok nga mas lalom diha 
sa tutonlan, sama sa kusog nga Cebuanong “q" nga 
giporma diha sa likod nga bahin sa alingagngag. Sa 
Hebreohanon, kini mao ang unang letra sa matag 
usa sa walo ka bersikulo sa Salmo 119:145-152. 


QUIO. Usa sa dakodakong mga pulo sa Dagat 
Aegean ug giulang gikan sa K nga kabaybayonan 
sa Asia Minor pinaagi sa usa ka dagat nga ang gi- 
lapdon maoy 8 km (5 mi) o kapin pa. Ang sukod sa 
pulo maoy mga 50 km (30 mi) ang gitas-on (A 
ngadto sa H) ug tali sa 13 ug 29 km (8 ngadto sa 
18 mi) ang gilapdon (S ngadto sa K). 

Ang Quio gihisgotan diha sa asoy sa Buhat 20 
maylabot sa pagpauli ni Pablo sa Jerusalem pagka- 
tapos sa iyang ikatulong misyonaryong panaw ni- 
adtong mga 56 K.P. Ang barko nga gisakyan ni 
Pablo mibiya sa Mitilene (Buh 20:14) nga mga 
100 km (60 mi) dapit sa AS, tingali sa kabuntagon, 
ug “miabot sa atbang sa Quio” (Buh 20:15), lagmit 
sa pagsalop sa adlaw. Dayon, sa pagkasunod adlaw, 
mipadayon ang biyahe paingon sa Samos, nga mga 
100 km (60 mi) ang gilay-on ubay sa baybayon. 

Sa panahon sa pagpanaw ni Pablo, ang Quio gi- 
tuohan nga usa ka gawasnon nga siyudad-estado 
sa Romanhong lalawigan sa Asia, usa ka kahim- 
tang nga nahuptan niini hangtod sa paghari ni 
Emperador Vespasian (69-79 K.P.). Ang pulo ug 
ang pangunang siyudad niini karong adlawa gita- 

(Mat 10:5, 9, 10, Luc 9:3, 10:1, 4) Si Jehova mag- 
atiman sa ilang mga panginahanglan pinaagi sa 
ilang mga isigka-Israelinhon, nga kanila nabatasan 
ang pagkamaabiabihon. Una pa sa iyang kamata- 
yon gipakita ni Jesus nga ang mga kahimtang ma- 
usab ingong sangpotanan sa opisyal nga pagsupak, 
busa iyang gisugo ang iyang mga tinun-an sa pag- 
dala ug puntil ug puyo sa pagkaon. Bisan pa niana, 
kinahanglang unahon nila pagpangita ang Gingha- 
rian sa Diyos imbes nga mabalaka bahin sa mater- 
yal nga mga panginahanglan, sa ingon sila magpa- 
matuod nga sila nagasalig kang Jehova nga Diyos 
sa pag-atiman kanila diha sa ministeryo.---Luc 22: 
35, 36, Mat 6:25-34. 


wag ug Khios sa mga Grego ug Scio sa mga Ital- 
yano. 


QUIRINIO. Ang Romanong gobernador sa 
Sirya sa panahon sa “pagrehistro” nga gimando ni 
Cesar Agusto nga miresulta sa pagpanganak kang 
Jesus didto sa Betlehem. (Luc 2:1, 2) Ang iyang 
bug-os nga ngalan maoy Publio Sulpicio Quirinio. 

Diha sa Chronographus Anni CCCLIII, usa ka ta- 
laan sa Romanong mga konsul, ang ngalan ni Qui- 
rinio makita niadtong 12 W.K.P. uban sa ngalang 
Messala. (Chronica Minora, giedit ni T. Momm- 
sen, Munich, 1981, Tomo I, p. 56) Ang Roma- 
nong historyador nga si Tacitus sa mubo nag-asoy 
sa kasaysayan ni Quirinio, nga nag-ingon: “[Siya] 
naggikan sa munisipalidad sa Lanuvium---walay 
koneksiyon: apan ingong usa ka maisog nga sun- 
dalo ug aktibong alagad siya nahimong konsul ila- 
lom sa gipakadiyos nga si Agusto, ug, wala madu- 
gay, pinaagi sa pagsakop sa mga salipdanan nga 
Homonadensianhon saylo sa utlanan sa Cilicia, na- 
kabaton sa timaan sa kadaogan ... , magtatambag 
ni Gayo Cesar sa panahon sa iyang pagmando sa 
Armenia.” (The Annals, III, xvu) Namatay siya ni- 
adtong 21 K.P. 

Wala hisgoti ni Tacitus ang kalangkitan ni Quiri- 
nio uban sa Sirya. Ang Hudiyong historyador nga 
si Josephus nag-asoy labot sa pagkatudlo ni Quiri- 
nio ingong gobernador sa Sirya dungan sa pagka- 
tudlo ni Coponius ingong Romanong magmaman- 
do sa Judea. Siya miingon: “Si Quirinio, usa ka 
Romanong senador nga nangatungdanan gikan sa 
pagkamahistrado ngadto sa pagkahimong konsul 
ug usa ka tawo nga nailado pag-ayo sa ubang mga 

paagi, miabot sa Sirya, gipadala ni Cesar aron ma- 
himong gobernador sa nasod ug aron mohimog 
abalwasyon sa ilang propiedad. Si Coponius, usa ka 
tawo sa ranggong kabalyero, gipadala kauban niya 
aron magmando sa mga Hudiyo uban ang bug-os 
nga awtoridad.” Si Josephus nagpadayon sa pag- 
asoy nga si Quirinio miadto sa Judea, diin hangtod 
didto nakaabot ang iyang awtoridad, ug nagbaod 
sa pagpamuhis didto. Nagpahinabo kini ug dakong 
kayugot ug sa usa ka wala molampos nga pag-alsa, 
nga gipangunahan ni “Judas, usa ka Gaulanhon.” 
(Jewish Antiquities, XVIII, 1, 2, 3, 4 [i, 1]) Dayag 
nga kini mao ang pag-alsa nga gihisgotan ni Lucas 
diha sa Buhat 5:37. Sumala sa asoy ni Josephus na- 
hitabo kini niadtong “ikakatloag-pito nga tuig hu- 
man mapildi ni Cesar si Antony didto sa Actium.” 
(Jewish Antiquities, XVIII, 26 [ii, 1]) Kana nagpa- 
kita nga si Quirinio maoy gobernador sa Sirya ni- 
adtong 6 K.P. 

Sa dugay nga panahon kini mao lamang ang 
pagkagobernador ni Quirinio sa Sirya nga gikom- 
pirmar sa sekular nga kasaysayan. Apan, sa tuig 
1764 usa ka inskripsiyon nga nailhan ingong Lapis 
Tiburtinus nakaplagan sa Roma, nga bisan tuod 
wala maghatag sa ngalan, naundan sa impormas- 
yon nga gidawat sa kadaghanang eskolar nga nag- 
tumong kang Quirinio lamang. (Corpus Inscriptio- 
num Latinarum, giedit ni H. Dessau, Berlin, 1887, 
Tomo 14, p. 397, Num. 3613) Naundan kini sa pa- 
hayag nga sa iyang pag-adto sa Sirya siya nahi- 
mong gobernador (o, legado) ‘sa ikaduhang higa- 
yon.’ Tungod sa mga inskripsiyon nga nakaplagan 
sa Antioquia nga naundan sa ngalan ni Quirinio, 
daghang historyador ang midawat nga si Quirinio 
nahimong gobernador usab sa Sirya sa yugto nga 
W.K.P. 

Apan dili sila makatino kon kinsa nga Quirinio 
ang mohaom diha sa sekular nga rekord maylabot 
sa mga gobernador sa Sirya. Gitala ni Josephus 
si Quintilius Varus ingong gobernador sa Sirya 
sa panahon ug human sa kamatayon ni Herodes 
nga Bantogan. (Jewish Antiquities, XVII, 89 [v, 2]: 
XVII, 221 [ix, 3]) Si Tacitus naghisgot usab kang 
Varus ingong gobernador sa panahon nga namatay 
si Herodes. (The Histories, V, IX) Si Josephus nag- 
ingon nga ang gisundan ni Varus mao si Saturni- 
nus (C. Sentius Saturninus). 

Tungod sa ebidensiya sa naunang pagkagober- 
nador ni Quirinio, daghang eskolar ang nagtuo nga 
ang iyang pagkagobernador maoy sa mga tuig 
3-2 W.K.P. Bisag kining mga petsaha bug-os nga 
nahiuyon sa rekord sa Bibliya, ang pasikaranan sa 
pagpili niini sa mga eskolar maoy sayop. Sa ato pa, 
sila nagtala kang Quirinio ingong gobernador niad- 
tong mga tuiga tungod kay sila nagpetsa sa iyang 

pagmando human sa pagmando ni Varus ug busa 
human sa kamatayon ni Herodes nga Bantogan, 
nga alang niana gigamit nila ang popular apan sa- 
yop nga petsa nga 4 W.K.P. (Tan-awa ang KRONOLO- 
HIYA, HERODES Num. 1 [Petsa sa Iyang Kamata- 
yon].) (Tungod sa samang katarongan, nga mao, 
sa ilang paggamit sa wala mapamatud-ing petsa 
nga 4 W.K.P. alang sa kamatayon ni Herodes, sila 
nagpetsa sa pagkagobernador ni Varus sukad sa 
6 hangtod sa 4 W.K.P.: apan, ang gitas-on sa iyang 
pagmando maoy pangagpas, kay si Josephus wala 
magtino sa petsa sa sinugdanan o sa kataposan ni- 
ini.) Ang kinabug-atang ebidensiya nagpunting sa 
2 W.K.P. alang sa pagkatawo ni Jesus. Busa kini 
nga tuig o ang bahin niini nahisakop sa pagkago- 
bernador ni Quirinio. 

Ang pipila ka eskolar nagpasiugda sa kamatuo- 
ran nga ang terminong gigamit ni Lucas, ug kasa- 
garang gihubad nga “gobernador,” maoy hege- 
mon’. Kining Gregong termino gigamit sa paghubit 
sa Romanong mga legado, prokurador, ug mga 
prokonsul, ug sa panguna kini nagpasabot sa usa 
ka “lider” o “taas nga ehekutibong opisyal.” Busa, 
ang pipila nagtuo nga sa panahong si Lucas nag- 
hisgot sa “una nga pagrehistro,” si Quirinio nag- 
alagad sa Sirya ingong linain nga legado sa empe- 
rador nga naghupot ug labaw sa kasagarang mga 
gahom. Usa ka butang nga motabang usab sa pag- 
sabot niini mao ang tin-aw nga paghisgot ni Jose- 
phus sa duha ka pagmando sa Sirya, sanglit diha sa 
iyang asoy siya naghisgot sa duha ka tawo, si Sa- 
turninus ug Volumnius, nga dungang nag-alagad 
ingong “mga gobernador sa Sirya.” (Jewish An- 
tiquities, XVI, 277, 280 fix, 1]: XVI, 344 [x, 8]) 
Busa, kon husto si Josephus diha sa iyang pagtala 
kang Saturninus ug Varus ingong nagsunod nga 
mga pangulo sa Sirya, posible usab nga si Quirinio 
nag-alagad nga dungan kang Saturninus (sama sa 
gibuhat ni Volumnius) o kaha kang Varus sa wala 
pa mamatay si Herodes (nga lagmit nahitabo niad- 
tong 1 W.K.P.). Ang The New Schaff-Herz0g Ency- 
clopedia of Religious Knowledge nagpresentar niini 
nga panglantaw: “Si Quirinio pareho gayod ug ka- 
himtang nianang kang Varus nga gobernador sa 
Sirya, sama sa gibuhat ni Vespasian kang Mucia- 
nus sa ulahing panahon. Si Vespasian ang nakiggu- 
bat didto sa Palestina samtang si Mucianus mao 
ang gobernador sa Sirya: ug si Vespasian mao ang 
legatus Augusti, nga naghupot ug parehong titu- 
lo ug ranggo kang Mucianus."”--1957, Tomo IX, 
pp. 375, 376. 

Usa ka inskripsiyon ang nakaplagan sa Venice 
(Lapis Venetus) nga naghisgot sa usa ka pagsenso 
nga gihimo ni Quirinio sa Sirya. Bisan pa niana, 
kini wala maghatag ug paagi sa pagtino kon kini ba 
maoy sa sayo o sa ulahing bahin sa iyang pagkago- 

bernador.--Corpus Inscriptionum Latinarum, gi- 
edit ni T. Mommsen, O. Hirschfeld, ug A. Do- 
maszewski, 1902, Tomo 3, p. 1222, Num. 6687. 
Ang napamatud-ang pagkatukma ni Lucas sa 
makasaysayanhong mga butang naghatag ug ma- 
ayong katarongan sa pagdawat nga tinuod ang 
iyang paghisgot kang Quirinio ingong gobernador 
sa Sirya sa panahon sa pagkatawo ni Jesus. Mahi- 
numdoman nga si Josephus, nga halos mao la- 
mang gayod ang bugtong lain nga tinubdan sa im- 
pormasyon, wala pa matawo hangtod niadtong 
37 K.P., busa halos upat ka dekada human matawo 
si Jesus. Si Lucas, sa laing bahin, usa na ka mana- 
nambal nga nagapanaw kauban ni Pablo sa mga 


R 


RAAMA. Usa ka anak nga lalaki sa panganay 
ni Ham nga si Cus, ug igsoon ni Nimrod. Si Raama 
ug ang iyang duha ka anak nga lalaking si Sheba 
ug Dedan nagpundar ug tulo sa 70 ka banay hu- 
man sa Lunop. (Gen 10:6-8, 1Cr 1:9) Daghang sig- 
lo sa ulahi ang mga kaliwat sa tribo ni Raama, De- 
dan, ug Sheba parehong adunay patigayon uban sa 
Tiro. (Eze 27:20, 22) Wala matino kon diin nagpu- 
yo ang tribo nga naggikan kang Raama, apan lag- 
mit sila nagpuyo sa siyudad sa Raama nga duol sa 
Marin sa HK sa Arabia. 


RAAMIAS [Si Jehova Midalugdog: Dahunog 
ni Jehova]. Usa nga mibalik sa Jerusalem uban 
kang Zorobabel. Kining ngalana maoy alternati- 
bong porma sa Reelaias.---Neh 7:7: Esd 2:2. 


RAAMSES, RAMESES [gikan sa Ehiptoha- 
non, nga nagkahulogang “Si Ra [ang diyos-adlaw] 
Nanganak Kaniya"]. Sa dihang ang banay ni Jacob 
mibalhin sa Ehipto, sila gipapuyo didto “sa yuta sa 
Rameses.” (Gen 47:11) Sanglit sa ubang mga teks- 
to sila gihisgotan nga mipuyo sa yuta sa Gosen, 
mopatim-aw nga ang Rameses maoy usa ka distri- 
to sulod sa Gosen o maoy laing ngalan alang sa Go- 
sen. (Gen 47:6) Sa ulahi, ang mga Israelinhon giu- 
lipon ug gipatukod sa mga siyudad “ingong mga 
dapit nga tipiganan alang kang Paraon, nga mao, 
ang Pitom ug Raamses [ang marka para sa bokales 
dinhi lahi ug diyutay nianang sa “Rameses"].” (Ex 
1:11) Daghang eskolar nagtuo nga ang Raamses 
maoy gingalan alang sa distrito sa Rameses nga 
ilang gituohan nga maoy nahimutangan niini. 

Sa dihang nagsugod ang Pagpanggula gikan sa 
Ehipto, ang Rameses gihisgotan ingong mao ang 
dapit nga sukaranan. Ang kadaghanang eskolar 


RAAMSES, RAMESES 


49 K.P. sa dihang si Josephus usa pa lang ka bata 
nga nag-edad ug 12 anyos. Tali sa duha, si Lucas, 
bisan sa ordinaryong mga katarongan, lagmit mao 
gayod ang tinubdan sa kasaligang impormasyon 
labot sa mga gobernador sa Sirya sa hapit nang 
matawo si Jesus. Si Justin Martyr, usa ka Palestino 
sa ikaduhang siglo K.P., nagpunting sa Romanhong 
mga rekord ingong pamatuod sa pagkatukma ni 
Lucas labot sa pagkagobernador ni Quirinio sa pa- 
nahon sa pagkatawo ni Jesus. (A Catholic Com- 
mentary on Holy Scripture, giedit ni B. Orchard, 
19533, p. 943) Walay ebidensiya nga ang asoy ni Lu- 
cas gikuwestiyon sa unang mga historyador, bisan 
sa unang mga kritiko sama kang Celsus. 


nagtuo nga ang siyudad mao ang gitumong dinhi, 
nga tingali mao ang tagboanang dapit diin nagka- 
tapok ang mga Israelinhon gikan sa nagkalainlaing 
bahin sa Gosen. Apan ang Rameses dinhi mahi- 
mong magtumong sa usa ka distrito, ug lagmit nga 
ang mga Israelinhon mibiya gikan sa tanang bahin 
sa distrito, nga nagtapok sa Sucot ingong usa ka 
dapit nga tagboanan.--Ex 12:37; Num 33:3-5. 
Ang tukmang nahimutangan niini nga sukara- 
nan, kon gitumong man ang usa ka siyudad inay 
nga usa ka distrito, dili gayod matino. Gituohan sa 
modernong mga eskolar nga ang Rameses mao 
ang siyudad nga gitawag ug Per-Ramses (Balay ni 
Ramses) diha sa Ehiptohanong mga rekord, nga gi- 
tuohan sa pipila nga nahimutang didto sa San el- 
Hagar sa AS nga bahin sa Delta, ug nga gituohan 
sa uban nga nahimutang didto sa Qantir, mga 
20 km (12 mi) dapit sa habagatan. Apan kini nga 
pagtuo maoy pinasukad sa teoriya nga si Ramses II 
mao ang Paraon sa panahon sa Pagpanggula. Kini 
nga teoriya, sa baylo, gipasukad sa mga inskripsi- 
yon ni Ramses II nga nangangkon nga maoy nag- 
tukod sa siyudad nga nagdala sa iyang ngalan 
(Per-Ramses), ginamit ang mamumuo nga mga 
ulipon. Apan, dili kaayo katuohan nga si Ramses II 
mao ang magmamando sa panahon sa Pagpanggu- 
la, sanglit ang iyang pagmando dili mahimong 
mas una pa kay sa ika-13 nga siglo W.K.P., o tali 
sa 200 ug 300 ka tuig human sa Pagpanggula 
(1513 W.K.P.). Ang Raamses sa Bibliya gisugdan sa 
pagtukod sa wala pa matawo si Moises, busa kapin 
sa 80 ka tuig una pa sa Pagpanggula. (Ex 1:11, 15, 
16, 22, 2:1-3) Dugang pa, gituohan nga ang Per- 
Ramses mao ang kaulohang siyudad sa panahon ni 
Ramses II, samtang ang Raamses sa Bibliya maoy 


RABA 


usa lamang ka 'tipiganang dapit. Gidawat sa ka- 
daghanan nga si Ramses II sad-an sa pag-angkon 
sa pipila ka kalamposan nga nahimo sa iyang mga 
gisundan, ug kini nagpatungha sa posibilidad nga, 
labing menos, siya lamang ang nagtukod pag-usab 
o nagpadako sa Per-Ramses. Sa kataposan, ang 
ngalang Rameses tin-awng gigamit balik pa sa pa- 
nahon ni Jose (sa ika-18 nga siglo W.K.P.): busa 
walay katarongan sa pagtuo nga ang kapadapatan 
niini (diha sa porma nga Raamses) ingong ngalan 
sa usa ka siyudad maoy sa panahon lamang ni 
Ramses II. (Gen 47:11) Tungod usab sa mismong 
kahulogan niini, lagmit nga kini nahimong popular 
taliwala sa mga Ehiptohanon sukad pa sa unang 
mga panahon. Sa paghari ni Ramses II dihay dag- 
hang lungsod nga nagbaton usab sa maong nga- 
lan. Si D. B. Redford nag-ingon: “Ang Raamses sa 
Bibliya ug ang kaulohan nga Pr R-ms-sw [Per- 
Ramses], gawas sa personal nga ngalan, daw wala 
gayoy kalangkitan. Tungod sa bug-os nga pagka- 
kulang sa nagpaluyong ebidensiya, hinungdanon 
gayod ang pag-amping nga isipong mao ra kining 
duha.”-- Vetus Testamentum, Leiden, 1963, p. 410. 

Tungod kay kulang sa kasaligang impormasyon, 
ikaingon lamang nga ang Rameses lagmit dili kaa- 
yo halayo gikan sa Ehiptohanong kaulohan sa pa- 
nahon sa Pagpanggula. Kini magtugot sa ideya nga 
si Moises didto sa palasyo ni Paraon sa gabii sa ika- 
napulo nga hampak ug, sa wala pa matapos ang 
sunod nga adlaw, nanguna na sa katawhan sa Is- 
rael sa ilang paggula sa Ehipto. (Ex 12:31-42; Num 
33:1-5) Kon ang kaulohan niadtong panahona didto 
sa Mempis, usa ka siyudad nga nakabaton nianang 
maong posisyon sa daghang siglo, kini magpatin- 
aw sa Hudiyohanong tradisyon nga ang panaw sa 
Pagpanggula (nga ang Rameses mao ang sukara- 
nan) nagsugod didto sa kasilinganan sa Mempis. 
--Itandi ang Jewish Antiquities, Il, 315 (xv, 1), nga 
naghisgot sa Letopolis, usa ka dapit nga duol sa 
Mempis. 


RABA (Daghan, Dagaya]. 

1. Usa ka siyudad sa K nga tumoy sa karaang 
gingharian sa Ammon human kini mawad-ig teri- 
toryo ngadto sa mga Amorihanon. Ang Raba mao 
lamang ang siyudad sa gingharian sa mga Am- 
monhanon nga ginganlan diha sa rekord sa Bibliya, 
busa gituohan nga kini mao ang kaulohan. Nahi- 
mutang kini mga 37 km (23 mi) sa S sa Jordan. 
Ang siyudad nahimutang duol sa usa ka sapa nga 
nagaagos sa ibabawng Jabok ug busa nakabenepis- 
yo sa pagkatabunok sa maong rehiyon. Lain pa, 
kini maoy usa ka hinungdanong sumpay sa ruta sa 
negosyo tali sa Damasco ug Arabia. 

Ang “Raba sa mga anak ni Ammon” (Rab-bath' 
beneh’ “Am-mohn') unang gihisgotan diha sa Bib- 
liya ingong dapit nga nahimutangan sa andas nga 

puthaw ni Og nga hari sa Basan. (Deu 3:11) Sa di- 
hang ang mga Israelinhon miabot sa Yutang Saad, 
ang tribo ni Gad maoy nakadawat sa yuta sa mga 
Amorihanon (lagmit, kanhi iya ni Ammon) “hang- 
tod sa Aroer, nga anaa atubangan sa [tingali AS sa] 
Raba.”--Jos 13:25. 

Nailog ni David. Ang siyudad gihisgotan 
pag-usab maylabot sa gubat nga misangpot tu- 
ngod kay gipakaulawan ni Haring Hanun sa Am- 
mon ang mga mensahero ni David. (2Sa 10:1-19, 
1Cr 19:1-19) Si Joab ug ang iyang mga sundalo na- 
kig-away sa mga Siryanhon nga gisuholan sa mga 
Ammonhanon, samtang ang mga Israelinhon nga 
ubos ni Abisai nakig-away batok sa mga Ammon- 
hanon “diha sa ganghaan sa siyudad,” dayag sa 
Raba. (1Cr 19:9) Sa dihang napildi ang mga Siryan- 
hon, ang mga Ammonhanon miatras ngadto sa 
siyudad. Sa pagkasunod nga tingpamulak gilikosan 
ni Joab ug sa iyang kasundalohan ang Raba. Sa pa- 
nahon niini nga pakiggubat nga si David didto sa 
Jerusalem nakasala uban kang Bat-seba. Ang hari 
nagpadala pag-usab sa iyang bana nga si Urias nga 
Hitihanon ngadto sa panggubatan, ug sumala sa 
mga instruksiyon ni David, si Urias gibutang sa 
atubangan. Sa dihang ang pipila sa mga Ammon- 
hanon miatake gikan sa Raba, ang pakiggubat na- 
hiduol pag-ayo kang Urias mao nga siya napatay 
sa usa ka magpapana diha sa paril.--2Sa 11:1-25; 
1Cr 20:1. 

Sa ulahi si Joab milampos sa iyang pagpakiggu- 
bat batok sa Raba hangtod nga nailog “ang siyudad 
sa katubigan.” (2Sa 12:27) Sanglit niadtong higayo- 
na gipahibalo ni Joab si David bahin sa situwasyon 
aron ang hari moadto ug motapos sa pagsakop ug 
busa makabaton ug dungog sa pag-ilog sa Raba, 
mopatim-aw nga nailog lamang ni Joab ang usa ka 
bahin sa siyudad. Ang ekspresyong “siyudad sa ka- 
tubigan” hayan nagtumong sa usa ka bahin sa 
siyudad nga nahimutang sa tampi sa suba, agig 
pagpalahi sa ubang mga bahin sa siyudad, o kini 
hayan nagpasabot nga nailog niya ang binantayan 
pag-ayo nga pangunang suplay sa tubig sa siyu- 
dad.---2Sa 12:26-28. 

Si David miabot ug gibug-os ang pag-ilog sa 
Raba, ug “daghan kaayo ang iyang nadala nga ina- 
gaw sa siyudad.” (2Sa 12:29-31, 1Cr 20:2, 3) Sa ula- 
hi ang mga Ammonhanon nahimong independen- 
te na usab. Sa ikasiyam nga siglo W.K.P., gitagna ni 
Amos ang paghukom batok sa mga Ammonhanon 
ug espesipiko niyang gihisgotan nga ang Raba pa- 
gasunogon. (Am 1:13, 14) Si Jeremias ug Ezequiel 
nagpahayag usab ug mga mensahe batok sa Raba. 
Ingon sa gipakita ilalom sa artikulong AMM0ONHA- 
NON, kining mga tagnaa dayag nga natuman sa pa- 
nahon ni Nabucodonosor.---Jer 49:2, 3; Eze 21:19- 
23, 25:5. 

Ang mga kagun-oban sa Amman, ang 
nahimutangan sa karaang Raba sa Ammon 
ug sa ulahi sa Filadelfia sa Decapolis 


Sa ikatulong siglo W.K.P., gitukod pag-usab ni 
Ptolemy Philadelphus ang Raba ug ginganlan ang 
siyudad nga Filadelfia. Kini sa ulahi gilakip sa mga 
siyudad sa Decapolis ug dayag nga mauswagon 
ug malig-on. Ang modernong siyudad sa “Am- 
man nahimutang dinhi, ug dunay daghang kara- 
ang mga kagun-oban, lakip ang dakong ampi- 
teatro, apan kini maoy sukad pa sa Romanhong 
kapanahonan. 

2. Usa sa mga siyudad nga gihatag ngadto sa 
tribo ni Juda ingong pahat nga teritoryo niini. Ang 
tukmang nahimutangan niini wala mahibaloi. Sa 
Josue 15:60 gitala kini uban sa Kiriat-jearim, nga 
nahimutang sa kabungtoran sa Juda nga 13 km 
(8 mi) sa KAK sa Jerusalem. 


RABBI. Ang terminong “Rabbi” gigamit sa ak- 
tuwal nga diwa ingong “magtutudlo.” (Ju 1:38) 
Apan taliwala sa mga Hudiyo, wala madugay una 
pa matawo si Jesus, kini gigamit usab ingong usa 
ka paagi sa pagtawag ug ingong usa ka titulo 
sa pagtahod ug kadungganan nga nagkahulogang 
“akong bantogang usa; akong hamiling usa.” Ang 
pipila ka makinaadmanong mga tawo, mga eskri- 
ba, ug mga magtutudlo sa Balaod nagpatawag nii- 
ni nga titulo. Sila malipay nga tawgong “Rabbi” 
ingong titulo sa pasidungog. Gikondenar ni Jesu- 
Kristo ang maong pagtinguhag titulo ug gibaoran 
ang iyang mga sumusunod nga dili magpatawag 
ug “Rabbi,” sanglit siya mao ang ilang magtutudlo. 
--Mat 23:6-8. 

Sa Bibliya ang terminong “Rabbi” gigamit la- 
mang diha sa Kristohanon Gregong Kasulatan. Gi- 
gamit kini sa 12 ka beses maylabot kang Jesus, 


diha sa aktuwal nga diwa ingong “Magtutudlo": ka- 
duha gigamit ni Pedro (Mar 9:5, 11:21), kas-a sa 
duha ka tinun-an ni Juan (Ju 1:38), kas-a ni Nata- 
nael (Ju 1:49), kas-a ni Nicodemo (Ju 3:2), tulo 
ka beses sa mga tinun-an ni Jesus kansang mga 
ngalan wala hisgoti (Ju 4:31, 9:2, 11:8), kas-a sa pa- 
non sa mga tawo (Ju 6:25), ug duha ka beses ni 
Judas (usa ka higayon gisubli) (Mat 26:25, 49; 
Mar 14:45). Si Jesus gitawag ni Maria Magdalena 
ingong “Rabboni” (Akong Magtutudlo), usab sa ta- 
wong buta nga giayo niya. Ang personal nga pro- 
nombre nga “akong” maoy usa ka suffix dinhi, 
apan tungod sa kanunayng paggamit, kini daw na- 
wad-an sa kahulogan niini, sama sa Pranses nga 
Monsieur, nga sa orihinal nagkahulogang “akong 
ginoo.” (Ju 20:16; Mar 10:51) Si Juan nga Tigbaw- 
tismo kas-a gitawag nga Rabbi.---Ju 3:26. 


RABBONI. Usa ka Semitikanhong pulong nga 
nagkahulogang “Akong Magtutudlo.” (Mar 10:51) 
Lagmit nga ang “Rabboni” maoy usa ka mas mati- 
nahorong pulong kay sa “Rabbi,” diin kini nga titu- 
lo nagkahulogang “Magtutudlo,” o nga kini nagpa- 
sabot ug mas personal, mainiton nga pagbati. (Ju 
1:38) Hinunoa, sa dihang si Juan nagsulat, tingali 
ang suffix (i) sa unang persona niini nga pulong 
nawad-an sa espesyal nga kahulogan niini diha sa 
titulo, sanglit gihubad kini ni Juan ingong nagka- 
hulogan lamang nga “Magtutudlo.”---Ju 20:16. 


RABIT (Daghan, Dagaya]. Sumala sa Masoreti- 
kong teksto, usa kini ka dapit sa utlanan sa Isacar. 
(Jos 19:17, 18, 20) Gihunahuna nga kini mao ra 
usab ang Daberat, nga gituohang mao ang Khirbet 
Dabura (Horvat Devora). (Jos 19:12) Ang Vatican 
Manuscript Num. 1209, nga gisulat niadtong ikau- 
pat nga siglo K.P., nagpaluyo niini nga panglantaw 


RABMAG 


sanglit kini migamit sa Da-bi'ron inay sa “Rabit.” 
— Tan-awa ang DABERAT. 


RABMAG. Ang titulo sa usa ka pangunang 
opisyal sa Imperyo sa Babilonya sa panahon nga 
gilaglag ang Jerusalem niadtong 607 W.K.P. Ang 
titulo nahibaloan diha sa nakalotan nga mga ins- 
kripsiyon. Si Nergal-sarezer nga Rabmag maoy usa 
sa mga tawo nga membro sa linaing hukmanan 
nga gilangkoban sa hataas nga mga prinsipe sa Ba- 
bilonya nga naglingkod sa hukmanan diha sa Tu- 
ngatungang Ganghaan sa Jerusalem human ma- 
pukan ang siyudad ngadto kang Nabucodonosor ug 
kinsa gihisgotan labot sa pagpagawas kang Jere- 
mias aron itugyan ngadto kang Gedalias.---Jer 39: 
3, 13, 14. 


RABSAKE [gikan sa Akadianhong pinulongan, 
nga lagmit nagkahulogang “Pangulong Magtiti- 
ing"]. Ang titulo sa usa ka pangunang opisyal sa 
Asirya. (2Ha 18:17) Usa ka inskripsiyon sa usa ka 
tinukod sa Asiryanhong hari nga si Tiglat-Pile- 
ser III nag-ingon: “Gipadala ko ang akong opisyal, 
ang rabsaq, ngadto sa Tiro.” Lain pa, diha sa usa ka 
papan didto sa British Museum, usa ka inskripsiyon 
ni Haring Ashurbanipal mabasa: “Ako nagmando 
nga idugang sa akong kanhing kasundalohan (sa 
Ehipto) ang rabsaq. “---Ancient Near Eastern Texts, 
giedit ni J. Pritchard, 1974, pp. 282, 296. 

Samtang gilikosan ni Senakerib nga hari sa Asir- 
ya ang Judeanhon nga kuta sa Lakis, siya nagpa- 
dalag dakong panon sa kasundalohan ngadto sa 
Jerusalem ubos kang Tartan, ang pangulong ko- 
mandante, duyog sa duha ka laing hataas nga mga 
opisyal, ang Rabsaris ug ang Rabsake. (2Ha 18:17, 
ang tibuok asoy mabasa usab diha sa Isa kap 36, 
37.) Niining tulo ka labawng mga opisyal sa Asir- 
ya, ang Rabsake mao ang pangunang tigpamaba 
sa dihang gipaningkamotan nga pugson si Ha- 
ring Ezequias sa pagsurender. (2Ha 18:19-25) Ang 
tulo nagbarog duol sa agianan sa tubig sa ibabaw 
nga linaw. Kini nga Rabsake, kansang personal nga 
ngalan wala ibutyag, maoy usa ka larinong mamu- 
mulong sa pinulongang Hebreohanon ug Siryan- 
hon. Siya misinggit sa pinulongang Hebreohanon 
ngadto kang Haring Ezequias, apan tulo ka opisyal 
ni Ezequias ang migula sa pagsugat kaniya. Gi- 
hangyo sa mga opisyal ni Haring Ezequias si Rab- 
sake nga makigsulti kanila sa pinulongang Siryan- 
hon inay sa pinulongan sa mga Hudiyo tungod kay 
ang ordinaryong mga tawo nga anaa sa paril na- 
gapamati. (2Ha 18:26, 27) Apan ang kahimtang 
maoy pabor sa katuyoan ni Rabsake ingong usa ka 
tigpropaganda. Buot niya nga makadungog ang 
katawhan, aron sila mangaluya. Pinaagi sa mga 
pulong nga gituyo sa pagpalisang, sa dili tinuod 
nga mga saad ug kabakakan, sa pagpakaulaw, ug 

sa pagbiaybiay kang Jehova, gipakusgan pa gayod 
ni Rabsake ang iyang tingog sa pagpakigsulti diha 
sa pinulongang Hebreohanon, nga nagpahayag ug 
mga argumento ngadto sa katawhan aron luiban si 
Haring Ezequias pinaagi sa pagsurender ngadto sa 
kasundalohan sa Asirya. (2Ha 18:28-35) Bisan pa 
niana, ang katawhan sa Jerusalem nagmaunongon 
ngadto kang Ezequias.---2Ha 18:36. 

Ang mabiaybiayong mga pulong ni Rabsake gi- 
paabot ni Ezequias kang Jehova diha sa pag-ampo, 
ug usa ka delegasyon ang gipadala ngadto kang 
manalagnang Isaias aron madawat ang tubag ni 
Jehova. (2Ha 18:37; 19:1-7) Kasamtangan si Rabsa- 
ke gipatawag dihadiha sa dihang iyang nadungog 
nga ang hari sa Asirya mibiya gikan sa Lakis ug 
nakiggubat sa Libna. Nagpadayon sa iyang propa- 
ganda batok kang Ezequias gikan sa halayo, si 
Senakerib nagpadalag mga mensahero ngadto sa 
Jerusalem nga may mga sulat nga naundan sa pa- 
dayong pagbiaybiay ug kusganong pagpanghulga 
aron pasurenderon si Ezequias. (2Ha 19:8-13) Gi- 
dala ni Haring Ezequias ang mga sulat ngadto sa 
templo sa Jerusalem ug gibuklad kini sa atubangan 
ni Jehova uban sa iyang dinaliang pag-ampo alang 
sa tabang. (2Ha 19:14-19) Gihatag ni Jehova ang 
iyang tubag pinaagi ni manalagnang Isaias nga 
ang hari sa Asirya “dili moanhi niini nga siyudad 
ni siya mopana ug usa ka udyong didto ni ma- 
kigharong niini pinaagig taming ni maghimo ug 
pang-asdang nga bungdo batok niini. Sa dalan nga 
iyang giagian siya mobalik, ug niini nga siyudad 
siya dili moanhi, mao ang giingon ni Jehova.” (2Ha 
19:32, 33) Niadtong gabhiona gipatay sa manu- 
londa ni Jehova ang 185,000 ka sundalo sa mga 
Asiryanhon. Tungod niining wala-damhang kapil- 
dihan, si Senakerib nga hari sa Asirya miatras di- 
hadiha ug mibalik sa Nineve, ang kaulohan sa 
Asirya, diin siya gipatay sa ulahi. (2Ha 19:35-37) 
Ingong mapasipalahong tigtamay sa buhing Diyos 
nga si Jehova, napakyas ang mga paningkamot ni 
Rabsake. 


RABSARIS [Pangulong Opisyal sa Palasyo]. 
Kini mao ang titulo sa pangulong opisyal sa palas- 
yo sa mga kagamhanan sa Asirya ug Babilonya. 
Ang Rabsaris maoy sakop sa komite nga gilangko- 
ban sa tulo ka hataas nga mga dignitaryo sa Asir- 
ya nga gipadala sa hari sa Asirya aron pasurende- 
ron ang Jerusalem sa panahon ni Haring Ezequias. 
- 2Ha 18:17. 

Ang Rabsaris maoy usa sa mga opisyal sa Babi- 
lonya nga nagkontrolar sa Jerusalem alang kang 
Nabucodonosor sa dihang ang siyudad napukan ni- 
adtong 607 W.K.P., ug si Nebusazban ang gingan- 
lan nga mao ang Rabsaris sa dihang gisugo si Je- 
remias nga mopuyo uban kang Gedalias. (Jer 39: 

3, 13, 14: 40:1-5) May nakubkoban nga mga ins- 
kripsiyon nga makita kini nga titulo.---Bulletin of 
the Israel Exploration Society, Jerusalem, 1967, 
Tomo XXXI, p. 77; Le palais royal d'Ugarit, IIL, Pa- 
ris, 1955, Num. 16:162, p. 126. 


RACAL. Usa sa mga dapit nga gipadad-an ni 
David ug mga inagaw gikan sa iyang pagpakiggu- 
bat sa mga Amalekanhon. (1Sa 30:18, 26, 29) Ang 
Gregong Septuagint naggamit sa “Carmelo” inay 
nga Racal, ug gituohan sa pipila ka eskolar nga mao 
kini ang orihinal nga mabasa. 


RADAI. Ang ikalimang ginganlan nga anak 
nga lalaki ni Jese; magulang nga igsoon ni David sa 
tribo ni Juda.— 1Cr 2:13-15. 


RAHAB. 

1. [Heb., Rachav’, lagmit, Sangkad; Luag]. Usa 
ka pampam sa Jerico nga nahimong magsisimba ni 
Jehova. Sa tingpamulak sa 1473 W.K.P., duha ka 
espiyang Israelinhon misulod sa Jerico ug miestar 
sa balay ni Rahab. (Jos 2:1) Ang gidugayon sa 
ilang pag-estar didto wala iasoy, apan dili ra kaayo 
dako ang Jerico mao nga dili ra magdugay ang 
pagpangespiya didto. 

Gipanghimakak sa pipila ka grupo sa mga tawo 
nga si Rahab gayod maoy bigaon, o pampam, su- 
mala sa kasagarang pagsabot sa pulong, ilabina 
taliwala sa mga Hudiyong tradisyonalista, apan 
ang kamatuoran daw wala magsuportar niana. 
Ang Hebreohanong pulong nga zoh:nah” kanu- 
nayng nagtumong sa ginadili nga pakigrelasyon, 
seksuwal man kini o ingong simbolo sa espirituwal 
nga pagkadili-matinumanon, ug sa matag higayon 
nga kini magpasabot ug usa ka pampam, gihubad 
kini nga ingon niana. Wala kini hubara nga “ba- 
bayeng tig-abiabi,” “magbalantay sa balay-abota- 
nan,” o sa ubang pulong nga sama nianag kahulo- 
gan. Gawas pa, taliwala sa mga Canaanhon ang 
pagpamampam wala isipa ingong buhat nga ma- 
kauulaw. 

Nailhan sa ubang mga tawo nga ang duha ka bi- 
sita ni Rahab maoy mga Israelinhon, ug sila nagta- 
ho niini ngadto sa hari. Apan, dalidaling gitagoan 
ni Rahab ang mga lalaki taliwala sa mga lindog sa 
lino nga gipauga ibabaw sa atop mao nga sa dihang 
ang mga awtoridad miadto aron dakpon ang mga 
lalaki, siya nakahimo sa pagtudlo kanila ngadto sa 
laing dapit nga wala siya dudahi. Niining tanan, si 
Rahab nagpasundayag ug labaw nga debosyon sa 
Diyos sa Israel kay sa kaugalingon niyang komuni- 
dad nga hinukman.---Jos 2:2-7. 

Dili matino kon kanus-a nasayran ni Rahab ang 
katuyoan sa mga espiya didto ug ang laraw sa Is- 
rael bahin sa Jerico. Apan niadtong higayona iyang 
gisugilon kanila ang dakong kahadlok ug kalisang 

diha sa siyudad tungod sa mga taho bahin sa mga 
buhat sa pagluwas ni Jehova sa Israel sa milabayng 
40 o kapin pa ka mga tuig. Iyang gihangyo ang 
mga espiya nga manumpa kaniya nga luwason 
siya ug ang iyang tibuok pamilya--amahan, ina- 
han, ug ang tanang uban pa. Miuyon sila niini, bas- 
ta iyang tigomon ang tibuok pamilya sulod sa 
iyang balay, ihigot ang usa ka sanag-pulang pisi sa 
bentana, ug magpakahilom siya mahitungod sa 
ilang pagduaw, niining tanan siya misaad nga mo- 
tuman. Agig dugang pagpanalipod sa mga espiya, 
iyang gipaikyas sila agi sa bentana (kay ang balay 
diha man sa kilid sa paril sa siyudad) ug gisultihan 
sila kon unsaon nila sa paglikay sa mga nangita ka- 
nila nga nagpaingon sa tabokanang bahin sa Jor- 
dan.--Jos 2:8-22. 

Ang mga espiya nagtaho balik kang Josue sa ta- 
nan nga nahitabo. (Jos 2:23, 24) Unya sa dihang 
natumpag ang paril sa Jerico, ang balay ni Rahab, 
“sa usa ka kilid sa paril,” wala matumpag. (Jos 2:15: 
6:22) Sa sugo ni Josue nga luwason ang panimalay 
ni Rahab, ang samang duha ka espiya ang naglu- 
was kaniya. Human sa usa ka yugto nga bulag sa 
kampo sa Israel, si Rahab ug ang iyang pamilya gi- 
tugotan sa pagpuyo taliwala sa mga Israelinhon. 
(Jos 6:17, 23, 25) Unya kining kanhi pampam nahi- 
mong asawa ni Salmon ug inahan ni Boaz sa haria- 
nong kagikan sa Davidnong mga hari, usa siya sa 
upat ka babaye nga ginganlan ni Mateo sa talaan sa 
kagikan ni Jesus. (Ru 4:20-22, Mat 1:5, 6) Usa usab 
siya ka talagsaong panig-ingnan kinsa, bisan dili 
Israelinhon, pinaagi sa mga buhat nagpamatuod sa 
iyang bug-os nga pagtuo kang Jehova. “Tungod 
sa pagtuo,” si Pablo miingon kanato, “si Rahab 
nga pampam wala malaglag uban niadtong mga 
wala magmasinugtanon, tungod kay iya mang gi- 
dawat ang mga espiya sa madaitong paagi.” “Sa sa- 
mang paagi dili ba usab si Rahab nga pampam 
gipahayag nga matarong pinaagi sa binuhatan, hu- 
man nga maabiabihon niyang gidawat ang mga 
mensahero ug gipalakaw sila sa laing agianan?” 
misukna si Santiago.---Heb 11:30, 31, San 2:25. 

2. [Heb., Rahav, gikan sa lintunganayng pulong 
nga nagkahulogang “gisigingsiging ug hangyo"]. 
Usa ka simbolikong pulong nga unang gigamit sa 
Job (9:13, 26:12), diin kini gihubad nga “manunu- 
long.” (NW) Sa ikaduhang teksto nga gihisgotan, 
ang konteksto ug ang sama nga pagkabalay nag- 
langkit niini sa usa ka dakong linalang sa dagat. Sa 
susama, ang Isaias 51:9 naglangkit sa Rahab sa usa 
ka dakong linalang sa dagat: “Dili ba ikaw mao ang 
nagdugmok kang Rahab, nga nagduslak sa dakong 
linalang sa dagat?” 

Ang Rahab, usa ka “dakong linalang sa dagat,” 
naglarawan sa Ehipto ug sa Paraon niini nga misu- 
pak kang Moises ug sa Israel. Ang Isaias 51:9, 10 

nagpasabot sa pagluwas ni Jehova sa Israel gikan 
sa Ehipto: “Dili ba ikaw mao ang nagpamala sa da- 
gat, sa mga tubig sa dakong kahiladman? Ang usa 
nga naghimo sa mga kahiladman sa dagat nga usa 
ka dalan aron katabokan sa mga linukat?” Sa Isaias 
30:7 ang “Rahab” gilangkit pag-usab sa Ehipto. 
Ang Salmo 87:4 naghisgot sa “Rahab” diin haom 
gayod ang Ehipto, ingong una sa talaan sa mga ka- 
away sa Israel, uban sa Babilonya, Filistia, Tiro, ug 
Cus. Gigamit sa mga Targum “ang mga Ehiptoha- 
non” niining bersikuloha, ug sa Salmo 89:10 ilang 
gibatbat sa laing mga pulong ang “Rahab” sa paa- 
ging ang termino malangkit sa mapahitas-ong Pa- 
raon sa Ehipto nga gipaubos ni Jehova. 


RAHAM [Buwitre]. Usa ka anak nga lalaki ni 
Sema diha sa linya sa mga kaliwat ni Caleb sa tala- 
an sa mga kaliwatan ni Juda.-- 1Cr 2:4, 5, 9, 42-44. 


RAKAT. Usa ka kinutaang siyudad sa Neptali. 
(Jos 19:32, 35) Gituohan nga kini mao ang Khirbet 
el-Quneitireh (Tel Raqqat), nga nahimutang daplin 
sa Dagat sa Galilea nga duol sa A sa Tiberias. 


RAKON. Usa ka siyudad nga gitala sa dihang 
gihubit ang utlanan sa Dan. (Jos 19:40, 41, 46) Gi- 
tuohan sa pipila nga lagmit kini mao ang Tell er- 
Reqqeit, dili layo sa A sa Tel Aviv-Yafo, daplin sa 
kabaybayonan sa Dagat Mediteranyo. 


RAM [Hataas]. 

1. Usa ka kaliwat ni Juda pinaagi kang Perez ug 
Hesron, siya nagkinabuhi samtang ang Israel didto 
sa Ehipto. Bisan tuod si Ram lagmit dili mao ang 
unang anak nga lalaki ni Hesron, ang talaan sa ka- 
liwatan ni Ram, nga mitultol ngadto sa linya ni Da- 
vid, gitala nga una taliwala sa tulo ka anak nga la- 
laki ni Hesron. (1Cr 2:4, 5, 9-17, 25) Kay lakip si 
Nason, Boaz, ug David diha sa iyang mga kaliwat, 
si Ram maoy usa ka katigulangan ni Jesus. (Num 
1:7; Ru 4:18-22, Mat 1:3, 4) Ang espeling sa iyang 
ngalan maoy Arni (Aram sa pipila ka manuskrito) 
diha sa talaan ni Lucas sa mga katigulangan ni Je- 
sus.--Luc 3:33. 

2. Ang panganayng anak nga lalaki ni Jerameel 
ug pag-umangkon sa Num. 1. Siya nanganak ug 
tulo ka anak nga lalaki.--- 1Cr 2:9, 25, 27. 

3. Ang gigikanan sa banay ni Elihu.---Job 32:2. 


RAMA [Habog nga Dapit]. Ang Hebreohanong 
pulong nagpasabot sa usa ka hataas o habog nga 
dapit. (Eze 16:24) Kini gigamit ingong usa ka nga- 
lan sa daghang dapit sa Israel. 

1. Usa ka siyudad diha sa teritoryo sa Benjamin. 
Sa Josue 18:25 gitala kini tali sa Gabaon ug Beerot. 
Lagmit nga kini duol sa Bethel, usa ka siyudad diha 
sa H sa teritoryo sa Epraim. (Huk 4:5) Ang usa ka 
Levihanon nga mipanaw paingon sa A saylo sa Je- 

rusalem miabot sa Gibea, ug lagmit ang Rama diha 
lang sa unahan niini. (Huk 19:11-15: Os 5:8) Ug kini 
duol ra sa Geba. (Isa 10:29) Pinasukad niini nga 
mga paghisgot uban sa testimonya ni Eusebius, 
ang Rama sa Benjamin gituohan nga mao ang mo- 
dernong dapit sa er-Ram, mga 8 km (5 mi) sa A sa 
Jerusalem, 3 km (2 mi) sa A sa Gibea, 5 km (3 mi) 
sa S sa Gabaon, ug 3 km (2 mi) sa K sa Geba. Kini 
nga siyudad nahimutang sa usa ka habog nga da- 
pit, nga maoy kahulogan sa ngalan niini. 

Sa panahon sa paglungtad sa nabahin nga ging- 
harian, ang Rama nahatagan ug dakong pagtagad 
sanglit kini nahimutang duol sa utlanan tali sa Is- 
rael ug Juda ug sa A-H nga dalan sa kabungtoran. 
Gipadako o gipalig-on ni Haring Baasa sa Israel ang 
Rama sa Benjamin samtang siya nakiggubat kang 
Asa. (1Ha 15:16, 17: 2Cr 16:1) Apan sa dihang ang 
hari sa Sirya miatake sa Israel gikan sa A, ang pag- 
tagad ni Baasa nabalhin ug si Asa nag-ilog sa 
Rama ingon man sa mga materyales nga gigamit 
ni Baasa sa pagtukod didto, ug gigamit kini sa pag- 
tukod sa kasikbit nga Geba ug Mizpa. (1Ha 15:20- 
22: 2Cr 16:4-6) Mopatim-aw nga, sa dihang gi- 
laglag ang Jerusalem niadtong 607 W.K.P., ang 
nabihag nga mga Hudiyo gitipon didto sa Rama 
una pa dad-a ngadto sa Babilonya. (Jer 40:1) Hu- 
man sa pagkadestiyero, ang Rama gipuy-an pag- 
usab.--Esd 2:1, 26, Neh 7:30, 11:33. 

Ang pipila ka eskolar nagtuo nga ang pagtipon 
sa mga Hudiyo didto sa Rama una pa sila idestiye- 
ro (nga tingali naglakip sa pagpatay sa pipila didto) 
maoy gitumong sa mga pulong: “Sa Rama nadu- 
ngog ang usa ka tingog, ang pagminatay ug ang 
mapait nga paghilak, si Raquel naghilak tungod sa 
iyang mga anak. Siya midumili nga pagahupayon 
tungod sa iyang mga anak, tungod kay sila wala na 
man.” (Jer 31:15) Si Raquel nga asawa ni Jacob 
gusto kaayong makabaton ug mga anak nga tu- 
ngod sa pagkawalay anak giisip niya ang iyang ka- 
ugalingon nga “patay.” (Gen 30:1) Busa tungod 
niini mahulagwayong ikaingon nga si Raquel nag- 
hilak tungod sa pagkamatay o pagkabihag sa mga 
Hudiyo. O, sanglit si Raquel mao ang inahan ni 
Benjamin, ang mga pulong ni Jeremias lagmit nag- 
hulagway kaniya ingong naghilak ilabina tungod 
sa Benjaminhong mga molupyo sa Rama. Dayon 
gipahayag ni Jeremias nga adunay paglaom, kay 
ang mga destiyero mopauli. (Jer 31:16) Sa Mateo 2: 
18, ang matagnaong mga pulong sa Jeremias 31:15 
gikutlo ingong nagtumong usab sa panahong gi- 
papatay ni Herodes ang mga bata sa Betlehem. 
--Tan-awa ang RAQUEL. 

2. Usa ka sakop nga siyudad sa tribo ni Simeon 
didto sa Negeb. (Jos 19:1, 8) Kini mao ra usab ang 
Baalat-beer ug nailhan ingong “Rama sa habaga- 
tan.” Kini gituohan nga lagmit mao ang Khirbet 

Ghazzah (Horvat “Uza), mga 30 km (19 mi) sa S sa 
Beer-seba.---Tan-awa ang BAALAT-BEER. 

3. Usa ka wala mahibaloing siyudad sa teritoryo 
sa Aser nga gitala diha lamang sa Josue 19:24, 29. 
Lisod gayod ang pagtino pinasukad sa teksto kon 
diin nahimutang kini nga siyudad diha sa panulon- 
don sa Aser, apan lagmit nga kini diha sa A pai- 
ngon sa Tiro. 

4. Usa ka kinutaang siyudad sa teritoryo sa 
Neptali. (Jos 19:32, 36) Kini gituohan nga lagmit 
mao ang Khirbet Zeitun er-Rameh (nailhan usab 
nga Khirbet Jul) sa S lamang sa er-Rameh (Rama) 
ug mga 30 km (19 mi) sa S sa dunggoanan nga 
siyudad sa “Akko (Aco). Apan ang bugtong paghis- 
got niini diha sa basahon ni Josue wala maghatag 
ug katinoan sa nahimutangan niini. 

5. Ang lungsod nga natawhan ni manalagnang 
Samuel ug sa iyang mga ginikanan. Sa 1 Samuel 
1:1, ang amahan ni Samuel nga si Elkana gihubit 
ingong “usa ka tawo nga taga-Ramataim-zopim sa 
bukirong rehiyon sa Epraim.” Sa nahibiling bahin sa 
asoy, ang pinamubong porma nga “Rama” mao na 
ang gigamit. (1Sa 1:19) Tingali ang taas nga ngalan 
unang gigamit aron ipalahi kini nga Rama sa ubang 
mga dapit nga sama niinig ngalan, sama sa Rama 
sa Benjamin. Sa An American Translation kini ma- 
basa: “tawo sa Rama, usa ka Zuphanon.” Kini nga 
hubad sa Masoretikong teksto nagpakita nga si El- 
kana maoy kaliwat ni Zup (Zopai) o kaha gikan sa 
distrito sa Zup.— 1Cr 6:27, 28, 34, 3b: 1Sa 9:5. 

Sumala sa usa ka karaang tradisyon nga gipre- 
sentar ni Eusebius, gituohan nga ang Rama mao 
ang dapit sa modernong Rentis (Rantis), sa ka- 
bungtoran sa Epraim nga mga 35 km (22 mi) sa 
AK sa Jerusalem. Kining dapita mao ra usab ang 
Arimatea (Gr. nga porma sa Heb. nga Ramah’) 
nga gihisgotan diha sa Kristohanon Gregong Kasu- 
latan.---Luc 23:50-53. 

Si Elkana nagpuyo sa Rama, diin didto lagmit 
nga natawo si Samuel, apan kada tuig siya mopa- 
naw ngadto sa Shilo aron sa paghalad. (1Sa 1:3, 19: 
2:11) Bisan tuod si Samuel taudtaod nga mipuyo 
kauban ni Eli nga saserdote didto sa Shilo, sa ulahi 
siya mipuyo sa Rama ug gigamit kini ingong suka- 
ranan sa iyang mga pagpanaw libot sa mga dapit 
nga sakop niya ingong maghuhukom sa Israel. (1Sa 
3:19-21: 7:15-17, 8:4: 15:24-35: 16:4, 13; 19:18-24) 
Sa dihang namatay si Samuel siya gilubong didto 
sa iyang balay sa Rama, sa “kaugalingon niyang 
siyudad.”--1Sa 25:1, 28:3. 

6. Pinamubo sa Ramot-gilead.--2Ha 8:28, 29; 
2Cr 22:5, 6, tan-awa ang RAMOT-GILEAD. 


RAMATAIM-ZOPIM. Ang pinuy-anan ni 
Elkana nga amahan ni Samuel sa bukirong rehiyon 
sa Epraim.-- 1Sa 1:1, tan-awa ang RAMA Num. 5. 


RAMOT-GILEAD 


RAMAT-LEHI [Habog nga Dapit sa Apapa- 
ngig]. Ang gingalan ni Samson sa usa ka dapit sa 
Juda diin iyang gipatay ang usa ka libo ka Filiste- 
hanon ginamit ang basabasa pa nga bukog sa apa- 
pangig sa usa ka asno.--Huk 15:16-18, tan-awa 
ang LEHI. 


RAMAT-MIZPE [Habog nga Dapit sa Banta- 
yanang Torre]. Usa sa mga siyudad sa S sa Jordan 
nga gihatag ngadto sa tribo ni Gad. (Jos 13:24, 26) 
Dayag nga ang Ramat-mizpe duol sa Betonim. 


RAMATNON [Taga- (Iya sa) Rama]. Ang gita- 
wag kang Simei, ang magbalantay sa parasan ni 
Haring David. (1Cr 27:27) Kini nagpakita nga siya 
naggikan sa usa sa ubay-ubayng mga lungsod nga 
ginganlan ug Rama, apan dili matino kon hain ni- 
ini. 

RAMESES. 


RAMIA [lagmit, Si Jah Maoy Hataas (Bina- 
yaw)]. Usa ka Israelinhon, usa sa “mga anak ni Pa- 
ros” nga nagpapahawa sa ilang langyawng mga 
asawa ug mga anak tungod sa pag-awhag ni Es- 
dras.--Esd 10:10, 11, 25, 44. 


RAMOT [lagmit, Habog nga mga Dapit: gikan 
sa lintunganayng pulong nga nagkahulogang “pai- 
taas]. 

1. Usa ka Levihanong siyudad sa teritoryo sa 
Isacar. (1Cr 6:71-73) Mopatim-aw nga kini mao ra 
usab ang Remet ug Jarmut (Num. 2). (Jos 19:17, 
21; 21:27-29) Gituohan nga ang Ramot lagmit mao 
ang Kokab el-Hawa (Kokhav ha-Yarden), nga anaa 
sa ibabaw sa usa ka patag sa bukid nga mga 10 km 
(6 mi) sa A sa Bet-sean. 

2. Ang “Ramot sa habagatan” sa 1 Samuel 30:27 
mopatim-aw nga nagtumong sa “Baalat-beer, ang 
Rama sa habagatan” nga gihisgotan sa Josue 19:8. 
Dayag nga kini nahimutang sa Negeb.---Tan-awa 
ang RAMA Num. 2. 

3. Usa ka siyudad sa Gilead, sa sidlakan sa Suba 
sa Jordan. (Jos 20:8) Sa ulahi kini gitawag ug Ra- 
mot-gilead.---Tan-awa ang RAMOT-GILEAD. 


RAMOT-GILEAD [lagmit, Habog nga mga 
Dapit sa Gilead]. Usa ka estratehikong siyudad sa 
teritoryo sa Gad, sa S sa Jordan. Kini nga siyudad 
gitawag usab sa pinamubong ngalan nga Rama. 
(2Ha 8:28, 29; 2Cr 22:5, 6) Usa kini sa Levihanong 
mga siyudad niana nga tampi sa suba (1Cr 6:80), 
ug gipili kini ingong usa sa mga siyudad nga da- 
langpanan. (Deu 4:43: Jos 20:8, 21:38) Si Solomon 
nagtudlo ug usa ka luyoluyo didto sa Ramot-gilead 
aron moatiman sa pagtaganag pagkaon alang sa 
hari gikan sa mga siyudad sa Gilead ug Basan. 
- 1Ha 4:7, 13. 


Tan-awa ang RAAMSESs, RAMESES. 


RAPA 


Sa dihang giatake sa Sirya ang Israel, human 
mabahin ang gingharian, ang Ramot-gilead nag- 
dulag hinungdanong papel sa kasaysayan sa Isra- 
el, nga dayag nga nagsilbing yawi alang sa teritor- 
yo sa S sa Jordan. Dihay panahon nga nailog sa 
mga Siryanhon kini nga siyudad. Bisan pa sa saad 
ni Ben-hadad II nga iuli ang mga siyudad sa Isra- 
el nga nailog kanhi, mopatim-aw nga ang Ramot- 
gilead wala iuli. (1Ha 20:34) Busa, si Ahab sa Isra- 
el misulay sa pagbawi niini, uban sa tabang ni 
Haring Jehosapat sa Juda. Kini nga paningkamot, 
nga sukwahi sa gitambag ni Micaias, misangpot sa 
kamatayon ni Ahab.--- 1Ha 22:13-38. 

Ang anak nga lalaki ni Ahab nga si Jehoram, du- 
yog kang Ahazias sa Juda, nakig-away usab sa 
mga Siryanhon didto sa Ramot-gilead. Ang 2 Hari 
9:14 nag-ingon: “Si Jehoram nagbantay sa Ramot- 
gilead . . . tungod kang Hazael nga hari sa Sirya.” 
Busa lagmit nga una pa niana nailog na ni Jehoram 
kini nga siyudad ug siya nagdepensa niini (dili kay 
giatake kini) sa dihang si Ahazias miduyog kaniya 
sa pagpakig-away batok kang Hazael. Sa mao nga 
pagpakig-away, nasamdan si Jehoram ug siya mi- 
pauli ngadto sa Jezreel aron magpaayo sa iyang 
mga samad.---2Ha 8:25-29, 9:14, 15: 2Cr 22:5-8. 

Didto sa Ramot-gilead, ang tig-alagad ni Eliseo 
nagdihog kang Jehu nga pangulo sa kasundalohan 
aron mahimong sunod nga hari.---2Ha 9:1-14. 

Ang tukmang nahimutangan sa Ramot-gilead 
dili matino. Ang usa sa daghang gisugyot nga mga 
dapit mao ang Tell Ramith, mga 45 km (28 mi) sa 
HS sa habagatang tumoy sa Dagat sa Galilea. Ang 
ngalan niini nga bungdo lagmit naggikan sa nga- 
lan nga Ramot-gilead. Kini nahimutang sa ibabaw 
sa usa ka bungtod nga nag-umbaw sa usa ka kapa- 
tagan, nga nahiuyon sa posibleng kahulogan sa Ra- 
mot (Habog nga mga Dapit, gikan sa lintunga- 
nayng pulong nga nagkahulogang “pataas"). Kini 
nga lokasyon nahiangay gayod alang sa usa ka lu- 
yoluyo nga gitugyanan sa pagdumala sa Gilead ug 
sa Basan.---1Ha 4: 13. 


RAPA [gikan sa lintunganayng pulong nga 
nagkahulogang “nag-ayo"]. Usa ka anak nga lalaki 
ni Benjamin, gitawag nga iyang ikalima nga anak 
sa 1 Cronicas 8:1, 2. Ang iyang ngalan dili makap- 
lagan diha sa talaan niadtong nangadto sa Ehipto 
(Gen 46:21) ug sa talaan sa mga banay sa tribo ni 
Benjamin. (Num 26:38-40) Kini mahimong mag- 
pakita nga, bisan diin pa natawo si Rapa, siya sa 
wala madugay namatay nga walay mga kaliwat, o 
kaha sila gilakip ngadto sa ubang banay. 


RAPAH [pinamubo sa Repaias, nga nagkahulo- 
gang “Si Jah Nag-ayo"]. Usa ka kaliwat ni Benjamin 
pinaagi kang Saul; gitawag usab ug Repaias.---1Cr 
8:33-37, 9:43. 

RAPU [gikan sa lintunganayng pulong nga 
nagkahulogang “nag-ayo"]. Usa ka Benjaminhon 
kansang anak nga lalaki nga si Palti maoy usa sa 
12 nga nangespiya sa yuta sa Canaan niadtong 
1512 W.K.P.--Num 13:9, 16. 


RAQUEL [Bayeng Karnero]. Anak nga babaye 
ni Laban, manghod nga babaye ni Lea, ug ig-agaw 
igtagsa ni Jacob ug iyang pinalabi nga asawa. 
(Gen 29:10, 16, 30) Si Jacob mikalagiw gikan sa 
iyang mabunoong igsoon nga si Esau niadtong 
1781 W.K.P., ug siya mipanaw ngadto sa Haran sa 
Padan-aram, “sa yuta sa mga taga-Sidlakan.” (Gen 
28:5, 29:1) Si Raquel, nga usa ka babayeng “nindot 
ug lawas ug matahom ug dagway,” maoy usa ka 
magbalantay sa karnero sa iyang amahan, nahiba- 
lag niya si Jacob diha sa atabay duol sa Haran. Gi- 
papuyo si Jacob sa panimalay sa iyang uyoan ug 
usa ka bulan sa ulahi miuyon sa pag-alagad kang 
Laban ug pito ka tuig aron mapangasawa si Raquel, 
nga iyang gihigugma. Wala molubad ang iyang 
gugma sulod sa pito ka tuig, ug busa kini “sama ra 
sa pipila ka adlaw” alang kaniya. Apan, sa gabii sa 
kasal gipuli sa iyang uyoan ang magulang nga 
anak nga babayeng si Lea, kinsa dayag nga miko- 
operar aron matuman ang panglimbong. Sa pagka- 
buntag sa dihang giakusar siya ni Jacob sa pang- 
lingla, gigamit ni Laban ang lokal nga kostumbre 
ingong pasangil sa iyang gibuhat. Miuyon si Jacob 
nga saulogon ang tibuok semana sa kaminyoon 
uban kang Lea sa dili pa dawaton si Raquel ug hu- 
man niana moalagad kang Laban ug laing pito ka 
tuig.---Gen 29:4-28. 

Ingong iyang asawa wala pakyasa ni Raquel si 
Jacob, ug gipakitaan siya ni Jacob ug labawng gug- 
ma kay kang Lea. Niining higayona gipaboran ni 
Jehova si Lea tungod sa iyang nabentahaan nga 
kahimtang, nagpanalangin kaniyag upat ka anak 
nga lalaki, samtang si Raquel nagpabiling apuli. 
(Gen 29:29-35) Nangabugho si Raquel sa iyang ig- 
soon ingon man nasubo tungod sa iyang pagkaa- 
puli, usa ka kahimtang nga niadto giisip ingong da- 
kong kaulawan taliwala sa mga babaye. Ang iyang 
pagkaaborido nakapalagot gani sa iyang mahigug- 
maong bana. Aron makabawi sa iyang pagkaapuli, 
iyang gihatag kang Jacob ang iyang sulugoon nga 
babaye aron manganak (sama sa gibuhat ni Sara 
sa una pinaagi sa iyang ulipon nga si Agar), ug 
ingong resulta natawo ang duha ka anak nga lala- 
ki nga giisip ni Raquel nga iyaha. Ang sulugoon 
nga babaye ni Lea ug si Lea mismo nanganak ug 
dugang upat ka anak nga lalaki sa wala pa sa kata- 
posan matuman ang pangandoy ni Raquel ug siya 
nanganak sa iyang kaugalingong unang anak nga 
si Jose.---Gen 30:1-24. 

Si Jacob niining higayona andam na sa pagbiya 
gikan sa Haran, apan nakombinsir siya sa iyang 

ugangan nga lalaki nga magpabilin pa ug dugay- 
dugay, ug unom pa ka tuig sa ulahi nga mibiya si 
Jacob tungod sa sugo sa Diyos. Tungod sa malim- 
bongong mga pamaagi ni Laban, wala pahibaloa ni 
Jacob si Laban sa iyang pagbiya, ug niining bahina 
miuyon si Lea ug Raquel sa ilang bana. Sa wala pa 
mobiya, gikawat ni Raquel ang “terapim” sa iyang 
amahan, dayag nga usa ka matang sa mga idolong 
larawan. Sa dihang si Laban sa ulahi nakaapas sa 
grupo ug gipahibalo ang pagpangawat (nga lagmit 
maoy iyang pangunang gikabalak-an), si Jacob, 
kay wala mahibalo sa pagkasad-an ni Raquel, mi- 
supak mismo sa maong buhat, nga nagmandong 
patyon ang mibuhat niana kon kini makit-an diha 
sa iyang mga kaubanan. Ang pagpangita ni Laban 
nakaabot sa tolda ni Raquel, apan siya wala motin- 
dog, nga nag-ingong nagluya tungod sa iyang reg- 
la, samtang nagpabiling naglingkod diha sa pang- 
monturang bukag nga gisudlan sa terapim.---Gen 
30:25-30, 31:4-35, 38. 

Sa iyang pagpakigkita sa iyang igsoong si Esau, 
gipakita ni Jacob ang padayon niyang pagpalabi 
kang Raquel pinaagi sa pagbutang kaniya ug sa 
iyang bugtong anak diha sa kataposang han-ay sa 
panaw, nga walay duhaduhang naghunahuna niini 
ingong kinaluwasan nga puwesto kon moatake si 
Esau. (Gen 33:1-3, 7) Human mopuyo sa usa ka pa- 
nahon sa Sucot, dayon sa Sekem, ug sa kataposan 
sa Bethel, si Jacob mipaingon sa layolayong haba- 
gatan. Sa usa ka dapit taliwala sa Bethel ug Betle- 
hem, si Raquel nanganak sa iyang ikaduhang anak, 
si Benjamin, apan siya namatay sa pagpanganak 
ug gilubong didto, ug nagpatindog si Jacob ug usa 
ka haligi nga magtimaan sa lubnganan.---Gen 33: 
17, 18; 35:1, 16-20. 

Ang pipila ka narekord nga detalye mohatag la- 
mang ug dili bug-os nga larawan bahin sa per- 
sonalidad ni Raquel. Siya usa ka magsisimba ni 
Jehova (Gen 30:22-24), apan siya nagpakitag taw- 
hanong mga kahuyangon, ang iyang pagkawat sa 
terapim ug ang iyang kautokan sa pagtago niini 
nga dili makit-an tingali sa labing menos ikapasa- 
ngil sa kagikan sa iyang banay. Bisag unsa pa ang 
iyang mga kahuyangan, siya gihigugma pag-ayo ni 
Jacob, kinsa, bisan pa sa pagkatigulang, naglantaw 
kaniya ingong iyang tinuod nga asawa ug nagma- 
hal sa mga anak ni Raquel nga labaw kay sa tanan 
niyang ubang mga anak. (Gen 44:20, 27-29) Ang 
iyang mga pulong ngadto kang Jose sa hapit na si- 
yang mamatay, bisag yano, nagpakita sa dulot nga 
paghigugma ni Jacob kang Raquel. (Gen 48:1-7) 
Siya ug si Lea gihisgotan nga “nagtukod sa balay sa 
Israel [Jacob].”--Ru 4:11. 

Ang mga kaplag sa arkeolohiya mohatag tingalig 
pipila ka katin-awan sa pagkuha ni Raquel sa “tera- 
pim” sa iyang amahan. (Gen 31:19) Ang mga pa- 


RAQUEL 


pan nga sinulatag cuneiform nga nakaplagan sa 
Nuzi sa A sa Mesopotamia, nga gituohang sukad pa 
sa mga tungatunga sa ikaduhang milenyo W.K.P., 
nagbutyag nga gilantaw sa pipila ka tawo sa kaka- 
raanan nga ang paghupot sa mga diyos sa panima- 
lay naghawas sa legal nga titulo aron makapa- 
nunod sa kabtangan sa pamilya. (Ancient Near 
Eastern Texts, giedit ni J. Pritchard, 1974, p. 219, 
220) Ang pipila nag-ingon nga lagmit gibati ni Ra- 
quel nga si Jacob may katungod sa usa ka bahin sa 
panulondon sa kabtangan ni Laban isip sinagop 
nga anak ug nga tingali iyang gikuha ang terapim 
aron makatino niini o aron makabentaha pa gani sa 
mga anak nga lalaki ni Laban. O tingali iyang gi- 
lantaw ang paghupot niini ingong usa ka paagi sa 
pagsanta sa bisan unsang legal nga pagsulay sa 
iyang amahan nga angkonon ang pipila ka bahandi 
nga natigom ni Jacob samtang nag-alagad kaniya. 
(Itandi ang Gen 30:43: 31:1, 2, 14-16.) Siyempre, 
kini nga mga posibilidad nagdepende kon naglung- 
tad ba kini nga kostumbre taliwala sa katawhan 
ni Laban ug kon ang terapim gigamit ba gayod 
ingong mga diyos sa panimalay. 

Ang lubnganan ni Raquel “sa teritoryo sa Benja- 
min didto sa Zelza” nailhan pa gihapon sa panahon 
ni Samuel, mga unom ka siglo sa ulahi. (1Sa 10:2) 
Ang tradisyonal nga lokasyon sa lubnganan nahi- 
mutang mga 1.5 km (1 mi) sa A sa Betlehem. 
Apan kini mahimutang sa teritoryo sa Juda, dili sa 
teritoryo sa Benjamin. Busa gituohan sa uban nga 
ang lokasyon maoy sa halayong A, apan ang bisan 
unsang pagsulay aron mapunting ang eksaktong 
dapit imposible na karong adlawa. 


Kasiglohan human sa kamatayon ni 
Raquel, nganong ang Bibliya naghisgot 
kaniya nga naghilak tungod sa iyang 
mga anak sa umaabot? 


Sa Jeremias 31:15 si Raquel gilarawan nga nag- 
hilak tungod sa iyang mga anak nga gidala ngadto 
sa yuta sa kaaway, ang iyang pagminatay nadu- 
ngog didto sa Rama (sa A sa Jerusalem sa teritor- 
yo sa Benjamin). (Tan-awa ang RAMA Num. 1.) 
Sanglit ang Epraim, kansang mga kaliwat sa tribo 
sagad gigamit sa tingob aron mohawas sa amiha- 
nang gingharian sa Israel, gihisgotan sa daghang 
higayon diha sa konteksto (Jer 31:6, 9, 18, 20), ang 
pipila ka eskolar nagtuo nga kining tagnaa nagtu- 
mong sa pagkadestiyero sa katawhan sa amiha- 
nang gingharian pinaagi sa mga Asiryanhon. (2Ha 
17:1-6, 18:9-11) Sa laing bahin, kini tingali nagtu- 
mong sa misangpot nga pagkadestiyero sa Israel 
ug sa Juda (ang naulahi pinaagi sa Babilonya). 
Sa unang kahimtang, ang paglarawan kang Ra- 
quel haom kaayo sanglit siya ang katigulangan sa 


RASA 


Epraim (pinaagi kang Jose), ang labing prominen- 
teng tribo sa amihanang gingharian. Sa ikaduhang 
kahimtang, si Raquel isip inahan dili lamang ina- 
han ni Jose kondili usab ni Benjamin, kansang 
tribo nahimong bahin sa habagatang gingharian 
sa Juda, maghimo kaniyang tukmang simbolo sa 
mga inahan sa tibuok Israel, nga ang ilang pagpa- 
nganak niining higayona daw kawang. Apan, ang 
makapalipay nga saad ni Jehova mao nga ang mga 
nadestiyero ‘tino nga mopauli gikan sa yuta sa ka- 
away.'--Jer 31:16. 

Kining tekstoha gikutlo ni Mateo maylabot sa 
pagpatay sa mga masuso sa Betlehem tungod sa 
sugo ni Herodes. (Mat 2:16-18) Sanglit ang lubnga- 
nan ni Raquel maoy labing menos duol sa Betle- 
hem (bisag dayag nga dili sa tradisyonal nga da- 
pit), kini nga paglarawan kang Raquel nga naghilak 
maoy tukma aron ipahayag ang kasubo sa mga 
inahan sa gipatayng mga bata. Apan gawas pa ni- 
ana kining pagkutlo sa tagna ni Jeremias maoy 
tukma tungod sa pareho nga kahimtang. Ang mga 
Israelinhon nailalom sa langyaw nga gahom. Gi- 
pangdagit pag-usab ang ilang mga anak. Apan, ni- 
ining panahona “ang yuta sa kaaway” diin sila gi- 
dala dayag nga dili usa ka politikanhong rehiyon 
sama sa unang kahimtang. Kini mao ang lubnga- 
nan, ang rehiyon nga gimandoan sa “Haring Kama- 
tayon” (itandi ang Sal 49:14: Pin 6:8), nga ang ka- 
matayon gitawag nga “ang kataposang kaaway” 
nga pagawagtangon. (Rom 5:14, 21: 1Co 15:26) 
Siyempre, ang bisan unsang pagbalik gikan sa ma- 
ong “pagkadestiyero” mahimo lamang pinaagi sa 
pagkabanhaw gikan sa mga patay. 


RASA. Tan-awa ang BiLiya (Mga Rasa ug mga 
Pinulongan), Tawo, LALAKI. 


RAYNA. Sa modernong diwa, ang titulo giha- 
tag ngadto sa usa ka asawa sa hari o kaha sa usa ka 
babayeng monarko. Sa Bibliya kini nga titulo sa- 
gad kaayong nagtumong sa mga babaye sa ubang 
gingharian, dili sa mga gingharian sa Israel ug 
Juda. Ang Hebreohanong pulong nga susama kaa- 
yog ideya sa pulong nga rayna ingon sa paggamit 
karong adlawa mao ang malkah'. Apan talagsa ra 
nga ang usa ka babaye sa Sidlakan makabaton ug 
awtoridad sa pagmando. Ang rayna sa Sheba lag- 
mit maoy usa nga nakabaton niana nga gahom. 
(1Ha 10:1, Mat 12:42) Diha sa Kristohanon Gre- 
gong Kasulatan, ang “rayna” gihubad gikan sa pu- 
long nga basilis:sa, ang pangbabaye nga Gregong 
termino alang sa pulong nga “hari.” Ang titulo gi- 
padapat ngadto kang Rayna Candace sa Etiopia. 
--Buh 8:27. 

Diha sa Hebreohanong Kasulatan ang malkah' 
mas sagad nga gigamit sa pagtumong sa rayna, o 
ang pangunang asawa sa hari sa langyawng ga- 

hom. Si Vasti, ingong pangunang asawa ni Ha- 
ring Ahasuero sa Persia, maoy usa ka rayna inay 
nga magmamando. Gipulihan siya sa babayeng 
Hudiyo nga si Ester, nga naghimo kang Ester nga 
usa ka rayna, ug bisan tuod si Ester may harianong 
dignidad, dili siya kauban nga magmamando (Est 
1:9, 12, 19, 2:17, 22, 4:11): ang bisan unsang awto- 
ridad nga lagmit iyang nabatonan maoy hinatag sa 
hari.---Itandi ang Est 8:1-8, 10, 9:29-32. 

Israel. Ang Hebreohanong pulong nga gevi- 
rah, nga gihubad nga “rayna” diha sa pipila ka ber- 
siyon, mas tukmang nagkahulogan ingong “mahal 
nga ginang” o “agalong babaye.” Sa mga teksto diin 
kini nga titulo gigamit, mopatim-awng kini pangu- 
nang mapadapat ngadto sa inahan o sa apohan nga 
babaye sa hari, nga ang maong mga babaye giha- 
tagan ug harianong pagtahod, sama pananglitan 
kang Jezebel nga inahan ni Haring Jehoram sa Is- 
rael. (2Ha 10:13) Sa dihang ang inahan ni Solomon 
miduol kaniya nga may hangyo, ang hari miyuk- 
bo kaniya ug may usa ka trono nga gipahimu- 
tang alang kaniya dapit sa iyang tuo. (1Ha 2:19) 
Ang “mahal nga ginang” mahimong tangtangon sa 
hari, sama sa gibuhat ngadto kang Maaca nga apo- 
hang babaye ni Haring Asa sa Juda, kinsa iyang gi- 
tangtang ingong “mahal nga ginang” tungod kay 
siya naghimo ug usa ka makalilisang nga idolo 
alang sa sagradong poste.---1Ha 15:13. 

Walay babaye nga sa legal nga paagi mahimong 
pangulo sa estado sa mga gingharian sa Israel ug 
Juda. (Deu 17:14, 15) Apan, human sa kamatayon 
sa iyang anak nga si Ahazias nga hari sa Juda, si 
Atalia, nga anak nga babaye sa daotan nga si Ha- 
ring Ahab sa Israel ug sa iyang asawang si Jezebel, 
nagpatay sa tanang manununod sa gingharian ga- 
was sa anak nga lalaki ni Ahazias nga si Jehoas, 
kinsa gitagoan sa igsoong babaye ni Ahazias nga si 
Jehoseba. Dayon si Atalia nagmando sa ilegal nga 
paagi sulod sa unom ka tuig, hangtod nga gipapa- 
tay siya ubos sa mando sa Hataas nga Saserdoteng 
si Jehoiada.---2Ha 11:1-3, 13-16. 

Babilonya. Sa Babilonya ang trono iya la- 
mang sa mga hari. Sa Daniel 5:10, ang “rayna” 
(Aramaiko, malkah') lagmit dili mao ang asawa, 
kondili ang inahan ni Belsazar, ingon sa gipaila sa 
iyang pagkasinati sa mga panghitabo labot kang 
Nabucodonosor, ang apohang lalaki ni Belsazar. 
Ingong rayna nga inahan, siya nakahupot ug igong 
harianong dignidad ug gitahod pag-ayo sa tanan, 
lakip ni Belsazar. 

Ehipto. Ang unang mga pangulo sa estado sa 
Ehipto maoy mga lalaki. Ang “mga rayna” sa pag- 
katinuod maoy mga asawa sa hari. Si Tapenes nga 
asawa ni Paraon gitawag nga “mahal nga ginang” 
sa 1 Hari 11:19. Si Hatshepsut nagmando lamang 
ingong rayna tungod kay siya midumili sa pagtug- 

yan sa iyang pagmando sa dihang ang manununod 
nga si Thutmose III eksakto na sa pangedaron. Hu- 
man sa kamatayon ni Hatshepsut, si Thutmose II 
naggun-ob o nagbungkag sa tanan niyang mga 
monyumento. Hinuon, sa ulahi, sa panahon sa Pto- 
lemaiko (Macedonianhon) nga paghari sa Ehipto, 
dihay nagmando nga mga rayna. 

Sa Bakak nga Pagsimba. Ang apostatang 
mga Israelinhon sa adlaw ni Jeremias mitalikod 
kang Jehova, ang ilang tinuod nga Hari, ug sa ido- 
latrosong paagi naghimog mga halad nga tinapay, 
mga ilimnon, ug gipaaso nga halad ngadto sa “ray- 
na [Heb., mele'kheth] sa kalangitan.”---Jer 7:18, 44: 
17, 18, tan-awa ang RAYNA SA KALANGITAN. 

Ang Dakong Babilonya gipakita, diha sa Pi- 
nadayag 18:7, nga nanghambog nga nag-ingon, 
“Naglingkod ako nga rayna [Gr., bassilissa],” nga 
naglingkod sa “mga katawhan ug mga panon sa ka- 
tawhan ug kanasoran ug mga pinulongan.” (Pin 
17:15) Siya nagpadayon sa pagkontrolar pinaagi sa 
iyang imoral nga pakigrelasyon sa yutan-ong mga 
magmamando, ingon sa gibuhat sa daghang rayna 
sa nangagi.---Pin 17:1-5, 18:3, 9; tan-awa ang DA- 
KONG BABILONYA. 

Ang “Rayna” sa Langit. Sanglit ang Hebreo- 
hanon 1:8, 9 nagpadapat sa Salmo 45:6, 7 ngadto 
kang Kristo Jesus, lagmit gayod nga ang “anak nga 
babaye sa hari” sa Salmo 45:13 sa matagnaong pa- 
agi nagtumong sa iyang pangasaw-onon nga ma- 
tang. Kini naghimo sa “rayna” (Heb., she-ghal') 
nga gihisgotan diha sa Salmo 45:9 nga mao ang 
asawa sa Dakong Hari, si Jehova. Dili diha niini nga 
“rayna” kondili diha kang Jesu-Kristo ug sa iyang 
144,000 nga mga kauban nga gilukat gikan sa yuta 
nga si Jehova nagtugyan sa awtoridad sa pagman- 
do ingong mga hari.---Pin 20:4, 6; Dan 7:13, 14, 27. 


RAYNA SA KALANGITAN. Ang titulo sa 
usa ka diyosa nga gisimba sa apostatang mga 
Israelinhon sa mga adlaw ni Jeremias.--Jer 44: 
17-19. 

Bisan tuod mga babaye ang pangunang nalang- 
kit, dayag nga ang tibuok pamilya nakig-ambit sa 
usa ka paagi sa pagsimba sa “rayna sa kalangitan.” 
Ang mga babaye naglutog mga halad nga tinapay, 
ang mga anak nga lalaki nanguhag kahoyng igsu- 
sugnod, ug ang mga amahan naghaling ug kalayo. 
(Jer 7:18) Ang pamatuod nga ang pagsimba niini 
nga diyosa adunay kusganong impluwensiya sa 
mga Hudiyo makita sa kamatuoran nga kadtong 
mikalagiw sa Ehipto human mapatay si Gober- 
nador Gedalias nagpasangil sa ilang katalagman 
ngadto sa ilang pagkapakyas sa paghimog gipaaso 
nga halad ug mga halad-nga-ilimnon ngadto sa 
“rayna sa kalangitan.” Apan, gipasiugda pag-ayo sa 
manalagnang si Jeremias nga sayop ang ilang 
panglantaw.---Jer 44:15-30. 

Ang Kasulatan wala magpaila nga espesipiko sa 
“rayna sa kalangitan.” Gituohan nga kini nga diyo- 
sa mao ang Sumerianhong diyosa sa pertilidad nga 
si Inanna, ang Babilonyanhong si Ishtar. Ang nga- 
lang Inanna sa literal nagkahulogang “Rayna sa 
Langit.” Ang katumbas nga Babilonyanhong diyo- 
sa nga si Ishtar gipaila sa Akadianhong mga teks- 
to sa mga ngalang “rayna sa kalangitan” ug “rayna 
sa kalangitan ug sa kabituonan.” 

Mopatim-aw nga ang pagsimba kang Ishtar mi- 
kaylap sa ubang mga nasod. Sa usa sa mga Papan 
sa Amama, si Tushratta, nga misulat ngadto kang 
Amenophis II, naghisgot kang “Ishtar, nga hara sa 
langit.” Sa Ehipto, ang usa ka inskripsiyon ni Ha- 
ring Horemheb, nga gituohang naghari sa ika-14 
nga siglo W.K.P., naghisgot kang “Astarte [Ishtar] 
nga ginang sa langit.” Ang tipak sa usa ka banta- 
yog nga nakaplagan didto sa Mempis gikan sa pag- 
hari ni Merneptah, ang Ehiptohanong hari nga 
gituohang naghari sa ika-13 nga siglo W.K.P., nag- 
hubit kang Astarte pinaagi sa inskripsiyon: “Si As- 
tarte, ang ginang sa langit.” Sa Persianhong yugto, 
didto sa Syene (modernong Aswan), si Astarte gi- 
bansagan nga “ang rayna sa kalangitan.” 

Ang pagsimba sa “rayna sa kalangitan” gibuhat 
hangtod sa ikaupat nga siglo K.P. Niadtong mga 
375 K.P., diha sa iyang sinulat nga Panarion (79, 
1, 7), si Epiphanius miingon: “Dayandayanan sa pi- 
pila ka babaye ang usa ka matang sa karo o ang 
usa ka lingkoranan nga kuwatro-kantos ug, human 
kini hapinig panapton nga lino, sa usa ka tinong 
adlaw sa kapistahan sa tuig ilang ibutang sa atuba- 
ngan niini ang usa ka tinapay sulod sa pipila ka ad- 
law ug itanyag kini sa ngalan ni Maria. Dayon ang 
tanang babaye makig-ambit niini nga tinapay.” Gi- 
langkit ni Epiphanius (79, 8, 1, 2) kini nga mga bu- 
hat sa pagsimba sa “rayna sa kalangitan” nga gi- 
hisgotan sa Jeremias ug gikutlo ang Jeremias 7:18 
ug 44:25.---Epiphanius, giedit ni Karl Holl, Leipzig, 
1933, Tomo 3, pp. 476, 482, 483. 


REAIAS |Si Jah Nakakita]. 

1. Usa ka anak nga lalaki ni Sobal ug kaliwat ni 
Juda. (1Cr 4:1, 2) Lagmit siya mao ra ang Haroe 
diha sa 1 Cronicas 2:52. Daw pareho ra ang espe- 
ling niini diha sa Hebreohanon. 

2. Usa ka Rubenhon, lagmit katigulangan sa 
mga tawong gidestiyero ni Tiglat-pileser III.---1Cr 
5:5, 6. 

3. Katigulangan sa pipila ka Netinim nga miba- 
lik sa Jerusalem human sa pagkadestiyero didto sa 
Babilonya.---Esd 2:1, 43, 47; Neh 7:6, 46, 50. 


REBA  [lagmit, Ikaupat [nga Bahin]]. Usa sa 
lima ka hari sa Midian nga gipatay sa dihang gipa- 
hamtang ang panimalos tungod sa imoral nga pag- 
haylo sa Midian sa Israel. (Num 31:2, 8) Sa maong 

panahon, ang lima gituohang mga basalyo sa mga 
Amorihanon ug busa gitawag usab nga “mga duke 
ni Sihon.”---Jos 13:21. 


REBECA  [lagmit, Baka]. Anak nga babaye ni 
Betuel nga anak nga lalaki ni Nahor, ug busa apo ni 
Abraham sa pag-umangkon. Ang ngalan sa iyang 
igsoong lalaki mao si Laban.---Gen 22:20-23. 

Niadtong 1878 W.K.P., sa dihang gipadala ni Ab- 
raham ang nagdumala sa iyang panimalay, nga 
lagmit si Eliezer, aron sa pagpangitag angayang 
asawa alang sa iyang anak nga si Isaac (nga niad- 
tong panahona 40 anyos na), nahiabot siya “sa 
siyudad ni Nahor” sa ibabaw nga bahin sa walog sa 
Mesopotamia. Didto sa usa ka atabay, kini nga 
alagad nag-ampo nga ang pilion ni Jehova mao 
unya ang batan-ong babaye nga dili lamang mag- 
painom kaniya kon hangyoon kondili moboluntar- 
yo usab sa pagpainom sa iyang napulo ka kamelyo. 
(Gen 24:1-14) Samtang siya nag-ampo, miabot si 
Rebeca sa atabay nga may dalang banga. Sa di- 
hang iyang gihangyo siya nga paimnon ug tubig, 
siya malipayong nagpainom kaniya ug dayon “di- 
hadiha siya nagbubo sa iyang banga sa imnanang 
pasong ug midagan nga pabalikbalik ngadto sa 
atabay sa pagkalos ug tubig, ug nagpadayon sa 
pagkalos alang sa iyang tanang kamelyo. Sa ka- 
samtangan ang tawo nagsud-ong kaniya sa kati- 
ngala, nga naghilom aron mahibaloan kon si Jeho- 
va nagpalampos ba sa iyang panaw o wala.” Si 
Rebeca buotan, maabiabihon, makasaranganon sa 
iyang batasan, ug kugihan, gawas pa niini, “ang 
batan-ong babaye makabibihag kaayo sa panag- 
way.”--Gen 24:14-21. 

Ang alagad ni Abraham, kay nakasabot nga gi- 
tubag ang iyang pag-ampo, mihatag kang Rebeca 
ug bulawan nga singsing sa ilong ug duha ka ma- 
anindot nga bulawang pulseras (nga mokantidad 
ug mga $1,350 sa bili karon). Iyang gipakita kini sa 
iyang pamilya---sa iyang inahan ug sa iyang igso- 
ong lalaki nga si Laban---kinsa, sa baylo, nag-abia- 
bi sa bisita ug sa mga sulugoon nga uban kaniya 
diha sa ilang balay. (Gen 24:22-32) Apan sa wala 
pa siya mokaon, gisulti sa tawo ang iyang tuyo. Si 
Laban ug ang iyang amahan nga si Betuel miuyon 
nga si Rebeca maminyo kang Isaac, ang mga gasa, 
nga naglakip sa mahalong mga butang nga bula- 
wan ug plata ug maanindot nga mga besti, gihatag 
kang Rebeca ug sa iyang pamilya, ug dayon silang 
tanan nangaon. (Gen 24:33-54) Kini nga transaksi- 
yon nagsilbing usa ka dungganong kasabotan sa 
kaminyoon, dili tali kang Rebeca ug Isaac, kondili 
tali sa ilang mga ginikanan, sumala sa kostumbre 
niadtong panahona. Niining paagiha si Rebeca na- 
himong sinayoran alang kang Isaac ug sa ingon 
sukad niadto nahimong iyang asawa. 

Uban sa pag-uyon ni Rebeca, ang nagapanaw 
nga panon migikan sa pagkabuntag alang sa hala- 
yo nga panaw paingon sa Negeb duol sa Beer- 
lahai-roi, diin si Isaac nagpuyo niadtong panahona. 
Sa wala pa siya mobiya, ang pamilya ni Rebeca 
nagpanalangin kaniya, nga nag-ingon: “Hinaot nga 
ikaw mahimong libolibo ka napulo ka libo, ug ang 
imong binhi manag-iya sa ganghaan niadtong na- 
gadumot niini.” Ang iyang iwa nga si Debora ug 
ang ubang mga babayeng tig-alagad miuban kang 
Rebeca, nga mopatim-awng walay usa kanila ang 
nakabalik sukad niadto sa ilang yutang natawhan. 
--Gen 24:55-62: 35:8. 

Sa pag-abot sa ilang destinasyon, si Rebeca nag- 
tabon sa iyang ulo sa dihang miduol ang iyang pa- 
manhonon nga si Isaac, ug human iasoy sa alagad 
ni Abraham ang tanang hitabo sa iyang panaw, 
nga nag-asoy kon sa unsang paagi gitultolan ni Je- 
hova ang maong pagpili, gidala ni Isaac si Rebeca 
ngadto sa tolda sa iyang inahan aron mahimo ni- 
yang asawa. Gihigugma pag-ayo ni Isaac si Rebe- 
ca, ug diha kaniya siya “nakakaplag ug kahupayan 
human sa kamatayon sa iyang inahan" nga si Sara, 
kinsa namatay tulo ka tuig una pa niana.--Gen 
24:63-67. 

Sama kang Sara, si Rebeca nagpabiling apuli sa 
dugayng panahon. Human sa mga 19 ka tuig, nga 
nianang panahona nagpadayon si Isaac sa pagpa- 
ngaliyupo kang Jehova, siya nagmabdos ug da- 
yon nanganak sa kaluha nga si Esau ug Jacob. 
Makapaguol kaayo ang iyang pagmabdos, sanglit 
ang duha nagbugnoay sulod sa iyang tagoangkan, 
mao nga si Rebeca miingon, “Nganong mabuhi pa 
ako?” Agig tubag, si Jehova nagpasalig kaniya nga 
siya mahimong inahan sa duha ka dagkong nasod 
ug nga “ang magulang mag-alagad sa manghod.” 
(Gen 25:20-26) Si Pablo nag-ingon nga kini maoy 
aron ipasundayag nga ang pagpili sa 'gisaad nga 
binhi” bug-os mag-agad sa Diyos.---Rom 9:6-13. 

Usab sama kang Sara, si Rebeca nagtago sa 
iyang pagkatawo sa usa ka higayon, nga nagpaila 
ingong igsoong babaye sa iyang bana. Nahitabo 
kini sa dihang ang gutom sa yuta nagpugos sa 
iyang pamilya sa pagpuyo sulod sa usa ka panahon 
sa teritoryo sa mga Filistehanon nga gimandoan ni 
Haring Abimelek. Lagmit edaran na si Rebeca ni- 
adtong panahona, apan tungod sa iyang hilabihang 
katahom, si Isaac, ang natudlong manununod sa 
Abrahamikong pakigsaad, nagtuo nga siya mame- 
ligro nga patyon kon mahibaloan nga siya ang 
bana ni Rebeca.---Gen 26:1-11. 

Sa dihang tigulang na si Isaac ug nangandam sa 
pagpanalangin kang Esau nga iyang panganay, si 
Rebeca milihok dayon aron matino nga maangkon 
ni Jacob ang gitinguhang panalangin. (Gen 25:28- 
34: 27:1-5) Walay gisulti kon nahibalo ba si Rebeca 

bahin sa legal nga katungod ni Jacob sa pagkapa- 
nganay tungod sa pagpalit niini, apan siya nahiba- 
lo pag-ayo sa gisulti ni Jehova kaniya, nga mao, 
ang magulang mag-alagad sa manghod. Busa mi- 
lihok siya aron matino nga maangkon ni Jacob ang 
panalangin sa iyang amahan. Ang resulta maoy 
uyon sa katuyoan ni Jehova.--Gen 27:6-29, tan- 
awa ang JACOB Num. 1. 

Sa ulahi, sa dihang nahibaloan ni Rebeca ang 
plano ni Esau sa pagpatay kang Jacob, iyang giag- 
hat si Isaac sa pagpaadto kang Jacob sa iyang 
yutang natawhan aron sa pagpangita ug asawa. 
Nagpaguol gayod kaniya ug kang Isaac nga si 
Esau mikuhag duha ka asawa gikan sa gidumtang 
mga Canaanhon.--Gen 26:34, 35, 27:41-46, 28: 
1-5: 29:10-12. 

Wala isulti kon kanus-a namatay si Rebeca, apan 
tingali kini nahitabo sa wala pa mopauli si Jacob gi- 
kan sa Mesopotamia. (Gen 35:27) Siya gilubong sa 
langob sa pamilya didto sa Makpela uban kang Ab- 
raham ug Sara, diin didto usab gilubong sa ulahi si 
Isaac, Lea, ug Jacob.---Gen 49:29-31, 50: 13. 


RECA. Mopatim-aw nga kini maoy ngalan sa 
usa ka dapit sa Juda. Gihisgotan kini nga lakip sa 
impormasyon maylabot sa talaan sa kagikan alang 
sa tribo ni Juda.— 1Cr 4:12. 


REELAIAS. Usa ka tawo kansang ngalan ma- 
kita diha sa sinugdanan sa talaan uban sa promi- 
nenteng mga tawo sama kang Zorobabel ug Jesua 
nga namalik sa Jerusalem gikan sa Babilonya niad- 
tong 537 W.K.P. (Esd 2:1, 2) Kini nga ngalan gies- 
peling nga Raamias (nagkahulogang “Si Jehova Mi- 
dalugdog, Dahunog ni Jehova”) diha sa Nehemias 
7:7. 


REGALO. Tan-awa ang Gasa, REGALO. 


REGEM. Unang ginganlan nga anak nga lalaki 
ni Jadai diha sa linya sa mga kaliwat ni Caleb sa ta- 
laan sa mga kaliwatan ni Juda.---1Cr 2:3, 42, 47. 


REGEM-MELEK. Usasa duha ka pangunang 
mga lalaki nga gipadala sa katawhan sa Bethel hu- 
man sa yugto sa pagkadestiyero “aron sa pagluk- 
may sa nawong ni Jehova” ug sa pagpakisayod kon 
ipadayon ba ang naandang pagpuasa. Kini maoy 
kapin sa duha ka tuig sa wala pa matapos ang gi- 
tukod pag-usab nga templo.---Zac 7:1-3; Esd 6:15. 


REGIO. Usa ka siyudad sa habagatang Italya 
nga karong adlawa gitawag nga Reggio o Reggio di 
Calabria. Ang barko nga gisakyan ni apostol Pablo 
ingong binilanggo mihapit sa Regio sa dihang siya 
mipaingon sa Roma aron moatubang kang Cesar 
niadtong mga tuig 59 K.P. 


REGLA 


Ang Regio nahimutang diha sa Strait of Messina, 
nga nag-ulang sa Italya ug Sicilia. Didto sa A sa Re- 
gio, kinahanglang sayloan sa barko nga gisakyan ni 
Pablo ang habog nga lawis sa Scylla nga nahimu- 
tang sa hiktin nga dagat dapit sa Italya ug ang lilo 
sa Charybdis dapit sa Sicilia, nga parehong giisip 
nga peligroso sa karaang mga marinero. Usa ka ad- 
law human sa ilang pag-abot sa Regio, ang hangin 
gikan sa H mihuros ug gipadpad sila niini nga hil- 
was latas niining hiktin nga dagat sa Messina ug sa 
AAK ngadto sa Puteoli.---Buh 28:13. 


REGLA. Ang binulan nga paggula sa mga ina- 
gas (dugo, pluwido, ug ubang hugaw nga mga tis- 
yu) gikan sa matris sa babaye. Ang regla sa mga 
babaye kasagarang masinatian kada bulan, nga 
mahitabo sa matag upat ka semana. Ang mga ba- 
tang babaye magsugod sa ilang pagregla inigkada- 
lagita, ug kini kasagarang magpadayon hangtod 
sa pagmenopos, ang matag pagregla sagad moabot 
ug tulo ngadto sa lima ka adlaw. 

Ang Kasulatan naglangkit sa regla uban sa pag- 
kadili-putli ug kahugawan (Lev 12:2, Eze 22:10, 
36:17), ang usa ka porma sa Hebreohanong pulong 
nga susama niini (nid dah') usahay gihubad nga 
“kahugawan sa pagregla.” (Lev 15:25, 26) Ang usa 
ka porma sa laing Hebreohanong termino, da-weh,, 
nga mahimong magpasabot nga balatian (Lam 
5:17), gihubad nga “babayeng may regla.” (Lev 
15:33, Isa 30:22) Ang pagregla maoy gipasabot 
usab sa prase nga “ang naandang butang sa mga 
babaye.”--Gen 31:35. 

“Mahugaw” Ubos sa Balaod. Sumala sa 
Moisesnong Balaod, ang usa ka babaye giisip nga 
mahugaw sulod sa pito ka adlaw sa panahon sa 
iyang kinaiyanhong pagregla. Ang higdaanan o 
ang bisan unsang ubang butang nga mahigdaan o 
malingkoran sa nagregla nga babaye mahimo usab 
nga mahugaw. Ang bisan kinsa nga makahikap ka- 
niya o sa mga butang nga iyang nahugawan kina- 
hanglan nga maglaba sa iyang besti ug maligo, ug 
ang maong tawo magpabilin nga mahugaw hang- 
tod sa pagkagabii. Kon ang iyang kahugawan sa 
pagregla mahianha sa lalaki nga nakigdulog kani- 
ya (sama sa dihang, wala damha, ang bana nakig- 
dulog sa iyang asawa sa pagsugod sa regla), siya 
mahimong mahugaw sulod sa pito ka adlaw, ug 
ang higdaanan nga mahigdaan sa bana giisip nga 
mahugaw. 

Ang babaye gilantaw usab nga mahugaw sulod 
sa panahon sa dili-regular nga pag-agas sa dugo o 
“may inagas nga mas dugay kay sa iyang kahuga- 
wan sa pagregla,” nga sa maong panahon ang mga 
butang nga iyang mahigdaan o malingkoran ingon 
man ang mga tawo nga makahikap niining mga 
butanga mahimong mahugaw. Human motang-on 

ang dili-kinaiyanhon nga pag-agas, siya moihap ug 
pito ka adlaw, ug dayon siya mahimong mahinlo. 
Sa ikawalong adlaw ang babaye magdalag duha 
ka tukmo o duha ka piso sa salampati ngadto 
sa saserdote, kinsa mohimo sa pagtabon-sa-sala 
alang kaniya, nga magtanyag sa usa niini nga mga 
langgam ngadto kang Jehova ingong usa ka ha- 
lad-sa-sala ug ang lain ingong halad-nga-sinunog. 
--Lev 15:19-30, tan-awa ang HINLO, PAGKAHINLO. 

Kon ang usa ka lalaki ug babaye tinuyong mag- 
dulog sa panahon sa kahugawan sa pagregla sa ba- 
baye, sila pagapatyon. (Lev 18:19, 20:18) Ang pag- 
dili sa panagdulog sa panahon sa pagregla lagmit 
nakaamot sa maayong panglawas, tingali maka- 
santa, pananglitan, sa pagpanghubag sa kinatawo, 
sa ordinaryong paghubag sa agianan sa ihi. Ang 
mga Israelinhon gipahinumdoman usab bahin sa 
pagkabalaan sa dugo pinaagi sa mga regulasyon 
sa Balaod nga nalangkit sa pagregla o sa inagas 
sa dugo. Kini nga mga lagda dili lamang iya sa 
mga babaye, kay ang mga lalaki mamahimong 
mahugaw usab sa mga inagas nga mahimong ma- 
hitabo kanila. (Lev 15:1-17) Ang regulasyon labot 
sa pagregla ilabinang nagpakita sa konsiderasyon 
ni Jehova sa mga babaye. Ang Kristohanong bana, 
bisan tuod siya dili ubos sa Balaod (Rom 6:14: Efe 
2:11-16), makahimog maayo kon tagdon ang binu- 
lan nga siklo ug kinaiyanhong mga kausaban sa 
iyang asawa, nga magpuyo uban kaniya “sumala 
sa kahibalo” ug maghatag kaniya ug kadungganan 
“samag ngadto sa usa ka sudlanan nga mas mahu- 
yang, ang babaye.”---1Pe 3:7. 


REHABIAS [Si Jehova Nagpadako (Nagpalu- 
ag)]. Apo nga lalaki ni Moises, bugtong nga anak ni 
Eliezer, ug nagpundar sa usa ka banay sa mga Le- 
vihanon nga naglungtad pa gihapon sa dihang 
si David nagmando ingong hari.--ICr 23:15, 17, 
24:21; 26:25. 


REHASREHAS. Usa ka gambalay nga gina- 
ma sa gikuroskuros nga mga piraso sa kahoy, 
nga nahimong ginambat ug kasagarang gigamit sa 
pagtabon sa usa ka bentana. Sa kasiglohan ang 
mga rehasrehas sa bentana nahimong komon sa 
Tungang Sidlakan. Kini nagpabugnaw sa mga ba- 
lay pinaagi sa pagsalipod sa direktang mga silaw sa 
adlaw samtang naghatag ug bentilasyon, ug kini 
usab nakahatag ug kaanindot sa katibuk-ang hit- 
sura sa mga tinukod. Ang pipila ka balay sa kapa- 
nahonan sa Bibliya may mga bentana sa unang 
andana nga nag-atubang sa sulod nga sawang ug 
ang uban nag-atubang sa dalan. Ang mga benta- 
na nga nag-atubang sa dalan sagad anaa sa iba- 
bawng bahin sa bungbong o diha sa lawak-sa-atop 
ug girehasrehasan. 

Ang usa ka tawo diha sa balay makalantaw sa 
gawas pinaagi sa girehasrehasan nga bentana ug 
makakita kon unsay atua sa gawas samtang siya 
dili makita gikan sa gawas. Diha sa awit ni Debora 
ug Barak, ang inahan sa namatay nga si Sisera gi- 
hulagway ingong kawang nga mitambo sa benta- 
na ug naghulat sa iyang anak “diha sa mga rehas- 
rehas.” (Huk 5:1, 28) Gikan sa bentana lahos sa usa 
ka rehasrehas, posibleng makita sa usa nga nag- 
tan-aw “ang usa ka batan-ong lalaki kansang ka- 
singkasing nakulangan” samtang siya nakigkita sa 
usa ka pampam. (Pr 7:6-13) Dugang pa, diha sa 
Awit ni Solomon (2:9), gihisgotan ang maylabot 
sa 'pagtan-aw diha sa mga bentana, paglili diha sa 
mga rehasrehas." 

Ang ubang mga rehasrehas sa bentana dayag 
nga gibutangan ug bisagra aron kini mabuksan ug 
masirad-an. Ang mga bentana sa lawak ni Daniel 
nga didto sa atop, nga gikan niana siya makitang 
nag-ampo kang Jehova tulo ka beses kada adlaw, 
lagmit adunay mga rehasrehas nga mabuksan o 
masirad-an.---Dan 6:10. 


REHOB [Plasa: Halapad nga Dapit]. 

1. Amahan ni Hadadezer nga hari sa Zoba kinsa 
gibuntog ni David sa pagpakiggubat.---2Sa 8:3-12. 

2. Usa sa mga Levihanon o ang katigulangan 
sa usa nga nagpamatuod pinaagig timbre sa usa 
ka pakigsaad sa panahon ni Nehemias ug Esdras. 
—Neh 10:1, 9, 11. 

3. Usa ka dapit o siyudad nga gihisgotan sa di- 
hang gisuhid ang Canaan sa 12 ka Hebreohanong 
mga espiya nga gipadala ni Moises. (Num 13:21) 
Tingali kining dapita mao ra usab ang “Rehob” ug 
“Bet-rehob” nga gihisgotan sa 2 Samuel 10:6, 8. 
--Tan-awa ang BET-REHOB. 

4. Ang ngalan sa usa o lagmit sa duha ka siyu- 
dad sa teritoryo sa Aser. (Jos 19:24, 28, 30) Bisan 
tuod giisip sa pipila ka eskolar nga kining duha 
ka paghisgot nagtumong sa samang siyudad, ang 
ubang nalangkit nga mga teksto daw nagtumong 
sa magkalahi nga mga dapit. Busa, ang Maghuhu- 
kom 1:31, 32 nag-ingon nga “wala mag-abog si 
Aser sa mga molupyo sa . . . Rehob,” mao nga ang 
mga Asernon napugos sa pagpuyo taliwala sa mga 
Canaanhon sa maong yuta, samtang ang Josue 21: 
27, 31 ug 1 Cronicas 6:71, 75 nag-ingon nga ang 
Rehob gihatag ngadto sa mga anak ni Gersom 
(Gerson) ingong usa ka Levihanong siyudad. Kad- 
tong mipabor nga may usa lamang ka Rehob nag- 
isip nga kining mga tekstoha nagkahulogan nga 
ang pagpapahawa sa mga Canaanhon gikan sa Re- 
hob nababagan sa sinugdan apan nalampos ra sa 
ulahing panahon, mao nga kini napuy-an sa mga 
Levihanon. Kadtong mipabor nga may duha ka Re- 
hob nagsugyot nga ang usa ka lungsod nagpabilin 

sa Canaanhong mga kamot, ang lain maoy lakip sa 
unang nailog ni Aser ug gihatag ngadto sa mga Le- 
vihanon. Maylabot sa duha ka Rehob, ang pipila 
nagsugyot nga kini mao ang Khirbet el-'Amri, mga 
4 km (2.5 mi) sa AS sa Akzib, alang sa Rehob sa 
Josue 19:28, ug alang sa Rehob sa ubang mga teks- 
to, ilang gisugyot ang Tell el-Bir el-Gharbi (Tel 
Bira), mga 10 km (6 mi) sa SHS sa Aco. Kining ula- 
hi nga dapit mao ang gipalabi niadtong nag-isip 
nga ang Rehob nagtumong sa usa lamang ka lung- 
sod. 


REHOBOAM [Nagpadaghan (Nagpadako) sa 
Katawhan]. Anak nga lalaki ni Solomon pinaagi 
sa iyang Ammonhanong asawa nga si Naama. 
Siya mipuli sa iyang amahan sa trono niadtong 
997 W.K.P. sa panuigon nga 41 ug naghari sulod sa 
17 ka tuig. (1Ha 14:21, 1Cr 3:10, 2Cr 9:31) Si Reho- 
boam nailhan ingong, labing menos sa makadiyot, 
ang kataposang hari sa hiniusang monarkiya ug 
dayon ang unang magmamando sa duha-ka-tri- 
bong gingharian sa Juda ug Benjamin sa habaga- 
tan, tungod kay wala madugay human nga siya gi- 
purongpurongan sa tibuok Israel ingong hari didto 
sa Sekem, nabahin ang hiniusang gingharian ni 
David ug Solomon. Gihunong sa napulo ka tribo 
ang ilang pagpaluyo kang Rehoboam ug gihimo si 
Jeroboam nga ilang hari, sama gayod sa gitagna 
ni Jehova pinaagi ni manalagnang Ahias.-- 1Ha 
11:29-31, 12:1, 2Cr 10:1. 

Kini nga panagkabulag nahitabo human nga ang 
usa ka delegasyon sa katawhan, uban kang Jero- 
boam ingong ilang tigpamaba, mihangyo kang Re- 
hoboam sa pagtangtang sa pipila ka malupigong 
pamaagi nga gipahamtang kanila ni Solomon. Nag- 
pakitambag si Rehoboam bahin sa maong butang. 
Unang gikonsulta niya ang mga ansiyano, nga 
nagtambag kaniya nga magpatalinghog sa pagtu- 
aw sa katawhan ug kunhoran ang ilang mga palas- 
anon, sa ingon maghimo kaniyang usa ka maala- 
mong hari, usa nga higugmaon sa iyang katawhan. 
Apan gisalikway ni Rehoboam kining hinamtong 
nga tambag ug gipangayo ang tambag sa batan- 
ong mga lalaki nga iyang katalirongan. Hinuon, 
ilang gisultihan ang hari nga iyang himoon ang 
iyang kumingking nga mas baga kay sa balat-ang 
sa iyang amahan, nga dugangan ang ilang gipas- 
ang yugo ug kastigohon sila pinaagig mga tuno- 
kong panglapdos inay nga pinaagig mga latigo. 
--1Ha 12:2-15: 2Cr 10:3-15, 13:6, 7. 

Kining arogante, malupigong tinamdan nga gi- 
pakita ni Rehoboam bug-os nagpahimulag sa kina- 
bag-an sa katawhan. Ang mga tribo lamang nga 
nagpadayon sa pagpaluyo sa balay ni David mao 
ang Juda ug Benjamin, gawas sa mga saserdote ug 
mga Levihanon sa duha ka gingharian, maingon 

man ang pipila ka indibiduwal sa napulo ka tribo, 
nagpaluyo usab.--- 1Ha 12:16, 17; 2Cr 10:16, 17, 11: 
13, 14, 16. 

Human niana, sa dihang si Haring Rehoboam ug 
Adoram (Hadoram), nga tigdumala sa mga gipaa- 
pil sa pinugos nga trabaho, miadto sa teritoryo ni- 
adtong mga mibulag, si Adoram gibato hangtod 
nga namatay apan ang hari nakahimo sa pagluwas 
sa iyang kinabuhi. (1Ha 12:18, 2Cr 10:18) Dayon 
gitigom ni Rehoboam ang 180,000 ka kasundalo- 
han gikan sa Juda ug Benjamin, nga determina- 
dong ipailalom ang napulo ka tribo sa pinugos nga 
paagi sa iyang pagmando. Apan si Jehova pinaagi 
sa manalagnang si Semaias nagpugong kanila sa 
pagpakig-away sa ilang mga igsoon, sanglit ang 
Diyos mismo ang naghukom sa pagkabahin sa 
gingharian. Bisan tuod nalikayan ang aktuwal nga 
panaggubatay, ang mga panag-away tali sa duha 
ka pundok nagpadayon sa tanang adlaw ni Reho- 
boam.-- 1Ha 12:19-24, 15:6, 2Cr 10:19, 11:1-4. 

Sa usa ka panahon si Rehoboam suod nga misu- 
nod sa mga balaod ni Jehova, ug sa sayong bahin 
sa iyang paghari iyang gitukod ug gipalig-on ang 
daghang siyudad, diin ang pipila niini iyang gipon- 
dohan ug mga abiyo sa pagkaon. (2Cr 11:5-12, 17) 
Apan sa dihang ang iyang pagkahari lig-on nang 
natukod, iyang gibiyaan ang pagsimba kang Jeho- 
va ug nanguna sa Juda sa pagbuhat sa dulumta- 
nang pagsimba sa sekso, lagmit tungod sa Am- 
monhanong impluwensiya sa bahin sa pamilya sa 
iyang inahan. (1Ha 14:22-24, 2Cr 12:1) Kini, sa 
ingon, nakapukaw sa kasuko ni Jehova, ug sa pag- 
pahayag niini siya nagpatindog sa hari sa Ehipto 
nga si Sisak, kinsa, kauban sa iyang mga kaalyado, 
bug-os nga nagpildi sa yuta ug nagbihag sa dag- 
hang siyudad sa Juda sa ikalimang tuig sa pagha- 
ri ni Rehoboam. Kon wala pa magpaubos si Re- 
hoboam ug ang iyang mga prinsipe pinaagi sa 
paghinulsol, bisan ang Jerusalem dili unta maka- 
lingkawas. Bisan pa niana, ang mga bahandi sa 
templo ug sa balay sa hari, lakip ang mga taming 
nga bulawan nga gihimo ni Solomon, gikuha ni Si- 
sak ingong iyang inilog sa gubat. Dayon kini nga 
mga taming gipulihan ni Rehoboam ug mga ta- 
ming nga tumbaga.-- 1Ha 14:25-28, 2Cr 12:2-12. 

Sa tibuok niyang kinabuhi si Rehoboam naminyo 
sa 18 ka asawa, lakip kang Mahalat nga usa ka apo 
ni David, ug kang Maaca nga apo sa anak nga lala- 
ki ni David nga si Absalom. Si Maaca mao ang 
iyang pinanggang asawa ug ang inahan ni Abias 
(Abiam), nga usa sa iyang 28 ka anak nga lalaki ug 
ang manununod sa trono. Ang ubang mga mem- 
bro sa pamilya ni Rehoboam naglakip sa 60 ka pu- 
yopuyo ug 60 ka anak nga babaye.---2Cr 11:18-22. 

Sa wala pa siya mamatay sa panuigong 58, 
ug sa pagpalingkod kang Abias sa trono niadtong 

980 W.K.P, giaporan ni Rehoboam ug daghang 
gasa ang uban niyang mga anak nga lalaki, tinga- 
li aron sa pagsanta sa bisan unsang pag-alsa ba- 
tok kang Abias human sa iyang kamatayon. (1Ha 
14:31, 2Cr 11:23, 12:16) Sa katibuk-an, ang kinabu- 
hi ni Rehoboam haom kaayong gisuma niini nga 
komentaryo: “Iyang gibuhat ang daotan, kay ang 
iyang kasingkasing wala niya ibutang nga lig-on sa 
pagpangita kang Jehova."---2Cr 12:14. 


REHOBOT [Halapad nga mga Dapit]. 

1. Ang gingalan ni Isaac sa usa ka atabay nga 
iyang gikalot. (Gen 26:22) Gituohan sa pipila ka es- 
kolar nga ang Rehobot lagmit mao ang Ruheibeh 
(Horvat Rehovot [ba-Negev]), mga 35 km (22 mi) 
sa HK sa Beer-seba. Ang mga ngalan may pipila ka 
kaamgiran. Sa pagngalan sa maong atabay, mii- 
ngon si Isaac nga ang Diyos karon naghatag ug da- 
kong luna. Siya ug ang iyang mga magbalantay sa 
mga hayop mahimong magmabungahon nga dili 
manghilabot sa uban, o sila hilabtan sa uban. 

2. Usa ka siyudad nga wala masayri ang nahi- 
mutangan diin naggikan si Shaul, kanhi usa ka hari 
sa Edom. (Gen 36:31, 37, 1Cr 1:43, 48) Sa duha ka 
paghisgot bahin niini, ang dapit gitawag nga 'Re- 
hobot nga duol sa Suba.” Kasagaran diha sa Bibliya 
kon hisgotan ang “Suba” kini nagpasabot sa Eupra- 
tes. (Sal 72:8, 2Cr 9:26, itandi ang Ex 23:31 ug Deu 
11:24.) Busa gipresentar sa pipila ka geograpo ang 
bisan hain sa duha ka dapit diin magtagbo ang 
suba sa Khabur ug FEuprates. Hinuon, kini magka- 
hulogan nga si Shaul naggikan sa usa ka siyudad 
nga halayo sa gawas sa Edomhanong teritoryo. 
Apan, ang pipila ka modernong mga geograpo 
nagtuo nga niining duha ka kahimtang ang “Suba” 
nagtumong sa suba sa Edom o duol sa usa sa mga 
utlanan niini, sama sa Zered (Wadi el-Hasa') nga 
nag-agos ngadto sa habagatang tumoy sa Patayng 
Dagat. Ang geograpo nga si J. Simons nagsugyot 
ug usa ka dapit nga mga 37 km (23 mi) sa HS sa 
tumoy sa Patayng Dagat. 


REHOBOT-IR [Halapad nga mga Dapit (o, 
mga Plasa) sa Siyudad]. Lagmit usa ka kanait nga 
lugar sa karaang Nineve. Gitukod kini ni Nimrod. 
Ang tukmang nahimutangan wala karon mahiba- 
loi.--Gen 10:10, 11. 


REHSH [ï] (o, resh sa pipila ka Cebuano nga 
Bibliya). Ang ika-20 nga letra sa Hebreohanong al- 
pabeto. Tungod sa pagkaamgid ug porma sa rehsh 
[1] ug dalleth [T], ang duha usahay masaypan sa 
mga magkokopya. 

Sa Hebreohanon, kini nga letra makita ingong 
unang letra sa matag usa sa walo ka bersikulo sa 
Salmo 119:153-160. 

REHUM. 

1. Usa niadtong nag-una sa listahan sa mga 
destiyero nga namalik sa Jerusalem gikan sa Babi- 
lonya kauban ni Zorobabel ug Jesua. (Esd 2:1, 2) 
Ang iyang ngalan giespeling nga Nehum sa Nehe- 
mias 7:7. 

2. Usa ka saserdoteng gitala nga lakip niadtong 
namalik kauban ni Zorobabel. (Neh 12:1, 3) Ang 
yanong pagbalhin sa Hebreohanong mga karakter 
maghimo kaniya nga mao ang gitawag ug Harim 
diha sa Nehemias 12:15 ug sa ubang teksto.---Tan- 
awa ang HARIM Num. 1. 

3. Ang “pangulong opisyal sa kagamhanan” (sa 
Imperyo sa Persia) nga lagmit mipuyo sa Samaria 
ug kinsa nanguna sa pagsulat kang Haring Arta- 
jerjes nga bakak nga nagsumbong sa mga Hudiyo 
labot sa ilang mga katuyoan sa pagtukod pag-usab 
sa Jerusalem. Ang tubag sa imperyo nagsugo kang 
Rehum ug sa iyang mga kauban sa pag-adto sa Je- 
rusalem ug ipugos ang pagpahunong sa buluhaton 
sa mga Hudiyo sa pagtukod pag-usab. (Esd 4:8-24) 
Apan, wala magdugay human niadto si Haggeo ug 
Zacarias nagdasig sa mga Hudiyo nga ipadayon 
ang ilang pagtukod pag-usab, nga gipalig-on sa ka- 
taposan pinaagi sa pagrepaso sa orihinal nga man- 
do ni Ciro didto sa Persia.---Esd 5:1-6: 13. 

4. Usa ka Levihanong anak nga lalaki ni Bani 
nga naghimog pagpang-ayo sa paril sa Jerusalem. 
- Neh 3:17. 

5. Ang pangulo sa usa ka banay human sa yug- 
to sa pagkadestiyero kansang hawas, kon dili man 
siya mismo, nagpamatuod sa pakigsaad sa pagka- 
matinumanon sa panahon sa pagkagobernador ni 
Nehemias.---Neh 10:1, 14, 2b. 


REI [Kauban: Higala]. Usa sa gamhanang mga 
tawo ni David nga midumili sa pagpakigkunsabo 
kang Adonias.---1Ha 1:8. 


REKAB [Magkakaro]. 

1. Usa ka Benjaminhong anak nga lalaki ni Ri- 
mon nga Beerotnon. Si Rekab ug ang iyang igso- 
ong lalaki nga si Baana, nga parehong kapitan sa 
pundok sa mga bandido, nagbuno kang Is-boset 
nga anak nga lalaki ug manununod ni Saul, ug 
nagdala sa iyang ulo ngadto kang David kay nag- 
laom nga makabaton ug pabor, apan gipapatay sila 
ni David tungod sa ilang daotang gibuhat batok sa 
usa ka tawong matarong.---2Sa 4:2, 5-12. 

2. Usa ka Kenihanong amahan o katigulangan 
sa kauban ni Jehu nga si Jehonadab ug katigula- 
ngan sa mga Rekabita.--1Cr 2:55, 2Ha 10:15, 23, 
Jer 35:6, 8, 14, 16, 18, 19, tan-awa ang REKABITA. 

3. Amahan o katigulangan ni Malkias nga mita- 
bang kang Nehemias sa pag-ayo sa usa ka gangha- 
an sa paril sa Jerusalem. (Neh 3:14) Kon siya mao 

ra ang Rekab nga Num. 2, ang presensiya ni Mal- 
kias sa Jerusalem magpamatuod sa katumanan sa 
saad ni Jehova alang sa mga Rekabita nga makap- 
lagan sa Jeremias 35: 19. 


REKABITA [Kang (Iya ni) Rekab]. Mga kali- 
wat ni Rekab nga Kenihanon pinaagi kang Jehona- 
dab.--Jer 35:6, 1Cr 2:55. 

Sa panahon ni Jehonadab, mopatim-aw nga la- 
bing menos ang pipila sa mga Rekabita nagpuyo sa 
amihanang gingharian, kay didto man miduyog si 
Jehonadab kang Jehu (nga naghari niadtong mga 
904-877 W.K.P.) sa pagsupak sa pagsimba kang 
Baal ug sa “tanan nga nahibilin nga iya ni Ahab sa 
Samaria.” (2Ha 10:15-17) Si Jehonadab nagsugo sa 
iyang pamilya (wala hisgoti kon kini nahitabo ba 
una pa o human sa iyang kasinatian uban kang 
Jehu) nga magpuyo sa mga tolda, dili magpugas 
ug binhi, dili magtanom ug mga parasan, ug dili 
moinom ug bino, tungod kay sila langyawng mga 
pumoluyo sa yuta.---Jer 35:6-10. 

Sa kataposang bahin sa paghari ni Jehoiakim 
(628-618 W.K.P.), ubay-ubay sa mga Rekabita ang 
namuyo sa Juda. Sa dihang misulong si Nabucodo- 
nosor sa yuta, ang mga Rekabita misulod sa Jeru- 
salem aron mapanalipdan batok sa mga Caldean- 
hon ug mga Siryanhon. Pinaagi sa sugo ni Jehova, 
gidala ni Jeremias si Jaazanias nga ilang pangulo 
ug ang tanang Rekabita ngadto sa usa ka lawak- 
kan-anan sa templo. (Jer 35:1-4) Sanglit silang ta- 
nan paigo ra sa usa sa mga lawak-kan-anan sa 
templo, nagpasabot nga sila dili ra kaayo daghan. 
Si Jeremias, ingon sa gisugo sa Diyos, nagbutang 
ug mga kopa nga puno ug bino sa ilang atubangan 
ug miingon: “Inom kamo ug bino.” Sila midumili sa 
pag-inom agig pagsugot sa sugo sa ilang katigula- 
ngan, ug ilang gipatin-aw nga bag-o ra silang mi- 
biya sa ilang naandang pinuy-anan ug misulod 
lamang sa siyudad tungod sa misulong nga kasun- 
dalohan.---Jer 35:5-11. 

Si Jehova nahimuot sa matinahorong pagsugot 
nga ilang gipakita. Ang ilang dili-matarog nga 
pagkamasinugtanon sa usa ka yutan-ong amahan 
sukwahi gayod sa pagkadili-masinugtanon sa mga 
taga-Juda sa ilang Maglalalang. (Jer 35:12-16) Ang 
Diyos misaad ug ganti sa mga Rekabita: “Dili ma- 
wad-an si Jonadab nga anak nga lalaki ni Rekab ug 
tawo nga mobarog kanunay sa akong atubangan.” 
--Jer 35:19. 

Sa panahon sa pagkagobernador ni Nehemias 
human sa pagkadestiyero, giayo ni “Malkias nga 
anak nga lalaki ni Rekab” ang Ganghaan sa mga 
Tapok sa Abo. Kon kini nga Rekab mao ra ang ama- 
han o katigulangan ni Jehonadab, kini nagpaki- 
ta nga ang mga Rekabita nakalingkawas gikan sa 
pagkadestiyero ug nakabalik sa yuta. (Neh 3:14) Sa 


REPAIM 


1 Cronicas 2:55, si Hammat gitala ingong ang 
“amahan sa balay ni Rekab.” 


REKEM [lagmit, Maghahabol]. 

1. Usa ka hari sa Midian, usa sa lima ka hari nga 
gipatay sa dihang gisilotan ang Midian tungod sa 
paghaylo sa Israel sa imoralidad. Ang lima, lagmit 
maoy mga basalyo sa mga Amorihanon, gitawag 
usab ug “mga duke ni Sihon.”--Num 31:8; Jos 
13:21. 

2. Usa ka kaliwat ni Manases.— 1Cr 7:14, 16. 

3. Usa ka kaliwat ni Juda pinaagi kang Ca- 
leb nga anak nga lalaki ni Hesron.—1Cr 2:4, 5, 
9, 42-44. 

4. Usa ka siyudad nga diha sa teritoryo nga ba- 
hin ni Benjamin, ang nahimutangan niini wala ma- 
hibaloi.--Jos 18:21, 27, 28. 


REMALIAS. Amahan ni Haring Peka sa Isra- 
el.---2Ha 15:25, 2Cr 28:6, Isa 7:4, 5. 


REMET. Usa ka utlanang siyudad sa Isacar. 
(Jos 19:17, 18, 21) Mopatim-aw nga kini mao ra ang 
JARMUT Num. 2 ug RAMOT Num. 1. 


REPA. Usa ka Epraimnon nga katigulangan ni 
Josue.--1Cr 7:22-27. 


REPAEL [Ang Diyos Nag-ayo]. Usa ka anak 
nga lalaki sa panganay ni Obed-edom nga si Sema- 
jas. Siya gitudlo uban sa iyang mga igsoon nga la- 
laki ingong usa ka magbalantay-sa-ganghaan nga 
nag-atiman sa mga balay-tipiganan sa H sa sang- 
tuwaryo.--1Cr 26:4, 7, 8, 15. 


REPAIAS |Si Jah Nag-ayo]. 

1. Ang ikaduha nga ginganlang anak nga lalaki 
ni Tola ug pangulo sa usa ka balay sa amahan sa 
tribo ni Isacar.--1Cr 7:1, 2. 

2. Usa ka Benjaminhong kaliwat ni Haring Saul 
ug Jonatan. (1Cr 9:39-43) Siya gitawag ug Rapah 
sa 1 Cronicas 8:37. 

3. Usa sa upat ka anak nga lalaki ni Isi kinsa, 
lagmit sa panahon sa paghari ni Ezequias, nangulo 
sa 500 ka Simeonhon batok sa mga Amalekanhon 
nga mikalagiw ngadto sa Bukid sa Seir. Dayon gio- 
kupar sa mga Simeonhon kini nga teritoryo.---1Cr 
4:41-43. 

4. Usa ka kaliwat ni David human sa pagkades- 
tiyero.--1Cr 3:5, 9, 10, 21. 

5. Usa ka opisyal sa Jerusalem nga mitabang sa 
proyekto ni Nehemias sa pag-ayo sa paril sa Jeru- 
salem; anak nga lalaki ni Hur.---Neh 3:9. 


REPAIM. Tag-as nga mga tawo o tribo. Dili 
tino ang kahulogan ug gigikanan niini nga ngalan. 
Lagmit, sila gitawag ug Repaim tungod kay sila 
maoy mga kaliwat sa usa ka tawo nga ginganlag 


REPAIM, UBOS NGA PATAG SA 


Rapah. Sa 2 Samuel 21:16, mopatim-awng gigamit 
ang terminong ha-Ra:phah' (sa literal, ang Rapah) 
alang sa ngalan sa amahan aron sa paghawss sa ti- 
buok rasa sa mga higante. 

Mopatim-aw nga niadtong unang kapanahonan 
ang Repaim nagpuyo sa S sa Patayng Dagat. Ang 
mga Moabihanon nga nagpapahawa kanila nagta- 
wag sa mga Repaim ingong Emim (“Makalilisang 
nga mga Butang”). Ang mga Ammonhanon nagta- 
wag kanila nga Zamzumim (lagmit gikan sa lintu- 
nganayng pulong nga nagkahulogang “anaa sa hu- 
nahuna, laraw”). (Deu 2:10, 11, 19, 20) Sa dihang si 
Haring Kedorlaomer sa Elam miabot sa K aron ma- 
kig-away sa lima ka rebelyosong mga hari duol sa 
Patayng Dagat (nga nagbihag kang Lot), iyang gi- 
pildi ang mga Repaim didto sa Asterot-karnaim. 
(Gen 14:1, 5) Kini nagpakita nga nianang panaho- 
na ang mga Repaim nagpuyo sa Basan, sa S sa Jor- 
dan. Wala madugay human niadto, ang Diyos mii- 
ngon nga iyang ihatag sa mga kaliwat ni Abraham 
ang Yutang Saad, nga naglakip sa teritoryo nga gi- 
puy-an sa mga Repaim.---Gen 15:18-20. 

Kapin sa 400 ka tuig sa ulahi, sa hapit nang mo- 
sulod ang Israel sa Canaan, ang “yuta sa mga Repa- 
im” gituohan gihapon nga mao ang yuta sa Basan. 
Didto sa maong dapit gipildi sa mga Israelinhon si 
Og nga hari sa Basan (Deu 3:3, 11, 13, Jos 12:4, 
13:12), kinsa mao na lamang “ang nahibilin sa mga 
nabilin sa Repaim.” Dili matino kon kini ba nagpa- 
sabot nga siya mao ang kataposang hari sa Repaim 
o nga siya mao na lamang ang nahibilin sa mga Re- 
paim nianang dapita, kay ang mga Repaim sa wala 
madugay nakaplagan didto sa K sa Jordan. 

Didto sa Yutang Saad nagkaproblema ang mga 
Israelinhon sa mga Repaim, kay ang pipila kanila 
nagpabilin didto sa kalasangan sa bukirong rehi- 
yon sa Epraim. Ang mga anak ni Jose nahadlok sa 
pag-abog kanila. (Jos 17:14-18) Sa dihang si David 
nakig-away sa mga Filistehanon, siya ug ang iyang 
mga alagad nakapatay ug upat ka tawo nga “na- 
ngatawo sa mga Repaim sa Gat.” Ang usa kanila 
gihubit ingong “usa ka tawo nga talagsaon ka dako 
kansang mga tudlo sa kamot ug sa tiil tagun-om, 
kawhaag-upat.” Ang pagkahubit sa ilang mga hi- 
nagiban nagpakita nga silang tanan maoy tag-as 
kaayo nga mga tawo. Ang usa kanila mao si “Lami 
nga igsoong lalaki ni Goliat nga Gitihanon.” (1Cr 
20:4-8) Kini nga Goliat nga gipatay ni David maoy 
unom ka maniko ug usa ka dangaw (2.9 m; 9.5 p) 
ang gitas-on. (1Sa 17:4-7) Ang asoy sa 2 Samuel 
21:16-22 mabasa nga “Goliat,” inay nga “igsoong 
lalaki ni Goliat,” sama sa 1 Cronicas 20:5, nga nag- 
pakita nga tingali dihay duha ka Goliat.---Tan-awa 
ang GOLIAT. 

Ang Hebreohanong pulong nga repha-im' giga- 
mit sa Bibliya sa lain pang diwa. Usahay kini ta- 

tawng nagtumong, dili ngadto sa usa ka espesi- 
pikong mga tawo, kondili ngadto sa mga patay. 
Sa paglangkit niini nga pulong sa usa ka lintu- 
nganayng pulong nga nagkahulogang “pagkahu- 
log, pagpahulay,” ang pipila ka eskolar mihinapos 
nga kini nagkahulogang “pagkaunlod, mga walay 
gahom.” Diha sa mga teksto nga may ingon niini 
nga diwa, ang Bag-ong Kalibotang Hubad naghu- 
bad niini nga “kadtong walay gahom sa kamata- 
yon,” ug ang daghang uban pa nga mga hubad 
naghubad niini nga “mga patayng butang,” “nama- 
tay,” ug “patay. ”---Job 26:5, Sal 88:10, Pr 2:18; 9:18, 
21:16, Isa 14:9; 26:14, 19. 


REPAIM, UBOS NGA PATAG SA. Usa ka 
dakong patag o walog duol sa Jerusalem. Lagmit 
kini nakabaton niining ngalana tungod sa tag-as 
nga mga tawo nga ginganlag Repaim nga kanhi 
namuyo didto. Kini gitala ingong utlanan tali sa 
mga teritoryo sa Juda ug Benjamin. (Jos 15:1, 8, 
18:11, 16) Sa amihanang tumoy niini may usa ka 
bukid o tagaytay nga nag-atubang sa Walog sa 
Hinnom. Ang Ubos nga Patag sa Repaim gituo- 
hang mao ang patag sa Baqa' dapit sa HK sa Patu- 
koranan sa Templo. Kini midulhog ug mga 1.5 km 
(1 mi) ug dayon mihiktin paingon sa Wadi el Werd 
(Nahal Refa'im). 

Nagustohan kini sa mga Filistehanon tungod sa 
pagkatabunok sa patag (Isa 17:5) ug sa pagkaduol 
niini sa Jerusalem ug Betlehem. (2Sa 23: 13, 14, 1Cr 
11:15-19) Human dihogi si David ingong hari sa Is- 
rael, ang mga Filistehanon mihimog mga pagsu- 
long sa Ubos nga Patag sa Repaim. Apan si David 
misunod sa pagtultol sa Diyos ug nagmadaogon 
batok kanila.--2Sa 5:17-25, 1Cr 14:8-17, tan-awa 
ang BAAL-PERAZIM. 


REPAN. Usa ka bathala sa kabituonan nga gi- 
hisgotan ni Esteban sa iyang pagdepensa atuba- 
ngan sa Sanhedrin. (Buh 7:43) Lagmit nga gikutlo 
ni Esteban ang mga pulong sa Amos 5:26, 27 sa 
Gregong Septuagint aron ipakita nga ang pagka- 
destiyero sa Israel maoy tungod sa ilang pagsimba 
sa langyawng mga bathala, sama kang Repan (Kai- 
wan). Ang mga maghuhubad sa Septuagint nag- 
hubad sa “Kaiwan” ingong Rhai-phan', apan diha sa 
mga pulong nga gikutlo ni Esteban ang ngalang 
Rhom-pha' mao ang makita diha sa Gregong teks- 
to ni Westcott ug Hort. Diha sa usa ka nota sa Bu- 
hat 7:43, si F. J. A. Hort miingon: “Sa Am v 26 sa 
LXX ang porma nga gigamit mao ang [Rhai-phan'] 
o [Rhe-phan'], nga susama sa Repa o Repha, usa sa 
mga ngalan sa Ehiptohanong si Saturno (Seb).” 
--The New Testament in the Original Greek, ni 
Westcott ug Hort, Graz, 1974, Tomo II, apendise, 
p. 92: tan-awa ang ASTROLOGO (Si Molek ug ang As- 
trolohiya sa Israel): KAIWAN. 

REPIDIM [gikan sa lintunganayng pulong nga 
nagkahulogang “bukhad”: o, “pahayahay']. Usa sa 
mga dapit nga gikampohan sa mga Israelinhon sa 
ilang pagpanaw gikan sa Pulang Dagat paingon 
sa Bukid sa Sinai. Sa ilang pagbiya sa Kamingawan 
sa Sin, sila nagkampo sa Dopka, dayon sa Alus, ug 
sa kataposan sa Repidim. (Ex 17:1, Num 33:12-14) 
Tungod kay walay tubig didto sa Repidim, ang ka- 
tawhan nagreklamo ug nakiglalis kang Moises. Sa 
pagsunod sa sugo sa Diyos, gidala ni Moises ang pi- 
pila ka ansiyano ngadto sa “bato sa Horeb” (dayag 
nga ang bukirong rehiyon sa Horeb, dili ang Bukid 
sa Horeb) ug gihampak ang usa ka bato pinaagi sa 
iyang sungkod. Ang tubig miagos, nga mopatim- 
awng nakaabot ngadto sa katawhan nga nagkam- 
po sa Repidim.---Ex 17:2-7. 

Ang mga Amalekanhon misulong sa mga Israe- 
linhon didto sa Repidim, apan uban kang Josue nga 
maoy nangulo sa pagpakiggubat, ang katawhan sa 
Diyos nagbuntog sa mga manunulong. (Ex 17:8- 
16) Ang pagkahan-ay sa asoy diha sa rekord nag- 
pakita nga didto ang mga Israelinhon sa Repidim 
sa dihang ang ugangang lalaki ni Moises nagdala 
kang Zipora ug sa iyang duha ka anak nga lalaki 
ngadto kang Moises ug nagsugyot nga siya mopi- 
li ug mga pangulo aron motabang sa paghukom sa 
katawhan.--Ex 18:1-27. 

Ang tukmang nahimutangan sa Repidim dili 
matino. Ang lainlaing dapit nga gisugyot sa mga 
geograpo gipasukad sumala sa ilang pagsabot sa 
ruta nga gipanaw sa mga Israelinhon gikan sa Ka- 
mingawan sa Sin paingon sa Bukid sa Sinai. Dag- 
hang modernong mga geograpo ang nagtuo nga 
ang Repidim mao ang usa ka dapit sa Wadi Refa- 
yied, dili layo sa AK sa gituohang nahimutangan 
sa Bukid sa Sinai. Kasikbit sa Wadi Refayied mao 
ang usa ka bungtod nga may samang ngalan, diin 
si Moises tingali nagbarog nga ang mga bukton gi- 
isa panahon sa pagpakiggubat batok sa mga Ama- 
lekanhon. 


REPTILYA. Ang reptilya maoy usa ka hayop 
nga bugnaw-ug-dugo, adunay taludtod, ug maka- 
ginhawa sa kamad-an. Ang Hebreohanong pulong 
alang sa mga reptilya naggikan sa berbong za-chal, 
nga nagkahulogang “dailos.” Sumala sa giingon sa 
Deuteronomio 32:24, lakip sa mga butang nga mo- 
hatag ug kasakitan sa idolatrosong Israel mao ang 
“kalala sa mga reptilya sa yuta,” dayag nga nagtu- 
mong sa malalang mga bitin. (Itandi ang Jer 8:17.) 
Sa Miqueas 7:17, ang mga nasod nga nabuntog sa 
gahom sa Diyos gihisgotan ingong nanggula gikan 
sa ilang mga kuta sama sa nalisang nga mga rep- 
tilya. 

Gawas sa mga halas, ang ubang mga reptilya 
nga gihisgotan sa Bibliya mao ang kamelyon, tuko 


RETAMA, KAHOYNG 


ug ang ubang mga tabili.---Tan-awa ang mga ko- 
mento ubos sa ilang tagsatagsa ka ngalan. 


RESA. Anak o kaliwat ni Zorobabel ug katigu- 
langan ni Jesu-Kristo.--Luc 3:23, 27. 


RESEN. Usa ka siyudad sa Asirya nga gitukod 
ni Nimrod taliwala sa Nineve ug Cala. Ang nahi- 
mutangan niini wala mahibaloi.---Gen 10:10-12. 


RESEP. Usa ka Epraimnon: usa sa mga katigu- 
langan ni Josue.--1Cr 7:22-27. 


RETAMA, KAHOYNG [Heb., rothem]. Ang 
kahoyng retama (Retama raetam) sa pagkatinuod 
maoy usa ka kahoykahoy sa desyerto nga kapamil- 
ya sa gisantes. Ang katumbas nga Arabikong nga- 
lan (ratam) nakatabang sa pag-ila sa tanom ug 
nagpakita nga ang hubad nga “kahoyng junipero” 
diha sa King James Version maoy sayop. 

Kini nga kahoykahoy maoy usa sa kinadagha- 
nang mga tanom sa kamingawan sa Juda, sa Pe- 
ninsula sa Sinai, maingon man sa ubang bahin sa 
Arabia, ug makaplagan diha sa mga lugot, sa bato- 
ong mga dapit, sa mga bakilid, ug bisan diha sa ba- 
las nga mga dapit sa desyerto diin ang mga ga- 
mot niini mopailalom pag-ayo aron makakuhag 
umog. Kini moabot sa gitas-ong mga 1 hangtod 
sa 4 m (3 hangtod sa 13 p), nga may daghang 
yagpis, tanos nga mga sanga ug taason, tul-id 
nga mga dahon. Sa dihang mamulak, ang gag- 
mayng pungpong sa maanindot nga mga bulak, 
nga nagkalainlain ug kolor gikan sa puti hangtod 
sa rosason, matahom kaayong tan-awon samtang 
sila nagbakbak sa medyo upaw nga mga bakilid. 
Ang Hebreohanong ngalan alang niini nga tanom 
(ro them) dayag nga naggikan sa lintunganayng 
pulong nga nagkahulogang “tapot,” tingali nagtu- 
mong sa katakos niini nga mapugngan ang pagka- 
payhag sa mga bungdo sa pinadpad nga mga 
balas. Matod ni Pliny, ang iyang lutay nga mga sa- 
nga gigamit ingong hikot.---Natural History, XXIV, 
XL, 65. 

Sa dihang mikalagiw si Elias ngadto sa kaminga- 
wan aron sa pag-ikyas sa kasuko ni Jezebel, ang re- 
kord sa 1 Hari 19:4, 5 nag-ingon nga siya “miling- 
kod ilalom sa usa ka kahoyng retama” ug dayon 
natulog didto. Bisan tuod ang gagmayng kahoyng 
retama dili kaayo makahatag ug landong gikan sa 
makapagbang kainit sa adlaw diha sa kaminga- 
wan, ang usa ka dakodako nga kahoyng retama 
makahatag ug maayong kasilongan. Kini nga ka- 
hoykahoy sa desyerto gigamit usab nga sugnod. 
Ang kahoy gikan sa kahoyng retama maayo kaa- 
yong himoong uling, ug init kaayog baga. 

Tungod kay pait ug luod ang mga gamot sa ka- 
hoyng retama, gituohan sa uban nga ang paghis- 
got ni Job (30:4) nga kini gihimong pagkaon sa 


REU 


mga tawong gipanggutom diha sa walay tanom 
nga kamingawan tingali nagtumong sa usa ka ma- 
kaon nga parasitong tanom (Cynomorium cocci- 
neum) nga motubo sama sa fungus diha niini nga 
mga gamot. Bisan tuod nga tingali mao kini ang 
kahimtang, lagmit posible usab nga may laing ma- 
tang niini nga tanom ang naglungtad sa adlaw ni 
Job (kapin sa 3,000 ka tuig kanhi) inay sa puti la- 
mang nga kahoyng retama (Retama raetam) nga 
nabuhi karon. Naghatag ug laing hunahuna bahin 
sa Job 30:4, si N. Hareuveni misulat: “Sanglit ang 
mga gamot sa kahoyng retama dili makaon sa bi- 
san unsang paagi, dili sama sa mga dahon sa salt- 
plant, dayag nga si Job naghisgot bahin sa mga ga- 
mot sa puti nga kahoyng retama nga gihimong usa 
ka produktong ikabaligya aron ikapalit ug pagkaon. 
Kining batan-ong mga lalaki nga miyubit kang Job 
naghimog uling gikan sa puting retama aron iba- 
ligya sa tiyanggihan.” (Tree and Shrub in Our Bib- 
lical Heritage, Kiryat Ono, Israel, 1984, p. 31) Uyon 
niini, gituohan sa pipila nga ang marka para sa bo- 
kales sa Hebreohanong pulong nga gihubad nga 
“ilang pagkaon" angayng usbon aron ang Hebreo- 
hanong pulong mabasa nga “aron sa pagpainit ka- 
nila.” 


REU [Kauban; Higala]. Anak nga lalaki ni Peleg 
ug amahan ni Serug; usa ka dugtong sa talaan sa 
kagikan tali kang Sem ug Abraham. (1Cr 1:24-27) 
Si Reu, nga nabuhi sulod sa 239 ka tuig (2239- 
2000 W.K.P.), maoy katigulangan usab ni Jesu- 
Kristo.---Gen 11:18-21, Luc 3:35. 


REUEL [Kauban (Higala) sa Diyos]. 

1. Ang ikaduha nga ginganlang anak nga lalaki 
ni Esau pinaagi kang Basemat nga anak nga baba- 
ye ni Ismael. Ang upat ka anak nga lalaki ni Reuel 
nahimong mga sultan sa Edom.---Gen 36:2-4, 10, 
13, 17; 1Cr 1:35, 37. 

2. Ugangang lalaki ni Moises, usa ka saserdote 
sa Midian. (Ex 2:16-21, Num 10:29) Gitawag ug Je- 
tro sa ubang mga teksto.---Tan-awa ang JETRO. 

3. Usa ka Gadhanon kansang anak nga lalaki 
nga si Eliasap maoy pangulo sa tribo sa panahon sa 
ilang pagbaktas sa kamingawan. (Num 2:14) Ang 
ngalan giespeling nga Deuel sa ubang mga paghis- 
got niini.---Tan-awa ang DEUEL. 

4. Katigulangan sa usa ka Benjaminhon nga mi- 
puyo sa Jerusalem human sa pagkadestiyero sa Ba- 
bilonya.--1Cr 9:3, 7, 8. 


REUMA.  Puyopuyo ni Nahor nga igsoong lala- 
ki ni Abraham. Siya nanganak ug upat ka anak nga 
lalaki.--Gen 22:20, 24. 


REZEP. Usa ka dapit nga gihisgotan diha sa 
mensahe ni Senakerib ngadto kang Haring Eze- 
quias diin nanghambog si Senakerib nga gilaglag 

sa Asiryanhong mga hari ang lainlaing “mga na- 
sod.” (2Ha 19:8-12, Isa 37:12) Wala mahibaloi ang 
tukmang nahimutangan sa Rezep, sanglit daghang 
dapit ang nagbaton niining ngalana. Ang usa sa 
maong dapit, nga giisip sa pipila ingong sakop kan- 
hi sa usa ka karaang distrito, gituohang mao ang 
modernong Rusa'feh, nga nahimutang sa K sa Eu- 
prates nga mga 145 km (90 mi) sa H sa modernong 
Haran. Busa nahimutang kini diha sa palibot sa gi- 
tuohang dapit sa Gozan, nga gihisgotan lakip sa 
Rezep. 


REZIN. 

1. Hari sa Sirya nga nagmando sa Damasco su- 
lod sa yugto sa paghari ni Haring Jotam (777- 
762 W.K.P.) sa Juda ug sa iyang anak nga lalaking 
si Haring Ahaz (kansang paghari natapos niadtong 
746 W.K.P.). 

Dayag nga sa hapit nang matapos ang paghari ni 
Jotam nga si Rezin miduyog kang Peka nga hari sa 
Israel sa pagpakiggubat sa Juda. (2Ha 15:36-38) Sa 
panahon sa maong mga pagpakiggubat, nga nag- 
padayon hangtod sa paghari ni Ahaz, ang mga Sir- 
yanhon, dayag nga ubos sa pagmando ni Rezin, 
nagbihag sa daghang Judeanhon ug nagdala kani- 
la ngadto sa Damasco. (2Cr 28:5) Dugang pa, giilog 
ni Rezin gikan sa Juda ang siyudad sa Elat duol sa 
Gulpo sa ‘Aqaba, nga nagpapahawa sa mga Hudi- 
yo ug nagbalik sa siyudad ngadto sa mga Edomha- 
non. (2Ha 16:6) Ang nahiusang Siro-Israelinhong 
kasundalohan milikos sa Jerusalem, nga nagtingu- 
ha sa paghimo sa “anak nga lalaki ni Tabeel” nga 
hari niini, apan wala nila mailog ang siyudad. (2Ha 
16:5: Isa 7:1, 6) Ang maong kahimtang nakapa- 
hadlok pag-ayo kang Ahaz, bisan pa sa pasalig ni 
Isaias nga dili angayng kahadlokan si Rezin sa Sir- 
ya ug si Peka sa Israel. (Isa 7:3-12: 8:6, 7) Si Ahaz 
midangop sa Asirya alang sa tabang, nga naghip- 
hip kang Tiglat-pileser III aron sa pag-atake sa Sir- 
ya.--2Ha 16:7, 8: 2Cr 28:16, 20. 

Si Tiglat-pileser II nakiggubat sa Damasco, nga 
nagbihag niini ug nagpatay kang Rezin. Busa ang 
Sirya nailalom sa pagmando sa Asirya.---2Ha 16:9. 

2. Ang amahan sa usa ka banay sa mga Neti- 
nim, nga ang pipila kanila namalik sa Jerusalem 
gikan sa Babilonya niadtong 537 W.K.P.--Esd 2: 
1, 43, 48; Neh 7:6, 46, 50. 


REZON [lagmit, Hataas nga Opisyal]. Usa ka 
magsusukol ni Haring Solomon. Kining anak nga 
lalaki ni Eliada nag-alagad kang Hadadezer nga 
hari sa Zoba, nga gikan kaniya giilog ni David ang 
Damasco. Apan gibiyaan ni Rezon si Hadadezer ug 
giorganisar niya ang usa ka pundok sa mga bandi- 
do. Sa wala ibutyag nga panahon si Rezon naghari 
sa Sirya gikan sa Damasco, ug ilabina sukad sa pa- 

nahon sa pag-apostata ni Solomon hangtod sa ka- 
taposan sa iyang paghari, si Rezon nagpahungaw 
sa iyang kasilag sa Israel. (1Ha 11:23-25, 1Cr 18: 
3-6) Kon siya mao ang tawo nga gitawag ug Hezion 
sa 1 Hari 15:18, ingon sa gituohan sa pipila, nan 
siya mao ang magtutukod sa Siryanhong dinastiya 
nga sa makadaghang higayon nakiglabot sa Israel. 


RIBAI [lagmit pinamubo sa Jeribai, nga nagka- 
hulogang “Hinaot Makigtigi Siya, Naghusay Siya sa 
[Atong] Legal nga Kaso"]. Usa ka Benjaminhon sa 
Gibea kansang anak nga lalaki nga si Itai maoy 
usa sa “katloan” ka bantogang manggugubat ni 
David.---2Sa 23:24, 29, 1Cr 11:31. 


RIBLA. 


1. Usa ka wala mahibaloing dapit sa sidlakang 
utlanan sa “yuta sa Canaan.”--Num 34:2, 10, 11. 

2. Usa ka lungsod sa A sa Israel “sa yuta sa Ha- 
mat.” (Jer 52:9) Ang dapit nga kasagarang gituo- 
han nga mao ang Ribla mao ang mga kagun-oban 
nga duol sa modernong Ribleh daplin sa S nga 
tampi sa Suba sa Orontes, mga 60 km (37 mi) sa 
AS sa Baalbek, diha sa walog taliwala sa kabukiran 
sa Lebanon ug Anti-Lebanon. Lagmit nga si Para- 
on Neko nagkampo sa Ribla human pildiha si Ha- 
ring Josias niadtong mga 629 W.K.P. Niadtong 
panahona siya miasdang paingon sa A aron ma- 
kig-away sa mga Babilonyanhon, kinsa nianang 
tungora naggahom sa Asirya. Si Jehoahaz mipu- 
li kang Josias, apan human sa tulo ka bulan si Elia- 
kim (Jehoiakim) maoy gipuli ni Neko kang Jehoa- 
haz. Gisugo ni Neko nga dad-on si Jehoahaz ngadto 
kaniya sa Ribla sa dili pa dad-on kining haria 
ingong binihag ngadto sa Ehipto. (2Ha 23:29-34) 
Ang Ribla maoy usa ka maayong pagkapuwesto 
nga dapit ingong kampohanan sa kasundalohan. 
Maayo kaayo ang nahimutangan niini sanglit anha 
man moagi niini ang A-H nga ruta sa mga negos- 
yante ug ingon man ang ruta sa kasundalohan tali 
sa Ehipto ug sa Euprates. Ang tubig sayon rang 
mabatonan, ug ang pagkaon ug sugnod mabato- 
nan gikan sa palibot nga walog ug kalasangan. 

Ang samang mga bentaha sa pagpakiggubat na- 
katabang sa mga Babilonyanhon sa ulahi. Sa usa ka 
panahon, human masugdi ang paglikos sa Jerusa- 
lem sa ulahing bahin sa 609 W.K.P., si Nabucodo- 
nosor lagmit nagtukod ug usa ka kampo didto sa 
Ribla aron didto manukad ang iyang operasyon mi- 
litar. Kini magpaarang kaniya sa pagsulong sa Da- 
masco o sa pagbalik dayon sa Babilonya kon gikina- 
hanglan. Sa dihang nadakpan si Zedekias niadtong 
607 W.K.P., gidala siya ngadto kang Nabucodono- 
sor sa Ribla, sama sa gihimo ngadto sa pipila ka hi- 
nungdanong mga tawo sa siyudad wala madugay 
human niadto.--2Ha 25:1, 5-7, 18-21, Jer 39:5; 
52:9-11, 26, 27. 


RIMON 


Daghang eskolar ang naghinapos nga ang “Dib- 
la” sa Ezequiel 6:14 angayng basahon nga “Ribla,” 
nga nagtumong sa Ribla duol sa Orontes.---Tan- 
awa ang DIBLA. 


RIMON  [Kahoyng Granada]. 


1. Ang Benjaminhong amahan ni Baana ug Re- 
kab, ang mga mamumuno sa anak nga lalaki ni 
Saul nga si Is-boset: gikan sa Beerot sa A sa Gibea. 
--2Sa 4:2, 5-7, 9. 

2. Usa ka siyudad sa tribo ni Simeon diha sa da- 
pit nga gilibotan sa tribo ni Juda. (Jos 19:1, 2, 7; 
“Remmon,” KJ) Kini gitala sunod sa siyudad sa 
Ain, ug mopatim-aw nga ang En-rimon sa Nehe- 
mias 11:29 maoy usa ka kombinasyon nga gigamit 
sa pagtumong sa kaluha nga siyudad. Gihisgotan 
kini ingong usa ka habagatang dapit diha sa Zacar- 
ias 14:10. Ang mga kagun-oban sa usa ka dapit nga 
gitawag ug Khirbet Umm er-Ramamin (Horvat Re- 
malya), mga 15 km (9 mi) sa A sa Beer-seba, gitu- 
ohan nga mao ang kanhing nahimutangan. 

3. Usa ka Levihanong sakop nga siyudad sa ba- 
nay ni Merari sa S nga utlanan sa yuta sa Zabulon 
(Jos 19:10, 13), lagmit mao ang gitawag ug “Dim- 
na” sa Josue 21:35 ug “Rimono” sa 1 Cronicas 6:77. 
Gituohan nga mao kini ang Rummana (Rimon), 
mga 10 km (6 mi) sa A sa Nasaret. 

4. Usa ka nagbuntaog nga dakong bato nga 
ngadto niini midangop ang 600 ka tawo sa tribo 
ni Benjamin ingong mga nakalingkawas sa gubat 
duol sa Gibea, diin ang tibuok Israel mitindog ba- 
tok sa mga Benjaminhon aron ipanimalos ang pag- 
lugos ug pagbuno sa puyopuyo sa usa ka Leviha- 
non. (Huk 20:45-47) Sila nagpabilin didto hangtod 
nga sila giadto sa mga sinugo alang sa pakigdait. 
(Huk 21:13) Ang kanhing salipdanan nga nahimu- 
tang mga 6 km (3.5 mi) sa S sa Bethel ug 18 km 
(11 mi) sa AAS sa Jerusalem, nailhan karong adla- 
wa nga Rammun, diin nahimutang ang usa ka ga- 
mayng balangay. Adunay anapog nga bukid didto 
nga pormag-kono (cone), diin protektado ang tulo 
ka kilid niini sa mga lugot ug adunay daghang la- 
ngob. 

5. Usa ka diyos sa Sirya. Ang Siryanhong pa- 
ngulo sa kasundalohan nga si Naaman, human 
mamaayo sa iyang sanla, miila kang Jehova 
ingong ang matuod nga Diyos apan mibatig kaba- 
laka nga kinahanglan niyang ubanan ang hari sa 
Sirya ngadto sa templo ni Rimon ug didto moyuk- 
bo uban sa hari atubangan sa imahen ni Rimon, 
samtang ang hari manukod sa bukton ni Naaman. 
--2Ha 5:15-18. 

Si Rimon gituohan sa kadaghanan nga mao si 
Ramman (nagkahulogang “Nagpangulob, Nagpa- 
dalugdog"), usa ka diyos nga nailhang gisimba 
didto sa Asirya ug Babilonya. Gituohan nga ang 

pagsimba kang Rimon (Ramman) gidala pakasad- 
pan gikan sa Asirya pinaagi sa pipila ka tribo nga 
sa ulahi nanimuyo palibot sa Damasco. Giisip sa 
daghang eskolar nga ang Rimon (Ramman) maoy 
usa lamang ka titulo sa diyos-bagyo nga si Hadad 
(Adad). Tungod kay ang Tabrimon ug Ben-hadad 
maoy mga ngalan sa Siryanhong mga hari, adu- 
nay pasukaranan nga si Rimon isipon nga mao si 
Hadad, sanglit kining mga haria lagmit nagbaton 
sa ngalan o titulo sa ilang pangunang diyos.---1Ha 
15:18. 

Ang Rimon nga gisimba sa Sirya walay duhadu- 
ha nga susama kaayo kang Ramman. Alang sa 
mga Asiryanhon, si Ramman sa panguna maoy di- 
yos sa bagyo ug dalugdog. Bisan tuod giisip nga 
mao ang maghahatag sa ulan ug busa ang tigtaga- 
na ug tubig alang sa mga atabay ug kaumahan, si 
Ramman mas iladong gilangkit sa malaglagong 
mga kinaiyahan sa ulan ug kilat. Sa Asiryanhong 
mga monyumento si Ramman sublisubli nga gipa- 
kita ingong usa ka diyos sa gubat. Ingon usab nia- 
na ang pag-isip kaniya didto sa Babilonya, diin si 
Ramman, ang diyos-bulan nga si Sin, ug ang di- 
yos-adlaw nga si Shamash naglangkob sa usa sa 
daghang mga triad. 


RIMONO. Mopatim-aw nga laing ngalan sa 
dapit nga gitawag ug Dimna sa Josue 21:35 ug Ri- 
mon sa Josue 19:13.--1Cr 6:77: tan-awa ang Dm- 
NA, RMON Num. 3. 


RIMON-PEREZ [Kahoyng Granada ni Perez]. 
Usa sa mga dapit nga gikampohan sa Israel didto 
sa kamingawan, nga gihisgotan tali sa Ritma ug 
Libna. (Num 33:19, 20) Ang nahimutangan nii- 
ni wala matino, bisan tuod gituohan sa pipila ka 
geograpo nga mao kini ang Naqb el-Biyar, mga 
25 km (16 mi) sa KHK sa amihanang tumoy sa 
Gulpo sa ‘Aqaba. 


RINA [Hugyaw sa Kalipay; Mapangaliyupoong 
Pagtuaw]. Usa sa “mga anak nga lalaki” ni Shimon 
nga gitala lakip sa mga kaliwat ni Juda.--1ICr 4: 
1, 20. 


RINYON, AMIMISLON. Magkaparis nga 
organo nga nahimutang sa ubos nga bahin sa li- 
kod. Kini mao ang mosala sa mga hugaw gikan sa 
dugo. Bahin sa Hebreohanong pulong nga kela- 
yohth” (mga rinyon), si J. N. Oswalt misulat: “Sa di- 
hang gigamit sa mahulagwayong paagi, ang ter- 
mino nagtumong sa kinasulorang mga bahin sa 
pagkatawo.” (Theological Wordbook of the Old Tes- 
tament, giedit ni R. Laird Harris, 1980, Tomo 1, 
p. 440: itandi ang Sal 7:9, ftn sa Rbi8.) Sama usab 
niini ang Gregong pulong nga nephroi” (mga rin- 
yon).--Pin 2:23, ftn sa Rbi8. 

Sama sa tanang ubang mga organo sa lawas, 
ang mga rinyon o amimislon gidisenyo mismo ni 
Jehova nga Diyos nga Maglalalang. (Sal 139:13) Sa 
mga hayop nga ihalad, ang tambok nga nagputos 
sa mga amimislon giisip nga labing maayong ba- 
hin ug espesipikong gihisgotan nga paasohon pina- 
agi sa pagsunog niini diha sa halaran lakip sa mga 
amimislon ingong mga halad-sa-panag-ambit (Lev 
3:10, 11; 9:19, 20), halad-sa-sala (Lev 4:8, 9; 8: 
14, 16: 9:10), ug halad-sa-pagkasad-an (Lev 7:1, 4). 
Sa pagpahiluna-sa-katungdanan sa mga saserdote, 
ang mga amimislon sa laking karnero itabyog una 
ug dayon sunogon ibabaw sa halaran. (Ex 29:22, 
24, 25: Lev 8:25, 27, 28) Labot sa pagkaespesyal ni- 
ini, si Moises naghisgot bahin kang Jehova nga 
nagpakaon sa iyang katawhang Israel ug “tambok 
sa amimislon sa trigo.”---Deu 32:14. 

Tungod sa nahimutangan niini sa ilawom sa la- 
was, ang mga rinyon maoy usa sa labing tago nga 
mga organo. Busa, haom nga ang Bibliya naggamit 
niini nga termino sa paghawas sa kinahiladmang 
mga panghunahuna ug mga emosyon sa pagkata- 
wo sa usa. Ang usa ka samad sa rinyon maoy usa 
ka lawom gayod nga samad, isipon man sa literal 
o sa mahulagwayong paagi. (Job 16:13, Sal 73:21, 
Lam 3:13) Usahay ang mga rinyon gihisgotan nga 
suod kaayo sa kasingkasing, nga gigamit sa mahu- 
lagwayong paagi sa pagtumong sa pangsulod nga 
pagkatawo.--Jer 11:20, 17:10, 20:12, tan-awa ang 
KASINGKASING. 

Ang atong Maglalalang bug-os gayod nga nahi- 
balo sa kahulmahan sa tawo. Busa, gikaingon nga 
si Jehova nagasusi sa atong “kasingkasing ug sa 
mga rinyon,” sama sa iyang Anak nga nagasusi 
usab “sa mga rinyon ug mga kasingkasing.” (Sal 
7:9; Pin 2:23) Sama sa usa ka tawo nga magadali- 
say sa plata, si Jehova makahimo sa 'pagdalisay' sa 
mga rinyon ug kasingkasing sa usa ka tawo aron 
siya mahimong matarong sa atubangan sa Diyos, 
sa ingon nahimong labi pang masanongon sa mga 
dalan ni Jehova.---Sal 26:2, 66:10. 

Sa Salmo 16:7 si David misulat: “Dayegon ko si 
Jehova, nga naghatag ug tambag kanako. Sa pag- 
katinuod, sa mga panahon sa kagabhion ang akong 
mga rinyon nagtul-id kanako.” Ang tambag sa Di- 
yos nakatugkad sa kinasulorang mga bahin sa pag- 
katawo ni David ingong usa ka magsisimba sa 
matuod nga Diyos. Tungod kay kini milugdang 
pag-ayo sa kinasulorang bahin, ang “tambag” gi- 
langkit sa “mga rinyon,” ug busa ikaingon nga ang 
mga rinyon nagtul-id kang David. 

Ang Pulong sa Diyos, bisan tuod nga kini anaa sa 
mga ngabil sa mga daotan, kini wala molugdang sa 
kinasulorang mga bahin sa ilang pagkatawo. Busa, 
bahin sa mga daotan, ang Jeremias 12:2 nag- 
ingon: “Sila nagpadayon sa pagtubo, sila namunga 

usab. Ikaw haduol sa ilang baba, apan halayo sa 
ilang mga rinyon.” Kini susama sa teksto sa Isaias 
29:13, nga gikutlo ni Jesus sa Mateo 15:7, 8, nga 
naghisgot sa samang mga butang bahin sa kasing- 
kasing sa mga daotan, sa ingon nagpakita nga usa- 
hay managsama ra ang pagkagamit sa “kasingka- 
sing” ug “mga rinyon.” 


RIPA. Ang pagripa maoy usa ka karaang bata- 
san sa paghukom sa usa ka gilantugiang isyu. Ang 
paagi nga gigamit mao ang paghulog ug gag- 
mayng mga bato o gagmayng mga piraso sa lag- 
pad nga kahoy o bato ngadto sa mga pilo sa besti, 
“sa sabakan,” o ngadto sa sulod sa usa ka plorera, 
ug dayon uyogon kini. Ang usa kansang ripa mo- 
gawas o makuha mao ang pilion. Ang ripa, sama 
sa panumpa, naglangkit ug pag-ampo. Ang pag- 
ampo mahimong ipahayag o mahimong ipasumbi- 
ngay lamang, ug ang pagpangilabot ni Jehova pa- 
ngayoon ug dahomon. Ang ripa (Heb., gohral') 
gigamit sa literal ug sa mahulagwayong paagi 
ingong “bahin” o “pahat."---Jos 15:1, Sal 16:5, 125:3; 
Isa 57:6; Jer 13:25. 

Mga Paggamit. Ang Proverbio 16:33 nag- 
ingon: “Diha sa sabakan giitsa ang gagmayng mga 
bato alang sa ripa, apan ang matag hukom niana 
gikan kang Jehova.” Sa Israel ang hustong pagga- 
mit sa ripa maoy aron sa pagtapos sa usa ka panag- 
bangi: “Ang ripa magpahunong sa mga panaglalis, 
ug kini magapabulag bisan sa mga gamhanan gi- 
kan sa usag usa.” (Pr 18:18) Wala kini gamita alang 
sa dula, o sugal. Walay mga pusta, kasa, o taya 
--walay mapildi o modaog. Wala kini himoa aron 
sa pagpadato sa templo o sa mga saserdote, ni kini 
gihimo alang sa buhat sa kaluoy. Sa kasukwahi, 
ang Romanong mga sundalo may hakog nga ti- 
nguha sa dihang, ingon sa gitagna sa Salmo 22: 
18, ilang giripahan ang mga besti ni Jesus.---Mat 
27:35. 

Ang unang paghisgot sa Bibliya bahin sa pagri- 
pa maoy labot sa pagpili sa mga kanding alang 
kang Jehova ug kang Azazel sa Adlaw sa Pagta- 
bon-sa-Sala. (Lev 16:7-10) Sa panahon ni Jesus kini 
gihimo didto sa templo ni Herodes diin ang hataas 
nga saserdote magkuha gikan sa sudlanan ug duha 
ka ripa nga gikaingong hinimo sa boxwood o sa bu- 
lawan. Ang mga ripa, nga ang usa gimarkahan ug 
“Alang kang Jehova” ug ang lain “Alang kang Aza- 
zel,” gibutang ibabaw sa mga ulo sa mga kanding. 

Ang pagripa gihimo aron matino ang kahan- 
ayan sa pag-alagad didto sa templo alang sa 24 ka 
dibisyon sa mga saserdote. (1Cr 24:5-18) Dinhi ang 
sekretaryo sa mga Levihanon nagsulat sa mga 
ngalan sa mga pangulo sa mga banay sa amahan, 
ug lagmit nga sila gipili nga sunodsunod. Niini nga 
paagi usab ang mga Levihanon gitudlo sa pag-ala- 


RIPA 


gad sa templo ingong mga mag-aawit, magbalan- 
tay-sa-ganghaan, mamahandi, ug uban pa. (1Cr 
24:31: kap 25, 26, Luc 1:8, 9) Human mobalik gikan 
sa pagkadestiyero, ang mga ripa gigamit aron ma- 
han-ay kon kinsa ang motagana ug kahoy alang sa 
pag-alagad sa templo ug kon kinsa ang mobalhin 
ngadto sa Jerusalem.---Neh 10:34: 11:1. 

Bisan tuod ang mga ripa wala direktang hisgoti 
maylabot sa Urim ug Tumim nga gibutang ni Moi- 
ses diha sa tabon sa dughan sa hataas nga saser- 
dote (Lev 8:7-9) ug wala usab mahibaloi kon unsa 
gayod ang Urim ug Tumim, apan kini gigamit aron 
masulbad ang mga suliran sa paagi nga susama sa 
duha ka ripa. Mopatim-aw nga ang Urim ug Tu- 
mim nalangkit sa pagripa nga gihisgotan sa 1 Sam- 
uel 14:41, 42. Usahay gihisgotan kini ingong sagra- 
dong mga ripa. Sa dihang ang usa ka suliran nga 
makaapektar sa nasod motungha ug dili madesis- 
yonan, ang hataas nga saserdote mobarog atuba- 
ngan ni Jehova ug makadawat sa desisyon ni Jeho- 
va pinaagi niining sagradong mga ripa. 

Gisugo ni Jehova nga himoon ang pagbahin sa 
Yutang Saad taliwala sa 12 ka tribo pinaagig pagri- 
pa. (Num 26:55, 56) Ang basahon ni Josue nagha- 
tag ug detalyadong paghisgot niini, ug ang pulong 
nga “(mga) ripa” makita kapin sa 20 ka beses diha 
sa kapitulo 14 hangtod sa 21. Ang pagripa gihimo 
atubangan ni Jehova diha sa tolda nga tagboanan 
didto sa Shilo ug ilalom sa pagdumala ni Josue ug 
sa Hataas nga Saserdoteng si Eleasar. (Jos 17:4; 18: 
6, 8) Ang Levihanong mga siyudad gipili usab pi- 
naagig pagripa. (Jos 21:8) Dayag nga gipahinabo ni 
Jehova nga mogawas sa pagripa ang sumala sa 
iyang kanhing tagna bahin sa katibuk-ang lokas- 
yon sa mga tribo.---Gen 49. 

Ang mga ripa gigamit aron mailhan ang mga 
nakasala. Sa kaso ni Jonas ang mga tripulante nag- 
ripa aron masayran kon kinsay nakaingon sa bag- 
yo nga mihapak kanila. (Jon 1:7, 8) Pinaagi sa pag- 
gamit ug mga ripa, nahibaloan nga si Jonatan mao 
ang milapas sa binuang nga panaad ni Saul.--- 1Sa 
14:41, 42. 

Ang mga ripa gigamit sa mga kaaway sa Israel 
sa pagbahin sa inagaw sa gubat ug sa mga binihag. 
(Joe 3:3: Abd 11) Si Haman naghulog sa “Pur, nga 
mao, ang Ripa” ingong usa ka dagway sa pagpa- 
nag-an aron matino ang angayng adlaw sa pagpuo 
sa mga Hudiyo sa tibuok Imperyo sa Persia. (Est 
3:7) Ang plural niini maoy pu-rim” diin gikan niini 
gikuha ang ngalang Pista sa Purim, nga gitawag 
usab nga Pista sa mga Ripa.---Est 9:24-26. 

Sa Panahon sa mga Apostoles. Ang mga 
ripa gigamit sa mga tinun-an ni Jesus, uban sa 
ilang pag-ampo, sa pagtino kon kinsay ipuli kang 
Judas Iskariote ingong usa sa 12 nga nakasaksi sa 
mga buluhaton ni Jesus ug sa iyang pagkabanhaw, 


RIPA, PISTA SA MGA 


si Matias ang napili. (Buh 1:21-26) Ang Gregong 
pulong dinhi maoy kleros ug susama sa pulong 
nga klero-'nomi'a, panulondon. Ang kle'ros gigamit 
diha sa Colosas 1:12 ug sa 1 Pedro 5:3 labot sa pa- 
nulondon, o pahat, nga gihatag sa Diyos ngadto sa 
mga Kristohanon. 

Apan wala kitay mabasa nga gigamit ang mga 
ripa human sa Pentekostes 33 K.P. sa pagpili sa 
mga magtatan-aw ug sa ilang mga katabang o sa 
paghukom sa mga butang nga mahinungdanon. 
Ang pagpili sa mga magtatan-aw ug sa ilang mga 
katabang angayng ipasukad sa mga bunga sa espi- 
ritu nga makita sa ilang mga kinabuhi (1Ti 3; 
Tit 1), samtang ang ubang mga desisyon gipasu- 
kad sa katumanan sa tagna, paggiya sa manulon- 
da, mga prinsipyo sa Pulong sa Diyos ug sa mga 
pagtulon-an ni Jesus, ug sa pagtultol sa balaang 
espiritu. (Buh 5:19-21, 13:2, 3, 14:23, 15:15-19, 28) 
Si apostol Pablo miingon: “Ang tibuok Kasulatan 
inspirado sa Diyos ug mapuslanon . . . sa pagpanul- 
id sa mga butang.”---2Ti 3:16. 


RIPA, PISTA SA MGA. Tan-awa ang Purim. 


RIPAT. Usa ka anak nga lalaki ni Gomer ug apo 
ni Japet. (Gen 10:2, 3: 1Cr 1:6) Sa 1 Cronicas 1:6 
diha sa Hebreohanon nga Masoretikong teksto kini 
mabasa nga “Dipat”, apan diha sa Gregong Septu- 
agint, sa Latin nga Vulgate, ug sa mga 30 ka Heb- 
reohanong manuskrito kini mabasa nga “Ripat.” 
Ang kalainan sa espeling lagmit maoy tungod sa 
pagsulat sa magkokopya sa Hebreohanong da'leth 
(T) inay sa Hebreohanong rehsh (1), mga letra nga 
magkaamgid kaayo. 

Si Ripat gitala lakip niadtong gigikanan sa nag- 
kalainlaing mga nasod ug katawhan nga mikay- 
lap sa yuta human sa tibuok-yutang Lunop. (Gen 
10:32) Ang bugtong makasaysayanhong reperen- 
siya mahitungod sa iyang mga kaliwat mao ang si- 
nulat ni Josephus sa unang siglo K.P., kinsa mii- 
ngon nga ang unang mga molupyo sa Paphlagonia 
(ubay sa H nga bahin sa Itom nga Dagat sa ami- 
hanan-kasadpang Asia Minor) gitawag sa karaan 
ingong mga Ripeanhon. Ang pipila ka eskolar nag- 
langkit usab sa maong ngalan ngadto sa ngalan sa 
suba nga gitawag ug Rhebas nianang katibuk-an 
nga dapit, samtang ang uban mopabor sa paglang- 
kit niini sa distrito sa Rhebantia sa rehiyon sa Bos- 
porus, unahan pa dapit sa K. Tungod kay wala ka- 
ayo hisgoti ang Ripat diha sa rekord sa Bibliya ug 
kulang ang mabatonang reperensiya sa maong 
ngalan diha sa karaang sekular nga kasaysayan, 
ang nahimutangan niini dili matino. 


RISA [lagmit, Pagwisik]. Usa ka dapit nga gi- 
kampohan sa Israel didto sa kamingawan nga gi- 
hisgotan taliwala sa Libna ug Kehelata. (Num 33: 

21, 22) Ang lokasyon sa Risa dili matino, bisan 
tuod gihunahuna sa pipila nga kini mao ang Kun- 
tilla (Gerasa), mga 55 km (34 mi) sa AAK sa ami- 
hanang tumoy sa Gulpo sa ‘Aqaba. 


RITMA [Kahoyng Retama]. Usa sa mga gi- 
kampohan sa Israel didto sa kamingawan. (Num 
33:18, 19) Ang dapit niini wala na mahibaloi karon. 


RIZIA [gikan sa lintunganayng pulong nga nag- 
kahulogang “nahimuot, miuyon”]. Usa ka manggu- 
gubat ug pangulo sa banay sa tribo ni Aser; anak 
nga lalaki ni Ula.— 1Cr 7:39, 40. 


RIZPA  [Gipainit nga Bato; o, Nagbaga nga 
Uling]. Usa ka puyopuyo ni Haring Saul; anak nga 
babaye ni Aia. (2Sa 3:7: 21:11) Human sa kamata- 
yon ni Saul, ang iyang anak nga lalaki nga si Is- 
boset nasilag kang Heneral Abner ug gipapanubag 
niya kini tungod sa pagpakigdulog kang Rizpa, usa 
ka buhat nga iyang giisip ingong pag-ilog sa trono. 
Tungod niana, si Abner mitalikod aron sa pagdapig 
kang David.---2Sa 3:7-21. 

Si Rizpa nanganak ug duha ka anak nga lalaki 
kang Saul, si Armoni ug Mepiboset. Paglabay sa 
dugayng panahon human sa kamatayon ni Saul, 
gikuha ni David kining duha ka anak nga lalaki ni 
Rizpa uban sa lima pa ka ubang kaliwat ni Saul ug 
gihatag sila sa mga Gabaonhon aron pamatyon, 
aron mawala ang pagkasad-an sa dugo gikan sa 
yuta. Ang pito giladlad didto ibabaw sa bukid, diin 
si Rizpa nagbantay sa ilang mga lawas gikan sa 
mga langgam ug sa ihalas nga mga mananap “su- 
kad sa pagsugod sa ting-ani hangtod sa pagbundak 
sa tubig kanila gikan sa kalangitan.” (2Sa 21:1-10) 
Kining wala matinong yugto sa panahon lagmit 
maoy lima o unom ka bulan, gawas lamang kon, 
sumala sa gihunahuna sa pipila, dihay nahitabong 
talagsaon nga pagbundak sa ulan nga wala sa pa- 
nahon niini. Ang maong kusog nga ulan una pa 
ang Oktubre talagsaon gayod. (1Sa 12:17, 18, Pr 
26:1) Sa kataposan nadungog ni David ang maong 
butang ug nahunong na ang pagbantay ni Rizpa sa 
dihang iyang gipalubong ang mga lawas.---2Sa 
21:11-14. 


RODA  [lagmit, Rosas]. Usa ka membro sa Kris- 
tohanong kongregasyon sa Jerusalem sa panahon 
nga si apostol Pedro milagrosong nakagawas gikan 
sa bilanggoan niadtong mga 44 K.P. Si Roda maoy 
usa ka sulugoong babaye, lagmit sa panimalay sa 
inahan ni Marcos nga si Maria. Usa siya niadtong 
migugol sa kagabhion didto aron mag-ampo alang 
kang Pedro. Sa pagtubag sa nanuktok sa pultahan 
sa ganghaan, ug sa pagkaila sa tingog ni Pedro, si 
Roda natugob sa kalipay nga, imbes pasudlon si 
Pedro, siya midagan sa sulod aron sa pagtaho sa 

uban. “Ikaw nabuang,” sila miingon, apan siya pa- 
dayong miinsistir. Sa kasamtangan si Pedro pada- 
yong nanuktok hangtod nga ilang gipasulod siya. 
--Buh 12:3, 5, 12-16. 


RODANIM. Gitala ingong usa sa upat ka anak 
nga lalaki ni Javan diha sa 1 Cronicas 1:7. Dili ma- 
tino ang hustong espeling sa maong ngalan sang- 
lit sa Masoretikong teksto sa 1 Cronicas 1:7 ang 
mabasa maoy “Rodanim,” samtang sa daghang 
Hebreohanong mga manuskrito ug sa Latin nga 
Vulgate ang mabasa dinhi maoy “Dodanim.” Ang 
“Dodanim” makita usab diha sa Masoretikong teks- 
to sa Genesis 10:4, apan niining tekstoha sa Gre- 
gong Septuagint ug sa Samarianhong Pentateuch 
mabasa kini nga “Rodanim.” Sa Hebreohanon ang 
letrang “r” (1) ug ang letrang “d” (1) susama kaa- 
yo ug busa mahimong mabaylo sa usa ka magko- 
kopya. (Busa ang “Ripat” sa Gen 10:3 makita nga 
“Dipat” sa 1Cr 1:6 diha sa Masoretikong teksto.) 
Ang kadaghanang hubad naggamit sa duha ka 
ngalan. Apan gipalabi sa daghang leksikograpo ang 
espeling nga “Rodanim.” Ang mga komentarista 
nga midawat niini nga espeling o hubad naghuna- 
huna nga lagmit ang katawhang naggikan niini 
nga anak ni Javan mao gayod ang namuyo sa pulo 
sa Rodas ug sa silingang kapuloan sa Dagat Ae- 
gean. 


RODAS [Rosas]. Usa ka pulo atbang sa HK nga 
kiliran sa Turkey ug usa sa kinadak-ang pulo sa 
Dagat Aegean, nga mga 75 km ang gitas-on por 
35 km ang gilapdon (47 por 22 mi). Ang kaulohang 
siyudad niini gitawag usab ug Rodas. Ang barko 
nga gisakyan ni Pablo naggikan sa Cos paingon sa 
Rodas sa talitapos na ang ikatulong misyonaryong 
panaw sa apostol niadtong mga 56 K.P.---Buh 21:1. 

Ang Rodas, tungod kay maayo ang nahimu- 
tangan ug ang mga dunggoanan niini, nailado 
ingong sentro sa patigayon sa sayong bahin sa ka- 
saysayan niini. Apan sa ulahi, mopatim-awng ang 
siyudad sa Rodas mas nailado ingong sentro sa 
kultura. 

Ang Colossus sa Rodas, usa ka bronse nga estat- 
wa sa diyos-adlaw nga si Helios, nagbarog duol sa 
dunggoanan sa siyudad sa Rodas. Giisip kini nga 
usa sa “pito ka katingalahan” sa karaang kalibotan 
ug gikaingon nga kini maoy mga 70 ka maniko 
(31 m, 102 p) ang gihabogon. Bisan tuod kini wala 
na magbarog sa panahon ni Pablo, kay napukan 
tungod sa usa ka linog niadtong ikatulong siglo 
W.K.P., dihay dagkong nahibiling mga bahin sa Co- 
lossus ang naglungtad pa gihapon hangtod sa Ko- 
mong Panahon. Dili mapamatud-an ang ideya nga 
ang estatwa nagbila diha sa entrada sa dunggoa- 
nan ug ang mga barko moagi sa taliwala sa mga 
bitiis niini. 


ROMA 


ROGA.  Ikaduhang gitala nga anak nga lalaki ni 
Semer diha sa talaan sa kaliwatan ni Aser.--- 1Cr 7: 
30, 34. 


ROGELIM. Usa ka lungsod sa Gilead ug pi- 
nuy-anan sa higala ni David nga si Barzilai. (2Sa 
17:27-29, 19:31, 32) Gipangagpas sa pipila ka geo- 
grapo nga ang Rogelim nahimutang sa Bersinya, 
mga 7 km (4.5 mi) sa KHK sa Irbid. Ang Wadi er- 
Rejeileh nga duol didto lagmit nagpreserbar sa 
ngalang Rogelim. 


ROMA. Ang kanhi gamayng siyudad sa La- 
tium nga nahimong sentro sa kagamhanan sa ki- 
nadak-ang imperyo sa kalibotan sa karaang mga 
panahon sa Bibliya, karong adlawa, kini mao ang 
kaulohan sa Italya. Ang Roma nahimutang sa ila- 
ya nga mga 25 km (16 mi) dapit sa taas sa Suba sa 
Tiber, sa isigkatampi, halos sa tungatunga sa K 
nga bahin sa 1,130-km-gitas-on (700 mi) nga pe- 
ninsula sa Italya. 

Kon kanus-a natukod ang Roma ug kon kin- 
sa ang nagtukod niini, kini naliminan sa leyenda 
ug mitolohiya. Ang tradisyon nag-ingon nga kini 
maoy niadtong 753 W.K.P. pinaagi sa usa ka Ro- 
mulus, ang unang hari niini, apan adunay mga 
lubnganan ug ubang ebidensiya nga nagpakitang 
kini gipuy-an na sa mas una pa nga panahon. 

Ang unang nahibaloan nga kabalangayan gitu- 
kod diha sa pito ka bungtod sa S nga bahin sa Suba 
sa Tiber. Sumala sa tradisyon ang bungtod sa Pa- 
latino mao ang dapit sa labing karaang balangay. 
Ang ubang unom ka bungtod nga nahimutang sa 
palibot sa Palatino (sugod sa A paingon sa tuo) mao 
ang Quirinal, Viminal, Esquiline, Caelian, Aventine, 
ug Capitoline. Sa ulahi ang lamakon nga mga wa- 
log tali sa mga bungtod nauga, ug dinhi niining 
hinungdanong mga dapit gitukod ang mga puy- 
anan, mga tigomanan, ug mga dapit nga himoon 
ang mga sirkos. Sumala kang Pliny nga Magulang, 
niadtong 73 K.P. ang mga paril nga naglibot sa 
siyudad maoy mga 21 km (13 mi) ang gitas-on. Sa 
ngadtongadto ang mga bungtod ug mga walog sa 
K nga bahin sa Tiber gidugtong ngadto niini, lakip 
ang kapin sa 40 ekt (100 akre) nga nahimutangan 
karon sa Batikano. Sa wala pa ang dakong sunog 
nga nahitabo sa panahon ni Nero, sumala sa labing 
menos nga pagbanabana, ang populasyon sa siyu- 
dad maoy kapin sa usa ka milyon. 

Politikanhong Larawan sa Roma. Latas sa 
kasiglohan gisulayan sa Roma ang daghang ma- 
tang sa politikanhong pagmando. Ang pipila sa 
mga sistema maoy mga sinagop gikan sa ubang 
kanasoran, ang pipila maoy kaugalingong mga pa- 
maagi niini. Diha sa iyang Pocket History of the 
World, si H. G. Wells nag-ingon: “Kining bag-ong 
Romanhong gahom nga nahimong magmamando 

sa kasadpang kalibotan sa ikaduha ug unang mga 
siglo W.K. sa daghang paagi lahi gikan sa bisan un- 
sang dagkong imperyo nga nagmando sa sibilisa- 
dong kalibotan.” (1943, p. 149) Ang dagan sa po- 
litika sa Roma kanunayng nagakausab samtang 
nagpulipuli ang lainlaing estilo sa pagmando. Kini 
naglakip sa mga panag-abin sa mga pangulo sa pa- 
triarka, mga hari, mga kagamhanan nga gimando- 
an sa pipila lang ka pamilya nga hamili ug kagikan, 
mga diktadora, ug lainlaing matang sa republikang 
pagmando diin magkalahi ang gahom nga gitug- 
yan nganha sa mga senador, mga konsul, ug sa 
mga triumvirate (panag-abin sa tulo ka tawo nga 
gikan sa nagkalainlaing politikanhong mga parti- 
do), nga kasagaran may mga panagbangi sa parti- 
do tali sa mga hut-ong ug mga pundok. Sa ulahing 
katuigan sa imperyo dihay sunodsunod nga mga 
emperador. Sama sa kasagarang mahitabo sa mga 
kagamhanan sa tawo, ang kasaysayan sa politika 
sa Roma naduhigan sa pagdumot, pangabugho, in- 
triga, ug pagbuno, uban ang daghang laraw sa 
pag-alsa ug mga pangontra niini nga mga laraw 
tungod sa kasungian sulod sa nasod ug sa mga gu- 
bat sa gawas sa nasod. 

Inanay nga nahuptan sa Roma ang paggahom sa 
kalibotan. Una, ang impluwensiya niini mikaylap 
sa tibuok Peninsula sa Italya ug sa ngadtongadto sa 
tibuok Mediteranyo ug hangtod sa halayo pa. Ang 
ngalan sa siyudad halos katumbas na ug kahulo- 
gan sa ngalan sa imperyo. 

Nakab-ot sa Roma ang kinapungkayan sa ka- 
dungganan niini diha sa internasyonal nga mga 
kalihokan ubos sa pagmando sa mga Cesar. Ang 
nanguna niini nga talaan mao si Julio Cesar, gi- 
tudlong diktador sulod sa napulo ka tuig niad- 
tong 46 W.K.P. apan gibuno sa mga nagkun- 
sabo niadtong 44 W.K.P. Human sa kal-ang sa 
panahon nga niini ang usa ka triumvirate misulay 
sa paghupot sa gahom, si Octavian nahimo ra ga- 
yong bugtong magmamando sa Imperyo sa Roma 
(31 W.K.P.-14 K.P.). Niadtong 27 W.K.P. siya mi- 
lampos sa pagkahimong emperador, nga giprokla- 
mar ang iyang kaugalingon ingong “Agusto.” Si Je- 
sus natawo sa panahon sa pagmando ni Agusto 
niadtong 2 W.K.P. (Luc 2:1-7) Si Tiberio nga manu- 
nunod ni Agusto (14-37 K.P.), mao ang nagmando 
sa panahon sa ministeryo ni Jesus. (Luc 3:1, 2, 21- 
23) Sunod nga nagmando mao si Gayo (Caligula) 
(37-41 K.P.) ug si Claudio (41-54 K.P.), ug kining 
naulahi nagpagula ug sugo nga palagpoton ang 
mga Hudiyo gikan sa Roma. (Buh 18:1, 2) Misunod 
ang pagmando ni Nero (54-68 K.P.), ug ngadto ka- 
niya nga si Pablo miapelar sa iyang kaso.---Buh 25: 
11, 12, 21, MGA HULAGWAY, Tomo 2, p. 534. 

Ang sunodsunod nga mga emperador sa Roma 
human kang Nero (latas sa unang siglo) mao si 

Galba (68-69 K.P.): si Otho ug Vitellius (69 K.P.): si 
Vespasian (69-79 K.P.), diin sa iyang paghari na- 
laglag ang Jerusalem, si Tito (79-81 K.P.), kinsa 
una pa niini mao ang nanguna sa malamposong 
pag-atake sa Jerusalem, si Domitian (81-96 K.P.), 
diin sa iyang pagmando, matod sa tradisyon, gi- 
destiyero si Juan ngadto sa bilanggoanang pulo sa 
Patmos; si Nerva (96-98 K.P.): ug si Trajan (98- 
117 K.P.). Ang imperyo midako pag-ayo ilalom ni 
Trajan, kay ang mga utlanan niini niadtong pa- 
nahona nakaabot sa halayo sa tanang direksiyon 
-ngadto sa Rhine ug sa Amihanang Dagat, sa Da- 
nube, sa Euprates, sa mga busay sa Nilo, sa dakong 
Desyerto sa Aprika, ug sa Atlantiko sa K.---MAPA, 
Tomo 2, p. 533. 

Si Constantino nga Bantogan mao ang empera- 
dor (306-337 K.P.) sa dihang nagkahuyang ang 
Imperyo sa Roma. Human makuha ang pagmando, 
iyang gibalhin ang kaulohan ngadto sa Byzantium 
(Constantinople). Sa misunod nga siglo, niadtong 
476 K.P., napukan ang Roma, ug ang Aleman nga 
komander sa kasundalohan nga si Odoacer maoy 
nahimong unang “barbaro” nga hari niini. 

Kinabuhi sa Siyudad ug mga Kahimtang 
Diha Niini. Ang pagdumala sa kagamhanan sa 
siyudad gibahin ngadto sa 14 ka distrito ubos ni 
Agusto, diin matag tuig ang usa ka mahistrado gi- 
pili pinaagig ripa aron mangulo sa matag distrito. 
Giorganisar ang pito ka brigada nga gitawag ug 
vigiles aron sa pagsumpo sa sunog, ug ang matag 
usa niini responsable sa duha ka distrito. Sa gawas 
sa utlanan sa AS nga bahin sa siyudad gipuwesto 
ang usa ka espesyal nga puwersa sa mga 10,000 ka 
sundalo nga nailhan ingong Praetoriano o Imper- 
yal nga Guwardiya aron manalipod sa emperador. 
Adunay tulo usab ka pundok sa kasundalohan o ka- 
polisan nga gitudlo diha sa siyudad nga gitawag ug 
“urban cohort” aron magpatunhay sa balaod ug ka- 
husay sa Roma. 

Ang mga adunahan ug impluwensiyado sagad 
nagpuyo diha sa samag palasyo nga mga balay sa 
kabungtoran, ang ilang mga balay giatiman sa 
dagkong banay sa mga sulugoon ug mga ulipon, 
nga usahay mokabat ug ginatos ka membro. Diha 
sa mga walog ang ordinaryong mga tawo naghuot 
pagpuyo sa dagkong insula, o mga apartment nga 
daghag mga andana, nga ang gitas-on gilimitehan 
ni Agusto sa 21 m (70 p). Kining mga bloke sa mga 
apartment naulang sa hiktin, baliko, hugaw nga 
mga dalan nga puno sa naandang trapiko ug kada- 
otan nga kaylap sa dagkong mga siyudad. 

Dinhi niining dapita sa mga kabos nga ang dako 
kaayong sunog nahitabo niadtong 64 K.P. nga nag- 
pahinabog grabeng perdisyon ug daghan ang na- 
ngamatay. Gihulagway ni Tacitus ang pait nga 
gidangatan sa “nagsiyagit ug nalisang nga mga 

babaye, sa nangalagiw nga mga tigulang o mga 
kabataan.” (The Annals, XV, XXXVI) Upat lamang 
sa 14 ka distrito sa Roma ang wala masunog. 

Pipila lamang gayod sa mga tawo sa Roma ang 
matawag nga anaa sa tungatungang hut-ong sa 
katilingban, diyutay lamang ang mga adunahan. 
Sa unang pag-abot ni Pablo sa Roma, tingali katu- 
nga sa populasyon maoy mga ulipon, nga gidala 
didto ingong mga binihag sa gubat, ingong hinuk- 
mang mga kriminal, o ingong kabataan nga giba- 
ligya sa mga ginikanan, mga ulipon nga walay le- 
gal nga mga katungod. Ang dakong bahin sa mga 
tawong may kagawasan maoy kabos kaayong mga 
tawo nga nabuhi tungod lamang sa tabang sa ka- 
gamhanan. 

Ang pagkaon ug kalingawan maoy duha ka bu- 
tang nga gitagana sa estado aron mapugngan ki- 
ning mga tawhana sa paghimog mga kasamok, 
busa mitungha ang mayubitong mga pamulong 
nga panem et circenses (tinapay ug mga sirkos), 
nga nagpasabot nga mao lamang kini ang gikina- 
hanglan aron mahilom ang mga kabos sa Roma. 
Sukad sa 58 W.K.P., ang mga lugas libreng giapod- 
apod sa kadaghanan ingon man usab ang tubig, 
nga gidala sa siyudad gikan sa halayo pinaagi sa 
mga agianan sa tubig. Ang bino maoy baratong 
palaliton. Aron malingaw kadtong mahiligon mo- 
basa, dihay gitaganang mga librarya. Aron adunay 
kalingawan ang kadaghanang mga tawo, dihay 
publikong mga kaligoanan ug mga gimnasyum, 
ingon man mga teatro ug mga sirkos. Gipasunda- 
yag diha sa mga teatro ang Grego ug Romanhong 
mga drama, sayaw, ug mga pagmostra o mga pag- 
kompas. Sa dagkong mga ampiteatro ug mga sir- 
kos gihimo ang makalingaw nga mga dula, nga na- 
nguna niini ang talagsaong lumba sa mga karo ug 
ang makapakitbi-sa-atay nga mga sangka sa mga 
gladyador nga niana mag-away ang mga tawo ug 
mga hayop hangtod sa kamatayon. Ang Circus 
Maximus may kapasidad nga kapin sa 150,000 ka 
tawo. Dinhi libre ang pagtan-aw sa mga dula. 

Ang dakong gasto sa kagamhanan niini nga 
mga kalingawan wala abagaha sa mga tawo sa 
Roma kay human masakop ang Macedonia niad- 
tong 168 W.K.P., ang Romanong mga lungsoranon 
libre na man sa buhis. Apan ang mga lalawigan gi- 
pangayoan ug dagkong mga buhis, sa direkta o dili 
direktang paagi.--Mat 22:17-21. 

Langyawng Impluwensiya. Sa daghang pa- 
agi ang Roma nahimong puy-anan sa mga tawo 
nga lainlain ug mga rasa, pinulongan, kultura, 
ug mga konsepto. Gikan sa sistema sa politika sa 
Roma inanay nga namugna ang kodigo sa balaod 
sa Roma---mga balaod nga naglatid sa mga katu- 
ngod ug mga limitasyon sa mga kagamhanan, sa 
mga korte, ug sa mga mahistrado, ug naghatag ug 

legal nga mga pamaagi sama sa pagkalungsoranon 
aron mapanalipdan ang tawhanong mga katungod. 
(Buh 25:16) Gihatag ang kahigayonan nga mahi- 
mong lungsoranon ang mga molupyo sa kaabin 
nga mga siyudad sa Roma ug sa nagkalainlaing 
mga kolonya sa imperyo. Aduna kiniy daghang 
bentaha. (Buh 16:37-39: 22:25, 26) Kon wala kini 
mabatoni gikan sa pagkatawo, mahimo kining pa- 
liton. (Buh 22:28) Pinaagi niini ug sa ubang mga 
paagi, gitinguha sa Roma nga maimpluwensiyahan 
sa iyang mga kultura ang mga teritoryo nga nasa- 
kop niini ug mapalig-on ang iyang posisyon ingong 
hara sa imperyo. 

Ang usa sa labing maayong mga pananglitan sa 
impluwensiya nga nakuha sa Roma gikan sa ubang 
mga nasod makita diha sa mga kagun-oban sa 
kanhing mga himaya niini sa arkitektura. Bisan 
asang dapita, makita sa bisita niining siyudad nga 
daw museyo kon sa unsang paagi kini nakasundog 
sa mga Grego ug sa uban pa. Ang gitawag nga 
arko sa Roma, nga napahimuslan niini pag-ayo, 
maoy usa ka mugna sa inhenyeriya nga dili kauga- 
lingong kaplag niini. Sa dakong bahin, ang mga 
kalamposan sa Roma ingong usa ka magtutukod 
maoy tungod usab sa paggamit niini ug usa ka ka- 
raang matang sa semento ingong argamasa ug 
ingong pangunang sambog sa paghimog artipisyal 
nga mga bato. 

Mikusog pag-ayo ang programa sa pagpanukod 
sa Roma sa kataposang siglo sa republika ug hu- 
man niadto kini gihatagan ug dakong pagtagad sa 
mga emperador. Si Agusto miingon nga iyang na- 
kaplagan ang Roma ingong usa ka siyudad sa mga 
tisa apan gibiyaan kini ingong usa ka siyudad 
sa mga marmol. Sa kinadak-ang bahin, ang mar- 
mol gigamit nga haklap ibabaw sa estruktura nga 
tisa o semento. Human kini masunog niadtong 
64 K.P., ang siyudad gitukod pag-usab sa ikadu- 
hang higayon. Lakip sa mas iladong mga tinukod 
sa Roma mao ang mga tigomanan, mga tem- 
plo, mga palasyo, mga ampiteatro, mga kaligoa- 
nan, mga agianan sa tubig, mga imbumal, ug 
mga monyumento. Ang dakong Kolesiyo ug pipila 
ka monyumento, sama sa arko ni Tito nga naghu- 
lagway sa pagkapukan sa Jerusalem, nagbarog pa 
gihapon o bahin na lamang niini ang nagbarog. 
(MGA HULAGWAY, Tomo 2, p. 536) Ang mga Roma- 
no nabantog usab ingong mga magtutukod sa mga 
dalan ug mga tulay sa tibuok imperyo. 

Tungod sa pagdagsang sa mga langyaw, nagrek- 
lamo ang mga Romano nga ang Roma dili na Ro- 
mano. Kay naggikan sa tanang bahin sa imperyo, 
gidala nila ang ilang mga patigayon, mga kostum- 
bre, mga tradisyon, ug mga relihiyon. Bisag Latin 
ang opisyal nga pinulongan, ang internasyonal nga 
pinulongan mao ang komon nga Grego (Koine). 

Kana ang hinungdan nga gisulat ni apostol Pablo 
ang iyang sulat ngadto sa mga taga-Roma diha 
sa Grego. Ang Gregong impluwensiya nakaapekto 
usab sa literatura ug sa mga sistema sa edukasyon. 
Ang mga batang lalaki, ug usahay ang mga batang 
babaye, pormal nga giedukar sumala sa sistema sa 
Atenas, gipatuon ug Gregong literatura ug kon un- 
saon nga mahimong batid sa pagpamulong, ug ang 
mga anak nga lalaki niadtong mga arangan gipa- 
tungha sa usa sa mga tunghaan sa pilosopiya did- 
to sa Atenas. 

Relihiyon. 8 Napanunod usab sa Roma ang ta- 
nang matang sa bakak nga pagsimba. Ingon sa 
paghubit niini sa usa ka historyador nga si John 
Lord: “Ang mga patuotuo tumang midagsang did- 
to sa Roma, kay atua didto ang mga pari ug mga 
deboto gikan sa tanang gimandoan niini nga mga 
nasod,---'ang itomon nga mga anak nga babaye ni 
Isis, nga may tambol ug tamborin ug may mahila- 
yong panagway, mga deboto sa Persianhong si 
Mithras, gikapon nga mga taga-Asia, mga pari ni 
Cybele, uban sa ilang malaw-ayng mga sayaw ug 

nagkalandrakas nga mga singgit, mga magsisimba 
sa bantogang diyosa nga si Diana, binihag nga 
mga barbaro nga may mga rituwal sa Teuton nga 
mga pari, mga Siryanhon, mga Hudiyo, Caldean- 
hong mga astrologo, ug Tesalianong mga bara- 
ngan.'”--Beacon Lights of History, 1912, Tomo II, 
pp. 366, 367. 

Ang debosyon alang niini nga mga relihiyon, ug 
ang ilang pagpatuyang sa malaw-ay nga mga ritu- 
wal sa sekso, mao ang hinungdan nga bug-os nga 
nahanaw ang moral nga kaligdong ug pagkamata- 
rong taliwala sa mga Romano, sila ubos man o tag- 
as ug mga ranggo. Sumala kang Tacitus, ang usa 
niining taas ug ranggo nga mga Romano mao si 
Messalina, ang mananapaw ug mamumuno nga 
asawa ni Emperador Claudio.--The Annals, XI, 
I-XXXIV. 

Ang labing inila taliwala sa mga relihiyon sa 
Roma mao ang pagsimba sa emperador. Gisim- 
ba ingong diyos ang Romanong magmamando. 
Ang pagsimba sa emperador ilabinang ilado did- 
to sa mga lalawigan, diin ang mga templo gi- 


Ang Apyanhong Dalan, nga giagian ni Pablo sa dihang mipanaw paingon sa Roma 

tukod ug diha niini sila naghalad ngadto kaniya 
nga samag siya usa ka diyos. (HULAGWAY, Tomo 2, 
p. 536) Diha sa A History of Rome, si George 
Botsford nag-ingon: “Ang pagsimba sa emperador 
mao ang labing hinungdanong puwersa sa relihi- 
yon sa Romanhong kalibotan hangtod sa pagsagop 
sa Kristiyanidad.” Ang usa ka inskripsiyon nga na- 
kaplagan sa Asia Minor nag-ingon bahin sa empe- 
rador: “Siya ang Zeus nga samag amahan ug ang 
manluluwas sa tibuok kaliwatan sa tawo, kinsa mo- 
tubag sa tanang pag-ampo nga labaw pa gani kay 
sa atong gipangayo. Kay ang yuta ug dagat nag- 
malinawon, ang mga siyudad nagmauswagon, sa 
tanang dapit adunay panaghiusa ug kauswagan ug 
kalipay.” Kini nga kulto nahimong pangunang ins- 
trumento sa paglutos sa mga Kristohanon, nga la- 
bot kanila kini nga magsusulat nag-ingon: “Ang 
ilang pagdumili sa pagsimba sa Genius, o magba- 
lantay nga espiritu, sa emperador kasagarang gii- 
sip ingong pasipala ug pagbudhi.”---1905, pp. 214, 
215, 263. 

Ang Kristiyanidad Miabot sa Roma. Saad- 
law sa Pentekostes, 33 K.P., dihay “mga dumulu- 
ong gikan sa Roma, mga Hudiyo ug mga kinabig,” 
nga nakasaksi sa mga resulta sa pagbubo sa bala- 
ang espiritu, ug walay duhaduha nga ang pipi- 
la kanila maoy lakip sa 3,000 nga nabawtismo- 
han niadtong higayona. (Buh 2:1, 10, 41) Sa ilang 
pagbalik sa Roma, sila sa walay duhaduha mi- 
sangyaw, ug tungod niini natukod ang usa ka lig- 
on kaayo ug aktibo nga Kristohanong kongregas- 
yon kansang pagtuo giingon ni apostol Pablo nga 
“gihisgotan lukop sa tibuok kalibotan.” (Rom 1: 
7, 8) Parehong gihisgotan ni Tacitus (The Annals, 
XV, XLIV) ug Suetonius (The Lives of the Caesars, 
Nero, XVI, 2) ang mga Kristohanon sa Roma. 

Si Pablo misulat ngadto sa Kristohanong kongre- 
gasyon sa Roma sa mga 56 K.P., ug mga tulo ka 
tuig sa ulahi siya miabot sa Roma ingong usa ka bi- 
nilanggo. Bisan tuod buot niyang mas sayo nga 
makaduaw didto apan ubos sa lahi nga mga ka- 
himtang (Buh 19:21: Rom 1:15, 15:22-24), siya na- 
kahimo gihapon sa pagsangyaw sa bug-os, bisag 
usa ka binilanggo, pinaagi sa pagpaadto sa mga 
tawo sa iyang balay. Sulod sa duha ka tuig, ubos 
niini nga mga kahimtang, siya nagpadayon “nga 
nagwali sa gingharian sa Diyos ngadto kanila ug 
nagtudlo sa mga butang mahitungod sa Gino- 
ong Jesu-Kristo uban ang labing dakong kagawa- 
san sa pagsulti, nga walay babag.” (Buh 28: 14-31) 
Bisan ang Praetorianong Guwardiya sa emperador 
nakakat-on sa mensahe sa Gingharian. (Flp 1:12, 
13) Busa, ingon sa gitagna labot kaniya, si Pablo 
"nakahatag ug bug-os nga pagpamatuod sa Roma." 
--Buh 23:11. 

Sulod sa iyang duha ka tuig nga pagkabilanggo 
sa Roma, si Pablo nakahigayon sa pagsulat sa mga 
taga-Efeso, taga-Filipos, taga-Colosas, ug kang Fi- 
lemon. Dayag nga sa mao ra usab nga panahon, 
gisulat ni Marcos ang iyang asoy sa Ebanghelyo 
didto sa Roma. Sa dihang hapit nang buhian si 
Pablo o human gilayon niana, iyang gisulat ang 
iyang sulat ngadto sa mga Hebreohanon niadtong 
mga 61 K.P. (Heb 13:23, 24) Diha sa iyang ikadu- 
hang pagkabilanggo sa Roma, sa mga 65 K.P., 
si Onesiforo miduaw kaniya ug si Pablo misulat 
sa iyang ikaduhang sulat ngadto kang Timoteo. 
—?2Ti 1:15-17. 

Bisan tuod si Pablo, Lucas, Marcos, Timoteo, ug 
ang ubang unang-siglong mga Kristohanon mi- 
duaw sa Roma (Flp 1:1: Col 4:10, 14), wala ga- 
yoy lig-ong ebidensiya nga si Pedro nakaabot sa 
Roma, sama sa giingon sa pipila ka tradisyon. 
Ang mga estorya bahin sa pagkamatay ni Pedro 
ingong martir didto sa Roma maoy pinasukad la- 
mang gayod sa tradisyon.--Tan-awa ang PEDRO, 
MGA SULAT NI. 

Nakabaton ug daotan kaayo nga reputasyon ang 
siyudad sa Roma tungod sa paglutos niini sa mga 
Kristohanon, ilabina sa panahon sa mga paghari 
ni Nero ug Domitian. Kini nga mga paglutos maoy 
tungod sa duha ka hinungdan: (1) ang dakong 
kasibot sa mga Kristohanon sa pag-ebanghelyo 
aron makabig ang uban, ug (2) ang dili-matarog 
nga baroganan sa mga Kristohanon sa paghatag 
ngadto sa Diyos sa mga butang nga iya sa Diyos 
inay sa paghatag niini ngadto kang Cesar.---Mar 
12:17. 


ROMA, SULAT NGADTO SA MGA TAGA-. 
Usa ka basahon sa Kristohanon Gregong Kasulatan 
nga gisulat ni apostol Pablo ngadto sa mga Kristo- 
hanon sa Roma. Ang pagkamagsusulat ni Pablo 
wala pa gayod sukad seryosong kuwestiyona, ug 
ang pagkatinuod sa basahon ingong usa ka bahin 
sa sagradong kanon halos gidawat sa tanang esko- 
lar sa Bibliya, gawas sa pipila nga dili makapasibo 
sa ilang kaugalingong doktrinal nga mga tinuohan. 
Sa pagkatinuod, ang sulat bug-os nga nahiuyon sa 
ubang bahin sa inspiradong Kasulatan. Ngani, si 
Pablo sa daghang higayon mikutlo gikan sa Heb- 
reohanong Kasulatan ug mihimog daghang uban 
pang mga paghisgot niini, mao nga ang sulat ikai- 
ngon nga lig-on gayong gipasukad sa Hebreoha- 
nong Kasulatan ug sa mga pagtulon-an ni Kristo. 
Panahon ug Dapit sa Pagsulat. Ang sulat 
gisulat niadtong mga 56 K.P., didto sa Corinto. Si 
Tercio dayag nga mao ang sekretaryo ni Pablo, 
nga nagsulat niini pinaagig pagdiktar ni Pablo. 
(Rom 16:22) Lagmit ang nagdala sa maong sulat 
mao si Febe nga nagpuyo didto sa Cencrea, ang 

MGA PANGUNANG PUNTO SA ROMA 


Usa ka sulat nga nagpatin-aw nga ang pagkamatarong moabot, 
dili tungod sa kagikan o pinaagi sa mga buhat sa Moisesnong 
Balaod, kondili pinaagi sa pagtuo kang Jesu-Kristo ug tungod 
sa dili-takos nga kalulot sa Diyos 


Gisulat niadtong mga 56 K.P., mga 20 ka tuig human nga ang 
unang mga Hentil nahimong mga Kristohanon 


Ang pagkamatarong maoy pinaagi sa pagtuo kang Kris- 
to ug tungod sa dili-takos nga kalulot sa Diyos (1:1- 
11:36) 

Ang pagtuo hinungdanon alang sa kaluwasan, nagaingon ang 
kasulatan, “Ang matarong--pinaagi sa pagtuo siya mabuhi” 

Ang mga Hudiyo, bisan tuod gipaboran pag-ayo sa Diyos, 
wala makakab-ot sa pagkamatarong pinaagi sa Balaod 

Ang mga Hudiyo maingon man ang mga dili-Hudiyo nailalom 
sa sala, “walay tawo nga matarong, wala bisan usa” 

Pinaagi sa dili-takos nga kalulot sa Diyos ang mga Hudiyo ug 
mga dili-Hudiyo ikapahayag nga matarong ingong walay ba- 
yad nga gasa pinaagi sa pagtuo, maingon nga si Abraham 
giisip nga matarong tungod sa pagtuo--bisan sa wala pa 
siya matuli 

Ang mga tawo nakapanunod sa sala ug kamatayon gikan sa 
usa ka tawo, si Adan, pinaagi sa usa ka tawo, si Jesus, 
daghang makasasala ang gipahayag nga matarong 


Kini wala maghatag ug kagawasan sa pagbuhat ug sala: ang 
bisan kinsa nga nagpabiling mga ulipon sa sala dili mga 
ulipon sa pagkamatarong 

Kadtong nailalom kanhi sa Balaod “gihimong patay nganha sa 
Balaod” pinaagi sa lawas ni Kristo, sila kinahanglang mola- 
kaw nga kaharmonya sa espiritu, nga magpatay sa maka- 
sasalang mga buhat sa lawas 

Ang Balaod maoy nagpadayag sa mga sala; apan pinaagi la- 
mang kang Kristo nga adunay kaluwasan gikan sa sala 

Ang Diyos nagtawag niadtong nahiusa kang Kristo ug nagpa- 
hayag kanila nga matarong, ang Iyang espiritu nagpamatu- 
od nga sila maoy Iyang mga anak 

Ang unodnong Israel nakadawat sa mga saad apan kadagha- 
nan kanila naningkamot nga makabaton sa pagkamatarong 
pinaagi sa Balaod, busa, usa ka nahibilin lamang kanila ang 


naluwas, ang pagpahayag sa dayag bahin sa pagtuo kang 
Kristo mahinungdanon alang sa kaluwasan 


Ang sambingay bahin sa kahoyng olibo nagpakita kon sa un- 
sang paagi nga, tungod sa kawalay pagtuo sa unodnong Is- 
rael, ang mga dili-Israelinhon gisumpay aron ang tinuod nga 
Israel maluwas 

Tinamdan bahin sa labaw nga mga awtoridad, sa kau- 
galingon, sa ubang mga tawo (12:1-15:13) 

ltugyan ang imong lawas ingong dalawatong halad ngadto 
sa Diyos, bag-oha ang imong hunahuna, gamita ang imong 
mga gasa sa pag-alagad sa Diyos, magmahigugmaon ug 
magmainiton sa espiritu, magmalahutayon, ug padayong 
dag-a ang daotan pinaagi sa maayo 

Magpasakop sa labaw nga mga awtoridad 


Maghigugmaay sa usag usa; lakaw nga mahapsay, dili magla- 
raw daan alang sa unodnong mga tinguha 


Ayaw hukmi ang uban bahin sa mga butang maylabot sa 
tanlag, ni abusohi ang imong Kristohanong kagawasan ug 
sa ingon makapandol niadtong mahuyang ug mga tanlag 

Magpagiya sa panig-ingnan ni Kristo sa dili pagpahimuot sa 
kaugalingon, magmaandam sa pagpailob sa kahuyangon sa 
uban, nga magabuhat ug maayo alang sa pagpalig-on ka- 
nila 

Ang mahigugmaong interes ni Pablo sa kongregasyon 
sa Roma (15:14-16:27) 

Ang katarongan ni Pablo sa pagsulat mao ang pagtuman sa 
iyang buluhaton ingong usa ka apostol ngadto sa mga Hen- 
til ug aron nga kini nga mga Hentil mahimong dalawaton 
nga halad ngadto sa Diyos 


Kay wala nay teritoryo nga wala ikamantala ang maayong 
balita, buot ni Pablo nga tumanon ang iyang tinguha nga 
moduaw sa Roma ug gikan didto moadto sa Espanya, hu- 
man nga moduaw una sa Jerusalem nga dala ang amot gi- 
kan sa mga igsoon sa Macedonia ug Acaya alang sa mga 
balaan 


Gipangomosta ni Pablo ang daghang magtutuo pinaagi sa es- 
pesipikong paghisgot sa ilang mga ngalan, nga nagdasig sa 
mga igsoon sa paglikay niadtong nagpahinabog pagkabahin- 
bahin ug usab nga magmaalamon sa kon unsay maayo 


dunggoanang lungsod sa Corinto nga mga 11 km 
(7 mi) ang gilay-on. (Rom 16:1) Si Pablo wala pa 
makaadto sa Roma, sumala sa gipakita sa iyang 
mga gipamulong diha sa kapitulo 1, bersikulo 9 
hangtod sa 15. 

Pagkatukod sa Kongregasyon Didto sa Roma. 
Ang kongregasyon lagmit gitukod sa pipila ka Hu- 
diyo ug mga kinabig gikan sa Roma nga miduaw sa 
Jerusalem panahon sa Pentekostes 33 K.P., naka- 
saksi sa milagrosong pagbubo sa balaang espiritu, 
ug nakadungog sa pakigpulong ni Pedro ug sa 
ubang mga Kristohanon nga nagkatigom didto. 
(Buh 2) O kaha ang uban nga nakabig sa Kristiya- 
nidad sa ulahi lagmit mao ang nagdala sa maayong 
balita bahin kang Kristo ngadto sa Roma, kay sa 
ngadtongadto daghan ang mibalhin didto, ug dag- 
han ang mga magpapanaw ug mga negosyante 


nga miduaw didto sanglit kini nga bantogang siyu- 
dad mao man ang sentro sa Romanhong Imper- 
yo. Si Pablo nagpadala ug matinahorong mga pa- 
ngomosta ngadto kang Androniko ug Junia, iyang 
‘mga paryente ug mga isigkabinihag, kinsa “mga 
tawong inila taliwala sa mga apostoles,” ug kinsa 
mas dugay pa kay kang Pablo diha sa pag-alagad 
kang Kristo. Kini nga mga tawo tingali nakaambit 
sa pagtukod sa Kristohanong kongregasyon didto 
sa Roma. (Rom 16:7) Sa panahon sa pagsulat ni 
Pablo, ang kongregasyon dayag nga taudtaod na 
nga natukod ug may igong kalig-on nga tungod ni- 
ana ang pagtuo niini gihisgotan lukop sa tibuok ka- 
libotan.---Rom 1:8. 

Katuyoan sa Sulat. Tataw sa pagbasa diha sa 
sulat nga kini gisulat ngadto sa usa ka Kristoha- 
nong kongregasyon nga gilangkoban sa mga Hudi- 

yo ug mga Hentil. Dihay daghang Hudiyo sa Roma 
sa maong panahon, sila mibalik human mamatay 
si Emperador Claudio, kinsa naghingilin kanila una 
pa niana. Bisan tuod si Pablo wala didto sa Roma sa 
pagsinati nga personal sa mga suliran nga giatu- 
bang sa kongregasyon, lagmit nga siya gipahibalo 
bahin sa kahimtang ug mga kalihokan sa kongre- 
gasyon pinaagi sa iyang maayong mga higala ug 
mga isigkamagbubuhat nga si Priscila ug Aquila, 
ug lagmit pinaagi sa uban nga iyang nahibalag. 
Ang iyang mga pangomosta diha sa kapitulo 16 
nagpaila nga siya personal nga nakaila sa ubay- 
ubay nga mga membro sa kongregasyon. 

Sa mga sulat ni Pablo iyang gihatagag bug-at 
nga pagtagad ang espesipikong mga suliran ug gi- 
hisgotan ang mga butang nga iyang giisip nga la- 
bing hinungdanon alang niadtong iyang gisulatan. 
Bahin sa pagsupak sa mga Hudiyo, si Pablo naka- 
himo na ug sulat sa mga kongregasyon sa Galacia 
aron sa pagtubag sa maong isyu, apan ang maong 
sulat mas espesipikong naghisgot sa mga paning- 
kamot nga gihimo sa mga Hudiyo nga nag-ang- 
kong mga Kristohanon apan diay mga “sumusunod 
sa Judaismo,” nga nag-insistir nga ang kinabig nga 
mga Hentil tulion ug kondili man kinahanglang 
mosunod sa pipila ka regulasyon sa Moisesnong 
Balaod. Sa kongregasyon sa Roma daw walay gihi- 
mong hiniusang paningkamot labot niini, apan da- 
yag nga dihay mga pangabugho ug mga pagbati sa 
pagkalabaw sa kabahin sa mga Hudiyo ug mga 
Hentil. 

Busa ang sulat dili lamang kay usa ka linangkob 
nga sulat nga gisulat ngadto sa kongregasyon sa 
Roma nga walay espesipikong tumong alang kani- 
la, sumala sa gituohan sa uban, apan dayag nga 
kini naghisgot sa mga butang nga ilang gikina- 
hanglan ubos sa maong mga kahimtang. Masabtan 
na karon sa kongregasyon sa Roma ang bug-os nga 
kahulogan ug diwa sa tambag sa apostol, kay una 
pa niini sila sa walay duhaduha naglisod sa mis- 
mong mga pangutana nga iyang gitubag. Dayag 
nga ang iyang katuyoan mao ang paghusay sa 
magkalahing panglantaw tali sa Hudiyo ug Hentil 
nga mga Kristohanon ug ang paghiusa kanila sa 
bug-os ingong usa ka tawo diha kang Kristo Jesus. 
Apan, sa paagi sa iyang pagsulat, si Pablo naglam- 
dag ug nagtugob sa atong mga hunahuna sa kahi- 
balo sa Diyos, ug siya nagbayaw sa pagkamatarong 
ug dili-takos nga kalulot sa Diyos ug sa posisyon ni 
Kristo nganha sa Kristohanong kongregasyon ug 
sa tanang katawhan. 

Pagkamatinuoron ug Mainitong Pagbati. 
Sa pagkomento bahin sa pagkatinuod sa sulat 
ngadto sa mga taga-Roma, si Dr. William Pa- 
ley, usa ka Ingles nga eskolar sa Bibliya, miingon: 
“Sa usa ka tinuod nga sulat ni San Pablo ngadto 

sa tinuod nga mga kinabig, mao gayod kini ang 
kinaiyanhong resulta sa dakong tinguha nga ma- 
kombinsir sila sa iyang pagtuo, apan adunay kama- 
tinuoron ug personalidad, kon tawgon ko kini nga 
ingon niana, sa paagi nga akong nasabtan, nga dili 
mamugna o masuportahan kon kini produkto pa sa 
usa ka walay pagbating pagpalsipikar.”---Horee Pa- 
ulinae, 1790, p. 50. 

Si Pablo prangka ug madayganon kaayo nga 
naglatid sa posisyon sa mga Hudiyo ug nagpakita 
nga ang mga Hudiyo ug mga Hentil managsama 
ra diha sa panan-aw sa Diyos. Tungod niini siya ki- 
nahanglang mosulti sa pipila ka butang nga tinga- 
li giisip nga maoy kapandolan sa mga Hudiyo. 
Apan ang gugma ni Pablo sa iyang mga katagi- 
lungsod ug ang iyang mainitong pagbati alang ka- 
nila gipakita diha sa iyang mainampingong pagdu- 
mala niining mga butanga. Sa dihang siya misulti 
ug mga butang nga daw makapasipala sa Balaod, o 
sa mga Hudiyo, mataktikanhon niyang gisundan 
kini ug makapalukmay nga pamulong. 

Pananglitan, sa dihang siya miingon: “Siya dili 
Hudiyo sa gawas lamang, ni ang pagkatinuli diha 
sa unod sa gawas lamang,” siya midugang: “Nan, 
unsay nakalabaw sa Hudiyo, o unsay kaayohan sa 
pagkatinuli? Dako gayod sa tanang paagi. Una 
sa tanan, tungod kay gipiyalan sila sa sagradong 
mga pahayag sa Diyos.” (Rom 2:28, 3:1, 2) Human 
sa pag-ingon: “Ang tawo ipahayag nga matarong 
pinaagi sa pagtuo nga bulag sa mga buhat sa bala- 
od,” siya mipadayon gilayon: “Nan, kita ba nagha- 
naw sa balaod pinaagi sa atong pagtuo? Dili gayod 
unta kana mahitabo! Sa kasukwahi, kita nagpalig- 
on sa balaod.” (3:28, 31) Human sa iyang gipamu- 
long: “Apan karon kita gipagawas na gikan sa Bala- 
od,” siya misukna: “Sala ba ang Balaod? Dili gayod 
unta kana mahitabo! Sa pagkatinuod ako dili unta 
makailag sala kon dili pa tungod sa Balaod.” (7:6, 7) 
Ug diha sa kapitulo 9, bersikulo 1 hangtod sa 3, 
iyang gihimo ang labing puwersadong kapahaya- 
gan sa pagbati alang sa iyang unodnong mga igso- 
on nga mga Hudiyo: “Ako nagsulti sa tinuod diha 
kang Kristo, ako wala mamakak, sanglit ang akong 
tanlag nagpamatuod uban kanako sa balaang espi- 
ritu, nga ako adunay dakong kaguol ug walay- 
hunong nga kasakit sa akong kasingkasing. Kay 
ako nakapanghinaot nga unta ako nahimulag isip 
usa nga tinunglo gikan ni Kristo alang sa akong 
mga igsoon, nga akong mga paryente sumala sa 
unod.”--Itandi usab ang Rom 9:30-32 sa 10:1, 2, 
ug ang 10:20, 21 sa 11:1-4. 

Busa, pinaagi sa pagtuon sa basahon atong ma- 
kaplagan nga kini dili kay walay direksiyon, o wa- 
lay tumong nga panaghisgot kondili kini maoy 
usa ka pahayag nga may usa ka katuyoan ug usa 
ka tema, ug nga walay usa ka bahin niini nga 

bug-os masabtan kon dili tun-an ang tibuok basa- 
hon ug kahibalo bahin sa katuyoan niini. Gipasiug- 
da ni Pablo ang dili-takos nga kalulot sa Diyos pi- 
naagi ni Kristo, ug iyang gipasiugda nga pinaagi 
lamang niini nga dili-takos nga kalulot sa Diyos, 
inubanan ug pagtuo sa usa ka tawo, nga ang mga 
tawo ikapahayag nga matarong, iyang gihisgotan 
nga ang Hudiyo ni ang Hentil walay bisan unsang 
pasikaranan sa pagpanghambog o sa pagbayaw sa 
iyang kaugalingon ibabaw sa uban. Siya hugot nga 
nagpasidaan sa Hentil nga mga Kristohanon nga 
sila dili angayng magmapahitas-on tungod kay 
sila nakabenepisyo sa kapakyasan sa mga Hudiyo 
sa pagdawat kang Kristo, sanglit ang pagkapak- 
yas sa mga Hudiyo nagtugot sa mga Hentil nga 
makabaton ug kahigayonan nga mahimong sakop 
sa “lawas” ni Kristo. Siya miingon: “Busa, tan- 
awa ang kalulot ug ang pagkamapig-oton sa Di- 
yos. Ngadto kanilang nahulog adunay pagkama- 
pig-oton, apan kanimo anaa ang kalulot sa Diyos, 
basta magpabilin ka sa iyang kalulot, kay kon dili, 
ikaw usab pagaputlon.”---Rom 11:22. 


ROMAMTI-EZER. Usa ka anak nga lalaki ni 
Heman nga gipili pinaagig ripa panahon sa pagha- 
ri ni David aron mangulo sa kataposan sa 24 ka Le- 
vihanong grupo sa mga maghohoni didto sa sang- 
tuwaryo.--1Cr 25:1, 4, 5, 9, 31. 


ROMANO. Sa orihinal, ug sa limitadong diwa, 
usa ka tawo nga nagpuyo sa siyudad sa Roma, Ital- 
ya. (Buh 2:10; Rom 1:7) Sa dihang midako ang 
imperyo, milapad ang mga kahulogan niini nga 
ngalan. Usahay ang pulong nga “mga Romano" 
nagtumong sa awtoridad sa imperyo nga nagman- 
do, ang terminong “pamaagi sa mga Romano" nag- 
pasabot sa mga paagi sa pagmando sa maong aw- 
toridad. (Ju 11:48, Buh 25:16, 28:17) Sa ubang mga 
panahon ang pulong nga usa ka “Romano” yanong 
nagtumong kang bisan kinsa nga nakabaton ug 
Romanong pagkalungsoranon, bisan unsa man ang 
iyang nasyonalidad o dapit nga natawhan.---Buh 
16:21. 

Sa ulahing kahimtang, ang usa mahimong usa 
ka Romano pinaagi sa pagpalit sa pagkalungsora- 
non, sama sa kahimtang sa komander sa kasun- 
dalohan nga si Claudio Lisias. O ang usa tinga- 
li ipakatawo ingong Romano, nga mao, siya usa 
ka Romanong lungsoranon sukad sa pagkatawo. 
Ingon niana si apostol Pablo, kay bisan tuod ang 
nasyonalidad niya usa ka Hudiyo, ug natawo sa 
siyudad sa Tarso sa Cilicia nga gatosan ka milya gi- 
kan sa Italya, siya usa ka Romano sukad sa pagka- 
tawo.--Buh 21:39, 22:3, 25-28, 23:26, 27; tan-awa 
ang LUNGSORANON, PAGKALUNGSORANON. 

Daghan ug pribilehiyo ug proteksiyon ang usa ka 
Romanong lungsoranon. Human masakop ang Ma- 

cedonia niadtong 168 W.K.P., ang kadaghanang 
Romanong mga lungsoranon wala paapila sa pag- 
bayad ug buhis. Ang Lex Valeria ug ang Lex Por- 
cla, nga gipatuman ingong balaod sulod sa nag- 
kalainlaing panahon tali sa 509 ug 195 W.K.P., 
nagbaod nga dili ilakip sa paglatigo ang Romanong 
mga lungsoranon. Ang Lex Valeria nagpatuman sa 
maong balaod kon ang lungsoranon moapelar sa 
mga tawo, ang Lex Porcia, nagpatuman sa maong 
balaod bisan wala ang maong pag-apelar. Sa ula- 
hing panahon, ang mga pag-apelar idirekta ngad- 
to sa emperador. Kon nalangkit ang espesipikong 
mga kasal-anan nga takos sa kamatayon, ang mga 
lungsoranon makahangyo nga ipadala ngadto sa 
Roma, aron didto husayon atubangan sa empera- 
dor mismo. (Buh 25:11, 12) Usa ka seryoso kaa- 
yong butang alang kang bisan kinsa nga lapason 
ang Valeria o ang Porcia nga mga balaod, ingon sa 
gipakita sa duha ka higayon maylabot kang Pablo. 
--Buh 16:37-40, 22:25-29. 


ROS. 

1. Usa ka anak nga lalaki ni Benjamin nga gita- 
la nga lakip niadtong miadto sa Ehipto niadtong 
1728 W.K.P. uban sa panimalay ni Jacob o kinsa 
natawo wala madugay human niana. (Gen 46:21, 
26, tan-awa ang BENJAMIN Num. 1.) Tungod kay 
wala ilakip ang iyang ngalan gikan sa ulahing mga 
talaan sa mga banay ni Benjamin, kini lagmit nag- 
paila nga siya namatay nga walay anak o nga ang 
iyang mga anak nga lalaki gitipon sa laing banay 
sa tribo. 

2. Usa ka ngalan nga makaplagan sa pipila ka 
hubad diha sa Ezequiel 38:2 ug 39:1 (AS, JB, Le, 
LXX, Mo, Yg, Ro), nga gituohan sa pipila ka eskolar 
nga nagtumong sa usa ka katawhan sa amihanan 
nga gitawag ug Rus (Ruso), nga giingong nanimu- 
yo daplin sa Suba sa Volga. Apan, tungod sa kahu- 
logan sa termino ug sa pagpadapat niini kang Gog, 
kini tukmang gihubad ingong bahin sa usa ka titu- 
lo inay nga ngalan sa usa ka katawhan o sa usa ka 
dapit: nga mao, “pangulong hepe” (NW): “pangu- 
long prinsipe” (KJ, Dy, Fn, JP, RS): “dakong prinsi- 
pe” (AT): “prinsipe sa pangulo” (Vg): “lider ug pa- 
ngulo” (Sy): “dakong pangulo” (Mga Targum). 


RUBEN [Tan-awa, Usa ka Anak nga Lalaki!]. 

1. Ang panganay sa 12 ka anak nga lalaki ni Ja- 
cob. Ang iyang inahan mao ang dili pinalabi nga 
asawa ni Jacob nga si Lea, kinsa nagngalan sa 
iyang anak nga Ruben, “tungod kay,” sa pagkutlo 
kaniya, “si Jehova nagtan-aw sa akong pagkaalaot, 
sa pagkaagi nga ang akong bana karon mosugod 
na sa paghigugma kanako.” (Gen 29:30-32: 35:23, 
46:3, Ex 1:1, 2; 1Cr 2:1) Tungod sa nagpadayong 
pabor ni Jehova sa iyang inahan, si Ruben ug ang 
iyang lima ka pursoso nga igsoong lalaki (si Si- 

meon, Levi, Juda, Isacar, ug Zabulon) mao ang 
naglangkob sa katunga sa orihinal nga mga pangu- 
lo sa tribo sa Israel, ang laing unom (si Jose, Ben- 
jamin, Dan, Neptali, Gad, ug Aser) maoy mga igso- 
on ni Ruben sa amahan.---Gen 35:23-26. 

Napasundayag ang pipila sa maayong mga hiyas 
ni Ruben sa dihang iyang gikombinsir ang iyang 
siyam ka igsoon nga ihulog si Jose ngadto sa mala 
nga atabay imbes nga patyon siya, kay tuyo ni Ru- 
ben nga mobalik sa tago ug luwason si Jose gikan 
sa atabay. (Gen 37:18-30) Kapin sa 20 ka tuig 
sa ulahi sa dihang kining mao ra usab nga ma- 
nagsoon miingon nga ang akusasyon batok kanila 
ingong mga espiya didto sa Ehipto maoy tungod sa 
ilang pagdaogdaog kang Jose kaniadto, gipahinum- 
doman ni Ruben ang uban nga siya wala makigba- 
hin sa ilang daotang laraw batok sa kinabuhi ni 
Jose. (Gen 42:9-14, 21, 22) Dugang pa, sa dihang 
midumili si Jacob nga iuban si Benjamin sa iyang 
mga igsoon sa ilang ikaduhang panaw ngadto sa 
Ehipto, gitanyag ni Ruben ang iyang duha ka anak 
nga lalaki isip garantiya, nga nag-ingon: “Mahi- 
mong patyon nimo [sila] kon ako dili magdala 
[kang Benjamin] pagbalik nganha kanimo.”---Gen 
42:37. 

Ingong panganay nga anak nga lalaki ni Jacob, 
natural lang nga si Ruben may mga katungod isip 
panganay nga anak sa pamilya. Tungod niana, siya 
may katungod nga makaangkon ug duha ka bahin 
sa nahibiling kabtangan sa iyang amahang si Ja- 
cob. Sa hapit nang mamatay si Jacob, sa dihang 
iyang gipanalanginan ang iyang mga anak, ang pa- 
ngutana mao, Maangkon kaha ni Ruben kining mga 
katungod sa pagkapanganay? Labot pa, ang patri- 
arkang si Jacob, ingong ulo sa pamilya, nag-alagad 
ingong saserdote ni Jehova alang sa tibuok pamil- 
ya ug mitanyag ug mga halad diha sa halaran sa 
pamilya ug nanguna sa pag-ampo ug sa paghatag 
ug relihiyosong mga instruksiyon. Ingong amahan, 
nag-alagad usab siya ingong tagdumala sa tibuok 
pamilya ug sa tanang sulugoon niini, sa kahayopan, 
ug sa mga katigayonan niini. Itugyan ba kaha kini 
nga mga kaakohan kang Ruben? 

Unang gisultihan ni Jacob si Ruben, nga nag- 
ingon: “Ruben, ikaw ang akong panganay, ang 
akong kabaskog ug ang sinugdan sa akong katakos 
sa pagsanay, ang kahamili sa dignidad ug ang 
kahamili sa kusog. Tungod sa pagkamahinaykon 
ingon sa mga tubig, ayaw pagpakalabaw, sanglit 
ikaw misaka sa higdaanan sa imong amahan. Ni- 
adtong higayona imong gihugawan ang akong hig- 
daanan. Siya misaka niini!”---Gen 49:3, 4. 

Nahinumdoman ni Jacob ang usa ka butang nga 
maoy nakapadiskuwalipikar kang Ruben ug nakaa- 
pektar sa iyang umaabot nga mga pribilehiyo. Gi- 
pakaulawan ni Ruben ang iyang amahan. Sad-an 

siya sa pag-unay sa puyopuyo sa iyang amahan 
nga si Bilha, ang sulugoon sa gihigugmang asawa 
ni Jacob nga si Raquel. Nahitabo kini wala madu- 
gay human mamatay si Raquel tapos siya manga- 
nak kang Benjamin. Ang rekord sa Bibliya wala 
maghisgot kon ang panganay nga si Ruben nag- 
among-among ba sa sulugoong si Bilha aron dili 
siya makahulip sa dapit ni Raquel sa paghigugma 
ni Jacob, sa ingon mahimong pinalabi kay sa ina- 
han ni Ruben nga si Lea, o kaha gibuhat kadto 
ni Ruben tungod sa tumang kaibog kang Bilha. 
Kini yanong nag-ingon: “Ug nahitabo nga samtang 
nagpuyo si Israel nianang yutaa nga kausa niana si 
Ruben miadto ug mihigda uban kang Bilha nga pu- 
yopuyo sa iyang amahan, ug si Israel nakabalita ni- 
ini.” (Gen 35:22) Ang Gregong Septuagint midu- 
gang: “Ug daw daotan kini sa iyang panan-aw.” 
--Gen 35:21, LXX, Thomson. 

Si Ruben wala isalikway o palayasa tungod niini. 
Ayha pa sa katuigan sa ulahi, sa dihang iyang 
gipanalanginan ang iyang mga anak pinaagi sa 
pag-inspirar sa Diyos, nga si Jacob miingon kang 
Ruben: “Ayaw pagpakalabaw.” Busa si Ruben na- 
wad-an sa mga pribilehiyo nga iya untang maang- 
kon ingong usa ka panganay nga anak. Tungod kini 
sa iyang paglihok nga “mahinaykon ingon sa mga 
tubig.” Nahimo siyang daling matugaw sama sa 
tubig o mapintas ug dili-mapugngan sama sa tubig 
nga mobuswang sa diki o sama sa nagpungasi nga 
sulog diha sa bul-oganang walog. Si Ruben nagpu- 
gong unta sa kaugalingon. Ingong anak nagpakita 
unta siyag pagtahod sa dignidad sa iyang amahan 
ug sa dungog sa duha ka anak nga lalaki ni Bilha, 
ang puyopuyo sa iyang amahan. 

2. Ang ngalang Ruben naghawas usab sa tribo 
nga gilangkoban sa mga kaliwat ni Ruben ingon 
man usab sa yuta nga ilang napanunod. Ang tribo 
ni Ruben naggikan sa iyang upat ka anak nga lala- 
ki nga si Hanok, Palu, Hesron, ug Carmi, ang mga 
pangulo sa banay sa mga Rubenhon.---Gen 46:8, 9: 
Ex 6:14; 1Cr 5:3. 

Usa ka tuig human sa Pagpanggula gikan sa 
Ehipto, si Elizur, ang anak nga lalaki ni Sedeur, gi- 
pili ingong pangulo aron maghawas sa tibuok tribo 
ni Ruben. (Num 1:1, 4, 5; 10:18) Ang tribo ni Ru- 
ben nagpabiling usa sa dili kaayo daghan taliwala 
sa 12. Sa gihimong pagsenso sa ikaduhang tuig 
didto sa kamingawan diha lamay 46,500 ka Ruben- 
hon nga takos sa pagsundalo, 20 anyos pataas. Mga 
39 ka tuig sa ulahi kining gidaghanona mius-os sa 
43,730. Num 1:2, 3, 20, 21, 26:5-7. 

Sa kampo sa Israel ang mga Rubenhon, nga ta- 
pad sa mga kaliwat ni Simeon ug Gad, nahimutang 
sa H nga bahin sa tabernakulo. Kon magmartsa, ki- 
ning tulo-ka-tribo nga dibisyon nga gipangunahan 
ni Ruben mosunod sa tulo-ka-tribo nga dibisyon ni 

Juda, Isacar, ug Zabulon. (Num 2:10-16: 10:14-20) 
Ingon usab niini ang han-ay sa dihang ang mga tri- 
bo mitanyag sa ilang mga halad panahon sa inagu- 
rasyon sa tabernakulo.--Num 7:1, 2, 10-47. 

Sa dihang si Kore nga Levihanon mirebelde ba- 
tok kang Moises, tulo ka Rubenhon--si On nga 
anak nga lalaki ni Pelet, kauban ni Datan ug Abi- 
ram nga mga anak nga lalaki ni Eliab---miduyog sa 
pag-alsa, ug giakusahan si Moises nga 'nagpaka- 
prinsipe” kuno ibabaw kanila ug wala magdala ka- 
nila ngadto sa “yuta nga nagaagay sa gatas ug du- 
gos.” Si Nemuel, ang igsoong lalaki ni Datan ug 
Abiram, dayag nga wala moduyog sa pag-alsa. 
(Num 16:1, 12-14: 26:8, 9) Gipakita ni Jehova nga 
ang maong pag-alsa sa pagkatinuod maoy pagpa- 
kita ug kawalay-tahod kaniya, iyang gipabuka ang 
yuta ug gilamoy nga buhi ang mga rebelde ug ang 
ilang mga banay, lakip ang tanan nilang mga 
manggad.--Num 16:23-33, Deu 11:6, tan-awa ang 
ABIRAM Num. 1. 

Mga Pahat nga Teritoryo. Sa hapit nang 
mosulod ang Israel sa Yutang Saad ang mga tribo 
ni Ruben ug Gad mihangyo nga hatagan sila ug te- 
ritoryo sa S sa Jordan. Ang yuta naangkon pinaagi 
sa pagpildi sa duha ka hari nga si Sihon ug Og. Na- 
ngatarongan sila nga kini angayan kaayo alang ka- 
nila tungod kay sila may dakong panon sa mga 
karnero ug mga baka. Gihatag ni Moises kanila ang 
ilang gihangyo (ug sa katunga sa tribo ni Manases) 
ubos sa usa ka kondisyon, nga ang mga sundalo ni- 
ini nga mga tribo motabok usab sa Jordan ug mo- 
tabang sa ubang mga tribo sa pagbuntog sa Cana- 
an, usa ka kondisyon nga kinabubut-ong gituman 
sa duha ug tunga ka tribo.--Num 32:1-38; Jos 
1:12-18; 4:12, 13; 12:6; 13:8-10. 

Busa nahikay na ang panulondon nga teritoryo 
sa Ruben bisag ang mga Israelinhon wala pa mo- 
tabok sa Jordan, ug si Moises mismo ang naghatag 
sa habagatang bahin sa nabuntog nga gingharian 
ni Sihon ngadto niini nga tribo. Miabot kini gikan 
sa bul-oganang walog sa Arnon, usa ka kinaiyan- 
hong utlanan nga nag-ulang niini nga teritoryo gi- 
kan sa Moab sa H, hangtod sa A lamang sa Pa- 
tayng Dagat, ang yuta sa A sa Ruben gihatag 
ngadto sa mga Gadhanon. (Num 34:13-15, Deu 3: 
12, 16, 29:8, Jos 13:15-23, 18:7) Ang teritoryo sa 
mga Ammonhanon mao ang nahimong utlanan sa 
S, diin ang Patayng Dagat ug ang Suba sa Jor- 
dan nahimutang sa kasadpan. (Jos 15:1, 6; 18:11, 
17) Ang usa sa unom ka siyudad nga dalangpa- 
nan, ang Bezer, nahimutang sa teritoryo sa Ruben. 
Kini ug ang ubang Rubenhong mga siyudad gilain 
alang sa mga Levihanon.---Deu 4:41-43, Jos 20:8, 
21:7, 36, 1Cr 6:63, 78, 79. 

Si Moises nagsugo nga sa dihang ang mga Israe- 
linhon makaabot sa kinapusoran sa Canaan, ang 

tribo ni Ruben, uban sa tribo ni Gad, Aser, Zabu- 
lon, Dan, ug Neptali, mao ang mobarog diha sa Bu- 
kid sa Ebal aron sila ang mobasa sa mga maldisyon 
ug mga tunglo, samtang ang nahibiling mga tribo 
mao ang mobarog sa Bukid sa Gerizim aron sila 
ang mobasa sa mga panalangin. (Deu 27:11-13) 
Human himoa ni Moises kini nga kahikayan iyang 
gipanalanginan ang tribo ni Ruben lakip ang uban 
pang mga tribo. Ngadto sa mga Rubenhon, si Moi- 
ses miingon: “Mabuhi si Ruben ug dili mamatay, 
ug ayaw tugoting modiyutay ang iyang mga tawo.” 
--Deu 33:1, 6. 

Sa kataposan sa pagpakiggubat ni Josue sa Cana- 
an iyang gitigom ang kasundalohan sa tribo ni Ru- 
ben, Gad, ug sa katunga sa tribo ni Manases ug, 
human dayega sila sa pagtuman sa ilang gisaad 
kang Moises, gipapauli sila nga iyang gipanalangi- 
nan. (Jos 22:1-8) Sa dihang nakaabot sila sa Jor- 
dan, nagtukod sila ug dakong halaran sa kasad- 
pang tampi, usa ka buhat nga sa sinugdan gisayop 
pagsabot sa ubang mga tribo, ug tungod niana ha- 
los maungkag ang ilang mga relasyon, gani hapit 
mahitabo ang sibil nga gubat. Apan sa dihang gi- 
patin-aw nga ang halaran dili alang sa mga halad, 
kondili maoy usa ka saksi sa pagkamatinumanon 
tali sa mga tribo diha sa matag kiliran sa Jordan, 
ang halaran ginganlan, lagmit “Saksi,” kay matod 
pa nila, “Kini maoy saksi tali kanato nga si Jehova 
mao ang matuod nga Diyos.”---Jos 22:9-34. 

Ulahing Kasaysayan. Daghang tuig sa ulahi, 
sa dihang si Barak ug Debora miawit ug usa ka da- 
kong awit sa kadaogan, nahinumdom sila nga ang 
mga Rubenhon wala moduyog kanila sa pagpakig- 
gubat batok kang Sisera. Tungod niini, “taliwala sa 
mga pundok ni Ruben hilabihan ang mga pagsusi 
sa kasingkasing.” (Huk 5:15, 16) Sa mga adlaw ni 
Saul, ang mga Rubenhon nakig-abin sa ilang mga 
silingan ug nakaangkon ug dakong kadaogan batok 
sa mga Hagrihanon ug sa mga kaalyado niini, “tu- 
ngod kay sa Diyos sila mitawag alang sa tabang 
diha sa panggubatan, ug siya mitugot nga panga- 
liyupoan sa ilang pabor tungod kay sila misalig ka- 
niya.” (1Cr 5:10, 18-22) Dayon ang mga Rubenhon 
miapil usab sa pag-ilog sa teritoryo sa mga Hagri- 
hanon nga mopatim-awng hangtod nga nasakop 
sa mga Asiryanhon ang Israel sa ikawalong siglo 
W.K.P., sa dihang ang mga Rubenhon maoy lakip 
sa unang gidala ngadto sa pagkadestiyero. (1Cr 5: 
6, 22b, 26) Ang tagsatagsa ka Rubenhon, ug ang 
tribo sa katibuk-an, gihisgotan sa kasaysayan ni 
David sa wala pa ug human nga siya nahimong 
hari.--1Cr 11:26, 42, 12:37, 38; 26:32, 27:16. 

Sa Tagna. Diha sa simbolikong mga basahon 
ni Ezequiel ug sa Pinadayag, ang Ruben gihisgotan 
nga nahimutang diha sa usa ka mahinungdanong 
han-ay lakip sa ubang mga tribo. Pananglitan, diha 

sa panan-awon, nakita ni Ezequiel sa taliwala sa 
mga tribo “ang balaang amot” sa yuta diin anaa 
ang templo ni Jehova, ang siyudad nga gitawag 
Jehova-Sammah, nga nagkahulogang “Si Jehova 
Anaa Diha,” ug ang teritoryo nga iya sa mga saser- 
dote, sa mga Levihanon, ug sa pangulo. Sa tupad 
niining balaang luna sa amihanan mao ang Juda, 
ug ang Ruben mao ang utlanan sunod sa Juda sa 
amihanan. (Eze 48:6-22, 35) Dugang pa, ang gang- 
haan nga ginganlan ug Ruben sa A nga bahin sa 
balaang siyudad, ang Jehova-Sammah, maoy su- 
nod sa ganghaan nga ginganlan ug Juda. (Eze 
48:31) Sa susama, diha sa panan-awon ni Juan sa 
pagtimbre sa 12 ka tribo sa espirituwal nga Israel, 
ang tribo ni Ruben ginganlan nga ikaduha, sunod 
sa tribo ni Juda.---Pin 7:4, 5. 


RUBI. Usa ka bililhon, sihag, pula kaayo nga 
mutya nga usa ka matang sa corundum. Kini adu- 
nay aluminum oxide nga may diyutayng kromyo 
ug iron oxide nga maoy nakahatag sa pula nga ko- 
lor. Talagsa ra kaayo kini, nga mas menos ug diyu- 
tay ang kagahi kon itandi sa diamante, ug kon dako 
ug maayo kaayog kalidad, lagmit ang bili niini mo- 
labaw pa sa diamante nga parehog gidak-on niini. 
Nagkalainlain ang mga kolor niini gikan sa rosas 
ngadto sa lugom asulon nga pagkapula nga maha- 
lon kaayo ug sagad gitawag ingong pula nga sama 
sa “dugo sa salampati.” Ang “rubi,” sumala sa pag- 
gamit niini sa Bag-ong Kalibotang Hubad, gihubad 
gikan sa duha ka Hebreohanong pulong ('odhem, 
kadh-kodh') nga dayag pulos nagtumong sa kolor 
nga dan-ag-pula o hilabihan kapula. 

Ang unang bato sa unang laray sa mga mutya 
diha sa “tabon sa dughan sa paghukom” sa Hataas 
nga Saserdoteng si Aaron maoy usa ka rubi, ug gi- 
kulit diha niini ang ngalan sa usa sa 12 ka tribo sa 
Israel. (Ex 28:2, 15, 17, 21: 39:10) Ang “tabon” sa 
hari sa Tiro maoy rubi ug ubang bililhong mga 
bato. (Eze 28:12, 13) Ang Edom maoy “magpapati- 
gayon” sa Tiro alang sa bililhong mga rubi. Ang 
komersiyal nga Tiro mahinamong nakigbaylo sa 
mga tinipigang manggad niini alang sa mga rubi 
ug sa ubang mga manggad. (Eze 27:2, 16) Sa di- 
hang si Jehova, ang banang tag-iya sa Zion, nag- 
hupay kaniya ug naghubit sa iyang umalabot nga 
katahom, sa bahin, siya miingon: “Akong himoon 
ang imong mga pang-ibabawng salipdanan sa mga 
rubi, ug ang imong mga ganghaan sa pulahong 
naggilakgilak nga mga bato. ”--Isa 54:5, 6, 11, 12. 


RUDA [Gr., peganon]. Ang komon nga ruda 
(Ruta graveolens) maoy usa ka matang sa isog ug 
baho nga tanom nga dugayng mamatay ug ang 
balhiboong mga lindog niini moabot ug mga 1 m 
(3 p) ang gitas-on. Abohon-berde ang mga dahon 
niini ug may mga pungpong sa dalag nga mga bu- 

lak. Sa panahon sa yutan-ong ministeryo ni Jesus 
ang ruda lagmit nga gitanom sa Palestina aron ga- 
miton ingong tambal ug ingong panimpla sa pag- 
kaon. 

Kini nga tanom gihisgotan diha lamang sa Lucas 
11:42 mahitungod sa estriktong pagsunod sa mga 
Pariseo sa paghatag ug ikapulo. Imbes nga “ruda,” 
ang samang asoy sa Mateo 23:23 naghisgot sa 
“eneldo,” sama sa makita diha sa usa ka manuskri- 
to (P4) sa ikatulong siglo sa Lucas 11:42. 


RUFO [Pula]. 

1. Anak nga lalaki niadtong Simon nga gipugos 
sa pagpapas-an sa estaka sa pagsakit ni Jesus, ig- 
soon sa usa ka Alejandro.---Mar 15:21, Luc 23:26. 

2. Usa ka Kristohanon sa Roma, “nga pinili diha 
sa Ginoo,” kinsa gipangomosta ni Pablo diha sa 
iyang sulat. Uban ang pagmahal gipangomosta 
usab ni Pablo ang inahan ni Rufo diin gitawag 
niya kini ingong “iyang inahan ug akoa.”--Rom 
16:13. 


RUMA [Habog; Hataas nga Dapit]. Pinuy-anan 
ni Zebida (ug sa iyang amahan nga si Pedaia), usa 
ka asawa ni Haring Josias sa Juda ug ang inahan ni 
Jehoiakim. (2Ha 23:34, 36) Ang nahimutangan ni- 
ini dili matino. Gipangagpas nga mao kini ang 
Khirbet er-Rumeh, nga may samang ngalan. Ka- 
rong adlawa kini gitawag ug Horvat Ruma nga na- 
himutang mga 10 km (6 mi) sa A sa Nasaret. Apan 
gihunahuna sa pipila nga ang Ruma mao ang lung- 
sod sa Aruma nga gihisgotan sa Bibliya diha sa 
Maghuhukom 9:41 ug gituohan nga nahimutang 
duol sa Sekem.--- Tan-awa ang ARUMA. 


RUTH. Usa ka babayeng Moabihanon nga na- 
minyo kang Malon human mamatay ang amahan 
ni Malon nga si Elimelek ug samtang si Malon, 
iyang inahang si Noemi, ug iyang igsoong lalaki 
nga si Kilion nagpuyo sa Moab. Tungod sa usa ka 
gutom, kining pamilyaha mibiya sa ilang yutang 
natawhan sa Betlehem sa Juda. Ang bayaw nga la- 
laki ni Ruth nga si Kilion naminyo sa Moabihanon 
nga si Orpa. Sa kataposan ang duha ka magsoon 
namatay, nga nagbiya ug mga balo nga walay 
anak. Sa pagkasayod nga ang pabor ni Jehova gi- 
padayag na usab sa Israel, si Noemi nga gikuyogan 
sa iyang duha ka umagad nga babaye mipauli sa 
Juda.--Ru 1:1-7, 4:9, 10. 

Ang Iyang Maunongong Gugma. Samtang 
si Orpa mipauli ra ngadto sa iyang katawhan tu- 
ngod sa pag-awhag ni Noemi, si Ruth miunong sa 
iyang ugangang babaye. Tungod sa iyang lalom 
nga gugma kang Noemi ug tim-os nga tinguha sa 
pag-alagad kang Jehova duyog sa iyang katawhan, 
si Ruth mibiya sa iyang mga ginikanan ug sa 
iyang yutang natawhan, nga may gamay lang nga 

kalaoman kon siya makabaton ba ug kasegurohan 
nga ihatag sa kaminyoon. (Ru 1:8-17, 2:11) Ang 
iyang gugma sa iyang ugangang babaye talagsaon 
kaayo nga sa ulahi, ang uban nakaingon nga siya 
labi pang maayo alang kang Noemi kay sa pito ka 
anak nga lalaki.---Ru 4:15. 

Sa pag-abot sa Betlehem nga atol sa pagsugod sa 
pagpangani sa sebada, si Ruth miadto sa kauma- 
han aron makakuhag pagkaon alang kang Noemi 
ug sa iyang kaugalingon. Wala tuyoa nga nahiadto 
siya sa uma ni Boaz, usa ka paryente ni Elimelek, 
ug mihangyo sa magtatan-aw sa mga mag-aani 
nga tugotan siyang manghagdaw. Ang iyang ka- 
kugi sa pagpanghagdaw talagsaon gayod, sanglit 
ang magtatan-aw misugilon man kang Boaz bahin 
sa iyang trabaho.--Ru 1:22-2:7. 

Sa dihang gipakitaan siya ug kaayo ni Boaz, si 
Ruth nagpabili niini ug mapainubsanong miila nga 
siya ubos kay sa usa sa iyang mga sulugoong ba- 
baye. Sa pagpangaon gihatagan siya ni Boaz ug 
daghang sinangag nga mga lugas mao nga siya 
may salin pa aron ihatag kang Noemi. (Ru 2:8-14, 
18) Bisan pag gipangitaag paagi ni Boaz nga mahi- 
mong sayon alang kaniya ang pagpanghagdaw, si 
Ruth wala moundang ug sayo apan nagpadayon 
hangtod sa pagkagabii, “dayon gigiok niya ang 
iyang hinagdaw, ug miabot kini ug mga usa ka 
ephah [22 L] sa sebada.” Kay gihangyo ni Boaz nga 
magpadayon sa pagpanghagdaw sa iyang uma, si 
Ruth nanghagdaw sulod sa nahibiling panahon sa 
pagpangani sa sebada, ingon man sa pagpangani 
sa trigo.---Ru 2:15-23. 

Naghangyo nga si Boaz Mahimong Manlulu- 
kat. Kay nagtinguha nga makakaplag ug “kapa- 
hulayan,” o panimalay, alang sa iyang umagad nga 
babaye, gisugo ni Noemi si Ruth nga hangyoon si 
Boaz nga lukaton siya. Busa, si Ruth miadto sa gio- 
kanan ni Boaz. Human makahigda si Boaz, si Ruth 
hilom nga miduol, gibuksan ang besti sa iyang tii- 
lan, ug mihigda. Pagkatungang gabii, sa kakurat, si 
Boaz nahigmata ug mibakod. Kay wala makaila ka- 
niya tungod sa kangitngit, siya misukna: “Kinsa ka 
man?” Siya mitubag, “Ako si Ruth nga imong uli- 
pong babaye, ug ibukhad mo ang ubos nga bahin 
sa imong besti ibabaw sa imong ulipong babaye, 
kay ikaw usa ka manlulukat.”--Ru 3:1-9. 

Ang gibuhat ni Ruth, ingong pagsunod sa gisu- 
go ni Noemi, lagmit uyon sa nabatasang paagi nga 
ginasunod sa mga babaye sa dihang pangayoon 
ang katungod nga minyoan sa bayaw nga lalaki. Sa 
Commentary on the Holy Scriptures ni Lange, si 
Paulus Cassel nagpahayag niini nga obserbasyon 
bahin sa Ruth 3:9: “Walay duhaduha nga kining 
malarawanong paagi sa pagpangayo sa labing sen- 
sitibo sa tanang katungod, nagkinahanglag sinse- 
ridad ug kaligdong pinasukad sa patriarkanhong 

mga panggawi. Ang pagsalig sa babaye anaa sa 
dungog sa lalaki. Hinunoa, ang paagi dili sayon nga 
ipatuman. Kay kon kini nga butang gipahibalo na 
daan o gipasumbingay na, nan matukas ang tabil 
sa kahilom ug sekreto gikan sa pagkamakasara- 
nganon sa usa nga nagapangayo niini. Apan sa di- 
hang kini buhaton na, ang gipangayo dili mahi- 
mong dumilian nga dili magdalag kaulawan sa 
babaye o sa lalaki. Busa, matino nato nga gisugo ni 
Noemi ang iyang umagad nga babaye uban ang 
bug-os nga pagsalig nga kini magmalamposon. 
Kay tino nga sa tanang ubang mga suliran, nadu- 
gang pa kining usa nga talagsaon: nga mao, si 
Boaz, maingon sa gisulti ni Ruth, sa pagkatinuod 
maoy usa ka goel [usa ka manlulukat], apan dili 
mao ang goel. Masabot usab sa tubag ni Boaz nga 
dili kay wala gayod siyay ideya bahin sa maong 
pagpangayo sa katungod. Wala magpasabot nga 
siya nakigsabot na daan kang Noemi, mao nga siya 
nag-inusara didto sa giokanan, ang iyang pagkaku- 
rat gikan sa iyang pagkatulog nagpakita nga ang 
maong pag-adto kaniya nianang gabhiona wala ga- 
yod niya damha. Apan lagmit nga gihunahuna na 
niya nga moabot ra ang panahon nga pangayoan 
siya ni Ruth sa mga katungod ingong kabanay. Hi- 
nunoa, bisan kini nga pangagpas sa kon unsay po- 
sible o lagmit mahitabo, dili maoy katarongan nga 
dili na kinahanglang ipadayag ni Ruth ang iyang 
kagawasan sa pagpili pinaagi sa pagbuhat sa ma- 
ong malarawanong aksiyon.”--Gihubad ug giedit 
ni P. Schaff, 1976, p. 42. 

Ang pamatuod nga giisip ni Boaz nga bug-os 
maligdong ang gibuhat ni Ruth makita pinaagi sa 
iyang reaksiyon: “Panalanginan ka unta ni Jehova, 
anak ko. Nagpakita ka ug mahigugmaong-kalulot 
nga labaw sa ulahing higayon kay sa nahauna, sa 
dili pagsunod sa batan-ong mga lalaki, timawa 
man o adunahan.” Si Ruth dili-mahakogong mipi- 
li kang Boaz nga mas magulang kaayo kay kaniya, 
tungod kay si Boaz usa ka manlulukat, aron mag- 
bangon ug ngalan alang sa iyang namatayng bana 
ug sa iyang ugangang babaye. Sanglit natural sa 
usa ka batan-ong babaye sama kang Ruth nga mo- 
pili ug mas batan-ong lalaki, gilantaw kini ni Boaz 
ingong mas labi pang maayo nga kapahayagan sa 
mahigugmaong-kalulot ni Ruth kay sa pagpili niya 
nga magpabilin sa iyang tigulang nga ugangang 
babaye.--Ru 3:10. 

Walay duhaduha nga ang tingog ni Ruth nagpa- 
dayag ug kabalaka, mao nga si Boaz mipasalig ka- 
niya: “Karon, anak ko, ayaw kahadlok. Ang tanan 
nga imong gjisulti akong buhaton alang kanimo, 
kay ang tanan nga anaa sa ganghaan sa akong ka- 
tawhan nasayod nga ikaw maayo kaayo nga baba- 
ye.” Tungod kay lalom na ang kagabhion, gisulti- 
han ni Boaz si Ruth nga mohigda. Hinunoa, silang 


1019 


duha mibangon samtang ngitngit pa, aron malika- 
yang mosugod ang bisan unsang hulungihong nga 
magdaot sa dungog ni bisan kinsa kanila. Gihata- 
gan usab ni Boaz si Ruth ug unom ka takos nga se- 
bada. Lagmit kini nagpasabot nga, maingon nga 
ang unom ka adlaw sa pagtrabaho sundan sa usa 
ka adlaw sa pagpahulay, ang adlaw sa pagpahulay 
ni Ruth haduol na, kay gitino ni Boaz nga siya ma- 
kabaton ug “kapahulayan. ”--Ru 3:1, 11-15, 17, 18. 

Pag-abot ni Ruth, si Noemi, tingali tungod kay 
ngitngit pa ug wala makaila sa babaye nga gustong 
mosulod, nangutana: “Kinsa ba ikaw, anak ko?” O, 
tingali kining pangutanaha maoy may kalabotan 
sa posibleng bag-o nga kahimtang ni Ruth mayla- 
bot sa iyang manlulukat.--Ru 3:16. 

Sa ulahi, sa dihang ang mas duol nga paryente 
midumili sa pagtuman sa kaminyoon sa bayaw 
nga lalaki, si Boaz ang mituman gilayon niini. Busa 
si Ruth nahimong inahan sa anak nga lalaki ni 
Boaz nga si Obed ug ingon man usa ka katigula- 
ngan ni Haring David ug usab ni Jesu-Kristo.---Ru 
4:1-21: Mat 1:5, 16. 


RUTH, BASAHON NI. Kini nga basahon sa 
Bibliya nagkuha sa ngalan niini gikan sa usa sa pa- 
ngunang mga karakter niini, si Ruth nga Moabiha- 
non. Ang asoy nagpakita kon sa unsang paagi si 
Ruth nahimong katigulangang babaye ni David pi- 
naagi sa pagtuman sa kaminyoon sa bayaw nga la- 
laki uban kang Boaz alang sa iyang ugangang ba- 
baye nga si Noemi. Gipatugbaw diha sa asoy ang 
pagpabili, pagkamaunongon, ug pagsalig kang Je- 
hova nga gipakita ni Boaz, Noemi, ug Ruth.---Ru 1: 
8, 9, 16, 17: 2:4, 10-13, 19, 20, 3:9-13, 4:10. 


RUTH, BASAHON NI 


Gawas sa talaan sa mga kagikan (Ru 4:18-22), 
ang mga hitabo nga giasoy diha sa basahon ni Ruth 
nagkobre sa yugto nga mga 11 ka tuig sa panahon 
sa mga Maghuhukom, bisan tuod wala hisgoti ang 
eksaktong panahon kon kanus-a kini nahitabo su- 
lod niini nga yugto.--Ru 1:1, 4, 22, 2:23; 4:13. 

Ang Hudiyohanong tradisyon nag-ingon nga si 
Samuel mao ang magsusulat sa basahon, ug kini 
nahiuyon sa ebidensiya nga anaa sa basahon mis- 
mo. Sanglit natapos ang asoy diha sa talaan sa mga 
kagikan ni David, gipakita niini nga ang magsusu- 
lat nahibalo sa katuyoan sa Diyos labot kang David. 
Kini mohaom kang Samuel, kay siya ang usa nga 
nagdihog kang David nga mahimong hari. Busa, 
haom usab alang kang Samuel nga mohimog re- 
kord sa kagikan sa mga katigulangan ni David. 
-- 1Sa 16:1, 13. 

Ang Pagkatinuod ug ang Bili. Ang pama- 
tuod nga ang basahon ni Ruth maoy makasaysa- 
yanhon makita diha sa talaan sa mga kagikan ni 
Jesu-Kristo nga girekord ni Mateo, diin gitala si 
Boaz, Ruth, ug Obed diha sa linya sa kaliwat. (Mat 
1:5: itandi ang Ru 4:18-22: 1Cr 2:5, 9-15.) Dugang 
pa, imposible gayod nga ang usa ka Hebreohanong 
magsusulat tinuyong mag-imbento ug usa ka wala 
mailhi nga katigulangan ni David sa inahan, ang 
unang hari sa harianong linya sa kaliwatan ni 
Juda. 

Kining makasaysayanhong rekord nagtaganag 
detalye nga nag-ilustrar ug nagpatin-aw sa ubang 
mga bahin sa Bibliya. Ang pagpadapat sa mga ba- 
laod labot sa pagpanghagdaw (Lev 19:9, 10; Deu 
24:19-22: Ru 2:1, 3, 7, 15-17, 23) ug sa kaminyoon 


MGA PANGUNANG PUNTO SA RUTH 


Usa ka asoy nga nagpakita kon sa unsang paagi ang mahi- 
nadlokon sa Diyos nga Moabihanong si Ruth gipanalanginan ni 
Jehova pinaagi sa pagkahimong bahin sa dili-mabugto nga Me- 
siyanikong linya paingon kang Haring David 

Kini nahitabo sa panahon sa mga Maghuhukom, ang pagsulat 
lagmit natapos sa mga 1090 WK.P. 


Si Ruth mihukom nga magpabilin uban kang Noemi ug 

sa iyang Diyos, si Jehova (1:1-22) 

Kay walay anak ug balo na, si Ruth ug Orpa miuban sa ilang 
ugangang babaye nga si Noemi, ang balo ni Elimelek, sam- 
tang siya mibiya sa Moab aron mopauli sa Juda 

Sanglit nawad-ag kadasig tungod sa mga pulong ni Noemi ba- 
hin sa madulom nga paglaom nga maminyo pag-usab, si 
Orpa mibalik sa agi 

Si Ruth wala maluya, siya miingon nga ang katawhan ni Noe- 
mi mahimong iyang katawhan ug ang Diyos ni Noemi mahi- 
mong iyang Diyos 


Sa kataposan, si Ruth ug Noemi miabot sa Betlehem 


Si Ruth nanghagdaw sa uma ni Boaz (2:1--3:18) 


Naatol nga si Ruth nanghagdaw sa uma ni Boaz nga usa ka 
kabanay ni Elimelek, ug siya nakabaton sa iyang pag-uyon 


Si Ruth nagpadayon sa pagpanghagdaw sa uma ni Boaz hang- 
tod natapos ang mga pagpangani sa sebada ug sa trigo 

Dayon, kay misunod sa gisulti ni Noemi, si Ruth mihangyo 
kang Boaz nga mahimong usa ka manlulukat, si Boaz andam 
sa paglukat, apan adunay usa ka tawo nga mas duol nga 
paryente ni Noemi kay kaniya 

Si Boaz, ingong manlulukat, nakigminyo kang Ruth (4:1-22) 

Atubangan sa napulo ka ansiyano sa Betlehem, gitanyag ni 
Boaz ngadto sa mas duol nga paryente ang kahigayonan 
sa paglukat sa yuta ni Elimelek ug sa pagpatunghag anak 
alang sa tawong namatay pinaagi sa paghimo sa kaminyoon 
sa bayaw nga lalaki uban kang Ruth 

Sa dihang ang paryente midumili, si Boaz milihok ingong man- 
lulukat 

Ang kaminyoon ni Boaz ug Ruth gipanalanginan pinaagi sa 
pagkatawo sa usa ka anak nga lalaki, si Obed, ang apohan 
ni Haring David 


SAALABIN 


sa bayaw nga lalaki (Deu 25:5-10, Ru 3:7-13, 4:1- 
13) tin-aw kaayong gihubit. Adunay pamatuod sa 
pagtultol ni Jehova aron mapreserbar ang linya sa 
kaliwatan nga motultol sa Mesiyas ug usab sa pag- 
pili sa mga indibiduwal alang sa maong linya. Ang 
Israelinhong mga babaye nga naminyo sa usa ka 
lalaki sa tribo ni Juda nakabaton ug kalaoman nga 
mahimong bahin sa yutan-ong linya sa kaliwatan 
sa Mesiyas. (Gen 49:10) Sanglit si Ruth nga usa ka 
Moabihanon nakabaton man sa maong pabor, gi- 


S 


SAALABIN. Tan-awa ang SAALBIM. 


SAALBIM. Usa ka siyudad kansang Amoriha- 
nong mga molupyo gipailalom sa pinugos nga tra- 
baho sa banay ni Jose. (Huk 1:35) Sa ulahi, ang 
Saalbim gilakip sa usa sa mga distrito nga nagta- 
ganag pagkaon sa panimalay ni Solomon matag 
tuig. (1Ha 4:7-9) Kasagarang gituohan nga mao ra 
usab kini ang Saalabin, usa ka utlanang siyudad sa 
Dan. (Jos 19:40-42) Adunay kalainan lamang sa 
kataposang konsonante sa Hebreohanong espeling 
niining duha ka ngalan. Ang Saalbon lagmit maoy 
laing ngalan sa Saalbim.---2Sa 23:32, 1Cr 11:33. 

Gituohan nga ang Saalbim mao ang biniyaan 
nga balangay sa Selbit (Tel Sha'alvim), nga daw 
maoy nagpreserbar sa Biblikanhong ngalan niini. 
Kini nahimutang mga 25 km (16 mi) sa KAK sa Je- 
rusalem ug duolduol ra sa gituohang mga nahimu- 
tangan sa ubang mga dapit nga gihisgotan uban sa 
Saalbim diha sa Kasulatan. 


SAALBONHON. Ang gitawag kang Eliaba nga 
usa sa mga manggugubat ni David, lagmit nagpa- 
ila nga siya gikan sa siyudad sa Saalbim.---2Sa 23: 
8, 32; 1Cr 11:26, 33. 


SAALIM [Mga Hakop; Mga Lubyok sa Kamot]. 
Usa ka “yuta” nga giagian ni Saul sa dihang nangi- 
ta sa nawalang mga asna sa iyang amahan nga si 
Kis. (1Sa 9:3, 4) Tungod kay lisod tinoon ang eksak- 
tong ruta nga giagian ni Saul, dili mapiho ang na- 
himutangan sa Saalim. Gituohan sa pipila ka esko- 
lar nga ang “yuta sa Saalim” mao ra usab ang “yuta 
sa Sual” diha sa 1 Samuel 13:17. Bisan pa niana, 
ang usa ka dapit sa Epraim lagmit mas mohaom sa 
konteksto. 


SAAP. 

1. Usa ka anak nga lalaki ni Caleb (ang anak nga 
lalaki ni Hesron) pinaagi sa iyang puyopuyo nga si 
Maaca. Si Saap mao ang gigikanan o “amahan” 

patugbaw niini ang prinsipyo nga giingon ni apos- 
tol Pablo: “Kini nagaagad, dili sa usa nga nagati- 
nguha ni sa usa nga nagadagan, kondili sa Diyos, 
kinsa adunay kaluoy.” (Rom 9:16) Gipili ni Ruth si 
Jehova ingong iyang Diyos ug ang Israel ingong 
iyang katawhan, ug pinaagi sa dakong kaluoy ni 
Jehova siya gihatagan ug usa ka “hingpit nga su- 
hol” pinaagi sa pagtugot kaniya nga mahimong 
dugtong sa labing hinungdanong linya sa kaliwa- 
tan.--Ru 2:12, 4:13-17. 


niadtong nanimuyo sa Madmana.--ICr 2:9, 42, 
48, 49. 

2. Kinaulahian nga ginganlan sa unom ka anak 
nga lalaki ni Jadai nga gitala nga lakip sa mga ka- 
liwat ni Caleb nga anak nga lalaki ni Hesron sa tri- 
bo ni Juda.— 1Cr 2:9, 42, 47. 


SAARAIM [Duha ka Ganghaan]. 

1. Usa ka siyudad sa Juda diha sa Sepela. (Jos 
15:20, 33, 36) Human pildiha ni David si Goliat ug 
tungod sa paggukod sa mga Israelinhon, ang na- 
matay nga mga Filistehanon nagkatag gikan sa 
'Saaraim hangtod sa Gat ug Ekron.’ (1Sa 17:52) 
Ang Saaraim nahimutang duol sa “ubos nga patag 
sa Elah” (ang es-Sant [Emeq ha-Ela]) ug Azeka 
(Tell Zakariyeh [Tel 'Azeqa]). (Jos 15:35, 1Sa 17: 
1, 2) Wala matino ang espesipikong nahimutangan 
niini. 

2. Usa ka siyudad sa Simeon. (1Cr 4:24, 31) Lag- 
mit mao ra usab kini ang Silhim (Jos 15:32) ug Sa- 
ruhen. (Jos 19:6) Gituohan nga lagmit mao kini 
ang Tell el-Far'ah (Tel Sharuhen), mga 35 km 
(22 mi) sa K sa Beer-seba. 


SAASGAZ. Ang magbalantay sa mga puyopu- 
yo ni Haring Ahasuero: ang iyang eunuko nga gi- 
tugyanan sa ikaduhang balay sa mga babaye.---Est 
2:14. 


SABAKAN. Tan-awa ang DUGHAN, SABAKAN. 


SABEANHON. 

1. Ang ngalan sa pundok sa mga manunulong 
nga miatake sa kabtangan ni Job sa yuta sa Uz. 
Kini nga mga Sabeanhon nagkuha sa mga baka ug 
mga asna ni Job ug nagpatay sa iyang mga tig-ala- 
gad. (Job 1:14, 15) Diha sa Job 6:19 si Job naghis- 
got usab sa “nagalakbay nga panon sa mga Sa- 
beanhon.” 

Lisod matino kon kinsa gayod kining mga Sa- 
beanhon, tungod kay sila lagmit maoy mga kaliwat 

sa nagkalainlaing mga tawo nga ginganlag Sheba. 
Ang anak nga lalaki ni Abraham nga si Joksan 
may anak nga lalaki nga ginganlag Sheba (Gen 
25:1-3), ug dili matino kon kini ba nga mga manu- 
nulong nga Sabeanhon naggikan niini nga kaliwat. 
Apan kasagarang gituohan sa mga eskolar nga ang 
mga Sabeanhon naggikan kang Sheba nga kaliwat 
ni Ham pinaagi kang Cus (Gen 10:6, 7) o kang She- 
ba nga anak nga lalaki ni Joktan sa linya ni Sem. 
--Gen 10:21-29. 

2. Ang tag-as nga katawhan nga gihisgotan sa 
Isaias 45:14 uban sa mga mamumuo sa Ehipto ug 
mga magpapatigayon sa Etiopia ingong mga tawo 
nga miila kang Jehova ug sa iyang katawhan. Gi- 
hisgotan usab sa Isaias 43:3 ang Ehipto ug Etiopia 
apan, inay nga “mga Sabeanhon,” kini migamit ug 
“Seba,” nga nagpakita nga ang mga tawo sa Seba 
gitawag nga mga Sabeanhon.---Tan-awa ang SEBA 
Num. 2. 

3. Ang mga kaliwat ni Sheba (dili matino kon 
gikan ba sa linya ni Sem o ni Ham) nga tatawng 
nahimong usa ka gingharian duol sa tumoy sa Pe- 
ninsula sa Arabia. Lagmit nga ang rayna sa Sheba 
kinsa miduaw kang Solomon maoy gikan niining 
yutaa. (1Ha 10:1) Ang sekular nga mga tinubdan 
sagad nagtawag niini nga gingharian ingong Sa- 
beanhon, ug mao usab kanay pagtawag sa Bibliya. 
--Tan-awa ang SHEBA Num. 6. 

Ang pipila ka hubad mabasa nga “mga Sabean- 
hon” diha sa Ezequiel 23:42 (KJ, Yg, Da), sa ingon 
nag-interpretar sa mabasa sa panaplin sa Hebreo- 
hanong Bibliya. Apan ang pangunang teksto ma- 
basa nga “mga palahubog,” ug ingon niana ang sa- 
gad nga paghubad sa modernong mga hubad niini 
nga bersikulo.---Ro, NW, AS, RS. 


SABETAI [[Natawo sa] Igpapahulay]. Usa ka 
Levihanon nga nabuhi human sa yugto sa pag- 
kadestiyero. Ang teksto sa Esdras 10:15 mabasa: 
“Apan, si Jonatan nga anak nga lalaki ni Asahel ug 
si Jazeias nga anak nga lalaki ni Tikva mitindog ba- 
tok niini, ug si Mesulam ug si Sabetai nga mga 
Levihanon mao ang mitabang kanila.” Kini nga 
bersikulo mahimong magpasabot nga si Sabetai 
mitabang niadtong kinsa misupak sa sugyot ni Es- 
dras nga kadtong nagkuhag langyawng mga asa- 
wa magpapahawa kanila. O kini mahimong mag- 
pasabot nga siya miduyog sa pagsupak sa pamaagi 
nga girekomendar sa kongregasyon sa pagsulbad 
sa maong butang. Ang laing posibleng hubad mag- 
paila nga siya mitabang niadtong kinsa nag-alagad 
ingong mga hawas sa pag-atiman sa kahimtang 
alang sa katawhan. Kining ulahing panglantaw ti- 
ngali katuohan kon si Sabetai nga gihisgotan dinhi 
mao ra ang tawo nga ginganlan sa Nehemias 8: 
5-7: 11:1, 2, 15, 16 nga mitabang kang Esdras sa 
pagbasa sa Balaod ngadto sa katawhan ug kinsa 


SADRAK 


mipuyo sa Jerusalem human matukod pag-usab 
ang paril. 


SABTA. Usa ka anak nga lalaki ni Cus ug igso- 
on ni Nimrod: katigulangan sa usa sa 70 ka banay 
human sa Lunop. (Gen 10:7, 8, 32, 1Cr 1:9, 10) Ang 
mga kaliwat ni Sabta mopatim-awng nanimuyo sa 
habagatang Arabia, tingali sa usa sa mga dapit nga 
sa ulahi ginganlan ug susama sa iyang ngalan. Gi- 
tuohan nga mao kini ang Sabota, ang karaang ka- 
ulohan sa Hadhramaut, ug si Ptolemy naghisgot sa 
usa ka lungsod nga gitawag ug Sapta nga duol sa 
Gulpo sa Persia, apan ang bisan unsang kalangki- 
tan niining mga dapita sa Sabta nagpabiling dili 
tino. 


SABTECA. Ikalimang ginganlan sa mga anak 
nga lalaki ni Cus ug amahan sa usa sa 70 ka banay 
human sa Lunop. (Gen 10:7, 32: 1Cr 1:9) Ang iyang 
mga kaliwat lagmit nanimuyo sa habagatang Ara- 
bia o tingali sa Etiopia, ang tukmang nahimuta- 
ngan dili matino. 


SACAR [Suhol]. 

1. Hararnon nga amahan sa manggugubat ni 
David nga si Ahiam. (1Cr 11:26, 35) Si Sacar gita- 
wag ug Sarar sa 2 Samuel 23:33. 

2. Ang ikaupat nga anak nga lalaki ni Obed- 
edom ug usa sa mga magbalantay-sa-ganghaan 
panahon sa paghari ni David.--1Cr 26:1, 4. 


SADRAK. Ang Babilonyanhong ngalan sa usa 
ka Hudiyong destiyero nga gihatagag hataas nga 
posisyon diha sa kagamhanan sa Babilonya. Si 
Sadrak, Mesak, ug Abednego---ang tulo ka kau- 
ban ni Daniel--kanunayng gihisgotan nga mag- 
kauban, ug si Sadrak ang kanunayng una nga 
gitala, tingali tungod kay ang ilang katumbas 
nga mga ngalang Hebreohanon---Hananias, Mi- 
sael, ug Azarias--kanunayng makita sumala sa 
han-ay sa alpabeto sa Hebreohanong mga karak- 
ter. Gihatagan silag Babilonyanhong mga ngalan 
human sila dad-a ngadto sa Babilonya. Didto sila 
gibansay, sanglit namatikdan nga sila hamis ug 
pamanit, ambongan ug makinaadmanon nga mga 
batan-on. Pagkahuman sa tulo ka tuig nga pagtu- 
on, si Sadrak, Mesak, ug Abednego nakaplagan 
nga napulo ka pilo nga mas maayo kay sa maala- 
mong mga tawo sa Babilonya. Tino nga naba- 
tonan nila ang panalangin ni Jehova. Sa walay 
duhaduha, ang usa ka hinungdan niadto maoy tu- 
ngod sa ilang hugot nga pagdumili nga mahuga- 
wan ang ilang kaugalingon sa mga pagkaon nga 
Babilonyanhon. (Dan 1:3-20) Human niini gitala 
ang pagkatudlo kanila ingong tagdumala sa sakop 
nga distrito sa Babilonya. (Dan 2:49) Sa kadi- 
yot nga panahon nawala nila ang pabor sa hari 
sa dihang midumili sila sa pagyukbo sa iyang 


SADUSEO 


dakong larawan, apan human si Jehova magpagu- 
la kanila nga wala maunsa gikan sa nagdilaab 
nga hudno, sila gibalik sa ilang kanhing posisyon. 
--Dan 3. 


SADUSEO. Usa ka prominenteng relihiyoso nga 
sekta sa Judaismo nga nalangkit sa pagkasaserdo- 
te. (Buh 5:17) Sila wala motuo sa pagkabanhaw o sa 
mga manulonda.---Buh 23:8. 

Wala mahibaloi kon kanus-a mitungha ang mga 
Saduseo ingong usa ka relihiyosong sekta. Ang 
unang paghisgot kanila diha sa kasaysayan makita 
sa mga sinulat ni Josephus, nga nagpakitang sila 
misupak sa mga Pariseo sa ulahing katunga nga 
bahin sa ikaduhang siglo W.K.P. (Jewish Antiqui- 
ties, XIII, 293 [x, 6]) Si Josephus nagtagana usab 
ug impormasyon bahin sa ilang mga pagtulon-an. 
Apan gikaduhaduhaan kon tinuod ba gayod ang 
iyang giingon. Dili sama sa mga Pariseo, matod ni 
Josephus, ang mga Saduseo wala motuo nga ang 
usa ka tawo gigamhan sa kapalaran, apan nagtuo 
nga ang usa ka tawo pinaagi sa iyang kaugalingong 
mga buhat, mao ra gayoy responsable sa kon un- 
say modangat kaniya. (Jewish Antiquities, XIII, 
172, 173 [v, 9]) Gisalikway nila ang daghang bina- 
bang mga tradisyon nga gisunod sa mga Pariseo 
ug ingon man usab ang gituohan sa mga Pariseo 
nga ang kalag dili mamatay ug nga dunay mga si- 
lot o mga ganti human sa kamatayon. Dili maayo 
ang pagpakiglabot sa mga Pariseo sa usag usa. Sila 
giingong mga malalison. Sumala kang Josephus, 
ang ilang mga pagtulon-an nakadani sa mga adu- 
nahan.---Jewish Antiquities, XIII, 298 (x, 6): XVII, 
16, 17 (i, 4): The Jewish War, Il, 162-166 (viii, 
14) 

Ingon sa gipunting ni Juan nga Tigbawtismo, 
ang mga Saduseo kinahanglang magpatunghag 
mga bunga nga nahiangay sa paghinulsol. Kini tu- 
ngod kay sila, sama sa mga Pariseo, napakyas sa 
pagtuman sa balaod sa Diyos. (Mat 3:7, 8) Si Kris- 
to Jesus nagtandi sa ilang makadaot nga pagtulon- 
an ngadto sa lebadura.--Mat 16:6, 11, 12. 

Maylabot sa ilang relihiyosong mga tinuohan, 
ang Buhat 23:8 nag-ingon: “Ang mga Saduseo 
nag-ingon nga walay pagkabanhaw ni manulonda 
ni espiritu, apan ang mga Pariseo dayag nga nag- 
pahayag niining tanan.” Pinaagi sa pagpangutana 
maylabot sa pagkabanhaw ug sa kaminyoon sa ba- 
yaw nga lalaki, ang usa ka grupo sa mga Saduseo 
misulay sa pagbitik kang Kristo Jesus. Apan iyang 
gipahilom sila. Pinaagi sa pagpunting sa mga sinu- 
lat ni Moises, nga giingong gidawat sa mga Sadu- 
seo, gipanghimakak ni Jesus ang ilang pangataro- 
ngan nga walay pagkabanhaw. (Mat 22:23-34, Mar 
12:18-27: Luc 20:27-40) Sa ulahi, sa dihang miatu- 
bang sa Sanhedrin, nabahin ni apostol Pablo ang 

kinatas-ang hukmanan sa mga Hudiyo tungod kay 
iyang gipahinabo nga magkasumpaki ang mga Pa- 
riseo ug ang mga Saduseo. Posible kini tungod sa 
relihiyosong mga panagkalahi nga naglungtad tali- 
wala kanila.---Buh 23:6-10. 

Bisan tuod nabahin sa relihiyon, ang mga Sadu- 
seo miduyog sa mga Pariseo sa pagsulay sa pag- 
tental kang Jesus pinaagi sa pagpangayo kaniyag 
usa ka ilhanan (Mat 16:1), ug ang duha ka pundok 
nagkahiusa sa ilang pagsupak kaniya. Gipakita sa 
ebidensiya sa Bibliya nga ang mga Saduseo mao 
ang ilabinang naningkamot sa pagpatay kang Je- 
sus. Ang mga Saduseo maoy mga membro sa San- 
hedrin, diin kini nga hukmanan naglaraw batok 
kang Jesus ug, sa ulahi, naghukom kaniya sa ka- 
matayon. Lakip sa maong hukmanan mao si Caifas 
nga Saduseo ug hataas nga saserdote, ug dayag 
nga diha pay ubang prominenteng mga saserdote. 
(Mat 26:59-66, Ju 11:47-53, Buh 5:17, 21) Busa, sa 
dihang hisgotan gani sa Kristohanon Gregong Ka- 
sulatan nga may gihimong lakang ang pangulong 
mga saserdote, dayag nga nalangkit niini ang mga 
Saduseo. (Mat 21:45, 46, 26:3, 4, 62-64: 28:11, 12; 
Ju 7:32) Ang mga Saduseo mopatim-awng maoy 
nanguna sa pagsulay sa pagpahunong sa pagkay- 
lap sa Kristiyanidad human sa kamatayon ug pag- 
kabanhaw ni Jesus.---Buh 4:1-23, 5:17-42, 9:14. 


SAFRON [Heb., karkom']. Ang Hebreohanong 
pulong, nga makita lamang diha sa Awit ni Solo- 
mon (4:14), kasagarang gituohan nga mao ang bu- 
lak nga crocus (Crocus sativus) nga gigikanan sa 
safron. Kini nga crocus maoy usa ka tanom nga 
may bulbo ug mamuswak panahon sa tinghunlak 
ug may mga dahon nga samag balili ug mga bulak 
nga purpura nga pareho kaayo sa komon nga cro- 
cus sa tingpamulak. Gikinahanglan ang mga 4,000 
ka bulak aron mapatungha ang 28 g lamang nga 
safron, ang lugom-orens nga substansiya nga gi- 
kan sa pinaugang mga tunggoytunggoy ug stigma 
sa mga bulak. Sa dihang mobukhad ang mga bu- 
lak, o dili dugay human niana, ang stigma ug ang 
ibabawng bahin sa tunggoytunggoy sa bulak ku- 
haon ug dayon paughon. Ang safron gigamit sa 
pagkolor ug sa pagtimpla sa mga pagkaon ug mas 
kasagarang gigamit kanhi kay sa karon sa pagtina 
ug panapton nga dalag ug kolor. Gigamit usab kini 
ingong tambal ug ingong pahumot. 

Ang Hebreohanong termino nga chavats-tse'leth, 
nga gihubad sa lainlaing paagi ingong “Crocus,” "li- 
rio, “rosas,” ug safron” (itandi ang AT, KJ, Le, 
NW, Yg), lagmit nagtumong sa usa ka tanom nga 
may bulbo. (Aw 2:1, ftn sa Rbi8, Isa 35:1, ftn sa 
Rbi8) Sumala sa Hebreohanong leksikograpo nga si 
Gesenius, ang chavats-tseleth lagmit may lintu- 
nganayng pulong nga nagkahulogang “bulbo,” ug 

iyang giisip ang “safron sa kabalilihan” ingong tuk- 
mang katumbas sa orihinal nga pulong. (A Hebrew 
and English Lexicon of the Old Testament, gihubad 
ni E. Robinson, 1836, p. 317) Ang Hebreohanon 
ug Aramaikong leksikon ni Koehler ug Baumgart- 
ner naglangkit sa pulong chavats-tse'leth sa usa ka 
Akadianhong termino nga nagkahulogang “lindog” 
ug naghubit niini ingong “asphodel,” usa ka ta- 
nom nga pamilya sa lirio.--Hebrdisches und Ara- 
maisches Lexikon zum Alten Testament, Leiden, 
1967, p. 275. 


SAGE. Usa ka Hararnon kansang anak nga la- 
laki nga si Jonatan maoy usa sa mga tawong gam- 
hanan ni David. (1Cr 11:26, 34) Sa samang asoy sa 
2 Samuel 23:32, 33, kini mabasa nga “si Jonatan, si 
Sammah nga Hararnon.” Sagad giuyonan nga ang 
mga pulong nga “anak nga lalaki ni” tingali nawa- 
la, nga kon isal-ot kini, ang teksto mabasa nga “si 
Jonatan [nga anak nga lalaki ni] Sammah nga Ha- 
rarnon.” Ang Sammah lagmit maoy laing ngalan 
ni Sage. 


SAGPA. Tan-awa ang POSTURA UG MGA LIHOK. 


SAGRADONG HALIGI. Ang Hebreohanong 
termino nga gihubad nga sagradong haligi sa pani- 
nugdan nagtumong sa usa ka butang nga gipahilu- 
na o gipatindog. Dayag nga kini maoy pormag ki- 
natawo sa lalaki nga simbolo ni Baal o, usahay, sa 
ubang bakak nga mga diyos. (Ex 23:24; 2Ha 3:2; 
10:27) Sa lainlaing mga dapit sa Tungang Sidlakan, 
nakaplagan ang nagtindog nga mga haligi nga 
bato nga dili matino kon unsay estruktural nga ga- 
mit niini. Ang pagkadiskobre niini lakip sa karaang 
mga butang nga gigamit sa relihiyosong paagi 
nagpaila nga kini maoy sagradong mga haligi. Ang 
pipila niini dili sinapsapan ug may gihabogong 
1.8 m (6 p) o kapin pa. 

Sa wala pa mosulod sa Yutang Saad, ang mga Is- 
raelinhon gisugo nga dili magpatindog ug bisan 
unsang sagradong mga haligi ug gisugo sa pag- 
tumpag o pagdugmok sa naglungtad na nga sagra- 
dong mga haligi sa mga Canaanhon. (Ex 34:13; Lev 
26:1; Deu 12:3; 16:22) Ang paagi sa paglumpag ni- 
ini nga mga haligi nagpakita nga kini lagmit maoy 
ginama sa bato. Apan sa 2 Hari 10:26, gihisgotan 
ang pagsunog sa sagradong mga haligi, nga nag- 
pasabot nga ang uban maoy ginama sa kahoy. Hi- 
nuon, niini nga kahimtang, ang paghisgot lagmit 
nagtumong sa sagradong poste, o Asera.—Tan- 
awa ang SAGRADONG POSTE. 

Gisalikway sa Israel ang tin-awng mga pasidaan 
sa Diyos nga gihatag pinaagi kang Moises. Ang te- 
ritoryo sa gingharian sa Juda ug nianang sa na- 
pulo-ka-tribong gingharian napuno sa sagradong 
mga haligi. (1Ha 14:22, 23; 2Ha 17:10) Apan ang 

matinumanong mga hari sa Juda, sama kang Asa, 
Ezequias, ug Josias, nagdugmok sa sagradong mga 
haligi (2Ha 18:4: 23:14: 2Cr 14:3), ug sa dihang si 
Jehu naghanaw sa pagsimba kang Baal gikan sa 
napulo-ka-tribong gingharian, gitumpag ang sag- 
radong haligi ni Baal.---2Ha 10:27, 28. 


SAGRADONG MGA PAHAYAG. Kini nga 
ekspresyon makita sa upat lamang ka higayon diha 
sa Kristohanon Gregong Kasulatan, ug kini maoy 
hubad sa Gregong pulong nga lo gi-on (nagkahulo- 
gang “gamayng pulong”), usa ka diminutibo sa l0- 
gos (pulong). Sa orihinal ang lo gi-on nagpasabot la- 
mang sa usa ka mubo nga sagradong pamulong, 
apan sa ngadtongadto kini nagtumong sa bisan un- 
sang balaang pakigkomunikar o orakulo. Ang pipila 
ka Iningles ug Cebuano nga mga bersiyon yanong 
naghubad sa logi:on ingong ‘orakulo,’ “mensahe,' 
ug ‘pulong.’ (AS, KJ, MBB, NCV, RS) Ang hubad ni 
Wuest migamit sa “balaang mga pulong” diha sa 
Buhat 7:38 ug Roma 3:2. 

Si Esteban namulong bahin sa Balaod nga giha- 
tag kang Moises didto sa Bukid sa Sinai ingong “bu- 
hing sagrado nga mga pahayag.” (Buh 7:38) Si 
apostol Pablo nagkutlo sa tibuok Hebreohanong Ka- 
sulatan ug dayag usab sa tanang inspirado nga 
Kristohanong Kasulatan nga gisulat hangtod nia- 
nang panahona, nga nag-ingon: “Nan, unsay naka- 
labaw sa Hudiyo, o unsay kaayohan sa pagkatinu- 
li? Dako gayod sa tanang paagi. Una sa tanan, 
tungod kay gipiyalan sila sa sagradong mga paha- 
yag sa Diyos.” (Rom 3:1, 2) Busa, ang pagsulat ni- 
ining tibuok inspiradong Kasulatan gitugyan ngad- 
to sa mga Hudiyo, nga nagsulat “samtang sila 
giagak sa balaang espiritu.”---2Pe 1:20, 21. 

Diha sa sulat ngadto sa mga Hebreohanon gila- 
kip ni apostol Pablo ingong “sagradong mga paha- 
yag” ang mga pagtulon-an nga gipahayag ngadto 
sa katawhan pinaagi ni Ginoong Jesu-Kristo, sa 
iyang mga apostoles, ug sa ubang inspiradong 
Kristohanong mga magsusulat. (Heb 5:12, itandi 
ang Heb 6:1, 2.) Gipakita usab ni Pedro ang lapad 
nga kahulogan niini sa dihang iyang gisultihan ang 
mga sumusunod ni Kristo diha sa 1 Pedro 4:11: 
“Kon ang usa mosulti, pasultiha siya ingon nga 
kini ang sagradong mga pahayag sa Diyos.” Siya 
nagklasipikar usab sa mga sinulat ni apostol Pablo 
ingong adunay samang awtoridad sa “uban pang 
mga Kasulatan. ”---2Pe 3:15, 16. 

Ang Gregong Septuagint sagad naggamit sa pu- 
long nga lo gi-on, sama sa dihang naghubad sa Sal- 
mo 12:6 (11:6, LXX): “Ang mga pulong ni Jehova 
maoy lunsay nga mga pulong.” Niining tekstoha, 
ang Iningles nga hubad ni Bagster sa Septuagint 
mabasa: “Ang mga orakulo sa Ginoo maoy lunsay 
nga mga orakulo.” 

SAGRADONG PAG-ALAGAD. Ministeryo 
o buluhaton nga sagrado, nga direktang nalangkit 
sa pagsimba sa usa ka tawo ngadto sa Diyos. 

Ang Hebreohanong termino nga @-vadh' sa pa- 
ninugdan nagkahulogang “magaalagad” (Gen 14:4: 
15:13, 29:15) o “maghago" (Ex 34:21) ug gihubad 
usab nga “magtikad.” (Gen 4:12: Deu 28:39) Sa di- 
hang gigamit maylabot sa pag-alagad kang Jehova 
o sa bakak nga mga bathala, ang “@:vadh' nagpasa- 
bot ug pagsimba, o sagradong pag-alagad. (Ex 
10:26, Deu 11:16) Sa susama, ang Gregong berbo 
nga la-treu'o nagpasabot ug pag-alagad. Kini giga- 
mit may kalabotan sa pag-alagad sa Diyos (Mat 
4:10: Luc 1:74; 2:37, 4:8; Buh 7:7: Rom 1:9; Flp 3:3; 
2Ti 1:3; Heb 9:14; 12:28; Pin 7:15; 22:3), ingon sa 
gihimo didto sa sangtuwaryo o templo (Heb 8:5; 
9:9; 10:2; 13:10), ug usab may kalabotan sa bakak 
nga pagsimba, nga nag-alagad sa linalang nga 
mga butang. (Buh 7:42; Rom 1:25) Sa Kristohanon 
Gregong Kasulatan ang nombre nga la-treiʻa maki- 
ta lamang nga gigamit may kalabotan sa pag-ala- 
gad sa Diyos. (Ju 16:2; Rom 9:4; 12:1; Heb 9:1, 6) 
Kini lahi sa Gregong diakoni'a, nga nagkahulogan 
usab nga “ministeryo, pag-alagad,” apan gigamit 
may kalabotan sa komon, ordinaryo, kalibotanong 
mga butang---mga butang nga dili sagrado. 

Ang bugtong Usa nga angayng simbahon, o ha- 
tagan ug sagradong pag-alagad mao lamang si Je- 
hova nga Diyos. (Mat 4:10, Luc 4:8) Tungod kay sila 
nailalom sa linaing pakigsaad uban kang Jehova 
nga Diyos, mahuptan unta sa mga Hudiyo ang 
pribilehiyo sa paghatag ug sagradong pag-alagad 
ingong inanak-sa-espiritung mga anak sa Diyos ug 
mga membro sa “usa ka harianong pagkasaserdo- 
te.” Apan ang kadaghanan kanila nawad-an niini 
tungod kay sila napakyas sa pagpasundayag ug 
pagtuo kang Kristo Jesus. (Rom 9:3-5, 30-33, 1Pe 
2:4-10) Sama sa Pariseo nga si Saulo sa wala pa 
siya mahimong Kristohanon, daghan ang naghu- 
nahuna nga sila naghatag gayod ug sagradong 
pag-alagad sa Diyos pinaagi sa paglutos sa mga su- 
musunod ni Kristo.--Ju 16:2, Buh 26:9-11: Gal 1: 
13, 14. 


SAGRADONG POSTE. Ang Hebreohanong 
pulong nga 'asherah' (plural, 'asherim') gituohan 
nga nagtumong sa (1) usa ka sagradong poste nga 
naghawas kang Asera, usa ka Canaanhong diyosa 
sa pertilidad (Huk 6:25, 26), ug sa (2) diyosa nga si 
Asera mismo. (2Ha 13:6, ftn sa Rbi8) Apan dili ka- 
nunay posibleng matino kon ang usa ka teksto sab- 
ton ba nga nagtumong sa idolatrosong butang o sa 
diyosa mismo. Hinunoa, gihubad sa pipila ka mo- 
dernong mga hubad sa Bibliya kining pulonga sa 
orihinal nga pinulongan ingong “sagradong (mga) 
poste” apan gihatagan kinig katumbas nga espe- 

ling kon ang gitumong niini tataw nga mao ang di- 
yosa. (AT, JB) Ang uban wala maningkamot sa 
paghimog kalainan apan gihatagan lamang ug ka- 
tumbas nga espeling kining Hebreohanong pulong 
(RS) o kanunayng gihubad kini nga “sagradong 
(mga) poste.” (NW) Sa mas karaang mga hubad sa 
Bibliya, ang Hebreohanong pulong sagad nga gihu- 
bad ingong “kakahoyan.” (KJ, Le) Apan kini nga 
hubad dili tukma diha sa mga teksto sama sa Mag- 
huhukom 3:7 ug 2 Hari 23:6 (KJ), diin gihisgotan 
niini nga gialagaran ang “mga kakahoyan” ug gi- 
dala ang “kakahoyan” sa gawas sa templo sa Jeru- 
salem. 

Ang Sagradong mga Poste. Mopatim-aw 
nga ang sagradong mga poste tul-id ug ginama sa 
kahoy, o kaha may bahin niini nga kahoy, sanglit 
ang mga Israelinhon gisugo nga putlon ug suno- 
gon kini. (Ex 34:13, Deu 12:3) Tingali kini maoy 
mga poste lamang nga dili linilok, o kaha sa pipila 
ka kahimtang mga punoan pa gani sa kahoy, kay 
ang katawhan sa Diyos gisugo: “Dili ka magtanom 
ug bisan unsang matang sa kahoy ingong sagra- 
dong poste.”---Deu 16:21. 

Ang Israel ug Juda parehong nagbalewala sa tin- 
awng sugo sa Diyos nga dili magpatindog ug sag- 
radong mga haligi ug sagradong mga poste, ilang 
gibutang kini “sa matag hataas nga bungtod yg ila- 
lom sa matag malamboon nga kahoy” tapad sa 
mga halaran nga gigamit sa paghalad. Gituohan 
nga ang mga poste naghawas sa pagkababaye, 
samtang ang mga haligi naghawas sa pagkalalaki. 
Kining nahibiling mga butang maylabot sa idolat- 
riya, nga lagmit gayod mga simbolo sa kinatawo sa 
lalaki, nalangkit sa tumang imoral nga kahilayan 
sa sekso, ingon sa gipakita sa paghisgot sa mga la- 
laking pampam nga diha sa yuta sukad pa sa pag- 
hari ni Rehoboam. (1Ha 14:22-24, 2Ha 17:10) Pipi- 
la lang ka hari sama kang Ezequias (ug Josias) 
ang mitungha nga “nagwagtang sa hatag-as nga 
mga dapit ug nagdugmok sa sagradong mga hali- 
gi ug nagputol sa sagradong poste.”--2Ha 18:4: 
2Cr 34:7. 

Asera. Ang mga sinulat sa Ras Shamra nag- 
paila niini nga diyosa ingong ang asawa sa diyos 
nga si El, ang “Maglalalang sa mga Linalang,” ug 
nagtawag kaniya ingong “Mahal nga Ginang Asera 
sa Dagat” ug “Babayeng Katigulangan sa mga Di- 
yos,” ug kini naghimo usab kaniya nga inahan ni 
Baal. Apan lagmit nga susama ra ang mga katung- 
danan niining tulo ka prominenteng mga diyosa sa 
Baalismo (si Anat, Asera, ug Astoret), sumala sa 
makita sa sekular nga mga sinulat ingon man sa 
rekord sa Kasulatan. Samtang si Astoret mopatim- 
awng giisip nga asawa ni Baal, si Asera lagmit gi- 
lantaw usab nga ingon. 

Sa yugto sa mga Maghuhukom, ang apostatang 
mga Israelinhon “nag-alagad sa mga Baal ug sa 
sagradong mga poste [ang Aserim].” (Huk 3:7, ftn 
sa Rbi8, itandi ang 2:13.) Ang paghisgot niini nga 
mga bathala diha sa plural nga porma lagmit nag- 
paila nga ang matag lugar may kaugalingong Baal 
ug Asera. (Huk 6:25) Si Jezebel, ang taga-Sidon 
nga asawa ni Ahab nga hari sa Israel, nagpakaon 
ug 450 ka manalagna ni Baal ug 400 ka manalag- 
na sa sagradong poste, o Asera.--- 1Ha 18:19. 

Ang imoral nga pagsimba kang Asera sa ulahi 
gibuhat mismo didto sa templo ni Jehova. Gibu- 
tang pa gani didto ni Haring Manases ang usa ka li- 
nilok nga larawan sa sagradong poste, lagmit nga 
usa ka larawan sa diyosa nga si Asera. (2Ha 21:7) 
Si Manases gidisiplina pinaagi sa pagdala kaniya 
ingong binihag ngadto sa Babilonya ug, sa iyang 
pagbalik didto sa Jerusalem, iyang gipakita nga 
siya nakabenepisyo sa maong disiplina ug gihinlo- 
an ang balay ni Jehova gikan sa mga butang nga 
nalangkit sa idolatriya. Apan gibuhat pag-usab sa 
iyang anak nga lalaking si Amon ang imoral nga 
pagsimba kang Baal ug Asera, lakip ang nalang- 
kit niining seremonyal nga pagpamampam. (2Cr 
33:11-13, 15, 21-23) Tungod niana gikinahanglan 
sa matarong nga si Haring Josias, kinsa mipuli 
kang Amon sa trono, nga tumpagon “ang mga ba- 
lay sa mga lalaking pampam sa templo nga didto 
sa balay ni Jehova, diin ang mga babaye naghab- 
lon ug mga toldang ampoanan alang sa sagradong 
poste. ”--2Ha 23:4-7. 


SAGRADONG TINAGO. Usa ka butang nga 
naggikan sa Diyos, gihimong tinago hangtod sa 
iyang gitakdang panahon, ug ipadayag lamang 
ngadto kanilang iyang gipili nga ipahibalo kini. 
Ang Gregong pulong nga my'ste'rion, nga gihu- 
bad nga “sagradong tinago,” pangunang nagtu- 
mong sa usa ka butang nga nahibaloan niadtong 
kinsa nakasinati ug rituwal nga pagsulay aron ma- 
himong membro. Sa karaang misteryosong mga 
relihiyon nga midagsang sa panahon sa unang 
Kristohanong kongregasyon, kadtong buot makig- 
bahin sa misteryosong mga selebrasyon kinahang- 
lang moagi sa rituwal nga pagsulay aron mahi- 
mong membro, ang wala masulayi dili makaapil sa 
gitawag nga sagradong mga buhat ug dili makahi- 
balo bahin niini. Kadtong nasulayan niini nailalom 
sa panaad nga magpakahilom, nga dili mobutyag 
sa mga sekreto. Hinunoa, gigamit usab kining pu- 
longa sa sekular nga paagi ug ingon man sa “ad- 
law-adlaw” nga pagkinabuhi, sama nianang sa usa 
ka pribadong tinago o sekreto, usa ka sekreto tali sa 
mga higala, ug mga sekreto sa pamilya. Si apostol 
Pablo migamit sa passive nga porma sa mye0 nii- 
ning ulahing diwa sa dihang siya miingon: “Nakat- 

onan ko ang sekreto [sa literal, naagian ko ang 
pagsulay nganha sa mga sekreto] kon unsaon pag- 
kabusog ug kon unsaon pagkagutom, kon unsaon 
sa pagkinabuhi sa kadagaya ug kon unsaon sa pag- 
antos sa kawalad-on. ”---Flp 4:12. 

Lahi Gikan sa Misteryosong mga Relihiyon. 
Mahitungod sa Gregong pulong nga myste'rion, 
ang Vine's Expository Dictionary of Old and New 
Testament Words nagpatin-aw: “Diha sa [Bag-ong 
Tugon] kini nagtumong, dili sa usa ka butang nga 
misteryoso, kondili nianang mahibaloan lamang 
pinaagi sa pagpadayag sa Diyos, sanglit kini dili 
matugkad sa kinaiyanhong pagsabot, ug gipahiba- 
lo diha sa paagi ug sa panahon nga gitudlo sa Di- 
yos, ug ngadto lamang kanila nga gilamdagan sa 
Iyang Espiritu. Sa ordinaryong diwa ang usa ka 
misteryo nagtumong sa usa ka kahibalo nga wala 
ibutyag: ang Kasulatanhong kahulogan niini maoy 
kamatuoran nga gibutyag. Busa ang mga termino 
nga ilabinang nalangkit niini mao ang 'gipahibalo,' 
'gipadayag, 'gibutyag, 'giwali, “nakasabot, 'pag- 
apod-apod.' "-- 1981, Tomo 3, p. 97. 

Busa, ang mga sagradong tinago sa Diyos ug ang 
ubang “mga misteryo” sa Bibliya, sama nianang 
sa Dakong Babilonya, maoy mga butang nga dili 
magpabiling tinago hangtod sa kahangtoran, kon- 
dili igapadayag ni Jehova nga Diyos sa iyang gitak- 
dang panahon ngadto kanilang modangop kaniya 
ug ngadto kanilang iyang gipili nga ipadayag kini. 
Si apostol Pablo naghisgot niining butanga diha sa 
1 Corinto 2:6-16. Diha niana siya naghisgot bahin 
sa “sagradong tinago” sa Diyos ingong “natagong 
kaalam,” nga gipadayag pinaagi sa espiritu sa Di- 
yos ngadto sa iyang Kristohanong mga alagad. Usa 
kini ka butang nga dili matugkad sa espiritu sa 
kalibotan o sa tawhanong kaalam sa pisikal nga 
mga tawo kondili gipamulong ug gisabot niadtong 
mga “naglangkob sa espirituwal nga mga butang sa 
espirituwal nga mga pulong.” Una pa niini si Jesu- 
Kristo namulong ngadto sa iyang mga tinun-an: 
“Kaninyo gihatag ang sagradong tinago [Gr., my- 
ste'ri-on] mahitungod sa gingharian sa Diyos, apan 
alang sa mga anaa sa gawas ang tanang butang 
mahitabo pinaagig mga sambingay, aron nga, bi- 
sag nagatan-aw, sila magatan-aw apan dili maka- 
kita, ug, bisag nagapamati, sila makadungog apan 
dili makasabot sa diwa niini, ni mobalik gayod ug 
sila hatagan ug kapasayloan.”--Mar 4:11, 12, Mat 
13:11-13, Luc 8:10. 

Ang dakong kalainan tali sa sagradong tinago sa 
Diyos ug sa mga tinago sa misteryosong mga reli- 
hiyon maoy, una sa tanan, sa diwa: ang tinago sa 
Diyos maoy maayong balita ug dili usa ka bakak o 
hinimo-sa-tawo nga panglimbong. (Ju 8:31, 32, 44, 
Col 1:5: 1Ju 2:27) Ikaduha, kadtong gipili aron 

makasabot sa sagradong tinago sa Diyos kinahang- 
lang dili magtago niini, kondili magmantala ug 
magpahayag niini kutob sa maarangan. Kini gipa- 
dayag, sumala sa nahisgotan na, pinaagi sa pagga- 
mit sa Bibliya sa mga termino sama sa “giwa- 
li,” 'gipahibalo,' 'gipadayag,” ug usab ‘nagpahayag,’ 
"agsulti, maylabot sa “sagradong tinago sa maa- 
yong balita.” Ang matuod nga mga Kristohanon 
naghago pag-ayo sa pagpahayag niining maayong 
balita nga naundan sa pagsabot bahin sa sagra- 
dong tinago ngadto “sa tibuok kalalangan ilalom sa 
langit.” (1Co 2:1: Efe 6:19: Col 1:23, 4:3, 4) Gitino sa 
Diyos kon kinsa ang mga dili takos ug gililong ka- 
nila ang pagsabot. Ang Diyos dili kay mapihigon 
sa dihang siya nagbuhat niini; kini maoy tungod sa 
“pagkakubol sa ilang mga kasingkasing” nga tu- 
ngod niana ang Diyos wala maghatag kanila sa 
pagsabot bahin sa iyang sagradong tinago.---Efe 4: 
17, 18. 

Nasentro Kang Kristo. Sanglit “ang pagpa- 
matuod bahin kang Jesus maoy nagdasig sa pag- 
panagna,” kinahanglang masentro kang Kristo ang 
“sagradong tinago sa Diyos.” (Pin 19:10: Col 2:2) 
Ang tanang “sagradong mga tinago” sa Diyos na- 
langkit sa iyang Mesiyanikong Gingharian. (Mat 
13:11) Si apostol Pablo misulat ngadto sa mga isig- 
ka-Kristohanon: “Maampingong natago diha kani- 
ya ang tanang bahandi sa kaalam ug kahibalo,” ug 
“diha kaniya nga ang tibuok kabug-osan sa hiyas 
sa Diyos nagapuyo nga lawasnon.”---Col 2:2, 3, 9. 

Si Pablo naghisgot sa iyang kaugalingon ingong 
gipiyalan sa “sagradong mga tinago sa Diyos.” (1Co 
4:1) Siya naghisgot bahin sa pagsabot nga iyang 
nabatonan labot “sa sagradong tinago bahin kang 
Kristo.” (Efe 3:1-4) Iyang gipatin-aw nga kining 
sagradong tinago maoy tinagong kaalam nga gim- 
but-an daan sa Diyos sa wala pa ang mga sistema 
sa mga butang. (1Co 2:7) Ang pagpahayag bahin 
sa misteryo, o sa “sagradong tinago sa Diyos,” nag- 
sugod sa kaugalingong tagna ni Jehova diha sa Ge- 
nesis 3:15. Sulod sa kasiglohan ang mga tawo sa 
pagtuo nagpaabot sa “binhi” sa saad nga moluwas 
sa katawhan gikan sa sala ug kamatayon, apan 
wala sa tin-aw masabti kon kinsa gayod kini nga 
“binhi” ug kon sa unsang paagi kini nga “binhi” mo- 
abot ug magdalag kaluwasan. Natin-aw lamang 
kini sa dihang miabot si Kristo ug “naghatag ug ka- 
hayag nganha sa kinabuhi ug sa pagkadili-madu- 
noton pinaagi sa maayong balita.” (2Ti 1:10) Unya 
ang kahibalo maylabot sa misteryo bahin sa “binhi 
sa babaye” sugod nga nasabtan. 

Ang Mesiyanikong Gingharian. Sa mga su- 
lat ni Pablo iyang gihatag ang usa ka bug-os nga 
larawan sa pagpadayag bahin sa sagradong tinago 
ni Kristo. Sa Efeso 1:9-11 siya naghisgot sa pagpa- 

hibalo sa Diyos bahin sa “sagradong tinago” sa 
iyang kabubut-on, ug nag-ingon: “Sumala sa iyang 
gikahimut-an nga gilaraw niya sa iyang kaugali- 
ngon ang usa ka pagdumala inig-abot sa kinutoban 
sa tinudlong kapanahonan, nga mao, aron tigomon 
pag-usab ang tanang butang diha kang Kristo, ang 
mga butang sa mga langit ug ang mga butang sa 
yuta. Oo, diha kaniya, nga nahiusa kaniya kita usab 
natudlo ingong mga manununod, sa pagkaagi nga 
kita gimbut-an daan sumala sa katuyoan niya nga 
nagapalihok sa tanang butang sumala sa gilaraw 
sa iyang kabubut-on.” Nalangkit niining “sagra- 
dong tinago” ang usa ka kagamhanan, ang Mesiya- 
nikong Gingharian sa Diyos. “Ang mga butang sa 
mga langit,” nga gihisgotan ni Pablo, mao ang 
umaabot nga mga manununod niana nga langit- 
nong Gingharian uban ni Kristo. “Ang mga butang 
sa yuta” mao ang yutan-ong mga sakop niini. Gi- 
hisgotan ni Jesus ngadto sa iyang mga tinun-an 
nga ang sagradong tinago maoy maylabot sa Ging- 
harian sa dihang siya miingon kanila: “Kaninyo gi- 
hatag ang sagradong tinago mahitungod sa ging- 
harian sa Diyos. ”---Mar 4:11. 

Naglakip sa Kongregasyon. Adunay dag- 
hang bahin ang kahibalo labot sa sagradong tina- 
go. Ang apostol naghatag ug dugang mga detalye 
sa dihang siya miingon nga ang sagradong tinago 
naglakip sa kongregasyon, diin ang Ulo niini mao si 
Kristo. (Efe 5:32: Col 1:18: Pin 1:20) Kini sila mao 
ang iyang kaubang mga manununod, nga kanila 
siya magpaambit sa Gingharian. (Luc 22:29, 30) 
Sila gikuha taliwala sa mga Hudiyo ug mga Hentil. 
(Rom 11:25, Efe 3:3-6, Col 1:26, 27) Kini nga bahin 
sa “sagradong tinago” tin-aw lamang nga nahiba- 
loan sa dihang si Pedro gisugo sa pagduaw sa Hen- 
til nga si Cornelio ug nakakita niining Hentil nga 
panimalay nga nakadawat sa mga gasa sa balaang 
espiritu, niadtong 36 K.P. (Buh 10:34, 44-48) Sa 
pagsulat ngadto sa Hentil nga mga Kristohanon, si 
Pablo miingon kanila: “Kamo sa maong panahon 
walay Kristo, .. . estranyo sa mga pakigsaad labot 
sa saad, ug kamo walay paglaom ug mga walay Di- 
yos dinhi sa kalibotan. Apan karon nga nahiusa 
kang Kristo Jesus kamong kanhi nahilayo nahidu- 
ol na pinaagi sa dugo ni Kristo.” (Efe 2:11-13) Pina- 
agi sa mga pakiglabot sa Diyos uban sa kongregas- 
yon, “ang mga kagamhanan ug ang mga awtoridad 
diha sa langitnong mga dapit’ makahibalo sa “nag- 
kadaiya uyamot nga kaalam sa Diyos.”--Efe 3:10. 

Kini nga kongregasyon gipakita diha sa panan- 
awon sa Pinadayag ngadto kang Juan ingong gi- 
langkoban sa 144,000 ka tawo nga “gipalit gikan sa 
katawhan ingong mga unang bunga ngadto sa Di- 
yos ug sa Kordero.” Sila nagbarog uban sa Korde- 
ro, si Jesu-Kristo, diha sa Bukid sa Zion, ang dapit 

diin nahimutang ang “siyudad sa buhing Diyos, 
ang langitnong Jerusalem.” Didto sa karaang yu- 
tan-ong Jerusalem nahimutang ang “trono ni Jeho- 
va,” diin naglingkod diha niana ang mga hari sa 
linya ni David, diha usab niana nahimutang ang 
templo ni Jehova. Sa langitnong Jerusalem si Jesu- 
Kristo naentrono, ug ang iyang maunongong di- 
nihogan sa espiritu nga mga sumusunod nakig- 
ambit sa pagmando sa iyang Gingharian. (Pin 14: 
1, 4: Heb 12:22, 1Cr 29:23, 1Pe 2:4-6) Ang pag- 
kabanhaw nila ngadto sa pagkawalay-kamatayon 
ug pagkadili-madunoton panahon sa presensiya ni 
Kristo maoy usa sa mga bahin sa mga pagpakigla- 
bot sa Diyos sa kongregasyon, “usa ka sagradong 
tinago” mismo.— 1Co 15:51-54. 

Ang Sagradong Tinago sa Diyosnong Pag- 
kamahinalaron. Si Pablo misulat kang Timo- 
teo: “Nagsulat ako niining mga butanga kanimo, 
... aron ikaw mahibalo kon unsaon nimo paggawi 
diha sa panimalay sa Diyos, nga mao ang kongre- 
gasyon sa buhing Diyos, usa ka haligi ug tukod sa 
kamatuoran. Sa pagkatinuod, dako gayod ang sag- 
radong tinago niining diyosnong pagkamahinala- 
ron: 'Siya [si Jesu-Kristo] gipadayag diha sa unod, 
gipahayag nga matarong diha sa espiritu, nagpaki- 
ta sa mga manulonda, giwali taliwala sa kanasoran, 
gituohan dinhi sa kalibotan, gidawat sa itaas diha 
sa kahimayaan.' “--1Ti 3:14-16. 

“Ang kongregasyon sa buhing Diyos” nakabaton 
sa kamatuoran, ug kini tukmang nahibalo sa mis- 
teryo, o sa “sagradong tinago,” bahin sa tinuod nga 
diyosnong pagkamahinalaron, ug ang kongregas- 
yon dili kay nagbaton sa dagway lamang kondili 
nagbaton usab sa gahom sa maong diyosnong pag- 
kamahinalaron. (Itandi ang 2Ti 3:5.) Busa kini nag- 
silbing “haligi ug tukod sa kamatuoran” taliwala sa 
usa ka kalibotan nga puno sa kasaypanan ug sa ba- 
kak nga relihiyon, ‘mga misteryo nga sagrado 
ngadto kang Satanas ug niadtong iyang gibutaan. 
(2Co 4:4) Si Jesu-Kristo mismo mao ang Usa kan- 
sang diyosnong pagkamahinalaron gitagna ug gi- 
hubit diha sa inspiradong Hebreohanong Kasula- 
tan. Sulod sa kasiglohan, sukad nga gihagit ang 
pagkasoberano sa Diyos, diin ang integridad sa 
tawo gikuwestiyon, kini maoy usa ka misteryo, o 
“sagradong tinago,” kon bug-os bang mamentinar 
ang usa ka kompleto, dili-matarog, walay-lama 
nga diyoshnong pagkamahinalaron ni bisan kinsa 
nga pit-oson sa Yawa. Kinsa, kon aduna man, ang 
makabarog ilalom sa pagsulay ug mogawas nga 
hinlo gayod, walay sala, ug wala mabulingi nga 
naghupot ug bug-os nga pagkamahinalaron kang 
Jehova? Nalangkit niini mao ang pangutana kon 
kinsa ang ‘binhi sa babaye” nga maoy magsamad 
sa ulo sa Halas. Kini bug-os nga nabutyag sa di- 

hang si Kristo “gipadayag diha sa unod, gipahayag 
nga matarong diha sa espiritu, nagpakita sa mga 
manulonda, giwali taliwala sa kanasoran, gituohan 
dinhi sa kalibotan, gidawat sa itaas diha sa kahima- 
yaan.” (1Ti 3:16, 6:16) Usa gayod kini ka dakong 
butang. Ang dakong isyu bahin sa diyosnong pag- 
kamahinalaron nasentro diha sa usa ka persona, si 
Jesu-Kristo. Pagkadako sa kahulogan sa dalan nga 
gisubay ni Kristo labot sa diyosnong pagkamahina- 
laron! Kini nakahatag gayod ug kaayohan sa ka- 
tawhan ug nagbayaw sa ngalan ni Jehova!---Tan- 
awa ang DIYOSNONG PAGKAMAHINALARON. 

Natapos Na. Diha sa panan-awon ni apostol 
Juan, siya gisultihan: “Sa mga adlaw nga magpati- 
ngog ang ikapitong manulonda, sa dihang mohu- 
yop na siya sa iyang trompeta, ang sagradong ti- 
nago sa Diyos sumala sa maayong balita nga iyang 
gipahayag sa iyang mga ulipon nga mga manalag- 
na sa pagkatinuod matapos na.” (Pin 10:7) Ang 
pagkatapos niini nga sagradong tinago suod nga 
nalangkit sa paghuyop sa ikapitong manulonda sa 
iyang trompeta, nga sa paghuyop niini ang pahiba- 
lo gihimo didto sa langit: “Ang gingharian sa kali- 
botan nahimo nang gingharian sa atong Ginoo ug 
sa iyang Kristo, ug siya magamando ingong hari 
hangtod sa kahangtoran.” (Pin 11:15) Busa, ang 
sagradong tinago sa Diyos natapos sa dihang si Je- 
hova nagsugod sa pagpalihok sa iyang Gingharian 
pinaagi sa iyang Mesiyas, o Kristo. Daghan ang gi- 
pamulong ni Jesu-Kristo ngadto sa iyang mga ti- 
nun-an, ang “mga ulipon” sa Diyos, bahin sa Ging- 
harian sa Diyos ug miingon nga ang “maayong 
balita sa gingharian” kinahanglang padayong iwa- 
li hangtod sa kataposan (Gr., te'los) sa “sistema sa 
mga butang.” Human nga 'ang sagradong tinago 
sa Diyos matapos na, ang “maayong balita” nga 
igawali maglakip sa kon unsay gipahibalo sa mga 
tingog didto sa langit: “Ang gingharian sa kalibo- 
tan nahimo nang gingharian sa atong Ginoo ug sa 
iyang Kristo.”--Mat 24:3, 14. 

Alang sa “misteryo sa kalapasan' (2Te 2:7), tan- 
awa ang Tawo sA KALAPASAN. Alang sa “Misteryo: 
‘Dakong Babilonya” (Pin 17:5), tan-awa ang DA- 
KONG BABILONYA. 


SAHARAIM  [[Natawo sa] Kaadlawon]. Usa ka 
Benjaminhon nga mipuyo sa Moab sa usa ka pa- 
nahon ug kansang tulo ka ginganlang mga asa- 
wa nanganak kaniya ug daghang anak nga lalaki, 
nga ang pipila nahimong mga pangulo sa banay. 
— 1Cr 8:8-11. 


SAHAZUMA [Halangdong Dapit]. Usa ka wala 
matino nga utlanang dapit sa Isacar. (Jos 19:17, 22) 
Nahimutang kini sa usa ka dapit tali sa Bet-semes 
ug sa Bukid sa Tabor. 


SAKAYANG GINAORAN 


SAKAYANG GINAORAN. Usa ka taas, dili 
habog, hiktin nga sakayan nga gipadagan pinaagi 
sa usa o kapin pang mga bugsay nga naglumbay 
ug pangunang gigamit alang sa pagpakiggubat 
diha sa dagat. 

Si Isaias naghulagway sa mga molupyo sa Jeru- 
salem nga nag-ingon: “Didto, ang Halangdong Usa, 
si Jehova, alang kanato maoy usa ka dapit sa mga 
suba, sa halapad nga mga kanal. Ibabaw niini wa- 
lay panon sa mga sakayang ginaoran [sa literal, pa- 
non sa mga barko nga ginaoran] nga motadlas, ug 
walay halangdong barko nga moagi diha niana. 
Kay si Jehova mao ang atong Maghuhukom, si Je- 
hova mao ang atong Maghahatag-lagda, si Jehova 
mao ang atong Hari, siya mismo magluwas kana- 
to.” (Isa 33:21, 22) Ang Jerusalem walay dagkong 
mga suba o mga kanal ingong depensa batok sa 
pag-atake. Bisan pa niana, maingon nga gipanalip- 
dan sa mga suba ug mga kanal ang mga siyudad 
sama sa Babilonya ug No-amon (Nah 3:8), panalip- 
dan usab ni Jehova ang Jerusalem. Hilabihan ka 
gamhanan kini nga “mga suba” sa Diyos nga nag- 
hatag ug kaluwasan, nga tungod niana ang lig-ong 
kasundalohan sa kaaway, nga gisimbolohan sa usa 
ka panon sa mga sakayang ginaoran o sa usa ka 
halangdong barko, maguba diha sa gamhanang 
“katubigan” kon sila mosulong batok sa Jerusalem. 
Busa, sa mahulagwayong paagi, si Jehova nga nag- 
mando ingong Hari sa Jerusalem nagpasalig sa se- 
guridad niini ubos sa depensa nga iya mismong 
itagana alang sa kaluwasan niini. 


SAKIA. Ang pangulo sa usa ka balay o banay 
sa amahan sa tribo ni Benjamin, anak nga lalaki ni 
Saharaim pinaagi sa iyang asawa nga si Hodes. 
— 1Cr 8:1, 8-10. 


SAKIT UG PAGTAMBAL. Ang Kasulatan 
kanunayng naghisgot sa sakit, ang dili-himsog nga 
kahimtang sa lawas o sa hunahuna, ug usab sa es- 
pirituwal nga sakit, o sa pagkasakit sa mahulagwa- 
yong paagi. Bisan tuod ang Bibliya sa panguna 
wala isulat ingong usa ka basahon sa instruksiyon 
labot sa medikal o sa ubang mga pamaagi sa pag- 
tambal sa lainlaing balatian, ang impormasyon nga 
gipresentar niini mahitungod sa maong mga bu- 
tang tukma sa siyentipikanhong paagi. Ang mas 
mahinungdanon, gipakita niini kon unsaon pag- 
buntog ang espirituwal nga sakit. 

Ang sakit maoy gumikan sa pagkadili-hingpit 
nga mosangpot sa kamatayon nga gipasa sa maka- 
sasalang si Adan ngadto sa tawhanong rasa. (Gen 
3:17-19, Rom 5:12) Apan, direktang “gihampak ni 
Jehova si Paraon ug ang iyang panimalay pinaagig 
dagkong mga hampak tungod kang Sarai nga asa- 
wa ni Abram.” (Gen 12:17) Ang Diyos mao ang 
responsable sa “mga hubag nga mamuto” nga mi- 

tubo diha sa tawo ug sa mananap panahon sa ika- 
unom nga hampak nga iyang gipadangat sa kara- 
ang Ehipto. (Ex 9:8-11) Siya naghampak ug sanla 
sa mapangahasong si Miriam (Num 12:9-15), nag- 
hampak sa anak sa gawas ni David kang Bat-seba 
mao nga kini nasakit ug sa ulahi namatay (2Sa 
12:15-18), ug “nagpadala ug kamatay sa Israel” 
sa adlaw ni David (2Sa 24:15). Kining tanan nga 
mga buhat sa Diyos maoy aron sa pagbayaw sa 
iyang ngalan ug balaod, ug ingong panalipod, pag- 
pagawas, o inamahan nga pagdisiplina sa iyang pi- 
niling katawhan. 

Hinunoa, pinaagi sa pagtugot ni Jehova, si Sata- 
nas 'naghampak kang Job pinaagig grabeng mga 
hubag gikan sa lapalapa sa iyang tiil hangtod sa 
iyang alimpulo.” (Job 2:6, 7) Tungod niini si Job na- 
himong sulondan sa katawhan sa Diyos sa paghu- 
pot sa integridad. Sa ulahi si Job giayo sa Di- 
yos, ug ang iyang kinabuhi gilugwayan pa ug 140 
ka tuig tungod sa iyang pagkamatinumanon. (Job 
42:10, 16) Ang mga demonyo usahay mao ang 
hinungdan sa mga sakit, sama sa tawong buta 
ug amang nga gigamhan-sa-demonyo nga giayo 
ni Jesu-Kristo. (Mat 12:22) Apan ang Kasulatan 
nagpalahi tali sa normal nga mga balatian ug 
nianang gigamhan sa demonyo.--Mat 4:24, Mar 
1:32-34, Buh 5:16, tan-awa ang PAGKANAGAMHAN SA 
DEMONYO. 

Ang dili pagsunod sa Pulong sa Diyos, maylabot 
sa seksuwal nga moralidad, mosangpot sa sakit 
ug bisan sa kamatayon. (Pr 7:21-27) Ang mga 
Israelinhon gipasidan-an nga kon sila dili mosunod 
kang Jehova, siya maghampak kanila pinaagi sa 
lainlaing mga sakit.---Deu 28:58-61. 

Ang Bibliya naghisgot sa daghang sakit ug bala- 
tian. Pananglitan, kon dili magmasinugtanon ang 
mga Israelinhon, sila mag-antos sa mga sakit sama 
sa tesis, hubag, almoranas, eksema, ug pagkabu- 
ang. (Deu 28:22, 27, 28, 35) Ang Balaod naghatag 
ug impormasyon kon unsaon sa pag-ila ug pagdu- 
mala ang mga kaso sa sanla. (Lev kap 13, 14) Ang 
usa ka kaliwat ni Aaron nga may bun-i gidid-an sa 
pagbuhat sa iyang mga buluhaton ingong saserdo- 
te, ug ang usa ka hayop nga may bun-i dili dawa- 
ton ingong halad. (Lev 21:17, 20, 22:22) Si Jesu- 
Kristo, pinaagi sa gahom sa Diyos, nag-ayo sa 
pagkabuta nga sukad pa sa pagkahimugso (Ju 9: 
1-7), pagkabungol (Luc 7:22), hupong (Luc 14:1-4), 
sanla (Luc 5:12, 13), patol, paralisis, ug ubang mga 
sakit ug kaluyahon (Mat 4:23, 24). Didto sa Malta, 
giayo ni Pablo ang amahan ni Publio nga “nag- 
antos sa hilanat ug pagkalibag dugo.”---Buh 28: 1-8. 

Ang mga tigdukiduki karong adlawa usahay na- 
ningkamot nga ang ilang paghubit sa mga simto- 
ma ug mga balatian himoong mas espesipiko kay 
sa gihisgotan sa Bibliya, apan sagad nagkadaiya 

ang ilang mga panglantaw. Hinunoa, sanglit ang 
Bibliya maoy inspiradong Pulong sa Diyos, sa di- 
hang nganlan sa mga magsusulat niini ang usa ka 
sakit, eksakto sila. Apan may mga panahon nga 
ang mga balatian dili nila nganlan. Pananglitan, 
wala nganli sa Bibliya ang mga sakit nga gikamat- 
yan sa duha ka batang lalaki nga human niana gi- 
banhaw ni Jehova pinaagi ni Elias ug Eliseo. (1Ha 
17:17-24: 2Ha 4:17-37) Kini wala maghisgot sa ma- 
tang sa 'sakit nga ikamatay [ni Eliseo] (2Ha 13:14, 
20) o nagbutyag sa sakit nga gikamatyan ni Laza- 
ro.--Ju 11:1-4. 

Pagpanambal sa Karaang Kapanahonan. Sa 
karaang Israel ug sa ubang mga kayutaan nga gi- 
hisgotan sa Bibliya, komon na ang mga mananam- 
bal, mga batid sa medisina o sa lainlaing pamaagi 
sa pagpanambal. Sa Ehipto “ang mga mananambal 
nag-embalsamar kang Israel,” ang namatay nga si 
Jacob. (Gen 50:1-3) Ang tinun-an nga si Lucas gi- 
tawag ug “hinigugmang mananambal.” (Col 4:14) 
Si Marcos nag-asoy kanato labot sa usa ka babaye 
nga “gitalinug-an sulod na sa napulog-duha ka 
tuig” ug nga “gipaantos siyag daghang kasakit sa 
daghang mananambal ug nagasto na ang tanan ni- 
yang kahinguhaan ug wala mamaayo apan migra- 
be pa hinuon.”---Mar 5:25-29. 

Ang Hebreohanong mga mananambal mopa- 
tim-awng migamit ug mga hilba ug tingali pipila 
ka matang sa pagkaon aron mamaayo. Ang “balsa- 
mo sa Gilead,” nga usa ka humot nga lana gikan 
sa mga tanom sa karaang Gilead, usahay ibutang 
sa mga samad, tingali ingong pangpatay sa kagaw 
o ingong panghupay ug pangpakunhod sa sakit. 
(Jer 46:11: 51:8) Mopatim-aw nga gigamit ang pi- 
pila ka dahon ingong tambal. (Eze 47:12, Pin 22: 
1, 2) Dayag nga ang mga panghampol gigamit. 
(2Ha 20:7: Isa 38:21) Ang lana usahay gigamit 
aron mohumok ang mga samad ug mga bun-og 
(Isa 1:6), usahay ang lana ug bino parehong gibu- 
bo diha sa mga samad. (Luc 10:34) May mga hi- 
gayon nga ang kasarangang pag-inom ug bino 
girekomendar tungod kay kini makapalipay ug ma- 
kaayo.---Pr 31:6, 1Ti 5:23. 

Ang pagpanambal ug pag-opera gihimo sa kara- 
ang mga Ehiptohanon, nga bahin kanila ang his- 
toryador nga si Herodotus misulat (II, 84): “Daghan 
kaayo ang dibisyon sa ilang pagpanambal, kay ang 
matag mananambal makaayo sa usa lamang ka sa- 
kit ug dili na sa lain. Ang tibuok nasod puno sa 
mga mananambal, ang uban para sa mata, ang 
uban sa ngipon, ang uban sa tiyan, ug ang uban sa 
natagong mga sakit.” 

Sa Ehipto, apil sa mga paagi sa pag-opera mao 
ang cauterization o pagsunog sa apektadong bahin 
sa lawas aron makontrolar ang pag-agas sa dugo, 
ug sa pag-isa sa usa ka piraso sa bukog nga lagmit 

midapat sa utok sa tawo sa mga kaso diin mi- 
liki ang bagolbagol. Ang mga lakilaki gibutang 
alang sa nabali nga mga bukog, gani ang pipila ka 
mummy nakaplagan nga may mga lakilaki nga hi- 
nimo sa panit sa kahoy nga gibugkosan sa mga 
bendahe. (Itandi ang Eze 30:20, 21.) Gipakita diha 
sa Kodigo ni Hammurabi nga dihay pipila ka siru- 
hano sa unang Babilonya, ug gisitar niini ang espe- 
sipikong bayad sa mga mananambal ug gihisgotan 
usab ang “usa ka bronse nga kutsilyo nga gigamit 
sa pag-opera.” 

Diha nay mga dentista kaniadto sa Fenicia. Sa 
usa ka espesimen nga nakaplagan, gigamit ang usa 
ka pinong alambreng bulawan aron hugpongon 
ang unom ka ngipon sa ubos nga apapangig. Sa la- 
ing kaso, gigamit ang usa ka alambreng bulawan 
ingong prosthesis o kapuli aron “madugtong” ang 
ngipon nga gikuha gikan sa laing tawo. 

Impluwensiya sa Salamangka ug Bakak nga 
Relihiyon. 8Mahitungod sa mga mananambal sa 
Ehipto ug sa ilang mga tambal, ang The Inter- 
national Standard Bible Encyclopaedia (Tomo IV, 
p. 2393) nag-ingon: “Gikan sa karaang medikal nga 
mga papiro nga napreserbar, nga ang kinadak-an 
mao ang Papyrus Ebers, atong nasayran nga ang 
kahibalo sa medisina niini nga mga mananambal 
maoy pinasukad lamang sa kasinatian, ug sa da- 
kong bahin gigamitan ug salamangka ug dili gayod 
siyentipikanhon. Bisan pa sa ilang dakong kahiga- 
yonan sila halos walay hibangkaagan sa anatomiya 
sa tawo, ang ilang paghubit sa mga sakit primitibo 
ra kaayo, ug tres-kuwarto sa ginatos ka reseta diha 
sa mga papiro walay epekto. Bisan ang ilang paagi 
sa pag-embalsamar wala magkadimao nga tungod 
niana ang pipila sa ilang mga mummy o gipreser- 
bar nga mga patayng lawas magpabilin pa unta 
diha sa ubang mga klima nga lahi nianang sa Ehip- 
to.”--Giedit ni J. Orr, 1960. 

Ang Pranses nga mananambal ug eskolar nga si 
Georges Roux (sa iyang libro nga Ancient Iraq, 
1964, pp. 305-309) nag-ingon: “Ang pagdayagnos 
sa sakit ug ang pagbanabana sa mga mananambal 
sa Mesopotamia kon mamaayo ba ang sakit maoy 
kombinasyon sa patuotuo ug tukmang obserbas- 
yon.” Dihay batid nga propesyonal nga mga mana- 
nambal kinsa nagtuong ang kadaghanan sa mga 
sakit adunay misteryosong mga tinubdan apan 
kinsa nagtagad usab sa ubang mga hinungdan, 
sama sa pagtakod, pagkaon, ug ilimnon. May mga 
panahon nga ipadala sa mananambal ang mga 
pasyente ngadto sa usa ka mananag-an, ang baru 
nga pari nga maoy motino kon unsa ang tinagong 
sala nga nakaingon sa balatian. O, ipadala sa ma- 
nanambal ang masakiton ngadto sa usa ka ashipu 
nga pari, nga mogamit ug mga orasyon ug mahi- 
kong mga rituwal sa paghingilin sa mga demonyo. 

Si Roux nag-ingon: “Ang mga mananambal sa 
Mesopotamia, sama sa mga astronomo niini nga 
dapit, nagpasukad sa ilang pagpanambal sa la- 
baw-kinaiyanhon nga mga doktrina ug sa ingon 
nababagan ang epektibong pagpangita sa makata- 
ronganong mga katin-awan.” 

Giila sa mga Babilonyanhon si Ea ingong ang pa- 
ngunang diyos sa pagpang-ayo. Ingong panalipod 
batok sa daotang mga espiritu, nagsul-ob sila ug 
mga habak ug mga anting-anting. Giisip sa mga 
Grego nga si Hygeia mao ang diyosa nga nagban- 
tay sa kahimsog, ug gihimong inspirasyon sa mga 
mananambal sa karaang Gresya si Asclepius (Ask- 
lepios, Aesculapius). Gituohan sa mga Romano nga 
ang pipila ka bathala makaayo sa partikular nga 
mga balatian. Pananglitan, sa mga hilanat anaa si 
Febris. Makaiikag, ang sungkod nga may usa ka bi- 
tin nga nagbalikis niini maoy usa ka simbolo nga 
gilangkit ngadto sa Gregong diyos nga si Ascle- 
pius. (HULAGWAY, Tomo 2, p. 530) Ang susama nga 
simbolo, usa ka pak-an nga sungkod nga may nag- 
balikis nga mga halas, nga usa ka medikal nga em- 
blema, maoy usa ka hulad nga gikopya gikan sa 
sungkod nga gibitbit sa diyos nga si Mercury nga 
makita diha sa Romanhong mga kinulit o dibuho. 

Mahitungod sa karaang mga konsepto sa hi- 
nungdan sa sakit sa katibuk-an, ang The Interpret- 
er's Dictionary of the Bible (Tomo 1, p. 847) nag- 
ingon: “Taliwala sa kinaunahang mga rasa, ang 
sakit giisip nga resulta sa salamangka gikan sa ka- 
away nga migahom sa usa ka tawo, o kaha kini 
maoy tungod sa paglapas sa usa ka butang nga gi- 
dili. Sa bisan hain niini nga hitabo gituohan nga 
ang salamangka, pamarang, ug pagpang-ungo ang 
hinungdan sa lisod ayohon nga sakit, ug ang pag- 
tambal nga kinahanglang himoon maglakip gayod 
sa shaman, o tawong tambalan. Tag-anon niya kon 
unsa ang misteryosong hinungdan sa sakit, ug su- 
layan ang pagtangtang niini pinaagi sa paggamit 
ug mga kalaki, lamat, droga, ug mga pagyamyam.” 
--Giedit ni G. Buttrick, 1962. 

Gipakita sa Kasulatan nga gipatakboyan ni Sata- 
nas ug sakit si Job (Job 2:7) ug nga ang pagkagi- 
gamhan-sa-demonyo usahay nalangkit sa sakit. 
(Mat 17:14-18) Busa ang karaang mga pagano adu- 
nay pasukaranan sa paglangkit sa pipila ka sakit 
uban sa pagkagigamhan-sa-demonyo. Apan, dili 
sama kanila, ang matinumanon nga Hebreoha- 
nong mga saserdote ug mga mananambal wala 
gayod mogamit ug salamangka sa pagpang-ayo. 
(Deu 18:9-13) Wala magyamyam ug mga sala- 
mangka si Jesu-Kristo ni ang iyang tinuod nga 
mga sumusunod, bisan sa dihang naghingilin sa 
mga demonyo aron mamaayo ang mga may sakit. 
Sa dihang misagop sa Kristiyanidad, ang mga na- 
gagamit kanhi ug salamangka mitalikod sa maong 

demonyohanong kalihokan, ug tino nga ang usa ka 
Kristohanong mananambal dili gayod mogamit ug 
okultismo ni magpadala ug usa ka pasyente ngad- 
to sa usa nga nagagamit ug salamangka.---Buh 19: 
18, 19. 

Pagkatukma sa mga Ideya sa Kasulatan. 
Mahitungod kang Hippocrates nga usa ka Gre- 
gong mananambal sa ikalima ug ikaupat nga siglo 
W.K.P. ug nailhan ingong “ang amahan sa moder- 
nong medisina,” kini ang giingon: “Sa iyang pana- 
hon wala siya malangkit sa mga ospital sa templo, 
nga gigamhan sa mga pari ni Asclepius, ang diyos 
sa pagpang-ayo.” (The World Book Encyclopedia, 
1987, Tomo 9, p. 227) Si Hippocrates halos kadu- 
ngan ni Malaquias, apan kadaghanan sa giingon sa 
Bibliya bahin sa mga sakit gisulat ni Moises mga 
usa ka libo ka tuig una pa niana. Apan mas maka- 
iikag kining giingon: “Ang labing daghag nahibalo- 
an nga mga tigdukiduki sa medisina, nga nagahi- 
mo sa labing maayong buluhaton karon, nakaabot 
sa konklusyon nga ang Bibliya maoy usa ka tukma 
kaayong basahon sa siyensiya. .. . Ang mga kama- 
tuoran bahin sa kinabuhi, pagdayagnos sa sakit, 
pagtambal, ug medisina aron malikayan ang sa- 
kit ingon sa gihatag sa Bibliya labaw pang maa- 
yo ug kasaligan kay sa mga teoriya ni Hippocra- 
tes, nga daghan niini ang wala pa mapamatud-i, 
ug ang pipila nakaplagan nga dili gayod tukma.” 
--Dr. H. O. Philips, sa usa ka sulat ngadto sa The 
AMA [American Medical Association] News, gipa- 
tik sa gula niini sa Hulyo 10, 1967. 

Mahitungod sa Kristohanong mananambal nga 
si Lucas, kinsa misulat sa usa ka Ebanghelyo ug sa 
basahon sa Mga Buhat, si Dr. C. Truman Davis mi- 
ingon: “Sa mga teksto diin gihatag ang medikal 
nga paghubit, kini tukma gayod kaayo. Si Lucas 
migamit ug kawhaag-tulo ka Gregong teknikal nga 
mga pulong nga makaplagan sa mga sinulat ni 
Hippocrates, Galen ug uban pang mga sinulat sa 
maong yugto labot sa medisina.”--- Arizona Medi- 
cine, Marso 1966, “Medicine and the Bible,” p. 177. 

Ang mga kaayohan sa panglawas sagad mo- 
sangpot kon sundon ang Balaod. Pananglitan, gila- 
tid niini nga diha sa kampo sa mga sundalo ang 
hugaw sa tawo pagatabonan (Deu 23:9-14), sa 
ingon maghatag ug igong panalipod gikan sa mga 
sakit nga makahatag ug impeksiyon nga dala sa la- 
ngaw sama sa pagkalibang ug dugo ug sa tipos. Gi- 
likayan nga mahugawan ang pagkaon ug ang tu- 
big, kay ang Balaod naglagda nga bisan unsang 
butang nga mahulogan sa usa ka “mahugaw” nga 
linalang nga namatay mamahimong mahugaw ug 
kinahanglang himoon ang pipila ka lakang, lakip 
na ang pagbuak sa sudlanang kulonon nga nahu- 
gawan.--Lev 11:32-38. 

Makaiikag, kini ang giingon: “Ang pagsanta sa 
sakit gihatagag pangunang mga pagtagad niini 
nga mga lagda, nga kon sundon malikayan gayod 
ang sakit nga gitawag ug polioencephalitis (paghu- 
bag sa usa ka bahin sa utok) nga makuha gikan sa 
hugawng pagkaon, malikayan usab ang hilanat sa 
ginhawaan, pagkahilo tungod sa pagkaon, ug mga 
bitok. Ang pag-amping kanunay nga hinlo ang 
suplay sa tubig mao ang labing epektibong paagi 
sa pagsumpo sa pagtungha ug pagkaylap sa mga 
sakit sama sa amoebiasis, mga hilanat sa ginhawa- 
an, kolera, bilharziasis o sistosomyasis, ug spiro- 
chetal jaundice. Kini nga mga paagi sa paglikay sa 
sakit, nga nahimong pangunang bahin sa bisan 
unsang sistema sa kahimsog alang sa publiko, im- 
portante ilabina alang sa kaayohan sa usa ka nasod 
nga nabuhi ilalom sa primitibong mga kahimtang 
diha sa usa ka subtropikanhon nga dapit sa yuta.” 
- The Interpreter's Dictionary of the Bible, giedit 
ni G. Buttrick, 1962, Tomo 2, pp. 544, 545. 

Sa iyang libro nga The Bible and Modern Medi- 
cine, si A. Rendle Short, M.D., nagpatin-aw nga 
ang balaod labot sa kahinlo sa publiko naglungtad, 
kon diha man ugaling, sa kinayanohan lamang ta- 
liwala sa mga nasod nga naglibot sa karaang Isra- 
el, ug miingon: “Busa makapahingangha gayod 
nga diha sa usa ka basahon sama sa Bibliya, nga 
glingong dili siyentipikanhon, adunay balaod bahin 
sa kahinlo, ug makapahibulong usab nga ang usa 
ka nasod nga mao pa lamay pagkalingkawas gikan 
sa pagkaulipon, nga kanunayng gigukod sa mga 
kaaway ug sa popanahon gidala sa pagkabihag, na- 
kabaton diha sa mga basahon sa kalagdaan niini 
sa maalamon ug makataronganon kaayong kodigo 
sa mga lagda sa kahimsog. Giila kini sa kasaligang 
mga awtoridad, bisan niadtong walay dakong inte- 
res sa relihiyosong aspekto sa Bibliya.”---London, 
1953, p. 37. 

Sumala sa Balaod, ang liebre ug ang baboy lakip 
sa mga hayop nga dili ipakaon sa mga Israelinhon. 
(Lev 11:4-8) Mahitungod niini, si Dr. Short nag- 
ingon: “Tinuod, mokaon kita ug baboy, koneho ug 
liebre, apan kini nga mga hayop daling mataptan 
ug parasito ug luwas lamang nga kaonon kon kini 
lutoon pag-ayo. Ang baboy tigkaog hugaw, ug 
adunay duha ka matang sa bitok, ang trichina ug 
ang tape worm, nga mahimong mobalhin nganha 
sa tawo. Kini nga kapeligrohan diyutay na lang 
ubos sa presenteng mga kahimtang niini nga na- 
sod, apan ang kahimtang niadto sa karaang Pales- 
tina lahi kaayo, ug ang maong pagkaon mas maayo 
nga gilikayan.”--The Bible and Modern Medicine, 
pp. 40, 41. 

Ang pagsunod sa matarong nga mga kinahang- 
lanon ni Jehova labot sa seksuwal nga moralidad 
may maayong epekto usab sa mga Israelinhon sa 

espirituwal, mental, ug sa pisikal nga paagi. (Ex 
20:14, Lev 18) Ang mga kaayohan sa panglawas 
natagamtam usab sa mga Kristohanon nga nagpa- 
biling mahinlo sa moral. (Mat 5:27, 28: 1Co 6:9-11, 
Pin 21:8) Ang pagsunod sa hataas nga moral nga 
mga sukdanan sa Bibliya magpanalipod gikan sa 
mga sakit nga mapasa sa sekso. 

Gisugyot ni Pablo kang Timoteo nga moinom ug 
diyutayng bino alang sa iyang tiyan ug sa iyang 
subsob nga pagkasakit. (1Ti 5:23) Gipamatud-an 
sa presenteng-adlaw nga panukiduki nga ang bino 
makaayo. Si Dr. Salvatore P. Lucia nga Propesor 
sa Medisina sa University of California School of 
Medicine miingon: “Ang bino kaylap nga gigamit 
ingong tambal sa mga sakit sa sistema sa paghi- 
lis.... Tungod sa sangkap niini nga tannin ug sa 
dili kaayo isog nga substansiya niini nga makapa- 
tay ug kagaw, maayo kini nga tambal sa suol sa ti- 
yan, mucous colitis (paghubag sa dakong tinai tu- 
ngod sa impeksiyon sa membrana niini), pagtubol, 
pagkalibanga ug sa daghang mga sakit sa tiyan 
nga makahatag ug impeksiyon.” (Wine as Food and 
Medicine, 1954, p. 58) Siyempre, si Pablo nag- 
sugyot kang Timoteo sa “pag-inom ug diyutayng 
bino,” dili daghang bino, ug ang Bibliya nagkonde- 
nar sa pagkahubog.---Pr 23:20, tan-awa ang PAGKA- 
HUBOG. 

Giila sa Kasulatan ang epekto sa kabalisa sa hu- 
nahuna ug pagkatugaw sa emosyon nganha sa la- 
was sa tawo, bisan tuod nga dili pa lang dugay nga 
ang kadaghanan sa mga tigdukiduki sa medisina 
nakaamgo nga adunay koneksiyon tali sa balatian 
sa lawas ug sa kahimtang sa emosyon sa usa 
ka tawo. Ang Proverbio 17:22 nag-ingon: “Ang 
kasingkasing nga malipayon maayo nga tambal, 
apan ang masulub-on nga espiritu makapauga sa 
kabukogan.” Ang kasina, kahadlok, kadalo, pagdu- 
mot, ug hakog nga ambisyon makadaot, samtang 
ang maayo ug usahay ang makaayo nga mga 
epekto motungha pinaagi sa pag-ugmad ug pagpa- 
kitag gugma, kalipay, pakigdait, hataas-nga-pai- 
lob, kalulot, pagkamaayo, pagtuo, kalumo, ug pag- 
pugong-sa-kaugalingon, ang bunga sa espiritu sa 
Diyos. (Gal 5:22, 23) Siyempre, ang Kasulatan wala 
mag-ingon nga ang tanang sakit maoy epekto sa 
kabalisa sa hunahuna ug pagkatugaw sa emosyon, 
ni gidili niini ang pagpakonsulta ug ang pagpatam- 
bal sa mga mananambal. Si Pablo nagtawag sa 
matinumanong Kristohanon nga si Lucas ingong 
“hinigugmang mananambal. “---Col 4:14. 

Kuwarentinas. Sumala sa Balaod, ang usa ka 
tawo nga may mananakod nga sakit o gidudahan 
nga aduna niini, ikuwarentinas, buot ingnon, ibu- 
lag sa ubang tawo o ilain sulod sa usa ka panahon. 
Ang pito ka adlaw nga yugto sa pagkuwarentinas 
gipatuman aron matino ang sanla diha sa mga 

tawo, besti, ug ubang mga butang, o mga balay. 
(Lev 13:1-59, 14:38, 46) Dugang pa, ang usa ka 
tawo mahugaw sulod sa pito ka adlaw kon siya ma- 
kahikap ug patayng lawas sa tawo. (Num 19:11-13) 
Bisan tuod ang Kasulatan wala mag-ingon nga ang 
ulahing regulasyon gihatag aron mahuptan ang 
maayong panglawas, kini magpanalipod sa uban 
kon ang tawong namatay adunay sakit nga maka- 
hatag ug impeksiyon. 

Mahulagwayong Kapadapatan. Ang Juda 
ug Jerusalem nahimong masakiton sa espirituwal 
tungod sa ilang pagkasad-an. (Isa 1:1, 4-6) Bisan 
tuod ang relihiyosong mga lider sa Jerusalem wala 
magmalamposon sa pag-ayo sa pagkadaot sa ka- 
tawhan, ug nag-ingong aduna kunoy pakigdait 
(Jer 6:13, 14), wala sila makalingkawas sa kalagla- 
gan sa siyudad niadtong 607 W.K.P. Apan si Jeho- 
va misaad nga ipahinabo ang pagkaayo sa Zion, o 
Jerusalem (Jer 30:12-17, 33:6-9), ang pagkaayo 
nga natuman sa dihang ang nahibilin nga mga 
Hudiyo mibalik sa ilang yutang natawhan niadtong 
537 W.K.P. 

Giila ni Jesu-Kristo ang pagkamasakiton sa espi- 
rituwal sa mga makasasala ug gitinguhang pa- 
dangpon sila kang Jehova aron mamaayo sa espiri- 
tuwal. Busa, sa dihang gisaway tungod sa pagkaon 
ug pag-inom uban sa mga maniningil ug buhis ug 
mga makasasala, si Jesus miingon: “Kadtong mga 
himsog wala magkinahanglan ug mananambal, 
kondili kadtong mga masakiton. Ako mianhi aron 
sa pagtawag, dili sa mga tawong matarong, kon- 
dili sa mga makasasala aron maghinulsol.”---Luc 
5:29-32. 

Ang pagtambal sa espirituwal nga sakit sa usa ka 
membro sa Kristohanong kongregasyon gihisgotan 
sa Santiago 5:13-20. Ang konteksto, nga nagpalahi 
sa usa nga may sakit ug sa usa nga nagmasadya- 
on, nagpakita nga si Santiago wala maghisgot sa 
pisikal nga sakit kondili sa espirituwal nga sakit. 
Mahitungod sa mga paagi sa pagtambal ug sa pag- 
kaepektibo niini, si Santiago misulat: “Aduna bay 
masakiton [sa espirituwal] kaninyo? Magpatawag 
siyag mga ansiyano sa kongregasyon, ug paampoa 
sila alang kaniya [aron siya makadungog sa pag- 
ampo ug magpakitag pag-uyon pinaagi sa pag- 
ingong “Amen"], nga maghaplas kaniya ug lana 
[magdasig kaniya pinaagi sa makapahupay nga 
instruksiyon gikan sa Pulong sa Diyos, aron sa pag- 
pasig-uli kaniya nga mahiusa sa kongregasyon (Sal 
133:1, 2, 141:5)] sa ngalan ni Jehova [uban ang 
pagkamatinumanon ngadto sa Diyos ug uyon sa 
Iyang katuyoan]. Ug ang pag-ampo sa pagtuo [nga 
itanyag sa mga ansiyano alang sa tawo nga masa- 
kiton sa espirituwal] mag-ayo sa usa nga nalu- 
ya [sa espirituwal], ug si Jehova magbangon kani- 
ya [ingong gikan sa pagkanawad-an ug paglaom ug 

sa pagbating gibiyaan sa Diyos, si Jehova magpa- 
lig-on kaniya aron makalakaw diha sa dalan sa ka- 
matuoran ug pagkamatarong (Flp 4:13)]. Dugang 
pa, kon siya nakasala, siya pagapasayloon [ni Jeho- 
va (Sal 32:5, 103: 10-14), kon ang indibiduwal pabo- 
rableng mosanong sa mga pag-ampo ug sa pag- 
badlong, pagtul-id, ug sa tambag gikan sa Pulong 
ni Jehova nga gihatag kaniya pinaagi sa mga ansi- 
yano, ug siya mahinulsolong mag-usab ug mosu- 
bay sa matarong nga dalan (Sal 119:9-16)].” 

Pagsagubang sa Sakit. Ang sakit maoy usa 
ka kalamidad nga modangat sa usa ka tawo bisan 
kon siya adunahan sa materyal. (Ecc 5:16, 17: itan- 
di ang Mat 16:26.) Ang pipila ka tawo daghag lami- 
ang pagkaon apan dili makapahimulos niini tungod 
sa sakit sa tiyan o sa ginhawaan. (Ecc 6:1, 2) Ang 
espirituwal nga mga igsoon ni Jesu-Kristo gihisgo- 
tan usab nga nasakit usahay sa pisikal. (Mat 25:39, 
40) Ang mga Kristohanon sama kang Epafrodito, 
Timoteo, ug Trofimo nasakit sa pisikal (Flp 2:25-30: 
1Ti 5:23: 2Ti 4:20), apan ang Bibliya wala maghis- 
got nga kini nga mga Kristohanon milagrosong gi- 
ayo sa mga apostoles. 

Bisan pa niana, sa dihang ang usa sa mga alagad 
sa Diyos masakit sa pisikal, tukma nga siya mag- 
ampo kang Jehova alang sa kusog nga gikinahang- 
lan aron maantos ang iyang balatian ug alang sa 
espirituwal nga kusog aron makapabiling mauno- 
ngon sulod sa yugto nga nagmaluyahon diha sa 
unod. “Si Jehova magpalig-on [sa maong tawo] 
sa ibabaw sa higdaanan sa balatian.”---Sal 41:1-3, 
tan-awa usab ang 1Ha 8:37-40. 

Apan, kon ang usa ka tawo magpasulod ug dugo 
sa iyang lawas ingong tambal sa sakit, kini maoy 
paglapas sa balaod sa Diyos.---Gen 9:3, 4: Buh 15: 
28, 29: tan-awa ang DUGO. 

Si Jehova makahimo sa pagwagtang sa mga sa- 
kit. (Ex 15:26: 23:25, Deu 7:15) Si Isaias misulat ba- 
hin sa panahon nga “walay pumoluyo nga moi- 
ngon: ‘Ako masakiton” (Isa 33:24) ug bahin sa 
espirituwal nga pagkaayo sa buta, bungol, bakol, ug 
amang, kini nga mga tagna nagsaad usab sa pisi- 
kal nga pagkaayo. (Isa 35:5, 6) Si Jesu-Kristo, sa 
dinhi pa sa yuta, mihimog pisikal ug espirituwal 
nga pagpang-ayo sa mga masakiton pinaagi sa 
pagtuman sa Mesiyanikong tagna, “Gikuha niya 
ang atong mga sakit ug gipas-an ang atong mga 
balatian.” (Mat 8:14-17: Isa 53:4) Ang pasukaranan 
niini nga mga pagpang-ayo mao ang paghalad sa 
iyang tawhanong kinabuhi, nga mao ang sangkoa- 
nan sa dalan nga iyang gisubay sukad nga mikun- 
sad kaniya ang espiritu sa Diyos didto sa Suba sa 
Jordan niadtong 29 K.P. Busa ang mga Kristohanon 
adunay pasukaranan sa paglaom ug ingon man 
daghang pamatuod nga pinaagi sa gibanhawng si 
Jesu-Kristo ug pinaagi sa Gingharian sa Diyos, ang 

masinugtanong katawhan makadawat, dili lamang 
sa temporaryong tambal sa sakit, kondili sa perma- 
nente nga kagawasan gikan sa sala, sakit, ug kama- 
tayon nga napanunod kang Adan. Tungod niini ang 
tanang pagdayeg angayng ihatag kang Jehova, nga 
giila ni David ingong ang usa ‘nga nagaayo sa ta- 
nang balatian. --Sal 103:1-3, Pin 21:1-5. 


SAKO. Tan-awa ang PUNTIL, SAKO. 


SAKONG PANAPTON. Usa ka gaspangon 
nga panapton nga gigamit sa paghimog mga sako, 
o mga puyo, sama nianang sa mga sudlanan ug 
mga lugas. Sagad kini maoy hinablon gikan sa bal- 
hibo sa kanding nga itom ug kolor. (Pin 6:12, Isa 
50:3) Ang Hebreohanong pulong alang sa sakong 
panapton (saq) gigamit usab sa pagtumong sa mga 
sudlanan nga ginama gikan niini.---Gen 42:25, Jos 
9:4. 

Kini maoy naandang besti sa pagbangotan, ug 
una natong mabasa ang paggamit niini sa di- 
hang si Jacob nagbangotan kay nagtuong namatay 
ang iyang anak nga si Jose, ug siya nagbutang ug 
sakong panapton diha sa iyang balat-ang. (Gen 
37:34, 2Sa 3:31) Sa pipila ka kahimtang ang mga 
nagbangotan migamit niini aron lingkoran o higda- 
an. (2Sa 21:10, Isa 58:5, Joe 1:13) Ang mga alagad 
ni Ben-hadad, sa pagpakiluoy alang sa kinabuhi sa 
ilang hari atubangan kang Ahab, miadto nga nag- 
sul-ob ug sakong panapton diha sa ilang mga ba- 
lat-ang ug may mga pisi diha sa ilang mga ulo. 
(1Ha 20:31, 32) Usahay kini ang unang isul-ob, nga 
sapawan ug laing besti (Job 16:15: Isa 32:11, 1Ha 
21:27, 2Ha 6:30), samtang sa ubang mga kahim- 
tang kini lagmit “ibakos' lamang ibabaw sa pang- 
ilalom nga mga besti.---Eze 7:18, Joe 1:8. 

Ingong resulta sa pagsangyaw ni Jonas, ang 
hari sa Nineve nagpagula ug mando nga dili la- 
mang ang tanang katawhan sa siyudad mosunod 
sa iyang pananglitan sa pagsul-ob ug sakong pa- 
napton kondili bisan ang 'binuhing mga hayop' sul- 
oban usab niini.---Jon 3:6-8. 

May mga higayon nga ang Hebreohanong mga 
manalagna magsul-ob ug sakong panapton. Gihi- 
mo nila kini uyon sa pasidaang mga mensahe ug 
mga panawagan sa paghinulsol nga gisugo kanila 
nga ipahayag, o sa dihang sila mag-ampo uban 
ang mga pahayag sa paghinulsol alang sa kataw- 
han. (Isa 20:2, Dan 9:3, itandi ang Pin 11:3.) Kini 
isul-ob sa hari ug sa katawhan sa mga panahon sa 
dakong kalisdanan o sa dihang makadawat ug mga 
balita sa katalagman.---2Ha 19:1, Isa 15:3, 22:12. 


SAKOP NGA DISTRITO. Usa ka adminis- 
tratibong dibisyon sa usa ka gingharian ubos sa 
pagmando sa usa ka sentrong kagamhanan. (Est 
1:16, 2:3, 18) Ang Bibliya naghisgot ug sakop 


SAKOP NGA DISTRITO 


nga mga distrito maylabot sa Israel, Babilonya, ug 
Medo-Persia. (1Ha 20:14-19: Est 1:1-3; Dan 3:1, 
3, 30) Ang Hebreohanon ug Aramaikong pulong 
alang sa “sakop nga distrito” (medhi:'nah') naggi- 
kan sa lintunganayng berbo nga din, nga nagkahu- 
logang “paghukom.” 

Ang manalagnang si Daniel gihimong magma- 
mando sa tibuok sakop nga distrito sa Babilonya, 
tingali ang pangunang distrito nga naglakip sa 
siyudad sa Babilonya. (Dan 2:48) Ang iyang tulo ka 
Hebreohanong mga kauban, si Sadrak, Mesak, ug 
Abednego, gitudlo usab aron mag-alagad niini nga 
distrito ingong mga tagdumala. (Dan 2:49, 3:12) 
Ang Elam mopatim-aw nga laing sakop nga distri- 
to sa Babilonya. (Dan 8:2) Lagmit tungod kay na- 
kapuyo sa sakop nga distrito sa Babilonya, ang gi- 
pasig-uli nga destiyerong mga Hudiyo gitawag nga 
“mga anak sa sakop nga distrito.” (Esd 2:1, Neh 7:6) 
O, kaha gitawag sila niini tungod sa ilang pagka- 
molupyo sa Juda nga usa ka sakop nga distrito sa 
Medo-Persia.---Neh 1:3. 

Panahon sa paghari ni Ahasuero (Jerjes I), ang 
Imperyo sa Medo-Persia gilangkoban ug 127 ka sa- 
kop nga mga distrito, gikan sa India hangtod sa 
Etiopia. Ang mga Hudiyo nagkatibulaag pagpuyo 
sa tibuok niining halapad kaayong imperyo. (Est 
1:1: 3:8, 4:3, 8:17; 9:2, 30) Ang yuta sa Juda, nga 
may kaugalingong gobernador ug segundaryong 
mga pangulo, maoy usa sa 127 ka sakop nga mga 
distrito. (Neh 1:3, 11:3) Apan mopatim-aw nga ang 
Juda maoy bahin sa usa ka mas dako pang politikal 
nga dibisyon nga gimandoan sa mas taas nga opis- 
yal sa kagamhanan. Lagmit kini nga opisyal mao 
ang magsang-at sa tanang seryosong mga sum- 
bong ngadto sa hari may kalabotan sa mga distri- 
to nga ubos sa iyang pagmando ug unya magpaa- 
bot siya sa awtorisasyon sa hari aron sa paghimog 
aksiyon. Dugang pa, ang ubos-ubos nga mga opis- 
yal makahangyo nga paimbestigahan ang mga ka- 
lihokan sa usa ka sakop nga distrito. (Esd 4:8-23, 
5:3-17) Kon duna nay awtorisasyon sa hari, ang sa- 
kop nga mga distrito makadawat ug salapi gikan sa 
harianong tipiganan sa bahandi, ug ang mga man- 
do sa hari ipadala pinaagig mga mensahero ngad- 
to sa nagkalainlaing bahin sa imperyo. (Esd 6:6-12, 
Est 1:22, 3:12-15: 8:10-14) Busa, ang tanang mo- 
lupyo sa sakop nga mga distrito sinati sa mga ba- 
laod ug mga mando sa sentrong kagamhanan. 
--Itandi ang Est 4:11. 

Tungod sa sistema nga gigamit sa sakop nga 
mga distrito sa mga nasod sa kanhing kapanaho- 
nan, sagad nalisdan pag-ayo ang mga ginsakpan 
niini. Kini nga kamatuoran giila sa maalamong 
magsusulat sa Ecclesiastes (5:8).--Tan-awa ang 
LALAWIGAN. 


SAKOP NGA MGA LUNGSOD 


SAKOP NGA MGA LUNGSOD.  Gagmayng 
mga lungsod nga anaa sa palibot sa usa ka mas da- 
kong lungsod o siyudad. Ang kaulohan o pangu- 
nang siyudad sa usa ka distrito mao ang metro- 
polis, o “inahan” nga siyudad, sama nianang sa 
1 Cronicas 18:1: “Sa Gat ug sa mga lungsod nga sa- 
kop niini” (sa literal, “Ang Gat ug ang iyang mga 
anak nga babaye”). Ang Tiro gitawag nga “anak 
nga babaye” sa Sidon, usa ka siyudad nga dayag 
nga mas karaan kay sa Tiro, nga lagmit sa sinug- 
dan usa ka kolonya sa Sidon. (Isa 23:8, 12; Gen 
10:19, Jos 11:8) Ang mga lungsod sa Juda sakop sa 
Jerusalem. (Sal 48:11, 97:8, Lam 3:51) Ang ubang 
“inahan” nga mga siyudad nga may sakop nga mga 
lungsod mao ang Samaria ug Sodoma (Eze 16:53), 
Raba sa Ammon (Jer 49:3), Kenat (Num 32:42), 
Ekron (Jos 15:45), Asdod ug Gaza (Jos 15:47), Bet- 
sean, Ibleam, Dor, En-dor, Taanak, ug Megido (Jos 
17:11). 

Ang “anak” nga mga lungsod naggikan sa “ina- 
han” nga siyudad o kaha nag-agad niini sa politi- 
kanhon, ekonomikanhon, ug usahay sa relihiyoso 
nga paagi. Sa pipila ka kahimtang ang sakop nga 
mga lungsod dili-pinarilan o dili kaayo kinutaan, 
ug sa mga panahon sa paglikos ang mga molupyo 
modangop sa “inahan” nga siyudad.---Jer 4:5: 8:14. 

Ang karaang siyudad sa Jerusalem ingong “ina- 
han” sa sakop nga mga lungsod sa Juda gigamit 
sa simbolikong paagi sa paglarawan sa “langit- 
nong Jerusalem,” ang Mesiyanikong Gingharian 
ni Jehova pinaagi ni Jesu-Kristo, nga niana kad- 
tong nangita sa pagkamatarong makakaplag ug 
kadangpan sa “adlaw ni Jehova batok sa tanang ka- 
nasoran.”---Heb 12:22, 28: Abd 15, 17; Sal 48:11-13, 
Joe 2:32. 

Ang Dakong Babilonya gihulagway sa Pinadayag 
kapitulo 17 ingong usa ka babayeng pampam ug 
ingong usa ka siyudad nga may mga anak nga ba- 
baye. Kini maoy mga organisasyon nga naggikan 
sa inahan nga organisasyon. Sanglit iya mang mga 
sakop, kini mangapukan sa kalaglagan uban kani- 
ya.---Tan-awa ang SIYUDAD. 


SAKOP NGA MGA SIYUDAD. Mga siyu- 
dad sa usa ka partikular nga katawhan o tribo nga 
nahisulod sa teritoryo sa laing tribo. Ang moder- 
nong-adlaw nga mga pananglitan sa sakop nga te- 
ritoryo naglakip sa kanhing Kasadpang Berlin, nga 
gilibotan sa teritoryo sa Sidlakang Alemanya, ug 
ang gipanag-iyang teritoryo nga gihatag ngadto sa 
Hiniusang Kanasoran, nga anaa mismo sulod sa 
New York City. Usa ka bahin sa karaang Jerusalem 
ang nagpabiling sakop sa mga Jebusihanon nga 
nahimutang sulod sa teritoryo sa Israel sulod sa 
upat ka siglo hangtod nga sa kataposan nailog kini 
ni David.---Jos 15:63, Huk 1:21, 19:11, 12, 2Sa 5:6-9. 

Sa pagbahinbahin sa Yutang Saad taliwala sa 
12 ka tribo, may mga siyudad sulod sa teritoryo sa 
usa ka tribo nga gipanag-iya sa laing tribo. Suma- 
la sa Josue 16:9, “ang mga anak ni Epraim may sa- 
kop [o, “bulag, nahilain”] pa nga mga siyudad sa ta- 
liwala sa panulondon sa mga anak ni Manases” (ftn 
sa Rbi8), buot ingnon, “mga lungsod nga gjilain 
alang sa mga Epraimnon nga nahimutang sulod sa 
panulondon sa mga anak ni Manases.” (JB, tan-awa 
usab ang Jos 17:8, 9.) Ang pipila sa mga anak ni 
Manases nagpuyo sa mga lungsod sulod sa mga ut- 
lanan ni Isacar ug Aser.---Jos 17:11, 1Cr 7:29. 

Ang panulondon ni Simeon maoy mga siyudad 
nga nahimutang sulod sa teritoryo sa Juda, tungod 
kay ang pahat ni Juda “dako man kaayo alang ka- 
nila.” (Jos 19:1-9: MAPA, Tomo 1, pp. 744, 947) Ang 
tanang 48 ka siyudad nga gidumala sa mga Levi- 
hanon, lakip ang 6 ka siyudad nga dalangpanan, 
maoy sakop nga mga siyudad nga anaa sa teritor- 
yo sa ubang mga tribo. (Jos 21:3-41) Niining paa- 
giha natuman ang tagna sa himalatyong si Jacob 
bahin kang Simeon ug Levi, nga ‘sila makabaton ug 
pahat diha kang Jacob, apan magkatibulaag diha 
sa Israel.'---Gen 49:7. 


SAKSI. 


SAKUT. Lagmit usa ka bathala sa kabituonan 
ingon sa gipakita sa kamatuoran nga ang “Sakut” 
gihisgotan nga katumbas sa prase nga “ang bituon 
sa inyong diyos.” (Am 5:26) Kini nga ngalan tinu- 
yong gibutangan ug marka sa bokales diha sa Heb- 
reohanon nga Masoretikong teksto aron litokon nga 
katumbas sa shiq-quts, nga nagkahulogang “du- 
lumtanang butang.” Tingali gituohan nga ang Sa- 
kut mao si “Sakkut,” ang Babilonyanhong ngalan ni 
Saturno (usa ka diyos-bituon). Apan sa Gregong 
Septuagint ang ekspresyong “si Sakut nga inyong 
hari” mabasa nga “ang tolda ni Molok,” ug si Este- 
ban, nga lagmit nagkutlo sa Septuagint, migamit 
usab sa mga pulong nga “ang tolda ni Molok.” 
(Buh 7:43) Kini nagpasabot nga ang “Sakut” lagmit 
maoy usa ka mabalhinbalhin nga ampoanan, usa 
ka tolda o balongbalong, diin gibutang ang idolong 
larawan ni Molok.--Tan-awa ang ASTROLOGO (Si 
Molek ug ang Astrolohiya sa Israel). 


Tan-awa ang LEGAL NGA KASO. 


SALA. Ang bisan unsang butang nga dili ka- 
harmonya, busa kasukwahi sa personalidad, mga 
sukdanan, mga paagi, ug kabubut-on sa Diyos: ang 
bisan unsang butang nga makadaot sa relasyon sa 
usa ka tawo uban sa Diyos. Kini mahimong pinaa- 
gi sa pulong (Job 2:10, Sal 39:1), sa buhat (pagbu- 
hat ug daotang mga buhat [Lev 20:20, 2Co 12:21] 
o sa dili pagbuhat sa kon unsay angayng buhaton 
[Num 9:13, San 4:17]), o sa tinamdan sa hunahuna 
o kasingkasing (Pr 21:4: itandi usab ang Rom 3:9- 

18: 2Pe 2:12-15). Ang kawalay pagtuo sa Diyos 
maoy usa ka dakong sala, nga sa ingon nagpakitag 
kawalay pagsalig kaniya sa iyang katakos sa pag- 
buhat. (Heb 3:12, 13, 18, 19) Ang pagkonsiderar sa 
gigamit nga mga termino sa orihinal nga pinulo- 
ngan ug ang mga pananglitan nga nalangkit niini 
nga mga termino nagpatin-aw niini. 

Ang komon nga Hebreohanong termino nga gi- 
hubad nga “sala” mao ang chatta'th? sa Grego 
ang naandang pulong mao ang ha-marti'a. Niining 
duha ka pinulongan ang mga berbo niini (Heb., 
chata”; Gr., hamarta'no) nagkahulogang “sipyat,” 
sa diwa nga nasipyat o napakyas sa pagkab-ot sa 
usa ka tumong, paagi, sukdanan, o hustong katu- 
yoan. Diha sa Maghuhukom 20:16 ang chata” gi- 
gamit uban sa usa ka pulong nga negatibo sa pag- 
hubit sa mga Benjaminhon nga “mga tiglambuyog 
ug mga bato hangtod sa kanipson sa usa ka lu- 
gas nga buhok ug dili mosipyat. Ang Gregong 
mga magsusulat sagad migamit sa ha-marta'no 
maylabot sa usa ka magbabangkaw nga nasipyat 
sa iyang target. Kining duha ka pulong gigamit 
nga nagkahulogang nasipyat o napakyas sa pag- 
kab-ot dili lamang sa pisikal nga mga butang o 
mga tumong (Job 5:24) kondili sa moral o intelek- 
tuwal usab nga mga tumong o mga sukdanan. Ang 
Proverbio 8:35, 36 nag-ingon nga ang usa nga na- 
kakaplag ug diyosnong kaalam nakakaplag ug ki- 
nabuhi, apan ang 'usa nga mosipyat [gikan sa Heb., 
chata”] sa kaalam nagabuhat ug kadaot sa iyang 
kalag, nga motultol sa kamatayon. Diha sa Kasu- 
latan, ang Hebreohanon ug Gregong mga termino 
pangunang nagtumong sa pagkasala sa intelihen- 
teng mga linalang sa Diyos, sa ilang pagkasipyat sa 
sukdanan maylabot sa ilang Maglalalang. 

Ang Dapit sa Tawo Diha sa Katuyoan sa Di- 
yos. Ang tawo gilalang sumala sa “larawan sa 
Diyos.” (Gen 1:26, 27) Siya, sama sa tanang ubang 
mga butang nga gilalang, milungtad ug nalalang 
tungod sa kabubut-on sa Diyos. (Pin 4:11) Ang 
paghatag sa Diyos kaniya ug buluhaton nagpakita 
nga ang tawo mobuhat sa katuyoan sa Diyos iba- 
baw sa yuta. (Gen 1:28, 2:8, 15) Sumala sa inspira- 
dong apostol, ang tawo gilalang aron mahimong 
larawan ug himaya sa Diyos (1Co 11:7), busa 
magpabanaag sa mga hiyas sa iyang Maglalalang, 
nga magagawi aron sa pagpabanaag sa himaya sa 
Diyos. Ingong yutan-ong anak sa Diyos, ang tawo 
angay nga mahimong kaamgid, o mahisama, sa 
iyang langitnong Amahan. Ang kasukwahi niini 
maoy pagsupak ug pagpakaulaw sa pagkaginika- 
nan sa Diyos.--Itandi ang Mal 1:6. 

Kini gipakita ni Jesus sa dihang gidasig niya ang 
iyang mga tinun-an sa pagpasundayag sa pagka- 
maayo ug gugma sa paaging mas labaw nianang 
gipasundayag sa “mga makasasala,” mga tawo nga 


SALA 


nailhang nagbatasan sa makasasalang mga buhat. 
Siya miingon nga pinaagi lamang sa pagsunod sa 
panig-ingnan sa Diyos sa pagpakitag kaluoy ug 
gugma nga ang iyang mga tinun-an “makapama- 
tuod sa ilang kaugalingon nga mga anak sa ilang 
Amahan nga anaa sa mga langit.” (Mat 5:43-48, 
Luc 6:32-36) Gilangkit ni Pablo ang himaya sa Di- 
yos maylabot sa tawhanong sala sa dihang siya mi- 
ingon nga “ang tanan nakasala ug wala makaabot 
sa himaya sa Diyos.” (Rom 3:23, itandi ang Rom 
1:21-23, Os 4:7.) Sa 2 Corinto 3:16-18, 4:1-6 ang 
apostol nagpakita nga kadtong mitalikod gikan sa 
sala aron modangop kang Jehova “uban ang dili-ti- 
naptapan nga mga nawong nagpasumbalik-silaw 
samag mga salamin sa himaya ni Jehova, ug gina- 
usab ngadto sa samang larawan gikan sa himaya 
ngadto sa himaya,” tungod kay ang mahimayaong 
maayong balita bahin kang Kristo, nga mao ang la- 
rawan sa Diyos, misidlak nganha kanila. (Itandi 
usab ang 1Co 10:31.) Si apostol Pedro nagkutlo gi- 
kan sa Hebreohanong Kasulatan sa dihang nagpa- 
hayag sa dayag nga kabubut-on sa Diyos alang sa 
iyang yutan-ong mga alagad, nga nag-ingon: “Su- 
mala sa Balaang Usa nga nagtawag kaninyo, mag- 
mabalaan usab kamo sa tanan ninyong panggawi, 
tungod kay kini nahisulat: “'Kinahanglan kamong 
magmabalaan, tungod kay ako balaan." “--IPe 1: 
15, 16; Lev 19:2, Deu 18:13. 

Busa, ang sala nagmantsa sa pagpabanaag sa 
tawo sa larawan ug himaya sa Diyos, kini naghimo 
sa tawo nga dili balaan, nga mao, mahugaw, dili- 
putli, nabulingan sa espirituwal ug sa moral nga 
diwa.--Itandi ang Isa 6:5-7, Sal 51:1, 2; Eze 37:23, 
tan-awa ang PAGKABALAAN, PAGBALAAN. 

Nan, kining tanan nga mga teksto nagpasiugda 
sa orihinal nga katuyoan sa Diyos nga ang tawo 
angayng kaharmonya sa personalidad sa Diyos, 
mahisama sa iyang Maglalalang, sama sa pagti- 
nguha sa usa ka tawhanong amahan nga nahigug- 
ma sa iyang anak nga ang iyang anak mahisama 
kaniya maylabot sa panglantaw sa kinabuhi, mga 
sukdanan sa panggawi, mga hiyas sa kasingkasing. 
(Itandi ang Pr 3:11, 12, 23:15, 16, 26, Efe 5:1, Heb 
12:4-6, 9-11.) Gikinahanglan gayod niini ang pag- 
kamasinugtanon ug pagkamapinasakopon sa tawo 
sa kabubut-on sa Diyos, kana man nga kabubut-on 
gihatag pinaagi sa dayag o dili dayag nga sugo. 
Busa, ang sala naglangkit sa usa ka moral nga pag- 
kapakyas, pagkasipyat sa sukdanan, sa tanan niini 
nga mga aspekto. 

Ang Pagtungha sa Sala. Ang sala unang mi- 
tungha diha sa dominyo sa mga espiritu sa wala pa 
kini motungha sa yuta. Sulod sa dili matinong ka- 
panahonan ang bug-os nga pagkaharmonya uban 
sa Diyos naghari sa uniberso. Nabungkag kini pi- 
naagi sa usa ka espiritung linalang nga gitawag 

ingong Magsusukol, Kaaway (Heb., Satan” Gr., Sa- 
ta'nas7 Job 1:6, Rom 16:20), ang pangunang Bakak 
nga Tigsumbong o Tigbutangbutang (Gr., Di':a'bo- 
los) sa Diyos. (Heb 2:14: Pin 12:9) Busa, si apostol 
Juan miingon: “Siya nga nagpadayon sa pagbuhat 
sa kasal-anan nagagikan sa Yawa, tungod kay ang 
Yawa nagpakasala sukad pa sa sinugdan."--1Ju 
3:8. 

Pinaagi sa mga pulong nga “sa sinugdan” tin- 
awng gipasabot ni Juan ang sinugdanan sa pagsu- 
pak ni Satanas, maingon nga ang “sinugdan” giga- 
mit sa pagtumong sa pagsugod sa pagkatinun-an 
sa mga Kristohanon diha sa 1 Juan 2:7, 3:11. Ang 
mga pulong ni Juan nagpakita nga sa dihang iyang 
gipatungha ang sala, si Satanas nagpadayon sa 
iyang makasasalang dalan. Busa, si bisan kinsang 
tawo nga “naghimo sa sala nga iyang binuhatan o 
batasan” nagpadayag sa iyang kaugalingon nga 
usa ka “anak” sa Kaaway, espirituwal nga anak 
nga nagpabanaag sa mga hiyas sa iyang “ama- 
han.”--The Expositor's Greek Testament, giedit ni 
W. R. Nicoll, 1967, Tomo V, p. 185; Ju 8:44: 1Ju 
3:10-12. 

Sanglit maugmad na ang sayop nga tinguha ug 
kini makapanamkon na sa dili pa “manganak ug 
sala” (San 1:14, 15), ang espiritung linalang nga 
nahimong magsusupak mitipas na gikan sa pagka- 
matarong, mibati na ug pagkadiskontento sa Diyos, 
sa wala pa ang aktuwal nga pagtumaw sa sala. 

Pag-alsa didto sa Eden. Ang kabubut-on sa 
Diyos sumala sa gipahayag ngadto kang Adan ug 
sa iyang asawa sa panguna maoy positibo, nga 
naglatid sa mga butang nga ilang himoon. (Gen 
1:26-29, 2:15) Ang usa ka pagdili gihatag ngadto 
kang Adan, nga nagdili sa pagkaon (o bisan sa pag- 
hikap) sa kahoy sa kahibalo sa maayo ug sa dao- 
tan. (Gen 2:16, 17: 3:2, 3) Ang pagsulay nga gi- 
himo sa Diyos labot sa pagkamasinugtanon ug 
pagkamahinalaron sa tawo nagpakitag pagtahod 
alang sa dignidad sa tawo. Pinaagi niini ang Diyos 
walay gipasangil kang Adan nga butang nga dao- 
tan, ingong pananglitan, wala niya gamita ingong 
pagsulay ang pagdili sa pakigsekso sa hayop, pag- 
buno, o ang susamang daotan o tampalasan nga 
buhat, nga daw gipasabot sa maong pagdili nga gi- 
bati sa Diyos nga si Adan naghambin ug salawa- 
yong mga inklinasyon sa sulod niya. Ang pagkaon 
maoy normal, husto, ug si Adan gisultihan nga 
"makakaon hangtod sa pagkatagbaw' sa kon unsay 
gihatag sa Diyos kaniya. (Gen 2:16) Apan karon 
ang Diyos nagsulay kang Adan pinaagi sa pagdili 
sa pagkaon sa bunga niining usa ka kahoy, busa 
ang pagkaon sa maong bunga gihimo sa Diyos 
ingong simbolo nga ang mokaon niini makabaton 
ug kahibalo nga magpaarang kaniya sa pagdesidir 

sa iyang kaugalingon kon unsay “maayo” o “dao- 
tan” alang sa tawo. Busa, ang Diyos wala maghatag 
ug kalisdanan sa tawo ni Iyang gihatag kang Adan 
ang bisan unsang butang nga dili angayan sa iyang 
dignidad ingong usa ka tawhanong anak sa Di- 
yos. 

Ang babaye mao ang unang tawo nga nakasala. 
Ang pagtental kaniya sa Kaaway sa Diyos kin- 
sa migamit ug usa ka halas ingong instrumento 
sa pagpakigkomunikar (tan-awa ang PAGKAHINGPIT, 
KAHINGPITAN [Ang unang makasasala ug ang hari 
sa Tiro]), maoy dili pinaagig dayag nga paghaylo sa 
pagbuhat ug imoral nga kahilayan. Hinunoa, kini 
gipadayag ingong usa ka panghaylo sa tinguha nga 
makabaton kunohay ug mas hataas nga intelihen- 
siya ug kagawasan. Human ipasubli kang Eva ang 
balaod sa Diyos, nga dayag nga iyang nadawat pi- 
naagi sa iyang bana, giatake dayon sa Maninental 
ang pagkamatinud-anon ug pagkamaayo sa Diyos. 
Siya miinsistir nga ang pagkaon sa bunga gikan sa 
gidiling kahoy moresulta, dili sa kamatayon, kondi- 
li sa pagkanalamdagan ug pagkabaton ug diyos- 
nong katakos nga makatino sa kaugalingon kon 
maayo ba o daotan ang usa ka butang. Kini nga pa- 
hayag nagpadayag nga ang kasingkasing sa Mani- 
nental nianang tungora bug-os nang nahimulag 
gikan sa iyang Maglalalang, sanglit ang iyang mga 
pulong naundan ug tatawng pagsumpaki gawas pa 
sa pagbutangbutang sa Diyos pinaagig pagtako- 
ban. Wala niya akusaha ang Diyos bahin sa wala 
mamatikding sayop kondili sa tinuyong pagtuis sa 
kamatuoran, nga nag-ingon, “Kay nasayod ang Di- 
yos...” Ang kabug-at sa sala, ang pagkadulumta- 
nan sa maong pagpakigbatok, makita diha sa mga 
paagi diin kining espiritung anak nagpaubos aron 
makab-ot ang iyang mga katuyoan, nga nahimong 
usa ka limbongan nga bakakon ug usa ka mamu- 
muno nga gitukmod sa ambisyon, sanglit iyang 
dayag nga nasayran ang makamatay nga mga 
sangpotanan sa kon unsay iyang giawhag nianang 
tungora ngadto sa tawo nga namati kaniya.---Gen 
3:1-5: Ju 8:44. 

Sumala sa gibutyag sa asoy, ang daotang tingu- 
ha misugod sa pagkaugmad diha sa babaye. Inay 
nga mopahayag ug bug-os nga pag-ayad ug moba- 
tig matarong nga kasuko sa pagkadungog nga gi- 
kuwestiyon ang pagkamatarong sa balaod sa Di- 
yos, gilantaw na hinuon niya nianang tungora nga 
ang kahoy tilinguhaon. Iyang gikaibgan ang bu- 
tang nga iya lamang ni Jehova nga Diyos ingong 
iyang Soberano---ang katakos ug katungod sa Di- 
yos sa pagtino kon unsay maayo ug daotan alang 
sa iyang mga linalang. Busa, siya misugod na ka- 
ron sa pagpahiuyon sa iyang kaugalingon sa mga 
paagi, mga sukdanan, ug kabubut-on sa magsusu- 
pak, kinsa misupak sa iyang Maglalalang ug sa 

iyang tinudlo-sa-Diyos nga ulo, ang iyang bana. 
(1Co 11:3) Kay misalig sa mga pulong sa Maninen- 
tal, gitugotan niya ang iyang kaugalingon nga ma- 
haylo, mikaon sa bunga, ug busa nagpadayag sa 
sala nga gipanganak diha sa iyang kasingkasing ug 
hunahuna.--Gen 3:6, 2Co 11:3, itandi ang San 1: 
14, 15, Mat 5:27, 28. 

Si Adan sa ulahi mikaon sa bunga sa dihang kini 
gitanyag kaniya sa iyang asawa. Gipakita sa apos- 
tol nga ang pagkasala sa lalaki lahi ra sa pagkasala 
sa iyang asawa sa pagkaagi nga si Adan wala 
malimbongi sa propaganda sa Maninental, busa 
siya wala motuo sa pangangkon nga ang pagkaon 
sa bunga gikan sa kahoy mahimong buhaton nga 
dili masilotan. (1Ti 2:14) Busa, ang pagkaon ni 
Adan lagmit maoy tungod gayod sa tinguha alang 
sa iyang asawa, ug siya “namati sa iyang tingog' 
inay sa tingog sa iyang Diyos. (Gen 3:6, 17) Sa 
ingon siya mipahiuyon sa mga paagi ug kabubut- 
on sa iyang asawa, ug pinaagi kaniya, mipahiuyon 
sa Kaaway sa Diyos. Busa siya ‘nasipyat sa sukda- 
nan, napakyas sa paglihok sumala sa larawan ug 
dagway sa Diyos, wala magpabanaag sa himaya sa 
Diyos, ug, sa pagkatinuod, nag-insulto sa iyang la- 
ngitnong Amahan. 

Mga Epekto sa Sala. Ang sala nagbungkag 
sa pagkaharmonya sa tawo uban sa iyang Maglala- 
lang. Kini nagdaot dili lamang sa iyang relasyon 
uban sa Diyos kondili sa iyang mga relasyon usab 
sa ubang mga linalang sa Diyos, lakip na ang kada- 
ot nganha sa iyang kaugalingon mismo, sa iyang 
hunahuna, kasingkasing, ug lawas. Kini nagpahi- 
nabo ug dako kaayong kaalaotan diha sa tawha- 
nong rasa. 

Ang panggawi sa tawhanong paris dihadiha 
nagpadayag niini nga pagkabungkag sa relasyon. 
Ang ilang pagtabon sa mga bahin sa ilang hinatag- 
sa-Diyos nga mga lawas ug human niana ang ilang 
pagsulay sa pagtago gikan sa Diyos maoy tin-awng 
mga ebidensiya nga sila mitalikod na sa Diyos diha 
sa ilang mga hunahuna ug mga kasingkasing. (Gen 
3:7, 8) Busa ang sala maoy nakaingon nga sila mi- 
bati sa pagkasad-an, kabalaka, pagkawalay-kase- 
gurohan, kaulaw. Kini nagpatin-aw sa punto nga 
gihisgotan sa apostol diha sa Roma 2:15, nga ang 
balaod sa Diyos 'nahisulat diha sa kasingkasing sa 
tawo': busa ang paglapas sa maong balaod nakapa- 
gubot sa kahiladmang pagbati sa tawo, ug ang 
iyang tanlag nag-akusar kaniya nga siya nagbuhat 
ug daotan. Tungod niini, anaa na daan sa tawo ang 
kinaiyanhong detektor sa pagpamakak nga tungod 
niana imposibleng malilong niya ang iyang maka- 
sasalang kahimtang gikan sa iyang Maglalalang, 
ug ang Diyos, agig pagsanong sa pasumangil sa 
tawo sa iyang nausab nga tinamdan ngadto sa 
iyang langitnong Amahan, dihadiha nangutana: 


SALA 


“Sa kahoy nga gikan niini ako nagsugo kanimo sa 
dili pagkaon mikaon ka ba?”---Gen 3:9-11. 

Agig pagtuman sa iyang gipamulong, ingon 
man alang sa kaayohan sa uban pa sa iyang uni- 
bersohanong pamilya, si Jehova nga Diyos dili 
makakonsentir sa maong makasasalang dalan sa 
iyang tawhanong mga linalang o kaha sa espiri- 
tung anak nga nahimong rebelde. Tungod kay 
padayong naghupot sa iyang pagkabalaan, siya 
makataronganong nagpahamtang sa silot nga ka- 
matayon kanilang tanan. Human niana ang tawha- 
nong paris gipalayas gikan sa tanaman sa Diyos 
didto sa Eden, sa ingon sila dili na makahimo sa 
pagduol niadtong laing kahoy nga gitawag sa Diyos 
nga “kahoy sa kinabuhi.”---Gen 3:14-24. 

Mga resulta ngadto sa katawhan sa kati- 
buk-an. Ang Roma 5:12 nag-ingon nga “ang 
sala misulod sa kalibotan pinaagi sa usa ka tawo ug 
ang kamatayon pinaagi sa sala, ug sa ingon ang 
kamatayon mikaylap sa tanang tawo tungod kay 
silang tanan nakasala man.” (Itandi ang 1Ju 1:8- 
10.) Ang pipila nagpatin-aw niini nga nagkahulo- 
gang ang tanang umaabot nga mga anak ni Adan 
nakaambit sa unang pagkasala ni Adan tungod 
kay, ingong ilang ulo sa banay, siya naghawas ka- 
nila ug busa naghimo kanila nga mga mag-aambit 
kaniya sa iyang sala. Apan ang apostol naghisgot 
sa kamatayon ingong “mikaylap” sa tanang tawo, 
nga nagpasabot ug anam-anam inay nga dungan 
nga epekto nganha sa mga kaliwat ni Adan. 

Dugang pa, ang apostol naghisgot usab sa ka- 
matayon ingong hari “sukad kang Adan hangtod 
kang Moises, bisan ibabaw kanilang wala makasa- 
la sama sa dagway sa paglapas ni Adan.” (Rom 
5:14) Ang sala ni Adan tukmang tawgon nga “pag- 
lapas” sanglit kadto maoy usa ka pagyatak sa gipa- 
hayag nga balaod, usa ka dayag nga sugo sa Diyos 
ngadto kaniya. Labot pa, sa dihang nakasala si 
Adan, kadto maoy sumala sa iyang kaugalingong 
pagbuot ingong usa ka hingpit nga tawo nga nahi- 
gawas sa mga kabilinggan. Dayag nga ang iyang 
mga anak wala gayod makatagamtam nianang 
hingpit nga kahimtang. Busa, kini nga mga kataro- 
ngan daw dili kaharmonya sa panghunahuna nga 
'sa dihang si Adan nakasala, ang tanan sa iyang 
wala pa matawo nga mga kaliwat nakasala uban 
kaniya.” Aron ang tanang kaliwat ni Adan pagaisi- 
pong sad-an ingong mga mag-aambit sa personal 
nga sala ni Adan, kinahanglang ilang ipahayag nga 
kabubut-on nila nga siya ang mahimo nilang ulo sa 
banay. Apan sa pagkatinuod walay usa kanila nga 
buot matawo gikan kaniya, kay ang ilang pagkahi- 
mugso diha sa linya sa kaliwat ni Adan maoy tu- 
ngod sa unodnong kabubut-on sa ilang mga gini- 
kanan.--Ju 1:13. 

Nan, ang ebidensiya nagpunting sa usa ka pag- 
pasa sa sala gikan kang Adan ngadto sa misunod 
nga mga kaliwatan ingong resulta sa giilang bala- 
od sa panulondon. Tin-awng mao kini ang gi- 
tumong sa salmista sa dihang miingon: “Sa ka- 
saypanan ako natawo uban sa mga kasakit sa 
pagpanganak, ug sa sala ako gipanamkon sa akong 
inahan.” (Sal 51:5) Ang sala, lakip ang mga epekto 
niini, misulod ug mikaylap sa tanang rasa sa tawo 
dili lamang tungod kay si Adan mao ang ulo sa ba- 
nay sa rasa kondili tungod kay siya, dili si Eva, mao 
ang amahan niini, o tuboran sa tawhanong kinabu- 
hi. Gikan kaniya, maingon man gikan kang Eva, 
ang iyang kaliwat makapanunod gayod dili lamang 
sa pisikal nga mga kinaiyahan kondili sa mga per- 
sonalidad usab, lakip ang inklinasyon sa pagpaka- 
sala.--Itandi ang 1Co 15:22, 48, 49. 

Ang mga pulong ni Pablo nagpasiugda usab nii- 
ni nga punto sa dihang siya miingon nga “ingon 
nga pinaagi sa pagkadili-masinugtanon sa usa ka 
tawo [si Adan] daghan ang nahimong makasasala, 
sa ingon usab pinaagi sa pagkamasinugtanon sa 
usa ka persona [si Kristo Jesus] daghan ang mahi- 
mong matarong.” (Rom 5:19) Kadtong “mahimong 
matarong” pinaagi sa pagkamasinugtanon ni Kris- 
to wala dayon mahimong matarong tanan sa di- 
hang iyang gitanyag ang iyang halad lukat ngadto 
sa Diyos, apan sila inanayng nakabaton sa mga ka- 
ayohan sa maong halad sa dihang sila nagpasun- 
dayag ug pagtuo sa maong tagana ug napasig-uli 
uban sa Diyos. (Ju 3:36; Buh 3:19) Busa, ang naga- 
kadaghang kaliwatan sa mga anak ni Adan nahi- 
mong mga makasasala sanglit sila gisamkon man 
sa ilang kinaiyanhon nga makasasalang mga gini- 
kanan diha sa linya ni Adan. 

Ang gahom ug suhol sa sala. “Ang suhol 
nga ginabayad sa sala mao ang kamatayon” (Rom 
6:23), ug pinaagi sa pagkatawo diha sa linya ni 
Adan ang tanang tawo nailalom “sa balaod sa sala 
ug sa kamatayon.” (Rom 8:2, 1Co 15:21, 22) Ang 
sala, uban sa kamatayon, “nagmando ingong hari” 
ibabaw sa katawhan, nga nag-ulipon kanila, ug kini 
mao ang pagkaulipon nga nganha niana sila giba- 
ligya ni Adan. (Rom 5:17, 21; 6:6, 17: 7:14: Ju 8:34) 
Kining mga pulonga nagpakita nga ang sala giisip 
dili lamang ingong aktuwal nga pagbuhat o pagka- 
pakyas sa pagbuhat sa pipila ka butang kondi- 
li ingong usa ka balaod o nagamandong prinsipyo 
o puwersa nga naglihok diha kanila, nga mao, ang 
kinaiyanhong inklinasyon sa pagbuhat ug sayop 
nga ilang napanunod gikan kang Adan. Busa ang 
ilang Adanikong panulondon nakapatungha ug 'ka- 
huyang sa unod,' ang pagkadili-hingpit. (Rom 6:19) 
Ang “balaod” sa sala nagpadayon sa paglihok diha 
sa ilang unodnong mga sangkap, sa ingon gikon- 
trolar niini ang ilang pagkinabuhi ug gihimo sila 

nga mga ulipon niini, nga dili kaharmonya sa Di- 
yos.--Rom 7:15, 17, 18, 20-23, Efe 2:1-3. 

Ang “hari” nga sala mahimong maghatag sa 
"mga mando' niini sa lainlaing mga paagi ngadto sa 
lainlaing mga tawo ug sa lainlaing mga panahon. 
Busa ang Diyos, nga nakamatikod sa kasuko sa 
unang anak ni Adan nga si Cain batok sa iyang ig- 
soong si Abel, nagpasidaan kang Cain nga siya 
angayng moliso sa pagbuhat ug maayo, kay siya 
miingon: “Adunay sala nga naghupo sa ganghaan, 
ug ikaw ang gipangandoy niini, ug makabuntog ka 
ba niini?” Apan gitugotan ni Cain ang sala nga ka- 
sina ug pagdumot nga mogahom kaniya, ug kini 
mitultol kaniya sa pagbuno.---Gen 4:3-8, itandi ang 
1Sa 15:23. 

Sakit, kasakit, ug pagkatigulang. “Sanglit 
ang kamatayon sa mga tawo kasagarang nalangkit 
sa sakit o pagkatigulang, nan kini maoy mga kau- 
ban gayod sa sala. Ubos sa pakigsaad sa Moi- 
sesnong Balaod uban sa Israel, ang mga balaod 
maylabot sa mga halad alang sa sala naglakip sa 
pagtabon-sa-sala niadtong nag-antos sa hampak 
sa sanla. (Lev 14:2, 19) Kadtong makahikap ug pa- 
tayng lawas sa tawo o kaha mosulod sa tolda diin 
namatay ang usa ka tawo mahimong mahugaw ug 
gikinahanglan ang seremonyal nga pagputli. (Num 
19:11-19, itandi ang Num 31:19, 20.) Gilangkit usab 
ni Jesus ang sakit uban sa sala (Mat 9:2-7: Ju 5:b- 
15), bisan tuod nga iyang gipakita nga ang espesi- 
pikong mga balatian dili gayod maoy tungod sa 
bisan unsang espesipikong makasasalang mga bu- 
hat. (Ju 9:2, 3) Gipakita sa ubang mga teksto ang 
mapuslanong mga epekto sa pagkamatarong (usa 
ka dalan nga sukwahi sa pagkasala) nganha sa ka- 
himsog sa usa ka tawo. (Pr 3:7, 8, 4:20-22, 14:30) 
Panahon sa paghari ni Kristo, ang paghanaw sa ka- 
matayon, nga nagamando uban sa sala (Rom 5:21), 
pagaduyogan sa pagwagtang sa kasakit.--1Co 15: 
25, 26, Pin 21:4. 

Sala ug Balaod. Si apostol Juan misulat nga 
“ang tanan nga nagpakasala nagabuhat usab ug 
kalapasan, ug busa ang sala maoy kalapasan” (1Ju 
3:4): usab nga “ang tanang pagkadili-matarong 
maoy sala.” (1Ju 5:17) Si apostol Pablo, sa laing ba- 
hin, naghisgot bahin niadtong “nakasala nga walay 
balaod.” Siya dugang nagpahayag nga “sa wala pa 
ang Balaod [nga gihatag pinaagi kang Moises] ang 
sala diha na sa kalibotan, apan ang sala dili idat-0g 
batok kang bisan kinsa kon walay balaod. Bisan pa, 
ang kamatayon nagmando ingong hari sukad kang 
Adan hangtod kang Moises, bisan ibabaw kanilang 
wala makasala sama sa dagway sa paglapas ni 
Adan.” (Rom 2:12, 5:13, 14) Ang mga pulong ni 
Pablo pagasabton sumala sa konteksto: ang iyang 
nahaunang mga pulong niini nga sulat ngadto sa 

mga taga-Roma nagpakita nga iyang gitandi kad- 
tong nailalom sa pakigsaad sa Balaod ug kadtong 
walay labot sa maong pakigsaad, busa dili ilalom sa 
kodigo sa balaod niini, samtang iyang gipakita nga 
ang duha ka grupo mga makasasala.---Rom 3:9. 

Sulod sa kapin kon kulang 2,500 ka tuig tali sa 
pagtipas ni Adan ug sa paghatag sa pakigsaad sa 
Balaod niadtong 1513 W.K.P., ang Diyos wala mag- 
hatag sa katawhan ug bisan unsang komprehensi- 
bong kodigo ni Siya sistematikong naghan-ay ug 
balaod nga espesipikong naghubit sa sala ug sa ta- 
nang bunga ug mga porma niini. Tinuod, siya nag- 
hatag ug pipila ka sugo, sama niadtong iyang giha- 
tag kang Noe human sa tibuok-yutang Lunop (Gen 
9:1-7) maingon man ang pakigsaad sa pagtuli nga 
gihatag ngadto kang Abraham ug sa iyang pani- 
malay, lakip sa iyang langyawng mga ulipon. (Gen 
17:9-14) Apan bahin sa Israel ang salmista mii- 
ngon nga ang Diyos “nagasulti sa iyang pulong 
kang Jacob, sa iyang mga regulasyon ug sa iyang 
hudisyal nga mga hukom sa Israel. Siya wala mag- 
buhat niana sa bisan unsa nga nasod, ug mahitu- 
ngod sa iyang hudisyal nga mga hukom, wala sila 
mahibalo niana.” (Sal 147:19, 20: itandi ang Ex 19: 
5, 6, Deu 4:8, 7:6, 11.) Bahin sa pakigsaad sa Bala- 
od nga gihatag ngadto sa Israel kini gikaingon, 
“Ang tawong nakabuhat sa pagkamatarong sa Ba- 
laod mabuhi pinaagi niini,” kay ang hingpit nga 
pagtuman ug pagsunod sa maong Balaod mahimo 
lamang sa usa ka tawong walay sala, sama sa ka- 
himtang ni Kristo Jesus. (Rom 10:5, Mat 5:17, Ju 
8:46: Heb 4:15, 7:26, 1Pe 2:22) Dili ingon niini ang 
bisan unsang balaod nga gihatag sukad sa panahon 
ni Adan hangtod sa paghatag sa pakigsaad sa Ba- 
laod. 

“Nagabuhat nga kinaiyanhon sa mga butang 
sa balaod.” Kini wala magpasabot nga, sang- 
lit walay komprehensibong kodigo sa balaod nga 
magpitol sa ilang panggawi, ang mga tawo sulod 
nianang yugtoa tali kang Adan ug kang Moises na- 
higawas na sa sala. Sa Roma 2:14, 15, si Pablo mi- 
ingon: “Kay dihang ang katawhan sa kanasoran 
nga walay balaod nagabuhat nga kinaiyanhon sa 
mga butang sa balaod, kining mga tawhana, bisan 
tuod walay balaod, maoy balaod sa ilang kaugali- 
ngon. Sila mismo mao ang nagpasundayag sa mga 
butang labot sa balaod nga nahisulat diha sa ilang 
mga kasingkasing, samtang ang ilang tanlag nag- 
pamatuod duyog kanila ug, tali sa ilang kaugali- 
ngong mga panghunahuna, sila ginasumbong o gi- 
napalingkawas.” Kay gihimo sa sinugdan sumala sa 
larawan ug dagway sa Diyos, ang tawo adunay ki- 
naiyanhong katakos sa pag-ila sa maayo ug daotan, 
nga maoy nagpatungha sa katakos sa tanlag. Bisan 
ang dili-hingpit, makasasalang mga tawo naghu- 
pot niini, sumala sa gipakita sa mga pulong ni Pab- 

lo. (Tan-awa ang TANLAG.) Sanglit ang balaod sa 
panguna maoy lagda sa panggawi, kining kinai- 
yanhong katakos sa pag-ila sa maayo ug daotan 
nagalihok diha sa ilang mga kasingkasing ingong 
usa ka balaod. Apan batok niining balaod sa ilang 
kinaiyanhong katakos sa pag-ila sa maayo ug dao- 
tan natisok ang laing napanunod nga balaod, ang 
“balaod sa sala,” nga nakigbugno batok sa mata- 
rong nga mga kiling, nga nag-ulipon niadtong dili 
mosukol sa paggahom niini.---Rom 6:12, 7:22, 23. 

Kining kinaiyanhong katakos sa pag-ila sa maa- 
yo ug daotan ug ang nalangkit nga tanlag makita 
bisan sa kahimtang ni Cain. Bisan tuod ang Diyos 
wala pay gihatag nga balaod bahin sa pagpatay, 
apan pinaagi sa buot paglikay ni Cain sa panguta- 
na sa Diyos, iyang gipakita nga ang iyang tanlag 
nagkondenar kaniya human nga iyang gibuno si 
Abel. (Gen 4:8, 9) Si Jose nga Hebreohanon nagpa- 
kita nga “diha sa iyang kasingkasing ang balaod’ sa 
Diyos sa dihang siya mitubag sa mahilayon nga 
hangyo sa asawa ni Potipar, nga nag-ingon: “Unsa- 
on ko pagbuhat kining dakong pagkadaotan ug ma- 
kasala gayod batok sa Diyos?" Bisan tuod ang 
Diyos wala sa espesipiko magkondenar sa pagpana- 
paw, si Jose nakasabot nga kini sayop, nga magla- 
pas sa kabubut-on sa Diyos alang sa mga tawo su- 
mala sa gipahayag didto sa Eden.--Gen 39:7-9, 
itandi ang Gen 2:24. 

Busa, sulod sa yugto sa mga patriarka sukad 
kang Abraham hangtod sa 12 ka anak nga lalaki ni 
Jacob, gipakita sa Kasulatan nga ang mga tawo gi- 
kan sa daghang rasa ug mga nasod naghisgot ba- 
hin sa “sala” (chat:ta'th'), sama sa mga sala batok 
sa usa ka amo (Gen 31:36), batok sa magmaman- 
do nga kaniya nagpasakop ang usa ka tawo (Gen 
40:1: 41:9), batok sa usa ka paryente (Gen 42:22, 
43:9: 50:17), o sa yano batok sa isigkatawo (Gen 
20:9). Sa bisan unsa nga kahimtang, ang usa nga 
mogamit niini nga termino miila sa partikular nga 
kalangkitan sa tawo nga batok kaniya ang sala 
nahimo o tingali mahimo ug miila sa nalangkit 
nga responsibilidad sa pagtahod sa intereses sa 
maong tawo o sa iyang kabubut-on ug awtoridad, 
sama sa kahimtang sa usa ka magmamando, ug 
dili mosupak kanila. Busa sila nagpakitag ebiden- 
siya sa kinaiyanhong katakos sa pag-ila sa maayo 
ug daotan. Bisan pa niana, sa paglabay sa panahon 
ang paggahom sa sala niadtong wala mag-alagad 
sa Diyos misamot, mao nga gihubit ni Pablo ang 
katawhan sa kanasoran ingong nagalakaw diha sa 
“kangitngit sa kaisipan, ug nahimulag sa kinabuhi 
nga iya sa Diyos .. . nawad-an na sa tanang moral 
nga pagbati.”-.-Efe 4:17-19. 

Kon sa unsang paagi ang Balaod “nagpadaga- 
ya” sa sala. Samtang ang nabatonan nga tanlag 
sa tawo naghatag kaniya ug kinaiyanhong pagbati 

kon unsa ang maayo ug daotan, ang Diyos, pinaa- 
gi sa paghimo sa pakigsaad sa Balaod uban sa Isra- 
el, karon sa espesipiko nagpaila sa sala diha sa la- 
inlain nga mga aspekto niini. Busa, ang baba ni 
bisan kinsang tawo nga kaliwat sa mga higala sa 
Diyos nga si Abraham, Isaac, ug Jacob kinsa tinga- 
li moingon nga siya inosente gikan sa sala 'natak- 
om ug ang tibuok kalibotan nailalom sa silot sa Di- 
yos.’ Tungod kini kay sila adunay dili-hingpit nga 
unod nga ilang napanunod gikan kang Adan, ma- 
ong imposible nga sila ipahayag nga matarong 
atubangan sa Diyos pinaagi sa mga buhat sa bala- 
od, “kay ang tukmang kahibalo sa sala maoy pina- 
agi sa balaod.” (Rom 3:19, 20, Gal 2:16) Tin-awng 
gilatid sa Balaod kon unsa ang bug-os nga gidak-on 
ug sukod sa sala, mao nga kini 'nagpadagaya” sa 
kalapasan ug sa sala, sa paaging daghan kaayong 
mga buhat ug gani mga tinamdan ang nailhan na 
karon ingong daotan o makasasala. (Rom 5:20, 
7:7, 8; Gal 3:19, itandi ang Sal 40:12.) Ang mga ha- 
lad niini padayong nagpahinumdom niadtong nai- 
lalom sa Balaod sa ilang makasasalang kahimtang. 
(Heb 10:1-4, 11) Pinaagi niini ang Balaod nagsil- 
bing usa ka magtutudlo nga nagatultol ngadto 
kang Kristo, aron nga sila “ikapahayag nga mata- 
rong gumikan sa pagtuo.”---Gal 3:22-25. 


Sa unsang paagi ang sala “giaghat” 
pinaagi sa mga sugo sa Diyos 
ngadto sa Israel? 


Aron ipasiugda nga ang Moisesnong Balaod dili 
mao ang paagi nga ang mga tawo makabaton ug 
usa ka matarong nga baroganan atubangan kang 
Jehova nga Diyos, si apostol Pablo misulat: “Sa di- 
hang kita nahiuyon pa sa unod, ang makasasalang 
mga pangibog nga gipukaw pinaagi sa Balaod nag- 
lihok diha sa atong mga sangkap aron kita mamu- 
nga alang sa kamatayon. . . . Nan, unsay atong ika- 
ingon? Sala ba ang Balaod? Dili gayod unta kana 
mahitabo! Sa pagkatinuod ako dili unta makailag 
sala kon dili pa tungod sa Balaod; ug, pananglitan, 
dili unta nako mailhan ang hakog nga pangibog 
kon ang Balaod wala pa mag-ingon: ‘Dili ka maibog 
nga hinakog.” Apan ang sala, nga giaghat pinaagi 
sa sugo, nagpatungha kanakog tanang matang sa 
hakog nga pangibog, kay bulag sa balaod ang sala 
patay.”--Rom 7:5-8. 

Kon wala ang Balaod, si apostol Pablo dili unta 
makahibalo o makaila sa bug-os nga gidak-on ug 
sukod sa sala, pananglitan, nga sala ang hakog nga 
pangibog. Matod sa apostol, ang Balaod “nagpukaw' 
sa makasasalang pangibog, ug ang sugo batok sa 
hakog nga pangibog nagtaganag “pangaghat' alang 
sa sala. Kini masabot tungod sa gipahayag ni Pab- 

lo nga “bulag sa balaod ang sala patay.” Samtang 
wala pay espesipikong balaod maylabot sa sala, ang 
usa ka tawo dili ikaakusar sa pagbuhat ug mga sala 
nga wala pa matino sa legal nga paagi ingong sala. 
Sa wala pa moabot ang Balaod, si Pablo ug ang 
ubang mga tawo sa iyang nasod nabuhi nga dili hi- 
nukman sa mga sala nga wala pa ikalatid nga es- 
pesipiko. Apan sa pagtungha sa Balaod, si Pablo ug 
ang iyang mga katagilungsod gitawag nga mga 
makasasala nga hinukman sa kamatayon. Ang Ba- 
laod mas nagpaamgo kanila nga sila mga makasa- 
sala. Kini wala magpasabot nga ang Moisesnong 
Balaod nagtukmod kanila sa pagpakasala, kondi- 
li kini nagladlad kanila ingong mga makasasala. 
Busa ang sala giaghat pinaagi sa Balaod ug nagpa- 
tunghag sala diha kang Pablo ug sa iyang kataw- 
han. Ang Balaod may pasikaranan sa pagkondenar 
sa daghan pang mga tawo ingong mga makasasa- 
la ug sa daghan pang legal nga mga sumbong. 

Busa, ang tubag sa pangutana nga “Sala ba ang 
Balaod?” dayag nga ‘Dili’ (Rom 7:7) Ang Balaod 
wala 'mosipyat sa tumong o sukdanan' pinaagi sa 
pagkapakyas sa katuyoan nga tungod niini kini gi- 
hatag sa Diyos, apan, hinunoa, kini “nakakab-ot ga- 
yod sa tumong, dili lamang sa pagkamaayo ug 
pagkamapuslanon niini ingong giya nga nagpana- 
lipod kondili usab sa pagtino sa legal nga paagi nga 
ang tanang katawhan, lakip ang mga Israelinhon, 
maoy mga makasasala nga gikinahanglang tubson 
sa Diyos. Kini usab nagtultol sa mga Israelinhon 
ngadto kang Kristo ingong ang gikinahanglang 
Manunubos. 

Kasaypanan, Kalapasan, mga Paglapas. 
Ang Kasulatan kanunayng naglangkit sa “sayop” 
(Heb., @:won'), “kalapasan” (Heb., pe'sha” Gr., pa- 
ra'basis), “paglapas” (Gr., pa:ra'pto:ma), ug sa uban 
pang susama nga mga termino uban sa “sala” 
(Heb., chatta'th7 Gr., ha:marti'a). Kining tanang 
kaamgid nga mga termino naghatag ug espesipi- 
kong mga aspekto sa sala, mga porma nga nalang- 
kit niini. 

Kasaypanan ug kabuangan. Busa, ang ‘awon’ 
pangunang nagtumong sa pagkasayop, sa pagbu- 
hat nga hiwi o pagbuhat sa sayop nga paagi. Ang 
Hebreohanong termino nagtumong sa usa ka mo- 
ral nga sayop, usa ka pagtuis sa kon unsay husto. 
(Job 10:6, 14, 15) Kadtong wala magpasakop sa ka- 
bubut-on sa Diyos dayag nga wala magiyahi sa 
iyang hingpit nga kaalam ug hustisya, busa masa- 
yop gayod. (Itandi ang Isa 59:1-3, Jer 14:10, Flp 
2:15.) Sa walay duhaduha, tungod kay ang sala 
makahimo sa tawo nga dili timbang, nga magtuis 
sa kon unsay matul-id (Job 33:27: Hab 1:4), ang 
‘awon’ mao ang Hebreohanong termino nga sagad 
gilangkit o gigamit uban sa chatta'th' (sala, pagka- 

sipyat sa tumong o sukdanan). (Ex 34:9, Deu 19:15, 
Neh 4:5, Sal 32:5, 85:2, Isa 27:9) Kini nga pagkadili- 
timbang nagpatunghag kalibog ug panagbangi sa 
kahiladman sa tawo ug mga kalisdanan sa iyang 
mga pagpakiglabot uban sa Diyos ug sa uban pang 
mga linalang sa Diyos. 

Ang “sayop” (“a:won') mahimong tinuyo o dili- 
tinuyo, may kasayorang pagtipas gikan sa kon un- 
say matarong o kaha usa ka buhat nga wala mahi- 
baloi, usa ka “sayop” (shegha:ghah'), nga magdala 
sa tawo ngadto sa sayop o sala ug sa pagkasad-an 
atubangan sa Diyos. (Lev 4:13-35, 5:1-6, 14-19, 
Num 15:22-29: Sal 19:12, 13) Nan, siyempre, kon ti- 
nuyo, ang sayop mas grabe ug mga sangpotanan 
kay sa dili tinuyo. (Num 15:30, 31, itandi ang Lam 
4:6, 13, 22.) Ang sayop kasukwahi sa kamatuo- 
ran, ug kadtong tinuyong nagpakasala nagtuis sa 
kamatuoran, usa ka dalan nga motultol lamang 
ngadto sa mas grabe pa nga sala. (Itandi ang Isa 
5:18-23.) Si apostol Pablo naghisgot bahin sa “ma- 
limbongong gahom sa sala,” nga makapatig-a sa 
mga kasingkasing sa tawo. (Heb 3:13-15, itandi 
ang Ex 9:27, 34, 35.) Ang samang magsusulat, sa 
pagkutlo sa Jeremias 31:34, diin ang orihinal nga 
Hebreohanon naghisgot bahin sa “sayop” ug “sala” 
sa Israel, migamit ug ha:marti'a (sala) ug adiki'a 
(pagkadili-matarong) diha sa Hebreohanon 8:12, 
ug ha:mar-ti'a ug a:'nomi'a (kalapasan) diha sa Heb- 
reohanon 10:17. 

Ang Proverbio 24:9 nag-ingon nga “ang malaw- 
ayng panggawi sa kabuangan maoy sala,” ug ang 
Hebreohanong mga termino nga nagtumong sa 
kabuangan sagad gigamit maylabot sa pagkasala, 
ug ang makasasala usahay moila nga mahinulso- 
lon, “Milihok ako nga binuangbuang.” (1Sa 26:21, 
2Sa 24:10, 17) Kay wala madisiplina sa Diyos, ang 
makasasala mabitik sa iyang mga kasaypanan ug 
sa pagkabinuang siya mahisalaag.--Pr 5:22, 23, 
itandi ang 19:3. 

Kalapasan, usa ka “paglapas.” Ang sala ma- 
himong usa ka matang sa “kalapasan.” Ang Gre- 
gong pa-ra'basis (kalapasan) sa paninugdan nagka- 
hulogang usa ka “paglapas,” nga mao, pagsaylo sa 
tinong mga utlanan o mga kinutbanan, ilabina 
sama sa paglapas sa usa ka balaod. Si Mateo miga- 
mit sa berbo niini (pa-ra-bai'no) sa dihang nag-asoy 
sa pangutana sa mga Pariseo ug mga eskriba kon 
nganong ang mga tinun-an ni Jesus “naglapas sa 
tradisyon sa mga tawo sa kanhing mga panahon,” 
ug sa sumbalik nga pangutana ni Jesus kon nga- 
nong kini nga mga magsusupak “naglapas sa sugo 
sa Diyos tungod sa ilang tradisyon,' nga pinaagi ni- 
ini ilang gihimo nga walay pulos ang pulong sa Di- 
yos. (Mat 15:1-6) Kini usab mahimong magkahulo- 
gang usa ka “pagbiya,” sama sa 'pagtipas' ni Judas 


SALA 


gikan sa iyang ministeryo ug sa pagkaapostol. (Buh 
1:25) Sa pipila ka Gregong mga teksto ang samang 
berbo gigamit sa pagtumong sa usa nga “misaylo, 
ug wala magpabilin sa doktrina sa usa nga Diniho- 
gan.”--2Ju 9, ED. 

Sa Hebreohanong Kasulatan adunay susamang 
mga paghisgot bahin sa pagkasala sa mga tawo 
kinsa “milapas' (Heb., @:var') sa pakigsaad o sa es- 
pesipikong mga sugo sa Diyos.--Num 14:41, Deu 
17:2, 3; Jos 7:11, 15, 1Sa 15:24, Isa 24:5: Jer 34:18. 

Gipakita ni apostol Pablo ang talagsaong kalam- 
bigitan sa pa-ra'basis ug sa paglapas sa naestabli- 
sar nga balaod sa dihang miingon siya nga “diin 
gani walay balaod, walay kalapasan usab.” (Rom 
4:15) Busa, kon walay balaod, ang makasasala dili 
matawag nga “maglalapas.” Si Pablo ug ang ubang 
Kristohanong mga magsusulat kanunayng miga- 
mit sa para'ba-sis (ug para-ba'tes, “maglalapas” o 
“malinapason”) kon bahin sa balaod. (Itandi ang 
Rom 2:23-27: Gal 2:16, 18, 3:19: San 2:9, 11.) Si 
Adan, kay nakadawat ug direktang sugo gikan sa 
Diyos, sa ingon maoy sad-an sa 'paglapas' sa gipa- 
hayag nga balaod. Ang iyang asawa, bisan tuod 
nalimbongan, sad-an usab sa paglapas sa maong 
balaod. (1Ti 2:14) Ang pakigsaad sa Balaod nga gi- 
sulti ngadto kang Moises pinaagi sa mga manulon- 
da gidugang ngadto sa Abrahamikong pakigsaad 
“aron madayag ang mga kalapasan,” aron 'ang ta- 
nang butang igatugyan nga tingob ngadto sa pag- 
kabinilanggo sa sala, nga sa legal nga paagi nag- 
hukom sa tanang mga kaliwat ni Adan ingong 
sad-an, lakip ang Israel, ug nagpasundayag nga 
ang tanan tin-awng nagkinahanglan ug kapasaylo- 
an ug kaluwasan pinaagi sa pagtuo kang Kristo Je- 
sus. (Gal 3:19-22) Busa, kon si Pablo wala mag- 
masinugtanon ilalom sa Moisesnong Balaod, siya 
naghimo unta sa iyang kaugalingon nga usa ka 
“maglalapas” na usab sa maong Balaod, nga naila- 
lom sa paghukom niini, ug sa ingon nagsalikway 
sa dili-takos nga kalulot sa Diyos nga naghatag ug 
kapahigawasan gikan sa maong paghukom.---Gal 
2:18-21, itandi ang 3:1-4, 10. 

Ang Hebreohanong pe'sha' nagkahulogan ug ka- 
lapasan (Sal 51:3, Isa 43:25-27, Jer 33:8) ug ingon 
man “pag-alsa,” nga maoy usa ka pagtalikod gikan 
sa, O pagsalikway sa, balaod o awtoridad sa lain. 
(1Sa 24:11; Job 13:23, 24; 34:37: Isa 59:12, 13) 
Busa, ang tinuyong paglapas maoy katumbas sa 
pagrebelde batok sa amahanong balaod ug awtori- 
dad sa Diyos. Gipahimutang niini ang kabubut-on 
sa linalang batok nianang sa Maglalalang, ug busa 
siya mialsa batok sa soberanya sa Diyos, sa Iyang 
supremong pagmando. 

Kalapasan. Ang Gregong pulong nga pa- 
ra'pto:ma sa literal nagkahulogang “pagkadakin- 
as,” busa usa ka sayop nga lakang (Rom 11:11, 12) 

o kasaypanan, usa ka “kalapasan.” (Efe 1:7: Col 
2:13) Ang sala ni Adan nga pagkaon sa gidili nga 
bunga maoy usa ka “kalapasan” tungod kay siya 
milapas sa balaod sa Diyos, kini usab usa ka “kala- 
pasan” tungod kay siya nakahimog sayop nga la- 
kang imbes nga mobarog o molakaw nga tul-id 
sumala sa matarong nga mga kinahanglanon sa 
Diyos ug sa pagdapig sa Iyang awtoridad. Tungod 
sa daghang lagda ug mga kinahanglanon sa pa- 
kigsaad sa Balaod ikaingong nabuksan ang dalan 
alang sa daghan niini nga mga kalapasan sanglit 
dili hingpit kadtong mga nailalom niini (Rom 5:20); 
ang nasod sa Israel sa katibuk-an nakahimog ka- 
saypanan labot sa pagtuman niana nga pakigsaad. 
(Rom 11:11, 12) Sanglit ang tanang lainlaing mga 
lagda niini nga Balaod maoy bahin sa usa ra ka pa- 
kigsaad, ang tawo nga nakahimog usa ka “sayop 
nga lakang” sa usa ka bahin niini nahimo usab nga 
makasasala ug “malinapason” batok sa tibuok nga 
pakigsaad ug sa ingon batok sa tanan nga mga lag- 
da niini.- San 2:10, 11. 

“Mga Makasasala.” Sanglit “walay tawo nga 
dili makasala” (2Cr 6:36), ang tanang kaliwat ni 
Adan hustong tawgon nga kinaiyanhong “mga ma- 
kasasala.” Apan sa Kasulatan ang terminong “mga 
makasasala” sagad nga gigamit sa mas espesipi- 
kong paagi, nga nagtumong niadtong nagpakasa- 
la o kinsa may reputasyon sa pagpakasala. Ang 
ilang mga sala nadayag sa publiko. (Luc 7:37-39) 
Ang mga Amalekanhon, kinsa gipalaglag ni Jeho- 
va kang Saul, gitawag nga “mga makasasala” (1Sa 
15:18), ang salmista nag-ampo nga dili unta kuha- 
on sa Diyos ang iyang kalag “duyog sa mga maka- 
sasala,” ug ang iyang sunod nga mga pulong nag- 
paila kanila ingong “mga tawo nga sad-an sa dugo, 
kansang mga kamot anaa ang malaw-ayng pang- 
gawi, ug kansang tuong kamot puno sa panghip- 
hip.” (Sal 26:9, 10; itandi ang Pr 1:10-19.) Si Jesus 
gikondenar sa relihiyosong mga pangulo tungod sa 
iyang pagpakig-uban sa “mga maniningil ug buhis 
ug sa mga makasasala,” ug ang mga maniningil ug 
buhis giisip sa mga Hudiyo sa katibuk-an ingong 
dili dungganon. (Mat 9:10, 11) Si Jesus naghisgot 
kanila uban sa mga pampam nga magauna sa Hu- 
diyong relihiyosong mga pangulo sa pagsulod sa 
Gingharian. (Mat 21:31, 32) Si Zaqueo, nga usa ka 
maniningil ug buhis ug usa ka “makasasala” sa pa- 
nan-aw sa kadaghanan, miangkon nga siya naka- 
pangilkil ug salapi gikan sa ubang tawo.---Luc 19: 
7,8. 

Busa, sa dihang si Jesus miingon nga “adunay la- 
baw nga kalipay sa langit tungod sa usa ka maka- 
sasala nga maghinulsol kay sa kasiyamag-siyam 
nga mga matarong nga wala magkinahanglan sa 
paghinulsol,” siya dayag nga migamit niini nga 
mga termino sa relatibo nga diwa (tan-awa ang 

PAGKAMATARONG [Pagkamaayo ug Pagkamatarong]), 
sanglit ang tanang tawo kinaiyanhon man nga 
mga makasasala ug walay usa nga matarong sa 
bug-os nga diwa.--Luc 15:7, 10: itandi ang Luc 
5:32, 13:2, tan-awa ang IPAHAYAG NGA MATARONG. 
Lainlaing Gibug-aton sa Kasaypanan. Bi- 
san tuod ang sala maoy sala, ug tungod niini ma- 
kataronganong ang tawong sad-an takos sa ka- 
matayon ingong “suhol” sa sala, ang Kasulatan 
nagpakita nga gilantaw sa Diyos ang kasaypanan 
sa mga tawo ingong nagkalainlain ug gibug-aton. 
Busa, ang mga tawo sa Sodoma “hilabihan ka ma- 
kasasala batok kang Jehova,” ug ang ilang sala 
“mabug-at kaayo.” (Gen 13:13, 18:20, itandi ang 
2Ti 3:6, 7.) Ang paghimo sa mga Israelinhon ug 
bulawang nating baka gitawag usab nga “usa ka 
dakong sala” (Ex 32:30, 31), ug tungod sa pagsim- 
ba sa nating baka nga gipasiugda ni Jeroboam, 
kadtong didto sa amihanang gingharian “nakasala 
ug usa ka dakong sala.” (2Ha 17:16, 21) Ang sala sa 
Juda nahimong “sama nianang sa Sodoma,” nga 
tungod niana ang gingharian sa Juda nahimong 
butang nga kasilagan sa panan-aw sa Diyos. (Isa 1: 
4, 10; 3:9, Lam 1:8, 4:6) Tungod sa pagsalikway sa 
usa ka tawo sa kabubut-on sa Diyos bisan ang 
iyang pag-ampo maoy usa ka sala. (Sal 109:7, 
8, 14) Sanglit ang sala maoy pag-insulto sa Diyos 
mismo, siya dili kay dili manumbaling niini, sa di- 
hang kini moanam ug kagrabe, ang iyang kasuko 
ug kapungot mosamot usab. (Rom 1:18, Deu 29:22- 
28; Job 42:7: Sal 21:8, 9) Apan ang iyang kapungot 
dili tungod lamang kay nalangkit ang iyang kauga- 
lingon kondili kini usab napukaw tungod sa kadaot 
ug sa inhustisya nga nahimo niini ngadto sa mga 
tawo ug ilabina ngadto sa iyang matinumanong 
mga alagad.--Isa 10:1-4, Mal 2:13-16, 2Te 1:6-10. 
Ang kahuyangan ug kawalay-alamag sa tawo. 
Si Jehova nagtagad sa kahuyangan sa dili-hingpit 
nga mga tawo nga naggikan kang Adan, aron 
nga kadtong tim-os nga nangita Kaniya makai- 
ngon, “Wala niya buhata kanato ang angay sa 
atong kasal-anan, ni nagpahamtang siya kon un- 
say angay kanato pinasukad sa atong kasaypanan.” 
Gipakita sa Kasulatan ang talagsaong kaluoy ug 
mahigugmaong-kalulot nga gipasundayag sa Di- 
yos diha sa iyang mapailobong mga pagpakiglabot 
sa unodnong mga tawo. (Sal 103:2, 3, 10-18) Iyang 
gitagad usab ang kawalay-alamag ingong usa ka 
hinungdan sa mga sala (1Ti 1:13: itandi ang Luc 
12:47, 48), basta ang maong kawalay-alamag dili 
tinuyo. Kadtong tinuyo nga mosalikway sa kahiba- 
lo ug kaalam nga gitanyag sa Diyos, nga “nahimu- 
ot sa pagkadili-matarong,” dili pasayloon. (2Te 2:9- 
12; Pr 1:22-33: Os 4:6-8) Ang uban temporaryo 
nga nahisalaag gikan sa kamatuoran apan, pinaa- 
gig tabang, sila mibalik (San 5:19, 20), samtang 

ang uban "nagpiyong sa ilang mga mata sa kaha- 
yag ug nalimot sa paghinlo kanila gikan sa ilang 
kanhing mga sala.'---2Pe 1:9. 


Unsa ang sala nga dili mapasaylo? 


Lakip sa kahibalo mao ang dakong responsibili- 
dad. Ang sala ni Pilato dili ingon kadako sa sala sa 
Hudiyong relihiyosong mga pangulo nga nagtug- 
yan kang Jesus ngadto sa gobernador, ni ingon kini 
kadako sa sala ni Judas, kinsa nagbudhi sa iyang 
Ginoo. (Ju 19:11, 17:12) Si Jesus miingon sa mga 
Pariseo sa iyang adlaw nga kon sila buta pa, wala 
unta silay sala, nga dayag nga nagkahulogang ang 
ilang mga sala mapasaylo unta sa Diyos tungod 
sa ilang kawalay-alamag, apan, tungod kay sila 
wala moangkon nga sila walay alamag, 'ang ilang 
sala nagpabilin.” (Ju 9:39-41) Si Jesus miingon nga 
sila “walay ikapangatarongan sa ilang sala” tungod 
kay sila mga saksi sa gamhanang mga pulong ug 
mga buhat nga naggikan kaniya tungod sa espiritu 
sa Diyos diha kaniya. (Ju 15:22-24, Luc 4:18) Kad- 
tong kinsa, pinaagi sa ilang pulong o binuhatan, ti- 
nuyo nga nagpasipala sa espiritu sa Diyos nga gipa- 
sundayag mahimong “sad-an sa walay kataposang 
sala,” nga wala na gayoy kapasayloan. (Mat 12:31, 
32, Mar 3:28-30, itandi ang Ju 15:26, 16:7, 8.) Kini 
mao ang kahimtang sa pipila nga nahimong mga 
Kristohanon ug dayon tinuyo nga mitipas gikan sa 
putli nga pagsimba sa Diyos. Ang Hebreohanon 10: 
26, 27 nag-ingon nga “kon kita tinuyo nga magpa- 
kasala human makadawat sa tukmang kahibalo sa 
kamatuoran, wala nay halad nga nahibilin alang sa 
sala, apan may usa ka makahahadlok nga pagpaa- 
bot sa paghukom ug nagdilaab nga pangabugho 
nga magaut-ot niadtong mga nagasupak.” 

Sa 1 Juan 5:16, 17, si Juan dayag nga nagtu- 
mong sa tinuyo nga pagpakasala sa dihang siya 
naghisgot bahin sa “sala nga makamatay” nga gi- 
tandi sa sala nga dili makamatay. (Itandi ang Num 
15:30.) Sa dihang dayag nga ang sala maoy tinuyo, 
ang Kristohanon dili moampo alang sa usa nga 
nagpakasala sa ingon. Siyempre, ang Diyos mao 
ang kataposang Maghuhukom kon bahin sa tinam- 
dan sa kasingkasing sa makasasala.--Itandi ang 
Jer 7:16, Mat 5:44: Buh 7:60. 

Kalainan sa kas-a nga pagkasala ug sa pagpa- 
kasala. Si Juan mihimo usab ug kalainan tali sa 
kas-a nga pagkasala ug sa pagpakasala maingon sa 
gipakita sa pagtandi sa 1 Juan 2:1 ug 3:4-8 ingon 
sa pagkahubad niini diha sa Bag-ong Kalibotang 
Hubad. Mahitungod sa pagkatukma sa hubad nga 
“ang tanan nga nagpakasala [poion’ ten ha-mar- 
t'an|” (1Ju 3:4), ang Word Pictures in the New Tes- 
tament ni Robertson (1933, Tomo VI, p. 221) nag- 


SALA 


ingon: “Ang present active participle (ang poion) 
nagkahulogan sa batasan sa pagbuhat ug sala.” 
Kon bahin sa 1 Juan 3:6, diin ang prase nga oukh 
ha-marta'nei gigamit diha sa Gregong teksto, ang 
samang eskolar nagkomento (p. 222): “Ang linear 
present. . . nga active indicative sa hamartano, 
maoy ‘wala magpadayon sa pagpakasala.”” Busa, 
ang matinumanong mga Kristohanon mahimong 
mosipyat o makasala usahay tungod sa kahuya- 
ngan o pagkahisalaag, apan siya “dili magpadayon 
sa pagbuhat ug kasal-anan,” nga magpadayon sa 
paglakaw diha niana.--1Ju 3:9, 10; itandi ang 1Co 
15:33, 34: 1Ti 5:20. 

Pag-ambit sa kasal-anan sa uban. Ang usa 
ka tawo mahimong sad-an atubangan sa Diyos pi- 
naagi sa iyang tinuyong pagpakig-uban sa mga 
mamumuhat ug daotan, pinaagi sa iyang pag-uyon 
sa ilang daotang buhat, o pinaagi sa pagtabon sa 
ilang panggawi aron ang mga ansiyano dili mahi- 
balo niini ug mohimo sa nahiangayng aksiyon. 
(Itandi ang Sal 50:18, 21; 1Ti 5:22.) Busa kadtong 
nagpabilin sa simbolikong siyudad sa “Dakong Ba- 
bilonya” “makadawat [usab] ug bahin sa iyang mga 
hampak.” (Pin 18:2, 4-8) Ang usa ka Kristohanon 
nga makig-uban o bisan “mangomosta” sa usa nga 
mibiya sa pagtulon-an ni Kristo mahimong “mag- 
aambit sa iyang daotang mga buhat.”--2Ju 9-11, 
itandi ang Tit 3:10, 11. 

Si Timoteo gipasidan-an ni Pablo batok sa pag- 
kahimong “mag-aambit sa mga sala sa uban.” 
(1Ti 5:22) Ang naunang mga pulong ni Pablo nga 
‘dili magdali sa pagpandong sa mga kamot ngadto 
kang bisan kinsa” nagtumong gayod sa awtoridad 
nga gihatag kang Timoteo sa pagtudlog mga mag- 
tatan-aw sa mga kongregasyon. Dili niya itudlo 
ang usa ka bag-ong nakabig nga tawo, kay tinga- 
li unyag kining tawhana moburot sa pagpagarbo: 
kon si Timoteo mapakyas sa pagsunod niini nga 
tambag, siya apil usab sa pagpas-an sa responsibi- 
lidad sa bisan unsang kasaypanan nga mahimong 
himoon sa maong tawo.--1Ti 3:6. 

Ang tibuok nasod mahimong sad-an atubangan 
sa Diyos pinasukad sa gihisgotang mga prinsipyo. 
—?Pr 14:34. 

Mga Sala Batok sa mga Tawo, sa Diyos, ug 
Kang Kristo. Sumala sa gipakita na, gihisgotan 
sa Hebreohanong Kasulatan ang mga sala sa mga 
tawo sa lainlaing mga nasod niadtong panahon sa 
mga patriarka. Kadaghanan niini maoy mga sala 
batok sa ubang mga tawo. 

Sanglit ang Diyos mao lamang ang sukdanan sa 
pagkamatarong ug pagkamaayo, ang mga sala nga 
gihimo batok sa mga tawo dili maoy mga kapakya- 
san sa pagpahiuyon sa ‘larawan ug dagway' sa ma- 
ong tawo, apan kini maoy kapakyasan sa pagtahod 

o pagtagad sa ilang nahiangay ug tukmang mga 
intereses, sa ingon nakasala batok kanila, ug naka- 
himog dili makataronganong kadaot kanila. (Huk 
11:12, 13, 27, 1Sa 19:4, 5: 20:1, 26:21: Jer 37:18; 2Co 
11:7) Gilatid ni Jesus ang mga prinsipyo nga sun- 
don sa usa ka tawo kon adunay seryosong mga sala 
nga nahimo batok kaniya. (Mat 18:15-17) Bisan pa 
kon ang iyang igsoon makasala batok kaniya ug 77 
ka higayon o 7 ka higayon sa usa ka adlaw, ang na- 
kasala pasayloon kon, sa dihang gibadlong, siya 
nagpakitag paghinulsol. (Mat 18:21, 22, Luc 17:3, 4, 
itandi ang 1Pe 4:8.) Si Pedro naghisgot bahin sa 
mga sulugoon sa balay nga gisagpa tungod sa mga 
sala nga nahimo batok sa ilang mga tag-iya. (1Pe 
2:18-20) Ang usa ka tawo mahimong makasala ba- 
tok sa tinudlo nga awtoridad pinaagi sa dili pagpa- 
kitag nahiangay nga pagtahod niini. Gipahayag ni 
Pablo nga siya walay bisan unsang sala “batok sa 
Balaod sa mga Hudiyo [o] batok sa templo [o] batok 
kang Cesar.”---Buh 25:8. 

Bisan pa niana, ang mga sala batok sa mga tawo 
maoy mga sala usab batok sa Maglalalang, nga ka- 
niya ang mga tawo angayng manubag. (Rom 14: 
10, 12; Efe 6:5-9: Heb 13:17) Ang Diyos, kinsa nag- 
pugong kang Abimelek sa pagpakighilawas kang 
Sara, miingon sa Filistehanong hari, “Ako nag- 
pugong usab kanimo nga makasala batok kana- 
ko.” (Gen 20:1-7) Si Jose nakasabot usab nga ang 
pagpanapaw maoy usa ka sala batok sa Maglala- 
lang sa lalaki ug babaye ug batok sa Tigmugna 
sa kaminyoon (Gen 39:7-9), sama sa nasabtan ni 
Haring David. (2Sa 12:13, Sal 51:4) Ang mga sala 
sama sa pagpangawat, pagpanikas, o pagpanguk- 
ho sa kabtangan sa uban gitawag diha sa Balaod 
ingong 'pagkadili-matinumanon kang Jehova.” (Lev 
6:2-4: Num 5:6-8) Kadtong nagpatig-a sa ilang 
mga kasingkasing ug nagkumkom sa ilang mga 
kamot sa ilang kabos nga mga igsoon ug kadtong 
nagdumili sa paghatag sa suhol sa mga tawo nai- 
lalom sa pagbadlong sa Diyos. (Deu 15:7-10, 24:14, 
15; itandi ang Pr 14:31, Am 5:12.) Si Samuel nag- 
pahayag nga halayo sa iyang hunahuna “ang pag- 
pakasala batok kang Jehova pinaagi sa pag-undang 
sa pag-ampo” alang sa iyang mga isigka-Israelin- 
hon ug tungod sa ilang hangyo.-- 1Sa 12:19-23. 

Sa susama, sa Santiago 2:1-9 gikondenar ingong 
sala ang pagpakitag paboritismo o pagpihigpihig 
taliwala sa mga Kristohanon. Si Pablo nag-ingon 
nga kadtong dili magtagad sa maluya nga tanlag 
sa ilang mga igsoon ug sa ingon nagpandol kanila 
“nakasala batok kang Kristo,” ang Anak sa Diyos 
nga mihatag sa iyang kaugalingong dugo alang sa 
iyang mga sumusunod.---1Co 8:10-13. 

Busa, bisan tuod ang tanang sala sa pagkatinuod 
maoy mga sala batok sa Diyos, gilantaw ni Jehova 
ang pipila ka sala ingong direktang gihimo batok 

kaniya mismo, ang mga sala sama sa idolatriya (Ex 
20:2-5: 2Ha 22:17), kawalay-pagtuo (Rom 14:22, 
23: Heb 10:37, 38, 12:1), pagpasipala sa sagradong 
mga butang (Num 18:22, 23), ug ang tanang ma- 
tang sa bakak nga pagsimba (Os 8:11-14). Walay 
duhaduha nga kini ang hinungdan kon nganong 
ang hataas nga saserdoteng si Eli miingon sa iyang 
mga anak, kinsa nagpasipala sa tabernakulo ug sa 
pag-alagad sa Diyos: “Kon ang usa ka tawo maka- 
sala batok sa usa ka tawo, ang Diyos magpataliwa- 
la alang kaniya [itandi ang 1Ha 8:31, 32]: apan kon 
batok kang Jehova nga ang usa ka tawo makasala, 
kinsay mangamuyo alang kaniya?”-- 1Sa 2:22-25, 
itandi ang ber 12-17. 

Pagkasala batok sa kaugalingong lawas. Sa 
pagpasidaan batok sa pakighilawas (seksuwal nga 
mga relasyon gawas sa kaminyoon nga inuyonan 
sa Kasulatan), si Pablo miingon nga “ang tanang 
ubang sala nga mahimong himoon sa tawo maoy 
gawas sa iyang lawas, apan siya nga nagapakighi- 
lawas nagapakasala batok sa iyang kaugalingong 
lawas.” (1Co 6:18, tan-awa ang PAKIGHILAWAS.) Ang 
konteksto nagpakita nga si Pablo nagpasiugda nga 
ang mga Kristohanon kinahanglang mahiusa sa 
ilang Ginoo ug Ulo, si Kristo Jesus. (1Co 6:13-15) Sa 
sayop ug makasasalang paagi ang makihilawason 
nahimong usa ka unod uban sa iyang gipakighila- 
wasan, nga sagad maoy usa ka pampam. (1Co 
6:16-18) Sanglit walay laing sala nga makabulag sa 
lawas sa usa ka Kristohanon gikan sa pagkahiusa 
kang Kristo ug maghimo niining “usa” uban sa la- 
ing tawo, dayag nga kini ang hinungdan kon nga- 
nong ang tanang ubang mga sala giisip nga ‘gawas 
sa iyang lawas.” Ang pakighilawas mahimong mo- 
sangpot usab sa dili maalim nga kadaot sa lawas sa 
makihilawason mismo. 

Kasal-anan sa mga Manulonda. Sanglit ang 
espiritung mga anak sa Diyos kinahanglan usab 
nga magpabanaag sa himaya sa Diyos ug magda- 
yeg kaniya, nga magabuhat sa iyang kabubut-on 
(Sal 148:1, 2; 103:20, 21), sila makahimo usab ug 
sala ingon sa matang sa sala nga mahimo sa mga 
tawo. Ang 2 Pedro 2:4 nagpakita nga ang pipila ka 
espiritung mga anak sa Diyos nakasala, ug 'gitam- 
bog ngadto sa mga gahong sa naglugitom nga ka- 
ngitngit aron itagana sa paghukom.” Ang 1 Pedro 
3:19, 20 dayag nga nagtumong sa samang situwas- 
yon sa dihang naghisgot bahin sa “mga espiritu 
nga anaa sa bilanggoan, nga niadto wala magma- 
sinugtanon sa dihang ang pailob sa Diyos nag- 
paabot sa mga adlaw ni Noe.” Ug ang Judas 6 
nagpakita nga ang 'pagkasipyat, o pagkasala, sa 
maong espiritung mga linalang maoy tungod kay 
sila “wala magpadayon sa paghupot sa ilang orihi- 
nal nga pagkabutang apan mitalikod sa ilang nahi- 
angay nga puloy-anang dapit,” ug dayag ang ma- 

ong nahiangay nga puloy-anang dapit nagtumong 
sa mga langit sa presensiya sa Diyos. 

Sanglit ang halad ni Jesu-Kristo wala maglakip 
ug tagana alang sa pagtabon sa mga sala sa espiri- 
tung mga linalang, walay rason sa pagtuo nga ang 
mga sala niadtong dili-masinugtanong mga manu- 
londa mapasaylo. (Heb 2:14-17) Sama kang Adan, 
sila maoy hingpit nga mga linalang ug walay kahu- 
yangan nga dala sa pagkatawo nga angayng tag- 
don sa paghukom aron mapagaan ang ilang dao- 
tang buhat. 

Kapahigawasan sa mga Sala. Sumala sa gi- 
pakita sa artikulong IPAHAYAG NGA MATARONG (Kon 
sa unsang paagi “giisip” nga matarong), si Jehova 
nga Diyos sa ingon 'magpasidungog' ug pagkama- 
tarong ngadto niadtong nagkinabuhi sumala sa 
pagtuo. Sa paghimo niana, ang Diyos samag ‘nag- 
tabon,” ‘nagpala,’ o 'nagpapas' sa mga sala nga ma- 
anaa unta niini nga mga matinumanon. (Itandi ang 
Sal 32:1, 2: Isa 44:22: Buh 3:19.) Busa, gipakasama 
ni Jesus ang “kalapasan” ug “mga sala” ngadto sa 
‘mga utang.” (Itandi ang Mat 6:14: 18:21-35, Luc 
11:4.) Bisan tuod ang ilang mga sala maoy sanag- 
pula, 'gihugasan' ni Jehova ang mantsa nga naghi- 
mo kanilang dili balaan. (Isa 1:18; Buh 22:16) Ang 
paagi nga gigamit sa Diyos aron ikapahayag ang 
iyang malumong kaluoy ug mahigugmaong-kalu- 
lot samtang naghupot sa iyang hingpit nga hustis- 
ya ug pagkamatarong gihisgotan ilalom sa LUKAT, 
MANLULUKAT, PAGPASIG-ULI, PAGHINULSOL, ug sa susa- 
mang mga artikulo. 

Paglikay sa Sala. Ang gugma sa Diyos ug sa 
silingan maoy pangunang paagi sa paglikay sa 
sala, nga maoy kalapasan, kay ang gugma usa ka 
talagsaong hiyas sa Diyos, iyang gihimo ang gug- 
ma nga pundasyon sa iyang Balaod sa Israel. (Mat 
22:37-40, Rom 13:8-11) Niini nga paagi ang mga 
Kristohanon dili mahimulag sa Diyos apan malipa- 
yong mahiusa kaniya ug sa iyang Anak. (1Ju 1:3, 
3:1-11, 24, 4:16) Andam silang magpagiya sa bala- 
ang espiritu sa Diyos ug “mabuhi sumala sa espiri- 
tu sa panglantaw sa Diyos,” mohunong sa pagpa- 
kasala (1Pe 4:1-6) ug magpatunghag matarong 
nga bunga sa espiritu sa Diyos puli sa daotang mga 
bunga sa makasasalang unod. (Gal 5:16-26) Sa 
ingon, sila makabaton ug kagawasan gikan sa pag- 
gahom sa sala.---Rom 6:12-22. 

Kay nagbaton ug pagtuo sa tinong ganti sa Diyos 
tungod sa pagkamatarong (Heb 11:1, 6), ang usa 
makasukol sa pangagda sa sala sa pagpakig-ambit 
sa temporaryong kalipayan niini. (Heb 11:24-26) 
Sanglit “ang Diyos dili kayagayagaan,” ang usa ka 
tawo nasayod nga tinuod gayod ang lagda nga “bi- 
san unsay ginapugas sa usa ka tawo, kini usab 
iyang anihon,” ug nga siya mapanalipdan giha- 
pon batok sa pagkamalimbongon sa sala. (Gal 6: 


SALA 


7, 8) Siya nahibalo nga ang kasal-anan dili ikatago 
hangtod sa hangtod (1Ti 5:24) ug “bisan pag ang 
usa ka makasasala magabuhat ug daotan sa maka- 
gatos ug magpadayon sa taas nga panahon suma- 
la sa iyang gusto,” “maayo ang sangpotan niadtong 
nahadlok sa matuod nga Diyos,” apan dili sa daotan 
kinsa wala mahadlok sa Diyos. (Ecc 8:11-13: itandi 
ang Num 32:23, Pr 23:17, 18.) Ang bisan unsang 
materyal nga bahandi nga nabatonan sa daotan 
dili nila ikapalit ug panalipod gikan sa Diyos (Sof 1: 
17, 18), ug sa pagkatinuod, sa ulahi ang bahandi sa 
makasasala mahimong “tinipigan alang sa mata- 
rong.” (Pr 13:21, 22, Ecc 2:26) Kadtong nangagpas 
sa pagkamatarong pinaagig pagtuo makalikay sa 
pagpas-an sa “mabug-at nga luwan” nga ipatung- 
ha sa sala, ang pagkawala sa kalinaw sa hunahuna 
ug kasingkasing, ug ang kaluyahon tungod sa espi- 
rituwal nga sakit.--Sal 38:3-6, 18; 41:4. 

Ang kahibalo sa pulong sa Diyos mao ang pasu- 
karanan sa maong pagtuo ug ang paagi sa pagpa- 
lig-on niini. (Sal 119:11, itandi ang Sal 106:7.) Ang 
tawo nga nagdalidali nga dili una mangita sa kahi- 
balo labot sa iyang dalan “mosipyat” gayod ug ma- 
kasala. (Pr 19:2, ftn sa Rbi8) Ang pagkaamgo nga 
"ang usa ka makasasala makalaglag ug daghan nga 
maayo magtukmod sa tawong matarong nga ti- 
nguhaong molihok uban ang tinuod nga kaalam. 
(Itandi ang Ecc 9:18, 10:1-4.) Maalamon nga dalan 
ang paglikay sa pagpakig-uban niadtong nakig- 
ambit sa bakak nga pagsimba ug sa mga tawong 
nakiling sa pagbuhat ug imoral nga buhat, kay kini 
maglit-ag sa usa ka tawo sa pagbuhat ug sala ug 
magdaot sa mapuslanong pamatasan.--Ex 23:33, 
Neh 13:25, 26; Sal 26:9-11: Pr 1:10-19, Ecc 7:26; 
1Co 15:33, 34. 

Siyempre, adunay daghang butang nga mahimo 
o dili mahimo, o nga mahimo sa usa ka paagi o sa 
lain, nga dili hukman ingong sala. (Itandi ang 1Co 
7:27, 28.) Ang Diyos wala maglikos sa tawo ug dag- 
han kaayong mga instruksiyon labot sa gagmayng 
mga detalye kon sa unsang paagi ang mga bu- 
tang angayng himoon. Dayag, angayng gamiton 
sa tawo ang iyang kinaadman, ug siya gihatagan 
usab ug igong kagawasan sa pagpasundayag sa 
iyang kaugalingong personalidad ug mga kagusto- 
han. Ang pakigsaad sa Balaod naundan ug dag- 
hang mga lagda, apan kini wala maghikaw sa mga 
tawo sa ilang kagawasan sa pagpahayag sa ilang 
kaugalingon. Ang Kristiyanidad, nga nagpasiug- 
da pag-ayo sa paghigugma sa Diyos ug sa sili- 
ngan ingong giya nga lagda, nagtugot usab sa 
mga tawo sa kinadak-ang posible nga kagawasan 
nga mahimong tinguhaon sa mga tawo nga may 
mga kasingkasing nga nakiling sa pagkamatarong. 
--Itandi ang Mat 22:37-40, Rom 8:21, tan-awa ang 
KAGAWASAN, JEHOVA (Usa ka Diyos sa moral nga 
mga sukdanan). 

SALAG. Ang dapit nga giandam sa usa ka 
langgam o hayop aron dinhi padak-on ang iyang 
kuyabog o anak, usa usab ka puy-anan, dangpa- 
nan, o usa ka pahulayanan.--Pr 27:8: Isa 10:14, 
16:2. 

Ang mga salag sa mga langgam magkalahi ka- 
ayo sa lokasyon, gidak-on, ug pagkagama, apan 
ang matag usa nahiangay sa partikular nga gamit 
nga alang niana kini gidisenyo. Lainlain ang nahi- 
mutangan sa mga salag. Ang uban anaa sa yuta 
o sa balas (ang mga bitin gikaingon usab nga 
"nagsalag' diha sa yuta o sa kabatoan, Isa 34:15), 
ang uban usab anaa sa pungpong sa mga sagbot, 
kahoykahoy, kabatoan, kakahoyan, sa mga lu- 
ngag sa mga kahoy, mga pangpang daplin sa bay- 
bayon, kabukiran, sa mga gawang diha sa mga 
tinukod sa tawo, ug ang uban gibitay pa gani iba- 
baw sa tubig taliwala sa mga tangbo. Lakip sa gi- 
gamit nga mga materyales mao ang gagmayng 
mga sanga, mga dahon, lusay, balhibo sa karnero, 
gapas, dagami, uhot, lumot, mga balhibo, mga 
dagang, nipis nga gapasgapas sa mga tanom, bu- 
hok sa kabayo, mga tinabas nga panapton, ug 
uban pa. Sa katibuk-an, ang mga salag nagsilbing 
panalipod gikan sa mga manunukob, tagoanan gi- 
kan sa mga bagyo, ug salipod gikan sa kainit ug 
kabugnaw. 

Aron itisok diha kang Job ang kaalam sa Magla- 
lalang, giingnan ni Jehova si Job nga matikdan 
ang agila, nga 'nagbalay sa iyang salag sa itaas, 
nga nagpuyo sa pangpang ug nagpabilin didto pa- 
nahon sa kagabhion diha sa ngilit sa usa ka pang- 
pang yg sa lisod adtoon nga dapit.” (Job 39:27, 28) 
Ug aron iilustrar ang mahigugmaong pag-atiman 
sa Diyos alang sa Israel, si Moises naghisgot sa 
agila nga “nagkisaw sa iyang salag,” dayag nga 
nagtumong sa paagi sa usa ka agila sa pagdasig 
ug usahay sa pagtulod sa kuyabog ngadto sa ka- 
hanginan aron tudloan kini sa paglupad. Sa sa- 
mang paagi gipagawas ni Jehova ang Israel gikan 
sa Ehipto ingong usa ka nasod. Siya malumong 
nag-atiman sa bag-ong nasod sa tibuok niining 
pagpanaw sa kamingawan ug samtang sila nani- 
muyo sa Yutang Saad, sama sa agila nga nagban- 
tay ug nag-atiman sa kuyabog sa dihang kini gi- 
tudloan sa paglupad.--Deu 32:11: tan-awa ang 
AGILA. 

Ang rock dove nagsalag usab diha sa habog nga 
kabatoan. Sa habog nga mga bato sa palibot sa Pa- 
tayng Dagat dihay daghang pangpang ug mga la- 
ngob nga kabutangan sa mga salag niini. Tingali 
kining nahilit nga mga salag ang anaa sa hunahu- 
na ni Jeremias sa dihang siya nagpahayag ug 
paghukom sa Moab, nga nagpuyo niining dapita: 
“Biyai ang mga siyudad ug puyo diha sa pang- 
pang, kamong mga molupyo sa Moab, ug mahi- 

mong sama sa salampati nga nagasalag diha sa 
baba sa lungag."”---Jer 48:28, itandi ang gisulti ni 
Balaam sa Num 24:21. 

Ang bagang mga dahon sa lig-ong mga sedro 
sa Lebanon maoy usa ka maayo kaayong dapit 
aron didto magsalag ang ubang mga langgam, di- 
hay daghan kaayong kapuy-an ug katagoan sa ti- 
buck tuig. Ang salmista nagpunting niini ingong 
panig-ingnan sa talagsaong mga tagana sa Diyos 
alang sa kaayohan sa iyang mga linalang.--Sal 
104:16, 17. 

Ubos sa Balaod, ang mga Israelinhon gidid-an 
sa pagkuha sa mga itlog o mga kuyabog gikan sa 
usa ka salag ug sa samang higayon patyon ang 
inahan niini. Nalikayan niini ang kawalay-kaluoy 
sa bug-os nga pagpuo sa pamilya niini sa usa lang 
ka higayon. Ang inahan dili pagapatyon aron ma- 
kapatungha pa ug dugang mga kuyabog.---Deu 
22:6, 7 

Sa dihang ang usa sa mga eskriba miingon kang 
Jesus: “Magtutudlo, mosunod ako kanimo bisan 
asa ka mopaingon,” si Jesus mitubag: “Ang mga 
irong ihalas adunay mga lungib ug ang mga lang- 
gam sa langit adunay mga batoganan [o, salag], 
apan ang Anak sa tawo walay dapit nga kapahi- 
lunaan sa iyang ulo.” (Mat 8:19, 20; Luc 9:57, 
58) Gipakita ni Jesus dinhi nga aron mahimong 
iyang sumusunod, kinahanglang dili hunahunaon 
sa tawo ang mga kaharuhay ug mga kahamu- 
gaway nga kasagarang mapahimuslan, ug kina- 
hanglang bug-os nga mosalig kang Jehova. Kini 
nga prinsipyo gibanaag diha sa modelong pag- 
ampo nga iyang gitudlo sa iyang mga tinun-an: 
“Ihatag kanamo karong adlawa ang among tina- 
pay alang niining adlawa,” ug sa iyang giingon: 
“Sa ingon, makatino kamo, walay usa kaninyo nga 
dili manamilit sa tanan niyang mga kabtangan 
nga mahimong akong tinun-an.”--Mat 6:11, Luc 
14:33. 

Mahulagwayong Paggamit. Sa mga men- 
sahe sa paghukom batok sa Edom, gigamit sa Di- 
yos ang habog nga dapit nga gisalagan sa agila 
ingong simbolo sa literal nga habog nga nahimu- 
tangan sa Edom diha sa kabukiran, ingon man sa 
pagkamapahitas-on ug pagkamapangahason nii- 
ni.---Jer 49:15-18, Abd 1-4; itandi ang pahayag sa 
Diyos batok sa Babilonya, diha sa Hab 1:6, 2:6-11. 

Sa pagtagna batok sa Jerusalem, si Jeremias 
naghisgot sa kahabog sa mga kahoy sa Lebanon ug 
sa kabililhon sa mga kahoyng sedro niini, nga gi- 
gamit ilabina sa mga hari ug sa mga tawong dato 
sa pagtukod sa ilang mga balay. Ang palasyo sa 
hari sa Juda ug ang dagkong mga tinukod sa ka- 
gamhanan didto sa Jerusalem sa dakong bahin gi- 
tukod nga ginamit ang kahoyng sedro. Busa si Je- 
remias naghisgot sa mga molupyo sa Jerusalem 

ingong “nagpuyo sa Lebanon, nga nagsalag diha sa 
mga sedro.” Apan gikan niining hataas nga posis- 
yon sila igapaubos.---Jer 22:6, 23. 

Usa ka “Lawak.” Sa Genesis 6:14, ang Heb- 
reohanong pulong nga qin-nim' (“mga salag") gihu- 
bad nga “mga kuwarto” (KJ, RS), “mga kamarote” 
(AT), ug “mga lawak” (NW). Dayag nga kini maoy 
gagmay lamang nga mga lawak diha sa arka nga 
gitukod ni Noe ug, sama sa mga salag sa langgam, 
nagsilbing proteksiyon ug puy-anan sulod sa usa 
ka malisod nga panahon sa dihang ang mga tawo 
ug mga hayop walay kapaingnan. 


SALAI. 


1. Usa ka ngalan diha sa talaan sa mga Benja- 
minhon nga nagpuyo sa Jerusalem human sa pag- 
kadestiyero sa Babilonya.---Neh 11:4, 7, 8. 

2. Usa ka balay o banay sa mga saserdote nga 
kaliwat sa amahan sa mga adlaw ni Joiakim nga 
manununod sa Hataas nga Saserdoteng si Jesua. 
(Neh 12:12, 20) Mopatim-aw nga kining ngalana 
giespeling nga Sallu diha sa Nehemias 12:7. 


SALAMANGKA UG PAMARANG. Tina- 
gong mga kalaki ug mahikanhong mga gahom nga 
gituohang gigamit aron himoon ang mga butang 
nga dili kinaiyanhon---nalangkit sa espiritistikan- 
hon, okultong mga gahom. 

Ang “itom” nga salamangka o mahika negra gii- 
ngong gilangkoban sa mga kalaki, linaing mga 
tunglo, ug sa “daotan nga mata” nga magpahina- 
bog kadaot sa mga kaaway sa usa ka tawo. Sa laing 
bahin, matod sa mga nagabuhat niini, ang “puti” 
nga salamangka o mahika blangka makapatung- 
hag maayong mga resulta pinaagi sa pag-alkontra 
sa mga kalaki ug pagwagtang sa mga tungko. Tali- 
wala sa pipila ka karaang katawhan ang “itom” nga 
salamangka gidili ubos sa silot nga kamatayon. 
Apan mas labaw pa ang gihimo sa Bibliya kay 
gidili niini ang tanang matang sa espiritistikan- 
hong salamangka. (Lev 19:26, Deu 18:9-14) Pinaa- 
gig paggamit ug mga orasyon, nga giingong ma- 
batonan pinaagig labaw-kinaiyanhong kahibalo ug 
kaalam, ang salamangkero mosulay sa pag-implu- 
wensiya sa mga tawo ug sa pagbag-o sa umaabot 
nga mga panghitabo. Niining bahina ang sala- 
mangka lahi sa pagpanag-an, nga maoy pagsulay 
lamang nga sayron ang umaabot nga mga hitabo 
inay nga impluwensiyahan o bag-ohon kini.---Tan- 
awa ang PAGPANAG-AN. 

Kadaghanan sa konsepto labot sa pagpamarang 
nga inubanag salamangka gipasukad sa pagtuo 
nga ang daotang mga espiritu mahimong awhagon 
sa pagbiya o kaha sa pagsulod nganha sa usa ka 
tawo, nga sila mahimong lansisan ug limbongan, 
ug nga sila mahimong dakpon o lit-agon diha sa 

usa ka piraso nga kahoy o sa usa ka larawan nga 
yutang-kulonon. Pananglitan, gituohan nga pinaa- 
gi sa paghimog mahikanhong mga agianan gina- 
mit ang dugos o ubang dalawaton nga mga bu- 
tang, ang mga demonyo mahimong molihok ubos 
sa pagbuot sa salamangkero. 

Tungod sa maong mga pagtuo, mitungha ang 
malansisong grupo sa mga salamangkerong saser- 
dote, kinsa nagbaton ug dakong gahom ibabaw sa 
mga kinabuhi sa katawhan, nga nangilkil ug dag- 
kong balayronon gikan niadtong nailalom sa ilang 
impluwensiya ug nagpakaaron-ingnon nga sila na- 
kabaton kuno ug labaw-kinaiyanhong mga gahom 
nga labaw pa gayod nianang sa mga demonyo. Gi- 
tuohan sa mga tawo nga kining propesyonal nga 
mga barangan makahimo sa pagpasunod sa mga 
demonyo apan ang mga demonyo walay gahom 
ibabaw sa mga barangan. 

Kining espiritistikanhong mga buhat, nga gita- 
wag kunohay ug mga siyensiya, naugmad ug giga- 
mit sa karaang mga Caldeanhon sa Babilonya. Si 
Isaias, sa ikawalong siglo W.K.P., nagbutyag kana- 
to nga ang Babilonya sa iyang adlaw napuno sa ta- 
nang matang sa pagpamarang. (Isa 47:12-15) Ka- 
pin sa usa ka siglo sa ulahi, sa mga adlaw ni Daniel, 
ang mga salamangkerong saserdote bahin pa giha- 
pon sa mga opisyal sa palasyo sa Babilonya. (Dan 
1:20, 2:2, 10, 27, 4:7: 5:11) Ang ekspresyong “mga 
salamangkerong saserdote” maoy usa ka literal ug 
tin-aw nga paghubad sa Hebreohanong pulong ni- 
ini. 

Ang mga Babilonyanhon nahadlok kaayo sa mga 
tawo nga may pisikal nga depekto nga gitawag ug 
mga barangan ug mga ungo, kay nagtuong sila 
maoy mga tigpahinabo sa “itom” nga salamangka. 
Sa laing bahin, ang mga saserdote giingong mga 
batid sa “puti” nga salamangka. Sila nagtuo nga 
ang samang orasyon nga makapaayo sa usa ka 
masakitong tawo kon ipamulong sa usa ka saserdo- 
te makapatay sa maong tawo kon ipamulong kini 
sa usa ka barangan o ungo. 

Posible nga sa dihang ang katawhan natibulaag 
sa tibuok yuta tungod sa paglahugay sa mga pinu- 
longan didto sa Babel, ilang nadala ang pipila nila 
ka mga kalaki sa salamangka. (Gen 11:8, 9) Karong 
adlawa minilyon ang naghimo sa salamangka nga 
mantra, nga mao, ang mistikong mga orasyon, 
himno, o hurimhurim sa popular nga Hinduismo. 
Ang salamangkerong mga saserdote, mga tamba- 
lan, mga albularyo, ug ang tanang matang sa mga 
barangan makaplagan sa daghang dapit sa tibuok 
kalibotan, maingon nga sila makaplagan usab ta- 
liwala sa mga Ehiptohanon sa ika-18 nga siglo 
W.K.P., sa mga adlaw ni Jose. (Gen 41:8, 24) Kapin 
sa duha ka siglo human si Jose gibaligya sa pag- 
kaulipon, ang salamangkerong mga saserdote sa 


SALAMIN 


Ehipto daw nakasundog usab sa unang tulo ka mi- 
lagro nga gihimo ni Moises. (Ex 7:11, 22; 8:7) Apan 
sila walay gahom sa pagpatunghag mga tagnok, ug 
napugos sa pag-admitir nga kadto maoy “tudlo sa 
Diyos!” Wala usab nila mapanalipdi ang ilang kau- 
galingon sa pagtakboy sa hampak sa mga hubag. 
--Ex 8:18, 19: 9:11. 

Gikondenar sa Bibliya. Ang Bibliya lahi ra 
kaayo sa mga sinulat sa ubang karaang katawhan 
tungod kay gikondenar niini ang tanang butang 
maylabot sa mahikanhong mga gahom ug mga 
buhat sa salamangka. Wala gayoy makaplagan nga 
kini nagrekomendar sa “puti” nga salamangka aron 
sa pag-alkontra sa mga kalaki sa “itom” nga sala- 
mangka. Hinunoa, kini nag-awhag sa pagtuo, pag- 
ampo, ug pagsalig kang Jehova ingong panalipod 
batok sa dili-makitang “daotang mga puwersa nga 
espirituhanon” ug sa tanan nilang nalangkit nga 
mga kalihokan, lakip na ang mga gahom sa sala- 
mangka. (Efe 6:11-18) Diha sa Mga Salmo ang ma- 
tarong nag-ampo alang sa kaluwasan gikan sa da- 
otan; si Jesus nagtudlo kanato sa pag-ampo alang 
sa kaluwasan “gikan sa usa nga daotan.” (Mat 6:13) 
Ang Talmud ug ang Koran, sa laing bahin, naim- 
pluwensiyahan sa patuotuo ug kahadlok. Ang Apo- 
kripal nga basahon ni Tobit naundan ug dili ka- 
tuohan nga mga pahayag sa pagpamarang nga 
inubanag salamangka.--Tobit 6:5, 8, 9, 19, 8:2, 3; 
11:8-15, 12:3, tan-awa ang APOKRIPA (Tobit). 

Busa, ang nasod sa Israel dili sama sa mga kata- 
lirongan niini labot niining butanga, ug aron nga 
kini magpabilin nga ingon niini, si Jehova nagha- 
tag sa iyang katawhan ug pipila ka tin-aw kaayo 
nga mga balaod maylabot niadtong nalangkit sa 
mga gahom sa okulto. “Dili mo tugotang magpabi- 
ling buhi ang usa ka babayeng barangan.” (Ex 
22:18) “Dili kamo maghimog salamangka.” “Kon 
bahin sa usa ka lalaki o babaye nga adunay espiri- 
tu sa pagkaespiritista o espiritu sa pagpanagna, pa- 
gapatyon sila sa walay pakyas.” (Lev 19:26: 20:27) 
“Walay makaplagan diha kanimo nga . . . usa ka sa- 
lamangkero o bisan kinsa nga nagapangitag mga 
tilimad-on o usa nga barangan, o usa nga tigpang- 
daot o bisan kinsa nga nagakonsultag espiritista.” 
--Deu 18:10-14. 

Ang manalagna ni Jehova nagpahayag usab nga 
wagtangon sa Diyos ang tanang nagabuhat ug 
pagpamarang. (Miq 5:12) Ang pipila ka indibidu- 
wal sama ni Saul, Jezebel, ug Manases, kinsa mibi- 
ya kang Jehova ug midangop sa nagkalainlaing 
matang sa pagpamarang, maoy mga pananglitan 
sa kakaraanan nga dili angayng sundogon.--- 1Sa 
28:7: 2Ha 9:22; 2Cr 33:1, 2, 6. 

Ang Kristohanon Gregong Kasulatan naghisgot 
usab sa pagkakaylap sa mga barangan sa tibuok 
Romanhong Imperyo sa mga adlaw ni Jesus ug sa 

mga apostoles. Sa pulo sa Cipro, dihay barangan 
nga ginganlag Bar-Jesus, kinsa gisaway ni Pablo 
ingong “puno sa tanang matang sa panikas ug sa 
tanang matang sa pagkalampingasan, .. . anak sa 
Yawa.” (Buh 13:6-11) Apan dihay pipila usab nga 
sama kang Simon nga taga-Samaria nga mibi- 
ya sa ilang mga buhat sa salamangka ug misagop 
sa Kristiyanidad. (Buh 8:5, 9-13) Sa usa ka higayon 
didto sa Efeso, “ubay-ubay niadtong nanaggamit 
ug mga kalaki sa salamangka nagtapok sa ilang 
mga basahon ug nagsunog niini atubangan sa ta- 
nan. Ug ilang gikuwenta sa tingob ang bili niini ug 
ilang nakaplagan nga kini mikabat ug kalim-an ka 
libo ka pirasong plata [kon denario, 837,200].” (Buh 
19:18, 19) Sa pagsulat ngadto sa mga taga-Galacia, 
gilakip ni apostol Pablo ang espiritistikanhong okul- 
tismo sa “mga buhat sa unod,” nga nagpasidaan 
kanila “nga kadtong nagabuhat sa maong mga 
butang dili makapanunod sa gingharian sa Di- 
yos.” (Gal 5:19-21) Sa gawas sa maong mahimaya- 
ong Gingharian anaa ang tanan nga nagpada- 
yon niining Babilonyanhong mga buhat. (Pin 21:8, 
22:15) Uban sa Dakong Babilonya, nga ilado ka- 
ayo sa pagpahisalaag sa mga nasod pinaagi sa 
iyang mga pagpamarang, silang tanan pagalagla- 
gon.--Pin 18:23, tan-awa ang GAHOM, GAMHANANG 
MGA BUHAT (Responsableng paggamit sa gahom). 


SALAMIN. Ang madaladala nga mga salamin 
(Isa 3:23) niadtong karaang panahon usahay maoy 
gama sa pinasinaw nga bato, apan sagad kini maoy 
gama sa metal, sama sa bronse o tumbaga, ug sa 
ulahi maoy gama sa lata, plata, ug sa bulawan. 
Lagmit nga sukad lamang sa unang siglo K.P. nga 
gisugdan paggamit ang mga salamin nga gama sa 
bildo. Sanglit ang karaang mga salamin sagad gi- 
nama man sa tinunawng metal, kini kinahanglang 
pasinawon pag-ayo aron tin-aw ang aninag niini. 
Ang pinolbos nga mga bato gikan sa bolkan mahi- 
mong gamiton alang niini nga pagpasinaw, nga sa 
popanahon bagnosan kini ug espongha nga sagad 
gibitay diha sa salamin mismo. Bisan pa niana, ang 
karaang metal nga mga salamin dili sama katin- 
aw ug aninag kay sa bildong mga salamin karong 
adlawa. Busa si apostol Pablo haom nga makasulat: 
“Sa pagkakaron kita nagpakakita sa hanap nga dag- 
way pinaagig metal nga salamin.”--1Co 13:12. 
Mahulagwayong Paggamit. Ang Kasulatan 
usahay maghisgot sa mga salamin sa mahulagwa- 
yon o sa masambingayong paagi. Sa Job 37:18 ang 
kalangitan gipakasama sa metal nga salamin, nga 
ang sinawng dagway niini mohatag ug hayag nga 
aninag. Ang tinun-ang si Santiago migamit sa sa- 
lamin sa paghulagway sa pulong sa Diyos sa di- 
hang nag-awhag sa mga tawo nga mahimong, dili 
lamang mga tigpaminaw sa pulong, kondili mahi- 
mong mga magtutuman niini. (San 1:22-25) Ug 

gipakita ni apostol Pablo nga ang mga Kristohanon 
"nagsumbalik-silaw samag mga salamin sa himaya 
ni Jehova’ diha sa ilang ministery0.---2Co 3:18, 4:1. 


SALAMIS. Usa ka iladong siyudad sa Cipro. 
Didto si Pablo, Bernabe, ug Juan Marcos “nagman- 
tala sa pulong sa Diyos” sa hapit na magsugod 
ang unang misyonaryong panaw ni Pablo niadtong 
mga 47 K.P. Wala iasoy kon unsa sila kadugay mi- 
estar sa maong siyudad. Lagmit nga dihay dakong 
populasyon sa mga Hudiyo sa Salamis, sanglit dili 
lang usa ang sinagoga niini.--Buh 13:2-5. 

Ang Salamis sagad nga gituohang mao ang mga 
kagun-oban nga makaplagan mga 5 km (3 mi) sa 
A sa modernong siyudad sa Famagusta. Sa ingon 
kini nahimutang sa S nga tumoy sa usa ka dakong 
tabunok nga patag, sa A lamang sa suba sa Pedias 
(Pediaeus). Busa ang Salamis maoy mga 200 km 
(120 mi) sa KHK latas sa Dagat Mediteranyo gikan 
sa Seleucia, diin si Pablo mibiya sa Sirya. Bisan 
tuod ang Bibliya wala sa espesipiko mag-ingon nga 
ang barko nga gisakyan ni Pablo mipondo sa usa ka 
dunggoanan sa Salamis, ang siyudad kanhi may 
usa ka maayong dunggoanan nga karon natamba- 
kan na sa mga binanlas nga yuta. 

Mopatim-aw nga ang Salamis nadugtong sa Pa- 
fos pinaagi sa usa ka dalan sa pikas tumoy sa pulo. 
Tingali tungod niini nga dali ra ang panaw ni Pab- 
lo ug sa iyang mga kauban samtang sila nagwali sa 
“tibuok pulo hangtod sa Pafos.”--Buh 13:4-6. 

Si Bernabe ug Juan Marcos lagmit nga miduaw 
pag-usab sa Salamis niadtong mga 49 K.P.--Buh 
15:36-39. 


SALAMPATI [Heb., yohnah, gohzal' (piso sa 
salampati o kuyabog): Gr., peri:stera']. Ang salam- 
pati maoy usa sa unang duha ka langgam nga es- 
pesipikong ginganlan diha sa Bibliya, ug sa tulo ka 
higayon si Noe nagpadalag usa ka salampati hu- 
man sa Lunop aron sa pagtino nga mihubas na ang 
katubigan. (Gen 8:8-12) Ang Hebreohanong nga- 
lan nga yoh-nah” gituohang naggikan sa pulong 
nga 'a'nah, nga nagkahulogang “pagbangotan,” ug 
lagmit nga gigamit kini agig pagsundog sa masu- 
lub-ong pag-agumod sa salampati.---Isa 38:14, 59: 
11, 12, Eze 7:16, Nah 2:7. 

Mga Matang ug Kahubitan. Lakip sa pamil- 
yang Columbidae mao ang nagkalainlaing matang 
sa mga salampati. Ang labing komon nga matang 
niini nga makaplagan sa Israel mao ang rock dove 
(Columba livia), ang ring dove (Columba palum- 
bus, gitawag usab nga wood pigeon), ug ang stock 
dove (Columba oenas). Ang mga ring dove ilabi- 
nang makaplagan sa kalasangan sa Gilead ug Car- 
melo. Ang stock dove pangunang nanimuyo sa pa- 
libot sa Jerico ug sa sidlakang bahin sa Jordan, 
samtang ang rock dove misanay diha sa kabayba- 

yonan, ubay sa mga lugot sa Walog sa Jordan ug 
sa kabukiran sa kasadpan. Ang mga salampati ka- 
sagaran linginon ug lawas, dakog dughan, nindot 
ug liog, gamay ug linginon ang ulo nga may gag- 
mayng sungo, ug mugbog mga tiil. Ang mga bal- 
hibo niini kupkop kaayo, mao nga hapsay kaayong 
tan-awon kining langgama. Ang mga salampa- 
ti sagad nga asul-abohon ug kolor, samtang ang 
uban adunay samag balangaw nga kolor sa lainla- 
ing mga bahin sa mga balhibo, nga tungod niana 
kini daw metal tan-awon kon madan-agan sa ad- 
law. Lagmit nga kini ang gipasabot sa Salmo 68:13, 
bisan tuod nga ang paghisgot diha niini nga teksto 
maylabot sa “mga pako sa salampati nga naputos 
sa plata ug ang iyang mga dagang sa dalagong- 
berde nga bulawan” gituohan sa pipila nga nagtu- 
mong sa maanindot kaayong butang nga batid ang 
pagkahimo ug gidala ingong inagaw sa gubat. 

Malumo ang dagway ug kinaiya sa salampati 
mao nga gitawag kining “ang karnero sa kalibotan 
sa mga langgam.” Tungod niana ang ngalang Jonas 
(Yoh:nah') kaniadto ug karong adlawa maoy usa ka 
popular nga ngalan sa mga batang lalaki nga Hu- 
diyo. (Jon 1:1) Kini nga mga langgam nailhan 
sa ilang pagkamaunongon ug pagmahal sa ilang 
mga kaparis, ug sa ilang pagbirigay ilang ipaduol 
ang ilang mga ulo sa usag usa ug magtinuhikay 
nga sama gayod sa paghalokay sa mga managphi- 
gugma. Busa ang “akong salampati” maoy usa ka 
haom nga termino sa pagmahal nga gigamit sa 
magbalantay nga hinigugma sa dalagang Sulami- 
ta. (Aw 5:2) Ang mga mata sa dalaga gipakasama 
sa hiloy ug malulot nga mga mata sa usa ka salam- 
pati (Aw 1:15, 4:1), samtang ang mga mata sa 
magbalantay gipakasama sa Sulamita sa asul-abo- 
hon nga mga salampati nga naligo sa mga linaw sa 
gatas, nga pinaagi niining maanindot nga pagtan- 
di dayag nga gilarawan ang itom nga tawotawo 
nga gilibotan sa nagdan-ag nga puti sa mata. (Aw 
5:12) Ang mga salampati hilig nga maligo, nga 
mopalabi sa pagsalag duol sa usa ka tuboran sa tu- 
big. Ang maunongong laki nga salampati mota- 
bang sa bayeng salampati sa paghimog salag ug sa 
paglumlom sa mga itlog. Ang salampati lahi sa ta- 
nang ubang mga langgam tungod sa ilang talagsa- 
ong paagi sa pagpakaon sa ilang mga piso pinaagig 
“gatas sa salampati,” ang samag bagtok nga gatas 
nga gipatungha sulod sa balonan sa ginikanang sa- 
lampati. Ang mga squab o mga kuyabog sa salam- 
pati maoy sagad nga pagkaon sa daghang kayu- 
taan. 

Kay usa ka maulawon nga langgam, nga mangu- 
rog kon mahadlok (Os 11:11), ang ihalas nga sa- 
lampati sagad magsalag diha sa kawalogan (Eze 
7:16), samtang ang rock dove magsalag diha sa mi- 
siwil nga mga bato ug sa mga bangag sa mga 

pangpang ug sa batoong mga lugot. (Aw 2:14: Jer 
48:28) Kon binuhi, kini molupad ug balik ngadto sa 
mga balaybalay nga gihimo alang niini, ug ang pu- 
ting bahin ilalom sa mga pako sa usa ka dakong pa- 
non sa mga salampati mahisamag usa ka gipadpad 
nga panganod. (Isa 60:8) Ang mga balaybalay sa 
salampati, nga ang pipila niini dagko, nakubkoban 
didto sa Israel. 

Tungod sa kinaiya niini nga makapauli sa iyang 
pinuy-anan, kini gigamit sa pagdalag mga mensa- 
he sukad pa sa unang mga panahon. Dili sama sa 
mga tawong nabigador nga kinahanglan pang mo- 
gamit ug mga chronometer ug mga sextant aron 
matino ang ilang nahimutangan, ang mamauling 
mga salampati halos dihadiha makatuod---pinaagi 
sa pagmatikod sa magnetic field sa yuta ug pinaa- 
gi sa paglantaw sa nahimutangan sa adlaw---kon 
asa nga direksiyon sila molupad, bisan pag buhian 
sa dili-sinating teritoryo ginatos ka kilometro gikan 
sa ilang pinuy-anan. Sila kinaiyanhong maniid sa 
dagan sa adlaw diha sa kalangitan aron ang ang- 
gulo sa ilang pagpanaw dili masayop. 

Ang salampati lig-on ug mga pako, ug kini ma- 
kalupad ug lagyong mga distansiya sa pagpangitag 
pagkaon, ug abtik (nga makalupad sa gikusgong 
kapin sa 80 km/oras) sa pag-ikyas gikan sa kadag- 
hanan sa mga kaaway niini. (Sal 55:6-8) Apan 
ang mga salampati anad kaayo sa mga tawo ug 
dali rang malit-agan o mabitik sa usa ka pukot. 
Busa, ang apostatang Epraim, nga sa kabuangan 
nagbutang sa iyang pagsalig una sa Ehipto ug da- 
yon sa Asirya, gipakasama sa usa ka “walay buot 
nga salampati,” nga hapit nang masikop sa pukot. 
(Os 7:11, 12) Si Jesus, sa pagpasidaan sa iyang mga 
tinun-an batok sa samag-lobo nga mga magsusu- 
pak, nagtambag kanila nga dili lamang “magmai- 
nosente ingon sa mga salampati” apan usab “mag- 
mabinantayon ingon sa mga halas.'--Mat 10:16. 

Sa panahon sa bawtismo ni Jesus ug sa misunod 
nga pagdihog kaniya pinaagi sa balaang espiritu sa 
Diyos, ang maong balaang espiritu gipatungha “sa 
dagway nga lawasnon ingon sa usa ka salampati,” 
ug ang makitang pagkunsad niini diha kang Jesus 
tingali maoy sama sa pagkapakapa sa salampati sa 
dihang kini hapit nang motugdon sa batogan niini. 
(Luc 3:22, Mat 3:16; Mar 1:10, Ju 1:32-34) Kini 
maoy tukmang simbolo, tungod sa kinaiyahan nii- 
ni sa pagkainosente.---Mat 10:16. 

Gigamit Ingong Halad. Ang mga salampati, 
uban sa mga tukmo (Heb., torim'), maoy dalawa- 
ton nga halad nga gigamit ingong halad-nga-sinu- 
nog (Lev 1:14); ang usa ka paris nga salampati 
mahimong ihalad niadtong kabos kaayo nga dili 
makaarang sa paghalad ug bayeng nating karne- 
ro o nating kanding ingong halad-sa-pagkasad-an 
(Lev 5:5-7): ang usa ka salampati (o kaha usa ka 

tukmo) kinahanglang dad-on ingong halad-sa-sala 
uban sa usa ka laking nating karnero sa rituwal 
nga pagputli sa babaye human siya manganak ga- 
was lang kon siya dili makaarang sa paghalad ug 
laking karnero, nga sa maong kahimtang “duha ka 
piso sa salampati”" maoy dalawaton (Lev 12:6-8) 
(sama sa pagpaputli ni Maria human ipahimugso si 
Jesus, Luc 2:22-24): ug ang usa ka paris sa mga sa- 
lampati o mga tukmo kinahanglang ilakip sa mga 
halad sa pagputli sa usa ka tawo nga naayo gikan 
sa inagas (Lev 15:13, 14, 28, 29, tan-awa ang TUK- 
Mo). Kini dalawaton usab maylabot sa paghinlo sa 
mga Nazareo gikan sa kahugawan. (Num 6:10). 
Ang ekspresyon nga “(mga) piso sa salampati” 
(NW, KJ, RS) diha sa Hebreohanon sa literal nag- 
kahulogang “(mga) anak sa usa ka (o sa) salampa- 
ti.” 

Bisan tuod nga daghang pamilya taliwala sa mga 
Hudiyo ang aduna gayoy kaugalingong mga sa- 
lampati, ang ekspresyon nga, “Karon kon wala si- 
yay ikaarang alang sa duha ka tukmo o sa duha ka 
piso sa salampati,” dayag nga nagpakitang kini sa- 
gad nga paliton aron ihalad.---Lev 5:11. 

Ang Hebreohanong termino nga goh:-zal, nga gi- 
gamit sa asoy sa paghalad ni Abraham sa dihang 
“si Jehova mihimog pakigsaad uban kang Abram,” 
gisabot nga nagtumong sa “usa ka piso sa salam- 
pati.” (Gen 15:9, 18) Kini tungod kay ang salampa- 
ti kanunayng ilakip uban sa tukmo diha sa mga 
halad nga gilatid sa Balaod nga sa ulahi gihatag 
ngadto sa Israel. Ang samang Hebreohanong pu- 
long gihubad nga “kuyabog” diha sa Deuteronomio 
32:11. Walay duhaduha nga ang salampati maoy 
lakip sa unang halad ni Noe, sanglit lakip sa maong 
halad ang “pipila. . . sa tanang mahinlong naglu- 
pad nga mga linalang.”---Gen 8:20. 

Ang probisyon sa Balaod nga mahimong gami- 
ton ang mga piso sa salampati o sa mga tukmo 
ingong halad maoy usa ka maluluy-ong kahikayan 
alang sa mga Hudiyo, sanglit kadaghanan sa mga 
tukmo molalin gikan sa yuta sa Israel sa mga bu- 
lan sa tingtugnaw, samtang ang dili-tiglalin nga 
mga salampati anaa kanunay sa tibuok tuig. 

Ang mga salampati gibaligya sa mga nagnegos- 
yo didto sa templo sa Jerusalem, ang Gregong ter- 
mino nga perissteras nga gigamit dinhi lagmit 
nagpasabot sa “mga tukmo” o sa “mga piso sa 
salampati” nga gihisgotan sa Moisesnong Balaod. 
--Mar 11:15: Ju 2:14-16. 


SALAPANG. Usa ka may sima, samag-bang- 
kaw nga instrumento nga kasagarang gigamit sa 
pagtiro ug dagkong isda. Ang salapang gihisgotan 
lamang diha sa Job 41:7, nga nagpasiugda sa sa- 
mag-armadura nga panit sa Leviatan (ang buaya), 
nga dili madutlan sa usa ka ordinaryong salapang. 

SALAPI. Kini gigamit nga pangbayad. Sa ka- 
karaanan, ang kahayopan mao ang kasagarang gi- 
gamit nga pangbaylo, nga mao, ang pagbaylo sa 
usa ka butang alang sa lain ug dayag nga mao ang 
labing karaang paagi sa paghimog mga transaksi- 
yon sa negosyo. Gipadayag kini sa kamatuoran nga 
ang Latin nga pulong alang sa salapi (pecunia) gi- 
kuha gikan sa pulong nga pecus, nga nagkahu- 
logang “mga baka.” Apan ang kahayopan (Gen 
47:17) ug ang mga pagkaon (1Ha 5:10, 11) dili ka- 
nunayng kombenyenteng gamiton ingong pangba- 
yad o pangbaylo. Busa gigamit sa ulahi ang mga 
metal sama sa bulawan ug plata. Sukad pa sa pa- 
nahon ni Abraham, ang bililhong mga metal giga- 
mit na ingong salapi. Apan dili kini ang ordinar- 
yong salapi nga gigama ingong mga sensilyo. Kini 
maoy mga plata ug bulawan, nga sa walay duha- 
duha gihulma ingong mga bareta, mga singsing, 
ug mga pulseras, o ubang komon nga mga porma 
nga adunay espesipikong gibug-aton. (Itandi ang 
Gen 24:22: Jos 7:21.) Ang sagad nga Hebreoha- 
nong termino nga gihubad nga “salapi” sa literal 
nagkahulogang “plata.” (Gen 17:12, ftn sa Rbi8) Sa- 
gad nga timbangon sa mga nagpalit ug nagbalig- 
ya ang metal nga mga butang sa dihang magbi- 
nayranay.---Gen 23:15, 16: Jer 32: 10. 

Sanglit gikinahanglan ang pagtimbang diha sa 
mga transaksiyon sa negosyo, ang mga ngalan sa 
mga timbang maoy mga ngalan usab sa salapi. 
(Tan-awa ang TIMBANG UG SUKOD.) Taliwala sa mga 
Israelinhon dihay lima ka pangunang mga tim- 
bang: ang gerah, tunga sa siklo (bekah), siklo, mina 
(maneh), ug talanton. (Ex 25:39, 30:13, 38:25, 26, 
1Ha 10:17, Eze 45:12, tan-awa ang GERAH; MINA, 
SIKLO; TALANTON.) Makita sa ubos ang tagsatagsa ka 
katumbas sa timbang niini ug ang modernong 
mga katumbas sa bili niini diha sa bulawan ug pla- 
ta. (Ang bili sa bulawan ug plata nagbag-obag-o sa 
dili pa dugayng katuigan. Niini nga publikasyon, 
ang bulawan gibanabana sa pinakaubos nga kanti- 
dad nga 8350.00 kada ounce troy (31.103 g) ug ang 
plata maoy 86.00 kada ounce troy, apan, ang bili sa 
bulawan niadtong karaang panahon giisip nga la- 
baw ug 13 ka pilo kay sa plata.) 


Bulawan Plata 
1 gerah = [oo siklo $ 6.42 $ .11 
1 bekah = 10 gerah 64.23 1.10 
1 siklo = 2 bekah 128.45 2.20 
1 mina = 50 siklo 6,422.50 110.10 
1 talanton = 60 mina 385,350.00 6,606.00 


Dili matino ang bili sa “(mga) pirasong salapi” 
(Heb., qesitah’) nga gihisgotan sa Genesis 33:19, 
Josue 24:32, ug Job 42:11. Ang bili sa pim dili usab 

matino. Kini lagmit nga mga dos-tersiya sa usa ka 
siklo.-- 1Sa 13:21, tan-awa ang Pm. 

Mga Sensilyo sa Hebreohanong Kasulatan. 
Gituohan sa kadaghanan nga ang mga sensilyo 
unang gigama niadtong mga 700 W.K.P. Ang mga 
Israelinhon lagmit unang migamit ug mga sensil- 
yo didto sa ilang yutang natawhan human maka- 
balik gikan sa pagkadestiyero sa Babilonya. Ang 
mga basahon sa Bibliya human sa pagkadestiye- 
ro naghisgot sa Persianhong darik (1Cr 29:7; Esd 
8:27) ug sa mga drakma (Heb., darkemoh-nim'), 
nga sagad giisip nga katumbas sa darik. (Esd 2:69, 
Neh 7:70-72) Ang Persianhong darik nga bulawan 
motimbang ug 8.4 g ug busa sa pagkakaron mo- 
kantidad ug katumbas sa S94.50.. Tan-awa ang 
DARIK; DRAKMA. 

Ang Salapi sa Yugto sa Kristohanong Ka- 
sulatan. Ang lepton (Hudiyohanon), quadrans 
(Romanhon), as o assarion (Romanhon ug sa lala- 
wigan), denario (Romanhon), drakma (Grego), di- 
drakma (Grego), ug ang estatero (Grego, giisip sa 
kadaghanan nga mao ang tetradrakma sa Antio- 
quia o sa Tiro) maoy mga sensilyo nga espesipi- 
kong gihisgotan sa Kristohanon Gregong Kasula- 
tan. (Mat 5:26, 10:29, 17:24, 27: 20:10, Mar 12:42, 
Luc 12:6, 59; 15:8, 21:2, Int; tan-awa ang DENARIO; 
ESTATERO.) Ang mas dakog bili nga mga salapi nga 
nailhan ingong mga mina ug mga talanton maoy 
mga bato sa timbangan, dili mga sensilyo. (Mat 
18:24: Luc 19:13-25) Ang tsart nga mosunod nag- 
pakita sa kalainan sa nagkalainlaing salapi ug sa 
modernong mga katumbas sa gibanabanang kan- 
tidad niini. 


Modernong 
Kantidad 
1 lepton (tumbaga = 1⁄2 quadrans $ .006 
o bronse) 
1 quadrans (tumbaga = 2 lepta .012 
o bronse) 
1 as (assarion) = 4 quadrantes .046 
(tumbaga o bronse) 
1 denario (plata) = 16 as T4 
1 drakma (plata) = .65 
1 didrakma (plata) - 2 drakma 1.31 
1 tetradrakma” = 4 drakma 2.62 
1 mina (plata) = 100 drakma 65.40 
1 talanton (plata) = 60 mina 3,924.00 
1 talanton (bulawan) = 228,900.00 


*Gituohan nga sama ra sa estatero (plata) 


Ang Bili sa Salapi. Ang modernong kantidad 
sa karaang salapi wala magpaila sa tinuod nga bili 
niini. Apan gipaila sa Bibliya ang bili niini ug kini 
motabang sa pagsabot sa karaang mga kantidad sa 

salapi. Sa panahon sa yutan-ong ministeryo ni Je- 
sus, ang mga mamumuo sa uma sagad makadawat 
ug usa ka denario alang sa 12 ka oras nga pagtra- 
baho. (Mat 20:2) Mahimong dahomon nga sa pana- 
hon sa Hebreohanong Kasulatan ang mga suhol 
halos pareho ra. Kon mao, ang usa ka siklo nga pla- 
ta maoy katumbas sa tulo ka adlaw nga suhol. 

Ang kantidad sa usa ka ulipon maoy 30 ka siklo 
nga plata (tingali 90 ka adlaw nga suhol). (Ex 
21:32: itandi ang Lev 27:2-7.) Si Oseas nga mana- 
lagna mipalit ug babaye sa kantidad nga 15 ka pi- 
rasong plata ug usa ug tunga ka homer (15 ephah) 
nga sebada. Lagmit kini nga bayad mao ang bug- 
os nga kantidad sa usa ka ulipon. Kon mao, ang usa 
ka ephah (22 L) sa sebada kaniadto mokantidad ug 
usa ka siklo.---Os 3:2. 

Sa mga panahon sa kanihit, ang presyo mosaka 
pag-ayo. Ang 80 ka pirasong plata (mga 240 ka ad- 
law nga suhol) nga sa usa ka panahon ikapalit ug 
walo ka homer (1,760 L) nga sebada, sa panahon sa 
paglikos, ikapalit na lamang ug usa ka niwang nga 
ulo sa asno, usa ka hayop nga dili angayng kan- 
on sumala sa gilatid sa Moisesnong Balaod.---2Ha 
6:25: itandi ang Os 3:2. 

Sa unang siglo K.P. ang duha ka goryon mapalit 
sa kantidad nga usa ka assarion (45 minutos nga 
suhol), ug ang lima ka goryon mapalit sa doble ni- 
ini nga kantidad. (Mat 10:29, Luc 12:6) Mas kubos 
pa gayod ang giamot sa kabos nga babayeng balo 
nga nakita ni Jesus sa templo, kay kadto duha la- 
mang ka lepta (1 ka quadrans), o “sa sa usa ka ad- 
law nga suhol. Bisan pa niana gidayeg ni Kristo Je- 
sus ang iyang paghatag ingong mas dakog bili kay 
niadtong miamot ug dako, tungod kay siya mia- 
mot, dili sa iyang sobra, kondili “sa tanan niyang 
nabatonan, ang iyang tibuok nga panginabuhian.” 
(Mar 12:42-44: Luc 21:2-4) Ang tinuig nga buhis sa 
templo nga ginabayran sa mga Hudiyo maoy duha 
ka drakma, o usa ka didrakma (mga duha ka adlaw 
nga suhol). (Mat 17:24) Sanglit ang usa ka drakma 
katumbas man sa usa ka adlaw nga suhol, maka- 
taronganong silhigan sa usa ka babaye ang iyang 
tibuok balay ug pangitaon pag-ayo ang usa ka na- 
walang sensilyo nga drakma.--Luc 15:8, 9. 

Gibudhian ni Judas Iskariote si Jesus bugti sa 30 
ka pirasong plata, nga dayag maoy kantidad sa usa 
ka ulipon. (Mat 26:14-16, 47-50) Walay duhaduha 
nga kining mga pirasong plata maoy mga siklo o 
ubang mga sensilyo nga parehog bili. Wala hisgoti 
diha sa asoy kon unsang matanga kini sa sensilyo, 
gihisgotan lamang nga kini plata. 

Ang Salapi Mahimong Mapuslanon ug Ma- 
kadaot. Ang salapi maoy usa ka panalipod batok 
sa kakabos ug sa mga suliran nga nalangkit niini, 
ug tungod niini ang mga tawo makapalit sa iyang 
mga kinahanglanon ug sa mga kaluho. (Itandi ang 

Ecc 7:12, 10:19.) Tungod niini anaa ang posibilidad 
nga ang usa ka tawo mosalig sa salapi alang sa ka- 
segurohan ug mahikalimot sa iyang Maglalalang. 
(Itandi ang Deu 8:10-14.) “Ang gugma sa salapi [sa 
literal, mahiligon sa plata] maoy gamot sa tanang 
matang sa makadaot nga mga butang, ug tungod 
sa pagpangab-ot niini nga gugma ang pipila nahi- 
salaag gikan sa pagtuo ug nagtusaktusak sa ilang 
kaugalingon sa daghang kasakitan.” (1Ti 6:10) Tu- 
ngod sa salapi, ang mga tawo nagtuis sa hustis- 
ya, namampam, nakabuno, nagbudhi sa uban, ug 
nanghimakak sa kamatuoran.--Deu 16:19, 23:18, 
27:25; Eze 22:12, Mat 26:14, 15, 28:11-15. 

Sa laing bahin, ang hustong paggamit sa salapi 
giuyonan sa Diyos. (Luc 16:1-9) Lakip niini ang 
pag-amot alang sa pagpauswag sa putli nga pag- 
simba ug sa paghatag ug materyal nga tabang 
niadtong mga nanginahanglan. (Itandi ang 2Cr 
24:4-14: Rom 12:13, 1Ju 3:17, 18; tan-awa ang 
AMOT; GASA SA KALUOY.) Bisan tuod daghang maa- 
yong mga butang ang mahimo pinaagi sa salapi, 
ang labing bililhong mga butang---ang espirituwal 
nga pagkaon ug ilimnon, ang kinabuhing walay 
kataposan mismo--mahimong mabatonan bisan 
wala kini.--Isa 55:1, 2, Pin 22:17. 


SALECA. Usa ka siyudad sa sidlakang utlanan 
sa Basan, ug bahin sa gingharian ni Og. Kay gisa- 
kop sa Israel ilalom sa pagpanguna ni Moises, ang 
Saleca nahimong pinuy-anan sa mga Gadhanon. 
(Deu 3:8, 10, Jos 12:4, 5: 13:8, 11, 1Cr 5:11) Sagad 
gituohan nga kini mao ang Salkhad, nga nahimu- 
tang sa habagatang bahin sa Jebel ed Druz (Jebel 
Hauran), mga 100 km (60 mi) sa SHS sa habaga- 
tang tumoy sa Dagat sa Galilea. 


SALEKET. Usa ka ganghaan nga nahimutang 
dapit sa K sa sangtuwaryo didto sa Jerusalem. 
— 1Cr 26:16. 


SALEM [Pakigdait]. Usa ka karaang siyudad 
diin si Melquisedek mao ang hari ug saserdote. 
(Gen 14:18) Ang Hebreohanong espeling sa “Sa- 
lem,” ingon sa paglakip niini sa ngalang Jerusalem, 
nagsugyot nga kini usa ka dual form ug, busa, ang 
pulong mahubit ingong “Duha-ka-Pilong Pakigda- 
it.” Ang kahulogan niining ngalana ingong “Pakig- 
dait” gikompirmar diha sa inspiradong mga pulong 
sa Hebreohanon 7:2. 

Gituohan sa karaang Hudiyohanong tradisyon 
nga ang Salem mao ang Jerusalem, ug ang ebiden- 
siya sa Kasulatan nagpaluyo niini. Nahimamat ni 
Abraham ang hari sa Sodoma ug si Melquisedek 
didto sa “Ubos nga Patag sa hari.” Sanglit kasiglo- 
han sa ulahi ang anak nga lalaki ni Haring David 
nga si Absalom nagpatindog ug monyumento did- 
to, kining ubos nga patag lagmit haduol gayod sa 

Jerusalem, ang kaulohan sa gingharian. (Gen 14: 
17, 18; 2Sa 18:18) Ang pulong nga “Salem,” sa pag- 


katinuod, gilangkob diha sa ngalang “Jerusalem,” 


ug gigamit kini sa salmista ingong katumbas sa 
“Zion.” (Sal 76:2) Dugang pa, haom nga si Melqui- 
sedek ang mahimong hari ug saserdote diha sa 
mismong dapit diin sa ulahi ang mga hari sa Da- 
vidnong linya ug ang Levihanong mga saserdote 
nag-alagad ug diin gihalad si Jesu-Kristo, ang usa 
nga gipili aron mahimong hari ug saserdote “sa pa- 
agi nga sama kang Melquisedek.”---Heb 3:1: 7:1-3, 
15-17. 


SALIM. Usa ka dapit nga gihisgotan sa Juan 
3:23 nga motabang sa pagtino sa nahimutangan sa 
Enon, diin namawtismo si Juan nga Tigbawtismo. 
Busa, ang Salim lagmit ilado gayod kaayo niadtong 
panahona. Karong adlawa ang nahimutangan niini 
dili matino, apan ang Tell Ridgha (Tel Shalem), 
mga 12 km (7 mi) sa H sa Bet-sean, gituohan nga 
mao ang posibleng nahimutangan niini.---Tan-awa 
ang ENON. 


SALINGKAPAW. Usa ka tawo nga nagpakaa- 
ron-ingnon, usa ka tawo kansang mga lihok suk- 
wahi sa iyang mga pulong. 

Bisan tuod ang mga pulong nga gikan sa Heb- 
reohanong lintunganayng pulong nga cha-neph' gi- 
hubad nga “salingkapaw” o “pagkasalingkapaw” sa 
ubang mga hubad, sama sa King James Version, 
Douay, ug Leeser, gihubad kini sa lainlaing paagi 
sa ubang mga maghuhubad ingong “mahugaw” 
(Yg), “dili-masimbahon” (Ro), “walay-diyos” (RS), 
ug “apostata” (NW). Sumala sa A Hebrew and 
English Lexicon of the Old Testament ni Brown, 
Driver, ug Briggs (1980, pp. 337, 338), ang cha- 
neph', kon gamiton ingong adhetibo, magkahulo- 
gang “mahugaw, dili-relihiyoso .. . , walay-diyos”: 
o, kon ingong berbo, “paghugaw, pagpasipala ..., 
pagtipas gikan sa matarong.” Sa Kasulatan ang 
cha-neph' makita kauban niadtong nahikalimot sa 
Diyos (Job 8:13), sa daotan (Job 20:5), sa mga ma- 
mumuhat ug daotan (Isa 9:17), ug kini gigamit 
ingong kasukwahi sa mga matul-id ug mga ino- 
sente.---Job 17:8, tan-awa ang APOSTASYA. 

Ang Gregong pulong nga gihubad nga “salingka- 
paw” (hy:pokri-tes') nagkahulogang “usa nga mo- 
tubag,” ingon man usab usa ka aktor sa entablado. 
Ang Grego ug Romanong mga aktor migamit ug 
dagkong mga maskara nga may mekanikal nga 
mga himan sa pagpadako sa tingog. Busa, ang 
Gregong pulong nga hy:po:krites’ gigamit sa ma- 
larawanong diwa sa pagtumong sa usa ka tawo 
nga nagtakoban, o nagpakaaron-ingnon. Ang sa- 
mang pulong makaplagan diha sa Gregong Sep- 
tuagint sa Job 34:30, 36:13. Ang mga salingka- 

paw maoy “mga dili-matinumanon” (itandi ang 
Luc 12:46 sa Mat 24:51), ug ang “pagkasalingka- 
paw” (hy-po'kri'sis), sumala sa pagkagamit diha sa 
Kasulatan, mahimong magpasabot usab ug “pag- 
kadaotan” ug “lipatlipat.”--Itandi ang Mat 22:18, 
Mar 12:15, Luc 20:23, tan-awa usab ang Gal 2:13, 
diin ang hypo'kri'sis gihubad nga “pagpakaaron- 
ingnon.” 

Gipaila ni Jesu-Kristo ingong mga salingkapaw 
ang mga tawo nga naghatag ug mga gasa sa kalu- 
oy nga may mapagawalong pagpasundayag, kinsa 
nag-ampo ug nagpuasa aron makita sa mga tawo, 
ug kinsa nanaway sa samag uhot nga mga kasay- 
panan sa ilang mga igsoon apan walay gihimo sa 
pagtangtang sa ilang kaugalingong samag sala- 
gunting nga mga kasaypanan. Gilakip ni Kristo 
sa mga salingkapaw kadtong nangangkon nga mga 
alagad sa Diyos apan wala makasabot sa kahulogan 
sa panahon nga ilang gikinabuhian ug sa mga hi- 
tabo nga nagakahitabo, samtang daling makahi- 
mog mga panghinapos labot sa kon unsa unyay ka- 
himtang sa panahon pinasukad sa dagway sa yuta 
ug sa langit.--Mat 6:2, 5, 16; 7:1-5: Luc 6:42, 
12:54-56. 

Samtang dinhi sa yuta wala lamang sawaya sa 
Anak sa Diyos ang mga relihiyosong pangulo sa Is- 
rael ingong mga salingkapaw kondili iyang gisulti 
usab ang iyang mga katarongan sa paghimo niana. 
Sila nag-alagad sa Maglalalang pinaagi sa ngabil 
lamang, sa ingon naghimo sa pulong sa Diyos nga 
walay pulos tungod sa ilang mga tradisyon. (Mat 
15:1, 6-9, Mar 7:6, 7) Ang ilang mga buhat sukwa- 
hi sa ilang mga pulong. (Mat 23:1-3) Ang mga es- 
kriba ug mga Pariseo dili lamang tinuyo nga midu- 
mili sa kahigayonan nga makasulod sa Gingharian 
sa mga langit, apan ilang gidugangan ang ilang 
sala pinaagi sa pagbabag sa uban nga makasulod. 
Sila nanglimbasog pag-ayo sa pagkombertir sa usa 
ka tawo, aron lamang siya himoong doble pa kaa- 
ngayan nga mahiagom sa Gehenna kay kanila. Sila 
makutihong nagtuman sa gagmayng mga butang 
sa Balaod apan wala magpakabana sa mas bug- 
at nga mga butang niini--ang hustisya, kaluoy, 
ug pagkamatinumanon. Kay mga salingkapaw, sila 
nagbaton ug daw mahinlong panggawas lamang 
nga dagway: sa sulod sila puno sa paghingapin. Sa- 
mag pinaputi nga mga lubnganan nga matahom 
sa gawas, sila matarong tan-awon atubangan sa 
mga tawo, apan sa sulod sila “puno sa pagkasaling- 
kapaw ug kalapasan.” Ilang gitukod ang mga lub- 
nganan sa mga manalagna ug gidayandayanan 
ang handomanang mga lubnganan sa mga mata- 
rong, nga nangangkong wala sila mag-ula sa dugo 
sa maong mga manalagna. Apan ang ilang gibu- 
hat naghimo kanilang sama gayod sa ilang mamu- 
munong mga katigulangan. (Mat 23:13-36) Ang 

pagtulon-an sa mga Pariseo ug mga Saduseo sa 
pagkamatuod maoy pagkasalingkapaw.--Mat 16: 
6, 12: Luc 12:1, tan-awa usab ang Luc 13:11-17. 

Ang usa ka dayag nga pananglitan sa pagkasa- 
lingkapaw mao ang gihimo sa mga tinun-an sa 
mga Pariseo ug sa pundok nga sumusunod ni He- 
rodes sa dihang miduol sila kang Jesus bahin sa 
isyu sa buhis. Una, migamit sila ug pag-ulog-ulog, 
nga nag-ingon: “Magtutudlo, nahibalo kami nga 
ikaw matinud-anon ug nagtudlo sa dalan sa Diyos 
subay sa kamatuoran.” Unya sila misukna sa pang- 
bitik nga pangutana: “Subay ba sa balaod nga mo- 
bayad ug buhis por ulo ngadto kang Cesar o dili?” 
Tukma nga gitawag sila ni Jesus nga mga saling- 
kapaw, sanglit sila sa pagkamatuod wala gayod 
magtinguha ug tubag sa ilang pangutana kondi- 
li nagsukna lamang niini aron bitkon si Jesus sa 
iyang isulti.--Mat 22:15-22, Luc 20:19-26, HULAG- 
WAY, Tomo 2, p. 544. 

Ang pagkasalingkapaw dili ikatago hangtod sa 
hangtod. (Luc 12:1-3) Ang mga salingkapaw gikon- 
denar sa Diyos ingong dili takos sa kinabuhing wa- 
lay kataposan. (Mat 24:48-51) Busa, ang gugma ug 
pagtuo sa usa ka Kristohanon angay nga walay 
pagkasalingkapaw. (Rom 12:9: 2Co 6:4, 6, 1Ti 1:5) 
Ang kaalam nga gikan sa itaas dili salingkapaw. 
--San 3:17. 


SALISA. Usa ka “yuta” o distrito nga giagian ni 
Saul samtang nangita siya sa mga asna sa iyang 
amahan (1Sa 9:3, 4), lagmit mao ang dapit nga na- 
himutangan sa Baal-salisa. (2Ha 4:42) Kining ula- 
hing dapit gituohan nga mao ang Kafr Thulth, mga 
20 km (12 mi) sa AK sa Gilgal.--Tan-awa ang 
BAAL-SALISA. 


SALLU. 

1. Usa ka Benjaminhong pumoluyo sa Jerusa- 
lem human sa pagkadestiyero: anak nga lalaki ni 
Mesulam.--1Cr 9:3, 7: Neh 11:7. 

2. Usa ka pangulo sa banay sa mga saserdote 
kinsa mibalik sa Jerusalem uban kang Zorobabel. 
(Neh 12:1, 7) Sa Nehemias 12:20, diha sa talaan sa 
ulahing mga banay sa amahan, ang ngalang Salai 
makita diha sa katumbas nga dapit. 


SALMA. 

1. Kaliwat ni Juda ug katigulangan ni David. 
(1Cr 2:3-5, 9-15) Siya gitawag usab ug Salmon. 
--Ru 4:12, 18-22, Luc 3:32, tan-awa ang SALMON. 

2. Katigulangan niadtong nanimuyo sa mga da- 
pit sama sa Betlehem, Netopa, ug Atrot-bet-joab. 
(1Cr 2:51, 54) Si Salma maoy usa ka anak nga lala- 
ki ni Hur sa linya sa mga kaliwat ni Caleb sa tala- 
an sa mga kaliwatan ni Juda.-- 1Cr 2:4, 5, 9, 18, 19, 
50, 51. 

SALMAI. Usa sa mga Netinim kansang mga 
kaliwat namalik sa Jerusalem niadtong 537 W.K.P. 
--Esd 2:1, 2, 43, 46; Neh 7:48. 


SALMAN [gikan sa lintunganayng pulong nga 
nagkahulogang “nakigdait, nagbayad: nagbalos"]. 
Ang nangagaw sa balay ni Arbel kinsa gihisgotan 
ni Oseas sa dihang nanagna batok sa dili-matinuo- 
hong amihanang gingharian sa Israel. Bisag wala 
hisgoti si Salman ug si Arbel diha sa Bibliya, ang 
lakbit apan pintok nga paghisgot ni Oseas bahin 
kanila nagpasabot nga ang hitabo lab-as pa sa hu- 
nahuna sa iyang mga mamiminaw.---Os 10:14. 

May usa ka inskripsiyon ni Tiglat-pileser III diha 
sa usa ka tinukod ang naghisgot sa usa ka prinsipe 
sa Moab nga ginganlan ug Salamanu, apan wa- 
lay makasaysayanhong basehanan ang paglangkit 
kaniya sa usa ka pagpangagaw didto sa Israel. 
--Ancient Near Eastern Texts, giedit ni J. Pritch- 
ard, 1974, p. 282. 

Busa ang Salman gituohan sa kadaghanan nga 
usa ka pinamubo sa “Salmaneser,” ang ngalan sa 
lima ka Asiryanhong mga hari. Si Salmaneser V 
lagmit mao ang tawong gihisgotan dinhi, kay sa 
naghinapos na ang yugto sa pagpanagna ni Oseas, 
si Salmaneser V misulong sa Israel ug milikos sa 
Samaria. 


SALMANESER [gikan sa Akadianhon, nga 
nagkahulogang “Si Sulman [usa ka Asiryanhong 
diyos] Maoy Labaw"]. Lima ka nagkalainlaing mo- 
narko sa Asirya ang nagbaton niini nga ngalan, 
apan, duha lamang kanila ang mopatim-awng di- 
rekta nga nakiglabot sa Israel: Si Salmaneser Ill ug 
Salmaneser V. Ang naulahi lamang maoy aktuwal 
nga gihisgotan diha sa asoy sa Bibliya. 

1. Si Salmaneser II mipuli sa iyang amahan 
nga si Ashurnasirpal II sa Asiryanhong trono. Sa 
usa ka inskripsiyon iyang gitawag ang iyang kau- 
galingon nga “hari sa kalibotan, ang hari nga wa- 
lay karibal, ang “Dakong Dragon,” ang (nag-inusa- 
rang) gahom sulod sa (upat ka) ngilit (sa yuta).” 
(Ancient Near Eastern Texts, giedit ni J. Pritchard, 
1974, p. 276) Siya gituohang nagmando sulod sa 
mga 35 ka tuig. Mopatim-aw nga ang katloag-usa 
nianang mga tuiga gigugol sa pagpakiggubat aron 
magpabilin ug mapadako pa ang dominyo sa Asir- 
ya. Si Salmaneser II sublisubling miatake ngadto 
sa K batok sa Aramaeanhon nga mga gingharian 
sa Sirya. 

Ang Iyang Inskripsiyon nga Giingong Nag- 
hisgot Kang Ahab. Diha sa Monolith Inscrip- 
tion ni Salmaneser III, gihubit ang usa ka gubat sa 
Karkar (duol sa Hamat diha sa Walog sa Orontes), 
nga gisangka sa ikaunom nga tuig sa paghari ni 
Salmaneser. Ang mga Asiryanhon didto nakiggu- 

bat sa managkaabin nga 12 ka kaawayng hari, nga 
kadaghanan mga Siryanhon. Apan, diha sa talaan 
makita ang usa ka hari nga gitawag ug A-ha- 
ab-bu “eSir-'i-la-a-a. Kining ngalana kanunayng 
gihubad nga “Ahab nga Israelinhon” sa moder- 
nong mga reperensiyang basahon. (Tan-awa ang 
Ancient Near Eastern Texts, p. 279.) Ang pagpa- 
kig-ambit ni Ahab sa gubat ingong kaalyado sa 
mga Siryanhon gidawat sa kadaghanan ingong ka- 
matuoran. Apan, ang Bibliya wala maghisgot nia- 
na nga panghitabo, ug bisan pa sa mopatim-awng 
pagkaamgid sa mga ngalan, adunay bug-at nga 
mga katarongan sa pagduhaduha nga si A-ha- 
ab-bu "#tSir-'i-la-a-a mao si Ahab sa Israel. Ang 
Encyclopædia Biblica (London, 1899, Tomo I, lin. 
91) nag-ingon nga “Ang ngalan ni Ahabbu Sirlai, 
ingon sa giuyonan karon sa kadaghanang eskolar, 
mahimong magtumong lamang gayod kang Ahab 
sa Israel (o, sumala sa gihunahuna ni Hommel, sa 
Jezreel).” (Italiko amoa.) Kini nagpakita nga dili 
sama karong adlawa, ang maong paglangkit wala 
kanunay dawata sa kadaghanan, ug kini nagpakita 
usab nga ang paghubad sa "“Sir- 'i-la-a-a ingong 
“Israelinhon” gikaduhaduhaan usab. Mamatikdan 
nga ang ““Sir-i-la-a-a dili mao ang termino nga 
gigamit sa ubang mga bahin sa mga inskripsiyon 
sa Asirya sa pagtumong sa amihanang gingharian 
sa Israel. Sa ubang mga inskripsiyon sa Asirya sa 
maong panahon, ang maong yuta gitawag pinaagi 
sa ngalan sa kaulohan niini nga Samaria (Sa-me- 
ri-na diha sa mga inskripsiyon) o ingong Bit Hu- 
um-ri-ia (Yuta ni Omri), usa ka ekspresyon nga 
gigamit pa gihapon usa ka siglo human sa kamata- 
yon ni Omri.---Ancient Near Eastern Texts, p. 284, 
285. 

Ang mga inskripsiyon ni Sahmaneser nagpakita 
nga sa iyang ika-18 nga tuig sa pagmando, o 12 ka 
tuig human sa gubat sa Karkar, siya nakig-away 
kang Hazael sa Damasco ug usab gihisgotan niini 
nga siya nag-ingon: “Sa maong panahon nadawat 
ko ang tributo sa mga pumoluyo sa Tiro, Sidon, ug 
kang Jehu, anak nga lalaki ni Omri.” (Ancient Near 
Eastern Texts, p. 280) Busa, ang pag-ingon nga si 
A-ha-ab-bu mao si Haring Ahab mosumpaki sa 
kronolohiya sa Bibliya, nga nagpakitang tali sa ka- 
matayon ni Ahab ug sa paghari ni Jehu dihay sal- 
ang nga yugto nga mga 14 ka tuig, nga nagkob- 
re sa mga paghari ni Ahazias ug Jehoram. (1Ha 
22:51: 2Ha 3:1) Bisan tuod ang kadaghanan sa mga 
komentarista nagtuo nga ang giingong pag-apil ni 
Ahab sa Siryanhong alyansa nahitabo sa hapit 
nang matapos ang iyang paghari, kini dili gihapon 
mohaom sa kronolohiya sa Bibliya. Sanglit nakita 
kini nga suliran, miingon ang mga eskolar nga si 
Kamphausen ug Kittel nga basin ang ngalan ni 
Ahab nabaylo sa ngalan ni Jehoram diha sa Asir- 

yanhong mga rekord. (Dictionary of the Bible ni 
Hastings, 1904, Tomo I, p. 53) Hinunoa, walay re- 
kord sa Bibliya nga si Jehoram nakigbahin sa gubat 
sa Karkar. 

Lisod usab ipatin-aw kon nganong si Ahab midu- 
yog uban sa mortal nga mga kaaway sa Israel sa 
maong pakig-abin. Busa, ang The Encyclopedia 
Americana (1956, Tomo I, p. 269) nag-ingon, “Ma- 
kapahibulong nga [si Ahab] nakig-abin sa iyang 
karaang kaaway nga si Benhadad batok kang Sal- 
maneser sa Asirya, bisan tuod ikaingon nga siya 
malipay unta nga makita si Benhadad nga mapu- 
kan, ug ang Asirya dili na usa ka hulga niadtong 
panahona.” Bag-o pa lang si Ahab nakig-away ug 
duha ka gubat batok sa mga Siryanhon, ug bisan 
tuod dihay mubong yugto nga walay kasamok tali 
sa Israel ug Sirya, sa ikatulong tuig sa maong yug- 
to gisangka ni Ahab ang kataposang gubat batok 
kanila, ug siya namatay. (1Ha 22:1-4, 34-37) Ang 
gihimong mga pagpatin-aw bahin sa iyang pagpa- 
kig-abin sa Sirya, kon kini ba kinabubut-ong pakig- 
alyado o kaha pinugos, dili katuohan. 

Sa kataposan, ang dakong panon sa kasundalo- 
han ni A-ha-ab-bu nga gihisgotan diha sa inskrip- 
siyon ni Salmaneser maoy kasumpaki sa gipakita 
sa Bibliya bahin sa kasangkapan sa gubat sa Israel. 
Si A-ha-ab-bu gitala ingong nagdalag “2,000 ka 
karo” uban kaniya, nga mas daghan kay sa gidala 
sa uban pang mga hari diha sa alyansa. Dugang 
pa niini, misamot pa gayod ang suliran kay ang 
mga nagpaluyo sa ideya nga si A-ha-ab-bu mao si 
Haring Ahab nag-ingon man nga dihay dugang ta- 
lagsaong panaghiusa sa kasundalohan sa Juda, 
Tiro, Edom, ug ingon man usab sa Moab uban sa 
kasundalohan ni Ahab aron makompleto ang giki- 
nahanglang gidaghanon sa mga karo. (Encyclopee- 
dia Biblica, Tomo I, lin. 92, The Encyclopædia Bri- 
tannica, 1910, Tomo I, p. 429) Mahinumdoman nga 
sa iyang paghari bisan ang gamhanan nga si Ha- 
ring Solomon aduna lamay 1,400 ka karo.--1Ha 
10:26. 

Pinasukad sa tanang punto nga nahisgotan, 
mopatim-awng lagmit gayod nga ang hubad 
sa A-ha-ab-bu "esSir-'i-la-a-a ingong “Ahab nga 
Israelinhon” dili maoy hustong hubad ug nga ma- 
tinguhaon ra kaayo ang mga tigbadbad sa ins- 
kripsiyon nga ikalangkit kining ngalana sa usa ka 
iladong tawo sa kasaysayan. Mamatikdan nga sa 
samang inskripsiyon gihisgotan si “Musri,” ug bi- 
san tuod kini nga termino gigamit sa ubang mga 
bahin sa pagtumong sa Ehipto, ang mga maghu- 
hubad dinhi wala modawat sa maong paglangkit 
kay kini dili makataronganon ug nagsugyot nga 
ang maong ngalan “lagmit nagtumong sa usa ka 
nasod sa habagatang Asia Minor.” (Ancient Near 
Eastern Texts, p. 279, ftn. 9) Daw adunay maayong 

mga hinungdan usab nga isipong ang paglangkit 
sa "Sir-'i-la-a-a uban sa Israel dili makataronga- 
non. Tingali panahon ray magpamatuod kon tinu- 
od ba kini. 

Ang pangunang mga pangulo sa Siryanhong pa- 
nag-abin nga giatubang ni Salmaneser III didto sa 
Karkar mopatim-awng mao si Haring Adad-idri sa 
Damasco ug Haring Irhuleni sa Hamat. Miingon si 
Salmaneser nga siya nakaangkon ug dakong kada- 
ogan sa maong gubat, apan ang mga resulta dayag 
nga dili igo aron ikaingong ang Asirya miatake pa 
sa K. Sa ingon, dugang pang mga gubat batok 
kang Adad-idri sa Damasco ang gitala sa misunod 
nga katuigan. 

Mga Inskripsiyon Mahitungod Kang Hazael 
ug Jehu. Ingong katumanan sa tagna ni Jehova 
pinaagi kang Eliseo, si Hazael, ang tig-alagad ni 
Haring Ben-hadad sa Damasco, nagpatay sa iyang 
agalon ug nahimong hari, lagmit sa hapit nang 
matapos ang paghari ni Haring Jehoram (mga 917- 
905 W.K.P.). (2Ha 8:7-15) Usa ka inskripsiyon ni 
Salmaneser II nagpamatuod niini, nga nag-ingon: 
“Si Hadadezer [Adad-idri, dayag nga si Ben-hadad 
II sa Damasco] (mismo) namatay. Si Hazael, nga 
usa ka ordinaryo nga tawo (sa literal: anak sa usa 
ka dili inila), miilog sa trono.” Ang mga pakig-away 
batok kang Hazael gihisgotan sa ika-18 ug ika-21 
nga tuig ni Salmaneser, diin ang Asirya nakadaog 
apan wala gayod makailog sa Damasco.---Ancient 
Near Eastern Texts, p. 280. 

Ang ngalan ni Haring Jehu sa Israel (mga 904- 
877 W.K.P.) makita usab diha sa Itom nga Obe- 
lisko ni Salmaneser (ka- 
ron anaa sa British Muse- 
um) nga may usa ka linilok 
nga naghulagway sa daw 
usa ka embahador ni Jehu 
nga nagluhod atubangan 
sa hari sa Asirya ug nag- 
dala kaniya ug mga gasa. 
Ang inskripsiyon nag- 
ingon: “Ang tributo ni Jehu 
(Ia-ú-a), anak nga lalaki ni 
Omri (Hu-um-ri) [nga nag- 
kahulogang usa ka manu- 
nunod ni Omri], nakada- 
wat ako gikan kaniya ug 
plata, bulawan, usa ka pa- 
naksang saplu nga bula- 
wan, usa ka plorera nga HY MG 
bulawan nga talinis ug lu- SY UU 
bot, mga baso nga bula- s - Any 
wan, mga timba nga bula- 
wan, lata, usa ka sungkod 
sa hari.” (Ancient Near 
Eastern Texts, p. 281) Kini 

nga mga tributo wala hisgoti diha sa asoy sa Bibli- 
ya mahitungod kang Jehu, ug samtang ang maong 
aksiyon lagmit nga gihimo sa hari sa Israel tungod 
sa mga kahimtang nga gihubit sa 2 Hari 10:31-33, 
dili gayod ikaingon nga ang hambogirong mga 
monarko sa Asirya dili mohimog grabeng pag- 
pamakak, diha sa ilang mga inskripsiyon ug mga li- 
nilok. 

2. Si Salmaneser V mao ang manununod ni Tig- 
lat-pileser III. Labot sa sekular nga mga rekord, 
wala kaayoy gihisgotan bahin sa iyang paghari. 
Siya mopatim-awng gitala ingong hari sa Babilon- 
ya sulod sa lima ka tuig ubos sa ngalan nga Ulu- 
laia. (Ancient Near Eastern Texts, p. 272, ftn. 4) Gi- 
kutlo usab ni Josephus ang historyador nga si 
Menander kinsa naghubit nga ang Tiro gilikosan ni 
Salmaneser V. (Jewish Antiquities, IX, 283-287 
[xiv, 2]) Gawas niini, ang Bibliya mao ang pangu- 
nang tinubdan sa impormasyon mahitungod niini 
nga hari. 

Ang Israel Nailalom sa Iyang Pagmando. 
Sa panahon sa paghari ni Haring Oseas sa Israel 
(mga 758-740 W.K.P.), si Salmaneser V misulong 
ngadto sa Palestina ug si Oseas nahimong iyang 
basalyo o sakop nga hari nga gipangayoan ug tinu- 
ig nga tributo. (2Ha 17:1-3) Apan, sa ulahi si Oseas 
napakyas sa pagbayad sa tributo ug nakaplagan 
nga nakigkunsabo kang Haring So sa Ehipto. (Tan- 
awa ang So.) Tungod niini, gibilanggo ni Salmane- 
ser si Oseas ug human niadto gilikosan ang Sama- 
ria sulod sa tulo ka tuig, ug human niana ang 
kinutaan pag-ayo nga siyudad napukan ra, ug ang 


Ang Obelisko ni Salmaneser nga nagpakita kang Jehu 
(o lagmit gayod sa iyang emisaryo) nga nagbayad 
ug tributo ngadto sa hari sa Asirya 

mga Israelinhon gidestiyero.---2Ha 17:4-6, 18:9-12, 
itandi ang Os 7:11: Eze 23:4-10. 

Wala espesipikong nganli sa rekord sa Bibliya 
ang hari sa Asirya nga sa kataposan nag-ilog sa 
Samaria.--Tan-awa ang SARGON. 

Sa pagkapukan sa Samaria niadtong 740 W.K.P., 
natapos ang 257 ka tuig nga pagmando sa napulo- 
ka-tribong gingharian sa Israel. 


SALMO, BASAHON SA MGA. Usa ka ba- 
sahon nga mopatim-awng gilangkoban sa lima ka 
koleksiyon sa sagradong mga awit--(1) Sal 1-41, 
(2) 42-72: (3) 73-89, (4) 90-106: (5) 107-150--nga 
ang matag koleksiyon gitapos pinaagig pagdayeg 
nga gipahayag alang kang Jehova. Sukad pa sa ka- 
raang kapanahonan, dayag nga ang indibiduwal 
nga salmo aduna nay numero sumala sa tagsatag- 
sa ka dapit niini diha sa basahon. Pananglitan, ang 
gitawag karon nga “ikaduhang salmo" gitawag usab 
sa ingon niadtong unang siglo K.P.---Buh 13:33. 

Estilo. Ang mga balak sa basahon sa Mga 
Salmo gilangkoban ug paralelismo o managsa- 
mang mga ideya o mga ekspresyon. (Tan-awa ang 
HEBREOHANON, Il [Hebreohanong Balak].) Talagsaon 
mao ang mga salmo nga akrostiko, o alpabetiko. 
(Sal 9, 10, 25, 34, 37, 111, 112, 119, 145) Niini nga 
mga salmo ang unang bersikulo o mga bersikulo 
sa unang estansa nagsugod sa Hebreohanong let- 
ra nga “aleph, ang sunod nga (mga) bersikulo 
sa behth, ug padayon hangtod sa tanan o halos 
sa tanang letra sa Hebreohanong alpabeto. Kini 
nga pagkahan-ay tingali nagsilbing tabang sa pag- 
hinumdom. Labot sa mga termino nga makap- 
agan diha sa basahon sa Mga Salmo, tan-awa 
ang ALAMOT, PAGTUNGAS: GITTITH, HIGGAYON, MAHA- 
LATH, MASKIL, MIKTAM, MUTH-LABEN, NEHILOTH, SE- 
LAH, SHEMINITH. 

Mga Superskripsiyon. Ang mga ulohan, o 
mga superskripsiyon, nga makaplagan sa sinugda- 
nan sa daghang salmo nagpaila sa magsusulat, 
naghatag ug detalye sa materyal, nagtaganag mu- 
sikal nga mga instruksiyon, o nagpaila kon unsay 
katuyoan sa salmo. (Tan-awa ang mga superskrip- 
siyon sa Sal 3, 4, 5, 6, 7, 30, 38, 60, 92, 102.) Usa- 
hay ang mga superskripsiyon nagtagana sa gikina- 
hanglang impormasyon aron makita ang ubang 
mga teksto nga nagpatin-aw sa usa ka partikular 
nga salmo. (Itandi ang Sal 51 sa 2Sa 11:2-15, 12:1- 
14.) Sanglit ang ubang balaknong mga bahin sa 
Bibliya sagad nga gipaila sa ingon usab nga paagi 
(Ex 15:1, Deu 31:30, 33:1, Huk 5:1, itandi ang 2Sa 
22:1 sa superskripsiyon sa Sal 18), kini nagpakita 
nga ang mga superskripsiyon naggikan sa mga 
magsusulat o kaha sa mga tighipos sa mga salmo. 
Ingong pamatuod niini, sukad pa sa pagsulat sa Li- 
nukot nga Basahon sa Mga Salmo sa Patayng Da- 

gat (gipetsahan tali sa 30 ug 50 K.P.) ang mga su- 
perskripsiyon maoy bahin na sa pangunang teksto. 

Mga Magsusulat. Sa 150 ka salmo, ang mga 
superskripsiyon nagpakita nga ang 73 niini iya ni 
David, 11 iya sa mga anak nga lalaki ni Kore (usa 
niini [Sal 88] naghisgot usab kang Heman), 12 iya 
ni Asap (dayag nga nagtumong sa panimalay ni 
Asap, tan-awa ang Asap Num. 1), usa iya ni Moises, 
usa iya ni Solomon, ug usa iya ni Etan nga Ezraha- 
non. Dugang pa, ang Salmo 72 maoy “bahin kang 
Solomon” ug dayag nga gisulat ni David. (Tan-awa 
ang Sal 72:20.) Pinasukad sa Buhat 4:25 ug Hebreo- 
hanon 4:7 tin-awng ikahinapos nga ang Salmo 2 ug 
95 gisulat ni David. Mopatim-aw nga ang Salmo 10, 
43, 71, ug 91 maoy mga sumpay sa Salmo 9, 42, 70, 
ug 90. Nan, ang Salmo 10 ug 71 ikaingon nga iya ni 
David, ang Salmo 43 iya sa mga anak nga lalaki ni 
Kore, ug ang Salmo 91 iya ni Moises. Adunay mga 
ilhanan nga ang Salmo 119 lagmit gisulat sa batan- 
ong prinsipe nga si Ezequias. (Tagda ang Sal 119: 
9, 10, 23, 46, 99, 100.) Busa adunay kapin sa 40 ka 
salmo nga wala hinganli o wala ipaila sa espesipiko 
kon kinsa ang nagtagik. 

Ang mga salmo gisulat sulod sa yugtong mga 
1,000 ka tuig, sukad sa panahon ni Moises hangtod 
human makabalik gikan sa pagkadestiyero sa Babi- 
lonya.--Sal 90:Sup, 126:1, 2; 137:1, 8. 

Paghugpong. Sanglit si David ang nagtagik 
sa kadaghanan niini ug nag-organisar sa Leviha- 
nong mga maghohoni ngadto sa 24 ka grupo sa 
pag-alagad, makataronganong ihinapos nga siya 
ang nagsugod sa pagkolekta niini nga mga awit 
aron gamiton sa sangtuwaryo. (2Sa 23:1, 1Cr 25:1- 
31, 2Cr 29:25-30) Human niana ang ubang mga 
koleksiyon dayag nga gihimo, ingon sa masabtan 
gikan sa pagsubli sa ubang mga awit diha sa basa- 
hon. (Itandi ang Sal 14 sa 53, 40:13-17 sa 70, 57:7- 
11 sa 108:1-5.) Daghang eskolar ang nagtuo nga si 
Esdras mao ang naghan-ay sa basahon sa Mga Sal- 
mo hangtod nga kini nahuman. 

Pinasukad sa ebidensiya, dugay nang nakomple- 
to ang mga kaundan sa basahon sa Mga Salmo. 
Ang pagkasunodsunod ug ang kaundan sa basa- 
hon diha sa Gregong Septuagint halos walay kala- 
inan sa Hebreohanong teksto. Busa, makataronga- 
nong ikaingon nga ang basahon sa Mga Salmo 
nakompleto na niadtong ikatulong siglo W.K.P., sa 
dihang gisugdan kining Grego nga hubad. Ang usa 
ka tipik sa Hebreohanong teksto nga gigamit niad- 
tong ulahing bahin sa unang siglo K.P. nga naun- 
dan sa Salmo 150:1-6 gisundan gilayon sa usa ka 
blangko nga lindog. Kini mopatim-awng nagpakita 
nga sa karaang Hebreohanong manuskrito natapos 
ang basahon sa Mga Salmo diha niana nga sek- 
siyon ug sa ingon kaharmonya usab kini sa Maso- 
retikong teksto. 

Tukmang Pagpreserbar sa Teksto. Ang Li- 
nukot nga Basahon sa Mga Salmo sa Patayng Da- 
gat nagtaganag ebidensiya sa tukmang pagkapre- 
serbar sa Hebreohanong teksto. Bisan tuod mas 
karaan ug mga 900 ka tuig kay sa gidawat sa ka- 
daghanan nga Masoretikong teksto, ang mga kaun- 

dan niini nga linukot nga basahon (41 ka kanonikal 
nga mga salmo, tibuok o sa bahin lamang) halos 
walay kalainan sa teksto nga gipasukaran sa ka- 
daghanan sa mga hubad. Si Propesor J. A. Sanders 
miingon: “Kasagaran [sa mga kalainan] maoy or- 
tograpiko o may kalabotan sa mga letra ug mga es- 


Usa ka hugpong sa 150 ka sagradong mga awit, nga ang kadag- 
hanan niini maoy pinasukad sa personal nga mga kasinatian ni 
David ug sa ubang mga alagad ni Jehova 


Gisulat sulod sa yugtong mga 1,000 ka tuig, sugod sa panahon 
ni Moises ug hangtod nga human na makabalik ang mga Hudi- 
yo gikan sa pagkadestiyero sa Babilonya 


Mga pahayag sa pagpasalamat ug pagdayeg kang Je- 


hova 

Tungod sa pagkadako sa iyang ngalan (99:3: 113, 148: 
13, 14) 

Tungod sa iyang dagkong mga buhat sa paglalang (33:1-9, 
148:1-12) 


Sanglit siya mao ang Dakong Magbalantay (23) 

Tungod kay siya nagatubag sa mga pag-ampo (21:1-7, 28, 
116: 118:21) 

Tungod sa iyang posisyon (50; 95:1-7: 96:4-13: 97; 150) 

Tungod sa mga pagluwas gikan sa mga kaaway ug gikan sa 
malisod nga mga kahimtang (18, 30; 107, 140: 149) 

Tungod sa iyang matarong nga mga paghukom (67:3, 4; 98) 


Tungod sa iyang personal nga mga hiyas (57:9-11, 92: 100; 
108:1-4: 117: 138:1, 2) 

Tungod sa iyang dagayang mga tagana (37:25: 67:5-7: 145: 
15, 16) 


Natukmod tungod sa iyang mga pagpakiglabot kanhi sa iyang 
katawhan (66: 81: 105: 106, 126, 136:10-24: 147) 


Mga hangyo alang sa kaluoy ug tabang sa Diyos 
Aron luwason gikan sa mga kaaway (3-5, 7: 12: 13; 17, 
31; 59) 
Aron pasayloon ang mga sala (19:12, 13, 25:7, 11; 32: 51:1, 
2, 7-15; 130) 
Aron magiyahan maylabot sa panggawi (119:124, 125, 143: 
8, 10) 
Aron palig-onon panahon sa pagkasakit ug sa katalagman 
(41:1-4) 
Aron pakitaag kaluoy sa dihang makasinatig kasakitan (6: 
2, 9: 9:13, 14, 123) 
Mga tagna nga natuman diha sa Mesiyas 


Siya naggikan sa harianong linya ni David (89:3, 4, 29, 36, 
37/119 281) 


Kasibot alang sa balay ni Jehova naglamoy kaniya (69:9) 
Siya misulti pinaagig mga sambingay (78:2) 

Siya gibudhian sa usa ka suod nga higala (41:9: 55:12-14) 
Gipaila ang paagi sa pagpatay kaniya (22:16, ftn sa Rbi8) 
Siya gipakaulawan ug gipasipalahan (22:6-8, 69:9) 
Giripahan ang iyang besti (22:18) 

Siya gihatagan ug suka aron imnon (69:21) 

Walay usa sa iyang mga bukog ang nabali (34:20) 


MGA PANGUNANG PUNTO SA MGA SALMO 


Siya gibangon gikan sa Sheol (16:10) 

Ang bato nga gisalikway sa mga magtutukod nahimong pa- 
ngulong bato sa pamag-ang (118:22) 

Siya misaka sa kahitas-an, nagtaganag mga gasa nga mga 
lalaki (68:18) 

Siya gihimaya ug gihatagan ug kagahom ibabaw sa tanang 
butang (8:5-8) 

Siya nahimong hari (2:6, 110) 

Siya maglaglag sa mga nasod nga nakigbatok kaniya (2:8, 9; 
45:3-5) 

Siya may harianong kaminyoon: siya magtudlog mga prinsipe 
sa yuta (45:2, 6-17) 

Ang iyang pagmando ibabaw sa yuta maoy matarong ug kini 
magpakitag kaluoy (72) 


Pangunang mga doktrina sa Bibliya nga makita sa ba- 
sahon sa Mga Salmo 


Ang mga hiyas sa matuod nga Diyos (78:38, 39: 83:18, 
86:15: 90:1-4: 102:24-27: 103: 139) 

Soberanya ni Jehova (11:4-7: 24:1: 29: 44: 47: 48, 76: 93) 

Pagbalaan sa ngalan sa Diyos (79: 83) 

Ang tanang tawo makasasala (14:1-3, 51:5: 53:1-3) 

Ang kabuangan sa idolatriya (115:4-8, 135:15-18) 

Ang kahimtang sa mga patay (6:5: 88:10-12: 115:17: 146:4) 

Ang yuta maoy usa ka dumalayong puloy-anan sa mga mata- 
rong (37:9-11, 29; 104:5; 115:16) 


Inspiradong tambag nga motabang kanato nga mabato- 
nan ang pag-uyon ni Jehova 


Kahadloki si Jehova ug sunda ang iyang mga sugo (112:1-4, 
128) 


Ugmara ang dakong pagpabili sa mga pulong sa Diyos, sa 
iyang balaod (1:2: 19:7-11: 119) 

Salig kang Jehova (9:10, 115:9-11, 125; 146:5-7) 

Mapailobong maghulat kaniya sa paghimog aksiyon (42: 43) 

Pangitaa ang kalinaw ug pagkamatarong (34:14, 15) 


Pabilhi pag-ayo ang pagpakig-uban sa katawhan sa Diyos, 
ang pagkaanaa sa Iyang balay (84: 122: 133) 

Likayi ang daotang mga panagkauban (1:1: 26:4, 5: 101:3-8) 

Tudloi ang mga anak bahin sa mga pakiglabot ni Jehova 
(78:3-8) 

Isulti ang kamatuoran: likayi ang pagbutangbutang ug ang 
bakak nga mga panumpa (15:2, 3: 24:3-5: 34:13) 

Tumana ang imong pulong, bisan kon kini daotan alang kani- 
mo (15:4) 

Likayi ang sayop nga paggamit sa salapi (15:5) 

Pagkamahinatagon magdalag mga panalangin ngadto sa mag- 
hahatag (112:5-10) 

Dayega si Jehova diha sa katilingban (26:7, 12: 40:9) 

peling ug hinungdanon lamang niadtong mga es- 
kolar nga interesado sa mga paagi sa paglitok sa 
karaang Hebreohanon, ug sa susamang mga bu- 
tang. ... Ang pipila ka kalainan daling makita 
ingong mga pagpatin-aw sa teksto, ilabina niad- 
tong naghatag ug mas tin-aw nga Hebreohanong 
teksto apan gamay ra ang kalainan o wala ray ka- 
lainan diha sa hubad o interpretasyon.”---The Dead 
Sea Psalms Scroll, 1967, p. 15. 

Inspirado sa Diyos. Walay duhaduha nga 
ang basahon sa Mga Salmo maoy bahin sa inspira- 
dong Pulong sa Diyos. Bug-os kini nga nahiuyon 
sa ubang mga bahin sa Kasulatan. Ang kaamgid 
nga mga ideya sagad nga makaplagan sa ubang 
mga bahin sa Bibliya. (Itandi ang Sal 1 sa Jer 17: 
5-8, ang Sal 49:12 sa Ecc 3:19 ug 2Pe 2:12: ang Sal 
49:17 sa Luc 12:20, 21.) Dugang pa, daghang ki- 
nutlo gikan sa Mga Salmo ang makaplagan diha 
sa Kristohanon Gregong Kasulatan.---Sal 5:9 (Rom 
3:13): 8:6 (1Co 15:27: Efe 1:22): 10:7 (Rom 3:14): 
14:1-3: 53:1-3 (Rom 3:10-12): 19:4 (Rom 10:18): 
24:1 (1Co 10:26): 32:1, 2 (Rom 4:7, 8): 36:1 (Rom 
3:18): 44:22 (Rom 8:36): 50:14 (Mat 5:33): 51:4 
(Rom 3:4): 56:4, 11: 118:6 (Heb 13:6): 62:12 (Rom 
2:6): 69:22, 23 (Rom 11:9, 10): 78:24 (Ju 6:31): 
94:11 (1Co 3:20), 95:7-11 (Heb 3:7-11, 15; 4:3-7): 
102:25-27 (Heb 1:10-12): 104:4 (Heb 1:7): 112:9 
(2Co 9:9): 116:10 (2Co 4:13): 144:3 (Heb 2:6), ug 
uban pa. 

Bahin sa iyang kaugalingon si David misulat: 
“Ang espiritu ni Jehova mao ang misulti pinaagi 
kanako, ug ang iyang pulong diha sa akong dila.” 
(2Sa 23:2) Ang maong pag-inspirar gipamatud-an 
ni apostol Pedro (Buh 1:15, 16), sa magsusulat sa 
sulat ngadto sa mga Hebreohanon (Heb 3:7, 8; 4:7), 
ug sa ubang unang-siglo nga mga Kristohanon 
(Buh 4:23-25). Ang labing talagsaon mao ang tes- 
timonya sa Anak sa Diyos. (Luc 20:41-44) Human 
sa iyang pagkabanhaw, siya miingon sa iyang mga 
tinun-an: “Kini mao ang akong mga pulong nga gi- 
sulti ko kaninyo samtang uban pa ako kaninyo, nga 
ang tanang butang nga nahisulat diha sa balaod ni 
Moises ug sa mga Manalagna ug sa mga Salmo 
[ang unang basahon sa Hagiographa, o Balaang 
mga Sinulat, ug busa nagtumong niining tibuok 
seksiyon] bahin kanako kinahanglang matuman.” 
--Tluc 24:44. 

Gitagna ang mga kasinatian ug mga kaliho- 
kan sa Mesiyas. Ang pagsusi sa Kristohanon 
Gregong Kasulatan nagpadayag nga daghan ang 
gitagna diha sa Mga Salmo mahitungod sa mga ka- 
lihokan ug mga kasinatian sa Mesiyas, ingon sa 
ipakita sa mosunod nga mga pananglitan. 

Sa dihang mitanyag sa iyang kaugalingon aron 
magpabawtismo, gipakita ni Jesus nga siya mianhi 
aron sa pagbuhat sa “kabubut-on” sa iyang Ama- 

han maylabot sa paghalad sa iyang kaugalingong 
'giandam' nga lawas ug maylabot sa paghanaw sa 
mga halad nga hayop nga gihalad sumala sa Bala- 
od, ingon sa nahisulat sa Salmo 40:6-8. (Heb 10:5- 
10) Gidawat ni Jehova ang pagtanyag ni Jesus sa 
iyang kaugalingon, ug gibubo ang iyang espiritu 
ibabaw kaniya ug giila siya ingon nga iyang Anak, 
ingon sa gitagna sa Salmo 2:7. (Mar 1:9-11, Heb 
1:5, 5:5) Dugang pa, ingon sa gitagna sa Salmo 8: 
4-6, ang tawo nga si Jesus maoy “ubos ug diyutay 
kay sa mga manulonda.”---Heb 2:6-8. 

Sa panahon sa iyang pagministeryo, siya nagti- 
gom ug nagbansay ug mga tinun-an. Wala niya 
ikaulaw nga tawgon sila nga iyang “mga igsoon,” 
ingon sa nahisulat sa Salmo 22:22. (Heb 2:11, 12, 
itandi ang Mat 12:46-50, Ju 20:17.) Nahiuyon sa gi- 
tagna diha sa Mga Salmo, si Jesus namulong pina- 
agig mga sambingay (Sal 78:2, Mat 13:35), nagpa- 
kitag kadasig alang sa balay ni Jehova pinaagi 
sa paghinlo niini gikan sa komersiyalismo, ug wala 
siya magpahimuot sa iyang kaugalingon. (Sal 69:9, 
Ju 2:13-17; Rom 15:3) Bisan pa niana siya gidum- 
tan nga walay pasikaranan. (Sal 35:19: 69:4: Ju 
15:25) Ang ministeryo ni Kristo Jesus alang sa ti- 
nuling mga Hudiyo nagpalig-on sa mga saad nga 
gibungat ngadto sa ilang mga katigulangan ug, sa 
ulahi, nagpalihok sa katawhan sa mga nasod sa 
paghimaya ug sa pagdayeg kang Jehova. Kini usab 
gitagna.--Sal 18:49, 117:1; Rom 15:9, 11. 

Sa dihang si Jesus misakay sa usa ka nating asno 
paingon sa Jerusalem, ang panon sa katawhan 
miabiba kaniya pinaagi sa mga pulong sa Salmo 
118:26. (Mat 21:9) Sa dihang ang pangulong mga 
saserdote ug mga eskriba mitutol sa gisulti sa mga 
batang lalaki didto sa templo agig pag-ila kang Je- 
sus ingong “ang Anak ni David,” gipahilom ni Je- 
sus ang relihiyosong mga magsusupak pinaagi sa 
pagkutlo sa Salmo 8:2.---Mat 21:15, 16. 

Ang basahon sa Mga Salmo nagtagna bahin sa 
pagbudhi kang Jesus pinaagi sa usa ka suod nga 
kauban (Sal 41:9: Ju 13:18), ug sumala sa gitagna 
kini siya pulihan. (Sal 69:25: 109:8; Buh 1:20) Gani 
gitagna usab ang paghugpong sa mga magma- 
mando (si Herodes ug Poncio Pilato) uban sa mga 
tawo sa kanasoran (sama sa Romanong mga sun- 
dalo) ug sa katawhan sa Israel (Sal 2:1, 2; Buh 4:24- 
28) batok kang Jesus, ingon man ang pagsalikway 
kaniya sa Hudiyong relihiyosong mga magtutukod. 
(Sal 118:22, 23: Mat 21:42, Mar 12:10, 11; Buh 
4:11) Ug ang bakak nga mga saksi mitestigo batok 
kaniya, ingon sa gitagna sa Salmo 27:12.--Mat 
26:59-61. 

Sa pag-abot sa dapit nga lansangan kaniya, si Je- 
sus gidalitan ug bino nga gisagolan ug apdo. (Sal 
69:21: Mat 27:34) Matagnaong naghisgot sa pag- 
lansang mismo, ang salmista misulat: “Gilibotan 

ako ug mga iro, gilikosan ako sa panon sa mga ma- 
mumuhat ug daotan. Ingon sa usa ka leyon sila na- 
gapaak sa akong mga kamot ug mga tiil.” (Sal 
22:16) Ang Romanong mga sundalo nagbahin- 
bahin sa mga besti ni Jesus pinaagig ripa. (Sal 
22:18, Mat 27:35, Luc 23:34: Ju 19:24) Ang iyang 
relihiyosong mga kaaway nagyagayaga kaniya pi- 
naagi sa mga pulong nga gitala sa salmista. (Sal 
22:8, Mat 27:41-43) Kay nag-antos sa grabeng ka- 
uhaw, si Jesus nangayog mainom. (Sal 22:15, Ju 
19:28) Sa makausa pa siya gidalitan ug aslom nga 
bino. (Sal 69:21; Mat 27:48, Ju 19:29, 30) Sa dayon 
na siyang mamatay, si Jesus, nga nagkutlo sa Sal- 
mo 22:1, mipatugbaw: “Diyos ko, Diyos ko, nga- 
nong gitalikdan mo ako?” (Mat 27:46, Mar 15:34) Sa 
dihang mabugtoan na sa iyang gininhawa, siya 
mikutlo sa Salmo 31:5 nga nag-ingon: “Amahan, 
sa imong mga kamot itugyan ko ang akong espiri- 
tu.” (Luc 23:46) Ingon sa dugang nga gitagna sa 
salmista, walay usa sa iyang mga bukog ang naba- 
li.—Sal 34:20: Ju 19:33, 36. 

Bisan tuod gipahiluna sulod sa lubnganan, si Je- 
sus wala biyai sa Hades ni ang iyang unod nadu- 
not, apan siya gibanhaw gikan sa mga patay. (Sal 
16:8-10, Buh 2:25-31, 13:35-37) Sa iyang pagkayab 
sa langit, siya milingkod sa tuong kamot sa Diyos, 
ug naghulat hangtod nga ang iyang mga kaaway 
ibutang ingong tumbanan sa iyang mga tiil. (Sal 
110:1; Buh 2:34, 35) Siya usab nahimong usa ka sa- 
serdote sa paagi nga sama kang Melquisedek (Sal 
110:4; Heb 5:6, 10; 6:20, 7:17, 21) ug naghatag ug 
mga gasa nga mga lalaki. (Sal 68:18, Efe 4:8-11) 
Ang tanan niini nga mga detalye gitagna diha sa 
Mga Salmo. Ang pag-abot ni Jesus ingong tigpa- 
hamtang ug silot sa Diyos aron sa pagpulpog o 
pagdugmok sa kanasoran maoy sa umaabot pa. 
(Sal 2:9: Pin 2:27: 19:14, 15) Human niana si Kristo 
ingong Hari magdalag dumalayong mga panala- 
ngin ngadto sa iyang maunongong mga ginsak- 
pan. Bisan tuod sa sinugdan gisulat bahin kang So- 
lomon, ang kahubitan sa iyang pagmando diha sa 
Salmo 72 mapadapat nga mas labaw pa ngadto sa 
Mesiyas. Kini nga kamatuoran gipamatud-an sa 
tagna ni Zacarias (9:9, 10), nga naghisgot usab 
sa Salmo 72:8 ug gipadapat kang Kristo Jesus. 
--Mat 21:5. 

Alang sa ubang mga katumanan sa basahon sa 
Mga Salmo, itandi ang Salmo 45 sa Hebreohanon 
1:8, 9; Pinadayag 19:7-9, 11-15, 21:2, 9-11. 

Labaw Pa kay sa Maanindot nga Balak. 
Gawas pa sa pagpunting sa umaabot nga mga hi- 
tabo, ang Mga Salmo naundan ug daghang butang 
nga makadasig sa usa ka tawo ug magsilbing giya 
alang kaniya. Ang Mga Salmo maoy labaw pa kay 
sa maanindot nga balak. Gilarawan niini kon unsa 
ang realidad sa kinabuhi---ang mga kalipay, kagul- 

anan, kahadlok, ug mga kahigawad. Sa tibuok ba- 
sahon, makita ang pamatuod sa suod nga relasyon 
sa mga salmista kang Jehova nga Diyos. Ug gipa- 
tugbaw niini ang mga kalihokan ug mga hiyas sa 
Diyos, nga makaaghat sa pagdayeg ug pagpasala- 
mat kaniya. 

Gipakita nga mabatonan ang tinuod nga kalipay 
tungod sa paglikay sa pagpakig-uban sa mga dao- 
tan, sa pagkalipay diha sa balaod ni Jehova (Sal 1: 
1, 2), sa pagdangop sa iyang dinihogan (2:11, 12), 
sa pagsalig kang Jehova (40:4), sa pagpakitag kon- 
siderasyon sa mga timawa (41:1, 2), sa pagdawat 
ug pagtul-id gikan kang Jehova (94:12, 13), sa pag- 
tuman sa iyang mga sugo (112:1; 119:1, 2), ug sa 
pagdawat kaniya ingong Diyos ug Magtatabang 
(146:5, 6). 

Gitambagan ang usa nga siya angayng mosa- 
lig kang Jehova. “Itugyan ang imong palas-anon 
kang Jehova, ug siya magasapnay kanimo. Dili ga- 
yod niya itugot nga matarog ang matarong.” (Sal 
55:22, 37:5) Tungod sa maong pagsalig mahanaw 
ang pagkahadlok sa taw0.---56:4, 11. 

Gidasig ang paghulat sa Diyos (Sal 42:5, 11: 43:5) 
ingon man ang paghupot ug matarong nga sinul- 
tihan ug buhat aron ang usa ka tawo makabaton sa 
pag-uyon sa Diyos. (1:1-6: 15:1-5, 24:3-5, 34:13, 
14: 37:3, 4, 8, 27: 39:1, 100:2) Gipasiugda ang bili 
sa maayong kaubanan. (18:25, 26; 26:4, 5) Ug gi- 
hatag ang tambag sa dili pagkasina sa kauswagan 
o kalamposan sa daotang mga tawo, kay sila ma- 
ngahanaw.--37:1, 2, 7-11. 

Gipakita sa Mga Salmo nga ang mga alagad sa 
Diyos tukmang makaampo alang sa kaluwasan (Sal 
3:7, 8, 6:4: 35:1-8, 71:1-6), pag-uyon (4:1: 9:13), 
giya (5:8; 19:12-14: 25:4, 5, 27:11: 43:3), panalipod 
(17:8), kapasayloan sa mga sala (25:7, 11, 18, 32: 
5, 6: 41:4: 51:1-9), putli nga kasingkasing, usa ka 
bag-o ug malig-ong espiritu (51:10), ug sa kahima- 
yaan sa ngalan sa Diyos (115:1). Sila usab maka- 
ampo aron sila susihon, dalisayon (26:2), ug huk- 
man (35:24: 43:1), ingon man usab tudloan sa 
pagkamaayo, pagkamay-salabotan, kahibalo, ug sa 
mga regulasyon sa Diyos.--119:66, 68, 73, 124, 
125, 13b. 

Nagpatugbaw sa mga kalihokan ug mga hi- 
yas sa Diyos. CGipatugbaw sa Mga Salmo ang 
pagpabili kang Jehova nga Diyos, kansang pag- 
lungtad wala ilha sa mga walay salabotan. (Sal 
14:1, 19:7-11, 53:1) Si Jehova gipadayag ingong 
“nahigugma sa pagkamatarong ug sa hustisya” 
(33:5), usa ka “dalangpanan ug kusog, usa ka kata- 
bang nga daling hikaplagan panahon sa mga kasa- 
kitan.” (46:1) Siya maoy usa ka matarong nga Mag- 
huhukom (7:11: 9:4, 8), ang Maglalalang (8:3, 19:1, 
33:6), Hari (10:16, 24:8-10), Magbalantay (23:1-6), 

ug Magtutudlo (25:9, 12), ang Magtatagana sa tawo 
ug sa mga hayop (34:10, 147:9), ang Manluluwas 
(35:10: 37:39, 40, 40:17, 54:7), ug ang Tuboran sa 
kinabuhi (36:9) ug sa kahupayan (86:17), panala- 
ngin, ug kusog.---29: 11. 

Si Jehova dili “malimot sa pagtuaw sa mga sina- 
kit” (Sal 9:12, 10:14) apan motubag sa mga pag- 
ampo sa iyang mga alagad (3:4: 30:1, 2; 34:4, 6, 17, 
18), nga magaganti ug manalipod kanila. (3:3, 5, 6, 
4:3, 8: 9:9, 10; 10:17, 18; 18:2, 20-24, 33:18-20, 
34:22, tan-awa ang 34:7 bahin sa panalipod nga gi- 
himo sa mga manulonda.) Siya nagdumot sa pag- 
kadaotan ug molihok batok sa mga mamumuhat 
ug daotan.--5:4-6, 9, 10; 9:5, 6, 17, 18, 21:8-12, 
99:8. 

Gipakita nga si Jehova maoy makalilisang (Sal 
76:7) ug dako (77:13), apan mapaubsanon (18:35): 
siya balaan (99:5) ug dagaya sa pagkamaayo 
(31:19) ug gahom. (147:5) Siya maoy “maluluy-on 
ug mapuangoron, mahinay sa kasuko ug daga- 
ya sa mahigugmaong-kalulot ug kamatinud-anon.” 
(86:15) Ang iyang pagsabot dili-ikabatbat (147:5), 
ug ang iyang mga buhat sa paglalang nagpadayag 
sa iyang kaalam. (104:24) Iyang giihap ang gidag- 
hanon sa mga bituon ug kining tanan gitawag sa 
ilang ngalan. (147:4) Makita niya bisan ang binhi 
sa tagoangkan sa tawo. (139:16) Siya makaayo 
sa tanang balatian. (103:3) Siya makapahunong sa 
mga gubat pinaagi sa paglaglag sa mga kasangka- 
pan sa gubat sa kaaway. (46:9) Siya aktibong na- 
langkit sa daghang hitabo sa kasaysayan aron ipa- 
lambo ang iyang matarong nga katuyoan. (44:1-3, 
78:1-72: 81:5-7: 105:8-45,: 106:7-46, 114:1-8, 135:8- 
12, 136:4-26) Ang ingon niini nga Diyos takos ga- 
yod nga hatagan ug pagdayeg ug mga pasalamat. 
(92:1: 96:1-4: 146-150) Ang pagsalig sa mga tawo 
(60:11, 62:9), sa mga bahandi (49:6-12, 17), o sa 
mga idolo (115:4-8, 135:15-18) maoy kabuangan. 

Naghisgot sa kabililhon sa pulong sa Diyos. 
Ang Mga Salmo nagtudlo usab ug pagpabili sa pu- 
long sa Diyos. Ang mga pulong ni Jehova gipakita 
ingong lunsay (Sal 12:6) ug dalisay. (18:30) Ang 
iyang balaod maoy bililhon (119:72) ug kamatu- 
oran. (119:142) Mahuptan ang dumalayong mga 
kaayohan tungod sa pagsunod sa iyang hingpit 
nga balaod, kasaligang mga pahinumdom, matul- 
id nga mga sugo, mahinlo nga kasugoan, ug sa ma- 
tarong nga hudisyal nga mga hukom. (19:7-11) 
Ang pulong sa Diyos nagsilbing banwag sa alagia- 
nan sa tawo (119: 105), ug ang iyang mga sugo nag- 
himo sa usa ka tawo nga maalamon, naghatag ug 
hait nga salabotan ug pagsabot.---119:98-100, 104. 

Nagpatin-aw ug nagtaganag dugang impor- 
masyon sa ubang mga teksto. Usahay ang ba- 
sahon sa Mga Salmo nagpatin-aw o nagtaganag 


SALMONE 


dugang impormasyon sa ubang mga bahin sa Bib- 
liya. Gipakita niini nga ang ‘pagsakit sa kalag,’ 
sama sa gibuhat sa mga Israelinhon sa Adlaw sa 
Pagtabon-sa-Sala (Lev 16:29, 23:27: Num 29:7), 
nagtumong sa pagpuasa. (Sal 35:13) Ang salmista 
lamang ang nag-asoy bahin sa grabeng pagpit-os 
nga naagoman ni Jose sa sinugdan samtang nabi- 
langgo sa Ehipto: “Pinaagi sa mga talikala gipasa- 
kitan nila ang iyang mga tiil, gibutang sa talika- 
la nga puthaw ang iyang kalag.” (105:18) Gikan 
sa Mga Salmo atong nahibaloan nga “ang tinudlo 
nga mga panon sa manulonda” maoy nagpadangat 
ug mga hampak batok sa Ehipto (78:44-51) ug nga, 
didto sa kamingawan, ang milagrosong gitagana 
nga tubig “midagayday agi sa walay-tubig nga 
mga rehiyon ingon nga usa ka suba” (105:41), sa 
ingon nagtaganag dagaya ug daling mabatonang 
suplay sa tubig alang sa nasod sa Israel ug sa ilang 
daghang binuhi nga mga hayop. Ang Mga Salmo 
naghatag ug ebidensiya nga si Paraon mismo na- 
matay didto sa Pulang Dagat.---136: 15. 

Ang Mga Salmo nagpakita nga ang mga Israelin- 
hon nakaagom ug mga kapildihan ug hilabihang 
kalisdanan sa wala pa nila mapildi ang mga Edom- 
hanon didto sa Walog sa Asin. (Sal 60:Sup, 1, 3, 9) 
Gipunting niini nga ang mga Edomhanon misu- 
long sa Juda samtang ang nasod nakiggubat didto 
sa A batok sa kasundalohan ni Aram-naharaim ug 
Aram-Zoba. 

Ang Salmo 101 nagpadayag sa paagi ni David sa 
pagdumala sa mga kalihokan sa estado. Gipili ni 
David ang mga tawo lamang nga matinumanon 
ingong iyang mga alagad. Dili siya makaagwanta 
sa mga tawong mapahitas-on ug wala siya mokon- 
sentir sa pagbutangbutang. Sa adlaw-adlaw siya 
matinguhaon kon sa unsang paagi masilotan ang 
mga daotan. 


SALMON. Ang anak nga lalaki sa pangulo sa 
Juda nga si Nason, lagmit natawo sa panahon sa 40 
ka tuig nga pagpanaw sa kamingawan. Si Salmon 
naminyo kang Rahab nga taga-Jerico nga pinaagi 
kaniya siya nanganak kang Boaz. Busa, siya usa ka 
dugtong sa talaan sa kagikan padulong kang David 
ug Jesus. (Num 2:3; Ru 4:20-22, Mat 1:4, 5; Luc 
3:32) Sa 1 Cronicas 2:11 gitawag siya nga Salma. 
Apan, kining kaliwat ni Ram nga si Salmon, kan- 
sang kaliwat nanimuyo sa Betlehem, lahi ra kang 
Salma nga gihisgotan sa 1 Cronicas 2:51, 54 ingong 
“ang amahan” o ang magtutukod sa Betlehem, kay 
ang ulahi maoy kaliwat sa igsoong lalaki ni Ram 
nga si Caleb.--Itandi ang 1Cr 2:9, 18. 


SALMONE. Usa ka habog nga lawis sa Creta 
nga kasagarang gituohan nga mao ang Cape Side- 
ro sa S nga tumoy sa pulo. Si Pablo milawig agi sa 


SALOG NGA BATO 


Salmone niadtong mga 58 K.P. sa iyang pagpai- 
ngon sa Roma aron husayon. Apan, ang kusog nga 
hangin maoy nakapugong sa sakayan gikan sa 
Nido sa paglawig sa A sa Creta agi sa habagatang 
tumoy sa Gresya ug dayon ngadto sa Roma. Kay 
napugos sa paglawig pahabagatan, ang sakayan 
miagi sa Salmone ug human niadto nagpasalipod 
gikan sa hangin samtang milawig ubay sa habaga- 
tang kabaybayonan sa Creta.---Buh 27:7. 


SALOG NGA BATO. “Usa ka binakbakan o bi- 
naldosahan nga dapit diha sa Jerusalem diin ang 
Romanong si Gobernador Poncio Pilato milingkod 
sa lingkoranan-sa-paghukom sa dihang si Jesu- 
Kristo gihusay atubangan kaniya. (Ju 19:13) Sa 


usa ka pulong nga dili matino ang gigikanan ug 
agmit nagkahulogang “bungtod,” “hataas nga da- 
pit,” o “hawan nga dapit.” Ang Gregong ngalan 
niini, Litho'stroton (Salog nga Bato), mahimong 
magtumong sa usa ka binaldosahan nga salog nga 
ainlaig disenyo ug bulok, nga mosayko ang pagka- 
disenyo. 

“Ang Salog nga Bato” diin miatubang si Jesus 
kang Pilato tingali maoy usa ka dapit nga nalang- 
kit sa “palasyo sa gobernador.” (Ju 19:1-13) Lagmit 
kini maoy usa ka hawan nga dapit sa atubangan sa 
palasyo ni Herodes nga Bantogan, mas gituohan sa 
pipila ka eskolar nga kini maoy usa ka luna nga 
duol o usa ka sentro nga sawang sa sulod sa Torre 
sa Antonia, sa AK nga dapit sa templo. Apan ang 
eksaktong dapit sa Salog nga Bato nagpabiling 
wala mahibaloi.--Tan-awa ang ANTONIA, TORRE SA, 
PALASYO SA GOBERNADOR. 


SALOME [lagmit gikan sa lintunganayng pu- 
long nga Heb. nga nagkahulogang “kalinaw” ]. 

1. Ang pagtandi sa Mateo 27:56 sa Marcos 15:40 
mahimong magpakita nga si Salome mao ang ina- 
han sa mga anak nga lalaki ni Zebedeo---si Santia- 
go ug Juan, kinsa mga apostoles ni Jesu-Kristo. Gi- 
hisgotan sa nahaunang teksto ang duha sa mga 
Maria, nga mao, si Maria Magdalena ug si Maria 
nga inahan ni Santiago (nga Gamay) ug ni Joses; 
ug uban niini nila kini naghisgot usab sa inahan sa 
mga anak nga lalaki ni Zebedeo nga diha nianang 
tungora sa paglansang kang Jesus, samtang gihis- 
gotan usab sa ulahing teksto nga ang babayeng ka- 
uban sa duha ka Maria mao si Salome. 

Sumala sa susamang mga pasikaranan, gituohan 
nga si Salome mao ra usab ang unodnong igsoon ni 
Maria, ang inahan ni Jesus. Mitungha kini nga 
panghunahuna tungod kay kining duha ka Maria 
parehong ginganlan sa kasulatan sa Juan 19:25, si 
Maria Magdalena ug ang “asawa ni Clopas” (giisip 
sa kadaghanan nga mao ang inahan ni Santiago 
nga Gamay ug ni Joses), ug usab nag-ingon: “Apan 


Hebreohanon, ang dapit gitawag ug “Gabbatha,” 

duol sa estaka sa pagsakit ni Jesus, nagtindog did- 
to ang iyang inahan ug ang igsoong babaye sa 
iyang inahan.” Kon kini nga teksto (gawas sa pag- 
hisgot sa inahan ni Jesus) nagpunting sa mao rang 
tulo ka tawo nga gihisgotan ni Mateo ug Marcos, 
kini magpakita nga si Salome mao ang igsoon sa 
inahan ni Jesus. Sa laing bahin, ang Mateo 27:55 
ug Marcos 15:40, 41 nag-ingon nga dihay daghang 
uban pang mga babaye nga miuban kang Jesus ni- 
anang tungora, ug busa si Salome lagmit kauban 
nila. 

Si Salome maoy usa ka tinun-an ni Gino- 
ong Jesu-Kristo, ug lakip sa mga babayeng miuban 
kaniya ug mialagad kaniya ginamit ang ilang mga 
kabtangan, ingon sa gipakita ni Mateo, Marcos, ug 
Lucas (8:3). 

Kon tukma nga siya ang inahan sa mga anak 
nga lalaki ni Zebedeo, siya mao ang usa nga midu- 
ol kang Jesus nga naghangyo nga ang iyang mga 
anak katagan-an ug mga lingkoranan sa tuo ug sa 
wala ni Jesus diha sa iyang Gingharian. Gihubit ni 
Mateo nga ang inahan maoy naghangyo, samtang 
gipakita ni Marcos nga si Santiago ug si Juan mao 
ang naghimo niana. Dayag nga ang mga anak mao 
ang nagtinguha ug nag-agni sa ilang inahan nga 
maoy mohangyo. Kini gisuportahan sa asoy ni Ma- 
teo nga, sa pagkadungog bahin sa maong hangyo, 
ang ubang mga tinun-an nasuko, dili sa inahan, 
apan sa duha ka magsoon.--Mat 20:20-24, Mar 
10:35-41. 

Sa pagbanagbanag sa ikatulong adlaw human sa 
kamatayon ni Jesus, si Salome maoy lakip sa mga 
babaye nga miadto sa lubnganan ni Jesus aron 
haplasan ang iyang lawas ug mga yerbang-paalim- 
yon, apan ilang nakita nga ang bato giligid na ug, 
sa sulod sa lubnganan, usa ka manulonda ang mi- 
pahibalo kanila: “Gibangon na siya, wala na siya 
dinhi. Tan-awa! Ang dapit nga ilang gipahilunaan 
kaniya.”--Mar 16:1-8. 

2. Usa ka anak nga babaye ni Herodes Felipe ug 
ang bugtong nga anak sa iyang inahan nga si He- 
rodias. Paglabay sa panahon, si Herodes Antipas 
nakigminyo sa inahan ni Salome, nga nag-agaw 
kaniya gikan kang Felipe nga iyang igsoon sa ama- 
han pinaagig pagpanapaw. Sa hapit na ang Pasku- 
wa sa 32 K.P., si Antipas naghikay ug panihapon 
didto sa Tiberias aron sa pagsaulog sa iyang ad- 
lawng-natawhan. Iyang gidapit ang prinsesang si 
Salome, nga karon iya nang hinablos, aron mosa- 
yaw atubangan sa mga dinapit, nga naglakip sa 
“iyang mga tawong taas-ug-ranggo ug sa mga ko- 
mandante militar ug sa mga kadagkoan sa Galilea.” 
Nahimuot pag-ayo si Herodes sa pagsayaw ni Salo- 
me nga tungod niana iyang gisaaran siya nga iha- 
tag kaniya ang bisan unsa nga iyang pangayoon 
--kutob sa katunga sa iyang gingharian. Pinaagi sa 

sugyot sa iyang daotang inahan, gihangyo ni Salo- 
me nga ihatag ang ulo ni Juan nga Tigbawtismo. 
Bisag naguol si Herodes, “tungod sa pagtamod sa 
iyang mga panumpa ug tungod niadtong nanghi- 
rag uban kaniya nagmando nga kini ihatag, ug 
iyang gipaadtoan ug gipapunggotan sa ulo si Juan 
didto sa bilanggoan. Ug ang iyang ulo gidala diha 
sa usa ka bandihado ug gihatag sa dalaga, ug gida- 
la niya kini sa iyang inahan.”--Mat 14:1-11, Mar 
6:17-28. 

Bisan tuod nga wala hisgoti ang iyang ngalan 
diha sa Kasulatan, kini napreserbar diha sa mga si- 
nulat ni Josephus. Gihisgotan usab ni Josephus nga 
si Salome wala makabaton ug anak sa dihang siya 
naminyo sa magmamando sa distrito nga si Feli- 
pe, nga laing igsoon-sa-amahan ni Herodes Anti- 
pas. Human sa kamatayon ni Felipe, ang asoy ni 
Josephus nag-ingon nga si Salome nakigminyo sa 
iyang ig-agaw nga si Aristobulo ug nanganak ka- 
niya ug tulo ka anak nga lalaki. 


SALONGON, KAHOYNG [Heb., go'pher. 
Usa ka kahoy nga gigamit ni Noe sa pagtukod sa 
arka apan dili gayod matino kon unsa ang ngalan 
niining kahoya. (Gen 6:14) Ang King James Ver- 
sion naghatag lamang ug katumbas nga espeling 
alang niining Hebreohanon nga ngalan. Pinasukad 
sa kaamgiran tali niining Hebreohanong ngalan ug 
sa Hebreohanong termino alang sa “alkitran” (“bu- 
litik,” KJ, Heb., ko'pher) ang uban naglangkit niini 
sa usa ka matang sa kahoyng salongon. Ang mga 
eskolar mas mipabor sa pagtuo nga mao kini ang 
sipres, usa ka lig-on kaayong kahoy nga dugay ka- 
ayong magabok.---Tan-awa ang SIPRES. 


SALU. Usa ka Simeonhon kansang anak nga la- 
laki nga si Zimri gipatay tungod sa pagbuhat ug 
imoralidad didto sa Kapatagan sa Moab.--Num 
25:14. 


SALUM [gikan sa lintunganayng pulong nga 
nagkahulogang “nakigdait, nagbayad, nagbalos”]. 

1. Kataposang ginganlan nga anak nga lalaki ni 
Neptali. (1Cr 7:13) Silem ang espeling niini diha sa 
ubang mga teksto.--Gen 46:24, Num 26:49, tan- 
awa ang SILEM. 

2. Anak nga lalaki ni Shaul, apo ni Simeon, ug 
amahan ni Mibsam.--- 1Cr 4:24, 25. 

3. Anak nga lalaki ni Sismai ug amahan ni Jeka- 
mias sa dibisyon ni Jerameel diha sa talaan sa ka- 
gikan sa Juda.— 1Cr 2:4, 5, 9, 25, 40, 41. 

4. Usa ka pangulong magbalantay-sa-ganghaan 
sa sangtuwaryo nga sa usa ka higayon gipuwesto 
sa ganghaan sa hari dapit sa S; usa ka kaliwat ni 
Kore. Bisan tuod nga kining ngalana kasagarang 
makita diha sa mga talaan niadtong mibalik gikan 
sa Babilonya ug mipuyo sa Jerusalem (1Cr 9:2, 3, 


SALUM 


17-19, 31, 34; Esd 2:1, 42, Neh 7:45), ang mga pag- 
hisgot sama sa “lawak-kan-anan ni Maaseias nga 
anak nga lalaki ni Salum nga magbalantay sa pul- 
tahan” sa panahon ni Jeremias (Jer 35:4) hayan 
magpaila nga ang ngalan nga makita diha sa mga 
talaan human sa pagkadestiyero nagtumong sa usa 
ka balay sa amahan, o banay, sa mga magbalan- 
tay-sa-ganghaan nga naggikan sa mas nauna nga 
Salum. Ikahatag ang dugang kalig-onan nga kini 
tinuod kon siya mao ra usab ang Selemias ug Me- 
selemias nga gihisgotan sa 1 Cronicas 26:1, 2, 
9, 14 ingong ang magbalantay-sa-ganghaan sa S 
sa sangtuwaryo sa panahon sa paghari ni David. 

5. Ikanapulog-unom nga hari sa napulo-ka-tri- 
bong gingharian, anak nga lalaki ni Jabes. Sa usa 
ka panagkunsabo, gipatay ni Salum si Zacarias, 
ang kataposan sa nagamandong mga kaliwat ni 
Jehu, ug siya nahimong hari sa Samaria sulod sa 
usa ka lunar nga bulan niadtong mga 791 W.K.P., 
apan siya gibuno ni Menahem.---2Ha 15:8, 10-15. 

6. Usa ka Epraimnon kansang anak nga lalaki 
nga si Jehizkias maoy usa sa mga pangulo sa tribo 
nga misupak sa pagbihag sa ilang mga igsoon gi- 
kan sa Juda.--2Cr 28:12, 13. 

7. Usa ka kaliwat ni Aaron sa linya sa hataas 
nga pagkasaserdote. Ang anak nga lalaki o kaliwat 
ni Salum nga si Hilkias nag-alagad ingong saserdo- 
te sa panahon sa paghari ni Josias. (1Cr 6:12, 13; 
2Cr 34:9) Si Esdras usab naggikan kaniya. (Esd 7: 
1, 2) Siya gitawag ug Mesulam sa ubang mga teks- 
to.—1Cr 9:11, Neh 11:11, tan-awa ang MESULAM 
Num. 4. 

8. Bana ni Hulda, ang babayeng manalagna nga 
giduaw sa delegasyon ni Haring Josias, anak nga 
lalaki ni Tikva. Siya lagmit “ang tig-atiman sa mga 
besti” sa mga saserdote o sa hari. (2Ha 22:14, 2Cr 
34:22) Lagmit mao ra usab ang Num. 10. 

9. Usa ka anak nga lalaki ni Josias, hari sa Juda 
sulod sa tulo ka bulan sa wala pa idestiyero ni Pa- 
raon Neko. (1Cr 3:15, 2Ha 23:30-34, Jer 22:11, 12) 
Siya gitawag ug Jehoahaz sa ubang mga teksto. 
--Tan-awa ang JEHOAHAZ Num. 3. 

10. Uyoan ni Jeremias sa amahan. Niadtong 
608 W.K.P. gipalit ni Jeremias ang usa ka uma nga 
gikan sa anak nga lalaki ni Salum nga si Hanamel. 
(Jer 32:1, 7-9) Pinasukad sa yugto sa panahon 
mahimong ikaingon nga siya mao ra usab ang 
Num. 8. 

11. Usa sa mga magbalantay-sa-ganghaan nga 
miuyon sa pagpapahawa sa ilang langyawng mga 
asawa ug mga anak human mobalik si Esdras 
sa Jerusalem. (Esd 10:24, 44) Lagmit paryente siya 
sa Num. 4. 

12. Usa sa mga anak nga lalaki ni Binui nga 
nagpapahawa usab sa ilang langyawng mga asawa 
ug mga anak.---Esd 10:38-42, 44. 


SALUN 


13. Usa ka prinsipe sa katunga nga distrito sa 
Jerusalem nga miduyog sa buluhatong pagpang- 
ayo sa paril sa Jerusalem uban sa iyang mga anak 
nga babaye, usa ka anak o kaliwat ni Halohes. 
- Neh 3:12. 


SALUN [Walay Kabalaka: Wala Mabalaka: Wala 
Magpakabana]. Usa ka prinsipe sa distrito sa Mizpa: 
anak nga lalaki ni Colhoze. Si Salun mitabang kang 
Nehemias sa pagtukod pag-usab sa usa ka bahin sa 
paril sa Jerusalem ug nag-ayo sa Ganghaan sa Tu- 
boran.---Neh 3:15. 


SAMA  [lagmit pinamubo sa Semaias, nga nag- 
kahulogang “Si Jehova Namati (Nagpatalinghog) ']. 
Usa sa mga tawong gamhanan ni David, igsoong 
lalaki ni Jeiel ug anak ni Hotam nga Aroernon. 
--ICr 11:26, 44. 


SAMAG-ILAGA NGA MANANAP [Heb., 
chaphar-parohth'|. Gagmayng mga mananap 
nga nalukop sa pino, mugbo nga mga balhibo. Ang 
orihinal nga pulong gituohan nga naggikan sa usa 
ka lintunganayng pulong nga nagkahulogang “ka- 
lot” (Gen 26:15), ug busa gituohan sa ubay-ubayng 
mga eskolar nga tingali nagtumong kini sa bisan 
unsang matang sa mga hayop nga mokubkob sa 
ilawom sa yuta, lakip sa mga balagtok, ilaga, ila- 
gang tigkubkob, ilagang jerbo, ug ang susama nii- 
ni. Apan, matod ni Koehler ug Baumgartner, ang 
chaphar-parohth' nagtumong sa “samag-ilaga nga 
mananap.”--Lexicon in Veteris Testamenti Libros, 
Leiden, 1958, p. 322. 

Kini nga mga linalang adunay tag-as, talinis nga 
mga simod, gagmay nga mga mata, ug ligngin ug 
mga dalunggan nga medyo kunoton ug dagway. 
Tungod kay kusog mokaon, ang samag-ilaga nga 
mananap makahurot ug sobra pa kay sa ilang gi- 
bug-aton sulod sa usa ka adlaw. Ang kasagaran ni- 
lang pagkaon maoy mga insekto ug mga wati, apan 
sila mokaon usab ug gagmay nga mga mananap 
nga pareho nilag gidak-on ug mas dagko pa, sama 
sa mga ilaga. Ang matang sa samag-ilaga nga 
mananap nga gihisgotan sa Isaias 2:20 gitawag 
ni I. Aharoni ingong Crocidura religiosa.---Osiris, 
Brugge, 1938, Tomo 5, p. 463. 


SAMAG-UDYONG NGA BITIN [Heb., qip- 
pohz'|. Usa ka bitin nga dayag nga gitawag niining 
ngalana tungod kay kalit kining moatake ug motu- 
hak sa tukbonon niini, sama sa himoon sa rattle- 
snake. Ang lintunganayng pulong nga Hebreo- 
hanon diin gikuha kining ngalana daw nalangkit 
sa lintunganayng berbo nga Arabiko nga nagka- 
hulogang “paglukso” o “paglumpat.” Ang samag- 
udyong nga bitin gihisgotan diha sa tagna ni Isa- 
ias (34:15) ingong usa sa mga linalang nga mopuyo 
sa Edom. Gipasiugda niini nga ang Edom mahi- 

mong usa ka biniyaang kagun-oban nga tungod 
niana mahimo kining usa ka luwas nga dapit diin 
ang samag-udyong nga mga bitin “maghimog sa- 
lag ug mangitlog ug magpusa niini ug magtigom 
niini ilalom sa iyang landong.’ Ang kadaghanan sa 
mga bitin mangitlog, ug kining tekstoha tingali 
nagtumong sa ginabuhat sa ubang mga bitin nga 
moluko palibot sa mga itlog niini. Si H. W. Parker 
nag-ingon diha sa iyang librong Snakes: A Natural 
History (1977, p. 55): “Ang batasan sa “paglumlom' 
ug pagluko sa lawas mohatag ug igong pagkontro- 
lar sa temperatura ug panalipod sa mga itlog tu- 
ngod kay mahimong tabonan ug ihikyad sa inahan 
ang itlog niini sumala sa iyang gusto depende sa 
mga kausaban sa panahon ug busa mapaneguro 
nga adunay pareho ug lagmit mas taas pa nga 
temperatura, sa samang higayon pinaagi sa paglu- 
ko dili kaayo madayag ang mga itlog.” 

Si Samuel Bochart (1599-1667), sa iyang librong 
Hierozoicon (Leipzig, 1796, Tomo 3, Bahin II, Basa- 
hon III, kap. XI, pp. 194-204), mihimog usa ka de- 
talyadong pagtuon sa Hebreohanong pulong nga 
gip-pohz' ug mihinapos nga kini nagtumong sa bi- 
tin nga gitawag sa Grego nga a-kontti'as ug sa Latin 
nga jaculus---ang samag-udyong nga bitin. Apan, 
ang modernong mga leksikograpo wala magkau- 
yon bahin sa kahulogan niining Hebreohanong pu- 
long. 


SAMAI [gikan sa lintunganayng pulong nga 
nagkahulogang “pamati; patalinghog"]. 

1. Usa ka tawo sa Jerameelinhong sanga sa ta- 
laan sa kaliwatan ni Juda, anak nga lalaki ni Onam 
ug amahan ni Nadab ug Abisur.-- 1Cr 2:4, 5, 9, 26, 
28, 32. 

2. Usa ka tawo diha sa linya sa mga kaliwat ni 
Caleb sa talaan sa mga kaliwatan ni Juda, anak nga 
lalaki ni Rekem ug amahan ni Maon.— 1Cr 2:4, 5, 
9, 42-45. 

3. Ang ngalan sa usa ka tawo sa tribo ni Juda. 
--ICr 4:17. 


SAMARIA [Iya sa Banay ni Semer]. 

1. Ang siyudad nga gitukod ni Haring Omri sa 
mga tungatunga sa ikanapulong siglo W.K.P.: kini 
nahimong kaulohan sa amihanang gingharian sa 
Israel sulod sa kapin sa 200 ka tuig. Ang bukid nga 
gitukoran niini nga siyudad gipalit ni Omri gikan 
kang Semer sa kantidad nga duha ka talanton 
nga plata, katumbas sa $13,212. (1Ha 16:23, 24) 
Ang bukid ingon man ang siyudad padayong gita- 
wag sumala sa ngalan niining kanhi nga tag-iya. 
—Am 4:1; 6:1. 

Nahimutangan. Ang Samaria gituohan nga 
mao ang mga kagun-oban nga gitawag ug Shome- 
ron nga kasikbit sa Arabianhong balangay sa Sa- 

bastiya, mga 55 km (34 mi) sa A sa Jerusalem, ug 
11 km (7 mi) sa AK sa Sekem. Nahimutang kini sa 
teritoryo sa Manases. Sa dihang ang Samaria gihu- 
bit ingong “ang ulo” sa Epraim, kini nagtumong sa 
iyang posisyon ingong kaulohan sa napulo-ka-tribo 
nga gingharian, sanglit ang Epraim mao ang pa- 
ngunang tribo niana nga gingharian. (Isa 7:9) Kon 
dili man mao ra usab ang nahimutangan sa Samir, 
ang Samaria haduol ra sa “Samir diha sa bukirong 
rehiyon sa Epraim,” ang pinuy-anan ni Maghuhu- 
kom Tola nga nag-alagad sa panahon sa mga Mag- 
huhukom.---Huk 10:1, 2. 

Ang medyo patag nga ibabaw sa bungtod sa Sa- 
maria, mga 2 km (1 mi) ang gilapdon gikan sa S 
ngadto sa K, maoy usa ka maayong lokasyon alang 
sa usa ka siyudad. Tungod kay kini kalit nga pasu- 
bida sa gihabogong mga 90 m (300 p) gikan sa pa- 
tag sa ubos, kining dapita daling depensahan. Nin- 
dot usab kaayo ang talan-awon tungod kay mas 
habog ang mga bukid dapit sa A, S, ug H, samtang 
sa K ang yuta inanay nga midulhog gikan sa giha- 
bogong 463 m (1,519 p) ngadto sa asul nga Medi- 
teranyo, nga 34 km (21 mi) ang gilay-on. 

Ang dakong bahin sa kasaysayan sa Samaria na- 
langkit sa daotang rekord sa 14 ka hari sa Israel gi- 
kan kang Omri ngadto kang Oseas.--1Ha 16:28, 
29; 22:51, 52; 2Ha 3:1, 2: 10:35, 36; 13:1, 10, 14:23, 
15:8, 13, 14, 17, 23, 25, 27: 17:1. 

Sa Panahon ni Ahab. Human sa kamatayon 
ni Omri, gipadayon sa iyang anak nga lalaki nga si 
Ahab ang pagpanukod diha sa siyudad sulod sa 
iyang 22 ka tuig nga paghari. Kini naglakip sa pag- 
tukod sa templo ni Baal, sa pagtukod sa halaran ni 
Baal, ug sa pagpatindog sa “sagradong poste” alang 
sa pagsimba diha nianang bag-ong natukod nga 
siyudad. Kining tanan nagpadayag sa Canaanhong 
relihiyon nga gipangunahan sa Fenicianhong asa- 
wa ni Ahab nga si Jezebel. (1Ha 16:28-33, 18:18, 
19, 2Ha 13:6) Gidayandayanan usab ni Ahab ang 
Samaria pinaagig matahom nga “balay nga garing” 
nga lagmit gisangkapan ug “mga higdaanan nga 
garing” sama niadtong gihisgotan ni manalagnang 
Amos usa ka gatos ka tuig sa ulahi. (1Ha 22:39, 
Am 3:12, 15: 6:1, 4) Ang mga arkeologo nakakap- 
lag ug kapin sa 500 ka tipak sa garing diha sa mga 
kagun-oban sa Samaria, nga daghan niini nindot 
kaayo nga pagkalilok. 

Sa ulahing bahin sa paghari ni Ahab, ang Siryan- 
hong hari nga si Ben-hadad II naglikos sa Samaria, 
nanaad nga hutdon niya pagkuha ang tanang bu- 
tang niini hangtod nga wala nay igong abog nga 
makapuno sa kamot sa iyang mga sundalo. Apan, 
ang mga Israelinhon gihatagan ug kadaogan aron 
si Ahab makaila nga si Jehova mao ang Diyos nga 
Labing Gamhanan. (1Ha 20:1-21) Sa ikaduhang 
panagsangka wala pay usa ka tuig sa ulahi, sa di- 

hang si Ben-hadad napugos sa pagsurender, gibu- 
hian siya ni Ahab sa dihang siya misaad nga ang 
mga siyudad iuli ngadto sa Israel ug ang 'mga da- 
lan sa Damasco igatudlo” alang kang Ahab sama 
usab sa amahan ni Ben-hadad nga nagtudlo ug 
mga dalan alang sa iyang kaugalingon didto sa Sa- 
maria. (1Ha 20:26-34) Kini nga “mga dalan” dayag 
maoy tukoranan ug mga tindahan, o mga tiyang- 
gihan, aron mapalambo ang patigayon sa amahan 
ni Ben-hadad. Apan, si Ahab mipauli sa Samaria 
nga masulub-on ug nagminghoy, sanglit giingnan 
siya ni Jehova nga siya mamatay tungod kay wala 
niya patya si Ben-hadad.---1Ha 20:35-43. 

Ang katumanan niini nahitabo sa ikatulong tuig 
human niadto, sa dihang giimbitar ni Ahab ang 
Judeanhon nga si Haring Jehosapat aron sa pagta- 
bang kaniya nga mabawi ang Ramot-gilead gikan 
sa Sirya. Ang duha ka hari pormal nga nagsabot 
bahin niini didto sa entrada sa Samaria ug, human 
nga gibalewala ang manalagna ni Jehova ug gipa- 
matian ang malimbongong tambag sa mini nga 
mga manalagna, sila migikan alang sa gubat. (1Ha 
22:1-28: 2Cr 18:2, 9) Nagtakoban si Ahab, apan na- 
igo siya sa usa ka pana, bisan tuod ang kaawayng 
magpapana wala makaila kaniya nga siya mao ang 
hari. Tungod sa kadaghan sa miagas nga dugo, si 
Ahab namatay diha sa iyang karo. Gidala siyag ba- 
lik ngadto sa iyang kaulohan nga siyudad aron ilu- 
bong, ug ang karo gihugasan daplin sa linaw sa Sa- 
maria. (1Ha 22:29-38) Kini nga linaw lagmit mao 
ang mabaw apan dakong rektanggulo nga linaw 
nga nadiskobrehan didto sa mga arkeologo. 

Gihimo ang kataposang pagpakighusay sa balay 
ni Ahab pinaagi sa mga kamot ni Jehu, kinsa gidi- 
hogan ni Jehova aron ipahamtang ang paghukom. 
(2Ha 9:6-10) Human patya ang anak nga lalaki ni 
Ahab nga si Jehoram, ang apong lalaki ni Ahab 
nga si Ahazias, ug ang balo ni Ahab nga si Jeze- 
bel (2Ha 9:22-37), gimaneobra ni Jehu, pinaagi sa 
iyang mga sulat ngadto sa mga prinsipe ug sa mga 
ansiyano nga nagpuyo sa Samaria, nga mapunggo- 
tan ug ulo ang 70 ka nahibiling mga anak nga la- 
laki ni Ahab. “Nan, hibaloi,” miingon si Jehu, “nga 
walay pulong si Jehova nga mahulog sa yuta nga 
dili matuman nga gisulti ni Jehova batok sa balay 
ni Ahab; ug gibuhat ni Jehova ang iyang gisulti pi- 
naagi sa iyang alagad nga si Elias.”--2Ha 10:1- 
12, 17. 

Ang ubang mga pahayag ni Jehova pinaagi sa 
iyang mga manalagna nga si Elias ug Eliseo, ug 
ang mga panghitabo nga nalangkit niini, midangat 
sa Samaria ug sa palibot niini. Pananglitan, ang 
anak nga lalaki ni Ahab nga si Ahazias nahulog sa 
barandilya sa lawak-sa-atop sa iyang palasyo did- 
to sa Samaria (2Ha 1:2-17), ang sanlahon nga si 
Naaman nga Siryanhon miadto sa Samaria aron 

mamaayo (2Ha 5:1-14), ug ang Siryanhong kasun- 
dalohan nga gipadala aron sa pagdakop kang Eli- 
seo, nakaagom ug mental nga pagkabuta ug gidala 
ngadto sa Samaria, diin sila gipakaon ug gipapau- 
li (2Ha 6:13-23). Sa panahon sa paghari sa anak 
nga lalaki ni Ahab nga si Jehoram, gilikosan sa 
mga Siryanhon ang Samaria, nga nagpahinabog 
grabeng gutom nga tungod niana gikaon sa pipila 
ka tawo ang ilang kaugalingong mga anak. Apan, 
ingong katumanan sa tagna ni Eliseo, ang gutom 
nahunong sa usa ka gabii sa dihang gipahinabo ni 
Jehova nga mangalagiw ang mga Siryanhon tu- 
ngod sa kahadlok ug mabiyaan ang ilang mga pag- 
kaon.---2Ha 6:24-29, 7:1-20. 

Karibal sa Jerusalem. Sa popanahon, tu- 
ngod sa pag-indigay ug pagdumtanay tali sa Sa- 
maria ug Jerusalem, ang mga kaulohan sa amiha- 
nan ug sa habagatang gingharian, miulbo ang 
gubat. Sa usa ka higayon ang hari sa Juda, sa di- 
hang hapit nang moatake sa Edom, nagpapauli sa 
100,000 ka mersenaryo sa Israel tungod sa sugo ni 
Jehova. Ug bisan kon gibayran ug 100 ka talanton 
nga plata ($660,600), kini nga mga Israelinhon na- 
suko pag-ayo mao nga ilang gisulong ug giagawan 
ang Judeanhong mga lungsod “gikan sa Samaria 
hangtod sa Bet-horon.” (2Cr 25:5-13) Unya, ang 
hari sa Juda nga labihang lipaya tungod sa kadao- 
gan batok sa Edom, nakig-away sa hari sa Sama- 
ria, usa ka panag-away nga wala mahusay hangtod 
nga ang tanang bulawan ug plata gikan sa balay ni 
Jehova ug sa tipiganan sa bahandi sa hari didto sa 
Jerusalem gidala ngadto sa Samaria. (2Ha 14:8-14, 
2Cr 25:17-24) Apan katuigan sa ulahi, sa dihang si 
Haring Ahaz sa Juda napildi, giuli sa mga tawo sa 
Israel ang pipila ka binihag ug mga inagaw nga 
ilang gidala ngadto sa Samaria aron sila makaling- 
kawas sa kasuko ni Jehova.---2Cr 28:5-15. 

Sa kataposan ang siyudad sa Samaria gilaglag 
tungod sa idolatriya, kadunotan sa moral, ug sa pa- 
dayong pagsalikway niini sa mga balaod ug mga 
prinsipyo sa Diyos. (2Ha 17:7-18) Sublisubling gi- 
pasidan-an ni Jehova ang mga magmamando sa 
Samaria ug ang ilang mga sakop pinaagi sa iyang 
mga manalagna sama ni Isaias (8:4: 9:9), Oseas 
(7:1: 8:5, 6: 10:5, 7: 13:16), Amos (3:9, 8:14), Mi- 
queas (1:1, 5, 6), ug sa uban pa (1Ha 20:13, 28, 3b- 
42; 22:8) ingon man ni Elias ug Eliseo. Sa ulahi, 
human kini malaglag, gipunting sa ubang mga 
manalagna ang Samaria ingong pasidaang panig- 
ingnan alang niadtong misalikway sa mga instruk- 
siyon ni Jehova.---2Ha 21:10-13, Jer 23:13, Eze 16: 
46, 51, 53, 55: 23:4, 33. 

Ulahing Kasaysayan. Niadtong 742 W.K.P. si 
Salmaneser V nga hari sa Asirya naglikos sa Sama- 
ria, apan ang siyudad nakasugakod sa paglikos su- 
lod sa halos tulo ka tuig. Sa dihang sa kataposan 

Romanhong mga kagun-oban sa 
karaang Samaria 


kini napukan niadtong 740 W.K.P., daghan sa pa- 
ngunang mga molupyo ang gidestiyero ug gipapu- 
yo sa Mesopotamia ug Media. Dili pa gihapon ma- 
tino kon ang bug-os nga nagbihag sa siyudad mao 
ba si Salmaneser V o kaha ang iyang manununod 
nga si Sargon Il.---2Ha 17:1-6, 22, 23, 18:9-12, tan- 
awa ang SARGON. 

Sa dihang napukan ang Samaria sa mga Asir- 
yanhon, ang detalyadong kasaysayan sa Bibliya 
bahin niini nga siyudad natapos. Human niadto, 
ang kadaghanang mga paghisgot sa siyudad, bisan 
tuod dili kanunay (2Ha 23:18; Buh 8:5), gihimo 
ingong pahinumdom sa mahitabo niadtong more- 
belde kang Jehova. (2Ha 18:34: 21:13, Isa 10:9-11, 
36:19) Giasoy sa Bibliya nga human malaglag ang 
Jerusalem ug mapatay si Gedalias, 80 ka tawo gi- 
kan sa Sekem, Shilo, ug Samaria ang milugsong 
paingon sa Mizpa ug ilang nasugatan ang mamu- 
muno nga si Ismael. Gipatay ni Ismael ang daghan 
niini nga mga tawo, apan gipalingkawas niya ang 
pipila nga misaad nga ipakita kaniya kon diin tipi- 
gi ang mga trigo, sebada, lana, ug dugos.---Jer 
41:1-9. 

Ang sekular nga mga rekord nag-asoy ug pipila 
sa kasaysayan sa Samaria sukad ug human sa mga 
adlaw ni Alejandrong Bantogan. Sa kapanahonan 
sa Roma ang kahalangdon sa Samaria maoy tu- 
ngod sa pagpanukod nga gihimo ni Herodes nga 
Bantogan, kinsa nag-usab sa ngalan sa siyudad 

ingong Sebaste (usa ka Gregong feminine nga por- 
ma sa Latin nga ngalang Agusto), agig pagpasidu- 
ngog kang Agusto, ang unang emperador. Karong 
adlawa ang Arabiko nga ngalang Sabastiya nag- 
preserbar sa ngalang gihatag ni Herodes niini. 
Busa dili ikatingala nga sa mga pagpangubkob nii- 
ning dapita may nakaplagan nga nahibiling mga 
butang gikan sa nagkalainlaing yugto sa kasaysa- 
yan niini, ang pipila niini nga mga nahibilin maoy 
sukad pa sa mga adlaw sa mga hari sa Israel. 

2. Ang teritoryo sa napulo-ka-tribo nga ami- 
hanang gingharian sa Israel. Usahay ang ngalan 
sa kaulohang siyudad niini nga Samaria gigamit 
alang niining tibuok nga teritoryo. Pananglitan, sa 
dihang si Ahab gitawag nga “hari sa Samaria,” gi- 
punting niini dili kay sa limitadong paagi ang 
iyang pagkahari sa maong siyudad lamang, kondi- 
li gipunting usab niini sa mas lapad nga diwa ang 
iyang pagkahari sa napulo ka tribo. (1Ha 21:1) 
Busa, ang “mga siyudad sa Samaria” nagtumong 
usab sa mga siyudad diha sa lainlaing dapit sa na- 
pulo ka tribo, dili sa mga lungsod nga anaa sa pa- 
libot sa kaulohan. (2Ha 23:19; kining sama nga eks- 
presyon nga gitala sa 1Ha 13:32 nga daw gigamit 
una pa matukod ang siyudad sa Samaria, kon dili 
matagnaon, lagmit nga unang gigamit sa tighipos 
sa asoy sa Mga Hari.) Ang gutom “sa Samaria” sa 
mga adlaw ni Ahab milukop sa tibuok nga gingha- 
rian sa Samaria ug nakaabot pa gani sa Fenicia, 
hangtod sa bul-oganang walog sa Kerit, sa S sa 
Jordan, ngadto sa Zarepta sa Mediteranyo. (1Ha 
17:1-12, 18:2, 5, 6) Sa susama, ang saad sa pagpa- 
sig-uli mahitungod sa “kabukiran sa Samaria” lag- 
mit gayod nga naglakip sa tibuok nga gingharian 
sa Samaria.---Jer 31:5. 

Mopatim-aw nga si Tiglat-pileser II mao ang 
unang nagpapahawa sa mga Israelinhon gikan sa 
teritoryo sa Samaria, ug ang pipila ka prominen- 
teng mga Rubenhon, Gadhanon, ug Manasesnon 
gikan sa S sa Jordan maoy lakip niadtong gibalhin 
ngadto sa Asirya. (1Cr 5:6, 26) Sa dihang ang ami- 
hanang gingharian sa kataposan napukan, mas 
daghan pa ang gidestiyero. (2Ha 17:6) Apan nia- 
nang panahona gipulihan sa hari sa Asirya kini 
nga mga Israelinhon ug mga tawo gikan sa ubang 
mga dapit sa iyang gingharian, usa ka polisa sa 
pagbalhin sa mga molupyo nga gipadayon ni Esar- 
hadon ug Asenapar (Ashurbanipal).--2Ha 17:24, 
Esd 4:2, 10. 

Ang mga leyon midaghan sa maong yuta, tinga- 
li tungod kay ang maong yuta, o ang dakong bahin 
niini, nahimong biniyaan sulod sa dugayng pana- 
hon. (Itandi ang Ex 23:29.) Walay duhaduha nga 
ingong patuotuo gibati sa mga lalin nga tungod 
kadto kay sila wala masayod kon unsaon pagsimba 
ang diyos sa maong yuta. Busa ang usa ka saser- 

doteng Israelinhon nga magsisimba sa nating baka 
gipadalag balik sa hari sa Asirya gikan sa pagka- 
destiyero. Iyang gitudloan ang mga lalin bahin 
kang Jehova, apan sa sama usab nga paagi ni Jero- 
boam, maong sila nakakat-on ug pipila ka butang 
bahin kang Jehova apan nagpadayon gihapon sa 
pagsimba sa ilang bakak nga mga diyos.---2Ha 
17:24-41. 

3. Ang distrito diin usahay moagi si Jesus ug 
diin sa ulahi gidala sa mga apostoles ang mensa- 
he sa Kristiyanidad. Ang mga utlanan niini dili 
matino karong adlawa, apan kapin kon kulang, 
kini nahimutang taliwala sa Galilea sa A ug sa Ju- 
dea sa H, ug kini miabot sa K gikan sa Jordan 
ngadto sa kapatagan daplin sa kabaybayonan sa 
Mediteranyo. Sa dakong bahin kini nga distrito 
naglakip sa mga teritoryo nga kanhi iya sa tribo ni 
Epraim ug sa katunga sa tribo ni Manases (sa K sa 
Jordan). 

Sa popanahon, sa iyang pagpaingon ngadto ug 
gikan sa Jerusalem, si Jesus miagi sa Samaria, kay 
kini nahimutang taliwala sa mga distrito sa Judea 
ug Galilea. (Luc 17:11: Ju 4:3-6) Apan sagad nga 
siya naglikay sa pagwali niini nga teritoryo, ug 
gani nagbaod sa 12 nga iyang gipadala nga dili mo- 
adto sa mga siyudad sa Samaria apan hinuon “mo- 
adto kanunay sa nawalang mga karnero sa balay 
sa Israel, nga mao, ang mga Hudiyo.---Mat 10:5, 6. 

Apan, kini nga pagdili maoy sulod sa limitadong 
panahon lamang, sanglit una pa siya mosaka sa la- 
ngit, si Jesus miingon sa iyang mga tinun-an nga 
ilang isangyaw ang maayong balita dili lamang 
sa Samaria apan hangtod sa kinalay-ang dapit sa 
yuta. (Buh 1:8, 9) Mao nga sa dihang nahitabo ang 
paglutos sa Jerusalem, ang mga tinun-an, ilabina 
si Felipe, nagwali didto sa Samaria. Sa ulahi, si Ped- 
ro ug si Juan gipadala didto, ug kini nakaamot sa 
dugang pang pag-uswag sa Kristiyanidad.---Buh 
8:1-17, 25: 9:31: 15:3. 


SAMARIANHON [lagmit, Taga- (Iya sa) Sa- 
maria]. Ang termino nga “mga Samarianhon” 
unang makita sa Kasulatan human masakop ang 
napulo-ka-tribo nga gingharian sa Samaria niad- 
tong 740 W.K.P.: kini gigamit alang niadtong nag- 
puyo sa amihanang gingharian una pa sa maong 
pagsakop aron mapalahi gikan sa mga langyaw 
nga sa ulahi gidala didto gikan sa ubang mga ba- 
hin sa Imperyo sa Asirya. (2Ha 17:29) Mopatim-aw 
nga ang mga Asiryanhon wala magbalhin sa ta- 
nang molupyo nga Israelinhon, sanglit ang asoy sa 
2 Cronicas 34:6-9 (itandi ang 2Ha 23:19, 20) nag- 
pakita nga sa panahon sa paghari ni Haring Josias 
diha pay mga Israelinhon sa maong yuta. Sa ulahi, 
ang “mga Samarianhon” nagtumong sa mga ka- 
liwat niadtong nahibilin sa Samaria ug sa mga 

tawong gidala sa mga Asiryanhon ngadto sa Sa- 
maria. Busa ang pipila niini sa walay duhaduha 
maoy mga anak sa mga pagminyoay sa mga dili 
parehog kagikan. Sa mas ulahi pa nga yugto, ang 
ngalan nakabaton ug relihiyosong kahulogan, inay 
nga may kalabotan sa rasa o politika. Ang “Sama- 
rianhon” nagtumong ngadto sa usa ka tawo nga sa- 
kop sa usa ka relihiyosong sekta nga milambo diha 
sa palibot sa karaang Sekem ug Samaria ug nangu- 
pot sa pipila ka pagtulon-an nga lahi kaayo sa Ju- 
daismo.--Ju 4:9. 

Ang Relihiyon nga Samarianhon. Ang pag- 
lambo sa relihiyon nga Samarianhon maoy tungod 
sa daghang hinungdan, ug dakong bahin niini mao 
ang paningkamot ni Jeroboam nga ibulag ang na- 
pulo ka tribo gikan sa pagsimba kang Jehova nga 
nasentro sa Jerusalem. Sulod sa mga 250 ka tuig 
human ang nasod mabahin sa duha ka gingharian, 
ang ordinado sa Diyos nga Levihanong mga saser- 
dote gipulihan sa tinudlo sa tawo nga mga sa- 
serdote, kinsa nanguna sa gingharian sa Israel 
sa pagbuhat sa idolatriya nga makadaot sa mo- 
ral. (1Ha 12:28-33, 2Ha 17:7-17: 2Cr 11:13-15, 13: 
8, 9) Dayon napukan ang amihanang gingharian. 
Ang paganong mga lalin nga gidala didto gikan 
sa Babilonya, Cuta, Ava, Hamat, ug Separvaim 
maoy mga magsisimba sa daghang bathala---kang 
Sucot-benot, Nergal, Asima, Nibhaz, Tartak, Adra- 
melek, ug Anamelek. Bisan tuod may nakat-onan 
sila mahitungod kang Jehova pinaagi sa pagtudlo 
kanila sa usa ka saserdote gikan sa mga saserdote 
nga giorganisar ni Jeroboam, apan, ingon sa gihi- 
mo sa Samaria sa mga nating baka nga bulawan, 
sila nagpadayon sa pagsimba sa ilang bakak nga 
mga diyos sulod sa sunodsunod nga mga kaliwa- 
tan. (2Ha 17:24-41) Ang epekto sa dakong mga pa- 
ningkamot ni Josias nga hinloan kining amihanang 
mga komunidad gikan sa ilang pagsimba sa idolo, 
halos usa ka gatos ka tuig human mapukan ang Sa- 
maria, dili dumalayon sama sa mga reporma nga 
gihimo niya didto sa habagatang gingharian sa 
Juda.---2Ha 23:4-20, 2Cr 34:6, 7. 

Niadtong 537 W.K.P. ang nahibilin sa 12 ka tribo 
nga mibalik gikan sa pagkadestiyero sa Babilonya 
nangandam sa pagtukod pag-usab sa templo ni Je- 
hova sa Jerusalem. (Esd 1:3; 2:1, 70) Sa maong hi- 
gayon ang “mga Samarianhon,” nga didto na sa 
maong yuta sa dihang ang mga Israelinhon miabot 
ug kinsa gihubit ingong “mga kaaway sa Juda ug 
Benjamin,” miduol kang Zorobabel ug sa mga an- 
siyano, nga nag-ingon, “Patabanga kami sa pagtu- 
kod uban kaninyo, kay, sama gayod kaninyo, kami 
nangita sa inyong Diyos ug kami naghalad kaniya 
sukad sa mga adlaw ni Esar-hadon nga hari sa 
Asirya, nga maoy nagdala kanamo dinhi.” (Esd 4: 
1,2) Apan, kini nga pangangkon sa debosyon kang 

Jehova maoy sa ngabil lamang, kay sa dihang wala 
dawata ni Zorobabel ang ilang tanyag, gihimo sa 
mga Samarianhon ang kutob sa ilang maarangan 
aron mababagan ang pagtukod sa templo. Human 
mapakyas ang tanan nilang hiniusang mga pa- 
ningkamot sa pagpanghasi ug pagpanghadlok, sila 
nagsulat ug bakak nga mga sumbong ngadto sa 
emperador sa Persia ug sila milampos sa pagkom- 
binsir sa gobyerno nga magpakanaog ug mando 
nga pahunongon ang pagtukod sa templo sulod sa 
daghang tuig.---Esd 4:3-24. 

Sa tungatunga sa ikalimang siglo W.K.P., sa di- 
hang si Nehemias misugod sa pag-ayo sa mga pa- 
ril sa Jerusalem, si Sanbalat (gobernador sa Sama- 
ria, sumala sa usa sa Elephantine Papyri) mihimog 
daghang masiboton nga mga paningkamot sa pag- 
pahunong sa proyekto apan kini wala molampos. 
(Neh 2:19, 20; 4:1-12, 6:1-15) Sa ulahi, sa pagbalik 
ni Nehemias sa Jerusalem, human sa taudtaod nga 
panahon nga wala siya didto, iyang nakaplagan 
nga ang apong lalaki sa Hataas nga Saserdoteng si 
Eliasib nagminyo sa anak nga babaye ni Sanbalat. 
Dihadiha, si Nehemias “nag-abog kaniya. ---Neh 13: 
6, 7, 28. 

Giisip sa pipila nga ang pagtukod sa Samarian- 
hong templo didto sa Bukid sa Gerizim, tingali sa 
ikaupat nga siglo W.K.P., ingong kaindig sa templo 
sa Jerusalem maoy timaan nga bug-os nang nasip- 
ak ang mga Hudiyo ug ang mga Samarianhon, bi- 
san tuod gihunahuna sa pipila nga ang pagkaputol 
sa ilang relasyon nahitabo kapin sa usa ka siglo sa 
ulahi. Sa dihang gisugdan ni Jesus ang iyang mi- 
nisteryo, ang kasungian tali sa duha ka pundok 
wala pa mahusay, bisan pag ang templo sa Geri- 
zim nalaglag na mga usa ug tunga na ka siglo ang 
milabay. (Ju 4:9) Ang mga Samarianhon nagsim- 
ba pa gihapon didto sa Bukid sa Gerizim (Ju 4:20- 
23), ug ang mga Hudiyo ubos ug pagtamod kanila. 
(Ju 8:48) Tungod niining matamayong tinamdan, 
naaghat si Jesus nga ipasiugda ang usa ka kusga- 
nong punto diha sa iyang sambingay bahin sa ma- 
tinabangong Samarianhon.---Luc 10:29-37. 

Ang Samarianhong Pentateuch. Sukad sa 
unang mga panahon, ang Kasulatan sa mga Sama- 
rianhon naglangkob lamang sa unang lima ka ba- 
sahon sa Bibliya, ug kaugalingon lamang nila kini 
nga rebisyon, gisulat sa ilang kaugalingong mga 
karakter o letra ug nailhan ingong Samarianhong 
Pentateuch. Gisalikway nila ang ubang bahin sa 
Hebreohanong Kasulatan, gawas lamang tingali sa 
basahon ni Josue. Ang Samarianhong Pentateuch 
lahi sa Masoretikong teksto sa mga 6,000 ka higa- 
yon, ug kadaghanan niini ginagmay ra ang kalai- 
nan. Apan, ang pipila niini maoy dagko, sama pa- 
nanglitan, sa mabasa sa Deuteronomio 27:4, diin 
ang Gerizim giilis sa Ebal, ang dapit diin ang mga 

balaod ni Moises igasulat diha sa pinaputi nga 
mga bato. (Deu 27:8) Ang tatawng hinungdan nii- 
ning maong kausaban maoy aron mapaluyohan 
ang ilang pagtuo nga ang Gerizim mao ang bala- 
ang bukid sa Diyos. 

Apan ang ilang pagdawat sa Pentateuko, sa kati- 
buk-an, nakahatag sa mga Samarianhon ug pasu- 
karanan sa pagtuo nga ang usa ka manalagna nga 
mas dako pa kay kang Moises moabot. (Deu 18:18, 
19) Sa unang siglo ang mga Samarianhon naglaom 
sa pag-abot ni Kristo nga Mesiyas, ug ang pipila 
kanila miila kaniya, ang uban misalikway kaniya. 
(Luc 17:16-19, Ju 4:9-43: Luc 9:52-56) Sa ulahi, pi- 
naagi sa pagwali sa unang mga Kristohanon, dag- 
hang Samarianhon ang malipayong misagop sa 
Kristiyanidad.---Buh 8:1-17, 25, 9:31, 15:3. 


SAMBINGAY.. Ang Gregong ekspresyon nga 
parabole’ (sa literal, pagbutang sa tupad o pagti- 
ngob) mas lapad ug kahulogan kay sa Cebuano nga 
“panultihon” o “parabola.” Apan, ang “sambingay” 
o ilustrasyon halapad ug kapadapatan nga mahi- 
mong maglakip sa “parabola” ug, sa daghang ka- 
himtang, sa “panultihon.” Ang “panultihon” nag- 
hubit sa kamatuoran pinaagig makahuloganong 
pinulongan, nga sagad pinaagig metapora o pag- 
tandi, ug ang “parabola” maoy usa ka pagtandi o 
pag-amgid, usa ka mubo, sagad tinumotumo nga 
asoy nga kakuhaan ug moral o espirituwal nga ka- 
matuoran. 

Ang pamatuod nga gigamit sa Kasulatan ang 
pulong nga pa-ra-bole” diha sa mas lapad nga kahu- 
logan kay sa Cebuano nga “parabola” gipakita sa 
Mateo 13:34, 35, diin gipunting ni Mateo nga su- 
mala sa tagna si Jesu-Kristo mamulong pinaagig 
“mga sambingay” (NW), “mga parabola” (KJ, RS). 
Ang Salmo 78:2, nga gikutloan ni Mateo niini, nag- 
tumong sa “usa ka panultihon” (Heb., ma-shal'), ug 
katumbas niini nga termino gigamit sa magsusulat 
sa Ebanghelyo ang Gregong pulong nga pa-ra-bole. 
Ingon sa gipasabot sa literal nga kahulogan sa Gre- 
gong termino, ang parabole’ gigamit ingong paa- 
gi sa pagtudlo o sa pagpahayag sa usa ka ideya, usa 
ka paagi sa pagpatin-aw sa usa ka butang pinaagi 
sa ‘pagbutang niini tupad’ sa laing butang nga su- 
sama niini. (Itandi ang Mar 4:30.) Gigamit lamang 
sa kadaghanang Iningles nga hubad ang Iningles 
nga pulong nga “parable” (sa Cebuano, parabola) sa 
paghubad sa Gregong termino. Bisan pa niana, dili 
sa matag higayon makuha niini nga hubad ang 
bug-os nga kahulogan niini. 

Pananglitan, sa Hebreohanon 9:9 ug 11:19 ang 
kadaghanang hubad kinahanglang mogamit ug la- 
ing mga ekspresyon gawas sa “parabola.” Diha sa 
unang teksto, ang tabernakulo o tolda nga gigamit 
sa Israel didto sa kamingawan gitawag ni apostol 

Pablo nga “usa ka sambingay [para:bole? “lara- 
wan,” KJ; “pag-amgid,” Ro, “simboliko,” AT, RS] 
alang sa tinudlong panahon.” Diha sa ikaduhang 
teksto si Abraham gihubit sa apostol ingong mida- 
wat pagbalik kang Isaac gikan sa mga patay “sa 
masambingayong paagi” (NW) (en pa-ra-bolei” “sa 
mahulagwayong pagkasulti,” JB, RS). Ang pamu- 
long nga, “Mananambal, ayoha ang imong kauga- 
lingon,” gitawag usab nga usa ka parabole’. (Luc 
4:23) Tungod niini, ang mas malangkobong termi- 
no sama sa “sambingay” (NW) gigamit kanunay 
ingong hubad sa pa-ra-bole' sa tanang kahimtang. 

Ang laing susama nga termino mao ang Gre- 
gong allegoria, nga maoy usa ka pinataas nga 
metapora diin ang sunodsunod nga mga aksiyon 
naghawas sa laing mga aksiyon, samtang ang mga 
persona sagad maoy mga simbolo o mga personi- 
pikasyon. Si Pablo migamit sa Gregong berbo nga 
allegoreo diha sa Galacia 4:24, maylabot kang 
Abraham, Sara, ug Agar. Gihubad kini nga “usa ka 
sambingay' (KJ), 'usa ka masumbingayong pagka- 
sulti (AT), ug “usa ka simboliko nga drama” (NW). 

Gigamit usab ni apostol Juan ang usa ka lahi nga 
termino (pa-roi-mi'a) nga nagpasabot ug “pagtandi” 
(Ju 10:6, 16:25, 29): kini gihubad sa lainlaing paa- 
gi ingong “larawan,” “mahulagwayong sinultihan,” 
“parabola,” “panultihon,” ug “pagtandi” (AT, KJ, 
NW). Gigamit ni Pedro ang samang termino labot 
sa “panultihon” bahin sa iro nga mibalik sa sinuka 
niini ug sa anay nga mibalik pagligid sa lapok. 
—2Pe 2:22. 

Pagkaepektibo. Ingong puwersadong pama- 
agi sa pagtudlo, ang mga sambingay o mga pa- 
rabola epektibo sa labing menos lima ka paagi: 
(1) Kini makakuha ug makaagpni sa pagtagad: pipi- 
la lang ka butang ang makapaikag sama sa usa ka 
kasinatian o sugilanon. Kinsa bay dili sinati sa mga 
sambingay bahin sa anak nga mausikon ug sa na- 
wala nga karnero? (2) Kini makapukaw sa hunahu- 
na, ang usa sa labing maayong mga ehersisyo 
sa hunahuna mao ang pagpangita sa kahulogan 
sa usa ka pagtandi, sa pagsabot sa lisod-sabtong 
mga kamatuoran nga gipresentar. (3) Kini motuk- 
bil sa mga emosyon ug, pinaagi sa dayag ug prak- 
tikal nga pagpadapat kanunay sa mga kamatuoran 
ngadto sa tigpaminaw, maabot ang tanlag ug ang 
kasingkasing. (4) Kini makatabang sa paghinum- 
dom, sa ulahi ang usa ka tawo makabalay pag- 
usab sa sugilanon ug mohimog kapadapatan niini. 
(5) Kini magpresebar sa kamatuoran, kay kini ka- 
nunayng mapadapat ug daling masabtan sa bisan 
unsang panahon ug yugto. Tungod kini kay gihis- 
gotan niini ang kinabuhi ug ang kinaiyanhong mga 
butang, dili sama sa mga pulong lamang nga ma- 
himong mabag-o ang kahulogan. Kini maoy usa ka 
katarongan kon nganong ang mga kamatuoran 

sa Bibliya nagpabiling tin-aw kaayo karong adlawa, 
nga sama gayod sa pagkapamulong ug pagkasulat 
niini kaniadto. 

Mga Katuyoan. Ang pangunang katuyoan sa 
tanang sambingay o mga ilustrasyon, ingon sa gi- 
pakita na, mao ang pagtudlo. Apan ang mga sam- 
bingay sa Bibliya adunay laing mga katuyoan usab: 

(1) Tungod kay usahay ang usa ka tawo kina- 
hanglan mang motuki aron matugkad ang bug-os, 
halalom, dulot-sa-kasingkasing nga kahulogan sa 
usa ka butang, kini ang hinungdan nga mosibog na 
kadtong wala mahigugma sa Diyos apan adunay 
taphaw nga kaikag lamang ug wala gayod magti- 
nguha sa kamatuoran diha sa ilang mga kasingka- 
sing. (Mat 13:13-15) Ang Diyos wala magkabig sa 
maong matang sa mga tawo. Ang mga sambingay 
o mga ilustrasyon magpalihok sa mapainubsanong 
mga tawo sa pagpangayog dugang katin-awan, 
ang mapahitas-on dili mobuhat niana. Si Jesus mi- 
ingon: “Siya nga may mga igdulungog magpata- 
linghog,” ug bisan tuod namauli ang kinabag-an sa 
panon sa katawhan nga namati kang Jesus, ang 
mga tinun-an miduol ug nangayog katin-awan. 
--Mat 13:9, 36. 

(2) Ang mga sambingay o mga ilustrasyon mag- 
lilong sa kamatuoran gikan niadtong kinsa moga- 
mit niini sa sayop nga paagi ug kinsa magtinguha 
sa paglit-ag sa mga alagad sa Diyos. Pinaagi sa usa 
ka ilustrasyon labot sa kuwarta nga ibayad sa bu- 
his, gitubag ni Jesus ang pangutana sa mga Pari- 
seo agig pagbitik kaniya, ug siya mihinapos: “Busa, 
ibayad ninyo kang Cesar ang mga butang ni Cesar, 
apan ang mga butang sa Diyos ngadto sa Diyos.” 
Nagdepende sa iyang mga kaaway kon ipadapat ba 
nila kana, apan bug-os nasabtan sa mga tinun-an 
ni Jesus ang prinsipyo nga gipasiugda niana may- 
labot sa neyutralidad.---Mat 22:15-21. 

(3) Tungod kay nagdepende sa tigpaminaw ang 
pagpadapat sa mga prinsipyo sa sambingay, kini 
mohatag kaniyag tin-aw nga mensahe sa pasidaan 
ug pagbadlong, ug sa samang panahon kini dili 
mohatag kaniyag katarongan sa pakig-ergo sa ma- 
mumulong. Sa laing pagkasulti, kon nakita sa usa 
nga makaayo ang mga pulong nga gipasumbi- 
ngay, dawaton ug ipadapat niya kana. Sa dihang 
gisaway sa mga Pariseo si Jesus tungod sa pagka- 
on kauban sa mga maniningil ug buhis ug sa 
mga makasasala, si Jesus mitubag: “Ang mga ta- 
wong himsog wala magkinahanglan ug mananam- 
bal, kondili ang mga masakiton. Nan, lakaw ug 
tun-i ninyo ang kahulogan niini, “Buot ko ug kalu- 
oy, ug dili halad. Kay ako mianhi aron sa pagta- 
wag, dili sa mga tawong matarong, kondili sa mga 
makasasala.”---Mat 9:11-13. 

(4) Bisan kon gamiton aron mohatag ug pagtul- 
id sa usa ka tawo, ang mga sambingay mapuslanon 

aron mahanaw ang sayop nga hunahuna sa tigpa- 
minaw, ug ang iyang pangisip dili matakpan sa 
maong sayop nga hunahuna, ug sa ingon mas 
epektibo kay sa direkta lamang nga pagpahayag sa 
kamatuoran. Mao kini ang kahimtang sa dihang 
namati si Haring David sa pagbadlong ni Natan tu- 
ngod sa iyang sala labot kang Bat-seba ug kang 
Urias. (2Sa 12:1-14) Mao usab kini ang kahimtang 
sa dihang gigamit ang usa ka sambingay aron ma- 
palihok ang daotan nga si Haring Ahab sa pagtim- 
bangtimbang sa mga prinsipyo nga nalangkit sa 
iyang pagkadili-masinugtanon sa dihang iyang gi- 
luwas ang kinabuhi ni Haring Ben-hadad sa Sirya 
nga kaaway sa Diyos, ug aron ipahayag ang usa ka 
paghukom nga nagkondenar sa iyang kaugalingon. 
--1Ha 20:34, 38-43. 

(5) Ang mga sambingay makadasig sa mga tawo 
nga molihok sa lainlaing paagi, aron “molutaw ang 
ilang tinuod nga pagkatawo,' kon sila ba tiunay o 
dili-tiunay nga mga alagad sa Diyos. Sa dihang si 
Jesus miingon: “Siya nga mokaon sa akong unod 
ug moinom sa akong dugo adunay kinabuhing wa- 
lay kataposan,” “daghan sa iyang mga tinun-an 
ang namalik ngadto sa mga butang nga ilang gita- 
likdan ug wala na molakaw kauban niya.” Niining 
paagiha “napahimulag' ni Jesus kadtong wala mo- 
tuo sa kinasingkasing nga paagi.---Ju 6:54, 60-66. 

Hustong Panglantaw ug Pagsabot. Ang 
mga sambingay o mga ilustrasyon sa Bibliya dili 
kay usa lang ka aspekto. Kini naglatid ug nagpatin- 
aw ug mga prinsipyo, ug sagad kini adunay ma- 
tagnaong kahulogan ug kapadapatan. Dugang pa, 
ang pipila adunay matagnaong kahulogan sa di- 
hang kini gipahayag o dili dugay human niini, ug 
ang pipila, adunay dugang katumanan sa umaa- 
bot pa. 

May duha ka kasagarang sayop nga panghuna- 
huna nga makababag sa hustong pagsabot sa mga 
sambingay sa Bibliya. Ang usa mao ang pag-isip 
sa tanang sambingay ingong maayo lamang nga 
mga sugilanon, mga sanglitanan, o mga pagtulon- 
an. Pananglitan, ang parabola bahin sa anak nga 
mausikon giisip sa pipila nga usa lamang ka maa- 
yong pagkatagik nga literatura, ang sambingay 
bahin sa datong tawo ug kang Lazaro giisip nga usa 
lamang ka pananglitan sa ganti ug sa silot inigka- 
matay. 

Bahin niini basin may moingon usab nga ang 
mga sambingay, bisan tuod kinuha gikan sa tinu- 
od nga kinabuhi ug sa kinaiyanhong mga butang, 
dili gayod kanunayng aktuwal nga nahitabo. Bisan 
tuod ang pipila ka sambingay magsugod sa mga 
ekspresyon nga sama sa: “Usa ka panahon kanhi,” 
“Usa ka tawo may,” “Dihay usa ka tawo,” o sa susa- 
mang mga prase, kini sila gigamit sa mga ma- 
mumulong ubos sa impluwensiya sa espiritu sa 

Diyos ug sa ingon gitawag nga mga sambingay o 
mga ilustrasyon, o mga parabola. (Huk 9:8, Mat 21: 
28, 33, Luc 16:1, 19) Labot kang Jesu-Kristo kini 
giingon: “Kining tanang butanga gisulti ni Jesus 
ngadto sa mga panon sa katawhan pinaagi sa mga 
sambingay. Sa pagkatinuod, kon walay sambingay 
siya dili mosulti kanila.”--Mat 13:34, Mar 4:33, 34. 

Ang ikaduhang babag sa pagsabot mao ang pag- 
hatag ug detalyado kaayong pagpadapat sa sambi- 
ngay, nga maningkamot nga ipahaom sa simbo- 
likanhong paagi ang tanang detalye sa asoy sa 
literal nga mga panghitabo pinaagi sa kinaugali- 
ngon lamang nga pagpadapat o interpretasyon. 

Aron mabatonan ang hustong pagsabot, una, ki- 
nahanglang basahon ang konteksto, tinoon ang ka- 
himtang sa dihang gipahayag ang sambingay o 
ilustrasyon, ug mosukna, Unsa ang kanhing mga 
kahimtang ug mga sirkumstansiya niini? Panang- 
litan, sa dihang ang mga magmamando ug ang ka- 
tawhan sa Israel gihisgotan ingong “mga diktador 
sa Sodoma” ug “mga taga-Gomora,” mabutang sa 
atong hunahuna ang usa ka katawhan nga hi- 
labihan ka makasasala batok kang Jehova. (Isa 
1:10, Gen 13:13, 19:13, 24) Sa dihang ang salmista 
nag-ampo kang Jehova nga buhaton niya ngadto 
sa mga kaaway sa Diyos ug sa Iyang katawhan 
ang “ingon sa iyang gibuhat sa Midian, kini mag- 
pahinumdom kanato sa bug-os nga pagkaparot 
niadtong mga nanglupig sa katawhan sa Diyos, 
nga kapin sa 120,000 ang nangamatay.---Sal 83:2, 
3, 9-11, Huk 8:10-12. 

Ikaduha, sagad makatabang ang kahibalo bahin 
sa Balaod, sa mga kostumbre ug mga batasan, ug 
sa mga idiom o masambingayong mga ekspresyon 
nga gigamit niadtong panahona. Pananglitan, ang 
kahibalo labot sa Balaod motabang kanato sa pag- 
sabot sa sambingay bahin sa baling. (Mat 13:47- 
50) Tungod kay nianang panahona pabuhisan man 
ang mga bungahoy didto sa Palestina ug tungod 
kay ang walay bunga nga mga kahoy pamutlon 
man, kita matabangan sa pagsabot kon nganong 
gipahinabo ni Jesus nga malaya ang walay bunga 
nga kahoyng igos aron gamiton niya kini ingong 
sambingay.---Mat 21:18-22. 

Sa kataposan, ang mga punto sa usa ka sam- 
bingay angayng dili hatagan ug binuotbuot nga 
kahulogan, usa nga naggikan sa kinaugalingong 
panglantaw o sa pilosopiya. Ang lagda gilatid alang 
sa mga Kristohanon: “Walay usa nga nakahibalo sa 
mga butang sa Diyos, gawas sa espiritu sa Diyos. 
Karon atong nadawat, dili ang espiritu sa kalibotan, 
kondili ang espiritu nga gikan sa Diyos, aron kita 
mahibalo sa mga butang nga malulotong gihatag 
kanato sa Diyos. Kining mga butanga atong gisul- 
ti usab, dili pinaagi sa mga pulong nga gitudlo sa 
tawhanong kaalam, kondili pinaagi niadtong gitud- 

lo sa espiritu, samtang atong gilangkob ang espiri- 
tuwal nga mga butang sa espirituwal nga mga pu- 
long. —1Co 2:11-13. 

Ang pagpadapat niini nga lagda ikapasundayag 
labot sa matagnaong sambingay sa Pinadayag ka- 
pitulo 6. Ang puting kabayo maoy una sa upat nga 
gihisgotan dinhi. (Pin 6:2) Unsay gisimbolohan ni- 
ini? Kita makapakli sa ubang mga bahin sa Bibli- 
ya ug makasusi sa konteksto aron masabtan ang 
kahulogan niini. Ang Proverbio 21:31 nag-ingon: 
“Ang kabayo ginaandam alang sa adlaw sa gubat.” 
Ang puti sagad gigamit sa pagsimbolo sa pagka- 
matarong. Ang trono sa Diyos sa paghukom maoy 
puti; ang mga panon sa langit nagsakay ug puting 
mga kabayo ug nagsul-ob ug puti, hinlo, pino nga 
lino. (Pin 20:11; 19:14; itandi ang Pin 6:11; 19:8.) 
Busa, atong ikahinapos nga ang puting kabayo 
naghawas sa matarong nga pagpakiggubat. 

Ang mangangabayo nga nagsakay sa itom nga 
kabayo may timbangan, ug ang mga pagkaon gi- 
natimbang diha niana. (Pin 6:5, 6) Dayag nga ka- 
gutmanan ang gilarawan dinhi, kay diha sa tagna 
ni Ezequiel labot sa kagutmanan siya gisultihan: 
“Ang imong pagkaon nga imong pagakan-on maoy 
tinimbang unya .. . ug sila magakaon ug tinapay 
nga tinimbang ug uban ang kabalaka, ug sila ma- 
gainom ug tubig nga tinakos ug uban ang kali- 
sang.” (Eze 4:10, 16) Sagad pinaagi sa pagsabot 
sa simbolikanhong butang nga gigamit sa Bibli- 
ya, sama pananglit sa mga hayop nga gihisgotan 
diha sa mga sambingay, ang usa ka tawo mataba- 
ngan ug malamdagan sa espirituwal.---Tan-awa 
ang MANANAP, SIMBOLIKO NGA MGA. 

Daghang mga sambingay ang masabtan tungod 
sa pagpatin-aw mismo sa Bibliya, nga sagad sun- 
dan ug usa ka asoy sa mga hitabo ingong katuma- 
nan niini. Lakip niini, sa paghisgot lamang ug 
duha, mao ang: pagbangag ni Ezequiel lapos sa pa- 
ril ug sa paggawas diha niana nga tinabonan ang 
iyang nawong (Eze 12:1-16, 2Ha 25:1-7, 11; Jer 
52:1-15), ingon man usab ang pagsulay ni Abra- 
ham sa paghalad kang Isaac apan nakadawat kani- 
ya pagbalik sa masambingayong paagi tungod sa 
pagpanginlabot sa Diyos (kini nga mga sambingay 
maoy mga aktuwal usab nga mga panghitabo, nga 
nahitabo nga samag drama). (Gen 22:9-13: Heb 
11:19) Ang uban, ilabina ang daghang giasoy ni 
Jesu-Kristo, gipatin-aw mismo ni Jesus human ni- 
ana. Sa daghang kahimtang, masabtan ang mga 
sambingay sa Bibliya pinaagi sa modernong mga 
panghitabo ingong katumanan niini. 

Diha sa Hebreohanong Kasulatan. Ang 
Hebreohanong mga manalagna ug mga magsusu- 
lat sa Bibliya, nga gipalihok sa espiritu ni Jehova, 
nagtala ug daghang haom nga mga sambingay. 
Makita ang masambingayong mga pinulongan 

diha sa Genesis maylabot sa saad ni Jehova nga 
iyang padaghanon ang binhi ni Abraham “sama sa 
mga bituon sa kalangitan ug sama sa mga lugas sa 
balas nga anaa sa baybayon.” (Gen 22:15-18) Aron 
ipasiugda ang makapasubong kahimtang nga gi- 
dangatan sa iyang katawhan sa Juda tungod sa 
sala, gisultihan ni Jehova si Isaias nga ipakasama 
kini sa makaluod, masakiton nga kahimtang sa la- 
was, nga nag-ingon: “Ang tibuok ulo nagmasaki- 
ton, ug ang tibuok kasingkasing maluya. ... Ang 
mga samad ug ang mga bun-og ug ang mga bag- 
ong labod---kini sila wala mapislit o mabugkosi, ni 
gipahumok kini pinaagi sa lana.” (Isa 1:4-6) Ngad- 
to kang Haring Nabucodonosor, gipaabot ni Jehova 
ang matagnaong mga mensahe pinaagi sa mga pa- 
nan-awon bahin sa usa ka dakong larawan ug sa 
usa ka habog nga kahoy, ug nakita ni Daniel ang 
mga kagamhanan sa yuta nga gihulagway sama 
sa mga mananap.---Dan kap 2, 4, 7. 

Pinaagig metapora o pagtandi, subsob nga miga- 
mit ang mga manalagna ug usa ka pulong o usa ka 
ekspresyon sa paghisgot sa usa ka indibiduwal o 
pundok sa mga tawo aron ipadapat ang mga kina- 
iyahan niini ngadto sa maong indibiduwal o sa ma- 
ong pundok sa mga tawo. Pananglitan, si Jeho- 
va gihubit ingong “ang Bato sa Israel,” ingong usa 
ka “dakong bato,” ug ingong usa ka “salipdanan,” sa 
ingon naghatag sa ideya nga ang Diyos maoy ma- 
lig-on nga tinubdan sa kasegurohan. (2Sa 23:3: Sal 
18:2) Si Juda gihisgotan ingong “usa ka nating le- 
yon.” (Gen 49:9) Ang mga Asiryanhon gitawag 
nga “ang olisi” alang sa kasuko sa Diyos.--Isa 10:5. 

Sa ubay-ubayng mga okasyon gidula o gipasun- 
dayag sa mga manalagna ang mensahe nga gisu- 
go kanila nga imantala, sa ingon naghatag ug du- 
gang kabug-at sa ilang gipamulong. Gitagna ni 
Jeremias ang katalagman sa Jerusalem ug gipasi- 
ugda kini pinaagi sa pagbuak ug tibod atubangan 
sa mga mata sa nagkatigom nga mga ansiyano sa 
katawhan ug sa mga saserdote. Iyang gitagna ang 
pagkaulipon didto sa Babilonya ug gitin-aw kini pi- 
naagi sa pagpadala ug mga gapos ug mga yugo 
ngadto sa nagkalainlaing mga hari. (Jer kap 19, 27) 
Si Isaias naglakaw nga hubo ug nagtiniil aron ipa- 
siugda ngadto sa mga Israelinhon nga ingon usab 
niining paagiha dad-on ngadto sa pagkadestiyero 
ang mga Ehiptohanon ug ang mga Etiopianhon 
kinsa ilang gidangpan aron pangayoan ug tabang. 
(Isa 20) Si Ezequiel nagkulit ug usa ka hulagway sa 
Jerusalem diha sa usa ka tisa, naghimog pang- 
asdang nga bungdo batok niini, nagbutang ug usa 
ka lapad nga puthawng lutoanan tali kaniya ug sa 
iyang kinulit, ug mihigda nga patakilid atubang ni- 
ini, aron ihulagway ang umaabot nga paglikos sa 
Jerusalem.---Eze 4. 

Usahay ang mga sugilanon giasoy aron ipasiug- 
da ang punto nga buot ipalutaw. Gibuhat kini ni 
Jotam aron ipakita sa mga tag-iyag yuta sa Sekem 
ang ilang kabuangan sa pagpilig usa ka tawong da- 
otan nga si Abimelek ingong ilang hari. (Huk 9:7- 
20) Diha sa basahon ni Ezequiel ang usa ka asoy 
naghisgot bahin sa duha ka agila ug sa usa ka pu- 
noan sa paras, aron ihulagway ang pakiglabot sa 
Juda ngadto sa Babilonya ug Ehipto. (Eze 17) Sa 
susama, gigamit ni Ezequiel ang duha ka magso- 
ong babaye, si Ohola ug Oholiba, nga nahimong 
mga pampam, aron ihulagway ang gibuhat sa Sa- 
maria (ang napulo-ka-tribong gingharian sa Israel) 
ug Jerusalem (Juda).--Eze 23. 

Ang mga sambingay o mga ilustrasyon nga gi- 
hisgotan dinhi maoy pipila lamang sa daghang 
mga sambingay o mga ilustrasyon diha sa Hebreo- 
hanong Kasulatan. Halos ang matag magsusulat 
ug manalagna sa Bibliya migamit ug mga sambi- 
ngay o mga ilustrasyon, ang uban gihatag kanila 
nga direkta gikan sa Diyos mismo pinaagi sa mga 
panan-awon, ang uban pinaagi sa mga pulong, ug 
ang uban pinaagi sa aktuwal nga mga panghitabo, 
sama pananglitan, sa tabernakulo, nga gitawag 
ingong “usa ka sambingay. ”---Heb 9:9. 

Diha sa Gregong Kasulatan. Ang Kristoha- 
non Gregong Kasulatan napuno usab sa tin-awng 
mga sambingay. Labot kang Jesu-Kristo kini gii- 
ngon, “Wala pa gayoy laing tawo nga nakasulti ug 
sama niini.” Taliwala sa tanang katawhan nga na- 
buhi sukad sa ibabaw sa yuta, siya ang may kina- 
dak-ang tinubdan nga atong kakuhaan ug kahi- 
balo. (Ju 7:46) Siya ang usa nga pinaagi kaniya 
gibuhat sa Diyos ang tanang butang. (Ju 1:1-3, Col 
1:15-17) Siya sinati kaayo sa tanang kalalangan. 
Busa, dili ikatingala nga ang iyang mga pagtandi 
tukma kaayo ug ang iyang pagpasundayag sa taw- 
hanong mga emosyon nagpabanaag ug lalom nga 
pagsabot. Siya sama sa maalamong tawo kaniadto 
nga miingon: “Ug gawas pa nga ang magtitigom 
nahimong maalamon, siya nagpadayon usab sa 
pagtudlo sa katawhan ug kahibalo, ug siya nama- 
landong ug naghimog bug-os nga pagsusi, aron 
iyang mahan-ay ang daghang panultihon. Giti- 
nguha sa magtitigom nga makaplagan ang maka- 
pahimuot nga mga pulong ug ang pagsulat sa hus- 
tong mga pulong sa kamatuoran.”---Ecc 12:9, 10. 

Tukmang gitawag ni Jesus ang iyang mga tinun- 
an ingong “ang asin sa yuta” ug “ang kahayag sa 
kalibotan.” (Mat 5:13, 14) Siya nag-awhag kanila sa 
"pagpaniid pag-ayo sa mga langgam sa langit ug 
sa “pagkuhag pagtulon-an sa mga lirio sa kapata- 
gan.” (Mat 6:26-30) Iyang gipakasama ang iyang 
kaugalingon sa usa ka magbalantay nga andam 
nga mamatay alang sa iyang mga karnero. (Ju 

10:11-15) Ngadto sa Jerusalem siya miingon: “Pag- 
kasubsob nga buot kong tigomon ang imong mga 
anak, sa paagi nga ang usa ka himungaan magati- 
gom sa iyang mga piso ilalom sa iyang mga pako! 
Apan dili kamo buot niini.” (Mat 23:37) Ang saling- 
kapaw nga relihiyosong mga lider iyang gitawag 
nga “mga buta nga tiggiya, nga nagsala sa tagnok 
apan naglamon sa kamelyo!” (Mat 23:24) Ug bahin 
sa usa ka tawo nga makapandol sa uban, siya mii- 
ngon: “Mas maayo pa kaniya kon sab-itan ug gali- 
ngan nga bato ang iyang liog ug isalibay siya sa 
dagat.”--Luc 17:1, 2. 

Bisan tuod ang mga sambingay nga gigamit ni 
Jesus tingali mugbo, laktod nga mga ekspresyon 
nga kaamgid sa mga panultihon nga makita diha 
sa Hebreohanong Kasulatan, kasagaran niini nga 
mga sambingay mas tag-as sama sa usa ka sugi- 
lanon. Kasagaran gigamit ni Jesus sa iyang mga 
sambingay ang mga linalang sa palibot, komon 
nga mga kostumbre sa adlaw-adlaw nga kinabuhi, 
popanahon nga mga panghitabo o mga kahimtang 
nga posibleng mahitabo, ug ang dili pa dugayng 
mga hitabo nga nahibaloan pag-ayo sa iyang mga 
tigpaminaw. 

Ang pipila sa bantog nga mga sambingay ni 
Jesus. Niining mosunod nga pagahisgotan, ikaw 
makakaplag ug mapuslanong impormasyon bahin 
sa detalye ug konteksto sa 30 sa mga sambingay 
nga gigamit ni Jesu-Kristo sa iyang yutan-ong mi- 
nisteryo ug gitala sa mga magsusulat sa Ebang- 
helyo: 

(1) Ang duha ka tawong utangan (Luc 7:41-43). 
Ang katuyoan sa sambingay bahin sa duha ka ta- 
wong utangan, nga ang usa kanila nakautang ug 
napulo ka pilo kay sa lain, ug ang kapadapatan sa 
sambingay makita sa konteksto diha sa Lucas 7:36- 
40, 44-50. 

Ang sambingay giasoy tungod sa tinamdan ni 
Simon, ang nag-abiabi kang Jesus, ngadto sa baba- 
ye nga misulod ug nagpahid ug pinahumotan nga 
lana sa mga tiil ni Jesus. Ang presensiya sa ma- 
ong dili-dinapit nga tawo wala isipa nga talagsaon, 
kay mopatim-aw nga sa pipila ka okasyon ang 
dili-dinapit nga mga tawo makasulod sa lawak 
panahon sa pagpangaon ug molingkod daplin sa 
bungbong, ug gikan didto makighinabi niadtong 
naghirag sa lamesa diha sa tunga sa lawak. Si Je- 
sus mihimog haom nga pagpadapat sa kahimtang 
sa duha ka tawong utangan, nga nag-ingong si Si- 
mon napakyas sa paghatag ug tubig nga ihugas sa 
iyang mga tiil, sa pagtimbaya kaniya pinaagig ha- 
lok, ug sa paghiso sa iyang ulo pinaagig lana, kini 
maoy mga buhat sa pag-abiabi nga naandang bu- 
haton ngadto sa usa ka bisita. Apan ang babaye 
nga daghag sala nagpakita ug mas dakong gugma 
ug pagkamaabiabihon kang Jesus, bisan tuod siya 

dili mao ang tagbalay. Dayon, siya miingon kaniya: 
“Ang imong mga sala gipasaylo na.” 

(2) Ang magpupugas (Mat 13:3-8, Mar 4:3-8, 
Luc 8:5-8). Walay ideya kon unsay kahulogan ni- 
ini diha sa sambingay mismo, apan kini dayag nga 
gipatin-aw sa Mateo 13:18-23, Marcos 4:14-20, ug 
Lucas 8:11-15. Ang gihatagag pagtagad mao ang 
mga kahimtang nga makaapektar sa yuta, o ka- 
singkasing, ug sa mga butang nga makapugong sa 
pagtubo sa binhi, o sa pulong sa Gingharian. 

Lainlaing mga paagi ang gigamit sa pagpugas sa 
binhi niadtong mga adlawa. Ang usa ka komon 
nga paagi mao ang pagdala sa magpupugas ug 
sudlanan sa binhi nga isalig-ay sa iyang abaga ug 
ibakos sa iyang hawak, ang uban maghimog puyo 
alang sa binhi diha sa ilang panggawas nga besti. 
Ilang isabod ang binhi samtang naglakaw. Ang 
mga binhi tabonan dayon, sa dili pa ang mga uwak 
motuka niini. Apan kon ang magdadaro magbilin 
ug gagmayng mga dalan nga wala madaro taliwa- 
la sa mga uma, o kon ang pipila ka binhi mahulog 
sa bantok nga yuta daplin sa dalan, ang mga lang- 
gam motuka sa mga binhi nga mahulog diha niini. 
Ang “mga dapit nga batoon” dili maoy mga dapit 
nga ang mga bato nagkatag lang diha sa yuta, kon- 
dili, sumala sa giingon sa Lucas 8:6, ang binhi na- 
hulog ibabaw sa “dakong-bato,” o sa natabonan 
nga bato, nga ibabaw niana mabaw kaayo ang 
yuta. Ang mga tanom nga motubo gikan niini nga 
mga binhi sa dili madugay malawos tungod sa ka- 
init sa adlaw. Dayag nga gidaro ang yuta nga kan- 
hi gituboan ug tunokong mga tanom, apan wala 
kini mahinloi sa mga bunglayon, mao nga kini mi- 
tubo ug mituok sa bag-ong gitanom nga mga bin- 
hi. Ang giingong mga abot sa mabungahong mga 
binhi---usa ka gatos, kan-uman, ug katloan ka pilo 
--maoy makataronganong gidaghanon. Ang pag- 
pugas ug binhi ug ang lainlaing matang sa yuta 
maoy pamilyar sa mga mamiminaw ni Jesus. 

(3) Mga bunglayon taliwala sa mga trigo (Mat 
13:24-30). Kini gipatin-aw ni Jesus, sumala sa gi- 
tala sa Mateo 13:36-43, nga nagpalahi sa “mga tri- 
go” o “mga anak sa gingharian” gikan sa “mga 
bunglayon,” ang “mga anak sa usa nga daotan.” 

Ang pagsabod ug mga bunglayon diha sa uma 
sa trigo maoy usa ka nailhan nang buhat sa kaa- 
way didto sa Tungang Sidlakan. Ang “mga bungla- 
yon” nga gihisgotan sagad nga gituohang mao ang 
makahilo nga balhiboong darnel (Lolium temulen- 
tum), ug ang hilo niini giisip sa kadaghanan nga 
naggikan sa usa ka fungus nga motubo sa sulod 
mismo niini nga mga binhi. Kini sama gayod ug 
dagway sa trigo hangtod nga kini mogulang, apan 
niana nga higayon kini dali nang mailhan. Kon ka- 
onon, kini makalipong ug, sa pipila ka kahimtang, 
makamatay pa gani. Sanglit ang mga gamot niini 

nga mga bunglayon molanggikit na sa mga gamot 
sa trigo, kon kini ibton una pa ang pag-ani, bisan 
kon kini mailhan na, ang trigo maibot usab. 

(4) Ang liso sa mustasa (Mat 13:31, 32, Mar 4:30- 
32, Luc 13:18, 19). Gihisgotan nga ang tema mao 
“ang gingharian sa mga langit.” Sumala sa gipakita 
sa ubang mga teksto, kini mahimong magtumong 
sa ubang aspekto maylabot sa Gingharian. Niini 
nga kaso, may duha ka butang nga gipasiugda sa 
sambingay: una, ang kahibulongang pag-uswag sa 
mensahe sa gingharian, ikaduha, ang panalipod 
nga gihatag ngadto sa mga modawat sa mensahe. 

Ang liso sa mustasa gamay ug busa kini mahi- 
mong gamiton sa pagtumong sa bisan unsa nga 
gamay kaayo. (Luc 17:6) Sa dihang bug-os na ang 
gidak-on, ang pipila ka tanom nga mustasa moabot 
sa gitas-on nga 3 ngadto sa 4.5 m (10 ngadto sa 
15 p) ug may lig-ong mga sanga, sa ingon halos 
sama nag “usa ka kahoy,” sumala sa giingon ni Je- 
sus. Sa susamang paagi, gamay pa kaayo ang Kris- 
tohanong kongregasyon sa dihang kini nagsugod 
niadtong Pentekostes, 33 K.P. Apan sa unang siglo 
kini kusog nga mitubo, ug sa modernong kapana- 
honan wala damhang milambo pag-ayo ang mga 
sanga sa “kahoy” nga mustasa.---Isa 60:22. 

(5) Ang lebadura (Mat 13:33). Sa makausa pa, 
ang tema mao “ang gingharian sa mga langit.” 
Ang “tulo ka dagkong takos” maoy tulo ka sata, 
nga mao, tulo ka seah, nga tanantanan katumbas 
sa mga 22 L nga harina. Ang lebadura diyutay la- 
mang nga bahin niini, apan kini makaapekto sa ti- 
buok minasa. Unsang aspekto sa Gingharian ang 
gipasiugda niini nga sambingay? Sama sa lebadu- 
ra, ang espirituwal nga pagtubo maylabot sa Ging- 
harian sagad dili makita sa tawhanong mga mata, 
apan kini nagpadayon, ug kini makaylapon. Sama 
sa lebadura sulod sa dakong takos sa harina, ang 
buluhaton sa Gingharian nga nagpatungha sa es- 
pirituwal nga pagtubo milambo pag-ayo nga tu- 
ngod niana ang Gingharian nasangyaw na karon 
“hangtod sa kinalay-ang dapit sa yuta.”--Buh 1:8. 

(6) Ang natago nga bahandi (Mat 13:44). Gipa- 
mulong ni Jesus, dili ngadto sa panon sa katawhan, 
kondili ngadto sa iyang mga tinun-an. (Mat 13:36) 
Sumala sa giingon sa teksto, ang tema mao “ang 
gingharian sa mga langit,” nga nakahatag ug kali- 
pay sa usa nga nakakaplag niini, gikinahanglan 
nga siya mohimog mga kausaban ug mga pag- 
bag-o sa iyang kinabuhi ug mangita pag-una sa 
Gingharian, ug magbiya sa tanan tungod niini. 

(7) Ang magpapatigayon nga nangitag mga per- 
las (Mat 13:45, 46). Giasoy ni Jesus ngadto sa 
iyang mga tinun-an. Gipakasama niya ang Ging- 
harian sa mga langit sa usa ka maayong perlas nga 
bilihon kaayo nga tungod niana gibaligya sa usa 

ka tawo ang tanan niyang mga kabtangan aron 
mabatonan kini. 

Ang mga perlas maoy bililhong mga mutya nga 
makaplagan diha sa mga kinhason nga tipay ug sa 
uban pang mga mollusk. Apan, dili ang tanang 
perlas “maayo”: ang pipila tingali dili-sihagon nga 
puti, kondili dalag, o kaha lagomon, o tingali dili 
hamis. Taliwala sa karaang katawhan sa Tungang 
Sidlakan, ang perlas gipabilhan pag-ayo ug maka- 
hatag ug kalipay sa tag-iya niini. Niini nga sambi- 
ngay, ang magpapatigayon nangitag mga perlas, 
siya nasayod nga mahal kaayo kini ug siya andam 
nga magsakripisyo sa pagbuhat sa bisan unsa ug 
sa pagbiya sa ubang mga butang aron lang maba- 
tonan kini.--Itandi ang Luc 14:33, Flp 3:8. 

(8) Ang baling (Mat 13:47-50). Pinaagi niini 
nga sambingay si Jesus naghubit sa paglain, o sa 
pagkuha niadtong dili angayan sa Gingharian sa 
mga langit. Ang bersikulo 49 nagpunting sa “kata- 
posan sa sistema sa mga butang” ingong ang pa- 
nahon nga mosangko ang katumanan. Sanglit ang 
baling nakakuhag mga isda nga ‘maayo’ ug “dili 
maayo,” ang baling naghawas gayod sa usa ka ka- 
hikayan nga naglangkit niadtong kinsa tinuod nga 
kauban alang sa Gingharian ingon man niadtong 
kinsa nangangkon nga kauban kuno niini. 

Ang usa ka baling maoy usa ka ginambat nga 
pisi o lino nga mga lubid nga guyoron sa ila- 
lom sa tubig. Pinaagi niini ang tanang matang sa 
isda makuha. Ang sambingay haom kaayo alang 
sa mga tinun-an ni Jesus, nga ang pipila maoy 
mga mangingisda. Sila nahibalo pag-ayo nga ang 
ubang mga isda dili maayo ug kinahanglang isali- 
bay, tungod kay walay mga kapay ug mga himbis, 
kini mahugaw ug dili makaon, sumala sa Moises- 
nong Balaod.--Lev 11:9-12, Deu 14:9, 10. 

(9) Ang dili-maluluy-ong ulipon (Mat 18:23-35). 
Ang kahimtang kon nganong giasoy ni Jesus kini 
nga sambingay gipakita sa Mateo 18:21, 22, ug ang 
kapadapatan giasoy sa bersikulo 35. Kini nagpasi- 
ugda kon unsa ka gamay ang mga utang sa atong 
isigkatawo kanato kon itandi sa atong utang ngad- 
to sa Diyos. Ang sambingay nagpasiugda kanato 
ingong makasasalang katawhan, kinsa gipasaylo sa 
Diyos sa atong dako kaayong utang pinaagi sa ha- 
lad ni Kristo, nga kita kinahanglang mopasaylo sa 
gagmayng mga sala nga nahimo sa atong isigkata- 
wo batok kanato. 

Ang usa ka denario katumbas sa usa ka adlaw 
nga suhol, busa ang 100 ka denario, ang gamay 
nga utang, katumbas sa mga ikatulo nga bahin sa 
usa ka tuig nga suhol. Ang napulo ka libo ka talan- 
ton nga plata, ang dakong utang, katumbas sa 60 
ka milyon ka denario, o suhol nga nanginahanglag 
linibo ka pilo sa gitas-on sa kinabuhi aron kini ma- 
tigom. Gipakita dinhi kon unsa gayod kadako ang 

utang ngadto sa hari sanglit, sumala kang Jose- 
phus, ang mga teritoryo sa Judea, Idumea, ug Sa- 
maria ug ang pipila ka siyudad tingob nga nagba- 
yad ug mga huhis sa iyang adlaw nga mikabat ug 
600 ka talanton sa usa ka tuig: ang Galilea ug Pe- 
rea nagbayad ug 200. Si Jesus mismo (sa bersiku- 
lo 35) nagsulti sa prinsipyo nga gipadayag diha sa 
sambingay: “Sa samang paagi makiglabot usab ka- 
ninyo ang akong langitnong Amahan kon ang ma- 
tag usa kaninyo dili magpasaylo sa iyang igsoon gi- 
kan sa inyong mga kasingkasing.” 

(10) Ang matinabangon nga Samarianhon (Luc 
10:30-37). Ang panghitabo, nga gitala sa Lucas 
10:25-29, nagpakita nga ang sambingay giasoy 
ingong tubag sa pangutana, “Kinsa ba gayod ang 
akong silingan?” Ang tukmang konklusyon nga 
makuha gikan sa sambingay gipakita sa bersikulo 
36 ug 37. 

Ang dalan gikan sa Jerusalem paingon sa Jerico 
maoy dalan nga molatas sa awaaw ug mingaw nga 
dapit diin sagad nga mahitabo ang mga pagpanu- 
lis. Kini kritikal kaayo, mao nga sa ulahi, usa ka ga- 
rison ang gipahimutang didto sa pagpanalipod sa 
mga magpapanaw. Ang Jerico sa unang siglo maoy 
mga 21 km (13 mi) sa SAS sa Jerusalem. Aron ma- 
ilhan kon kinsa kini nga “silingan” nga gisugo sa 
Balaod nga magpakitag gugma, si Jesus naghisgot 
bahin sa reaksiyon sa usa ka saserdote ug sa usa ka 
Levihanon ngadto sa usa ka tawo nga gitulis ug gi- 
biyaan nga himalatyon. Ang mga saserdote maoy 
mga tawo nga gitudlo aron maghalad didto sa tem- 
plo sa Jerusalem, ug ang mga Levihanon nagta- 
bang kanila. Giila sa mga Samarianhon ang Balaod 
sumala sa gipadayag diha sa Pentateuko, apan ang 
mga Hudiyo dili mahigalaon kanila, gani, sila dili 
buot makiglabot kanila. (Ju 4:9) Gitamay nila pag- 
ayo ang mga Samarianhon (Ju 8:48), ug dihay mga 
Hudiyo nga nagtunglo kanila sa publiko diha sa 
ilang mga sinagoga ug sa adlaw-adlaw nag-ampo 
sa Diyos nga unta ang mga Samarianhon dili ma- 
himong mag-aambit sa kinabuhing dayon. Ang 
lana ug bino, nga gibubo ngadto sa mga samad sa 
tawo nga nasamdan, maoy sagad nga gigamit sa 
pagtambal. Ang duha ka denario nga gibilin sa Sa- 
marianhon ngadto sa magbalantay sa balay-abota- 
nan aron atimanon ang maong tawo maoy katum- 
bas sa mga duha ka adlaw nga suhol.---Mat 20:2. 

(11) Ang pursigidong higala (Luc 11:5-8). Kini 
nga sambingay maoy bahin sa tubag ni Jesus 
ngadto sa iyang mga tinun-an nga nangayog ins- 
truksiyon kon unsaon sa pag-ampo. (Luc 11:1-4) 
Sumala sa gipakita sa bersikulo 9 ug 10, ang pun- 
to nga makuha nato dinhi mao nga dili kay nasa- 
mok ang Diyos tungod sa atong mga hangyo, kon- 
dili, nga iyang gidahom nga kita magpadayon sa 
pagpangayo. 

Ang pagkamaabiabihon maoy usa ka katungda- 
nan nga buot sa mga tawo sa Tungang Sidlakan 
nga sila mailhan. Bisan pag ang bisita moabot nga 
wala dahoma sa tungang gabii, tingali tungod sa 
pagkadili-tino sa pagpanaw sa maong panahon, 
ang tagbalay mobating obligado sa pagtaganag 
pagkaon. Tungod kay sagad lisod man matino kon 
unsa kadaghang tinapay ang kinahanglang lutoon 
sa usa ka panimalay, usahay maghinulamay ang 
managsilingan. Niini nga kahimtang ang silingan 
natulog na. Sanglit ang ubang mga balay, ilabina 
sa mga kabos, lagmit may usa lamang ka dakong 
lawak, ang iyang pagbangon makadisturbo sa tibu- 
ok pamilya, mao nga nagpanuko ang maong tawo 
sa paghatag sa gihangyo. 

(12) Ang walay buot o dili-maalamon nga da- 
tong tawo (Luc 12:16-21). Kini nga sambingay 
maoy bahin sa tubag ni Jesus sa usa ka tawo nga 
mihangyo kaniya sa paghusay sa problema labot sa 
panulondon. Sumala sa gipakita sa bersikulo 15, 
ang punto nga gipasiugda mao nga “bisag ang usa 
ka tawo adunay kadagaya ang iyang kinabuhi wala 
magagikan sa mga butang nga iyang gipanag-iya.” 
Itandi kini sa gisulti ni Jesus ngadto sa iyang mga 
tinun-an, sugod sa bersikulo 22. 

Ang Balaod naglatid nga ang duha ka bahin sa 
tanang iya sa amahan kinahanglang panundon sa 
iyang kamagulangang anak nga lalaki. (Deu 21:17) 
Lagmit nga nahitabo ang panaglalis tungod kay 
wala tagda kini nga balaod; busa kini nagpasidaan 
batok sa kahakog. 

(13) Ang kahoyng igos nga walay bunga (Luc 13: 
6-9). Giasoy sa hinapos sa 32 K.P., bug-os tulo ka 
tuig human sa bawtismo ni Jesus. Mao pay pagta- 
ho bahin sa pagpatay ni Pilato sa pipila ka Galilean- 
hon. Gihisgotan usab ni Jesus ang kamatayon sa 
18 ka tawo nga natumpagan sa torre sa Siloam ug 
giingnan ang katawhan nga gawas kon sila maghi- 
nulsol, silang tanan mangalaglag. (Luc 13:1-5) Da- 
yon iyang gigamit kini nga sambingay. 

Naandan kanhi nga itanom ang mga kahoyng 
igos ug olibo diha sa parasan nga may igong gilay- 
on, aron nga kon dili maayo ang abot sa mga para- 
san niana nga tuig, aduna gihapoy abot. Ang bag- 
ong mga kahoy nga motubo gikan sa mga pinutlan 
sagad nga mamunga ug pipila ka igos sulod sa 
duha o tulo ka tuig. Ang pagkasusama tali sa tulo 
ka tuig nga gihisgotan sa sambingay ug ang mila- 
bayng tulo ka tuig nga ministeryo ni Jesus dayag 
nga makahuloganon. Ang kahoy daw mabungahon 
kon tan-awon sa halayo apan dili diay. Sanglit kini 
gipangayoag buhis, kini maoy usa ka pabug-at, 
mao nga angay lamang nga kini putlon. 

(14) Ang dako nga panihapon (Luc 14:16-24). 
Ang mga bersikulo 1-15 nag-asoy sa panghita- 
bo, sa usa ka pagpangaon ang sambingay giasoy 

ngadto sa isigkadinapit nga miingon: “Malipayon 
siya nga magakaon ug tinapay diha sa gingharian 
sa Diyos.” 

Naandan kanhi nga pahibaloon kadtong mga di- 
napit sa usa ka kombira kon andam na gayod ang 
pagkaon. Kadtong mga mibalibad sa pagtambong 
niining dako nga panihapon mipalabi sa paghimog 
laing mga butang nga kasagaran daw makataro- 
nganon. Apan, ang ilang mga tubag nagpakita nga 
sila wala gayoy tinuod nga tinguha sa pagtam- 
bong, ni sila adunay tukmang pagpabili sa tagba- 
lay. Ang kadaghanan sa mga gidapit sa ulahi, ang 
mga kabos, baldado, bakol, buta, ug uban pa nga 
sa kataposan gipasulod, maoy mga tawo nga giisip 
sa kadaghanan sa katilingban ingong mga dili ta- 
kos.--Itandi ang ber 13. 

(15) Ang usa ka karnero nga nawala (Luc 15: 
3-7). Gipakita sa Lucas 15:1, 2 nga ang sambi- 
ngay giasoy tungod sa pagbagulbol sa mga Pariseo 
ug mga eskriba bahin sa pag-abiabi ni Jesus sa 
mga makasasala ug sa mga maniningil ug buhis. 
Ang Mateo 18:12-14 nagtala sa kaamgid nga sam- 
bingay nga gigamit sa laing okasyon. 

Ang mga maniningil ug buhis, ilabina kadtong 
mga Hudiyo, gikasilagan tungod kay ang ilang tra- 
baho mao man ang pagpangolekta ug mga buhis 
alang sa gikasilagang mga Romano. Sila gibiay- 
biay. Ang sambingay ni Jesus mahitungod sa usa 
ka karnerong nawala maoy sambingay nga daling 
masabtan sa iyang mga mamiminaw tungod kay 
kini nalangkit sa ilang adlaw-adlaw nga pagkina- 
buhi. Ang usa ka karnero nga mawala maoy maka- 
luluoy, pangitaon kini sa magbalantay aron mahi- 
balik. Ang kalipay sa langit tungod sa makasasala 
nga naghinulsol kasukwahi gayod kaayo sa pag- 
bagulbol sa mga eskriba ug mga Pariseo labot 
sa kahangawa nga gipakita ni Jesus sa maong mga 
tawo. 

(16) Ang nawala nga sensilyong drakma (Luc 15: 
8-10). Ang panghitabo makaplagan sa Lucas 15: 
1, 2, ug kini nga sambingay misunod dayon sa 
sambingay mahitungod sa usa ka karnero nga na- 
wala. Gipunting sa bersikulo 10 ang kapadapatan 
niini. 

Ang usa ka drakma katumbas sa S0.65, ha- 
los usa ka adlaw nga suhol. Hinunoa, lagmit nga 
kining nawala nga sensilyo adunay linaing bili 
ingong usa sa napulo ka sensilyo, tingali kini maoy 
usa ka kabilin o bahin sa usa ka bililhong dayan- 
dayan. Kinahanglang magdagkot ug lampara aron 
sa pagpangita niini, tungod kay ang agianan sa ka- 
hayag sa balay, kon aduna man, sagad gamay ra, 
ug mas dali kining pangitaon kon silhigan ang sa- 
log, tungod kay ang salog kasagaran yutang-kulo- 
non lamang. 

(17) Ang anak nga mausikon (Luc 15:11-32). 
Ang mga Pariseo ug ang mga eskriba nagbagulbol 
tungod kay si Jesus nag-abiabi sa mga maniningil 
ug buhis ug sa mga makasasala ug tungod kay siya 
mikaon uban kanila. Si Jesus mitubag pinaagi sa 
pag-asoy sa mga sambingay sa usa ka karnerong 
nawala ug sa nawala nga sensilyo, nga gisundan 
niini nga sambingay. 

Ang panulondon sa manghod nga anak nga lala- 
ki katunga sa panulondon sa magulang nga igsoon, 
sumala sa Hudiyohanong balaod. (Deu 21:17) Ma- 
ingon nga ang manghod nga anak milangyaw 
ngadto sa usa ka layong yuta, giisip usab sa mga 
Hudiyo nga ang mga maniningil ug buhis mibi- 
ya kanila aron sa pag-alagad sa Roma. Alang sa 
usa ka Hudiyo, makauulaw kaayo kon siya pug- 
son sa pagtrabaho ingong tiglawog sa mga baboy, 
sanglit kini nga mga hayop maoy mahugaw suma- 
la sa Balaod. (Lev 11:7) Sa iyang pagpauli, ang 
manghod nga anak mihangyo nga siya dawaton, 
dili ingong usa ka anak, kondili ingong usa ka sinu- 
holan. Ang sinuholan dili gani bahin sa panimalay, 
dili sama sa mga ulipon, apan maoy tagagawas nga 
sinuholan, nga sagad patrabahoon sulod lamang sa 
usa ka adlaw sa matag higayon. (Mat 20:1, 2, 8) 
Ang amahan nagpakuha ug usa ka besti, ang la- 
bing maayo, alang sa manghod nga anak. Dili kini 
usa ka yano lamang nga sapot, kondili, lagmit kini 
maoy usa ka maanindot ug daghag borda nga bes- 
ti alang sa tinahod nga dinapit. Ang singsing ug 
mga sandalyas lagmit nga maoy mga timaan sa 
dignidad ug sa usa ka tawong gawasnon. 

(18) Ang dili-matarong nga piniyalan (Luc 16: 
1-8). Ang pagtulon-an nga makat-onan gikan sa 
sambingay gisaysay sa mga bersikulo 9-13. Ang 
piniyalan gidayeg dili tungod sa iyang pagkaadili- 
matarong kondili tungod sa iyang praktikal nga ka- 
alam. 

Ang piniyalan gitugyanan sa mga kalihokan sa 
iyang agalon, usa kini ka posisyon nga dakog res- 
ponsibilidad. (Gen 24:2: 39:4) Sa sambingay ni Je- 
sus, ang pagpapahawa sa piniyalan nagpasabot 
nga gihinginlan siya sa balay, nga walay bisan un- 
sang kahinguhaan. Wala siya makasapi sa iyang 
pagpakunhod sa mga utang niadtong mga nakau- 
tang sa iyang agalon apan gihimo niya kini aron 
makabaton ug mga higala nga mahimong moha- 
tag ug pabor kaniya sa umaabot. Ang usa ka gatos 
ka bath nga lana katumbas sa 2,200 L (581 gal), ug 
ang 100 ka cor nga trigo maoy 22,000 L. 

(19) Ang tawong dato ug si Lazaro (Luc 16:19- 
31). Ang situwasyon, diha sa Lucas 16:14, 15, 
nagpakita nga ang mahigugmaon sa salapi nga 
mga Pariseo namati ug nangyam-id. Apan si Jesus 
miingon kanila: “Kamo mao kadtong nagapahayag 
sa inyong kaugalingon nga matarong sa atubangan 

sa mga tawo, apan ang Diyos nahibalo sa inyong 
mga kasingkasing, tungod kay kon unsay halang- 
don taliwala sa mga tawo maoy dulumtanan nga 
butang sa panan-aw sa Diyos.” 

Ang “purpura ug lino” nga gisul-ob sa tawong 
dato maoy sama sa sapot nga ang mosul-ob mao 
lamang ang mga prinsipe, mga hamili, ug mga sa- 
serdote. (Est 8:15, Gen 41:42: Ex 28:4, 5) Kini ma- 
halon kaayo. Ang Hades, nga giingong nahiadto 
ang tawong dato, mao ang komon nga lubnganan 
sa patay nga mga tawo. Dili gayod ikahinapos pi- 
nasukad niini nga sambingay nga ang Hades maoy 
usa ka dapit sa nagadilaab nga kalayo tungod kay 
gihubit sa Pinadayag 20:14 nga ang kamatayon ug 
Hades gitambog ngadto sa “linaw nga kalayo.” 
Busa, ang kamatayon sa tawong dato ug ang iyang 
pagkaatua sa Hades maoy mahulagwayon, sanglit 
ang mahulagwayong kamatayon gihisgotan man 
sa ubang bahin sa Kasulatan. (Luc 9:60, Col 2:13, 
1Ti 5:6) Busa ang kalayonhong pagsakit naagoman 
samtang siya patay sa mahulagwayong paagi apan 
sa aktuwal buhi pa ingong usa ka tawo. Ang kala- 
yo gigamit sa Pulong sa Diyos sa paghubit sa iyang 
kalayonhong mga mensahe sa paghukom (Jer 5:14: 
23:29), ug ang buluhaton nga gihimo sa mga ma- 
nalagna sa Diyos sa pagpahayag sa iyang mga pag- 
hukom giingong “nagsakit” niadtong nakigbatok sa 
Diyos ug sa iyang mga alagad.---Pin 11:7, 10. 

Ang ngalang Lazaro maoy usa ka Gresyanhong 
porma sa Hebreohanong ngalan nga Eleasar, nga 
nagkahulogang “Ang Diyos Nagtabang.” Ang mga 
iro nga mitila sa iyang mga kabahong lagmit maoy 
mga kumakaon ug bakag ug naglaaglaag diha sa 
kadalanan ug giisip nga mahugaw. Ang pagkaa- 
tua ni Lazaro sa sabakan ni Abraham nagpasabot 
nga siya pinaboran (itandi ang Ju 1:18), ug kining 
mahulagwayon nga mga pulong gikuha gikan sa 
batasan sa paglingkod nga maghirag panahon sa 
pagpangaon diin ang usa ka tawo makasandig sa 
dughan sa usa ka higala.--Ju 13:23-25. 

(20) Walay-silbi nga mga ulipon (Luc 17:7-10). 
Ang bersikulo 10 nagpakita sa pagtulon-an nga 
makat-onan gikan sa sambingay. 

Ang mga ulipon nga nagtrabaho sa kaumahan 
sa ilang agalon sagad nga mosilbi usab sa iyang 
panihapon. Dili lamang nga maoy naandan nga 
ilang silbihan ang ilang agalon hangtod nga siya 
mahuman ug kaon una pa sila mokaon, kondili, sa- 
gad nga sila mag-ilogay pa kon kinsa kanila ang 
makaangkon sa dungog sa pagsilbi kaniya. Wala 
kini isipa ingong dugang nga kahago apan ingong 
katungod sa ilang agalon. 

(21) Ang babayeng balo ug ang maghuhukom 
(Luc 18:1-8). Ingon sa giasoy sa bersikulo 1, ang 
sambingay maoy “maylabot sa panginahanglan 
nga sila mag-ampo kanunay ug dili moundang.” 

Ang bersikulo 7 ug 8 nagpakita usab sa kapada- 
patan. Ang sambingay nga nagpasiugda sa pag- 
ampo ilabinang haom tungod sa giingon sa nau- 
nang kapitulo, sa bersikulo 20 ngadto sa 37. 

Lagmit nga ang maghuhukom dili sakop sa Hu- 
diyohanong hukmanan. Sa unang siglo dihay upat 
ka Hudiyohanong mga korte: (1) ang korte sa bala- 
ngay, nga gilangkoban ug tulo ka tawo, (2) usa ka 
korte nga gilangkoban ug pito ka ansiyano sa bala- 
ngay, (3) sa Jerusalem adunay ubos nga mga kor- 
te nga gilangkoban ug 23 ka tawo matag korte, ug 
kini nga mga korte gitukod diha sa dagkong mga 
siyudad sa ubang dapit sa tibuok Palestina, ug 
(4) ang pangunang korte, ang Dakong Sanhedrin, 
nga gilangkoban ug 71 ka membro, nga nahimu- 
tang sa Jerusalem ug may awtoridad ibabaw sa ti- 
buok nasod. (Tan-awa ang KORTE, HUDISYAL NGA) 
Apan ang maghuhukom diha sa sambingay dili 
mohaom sa Hudiyohanong hudisyal nga kahikayan 
diin labing menos may tulo ka tawo nga magdu- 
mala sa korte, busa lagmit gayod nga usa siya sa 
mga maghuhukom o mga mahistrado sa polisiya 
nga gitudlo sa mga Romano. Giingon lamang nga 
siya walay kahadlok sa Diyos ni siya napugos tu- 
ngod kay siya naguol kon unsay opinyon sa publi- 
ko. Ang sambingay wala mag-ingon nga ang Diyos 
maoy sama sa dili-matarong nga maghuhukom, 
hinuon, kini naghubit sa kalainan sa Diyos ug sa 
maghuhukom. Kon kini nga maghuhukom sa kata- 
posan mobuhat kon unsay matarong, unsa pa kaha 
ang Diyos! Tungod sa pagkapursigido sa babayeng 
balo ang dili-matarong nga maghuhukom nadasig 
sa paghimog aksiyon, sa susama ang mga alagad 
sa Diyos angayng magpadayon sa pag-ampo. Ang 
Diyos, kinsa matarong, motubag sa ilang mga pag- 
ampo, ug magpatuman sa hustisya. 

(22) Ang nagpakamatarong sa kaugalingon nga 
Pariseo ug ang mahinulsolon nga maniningil ug 
buhis (Luc 18:9-14). Ang panghitabo ug ang ka- 
tuyoan sa sambingay makaplagan sa mga bersiku- 
lo 9 ug 14. 

Kadtong nanulod sa templo aron mag-ampo 
wala mosulod sa Balaan o sa Labing Balaan nga la- 
wak, apan sila gitugotan sa pagsulod sa mga sa- 
wang sa palibot. Kini nga mga tawo, nga mga Hu- 
diyo, lagmit nagbarog didto sa gawas nga sawang, 
ang Sawang sa Kababayen-an, nga maoy pagta- 
wag niini. Ang mga Pariseo maoy mga garboso ug 
nagpakamatarong sa kaugalingon ug nagtamay sa 
ubang mga tawo. (Ju 7:47, 49) Nagpuasa sila kadu- 
ha sa usa ka semana, bisan kini wala ilatid sa Moi- 
sesnong Balaod. Giingon nga ang mga adlaw nga 
ilang gipili alang niini mao ang naandang mga ad- 
law sa tiyanggihan sa dihang daghang tawo ang 
anaa sa lungsod, sa dihang adunay espesyal nga 
mga serbisyo diha sa mga sinagoga, ug sa dihang 

ang lokal nga Sanhedrin magtagbo, sa ingon maki- 
ta ang ilang pagkarelihiyoso. (Mat 6:16, itandi ang 
10:17, ftn sa Rbi8) Ang mga Hudiyo nga manini- 
ngil ug buhis gitugotan sa pagsulod sa templo, 
apan sila giayran tungod sa ilang pag-alagad sa 
Roma. 

(23) Ang mga mamumuo nga gibayran ug usa 
ka denario (Mat 20:1-16). Ang sambingay maoy 
bahin sa tubag ni Jesus sa pangutana ni Pedro diha 
sa Mateo 19:27: “Tan-awa! Gibiyaan namo ang ta- 
nang butang ug nagsunod kanimo; unsa man ga- 
yod unya ang among makuha niana?” Tagda usab 
ang Mateo 19:30 ug 20:16. 

Ang panahon sa pagpamupo ug ubas maoy pa- 
nahon nga puliki kaayo ang mga tag-iya sa mga 
parasan. Ang pipila ka mamumuo patrabahoon sa 
tibuok panahon sa pag-ani, ang uban patrabahoon 
kon aduna nay panginahanglan. Ang pagbayad sa 
suhol sa pagkahapon nahiuyon sa Moisesnong Bala- 
od, gikinahanglan kini sa kabos nga mga mamu- 
muo. (Lev 19:13, Deu 24:14, 15) Ang usa ka dena- 
rio, nga maoy bayad sa usa ka adlaw nga trabaho, 
maoy usa ka Romanhong sensilyo nga plata. Ang 
kantidad niini karong adlawa maoy S0.74. Sa unang 
siglo K.P., ang adlaw, sukad sa pagsubang hangtod 
sa pagsalop niini, gibahin sa mga Hudiyo ngadto sa 
12 ka parehas nga mga yugto; busa ang ika-3 
nga takna maoy mga alas 8:00 hangtod sa alas 
9:00 s.b.; ang ika-6 nga takna, mga alas 11:00 s.b. 
hangtod sa udto, ang ika-9 nga takna, mga alas 
2:00 hangtod sa alas 3:00 s.h., ug ang ika-11 nga 
takna, mga alas 4:00 hangtod sa alas 5:00 s.h. 

(24) Ang mga mina (Luc 19:11-27). Giasoy ni 
Jesus panahon sa iyang pagpaingon sa Jerusalem 
sa kataposang higayon, niadtong 33 K.P. (Luc 19: 
1, 28) Ang hinungdan sa pag-asoy niini nga sam- 
bingay, sumala sa giingon sa bersikulo 11, maoy 
tungod kay “naghunahuna sila nga ang gingharian 
sa Diyos igapadayag dihadiha.” 

Sa Imperyo sa Roma naandan sa usa ka tawo nga 
hamili ug kagikan nga mopanaw ngadto sa Roma 
aron makahupot ug harianong gahom. Si Arquelao, 
ang anak nga lalaki ni Herodes nga Bantogan, mi- 
himo niana, apan ang mga Hudiyo nagpadalag 50 
ka embahador ngadto sa korte ni Agusto aron 
magpasakag mga sumbong batok kaniya ug, kon 
posible, magpakgang sa iyang tinguha sa paghupot 
ug gahom. Ang mina nga plata nga unang gihatag 
ngadto sa matag ulipon nagkantidad ug 865.40 ka- 
rong adlawa apan katumbas sa 88 ka adlaw nga 
suhol sa maong panahon. 

(25) Ang duha ka anak (Mat 21:28-31). Giasoy 
didto sa templo sa Jerusalem, kini nga sambingay 
maoy bahin sa tubag ni Jesus sa mga pangutana sa 
bersikulo 23: “Pinaagi sa unsang awtoridad nga 
nagbuhat ka niining mga butanga? Ug kinsay nag- 

hatag kanimo niini nga awtoridad?” Kay natubag 
na ang ilang mga pangutana, si Jesus migamit ug 
pipila ka sambingay aron ipakita sa relihiyosong 
mga pangulo kon unsa gayong matanga sila sa 
mga tawo. 

Si Jesus nagpunting sa kapadapatan sa iyang 
sambingay diha sa mga bersikulo 31 ug 32. Iyang 
gipakita nga ang impluwensiyadong mga pangu- 
long saserdote ug mga ansiyano nga iyang gi- 
kasulti maoy sama sa ikaduhang anak, nga na- 
ngangkong nag-alagad kuno sa Diyos apan sa 
pagkatinuod wala maghimo niana. Sa laing bahin, 
ang mga maniningil ug buhis ug ang mga pam- 
pam nga mituo kang Juan nga Tigbawtismo maoy 
sama sa unang anak, sa una sila midumili gayod sa 
pag-alagad sa Diyos apan sa ulahi nagbasol ug 
nag-usab sa ilang paagi sa pagkinabuhi. 

(26) Ang mamumuno nga mga magtitikad (Mat 
21:33-44, Mar 12:1-11, Luc 20:9-18). Giasoy did- 
to sa templo sa Jerusalem, tulo na lang ka adlaw 
una pa gipatay si Jesus, ang Anak sa Diyos. Kini 
nga sambingay usab maoy tubag sa pangutana ba- 
hin sa gigikanan sa awtoridad ni Jesus. (Mar 11:27- 
33) Dihadiha pagkahuman sa sambingay, ang mga 
asoy sa Ebanghelyo nag-ingon nga ang relihiyo- 
song mga pangulo nakaamgo nga siya namulong 
mahitungod kanila.--Mat 21:45, Mar 12:12, Luc 
20:19. 

Ang koral palibot sa parasan lagmit gama sa 
mga bato (Pr 24:30, 31) o lagmit nga kini maoy ko- 
ral nga mga tanom. (Isa 5:5) Ang pasong sa bino 
sagad kinalot diha sa bato ug may duha ka hun- 
ta diin ang duga motulo gikan sa itaas paingon 
sa ubos nga hunta. Ang torre maoy usa ka lan- 
tawanan sa bantay diin siya magbantay batok sa 
mga kawatan ug sa mga hayop. Sa pipila ka kahim- 
tang, ang mga magtitikad nga gipatrabaho maka- 
dawat ug usa ka bahin sa mga prutas. Sa ubang 
mga kahimtang, ang mga magtitikad mobayad ug 
salapi ingong abang o mouyon sa paghatag sa tag- 
iya ug tinong gidaghanon sa abot, ug kining ulahi 
lagmit mao ang kahimtang diha sa sambingay. Pi- 
naagi sa pagpatay sa anak nga lalaki, ang manu- 
nunod, sila nagtuo nga ilang mapanag-iya ang 
parasan, sanglit ang nagtanom niini milangyaw. 
Sa Isaias 5:1-7 “ang parasan ni Jehova” giingon 
nga mao “ang balay sa Israel.” Sumala sa gipakita 
sa mga magsusulat sa Ebanghelyo, si Jesus nag- 
kutlo sa Salmo 118:22, 23 ingong yawi sa pagsabot 
sa sambingay. 

(27) Ang kombira sa kasal alang sa anak nga la- 
laki sa hari (Mat 22:1-14). Sumala sa gipakita sa 
bersikulo 1, kini nga sambingay maoy sumpay sa 
gihisgotan una pa niini ug maoy bahin sa tubag ni 
Jesus sa pangutana labot sa awtoridad nga pinaagi 
niana iyang gihimo ang iyang buluhaton. (Mat 

21:23-27) Alang sa kapadapatan, tan-awa ang ber- 
sikulo 2 ug 14. 

Pipila ka bulan una pa niini, si Jesus migamit ug 
susama nga sambingay mahitungod sa dakong pa- 
nihapon nga niana daghan ang gidapit, dayon ang 
mga dinapit okupado sa ubang mga butang ug 
wala magtagad sa mag-abiabi unta kanila. (Luc 
14:16-24) Niining higayona, tulo na lang ka adlaw 
una pa sa iyang kamatayon, si Jesus namulong dili 
lamang bahin sa ilang pagkadili-gustong moadto 
apan usab sa mabunoong espiritu niadtong pipila 
nga dinapit. Ang ilang pagbuno sa mga hawas sa 
hari maoy katumbas sa pagrebelde:, busa ang mga 
sundalo sa hari nagpatay sa mga mamumuno ug 
nagsunog sa ilang siyudad. Kini maoy usa ka hari- 
anong kasal, ug lagmit gayod nga usa ka linaing 
besti ang gitagana sa harianong tagbalay alang sa 
iyang mga dinapit sa okasyon nga sama niini. Kon 
mao, ang pagdumili sa usa sa mga dinapit sa pag- 
sul-ob sa besti sa kasal nagpakita nga iyang gipa- 
kamenos ang besti nga gitagana sa hari sa dihang 
kini gihatag kaniya. 

(28) Ang napulo ka ulay (Mat 25:1-13). Kini 
nga sambingay mahitungod sa “gingharian sa mga 
langit” maoy bahin sa tubag ni Jesus sa pangutana 
sa iyang mga tinun-an nga gitala sa Mateo 24:3. 
Ang katuyoan sa sambingay tatawng gipakita sa 
Mateo 25: 13. 

Niadtong mga adlawa usa ka importanteng ba- 
hin sa seremonyas sa kasal mao ang solemne nga 
pagdala sa pangasaw-onon gikan sa balay sa iyang 
amahan ngadto sa balay sa iyang pamanhonon o 
sa balay sa amahan sa pamanhonon. Ang paman- 
honon, nga magsul-ob sa iyang labing maanindot 
nga sapot, mobiya sa iyang balay panahon sa ka- 
gabhion aron moadto sa balay sa mga ginikanan sa 
pangasaw-onon, nga ubanan sa iyang mga higala. 
Gikan didto, kuyog sa mga musikero ug mga mag- 
aawit ug sagad uban sa mga tawo nga may dalang 
lampara, ang parada mopaingon ngadto sa balay 
sa pamanhonon. Ang mga tawo diha sa agianan 
maikagong motan-aw sa parada; ang uban modu- 
yog niini, ilabina ang batan-ong mga babaye nga 
may dalang lampara. (Jer 7:34: 16:9: Isa 62:5) Ang 
parada mahimong malangan hangtod sa lawom 
nang kagabhion, sanglit dili sila magdali, mao nga 
ang pipila nga maghulat diha sa dalan dukaon ug 
makatulog. Ang pag-awit ug ang kasadya madu- 
ngog bisan sa halayo, ug kadtong makadungog ni- 
ini mosinggit: “Ania na ang pamanhonon!” Dayon, 
human ang pamanhonon ug ang iyang mga kau- 
banan makasulod na sa balay ug magsira sa pulta- 
han, ang mga dinapit nga maulahi dili na maka- 
sulod. Ang mga lampara nga gidala sa parada 
gipasiga pinaagig lana ug kinahanglan nga kanu- 
nayng tubilan. 


SAMBINGAY 


(29) Ang mga talanton (Mat 25:14-30). Kini 
nga sambingay mahitungod sa usa ka tawo nga 
hapit nang molangyaw gisulti ni Jesus ngadto sa 
iyang upat ka tinun-an mga tulo na lang ka adlaw 
una pa sa iyang kamatayon, nga sa dili madugay 
human niana siya mokayab na ngadto sa langit. 
Kini usab maoy bahin sa tubag ni Jesus sa pangu- 
tana nga makaplagan sa Mateo 24:3.---Mar 13:3, 4. 

Dili sama sa sambingay bahin sa mga mina, nga 
ang matag ulipon gihatagan ug usa ka mina, dinhi 
ang mga talanton gihatag “sa matag usa sumala sa 
iyang katakos.” (Luc 19:11-27) Ang talanton nga 
plata, nga lagmit mao ang gitumong dinhi, maoy 
katumbas sa mga 20 ka tuig nga kita sa usa ka ma- 
mumuo niadtong mga adlawa. Kini nga mga ulipon 
angay nga magmahunahunaon sa katigayonan sa 
agalon ug busa angay nga magpatigayon sa maku- 
gihon ug maalamon nga paagi sa mga manggad sa 
agalon nga gitugyan kanila. Ang labing menos nga 
mahimo nila mao ang pagdeposito sa salapi ngad- 
to sa mga magbabangko aron nga kon dili nila buot 
nga sila mismo ang magpauswag sa manggad sa 
ilang agalon, ang salapi dili kay matulog lang sa 
bug-os kondili, makabaton ug tubo. Apan ang dao- 
tan ug tapolan nga ulipon naglubong diha sa yuta 
sa talanton nga gitugyan kaniya, sa ingon mibuhat 
sa butang nga dili makaayo sa iyang agalon. 

(30) Ang mga karnero ug ang mga kanding (Mat 
25:31-46). Sumala sa giingon sa mga bersikulo 
31, 32, 41, 46, ang gihulagway dinhi mao ang pag- 
bulagbulag ug ang paghukom sa katawhan sa ka- 
nasoran sa dihang ang Anak sa tawo moabot sa 
iyang himaya. Kini nga sambingay maoy bahin sa 
tubag ni Jesus sa pangutana sa iyang mga tinun-an 
mahitungod sa 'ilhanan sa iyang presensiya ug sa 
kataposan sa sistema sa mga butang. '---Mat 24:3. 

Ang mga karnero ug mga kanding sagad nga 
manibsib nga magkauban didto sa Tungang Sidla- 
kan, ug ang magbalantay daling makaila sa duha 
ka matang sa hayop sa dihang buot niyang bula- 
gon sila. Ang paghisgot ni Jesus sa mga kanding 
niini nga sambingay wala magpakaubos niini nga 
matang sa mga hayop. (Sa tinuig nga Adlaw sa 
Pagtabon-sa-Sala ang dugo sa kanding gigamit 
sa pagtabon-sa-sala alang sa Israel.) Busa ang mga 
kanding naghawas sa usa ka matang sa katawhan, 
ug ang karnero naghawas sa laing matang. Ang 
“tuong kamot,” diin ang “mga karnero” gibutang, 
maoy usa ka dungganong dapit. (Buh 2:33, Efe 1: 
19, 20) Ang “wala,” diin ang “mga kanding” gibu- 
tang, naghawas sa dili dungganong dapit. (Itandi 
ang Ecc 10:2.) Matikdi nga ang “mga karnero,” nga 
gibutang sa tuong kamot sa naentronong Anak sa 
tawo, gipakita nga lahi gikan sa “mga igsoon” ni 
Jesu-Kristo, kang kinsa sila mihimog mga buhat sa 
kalulot.--Mat 25:34-40, Heb 2:11, 12. 


SAMEKH 


Ang basahon sa Pinadayag. Ang kinadagha- 
nang mga sambingay o mga ilustrasyon sa tibuok 
Bibliya makaplagan diha sa basahon sa Pinadayag 
nga mao ang kataposang basahon sa Balaang Ka- 
sulatan. Sama sa giingon sa magsusulat nga si 
Juan, kini gihatag kaniya “pinaagig mga ilhanan.” 
(Pin 1:1) Busa, ikaingon gayod nga sukad sa sinug- 
dan hangtod sa kataposan, ang Bibliya maoy talag- 
saon sa paggamit ug tukmang mga sambingay. 

Mga sambingay sa mga tinun-an ni Kristo. 
Gawas sa pagtala sa mga sambingay nga gjisulti ni 
Jesu-Kristo, ang Kristohanong mga magsusulat sa 
Bibliya migamit usab niini. Sa basahon sa Mga Bu- 
hat, gitala ni Lucas ang maayong mga sambingay 
o mga ilustrasyon nga gigamit ni apostol Pablo sa 
dihang nakigsulti sa mga dili-Hudiyo didto sa Ate- 
nas. Si Pablo nagpunting sa mga butang nga giha- 
tagan nila ug debosyon nga pamilyar kanila ug sa 
mga sinulat sa ilang mga magbabalak. (Buh 17:22- 
31) Ingon sa makita pinaagi sa pagbasa sa sulat 
ngadto sa mga Hebreohanon, kining mao ra usab 
nga apostol (nga gituohan sa kadaghanan nga mao 
ang nagsulat niini nga sulat) migamit ug daghang 
mga sambingay pinasukad sa kasaysayan sa pag- 
pakiglabot sa Diyos ngadto sa Israel. Ngadto sa 
mga taga-Corinto, nga pamilyar sa Gregong mga 
dula, iyang gipakasama sa usa ka lumba ang Kris- 
tohanong paagi sa pagkinabuhi. (1Co 9:24-27) Ta- 
lagsaon usab ang sambingay bahin sa kahoyng oli- 
bo, nga nagpasidaan batok sa dili pagpakabana ug 
sa tambag niini ngadto sa mga Kristohanon sa 
pagbuhat ug sagradong pag-alagad ngadto sa Di- 
yos uban sa ilang gahom sa pagpangatarongan. 
--Rom 11:13-32, 12:1, 2. 

Si Santiago, nga igsoon ni Jesus sa inahan, nag- 
lakip diha sa iyang sulat sa komon nga mga kahim- 
tang sa adlaw-adlaw nga pagkinabuhi, diin iyang 
gihisgotan ang usa ka tawo nga nagtan-aw sa sa- 
lamin, ang busal sa kabayo, ang timon sa barko, ug 
ang uban pa, aron ipasiugda ang espirituwal nga 
mga kamatuoran. (San 1:23, 24; 3:3, 4) Daghan ka- 
ayo ang gikutlo ni Pedro ug Judas nga mga pang- 
hitabo o mga asoy sa naunang inspirado nga mga 
sinulat aron ihulagway ang mensahe nga buot ni- 
lang ipadangat pinaagi sa pagpalihok sa balaang 
espiritu. Kining tanang maayo nga mga sambi- 
ngay o mga ilustrasyon, nga gigiyahan sa espiritu 
sa Diyos, naghimo sa Pulong sa Diyos ang Bibliya 
nga usa ka buhing basahon. 


SAMEKH [0]. Ang ika-15 nga letra sa Hebreo- 
hanong alpabeto. Ang sa mekh naghawas sa tunog 
nga gigamit sa mga Epraimnon sa dihang naning- 
kamot sa paglitok sa pulong nga “shibboleth,” nga 
nagsugod sa letrang shin (W) inay nga sa'mekh. 
(Huk 12:6, tan-awa usab ang SIN, SHIN.) Sa Hebreo- 

hanon, ang sa mekh mao ang unang letra sa matag 
usa sa walo ka bersikulo sa Salmo 119: 113-120. 


SAMGAR. Usa ka manluluwas sa Israel tali sa 
panahon sa pagkamaghuhukom ni Ehud ug Barak. 
Usa lamang ka bayanihong buhat ni Samgar ang 
gitala, ang pagpatay sa 600 ka Filistehanon pinaa- 
gi sa usa ka igtutugsok sa baka, apan tungod niana 
gipasidunggan siya sa “pagluwas sa Israel.” (Huk 
3:31) Sumala kang Josephus, si Samgar namatay 
sa iyang unang tuig sa pagkamaghuhukom. (Jew- 
ish Antiquities, V, 197 [iv, 3]) Ang iyang pagkahi- 
mong “anak ni Anat” lagmit nagpasabot nga siya 
naggikan sa Neptalihanong siyudad sa Bet-anat. 
--Huk 1:33. 


SAMGAR-NEBO. Ang ngalan o titulo sa usa 
sa mga prinsipe nga Babilonyanhon kinsa misulod 
sa Jerusalem human gayod sa paggawang sa paril 
niini sa ting-init sa 607 W.K.P.--Jer 39:3. 


SAMHUT. Usa ka Izrahanong pangulo alang 
sa ikalima nga bulan sa relibohay nga pag-alagad 
nga giorganisar pag-usab ni David.— 1Cr 27:8; tan- 
awa ang SAMMAH Num. 4. 


SAMIR. 

1. Usa ka Levihanon nga anak nga lalaki ni Mi- 
queas.--1Cr 24:20, 24. 

2. Usa ka siyudad sa bukirong rehiyon sa Juda. 
(Jos 15:20, 48) Ang karaang ngalan niini daw na- 
preserbar diha sa ngalang Khirbet Somerah, bisan 
tuod ang aktuwal nga nahimutangan niini gituo- 
han nga duol ra sa el-Bireh, mga 20 km (12 mi) sa 
HK sa Hebron. 

3. Ang pinuy-anan ug lubnganan ni Maghuhu- 
kom Tola sa bukirong rehiyon sa Epraim. (Huk 10: 
1, 2) Ang Samir lagmit nga nahimutang diha sa 
ulahing lokasyon sa Samaria o duol niini. Kini nga 
panglantaw daw gipaluyohan sa Codex Alexandri- 
nus (LXX), diin kini mabasang Sa-marrei'ai (Sama- 
ria) sa Maghuhukom 10:1. 


SAMLA. Ang ikalimang ginganlan nga hari sa 
Edom nga naghari sa wala pay hari nga nagman- 
do sa Israel. Si Samla maoy taga-Masreka.---Gen 
36:31-37, 1Cr 1:47, 48. 


SAMMA. Usa ka pangunang membro sa tribo 
ni Aser, anak nga lalaki o kaliwat ni Zopa.— 1Cr 7: 
36, 37, 40. 


SAMMAH. 

1. Usa ka sultan nga Edomhanon, apo nga lala- 
ki ni Esau pinaagi kang Reuel.---Gen 36:10, 13, 17; 
1Cr 1:37. 

2. Magulang nga lalaki ni Haring David, gitawag 
usab nga Simea ug Simei. (1Cr 2:13, 2Sa 13:3, 
21:21) Ingon nga ikatulong anak nga lalaki ni Jese, 

si Sammah mao ang ikatulong posible nga pilionon 
nga gisalikway ni Samuel ug wala dihogi ingong 
hari. (1Sa 16:6-9) Didto siya uban sa kasundalohan 
ni Saul nga gitamay ni Goliat sa dihang si David 
nagdala ug mga pagkaon. (1Sa 17:13, 14, 20, 23) 
Usa sa mga anak nga lalaki ni Sammah, si Jonatan, 
ang nagpatay sa usa ka higanteng Filistehanon. 
(2Sa 21:20, 21: 1Cr 20:6, 7) Ang pipila nagtuo nga 
ang anak nga lalaki ni Sammah nga si Jonatan gi- 
tawag usab nga Jehonadab ug mao ang malala- 
ngong magtatambag ni Amnon.---2Sa 13:3, 32. 

3. Usa sa tulo ka hawod nga manggugubat ni 
David, anak nga lalaki ni Age nga Hararnon. Sa usa 
ka higayon, gipanalipdan ni Sammah ang usa ka 
tibuok luna sa yuta batok sa mga Filistehanon, ug 
daghan kanila ang iyang gipatay. (2Sa 23:11, 12) 
Siya ug ang laing duha ka pangunang gamhanan 
nga mga tawo miadto sa atabay sa Betlehem (niad- 
tong panahona gipanag-iya sa mga Filistehanon), 
aron sa pagkuha ug tubig alang kang David, apan 
si David nagdumili sa pag-inom niini. (2Sa 23:13- 
17) Ang pagtandi sa samang mga talaan sa 1 Cro- 
nicas 11:33, 34 ug 2 Samuel 23:32, 33 (diin niining 
ulahi nga teksto ang kasagarang gisugyot nga hu- 
bad maoy “si Jonatan nga anak nga lalaki ni Sam- 
mah nga Hararnon”) nagpakita nga ang Sage maoy 
laing ngalan ni Sammah, ug nga si Sammah may 
anak nga lalaking si Jonatan nga nahimong inila 
usab nga manggugubat ni David. 

4. Usa sa 30 ka gamhanang tawo ni David, usa 
ka Harodnon. (2Sa 23:8, 25) Ang magkalahi nga 
mga espeling sa iyang ngalan daw mipatim-aw sa 
1 Cronicas 11:27 (Samot) ug sa 1 Cronicas 27:8 
(Samhut), diin ang ulahing teksto nagpaila kaniya 
ingong pangulo sa ikalimang dibisyon sa binulan 
nga pag-alagad. 


SAMOS [Habog]. Usa ka pulo sa Dagat Aegean 
duol sa K nga baybayon sa Asia Minor. Si Pablo 
lagmit nga mihapit kadiyot sa Samos sa iyang pag- 
balik gikan sa iyang ikatulong misyonaryong pa- 
naw.---Buh 20:15. 

Usa ka hiktin nga dagat nga mga 1.5 km (1 mi) 
ang gitas-on ang nag-ulang niining bukirong pulo 
gikan sa habog nga lawis sa Asia nga ginganlan ug 
Samsun Dagi. Ang Samos maoy HK sa Efeso ug 
AK sa Mileto. Kini maoy mga 43 km (27 mi) ang 
gitas-on ug 23 km (14 mi) ang gilapdon. Sa pana- 
hon sa misyonaryong mga panaw ni Pablo, kini 
maoy usa ka gawasnon nga estado. Ang pangu- 
nang siyudad ug pantalan niini ginganlan usab ug 
Samos. Ang pulo nailado tungod sa kulto ni Hera 
(si Juno, ang Romanhong diyosa sa kaminyoon ug 
pag-anak) ug kini may usa ka templo nga gitukod 
alang kaniya nga miindig sa katahom ug kailado sa 
templo ni Artemis didto sa Efeso. 


SAMPINIT 


Sumala sa asoy sa Kasulatan, ang barko nga gi- 
sakyan ni Pablo sa dihang mipauli sa Jerusalem 
mihapit atbang sa Quio, milawig ug mga 105 km 
(65 mi) ubay sa kabaybayonan sa Asia Minor ug 
"midunggo sa Samos, ug sa pagkasunod nga adlaw 
miabot sa Mileto.’ (Buh 20:15) May gidugang niini 
nga ekspresyon ang pipila ka manuskrito nga tu- 
ngod niana ang hubad mabasa nga “midunggo 
kami sa Samos ug, human mohunong sa Trogyl- 
lium, miabot sa Mileto sa pagkasunod adlaw.” (JB) 
Kini gisabot nga ang barko wala magpabilin sa 
pantalan sa Samos apan mitabok sa hiktin nga da- 
gat ug mipondo nga nagpasalipod sa habog nga la- 
wis. Apan, ang labing karaan ug labing kasaligan 
nga mga manuskrito wala maglakip sa ekspresyon 
bahin sa “Trogyllium,” ug kini wala iapil ni Westcott 
ug Hort ingon man ni Nestle ug Aland sa paghu- 
bad sa ilang sumbanang mga teksto. Ang barko 
nga gisakyan ni Pablo dayag nga mieskala kadiyot 
sa Samos ug dayon mipadayon sa paglawig ngadto 
sa Mileto. 


SAMOT. Usa sa mga tawong gamhanan nga 
sakop ni David: usa ka Harornon.--1Cr 11:26, 27: 
tan-awa ang SAMMAH Num. 4. 


SAMOTRASIA  [lagmit, Samos sa Trasia]. Usa 
ka bukirong pulo nga nahimutang sa AS sa Dagat 
Aegean, nga may siyudad nga sama niinig ngalan 
diha sa A nga kiliran niini. Lagmit nga sa tingpa- 
mulak sa 50 K.P., sa panahon sa ikaduhang misyo- 
naryong panaw ni Pablo, ang barko nga iyang gi- 
sakyan “mideretso” sa pulo sa Samotrasia gikan sa 
Troas sa AK sa Asia Minor. Apan, walay timailhan 
nga siya mikawas didto. (Buh 16:11) Ang moder- 
nong-adlaw nga pulo (Samothraki) walay maa- 
yong dunggoanan, bisan tuod kini adunay dag- 
hang hilwas nga dapit nga kapondohan sa mga 
sakayan. 


SAMPINIT. Usa sa daghang matang sa tuno- 
kong mga tanom. Kapin sa 70 ka matang sa tuno- 
kong mga tanom ang gitaho nga nabuhi sa Israel, 
lakip niini mao ang tunokong burnet, tunokong ca- 
per, acanthus, boxthorn, ug mga hawthorn. Gituo- 
han sa pipila ka eskolar nga ang Hebreohanong 
termino nga barganim” (mga sampinit) mao ang 
tanom nga gitawag pinaagi sa usa ka nombre nga 
samag gigikanan diha sa Arabiko, ang Centaurea 
scoparia, usa ka komon nga samag-sampinit nga 
tanom nga tunokon ug mga tumoy. Gigamit ni Gi- 
deon ang barqganim' sa pagsilot sa mga tawo sa Su- 
cot tungod sa ilang pagdumili sa paghatag ug tina- 
pay alang sa iyang gigutom nga kasundalohan 
sa dihang siya nakiggubat batok sa mga Midi- 
anhon. (Huk 8:6, 7, 16) Ang Hebreohanong pu- 
long nga chedheq (sampinit) gitubdhan nga mao 


SAMPINIT 


ang Solanum coagulans, ang abohon, tunokon nga 
kahoykahoy. (Thesaurus of the Language of the 
Bible, sa bahin giedit ni M. Z. Kaddari, Jerusa- 
lem, 1968, Tomo 3, p. 88) Ang Hebreohanong pu- 
long nga a-tadh'gituohan usab nga nagtumong sa 
sampinit o buckthorn (Rhamnus) diha sa A He- 
brew and English Lexicon of the Old Testament, ni 
Brown, Driver, ug Briggs (1980, p. 31). Ang buck- 
thorn sa Palestina (Rhamnus palaestina) maoy usa 
ka kupongkupong nga mosanggaka, nga motubo 
hangtod sa gitas-ong 1 hangtod sa 2 m (3 hangtod 
sa 6 p), ug ang mga sanga niini may naglinya nga 
hait, gahing mga tunok. Bisan tuod kasagarang 
makaplagan sa ubos-ubos, mas init nga mga rehi- 
yon sa maong dapit, kini makaplagan usab sa bu- 
kirong mga rehiyon sama sa Jerusalem. Si Walter 
Baumgartner nagtuo nga ang atadh’ mao ang 
boxthorn o Lycium europaeum, usa ka tunokon 
nga kahoykahoy nga moabot sa gitas-ong mga 
1 hangtod sa 2 m (3 hangtod sa 6 p), nga may gag- 
mayng biyoleta nga mga bulak ug may gagmay, 
ligngin, makaon nga pulang mga bunga.---Heb- 
raisches und Aramaisches Lexikon zum Alten Tes- 
tament, Leiden, 1967, p. 36. 

Ang sampinit (atadh) subsob nga makita diha 
sa asoy sa Maghuhukom 9:8-15 diin ang kahoyng 
olibo, ang kahoyng igos, ug ang paras gitandi 
ngadto sa usa lamang ka sampinit. Sumala sa gipa- 
tin-aw sa ubang mga bersikulo niini nga kapitulo, 
kining hinungdanong mga tanom naghawas sa bi- 
lilhong mga tawo, sama sa 70 ka anak nga lalaki 
ni Gideon, nga wala magtinguha nga mahimong 
hari ibabaw sa ilang isigka-Israelinhon, samtang 
ang sampinit, nga gigamit lamang ingong sugnod, 
naghawas sa pagkahari ni Abimelek, ang mamu- 
muno sa tanang uban pang mga anak nga lalaki ni 
Gideon, gawas lamang sa usa, nga iyang mga igso- 
on. (Huk 9:1-6, 16-20) Ang sugyot ni Jotam nga 
ang ubang mahulagwayong mga kahoy mopasi- 
long sa landong sa sampinit sa walay duhaduha 
maoy pagkantalita, sanglit ang mugbong sampinit 
dili makahatag ug landong alang sa mga kahoy, 
ilabina sa dagkong mga sedro nga gihisgotan. Gi- 
hatag ni Jotam ang pasidaan nga ang kalayo mo- 
gula gikan sa sampinit “ug sunogon ang mga sedro 
sa Lebanon,” tingali nagtumong sa kadaling masu- 
nog sa uga ug walay dahon nga tanom panahon sa 
mga bulan sa ting-init. Ang Salmo 58:9 naghisgot 
usab sa paggamit sa mga sampinit ingong sug- 
nod. Ang Hebreohanong pulong nga atadh’ maki- 
ta usab ingong ngalan sa usa ka dapit diha sa Ge- 
nesis 50:10. 

Bisan tuod ang mga sampinit makahasol sa 
tawo, kini dili kay walay pulos sa kinatibuk-an. 
Ang tunokong mga tanom gigamit ingong mga ko- 
ral (Os 2:6) ug ingong sugnod (Ecc 7:6), ug sila 

nagsilbing pagkaon alang sa mga asno, kamelyo, 
ug mga kanding. Sa dili pa gayod dugay, sama sa 
gihimo sa karaang panahon, ang boxthorn ug ang 
sampinit gigamit ingong mga koral, ug ang tuno- 
kong burnet giputolputol ingong sugnod sa mga 
tapahan nga anapog.--Isa 33:12. 

Ang mga epekto sa tinunglo nga yuta, uban sa 
mga sampinit ug mga kudyapa niini, nasinati ga- 
yod sa mga kaliwat ni Adan (Gen 3:17, 18), mao 
nga ang amahan ni Noe nga si Lamek naghisgot sa 
“kasakit sa atong mga kamot gumikan sa yuta nga 
gitunglo ni Jehova.” (Gen 5:29) Human sa Lunop, si 
Jehova nagpanalangin kang Noe ug sa iyang mga 
anak nga lalaki, nga nag-ingon nga ang iyang ka- 
tuyoan alang kanila mao nga pun-on nila ang yuta. 
(Gen 9:1) Ang tunglo sa Diyos sa yuta dayag nga 
nahanaw. (Gen 13:10) Hinunoa, dili sama sa iyang 
gisulti sa hingpit nga si Adan, si Jehova wala moi- 
ngon kang Noe ug sa iyang pamilya nga 'gamhan 
ang yuta.” (Itandi ang Gen 1:28 sa Gen 8:21--9:2.) 
Kini nagpakita nga ang dili-hingpit nga tawo, nga 
walay paggiya sa Diyos, dili makagahom sa yuta 
sumala sa paagi nga gituyo sa Diyos sa sinugdan. 
Ang tawo padayong makasinati ug kalisdanan sa 
pagtikad sa yuta, lakip ang pagsagubang sa maka- 
hasol nga mga tanom sama sa sampinit ug mga 
kudyapa. Sa walay duhaduha ang dili-hustong pag- 
gamit sa tawo sa mga kahinguhaan sa yuta nagpa- 
samot sa iyang mga suliran niining bahina. 

Sa Yutang Saad, nga “usa ka yuta nga nagaagay 
sa gatas ug dugos” (Ex 3:8), ang mga Israelinhon 
kinahanglang maghago aron ang yuta mahinloan 
sa mga sampinit ug ubang mga bunglayon, tungod 
kay kini dali rang modaghan diha sa giabandonar 
ug sa biniyaan nga yuta. (Isa 5:6; 7:23-25: 34:13) 
Sa kataposan, tungod sa pagsupak kang Jehova, 
ang Israel nagpadangat ug espirituwal nga kada- 
ot sa nasod, ang “panulondon” sa Diyos, ug kini 
makita sa mahulagwayon ug sa literal nga paagi 
diha sa ilang kawang nga paghago, nga nagpugas 
ug trigo apan nag-ani ug mga sampinit.--Jer 12: 
7. 133. 

Sumala sa gipakita sa sambingay ni Jesus bahin 
sa magpupugas, ang mga sampinit makapugong 
sa pagtubo sa gitikad nga pananom. (Mat 13:7, Luc 
8:7) Busa ayha pa tikaron ang usa ka uma nga na- 
puno sa mga sampinit ug kudyapa, kining maka- 
hasol nga mga tanom kinahanglang patyon, kasa- 
garan pinaagi sa pagsunog sa tibuok uma. (Heb 
6:8) Ang mga sampinit medyo peligro usab sa su- 
nog. Ilabina sa ting-ani, sa dihang uga ang mga 
sampinit tapad sa mga uhay, kini dali rang moda- 
kop ug kalayo, ug ang usa ka enterong uma mahi- 
mong ut-oton sa dihang ang kalayo mokuyanap gi- 
kan sa mga sampinit ngadto sa mga uhay.---Ex 
22:6. 

Ingong pagyagayaga, ang Romanong mga sun- 
dalo nagsalapid ug usa ka purongpurong nga sam- 
pinit ug nagbutang niini sa ulo ni Jesus. (Mar 15:17, 
Ju 19:2) Bisan tuod gilangkit sa daghan kining par- 
tikular nga tanom uban sa Paliurus spina-christi, 
usa ka kahoykahoy nga motubo hangtod sa gitas- 
ong 6 m (20 p) ug may lutay nga mga sanga ug 
gahing mga tunok, dili matino ang identipikasyon 
niini. 

Mahulagwayong Paggamit. Sa daghang hi- 
gayon, ang “mga sampinit” gihisgotan diha sa ma- 
hulagwayon o masambingayong diwa. Naggamit 
sa terminong chedheq, ang Proverbio 15:19 nag- 
tandi sa dalan sa tawong tapolan ngadto sa usa ka 
koral nga sampinit, lagmit sa diwa nga iyang gi- 
handuraw o gihunahuna ang mga kalisdanan ug 
ang samag-tunok nga mga problema diha sa ta- 
nang butang nga pagabuhaton, ug kini maoy iyang 
gihimong pasangil sa dili pagbuhat. Ang moral 
nga kadunotan sa nasod sa Israel maoy nakaaghat 
sa manalagnang si Miqueas sa pagsulti bahin sa 
katawhan nga ang “labing maayo kanila sama sa 
sampinit [Heb., keche dheg], ang labing matul-id 
kanila daotan pa kay sa koral nga sampinit,” nga 
dayag nagpasabot nga bisan ang labing maayo ta- 
liwala sa mga Israelinhon makadaot alang niad- 
tong nakiglabot kaniya sama sa usa ka hait nga 
sampinit o sa usa ka koral nga sampinit alang ni- 
adtong mopaduol pag-ayo niini.---Miq 7:4. 

Ang mga Asiryanhon, bisan tuod nangalambid 
ingon sa mga sampinit, pagaut-oton ingon sa uga 
kaayo nga dagami. (Nah 1:10) Ang mga sampinit 
gigamit sa pagtumong sa katawhan, ingon man 
usab sa mga magmamando, kansang mga binuha- 
tan maoy daotan, ug takos sa grabeng paghukom. 
(2Ha 14:9, 10, Isa 9:18, 19: 10:17-19) Ang daotang 
mga magsusupak sa mga alagad ni Jehova gilara- 
wan nga gipalong ingon sa kalayo sa mga tuno- 
kong tanom. (Sal 118:10, 12) Si Jesu-Kristo naghis- 
got sa mga sampinit sa dihang siya nagpatin-aw sa 
kamatuoran nga ang mga tawo mailhan pinaagi sa 
ilang mga bunga.--Mat 7:16. 

Ang mga sampinit o mga tunok nagtumong sa 
mga tawo ug mga butang nga makadaot ug maka- 
hasol. (Num 33:55, Pr 22:5: Eze 28:24) Ang “tunok 
sa unod” ni Pablo (2Co 12:7) lagmit maoy usa ka 
sakit sa mata o sa laing bahin sa iyang lawas (tan- 
awa ang Buh 23:1-5, Gal 4:15, 6:11) o tingali nag- 
tumong sa mini nga mga apostoles ug sa ubang 
mga samokan nga naghagit sa pagkaapostol ug sa 
buluhaton ni Pablo. (Tan-awa ang 2Co 11:5, 6, 12- 
15; Gal 1:6-9, 5:12: 6:17.) Si Jehova, pinaagi sa 
iyang manalagnang si Jeremias, nagtandi sa mga 
kasingkasing sa mga tawo sa Juda ug sa mga mo- 
lupyo sa Jerusalem ngadto sa yuta nga napuno sa 
mga sampinit, buot ingnon, sa kabakakan, inhus- 


SAMSON 


tisya, ug pagkadili-matarong. (Jer 4:1-4: itandi ang 
Os 10:12, 13.) Haom gayod nga ang pagpuli ug 
mga kahoy sa mga sampinit o mga tunok naghu- 
lagway sa pagpasig-uli sa pabor sa Diyos.--Isa 
55:13, tan-awa ang KAHOYKAHOY, LOTUS, KAHOYNG, 
BUNGLAYON. 


SAMSERAI. Ang pangulo sa usa ka balay o 
banay sa katigulangan nga mipuyo sa Jerusalem, 
anak nga lalaki ni Jeroham sa tribo ni Benjamin. 
--1Cr 8:1, 26-28. 


SAMSON [gikan sa lintunganayng pulong nga 
nagkahulogang “adlaw']. Usa sa talagsaong mga 
maghuhukom sa Israel: anak nga lalaki ni Manoa, 
usa ka Danhanon gikan sa Zora. Sa wala pa ipanga- 
nak si Samson, usa ka manulonda ang nagpakita sa 
iyang inahan ug nagpahibalo nga siya manganak 
ug usa ka anak nga lalaki nga mahimong Nazareo 
sukad sa pagkatawo ug “manguna sa pagluwas sa 
Israel gikan sa kamot sa mga Filistehanon.” (Huk 
13:1-5, 24; 16:17) Ingong umaabot nga pangulo sa 
pagpakig-away batok sa mga Filistehanon, si Sam- 
son makaduol gayod sa patayng mga lawas sa mga 
tawong nangamatay sa gubat. Busa, ang matang 
sa iyang buluhaton mismo nagpakita nga siya dili 
ilalom sa balaod nga nagbaod sa mga Nazareo sa 
dili paghikap ug patayng mga lawas. (Num 6:2-9) 
Angayng tagdon usab nga kining balaora gipada- 
pat sa mga tawo nga kinabubut-ong nanaad sa 
pagka-Nazareo, apan sa kahimtang ni Samson, ang 
mga kinahanglanon nga gipadapat mao lamang 
kadtong espesipikong gisulti sa manulonda ni Jeho- 
va ngadto sa iyang inahan. 

Sa dihang hingkod na aron magminyo, si Sam- 
son naghangyo nga kuhaon sa iyang mga ginika- 
nan ang usa ka babayeng Filistehanon gikan sa 
Timnah aron iyang mapangasawa. Nahiuyon kini 
sa pagtultol sa espiritu sa Diyos, kay kini maghatag 
man ug kahigayonan kang Samson aron makig- 
away sa mga Filistehanon. (Huk 13:25-14:4) Hu- 
man niana, duol sa Timnah, usa ka may-lambu- 
ngay nga nating leyon misugat kang Samson. Kay 
gihatagag kusog sa espiritu sa Diyos, iyang gipikas 
sa duha ka bahin ang hayop pinaagi lamang sa 
iyang mga kamot. Unya siya mipadayon sa pagla- 
kaw paingon sa Timnah ug didto nakigsulti sa ba- 
bayeng Filistehanon nga buot niyang mapangasa- 
wa.--Huk 14:5-7. 

Wala madugay sa ulahi, si Samson, nga gikuyo- 
gan sa iyang mga ginikanan, miadto sa Timnah 
aron dad-on sa iyang balay ang iyang pangasaw- 
onon. Sa pagpaingon didto siya mitipas gikan sa 
dalan aron tan-awon ang patayng lawas sa leyon 
nga iyang gipatay una pa niana ug iyang nakita 
ang usa ka panon sa mga putyokan ug ang dugos 
sa sulod niini. Si Samson mikaon ug dugos, ug sa 


SAMSON 


pagbalik niya ngadto sa iyang mga ginikanan, siya 
naghatag ug dugos kanila. Sa kombira sa kasal 
iyang gihimong tigmo kini nga panghitabo ug gi- 
tigmo kini ngadto sa 30 ka Filistehanong abay nga 
lalaki. Ang dugang mga hitabo nga nalangkit ni- 
ining maong tigmo naghatag ug higayon kang 
Samson nga makapatay ug 30 ka Filistehanon sa 
Askelon.---Huk 14:8-19. 


Sa dihang gihatag sa amahan sa iyang panga- 
saw-onon ang pangasaw-onon ni Samson ngadto 
sa laing lalaki ug wala tugoti si Samson nga maki- 
ta siya, si Samson nahatagan ug lain pang kahiga- 
yonan nga mohimog lakang batok sa mga Filiste- 
hanon. Ginamit ang 300 ka irong ihalas, iyang 
gisunog ang mga umahan, parasan, ug kaolibohan 
sa mga Filistehanon. Busa ang napungot nga mga 
Filistehanon nagsunog sa pangasaw-onon ni Sam- 
son ug sa amahan niini, tungod kay ang nahita- 
bong kadaot sa mga Filistehanon maoy resulta sa 
gibuhat sa amahan niini kang Samson. Tungod ni- 
ini nga buhat, ang mga Filistehanon naghatag na 
usab kang Samson ug katarongan nga manimalos 
kanila. Daghan kanila ang iyang gipatay, ug “gi- 
pundok ang mga bitiis ibabaw sa mga paa.”---Huk 
14:20--15:8. 

Kay nagtinguhang manimalos kang Samson, ang 
mga Filistehanon nangadto sa Lehi. Dayon ang tulo 
ka libong nahadlok nga mga tawo sa Juda nga did- 
to sa dakong bato sa Etam nagmalamposon sa pag- 
pasurender kang Samson sa mga Filistehanon, hu- 
man niana ilang gigapos siya sa duha ka bag-ong 
pisi ug gidala siya ngadto sa mga Filistehanon. 
Uban ang kasadya, ang mga Filistehanon nangan- 
dam sa pagsugat kang Samson. Apan “ang espiritu 
ni Jehova milihok diha kaniya, ug ang mga pisi sa 
iyang mga bukton nahimong sama sa mga hilo nga 
lino nga nasunog sa kalayo, mao nga ang iyang 
mga gapos nangalugtas gikan sa iyang mga ka- 
mot.” Ginamit ang basabasa pa nga apapangig sa 
laking asno, gipatay ni Samson ang usa ka libo 
ka tawo, ug human niana gipasidungog niya kini 
nga kadaogan kang Jehova. Nianang higayona si 
Jehova, ingong tubag sa hangyo ni Samson, milag- 
rosong nagtagana ug tubig sa pagtagbaw sa iyang 
kauhaw.---Huk 15:9-19. 

Sa laing higayon si Samson miadto sa balay sa 
usa ka pampam sa Filistehanong siyudad sa Gaza. 
Sa pagkadungog niini, ang mga Filistehanon nag- 
atang kaniya, nga nagtinguha sa pagpatay kaniya 
pagkabuntag. Apan sa pagkatungang gabii si Sam- 
son mibangon ug iyang giibot ang ganghaan sa 
siyudad ug ang poste sa kilid ug ang trangka niini 
gikan sa paril sa Gaza, ug gidala kini “ngadto sa tu- 
moy sa bukid nga anaa sa atubangan sa Hebron.” 
(Huk 16:1-3, tan-awa ang Gaza Num. 1.) Usa kini 
ka dakong kaulawan sa mga Filistehanon, sanglit 

gihimo niining huyang ug walay panalipod ang 
Gaza batok sa mga manunulong. Kay nahimo man 
ni Samson kining katingalahang buhat, kini nagpa- 
kita nga siya nakabaton gihapon sa espiritu sa Di- 
yos. Gipanghimatud-an niini nga panghitabo nga 
wala siya moadto sa balay sa pampam tungod sa 
imoral nga mga katuyoan. Sa Commentary on the 
Holy Scriptures ni Lange (Huk 16:1, p. 212), ang ko- 
mentaristang si Paulus Cassel nag-ingon labot nii- 
ning puntoha: “Si Samson wala moadto sa Gaza 
aron moduaw sa usa ka pampam: kay giingon nga 
'siya miadto, sa maong dapit, ug nakita didto ang 
usa ka [pampam]. Apan sa dihang buot niyang 
magpalabay sa kagabhion didto [sa Gaza], wala si- 
yay mahimo, ingong kaaway sa nasod, gawas sa 
pag-estar uban sa [pampam].... Ang iyang pag- 
estar gipahayag sa mga pulong nga dili lahi sa gi- 
gamit labot sa pag-estar sa mga espiya sa balay ni 
Rahab. Ang mga pulong nga “iyang nakita siya, 
nagpaila lamang nga sa dihang iyang nakita ang 
ingon nianang matanga sa babaye, nahibalo siya 
kon asa siya mahimong moestar sa kagabhion.” 
(Gihubad ug giedit ni P. Schaff, 1976) Angay usab 
tagdon nga ang asoy mabasa nga “si Samson nag- 
padayon sa paghigda hangtod sa tungang gabii” ug 
dili 'si Samson nagpadayon sa paghigda uban kani- 
ya hangtod sa tungang gabii." 

Pinaagi sa pagsulod sa teritoryo sa kaaway, gipa- 
kita ni Samson nga wala siya mahadlok. Lagmit 
nga miadto siya sa Gaza aron "mangita ug higayon 
batok sa mga Filistehanon,' sama sa nahitabo una 
pa niana sa dihang siya nangitag pangasaw-onon 
sa ilang taliwala. (Huk 14:4) Busa, mopatim-aw 
nga gihimo niyang kahigayonan ang bisan unsang 
daotang laraw nga gimugna batok kaniya aron ma- 
kahimog kadaot batok sa mga Filistehanon. 

Gibudhian ni Delila. Human niini si Sam- 
son nahigugma kang Delila. (Tan-awa ang DELILA.) 
Bugti sa materyal nga benepisyo gitinguha niyang 
masayran ang sekreto sa kusog ni Samson. Tulo ka 
higayon nga si Samson naghatag kaniyag dili tinu- 
od nga mga tubag. Apan, tungod kay wala siya 
mohunong sa pagsamok kaniya, sa kataposan si 
Samson miangka ug mitug-an kaniya nga ang 
iyang kusog maoy tungod sa iyang pagka-Nazareo 
sukad sa iyang pagkatawo. Nakigkita dayon si De- 
lila sa mga Filistehanon aron makuha ang ganti 
sa iyang pagtugyan kang Samson ngadto kanila. 
Samtang si Samson natulog diha sa mga tuhod ni 
Delila, gipaputol ni Delila ang buhok ni Samson. 
Pagmata niya, wala na kaniya ang espiritu ni Jeho- 
va, kay gitugotan niya nga mahitumpawak siya sa 
usa ka kahimtang nga magtapos sa iyang pagka- 
Nazareo. Dili ang buhok mismo ang tinubdan sa 
iyang kusog, kondili kon unsa ang gisimbolohan ni- 
ini, nga mao, ang linaing relasyon ni Samson kang 

Jehova ingong usa ka Nazareo. Sa dihang natapos 
ang maong relasyon, si Samson wala nay kalainan 
sa ubang mga tawo. Busa, ang mga Filistehanon 
nakahimo sa pagbuta kaniya, sa paggapos kaniya 
pinaagig mga talikala nga tumbaga, ug sa paghi- 
mo kaniyang tiggaling didto sa bilanggoan.---Huk 
16:4-21. 

Samtang si Samson nag-antos sa bilanggoan, 
ang mga Filistehanon naghikay ug usa ka dakong 
halad alang sa ilang diyos nga si Dagon, kinsa gi- 
pasidunggan nila sa ilang kalamposan sa pagdakop 
kang Samson. Dakong panon sa katawhan, lakip 
ang tanang magkaabin nga mga ginoo, ang nagka- 
tigom sulod sa balay nga gigamit sa pagsimba 
kang Dagon. Sa atop lamang, dihay 3,000 ka mga 
lalaki ug babaye. Ang naglipaylipay nga mga Filis- 
tehanon nagpagula kang Samson gikan sa bilang- 
goan, kansang buhok milabong na niadtong higa- 
yona, aron maghatag ug kalingawan kanila. Sa 
iyang pag-abot, gihangyo ni Samson ang batang 
lalaki nga naggiya kaniya nga ipahikap kaniya ang 
mga haligi nga nagsuportar sa balay. Dayon siya 
miampo kang Jehova: “Palihog hinumdomi ako, ug 
himoa akong kusgan, palihog, niining higayona la- 
mang, Oh ikaw nga matuod nga Diyos, ug tugoti 
ako nga makapanimalos sa mga Filistehanon sa pa- 
nimalos alang sa usa sa akong duha ka mata.” (Huk 
16:22-28) Lagmit siya nag-ampo nga manimalos 
alang sa iyang usa lamang ka mata tungod kay 
iyang giila nga ang iyang kaugalingong kapakya- 
san may bahin usab sa pagkawala sa iyang mga 
mata. O, lagmit gibati niyang imposible nga ipani- 
malos sa bug-os ang iyang kaugalingon ingong ha- 
was ni Jehova. 

Si Samson nanukod sa duha ka haligi ug “midu- 
ko siya uban ang kusog,” ug tungod niana nahug- 
no ang balay. Kini misangpot sa iyang kamatayon 
ug sa kamatayon sa mas daghan pang Filistehanon 
kay sa napatay niya sa tibuok niyang kinabuhi. 
Ang mga paryente naglubong kaniya “taliwala sa 
Zora ug sa Estaol sa lubnganan ni Manoa nga iyang 
amahan.” Sa ingon namatay si Samson nga mati- 
numanon kang Jehova human siya maghukom sa 
Israel sulod sa 20 ka tuig. Busa haom nga makita 
ang iyang ngalan taliwala sa mga tawo kinsa, pina- 
agi sa pagtuo, nahimong gamhanan.---Huk 15:20, 
16:29-31: Heb 11:32-34. 


SAMUA [pinamubo sa Semaias, nga nagkahu- 
logang “Si Jehova Namati (Nagpatalinghog) "]. 

1. Ang pangulo nga naghawas sa tribo ni Ruben 
nga gipadala ni Moises ngadto sa Yutang Saad 
ingong usa ka espiya, anak nga lalaki ni Zacur. Siya 
miduyog sa siyam ka uban pang mga espiya sa 
pagpaluya sa mga Israelinhon aron sila dili mag- 
baton ug pagtuo nga si Jehova magwagtang sa 


SAMUEL 


ilang mga kaaway gikan sa Canaan.--Num 13:2-4, 
28, 29. 

2. Usa ka anak nga lalaki ni David nga lakip ni- 
adtong gipakatawo ni Bat-seba, busa pursosong ig- 
soon ni Haring Solomon. (2Sa 5:13, 14: 1Cr 14:3, 4) 
Siya kas-a gitawag ug Simea.---1Cr 3:5. 

3. Usa ka Levihanon sa linya ni Jedutun kan- 
sang anak nga lalaki o kaliwat nga si Abda mipuyo 
sa Jerusalem human sa pagkadestiyero sa Babilon- 
ya. (Neh 11:17) Siya gitawag ug Semaias sa 1 Cro- 
nicas 9:16. 

4. Usa ka saserdote nga nangulo sa balay o ba- 
nay sa amahan ni Bilga sa mga adlaw ni Joiakim 
nga manununod ni Jesua.---Neh 12:12, 18. 


SAMUEL [Ngalan sa Diyos]. Usa ka inilang 
manalagna (Buh 3:24, 13:20), kasagarang giila 
nga maoy magsusulat sa mga basahon sa Bibliya 
sa Mga Maghuhukom, Ruth, ug usa ka bahin sa 
Unang Samuel. (Itandi ang 1Sa 10:25, 1Cr 29:29.) 
Ang iyang amahan nga si Elkana maoy usa ka Le- 
vihanon sa dili-saserdoteng mga Kohatnon. (1Cr 6: 
27, 28, 33-38) Si Samuel may tulo ka pursoso nga 
igsoong lalaki ug duha ka pursoso nga igsoong ba- 
baye.-- 1Sa 2:21. 

Sanglit sa wala pa ipanamkon gikasaad na siya sa 
iyang inahan nga si Ana sa pag-alagad kang Jeho- 
va ingong usa ka Nazareo (1Sa 1:11), si Samuel gi- 
dala ngadto sa tabernakulo sa Shilo sa dihang siya 
nalutas na (lagmit sa edad nga labing menos tulo 
ka tuig, itandi ang 2Cr 31:16) ug gibilin didto ubos 
sa pag-atiman sa Hataas nga Saserdoteng si Eli. 
(1Sa 1:24-28) Busa si Samuel, nga nagsul-ob ug 
epod nga lino, nag-alagad kang Jehova” samtang 
bata pa. Matag tuig ang iyang inahan moduaw ka- 
niya ug magdala kaniya ug bag-ong kupo nga wa- 
lay bukton. (1Sa 2:18, 19) Samtang siya nagdako, si 
Samuel “labaw pang gikahimut-an sa panglantaw 
ni Jehova ug sa mga tawo. "--- 1Sa 2:26. 

Nahimong Manalagna sa Bata Pa. Sa pag- 
kagabii si Samuel adto magkatulganan “sa templo 
ni Jehova, diin didto ang arka sa Diyos,” ug mopa- 
tim-aw nga ang iyang unang buluhaton sa buntag 
mao ang pag-abli sa “mga pultahan sa balay ni Je- 
hova.” (1Sa 3:3, 15) Dayag nga ang mga pulong 
nga “diin didto ang arka sa Diyos” nagtumong sa 
dapit sa tabernakulo ug dili sabton nga si Samuel 
natulog sa Labing Balaan. Ingong usa ka Leviha- 
non sa dili-saserdoteng Kohatnon siya walay katu- 
ngod nga motan-aw sa Arka o sa bisan unsa sa 
uban pang sagradong mga kasangkapan sulod sa 
sangtuwaryo. (Num 4:17-20) Ang bugtong dapit sa 
balay ni Jehova nga mahimong adtoan ni Samuel 
mao ang sawang sa tabernakulo. Busa, lagmit nga 
iyang ablihan ang mga pultahan paingon sa sulod 
sa sawang, ug lagmit nga didto siya matulog. Sa 

panahon nga ang tabernakulo permanenteng nahi- 
mutang sa Shilo, lainlaing mga estruktura ang lag- 
mit gitukod, ug ang usa niini nagsilbing katulga- 
nan ni Samuel. 

Usa ka gabii niana, sa dihang nagpahulay na, si 
Samuel nakadungog ug tingog nga nagtawag sa 
iyang ngalan. Kay naghunahuna nga ang nag- 
tawag mao ang Hataas nga Saserdoteng si Eli, 
siya midagan ngadto kaniya. Human mahitabo kini 
sa tulo ka higayon, nasabtan ni Eli nga si Jehova 
ang nagtawag kang Samuel ug busa si Eli nagha- 
tag kaniya ug mga instruksiyon. Unya gipahibalo 
ni Jehova kang Samuel ang iyang paghukom batok 
sa balay ni Eli. Kay nahadlok, si Samuel wala sa ki- 
nabubut-on magpahibalo mahitungod sa pulong ni 
Jehova hangtod nga gihangyo siya ni Eli nga isul- 
ti kini. Sa ingon nagsugod ang buluhatong pagpa- 
nagna ni Samuel, ug sa kataposan ang tibuok Israel 
nakaila nga siya sa pagkatinuod maoy manalagna 
ni Jehova.-- 1Sa 3:2-21. 

Nanguna sa Israel sa Matuod nga Pagsim- 
ba. Kapin sa 20 ka tuig sa ulahi, sa pag-awhag ni 
Samuel, ang mga Israelinhon mibiya sa idolatro- 
song pagsimba ug mialagad lamang kang Jehova. 
Human niana, gipatigom ni Samuel ang mga Israe- 
linhon sa Mizpa. Gipahimuslan sa mga Filisteha- 
non ang maong higayon ug sila misulong. Kay na- 
ngahadlok, ang mga anak sa Israel mihangyo kang 
Samuel sa pagtuaw kang Jehova alang sa tabang. 
Gihimo niya kana ug naghalad usab siya ug nating 
karnero nga nagsuso pa. (1Sa 7:2-9) Siyempre, 
ingong usa ka Levihanon sa dili-saserdoteng Ko- 
hatnon, si Samuel walay katungod nga mag-alagad 
diha sa halaran sa sangtuwaryo (Num 18:2, 3, 6, 7), 
ug walay rekord nga siya mihimo niana. Apan, 
ingong hawas ug manalagna ni Jehova, siya maka- 
himo sa paghalad diha sa ubang mga dapit ingong 
pagsunod sa sugo sa Diyos, sama sa gibuhat ni Gi- 
deon (Huk 6:25-28) ug Elias. (1Ha 18:36-38) Gitu- 
bag ni Jehova ang pag-ampo ni Samuel, ug gipahi- 
nabo nga magkaguliyang ang mga Filistehanon ug 
busa naangkon sa mga Israelinhon ang dakong ka- 
daogan. Sa paghandom niini, si Samuel nagpahi- 
mutang ug usa ka bato tali sa Mizpa ug Jesana ug 
nagtawag niini nga Ebenezer (nga nagkahulogang 
“Bato sa Pagtabang”). (1Sa 7:10-12) Walay duhadu- 
ha nga sa mga inagaw gikan niini ug sa ubang mga 
gubat, si Samuel naggahin ug mga butang ingong 
balaan alang sa pagmentinar sa tabernakulo.---1Cr 
26:27, 28. 

Sa mga adlaw ni Samuel nakaagom ug dugang 
nga mga kapildihan ang mga Filistehanon (1Sa 7: 
13, 14) ug mao usab kini ang panahon nga gihimo 
ang talagsaong mga kasaulogan sa Paskuwa. (2Cr 
35:18) Mopatim-aw usab nga si Samuel naghimog 
pipila ka kahikayan alang sa Levihanong mga mag- 

balantay-sa-ganghaan, ug ang iyang kahikayan 
lagmit mao ang gihimong pasukaranan sa pag-or- 
ganisar nga gipatuman ni David. (1Cr 9:22) Gikan 
sa iyang balay sa Rama sa bukirong rehiyon sa 
Epraim, si Samuel tuigtuig nga milibot sa Bethel, 
Gilgal, ug Mizpa, nga naghukom sa Israel diha sa 
tanan niining mga dapita. (1Sa 7:15-17) Wala ga- 
yod siya mag-abusar sa iyang posisyon. Ang iyang 
rekord walay ikasaway. (1Sa 12:2-5) Apan ang 
iyang mga anak, si Joel ug Abias, nagtuis sa hus- 
tisya.--1Sa 8:2, 3. 

Nagdihog Kang Saul Ingong Hari. Ang 
pagkadili-matinumanon sa mga anak ni Samuel, 
ug ang hulga sa pagpakiggubat sa mga Ammon- 
hanon, nag-aghat sa mga ansiyano sa Israel sa 
paghangyo kang Samuel nga magtudlo ug hari 
ibabaw kanila. (1Sa 8:4, 5; 12:12) Ang tubag ni Je- 
hova sa pag-ampo ni Samuel mahitungod niini 
mao nga, bisan pag ang hangyo sa katawhan nag- 
pakitag kawalay pagtuo sa pagkahari ni Jehova, 
ang manalagna angayng magtugot niini ug ipahi- 
balo kanila kon unsa ang nalangkit sa katungod sa 
hari. Bisag gipahibalo ni Samuel nga mawala sa 
monarkiya ang pipila ka kagawasan, ang katawhan 
miinsistir gihapon sa pagbaton ug hari. Human pa- 
biyaa ni Samuel ang mga Israelinhon, gigiyahan ni 
Jehova ang mga butang mao nga gidihogan ni 
Samuel si Saul nga Benjaminhon ingong hari. (1Sa 
8:6-10:1) Human niana gihikay ni Samuel nga 
magtigom ang mga Israelinhon didto sa Mizpa, ug 
didto, pinaagig ripa, si Saul gitudlo ingong hari. 
(1Sa 10:17-24) Sa makausa pa si Samuel nagpaha- 
yag bahin sa katungod sa pagkahari, ug siya mihi- 
mo usab ug sinulat nga rekord labot niini.---1Sa 
10:25. 

Human sa kadaogan ni Saul batok sa mga 
Ammonhanon, si Samuel nagsugo nga ang mga 
Israelinhon moadto sa Gilgal aron panghimatud-an 
pag-usab ang pagkahari. Sa maong okasyon gire- 
paso ni Samuel ang kaugalingon niyang rekord, 
ingon man ang milabayng kasaysayan sa Israel, ug 
gipakita nga ang pagkamasinugtanon sa hari ug sa 
katawhan ngadto kang Jehova gikinahanglan aron 
magpadayon ang pag-uyon sa Diyos. Aron ipasi- 
ugda kanila ang pagkaseryoso sa pagsalikway kang 
Jehova ingong Hari, si Samuel nag-ampo nga ipa- 
hinabo ang usa ka bagyo nga inubanan ug dalug- 
dog bisag dili kadto tingbagyo. Ang pagtubag ni 
Jehova sa maong hangyo nagpalihok sa katawhan 
nga ilhon ang ilang seryosong kalapasan.---1Sa 
11:14-12:25. 

Sa duha ka higayon human niana kinahanglang 
badlongon ni Samuel si Saul tungod sa pagkadili- 
masinugtanon sa sugo sa Diyos. Sa unang higayon, 
gipahibalo ni Samuel nga ang pagkahari ni Saul dili 
molungtad tungod kay siya mapangahasong nag- 

buotbuot sa paghalad inay nga maghulat sumala 
sa gisugo kaniya. (1Sa 13:10-14) Ang pagsalik- 
way mismo ni Jehova kang Saul ingong hari mao 
ang ikaduhang mahukmanong mensahe nga gipa- 
hayag ni Samuel ngadto kang Saul tungod kay 
siya wala magmasinugtanon ug gitipigang buhi si 
Haring Agag ug ang labing maayo sa panon sa 
mga karnero ug mga baka sa mga Amalekanhon. 
Ingong pagsanong sa hangyo ni Saul, si Samuel 
miatubang uban kaniya sa mga ansiyano sa Israel 
ug sa katawhan. Human niana si Samuel nagsugo 
nga dad-on si Agag ngadto kaniya ug dayon 'nag- 
tagodtagod [kaniya] sa atubangan ni Jehova didto 
sa Gilgal.'---1Sa 15:10-33. 

Nagdihog Kang David. Sa dihang nagbulag 
si Samuel ug Saul, sila wala na magkita pa. Hinu- 
noa, si Samuel nagbangotan tungod kang Saul. 
Apan gipahunong ni Jehova nga Diyos ang iyang 
pagbangotan, ug gisugo siya nga moadto sa Betle- 
hem aron dihogan ang usa sa mga anak nga lalaki 
ni Jese ingong umaabot nga hari sa Israel. Aron dili 
magduda si Saul nga mao unyay hinungdan nga 
mamatay si Samuel, gisugo ni Jehova nga si Sam- 
uel magdala ug baka aron ihalad. Tingali nahadlok 
nga si Samuel miabot aron sa pagsaway o sa pag- 
silot sa mga buhat nga daotan, ang mga ansiyano 
sa Betlehem nangurog. Apan iyang gipasaligan sila 
nga ang iyang pag-abot nagkahulogan ug kalinaw 
ug dayon iyang gihikay nga si Jese ug ang iyang 
mga anak nga lalaki makigsalo sa usa ka pagpa- 
ngaon sa halad. Nakadayeg sa panagway sa panga- 
nay nga anak nga lalaki ni Jese nga si Eliab, si 
Samuel naghunahuna nga siya mao gayod ang gi- 
pili ni Jehova alang sa pagkahari. Apan dili si Eliab 
ni si bisan kinsa sa ubang unom ka anak nga lala- 
ki ni Jese nga didto niadtong higayona ang gjipili ni 
Jehova. Busa, sa pagpamugos ni Samuel, ang ka- 
manghorang anak nga lalaki, si David, gitawag gi- 
kan sa pagpasibsib sa mga karnero, ug dayon ubos 
sa sugo ni Jehova si Samuel nagdihog kang Da- 
vid taliwala sa iyang mga igsoon.--1Sa 15:34- 
16:13. 

Sa ulahi, human sa kadaghang higayon nga mi- 
sulay si Haring Saul sa pagpatay kaniya, si David 
mikalagiw ngadto kang Samuel sa Rama. Unya si- 
lang duha miadto sa Naiot, ug si David nagpabilin 
didto hangtod nga si Saul personal nga miadto aron 
sa pagpangita kaniya. (1Sa 19:18-20:1) Sa maong 
panahon nga si David dili libreng makalihok tu- 
ngod kang Saul, “si Samuel namatay, ug ang tibu- 
ok Israel nagtigom ug nagminatay tungod kani- 
ya ug naglubong kaniya didto sa iyang balay sa 
Rama.” (1Sa 25:1) Busa si Samuel namatay nga usa 
ka inuyonang alagad ni Jehova nga Diyos human 
sa tibuok-kinabuhing matinumanon nga pag-ala- 
gad. (Sal 99:6, Jer 15:1: Heb 11:32) Nagpakita siya 

ug pagkamalahutayon sa pagtuman sa iyang bulu- 
haton (1Sa 16:6, 11), debosyon sa matuod nga pag- 
simba (1Sa 7:3-6), pagkamatinud-anon sa iyang 
mga pakiglabot (1Sa 12:3), ug kaisog ug kalig-on sa 
pagpahibalo ug sa pagpaluyo sa mga paghukom ug 
mga desisyon ni Jehova (1Sa 10:24: 13:13, 15:32, 
33). 

Mahitungod sa asoy sa paghangyo ni Saul sa es- 
piritista sa En-dor nga ipatungha si Samuel alang 
kaniya, tan-awa ang SAUL. 


SAMUEL, MGA BASAHON NI. Duha ka 
basahon sa Hebreohanong Kasulatan nga mopa- 
tim-awng wala mabahin diha sa orihinal nga Heb- 
reohanong kanon. Gipaila kini sa usa ka nota diha 
sa Masora nga nagpakitang ang mga pulong sa 
Unang Samuel, kapitulo 28 (usa sa paniklop nga 
mga kapitulo sa Unang Samuel), anaa sa tunga- 
tunga sa basahon. 

Mga Magsusulat ug Gikobrehang Panahon. 
Sumala sa karaang Hudiyohanong tradisyon, si 
Samuel ang nagsulat sa unang bahin sa basahon, 
ug si Natan ug Gad ang nagsulat sa nahibiling ba- 
hin sa basahon. Ang pamatuod nga gisulat gayod 
niining tulo ka manalagna ang basahon gikompir- 
mar sa 1 Cronicas 29:29. Ang basahon mismo nag- 
ingon: “Si Samuel misulti sa katawhan mahitungod 
sa katungod sa pagkahari ug gisulat kini sa usa ka 
basahon ug gibutang kini sa atubangan ni Jehova.” 
(1Sa 10:25) Apan, pinasukad sa 1 Samuel 27:6, diin 
gihisgotan ang “mga hari sa Juda,” daghang esko- 
lar ang nagtuo nga nahitabo ang kataposang pag- 
hipos sa mga basahon ni Samuel sa dihang nag- 
lungtad na ang napulo-ka-tribong gingharian sa 
Israel. Kon ang ekspresyon nga “mga hari sa Juda” 
nagtumong lamang sa Judeanhong mga hari sa 
duha-ka-tribong gingharian, kini nagpakita nga 
ang mga sinulat ni Samuel, Natan, ug Gad gikom- 
pleto gayod sa laing tawo. Sa laing bahin, kon ang 
"mga hari sa Juda” nagtumong lamang sa mga 
hari gikan sa tribo ni Juda, kining mga pulonga 
lagmit gisulat ni Natan, sanglit siya nagkinabuhi 
ubos sa pagmando sa duha ka hari sa Juda, si Da- 
vid ug Solomon.---1Ha 1:32-34, 2Cr 9:29. 

Bisan tuod nga si Ana ug ang wala nganli nga 
“tawo sa Diyos” migamit sa mga ekspresyon nga 
“hari” ug “dinihogan” daghang tuig una pa gayod 
magmando ang usa ka hari ibabaw sa Israel, kini 
wala magpaluyo sa argumento sa pipila nga kining 
maong asoy maoy sukad pa sa yugto nga mas ula- 
hi kay sa gipaila sa basahon. (1Sa 2:10, 35) Ang 
ideya bahin sa umaabot nga hari pamilyar kaayo 
alang sa mga Hebreohanon. Giingon sa saad sa Di- 
yos labot kang Sara, ang katigulangang babaye sa 
mga Israelinhon, nga ang “mga hari sa mga ka- 
tawhan” magagikan kaniya. (Gen 17:16) Lain pa, 

ang tagna ni Jacob sa dihang siya himalatyon na 
(Gen 49:10), ang matagnaong mga pulong ni Bala- 
am (Num 24:17), ug ang Moisesnong Balaod (Deu 
17:14-18) nagpunting sa panahon sa dihang ang 
mga Israelinhon makabaton ug hari. 

Ang makasaysayanhong asoy nga anaa sa 
duha ka basahon ni Samuel nagsugod sa pana- 


Ang rekord bahin sa sinugdanan sa paghari diha sa Israel, nga 
gipasiugda ang pagkamasinundanon kang Jehova 

Gisulat ni Samuel, Natan, ug Gad: gikobrehan sa Unang Samuel 
ang panahon sukad sa pagkatawo ni Samuel hangtod sa kama- 
tayon sa unang hari sa Israel, si Saul 


Si Jehova nagpatindog kang Samuel ingong manalagna 
sa Israel (1:1-7:17) 

Si Samuel natawo ingong tubag sa pag-ampo sa iyang ina- 
han nga si Ana: human siya malutas, siya gitanyag alang 
sa pag-alagad sa sangtuwaryo ingong pagtuman sa panaad 
ni Ana 


Si Jehova nakigsulti kang Samuel, nagpahayag ug paghukom 
batok sa balay ni Eli tungod sa daotang binuhatan sa iyang 
mga anak nga lalaki nga si Hopni ug Pinehas ug si Eli 
wala magbadlong kanila 

Samtang nagdako si Samuel, giila siya ingong manalagna ni 
Jehova 

Ang pulong ni Jehova batok kang Eli nagsugod sa pagkatu- 
man: giilog sa mga Filistehanon ang Arka ug gipatay ang 
mga anak ni Eli, si Eli namatay sa pagkadungog sa balita 

Katuigan sa ulahi, si Samuel nag-awhag sa mga Israelinhon 
nga mobiya sa idolatriya ug moalagad kang Jehova lamang: 
si Jehova naghatag kanilag kadaogan batok sa mga Filiste- 
hanon 

Si Saul nahimong unang hari sa Israel (8:1-15:35) 

Ang mga ansiyano sa Israel miduol sa tigulang na nga si 
Samuel, mihangyog usa ka tawhanong hari: si Jehova nag- 
sulti kaniya nga mamati sa ilang tingog 


Si Jehova nagsugo kang Samuel sa pagdihog kang Saul, usa 
ka Benjaminhon, ingong hari 

Si Samuel nagpresentar kang Saul ngadto sa nagkatigom nga 
mga Israelinhon didto sa Mizpa, dili tanan midawat kaniya 

Gipildi ni Saul ang mga Ammonhanon: ang iyang pagkahari 
gikompirmar pag-usab didto sa Gilgal: giawhag ni Samuel 
ang katawhan nga magpabiling masinugtanon kang Jehova 

Nakaatubang ug pagpanghasi sa mga Filistehanon, si Saul 
wala mosunod kang Jehova ug wala mohulat sa pag-abot ni 
Samuel, ug kinaugalingong mitanyag ug mga halad; gisulti- 
han siya ni Samuel nga tungod niini ang iyang gingharian 
dili molungtad 

Gipildi ni Saul ang mga Amalekanhon, apan sa pagkadili- 
masinugtanon iyang gitipigang buhi si Haring Agag ug ang 
kinamaayohan sa mga hayop: si Samuel nagsulti kang Saul 
nga siya gisalikway ni Jehova ingong hari ug nga ang pag- 
sunod mas maayo pa kay sa halad 

Si David nabantog, ug kini nakapasuko kang Saul 

(16:1-20:42) 

Gidihogan ni Samuel si David, ug ang espiritu ni Jehova mibi- 
ya kang Saul: si David nahimong manunugtog ug alpa alang 

hon sa Hataas nga Saserdoteng si Eli ug nata- 
pos sa mga panghitabo gikan sa paghari ni David. 
Busa kini nagkobre sa yugto nga mga 140 ka tuig 
(mga 1180 hangtod sa mga 1040 W.K.P.). Sanglit 
ang kamatayon ni David wala hisgoti diha sa re- 
kord, ang asoy (gawas lamang sa editoryal nga mga 
pagdugang) lagmit natapos sa mga 1040 W.K.P. 


kang Saul aron sa paghupay kaniya sa dihang siya ma- 
tugaw 

Gipatay ni David ang bantogang manggugubat sa mga Filiste- 
hanon nga si Goliat, ug naugmad ang suod kaayo nga pa- 
naghigalaay tali kang David ug Jonatan nga anak ni Saul 

Gipadumala sa mga manggugubat ni Saul, naangkon ni David 
ang daghang kadaogan ug diha sa mga awit siya gipasi- 
dunggan labaw pa kay kang Saul: si Saul nangabugho 

Sa duha ka higayon napakyas si Saul sa pagpatay kang Da- 
vid, mao man usab ang iyang laraw sa pagpatay kang Da- 
vid pinaagi sa mga kamot sa mga Filistehanon sa dihang 
nangayog bugay alang sa anak nga babaye ni Saul nga si 
Mikal 


Bisan pa sa iyang saad ngadto kang Jonatan, si Saul sa ika- 
tulong higayon misulay sa pagpatay kang David, ug si Da- 
vid mikalagiw ngadto kang Samuel didto sa Rama 

Si Jonatan nangamuyo sa iyang amahan alang kang David 
apan kini wala molampos: siya nagpasidaan kang David, ug 
siya ug si David mihimog usa ka pakigsaad 

Kinabuhi ni David ingong kagiw (21:1--27:12) 

Sa Nob, ang Hataas nga Saserdoteng si Ahimelek naghatag 
kang David ug pagkaon ug naghatag usab sa espada ni Go- 
liat; dayon si David mikalagiw ngadto sa Gat, diin siya wala 
unsaa tungod kay siya nagpabuangbuang 

Siya nagtago didto sa langob sa Adulam ug dayon didto sa 
lasang sa Heret; gipapatay ni Saul si Ahimelek ug ang ta- 
nan nga didto sa Nob; ang anak nga lalaki ni Ahimelek nga 
si Abiatar nakaikyas ug miadto kang David 

Giluwas ni David ang Keila gikan sa mga Filistehanon, apan 
human niana siya mibiya sa siyudad aron dili ikatugyan 
ngadto kang Saul 

Gibutyag sa mga tawo sa Zip kon diin nahimutang si David, 
siya hapit madakpi 

Si David nakahigayon unta sa pagpatay kang Saul apan nag- 
palingkawas sa iyang kinabuhi 

Si Samuel namatay 

Ang maalamong pagpangilabot ni Abigail nagpugong kang Da- 
vid sa pag-ula ug dugo tungod sa grabeng kasuko 

Si David nagpalingkawas sa kinabuhi ni Saul sa ikaduhang 
higayon ug midangop sa teritoryo sa mga Filistehanon 

Ang kataposan sa paghari ni Saul (28:1-31:13) 

Si Saul nagtigom ug kasundalohan batok sa misulong nga 
mga Filistehanon 

Si Jehova wala motubag sa mga pagpakisayod ni Saul tungod 
sa iyang pagkadili-masinugtanon, busa si Saul nagpakisayod 
pinaagi sa usa ka espiritista sa En-dor 

Sa pagpakiggubat batok sa mga Filistehanon, si Saul grabeng 
nasamdan ug nagpakamatay, ang iyang mga anak nga si 
Jonatan, Abinadab, ug si Malki-sua napatay usab 

Pagkatinuod. Dili gayod kaduhaduhaan ang 
pagkatinuod sa asoy nga anaa sa mga basahon ni 
Samuel. Si Kristo Jesus mismo, sa dihang nangata- 
rongan sa pagtutol nga gipatungha sa mga Pari- 
seo, naghisgot sa hitabo nga girekord sa 1 Samuel 
21:3-6 bahin sa pagkadawat ni David ug pasunda- 
yag nga tinapay gikan kang Ahimelek nga saser- 
dote. (Mat 12:1-4) Didto sa sinagoga sa Antioquia 
sa Pisidia, si apostol Pablo mikutlo gikan sa 1 Sam- 
uel 13:14 samtang daklit niyang gisubli ang mga 
hitabo gikan sa kasaysayan sa Israel. (Buh 13:20- 
22) Kini nga apostol, diha sa iyang sulat ngadto sa 
mga taga-Roma, migamit ug mga pulong gikan sa 
salmo ni David, diin kini nga mga pulong makap- 
lagan sa 2 Samuel 22:50 ug sa Salmo 18:49, aron 
pamatud-an nga ang ministeryo ni Kristo ngad- 
to sa mga Hudiyo nagkompirmar sa mga saad 
sa Diyos ug naghatag ug pasukaranan alang sa 
mga dili-Hudiyo sa “paghimaya sa Diyos tungod sa 
iyang kaluoy.” (Rom 15:8, 9) Ang mga pulong ni Je- 
hova kang David diha sa 2 Samuel 7:14 gikutlo ug 
gipadapat kang Kristo Jesus diha sa Hebreohanon 
1:5. 

Talagsaon gayod usab ang pagkaprangka sa re- 
kord. Kini nagbutyag sa mga kasaypanan sa saser- 
dotehanong balay ni Eli (1Sa 2:12-17, 22-25), sa 
pagkadaotan sa mga anak nga lalaki ni Samuel 
(1Sa 8:1-3), ug sa mga sala ug mga kasamok sa ba- 
nay ni Haring David (2Sa 11:2-15; 13:1-22; 15:13, 
14; 24:10). 

Ang laing pamatuod sa pagkatinuod sa asoy mao 
ang katumanan sa mga tagna. Kini naghisgot labot 
sa paghangyo sa Israel ug usa ka hari (Deu 17:14, 
1Sa 8:5), sa pagsalikway ni Jehova sa balay ni Eli 
(1Sa 2:31; 3:12-14, 1Ha 2:27), ug sa pagpadayon sa 
pagkahari diha sa linya ni David (2Sa 7:16: Jer 
33:17: Eze 21:25-27: Mat 1:1, Luc 1:32, 33). 

Ang rekord bug-os nga nahiuyon sa ubang bahin 
sa Kasulatan. Kini ilabinang mamatikdan kon susi- 
hon ang mga salmo, nga ang daghan niini gipatin- 
aw kon unsay anaa sa mga basahon ni Samuel. 
Ang pagpadala ni Haring Saul ug mga mensahero 
sa pagbantay sa balay ni David aron sa pagpatay 
kaniya nagtaganag paninugdang impormasyon sa 
Salmo 59. (1Sa 19:11) Ang mga kasinatian ni David 
didto sa Gat, diin siya nagtakoban sa iyang pagka- 
hustog-pangisip aron makalikay sa kamatayon, gi- 
hisgotan diha sa Salmo 34 ug 56. (1Sa 21:10-15, 
dayag nga ang ngalang Abimelek nga makita diha 
sa superskripsiyon sa Salmo 34 pagaisipon ingong 
titulo alang kang Haring Akis.) Ang Salmo 142 lag- 
mit nagpabanaag sa mga hunahuna ni David sam- 
tang siya nagtagotago gikan kang Saul didto sa la- 
ngob sa Adulam (1Sa 22:1) o sa langob didto sa 
Kamingawan sa En-gedi. (1Sa 24:1, 3) Lagmit mao 
usab kini nga kahimtang ang gihisgotan sa Sal- 

mo 57. Apan, kon itandi ang Salmo 57:6 sa 1 Sam- 
uel 24:2-4 daw ang langob nga didto sa Kaminga- 
wan sa En-gedi mao ang dapit nga gihisgotan sa 
Salmo 57, kay didto si Saul, ingnon ta, nahulog sa 
gikalot niya nga gahong alang kang David. Ang 
Salmo 52 naghisgot kang Doeg nga nagpahibalo 
kang Saul bahin sa mga pagpakiglabot ni Ahimelek 
kang David. (1Sa 22:9, 10) Ang gibuhat sa mga 
Ziphanon sa pagpahibalo kang Haring Saul kon diin 
nagtago si David naghatag ug kalig-onan sa Sal- 
mo 54. (1Sa 23:19) Ang Salmo 2 mopatim-aw nga 
naghisgot sa mga pagsulay sa mga Filistehanon sa 
pagpalagpot kang David ingong hari human niya 
mailog ang salipdanan sa Zion. (2Sa 5:17-25) Ang 
kasamok batok sa mga Edomhanon sa panahon sa 
pagpakiggubat kang Hadadezer mao ang panghita- 
bo nga gihisgotan sa Salmo 60. (2Sa 8:3, 13, 14) 
Ang Salmo 51 maoy usa ka pag-ampo ni David, 
nga nangaliyupo ug kapasayloan tungod sa iyang 
sala uban ni Bat-seba. (2Sa 11:2-15, 12:1-14) Ang 
pagkalagiw ni David gikan kang Absalom nagha- 
tag ug kalig-onan sa Salmo 3. (2Sa 15:12-17, 30) 
Lagmit nga ang Salmo 7 maoy makasaysayan- 
hong impormasyon maylabot sa pagtunglo ni Si- 
mei kang David. (2Sa 16:5-8) Mahimong gipunting 
sa Salmo 30 ang mga hitabo labot sa pagtukod ni 
David ug halaran diha sa giokanan ni Arauna. (2Sa 
24:15-25) Ang Salmo 18 maoy susama ug asoy sa 
2 Samuel 22 ug naghisgot sa pagluwas ni Jehova 
kang David gikan kang Saul ug sa ubang mga kaa- 
way. 

Mga Seksiyon nga Dili Makita Diha sa 
Gregong “Septuagint.” Ang 1 Samuel 17:12- 
31, 55-18:6a dili makita diha sa Gregong Septua- 
gint ingon sa makita diha sa Vatican Manuscript 
Num. 1209. Busa, daghang eskolar ang mihinapos 
nga kini nga seksiyon maoy ulahing mga pagdu- 
gang ngadto sa Hebreohanong teksto. Nangataro- 
ngan batok niini nga panglantaw, si C. F. Keil ug 
F. Delitzsch mikomento: “Ang ideya nga kining gi- 
kuwestiyon nga mga seksiyon maoy mga dinugang 
nga nakayuhot diha sa teksto, dili mapaluyohan pi- 
naagi lamang sa awtoridad sa bersiyon sa Septua- 
gint; sanglit ang binuotbuot nga mga pagtangtang 
o mga pagdugang sa mga maghuhubad niini nga 
bersiyon maoy dayag sa tanan. ”---Commentary on 
the Old Testament, 1973, Tomo II, 1 Samuel, p. 177, 
ftn. 

Kon matino unta nga diha gayoy kalainan tali sa 
gitangtang nga mga seksiyon ug sa ubang mga 
bahin sa basahon, ang pagkatinuod sa 1 Samuel 
17:12-31, 55-18:6a mahimong kaduhaduhaan ga- 
yod. Ang pagtandi sa 1 Samuel 16:18-23 ug sa 
1 Samuel 17:55-58 nagbutyag kon unsay daw pa- 
nagsumpaki, kay sa ulahing mga teksto gihulag- 
way si Saul nga nangutana bahin sa pagkatawo sa 

iyang kaugalingong maghohoni sa palasyo ug tig- 
dala sa armadura nga si David. Apan, angayng 
matikdan nga ang posibleng pasukaranan nga gi- 
hubit si David una pa niini ingong 'usa ka mai- 
sog, gamhanan nga tawo ug usa ka manggugubat:' 
maoy tungod sa iyang kaisog sa pagpatay sa usa ka 
leyon diin siya nag-inusara lamang ug sa pagpatay 
sa usa ka oso aron luwason ang mga karnero sa 
iyang amahan. (1Sa 16:18, 17:34-36) Dugang pa, 
ang Kasulatan wala maghisgot nga si David aktu- 
wal nga miapil sa gubat ingong tigdala-sa-arma- 
dura ni Saul sa wala pa niya patya si Goliat. Ang 
hangyo ni Saul kang Jese mao: “Itugot, palihog, 
nga magpadayon si David sa pag-alagad kanako, 
kay siya nakapahimuot sa akong mga mata.” (1Sa 


Ang rekord sa pagkahari ni David--ang mga panalangin nga 
iyang natagamtam, ingon man ang disiplina nga iyang nadawat 
sa dihang siya nakasala 

Sa sinugdan kini maoy bahin sa usa lamang ka linukot nga ba- 
sahon kauban sa Unang Samuel: ang bahin sa Ikaduhang Sam- 
uel gitapos ni Gad ug Natan sa kataposan sa kinabuhi ni David 
sa mga 1040 W.K.P. 


Si David nahimong hari ug nagmando sa Hebron (1:1- 
4:12) 
Si David nagbangotan sa kamatayon ni Saul ug Jonatan, siya 
mipuyo sa Hebron ug gidihogan ingong hari sa mga tawo 
sa Juda 


Si Abner naghimo kang Is-boset nga anak nga lalaki ni Saul 
ingong hari sa nahibiling bahin sa Israel, nahitabo ang pa- 
nag-away tali sa magkaatbang nga mga gingharian 

Si Abner mitalikod aron sa pagdapig kang David apan gipatay 
siya ni Joab 

Si Is-boset gibuno: gimando ni David nga patyon ang mga mi- 
patay kaniya 

Si David nagmando ingong hari sa tanang tribo sa Is- 
rael (5:1-10:19) 

Si David gidihogan ingong hari sa tibuok Israel: iyang giilog 
ang salipdanan sa Zion ug gihimo ang Jerusalem nga iyang 
kaulohang siyudad 


Ang mga Filistehanon kaduha misulong apan napildi sa matag 
pagsulong 

Si David misulay sa pagdala sa Arka ngadto sa Jerusalem: 
wala kadto madayon sa dihang si Uzah namatay tungod sa 
pagkupot niini aron kini dili malintuwad 

Ang iyang ikaduhang pagsulay sa pagdala niini milampos sa 
dihang ang Arka gidala sa hustong paagi 

Si David mipahayag kang Natan sa iyang tinguha sa pagtu- 
kod ug usa ka templo alang kang Jehova, si Jehova mihi- 
mog pakigsaad kaniya alang sa usa ka gingharian 

Si David nakasala uban kang Bat-seba, ang katalag- 
man miabot kaniya gikan sa iyang kaugalingong ba- 
lay (11:1-20:26) 

Ang mga Israelinhon nakiggubat sa Ammon, si David na- 
napaw uban kang Bat-seba, kansang bana nga si Urias 
nag-alagad sa kasundalohan, sa dihang napakyas ang mga 
paningkamot sa paglilong sa iyang sala, gimaniobra ni Da- 

16:22) Kini nga hangyo wala magsalikway sa posi- 
bilidad nga si Saul sa ulahi mitugot kang David nga 
mopauli sa Betlehem mao nga, sa dihang miulbo 
ang gubat batok sa mga Filistehanon, si David ni- 
adtong higayona nagbantay pa sa mga karnero sa 
iyang amahan. 

Labot sa pangutana ni Saul, “Kinsang anak kad- 
tong bataa, Abner?” ang gihisgotang komentaryo 
nag-ingon (p. 178, ftn.): “Bisan kon si Abner wala 
na magtuki pa sa linya sa kagikan sa manunugtog 
ug alpa ni Saul, si Saul mismo dili gayod mahikali- 
mot nga si David maoy usa ka anak nga lalaki sa 
taga-Betlehem nga si Jese. Apan adunay daghan 
pang gipasabot sa pangutana ni Saul. Dili ang nga- 
lan lamang sa amahan ni David ang buot niyang 


vid nga si Urias mamatay sa panggubatan ug giminyoan 
ang nabalo nga si Bat-seba 

Pinaagi sa batid nga paggamit ug sambingay, si Natan nag- 
badlong kang David tungod sa iyang sala ug nagpahibalo 
sa paghukom ni Jehova: Ang katalagman motungha gikan 
sa iyang kaugalingong balay, ang iyang kaugalingong mga 
asawa panamastamasan, ang anak nga lalaki kang Bat- 
seba mamatay 


Ang bata namatay: si Bat-seba, nagmabdos pag-usab, nanga- 
nak kang Solomon 


Ang anak nga lalaki ni David nga si Amnon naglugos kang 
Tamar nga iyang igsoon sa amahan, ang anak nga lalaki ni 
David nga si Absalom, ang pursoso nga igsoong lalaki ni 
Tamar, nanimalos kaniya pinaagi sa pagpatay kang Amnon; 
dayon siya mikalagiw ngadto sa Gesur 


Human bug-os mapasaylo ni David, si Absalom nagsugod sa 
paglaraw batok sa iyang amahan, sa kataposan giproklamar 
niya ang iyang kaugalingon nga hari didto sa Hebron 

Si David ug ang iyang mga tigpaluyo mikalagiw gikan sa Je- 
rusalem aron makalingkawas gikan kang Absalom ug sa 
iyang mga tigpaluyo, sa Jerusalem, si Absalom nakigrelas- 
yon sa napulo ka puyopuyo ni David, ang kasundalohan ni 
Absalom migukod kang David ug nakaagom ug kapildihan: 
si Absalom gipatay sukwahi sa espesipikong mga sugo ni 
David 

Si David gipasig-uli ingong hari; ang Benjaminhong si Sheba 
mialsa, ug gisugo ni David si Amasa nga mangulo sa ka- 
sundalohan aron sa pagpukgo sa rebelyon, gipatay ni Joab 
si Amasa ug siya ang nangulo: si Sheba gipatay 

Kataposang mga hitabo sa paghari ni David (21:1- 

24:25) 

Gitugyan ni David ang pito ka anak nga lalaki ni Saul ngadto 
sa mga Gabaonhon aron patyon ug ipanimalos kanila ang 
pagkasad-an sa dugo sa balay ni Saul 

Si David mitagik ug mga awit sa pagdayeg kang Jehova, nga 
miila kaniya ingong ang tuboran sa pag-inspirar kaniya 

Si David nakasala sa pagsugo nga mohimog pagsenso, ug 
kini misangpot sa pagkahanaw sa kinabuhi sa mga 70,000 
tungod sa kamatay 


Gipalit ni David ang giokanan ni Arauna nga Jebusihanon 
ingong dapit nga tukoran ug halaran alang kang Jehova 

masayran, kondili kon unsang matanga gayod sa 
tawo ang amahan sa usa ka batan-on nga nakaba- 
ton sa talagsaong kaisog sa pagbuhat sa maong ka- 
hibulongan nga bayanihong buhat, ug ang pa- 
ngutana gisukna dili lamang aron ipahigawas ang 
iyang balay sa buluhisan ingong ganti nga gisaad 
sa pagbuntog kang Goliat (ber. 25), kondili usab 
ang posibilidad gayod nga iyang mahimong sakop 
ang maong tawo sa iyang palasyo, sanglit siya nag- 
tuo nga ang kaisog ug ang kawalay-kahadlok nga 
nabatonan sa anak nahuptan gayod usab sa ama- 
han. Tinuod nga si David mitubag lamang, 'Ang 
anak sa imong sulugoon nga si Jese nga taga-Bet- 
lehem,” apan dayag kaayo gikan sa ekspresyon sa 
kap. xviii. 1, 'sa dihang siya nahuman na sa pagpa- 
kigsulti kang Saul,’ nga si Saul nakigsulti pa kaniya 
ug dugay bahin sa iyang pamilya, sanglit ang mis- 
mong mga pulong nagpasabot ug taudtaod nga pa- 
nagsultihanay.” (Alang sa ubang mga teksto diin 
ang pulong nga “kinsa” nagpasabot ug labaw pa 
kay sa pagkaila lamang sa ngalan sa usa ka tawo, 
tan-awa ang Ex 5:2, 1Sa 25:10.) 

Busa adunay maayong katarongan sa paglantaw 
nga ang 1 Samuel 17:12-31, 55-18:6a maoy bahin 
sa orihinal nga teksto. 


SANAG-PULA. Tan-awa ang Bulok. 


SANBALAT [gikan sa Akadianhon, nga nag- 
kahulogang “Si Sin [ang diyos-bulan] Nakaluwas”]. 
Usa ka Horonhon (nga nagkahulogang usa ka pu- 
moluyo sa Bet-horon o sa Horonaim) nga misupak 
sa mga paningkamot ni Nehemias sa pag-ayo sa 
paril sa Jerusalem. (Neh 2:10) Siya gituohan nga 
mao ang Sanbalat nga gihisgotan diha sa usa ka 
papiro nga nakaplagan sa Elephantine sa Ehipto, 
nga diha niini gipaila ang usa ka tawo nga nagba- 
ton sa maong ngalan ingong gobernador sa Sama- 
ria ug ang amahan ni Delaias ug Selemias. 

Uban ni Tobias ug Gesem, giyubit ni Sanbalat 
ang mga Hudiyo ug giakusahan sila nga mirebelde 
batok sa hari sa Persia. (Neh 2:19: 4:1) Samtang 
nagpadayon ang buluhaton sa pagpang-ayo, siya 
ug ang ubang mga magsusupak nagkunsabo sa 
pagpakig-away batok sa Jerusalem. Apan ang bi- 
san unsang mga paningkamot nga ilang gihimo la- 
bot niini wala molampos, kay ang mga Hudiyo mi- 
salig kang Jehova ug nagbutang ug mga bantay. 
(Neh 4:7-9) Human masampongi ang mga gawang 
diha sa paril sa Jerusalem, si Sanbalat ug ang uban 
pa sublisubling nag-awhag kang Nehemias nga 
mopahilayo sa siyudad. Sa dihang kini napakyas, 
siya ug si Tobias nagsuhol ug usa ka Hudiyo sa 
paghadlok kang Nehemias aron siya motago sa 
templo ug makasala. Apan sila wala molampos. 
- Neh 6:1-14. 


SANDALYAS 


Sa ulahi, sa iyang pagbalik human mibiya sa Je- 
rusalem, nakaplagan ni Nehemias nga ang usa ka 
apo nga lalaki sa Hataas nga Saserdoteng si Eliasib 
nahimong umagad nga lalaki ni Sanbalat. Busa gi- 
abog ni Nehemias kini nga apo.---Neh 13:6, 7, 28. 


SANDALYAS. Usa ka sapin nga lapad ug lapa- 
lapa nga gama sa panit, kahoy, o ubang lanoton 
nga materyales nga isul-ob sa tiil ug ihigot ginamit 
ang mga liston nga sagad gama sa mga tinabas 
nga panit nga ipaagi tali sa kumagko ug sa ikadu- 
hang tudlo sa tiil, sa palibot sa tikod, ug sa ibabaw 
sa tiil. Sa pipila ka kahimtang ang estrap moabot 
hangtod sa buolbuol. 

Ang mga sandalyas sa Ehipto sagad pinahangad 
dapit sa mga tudlo sa tiil. Ang pipila ka sandalyas 
sa Asirya gilangkoban lamang ug sapin sa tikod ug 
sa kilid sa tiil, nga gibangan ibabaw sa tiil pinaagig 
mga tinabas nga panit ug walay suylas sa atuba- 
ngang bahin sa tiil. Ang mga Romano nagsul-ob 
ug mga sandalyas ug giingon nga sila nagsul-ob 
usab ug mga sapatos nga sama sa modernong mga 
sapatos. Ang mga dungganon sa katilingban ug 
ang mga harianon nga mga Asiryanhon, mga Ro- 
mano, ug ang uban pa nagsul-ob ug mas maanin- 
dot nga mga sandalyas o samag-botas nga mga sa- 
patos. Ang pipila ka Bedouin palibot sa Bukid sa 
Sinai nagsul-ob ug mga sandalyas nga gama gikan 
sa usa ka espisye sa dugong (samag-poka nga ha- 
yop sa dagat). Si Jehova mahulagwayong namu- 
long nga iyang gisapatosan ang Jerusalem ug “pa- 
nit sa poka” (Heb., ta chash).--Eze 16:10. 

Ang mga saserdote sa Israel giingon nga nag- 
alagad sa tabernakulo ug sa templo nga nagtiniil. 
(Itandi ang Ex 3:5, Jos 5:15, Buh 7:33.) Apan ang 
paglakaw sa gawas nga magtiniil maoy usa ka ti- 
mailhan sa kasubo o kaulawan.--2Sa 15:30, Isa 
20:2-5, itandi ang sugo ngadto kang Ezequiel (24: 
17, 23). 

Panahon sa taas nga panaw naandan ang pagda- 
la ug ekstrang paris nga sandalyas, sanglit mahi- 
mong madaot ang mga lapalapa sa sandalyas o 
maputol ang mga liston. Si Jesus, sa pagpadala sa 
mga apostoles, ug usab sa 70 ka tinun-an, nagsu- 
go kanila sa dili pagdala ug duha ka paris nga san- 
dalyas kondili mosalig sa pagkamaabiabihon niad- 
tong modawat sa maayong balita.---Mat 10:5, 9, 10, 
Mar 6:7-9: Luc 10:1, 4. 

Mahulagwayong Paggamit. Ilalom sa Bala- 
od, ang usa ka babayeng balo maghubo sa sandal- 
yas sa usa ka tawo nga modumili sa paghimo ug 
kaminyoon sa bayaw nga lalaki ngadto kaniya, ug 
ang iyang ngalan pagatawgon, nga mabiaybiayon, 
“Ang balay sa usa nga gihuboan sa iyang sandal- 
yas.” (Deu 25:9, 10) Ang pagbalhin sa propiedad o 
sa katungod sa paglukat gisimbolohan pinaagi sa 

paghatag sa usa ka tawo sa iyang sandalyas ngad- 
to sa lain.--Ru 4:7-10, tan-awa ang KAMINYOON SA 
BAYAW NGA LALAKI. 

Diha sa ekspresyon nga “sa Edom ilabay ko ang 
akong sandalyas” (Sal 60:8, 108:9), tingali gipasa- 
bot dinhi ni Jehova nga ang Edom pagasakopon. 
Lagmit kini may kalabotan sa kostumbre sa pagla- 
bay sa sandalyas sa usa ka tawo ngadto sa usa ka 
lote aron ipaila ang iyang pagpanag-iya niini. O, 
lagmit kini nagpaila ug pagtamay alang sa Edom, 
sanglit diha sa mao ra usab nga teksto ang Moab 
gitawag nga “akong dulang nga hugasanan.” Sa 
Tungang Sidlakan karong adlawa, ang paglabay sa 
sandalyas maoy timaan sa pagtamay. 

Gisugo ni David si Solomon nga silotan si Joab, 
kinsa “nagbutang sa dugo sa gubat . . . sa 
iyang mga sandalyas' sa panahon sa kalinaw---usa 
ka mahulagwayong pamulong nga naglarawan sa 
pagkasad-an ni Joab sa dugo tungod sa pagpatay 
niya kang Heneral Abner ug kang Heneral Amasa. 
(1Ha 2:5, 6) Kini, lakip na ang kamatuoran nga ang 
usa nga nagsul-ob sa iyang mga sandalyas nagpa- 
sabot nga ang usa ka tawo hapit nang mobuhat sa 
usa ka buluhaton sa gawas sa iyang balay (o sa bi- 
san diin nga siya nag-estar, itandi ang Buh 12:8), 
naghatag ug katin-awan sa tambag ni apostol Pab- 
lo ngadto sa mga Kristohanon nga '“sul-oban nila 
ang ilang mga tiil sa kasangkapan sa maayong ba- 
lita sa pakigdait.'--Efe 6:14, 15. 

Ang pagbadbad sa mga liston sa sandalyas sa la- 
ing tawo o ang pagdala sa iyang mga sandalyas gi- 
isip nga usa ka ubos nga buluhaton sama sa sagad 
nga himoon sa mga ulipon. Si Juan migamit niini 
nga pagtandi aron ipakita ang iyang pagkaubos 
kang Kristo.---Mat 3:11, Mar 1:7. 


SANDIYA [Heb., @avattiach]. Usa ka dako, li- 
nginon nga prutas nga may gahing panit, dag- 
hang liso, ug tam-is nga unod nga tubigon kaayo. 
Usa kini sa mga pagkaon nga gipangandoy sa 
nagkasagol nga panon sa katawhan ug sa mga Is- 
raelinhon samtang didto sa kamingawan human 
mobiya sa Ehipto. (Num 11:4, 5) Ang mga sandi- 
ya (Citrullus vulgaris) dugay nang gitanom didto 
sa Ehipto ug sa ubang mga bahin sa Tungang Sid- 
lakan. 


SANGA, TUROK. Usa kini ka mas gamay 
nga bahin sa usa ka punoan, sama sa sanga sa usa 
ka kahoy, sa usa ka suba, o sa usa ka banay. Sa Bib- 
liya ang ubay-ubayng Hebreohanon ug Gregong 
mga pulong gihubad sa lainlaing paagi ingong “sa- 
nga,” “turok,” “salingsing,” “utbong,” “palwa,” “ga- 
mayng sanga,” ug “tumoy sa kahoy.” Ang mga 
sanga sa kahoy may hinungdanong bahin sa pag- 
simba sa Israel. Panahon sa Pista sa mga Balong- 
balong, sa ikapitong bulan sa Etanim o Tisri, ang 


1092 


mga sanga sa mga kahoy, lakip sa palma, olibo, 
mirto, ug alamo, gigamit sa pagtukod ug mga ba- 
longbalong nga puy-an sa mga tawo sa panahon sa 
pista.--Lev 23:40, Neh 8:15. 

Sa pagsulod ni Jesus sa Jerusalem niadtong Ni- 
san 9, 33 K.P., ang panon sa katawhan nga miadto 
sa Jerusalem alang sa Paskuwa ug sa Pista sa mga 
Tinapay nga Walay Igpapatubo miabiba kaniya pi- 
naagi sa pagwarawara ug mga sanga sa palma, nga 
nag-abiba kaniya ingong hari sa Israel. (Ju 12:12, 
13) Sa susama, ang “dakong panon” sa panan-awon 
ni Juan diha sa Pinadayag kapitulo 7 gipakita nga 
nagwarawara ug mga sanga sa palma samtang 
sila nagpasidungog sa kaluwasan ngadto sa Diyos 
nga naglingkod sa trono, ug ngadto sa Kordero. 
--Pin 7:9, 10. 

Mahulagwayong Paggamit. Si Jesus nagda- 
ko sa gamayng lungsod sa Nasaret, nga lagmit 
nagkahulogang “Lungsod sa Turok.” Ang apostol 
nga si Mateo naghisgot kang Jesus nga gitawag ug 
Nasaretnon (mopatim-awng naggikan sa Heb. nga 
ne'tser, turok) ingong katumanan sa tagna, nga 
nagpunting sa tagna sa Isaias 11:1.---Mat 2:23. 

Gipakasama ni apostol Pablo ang mga mahi- 
mong bahin sa binhi ni Abraham nga magmando 
sa langitnong Gingharian ngadto sa mga sanga sa 
simbolikong kahoy nga olibo. Ang ihalas nga mga 
sanga (ang katawhan sa kanasoran, mga Hentil) 
gisumpay aron ihulip sa “giputol” nga kinaiyan- 
hong mga sanga (mga Hudiyo) tungod kay diyutay 
lamang ang midawat kang Kristo, ug ang kadag- 
hanan wala modawat kaniya. Busa ang bug-os nga 
gidaghanon nga gitino-daan sa Diyos nakompleto, 
ug sa kapulihay gilangkoban kini sa mga Hudiyo 
ug mga Hentil.--Rom 11:17-24. 

Ang “salingsing” o “sanga” ug ang susamang 
mga termino nga gihisgotan na gigamit diha sa 
Kasulatan sa pagtumong sa usa ka anak o sa usa 
ka kaliwat. Sa pagpanalangin ni Jacob sa iyang 
mga anak nga lalaki, gitawag niya si Jose nga usa 
ka salingsing (Heb., ben, “anak”). (Gen 49:22, ftn sa 
Rbi8) Ang pagkalaglag nga walay gibilin nga ga- 
mot ug sanga nagsimbolo sa pagkapuo sa banay o 
sa tanang sakop sa usa ka matang, o sa bug-os nga 
pagkalaglag nga dili na mapasig-uli pa.---Mal 4:1, 
itandi ang Isa 5:24: Os 9:16. 

Si Jesu-Kristo gihisgotan sa tagna diha sa Heb- 
reohanong Kasulatan ingong alagad ni Jehova nga 
“Turok” (NW, Le) o “Sanga” (KJ, AT), “Salingsing” 
(Ro). (Zac 3:8) Sa Zacarias 6:12, 13, “ang tawo kan- 
sang ngalan maoy Turok” gihubit nga nagtukod sa 
templo ni Jehova ug naglingkod ingong saserdote 
diha sa iyang trono. Kini mapadapat lamang kang 
Jesu-Kristo, sanglit siya lamang ang takos sa ka- 
tungdanan ingong Hari ug Saserdote ubos sa kahi- 
kayan sa Diyos. Si Jesu-Kristo gisaad ingong usa 

ka matarong nga “turok” nga gipatindog alang 
kang David. Kini Siya magpahamtang sa pagkama- 
tarong ug hustisya. (Jer 23:5, 33:15, itandi ang Isa 
53:2, Pin 22:16.) Siya gitawag usab nga usa ka ga- 
mayng sanga ug usa ka turok ni Jese, ang amahan 
ni David.--Isa 11:1. 

Ang pagkatapos sa dinastiya sa mga hari sa Ba- 
bilonya gihulagway pinaagi sa pagpakasama niini 
sa “usa ka turok nga gikasilagan,” sinalibay ug dili 
angayang ilubong.--Isa 14:19. 

Maingon nga si Jehova nga Maglalalang nagpa- 
lambo sa mga tanom ug mga kahoy diha sa tana- 
man, mao man usab ang “turok,” “sanga,” ug ang 
susamang mga termino nalangkit sa paglambo, 
pag-uswag, ug sa mga panalangin ni Jehova. (Isa 
4:2: 60:21, 22; Job 29:19) Siya misaad nga “ingon sa 
mga dahon [“usa ka sanga,” KJ; “usa ka berdeng 
dahon,” RS] ang mga matarong molambo.”---Pr 
11:28. 


SANGTUWARYO. Usa ka dapit nga gigahin 
alang sa pagsimba sa Diyos o sa mga diyos, usa ka 
balaang dapit, usa ka balaang puloy-anan. (1Cr 
22:19: Isa 16:12, Eze 28:18, Am 7:9, 13) Wala mag- 
pasabot nga ang “sangtuwaryo” usa gayod ka lina- 
ing tinukod, kay ang sangtuwaryo nga didto sa Se- 
kem nga gihisgotan sa Josue 24:25, 26 lagmit 
maoy usa ka dapit lamang diin gitukod ni Abra- 
ham ang usa ka halaran kasiglohan na ang mila- 
bay. (Gen 12:6, 7) Apan ang pulong nga “sangtu- 
waryo” sagad nagtumong sa tabernakulo (Ex 25: 
8, 9) o kaha sa templo didto sa Jerusalem. (1Cr 
28:10, 2Cr 36:17; Eze 24:21) Sa dihang ipadapat 
alang sa tabernakulo, ang “sangtuwaryo” mahi- 
mong magtumong sa tibuok tolda ug sa sawang ni- 
ini (Ex 25:8, 9: Lev 21:12, 23), sa mga muwebles ug 
mga galamiton sa sangtuwaryo (Num 10:21, itandi 
ang Num 3:30, 31), o kaha kini mahimong magtu- 
mong sa Labing Balaan (Lev 16:16, 17, 20, 33). 

Ingong usa ka balaang dapit, ang sangtuwaryo 
sa Diyos kinahanglan nga magpabiling dili mahu- 
gawan. (Num 19:20, Eze 5:11) Busa, ang mga Israe- 
linhon kinahanglang “mataha” niining linain nga 
dapit diin ang Diyos nagpuyo sa mahawason nga 
paagi. (Lev 19:30, 26:2) Sa dihang sila gidestiyero 
gikan sa Yutang Saad, sila wala nay literal nga 
sangtuwaryo. Apan si Jehova misaad nga siya mis- 
mo mahimong, ingnon ta, “usa ka sangtuwaryo” 
alang kanila.---Eze 11:16. 

Ang Gregong termino nga naos’ gigamit sa la- 
pad nga diwa sa pagtumong sa tibuok dapit sa 
templo (Ju 2:20) o sa pangunang tinukod, lakip sa 
Balaan ug sa Labing Balaan nga mga lawak niini 
nga giulang pinaagig kortina. (Mat 27:51) Panang- 
litan, sa dihang si Zacarias misulod “sa sangtuwar- 
yo” aron sa paghalad ug insenso, siya misulod sa 

Balaan kay didto nahimutang ang halaran sa in- 
senso.--Luc 1:9-11. 

Ang puloy-anang dapit sa Diyos sa mga langit 
maoy usa ka sangtuwaryo, o usa ka balaang dapit. 
Diha niining langitnon nga sangtuwaryo nga naki- 
ta ni apostol Juan sa panan-awon ang arka sa pa- 
kigsaad human sa paghuyop sa “ikapitong trompe- 
ta.” (Pin 11:15, 19) Human niana iyang nakita ang 
mga manulonda nga migula gikan niini nga sang- 
tuwaryo ug, maylabot sa pagbubo sa “pito ka pa- 
naksan” sa kasuko sa Diyos, iyang nadungog ang 
usa ka “makusog nga tingog” nga migula gikan ni- 
ini.—Pin 14:15, 17; 15:5, 6, 8: 16:1, 17. 

Mahitungod sa yutan-ong sawang sa dakong es- 
pirituwal nga templo sa Diyos, si apostol Juan gi- 
sultihan diha sa panan-awon: “Tindog ug sukda 
ang sangtuwaryo sa templo sa Diyos ug ang hala- 
ran ug kadtong nagasimba diha niini. Apan bahin 
sa sawang nga anaa sa gawas sa sangtuwaryo sa 
templo, pasagdi kini ug ayaw kini sukda, tungod 
kay kini gihatag na sa kanasoran, ug ilang yatak- 
yatakan ang balaang siyudad sulod sa kap-atag- 
duha ka bulan.” (Pin 11:1, 2) Ang templo nga gihis- 
gotan dinhi dili mahimong mao ang templo didto 
sa Jerusalem, tungod kay kana nga tinukod nalag- 
lag na duolan sa tulo ka dekada una pa niana. Tu- 
ngod kay yutan-on, ang kanasoran "mahatagan' la- 
mang ug usa ka sawang nga naglungtad usab sa 
yuta. Busa kini maghawas gayod sa usa ka kahim- 
tang nga napahimuslan sa dinihogang mga sumu- 
sunod ni Jesus samtang dinhi pa sa yuta. Bisan 
tuod imposible alang sa kanasoran ang pagyatak- 
yatak sa usa ka dapit diha sa mga langit, sila ma- 
kahimo sa pagpakaulaw sa mga tawo nga gianak sa 
espiritu sa Diyos aron mahimong iyang mga anak 
ug kinsa makadawat ug langitnong panulondon 
uban ni Kristo. (Pin 3:12) Sa susama, ang tagna ni 
Daniel maylabot sa paglumpag sa “piho nga dapit 
sa iyang sangtuwaryo” (Dan 8:11) ug ang pagpasi- 
pala sa sangtuwaryo (Dan 11:31) mopatim-awng 
nagpunting sa mga panghitabo maylabot niadtong 
nag-alagad ingong luyoluyong mga saserdote diha 
sa dakong espirituwal nga templo sa Diyos. 

Ang mga membro sa Kristohanong kongregas- 
yon, ang lawas ni Kristo, maoy usa ka templo o 
sangtuwaryo, diin ang Diyos nagpuyo pinaagi sa 
espiritu.— 1Co 3:17: Efe 2:21, 22, 1Pe 2:5, 9: tan- 
awa ang TEMPLO (Ang Dinihogang mga Kristoha- 
non---Usa ka Espirituwal nga Templo). 


SANHEDRIN. 
NGA. 


Tan-awa ang KORTE, HUDISYAL 


SANLA. Usa ka sakit nga gitawag sa Bibliya sa 
Hebreohanong termino nga tsara“ath ug sa Gre- 
gong pulong nga le'pra. Ang tawong nataptan niini 
gitawag ug sanlahon. 

Sa Kasulatan ang “sanla” dili kay nagtumong la- 
mang sa sakit nga sanla nga nailhan nato karong 
adlawa, kay kini motapot dili lamang sa tawo kon- 
dili usab sa mga besti ug sa mga balay. (Lev 14:55) 
Ang sanla karong adlawa nailhan usab ingong sa- 
kit nga Hansen's disease, nga ginganlan sa ingon 
tungod kay si Dr. Gerhard A. Hansen mao ang na- 
kadiskobre sa kagaw nga kasagarang gituohan nga 
maoy hinungdan niining sakita. Apan, bisan tuod 
nga ang tsa-ra “ath mapadapat dili lamang sa sanla 
karong adlawa, walay duhaduha nga ang sanla sa 
tawo nga karon gitawag ug Hansen's disease nag- 
lungtad na sa Tungang Sidlakan niadtong karaang 
panahon. 

Mga Matang sa Sanla ug Ilang mga Epekto. 
Karong adlawa, ang sanla o Hansen's disease, nga 
dili kaayo mananakod, adunay tulo ka matang. 
Ang usa ka matang nga adunay butoybutoy mopa- 
hinabog pagpamaga sa panit ug magpatunghag 
mga bugonbugon, una diha sa nawong ug unya sa 
ubang mga bahin sa lawas. Kini usab magdaot sa 
mga membrana sa danglogon nga mga substansi- 
ya nga anaa sa ilong ug sa tutonlan sa biktima. Gi- 
tawag kini ug itom nga sanla. Ang laing matang 
mao ang anesthetic nga sanla, nga gitawag usahay 
ug puti nga sanla. Dili kaayo kini grabe sama sa 
itom nga sanla ug kini pangunang magdaot sa mga 
ugat-ugat. Mahimong motungha kini diha sa panit 
ug sakit tandogon, ug mahimong magpatungha 
usab kini ug pagpaminhod. Ang ikatulong matang 
sa sanla maoy kombinasyon sa mga simtoma sa 
duha ka matang sa sanla nga nahisgotan na. 

Sa dihang ang sanla mograbe pa gayod, ang pag- 
panghubag nga motungha sa sinugdan magpagu- 
lag nana, ang mga buhok sa ulo ug kilay mangala- 
rot, ug ang mga kuko mangaukang, madaot, ug 
matangtang. Dayon ang mga tudlo, ang mga buk- 
ton ug mga tiil, ilong, o mga mata sa biktima mahi- 
mong inanay nga ut-oton. Sa kataposan, sa labing 
grabe nga mga kahimtang, ang sanlahon mama- 
tay. Ang “sanla” nga gihisgotan sa Bibliya tinong 
naglakip gayod sa maong grabeng sakit sanglit gi- 
hisgotan kini ni Aaron ingong usa ka sakit diin ang 
unod “katunga na nga naut-ot.”--Num 12:12. 

Kini nga kahubitan motabang kanato aron mas 
masabtan ang gihisgotan sa Bibliya maylabot nii- 
ning makahahadlok nga sakit ug sa grabeng mga 
sangpotanan sa pagkamapangahason ni Uzzias sa 
pagtanyag ug insenso diha sa templo ni Jehova. 
--2Ha 15:5; 2Cr 26:16-23. 

Pagdayagnos. Pinaagi sa Moisesnong Balaod, 
gitagana ni Jehova sa Israel ang impormasyon aron 
matino sa saserdote ang sanla ug maila ang kalai- 
nan niini ug sa ubang dili kaayo grabeng mga sa- 
kit sa panit. Sumala sa girekord sa Levitico 13:1-46, 
makita nato nga ang sanla magsugod pinaagi sa 

usa ka lap-ak, kagid, pat-ak, hubag, o usa ka ulat sa 
unod nga napaso sa kalayo. Usahay ang mga sim- 
toma dayag kaayo. Ang balhibo sa naapektohan 
nga bahin maoy puti, ug ang sakit nga sanla maki- 
ta nga mas lalom kay sa panit. Pananglitan, tungod 
sa puti nga lap-ak sa panit moputi ang balhibo nii- 
ni, ug ang buhing unod mahimong motungha diha 
sa lap-ak. Kini nagpasabot nga ang maong tawo 
adunay sanla ug ipahayag nga mahugaw. Bisan pa 
niana, sa ubang mga kahimtang ang sakit dili la- 
lom kay sa panit ug ang usa ka yugto sa pagkuwa- 
rentinas ipatuman, ug dayon susihon kini sa saser- 
dote nga maoy mohimog kataposang pagtino sa 
sakit. 

Giila nga ang sanla moabot sa kahimtang nga dili 
na makatakod. Kon kini mokanap sa tibuok lawas, 
ug moputi na ang tibuok lawas, ug dili madayag 
ang buhing unod, kini maoy timailhan nga ang sa- 
kit naalim na ug nga ang mga ulat na lamang nii- 
ni ang nagpabilin. Dayon ipahayag sa saserdote 
ang biktima ingong mahinlo, ug ang sakit dili na 
peligroso kang bisan kinsa.--Lev 13:12-17. 

Kon ang sanlahon naayo na, adunay mga kahika- 
yan sa pagputli kaniya sa seremonyal nga paagi, ug 
lakip niini ang pagtanyag sa saserdote ug halad 
alang kaniya. (Lev 14:1-32) Apan kon ipahayag sa 
saserdote nga mahugaw ang tawong wala pa maa- 
yo sa iyang sanla, ang mga besti sa sanlahon kina- 
hanglang gision, kalkagon ang mga buhok sa iyang 
ulo ug iyang tabonan ang bigote o ang iyang iba- 
bawng ngabil, ug siya mosinggit nga “Mahugaw, 
mahugaw!” Siya kinahanglang maglain pagpuyo sa 
gawas sa kampo (Lev 13:43-46), usa kini ka paagi 
nga gihimo aron dili matakdan sa sanlahon kad- 
tong mga tawo nga sa ilang taliwala si Jehova 
nagpuyo. (Num 5:1-4) Mopatim-aw nga niadtong 
karaang panahon ang mga sanlahon nag-usa o 
nagtingob sa pagpuyo, ug tungod niana sila mahi- 
mong magtinabangay sa usag usa.--2Ha 7:3-5, 
Luc 17:12. 

Diha sa mga besti ug sa mga balay. Ang 
sanla makaapektar usab sa mga besti nga balhibo 
sa karnero ug sa mga besti nga lino, o sa bisan un- 
sang butang nga gama sa panit. Ang hampak ma- 
himong mawala pinaagi sa paglaba, ug dihay mga 
kahikayan sa pagkuwarentinas sa maong butang. 
Apan kon magpadayon kining dalagong-berde o 
pulahong hampak, nan mitapot ang grabeng sanla 
ug ang besti kinahanglang sunogon. (Lev 13:47-59) 
Kon ang dalagong-berde o pulahong mga hulpa 
makita diha sa bungbong sa balay, ipatuman sa sa- 
serdote ang pagkuwarentinas. Tingali kinahang- 
lang langkaton ang nataptan nga mga bato ug ang 
balay kiskisan sa sulod, ang gilangkat nga mga 
bato ug ang nakiskis nga mga palitada ilabay ngad- 
to sa usa ka mahugaw nga dapit sa gawas sa siyu- 

dad. Kon ang hampak mobalik, ang balay ipahayag 
nga mahugaw ug gub-on, ug ang mga materyales 
ilabay ngadto sa mahugaw nga dapit. Apan sa ba- 
lay nga gipahayag nga mahinlo adunay kahikayan 
alang sa pagputli. (Lev 14:33-57) Gituohan nga ang 
sanla nga mitapot sa mga besti o sa mga balay 
maoy usa ka matang sa agup-op, apan, kini dili ma- 
tino. 

Ingong Usa ka Ilhanan. Ang sanla maoy usa 
sa mga ilhanan nga gihatag ni Jehova kang Moises 
nga himoon aron ipakita sa mga Israelinhon nga 
ang Diyos nagpadala kaniya. Ingon sa gisugo, gi- 
suksok ni Moises ang iyang kamot sa itaas nga pilo 
sa iyang besti, ug sa paghulbot niya niini, “ang 
iyang kamot gisanla nga ingon sa niyebe!” Kini na- 
ulian “sama sa uban niyang unod” pinaagi sa pag- 
sulod ug balik sa iyang kamot sa itaas nga pilo sa 
iyang besti ug sa paghulbot niini pag-usab. (Ex 4: 
6, 7) Ingong buhat sa Diyos, si Miriam gihampak 
ug “sanla nga ingon kaputi sa niyebe” tungod kay 
siya misulti batok kang Moises. Si Moises nagpaki- 
luoy sa Diyos aron si Miriam mamaayo, ug kini gi- 
tubag, apan siya gikuwarentinas sa gawas sa kam- 
po sulod sa pito ka adlaw.--Num 12:1, 2, 9-15. 

Sa Panahon ni Eliseo. Si Naaman nga Sir- 
yanhon maoy usa ka “maisog, tawong gamhanan, 
bisan tuod sanlahon [o, gitaptan ug sakit sa panit].” 
(2Ha 5:1, ftn sa Rbi8) Tungod sa iyang garbo hapit 
mawala ang kahigayonan nga siya mamaayo, apan 
sa ulahi gibuhat niya kon unsay gisugo ni Eliseo, 
maong siya milusbog sa Jordan sa makapito ug ang 
“iyang unod nahibalik sama sa unod sa usa ka bata 
ug siya nahinlo.” (2Ha 5:14) Human niadto siya na- 
himong usa ka magsisimba ni Jehova. Apan sa di- 
nalo nga paagi, ang tig-alagad ni Eliseo nga si 
Gehazi nagkuha sa gasa gikan kang Naaman gina- 
mit ang ngalan sa manalagna, busa siya namakak 
sa iyang agalon ug ikaingon nga gihimo niyang 
instrumento ang dili-takos nga kalulot sa Diyos 
aron makabenepisyo sa materyal nga paagi. Tu- 
ngod sa iyang sayop nga buhat, ang Diyos nag- 
hampak kang Gehazi pinaagig sanla ug siya na- 
himong “usa ka sanlahon nga ingon ka puti sa 
niyebe.”---2Ha 5:20-27. 

Daghan ang sanlahon sa Israel sa adlaw ni Eliseo 
sanglit gihisgotan man nga dihay upat ka Israelin- 
hong sanlahon sa gawas sa mga ganghaan sa Sa- 
maria samtang si Eliseo didto sa sulod sa siyudad. 
(2Ha 7:3) Apan ang kadaghanan sa mga Israelin- 
hon wala motuo niining tawo sa matuod nga Diyos, 
maingon nga si Jesus wala dawata sa mga Hudiyo 
sa iyang kaugalingong dapit. Busa, si Kristo mii- 
ngon: “Labot pa, daghan ang mga sanlahon sa Isra- 
el sa panahon ni Eliseo nga manalagna, bisan pa ni- 
ana walay usa kanila ang gihinloan, gawas kang 
Naaman nga tawong taga-Sirya.”--Luc 4:27. 

Giayo ni Jesus ug sa Iyang mga Tinun-an. 
Sa panahon sa iyang ministeryo sa Galilea, giayo ni 
Jesus ang usa ka sanlahon nga gihubit ni Lucas 
ingong “usa ka tawo nga punog sanla.” Gibaoran 
siya ni Jesus nga dili mosulti kang bisan kinsa ug 
miingon: “Apan lakaw ug ipakita ang imong kauga- 
lingon ngadto sa saserdote, ug paghalad may kala- 
botan sa paghinlo kanimo, ingon sa gisugo ni Moi- 
ses, ingon nga usa ka pamatuod ngadto kanila.” 
—Luc 5:12-16, Mat 8:2-4, Mar 1:40-45. 

Sa dihang gipadala ni Kristo ang 12 ka apostoles, 
lakip sa ubang mga butang siya miingon kanila, 
“Hinloi ang mga sanlahon.” (Mat 10:8) Sa ulahi, 
samtang siya miagi sa Samaria ug sa Galilea, giayo 
ni Jesus ang napulo ka sanlahon diha sa usa ka ba- 
langay. Usa lamang kanila, nga usa ka Samarian- 
hon, ang “mibalik, nga naghimaya sa Diyos uban sa 
makusog nga tingog" ug siya mihapa sa tiilan ni Je- 
sus ug nagpasalamat kaniya tungod sa iyang gihi- 
mo alang kaniya. (Luc 17:11-19) Makita usab nato 
nga si Kristo didto sa Betania sa balay ni Simon nga 
sanlahon (kinsa lagmit giayo ni Jesus) sa dihang si 
Maria nagdihog kang Jesus pinaagi sa mahalong 
pinahumotan nga lana pipila ka adlaw una pa sa 
iyang kamatayon.--Mat 26:6-13, Mar 14:3-9: Ju 
12:1-8. 


SANSANA  [lagmit, Pungango sa Datiles]. Usa 
ka lungsod sa habagatang bahin sa teritoryo sa tri- 
bo ni Juda. (Jos 15:21, 31) Gituohan nga kini mao 
ang Khirbet esh-Shamsaniyat (Horvat Sansanna), 
mga 12 km (7.5 mi) sa AAS sa Beer-seba. Ang pag- 
tandi sa Josue 15:31 uban sa susamang mga tala- 
an sa mga siyudad sa Josue 19:5 ug 1 Cronicas 4:31 
nagpakita nga kini tingali mao ra usab ang Hazar- 
susa (o Hazar-susim).--Tan-awa ang HAZAR-SUSA. 


SANTIAGO [Ang Cebuanong katumbas sa 
Hebreohanong ngalan nga Jacob, nga nagkahulo- 
gang, “Usa nga Naghawid sa Tikod, Malipotong 
Magpupuli'"]. 

1. Amahan sa apostol nga si Judas (dili si Judas 
Iskariote).---Luc 6:16: Buh 1:13. 

2. Anak nga lalaki ni Zebedeo, igsoon ni Juan ug 
usa sa 12 ka apostoles ni Jesu-Kristo. (Mat 10:2) 
Mopatim-aw nga ang iyang inahan mao si Salome, 
ingon sa gipaila pinaagi sa pagtandi sa duha ka 
asoy sa samang panghitabo. Ang usa naghisgot 
nga “ang inahan sa mga anak ni Zebedeo,” ug ang 
lain nagtawag kaniya nga “Salome.” (Mat 27:55, 56, 
Mar 15:40, 41, tan-awa ang SALOME Num. 1.) Ang 
dugang pagtandi sa Juan 19:25 lagmit magpunting 
kang Salome ingong ang unodnong igsoon ni Ma- 
ria, ang inahan ni Jesus. Kon mao, si Santiago 
maoy ig-agaw igtagsa ni Jesus. 

Si Santiago ug ang iyang igsoong lalaki nag- 
trabaho kauban sa ilang amahan sa pagpangisda 

niadtong 30 K.P. sa dihang si Jesus nagtawag kani- 
la uban sa ilang isigkamangingisda nga si Pedro ug 
Andres aron mahimong iyang mga tinun-an ug 
“mangingisda ug mga tawo.” Agig pagsanong sa 
pagtawag ni Jesus, si Santiago ug Juan mibiya sa 
pagpangisda diin kasosyo nila si Pedro ug Andres 
ug kadto maoy dakodakong kapanginabuhian sang- 
lit sila may mga tawong sinuholan.---Mat 4:18-22, 
Mar 1:19, 20, Luc 5:7-10. 

Pagkasunod tuig, sa 31 K.P., sa dihang gitudlo ni 
Jesus ang 12 sa iyang mga tinun-an aron mahi- 
mong mga apostoles, si Santiago maoy usa sa na- 
pili diha sa grupo.---Mar 3:13-19, Luc 6:12-16. 

Si Pedro, Santiago, ug Juan kanunayng gihisgo- 
tan nga suod nga nakig-uban kang Kristo. Panang- 
litan, kining tulo mao lamang ang kauban ni Kristo 
didto sa bukid diin nahitabo ang pagkausab sa dag- 
way (Mat 17:1, 2), mao lamang ang mga apostoles 
nga gidapit ngadto sa balay aron makasaksi sa pag- 
banhaw sa anak nga babaye ni Jairo (Luc 8:51), ug 
mao ang labing suod nga mga kauban ni Jesus did- 
to sa Getsemane samtang siya nag-ampo nianang 
kataposang gabii (Mar 14:32-34). Si Pedro, Santia- 
go, ug Juan, uban ni Andres, mao ang nangutana 
kang Jesus kon kanus-a mahitabo ang gitagnang 
kalaglagan sa templo sa Jerusalem ug kon unsa 
unya ang ilhanan sa iyang presensiya ug ang kata- 
posan sa sistema sa mga butang. (Mar 13:3, 4) Si 
Santiago kanunayng gihisgotan kauban sa iyang 
igsoong si Juan, ug kasagaran siya mao ang unang 
gihisgotan. Tingali kini nagpaila nga siya mao ang 
magulang nilang duha.--Mat 4:21, 10:2, 17:1; Mar 
1:19, 29; 3:17: 5:37: 9:2, 10:35, 41; 13:3, 14:33, Luc 
5:10: 6:14; 8:51, 9:28, 54; Buh 1:13. 

Si Santiago ug ang iyang igsoon gianggaan ni Je- 
sus ug Boanerges, nga usa ka Semitikanhong ter- 
mino nga nagkahulogang “Mga Anak sa Dalug- 
dog.” (Mar 3:17) Tingali tungod kini sa pagkaabtik, 
pagkapuwersado, ug pagkamadasigon niining mga 
tawhana. Pananglitan, sa usa ka higayon sa dihang 
ang pipila ka Samarianhon wala mag-abiabi kang 
Jesus, si Santiago ug Juan buot magpakanaog ug 
kalayo gikan sa langit aron ut-oton sila. Bisan tuod 
gibadlong sila ni Jesus tungod sa pagsugyot sa mao 
nga panimalos, kini nga tinamdan maoy tungod sa 
ilang matarong nga kasuko ug sa ilang pagtuo. (Luc 
9:51-55) Sila may ambisyon usab nga mabatonan 
ang labing prominenteng mga posisyon diha sa 
Gingharian, diha sa tuo ug sa wala nga kamot ni 
Jesus, ug dayag nga gihangyo nila ang ilang ina- 
han (lagmit iyaan ni Jesus) sa pagpangayo sa ma- 
ong mga pabor gikan kaniya. Human ipatin-aw nga 
ang iyang Amahan mao ang magbuot nianang bu- 
tanga, gipahimuslan ni Jesus ang maong higayon 
aron ipasiugda nga “si bisan kinsa nga buot mahi- 
mong una sa inyong taliwala kinahanglang mahi- 
mong inyong ulipon.”---Mat 20:20-28. 

Dayag nga si Santiago namatay niadtong 44 K.P. 
Gipapatay siya ni Herodes Agripa I pinaagi sa espa- 
da. Siya ang unang namatay sa 12 ka apostoles 
ingong usa ka martir.--Buh 12:1-3. 

3. Laing apostol ni Jesu-Kristo ug anak ni Alfeo. 
(Mat 10:2, 3, Mar 3:18, Luc 6:15: Buh 1:13) Gituo- 
han sa kadaghanan ug dako ang posibilidad nga si 
Alfeo mao ra usab si Clopas, ug kon mao kini ang 
kahimtang, nan ang inahan ni Santiago mao si Ma- 
ria, ang mao ra usab nga Maria nga “inahan ni San- 
tiago nga Gamay ug ni Joses.” (Ju 19:25, Mar 
15:40, Mat 27:56) Tingali gitawag siya nga Santia- 
go nga Gamay tungod kay siya mubo ug barog o 
mas bata kay sa laing apostol nga si Santiago nga 
anak ni Zebedeo. 

4. Anak nga lalaki ni Jose ug Maria, ug igsoon ni 
Jesus sa inahan. (Mar 6:3; Gal 1:19) Bisan tuod dili 
usa ka apostol, dayag nga mao kini nga Santiago 
nga usa ka magtatan-aw sa Kristohanong kongre- 
gasyon sa Jerusalem (Buh 12:17) ug ang nagsulat 
sa basahon sa Bibliya nga nagdala sa iyang ngalan. 
(San 1:1) Tingali siya mao ang sunod nga mang- 
hod ni Jesus, tungod kay siya ang unang gingan- 
lan sa upat ka anak nga lalaki ni Maria nga gisabak 
sa kinaiyanhong paagi: si Santiago, Jose, Simon, ug 
Judas. (Mat 13:55, tan-awa ang IGs00NG LALAKI.) 
Diha sa iyang sulat ngadto sa mga taga-Corinto, 
nga gisulat sa mga tuig 55 K.P., gipunting ni Pab- 
lo nga minyo si Santiago.---1Co 9:5. 

Mopatim-aw nga panahon sa ministeryo ni Jesus 
si Santiago sinati kaayo sa buluhaton sa iyang igso- 
on (Luc 8:19: Ju 2:12), apan bisan tuod mopatim- 
awng dili siya magsusupak, siya dili usa sa mga 
tinun-an ug mga sumusunod ni Kristo. (Mat 12:46- 
50: Ju 7:5) Lagmit nga kauban siya sa iyang dili- 
magtutuo nga mga igsoong lalaki sa dihang ilang 
giawhag si Jesus sa pagtungas ngadto sa Pista sa 
mga Tabernakulo, sa panahon nga ang mga mag- 
mamando sa mga Hudiyo nangita aron sa pagpa- 
tay kaniya. (Ju 7:1-10) Lagmit si Santiago usa usab 
sa mga paryente ni Jesus nga nag-ingon bahin ka- 
niya: “Nalisoan siya sa iyang pangisip.”---Mar 3:21. 

Apan, human sa kamatayon ni Jesus ug sa wala 
pa ang Pentekostes 33 K.P., si Santiago kauban sa 
iyang inahan, mga igsoong lalaki, ug mga apostoles 
nagtigom alang sa pag-ampo diha sa usa ka itaas 
nga lawak didto sa Jerusalem. (Buh 1:13, 14) Da- 
yag nga mao kini nga Santiago nga kaniya perso- 
nal nga nagpakita ang nabanhawng si Jesus, ingon 
sa gitala sa 1 Corinto 15:7, aron sa pagkombinsir ni- 
ining kanhi dili-magtutuo nga Siya mao gayod ang 
Mesiyas. Kini nagpahinumdom kanato sa personal 
nga pagpakita ni Jesus kang Pablo.---Buh 9:3-5. 

Human niadto si Santiago nahimong usa ka pro- 
minenteng membro ug mopatim-awng usa ka 
“apostol” sa kongregasyon sa Jerusalem. (Tan-awa 

ang APOSTOL [Pagkaapostol Diha sa Kongregasyon].) 
Busa, sa unang pagduaw ni Pablo sa mga igsoon sa 
Jerusalem (mga 36 K.P/), siya nag-ingon nga siya 
migugol ug 15 ka adlaw uban kang Pedro apan 
‘wala siyay laing nakitang mga apostoles, si Santia- 
go lamang nga igsoon sa Ginoo.” (Gal 1:18, 19) Si 
Pedro, human pagawasa gikan sa bilanggoan sa 
milagrosong paagi, nagsugo sa mga igsoon didto sa 
balay ni Juan Marcos, “Itaho kining mga butanga 
kang Santiago ug sa mga igsoon,” busa nagpai- 
la sa pagkaprominente ni Santiago. (Buh 12:12, 17) 
Niadtong mga 49 K.P. ang isyu bahin sa pagtuli na- 
kaabot sa ‘mga apostoles ug sa mga ansiyano” sa 
Jerusalem. Human sa personal nga testimonya ni 
Pedro, Bernabe, ug Pablo, si Santiago namulong ug 
naghatag ug desisyon nga giuyonan ug gidawat sa 
mga nagkatigom. (Buh 15:6-29, itandi ang Buh 
16:4.) Sa paghisgot niana nga okasyon, si Pablo 
nag-ingon nga si Santiago, Cefas, ug Juan “giisip 
nga mga haligi” taliwala niadtong didto sa Jerusa- 
lem. (Gal 2:1-9) Sa hinapos sa usa ka misyonaryong 
panaw sa ulahi, si Pablo nga didto sa Jerusalem 
nagtaho sa iyang ministeryo ngadto kang Santiago 
ug sa “tanang ansiyano” ug kini sila naghatag kani- 
ya ug tambag nga pagasundon.--Buh 21:15-26, 
tan-awa usab ang Gal 2:11-14. 

Ang pamatuod nga mao kining 'igsoon ni Jesus' 
nga nagsulat sa basahon ni Santiago ug dili usa sa 
mga apostoles nga pareho niya ug ngalan (ang 
anak nga lalaki ni Zebedeo o kaha anak nga lalaki 
ni Alfeo), mopatim-awng gipakita diha sa sinugda- 
nan sa iyang sulat. Diha niana gipaila sa magsusu- 
lat ang iyang kaugalingon ingong “ulipon sa Diyos 
ug sa Ginoong Jesu-Kristo,” inay nga usa ka apos- 
tol. Sa samang paagi ang iyang igsoong si Judas 
nagpaila usab sa iyang kaugalingon ingong “usa ka 
ulipon ni Jesu-Kristo, apan igsoon ni Santiago.” 
(San 1:1: Jud 1) Ang duha ka magsoon mapainub- 
sanong nagdumili sa pagpaila sa ilang kaugalingon 
ingong unodnong mga igsoon ni Ginoong Jesu- 
Kristo. 

Ang pagtawag kaniya nga “Santiago nga Mata- 
rong” gipasukad sa mga tradisyon nga nag-ingong 
siya gibansagan niini tungod sa iyang paagi sa pag- 
kinabuhi. Wala hisgoti diha sa Kasulatan ang ka- 
matayon ni Santiago. Apan ang sekular nga histor- 
yador nga si Josephus nag-ingon nga sa panahon 
tali sa kamatayon ni Gobernador Festo, sa mga 
62 K.P., ug sa pag-abot sa iyang manununod nga si 
Albinus, ang hataas nga saserdoteng si Ananus 
(Ananias) “nagpatigom sa mga maghuhukom sa 
Sanhedrin ug nagdala sa atubangan kanila ug usa 
ka tawo nga ginganlag Santiago, ang igsoong lalaki 
ni Jesus kinsa gitawag ug Kristo, ug sa uban pa. 
Iyang giakusahan sila sa paglapas sa balaod ug gi- 
tugyan sila aron batoon.”---Jewish Antiquities, XX, 
200 (ix, 1). 


SANTIAGO, SULAT NI 


SANTIAGO, SULAT NI. Usa ka inspiradong 
sulat sa Kristohanon Gregong Kasulatan. Kini 
maoy usa sa gitawag nga pangkatibuk-ang mga 
sulat tungod kay, sama sa Una ug Ikaduhang Ped- 
ro, Unang Juan, ug Judas (apan dili sama sa kadag- 
hanan sa mga sulat ni Pablo), kini wala ipatumong 
sa bisan unsang espesipiko nga kongregasyon o 
tawo. Kini nga sulat gitumong ngadto sa “napulog- 
duha ka tribo nga nagkatibulaag.”--San 1:1. 

Magsusulat. Ang magsusulat nagtawag la- 
mang sa iyang kaugalingon nga “si Santiago, ulipon 
sa Diyos ug sa Ginoong Jesu-Kristo.” (San 1:1) Si 
Jesus adunay duha ka apostoles nga ginganlag 
Santiago (Mat 10:2, 3), apan lagmit nga dili usa ka- 
nila ang misulat niining sulata. Ang usa ka apostol, 
si Santiago nga anak nga lalaki ni Zebedeo, gipatay 
ingong martir niadtong mga 44 K.P. (Buh 12:1, 2) 
Ingon sa gipakita sa kaundan niini nga sulat, lagmit 
gayod nga kini wala isulat human dayon matukod 
ang Kristohanong kongregasyon. (San 1:1) Ang la- 
ing apostol nga si Santiago, ang anak nga lalaki ni 
Alfeo, dili ilado sa rekord sa Kasulatan, ug gamay 
ra kaayo ang nahibaloan bahin kaniya. Kon tagdon 
ang pagkaprangka sa sulat ni Santiago, mopatim- 
awng dili gayod si Santiago nga anak nga lalaki ni 
Alfeo ang magsusulat niini, kay kon siya pa ang 
magsusulat lagmit nga siya magpaila gayod unta 
sa iyang kaugalingon ingong usa sa 12 ka apostoles 
aron mapaluyohan ang iyang kusganong mga pu- 
long pinaagig apostolikanhong awtoridad. 

Hinunoa, gipakita sa ebidensiya nga ang magsu- 
sulat mao si Santiago nga igsoon ni Jesu-Kristo sa 
inahan, nga kaniya dayag nga linaing nagpakita 
ang binanhawng si Kristo, ug kinsa ilado usab tali- 
wala sa mga tinun-an. (Mat 13:55, Buh 21:15-25; 
1Co 15:7: Gal 2:9) Ang magsusulat sa sulat ni San- 
tiago nagpaila sa iyang kaugalingon ingong “ulipon 
sa Diyos ug sa Ginoong Jesu-Kristo,” nga pareho 
gayod sa gihimo ni Judas, kinsa nagsugod sa iyang 
sulat pinaagi sa pagtawag sa iyang kaugalingon 
nga “usa ka ulipon ni Jesu-Kristo, apan igsoon ni 
Santiago.” (San 1:1, Jud 1) Dugang pa, lakip sa pa- 
ngatahoran sa sulat ni Santiago mao ang termi- 
nong “Mga pangomosta!” nga gigamit usab sa sulat 
mahitungod sa pagtuli nga gipadala ngadto sa mga 
kongregasyon. Niining ulahing gihisgotan lagmit 
nga si Santiago nga igsoon ni Jesus sa inahan ang 
prominenteng namulong sa panagkatigom sa “mga 
apostoles ug mga ansiyano” didto sa Jerusalem. 
--Buh 15:13, 22, 23. 

Pagkakanonikal. Ang sulat ni Santiago anaa 
sa Vatican Manuscript Num. 1209, ingon man sa Si- 
naitic ug sa Alexandrine Manuscript sa ikaupat ug 
ikalimang mga siglo K.P. Ang Syriac nga Peshitta 
naglakip niini, ug kini makaplagan diha sa labing 
menos napulo ka karaang katalogo diha sa Konsilyo 


SANTIAGO, SULAT NI 


sa Cartago sa 397 K.P. Ang unang relihiyosong mga 
magsusulat mikutlo gikan niini, sama nila ni Ori- 
gen, Cyril sa Jerusalem, Jerome, ug uban pa nga 
miila sa sulat ingong tinuod nga bahin sa Kasulatan. 

Petsa ug Dapit sa Pagsulat. Walay timailhan 
diha sa sulat nga nailog na sa mga Romano (sa 
70 K.P.) ang Jerusalem. Sumala sa Hudiyong his- 
toryador nga si Josephus, ang usa ka hataas nga 
saserdote nga ginganlag Ananus, usa ka Saduseo, 
mao ang responsable sa pagdala kang Santiago ug 
sa uban pa atubangan sa Sanhedrin ug sa pagpaba- 
to kanila hangtod nga mamatay. Matod ni Jose- 
phus, nahitabo kini human mamatay ang Roma- 
nong prokurador nga si Festo, apan una pa moabot 
ang iyang manununod nga si Albino. (Jewish An- 
tiquities, XX, 197-203 [ix, 1]) Kon mao kana, ug kon 
husto ang mga impormasyon nga nag-ingon nga 
namatay si Festo niadtong mga 62 K.P., nan si San- 
tiago lagmit gayod nga misulat sa iyang sulat una 
pa niana nga petsa. 

Lagmit nga kini gisulat sa Jerusalem kay si San- 
tiago didto man nagpuy0.---Gal 1:18, 19. 

Kinsa ang Gisulatan. Gisulat ni Santiago ang 
sulat ngadto sa “napulog-duha ka tribo nga nagka- 
tibulaag,” sa literal, “kadtong mga natibulaag.” (San 

1:1, ftn sa Rbi8) Dinhi siya nagtumong sa iyang es- 
pirituwal nga “mga igsoon,” kadtong nangupot sa 
“pagtuo sa atong Ginoong Jesu-Kristo,” sa panguna 
kadtong nagpuyo sa gawas sa Palestina. (1:2, 2:1, 7; 
5:7) Gipasukad ni Santiago ang dakong bahin sa 
iyang argumento gikan sa Hebreohanong Kasula- 
tan, apan kini wala magpamatuod nga ang iyang 
sulat maoy para lamang sa mga Hudiyong Kristo- 
hanon, maingon nga ang pagkasinati sa usa ka tawo 
sa Hebreohanong Kasulatan sa modernong panahon 
wala magpamatuod nga ang usa ka tawo kaliwat 
ug Hudiyo. Ang iyang paghisgot kang Abraham 
ingong “atong amahan” (2:21) nahiuyon sa mga pu- 
long ni Pablo sa Galacia 3:28, 29, diin iyang gipaki- 
ta nga ang pagkahimong tinuod nga binhi ni Abra- 
ham wala mag-agad kon ang usa ka tawo Hudiyo o 
kaha Grego. Busa, “ang napulog-duha ka tribo” nga 
gitumong mao gayod ang espirituwal nga “Israel sa 
Diyos.”--Gal 6:15, 16. 

Katuyoan. Mopatim-aw nga duha ang katuyo- 
an ni Santiago sa pagsulat: (1) sa pag-awhag sa 
iyang mga isigka-magtutuo sa pagpasundayag ug 
pagtuo ug pag-antos bisan pa sa ilang mga pagsu- 
lay, ug (2) sa pagpasidaan kanila batok sa mga sala 
nga mosangpot sa dili pag-uyon sa Diyos. 


Usa ka sulat nga nagpasiugda nga ang pagtuo kinahanglang ipa- 
sundayag pinaagi sa mga buhat 

Gisulat sa wala pa ang 62 K.P., kapin sa walo ka tuig sa wala 
pa laglaga sa mga Romano ang Jerusalem 


Ang mga Kristohanon nga matinumanong milahutay 
ubos sa pagsulay adunay katarongan nga magmalipa- 
yon (1:1-18) 

Ang Diyos dagayang mohatag kanato sa kaalam nga gikina- 
hanglan sa paglahutay kon kita padayong nagapangayo niini 
nga may pagtuo 

Ang Diyos dili gayod mosulay kanato pinaagi sa daotang mga 
butang, apan ang usa ka tawo mahimong mahaylo sa pagsu- 
bay sa daotang dalan pinaagi sa iyang kaugalingong sayop 
nga tinguha 

Ang tanang butang nga gitagana ni Jehova maoy maayo 

Ang pagsimba nga dalawaton sa Diyos nagkinahanglan 
ug matarong nga mga buhat aron ikapasundayag ang 
pagtuo sa usa ka tawo (1:19--2:26) 


Isalikway ang tanang pagkadaotan ug dawata nga may kalumo 
ang pulong sa Diyos, mahimong usa ka magtutuman sa pu- 
long ug dili tigpaminaw lamang 

Kat-oni ang pagpugong sa dila, atimana ang mga ilo ug mga 
babayeng balo, ug magpabiling dili mahugawan sa kalibotan 

Ang pagpalabi sa mga dato samtang nagasalikway sa mga ka- 
bos maoy usa ka paglapas “sa harianong balaod” sa gugma 

Ang usa ka buhing pagtuo gipadayag pinaagi sa mga bu- 
hat, sumala sa makita sa mga panig-ingnan ni Abraham ug 
Rahab 


MGA PANGUNANG PUNTO SA SANTIAGO 


Ang mga magtutudlo adunay dakong responsibilidad sa 
atubangan ni Jehova (3:1-18) 
Sila ug ang tanang Kristohanon kinahanglang magtuon sa pag- 
pugong sa dila 
Sila makabuhat niini kon sila magpasundayag ug kaalam gikan 
sa itaas 
Ang kalibotanong mga tendensiya makaapekto sa 
atong relasyon sa Diyos (4:1--5:12) 
Kadtong sad-an sa pagpakig-away aron makab-ot ang ilang hi- 
nakog nga mga tumong o kadtong nagahukom sa ilang mga 
igsoon kinahanglang maghinulsol 


Ang pagpakighigala sa kalibotan maoy pagpakig-away sa Diyos 


Ang materyalistikanhong pagplano nga wala magtagad sa ka- 
bubut-on ni Jehova maoy pagkamapasigarbohon 


Ang paghukom sa Diyos gitagana alang sa dato ug tikasan 
nga mga malupigon 

Ang espiritu sa pagkadili-mapailobon ug pagpanghupaw ilalom 
sa kasakitan kinahanglang likayan samtang kita nagapaabot 
kang Jesu-Kristo aron sa paghukom 

Aron mapasig-uli gikan sa espirituwal nga pagkasakit 

tungod sa sala, ang usa nga nag-antos kinahanglang 

mangayo ug tabang sa mga ansiyano (5:13-20) 

Ang usa ka dayag nga pagsugid sa sala ug ang mga pag- 
ampo sa mga ansiyano alang sa makasasala makapaayo sa 
espirituwal 


Ang pagpasig-uli sa usa ka nakasalang igsoon maoy pagluwas 
kaniya gikan sa espirituwal nga kamatayon 

Ang uban nahulog ngadto sa lit-ag sa pagtamod 
niadtong mas ilado ug adunahan ug sa pagpakitag 
paboritismo. (San 2:1-9) Sila wala makasabot kon 
unsa gayod sila sa mga mata sa Diyos ug sila maoy 
mga tigpaminaw lamang sa pulong apan dili mga 
magtutuman. (1:22-27) Gigamit nila ang ilang mga 
dila sa sayop nga paagi, ug ang ilang pagpangan- 
doy sa unodnong kalipayan misangpot sa mga pa- 
nag-away taliwala kanila. (3:2-12, 4:1-3) Ang ilang 
tinguha alang sa materyal nga mga butang naghi- 
mo sa pipila nga mga higala sa kalibotan ug busa, 
dili putli nga mga ulay, kondili espirituwal nga 
"mga mananapaw,” mga kaaway sa Diy05.---4:4-6. 

Gitul-id sila ni Santiago bahin sa ilang pagkahi- 
mong magtutuman ingon man sa ilang pagkahi- 
mong tigpaminaw pinaagi sa pagpakita niya gikan 
sa mga pananglitan sa Kasulatan nga ang usa ka 
tawo nga may tinuod nga pagtuo magpadayag nii- 
ni pinaagig mga buhat nga uyon sa iyang pag- 
tuo. Pananglitan, ang usa nga adunay tinuod nga 
pagtuo dili moingon sa usa ka igsoon nga hubo 
ug walay pagkaon, 'Lakaw nga malinawon, painiti 
ug busga ang imong kaugalingon,” ug dili magha- 
tag kaniya sa iyang panginahanglan. (San 2:14- 
26) Dinhi si Santiago wala mosumpaki kang Pablo 
pinaagi sa pag-ingon nga ang usa ka tawo ma- 
kabaton ug kaluwasan pinaagi sa mga buhat. Hinu- 
noa, iyang gidawat ang pagtuo ingong pasukara- 
nan alang sa kaluwasan apan iyang gipunting nga 
ang tinuod nga pagtuo mamunga gayod ug maa- 
yong mga buhat. Kini nahiuyon sa paghubit ni Pab- 
lo sa bunga sa espiritu diha sa Galacia 5:22-24, ug 
sa iyang tambag sa pagsul-ob ug bag-ong persona- 
lidad diha sa Efeso 4:22-24 ug sa Colosas 3:5-10, 
ingon man sa iyang pahimangno sa paghimog ma- 
ayo ug sa pagpakig-ambit sa uban diha sa Hebreo- 
hanon 13:16. 

Estilo. Ang sulat ni Santiago tugob sa matag- 
naong diwa ug adunay daghang mahulagwayong 
mga pulong ug mga pagtandi, nga kokaamgid sa 
mga pakigpulong ni Jesu-Kristo, sama niadtong 
Wali sa Bukid. Sama kang Jesus, gigamit ni Santia- 
go ang pisikal nga mga butang---ang dagat, kata- 
noman, mga hayop, mga sakayan, usa ka mag- 
uuma, ang kalibotan--aron mahimong mabulokon 
ang iyang mga argumento bahin sa pagtuo, pagpu- 
gong sa dila, pailob, ug uban pa. (San 1:6, 9-11; 3:3- 
12, 5:7) Tungod niini, lakip sa paggamit ug pintok 
nga mga pangutana ug kapin sa 50 ka sugo niining 
mubo lamang nga sulat, nahimong puwersado ang 
sulat ni Santiago. 

Kalangkitan Niini sa Naunang Inspiradong 
Kasulatan. Si Santiago nagkutlo o naghisgot sa 
Hebreohanong Kasulatan labot sa paglalang sa 
tawo (San 3:9: Gen 1:26), kang Abraham ug Rahab 
(San 2:21-26, Gen 15:6, 22:9-12: Jos 2; Isa 41:8): 

kang Job (San 5:11; Job 1:13-22, 2:7-10, 42:10-17): 
sa Balaod (San 2:8, 11, Ex 20:13, 14: Lev 19:18, Deu 
5:17, 18), ug kang Elias (San 5:17, 18, 1Ha 17:1; 
18:1). Adunay daghang tatawng mga pananglitan 
nga kini nahiuyon gayod sa mga pahayag ni Jesu- 
Kristo. Ang pipila niini mao kini: mahitungod sa 
paglutos (San 1:2, Mat 5:10-12): pagpangayo ug 
pagdawat ug mga butang gikan sa Diyos (San 1: 
5, 17: Luc 11:9-13), pagkahimong tigpaminaw ug 
magtutuman (San 1:22, Mat 7:21-27), pagkanahi- 
mulag gikan sa kalibotan (San 4:4: Ju 17:14): dili 
paghukom sa uban (San 4:12, Luc 6:37), pagkama- 
saligan sa pulong sa usa ka tawo (San 5:12: Mat 
5:33-37). 

Ang Santiago 4:5 nagpatunghag usa ka problema 
tungod kay dili matino ang (mga) bersikulo nga gi- 
kutlo (o kaha gipunting lamang) ni Santiago. Kini 
nga teksto mabasa: “O naghunahuna ba kamo nga 
walay hinungdan ang pag-ingon sa kasulatan: “Tu- 
ngod sa kiling sa pagkamasinahon nga nagpadayon 
sa pagpangandoy ang espiritu nga nagpuyo sa su- 
lod nato?” Gituohan nga ubos sa pag-inspirar sa 
Diyos kining mga pulonga gikutlo ni Santiago gikan 
sa katibuk-ang ideya sa mga teksto sama sa Gene- 
sis 6:5: 8:21, Proverbio 21:10, ug Galacia 5:17. 


SANTIK. Usa ka gahi kaayong bato, nga mas 
gahi pa sa asero, ug hilabihan ang kagahi niini nga 
kon ikadlit ang duha ka piraso niini kini makapa- 
tunghag kalayo. Sa mahulagwayong paagi, ang 
Bibliya naghisgot sa santik sa dihang gipasiugda 
niini ang mga hiyas sama sa kalig-on, pagkamala- 
hutayon, ug pagkadili-matarog atubangan sa pag- 
supak.--Isa 5:28: 50:7: Eze 3:9. 

Ang santik makaplagan diha sa mga deposito sa 
anapog ug tisas didto sa Israel ug sa amihanan sa 
Peninsula sa Sinai. Kini daling malugti, ug kon ma- 
tipak, kini sinaw kaayo. Ang mga tipak niini hait 
kaayog mga kilid, ug kini nakitang mapuslanon ug 
gigamit sa mga tawo. Sukad pa sa kakaraanan ang 
mga kutsilyo, atsa, tigib, bangkaw, pana, ug ang 
uban pang mga himan ug mga hinagiban gigama 
gikan niining batoha. Ang asawa ni Moises miga- 
mit ug santik sa pagtuli sa iyang anak, sa dihang 
ang nasod sa Israel miabot sa Gilgal malamposong 
gihimo ang susamang pagtuli ginamit ang santik 
nga mga kutsilyo. (Ex 4:25: Jos 4:19; 5:2, 3, 8, 9) Si 
Jehova nagpagula ug tubig gikan sa bato nga san- 
tik alang sa iyang katawhan didto sa kamingawan. 
--Deu 8:15, Sal 114:8. 


SAP. Usa sa upat ka samag higante nga Repaim 
nga nakig-away uban sa mga Filistehanon batok sa 
Israel, apan gipatay sa gamhanang mga tawo ni 
David. Si Sap, o Sipai, gipatay ni Sibecai.---2Sa 21: 
18, 22: 1Cr 20:4. 


SAPA 


SAPA. 
SA KANAL. 


SAPAM. Ang ikaduha nga nagdumala sa tribo 
ni Gad didto sa Basan sa wala pa maghari si Jero- 
boam II niadtong ikasiyam nga siglo W.K.P.--1Cr 
5:11, 12, 17. 


SAPAN [Koneho sa Kabatoan]. Anak nga lalaki 
ni Azalias ug usa ka sekretaryo sa hari. Niadtong 
642 W.K.P., gipaadto ni Haring Josias si Sapan ug 
ang duha pa ka ubang opisyal ngadto sa Hataas nga 
Saserdoteng si Hilkias uban ang mga instruksiyon 
sa pag-ayo sa templo. Niining higayona, gihatag ni 
Hilkias ngadto kang Sapan “ang basahon sa bala- 
od,” lagmit ang orihinal, nga bag-o pang nakapla- 
gan didto sa templo. Wala madugay human maba- 
sa ni Sapan ang usa ka bahin sa Balaod ngadto 
kang Josias, siya ug ang iyang anak nga lalaki nga 
si Ahikam, lakip sa uban pa, gipadala ni Josias 
ingong usa ka delegasyon aron sa pagpakisayod 
maylabot sa katuyoan ni Jehova alang sa Juda. Sila 
miadto sa babayeng manalagna nga si Hulda ug gi- 
taho pagbalik ngadto sa hari ang tagna ni Jehova 
nga modangat gayod ang kalaglagan, apan dili sa 
panahon sa paghari ni Josias.--2Ha 22:3-20, 2Cr 
34:8-28. 

Mopatim-aw nga ang mga anak nga lalaki ni Sa- 
pan nga si Ahikam (Jer 26:24), Elasa (Jer 29:1-3), 
ug Gemarias (Jer 36:10-12, 25) maoy mga tigpalu- 
yo usab sa matuod nga pagsimba. Apan dili ingon 
niana ang iyang anak nga lalaki nga si Jaazanias. 
(Eze 8:10, 11) Ang apo nga lalaki ni Sapan nga si 
Gedalias mao ang mahinadlokon-sa-Diyos nga go- 
bernador nga gitudlo human sa pagkapukan sa Je- 
rusalem.---2Ha 25:22, Jer 39:14. 


SAPAT [pinamubo sa Sepatias, nga nagkahulo- 
gang “Si Jehova Naghukom']. 

1. Usa ka pangulo nga naghawss sa tribo ni Si- 
meon ingong usa sa mga espiya nga migugol ug 40 
ka adlaw didto sa Yutang Saad, anak nga lalaki ni 
Hori.--Num 13:2, 5, 25; tan-awa ang ESPIYA. 

2. Usa sa mga magbalantay sa kahayopan ni 
Haring David, anak nga lalaki ni Adlai. Didto sa 
ubos nga kapatagan nga giatiman ni Sapat ang pa- 
non sa kahayopan.---1Cr 27:29. 

3. Amahan sa manalagnang si Fliseo.--- 1Ha 19: 
16, 19; 2Ha 3:11, 6:31. 

4. Usa ka kaliwat ni Gad nga nagpuyo sa Basan. 
— 1Cr 5:11, 12. 

5. Usa sa mga kaliwat ni Haring David human 
sa pagkadestiyero.---1Cr 3:22. 


SAPIR  [Maanindot: Pinasinaw: Kahimut-anan]. 
Usa ka dapit, lagmit sa Juda, diin ang mga molup- 
yo niini gilakip sa tagna ni Miqueas labot sa paghu- 


Tan-awa ang NILO, KASAPAAN SA, LINAW 

kom nga gitakdang moabot sa Juda ug Jerusalem. 
(Miq 1:11) Niining bahina sa tagna, si Miqueas ka- 
nunayng migamit ug mga pulong nga kaamgid ug 
mga tunog sa ngalan sa mga dapit. (Tan-awa ang 
BET-EZEL.) Gipangagpas nga ang Sapir mao ang 
Khirbet el-Kaum, mga 15 km (9.5 mi) sa K sa Heb- 
ron. 


SAPIRA [gikan sa Aramaiko, ug nagkahulo- 
gang “Matahom”]. Ang asawa ni Ananias. Siya mi- 
himog pakigkunsabo sa iyang bana nga misangpot 
sa ilang kamatayon. Sama sa ubang mga Kristoha- 
non sa Jerusalem nga nagbaligya sa ilang yuta 
aron makasapal sa dinaliang panginahanglan nga 
mitungha human sa Pentekostes sa 33 K.P., giba- 
ligya usab nila ang ilang yuta, apan sa pagkasaling- 
kapaw nagpakaaron-ingnon nga ilang gihatag ang 
tibuok halin niini ngadto sa mga apostoles. 

Nahimong sad-an si Ananias ug Sapira, dili tu- 
ngod kay wala nila ihatag ang tibuok halin sa giba- 
ligyang kabtangan, kondili sila namakak sa pag- 
ingon nga gihatag nila ang tibuok halin, dayag nga 
aron madawat ang pasidungog sa mga tawo inay 
nga pasidunggan ang Diyos ug mohimog kaayohan 
alang sa iyang kongregasyon. Ilalom sa pag-inspi- 
rar sa balaang espiritu, ang ilang pagpanglimbong 
giyagyag ni Pedro. Siya miingon: “Ananias, nga- 
nong si Satanas nagpaisog kanimo nga mamakak 
sa balaang espiritu ug magtago sa bahin sa halin sa 
yuta? Samtang kini nagpabilin diha kanimo dili ba 
nagpabilin man kining imoha, ug human kini ika- 
baligya dili ba ilalom man gihapon kini sa imong 
pagbuot? Nganong imo mang gilaraw kining buha- 
ta diha sa imong kasingkasing? Ikaw namakak, dili 
sa tawo, kondili sa Diyos.” Sa pagkadungog sa mga 
pulong ni Pedro, si Ananias natumba ug nabugto- 
an sa gininhawa. 

Sa paglabay sa mga tulo ka oras misulod si Sapi- 
ra ug gisubli ang pagpamakak. Dayon si Pedro na- 
ngutana kaniya: “Nganong nagkasabot man mong 
duha sa pagsulay sa espiritu ni Jehova?” Sa ingon 
usab si Sapira natumba ug nabugtoan sa gininha- 
wa. Kini nga hitabo nagsilbing disiplina alang sa 
kongregasyon, ug tungod niana sila mibatig da- 
kong kahadlok, ug sa walay duhaduha sila usab 
nagbaton ug dakong pagtahod ug pagpabili sa ka- 
matuoran nga si Jehova nagpuyo gayod diha sa 
kongregasyon pinaagi sa espiritu.--Buh 4:34, 35; 
5:1-11, 1Co 3:16, 17: Efe 2:22, itandi ang 1Ti 1:20. 


SAPIRO. Usa ka sihag o medyo sihag nga bilil- 
hong bato, usa ka matang sa corundum. Bisan tuod 
ang mga sapiro lainlain ug mga kolor, ang lugom- 
asul nga sapiro mao ang gipabilhan pag-ayo. Ang 
mga sapiro nga gihisgotan sa Bibliya dayag nga 
asul. 

Ang sapiro maoy usa sa mga bato sa “tabon sa 
dughan sa paghukom” sa hataas nga saserdote. 
- Ex 28:15-18, 39:11. 

Si Job, nga nabuhi niadtong mga ika-17 nga sig- 
lo W.K.P., nagbatbat sa mga paningkamot sa mga 
tawo sa pagkalot ilalom sa yuta aron sa pagmina ug 
bulawan ug sa mahalong mga mutya, ug iyang gi- 
hisgotan ang sapiro nga lakip sa talagsaong mga 
bato nga nakaplagan. Apan, matod ni Job, bisan pa 
sa kabililhon sa sapiro ug sa kalisod niining maba- 
tonan, ang kaalam mas labaw pag bili ug dili ka- 
bayran sa maong mga bato.---Job 28:4-6, 12, 16. 

Mahulagwayong Paggamit. Ang madan- 
agong katahom, ingon man ang makapahimuot, 
makabibihag, ug makapadaning epekto tungod sa 
pagtan-aw ug bililhong mga mutya, gigamit nga 
mahulagwayon maylabot sa mga panan-awon sa 
himaya sa Diyos. Human nga gisugdan ang pakig- 
saad sa Balaod, si Moises, Aaron, Nadab, Abihu, ug 
ang 70 ka ansiyano sa Israel nakadawat ug panan- 
awon kang Jehova, ug ilalom sa iyang mga tiil “did- 
toy samag baldosa nga gama sa mga sapiro ug 
sama sa kalangitan sa kalunsay.” (Ex 24:8-11) Diha 
sa mga panan-awon sa himaya ni Jehova, si Eze- 
quiel kaduha makakita ug “sama sa usa ka tro- 
no” nga “samag bato nga sapiro. ”--Eze 1:1, 26-28, 
10:1-4. 

Sa dihang si Jehova, ingong bana nga Tag-iya sa 
Zion, naghisgot sa pagpasig-uli ug pagpatahom ni- 
ini, siya miingon: “Ipahiluna ko ang imong patuko- 
ranan uban sa mga sapiro.” (Isa 54:5, 11) Sa susa- 
ma, ang panan-awon ni apostol Juan sa langitnong 
Bag-ong Jerusalem nagpadayag nga ang sapiro 
maoy bahin sa mga patukoranan niini.--Pin 21: 
2, 19. 


SAPOT. Tan-awa ang BESTI. 


SARA [Prinsesa], SARAI [lagmit, Malalison]. 
Igsoon-sa-amahan ug asawa ni Abraham ug ina- 
han ni Isaac. (Gen 11:29, 20:12: Isa 51:2) Ang 
iyang orihinal nga ngalan maoy Sarai. (Gen 17:15) 
Manghod siya ug napulo ka tuig ni Abraham (Gen 
17:17) ug naminyo kaniya samtang sila nagpuyo sa 
Caldeanhong siyudad sa Ur. (Gen 11:28, 29) Nag- 
padayon siya nga apuli hangtod nga milagrosong 
gipasig-uli ang iyang mga gahom sa pagsanay hu- 
man mohunong ang iyang pagregla.--Gen 18:11: 
Rom 4:19, Heb 11:11. 

Si Sara kapin na sa 60 anyos sa dihang siya mi- 
biya sa Ur uban kang Abraham ug mipuyo sa Ha- 
ran. Sa edad nga 65 siya mikuyog sa iyang bana gi- 
kan sa Haran paingon sa yuta sa Canaan. (Gen 12: 
4, 5) Didto miestar sila sa Sekem ug sa bukirong re- 
hiyon sa S sa Bethel, ug sa lainlain pang mga dapit, 
una pa sila mapugos sa pag-adto sa Ehipto tungod 
sa gutom.---Gen 12:6-10. 


SARA 


Bisan taas nag panuigon, si Sara matahom kaa- 
yo. Busa, si Abraham naghangyo daan nga sa di- 
hang gikinahanglan sa ilang mga pagpanaw, si 
Sara magpaila kaniya ingong iyang igsoong lalaki 
aron siya dili nila patyon ug unya kuhaon si Sara. 
(Gen 20:13) Maoy hinungdan nga sa dihang sila 
didto sa Ehipto si Sara gidala ngadto sa panimalay 
ni Paraon tungod sa pag-awhag sa iyang mga prin- 
sipe. Apan ang pagpangilabot sa Diyos nagsanta 
kang Paraon sa pag-among-among kaniya. Human 
niadto iyang giuli si Sara kang Abraham ug gi- 
hangyong mobiya sila sa yuta. Gipahatod usab niya 
si Abraham ug ang iyang mga gipanag-iya aron lu- 
was sila sa ilang pagpanaw.---Gen 12:11-20. 

Makaiikag nga ang usa ka karaang papiro nag- 
asoy sa usa ka Paraon nga nagsugo ug armadong 
mga lalaki sa pagsakmit sa usa ka maanyag nga 
babaye ug sa pagpatay sa iyang bana. Busa ang 
kahadlok ni Abraham nga basin siya patyon tu- 
ngod kang Sara dili kay walay pasukaranan. Inay 
nga ipameligro ang iyang kinabuhi pinaagi sa dili- 
mosaler nga paningkamot sa pagluwas sa dungog 
sa iyang asawa didto sa usa ka langyawng yuta, gi- 
buhat ni Abraham ang giisip niyang labing luwas 
nga paagi. Angayng hinumdoman nga si Abraham 
mao ang tag-iya sa iyang asawa. Si Sara malipayon 
nga mag-alagad kang Jehova ug kang Abraham ni- 
ining paagiha. Wala gayod sawaya sa Kasulatan si 
Abraham tungod sa pagbuhat niini. 

Napulo ka tuig human sa unang pagsulod sa Ca- 
naan, gihangyo sa 75-anyos nga si Sara nga si Ab- 
raham makigdulog sa iyang Ehiptohanon nga sulu- 
goong babaye nga si Agar aron makabaton ug mga 
anak gikan kaniya. (Gen 16:1-3) Ang mga suliran 
nga misangpot tungod niini nagpadayag nga dili 
kini paagi ni Jehova sa pagtuman sa saad nga gihi- 
mo kanhi kang Abraham mahitungod sa “binhi.” 
(Gen 15:1-16) Sa pagkasayod nga siya nagmabdos, 
gitamay ni Agar ang iyang agalong babaye. Sa di- 
hang si Sara mireklamo, gihatag ni Abraham sa 
iyang asawa ang bug-os nga katungod kon unsay 
iyang buhaton kang Agar nga iyang sulugoon. Kay 
gipakaulawan ni Sara, si Agar milayas gikan sa 
iyang agalon apan siya mibalik ingong pagsunod sa 
pagtultol sa Diyos, ug human niadto siya nanganak 
kang Ismael.---Gen 16:4-16. 

Mga 13 ka tuig human ipanganak si Ismael, sa 
panahon nga si Abraham gisugo sa Diyos sa pagtu- 
li sa tanang lalaki sa iyang panimalay, si Abraham 
gisultihan usab nga tawgon ang iyang asawa, dili 
na sa ngalang “Sarai,” kondili “Sara,” nga nagkahu- 
logang “Prinsesa.” Mahitungod kang Sara, ang Di- 
yos miingon: “Ako magpanalangin kaniya ug mag- 
hatag usab kanimo ug usa ka anak nga lalaki gikan 
kaniya, ug ako magpanalangin kaniya ug siya ma- 
himong mga nasod, mga hari sa mga katawhan 


SARAP 


magagikan kaniya.” (Gen 17:9-27) Wala madugay 
human niadto, didto sa Mamre, usa sa tulo ka bisi- 
ta nga mga manulonda nagpasalig pag-usab nga si 
Sara manganak ug usa ka anak nga lalaki. Nakadu- 
ngog niini, “si Sara mikatawa sulod sa iyang kauga- 
lingon, nga nag-ingon: “Human nga ako lawos na, 
makabaton ba gayod ako ug kalipay, gawas pa 
nga tigulang na ang akong ginoo?”” Sanglit gibad- 
long tungod sa iyang pagkatawa, si Sara milimod 
nga siya mikatawa tungod sa iyang kahadlok. (Gen 
18:1-15: Rom 9:9) Sanglit gihisgotan si Sara sa Heb- 
reohanon 11:11 ingong panig-ingnan sa pagtuo, da- 
yag nga ang iyang pagkatawa dili kay pagpakitag 
bug-os nga kawalay-pagtuo kondili nagpakita la- 
mang nga ang ideya sa pagkabaton ug anak sa 
iyang katigulangon daw kataw-anan kaniya. Ang 
pag-ila ni Sara (sulod sa iyang kaugalingon) kang 
Abraham ingong iyang ginoo nagpakita sa iyang 
pagkamasinugtanon ug pagpasakop sa pagkaulo sa 
iyang bana, ug ang iyang panig-ingnan girekomen- 
dar alang sa Kristohanong mga asawa.---1Pe 3:5, 6. 

Si Sara ug ang iyang bana mipuyo sa Gerar. 
Sama sa unang higayon, gipaila ni Abraham ang 
iyang asawa ingong iyang igsoon. Unya ang hari sa 
Gerar nga si Abimelek nagkuha kang Sara. Sa ma- 
kausa pa ang pagpangilabot ni Jehova nagluwas ka- 
niya aron dili siya maamong-amongan. Sa dihang 
giuli si Sara kang Abraham, gihatagan ni Abimelek 
si Abraham ug kahayopan ug mga ulipong lalaki 
ug babaye, tingali ingong bayad sa temporaryong 
paghikaw kaniya sa iyang asawa. Dugang pa giha- 
tagan niya si Abraham ug usa ka libo ka pirasong 
plata (mga $2,200). Kini nga mga pirasong plata 
magsilbing ebidensiya nga si Sara napahigawas sa 
tanang kaulawan batok kaniya ingong usa ka lig- 
dong nga babaye.---Gen 20. 

Sa edad nga 90, natagamtam ni Sara ang kali- 
pay sa pagpanganak kang Isaac. Unya siya mipa- 
tugbaw: “Ang Diyos nag-andam ug pagpakatawa 
alang kanako: ang tanan nga makadungog niini 
mokatawa kanako.” Ang maong pagkatawa dayag 
nga tungod sa kalipay ug kahingangha sa pagkata- 
wo sa bata. Gipasuso ni Sara ang iyang anak sulod 
sa mga lima ka tuig. Sa dihang gilutas na si Isaac, 
si Abraham naghikay ug usa ka dakong kombira. 
Sa maong higayon namatikdan ni Sara ang anak ni 
Agar nga si Ismael, mga 19 anyos na nianang tu- 
ngora, nga “nagbugalbugal,” o nagyagayaga kang 
Isaac. Tungod kay nahadlok sa kaugmaon sa iyang 
anak nga si Isaac, gihangyo ni Sara si Abraham 
nga palayason si Agar ug Ismael. Gihimo kini ni 
Abraham, human niya madawat ang pag-uyon sa 
Diyos nga buhaton kini.---Gen 21:1-14. 

Mga 32 ka tuig sa ulahi si Sara namatay, sa edad 
nga 127, ug gilubong siya ni Abraham “sa langob 
sa yuta sa Makpela.”--Gen 23:1, 19, 20. 

Mga Larawan sa Usa ka Simbolikong Drama. 
Sa pagsulat ngadto sa mga taga-Galacia, gipakita ni 
apostol Pablo nga gihawasan ni Sara nga asawa ni 
Abraham “ang Jerusalem sa itaas,” ang inahan sa 
dinihogan sa espiritung mga Kristohanon, ang es- 
pirituwal nga “binhi” ni Abraham. Sama kang Sara, 
“ang Jerusalem sa itaas,” ang simbolikong babaye 
sa Diyos, wala gayod sukad maulipon, ug busa ang 
iyang mga anak gawasnon usab. Aron ang usa 
mahimong anak nga gawasnon sa “Jerusalem sa 
itaas,” nga nakabaton sa “iyang kagawasan,” ki- 
nahanglan nga siya ipahigawas gikan sa pagkabi- 
langgo sa sala pinaagi sa Anak sa Diyos. (Gal 4: 
22-31: 5:1, ftn sa Rbi8) Ingon sa gisulti ni Kristo Je- 
sus sa kinaiyanhong mga kaliwat ni Abraham: “Sa 
pagkatinuod gayod ako magaingon kaninyo, Ang 
matag mamumuhat sa sala maoy ulipon sa sala. 
Dugang pa, ang ulipon dili magpabilin sa panima- 
lay hangtod sa kahangtoran, ang anak magpabilin 
hangtod sa kahangtoran. Busa kon ang Anak mag- 
pagawas kaninyo, kamo tinuod nga mahigawas.” 
—Ju 8:34-36, tan-awa ang BABAYENG GAWASNON, 
AGAR. 


SARAP [gikan sa lintunganayng pulong nga 
nagkahulogang “sunog "]. Usa ka kaliwat ni Sela sa 
tribo ni Juda, usa nga mikuhag Moabihanong asa- 
wa (o mga asawa). (JB, NW) Tingali, sumala sa la- 
ing mga hubad, si Sarap nagmando sa (o alang sa) 
Moab.--1Cr 4:21, 22, AS, AT, KJ, Mo, Ro, RS. 


SARAR. Usa ka Hararnon nga amahan sa 
manggugubat ni David nga si Ahiam. (2Sa 23:33) 
Gitawag siya ug Sacar sa 1 Cronicas 11:35. 


SARDIO. Usa ka medyo sihag, pulahon-kape 
nga matang sa mineral nga kalsidonya nga gigamit 
ingong mutya. Sumala kang Pliny nga Magulang, 
ginganlan kini pinasukad sa ngalan sa siyudad sa 
Sardis sa Lydia, diin kini unang gidala nianang ba- 
hina sa kalibotan. Apan gituohan nga ang maong 
ngalan naggikan sa Persianhong pulong nga sered, 
nga nagkahulogang “dalagong-pula,” ug nalangkit 
sa ngalan sa bato nga gikan sa Persia. Ang sardio 
gitawag usab nga “sardo,” “sardine,” ug “sardoine.” 
Tungod kay kini matahom, malig-on, sayon kulitan, 
ug daling mapasinaw, kining batoha popular kaayo 
taliwala sa mga artesano. Ang mga Hebreohanon 
lagmit nakabaton sa ilang mga bato nga sardio gi- 
kan sa Peninsula sa Arabia. 

Ang sardio gihisgotan diha sa Pinadayag 4:3, 
diin ang Usa nga naglingkod sa iyang halangdong 
trono sa langit gihubit nga “may panagway nga 
sama sa... usa ka bililhong pulag-bulok nga bato 
[“usa ka sardio,” ftn sa Rbi8].” “Ang balaang siyu- 
dad, ang Bag-ong Jerusalem,” gihubit nga adunay 
paril nga ang mga patukoranan “gidayandayanan 


1103 


sa tanang matang sa bililhong bato,” nga ang ikau- 
nom mao ang sardio.---Pin 21:2, 19, 20. 


SARDIS. Ang karaang kaulohan sa Lydia (sa 
kasadpang Asia Minor) ug sentro sa pagsimba sa 
usa ka diyosa sa Asia nga gituohang mao si Arte- 
mis o kaha si Cybele. Ang Sardis nga nahimutang 
sa H sa Suba sa Gediz (kanhi Hermus) maoy mga 
50 km (30 mi) sa H sa Tiatira (karon Akhisar) ug 
mga 75 km (47 mi) sa S sa Smirna (karon Izmir). 
Ang acropolis sa siyudad nahimutang sa usa ka da- 
kong bato nga lisod kaayo adtoon. Bisan pag lisod 
ang komunikasyon sa mga dapit sa H tungod sa ku- 
tay sa kabukiran, maayo ang nahimutangan sa Sar- 
dis sanglit diha man moagi niini ang S-K nga ruta 
sa negosyo. Ang kalihokan sa komersiyo ug patiga- 
yon niini, ang katabunok sa naglibot nga yuta, ug 
ang paggama sa delanang panapton ug mga al- 
pombra nakaamot ug dako sa kabahandianon ug 
kahinungdanon sa Sardis. Sa usa ka higayon ang 
populasyon sa Sardis lagmit miabot ug mga 50,000 
ka tawo. 

Sa ikaunom nga siglo W.K.P., gipildi ni Ciro nga 
Bantogan ang kataposang hari sa Lydia nga si Croe- 
sus ug sulod sa kapin sa 200 ka tuig human niadto 
ang Sardis nagsilbing kaulohan sa kasadpang ba- 
hin sa Imperyo sa Persia. Niadtong 334 W.K.P. 
ang siyudad misurender nga wala makiggubat kang 
Alejandrong Bantogan. Sa ulahi kini nailalom sa 
pagmando sa Pergamo ug dayon sa Roma. Halos 
mapatag ang Sardis tungod sa usa ka dakong linog 
niadtong 17 K.P., apan pinaagi sa dakong tabang gi- 
kan sa Roma ang siyudad natukod pag-usab. 

Giingon sa Hudiyong historyador nga si Josephus 
nga sa unang siglo W.K.P. dihay dakong komunidad 
sa mga Hudiyo sa Sardis. (Jewish Antiquities, XIV, 
259 [x, 24]) Sa ulahing bahin sa unang siglo K.P., 
ang Kristohanong kongregasyon nga natukod sa 
Sardis angayng “momata"” sa espirituwal nga paagi. 
Apan may mga tawo usab nga sakop niini nga 
kongregasyon nga wala “maghugaw sa ilang pang- 
gawas nga mga besti.”---Pin 3:1-6. 

Lakip sa iladong mga kagun-oban sa karaang da- 
pit sa Sardis mao ang templo ni Artemis (o Cybele) 
sa Efeso, ang usa ka Romanhong teatro ug istad- 
yum, ug ang usa ka karaang sinagoga.---HULAGWAY, 
Tomo 2, p. 946. 


SARDONIKA. Usa ka pahiyas nga bato nga 
susamag klase sa agata, usa ka matang sa kalsidon- 
ya. Usa kini ka onyx nga may duha o kapin pang 
mga lut-od sa kalsidonya nga samag-gatas kaputi 
ug sa pulang sardo nga sihag. Apan ang magkala- 
hing lut-od usahay may bulok nga bulaw o kape- 
hon. Alang sa mga Grego, ang pulang lut-od nga 
makita lapos sa puting lut-od susama kaayog kolor 
sa kuko, nga lagmit tungod niana ilang gigamit 


SARGON 


alang niini ang Gregong pulong nga o nyx (nagka- 
hulogang “kuko"). Ang sardonika makaplagan sa la- 
inlaing mga dapit lakip sa Palestina ug Arabia. 

Kining batoha kas-a lamang hisgoti sa Bibliya 
diha sa Pinadayag 21:2, 19, 20, diin ang ikalima nga 
patukoranang bato sa “balaang siyudad, ang Bag- 
ong Jerusalem,” maoy batong sardonika. 


SAREZER. 

1. Usa ka anak nga lalaki sa Asiryanhon nga si 
Haring Senakerib. Human mapildi ang iyang ama- 
han pinaagi sa pagmaniobra ni Jehova, si Sarezer 
ug ang iyang igsoong lalaki nga si Adramelek nag- 
patay sa ilang amahan pinaagi sa espada samtang 
siya nagyukbo sa iyang idolo nga diyos, ug human 
niana sila mikalagiw ngadto sa yuta sa Ararat. 
(2Ha 19:7, 35-37: Isa 37:38) Diha sa usa ka inskrip- 
siyon, giangkon sa ilang igsoong lalaki nga si Esar- 
hadon, ang manununod ni Senakerib, nga iyang gi- 
gukod ang mga mamumuno sa iyang amahan. 
--Tan-awa ang ESAR-HADON. 

2. Ang unang ginganlan sa duha ka hawas nga 
gipadala sa Bethel human sa pagkadestiyero, mga 
duha ka tuig una pa matapos ang pagtukod pag- 
usab sa templo, aron sa “paglukmay sa nawong ni 
Jehova” ug sa pagpakisayod kon angayan ba nga 
magpuasa.---Zac 7:1-3, Esd 6:15. 


SARGON [gikan sa Akadianhon, nga nagkahu- 
logang “Ang Hari Lehitimo"]. Ang manununod ni 
Salmaneser V ingong hari sa Asirya. Ang mga his- 
toryador naghisgot kaniya ingong si Sargon Il. Ang 
usa ka mas unang hari, dili sa Asirya, kondili sa Ba- 
bilonya ginganlan ingong si Sargon 1. 

Ang ngalang Sargon kas-a ra hisgoti diha sa re- 
kord sa Bibliya. (Isa 20:1) Sa sayong bahin sa katui- 
gang 1800 ang paghisgot kaniya diha sa Bibliya sa- 
gad gisalikway sa mga kritiko ingong dili bililhon sa 
kasaysayan. Apan, sukad sa 1843 ang arkeolohikan- 
hong mga pagpangubkob nakadiskobre sa mga ka- 
gun-oban sa iyang palasyo sa Khorsabad ug sa kinu- 
lit nga mga rekord sa iyang harianong mga talaan sa 
kasaysayan.--HULAGWAY, Tomo 1, pp. 955, 960. 

Sa iyang mga talaan sa kasaysayan si Sargon na- 
ngangkon: “Gilikosan ug gidaog ko ang Samaria 
(Sa-me-ri-na).” (Ancient Near Eastern Texts, giedit 
ni James B. Pritchard, 1974, p. 284) Apan mopa- 
tim-aw nga usa lang kana ka mapasigarbohong 
pangangkon ni Sargon o niadtong nagtinguha sa 
paghimaya kaniya, nga niana ang kalamposan sa 
gisundang magmamando gipasidungog alang sa 
bag-ong monarko. Usa ka Babilonyanhong croni- 
ca nga mas neyutral ang nag-ingon labot kang Sal- 
maneser V: “Siya naglaglag sa Samaria.” (Assyri- 
an and Babylonian Chronicles, ni A. K. Grayson, 
1975, p. 73) Ang Bibliya, sa 2 Hari 18:9, 10, ya- 
nong nag-ingon nga si Salmaneser “naglikos' sa 


SARGON 


Ang Prisma sa Nimrud, 
nga nanghambog sa mga 
kadaogan ni Sargon, apan 
ang pipila niini nga mga 
kadaogan sa pagkatinuod 
maoy mga nahimo sa iyang 
gipulihan 


Samaria ug nga “ilang nabihag 
kini.” Itandi ang 2 Hari 17:1-6 
nga nag-ingong si Salmaneser 
nga hari sa Asirya nagpaham- 
tang ug tributo kang Oseas nga 
hari sa Samaria ug dayon nag- 
ingon nga sa ulahi “ang hari sa 
Asirya nagbihag sa Samaria.” 

Ang mga inskripsiyon nga nag-asoy kang Sargon 
nag-ilustrar sa kabuangan sa pagpakitag dakong 
pagsalig sa karaang sekular nga mga rekord, bisan 
hangtod sa punto nga ipakasama ang bili niini sa 
rekord sa Bibliya. Human molingkod sa trono si 
Sargon, ang mga Babilonyanhon ubos ni Merodak- 
baladan mialsa, nga may pagpaluyo sa Elam. Si 
Sargon nakiggubat kanila didto sa Der apan dayag 
nga wala makapukgo sa pag-alsa. Ang mga ins- 
kripsiyon ni Sargon nagpakita kaniya nga nangang- 
kon sa usa ka bug-os nga kadaogan sa pagpakiggu- 
bat, apan ang Babilonyanhong Cronica nag-ingon 
nga gipildi sa mga Elamihanon ang mga Asiryan- 
hon, ug ang usa ka teksto ni Merodak-baladan 
nanghambog nga iyang “napukan ang Asiryanhong 
kasundalohan ug nagdugmok sa ilang mga hinagi- 
ban.” Ang librong Ancient Iraq nag-ingon: “Makali- 
ngaw nga detalye: Ang inskripsiyon ni Merodak- 
Baladan nakaplagan sa Nimrud, diin gikuha kini ni 
Sargon gikan sa Uruk ... , ug diha niana nga siyu- 
dad iyang giilisdan kini ug usa ka silindro nga kulo- 
non nga naundan sa iyang kaugalingon ug, siyem- 
pre, lahi ra kaayo nga bersiyon sa hitabo. Kini 
nagpakita nga ang politikanhong propaganda ug 
ang mga paagi sa 'bugnawng gubat’ dili maoy iya 
lang sa atong panahon. ”---Pinaagi ni G. Roux, 1964, 
p. 258. 

Si Sargon mas nagmalamposon batok sa usa ka 
panag-abin nga giporma sa mga hari sa Hamat ug 
Damasco ug sa ubang mga kaalyado, nga nakada- 
og batok kanila diha sa usa ka gubat didto sa Kar- 
kar sa Suba sa Orontes. Ang 2 Hari 17:24, 30 nag- 
tala sa mga tawo nga gikan sa Hamat nga lakip 
niadtong kinsa gipapuyo sa “hari sa Asirya” diha sa 
mga siyudad sa Samaria puli sa gidestiyerong mga 
Israelinhon. 

Sumala sa mga rekord ni Sargon, sa iyang ikali- 
mang tuig iyang giatake ug gibuntog ang Carke- 
mis, usa ka siyudad nga mahinungdanon sa komer- 

siyo ug sa militar sa ibabaw nga Suba sa Euprates. 
Misunod ang naandan nga Asiryanhong paagi sa 
paghingilin sa mga molupyo sa siyudad ug sa pag- 
puli kanila pinaagi sa langyawng mga tawo. Sa pa- 
sidaan ni Isaias labot sa hulga sa Asirya (Isa 10:5- 
11), ang Carkemis, lakip ang Hamat ug ang ubang 
mga siyudad, gihisgotan ingong usa ka pananglitan 
sa malaglagong gahom sa Asirya. Sa ulahi, si Sar- 
gon nagtaho sa pagpapuyo sa mga tribong Arabo 
ingong mga kolonista sa Samaria.--Ancient Near 
Eastern Texts, pp. 285, 286. 

Ang mga rekord sa Asirya nag-asoy nga ang 
hari sa Asdod nga si Azuri miapil sa rebelyosong 
panagkunsabo batok sa yugo sa Asirya ug nga si 
Sargon nagtangtang kaniya, ug nagpalingkod sa 
manghod nga lalaki ni Azuri puli kaniya. Misunod 
ang laing pag-alsa, ug giatake ni Sargon ang Filis- 
tia ug “gilikosan ug gibuntog ang mga siyudad sa 
Asdod, Gat... (ug) Asdudimmu.” (Ancient Near 
Eastern Texts, p. 286) Dayag nga niining bahina 
nga ang rekord sa Bibliya laktod nga naghisgot sa 
ngalan ni Sargon diha sa Isaias 20:1. 

Human niini, gipugos ni Sargon si Merodak-bala- 
dan sa pagpahawa sa Babilonya ug giilog ang siyu- 
dad. Diha sa usa ka inskripsiyon ang ngalan ni Sar- 
gon gitala ingong hari sa Babilonya sulod sa yugto 
nga lima ka tuig. 

Tungod sa agresibong paghari ni Sargon nakab- 
ot sa Asiryanhong Imperyo ang usa ka bag-ong ki- 
natayuktokan nga gahom ug nakapatungha sa ka- 
taposang dako nga Asiryanhong dinastiya. Ang 
mga historyador nagpasidungog kang Sargon sa 17 
ka tuig nga pagmando. Sanglit siya gituohan nga 
nagsugod sa iyang pagmando sa pagkapukan o 
wala madugay human sa pagkapukan sa Samaria 
sa ikaunom nga tuig ni Ezequias (2Ha 18:10), ug 
sanglit ang iyang anak nga lalaki ug manununod sa 
trono nga si Senakerib misulong sa Juda sa ika-14 
nga tuig ni Ezequias (2Ha 18:13), ang 17-ka-tuig 

nga pagmando ni Sargon posible lamang kon si Se- 
nakerib maoy kaubang magmamando sa panahon 
sa iyang pag-atake sa Juda. Lagmit gayod nga sa- 
yop ang panglantaw sa mga historyador. Sila dili 
gayod makasalig sa mga listahan nga eponym o 
mga listahan sa mga ngalan aron matino kini nga 
mga paghari, ingon sa gipakita diha sa artikulo nga 
KRONOLOHIYA. Gihisgotan usab diha niana ang kati- 
buk-ang pagkadili-kasaligan sa Asiryanhong mga 
eskriba ug ang ilang batasan sa “pag-usab” sa lain- 
laing mga edisyon sa mga talaan sa kasaysayan 
aron ipahiuyon sa garbo sa magmamando. 

Sa panahon sa iyang paghari gitukod ni Sargon 
ang usa ka bag-ong kaulohang siyudad nga mga 
20 km (12 mi) sa AS sa Nineve, duol sa presenteng 
adlaw nga balangay sa Khorsabad. Sa usa ka bag- 
ong dapit iyang gitukod ang siyudad nga gitawag 
ug Dur Sharrukin (nga tingali gitawag ug Sargons- 
burg) ug gihimo ang 200-ka-lawak nga harianong 
palasyo diha sa usa ka habog nga patukoranan nga 
7.5 m (25 p) ang gitas-on ug nagkobre ug luna nga 
duolan sa 10 ekt (25 akre). Ang dagko kaayong 
mga torong baka nga pak-an ug may ulo sa tawo 
nagbantay sa entrada sa palasyo, nga ang usa ka 
paris maoy mga 5 m (16 p) ang gitas-on. Ang mga 
bungbong gidayandayanan ug mga dibuho ingon 
man usab sa mga linilok nga nagpakita sa iyang 
mga pagpakiggubat ug mga kalamposan, nga ang 
bug-os luna sa bungbong nga giokupar niini nga 
mga linilok motumbas sa katibuk-ang distansiya 
nga mga 2.5 km (1.5 mi). Diha sa usa sa iyang mga 
inskripsiyon si Sargon miingon: “Alang kanako, si 
Sargon, kinsa nagpuyo niini nga palasyo, hinaot 
siya [nga mao, ang diyos nga si Asur] magtakda 
alang kanako ug hataas nga kinabuhi, mahimsog 
nga panglawas, kasadya sa kasingkasing, kalipay 
sa kalag, ingong akong kapalaran.” (Ancient Iraq, 
p. 262) Apan gipakita sa mga rekord nga usa ka 
tuig o kapin pa human sa inagurasyon sa palasyo, 
si Sargon gipatay, ang paagi sa pagpatay kaniya 
wala matino. Ang iyang anak nga lalaki nga si Se- 
nakerib mipuli kaniya. 


SARID. Usa ka siyudad sa utlanan sa Zabulon. 
(Jos 19:10, 12) Gituohan nga kini mao ang Tell Sha- 
dud, mga 10 km (6 mi) sa AAS sa Megido. 


SAROL. Tan-awa ang GALAMITON SA PAGPANGUMA. 


SARON. 


1. Ang patag nga duol sa dagat tali sa Patag sa 
Dor (sa H sa Carmelo) ug sa Patag sa Filistia. Gikan 
sa amihanang utlanan niini nga mao ang Suba sa 
Buaya (Nahr ez-Zerqa), ang Saron miabot pa sa ha- 
bagatan ug mga 60 km (40 mi) ngadto sa dapit 
sa Jope ug ang gilapdon niini maoy gikan sa mga 
16 ngadto sa 19 km (10 ngadto sa 12 mi). Ang dag- 


SARUHEN 


hang bungdo sa pinadpad nga balas makaplagan 
ubay sa baybayon. Gitadlasan sa dagkong mga da- 
lan, ang maong dapit kanhi hinungdanon kaayo 
alang sa militar ug sa negosyo. 

Ang Saron nabantog sa pagkatabunok niini (itandi 
ang Isa 35:2), sanglit usa kini ka rehiyon nga abunda 
ug tubig nga latas niana nagaagos ang ubay-ubayng 
mga sapa. Ang panon sa mga karnero ug ang panon 
sa mga baka manibsib didto. (1Cr 27:29, itandi ang 
Isa 65:10.) Ang dakong kalasangan sa mga robles 
maoy nag-okupar kanhi sa amihanang bahin sa Sa- 
ron, samtang ang habagatang bahin lagmit mas na- 
tikad pag-ayo sama karong adlawa. Mopatim-aw nga 
ang dakong bahin sa rehiyon nahimong awaaw sa di- 
hang misulong ang mga Asiryanhon sa ikawalong 
siglo W.K.P.--Isa 33:9. 

Sa Awit ni Solomon ang Sulamita gihulagway 
nga naghubit sa iyang kaugalingon ingong “usa la- 
mang ka safron sa patag daplin sa baybayon,” da- 
yag nga nagkahulogang siya usa lamang ka ordi- 
naryong bulak taliwala sa daghang nanubong mga 
bulak sa Saron.--Aw 2:1. 

2. Sumala sa 1 Cronicas 5:16, ang tribo ni Gad 
nagpuyo didto sa “Gilead, sa Basan ug sa mga 
lungsod nga sakop niini ug sa tanang sibsibanan sa 
Saron.” Ang pipila ka eskolar naghunahuna nga 
kini nagpasabot nga ang mga Gadhanon nagpasib- 
sib sa ilang mga panon sa kahayopan diha sa kapa- 
tagan daplin sa baybayon sa Saron. Apan, ang Gad 
nakadawat ug teritoryo sa S sa Jordan, ug ang Gil- 
ead ug Basan nahimutang nianang dapita. Busa 
daghan ang nanghinapos nga dihay rehiyon usab 
sa teritoryo sa Gad nga gitawag ug Saron. 


SARONHON [Taga- (Iya sa) Saron]. Usa ka 
tawo nga gikan sa Patag sa Saron. Si Sitrai, ang 
tawo nga nagdumala sa mga panon sa baka ni Da- 
vid didto sa Saron, gitawag nga Saronhon.---1Cr 27: 
29, 31. 


SARSEKIM  [lagmit, Pangulo sa mga Ulipon]. 
Usa ka prinsipe nga Babilonyanhon nga lakip sa 
mga unang misulod sa Jerusalem human magawa- 
ngi sa kasundalohan ang mga paril niadtong ting- 
init sa 607 W.K.P. (Jer 39:2, 3) Ang iyang posisyon 
ug mga katungdanan wala hisgoti, bisan tuod ang 
“Sarsekim” lagmit maoy usa ka titulo, ug ang kahu- 
logan niini mahimong magpaila sa iyang buluha- 
ton. 


SARUHEN. Usa ka siyudad sa Simeon. (Jos 19: 
1, 6) Mopatim-aw nga gitawag usab kini nga Silhim 
(Jos 15:32) ug Saaraim. (1Cr 4:31) Ang kadagha- 
nang eskolar nagtuo nga kini mao ang Tell el- 
Fartah (Tel Sharuhen), mga 35 km (22 mi) sa K sa 
Beer-seba. 


SASAI 


SASAI. Usa sa mga anak nga lalaki ni Binui hu- 
man sa pagkadestiyero nga nagkuhag langyawng 
mga asawa, apan tungod sa pag-awhag ni Es- 
dras, sila nagpapahawa kanila.--Esd 10:10, 11, 38, 
40, 44. 


SASAK. Usa ka Benjaminhon kansang 11 ka 
anak nga lalaki gitala nga lakip sa mga pangulo nga 
mipuyo sa Jerusalem.--1Cr 8:14, 22-25, 28. 


SASERDOTE. Taliwala sa matuod nga mga 
magsisimba ni Jehova sa wala pa maporma ang 
Kristohanong kongregasyon, ang mga saserdote 
opisyal nga naghawas sa Diyos ngadto sa katawhan 
nga ilang gialagaran, nga nagtudlo kanila bahin sa 
Diyos ug sa iyang mga balaod. Sila usab naghawas 
sa katawhan atubangan sa Diyos, nga nagtanyag 
ug mga halad ingon man nagpataliwala ug nanga- 
muyo alang sa katawhan. Ang Hebreohanon 5:1 
nagpatin-aw: “Ang matag hataas nga saserdote 
nga gikuha gikan sa mga tawo gitudlo alang sa 
mga tawo labot sa mga butang nga iya sa Diyos, 
aron siya makatanyag ug mga gasa ug mga halad 
alang sa mga sala.” Ang Hebreohanong termino 
nga gihubad nga “saserdote” maoy ko-hen? ang 
Grego, hiereus’. 

Sa Unang mga Panahon. Sa mga panahon sa 
mga patriarka ang ulo sa banay nagsilbing saser- 
dote alang sa iyang banay, ug kini nga katungda- 
nan ipasa ngadto sa panganayng anak nga lalaki 
kon ang amahan mamatay. Busa, sa una pa gayod 
nga mga panahon makaplagan nato nga si Noe 
naghawas sa iyang banay ingong saserdote. (Gen 8: 
20, 21) Ang ulo sa banay nga si Abraham adunay 
dakong panimalay nga uban kanila siya mipanaw 
gikan sa usa ka dapit ngadto sa laing dapit, nga 
nagtukod ug mga halaran ug naghimog mga pag- 
halad ngadto kang Jehova diha sa lainlaing dapit 
nga iyang gikampohan. (Gen 14:14; 12:7, 8; 13:4) 
Ang Diyos miingon bahin kang Abraham: “Ako na- 
sinati kaniya aron iyang sugoon ang iyang mga 
anak ug ang iyang panimalay sunod kaniya aron 
ilang subayon ang dalan ni Jehova sa pagbuhat 
sa pagkamatarong ug sa paghukom.” (Gen 18:19) 
Si Isaac ug Jacob misunod sa samang sumbanan 
(Gen 26:25; 31:54; 35:1-7, 14), ug si Job, usa ka 
dili-Israelinhon apan lagmit usa ka layong paryen- 
te ni Abraham, kanunayng nagtanyag ug mga ha- 
lad ngadto kang Jehova alang sa iyang mga anak, 
nga nag-ingon: “Tingali ang akong mga anak naka- 
sala ug nagtunglo sa Diyos diha sa ilang kasing- 
kasing.” (Job 1:4, 5; tan-awa usab ang 42:8.) Apan, 
ang Bibliya wala sa espesipiko magtawag niini nga 
mga tawo nga kohen'o hiereus’. Sa laing bahin, si 
Jetro, ang ulo sa banay ug ang ugangang lalaki ni 
Moises, gitawag nga “saserdote [ko:hen'] sa Midi- 
an.”--Ex 2:16, 3:1; 18:1. 

Si Melquisedek nga hari sa Salem maoy usa ka 
talagsaong saserdote (ko-hen'). Ang Bibliya wala 
magtala sa iyang kagikan, sa iyang pagkahimugso, 
o sa iyang kamatayon. Ang iyang pagkasaserdote 
maoy dili tungod sa panulondon, ug siya walay 
mga gisundan o mga manununod sa katungdanan. 
Gihuptan ni Melquisedek ang katungdanan ingong 
hari ug saserdote. Ang iyang pagkasaserdote mas 
labaw kay sa Levihanong pagkasaserdote, kay si 
Levi ikaingon nga nagbayad ug ikapulo kang Mel- 
quisedek, sanglit siya diha pa man sa mga balat- 
ang ni Abraham sa dihang si Abraham nagtanyag 
ug ikapulo ngadto kang Melquisedek ug si Melqui- 
sedek nagpanalangin kaniya. (Gen 14:18-20: Heb 
7:4-10) Niining mga butanga si Melquisedek nag- 
landong kang Jesu-Kristo, ang “saserdote hangtod 
sa kahangtoran sa paagi nga sama kang Melquise- 
dek.”---Heb 7:17. 

Dayag nga ang mga ulo sa banay nagsilbing mga 
saserdote taliwala sa mga kaliwat ni Jacob (Israel) 
hangtod nga ang Levihanong pagkasaserdote gies- 
tablisar sa Diyos. Busa, sa dihang gidala sa Diyos 
ang katawhan ngadto sa Bukid sa Sinai siya nagsu- 
go: “Ang mga saserdote usab nga kanunayng na- 
gaduol kang Jehova pabalaana sa ilang kaugali- 
ngon, aron si Jehova dili motungha batok kanila.” 
(Ex 19:22) Kini maoy sa wala pa maestablisar ang 
Levihanong pagkasaserdote. Apan si Aaron, bisan 
sa wala pa ikatudlo ingong saserdote, gitugotang 
motungas kuyog kang Moises ngadto sa bukid apan 
siya wala molahos sa dapit nga giadtoan mismo ni 
Moises. Kini nga kahimtang nahiuyon sa pagtud- 
lo sa ulahi kang Aaron ug sa iyang mga kaliwat 
ingong mga saserdote. (Ex 19:24) Pinasukad niana, 
ikaingong kini maoy pasiunang pagpakita nga gii- 
sip sa Diyos nga pulihan ang karaang kahikayan (sa 
ulo-banay nga pagkasaserdote) pinaagi sa pagkasa- 
serdote sa balay ni Aaron. 

Ilalom sa Pakigsaad sa Balaod. Sa dihang 
ang mga Israelinhon naulipon sa Ehipto, gibalaan 
ni Jehova alang sa iyang kaugalingon ang matag 
panganay nga anak nga lalaki sa Israel sa dihang 
iyang gilaglag ang mga panganay sa Ehipto sa ika- 
napulo nga hampak. (Ex 12:29, Num 3:13) Busa kini 
nga mga panganay iya ni Jehova, nga gamiton la- 
mang diha sa linaing pag-alagad kaniya. Mahimo 
untang itudlo sa Diyos ang tanan niining panganay 
nga mga lalaki sa Israel ingong mga saserdote ug 
mga tig-atiman sa sangtuwaryo. Hinunoa, nahiu- 
yon sa iyang katuyoan ang pagkuha sa lalaking 
mga membro sa tribo ni Levi alang niini nga pag- 
alagad. Tungod niini iyang gitugotan ang nasod 
nga ipuli ang Levihanong mga lalaki baylo sa pa- 
nganay nga mga lalaki sa laing 12 ka tribo (sanglit 
ang kaliwat sa mga anak nga lalaki ni Jose nga si 
Epraim ug Manases giihap nga duha ka tribo). Sa 

usa ka pagsenso milabaw ug 273 ka panganay ang 
dili-Levihanong mga anak nga lalaki nga sukad sa 
usa ka bulan ang kagulangon pataas kay sa Leviha- 
nong mga lalaki, busa ang Diyos nangayog lukat 
nga lima ka siklo ($11) kada usa sa 273, ug kini nga 
salapi gihatag ngadto kang Aaron ug sa iyang mga 
anak nga lalaki. (Num 3:11-16, 40-51) Sa wala pa 
kini nga transaksiyon gilain na ni Jehova ang lala- 
king mga membro sa banay ni Aaron sa tribo ni 
Levi nga maglangkob sa pagkasaserdote sa Israel. 
—Num 1:1; 3:6-10. 

Sulod sa taas nga yugto sa panahon, ang Israel 
nagbaton sa bug-os nga kahigayonan nga itagana 
ang mga membro sa “usa ka gingharian sa mga sa- 
serdote ug usa ka balaan nga nasod.” (Ex 19:6) 
Apan kana nga kahigayonan nahanaw gikan kani- 
la tungod kay ingong nasod ilang gisalikway ang 
Anak sa Diyos.--Itandi ang Mat 21:43, 1Pe 2:7-10. 

Sa sinugdan, ang Hari sa Israel mao si Jehova. Sa 
ulahi gilatid ni Jehova nga ang pagkahari ihatag sa 
linya ni David. Si Jehova mao gihapon ang ilang 
dili-makitang Hari apan iyang gigamit ang linya ni 
David ingon nga iyang mga hawas maylabot sa 
sekular nga pagmando. Tungod niana, kini nga 
yutan-ong mga hari giingong milingkod diha sa 
“trono ni Jehova.” (1Cr 29:23) Apan ang pagkasa- 
serdote nagpabilin gihapong bulag diha sa linya ni 
Aaron. Busa ang gingharian ug ang pagkasaserdo- 
te ni Jehova nga Diyos uban sa “sagradong pag-ala- 
gad” niini eksklusibong iya sa nasod.---Rom 9:3, 4. 

Inagurasyon sa pagkasaserdote. Ang pag- 
katudlo sa usa ka saserdote kinahanglang magagi- 
kan sa Diyos, ang usa ka tawo dili makabaton niana 
nga katungdanan sa iyang kaugalingong kabubut- 
on. (Heb 5:4) Busa, si Jehova nagtudlo kang Aaron 
ug sa iyang balay alang sa pagkasaserdote “hang- 
tod sa panahong walay tino,” nga naglain kanila gi- 
kan sa banay sa mga Kohatnon, ang usa sa tulo ka 
pangunang mga dibisyon sa tribo ni Levi. (Ex 6:16, 
28:43) Apan una pa niini, si Moises nga Levihanon, 
ingong tigpataliwala sa pakigsaad sa Balaod, ang 
naghawas sa Diyos sa pagbalaan kang Aaron ug sa 
iyang mga anak nga lalaki ug sa pagpuno sa ilang 
mga kamot ug gahom aron sa pag-alagad ingong 
mga saserdote, ug kini nga pamaagi gihubit sa 
Exodo kapitulo 29 ug Levitico kapitulo 8. Ang pag- 
pahiluna kanila sa katungdanan mopatim-awng gi- 
himo sa pito-ka-adlaw nga yugto sa Nisan 1-7, 
1512 W.K.P. (Tan-awa ang PAGPAHILUNA-SA-KATUNG- 
DANAN.) Ang bag-ong napahiluna nga mga saserdo- 
te misugod sa ilang pag-alagad sa Israel sa pagka- 
sunod nga adlaw, Nisan 8. 

Kuwalipikasyon. Gilatid ni Jehova ang mga 
kuwalipikasyon alang niadtong sakop sa linya sa 
banay ni Aaron nga moalagad diha sa halaran 
sa Diyos. Aron mahimong usa ka saserdote, ang 

usa ka tawo kinahanglan nga mahimsog ang pang- 
lawas ug normal ang panagway. Kay kon dili, siya 
dili makaduol sa halaran uban sa mga halad ug 
siya dili makaduol sa kortina taliwala sa Balaan ug 
sa Labing Balaan nga mga lawak sa tabernaku- 
lo. Apan, kini siya adunay katungod sa pagda- 
wat ug suporta gikan sa ikapulo ug mahimong 
makig-ambit sa “balaang mga butang” nga gitaga- 
na ingong pagkaon alang sa mga saserdote.---Lev 
21:16-23. 

Ang edad sa pagsulod sa pagkasaserdote wala 
ilatid nga espesipiko, bisan tuod ang pagsenso sa 
mga Kohatnon nga gihimo didto sa Bukid sa Sinai 
naglakip niadtong gikan sa 30 hangtod sa 50 anyos. 
(Num 4:3) Ang pag-alagad sa mga Levihanon diha 
sa sangtuwaryo nagsugod sa edad nga 25 (gihi- 
mong 20 sa panahon ni Haring David). (Num 8:24, 
1Cr 23:24) Ang pagretiro sa dili-saserdoteng mga 
Levihanon gikan sa obligado nga pag-alagad sa 
sangtuwaryo maoy sa edad nga 50 anyos, apan wa- 
lay pagretiro nga gitagana alang sa mga saserdote. 
--Num 8:25, 26: tan-awa ang PAGRETIRO. 

Panginabuhian. Ang tribo ni Levi wala hata- 
gi ug luna sa yuta ingong panulondon, apan sila 
"atibulaag diha sa Israel, nga nakadawat ug 48 
ka siyudad nga ilang kapuy-an uban sa ilang mga 
banay ug kahayopan. Napulog-tulo niini nga mga 
siyudad nahiadto sa mga saserdote. (Gen 49:5, 7: 
Jos 21:1-11) Ang usa sa mga siyudad nga dalang- 
panan, ang Hebron, maoy usa ka siyudad sa mga 
saserdote. (Jos 21:13) Ang mga Levihanon wala 
makadawat ug rehiyon ingong usa ka tribonhong 
panulondon, tungod kay sumala sa giingon ni Jeho- 
va, “Ako mao ang imong bahin ug ang imong panu- 
london sa taliwala sa mga anak sa Israel.” (Num 
18:20) Gibuhat sa mga Levihanon ang ilang tinud- 
long buluhaton sa pag-alagad ug giatiman ang 
ilang mga balay ug ang mga sibsibanan sa mga 
siyudad nga gipahat kanila. Giatiman usab nila ang 
ubang yuta nga gideboto sa mga Israelinhon aron 
gamiton sa sangtuwaryo. (Lev 27:21, 28) Gitagana 
ni Jehova ang panginahanglan sa mga Levihanon 
pinaagi sa paghikay nga sila makadawat ug ikapu- 
lo sa tanang abot sa yuta gikan sa ubang 12 ka tri- 
bo. (Num 18:21-24) Gikan niini nga ikapulo, ang 
mga Levihanon mohatag usab ug ikapulong bahin 
sa kinamaayohan gayod ingong ikapulo ngadto sa 
mga saserdote. (Num 18:25-29, Neh 10:38, 39) 
Busa, ang mga saserdote makadawat ug 1 ka por- 
siyento sa abot sa nasod aron sila makadeboto sa 
tanan nilang panahon ngadto sa ilang tinudlong 
pag-alagad sa Diyos. 

Kini nga probisyon alang sa mga saserdote, 
bisan tuod dagaya, lahi ra gayod kon itandi sa 
maluhong pagkinabuhi ug pinansiyal nga gahom 
nga nabatonan sa mga saserdote sa paganong 

kanasoran. Pananglitan, sa Ehipto ang mga saser- 
dote nanag-iya ug mga luna sa yuta (Gen 47:22, 
26) ug pinaagig malansisong pagmaniobra nahi- 
mong labing dato ug labing gamhanang mga tawo 
sa Ehipto. Si James H. Breasted, diha sa A History 
of the Ancient Egyptians (1908, pp. 355, 356, 431, 
432), nag-ingon nga sa panahon sa gitawag nga 
Ikakawhaan nga Dinastiya ang Paraon nahimong 
tawotawo na lamang. Gipanag-iya sa mga saserdo- 
te ang yuta sa bulawan sa Nubia ug ang dakong la- 
lawigan sa Ibabaw nga Nilo. Ang hataas nga saser- 
dote mao ang labing dako nga opisyal sa panalapi 
sa estado, sunod sa pangulong mamahandi. May 
awtoridad siya sa tibuok kasundalohan ug naghu- 
pot sa tipiganan sa bahandi. Mas daghan ang pag- 
larawan kaniya diha sa mga monyumento kay 
kang Paraon. 

Diha na nagkalisodlisod ang mga saserdote uban 
sa dili-saserdoteng mga Levihanon sa dihang ang 
Israel nagpasagad sa ilang pagsimba ug sa pagba- 
yad sa ilang mga ikapulo, sanglit sila kinahang- 
lan nang mangitag laing trabaho aron matagan-an 
ang ilang kaugalingon ug ang ilang mga pamilya. 
Ingong resulta, tungod niining dili-maayong ti- 
namdan labot sa sangtuwaryo ug sa pagmentinar 
niini ang nasod dugang pang nag-antos gumikan 
sa kakulang sa espirituwalidad ug kahibalo bahin 
kang Jehova.--Neh 13:10-13, tan-awa usab ang 
Mal 3:8-10. 

Ang mga saserdote makadawat ug: (1) Naandan 
nga ikapulo. (2) Pangtubos nga salapi alang sa pa- 
nganay nga anak nga lalaki o mananap. Kon bahin 
sa panganay nga torong baka, laking karnero, o 
kanding, sila makadawat sa unod niini ingong ilang 
pagkaon. (Num 18:14-19) (3) Pangtubos nga salapi 
alang sa mga tawo ug sa mga butang nga gihi- 
mong balaan ug usab sa mga butang nga gideboto 
ngadto kang Jehova. (Lev 27) (4) Mga bahin sa 
nagkalainlaing mga halad nga gidala sa katawhan, 
ingon man sa pasundayag nga tinapay. (Lev 6:25, 
26, 29, 7:6-10: Num 18:8-14) (5) Mga bahin gikan 
sa mga halad sa labing maayo sa unang hinog nga 
mga bunga sa mga lugas, bino, ug sa lana. (Ex 
23:19; Lev 2:14-16, 22:10 [ang “estranyo” diha sa 
ulahing teksto nagkahulogang usa nga dili saserdo- 
te]: Deu 14:22-27, 26:1-10) Gawas sa pipila ka es- 
pesipikong mga bahin nga ang mga saserdote la- 
mang ang makakaon (Lev 6:29), ang ilang mga 
anak nga lalaki ug mga anak nga babaye ug, 
sa pipila ka kahimtang, ang panimalay sa saser- 
dote--bisan ang mga ulipon---mahimong maka- 
ambit usab niini. (Lev 10:14, 22:10-13) (6) Usa 
ka bahin sa ikapulo sa ikatulo nga tuig alang sa 
mga Levihanon ug sa mga kabos. (Deu 14:28, 
29: 26:12) (7) Mga inagaw nga nakuha sa gubat. 
--Num 31:26-30. 

Besti. Sa pagtuman sa ilang opisyal nga mga 
buluhaton, ang mga saserdote nag-alagad nga 
nagtiniil, tungod kay ang sangtuwaryo maoy bala- 
an nga yuta. (Itandi ang Ex 3:5.) Sa mga instruk- 
siyon labot sa paghimo sa linaing mga besti alang 
sa mga saserdote, ang mga sandalyas wala hisgoti. 
(Ex 28:1-43) Uyon sa kaligdong, sila nagsul-ob ug 
mga purol nga lino gikan sa balat-ang hangtod sa 
mga paa “aron itabon sa hubo nga unod ... aron 
sila dili makahimog kasaypanan ug tinong mama- 
tay.” (Ex 28:42, 43) Sapaw niini sila nagsul-ob ug 
taas nga besti nga pinong lino nga gibaksan ug lino 
nga paha. Ang ilang turong 'gipurong' diha kanila. 
(Lev 8:13, Ex 28:40, 39:27-29) Kini nga turong 
medyo lahi kay sa purong sa hataas nga saserdote 
nga lagmit gitahi nga paliyok ug gipahiluna diha sa 
ulo sa hataas nga saserdote. (Lev 8:9) Mopatim-aw 
nga sa ulahi nang mga panahon nga ang luyolu- 
yong mga saserdote magsul-ob usahay ug mga 
epod nga lino, apan dili daghag borda nga sama sa 
epod sa hataas nga saserdote.--Itandi ang 1Sa 
2:18. 

Mga regulasyon ug mga buluhaton. Kina- 
hanglang huptan sa mga saserdote ang personal 
nga lawasnong kahinlo ug hataas nga moral nga 
mga sukdanan. Sa dihang mosulod sa tolda nga 
tagboanan ug sa dili pa magtanyag ug halad diha 
sa halaran, kinahanglan silang manghugas sa ilang 
mga kamot ug mga tiil diha sa dulang sa sawang 
“aron sila dili mamatay.” (Ex 30:17-21: 40:30-32) 
Pinaagig samang pasidaan sila gibaoran sa dili 
pag-inom ug bino o sa makahubog nga ilimnon sa 
dihang mag-alagad sa sangtuwaryo. (Lev 10:8-11) 
Sila dili mahimong maghugaw sa ilang kaugali- 
ngon pinaagi sa paghikap sa usa ka patayng lawas 
o sa pagbangotan alang sa patay, kini temporar- 
yong maghimo kanila nga mahugaw alang sa pag- 
alagad. Ang luyoluyong mga saserdote (apan dili 
ang hataas nga saserdote) mahimong mobuhat ni- 
ana, apan, alang lamang sa usa nga suod kaayong 
kabanay: inahan, amahan, anak nga lalaki, anak 
nga babaye, igsoong lalaki, o ulay nga igsoong ba- 
baye nga suod (tingali, nagpuyo uban o duol) kani- 
ya, ang asawa lagmit nga lakip usab sa usa nga 
suod kaniya. (Lev 21:1-4) Ang si bisan kinsang sa- 
serdote nga nahimong mahugaw, tungod sa sanla, 
tungod sa inagas, o tungod sa usa ka patayng la- 
was o uban pang mahugawng butang, dili maka- 
kaon sa balaang mga butang o makahimo sa pag- 
alagad sa sangtuwaryo hangtod nga mahinloan, 
kay kon dili, siya gayod mamatay.--Lev 22:1-9. 

Ang mga saserdote gibaoran sa dili pagkiskis sa 
ilang mga ulo o pagbalbas sa tumoy sa ilang mga 
bungot, o sa pagsamad sa ilang kaugalingon, mga 
buhat nga sagad gihimo sa paganong mga sa- 

serdote. (Lev 21:5, 6, 19:28, 1Ha 18:28) Samtang 
ang hataas nga saserdote mahimong magminyo sa 
ulay nga babaye lamang, ang luyoluyong mga sa- 
serdote mahimong magminyo sa usa ka balo, apan 
dili sa usa ka diborsiyada o sa usa ka pampam. (Lev 
21:7, 8: itandi ang Lev 21:10, 13, 14.) Dayag, ang 
tanang membro sa banay sa hataas nga saser- 
dote kinahanglang motuman sa hataas nga suk- 
danan sa moralidad ug sa dignidad nga nahia- 
ngay sa katungdanan sa saserdote. Tungod niana 
ang anak nga babaye sa saserdote nga nahimong 
pampam pagapatyon, human niana pagasunogon 
ingong butang nga dulumtanan sa Diyos.--Lev 
21:9. 

Sa dihang didto sa kamingawan, sa panahon sa 
pagbalhin ug kampo, katungdanan ni Aaron ug sa 
iyang mga anak nga lalaki ang pagtabon sa bala- 
ang mga kasangkapan ug sa mga galamiton sa tol- 
da nga tagboanan una pa tugotan ang ubang mga 
Kohatnon sa pagsulod aron sa pagdala niini, aron 
ang mga Kohatnon dili mamatay. Sila magtang- 
tang usab sa tabon ug magpahiluna niini nga mga 
butang sulod sa tolda diha sa bag-ong nahimuta- 
ngan. (Num 4:5-15) Sa dihang magpanaw, yayo- 
ngan sa mga saserdote ang arka sa pakigsaad. 
--Jos 3:3, 13, 15, 17; 1Ha 8:3-6. 

Ang mga saserdote maoy responsable sa paghu- 
yop sa balaang mga trompeta, sa ingon naghatag 
ug tinong pagpanguna sa katawhan, kini man labot 
sa pagpahiluna sa kampo o kaha sa pagpagikan sa 
nagkampong katawhan, pagtigom, pagpakiggubat, 
o kaha sa pagsaulog sa pipila ka pista alang kang 
Jehova. (Num 10:1-10) Ang mga saserdote ug ang 
mga Levihanon wala ilakip sa pagsundalo, apan sila 
nag-alagad ingong mga tighuyop sa mga trompeta 
ug mga mag-aawit atubangan sa kasundalohan. 
--Num 1:47-49, 2:33: Jos 6:4: 2Cr 13:12. 

Sa dihang ang mga saserdote mag-alagad diha 
sa sangtuwaryo, lakip sa ilang mga buluhaton mao 
ang pag-ihaw sa mga halad nga dad-on sa kataw- 
han, pagwisik sa dugo diha sa halaran, paghiwa sa 
mga halad, pagpasiga kanunay sa kalayo sa hala- 
ran, pagluto sa karne, ug sa pagdawat sa tanang 
ubang mga halad, sama sa mga halad-nga-lugas. 
Ilang atimanon ang mga butang labot sa mga ka- 
hugawan nga nahimo sa mga indibiduwal, ingon 
man sa ilang linaing mga panaad, ug uban pa. (Lev 
kap 1-7, 12:6, kap 13-15: Num 6:1-21, Luc 2:22-24) 
Ilang atimanon ang mga halad-nga-sinunog sa 
buntag ug sa gabii ug ang tanang uban pa nga 
mga halad nga kanunayng himoon diha sa sangtu- 
waryo gawas sa mga halad nga ang motanyag mao 
ang hataas nga saserdote, sila magsunog ug insen- 
so diha sa halaran nga bulawan. (Ex 29:38-42, 
Num 28:1-10, 2Cr 13:10, 11) Putlan nila ang mga 
pabilo sa mga lampara ug kanunay nila kining 

pun-on ug lana (Ex 27:20, 21) ug ilang atimanon 
ang balaang lana ug ang insenso. (Num 4:16) Ilang 
panalanginan ang katawhan diha sa solemneng 
mga panagkatigom sumala sa paagi nga gilagda sa 
Numeros 6:22-27. Apan walay laing saserdote nga 
makasulod sa sangtuwaryo sa dihang ang hataas 
nga saserdote mosulod sa Labing Balaan aron sa 
paghimog pagtabon-sa-sala.--Lev 16:17. 

Ang mga saserdote mao ang pangunang may 
pribilehiyo sa pagpatin-aw sa balaod sa Diyos, ug 
sila may mahinungdanong papel sa hukmanan sa 
Israel. Diha sa mga siyudad nga gipahat kanila, ang 
mga saserdote andam sa pagtabang sa mga mag- 
huhukom, ug sila nag-alagad usab uban sa mga 
maghuhukom diha sa lisod kaayong mga kaso nga 
dili masulbad sa lokal nga mga korte. (Deu 17:8, 9) 
Sila gikinahanglang anaa kanunay uban sa mga an- 
siyano sa siyudad kon may mga kaso sa pagbuno 
nga wala masulbad aron sa pagtino nga ang hus- 
tong paagi gisunod sa paghinlo sa pagkasad-an sa 
dugo gikan sa siyudad. (Deu 21:1, 2, 5) Kon ang usa 
ka nangabughong bana nag-akusar sa iyang asa- 
wa ug tinagong pagpanapaw, kinahanglang dad-on 
ang asawa ngadto sa sangtuwaryo diin ang saser- 
dote mohimo sa gilatid nga seremonyas ug panga- 
yoon ang pagtultol ni Jehova alang sa Iyang di- 
rektang paghukom kon ang babaye inosente ba 
o sad-an. (Num 5:11-31) Sa tanang kahimtang, 
ang paghukom nga gihatag sa mga saserdote o sa 
tinudlong mga maghuhukom kinahanglang taho- 
ron, ang tinuyong dili pagtahod o dili pagsunod 
mosangpot sa silot nga kamatayon.--Num 15:30, 
Deu 17:10-13. 

Ang mga saserdote maoy mga magtutudlo sa 
Balaod ngadto sa katawhan, nga mobasa ug mag- 
patin-aw niini ngadto niadtong moadto sa sangtu- 
waryo aron sa pagsimba. Dugang pa, sa dihang sila 
wala sa ilang tinudlong buluhaton, sila adunay da- 
kong kahigayonan nga mohimo sa maong pagpa- 
nudlo, kini man diha sa sangtuwaryo o sa ubang 
mga bahin sa yuta. (Deu 33:10, 2Cr 15:3, 17:7-9, 
Mal 2:7) Sa paghibalik ngadto sa Jerusalem gikan 
sa Babilonya, si Esdras nga saserdote, inabagan sa 
ubang mga saserdote uban sa mga Levihanon, 
nagtigom sa katawhan ug naggugol ug daghang 
oras sa pagbasa ug sa pagpatin-aw sa Balaod ngad- 
to kanila.---Neh 8:1-15. 

Ang pagdumala sa mga saserdote nagsilbing pa- 
nalipod sa nasod bahin sa relihiyosong kahinlo ug 
ingon man sa pisikal nga kahimsog. Ang saserdote 
mohukom tali sa mahinlo ug sa mahugaw mayla- 
bot sa sanla sa usa ka tawo, sa usa ka besti, o 
sa usa ka balay. Iyang tinoon nga ang legal nga 
mga regulasyon sa pagkuwarentinas pagatuma- 
non. Iyang dumalahon usab ang paghinlo niadtong 

nahugawan tungod sa patayng lawas o nahugawan 
tungod sa mahugaw nga mga inagas, ug uban pa. 
--ev 13-15. 


Sa unsang paagi gitino 
ang tinudlong mga buluhaton 
sa pag-alagad sa templo 
alang sa mga saserdote sa Israel? 


Sa 24 ka dibisyon, o mga grupo, sa mga saserdo- 
te nga gimugna ni Haring David, 16 ang gikan sa 
balay ni Eleasar ug 8 ang gikan sa balay ni Itamar. 
(1Cr 24:1-19) Apan, sa sinugdan, ang mga saser- 
dote gikan sa upat lamang ka dibisyon ang mibalik 
gikan sa pagkadestiyero sa Babilonya. (Esd 2:36- 
39) Ang pipila nagtuo nga aron magpadayon ang 
kanhing organisasyonal nga kahikayan, ang upat 
ka banay nga mibalik gibahin aron mamugna na 
usab ang 24 ka grupo. Si Alfred Edersheim, diha sa 
The Temple (1874, p. 63), miingon nga ang matag 
banay nagripa ug lima ka ripa alang niadtong wala 
mobalik, sa ingon naporma gikan sa maong mga 
banay ang 20 ka dugang nga mga grupo nga ilang 
ginganlan sa orihinal nga mga ngalan. Si Zacarias 
nga amahan ni Juan nga Tigbawtismo maoy usa ka 
saserdote sa ikawalong dibisyon, sa dibisyon ni 
Abias. Apan, kon tinuod man ugaling kining maong 
nahisgotan nga panglantaw, siya lagmit dili usa ka 
kaliwat ni Abias---siya lagmit sakop lamang sa di- 
bisyon nga ginganlan sa iyang ngalan. (1Cr 24:10, 
Luc 1:5) Tungod kay walay bug-os nga impormas- 
yon labot niining mga butanga dili gayod makahi- 
mo ug malig-ong mga konklusyon. 

Sa pag-alagad sa templo ang mga saserdote gior- 
ganisar ubos sa pagdumala sa nagkalainlaing mga 
opisyal. Gihimo ang mga pagripa sa pagtudlo sa pi- 
pila ka pag-alagad. Ang matag usa sa 24 ka dibis- 
yon mag-alagad nga tag-usa ka semana, ug ilang 
himoon kini kaduha sa usa ka tuig. Dayag nga ang 
tanang saserdote mag-alagad sa mga panahon sa 
kapistahan sa dihang ang katawhan magtanyag ug 
libolibong mga halad, sama sa ilang gibuhat sa 
pagpahinungod sa templo. (1Cr 24:1-18, 31; 2Cr 
5:11, itandi 2Cr 29:31-35, 30:23-25, 35:10-19.) Ang 
usa ka saserdote mahimong mag-alagad sa ubang 
mga panahon basta siya dili makabalda sa mga 
pag-alagad nga gihimo sa gitudlo nga mga saser- 
dote. Sumala sa rabbinikong mga tradisyon, sa pa- 
nahon sa pagkinabuhi ni Jesus sa yuta daghan ang 
mga saserdote mao nga ang pag-alagad nila sa usa 
ka semana gibahin pa gayod taliwala sa nagkalain- 
laing mga banay nga naglangkob sa usa ka dibis- 
yon, ug ang matag banay nag-alagad sulod sa usa 
o kapin pang mga adlaw sumala sa ilang gidagha- 
non. 

Lagmit giisip nga ang labing dungganon sa ad- 
law-adlaw nga mga buluhaton mao ang pagsunog 
ug insenso diha sa halaran nga bulawan. Gibuhat 
kini human itanyag ang halad. Sa panahon sa pag- 
sunog ug insenso, ang katawhan tigomon sa gawas 
sa sangtuwaryo aron sa pag-ampo. Sumala sa rab- 
binikong tradisyon, himoon ang mga pagripa alang 
niini nga pag-alagad apan ang usa nga nakaalagad 
na sa miagi dili tugotan nga moapil hangtod nga 
ang tanan nakahuman na sa iyang turno sa pag- 
alagad. (The Temple, pp. 135, 137, 138) Kon ingon 
niini ang kahimtang, ang usa ka saserdote sagad 
makaalagad lamang kausa sulod sa iyang tibuok ki- 
nabuhi. Mao kini nga pag-alagad ang gihimo ni Za- 
carias sa dihang ang manulonda nga si Gabriel 
nagpakita kaniya aron ipahibalo nga si Zacarias ug 
ang iyang asawa nga si Elisabet makabaton ug 
anak nga lalaki. Sa dihang si Zacarias migula gikan 
sa sangtuwaryo, ang panon sa katawhan nga nag- 
katigom didto nakamatikod pinaagi sa iyang dag- 
way ug sa iyang pagkaamang nga si Zacarias naka- 
kita ug labaw-kinaiyanhon nga talan-awon didto sa 
sangtuwaryo, busa ang maong hitabo nabaniog sa 
publiko.--Luc 1:8-23. 

Mopatim-aw nga sa matag adlaw nga Igpapahu- 
lay ang mga saserdote may pribilehiyo sa pag-ilis 
sa pasundayag nga tinapay. Sa panahon usab sa 
adlaw nga Igpapahulay nga matapos ang turno sa 
pag-alagad sa saserdotehanong dibisyon alang sa 
maong semana ug magsugod sa pag-alagad ang 
usa ka bag-ong grupo alang sa mosunod nga sema- 
na. Kini ug ang ubang kinahanglanong mga bulu- 
haton gibuhat sa mga saserdote nga dili maglapas 
sa Igpapahulay.--Mat 12:2-5, itandi ang 1Sa 21:6, 
2Ha 11:5-7: 2Cr 23:8. 

Pagkamaunongon. Sa dihang ang napulo ka 
tribo mibulag gikan sa gingharian ubos ni Rehobo- 
am ug gitukod ang amihanang gingharian ubos ni 
Jeroboam, ang tribo ni Levi nagpabiling mauno- 
ngon ug mitapot sa duha-ka-tribo nga gingharian 
sa Juda ug Benjamin. Gitudlo ni Jeroboam ang dili- 
Levihanong mga lalaki nga mahimong mga saser- 
dote nga mag-alagad sa pagsimba sa mga nating 
baka nga bulawan, ug iyang gipapahawa ang mga 
saserdote ni Jehova nga mga anak nga lalaki ni Aa- 
ron. (1Ha 12:31, 32, 13:33, 2Cr 11:14: 13:9) Sa ulahi 
didto sa Juda, bisan tuod daghang saserdote ang 
nahimong dili matinumanon sa Diyos, may mga 
panahon nga ang mga saserdote nagbatog kusga- 
nong impluwensiya aron ang Israel magmatinuma- 
non kang Jehova. (2Cr 23:1, 16, 24:2, 16, 26:17-20, 
34:14, 15: Zac 3:1; 6:11) Sa panahon sa ministeryo 
ni Jesus ug sa mga apostoles, daotan na kaayo ang 
hataas nga mga saserdote, apan dihay daghang sa- 
serdote nga nagpabilin gihapon ang ilang kasingka- 
sing ngadto kang Jehova, sanglit giingon man nga 

wala magdugay human sa kamatayon ni Jesus “usa 
ka dakong panon sa mga saserdote ang nagpasakop 
sa pagtuo.”---Buh 6:7. 

Ubang mga kapadapatan sa pulong nga “sa- 
serdote.” Sa Salmo 99:6 si Moises gitawag nga 
usa ka saserdote tungod kay siya ang nagpataliwa- 
la ug ang natudlo nga mohimo sa mga buluhaton 
sa pagbalaan diha sa sangtuwaryo diin si Aaron ug 
ang iyang mga anak nga lalaki gitudlo sa pagkasa- 
serdote. Si Moises nagpataliwala sa Israel ug mi- 
sangpit sa ngalan ni Jehova. (Num 14:13-20) Ang 
pulong nga “saserdote” usahay gigamit usab sa 
pagtumong sa usa ka “tenyente” o “pangulong mi- 
nistro o opisyal.” Sa talaan sa pangulong mga opis- 
yal nga nag-alagad ubos ni Haring David ang re- 
kord mabasa: “Kon bahin sa mga anak nga lalaki ni 
David, sila nahimong mga saserdote.”--2Sa 8:18, 
itandi ang 2Sa 20:26, 1Ha 4:5; 1Cr 18:17. 

Ang Kristohanong Pagkasaserdote. Gisaad 
ni Jehova nga kon padayong tumanon sa Israel ang 
iyang pakigsaad sila mahimong “usa ka ginghari- 
an sa mga saserdote ug usa ka balaan nga na- 
sod” alang Kaniya. (Ex 19:6) Bisan pa niana, ang 
pagkasaserdote sa linya ni Aaron magpadayon la- 
mang hangtod sa pag-abot sa mas dakong pagka- 
saserdote nga gilandongan niini. (Heb 8:4, 5) Kini 
magpadayon hangtod matapos ang pakigsaad sa 
Balaod ug sa inagurasyon sa bag-ong pakigsaad. 
(Heb 7:11-14: 8:6, 7, 13) Ang tanyag unang gihimo 
ngadto lamang sa Israel aron mahimong mga sa- 
serdote ni Jehova nga mag-alagad sa gisaad sa Di- 
yos nga kahikayan sa Gingharian, sa ulahi kini nga 
tanyag gipaabot ngadto sa mga Hentil.--Buh 10: 
34, 35; 15:14: Rom 10:21. 

Usa ka nahibilin lamang sa mga Hudiyo ang mi- 
dawat kang Kristo, sa ingon ang nasod napakyas sa 
pagtaganag mga membro sa tinuod nga gingharian 
sa mga saserdote ug sa balaan nga nasod. (Rom 11: 
7, 20) Tungod sa pagkadili-matinumanon sa Israel 
ang Diyos nagpasidaan kanila bahin niini pinaagi sa 
iyang manalagna nga si Oseas kasiglohan una pa ni- 
ana, nga nag-ingon: “Tungod kay imong gisalikway 
ang kahibalo, ako magsalikway usab kanimo sa pag- 
alagad ingon nga akong saserdote, ug tungod kay 
kanunay mong gikalimtan ang balaod sa imong Di- 
yos, kalimtan ko gayod usab ang imong mga anak.” 
(Os 4:6) Mao man usab, si Jesus miingon sa Hudi- 
yong mga pangulo: “Ang gingharian sa Diyos paga- 
kuhaon gikan kaninyo ug igahatag ngadto sa usa ka 
nasod nga magpatunghag mga bunga niini.” (Mat 
21:43) Bisan pa niana, si Jesu-Kristo, nga nailalom 
sa Balaod samtang dinhi pa sa yuta, miila sa Aaro- 
nikong pagkasaserdote nga gipatuman pa, ug iyang 
gisultihan ang mga tawo nga iyang giayo sa sanla 
nga moadto sa saserdote ug itanyag ang gikina- 
hanglang halad.---Mat 8:4, Mar 1:44, Luc 17:14. 

Sa adlaw sa Pentekostes sa tuig 33 K.P., ang pa- 
kigsaad sa Balaod natapos ug ang “mas maayong 
pakigsaad,” ang bag-ong pakigsaad, giinagurahan. 
(Heb 8:6-9) Niadtong adlawa gipadayag sa Diyos 
kini nga kausaban pinaagi sa pagbubo sa balaang 
espiritu. Dayon si apostol Pedro nagpatin-aw ngad- 
to sa mga Hudiyo gikan sa daghang nasod, nga 
didto niadtong tungora, nga ang ilang kaluwasan 
karon nag-agad lamang sa ilang paghinulsol ug 
pagdawat kang Jesu-Kristo. (Buh 2, Heb 2:1-4) Sa 
ulahi, si Pedro naghisgot sa Hudiyong mga magtu- 
tukod nga misalikway kang Jesu-Kristo ingong ba- 
tong pamag-ang ug dayon miingon sa mga Kristo- 
hanon: “Apan kamo maoy 'usa ka piniling rasa, usa 
ka harianong pagkasaserdote, usa ka balaang na- 
sod, usa ka katawhan alang sa linaing pagpanag- 
iya.” "--1Pe 2:7-9. 

Gipatin-aw usab ni Pedro nga ang bag-ong pag- 
kasaserdote maoy “usa ka espirituwal nga balay 
alang sa katuyoan sa usa ka balaang pagkasaserdo- 
te, aron magtanyag ug espirituwal nga mga halad 
nga dalawaton sa Diyos pinaagi kang Jesu-Kristo.” 
(1Pe 2:5) Si Jesu-Kristo mao ang ilang dakong Ha- 
taas nga Saserdote, ug sila, sama sa mga anak nga 
lalaki ni Aaron, naglangkob sa luyoluyong pagkasa- 
serdote. (Heb 3:1: 8:1) Apan dili sama sa Aaroni- 
kong pagkasaserdote nga bulag sa pagkahari, pare- 
hong nahuptan sa “harianong pagkasaserdote” ni 
Kristo ug sa iyang kaubang mga manununod ang 
pagkahari ug ang pagkasaserdote. Sa basahon sa 
Bibliya sa Pinadayag, si apostol Juan naghisgot 
sa mga sumusunod ni Jesu-Kristo ingong 'gitang- 
tangan sa ilang mga sala pinaagi sa iyang dugo" 
ug miingon nga 'sila iyang gihimo nga usa ka 
gingharian, mga saserdote ngadto sa iyang Diyos 
ug Amahan.'"--Pin 1:5, 6. 

Kining kataposang basahon sa Bibliya nagbutyag 
usab sa gidaghanon sa naglangkob sa luyoluyong 
mga saserdote. Kadtong gihimo ni Jesu-Kristo nga 
“usa ka gingharian ug mga saserdote ngadto sa 
atong Diyos” gipakita ingong nanag-awit sa usa ka 
bag-ong awit diin sila miingon nga sila gipalit pina- 
agi sa dugo ni Kristo. (Pin 5:9, 10) Dugang pa, ang 
mga nanag-awit sa bag-ong awit gipaila ingong 
144,000 ka tawo nga “"gipalit gikan sa katawhan 
ingong mga unang bunga ngadto sa Diyos ug sa 
Kordero.” (Pin 14:1-5) Sa kataposan kining luyo- 
luyong mga saserdote gipakita ingong gibanhaw 
ngadto sa langit ug miduyog kang Jesu-Kristo sa 
iyang pagmando, nga mahimong “mga saserdote 
sa Diyos ug sa Kristo” ug magamando “ingong mga 
hari” uban ni Kristo sa panahon sa iyang Usa ka 
Libo ka Tuig nga Paghari.---Pin 20:4, 6. 

Pinaagi sa pagtandi sa pagkasaserdote sa Israel, 
ingon man sa mga katungdanan ug sa mga kaayo- 
han niini alang sa katawhan sa maong nasod (Heb 

8:5), kita makabaton ug ideya sa mga kaayohan ug 
mga panalangin nga madawat sa katawhan sa yuta 
gikan sa hingpit ug walay kataposang pagkasaser- 
dote ni Jesu-Kristo ug sa iyang luyoluyong mga sa- 
serdote sa panahon sa ilang duyog nga paghari iba- 
baw sa yuta sulod sa usa ka libo ka tuig. Sila 
adunay pribilehiyo sa pagtudlo sa katawhan sa ba- 
laod sa Diyos (Mal 2:7), sa paghatag ug bug-os 
nga kapasayloan sa mga sala pinasukad sa halad 
lukat sa dakong Hataas nga Saserdote (sa pagpada- 
pat sa mga kaayohan sa halad ni Kristo) ug sa pag- 
ayo sa tanang kaluyahon (Mar 2:9-12: Heb 9:12-14, 
10:1-4, 10), sa pag-ila tali sa mahinlo ug sa mahu- 
gaw sa panan-aw sa Diyos ug sa pagwagtang sa ta- 
nang kahugawan (Lev 13-15), sa paghukom sa ka- 
tawhan diha sa pagkamatarong, ug sa pagtino nga 
ikapatuman sa tibuok yuta ang matarong nga ba- 
laod ni Jehova (Deu 17:8-13). 

Sama sa karaang tolda nga tagboanan didto sa 
kamingawan nga maoy dapit nga puy-anan sa Di- 
yos uban sa mga tawo, nga usa ka sangtuwaryo 
diin sila makaduol kaniya, mao man usab, sulod sa 
usa ka libo ka tuig ang tolda sa Diyos maanaa na 
usab sa katawhan ug kini mahimong mas duol, mas 
dumalayon ug mas mapuslanon samtang siya ma- 
kiglabot kanila pinaagi sa iyang hawas, ang iyang 
dakong Hataas nga Saserdote, si Jesu-Kristo, ug 
ang 144,000 nga mag-alagad uban kang Kristo 
ingong luyoluyong mga saserdote diha sa dakong 
espirituwal nga templo nga gilandongan sa maong 
sagradong tabernakulo. (Ex 25:8, Heb 4:14: Pin 1:6, 
21:3) Pinaagi sa maong harianong pagkasaserdote 
ang katawhan magmalipayon gayod, sama sa gi- 
bati sa Israel sa dihang ang gingharian ug ang 
mga saserdote nagmatinumanon sa Diyos, diin sa 
maong panahon “ang Juda ug Israel daghan, sama 
sa mga balas nga anaa sa daplin sa dagat ang gi- 
daghanon, nga nangaon ug nanginom ug nagma- 
ya” ug nagpuyo “sa kasegurohan, ang matag usa 
ilalom sa iyang kaugalingong paras ug ilalom sa 
iyang kaugalingong kahoyng igos. ”---1Ha 4:20, 25. 

Paganong mga Saserdote. Ang karaang 
mga nasod may mga saserdote nga pinaagi kanila 
sila moduol sa ilang mga diyos. Kini nga mga 
tawo gitahod sa katawhan ug nagbaton kanunay ug 
dakong impluwensiya, ug kini sila sa katibuk-an 
maoy lakip sa hut-ong sa mga magmamando o sa 
suod nga mga magtatambag sa mga magmaman- 
do. Ang mga saserdote mao ang labing edukadong 
hut-ong ug sagad nag-isip sa katawhan nga wa- 
lay hibangkaagan. Tungod niini ilang gipahimuslan 
ang pagkamatuotuohon sa katawhan ug ang ilang 
kahadlok sa dili ingon nato o sa misteryosong mga 
butang. Pananglitan, sa Ehipto ang katawhan gidal- 
dal sa pagsimba sa Suba sa Nilo ingong diyos, nga 
naglantaw sa ilang mga saserdote ingong adunay 

gahom gikan sa diyos sa pagpugong sa popanahon 
nga pagbaha niini diin nagdepende niini ang ilang 
mga pananom. 

Kining pagdasig sa pagkamatuotuohon maoy 
sukwahi gayod sa mga saserdote sa Israel, nga 
nagbasa ug nagtudlo kanunay sa Balaod ngadto sa 
tibuok nasod. Ang matag usa kinahanglan nga ma- 
hibalo bahin sa Diyos ug sa iyang balaod. (Deu 6: 
1-3) Ang katawhan mismo makabasa ug makasu- 
lat sanglit gisugo ni Jehova nga basahon ug itudlo 
ang iyang balaod ngadto sa ilang mga anak.---Deu 
6:4-9. 

Dili mao ang sumbanan sa pagkasaserdote sa 
Israel. Bisan pa niini nga mga kamatuoran, adu- 
nay pipila nga nag-ingon nga ang pagkasaserdote 
sa Israel ug ang paghimo sa daghang lagda niini gi- 
sunod gikan sa Ehipto. Sila nangatarongan nga si 
Moises, ang tigpataliwala sa pakigsaad sa Balaod, 
naimpluwensiyahan pag-ayo sa iyang kinabuhi sa 
Ehipto, sa pagbansay kaniya didto sa palasyo ni Pa- 
raon, ug sa pagtudlo kaniya “sa tanang kaalam sa 
mga Ehiptohanon.” (Buh 7:22) Apan wala nila ma- 
hatagi ug pagtagad nga si Moises, bisan tuod giga- 
mit sa paghatod sa Balaod ngadto sa Israel, dili 
gayod mao ang naghimo sa balaod. Ang Maghaha- 
tag-balaod sa Israel mao si Jehova nga Diyos (Isa 
33:22) ug iyang gigamit ang mga manulonda sa 
paghatod sa Balaod pinaagi sa kamot sa tigpatali- 
wala nga si Moises.---Gal 3: 19. 

Ang matag detalye sa pagsimba sa Israel gilatid 
sa Diyos. Ang mga plano sa tolda nga tagboanan gi- 
hatag ngadto kang Moises (Ex 26:30), ug nahisulat 
nga siya gisugo: “Tinoa nga himoon mo ang tanang 
butang sumala sa ilang sumbanan nga gipakita ka- 
nimo didto sa bukid.” (Heb 8:5, Ex 25:40) Ang ta- 
nang pag-alagad sa sangtuwaryo maoy ubos sa 
direksiyon ni Jehova. Ang rekord sublisubling nag- 
pasalig kanato niini pinaagi sa pag-ingon nga si 
Moises ug ang mga anak sa Israel “nagpadayon sa 
pagbuhat sumala sa tanan nga gisugo ni Jehova 
kang Moises. Ilang gibuhat ang ingon gayod.” “Su- 
mala sa tanan nga gisugo ni Jehova kang Moises, 
ingon niana ang gibuhat sa mga anak sa Israel sa 
tanang buluhaton. Ug nakita ni Moises ang tanang 
buhat, ug, tan-awa! kini ilang gibuhat sumala sa gi- 
sugo ni Jehova. Ingon niana ang ilang gibuhat.” “Ug 
gibuhat ni Moises ang sumala sa tanan nga gisugo 
ni Jehova kaniya. Siya nagbuhat sa ingon gayod.” 
- Ex 39:32, 42, 43: 40:16. 

Sumala sa mga Ehiptologo, adunay pipila ka ka- 
amgiran ang besti sa Ehiptohanong mga saserdote 
ug ang besti sa mga saserdote sa Israel, panangli- 
tan, sa ilang paggamit sa lino, kiskisan pinaagig la- 
baha ang mga lawas sa Ehiptohanong mga saser- 
dote, sama sa mga Levihanon (bisan tuod ang mga 
saserdote sa Israel wala magbuhat niana, Num 

8:7): sila usab manghinlo sa ilang kaugalingon. 
Apan kining diyutayng mga kaamgiran nagpama- 
tuod ba nga sila parehog gigikanan, o ang usa ba 
gikan sa lain? Ang samang mga materyales ug 
mga pamaagi gigamit sa tibuok kalibotan sa paghi- 
mog mga besti, mga balay, ug mga tinukod ug 
ingon man usab sa paghimo sa adlaw-adlaw nga 
mga buluhaton, sama sa paglaba o pagkaligo, apan 
dihay dakong kalainan usab sa estilo ug sa mga pa- 
maagi. Dili kita makaingon nga ang usa naggikan 
sa lain, o ang maong besti o buhat adunay samang 
relihiyoso o simbolikong kahulogan. 

Sa katibuk-ang bahin, walay kaamgiran sa mga 
besti ug mga katungdanan tali sa Israelinhon ug sa 
Ehiptohanong mga saserdote. Pananglitan, sam- 
tang ang Israelinhong mga saserdote nag-alagad 
nga magtiniil, ang Ehiptohanong mga saserdote 
magsul-ob ug mga sandalyas. Ang taas nga mga 
besti sa Ehiptohanong mga saserdote lahi ra gayod 
ug disenyo, ug ang ilang mga besti ug mga kaga- 
mitan adunay mga simbolo sa pagsimba sa ilang 
bakak nga mga diyos. Sila nagkiskis sa ilang mga 
ulo, apan wala kini buhata sa mga saserdote sa Is- 
rael (Lev 21:5), ug ilang gigamit ang mga piluka o 
turong nga lahi ra kaayo kay sa gisul-ob sa mga sa- 
serdote sa Israel, sumala sa mga inskripsiyon nga 
makaplagan sa mga monyumento sa Ehipto. Du- 
gang pa, gipatin-aw ni Jehova nga ang Israel kina- 
hanglang dili mosagop sa bisan unsang mga buhat 
sa Ehipto o sa ubang mga nasod, sa pagsimba o 
kaha sa hudisyal nga batasan.--Lev 18:1-4, Deu 
6:14: 7:1-6. 

Busa, ang pangatarongan sa mga tigpaluyo sa 
teoriya nga ang pagkasaserdote sa Israel naggikan 
sa Ehipto walay pasukaranan. Angay natong hi- 
numdoman nga ang konsepto sa paghalad ug pag- 
kasaserdote naggikan sa Diyos ug sukad sa sinug- 
danan kini gihimo sa matinumanong mga lalaki 
sama ni Abel ug Noe, sa patriarkanhong katiling- 
ban gibuhat kini ni Abraham ug sa uban. Busa kini 
nga kahibalo nasundog sa tanang kanasoran, bisan 
tuod kini gituis ngadto sa daghang porma tungod 
kay sila mibiya sa matuod nga Diyos ug sa putling 
pagsimba. Kay nakabaton ug kinaiyanhong tinguha 
sa pagsimba apan walay paggiya ni Jehova, ang pa- 
ganong mga nasod nakaugmad ug daghang dili 
matarong ug gani salawayong mga seremonyas, 
ug kining tanan nagtultol kanila sa pagsupak sa 
matuod nga pagsimba. 

Dulumtanang mga buhat sa paganong mga 
saserdote. Ang Ehiptohanong mga saserdote sa 
adlaw ni Moises misupak kang Moises atubangan 
kang Paraon, ug misulay sa pagpakaulaw kang Moi- 
ses ug sa iyang Diyos nga si Jehova pinaagi sa pag- 
buhat ug salamangka. (Ex 7:11-13, 22, 8:7, 2Ti 3:8) 
Apan sila napugos sa pagdawat sa kapildihan ug 

kaulawan. (Ex 8:18, 19, 9:11) Ang mga magsisim- 
ba ni Molek sa Ammon nagphalad sa ilang mga anak 
nga lalaki ug babaye pinaagi sa pagsunog kanila sa 
kalayo. (1Ha 11:5, 2Ha 23:10, Lev 18:21; 20:2-5) 
Ang mga Canaanhon nga mga magsisimba ni Baal 
misunod sa samang dulumtanang buhat ug nagsa- 
madsamad usab sa kaugalingon ug nagbuhat sa 
malaw-ay, dulumtanan, imoral nga mga rituwal. 
(Num 25:1-3, 1Ha 18:25-28, Jer 19:5) Ang mga sa- 
serdote sa Filistehanong diyos nga si Dagon ug ang 
Babilonyanhong mga saserdote ni Marduk, Bel, ug 
Ishtar nagbuhat ug salamangka ug pagpanag-an. 
(1Sa 6:2-9, Eze 21:21, Dan 2:2, 27; 4:7, 9) Silang ta- 
nan nagsimba sa mga idolo nga hinimo sa ka- 
hoy, bato, ug metal. Bisan si Haring Jeroboam sa 
napulo-ka-tribo nga gingharian sa Israel nagtudlog 
mga saserdote sa pagdumala sa pagsimba sa mga 
nating baka nga bulawan ug sa “pormag-kanding 
nga mga demonyo" aron mapugngan ang kataw- 
han nga makigbahin sa matuod nga pagsimba did- 
to sa Jerusalem.--2Cr 11:15, 13:9, tan-awa usab 
ang MIQUEAS Num. 1. 

Dili-awtorisadong mga saserdote gikonde- 
nar sa Diyos. Si Jehova wala gayod mouyon 
sa tanan niini nga mga pagsimba ug mga buhat 
nga sa pagkatinuod nalangkit sa pagsimba sa mga 
demonyo. (1Co 10:20, Deu 18:9-13, Isa 8:19, Pin 
22:15) Sa dihang kini nga mga diyos o mga saser- 
dote nga naghawas niini nga mga diyos dayag nga 
misupak kang Jehova, sila gipaubos. (1Sa 5:1-5, 
Dan 2:2, 7-12, 29, 30, 5:15) Ang ilang mga saser- 
dote ug mga manalagna sagad nakaagom ug ka- 
matayon. (1Ha 18:40, 2Ha 10:19, 25-28, 11:18; 2Cr 
23:17) Ug tungod kay sa dihang naglungtad pa ang 
pakigsaad sa Balaod walay pagkasaserdote nga gii- 
la si Jehova gawas sa pagkasaserdote sa balay ni 
Aaron, kini nagpasabot nga ang bugtong paagi sa 
pagduol kang Jehova mao kadtong gilandongan sa 
katungdanan ni Aaron, buot ingnon, ang pagkasa- 
serdote ni Jesu-Kristo, kinsa mao usab ang mas da- 
kong Hataas nga Saserdote sa paagi nga sama kang 
Melquisedek. (Buh 4:12; Heb 4:14: 1Ju 2:1, 2) Ang 
bisan unsang pagkasaserdote nga mosupak nii- 
ning gimbut-an sa Diyos nga Hari-Saserdote ug sa 
iyang luyoluyong mga saserdote kinahanglang lika- 
yan sa matuod nga mga magsisimba sa Diyos. 
--Deu 18:18, 19, Buh 3:22, 23, Pin 18:4, 24. 

Tan-awa ang HATAAS NGA SASERDOTE. 

dapit didto sa Yutang Saad nga gigahin ingong mga 
dapit nga puy-anan sa Aaronikong mga saserdote 
ug sa ilang mga banay. Sa 48 ka siyudad nga giha- 
tag sa ubang mga tribo sa Israel ngadto sa tribo ni 
Levi, 13 ang gipahat ngadto sa Kohatnong mga 
saserdote sa banay ni Aaron. (Jos 21:1-42, 1Cr 

6:54-81) Ang mga tribo ni Juda ug Simeon nagha- 
tag kanila ug siyam ka siyudad ug ang tribo ni Ben- 
jamin naghatag ug upat. Busa, “ang tanang siyu- 
dad sa mga anak ni Aaron, ang mga saserdote, 
napulog-tulo ka siyudad ug ang mga sibsibanan ni- 
ini.” (Jos 21:4, 9-19) Kini nga mga siyudad mao ang 
Hebron (usa ka siyudad nga dalangpanan), Libna, 
Jatir, Estemoa, Holon (lagmit ang Hilen), Debir, 
Ain (Asan), Juta, Bet-semes, Gabaon, Geba, Ana- 
tot, ug Almon (Alemet), ug ang tanan gawas sa 
Juta ug Gabaon gihisgotan pag-usab diha sa 1 Cro- 
nicas 6:54-60. 

Sa dihang hapit na niyang dad-on ang arka ni Je- 
hova ngadto sa Jerusalem, gipasugoan ni David 
ang mga saserdote sa ilang lainlaing mga siyudad 
aron kini sila magkatigom. (1Cr 13:1-5) Ug espesi- 
pikong gihisgotan ang pagtudlo ug mga lalaki aron 
sa pag-apod-apod sa mga inamot ngadto sa ilang 
saserdote nga mga igsoon nga nagpuyo sa mga 
siyudad sa mga saserdote panahon sa paghari ni 
Haring Ezequias.---2Cr 31:11-19. 


SATANAS [Magsusukol]. Sa daghang teksto 
diha sa Hebreohanong Kasulatan, ang pulong 
nga satan’ makita nga walay tinong artikulo. Ang 
unang higayon nga kini gigamit nga walay tinong 
artikulo gipadapat ngadto sa manulonda nga miba- 
rog diha sa dalan aron sa pagsukol o pagsanta kang 
Balaam sa dihang siya mipanaw aron sa pagtunglo 
sa mga Israelinhon. (Num 22:22, 32) Sa ubang 
mga higayon kini nagtumong sa mga indibiduwal 
ingong mga magsusukol sa ubang mga tawo. (1Sa 
29:4: 2Sa 19:21, 22: 1Ha 5:4; 11:14, 23, 25) Apan 
kini gigamit nga may tinong artikulo nga ha sa 
pagtumong kang Satanas nga Yawa, ang pangu- 
nang Kaaway sa Diyos. (Job 1:6, ftn sa Rbi8, 2:1-7: 
Zac 3:1, 2) Sa Gregong Kasulatan ang pulong nga 
satanas’ gipadapat halos tanan ngadto kang Sata- 
nas nga Yawa ug sagad nga adunay tinong artiku- 
lo nga ho. 

Sinugdanan. Gipakita sa Kasulatan nga ang 
linalang nga nailhan ingong Satanas wala magba- 
ton sa maong ngalan sa sinugdan. Hinunoa, kini 
nga bansagon gitawag kaniya tungod sa iyang pag- 
supak ug pagsukol sa Diyos. Una pa niini wala his- 
goti kon kinsay iyang ngalan sa sinugdan. Ang Di- 
yos mao lamang ang Maglalalang, ug “hingpit ang 
iyang kalihokan,” nga walay inhustisya o pagkadili- 
matarong. (Deu 32:4) Busa, sa dihang gilalang, ang 
usa nga nahimong Satanas maoy hingpit ug mata- 
rong nga linalang sa Diyos. Siya maoy usa ka espi- 
ritung persona, tungod kay siya nagpakita sa langit 
diha sa presensiya sa Diyos. (Job kap 1, 2; Pin 12:9) 
Si Jesu-Kristo miingon bahin kaniya: “Kana siya usa 
ka mamumuno sa iyang pagsugod, ug siya wala 
mobarog nga lig-on diha sa kamatuoran, tungod 

kay ang kamatuoran wala kaniya.” (Ju 8:44; 1Ju 
3:8) Gipakita dinhi ni Jesus nga kaniadto si Satanas 
diha sa kamatuoran apan siya mibiya niini. Sukad 
sa iyang unang dayag nga buhat sa pagpatalikod 
kang Adan ug Eva gikan sa Diyos, siya maoy usa 
ka mamumuno, tungod kay siya ang nakaingon sa 
kamatayon ni Adan ug Eva, nga sa baylo maoy 
nagpahinabo sa sala ug kamatayon sa ilang mga 
anak. (Rom 5:12) Sa tibuok Kasulatan ang mga hi- 
yas ug mga buhat nga giingong iyaha ikaingong 
iya lamang gayod sa usa ka persona, dili sa usa ka 
abstraktong prinsipyo sa pagkadaotan. Tin-aw nga 
ang mga Hudiyo, ingon man si Jesus ug ang iyang 
mga tinun-an, nasayod nga naglungtad si Satanas 
ingong usa ka persona. 

Busa, gikan sa usa ka matarong, hingpit nga 
sinugdanan, kini nga espiritung persona mitipas 
ngadto sa pagpakasala ug pagpakadaotan. Gihubit 
kini ni Santiago kon sa unsang paagi kini nahitabo 
sa dihang siya misulat: “Ang matag usa masulayan 
pinaagi sa pagkaganoy ug pagkahaylo sa iyang ka- 
ugalingong tinguha. Unya ang tinguha, sa dihang 
kini makapanamkon na, manganak ug sala, unya, 
ang sala, sa dihang kini mahingpit na, manganak 
ug kamatayon.” (San 1:14, 15) Sa pipila ka bahin, 
ang dalan nga gisubay ni Satanas daw kokaamgid 
sa dalan nga gisubay sa hari sa Tiro sumala sa gi- 
hubit sa Ezequiel 28:11-19.--Tan-awa ang PAGKA- 
HINGPIT, KAHINGPITAN (Ang unang makasasala ug 
ang hari sa Tiro). 

Busa, ang asoy sa Kasulatan nagpatin-aw nga si 
Satanas ang nakigsulti pinaagi sa usa ka halas, nga 
naghaylo kang Eva sa pagsupak sa sugo sa Diyos. 
Sa baylo, si Eva nag-aghat kang Adan sa pagsu- 
bay sa samang rebelyosong dalan. (Gen 3:1-7: 2Co 
11:3) Ingong sangpotanan sa paggamit ni Sata- 
nas sa halas, ang Bibliya naghatag kang Satanas 
ug titulo nga “Halas,” nga sa ulahi nagkahulogang 
“maglilimbong”, siya usab nahimong “ang Mani- 
nental” (Mat 4:3) ug usa ka bakakon, “ang amahan 
sa bakak.”--Ju 8:44: Pin 12:9. 

Gibangon ang Isyu sa Pagkasoberano. Sa 
dihang miduol si Satanas kang Eva (pinaagi sa gi- 
pamulong sa halas), siya sa pagkatinuod naghagit 
sa katungod ug sa pagkamatarong sa pagkasobera- 
no ni Jehova. Siya nagpasumbingay nga ang Diyos 
sa pagkadili-matarong naghikaw sa usa ka butang 
gikan sa babaye, siya usab miingon nga ang Diyos 
maoy bakakon sa pag-ingon nga si Eva mamatay 
kon siya mokaon sa gidiling bunga. Dugang pa, gi- 
patuo ni Satanas si Eva nga siya mahimong gawas- 
non ug independente sa Diyos, nga siya mahisama 
sa Diyos. Pinaagi niini kining daotang espiritung li- 
nalang naghimo sa iyang kaugalingon nga mas ha- 
taas kay sa Diyos sa panan-aw ni Eva, ug si Sata- 
nas nahimong iyang diyos, bisan tuod nga si Eva, 

sa maong panahon, dayag nga wala makaila sa usa 
nga nagpahisalaag kaniya. Pinaagi sa iyang gibu- 
hat iyang gipailalom ang lalaki ug babaye ubos sa 
iyang pagpanguna ug pagkontrolar, nga mibarog 
ingong kaindig nga diyos nga supak kang Jehova. 
--Gen 3:1-7. 

Ang Bibliya, sa pagtangtang sa tabil aron sa 
daklit makita ang langitnong mga kalihokan, nag- 
butyag nga si Satanas sa ulahi ingong kaindig 
nga diyos miatubang kang Jehova didto sa la- 
ngit, naghagit mismo kang Jehova, nga nag-ingon 
nga iyang mapatalikod gikan Kaniya ang alagad sa 
Diyos nga si Job, ug ingong pagpasabot, ang ta- 
nang alagad sa Diyos. Sa ingon, siya nag-aku- 
sar nga ang Diyos sa pagkadili-matarong naghatag 
kang Job sa tanang butang, uban ang bug-os nga 
panalipod, aron nga siya, si Satanas, dili makahimo 
sa pagsulay kang Job ug sa pagpakita kon unsa ga- 
yod ang anaa sa iyang kasingkasing, nga ingon sa 
gipasabot ni Satanas maoy daotan. Iyang gipasabot 
nga si Job nag-alagad sa Diyos tungod lamang sa 
hinakog nga mga hinungdan. Tin-awng gipasiugda 
ni Satanas kining puntoha sa iyang argumento sa 
dihang siya miingon: “Panit alang sa panit, ug ang 
tanang butang nga anaa sa usa ka tawo iyang iha- 
tag tungod sa iyang kalag. Ingon nga kausaban, pa- 
lihog bakyawa ang imong kamot, ug tandoga hang- 
tod ang iyang bukog ug ang iyang unod ug tan-awa 
kon dili ka ba niya tunglohon sa imong nawong 
mismo. ”--Job 1:6-12, 2:1-7, tan-awa ang PAGKASO- 
BERANO. 

Niining linain nga kahimtang, gitugotan ni Jeho- 
va si Satanas nga magpahamtang ug katalagman 
kang Job pinaagi sa wala niya pagpangilabot sa di- 
hang si Satanas nagpadalag mga bandido nga mga 
Sabeanhon ingon man kalaglagan sa mga panon sa 
mga hayop ug sa mga magbalantay pinaagi sa 
“kalayo mismo sa Diyos” gikan sa langit suma- 
la sa pagtawag niini sa mensahero ni Job, kon kini 
kilat man o ubang matang sa kalayo wala hisgoti. 
Gipahinabo usab ni Satanas nga mosulong ang tulo 
ka pundok sa mga Caldeanhon ug modangat ang 
usa ka unos. Kining mga butanga nagpahinabo sa 
kamatayon sa tanang anak ni Job ug nagdaot sa 
iyang kabtangan. Sa kataposan, si Satanas nagpa- 
hamtang mismo kang Job ug usa ka makaluod 
nga balatian.---Job 1:13-19, 2:7, 8. 

Kining mga butanga nagbutyag sa gahom ug pu- 
wersa sa espiritung linalang nga si Satanas, ingon 
man sa iyang mangtas, mabunoon nga tinamdan. 

Apan, hinungdanong mamatikdan nga giila ni 
Satanas ang iyang pagkawalay-mahimo atubangan 
sa dayag nga sugo sa Diyos, tungod kay wala niya 
hagita ang gahom ug awtoridad sa Diyos sa dihang 
gidid-an siya sa Diyos sa pagpatay kang Job.---Job 
2:6. 

Nagpadayon sa Pagsupak sa Diyos. Pinaagi 
sa iyang paghagit sa Diyos ug sa iyang pag-akusar 
sa mga alagad sa Diyos nga sila dili magmauno- 
ngon, gituman ni Satanas ang iyang titulo nga 
“Yawa,” nga nagkahulogang “Tigbutangbutang,” ug 
ang maong titulo haom kaniya tungod kay siya 
nagbutangbutang kang Jehova nga Diyos didto sa 
tanaman sa Eden. 

Giduyogan sa ubang daotang mga demonyo. 
Sa wala pa ang Lunop sa adlaw ni Noe, mopatim- 
aw nga ang ubang mga manulonda sa Diyos mibi- 
ya sa ilang hustong dapit didto sa mga langit, ingon 
man sa ilang tinudlong mga posisyon didto. Nag- 
materyalisar ug tawhanong mga lawas, sila mipu- 
yo dinhi sa yuta, nakigminyo sa mga babaye ug 
nakapatunghag mga anak nga gitawag ug Nepilim. 
(Gen 6:1-4; 1Pe 3:19, 20; 2Pe 2:4; Jud 6; tan-awa 
ang NEPILIM; ANAK SA Diyos, [Mca].) Kini nga mga 
manulonda, kay mibiya sa pag-alagad sa Diyos, na- 
ilalom sa pagkontrolar ni Satanas. Busa si Satanas 
gitawag nga “magmamando sa mga demonyo.” Sa 
usa ka higayon, sa dihang si Jesus naghingilin sa 
mga demonyo gikan sa usa ka tawo, ang mga Pari- 
seo nag-akusar kaniya nga siya nagbuhat niana tu- 
ngod sa gahom ni “Beelzebub, ang magmaman- 
do sa mga demonyo.” Gipakita sa tubag ni Jesus 
nga sila nagtumong kang Satanas: “Kon si Satanas 
maghingilin kang Satanas, siya nabahin batok sa 
iyang kaugalingon.”--Mat 12:22-27. 

Si apostol Pablo naglangkit kang Satanas “sa da- 
otang mga puwersa nga espirituhanon sa langit- 
nong mga dapit,” ug siya naghisgot kanila ingong 
“mga magmamando sa kalibotan niini nga kangit- 
ngit.” (Efe 6:11, 12) Ingong usa ka nagamandong 
puwersa sa dili-makitang dominyo diha sa palibot 
sa yuta, si Satanas mao ang “magmamando sa aw- 
toridad sa hangin.” (Efe 2:2) Sa Pinadayag siya gi- 
pakita nga mao ang usa nga “nagpahisalaag sa ti- 
buok gipuy-ang yuta.” (Pin 12:9) Si apostol Juan 
miingon nga “ang tibuok kalibotan nailalom sa ga- 
hom sa usa nga daotan.” (1Ju 5:19) Busa siya mao 
“ang magmamando niining kalibotana.” (Ju 12:31) 
Mao nga si Santiago misulat nga “ang pagpakighi- 
gala sa kalibotan maoy pagpakig-away sa Diyos.” 
--San 4:4. 

Ang Iyang Pakigbisog sa Paglaglag sa “Bin- 
hi.” Si Satanas mihimog unang mga paningka- 
mot sa pagsanta sa saad bahin sa “binhi” nga moa- 
bot pinaagi kang Abraham. (Gen 12:7) Dayag nga 
siya naningkamot sa paghugaw kang Sara aron 
siya mahimong dili angayan nga manganak sa bin- 
hi, apan si Sara giprotektahan sa Diyos. (Gen 20:1- 
18) Iyang gibuhat ang kutob sa iyang maarangan 
aron malaglag ang mga gipili sa Diyos ingong bin- 
hi ni Abraham, ang nasod sa Israel, pinaagi sa pag- 
aghat kanila sa pagpakasala ug sa pagpasulong sa 

ubang mga nasod batok kanila, ingon sa gipakita sa 
tibuok nga kasaysayan sa Bibliya. Nakab-ot ang ta- 
lagsaong ambisyosong mga paningkamot ni Sata- 
nas sa iyang pagpakig-away sa Diyos sa dihang 
ang Jerusalem giilog sa hari sa Ikatulong Gahom sa 
Kalibotan sa kasaysayan sa Bibliya nga mao ang 
Babilonya, ug mipatim-aw nga nagmalamposon si 
Satanas sanglit gipukan niya ang pagmando ni Ha- 
ring Zedekias sa linya ni David ug gilaglag ang 
templo ni Jehova ug gihimong biniyaan ang Jeru- 
salem ug Juda.---Eze 21:25-27. 

Ingong instrumento ni Satanas, ang nagman- 
dong dinastiya sa Babilonya, nga sa sinugdan gi- 
mandoan ni Nabucodonosor, nagbihag sa Israel 
sulod sa 68 ka tuig, hangtod nga napukan ang Ba- 
bilonya. Ang Babilonya wala gayoy tinguha nga 
buhian ang mga nabihag niini ug busa nagpabana- 
ag sa mapasigarbohon, ambisyosong mga paning- 
kamot ni Satanas ingong kaindig nga diyos batok sa 
Unibersohanong Soberano nga si Jehova. Ang mga 
hari sa Babilonya, nga nagsimba sa ilang idolong 
diyos nga si Marduk, sa diyosa nga si Ishtar, ug 
sa daghan pang uban, sa pagkatinuod maoy mga 
magsisimba sa mga demonyo ug ingong bahin sa 
kalibotan nga nahimulag kang Jehova sila nailalom 
sa pagmando ni Satanas.--Sal 96:5; 1Co 10:20, Efe 
2:12; Col 1:21. 

Gihupong ni Satanas ang hari sa Babilonya ug 
ambisyon aron makabaton ug bug-os nga pagga- 
hom ibabaw sa yuta, bisan gani sa “trono ni Jeho- 
va” (1Cr 29:23) ug sa “mga bituon sa Diyos,” ang 
mga hari sa linya ni David nga naglingkod sa trono 
didto sa Bukid sa Moria (sa pagpasangkad sa kapa- 
dapatan, sa Zion). Kini nga “hari,” nga mao, ang di- 
nastiya sa Babilonya, 'nagtuboy sa iyang kaugali- 
ngon” diha sa iyang kasingkasing ug sa iyang mga 
mata ug sa mga mata sa iyang mga magdadayeg 
ingong usa nga “nagasidlak,” usa nga “anak sa ka- 
adlawon.” (Sa ubang mga hubad ang termino nga 
“Lucifer” sa Latin nga Vulgate gipabilin. Apan kini 
maoy hubad lamang sa Hebreohanong pulong nga 
hehilel', “nagasidlak.” Ang hehilel' dili usa ka ngalan 
o titulo, kondili, usa ka termino nga naghubit sa 
mapasigarbohong posisyon nga gihuptan sa dinas- 
tiya sa mga hari sa Babilonya sa linya ni Nabucodo- 
nosor.) (Isa 14:4-21) Sanglit ang Babilonya maoy 
kasangkapan ni Satanas, ang “hari” niini nagpaba- 
naag sa ambisyosong tinguha ni Satanas. Sa maka- 
usa pa, giluwas ni Jehova ang iyang katawhan pi- 
naagi sa pagpasig-uli kanila ngadto sa ilang yuta 
hangtod nga moabot ang tinuod nga sinaad nga 
Binhi.---Esd 1:1-6. 

Mga paningkamot aron makasala si Jesus. 
Si Satanas, nga walay duhaduha nakaila kang Jesus 
ingong Anak sa Diyos ug ang usa nga gitagna nga 
magsamad kaniya sa ulo (Gen 3:15), naningkamot 

kutob sa iyang mahimo sa paglaglag o pagpatay 
kang Jesus. Apan, sa dihang gipahibalo ngadto 
kang Maria nga siya magsamkon kang Jesus, ang 
manulondang si Gabriel miingon kaniya: “Pagakun- 
saran ikaw sa balaang espiritu, ug pagalandongan 
ikaw sa gahom sa Labing Hataas. Tungod nia- 
na usab ang matawo pagatawgong balaan, Anak 
sa Diyos.” (Luc 1:35) Gipanalipdan ni Jehova ang 
iyang Anak. Ang mga paningkamot sa paglaglag 
kang Jesus sa dihang bata pa wala molampos. (Mat 
2:1-15) Ang Diyos nagpadayon sa pagpanalipod 
kang Jesus sa panahon sa iyang pagkabatan-on. 
Human sa iyang bawtismo, si Jesus didto sa kami- 
ngawan giduol ni Satanas nga may tulo ka nagka- 
lainlaing kusganong mga tentasyon, ug bug-os si- 
yang gisulayan bahin sa isyu sa pagkamahinalaron 
kang Jehova. Sa usa sa iyang mga pangagni gipa- 
kita ni Satanas kang Jesus ang tanang gingharian 
sa kalibotan, ug giangkon niya kini ingong iyaha. 
Wala mosupak si Jesus niini nga pangangkon. Bisan 
pa niana, wala maghunahuna si Jesus bisan sa dak- 
lit lamang nga mahuptan ang pagkahari sa “laktod 
nga paagi,” ni siya naghunahuna sa makadiyot sa 
pagbuhat sa bisan unsa aron pahimut-an ang iyang 
kaugalingon. Ang iyang dihadihang tubag kang Sa- 
tanas mao, “Pahilayo, Satanas! Kay kini nahisulat, 
“Si Jehova nga imong Diyos ang imong pagasimba- 
hon, ug siya lamang ang imong pagahatagan ug 
sagradong pag-alagad.'”” Tungod niini, “ang Yawa 

.. mibiya kaniya hangtod sa laing angay nga hi- 
gayon.” (Mat 4:1-11, Luc 4:13) Kini nagpakita sa ka- 
matuoran sa mga pulong ni Santiago nga gisulat sa 
ulahi: “Sukli ang Yawa, ug siya mokalagiw gikan ka- 
ninyo."---San 4:7. 

Si Jesus alerto kanunay sa kapeligrohan sa mali- 
patlipatong mga kaugdahan ni Satanas ug sa ti- 
nguha ni Satanas sa paglaglag kaniya pinaagi sa 
pagpahunahuna kaniya ug butang nga sukwahi sa 
kabubut-on ni Jehova. Kini gipakita sa dihang si 
Pedro, sa usa ka higayon, bisag maayo ang mga 
katuyoan, aktuwal nga nagsulay kaniya. Si Jesus 
naghisgot sa pag-antos ug kamatayon nga iyang 
maagoman. “Niini si Pedro nagpinig kaniya ug nag- 
badlong kaniya, nga nag-ingon: 'Magmaluloton ka 
sa imong kaugalingon, Ginoo, dili gayod mahitabo 
kanimo kini nga dulnganan.'” Apan, sa pagliso niya, 
siya miingon kang Pedro: “Magpalikod ka kana- 
ko, Satanas! Ikaw maoy kapandolan kanako, tu- 
ngod kay ikaw naghunahuna, dili sa mga hunahu- 
na sa Diyos, kondili nianang sa mga tawo. “---Mat 
16:21-23. 

Sa tibuok ministeryo ni Jesus siya nameligro, gi- 
gamit ni Satanas ang tawhanong mga hawas sa 
pagsupak kang Jesus, nga naningkamot nga siya 
makasala o kaha mapatay. Sa usa ka higayon, ang 
mga tawo hapit nang mosakmit kang Jesus aron sa 

paghimo kaniya nga hari. Apan wala niya tagda 
ang maong butang, siya modawat lamang sa pag- 
kahari sa panahon ug sa paagi nga gimbut-an sa 
Diyos. (Ju 6:15) Sa laing higayon ang iyang mga 
katagilungsod misulay sa pagpatay kaniya. (Luc 
4:22-30) Siya kanunayng gihasi niadtong gigamit 
ni Satanas aron sa pagbitik kaniya. (Mat 22:15) 
Apan sa tanang paningkamot ni Satanas, siya na- 
pakyas sa pagpahinabo kang Jesus nga makasala 
bisan sa kinagamyang paagi diha sa hunahuna o sa 
buhat. Si Satanas bug-os nga napamatud-ang ba- 
kakon, ug siya napakyas sa iyang hagit sa pagkaso- 
berano sa Diyos ug sa integridad sa mga alagad sa 
Diyos. Sama sa giingon ni Jesus, wala madugay 
una pa sa iyang kamatayon: “Karon adunay paghu- 
kom niining kalibotana, karon ang magmamando 
niining kalibotana palagpoton”---bug-os nga mapa- 
kaulawan. (Ju 12:31) Gigamhan ni Satanas ang ta- 
nang katawhan pinaagi sa sala. Apan, kay nasayod 
nga hapit nang ipahinabo ni Satanas ang iyang ka- 
matayon, si Jesus, human sauloga ang iyang ka- 
taposang Paskuwa uban sa iyang mga tinun-an, 
nakaingon: “Ang magmamando niining kalibotana 


nagsingabot na. Ug siya walay gahom kanako.” 


—Ju 14:30. 

Pipila ka takna sa ulahi, si Satanas milampos sa 
pagpapatay kang Jesus, una gikontrolar ang usa sa 
mga apostoles ni Jesus, dayon gigamit ang Hudi- 
yong mga pangulo ug ang Romanhong Gahom sa 
Kalibotan sa pagpatay kang Jesus diha sa usa ka 
masakit ug makauulaw nga paagi. (Luc 22:3: Ju 13: 
26, 27: kap 18, 19) Dinhi si Satanas milihok ingong 
“ang usa nga may gahom sa pagpahinabog kama- 
tayon, nga mao, ang Yawa.” (Heb 2:14: Luc 22:53) 
Apan tungod niini si Satanas napakyas sa pagpa- 
lambo sa iyang kawsa, sa wala tuyoa natuman hi- 
nuon niya ang tagna, nga si Jesus kinahanglang 
mamatay ingong usa ka halad. Ang kamatayon ni 
Jesus diha sa pagkawalay-ikasaway nagtagana sa 
bili nga lukat alang sa katawhan, ug pinaagi sa 
iyang kamatayon (ug sa misunod nga pagbanhaw 
kaniya sa Diyos) si Jesus makatabang na karon sa 
makasasalang katawhan aron makalingkawas gi- 
kan sa paggahom ni Satanas, kay kini nahisulat, si 
Jesus nahimong dugo ug unod “aron nga pinaagi sa 
iyang kamatayon mawagtang niya ang usa nga 
may gahom sa pagpahinabog kamatayon, nga mao, 
ang Yawa, ug nga iyang mapagawas ang tanan 
nga tungod sa kahadlok sa kamatayon nailalom sa 
pagkaulipon sa tibuok nilang kinabuhi.”--Heb 2: 
14, 15. 

Nagpadayon sa pagpakig-away sa mga Kris- 
tohanon. Human sa kamatayon ug pagkaban- 
haw ni Jesus, si Satanas nagpadayon sa mayugta- 
nong pagpakig-away batok sa mga sumusunod ni 
Kristo. Ang mga asoy sa basahon sa Mga Buhat ug 

sa mga sulat sa Kristohanon Gregong Kasulatan 
nagtaganag ubay-ubayng mga pamatuod labot ni- 
ini. Si Pablo miingon nga siya gihatagan ug ‘tunok 
sa unod, usa ka manulonda ni Satanas, aron sa pag- 
sagpa kanunay' kaniya. (2Co 12:7) Ug sama sa ka- 
himtang ni Eva, si Satanas nagtakoban sa tinuod 
niyang kinaiyahan ug mga katuyoan pinaagi sa 
‘paghimo sa iyang kaugalingon nga usa ka manu- 
londa sa kahayag, ug siya adunay mga hawas, 
mga ministro nga 'kanunayng naghimo usab sa 
ilang kaugalingon nga mga ministro sa pagkamata- 
rong.” (2Co 11:14, 15) Ang mga pananglitan niini 
mao ang mini nga mga apostoles nga nakig-away 
kang Pablo (2Co 11:13) ug kadtong sa Smirna nga 
“nagaingon nga sila mga Hudiyo, apan dili diay, hi- 
nunoa sinagoga sila ni Satanas.” (Pin 2:9) Si Sata- 
nas wala gayod mohunong sa paghimog mga aku- 
sasyon “adlaw ug gabii” batok sa mga Kristohanon, 
nga naghagit sa ilang integridad, sama sa iyang 
gibuhat kang Job. (Pin 12:10; Luc 22:31) Apan 
ang mga Kristohanon adunay “usa ka magtatabang 
ngadto sa Amahan, si Jesu-Kristo, usa nga mata- 
rong,” kinsa miatubang sa persona sa Diyos alang 
kanila.--1Ju 2:1. 

Ang Pagtambog Kaniya sa Kahiladman ug 
ang Iyang Kataposang Kalaglagan. Sa pana- 
hon nga gipahinabo ni Satanas nga morebelde sa 
Diyos si Eva ug dayon si Adan, ang Diyos miingon 
sa halas (sa pagkatinuod nakigsulti kang Satanas, 
sanglit ang usa ka mananap dili man makasabot sa 
nalangkit nga mga isyu): “Abog ang imong paga- 
kan-on sa tanang adlaw sa imong kinabuhi. Ug ibu- 
tang ko ang panag-away tali kanimo ug sa babaye 
ug tali sa imong binhi ug sa iyang binhi. Siya mag- 
samad kanimo sa ulo ug ikaw magsamad kaniya sa 
tikod.” (Gen 3:14, 15) Dinhi gipaila sa Diyos nga si 
Satanas, nga gipalagpot na sa balaang organisas- 
yon sa Diyos, dili makabaton ug paglaom nga ma- 
kapatunhay sa kinabuhi, apan 'mokaon ug abog,' 
ingnon ta, hangtod nga siya mamatay. Ang “binhi” 
sa ngadtongadto magsamad kaniya sa ulo, nga 
nagpasabot sa usa ka samad nga ikamatay. Sa di- 
hang si Kristo dinhi pa sa yuta, ang mga demonyo 
nagtawag kaniya ingong ang Usa nga maoy mag- 
tambog kanila ngadto sa “kahiladman,” lagmit usa 
ka pinugngan nga kahimtang nga sa susamang 
asoy gihisgotan ingong “pagsakit.”--Mat 8:29, Luc 
8:30, 31, tan-awa ang PAGSAKIT. 

Sa basahon sa Pinadayag, atong makita nga gi- 
hubit ang kataposang mga adlaw ni Satanas ug ang 
iyang kalaglagan. Ang Pinadayag nag-ingon nga sa 
panahon sa pagsugod ni Kristo sa pagmando sa 
Gingharian, si Satanas gitambog gikan sa langit 
nganhi sa yuta, nga dili na makabalik pa sa mga la- 
ngit, sama sa iyang gibuhat sa mga adlaw ni Job 
ug sa daghang siglo human niadto. (Pin 12:7-12) 

Human niini nga kapildihan si Satanas adunay 'ha- 
mubo na lamang nga panahon, nga sulod niana 
siya makig-away sa “mga nahibilin sa binhi sa ba- 
baye, nga nagabantay sa mga sugo sa Diyos ug 
may buluhaton sa pagpamatuod bahin kang Jesus." 
Sa iyang mga paningkamot sa pagtukob sa mga na- 
hibilin sa binhi sa babaye, siya gitawag nga “ang 
dragon,” usa ka tiglamoy o tigdugmok. (Pin 12:16, 
17: itandi ang Jer 51:34, diin si Jeremias naghisgot 
alang sa Jerusalem ug Juda, nga nag-ingon: 'Si Na- 
bucodonosor nga hari sa Babilonya . . . milamoy ka- 
nako sama sa usa ka dakong bitin [o, “usa ka dra- 
gon,” ftn sa Rbi8|.') Sa naunang kahubitan sa iyang 
pagpakig-away batok sa babaye ug sa iyang mga 
paningkamot sa pagtukob sa iyang anak nga lalaki, 
siya gihulagway ingong “usa ka dakong dragon nga 
ang bulok samag kalayo.”---Pin 12:3. 

Ang ika-20 nga kapitulo sa Pinadayag naghubit 
kang Satanas ingong ginapos ug gitambog sa kahi- 
ladman sulod sa usa ka libo ka tuig, pinaagi sa mga 
kamot sa usa ka dakong manulonda---walay duha- 
duha nga si Jesu-Kristo, kinsa adunay yawi sa ka- 
hiladman ug kinsa mao ang “binhi” nga magsamad 
sa ulo ni Satanas.--Itandi ang Pin 1:18; tan-awa 
ang KAHILADMAN. 

Ang kataposang paningkamot ni Satanas mo- 
sangko sa permanenteng kapildihan. Ang tagna 
nag-ingon nga siya buhian sa “makadiyot” sa di- 
hang matapos na ang Usa ka Libo ka Tuig nga Pag- 
hari ni Kristo ug nga iyang tultolan ang rebelyo- 
song mga tawo diha sa laing pag-atake batok sa 
pagkasoberano sa Diyos, apan siya itambog (uban 
sa iyang mga demonyo) ngadto sa linaw nga kala- 
yo ug asupre, ang walay kataposang kalaglagan. 
--Pin 20:1-3, 7-10; itandi ang Mat 25:41, tan-awa 
ang LINAW NGA KALAYO. 


Unsay ipasabot sa 'pagtugyan sa 
usa ka tawo ngadto kang Satanas alang 
sa kalaglagan sa unod’? 


Sa pagsugo sa kongregasyon sa Corinto bahin sa 
aksiyon nga himoon ngadto sa usa ka membro sa 
kongregasyon nga sa pagkadaotan mihimog inses- 
to (o pakighilawas uban sa suod nga kabanay) uban 
sa asawa sa iyang amahan, si apostol Pablo misu- 
lat: “Itugyan ninyo ang maong tawo kang Satanas 
alang sa kalaglagan sa unod.” (1Co 5:5) Kini maoy 
usa ka sugo sa pagpalagpot sa maong tawo gikan 
sa kongregasyon, nga putlon ang bisan unsang 
pagpakig-uban kaniya. (1Co 5:13) Ang pagtugyan 
kaniya ngadto kang Satanas magpagula kaniya gi- 
kan sa kongregasyon ug magpahitumpawak kaniya 
ngadto sa kalibotan nga si Satanas mao ang diyos 
ug magmamando. Sama sa “diyutayng lebadura” 

diha sa “tibuok minasa,” kini nga tawo mao ang 
“unod,” o unodnong elemento sulod sa kongregas- 
yon, ug pinaagi sa pagpalagpot niining tawong na- 
kahimog insesto, ang kongregasyon nga mahuna- 
hunaon sa espirituwal maglaglag sa “unod” gikan sa 
taliwala niini. (1Co 5:6, 7) Sa susama, gitugyan ni 
Pablo si Himeneo ug si Alejandro ngadto kang Sa- 
tanas tungod kay ilang gisalikway ang pagtuo ug 
ang maayong tanlag ug sila nakasinatig pagkalu- 
nod labot sa ilang pagtuo.--1Ti 1:20. 

Sa ulahi, ang tawong nakahimog insesto didto sa 
Corinto mopatim-awng naghinulsol gikan sa iyang 
kasal-anan ug nagbag-o, ug tungod niana si apos- 
tol Pablo nag-awhag nga dawaton siyag balik sa 
kongregasyon. Sa pagtambag kanila labot sa pag- 
pasaylo, iyang gihatag ang usa sa mga katarongan, 
“aron kita dili malupigan ni Satanas, kay kita dili 
kay walay alamag sa iyang mga laraw.” (2Co 2:11) 
Sa naunang higayon, si Satanas nagpahinabog ka- 
daot sa kongregasyon nga tungod niana sila kina- 
hanglang badlongon sa apostol, tungod kay sila 
matugtanon ra kaayo, ngani, ilang gitugotan ang 
tawong daotan nga magpadayon sa iyang binuha- 
tan ug wala na lang gani magtagad sa kaulawan 
nga gipatungha niini, nga “nagpaburot” sa pagtu- 
got niini. (1Co 5:2) Apan sa laing bahin, kon sila ka- 
ron maaghat sa pagbuhat sa laing paghingapin ug 
dili mopasaylo sa usa nga naghinulsol, mahimong 
malupigan sila ni Satanas sa laing direksiyon, nga 
mao, nga iyang pahimuslan ang ilang pagkawalay- 
kaluoy ug pagkadili-mapasayloon. Pinaagi sa Pu- 
long sa Diyos, ang mga Kristohanon nalamdagan 
aron makaamgo bahin sa paglungtad ni Satanas, sa 
iyang gahom, sa iyang mga laraw ug mga katuyo- 
an, ug sa iyang paagi sa paglihok, aron sila maka- 
himo sa pagpakig-away niining espirituwal nga ka- 
away pinaagi sa espirituwal nga mga hinagiban 
nga gitagana sa Diyos.--Efe 6:13-17. 


SATRAPA. Usa ka gobernador sa usa ka lala- 
wigan sa mga imperyo sa Babilonya ug Persia nga 
gitudlo sa hari ingong pangulong magmamando sa 
usa ka sakop nga distrito. Si Daniel naghisgot ug 
mga satrapa nga nag-alagad ubos kang Nabucodo- 
nosor diha sa Imperyo sa Babilonya. (Dan 3:1-3) 
Human sakopa sa mga Medianhon ug mga Persian- 
hon ang Babilonya, si Dario nga Medianhon nag- 
tudlog 120 ka satrapa ibabaw sa iyang tibuok nga 
gingharian. (Dan 6:1) Si Esdras nakiglabot sa mga 
satrapa sa panahon ni Haring Artajerjes sa Persia. 
(Esd 8:36) Sa mga adlaw ni Ester ug Mardokeo, gi- 
dumala sa mga satrapa ang 127 ka sakop nga mga 
distrito ubos sa Persianhong hari nga si Ahasuero. 
(Est 1:1) Ingong opisyal nga mga hawas sa hari, 
sila manubag kaniya ug libreng makaduol kaniya. 
Busa, sila adunay dakong impluwensiya ug gahom 
ingong sibil ug politikanhon nga mga pangulo. Sila 

mangolekta ug mga buhis ug maghatod sa gipa- 
ngayong tributo ngadto sa palasyo sa hari. 

Ingong usa sa tulo ka hataas nga mga opisyal 
ubos ni Dario nga gitudlo ibabaw sa 120 ka satra- 
pa, si Daniel milabaw kanilang tanan, gani buot sa 
hari nga ituboy siya ibabaw sa tanan diha sa ging- 
harian. Tungod kay sila nasina, ang mga opisyal ug 
ang mga satrapa naglaraw ug daotan aron ikatam- 
bog si Daniel ngadto sa usa ka gahong sa mga le- 
yon. Ang Bibliya wala mag-asoy kon pila ka satra- 
pa ang personal nga miakusar atubangan sa hari. 
Apan si Jehova nag-uban kang Daniel ug nagpada- 
la sa iyang manulonda aron sa pagtak-op sa mga 
baba sa mga leyon. Dayon kini nga mga opisyal 
nga nagbutangbutang kang Daniel, uban sa ilang 
mga asawa ug mga anak, gipatambog ni Dario 
ngadto sa gahong aron patyon sa mga leyon.---Dan 
6:1-24. 

Bahin sa pag-organisar ug mga satrapa ubos ni 
Ciro nga Persianhon, ang librong History of the 
Persian Empire nag-ingon: “Ang matag usa [ka la- 
lawigan] gimandoan sa usa ka satrapa kansang ti- 
tulo sa literal nagkahulogang 'tigpanalipod sa Ging- 
harian.” Ingong manununod sa usa ka kanhing hari, 
nga nagmando sa dako kaayong teritoryo, siya sa 
pagkatinuod maoy usa ka monarko nga may ga- 
may nga harianong palasyo. Dili lang kay gihuptan 
niya ang sibil nga administrasyon kondili siya mao 
usab ang komandante sa mga sundalo sa satrapa. 
Kon adunay manununod sa iyang katungdanan, dili 
mahimong pasagdan lang ang hulga ngadto sa 
sentral nga awtoridad. Aron mapugngan kini nga 
hulga, ang pipila ka pagkontrolar gipatuman, ang 
iyang sekretaryo, ang iyang pangulong opisyal sa 
panalapi, ug ang heneral nga tinugyanan sa gari- 
son nga nahimutang sa kuta sa matag kaulohan 
nga gipangulohan sa mga satrapa gipailalom sa di- 
rektang pagmando sa dakong hari mismo ug per- 
sonal nga moatubang kaniya. Dugang pang epekti- 
bong pagkontrolar ang gipatuman pinaagi sa 'mata 
sa hari (o dalunggan sa hari o “mensahero sa 
hari’), [usa ka opisyal] kinsa sa matag tuig mohi- 
mog maampingong pagsusi sa matag lalawigan.” 
--Sinulat ni A. T. Olmstead, 1948, p. 59. 


SAUL 
Diyo5]]. 

Usa ka Benjaminhon nga naggikan kang Jeiel 
(lagmit gitawag usab nga Abiel) pinaagi kang Ner 
ug Kis (1Cr 8:29-33, 9:35-39: tan-awa ang ABIEL 
Num. 1); ang unang gjipili sa Diyos nga hari sa Is- 
rael. (1Sa 9:15, 16, 10:1) Si Saul naggikan sa aduna- 
hang pamilya. Siya usa ka tawong ambongan, nga 
gikan sa ulo ug abaga mas taas kay sa tanang tawo 
sa iyang nasod, ug siya may talagsaong pisikal nga 
kusog ug kaliksi. (1Sa 9:1, 2, 2Sa 1:23) Ang ngalan 
sa iyang asawa mao si Ahinoam. Si Saul nanganak 


[Nangutana [sa Diyos]: Nagpakisayod [sa 


SAUL 


ug pito ka anak nga lalaki, si Jonatan, Isvi, Malki- 
sua, Abinadab, Is-boset (Esbaal), Armoni, ug Mepi- 
boset, ingon man duha ka anak nga babaye nga si 
Merab ug Mikal. Si Abner, dayag nga uyoan ni Ha- 
ring Saul (tan-awa ang ABNER), nag-alagad ingong 
pangulo sa kasundalohan sa Israel.--1Sa 14:49, 50, 
2Sa 2:8: 21:8, 1Cr 8:33. 

Ang batan-ong si Saul nagkinabuhi sa masamok 
nga panahon sa kasaysayan sa Israel. Tungod kay 
gilupigan sa mga Filistehanon ang nasod, mihu- 
yang pag-ayo ang kasundalohan niini (1Sa 9:16, 13: 
19, 20), ug ang mga Ammonhanon ubos ni Ha- 
ring Nahas nanghulga sa pag-atake. (1Sa 12:12) Bi- 
sag si Samuel matinumanong naghukom sa Israel, 
ang iyang mga anak nga lalaki maoy mga magtu- 
tuis sa hustisya. (1Sa 8:1-3) Kay kini nga kahim- 
tang gilantaw lamang sa mga ansiyano sa Israel 
sumala sa tawhanong panglantaw ug busa nawad- 
ag pagsalig sa katakos ni Jehova sa pagpanalipod sa 
iyang katawhan, ilang giadto si Samuel ug gihang- 
yo siya nga magtudlo ug hari ibabaw kanila.---1Sa 
8:4, 5. 

Gidihogan Ingong Hari. Human niadto gigi- 
yahan ni Jehova ang mga panghitabo aron diho- 
gan si Saul ingong hari. Uban sa iyang tig-ala- 
gad, gipangita ni Saul ang nawalang mga asna sa 
iyang amahan. Sanglit wala makaplagi ang iyang 
gipangita, siya nakahukom sa pagpauli. Apan ang 
iyang tig-alagad misugyot nga magpatabang sila 
sa “tawo sa Diyos" nga nahibaloang diha ra sa duol 
nga siyudad. Kini mitultol sa pagkahimamat ni Saul 
kang Samuel. (1Sa 9:3-19) Sa iyang unang pagpa- 
kigsulti kang Samuel, gipakita ni Saul nga siya usa 
ka tawong makasaranganon. (1Sa 9:20, 21) Human 
makig-ambit sa halad nga pagkaon uban kang Saul, 
gipadayon ni Samuel ang pagpakigsulti kaniya. Sa 
pagkasunod buntag gidihogan ni Samuel si Saul 
ingong hari. Aron pamatud-an nga ang Diyos nag- 
uban kang Saul, gihatagan siya ni Samuel ug tulo 
ka matagnaong mga ilhanan, ug ang tanan natu- 
man nianang adlawa.---1Sa 9:22-10:16. 

Sa ulahi, didto sa Mizpa, sa dihang napili ingong 
hari pinaagi sa pagripa (1Sa 10:20, 21, JB; NE), si 
Saul naulaw ug nagtago taliwala sa mga bagahe. Sa 
dihang nakaplagan, siya gipresentar ingong hari, 
ug ang katawhan naninggit nga may pag-uyon: 
“Mabuhi ang hari!” Si Saul mipauli sa Gibea nga 
inubanan sa maisog nga mga tawo. Bisag gibiay- 
biay ug gitamay siya sa walay-silbing mga tawo, si 
Saul nagpabiling naghilom.---1Sa 10:17-27. 

Unang mga Kadaogan. Mga usa ka bulan sa 
ulahi (sumala sa mabasa sa Gregong Septuagint ug 
sa Linukot nga Basahon sa Patayng Dagat 4QSam? 
sa 1Sa 11:1) giingnan sa Ammonhanon nga si Ha- 
ring Nahas ang mga tawo sa Jabes sa Gilead nga 
pasurenderon sila. (Tan-awa ang NAHAS Num. 1.) 

Sa dihang kining balitaa gidala sa mga mensahero 
ngadto kang Saul, ang espiritu sa Diyos milihok 
diha kaniya. Gitigom dayon niya ang kasundalohan 
nga 330,000 ka tawo ug gipangulohan kini nga 
nagmadaogon. Tungod niini napalig-on ni Saul ang 
iyang posisyon ingong hari, ug gihangyo pa gani sa 
katawhan nga kadtong misupak kaniya pagapat- 
yon. Apan tungod kay giila ni Saul nga si Jehova 
mao ang naghatag sa kadaogan, siya wala mouyon 
niini. Human niadto, gikompirmar pag-usab ang 
pagkahari ni Saul didto sa Gilgal.-- 1Sa 11:1-15. 

Dayon mihimog mga lakang si Saul aron mapuk- 
go ang gahom sa mga Filistehanon ibabaw sa Isra- 
el. Siya mipili ug 3,000 ka Israelinhon, diin iyang 
gipangulohan ang 2,000 ug ang nahibilin gipa- 
ngulohan sa iyang anak nga lalaki nga si Jona- 
tan. Dayag nga milihok ubos sa pagtultol sa iyang 
amahan, “gipukan ni Jonatan ang garison sa mga 
Filistehanon nga didto sa Geba.” Ingong panimalos, 
gitigom sa mga Filistehanon ang hilabihan ka dag- 
hang kasundalohan ug sila nagkampo didto sa Mik- 
mas.— 1Sa 13:3, 5. 

Nakasala sa Pagkamapangahason. Sa ka- 
samtangan misibog si Saul gikan sa Mikmas ug mi- 
paingon sa Gilgal sa Walog sa Jordan. Didto siya 
nagpaabot kang Samuel ug pito ka adlaw. Apan 
wala moabot si Samuel sa gitagal nga panahon. 
Kay nahadlok nga ang mga kaaway moatake kani- 
ya samtang wala pa niya maseguro ang tabang ni 
Jehova ug ang dugang pagkalangan basin mosang- 
pot ug kapildihan sa iyang kasundalohan, “napu- 
gos” si Saul sa pagtanyag ug halad-nga-sinunog. Sa 
pag-abot ni Samuel iyang gikondenar ang ‘binuang 
nga buhat' ni Saul ingong daotan gayod. Dayag nga 
ang sala ni Saul mao ang iyang pagkamapangaha- 
son sa paghalad ug ang wala pagsunod sa sugo ni 
Jehova nga gihatag pinaagi sa iyang hawas nga si 
Samuel, kay siya angay untang maghulat kang 
Samuel aron sa paghalad. (Itandi ang 1Sa 10:8.) Tu- 
ngod niini nga buhat, wala molungtad ang gingha- 
rian ni Saul.-- 1Sa 13:1-14. 

Samtang nakiggubat sa mga Filistehanon, gipa- 
hayag ni Saul nga tinunglo ang bisan kinsa nga mo- 
kaon sa dili pa ikapahamtang ang panimalos batok 
sa mga kaaway. Kining dinalidali nga panumpa mi- 
tultol sa dili maayong mga sangpotanan. Ang mga 
Israelinhon nangaluya, ug bisag midaog sila batok 
sa mga Filistehanon, ang ilang kadaogan dili gayod 
ingon kadako kay sa ilang gidahom. Tungod sa ka- 
gutom, wala na nila mapatuloi pag-ayo sa dugo 
ang mga hayop nga ilang gipang-ihaw human ni- 
adto, sa ingon naglapas sa kasugoan sa Diyos labot 
sa pagkabalaan sa dugo. Kay wala makadungog sa 
panumpa sa iyang amahan, si Jonatan mikaon ug 
dugos. Busa, si Saul mipahayag nga silotan siya sa 
kamatayon. Apan gitubos o giluwas sa mga tawo si 

Jonatan, kay dako ang iyang gikatabang alang sa 
kadaogan sa Israel.--- 1Sa 14:1-45. 

Gisalikway sa Diyos. Sa tibuok panahon nga 
naghari si Saul sublisubli ang mga pagpakiggubat 
batok sa mga Filistehanon ug sa ubang katawhan, 
lakip sa mga Moabihanon, Ammonhanon, Edomha- 
non, ug Amalekanhon. (1Sa 14:47, 48, 52) Sa pag- 
pakiggubat batok sa mga Amalekanhon, gilapas ni 
Saul ang sugo ni Jehova tungod kay wala niya pat- 
ya ang kinamaayohan sa ilang panon sa mga kar- 
nero ug sa mga baka ingon man ang ilang hari nga 
si Agag. Sa dihang gipangutana kon nganong wala 
sunda ang tingog ni Jehova, wala angkona ni Saul 
ang iyang sala ug gibasol hinuon ang katawhan. 
Human ipasiugda ni Samuel ang pagkaseryoso sa 
iyang sala ug miingon nga tungod niana gisalikway 
siya ni Jehova ingong hari, diha pa dawata ni Saul 
nga ang iyang kasaypanan maoy tungod sa iyang 
kahadlok sa katawhan. Human mangamuyo si Saul 
kang Samuel nga pasidunggan siya atubangan sa 
mga ansiyano ug atubangan sa Israel pinaagi sa 
pag-uban kaniya, si Samuel miatubang kanila uban 
kaniya. Unya si Samuel mismo ang nagpatay kang 
Agag. Human niana, si Samuel mibiya kang Saul 
ug wala na sila magkita pa.-- 1Sa 15:1-35. 

Human niini ug human sa pagdihog kang David 
ingong umaabot nga hari sa Israel nga ang espiri- 
tu ni Jehova mibiya kang Saul. Sukad niadto ang 
“usa ka daotang espiritu gikan kang Jehova nagli- 
sang kaniya.” Kay gikuha na ang iyang espiritu gi- 
kan kang Saul, gitugotan ni Jehova nga ang usa ka 
daotang espiritu mogahom kaniya, ug tungod nia- 
na si Saul nawad-an ug kalinaw sa hunahuna ug 
napalihok ang iyang mga pagbati, hunahuna, ug 
mga handurawan ngadto sa daotang mga butang. 
Tungod kay si Saul wala mosunod kang Jehova, kini 
nagpakita nga ang iyang hunahuna ug kasingka- 
sing nakiling sa daotan, ug ang espiritu sa Diyos 
wala na mohatag kang Saul ug panalipod o puwer- 
sa sa pagpugong. Apan, sanglit gitugotan ni Jeho- 
va ang “daotang espiritu” nga mopuli sa iyang es- 
piritu ug maglisang kang Saul, kini ikaingon nga 
usa ka “daotang espiritu gikan kang Jehova,” mao 
nga ang mga alagad ni Saul naghisgot niini ingong 
“daotang espiritu sa Diyos.” Tungod sa rekomen- 
dasyon sa usa sa iyang mga tig-alagad, gihangyo 
ni Saul nga si David mahimong maghohoni sa 
iyang palasyo aron pakalmahon siya sa dihang 
siya samokon sa “daotang espiritu.”---1Sa 16:14-23, 
17:15. 

Mga Pakiglabot Kang David. Human niadto 
gihulga sa mga Filistehanon ang kasegurohan sa 
Israel. Samtang sila nagkampo sa usa ka bahin sa 
Ubos nga Patag sa Elah ug ang kasundalohan ni 
Haring Saul nagkampo sa pikas nga bahin, si Go- 
liat, buntag ug hapon, sulod sa 40 ka adlaw, migu- 

la gikan sa kampo sa mga Filistehanon ug giha- 
git ang Israel sa pagpatunghag usa ka tawo nga 
makigtakos kaniya sa pakiggubat. Si Haring Saul 
misaad nga iyang padatoon ang bisan kinsa nga 
Israelinhon nga makapatay kang Goliat ug makig- 
alyansa usab siya sa kaminyoon uban kaniya. Du- 
gang pa, ang banay sa amahan sa mananaog “ipa- 
higawas,” lagmit gikan sa pagbayad ug mga buhis 
ug sa pinugos nga pag-alagad. (Itandi ang 1Sa 8:11- 
17.) Sa dihang si David miadto sa maong dapit nga 
nagdalag pagkaon alang sa iyang mga igsoon ug 
alang sa pangulo sa mga linibo (lagmit sa koman- 
dante nga ubos kaniya nag-alagad ang mga igsoon 
ni David), ang iyang mga pagpangutana dayag nga 
nagpasabot nga siya andam nga motubag sa ma- 
ong hagit. Misangpot kini sa pagdala kaniya ngad- 
to kang Saul ug sa misunod niyang kadaogan batok 
kang Goliat.-- 1Sa 17:1-58. 

Naugmad ang iyang kayugot kang David. 
Human niadto gibutang ni Saul si David sa pagdu- 
mala sa mga tawong manggugubat. Tungod niini, 
diha sa mga awit gipasidunggan si David nga la- 
baw pa kay sa hari mismo. Busa, si Saul nagmata- 
hapon kang David ug siya masinahong nagdumot 
kaniya. Sa usa ka higayon, samtang nagpatokar sa 
alpa si David, si Saul “milihok ingong usa ka mana- 
lagna.” Wala kini magpasabot nga si Saul nagpaha- 
yag ug mga tagna, apan siya lagmit nagpakitag 
talagsaong pagbati ug kabalisa sama nianang sa 
usa ka manalagna sa dili pa managna o sa dihang 
nagapanagna. Samtang ilalom nianang talagsaong 
kahimtang sa pagkatugaw, kaduha gibangkaw ni 
Saul si David. Kay napakyas sa iyang tinguha nga 
mapaod si David sa bungbong, si Saul sa ulahi mi- 
uyon sa paghatag kang David sa iyang anak nga 
babayeng si Mikal diha sa kaminyoon bugti sa usa 
ka gatos ka yamis sa mga Filistehanon. Ang tuyo ni 
Saul sa paghimo niini nga tanyag maoy aron si Da- 
vid mamatay sa ilang mga kamot. Napakyas ang 
maong daotang laraw kay gidala ni David dili lang 
ang 100, kondili ang 200 ka yamis aron makig- 
alyansa sa kaminyoon uban kang Saul. Busa misa- 
mot ang kahadlok ug pagdumot sa hari kang David. 
Gisulti ni Saul ang iyang tinguha sa pagpatay kang 
David ngadto sa iyang anak nga lalaking si Jonatan 
ug sa tanan niyang mga alagad. Sa dihang nangi- 
labot si Jonatan, misaad si Saul nga dili patyon si 
David. Bisan pa niana, si David napugos sa pagka- 
lagiw aron sa pagluwas sa iyang kinabuhi sa dihang 
gibangkaw siya ni Saul sa ikatulong higayon. Diha 
pa ganiy gisugo si Saul nga mga mensahero aron 
pabantayan ang balay ni David ug patyon siya sa 
pagkabuntag.-- 1Sa 18:1-19:11. 

Nianang gabhiona miikyas si David agi sa benta- 
na sa iyang balay ug mikalagiw ngadto sa Rama, 
diin didto nagpuyo si Samuel. Unya uban kang 

Samuel siya mipuyo sa Naiot. Sa dihang nabalitaan 
kini ni Saul, siya nagpadalag mga mensahero sa 
pagdakop kang David. Apan, sa pag-abot nila, sila 
“milihok nga sama sa mga manalagna.” Dayag nga 
ang espiritu sa Diyos milihok diha kanila nga tu- 
ngod niana bug-os nilang nakalimtan ang katuyo- 
an sa ilang misyon. Sa dihang nahitabo usab kini sa 
laing duha pa ka grupo sa mga mensahero nga 
iyang gipadala, si Saul na mismo ang miadto sa 
Rama. Siya usab nailalom sa pagkontrolar sa espi- 
ritu sa Diyos, ug kadto maoy sulod sa taas nga yug- 
to, kini dayag nga nakahatag kang David ug igong 
panahon sa pagkalagiw.--- 1Sa 19:12-20:1, tan-awa 
ang MANALAGNA (Ang Pagkatudlo ug ang Pag-inspi- 
rar Kanila). 

Wala patya ni David si Saul ingong dini- 
hogan sa Diyos. Human niining wala molam- 
pos nga mga pagsulay sa pagpatay kang David, si 
Jonatan, sa ikaduhang higayon, nakigsulti alang 
kang David. Apan si Saul nasuko pag-ayo mao nga 
iyang gibangkaw ang iyang kaugalingong anak. 
(1Sa 20:1-33) Sukad niadtong panahona walay hu- 
nong nga gipangita ni Saul si David. Sa pagkahiba- 
lo nga ang Hataas nga Saserdoteng si Ahimelek 
mitabang kang David, gimando ni Saul nga patyon 
siya ug ang iyang kaubang mga saserdote. (1Sa 
22:6-19) Sa ulahi, siya naglaraw sa pag-atake sa 
siyudad sa Keila sa Juda tungod kay si David nag- 
puyo didto apan wala niya ipadayon ang maong 
plano sa dihang miikyas si David. Gipadayon ni 
Saul ang paggukod, ug gipangita si David diha sa 
mga kamingawan. Apan ang pagsulong sa mga Fi- 
listehanon temporaryong nagpahunong sa iyang 
pagpangita ug nakahigayon si David sa pagdangop 
sa Kamingawan sa En-gedi. Sa duha ka higayon 
human niadto, si Saul diha sa kahimtang nga ma- 
himo na unta siyang patyon ni David. Apan midu- 
mili si David sa pagbakyaw sa iyang kamot batok 
sa dinihogan ni Jehova. Sa ikaduhang higayon, sa 
dihang nasayran ni Saul nga si David nagpugong 
lamang, siya misaad pa kunohay nga dili mobuhat 
ug kadaot batok kang David. Apan kini nga saad 
dili kinasingkasing, kay siya mihunong lamang sa 
paggukod kaniya sa dihang iyang nasayran nga si 
David mikalagiw ngadto sa Filistehanong siyudad 
sa Gat.--1Sa 23:10-24:22: 26:1-27:1, 4. 

Si Saul midangop sa espiritismo. Mga usa o 
duha ka tuig sa ulahi (1Sa 29:3), ang mga Filisteha- 
non misulong kang Saul. Kay nawad-an na ug espi- 
ritu ug pagtultol ni Jehova, ug gitugyan na sa dili- 
inuyonang kahimtang sa hunahuna, siya midangop 
sa espiritismo, usa ka sala nga takos sa kamatayon. 
(Lev 20:6) Si Saul nagtakoban ug nakigkita sa usa 
ka babayeng espiritista sa En-dor. Unya iyang gi- 
hangyo sa espiritista nga ipakita kaniya ang na- 
matay nang si Samuel. Pinasukad sa gihubit sa 

espiritista sa iyang nakita, mihinapos si Saul nga 
kadto mao si Samuel. Ugaling, angayng hinumdo- 
man nga wala tubaga ni Jehova ang mga pakisayod 
ni Saul ug dayag nga wala Niya buhata kana pinaa- 
gi sa buhat nga gikondenar sa Iyang balaod ingong 
takos sa silot nga kamatayon. (Lev 20:27) Busa, ang 
glingon sa espiritista naggikan gayod sa demonyo. 
Ang mensahe wala mohatag ug kahupayan kang 
Saul apan kini nagpasamot hinuon sa iyang kahad- 
lok.-- 1Sa 28:4-25; tan-awa ang ESPIRITISMO. 

Kamatayon ni Saul. Sa misunod nga pakiggu- 
bat batok sa mga Filistehanon, si Saul grabeng na- 
samdan didto sa Bukid sa Gilboa ug napatay ang 
tulo sa iyang mga anak nga lalaki. Kay ang iyang 
tigdala sa armadura midumili sa pagpatay kaniya, 
si Saul miubo sa iyang kaugalingong espada. (1Sa 
31:1-7) Mga tulo ka adlaw sa ulahi usa ka batan- 
ong Amalekanhon miabot kang David ug nang- 
hambog nga siya ang nagpatay sa nasamdang 
hari. Kini tatawng usa ka bakak ug gituyo niya kini 
aron lamang mabatonan ang pabor ni David. Apan 
gisugo ni David nga ang tawo patyon sumala sa 
iyang gipangangkon, tungod kay si Saul maoy usa 
ka dinihogan ni Jehova.---2Sa 1:1-15. 

Sa kasamtangan, gibitay sa mga Filistehanon 
ang mga patayng lawas ni Saul ug sa iyang tulo ka 
anak nga lalaki didto sa paril sa Bet-san. Apan ang 
maisog nga mga lalaki sa Jabes-gilead nagkuha sa 
mga lawas, nagsunog kanila, ug dayon naglubong 
sa mga bukog.--- 1Sa 31:8-13. 

Katuigan sa ulahi, sa panahon sa paghari ni Da- 
vid, ang pagkasad-an sa dugo nga nahimo ni Saul 
ug sa iyang balay maylabot sa mga Gabaonhon gi- 
panimaslan sa dihang gipatay ang pito sa iyang 
mga kaliwat.---2Sa 21:1-9. 


SAULO. 
[sa Diyo5]]. 

Usa ka Benjaminhon sa siyudad sa Tarso sa Asia 
Minor kinsa naglutos sa mga sumusunod ni Kris- 
to apan sa ulahi nahimong apostol ni Jesu-Kristo. 
(Buh 9:1, 4, 17; 11:25, 21:39, Flp 3:5) Sa tanan ni- 
yang mga sulat iyang gitawag ang iyang kaugali- 
ngon sa iyang Latin nga ngalang Pablo.---Tan-awa 
ang PABLO. 


SAUSE [Heb., tsaph-tsaphah']. Ang ngalan nii- 
ning kahoya sa Hebreohanon maoy katumbas sa 
Arabikong safsaf, nga nagtumong sa kahoyng sau- 
se. Dunay duha ka matang sa sause nga makapla- 
gan sa Israel: ang usa gitawag sa termino sa bota- 
niya nga Salix alba, apan ang labing komon mao 
ang Salix acmophylla. 

Ang Hebreohanong pulong makaplagan sa usa 
lamang ka higayon, sa Ezequiel 17:5, diin ang sim- 
bolikong “binhi sa yuta,” nga dayag nga nagtu- 


[Nangutana [sa Diyos], Nagpakisayod 

mong kang Zedekias, sa mahulagwayong paagi gi- 
tanom sa hari sa Babilonya ingong “usa ka kahoyng 
sause sa daplin sa dakong katubigan.” Ang mga ka- 
hoyng sause makaplagan sa tampi sa mga suba ug 
sa mabaw nga mga sapa ug sa ubang umog nga 
mga dapit, diin kini daling manalingsing gikan sa 
mga pinutol nga sanga o mga turok ug kusog nga 
motubo. Kini dili gayod makatupong sa gitas-on 
sa mga kahoyng alamo apan motubo ingong gag- 
mayng mga kahoy ug sagad mahimong mga kali- 
bonan ubay sa kasapaan. Ang katahom niini maki- 
ta diha sa yagpis, tag-as nga mga dahon niini, nga 
nagbitay gikan sa yagpis nga mga sanga niini nga 
nindot tan-awon. 


SAVEH, UBOS NGA PATAG SA. Ang 
“Ubos nga Patag sa hari” diin si Abraham, nga mi- 
daog batok kang Kedorlaomer ug sa iyang mga ka- 
alyado, gisugat sa hari sa Sodoma ug nakadawat ug 
panalangin gikan kang Melquisedek nga hari sa Sa- 
lem. (Gen 14:17-24) Kasiglohan sa ulahi, si Absa- 
lom nagpatindog sa iyang monyumento didto sa 
“Ubos nga Patag sa Hari,” mopatim-awng didto 
sa samang dapit ug lagmit duol sa Jerusalem. (2Sa 
18:18) Gipakita ni Josephus nga ang Monyumen- 
to ni Absalom gipatindog nga “duha ka estadio 
[370 m, 1,214 p] ang gilay-on gikan sa Jerusalem.” 
(Jewish Antiquities, VII, 243 [x, 3]) Apan, ang tuk- 
mang nahimutangan sa Ubos nga Patag sa Saveh 
dili matino karong adlawa. 


SAVEH-KIRIATAIM [Patag nga Dapit sa Ki- 
riataim]. Ang dapit diin nakadaog si Kedorlaomer 
batok sa mga Emim. (Gen 14:5) Mopatim-awng 
mao kini ang patag nga duol o naglibot sa siyudad 
sa Kiriataim, sa S sa Jordan ug sa ulahi gitukod o 
gitukod pag-usab sa mga Rubenhon. (Num 32:37, 
Jos 13:15, 19) Gituohan sa mga geograpo nga ti- 
ngali ang Kiriataim nahimutang duol sa Quraiyat, 
mga 10 km (6 mi) sa KAK sa Dibon. 


SAVSA. Usa ka sekretaryo ni Haring David. 
— 1Cr 18:16, tan-awa ang SERAIAS Num. 2. 


SAYAW [Heb., sis]. Usa sa kinatulinan sa ta- 
nang mga langgam, nga sagad moabot sa gikus- 
gong kapin sa 100 km/oras (60 mko) ug makapatu- 
lin pa sa paglupad sa gikusgong mga 200 km/oras 
(120 mko) o kapin pa. Paspas nga ikapakapa niini 
ang iyang daw dili kapoyon nga taas, nipis, samag- 
galab nga mga pako sa dihang kini mosakdop ug 
mogukod sa iyang tukbonong insekto, ug magla- 
moy niini samtang naglupad. Sa upat ka matang sa 
mga sayaw nga makita sa Israel, ang Alpine swift 
(Apus melba) mao ang kinadak-an ug lahi tungod 
sa putig-kolor nga tiyan niini. Kini ang una sa tig- 
lalin nga mga sayaw nga makita sa Palestina sa ha- 
pit na ang tingpamulak, nga sa dili madugay hu- 

man niana sundan sa taas nga panon sa komon nga 
mga sayaw (Apus apus). Sila magsalag diha sa 
ngitngit nga mga dapit, sagad ilalom sa mga balis- 
bisan, ug usahay sulod sa lungag sa mga kahoy o 
sa kilid sa mga pangpang, ug ang ilang mga salag 
himoon ginamit ang mga uhot ug mga balhibo nga 
ipatapot pinaagi sa pilit nga laway nga gikan sa 
mga glandula niini nga langgam. Ang tiil sa sayaw 
dayag nga wala gidisenyo sa paglakaw o sa pagba- 
tog, busa kini nga langgam magkuha sa iyang ta- 
nang pagkaon ug sa iyang mga himoonong salag 
samtang naglupad ug usab moinom pinaagi sa 
pagsarap sa ibabaw sa tubig, kini mopahulay pi- 
naagi sa pagkumbitay sa kilid sa patindog nga 
mga butang. Ang pagpiyakpiyak sa sayaw daw usa 
ka honi sa pagbangotan ug kasubo. 

Ang pamatuod nga ang Hebreohanong sis mao 
ang sayaw gipakita pinaagi sa paggamit sa samang 
ngalan diha sa Arabiko alang niana nga langgam. 
Gituohan sa ubang mga eskolar nga kining ngala- 
na nagpasabot ug paghaguros, apan giisip sa uban 
nga kining ngalana nagrepresentar sa taliis nga 
pagpiyakpiyak sa sayaw nga nagpatunghag honi 
nga si-si-si. 

Si Ezequias, sa dihang naulian sa sakit, miingon 
sa usa ka mapalandongong pagkatagik nga mga 
pulong nga siya 'nagpadayon sa pagtuwit-tuwit 
sama sa sayaw, dayag nga sa usa ka masulub-ong 
paagi, ug ang manalagnang si Jeremias migamit sa 
tiglalin nga sayaw ingong sanglitanan sa dihang gi- 
badlong ang katawhan sa Juda tungod kay wala 
nila hatagig pagtagad ang panahon sa paghukom 
sa Diyos.--Isa 38:14: Jer 8:7. 


SAYOP, PAGPANGITAG-SAYOP. Ang sa- 
yop maoy usa ka pagpasagad, pagkapakyas, depek- 
to, pagkadili-hingpit, kini mahimong magkahulo- 
gan sa pagkapakyas sa pagbuhat ug matarong: 
usab, tulubagon tungod sa kapakyasan o tungod sa 
buhat nga dili matarong. (Ex 5:16, Sal 50:20, Mat 
18:15) Sumala sa Bibliya, ang usa ka sayop sagad 
nga nagtumong sa usa ka hinungdan nga mabasol 
ang usa o sa usa ka hinungdan nga ang usa dili 
uyonan. 

Pagpangitag-Sayop. Ang ekspresyon nga 
“pagpangitag-sayop” makita diha sa Hebreohanon 
ug Kristohanon Gregong Kasulatan. Sa Hebreoha- 
non kini ang hubad sa berbong riv, nga nagkahulo- 
gang “pakig-away” sa pisikal, binaba, o sa legal- 
hudisyal nga diwa. Busa, kini gihubad nga “away,” 
'pakigbisog, ug “maghusay ug usa ka legal nga 
kaso” (Gen 26:20, Deu 33:7; 1Sa 24:15), ingon man 
'pagbadlong' o 'pagpangitag sayop.'--Neh 5:7: 13: 
11, 17, 2b, Sal 103:9; tan-awa ang Away. 

Ang Gregong pulong nga ai:ti'a, nga makita diha 
sa ekspresyong 'pagpangitag sayop' o 'pagkakaplag 

ug sayop, gihubad usab nga “hinungdan,” “gika- 
sumbong,” ug “pasikaranan.” (Buh 13:28: 25:18, 
Mat 19:3) Si Pilato, human sa pag-imbestigar kang 
Jesu-Kristo pinasukad sa mga sumbong nga gipa- 
saka sa mga Hudiyo, walay nakaplagang sala ka- 
niya ug siya nagpahayag ngadto sa mga Hudi- 
yo sa tulo ka higayon: “Wala akoy nakaplagang 
sala [o, sayop] diha kaniya.” (Ju 18:38, 19:4, 6) 
Ang 'pagpangitag sayop o 'pagkakaplag ug sa- 
yop’ mao usab ang hubad sa Gregong pulong nga 
mem pho-mai, nga nagkahulogang “basolon, maba- 
sol.”---Rom 9:19, Heb 8:8. 

Mga Pagpakiglabot ni Jehova sa Masalay- 
pong Katawhan. Ang mga buhat ni Jehova 
nga Diyos maoy hingpit, walay-ikasaway (Heb., 
tamim', nga nagtumong sa usa ka butang nga ma- 
ayo, hingpit, walay-ikasaway), sama sa tanan ni- 
yang mga pulong ug mga buhat. (Deu 32:4, ftn sa 
Rbi8) Tungod niini ug tungod sa iyang pagkalabing 
gamhanan, siya makaingon, sama sa iyang pagtul- 
id kang Job: “May pakigtigi ba ang tigpangitag sa- 
yop [sa literal, usa nga nagkastigo, nagtul-id, nag- 
disiplina] batok sa Labing Gamhanan?” (Job 40: 
1, 2) Gipunting ni apostol Pablo nga ang Diyos adu- 
nay katungod nga makiglabot sa iyang mga li- 
nalang sumala sa Iyang gikahimut-an, maingon 
nga ang usa ka magkukulon maggama sa lainlaing 
matang sa mga sudlanan segun sa iyang gus- 
to. Ang Diyos adunay katuyoan sa pagtugot sa 
“mga sudlanan sa kapungot,” sama sa iyang gihimo 
kang Paraon, samtang siya nagpakitag kaluoy sa 
“mga sudlanan sa kaluoy,” ug kita walay katu- 
ngod nga mokuwestiyon sa Diyos labot niini.---Rom 
9:14-24. 

Sa laing bahin, sagad sayop ang mga paagi ug 
mga buhat sa tawo. Ang sala ug sayop mao ang pa- 
nulondon nga napanunod sa tanang tawo gikan 
kang Adan. (Rom 5:12, Sal 51:5) Apan si Jehova, 
nga walay-ikasaway, “nahibalo pag-ayo sa atong 
pagkaumol, nga nahinumdom nga kita abog,” ug 
siya maluluy-on. (Sal 103:13, 14) Iyang giisip ang 
matinumanon, masinugtanong si Noe ingong “wa- 
lay-ikasaway taliwala sa iyang mga katalirongan.” 
(Gen 6:9) Gisugo niya si Abraham, “Lakaw sa 
akong atubangan ug pamatud-i ang imong kauga- 
lingon nga walay-ikasaway.” (Gen 17:1) Bisan tuod 
nga kining mga tawhana maoy dili-hingpit ug na- 
matay, sila giisip ingong walay-ikasaway ni Jeho- 
va, kinsa “nagatan-aw sa kasingkasing.” (1Sa 16:7, 
itandi ang 2Ha 20:3, 2Cr 16:9.) Iyang gisugo ang Is- 
rael: “Pamatud-i ang imong kaugalingon nga wa- 
layikasaway kang Jehova nga imong Diyos.” (Deu 
18:13, 2Sa 22:24) Iyang gitagana ang iyang walay- 
ikasaway nga Anak (Heb 7:26) ingong halad lu- 
kat, ug pinasukad niini Iyang matawag kadtong 
nagpasundayag ug pagtuo ug pagkamasinugtanon 


SEAH 


nga “matarong,” o walay-ikasaway, samtang sa sa- 
mang higayon padayong naghupot sa iyang posis- 
yon ingong ang matarong ug walay-ikasaway nga 
Maghuhukom.--Rom 3:25, 26: tan-awa ang INTE- 
GRIDAD: PAGKAHINGPIT, KAHINGPITAN. 

Ang Pakigsaad sa Balaod. Si apostol Pablo 
nag-ingon nga ang Balaod maoy “espirituwal” ug 
“maayo” (Rom 7:14, 1Ti 1:8) ug human hisgoti ang 
ikanapulo nga sugo niini, siya nagpahayag nga 
“ang Balaod balaan, ug ang sugo balaan ug mata- 
rong ug maayo.” (Rom 7:7-12) Nan, nganong siya 
usab miingon: “Kon kadtong unang pakigsaad wa- 
lay-ikasaway, wala na unta pangitaig luna ang ika- 
duha”? (Heb 8:7) Si Pablo nagpatin-aw: “Siya [si Je- 
hova, pinaagi kang Jeremias] nakakaplag ug sayop 
[o, nagbasol] sa katawhan.” (Heb 8:8, 9: itandi ang 
Jer 31:31, 32.) Sa laing teksto iyang gipakita nga 
adunay butang nga dili mahimo sa Balaod, sam- 
tang kini “mahuyang pa pinaagi sa unod.” (Rom 
8:3) Dugang pa, iyang tin-awng gipasundayag nga 
ang pagkahingpit dili moabot pinaagi sa Leviha- 
nong pagkasaserdote nga kinahanglang usbon du- 
yog sa balaod nga pinaagi niini kini nagalihok, nga 
“ang Balaod walay nahimong hingpit”: ug nga ang 
mga gasa ug mga halad niini “dili makapahingpit 
sa tawo nga nagahimog sagradong pag-alagad kon 
bahin sa iyang tanlag.”---Heb 7:11, 12, 19: 9:9. 

Pagtagad sa mga Sayop sa Usag Usa. Ang 
Bibliya nagtambag kanato nga “magpadayon sa 
pag-antos sa usag usa ug kinabubut-on nga mag- 
pasaylo sa usag usa kon ang usa adunay reklamo 
batok sa lain.” (Col 3:13) Kon papanubagon kita sa 
tanan natong mga sayop, kitang tanan mahinuk- 
man. Daghang sayop ang mahimong palabyon la- 
mang, dayag nga ang usa ka Kristohanon dili mag- 
tinguha nga ibutyag sa publiko ang mga sayop sa 
iyang mga igsoon. Ang Kasulatan naghisgot bahin 
sa usa ka tawong daotan: “Nagalingkod ka ug naga- 
sulti batok sa kaugalingon nimong igsoon, ginabut- 
yag mo ang sayop batok sa anak sa imong inahan.” 
--Sal 50:16, 20. 

Apan, gisugo ni Jesu-Kristo ang iyang mga ti- 
nun-an kon unsay buhaton bahin sa pipila ka ser- 
yosong mga sala. Ingong unang lakang, siya nag- 
tambag: “Kon ang imong igsoon makasala, adtoa 
siya ug ipadayag ang iyang sayop [sa literal, “bad- 
longa siya"] tali kanimo ug kaniya lamang. Kon siya 
mamati kanimo, nakabig mo ang imong igsoon.” 
Dayon gjilatid ni Jesus ang mga lakang nga bu- 
haton kon mapakyas kining unang paningkamot. 
--Mat 18:15-17, tan-awa usab ang Gal 6:1. 

Usa ka Ministeryo nga Walay-Ikasaway. Si 
apostol Pablo, nga mapasalamaton ug mapabil- 
hon kaayo sa mahimayaong bahandi sa ministeryo, 
nag-amping sa paghimaya niini nga ministeryo pi- 
naagi sa pagbantay pag-ayo sa matag bahin sa 

iyang kinabuhi ug panggawi. Siya miingon diha sa 
iyang sulat ngadto sa kongregasyon sa Corinto: 
“Wala gayod kami maghatag ug bisan unsa nga hi- 
nungdan sa pagkapandol, aron nga ang among mi- 
nisteryo dili kakitaan ug sayop.” (2Co 6:3) Ang mga 
tawo nga naghagit sa pagkaapostol ni Pablo nakig- 
uban sa kongregasyon didto ug grabeng nangitag 
sayop ug nagbutangbutang kang Pablo aron sa 
pagtamay kaniya ug sa pagdaot sa iyang awtoridad 
diha sa kongregasyon ingong apostol. Kay nakaam- 
go niini ug nahibalo usab nga basin sila pangitaag 
sayop ug motungha ang mga suliran labot sa sala- 
pi, iyang gipasaligan ang kongregasyon nga iyang 
ipadala si Tito ug ang laing kasaligan nga igsoon 
nga gitudlo sa mga kongregasyon aron sa pagdu- 
mala sa mga amot. “Sa ingon,” misulat si Pablo, 
“kami nagalikay nga may si bisan kinsa nga maka- 
kitag sayop kanamo maylabot niining dakong amot 
nga among dumalahon. ”---2Co 8:16-21. 


SEAH. Usa ka sukod sa butang nga mala nga 
sumala sa rabbinikong mga tinubdan maoy katum- 
bas sa un-tersiya sa usa ka ephah. (Gen 18:6, 1Sa 
25:18, 1Ha 18:32, 2Ha 7:1, 16, 18) Sanglit ang 
ephah gibanabana nga katumbas sa 22 L, pinasu- 
kad sa arkeolohikanhong ebidensiya bahin sa ka- 
tumbas niini nga bath nga sukod alang sa likido 
(itandi ang Eze 45:11), ang seah maoy katumbas sa 
7.33 L. 


SEAL. Usa sa mga sakop sa banay ni Bani nga 
giawhag ni Esdras sa paghingilin sa ilang lang- 
yawng mga asawa ug mga anak.--Esd 10:10, 11, 
29, 44. 


SEALTIEL [Nangutana (Nagpakisayod) sa Di- 
yos]. Usa ka kaliwat ni Haring David ug katigula- 
ngan ni Jesus sa tribo ni Juda. Si Sealtiel gitawag 
nga anak nga lalaki ni Jehoiakin (Jeconias) ug gita- 
wag usab nga anak nga lalaki ni Neri. Si Sealtiel ug 
ang iyang igsoong lalaki nga si Pedaia parehong gi- 
tawag nga amahan ni Gobernador Zorobabel nga 
nabuhi human sa pagkadestiyero. 

Labot sa amahan ni Sealtiel: si Sealtiel gitala nga 
una sa mga anak nga lalaki nga natawo kang 
Jehoiakin sa panahon sa iyang pagkadestiyero. (1Cr 
3:17; Mat 1:12) Kon si Sealtiel naminyo sa wala hi- 
nganli nga anak nga babaye ni Neri nga pinaagi ka- 
niya gisubay ni Lucas ang talaan sa kagikan ni 
Jesus, tingali gitawag ni Lucas si Sealtiel ingong 
“anak ni Neri” sa pagkaagi nga siya maoy umagad 
nga lalaki ni Neri. Sama kini sa pagtawag ni Lucas 
sa ulahi kang Jose nga nangasawa kang Maria (da- 
yag nga anak nga babaye ni Heli) ingong “anak ni 
Heli.”--Luc 3:23, 27. 

Labot sa amahan ni Zorobabel: si Pedaia kas-a gi- 
punting ingong amahan ni Zorobabel (1Cr 3:19), 
apan ang igsoong lalaki ni Pedaia nga si Sealtiel 

(1Cr 3:17, 18) gipunting nga amahan ni Zorobabel 
diha sa tanang uban pang mga teksto. (Esd 3:2, 8; 
5:2, Neh 12:1, Hag 1:1, 12, 14; 2:2, 23: Mat 1:12, Luc 
3:27) Kon si Pedaia namatay sa dihang bata pa ang 
iyang anak nga lalaki nga si Zorobabel, ang kina- 
magulangang igsoon ni Pedaia nga si Sealtiel lag- 
mit mao ang nagpadako kang Zorobabel ingong 
iyang kaugalingong anak. O, kon si Sealtiel na- 
matay nga walay anak ug si Pedaia nakigminyo 
sa nabiyudang asawa ni Sealtiel agig pagsunod 
sa kahikayan nga minyoan ang nabiyudang asawa 
sa igsoon, ang anak nga lalaki ni Pedaia pinaagi sa 
asawa ni Sealtiel mao ang legal nga manununod ni 
Sealtiel. 


SEARIAS. Usa ka kaliwat ni Saul ug Jonatan: 
usa sa unom ka anak nga lalaki ni Azel.---1Cr 8:33- 
38, 9:44. 


SEAR-JASUB [Usa ka Nahibilin Lamang (Kad- 
tong mga Salin) ang Mobalik]. Ang unang anak nga 
lalaki ni Isaias. Si Sear-jasub miuban sa dihang gi- 
pahayag ni Isaias ang usa ka matagnaong mensa- 
he ngadto kang Haring Ahaz sa panahon nga si Ha- 
ring Peka sa Israel misulong sa Juda. (Isa 7:1, 3) Si 
Isaias ug ang iyang mga anak nga lalaki nagsilbing 
mga ilhanan ug mga milagro gikan kang Jehova 
diha sa Israel: busa ang ngalan ni Sear-jasub nag- 
tagna nga “usa ka nahibilin lamang ang mobalik” 
gikan sa pagkadestiyero sa Babilonya.--Isa 8:18; 
10:21. 


SEBA. 

1. Usa sa unom ka anak nga lalaki ni Cus.---Gen 
10:7, 8; 1Cr 1:9, 10. 

2. Usa ka yuta sa S sa Aprika. Diha sa Isaias 
43:3 ang Seba gihisgotan uban sa Ehipto ug Etio- 
pia (Cus) nga gihatag ingong lukat puli kang Ja- 
cob. Diha sa susamang talaan, gihisgotan sa Isaias 
45:14 ang “mga Sabeanhon” inay ang “Seba,” nga 
nagpakita nga ang katawhan sa Seba gitawag nga 
mga Sabeanhon. Kini nga mga bersikulo nagpasa- 
bot nga ang Seba maoy utlanan o sakop sa Etiopia. 
Gipaluyohan kini ni Josephus, kinsa miingon nga 
ang “Saba” nagtumong sa siyudad sa Meroë daplin 
sa Nilo ug sa dakong luna (Pulo sa Meroe) taliwala 
sa mga suba sa Nilo, Asul nga Nilo, ug Atbara. 
(Jewish Antiquities, Il, 249 [x, 2]) Ang paghisgot 
bahin sa mga Sabeanhon ingong “tag-as nga mga 
tawo” (Isa 45:14) gipamatud-an ni Herodotus (III, 
20) nga naghisgot sa mga Etiopianhon ingong “ang 
kinatas-an ug labing ambongan sa tanang tawo.” 
--Tan-awa ang Cus Num. 1 ug 2. 

Ang Meroe dugay na nga usa ka hinungdanong 
dapit sa patigayon. Lakip sa halayong mga dapit 
nga gihisgotan sa Salmo 72 sa dihang gihubit ang 
dominyo ug gahom sa usa nga itudlo ni Jeho- 


SEBADA 


va ingong Hari, ang Seba ug Sheba gihinganlan 
ingong mga dapit kansang mga hari motanyag ug 
gasa.--Sal 72:10, Joe 3:8. 


SEBADA [Heb., seorah: Gr., krithe]. Usa ka 
hinungdanong pagkaon nga lugas sa pamilya sa 
mga tanom nga Hordeum nga kasagarang gitanom 
sukad pa sa karaang kapanahonan hangtod karon. 
Usa kini sa bililhong mga produkto nga nagpaabot 
sa mga Israelinhon didto sa Yutang Saad, ug ang 
maong rehiyon nagpadayon ingong “usa ka yuta sa 
trigo ug sebada” hangtod niining adlawa.---Deu 
8:8. 

Ang Hebreohanong ngalan alang sa sebada 
(se'orah) kaamgid sa pulong alang sa “buhok” (se- 
ar) ug naghubit sa tag-as, pinong mga buhokbu- 
hok o bungotbungot nga maoy kinaiyanhong hitsu- 
ra sa uhay sa sebada. Kini dili daling mamatay nga 
tanom, nga makasugakod sa hulaw ug sa uban 
pang mga klima kay sa bisan unsang ubang mga 
tanom nga magpatunghag lugas. Kon gulang na, 
kini may gitas-ong mga 1 m (3 p), nga mas lagpad 
ug mga dahon kay sa trigo. 

Ang pagpangani sa sebada linaing gihisgotan 
diha sa madulaong mga hitabo sa basahon ni Ruth. 
Ang pagpananom ug sebada gibuhat sa Israel sa 
bulan sa Bul (Oktubre-Nobyembre) human sa sa- 
yong mga pag-ulan ug ang yuta mahimo nang da- 
rohon. (Isa 28:24, 25) Ang sebada dali nga mogu- 
lang kay sa trigo (Ex 9:31, 32), ug ang pagpangani 
magsugod sayo sa tingpamulak sa bulan sa Nisan 
(Marso-Abril), nga magsugod sa mainit nga Walog 
sa Jordan ug magpadayon ngadto sa mas habog, 
mas kasarangan ug temperatura nga mga dapit 
hangtod nga kini makaabot ngadto sa patag nga 
rehiyon ibabaw sa kabukiran sa S sa Jordan sa bu- 
lan sa Ziv (Abril-Mayo). Busa ang pagpangani sa 
sebada magsugod sa usa ka tinong panahon sa tuig 
(Ru 1:22, 2Sa 21:9), ug ang pagsugod niini maatol 
sa panahon sa Paskuwa, ug ang binangan itabyog 
sa saserdote sa ika-16 nga adlaw sa Nisan ingong 
mga unang bunga sa sebada.--Lev 23:10, 11. 

Ang sebada giisip nga kubos kay sa trigo, nga 
un-tersiya lamang sa bili sa trigo diha sa pa- 
nan-awon ni Juan sa Pinadayag 6:6. Kini komon 
kaayo ug daghan nga tungod niana gigamit kini 
ingong kompay alang sa mga kabayo ni Solomon 
(1Ha 4:28), ug ingon gihapon ang pagkagamit nii- 
ni hangtod sa modernong kapanahonan. Galingon 
kini aron mahimong harina ug himoong tinapay, 
sagad lingin nga tinapay (2Ha 4:42, Eze 4:12; Ju 6: 
9, 13), ug usahay isagol sa ubang mga lugas.---Eze 
4:9. 

Bisan tuod nga mao gayod kiniy kanunayng pali- 
ton sa mga kabos tungod kay barato, walay gihis- 
gotan nga ang sebada gitamay sa mga Israelinhon, 


SEBAM 


bisan niadtong makaarang sa pagpalit ug trigo. 
Busa kini gilakip sa mga pagkaon nga gitagana 
ngadto sa kaubanan ni Haring David sa ilang pag- 
abot sa Gilead sa panahon sa pag-alsa ni Absalom. 
(2Sa 17:27-29) Si Solomon nagtagana kang Hiram 
ug 20,000 ka cor (4,400 kl) nga sebada lakip sa sa- 
mang gidaghanon sa trigo, ug ingon man usab 
daghan kaayong lana ug bino ingong abiyo alang sa 
mga sulugoon sa hari sa Tiro nga nag-andam ug 
mga materyales alang sa templo. (2Cr 2:10, 15) La- 
kip sa gipangayong tributo ni Haring Jotam sa Juda 
gikan sa hari sa Ammon mao ang 10,000 ka cor 
(2,200 kl) nga sebada. (2Cr 27:5) Human malaglag 
ang Jerusalem, ang mga tawo nga dili buot mama- 
tay sa mga kamot sa mamumunong si Ismael nag- 
pasalig kaniya nga sila adunay “tinagoang mga ba- 
handi sa uma, trigo ug sebada ug lana ug dugos.” 
--Jer 41:8. 

Bisan pa niana, ang sebada maoy komon ug ba- 
ratohon nga pagkaon, ug ang ubang mga komenta- 
rista nag-ingon nga kini nga mga kalidad maoy 
gihawasan sa “usa ka lingin nga tinapay sa seba- 
da” nga nakita diha sa damgo sa Midianhon ug 
nagsimbolo sa gamayng kasundalohan ni Gideon. 
--Huk 7:13, 14. 

Si Oseas mibayad ug 15 ka pirasong plata (kon 
siklo, $33) ug usa ug tunga ka homer (330 L) nga 
sebada aron tubson ang mananapaw nga babayeng 
si Gomer ingong iyang asawa (Os 1:3, 3:1, 2), usa 
ka bili nga giisip sa ubang mga komentarista nga 
maoy bug-os nga kantidad sa usa ka ulipon, 30 ka 
siklong plata ($66). (Ex 21:32) Ang ‘halad sa panga- 
bugho' nga gipangayo sa Balaod labot sa usa ka la- 
laki nga nagsuspetsa sa iyang asawa sa seksuwal 
nga pagluib maoy ikanapulo sa usa ka ephah (2.2 L) 
nga harina sa sebada. (Num 5:14, 15) Ang sebada 
gigamit usab ingong pangsukod, sanglit ang gidag- 
hanon nga gikinahanglan aron pugsan ang usa ka 
umahan mao ang legal nga paagi sa pagtino sa bili 
sa umahan.--Lev 27:16. 


SEBAM.  lagmit nga laing ngalan sa Sibma. 
--Num 32:3, 38, tan-awa ang SIBMA. 


SEBANIAS. 

1. Usa ka saserdote nga nagpatokar ug trompe- 
ta diha sa parada nga miduyog sa arka sa pakigsa- 
ad ngadto sa Jerusalem sa adlaw ni David.--1Cr 
15:3, 24. 

2. Usa ka balay o banay sa mga saserdote nga 
kaliwat sa amahan nga gihawasan ni Jose sa mga 
adlaw ni Joiakim nga manununod sa Hataas nga 
Saserdoteng si Jesua. (Neh 12:12, 14) Diha sa halos 
susamang talaan sa mga saserdote nga namalik 
uban kang Zorobabel niadtong 537 W.K.P., ang 
ngalan ni Secanias ang makita inay nga kang Seba- 
nias. (Neh 12:1-7) Panahon sa pagkagobernador ni 

Nehemias, usa ka membro sa samang banay o sa 
pipila ka indibiduwal nga saserdote nga may sa- 
mang ngalan ang nagpamatuod sa pakigsaad sa 
nasod nga gihimo niadtong higayona.--Neh 10:1, 
4, 8. 

3. Usa sa mga Levihanon o usa ka hawas sa Le- 
vihanong banay nga may samang ngalan, kataliro- 
ngan ni Esdras ug Nehemias, nga nanguna sa mga 
Hudiyo diha sa usa ka pag-ampo sa pagsugid sa 
sala, ug human niana sila naghimo ug nagtimbre 
ug usa ka pakigsaad sa pagkamatinumanon.---Neh 
9:4, 5, 38, 10:1, 9, 10. 

4. Laing Levihanon nga nagpamatuod sa sa- 
mang kasaligang kontrata, pinaagi sa iyang kauga- 
lingong ngalan o kaha sa ngalan sa usa ka katigu- 
langan.--Neh 9:38, 10:9, 12. 


SEBARIM [Mga Kubkobanan]. Ang dapit diin 
gigukod sa mga tawo sa Ai ang mga Israelinhon sa 
dihang sila napildi sa ilang mga kaaway human 
makasala si Acan. (Jos 7:5) Ang nahimutangan ni- 
ini wala mahibaloi, gawas lamang sa gihisgotan 
nga kini haduol sa Ai. Gipalabi sa pipila ka maghu- 
hubad nga hubaron ang Hebreohanong termino 
ingong “mga ginama nga bato” o “mga kubkobanan 
ug bato” inay nga “Sebarim. "---BE, Le. 


SEBAT. Ang ngalan sa ika-11 nga lunar nga 
bulan sa sagradong kalendaryo sa mga Hudiyo hu- 
man sa pagkadestiyero, apan ang ikalima nga bu- 
lan sa sekular nga kalendaryo. (Zac 1:7: Deu 1:3, 
1Cr 27:14) Kini katumbas sa bahin sa Enero ug ba- 
hin sa Pebrero. Ang kahulogan niini nga ngalan dili 
matino. 

Kining bulana sa tungatunga sa tingtugnaw mo- 
patim-awng magsugod human sa kinakusgan nga 
mga pagbunok sa ulan apan panahon pa giha- 
pon sa kusog nga mga pag-ulan. Ang aberids nga 
temperatura moabot ug mga 7°C. (45° F.) sa Je- 
rusalem ug mas taas ug mga napulo ka grado 
ubay sa Baybayon sa Mediteranyo. Ang rosason ug 
puti nga mga bulak sa kahoyng almendras maoy 
unang magpadan-ag sa talan-awon sa tingtugnaw 
ug magpaila sa pag-abot sa tingpamulak. 

Sa Sebat walay gisaulog nga bisan unsang kapis- 
tahan diha sa rekord sa Bibliya. 


SEBER [lagmit, Bali: Kadaot: Pagkahagsa]. Usa 
ka anak nga lalaki ni Caleb pinaagi kang Maaca nga 
iyang puyopuyo, sa tribo ni Juda.--1Cr 2:48. 


SEBNA  [lagmit pinamubo sa Sebanias]. Usa ka 
opisyal ni Haring Ezequias. Dihay higayon nga si 
Sebna mao ang “piniyalan . . . nga nagdumala sa 
balay,” lagmit iya ni Ezequias---usa kini ka dungga- 
non nga posisyon. Apan si Jehova nagsugo kang 
Isaias sa pagsaway kang Sebna, nga nagtagna nga 
siya 'palagpoton gikan sa iyang posisyon, dayag 

nga tungod kini sa iyang garbo ug pagpangitag hi- 
maya, nga gipakita pinaagi sa pagtukod ug kauga- 
lingong bantaaw nga lubnganan. Ang iyang taas 
nga besti, paha, ug dominyo, lakip “ang yawi sa ba- 
lay ni David,” gihatag hinuon ngadto sa “alagad sa 
Diyos nga si Eliakim. --Isa 22:15-24. 

Hinuon, si Sebna wala tangtangi sa tanang pribi- 
lehiyo, kay sa dihang gihulga ni Senakerib ang Je- 
rusalem niadtong 732 W.K.P. ug si Eliakim nahi- 
mong piniyalan, si Sebna mao ang sekretaryo sa 
hari nga gipadala uban kang Eliakim ug sa tigtala 
aron makigsulti kang Rabsake. Ilang gitaho ngadto 
kang Ezequias ang maong mga gipamulong nga gi- 
nisi ang ilang mga besti, ug dayon gipaadto sila 
kang Isaias aron magpakisayod kang Jehova.---2Ha 
18:18-19:7, Isa 36:3-37:7. 


SEBRA [Heb., pete]. Usa ka hayop nga pamil- 
ya sa kabayo nga ang hitsura ug mga kinaiya ka- 
amgid sa ihalas nga asno, apan kini daling mailhan 
gikan sa asno tungod sa dagtom o itom nga mga 
budlis niini. Ang mga budlis nagsilbing takoban sa 
hitsura sa sebra nga tungod niana bisan ang mga 
tawong lumad nga igmat ug mata sagad dili maka- 
matikod sa ilang presensiya sa gilay-ong 40 o 50 m 
lamang (130 o 160 p). Ang hait nga panan-aw ug 
maayong panimaho sa sebra, maingon man ang 
iyang katulin nga modagan, nagsilbing usa ka pro- 
teksiyon batok sa kumakaon ug karne nga mga ma- 
nanap. Gikataho nga kini nga hayop makadagan ug 
64 km/oras (40 mko) sa iyang unang pagsutoy. Du- 
gang pa, ang mga kuko ug mga ngipon niini maoy 
epektibong mga hinagiban sa pagdepensa. 

Ang sebra maoy usa ka ihalas nga hayop nga li- 
sod mansohon. (Job 24:5, 39:5; Isa 32:14) Ang mga 
sebra kasagaran manibsib sa mga balili. (Job 6:5; 
Jer 14:6) Sila kanunayng magatagbaw sa ilang ka- 
uhaw (Sal 104:11) ug panagsa rang mopalayo ug 
kapin sa 8 km (5 mi) gikan sa tubig. 

Ang kagahian sa mga sebra ug ang kahigal kaa- 
yo sa baye kon mangulag gigamit sa pag-ilustrar sa 
pagkaindependente ug pagkamananapaw sa suki- 
han nga Israel. (Jer 2:24; Os 8:9) Ang manulonda 
ni Jehova nagtagna nga ang anak nga lalaki ni 
Abraham nga si Ismael mahimong “usa ka tawo 
nga samag sebra.” Lagmit nagtumong kini sa usa 
ka mabangis ug independenteng tinamdan, ingon 
sa gipasabot sa mga pulong: “Ang iyang kamot ma- 
himong batok sa matag usa.”---Gen 16:12. 

Ang “onager” ug “ihalas nga asno” maoy laing 
tukma nga mga hubad sa Hebreohanong pulong 
nga pe're'.--Job 6:5, ftn sa Rbi8. 


SEBUEL |Siya Mibalik sa Diyos: Binihag sa Di- 
yos]. Ang duha ka lalaki nga ginganlag Sebuel pa- 
rehong gitawag usab ug Subael. 


SECANIAS 


1. Usa ka Levihanong anak nga lalaki o kaliwat 
ni Gersom nga anak nga lalaki ni Moises. (1Cr 23: 
15, 16) Gitala ang balay o banay sa amahan ni Se- 
buel (Subael) sa dihang giorganisar pag-usab ni 
David ang mga buluhaton sa mga Levihanon (1Cr 
24:20, 30b, 31), nga gihatagan ug mga katungda- 
nan nga lakip ang pag-atiman sa mga tipiganan. 
--ICr 26:24. 

2. Usa sa mga anak nga lalaki ni Heman ug usa 
ka batid nga maghohoni nga gipili pinaagig ripa 
aron mangulo sa ika-13 nga dibisyon sa mga mag- 
hohoni sa sangtuwaryo.--1Cr 25:4, 6, 9, 20. 


SECACA [gikan sa lintunganayng pulong nga 
nagkahulogang “tabonan, salipdan”]. Usa ka siyu- 
dad sa kamingawan sa Juda. (Jos 15:20, 61) Ang 
Secaca sagad gituohan nga mao ang Khirbet es- 
Samrah, diha sa usa ka bungtod nga mga 6 km 
(3.5 mi) sa K sa amihanang bahin sa Patayng Da- 
gat. Anaa kini sa kinapusoran sa el Buqei'a (Biq'at 
Hureqanya), usa ka umaw nga patag ibabaw sa bu- 
kid, sa amihanang bahin sa Kamingawan sa Juda. 


SECANIAS [Pinuy-anan ni Jehova]. 

1. Usa ka kaliwat ni Aaron kansang balay o ba- 
nay sa amahan gipili pinaagig ripa ingong ika-10 sa 
24 ka dibisyon sa mga saserdote nga giorganisar ni 
David.— 1Cr 24:1-3, 7, 11. 

2. Usa siya niadtong mga gisaligan nga matino 
ang patas nga pag-apod-apod sa mga ikapulo ug sa 
ubang mga amot diha sa mga siyudad sa mga sa- 
serdote sa panahon sa paghari ni Ezequias.---2Cr 
31:12, 15. 

3. Usa ka saserdote nga mipauli sa Jerusalem 
kauban ni Zorobabel.--Neh 12:1, 3, 7: tan-awa ang 
SEBANIAS Num. 2. 


4. Usa ka balay o banay sa amahan nga nagha- 
was sa usa ka grupo nga mipauli kauban ni Esdras 
niadtong 468 W.K.P.--Esd 8:1, 3. 

5. Pangulo sa banay sa amahan ni Zatu, diin 300 
ka lalaki nga sakop niini nga banay ang mipauli ka- 
uban ni Esdras; anak nga lalaki ni Jahaziel.---Esd 8: 
1,5. 

6. Ang “anak nga lalaki ni Jehiel sa mga anak ni 
Elam” nga misugyot kang Esdras sa paghimog pa- 
kigsaad, ug pinaagi niini kadtong didto sa napasig- 
uling Juda nga may langyawng mga asawa mibo- 
luntaryo sa pagpapahawa kanila.---Esd 10:2-4. 

7. Amahan sa Semaias nga naghimog pagpang- 
ayo sa paril sa Jerusalem.---Neh 3:29. 

8. Ugangang lalaki ni Tobias nga Ammonhanon, 
anak ni Ara.---Neh 4:3, 6:17, 18. 

9. Usa ka kaliwat ni David nga nabuhi human 
sa pagkadestiyero sa Babilonya.--1Cr 3:5, 9, 10, 
21, 22. 


SECU 


SECU. Lagmit mao ang ngalan sa usa ka dapit 
nga may dakong atabay diin si Saul nagpakisayod 
kon hain si David ug Samuel. (1Sa 19:21, 22) Ang 
Secu duol sa Rama, apan ang tukmang nahimuta- 
ngan niini wala mahibaloi karon. Inay nga gamiton 
ang ngalan sa dapit nga “Secu,” ang pipila ka esko- 
lar, nga misunod sa pipila ka Grego ug Latin nga 
mga manuskrito, mipabor sa paggamit sa mga eks- 
presyon sama sa “ang giokanan sa upaw nga bung- 
tod [habog nga dapit].”--JB, AT. 


SEDA. Ang kinalig-onan sa natural nga mga la- 
not nga gigamit sukad pa sa karaang kapanahonan 
sa paghimog maanindot ug gaanon nga panapton. 
Ang seda ginama sa lainlaing matang sa mga han- 
tatawo ug ilabina sa Chinese silkworm nga mokaon 
ug mga dahon sa mulberi ug magpagulag pluwido 
nga mogahi ug mahimong pino nga mga hilo diin 
gikan niini maporma ang usa ka uloran. Dihay mga 
panaptong seda nga gituohan sa mga arkeologo 
nga gihablon kapin sa 2,000 ka katuigan kanhi, ug 
kini nakaplagan sa mga lubnganan sa usa ka Feni- 
cianhong sementeryo duol sa Sabrata, Libya. 

Ang paggalam ug silkworm o ulod nga tiggamag 
seda mopatim-aw nga nagsugod sa Tsina ug gikan 
didto mikaylap ngadto sa ubang kayutaan, sama sa 
India. Ang mga Grego naghubit sa mga butang 
nga hinimo sa seda ingong siri:kos', busa naglang- 
kit sa seda uban sa “Seres” (kasagarang giila nga 
mao ang mga Insek). Ang seda gitala sa Kasulatan 
nga lakip sa mahalon nga mga baligya nga gipalit 
sa “Dakong Babilonya. ”--Pin 18:2, 11, 12. 

Ang pipila ka hubad sa Bibliya migamit sa “seda” 
alang sa Hebreohanong pulong nga me'shi diha sa 
Ezequiel 16:10, 13. (AS, AT, KJ, JP, Le, Mo, Ro, RS) 
Sumala sa rabbinikong tradisyon, ang me'shi nag- 
tumong sa seda; apan kini dili tino. Tungod niana, 
ang Bag-ong Kalibotang Hubad, nga gipaluyohan 
sa modernong mga leksikograpo, naghubad niini 
nga “mahalong panapton.” 


SEDEUR  [lagmit, Kahayag sa Labing Gamha- 
nan]. Usa ka Rubenhon kansang anak nga lalaki 
nga si Elizur gitudlo ni Jehova nga mahimong pa- 
ngulo sa ilang tribo didto sa kamingawan.--Num 
1:5; 2:10, 7:30, 35; 10:18. 


SEDRO [Heb., @rez]. Ang mga kahoyng sedro, 
ug ilabina ang mga sedro sa Lebanon, nabantog sa 
kapanahonan sa Bibliya ug ilabinang ilado diha sa 
asoy sa pagtukod sa templo ni Solomon. 

Ang sedro sa Lebanon (Cedrus libani) maoy usa 
ka habog nga kahoy nga dako kaayo, nga may la- 
wom, lig-ong mga gamot. Ang dakong kalasangan 
niini nga mga sedro milukop kanhi sa kabukiran 
sa Lebanon, apan karong adlawa diyutay na la- 
mang nga kakahoyan ang nagpabilin tungod sa 

dili-maalamong paggamit niini ug wala ipasig-uli 
ang mga kahoy pinaagi sa tukmang konserbasyon 
ug sa pagpugas pag-usab ug bag-ong mga binhi. 
Ang mga kadaot tungod sa gubat nakaamot usab 
sa pagkunhod sa mga kahoy. (Isa 14:5-8) Hinuon, 
ang nahibiling mga kahoy nindot gihapon tan- 
awon.--Itandi ang Aw 5:15. 

Ang mga sedro usahay moabot sa gitas-ong 
37 m (120 p) ug ang punoan adunay sirkumperen- 
siya nga moabot ug 12 m (40 p). Ang tag-as, mo- 
sanggaka nga mga sanga, nga misanga nga paba- 
bag gikan sa punoan, mahimong may katibuk-ang 
sirkumperensiya nga mga 60 hangtod sa 90 m 
(200 hangtod sa 300 p). Ang mga kahoy daw por- 
mag piramide sa dihang linghod pa apan moanam- 
anam kalapad ang tumoy samtang kini mogulang 
na. Ang mga sanga dayag nga motubo nga paba- 
bag nga maghuntahunta o maglut-odlut-od (inay 
nga maglanggikitay), ug ang mga sanga may lig- 
ngin nga samag-bulak nga mga piyoos ug nalukop 
sa sanag-berde nga mga tunggoytunggoy nga mga 
1.3 sm (0.5 pul.) ang gitas-on, ug kapehon ug bu- 
lok nga mga kono (cone) nga mopagula ug humot 
nga salong. Ang panit maoy pulahon-kape ug gas- 
pangon kaayo. Ang punoan tuboan ug daghang 
buko kon gulang na. 

Ang kahoy sa sedro pulahon ug kolor, walay mga 
buko, ug gipabilhan pag-ayo nga materyales alang 
sa pagpanukod tungod sa kaanindot, kahumot, ka- 
lig-on, ug pagkadili daling atakehon niini sa insek- 
to. (Aw 1:17, 4:11) Gigamit kini sa Fenicianhong 
mga tighimog barko alang sa ilang mga palo. (Eze 
27:5) Si Haring Hiram sa Tiro nagpadalag mga 
tawo ug mga materyales aron sa pagtukod ug “usa 
ka balay nga sedro” alang kang David didto sa Je- 
rusalem. (2Sa 5:11, 7:2; 2Cr 2:3) Si Solomon sa ula- 
hi migamit ug kahoyng sedro diha sa templo aron 
himoong mga sagbayan (1Ha 6:9), haklap sa hala- 
ran sa insenso (1Ha 6:20), ug ingong bungbong o 
panghaklap sa tanang sulod nga bahin sa templo 
aron nga “walay bato nga makita.” (1Ha 6:15-18) 
“Ang Balay sa Lasang sa Lebanon,” nga gitukod sa 
ulahi, lagmit ginganlan sa ingon tungod sa 45 ka 
haligi niini nga mga kahoyng sedro. (1Ha 7:2, 3) 
Ang sedro gigamit usab sa Portiko sa Trono ug sa 
sawang sa templo.---1Ha 7:7-12. 

Tungod sa kadaghang kahoy nga sedro nga ga- 
miton, gikinahanglan ang pagtrabaho sa libolibo ka 
trabahante aron sa pagputol sa mga kahoy, ug dad- 
on kini ngadto sa Tiro o sa Sidon sa daplin sa bay- 
bayon sa Mediteranyo, ug himoon kining mga ga- 
kit, ug palutawon kini ngadto sa baybayon, lagmit 
ngadto sa Jope. Dayon kini hakoton latas sa kamad- 
an ngadto sa Jerusalem. Kini gihimo tungod sa ka- 
sabotan tali ni Solomon ug Hiram. (1Ha 5:6-18, 2Cr 
2:3-10) Human niadto nagpadayon pagdaghan ang 

mga tabla, maong gikaingon nga gihimo ni Solo- 
mon ang 'kahoyng sedro ingon kadaghan sa ka- 
hoyng sikomoro’ panahon sa iyang paghari.---1Ha 
10:27: itandi ang Isa 9:9, 10. 

Human sa pagkadestiyero, ang mga kahoyng 
sedro gikan sa Lebanon gigamit pag-usab alang sa 
buluhatong pagtukod pag-usab sa templo.---Esd 
EHE 

Mahulagwayong Paggamit. Diha sa Ķasula- 
tan ang dakong sedro gigamit nga mahulagwayon 
sa paghawas sa kahalangdon, kahabog, ug kalig-on, 
tinuod man o mopatim-aw lang nga tinuod. (Eze 
31:2-14: Am 2:9; Zac 11:1, 2) Busa, si Haring Jehoas 
sa Israel nagtubag kang Haring Amazias sa Juda 
pinaagig makapahugnong insulto sa dihang iyang 
gitandi ang gingharian ni Amazias sa usa ka “tuno- 
kong bunglayon” samtang nagtandi sa iyang kau- 
galingong gingharian sa usa ka gamhanang sedro 
sa Lebanon. (2Ha 14:9, itandi ang Huk 9:15, 20.) Gi- 
hatagan ug dakong importansiya ang sedro diha sa 
tigmo ni Ezequiel (kap 17), diin ang hari ug ang 
mga prinsipe sa Juda gitandi sa tumoy sa usa ka 
sedro sa Lebanon nga gidala ngadto sa Babilonya. 
(Eze 17:1-4, 12, 13) Human niana, ang Mesiyas ma- 
tagnaong gilarawan ingong usa ka gamayng sanga 
gikan sa kinatumyan sa sedro, nga gitanom ni Je- 
hova sa ibabaw sa usa ka taas nga bukid.---Eze 
17:22-24: itandi ang Isa 11:1, Jer 23:5, 33:15, Sal 
2:6, Pin 14:1; Dan 4:17. 

Ang kahoyng sedro nga gigamit sa mga Israelin- 
hon didto sa kamingawan dayag nga maoy usa ka 
matang sa sedro nga lahi nianang naggikan sa Le- 
banon. Gituohan nga kini mao ang kapehon ug bu- 
nga nga sedro (Juniperus oxycedrus) ug ang Feni- 
cianhon nga junipero (Juniperus phoenicia), nga 
parehong nailhan pag-ayo diha sa desyertong rehi- 
yon sa Sinai. Ang pipila ka rituwal sa paglunsay na- 
nginahanglan sa paggamit sa kahoy nga sedro, ug 
tingali tungod kay kini dili daling madunot, giga- 
mit kini dinhi ingong simbolo sa pagkawalay-kadu- 
notan o sa pagkawalay-sakit.--Lev 14:2-7, 49-53: 
Num 19:6. 

Dayag nga ang sedro gigamit sa mahulagwa- 
yong paagi sa dili paborable ug sa paborableng 
diwa. Kini nahimong simbolo sa pagkalabaw ta- 
liwala sa dili-matinumanon ug materyalistikong 
mga hari sa Juda ug nagsimbolo sa ilang pagkama- 
pahitas-on ug sayop nga pagbatig kasegurohan. 
(Jer 22:13-15, 23: Isa 2:11-13) Bisan pa niana, ang 
pagturok ug ang pagtubo sa tawong matarong gi- 
pakasama nianang maayong pagkagamot nga sed- 
ro. (Sal 92:12, itandi ang Isa 61:3 sa Sal 104:16.) 
Busa, samtang sa usa ka bahin si Jehova nagpada- 
yag sa iyang gahom pinaagi sa pagbali sa gamha- 
nang mga sedro sa Lebanon ug “nagpaluksolukso 
kanila sa kabukiran sama sa mga nating baka” (Sal 

29:4-6), sa laing bahin siya nagtagna nga iyang pa- 
tuboon ang sedro bisan sa mga rehiyon sa kami- 
ngawan (Isa 41:19, 20) ug nagpili niini taliwala sa 
mga kahoy ingong usa sa daghang mga linalang 
nga modayeg sa iyang halangdong ngalan.---Sal 
148:9, 13. 


SEERA [gikan sa lintunganayng pulong nga 
nagkahulogang “nahibilin”]. Usa ka anak nga baba- 
ye ni Epraim o sa iyang anak nga lalaki nga si Be- 
ria. Si Seera gihisgotan nga nagtukod o nagpundar 
sa ubos ug sa ibabaw nga Bet-horon ug sa Uzen- 
seera, bisan tuod nga lagmit gihimo kini sa pipila 
sa iyang mga kaliwat.--1Cr 7:22-24. 


SEGUB [Hataas: Gipanalipdan]. 

1. Anak nga lalaki ni Hesron ug amahan ni Jair 
sa tribo ni Juda.— 1Cr 2:21, 22. 

2. Ang kamanghorang anak nga lalaki ni Hiel 
nga taga-Bethel. Ingong katumanan sa tunglo ni 
Josue, si Segub namatay sa dihang gitukod pag- 
usab sa iyang amahan ang Jerico sa panahon sa 
paghari ni Haring Ahab.---Jos 6:26, 1Ha 16:34. 


SEGUNDO [gikan sa Lat., nga nagkahulogang 
“Ikaduha"]. Usa ka Kristohanon nga taga-Tesaloni- 
ca nga mikuyog kang Pablo latas sa Macedonia pa- 
ingon sa Asia Minor sa dihang si Pablo mibiyahe 
pabalik sa iyang ikatulong misyonaryong panaw, 
lagmit sa tingpamulak sa 56 K.P. Wala isulti kon 
unsa ka layo nga mikuyog si Segundo kang Pablo. 
--Buh 20:3-5. 


SEHARIAS [Si Jah Nangita]. Pangulo sa usa 
ka Benjaminhong banay nga nanimuyo sa Jerusa- 
lem; anak nga lalaki o kaliwat ni Jeroham.---1Cr 8: 
1, 26-28. 


SEIR [gikan sa lintunganayng pulong nga nag- 
kahulogang “manglimbawot,” lagmit nagtumong sa 
daghag kahoy nga kabungtoran, o, lagmit nag- 
kahulogang “Manglimbawot (Mangurog) sa Kali- 
sang']. 

1. Usa ka “Horihanon” kansang pito ka “anak 
nga lalaki” maoy mga sultan sa yuta sa Seir sa wala 
pa magpuyo niini si Esau (Edom). (Gen 36:20, 21, 
29, 30; 1Cr 1:38; itandi ang Gen 14:4-6.) Si Seir lag- 
mit nagpuyo sa bukirong rehiyon sa H sa Patayng 
Dagat, ug kining dapita tingali ginganlan sumala sa 
iyang ngalan. Dili matino kon kini bang pito ka 
“anak nga lalaki” ni Seir maoy iya gayong mga anak 
o iyang ulahing mga kaliwat.— Tan-awa ang ANAH, 
DISON. 

2. Ang bukirong rehiyon tali sa Patayng Dagat 
ug sa Gulpo sa ‘Aqaba. (Gen 36:8, 30; Deu 2:1, 8) Sa 
panahon ni Abraham ang mga Horihanon nagpuyo 
sa Seir. (Gen 14:6) Sa ulahi, ang apong lalaki ni Ab- 
raham nga si Esau nagpundar ug kapanginabuhian 


SEIRA 


sa Seir, samtang ang iyang kaluha nga si Jacob 
nagpuyo sa Padan-aram. (Gen 32:3) Apan mopa- 
tim-aw nga si Esau wala madayon pagbalhin sa 
Seir hangtod sa panahon nga nakabalik na si Jacob 
sa Canaan. (Gen 36:6-9) Sa kataposan, ang mga ka- 
liwat ni Esau, ang mga Edomhanon, nagpapahawa 
sa mga Horihanon (Deu 2:4, 5, 12; Jos 24:4), ug ang 
yuta sa kapulihay gitawag ug Edom. Apan, ang 
mas unang ngalan nga Seir gigamit usab sa pagtu- 
mong sa mga kaliwat ni Esau ug sa dapit nga ilang 
gipuy-an. (Num 24:18, itandi ang 2Ha 14:7; 2Cr 
25:11.) Mopatim-aw nga sa panahon sa paghari ni 
Haring Ezequias ang mga tawo sa tribo ni Simeon 
miadto sa Bukid sa Seir, ug human nga ilang gipa- 
matay ang nahibilin sa mga Amalekanhon, ang 
mga Simeonhon mipuyo didto. (1Cr 4:41-43) Alang 
sa mga detalye bahin sa geograpiya ug kasaysayan 
sa Seir, tan-awa ang EDoM, EDOMHANON. 

3. Usa ka bukid tali sa Baala (Kiriat-jearim) ug 
Kesalon sa A nga utlanan sa teritoryo sa Juda. (Jos 
15:10) Gituohan sa kadaghanan nga ang Seir mao 
ang tagaytay nga mga 15 km (9.5 mi) sa K sa Je- 
rusalem, nga sa habagatang kiliran niini nahimu- 
tang ang balangay sa Shoresh. 


SEIRA [gikan sa lintunganayng pulong nga 
nagkahulogang “manglimbawot,” lagmit nagtu- 
mong sa daghag kahoy nga kabungtoran]. Ang 
dapit nga giikyasan ni Ehud human patya ang 
Moabihanon nga si Haring Eglon. Ang tukmang 
nahimutangan niini, diha sa usa ka dapit sa buki- 
rong rehiyon sa Epraim, wala mahibaloi karong ad- 
lawa.--Huk 3:26, 27. 


SEKEM [Bahin [nga Yuta]. 

1. Ang anak nga lalaki sa Hivihanong pangulo 
nga si Hamor. (Gen 33:19, Jos 24:32) Human mo- 
puyo si Jacob duol sa siyudad sa Sekem (tan-awa 
ang Num. 4), ang iyang anak nga babayeng si Dina 
misugod sa pagpakig-uban sa mga babaye sa ma- 
ong siyudad. Ang lalaki nga si Sekem, nga gihubit 
ingong “ang labing dungganon sa tibuok balay sa 
iyang amahan,” nakakita kang Dina ug “mihigda 
uban kaniya ug miamong-among kaniya.” Dayon 
nahigugma siya kang Dina ug buot makigminyo 
kaniya. Apan nangasuko pag-ayo ang mga anak 
nga lalaki ni Jacob tungod sa nahitabo ug, “uban 
ang limbong,” miingon nga ngadto lamang sa tinu- 
ling mga lalaki makahimo sila ug mga kahikayan sa 
kaminyoon. Miuyon niini si Sekem ug ang iyang 
amahan nga si Hamor, ug ilang gikombinsir ang 
mga Sekemnon nga magpatuli. Apan, sa wala pa 
mamaayo ang kalalakin-an sa Sekem tungod sa 
pagpatuli, ang mga anak nga lalaki ni Jacob nga si 
Simeon ug Levi miatake sa siyudad, ug ilang gipa- 
tay si Hamor, Sekem, ug ang tanang ubang kalala- 
kin-an.---Gen 34:1-31. 

2. Usa ka anak nga lalaki ni Gilead sa tribo ni 
Manases. Si Sekem nahimong pangulo sa banay sa 
mga Sekemnon, nga lahi ra sa Canaanhong mga 
molupyo sa Sekem.--Num 26:28, 30, 31; Jos 17:2. 

3. Usa ka anak nga lalaki ni Semida sa tribo ni 
Manases.--1Cr 7:19. 

4. Usa ka karaang siyudad nga gituohang mao 
ang Nablus o sa mas tukma, ang kasikbit nga Tell 
Balata. (Sal 60:6; 108:7; HULAGWAY, Tomo 1, p. 530) 
Kay anaa sa S nga tumoy sa hiktin nga walog 
nga milatas tali sa Bukid sa Gerizim ug sa Bukid 
sa Ebal, ang Tell Balata nahimutang mga 48 km 
(30 mi) sa A sa Jerusalem. Kini adunay daghang 
suplay sa tubig, ug sa S mismo sa maong dapit 
adunay usa ka tabunok nga patag. Sa kakaraanan 
maayo kaayo ang nahimutangan sa Sekem sanglit 
anha man moagi niini ang mga mopanaw paingon 
sa S-K ug sa A-H nga mga dalan nga milatas sa 
sentro sa Palestina. (Itandi ang Huk 21:19.) Sanglit 
wala man kini makabentaha sa militaryong paagi 
tungod kay wala kini matukod ibabaw sa usa ka 
bukid, ang siyudad nagdepende sa mga kuta niini 
alang sa seguridad.---Huk 9:35. 

Sa dihang si Abram (Abraham) unang misulod 
sa Yutang Saad, siya mipanaw hangtod sa “dapit sa 
Sekem” ug nagkampo duol sa dagkong mga kahoy 
sa More, diin sa ulahi siya nagtukod ug usa ka ha- 
laran. (Gen 12:6-9) Duolan sa duha ka siglo human 
niadto, si Jacob, sa dihang mibalik gikan sa Padan- 
aram, nagkampo atubangan sa Sekem ug mipalit 
ug yuta didto. Tungod kay si Dina nga ilang igso- 
ong babaye giamong-amongan ni Sekem nga anak 
nga lalaki ni Hamor, gipatay sa mga anak nga lala- 
ki ni Jacob--si Simeon ug Levi---ang kalalakin-an 
sa siyudad. (Gen 33:18-34:31) Ubos sa sugo sa Di- 
yos, si Jacob mibiya sa Sekem, apan sa wala pa siya 
mobiya, iyang gikuha ang tanang langyawng mga 
diyos ug mga ariyos nga gipanag-iya sa iyang pa- 
nimalay ug gilubong kini ilalom sa dakong kahoy 
nga haduol sa Sekem. (Gen 35:1-4) Sa ulahi, ang 
mga anak nga lalaki ni Jacob nagpasibsib sa ilang 
mga panon sa kahayopan haduol sa siyudad, ug na- 
himo nila kadto nga walay kapeligrohan, sa walay 
duhaduha tungod kay ang “kalisang sa Diyos,” nga 
nakapugong sa silingang mga katawhan sa paggu- 
kod kang Jacob, may epekto pa gihapon kanila. 
--Gen 35:5: 37:12-17. 

Sa dihang ang mga kaliwat ni Jacob, ang mga Is- 
raelinhon, misulod sa Yutang Saad human mopuyo 
ug kapin sa duha ka siglo didto sa Ehipto, ilang gi- 
lubong ang mga bukog ni Jose didto “sa Sekem sa 
luna sa yuta nga nabatonan ni Jacob gikan sa mga 
anak ni Hamor.” (Jos 24:32) Apan, sa iyang pagde- 
pensa atubangan sa mga Hudiyo, si Esteban mii- 
ngon nga si Jose gilubong didto “sa lubnganan nga 

pinalit ni Abraham . . . gikan sa mga anak ni Ha- 
mor sa Sekem.” (Buh 7:16) Tingali gilaktod lamang 
ni Esteban ang iyang gipamulong. Kon kini dili lak- 
toron, ang gipamulong ni Esteban mahimong ma- 
basa: 'Si Jacob miadto sa Ehipto. Ug siya namatay, 
ug ingon man ang atong mga katigulangan, ug sila 
gibalhin ngadto sa Sekem ug gipahiluna sa lub- 
nganan nga pinalit ni Abraham sa usa ka bili sa 
salaping plata [ug pinaagi niana mipalit] gikan sa 
mga anak ni Hamor sa Sekem.’ (Buh 7:15, 16) Adu- 
nay posibilidad usab nga sanglit si Jacob apong la- 
laki man ni Abraham, ang pagpalit mahimong gi- 
pasidungog kang Abraham ingong ang pangulong 
patriarka. Usa kini ka pananglitan nga gigamit ang 
ngalan sa katigulangan sa pagtumong ug sa pagha- 
was sa mga kaliwat, sa samang paagi nga ang nga- 
lang Israel (Jacob) ug sa uban pa gigamit sa ulahi. 
--Itandi ang Os 11:1, 3, 12, Mat 2:15-18. 

Taliwala sa tribonhong mga pahat didto sa Yu- 
tang Saad, ang Sekem mopatim-awng sakop sa te- 
ritoryo sa Manases nga nahimutang mga 3 km 
(2 mi) sa AK sa utlanang lungsod sa Mikmetat. (Jos 
17:7) Sanglit ang Sekem gihubit ingong nahimu- 
tang “sa bukirong rehiyon sa Epraim,” lagmit nga 
usa kini ka sakop nga siyudad sa Epraim diha sa te- 
ritoryo sa Manases. (Jos 16:9: 1Cr 6:67) Human ni- 
adto ang siyudad uban sa laing mga siyudad sa 
Epraim gihatag ngadto sa mga Levihanon ug gihi- 
mong sagrado ingong usa ka siyudad nga dalang- 
panan. (Jos 21:20, 21) Sa wala pa siya mamatay, gi- 
tigom ni Josue ang tanang tribo sa Israel didto sa 
Sekem, ug gidasig sila sa pag-alagad kang Jehova. 
--Jos 24:1-29. 

Bisag ang mga Israelinhon nakigsaad didto sa Se- 
kem nga ituboy ang matuod nga pagsimba, ang 
mga molupyo niana nga siyudad misugod sa pag- 
simba kang Baal-berit. (Huk 8:33, 9:4) Gipaluyo- 
han usab nila ang mga paningkamot ni Abimelek 
(ang anak nga lalaki ni Maghuhukom Gideon ug sa 
iyang puyopuyo nga Sekemnon) nga mahimong 
hari. Apan sa kadugayan, sila mialsa batok kang 
Haring Abimelek. Aron mapukgo ang pag-alsa, gi- 
laglag ni Abimelek ang siyudad ug gisabwagan kini 
ug asin, tingali kini maoy usa ka simbolo sa iyang 
tinguha nga malaglag kini sa bug-os.--Huk 8:31- 
33; 9:1-49, itandi ang Sal 107:33, 34; tan-awa ang 
ABIMELEK Num. 4; BAAL-BERIT. 

Sa ulahi ang Sekem gitukod pag-usab. Ang pag- 
palingkod kang Rehoboam didto ingong hari nag- 
pakita nga kini nahimong usa ka iladong siyudad. 
(1Ha 12:1) Human mabahin ang gingharian, si Je- 
roboam, ang unang hari sa amihanang gingharian, 
naghimog pagpanukod didto sa Sekem ug lagmit 
nagmando gikan didto sulod sa usa ka yugto sa pa- 
nahon. (1Ha 12:25) Kasiglohan sa ulahi, niadtong 
607 W.K.P., human laglaga sa mga Babilonyanhon 

ang Jerusalem, ang mga tawo gikan sa Sekem mi- 
abot sa Jerusalem aron sa pagsimba.---Jer 41:5. 


SEKEMNON [Karg (Iya ni) Sekem]. Ang mga 
kaliwat ni Manases pinaagi kang Sekem.—Num 26: 
29, 31. 


SEKRETARYO. Kasagaran usa ka tinudlong 
opisyal nga batid sa pagsulat ug sa pagtipig ug mga 
rekord. Ang Hebreohanong pulong nga so-pher” 
mahimong hubaron usab nga “eskriba” ug “magko- 
kopya.” 

May mga panahon sa Israel nga dihay usa ka ka- 
saligan nga opisyal sa palasyo nga taas ug ranggo 
nga gitawag ug “sekretaryo sa hari” o “sekretaryo.” 
(2Cr 24:11: 2Ha 19:2) Siya dili usa ka yanong eskri- 
ba nga nagtrabaho sa paghimog mga dokumento, 
ni siya usa lamang ka magkokopya sa Balaod. (Huk 
5:14: Neh 13:13, itandi ang 2Sa 8:15-18: 20:23- 
26, tan-awa ang MAGKOKOPYA, ESKRIBA.) Usahay ang 
sekretaryo sa hari modumala sa pinansiyal nga 
mga butang (2Ha 12:10, 11) ug mosulti ingong ha- 
was sa hari, nga may katungdanan nga susama ni- 
anang sa usa ka langyawng sekretaryo.' (Isa 36:2- 
4, 22; 37:2, 3) Ubos sa pagmando ni Solomon duha 
sa “mga prinsipe” gitawag ingong mga sekretaryo. 
--1Ha 4:2, 3; itandi ang 2Cr 26:11, 34:13. 

Gawas pa sa “sekretaryo sa hari,” ang Bibliya 
naghisgot sa “sekretaryo sa pangulo sa kasundalo- 
han” (2Ha 25:19, Jer 52:25) ug sa “sekretaryo sa 
mga Levihanon.” (1Cr 24:6) Si Baruk maoy usa ka 
eskribang sekretaryo ni Jeremias.---Jer 36:32. 


SEKTA. Ang Gregong pulong (hairesis, nga 
gigikanan sa Iningles nga pulong nga “heresy,” sa 
Cebuano, “erehes”) nga gihubad nga “sekta” nagka- 
hulogang “pagpili” (Lev 22:18, LXX) o “nga kanang 
pinili,” busa “usa ka pundok sa mga tawo nga nag- 
lain sa ilang kaugalingon gikan sa uban ug nagsu- 
nod sa ilang kaugalingong mga tinuohan [usa ka 
sekta o pundok].” (Greek-English Lexicon of the 
New Testament ni Thayer, 1889, p. 16) Kini nga 
termino gigamit sa pagtumong sa mga sumusunod 
sa duha ka pangunang mga sanga sa Judaismo, 
ang mga Pariseo ug mga Saduseo. (Buh 5:17: 15:5, 
26:5) Ang mga dili-Kristohanon nagtawag usab sa 
Kristiyanidad ingong usa ka “sekta” o “sekta sa mga 
Nasaretnon,” lagmit naglantaw niini ingong pagbu- 
lag gikan sa Judaismo.---Buh 24:5, 14: 28:22. 

Ang magtutukod sa Kristiyanidad, si Jesu-Kristo, 
miampo nga ang panaghiusa mangibabaw unta ta- 
liwala sa iyang mga sumusunod (Ju 17:21), ug ang 
mga apostoles interesado gayod sa pagpreserbar 
sa panaghiusa sa Kristohanong kongregasyon. (1Co 
1:10: Jud 17-19) Ang kawalay panaghiusa sa pagtuo 
mahimong mopatunghag mainit nga panaglantugi, 
panagsumpaki, ug gani panag-away. (Itandi ang 


SELA 


Buh 23:7-10.) Busa ang mga sekta angayng pagali- 
kayan, sanglit kini maoy lakip sa mga buhat sa 
unod. (Gal 5:19-21) Ang mga Kristohanon gipasi- 
dan-an batok sa pagkahimong tigpasiugdag mga 
sekta o sa pagkahisalaag tungod sa bakak nga mga 
magtutudlo. (Buh 20:28, 2Ti 2:17, 18, 2Pe 2:1) Sa 
iyang sulat ngadto kang Tito, si apostol Pablo nagsu- 
go nga, human pahimangnoi sa makaduha, ang usa 
ka tawo nga nagpadayon sa pagpasiugdag usa ka 
sekta angayng isalikway, dayag nga nagkahulogang 
siya kinahanglang ipalagpot gikan sa kongregasyon. 
(Tit 3:10) Kadtong dili buot malangkit sa pagpahina- 
bog pagkabahinbahin sulod sa kongregasyon o dili 
mopaluyo sa partikular nga pundok mailhan tungod 
sa ilang pagkamatinumanon ug madayag ang ebi- 
densiya nga sila nakabaton ug pag-uyon sa Diyos. 
Dayag nga kini mao ang gipasabot ni Pablo sa 
dihang gisultihan ang mga taga-Corinto: “Gikina- 
hanglan usab nga adunay mga sekta sa inyong tali- 
wala, aron ang mga tawong inuyonan madayag 
usab sa inyong taliwala.”---1Co 11:19. 


SELA. 

1. [Heb., Shelach, lagmit, Udyong]. Anak nga 
lalaki ni Arpaksad ug apo ni Sem, kinsa nata- 
wo niadtong 2333 W.K.P. ug namatay niadtong 
1900 W.K.P., sa edad nga 433. Si Sela ug ang usa sa 
iyang mga anak nga lalaki, si Eber, maoy lakip sa 
mga gigikanan sa 70 ka banay human sa Lunop, 
miagi kang Eber ang linya sa kaliwatan gikan kang 
Sem ngadto kang Abraham ug sa kataposan ngad- 
to kang Jesus.--Gen 10:22, 24: 11:12-15: 1Cr 1:18, 
24: Luc 3:35. 

2. [Heb., Shelah', lagmit, Pangaliya]. Ang ikatu- 
lo nga anak nga lalaki ni Juda sa iyang Canaanhong 
asawa. (1Cr 2:3) Si Tamar angay untang ihatag 
kang Sela ingong asawa pinaagi sa kahikayan sa 
kaminyoon sa bayaw nga lalaki, apan siya wala iha- 
tag. (Gen 38:1-5, 11-14, 26) Ang mga kaliwat ni 
Sela, nga ang pipila kanila gitala sa ngalan uban sa 
ilang mga pinuy-anan, nahimong tribonhong ba- 
nay sa mga Selahanon. Ang pipila kanila nama- 
lik gikan sa pagkadestiyero sa Babilonya.--Num 
26:20, 1Cr 4:21-23: 9:5; Neh 11:5. 

3. [Dakong Bato]. Usa ka dapit sa utlanan sa 
Amorihanong teritoryo human panag-iyaha sa 
mga Israelinhon ang Yutang Saad. (Huk 1:36) Kini 
nga dapit wala mahibaloi karong adlawa. Gituohan 
sa pipila nga kini nga Sela mao ang Sela sa Edom 
(2Ha 14:7), apan walay ebidensiya nga ang Amori- 
hanong teritoryo nakaabot sa H ngadto pa sa rehi- 
yon nga gigamhan sa mga Edomhanon. 

4. Usa ka pangunang siyudad sa Edom nga nai- 
log sa Judeanhon nga si Haring Amazias ug giilis- 
dan ug ngalan nga Jokteel. (2Ha 14:7) Ang Sela 
lagmit mao ang wala hinganli nga “kinutaang siyu- 
dad” nga gihisgotan sa Salmo 108: 10. 

Kini nga siyudad gituohan sa pipila nga mao ang 
Umm el-Biyara, nga mga 100 km (60 mi) sa AAS 
sa amihanang tumoy sa Gulpo sa ‘Aqaba. Kining 
batoon nga kapatagan nahimutang 300 m (984 p) 
ibabaw sa kasadpang ngilit diin didto gitukod sa 
ulahi ang Nabataeanhong siyudad sa Petra. Kay 
maabot agi sa usa ka hiktin, naglikoliko nga lugot 
ug gilibotan sa titip nga mga pangpang nga sand- 
stone, kini nga kapatagan protektado kaayo. Ang 
dagkong kagun-oban sa Petra, lakip ang mga tem- 
plo, lubnganan, ug mga pinuy-anan nga gikubkob 
diha sa mga bato, dili bahin sa karaang Edomha- 
non nga siyudad sa Sela. Niining bag-o pa lang, 
mas gituohan sa mga eskolar nga ang Sela mao ang 
es-Sela', mga 4 km (2.5 mi) sa AAK sa Bozra. 

5. Usa ka dapit nga gihisgotan sa usa ka paha- 
yag batok sa Moab. (Isa 15:1: 16:1) Dili matino kon 
kini nga dapit mao ra ba usab ang Num. 4. 


SELAH. Usa ka Hebreohanong ekspresyon nga 
kanunayng makaplagan diha sa Mga Salmo ug 
usab makita diha sa Habacuc kapitulo 3. Bisan tuod 
gihunahuna sa kadaghanan nga usa kini ka tekni- 
kal nga termino alang sa musika o balak, ang 
tukmang kahulogan niini wala mahibaloi. Gituo- 
han sa pipila nga kini nagkahulogang “paghunong 
o pag-undang,” mahimong sa pag-awit sa salmo 
aron isal-ot ang tugtog sa musika o kaha paghu- 
nong sa pag-awit ug pagtugtog alang sa hilom nga 
pagpamalandong. Bisan hain niini, ang paghunong 
sa walay duhaduha gigamit aron mas mapasiugda 
ang punto o pagbati nga bag-o lang gipahayag ug 
aron matisok ang bug-os nga kahulogan sa katapo- 
sang gipamulong. Ang hubad sa Gregong Septua- 
gint sa Selah maoy dia psal-ma, nga gihubit ingong 
“usa ka pagsal-ot sa tugtog sa musika.” Ang Selah 
kanunayng makita diha sa tumoy sa usa ka hug- 
pong sa mga pulong ug sagad diha sa tumoy sa usa 
ka estansa, ug kini makita sa matag higayon diha 
sa usa ka awit nga adunay marka o mga pulong 
ingong giya sa musika. Sa Salmo 9:16 inubanan kini 
sa “Higgayon,” diin gisabot sa pipila nga kini na- 
langkit sa honi sa alpa. 


SELAHANON [Kang (Iya ni) Sela]. Usa ka ba- 
nay sa Juda nga naggikan kang Sela. (Num 26:20) 
Ang pipila ka eskolar nagtuo nga ang “Selahanon” 
(inay ang “Shilonhon” diha sa Masoretikong teksto) 
angayng mao ang makita diha sa Nehemias 11:5, 
sa talaan niadtong mipuyo sa Jerusalem human sa 
pagkadestiyero. 


SELED [lagmit gikan sa lintunganayng pulong 
nga nagkahulogang “lukso [sa kalipay]”]. Usa ka 
anak nga lalaki ni Nadab sa dibisyon ni Jerameel 
diha sa talaan sa kaliwatan ni Juda. Si Seled nama- 
tay nga walay mga anak nga lalaki.-- 1Cr 2:25, 30. 

SELEMIAS [Si Jehova Maoy Balos; o, Halad- 
sa-panag-ambit ni Jehova]. 

1. Usa ka Levihanong magbalantay-sa-gangha- 
an nga gitudlo pinaagig ripa dapit sa S sa sangtu- 
waryo panahon sa paghari ni David.--1Cr 26:14, 
tan-awa ang MESELEMIAS. 

2. Apohan sa opisyal ni Jehoiakim nga si Jehu- 
di, anak nga lalaki ni Cusi.---Jer 36:14. 

3. Amahan sa mensahero ni Zedekias nga si Je- 
hucal (Jucal).--Jer 37:3: 38:1. 

4. Amahan ni Irias, ang opisyal nga nagdumala 
sa Ganghaan ni Benjamin sa Jerusalem, anak nga 
lalaki ni Hananias.---Jer 37:13. 

5. Usa sa mga mensahero nga gipaadto ni Ha- 
ring Jehoiakim aron dad-on si Jeremias ug Baruk sa 
iyang atubangan, anak nga lalaki ni Abdeel.---Jer 
36:26. 

6, 7. Duha ka tawo nga gitala lakip sa mga anak 
nga lalaki o mga kaliwat ni Binui kinsa, sa pagbalik 
ni Esdras sa Jerusalem niadtong 468 W.K.P., nag- 
papahawa sa ilang langyawng mga asawa.---Esd 
10:38, 39, 41, 44. 

8. Amahan ni Hananias nga mitabang sa pag- 
ayo sa paril sa Jerusalem.---Neh 3:30. 

9. Usa ka saserdote, ug usa sa mga ti- 
nugyanan ni Nehemias sa mga tipiganag pag- 
kaon ug sa pagpang-apod-apod sa mga ikapulo 
ngadto sa mga angayng hatagan niini panahon sa 
iyang ikaduhang pagduaw sa Jerusalem.---Neh 13: 
6, 7, 12, 13. 


SELEP. Ang ikaduhang ginganlan nga anak 
nga lalaki ni Joktan; ang gigikanan sa usa sa unang 
mga banay human sa Lunop. (Gen 10:26; 1Cr 1:20) 
Ang Arabikong mga katumbas niining ngalana 
makita diha sa mga inskripsiyon nga Sabeanhon 
(gisulat una pa sa ikapitong siglo W.K.P.) nga nag- 
hisgot sa Salaf o Salif nga usa ka distrito sa Yemen. 
Ang laing porma niining ngalana lagmit napreser- 
bar diha sa Sulaf usa ka dapit nga mga 100 km 
(60 mi) sa A sa San‘a, ang kaulohan sa Republika sa 
Yemen. Apan ang pagkaamgid niini sa katibuk-an 
nagpakita lamang kon diin nanimuyo ang mga ka- 
liwat ni Selep. 


SELES [Ikatulo: Tulo ka Bahin]. Usa ka Asernon 
nga anak nga lalaki ni Helem; pangulo sa usa ka ba- 
nay ug usa ka talagsaong manggugubat.-- 1Cr 7: 
30, 35, 40. 


SELEUCIA. Usa ka kinutaang lungsod sa Me- 
diteranyo nga nagsilbing dunggoanan alang sa An- 
tioquia sa Sirya ug nahimutang nga mga 20 km 
(12 mi) sa HK niana nga siyudad. Kining duha ka 
dapit gikonektar pinaagig dalan, ug ang malawigan 
nga Suba sa Orontes, nga molatas sa Antioquia, 


SELOMOT 


moagos ngadto sa Dagat Mediteranyo duol sa H sa 
Seleucia. Imubanan ni Bernabe, si Pablo milawig gi- 
kan sa Seleucia sa pagsugod sa iyang unang misyo- 
naryong panaw niadtong mga 47 K.P. (Buh 13:4) 
Bisan tuod human niadto kini wala na hisgoti diha 
sa asoy sa Mga Buhat, lagmit nga nalangkit ang Se- 
leucia sa mga hitabo nga giasoy diha niini. (Buh 
14:26, 15:30-41) Aron ipalahi kini nga siyudad gi- 
kan sa ubang mga dapit nga pareho ug ngalan diha 
sa Tungang Sidlakan niadtong karaang panahon, 
kini usahay gitawag ug Seleucia Pieria. Kini maoy 
A lamang sa modernong-adlaw nga Stveydiye, o 
Samandag, sa Turkey. Tungod sa mga binanlas nga 
yuta gikan sa Orontes, ang karaang dunggoanan sa 
Seleucia nahimong kalamakan. 


SELOMI [gikan sa lintunganayng pulong nga 
nagkahulogang “kalinaw']. Usa ka Asernon kan- 
sang anak nga lalaki nga usa ka pangulo gitud- 
lo aron motabang sa pagbahinbahin sa Yutang 
Saad taliwala sa mga tribo sa Israel.--Num 34:17, 
18, 27. 


SELOMIT [gikan sa lintunganayng pulong nga 
nagkahulogang “kalinaw']. 

1. Usa ka Danhanon nga anak nga babaye ni 
Dibri kansang lalaki nga anak sa usa ka Ehiptoha- 
non gipatay didto sa kamingawan tungod sa pag- 
pasipala sa ngalan ni Jehova.--Lev 24:10-14, 23. 

2. Usa ka Kohatnong Levihanon sa banay ni Izar, 
gitawag usab ug Selomot.--1Cr 23:12, 18, 24:22. 

3. Usa ka Levihanon nga kaliwat ni Eliezer nga 
anak nga lalaki ni Moises: gitawag usab ug Selomot. 
— 1Cr 26:25-28. 

4. Anak nga lalaki sa Judeanhon nga si Haring 
Rehoboam sa iyang paboritong asawa nga si Maa- 
ca; igsoon ni Haring Abias.—2Cr 11:20-23; 12:16. 

5. Anak nga babaye ni Gobernador Zorobabel. 
— 1Cr 3:19. 

6. Anak nga lalaki ni Josipias ug pangulo sa ba- 
nay sa amahan ni Bani. Si Selomit, inubanan sa 160 
ka lalaki, miadto sa Jerusalem uban kang Esdras. 
—Esd 8:1, 10. 


SELOMOT [gikan sa lintunganayng pulong nga 
nagkahulogang “kalinaw”]. 

1. Pangulo sa usa ka banay sa amahan taliwala 
sa mga kaliwat sa anak nga lalaki ni Levi nga si 
Gerson.— 1Cr 23:6, 7, 9. 

2. Usa ka Kohatnong Levihanon sa banay ni Izar; 
gitawag usab ug Selomit.— 1Cr 23:12, 18; 24:22. 

3. Usa ka Levihanong kaliwat ni Moises pinaagi 
sa iyang anak nga lalaking si Eliezer. Gibutang ni 
David si Selomot ug ang iyang mga igsoong lalaki 
aron sa pagdumala sa mga bahandi sa balaang 
mga butang, lakip ang binalaan nga mga inagaw sa 


SELUMIEL 


gubat nga gipanguha sa mga Israelinhon. (1Cr 
26:25-28) Gitawag usab siya ug Selomit. 


SELUMIEL [Kalinaw sa Diyos]. Usa ka Simeon- 
hong pangulo. Si Selumiel mitabang sa pagsenso sa 
nasod sa dihang kini gihimo mga usa ka tuig hu- 
man sa Pagpanggula gikan sa Ehipto. Siya maoy 
pangulo sa kasundalohan sa Simeon, siya nagtan- 
yag usab sa iyang halad sa dihang ang halaran 
sa tabernakulo giinagurahan.--Num 1:4, ©; 2:12, 
7:36-41, 10:19. 


SEM  [Ngalan: Kabantog]. Usa sa tulo ka anak 
nga lalaki ni Noe: gikan kanila “mikaylap sa halayo 
ang tanang katawhan sa yuta” human sa tibuok- 
yutang Lunop.---Gen 6:10: 9:18, 19. 

Bisan tuod kining tulo ka anak kanunay nga gi- 
tala ingong “Sem, Ham ug Japet,” dili tino ang pag- 
kasunodsunod sumala sa ilang tagsatagsa ka edad. 
Ang paghisgot kang Sem ingong una dili gayod 
usa ka tinong ilhanan nga si Sem ang panganay ni 
Noe, sanglit ang panganay nga anak mismo ni Sem 
(si Arpaksad) gilista man nga ikatulo sa mga tala- 
an sa kagikan. (Gen 10:22, 1Cr 1:17) Sa orihinal 
nga Hebreohanon, dili kay usa lang ang pagkahu- 
bad sa Genesis 10:21, sanglit ang pipila ka hubad 
naghisgot kang Sem ingong “ang igsoon ni Ja- 
pet nga kinamagulangan [“magulang,” KJ],” sam- 
tang ang uban nagtawag kaniya nga ang “magu- 
lang nga igsoon ni Japet.” (AS, AT, Dy, RS, JB, 
Ro) Ang karaang mga bersiyon nagkalainlain usab 
--ang Septuagint, ang hubad ni Symmachus, ug 
ang Targum ni Onkelos nagpaila kang Japet ingong 
ang magulang, samtang ang Samarianhong Penta- 
teuch, ang Latin nga Vulgate, ug ang mga bersiyon 
nga Syriac nagpaila kang Sem ingong magulang 
nga igsoon ni Japet. Hinunoa, ang gibug-aton sa 
ebidensiya nga makaplagan sa uban pang mga re- 
kord sa Bibliya nagpakita nga si Sem lagmit mao 
ang ikaduhang anak ni Noe, manghod ni Japet. 

Ang rekord nagpakita nga si Noe nakabaton 
ug mga anak human siya moabot ug 500 anyos 
(2470 W.K.P.), ang Lunop nahitabo sa iyang ika- 
600 nga tuig. (Gen 5:32, 7:6) Kay minyo na pa- 
nahon sa Lunop (Gen 6:18), si Sem gihisgotan 
nga nanganak sa iyang unang anak nga lala- 
ki, si Arpaksad, duha ka tuig human sa Lunop 
(2368 W.K.P.) sa dihang si Sem nag-edad ug 100. 
(Gen 11:10) Kini nagkahulogan nga si Sem natawo 
sa dihang si Noe 502 anyos (2468 W.K.P.): ug sang- 
lit mopatim-aw nga si Ham gihisgotan ingong “ki- 
namanghorang anak” (Gen 9:24), makataronga- 
nong si Japet mao ang unang anak nga natawo 
kang Noe, sa dihang siya 500 anyos. 

Human matawo si Arpaksad, ang ubang mga 
anak nga lalaki (ug usab mga babaye) natawo kang 

Sem, lakip si Elam, Asur, Lud, ug Aram. (Gen 
10:22, 11:11) Human kang Aram, ang samang asoy 
sa 1 Cronicas 1:17 nagtala usab kang “Uz ug Hul ug 
Geter ug Mas,” apan sa Genesis 10:23 kini sila gipa- 
kita ingong mga anak ni Aram. Ang Biblikanhon 
ug ang ubang makasaysayanhon nga ebidensiya 
nagpakita nga si Sem mao ang gigikanan sa Semi- 
tikanhong katawhan: ang mga Elamihanon, ang 
mga Asiryanhon, ang unang mga Caldeanhon, ang 
mga Hebreohanon, ang mga Aramaeanhon (o mga 
Siryanhon), ang lainlaing mga tribo sa Arabia, ug 
tingali ang mga Lydianhon sa Asia Minor. Kini 
nagkahulogan nga ang katawhan nga naggikan 
kang Sem nagtapok pagpuyo ilabina sa habagatan- 
kasadpang tumoy sa kontinente sa Asia, nga mia- 
bot latas sa kinadak-ang bahin sa Fertile Crescent 
ug miokupar ug dakong bahin sa Peninsula sa Ara- 
bia.---Tan-awa ang mga artikulo ubos sa mga nga- 
lan sa tagsatagsa ka anak ni Sem. 

Sa dihang gitabonan ni Sem ug sa iyang igsoon 
nga si Japet ang kahubo sa ilang nahubog nga 
amahang si Noe, ilang gipakita dili lamang ang 
pagtahod ingong anak kondili ang pagtahod usab 
sa usa nga gigamit sa Diyos aron sila matipigang 
buhi sa panahon sa Lunop. (Gen 9:20-23) Human 
niadto, sa panalangin nga gipahayag ni Noe, gipa- 
kita nga ang linya ni Sem pagahatagan sa Diyos ug 
talagsaong pabor ug makaamot sa pagbalaan sa 
ngalan sa Diyos, sanglit si Noe nagtawag kang Je- 
hova ingong “Diyos ni Sem.” (Gen 9:26) Si Sem, pi- 
naagi sa iyang anak nga si Arpaksad, mao ang gi- 
gikanan ni Abraham, ug kaniya gihatag ang saad 
mahitungod sa Binhi nga pinaagi kaniya ang ta- 
nang banay sa yuta makadawat ug panalangin. 
(1Cr 1:24-27: Gen 12:1-3, 22:15-18) Ang tagna ni 
Noe nga si Canaan mahimong “ulipon” ni Sem na- 
tuman sa dihang gisakop sa mga Semitikanhon 
ang mga Canaanhon tungod sa kadaogan sa mga 
Israelinhon sa yuta sa Canaan.---Gen 9:26. 

Si Sem nabuhi ug 500 ka tuig human manganak 
kang Arpaksad, ug namatay sa edad nga 600. (Gen 
11:10, 11) Busa siya namatay mga 13 ka tuig hu- 
man mamatay si Sara (1881 W.K.P.) ug napu- 
lo ka tuig human magminyo si Isaac ug Rebeca 
(1878 W.K.P.). Tungod niini, gituohan nga si Sem 
basin mao si Melquisedek (nagkahulogang “Hari sa 
Pagkamatarong”), ang hari-saserdote nga kaniya si 
Abraham nagbayad ug mga ikapulo. (Gen 14:18- 
20) Apan ang Bibliya wala mag-ingon niini, ug si 
apostol Pablo nagpakita nga walay makuhang tala- 
an sa kagikan o ubang nahibiling mahinungdanon 
nga mga estadistika mahitungod kang Melquise- 
dek, sa ingon siya haom nga larawan ni Kristo Je- 
sus, kinsa maoy Hari-Saserdote hangtod sa ka- 
hangtoran.---Heb 7:1-3. 

SEMA [1-4: Mananoy nga Honi]. 

1. Usa ka anak nga lalaki ni Hebron ug amahan 
ni Raham sa linya sa mga kaliwat ni Juda pinaagi 
kang Caleb.— 1Cr 2:42-44. 

2. Usa ka kaliwat ni Ruben.—1Cr 5:3, 8. 

3. Pangulo sa usa ka panimalay nga Benjamin- 
hon nga nanimuyo sa Aijalon ug usa niadtong nag- 
abog sa mga molupyo sa Gat. (1Cr 8:12, 13) Lagmit 
nga mao ra usab si Simei diha sa 1 Cronicas 8:21, 
nga gipaila ingong amahan sa siyam ka anak nga 
lalaki.--1Cr 8:19-21. 

4. Usa sa unom nga nagtindog sa tuong kiliran 
ni Esdras sa dihang iyang gibasa ang Balaod ngad- 
to sa nagkatigom nga katawhan, lagmit nga usa ka 
saserdote.---Neh 8:4. 

5. Usa ka siyudad sulod sa habagatang teritoryo 
sa Juda (Jos 15:21, 26), lagmit nga mao ra usab ang 
Sheba nga sakop nga siyudad sa Simeon. (Jos 19: 
1, 2) Ang pipila nagtuo nga kini mao ra usab ang 
Jesua ug nga kini mao ang Tell es-Sa'weh (Tel 
Yeshu'a), mga 15 km (9.5 mi) sa SAS sa Beer-seba. 


SEMAA [gikan sa lintunganayng pulong nga 
nagkahulogang “pamati; patalinghog"]. Usa ka Ben- 
jaminhon sa Gibea kansang duha ka anak nga lala- 
ki nga si Ahiezer ug Joas mibiya kang Saul aron sa 
pagdapig kang David didto sa Ziklag.-- 1Cr 12:1-3. 
SEMAIAS [nagkahulogang “Si Jehova Namati 
(Nagpatalinghog) ']. 

1. Usa ka Simeonhon kansang layo nga kaliwat 
miduyog sa ekspedisyon nga nag-ilog sa teritoryo 
nga sibsibanan gikan sa mga Canaanhon sa mga 
adlaw ni Ezequias.--1Cr 4:24, 37-41. 

2. Usa ka anak nga lalaki ni Joel sa tribo ni Ru- 
ben.--1Cr 5:3, 4. 

3. Pangulo sa Levihanong balay ni Elizapan. Si 
Semaias ug ang 200 sa iyang mga igsoong lalaki, 
human makabalaan sa ilang kaugalingon, miuban 
sa parada nga nagdala sa arka sa pakigsaad ngad- 
to sa Jerusalem.--1Cr 15:4, 8, 11-16. 

4. Sekretaryo sa mga Levihanon nga maoy nag- 
tala sa 24 ka saserdotehanong dibisyon nga giorga- 
nisar sumala sa instruksiyon ni David, anak nga la- 
laki ni Netanel.--- 1Cr 24:6. 

5. Panganayng anak nga lalaki ni Obed-edom, 
usa ka Levihanon. Si Semaias ug ang iyang mga 
anak nga lalaki gitala tanan ingong mga magba- 
lantay-sa-ganghaan nga gipuwesto diha sa mga 
balay-tipiganan sa sangtuwaryo.--1Cr 26:1, 4, 6, 
7, 12, 13, 15. 

6. Usa ka manalagna ni Jehova panahon sa pag- 
hari sa anak nga lalaki ni Solomon nga si Rehobo- 
am. Human sa pag-alsa sa napulo ka tribo sa ami- 
hanan niadtong 997 W.K.P., gipahayag ni Semaias 
ang mga pulong ni Jehova nga nagbaod kang Reho- 


SEMAIAS 


boam nga dili sakopon pag-usab kini nga mga tri- 
bo. (1Ha 12:21-24, 2Cr 11:1-4) Sa ikalimang tuig ni 
Rehoboam (993 W.K.P.), si Haring Sisak sa Ehipto 
misulong sa Juda, ug si Semaias nagpahibalo kang 
Rehoboam ug sa iyang mga prinsipe nga si Jehova 
mibiya na kanila tungod kay sila mibiya Kaniya. 
Apan, tungod kay si Rehoboam ug ang iyang mga 
prinsipe nagpaubos sa ilang kaugalingon, menos ra 
ang kalaglagan nga gipahinabo ni Jehova sa maong 
pag-atake. (2Cr 12:1-12) Gisulat usab ni Semaias 
ang usa sa mga nahisulat nga mga rekord sa pag- 
hari ni Rehoboam.---2Cr 12:15. 

7. Usa sa mga Levihanon nga gisugo ni Haring 
Jehosapat sa ikatulong tuig sa iyang pagmando 
(934 W.K.P.) aron sa pagtudlo sa Balaod diha sa 
mga siyudad sa Juda.---2Cr 17:7-9. 

8. Usa ka Levihanong kaliwat ni Jedutun nga gi- 
sugo ni Ezequias sa unang tuig sa iyang pagmando 
(745 W.K.P.) aron motabang sa paghinlo sa templo. 
Si Semaias ug ang ubang mga Levihanon nagdala 
sa mahugawng mga butang ngadto sa Walog sa 
Kidron. (2Cr 29:12, 14-16) Lagmit mao ra usab ang 
Num. 9. 

9. Usa sa mga Levihanon nga nag-apod-apod sa 
mga ikapulo ug sa ubang mga amot diha sa mga 
siyudad sa mga saserdote panahon sa paghari ni 
Ezequias. (2Cr 31:6, 12, 14, 15) Lagmit mao ra usab 
ang Num. 8. 

10. Usa sa Levihanong mga pangulo nga miha- 
tag ug daghang amot sa halad nga mga hayop 
alang sa pagsaulog sa dakong Paskuwa ni Josias. 
- 2Cr 35:1, 9. 

11. Amahan ni Uriyas, usa ka manalagna nga 
katalirongan ni Jeremias, gikan sa Kiriat-jearim. 
--Jer 26:20. 

12. Amahan ni Delaias, usa ka prinsipe sa Juda 
panahon sa paghari ni Jehoiakim.---Jer 36:12. 

13. Usa ka mini nga manalagna sa lungsod sa 
Nehelam ug magsusupak ni Jeremias: siya gibihag 
ngadto sa Babilonya uban kang Jehoiakin niadtong 
617 W.K.P. Gikan didto iyang gisulatan si manalag- 
nang Sofonias ug ang kaubang mga saserdote sa 
Jerusalem, ug gisaway si Jeremias tungod kay kini 
nanagna nga ipahinabo ang dugay nga pagkadesti- 
yero ug kini nag-aghat usab sa mga nadestiyero 
nga manimuyo sa Babilonya. Si Semaias miinsistir 
nga si Jeremias kinahanglang ibalhog sa mga sepo- 
han. Apan, gitagna ni Jehova nga tungod kay si Se- 
maias misulay sa pagpasalig sa mga Hudiyo sa ka- 
bakakan ug siya namulong ug tataw nga pagsukol, 
siya ni ang iyang mga kaliwat dili mahiapil sa ma- 
malik nga mga destiyero.---Jer 29:24-32. 

14. Usa ka saserdote, ug lagmit ang magtutu- 
kod sa usa ka saserdotehanong banay, nga miba- 
lik sa Jerusalem uban kang Zorobabel niadtong 

537 W.K.P. Sa misunod nga kaliwatan, si Jehonatan 
maoy nangulo sa balay o banay sa amahan ni Se- 
maias. (Neh 12:1, 6, 7, 12, 18) Ang ilang hawas, o 
laing saserdote nga samag ngalan, nagpamatuod 
sa pakigsaad sa nasod panahon sa pagkagoberna- 
dor ni Nehemias.--Neh 10:1, 8. 

15. Usa ka Levihanon nga naggikan kang Jedu- 
tun kansang anak nga lalaki o kaliwat nga si Ab- 
dias mipuyo sa Jerusalem human sa pagkadestiye- 
ro.—1Cr 9:16, 34. 

16. Usa ka Levihanon gikan sa mga kaliwat ni 
Merari nga mipuyo usab sa Jerusalem human sa 
pagkadestiyero sa Babilonya, anak nga lalaki ni Ha- 
sub.--1Cr 9:14, 34; Neh 11:15. 

17. Usa ka lider sa mga anak nga lalaki ni Ado- 
nikam nga miuban kang Esdras ngadto sa Jerusa- 
lem niadtong 468 W.K.P. Lagmit usa siya niadtong 
gipadala ni Esdras aron sa paghangyo ug mga ala- 
gad alang sa sangtuwaryo, nga tungod niini nati- 
gom ang pipila ka Levihanon ug mga Netinim alang 
sa panaw.--Esd 8:1, 13, 16-20. 

18. Usa sa mga saserdote nga sa pag-abot sa Je- 
rusalem, gidasig ni Esdras sa pagpapahawa sa ilang 
langyawng mga asawa, anak nga lalaki ni Harim. 
—Esd 10:10, 11, 21, 44. 

19. Usa sa mga Israelinhon, anak nga lalaki sa 
lain pang Harim, kinsa nangasawa usab ug lang- 
yawng mga asawa ug nagpapahawa usab kanila. 
- Esd 10:25, 31, 44. 

20. Usa niadtong mitabang sa pag-ayo sa paril 
sa Jerusalem, anak nga lalaki ni Secanias ug usa ka 
magbalantay-sa-ganghaan, busa lagmit usa ka Le- 
vihanon.---Neh 3:29. 

21. Ang mini nga manalagna nga gisuholan ni 
Tobias ug Sanbalat aron sultihan si Nehemias ba- 
hin sa giingong hulga sa iyang kinabuhi, sa ingon 
gihadlok si Nehemias, kinsa dili usa ka saserdote, 
aron makasala pinaagi sa pagtago didto sa templo. 
Anak nga lalaki ni Delaias.---Neh 6: 10-13. 

22. Usa sa miuban sa martsa sa kasaulogan nga 
gihikay ni Nehemias human matukod pag-usab 
ang paril sa Jerusalem.---Neh 12:31-34. 

23. Usa ka saserdote sa banay ni Asap kansang 
kaliwat mimartsa sa mao gihapon nga parada, da- 
yag nga usa ka tigtrompeta.---Neh 12:31, 35. 

24. Usa ka maghohoni nga saserdote sa mao gi- 
hapon nga parada, dayag nga usa ka paryente sa 
Num. 23.--Neh 12:31, 36. 

25. Usa ka saserdote nga nagpatokar sa trompe- 
ta sa dihang ang duha ka grupo sa koro sa pagpa- 
salamat nagtagbo sa balay ni Jehova panahon sa 
inagurasyon sa paril.---Neh 12:40-42. 

26. Usa ka layong kaliwat ni David. (1Cr 3:9, 10, 
22) Gituohan sa pipila ka eskolar nga ang mga pu- 
long “ug ang mga anak nga lalaki ni Semaias,” sa 

tungatunga sa bersikulo 22 (nga gisundan lamang 
sa lima ka ngalan), dili angayng ilakip ingong usa 
ka sayop sa eskriba, busa gipasidungog kang Seca- 
nias ang unom ka anak nga lalaki. Apan, gituohan 
sa ubang mga eskolar nga si Semaias ug ang iyang 
lima ka anak nga lalaki mao ang unom ka kaliwat 
ni Secanias. 


SEMAKIAS [Si Jehova Nagpaluyo]. Usa ka Le- 
vihanong apo nga lalaki ni Obed-edom nga gitudlo 
ingong magbalantay-sa-ganghaan sa H sa sangtu- 
waryo panahon sa paghari ni David. Si Semakias ug 
ang iyang mga igsoong lalaki sa unod gikomen- 
dahan tungod sa ilang mga katakos.--1Cr 26:1, 
4, 6-8, 15. 


SEMANA. Ang Hebreohanong pulong alang 
sa “semana” (sha'vua) sa literal nagtumong sa 
pito-ka-pilo nga gitas-on o yugto. Ang Gregong pu- 
long niini nga sab'baton naggikan sa Hebreoha- 
nong pulong alang sa Igpapahulay (shabbath '). 

Ang pag-ihap sa mga adlaw nga tinagpito matag 
siklo dugay nang nagsugod sa kasaysayan sa tawo. 
Ang sumbanan sa maong pagbahin sa panahon gi- 
latid ni Jehova nga Diyos pinaagi sa pagbahin sa 
yugto sa iyang mga buhat sa paglalang ngadto sa 
unom ka adlaw, o mga yunit sa panahon, nga na- 
tapos sa ikapitong adlaw sa pagpahulay. (Gen 2: 
2, 3) Human niini, ang sunod nga paghisgot nga 
atong makaplagan bahin sa pito-ka-adlaw nga sik- 
lo maoy maylabot kang Noe sa panahon sa Lunop, 
apan walay gihisgotan nga ikapitong adlaw sa pag- 
pahulay. (Gen 7:4, 10; 8:10, 12) Ang pito-ka-adlaw 
nga mga yugto gisunod maylabot sa mga kamin- 
yoon didto sa Padan-aram ug sa Filistia. (Gen 29: 
27, 28; Huk 14:12, 17) Ang pito-ka-adlaw nga yug- 
to gisunod usab sa paglubong kang Jacob. (Gen 
50:10) Hinunoa, ang rekord sa Bibliya wala mag- 
pakita nga kining unang pito-ka-adlaw nga mga 
yugto adunay gisunod nga senemanang kahika- 
yan, nga adunay regular nga adlaw sa pagsugod 
ug sundan sa ubang susamang pito-ka-adlaw nga 
mga yugto. Taliwala sa pipila ka karaang mga ka- 
tawhan ang pito-ka-adlaw nga mga siklo gigamhan 
sa upat ka hugna sa bulan ug mosugod pag-usab sa 
matag bag-ong subang sa bulan. Sanglit ang lunar 
nga bulan adunay 29 o kaha 30 ka adlaw, dili 
mahimong makompleto ang sunodsunod nga pito- 
ka-adlaw nga mga siklo. 

Ang usa ka pananglitan nga naghisgot bahin sa 
napulo-ka-adlaw nga yugto makaplagan sa Genesis 
24:55. Sa karaang Ehipto ang panahon gibahin sa 
napulo-ka-adlaw nga mga siklo (tulo ka siklo sa 
matag bulan), ug ang mga Israelinhon dayag nga 
nasinati niini sa panahon sa ilang dugayng pagpu- 
yo sa Ehipto. 

Ubos sa Balaod. Atong makaplagan maylabot 
sa iyang mga instruksiyon bahin sa Paskuwa ang 
unang paghisgot bahin sa balaod sa Diyos nga nag- 
sugo sa pagsaulog sa usa ka espesipikong pito- 
ka-adlaw nga yugto. Kini nga yugto nahimong ang 
tinuig nga Pista sa Tinapay nga Walay Igpapatubo 
nga human niadto gisaulog sa mga Israelinhon hu- 
man sa Paskuwa. Ang unang adlaw ug ang ikapito 
o kataposan nga adlaw maoy mga adlaw sa pagpa- 
hulay.--Ex 12:14-20, 13:6-10. 

Adlawng igpapahulay gisugdan. Apan hu- 
man sa inagurasyon niining linain nga semana di- 
hay misunod nga yugto nga mga usa ka bulan diin 
sa maong panahon ang mga Israelinhon nagpanaw 
sa ilang Pagpanggula gikan sa Ehipto, ug niini nga 
yugto walay gihisgotan nga dihay ilang gihimong 
senemanang pagsaulog nga matapos sa ikapitong 
adlaw sa pagpahulay. Human sa ika-15 nga adlaw 
sa ikaduhang bulan sa ilang paggula sa yuta sa 
Ehipto, si Jehova misugod sa paghatag kanilag 
mana, ug mao kadtong panahona nga sila unang 
gisugo sa pagsaulog sa usa ka regular nga Igpapa- 
hulay sa matag ikapitong adlaw. (Ex 16:1, 4, 5, 22- 
30) Dayag nga tungod sa maong pagsaulog sa 
Igpapahulay namugna ang sunodsunod nga sene- 
manang pagbahin sa mga adlaw nga wala magde- 
pende sa mga yugto sa lunar nga bulan. Human ni- 
adto kini gihimo sa Diyos nga usa ka legal nga 
lagda diha sa pakigsaad sa Balaod nga gihatag pi- 
naagi kang Moises ngadto sa nasod sa Israel.---Ex 
20:8-11: Deu 5:12-15. 

Mga yugto sa kapistahan. Siyempre, dihay 
gilatid sa Balaod nga pipila ka yugto sa kapistahan 
nga molungtad ug pito ka adlaw ug kini dili kina- 
hanglang magsugod o matapos sumala sa regular 
nga semana nga gipasukad sa Igpapahulay. Kini 
magsugod sa usa ka partikular nga adlaw sa lunar 
nga bulan, busa, ang adlaw sa pagsugod matunong 
sa lainlaing mga adlaw sa semana matag tuig. 
Ingon usab niini ang Pista sa Tinapay nga Walay 
Igpapatubo, nga mosunod sa Paskuwa ug saulogon 
sa Nisan 15-21, ug sa Pista sa mga Balongbalong 
nga saulogon sa Etanim 15-21. Dugang pa, ang Pis- 
ta sa mga Semana, o Pentekostes, gibase sa pag- 
ihap ug pito ka semana nga dugangan ug usa ka 
adlaw, apan ang pito ka semana sugdan sa pag- 
ihap gikan sa Nisan 16 ug busa dili kanunayng mo- 
sibo sa regular nga mga semana nga matapos sa 
regular nga mga adlawng Igpapahulay.--Ex 12:2, 
6, 14-20, Lev 23:5-7, 15, 16; Deu 16:9, 10, 13. 

Ang mga adlaw sa semana wala hatagig mga 
ngalan apan gipaila lamang pinaagig numero, ga- 
was lamang sa ikapitong adlaw nga gitawag ug “ig- 
papahulay.” (Ex 20:8) Pareho usab kini sa mga ad- 
law ni Jesus ug sa iyang mga apostoles, bisan tuod 

ang adlaw una pa ang Igpapahulay gitawag nga 
“Pagpangandam.”---Mat 28:1: Buh 20:7, Mar 15:42, 
Ju 19:31. 

Pito-ka-adlaw ug pito-ka-tuig nga mga yugto. 
Tungod sa kahinungdanon sa pakigsaad sa Balaod 
ngadto sa Igpapahulay, o sa ikapitong adlaw, ang 
pulong nga “igpapahulay” kasagarang gigamit sa 
pagrepresentar sa tibuok semana sa pito ka adlaw. 
(Lev 23:15, 16) Kini gigamit usab sa pagtumong sa 
ikapitong tuig, nga maoy usa ka tuig nga Igpapahu- 
lay alang sa yuta. Ug kini nagrepresentar usab 
alang sa tibuok pito-ka-tuig nga yugto, o semana 
sa mga tuig, nga matapos sa usa ka tuig nga Igpa- 
pahulay. (Lev 25:2-8) Sublisubling gigamit sa Hudi- 
yohanong Mishnah ang ekspresyon nga “semana 
sa mga tuig.”--Sheviit 4:7-9: Sanhedrin 5:1; tan- 
awa ang KAPITOAN KA SEMANA (Usa ka Mesiyanikong 
Tagna). 


SEMANA, PISTA SA MGA. 
PENTEKOSTES. 


SEMARIAS 
bantay']. 

1. Usa sa mga Benjaminhong manggugubat nga 
hanas makagamit sa ilang duha ka kamot kinsa mi- 
duyog kang David samtang siya usa ka kagiw didto 
sa Ziklag.— 1Cr 12:1, 2, 5. 

2. Usa ka anak nga lalaki ni Haring Rehoboam, 
busa apo-sa-tuhod ni David.--2Cr 11:18, 19. 

3. Usa sa mga anak nga lalaki ni Harim kinsa 
naghingilin sa ilang langyawng mga asawa ug mga 
anak sa dihang si Esdras mibalik sa Jerusalem. 
--Esd 10:31, 32, 44. 

4. Usa sa mga anak nga lalaki ni Binui nga nag- 
kuha usab ug langyawng mga asawa apan nagpa- 
pahawa kanila.--Esd 10:38, 41, 44. 


SEMEBER.. Ang hari sa Zeboiim nga gipildi ni 
Kedorlaomer ug sa iyang mga kaalyado didto sa 
Ubos nga Patag sa Sidim.---Gen 14:1-11. 


SEMED. Usa ka pangulo sa usa ka balay o ba- 
nay sa katigulangan sa tribo ni Benjamin, anak nga 
lalaki o kaliwat ni Elpaal.--1ICr 8:1, 12, 13. 


SEMEIN. Usa ka kaliwat ni David ug katigula- 
ngan ni Maria nga inahan ni Jesus.---Luc 3:26. 


SEMER [lagmit gikan sa lintunganayng pulong 
nga nagkahulogang “bantay']. 

1. Usa ka kaliwat ni Aser, lagmit iyang apo- 
sa-tuhod. Ginganlan ang upat ka anak nga lalaki ni 
Semer. (1Cr 7:30, 34) Ang espeling sa ngalan ni Se- 
mer sa 1 Cronicas 7:32 maoy Somer. 

2. Usa ka Merarihanon nga Levihanon, katigula- 
ngan ni Etan.--1Cr 6:44-47. 


Tan-awa ang 


[nagkahulogang “Si Jehova Nag- 

3. Ang tag-iya sa bungtod sa Samaria, lagmit 
nga usa ka tribo inay nga usa ka indibiduwal, kay 
ang “Samaria” nagkahulogang “Iya sa Banayng Se- 
mer.” Gipalit ni Haring Omri sa Israel ang bukid sa 
duha ka talanton nga plata (813,212) ug siya nagsu- 
god pagmando gikan didto sa mga 945 W.K.P. 
— 1Ha 16:23, 24. 


SEMIDA. Usa ka anak nga lalaki ni Gilead ug 
apo-sa-tuhod ni Manases. Gikan sa upat ka anak 
nga lalaki ni Semida mitungha ang usa ka tribon- 
hong banay, ang mga Semidahanon, nga gilakip sa 
pag-ihap sa ikaduhang pagsenso didto sa kaminga- 
wan ug nakadawat ug usa ka pahat nga teritoryo 
sa Yutang Saad.--Num 26:2, 29-32: Jos 17:2; 1Cr 
7:19. 


SEMIDAHANON [Kang (lya ni) Semida]. Usa 
ka banay ni Manases nga naggikan kang Semida. 
--Num 26:29, 32. 


SEMIRAMOT. 

1. Usa ka Levihanong maghohoni kinsa mikuyog 
sa arka sa pakigsaad gikan sa balay ni Obed-edom 
ngadto sa Jerusalem ug human niadto siya gipu- 
westo aron sa pagtugtog atubangan sa tolda niini. 
--1Cr 15:17, 18, 20, 25; 16:1, 4, 5. 

2. Usa sa mga Levihanon nga gipadala ni Jeho- 
sapat aron itudlo ang Balaod ngadto sa katawhan 
niadtong 934 W.K.P.---2Cr 17:7-9. 


SEMUEL [Ngalan sa Diyos]. Ang samang Heb- 
reohanong ngalan gihubad usab nga “Samuel.” 

1. Pangulo sa usa ka balay o banay sa katigula- 
ngan, anak nga lalaki o kaliwat sa anak nga lalaki ni 
Isacar nga si Tola.— 1Cr 7:1, 2. 

2. Ang hawas sa tribo ni Simeon sa delegasyon 
nga nagbahinbahin sa Yutang Saad ngadto sa ma- 
tag tribo, anak nga lalaki ni Amihud.--Num 34:17, 
18, 20. 


SENAA. Kapin sa 3,000 ka “mga anak sa Se- 
naa” ang namalik gikan sa pagkadestiyero sa Babi- 
lonya uban kang Zorobabel niadtong 537 W.K.P. 
(Esd 2:1, 2, 35; Neh 7:38) Lagmit nga ang Senaa 
mao ra ang Hasenaa, usa ka ngalan nga may Heb- 
reohanon nga tinong artikulo nga ha(s).---Neh 3:3. 

Daghan sa mga ngalan diha sa mga talaan sa Es- 
dras 2 ug Nehemias 7 maoy mga dapit inay nga 
mga tawo, ug tungod niana gituohan sa pipila nga 
ang Senaa maoy usa ka dapit nga A ug diyutay 
sa Jerico, diin si Eusebius ug Jerome naghisgot 
sa usa ka torre nga “Magdalsenna.” (Onomasticon, 
154, 16, 17) Gituohan nga lagmit mao kini ang 
Khirbet al Beiyudat (Horvat 'el-Beidat) nga mga 
11 km (7 mi) sa AAS sa Jerico. 

SENAKERIB [gikan sa Akadianhon, nga nag- 
kahulogang “Si Sin [ang diyos-bulan] Nagpasig-uli 
sa mga Igsoon Nganhi Kanako"]. Anak nga lalaki ni 
Sargon II, hari sa Asirya. Siya nakapanunod gikan 
sa iyang amahan ug usa ka malig-on kaayo nga im- 
peryo apan napugos siya sa paggugol sa dakong ba- 
hin sa iyang paghari sa pagpukgo sa mga pag-alsa, 
ilabina maylabot sa siyudad sa Babilonya. 

Mopatim-aw nga si Senakerib nag-alagad ingong 
usa ka gobernador o heneral sa amihanang rehiyon 
sa Asirya sa panahon sa paghari sa iyang amahan. 
Human sa iyang paglingkod sa trono, kini nga rehi- 
yon dayag nga wala kaayo makahatag kaniya ug 
kasamok, apan sa dakong bahin ang iyang mga su- 
liran naggikan sa H ug sa K. Ang Caldeanhong si 
Merodak-baladan (Isa 39:1) mibiya sa iyang da- 
langpanan sa Elam, diin didto siya giabog ni Sar- 
gon nga amahan ni Senakerib, ug karon nagprokla- 
mar sa iyang kaugalingon nga hari sa Babilonya. Si 
Senakerib misulong batok kaniya ug sa iyang kaal- 
yadong mga Elamihanon ug gipildi sila didto sa 
Kis. Apan si Merodak-baladan miikyas ug nagtago 
sulod sa laing tulo ka tuig. Gisulod ni Senakerib ang 
Babilonya ug gipalingkod si Bel-ibni diha sa trono 
ingong gobernador. Human niadto ang ubang mga 
pagsulong gihimo sa pagpahamtang ug silot aron 
makontrolar ang katawhan didto sa kabungtoran 
palibot sa Asirya. 

Dayon, diha sa gihisgotan ni Senakerib ingong 
iyang “ikatulong pagpakiggubat,” siya misulong ba- 
tok sa “Hatti,” usa ka termino nga niadtong panaho- 
na dayag nga nagtumong sa Fenicia ug Palestina. 
(Ancient Near Eastern Texts, giedit ni J. Pritchard, 
1974, p. 287) Sa katibuk-an kining dapita mirebel- 
de batok sa yugo sa Asirya. Usa niadtong misalik- 
way sa maong pagmando mao si Haring Ezequias 
sa Juda (2Ha 18:7), bisan tuod walay ebidensiya 
nga nagpakitang siya nakig-abin sa ubang mialsa 
nga mga gingharian. 

Sa ika-14 nga tuig ni Ezequias (732 W.K.P.) ang 
kasundalohan ni Senakerib misulong sa kasadpan, 
ug giilog ang Sidon, Akzib, Aco, ug ang ubang mga 
siyudad sa baybayon sa Fenicia, ug dayon sila mi- 
paingon sa habagatan. Ang nangahadlok nga mga 
gingharian, lakip ang Moab, Edom, ug Asdod, gita- 
la nga nagpadala nianang higayona ug tributo aron 
ipakita ang ilang pagpasakop. Ang matig-a nga As- 
kelon puwersadong gjiilog lakip ang kasikbit nga 
mga lungsod sa Jope ug Bet-dagon. Usa ka Asir- 
yanhong inskripsiyon nag-akusar sa katawhan ug 
sa mga hamili sa Filistehanong siyudad sa Ekron 
nga ila kunong gitugyan ang ilang hari nga si Padi 
ngadto kang Ezequias, kinsa sumala kang Senake- 
rib, “nagbilanggo kaniya nga dili subay sa balaod.” 
(Ancient Near Eastern Texts, p. 287: itandi ang 2Ha 

18:8.) Giingon niini nga ang mga molupyo sa Ekron 
nangayog tabang sa Ehipto ug Etiopia aron malika- 
yan o masanta ang Asiryanhong pag-atake. 

Ang rekord sa Bibliya nagpakita nga sa halos su- 
sama usab nga panahon giatake ni Senakerib ang 
Juda, gilikosan ug giilog ang daghang kinutaang 
mga siyudad ug mga lungsod niini. Si Ezequias ka- 
ron nagpasugo ngadto sa mga Asiryanhon didto sa 
Lakis ug miingon nga iyang bayran ang kantidad sa 
tributo nga mahimong pangayoon ni Senakerib. 
(2Ha 18:13, 14) Ang asoy sa pag-ilog ni Senakerib 
sa Lakis makita diha sa usa ka kinulit diin siya gi- 
hulagway nga naglingkod sa usa ka trono atuba- 
ngan sa gilaglag nga siyudad, ug gipakita nga 
iyang gidawat ang mga inagaw nianang siyudara 
nga gidala ngadto kaniya samtang gipaantos ang 
ubang mga binihag. 

Wala hisgoti sa asoy sa Bibliya kon si Haring Padi, 
kon tinuod man nga usa ka binihag ni Ezequias, gi- 
buhian na niining higayona, apan kini nagpakita 
nga si Ezequias nagbayad sa tributo nga gipanga- 
yo ni Senakerib nga 300 ka talanton nga plata 
(mga $1,982,000) ug 30 ka talanton nga bulawan 
(mga 511,560,000). (2Ha 18:14-16) Apan karon si 
Senakerib nagpadalag usa ka komite nga gilangko- 
ban sa tulo ka opisyal aron pasurenderon ngadto 
kaniya ang hari ug ang katawhan sa Jerusalem ug, 
sa kataposan, mosugot sila nga sila idestiyero. Ang 
mensahe sa mga Asiryanhon mayubiton kaayo ba- 
hin sa pagsalig ni Ezequias kang Jehova. Pinaagi sa 
iyang tigpamaba, si Senakerib nanghambog nga si 
Jehova walay mahimo sama sa ubang mga diyos sa 
mga nasod nga nangapukan na atubangan sa Asir- 
yanhong gahom.---2Ha 18:17-35. 

Ang Asiryanhong komite mibalik kang Senake- 
rib, nga karon nakiggubat batok sa Libna, kay iya 
mang nadungog nga giingon “labot kang Tirhaka 
nga hari sa Etiopia: “Ania, siya migula aron makig- 
away batok kanimo.”” (2Ha 19:8, 9) Ang mga ins- 
kripsiyon ni Senakerib naghisgot sa usa ka gubat 
didto sa Eltekeh (mga 15 km [9.5 mi] sa AAK sa 
Ekron) nga niana siya nangangkon nga nakapildi sa 
Ehiptohanong kasundalohan ug sa kasundalohan sa 
“hari sa Etiopia.” Dayon iyang gihubit ang iyang 
pag-ilog sa Ekron ug ang iyang pagpasig-uli didto 
sa trono sa gibuhian na nga si Padi.---Ancient Near 
Eastern Texts, pp. 287, 288. 

Gipildi ni Jehova Ang Kasundalohan ni Se- 
nakerib. [Mahitungod sa Jerusalem, bisag si Se- 
nakerib nagpadala ug mahulgaong mga sulat kang 
Ezequias nga nagpasidaan nga siya wala mosibog 
sa iyang determinasyon sa pag-ilog sa kaulohan sa 
Juda (Isa 37:9-20), ang rekord nagpakita nga ang 
mga Asiryanhon wala gani “mopana ug usa ka ud- 
yong didto,... ni maghimo ug pang-asdang nga 

bungdo batok niini.” Si Jehova, nga gitamay ni Se- 
nakerib, nagpadalag usa ka manulonda nga sa usa 
ka gabii mipatay ug “usa ka gatos ug kawaloag- 
lima ka libo sa kampo sa mga Asiryanhon,” nga 
tungod niana si Senakerib mipauli “uban sa na- 
wong nga maulawon ngadto sa iyang kaugalingong 
yuta.”--Isa 37:33-37: 2Cr 32:21. 

Wala hisgoti diha sa mga inskripsiyon ni Senake- 
rib ang kadaot nga naagoman sa iyang kasundalo- 
han. Apan ingon sa gikomento ni Propesor Jack Fi- 
negan: “Sanglit pulos pagpanghambog ra man ang 
anaa sa mga inskripsiyon sa Asiryanhong mga 
hari, . . . imposibleng irekord ni Senakerib ang 
maong kapildihan.” (Light From the Ancient Past, 
1959, p. 213) Pero, makaiikag ang bersiyon ni Sena- 
kerib nga makita diha sa nailhang ang Prisma ni 
Senakerib, nga gitipigan sa British Museum (Pris- 
ma ni Taylor) ug sa Oriental Institute sa Unibersi- 
dad sa Chicago. Sa bahin siya miingon: “Labot kang 
Ezequias nga Hudiyo, siya wala magpasakop sa 
akong yugo, gilikosan ko ang 46 sa iyang malig-ong 
mga siyudad, pinarilang mga kuta ug ang di-mai- 
hap nga gagmayng mga balangay diha sa ilang ka- 
silinganan, ug gibuntog (kini) pinaagi sa maayong 
pagkapahimutang nga mga dulhogan (nga yuta), 
ug mga troso nga iglulumpag nga (sa ingon) gida- 
la duol (sa mga paril) (duyog) sa miatake nga 
mga sundalong nagbaktas, (pinaagig) pagkubkob 
ug mga agjianan ilalom sa yuta, mga paggawang sa 
paril ingon man pagkubkob sa pundasyon aron ma- 
lumpag ang paril. Giabog ko gikan (kanila) ang 
200,150 ka tawo, batan-on ug tigulang, lalaki ug 
babaye, mga kabayo, mga mula, mga asno, mga 
kamelyo, dagko ug gagmayng mga baka nga dili- 
maihap, ug giisip (kini) nga inagaw. Siya [Ezequias] 
mismo akong gibilanggo didto sa Jerusalem, nga 
iyang harianong puloy-anan, sama sa usa ka lang- 
gam diha sa halwa. .. . Ang iyang mga lungsod 
nga akong giagawan, gikuha ko gikan sa iyang na- 
sod ug gihatag kini ngadto kang Mitinti nga hari sa 
Asdod, kang Padi nga hari sa Ekron, ug kang Silli- 
bel nga hari sa Gaza. . . . Si Ezequias mismo 

.. nagpadala kanako, sa ulahi, ngadto sa Nineve, 
ang akong halangdong siyudad, sa 30 ka talan- 
tong bulawan, 800 ka talantong plata, bililhong 
mga bato, antimony, dagkong tinabas nga pulang 
bato, mga higdaanan nga (hinaklapan ug) garing, 
nimedu -nga mga lingkoranan nga (hinaklapan ug) 
garing, mga panit sa elepante, kahoy nga ebano, 
boxwood (ug) tanang matang sa bililhong mga ba- 
handi, iyang (kaugalingong) mga anak nga ba- 
baye, mga puyopuyo, lalaki ug babaye nga mga 
mag-aawit. Aron ihatag ang tributo ug moyukbo 
ingong usa ka ulipon iyang gipadala ang iyang 
(personal nga) mensahero. ”---Ancient Near Eastern 
Texts, p. 288. 


SENAKERIB 


Kining hinambog nga bersiyon nagpadako sa gi- 
daghanon sa mga talanton nga plata nga gipadala 
gikan sa 300 ngadto sa 800, ug walay duhaduha gi- 
himo usab kini sa ubang mga detalye sa gibayad 
nga tributo, apan sa laing bahin kini nagpamatuod 
gayod sa rekord sa Bibliya ug nagpakita nga wala 
mangangkon si Senakerib nga iyang nailog ang Je- 
rusalem. Apan angayng matikdan nga giingon ni 
Senakerib nga nagbayad si Ezequias ug tributo hu- 
man manghulga ang Asirya sa paglikos batok sa 
Jerusalem, samtang ang asoy sa Bibliya nagpakita 
nga kini gibayad una pa niana. Labot sa posibleng 
hinungdan bahin niini nga pagbalit-ad, matikdi ang 
giingon sa Funk and Wagnalls New Standard Bible 
Dictionary (1936, p. 829): “Ang kataposan niini nga 
pagpakiggubat ni S[enakerib] bug-os nalilong. Kon 
unsa ang iyang gibuhat human mailog ang Ekron 
... nagpabilin nga usa ka misteryo. Diha sa iyang 
talaan sa kasaysayan, gibutyag ni S[enakerib] nii- 
ning panahona ang iyang silot kang Ezequias, ang 
iyang pagsulong sa yuta sa Juda, ug ang iyang 
pagbuot sa teritoryo ug sa mga siyudad sa Juda. 
Kining han-ay sa mga hitabo daw samag usa ka sa- 
limbong nga nagtabon sa usa ka butang nga dili 
buot niyang hisgotan.” Ang rekord sa Bibliya nag- 
pakita nga si Senakerib nagdalidali pagbalik sa Ni- 
neve human sa katalagman nga gipahamtang sa 
Diyos batok sa iyang mga tropa, ug busa sa binalit- 
ad nga asoy ni Senakerib sayon lang nga gipabayad 
niya ug tributo si Ezequias pinaagi sa usa ka espes- 
yal nga mensahero didto sa Nineve. Talagsaon ga- 
yod nga ang karaang mga inskripsiyon ug mga re- 
kord nagpakitang wala nay dugang pagsulong nga 
gihimo si Senakerib batok sa Palestina, bisag gipa- 
ngangkon sa mga historyador nga ang iyang pag- 
hari nagpadayon pa sa laing 20 ka tuig. 

Ang Hudiyong historyador sa unang siglo K.P. 
nga si Josephus nag-ingon nga iyang gikutlo ang 
Babilonyanhong si Berossus (gituohang nabuhi ni- 
adtong ikatulong siglo W.K.P.) nga nagrekord sa 
maong panghitabo niining mosunod nga mga pu- 
long: “Sa dihang si Senacheirimos mibalik sa Je- 
rusalem gikan sa iyang pagpakiggubat sa Ehipto, 
iyang nakaplagan didto ang kasundalohan sa ilalom 
ni Rapsakes nga nameligro gumikan sa usa ka ham- 
pak, kay ang Diyos nagpahamtang ug kamatay diha 
sa iyang kasundalohan, ug sa unang gabii sa pagli- 
kos, usa ka gatos ug kawaloan ug lima ka libong 
mga sundalo ang nangamatay uban sa ilang mga 
komandante ug mga opisyal.” (Jewish Antiquities, 
X, 21 [i, 5]) Gisulayan sa ubang mga komentarista 
sa pagpatin-aw ang maong katalagman pinaagi sa 
paghisgot sa asoy nga gisulat ni Herodotus (Il, 141) 
sa ikalimang siglo W.K.P. diin niana nga asoy siya 
miingon nga sa “usa ka gabii ang dakong panon sa 
mga ilaga sa bukid mihugpa diha sa Asiryanhong 

kampo ug gipangutkot ang ilang mga sudlanan sa 
mga pana ug ang ilang mga busogan ug ang mga 
gunitanan sa ilang mga taming,” busa wala na sila 
makahimo sa pagsulong sa Ehipto. Kini nga asoy 
dayag nga wala mahiuyon sa rekord sa Bibliya, ni 
ang paghubit ni Herodotus sa pagpakiggubat sa 
mga Asiryanhon maoy kaharmonya sa Asiryan- 
hong mga inskripsiyon. Bisan pa niana, ang mga 
asoy ni Berossus ug Herodotus nagbutyag nga ang 
kasundalohan ni Senakerib nakaagom ug kalit ug 
malaglagong kapildihan niini nga pagpakiggubat. 

Apan wala matapos ang mga kasamok ni Senake- 
rib, ug human siya mobalik sa Asirya kinahanglan 
niyang pukgoon ang laing pag-alsa sa Babilonya 
nga gihaling ni Merodak-baladan. Niining panahona 
gipalingkod ni Senakerib ang iyang kaugalingong 
anak nga lalaki, si Ashurnadinshumi, ingong hari sa 
Babilonya. Unom ka tuig sa ulahi si Senakerib na- 
kiggubat sa mga Elamihanon, apan wala madugay 
sila mibalos pinaagi sa pagsulong sa Mesopotamia. 
Gibihag nila si Ashurnadinshumi ug gipalingkod 
ang ilang kaugalingong hari diha sa trono sa Babi- 
lonya. Misunod ang ubay-ubayng katuigan sa pag- 
pakigbisog sa pagkontrolar sa rehiyon, hangtod nga 
sa kataposan ang napungot nga si Senakerib nani- 
malos sa Babilonya pinaagi sa paggun-ob niini, usa 
ka dili-hitupngang buhat tungod sa posisyon sa Ba- 
bilonya ingong ang “Balaang Siyudad" sa tibuok Me- 
sopotamia. Walay dagkong mga hitabo sa nahibiling 
katuigan sa paghari ni Senakerib. 

Ang kamatayon ni Senakerib giisip sa pipila nga 
nahitabo mga 20 ka tuig human sa iyang pagpakig- 
gubat sa Jerusalem. Kini nga banabana maoy pina- 
sukad sa Asiryanhon ug Babilonyanhong mga re- 
kord, apan gikuwestiyon ang pagkakasaligan niini. 
Bisan pa niana, angayng matikdan nga ang asoy sa 
Bibliya wala maghisgot nga ang kamatayon ni Se- 
nakerib nahitabo gilayon human siya makabalik sa 
Nineve. “Sa ulahi siya misulod sa balay sa iyang di- 
yos” nga si Nisrok, ug ang iyang mga anak nga si 
Adramelek ug Sarezer “mitigbas kaniya pinaagi sa 
espada,” ug miikyas sila ngadto sa yuta sa Ararat. 
(2Cr 32:21, Isa 37:37, 38) Ang usa ka inskripsiyon 
sa iyang anak nga lalaki ug manununod nga si 
Esar-hadon nagpamatuod niini.-- Ancient Records 
of Assyria and Babylonia, ni D. Luckenbill, 1927, 
Tomo II, pp. 200, 201, tan-awa ang ESAR-HADON. 

Mga Buhat sa Pagpanukod. Busa walay na- 
himong partikular nga kauswagan ang Asir- 
yanhong Imperyo sa ilalom ni Senakerib. Apan 
siya mihimog ambisyosong proyekto sa pagpanu- 
kod didto sa Nineve, nga iyang gipasig-uli ang po- 
sisyon niini ingong ang kaulohang siyudad. Ang 
dakong palasyo nga iyang gitukod didto may mga 
lawak-tigomanan, mga sawang, ug mga lawak sa 
mga harianon, ug ang katibuk-ang luna niini nga 

palasyo maoy 450 m (1,500 p) ang gitas-on ug 
210 m (690 p) ang gilapdon. Iyang gipasulod ang 
tubig gikan sa gilay-ong 48 km (30 mi) ug iyang gi- 
tukod ang usa ka agianan sa tubig ibabaw sa Suba 
sa Gomel nga nailhan ingong Jerwan Aqueduct. 
Ang tubig niini nakaamot sa irigasyon sa mga ta- 
naman ug mga parke, ingon man sa pagpuno sa 
nagalibot nga trinseras sa siyudad, ug tungod niini 
napalig-on ang mga depensa sa siyudad. 


SENAZAR [gikan sa Akadianhon, nga nagka- 
hulogang “Sin [ang diyos-bulan], Panalipdi!"]. Ikau- 
pat nga ginganlang anak nga lalaki ni Jehoiakin 
(Jeconias) nga natawo sa dihang siya nadestiyero 
sa Babilonya.---1Cr 3:17, 18, tan-awa ang SESBAZAR. 


SENE. “Usa ka samag-ngipon nga dakong bato” 
nga nag-atubang sa Geba ug nahimutang sa H sa 
laing dakong bato nga gitawag ug Bozez, diin ki- 
ning duha ka dagkong bato nahimutang taliwala sa 
mga lungsod sa Mikmas ug Geba ug gihisgotan 
diha sa asoy sa pag-atake ni Jonatan sa mga Filis- 
tehanon. (1Sa 14:4, 5, 13) Dili matino karon kon diin 
nahimutang kining dagkong mga bato, apan ka- 
sagarang gituohan nga bahin kini sa titip kaa- 
yong mga pangpang ubay sa Wadi Suweinit (Nahal 
Mikhmas) nga nahimutang taliwala sa Mikmas ug 
Geba.---Tan-awa ang BozEz. 


SENIR. Ang Amorihanong ngalan sa Bukid sa 
Hermon. (Deu 3:9) Sanglit ang 1 Cronicas 5:23 nag- 
hisgot sa “Senir ug sa Bukid sa Hermon,” ang nga- 
lang Senir lagmit nga gigamit usab sa pagtumong 
sa usa ka bahin sa Kabukiran sa Hermon, o sa Anti- 
Lebanon. Ang Senir maoy gigikanan sa mga ka- 
hoyng junipero (Eze 27:5) ug usa ka puy-anan 
sa mga leyon ug mga leopardo. (Aw 4:8) Ang 
usa ka Asiryanhong inskripsiyon naghubit sa Se- 
nir (Sa-ni-ru) nga “usa ka bukid, nga atbang sa 
Lebanon.”--Ancient Near Eastern Texts, giedit ni 
J. Pritchard, 1974, p. 280, tan-awa ang HERMON. 


SENSO. 


Tan-awa ang PAGREHISTRO. 


SENTURYON. Tan-awa ang OPISYAL Sa KASUN- 
DALOHAN. 
SEORIM. Pangulo sa ikaupat sa 24 ka saserdo- 


tehanong dibisyon sa pag-alagad nga gipili pinaa- 
gig ripa panahon sa paghari ni David.---1Cr 24:5, 8. 


SEPAM. Usa ka dapit sa sidlakang utlanan sa 
Yutang Saad, nga mopatim-awng dili halayo gikan 
sa Ribla. (Num 34:10, 11) Ang nahimutangan niini 
wala mahibaloi karong adlawa. 


SEPAR. Usa ka utlanan sa teritoryo nga gipuy- 
an sa mga kaliwat ni Joktan. Ang Bibliya nag- 
ingon: “Ug ang ilang dapit nga puloy-anan nag- 

sukad sa Mesa hangtod sa Separ, ang bukirong 
rehiyon sa Sidlakan.” (Gen 10:29, 30) Ang usa ka 
dapit nga gituohang nahimutangan niini mao ang 
Zafar (kaulohan kanhi sa Himyarinhong mga hari) 
sa Yemen, mga 160 km (100 mi) sa AS sa habaga- 
tang tumoy sa Pulang Dagat. Ang lain mao ang usa 
ka siyudad daplin sa baybayon sa Mahra, sa Dagat 
sa Arabia. Apan ang tukmang nahimutangan sa 
karaang Separ nagpabiling dili tino. 


SEPARAD. Usa ka dapit nga gipuy-an sa mga 
destiyero sa hapit na silang mamalik sa Jerusalem. 
(Abd 20) Ang tukmang nahimutangan niini wala 
mahibaloi, apan sa daghang mga opinyon nga ka- 
pilian lagmit gayod nga mao kini ang Saparda nga 
gihisgotan diha sa pipila ka talaan sa kasaysayan 
sa Asirya ingong usa ka teritoryo sa Media. Ang 
mga Asiryanhon kas-a nagdestiyero sa katawhan 
sa amihanang gingharian sa Israel ngadto sa “mga 
siyudad sa mga Medianhon.”---2Ha 17:5, 6. 


SEPARVAIM. Usa ka siyudad diin gikan nia- 
na ang hari sa Asirya nagdalag mga tawo aron pa- 
puy-on sa Samaria human madestiyero ang mga 
Israelinhon. (2Ha 17:24) Una pa niana, ang Separ- 
vaim ug ang hari niini mopatim-aw nga nakaagom 
ug kapildihan sa mga kamot sa mga Asiryanhon. 
(2Ha 19:13, Isa 37:13) Kay gihisgotang kauban sa 
mga dapit sa Sirya ug Babilonya, ang Separvaim 
lagmit nga anaa sa usa niini nga mga dapit. 


SEPARVIHANON [Taga- (Iya sa) Separvaim]. 
Ang katawhan sa siyudad sa Separvaim. Human sa 
740W.K.P., ang pipila sa mga molupyo sa Separva- 
im gidala sa mga Asiryanhon aron papuy-on sa 
Samaria. Gidala sa mga Separvihanon ang ilang 
bakak nga relihiyon, nga naglakip sa paghalad sa 
ilang mga anak nga lalaki ngadto sa mga diyos nga 
si Adramelek ug Anamelek.--2Ha 17:24, 31-33, 
18:34, Isa 36:19. 


SEPATIAS [Si Jehova Naghukom]. 

1. Usa sa mga manggugubat nga Benjaminhon 
kinsa mibiya kang Saul aron modapig kang David 
didto sa Ziklag; usa ka Hariphanon.-- 1Cr 12:1, 2, 5. 

2. Ang ikalimang anak nga lalaki nga natawo 
kang David samtang siya nagmando didto sa Heb- 
ron (1077-1070 W.K.P.). Ang inahan ni Sepatias 
mao si Abital.---2Sa 3:2, 4: 1Cr 3:1, 3. 

3. Prinsipe sa tribo ni Simeon sa panahon sa 
paghari ni David, anak nga lalaki ni Maaca.--1Cr 
27:16, 22. 

4. Usa ka anak nga lalaki ni Jehosapat nga giha- 
tagan sa iyang amahan ug daghang gasa ug kinu- 
taang mga siyudad, nga sa ulahi gipatay sa iyang 
kinamagulangang igsoon nga lalaki nga si Jeho- 
ram.---2Cr 21:2-4. 


SEPELA 


5. Usa sa mga prinsipe sa Juda kinsa, sa dihang 
nakuha ang pagtugot ni Haring Zedekias sa pagpa- 
tay kang Jeremias, naghulog kaniya ngadto sa usa 
ka atabay, anak nga lalaki ni Matan.--Jer 38:1- 
6, 10. 

6. Magtutukod sa usa ka banay sa Israel nga gi- 
kan niini 372 ka kalalakin-an ang mibalik ngad- 
to sa Jerusalem uban kang Zorobabel niadtong 
537 W.K.P., ug 80 pa ka lalaki, nga gipangulohan 
ni Zebadias, ang miuban kang Esdras niadtong 
468 W.K.P.--Esd 2:1, 2, 4: 8:1, 8, Neh 7:9. 

7. Usa ka banay gikan sa “mga anak sa mga ala- 
gad ni Solomon” kinsa mibalik usab gikan sa Babi- 
lonya uban kang Zorobabel.--Esd 2:1, 2, 55, 57; 
Neh 7:59. 

8. Usa ka Benjaminhon, nga usa sa iyang mga 
kaliwat gitala ingong nagpuyo sa Jerusalem human 
sa pagkadestiyero sa Babilonya.---1Cr 9:7, 8. 

9. Usa ka kaliwat ni Juda pinaagi kang Perez ug 
katigulangan sa usa ka tawong nagpuyo sa Jerusa- 
lem sa panahon sa pagkagobernador ni Nehemias. 
-Neh 11:1, 2,4. 


SEPELA [Ubos nga Kayutaan]. Usa ka ngalan 
nga sagad gigamit sa pagtawag sa rehiyon sa ubos 
nga kabungtoran tali sa sentral nga kabukiran sa 
Palestina ug sa kapatagan daplin sa baybayon sa Fi- 
listia. (Deu 1:7: Jos 9:1; 10:40, 11:2, 12:8, Huk 1:9: 
2Cr 28:18, Abd 19; Zac 7:7) Ang Sepela maoy usa 
sa mga rehiyon sa teritoryo nga gipahat ngadto sa 
Juda. (Jos 15:33-44) Bisan tuod miabot sa gihabo- 
gon nga mga 450 m (1,500 p), kini mas ubos pa gi- 
hapon nga dapit o ikaingong “kapatagan” (itandi 
ang Jer 17:26, 32:44: 33:13 diin ang shephelah' 
makita diha sa Hebreohanong teksto) kon itandi sa 
mas habog nga sentral nga kabukiran. Ang utlanan 
sa “Sepela” dapit sa H mao ang Negeb (Huk 1:9) ug 
sa A “ang bukirong rehiyon sa Israel” (saylo pa sa 
Ubos nga Patag sa Aijalon).---Jos 11:16. 

Ang mga walog nga nag-ulang sa hanayhay nga 
mga tiilan sa kabungtoran niini nga rehiyon nahi- 
mong agianan alang sa S-K nga pagpanaw. Ang 
Sepela tabunok, ug may maayo nga klima. Ang re- 
hiyon kanhi ilado tungod sa daghang kahoy nga si- 
komoro ug mga kaolibohan niini. Kini usab adunay 
sibsibanan alang sa mga panon sa karnero ug baka. 
--1Ha 10:27, 1Cr 27:28, 2Cr 1:15, 9:27: 26:10. 

Ang Sepela nga gituohang mao ang “bukirong 
rehiyon sa Israel” (Jos 11:16) tingali mao ang ka- 
bungtoran tali sa kabukiran sa Samaria ug sa Patag 
sa Saron. Kini nga dapit mas hiktin ug dili kaayo 
ilado kay sa Sepela sa Juda. Walay pasukaranan 
nga isipong sayop ang pagpalahi sa Juda gikan sa 
Israel sa ika-11 nga kapitulo sa Josue (tan-awa ang 
ber 21). Ang nota o footnote sa usa ka komentaryo 
ni C. F. Keil ug F. Delitzsch nag-ingon: “Ang pagpa- 

lahi... lagmit sayon nga ikapatin-aw bisan sa mga 
kahimtang sa panahon ni Josue. Ang Juda ug ang 
duha ka tribo ni Jose (ang Epraim ug Manases) na- 
kadawat sa ilang panulondon pinaagig ripa nga una 
kay sa uban. Apan bisan tuod ang tribo ni Juda mi- 
adto na sa teritoryo nga gipahat kanila dapit sa ha- 
bagatan, ang tanang ubang mga tribo nagpabilin 
pa gihapon sa Gilgal: ug bisan sa ulahing yugto, sa 
dihang ang Epraim ug Manases didto na sa ilang 
mga teritoryo, ang tibuok Israel, gawas sa Juda, 
nagkampo pa gihapon sa Shilo. Dugang pa, ang 
duha ka bahin sa nasod niining higayona naulang 
na pinaagi sa teritoryo nga gipahat sa ulahi ngadto 
sa tribo ni Benjamin, apan kini nga teritoryo wala 
pay tag-iya niining higayona, ug dugang pa niini, 
ang halaran, ang tabernakulo, ug ang arka sa pa- 
kigsaad nahimutang didto sa taliwala ni Jose ug sa 
ubang mga tribo nga nagtigom pa gihapon didto sa 
Shilo.”---Commentary on the Old Testament, 1973, 
Tomo II, Joshua, pp. 124, 125. 


SEPER, BUKID SA. Usa ka bukid sa Peninsu- 
la sa Sinai diin nagkampo ang Israel.--Num 33: 
23, 24. 


SEPO. Usa ka anak nga lalaki sa Horihanong 
sultan nga si Sobal nga mipuyo sa Edom.---Gen 36: 
20, 21, 23, 1Cr 1:40. 


SEPOHAN. Usa ka karaang galamiton sa pag- 
balhog ug pagsilot, nga gama sa kahoy diin ipahu- 
ot ang mga tiil sa gipalingkod nga biktima (2Cr 
16:10; Jer 20:2, 3), ug kasagaran samtang siya ma- 
dayag sa panan-aw ug sa pagbiaybiay sa publiko. 
Ang sepohan sa mga Romano adunay daghang lu- 
ngag aron, nga kon pabikangkangon pag-ayo se- 
gun sa kon unsay gusto, mosamot pa gayod ang 
pag-antos. Ang mga sepohan nga diha ipahuot ang 
mga tiil gitawag ug sadh sa Hebreohanon (Job 
13:27: 33:11), ug sanglit gama sa kahoy, kini gita- 
wag sa Gregong termino nga xy 'lon (kahoy). Sam- 
tang nabilanggo didto sa Filipos, si Pablo ug Silas 
gibalhog sa mga sepohan diin ang ilang mga tiil gi- 
pahuot.---Buh 16:24. 

Sa ubang mga teksto sa Hebreohanong Kasu- 
latan, ang laing pulong nga mah-pe'kheth gihu- 
bad nga “sepohan.” Sanglit nagkahulogan man kini 
ug pagliso, mopatim-awng ang tawo nga gibalhog 
diha niini mapugos sa pagbaliko o pagtikuko sa la- 
was. Kini nga kasangkapan mahimong gigamit sa 
pag-ipit sa mga tiil, mga kamot, ug liog, o tingali 
mahimong gigamit uban sa lain pang kasangkapan 
sa pag-ipit sa liog ug mga bukton. Ang mga sepo- 
han ug mga tangkol lagmit nga gikombinar aron 
ipiton ang mga bitiis ingon man ang liog ug mga 
bukton. (Jer 29:26, NE, NW) Walay mga galamiton 
nga sama niini ang gilatid sa Balaod nga gihatag sa 

Diyos ngadto sa Israel, ni may probisyon ang Bala- 
od alang sa mga pagbilanggo. 


SEPUPAM, SEPUPAN. Usa ka Benjaminhon 
nga gigikanan sa tribonhong banay sa mga Supam- 
non. (Num 26:38, 39; 1Cr 8:5) Sa ubang mga teks- 
to siya gitawag nga Mupim (Gen 46:21) ug Supim. 
— 1Cr 7:12. 


SERA. Usa ka anak nga babaye ni Aser nga la- 
kip sa mga kalag sa balay ni Jacob nga miadto sa 
Ehipto. '---Gen 46:7, 17, 27; Num 26:46, 1Cr 7:30. 


SERAIAS [Si Jehova Nakigtigi (Milahutay)]. 

1. Usa ka anak nga lalaki ni Kenaz sa tribo 
ni Juda, igsoon ni Maghuhukom Otniel, ug pag- 
umangkon ni Caleb nga espiya. Ang mga kaliwat ni 
Seraias pinaagi sa iyang anak nga lalaki nga si Joab 
nahimong mga artesano.--1Cr 4:13, 14. 

2. Ang sekretaryo sa administrasyon ni Ha- 
ring David. (2Sa 8:15, 17) Gawas kon dunay mga 
kausaban sa mga tawo nga naghupot niini nga 
katungdanan, siya gitawag sa ubang mga teksto 
nga Seva (2Sa 20:25), Savsa (1Cr 18:16), ug Sisa, 
kansang duha ka anak nga lalaki naghupot sa ulahi 
sa samang mga katungdanan ubos sa pagmando ni 
Solomon. (1Ha 4:3) Ang mga ngalan sa kadagha- 
nan sa ubang mga opisyal sa kagamhanan pareho 
ra diha sa tulo ka talaan panahon sa pagmando ni 
David. 

3. Usa ka anak nga lalaki ni Asiel sa tribo ni Si- 
meon kansang mga kaliwat, nga katalirongan ni 
Ezequias, miduyog sa kasundalohan nga nagpatay 
sa mga Hamihanon ug mga Meunim nga nag-oku- 
par sa usa ka dapit ug dayon ang yuta gihimong 
sibsibanan.--- 1Cr 4:24, 35, 38-41. 

4. Usa sa tulo nga gipaadto ni Haring Jehoiakim, 
sa hinapos sa 624 W.K.P, aron sa pagkuha kang Je- 
remias ug Baruk tungod sa tagna batok sa Jerusa- 
lem ug Juda nga girekord ni Baruk ubos sa pagdik- 
tar ni Jeremias. Si Seraias maoy anak nga lalaki ni 
Azriel.---Jer 36:9, 26. 

5. Ang tagdumala sa mga lawak ni Haring Ze- 
dekias, anak nga lalaki ni Nerias ug igsoon ni Baruk. 
(Jer 32:12, 51:59) Sa ikaupat nga tuig ni Zedekias, 
sa 614 W.K.P., si Seraias miuban kang Zedekias 
ngadto sa Babilonya. Gihatagan siya ni Jeremias ug 
usa ka linukot nga basahon nga naundan sa matag- 
naong mahukmanon nga mga pagsaway batok sa 
Babilonya, ug gisugo siya nga basahon kini sa dap- 
lin sa Suba sa Euprates, dayon ihikot ang usa ka 
bato diha sa linukot nga basahon ug ilabog kini 
ngadto sa suba ingong paglarawan sa dumalayong 
pagkapukan sa Babilonya. (Jer 51:59-64) Lagmit 
nga gipahayag ni Seraias ang pipila ka bahin sa 
tagna ngadto sa Israelinhong mga destiyero nga 
atua na didto. Makaiikag nga nakaplagan sa mga 

arkeologo ang usa ka timbre nga may inskripsiyon 
nga “Iya ni Seraias (ben) Nerias."--Israel Explora- 
tion Journal, Jerusalem, 1978, Tomo 28, p. 56. 

6. Ang pangulong saserdote sa dihang gilaglag 
sa Babilonya ang Jerusalem niadtong 607 W.K.P. 
Bisan tuod si Seraias gipatay ubos sa sugo ni Nabu- 
codonosor, ang iyang anak nga lalaki nga si Jehoza- 
dak wala patya ug gidalang binihag ngadto sa Babi- 
lonya. (2Ha 25:18-21: Jer 52:24-27) Pinaagi sa anak 
ni Seraias nga si Jehozadak, ang kaliwat sa hataas 
nga mga saserdote gikan kang Aaron nagpadayon, 
ang anak nga lalaki ni Jehozadak nga si Jesua nag- 
hupot niini nga katungdanan panahon sa pagpaga- 
was ug pagpabalik sa mga Hudiyo. (1Cr 6:14, 15, 
Esd 3:2) Si Seraias gitawag usab nga amahan ni Es- 
dras, apan tungod sa kal-ang nga 139 ka tuig tali sa 
kamatayon ni Seraias ug sa pagbalik ni Esdras, lag- 
mit labing menos may duha pa ka wala-hinganling 
kaliwatan tali kanilang duha, usa ka paglaktaw nga 
sagad makita diha sa mga talaan sa kagikan sa Bib- 
liya.--Esd 7:1. 

7. Usa sa mga pangulo sa kasundalohan nga 
nagpabilin sa Juda human sa tiningob nga pagdes- 
tiyero ngadto sa Babilonya, anak nga lalaki ni Tan- 
humet. Si Seraias ug ang uban nga sama niyag 
ranggo misuportar kang Gedalias sa dihang siya 
gitudlo ingong gobernador, ug siya nagpasidaan 
kang Gedalias bahin sa hulga ni Ismael batok sa 
iyang kinabuhi, ug sa ulahi naningkamot sa pagpa- 
nimalos sa kamatayon ni Gedalias. Apan, tungod 
kay nahadlok sa mga Babilonyanhon, si Seraias ug 
ang ubang mga pangulo nagdala sa nahibiling mga 
Hudiyo ngadto sa Ehipto.--2Ha 25:23, 26: Jer 40: 
8, 13-16: 41:11-18, 43:4-7. 

8. Usa niadtong mga pangulo nga gitala nga ka- 
uban ni Zorobabel nga mibalik gikan sa pagkades- 
tiyero niadtong 537 W.K.P. (Esd 2:1, 2) Gitawag 
siya nga Azarias diha sa samang talaan sa Nehe- 
mias 7:7. 

9. Usa ka saserdote nga kauban ni Zorobabel 
nga mibalik gikan sa pagkadestiyero. Sa misunod 
nga kaliwatan, si Meraias maoy naghawas kang Se- 
raias sa iyang balay o banay sa amahan. (Neh 12: 
1, 12) Ang Seraias nga lakip sa mga mipirma sa pa- 
kigsaad sa mga adlaw ni Esdras ug Nehemias ti- 
ngali hawas usab sa mao ra nga banay, o lain nga 
saserdote nga may samang ngalan. (Neh 10:1, 2, 8) 
Si Seraias, nga lagmit usa usab ka sakop niini nga 
balay o banay sa amahan o usa ka saserdote nga 
may samang ngalan, mipuyo sa Jerusalem hu- 
man matukod pag-usab ang mga paril.--Neh 11: 
1, 10, 11. 


SERAPIN. Espiritung mga linalang nga gipu- 
westo palibot sa trono ni Jehova didto sa mga la- 
ngit. (Isa 6:2, 6) Ang Hebreohanong pulong nga 

sera-phim' maoy usa ka plural nga nombre nga nag- 
gikan sa berbong saraph’, nga nagkahulogang “su- 
nogon.” (Lev 4:12) Busa ang Hebreohanong termino 
nga seraphim' sa literal nagkahulogang “mga na- 
ngasunog” o “mga nagdilaab.” Sa ubang mga teksto 
ang nombre makita nga singular (Heb., sa-raph') o 
plural ug nagtumong sa yutan-ong mga linalang. 
Niini nga paggamit ang kahulogan nagkalainlain 
sama sa “malala,” “ul-ol (makapahubag),” ug “mala- 
lang bitin.” Num 21:6, 8, mga ftn sa Rbis8. 

Ang manalagnang si Isaias naghubit sa iyang 
panan-awon alang kanato, nga nag-ingon: “Sa tuig 
nga namatay si Haring Uzzias ako, hinunoa, naka- 
kita kang Jehova, nga naglingkod sa usa ka trono 
nga hataas ug tinuboy, ug ang sidsid sa iyang mga 
besti nakapuno sa templo. Ang mga serapin nagba- 
rog ibabaw kaniya. Ang matag usa may unom 
ka pako. Ang duha iyang gigamit sa pagtabon sa 
iyang nawong, ug ang duha sa pagtabon sa iyang 
mga tiil, ug ang duha sa paglupad. Ug kini siya mi- 
singgit ngadto sa usa ug miingon: “Balaan, balaan, 
balaan si Jehova sa mga panon. Ang kabug-osan sa 
tibuok yuta mao ang iyang himaya.’ ... Ug ako mi- 
ingon: 'Alaot ako! Kay ako nahimong ingon sa gipa- 
hilom, tungod kay ako usa ka tawong mahugaw sa 
ngabil, ug ako nagapuyo sa taliwala sa usa ka ka- 
tawhang mahugaw sa ngabil, kay nakita sa akong 
mga mata ang Hari, si Jehova sa mga panon!' Nia- 
na, usa sa mga serapin milupad ngari kanako, ug sa 
iyang kamot dihay nagbaga nga uling nga iyang gi- 
kuha pinaagig kumpit gikan sa halaran. Ug iyang 
gipadapat kini sa akong baba ug miingon: “Tan-awa! 
Kini midapat sa imong mga ngabil, ug ang imong 
kasaypanan gikuha na ug ang imong sala gitabo- 
nan na. "--Isa 6:1-7. 

Walay gihatag nga kahubitan bahin sa Diyos. Bi- 
san pa niana, ang sidsid sa iyang halangdong bes- 
ti giingong nakapuno sa templo, nga wala nay ka- 
tindogan ni bisan kinsa. Ang iyang trono wala 
modapat sa yuta apan, gawas nga “hataas,” kini “ti- 
nuboy.” Ang mga serapin nga “nagbarog” mahi- 
mong nagkahulogan nga “nagpautaw-utaw o nag- 
lupadlupad nga nagpondo,” pinaagi sa usa sa mga 
paris sa ilang mga pako, sama sa panganod nga 
“nagpahiluna” o nagpondo ibabaw sa ganghaan sa 
tolda ni Jehova didto sa kamingawan. (Deu 31:15) 
Si Propesor Franz Delitzsch nagkomento bahin sa 
posisyon sa mga serapin: “Ang mga serapin dili ga- 
yod magpaibabaw sa ulohan Niya nga naglingkod 
sa trono, apan sila naglupadlupad nga nagpondo 
ibabaw sa Iyang hataas nga besti nga nakapuno sa 
hawanan.” (Commentary on the Old Testament, 
1973, Tomo VII, Bahin 1, p. 191) Ang Latin nga Vul- 
gate, inay sa pag-ingon nga ang “mga serapin nag- 
barog ibabaw kaniya,” nag-ingon nga sila nagbarog 
ibabaw “niini.”--Isa 6:1, 2. 

Taas ug Ranggo. Kining gamhanan nga la- 
ngitnong mga linalang maoy mga manulonda, nga 
dayag nga taas kaayog ranggo diha sa kahikayan 
sa Diyos, sanglit sila gipakita nga nag-alagad diha 
sa trono sa Diyos. Ang mga kerubin nga nakita 
diha sa panan-awon ni Ezequiel maoy katumbas 
sa mga magdadagan nga nag-abay sa langitnong 
karo sa Diyos. (Eze 10:9-13) Kining ideya bahin sa 
mga ranggo o awtoridad didto sa langit nahiuyon 
sa Colosas 1:16 diin kini naghisgot sa mga butang 
“sa langit ug sa yuta, ang mga butang nga makita 
ug ang mga butang nga dili-makita, kini man mga 
trono o kaha pagkaginoo o kagamhanan o awtori- 
dad.” 

Ilang Buluhaton ug Katungdanan. Ang gi- 
daghanon sa mga serapin wala hisgoti, apan sila 
nagtawganay sa usag usa, nga lagmit nagkahulo- 
gan nga ang pipila kanila anaa sa isigkakilid sa tro- 
no ug nagpahayag sa pagkabalaan ug himaya ni 
Jehova pinaagig awit nga tubagtubag, ang usa (o 
usa ka grupo) mosubli sa giawit sa lain o motubag 
sa giawit sa lain pinaagig usa ka bahin sa pahayag: 
“Balaan, balaan, balaan si Jehova sa mga panon. 
Ang kabug-osan sa tibuok yuta mao ang iyang hi- 
maya.” (Itandi ang pagbasa sa Balaod ug ang pag- 
tubag sa katawhan diha sa Deu 27:11-26.) Uban 
ang pagkamapainubsanon ug pagkamakasaranga- 
non diha sa presensiya sa Supremong Usa, ilang gi- 
tabonan ang ilang mga nawong pinaagi sa usa sa 
ilang tulo ka paris nga mga pako, ug kay anaa sa 
balaang dapit, ilang gitabonan ang ilang mga tiil 
pinaagi sa laing paris sa mga pako, ingong pagta- 
hod sa langitnong Hari.---Isa 6:2, 3. 

Ang pagpatugbaw sa mga serapin sa ilang ti- 
ngog maylabot sa pagkabalaan sa Diyos nagpakita 
nga sila mao ang motino nga ikapahayag ang iyang 
pagkabalaan ug nga ikapaila ang iyang himaya sa 
tanang bahin sa uniberso, lakip sa yuta. Gidapat sa 
usa sa mga serapin ngadto sa mga ngabhil ni Isaias 
ang nagbaga nga uling nga kinuha gikan sa hala- 
ran aron sa pagpapas sa iyang sala ug sa iyang ka- 
saypanan. Kini nagpaila nga sa usa ka paagi ang 
ilang buluhaton nalangkit sa pagpapas sa sala gi- 
kan sa katawhan sa Diyos, ug ang maong paghinlo 
maoy pinasukad sa halad ni Jesu-Kristo diha sa ha- 
laran sa Diyos.--Isa 6:3, 6, 7. 

Ang Ilang Dagway Sumala sa Panan-awon. 
Ang paghubit sa mga serapin ingong adunay mga 
tiil, mga pako, ug uban pa, angayng sabton nga 
simboliko, ug ang pagkaamgid sa ilang dagway sa 
yutan-ong mga linalang maoy mga hawas lamang 
sa ilang nabatonang mga katakos o mga buluhaton 
nga ilang ginahimo, maingon nga ang Diyos sagad 
naghisgot sa iyang kaugalingon sa simbolikong pa- 
agi ingong adunay mga mata, mga dalunggan, ug 
uban pang tawhanong mga sangkap. Ingong pama- 

tuod nga walay tawong nahibalo sa dagway sa Di- 
yos, si apostol Juan miingon: “Mga hinigugma, kita 
karon mga anak sa Diyos, apan wala pa ikapadayag 
kon mahimong unsa unya kita. Kita nahibalo nga 
sa dihang siya igapadayag na kita mahisama kani- 
ya, tungod kay siya atong makita ingon gayod sa 
iyang pagkamao.”--1Ju 3:2. 


SERBESA. Usa ka ilimnon nga medyo diyutay 
ra ang gidaghanon sa alkohol ug gihimo pinaagi sa 
inanay nga pagpaaslom sa duga sa trigo o sa ubang 
lugas. Ang Hebreohanong pulong nga sove’, nga 
gihubad nga “serbesa sa trigo,” mahimong hubaron 
usab nga “distiladong alkoholikong ilimnon.”--Isa 
1:22, ftn sa Rbi8, Os 4:18, ftn sa Rbi8, Nah 1:10, ftn 
sa Rbi8. 

Gipakita sa cuneiform nga mga papan nga ang 
paghimog serbesa gikan sa lugas gibuhat na sa ka- 
raang Mesopotamia sukad pa sa ikatulong milenyo 
W.K.P. Sa dihang si Abraham unang miabot sa 
Ehipto lagmit iyang nakita nga ang serbesa maoy 
komon nga ilimnon didto. Sa ulahi, giingon nga na- 
gustohan kaayo ni Ramses II ang serbesa nga 
tungod niana siya naghalad ug mga 114,000 L 
(30,000 gal) niini ngadto sa iyang mga diyos kada 
tuig. Daghan ang nakaplagan nga mga mug o mga 
baso sa mga Filistehanon alang sa serbesa nga may 
mga bokilya nga salaan. Mopatim-aw nga ang lain- 
laing mga nasod kaniadto adunay nagkadaiyang 
matang sa mga serbesa aron tagbawon kon unsay 
gusto nga lami sa matag usa---tam-is nga serbesa, 
itom nga serbesa, pinahumotan nga serbesa, mag- 
bulabula nga serbesa, serbesa nga may yerbang- 
paalimyon---nga idalit nga init o kaha bugnaw, lab- 
naw o espeso ug hawot.--Tan-awa ang BINO UG 
ILIMNONG MAISOG. 


SEREBIAS [lagmit nagkahulogang “Si 
[Nagpadangat ug] Naglagiting nga Kainit']. 

1. Usa ka prominenteng Levihanon nga miba- 
lik sa Jerusalem kauban ni Zorobabel niadtong 
537 W.K.P.- Neh 12:1, 8. 

2. Usa ka Levihanon nga naggikan kang Mali: 
“usa ka tawo nga maalamon” kinsa gipatawag sa 
pag-uban kang Esdras sa iyang panaw paingon sa 
Jerusalem niadtong 468 W.K.P. (Esd 8:17, 18) Siya 
lagmit mao ra usab ang “pangulo sa mga saserdo- 
te” nga gihisgotan sa Esdras 8:24, usa niadtong gi- 
saligan sa pagdala ngadto sa Jerusalem sa bililhong 
mga butang nga giamot aron gamiton sa templo. 
--Esd 8:25-30. 

3. Usa ka Levihanon nga mitabang kang Esdras 
sa pagbasa ug pagpatin-aw sa Balaod ngadto sa ka- 
tawhan nga nagkatigom sa Jerusalem human ma- 
tukod pag-usab ang paril niadtong 455 W.K.P. (Neh 
8:2, 7, 8) Sa ulahi, sa mao ra usab nga bulan, sila 
nagkatigom pag-usab ug si Serebias miduyog sa 

paghimog “usa ka kasaligang kontrata,” nga girati- 
pikar o gipalig-on sa nasod nga misaad nga mag- 
pabiling matinumanon kang Jehova. (Neh 9:1, 4, 
5, 38) Kini nga Serebias lagmit mao ra usab ang Le- 
vihanon sa Num. 2, nga personal nga nagpamatu- 
od sa pakigsaad, o siya tingali usa ka hawas sa usa 
ka banay nga nagbaton niini nga ngalan, ug tinga- 
li kaliwat sa Num. 1.--Neh 10:1, 9, 12; 12:24. 


SERED. Unang ginganlang anak nga lalaki ni 
Zabulon ug gigikanan sa mga Serednon, usa ka ba- 
nay sa tribo ni Zabulon.--Gen 46:14: Num 26: 
26, 27. 


SEREDNON [Kang (lya ni) Sered]. Zabulonhon 
nga banay nga naggikan kang Sered.---Num 26:26. 


SERES [Gamot]. Usa ka kaliwat ni Manases ug 
anak nga lalaki ni Makir pinaagi sa iyang asawa nga 
si Maaca.— 1Cr 7:14, 16. 


SERUG. Usa ka kaliwat ni Sem, anak nga lalaki 
ni Reu, ug apohan sa tuhod ni Abraham, busa kati- 
gulangan ni Jesus. Si Serug nabuhi sa 230 ka tuig 
(2207-1977 W.K.P.) ug daghan ug anak, ug siya na- 
nganak kang Nahor sa edad nga 30.--Gen 11:10, 
20-23, 1Cr 1:24-27, Luc 3:35. 


SESAI. Igsoong lalaki ni Ahiman ug Talmai. 
—Num 13:22, Jos 15:14, Huk 1:10, tan-awa ang 
AHMAN Num. 1. 


SESAK. Lagmit usa ka simbolikong ngalan sa 
Babilonya. (Jer 25:26, 51:41) May nag-ingon nga 
ang Sesak nagkahulogang “May Ganghaan nga 
Tumbaga,” ug kini mohaom sa Babilonya. Giingon 
usab sa uban nga ang “Sesak” naghawas sa SiskuKI 
sa usa ka karaang Babilonyanhon nga harianong ta- 
laan. Ang Sisku o Siska lagmit maoy usa ka distrito 
sa karaang Babilonya. Apan ang Hudiyohanong tra- 
disyon nag-ingon nga ang Sesak maoy takoban sa 
Hebreohanong ngalan nga Babel (o, Babilonya), pi- 
naagi sa usa ka sistema nga gitawag ug athbash. 
Sumala niini nga sistema sa pagtakoban sa ngalan, 
ang kinaulahiang letra sa Hebreohanong alpabeto 
(taw) diha sa tinuod nga ngalan pulihan sa unang 
letra (aleph), ug ang ikaduha-sa-kinaulahiang letra 
(shin) pulihan sa ikaduhang letra (behth), ug uban 
pa. Tungod niini, ang matag letrang behth (b) sa 
ngalang “Babel” ilisdan ug shin (sh), ug ang la- 
medh (l) ilisdan ug kaph (kh), busa mahimo kining 
Sheshakh”. Ang ngalang Sesak mahimong magpa- 
sabot usab ug kaulawan, nga nahiangay sa Babilon- 
ya.--Jer 25:26, ftn sa Rbi8, Soncino Books of the Bi- 
ble, giedit ni A. Cohen, London, 1949. 


SESAN. Usa ka kaliwat ni Juda pinaagi kang 
Jerameel. Si Sesan walay mga anak nga lalaki 
ug busa gipaminyo ang iyang anak nga babaye 


SESBAZAR 


(lagmit si Alai) ngadto sa iyang ulipon nga si Jarha 
aron magpadayon ang iyang linya sa kaliwatan. 
- 1Cr 2:31, 34, 35. 


SESBAZAR. (Usa ka tinudlo ni Haring Ciro nga 
mangulo sa unang mga destiyero nga namalik gi- 
kan sa Babilonya. Samtang siya nangulo sa mga 
Hudiyo sa pagbalik, gidala ni Sesbazar ang mga ga- 
lamiton nga plata ug bulawan nga gikuha ni Nabu- 
codonosor gikan sa templo. Sa pag-abot sa Jeru- 
salem, gipahiluna niya ang mga patukoranan sa 
ikaduhang templo.---Esd 1:7-11: 5:14-16. 

Ang opinyon medyo nabahin kon si Sesbazar 
mao ba si Gobernador Zorobabel o siya ba usa ka 
laing indibiduwal. Si Senazar nga anak nga lalaki ni 
Haring Jehoiakin nga gihisgotan sa 1 Cronicas 3:18 
maoy gituohan sa pipila tungod kay kaamgid ang 
duha ka ngalan, ingon man ang titulo ni Sesbazar 
nga “prinsipe sa Juda” nga mabasa sa pipila ka ber- 
siyon sa Esdras 1:8. (AS, RS) Apan kini nga teoriya 
huyang kaayo tungod kay ang kaamgiran sa mga 
ngalan dili ra kaayo dako, ug si Zorobabel, nga usa 
ka apo ni Jehoiakin, may katungod usab sa pag- 
angkon sa maong titulo nga “prinsipe [“pangulo,” 
NW] sa Juda” ingong usa ka kaliwat sa unang he- 
nerasyon. 

Ang pipila ka modernong mga eskolar, tungod sa 
tinguhang ipaila si Sesbazar ug Zorobabel ingong 
magkalahing mga indibiduwal, nag-ingon nga si 
Ciro unang nagtudlo kang Sesbazar ingong gober- 
nador apan sa ulahi si Sesbazar gipulihan ni Zoro- 
babel sa panahon sa paghari ni Dario, ug busa ang 
pagtukod sa templo gipasidungog kang Zoroba- 
bel. 

Apan mopatim-aw nga posible gayod nga si Ses- 
bazar mao ra si Zorobabel, ug ang kadaghanan sa 
mga eskolar ug mga reperensiya nagpunting usab 
niini. Matikdi kining mga puntoha ingong pagtandi: 
Sa katibuk-an, kon unsay giingon nga gibuhat ni 
Sesbazar diha sa duha ka asoy diin siya gihisgotan 
ikaingong mao usab ang gibuhat ni Zorobabel diha 
sa ubang mga asoy. Ang duha gitawag sa titulo 
nga “gobernador.” (Esd 1:11: 2:1, 2; 5:2, 14, 16, Hag 
1:1, 14, 2:2, 21; Zac 4:9) Si Zorobabel giila ingong 
pangulo sa namalik nga mga destiyero, ang ngalan 
nga “Sesbazar” dili gani makita niini nga talaan. 
--Esd 2:2: 3:1, 2. 

Ang ngalan nga Sesbazar lagmit usa ka opisyal o 
Babilonyanhon nga ngalan nga gihatag kang Zoro- 
babel, sama kang Daniel ug sa uban pa nga giha- 
tagan ug opisyal nga mga ngalan sa palasyo. (Dan 
1:7) Mopatim-aw nga ang “Sesbazar” mas Caldean- 
hon nga ngalan kay sa “Zorobabel.” Sa Esdras 5:14- 
16 dihay gikutlo nga usa ka opisyal nga sulat, ug sa 
Esdras kapitulo 1 gikutlo na nga dihay gipakanaog 
nga opisyal nga mando ni Ciro, ug lagmit kini maoy 

hinungdan nga gigamit ang maong posibleng opis- 
yal nga ngalan niini nga mga asoy. 


SET |[Gitudlo: Gibutang: Gitakda]. Ang anak nga 
lalaki ni Adan ug Eva nga natawo sa dihang si 
Adan nagpanuigon ug 130. Si Eva nagngalan kani- 
ya ug Set kay, sumala sa iyang giingon, “Ang Diyos 
nagpili ug laing binhi alang kanako puli kang Abel, 
tungod kay si Cain nagpatay man kaniya.” Si Set 
lagmit dili mao ang ikatulong anak ni Adan ug Eva. 
Sumala sa Genesis 5:4, si Adan dunay “mga anak 
nga lalaki ug mga anak nga babaye,” ang pipila ka- 
nila lagmit nangatawo sa wala pa si Set. Si Set ta- 
kos sa pagtagad tungod kay si Noe, nga pinaagi 
kaniya naggikan ang presenteng-adlawng rasa sa 
katawhan, maoy kaliwat ni Set, dili sa mamumu- 
nong si Cain. Sa panuigong 105 si Set nanganak 
kang Enos. Si Set namatay sa panuigong 912 (3896- 
2984 W.K.P.).--Gen 4:17, 25, 26: 5:3-8, 1Cr 1:1-4: 
Luc 3:38. 


SETAR. Usa sa pito ka prinsipe sa Persia ug 
Media nga gikonsulta ni Haring Ahasuero sa di- 
hang si Rayna Vasti misupak kaniya.---Est 1:13-15. 


SETAR-BOZENAI. Usa ka opisyal, tingali usa 
ka sekretaryo, nga kauban ni Tatenai nga goberna- 
dor sa Persia sa “unahan sa Suba” sa panahon sa 
paghari ni Dario I (Hystaspis). (Esd 5:3, 6: 6:6, 13) 
Si Setar-bozenai miadto sa Jerusalem kauban ni Ta- 
tenai ug uban pa aron ipahayag ang ilang mga 
pagsupak sa pagtukod pag-usab sa mga Hudiyo sa 
templo, usa ka buluhaton nga gjidili ni Artajerjes. 
Apan ang mga Hudiyo nagpadayon sa pagtukod bi- 
san pa sa mga reklamo samtang usa ka taho ang 
gipadala ngadto kang Dario. Si Tatenai ug si Setar- 
bozenai ug ang iyang mga kauban misulat sa hari 
nga nagtaho bahin sa mga kalihokan sa Jerusalem 
ug nag-ingon nga ang mga magtutukod sa templo 
naghisgot sa usa ka mando nga gipakanaog ni Ciro 
nga hari nga nag-awtorisar sa pagtukod niini. Sila 
mihangyo nga imbestigahan ang maong butang. 
Ang tubag ni Dario nagtahod sa dili-mausab nga 
mando ni Ciro ug dili lamang kay gibaoran si Setar- 
bozenai ug ang iyang mga kauban nga “magpahi- 
layo” gikan sa Jerusalem kondili nagsugo usab, 
ubos sa grabeng silot, nga itagana ang materyal 
nga tabang gikan sa harianong tipiganan sa bahan- 
di alang sa mga Hudiyo aron magpadayon ang 
ilang pagtukod ug mga buluhaton sa templo. Si Se- 
tar-bozenai ug ang iyang mga kauban mituman sa 
gimando.---Esd 4:23-6:13. 


SETRO. Usa ka baston o olisi nga ginadala sa 
usa ka magmamando ingong simbolo sa harianong 
awtoridad. Usahay ang “setro” gigamit sa mahu- 
lagwayong diwa sa paghawas sa mga hari (Eze 19: 

10, 11, 14) o sa awtoridad (Zac 10:11), ilabina sa ha- 
rianong awtoridad. 

Sa karaang Persia, gawas kon itunol sa monarko 
ang bulawang setro, si bisan kinsa nga moduol sa 
hari nga wala dapita pagapatyon.--Est 4:11, 5:2, 
8:4. 

Ang matagnaong mga pulong ni Jacob nga “ang 
setro dili mobiya gikan kang Juda” nagpaila nga 
ang pagkahari maangkon sa tribo ni Juda ug mag- 
pabilin niana nga tribo hangtod nga moabot si Shi- 
lo. (Gen 49:10; tan-awa ang SUNGKOD SA KOMANDAN- 
TE.) Kasiglohan sa ulahi ang mga Babilonyanhon, 
nga nag-alagad ingong tiglaglag nga “espada” ni 
Jehova, naglaglag sa gingharian sa Juda ug nagbi- 
hag sa hari niini. Gihisgotan kini diha sa mga pu- 
long ni Jehova pinaagi kang Ezequiel: “Usa ka es- 
pada, usa ka espada! Kini gibaid, ug kini usab 
gipasinaw. . . . Gisalikway ba niini ang setro sa 
akong anak, sama sa gihimo niini sa tanang kahoy? 
Kay ang usa ka pagsulay gihimo, ug unsay anaa ni- 
ana kon ginasalikway usab niini ang setro?” (Eze 
21:9, 10, 13) Busa giisip sa “espada” ang Judean- 
hong “setro” sa dinastiya ni David nga sama ra sa 
tanang kahoy (nga pagaputlon) o sama sa ubang 
mga hari o mga gingharian nga gilaglag niini. 

Ang Salmo 2, nga usa ka tagna nga gipadapat ni 
Pedro ngadto kang Jesu-Kristo (Buh 4:25-27), nag- 
pakita nga ang dinihogan ni Jehova mogamit ug 
usa ka setro nga puthaw aron dugmokon ang kana- 
soran. (Sal 2:2, 6, 9: itandi ang Pin 12:5, 19:15.) 
Sanglit si Jesu-Kristo kanunayng mogamit sa iyang 
harianong awtoridad sa matarong nga paagi, ang 
iyang setro maoy setro sa pagkamatarong.---Sal 45: 
6, 7: Heb 1:8, 9. 

Ang Salmo 125:3 nag-ingon nga “ang setro sa 
pagkadaotan dili magpabilin sa ibabaw sa bahin sa 
mga matarong.” Kining mga pulonga nagpasalig 
nga ang matarong dili kanunayng daogdaogon ni- 
adtong nagbaton ug awtoridad sa dinaotan nga pa- 
agi. 


SETUR [gikan sa lintunganayng pulong nga 
nagkahulogang “tago, tipig”]. Ang Asernon nga pa- 
ngulo nga gitudlo duyog sa mga hawas sa ubang 
mga tribo aron mangespiya sa Canaan, anak nga 
lalaki ni Miguel.--Num 13:2, 3, 13. 


SEVA. 

1. [gikan sa lintunganayng pulong nga nagka- 
hulogang “gitupong, gipatag”]. Amahan ni Makbe- 
na ug Gibea. Sanglit posibleng ang Makbena ug Gi- 
bea maoy mga ngalan sa mga lungsod, si Seva 
tingali mao ang amahan niadtong nanimuyo niini o 
siya mismo ang magtutukod niini nga mga lung- 
sod. Ang amahan ni Seva nga si Caleb (Kelubai) 
maoy nangulo sa usa sa tulo ka pangunang mga di- 


SHEBA 


bisyon sa mga kaliwat ni Juda pinaagi kang Hesron. 
— 1Cr 2:9, 48-50. 

2. Sekretaryo ni David.--2Sa 20:25, tan-awa 
ang SERAIAS Num. 2. 


SHARAI. Usa sa mga anak nga lalaki ni Bi- 
nui kinsa, human sa pagkadestiyero, naghingilin sa 
ilang langyawng mga asawa.--Esd 10:38, 40, 44. 


SHAUL 
[sa Diyo5]]. 

1. Ikaunom nga ginganlang hari sa karaang 
Edom, manununod ni Samla ug maoy gipulihan ni 
Baal-hanan. Si Shaul maoy “taga-Rehobot nga duol 
sa Suba.”---Gen 36:31, 37, 38, 1Cr 1:48, 49. 

2. Kinaulahian nga ginganlang anak nga lalaki 
ni Simeon nga natawo sa usa ka babayeng Canaan- 
hon. (Gen 46:10; 1Cr 4:24) Si Shaul mao ang gigi- 
kanan sa banay sa mga Shaulnon nga gilakip tali- 
wala sa mga Simeonhon.---Ex 6:15, Num 26:12, 13. 

3. Usa ka Levihanon nga kaliwat ni Kohat. 
— 1Cr 6:22-24. 


SHAULNON [Kang (Iya ni) Shaul]. Usa ka ba- 
nay nga Simeonhon nga naggikan kang Shaul. 
—Num 26:12, 13. 


SHEBA. 


1. Ang unang gitala nga anak nga lalaki ni Raa- 
ma nga anak nga lalaki ni Cus.—Gen 10:7; 1Cr 1:9. 

2. Usa ka anak nga lalaki ni Joktan sa linya ni 
Sem (Gen 10:21-30; 1Cr 1:17-23); katigulangan sa 
usa sa 13 ka tribo sa Arabia. Lagmit nga ang mga 
lalaki niini nga tribo nga nagbalhinbalhin pagpuyo 
mao ang misulong nga mga bandido nga “mga Sa- 
beanhon” nga gihubit sa Job 1:14, 15. 

3. Usa sa duha ka anak nga lalaki ni Joksan, ang 
anak nga lalaki ni Abraham pinaagi kang Ketura. 
(Gen 25:1-3; 1Cr 1:32) Samtang si Abraham buhi 
pa, ang iyang mga anak pinaagi kang Ketura iyang 
gipalakaw “pasidlakan, ngadto sa yuta sa Sidlakan.” 
(Gen 25:6) Busa lagmit nga kini nga Sheba mipuyo 
sa usa ka dapit sa Arabia. 

4. Ang anak nga lalaki ni Bikri nga usa ka Ben- 
jaminhon, usa ka tawo nga nawad-an sa iyang ki- 
nabuhi tungod sa pag-alsa batok kang David. (2Sa 
20:1, 2) Sa panahon nga si David mibalik sa Jeru- 
salem human sa pagrebelde ni Absalom, si Sheba, 
“usa ka tawo nga walay pulos,” nakamatikod sa ka- 
suko sa napulo ka tribo batok sa mga tawo sa Juda, 
ang tribo ni David. (2Sa 19:40-43) Si Sheba nagpa- 
dilaab pa niini nga kasuko, nga nag-ingon nga ang 
ubang tribo walay “bahin kang David” ug nag- 
awhag: “Ang tagsatagsa ngadto sa iyang mga di- 
yos.” Ang mga tawo sa Juda mitapot sa hari, apan 
“ang tanang tawo sa Israel” mibiya kang David aron 
sa pagsunod kang Sheba. Usa sa mga motibo niini 


[Nangutana [sa Diyos]; Nagpakisayod 


SHEBA 


nga rebelyon lagmit mao ang pagpasig-uli sa pag- 
kainila sa tribo ni Benjamin nga nabatonan niini sa 
dihang si Saul mao pa ang hari. 

Gimandoan ni David ang iyang heneral, si Ama- 
sa, sa pagtigom sa mga tawo sa Juda alang sa gu- 
bat sulod sa tulo ka adlaw aron masanta ang pag- 
alsa ni Sheba. Sa dihang si Amasa wala magpakita 
sa takdang panahon, ang hari nagsugo kang Abi- 
sai nga gukdon ang mikalagiw nga si Sheba (bisan 
tuod mipatim-aw nga ang igsoon ni Abisai nga si 
Joab mao ang aktuwal nga nangulo sa paggukod). 
Si Sheba ug ang iyang tigpaluyo nga mga paryen- 
te mikalagiw hangtod gayod sa A paingon sa Abel- 
bet-maaca, usa ka kinutaang siyudad sa Neptali. 
Ang mga migukod naglikos sa siyudad ug nag- 
buslot sa paril. Unya usa ka maalamong babaye 
sa maong siyudad ang nakigsulti kang Joab, nga 
naghangyog pakigdait. Si Joab mitubag nga ang 
kasundalohan moatras kon ang siyudad magtug- 
yan sa rebelde nga si Sheba. Sa pagkadungog nii- 
ni, ang katawhan sa siyudad nagpunggot sa ulo ni 
Sheba ug nagtugpo niini ibabaw sa paril sa siyudad 
ngadto kang Joab.---2Sa 20:1-8, 13-22. 

5. Usa ka Gadhanon nga nagpuyo sa Basan, usa 
ka kaliwat ni Abihail.--1Cr 5:11, 13, 14. 

6. Usa ka adunahang gingharian, lagmit gayod 
nga nahimutang sa HK sa Arabia. Kini nailhan ila- 
bina tungod sa bulawan, mga pahumot, ug insenso 
niini. (1Ha 10:1, 2; Isa 60:6: Jer 6:20, Eze 27:22) 
Ang gigikanan niining katawhan sa Sheba, o mga 
Sabeanhon, nga maoy kasagarang pagtawag kanila 
diha sa sekular nga mga tinubdan, dili gayod ma- 
tino. Adunay duha ka Sheba diha sa linya ni Sem 
(SHEBA Num. 2 ug 3) kinsa dayag nga nanimuyo sa 
Arabia. Apan, ang pipila ka modernong eskolar 
nagtuo nga ang katawhan niini nga gingharian 
maoy Semitikanhon, sa linya ni Joktan, mga kali- 
wat ni Sem pinaagi kang Eber. (Gen 10:26-28) Ang 
ngalan ni Sheba mismo ug sa iyang pipila ka igso- 
ong lalaki gilangkit sa mga dapit sa H sa Arabia. 
--Tan-awa ang HAVILA Num. 4, HAZARMAVET. 

Ang gingharian sa Sheba nahimutang, sumala 
sa pipila ka tinubdan, sa dapit nga karon mao ang 
Republika sa Yemen. Dayag nga ang kaulohan nii- 
ni mao ang Marib, mga 100 km (60 mi) sa S sa 
Santa. 

Sa wala pa makab-ot ang kauswagan sa pagnabi- 
gar nga nagpahimo sa paglawig sa Pulang Dagat 
nga dili kaayo peligroso, ang pamatigayon gikan sa 
H sa Arabia ug lagmit sa S sa Aprika ug India ka- 
sagaran nga gihimo pinaagi sa pagsakay sa panon 
sa mga kamelyo agi sa Arabia. Maayo kaayo ang 
nahimutangan sa Sheba sanglit anha man moagi 
niini ang nagapanawng panon ug kini nailado tu- 
ngod sa mga magpapatigayon niini sa kamangyan, 

mira, bulawan, bililhong mga bato, ug garing. Ang 
Bibliya nagpakita nga kini nga mga magpapatiga- 
yon nakaabot hangtod sa Tiro. (Eze 27:2, 22-24, Sal 
72:15: Isa 60:6) Ang usa ka timbre nga gama sa 
yutang-kulonon nga nakalotan sa Bethel nagpa- 
matuod nga dihay gihimong pamatigayon tali sa 
Palestina ug sa H sa Arabia. Ang mga nadiskobre- 
han gikan sa mga pagpangubkob sa Marib nagpa- 
kita nga ang mga Sabeanhon maoy mga tawong 
makigdaiton ug mahiligon sa negosyo. Sa ilang ka- 
ulohan sila may dakong templo alang sa diyos- 
bulan. 

Rayna sa Sheba. Sa dihang nahuman na ni 
Solomon ang daghang pagpanukod, siya giduaw sa 
“rayna sa Sheba,” kinsa “nakabalita mahitungod 
kang Solomon maylabot sa ngalan ni Jehova.” Kini 
nga rayna, nga wala nganli sa Bibliya, miadto sa 
Jerusalem uban ang “usa ka makapahingangha ka- 
ayo nga panon, mga kamelyo nga nagdala ug lana 
sa balsamo ug bulawan nga daghan kaayo ug hilil- 
hong mga bato.” (1Ha 10:1, 2) Ang paagi sa iyang 
pagpanaw ug ang matang sa mga gasa nga iyang 
gidala nagpakita nga siya maoy gikan sa ginghari- 
an sa Sheba sa HK sa Arabia. Gipakita usab kini sa 
mga pulong ni Jesus nga siya “ang rayna sa haba- 
gatan” ug nga siya “mianhi gikan sa mga kinatum- 
yan sa yuta.” (Mat 12:42) Gikan sa panglantaw sa 
mga tawo sa Jerusalem, siya sa pagkatinuod naggi- 
kan sa usa ka halayong dapit sa kalibotan nga nail- 
han niadtong panahona. (Sal 72:10: Joe 3:8) Ang 
Marib maoy mga 1,900 km (1,200 mi) gikan sa 
Ezion-geber, nga anaa sa A nga baybayon sa Pu- 
ang Dagat. 

Si Jesus miingon nga ang rayna sa Sheba miad- 
to “aron sa pagpatalinghog sa kaalam ni Solomon.” 
(Luc 11:31) Siya nakadayeg sa gisulti ni Solomon, 
sa iyang nakita nga pag-uswag sa iyang ginghari- 
an, ug sa iyang maalamong pag-organisar sa iyang 
mga ginsakpan. Iyang gipahayag nga malipayon 
ang mga alagad sa hari tungod kay sila nakadu- 
ngog sa iyang kaalam, ug iyang gidayeg si Jehova 
tungod sa pagbutang kang Solomon sa trono. (1Ha 
10:2-9, 2Cr 9:1-9) Ang rayna naghatag kang Solo- 
mon ug 120 ka talanton nga bulawan (mokantidad 
karon ug 846,242,000) ingon man lana sa balsamo 
ug bililhong mga bato. Si Solomon naghatag kani- 
yag mga gasa nga dayag nga labaw pa ug kanti- 
dad kay sa bahandi nga gidala sa rayna kaniya, 
ug unya siya mipauli sa iyang yuta.--2Cr 9:12, 
AT, Mo. 

Si Kristo miingon nga kini nga babaye mobangon 
sa panahon sa paghukom ug maghukom sa mga 
tawo sa unang-siglong kaliwatan. (Mat 12:42: Luc 
11:31) Mihimo siyag mabudlay nga panaw aron 
mamati sa kaalam ni Solomon, apan sa atubangan 
sa dili-matinuohong mga Hudiyo, nga nangang- 

kong mga alagad ni Jehova, diha si Jesus nga labaw 
pa kay kang Solomon apan sila wala mamati ka- 
niya. 

7. Lagmit usa sa sakop nga mga siyudad nga gi- 
hatag ngadto sa tribo ni Simeon sa H nga bahin sa 
teritoryo sa Juda. (Jos 19:2) Apan, kining ngalana 
dili makita diha sa samang talaan sa 1 Cronicas 
4:28-32 o diha sa mga asoy bahin sa mga siyu- 
dad nga unang gipahat alang sa Juda. (Jos 15:26) 
Sanglit ang Josue 19:2-6 nag-asoy sa katibuk-ang 
13 ka siyudad, apan sa aktuwal nagtala ug mga 
14 ka siyudad, ang pipila ka eskolar naghunahuna 
nga ang Sheba ug Beer-seba maoy duha ka bahin 
diha sa usa ra ka siyudad diin ang Sheba mao ang 
daang bahin. Kon kini maoy lahi nga dapit, lagmit 
kini mao ang Sema nga gihisgotan diha sa talaan 
sa Josue 15:26-32. 


SHEMINITH. Bisan tuod ang literal nga ka- 
hulogan niining musikal nga termino maoy “ang 
ikawalo,” ang tukmang kahulogan niini dili matino. 
Lagmit kini nagtumong sa usa ka partikular nga tu- 
nog o matang sa musika, usa nga ubos, ug kon adu- 
nay mga tulonggon nga nalangkit niini nga termi- 
no, kini tingali mao kadtong gigamit sa pagtugtog 
sa baho o ubos nga mga tono sa musika. 

Sa 1 Cronicas 15:21, ang mga alpa giingong “gi- 
tono uyon sa Sheminith [“lagmit nagtumong sa ika- 
walong tono o sa mas ubos nga oktaba,” ftn sa 
Rbi8, "lagmit ang mas ubos nga oktaba sa baho,” 
ftn sa Da sa letrang z].” Nahiuyon niana, ang mga 
superskripsiyon sa Salmo 6 ug 12 (kining duha ka 
salmo maoy awit sa kasubo) mabasa: “Ngadto sa 
direktor (sa kinuldasan nga mga tulonggon) sa mas 
ubos nga oktaba [sheminith'],” nga lagmit nagpai- 
lang kini nga mga awit pagaduyogan sa musika 
diha sa ubos nga tono ug awiton usab sa ingon. 
--Tan-awa ang ALAMOT. 


SHEOL. Ang komon nga lubnganan sa kataw- 
han, kinatibuk-ang dapit-lubnganan, dili usa ka in- 
dibiduwal nga lubnganan (Heb., qe'ver, Huk 16:31, 
qevurah’, Gen 35:20, gadhish, Job 21:32). 

Bisan tuod gihatag ang ubay-ubayng orihinal 
nga gigikanan sa Hebreohanong pulong nga she- 
ohl, dayag nga kini naggikan sa Hebreohanong 
berbo nga sha-al, nga nagkahulogang “pangayo: 
hangyo.” Labot sa Sheol, diha sa A Compendi- 
ous Hebrew Lexicon, si Samuel Pike nag-ingon 
nga kini mao “ang komon nga pahilunaan o rehi- 
yon sa mga patay, gitawag sa ingon tungod sa 
pagkadili-matagbaw sa lubnganan, nga daw kini 
kanunayng nangayo o nangandoy pa ug dugang.” 
--Cambridge, 1811, p. 148. 

Ang Hebreohanong pulong nga she’ohl makita 
sa 65 ka higayon diha sa Masoretikong teksto. Diha 


SHEOL 


sa King James Version, kini gihubad sa 31 ka hi- 
gayon ingong “impiyerno,” 31 ka higayon ingong 
“lubnganan,” ug 3 ka higayon ingong “gahong.” 
Ang Katolikong Douay Version naghubad sa maong 
pulong sa 63 ka higayon ingong “impiyerno,” kas-a 
ingong “gahong,” ug kas-a ingong “kamatayon.” 
Dugang pa, sa Isaias 7:11 ang Hebreohanong teks- 
to sa orihinal mabasa nga she'oh/, ug kini gihubad 
ingong “Hades" sa karaang Gregong mga bersiyon 
ni Aquila, Symmachus, ug Theodotion, ug ingong 
“impiyerno” diha sa Douay Version.---Tan-awa ang 
ftn sa Rbi8. 

Walay Cebuano nga pulong nga makahatag ug 
katumbas gayod nga diwa sa Hebreohanong pu- 
long nga she'oh!'. Nagkomento bahin sa paggamit 
sa pulong nga “impiyerno” diha sa hubad sa Bibliya, 
ang Collier's Encyclopedia (1986, Tomo 12, p. 28) 
nag-ingon: “Sanglit ang Sheol sa kapanahonan sa 
Daang Tugon nagpunting lamang sa puy-anan sa 
mga patay bisag unsa pa ang ilang moralidad, ang 
pulong nga impiyerno, ingon sa pagsabot karong 
adlawa, maoy dili haom nga hubad.” Daghang ber- 
siyon sa dili pa dugay naghatag sa katumbas nga 
Iningles ug Cebuano nga espeling niini nga pulong 
ingong “Sheol.”---RS, AT, NW. 

Labot sa Sheol, ang Encyclopædia Britannica 
(1971, Tomo 11, p. 276) nag-ingon: “Ang Sheol na- 
himutang sa usa ka dapit ilalom' sa yuta.... Ang 
kahimtang sa mga patay dili kay usa ka kahimtang 
nga anaa sa kasakit ni sa kahimuot. Ni nalangkit sa 
Sheol ang ganti alang sa matarong o silot alang sa 
daotan. Ang maayo ug ang daotan, ang mga malu- 
pigon ug ang mga santos, mga hari ug mga ilo, 
mga Israelinhon ug mga hentil--ang tanan mag- 
kaubang nangatulog nga walay kalibotan sa usag 
usa.” 

Bisan tuod ang Gregong pagtulon-an sa imorta- 
lidad sa tawhanong kalag nakasulod sa Hudiyoha- 
nong relihiyosong panghunahuna sa ulahing mga 
siglo, ang rekord sa Bibliya nagpakita nga ang 
Sheol nagpunting sa komon nga lubnganan sa ka- 
tawhan ingong usa ka dapit diin didto walay pang- 
hunahuna. (Ecc 9:4-6, 10) Kadtong atua sa Sheol 
dili makadayeg sa Diyos ni makasangpit kaniya. 
(Sal 6:4, 5; Isa 38:17-19) Bisan pa niana dili ikai- 
ngon nga kini naghawas lamang sa 'usa ka kahim- 
tang sa pagkanahimulag sa Diyos, sanglit ang Ka- 
sulatan naghisgot sa maong pagtulon-an ingong 
dili kapamatud-an pinaagi sa pagpakita nga ang 
Sheol anaa “sa atubangan" niya, ug busa ikaingon 
nga ang Diyos “atua didto.” (Pr 15:11: Sal 139:7, 8, 
Am 9:1, 2) Tungod niini si Job, nga nangandoy nga 
mahupayan gikan sa iyang pag-antos, miampo nga 
siya makaadto unta sa Sheol ug sa ulahi pagahi- 
numdoman ni Jehova ug pagulaon gikan sa Sheol. 
--Job 14:12-15. 


SHIBBOLETH 


Sa tibuok inspiradong Kasulatan, ang Sheol pada- 
yong gilangkit uban sa kamatayon ug dili sa kina- 
buhi. (1Sa 2:6: 2Sa 22:6, Sal 18:4, 5; 49:7-10, 14, 15; 
88:2-6, 89:48, Isa 28:15-18, itandi usab ang Sal 116: 
3, 7-10 sa 2Co 4: 13, 14.) Kini gihisgotan ingong ang 
“yuta sa kangitngitan” (Job 10:21) ug usa ka dapit 
sa kahilom. (Sal 115:17) Si Abel dayag nga mao ang 
unang miadto sa Sheol, ug sukad niadto ang dili- 
maihap nga minilyong mga tawong nangamatay 
miduyog kaniya diha sa abog sa yuta. 

Sa adlaw sa Pentekostes sa 33 K.P., gikutlo ni 
apostol Pedro ang Salmo 16:10 ug gipadapat kini 
kang Kristo Jesus. Si Lucas, sa pagkutlo sa mga pu- 
ong ni Pedro, migamit sa Gregong pulong nga 
hai'des, sa ingon nagpakita nga ang Sheol ug Hades 
nagpunting sa samang butang, ang komon nga 
ubnganan sa katawhan. (Buh 2:25-27, 29-32) Sa 
panahon sa Usa ka Libo ka Tuig nga Paghari ni 
Jesu-Kristo, ang Sheol, o Hades, pagahaw-asan ug 
aglagon, pinaagi sa pagbanhaw sa tanan nga anaa 
niana.---Pin 20:13, 14, tan-awa ang LUBNGANAN, PAG- 
LUBONG, HADES; IMPIYERNO. 

Si Jonas ug ang Sheol. Sa asoy bahin kang 
Jonas, giingon nga “si Jonas nag-ampo kang Jeho- 
va nga iyang Diyos gikan sa kahiladmang mga ba- 
hin sa isda ug miingon: “Tungod sa akong kasakit 
ako misangpit kang Jehova, ug siya mitubag kana- 
ko. Gikan sa tiyan sa Sheol ako nagpakitabang. 
Ikaw nagpatalinghog sa akong tingog."”" (Jon 2:1, 2) 
Busa gipakasama ni Jonas ang sulod sa isda ngad- 
to sa Sheol. Siya sama rag namatay diha sa sulod sa 
isda, apan si Jehova nagbanhaw kaniya gikan sa 
gahong, o Sheol, pinaagi sa pagtipig kaniya nga 
buhi ug naghaw-as kaniya gikan didto.--Jon 2:6, 
itandi ang Sal 30:3. 

Gipakasama ni Jesus ang kahimtang ni Jonas 
nga diha sa tiyan sa isda sa iyang kaugalingong ka- 
himtang, nga nag-ingon: “Kay ingon nga si Jonas 
didto sa tiyan sa dakong isda tulo ka adlaw ug tulo 
ka gabii, sa ingon usab ang Anak sa tawo maanaa 
sa kasingkasing sa yuta tulo ka adlaw ug tulo ka 
gabii.” (Mat 12:40) Bisan tuod si Jesus wala moga- 
mit dinhi sa pulong nga “Sheol” (Hades), si apostol 
Pedro migamit sa pulong nga “Hades” sa dihang 
naghisgot sa kamatayon ug pagkabanhaw ni Jesus. 
--Buh 2:27. 

Labot sa pulong nga “Sheol,” si Brynmor F. Price 
ug Eugene A. Nida nag-ingon: “Ang pulong sagad 
makita diha sa Mga Salmo ug diha sa basahon ni 
Job sa paghisgot sa dapit nga didto moadto ang 
tanang nangamatayng mga tawo. Kini gilarawan 
ingong mangitngit nga dapit, nga diha niana walay 
kalihokan nga mohaom sa maong ngalan. Ang ma- 
ayo ug daotan mahiadto didto, busa ang impiyer- 
no” (KJV) dili tukmang hubad, sanglit kini maoy ka- 
atbang sa langit” nga puy-anan sa mga matarong 

human sa kamatayon. Ikaingon nga ang katibuk- 
ang kahulogan sa 'ubnganan' maoy duolduol nga 
katumbas sa Sheol, apan ang Sheol nagtumong sa 
katibuk-ang lubnganan diin atua didto ang tanang 
nangamatay. ... Ang paggamit niini nga paglara- 
wan giisip nga haom dinhi [sa Jonas 2:2] tungod 
sa pagkabilanggo ni Jonas sa ginhawaan sa isda.” 
--A Translators Handbook on the Book of Jonah, 
1978, p. 37. 


SHIBBOLETH. Ang kontrasenyas nga giga- 
mit sa mga tawo sa Gilead aron mailhan ang mga 
Epraimnon nga misulay sa pagkalagiw tabok sa 
Jordan. Kini nagkahulogang “uhay” o “nagaagos 
nga sapa.” Ang miikyas nga mga Epraimnon, pa- 
nahon sa ilang pagpakiggubat kang Jepte, nabisto 
sa mga guwardiya sa Gilead diha sa mga taboka- 
nan sa Jordan tungod sa sayop nga paglitok sa 
unang “sh” nga tunog niini nga kontrasenyas. Sila 
miingon nga “Sibboleth.” (Huk 12:4-6) Busa, dayag 
nga dihay pipila ka kalainan sa paglitok taliwala sa 
mga tribo, maingon nga sa ulahing kapanahonan 
ang mga Galileanhon adunay paagi sa pagsulti nga 
lahi gikan sa mga Judeanhon.--Itandi ang Mat 
26:73: Luc 22:59. 


SHILO [Iya Kini: Siya ang Tag-iya Niinil. 

1. Sa pagpahayag ug panalangin ngadto kang 
Juda, ang himalatyong patriarka nga si Jacob mii- 
ngon: “Ang setro dili mobiya gikan kang Juda, 
ni ang sungkod sa komandante gikan sa taliwala 
sa iyang mga tiil, hangtod nga moabot si Shilo, 
ug kaniya ang pagkamasinugtanon sa mga kataw- 
han maiya.” (Gen 49:10) Sugod sa pagmando sa 
Judeanhon nga si David, ang gahom sa pagmando 
(ang sungkod sa komandante) ug ang harianong 
soberanya (ang setro) gipanag-iya sa tribo ni Juda. 
Kini magpadayon hangtod nga moabot si Shilo, nga 
nagpakitang ang harianong linya ni Juda matapos 
diha kang Shilo ingong permanenteng manununod. 
Sa susama, una pa mapukan ang gingharian sa 
Juda, gipakita ni Jehova ngadto sa kataposang hari 
sa Juda nga si Zedekias nga ang pagmando igaha- 
tag ngadto sa usa nga adunay legal nga katungod. 
(Eze 21:26, 27) Dayag nga kini mao si Shilo, sanglit 
ang ngalang “Shilo” nagpasabot nga “Iya Kini, Siya 
ang Tag-iya Niini.” 

Sa kasiglohan nga misunod, si Jesu-Kristo mao 
lamang ang kaliwat ni David nga kaniya gisaad ang 
pagkahari. Sa wala pa matawo si Jesus, ang manu- 
londa nga si Gabriel miingon kang Maria: “Ihatag 
kaniya ni Jehova nga Diyos ang trono ni David nga 
iyang amahan, ug magamando siya ingon nga hari 
sa balay ni Jacob hangtod sa kahangtoran, ug wa- 
lay pagkatapos ang iyang gingharian.” (Luc 1:32, 
33) Busa, ang Shilo mao gayod si Jesu-Kristo, “ang 

Ang Shilo, ang pagkabiniyaan niini gigamit ni 
Jeremias ingong tin-aw nga pananglitan 


- pai. pH 


Leyon nga gikan sa tribo ni Juda.”---Pin 5:5: itandi 
ang Isa 11:10, Rom 15:12. 

Mahitungod sa karaang Hudiyohanong panglan- 
taw bahin sa Genesis 49:10, ang Commentary nga 
giedit ni F. C. Cook (p. 233) nag-ingon: “Giisip sa 
tanang Hudiyong katawhan sa kakaraanan nga ang 
tagna nagtumong sa Mesiyas. Busa ang Targum ni 
Onkelos nag-ingon nga 'hangtod moabot ang Mesi- 
yas, kinsa maoy tag-iya sa gingharian,' ang Jerusa- 
lem Targum, 'hangtod sa panahon nga ang haring 
Mesiyas moabot, kinsa maoy tag-iya sa ginghari- 
an.”... Ingon man usab ang Babilonyanhong Tal- 
mud (Sanhedrim,' cap. 1. fol. 982), ‘Kinsay ngalan 
sa Mesiyas? Ang iyang ngalan maoy Shilo, kay kini 
nahisulat, Hangtod nga moabot si Shilo.”” 

2. Usa ka siyudad nga nahimutang sa teritoryo 
sa Epraim ug “amihanan sa Bethel, dapit sa sidla- 
kan sa dakong dalan nga patungas gikan sa Bethel 
paingon sa Sekem ug dapit sa habagatan sa Lebo- 
na.” (Huk 21:19) Ang gituohan sa kadaghanan nga 
nahimutangan sa Shilo mao ang Khirbet Seilun 
(Shillo), mga 15 km (9.5 mi) sa AAS sa Bethel. Ang 
dapit mohaom sa kahubitan sa Bibliya. Anaa kini sa 
usa ka bungtod ug, gawas sa usa ka walog dapit sa 
HK, gilibotan kini sa mas habog nga kabungtoran. 

Human matukod ang tabernakulo didto sa Shi- 
lo (Jos 18:1), ang pagbahinbahin sa yuta ngadto 
sa mga Israelinhon nakompleto didto. (Jos 18:1- 
21:42) Human mabahin ang yuta, ang mga tribo 
sa S sa Jordan nagtukod ug usa ka halaran dap- 
lin niana nga suba. Kay gjiisip kini ingong usa ka 
buhat sa apostasya, ang ubang mga tribo nagtigom 
didto sa Shilo aron makiggubat kanila. Apan sa 
dihang gipatin-aw nga ang halaran magsilbing 


SHILONHON 


usa ka handomanan sa 
pagkamatinumanon ngad- 
to kang Jehova, nagpada- 
yon ang malinawong mga 
relasyon.---Jos 22: 10-34. 

Sa ulahi, gisilotan sa 
12,000 ka maisog nga Is- 
raelinhong mga manggu- 
gubat ang mga molup- 
yo sa Jabes-gilead tungod 
kay wala kini moduyog 
sa pagpakiggubat batok sa 
mga Benjaminhon. Apan 
400 ka ulay sa Jabes- 
gilead ang gidala sa Shilo 
ug sa ulahi gihatag ngadto 
sa mga Benjaminhon. Ang 
mga Benjaminhon gisugo 
usab sa pagkuha ug du- 
gang mga asawa gikan sa 
mga anak nga babaye sa Shilo, nga pinugos nga 
nagdala kanila samtang ang mga babaye miapil sa 
mga sayaw nga magliyoliyo panahon sa tinuig nga 
kapistahan alang kang Jehova nga gihimo didto 
sa Shilo.---Huk 21:8-23. 

Kon dili man sa katibuk-an, sa dakong bahin sa 
yugto nga gikobrehan sa basahon sa Mga Maghu- 
hukom, ang tabernakulo nagpabilin didto sa Shilo. 
(Huk 18:31, 1Sa 1:3, 9, 24: 2:14: 3:21, 1Ha 2:27) Sa 
hapit nang mamatay ang Hataas nga Saserdoteng 
si Eli, gikuha sa mga Israelinhon ang Arka gikan sa 
tabernakulo samtang nakig-away sa mga Filisteha- 
non, ug gibalhin kini ngadto sa panggubatan kay 
masaligon nga ang pagkaatua niini didto mohatag 
kanila ug kadaogan. Apan gitugotan ni Jehova nga 
mailog sa mga Filistehanon ang Arka. Kay wala na 
kini mahibalik sa Shilo, kini nagpasabot nga gitalik- 
dan na ni Jehova ang Shilo, sanglit ang Arka nag- 
hawas man sa iyang presensiya. (1Sa 4:2-11) Ang 
pagtalikod sa Shilo gihisgotan sa salmista (Sal 78: 
60, 61; itandi ang 1Sa 4:21, 22) ug gigamit kini diha 
sa tagna ni Jeremias sa pag-ilustrar kon unsay bu- 
haton ni Jehova sa templo nga atua sa Jerusalem. 
--Jer 7:12, 14: 26:6, 9. 

Sa ikanapulong siglo W.K.P., ang manalag- 
nang si Ahias nagpuyo sa Shilo. (1Ha 12:15, 14: 
2, 4) Human sa pagpatay kang Gedalias niadtong 
607 W.K.P., adunay pipila ka tawo gikan sa Shilo 
(gikan sa siyudad o kaha sa rehiyon) nga miadto sa 
Jerusalem aron sa paghalad.---Jer 41:5. 


SHILONHON [Kang (Iya ni) Shilo]. 

1. Usa ka laing ngalan (gigamit sa plural) alang 
sa banay nga naggikan sa ikatulong anak nga lala- 
ki ni Juda nga si Sela.— 1Cr 9:5: Gen 46:12, tan-awa 
ang SELA Num. 2; SELAHANON. 


SHIMEON 


2. Usa ka molupyo sa Shilo nga usa ka lungsod 
nga ilado sa kasaysayan sa Israel. Kining ngala- 
na gigamit sa Kasulatan alang kang manalagnang 
Ahias lamang nga taga-Shilo.--1Ha 11:29, 12:15, 
15:29; 2Cr 9:29, 10:15. 


SHIMEON [gikan sa lintunganayng pulong 
nga nagkahulogang “pamati; patalinghog"]. Usa sa 
walo ka anak nga lalaki ni Harim kinsa giawhag ni 
Esdras sa paghingilin sa ilang paganong mga asa- 
wa ug mga anak.--Esd 10:10, 11, 31, 32, 44. 


SHIMON. Amahan sa upat ka anak nga lalaki 
sa tribo ni Juda.---1Cr 4:20. 


SHIN. Tan-awa ang SIN, SHIN. 


SHION [gikan sa lintunganayng pulong nga 
nagkahulogang “nagun-ob"]. Usa ka siyudad sa Isa- 
car. (Jos 19:17, 19) Ang “Ayun esh-Shar'in, nga duol 
sa S sa Nasaret, tingali nagpreserbar sa ngalan nga 
Shion ug gituohan nga lagmit mao kini ang siyudad 
sa Shion. 


SHUA. 

1. Ang Canaanhong amahan sa asawa ni Juda, 
apohang lalaki ni Er, Onan, ug Sela.---Gen 38:2-5, 
12, 1Cr 2:3. 

2. Anak nga babaye ni Heber sa tribo ni Aser. 
— 1Cr 7:30, 32. 


SHUAH. Ang ikaunom ug kataposang gingan- 
lan nga anak nga lalaki ni Abraham pinaagi sa 
iyang ikaduhang asawa nga si Ketura. (1Cr 1:32) Si 
Shuah ug ang iyang lima ka igsoong lalaki nakada- 
wat ug mga gasa gikan kang Abraham ug gipala- 
kaw sila gikan sa iyang panimalay paingon sa S. 
(Gen 25:1, 2, 5, 6) Ang mga kaliwat ni Shuah, ang 
mga Shuhanon, gihunahuna sa pipila nga nanimu- 
yo ubay sa Euprates tali sa duha sa tinubdang mga 
sapa niini, ang Balikh ug Khabur. Ang bugtong 
Shuhanon nga ginganlan sa Bibliya mao ang higa- 
la ni Job nga si Bildad.---Job 2:11. 


SHUHANON [nagkahulogan nga “Kang (Iya 
ni) Shuah']. Dayag nga usa ka kaliwat ni Shuah nga 
usa ka anak nga lalaki ni Abraham pinaagi sa iyang 
asawa nga si Ketura. (Gen 25:2; 1Cr 1:32) Ang hi- 
gala ni Job nga si Bildad mao lamang ang bugtong 
Shuhanon nga ginganlan sa Kasulatan.---Job 2:11, 
8:1: 18:1: 25:1, 42:9. 


SIA, SIAHA. Usa sa mga Netinim kansang 
mga kaliwat namalik gikan sa pagkadestiyero 
sa Babilonya uban kang Zorobabel niadtong 
537 W.K.P.--Esd 2:1, 2, 43, 44: Neh 7:47. 


SIBA [Panumpa: o, Pito]. Usa ka atabay nga gi- 
kalot o gikalot pag-usab sa mga alagad ni Isaac did- 
to sa Beer-seba. (Gen 26:32, 33; itandi ang 26:18.) 

Ilang gitaho nga sila nakakaplag ug tubig didto hu- 
man makahimog pakigsaad sa kalinaw uban kang 
Abimelek nga hari sa Gerar; busa ginganlan ni Isa- 
ac ang atabay ug “Siba” (nagtumong sa usa ka 
panumpa o gipanumpaang pahayag pinaagig pito 
ka butang). (Gen 26:26-33) Si Abraham sa susama 
naghimog usa ka pakigsaad uban kang Abimelek 
(mahimong kini nga Filistehanong hari o kaha lain 
pa nga tawo nga adunay samang ngalan o titulo). 
Niana nga okasyon si Abimelek midawat ug pito ka 
bayeng nating karnero gikan sa patriarka agig pa- 
matuod nga si Abraham ang tag-iya sa gikasungi- 
an nga atabay, tingali ang mao rang atabay nga gi- 
nganlan ni Isaac sa ulahi ug “Siba.” Pinaagi sa 
paggamit sa ngalang “Siba” (laing porma sa nga- 
lang Sheba), si Isaac dayag usab nga nagpreserbar 
sa ngalang “Beer-seba,” nga maoy orihinal nga gi- 
ngalan ni Abraham niining dapita.---Gen 21:22-32, 
tan-awa ang BEER-SEBA. 


SIBBOLETH. 


SIBECAI. Usa sa mga tawong gamhanan ni 
David, usa ka Husahanon. (1Cr 11:26, 29) Sa usa ka 
pagpakiggubat batok sa mga Filistehanon didto sa 
Gob, gipatay ni Sibecai si Sap (Sipai), usa sa mga 
samag-higante nga Repaim, sa ingon nabuntog 
ang mga kaaway. (2Sa 21:18, 1Cr 20:4) Sa dihang 
giorganisar ni David ang kasundalohan sa nasod sa 
relibohay nga pag-alagad sa matag bulan, si Sibe- 
cai gihimong tagdumala sa ikawalong dibisyon. 
(1Cr 27:1, 11) Mopatim-aw nga gitawag siya ug Me- 
bunai sa 2 Samuel 23:27. 


SIBMA. Usa ka lungsod sa S sa Jordan nga gi- 
ilog sa Israel gikan sa Amorihanon nga si Haring 
Sihon ug gihatag ngadto sa mga Rubenhon kinsa 
nagtinguha niini tungod sa naglibot nga mga sib- 
sibanan. Mopatim-aw nga gitawag usab kini ug Se- 
bam. (Num 32:2-5, 37, 38: Jos 13:15, 19, 21) Sa si- 
nugdan, siyudad kini sa mga Moabihanon (itandi 
ang Num 21:25, 26), ug kini nahibalik kanila sa 
wala ibutyag nga panahon. Nailado kini tungod sa 
mga parasan ug sa mga bunga niini sa ting-init. 
(Isa 16:8, 9, 13, 14: Jer 48:32, 46, 47) Ang tukmang 
nahimutangan sa Sibma (Sebam) wala mahibaloi 
sa pagkakaron, bisan tuod kini gihisgotan uban sa 
Hesbon ug Nebo (Num 32:3), ug ang komentaryo ni 
Jerome sa Isaias 16:8 nag-ingon nga kini mga 500 
lamang ka lakang gikan sa Hesbon. Apan ang pipi- 
la nagtuo nga lagmit kini mao ang Qurn el-Kibsh, 
mga 5 km (3 mi) sa KHK sa Hesbon (modernong 
Hisban). 


Tan-awa ang SHIBBOLETH. 


SIBRAIM. Usa ka utlanang dapit sa amihanan 
nga gitala diha sa panan-awon ni Ezequiel bahin sa 
panulondon nga teritoryo sa Israel. (Eze 47:15- 
17) Ang nahimutangan niini wala mahibaloi, bisan 

tuod ang pipila nagtuo nga kini nahimutang diha sa 
dapit sa Hums, sa H sa Hamat sa Sirya. Lagmit mao 
ra usab kini ang Separvaim. 


SIBSIBANAN. Usa ka agrikultural nga yuta 
nga partikular nga gigamit sa pagpasibsib sa mga 
hayop, nga naglibot sa matag 48 ka Levihanong 
mga siyudad nga nagkatag sa Israel. Kining mga 
yutaa dili gayod ibaligya, bisan tuod ikabaligya ang 
mga balay diha sa maong mga siyudad ug maila- 
lom sa regulasyon sa Tinghugyaw.--Num 35:2-5, 
Lev 25:32-34: Jos 21:41, 42. 

Ang luna sa mga sibsibanan “magagikan sa paril 
sa siyudad ug paingon sa gawas nga usa ka libo ka 
maniko [445 m, 1,458 p] palibot.” Apan ang misu- 
nod nga bersikulo midugang: “Sa gawas sa siyudad 
sa sidlakang bahin magsukod kamo ug duha ka libo 
ka maniko” ug mao man usab ang himoon ngadto 
sa tanang upat ka direksiyon. (Num 35:4, 5) Adu- 
nay ubay-ubayng mga sugyot aron magkatakdo ki- 
ning duha ka sukod. Giingon sa pipila nga sa Gre- 
gong Septuagint mabasa ang “duha ka libo” diha sa 
bersikulo 4 inay nga “usa ka libo.” Apan diha sa 
Hebreohanong teksto ingon man sa Latin nga Vul- 
gate ug sa Syriac nga Peshitta mabasa ang “usa ka 
libo.” Giingon sa Hudiyong mga komentarista nga 
ang unang usa ka libo ka maniko (Num 35:4) maoy 
bakanteng luna ug gigamit ingong kaolibohan ug 
mga kuwadra sa mga hayop, samtang ang ikadu- 
hang sukod (Num 35:5) nagtumong sa aktuwal nga 
mga sibsibanan ug sa mga umahan ug mga para- 
san, nga ang katibuk-ang sukod maoy 3,000 ka 
maniko sa matag kiliran. 

2,800 ka maniko - 800 ka maniko [gidak-on sa siyudad] 
= 2,000 ka maniko 


SIBSIBANAN 


Apan sanglit kini nga mga pangagpas wala man 
ibutyag diha sa maong teksto, adunay lain pang ka- 
tin-awan nga mas haom. Busa, ang ubang mga ko- 
mentarista nagtuo nga gitino ang mga sukod sa 
sibsibanan pinaagi sa pagsukod ug 1,000 ka mani- 
ko gikan sa matag upat ka kiliran sa siyudad, sa 
sidlakan, kasadpan, amihanan, ug sa habagatan. 
Labot sa 2,000 ka maniko sa matag kiliran, sila 
nagtuo nga ang ekspresyon nga “gawas sa siyudad” 
nagkahulogan nga kining 2,000 ka maniko wala 
sukda gikan sa mga paril sa siyudad paingon sa ga- 
was apan maoy sukod sa matag usa sa upat ka ki- 
liran sa sibsibanan kon sukdon ubay sa mga utla- 
nan niini. Kon mao, kini magpasabot nga ang luna 
nga nahimutangan sa ‘siyudad nga anaa sa taliwa- 
la” wala malakip sa sukod nga 2,000 ka maniko. Pi- 
naagi niini nga pagpatin-aw ug ingon sa gipakita sa 
dayagram sa ubos, mahimong magtakdo ang duha 
ka sukod. 

Sa panan-awon ni Ezequiel sa templo, ang sang- 
tuwaryo adunay 50 ka maniko “ingong sibsibanan 
sa matag kiliran. (Eze 45:2) Ang siyudad nga “Si 
Jehova Anaa Diha" nga nakita sa manalagna diha 
sa panan-awon adunay mga sibsibanan nga 250 ka 
maniko sa matag kiliran. (Eze 48:16, 17, 35) Gihis- 
gotan ang mga sibsibanan sa 1 Cronicas 5:16 may- 
labot sa “Saron,” nga gituohan sa uban nga mao 
ang rehiyon o lungsod sa S sa Jordan. Ang Hebreo- 
hanong pulong nga gihubad nga “sibsibanan” diha 
sa mga tekstong gihisgotan makita usab sa Eze- 
quiel 27:28, diin kini gigamit maylabot sa Tiro, ang 
siyudad nga nahimutang sa baybayon ug sa usa ka 
pulo. Niining tekstoha ang pulong gihubad nga 
“@mga) baybayon” (Mo, JB), “kabanikahan” (RS), 
“kapatagan” (NW), ug “mga distrito sa banika” (Le), 
sa ingon gipakita sa tagna nga lagmit kadtong 
ubay sa baybayon duol sa Tiro motuaw sa pagka- 
pukan niini. 

Ang kahayopan hinungdanon kaayo sa kinabuhi 
sa daghang Israelinhon, maong gikinahanglan ang 
mga sibsibanan aron makapanibsib ang ilang mga 
karnero ug mga kanding. (2Sa 7:8, 1Cr 4:39-41) 
Ang kakulang ug sibsibanan alang sa mga hayop 
magdalag kalisdanan. (Gen 47:3, 4) Apan kon dag- 
han ang sibsibanan adunay panahon sa kadagaya 
ug pakigdait. (Isa 30:23, Sal 65:12, 13: 23:2) Sa pag- 
palapad pa sa kapadapatan niini, ang biniyaang sib- 
sibanan magpaila sa bug-os nga pagkaawaaw (Isa 
27:10), apan mailhan nga gipasig-uli na ang pakig- 
dait ug pag-uyon kon ang mga sibsibanan gigamit 
na usab. (Isa 65: 10, Jer 23:3; 33:12, 50:19, Miq 2:12) 
Maingon nga ang mga karnero gitultolan sa usa ka 
mahigugmaong magbalantay ngadto sa mga sibsi- 
banan diin sila luwas ug may kadagaya, mao man 
usab ang katawhan sa Diyos gitultolan ug giatiman 
ni Jehova.---Sal 79:13, 95:7: 100:3; Eze 34:31. 


SIBUYAS 


SIBUYAS [Heb., basal]. Usa ka halangon nga 
tanom nga mabuhi sulod lamang sa duha ka tuig. 
Kini ligngin ug adunay yagpis nga mga dahon. 
Ang sibuyas (Allium cepa) maoy usa sa mga pag- 
kaon nga gipangandoy sa nagkasagol nga panon sa 
katawhan ug sa mga Israelinhon didto sa kaminga- 
wan human sila pagawasa gikan sa Ehipto. (Num 
11:4, 5) Nianang yutaa diin giulipon ang Israel, ang 
mga sibuyas gitanom sa kadaghanang dapit. Gani 
ang Gregong historyador nga si Herodotus (II, 125) 
nag-asoy bahin sa usa ka inskripsiyon nga nagtala 
sa mga sibuyas nga lakip sa mga pagkaon nga gi- 
tagana alang sa mga trabahante sa usa ka pirami- 
de sa Ehipto. Didto sa Ehipto, ang mga sibuyas, nga 
sagad binugkos, gihalad ngadto sa mga bathala, 
apan ang mga saserdote wala tugoti nga mokaon 
niini. Ang mga sibuyas sa Ehipto gihubit ingong 
humokon, ug busa daling hilison kay sa ubang mga 
matang sa sibuyas, ug ingon man tam-is inay nga 
halang, o pait. 


SIDIM, UBOS NGA PATAG SA. Usa ka 
walog nga gilangkit sa Kasulatan ngadto sa Dagat 
sa Asin (Patayng Dagat). (Gen 14:3) Didto, sa ad- 
law ni Abraham, ang rebelyosong mga hari sa So- 
doma, Gomora, Adma, Zeboiim, ug Zoar nakiggu- 
bat sa Elamihanon nga si Haring Kedorlaomer ug 
sa iyang tulo ka kaalyado. Kay napildi, ang mga 
hari sa Sodoma ug Gomora mikalagiw, apan ang pi- 
pila sa ilang kasundalohan nangahulog sa “mga ka- 
gahongan sa aspalto” nga milukop sa maong dapit. 
--Gen 14:4, 8-10. 

Ang pipila nagtuo nga ang Ubos nga Patag sa Si- 
dim mao ang samag luok nga bahin sa Patayng Da- 
gat sa H sa Peninsula sa Lisan. Sila nagtuo nga kan- 
hi kini maoy usa ka tabunok nga walog ug lagmit 
sa ulahi naunlod ilalom sa tubig, tingali tungod sa 
linog o tungod sa mga kausaban sa topograpiya sa 
yuta gumikan sa paglaglag sa Diyos sa Sodoma, 
Gomora, ug sa tibuok Distrito. (Gen 19:24, 25) Sa 
popanahon, anaa gihapoy mga piraso sa aspal- 
to nga molutaw sa mabaw nga katubigan didto. 
--Tan-awa ang DAGAT SA ASIN. 


SIDLAKAN. Kini nga ekspresyon gihubad gi- 
kan sa Hebreohanong pulong nga mizrach, nga 
sa literal nagkahulogang “silangan sa adlaw” (Deu 
3:27: 1Cr 4:39), ug gikan sa mga nombre nga nag- 
gikan sa berbong gadham, nga nagkahulogang 
"maanaa sa atubangan.” (Eze 48:2) Nabatasan na 
sa mga Hebreohanon nga moatubang sa misubang 
nga adlaw sa dihang tinoon ang direksiyon, nga 
nagkahulogan nga ang S anaa sa ilang atubangan, 
ang K sa luyo, ang A sa wala, ug ang H sa tuo. 
Usahay ang gqgedhem gigamit sa pagtumong sa 
pasidlakan nga direksiyon, ingon sa makita sa Ge- 
nesis 11:2. Sa ubang mga higayon kini nagkahulo- 

gang “sidlakan” kon itandi sa ubang butang, sama 
sa Numeros 34:11, diin gigamit ang ekspresyong 
“sidlakan sa Ain.” Sa uban pang mga higayon kini 
nagtumong sa dapit nga nahimutang sa S ug sa AS 
sa Israel. Lakip niini ang mga kayutaan sa Moab ug 
Ammon, ang Desyerto sa Arabia, ang Babilonya, 
Persia, Asirya, ug Armenia. 

Ang lainlaing katawhan nga nagpuyo sa mga ka- 
yutaan nga gitumong sa pulong nga “sidlakan” gi- 
hisgotan ingong “mga anak sa Sidlakan."” Si Job gi- 
tawag nga mao ang labing bantogan sa tanang 
"taga-Sidlakan,” o “mga anak sa Sidlakan.” (Job 1:3) 
Siya nagpuyo niining sidlakan nga dapit. Sa dihang 
si Jacob miadto sa Mesopotamia aron sa pagkuhag 
asawa, kita giingnan nga siya miadto sa yuta sa 
“mga taga-Sidlakan,” o sa “mga anak sa Sidlakan.” 
(Gen 29:1) Ang katawhan sa S sa Israel gitawag 
usab ug “mga anak sa Sidlakan,” o “mga taga-Sid- 
lakan,” sama nianang sa Maghuhukom 6:3, 8:10. 

Sa Palestina ang hangin sa S maoy init nga ha- 
ngin nga mohuros gikan sa desyertong kayutaan sa 
S ug makadaot sa mga pananom. (Eze 19:12) Mao 
kini ang pasukaranan sa ekspresyong “pun-on sa 
usa ang iyang tiyan sa hangin nga timog.'---Job 
15:2. 

Ang tabernakulo, ang mga templo ni Solomon ug 
Zorobabel, ug ang ikaduhang templo nga gitukod 
pag-usab ni Herodes pulos nag-atubang sa S. (Num 
3:38) Ang templo sa panan-awon ni Ezequiel nag- 
atubang sa sidlakan. (Eze 47:1) Busa ang pag-abot 
ni Jehova ug ni Kristo diha sa templo dahomon nga 
maggikan sa S. 

Sa Isaias 46:11, si Ciro, ang Persianhong hari, gi- 
hisgotan nga miabot gikan sa “sidlakan” (KJ), o sa 
“silangan sa adlaw” (NW). Ang mga taho nga gi- 
tagnang naggikan sa “sidlakan” (KJ), sa literal, 
maoy gikan sa “silangan sa adlaw,” o mizrach'. 
(Dan 11:44) Diha sa basahon sa Pinadayag gipun- 
ting si Dario ug Ciro ingong maoy naglandong sa 
“mga hari gikan sa silangan sa adlaw,” maylabot sa 
pagpahubas sa simbolikong Euprates sa paghukom 
unya sa Dakong Babilonya.---Pin 16:12, 19. 

Ang mga astrologo nga miabot aron sa pagtan- 
aw kang Jesus human sa iyang pagkatawo naggi- 
kan sa Babilonya, gikan sa “sidlakang mga bahin.” 
(Mat 2:1) Sa dihang ilang giingon nga ilang nakita 
ang iyang bituon “sa sidlakan [Gr., a-na-to-lei, sa li- 
teral, “pagsubang”],” sama sa giingon sa ubang 
mga hubad sa Bibliya, sila wala magpasabot nga 
kadto maoy sa S sa ilang yuta, hinunoa sila nakaki- 
ta niini gikan sa Sidlakan o sa dihang didto sila sa 
Sidlakan.--Mat 2:2, ftn sa Rbi8. 


SIDLAKAN, TAGA-. Ang katawhan niining 
mga yutaa giisip sa Hebreohanong mga magsusu- 
lat ingong naggikan “sa Sidlakan.” Kini nga dapit 


1155 


maoy saylo sa utlanan sa Israel dili lamang sa sid- 
lakan kondili hangtod pa usab sa amihanan-sidla- 
kan ug sa habagatan-sidlakan paingon sa Arabia. 
(Gen 25:6; Jer 49:28) Busa sa dihang si Jacob miad- 
to sa panimalay ni Laban didto sa Haran, siya mi- 
adto “sa yuta sa mga taga-Sidlakan,” sa AS sa Ca- 
naan.--Gen 29:1. 

Si Job gitawag nga “ang labing bantogan sa ta- 
nan nga taga-Sidlakan [sa literal, mga anak nga la- 
laki sa Sidlakan].” (Job 1:3, ftn sa Rbi8) Ang kasun- 
dalohan nga nanghasi sa Israel sa wala pa si Gideon 
motindog ug maglaglag kanila gilangkoban sa mga 
Amalekanhon ug mga Midianhon dugang pa sa 
“mga taga-Sidlakan,” nga wala ipaila dinhi. (Huk 6: 
3, 33; 7:12, 8:10) Apan ang mga taga-Sidlakan, nga 
nabantog sa ilang kaalam, nalabwan ni Solomon ni- 
ining bahina. (1Ha 4:30) Ang gitawag nga mga 
maalamong tawo, o mga Mago, kinsa miduaw sa 
bata nga si Jesus maoy “mga astrologo gikan sa 
sidlakang mga bahin.”--Mat 2:1, 2, 11. 


SIDLAKANG DAGAT. 
SA ASIN. 


SIDON, TAGA-SIDON. Ang panganayng 
anak nga lalaki ni Canaan nga si Sidon mao ang ka- 
tigulangan sa mga taga-Sidon. Ang dunggoanang 
lungsod sa Sidon ginganlan sumala sa ngalan sa 
ilang katigulangan, ug sulod sa daghang katuigan 
mao kini ang pangunang siyudad sa mga Fenician- 
hon, ingon sa pagtawag sa mga Grego sa mga 
taga-Sidon. Karong adlawa kining siyudara nailhan 
ingong Saida. 

Usa ka kolonya sa mga taga-Sidon ang nanimu- 
yo usab mga 35 km (22 mi) sa H sa Sidon ug nag- 
tawag sa maong dapit nga Tiro. Sa kadugayan ang 
Sidon nalabwan na sa Tiro sa daghang paagi, apan 
nailhan gihapon kini ingong puloy-anan sa mga 
taga-Sidon. Ang hari sa Tiro usahay gitawag nga 
“hari sa mga taga-Sidon” (1Ha 16:31), ug ang Tiro 
ug Sidon kanunayng magkauban nga gihisgotan 
diha sa tagna. (Jer 25:22, 27:3, 47:4: Joe 3:4; Zac 
9:2) Tali sa duha ka siyudad mao ang Zarepta, “nga 
sakop sa Sidon” diin didto si Elias gipakaon sa usa 
ka babayeng balo panahon sa usa ka dugay nga gu- 
tom.— 1Ha 17:9: Luc 4:25, 26. 

Sa sinugdan ang Sidon giisip nga mao ang A nga 
utlanan sa mga nasod sa Canaan. (Gen 10:19) Hu- 
man sakopa ni Josue ang mga hari sa amihanang 
Canaan (nga gipanggukod hangtod sa A sa “dag- 
hag-molupyo nga Sidon"), ang yuta gibahinbahin 
taliwala sa siyam ug tunga ka tribo nga wala pa 
makadawat ug pahat. Nianang panahona ang yuta 
nga nailalom sa pagkontrolar sa Sidon ilogonon pa. 
(Jos 11:8, 13:2, 6, 7, Num 32:33) Nadawat sa Aser 
ang kapatagan daplin sa baybayon sa H mismo sa 
Sidon, ug sumala sa gitagna, ang teritoryo sa Zabu- 


Tan-awa ang DAGAT 


SIDON, TAGA-SIDON 


lon nahimutang nga ang iyang halayong kiliran 
nag-atubang sa Sidon,' nga mao, sa A nga bahin sa 
Yutang Saad. (Jos 19:24, 28, Gen 49:13) Apan ang 
mga Asernon, inay nga abogon ang mga taga- 
Sidon gikan sa ilang hinatag-sa-Diyos nga teritor- 
yo, nakontento na sa pagpuyo uban kanila. (Huk 1: 
31, 32, 3:1, 3) Sulod sa yugto sa mga Maghuhukom, 
gisakop sa tribo ni Dan ang Lais nga lagmit usa ka 
kolonya sa Sidon, ug giilisdan ug Dan ang ngalan 
niini. Sayon ra nga nahimo ang maong pagsakop, 
kay ang katawhan “malinawon ug dili-matahapon,” 
busa wala sila makaandam sa maong pag-atake. 
(Huk 18:7, 27-29) Gihisgotan usab ang Sidon may- 
labot sa pagsenso nga gihimo sa adlaw ni David. 
— 25Sa 24:6. 

Ingong usa ka dunggoanang siyudad nga naka- 
baton ug duha sa pipila ka dunggoanan sa kabay- 
bayonan sa Fenicia, ang Sidon nahimong dakong 
sentro sa pamatigayon diin magtagbo ang mga 
panon sa magpapanaw ug makigbaylo sa ilang 
mga baligya sa mga manggad nga gidala sa mga 
sakayan nga nag-agian diha sa mga agianan sa 
mga barko sa Mediteranyo. Apil sa mga taga-Sidon 
mao ang datong mga magpapatigayon, batid nga 
mga tripulante, ug kusgan nga mga tigbugsay. (Isa 
23:2, itandi ang Eze 27:8, 9.) Ang mga taga-Sidon 
nabantog usab sa ilang kahanas sa paggama ug bil- 
do ug sa ilang paghablon ug sa pagtinag panapton. 
Nabantog usab sila sa ilang katakos ingong mga 
mamumutol ug kahoy ug mga tiglaras.--- 1Ha 5:6, 
1Cr 22:4; Esd 3:7. 

Relihiyon sa mga Taga-Sidon ug ang Sang- 
potanan Niini. Kon bahin sa relihiyon, mahu- 
gaw ang mga taga-Sidon, ang malaw-ayng sek- 
suwal nga kahilayan maylabot sa diyosa nga si 
Astoret maoy prominenteng bahin sa ilang pag- 
simba. Ang mga Israelinhon, nga nagtugot sa mga 
taga-Sidon nga magpabilin sa ilang taliwala, sa ka- 
dugayan nalit-agan sa pagsimba sa ilang bakak 
nga mga diyos. (Huk 10:6, 7, 11-13) Ang pipila sa 
langyawng mga asawa nga giminyoan ni Solomon 
maoy mga taga-Sidon, ug ilang gidaldal ang hari 
nga mosunod sa dulumtanang diyosa sa pertilidad 
nga si Astoret. (1Ha 11:1, 4-6, 2Ha 23:13) Si Ha- 
ring Ahab nagbuhat usab kon unsay daotan sa mga 
mata ni Jehova pinaagi sa pagpakigminyo kang Je- 
zebel, ang anak nga babaye sa usa ka hari sa Sidon. 
Unya si Jezebel usab, masibotong nagpasiugda sa 
bakak nga pagsimba didto sa Israel.--1Ha 16:29- 
33, 18:18, 19. 

Ang mga taga-Sidon gipainom sa kasuko ni Je- 
hova, ang una, pinaagi sa pagkadungog sa mga pa- 
hayag sa iyang mga manalagna, ug sa ulahi, pina- 
agi sa kalaglagan nga gipahamtang sa mga kamot 
sa mga Babilonyanhon ug sa uban. (Isa 23:4, 12, 
Jer 25:17, 22, 27:1-8, 47:4: Eze 28:20-24, 32:30, 


SIHON 


Joe 3:4-8, Zac 9:1-4) Ang sekular nga kasaysayan 
nagtaho nga ang mga imperyo sa Babilonya, Per- 
sia, Gresya, ug Roma sa tagsatagsa nagdominar sa 
Sidon. 

Ang Kasaysayan sa Sidon sa Unang Sig- 
lo K.P. Apan bisan pa sa mahugawng paagi sa 
pagsimba sa mga taga-Sidon, sila dili sama ka sad- 
an sa masukihong Israel. Busa si Jesus miingon nga 
mas maagwanta pa unya sa Adlaw sa Paghukom 
alang sa katawhan sa Sidon kay niadtong mga Hu- 
diyo sa Corasin ug Betsaida nga misalikway kang 
Jesus ingong Mesiyas. (Mat 11:20-22, Luc 10:13, 14) 
Sa ulahi, sa dihang si Jesus nagpanaw sa distrito 
nga palibot sa Sidon, usa ka babayeng Fenicianhon 
ang nagpakitag pagtuo kaniya. (Mat 15:21-28, Mar 
7:24-31) Apan ang “mga panon’ nga unang giayo ni 
Jesus, nga ang uban kanila naggikan sa palibot sa 
Tiro ug Sidon, sa walay duhaduha maoy mga Hu- 
diyo o mga kinabig ang kadaghanan. (Mar 3:7, 8; 
Luc 6:17) Sa iyang unang panaw paingon sa Roma 
ingong usa ka binilanggo, si Pablo gitugotan sa 
pagduaw sa mga igsoon sa Sidon.---Buh 27:1, 3. 

Tungod sa mga katarongan nga wala ibutyag sa 
kasaysayan, si Herodes Agripa I 'buot makiggubat' 
batok sa mga taga-Sidon nga giabiyohan ug pagka- 
on gikan sa hari. Sa dihang gitakda ang adlaw sa 
pakighusay ug ang mga taga-Sidon miabiba kang 
Herodes ingong namulong nga may “tingog sa usa 
ka diyos, ug dili sa tawo,” gihampak siya sa manu- 
londa ni Jehova mao nga siya gikaon sa mga ulod. 
--Buh 12:20-23. 


SIHON. Usa ka Amorihanong hari sa panahong 
ang Israel haduol na sa Yutang Saad. Sa usa ka pa- 
nahon ang gingharian ni Sihon miabot gikan sa 
bul-oganang walog sa Jabok, diin ang utlanan niini 
mao ang dominyo ni Haring Og, hangtod sa bul- 
oganang walog sa Arnon, ug gikan sa Suba sa Jor- 
dan pasidlakan hangtod sa desyerto. Ang iyang 
kaulohang siyudad mao ang Hesbon, sa S sa ami- 
hanang tumoy sa Patayng Dagat. (Num 21:23, 24, 
Jos 12:2, 3) Giilog ni Sihon ang yuta sa Moab sa A 
sa Arnon, ug mopatim-aw nga iyang gimandoan 
ang Midian, kay ang mga pangulo sa Midian gita- 
wag ug “mga duke ni Sihon.” (Num 21:26-30, Jos 
13:21) Sa dihang ang Israel nagpadalag mga men- 
sahero aron mangayog permiso kang Sihon nga 
moagi sa iyang gingharian diha sa dalan sa hari ug 
nagsaad nga dili mokuhag bisan unsa gikan sa mga 
Amorihanon, si Sihon wala motugot ug nagtigom 
sa iyang kasundalohan aron babagan ang Israel. 
Didto sa Jahaz siya gipildi ug gipatay.--Num 21:21- 
24; Deu 1:3, 4: 2:24-35; 3:2, 6. 

Makita ang kahinungdanon sa kadaogan sa Isra- 
el batok kang Sihon tungod kay gihisgotan kini sa 
makadaghan diha sa kasaysayan sa Israel, duyog 

sa kapildihan sa mga Ehiptohanon didto sa Pulang 
Dagat. Si Moises, Jepte, usa ka salmista, ug ang 
mga Levihanon human sa pagkadestiyero nagga- 
mit usahay niini ingong makapadasig nga panig- 
ingnan sa mga kadaogan ni Jehova alang sa iyang 
matinumanong katawhan. (Num 21:34, Deu 31:4, 
Huk 11:19-22, Neh 9:5, 22, Sal 135:9-12, 136: 18, 19) 
Ang mga taho labot niini ang nag-aghat kang Ra- 
hab ug sa mga Gabaonhon nga makigdait sa Isra- 
el. (Jos 2:10, 9:9, 10) Ang yuta ni Sihon gibahinba- 
hin taliwala sa mga tribo ni Ruben ug Gad.--Num 
21:25, 31, 32, Deu 29:7, 8; Jos 13:8-10, 15-28. 


SIHOR [gikan sa Ehiptohanon, nagkahulogang 
“Linaw ni Horus']. Lagmit nga kini mao ang kina- 
sidlakang sanga sa Suba sa Nilo diha sa rehiyon sa 
Delta. Ang Sihor, sa upat ka higayong makaplagan 
kini sa Hebreohanong teksto, kanunayng gilangkit 
sa Ehipto. (Jos 13:3, “sanga sa Nilo”, 1Cr 13:5, 
“suba”, Isa 23:3, Jer 2:18) Samtang ang ubang mga 
komentarista nag-ingon nga mao ra usab kini ang 
"bul-oganang walog sa Ehipto” (Num 34:5) nga sa- 
gad gituohan nga mao ang Wadi el-'Arish sa HK sa 
Gaza, ang Jeremias 2:18 ug Isaias 23:3 daw mas 
naglangkit niini sa Ehipto ug sa Nilo imbes nga ni- 
ining ulahi nga bul-oganang walog, o lugot. Ang 
teksto sa Isaias nga naghisgot sa “binhi sa Sihor" 
daw partikular nga nagtumong sa sapa nga kanu- 
nayng nagaagos (na-har') inay sa sapa nga nagaa- 
gos sa popanahon lamang (nachal). Tungod niini 
ang Sihor, bisan niining duha ka teksto, mas gituo- 
hang mao ang kinatumyang sanga sa Nilo nga na- 
himutang sa sidlakan (human kini mabahin sa 
ubay-ubayng mga sanga sa pag-abot sa rehiyon sa 
Delta). Ang nahimutangan niini mahimong moha- 
om sa paghisgot niini ingong “anaa atubangan 
sa [nga mao, sa S sa o dapit sa S sa] Ehipto,” suma- 
la sa Josue 13:3. 

Apan kining ulahi nga teksto maoy bahin sa pag- 
hubit sa yuta nga pagasakopon pa sa mga Israelin- 
hon human sa unang mga pagpakiggubat ilalom ni 
Josue nga naglakip hangtod sa A “sa pagsulod sa 
Hamat.” (Jos 13:1-6) Kadtong nakiglantugi nga kini 
mao ang Wadi el-'Arish nagpunting nga sa ubang 
teksto ang mga utlanan sa panulondon sa Israel gii- 
ngong gikan sa “bul-oganang walog sa Ehipto” 
hangtod sa “pagsulod sa Hamat.” (Num 34:2, 5, 
7, 8) Hinunoa, sa Josue 13:3 gipakita sa ubang mga 
hubad (RS, NW) nga ang paghisgot sa Sihor (“sa- 
nga sa Nilo,” NW) maoy bahin sa mga pulong nga 
gisal-ot aron makahatag ug makasaysayanhong 
impormasyon kon hangtod diin sa HK nakaabot 
ang yuta sa mga Canaanhon sa maong panahon. 
Pinasukad niini, imbes nga hubiton ang teritoryo 
nga pagasakopon, ang teksto mahimong nagpakita 
lamang nga ang mga Canaanhon kas-a nagpuyo 

hangtod sa kinatumyang utlanan sa sidlakan diha sa 
sentro sa Ehipto. 

Sa susama, namatikdan nga nagkauyon ang pag- 
hisgot sa pagtigom ni David sa katawhan sa Israel 
gikan sa Sihor (“ang suba sa Ehipto,” NW) hangtod 
sa Hamat (sa pagtinguhang dad-on ang arka sa pa- 
kigsaad ngadto sa Jerusalem) ug ang paghisgot sa 
pagtigom sa katawhan sa adlaw ni Solomon gikan 
sa “pagsulod sa Hamat hangtod sa bul-oganang 
walog sa Ehipto.” (1Cr 13:5, 1Ha 8:65) Tingali ang 
pagpatin-aw niini mao nga sa ulahing gihisgotan 
(sa panahon ni Solomon) ang asoy naghisgot sa ak- 
tuwal nga mga utlanan sa gipuy-an sa mga Israe- 
linhon. Ang rehiyon tali sa Wadi el-'Arish ug sa sid- 
lakang sanga sa Nilo sa panguna maoy desyerto 
nga teritoryo ug mga kalibonan, busa kini nga lu- 
got o bul-oganang walog haom nga nagtimaan 
sa utlanan sa teritoryo nga angayang puy-an sa 
mga Israelinhon, samtang ang naunang gihisgotan 
(kang David) lagmit naghubit sa tibuok nga rehiyon 
nga gipuy-an sa mga Israelinhon, ang rehiyon nga 
malamposong gigamhan ni David nga miabot ga- 
yod hangtod sa utlanan sa Ehipto. 

Bisan una pa kang David, si Haring Saul migukod 
sa mga Amalekanhon hangtod sa Sur “nga nag- 
atubang sa Ehipto” (1Sa 15:7), ug ang dominyo 
nga nadawat ni Solomon pinaagi kang David gii- 
ngong nakaabot hangtod sa “utlanan sa Ehipto.” 
(1Ha 4:21) Busa, bisan pag ang teritoryong gipahat 
ngadto sa mga tribo sa mga Israelinhon wala mo- 
saylo sa “bul-oganang walog sa Ehipto,” mopatim- 
awng dili kini kasumpaki sa gituohan nga ang Sihor 
mao ang “sanga sa Nilo” diha sa Josue 13:3 ug “ang 
suba sa Ehipto” diha sa 1 Cronicas 13:5. 

Ang pulong “Sihor” dili makaplagan sa Genesis 
15:18, diin gisaad ni Jehova kang Abraham ang 
yuta gikan “sa suba sa Ehipto hangtod sa dakong 
suba, ang suba sa Euprates.” Busa, dinhi usab, adu- 
nay pangutana kon ang “suba [usa ka porma sa na- 
har'] sa Ehipto” nagtumong ba sa usa ka bahin sa 
Nilo o sa “bul-oganang walog [nachal] sa Ehipto” 
(ang Wadi el-'Arish). Ang tubag nagdepende kon 
gihubit ba dinhi ni Jehova ang aktuwal nga dapit 
nga gipahat ingong panulondon sa tribo o gitu- 
mong ba ang tibuok rehiyon nga gigamhan sa 
gingharian sa Israel hangtod sa kinalay-ang utla- 
nan niini. Kon ang nauna mao ang gitumong, nan 
kini nga teksto lagmit mapadapat sa Wadi el-'Arish, 
kon ang ulahi, nan kini mapadapat sa Sihor.---Tan- 
awa ang EHIPTO, BUL-OGANANG WALOG SA. 


SIHOR-LIBNAT. Si Eusebius ug Jerome nag- 
tuo nga ang Sihor-libnat sa sinugdan mao ang nga- 
lan sa duha ka dapit, ang Sihor ug Labanat. Apan, 
mopatim-aw nga kini maoy usa ka suba sa utlanan 
sa Aser. (Jos 19:24-26) Ang pipila ka geograpo 
naghunahuna nga ang Sihor-libnat mao ang Nahr 


SIKLO 


ez-Zerqa (Nahal Tanninim) nga nagaagos ngadto sa 
Dagat Mediteranyo, mga 10 km (6 mi) sa H sa Dor. 


SIKAR. Usa ka siyudad sa Samaria ug ang da- 
pit nga nahimutangan sa tuboran ni Jacob. Kini na- 
himutang “duol sa yuta nga gihatag ni Jacob kang 
Jose nga iyang anak” sa kasikbit sa Sekem. (Ju 4: 
5, 6: itandi ang Jos 24:32.) Ang mabasa sa codex 
nga Syriac Sinaitic maoy “Sikem” inay nga “Sikar.” 
Apan ang labing maayo nga Gregong mga manus- 
krito nagpaluyo sa hubad nga “Sikar.” Ang pipila sa 
unang sekular nga mga magsusulat nagpalahi sa 
Sekem gikan sa Sikar; ang uban wala. Ang dili pa 
dugayng mga pagpangubkob nakaaghat sa pipi- 
la sa pagtuo nga ang Sikar lagmit mao ang bala- 
ngay sa ‘Askar, 0.7 km (0.4 mi) sa AAS sa tuboran 
ni Jacob ug mga 1 km (0.6 mi) sa AS sa Sekem. 


SIKERON. Usa ka dapit sa utlanan sa Juda. 
(Jos 15:1, 11) Gituohan sa pipila nga kini lagmit 
mao ang Tell el-Ful, mga 5 km (3 mi) sa AK sa 
Ekron (Khirbet el-Muganna' [Tel Miqne]), diin kini 
gihisgotan uban sa Ekron diha sa asoy sa basahon 
ni Josue. 


SIKLO. Ang pangunang Hebreohanong yunit 
sa gibug-aton (1Sa 17:5, 7: Eze 4:10, Am 8:5) ug sa 
kantidad. Pinasukad sa aberids nga gibug-aton sa 
mga 45 ka bato nga gikulitan ug tinong gibug-aton 
sa siklo, ang siklo lagmit maoy 11.4 g. Ang usa ka 
siklo katumbas sa 20 ka gerah (Num 3:47; 18:16), 
ug adunay pamatuod nga ang 50 ka siklo katum- 
bas sa usa ka mina. (Tan-awa ang MINA.) Kon bana- 
banaon sa modernong bili, ang usa ka siklo nga pla- 
ta mokantidad ug 82.20, ug ang usa ka siklo nga 
bulawan mokantidad ug 8128.45. 

Ang siklo sagad nga gihisgotan maylabot sa pla- 
ta o sa bulawan. (1Cr 21:25: Neh 5:15) Sa wala pa 
gamita ang mga sensilyo, ang mga piraso sa plata 
(ug usahay mga piraso sa bulawan) maoy gigamit 
ingong salapi, ug ang gibug-aton tinoon sa pana- 
hon nga himoon ang transaksiyon. (Gen 23:15, 16; 
Jos 7:21) Ang mga butang maylabot sa tabernaku- 
lo usahay gitakda pinaagig mga siklo “sumala sa 
siklo sa balaang dapit.” (Ex 30:13, Lev 5:15, 27:2-7, 
25) Lagmit kini maoy aron ipasiugda nga ang bato 
sa timbangan kinahanglang tukma o, tingali nga 
kini kinahanglang mahiuyon sa naandang bato sa 
timbangan nga gigamit diha sa tabernakulo. 

Gituohan sa kadaghanan nga ang ‘mga pirasong 
plata” nga sagad gihisgotan diha sa Hebreohanong 
Kasulatan maoy mga siklo nga plata, ang yunit sa 
kantidad sa salapi. (Huk 16:5: 1Ha 10:29: Os 3:2) 
Gipamatud-an kini diha sa Septuagint (diin ang 
Gregong pulong alang sa “mga pirasong plata” sa 
Genesis 20:16 pareho ra sa Gregong pulong alang 
sa ‘mga siklo” sa Genesis 23:15, 16) ingon man usab 


SIKOMORO 


sa mga Targum. Sumala sa Jeremias 32:9, ang ma- 
nalagna mibayad ug “pito ka siklo ug napulo ka pi- 
rasong plata” alang sa usa ka uma. Tingali kini mao 
lamay legal nga mga pulong nga nagkahulogang 17 
ka siklo nga plata (AS, Da, NE, RS), o lagmit, kini 
nagkahulogang pito ka siklo nga bulawan ug napu- 
lo ka siklo nga plata. 

Ang 2 Samuel 14:26 mahimong magpasabot nga 
dihay “harianon"” nga siklo nga lahi sa ordinaryong 
siklo, o ang gitumong tingali mao ang naandang 
bato sa timbangan nga gigamit diha sa palasyo sa 
hari. 


SIKOMORO [Heb., shiqmmah”: Gr., sy:komo- 
re'a]. Kini nga kahoy nga gihisgotan diha sa Heb- 
reohanong Kasulatan lahi ra sa sikomoro sa Ami- 
hanang Amerika, nga maoy usa ka matang sa 
kahoyng platano. Dayag nga kini mao ra usab ang 
kahoyng “sikomoro” nga gihisgotan sa Lucas 19:4. 
Ang Gregong ngalan niini nga kahoy nagtumong 
sa usa ka kahoyng igos (Gr., sy:ke) nga may mga 
dahon nga sama sa mulberi (Gr., more'a). Kini nga 
kahoy (Ficus sycomorus) may bunga nga sama sa 
komon nga igos, apan ang mga dahon niini kaam- 
gid sa mga dahon sa mulberi. Kini moabot sa giha- 
bogong 10 hangtod sa 15 m (33 hangtod sa 50 p), 
lig-on, ug mabuhi sulod sa gatosan ka tuig. Dili 
sama sa komon nga igos, ang sikomoro maoy usa 
ka evergreen o kanunayng may mga dahon nga ta- 
nom. Bisan tuod ang pormag-kasingkasing nga 
mga dahon niini mas gagmay kay sa mga dahon 
sa kahoyng igos, ang mga sanga niini baga ug mo- 
sanggaka, ug kining kahoya maayong kasilongan. 
Tungod niana kini sagad gitanom sa daplin sa mga 
dalan. Ang mubo, supang nga punoan sa kaduga- 
yan mosanggaka ug ang ubos nga mga sanga niini 
halos mosangyad sa yuta, ug tungod niini kini nga 
kahoy nga daplin sa dalan daling makatkatan sa 
usa ka gamayng tawo sama kang Zaqueo aron ma- 
kita si Jesus.--Luc 19:2-4. 

Ang mga sikomoro mamunga nga pinungpong 
ug kini mas gagmay ug mas ubos ug kalidad kay sa 
mga bunga sa komon nga kahoyng igos. Sa pagka- 
karon, nabatasan sa mga Ehiptohanon ug taga- 
Cipro nga mga tigtanom sa mga kahoyng sikomo- 
ro nga tusokon ang linghod pa nga bunga pinaagi 
sa usa ka lansang o ubang hait nga mga instru- 
mento aron ang bunga mahimong kan-on. Ang 
pagsamad, o pagtusok, sa mga bunga sa sikomo- 
ro sa sayong bahin sa pagpamunga makapagulag 
daghang gas nga ethylene, nga kusog magpadako 
ug daling magpahinog sa bunga (tulo hangtod sa 
walo ka pilo). Hinungdanon kini kay kon dili, ang 
bunga dili modako ug magpabiling gahi o kitkiton 
sa mga ligwan nga mosulod sa bunga ug himoon 
kini nga ilang sanayanan. Kini naghatag ug pipila 

ka detalye bahin sa trabaho ni manalagnang Amos, 
kinsa naghubit sa iyang kaugalingon ingong “usa 
ka tig-alima sa mga hayop ug tigtudyok sa mga 
igos sa kahoyng sikomoro.”--Am 7:14. 

Gawas pa nga ang mga kahoyng sikomoro ma- 
buhi sa Walog sa Jordan (Luc 19:1, 4) ug sa palibot 
sa Tekoa (Am 1:1, 7:14), mas daghan pa gayod kini 
diha sa mga kapatagan sa Sepela (1Ha 10:27, 2Cr 
1:15: 9:27), ug bisan tuod ang ilang bunga dili sa- 
mag kalidad sa komon nga kahoyng igos, giisip ni 
Haring David nga kini bililhon tungod kay ang mga 
kahoyng sikomoro didto sa Sepela iyang gipaa- 
timan sa usa ka administratibong pangulo. (1Cr 
27:28) Ang mga kahoyng sikomoro dayag nga dag- 
han sa Ehipto sa panahon sa Napulo ka Hampak, ug 
tinubdan gihapon kini sa pagkaon didto karong ad- 
lawa. (Sal 78:47) Ang kahoy maoy humokon ug da- 
ling masuhopan ug tubig ug mas menos ug kalidad 
kay sa kahoyng sedro, apan kini durable kaayo ug 
kasagarang gigamit sa pagpanukod. (Isa 9:10) Ang 
mga lungon nga kahoyng sikomoro nga gibuta- 
ngan sa gipreserbar nga mga patayng lawas na- 
kaplagan didto sa mga lubnganan sa Ehipto ug lig- 
on pa gihapon bisag kapin na sa 3,000 ka tuig. 


SIKOP  [Heb., daiyah]. Ang Hebreohanong 
ngalan niini nga langgam makaplagan sa talaan 
sa mahugawng mga langgam diha sa Deuterono- 
mio 14:13 apan dili makita diha sa susamang ta- 
laan sa Levitico 11:14. Ang upat ka Hebreoha- 
nong mga manuskrito, ug usab ang Samarianhong 
Pentateuch ug ang Gregong Septuagint, wala mag- 
lakip sa dai-yah' diha sa Deuteronomio 14:13. Gitu- 
ohan sa ubang mga eskolar nga kini maoy usa ka 
pagtul-id nga gihimo sa magkokopya nga sa sinug- 
dan gibutang diha sa panaplin apan sa kadugayan 
gilakip diha sa teksto mismo. Apan, ang plural nga 
porma (dai'yohth') makita diha sa Isaias 34:15 nga 
naghubit sa mga langgam nga magtapok diha sa 
mga kagun-oban sa Edom human kini malaglag. 

Dili matino kon unsa gayod kining langgama. Gi- 
tuohan nga ang Hebreohanong ngalan naggikan sa 
berbo nga nagkahulogang “sakdop” o “paghagiyos.” 
Ang “sikop” maoy usa ka haom nga hubad, sanglit 
usa kini ka termino nga mapadapat sa lainlaing pa- 
agi ngadto sa bisan unsang langgam nga manda- 
dagit, apan ilabina sa pula nga banog (Milvus mil- 
vus). Ang kadaghanang modernong mga eskolar 
naglangkit sa Hebreohanong pulong nga daiyah’ 
ngadto sa banog diin daghang matang niini nga 
langgam ang makaplagan sa Palestina.---Tan-awa 
ang BANOG. 


SILA. Ang ngalan sa usa ka wala mahibaloi nga 
dapit sa karaang Jerusalem. Si Haring Jehoas gipa- 
tay “didto sa balay sa Bungdo, sa dalan nga palug- 
song sa Sila.”---2Ha 12:20. 

SILAS, SILVANO [gikan sa Lat., nga nagka- 
hulogang “Lasang, Kakahoyan"]. Usa ka pangunang 
membro sa unang-siglong Kristohanong kongre- 
gasyon didto sa Jerusalem, usa ka manalagna, ug 
usa ka kauban ni Pablo sa iyang ikaduhang misyo- 
naryong panaw. Dayag nga usa siya ka Romanong 
lungsoranon. (Buh 15:22, 26, 27, 32, 40; 16:19, 25, 
37, 38) Lagmit ang ngalang Silvano, nga makapla- 
gan diha sa mga sulat ni Pablo ug Pedro, maoy Li- 
natin nga porma sa Gregong ngalan nga Silas, nga 
gigamit ni Lucas diha sa Mga Buhat. 

Ang kongregasyon sa Jerusalem nagpili kang Si- 
las aron mouban kang Bernabe ug Pablo balik sa 
Antioquia, Sirya, aron dad-on sa kongregasyon did- 
to ang desisyon mahitungod sa pagtuli.--Buh 15: 
22, 30-32. 

Dili tino kon si Silas nagpabilin ba sa kasilinga- 
nan sa Antioquia o kaha mibalik sa Jerusalem. Ang 
pipila ka manuskrito naundan sa Buhat 15:34, nga 
mabasa: “Apan gipakamaayo ni Silas nga magpabi- 
lin pa didto.” Apan ang labing ilado nga mga ma- 
nuskrito wala maglakip niining bersikuloha. (Tan- 
awa ang ftn sa Rbi8.) Bisan pa niana si Silas didto 
sa Antioquia sa pagsugod sa ikaduhang misyonar- 
yong panaw ni Pablo. Sugod didto, siya ug si Pablo 
mibiyahe paingon sa A ug sa K latas sa Sirya, da- 
yon sa Cilicia ug sa uban pang mga rehiyon sa Asia 
Minor. Si Timoteo miduyog kanila sa Listra ug si 
Lucas sa Troas. 

Kay gidapit sa pag-adto sa Macedonia pinaagi sa 
usa ka damgo nga gihatag kang Pablo, sila miestar 
una sa Filipos. Sa tiyanggihan didto, si Silas ug Pab- 
lo gipanggarote ubos sa sugo sa mga mahistrado 
sibil ug gibutang sa mga sepohan sa bilanggoan, 
apan sa pagkagabii, samtang sila nag-ampo ug 
nag-awit ug mga awit, usa ka linog ang nagtang- 
tang sa ilang mga gapos sa bilanggoan ug ang mga 
pultahan sa bilanggoan nabuksan. Ang magbalan- 
tay sa bilanggoan nalisang sa hilabihan ug sa di- 
hang siya nagpatalinghog kang Pablo ug Silas siya 
nahimong usa ka Kristohanon, ug iyang giatiman 
ang ilang mga samad gumikan sa pagbunal.---Buh 
15:41-16:40. 

Ang ilang ministeryo nagmalamposon sa Tesalo- 
nica ug Berea, diin si Silas ug Timoteo temporar- 
yong nagpabilin samtang si Pablo mipadayon pa- 
dulong sa Atenas ug Corinto. (Buh 17:1, 10, 14-16; 
18:1) Sa dihang si Silas ug Timoteo sa kataposan 
nakaapas kang Pablo didto sa Corinto, sila nagpa- 
dayon sa pagtabang kang Pablo. Samtang atua did- 
to, sila miduyog kang Pablo sa pagsulat sa duha ka 
sulat alang sa mga taga-Tesalonica. (1Te 1:1; 2Te 
1:1) Si Silas wala na hisgoti pag-usab diha sa ma- 
kasaysayanhong asoy sa mga panaw ni Pablo. 

Pipila ka tuig sa ulahi, sa mga 62-64 K.P., si Ped- 
ro misulat sa iyang unang sulat gikan sa Babilonya 


SILINGAN 


“pinaagi kang Silvano,” dayag nga nagpasabot nga 
si Silvano nag-alagad ingong sekretaryo ni Pedro. 
Siya gihubit diha niana ingong “usa ka matinuma- 
nong igsoon,” ug lagmit nga siya mao ang Silvano 
nga kanhi nakig-uban kang Pablo.--- 1Pe 5:12. 


SILEM [gikan sa lintunganayng pulong nga 
nagkahulogang “nakigdait, nagbayad, nagbalos”]. 
Ang kinaulahiang ginganlan sa upat ka anak nga 
lalaki ni Neptali nga gitala lakip sa “mga ngalan sa 
mga anak nga lalaki ni Israel nga miadto sa Ehip- 
to.” (Gen 46:8, 24) Iyang gipundar ang tribonhong 
banay sa mga Silemnon. (Num 26:49, 50) Sa 1 Cro- 
nicas 7:13 ang iyang ngalan giespeling ingong Sa- 
lum diha sa Masoretikong teksto, bisan tuod nga Si- 
lem ang makaplagan diha sa pito ka Hebreohanong 
mga manuskrito. 


SILHI. Amahan ni Azuba, nga asawa ni Asa ug 
inahan ni Jehosapat.--- 1Ha 22:41-43: 2Cr 20:31. 


SILHIM. Usa ka siyudad sa habagatang bahin 
sa Juda. (Jos 15:21, 32) Lagmit nga kini mao ra 
usab ang Saruhen, nga gitalang lakip sa mga siyu- 
dad sa teritoryo sa Juda nga iya ni Simeon. (Jos 19: 
1, 6) Ang talaan sa 1 Cronicas 4:31 mopatim-awng 
nagtawag niining samang siyudad ingong Saaraim. 
Gituohan nga lagmit kini mao ang Tell el-Fartah 
(Tel Sharuhen), mga 35 km (22 mi) sa K sa Beer- 
seba. 


SILINGAN. Usa ka tawo nga nagpuyo sa duol, 
higala man o kaaway, o, sa espirituwal nga paagi, 
usa ka tawo nga nagpasundayag ngadto sa uban sa 
gugma ug kalulot nga gisugo sa Kasulatan, bisan 
tuod siya nagpuyo sa halayo o dili usa ka paryente 
o usa ka kauban. Ang usa ka Hebreohanong pulong 
nga gihubad nga “silingan” mao ang sha-khen', nga 
nagtumong sa dapit, sa mga siyudad o kaha sa mga 
tawo, ug naglakip sa mga higala ug mga kaaway. 
--Jer 49:18, Ru 4:17, Sal 79:4, 12. 

Ang ubang kaamgid nga Hebreohanong mga 
termino nga gihubad sa ubang konteksto ingong 
“silingan” may diyutayng kalainan sa kahulogan ug 
naghatag kanatog mas lapad nga pagsabot sa mga 
relasyon nga giingon sa Hebreohanong Kasulatan. 
Ang rea nagkahulogang “isigkatawo o isigkaingon, 
kauban, higala” ug mahimong ikapadapat sa pagka- 
suod sa relasyon, apan kini sagad nagkahulogang 
isigkatawo o isigkalungsoranon, siya man usa ka 
suod nga kauban, nga nagpuyo sa duol o dili. Sa ka- 
daghanang gamit niini diha sa Kasulatan kini gi- 
padapat sa isigkamembro sa estado sa Israel o sa 
usa ka tawo nga nagpuyo sa Israel. (Ex 20:16, 
22:11, Deu 4:42; Pr 11:9) Ang “@:mith' nagkahulo- 
gan nga “kauban” o “isigkatawo” ug sagad nga gi- 
gamit sa pagtumong sa usa ka tawo nga kaniya 


SILINGAN 


adunay mga pakiglabot ang laing tawo. (Lev 6:2, 
19:15, 17: 25:14, 15) Ang qarohv, nga nagkahulo- 
gang “duol, hapit na, iglabot,” nagtumong sa dapit, 
panahon, o mga tawo, kini mahimong magkahulo- 
gan sa usa ka mas suod nga relasyon kay sa “sili- 
ngan” ug usahay gihubad nga 'suod nga kaila.” (Ex 
32:27; Jos 9:16: Sal 15:3, 38:11, Eze 23:5) Walay usa 
ra ka Cebuano nga pulong nga bug-os makahubit 
niining lainlain nga mga kahulogan. 

Sa susama, sa Gregong Kasulatan adunay tulo ka 
pulong nga may diyutayng kalainan sa kahulogan 
nga sagad gihubad ingong “silingan”: ang gei'ton, 
“usa nga nagpuyo sa samang yuta” (Luc 14:12: Ju 
9:8): ang peri'oi:kos, usa ka adhetibo nga nagkahu- 
logang “nagpuyo sa palibot,” nga gigamit ingong 
usa ka nombre (plural) diha sa Lucas 1:58, ang ple- 
si'on, nga nagkahulogang “duol,” nga gigamit uban 
sa artikulong ho (ang), sa literal, “ang (usa nga) 
duol.” (Rom 13:10; Efe 4:25) Labot niining Gregong 
mga pulong, ang Vine's Expository Dictionary of 
Old and New Testament Words nag-ingon: “[Kining 
mga pulonga] adunay mas lapad nga kahulogan 
kay sa Cebuanong pulong nga silingan. Walay mga 
payag nga nagkatag diha sa mga umahan sa Pales- 
tina, ang katawhan, nga nagkatigom diha sa ka- 
balangayan, molakaw ug mopauli gikan sa ilang 
trabaho. Busa nahimong bahin sa ilang panimalay- 
nong kinabuhi ang pagpakigsandurot sa daghan ni- 
lang mga silingan diha sa ilang palibot. Sa ingon, 
halapad kaayo ang mga termino alang sa silingan. 
Kini makita gikan sa pangunang mga kinaiyahan 
sa mga pribilehiyo ug mga katungdanan ingong 
mga silingan sumala sa gilatid diha sa Kasulatan, 
(a) ang pagkamatinabangon niini, pananglitan, ... 
Luc. 10:36, (b) ang kasuod niini, pananglitan, Luc. 
15:6,9... Heb. 8:11, (c) ang katim-os ug pagkaba- 
laan niini, pananglitan, . . . Rom. 13:10, 15:2, Efe. 
4:25; San. 4:12.”--1981, Tomo 3, p. 107. 

Daotang mga Silingan. Apan, ang pipila nga 
nagpuyo sa duol lagmit maoy daotang mga sili- 
ngan, sama sa silingang mga nasod nga naglibot sa 
Israel. Sa dihang ang templo sa Jerusalem gilaglag 
sa mga Babilonyanhon niadtong 607 W.K.P., kini 
nga mga nasod, sama sa Edom, nanagsadya, nga 
nagtugyan pa gani sa mikalagiw nga mga Hudiyo 
ngadto sa ilang mga kaaway. (Sal 137:7; Abd 8-14, 
Miq 4:11) Ang salmista naaghat sa pagsulat: “Nahi- 
mo kami nga kaulawan sa among mga silingan 
[usa ka plural nga porma sa sha-khen'], nga yubito- 
non ug yagayagaan niadtong nag-alirong kanamo.” 
Siya miampo: “Basli ang among mga silingan [usa 
ka plural nga porma sa sha-khen'] ug pito ka pilo 
nganha sa ilang sabakan sa ilang pagpakaulaw nga 
ilang gihimo batok kanimo.” Sanglit si Jehova 'nag- 
puyo' taliwala sa Israel, iyang gihisgotan ang mga 
nasod nga misupak sa iyang katawhan ingong “ta- 

nan ko nga daotang mga silingan, nga nanghilabot 
sa panulondon nga gipapanag-iya ko sa akong ka- 
tawhan, ang Israel.”---Sal 79:4, 12: Jer 12:14: itandi 
ang Sal 68:16. 

Gisugo ang Paghigugma sa Silingan. Sa ti- 
buok Bibliya, ang usa gisugo nga magpakitag gug- 
ma, kalulot, pagkamahinatagon, ug pagkamatina- 
bangon ngadto sa silingan, siya nagpuyo man sa 
duol, usa ka kauban, usa ka isigkaingon o isigkata- 
wo, usa ka suod nga kaila, o kaha usa ka higa- 
la. Ang Balaod nagsugo: “Kinahanglan nga imong 
hukman ang imong isigkatawo [porma sa @:mith'] 
uban ang hustisya. . . . Dili ka magdumot sa imong 
igsoon diha sa imong kasingkasing. Magbadlong ka 
sa imong isigkatawo, aron dili ka magpas-an sa sala 
uban kaniya .. . ug higugmaon mo ang imong isig- 
katawo [porma sa rea'] sama sa imong kaugali- 
ngon.” (Lev 19:15-18) (Sa Gregong Septuagint ang 
pulong nga rea" gihubad dinhi sa Gregong ekspres- 
yon nga ho plesi'on.) Gidayeg ni David ang tawo 
nga 'wala magbutangbutang pinaagi sa iyang dila. 
Wala siyay gihimong daotan sa iyang kauban [por- 
ma sa reda'], ug wala siyay gihimong pakaulaw ba- 
tok sa iyang suod nga kaila [porma sa qa-rohv .' 
(Sal 15:3) Gisubli ang mga sugo sa dili pagdaot sa 
isigkatawo (re a"), nga dili gani magtamay kaniya o 
magtinguha sa bisan unsa nga iyang gipanag-iya. 
--Ex 20:16, Deu 5:21, 27:24, Pr 14:21. 

Si apostol Pablo miingon: “Siya nga nagahigug- 
ma sa iyang isigkatawo nakatuman sa balaod.” Da- 
yon iyang gihisgotan ang pipila sa mga sugo sa Ba- 
laod ug mihinapos: “ug ang bisan unsa pang ubang 
sugo, nalangkob niining pulonga, nga mao, “Hi- 
gugmaon mo ang imong silingan [plesi'on] sama 
sa imong kaugalingon.” Ang gugma dili magabu- 
hat ug daotan ngadto sa silingan [plesion]: busa 
ang gugma mao ang katumanan sa balaod.” (Rom 
13:8-10: itandi ang Gal 5:14.) Gitawag ni Santiago 
ang sugo sa paghigugma sa silingan sama sa ka- 
ugalingon ingong ang “harianong balaod.”---San 
2:8. 

Ikaduha nga kinadak-ang sugo. [Ingong tu- 
bag sa usa ka Hudiyo nga nangutana, “Unsang ma- 
ayo ang kinahanglan ko nga buhaton aron maang- 
kon ang kinabuhing walay kataposan?” ug kinsa 
buot masayod kon unsa nga mga sugo ang paga- 
tumanon, si Jesus naghisgot sa lima sa Napulo 
ka Sugo ug nagdugang sa sugo diha sa Levitico 
19:18 sa dihang siya miingon: “Higugmaon mo ang 
imong silingan [plesion] sama sa imong kaugali- 
ngon.” (Mat 19:16-19) Giklasipikar usab niya kini 
nga sugo ingong ikaduha nga labing hinungdanon 
diha sa Balaod---usa sa duha diin gipasukad ang ti- 
buok Balaod ug mga Manalagna.--Mat 22:35-40, 
Mar 12:28-31, Luc 10:25-28. 

Kinsa ang akong silingan?  Gipalalom usab 
ni Jesus ang pagpabili sa iyang mga mamimi- 
naw maylabot sa kahulogan sa pulong nga ple- 
sion sa dihang ang laing tawo, nga buot mag- 
pamatuod sa iyang kaugalingon nga matarong, 
nangutana: “Kinsa ba gayod ang akong silingan 
[ple:si'on]?” Sa sambingay ni Jesus bahin sa malu- 
luy-ong Samarianhon iyang gipasiugda nga bisan 
tuod ang usa ka tawo nagpuyo sa halayo, o dili usa 
ka paryente o usa ka higala, ang tinuod nga sili- 
ngan mao ang usa ka tawo nga magpakitag gugma 
ug kalulot ngadto sa laing tawo ingon sa gisugo sa 
Kasulatan.--Luc 10:29-37. 

Diha sa Estado sa Israel. Sa Hebreohanon 
8:11 ang usa ka porma sa Gregong pulong nga po- 
lites, tungsoranon, makita diha sa kadaghanang 
Gregong teksto, ang pipila ka ulahing mga manus- 
krito naghubad niini nga plesi'on. Si Pablo dinhi 
nagkutlo gikan sa tagna sa pagpasig-uli diha sa Je- 
remias 31:34, nga gipamulong alang niadtong anaa 
sa estado sa Israel: “'Ug sila dili na magtudlo ang 
matag usa sa iyang isigkaingon [porma sa rea] ug 
ang matag usa sa iyang igsoon, nga mag-ingon, 
“Ilha ninyo si Jehova!” kay silang tanan makaila 
man kanako, gikan sa labing ubos kanila bisan 
hangtod sa labing dako kanila,” mao ang giingon ni 
Jehova.” Gipadapat kini ni Pablo ngadto sa espiritu- 
wal nga “balaang nasod,” ang “Israel sa Diyos,” nga 
nag-ingon: “Ug sila dili na gayod magtudlo ang 
matag usa sa iyang isigkalungsoranon ug ang ma- 
tag usa saiyang igsoon...” 

Tambag Gikan sa Mga Proverbio. Bisan 
tuod tabangan sa usa ka tawo ang iyang silingan ug 
higugmaon siya, kinahanglan usab siyang magban- 
tay nga dili mahimong labing suod nga higala sa 
iyang silingan o isigkatawo--aron malikayan ang 
pagpamentaha o pag-abuso kaniya. Gipahayag sa 
proverbio kining maong ideya pinaagi niining mga 
pulonga: “Ayaw pakanunaya ang imong tiil sa ba- 
lay sa imong isigkatawo [porma sa re@'], aron 
siya dili mapul-an kanimo ug magdumot kanimo.” 
—?Pr 25:17. 

Apan, ang pagtuo ug pagsalig sa usa ka higala, 
ug ang awhag sa pagsangpit sa maong tawo sa pa- 
nahon sa panginahanglan gitambag diha sa Mga 
Proverbio: “Ayaw biyai ang imong higala o ang hi- 
gala sa imong amahan, ug ayaw pagsulod sa balay 
sa imong igsoon sa adlaw sa imong katalagman. 
Maayo pa ang usa ka silingan [sha-khen'] nga anaa 
sa haduol kay sa usa ka igsoon nga atua sa halayo.” 
(Pr 27:10) Mopatim-awng giingon dinhi sa magsu- 
sulat nga ang usa ka suod nga higala sa pamilya 
mao ang angayng pabilhan ug angayng pangayoan 
ug tabang inay sa suod kaayo nga paryente sama 
sa usa ka igsoon, kon kana nga igsoon atua sa ha- 


SIMEA 


layo, tungod kay siya lagmit dili andam o wala sa 
paborableng kahimtang nga makatabang sama sa 
higala sa pamilya. 


SILOA [Tigdala]. Mopatim-aw nga ang ngalan 
nga Siloa nagtumong sa usa ka agianan sa tubig o 
kanal sa Jerusalem. Usa ka karaang kanal ang nag- 
gikan sa baba sa langob sa Tubod sa Gihon paingon 
sa Walog sa Kidron ug sa palibot sa tumoy sa HS 
nga bungtod padulong sa usa ka linaw diin mag- 
tagbo ang mga walog sa Hinnom ug Tyropoeon. 
Tungod kay pahanayhay ang kanal ug mga 4 o 
5 mm matag metros (wala pay 0.2 pul. matag yar- 
da), hinay ang pagdagayday sa tubig, usa ka pag- 
hubit nga mohaom sa giingong ang “katubigan sa 
Siloa nga hinayng nagaagay.” Ang paghisgot niini 
nga “katubigan sa Siloa” sa Isaias 8:6 maoy mahu- 
lagwayon ug naghawas sa tinubdan sa tinuod nga 
kaluwasan ug kasegurohan. 


SILOAM [gikan sa Heb., nga nagkahulogang 
“Gipadala, Pinadala"]. Usa ka linaw sa Jerusalem 
diin gisugo ni Jesu-Kristo ang usa ka tawong buta 
sa paghilam-os didto aron siya makakita na. (Ju 9: 
6, 7, 11, HULAGWAY, Tomo. 2, p. 950) Ang mga 
arkeologo nagtuo nga kini mao ang linaw sa unang 
siglo nga nakubkoban di pa dugay, nga ang tubig 
naggikan sa tubod sa Gihon. Ang maong linaw na- 
himutang mga 100 m (330 p) HS sa Birket Silwan 
(gitawag sab nga Linaw sa Siloam). Trapezoid ang 
porma niini, ug kini may mga ang-ang sa labing 
menos tulo ka kiliran niini. Ang usa ka kiliran may 
gitas-ong 70 m (225 p), pero wala pa mahumag 
kubkob ang tibuok linaw. 

Bahin sa inskripsiyon sa Siloam, tan-awa ang 
EzEQULAS, usab ang HULAGWAY, Tomo 1, p. 960. 

Sa mga adlaw sa yutan-ong ministeryo ni Jesus, 
dayag nga nahibalo ang kadaghanan nga ang “tor- 
re sa Siloam” nahugno, diin namatay ang 18 ka 
tawo. Gituohan nga kini nga torre nahimutang sa 
Tagaytay sa Opel, apan ang tukmang nahimuta- 
ngan niini sa Jerusalem wala mahibaloi.---Luc 13:4. 


SILOT. Tan-awa ang KRIMEN UG SILOT. 


SILSA [Ikatulo: Tulo ka Bahin]. Usa ka maisog, 
gamhanang pangulo sa tribo ni Aser, anak nga la- 
laki o kaliwat ni Zopa.-- 1Cr 7:36, 37, 40. 


SILVANO. 


SIMEA [lagmit pinamubo sa Semaias, nga nag- 
kahulogang “Si Jehova Namati (Nagpatalinghog) ']. 
1. Usa ka Merarihanong Levihanon.--ICr 6: 
29, 30. 
2. Katigulangan sa maghohoni sa templo nga si 
Asap sa Levihanong banay ni Gerson (Gersom). 
--ICr 6:1, 39, 43, Ex 6:16. 


Tan-awa ang SILAS, SILVANO. 


SIMEAM 


3. Anak nga lalaki ni Miklot, usa ka Benjaminhon 
nga kadugo sa mga katigulangan ni Haring Saul, gi- 
tawag usab nga Simeam.---1Cr 8:32, 9:35-39. 

4. Laing ngalan sa igsoong lalaki ni David nga si 
Sammah. Ang ikatulong anak nga lalaki ni Jese, 
busa magulang ni David.--1Sa 16:9, 2Sa 13:3, 32, 
1Cr 2:13, 15, 20:7, tan-awa ang SAMMAH Num. 2. 

5. Usa ka anak nga lalaki nga gipanganak ni Bat- 
seba kang David. (1Cr 3:5) Sa ubang teksto siya gi- 
tawag ug Samua.---2Sa 5:14: 1Cr 14:4. 


SIMEAM. Anak nga lalaki ni Miklot, kinsa mo- 
patim-aw nga nagpuyo sa Jerusalem. Kini nga Ben- 
jaminhon maoy kabanay sa mga katigulangan ni 
Haring Saul. (1Cr 9:35-39) Gitawag siya nga Simea 
sa 1 Cronicas 8:32. 


SIMEAT [gikan sa lintunganayng pulong nga 
nagkahulogang “pamati; patalinghog"]. Usa ka ba- 
bayeng Ammonhanon kansang anak nga lalaki 
maoy usa sa mga mipatay kang Haring Jehoas sa 
Juda.--2Ha 12:20, 21, 2Cr 24:25, 26. 


SIMEATANHON. Usa ka Kenihanong banay 
sa mga eskriba nga nagpuyo sa Jabez. Ang ilang 
kalangkitan diha sa mga talaan sa kaliwatan ni 


Juda wala mahibaloi.-- 1Cr 2:55. 
SIMEI [lagmit pinamubo sa Semaias, nga nag- 
kahulogang “Si Jehova Namati (Nagpatalinghog)"]. 

1. Ikaduhang ginganlan nga anak nga lalaki ni 
Gerson (Gersom); apo ni Levi. (Ex 6:16, 17, Num 3: 
17, 18; 1Cr 6:16, 17) Ang pipila ka Simeihanong 
banay sa mga Levihanon naggikan kaniya.--Num 
3:21-26, 1Cr 23:7, 10, 11; Zac 12:13. 

2. Usa ka Rubenhon kansang kaliwat nga si 
Beerah, usa ka pangulo, gidestiyero sa Asiryan- 
hon nga si Haring Tilgat-pilneser (Tiglat-pileser MI). 
— 1Cr 5:1, 4-6. 

3. Usa ka Merarihanon nga Levihanon.-- 1Cr 
6:29. 

4. Usa ka Gersonhon nga Levihanon, katigula- 
ngan ni Asap.--1Cr 6:39, 42. 

5. Usa ka Benjaminhon kansang siyam ka anak 
nga lalaki (o mga kaliwat) maoy mga pangulo sa 
mga balay o banay sa mga katigulangan nga nag- 
puyo sa Jerusalem. (1Cr 8:1, 19-21, 28) Lagmit siya 
ang gitawag nga Sema sa 1 Cronicas 8:13 kinsa gi- 
paila ingong usa ka pangulo sa banay sa Aijalon. 

6. Usa ka Simeonhon, ang anak nga lalaki ni Za- 
cur, siya may 16 ka anak nga lalaki ug 6 ka anak 
nga babaye.---1Cr 4:24-27. 

7. Usa sa mga igsoong lalaki ni David.---2Sa 
21:21, tan-awa ang SAMMAH Num. 2. 

8. Usa ka kaliwat ni Gerson pinaagi kang Ladan. 
Sa panahon sa paghari ni David, tulo ka anak nga la- 
laki (o mga kaliwat) ni Simei maoy mga pangulo sa 
Levihanong mga banay.— 1Cr 23:8, 9. 

9. Pangulo sa ikanapulo nga dibisyon sa mga 
maghohoni nga Levihanon, anak nga lalaki ni Jedu- 
tun.— 1Cr 25:1, 3, 17. 

10. Tig-atiman sa mga parasan ni David; usa ka 
Ramatnon.— 1Cr 27:27. 

11. Usa ka maunongong tigpaluyo ni Haring Da- 
vid nga wala moduyog sa panagkunsabo ni Ado- 
nias. (1Ha 1:8) Gituohan nga siya mao usab ang Si- 
mei nga gitudlo ingong luyoluyo sa pagtaganag 
pagkaon ni Haring Solomon sa teritoryo sa Benja- 
min, anak nga lalaki ni Ela.--1Ha 4:7, 18. 

12. Usa ka Benjaminhon gikan sa balangay sa 
Bahurim. Si Simei nga anak nga lalaki ni Gera nga 
sakop sa usa ka banay sa balay ni Haring Saul, nag- 
hambin ug kayugot kang David sulod sa daghang 
katuigan human si Saul mamatay ug matangtang 
gikan kaniya ang pagkahari gikan sa iyang balay. 
Si Simei nakakitag higayon aron ipahungaw ang 
iyang dugay nang giluom nga kapungot sa dihang 
si David ug ang iyang mga kaubanan mikalagiw gi- 
kan sa Jerusalem tungod sa pagrebelde ni Absa- 
lom. Sa unahan ug diyutay sa S sa Bukid sa mga 
Olibo, si Simei, samtang miabay paglakaw, nagla- 
bay ug mga bato ug nagsaliyab ug abog ngadto ka- 
nila ug nagtunglo kang David. Si Abisai mihangyo 
kang David nga tugotan siyang patyon si Simei, 
apan midumili si David, ug naglaom nga basin ang 
tunglo ni Simei himoon ni Jehova nga usa ka pana- 
langin.---2Sa 16:5-13. 

Sa pagbalik ni David, sa dihang nabali ang pang- 
hitabo, si Simei ug ang usa ka libong uban pang 
Benjaminhon mao ang unang misugat kaniya, si Si- 
mei miyukbo sa iyang atubangan ug nagpakitag 
paghinulsol sa iyang mga sala. Sa makausa pa buot 
ni Abisai nga patyon si Simei, apan sa gihapon wala 
kini itugot ni David, ug niining higayona siya na- 
numpa nga dili niya patyon si Simei. (2Sa 19:15-23) 
Hinunoa, una pa siya mamatay giingnan ni David 
si Solomon nga “dad-on ang mga uban ni Simei 
ngadto sa Sheol uban ang dugo.'--- 1Ha 2:8, 9. 

Sa sinugdanan sa iyang paghari, gipatawag ni 
Solomon si Simei ug gisugo nga pabalhinon ngadto 
sa Jerusalem ug dili pabiyaon sa siyudad: kon siya 
mobiya gani sa siyudad, siya pagapatyon. Miuyon 
si Simei niini nga mga kondisyon, apan tulo ka tuig 
sa ulahi siya mibiya sa siyudad aron mabawi ang 
duha sa iyang mga ulipon nga mikalagiw ngadto sa 
Gat. Sa pagkasayod niini nga paglapas, gipatawag 
ni Solomon si Simei aron manubag sa pagbungkag 
sa iyang panumpa kang Jehova ug gimandoan si 
Benaias sa pagpatay kaniya.--- 1Ha 2:36-46. 

13. Usa ka Levihanong kaliwat ni Heman nga 
nagbalaan sa iyang kaugalingon ug mitabang sa 
paglabay sa mahugaw nga mga butang nga giku- 
ha gikan sa templo sa sinugdanan sa paghari ni 

Ezequias. (2Cr 29:12, 14-16) Lagmit mao ra usab 
ang Num. 14. 

14. Ang Levihanon nga ikaduhang tinugyanan 
sa pagtigom sa daghang amot ug sa ikapulo nga 
gidala ngadto sa templo panahon sa paghari ni 
Ezequias. (2Cr 31:11-13) Lagmit mao ra usab ang 
Num. 13. 

15. Katigulangan ni Mardokeo, sakop sa tribo ni 
Benjamin.---Est 2:5. 

16. Igsoong lalaki ni Gobernador Zorobabel; ka- 
liwat ni David diha sa tribo ni Juda.--- 1Cr 3:19. 

17. Usa sa mga Levihanon nga nagpabiya sa 
ilang langyaw nga mga asawa ug mga anak sa di- 
hang gibadlong ni Esdras tungod sa ilang mga pag- 
pakig-alyansa sa kaminyoon uban sa mga langyaw. 
--Esd 10:10, 11, 23, 44. 

18, 19. Duha ka Israelinhon, mga anak nga la- 
laki ni Hasum ug Binui, nga nagpapahawa usab sa 
ilang langyaw nga mga asawa ug mga anak.---Esd 
10:33, 38, 44. 


SIMEIHANON [Kang (Iya ni) Simei]. Mga ka- 
liwat ni Simei nga anak nga lalaki ni Gerson ug apo 
ni Levi. (Ex 6:16, 17) Sa dihang gihimo ang unang 
pagsenso didto sa kamingawan, mikabat ug 7,500 
ang narehistro nga mga Simeihanon ug mga Lib- 
nihanon (“ang mga banay sa mga Gersonhon"”). 
(Num 3:20b-22) Ang mga Simeihanon nagkampo 
uban sa mga Libnihanon sa “luyo sa tabernakulo,” 
nga mao, dapit sa K. Ingong mga Gersonhon, lakip 
sa ilang mga buluhaton ingong mga Levihanon 
mao ang pagdala, pagtukod, ug pag-atiman sa ta- 
bernakulo ug sa mga tabon niini, ingon man sa 
mga kortina sa sawang, sa mga tabil (sa ganghaan 
sa sawang ug sa tolda), ug sa mga pisi sa tolda. 
—Ex 26:1, 7, 14, 36; 27:9, 16; Num 3:23-26. 

Si Simei may upat ka anak nga lalaki---si Jahat, 
Zina, Jeus, ug Beria. Apan sanglit ang ulahing duha 
walay daghang anak nga mga lalaki, sila nag-usa 
aron mahimong “usa ka balay sa amahan nga usa 
ka hut-ong nga nangatungdanan.” Kini gihisgotan 
sa panahon ni David sa dihang mipatim-aw nga 
ang natudlong buluhaton sa tabernakulo sa mga Si- 
meihanon gibahin taliwala niining tulo ka banay. 
(1Cr 23:6, 7, 10, 11) Sa tagna ni Zacarias linaing gi- 
lakip ang banay sa mga Simeihanon taliwala niad- 
tong nagminatay sa hilabihan tungod “sa Usa nga 
ilang gidughang,” usa ka tagna nga nagtumong 
kang Jesus.---Zac 12:10-13, Ju 19:37. 


SIMEON [gikan sa lintunganayng pulong nga 
Heb. nga nagkahulogang “pamati, pagpamati, pata- 
linghog']. 

1. Ang ikaduha sa 12 ka anak nga lalaki ni Ja- 
cob; ginganlan siya niining ngalana kay matod pa 
ni Lea nga iyang inahan, “si Jehova namati, sa pag- 


SIMEON 


kaagi nga ako gidumtan ug busa siya naghatag 
usab kanako niining usa.”--Gen 29:32, 33, 35:23- 
26; 48:5, Ex 1:1-4; 1Cr 2:1, 2. 

Sa dihang ang iyang amahan nga si Jacob nag- 
kampo duol sa Sekem, si Simeon, uban ni Levi 
nga iyang manghod nga sunod kaniya, naglungot- 
lungot gayod sa kasuko ug nagtinguha nga ma- 
nimalos. Kadto nga kasuko dili makataronganon 
ug mabangis. Wala hisayri o uyoni sa ilang ama- 
han, sila nagbuotbuot sa pagpanimalos sa dungog 
sa ilang manghod nga babayeng si Dina pinaagi 
sa pagpatay sa mga Sekemnon, ug kini nagdalag 
pagkasinalikway sa tibuok banay ni Jacob.---Gen 
34:1-31. 

Sa ulahi si Simeon nalangkit sa daotang buhat sa 
dihang siya ug ang iyang mga igsoon naglaraw sa 
pagpatay kang Jose. (Gen 37:12-28, 36) Ingong ika- 
duha sa kinamagulangan, wala iasoy kon si Simeon 
ba o dili ang utok sa laraw sa paghunos sa kinabu- 
hi ni Jose. Katuigan sa ulahi, sa dihang si Jose 
ingong administrador sa pagkaon sa Ehipto nag- 
sulay sa iyang mga igsoon, si Simeon ang gipi- 
li ni Jose nga gaposon ug bilanggoon hangtod nga 
si Benjamin madala sa iyang ubang mga igsoon 
ngadto sa Ehipto.---Gen 42:14-24, 34-36, 43:15, 23. 

Sa hapit nang mamatay si Jacob, sa dihang iyang 
gipanalanginan ang iyang mga anak, si Jacob nahi- 
numdom, apan wala mouyon, sa kapintas ni Si- 
meon ug Levi labot sa mga Sekemnon daghang 
katuigan na ang milabay, nga nag-ingon: “Mga ga- 
lamiton sa kapintasan ang ilang mga hinagiban sa 
pagpatay. Sa ilang suod nga pundok ayaw pag- 
adto, Oh kalag ko. Sa ilang kongregasyon ayaw 
pagpakighiusa, Oh galamhan ko, tungod kay sa 
ilang kasuko gipatay nila ang mga tawo, ug sa 
ilang pagkamabuotbuoton gikitnan nila ang mga 
torong baka. Tinunglo ang ilang kasuko, tungod kay 
kini mapintas, ug ang ilang mabangis nga kasuko, 
tungod kay kini nagmaharason. Ipabahinbahin sila 
kanako diha kang Jacob ug ipatibulaag sila kanako 
diha kang Israel.” (Gen 49:5-7) Tungod niana giha- 
naw ni Jacob ang paglaom ni Simeon nga siya ang 
makadawat sa katungod sa pagkapanganay nga 
wala maangkon sa iyang magulang nga si Ruben. 
Si Simeon may unom ka anak nga lalaki, usa kani- 
la gikan sa babayeng Canaanhon. Ingon sa gitagna, 
ang tribonhong pahat ni Simeon wala mahiusa sa 
pahat ni Levi, kondili kining duha "natibulaag': bi- 
san sa kaugalingon niyang teritoryo, ang pahat ni 
Simeon nagkabulagbulag ingong sakop nga mga 
siyudad sulod sa teritoryo sa Juda.---Gen 46:10, Ex 
6:15: 1Cr 4:24: Jos 19:1. 

2. Ang tribo sa Israel nga naggikan sa mga 
banay sa unom ka anak nga lalaki ni Simeon: 
si Jemuel, Jamin, Ohad, Jakin, Zohar, ug Shaul. 
(Gen 46:10, Ex 6:15) Sa nagpanaw ang Israel sa 


SIMEONHON 


kamingawan, ang Simeon nagkampo uban sa Ru- 
ben ug Gad sa H sa tabernakulo, nga ang Ruben 
ang nangulo sa tulo-ka-tribo nga dibisyon. Sa ilang 
paglakaw, kining sama nga kahikayan sa mga tri- 
bo ang gisunod, nga si Selumiel ang nagsilbing pa- 
ngulo sa Simeon, sa kampo ug sa kasundalohan ni- 
ini.--Num 1:4, 6; 2:10-15, 10:18-20. 

Pagkunhod sa Populasyon sa Tribo. Sa pa- 
nahon sa unang pagsenso nga gihimo usa ka tuig 
human sa Pagpanggula gikan sa Ehipto, dihay 
59,300 ka lig-on ug lawas nga mga lalaki nga 20 
anyos pataas nga kuwalipikadong magsundalo gi- 
kan sa tribo ni Simeon. (Num 1:1-3, 22, 23) Hinu- 
noa, mga 39 ka tuig sa ulahi, gipakita sa ikaduhang 
pagsenso nga ang tribo mikunhod pag-ayo, kay 
diha na lamay 22,200 ang nahibilin nga kuwalipi- 
kadong magsundalo. Kini nga pagkunhod mokabat 
ug kapin sa 62 porsiyento, nga mas dako pa kay sa 
nasinati sa ubang mga tribo.--Num 26:1, 2, 12-14. 

Si Moises wala maghisgot sa ngalan ni Simeon sa 
iyang panamilit nga panalangin sa Israel. Wala kini 
magpasabot nga ang tribo wala panalangini, kay 
kini giapil man sa kataposan diha sa panalangin 
alang sa tanan. (Deu 33:6-24, 29) Ang Simeon mao 
ang unang ginganlan sa mga tribo nga gitudlong 
mobarog sa Bukid sa Gerizim may kalabotan sa 
mga panalangin nga ipahayag.--Deu 27:11, 12. 

Walay duhaduha nga gitagad ang pagkunhod sa 
populasyon sa Simeon sa dihang gipahat ang tag- 
satagsa ka teritoryo sa Yutang Saad; ang tribo wala 
hatagig nahilain, tibuok nga bahin apan hinuon, 
mga siyudad nga bug-os anaa sa sulod sa teritoryo 
sa Juda. Busa natuman ang tagna nga gipahayag 
ni Jacob sa dihang himalatyon na siya kapin sa 200 
na ka tuig ang milabay. (Num 34:16-20, Jos 19:1-9, 
itandi ang Gen 49:5-7.) Ang Simeon kauban sa 
Juda sa pag-ilog niini nga mga teritoryo gikan sa 
mga kamot sa mga Canaanhon. (Huk 1:1-3, 17) 
Ang sakop nga mga siyudad diha sa panulondon sa 
Simeon gigahin usab alang sa tribo ni Levi.---Jos 
21:4, 9, 10, 1Cr 6:64, 65. 

Gihisgotan sa Ulahing Kasaysayan sa Bib- 
liya. Ang mga Simeonhon gihisgotan sa panapa- 
nahon sa ulahing kasaysayan sa Israel--sa pana- 
hon ni David (1Cr 4:24-31: 12:23, 25; 27:16), sa 
mga adlaw ni Asa (2Cr 15:8, 9), ug sa panahon ni 
Josias (2Cr 34:1-3, 6, 7). Kining ulahi nga paghis- 
got sa mga reporma ni Josias nagpakita nga, bisan 
tuod kini nahimutang sa teritoryo sa Juda, ang Si- 
meon nakig-abin sa politika ug sa relihiyon sa ami- 
hanang gingharian. Mopatim-aw nga sa mga adlaw 
ni Ezequias gipatay sa 500 ka Simeonhon ang na- 
hibilin sa mga Amalekanhon ug nanimuyo sa ilang 
dapit.--1Cr 4:41-43. 

Sa mga basahon sa tagna sa Ezequiel ug Pinada- 
yag, ang ngalan ni Simeon makaplagan apil sa 

ubang mga tribo sa Israel. Ang hikting luna sa teri- 
toryo nga gipahat sa Simeon nga nakita ni Ezequiel 
sa panan-awon labot sa plano sa pagbahinbahin sa 
Yutang Saad nahimutang taliwala sa Benjamin ug 
Isacar, H sa “balaang amot.” Apan ang ganghaan 
nga gipahat sa Simeon sa H sa balaang siyudad na- 
himutang uban sa mga ganghaan nga ginganlan sa 
ngalan ni Isacar ug Zabulon. (Eze 48:21-25, 28, 33) 
Sa panan-awon sa Pinadayag kapitulo 7 labot sa 
144,000 ka tinimbrehan, ang Simeon mao ang ika- 
pitong tribo nga gitala.--Pin 7:7. 

3. Usa ka katigulangan ni Maria nga inahan ni 
Jesus.---Luc 3:30. 

4. Ang matarong, masimbahong tigulang nga 
lalaki nga misulod sa templo sa mismong adlaw 
nga gidala ni Jose ug Maria ang bata nga si Jesus. 
Gipadayag sa Diyos kang Simeon nga sa dili pa siya 
mamatay iyang makita ang Kristo. Busa iyang gi- 
kugos ang bata, gidayeg si Jehova, ug uban sa ba- 
laang espiritu diha kaniya, siya nagpahayag sa 
inahan sa bata: “Kini siya gibutang alang sa pagka- 
pukan ug sa pagbangon pag-usab sa daghan sa Is- 
rael.” Gitagna usab ni Simeon nga si Maria maguol 
sa hilabihan, nga samag pagalapsan sa usa ka es- 
pada, tungod sa masakit nga kamatayon sa iyang 
anak.--Luc 2:22, 25-35. 

5. Ang laing porma sa ngalan ni Simon (Pedro) 
nga gigamit kas-a ni Santiago sa konseho sa Jeru- 
salem.---Buh 15:14. 

6. Usa sa mga manalagna ug mga magtutudlo 
sa kongregasyon sa Antioquia, Sirya, nga nagpa- 
tong sa ilang mga kamot diha kang Bernabe ug 
Pablo human itudlo sa balaang espiritu kining duha 
alang sa misyonaryong buluhaton. Ang angga ni 
Simeon sa Latin maoy Nigro.---Buh 13:1-3. 


SIMEONHON [Kang (Iya ni) Simeon]. Ang 
mga kaliwat sa ikaduhang anak nga lalaki ni Jacob 
nga si Simeon. Human sa duolan ug 40 ka tuig nga 
paglatagaw sa kamingawan, ang gidaghanon sa 
mga lalaking Simeonhon nga 20 anyos ug pataas 
ug kuwalipikado nga magsundalo mikabat lamang 
ug 22,200, nga maoy kinagamyan sa 12 ka tribo. 
Gibahin sila ngadto sa lima ka pangunang banay 
--ang mga Nemuelnon, Jaminhon, Jakinhon, Zera- 
hanon, ug Shaulnon. (Num 25:14, 26:1, 2, 12-14, 
Jos 21:4, 1Cr 27:16) Kon diha man ganiy mga kali- 
wat ang ikaunom nga anak nga lalaki nga si Ohad, 
sa dihang gihimo kining ikaduhang pagsenso, lag- 
mit sila diyutay ra kaayo aron itala pa ingong bu- 
lag nga banay.---Gen 46:10, Ex 6:15. 


SIMON [gikan sa lintunganayng pulong nga 
Heb. nga nagkahulogang “pamati; patalinghog']. 

1. Si Simon Iskariote, ang amahan ni Judas nga 
nagbudhi kang Jesus.--Ju 6:71: 13:2, 26. 

2. Laing ngalan ni apostol Pedro.--Mar 3:16, 
tan-awa ang PEDRO. 

3. Usa ka apostol ni Jesu-Kristo, nga gipalahi gi- 
kan kang Simon Pedro pinaagi sa terminong “Kana- 
neyo.” (Mat 10:4, Mar 3:18) Bisan tuod nga po- 
sibleng si Simon sakop kanhi sa mga Zealot (o 
mga Masiboton), nga usa ka Hudiyohanong partido 
nga batok sa mga Romano, tingali maoy tungod 
sa iyang relihiyosong kasibot nga siya gitawag nga 
“ang masiboton,” o “ang zealot.”--Luc 6:15, ftn sa 
Rbi8; Buh 1:13. 

4. Usa ka manghod nga igsoon ni Jesus sa ina- 
han. (Mat 13:55; Mar 6:3) Bisan tuod dili pa siya 
magtutuo sa wala pa ang Pista sa mga Tabernaku- 
lo niadtong 32 K.P. (Ju 7:2-8), lagmit siya nahimo 
rang tinun-an sa ulahi. Ang unodnong mga igsoon 
ni Jesus maoy lakip sa panon sa mga 120 ka ti- 
nun-an didto sa Jerusalem panahon sa Pentekostes 
33 K.P., bisan tuod si Simon wala nganli sa espesi- 
piko nga diha nianang tungora.—Buh 1:14, 15. 

5. Usa ka Pariseo nga sa iyang balay mikaon si 
Jesus. Didto sa ilaha nga ang usa ka babayeng ma- 
kasasala nagpakita kang Jesus ug dakong kalulot 
ug pagtahod, nga naghaplas sa iyang mga tiil ug 
pinahumotan nga lana.---Luc 7:36-50. 

6. Usa ka molupyo sa Betania, nga gihisgotan 
ingong usa ka “sanlahon” (lagmit mao ang giayo ni 
Jesus), diin sa iyang balay mikaon si Kristo ug ang 
iyang mga tinun-an, ingon man ang nabanhawng 
si Lazaro ug ang iyang mga igsoong babaye nga si 
Maria ug Marta. Didto si Jesus gidihogan ni Maria 
ug mahalong pinahumotan nga lana.--Mat 26:6- 
13, Mar 14:3-9, Ju 12:2-8. 

7. Usa ka lumad nga taga-Cirene ug ang ama- 
han ni Alejandro ug Rufo. Ingong usa ka lumalabay 
nga gikan sa banika, si Simon gipugos sa pag-ala- 
gad aron motabang sa pagpas-an sa estaka sa pag- 
sakit ni Jesus.--Mat 27:32, Mar 15:21: Luc 23:26, 
tan-awa ang CIRENE, TAGA-CIRENE. 

8. Usa ka salamangkero sa siyudad sa Samaria 
kinsa nakapahibulong pag-ayo sa nasod pinaagi sa 
iyang mga kalaki sa salamangka nga tungod niana 
ang mga tawo nakaingon mahitungod kaniya: “Ki- 
ning tawhana mao ang Gahom sa Diyos, nga mata- 
wag ug Bantogan.” Tungod sa ministeryo ni Felipe, 
si Simon “nahimong magtutuo” ug nabawtismo- 
han. Sa ulahi, sa dihang nadawat sa mga magtutuo 
ang balaang espiritu ingong resulta sa pagpandong 
ni apostol Pedro ug Juan sa ilang mga kamot diha 
kanila, si Simon nagpakitag daotang motibo, nga 
nagtanyag ug salapi alang sa awtoridad nga giki- 
nahanglan aron nga kadtong pandongan niya sa 
iyang mga kamot makadawat ug balaang espiritu. 
Si Pedro kusganong nagbadlong kaniya, nga nag- 
sulti kang Simon nga ang iyang kasingkasing dili 
matul-id sa panan-aw sa Diyos ug nag-awhag kani- 


SIMRON 


ya nga maghinulsol ug mag-ampo aron mapasay- 
lo. Sa pagtubag, gihangyo ni Simon kini nga mga 
apostoles nga mangamuyo kang Jehova alang kani- 
ya.---Buh 8:9-24. 

9. Usa ka magtitinag-panit sa Jope nga sa iyang 
balay, nga daplin sa dagat, giabiabi si apostol Pedro 
sulod sa ubay-ubayng mga adlaw niadtong 36 K.P. 
--Buh 9:43, 10:6, 17, 32. 


SIMRAT [gikan sa lintunganayng pulong nga 
nagkahulogang “bantay"]. Usa ka Benjaminhong 
pangulo sa banay didto sa Jerusalem, usa sa siyam 
ka anak nga lalaki ni Simei.---1Cr 8:19-21, 28. 


SIMRI [gikan sa lintunganayng pulong nga 
nagkahulogang “bantay 7]. 

1. Usa ka Simeonhon nga katigulangan sa usa sa 
mga pangulo nga nagpalapad sa teritoryo sa ilang 
tribo sa mga adlaw ni Ezequias.-- 1Cr 4:24, 37-41. 

2. Amahan sa gamhanang tawo ni David nga 
si Jediael ug lagmit nga amahan usab ni “Joha 
nga iyang igsoong lalaki nga Tizihanon.”--1Cr 11: 
26, 45. 

3. Usa ka Merarihanong anak nga lalaki ni Hosa 
nga gilakip taliwala sa Levihanong mga magbalan- 
tay-sa-ganghaan nga gipili pinaagig ripa alang sa 
buluhaton sa K sa sangtuwaryo. Bisan tuod si Sim- 
ri dili panganayng anak ni Hosa, ang iyang amahan 
nagtudlo kaniya ingong pangulo sa balay o banay 
sa amahan.--1Cr 26:10, 12, 13, 16. 

4. Usa sa mga Levihanon nga mitabang sa pag- 
labay sa mahugaw nga mga butang nga gikuha 
ni Ezequias gikan sa templo, kaliwat ni Elizapan. 
--2Cr 29:12-16. 


SIMRIT. Usa ka babayeng Moabihanon kan- 
sang anak nga lalaki nga si Jehozabad maoy usa sa 
mga mipatay kang Haring Jehoas sa Juda. (2Cr 24: 
25, 26) Ang iyang ngalan gigamit ingong ngalan sa 
lalaki sa 2 Hari 12:21.---Tan-awa ang SOMER Num. 2. 


SIMRON. 

1. [Tunokong Tanom]. Usa ka anak nga lalaki ni 
Isacar. (Gen 46:13, 1Cr 7:1) Lakip siya sa “mga 
anak nga lalaki ni Israel nga miadto sa Ehipto.” Ang 
iyang mga kaliwat, ang mga Simronhon, maoy la- 
kip sa mga banay ni Isacar.--Gen 46:8: Num 26: 
23, 24. 

2. [Gikan sa lintunganayng pulong nga nagka- 
hulogang “bantay"]. Usa ka lungsod kansang hari 
miduyog sa panag-abin sa mga Canaanhon nga 
nagpuyo sa amihanan kinsa gipildi ni Josue didto sa 
katubigan sa Merom. (Jos 11:1, 5, 8, 12:20, tan-awa 
ang SIMRON-MERON.) Ang Simron gilakip sa tribon- 
hong pahat ni Zabulon. (Jos 19:10, 15) Gituohan 
nga kini mao ang Khirbet Sammuniyeh (Tel Shim- 
ron), mga 8 km (5 mi) sa K sa Nasaret. 


SIMRONHON 


SIMRONHON [Kang (lya ni) Simron]. Mga ka- 
liwat sa anak nga lalaki ni Isacar nga si Simron. Sa 
panahon sa ikaduhang pagsenso didto sa kaminga- 
wan, ang narehistro niining banaya, lakip niadtong 
sa tulo ka ubang mga banay nga naglangkob niini 
nga tribo, mikabat ug 64,300.--Num 26:23-25. 


SIMRON-MERON. Usa ka lungsod nga sakop 
sa usa ka hari nga gipildi ni Josue. (Jos 12:7, 8, 20) 
Tingali mao kini ang katibuk-ang ngalan sa lung- 
sod sa Simron, o lagmit nga gitawag kini niining 
ngalana tungod kay ang hari sa Simron maoy usa 
niadtong gipildi didto sa katubigan sa Merom. (Jos 
11:1,5, 7, 8) Kini nga mga ngalan gibulag sa ubang 
mga manuskrito ingong duha ka lungsod, ang Sim- 
ron ug Meron, apan walay dapit nga gitawag ug 
Meron nga gihisgotan sa ubang mga teksto. 


SIMSAI [gikan sa lintunganayng pulong nga 
nagkahulogang “adlaw"]. Usa ka eskriba sa admi- 
nistrasyon ni Rehum, ang pangulong opisyal sa ka- 
gamhanan sa lalawigan sa Persia sa “unahan sa 
Suba” nga lakip ang Jerusalem. Si Simsai miapil 
sa pagsulat kang Artajerjes nga magmamando sa 
Persia aron mapahunong ang mga Hudiyo sa ilang 
buluhatong pagtukod pag-usab sa Jerusalem. Si 
Artajerjes nagpagulag mando sa pagpahunong sa 
buluhaton, apan kini gipadayon panahon sa pagha- 
ri sa iyang manununod nga si Haring Dario Hystas- 
pis (Dario I sa Persia).---Esd 4:8-24. 


SIN. Usa ka ngalan nga gigamit sa pagtawag sa 
usa ka kamingawan ug sa usa ka siyudad. 

1. Usa ka rehiyon sa kamingawan nga ngadto 
niini ang mga Israelinhon, lagmit usa ka bulan hu- 
man sa ilang Pagpanggula gikan sa Ehipto, mibal- 
hin human mobiya sa Elim ug sa usa ka dapit nga 
gikampohan duol sa Pulang Dagat. Human niini 
nga kamingawan, diha pay daghang dapit nga gi- 
kampohan, lakip ang Dopka, Alus, ug Repidim, una 
pa sila miabot sa Sinai. (Ex 16:1: 17:1; Num 33:9- 
15) Didto sa Kamingawan sa Sin nga nahitabo sa 
kampo ang pagbagulbol ug pagreklamo tungod kay 
walay makaon nga karne. Dinhi si Jehova nagpada- 
ngat ug usa ka panon sa mga buntog nga “milukop 
sa kampo,” ug dinhi ang mga Israelinhon mikaon 
ug mana sa unang higayon. Dinhi usab nga gisug- 
dan pagpatuman ang balaod sa Igpapahulay.---Ex 
16:2-30. 

Ang tukmang nahimutangan sa Kamingawan sa 
Sin dili matino, apan dayag nga ubay kini sa HK 
nga utlanan sa Peninsula sa Sinai. Ang mga geog- 
rapo sagad mipabor sa pagtuo nga mao kini ang 
balason nga luna nga nailhang Debbet er-Ramleh, 
nga nahimutang ubay sa tiilan sa Sinai Plateau. Ki- 
ning desyertong patag duol usab sa gituohang da- 
pit sa Dopka. 

2. Ang Sin maoy lakip sa mga siyudad sa Ehip- 
to nga gitakdang makaagom sa espada nga gipada- 
ngat nianang yutaa ni Haring Nabucodonosor sa 
Babilonya. (Eze 30:6, 10, 15, 16) Gitawag kini nga 
“kuta sa Ehipto.” Ang pipila ka awtoridad karong 
adlawa midawat nga kini mao ang Pelusium nga 
makaplagan sa Latin nga Vulgate. Ang Pelusium 
maoy usa ka karaan nga kinutaang siyudad nga 
nahimutang sa pangunang posisyon sa depensa 
batok sa pagsulong sa mga kaaway gikan sa konti- 
nente sa Asia. Ang nahimutangan niini gituohan 
sa kadaghanan nga mohaom sa presenteng-adlaw 
nga Tell el Farame, usa ka dapit nga mga 32 km 
(20 mi) sa HS sa Port Said diha sa kabaybayonan sa 
Mediteranyo. Makita sa nagapanawng mga panon o 
kasundalohan nga molugsong sa kabaybayonan sa 
Filistia kini nga kuta nga nagdepensa sa agianan 
pasulod sa Ehipto. Gihisgotan kini ni Haring Ashur- 
banipal sa Asirya diha sa iyang mga talaan sa ka- 
saysayan. Karong adlawa kining karaan nga dapit 
gilibotan sa balas ug kalamakan. 


SIN [w], SHIN [W]. Ang ika-21 nga letra sa 
Hebreohanong alpabeto. Kini nga letra gigamit 
sa paghawas sa duha ka tunog, ug sa ulahing 
mga yugto, kini gipaila pinaagi sa paggamit ug 
usa ka diakritikal nga marka. Ang usa ka tul- 
bok nga gibutang sa ibabaw sa walang bahin nga 
“sungaysungay” [W] litokon nga “s,” samtang ang 
tulbok nga gibutang sa ibabaw sa tuong bahin nga 
“sungaysungay” [W] litokon nga “sh.” 

Sa Hebreohanon, ang matag usa sa walo ka ber- 
sikulo sa Salmo 119:161-168 nagsugod niini nga 
letra. 


SINAB [gikan sa Akadianhon, nga nagkahulo- 
gang “Si Sin [ang diyos-bulan] ang Iyang Ama- 
han"]. Hari sa Adma; usa sa lima ka monarko sa 
habagatang dapit sa Patayng Dagat kansang pag- 
rebelde batok sa pagkahimong basalyo ngadto kang 
Kedorlaomer wala molampos.---Gen 14:1-10. 


SINAGOGA. Sa Gregong Septuagint ang duha 
ka pulong nga ek-klesi'a, nga nagkahulogang “kati- 
goman” o “kongregasyon,” ug sy:nagoge” (usa ka 
pagtigom) gigamit nga baylobaylo. Sa ulahi ang 
pulong nga “sinagoga” nagpasabot sa usa ka dapit 
o tinukod diin gihimo ang panagkatigom. Apan, 
wala gayod mahanaw ang orihinal nga kahulogan 
niini, tungod kay ang terminong Dakong Sinagoga 
dili man usa ka dakong tinukod kondili maoy usa ka 
pundok sa iladong mga eskolar, nga gipasidunggan 
sa pag-establisar sa kanon sa Hebreohanong Kasu- 
latan alang sa Palestinong mga Hudiyo. Gituohan 
nga kini nagsugod sa mga adlaw ni Esdras o ni Ne- 
hemias ug nagpadayon hangtod sa panahon sa Da- 
kong Sanhedrin, sa mga ikatulong siglo W.K.P. Gi- 
gamit ni Santiago kining pulonga sa pagtumong sa 

usa ka Kristohanong panagkatigom o publikong pa- 
nagkatigom.---San 2:2. 

Sa Pinadayag 2:9: 3:9, ang “sinagoga” nagtu- 
mong sa usa ka katigoman nga ubos sa pagmando 
ni Satanas. Dugang pa, mabasa usab nato ang 
bahin sa “Sinagoga sa mga Tawong Gipagawas.” 
--Buh 6:9: tan-awa ang TAWONG GIPAGAWAS, TAWONG 
GAWASNON. 

Wala mahibaloi kon kanus-a gayod natukod ang 
mga sinagoga, apan lagmit kini natukod panahon 
sa 70-ka-tuig nga pagkadestiyero didto sa Babilon- 
ya sa dihang wala nay naglungtad nga templo, o 
wala madugay human sa pagbalik gikan sa pagka- 
destiyero, human nga gipasiugda pag-ayo ni Es- 
dras nga saserdote ang panginahanglan sa pagba- 
ton ug kahibalo bahin sa Balaod. 

Sa mga adlaw sa yutan-ong ministeryo ni Jesu- 
Kristo, ang matag lungsod nga lainlain ug gidak-on 
didto sa Palestina may kaugalingong sinagoga, ug 
ang dagkong mga siyudad may kapin pa sa usa ka 
sinagoga. Dihay daghan niini didto sa Jerusalem. 
Gani dihay usa ka paghisgot sa Kasulatan bahin sa 
usa ka sinagoga alang sa mga Hudiyo nga gitukod 
sa usa ka Romanong opisyal sa kasundalohan. (Luc 
7:2, 5, 9) Ang mga kagun-oban sa usa sa nindot 
nga mga sinagoga nga sukad nadiskobrehan na- 
kubkoban didto sa Tell Hum (Kefar Nahum), nga 
lagmit mao ang dapit sa karaang Capernaum. Kini 
nga tinukod sa orihinal may duha ka andana. Nag- 
kalainlain ang mga petsa nga gituohan sa mga es- 
kolar kon kanus-a natukod kini nga sinagoga, gikan 
sa ulahing bahin sa ikaduhang siglo K.P. hangtod sa 
sayong bahin sa ikalimang siglo K.P. Ang estruktu- 
ra mismo gitukod diha sa luna sa kanhing sinago- 
ga nga sukad pa sa unang siglo K.P. Ang kanhing 
sinagoga, nga bahin lang niini ang nakubkoban sa 
dili pa dugay, maoy 24.2 m (79.4 p) ang gitas-on 
ug 18.5 m (60.7 p) ang gilapdon. 

Ang karaang mga sinagoga may usa ka tipiga- 
nan alang sa linukot nga mga basahon sa Kasula- 
tan. Dayag nga ang labing karaan nga kostumbre 
mao ang pagtipig sa linukot nga mga basahon diha 
sa gawas sa pangunang tinukod o kaha diha sa usa 
ka bulag nga lawak. Sa ulahi kini gitipigan diha sa 
usa ka madaladala nga arka, o kaban, nga ipahilu- 
na diha sa sinagoga panahon sa pagsimba. Sa ula- 
hing mga sinagoga, ang arka nahimong bahin sa 
estruktura mismo, nga gisampak o gipahiluna diha 
sa usa sa mga bungbong. Sikbit sa arka ug paatu- 
bang sa kongregasyon nahimutang ang mga ling- 
koranan alang sa nagdumalang mga opisyal sa si- 
nagoga ug alang kang bisan kinsang dungganon 
nga mga dinapit. (Mat 23:6) Ang Balaod basahon 
diha sa usa ka habog nga plataporma nga naan- 
dang nahimutang sa tunga sa sinagoga. Nahimu- 
tang sa palibot sa tulo ka kiliran ang mga ling- 


SINAGOGA 


koranan sa mga mamiminaw, lagmit lakip niini 
ang usa ka bulag nga seksiyon alang sa mga ba- 
baye. Mopatim-awng giisip nga hinungdanon kon 
unsa ang posisyon sa tinukod aron matino nga 
ang mga magsisimba mag-atubang sa Jerusalem. 
--Itandi ang Dan 6:10. 

Programa sa Pagsimba. Ang sinagoga giga- 
mit ingong dapit alang sa pagtudlo, dili alang sa 
paghalad. Ang mga paghalad gihimo lamang didto 
sa templo. Mopatim-aw nga lakip sa mga butang 
nga pagahimoon diha sa sinagoga mao ang pagda- 
yeg, pag-ampo, pag-asoy ug pagbasa sa Kasulatan, 
maingon man usab ang pagpatin-aw ug pagtam- 
bag o pagwali. Lakip sa ilang mga pagdayeg mao 
ang Mga Salmo. Ang mga pag-ampo, bisan tuod 
ang kadaghanan gikuha gikan sa Kasulatan, sa 
ngadtongadto nahimong tag-as ug rituwalistiko ug 
sagad nga gilitok nga pagpakaaron-ingnon lang o 
pagpakita ra sa tawo.---Mar 12:40, Luc 20:47. 

Ang usa ka bahin sa pagsimba diha sa sinagoga 
mao ang paglitok sa Shema, o ang katumbas sa 
pagpahayag sa mga Hudiyo sa ilang pagtuo. Kini 
ginganlan pinasukad sa unang pulong sa unang 
teksto nga gigamit, “Pamati [Shema '"], Oh Israel: Si 
Jehova nga atong Diyos maoy usa lamang ka Jeho- 
va.” (Deu 6:4) Ang labing hinungdanong bahin sa 
pagsimba mao ang pagbasa sa Torah o Pentateuko, 
nga himoon kada Lunes, Huwebes, ug sa matag Ig- 
papahulay. Sa daghang sinagoga, ang Balaod gies- 
kedyul nga basahon tanan sulod sa usa ka tuig, sa 
ubang mga sinagoga ang maong programa moka- 
bat ug tulo ka tuig. Tungod sa pagpasiugda sa 
pagbasa sa Torah, ang tinun-an nga si Santiago 
nakaingon gayod ngadto sa mga membro sa naga- 
mandong lawas sa Jerusalem: “Sukad sa karaang 
kapanahonan aduna nay nagmantala kang Moises 
sa siyudad ug siyudad, tungod kay ang iyang basa- 
hon ginabasa sa makusog diha sa mga sinagoga 
sa matag igpapahulay.” (Buh 15:21) Ang Mishnah 
(Megillah 4:1, 2) naghisgot usab mahitungod sa na- 
andan nga pagbasa sa mga kinutlo sa mga mana- 
lagna, nga nailhan ingong mga haftarah, ug ang 
matag usa niini adunay pagpatin-aw. Sa dihang 
misulod si Jesus sa sinagoga sa iyang lungsod nga 
natawhan sa Nasaret, gitunol kaniya ang usa sa 
mga linukot nga basahon nga naundan sa mga haf- 
tarah nga pagabasahon, ug human niana iyang gi- 
patin-aw kini sumala sa nabatasan.--Luc 4:17-21. 

Human sa pagbasa sa Torah ug sa mga haftarah, 
lakip sa mga pagpatin-aw niini, mosunod ang pag- 
wali o pagtambag. Atong mabasa nga si Jesus nag- 
tudlo ug nagwali diha sa mga sinagoga sa tibuok 
Galilea. Sa susama si Lucas nagrekord nga “human 
sa publikong pagbasa sa Balaod ug sa mga Mana- 
lagna” si Pablo ug Bernabe gidapit sa pagsulti ug sa 
pagwali.---Mat 4:23, Buh 13:15, 16. 

Pagwali ni Pablo. Human sa Pentekostes sa 
33 K.P. ug sa pagkatukod sa Kristohanong kongre- 
gasyon, ang mga apostoles, ilabina si Pablo, migugol 
ug dakong panahon sa pagwali diha sa mga sinago- 
ga. Sa dihang mosulod sa usa ka siyudad, si Pablo 
kasagaran mosulod una sa sinagoga ug magwa- 
li didto, nga maghatag sa mga Hudiyo ug unang ka- 
higayonan nga makadungog sa maayong balita sa 
Gingharian, ug human niana moadto sa mga Hen- 
til. Sa pipila ka higayon siya mogugol ug taastaas 
nga panahon, nga magwali panahon sa mga Igpa- 
pahulay, diha sa sinagoga. Sa Efeso siya nagtudlo 
diha sa sinagoga sulod sa tulo ka bulan, ug human 
motungha ang pagsupak, iyang gilain ang mga ti- 
nun-an nga nanagpanuo ug gigamit ang awditor- 
yum sa eskuylahan sa Tirano sulod sa mga duha ka 
tuig.--Buh 13:14, 17:1, 2, 10, 17; 18:4, 19, 19:8-10. 

Si Pablo wala mogamit sa Hudiyohanong mga si- 
nagoga ingong mga dapit nga tigomanan alang sa 
usa ka Kristohanong kongregasyon. Ni iyang gihi- 
mo ang mga tigom sa Dominggo, sanglit iyang gi- 
gamit ang Sabado nga Hudiyohanong Igpapahulay, 
aron sa pagwali sa mga Hudiyo tungod kay sila 
nagkatigom man nianang adlawa. 

Kristohanong mga Kaamgiran. Dili lisod 
alang sa unang Hudiyong mga Kristohanon sa pag- 
dumalag hapsay, edukasyonal nga mga tigom sa 
pagtuon sa Bibliya, tungod kay nahibaloan na man 
nila ang sumbanang pamaagi nga gihimo diha sa 
mga sinagoga. Atong makita ang daghang kaamgi- 
ran. Sa Hudiyohanong sinagoga, ingon man usab 
diha sa Kristohanong kongregasyon, walay linaing 
hut-ong sa mga saserdote o klero nga mao ray mo- 
sulti. Sa sinagoga, ang pagbasa ug pagpatin-aw 
mahimo ni bisan kinsang debotadong Hudiyo. Sa 
Kristohanong kongregasyon, ang tanan kinahang- 
lang mohimog pagpahayag sa dayag ug sa pag- 
dasig sa paghigugma ug sa maayong mga bu- 
hat, apan sa mahapsay nga paagi. (Heb 10:23-25) 
Sa Hudiyohanong sinagoga, ang mga babaye wala 
magtudlo o maghupot ug awtoridad ibabaw sa mga 
lalaki, ni sila magbuhat niana diha sa Kristohanong 
katigoman. Ang Unang Corinto kapitulo 14 nagla- 
tid sa mga instruksiyon alang sa mga tigom diha sa 
Kristohanong kongregasyon, ug kini maoy susama 
kaayo sa pamaagi diha sa sinagoga.--1Co 14:31- 
35, 1Ti 2:11, 12. 

Ang mga sinagoga may nagadumalang mga 
opisyal ug mga magtatan-aw, sama sa unang Kris- 
tohanong mga kongregasyon. (Mar 5:22, Luc 13:14, 
Buh 20:28, Rom 12:8) Ang mga sinagoga may mga 
tig-alagad o mga katabang, ug ingon man usab ang 
mga Kristohanon diha sa ilang pagsimba. Dihay gi- 
tawag nga pinadala o mensahero sa sinagoga. Bi- 
san tuod walay makitang katumbas niini diha sa 
rekord sa unang Kristohanong kongregasyon, ang 

usa ka susamang termino, ang “manulonda,” maki- 
ta diha sa mga mensahe nga gipadala ni Jesu-Kris- 
to ngadto sa pito ka kongregasyon sa Asia Minor. 
—lLuc 4:20, 1Ti 3:8-10, Pin 2:1, 8, 12, 18; 3:1, 7, 14. 

Lakip sa ubang mga aspekto nga ang sinagoga 
nahimong sumbanan alang sa Kristohanong mga 
katigoman mao ang mosunod: Giila sa lokal nga 
mga sinagoga ang awtoridad sa Sanhedrin sa Jeru- 
salem, maingon nga gjiila usab sa Kristohanong 
mga kongregasyon ang awtoridad sa nagaman- 
dong lawas sa Jerusalem, sama sa tin-aw kaayong 
gipakita sa Mga Buhat kapitulo 15. Walay gihimong 
mga pagpangolekta, apan parehong adunay probis- 
yon nga gihimo labot sa mga amot alang sa katigo- 
man ug sa mga ministro niini ug sa mga kabos. 
--2C0 9:1-5. 

Kining duha usab nagsilbing mga hukmanan. 
Ang sinagoga mao ang dapit diin husayon ug sul- 
baron ang ginagmayng mga kaso sa mga Hudiyo; 
ug busa gitambagan usab ni apostol Pablo ang mga 
Kristohanon nga ipahusay sa mga hamtong nga 
mga igsoon diha sa kongregasyon ang ilang mga 
buroka o kaso batok sa mga isigka-Kristohanon 
inay nga modangop sa kalibotanong mga hukma- 
nan aron husayon ang maong mga panagbingkil. 
(1Co 6:1-3) Bisan tuod nga gihimo diha sa sinago- 
ga ang pagsilot pinaagig pagbunal, diha sa Kristo- 
hanong kongregasyon ang maong pagsilot gihimo 
lamang pinaagig mga pagbadlong. Susama sa gihi- 
mo sa mga Hudiyo diha sa sinagoga, diha sa Kris- 
tohanong kongregasyon ang labing grabe nga silot 
nga ikapahamtang batok sa usa nga nag-angkong 
Kristohanon mao ang pagpalagpot kaniya, pag-eks- 
komunikar kaniya, gikan sa Kristohanong kongre- 
gasyon.--1Co 5:1-8, 11-13, tan-awa ang KONGRE- 
GASYON, PAGPALAGPOT. 

Si Jesus nagtagna nga ang iyang mga sumusu- 
nod pagahampakon diha sa mga sinagoga (Mat 
10:17: 23:34, Mar 13:9) ug nga sila pagahinginlan, 
palagpoton. (Ju 16:2) Ang pipila sa mga magma- 
mando taliwala sa mga Hudiyo mituo kang Jesus, 
apan tungod kay nahadlok nga palagpoton gikan sa 
Hudiyohanong kongregasyon, wala nila ipahayag 
ang ilang pagtuo kaniya. (Ju 12:42) Tungod sa pag- 
pamatuod dapig kang Jesus, ang usa ka tawong 
buta sukad pa sa pagkahimugso nga giayo ni Jesus 
gipapahawa sa mga Hudiy0o.---Ju 9:1, 34. 


SINAI. 

1. Usa ka bukid sa Arabia (Gal 4:25), mopatim- 
awng gitawag usab nga Horeb. (Itandi ang Ex 3: 
1, 12, 19:1, 2, 10, 11; tan-awa ang HOREB.) Sa pali- 
bot sa Bukid sa Sinai, ang mga Israelinhon ug ang 
usa ka dakong nagkasagol nga panon sa katawhan, 
uban sa daghang panon sa mga karnero ug mga 
baka, nagkampo sulod sa halos usa ka tuig. (Ex 12: 

37, 38, 19:1, Num 10:11, 12) Gawas pa sa gitaga- 
nang pinuy-anan alang sa maong dako kaayong 
kampo, tingali kapin sa tulo ka milyon ka tawo, ang 
luna sa palibot sa Bukid sa Sinai nagtagana usab ug 
igong tubig ug sibsibanan alang sa gibuhing kaha- 
yopan. Dihay usa ka sapa nga nagbul-og gikan sa 
bukid. (Deu 9:21) Dayag nga sa tiilan sa Bukid sa 
Sinai dihay usa ka dakong luna diin ang mga Israe- 
linhon makahimo sa pagtigom ug sa pagtan-aw sa 
katingalahang mga hitabo sa tumoy sa bukid. Nga- 
ni, makahimo sila sa pag-atras ug sa pagbarog sa 
layo. Bisan gikan sa kampo mismo makita ang tu- 
moy sa Bukid sa Sinai.--Ex 19:17, 18, 20:18, 24:17: 
itandi ang Deu 5:30. 

Identipikasyon. Ang tukmang nahimuta- 
ngan sa Bukid sa Sinai, o Horeb, dili matino. Ang 
tradisyon naglangkit niini sa usa ka tagaytay nga 
may pulahong bantilis nga mga bato nga nahimu- 
tang sa sentro sa habagatang bahin sa Peninsula sa 
Sinai tali sa duha ka amihanang gulpo sa Pulang 
Dagat. Kini nga tagaytay maoy mga 3 km (2 mi) 
gikan sa AK paingon sa HS ug adunay duha ka bu- 
kid, ang Ras Safsafa ug Jebel Musa. Ang luna nga 
nahimutangan niini nga tagaytay dagaya ug tubig 
tungod sa ubay-ubayng kasapaan. Sa atubangan sa 
amihanang bukid (ang Ras Safsafa) anaa ang Patag 
sa er-Raha, nga may gibanabanang gitas-on nga 
3 km (2 mi) ug moabot ug mga 1 km (0.6 mi) ang 
gilapdon.---HULAGWAY, Tomo 1, p. 540. 

Pinasukad sa iyang mga obserbasyon sa maong 
dapit niadtong ika-19 nga siglo, si A. P. Stanley mi- 
sulat: “Ang paglungtad gayod sa maong patag sa 
atubangan niana nga pangpang maoy takdo kaayo 
sa sagradong asoy, nga nagtaganag kusganong 
pangsulod nga argumento, dili lamang sa pagka- 
amgid niini sa maong dapit, kondili sa dapit mismo 
nga gihubit sa usa ka saksing-nakakita.” Nagko- 
mento sa paglugsong ni Moises ug Josue gikan sa 
Bukid sa Sinai, siya miingon: “Si bisan kinsa nga 
molugsong gikan sa usa sa mga hilit nga dal-as sa 
luyo sa Ras Sa[f]safeh, agi sa titip nga mga lugot 
nga nahimutang sa kiliran niini sa amihanan ug 
habagatan, makabati gayod kon adunay mga kasi- 
kas tungod sa kahilom sa patag, apan siya dili pa 
makakita sa patag mismo hangtod nga siya maka- 
gawas na sa Wady El-Deir o sa Wady Leja; ug sa di- 
hang siya makagawas na, siya mahiadto na dayon 
sa ilalom sa titip nga pangpang sa Sa[f]safeh.” Si 
Stanley dugang pang miingon nga ang pagsalibay 
ni Moises sa abog sa bulawang nating baka ngadto 
“sa sapa nga nagbul-og gikan sa bukid” (Deu 9:21) 
mohaom usab niining dapita, nga nag-ingon: “Kini 
mosibo gayod sa Wady Er-Raheh, diin didto naggi- 
kan ang sapa sa Wady Leja, nga nagbul-og gikan sa 
Bukid sa St. Catherine, apan duol gihapon kaayo sa 
Gebel Mousa [Jebel Musa] aron mahimong tukma 

ang ekspresyong, “naglugsong gikan sa bukid.” 
--Sinai and Palestine, 1885, pp. 107-109. 

Ang tradisyonal nga panglantaw mao nga ang 
Bukid sa Sinai lagmit mao ang mas taas nga bukid 
sa habagatan (ang Jebel Musa, nga nagkahulogang 
“Bukid ni Moises”). Apan, daghang eskolar mouyon 
sa panglantaw ni Stanley nga ang amihanang bu- 
kid, ang Ras Safsafa, maoy mas haom, tungod kay 
walay halapad nga patag sa atubangan sa Jebel 
Musa. 

Mga Panghitabo. Duol sa Bukid sa Sinai, o 
Horeb, ang manulonda ni Jehova nagpakita kang 
Moises diha sa nagdilaab nga tunokong tanom ug 
nagsugo kaniya nga mangulo sa naulipong mga Is- 
raelinhon sa paggawas sa Ehipto. (Ex 3:1-10, Buh 
7:30) Tingali mga usa ka tuig sa ulahi ang napaga- 
was nga nasod nakaabot sa Bukid sa Sinai. (Ex 
19:2) Nianang panahona si Moises mitungas sa bu- 
kid, sa walay duhaduha aron sa pagdawat ug du- 
gang instruksiyon gikan kang Jehova, sanglit na- 
padayag na kini kaniya didto sa nagdilaab nga 
tunokong tanom nga ‘niining bukira sila mag-ala- 
gad sa matuod nga Diyos.'--Ex 3:12, 19:3. 

Dayon si Moises gisugo nga sultihan ang kataw- 
han nga kon sila hugot nga magasunod sa pulong 
ug pakigsaad ni Jehova sila mahimong usa ka ging- 
harian sa mga saserdote ug usa ka balaang nasod. 
(Ex 19:5, 6) Ang mga ansiyano, ingong mga hawas 
sa tibuok nasod, miuyon sa pagbuhat niini. Dayon 
gisugo ni Jehova si Moises nga balaanon ang ka- 
tawhan aron sila makaatubang kaniya sa ikatulong 
adlaw human niadto. Ang mga utlanan gipahimu- 
tang palibot sa bukid, tungod kay ang bisan kinsa 
nga mohikap niini, tawo man o mananap, pagapat- 
yon.--Ex 19:10-15. 

Pagkabuntag sa ikatulong adlaw, “dihay mga da- 
lugdog ug mga kilat, ug usa ka mabagang panga- 
nod sa bukid ug makusog kaayong tingog sa bud- 
yong.” Ang katawhan sa kampo nangurog. Dayon 
gidala sila ni Moises gikan sa kampo ngadto sa tii- 
lan sa bukid aron sa pagsugat sa matuod nga Di- 
yos. Ang tibuok Bukid sa Sinai nauyog ug miaso. 
(Ex 19:16-19: Sal 68:8) Kay gipaadto sa Diyos, si 
Moises mitungas sa bukid ug sa makausa pa gisu- 
go nga baoran ang katawhan nga kinahanglang dili 
gayod sila mosulay sa pagtungas. Bisan ang “mga 
saserdote” (dili ang mga Levihanon, apan lagmit 
ang mga kalalakin-an sa Israel kinsa, sama sa mga 
patriarka, nag-alagad ingong mga saserdote alang 
sa ilang mga panimalay sumala sa kinaiyanhong 
katungod ug kostumbre) dili puwedeng molapas sa 
gilatid nga mga utlanan.---Ex 19:20-24. 

Human molugsong si Moises gikan sa Bukid sa 
Sinai, ang mga Israelinhon nakadungog sa “Napulo 
ka Pulong" gikan sa taliwala sa kalayo ug sa panga- 
nod. (Ex 19:19-20:18, Deu 5:6-22) Si Jehova dinhi 

nakigsulti kanila pinaagi sa usa ka hawas nga ma- 
nulonda, ingon sa gipatin-aw sa Buhat 7:38, Heb- 
reohanon 2:2, ug Galacia 3:19. Kay nahadlok tu- 
ngod sa katingalahang butang nga ilang nakita 
sama sa kilat ug aso, ug tungod sa tingog sa bud- 
yong ug sa mga dalugdog, ang katawhan, pinaagi 
sa ilang mga hawas, mihangyo nga dili na makig- 
sulti ang Diyos kanila niining paagiha kondili nga 
siya makigsulti pinaagi kang Moises. Dayon si Je- 
hova nagsugo kang Moises nga sultihan sila sa pag- 
balik ngadto sa ilang mga tolda. Ang talan-awon 
didto sa Bukid sa Sinai gituyong mahitabo aron ma- 
tisok diha sa mga Israelinhon ang tukmang pagka- 
hadlok sa Diyos aron sila magpadayon sa pagban- 
tay sa iyang mga sugo. (Ex 20:19, 20, Deu 5:23-30) 
Human niini, tingali inubanan ni Aaron (itandi ang 
Ex 19:24), si Moises mipaduol sa madagtom nga 
bagang panganod sa Bukid sa Sinai aron mamati sa 
dugang pang mga sugo ug hudisyal nga mga hu- 
kom ni Jehova.--Ex 20:21, 21:1. 

Sa dihang si Moises milugsong gikan sa Bukid sa 
Sinai iyang giasoy ang mga pulong ni Jehova ngad- 
to sa katawhan, ug sila mipahayag na usab nga an- 
dam sila nga magmasinugtanon. Human niadto 
iyang gisulat ang mga pulong sa Diyos ug sayo sa 
pagkasunod buntag nagtukod siya ug usa ka hala- 
ran ug nagpatindog ug 12 ka haligi diha sa tiilan sa 
bukid. Gitanyag ang mga halad-nga-sinunog ug 
mga halad-sa-panag-ambit, ug pinaagi sa dugo sa 
mga halad ang pakigsaad sa Balaod giinagurahan. 
- Ex 24:3-8: Heb 9:16-22. 

Kay misulod sa usa ka relasyon nga may pakig- 
saad kang Jehova, ang mga Israelinhon, pinaagi sa 
ilang mga hawas, makaduol sa Bukid sa Sinai. Si 
Moises, Aaron, Nadab, Abihu, ug ang 70 sa mga 
ansiyano sa Israel mitungas sa bukid ug nakakita 
sa katingalahang panan-awon sa himaya sa Diyos. 
(Ex 24:9-11) Human niadto si Moises, inubanan ni 
Josue, mitungas sa bukid, niining higayona aron 
dawaton ang dugang pang mga sugo ug ang mga 
papan nga bato nga naundan sa “Napulo ka Pu- 
long.” Hinunoa, diha lamang sa ikapito nga adlaw 
nga si Moises giingnan nga mosulod sa panganod. 
Mopatim-aw nga si Josue nagpadayon sa paghulat 
kang Moises didto sa bukid, sa usa ka dapit diin dili 
niya makita ni madungog ang bisan unsa nga na- 
hitabo sa kampo sa Israel. (Ex 24:12-18) Apan, 
wala iasoy kon si Josue, sama kang Moises, wala 
mokaon o moinom sulod sa tibuok 40 ka adlaw. 
Pagkatapos niini nga yugto sa dihang si Moises ug 
Josue milugsong sa Bukid sa Sinai, ilang nadungog 
ang masadya nga pag-awit sa kampo sa Israel. Gi- 
kan sa tiilan sa Bukid sa Sinai, nalantawan ni Moi- 
ses ang bulawang nating baka ug ang panagsad- 
ya. Dihadiha iyang gilabay ang duha ka papan 
nga bato ug gipusgay kini diha sa tiilan sa bukid. 
- Ex 32:15-19, Heb 12:18-21. 

Sa ulahi, si Moises gisugo nga maghimo ug duha 
ka papan nga bato sama niadtong iyang gipusgay 
ug motungas pag-usab sa Bukid sa Sinai aron nga 
ang “Napulo ka Pulong” ikasulat diha niana. (Ex 
34:1-3, Deu 10:1-4) Si Moises migugol ug laing 
40 ka adlaw didto sa bukid nga wala mokaon o mo- 
inom. Aron mahimo kini, siya sa walay duhaduha 
nakadawat ug tabang gikan sa Diyos.--Ex 34:28, 
lagmit nga kini ang samang 40 ka adlaw nga gihis- 
gotan sa Deu 9:18, itandi ang Ex 34:4, 5, 8, Deu 
10:10. 

Sukad sa panahon nga gitukod ang tabernakulo, 
o tolda nga tagboanan, ug ang panganod mitabon 
niini, ang komunikasyon nga gikan sa Diyos wala 
na maggikan nga direkta sa Bukid sa Sinai kondili 
naggikan na sa tolda nga tagboanan nga gipatin- 
dog haduol niini.---Ex 40:34, 35, Lev 1:1; 25:1, Num 
1:1: 9:1. 

Kasiglohan sa ulahi ang manalagna nga si Elias 
mipanaw paingon sa Horeb, o Sinai, ang “bukid sa 
matuod nga Diyos.”-- 1Ha 19:8. 

2. Ang “Sinai” nagtumong usab sa kamingawan 
nga sikbit sa bukid nga may samang ngalan. (Lev 
7:38) Ang eksaktong mga utlanan sa Kamingawan 
sa Sinai dili matino gikan sa rekord sa Bibliya. Lag- 
mit nga kini nahimutang duol sa Repidim. (Ex 19:2: 
itandi ang Ex 17:1-6.) Didto niini nga Kamingawan 
sa Sinai nga ang ugangang lalaki ni Moises nga si 
Jetro nagdala sa asawa ni Moises nga si Zipora ug 
sa iyang duha ka anak nga lalaki nga si Gersom ug 
Eliezer aron mahiuban pag-usab kang Moises. (Ex 
18:1-7) Lakip sa talagsaong mga panghitabo sa Ka- 
mingawan sa Sinai mao ang mosunod: ang pagka- 
daldal sa Israel sa pagsimba sa nating baka sa di- 
hang wala si Moises (Ex 32:1-8), ang pagpatay sa 
3,000 ka tawo nga sa walay duhaduha nanguna sa 
pagsimba sa nating baka (Ex 32:26-28), ang pag- 
pakitag paghinulsol sa Israel pinaagi sa pagtang- 
tang sa ilang mga pahiyas (Ex 33:6), ang pagtukod 
sa tabernakulo ug sa mga kasangkapan niini ug 
ang paghimo sa mga besti sa mga saserdote (Ex 
36:8-39:43), ang pagpahiluna-sa-katungdanan sa 
mga saserdote ug ang ilang pagsugod sa pag-ala- 
gad diha sa tabernakulo (Lev 8:4-9:24: Num 28:6), 
ang pagpatay sa mga anak nga lalaki ni Aaron nga 
si Nadab ug Abihu pinaagi sa kalayo gikan kang Je- 
hova tungod sa paghalad ug ginadili nga kalayo 
(Lev 10:1-3), ang unang pagrehistro sa kalalakin- 
an sa Israel aron mahimong sundalo (Num 1:1-3), 
ug ang unang pagsaulog sa Paskuwa sa gawas sa 
Ehipto (Num 9:1-5). 


SINAR. Ang orihinal nga ngalan sa dapit tali sa 
mga suba sa Tigris ug Euprates nga sa ulahi gita- 
wag ug Babilonya. Niining dapita gimandoan ni 
Nimrod ang Babel, Erek, Acad, ug Calne, ug dinhi 

usab gipahunong ang pagtukod sa templo nga tor- 
re sa Babel. (Gen 10:9, 10; 11:2-8) Sa ulahi, ang hari 
sa Sinar nga si Amrapel maoy usa sa mga kaabin 
nga nagbihag sa pag-umangkon ni Abraham nga si 
Lot. (Gen 14:1, 9, 12) Kini nga teritoryo gitawag gi- 
hapon sa orihinal nga ngalan niini sa mga adlaw ni 
Josue. (Jos 7:21) Kini gihisgotan sa mga manalag- 
na nga si Isaias, Daniel, ug Zacarias.--Isa 11:11: 
Dan 1:2, Zac 5:11, tan-awa ang BABEL: BABILONYA 
Num. 2. 


SINGOT. Ang umog o likido nga gikan sa la- 
was nga gipagawas pinaagi sa mga glandula sa si- 
ngot ug modaligdig agi sa gagmitoyng mga lungag 
sa panit. Ang pagpangusog (panahon sa mabug-at 
nga trabaho), emosyon (sama sa kabalaka), kainit, 
ug uban pa, mao ang kasagarang hinungdan sa si- 
ngot. 

Human makasala si Adan, siya kinahanglang 
magbudlay sa pagkinabuhi sa tinunglo nga yuta sa 
gawas sa tanaman sa Eden, ug himoon niya kini pi- 
naagi sa pagpatulo sa iyang singot bisan pa sa mga 
tunok ug mga kudyapa. Giingnan siya ni Jehova: 
“Sa singot sa imong nawong ikaw magakaon sa ti- 
napay hangtod nga ikaw mobalik sa yuta, kay gi- 
kan niini ikaw gikuha.”---Gen 3:17-19. 

Sa dihang gipakita kang Ezequiel ang panan- 
awon labot sa templo, si Jehova nag-ingon nga ang 
mga saserdote nga nag-alagad didto kinahanglang 
magsul-ob ug lino nga mga besti ug nga “kina- 
hanglang dili sila magsul-ob ug delana.” Dili sila 
magsul-ob ug delana o bisan unsa nga “makapasi- 
ngot.” Tingali gihatag kini nga sugo aron malika- 
yan ang bisan unsang kahugawan nga ipatungha 
sa singot, o kaha tungod sa singot ang ilang pag- 
alagad dili makapahimuot inay nga makapalipay, 
sanglit ang singot nalangkit sa kahago ug kabud- 
lay, sama sa kahimtang ni Adan.---Eze 44:15-18. 

Si Jesus sa Getsemane. (Mahitungod kang 
Jesu-Kristo sa dihang siya didto sa Getsemane sa 
kataposang gabii sa iyang yutan-ong kinabuhi, ang 
Lucas 22:44 nag-ingon: “Apan sa nagaantos sa la- 
bihang kasakit siya nagpadayon sa pag-ampo nga 
labi pang matinuoron, ug ang iyang singot nahi- 
mong sama sa mga tinulo sa dugo nga nangatagak 
sa yuta.” Ang magsusulat wala mag-ingon nga ang 
singot ni Jesus aktuwal nga nasagol sa iyang dugo. 
Lagmit nga siya mihimo lamang ug usa ka pagtan- 
di, tingali nagpakita nga ang singot ni Kristo nahi- 
mong sama sa tinulo sa dugo o aron ihulagway kon 
sa unsang paagi ang pagtulo sa singot ni Jesus na- 
hisamag dugo nga nagtulotulo gikan sa samad. Sa 
laing bahin, ang dugo ni Jesus lagmit nga migawas 
agi sa iyang panit ug nasagolan sa iyang singot. 
Ang singot nga may dugo giingong mahitabo sa pi- 
pila ka kahimtang kon adunay grabeng kapit-osan 

sa hunahuna. Ang dugo o ang mga elemento sa 
dugo mogawas agi sa walay-buslot nga mga bung- 
bong sa kaugatan sa kahimtang nga gitawag ug 
diapedesis, ug sa kahimtang nga gitawag ug hema- 
tidrosis mogawas ang singot nga nasagolan ug 
dugo, o pluwido sa lawas nga may sagol nga dugo, 
nga mosangpot sa 'pagsingot ug dugo.’ Siyempre, 
kini maoy mga ideya lamang kon unsa ang posib- 
leng nahitabo sa kahimtang ni Jesus. 

Ang Lucas 22:43, 44 wala ilakip diha sa Vatican 
Manuscript Num. 1209, sa Alexandrine Manuscript, 
sa Syriac Sinaitic nga codex, ug sa gibag-o nga hu- 
bad sa Sinaitic Manuscript. Apan, kini nga mga 
bersikulo makita diha sa orihinal nga Sinaitic Ma- 
nuscript, sa Codex Bezae, sa Latin nga Vulgate, sa 
Curetonian Syriac, ug sa Syriac nga Peshitta. 


SINGSING. Usa ka matang sa pahiyas. Ang 
pormag-singsing nga mga pahiyas nga lainlain ug 
matang, nga gisul-ob sa mga lalaki ug mga baba- 
ye, maoy komon taliwala sa mga Hebreohanon, 
Ehiptohanon, Asiryanhon, Babilonyanhon, Grego, 
Romano, ug sa ubang mga katawhan sa kakaraa- 
nan. Kini gisul-ob diha sa ilong, sa mga dalunggan, 
ug sa mga tudlo. (Tan-awa ang ARIYOS: SINGSING SA 
ILONG.) Ang mga materyales nga gigamit alang ni- 
ini maoy bulawan, plata, tumbaga, bronse, bildo, 
puthaw, ug garing, ang pipila ka singsing gibuta- 
ngan ug mga bato. Ang mga Ehiptohanon ilabi- 
nang gustong magbaton ug mga singsing nga may 
mga larawan sa scarab nga bakukang, nga alang 
kanila maoy simbolo sa walay-kataposang kinabu- 
hi. Lakip sa daghang piraso sa alahas nga nakuha 
gikan sa lubnganan ni Paraon Tutankhamen sa 
Ehipto mao ang usa ka singsing nga may tulo ka 
lukong nga gibutangan ug tulo ka scarab, ang 
usa gama sa asul nga bildo ug ang duha sa bula- 
wan. Ang pipila ka singsing sa mga Romano giku- 
litan ug mitolohikanhong mga disenyo o mga lara- 
wan pa gani sa ilang mga katigulangan o mga 
higala. 

Diha sa sambingay ni Jesus bahin sa anak nga 
mausikon, iyang gihisgotan nga ang mapasayloong 
amahan nagsugo nga sul-oban ug singsing ang ka- 
mot sa iyang mipauling anak nga mausikon. (Luc 
15:22) Gipakita niini nga buhat ang pag-uyon ug 
pagmahal sa amahan ingon man ang dignidad, ka- 
dungganan, ug ang pagtamod nga gihatag ngadto 
niining napasig-uling anak. Ang igsoon-sa-inahan 
ni Jesus nga si Santiago nagtambag sa mga Kristo- 
hanon nga dili magpakitag paboritismo niadtong 
mga tawo nga adunay maanindot ug mga besti ug 
nanagsul-ob ug mga singsing nga bulawan diha sa 
ilang mga tudlo (nga nagpaila sa kabahandianon 
ug sosyal nga kahimtang sa kinabuhi). (San 2:1-9) 
Sa samang diwa, si apostol Pedro, bisan tuod wala 

magkondenar sa pagsul-ob sa maong mga pahiyas, 
nagpunting nga ang espirituwal nga dayandayan 
mas labaw pang hinungdanon.---1Pe 3:1-5. 

I1gtitimbre nga mga Singsing. Ang Hebreo- 
hanong mga pulong nga gigamit sa pagtumong sa 
usa ka singsing, sa igtitimbre nga singsing, o sa 
timbre nga singsing naggikan sa lintunganayng 
mga pulong nga nagkahulogang “unlod” (Jer 38:6) 
ug “timbre.” (1Ha 21:8) Kini nga mga termino ma- 
himong ilangkit sa pangunang gamit sa pipila ka 
karaang mga singsing, nga mao, ang paghimog 
marka diha sa yutang-kulonon o sa talo pinaagi sa 
"pagpaunlod" o sa pagpaduot diha niini. Kining ma- 
tanga sa mga singsing maoy gama sa bulawan, 
plata, o bronse, ang uban gibutangan ug bato nga 
kinulitan sa ngalan o simbolo sa tag-iya. Kini nga 
mga singsing adunay permanenteng enggaste o 
malisoliso o matuyoktuyok nga enggaste. Ang pipi- 
la lagmit ikulentas pinaagig pangdayandayan nga 
kordon.---Gen 38:18, 25. 

Ang igtitimbre nga singsing sa usa ka magma- 
mando o opisyal maoy usa ka simbolo sa iyang aw- 
toridad. (Gen 41:41, 42) Ang opisyal nga mga do- 
kumento o mga butang nga dili angayng hilabtan 
o usbon gitimbrehan niini nga mga singsing, sama 
sa paggamit sa opisyal nga mga timbre o mga pir- 
ma sa modernong mga panahon.--Est 3:10-13, 8: 
2, 8-12, Dan 6:16, 17. 

Mahulagwayong Paggamit. Sa karaang mga 
panahon ang usa ka igtitimbre nga singsing daw 
nahimong sanglitanan bahin sa usa ka bililhong 
butang o tawo. Ang tagna ni Jeremias nagpailang 
si Haring Conias (Jehoiakin) sa Juda dili makaling- 
kawas sa kalamidad bisan pa kon siya usa ka “tim- 
bre nga singsing diha sa tuong kamot ni Jehova.' Si 
Jehoiakin gipalagpot sa trono human makamando 
sa mubo kaayong panahon. (Jer 22:24: 2Ha 24:8- 
15) Dugang pa, si Jehova miingon maylabot sa ma- 
tinumanong si Zorobabel: “Kuhaon ko ikaw, .. . ug 
himoon ko ikaw nga usa ka timbre nga singsing, tu- 
ngod kay ikaw ang akong gipili.” (Hag 2:23) Si Zo- 
robabel, kinsa nag-alagad kang Jehova diha sa usa 
ka opisyal nga katungdanan maylabot sa pagtukod 
pag-usab sa templo didto sa Jerusalem, maoy bilil- 
hon kang Jehova sama sa usa ka igtitimbre nga 
singsing diha sa kaugalingong kamot sa Diyos. Wa- 
lay kahadlok nga gisunod ni Zorobabel ang pag- 
dasig ni Jehova pinaagi sa mga manalagnang si 
Haggeo ug Zacarias ug midawat sa buluhaton sa 
pagtukod sa templo bisan pa sa pagdili sa hari sa 
Persia tungod kay nakadawat kini ug sayop nga im- 
pormasyon. (Esd 4:24-5:2) Padayong gigamit ni Je- 
hova si Zorobabel sa pagtuman sa Iyang gipahayag 
nga katuyoan, ug walay tawhanong magmamando 
ang nakapapahawa kaniya gikan sa maong dung- 
ganong pag-alagad. 

SINGSING SA ILONG. Usa ka pahiyas nga 
singsing nga itaod sa ilong. Kini isab-it diha sa wala 
o kaha sa tuong bahin sa ilong o diha sa bahin nga 
nag-ulang sa mga buho sa ilong ug kini gigamit ila- 
bina sa mga babaye. (Gen 24:22, 30, 47; Isa 3:21) 
Apan sumala sa ubang mga hubad, ang Ismaelin- 
hong mga lalaki naggamit usab ug mga singsing sa 
ilong.---Huk 8:24-26. 

Ang Hebreohanong pulong alang sa “singsing sa 
ilong” (nezZem) mahimong magtumong usab sa usa 
ka ariyos, ug sa pipila ka kahimtang, lagmit nga di- 
yutay lamang ang kalainan sa mga porma niini nga 
mga pahiyas. Usahay ang konteksto maoy magtino 
kon singsing sa ilong o ariyos ba ang gipasabot. 
--Itandi ang Gen 24:47 sa Gen 35:4, Eze 16:12; tan- 
awa ang SINGSING. 

Bisan tuod ang mga singsing sa ilong kasagarang 
ginama gikan sa bulawan, ang ubang mga ma- 
teryales, sama sa plata, gigamit usab. Ang mga 
singsing sa ilong lagmit nga gidayandayanan ug 
mga lobitos, mga piraso sa korales, o mga mutya, 
nga isab-it diha niini ingong gagmayng mga pabi- 
tay. Nagkadaiya ang diyametro sa mga singsing sa 
ilong gikan sa 2.5 hangtod sa 7.5 sm (1 hangtod sa 
3 pul.). Kay nagbitay man ibabaw sa baba, ang 
singsing sa ilong kinahanglang ipataas sa dihang 
mokaon. 

Sa Proverbio 11:22 ang usa ka babaye nga mata- 
hom lamang sa panggawas nga dagway ug nag- 
salikway sa pagkamay-salabotan gipakasama sa 
usa ka “bulawang singsing sa ilong diha sa simod 
sa baboy.” 


SINIHANON. Usa ka sanga sa mga kaliwat ni 
Canaan, ug usa sa 70 ka banay human sa Lunop. 
(Gen 10:15, 17: 1Cr 1:15) Ubay-ubayng mga dapit 
sa Lebanon nga may samang ngalan ang gihisgo- 
tan diha sa lainlaing karaang mga sinulat, apan ang 
tukmang dapit nga gipuy-an sa mga Sinihanon 
nagpabiling dili tino. 


SINIM, YUTA SA. Usa ka dapit diin gitagna 
nga maggikan ang natibulaag nga mga Israelinhon 
sa dihang moabot na ang panahon nga sila mopu- 
yo sa ilang yutang natawhan ug ipasig-uli kini sa 
maayong kahimtang. (Isa 49:12) Ang paghisgot sa 
A ug sa K diha sa samang bersikulo nagpakita nga 
ang Sinim nahimutang sa Ho sa S sa yuta sa Isra- 
el. Inay nga “Sinim,” mabasa sa Gregong Septua- 
gint ang “yuta sa mga Persianhon,” nga mahimong 
maglakip sa Elam, nga gitawag ug Si-nim sa Kara- 
ang Akadianhon. (Itandi ang Isa 11:11.) Sa laing ba- 
hin, ang mabasa sa mga Targum ug sa Latin nga 
Vulgate maoy “[yuta] dapit sa habagatan.” Ang pi- 
pila ka eskolar nagtuo nga kini mao ang Syene (Eze 
30:6) sa habagatang tumoy sa Ehipto. Apan ang 
nahimutangan sa Sinim dili matino. 

SININA. Tan-awa ang BESTI. 


SININGSING NGA TINAPAY. Tan-awa 
ang TINAPAY. 
SINTIQUE [Uban sa Kabulahanan (Kalampo- 


san)]. Usa ka Kristohanong babaye sa Filipos nga 
gidayeg ni Pablo tungod sa iyang integridad ug kin- 
sa iyang giawhag “sa pagbaton ug samang kaisipan 
diha sa Ginoo" uban sa usa ka Kristohanong igso- 
on nga babaye nga ginganlan ug Euodia. (Flp 4: 
2, 3) Lagmit gihatag sa apostol kining tambaga tu- 
ngod sa nahitabong di-pagsinabtanay tali niining 
duha, usa ka konklusyon nga gipaluyohan sa ubay- 
ubayng modernong mga hubad.---AB, JB, NE, Ph, 
TEV. 


SINUBONG. Ang sinaw nga metal nga gilang- 
koban sa bulawan ug plata, nga kon initon sa hud- 
no, mogilakgilak sa katahom ug may dalagon, ha- 
yag kaayong gilaw.--Eze 1:4, 27, 8:2. 


SINUHOLANG MAMUMUO. Ang usa nga 
(dili sama sa usa ka ulipon) makadawat ug suweldo 
alang sa iyang trabaho. 

Gilatid sa Balaod nga ang maong mga mamumuo 
pagabayran sa pagkatapos sa tibuok adlaw nga tra- 
baho. (Lev 19:13, Deu 24:14, 15) Sa unang siglo 
K.P., mopatim-aw nga sabotan una ang suhol sa 
dili pa ang mga mamumuo mosugod sa ilang tra- 
baho, nga ang maong tibuok adlaw nga trabaho 
maoy 12 ka oras ang gidugayon, gikan sa alas sa- 
yis sa buntag hangtod sa alas sayis sa hapon, ug 
ang naandang suhol sa tibuok adlaw alang sa mga 
mamumuo sa parasan dayag nga usa ka denario 
($0.74). (Mat 20:1-13) Ang gihisgotan sa Kasulatan 
nga “mga tuig sa usa ka sinuholang mamumuo” 
daw nagpakita nga tino usab ang gitas-on sa gika- 
sabotang trabaho o kontrata.---Isa 16:14: 21:16. 

Lagmit nga sa Israel daghang mamumuo ang dili 
tinuli, kay ang Balaod naglatid nga sila dili moam- 
bit sa Paskuwa, bisan tuod ang tinuling mga ulipon 
makahimo sa pag-ambit sanglit sila giisip ingong 
mga sakop sa usa ka Israelinhong banay. Sa su- 
sama, bisan tuod nga ang sinuholang mga ma- 
mumuo sa usa ka saserdote dili makakaon sa bala- 
ang mga butang, wala kini idili ngadto sa tinuling 
mga ulipon, sanglit sila mga sakop man usab sa pa- 
nimalay sa saserdote.--Ex 12:43-45, Lev 22:10, 11. 

Ang usa ka Israelinhon kinsa, tungod sa kapit-os 
sa pinansiyal, magbaligya sa iyang kaugalingon 
ingong ulipon ngadto sa isigka-Israelinhon, o sa usa 
ka langyawng pumoluyo, sa usa ka lalin, o sa usa ka 
sakop sa pamilya sa langyawng pumoluyo, dili pa- 
galupigan, kondili pakitaan ug nahiangayng konsi- 
derasyon sama sa usa ka sinuholang mamumuo. 
Unya, kon sa iyang kahimtang dili posibleng maka- 
pahimulos sa katungod sa paglukat, siya pagawa- 

son gikan sa pagkaulipon sa ikapitong tuig sa iyang 
pagkaulipon o kaha sa tuig sa Tinghugyaw, depen- 
de kon hain ang mauna.--Ex 21:2, Lev 25:39, 40, 
47-49, 53: Deu 15:12, tan-awa ang ULIPON. 

Usahay ang sinuholang mga mamumuo abuso- 
han sa ilang mga amo. Pinaagi sa iyang manalag- 
nang si Malaquias, si Jehova nagpasidaan nga Siya 
mahimong usa ka matulin nga saksi batok sa mga 
nanikas sa suhol sa sinuholang mamumuo.---Mal 
3:5, tan-awa usab ang San 5:4: SUHOL. 

Ang sinuholang mamumuo kasagarang maghi- 
namhinam sa pagpaabot sa pagkatapos sa tibuok 
adlaw nga trabaho ug sa pagdawat sa iyang suhol. 
(Job 7:1, 2) Siya sagad wala maghunahuna sa bug- 
os nga kaayohan sa iyang amo, sumala sa makita 
sa gipamulong ni Jesu-Kristo nga, dili sama sa si- 
nuholang tawo kinsa mokalagiw sa panahon sa 
kapeligrohan, siya, ingong Maayong Magbalantay, 
magatugyan sa iyang kalag alang sa mga karnero. 
--Ju 10:11-15, tan-awa usab ang Jer 46:21. 


SINULTIHAN. Tan-awa ang MAPASIPALAHONG 
SINULTIHAN. 
SION [Kahalangdon]. Ang lain, tingali mas ka- 


raan, nga ngalan sa Bukid sa Hermon. (Deu 4:48) 
Ang Sion (dili Zion), sama sa Amorihanon nga nga- 
lang Senir, lagmit nagtumong sa usa ka partikular 
nga bahin sa Bukid sa Hermon.--Itandi ang Deu 
3:9, 1Cr 5:23, Aw 4:8; tan-awa ang HERMON. 


SIPAI. Lain nga ngalan ni Sap, usa ka lalaki ta- 
liwala niadtong natawo sa mga Repaim. Gipatay 
siya ni Sibecai.--1Cr 20:4: 2Sa 21:18. 


SIPI [gikan sa lintunganayng pulong nga nag- 
kahulogang “dagaya"]. Usa ka Simeonhon kansang 
anak nga lalaki maoy usa sa mga pangulo sa tribo 
nga nagpadako sa ilang mga sibsibanan panahon 
sa paghari ni Ezequias.---1Cr 4:24, 37-41. 


SIPMINHON  [lagmit, Taga- (Iya sa) Sepam]. 
Ang ngalan nga gitawag kang Zabdi, ang tagdu- 
mala ni David sa suplay sa bino. (1Cr 27:27) Kini 
mahimong magpasabot nga si Zabdi gikan sa Sip- 
mot (1Sa 30:28) o kaha sa Sepam.--Num 34:10, 11. 


SIPMOT. Usa ka siyudad sa Juda nga gipadad- 
an ni David ug “usa ka gasa nga panalangin” gikan 
sa mga inagaw sa iyang pagpakiggubat batok sa 
mga Amalekanhon. Bisan tuod usa ka kagiw, siya 
ug ang iyang mga tawo mahimong makaadto sa 
siyudad. (1Sa 30:26-31) Ang nahimutangan niini 
wala mahibaloi karong adlawa.--Itandi ang 1Cr 
27:27; tan-awa ang SIPMINHON. 


SIPRA  [Maanindot: Pinasinaw: Kahimut-anan]. 
Sa Gregong Septuagint ang mabasa sa Exodo 1:15 
ug 2:21 maoy Sepora, apan sa tekstong Masoretiko 

mabasa ang Sipra sa Exodo 1:15 ug ang Zipora 
sa 2:21. Ang Aramaikong pulong niining ngalana 
maoy Sapira. 

Si Sipra maoy usa sa mga Hebreohanong mana- 
nabang kinsa, kauban ni Pua, gimandoan ni Paraon 
nga patyon dayon ang tanang Hebreohanon nga 
batang lalaki inigkatawo nila. Apan, tungod kay usa 
ka babayeng mahinadlokon sa Diyos ug nagtahod 
sa pagkabalaan sa tawhanong kinabuhi (Gen 9:6), 
iyang gitipigang buhi ang mga batang lalaki ug 
siya gipanalanginan ni Jehova pinaagi sa pagkaba- 
ton ug kaugalingong pamilya.--Ex 1:15-21, tan- 
awa ang MANANABANG. 


SIPRES [Heb., te'ash-shur'|. Usa ka evergreen o 
kanunayng may mga dahon nga kahoy nga kapa- 
milya sa mga kahoyng nagapamungag kono (cone). 
Ang sipres maoy lakip sa ubang mga kahoy nga 
nahimong bahin sa “himaya sa Lebanon,” ug kini 
nagpaila sa dapit diin kini makaplagan ug usab 
nagpaila sa usa ka kahoy nga maayog kalidad o 
maanindot ug hitsura. Ang “box tree” nga gihisgo- 
tan sa King James Version lagmit dili husto nga hu- 
bad sanglit, sumala sa pipila ka eskolar, ang box 
tree dili mabuhi sa Palestina, ug sa Sirya kini maoy 
usa lamang ka gamay nga kahoykahoy. (Unger's 
Bible Dictionary, 1965, p. 1134: The Interpreter's 
Dictionary of the Bible, giedit ni G. Buttrick, 1962, 
Tomo 2, p. 292) Ang sipres giisip sa daghan nga 
mao ang kahoy nga lagmit mao ang gitumong sa 
Hebreohanong pulong diha sa Isaias 41:19; 60:13. 
--Tan-awa ang hubad ni Moffatt, A Dictionary of 
Life in Bible Times, ni W. Corswant, Suffolk, 1960, 
p. 55: The Interpreter's Dictionary of the Bible, 
Tomo 1, p. 459: Tomo 2, p. 292; Lexicon in Veteris 
Testamenti Libros, ni L. Koehler ug W. Baumgart- 
ner, Leiden, 1958, p. 1017. 

Ang sipres (Cupressus sempervirens) may lubos- 
berde nga mga dahon ug mga sanga nga nagtuhoy 
nga daw susama nianang sa Lombardy poplar. Kini 
adunay aberids nga gitas-on nga 9 hangtod sa 
15 m (30 hangtod sa 50 p) apan usahay ang gitas- 
on mahimong moabot ug 24 m (80 p). Kini sagad 
nga gitanom sa tibuok Palestina: ang pipila ka ma- 
tang niini nakaplagang nanubo sa Gilead, Edom, ug 
sa mga bakilid sa Bukid sa Lebanon. Ang kahoy ni- 
ini lubos pula, humot, ug lig-on kaayo. Lagmit nga 
gigamit kini sa mga Fenicianhon, Cretanhon, ug 
mga Grego sa pagbuhat ug mga barko (Eze 27:6), 
ug gituohan sa pipila nga ang “kahoyng salongon” 
nga gigamit ni Noe sa paghimo sa arka mao ang ka- 
hoyng sipres.--Gen 6:14: tan-awa ang SALONGON, 
KAHOYNG. 

Sa Isaias 41:19 si Jehova nagsaad nga ang mga 
kahoy nga naandang nanubo diha sa tabunok nga 
kayutaan molambo usab diha sa mga desyerto, ug 

diha sa tagna mahitungod sa umaabot nga pagba- 
yaw ug kauswagan sa Zion, gitagna nga ang sipres, 
uban sa fresno ug sa junipero, gamiton sa pagpata- 
hom sa dapit sa sangtuwaryo sa Diyos.---Isa 60:13. 
Sa Ezequiel 27:6, ang ekspresyon nga “sa ka- 
hoyng sipres” nahiuyon sa mga Targum. Apan, ang 
Hebreohanon niini maoy bath-'ashu-rim' ug nagka- 
hulogang “ang anak nga babaye sa mga Asuri- 
hanon.” Daghang eskolar ang naghunahuna nga 
kining duha ka Hebreohanong pulong angayng ba- 
sahon ingong usa ka pulong, bith”ash-:shu-rim', nga 
nagkahulogang “sa kahoyng sipres.” 


SIPTAN [gikan sa lintunganayng pulong nga 
nagkahulogang “hukom"]. Amahan ni Kemuel, ang 
pangulo nga naghawas sa Epraim sa dihang ang 
Yutang Saad gibahinbahin taliwala sa mga tribo sa 
Israel.--Num 34:17, 18, 24. 


SIRA, ATABAY SA. Didto si Abner sa ata- 
bay sa Sira sa dihang ang mga mensahero ni Joab 
nagpabalik kaniya sa Hebron, diin human niadto 
siya gibuno. (2Sa 3:26, 27) Ang Sira lagmit mao 
ang Ain Sarah, usa ka tubod o atabay nga mga 
2.5 km (1.5 mi) sa AK sa Hebron. Si Josephus mii- 
ngon nga ang Sira, nga iyang gitawag ug Besera, 
maoy 20 ka estadio (mga 4 km, 2.5 mi) gikan sa 
Hebron.---Jewish Antiquities, VII, 34 (i, 5). 


SIRACUSA. Usa ka siyudad nga may usa ka 
maayong dunggoanan, diha sa HS nga baybayon 
sa pulo sa Sicilia nga gitawag karong adlawa nga Si- 
racusa (Italyano). Sumala kang Thucydides, may 
usa ka Gregong kolonya ang gitukod didto sa Sira- 
cusa niadtong ikawalong siglo W.K.P. 

Si apostol Pablo miestar sa Siracusa ug tulo ka 
adlaw sa naghinapos na ang iyang panaw ngadto 
sa Roma niadtong mga 59 K.P. Lagmit gikinahang- 
lan ang paghunong didto tungod kay ang barko ki- 
nahanglang maghulat nga pabor na ang hangin 
aron makapadayon sa paglayag. (Buh 28:12) Gikan 
sa Siracusa, ang barko nga gisakyan ni Pablo “mili- 
bot” ug nakaabot sa Regio, sa habagatang tumoy sa 
Italya. Ang tukmang kahulogan niining ekspres- 
yong “milibot” wala mahibaloi. Lagmit ang sakayan 
milawig sa kurbadong ruta gikan sa baybayon aron 
makakuhag igong hangin alang sa layag niini. O, 
lagmit nga kini “milibot--ubay sa baybayon---” 
aron makaabot sa Regio.---Buh 28:13, AB. 


SIRION. Ang karaang Sidonianhon nga ngalan 
alang sa Bukid sa Hermon, nga gitawag ug Senir sa 
mga Amorihanon. (Deu 3:9) Ang ngalang Sirion 
makita diha sa Ugaritikong mga teksto nga makap- 
lagan sa Ras Shamra daplin sa kabaybayonan sa 
amihanang Sirya, sa ingon nagpaluyo sa pagkatuk- 
ma sa Bibliya. Sama sa Senir, ang Sirion tingali 
nagtumong usab sa usa ka bahin sa Bukid sa Her- 

mon. (Itandi ang 1Cr 5:23.) Sa Salmo 29:6 ang Si- 
rion ug Lebanon magkaubang gihisgotan. Tungod 
niini, gituohan nga ang Sirion tingali nagtumong sa 
Kabukiran sa Anti-Lebanon.--Tan-awa ang HER- 
MON. 


SIROFENICIA, LUNGSORANON SA. Ang 
Sirofenicianhon o usa ka lungsoranon sa Sirofenicia 
maoy ngalan nga gigamit sa Marcos 7:26 alang sa 
usa ka dili-Israelinhong babaye nga naggikan sa 
mga rehiyon sa Tiro ug Sidon. Ingong kombinasyon 
sa “Siryanhon” ug “Fenicianhon,” ang ekspresyong 
“lungsoranon sa Sirofenicia” mahimong mitungha 
tungod kay ang Fenicia maoy bahin sa Romanhong 
lalawigan sa Sirya. Ang babayeng lungsoranon sa 
Sirofenicia gitawag usab ug Kha-na-nai'a (sa literal, 
Canaanhon, gihubad nga “Fenicianhon” sa NW), 
kay ang unang mga molupyo sa Fenicia naggikan 
man kang Canaan, ug sa paglabay sa panahon, ang 
“Canaan” sa panguna nagtumong sa Fenicia. (Mat 
15:22 ftn sa Rbi8) Ang pagtawag sa maong babaye 
nga “Gresyanhon” lagmit nagkahulogan nga siya 
Grego ug kagikan.---Mar 7:26. 

Wala madugay human sa Paskuwa sa 32 K.P., ki- 
ning babayeng lungsoranon sa Sirofenicia miduol 
kang Jesu-Kristo, ug siya sublisubling naghangyo 
nga hinginlan unta ni Jesus ang usa ka demonyo 
gikan sa iyang anak nga babaye. Sa sinugdan mi- 
dumili si Jesus, nga nag-ingon: “Dili matarong nga 
kuhaon ang tinapay sa mga bata ug iitsa kini sa 
gagmay nga mga iro.” Alang sa mga Hudiyo ang 
mga iro maoy mahugaw nga mga hayop. Apan, sa 
pagtandi sa mga dili-Hudiyo ngadto sa “gagmay 
nga mga iro,” nga mahimong buhion sa balay, ug 
dili ngadto sa mga irong naglatagaw sa kadalanan, 
gipagaan ni Jesus ang maong pagtandi. Bisan pa 
niana, ang giingon ni Jesus dayag nga nagsilbing 
pagsulay sa maong babaye. Sa pagkamapainubsa- 
non, siya miadmitir: “Oo, Ginoo, apan sa pagkatinu- 
od ang gagmay nga mga iro mokaon sa mga mum- 
ho nga mahulog gikan sa lamesa sa ilang mga 
agalon.” Ang iyang mga pulong nagpakitag dakong 
pagtuo, ug busa, ang iyang anak nga babaye naa- 
yo.--Mat 15:21-28, Mar 7:24-30. 


SIRTIS [gikan sa lintunganayng pulong nga 
nagkahulogang “guyod"]. Kini ang Gregong ngalan 
sa duha ka gulpo nga nahimutang sulod sa usa ka 
dakong luok diha sa baybayon sa amihanang Apri- 
ka. Ang kasadpang gulpo (taliwala sa Tunis ug Tri- 
poli) gitawag ug Sirtis Minor (gitawag ug Gulpo sa 
Gabes karong adlawa). Sa S mismo niini mao ang 
Sirtis Mayor, ang modernong Gulpo sa Sidra. Gika- 
hadlokan sa karaang mga tripulante ang duha ka 
gulpo tungod sa delikadong mga bungdo sa mga 
balas niini, nga kanunayng mabalhinbalhin tungod 
sa mga balod. Mahitungod sa mga sakayan nga 

masangad sa maong magbawng mga dapit, si Stra- 
bo, usa ka geograpo sa unang siglo K.P., nagtaho, 
“Panagsa rang makalingkawas ang usa ka saka- 
yan.”--Geography, 17, m, 20. 

Sa dihang si apostol Pablo gidala ngadto sa Roma 
ingong binilanggo, ang barko nga iyang gisakyan 
gikusokuso sa unos nga dumagsa sa H sa Creta. 
Busa, ang mga tripulante nahadlok nga basig ma- 
sangad ang barko didto sa “Sirtis,” nga lagmit mao 
ang mga huyonghuyong o mga bungdo sa mga ba- 
las sa Gulpo sa Sidra.--Buh 27:14-17. 


SIRYA. Ang utlanan niini nga rehiyon sa S mao 
ang Mesopotamia, sa K mao ang Kabukiran sa Le- 
banon, sa A mao ang Kabukiran sa Taurus, sa H 
mao ang Palestina ug ang Desyerto sa Arabia. Kini 
nga rehiyon gitawag ug Aram sa Hebreohanong 
Kasulatan. Dili kaayo tino ang mga utlanan niini 
sanglit sagad nga dili solido ug dili permanente ang 
impluwensiya ug pagdominar sa Sirya niining da- 
pita. 

Sa Patriarkanhong Kapanahonan. Sa patri- 
arkanhong kapanahonan ang atong mabatonan la- 
mang nga mga rekord sa Bibliya bahin sa mga Sir- 
yanhon maoy labot sa mga panghitabo palibot sa 
Haran bahin sa mga kinabuhi sa banay ni Rebeca, 
sa iyang amahan nga si Betuel ug sa iyang igsoong 
lalaki nga si Laban nga parehong gihubit nga mga 
Siryanhon, o sa literal, mga Aramaeanhon. (Gen 
25:20, 28:5, 31:20, 24) Si Jacob gihubit ingong “usa 
ka Siryanhon nga nagkahanaw” tungod kay siya 
mipuyo ug 20 ka tuig sa dapit palibot sa Haran. 
Didto siya nakigminyo sa duha ka anak nga baba- 
ye ni Laban ug nanganak ug mga anak nga lalaki 
ug babaye: siya nag-antos usab sa pag-alagad kang 
Laban. Dugang pa, ang inahan ni Jacob maoy usa 
ka Siryanhon.--Deu 26:5: Gen 31:40-42, Os 12:12. 

Yugto sa mga Maghuhukom. Sa yugto sa 
mga Maghuhukom sa dihang ang mga Israelinhon 
mitalikod sa pagsimba kang Jehova, gisakop sila sa 
Siryanhong hari nga si Cusan-risataim sulod sa 
walo ka tuig. (Huk 3:7-10) Dihay panahon usab nga 
kusganon kaayo ang impluwensiya sa Sirya nga tu- 
ngod niana ang Israel naaghat sa pagsimba sa mga 
diyos sa Sirya lakip sa ubang paganong mga batha- 
la niini.---Huk 10:6. 

Yugto sa mga Hari sa Israel ug sa Juda. Su- 
kad ug human mahimugso ang monarkiya sa Isra- 
el, ang Sirya nahimong aktibo kaayo sa militaryong 
paagi, ug latas sa tibuok kasaysayan sa amihanang 
gingharian, nagpadayon ang mga panagbangi nii- 
ning duha. Ang unang hari sa Israel nga si Saul na- 
kiggubat batok sa Siryanhong mga hari sa Zoba. 
(1Sa 14:47) Si David, sa dihang nahimong hari, 
nagpahamtang ug dakong kapildihan sa kasunda- 
lohan sa Siryanhon nga si Haring Hadadezer. Sa 

samang panahon daghang bulawan, plata, ug tum- 
baga ang gipanguha ug gibalaan alang kang Jeho- 
va. Si David nagtukod usab ug mga garison didto 
sa Damasco ug nagpugos sa mga Siryanhon sa 
pagbayad ug tributo. (2Sa 8:3-12, 1Cr 18:3-8) Sa 
ulahi, kapin sa 30,000 ka mersenaryong kasundalo- 
han sa Sirya kinsa gisuholan sa mga Ammonha- 
non, inay nga makig-away, mikalagiw sa atuba- 
ngan sa mga Israelinhon. Apan, human ipadala 
ang dugang Siryanhong kasundalohan, misunod 
niini ang usa ka pagpakiggubat batok sa Israel ug 
ang mga Siryanhon nakaagom ug dakong kapildi- 
han, nga tungod niana sila nakigdait sa Israel. 
--2Sa 10:6-19, 1Cr 19:6-19. 

Human niini, ang usa ka Siryanhong rebelde nga 
ginganlag Rezon, kinsa mikalagiw gikan kang Ha- 
dadezer, naghimo sa iyang kaugalingon nga hari sa 
Damasco ug nahimong usa ka magsusukol sa Isra- 
el sa tanang adlaw ni Solomon. (1Ha 11:23-25) Tu- 
ngod niini nga mga panghitabo, ang Damasco na- 
himong labing prominenteng siyudad sa Sirya ug 
dugayng giila ingong “ang ulo sa Sirya,” nga batok 
sa maong nasod gipunting ang mga pahayag ni Je- 
hova.--Isa 7:8, 17:1-3: Am 1:5. 

Human mabahin ang gingharian sa Israel. 
Ang Biblikanhong kasaysayan bahin sa mga Sir- 
yanhon human mamatay si Solomon ug mabahin 
ang iyang gingharian, sa kinadak-ang bahin, nag- 
asoy kanato mahitungod sa ilang mga kalamposan 
ug mga kapakyasan sa ilang mga pagpakiglabot sa 
mga Israelinhon sa amihanan ug sa habagatang 
mga gingharian. Ang detalyadong mga hitabo gi- 
hisgotan ingong nahitabo panahon sa paghari ni 
Asa (1Ha 15:18-20, 2Cr 16:2-4, 7), Ahab (1Ha 20:1- 
34: 22:3, 4, 29-35: 2Cr 18:10, 28-34), Jehoram sa 
Israel (2Ha 6:24-7:16: 8:28, 29: 9:14b, 15: 2Cr 22: 
5, 6), Jehoas sa Juda (2Ha 12:17, 18, 2Cr 24:23, 24), 
Jehoahaz (2Ha 13:3-7, 22), Jehoas sa Israel (2Ha 
13:14-19, 24, 25), Jotam (2Ha 15:37, 38), Ahaz (2Ha 
16:5-9, 2Cr 28:5, Isa 7:1-8, 9:12), ug Jehoiakim 
(2Ha 24:2). Talagsaon gayod, nga angayang hisgo- 
tan, nga sulod sa “ulo ka tuig walay gubat tali sa 
Sirya ug sa Israel.'--- 1Ha 22:1. 

Ang manalagna ni Jehova nga si Eliseo nakigla- 
bot sa mga Siryanhon sa pipila ka higayon, pa- 
nanglitan, iyang giayo sa sanla ang Siryanhong 
pangulo sa kasundalohan nga si Naaman (2Ha 5:1- 
20), ug iyang gibutyag kang Hazael nga siya mahi- 
mong hari sa Sirya puli sa iyang agalong si Ben- 
hadad II. (2Ha 8:7-15) Sa laing higayon, sa dihang 
ang Dotan gilibotan sa usa ka pundok sa mga Sir- 
yanhon aron sa pagdakop kang Eliseo, ang mana- 
lagna unang mihangyo sa Diyos nga hampakon sila 
sa usa ka matang sa pagkabuta, ug dayon iyang gi- 
dala sila ngadto sa Samaria, diin gipasig-uli ang 
ilang panan-aw, dayon iya silang gipakaon ug gipa- 

pauli. (2Ha 6:8-23) Alang sa dugang mga detalye 
bahin niining maong mga kasinatian sa mga Sir- 
yanhon uban sa manalagna, tan-awa ang artiku- 
long ELISEO. 

Ang mga Siryanhon maoy mga Semihanon, suod 
nga kadugo ug mga kaubanan sa mga Israelinhon. 
Apan sa ikawalong siglo W.K.P. dako na kaayo ang 
kalainan tali sa ilang mga pinulongan nga tungod 
niana ang ordinaryong Hudiyo dili na makasabot 
ug Aramaiko. (2Ha 18:26-28, Isa 36:11, 12: tan-awa 
ang ARAMAIKO [Ang Pinulongan].) Dugang pa, dako 
kaayo ug kalainan ang relihiyon sa mga Siryanhon 
nga magsisimba sa daghang diyos ug ang relihiyon 
sa mga Hudiyo, ug sa panahon lamang nga nahi- 
mong apostata ang mga Hudiyo nga gitugotan ang 
pagsimba sa Siryanhong mga diyos diha sa yuta sa 
Israel.---Huk 10:6, 2Ha 16:10-16, 2Cr 28:22, 23. 

Sa Unang Siglo K.P. Ang Sirya sa panahon 
sa mga apostoles mao ang Romanhong lalawi- 
gan nga gidugang ni Pompey sa imperyo niadtong 
64 W.K.P. Kini nga lalawigan naglangkob sa da- 
kong bahin sa karaang teritoryo sa Sirya. Ang go- 
bernador sa Sirya nagdumala usab sa tibuok Pales- 
tina. Sa panahon sa pagkatawo ni Jesus, ang Sirya 
gimandoan ni Gobernador Quirinio, ang legado ni 
Emperador Agusto, kansang pinuy-anan didto sa 
kaulohan sa lalawigan ug maoy ikatulong kinadak- 
ang siyudad sa Imperyo sa Roma, ang Antioquia, 
nga nahimutang daplin sa Suba sa Orontes. (Luc 2: 
1, 2) Gihimo ni Jesus ang iyang ministeryo diha la- 
mang sa sentro sa Palestina, apan ang mga taho 
bahin sa iyang kahibulongang mga milagro nakaa- 
bot “sa tibuok Sirya.”---Mat 4:24. 

Sa dihang ang mga Kristohanon sa Jerusalem 
nagkatibulaag tungod sa paglutos human sa pagba- 
to kang Esteban, ang pipila kanila nagdala sa maa- 
yong balita ngadto sa kaulohan sa Sirya, ang An- 
tioquia. Una, ang mga Hudiyo didto nakadungog sa 
mensahe, ug dayon kadtong sa ubang nasodnong 
mga pundok nakadungog usab. Si Bernabe ug Pab- 
lo nakatabang ug dako sa pagpalig-on sa kongre- 
gasyon sa Antioquia. Didto niining siyudad sa Sir- 
ya nga 'ang mga tinun-an pinaagi sa pagtultol sa 
Diyos unang gitawag nga mga Kristohanon.'---Buh 
11:19-26, Gal 1:21. 

Sa mga tuig 46 K.P., sa dihang nahitabo ang da- 
kong gutom sa paghari ni Emperador Claudio, ang 
mga Kristohanon sa sulod ug sa palibot sa An- 
tioquia nagpadalag hinabang ingong pag-alagad 
ngadto sa ilang mga igsoon sa Jerusalem pinaagi 
kang Bernabe ug Pablo. (Buh 11:27-30) Ang sulat 
bahin sa pagtuli nga gipadala sa mga apostoles ug 
sa mga ansiyano sa Jerusalem sa partikular maoy 
alang sa mga kongregasyon sa Antioquia, Sirya, ug 
Cilicia (usa ka silingan nga rehiyon). (Buh 15:23) 
Sulod sa katuigan nga si Pablo mipanaw sa dag- 

hang lugar ingong usa ka misyonaryo, iyang gihi- 
mo ang Antioquia sa Sirya nga iyang paulianan. 
--Buh 15:40, 41, 18:18, 20:3: 21:3, Gal 2:11. 


SISA. Ang amahan sa mga sekretaryo ni Solo- 
mon nga si Elihorep ug Ahias.--1Ha 4:3, tan-awa 
ang SERAIAS Num. 2. 


SISAK. Usa ka haring Ehiptohanon nga nailhan 
ingong Sheshonk (I) diha sa Ehiptohanong mga re- 
kord. Si Sisak, nga giisip ingong mao ang magtutu- 
kod sa “dinastiya sa Libya,” gipasidunggan sa ka- 
daghanan nga nagmando ug mga 21 ka tuig. Ang 
iyang anak nga lalaki nga si Osorkon I maoy mipu- 
li kaniya sa trono. 

Sa dihang si Jeroboam mikalagiw ngadto sa 
Ehipto aron makaikyas sa kapungot ni Haring Solo- 
mon, si Sisak maoy nagmando didto. (1Ha 11:40) 
Mga pipila ka tuig sa ulahi, sa ikalima nga tuig sa 
pagmando sa manununod ni Solomon nga si Reho- 
boam (993 W.K.P.), si Sisak misulong sa Juda uban 
ang usa ka gamhanang puwersa sa mga karo ug 
mangangabayo. Iyang nailog ang kinutaang mga 
siyudad sa Juda ug unya miadto sa Jerusalem. 
Apan wala itugot ni Jehova nga iyang malaglag 
ang Jerusalem, kay si Rehoboam ug ang mga prin- 
sipe sa Juda nagpaubos sa ilang kaugalingon sa di- 
hang nakadawat ug mensahe gikan sa manalag- 
nang si Semaias. Hinunoa, giagawan ni Sisak ang 
siyudad sa mga bahandi niini.---2Cr 12:1-12. 

Adunay arkeolohikanhong ebidensiya nga gisu- 
long ni Sisak ang dapit sa Palestina. Usa ka tipak sa 
usa ka bantayog nga nakaplagan sa Megido nag- 
hisgot kang Sheshonk (Sisak), lagmit nagpakitang 
ang bantayog gipatindog didto aron handomon ang 
iyang kadaogan. (Ancient Near Eastern Texts, gi- 
edit ni J. Pritchard, 1974, pp. 263, 264) Dugang pa, 
usa ka linilok diha sa paril sa templo sa Karnak (ang 
A nga bahin sa Thebes nga karaang siyudad sa 
Ehipto) ang nagtala sa daghang siyudad o mga ba- 
langay nga gisakop ni Sisak. (HULAGWAY, Tomo 1, 
p. 952: Supplements to Vetus Testamentum, Lei- 
den, 1957, Tomo IV, pp. 59, 60) Ubay-ubay sa ma- 
ong mga dapit nga mahimong ilangkit sa mga 
lugar nga gihisgotan sa Bibliya ang nahimutang 
sa teritoryo sa napulo-ka-tribong gingharian. Kini 
nagpakita nga ang tuyo ni Sisak sa iyang pagpakig- 
gubat, dili aron tabangan ang napulo-ka-tribong 
gingharian, kondili aron makontrolar ang mahi- 
nungdanong mga ruta sa negosyo ug sa ingon ma- 
padako pa ang gahom ug impluwensiya sa Ehipto. 


SISERA. 


1. Pangulo sa kasundalohan ilalom sa Canaan- 
hon nga si Haring Jabin. Si Sisera, nga nagpuyo sa 
Haroset inay sa siyudad ni Jabin sa Hazor, mas ini- 
la diha sa asoy kay kang Haring Jabin. Wala madu- 

gay human nga si Maghuhukom Ehud nagpukan sa 
pagmando sa mga Moabihanon, gilupigan ni Sisera 
ug Jabin ang Israel sulod sa 20 ka tuig.---Huk 4:1-3, 
1Sa 12:9. 

Sa pagkadungog nga gitigom ni Debora ug Barak 
ang mga Israelinhon aron makig-away batok kani- 
ya, gitigom ni Sisera ang iyang kasundalohan la- 
kip ang iyang 900 ka karo nga tinaoran ug put- 
hawng mga sanggot, ug giharong ang Israel sa 
bul-oganang walog sa Kison. Apan si Jehova nakig- 
away batok kang Sisera ug gipahinabo nga magka- 
guliyang ang tibuok niyang kasundalohan, sa ingon 
nakaagom sila ug bug-os nga kapildihan.---Huk 4: 
7, 12-16, 23: 5:20, 21, Sal 83:9. 

Ang iyang mga karo miungot sa kalapokan (itan- 
di ang Huk 5:21), ug si Sisera midagan sa pagkala- 
giw ug nakaabot sa tolda ni Jael, ang asawa ni 
Heber nga Kenihanon, kinsa may pakigdait kang 
Jabin. Iyang gipasulod si Sisera. Kay gikapoy tu- 
ngod sa gubat ug sa pagkalagiw, ang naluya nga si 
Sisera, nga nagsalig nga siya hilwas sa tolda ni Jael, 
nakahukom nga mopahulay. Gihatagan ni Jael si 
Sisera ug gatas nga mainom, ug gihangyo niya si 
Jael nga bantayan siya. Sa dihang siya nahinanok, 
si Jael mihinok sa pagduol kaniya ug iyang gibug- 
sok ang ugsok sa tolda sa iyang mga tampihak la- 
pos sa yuta. Sa dihang miabot si Barak, gipakita ni 
Jael kaniya ang napukan nga kaaway. (Huk 4:9, 17- 
22, 5:25-27) Ang inahan ni Sisera ug ang iyang pa- 
nimalay kawang nga naghulat sa iyang pagbalik 
nga magdala ug daghang inagaw.---Huk 5:28-30. 

2. Katigulangan sa usa ka pamilya sa mga Neti- 
nim nga mibalik sa Jerusalem uban kang Zorobabel 
niadtong 537 W.K.P. (Esd 2:1, 2, 43, 53, Neh 7:55) 
Lakip sa mga Netinim mao ang mga binihag sa gu- 
bat, ug bisan tuod ang pipila lagmit gidala sa pana- 
hon nga si Sisera (Num. 1) napildi ug tingali nahi- 
mong mga sulugoon sa templo, walay katarongang 
mohinapos nga ang mga Netinim nga mibalik gi- 
kan sa Babilonya maoy mga kaliwat ni Sisera sa pa- 
nahon ni Barak. 


SISMAI. Usa ka kaliwat ni Juda pinaagi kang 
Jerameel ug Sesan; anak nga lalaki ni Eleasa ug 
amahan ni Salum. (1Cr 2:3-5, 25, 34, 40) Si Sismai 
lagmit nabuhi sa panahon sa mga Maghuhukom. 


SISNE [Heb., tinshe'meth]. Usa ka dako, mada- 
nihong langgam sa tubig nga taas, yagpis, ug ba- 
wog ang liog. Ang ubang mga sisne motimbang ug 
hangtod sa 18 kg (40 Ib) ug ang sukod sa mga pako 
niini kon bukhad maoy mga 2.5 m (8 p). 

Ang Hebreohanong ngalan (tin:shemeth), nga 
makaplagan diha sa talaan sa mahugawng naglu- 
pad nga mga linalang (Lev 11:13, 18, Deu 14:12, 
16), maoy gikan sa lintunganayng pulong nga nag- 
kahulogang “hangos.” (Isa 42:14) Kini nga pulong 

lagmit naghubit sa kusog nga pagsagitsit sa sisne 
sa dihang kini makuratan o masuko, ug ingon niini 
ang pagkahubad diha sa daghang hubad (KJ, Da, 
Le, NW, Ro, Yg). Kini nga identipikasyon maoy su- 
kad pa sa paghubad sa Latin nga Vulgate, diin si Je- 
rome naghubad sa Hebreohanong tinshemeth (sa 
Lev 11:18) pinaagi sa Latin nga pulong nga cycnus 
(sisne). Ang mas nahauna nga Gregong Septuagint 
naghubad niini nga “purple coot” (Gr., porphy- 
rion), lagmit mao ang purple gallinule (Porphyrio 
porphyrio). Hinunoa, kining duha ka karaang mga 
bersiyon naghubad sa tinshe'meth ingong lang- 
gam nga “ibis” diha sa Deuteronomio 14:16, sa 
ingon nagpakita nga sila usab dili segurado. 

Ang sisne, bisan tuod makaplagan sa Palestina, 
dili na komon didto sa pagkakaron. Tungod niini, ug 
usab tungod kay tanom ang pangunang pagkaon 
sa sisne, mas gituohan sa daghang modernong 
mga maghuhubad nga ang tin-sshe'meth mao ang 
“himungaan sa tubig” (RS, Mo), “agilang-bukaw” 
(AT), “ibis” (JB), o ubang mga langgam nga nail- 
han nga kumakaon ug kame o tigkaon ug hugaw. 
Apan bisan pag talagsa rang makita ang mga sis- 
ne didto sa Palestina sa pagkakaron, kini dili gayod 
ebidensiya nga kini dili komon nianang dapita kani- 
adto. Sa susama, angayng ilhon nga ang pagklasi- 
pikar sa pipila ka langgam ingong mahugaw suma- 
la sa pagkamanunukob o pagkatigkaon ug hugaw 
niini maoy banabana lamang ug wala direktang 
hisgoti sa Bibliya. 

Gawas pa sa naandang pagkaon niini nga mga 
liso, mga gamot sa mga tanom sa tubig, ug mga 
ulod, ang sisne nahibaloang mokaon usab ug kin- 
hason. 


SISTEMA SA MGA BUTANG. Ang prase 
nga “sistema sa mga butang” mao ang diwa sa Gre- 
gong termino nga aron" diha sa kapin sa 30 ka be- 
ses nga kini makita sa Kristohanon Gregong Kasu- 
latan. 

Labot sa kahulogan sa aion’, si R. C. Trench nag- 
ingon: “Sama [sa ko'smos, kalibotan] kini [aion] 
adunay pangunang diwa nga nagtumong sa pisikal 
nga butang, ug kini usab adunay ikaduhang diwa 
nga nagtumong sa moral. Sa panguna [nga diwa] 
niini, nagtumong kini sa walay bugto nga panahon, 
mubo man o taas; . . . apan ilabina sa panahon diin 
ang tanang butang nga gilalang naglungtad, ug sa 
gidugayon sa ilang paglungtad . . . Sanglit nagtu- 
mong man sa panahon, kini sa pagkakaron nagpa- 
sabot sa tanang butang nga naglungtad sa kalibo- 
tan ubos sa mga kahimtang sa panahon, ... ug 
dayon, sa moral nga diwa, sa dagan ug lakat sa 
mga panghitabo niining kalibotana.” Sa pagpaluyo 
niining ulahi nga diwa, siya mikutlo sa Aleman nga 
eskolar nga si C. L. W. Grimm nga naghatag sa ka- 
hulogan niini: “Ang tanan nga madayag sa pagla- 

kat sa panahon.”--Synonyms of the New Testa- 
ment, London, 1961, pp. 202, 203. 

Busa ang pangunang diwa sa aion’ mao ang 
“edad,” o “yugto sa paglungtad,” ug sa Kasulatan 
kini sagad nagpasabot sa taas nga yugto sa pana- 
hon (Buh 3:21, 15:18), nga naglakip sa walay-kata- 
posang yugto sa panahon, nga mao, hangtod sa ka- 
hangtoran, walay kataposan. (Mar 3:29: 11:14; Heb 
13:8) Alang niini nga mga kahulogan, tan-awa ang 
EDAD, PANAHON. Hinunoa, dinhi atong tagdon ang 
diwa sa maong termino nga gihisgotan sa ulahing 
bahin sa kahulogan nga gikutlo sa nag-unang pa- 
rapo. 

Ingong tabang sa pagsabot niini nga diwa, mahi- 
mong hinumdoman nato ang pipila ka paggamit sa 
mga termino nga “edad” ug “yugto” diha sa Cebua- 
no. Kita mahimong maghisgot sa edad, o yugto 
diha sa diwa nga nagtumong sa usa ka yugto sa pa- 
nahon diha sa kasaysayan nga mailhan pinaagi sa 
usa ka linaing kaugmaran o dagan sa mga panghi- 
tabo o pinaagi sa usa ka iladong tawo o sa tipikal 
nga kinaiyahan o mga kinaiyahan niana nga yugto. 
Pananglitan, kita moingon sa “Yugto sa Pagpanu- 
hid” nga nagtumong sa panahon ni Columbus, Ma- 
gellan, ug ni Cook, ug sa ubang mga eksplorador o 
tigpanuhid sa kadagatan, o sa “Edad Medya o sa 
Mangiob nga Katuigan" o, niining mas bag-o pa, sa 
Yugto sa Pagpanuhid sa Kawanangan. Niini nga 
mga pananglitan, ang gipasiugda dili mao ang yug- 
to sa panahon, kondili ang kinaiyahan o mga kina- 
iyahan nga nagpaila sa maong yugto sa panahon. 
Ang maong mga kinaiyahan maoy magtino o mag- 
paila sa mga butang nga nagtimaan sa sinugda- 
nan, gidugayon, ug kataposan sa maong yugto. Kon 
wala kini, ang maong yugto maoy usa ka ordinar- 
yong panahon lamang, dili usa ka linaing yugto, 
panahon, o edad. 

Busa ang usa ka kahulogan sa aji'on' nga gitala sa 
Greek-English Lexicon ni Liddell ug Scott mao ang 
“Yugto sa panahon nga may tinong sinugdanan 
ug kinutoban, linaing yugto, edad.” (Girebisar ni 
H. Jones, Oxford, 1968, p. 45) Ug ang Vine's Expos- 
itory Dictionary of Old and New Testament Words 
(1981, Tomo 1, p. 41) nag-ingon: “ang edad, yugto 
... [kini] nagpasabot sa usa ka yugto nga dili tino 
ang gidugayon, o panahon may kalabotan sa kon 
unsay nahitabo sa maong yugto.” 

Tungod niini, kon ang mga kinaiyahan nga nag- 
paila sa usa ka yugto mao ang ideya nga gipasiug- 
da diha sa usa ka partikular nga teksto inay sa 
panahon, ang aion’ tukmang hubaron ingong “sis- 
tema sa mga butang” o “kahimtang.” Ang tuk- 
mang pananglitan niini gipakita diha sa Galacia 1:4 
diin ang apostol misulat: “Iyang gihatag ang iyang 
kaugalingon alang sa atong mga sala aron kita 
iyang ikapahigawas gikan niining daotang sistema 

sa mga butang [porma sa aion'] sumala sa kabu- 
but-on sa atong Diyos ug Amahan.” Daghang hu- 
bad dinhi naghubad sa ai-on'ingong “yugto o pana- 
hon,” apan dayag nga ang halad lukat ni Kristo 
wala magluwas sa mga Kristohanon gikan sa usa 
ka panahon o yugto sa panahon, tungod kay sila 
padayong nagkinabuhi sa samang panahon diin 
nagkinabuhi usab ang ubang katawhan. Apan sila 
giluwas gikan sa kahimtang o sistema sa mga bu- 
tang nga naglungtad sa maong yugto sa panahon 
ug sa mga kinaiyahan nga nagpaila niini nga yug- 
to sa panahon.---Itandi ang Tit 2:11-14. 

Ang apostol misulat sa mga Kristohanon sa 
Roma: “Hunong na sa pagpaumol sumala niining 
sistemaha sa mga butang, kondili mag-usab kamo 
pinaagi sa pagbag-o sa inyong hunahuna.” (Rom 
12:2) Dili ang yugto sa panahon ang nagpatungha 
sa uso, sumbanan, o pamaagi sa pagkinabuhi sa ka- 
tawhan sa maong panahon, kondili ang mga sukda- 
nan, mga binuhatan, mga batasan, mga kostum- 
bre, mga paagi, panglantaw, mga estilo, ug ang 
ubang mga kinaiyahan nga nagpaila sa maong 
yugto sa panahon. Sa Efeso 2:1, 2 ang apostol nag- 
hisgot niadtong iyang gisulatan ingong “mga patay 
diha sa inyong kalapasan ug mga sala, nga diha ni- 
ana kamo kaniadto milakaw uyon sa sistema sa 
mga butang [“naglakaw sa dalan,” JB, “nagsubay sa 
dalan,” RS] niining kalibotana.” Sa pagkomento nii- 
ni nga teksto, gipakita sa The Expositor's Greek 
Testament (Tomo III, p. 283) nga ang panahon dili 
mao ang bugtong o pangunang diwa sa aion’ niini 
nga teksto. Sa pagpaluyo sa hubad sa ai-on' ingong 
“dalan,” kini nag-ingon: “Ang tulo ka ideya nga gi- 
punting niining pulonga mao ang kahimtang, ka- 
ugmaran, ug limitadong gidugayon. Ang dalan sa 
usa ka daotang kalibotan maoy pagkadaotan, ug 
ang pagkinabuhi uyon niini maoy pagkinabuhi sa 
kalapasan ug sa mga sala.”--Giedit ni W. Nicoll, 
1967. 

Mga Yugto sa Panahon, mga Kahimtang, 
mga Sistema sa mga Butang. Adunay nagka- 
lainlaing mga sistema sa mga butang, o nagpatig- 
babaw nga mga kahimtang, nga naglungtad na o 
maglungtad pa. Kadtong gipahinabo sa Diyos pina- 
agi sa iyang Anak dayag nga maoy matarong nga 
mga sistema sa mga butang. 

Pananglitan, pinaagi sa pakigsaad sa Balaod gi- 
patungha sa Diyos ang gitawag sa pipila nga Israe- 
linhon o Hudiyohanon nga Panahon. Apan sa ma- 
kausa pa ang gipaila niini nga yugto sa kasaysayan 
(bahin sa pagpakiglabot sa Diyos ngadto sa mga 
tawo) mao ang mga kahimtang ug ang mga kinai- 
yahan nga mitungha tungod sa pakigsaad sa Bala- 
od. Lakip sa mga kinaiyahan niini mao ang pag- 
kaadunay mga saserdote, mga paghalad ug mga 
reglamento labot sa pagkaon ingon man sa pagsim- 

ba didto sa tabernakulo ug sa templo lakip sa mga 
pista ug mga igpapahulay niini, ug ang tanan niini 
adunay matagnaong mga larawan ug mga lan- 
dong, ug usab usa ka nasodnong sistema nga sa 
ulahi adunay usa ka tawhanong hari. Hinunoa, sa 
dihang gitagna sa Diyos ang usa ka bag-ong pakig- 
saad (Jer 31:31-34), ang daang pakigsaad nahi- 
mong karaan na, bisan tuod gitugotan sa Diyos nga 
kini magpadayon sulod sa kasiglohan human nia- 
na. (Heb 8:13) Dayon, niadtong 33 K.P., gitapos sa 
Diyos ang pakigsaad sa Balaod nga ingon ug iyang 
gilansang kini diha sa estaka sa pagsakit sa iyang 
Anak.---Col 2:13-17. 

Dayag nga tungod niini, ang Hebreohanon 9:26 
nag-ingon labot kang Kristo nga siya 'nagpadayag 
sa iyang kaugalingon makausa alang sa tanang pa- 
nahon sa kataposan sa mga sistema sa mga butang 
aron sa pagwagtang sa sala pinaagi sa paghalad sa 
iyang kaugalingon.” Bisan pa niana, ang mga kina- 
iyahan nga nagpaila sa maong yugto natapos la- 
mang sa bug-os niadtong 70 K.P., sa dihang ang 
Jerusalem ug ang templo niini gilaglag ug ang Hu- 
diyong katawhan nangatibulaag. Kini nga katalag- 
man---bisan tuod ang kataposang Judeanhong kuta 
(didto sa Masada) nailog sa mga Romano tulo pa ka 
tuig sa ulahi, o niadtong 73 K.P.--permanenteng 
nagtapos sa Hudiyohanong pagkasaserdote, sa mga 
halad, ug sa pagsimba didto sa templo sumala sa 
gilatid sa Balaod: kini nagtapos usab sa nasodnong 
kahikayan sa mga Hudiyo nga giestablisar sa Di- 
yos. Dayag nga kini ang hinungdan kon nganong 
ang apostol, mga katuigan human sa kamatayon ni 
Kristo apan sa wala pa malaglag sa mga Romano 
ang Jerusalem, nag-ingon maylabot sa usa ka ba- 
hin sa kasaysayan sa Israel: “Karon kining mga bu- 
tanga nahitabo kanila ingong mga panig-ingnan, 
ug kini gisulat ingong pasidaan kanato nga naab- 
tan sa mga kataposan sa mga sistema sa mga bu- 
tang. “--1Co 10:11, itandi ang Mat 24:3, 1Pe 4:7. 

Pinaagi sa iyang halad lukat ug sa bag-ong pa- 
kigsaad nga gibalido niini, gigamit sa Diyos si Jesu- 
Kristo aron ipatungha ang usa ka lahi nga sistema 
sa mga butang, usa ka sistema nga pangunang na- 
langkit ang kongregasyon sa dinihogang mga Kris- 
tohanon. (Heb 8:7-13) Kini ang nagtimaan sa pag- 
sugod sa usa ka bag-ong yugto diin anaa niini ang 
mga katumanan sa gilandongan sa pakigsaad sa 
Balaod. Giestablisar niini ang usa ka ministeryo sa 
pagpasig-uli, daghang kalihokan sa balaang espiri- 
tu sa Diyos, pagsimba pinaagi sa usa ka espirituwal 
nga templo nga may espirituwal nga mga halad 
(1Pe 2:5) inay nga usa ka literal nga templo ug mga 
halad nga hayop, ug lakip usab niini ang mga pag- 
padayag sa katuyoan sa Diyos ug sa usa ka relas- 
yon sa Diyos nga nagkahulogan ug usa ka bag-ong 
paagi sa kinabuhi alang niadtong anaa sa bag-ong 

pakigsaad. Kining tanan nagpaila sa sistema sa 
mga butang nga gimugna ni Kristo. 

Dili-Matarong nga Yugto sa Panahon, o Sis- 
tema sa mga Butang. Sa dihang misulat si Pab- 
lo kang Timoteo bahin sa “mga dato niini nga sis- 
tema sa mga butang,” walay duhaduha nga siya 
wala maghisgot sa Hudiyohanong sistema sa mga 
butang o yugto sa panahon, kay sa iyang minister- 
yo si Timoteo nakiglabot man dili lamang sa Hudi- 
yong mga Kristohanon kondili usab sa daghang 
Hentil nga mga Kristohanon, ug ang bahandi ni bi- 
san kinsa niining Hentil nga mga Kristohanon wala 
gayoy kalangkitan sa Hudiyohanong sistema sa 
mga butang. (1Ti 6:17) Sa susama, sa dihang nag- 
hisgot kang Demas ingong usa nga mibiya kaniya 
“tungod kay iyang gihigugma kini nga sistema sa 
mga butang,” dayag nga wala ipasabot ni Pablo 
nga si Demas nahigugma sa Hudiyohanong siste- 
ma sa mga butang, hinunoa iyang gihigugma ang 
mga kahimtang sa kalibotan nianang panahona 
ug ang kalibotanong paagi sa kinabuhi.---2Ti 4:10, 
itandi ang Mat 13:22. 

Ang kalibotanong aton’, o sistema sa mga bu- 
tang, naglungtad na bisan sa wala pa maestablisar 
ang pakigsaad sa Balaod. Kini nagpadayon nga du- 
ngan sa ai-on' niana nga pakigsaad, ug kini milung- 
tad saylo pa sa kataposan sa aton’, o mga kahim- 
tang nga giestablisar sa pakigsaad sa Balaod. Ang 
kalibotanong ai'on' dayag nga nagsugod human sa 
Lunop, sa dihang mitungha ang dili-matarong nga 
pagkinabuhi, usa ka pagkinabuhi nga puno sa sala 
ug pag-alsa batok sa Diyos ug sa iyang kabubut-on. 
Busa si Pablo naghisgot usab bahin sa “diyos niini 
nga sistema sa mga butang” nga nagbuta sa mga 
hunahuna sa mga dili-magtutuo, ug dayag nga ang 
iyang gitumong mao si Satanas nga Yawa. (2Co 4:4, 
itandi ang Ju 12:31.) Sa panguna, ang pagmando 
ug impluwensiya ni Satanas mao ang nag-umol sa 
kalibotanong ai'on” ug naghatag sa linaing mga ki- 
naiyahan ug espiritu niini. (Itandi ang Efe 2:1, 2.) 
Sa pagkomento sa Roma 12:2, ang The Expositor's 
Greek Testament (Tomo II, p. 688) nag-ingon: “Bi- 
san ang taphaw nga pagpahiuyon sa usa ka sistema 
nga gikontrolar sa maong espiritu, ilabina ang ak- 
tuwal nga pagsunod sa mga paagi niini, makadaot 
sa Kristohanong kinabuhi.” Ang maong kalibota- 
nong aion’ nagpadayon pa human sa adlaw sa 
apostol. 

Pananglitan, sa Mateo 13:37-43, sa dihang gipa- 
tin-aw ang usa ka sambingay, si Jesus miingon nga 
“ang uma mao ang kalibotan [ko'smos]: ... Ang 
pag-ani mao ang kataposan sa sistema sa mga bu- 
tang [porma sa afon'] . . . Busa, ingon nga ang mga 
bunglayon ibton ug sunogon sa kalayo, mao usab 
kini ang mahitabo sa kataposan sa sistema sa mga 
butang.” Gigamit sa ubang mga hubad, sama sa 

King James Version, ang “kalibotan” ingong hubad 
sa ko'smos ug af-on' niini nga mga bersikulo. Apan 
dayag nga ang mag-uuma diha sa sambingay wala 
magsunog sa “uma,” nga naghawas sa “kalibotan,” 
apan nagsunog lamang sa “mga bunglayon.” Busa 
ang natapos dili ang “kalibotan” (ko'smos) kondili 
ang “sistema sa mga butang” (ai'on'). Kini gihubad 
ni George Campbell niining paagiha: “Ang uma 
mao ang kalibotan .. . ang pag-ani mao ang kata- 
posan niini nga kahimtang . . . busa ingon usab ni- 
ini ang mahitabo sa kataposan niini nga kahim- 
tang.”---The Four Gospels, London, 1834. 

Gipakita ni Jesus nga ang trigo naghawas sa ma- 
tuod nga dinihogang mga Kristohanon, tinuod nga 
mga tinun-an, samtang ang mga bunglayon nag- 
hawas sa mini nga mga Kristohanon. Busa ang ka- 
taposan sa sistema sa mga butang nga gihisgotan 
dinhi, nga gihulagway dinhi ingong panahon sa 
pag-ani, wala magtumong sa kataposan sa Hudiyo- 
hanong sistema sa mga butang, ni magtumong sa 
kataposan sa “kahimtang” nga niana ang “trigo” ug 
"mga bunglayon” gipasagdang dungan nga manu- 
bo, apan nagtumong gayod sa kataposan sa sa- 
mang sistema sa mga butang ingon sa gipunting 
sa ulahi sa apostol, nga mao, “ang presenteng siste- 
ma sa mga butang' nga gimandoan ni Satanas. (1Ti 
6:17) Ingon usab niana ang dugang sambingay nga 
gihatag ni Jesus labot sa baling ug sa paglainlain sa 
mga isda, nga naghulagway sa “mahitabo sa kata- 
posan sa sistema sa mga butang: ang mga manu- 
londa manggula ug magalain sa mga daotan gikan 
sa mga matarong.” (Mat 13:47-50) Sa walay duha- 
duha, kini nga mga pulong ni Jesus mao ang anaa 
sa hunahuna sa mga tinun-an sa dihang sa ulahi 
sila nangutana bahin sa “ilhanan sa iyang presensi- 
ya ug sa kataposan sa sistema sa mga butang." 
(Mat 24:3) Ang saad ni Jesus nga siya magauban 
sa iyang mga tinun-an diha sa ilang buluhaton sa 
paghimog mga tinun-an hangtod sa kataposan sa 
sistema sa mga butang nagpunting gayod usab 
sa kataposan sa mga kahimtang ingong resulta sa 
pagmando ni Satanas.---Mat 28:19, 20. 

Ang ubang pananglitan diin ang aion’ nagtu- 
mong sa maong daotang sistema sa mga butang 
mao ang Lucas 16:8, 1 Corinto 1:20, 2:6, 8, 3:18, 
Efeso 1:21. 

Ang Umaabot nga Sistema sa mga Butang. 
Gihisgotan sa Mateo 12:32 nga si Jesus nag-ingon 
nga ang si bisan kinsa nga mosulti batok sa bala- 
ang espiritu dili pasayloon niining “sistemaha sa 
mga butang ni nianang sa umaabot.” Kini mahi- 
mong sabton nga magtumong sa Hudiyohanong 
sistema sa mga butang ug sa umaabot nga sistema 
sa mga butang niadtong panahona nga ipadangat 
ni Kristo pinaagi sa bag-ong pakigsaad. Apan, ang 
ebidensiya nagpakita nga siya naghisgot sa presen- 

teng daotang sistema sa mga butang ug sa usa ka 
sistema sa mga butang nga magsugod sa pagkata- 
pos nianang daotang sistema sa mga butang. Iyang 
gitumong ang mao ra usab nga umaabot nga ka- 
himtang sa dihang siya misaad nga kadtong mobi- 
yag balay ug pamilya tungod sa Gingharian sa Di- 
yos makabaton ug “pilopilo pa niining yugtoa sa 
panahon [porma sa kairos’, nga nagkahulogang “ti- 
nudlong panahon"], ug sa umaabot nga sistema sa 
mga butang [porma sa aion’] sa kinabuhing walay 
kataposan.” (Luc 18:29, 30) Sulod sa maong umaa- 
bot nga sistema sa mga butang mao usab ang yug- 
to sa panahon diin ang mga tawo pagabanhawon 
ug may kahigayonan nga isipon nga lakip sa mga 
anak sa Diyos. (Luc 20:34, 35) Ang plural nga por- 
ma sa aion’ gigamit diha sa Efeso 2:7 sa pag- 
tumong sa “umaabot nga mga sistema sa mga 
butang” diin ang dinihogang mga Kristohanon ma- 
kapahimulos sa dili-takos nga kalulot sa Diyos nga 
dagayang ipasundayag ngadto kanila “nga nahiu- 
sa kang Kristo Jesus.” (Itandi ang Efe 1:18-23, Heb 
6:4, 5.) Kini nagpakita nga adunay mga sistema sa 
mga butang, o mga kahimtang, sulod sa katibuk- 
ang “umaabot nga sistema sa mga butang,” mai- 
ngon nga dihay nalangkit ug kadungan nga mga 
sistema sulod sa sistema sa mga butang ilalom sa 
pakigsaad sa Balaod ingon sa nahisgotan na. 

"“Gihan-ay” sa Diyos ang “mga Sistema 
sa mga Butang.” Ang Hebreohanon 11:3 nag- 
ingon: “Tungod sa pagtuo atong masabtan nga ang 
mga sistema sa mga butang [plural sa aion'] gi- 
han-ay pinaagi sa pulong sa Diyos, mao nga ang 
mga butang nga makita mitungha gikan sa mga 
butang nga dili-makita.” Giisip sa daghan nga su- 
sama ra ang pagkagamit sa plural sa aifon' diha sa 
Hebreohanon 1:2, kini nag-ingon nga si Jehova mi- 
sulti pinaagi sa iyang Anak, si Jesu-Kristo, “nga 
iyang gitudlo nga manununod sa tanang butang, 
ug pinaagi kang kinsa iyang gibuhat ang mga sis- 
tema sa mga butang.” Ang partikular nga kahulo- 
gan sa Gregong pulong nga aion’ niining duha ka 
bersikulo gisabot sa lainlaing paagi. 

Ang usa ka paagi sa pagsabot niini mao ang pag- 
isip sa Gregong termino ingong nagtumong sa il- 
hanan o mga kinaiyahan nga nagpaila sa usa ka 
yugto sa panahon. Sa Hebreohanon kapitulo 11, ang 
inspiradong magsusulat naghisgot kon sa unsang 
paagi, pinaagi sa pagtuo, “ang mga tawo sa kara- 
ang kapanahonan gipamatud-an.” (Ber 2) Dayon, 
sa iyang misunod nga mga pulong, iyang gihisgo- 
tan ang mga panig-ingnan sa matinumanong mga 
tawo sa panahon nga wala pa ang Lunop, sa pana- 
hon sa mga patriarka, ug sa yugto nga nabatonan 
sa Israel ang relasyon sa Diyos tungod sa iyang pa- 
kigsaad. Sulod niining tanan nga mga yugto, ug pi- 
naagi sa mga butang nga nahitabo, naugmad, ug 

napalampos sulod niini nga mga yugto, ang Diyos 
nagtuman sa iyang katuyoan nga wagtangon ang 
pag-alsa ug itagana ang paagi nga mapasig-uli ang 
takos nga mga tawo ngadto kaniya pinaagi sa su- 
nodsunod nga “mga sistema sa mga butang.” Busa 
ang mga tawo sa karaang panahon kinahanglang 
makabaton, ug gani nakabaton, ug pagtuo nga ang 
dili-makitang Diyos sa pagkatinuod nagdumala sa 
mga butang diha sa hapsay nga paagi. Sila nagtuo 
nga siya ang dili-makitang Magmumugna sa lain- 
laing mga sistema sa mga butang ug nga ang 
tumong nga ilang gitinguha, ang “katumanan sa 
saad,” maoy tino gayod sumala sa gitakdang pana- 
hon sa Diyos. Tungod sa pagtuo, sila naglaom sa 
dugang pang katumanan sa katuyoan sa Diyos, 
nga naglakip sa sistema sa mga butang nga gipa- 
tungha sa bag-ong pakigsaad nga gipasukad sa ha- 
lad ni Jesus.---Heb 11:39, 40, 12:1, 18-28. 

Ang laing paagi sa pagsabot sa paggamit sa aion’ 
diha sa Hebreohanon 1:2 ug 11:3 mao nga kini 
maoy katumbas sa Gregong termino nga ko'smos 
nga nagtumong sa kalibotan o uniberso, sa tanang 
mga butang nga gilalang lakip sa adlaw, bulan, 
mga bituon, ug sa yuta mismo. Kini nga panglan- 
taw dayag nga gisuportahan sa giingon sa Heb- 
reohanon 11:3 nga “ang mga butang nga makita 
mitungha gikan sa mga butang nga dili-makita.” 
Mahimong isipon usab nga kini nga bersikulo nag- 
tumong sa asoy sa paglalang diha sa Genesis, nga 
makataronganong nauna diha sa mga paghisgot ni 
Pablo kang Abel (ber 4), Enoc (ber 5, 6), ug Noe 
(ber 7). Busa lagmit nga gipalapad ni Pablo ang 
iyang paghubit sa pagtuo pinaagi sa paghisgot sa 
paglungtad sa uniberso nga naglakip sa adlaw, bu- 
lan, ug mga bituon ingong tin-aw nga pamatuod 
nga adunay usa ka Maglalalang.--Itandi ang Rom 
1:20. 

Diha sa Hebreohanong Kasulatan. Ang 
Hebreohanong termino nga cheledh poparehog ka- 
hulogan sa aion’, nga sa pipila ka teksto nagtu- 
mong sa 'gidugayon sa kinabuhi (Job 11:17, Sal 
39:5, 89:47), apan sa ubang mga teksto mopatim- 
awng ang pangunang gipasiugda mao ang mga ki- 
naiyahan sa yugto sa panahon, nga mahimong hu- 
baron ingong “sistema sa mga butang.” (Sal 17:13, 
14: 49:1) Ang pipila ka hubad migamit sa pulong 
nga “kalibotan” sa paghubad niini nga termino diha 
niining ulahing mga teksto, apan daw nasayloan 
niini nga hubad ang diwa nga gipasabot, nga mao, 
ang diwa nga nagtumong sa nagpadayon nga pa- 
nahon. 


SISTRUM. Ang Hebreohanong pulong nga 
mena-an-im' (mga sistrum) kas-a lamang makita 
sa Kasulatan ug mopatim-awng naggikan sa lintu- 
nganayng pulong nga nagkahulogang “yugyog.” 

(2Sa 6:5) Sanglit ang sistrum patingogon niini nga 
paagi, nga magpatunghag tagingting nga tunog, 
daghang leksikograpo ug mga historyador sa mu- 
sika mipabor niini nga hubad, usa nga gidawat 
usab sa ubay-ubayng mga maghuhubad sa Bibliya. 
--Da, NW, Ro, Vg. 

Ang sistrum sagad maoy usa ka gamay, linginon 
nga metal nga bayanan nga may usa ka kuptanan. 
Ang tulonggon lainlain ug gitas-on, gikan sa mga 
20 ngadto sa 46 sm (8 ngadto sa 18 pul.), sumala 
sa atong makita sa karaang mga sistrum ug sa mga 
larawan niini diha sa monyumento sa Ehipto ug 
sa uban pang mga dapit. Ang bayanan adunay pi- 
pila ka luag pagkataod nga metal nga mga balabag 
nga, kon yugyogon, mopatunghag tagning, taging- 
ting nga mga tunog. Kini nga mga balabag tingali 
lainlain ug gitas-on aron makapatunghag lainlaing 
mga tunog. Ang laing matang sa sistrum may mga 
argolya diha sa mga balabag, ug kini nga mga ar- 
golya motagingting kon yugyogon. Bisan tuod nga 
kas-a lamang kini hisgoti sa Bibliya sa dihang gihu- 
bit ang usa ka dakong selebrasyon, ang tradisyonal 
nga Hudiyohanong mga tinubdan nag-ingon nga 
ang sistrum gipatugtog usab sa masulub-ong mga 
okasyon. 


SITARA. Ang Bibliya wala maghatag ug kahu- 
bitan sa tulonggon nga gitumong sa Aramaikong 
pulong nga qath-rohs,, apan lagmit nga kini usa ka 
matang sa kinuldasan nga tulonggon. Kon kini nga 
termino susama sa Gregong pulong nga kitha'ra 
(usa ka kinuldasan nga tulonggon), nga gikan niini 
gikuha ang ubay-ubayng Iningles nga pulong, lakip 
ang “Zzither,” (sa Cebuano, “sitara”) nan ang “sitara” 
maoy usa ka duol kaayo nga katumbas nga espe- 
ling. Ang qath:rohs' maoy usa sa mga tulonggon sa 
orkestra ni Nabucodonosor.---Dan 3:5, 7, 10, 15. 


SITIM [[Mga Kahoyng] Akasya]. 

1. Usa ka dapit sa desyertong kapatagan sa 
Moab diin nakaabot ang pagkampo sa mga Israe- 
linhon gikan sa Bet-jesimot. (Num 25:1, 33:49, Jos 
2:1) Mopatim-aw nga ang “Sitim” maoy pinamubo 
sa ngalang Abel-sitim (Sapa sa [mga Kahoyng] 
Akasya). Gituohan sa pipila nga kini mao ang Tell 
el-Kefrein, usa ka mubo nga bungtod nga mga 
8 km (5 mi) sa AS sa Bet-jesimot (ang Tell el-'Azei- 
meh, duol sa AS nga kiliran sa Patayng Dagat). 
Apan, mas gituohan nga mao kini ang Tell el-Ham- 
mam, usa ka mas dakong luna nga maayo kaayong 
pagkapuwesto ug nahimutang nga 2.5 km (1.5 mi) 
sa S sa Tell el-Kefrein. 

Pinaagi sa iyang manalagna nga si Miqueas, 
si Jehova nagpahinumdom sa mga Israelinhon sa 
iyang nahimo alang kanila: “Oh akong katawhan, 
hinumdomi, palihog, ang gitambag ni Balak nga 
hari sa Moab, ug ang gitubag kaniya ni Balaam nga 

anak nga lalaki ni Beor. Gikan kadto sa Sitim, hang- 
tod sa Gilgal, aron ang matarong nga mga buhat ni 
Jehova mahibaloan.” (Miq 6:5) Samtang ang Israel 
nagkampo sa Kapatagan sa Moab, nga naglakip sa 
Sitim, gipakyas ni Jehova ang pagsulay ni Balak 
nga ipatunglo kang Balaam ang mga Israelinhon, 
iyang gibabagan ang paningkamot sa Moab sa pag- 
pahamtang ug kadaotan sa iyang katawhan. Gipa- 
hinabo niyang mapildi sa Israel ang mga Midian- 
hon, kinsa, uban sa mga Moabihanon, miapil sa 
pagdaldal sa daghang Israelinhon aron malangkit 
sa imoralidad ug idolatriya. Gidala ni Jehova ang 
Israel tabok sa Jordan pinaagi sa usa ka milagro, ug 
didto sa Gilgal iyang 'gipahilayo ang kaulawan sa 
Ehipto.'---Num 22:4-25:8, 31:3-11, 48-50, Jos 3: 
1, 14-17: 5:9. 

2. Kon kini nagtumong sa usa ka partikular nga 
bul-oganang walog, “ang bul-oganang walog sa 
mga Kahoyng Akasya” (Sitim) lagmit mao ang 
ubos nga agosanan sa bul-oganang walog sa Kid- 
ron.—Joe 3:18. 


SITNA [Sumbong]. Usa ka atabay nga gikalot 
sa mga alagad ni Isaac duol sa Gerar ug Rehobot. 
Kini ginganlan ug Sitna tungod kay sila nakiglalis 
sa mga magbalantay sa kahayopan sa Gerar labot 
niini. (Gen 26:19-22) Kini tingali nahimutang sa 
Wadi Ruheibe (Nahal Shunera), mga 30 km (19 mi) 
sa HK sa Beer-seba. Apan ang tukmang nahimuta- 
ngan sa Sitna wala mahibaloi. 


SITRAI [Opisyal]. Usa ka lumad sa Saron nga 
nagdumala sa mga panon sa baka ni David nga na- 
nibsib didto.--1Cr 27:29. 


SITRI [[Si Jehova] Maoy Akong Tagoanang Da- 
pit: [Si Jehova] Maoy Akong Salipdanang Dapit]. 
Usa ka Levihanon nga nagkinabuhi sa panahon sa 
pagkaulipon sa mga Israelinhon didto sa Ehipto: 
anak nga lalaki ni Uziel ug ig-agaw ni Moises.---Ex 
6:18, 20, 22. 


SITYANHON. Usa ka mabangis nga kataw- 
han nga nagbalhinbalhin pagpuyo ug kasagarang 
gilangkit sa rehiyon sa A ug sa AS sa Itom nga Da- 
gat. Gipakita sa ebidensiya nga sa ilang paglatagaw 
sila nakaabot sa kasadpang Siberia duol sa utlanan 
sa Mongolia. Sa unang siglo K.P. ang pulong nga 
“Sityanhon” nagtumong sa labing grabe sa dili- 
sibilisadong katawhan. Apan, bisan ang ingon niini 
nga mga tawo mahimong mga Kristohanon ug ma- 
kabaton ug samang baroganan sa ubang mga mag- 
tutuo ingong mga membro sa lawas ni Kristo. Si 
apostol Pablo misulat: “Walay Grego ni Hudiyo, 
pagkatinuli ni pagkadili-tinuli, langyaw, Sityanhon, 
ulipon, tawong gawasnon, hinunoa si Kristo maoy 
tanang butang ug anaa sa tanan.”--Col 3:11, tan- 
awa ang PAGSAMADSAMAD. 

SIVAN. Ang ngalan sa ikatulong lunar nga bu- 
lan sa sagradong kalendaryo sa mga Hudiyo hu- 
man sa pagkadestiyero, apan ang ikasiyam nga bu- 
lan sa sekular nga kalendaryo. (Est 8:9; 1Cr 27:5: 
2Cr 31:7) Kini katumbas sa bahin sa Mayo ug bahin 
sa Hunyo. Ang kahulogan niini nga ngalan dili ma- 
tino. 

Ang Sivan magsugod sa kataposan sa tingpamu- 
lak sa dihang magsingabot ang grabeng ting-init. 
Kini mao ang panahon sa pagpangani sa trigo ug 
usab ang sayong bahin sa ting-init, nga magpada- 
yon hangtod sa mga tungatunga sa Oktubre o sa 
lunar nga bulan sa Bul. (Ex 34:22: Pr 26:1) Sa wa- 
lay duhaduha kini mao ang bulan nga ang mana- 
lagnang si Samuel nag-ampo kang Jehova ug mi- 
bunok ang kusog nga ulan bisag dili ting-ulan, nga 
nagpahinabog dakong kahadlok taliwala sa kataw- 
han. (1Sa 12:16-19) Niining panahona ang “sayo 
nga mga igos” nga ipamunga sa hinapos nga mga 
bulan sa tingtugnaw mangahinog na. (Isa 28:4: Jer 
24:2) Sa dapit sa kabaybayonan sa Mediteranyo, 
tingmansanas na usab.--Aw 2:3, itandi ang Joe 
1:10-12. 

Ang Pista sa mga Semana, o Pentekostes, paga- 
saulogon sa ikaunom nga adlaw sa Sivan, nga pa- 
gaduyogan sa pagtanyag sa unang mga bunga sa 
ani sa trigo, sa ika-50 nga adlaw human sa pagtan- 
yag sa unang mga bunga sa ani sa sebada. (Ex 
34:22, Lev 23:15-21) Niining ikaunom nga adlaw sa 
Sivan, sa tuig 33 K.P., ang balaang espiritu gibubo 
nganha sa grupo sa mga 120 ka tinun-an nga nag- 
tigom didto sa itaas nga lawak sa Jerusalem. Ang 
3,000 ka tawo nga nabawtismohan nianang adlawa 
maoy gikan sa mga panon nga nagtigom sa siyu- 
dad alang sa pista.---Buh 1:15: 2:1-42. 

Gisaulog ni Haring Asa sa bulan sa Sivan ang usa 
ka dakong pista human sa iyang buluhatong pagre- 
porma sa pagpapha sa bakak nga relihiyon gikan sa 
Juda, Jerusalem, ug sa ubang mga dapit. (2Cr 15:8- 
10) Ang tulin nga mga mensahero nga gisugo ni 
Haring Ahasuero aron ihatod ang mensahe nga 
naghatag sa mga Hudiyo sa katungod sa pagpana- 
lipod sa ilang kaugalingon sa ika-13 ka adlaw sa 
Adar gipadala halos siyam ka bulan una pa niana, 
sa ika-23 ka adlaw sa Sivan, ngadto sa 127 ka sakop 
nga mga distrito sa Imperyo sa Persia gikan sa In- 
dia hangtod sa Etiopia.---Est 8:9-14. 


SIYUDAD. Usa ka dapit nga gipuy-an ug da- 
sok sa mga tawo, nga mas dako, mas daghag mo- 
lupyo, o mas labaw kay sa lungsod o balangay. 
Ang Hebreohanong pulong nga fr, nga gihubad 
nga “siyudad,” makaplagan sa halos 1,100 ka beses 
diha sa Kasulatan. Usahay ang pulong nga qiryah' 
(lungsod) gigamit ingong samag kahulogan o diha 
sa usa ka paralelismo---pananglitan, “Human niini 

ikaw pagatawgon nga Siyudad [ir] sa Pagkamata- 
rong, Matinumanong Lungsod [qiryah'],” o “Naun- 
sa nga wala man biyai ang siyudad [if sa pag- 
dayeg, ang lungsod [qiryath'] sa kasadya?”--Isa 
1:26, Jer 49:25. 

Ang “kabalangayan” (Heb., chatserim, kepha- 
rim’) ug ang “sakop nga mga lungsod” (Heb., ba- 
noth'), nga gihisgotan usab diha sa Hebreohanong 
Kasulatan, gipalahi gikan sa “mga siyudad” ug 
“mga lungsod” sanglit kini dili-pinarilan nga mga 
komunidad apan giklasipikar ingong bahin sa kapa- 
tagan. (1Sa 6:18) Kon nahimutang nga kasikbit o 
diha ra sa palibot mismo sa usa ka kinutaang siyu- 
dad o lungsod, kini nga mga komunidad gihubit 
ingong “sakop nga mga lungsod,” sa literal “mga 
anak nga babaye” sa pinarilang siyudad. (Num 
21:25, tan-awa ang SAKOP NGA MGA LUNGSOD.) Ang 
Balaod ni Moises naghimo usab ug legal nga kalai- 
nan tali sa pinarilang mga siyudad ug mga lung- 
sod, ug sa dili-pinarilan nga kabalangayan. Kon 
ang usa ka tawo nga nagpuyo sa usa ka dili-pinari- 
lang balangay nagbaligya sa iyang balay, ang ka- 
tungod sa paglukat niini magpabilin kaniya, apan 
kon dili siya makalukat niini, kini ibalik kaniya sa 
tuig sa Tinghugyaw. Sa laing bahin, sa dihang ang 
usa ka balay diha sa pinarilang siyudad gibaligya, 
ang nagbaligya kinahanglang maglukat niini sulod 
sa usa ka tuig kay kondili ang balay maiyaha na ga- 
yod sa nagpalit, gawas lamang diha sa mga siyu- 
dad sa mga Levihanon. (Lev 25:29-34) Kini nga 
kalainan makita gihapon diha sa Kristohanon Gre- 
gong Kasulatan, diin ang polis sagad nga nagtu- 
mong sa usa ka pinarilang “siyudad” ug ang ko'me 
sagad nga nagtumong sa usa ka dili-pinarilang 
“balangay.” Ang Gregong pulong nga komo polis 
sa Marcos 1:38 mahimong hubaron nga “lungsod” 
o “siyudad.” (Itandi ang Int.) Gitawag ni Juan ang 
Betlehem nga “ang balangay diin didto si David,” 
ug si Lucas (nga nasayod nga si Rehoboam nagku- 
ta niini nga balangay) naghisgot niini ingong usa 
ka siyudad.---Ju 7:42, Luc 2:4; 2Cr 11:5, 6. 

Ang unang magtutukod ug siyudad mao si Cain, 
kinsa nagngalan sa siyudad sumala sa ngalan 
sa iyang anak nga lalaking si Enoc. (Gen 4:17) 
Kon dihay laing mga siyudad una pa ang Lunop, 
kadto nahanaw sa panahon sa Lunop niadtong 
2370 W.K.P. Human sa Lunop, ang mga siyudad 
sa Babel, Erek, Acad, ug Calne sa yuta sa Si- 
nar mao ang nagsilbing pundasyon sa ginghari- 
an ni Nimrod. Dayon iyang gipadako kini pinaagi 
sa pagtukod sa Nineve, Rehobot-Ir, Cala, ug Re- 
sen (sa katibuk-an gihubit ingong “ang bantogang 
siyudad”) dapit sa A sa Walog sa Mesopotamia. 
(Gen 10:10-12) Sa laing bahin, ang mga patriarka 
nga si Abraham, Isaac, ug Jacob wala magtukod 
ug mga siyudad apan nagpuyo ingong langyawng 

mga pumoluyo diha sa mga tolda bisan sa dihang 
miduaw sa kalungsoran ug kabalangayan sa Cana- 
an ug Ehipto. (Heb 11:9) Apan, sa mas ulahi pa ang 
mga espiya nga misulod sa Canaan nagtaho nga 
didtoy daghang lig-on nga kinutaang mga siyudad 
sa maong yuta.--Num 13:28, Deu 9:1. 

Katuyoan sa Pagtukod. Ang katawhan mi- 
sugod sa pagtukod ug mga siyudad tungod sa dag- 
hang katarongan: alang sa panalipod, industriya, 
komersiyo, ug relihiyon. Pinasukad sa gidaghanon 
ug gidak-on sa mga templo nga nadiskobrehan sa 
mga arkeologo, walay duhaduha nga ang relihiyon 
maoy usa sa pangunang mga hinungdan nga na- 
tukod ang daghang karaang mga siyudad. Ang 
siyudad sa Babel ug ang relihiyosong torre niini 
maoy usa ka pananglitan. “Dali!” matod sa mga 
magtutukod niini ngadto sa usag usa, “Magtukod 
kita ug usa ka siyudad ug usab usa ka torre nga 
ang tumoy niini abot sa mga langit, ug maghimo 
kita ug bantog nga ngalan alang sa atong kaugali- 
ngon, kay tingali unyag kita magkatibulaag sa ti- 
buok nawong sa yuta.” (Gen 11:4-9) Ang kapeligro- 
han nga maulipon sa mahiligon sa gubat nga mga 
tawo nga determinado sa pagpanakop maoy laing 
dakong katarongan nga ang mahadlokong mga 
tawo nagkahiusa sa pagtukod ug mga siyudad. Sila 
kanunayng nagkoral ug nagparil niini nga mga 
siyudad, ug sila nagsira sa mga ganghaan niini 
sa kagabhion ug sa mga panahon sa kapeligrohan. 
--Jos 2:5; 2Cr 26:6. 

Ang mga pumoluyo sa siyudad sagad nanguma 
ug namuhig kahayopan, ug kini gihimo bisan sa 
gawas sa mga paril sa siyudad: ang ordinaryong 
mag-uuma nagpuyo gihapon sulod sa siyudad inay 
nga didto sa iyang uma. Ang uban nagtrabaho sa 
mga industriya nga may mga produktong ginama 
sa kamot. Ang mga siyudad nahimong mga tipiga- 
nan o pondohanan, sentro sa negosyo, ug mga ba- 
ligyaanan. Ang mga siyudad sama sa Tiro, Sidon, 
ug Jope nahimong pangunang mga sentro sa pa- 
nakayan ug sa pamatigayon tali sa mga magpapa- 
naw sa dagat ug sa mga magpapanaw sa mamala. 
—Eze 27. 

Daghang siyudad ang nagsugod ingong yanong 
mga balangay, unya miuswag ug nahimong usa ka 
lungsod o usa ka siyudad, ug usahay nahimong da- 
kong siyudad-estado nga naggahom sa kinabuhi sa 
ginatos ka libong katawhan. Tungod sa maong 
pag-uswag, ang kagamhanan ug ang gahom nga 
hudisyal gihuptan na lamang sa pipila ka politikan- 
hon ug militaryong mga pangulo, ug sagad nga 
ang usa ka herarkiya sa malupigong mga saserdo- 
te mao ang naghupot ug labawng gahom nga 
nagbuot sa paagi sa pagkinabuhi diha sa siyu- 
dad. Busa, dihay dako gayong kalainan sa dihang 
mitungha ang Israelinhong mga siyudad sa ta- 

lan-awon sa kalibotan, diin ang pagmando niini 
gihuptan sa mga administrador nga gitudlo sa teo- 
kratikanhong paagi nga aduna gayoy katungdanan 
sa pagpatuman sa hinatag-sa-Diyos nga batakang 
mga balaod. Si Jehova mao ang Hari, Maghahatag- 
balaod, ug Maghuhukom sa nasod, ug kon matinu- 
manong buhaton sa iyang makitang mga hawas 
ang ilang mga katungdanan, ang katawhan mag- 
malipayon.--Isa 33:22, Esd 7:25, 26: Pr 29:2. 

Pagpili sa mga Lokasyon. Ang pagpili sa lo- 
kasyon sa usa ka siyudad nag-agad sa daghang 
mga butang. Sanglit sa katibuk-an hinungdanon 
kaayo ang depensa, ang karaang mga siyudad sa- 
gad nga gitukod diha sa habog nga mga dapit. Bi- 
san tuod kini bantaaw kaayo, kini lisod adtoon. 
(Mat 5:14) Ang mga siyudad nga daplin sa bayba- 
yon ug kadtong anaa sa mga tampi sa mga suba 
maoy eksepsiyon niini. Dugang pa sa kinaiyanhong 
mga proteksiyon niini, sagad nga gitukod ang dag- 
kong mga paril o kutay sa mga paril ug mga torre 
ug usahay gihimo ang mga trinseras palibot sa 
siyudad. (2Ha 9:17, Neh 3:1--4:23, 6:1-15, Dan 9:25) 
Sa dihang modako ang mga siyudad, usahay kina- 
hanglang padak-an ang mga paril aron masakop 
ang mas dako nga luna. Ang mga agianan pasulod 
sa mga paril gihimoag lig-ong mga ganghaan nga 
makasustiner sa dugayng paglikos. (Tan-awa ang 
KUTA, GANGHAAN, PARIL, BUNGBONG.) Sa gawas o 
unahan pa sa mga paril anaa ang mga kaumahan, 
mga sibsibanan, ug kasikbit nga mga dapit nga sa- 
gad dili mapanalipdan sa panahon sa pagsulong. 
--Num 35:1-8, Jos 21:41, 42. 

Gikinahanglan kaayo ang usa ka maayong sup- 
lay sa tubig diha sa duol niini ug kini angay gayong 
tagdon sa dihang mopili ug lokasyon nga tukoran 
sa usa ka siyudad. Tungod niini mas maayo gayod 
kon ang mga siyudad adunay mga tuboran o mga 
atabay nga nahimutang sa sulod sa mga utlanan 
niini. Sa pipila ka kahimtang, sama sa Megido, Ga- 
baon, ug Jerusalem, dihay mga tunel ug agianan 
sa tubig ilalom sa yuta aron magdalag tubig ngad- 
to sa sulod sa mga paril gikan sa mga tinubdan sa 
gawas. (2Sa 5:8, 2Ha 20:20, 2Cr 32:30) Ang mga 
pondohanag tubig ug ang mga biawan sagad nga 
gihimo aron sa pagsawod ug pagpondog tubig pa- 
nahon sa ting-ulan aron magamit sa ulahi. Sa pipi- 
la ka kahimtang ang usa ka dapit nalukop sa mga 
biawan, sanglit ang matag panimalay naningka- 
mot nga makabaton ug kaugalingong suplay sa tu- 
big.--2Cr 26:10. 

Tungod kay pareho ra ang tumong ug katuyoan 
sa pagtukod sa karaang mga siyudad maong mag- 
kaamgid kaayo ang disenyo ug plano niini. Ug 
sanglit gamay ra ang kausaban sa milabayng mga 
kasiglohan, ang pipila ka siyudad karong adlawa 
magkaamgid ra gayod sa mga siyudad nga gitukod 

niadtong mga duha o tulo ka milenyo kanhi. Sa di- 
hang mosulod sa mga ganghaan, makita sa usa ka 
tawo ang usa ka dako ug luag nga dapit, ang ti- 
yanggihan sa siyudad, ang plasa, diin gihimo ang 
tanang matang sa pagpamalit ug pagpamaligya, 
ug diin ang mga kontrata gihimo ug gitimbrehan 
atubangan sa mga saksi. (Gen 23:10-18, 2Ha 7:1, 
Nah 2:4) Mao kini ang publikong lugar diin ang 
mga balita madungog ug ipakaylap (Neh 8:1, 3; Jer 
17:19), diin ang mga ansiyano maghusay sa mga 
kaso (Ru 4:1-10), ug diin ang magpapanaw mahi- 
mong magpalabay sa kagabhion kon walay bi- 
san kinsa nga magpadayon kaniya. (Huk 19:15-21) 
Usahay adunay ubang mga abotanan nga kadayo- 
nan diha sa siyudad alang sa mga bisita.---Jos 2:1, 
Huk 16:1, Luc 2:4-7, 10:35, tan-awa ang BALAY- 
ABOTANAN. 

Ang ubang mga siyudad gitukod nga may lina- 
ing katuyoan, sama pananglitan sa Pitom ug Ra- 
amses, nga gitukod sa mga ulipong Israelinhon 
ingong mga dapit nga tipiganan o pondohanag 
pagkaon alang kang Paraon (Ex 1:11), usab ang 
mga siyudad nga tipiganan ni Solomon, ang mga 
siyudad sa mga karo, ug mga siyudad alang sa 
iyang mga mangangabayo (1Ha 9:17-19), ingon 
man ang mga siyudad nga tipiganan ni Jehosapat. 
(2Cr 17:12) Kap-atag-walo ka siyudad ang gigahin 
alang sa mga Levihanon--- 13 ang alang sa mga sa- 
serdote, ug 6 maoy mga siyudad nga dalangpa- 
nan alang sa dili-tinuyong nakabuno.--Num 35: 
6-8, Jos 21:19, 41, 42, tan-awa ang KARO, SIYUDAD 
SA MGA, SIYUDAD NGA DALANGPANAN, SASERDOTE, SIYU- 
DAD SA MGA. 

Mahanduraw ang gidak-on sa daghang karaang 
mga siyudad pinaagi sa mga nahibilin sa mga pa- 
ril niini, apan ang gidaghanon sa populasyon dili 
gayod matino. Mahitungod sa Nineve, kita gisugin- 
lan nga kini maoy usa ka dako kaayong siyudad: 
“Ang Nineve nga dakong siyudad, diin adunay ka- 
pin sa usa ka gatos ug kawhaan ka libo ka tawo nga 
wala mahibalo sa kalainan tali sa ilang tuong ka- 
mot ug sa ilang wala.'--Jon 4:11, 3:3. 

Ang ngalan nga gihatag sa mga siyudad nga gi- 
hisgotan sa Bibliya sagad nga may kahulogan ug 
katuyoan--ang nahimutangan, batasan, kagikan 
sa mga molupyo, bisan ang matagnaong kahulo- 
gan niini mahibaloan pinaagi sa mga ngalan niini. 
(Gen 11:9, 21:31, Huk 18:29) Usahay aron mapala- 
hi ang usa ka siyudad gikan sa laing siyudad nga 
samag ngalan, ang dapit sa tribo gidugang, sama 
sa gihimo sa “Betlehem sa Juda,” kay diha may 
Betlehem usab sa Zabulon. (Huk 17:7: Jos 19:10, 
15) Ang sakop nga mga siyudad mao kadtong iya 
sa usa ka tribo nga nahimutang sa teritoryo sa la- 
ing tribo.--Jos 16:9, tan-awa ang SAKOP NGA MGA 
SIYUDAD. 


SIYUDAD NGA DALANGPANAN 


Mahulagwayong Paggamit. Diha sa Heb- 
reohanong Kasulatan, ang mga siyudad gigamit sa 
mahulagwayong paagi. (Pr 21:22, Jer 1:18) Makita 
nato nga gigamit ni Jesus ang mga siyudad diha sa 
iyang mga sambingay (Mat 12:25: Luc 19:17, 19), 
ug gigamit usab kini ni Pablo sa mahulagwayong 
paagi. (Heb 11:10, 16, 12:22, 13:14) Diha sa Pinada- 
yag ang mga siyudad gigamit sa paghulagway sa 
daghang butang: “ang balaang siyudad” nga gi- 
yatakyatakan sa kanasoran (Pin 11:2), ang “da- 
kong siyudad” nga sa espirituwal nga diwa gitawag 
ug Sodoma ug Ehipto (Pin 11:8), ang dakong siyu- 
dad, ang Babilonya” (Pin 18:10-21, 17:18), ug “ang 
balaang siyudad, ang Bag-ong Jerusalem, nga na- 
naog gikan sa langit gikan sa Diyos ug giandam 
ingong usa ka pangasaw-onon nga gidayandaya- 
nan alang sa iyang bana.”--Pin 21:2-27: 22:14, 19: 
3:12. 


SIYUDAD NGA DALANGPANAN. Tin-aw 
kaayo ang balaod ni Jehova bahin sa pagkabalaan 
sa dugo. Ang pag-ula ug dugo sa tawo nakapahu- 
gaw sa yuta diin nagpuyo ang mga anak sa Israel, 
nga sa taliwala niana si Jehova nagpuyo, ug kini 
nga sala mabayran lamang pinaagi sa dugo sa usa 
nga nag-ula niini. (Gen 9:5, 6, Num 35:33, 34) 
Busa, sa kaso sa usa ka mamumuno, ang dugo sa 
iyang biktima panimaslan ug ang balaod nga 'kina- 
buhi alang sa kinabuhi” mapatuman sa dihang ang 
mamumuno patyon sa “walay pakyas” sa tigpani- 
malos sa dugo. (Ex 21:23, Num 35:21) Apan ko- 
mosta ang dili-tinuyong nakabuno, pananglitan, 
ang usa nga nakapatay sa iyang igsoon sa dihang 
ang ulo sa atsa aksidenteng nahuso samtang siya 
nagputol sa kahoy? (Deu 19:4, 5) Alang sa maong 
alaot nga tawo si Jehova mahigugmaong nagtaga- 
nag unom ka siyudad nga dalangpanan diin ang 
aksidenteng nakaula ug dugo makakaplag ug pa- 
nalipod ug kadangpan gikan sa tigpanimalos sa 
dugo.--Num 35:6-32, Jos 20:2-9. 

Mga Lokasyon. Una pa sa iyang kamatayon, 
si Moises nagtudlog tulo niini nga mga siyudad sa 
S sa Jordan. Ang una, ang Bezer, sa H diha sa pa- 
tag sa bukid sa teritoryo nga iya sa tribo ni Ruben, 
nahimutang sa S sa amihanang tumoy sa Pa- 
tayng Dagat, ang ikaduha, ang Ramot sa Gilead, 
iya sa tribo ni Gad ug halos anaa sa tungatunga sa 
sidlakang bahin sa yuta nga giokupar sa Israel: ang 
ikatulo, ang Golan sa Basan, nahimutang sa A diha 
sa teritoryo sa Manases. (Deu 4:43: Jos 21:27, 36, 
38) Human motabok ang mga Israelinhon ngadto 
sa K nga kiliran sa Jordan, si Josue nagtudlo ug du- 
gang tulo ka siyudad nga dalangpanan: ang Heb- 
ron, sa H diha sa teritoryo sa Juda; ang Sekem, sa 
sentral nga bukirong rehiyon sa Epraim, ug dapit 
sa A, ang Kedes, sa teritoryo sa Neptali, nga sa 


SIYUDAD NGA TIPIGANAN 


ulahi nailhan nga rehiyon sa Galilea. (Jos 21:13, 21, 
32) Kining tanang siyudad maoy Levihanong mga 
siyudad ug ang usa niini, ang Hebron, maoy usa ka 
siyudad sa mga saserdote. Dugang pa, tungod kay 
gipinig ingong mga siyudad nga dalangpanan, kini 
gitamod ingong sagrado.---Jos 20:7. 

Legal nga Paagi. Human makaabot sa siyu- 
dad nga dalangpanan, kinahanglang isugid sa ta- 
wong mikalagiw ang iyang kaso ngadto sa mga 
ansiyano nga diha sa ganghaan sa siyudad ug 
siya pagaabiabihon. Aron ang tinuyong mga ma- 
mumuno dili mag-abuso niini nga probisyon, ang 
tawo nga mikalagiw, human makasulod sa siyudad 
nga dalangpanan, kinahanglang husayon didto sa 
ganghaan sa siyudad nga may hurisdiksiyon sa da- 
pit diin nahitabo ang pagpatay, aron tinoon ang 
iyang pagkainosente. Kon makaplagang inosente, 
siya ibalik ngadto sa siyudad nga dalangpanan. 
Apan, ang iyang seguridad magarantiyahan la- 
mang kon siya magpabilin sa siyudad sa nahibiling 
bahin sa iyang kinabuhi o hangtod nga mama- 
tay ang hataas nga saserdote. Walay lukat nga 
mahimong dawaton aron 
sa pag-usab niini nga mga 
kondisyon. (Num 35:22- 
29, 32; Jos 20:4-6) Bisan 
ang sagradong halaran ni 
Jehova dili makapanalipod 
sa mga tawong mamumu- 
no, sama sa giilustrar sa 9 
kaso ni Joab.--Ex 21:14, 
1Ha 1:50, 2:28-34: tan- 
awa ang TIGPANIMALOS SA 
Dugo. 

Nan, pagkalahi gayod 
sa kahikayan ni Jehova sa 
pagpanalipod sa dili-tinu- 
yong mga nakabuno gikan 
sa mga sangtuwaryo nga 
gitagana sa karaan nga pa- 
ganong mga nasod ug sa 
mga simbahan sa Kakristi- 
yanohan latas sa katuigan! 
Samtang ang mga sang- 
tuwaryo sa Kakristiyano- 
han nahimong dalangpa- 
nan sa mga kriminal uban 
sa mga inosente, gipa- 
nalipdan lamang sa mga 
siyudad nga dalangpanan 
sa Israel ang dili-tinuyong 
nakabuno apan kini ubos 
sa mga restriksiyon, ug 
busa napasiugda ang pag- 
tahod sa pagkabalaan sa 
kinabuhi. 


MGA SIYUDAD 
NGA 
DALANGPANAN 

SIYUDAD NGA TIPIGANAN. Ang mga 
siyudad nga linaing gidisenyo ingong mga sen- 
trong tipiganan sa kagamhanan. Ang gireserbang 
mga suplay sama sa lugas, ingon man usab sa 
ubang mga butang, gitipigan diha sa mga bodega 
ug mga kamalig nga gitukod niini nga mga dapit. 

Ilalom sa Ehiptohanong pagpanglupig, ang mga 
Israelinhon gipugos sa pagtukod ug “mga siyudad 
ingong mga dapit nga tipiganan alang kang Para- 
on, nga mao, ang Pitom ug ang Raamses.” (Ex 1:11) 
Ang mga siyudad nga tipiganan gitukod usab ni 
Solomon. (1Ha 9:17-19: 2Cr 8:4-6) Sa ulahi, sam- 
tang miuswag si Haring Jehosapat, “siya nagpada- 
yon sa pagtukod ug kinutaang mga dapit ug mga 
siyudad nga tipiganan diha sa Juda.”--2Cr 17:12; 
tan-awa ang BALAY-TIPIGANAN. 


SIYUDAD NI DAVID. 
SIYUDAD NI. 


Tan-awa ang DAVID, 


SIZA. Usa ka Rubenhon nga amahan sa mang- 
gugubat ni David nga si Adina.— 1Cr 11:26, 42. 

SMIRNA [Mira]. Usa ka karaang siyudad sa K 
nga kabaybayonan sa Asia Minor: karon gitawag 
ug Izmir. (HULAGWAY, Tomo 2, p. 946) Unang gi- 
puy-an sa mga Grego, kini gilaglag niadtong mga 
580 W.K.P. sa Lydianhon nga si Haring Alyattes. 
Kapin sa duha ka siglo sa ulahi, giplano ni Alejan- 
drong Bantogan nga tukoron kini pag-usab ingong 
usa ka Gregong siyudad, kini gihimo sa iyang mga 
manununod didto sa laing dapit. Human niadto 
ang Smirna nahimong usa ka iladong siyudad sa 
komersiyo. Sa dihang kini nahimong bahin sa Ro- 
manhong lalawigan sa Asia, ang Smirna nailado 
tungod sa maanindot nga publikong mga tinukod 
niini. Kini adunay templo ni Tiberio Cesar ug busa 
gipasiugda ang pagsimba sa emperador. 

Ang Smirna mao ang ikaduha sa pito ka Kristo- 
hanong mga kongregasyon sa Asia Minor nga ang 
hinimayang si Jesu-Kristo nagsugo kang apostol 
Juan sa pagsulat ug mensahe. (Pin 1:11) Ang kong- 
regasyon gikaingong kabos sa materyal apan dato 
sa espirituwal. Kini nasulayan pinaagig kasakitan, 
dayag nga pinaagi ug mga paglutos, ug gipasipa- 
lahan sa pipila nga nagtawag sa ilang kaugali- 
ngon nga mga Hudiyo, apan kinsa sa pagkamatu- 
od maoy 'usa ka sinagoga ni Satanas.’ Apan, bisan 
pa sa ilang kakabos ug kasakitan, ang mga Kristo- 
hanon sa kongregasyon sa Smirna gidasig nga dili 
mahadlok sa mga butang nga ila pang antoson 
apan nga sila angayng “magmatinumanon hangtod 
sa kamatayon' aron ilang madawat “ang purong- 
purong sa kinabuhi.”---Pin 2:8-11. 


SO. Usa ka haring Ehiptohanon nga kataliro- 
ngan ni Oseas, ang kataposang hari sa napulo- 
ka-tribong gingharian sa Israel. Sa dihang si Oseas 
nakigkunsabo kang So batok kang Salmaneser V ug 
mihunong sa pagbayad ug tributo ngadto sa Asir- 
ya, si Oseas gibilanggo. (2Ha 17:3, 4) Adunay mga 
pagsulay nga ilangkit si So sa iladong sekular nga 
mga magmamando sa Ehipto niining katibuk-ang 
yugto (sama kang Osorkon IV o Shabaka) apan kini 
dili gayod matino, ilabina tungod sa pagkadili-tino 
sa Ehiptohanong kronolohiya.---Tan-awa ang KRO- 
NOLOHIYA. 


SOA. Usa ka katawhan o usa ka dapit nga gi- 
nganlan kauban sa Pekod ug Koa ingong magtaga- 
nag kasundalohan nga gamiton ni Jehova batok sa 
dili-matinumanong Jerusalem.--Eze 23:4, 22, 23. 


SOBAB [gikan sa lintunganayng pulong nga 
nagkahulogang “giuli: gidalag balik']. 
1. Usa ka anak nga lalaki ni Caleb nga igsoong 
lalaki ni Jerameel, sa tribo ni Juda.— 1Cr 2:9, 18. 
2. Usa ka anak nga lalaki ni David ug Bat-seba. 
— 25a 5:14: 1Cr 3:5; 14:4. 


SOCO(H) 


SOBAI. Usa ka Levihanon nga maoy gigikanan 
sa usa ka banay sa mga magbalantay-sa-gangha- 
an sa templo. Ang pipila sa iyang mga kaliwat na- 
malik gikan sa pagkadestiyero sa Babilonya uban 
kang Zorobabel.---Esd 2:1, 2, 40, 42, Neh 7:45. 


SOBAK. Pangulo sa kasundalohan ni Haring Ha- 
dadezer sa Sirya. Sa dihang siya nanguna sa usa ka 
grupo sa Siryanhong kasundalohan nga gisuholan 
sa mga Ammonhanon aron makiggubat kang Da- 
vid, si Sobak napildi ug namatay uban sa 40,700 sa 
iyang mga tawo. (2Sa 10:15-19) Ang iyang ngalan 
giespeling nga Sopak diha sa 1 Cronicas 19:16, 18. 


SOBAL. 

1. Usa ka Horihanong sultan nga anak nga lala- 
ki ni Seir ug amahan sa lima ka anak nga lalaki. 
--Gen 36:20, 23, 29: 1Cr 1:38, 40. 

2. Usa ka anak nga lalaki ni Hur nga naggikan 
kang Caleb sa tribo ni Juda. Ubay-ubayng mga ka- 
liwat ang glilang iya ni Sobal, lakip ang mga mo- 
lupyo sa Kiriat-jearim ug sa ubang mga lungsod. 
— 1Cr 2:50, 52, 53, 4:1, 2. 


SOBEK. (Usa ka Israelinhon o pangulo sa usa ka 
banay nga apil sa mga nagpamatuod sa “kasali- 
gang kontrata” nga gihimo sa panahon sa pagkago- 
bernador ni Nehemias.---Neh 9:38, 10:1, 14, 24. 


SOBI. Usa ka maunongong sakop ni Haring Da- 
vid. Si Sobi ug ang lain pang duha ka tawo nagda- 
la ug gikinahanglan kaayong mga suplay ngadto 
kang David sa dihang ang hari ug ang iyang mga 
kaubanan mikalagiw gikan sa Jerusalem tungod 
sa pagrebelde ni Absalom. (2Sa 17:27-29) Si Sobi 
maoy “anak nga lalaki ni Nahas nga gikan sa Raba 
sa mga anak sa Ammon.”--Tan-awa ang NAHAS 
Num. 3. 


SOCO(H) [lagmit, Sanga [sa Usa ka Kahoy]. 
1. Usa ka siyudad sa Juda diha sa Sepela nga 
mopatim-awng gihisgotan ingong Soco ug Socoh. 
(Jos 15:20, 33, 3b) Ang mga Filistehanon nagtigom 
sa ilang kasundalohan didto sa Socoh ug dayon 
nagkampo sa duol nga Epes-damim sa wala pa ma- 
kig-away si Goliat kang David. (1Sa 17:1) Katuigan 
sa ulahi mopatim-aw nga kini nga Soco nalakip sa 
mga siyudad nga gipalig-on ni Rehoboam. (2Cr 
11:5-7: hinuon, kini nga asoy mahimong magtu- 
mong usab sa Num. 2.) Bisan pa niana, ang Soco 
ug ang uban sa sakop nga mga lungsod niini, nai- 
log sa mga Filistehanon kapin sa 200 ka tuig sa ula- 
hi panahon sa pagmando ni Haring Ahaz. (2Cr 
28:16-18) Gituohan nga kini mao ang mga kagun- 
oban sa Khirbet “Abbad (Horvat Sokho), sa Ubos 
nga Patag sa Elah nga mga 4 km (2.5 mi) sa SHS 
sa Azeka, bisan tuod ug ang Khirbet Shuweikeh 


SODI 


nga haduol ra dapit sa S, mopatim-aw nga nagpre- 
serbar sa Biblikanhong ngalan. 

2. Usa ka siyudad sa bukirong rehiyon sa Juda. 
(Jos 15:20, 48) Sagad gituohan nga kini mao ang 
Khirbet Shuweikeh, mga 17 km (11 mi) sa HK sa 
Hebron. Lahi kini nga Khirbet Shuweikeh kay sa 
usa nga gihisgotan sa Num. 1. 

3. Usa ka dapit nga ilalom sa pagdumala sa usa 
sa mga luyoluyo ni Solomon. (1Ha 4:7, 10) Ang pa- 
ngagpas nga kini mao ang Khirbet Shuweiket er- 
Ras, mga 15 km (9.5 mi) sa KAK sa Samaria, daw 
mohaom sa asoy sanglit ang giingong mga dapit sa 
Arubot ug Heper (nga gihisgotan uban sa Socoh 
diha sa asoy sa Mga Hari) anaa ra sa duol. 

4. Diha sa talaan sa mga kaliwat ni Juda, si He- 
ber gitawag nga “amahan ni Soco.” (1Cr 4:18) Ang 
Soco lagmit maoy usa ka personal nga ngalan sa 
kaliwat ni Heber, o ang teksto mahimong magpai- 
la nga si Heber mao ang nagpundar sa siyudad sa 
Soco o ang gigikanan sa katawhan niini. Kon ibu- 
tang ta nga husto kining ulahing kahimtang, dili 
matino kon ang gitumong dinhi mao ba ang So- 
co(h) sa Num. 1 o sa Num. 2. 


SODI [gikan sa lintunganayng pulong nga nag- 
kahulogang “suod nga pundok']. Usa ka Zabulon- 
hon kansang anak nga lalaki nga si Gadiel nagha- 
was sa iyang tribo sa pagpangespiya sa Yutang 
Saad.--Num 13:2, 10. 


SODOMA. Usa ka siyudad nga nahimutang 
ubay sa HS nga utlanan sa Canaan. (Gen 10:19, 
13:12) Sagad nga gihisgotan uban sa Gomora, ang 
Sodoma mopatim-awng mao ang labing prominen- 
te sa lima ka siyudad nga nahimutang diha sa 
Ubos nga Patag sa Sidim. (Gen 14:2, 3) Daghang 
eskolar ang nagtuo nga ang orihinal nga mga da- 
pit sa Sodoma ug sa ubang “mga siyudad sa Distri- 
to” naunlod na karon ilalom sa katubigan sa Pa- 
tayng Dagat, apan ang uban sa dili pa dugay 
nag-ingon nga ang mga kagun-oban niini nga mga 
siyudad lagmit mao ang mga dapit daplin sa lugot 
sa S ug sa HS sa Patayng Dagat.--Gen 13:12, tan- 
awa ang DAGAT SA ASIN. 

Sa dihang si Abraham ug Lot nakahukom nga 
magbulag, aron malikayan ang mga panagbangi 
taliwala sa ilang mga tig-alimag kahayopan, si Lot 
mipaingon sa sidlakan ngadto sa maayong pagka- 
tubig nga Distrito sa Jordan ug nagpatindog sa 
iyang tolda duol sa Sodoma. Didto iyang nakapla- 
gan nga “ang mga tawo sa Sodoma daotan ug hila- 
bihan ka makasasala batok kang Jehova,” ug kini 
nakapaguol pag-ayo kang Lot. (Gen 13:5-13, 2Pe 2: 
7, 8) Sa ulahi, human sa 12 ka tuig nga pagpasakop 
kang Kedorlaomer nga hari sa Elam, ang mga mo- 
lupyo sa Sodoma ug ang upat ka ubang mga siyu- 
dad mirebelde. Sa misunod nga tuig, gipildi ni Ke- 

dorlaomer ug sa iyang mga kaalyado si Bera nga 
hari sa Sodoma ug ang iyang mga kaabin. Gawas 
pa sa pag-ilog sa mga kabtangan ug mga kalan-on, 
ang mga mananaog nagbihag kang Lot ug sa uban 
pa.--Gen 14:1-12. 

Ang kasundalohan ni Abraham nakaapas kang 
Kedorlaomer ug nagbawi sa mga binihag ug sa 
mga inagaw, lakip na kang Lot ug sa iyang pani- 
malay. Ang hari sa Sodoma miinsistir nga dad-on 
ni Abraham ang mga nabawi nga kabtangan, apan 
si Abraham midumili, kay basin si Bera moingon, 
“Ako ang nagpadato kang Abram.”---Gen 14:13-24. 

Walay Kataposang Kalaglagan. Apan ang 
Sodoma nagpadayon sa pagsupak kang Jehova ug 
nabantog sa imoral nga mga buhat sama sa homo- 
seksuwalidad. “Ang tuaw sa pagmulo bahin sa So- 
doma ug sa Gomora,” si Jehova mipahayag, “oo, 
kini makusog, ug ang ilang sala, oo, kini mabug-at 
kaayo.” Busa ang Diyos nagpadala sa iyang mga 
manulonda aron sa paglaglag sa Sodoma, uban ang 
pasalig kang Abraham nga kon may napulo ka ta- 
wong matarong nga makaplagan diha sa maong 
dapit, ang tibuok siyudad dili laglagon.--Gen 18: 
16, 20-33. 

Gipakita niining siyudara nga kini angayng lag- 
lagon, kay ang usa ka daotang magubtanong pa- 
non sa mga pumoluyo sa Sodoma, lakip ang mga 
batang lalaki ug mga tigulang nga lalaki, mipalibot 
sa balay ni Lot, nga nagtinguhang lugoson ang 
iyang bisitang mga manulonda. Pagkasunod adlaw, 
human makabiya sa siyudad si Lot uban sa iyang 
asawa ug duha ka anak nga babaye, ang Sodoma 
ug ang Gomora gilaglag pinaagig asupre ug kala- 
yo. (Gen 19:1-29, Luc 17:28, 29) Human niadto ang 
Sodoma ug ang Gomora nahimong usa ka sumba- 
nang panultihon sa bug-os nga kalaglagan gikan sa 
Diyos nga Labing Gamhanan (Deu 29:23, Isa 1:9, 
13:19, Jer 49:18: 50:40: Lam 4:6, Am 4:11: Sof 2:9, 
Rom 9:29) ug sa hilabihang pagkadaotan.---Deu 
32:32, Isa 1:10, 3:9, Jer 23:14, Eze 16:46-56, tan- 
awa ang GOMORA. 

Mahitungod sa usa ka Hudiyohanong siyudad 
nga mosalikway sa maayong balita, si Jesus mii- 
ngon: “Mas maagwanta pa unya alang sa yuta 
sa Sodoma ug sa Gomora ang Adlaw sa Paghu- 
kom kay nianang siyudara.” (Mat 10:15, 11:23, 24) 
Siyempre, ang Judas 7 nag-ingon nga ang Sodoma 
ug ang Gomora “gibutang sa atubangan kanato 
ingong usa ka pasidaang panig-ingnan pinaagi sa 
paghiagom sa hudisyal nga silot sa kalayo nga wa- 
lay kataposan.” Busa ang gisulti ni Jesus dayag nga 
maoy usa ka paggamit lamang ug hyperbole, o 
paghingapin, aron ipasiugda nga ang katawhan sa 
pipila ka unang-siglong Hudiyohanong mga siyu- 
dad wala gayoy kalagmitan nga maghinulsol bisan 
sa Adlaw sa Paghukom. 

“Sa Espirituwal nga Diwa.” Ang Pinadayag 
11:3, 8 nag-ingon nga ang mga patayng lawas sa 
“duha ka saksi” sa Diyos nagbuy-od sa halapad nga 
dalan sa dakong siyudad “nga sa espirituwal nga 
diwa gitawag ug Sodoma ug Ehipto.” Gipakasa- 
ma sa tagna ni Isaias (1:8-10) ang Zion o Jerusa- 
lem sa Sodoma ug nagtawag sa iyang mga mag- 
mamando nga “mga diktador sa Sodoma.” Apan, sa 
mga 96 K.P. sa dihang gihatag kang Juan ang pa- 
nan-awon sa Pinadayag bahin sa mga panghitabo 
nga mahitabo sa umaabot, ang tipikal nga siyu- 
dad sa Jerusalem dugay nang nalaglag, niadtong 
70 K.P. Busa kini nagtumong sa usa ka “dakong 
siyudad” o organisasyon, usa ka antitipikal nga Je- 
rusalem, nga gihulagwayan sa dili-matinumanon 
nga karaang Jerusalem. 


SOFONIAS [Si Jehova Nagtago (Nagtipig)]. 

1. Usa ka Levihanon diha sa linya sa kaliwatan 
gikan kang Kohat ngadto kang Samuel ug Heman. 
— 1Cr 6:33-38. 

2. Usa ka manalagna ni Jehova sa Juda panahon 
sa sayong bahin sa paghari ni Josias; magsusulat 
sa basahon nga nagdala sa iyang ngalan. Lagmit si 
Sofonias maoy usa ka apo-sa-lapalapa ni Haring 
Ezequias.--Sof 1:1; tan-awa ang SOFONIAS, BASA- 
HON NI. 

3. Usa ka pangunang saserdote sa panahon sa 
kataposang dekada sa gingharian sa Juda; anak 
nga lalaki ni Maaseias. Si Sofonias kaduha nga gi- 
padala ni Zedekias ngadto kang Jeremias, una aron 
sa pagpakisayod kang Jehova bahin sa kaugmaon 
sa Juda ug sa ulahi aron sa paghangyo kaniya sa 
pag-ampo alang kanila. (Jer 21:1-3, 37:3) Si Sofon- 
ias nakadawat ug usa ka sulat gikan sa usa ka mini 
nga manalagna sa Babilonya nga nag-awhag kani- 
ya sa pagbadlong kang Jeremias, apan inay sundon 
kini, gibasa ni Sofonias ang sulat ngadto kang Jere- 
mias, kinsa nagsulat dayon sa tubag ni Jehova. (Jer 
29:24-32) Human malaglag ang Jerusalem, si So- 
fonias, ang ikaduhang saserdote niadtong panaho- 
na ubos ni Seraias, gidala ngadto kang Nabucodo- 
nosor didto sa Ribla ug gipatay.---Jer 52:24, 26, 27, 
2Ha 25:18, 20, 21. 

4. Ang amahan ni Josias, o Hen, nga usa sa mi- 
amot ug bilihong mga metal human sa yugto sa 
pagkadestiyero aron sa paghimog usa ka purong- 
purong alang sa Hataas nga Saserdoteng si Josue. 
--Zac 6:10, 11, 14. 


SOFONIAS, BASAHON NI. Kini nga basa- 
hon sa Hebreohanong Kasulatan naundan sa pu- 
long ni Jehova pinaagi sa iyang manalagna nga si 
Sofonias. Gihimo ni Sofonias ang iyang pagpanag- 
na sa mga adlaw ni Haring Josias sa Juda (659- 
629 W.K.P.). (Sof 1:1) Sa ika-12 nga tuig sa pagha- 


SOFONIAS, BASAHON NI 


ri ni Josias, sa dihang siya mga 20 anyos na ang 
pangedaron, gisugdan niya ang usa ka maluk- 
panong kampanya batok sa idolatriya, ug sukad 
sa ika-18 nga tuig sa iyang pagmando hangtod 
sa kataposan niini, ang iyang mga ginsakpan “wala 
mobulag gikan sa pagsunod kang Jehova.” (2Cr 
34:3-8, 33) Busa, sanglit ang basahon ni Sofonias 
naghisgot nga dihay mga saserdote sa langyaw 
nga diyos ug pagsimba kang Baal ug sa langitnong 
mga butang diha sa Juda, ang pagsulat niini lag- 
mit gayod gihimo sa wala pa magsugod ang mga 
reporma ni Josias niadtong mga 648 W.K.P.--Sof 
1:4, 5. 

Ang idolatriya, kapintasan, ug pagpanglimbong 
kaylap sa Juda sa dihang si Sofonias nagsugod sa 
pagpanagna. Daghan ang nag-ingon diha sa ilang 
kasingkasing: “Si Jehova dili magbuhat ug maayo, 
ug siya dili magbuhat ug daotan.” (Sof 1:12) Apan 
ang pagpanagna ni Sofonias nagpatin-aw nga si 
Jehova magpahamtang ug panimalos batok sa dili- 
mahinulsolong mga mamumuhat ug daotan. (1:3- 
2:3, 3:1-5) Ang iyang grabeng mga paghukom ipa- 
dangat dili lamang sa Juda ug Jerusalem kondili 
batok usab sa ubang katawhan---sa mga Filisteha- 
non, mga Ammonhanon, mga Moabihanon, mga 
Etiopianhon, ug sa mga Asiryanhon.---2:4-15. 

Ang tagna ni Sofonias makapahupay gayod ila- 
bina niadtong naningkamot sa pag-alagad kang Je- 
hova ug naguol pag-ayo bahin sa dulumtanang 
mga binuhatan sa mga molupyo sa Jerusalem, la- 
kip na sa iyang daotang mga prinsipe, mga mag- 
huhukom, ug mga saserdote. (Sof 3:1-7) Sang- 
lit ang mga tawong may tukmang panglantaw 
nagalaom sa pagpahamtang sa paghukom sa Di- 
yos batok sa mga daotan, sila dayag nga mao 
ang gitumong sa mga pulong: ““Magpadayon kamo 
sa paghulat kanako, mao ang giingon ni Jehova, 
‘hangtod sa adlaw nga ako motindog alang sa mga 
inagaw, kay ang akong hudisyal nga hukom mao 
ang pagtigom sa kanasoran, aron tapokon ang mga 
gingharian, aron ibubo kanila ang akong mahuk- 
manong pagsaway, ang tanan nakong nagasilaob 
nga kasuko.”” (3:8) Sa kataposan, si Jehova magha- 
tag ug paborableng pagtagad sa nahibilin sa iyang 
katawhang Israel, ug magpasig-uli kanila gikan sa 
pagkabihag ug maghimo kanila nga usa ka ngalan 
ug usa ka pagdayeg taliwala sa tanang ubang ka- 
tawhan.---3: 10-20. 

Pagkatinuod. Ang pagkatinuod sa basahon ni 
Sofonias naestablisar pag-ayo. Sagad nga ang mga 
ideya nga gipahayag niini nga basahon kaamgid sa 
ubang bahin sa Bibliya. (Itandi ang Sof 1:3 sa Os 
4:3; ang Sof 1:7 sa Hab 2:20 ug Zac 2:13, ang Sof 
1:13 sa Deu 28:30, 39 ug Am 5:11, ang Sof 1:14 sa 
Joe 1:15, ug ang Sof 3:19 sa Miq 4:6, 7.) Kini bug- 
os nga nahiuyon sa ubang bahin sa Kasulatan sa 


SOHAM 


pagpasiugda sa mahinungdanong mga kamatuo- 
ran. Pananglitan: Si Jehova maoy usa ka Diyos sa 
pagkamatarong. (Sof 3:5, Deu 32:4) Bisan tuod 
nagtaganag kahigayonan sa paghinulsol, siya dili 
magtugot sa kalapasan nga dili masilotan hangtod 
sa hangtod. (Sof 2:1-3, Jer 18:7-11, 2Pe 3:9, 10) 
Ang plata o bulawan dili makaluwas sa mga ta- 
wong daotan sa adlaw sa mabangis nga kasuko ni 
Jehova. (Sof 1:18; Pr 11:4: Eze 7:19) Aron makaba- 
ton sa panalipod sa Diyos, ang usa ka tawo kina- 
hanglang magagawi sumala sa matarong nga mga 
paghukom sa Diyos.---Sof 2:3, Am 5:15. 

Ang laing talagsaong ebidensiya sa pagkakano- 
nikal niini nga basahon mao ang katumanan sa 
tagna. Ang gitagnang kalaglagan midangat sa Ni- 
neve nga kaulohan sa Asirya niadtong 632 W.K.P. 
(Sof 2:13-15) ug sa Juda ug Jerusalem niadtong 
607 W.K.P. (Sof 1:4-18; itandi ang 2Ha 25:1-10.) 
Ingong mga kaalyado sa mga Ehiptohanon, ang 
mga Etiopianhon dayag nga nakaagom ug katalag- 
man sa panahon nga gisakop ni Nabucodonosor 
ang Ehipto. (Sof 2:12; itandi ang Eze 30:4, 5.) Ug sa 
kataposan ang mga Ammonhanon, mga Moabiha- 
non, ug mga Filistehanon nahanaw ingong usa ka 
katawhan.--Sof 2:4-11. 

SOHAM [Onyx]. Usa ka Merarihanong Leviha- 
non nga lakip sa pag-organisar pag-usab ni David 
sa mga buluhaton sa mga Levihanon, anak nga la- 
aki ni Jaazias.--1Cr 24:27, 31. 


SOLOMON [gikan sa lintunganayng pulong nga 
nagkahulogang “kalinaw o pakigdait”]. Anak nga la- 
aki ni Haring David sa linya ni Juda, hari sa Israel 
gikan sa 1037 hangtod sa 998 W.K.P. Ang rekord sa 
Bibliya, human hisgoti ang kamatayon sa anak nga 
alaki nga natawo kang David pinaagi sa iyang imo- 
ral nga relasyon kang Bat-seba, nag-ingon: “Ug gi- 
hupay ni David si Bat-seba nga iyang asawa. Du- 
gang pa, siya miadto kaniya ug nakigdulog kaniya. 
Unya siya nanganak ug usa ka anak nga lalaki, ug 
ginganlan siya ug Solomon. Ug si Jehova nahigug- 
ma kaniya. Busa siya nagpasugo pinaagi kang Na- 
tan nga manalagna ug nagtawag sa iyang ngalan 
nga Jedidias, tungod kang Jehova.” (2Sa 12:24, 25) 
Sa ulahi si Solomon nakabaton ug tulo ka pursosong 
mga igsoon, mga anak nga lalaki ni David ug Bat- 
seba: si Simea, Sobab, ug Natan.---1Cr 3:5. 

Saad ni Jehova Kang David. Sa wala pa ma- 
tawo si Solomon, si Jehova misulti kang David nga 
matawo kaniya ang usa ka anak nga lalaki ug ang 


MGA PANGUNANG PUNTO SA SOFONIAS 


Ang mga mensahe sa paghukom sa Diyos batok sa Juda ug 
Jerusalem, ingon man batok sa ubang mga nasod, usa ka pa- 
hibalo usab bahin sa pagpasig-uli sa Jerusalem 

Gisulat ni Sofonias sa unang bahin sa paghari ni Josias, sa 
wala pa ang mga reporma nga iyang gisugdan niadtong mga 
648 W.K.P. 


Ang adlaw sa paghukom ni Jehova haduol na (1:1- 
2:3) 
Taposon ni Jehova ang tanan sa ibabaw sa yuta 


Ang tanan sa Juda ug Jerusalem nga nagbuhat ug idolatri- 
ya, nanumpa kang Jehova ug pinaagi sa usa ka bakak 
nga diyos, mitalikod sa pag-alagad kang Jehova, o wala 
mangita kaniya pagalaglagon 

Ang mga prinsipe, mga tawong mapintas, mga malimbo- 
ngon, maoy lakip niadtong pagasusihon, ang tanan kin- 
sa mibati nga si Jehova dili molihok alang sa ikaayo o 
sa ikadaot makakita nga mahanaw ang ilang bahandi ug 
kabtangan 


Ang adlaw ni Jehova nagsingabot, usa ka adlaw sa maba- 
ngis nga kasuko; ang plata o bulawan dili makataganag 
kaikyasan 
Ang mga maaghop sa yuta kinahanglang mangita kang Je- 
hova ug sa pagkamaaghop ug pagkamatarong, niana, sila 
ingali pagatagoan sa adlaw sa iyang kasuko 
Ang silot sa mga silingan sa Juda ug sa mas halayo 
nga Etiopia ug Asirya (2:4-15) 
Ang mga Filistehanon pagalaglagon, ang Moab maawaaw 
sama sa Sodoma, ug ang Ammon mahimong sama sa Go- 
mora tungod sa pagpakaulaw sa katawhan ni Jehova 


Ang mga Etiopianhon mangamatay pinaagi sa espada: ang 
Asirya malaglag, ang Nineve magun-ob, ang ihalas nga 
mga mananap mopuyo sa kagun-oban niini 

Ang pagrebelde ug ang pagkadaotan sa Jerusalem 

(3:1-7) 

Ang malupigong siyudad, ang Jerusalem, gitiman-an usab 
aron pagahukman, wala siya mosalig kang Jehova ni mo- 
duol kaniya; ang iyang mga prinsipe, mga maghuhukom, 
mga manalagna, ug mga saserdote tanan milihok nga di- 
naotan imbes nga gamiton ang ilang impluwensiya alang 
sa kaayohan 


Ang katawhan wala mahadlok kang Jehova ug wala mag- 
usab sa ilang mga paagi sa pagkinabuhi bisan human 
masaksihi ang iyang paghukom batok sa ubang mga 
nasod 

Ang pagbubo sa kasuko ni Jehova ug ang pagpasig- 
uli sa usa ka nahibilin (3:8-20) 
Ang kasuko ni Jehova igabubo sa mga nasod ug sa mga 
gingharian 
Ang katawhan pagahatagan ug usa ka putli nga pinulongan 
aron motawag sa ngalan ni Jehova ug moalagad kaniya 
abaga sa abaga 
Ang mapainubsanon ug maaghop lamang ang magpabilin 
aliwala sa Israel nga katawhan sa Diyos ug makatagam- 
am ug kasegurohan ilalom sa Iyang panalipod 
Ang tanan nga sad-an sa pagsakit sa Israel pagasilotan, 
ang gitigom pag-usab nga nahibilin mahimong “usa ka 
pagdayeg taliwala sa tanang mga katawhan sa yuta” 

iyang ngalan maoy Solomon, ug nga kini siya mag- 
tukod ug usa ka balay alang sa Iyang ngalan. Ang 
ngalang Jedidias (nga nagkahulogang “Hinigugma 
ni Jah”) mopatim-awng gihatag ingong ilhanan 
alang kang David nga gipanalanginan na ni Jeho- 
va niining higayona ang iyang kaminyoon kang 
Bat-seba ug busa ang anak nga gipakatawo iyang 
giuyonan. Apan dili kini maong ngalana nga ko- 
mong nailhan ang bata. Walay duhaduha, ang nga- 
lang Solomon (gikan sa lintunganayng pulong nga 
nagkahulogang “kalinaw o pakigdait”) gigamit la- 
bot sa pakigsaad nga gihimo ni Jehova kang David, 
nga niana siya miingon nga si David, sanglit usa ka 
tawong nag-ula ug daghang dugo sa gubat, dili 
magtukod ug balay alang kang Jehova, ingon sa gi- 
tinguha sa kasingkasing ni David nga iyang buha- 
ton. (1Cr 22:6-10) Dili buot ingnon nga sayop ang 
pagpakiggubat ni David. Apan sa panguna ang ki- 
naiyahan ug katuyoan sa tipikal nga gingharian ni 
Jehova maoy alang sa kalinaw, ang mga gubat ni- 
ini maoy aron sa pagpapas sa pagkadaotan ug ni- 
adtong mosupak sa pagkasoberano ni Jehova, aron 
ipakaylap ang pagmando sa Israel ngadto sa mga 
utlanan nga gilatid sa Diyos, ug aron ipatungha 
ang pagkamatarong ug kalinaw. Kini nga mga ka- 
tuyoan ang nalampos sa mga gubat ni David alang 
sa Israel. Ang pagmando ni Solomon sa panguna 
maoy usa ka paghari sa kalinaw. 

Pagsulay ni Adonias sa Pag-ilog sa Trono. 
Human sa iyang pagkatawo mitungha pag-usab si 
Solomon diha sa rekord sa Kasulatan sa dihang ti- 
gulang na si David. Si David, sa walay duhaduha 
tungod sa saad ni Jehova, misaad kaniadto kang 
Bat-seba nga si Solomon maoy mopuli kaniya diha 
sa trono. Nasayod niini si Natan nga manalagna. 
(1Ha 1:11-13, 17) Wala isulti kon si Adonias nga ig- 
soon ni Solomon sa amahan nasayod ba niini nga 
saad o laraw ni David. Sa bisan unsang kahimtang, 
si Adonias misulay sa pag-ilog sa trono ingon sa 
paagi niadtong gihimo ni Absalom. Tingali tungod 
kay luya na ang hari ug tungod kay si Adonias gi- 
paluyohan ni Joab nga pangulo sa kasundalohan ug 
ni Abiatar nga saserdote, siya masaligon nga siya 
magmalamposon. Bisan pa niana kadto maoy pag- 
luib, usa ka paningkamot sa pag-ilog sa trono sam- 
tang buhi pa si David ug walay pag-uyon ni David 
o ni Jehova. Dugang pa, gipadayag ni Adonias 
ang iyang pagkamalipoton sa dihang siya naghalad 
didto sa En-rogel, diin buot niyang ideklarar ang 
iyang kaugalingon ingong hari, apan gidapit la- 
mang ang ubang mga anak sa hari ug mga tawo sa 
Juda, ang mga sulugoon sa hari, nga wala dapita si 
Solomon, si Natan nga manalagna, si Zadok nga sa- 
serdote, ug ang gamhanang mga tawo nga mauno- 
ngong nakiggubat uban kang David, lakip si Be- 
naias nga ilang pangulo. Kini nagpakita nga giisip 


SOLOMON 


ni Adonias nga karibal si Solomon ug usa ka babag 
sa iyang mga ambisyon.---1Ha 1:5-10. 

Si Solomon Gipalingkod sa Trono. Si Natan 
nga manalagna, nga matinumanon kanunay kang 
Jehova ug kang David, maoy mabinantayon. Gipa- 
adto pag-una si Bat-seba nga may mga instruk- 
siyon sa pagpahibalo sa hari bahin sa maong dao- 
tang laraw, dayon siya miadto usab nga nangutana 
kang David kon iya bang giuyonan kining pagprok- 
lamar kang Adonias ingong hari. Si David milihok 
dayon uban ang determinasyon, ug nagsugo kang 
Zadok nga saserdote ug kang Natan sa pagdala 
kang Solomon ngadto sa Gihon ubos sa panali- 
pod ni Benaias ug sa iyang mga tawo. Pasakyon 
nila si Solomon sa kaugalingong bayeng mula sa 
hari (nga nagpaila sa hataas nga kadungganan sa 
usa nga nagasakay, niini nga kahimtang, nga siya 
maoy manununod sa pagkahari). (Itandi ang Est 6: 
8, 9.) Gituman ang mga instruksiyon ni David, ug 
gidihogan ug giproklamar si Solomon ingong hari. 
--1Ha 1:11-40. 

Sa pagkadungog sa tingog sa musika didto sa Gi- 
hon, nga dili kaayo halayo, ug sa pagsinggit sa ka- 
tawhan: “Mabuhi si Haring Solomon,” si Adonias ug 
ang iyang mga kakunsabo mikalagiw tungod sa 
kahadlok ug kaguliyang. Gihatag ni Solomon ang 
usa ka pasiklap sa kalinaw nga magtimaan sa 
iyang pagmando pinaagi sa pagdumili nga madu- 
higan ang iyang paglingkod sa trono pinaagi sa 
pagpanimalos. Kon nabali pa ang mga panghitabo, 
lagmit gayod nga mamatay si Solomon. Si Adonias 
mikalagiw ug midangop sa sangtuwaryo, busa si 
Solomon nagpasugo didto ug nagpadala kang Ado- 
nias sa iyang atubangan. Gipahibalo si Adonias 
nga dili siya patyon gawas kon dunay makaplagan 
nga daotan diha kaniya, dayon gipapauli siya ni So- 
lomon ngadto sa iyang balay.---1Ha 1:41-53. 

Gisugo ni David si Solomon. Sa wala pa 
mamatay, si David ugdang nga nagsugo kang So- 
lomon nga “tumanon mo ang obligasyon ngadto 
kang Jehova nga imong Diyos pinaagi sa paglakaw 
sa iyang mga dalan, pinaagi sa pagtuman sa iyang 
mga lagda, sa iyang mga sugo ug sa iyang hudis- 
yal nga mga hukom ug sa iyang mga pagpamatu- 
od.” Siya dugang nga nagsugo kaniya nga dili tugo- 
tan nga si Joab ug Simei “mahiadtong malinawon 
sa Sheol”: usab siya magpakita ug mahigugmaong- 
kalulot ngadto sa mga anak nga lalaki ni Barzilai 
nga Gileadnon. (1Ha 2:1-9) Lagmit una pa niini 
nga gihatag ni David ang mga instruksiyon kang 
Solomon labot sa pagtukod sa templo, ug gihatag 
kaniya ang plano sa arkitektura “nga diha kaniya 
pinaagi sa pagdasig.” (1Cr 28:11, 12, 19) Gisugo ni 
David ang mga prinsipe sa Israel nga atua didto ni- 
adtong higayona nga motabang kang Solomon nga 


SOLOMON 


iyang anak ug moduyog kaniya sa pagtukod sa 
sangtuwaryo ni Jehova. Niining higayona gidiho- 
gan pag-usab sa katawhan si Solomon ingong hari 
ug si Zadok ingong saserdote. (1Cr 22:6-19: kap 28, 
29:1-22) Ang panalangin sa Diyos kang Solomon 
gipakita sa sayong bahin sa iyang paghari, sam- 
tang siya milingkod “sa trono ni Jehova ingong hari 
puli ni David nga iyang amahan ug sa pagpalam- 
pos” sa pagkahari ug sa pagpalig-on niini.---1Cr 
29:23, 2Cr 1:1. 

Ang Hangyo ni Adonias nga may Daotang 
Tinguha sa Pag-alsa. Wala dangtig dugay si 
Solomon milihok sa pagtuman sa mga sugo ni Da- 
vid labot kang Joab. Kini gihimo tungod sa buhat 
ni Adonias, kinsa nagpakita gihapon ug ambisyon 
bisan pa sa kaluoy nga gipakita ni Solomon kaniya. 
Giduol ni Adonias ang inahan ni Solomon nga nag- 
ingon: “Ikaw nahibalo pag-ayo nga ang pagkahari 
naakoa unta, ug ngari kanako ang tibuok Israel 
nagpatumong sa ilang mga nawong aron ako ma- 
himong hari, apan ang pagkahari naliso ug naiya 
sa akong igsoong lalaki, kay gikan kang Jehova nga 
naiyaha kini.” Dinhi giila ni Adonias nga si Jeho- 
va ang nagpaluyo sa pagpalingkod kang Solomon 
sa trono, bisan pa niana ang iyang hangyo nga mi- 
sunod niining mga pulonga maoy dugang pang 
malansison nga paningkamot sa pag-ilog sa pagka- 
hari. Siya miingon kang Bat-seba: “Palihog, ingna 
si Solomon nga hari . . . nga iyang ihatag kanako si 
Abisag nga Sunaminhon ingong asawa.” Gibati ti- 
ngali ni Adonias nga daghan na ang midapig kani- 
ya, uban sa pagpaluyo ni Joab ug Abiatar, nga 
pinaagi sa pagkuha sa tig-alima ni David nga gii- 
sip nga puyopuyo ni David, bisan tuod si David 
wala makigdulog kaniya, siya makahaling sa pag- 
alsa nga lagmit maoy makapukan kang Solomon. 
Ingong kostumbre, ang mga asawa ug mga puyo- 
puyo sa hari maiyaha lamang sa iyang legal nga 
manununod, busa ang pagkuha sa maong mga 
asawa giisip nga pag-ilog sa trono. (Itandi ang 2Sa 
16:21, 22.) Sa dihang si Bat-seba, nga wala maka- 
matikod sa pagkamalansison ni Adonias, nagsulti 
sa hangyo ni Adonias kang Solomon, giisip dayon 
kini ni Solomon ingong pag-ilog sa pagkahari ug 
tungod niini gisugo si Benaias sa pagpatay kang 
Adonias.---1Ha 2:13-25. 

Si Abiatar gipalagpot,: si Joab gipatay. Unya 
gitagad ni Solomon kadtong nakigkunsabo kang 
Adonias. Si Abiatar gipalagpot sa pagkasaserdote 
ingong katumanan sa pulong nga gisulti ni Jehova 
batok sa balay ni Eli (1Sa 2:30-36), apan wala siya 
patya, tungod kay gidala niya ang Arka atubangan 
ni David ug nakaagom ug kasakitan uban kaniya. 
Gipulihan ni Zadok si Abiatar. Sa kasamtangan, si 
Joab, nga nakadungog sa gibuhat ni Solomon, mi- 
kalagiw aron sa paghawid sa mga sungay sa hala- 

ran, apan didto siya gipatay ni Benaias ubos sa 
sugo ni Solomon.---1Ha 2:26-35. 

Si Simei gipatay. Gipapanumpa usab ni Solo- 
mon si Simei nga sundon ang pipila ka restrik- 
siyon, kay kining tawhana nanghimaraot sa iyang 
amahan nga si David. Sa dihang si Simei, mga tulo 
ka tuig sa ulahi, milapas niini nga restriksiyon, gi- 
papatay siya ni Solomon. Busa natuman ni Solo- 
mon sa bug-os ang sugo ni David.-- 1Ha 2:36-46. 

Maalamong Hangyo ni Solomon. Sa sayong 
bahin sa paghari ni Solomon ang katawhan nagha- 
lad didto sa daghang “hatag-as nga mga dapit,” tu- 
ngod kay walay balay si Jehova, bisan tuod ang 
tabernakulo didto sa Gabaon ug ang arka sa pakig- 
saad didto sa tolda sa Zion. Bisag gisulti ni Jehova 
nga ang iyang ngalan ipahimutang diha sa Jerusa- 
lem, lagmit nga iyang gitugotan kining buhata 
hangtod natukod ang templo. (1Ha 3:2, 3) Didto 
sa Gabaon, nga nailhan ingong “ang dakong hata- 
as nga dapit,” gitanyag ni Solomon ang usa ka li- 
bong halad-nga-sinunog. Dinhi si Jehova nagpaki- 
ta kaniya diha sa usa ka damgo, nga nag-ingon: 
“Hangyo kon unsay akong ihatag kanimo.” Imbes 
mangayo ug mga bahandi, himaya, ug kadaogan, 
gipangayo ni Solomon ang usa ka maalamon, ma- 
sinaboton, ug masinugtanong kasingkasing aron 
makahimo sa paghukom sa Israel. Ang mapainub- 
sanong hangyo ni Solomon nakapahimuot kaayo 
kang Jehova mao nga siya naghatag kaniya dili la- 
mang sa iyang gipangayo kondili sa mga bahandi 
ug himaya usab “maong walay si bisan kinsa tali- 
wala sa mga hari ang mahisama kanimo, sa tanan 
mong mga adlaw.” Si Jehova, hinunoa, midugang 
sa pagtambag: “Ug kon ikaw molakaw diha sa 
akong mga dalan pinaagi sa pagtuman sa akong 
mga regulasyon ug sa akong mga sugo, ingon 
sa paglakaw ni David nga imong amahan, paga- 
lugwayan ko usab ang imong mga adlaw."”---1Ha 
3:4-14. 

Wala madugay human niadto, sa dihang gipre- 
sentar sa duha ka pampam ang usa ka malisod nga 
problema bahin sa kon kinsay tinuod nga ginika- 
nan, gipasundayag ni Solomon nga gihatagan ga- 
yod siya sa Diyos ug kaalam sa paghukom. Kini 
nagpalig-on pag-ayo sa awtoridad ni Solomon sa 
mga mata sa katawhan.---1Ha 3:16-28. 

Mga Proyekto sa Pagpanukod. (MGA Hu- 
LAGWAY, Tomo 1, p. 748, 750, 751) Sa ikaupat 
nga tuig sa iyang paghari, sa ikaduha nga bulan 
sa tuig (ang bulan sa Ziv [Abril-Mayo]), niadtong 
1034 W.K.P., gisugdan ni Solomon ang pagtukod sa 
balay ni Jehova didto sa Bukid sa Moria. (1Ha 6:1) 
Ang pagtukod sa templo malinawon kaayo, ang 
mga bato gitabas na sa wala pa dad-a sa dapit nga 
pagatukoran, mao nga walay tingog sa mga martil- 
yo o mga atsa o sa bisan unsang mga himan nga 

puthaw ang madungog. (1Ha 6:7) Si Haring Hiram 
sa Tiro mitabang sa pagtaganag mga kahoy nga 
sedro ug junipero baylo sa trigo ug lana. (1Ha 5:10- 
12; 2Cr 2:11-16) Nagtagana usab siyag mga ma- 
mumuo, lakip sa batid nga artesano nga ginganlan 
ug Hiram, ang anak nga lalaki sa usa ka tawong 
taga-Tiro ug sa usa ka Hebreohanong babaye. (1Ha 
7:13, 14) Gipaapil ni Solomon sa pinugos nga traba- 
ho ang 30,000 ka lalaki, nga gipadala sila ngadto 
sa Lebanon nga magrelibohay ang tag-10,000 ka 
tawo sa usa ka bulan. Ang matag pundok mopauli 
sa ilang mga balay sulod sa yugto nga duha ka bu- 
lan. Gawas pa niini, dihay 70,000 ka tigpas-an ug 
palas-anon ug 80,000 ka magtatabas sa bato. Ki- 
ning kataposang ginganlan nga mga pundok maoy 
mga dili-Israelinhon.--- 1Ha 5:13-18, 2Cr 2:17, 18. 

Inagurasyon sa templo. Ang maong hilabi- 
han kadakong proyekto sa pagpanukod mikabat ug 
pito ka tuig ug tunga, ug natapos sa ikawalo nga 
bulan sa Bul, niadtong 1027 W.K.P. (1Ha 6:37, 38) 
Mopatim-aw nga taudtaod pa human niadto ang 
pagpasulod sa mga galamiton ug ang paghikay sa 
tanang butang, kay ang pagbalaan ug ang pag- 
inagurar sa templo gihimo ni Solomon sa ikapi- 
tong bulan sa Etanim, sa panahon sa Pista sa 
mga Balongbalong. (1Ha 8:2, 2Cr 7:8-10) Busa 
nahitabo gayod kini sa ikapitong bulan niadtong 
1026 W.K.P., 11 ka bulan human matapos ang pag- 
tukod, inay usa ka bulan sa wala pa matapos ang 
tinukod (niadtong 1027 W.K.P.), ingon sa gituohan 
sa pipila. 

Ang laing panglantaw nga gituohan sa pipila 
mao nga ang inagurasyon nahitabo sa ika-24 nga 
tuig sa paghari ni Solomon (1014 W.K.P.), human 
matukod usab niya ang iyang kaugalingong balay 
ug ang ubang mga tinukod sa gobyerno, nga mika- 
bat ug dugang 13 ka tuig, o bug-os 20 ka tuig nga 
buluhatong pagpanukod. Kini nga panglantaw gi- 
paluyohan sa Gregong Septuagint, diin gisal-ot ang 
pipila ka pulong nga dili makita sa Masoretikong 
teksto, sa 1 Hari 8:1 (3 Hari 8:1 sa LXX, ni Bagster) 
nga mabasa: “Ug nahitabo nga sa dihang natapos 
na ni Solomon ang pagtukod sa balay sa Ginoo ug 
sa iyang kaugalingong balay human sa kawhaan ka 
tuig, dayon gipatigom ni haring Solomon ang ta- 
nang ansiyano sa Israel didto sa Sion, aron sa pag- 
dala sa arka sa pakigsaad sa Ginoo gikan sa siyu- 
dad ni David, nga mao ang Sion, sa bulan sa 
Atanin.” Apan, ang pagtandi sa mga asoy sa Mga 
Hari ug sa Mga Cronicas nagpakita nga dili husto 
kini nga panghinapos. 

Ang rekord sa 1 Hari kapitulo 6 hangtod sa 8 
naghubit sa pagtukod sa templo ug sa pagkahuman 
niini, unya gihisgotan niini ang 13-ka-tuig nga 
programa sa pagpanukod sa gobyerno ni Solomon, 
ug dayon, human hisgoti pag-usab nga detalyado 

ang pagtukod sa templo ug ang pagpasulod sa 
“mga butang nga gibalaan ni David nga iyang 
amahan,” ang asoy nagpadayon sa paghubit sa 
inagurasyon. Kini mopatim-awng nagpakita nga 
ang paghubit sa programa sa pagpanukod sa gob- 
yerno (1Ha 7:1-8) maoy sinal-ot lamang ingong 
dugang impormasyon, ingnon ta, aron mahug- 
pong ug makompleto ang paghisgot bahin sa mga 
buluhaton sa pagpanukod. Apan ang rekord sa 
2 Cronicas 5:1-3 daw mas direktang nagpakita nga 
ang inagurasyon nahitabo human gayod maan- 
dam ang templo ug ang mga kasangkapan niini, 
kay kini mabasa: “Sa kataposan ang tanang bulu- 
haton nga buhatonon ni Solomon alang sa balay ni 
Jehova natapos, ug gipangdala ni Solomon sa sulod 
ang mga butang nga gibalaan ni David nga iyang 
amahan, ug ang plata ug ang bulawan ug ang ta- 
nan nga galamiton iyang gibutang sa mga tipiga- 
nan sa bahandi sa balay sa matuod nga Diyos. 
Maoy niadtong panahona nga gitigom ni Solomon 
ang mga ansiyano sa Israel ug ang tanang pangu- 
lo sa mga tribo.” Human idetalye nga gipahimu- 
tang sa mga saserdote ang arka sa pakigsaad didto 
sa templo kinsa nagdala niini gikan sa Siyudad ni 
David ngadto sa bungtod sa templo, ang asoy hu- 
man niana nagpadayon sa paghubit bahin sa ina- 
gurasyon.---2Cr 5:4-14: kap 6, 7. 

Gikuwestiyon sa pipila ang panglantaw nga 
bag-o lang gihisgotan nga ang inagurasyon nahi- 
tabo sa tuig human matapos ang templo, tungod 
kay ang 1 Hari 9:1-9, naghisgot kang Jehova nga 
nagpakita kang Solomon human matukod “ang ba- 
lay sa hari,” nga nag-ingon nga iyang nadungog 
ang pag-ampo ni Solomon. (Itandi ang 2Cr 7:11- 
22.) Kini maoy sa iyang ika-24 nga tuig, human sa 
iyang 20-ka-tuig nga buluhatong pagpanukod. Mi- 
kabat bag 12 ka tuig ayha pa tubaga sa Diyos ang 
pag-ampo nga gitanyag ni Solomon panahon sa 
inagurasyon sa templo? Wala, kay sa panahon sa 
inagurasyon, sa hapit nang matapos ang pag-ampo 
ni Solomon, “ang kalayo nanaog gikan sa mga la- 
ngit ug miut-ot sa halad-nga-sinunog ug sa mga 
halad, ug ang balay napuno sa himaya ni Jehova.” 
Kini maoy dakong pamatuod nga gipatalinghogan 
ni Jehova ang maong pag-ampo, usa ka tubag pi- 
naagi sa buhat, ug ingon gayod niana ang pag-ila 
niini sa katawhan. (2Cr 7:1-3) Ang pagpakita sa Di- 
yos kang Solomon sa ulahi nagpaila nga wala niya 
kalimti ang pag-ampo nga gibungat ni Solomon 12 
ka tuig sa miagi, ug karon iyang gitubag kana sa 
binaba pinaagi sa pagpasalig kang Solomon nga 
siya magpatalinghog niana. Ang Diyos, niining 
ikaduha niyang pagpakita, naghatag usab kang 
Solomon ug dugang tambag nga padayong mag- 
matinumanon sama kang David nga iyang ama- 
han. 

Pag-ampo ni Solomon. Diha sa pag-ampo ni 
Solomon sa inagurasyon sa templo iyang gitawag 
si Jehova ingong Diyos nga labaw sa tanan, usa ka 
Diyos sa mahigugmaong-kalulot ug pagkamauno- 
ngon, ang Magtutuman sa iyang mga saad. Bisag 
ang templo maoy balay alang kang Jehova, nahi- 
balo si Solomon nga “ang mga langit, oo, ang langit 
sa mga langit,” dili makaigo Kaniya. Siya ang Tig- 
patalinghog ug Tigtubag sa pag-ampo, ang Diyos 
sa hustisya, nga moganti sa matarong ug mobalos 
sa daotan, apan mopasaylo sa makasasala nga nag- 
hinulsol ug mobalik Kaniya. Siya dili usa ka “diyos 
sa kinaiyahan, apan nagkontrolar sa mga elemen- 
to niini, sa kinabuhi sa mga hayop, bisan sa mga 
nasod sa yuta. Dili lamang siya usa ka Diyos sa 
nasod sa mga Hebreohanon kondili maoy Diyos 
sa tanang katawhan nga nagapangita kaniya. Diha 
sa iyang pag-ampo gipadayag ni Solomon ang 
iyang tinguha nga makitang ang ngalan ni Jeho- 
va mahimong dako o mapasidunggan sa tibuok 
yuta, gipahayag ni Solomon ang iyang kaugali- 
ngong gugma sa pagkamatarong ug hustisya, pag- 
higugma alang sa katawhan sa Diyos sa Israel ug 
alang sa mga langyaw nga mangita kang Jehova. 
— [1Ha 8:22-53, 2Cr 6:12-42. 

Sa inagurasyon, nag-alagad sa ilang katung- 
danan ang tanang saserdote: niini nga okasyon 
wala kinahanglana nga sundon ang mga dibisyon 
nga gihikay ni David. (2Cr 5:11) Makita nato nga 
gikinahanglan ang pag-alagad sa tanan tungod 
kay, gawas sa pagtanyag sa halad nga mga lugas, 
22,000 ka baka ug 120,000 ka karnero ang gitan- 
yag ingong mga halad-nga-sinunog ug mga ha- 
lad-sa-panag-ambit panahon sa pito-ka-adlaw nga 
yugto sa kapistahan, nga gitapos pinaagi sa usa ka 
solemneng panagkatigom sa ikawalong adlaw. Hi- 
labihan kadaghan ang mga halad nga ang dakong 
halaran nga tumbaga nahimong gamay ra kaayo, 
aron mapaigo kini, kinahanglan nga balaanon ni 
Solomon ang usa ka bahin sa sawang aron himoon 
nga halaran.---1Ha 8:63, 64, 2Cr 7:5, 7. 

Sa ulahi gipahimutang ni Solomon ang mga di- 
bisyon sa mga saserdote sa ilang buluhaton ug ang 
mga Levihanon sa ilang mga katungdanan ingon 
sa pagkalatid niini ni David. Ang templo niining hi- 
gayona nahimong dapit diin ang tanang Israelin- 
hon magkatigom aron motambong sa ilang tinud- 
long mga pista ug aron motanyag sa ilang mga 
halad kang Jehova. 

Mga tinukod sa gobyerno. Sulod sa 13 ka 
tuig human matapos ang templo, si Solomon nag- 
tukod ug usa ka bag-ong palasyo sa hari didto sa 
Bukid sa Moria, sa H gayod sa templo, aron duol 
kini sa gawas nga sawang sa templo, apan sa mas 
ubos nga dapit. Duol niini gitukod niya ang Portiko 

sa Trono, ang Portiko sa mga Haligi, ug ang Balay 
sa Lasang sa Lebanon. Gitukod kining tanang tinu- 
kod diha sa nagdulhog nga yuta tali sa kinapung- 
kayan sa bungtod sa templo ug sa ubos nga tagay- 
tay sa Siyudad ni David. Gitukod usab niya ang usa 
ka balay alang sa iyang Ehiptohanong asawa, wala 
siya tugoting “mopuyo sa balay ni David nga hari 
sa Israel, kay,” sumala sa giingon ni Solomon, “ang 
mga dapit nga gidad-an sa arka ni Jehova maoy 
balaan. ”--1Ha 7:1-8, 3:1, 9:24; 11:1, 2Cr 8:11. 

Pagpanukod sa tibuok nasod. Human mata- 
pos ang iyang mga proyekto sa pagpanukod sa 
gobyerno, gisugdan ni Solomon ang programa sa 
pagpanukod sa tibuok nasod. Iyang gigamit sa pi- 
nugos nga trabaho ang mga kaliwat sa mga Cana- 
anhon nga wala laglaga sa Israel sa ilang pagsakop 
sa Canaan, apan walay Israelinhon nga gihimo ni- 
yang ulipon. (1Ha 9:20-22, 2Cr 8:7-10) Iyang gitu- 
kod ug gipalig-on ang Gezer (nga gikuha ni Paraon 
gikan sa mga Canaanhon ug gihatag ingong gasa 
sa iyang anak nga babaye nga asawa ni Solomon), 
ingon man ang Ibabaw ug ang Ubos nga Bet- 
horon, ang Baalat, ug ang Tamar, gitukod usab 
niya ang mga siyudad nga tipiganan o pondohanag 
mga pagkaon, ang mga siyudad sa mga karo, ug 
ang mga siyudad alang sa mga mangangabayo. 
Ang tibuok gingharian, lakip ang teritoryo sa S sa 
Jordan, nakabenepisyo sa iyang gihimong mga 
pagpanukod. Gipalig-on pa niya ang Bungdo. Iyang 
“gitakpan ang giwang sa Siyudad ni David.” (1Ha 
11:27) Kini nagtumong sa iyang pagtukod o pagpa- 
sangkad sa 'paril sa Jerusalem sa tibuok palibot.” 
(1Ha 3:1) Gipalig-on niya pag-ayo ang Hazor ug 
ang Megido, ang mga arkeologo nakadiskobre sa 
mga bahin sa lig-ong mga paril ug gipalig-ong 
mga ganghaan nga ilang gituohan nga mga nahi- 
bilin sa mga tinukod ni Solomon niining mga siyu- 
dara, nga karon mga gun-ob na.--1Ha 9:15-19, 
2Cr 8:1-6. 

Iyang mga Bahandi ug Himaya. Dako ang 
pamatigayon ni Solomon. Ang iyang panon sa mga 
barko, sa tabang ni Hiram, nagdalag daghan kaa- 
yong bulawan gikan sa Opir, ingon man mga ka- 
hoyng “algum” ug bililhong mga bato. (1Ha 9:26- 
28; 10:11: 2Cr 8:17, 18; 9:10, 11) Ang mga kabayo 
ug mga karo giimportar gikan sa Ehipto, ug niad- 
tong panahona ang mga magpapatigayon gikan sa 
tibuok kalibotan nagdala sa ilang daghang baligya. 
Ang tinuig nga kita ni Solomon sa bulawan miabot 
ug 666 ka talanton (mga S256,643,000), gawas pa 
sa plata ug bulawan ug sa ubang mga butang nga 
gidala sa mga magpapatigayon. (1Ha 10:14, 15, 2Cr 
9:13, 14) Dugang pa, “ang tanang hari sa yuta” 
nagdalag mga gasa tuigtuig gikan sa ilang tagsa- 
tagsa ka yuta: mga butang nga ginama sa bulawan 

ug plata, lana sa balsamo, armadura, mga kabayo, 
mga mula, ug ubang mga bahandi. (1Ha 10:24, 25, 
28, 29: 2Cr 9:23-28) Bisan ang mga aliwas ug mga 
paboreyal giimportar pinaagi sa mga barko sa Tar- 
sis. (1Ha 10:22, 2Cr 9:21) Si Solomon dunay 4,000 
ka kuwadra sa mga kabayo ug mga karo (ang 1Ha 
10:26 nag-ingon 1,400 ka karo) ug 12,000 ka kaba- 
yong iggugubat (o, lagmit, mangangabayo).---2Cr 
9:25. 

Walay hari sa tibuok yuta nga nakabaton ug 
mga bahandi sama sa nabatonan ni Solomon. (1Ha 
10:23; 2Cr 9:22) Ang kahalangdon sa dapit paingon 
sa iyang trono labaw gayod kay sa tanang ubang 
mga gingharian. Ang trono mismo maoy ginama 
sa garing nga hinaklapan ug dalisay nga bulawan. 
Kini may lingin nga atop-atop sa luyo niini; adu- 
nay unom ka ang-ang paingon sa trono, nga may 
unom ka leyon sa isigkakilid, ug duha ka leyon ang 
nagbarog tupad sa mga patonganan sa bukton nii- 
ni. (1Ha 10:18-20; 2Cr 9:17-19) Bulawan lamang 
ang gigamit ingong iyang ilimnan; kini espesipi- 
kong giingon nga “walay mausa nga hinimo sa pla- 
ta; kini giisip sa mga adlaw ni Solomon ingon sa 
wala lamay bili.” (2Cr 9:20) Dihay mga alpa ug ki- 
nuldasang mga tulonggon sa balay ni Solomon ug 
sa templo nga hinimo gikan sa mga kahoyng al- 
gum nga wala pa sukad makita kanhi sa Juda. 
— 1Ha 10:12; 2Cr 9:11. 

Taganang pagkaon sa iyang panimalay. 
Ang matag adlaw nga pagkaon sa harianong pani- 
malay ni Solomon moabot sa “katloan ka cor nga 
sukod [6,600 L] sa pino nga harina ug kan-uman ka 
cor nga sukod [13,200 L] sa harina, napulo ka tam- 
bok nga baka ug kawhaan ka pinasibsib nga baka 
ug usa ka gatos ka karnero, gawas pa sa mga la- 
king osa ug mga gasela ug mga binaw ug pinatam- 
bok nga mga kakok.” (1Ha 4:22, 23) Napulog-duha 
ka luyoluyo ang nagdumala sa pagtaganag pagka- 
on, usa ka luyoluyo sa matag bulan sulod sa usa 
ka tuig. Ang tagsatagsa kanila dunay gidumalang 
usa ka bahin sa yuta; tungod niini wala kini bahi- 
na sumala sa mga utlanan sa tribo apan gibahin 
kini sumala sa mga rehiyon nga dunay abot sa 
agrikultura. Lakip sa mga gitagana mao ang pag- 
kaon sa daghang kabayo ni Solomon.—1Ha 4:1-19, 
27, 28. 

Rayna sa Sheba miduaw kang Solomon. 
Usa sa labing inilang mga bisita nga miabot gikan 
sa langyawng yuta aron sa pagtan-aw sa himaya 
ug mga bahandi ni Solomon mao ang rayna sa 
Sheba. Ang kabantog ni Solomon nakaabot sa “ta- 
nang katawhan sa yuta” busa siya mipanaw gikan 
sa iyang halayong gingharian “aron sa pagsulay 
kaniya pinaagig makapalibog nga mga pangutana.” 
Siya nakigsulti kaniya “sa tanan nga duol sa iyang 
kasingkasing,” ug “walay butang natago gikan sa 

hari nga wala niya isulti kaniya.”-- 1Ha 10:1-3, 24, 
2Cr 9:1, 2. 

Human makita usab sa rayna ang kahalangdon 
sa templo ug sa balay ni Solomon, ang pagsilbi 
diha sa iyang lamesa ug pagsilbi sa ilimnon lakip 
ang mga besti sa iyang mga tigsilbi, ug ang iyang 
mga halad-nga-sinunog nga kanunay niyang iha- 
lad diha sa templo, “niana wala nay espiritu diha 
kaniya,” busa siya miingon, “Tan-awa! Wala sa 
katunga ang nasaysay kanako. Imong nalabwan 
sa kaalam ug kauswagan ang mga butang nga na- 
dungog nga akong gipamatian.” Dayon iyang gipa- 
hayag nga malipayon ang mga sulugoon nga nag- 
alagad sa usa ka hari nga sama kaniya. Tungod 
niining tanan siya natukmod sa paghimaya kang 
Jehova, sa pagdayeg kang Jehova nga Diyos, kinsa 
nagpahayag sa iyang gugma sa Israel pinaagi sa 
pagtudlo kang Solomon ingong hari aron ipaham- 
tang ang hudisyal nga hukom ug pagkamatarong. 
-- 1Ha 10:4-9, 2Cr 9:3-8. 

Unya iyang gihatag kang Solomon ang ha- 
langdong gasa nga 120 ka talanton nga bulawan 
(846,242,000) ug daghan kaayong bililhong bato 
ug lana sa balsamo nga hilabihan kadaghan. Si So- 
lomon, sa baylo, naghatag sa rayna sa tanan ni- 
yang gipangayo, gawas pa sa iyang kaugalingong 
dagayang kinasingkasing nga gasa, nga lagmit la- 
baw pa kay sa gidala sa rayna kaniya.---1Ha 10:10, 
13; 2Cr 9:9, 12. 

Kauswagan sa iyang pagmando. Gipanala- 
nginan ni Jehova si Solomon ug kaalam, himaya, 
ug mga bahandi sa dihang siya nagpabiling malig- 
on alang sa matuod nga pagsimba, ug ang nasod 
sa Israel sa ingon usab nakatagamtam sa pag-uyon 
sa Diyos. Gigamit si David sa pagbuntog sa mga 
kaaway sa Israel ug sa pagtukod sa gingharian nga 
malig-on hangtod sa gawas nga mga utlanan niini. 
Ang asoy nag-ingon: “Bahin kang Solomon, siya 
nahimong magmamando sa tanang gingharian gi- 
kan sa Suba [sa Euprates] hangtod sa yuta sa mga 
Filistehanon ug hangtod sa utlanan sa Ehipto. Sila 
nagdalag mga gasa ug nag-alagad kang Solomon 
sa tanang adlaw sa iyang kinabuhi.” (1Ha 4:21) Sa 
panahon sa paghari ni Solomon dihay kalinaw, ug 
“ang Juda ug Israel daghan, sama sa mga balas 
nga anaa sa daplin sa dagat ang gidaghanon, nga 
nangaon ug nanginom ug nagmaya.” “Ug ang Juda 
ug Israel nagpadayon sa pagpuyo sa kasegurohan, 
ang matag usa ilalom sa iyang kaugalingong paras 
ug ilalom sa iyang kaugalingong kahoyng igos, gi- 
kan sa Dan ngadto sa Beer-seba, sa tanang adlaw 
ni Solomon.”---1Ha 4:20, 25: MAPA, Tomo 1, p. 748. 

Kaalam ni Solomon. “Ug ang Diyos nag- 
padayon paghatag kang Solomon sa kaalam ug 
pagsabot sa dako kaayong sukod ug kalapad sa 

kasingkasing, sama sa balas nga anaa sa bayba- 
yon. Ug ang kaalam ni Solomon mas dako pa ga- 
yod kay sa kaalam sa tanang taga-Sidlakan ug sa 
tanang kaalam sa Ehipto.” Dayon gihisgotan ang 
mga ngalan sa ubang mga lalaki nga dunay talag- 
saong kaalam: si Etan nga Ezrahanon (lagmit usa 
ka mag-aawit sa panahon ni David ug magsusulat 
sa Salmo 89) ug tulo ka uban pang maalamong la- 
laki sa Israel. Si Solomon mas maalamon pa kay ka- 
nila, ngani, “ang iyang kabantog miabot sa tanang 
kanasoran sa tibuok palibot. Ug siya makasulti ug 
tulo ka libo ka panultihon, ug ang iyang mga awit 
miabot ug usa ka libo ug lima.” Ang kalapad sa 
iyang kahibalo naglakip sa mga tanom ug mga ha- 
yop sa yuta, ug gipakita sa iyang mga panultihon, 
uban sa iyang mga sinulat diha sa mga basahon sa 
Ecclesiastes ug Awit ni Solomon, nga siya dunay 
lalom nga kahibalo bahin sa kinaiyahan sa tawo. 
(1Ha 4:29-34) Diha sa Ecclesiastes atong nahibalo- 
an nga siya namalandong pag-ayo aron makapla- 
gan ang “makapahimuot nga mga pulong ug ang 
pagsulat sa hustong mga pulong sa kamatuoran.” 
(Ecc 12:10) Nakasinati siya sa daghang butang, na- 
kig-uban siya taliwala sa mga timawa ug sa ha- 
langdong mga tawo, nakapaniid pag-ayo sa ilang 
kinabuhi, sa ilang buluhaton, sa ilang mga pag- 
laom ug mga tumong, ug sa mga kausaban sa 
kahimtang sa pagkinabuhi sa katawhan. Gituboy 
niya ang kahibalo sa Diyos ug ang iyang balaod, ug 
gipasiugda niya labaw sa tanan nga 'ang pagka- 
hadlok kang Jehova maoy sinugdanan sa kahibalo 
ug kaalam” ug ang tibuok nga obligasyon sa tawo 
mao 'ang pagkahadlok sa matuod nga Diyos ug ang 
pagtuman sa iyang mga sugo.'--Pr 1:7: 9:10, Ecc 
12:13, tan-awa ang ECCLESIASTES. 

Iyang Pagtipas Gikan sa Pagkamatarong. 
Samtang si Solomon nagpabilin sa matuod nga 
pagsimba kang Jehova, siya miuswag. Dayag 
iyang gipahayag ang iyang mga panultihon, ug gi- 
sulat ang mga basahon sa Ecclesiastes ug Ang 
Awit ni Solomon, ingon man labing menos ang usa 
sa mga Salmo (Sal 127), panahon sa iyang matinu- 
manong pag-alagad sa Diyos. Apan, si Solomon 
misugod sa pagsalikway sa balaod sa Diyos. Atong 
mabasa: “Ug gihigugma ni Haring Solomon ang 
daghang langyawng asawa lakip ang anak nga ba- 
baye ni Paraon, mga babayeng Moabihanon, Am- 
monhanon, Edomhanon, taga-Sidon ug Hitihanon, 
gikan sa mga nasod nga bahin kanila giingnan ni 
Jehova ang mga anak sa Israel: 'Dili gayod kamo 
makig-uban taliwala kanila, ug sila dili makig- 
uban taliwala kaninyo, sa pagkamatuod ilang iki- 
ling ang inyong kasingkasing sa pagsunod sa ilang 
mga diyos.” Ngadto kanila nga si Solomon miunong 
sa paghigugma kanila. Ug siya nakabaton ug pito 
ka gatos ka asawa, mga prinsesa, ug tulo ka gatos 

ka puyopuyo, ug ang iyang mga asawa inanayng 
nagpakiling sa iyang kasingkasing. Ug nahitabo sa 
natigulang na si Solomon nga ang iyang mga asa- 
wa nagpakiling sa iyang kasingkasing sa pagsunod 
sa ubang mga diyos, ug ang iyang kasingkasing 
wala mabug-os uban kang Jehova nga iyang Diyos 
sama sa kasingkasing ni David nga iyang amahan. 
Ug si Solomon misunod kang Astoret nga diyosa sa 
mga taga-Sidon ug kang Milcom nga dulumtanang 
butang sa mga Ammonhanon. Ug si Solomon mi- 
sugod sa pagbuhat kon unsay daotan sa mga mata 
ni Jehova, ug wala siya mosunod kang Jehova sa 
bug-os sama kang David nga iyang amahan. Maoy 
niadtong panahona nga si Solomon nagtukod ug 
usa ka hataas nga dapit alang kang Kemos nga du- 
lumtanang butang sa Moab didto sa bukid nga at- 
bang sa Jerusalem, ug alang kang Molek nga du- 
lumtanang butang sa mga anak ni Ammon. Ug 
ingon niadto ang iyang gibuhat alang sa tanan ni- 
yang langyawng asawa nga naghimog gipaaso nga 
halad ug naghalad ngadto sa ilang mga diyos.” 
--1Ha 11:1-8. 

Bisag nahitabo kini “sa natigulang na si So- 
lomon,” dili nato angayng hunahunaon nga ang 
iyang pagtipas maoy tungod sa pagkaangoango, 
kay batan-on pa si Solomon sa dihang milingkod 
siya sa trono, ug 40 ka tuig ang gitas-on sa iyang 
paghari. (1Cr 29:1, 2Cr 9:30) Wala isulti sa asoy 
nga gitalikdan sa bug-os ni Solomon ang pagsim- 
ba didto sa templo ug ang pagtanyag ug mga ha- 
lad didto. Lagmit gisulayan niya ang pagbuhat sa 
usa ka matang sa panagtapo sa pagtuo, aron pahi- 
mut-an ang iyang langyawng mga asawa. Tungod 
niini, “si Jehova nasuko kang Solomon, tungod kay 
ang iyang kasingkasing misimang gikan kang Je- 
hova nga Diyos sa Israel, ang usa nga nagpakita 
kaniya sa makaduha.” Gipahibalo ni Jehova si Solo- 
mon nga, ingong sangpotanan, Iyang langkaton 
ang gingharian gikan kaniya, apan dili sa adlaw ni 
Solomon, agig pagtahod kang David ug tungod sa 
Jerusalem. Apan buhaton niya kini sa mga adlaw 
sa anak nga lalaki ni Solomon, nga binlan lamang 
ang maong anak nga lalaki ug usa ka tribo (gawas 
sa Juda), ug ang maong tribo mao ang Benjamin. 
--1Ha 11:9-13. 

Mga magsusukol ni Solomon. Sukad niadto, 
gipatindog ni Jehova ang mga magsusukol kang 
Solomon, ilabina si Jeroboam sa tribo ni Epraim, 
kinsa sa kataposan nagkuha sa napulo ka tribo gi- 
kan sa pagkamaunongon sa trono sa panahon ni 
Rehoboam ug nagtukod sa amihanang gingharian 
nga gitawag ug Israel. Tungod sa iyang pagkakugi- 
han, ang batan-ong si Jeroboam gihimong pangu- 
lo ni Solomon alang sa pinugos nga pag-alagad sa 
balay ni Jose. Naghatag usab ug kasamok kang So- 

lomon mao si Hadad nga Edomhanon ug si Rezon 
nga kaaway ni David nga nahimong hari sa Sirya. 
--1Ha 11:14-40, 12:12-15. 

Ang pagtalikod ni Haring Solomon sa Diyos may 
daotang epekto sa pagmando ni Solomon. Nahimo 
kining malupigon, walay duhaduha tungod sa pag- 
kunhod pag-ayo sa panalapi gumikan sa kadako sa 
gasto sa iyang gobyerno, nga miusbaw pa gayod sa 
hilabihan. Dihay pagmulo usab taliwala niadtong 
nailalom sa pinugos nga pagtrabaho ug, walay du- 
haduha, taliwala usab sa ilang Israelinhong mga 
kapatas. Kay mitalikod sa pagsunod sa Diyos uban 
ang bug-os nga kasingkasing, wala na makadawat 
si Solomon ug panalangin ug kauswagan gikan 
kang Jehova o sa padayong kaalam sa pagmando 
diha sa pagkamatarong ug hustisya ug sa pagsul- 
bad sa mitunghang mga problema. Sama sa gisul- 
ti mismo ni Solomon: “Sa dihang ang mga mata- 
rong modaghan, ang katawhan managmaya, apan 
sa dihang ang daotan magamando, ang katawhan 
manghupaw.”---Pr 29:2. 

Ang pamatuod nga nahitabo kini nga kahimtang 
gipatin-aw pinaagi sa rekord kon unsay nahitabo 
wala madugay human mamatay si Solomon, sa di- 
hang nagmando si Rehoboam. Pinaagi sa manalag- 
nang si Ahias, ang Diyos nagpadalag mensahe 
kang Jeroboam, nga nagsulti kang Jeroboam nga 
ang Diyos maghatag kaniya ug napulo ka tribo ug 
kon sundon niya ang Iyang mga lagda, ang Diyos 
magtukod kaniya ug usa ka malungtarong banay, 
sama sa iyang gihimo kang David. Human niini, si 
Solomon nagtinguha sa pagpatay kang Jeroboam, 
kinsa mikalagiw ngadto sa Ehipto, diin niining hi- 
gayona nagmando ang usa ka manununod sa ama- 
han sa Ehiptohanong asawa ni Solomon. Si Jero- 
boam nagpabilin didto hangtod nga namatay si 
Solomon. Dayon siya nanguna sa katawhan sa pag- 
reklamo kang Rehoboam ug sa kataposan sa pagre- 
belde.---1Ha 11:26-40, 12:12-20. 

Bisag gitugotan ni Solomon ang iyang kasing- 
kasing nga motalikod kang Jehova, siya “natulog 
uban sa iyang mga katigulangan, ug gilubong sa 
Siyudad ni David nga iyang amahan.”---1Ha 11:43, 
2Cr 9:31. 

Si Jesus, Usa ka Legal nga Manununod ni 
Solomon. Gisubay ni Mateo ang mga kaliwat ni 
Solomon hangtod kang Jose, ang amaama ni Jesus, 
sa ingon nagpakita nga si Jesus may legal nga ka- 
tungod sa trono ni David pinaagi sa harianong ka- 
liwat. (Mat 1:7, 16) Gisubay ni Lucas ang linya sa 
kagikan ni Jesus hangtod kang Heli (lagmit ang 
amahan ni Maria) pinaagi kang Natan, kinsa maoy 
laing anak nga lalaki ni David ug Bat-seba ug busa 
pursoso nga igsoong lalaki ni Solomon. (Luc 3:23, 
31) Ang duha ka linya sa kaliwat nagtagbo diha 
kang Zorobabel ug Sealtiel ug misanga pag-usab 

ngadto sa duha ka linya sa kaliwat. (Mat 1:12, 13, 
Luc 3:27) Si Maria nga inahan ni Jesus maoy kali- 
wat pinaagi kang Natan, ug si Jose nga iyang ama- 
ama naggikan kang Solomon, busa si Jesus maoy 
kinaiyanhon ug legal nga kaliwat ni David, nga 
may bug-os nga katungod sa trono.---Tan-awa ang 
TALAAN SA KAGIKAN NI JESU-KRISTO. 

Kinahanglang Ampingan ang Kasingkasing. 
Sa dihang gihuptan ni Solomon ang usa ka “kasing- 
kasing nga masinugtanon,” nga maoy iyang giti- 
nguha sa sinugdan, siya nakabaton sa pag-uyon ni 
Jehova ug siya nagmauswagon. Apan ang iyang 
daotang sangpotanan nagpakita nga ang kahibalo, 
dakong katakos, o gahom, mga bahandi, ug kaban- 
tog dili maoy labing hinungdanong mga butang, 
ug nga ang pagtalikod kang Jehova maoy pagsalik- 
way sa kaalam. Tinuod ang kaugalingong tambag 
ni Solomon: “Labaw sa tanan nga pagabantayan, 
ampingi ang imong kasingkasing, kay niana naga- 
gikan ang mga tuboran sa kinabuhi.” (1Ha 3:9, Pr 
4:23) Ang iyang kahimtang nag-ilustrar sa pagka- 
malimbongon ug pagkadesperado sa kasingkasing 
sa makasasalang tawo, apan dugang pa, kini nag- 
pakita nga ang kinamaayohan sa mga kasingka- 
sing mahimong mahaylo kon dili huptan kanunay 
ang pagkamabinantayon. Ang paghigugma sa gi- 
higugma ni Jehova ug ang pagdumot sa iyang 
ginadumtan, ang pagpangita kanunay sa iyang 
pagtultol ug pagbuhat kon unsay makapahimuot 
kaniya, maoy usa ka seguradong panalipod.---Jer 
17:9, Pr 8:13: Heb 1:9, Ju 8:29. 

Mesiyanikong mga Tagna. Dunay daghang 
kaamgiran tali sa paghari ni Solomon ug sa paghari 
sa dakong Hari nga si Jesu-Kristo, ingon sa gitag- 
na sa Kasulatan. Sa daghang bahin ang pagmando 
ni Solomon, sa dihang siya nagmasinugtanon pa 
kang Jehova, maoy gamayng hulad sa Mesiyani- 
kong Gingharian. Si Jesu-Kristo, “nga labaw pa kay 
kang Solomon,” mianhi ingong tawo sa kalinaw o 
pakigdait, ug mopatim-awng gibuhat niya ang es- 
pirituwal nga buluhatong pagpanukod ilabina ang 
may kalabotan sa pagpasig-uli sa matuod nga pag- 
simba taliwala sa iyang dinihogang mga sumusu- 
nod diha sa dakong espirituwal nga templo ni Jeho- 
va. (Mat 12:42, 2Co 6:16; Ju 14:27: 16:33, Rom 
14:17, San 3:18) Si Solomon naggikan sa linya ni 
David, ingon man usab si Jesus. Ang ngalan ni So- 
lomon (gikan sa lintunganayng pulong nga nagka- 
hulogang “kalinaw o pakigdait”) mohaom sa hini- 
mayang si Jesu-Kristo ingong ang “Prinsipe sa 
Pakigdait.” (Isa 9:6) Ang iyang ngalang Jedidias 
(nga nagkahulogang “Hinigugma ni Jah”) nahiu- 
yon sa kaugalingong pulong sa Diyos bahin sa 
iyang Anak sa dihang gibawtismohan si Jesus: 
“Kini mao ang akong Anak, ang hinigugma, nga 
akong giuyonan.”---Mat 3:17. 

Ang Salmo 72 maoy usa ka pag-ampo alang sa 
pagmando ni Solomon: “Ang kabukiran magadala 
unta ug pakigdait ngadto sa katawhan . . . Sa iyang 
mga adlaw molambo ang matarong, ug ang kada- 
gaya sa pakigdait hangtod nga ang bulan mahanaw 
na. Ug aduna unya siyay mga sakop gikan sa usa 
ka dagat ngadto sa laing dagat [lagmit ang Medite- 
ranyo ug ang Pulang Dagat (Ex 23:31)] ug gikan sa 
Suba [sa Euprates] hangtod sa mga kinatumyan sa 
yuta.”--Sal 72:3-8. 

Diha sa Salmo 72:7 ("hangtod nga ang bulan 
mahanaw na”), ang Commentary ni Cook nag- 
ingon: “Kining tekstoha hinungdanon sa pagpama- 
tuod nga ang ideya bahin sa usa ka Hari kansang 
pagmando molungtad hangtod sa kataposan sa pa- 
nahon tin-awng anaa sa hunahuna sa Salmista. Ti- 
nong makita diha sa tibuok nga komposisyon ang 
Mesiyanikong kinaiyahan.” Ug bahin sa bersikulo 8, 
siya mikomento: “Ang gingharian maoy malukpa- 
non, nga moabot hangtod sa kinatumyan sa yuta. 
Ang pagpadako sa gingharian sa Israel ubos sa 
pagmando ni David ug Solomon igo na aron ipasi- 
ugda ang paglaom, ug tingali giisip kini sa Salmis- 
ta ingong usa ka pasalig sa katumanan niini, apan 
kon sabton ang nag-unang mga bersikulo kini nga 
pahayag bug-os Mesiyanikanhon.” 

Ang manalagna nga si Miqueas, diha sa usa ka 
tagna nga halos gidawat sa kadaghanan ingong 
Mesiyanikanhon, naghisgot sa mga kahimtang nga 
gihubit sa paghari ni Solomon, nga “ang Juda ug Is- 
rael nagpadayon sa pagpuyo sa kasegurohan, ang 
matag usa ilalom sa iyang kaugalingong paras ug 
ilalom sa iyang kaugalingong kahoyng igos, .. . sa 
tanang adlaw ni Solomon.” (1Ha 4:25: Miq 4:4) Ang 
tagna ni Zacarias (Zac 9:9, 10) nagkutlo sa Salmo 
72:8, ug si Mateo nagpadapat sa tagna ni Zacarias 
ngadto kang Jesu-Kristo.---Mat 21:4, 5. 


SOMER [gikan sa lintunganayng pulong nga 
nagkahulogang “bantay']. 

1. Usa ka kaliwat ni Aser kansang upat ka anak 
nga lalaki maoy mga hepe ug mga pangulo sa ba- 
nay. Ang laing espeling sa iyang ngalan maoy Se- 
mer.--1Cr 7:30, 32, 34, 40. 

2. Si Jehozabad, nga usa sa mga mipatay kang 
Haring Jehoas sa Juda, gipaila ingong usa ka anak 
nga lalaki ni Somer ug ni “Simrit nga babayeng 
Moabihanon.” (2Ha 12:21: 2Cr 24:26) Sa Hebreoha- 
non ang Somer maoy ngalan sa lalaki, samtang 
ang Simrit maoy ngalan sa babaye. Gituohan sa pi- 
pila nga si Somer mao ang amahan ni Jehozabad 
ug si Simrit mao ang iyang inahan. Hinunoa, si So- 
mer tingali maoy amahan ni Simrit. Kon mao kana, 
si Jehozabad maoy apo ni Somer, kay ang termi- 
nong “anak nga lalaki” sagad nagkahulogan nga 
kaliwat. 

SOPAK. Laing porma sa ngalan nga Sobak. 
— 1Cr 19:16, 18; tan-awa ang SOBAK. 


SOPATER [lagmit, Luwasa ang Amahan]. Usa 
ka Kristohanon nga taga-Berea nga nakig-uban 
kang Pablo sa Gresya sa panahon sa ikatulong mis- 
yonaryong panaw ni Pablo. Si Sopater maoy anak 
nga lalaki ni Piro ug lagmit mao ra usab si Sosipa- 
tro, kansang mga pangomosta gipadala ni Pablo 
ngadto sa Roma.---Buh 20:2-6, Rom 16:21. 


SOPERET [gikan sa lintunganayng pulong nga 
nagkahulogang “isip, ihap”]. Lagmit nga usa ka ka- 
tigulangan sa usa ka banay (“ang mga anak ni So- 
peret”) taliwala sa “mga anak sa mga alagad ni So- 
lomon” kinsa namalik gikan sa pagkadestiyero sa 
Babilonya. (Esd 2:55, Neh 7:57) Si Esdras nagbu- 
tang ug usa ka tinong artikulo una sa So-phe'reth, 
nga naghimo niini nga Has-sophe'eth, lagmit nag- 
kahulogang “ang eskriba.” Gituohan sa pipila nga 
ang mga anak ni Soperet maoy usa ka grupo sa 
mga eskriba o mga magkokopya. Ang mga kahulo- 
gan sa pipila sa ubang mga ngalan diha sa talaan 
mahimong magtumong sa usa ka matang sa traba- 
ho, samtang ang uban wala. 


SOREK, BUL-OGANANG WALOG SA. Ang 
dapit nga gipuy-an ni Delila diin si Samson gihaylo 
sa pagbutyag sa sekreto sa iyang kusog, ug kini mi- 
sangpot sa pagdakop, pagbuta, ug pagbilanggo ka- 
niya sa mga Filistehanon. (Huk 16:4-21) Gituohan 
nga kini mao ang Wadi es-Sarar (Nahal Soreq) nga 
mitadlas pakasadpan tabok sa Sepela ngadto sa Da- 
gat Mediteranyo. Ang ngalang Sorek, nga nag- 
kahulogang “Hamiling Pula nga Paras,” mopatim- 
awng napreserbar diha sa ngalang Khirbet Surig, 
mga 25 km (16 mi) sa K sa Jerusalem, nga nahi- 
mutang sa A nga kiliran sa Wadi es-Sarar ug at- 
bang sa Bet-semes. Ang dakong bahin niini nga re- 
hiyon, sama karong adlawa, lagmit angayan sa 
pagtikad ug mga parasan (usa ka posibleng gi- 
gikanan sa ngalan niini). Ang karomata sa mga 
Filistehanon nga gikargahan sa gibalik nga arka 
sa pakigsaad ngadto sa mga Israelinhon dayag 
nga misubay sa bul-oganang walog sa Sorek gikan 
sa Ekron diha sa dalan paingon sa Bet-semes.--- 1Sa 
5:10; 6:10-12. 


SOSIPATRO [Pagluwas sa Amahan]. Usa ka 
kauban ni Pablo sa panahon nga siya didto sa Co- 
rinto, kinsa gihubit sa apostol nga “akong paryente,' 
ug kansang mga pangomosta gipadala gikan sa Co- 
rinto diha sa sulat ni Pablo ngadto sa mga taga- 
Roma. (Rom 16:21) Lagmit nga siya mao ra usab si 
Sopater nga gihisgotan sa Buhat 20:4 nga nakig- 
uban kang Pablo didto sa Gresya. 

SOSTENES [gikan sa lintunganayng mga pu- 
long nga nagkahulogang “luwas” ug “kusog"]. Ang 
nagadumalang opisyal sa sinagoga sa Corinto sa 
panahon sa pagduaw ni Pablo sa Corinto, lagmit 
ang manununod ni Crispo, kinsa nahimong Kristo- 
hanon. Sa dihang si Prokonsul Galio midumili sa 
paghusay sa sumbong sa mga Hudiyo batok sa re- 
lihiyosong pagtulon-an ni Pablo, ang panon sa ka- 
tawhan nagdakop kang Sostenes ug nagbun-og ka- 
niya. Ang pipila ka manuskrito nag-ingon nga ang 
panon sa katawhan gilangkoban sa batok-Hudiyong 
“mga Grego”; ang uban naghubad niini nga “mga 
Hudiyo.” Apan, kining duha maoy pulos mga sinal- 
ot, sanglit ang tulo ka labing karaang mga manus- 
krito wala mag-asoy kanato kon unsa nga grupo 
ang miatake kang Sostenes.---Buh 18:8, 12-17. 

Posible nga kining dili-maayong kasinatian nga 
naagoman ni Sostenes mitultol sa pagkakabig kani- 
ya sa Kristiyanidad ug sa ulahing pagpakig-uban 
kang Pablo didto sa Efeso, kay diha sa mga pango- 
mosta sa sinugdanan sa iyang unang sulat ngadto 
sa mga taga-Corinto, si Pablo naglakip sa usa ka 
Sostenes (usa ka dili-kaayo komon nga Gregong 
ngalan), nga naghisgot kaniya nga “atong igsoon.” 
--1Co 1:1. 


SOTAI. Usa sa mga alagad ni Solomon kansang 
mga anak namalik sa Jerusalem uban kang Zoroba- 
bel niadtong 537 W.K.P.---Esd 2:55, Neh 7:57. 


SUA. Gikan sa tribo ni Aser, ang unang gitala 
nga anak nga lalaki ni Zopa. Usa siya sa mga pa- 
ngulo sa banay sa amahan taliwala sa 26,000 ka pi- 
nili, maisog, ug gamhanang mga tawo sa kasunda- 
lohan sa Israel.-- 1Cr 7:30, 36, 40. 


SUAL [Irong Ihalas]. 

1. Anak nga lalaki ni Zopa, usa ka pangulo sa tri- 
bo ni Aser.— 1Cr 7:36, 40. 

2. Usa ka rehiyon nga gilangkit sa Opra, lagmit 
nahimutang dapit sa A sa Mikmas. Ang mga Filis- 
tehanon nga nagkampo sa Mikmas mihimog mga 
pagpanulong ngadto sa Sual. (1Sa 13:16, 17) Ang 
tukmang nahimutangan niini wala mahibaloi. 


/ 


SUBA. Ang Hebreohanong termino nga na-har 
nagtumong sa usa ka suba, nga mao, usa ka da- 
kong tubig nga padayong nagaagos agi sa usa ka 
kinaiyanhong agosanan. Sa kasukwahi, ang lugot, o 
bul-oganang walog (Heb., na chal), sagad mahub- 
san apan usahay may kusog nga bul-og sa tubig. 
Lakip sa pangunang mga suba nga gihisgotan sa 
Bibliya mao ang Hidekel (Tigris), Euprates, Jordan, 
Abana, ug Parpar. (Gen 2:14, 2Ha 5:10, 12) Ang 
Nilo, bisan tuod wala tawga nianang ngalana, gita- 
wag ingong yer” (usahay ye'ohr'), nga gisabot 
nga nagkahulogan usab ingong usa ka sapa o kanal 

(Isa 33:21) o usa ka punog-tubig nga tunel o kanal. 
(Job 28:10) Mailhan sa konteksto kon ang mga ter- 
minong ye'or' o ye'ohr' nagtumong ba sa Nilo, busa 
ang ngalang Nilo makita diha sa mga hubad sa Bib- 
liya.--Gen 41:17, 18. 

Ang “suba sa Ehipto” (Gen 15:18) lagmit mao ra 
ang “bul-oganang walog sa Ehipto.”--Num 34:5, 
tan-awa ang SIHOR. 

Ang Euprates sagad gitawag lamang nga “Suba.” 
(Jos 24:2, 3: Esd 8:36, Isa 7:20; 27:12, Miq 7:12) 
Ingong kinatas-an ug labing importanteng suba sa 
HK sa Asia, ang Euprates mao ang “dakong suba” 
alang sa mga Hebreohanon. (Gen 15:18) Busa, ang 
pagtawag niini ingong “Suba” dili makapalibog. 

Si Haring David, uban sa tabang ni Jehova, naka- 
himo sa pagpasangkad sa mga utlanan sa Yutang 
Saad hangtod sa Euprates. (1Cr 18:3-8) Mahitu- 
ngod sa iyang anak nga lalaking si Solomon, kini gi- 
ingon: “Aduna unya siyay mga sakop gikan sa usa 
ka dagat ngadto sa laing dagat ug gikan sa Suba 
[Euprates] hangtod sa mga kinatumyan sa yuta.” 
(Sal 72:8) Sa tagna ni Zacarias kining mga pulonga 
gisubli ug nagpunting sa tibuok-yutang pagmando 
sa Mesiyas.---Zac 9:9, 10, itandi ang Dan 2:44, Mat 
21:4, 5. 

Ang unang suba nga gihisgotan sa Bibliya mao 
ang suba nga mopatim-awng naggikan sa Eden ug 
nagpatubig sa tanaman nga gitagana ni Jehova 
ingong puloy-anan ni Adan ug Eva. Kining subaa 
nabahin sa upat ka tinubdan, nga nahimo usab 
nga mga suba, ang Pison, Gihon, Hidekel, ug ang 
Euprates. Ang mga rehiyon (Havila, Cus, ug Asir- 
ya) nga gihisgotan maylabot niining upat ka suba 
naglungtad sa yugto human sa Lunop. (Gen 2:10- 
14) Busa mopatim-aw nga ang magsusulat niini 
nga asoy, si Moises, migamit ug mga termino nga 
pamilyar sa iyang adlaw aron ipaila ang nahimuta- 
ngan sa tanaman sa Eden. Tungod niini, dili-tinong 
maestablisar kon ang gihisgotang mga agianan sa 
tubig sa Pison, Gihon, ug Hidekel nagtumong ba sa 
yugto human sa Lunop o sa yugto sa wala pa ang 
Lunop. Kon ang gihubit nagpunting sa panahon 
nga wala pa ang Lunop, ang Lunop lagmit maoy 
nakapausab sa mga agianan sa tubig niini nga mga 
suba. Apan kon ang gihubit nagpunting sa yugto 
human sa Lunop, ang ubang kinaiyanhon nga mga 
panghitabo, sama sa mga linog, tingali maoy naka- 
pausab niini nga mga agianan sa tubig sukad pa 
kaniadto, maong dili na mailhan ang pipila niini. 

Mahulagwayong Paggamit. Ang mga suba 
nagsilbing proteksiyon batok sa mosulong nga mga 
kaawayng kasundalohan ug hinungdanon kaayo 
sa pagdepensa diha sa pipila ka siyudad, sama sa 
Babilonya. Apan ang Jerusalem walay suba nga 
magamit ingong kinaiyanhong pangdepensa. Bi- 
san pa niana, si Jehova nga Diyos gihubit ingong 

tinubdan sa dakong suba sa panalipod nianang 
siyudara. Ang mga kaaway nga sama sa usa ka pa- 
non sa sakayang ginaoran nga tingali mosulong ba- 
tok sa Jerusalem makaagom ug katalagman.--Isa 
33:21, 22, tan-awa ang SAKAYANG GINAORAN. 

Ang makatalagmanong pagbaha sa usa ka suba 
gigamit sa paghawas sa pagsulong sa mga kaa- 
wayng kasundalohan.---Isa 8:7. 

Ang tubig hinungdanon alang sa kinabuhi, ug si 
Jehova gihisgotan ingong Tuboran sa buhi nga tu- 
big. (Jer 2:13) Apan ang apostatang mga Israelin- 
hon miliso sa ilang pagtagad ngadto sa Ehipto ug 
Asirya. Busa si Jehova, pinaagi sa iyang manalag- 
na nga si Jeremias, miingon: “Unsay labot nimo sa 
dalan sa Ehipto aron sa pag-inom sa mga tubig sa 
Sihor? Ug unsay labot nimo sa dalan sa Asirya aron 
sa pag-inom sa mga tubig sa Suba? . . . Nan, hiba- 
loi ug tan-awa nga ang imong pagbiya kang Jeho- 
va nga imong Diyos maoy butang nga daotan ug 
mapait.” (Jer 2:18, 19) Dayag nga ang mga tubig 
gikan sa tawhanong mga tinubdan nga gilantaw 
ingong hinungdanon sa paglungtad sa usa ka tawo 
gihisgotan usab diha sa Pinadayag 8:10 ug 16:4. 

Bahin sa “suba sa tubig sa kinabuhi” (Pin 22:1), 
tan-awa ang KINABUHI (Suba sa Tubig sa Kinabuhi). 


SUBAEL [Ang Diyos Nagbihag]. 

1. Kaliwat ni Levi pinaagi sa anak nga lalaki ni 
Moises nga si Gersom. Ang laing porma niini nga 
ngalan maoy Sebuel.--I1Cr 24:20, 26:24: tan-awa 
ang SEBUEL Num. 1. 

2. Anak nga lalaki ni Heman, gitawag usab ug 
Sebuel.--1Cr 25:4, 20; tan-awa ang SEBUEL Num. 2. 


SUBA SA EHIPTO. Si Jehova nagsaad nga 
ang binhi ni Abraham pagahatagan sa yuta nga 
“gikan sa suba sa Ehipto” hangtod sa Suba sa 
Euprates. (Gen 15:18) Gisabot sa kadaghanang ko- 
mentarista nga ang “suba sa Ehipto” nagtumong sa 
“bul-oganang walog sa Ehipto” nga karon gituo- 
hang mao ang Wadi el-“Arish sa Peninsula sa Sinai, 
nga moagos ngadto sa Dagat Mediteranyo nga mga 
150 km (90 mi) sa S sa Port Said. (Tan-awa ang 
EHIPTO, BUL-OGANANG WALOG SA.) Diha sa 1 Cronicas 
13:5 mabasa sa pipila ka hubad ang “suba [shi- 
chohr'] sa Ehipto” (NW, La, AT), ug lagmit nga kini 
nagtumong usab sa Wadi el-“Arish. Apan ang laing 
posibilidad mao nga kining duha ka teksto nagtu- 
mong sa usa ka sanga sa Nilo.---Tan-awa ang SI- 
HOR. 


SUBING. Ang Hebreohanong pulong niini nga 
shalish daw may kalangkitan sa lintunganayng 
pulong nga nagkahulogang “tulo.” (Itandi ang Ex 
14:7, ftn sa Rbi8.) Busa, ang plural nga pormang 
shalishim' sa 1 Samuel 18:6 gihubad sa lainlaing 
paagi ingong “mga tulonggon nga tulo ang kuldas” 

(Ro), “tuloy-kuldas nga mga tulonggon” (Yg), ug 
ingon sa gipaboran sa pipila ka modernong mga 
leksikon o diksiyonaryo, “mga subing” (NW). Ang 
konteksto niini nga bersikulo nagpasabot nga kini 
gaan ra nga tulonggon, kay kini gipatugtog sa ka- 
babayen-an sa Israel samtang sila nanag-awit ug 
nanagsayaw sa pagsaulog sa mga kadaogan ni Ha- 
ring Saul ug ni David.-- 1Sa 18:6, 7. 


SUCATIHANON. Usa ka Kenihanong banay 
sa mga eskriba nga nagpuyo sa Jabez.-- 1Cr 2:55. 


SUCOT [Mga Balongbalong]. 

1. Usa ka dapit diin, human sa iyang pagpakig- 
kita kang Esau, si Jacob nagtukod ug usa ka balay 
alang sa iyang kaugalingon ug naghimog mga ba- 
longbalong o inatopan nga mga kuwadra alang sa 
iyang panon sa kahayopan, sa ingon namugna ang 
ngalang Sucot. (Gen 33:16, 17) Sa dihang giingon 
nga ang Sekem, ang dapit nga iyang sunod gihuno- 
ngan, “anaa sa yuta sa Canaan,” gipaila niini nga 
ang Sucot wala mahimutang sa sentro sa Canaan. 
--Gen 33:18. 

Ang ubang mga teksto nagpakita usab nga nahi- 
mutang kini sa S sa Suba sa Jordan, sanglit kini ti- 
ngali nagtumong sa samang dapit. Busa ang Sucot 
gihisgotan nga usa sa mga siyudad diha sa panu- 
london sa tribo ni Gad, sa S sa Jordan. (Jos 13:24, 
25, 27) Si Gideon, sa dihang naggukod sa nahibi- 
ling kasundalohan sa Midian, mitabok sa Jordan ug 
miabot sa Sucot, diin ang mga prinsipe sa siyudad 
wala mohatag ug pagkaon alang sa iyang kasunda- 
lohan, sama sa gihimo sa mga tawo sa kasikbit nga 
Penuel. Sa iyang pagbalik, gikuha ni Gideon ang 
mga ngalan sa 77 ka prinsipe ug sa mga ansiyano 
sa Sucot (nga nagpakitang usa kini ka dako nga 
siyudad) ug gisilotan sila tungod kay wala sila mo- 
paluyo sa iyang pagpakiggubat nga tinultolan sa 
Diyos. (Huk 8:4-16) Sa dihang ang templo gitukod 
ni Solomon, ang mga butang nga tumbaga gihul- 
ma didto sa Distrito sa Jordan, taliwala sa Sucot ug 
sa Zaretan.-- 1Ha 7:46. 

Pinasukad niining maong mga teksto, ang Sucot 
sagad nga gituohan nga mao ang usa ka dapit did- 
to sa o duol sa Tell Deir ‘Alla (gitawag ug Sukkot ka- 
rong adlawa), mga 5 km (3 mi) sa S sa Suba sa Jor- 
dan ug A lamang ug diyutay sa Jabok sa dapit diin 
kini miagos gikan sa kabungtoran. Ang haduol nga 
Tell el-Ekhsas lagmit nagpreserbar sa orihinal nga 
ngalan, kay kini mao ang Arabiko nga katumbas 
sa Hebreohanong Sucot. Ang Tell Deir ‘Alla nag- 
umbaw sa usa ka tabunok nga patag nga lagmit 
mao “ang ubos nga patag sa Sucot” nga gihisgotan 
sa Salmo 60:6, 108:7. 

2. Ang unang dapit nga gihisgotang gihuno- 
ngan sa mga Israelinhon sa ilang pagpanaw pai- 
ngon sa Pulang Dagat. (Ex 12:37) Sanglit ang nahi- 

mutangan sa Rameses, ang dapit diin nagsugod 
ang pagpanaw, ug nianang sa Etam, ang dapit nga 
gikampohan human sa Sucot, wala na mahibaloi 
karong adlawa, ang nahimutangan sa Sucot dili 
usab matino. (Ex 13:20) Bisan pa man, ikaingon 
nga ang Sucot dayag nga maoy usa ka adlaw nga 
panaw (32 ngadto sa 48 km, 20 ngadto sa 30 mi) 
gikan sa Kamingawan sa Etam, nga gituohang mo- 
abot ubay sa amihanan-kasadpang kiliran sa Pe- 
ninsula sa Sinai. 


SUCOT-BENOT [Mga Balongbalong ni Benot]. 
Usa ka bathala nga gisimba sa mga Babilon- 
yanhon nga gidala sa hari sa Asirya ngadto sa 
mga siyudad sa Samaria human madestiyero niya 
ang mga Israelinhon sa napulo-ka-tribong gingha- 
rian. (2Ha 17:30) Ang pipila ka eskolar nagtuo 
nga ang ngalang “Sucot-benot” maoy Hebreoha- 
nong porma sa Sarpanitu, ang asawa ni Merodak 
(Marduk). Ang uban mipalabi sa pagtuo nga siya 
mao si Merodak, o Marduk, tungod kay ang nga- 
lan nga “Sucot-benot” lagmit maoy Sakut(h) ban”- 
wat(h), nga nagkahulogang “ang Magtatambag, 
Maglalalang sa Yuta.” Kini nga titulo gisabot nga 
mapadapat kang Merodak, kinsa giisip sa mga Ba- 
bilonyanhon ingong maglalalang sa kalibotan. 


SUDLANAN. Mga galamiton nga ang pipila 
adunay taklob (Num 19:15), nga kasudlan ug mga 
likido o uga nga mga pagkaon ug mga butang. 
(1Ha 17:10, Est 1:7: Jer 40:10) Daghan niini ang 
gama sa yutang-kulonon, kahoy, metal, o bato. 
(Lev 6:28; 15:12, Num 7:85: 1Ha 10:21; Mat 26:7) 
Ang komon nga mga sudlanan naglakip sa mga ba- 
nga ug mga “panaksan” (Isa 22:24), mga puntil o 
mga sako (Gen 42:25, Hag 1:6), mga bukag (Mar 8: 
19, 20, 2Co 11:33), panit nga mga sudlanan (Huk 
4:19: Luc 5:37, 38), ug mga timba.--Num 24:7, Ju 
4:11: tan-awa ang GALAMITON. 

Mga Tadyaw, Banga, ug mga Tibod. Ang 
tadyaw o banga, nga sagad lawom nga silindrong 
sudlanan nga may usa, duha, o upat pa gani 
ka kuptanan, kasagaran maoy mga kulonon (Isa 
30:14, Lam 4:2) ug usahay, gama sa bato. (Ju 2:6) 
Ang komon nga banga sa panahon sa mga gingha- 
rian sa Juda ug Israel lagmit maoy mga 65 sm 
(25 pul.) ang gitas-on nga may diyametro nga mga 
40 sm (16 pul.). Ang ubang mga banga adunay 
mga bukilya. (2Ha 4:2) Ang mga tadyaw o banga 
lagmit ipatong diha sa usa ka tungtonganan (Lev 
11:35) ug gigamit ingong sudlanan sa mga likido 
sama sa tubig o lana (1Ha 18:33, 2Ha 4:2), ug ang 
dagkong mga tadyaw gigamit ingong mga sudla- 
nan sa bino. (1Sa 10:3: 25:18, 2Sa 16:1; Jer 13:12) 
Dugang pa ang ugang mga butang, sama sa hari- 
na, ibutang usab diha sa mga tadyaw. (1Ha 17:12) 
Usahay ang mga dokumento, lakip sa mga sulat- 

kalig-onan sa pagpalit, tipigan diha sa mga banga 
nga kulonon o mga sudlanan. (Jer 32:13-15) Dag- 
hang karaang mga manuskrito ang napreserbar ni- 
ining paagiha diha sa mga banga sa dapit sa Qum- 
ran duol sa Patayng Dagat, nga lakip niini nga mga 
manuskrito mao ang nabantog nga Linukot nga Ba- 
sahon ni Isaias sa Patayng Dagat. 

Ang mga tibod sa tubig (1Sa 26:11, 12, 16; 1Ha 
19:6) ug mga tibod (1Sa 10:1, 1Ha 14:3, 2Ha 9:3: Jer 
19:1, 10) sagad maoy mga kulonon. 

Mga Panaksan, Pinggan, ug mga Bandi- 
hado. Ang mga panaksan gigamit ingong mga 
sudlanan sa mga likido sama sa bino (Am 
6:6), gatas (Huk 5:25), ug tubig (Huk 6:38). Kini 
maoy gama sa yutang-kulonon, bato, ug metal. 
Ang ubang pangbangkete nga mga panaksan maoy 
mga seramik. Ingon sa gipakita sa mga nadiskobre- 
han sa mga arkeologo, sa mga adlaw sa mga ging- 
harian sa Juda ug Israel, ang seramik nga mga pa- 
naksan nag-aberids ug mga 20 sm (8 pul.) ang 
gitas-on, may diyametro sa sulod nga bahin nga 
mga 40 sm (16 pul.), ug usahay may upat ka kup- 
tanan. Kon itandi sa mga panaksan, ang mga ping- 
gan ug mga bandihado magbaw ra.--Ex 25:29, 
37:16, Num 4:7, 7:84, 85; Mat 14:8, 11, Mar 6:25, 28. 

Mga Kopa. Ang kopa, nga medyo gamayng 
sudlanan nga gigamit sa pag-inom ug mga likido, 
sagad gama sa yutang-kulonon, bisan tuod usahay 
gama sa metal. (Pr 23:31: Jer 35:5, Mar 9:41) Ang 
ubang mga kopa giumol nga sakar kaayo sa kamot 
sa dihang gunitan. Sagad kini mabaw nga mga pa- 
naksan nga walay mga gunitanan. Kadtong adunay 
mga gunitanan mahimong gamiton usab ingong 
mga kabo. 

Mahulagwayong Paggamit. Gipakita sa mag- 
titigom nga inigkamatay sa usa ka tawo “magupok 
ang banga sa tubod.” Lagmit kini nga banga mao 
ang kasingkasing, nga inigkamatay mohunong sa 
pagdawat ug pagpasa sa dugo ngadto sa tibuok la- 
was. Kini mahimong walay pulos sama sa nabuak 
nga banga nga dili na kasudlan ug tubig. Dugang 
pa, ang utok nga maoy gitumong sa mahulagwa- 
yong pagkahubit ingong usa ka “panaksang bula- 
wan” (dayag nga mao ang bagolbagol diin ang utok 
anaa niini), mohunong sa pag-obra, nga samag 'na- 
buak. —Ecc 12:6, 7. 

Mga sudlanan. Ang Kasulatan sagad naghis- 
got sa mga tawo ingong mga sudlanan. (Buh 9:15) 
Ang mga Kristohanon maoy huyang nga kulonong 
mga sudlanan nga gipiyalan ug mahimayaong ba- 
handi, ang ministeryo. (2Co 4:7) Ang mga babaye 
gitawag ingong “sudlanan nga mas mahuyang.” 
Busa, pinaagi sa pagtagad sa pisikal ug biolohikal 
nga mga limitasyon sa ilang mga asawa, sama 
sa gibuhat ni Jehova diha sa Balaod nga gihatag 

ngadto sa Israel (Lev 18:19: 20:18), ang Kristoha- 
nong mga bana molihok “sumala sa kahibalo, nga 
maghatag kanila ug kadungganan samag ngadto sa 
usa ka sudlanan nga mas mahuyang, ang babaye.” 
--1Pe 3:7. 

Ang usa ka tawo angayng magpabiling bu- 
lag gikan sa mga sudlanan nga “dili dungganon” 
(mga tawong wala mogawi sa hustong paagi) ug 
magkinabuhi nga uyon sa kabubut-on ni Jehova. 
Busa siya mahimong “sudlanan alang sa katuyoang 
dungganon, binalaan, mapuslanon sa iyang tag- 
iya, andam alang sa tanang maayong buhat.” (2Ti 
2:20, 21) Tungod kay si Jehova wala dayon magpa- 
hamtang ug kalaglagan batok sa “mga sudlanan sa 
kapungot,” nga mao ang mga tawong daotan, nata- 
gan-an ug kaluwasan ang mga tawong hustong na- 
kiling sa pagkamatarong tungod kay kini naghatag 
kanilag panahon nga maumol ingong “mga sudla- 
nan sa kaluoy.”---Rom 9:17-26. 

Kopa. Ang kopa sagad gigamit ingong simbo- 
lo sa panimalos o sa kasuko sa Diyos. Gikan sa ma- 
ong kopa mahimong paimnon ang mga tawong da- 
otan, mga siyudad, o bisan ang mga katawhan ug 
mga kanasoran. (Sal 11:6; 75:8; Isa 51:17, 22; Jer 
25:12-29; 51:41; Lam 4:21; Pin 14:9, 10; 16:19; 18: 
5-8) Pananglitan, ang karaang Babilonya gipakasa- 
mag usa ka “kopang bulawan diha sa kamot ni Je- 
hova,” nga gikan niana ang daghang kanasoran 
napugos sa pag-inom sa mapait nga bino sa kapil- 
dihan.—Jer 51:7. 

Sa dihang nagsingabot ang kalaglagan sa Jerusa- 
lem, ang mga molupyo gisultihan nga ang mga 
tawo dili “maghatag kanila sa kopa sa paghupay 
aron imnon tungod sa amahan sa usa ug tungod sa 
inahan sa usa.” Lagmit kini nagtumong sa usa ka 
kopa sa bino nga gipainom sa usa ka tawong nag- 
balata tungod sa kamatayon sa iyang mga ginika- 
nan.--Jer 16:5-7, itandi ang Pr 31:6. 

Ang simbolikong “kopa” nga gibubo ni Jehova 
alang kang Jesu-Kristo nagtumong sa Iyang kabu- 
but-on alang kang Jesus. Sa walay duhaduha tu- 
ngod sa dakong kabalaka ni Kristo nga ang iyang 
kamatayon ingong usa ka tawo nga gisumbong sa 
pagpasipala ug pag-alsa makahatag gayod ug kau- 
lawan sa Diyos, si Jesus miampo nga kon mahimo 
isaylo unta kining “kopa” gikan kaniya. Bisan pa ni- 
ana, andam siya nga magpasakop sa kabubut-on ni 
Jehova ug imnon kana. (Mat 26:39, 42: Ju 18:10, 11) 
Ang gihatag ni Jehova nga bahin, o “kopa,” alang 
kang Jesus nagkahulogan nga dili lamang si Jesus 
makasinati ug pag-antos kondili siya usab makasi- 
nati ug bawtismo ngadto sa kamatayon ug nga hu- 
man niana siya mabanhaw ngadto sa imortal nga 
kinabuhi sa langit. (Luc 12:50, Rom 6:4, 5: Heb 5:7) 
Busa, kadto usab mao “ang kopa sa dakong kaluwa- 
san” alang kang Kristo. (Sal 116:13) Uyon sa kabu- 

but-on sa Diyos, ang “kopa” nga gihatag kang Jesu- 
Kristo nga iyang imnon gipakig-ambit usab niya sa 
“gamayng panon,” ang iyang kaubang mga manu- 
nunod sa Gingharian.--Luc 12:32, Mar 10:35-40. 


SUGA. Tan-awa ang Banwag, SUGA. 


SUGNOD. Sa literal, “pagkaon” alang sa kalayo. 
(Isa 9:5, 19, Eze 15:4) Ang uling (Isa 47:14: Ju 
18:18), kahoy (Jos 9:27: Isa 44:14-16: Jer 7:18), ti- 
kog (Job 41:20), sampinit (Ecc 7:6), ingon man ang 
paras (Eze 15:6), maoy lakip sa mga sugnod nga es- 
pesipikong gihisgotan sa Bibliya. Dugang pa, ang 
lana sa olibo mao ang sagad nga gigamit ingong 
pangpasiga sa mga lampara. (Ex 27:20, Mat 25: 
3, 4) Ang kahoy o ang uling niini lagmit mao ang 
pangunang sugnod sa mga Israelinhon. Ingong 
pangpainit ang uling sagad nga halingon diha sa 
usa ka bagahan. (Jer 36:22) Sa ubang mga higayon 
kini halingon nga dili gamitag bagahan, sa walay 
duhaduha sama niadtong gihimo ni Jesu-Kristo hu- 
man sa iyang pagkabanhaw sa dihang siya nagluto 
ug pamahaw ibabaw sa hinaling nga uling.--Ju 21: 
9, 10; tan-awa ang ULING. 

Aron ihulagway ang kagrabe sa paglikos sa Jeru- 
salem, si Ezequiel gisugo sa paggamit ug kinali- 
bang sa tawo ingong sugnod, apan sa dihang siya 
midumili, si Jehova mitugot kaniya nga mogamit 
na lang ug kinalibang sa baka. (Eze 4:8, 12-15) Bi- 
san tuod ang uga nga kinalibang sa baka sa pagka- 
karon gigamit sa pipila ka tawo sa Tungang Sidla- 
kan tungod sa kanihit sa kahoy, kini wala gayod 
magpasabot nga kini naandang gigamit sa mga Is- 
raelinhon, ilabina nga ang karaang Palestina mas 
bagag kakahoyan kay sa pagkakaron. 


SUHA [Gahong]. Igsoong lalaki ni Kelub diha sa 
tribo ni Juda.— 1Cr 4:11. 


SUHAM, SUHAMNON [Kang (Iya ni) Su- 
ham]. Ang bugtong anak nga lalaki ni Dan nga gi- 
hisgotan sa Bibliya. Siya maoy katigulangan sa 
mga Suhamnon, nga mao lamang ang tribonhong 
banay nga natala alang sa Dan ug mikabat ug 
64,400 sa kataposan sa 40-ka-tuig nga paglatagaw 
sa kamingawan. (Num 26:42, 43) Siya gitawag ug 
Husim sa Genesis 46:23. 


SUHOL. Kasagaran, kini mao ang ibayad ngad- 
to sa mga mamumuo bugti sa ilang trabaho o mga 
serbisyo. (Lev 19:13) Ingong usa ka berbo, ang 
'pagsuhol' nagpasabot sa pagpatrabaho sa usa ka 
tawo (Mat 20:1) o sa pag-abang sa usa ka butang. 
(Ex 22:14, 15, Buh 28:30) Ang “suhol” popareho ra 
ug kahulogan sa “ganti.” Pananglitan, ang suhol o 
ganti ni Haring Nabucodonosor tungod sa iyang 
pag-alagad ingong tigpahamtang ug silot ni Jeho- 
va sa paglaglag sa Tiro mao ang pagsakop sa Ehip- 

to ug ang pag-agaw sa tanang bahandi niini. (Eze 
29:18, 19; tan-awa usab ang Ru 2:12, Isa 61:8, 
62:11.) Ingong katumanan sa Zacarias 11:12, si Ju- 
das Iskariote nakadawat ug 30 ka pirasong plata gi- 
kan sa mga saserdote (kon siklo, 866) ingong “su- 
hol” sa pagbudhi kang Jesu-Kristo. (Mat 26:14-16, 
27:3-10: Buh 1:18: tan-awa ang Hirr.) Dugang pa, 
ang “suhol” usahay magpasabot ug “balos.” “Ang 
suhol nga ginabayad sa sala mao ang kamatayon.” 
--Rom 6:23, tan-awa usab ang Sal 109:20, Isa 65: 
6, 7. 

Ang suhol ibayad dili lamang pinaagig salapi o 
plata (2Cr 24:11, 12, 25:6) kondili usab pinaagig bi- 
nuhing mga hayop, mga abot sa uma, ug uban pa. 
Ang suhol ni Jacob alang sa 14 ka tuig nga pagtra- 
baho mao ang iyang duha ka asawa, si Lea ug si Ra- 
quel. Dugang pa, siya nag-alagad ug unom ka tuig 
alang sa gikasabotan nga bahin sa panon sa mga 
hayop ni Laban. (Gen 29:15, 18, 27: 31:41) Si Lea, sa 
dihang iyang gihatag ang mandragora sa iyang 
anak ngadto kang Raquel, 'nagsuhol' kang Jacob 
nga makigrelasyon kaniya, ug tungod niini siya 
naghisgot sa anak nga lalaki nga natawo kaniya 
ingong “suhol sa usa ka sinuholan.” (Gen 30:14-18) 
Sa panahon sa yutan-ong ministeryo ni Jesus, ang 
naandang inadlaw nga suhol alang sa mga mamu- 
muo sa uma maoy usa ka denario (s0.74).---Mat 
20:2. 

Ang balaod sa Diyos ngadto sa Israel naglatid 
nga ang sinuholang mga mamumuo pagabayran 
pagkatapos sa tibuok adlaw nga pagtrabaho. (Lev 
19:13, Deu 24:14, 15) Gihukman pag-ayo sa Kasu- 
latan kadtong naglimbong sa mga suhol sa sinuho- 
lang mga mamumuo.---Jer 22:13, Mal 3:5, San 5:4. 

Ang pag-amping gikinahanglan sa dihang mag- 
suhol sa uban aron maseguro nga kadtong gisuho- 
lan may katakos sa buluhaton. Busa ang proverbio 
nag-ingon: “Ang nagasuhol sa usa ka hungog o ang 
nagasuhol sa mga lumalabay maoy ingon sa usa ka 
magpapana nga nagapataroy sa tanang butang.” 
—?Pr 26:10. 

Ang pagkamaabiabihon ug ang materyal nga ta- 
bang nga gihatag ngadto niadtong eksklusibong 
nagdeboto sa ilang kaugalingon alang sa mga inte- 
reses sa putling pagsimba mahimong tawgong su- 
hol nga angay kanila, sumala sa prinsipyo: “Ang 
mamumuo takos sa iyang suhol.” (Luc 10:7: 1Ti 5: 
17, 18) Ang mga ikapulo sa mga Israelinhon maoy 
suhol sa mga Levihanon alang sa ilang pag-alagad 
diha sa sangtuwaryo. (Num 18:26, 30, 31) Sa laing 
bahin, ang matarong nga baroganan uban sa Di- 
yos, ug ang kinabuhing walay kataposan, dili iha- 
tag ingong mga suhol ngadto niadtong nag-alagad 
sa Diyos, kay kini maoy mga gasa gumikan sa dili- 
takos nga kalulot sa Diyos pinaagi kang Jesu-Kristo 
tungod kay ang Iyang mga alagad nagpasundayag 


SUKA 


ug pagtuo sa halad lukat ni Kristo.--Rom 4:2-8, 
6:23. 

Tungod kay gipasagdan man ang sangtuwaryo 
sa mga adlaw sa manalagnang si Haggeo, gihikaw 
ni Jehova ang iyang panalangin mao nga kadtong 
nagpasuhol sa ilang kaugalingon nagpasuhol alang 
“sa puntil nga may mga buslot,” sa ato pa, ang su- 
hol nga nadawat gamay ra kaayo ug dali nga gas- 
tohon. (Hag 1:3-6) Ug unya, maylabot sa mga ad- 
law sa wala pa ipasig-uli ang templo, si Jehova 
pinaagi kang Zacarias miingon: “Kay una pa niad- 
tong mga adlawa wala pay pagsuhol sa katawhan, 
ug bahin sa pagsuhol sa binuhing mga hayop, wala 
pa kana. ”--Zac 8:9, 10; tan-awa ang GASA, REGALO; 
GASA GIKAN SA DIYOS, SINUHOLANG MAMUMUO. 

Kasukwahi sa Hebreohanong pulong nga sa-khar ' 
(nga sagad nagkahulogang suhol bugti sa kahago o 
serbisyo nga gihatag), ang Hebreohanong pulong 
nga 'eth-nan', nga gikan sa lintunganayng pulong 
nga nathan’ (hatag), gigamit sa Kasulatan sa eks- 
klusibong paagi maylabot sa suhol nga gibayad tu- 
ngod sa pagpamampam, sa literal o sa mahulagwa- 
yong paagi. Busa, ang 'eth-nan”' giisip nga usa ka 
gasa inay nga usa ka suhol nga nadawat tungod sa 
pagtrabaho ug kasagarang gigamit sa dili-maa- 
yong diwa. Ang Balaod nagdili sa pagdala ngadto 
sa sangtuwaryo sa usa ka panaad nga maoy “suhol 
sa usa ka pampam" o “bayad sa usa ka iro,” kining 
ulahi lagmit nagtumong sa suhol sa usa ka lalaking 
homoseksuwal. (Deu 23:18) Tungod niini, sa dihang 
gihisgotan nga ang suhol sa Tiro sa pagpamam- 
pam niini sa mga nasod mahimong butang nga ba- 
laan kang Jehova, kini dayag nga nagpasabot nga 
balaanon sa Labing Hataas ang materyal nga kini- 
taan sa Tiro gikan sa mga nasod pinaagi sa iyang 
pagtino nga kini gamiton sumala sa iyang kabubut- 
on, aron kini mohatag ug kaayohan sa iyang mga 
alagad. (Isa 23:17, 18, itandi ang Neh 13:16.) Ang 
Juda ug ang Israel parehong sad-an sa pagpamam- 
pam ngadto sa ubang mga nasod. (Eze 23:1-16, Os 
9:1: Miq 1:6, 7) Apan espesipikong gisaway sa Di- 
yos ang Jerusalem tungod kay dili normal ang pag- 
pamampam niini. Dili sama sa mga bigaon nga 
modawat ug suhol, ang Jerusalem naghatag pa 
gani ug suhol ngadto sa mga nasod nga nakahimog 
buhat sa pagpamampam uban kaniya.---Eze 16:26- 
34, 41. 


SUKA. Usa ka aslom nga likido nga gihimo sa 
karaang kapanahonan pinaagi sa pagpaaslom sa 
bino o sa ubang alkoholikong mga ilimnon. Ang 
mga Nazareo gidid-an sa pag-inom “sa suka sa bino 
o sa suka sa makahubog nga ilimnon,” nga nagpa- 
kitang ang suka (lagmit tinimbolan) usahay giga- 
mit ingong ilimnon. (Num 6:2, 3) Ang mga manga- 
ngani magtuslob sa ilang tinapay sa suka, tingali 


SUKIIM 


ingong makarepreskong pangpalami sa pagkaon 
panahon sa kainit sa adlaw.---Ru 2:14. 

Ang asetikong asido nga anaa sa suka makapaas- 
lom sa panlami sa baba ug makapangilo sa ngipon. 
(Pr 10:26) Kini nga asido makita tungod sa kusog 
nga pagbula niini sa dihang ang suka isagol uban 
sa dili kaayo isog nga karbonadong soda, usa ka re- 
aksiyon nga lagmit mao ang gipunting sa Proverbio 
25:20. 

Sa dinhi pa si Jesu-Kristo sa yuta, ang Roma- 
nong mga sundalo miinom ug dili kaayo isog, aslo- 
mon nga bino nga gitawag sa Latin ingong acetum 
(suka), o ingong posca, kon kini sagolan ug tubig. 
Kini lagmit mao ang ilimnon nga gihatag kang 
Jesu-Kristo samtang siya diha sa sakitanang esta- 
ka. Si Jesus midumili sa maaslom nga bino nga si- 
nambogan ug mira (o apdo) nga gihatag kaniya 
aron makunhoran ang iyang pag-antos. (Mar 15:23, 
Mat 27:34; itandi ang Sal 69:21.) Apan, sa hapit na 
siyang mabugtoan sa gininhawa, siya nakainom ug 
lunlon aslom nga bino gikan sa espongha sa dihang 
gihungit kini sa iyang baba.--Ju 19:28-30, Luc 23: 
36, 37. 


SUKIIM. Usa ka pundok sa kasundalohan ni 
Haring Sisak sa Ehipto kinsa misulong sa Juda sa 
panahon sa paghari ni Rehoboam. (2Cr 12:2, 3) 
Ang pipila ka eskolar nagtuo nga ang Sukiim gihis- 
gotan sa pipila ka karaang mga teksto nga Ehipto- 
hanon ug nga kini sila naggikan sa Libya. 


SUKOD. 


SULAMITA. Ang ngalan sa matahom nga da- 
lagang banikanhon nga mao ang pangunang ka- 
rakter sa Awit ni Solomon (6:13). Lagmit kini nga 
titulo naghulagway kaniya ingong gikan sa siyudad 
sa Sunem (modernong Sulam). (Itandi ang 1Ha 
1:3.) Gipaluyohan kini nga panglantaw sa Gregong 
Septuagint (Vatican Manuscript Num. 1209) sanglit 
diha niini gitawag man ang dalaga ingong “Suna- 
minhon.” Lain pa, ang eklesiastikanhong magsusu- 
lat nga si Eusebius naghisgot sa Sunem ingong Su- 
lem.---Onomasticon, 158, 11. 


Tan-awa ang TIMBANG UG SUKOD. 


SULAT. Ang pagsulat ug pagpadalag opisyal, 
pangnegosyo, ug personal nga mga sulat maoy 
kasagarang gigamit nga paagi sa komunikasyon 
sa karaang kapanahonan.--2Sa 11:14, 2Ha 5:5-7, 
10:1, 2, 2Cr 30:1, Esd 4:7; Isa 37:14: Jer 29:1, Buh 
9:1, 2: 28:21, 2Te 2:2; Heb 13:22. 

Ang Hebreohanong pulong nga sepher nagtu- 
mong sa bisan unsang butang nga sinulat ug may 
lainlain nga mga kahulogan sama sa “basahon, su- 
lat, sinulat, sulat-pamatuod, sulat-kalig-onan, si- 
nulat nga dokumento.” Ang Gregong pulong nga 
gram'ma mahimong magtumong sa usa ka letra sa 
alpabeto o sa usa ka sinulat nga dokumento. (2Co 

3:7, Buh 28:21) Ang Gregong termino nga epi-sto- 
le” gigamit lamang maylabot sa usa ka sinulat nga 
mensahe.---1Co 5:9. 

Ang kompidensiyal nga mga sulat sagad nga 
timbrehan. (1Ha 21:8) Ang dili-matinahorong aksi- 
yon ni Sanbalat sa pagpadalag bukas nga sulat 
ngadto kang Nehemias lagmit gituyo aron mahiba- 
lo ang publiko sa bakak nga mga sumbong nga 
diha niana nga sulat.---Neh 6:5. 

Gawas pa sa papiro, ang mga materyales nga gi- 
gamit nga sulatanan sa karaang kapanahonan nag- 
lakip sa mga ostracon (gagmayng mga bika o mga 
tipak sa gamit nga kulonon) ug mga papan nga yu- 
tang-kulonon. Linibo sa mga papan nga yutang- 
kulonon ang nakaplagan didto sa Babilonya ug sa 
ubang mga rehiyon. Kay gihugasan ug gihinloan, 
ang hamis nga yutang-kulonon gihimong papan ug 
samtang basa pa, kini sulatan ginamit ang usa ka 
dagang nga makakulit ug pormag-kunya (cunei- 
form) nga mga karakter. Kini nga mga papan sa- 
gad isulod sa mga sobre nga gama sa yutang- 
kulonon. Kon unsay anaa sa mga kontrata usahay 
sublion pagsulat diha sa sobre. Ang mga sobre 
timbrehan ug dayon ipagba diha sa usa ka tapahan 
o ibulad sa adlaw aron mogahi ug modurar.---Tan- 
awa ang ARKEOLOHIYA. 

Ang pagsulat ug sulat sagad gibuhat sa propes- 
yonal nga mga eskriba. Sama sa Persianhong pa- 
lasyo, ang maong mga eskriba sagad presente aron 
mosulat ug opisyal nga mga sulat sa kagamhanan. 
(Est 8:9, Esd 4:8) Ang mga eskriba makaplagan 
usab sa mga tiyanggihan nga duol sa mga gangha- 
an sa siyudad, diin sila hangyoon sa katawhan sa 
pagsulat ug mga sulat ug sa pagrekord ug mga 
transaksiyon sa negosyo. 

Ang mga sulat usahay ihatod pinaagig mga 
mensahero (2Ha 19:14: Est 3:13: 8:14) o mga mag- 
dadagan (2Cr 30:6). Ang serbisyo sa koreyo mopa- 
tim-awng gigamit alang lamang sa opisyal nga 
mga sulat hangtod sa Romanhong kapanahonan. 
Busa ang ordinaryong mga tawo magsalig lamang 
sa mopanaw nga mga kaila o mga magpapatigayon 
sa paghatod sa ilang mga sulat. 

Sa kakaraanan, gigamit usab ang mga sulat sa 
rekomendasyon. Apan, si apostol Pablo wala na 
magkinahanglan sa maong mga sulat alang sa mga 
Kristohanon sa Corinto o magkinahanglan sa ma- 
ong mga sulat gikan kanila aron sa pagpamatuod 
nga siya usa ka ministro. Siya nakatabang kanila 
aron mahimong mga Kristohanon ug busa nakai- 
ngon: “Kamo mismo mao ang among sulat, nakud- 
lit sa among mga kasingkasing ug naila ug ginaba- 
sa sa tanang tawo. ”---2Co 3:1-3. 

Sa unang siglo K.P., ang mga sulat nga gikan 
kang Pablo, Santiago, Pedro, Juan, Judas, ug sa na- 
gamandong lawas sa Jerusalem nakaamot sa pag- 

uswag ug sa pagpreserbar sa panaghiusa ug kahin- 
lo sa Kristohanong kongregasyon.--Buh 15:22-31, 
16:4, 5, 2Co 7:8, 9, 10:8-11. 


SULAT-KALIG-ONAN. Usa ka sinulat nga 
kasabotan nga gipirmahan ug usahay gitimbrehan 
ug naundan sa legal nga mga kondisyon aron mo- 
lampos ang gitinguhang katuyoan, ang legal nga 
dokumento sa pagbalhin sa pagpanag-iya sa balay 
ug yuta. Ang Hebreohanong pulong nga se'pher gi- 
gamit lamang sa Bibliya diha niining partikular nga 
diwa maylabot sa asoy sa pagpalit ni Jeremias ug 
usa ka uma gikan sa iyang ig-agaw nga si Hana- 
mel.--Jer 32:6-15. 

Makaiikag ang mga detalye nga nalangkit sa pag- 
himo niini nga sulat-kalig-onan. Ang salapi nga 
ibayad, “pito ka siklo ug napulo ka pirasong plata,” 
gitimbang sa atubangan sa mga saksi. (Jer 32:9) 
Kon ingnon ta nga ang giingong 'pito ug napulo' 
maoy usa ka legal nga kantidad nga nagkahulo- 
gang 17 ka siklo nga plata (mga 837), kini maoy 
makataronganong kantidad, kon tagdon ang pana- 
hon ug mga sirkumstansiya sa dihang gibaligya 
ang propiedad. Usa kadto ka panahon sa gubat ug 
kagutmanan (pipila ka bulan lamang una mailog ni 
Nabucodonosor ang Jerusalem). 

Sa dihang gibayad ang salapi, ang duha ka sulat- 
kalig-onan, nga tingali managsama ra, gihimo 'su- 
bay sa hudisyal nga sugo ug sa legal nga mga 
regulasyon.” Usa niini nailhan ingong “ang sulat- 
kalig-onan sa pagpalit, ang usa nga tinimbrehan,” 
ug ang lain gitawag nga “ang usa nga binuksan.” 
(Jer 32:11) Ang unang sulat-kalig-onan lamang 
ang giingon nga pirmado sa mga saksi, ug ang ti- 
buok nga transaksiyon gihimo sa “atubangan sa 
mga mata sa tanang Hudiyo nga naglingkod didto 
sa Sawang sa Guwardiya.” (Jer 32:12) Dayon ang 
duha ka sulat-kalig-onan gibutang sa usa ka tibod 
nga kulonon aron tipigan.---Jer 32: 14. 

Praktikal kaayo ang naandang paagi sa paghi- 
mog duha ka kopya sa mga sulat-kalig-onan bisan 
tuod usa lamang niini ang timbrehan. Kay binuk- 
san man ang usa niini ka kopya, mahimong masusi 
kini sa interesadong mga partido. Kon kini ugaling 
madaot man, o gikaduhaduhaan ang pagkatinuod 
niini, o kon dunay nagsuspetsa nga kini giusab, nan 
ang tinimbrehan nga kopya ikapresentar ngadto sa 
mga maghuhukom sa siyudad kinsa, human masu- 
si ang timbre, magbukas niini ug mohimog pagtan- 
di sa duha ka kopya. 


SULO. Usa ka suga nga kasagaran bitbiton ug 
sagad ginama sa mosiga nga kahoyng salongon o 
kaha sa usa ka kahoy nga gibugkosan sa masuphan 
nga materyales nga gibasa sa lana ug gidagkotan. 
--Gen 15:17: Huk 7:16, 20, 15:4, Isa 62:1, Eze 1:13, 
Dan 10:6, Nah 2:4; Ju 18:3. 


SUMBONG 


SULTAN. Usa ka titulo nga kasagarang gihatag 
ngadto sa Edomhanon ug Horihanong mga pangu- 
lo sa tribo, ang mga anak nga lalaki ni Esau ug ang 
mga anak nga lalaki ni Seir nga Horihanon. (Ex 
15:15) Sa Hebreohanon kini nga titulo maoy 'al- 
luph, nga nagkahulogang “hepe,” “pangulo sa usa 
ka libo.” (Tan-awa ang Gen 36:15, ftn sa Rbi8.) Ang 
karaang Edomhanon ug Horihanong titulo maoy 
katumbas sa titulong “sultan” nga gigamit alang sa 
mga pangulo sa tribo taliwala sa modernong mga 
Bedouin. Sa pipila ka hubad sa Bibliya ang mga ti- 
tulo nga “hepe,” “pangulo,” ug “duke” mao ang gi- 
gamit inay ang “sultan.” 

Gitala ang pito ka sultan sa mga Horihanon, nga 
ang tanan maoy “mga anak nga lalaki ni Seir.” (Gen 
36:20, 21, 29, 30) Dayag nga dihay 14 ka sultan sa 
Edom: pito ka apong lalaki gikan sa panganay ni 
Esau nga si Elipaz nga anak nga lalaki sa iyang asa- 
wa nga si Ada, upat ka apong lalaki gikan sa iyang 
anak nga si Reuel nga anak nga lalaki sa iyang asa- 
wa nga si Basemat, ug tulo sa iyang mga anak 
nga lalaki pinaagi sa iyang asawa nga si Oholiba- 
ma. (Gen 36:15-19) Apan giduhaduhaan kon angay 
bang iapil ang sultan nga si Kore kinsa gilakip sa 
mga anak nga lalaki ni Elipaz. Kon ang paglakip sa 
sultan nga si Kore maoy usa ka sayop sa magko- 
kopya, ingon sa gituohan sa uban, kini magkahulo- 
gan nga adunay 13 lamang ka sultan sa Edom. 
(Gen 36:16, ftn sa Rbi8) Ang mga banay nga na- 
porma gikan niini nga mga sultan gitawag sumala 
sa ilang mga ngalan. 

Sa Genesis 36:40-43 ug 1 Cronicas 1:51-54 giha- 
tag ang usa ka lahing talaan sa “mga sultan ni Esau 
[Edom].” Lagmit nga kini maoy ulahing mga sultan 
kay sa naunang gitala. Apan ang pipila ka komen- 
tarista nagtuo nga kini nga mga ngalan dili mga 
ngalan sa mga tawo kondili maoy mga ngalan sa 
mga siyudad o mga rehiyon diin ang lainlaing 
gingharian sa mga sultan nahimutang. Sa pagsu- 
nod niini nga panglantaw, ang hubad sa Jewish 
Publication Society mabasa: “ang pangulo sa Tim- 
na, ang pangulo sa Alva,” ug uban pa. 


SUMAHANON. Usa sa mga banay ni Kiriat- 
jearim, lagmit mga kaliwat ni Juda pinaagi kang 
Caleb ug Sobal.---1Cr 2:19, 50, 52, 53. 


SUMBONG. Usa ka akusasyon nga ang usa 
nagbuhat ug daotan. Ang usa nga gisumbong pa- 
panubagon. 

Ang usa ka Hebreohanong pulong nga gihubad 
nga “sumbong” (sitnah)) naggikan sa lintunga- 
nayng berbo nga satan, nga nagkahulogang “pag- 
pakigbatok o pagsukol.” (Esd 4:6: itandi ang Zac 
3:1.) Ang labing komon nga Gregong pulong alang 
sa “sumbong” maoy ka-tegore'o, nga nagkahulo- 
gang 'pagsulti batok” sa usa ka tawo, sagad sa 


SUMBONG 


hudisyal o sa legal nga diwa. (Mar 3:2, Luc 6:7) Sa 
Lucas 16:1 ang Gregong pulong nga di-a-bal lo, nga 
gihubad nga ‘sumbong,’ mahimong hubaron usab 
nga “pagbutangbutang.' (Int) Kini kaamgid sa di- 
a'bolos (tigbutangbutang), nga mao ang lintunga- 
nayng pulong sa “Yawa.” 

Ang Gregong termino nga gihubad nga “isum- 
bong sa binakak” diha sa Lucas 3:14 (sy:kophan- 
teo) gihubad nga 'nangilkil pinaagig bakak nga 
sumbong diha sa Lucas 19:8. Kini sa literal nag- 
kahulogang “pagkuha pinaagig pagpakita-sa-igos.” 
Ang usa sa lainlaing mga pagpatin-aw sa sinugda- 
nan niini nga pulong mao nga sa karaang Atenas 
gidili ang pag-eksportar ug mga igos gikan sa lala- 
wigan. Ang usa ka tawo nga nagsumbong sa uban, 
nga nag-akusar kanila sa pag-eksportar ug mga 
igos, gitawag nga “tigpakita-sa-igos.” Ang termino 
sa ulahi nagtumong sa usa ka tigpangdaot ug du- 
ngog, sa usa ka tawo nga nag-akusar sa uban tu- 
ngod sa iyang pagkamatinguhaon nga makakuha 
ug kaayohan, sa usa ka bakak nga magsusumbong, 
sa usa nga nanghulga aron makapangilkil. 

Ang usa ka tawo tingali papanubagon ug akusa- 
han ug daotan, apan bug-os nga inosente, walay- 
ikasaway, biktima sa usa ka bakak nga magsusum- 
bong. Busa, ang Hebreohanong balaod naglatid sa 
responsibilidad sa matag usa sa nasod nga papanu- 
bagon ang mga mamumuhat ug daotan, ug sa sa- 
mang higayon kini nagtaganag igong proteksiyon 
sa mga sinumbong. Ang pipila ka pananglitan gi- 
kan sa Moisesnong Balaod magpakita niini nga 
mga prinsipyo. Kon ang usa ka tawo may nahiba- 
loan labot sa usa ka krimen, kinahanglang mag- 
sang-at siyag sumbong ngadto sa nahiangayng 
mga awtoridad. (Lev 5:1; 24:11-14) Unya, ang mga 
awtoridad “magsusi ug magtino ug magpakisayod 
sa bug-os” sa mga sumbong aron matino ang pag- 
katinuod niini una pa ipahamtang ang silot. (Deu 
13:12-14) Ang usa nga nakakita kinahanglang dili 
magtabon sa daotang buhat o dili kay pasagdan 
lang nga dili kasang-atan ug sumbong ang usa nga 
sad-an, bisan pag kini nga tawo maoy usa ka suod 
nga paryente sama sa igsoong lalaki, anak nga la- 
laki, anak nga babaye, o kapikas sa kaminyoon. 
(Deu 13:6-8, 21:18-20, Zac 13:3) Gikinahanglan 
ang testimonya sa duha o tulo ka saksi, ug dili la- 
mang ang pulong sa usa ra ka magsusumbong. 
--Num 35:30, Deu 17:6, 19:15: Ju 8:17; Heb 10:28. 

Ang Balaod ni Moises naghatag usab sa sinum- 
bong ug katungod sa pag-atubang sa nagsumbong 
kaniya atubangan sa korte aron bug-os nga mati- 
no kon tinuod ba ang mga sumbong. (Deu 19:16- 
19, 25:1) Ang usa ka maayong pananglitan niini 
mao ang kaso sa duha ka pampam nga, uban sa 
usa ka bata, miatubang sa maalamon nga si Ha- 

ring Solomon aron iyang hukman kon kinsa kani- 
lang duha ang inahan niini.---1Ha 3:16-27. 

Ang Romanhong balaod naglatid usab nga ang 
mga magsusumbong moatubang sa korte. Busa, sa 
dihang ang Romanong lungsoranon nga si Pablo 
gihusay atubangan sa mga gobernador nga si Fe- 
lix ug Festo, ang iyang mga magsusumbong gi- 
mandoan nga moatubang usab. (Buh 22:30, 23:30, 
35; 24:2, 8, 13, 19; 25:5, 11, 16, 18) Apan, ang pag- 
atubang ni Pablo kang Cesar sa Roma maoy tu- 
ngod sa iyang pag-apelar nga siya maabsuwelto, 
ug dili aron isumbong ang iyang kaugalingong na- 
sod. (Buh 28:19) Dili si Pablo, ni si Jesus, kondili si 
Moises, pinaagi sa iyang panggawi ug pinaagi sa 
iyang gisulat, ang nag-akusar sa Hudiyohanong 
nasod nga kini nagbuhat ug daotan.---Ju 5:45. 

Ang tulo ka Hebreohanon gisumbong nga sila 
wala mosimba sa bulawang imahen ni Nabucodo- 
nosor ug busa gitambog sa hudno. Tinuod ang ma- 
ong sumbong, apan pinasukad sa usa ka daotan 
nga balaod. Apan, sila walay gibuhat nga daotan, 
ug sa dihang giapelar kini ngadto sa Hataas nga 
Hukmanan sa Langit sila giabsuwelto ni Jehova. 
(Dan 3:8-25) Sa susama, si Daniel giluwas gikan sa 
kamatayon, ug ang mga magsusumbong nga nag- 
laraw ug daotan batok kaniya mao ang gitam- 
bog ngadto sa mga leyon. (Dan 6:24) Ang pulong 
nga “nag-akusar” o “nagsumbong” niining duha ka 
asoy gihubad gikan sa Aramaikong prase nga sa li- 
teral nagkahulogang “mikaon sa mga piraso [sa 
unod nga gilaknit gikan sa lawas],” ug kini mahi- 
mong hubaron usab nga “nagbutangbutang.” (Dan 
3:8, 6:24: mga ftn sa Rbi8) Ang mga magsusupak 
sa pagtukod pag-usab sa templo sa Jerusalem mi- 
himog usa ka sulat nga nag-akusar sa mga magtu- 
tukod nga kini sila nagbuhat kuno ug daotan, ug 
tungod niini ang pagdili sa buluhaton pinasukad sa 
bakak nga sumbong gipatuman, usa ka pagdili nga 
sa ulahi napamatud-ang dili subay sa balaod. (Esd 
4:6-6:12) Sa samang paagi ang relihiyosong mga 
pangulo nangitag mga paagi nga ikasumbong si 
Jesus ingong usa ka maglalapas sa balaod. (Mat 
12:10, Luc 6:7) Sa kataposan sila nagmalamposon 
sa pag-aresto sa tawong inosente, ug sa panahon 
sa husay sila mainiton kaayo sa ilang bakak nga 
sumbong batok sa Usa nga Matarong, si Jesus. 
(Mat 27:12, Mar 15:3: Luc 23:2, 10, Ju 18:29) Kini 
nga mga pananglitan nagpakita nga sayop gayod 
ang bakak nga pagsumbong sa uban, ilabina kon 
ang mga magsusumbong adunay awtoridad.---Luc 
3:14, 19:8. 

Diha sa Kristohanong kongregasyon, ang mga 
magtatan-aw ug ministeryal nga mga alagad kina- 
hanglang mahigawas sa pagsaksi ug bakak batok 
sa uban ug kinahanglan usab nga sila walay aku- 
sasyon o ikasumbong batok kanila. (1Ti 3:10, Tit 

1:6) Busa, kon may mga sumbong batok sa usa ka 
ansiyano, kinahanglang adunay duha o tulo ka sak- 
si nga magpamatuod niini. (Mat 18:16, 2Co 13:1, 
1Ti 5:19) Ang tibuok kongregasyon kinahanglang 
mahigawas sa sumbong (1Co 1:8, Col 1:22), apan 
kini wala magkahulogan nga sila mahigawas na sa 
bakak nga mga sumbong, sanglit, sa pagkatinuod, 
ang dakong Kaaway, si Satanas nga Yawa, mao 
“ang magsusumbong sa atong mga igsoon .. . kin- 
sa nagsumbong kanila adlaw ug gabii atubangan 
sa atong Diyos!”--Pin 12:10. 


SUNAMINHON [Taga- (Iya sa) Sunem]. Usa 
ka molupyo sa Sunem. Si Abisag, ang tig-alima ni 
David sa iyang pagkatigulang, gitawag nga “Suna- 
minhon.”--1Ha 1:3, 4, 15; 2:17, 21, 22, tan-awa 
ang ABISAG. 

Wala hinganli ang usa ka prominenteng babaye 
sa Sunem nga nagpakitag pagkamaabiabihon sa 
manalagna nga si Eliseo, nga kanunayng nagtan- 
yag sa manalagna ug pagkaon ug kasak-an. Tu- 
ngod sa iyang kalulot, siya gigantihan ug usa ka 
anak nga lalaki. Sa dihang ang batang lalaki nama- 
tay pipila ka tuig sa ulahi, ang babayeng Sunamin- 
hon mipanaw ug mga 30 km (19 mi), ug sa dihang 
iyang nakaplagan si Eliseo didto sa Bukid sa Car- 
melo, iyang gipahayag ang iyang tumang kaguol, 
sa pag-ingon: “Nangayo ba ako ug usa ka anak pi- 
naagi sa akong ginoo? Dili ba nag-ingon man ako, 
"Ayaw gayod ako agaka ngadto sa bakak nga pag- 
laom”?” Sa dihang nakapauli na uban kaniya, ang 
manalagna nag-ampo kang Jehova, ug ang bata 
nabuhi.---2Ha 4:8-37. 

Tungod sa pasidaan ni Eliseo kaniya mahitungod 
sa usa ka umaabot nga gutom, ang babayeng Su- 
naminhon, nga mopatim-awng usa na karon ka 
balo, mipuyo taliwala sa mga Filistehanon sulod sa 
pito ka tuig uban sa iyang panimalay. Sa dihang 
natapos na kining panahona siya mipauli, apan 
iyang nakaplagan nga gikuha na ang iyang mga 
kabtangan. Sa dihang nahibaloan sa hari ang iyang 
nangaging mga pagpakiglabot kang Eliseo, giuli 
ang tanan niyang mga kabtangan.---2Ha 8:1-6. 


SUNDALO. Usa ka tawo nga anaa sa serbisyo 
militar. Diha sa Hebreohanong Kasulatan ang mga 
sundalo sagad nga gitawag sumala sa ilang espesi- 
pikong buluhaton: mga mangangabayo (Ex 14:9), 
mga magdadagan (1Sa 22:17), mga tiglambuyog 
(2Ha 3:25), mga tawong naggamit ug bangkaw ug 
taming (2Cr 25:5), o mga magpapana (2Cr 35:23, 
Job 16:13, Isa 21:17). Ang Gregong pulong alang sa 
“sundalo” maoy strattio'tes.--Tan-awa ang KASUN- 
DALOHAN, PANON. 

Sa panahon nga nailalom sa paggahom sa Roma 
ang Judea, ang mga sundalo sagad nga makita 
didto. Sanglit ang usa ka opisyal sa kasundalohan 


SUNDALO 


sa Capernaum miingon: “Kay ako .. . may mga 
sundalo ilalom kanako,” kini nagpakitang may mga 
sundalo nga nakapuwesto didto ilalom sa iyang 
pagdumala. (Mat 8:5-9) Ang Romanhong kasunda- 
lohan gipapuwesto sa Torre sa Antonia didto sa Je- 
rusalem, nga gigamit ingong dapit aron mabanta- 
yan ang mga Hudiyo. Sa dihang si Pablo mihimo sa 
iyang kataposang pagduaw sa Jerusalem, ang ko- 
mandante militar didto nagluwas kaniya gikan sa 
usa ka magubtanong panon, ug usab pagkasunod 
adlaw nagluwas kaniya gikan sa manggugubot nga 
mga Pariseo ug mga Saduseo. (Buh 21:30-35, 22: 
23, 24: 23:10) Sa dihang nabutyag ang usa ka la- 
raw batok sa kinabuhi ni Pablo, ang komandante 
nagtaganag 70 ka mangangabayo, 200 ka sundalo, 
ug 200 ka magbabangkaw aron kuyogan si Pablo 
hangtod sa Antipatris, ug ang mga mangangaba- 
yo mikuyog kaniya gikan didto hangtod sa Cesarea. 
--Buh 23:12-33. 

Mga Sundalong Hudiyo. Aduna poy mga 
sundalong Hudiyo, ug ang pipila kanila mao kad- 
tong miduol kang Juan nga Tigbawtismo nga na- 
ngutana, “Unsay among pagabuhaton?” Lagmit 
nga sila nalangkit sa pagpang-inspeksiyon, ilabina 
maylabot sa mga aduwana o sa pagpangolekta ug 
buhis.---Luc 3:12-14. 

Pagpatay ug Paglubong Kang Jesus. Ang 
Romanong mga sundalo maoy gigamit sa pagpatay 
kang Jesus, sanglit gitugyan siya ngadto sa Roma- 
nong gobernador, nga gisumbong ug pag-alsa ba- 
tok sa Roma. Kini nga mga sundalo hilabihang 
nagpakaulaw kaniya, nagyagayaga kaniya, naglu- 
wa kaniya, ug nagbun-og kaniya sa wala pa siya 
dad-a aron ilansang. (Mat 27:27-36, Ju 18:3, 12, 
19:32-34) Gibahinbahin nila ang iyang panggawas 
nga besti ug giripahan ang iyang pang-ilalom nga 
besti. Dayag nga upat ka sundalo ang gigamit sa 
paglansang kang Jesus. (Ju 19:23, 24) Sa dihang 
ang opisyal sa kasundalohan nga maoy nangulo sa 
pagpatay kang Jesus nakakita sa talagsaong mga 
panghitabo ug sa mga kahimtang nga niana na- 
matay si Jesus, siya nakaingon: “Sa pagkatinu- 
od kining tawhana maoy Anak sa Diyos.” (Mar 
15:33-39) Ang Romanong mga sundalo gipapu- 
westo usab ingong mga bantay sa lubnganan ni 
Jesus. (Mat 27:62-66) Kon kini sila mao pa untay 
Hudiyong mga bantay sa templo, ang mga Hudiyo 
dili na unta mohangyo kang Pilato bahin niini. Sa 
susama, ang pangulong mga saserdote misaad nga 
sila ang magpatin-aw ngadto sa gobernador kon 
iyang masayran ang pagkawala sa lawas ni Jesus. 
--Mat 28:14. 

Ang Unang Hentil nga Kristohanon. Mga 
tulo ug tunga ka tuig sa ulahi, usa ka Romanong 
sundalo, usa ka senturyon, ang nagpadala ug duha 
sa iyang mga sulugoon sa balay ug sa “usa ka 

debotadong sundalo” aron dapiton si Pedro ngadto 
sa Cesarea. Tungod sa pagwali ni Pedro, si Cornelio 
ug ang iyang panimalay, walay duhaduha lakip 
ang “debotadong sundalo” nga nag-alagad kaniya, 
gibuboan sa balaang espiritu ug nahimong unang 
mga sakop sa Kristohanong kongregasyon nga gi- 
kuha taliwala sa mga Hentil.--Buh 10:1, 7, 44-48. 

Ang Pagpagawas Kang Pedro. Si apostol 
Pedro giaresto sa ulahi tungod sa sugo ni Herodes 
Agripa I ug siya gibilanggo nga binantayan sa upat 
ka relibo sa tinagup-at ka sundalo. Panahon sa ma- 
tag relibo duha ka sundalo ang magbantay sa pul- 
tahan sa bilanggoan samtang ang duha personal 
nga magbantay kang Pedro, kinsa gikadena sa isig- 
kakilid ngadto kanila. Ang usa ka manulonda mi- 
tungha sa kagabhion, ug nagbuhi kang Pedro gi- 
kan sa iyang mga kadena ug nagpagawas kaniya 
gikan sa bilanggoan. Kini nagpagubot sa mga sun- 
dalo, ug si Herodes, human mausisa ang mga 
sundalo nga maoy responsable, nagsugo nga sila 
“dad-on aron silotan,” lagmit aron patyon subay sa 
Romanhong kostumbre.--Buh 12:4-10, 18, 19. 

Si Pablo Gipakitaan ug Kalulot. Sa dihang 
si apostol Pablo gidala sakay sa barko paingon sa 
Roma tungod sa iyang pag-apelar ngadto kang Ce- 
sar, gipabantayan siya sa usa ka grupo sa mga 
sundalo ilalom sa pagdumala sa usa ka opisyal sa 
kasundalohan nga ginganlag Julio sa pundok ni 
Agusto. Kining tawhana maluloton nga nagtratar 
kang Pablo ug nagtugot kaniya nga moadto sa 
iyang mga higala ug makapahimulos sa ilang pag- 
atiman. Sa una, dayag nga wala siya motuo kang 
Pablo ingong tinultolan sa Diyos, ug mao nga siya 
mas namati sa tag-iya sa barko ug sa timonil. 
Apan human gipadpad ang barko sa usa ka kusog 
kaayong bagyo ug gikusokuso pag-ayo sulod sa pi- 
pila ka adlaw, ug sa dihang si Pablo miasoy sa 
iyang panan-awon diin siya gipasaligan nga walay 
mamatay sulod sa barko, ang opisyal ug ang iyang 
mga sundalo namati kang Pablo. Sa dihang misu- 
god pagkagupok ang barko duol sa Malta ang mga 
sundalo nangandam aron patyon ang tanang bini- 
langgo, apan ang opisyal nga si Julio, nga nagti- 
nguhang dad-ong luwas si Pablo, nagpugong kani- 
la. (Buh 27:1, 3, 9-11, 20-26, 30, 31, 39-44) Didto sa 
Roma, si Pablo gitugotan nga mopuyo sa iyang gi- 
abangang balay uban sa usa ka sundalo nga nag- 
bantay kaniya.---Buh 28:16, 30. 

Simbolikong Paggamit. Sa pagdepensa sa 
iyang pagkaapostol diha sa iyang sulat ngadto sa 
kongregasyon sa Corinto, si Pablo misulat: “Kinsa 
bay nagserbisyo ingong sundalo nga mao ray nag- 
gasto sa iyang kaugalingon?” (1Co 9:7) Bisan tuod 
si Pablo wala modawat ug materyal nga tabang gi- 
kan sa mga taga-Corinto, siya nangatarongan nga 
ingong usa ka sundalo nga nag-alagad sa iyang 

Agalon nga si Kristo, siya tinong adunay katungod 
sa pagdawat ug materyal nga tabang. Giisip usab 
ni Pablo ingong mga sundalo ni Kristo kadtong na- 
kigtambayayong kaniya sa pagwali sa maayong 
balita, nga nagtawag kanila nga mga “isigkasunda- 
lo.”--Flp 2:25, Flm 2. 

Si Timoteo, kinsa gitugyanan ni Pablo ug ma- 
bug-at nga responsibilidad, gisulatan sa apostol: 
“Ingon nga maayong sundalo ni Kristo Jesus dawa- 
ta ang imong bahin sa pag-antos sa daotan. Walay 
tawo nga nagserbisyo ingong sundalo ang magpa- 
lambigit sa iyang kaugalingon sa mga pamatiga- 
yon sa kinabuhi, aron nga mabatonan niya ang 
pag-uyon sa usa nga nagtala kaniya ingon nga 
sundalo.” (2Ti 2:3, 4) Ang usa ka maayong sundalo 
nasayod nga siya moagig mga kalisod, ug siya na- 
hibalo nga kinahanglang magmaandam siya sa 
pag-alagad sa tanang panahon ug sa paglahutay 
sa lisod kaayong mga kahimtang. Samtang siya 
anaa sa panggubatan siya dili mangitag kaharuhay 
ug nianang makapahimuot kaniya. Dili siya ang 
magbuot sa iyang panahon ug kusog kondili ang 
iyang superyor. Dugang pa, biyaan sa usa ka sun- 
dalo ang negosyo, panguma, patigayon, o trabaho 
aron mag-alagad. Dili niya ilambigit ang iyang ka- 
ugalingon sa ubang mga butang nga mokuha sa 
iyang hunahuna ug kusog gikan sa labing hinung- 
danong pakigsangka nga iyang giapilan. Kay kon 
dili, lagmit nga mawala kaniya ang iyang kinabuhi 
o ang kinabuhi niadtong nagdepende kaniya. Su- 
mala sa mga historyador, ang Romanong mga 
sundalo wala tugoti nga magpatigayon ug gidid-an 
nga magtrabaho ingong mga magtutudlo o ingong 
piyado sa usa ka kabtangan aron sila dili malinga 
sa ilang pagkasundalo. Gani, ilalom sa Moisesnong 
Balaod, ang usa ka lalaki nga bag-ong naminyo, o 
usa ka tawo nga may balay nga wala pa ikapahinu- 
ngod o parasan nga wala pa niya kaanihi, gipahiga- 
was sa pag-alagad ingong sundalo. Ug dili gayod 
mahimong usa ka maayong sundalo ang usa ka 
tawo nga hadlokan ug makadaot lamang sa kada- 
sig sa iyang isigkasundalo: busa ang maong tawo 
gipahigawas ilalom sa Balaod. (Deu 20:5-8) Busa 
ang mga Kristohanon, mga Hudiyo ug mga Hentil, 
makasabot gayod sa puwersa sa ilustrasyon ni 
Pablo. 

Sa sulat ngadto sa mga taga-Efeso, tin-aw nga 
gipakita ni Pablo nga ang pagpakigsangka sa Kris- 
tohanong sundalo maoy dili batok sa dugo ug unod 
kondili batok sa “daotang mga puwersa nga espiri- 
tuhanon sa langitnong mga dapit.” Busa ang arma- 
dura nga gikinahanglan alang niini nga pakigsang- 
ka dili gikan sa kalibotanong mga tinubdan kondili 
gikan gayod kang Jehova nga Diyos nga magpahi- 
nabog kadaogan ilalom sa iyang Komandante sa 
kasundalohan, si Jesu-Kristo.---Efe 6:11-17. 

SUNEM. Usa ka siyudad sa teritoryo sa Isacar 
(Jos 19:17, 18) ug dili halayo gikan sa Jezreel ug sa 
Bukid sa Gilboa. (1Sa 28:4) Ang Sunem gituohan 
nga mao ang modernong Sulam (Sunem), nga 
anaa sa HK nga bakilid sa Jebel Dahi (Giv'at Ha- 
More) ug nag-umbaw sa Walog sa Jezreel. Ang da- 
pit nahimutang mga 5 km (3 mi) sa A sa biniyaang 
balangay sa Zerin (Tel Yizre'el) ug mga 8 km 
(5 mi) sa A sa kasadpang tumoy sa Bukid sa Gil- 
boa. 

Didto sa Sunem nga ang mga Filistehanon nag- 
kampo sa wala pa ang gubat nga miresulta sa ka- 
matayon ni Haring Saul. (1Sa 28:4) Naggikan sa 
Sunem ang matahom nga si Abisag (“nga Suna- 
minhon") kinsa nag-atiman sa tigulang nga si Ha- 
ring David (1Ha 1:3, 4), ug sa ulahi, ang manalag- 
nang si Eliseo sagad mag-abtanan sa balay sa usa 
ka maabiabihong magtiayon didto.---2Ha 4:8. 


SUNGAY, BUDYONG. Ang mga sungay sa 
mga hayop gigamit sa Israel ingong mga sudlanan 
sa lana, ingong imnanang mga tibod, ingong mga 
tintiro ug mga sudlanan sa mga kosmetiko, ug 
ingong mga instrumento sa musika o sa paghatag 
ug ilhanan o pasidaan.--1Sa 16:1, 13, 1Ha 1:39, 
Eze 9:2, tan-awa ang TINTIRO SA SEKRETARYO. 

Mga Instrumento sa Musika ug sa Paghatag 
ug Ilhanan o Pasidaan. Ang Hebreohanong pu- 
long nga geren mao ang sagad nga pagtawag sa 
sungay sa hayop. (Gen 22:13) Kas-a kining gigamit 
sa pagtumong sa usa ka huyponong tulonggon, nga 
mao, diha sa ekspresyon nga “budyong nga sungay 
[Heb., qe'ren] sa laking karnero” sa Josue 6:5. Kini 
nga ekspresyon giisip nga susama sa Hebreoha- 
nong pulong nga shoh-phar” (sungay), usa ka ter- 
mino nga kanunayng nagtumong sa sungay sa la- 
king karnero nga gigamit ingong tulonggon. Ang 
modernong shoh-phar' maoy usa ka haw-ang nga 
sungay sa usa ka laking karnero nga mga 36 sm 
(14 pul.) ang gitas-on, nga gitanos pinaagi sa kai- 
nit apan gipakurba pataas ang tumoy sa buka nii- 
ni. Kini adunay bulag nga huypanan aron sayon 
ang paghuyop. Gihunahuna nga ang shoh-phar ' sa 
kapanahonan sa Bibliya walay bulag nga huypa- 
nan, ug sumala sa Talmud, ang sungay sa laking 
karnero wala tanosa apan gipasagdang baliko. 

Ang shohphar” sa panguna gigamit ingong ins- 
trumento sa paghatag ug ilhanan o pasidaan. Giga- 
mit kini sa pagtigom sa kasundalohan sa Israel, 
usahay sa pagpalanog sa “pasidaan sa gubat” batok 
sa usa ka siyudad nga sulongon, ug sa paghatag ug 
direksiyon sa ubang mga pamaagi sa pagpakiggu- 
bat. (Huk 3:27: 6:34: 2Sa 2:28; Joe 2:1, Sof 1:16) 
Kon sulngon sa kaaway, ang shoh-phar' gamiton sa 
paghatag ug pasidaan. (Neh 4:18-20) Ingong usa 
lamang ka instrumento sa pagpasidaan diha sa 


SUNGAY, BUDYONG 


panggubatan, ang tingog sa 300 niini nga mga 
budyong, ubos sa normal nga mga kahimtang, 
magpaila sa usa ka kasundalohan nga may igo- 
igong gidak-on. Busa sa dihang ang mga Midian- 
hon nakadungog sa mga budyong nga gihuyop sa 
matag usa sa pundok ni Gideon nga gilangkoban sa 
300 ka tawo, “ang tibuok kampo nanagan,” nga na- 
ngahadlok pag-ayo.---Huk 7:15-22. 

Dugang pa sa pagmantala sa matag bag-ong bu- 
lan pinaagi sa budyong, kini nagmantala usab sa 
tuig sa Tinghugyaw ug nagdugang sa masadyaong 
espiritu sa ubang mga okasyon. (Sal 81:3; Lev 25:8- 
10, 2Sa 6:15; 2Cr 15:14) Sa dihang gipahayag ni Je- 
hova ang mga kondisyon sa pakigsaad sa Balaod, 
ang milagrosong tingog sa budyong maoy usa sa 
mga talagsaong panghitabo didto sa Bukid sa Sinai. 
(Ex 19:16-19, 20:18) Ang pagmantala sa pagsu- 
god ug sa pagkatapos sa Igpapahulay ginamit ang 
shoh:phar' mopatim-aw nga maoy usa ka batasan 
nga nagsugod sa wala pa ang Komong Panahon. 

Lagmit ang bisan kinsang Israelinhon nahibalo 
kon unsaon paggamit ang shoh-phar”. Ang mga sa- 
serdote naghuyop niini sa dihang nagmartsa pali- 
bot sa Jerico ug lagmit nga sila mao ang nagman- 
tala sa Tinghugyaw pinaagi sa pagbudyong niini. 
(Jos 6:4, 5, 15, 16, 20; Lev 25:8-10) Ang pagpati- 
ngog niini ni Ehud, ni Gideon ug sa iyang 300 ka 
tawo, ug ni Joab, maingon man sa mga tigban- 
tay, kinsa dili mga Levihanon, nagpaila nga sina- 
ti ang kadaghanan niini nga instrumento.---Huk 
3:27, 6:34, 7:22, 2Sa 2:28, Eze 33:2-6. 

Ang Hebreohanong termino nga yoh-vel (laking 
karnero) gigamit ingong susamag kahulogan sa 
shoh-phar” diha sa Exodo 19:13, diin kini gihubad 
nga “sungay sa laking karnero.” Sa Daniel 3:5, 
7, 10, 15, ang geren makita diha sa Aramaiko 
ingong bahin sa Babilonyanhong orkestra.---Tan- 
awa ang TROMPETA. 

Mga Sungay sa mga Halaran. Ang mga su- 
ngay sa halaran sa insenso ug sa halaran sa mga 
halad didto sa tabernakulo maoy samag mga su- 
ngay nga mituybo pagawas gikan sa upat ka eski- 
na. Kini gihaklapan sa samang materyales nga gi- 
haklap sa halaran, tumbaga o kaha bulawan. (Ex 
27:2; 37:25, 26) Ang mga halaran sa templo ni So- 
lomon lagmit gisundog niadtong didto sa taberna- 
kulo.— 1Ha 6:20, 22. 

Didto sa mga sungay sa halaran sa mga halad 
nga si Moises nagbutang ug dugo sa torong baka sa 
halad-sa-sala panahon sa pagpahiluna-sa-katung- 
danan aron 'putlion ang halaran gikan sa sala.” (Lev 
8:14, 15) Sumala sa sugo ni Jehova, ang saserdote 
magbutang sa dugo sa pipila ka halad diha sa mga 
sungay sa bisan hain niini nga halaran, depende sa 
halad nga gitanyag.---Lev 4:7, 18, 25, 30, 34, 16:18. 


SUNGKOD 


Si Jehova miingon nga ang mga sala sa Juda gi- 
kulit “diha sa mga sungay sa ilang mga halaran” 
(Jer 17:1), nga naghimo sa mga halaran ingong 
mahugaw ug sa ilang mga halad ingong dili dala- 
waton, ug diha sa Amos 3:14 si Jehova nagpahayag 
sa iyang katuyoan sa pagdaot sa mga halaran nga 
gigamit alang sa pagsimba sa nating baka didto sa 
Bethel pinaagi sa pagputol sa mga sungay niini. 

Ang pahayag sa Exodo 21:14 lagmit nagkahulo- 
gan nga bisan ang usa ka saserdote mahimong 
patyon kon makabuno, o nga ang buhat sa pagku- 
pot sa mga sungay sa halaran dili makapanalipod 
sa bisan kinsang tinuyong mamumuno.---Itandi 
ang 1Ha 2:28-34. 

Ang mga halaran nga nakita sa panan-awon ni 
Ezequiel ug Juan adunay mga sungay.---Eze 43:15: 
Pin 9:13, 14. 

Mahulagwayong Paggamit. Ang sungay 
(Heb., qeren, Gr., keras) sa hayop maoy usa 
ka makalilisang nga hinagiban ug sagad gigamit sa 
Bibliya sa mahulagwayong diwa, ilabina diha sa 
Hebreohanong Kasulatan. Ang mga magmamando 
ug ang nagamandong mga dinastiya, matarong 
man ug daotan, gisimbolohan pinaagig mga su- 
ngay, ug ang ilang mga pagpanakop gipakasama 
sa pagpanungay.--Deu 33:17, Dan 7:24: 8:2-10, 
20-24, Zac 1:18-21, Luc 1:69-71, Pin 13:1, 11, 17: 
3, 12, tan-awa ang MANANAP, SIMBOLIKO NGA MGA. 

Sa usa ka higayon si Jehova, sa pagpasalig ug ka- 
daogan sa iyang katawhan, miingon nga iyang 'hi- 
moon nga puthaw ang sungay sa anak nga babaye 
sa Zion.” (Miq 4:13) Samtang gipatugbaw ni Jehova 
ang sungay sa iyang katawhan, o gibayaw kini, ang 
mga daotan gipasidan-an sa dili pagtuboy sa ilang 
sungay sa mapasigarbohong paagi, kay ang mga 
sungay sa daotan pagaputlon. (1Sa 2:10, Sal 75:4, 
5, 10; 89:17; Am 6:12-14) Sa pagpahayag sa iyang 
pagbati sa bug-os nga pagkasinalikway, si Job ma- 
sulub-ong miingon: “Gitugsok ko ang akong su- 
ngay sa abog.”---Job 16:15. 

Ang “sungay” mahimong gamiton usab sa pag- 
hubit sa usa ka butang nga giporma sama sa usa 
ka sungay. Sa Ezequiel 27:15, ang “mga sungay 
nga garing” lagmit nagtumong sa mga tango sa 
elepante. Sa Isaias 5:1 ang Hebreohanong prase 
nga “usa ka sungay nga anak nga lalaki sa lana [o, 
katambok]” dayag nga nagtumong sa “mabunga- 
hong kiliran,” diin ang “sungay” gigamit sa pagha- 
was sa patungas nga bakilid sa bungtod.--Ftn sa 
Rbis8. 


SUNGKOD. Tan-awa ang SUNGKOD sA KOMAN- 
DANTE, OLISI, SUNGKOD. 


SUNGKOD SA KOMANDANTE. Usa ka 
taas nga sungkod nga nagsimbolo sa katungod sa 
komandante sa pagpakanaog ug mga mando. Ang 

ekspresyong “sungkod sa komandante” nga makita 
sa upat ka beses diha sa Bag-ong Kalibotang Hu- 
bad maoy hubad sa participle nga mechoqeq' nga 
naggikan sa Hebreohanon nga lintunganayng pu- 
long nga chaqaq, nga nagkahulogang “ipatik” o 
“ikulit” ug busa “maglagda' o “maghimog regulas- 
yon.” (Isa 30:8: Eze 4:1: Pr 8:27: Isa 10:1) Sa kara- 
ang kapanahonan, ang mga balaod nga gihimo gi- 
patik o gikulit diha sa mga papan nga bato o 
metal. Ang samang Hebreohanong pulong mapa- 
dapat usab sa usa ka komandante nga nagpakana- 
og ug mga dekreto, usa ka “maghahatag-lagda.” 
(Deu 33:21) Ang walay katumbas taliwala sa mga 
magbabalaod mao si Jehova, ang kinalabwan nga 
“Maghahatag-lagda.”--Isa 33:22. 

Sa dihang maglingkod ang usa ka komandante, 
ang iyang taas nga sungkod sagad nga modapat sa 
yuta ug magsandig diha sa pilo sa iyang hataas 
nga besti, taliwala sa iyang mga tuhod. Busa ma- 
sabtan kon nganong giingon diha sa panalangin sa 
himalatyong si Jacob bahin kang Juda: “Ang setro 
dili mobiya gikan kang Juda, ni ang sungkod sa 
komandante gikan sa taliwala sa iyang mga tiil, 
hangtod nga moabot si Shilo.” (Gen 49:10) Dinhi 
ang Hebreohanong pulong nga mecho-geq' gihu- 
bad nga “maghahatag-balaod” diha sa pipila ka hu- 
bad (KJ, Yg), apan ang laing kahulogan niini, nga 
“sungkod sa komandante” (NW; Ro), mas tukma ni- 
ini nga kaso ug gipaluyohan sa modernong mga 
leksikograpo. (Lexicon in Veteris Testamenti Libros, 
ni Koehler ug Baumgartner, Leiden, 1958, p. 328, 
A Hebrew and English Lexicon of the Old Testa- 
ment, ni Brown, Driver, ug Briggs, 1980, p. 349) 
Dayag nga usa ka butang ug dili usa ka tawo 
ang gitumong diha sa Genesis 49:10 ug mao kini 
ang pagsabot nga gipalutaw diha sa nagkalainlaing 
mga hubad, nga naghubad niini ingong “sungkod 
sa magmamando” (AS; RS), “sungkod sa pagga- 
hom” (Mo), ug “sungkod” (AT). Ang usa ka matang 
sa sungkod, ang “sungkod sa komandante,” susama 
usab kaayo sa “setro” ug mohaom sa prase nga “gi- 
kan sa taliwala sa iyang mga tiil” nga makita diha 
sa samang bersikulo. Ang samang paggamit maki- 
ta diha sa Numeros 21:17, 18, diin ang usa ka ata- 
bay giingon nga gikalot “pinaagi sa sungkod sa ko- 
mandante, pinaagi sa ilang mga sungkod,” bisan 
tuod ang posibleng hubad niini maoy, “pinaagi sa 
komandante, pinaagi sa ilang mga magmamando.” 
Sa Genesis 49: 10 ang laing hubad sa “ni ang sung- 
kod sa komandante” maoy “ni ang komandante.” 

Sanglit ang setro maoy usa ka sungkod o baston, 
mahimong ihinapos sa pipila nga walay kalainan 
ang “setro” ug ang “sungkod sa komandante” sa 
Genesis 49:10. Hinunoa, mopatim-aw nga gituyo ni 
Jacob nga ipakita ang kalainan niining duha. Ang 
samang mga termino sagad gigamit sa balaknong 

mga ekspresyon. Bisan tuod kini managsama, kon 
susihon pag-ayo, makita nga ang usa ka termino 
naghatag ug diyutayng kalainan sa ideya sa kon 
unsay gipasabot sa laing termino, ug kana sagad 
magpalapad sa pagsabot sa kon unsay giingon. 
Lagmit nga gigamit ni Jacob ang maong paagi sa 
pagpanalangin sa iyang mga anak. Pananglitan, 
siya miingon nga si Dan “mahimong ingon sa usa 
ka halas sa daplin sa dalan, usa ka bitin nga sunga- 
yan diha sa daplin sa alagianan” (Gen 49:17), nga 
migamit niining magkaamgid nga mga ekspresyon 
diha sa positibong diwa aron ipakita nga si Dan 
mahimong usa ka kapeligrohan sa mga kaaway sa 
Israel. 

Ang Diyos mismo gipaila nga nag-ingon: “Ang 
Juda mao ang sungkod sa akong komandante.” (Sal 
60:7: 108:8) Samtang ang paggunit sa sungkod 
sa komandante nagpaila nga ang nagbaton niini 
maoy usa ka pangulo nga may gahom sa pagman- 
do, ang usa ka setro diha sa kamot sa monarko 
nagsimbolo sa iyang pagbaton ug harianong sobe- 
ranya o sa katungod ingong hari nga magmaman- 
do. (Sal 45:6) Busa, ang paggamit sa mga ter- 
minong “setro” ug “sungkod sa komandante” sa 
Genesis 49: 10 dayag nga nagpaila nga ang talagsa- 
ong awtoridad ug gahom magpabilin sa tribo ni 
Juda. Apan tataw nga labaw pa sa tribonhong aw- 
toridad ug pagmando ang nalangkit sanglit ang 
Shilo, nga kaniya “ang pagkamasinugtanon sa mga 
katawhan maiya,” maggikan sa tribo ni Juda. Ang 
maong kahimtang magpakita sa harianong awtori- 
dad ug gahom ibabaw sa katawhan. Sa dihang ang 
kaliwat ni Juda nga si David nahimong hari sa Is- 
rael, ang setro ug ang sungkod sa komandante na- 
huptan sa tribo ni Juda, ug kini dili mobiya gikan 
niini hangtod moabot ang Shilo nga mao ang Me- 
siyas. (2Sa 7:8-16) Sa pagkatinuod gipahinabo sa 
Diyos nga moabot ang Shilo, si Jesu-Kristo, usa ka 
kaliwat ni Juda ug David, ingong “pangulo ug ko- 
mandante ngadto sa nasodnong mga pundok.” (Isa 
55:4) Gitagna nga ang Mesiyanikong Magmaman- 
do magbaton ug pagbulot-an ug gahom ibabaw sa 
mga nasod ug mga katawhan. (Sal 2:8, 9; Dan 7:13, 
14) Busa, siya dili lamang magbaton sa “setro,” o 
harianong soberanya, kondili magbaton usab sa 
“sungkod sa komandante,” nga may gahom sa pag- 
mando.---Tan-awa ang SHILO Num. 1. 


SUNI, SUNIHANON [Kang (lya ni) Suni]. Si 
Suni mao ang ikatulong ginganlan sa pito ka anak 
nga lalaki ni Gad. Siya miuban kang Jacob ngadto 
sa Ehipto niadtong 1728 W.K.P., ug sa dihang mi- 
daghan ang iyang mga kaliwat, sila nahimong ang 
tribonhong banay sa mga Sunihanon.--Gen 46: 
8, 16; Num 26:15. 


SUP 


SUNOY [Gr., ale'ktor]. Usa ka laki nga manok. 
Tungod sa komon nga pagpamuhi ug manok (Gal- 
lus domesticus), ang liksi nga sunoy maoy kasaga- 
rang makita. Kini adunay sanag ug bulok nga bal- 
hibo, tag-as ug nag-arko nga mga balhibo sa ikog, 
ug pula ug nagbawodbawod nga tapay, nga may 
duha nga susama niini nga nagbitay ubos sa sungo 
ug sa tutonlan. 

Ang sunoy wala hisgoti sa Hebreohanong Kasu- 
latan ug gihisgotan lamang sa Kristohanon Gre- 
gong Kasulatan maylabot sa pagtuktugaok niini. 
(Tan-awa ang PAGTUKTUGAOK SA MANOK.) Ang la- 
bing subsob nga paghisgot niini maoy maylabot sa 
tagna ni Jesus sa mga paglimod ni Pedro kaniya, 
nga natuman sa gabii una pa sa kamatayon ni Je- 
sus ug giasoy pag-usab sa tanang upat ka magsu- 
sulat sa mga asoy sa Ebanghelyo.---Mat 26:34, 74, 
75: Mar 14:30, 72; Luc 22:34, 60, 61: Ju 13:38, 
18:27. 

Bisan tuod ang Hudiyohanong Mishnah (Bava 
Kamma 7:7) nagdili sa mga Hudiyo sa pagbuhig 
manok, tungod sa posibilidad nga makapahugaw 
kini sa seremonyal nga paagi, ang rabbinikong 
mga basahon nagpakita nga kini gibuhi sa mga 
Hudiyo susama sa pagbuhi niini sa mga Romano. 
Ang igtitimbreng onyx nga adunay larawan sa usa 
ka sunoy nakaplagan duol sa Mizpa ug adunay ins- 
kripsiyon nga “iya ni Jaazanias, nga alagad sa hari.” 
Kon kini nga Jaazanias (Jezanias) mao ang gihisgo- 
tan sa 2 Hari 25:23 ug sa Jeremias 40:8 ingon sa 
gituohan sa pipila, kini magpaila nga ang pagbuhig 
mga sunoy didto sa Israel maoy sukad pa sa ikapi- 
tong siglo W.K.P. Ang larawan sa usa ka sunoy na- 
kaplagan usab diha sa usa ka tipak sa kulon nga 
nakubkoban didto sa karaang Gabaon. 

Ang himungaan, uban sa mga piso niini, ug ang 
itlog pulos gigamit ni Jesus sa iyang mga sambi- 
ngay, nga nagpakita nga ang binuhing manok ila- 
do sa iyang mga mamiminaw.--Mat 23:37: Luc 
11:12, 13:34, tan-awa ang HIMUNGAAN. 


SUP  [lagmit, Mga Tangbo]. Usa sa mga lokasyon 
nga gihisgotan aron mahibaloan kon diin si Moises 
namulong ngadto sa mga Israelinhon sa ika-40 nga 
tuig sa ilang paglatagaw sa kamingawan. (Deu 1:1, 
ftn sa Rbi8) Inay nga “Sup,” ang mabasa sa Gre- 
gong Septuagint (Bagster) ug sa Latin nga Vulgate 
mao ang mga pulong nga “ang Pulang Dagat,” ti- 
ngali tungod kay gituohang gitangtang man ang 
Hebreohanong pulong nga yam (nagkahulogang 
“dagat”), ug Suph na lamang ang nahibilin ingong 
pinamubo sa yam-suph' (Pulang Dagat). Kon mao, 
ang gitumong niini mao ang bahin sa dagat nga gi- 
tawag ug Gulpo sa ‘Aqaba. Apan, kon sabton su- 
mala sa kon unsa ang kahulogan niini, ang Hebreo- 
hanon nga Masoretikong teksto nag-ingon nga si 


SUPA 


Moises namulong sa Israel “sa desyertong kapata- 
gan atubangan sa Sup.” Ug ang bersikulo 5 nagdu- 
gang nga kini maoy “sa rehiyon sa Jordan sa yuta 
sa Moab.” Busa, bisan tuod ug ang eksaktong dapit 
niini wala mahibaloi, ang Sup lagmit maoy usa ka 
dapit sa S sa Jordan. Gituohang lagmit mao kini 
ang Khirbet Sufa, mga 6 km (3.5 mi) sa HHS sa 
Madaba. 


SUPA. Sa kasagarang paghubad, usa ka rehi- 
yon o walog, nga lagmit kasikbit sa Arnon. (Num 
21:14) Kining Hebreohanong pulong gihubad sa 
mga terminong “urakan” (Ro) ug “bagyo” (ftn sa 
AS). Apan, ang kadaghanang modernong mga hu- 
bad nagpakita nga kini maoy usa ka rehiyon o wa- 
log, nga nag-ingong ang Baheb nahimutang “duol 
sa Supa” (JB) o “sa Supa.”-- AT, JP, NW, RS. 


SUPAMNON.  Benjaminhong mga kaliwat ni 
Sepupam, laing espeling sa Supim ug Sepupan. 
--Num 26:38, 39, 1Cr 7:12, 8:5, tan-awa ang SUPIM 
Num. 1. 


SUPIM. 

1. Usa ka kaliwat ni Benjamin, tingali pinaagi 
kang Bela ug Ir(i). (1Cr 7:6, 7, 12) Ang paglakip 
kang Supim sa mga talaan sa kaliwat ni Manases 
diha sa 1 Cronicas 7:15 nagpakitag dili-naandang 
relasyon tali sa mga tribo. Sa Genesis 46:21 si Su- 
pim gitawag ug Mupim, lagmit tungod sa pagka- 
amgid sa mga titik diha sa karaang alpabeto nga 
Hebreohanon nga gihawasan diha sa Cebuano sa 
mga titik nga s ug m. Ang ngalan giespeling usab 
nga Sepupa(m, n), ug kini nagpaila sa indibiduwal 
ingong nagpundar sa usa ka Benjaminhon nga tri- 
bonhong banay sa mga Supamnon.--Num 26:39, 
1Cr 8:5. 

2. Usa ka magbalantay-sa-ganghaan nga gitud- 
lo sa K sa sangtuwaryo. (1Cr 26:16) Sanglit ang ula- 
hing tulo ka karakter sa iyang ngalan diha sa Heb- 
reohanon (Shuppim') pareho man sa ulahing tulo 
ka karakter sa naunang termino (behth ha-asup- 
pim'), ang mga eskolar nagduda nga kini maoy usa 
ka dittograph (usa ka wala tuyoa nga pagsubli sa 
magkokopya), busa, niini nga bersikulo, kini dili 
ngalan sa usa ka tawo.--Itandi ang 1Cr 26:10, 11. 


SUR [Paril]. Giingon nga kini maoy usa ka siyu- 
dad, usa ka kutay sa mga kuta diha sa utlanan, usa 
ka rehiyon, o kabukiran. Gihubit kini nga “didto sa 
atubangan sa Ehipto,” nga mao, diha sa S nga ut- 
lanan sa Ehipto o dapit sa S niini. Ang konteksto 
naghisgot nga nahimutang ang Sur sa AK nga ba- 
hin sa Peninsula sa Sinai. (Gen 25:18) Human ma- 
katabok ang Israel sa Pulang Dagat, gidala sila ni 
Moises gikan sa kabaybayonan sa dagat ngadto sa 
“kamingawan sa Sur. ”--Ex 15:22. 

Una pa niana, didto sa usa ka tuboran “nga diha 
sa dalan paingon sa Sur” nga ang manulonda ni Je- 
hova nakigsulti sa Ehiptohanon nga ulipong baba- 
ye ni Abraham nga si Agar (nga lagmit mikalagiw 
balik sa Ehipto). (Gen 16:7) Sa ulahi, si Abraham 
mibalhin gikan sa rehiyon sa Hebron (Gen 13:18) 
ug mipuyo taliwala sa Kades (Kades-barnea, sa H 
sa Beer-seba diha sa rehiyon sa Negeb) ug Sur, bi- 
san tuod siya mipuyo usab sa makadiyot sa Gerar, 
usa ka lungsod sa Filistia nga may igong gilay-on 
dapit sa A sa Kades. (Gen 20:1) Sa ilang paglata- 
gaw, ang nagpuyo-sa-desyerto nga mga Ismaelin- 
hon nakaabot hangtod sa “Havila duol sa Sur.” (Gen 
25:18) Si Haring Saul malamposong nakiggubat sa 
mga Amalekanhon hangtod sa Sur, apan sa pana- 
hon ni David ang mga Amalekanhon, uban sa 
mga Gesurihanon ug sa mga Girzihanon, nagpuyo 
pa gihapon sa samang dapit.--- 1Sa 15:7, 27:8. 

Mopatim-aw nga gipunting sa pipila niining mga 
tekstoha nga kini maoy usa ka espesipikong dapit 
inay nga usa lamang ka katibuk-ang rehiyon. Kon 
mao, nan ang ekspresyon nga “kamingawan sa 
Sur,” nga kas-a lamang gigamit, tingali nagtu- 
mong sa kamingawan nga duol sa siyudad o dapit 
nga ginganlan ug Sur.--Ex 15:22, itandi ang pag- 
hisgot sa “kamingawan sa Damasco" sa 1Ha 19:15, 
o nianang sa Zip, 1Sa 23:14. 

Tungod sa kahulogan niining maong ngalan (Pa- 
ril) natukmod ang pipila sa paghunahuna nga ang 
Sur mao ang karaan nga pangdepensang paril ubay 
sa Isthmus sa Suez, nga sumala sa Ehiptohanong 
mga inskripsiyon, natukod na niadtong sayo pa ka- 
ayong yugto sa kasaysayan sa nasod. Gihunahuna 
sa uban nga ang termino nagpunting sa usa ka ku- 
tay sa Ehiptohanong mga kuta ubay sa sidlakang 
utlanan sa Ehipto atbang sa Peninsula sa Sinai. 
Apan, ang Exodo 15:22 nagtumong sa usa ka lokas- 
yon sa S nga bahin sa Pulang Dagat, busa kini 
maoy usa ka dapit nga gawas sa Ehipto inay nga 
diha sa sulod sa mga utlanan niini. Tungod niini, 
gisugyot usab nga ang ngalang Sur (Paril) mao ang 
AK nga bahin sa kutay sa kabukiran nga nagkobre 
sa usa ka dakong bahin sa Peninsula sa Sinai. Kon 
tan-awon gikan sa Gulpo sa Suez dapit sa Ehipto, 
ang puting mga pangpang niining taas nga kutay 
sa kabukiran nahisamag usa ka paril, o ali. Lagmit 
adunay usa ka dapit o lungsod nga gitawag ug Sur 
diha o sa tiilan sa kabukiran, tingali ang kataposang 
lungsod sa Arabia sa dili pa motabok sa utlanan sa 
Ehipto. Apan, nagkinahanglan pag dugang ebiden- 
siya aron matino ang nahimutangan niini. 


SUSA. Tan-awa ang SUSAN. 


SUSAN. Usa ka karaang siyudad, nga ang mga 
kagun-oban niini nahimutang tali sa Suba sa Kar- 
kheh ug sa Suba sa Ab-i-Diz sa S nga tampi sa 

Sha'ur, mga 350 km (220 mi) sa S sa Babilonya. 
Adunay upat ka dagkong bungdo sa maong dapit. 
Ang modernong balangay sa Shush nahimutang sa 
ubos sa bakilid sa acropolis, ang labing ilado sa 
mga bungdo. Ang Susan o ang kinutaan nga bahin 
sa siyudad, ang “kastilyo sa Susan,” mao ang dapit 
diin nahitabo ang usa sa mga panan-awon sa ma- 
nalagnang si Daniel (Dan 8:2), ang dapit sa mga 
panghitabo nga giasoy diha sa basahon ni Ester 
(Est 1:2, 5, 6: 2:3, 5, 8, 21: 3:2, 15; 8:14; 9:12- 
15), ug ang dapit diin si Nehemias nag-alagad 
ingong magtitiing sa panahon sa paghari ni Arta- 
jerjes (Longimanus, ang anak nga lalaki ni Jer- 
jes D.--Neh 1:1, 2:1, tan-awa ang KASTILYO, ELAM 
Num. 1; PERSIA, PERSIANHON (Mga kaulohan sa Per- 
sia). 

Adunay ebidensiya nga ang Susan (gitawag usab 
ug Susa, Esd 4:9) mao ang kaulohan sa karaang 
Elam. Sa ikapitong siglo W.K.P., gisakop ni Ha- 
ring Asenapar (Ashurbanipal) sa Asirya ang Susan 
ug gibalhin ang mga molupyo sa siyudad ngadto 
sa Samaria. (Esd 4:9, 10) Ubos sa pagmando sa 
Persia, ang Susan maoy usa ka harianong siyudad. 
Sa ikaupat nga siglo W.K.P., ang Susan gipukan 
ni Alejandrong Bantogan ug sa kadugayan mihu- 
yang. Karong adlawa bungdo na lamang sa kagun- 
oban ang makita sa maong dapit. 

Ang mga arkeologo nakadiskobre ug kagun-oban 
sa usa ka palasyo, nga gituohan nga mao ang pa- 
lasyo nga gisugdan pagtukod sa Persianhon nga si 
Haring Dario I ug gitapos sa iyang anak nga lalaki 
nga si Jerjes I (gituohan nga mao si Ahasuero, ang 
bana ni Ester). Ang mga bungbong sa sinawong 
dekolor nga mga tisa ug ang mga ulo-ulo nga bato 
nagpaila sa kanhing himaya niini. Usa ka inskrip- 
siyon ni Dario I bahin sa pagtukod sa palasyo ma- 
basa: “Kini mao ang hadish nga palasyo nga akong 
gitukod didto sa Susa. Ang mga dayandayan niini 
maoy gikan sa halayo. Ang yuta gikalot hangtod 
nga naabot ko ang mga bato sa ilalom. Sa dihang 
nakalot na ang yuta, ang graba gitambak diha nii- 
ni, ang usa ka bahin maoy kan-uman ka piye, ang 
laing bahin maoy katloan ka piye ang giladmon. 
Diha sa maong gitambak nga graba gitukod ko ang 
usa ka palasyo. Unya gikalot ang yuta ug gitambak 
ang graba ug gipang-umol ang yuta nga tisa, mao 
kana ang gibuhat sa mga Babilonyanhon. Ang 
mga kahoyng sedro maoy kinuha gikan sa bukid 
nga ginganlan ug Lebanon, gidala kini sa mga 
Asiryanhon ngadto sa Babilonya, ug gikan sa Babi- 
lonya gidala kini sa mga Carianhon ug mga Ionian 
ngadto sa Susa. Ang mga teakwood maoy gikan sa 
Gandara ug sa Carmania. Ang bulawan nga giga- 
mit dinhi maoy gikan sa Sardis ug sa Bactria. Ang 
mga bato---nga lapis lazuli ug carnelian---maoy gi- 
kan sa Sogdiana. Ang turquesa maoy gikan sa 
Chorasmia. Ang plata ug tumbaga maoy gikan 

sa Ehipto. Ang mga dayandayan nga giadorno 
diha sa mga bungbong maoy gikan sa Ionia. Ang 
garing maoy gikan sa Etiopia, sa India, ug sa 
Arachosia. Ang mga haliging bato maoy gikan sa 
usa ka dapit nga ginganlan ug Abiradush did- 
to sa Elam. Ang mga artesano nga tigsapsap sa 
mga bato maoy mga lonianhon ug mga Sardian- 
hon. Ang mga tigsalsal sa bulawan maoy mga 
Medianhon ug mga Ehiptohanon. Kadtong mga 
tighal-op ug dayandayan maoy mga Sardianhon 
ug mga Ehiptohanon. Kadtong tigpagba ug mga 
tisa (nga may mga larawan) maoy mga Babilon- 
yanhon. Ang mga tawong tigdayandayan sa mga 
bungbong maoy mga Medianhon ug mga Ehipto- 
hanon. Dinhi sa Susa gimando ang pagbuhat sa 
usa ka halangdong buluhaton, maanindot kaayo 
kini sa dihang nahuman.”---History of the Persian 
Empire, ni A. T. Olmstead, 1948, p. 168, tan-awa 
ang ARKEOLOHIYA (Persia). 


SUSANA. Usa sa daghang matinumanong 
mga babaye, kinsa, gikan sa ilang kaugalingong 
mga kabtangan, miatiman sa mga panginahanglan 
ni Jesus ug sa iyang 12 ka apostoles sa panahon sa 
ministeryo ni Jesus sa Galilea sa 31 K.P.--Luc 
8:1-3. 


SUSI [gikan sa lintunganayng pulong nga nag- 
kahulogang “kabayo”]. Amahan ni Gaddi, kinsa 
naghawas sa tribo ni Manases sa pagpangespiya sa 
Yutang Saad.--Num 13:2, 11. 


SUTELA. 

1. Usa ka anak nga lalaki ni Epraim ug katigula- 
ngan sa tribonhong banay sa mga Sutelahanon. 
(1Cr 7:20, Num 26:35-37) Si Sutela wala hisgoti 
diha sa Masoretikong teksto sa Genesis 46:20, apan 
ang usa ka porma sa iyang ngalan maoy lakip sa 
ubay-ubayng mga ngalan nga gidugang dinhi diha 
sa Gregong Septuagint. 

2. Usa ka Epraimnon nga kaliwat sa Num. 1. 
-1Cr 7:20, 21. 


SUTELAHANON [Kang (Iya ni) Sutela]. Ang 
mga kaliwat sa banay ni Sutela; gilakip sa mga na- 
rehistro diha sa tribo ni Epraim sa panahon sa ika- 
duhang pagsenso didto sa kamingawan.---Num 26: 
35, 37. 


SUWERTE. Tan-awa ang Diyos SA SUWERTE, 
Diyos SA KAPALARAN. 


SYENE. Usa ka siyudad nga lagmit nahimu- 
tang sa habagatang tumoy sa karaang Ehipto. (Eze 
29:10: 30:6) Kini nga siyudad nagsilbing usa ka 
merkado o sentro sa patigayon. Gituohan nga mao 
kini ang Aswan, nga nahimutang sa S nga tampi 
sa Nilo duol sa pulo sa Elephantine ug mga 690 km 
(430 mi) sa H sa Cairo. 


T 


TAANAK. Usa ka sakop nga siyudad sa Mana- 
ses diha sa teritoryo sa Isacar (Jos 17:11: 1Cr 7:29) 
nga gihatag ngadto sa Kohatnong mga Levihanon. 
(Jos 21:20, 25) Ubos sa pagpangulo ni Josue ang 
mga Israelinhon nagpildi sa hari sa Taanak. (Jos 12: 
7, 21) Apan ang mga Manasesnon napakyas sa 
pagpapahawa sa mga Canaanhon gikan niini ug sa 
ubang mga siyudad. Hinuon, sa ngadtongadto kini 
nga mga Canaanhon gipailalom sa pinugos nga tra- 
baho. (Huk 1:27, 28) Sa panahon ni Maghuhukom 
Barak ang kasundalohan ni Jabin nga hari sa Ha- 
zor, nga gipangulohan sa iyang pangulo sa kasun- 
dalohan nga si Sisera, napildi didto sa Taanak. (Huk 
5:19) Sa panahon sa paghari ni Solomon ang siyu- 
dad maoy sakop sa distrito nga gitudlo kang Baana, 
usa sa 12 ka luyoluyo nga nagdumala sa pagtaga- 
nag pagkaon alang sa panimalay sa hari. (1Ha 4: 
7, 12) Ang arkeolohikanhong ebidensiya gikan sa 
Taanak ug ang kinulit diha sa usa ka paril sa tem- 
plo didto sa Karnak nagpaila nga ang siyudad nai- 
log ni Paraon Sisak sa dihang siya misulong sa Pa- 
lestina sa ikalimang tuig sa paghari sa anak nga 
lalaki ug manununod ni Solomon nga si Rehoboam. 
—2Cr 12:2-4. 

Ang Taanak gituohan nga mao ang Tell Ta'anakh, 
mga 8 km (5 mi) sa HHS sa Megido ug nahimutang 
sa habagatang kiliran sa Patag sa Jezreel ('Emeq 
Yizre'el). Ang dapit nag-okupar ug hinungdanong 
posisyon diha sa labing menos duha ka ruta sa ne- 
gosyo, ang usa paingon sa Patag sa Aco ug ang lain 
paingon sa Patag sa Saron. 


TAANAT-SHILO. Usa ka dapit diha sa utla- 
nan sa Epraim. (Jos 16:5, 6) Gituohan nga mao kini 
ang Khirbet Ta'na el-Fauqa, mga 10 km (6 mi) sa 
SHS sa Sekem. 


TAAS NGA BESTI. 


TABAOT [Mga Igtitimbre nga Singsing]. Kati- 
gulangan sa usa ka banay sa mga Netinim. Ang pi- 
pila sa iyang mga kaliwat namalik sa Jerusalem 
uban kang Zorobabel.---Esd 2:1, 2, 43; Neh 7:46. 


TABAT. Human atakeha sa kasundalohan ni 
Gideon, ang kaawayng mga Midianhon mikalagiw 
“hangtod sa utlanan sa Abel-mehola duol sa Tabat.” 
(Huk 7:12, 19-22) Gituohan nga ang Tabat lagmit 
mao ang Ras Abu Tabat, mga 5 km (3 mi) sa S sa 
Suba sa Jordan ug 10 km (6 mi) sa A sa Sucot. Ang 
Abel-mehola mopatim-awng nahimutang sa K sa 
Jordan ug gihisgotan nga “duol [“atbang,” JB] sa 
Tabat.”--Tan-awa ang ABEL-MEHOLA. 


Tan-awa ang BESTI. 


TABAYAG [Heb., pagqu-oth, plural]. Kini nga 
Hebreohanong pulong nga gihubad ug “mga taba- 
yag” diha sa Bibliya makita lamang maylabot sa 
nahitabong gutom sa adlaw ni Eliseo. Usa ka tawo 
ang namupo ug wala mailhing ihalas nga mga 
tabayag ug naghiwahiwa ug nagsabaw niini. Sa 
pagtilaw niini, “ang mga anak nga lalaki sa mga 
manalagna” nangahadlok nga basig makahilo ang 
pagkaon ug wala na mokaon niini, apan si Eli- 
seo milagrosong nagtangtang sa hilo sa sinabawan 
aron kini dili mausik.---2Ha 4:38-41. 

Bisan tuod daghan ang gisugyot, ang colocynth 
(Citrullus colocynthis), usa ka tanom nga susama 
sa sandiya, gituohan sa kadaghanan nga mao ang 
tanom nga ang bunga lagmit mohaom sa rekord sa 
Kasulatan labot sa “ihalas nga mga tabayag.” Ang 
balagon sa colocynth mokatay nga sama sa pepino 
ug susama usab ug mga dahon. Ang bunga samag 
gidak-on sa orens: kini may baga, hamis nga panit 
nga may berde ug dalag nga mga pat-ak, ug kini 
may pait kaayo ug makahilo, humokon nga unod, 
diin naggikan niini ang medisina nga colocynth. 
Ang kinaiyahan sa colocynth mohaom sa giasoy sa 
Bibliya bahin sa ihalas nga tabayag nga tatawng 
makahilo, ingon sa gisugyot sa lami mismo niini. 
(2Ha 4:40) Sa dihang mangalaya ang kadaghanang 
tanom, kini magpabiling lunhaw ug busa makapa- 
dani niadtong dili pamilyar niini. 

Ang pormag tabayag nga mga dayandayan 
(Heb., pega-im') nga nag-adorno sa dagatdagat ug 
sa bungbong nga kahoyng sedro sa sulod sa tem- 
plo ni Solomon lagmit maoy lingin sama sa bunga 
sa colocynth.--1Ha 6:18: 7:24: 2Cr 4:3. 

Ang laing Hebreohanong termino nga qi-ga-yohn' 
nagtumong sa tanom nga milagrosong gipatubo ni 
Jehova sa usa lang ka gabii aron makahatag ug lan- 
dong sa manalagnang si Jonas samtang siya nag- 
lingkod sa usa ka balongbalong ug nagpaabot sa 
mga resulta sa iyang pagpanagna batok sa Nineve. 
Ang tanom nakahatag ug dakong kahupayan kang 
Jonas hangtod nga gipahinabo ni Jehova nga kut- 
koton kini sa usa ka ulod, mao nga kini nalaya. Tu- 
ngod niadto ang manalagna nabulad sa makapag- 
bang kainit sa adlaw.---Jon 4:5-11. 

Duha ka tanom ang kasagarang gituohan ingong 
posibleng mga hubad sa Hebreohanong pulong nga 
qi-ga'yohn'. Ang pipila ka hubad sa Bibliya (ftn sa 
RS: JB) mipalabi sa paghubad niini ingong “ta- 
ngantangan” (Ricinus communis), usa ka dugay- 
mamatay nga tanom nga kusog motubo nga moa- 
bot sa gitas-ong 3 m (10 p) o kapin pa, ug dagkog 

mga dahon. Kini nga hubad maoy pinasukad sa gi- 
sugyot ni Jerome nga ang qi-ga-yohn' lagmit mao 
ang tangantangan, ingon man usab tungod sa pag- 
kaamgid sa Hebreohanong pulong ug sa Ehiptoha- 
nong pulong nga kiki. Gituohan sa ubang mga 
eskolar ug mga maghuhubad nga mao kini ang “ta- 
bayag" (AT, NW). Ang A Hebrew and English Lex- 
icon of the Old Testament (ni Brown, Driver, ug 
Briggs, 1980, p. 884) naghatag sa kahulogan niini 
ingong “tabayag,” usa ka dagkog-dahon nga tanom 
nga giklasipikar sa botanika ingong Lagenaria sice- 
raria (gitawag sa una ug Cucurbita lagenaria. 

Ang tanom nga tabayag kusog kaayong motubo. 
Bahin niini nga tanom, ang Dictionnaire de la Bible 
(Tomo 5, lin. 1098) nag-ingon: “Ang tanom nga ta- 
bayag nailhang kusog kaayong motubo diha sa init 
nga mga dapit ug pinaagi sa labong nga mga da- 
hon niini kini nagsilbing landong alang sa mga pa- 
ril o bungbong sa mga balay ug sa mga silonganan 
diin kini mokatay sama sa bagon nga Virginia, nga 
naghatag ug proteksiyon gikan sa kainit pinaagi sa 
naglanggikit nga mga bagon ug dagkong mga da- 
hon niini... Diha sa mahulagwayong mga dibuho 
nga gipasukad sa estorya bahin kang Jonas nga 
makaplagan sa mga lubnganan ilalom sa yuta, ki- 
ning tanoma ang kanunayng gihulagway.” (Giedit 
ni F. Vigouroux, Paris, 1912) Busa ang usa ka taba- 
yag nga kasagarang kusog motubo, sa milagrosong 
paagi gipatubo sa usa lang ka gabii pinaagi sa ga- 
hom ni Jehova aron may kasilongan si Jonas gikan 
sa kainit sa adlaw. 


TABEEL [Maayo ang Diyos]. 

1. Amahan sa usa ka tawo nga gitinguha sa mga 
hari sa Israel ug Sirya nga ibutang sa trono sa Je- 
rusalem kon ilang mabihag ang kaulohan sa Juda. 
Ang ngalan sa iyang anak wala hisgoti. Kini nahi- 
tabo sulod sa yugto sa dihang ang paghari ni Ahaz 
ug Peka nag-abot (tali sa mga 762 ug 759 W.K.P.). 
-Isa 7:5, 6. 

2. Kaubang awtor sa Aramaikong sulat nga gi- 
padala ngadto kang Haring Artajerjes sa Persia nga 
nagsupak sa buluhaton sa mga Hudiyo sa pagpanu- 
kod pag-usab didto sa Jerusalem ug misangpot sa 
paghunong sa pagtukod pag-usab sa templo.---Esd 
4:7, 24. 


TABERA [Sunog [nga mao, usa ka dakong su- 
nog, silaob]]. Usa ka kampo sa Israel sa Kaminga- 
wan sa Sinai nga ang tukmang nahimutangan nii- 
ni wala mahibaloi. Tungod sa pagreklamo sa Israel 
didto, ang Diyos nagpadala ug kalayo nga milamoy 
sa pipila sa katawhan diha sa tumoy sa kampo. 
Apan sa dihang si Moises nangamuyo kang Jehova, 
ang silaob “napalong.” Tungod niini nga panghitabo 
namugna ang ngalang “Tabera.”--Num 11:1-3, Deu 
9:22. 


TABERNAKULO 


TABERNAKULO. Usa ka mabalhinbalhin nga 
tolda sa pagsimba nga gigamit sa Israel: usahay gi- 
tawag usab nga “tolda nga tagboanan.” (Ex 39: 
32, 40, tan-awa ang TOLDA NGA TAGBOANAN.) Sa Heb- 
reohanon kini gitawag nga mish-kan” (pinuy-anan, 
puloy-anan, tabernakulo), 'o'hel (tolda), ug miq- 
dash’ (sangtuwaryo). Sa Grego kini gitawag nga 
skene’, nga nagkahulogang “tolda: balongbalong: 
pinuy-anan, puloy-anang dapit. ”---Tan-awa ang BA- 
LAANG DAPIT. 

Ang tabernakulo maoy sentro sa kahikayan ni 
Jehova aron makaduol kaniya ang nasod sa Israel. 
Kini adunay duha ka lawak. (HULAGWAY, Tomo 1, 
p. 538) Anaa sa unang lawak nga Balaan ang usa 
ka bulawan nga tangkawan, ang bulawan nga hala- 
ran sa insenso, ang lamesa sa pasundayag nga ti- 
napay, ug ang bulawan nga mga galamiton, ug 
anaa sa kinasuloran nga lawak nga Labing Balaan 
ang arka sa pakigsaad nga gitungtongan sa duha 
ka bulawan nga mga kerubin.---Tan-awa ang ARKA 
SA PAKIGSAAD, LABING BALAAN. 

Kon Kanus-a Giinagurahan. Ang taberna- 
kulo, o “tolda nga tagboanan” (nga gitawag nga 
“templo ni Jehova” sa 1Sa 1:9 ug “balay ni Jehova” 
sa 1Sa 1:24), gitukod didto sa kamingawan sa Bukid 
sa Sinai niadtong 1512 W.K.P. Kadto nahuman, nga 
napahiluna na ang mga muwebles ug mga galami- 
ton niini, sa unang adlaw sa unang bulan sa Abib o 
Nisan. (Ex 40) Ang pagkasaserdote giestablisar ni- 
anang adlawa ubos sa sugo ni Jehova pinaagi sa tig- 
pataliwala nga si Moises, ug ang katibuk-ang mga 
seremonyas sa pagpahiluna-sa-katungdanan mika- 
bat ug pito ka adlaw. Sa ikawalo ka adlaw gisugdan 
sa mga saserdote ang pagbuhat sa ilang opisyal nga 
mga katungdanan.---Lev kap 8, 9: tan-awa ang PAG- 
PAHILUNA-SA-KATUNGDANAN. 

Disenyo. Si Jehova namulong kang Moises 
didto sa bukid, nga naghatag kaniya sa kompletong 
hulad o sumbanan sa tabernakulo, ug nagsugo ka- 
niya: “Tinoa nga himoon mo ang tanang butang su- 
mala sa ilang sumbanan nga gipakita kanimo didto 
sa bukid.” Kini nagsilbing “landong sa mga butang 
nga langitnon” ug busa kinahanglang tukma bisan 
sa kinagamyan nga detalye. (Heb 8:5) Giinspirar ni 
Jehova si Bezalel ug Oholiab aron nga ang buluha- 
ton, nga gipakig-ambitan sa uban lakip sa mga la- 
laki ug mga babaye, mahimo sa labing maayong 
paagi, sumala sa mga instruksiyon nga gihatag ni 
Moises. Ang resulta mao: “Sumala sa tanan nga gi- 
sugo ni Jehova kang Moises, ingon niana ang gibu- 
hat sa mga anak sa Israel sa tanang buluhaton.” 
(Ex 39:42, 35:25, 26, 36:1, 4) Ang mga materyales 
gitagana pinaagi sa boluntaryong mga amot gi- 
kan sa katawhan. (Ex 36:3, 6, 7) Sa walay duha- 
duha ang bulawan, plata, ug tumbaga, maingon 
man ang mga linubid, panapton, ug mga panit, sa 

kinadak-ang bahin gihatag ingong mga amot gikan 
sa mga butang nga gidala sa mga Israelinhon gi- 
kan sa Ehipto. (Ex 12:34-36, tan-awa ang PANIT SA 
Poka.) Ang kahoyng akasya mabatonan didto sa 
kamingawan.---Tan-awa ang AKASYA. 

Ang mga kalkulasyon niini nga artikulo gipasu- 
kad sa maniko nga 44.5 sm (17.5 pul.). Apan, ang 
taas nga maniko nga mga 51.8 sm (20.4 pul.) lag- 
mit mao ang gigamit.--Itandi ang 2Cr 3:3, Eze 
40:5. 

Mga tabon ug mga tabil. Una, ang tibuok 
gambalay sa estruktura gitabonan ug lino nga bi- 
nordahan ug mabulokon nga mga larawan sa mga 
kerubin. Ang tabon maoy duha ka dagkong mga 
seksiyon nga may lima ka tabil ang matag usa, nga 
ang mga seksiyon gidugtong pinaagig mga galong 
sa asul nga hilo nga gitaod diha sa bulawan nga 
mga kaw-it. Ang matag tabil maoy 28 lamang ka 
maniko (12.5 m; 40.8 p) ang gitas-on, nga labing 
menos usa ka maniko (44.5 sm; 17.5 pul.) ang dis- 
tansiya gikan sa yuta diha sa matag kiliran sa es- 
truktura.—Ex 26:1-6. 

Sa ibabaw sa tabon nga lino mao ang tabon nga 
ginama sa balhibo sa kanding nga may duha ka 
seksiyon, ang usa maoy unom ka tabil ug ang lain 
maoy lima ka tabil. Ang matag usa sa 11 ka tabil 
maoy 30 ka maniko (13.4 m; 43.7 p) ang gitas-on. 
Sa ibabaw niini mao ang tabon nga ginama sa mga 
panit sa laking karnero nga tininag pula, ug ang ka- 
taposan mao ang tabon nga ginama sa mga panit 
sa poka nga lagmit misangko sa yuta ug dayag nga 
gihigtan ug mga pisi aron ang tabon ikahigot sa 
mga ugsok sa tolda diha sa yuta.---Ex 26:7-14. 

Ang laing kortina nga gibutang sa sulod taliwala 
sa Balaan ug sa Labing Balaan maoy binordahan ug 
mga larawan sa mga kerubin (Ex 36:35), ug ang ta- 
bil alang sa ganghaan dapit sa S maoy ginama sa 
mabulokong panapton nga balhibo sa karnero ug 
lino.---Ex 36:37. 

Mga dimensiyon. Ang Bibliya naghubit sa 
tabernakulo (dayag nga ang mga sukod sa sulod 
nga bahin) ingong 30 ka maniko (13.4 m, 43.7 p) 
ang gitas-on ug 10 ka maniko (4.5 m, 14.6 p) ang 
gihabogon. (Itandi ang Ex 26:16-18.) Dayag nga 
kadto usab maoy 10 ka maniko ang gilapdon. (Itan- 
di ang Ex 26:22-24.) Ang gilapdon mahimong gi- 
sukod sumala sa mosunod: Ang likod o K nga 
bungbong maoy ginama sa unom ka kuwadrong 
bayanan nga usa ug tunga ka maniko ang matag 
usa (tanantanan 9 ka maniko) ug duha ka kuwad- 
rong bayanan nga gitawag ug mga poste sa eskina, 
nga dayag nga gipahiluna aron ang matag usa ma- 
kadugang ug tunga sa maniko sa sulod nga dimen- 
siyon. Ang Hudiyong eskolar nga si Rashi (1040- 
1105 K.P.), sa pagkomento bahin sa Exodo 26:23, 

miingon: “Ang tanang walo ka tabla gilumbay, 
ugaling lang ang bug-os nga gilapdon niining duha 
[ang mga poste sa eskina] dili makita diha sa sulod 
sa Tabernakulo, kondili katunga sa maniko lamang 
sa usa ka kiliran ug katunga sa maniko sa laing ki- 
liran ang makita sa sulod, sa ingon naghimo sa 
gilapdon nga napulo ka maniko. Ang nahibiling 
maniko sa usa ka tabla ug ang nahibiling mani- 
ko sa laing tabla nagsaylob sa maniko nga maoy 
gibag-on sa mga tabla sa Tabernakulo dapit sa 
amihanan ug sa habagatan nga mga kiliran, mao 
nga walay misaylo sa gawas.”--Pentateuch With 
Targum Onkelos, Haphtaroth and Rashi's Com- 
mentary, Exodus, gihubad ni M. Rosenbaum ug 
A. M. Silbermann, p. 144: italiko gihimo sa mga 
maghuhubad. 

Ang Labing Balaan nga lawak maoy kuwadrado 
ug porma nga 10 ka maniko ang matag kiliran 
--maingon nga ang Labing Balaan nga lawak sa 
templo nga gitukod ni Solomon sa ulahi maoy ku- 
wadrado ug porma, nga ang matag dimensiyon 
maoy 20 ka maniko (8.9 m; 29.2 p). (1Ha 6:20) Ang 
gitas-on sa Balaan nga lawak maoy duha ka pilo sa 
gilapdon niini. Kon bahin sa gitas-on sa Balaan nga 
lawak sa tabernakulo, kining mga butanga maoy 
makaiikag: Ang matag usa sa duha ka seksiyon sa 
tabon nga lino maoy 20 ka maniko ang gilapdon. 
(Ex 26:1-5) Busa, ang usa ka seksiyon (20 ka ma- 
niko) makaabot gikan sa ganghaan ngadto sa dapit 
diin ang mga kaw-it nagdugtong niini ngadto sa 
lain nga seksiyon. Ang dinugtongan dayag nga 
anaa sa ibabaw sa mga haligi nga naghawid sa kor- 
tina paingon sa Labing Balaan. Dayon ang laing ka- 
tunga sa tabon (20 ka maniko) nagtabon sa Labing 
Balaan (10 ka maniko) ug usab sa likod o K nga ki- 
liran sa tabernakulo (10 ka maniko). 

Mga kuwadrong bayanan. Ang mga bung- 
bong maoy kahoyng akasya, hinaklapan ug bula- 
wan, dayag nga pormag mga kuwadrong bayanan 
(sama sa mga bayanan sa bentana), inay nga soli- 
dong mga tabla. (Ex 26:15-18) Kini nga panglantaw 
daw makataronganon, tungod sa duha ka rason: 
(1) Ang solidong mga tabla sa akasya sa gidak-on 
nga gihubit bug-at ra kaayo, ug (2) ang mga lara- 
wan sa mga kerubin nga giborda diha sa tabil nga 
lino nga gitabon sa ibabaw sa mga tabla masalip- 
dan na gawas niadtong makita diha sa kisame sa ti- 
nukod, sa sulod. (Ex 26:1) Busa mopatim-aw nga 
ang matag kuwadrong bayanan gihimo nga dili so- 
lidong mga tabla aron nga ang mga saserdote diha 
sa tabernakulo makakita sa mga kerubin nga gibor- 
da diha sa tabon nga lino. Gituohan usab sa pipila 
ka modernong mga eskolar nga gigamit ang disen- 
yo nga kuwadrong bayanan inay nga usa ka soli- 
dong tabla. Busa, bisan tuod ang Hebreohanong 
pulong nga ge'resh gihubad nga “tabla” diha sa 

karaang mga bersiyon, ubay-ubayng modernong 
mga hubad naghubad niini nga pulong ingong “ku- 
wadro” o “kuwadrong bayanan.”---Ex 26:15-29, AT, 
JB, Mo, NW, RS. 

Dihay 20 ka kuwadrong bayanan dapit sa A nga 
kiliran ug 20 dapit sa H nga kiliran. (Ex 26:18, 20) 
Ang matag bayanan maoy 10 ka maniko (4.5 m; 
14.6 p) ang gihabogon ug usa ug tunga ka maniko 
(67 sm, 26 pul.) ang gilapdon apan wala hisgoti ang 
gibag-on. Diha sa likod o K nga tumoy niini dihay 
unom ka kuwadrong bayanan ug diha sa mga eski- 
na o kanto niini sa likod anaa ang duha ka bayanan 
nga gitawag nga “mga poste sa eskina.”--Ex 26: 
22-24. 

Maylabot sa mga kuwadrong bayanan, ang Bibli- 
ya naghisgot sa “mga argolya.” Kini nga mga argol- 
ya dayag nga gitaod nganha sa mga kuwadro aron 
maghawid sa mga balabag, diin tulo ka lumbay ni- 
ini ang gisul-ot nganha sa mga argolya aron sa 
paghawid sa tinukod. Dayag nga ang ibabaw ug 
ubos nga mga lumbay adunay duha ka balabag 
ang matag usa, kay ang balabag lamang diha sa tu- 
nga ang gihubit ingong “lahos gikan sa usa ka tu- 
moy hangtod sa pikas tumoy.” Kini nga mga bala- 
bag maoy kahoy nga gihaklapan ug bulawan.---Ex 
26:26-29. 

Mga haligi ug patukoranan. Lima ka haligi 
nga gihaklapan ug bulawan ang nahimutang diha 
sa atubangan, o ganghaan, ug upat ka sama niana 
nga mga haligi ang naghawid sa kortina nga nag- 
ulang sa Balaan ug sa Labing Balaan. (Ex 26:32, 
37) Ang patukoranan alang sa tibuok nga estruk- 
tura gilangkoban ug 100 ka patongan nga adunay 
suksokanan nga kasul-otan sa mga mitsa nga diha 
sa ubos sa 48 ka kuwadrong bayanan (duha ka pa- 
tongan alang sa matag kuwadrong bayanan, upat 
ka patongan alang sa upat ka haligi nga nag-ulang 
sa Balaan ug sa Labing Balaan). Kini nga mga pa- 
tongan ginama tanan sa plata (Ex 26:19-25, 32), 
ang matag patongan motimbang ug usa ka talan- 
ton (mga 34 kg). (Ex 38:27) Dugang pa, adunay 
lima ka tumbagang mga patongan alang sa mga 
haligi diha sa ganghaan. (Ex 26:37) Kon bahin sa 
gibug-aton sa plata, kini nga mga patongan dayag 
nga dili baga kaayo, apan maoy bug-at nga mga 
palid. 

Ang sawang. Ang sawang nga palibot sa ta- 
bernakulo maoy 100 por 50 ka maniko (44.5 por 
22.2 M; 146 por 73 p). Ang samag-koral nga korti- 
na palibot niini maoy 5 ka maniko (2.2 m, 7.3 p) 
ang gihabogon. Kawhaan ka haligi nga tumbaga 
ang nagsuportar sa matag kiliran, ug napulo alang 
sa isigkatumoy niini nga sawang. Ang tabil diha sa 
ganghaan dapit sa S ginama sa lino ug dekolor nga 
panapton ug 20 ka maniko (8.9 m; 29 p) ang gi- 
sangkaron.---Ex 38:9-20. 

Gibanabanang kantidad. Ang bili sa bula- 
wan ug plata nga gigamit alang sa tabernakulo 
maoy mga $12,000,000, ug ang kantidad sa tibuok 
tabernakulo lagmit maoy kapin sa 513,000,000, pi- 
nasukad sa presenteng bili.--Ex 38:24-29. 

Posibleng mga pagdugang. Mopatim-aw nga 
sa ulahi gitukod ang mga lawak aron gamiton sa 
mga saserdote diha sa sawang sa tabernakulo, lag- 
mit diha sa mga kiliran sa tinukod. (1Sa 3:3) Dugang 
pa, gitukod ang mga balongbalong diha sa sawang, 
aron nga ang pipila niadtong nagdalag mga halad- 
sa-panag-ambit, duyog sa ilang mga pamilya, ma- 
kakaon sa mga halad didto. 

Ang Nahimutangan Niini Diha sa Kampo sa 
Israel. (DaAYAGRAM, Tomo 1, p. 538) Ang taberna- 
kulo mao ang sentro sa kampo sa Israel. Diha sa ki- 
nadul-an niini mao ang nagkampong mga pamilya 
sa tribo ni Levi, ang mga tig-atiman sa tinukod. Da- 
pit sa S mao ang saserdotehanong banay ni Aaron, 
dapit sa H mao ang mga Kohatnon (gikan niini gi- 
pili ang banay ni Aaron alang sa pagkasaserdote 
[Ex 6:18-20]), dapit sa K mao ang mga Gersonhon, 
ug dapit sa A mao ang mga Merarihanon. (Num 3: 
23, 29, 35, 38) Sa unahan ug diyutay mao ang 
ubang 12 ka tribo: ang Juda, Isacar, ug Zabulon da- 
pit sa S; ang Ruben, Simeon, ug Gad dapit sa H; ang 
Epraim, Manases, ug Benjamin dapit sa K; ug ang 
Dan, Aser, ug Neptali dapit sa A. (Num 2:1-31) Gi- 
kan sa bisan unsa nga bahin sa kampo ang taber- 
nakulo dali rang makita, tungod sa panganod sa 
maadlaw ug sa kalayo sa magabii, nga anaa sa iba- 
baw sa Labing Balaan diin nahimutang ang arka sa 
pakigsaad.---Ex 40:36-38. 

Kon Giunsa Pagdala. Sa pagbalhin sa taber- 
nakulo ug sa mga muwebles ug mga galamiton ni- 
ini, tabonan sa mga saserdote ang mga galamiton 
sa balaang dapit, ug dayon ang mga Kohatnon 
magdala sa tinabonan nga arka sa pakigsaad, sa la- 
mesa sa pasundayag nga tinapay, tangkawan, ug 
mga halaran. Kining mga butanga ilang pas-anon, 
nga maglakaw. (Num 4:4-15, 7:9) Ang mga Ger- 
sonhon, dala ang duha ka karomata, magdala sa 
mga tabil sa tolda (gawas sa kortina alang sa La- 
bing Balaan, nga gibutang sa ibabaw sa Arka [Num 
4:5]), sa mga tabon sa tabernakulo, mga kortina sa 
sawang, mga tabil, lakip sa mga pisi sa tolda, ug 
sa pipila ka galamiton alang sa pag-alagad. (Num 
4:24-26, 7:7) Ang mga Merarihanon, dala ang upat 
ka karomata, maoy nag-atiman sa bug-at kaayo 
nga mga butang, lakip sa mga kuwadrong bayanan 
ug mga haligi, mga suksokanang patongan ug mga 
ugsok sa tolda, ug mga pisi.--Num 4:29-32, 7:8. 

Kasaysayan. Human makatabok ang Israel sa 
Suba sa Jordan paingon sa Yutang Saad, ang taber- 
nakulo gipatindog didto sa Gilgal. (Jos 4:19) Kini gi- 
balhin ngadto sa Shilo panahon sa pagbahinbahin 


TABIL 


sa yuta (Jos 18:1), diin kini nagpabilin sulod sa dag- 
hang katuigan (1Sa 1:3, 24) sa wala pa kini ibalhin 
ngadto sa Nob. (1Sa 21:1-6) Sa ulahi kini gidala 
ngadto sa Gabaon. (1Cr 21:29) Sa dihang gibalhin 
ni David ang arka sa pakigsaad ngadto sa Zion, kini 
wala na didto sa tabernakulo sulod sa daghang ka- 
tuigan. Apan samtang wala pa matukod ni Solo- 
mon ang templo, ang mga halad gitanyag gihapon 
sa tabernakulo didto sa Gabaon nga gitawag nga 
“ang dakong hataas nga dapit.” (1Ha 3:4) Human sa 
pagtukod sa templo, gidala ni Solomon ang taber- 
nakulo ngadto sa Jerusalem ug dayag nga gipabilin 
didto.--- 1Ha 8:4; 2Cr 5:5. 

Mahulagwayong Paggamit. Gipatin-aw ni 
apostol Pablo ang malarawanong kahulogan sa ta- 
bernakulo. Diha sa konteksto nga naghisgot sa hu- 
lad maylabot sa tabernakulo ug sa mga pag-alagad 
nga gibuhat diha niana, siya naghisgot bahin kang 
Jesu-Kristo ingong “usa ka publikong alagad sa ba- 
laang dapit ug sa matuod nga tolda, nga gipatindog 
ni Jehova, ug dili sa tawo.” (Heb 8:2) Dugang pa 
siya miingon: “Si Kristo mianhi ingong hataas nga 
saserdote bahin sa maayong mga butang nga na- 
hitabo na, pinaagi sa labaw ug mas hingpit nga tol- 
da nga dili hinimog mga kamot, nga mao, dili niini 
nga kalalangan.” (Heb 9:11) Ang tolda didto sa ka- 
mingawan maoy usa ka kahikayan nga gihimo tu- 
ngod sa sugo sa Diyos alang sa pagduol kaniya diha 
sa matuod nga pagsimba, usa ka kahikayan alang 
sa tipikal nga pagwagtang sa mga sala. Ingong usa 
ka sambingay (Heb 9:9), kini maglandong sa kahi- 
kayan nga gitukod sa Diyos diin makaalagad ang 
dakong Hataas nga Saserdoteng si Jesu-Kristo, nga 
miatubang sa iyang Amahan didto sa langit dala 
ang bili sa iyang halad, nga makawagtang gayod sa 
mga sala. (Heb 9:24-26, tan-awa ang TEMPLO.) Pi- 
naagi niini nga kahikayan ang matinumanong mga 
tawo makaduol gayod sa Diyos. (Heb 4:16) Ang la- 
ngitnong “sangtuwaryo sa tolda sa pagpamatuod” o 
tabernakulo nakita ni apostol Juan diha sa panan- 
awon.---Pin 15:5. 

Si apostol Pedro, ingong usa ka inanak-sa-espiri- 
tu nga anak sa Diyos nga may paglaom sa langit- 
nong kinabuhi kauban ni Kristo Jesus, naghisgot sa 
iyang unodnong lawas ingong usa ka “tabernakulo.” 
Kadto maoy usa ka “puloy-anang dapit, apan tem- 
poraryo lamang, sanglit nasayod si Pedro nga ha- 
duol na ang iyang kamatayon ug ang iyang pagka- 
banhaw maoy diha sa espiritu ug dili diha sa unod. 
--2Pe 1:13-15: 1Ju 3:2, 1Co 15:35-38, 42-44. 

Alang sa nagkalainlaing mga artikulo bahin sa 
muwebles ug kasangkapan nga gigamit sa taberna- 
kulo, tan-awa ang mga artikulo ubos sa indibiduwal 
nga mga ngalan. 


TABIL. Tan-awa ang PANAPTON, TABIL. 

TABILI [Heb., tsav|. Ang mga tabili maoy upat 
ug tiil nga reptilya, sagad gagmay, nga taas ug ikog 
ug himbison ug panit. Ang mga tiil sa tabili anaa sa 
kilid mismo niini mao nga mahimong isangyad sa 
yuta ang tiyan niini nga dili na pik-on ang mga tiil. 
Kapin sa 40 ka matang niini ang makaplagan sa Pa- 
estina. Makaplagan kini diha sa mga kahoy, sa init 
nga mga liki sa dagkong mga bato, ug sa mga 
bungbong ug mga kisame sa mga balay. Ang tabi- 
i maoy lakip sa mahugaw nga “tigpanon nga mga 
inalang” nga gitala sa Levitico 11:29. Gituohan nga 
ang Hebreohanong ngalan alang niini naggikan sa 
lintunganayng pulong nga nagkahulogang “mota- 
pot sa yuta.” Ang Hebrew and English Lexicon of 
the Old Testament ni Brown, Driver, ug Briggs 
(1980, p. 839) nagsugyot sa “tabili” ingong hubad. 
Lagmit nga ang Hebreohanong termino nga tsav 
naglakip sa Agamidae nga pamilya sa mga tabili, 
kay ang katumbas nga Arabikong termino nga 
dabb nagtumong sa tunokon-ug-ikog nga tabili sa 
Ehipto (Uromastix aegyptius), ang kinadak-an sa 
mga espisye sa Agamidae nga makaplagan sa Isra- 
el.--Tan-awa ang KAMELYON, TUKO, TABILI SA BALAS. 

Ang mga leksikon sagad nagsugyot nga ang 
Hebreohanong pulong nga ko'ach nagtumong usab 
sa usa ka kapamilya sa tabili. Sanglit ang lintunga- 
nayng kahulogan niini nga pulong maoy “gahom” o 
“kusog,” kini mahimong magtumong sa halo sa 
desyerto (Varanus griseus), usa ka kusgan, dakong 
reptilya. Kini nagpuyo sa uga, balason nga mga 
desyerto. Sa Palestina kini nga halo moabot sa gi- 
tas-ong mga 1.2 m (4 p). Kini maoy kumakaon ug 
patay ug gilakip sa talaan sa “mahugaw” nga mga 
pagkaon.--Lev 11:29, 30. 

Lain pang linalang nga gitala ingong mahugaw 
nga pagkaon sa mga Israelinhon mao ang gitawag 
sa Hebreohanong pulong nga cho met, sa Levitico 
11:30. Ang pipila ka dili pa dugayng mga hubad 
(RS: NW) naghubad niini nga “tabili sa balas.” Ang 
tabili sa balas lagmit maoy usa ka skink. 


TABILI SA BALAS [Heb., chomet]. Dili ma- 
tino kon unsa kining mahugaw nga 'tigpanon nga 
linalang nga gitawag sa Hebreohanong termino 
nga cho met. (Lev 11:30, 31) Gipunting sa mga hu- 
bad sa Gregong Septuagint ug sa Latin nga Vulgate 
nga usa kini ka matang sa tabili, ug kining pulonga 
gihubad sa lainlaing paagi ingong “tabili sa balas” 
(AS, JP, NW, RS), “kamelyon” (AT), ug “hilahila” 
(KJ). Lagmit nga usa kini ka skink.--Tan-awa ang 
TABILI. 


TABILI SA TUBIG [Heb., leta'ah']. Usa ka 
gamayng tabili o ikogan nga hayop nga mabuhi sa 
tubig ug kamad-an, walay himbis ug may humok, 
umogon, nipis nga panit. Kini maoy kapamilya sa 
mga baki ug gitala nga lakip sa mahugaw nga mga 

linalang sa Moisesnong Balaod. (Lev 11:29, 30) Ang 
tabili sa tubig (Triturus vittatus) sa Asia Minor ug 
sa Sirya mailhan pinaagi sa itom nga budlis diha sa 
matag kilid sa lawas niini. Kini gipanganak diha sa 
tubig apan mopuyo sa kamad-an sulod sa duha o 
tulo ka tuig human matangtang ang mga hasang 
niini, dayon mobalik kini sa tubig aron mopuyo ni- 
ini sa nahibiling bahin sa iyang kinabuhi. 


TABITABI, PAGBUTANGBUTANG. Ang 
tabitabi maoy usa ka walay pulos nga estorya ba- 
hin sa personal nga kinabuhi sa ubang tawo, walay 
pasikaranan nga hulungihong. Ang pagbutangbu- 
tang maoy usa ka pagdaot sa dungog, nga kasaga- 
ran may daotang motibo, binaba man o sinulat. 

Dili tanang tabitabi maoy daotan o makadaot, bi- 
san tuod kini mahimong daotan o makadaot. Usa- 
hay kini tingali maoy pagdayeg bahin sa usa ka 
tawo o mga tawo, o tingali kini maoy pag-asoy la- 
mang bahin sa usa ka butang nga wala kaayoy hi- 
nungdan o dili daotan mahitungod sa uban, tungod 
sa tawhanong kaikag. Apan kini dali rang mahi- 
mong estorya nga makadaot o makamugnag kasa- 
mok, tungod kay ang tabitabi maoy usa ka walay 
pulos nga estorya. Ang Kasulatan nagtambag ba- 
tok sa walay pulos nga sulti, ug naghisgot nga ang 
dila lisod mapaaghop ug nga kini “nahimong usa ka 
kalibotan sa pagkadili-matarong taliwala sa atong 
mga sangkap, kay kini naghugaw sa tibuok lawas 
ug gipadilaab ang ligid sa kinaiyanhong kinabuhi.” 
Ang pagkamalaglagon niini dugang gipasiugda tu- 
ngod kay ang magsusulat sa Bibliya nagpadayon, 
“ug kini gipadilaab sa Gehenna.” (San 3:6) Kadag- 
han ipasiugda ang kapeligrohan sa dili-pinugngan, 
walay pulos nga estorya. Ang maong sinultihan 
nalangkit sa pagkahungog o kabuangan (Pr 15:2): 
kini maoy usa ka lit-ag ug mahimong magda- 
la sa nagsulti niini ngadto sa kadaotan. (Pr 13:3, 
18:7) “Sa daghang mga pulong tino nga adunay ka- 
lapasan,” nagaingon ang proverbio, nga nagtam- 
bag nga ang pagpugong sa usa ka tawo sa iyang 
mga ngabil maoy usa ka maalamon nga buhat. (Pr 
10:19) “Siya nga nagabantay sa iyang baba ug sa 
iyang dila nagabantay sa iyang kalag gikan sa mga 
kasakit” maoy usa ka pasidaan batok sa wala-huna- 
hunaa, dili-pinugngan, o walay pulos nga estorya. 
-Pr 21:23. 

“Gikan sa kadagaya sa kasingkasing ang baba 
mosulti,” matod ni Jesu-Kristo. (Mat 12:34) Nan, 
kon unsay kasagarang isulti sa usa ka tawo maoy 
usa ka ilhanan sa kon unsay gitinguha sa iyang ka- 
singkasing. Ang Kasulatan nag-awhag kanato sa 
pag-amping sa kasingkasing ug sa paghunahuna 
ug sa pagsulti sa mga butang nga matuod, maug- 
dang, matarong, maputli, hiligugmaon, dungga- 
non, hamili, ug dalayegon. (Pr 4:23, Flp 4:8) Si 
Jesu-Kristo miingon, “Ang magagula sa iyang baba 


TABITABI, PAGBUTANGBUTANG 


ang makapahugaw sa usa ka tawo,” ug siya mipa- 
dayon sa paghisgot sa “daotang mga pangataro- 
ngan” ug “bakak nga mga pagpamatuod” ingong la- 
kip sa mga butang nga mogula gikan sa baba apan 
sa pagkatinuod nagagula gikan sa kasingkasing. 
--Mat 15:11, 19. 

Ang tabitabi mahimong motultol sa pagbutang- 
butang, nga makadaot sa nagbutangbutang. Ang 
kaalam sa mga pulong sa Ecclesiastes 10:12-14 da- 
yag kaayo: “Ang mga ngabil sa hungog maglamoy 
kaniya. Ang sinugdanan sa mga pulong sa iyang 
baba maoy kabuangan, ug ang kataposan unya sa 
iyang baba maoy kabuang nga makatalagmanon. 
Ug ang buangbuang nagasulti ug daghang pulong.” 

Ang tabitabi maoy estorya nga nagbutyag ug 
usa ka butang bahin sa mga ginahimo ug sa mga 
kalihokan sa ubang mga tawo. Kini tingali maoy 
usa ka walay pasikaranang hulungihong, gani usa 
ka bakak, ug bisan tuod ang usa ka tabian lagmit 
wala masayod sa katinuoran sa hulungihong, iya pa 
gihapong gisabwag kini, sa ingon naghimo sa iyang 
kaugalingon nga maoy hinungdan sa pagpakaylap 
sa bakak. Lagmit nga ipanabi sa tabian ang bahin 
sa diperensiya ug kasaypanan sa usa ka tawo. Apan 
bisan pag tinuod ang gisulti nga mga butang, ang 
gihimo sa tabian maoy sayop ug siya nagpakitag 
kawalay gugma. Ang proverbio nag-ingon: “Ang 
nagatabon sa kalapasan nagapangita ug gugma, 
ug siya nga nagapunay ug sulti mahitungod sa 
usa ka butang nagapabulag niadtong suod sa usag 
usa.”--Pr 17:9. 

Si apostol Pablo naghatag ug kusganong tambag 
ngadto sa magtatan-aw nga si Timoteo bahin sa 
panggawi sa batan-on nga mga babayeng balo nga 
walay mga panimalay nga giatiman ug wala mag- 
mapuliki sa ilang kaugalingon sa pag-alagad sa 
uban. Siya miingon: “Sila usab makakat-on sa pag- 
kawalay-ginabuhat, sa pagpanumbalay, oo, dili la- 
mang walay ginabuhat, kondili usab mga tabian 
ug hilabtanon sa mga kalihokan sa ubang mga 
tawo, nga manulti sa mga butang nga dili nila 
angayng isulti.” (1Ti 5:13) Kini maoy badlonganon 
nga panggawi. Ang samang apostol naghisgot ba- 
hin sa pipila diha sa kongregasyon sa Tesalonica 
nga “naglakaw nga badlonganon sa inyong taliwa- 
la, nga wala gayod magtrabaho apan nanghilabot 
sa mga butang nga wala silay labot.” (2'Te 3:11) Gi- 
lakip ni apostol Pedro uban sa daotan kaayo nga 
mga kaubanan ang “usa ka hilabtanon sa mga bu- 
tang sa uban”--duyog sa usa ka mamumuno, usa 
ka kawatan, ug sa usa ka mamumuhat ug daotan. 
--1Pe 4:15. 

Sa laing bahin, dili usa ka tabitabi o pagbutang- 
butang ug ingon man dili sayop ang pagtaho sa 
mga kahimtang nga makaapektar sa kongregasyon 
ngadto sa mga tawo nga adunay awtoridad ug 

responsibilidad sa pagdumala ug sa pagtul-id sa 
mga butang. Gipakita kini nga kamatuoran diha sa 
rekord sa Kasulatan bahin sa Kristohanong kongre- 
gasyon sa karaang Corinto. Didto, ang mga pa- 
nagsumpaki ug ang dili pagpakitag nahiangayng 
pagtahod sa mga tawo nakamugnag makapabahin- 
bahin nga mga tinamdan, nga nagdaot sa panaghi- 
usa sa kongregasyon. Ang pipila ka sakop sa balay 
sa usa ka tawong si Cloe nga nasayod bahin niining 
mga butanga ug nabalaka bahin sa espirituwal nga 
kaayohan sa kongregasyon nagbutyag sa kamatu- 
oran ngadto kang apostol Pablo nga wala niadtong 
tungora, kinsa milihok dayon, ug gikan sa Efeso 
siya misulat ug tambag sa pagtul-id ngadto sa 
kongregasyon.--- 1Co 1:11. 


Unsay kalainan tali sa tabitabi 
ug sa pagbutangbutang? 


Bisan tuod ang tabitabi sa pipila ka kahim- 
tang dili kaayo makadaot (bisan tuod kini mahi- 
mong pagbutangbutang o motultol ngadto niana), 
ang pagbutangbutang kanunayng makadaot ug ka- 
nunayng makapahinabog kasakit ug panag-away. 
Kini mahimong adunay daotang motibo o wala. Sa 
bisan hain nga kahimtang, ang tigbutangbutang 
naghimo sa iyang kaugalingon nga daotan atuba- 
ngan sa Diyos, tungod kay ang “pagpahinabog pa- 
naglalis sa taliwala sa mga kaigsoonan” maoy lakip 
sa mga butang nga ginadumtan sa Diyos. (Pr 6:16- 
19) Ang Gregong pulong alang sa “tigbutangbu- 
tang” o “magsusumbong” maoy di-a'bo-los. Kining 
pulonga gigamit usab sa Bibliya ingong usa ka titu- 
lo ni Satanas nga “Yawa,” ang dakong tigbutangbu- 
tang sa Diyos. (Ju 8:44: Pin 12:9, 10, Gen 3:2-5) 
Kini nagpaila sa tinubdan sa maong makadaot sa 
dungog nga akusasyon. 

Ang pagbutangbutang nahimong usa ka kapan- 
dolan sa uban, ilabina sa usa nga gibutangbuta- 
ngan. Ang balaod nga gihatag sa Diyos ngadto sa 
Israel nagsugo: “Dili ka magsuroysuroy sa taliwala 
sa imong katawhan aron mamutangbutang. Dili 
ka motindog batok sa dugo sa imong isigkatawo.” 
(Lev 19:16) Ang pagkaseryoso sa pagbutangbutang 
gipasiugda dinhi pinaagi sa paghisgot nga sa pipila 
ka kahimtang ang bakak nga mga sumbong mahi- 
mong motultol gayod sa silot nga kamatayon. Ang 
bakak nga mga saksi sa makadaghan nahimong 
instrumento sa pagpahinabo sa kamatayon sa ino- 
senteng mga tawo.--- 1Ha 21:8-13, Mat 26:59, 60. 

Usahay ang mga butang maoy kompidensiyal, 
apan ang mga tigbutangbutang mahimuot sa pag- 
butyag niini ngadto sa uban kinsa walay katungod 
nga masayod. (Pr 11:13) Ang tigbutangbutang ma- 
lipay sa pagbutyag sa mga butang nga makasakit. 

Ang usa nga nagpatalinghog sa pagbutangbutang 
nasayop usab ug nagdaot sa iyang kaugalingon. (Pr 
20:19: 26:22) Ang usa ka tawo mahimong motali- 
kod sa iyang mga higala tungod sa pagpangdaot 
nga gihimo sa usa ka tigbutangbutang bahin kani- 
la, ug mahimong motungha ang mga panag-away 
ug mga pagkabahinbahin.---Pr 16:28. 

Ang Kasulatan nagtagna nga ang talagsaong 
pagtungha sa mga tigbutangbutang maoy usa sa 
mga ilhanan sa “kataposang mga adlaw.” (2Ti 3: 
1-3) Ang maong mga tawo, mga lalaki man o mga 
babaye, kon anaa sa taliwala sa katawhan sa Di- 
yos, kinahanglang badlongon ug tul-iron sa res- 
ponsableng mga tawo diha sa Kristohanong kong- 
regasyon. (1Ti 3:11, Tit 2:1-5, 3Ju 9, 10) Busa 
ang pagbutangbutang, sa pagpahinabog panag- 
lalis (Pr 16:28), nagpatunghag pipila ka “buhat 
sa unod” (sama sa mga pagdumot, mga panag- 
away, ug mga pagkabahinbahin) nga makapugong 
sa tigbutangbutang ug sa uban nga iyang gidal- 
dal sa pagbuhat ug daotan gikan sa pagpanunod 
sa Gingharian sa Diyos. (Gal 5:19-21) Bisan tuod 
ang tigbutangbutang lagmit malipoton ug malim- 
bongon, ang iyang pagkadaotan madayag ra unya 
diha sa kongregasyon. (Pr 26:20-26) Giyagyag ni 
Jesus ngadto sa iyang mga apostoles ang tigbu- 
tangbutang nga si Judas (Ju 6:70) ug dayon gipa- 
lakaw siya. Ang nahitabo human niadto misangpot 
sa kalaglagan ni Judas.--Mat 26:20-25, Ju 13:21- 
27:17:12. 

Ang usa ka matang sa pagbutangbutang mao 
ang pagsultig pasipala, ang batasan nga angay 
putlon gikan sa Kristohanong kongregasyon, tu- 
ngod kay ang mga tigsultig pasipala gihukman 
sa Kasulatan ingong dili takos sa kinabuhi. (1Co 
5:11: 6:9, 10) Ang pagbutangbutang ug pagsultig 
pasipala sagad gilangkit sa pagrebelde batok sa 
Diyos o batok niadtong iyang gitudlo sa pagdu- 
mala sa kongregasyon sa iyang katawhan. Ang 
usa ka pananglitan mao ang gihimo ni Kore ug 
sa iyang mga kaubanan, kinsa nagsultig mabu- 
tangbutangong mga pulong batok kang Moises ug 
Aaron sa dihang mirebelde batok sa kahikayan sa 
Diyos. (Num 16:1-3, 12-14) Gihatagag pagtagad ni 
Judas kining mga rebelde ug ang ilang sangpota- 
nan sa dihang siya nagpasidaan sa mga Kristoha- 
non batok sa mapasipalahong sinultihan, pagbagul- 
bol, pagreklamo, ug pagsultig “hinambog nga mga 
butang.”--Jud 10, 11, 14-16. 


TABITHA. Tan-awa ang Dorcas. 


TABON SA DUGHAN. Ang sagradong bi- 
nordahan nga bulsabulsa nga isul-ob sa hataas nga 
saserdote sa Israel ibabaw sa iyang kasingkasing o 
dughan kon siya mosulod sa Balaan nga lawak. Ang 
tabon sa dughan (Heb., cho'shen) nagsilbing “usa ka 

handomanan” ug lagmit nga gitawag nga “tabon sa 
dughan sa paghukom” tungod kay gibutang diha ni- 
ini ang Urim ug Tumim nga pinaagi niini ang mga 
paghukom ni Jehova gipadayag.--Ex 28:15, 29, 30. 

Sama sa epod, ang tabon sa dughan ginama 
sa kinamaayohang materyales, bulawan, asul nga 
hilo, balhibo sa karnero nga tininag morado, hilo 
nga sanag-pula gikan sa coccus, ug pinong lino nga 
linubid. (Ex 28:15) Ang samang mga panapton gi- 
gamit sa paghimo sa napulo ka tabil sa tolda nga 
binordahan ug mga kerubin, sa kortina nga nagbu- 
lag sa Balaan gikan sa Labing Balaan, ug sa tabil 
alang sa ganghaan sa tolda. Ang gikinahanglang 
materyales alang niini kinabubut-ong giamot sa 
mga Israelinhon ug kini gigama ni Bezalel ug Oho- 
liab o kaha ilalom sa ilang pagdumala.--Ex 26: 
1, 31, 36, 31:2-6, 35:21-29. 

Ang panapton alang sa tabon sa dughan lagmit 
nga usa ka maniko ang gitas-on ug usa ka dangaw 
ang gilapdon mao nga kini kuwadrado sa dihang 
pil-on, sa ingon mahimong bulsabulsa nga diha ni- 
ana isulod ang Urim ug Tumim. Ang atubangang 
bahin sa tabon sa dughan gidayandayanan ug 12 
ka bilihong mga bato nga gihal-op diha sa mga 
suksokanan nga bulawan ug gihan-ay sa upat ka 
lumbay nga may tulo ka bato sa matag lumbay. Sa 
matag bato gikulit ang ngalan sa usa sa mga tribo 
sa Israel. (Ex 28:15-21, 28; 39:8-14: Lev 8:8) Ang 
mga mutya sa matag lumbay lagmit nga gihan-ay 
sumala sa pagkatala niini gikan sa tuo paingon sa 
wala (sama sa pagbasa sa pinulongang Hebreoha- 
non). Dili matino kon unsa nga bililhong bato ang 
katugbang sa usa ka tribo.---Tan-awa ang bililhong 
mga bato ilalom sa tagsatagsa ka ulohan niini. 

Ang tabon sa dughan gitaod diha sa epod nii- 
ning mosunod nga paagi: Duha ka linubid nga 
mga kadena nga lunsayng bulawan ang gitaod diha 
sa duha ka argolya nga bulawan sa magkaatbang 
nga kanto sa ibabawng bahin sa tabon sa dughan. 
Dayon, kini nga mga kadena gitaod diha sa duha ka 
enggaste nga bulawan ibabaw sa mga sul-otan sa 
abaga sa epod. Duha ka laing argolya nga bulawan 
ang gitaod sa magkaatbang nga mga tumoy sa 
ubos nga ngilit ilalom sa tabon sa dughan nga nag- 
atubang sa epod. Kini nga mga argolya gihigot pi- 
naagig asul nga hilo ngadto sa duha ka argolya nga 
bulawan diha sa sukaranan sa mga sul-otan sa 
abaga sa epod ibabaw mismo sa bakos niini.---Ex 
28:22-28, 39:15-21. 


TABON SA PAGPASIG-ULI. Ang tabon sa 
arka sa pakigsaad, nga sa atubangan niini ang ha- 
taas nga saserdote magwisik sa dugo sa mga ha- 
lad-sa-sala panahon sa Adlaw sa Pagtabon-sa-Sala. 

Ang mga hubad sa Bibliya naghubad sa lainlaing 
paagi sa Hebreohanong termino nga kappo'reth 


TABON SA PAGPASIG-ULI 


ingong “lingkoranan sa kaluoy” (KJ, RS, Yg), “pag- 
pasig-uli” (AT, Dy), “tabon” (Le), “tabon sa arka” 
(JP), o “tabon,” “tabon sa pagpasig-uli” (NW). Ang 
Hebreohanong termino naggikan sa usa ka lintu- 
nganayng berbo nga nagkahulogang “tabon,” “pag- 
tabon (sa sala).” 

Ingon sa gisugo ni Jehova kang Moises, ang arte- 
sano nga si Bezalel naghimo ug usa ka tabon nga 
ginama sa lunsayng bulawan alang sa sagradong 
kahon o arka sa pakigsaad, 2.5 ka maniko (111 sm, 
44 pul.) ang gitas-on ug 1.5 ka maniko (67 sm, 
26 pul.) ang gilapdon. Gitungtongan kini ug duha 
ka bulawan nga mga kerubin, usa sa isigkakilid sa 
tabon, ug ang ilang mga pako gibukhad pataas, nga 
nagsalipod sa tabon. Ang mga nawong sa kerubin 
nag-atubang sa tabon. Ang Arka gibutang diha 
sa Labing Balaan nga lawak sa tabernakulo.---Ex 
25:17-21, 37:1, 6-9. 

Sa Adlaw sa Pagtabon-sa-Sala (yohm hak-kip:pu- 
rim’, nga nagkahulogang “adlaw sa mga pagtabon 
o mga pagpasig-uli” [Lev 23:27, 28]), ang hataas 
nga saserdote mosulod sa Labing Balaan ug ang 
bahin sa dugo sa torong baka iyang iwisik sa atu- 
bangan sa tabon (sa sidlakan nga kiliran) ug ingon 
usab niini ang iyang himoon maylabot sa dugo sa 
kanding. (Lev 16:14, 15) Busa ang bulawan nga ta- 
bon sa Arka hinungdanon kaayo maylabot sa tipi- 
kal nga pagpasig-uli (pagtabon) sa mga sala. 

Gikan sa taliwala sa duha ka kerubin sa ibabaw 
sa tabon sa pagpasig-uli, ang Diyos mamulong sa 
dihang buot siyang makigsulti kang Moises o sa ha- 
taas nga saserdote. (Ex 25:22: Num 7:89, itandi ang 
Lev 10:8-10, Num 27:18-21.) Si Jehova miingon nga 
siya magpakita pinaagi sa usa ka panganod sa iba- 
baw sa tabon sa Arka. Kini nga panganod dayag 
nga midan-ag o misidlak, nga naghatag ug kaha- 
yag sa Labing Balaan nga lawak.---Lev 16:2, itandi 
ang Sal 80:1. 

Sa 1 Cronicas 28:11 ang Labing Balaan, ang kina- 
sulorang lawak sa templo, gitawag ingong “ang 
balay sa kapporeth.” Niini nga teksto ang Heb- 
reohanong pulong dayag nga wala gamita ingong 
nagtumong lamang sa usa ka taklob, o tabon, sa 
usa ka kahon, apan gigamit kini sa linain nga paa- 
gi maylabot sa pagtabon sa mga sala. Busa, kini 
nga ekspresyon gihubad nga “ang balay sa pagta- 
bon-sa-sala” (Yg), “ang balay sa pagpasig-uli” (AT), 
"ang balay sa tabon sa pagpasig-uli” (NW). 

Simboliko. Sa Hebreohanon 9:5 ang Gregong 
pulong nga hilaste'rion, “pagpasig-uli,” gigamit 
alang sa tabon sa Arka. Diha sa larawan o hulad, 
ang presensiya sa Diyos gihawasan diha sa taliwa- 
la sa duha ka kerubin ibabaw sa tabon sa pagpasig- 
uli. (Lev 16:2, Ex 25:22) Ang inspiradong magsu- 
sulat sa basahon sa Mga Hebreohanon nagpunting 
nga kining mga butanga maoy simboliko. Maingon 


TABOR 


nga ang hataas nga saserdote sa Adlaw sa Pagta- 
bon-sa-Sala misulod sa Labing Balaan dala ang 
dugo sa hayop nga gihalad, mao man usab si Kris- 
to nagdala sa bili sa iyang halad, dili sa atubangan 
sa usa ka literal nga tabon sa pagpasig-uli, kondili 
sa atubangan sa mismong presensiya ni Jehova 
nga Diyos didto sa langit.---Lev 16:15: Heb 9:11-14, 
24-28. 


TABOR. 


1. Usa ka habog nga bukid diha sa teritoryo sa 
Isacar nga anaa sa amihanang utlanan niini. (Jos 
19:17, 22) Sa Arabiko kini gitawag ug Jebel et-Tur, 
sa Hebreohanon, Har Tavor. Kini nahimutang mga 
20 km (12 mi) sa K sa habagatang tumoy sa Dagat 
sa Galilea ug mga 8 km (5 mi) sa SHS sa siyudad sa 
Nasaret. 

Nahilain gikan sa ubang mga bukid, ang Tabor ti- 
tip nga nagtuybo gikan sa Walog sa Jezreel sa giha- 
bogon nga mga 562 m (1,844 p) ibabaw sa lebel sa 
dagat. Gikan sa KAK kini samag usa ka kono nga 
pinutlan ug tumoy, ug gikan sa HK kini samag 
bahin sa usa ka lingin. Gikan sa tayuktok niini, nga 
usa ka lapad nga luna nga samag itlog ug porma 
nga mga 0.4 km (0.25 mi) ang gilapdon gikan sa A 
ngadto sa H ug doble niana ang gitas-on gikan sa 
S ngadto sa K, tataw kaayo ang tanang talan-awon 
sa palibot. Ang talagsaong kahabog niining bukira 
lagmit mao ang hinungdan kon nganong ang sal- 

mista dungang naghisgot sa Tabor ug sa Bukid sa 
Hermon ingong talagsaong mga pananglitan sa ha- 
langdong kabatid sa Maglalalang. (Sal 89:12) Si Je- 
hova naggamit usab sa talagsaong gidak-on sa Ta- 
bor--nga mao lamang ang nagbuntaog sa Walog 
sa Jezreel--aron iilustrar ang pagkatalagsaon ni 
Nabucodonosor sa dihang siya misulod sa Ehipto 
uban ang usa ka gamhanang kasundalohan.---Jer 
46:13, 18. 

Ang Tabor ilabinang nabantog sa dihang si Ba- 
rak, nga gisugo sa Diyos, nagtigom ug 10,000 ka 
tawo gikan sa mga tribo ni Neptali ug Zabulon 
batok kang Sisera ug sa iyang kasundalohan, nga 
naglakip sa 900 ka karo nga tinaoran ug “puthawng 
mga sanggot.” Sa dihang gihatag ang timailhan, si 
Barak ug ang iyang kasundalohan midali paglug- 
song sa mga bakilid sa Tabor, ug human ipahinabo 
ni Jehova nga magkaguliyang ang mga Canaan- 
hon, naangkon sa mga Israelinhon ang bug-os nga 
kadaogan batok sa mikalagiw nga kasundalohan ni 
Sisera.--Huk 4:4-16. 

Pipila ka tuig sa ulahi, didto sa Tabor gipa- 
tay ni Zeba ug Zalmuna nga mga hari sa Mid- 
ian ang mga igsoong lalaki ni Gideon. (Huk 8:18, 
19) Sa tungatunga sa ikawalong siglo W.K.P., ang 
mga banay sa dili-matinumanong mga saserdote 
ug sa mga harianon sa Israel maoy “ingon sa pukot 
nga gibuklad ibabaw sa Tabor,” tingali gigamit ang 
maong bukid dapit sa K sa Jor- 
dan ingong sentro sa idolatri- 
ya aron sa paglit-ag sa mga 
Israelinhon, ang Mizpa lagmit 
nga gigamit usab sa ingon da- 
pit sa S sa Jordan.---Os 5:1. 

Ang tayuktok sa Tabor maoy 
usa ka bantaaw nga dapit ug 
angayan kaayo alang sa usa ka 
kinutaang siyudad. Ang mga 
kagun-oban nagpakita nga ang 
ingon niana nga siyudad nag- 
lungtad sa wala pa ug hu- 
man sa unang siglo K.P. Tu- 
ngod niini, gikaduhaduhaan 
ang tradisyon nga didto sa Ta- 
bor nahitabo ang pagkausab sa 
dagway ni Jesus, kay ang mga 
asoy nag-ingon nga si Jesus ug 
ang iyang tulo ka kauban didto 
sa bukid nga “silasila ra.” Ang 
Bukid sa Hermon lagmit mao 
kining “hataas nga bukid,” ug 


Ang Bukid sa Tabor titip 
nga nagtuybo gikan sa 
Walog sa Jezreel 

duol kini sa Cesarea Filipos dapit sa mga tinubdan 
sa Jordan, diin miadto si Jesus sa dayong mahitabo 
ang pagkausab sa dagway.--Mat 17:1, 2, Mar 8:27, 
9:2. 


2. Usa sa mga siyudad sa teritoryo sa Zabulon 
nga gihatag ngadto sa Levihanong mga anak ni 
Merari. Ang nahimutangan niini wala mahibaloi 
karong adlawa.--1Cr 6:1, 77. 

3. Ang “dakong kahoy sa Tabor” lagmit nga na- 
himutang sa teritoryo sa Benjamin. Usa kini ka il- 
hanan nga gihisgotan ni Samuel sa iyang mga ins- 
truksiyon kang Saul human sa pagdihog kang Saul, 
diin iyang mahibalag ang tulo ka tawo nga nagpa- 
ingon sa Bethel. Ang dapit wala mahibaloi karong 
adlawa.--1Sa 10:1-3. 


TABRIMON [Maayo si Rimon [ang Asiryan- 
hong diyos-bagyo]]. Amahan ni Haring Ben- 
hadad I sa Sirya, anak nga lalaki ni Hezion.---1Ha 
15:18. 


TADEO. Usa ka apostol ni Jesu-Kristo. (Mat 10: 
2, 3, Mar 3:18) Mopatim-aw nga gitawag siya sa 
ubang mga teksto nga “Judas nga anak ni Santia- 
go."—Luc 6:16, Ju 14:22, Buh 1:13, tan-awa ang Ju- 
DAS Num. 3. 


TADMOR. Usa ka dapit sa kamingawan diin si 
Solomon mihimog pagpanukod pipila ka panahon 
human sa 1017 W.K.P. (2Cr 8:1, 4) Ang Tadmor sa- 
gad gituohan nga mao ang siyudad nga nailhan sa 
mga Grego ug mga Romano ingong Palmyra. Ang 
mga kagun-oban niini nahimutang diha sa usa ka 
tubigang dapit sa amihanang tumoy sa Desyerto sa 
Sirya nga mga 210 km (130 mi) sa AS sa Damasco. 
Ang usa ka balangay sa duol gitawag gihapon ug 
Tudmur sa mga Arabo. Kon husto ang pagtuo nga 
kini mao ang Palmyra, ang Tadmor lagmit nagsil- 
bing usa ka garison nga siyudad sa pagdepensa sa 
halayong amihanan nga utlanan sa gingharian ni 
Solomon ug usa usab ka hinungdanong hunonga- 
nan sa nagapanawng mga panon.-- Tan-awa ang 
TAMAR Num. 4. 


TAGA. Tan-awa ang KAW-IT, TAGA. 
TAGA-TIRO. 


TAGBAYA [Heb., @ghur']. Ang ngalan sa dag- 
hag matang nga langgam nga kasarangan ug gi- 
dak-on nga sama sa langgam nga thrush nga ma- 
kaplagan sa Aprika ug sa habagatang Asia, lakip sa 
Palestina. Ang tagbaya sa kinaiyanhon mubog liog, 
mugbog mga pako, ug taas ug ikog. Bisan tuod ang 
daghang hubad naghubad sa @ghur”' ingong lang- 
gam nga “crane, ang paghisgot ni Ezequias sa 
langgam nga “nagtuwit-tuwit' dili gayod mohaom 
sa malanog nga tingog niining dakong langgam. 
(Isa 38:14) Ang Lexicon in Veteris Testamenti Lib- 


Tan-awa ang TIRO. 


TAG-IYAG YUTA 


ros (ni L. Koehler ug W. Baumgartner, Leiden, 
1958, p. 679) naghubad sa @:ghur' ingong tagbaya 
(Pycnonotus Reichenovi). Si Ludwig Koehler nag- 
ingon nga ang Hebreohanong pulong nga @ghur' 
naghubit sa usa ka langgam nga “magpabukad o 
magpatindog sa mga balhibo niini’ ug nag-ingon 
labot sa tagbaya nga “inighunong (sa pag-awit nii- 
ni) pabukaron niini . . . sa popanahon ang nagsiwil 
nga samag-tapay nga mga balhibo nga anaa sa 
tangkugo niini.” (Kleine Lichter [Aleman], Zurich, 
1945, pp. 38, 39) Dili sama sa malanog nga tingog 
sa crane, ang awit sa tagbaya maoy samag tingog 
sa plawta ug gihubit ingong kombinasyon sa pagtu- 
wit-tuwit ug paghoni. 

Si Jeremias (8:7) lagmit nagtumong sa popana- 
hong pag-abot sa nagalalin nga mga langgam sa 
iyang pagbadlong sa mga Israelinhon tungod kay 
wala nila hatagig pagtagad ang panahon sa paghu- 
kom sa Diyos kanila. 


TAGDUMALA SA MGA LAWAK. Lagmit 
mao ang opisyal nga tinugyanan sa mga rasyon 
ug mga suplay alang sa kasundalohan. Ang lite- 
ral nga hubad sa Hebreohanong sar menuchah' 
maoy “prinsipe sa dapit-pahulayan” ug lagmit nag- 
tumong sa usa ka tinugyanan sa mga lawak nga 
puy-anan sa hari sa dihang siya anaa sa usa ka pa- 
kiggubat o panaw. Si Seraias ingong tagdumala sa 
mga lawak ni Haring Zedekias sa Juda mikuyog ka- 
niya sa panaw paingon sa Babilonya sa ikaupat 
nga tuig sa paghari ni Zedekias, nga nagdala sa si- 
nulat nga tagna ni Jeremias batok sa Babilonya. 
Human kini basaha sa makusog diha sa maong 
siyudad, si Seraias naghikot niini sa usa ka bato ug 
naglabog niini ngadto sa Euprates ingong simbolo 
sa umalabot nga pagkapukan sa Babilonya, nga dili 
na mobangon pa pag-usab.---Jer 51:59-64. 


TAG-IYAG YUTA. Sukad pa sa kanmhiayng 
mga panahon, giila na ang mga katungod sa mga 
tag-iyag yuta (Heb., beʻa-lim’, sa literal, mga tag- 
iya) maylabot sa ilang kabtangan. Si Abraham na- 
kigsabot kang Epron nga Hitihanon alang sa usa ka 
lubnganan para sa iyang asawang si Sara, nga sa 
kataposan nagpalit ug yuta sa tinong kantidad, ug 
ang kasabotan gihimong legal sa atubangan sa 
mga katagilungsod. (Gen 23:1-20) Panahon sa usa 
ka gutom sa Ehipto, si Jose mipalit ug yuta alang 
kang Paraon gikan sa mga tag-iyag yuta sa Ehipto, 
baylo sa pagkaon. (Gen 47:20-26) Ang matinuma- 
nong alagad sa Diyos nga si Job nga nagpuyo sa 
yuta sa Uz nakabaton ug kabtangan, sa walay du- 
haduha naglakip sa yuta, nga iyang gihatag ingong 
panulondon sa iyang mga anak nga lalaki ug baba- 
ye. (Job 1:4: 42:15) Apan, si Jehova mao ang Supre- 
mong Tag-iyag Yuta, ug ang iyang mga pagpa- 
kiglabot nagpakita nga ang mga tawo manubag 


TAG-IYAG YUTA 


kaniya kon giunsa nila paggamit ang iyang kabta- 
ngan.---Sal 24:1: 50:10-12. 

Sa Israel. Sa dihang gidala ni Jehova ang Isra- 
el ngadto sa Canaan iyang gigamit ang iyang katu- 
ngod ingong Ginoo ug Tag-iya sa tibuok yuta sa 
pagpapahawa sa mga Canaanhon, kinsa maoy mga 
eskuwater sa maong yuta. (Jos 3:11; 1Co 10:26) 
Napupos na ang panahon sa pagtugot sa Diyos sa 
ilang paghupot sa yuta. Bisan tuod nga kapin sa 
450 ka tuig kanhi nga gisaad sa Diyos ang yuta 
ngadto sa binhi ni Abraham, iyang giingnan si Ab- 
raham: “Ang kasaypanan sa mga Amorihanon [usa 
ka termino nga usahay gigamit alang sa tanang tri- 
bo nga Canaanhon] wala pa mabug-os.” (Gen 15:7, 
8, 12-16) Busa, sama sa giingon sa Kristohanong 
martir nga si Esteban ngadto sa mga Hudiyo, ang 
Diyos “wala maghatag [kang Abraham] ug bisan 
unsa mang panulondon dinhi, wala gayod bisan igo 
na lang katumban sa tiil, apan siya nagsaad nga 
ihatag kini ngadto kaniya ingong kabtangan, ug 
human kaniya ngadto sa iyang binhi, bisan pag ni- 
adtong panahona wala pa siyay anak.”---Buh 7:5. 

Ang Israel kinahanglang dili mosulong aron ma- 
kiggubat, nga magpadayon sa pagpadako sa ilang 
teritoryo pinaagi sa pag-ilog sa kabtangan sa nag- 
libot nga kanasoran. Gipasidan-an ni Jehova ang 
Israel nga kinahanglang tahoron nila ang mga 
katungod sa kabtangan sa pipila ka nasod nga 
iyang gihatagan ug yuta. Kini nga mga nasod mao 
ang Edom, Moab, ug Ammon, nga mga kadugo sa 
mga Israelinhon pinaagi kang Esau (Edom) ug Lot 
(Moab ug Ammon).---Deu 2:4, 5, 9, 19. 

Gipiyal ang Yutang Saad. Bisan ang kataw- 
hang Israel, kinsa gihatagan sa Diyos sa yuta aron 
sila mahimong mga tag-iyag yuta, gisultihan ni Je- 
hova nga sila sa pagkatinuod dili mga tag-iya niini 
kondili mga piniyalan lamang. Siya miingon bahin 
sa pagbaligya sa gipanag-iyang yuta sa pamilya: 
“Busa ang yuta dili ibaligya hangtod sa kahangto- 
ran, tungod kay akoa ang yuta. Kay kamo mga 
langyaw nga pumoluyo ug mga lalin sa akong 
panglantaw.” (Lev 25:23) Gihinginlan sa Diyos ang 
mga Canaanhon gikan sa yuta tungod sa ilang du- 
lumtanang mga buhat. Siya nagpasidaan nga iyang 
kuhaon ang tanang katungod sa pagpanag-iya gi- 
kan sa Israel ug abogon sila gikan sa yuta kon 
ilang sundon ang maong mga buhat, ug sa dihang 
sa ulahi ilang gibuhat kini, sila gidestiyero. (Lev 
18:24-30, 25:18, 19: 26:27-33, Jer 52:27) Human sa 
70 ka tuig nga pagkabiniyaan sa ilang yuta, gikan 
sa 607 hangtod sa 537 W.K.P., sa pagkamaluluy-on 
gipasig-uli sila sa Diyos, apan niining panahona ila- 
lom sa Hentil nga pagmando. Sa kataposan, niad- 
tong 70 K.P., ang mga Romano bug-os nga naglag- 
lag sa Jerusalem ug nagpatibulaag sa katawhan 
niini. 

Sulod sa nasod, ang mga tribo gihatagag mga 
pahat sa yuta o mga siyudad sulod sa mga utlanan 
sa ubang mga tribo. Ang mga saserdote ug mga 
Levihanon nakabaton ug mga siyudad nga adunay 
mga sibsibanan. (Jos 15-21) Sa baylo, sulod sa mga 
tribo ang mga pamilya gihatagan ug mga panulon- 
don. Kini nga mga dibisyon nagkagamay samtang 
ang mga pamilya nagbahinbahin sa ilang kaugali- 
ngong mga pahat tungod sa pag-uswag sa ilang gi- 
daghanon. Kini misangpot sa bug-os nga pagtikad 
ug paggamit sa yuta. Ang mga panulondon wala 
tugoti nga ipasa ngadto sa lainlaing mga tribo. 
Aron mapugngan kini, ang mga babaye kinsa na- 
kapanunod ug yuta (tungod kay wala silay buhing 
mga igsoong lalaki) kinahanglang makigminyo su- 
lod lamang sa ilang tribo aron mahuptan ang ilang 
panulondon.--Num 36:1-12. 

Kon ang usa ka tawo mamatay nga walay anak 
nga lalaki, ang iyang igsoong lalaki (o, kon walay 
mga igsoong lalaki, ang iyang labing duol nga par- 
yente) makaminyo sa iyang nabalong asawa aron 
makapatunghag anak gikan kaniya. Ang tawo nga 
makigminyo sa nabalong asawa makalukat usab sa 
panulondon sa namatay nga tawo, kon kini nabalig- 
ya na. (Ru 4:9, 10, 13-17) Ang panganayng anak sa 
babaye magbangon sa ngalan, dili sa iyang tinuod 
nga amahan, kondili sa ngalan sa unang bana sa 
nabalong babaye, sa ingon makapanag-iya sa yu- 
tang panulondon ug matipigang buhi ang ngalan sa 
namatayng bana ibabaw sa iyang panulondon sa 
Israel.---Deu 25:5, 6. 

Ang tuig sa Tinghugyaw. Ang Diyos mii- 
ngon sa Israel: “Angay nga walay mahimong kabos 
sa imong taliwala.” (Deu 15:4, 5) Basta padayon nga 
tumanon ang mga regulasyon sa tuig sa Tinghug- 
yaw, ang nasod dili mahitumpawak sa usa ka ka- 
himtang diin maglungtad ang duha ra ka matang 
sa tawo, ang dato kaayo ug ang kabos kaayo. Sa ma- 
tag ika-50 ka tuig (sukad sa pagsulod sa Israel sa 
Canaan), ang matag tawo mobalik sa iyang panu- 
london, ug ang bisan unsang yuta nga iyang naba- 
ligya ibalik ngadto kaniya. Tungod niini nga balaod, 
ang bili sa yuta mous-os sa matag tuig samtang 
nagsingabot ang Tinghugyaw. Sa pagkatinuod, ang 
pumapalit, kon buot hunahunaon, nag-abang la- 
mang sa yuta, ug ang bili niini nagdepende sa gi- 
daghanon sa mga abot hangtod sa tuig sa Tinghug- 
yaw. (Lev 25:13-16, 28) Bisan ang nakapalit ug 
panulondon sa laing tawo dili gani makahupot niini 
hangtod sa Tinghugyaw. Kon ang orihinal nga tag- 
iya makabaton ug igong salapi, siya makalukat sa 
yuta. Dugang pa, ang bisan kinsa nga manlulukat 
(suod nga paryente) makahimo sa paglukat niini 
alang sa orihinal nga tag-iya.--Lev 25:24-27. 

Ang usa ka tawo dili mapugos sa pagbaligya sa 
iyang katigayonan. Ni ang prinsipyo sa pagkabaton 

ug labaw nga katungod sa pagpanag-iyag yuta ma- 
padapat sa Israel. Giilustrar kini sa pagdumili ni 
Nabot sa pagbaligya ngadto kang Haring Ahab sa 
usa ka luna sa yuta nga iyang napanunod.---1Ha 
21:1-4, 17-19, itandi ang Eze 46:18. 

Ang mga Levihanon. [Ingong proteksiyon sa 
mga Levihanon, ang ilang mga yuta dili mahimong 
ibaligya, tungod kini kay ang mga Levihanon wa- 
lay indibiduwal nga panulondon nga yuta---sila gi- 
hatagan lamang ug mga balay diha sa Levihanong 
mga siyudad ug mga sibsibanan nga naglibot nia- 
na. Kon ang usa ka Levihanon magbaligya sa iyang 
balay diha sa usa ka Levihanong siyudad, ang katu- 
ngod sa paglukat magpadayon alang kaniya, ug sa 
kataposan, sa Tinghugyaw, kini ibalik ra ngadto ka- 
niya.--Lev 25:32-34. 

Sa dihang ang mabungahong yuta magpatung- 
hag abot, ang Dakong Tag-iya sa tibuok yuta kina- 
hanglang dili hikalimtan. Pinaagi sa kahikayan sa 
ikapulo, gamiton ang ikanapulong bahin sa abot 
aron sa pagsuportar sa mga Levihanon sa ilang hi- 
nungdanong mga buluhaton maylabot sa pagsim- 
ba kang Jehova, sa ingon makabenepisyo sa espiri- 
tuwal nga paagi ang tibuok Israel.--Num 18:21-24, 
Deu 14:22-29. 

Ang sangtuwaryo. Ang sangtuwaryo ni Je- 
hova mahimo usab nga usa ka tag-iyag yuta tu- 
ngod sa mga yuta nga “gibalaan” ngadto kang Je- 
hova; buot ingnon, ang abot niini nga mga uma 
mahiadto sa sangtuwaryo sulod sa usa ka yugto sa 
panahon nga gitakda sa tag-iya o sa naghupot nii- 
ni. (Lev 27:16-19) Kon ang usa ka yuta nga “gibala- 
an” sa tag-iya wala lukata, kondili gibaligya ngadto 
sa laing tawo, ang maong yuta permanente nang 
mapanag-iya sa sangtuwaryo sa panahon sa Ting- 
hugyaw. (Lev 27:20, 21) Dugang pa, ang mga yuta 
nga “gipahinungod” sa mga tag-iya niini ngadto sa 
sangtuwaryo magpabilin nga permanenteng kabta- 
ngan sa sangtuwaryo.--Lev 27:28. 

Diha sa Kristohanong Kongregasyon. Tin- 
awng gipakita sa Bibliya nga ang mga katungod sa 
matag usa maylabot sa ilang kabtangan giila diha 
sa Kristohanong kongregasyon. Sa dihang natukod 
ang kongregasyon, sa adlaw sa Pentekostes niad- 
tong 33 K.P., daghang Hudiyo ug mga kinabig sa 
Hudiyohanong relihiyon gikan sa ubang kayutaan 
ang nagtigom didto sa Jerusalem aron sa pagsau- 
log sa pista. Daghan kanila ang presente aron sa 
pagpamati sa pakigpulong ni Pedro ug nahimong 
mga magtutuo ni Kristo. (Buh 2:1, 5, 9-11, 41, 
42, 47) Sila nagpabilin aron makakat-on pa ug du- 
gang. Busa ang mga Kristohanon boluntaryong 
nagbaligya sa ilang mga kabtangan ug nag-apod- 
apod sa halin aron sa pagtabang sa mga miduaw 
ug sa uban pa nga nanginahanglan. 'Giambitan nila 

ang tanang butang.” (Buh 2:44-46) Dili kini sosya- 
lismo o komunismo, kondili usa ka boluntaryong 
pakig-ambitay aron sa pagtabang sa mga tawo nga 
interesado sa maayong balita ug sa pagpakaylap pa 
niini. 

Sa ulahi, tungod sa samang mga katarongan, ug 
tungod usab kay gilutos sa mga magmamando sa 
Jerusalem ang mga Kristohanon, kini nga batasan 
nagpadayon, ilalom sa espiritu ug sa dili-takos nga 
kalulot sa Diyos. Gibaligya ang mga yuta ug ang 
halin gidala ngadto sa mga apostoles, kinsa maoy 
nagdumala sa kahikayan sa pagtabang. (Buh 4:31- 
37) Apan ang tagsatagsa ka kabtangan sa Kristo- 
hanon maoy iyang kaugalingon ug ang iyang mga 
katungod dili mahimong lapason, dili siya obligado 
sa paghimo sa iyang propiedad ingong komon nga 
kabtangan. Ang pagbuhat niana giisip nga usa 
ka pribilehiyo, dili usa ka katungdanan. Hustong 
motibo ang nagpatigbabaw ug nagpalihok niining 
manggihatagon nga mga Kristohanon. 

Apan, bahin kang Ananias ug Sapira, sila nagpa- 
kaaron-ingnon aron makadawat ug pagdayeg ug 
dungog sa mga tawo. Sila nagkunsabo sa pagbalig- 
yag yuta ug sa paghatag ug bahin lamang sa halin 
ngadto sa mga apostoles, ug miingon nga ilang gi- 
hurot paghatag ang tanang kabtangan. Si Pedro, 
pinaagi sa pagtultol sa balaang espiritu, nahibalo 
kon unsa ang ilang gibuhat. Siya wala moingon, 
“Nganong wala ninyo ihatag kanamo ang tanan nga 
salapi nga inyong nadawat ingong halin sa yuta?" 
nga daw sila nailalom sa obligasyon sa pagbuhat 
niana. Hinunoa, siya miingon: “Ananias, nganong 
si Satanas nagpaisog kanimo nga mamakak sa ba- 
laang espiritu ug magtago sa bahin sa halin sa 
yuta? Samtang kini nagpabilin diha kanimo dili ba 
nagpabilin man kining imoha, ug human kini ika- 
baligya dili ba ilalom man gihapon kini sa imong 
pagbuot? Nganong imo mang gilaraw kining buha- 
ta diha sa imong kasingkasing? Ikaw namakak, dili 
sa tawo, kondili sa Diyos.”---Buh 5:1-4. 

Mga tulo ka oras sa ulahi, sa dihang misulod si 
Sapira, nga wala masayod kon unsay nahitabo, siya 
mihimo sa samang pagpamakak, ug si Pedro mitu- 
bag: “Nganong nagkasabot man mong duha sa 
pagsulay sa espiritu ni Jehova?” (Buh 5:7-9) Ang 
ilang sala maoy pagpamakak kang Jehova, nga 
nagyagayaga kaniya ug sa iyang kongregasyon, 
nga maorag ang espiritu sa Diyos wala diha niini. 
(Gal 6:7) Wala gayod sila pugsa sa pag-apod-apod 
sa ilang kabtangan sa usa ka matang sa kahikayan 
diin mapahimuslan kini sa tanan. 

Ang Pagkatag-iya ni Jehova Kinahanglang 
Pagailhon. Sanglit si Jehova ang Tag-iya sa ta- 
nang kayutaan, ang tag-iyag yuta dinhi sa yuta ki- 
nahanglang motahod sa iyang kabtangan ug mo- 
gamit niini sa tukmang paagi. Kay kondili kini 

mahimong biniyaan ug siya sa kataposan makaa- 
gom ug bug-os nga kapildihan. (Pr 24:30-34) Ang 
mga nasod usab kinahanglang moila niini nga ka- 
matuoran. (Isa 24:1-6: Jer 23:10) Sa kataposan, 
kadtong dili manumbaling niini nga prinsipyo ma- 
ngalaglag.---Pin 11:18. 

Ang pag-ila sa Diyos ingong tinuod nga tag-iya 
magpugong usab sa usa ka tawo sa pagsulay sa 
pagpanag-iya ug yuta sa hinakog ug sa sayop nga 
paagi. (Pr 20:21, 23:10, 11) Sa dihang ang Israel mi- 
tipas sa balaod sa Diyos, dihay mga tawo nga gi- 
kondenar sa Diyos, nga nag-ingon: “Alaot ang mga 
nagdugtong sa balay ug balay, ug kadtong nag- 
sumpay sa uma ug uma hangtod nga wala nay luna 
ug kamo gipapuyo na lamang sa taliwala sa yuta!” 
-- Isa 5:8, Miq 2:1-4. 

Sa laing bahin, si Jesus miingon: “Malipayon ang 
mga malumog-buot, sanglit sila magapanunod sa 
yuta.” (Mat 5:5, Sal 37:9, 22, 29) Iyang gitudloan 
ang iyang mga sumusunod sa pag-ampo sa Diyos: 
“Paanhia ang imong gingharian. Matuman unta 
ang imong kabubut-on, maingon sa langit, mao 
man usab sa yuta.” (Mat 6:10) Ilalom sa soberanya 
sa Gingharian sa Dakong Tag-iyag Yuta, kadtong 
gipiyalan ug yuta tungod sa iyang pagkamatinu- 
manon makasinati sa tugob nga kalipay sa pagpa- 
nag-iya diha sa bug-os nga kasegurohan. Gipaha- 
yag sa Diyos ang iyang panglantaw sa hustong 
mga kahimtang kon bahin sa pagpanag-iyag yuta 
sa dihang iyang gipahayag ang mga tagna sa pag- 
pasig-uli pinaagi sa mga baba ni Isaias ug Miqueas. 
Kini nagpakita kon unsa nga kahimtang ang iyang 
ipahinabo sa dihang ang iyang 'kabubut-on matu- 
man dinhi sa yuta. Siya miingon bahin sa iyang 
katawhan: “Sila gayod magtukod ug mga balay ug 
magpuyo niini; ug sila gayod magtanom ug kapa- 
rasan ug magkaon sa ilang mga bunga. Dili sila 
magtukod ug lain ang magpuyo, dili sila magtanom 
ug lain ang magkaon.” “Ug sila manglingkod, ang 
tagsatagsa ilalom sa iyang paras ug ilalom sa iyang 
kahoyng igos, ug walay usa nga magpakurog kani- 
la.”—Isa 65:21, 22; Miq 4:4; tan-awa ang KATAWHAN 
SA YUTA. 


TAGNA. Usa ka inspiradong mensahe: usa ka 
pinadayag sa kabubut-on ug katuyoan sa Diyos o 
ang kapahayagan niini. Ang tagna mahimong usa 
ka inspiradong pagtulon-an sa moral, usa ka kapa- 
hayagan sa sugo o paghukom sa Diyos, o usa ka 
pagmantala sa usa ka butang nga umalabot. Ang 
prediksiyon, o pagtagna, dili mao ang pangunang 
ideya nga gipasabot sa lintunganayng mga berbo 
diha sa orihinal nga mga pinulongan (Heb., nava”; 
Gr., pro'pheteu'0): bisan pa niana kini nahimong 
hinungdanong bahin sa tagna sa Bibliya.---Tan-awa 
ang MANALAGNA. 

Ang mga pananglitan nga nag-ilustrar sa diwa 
sa orihinal nga mga pulong mao kini: Sa dihang si 
Ezequiel pinaagi sa usa ka panan-awon gisultihan 
sa “pagpanagna ngadto sa hangin, siya nagpaha- 
yag lamang sa sugo sa Diyos ngadto sa hangin. 
(Eze 37:9, 10) Sa dihang ang mga indibiduwal sa 
panahon sa paghusay kang Jesus nagtaptap kaniya, 
nagsagpa kaniya, ug dayon miingon, “Tagnaa, ikaw 
nga Kristo. Kinsay midapat kanimo?” sila wala mo- 
ingon nga siya managna apan buot nila nga mahi- 
bal-an ni Jesus ang mga nagsagpa kaniya pinaagig 
kapadayagan gikan sa Diyos. (Mat 26:67, 68, Luc 
22:63, 64) Ang Samarianhong babaye didto sa ata- 
bay miila kang Jesus ingong “usa ka manalagna” 
tungod kay siya nagpadayag ug mga butang bahin 
sa iyang kagahapon nga dili unta mahibaloan ni Je- 
sus kon wala pa ang gahom sa Diyos. (Ju 4:17-19, 
itandi ang Luc 7:39.) Maingon man usab ang Kasu- 
latanhong mga bahin sa Wali sa Bukid ni Jesus ug 
ang iyang mahukmanong pagsaway sa mga eskri- 
ba ug mga Pariseo (Mat 23:1-36) tukmang hubiton 
ingong tagna, kay kini maoy usa ka inspiradong 
'pagpahayag' sa panghunahuna sa Diyos bahin sa 
mga butang, sama sa mga kapahayagan ni Isaias, 
Jeremias, ug sa ubang naunang mga manalagna. 
--Itandi ang Isa 65:13-16 ug Luc 6:20-25. 

Siyempre, daghan kaayo ang mga pananglitan sa 
pagpanagna, o prediksiyon, diha sa tibuok Bibliya, 
ug ang pipila sa mga pananglitan niini sa unang 
panahon makaplagan sa Genesis 3:14-19: 9:24-27: 
27:27-40; 49:1-28, Deuteronomio 18:15-19. 

Ang Tinubdan sa tanang matuod nga tagna mao 
si Jehova nga Diyos. Iyang gipasa kini pinaagi sa 
iyang balaang espiritu o, sa popanahon, pinaagi sa 
giniyahan-sa-espiritu nga mensaherong mga ma- 
nulonda. (2Pe 1:20, 21, Heb 2:1, 2) Ang Hebreoha- 
nong mga tagna sagad nagsugod, “Pamatia ninyo 
ang pulong ni Jehova” (Isa 1:10; Jer 2:4), ug pinaa- 
gi sa ekspresyong “ang pulong,” kini sagad nagpa- 
sabot sa usa ka inspiradong mensahe, o tagna.---Isa 
44:26: Jer 21:1, Eze 33:30-33, itandi ang Isa 24:3. 


Sa unsang paagi “ang pagpamatuod 
bahin kang Jesus nagdasig 
sa pagpanagna”? 


Diha sa panan-awon ni apostol Juan siya giing- 
nan sa usa ka manulonda nga “ang pagpamatuod 
bahin kang Jesus maoy nagdasig sa [sa literal, 
“mao ang espiritu sa”] pagpanagna.” (Pin 19:10) Si 
apostol Pablo nagtawag kang Kristo nga “sagra- 
dong tinago sa Diyos” ug nag-ingon nga “maampi- 
ngong natago diha kaniya ang tanang bahandi sa 
kaalam ug kahibalo.” (Col 2:2, 3) Kini tungod kay si 
Jehova nga Diyos nagtudlo sa iyang Anak sa pa- 

ngunang papel diha sa katumanan sa dakong katu- 
yoan sa Diyos sa pagbalaan sa Iyang ngalan ug 
sa pagpasig-uli sa yuta ug sa mga molupyo niini 
ngadto sa ilang tukmang dapit sa Iyang kahikayan 
sa mga butang, nga nagbuhat niini pinaagi sa “usa 
ka pagdumala inig-abot sa kinutoban sa tinudlong 
kapanahonan, nga mao, aron tigomon pag-usab 
ang tanang butang diha kang Kristo, ang mga bu- 
tang sa mga langit ug ang mga butang sa yuta.” 
(Efe 1:9, 10; itandi ang 1Co 15:24, 25.) Sanglit ang 
katumanan sa dakong katuyoan sa Diyos bug-os 
nga nalangkit kang Jesus (itandi ang Col 1:19, 20), 
nan ang tanang tagna, buot ingnon, ang tanang 
inspiradong mga mensahe gikan sa Diyos nga gi- 
mantala sa iyang mga alagad, nagpunting ngadto 
sa iyang Anak. Busa, ingon sa gipahayag sa Pina- 
dayag 19:10, ang katibuk-ang “espiritu” (ang tibu- 
ok nga kiling, intensiyon, ug katuyoan) sa tagna 
nagpamatuod bahin kang Jesus, ang usa nga himo- 
on ni Jehova ingong “ang dalan ug ang kamatuoran 
ug ang kinabuhi.” (Ju 14:6) Kini tinuod dili lamang 
sa tagna sa wala pa ang yutan-ong ministeryo ni 
Jesus kondili sa tagna usab human niana.---Buh 
2:16-36. 

Sa mismong panahon nga ang rebelyon nahitabo 
sa Eden, si Jehova nga Diyos misugod niining “pag- 
pamatuod bahin kang Jesus" pinaagi sa iyang tag- 
na mahitungod sa “binhi” nga sa ulahi “magadug- 
mok sa ulo sa halas, ang Kaaway sa Diyos. (Gen 
3:15) Ang Abrahamikong pakigsaad nagtagna ba- 
hin niana nga Binhi, sa pagpanalangin niini sa ta- 
nang kabanayan sa yuta, ug sa kadaogan niini ba- 
tok sa Kaaway ug sa iyang “binhi.” (Gen 22:16-18, 
itandi ang Gal 3:16.) Gitagna nga ang sinaad nga 
Binhi, nga tawgong “Shilo” (nagkahulogang “Iya 
Kini, Siya ang Tag-iya Niini”), moabot gikan sa tri- 
bo ni Juda. (Gen 49:10) Pinaagi sa nasod sa Israel, 
si Jehova nagpadayag sa iyang katuyoan sa pagba- 
ton ug “usa ka gingharian sa mga saserdote ug usa 
ka balaan nga nasod.” (Ex 19:6: itandi ang 1Pe 2: 
9, 10.) Ang mga halad nga gilatid sa Balaod nga gi- 
hatag ngadto sa Israel naglandong sa halad sa 
Anak sa Diyos, ug ang pagkasaserdote niini naghu- 
lagway sa iyang harianon nga langitnong pagkasa- 
serdote (uban sa luyoluyong mga saserdote) sa pa- 
nahon sa iyang Usa ka Libo ka Tuig nga Paghari. 
(Heb 9:23, 24: 10:1, Pin 5:9, 10, 20:6) Busa ang Ba- 
laod nahimong usa ka “magtutudlo nga nagtultol 
ngadto kang Kristo. ”---Gal 3:23, 24. 

Sa mga hitabo nga nagtimaan sa kasaysayan sa 
nasod sa Israel, ang apostol miingon: “Karon kining 
mga butanga nahitabo kanila ingong mga panig- 
ingnan [o, “alang sa usa ka tipikal nga katuyoan'], 
ug kini gisulat ingong pasidaan kanato [mga sumu- 
sunod ni Kristo Jesus] nga naabtan sa mga katapo- 
san sa mga sistema sa mga butang.” (1Co 10:11) Si 

David, ang labing prominenteng hari sa nasod, na- 
himong usa ka matagnaong hulad sa Anak sa Di- 
yos, ug ang pakigsaad sa Diyos uban kang David 
alang sa usa ka walay kataposang gingharian napa- 
nunod ni Jesu-Kristo. (Isa 9:6, 7: Eze 34:23, 24: Luc 
1:32, Buh 13:32-37, Pin 22:16) Ang nagkalainlaing 
mga gubat nga gisangka sa matinumanong mga 
hari (sagad giniyahan ug gidasig sa mga manalag- 
na sa Diyos) pasiunang naghulagway sa gubat nga 
sangkaon sa Anak sa Diyos batok sa mga kaaway 
sa iyang Gingharian, ug ang mga kadaogan nga gi- 
hatag sa Diyos kanila naghulagway sa kadaogan ni 
Kristo batok sa tanang puwersa ni Satanas, nga 
magtaganag kaluwasan sa katawhan sa Diyos.---Sal 
110:1-5, Miq 5:2-6: Buh 4:24-28, Pin 16:14, 16, 
19:11-21. 

Daghan sa mga tagna niining yugtoa naghubit 
sa paghari sa Dinihogan (Mesiyas, o Kristo) sa 
Diyos ug sa mga panalangin sa iyang pagman- 
do. Ang ubang Mesiyanikong mga tagna nagpun- 
ting sa paglutos sa Alagad sa Diyos ug sa iyang 
pag-antos. (Itandi ang Isa 11:1-10, 53:1-12, Buh 8: 
29-35.) Ingon sa gipahayag ni apostol Pedro, ang 
karaang mga manalagna nagpadayon sa “pagsusi 
kon unsang panahona mismo o unsang matanga sa 
panahon nga ang espiritu diha kanila nagpaila ma- 
hitungod kang Kristo [ang Mesiyas] sa dihang kini 
nagpamatuod nang daan mahitungod sa mga pag- 
antos ni Kristo ug mahitungod sa mga himaya nga 
mosunod niini.” Gipadayag kini ngadto kanila nga 
kining mga butanga makabaton ug umaabot nga 
katumanan saylo pa sa ilang panahon.---1Pe 1:10- 
12, itandi ang Dan 9:24-27, 12:1-10. 

Sanglit si Kristo Jesus mao ang Usa nga kaniya 
ang tanan niining mga tagnaa matuman, nga nag- 
timaan niining tanan ingong matuod, masabtan 
kon sa unsang paagi “ang kamatuoran miabot pina- 
agi ni Jesu-Kristo.” “Kay bisag unsa pa ka daghan 
ang mga saad sa Diyos, sila nahimong Oo pinaagi 
kaniya.” (Ju 1:17: 2Co 1:20; itandi ang Luc 18:31, 
24:25, 26, 44-46.) Si Pedro hustong makasulti ba- 
hin kang Jesus nga “ang tanang manalagna nagpa- 
matuod bahin kaniya.'--Buh 3:20-24: 10:43, itandi 
ang 28:23. 

Katuyoan ug Panahon sa Katumanan. Ang 
tagna, prediksiyon man, yanong inspiradong ins- 
truksiyon, o kaha pagbadlong, naghatag ug kaayo- 
han niadtong unang nakadungog niini ug niadtong 
tanan sa umaabot nga mga yugto nga magbutang 
ug pagtuo sa mga saad sa Diyos. Alang sa unang 
mga nakadawat niini, ang mga tagna nagpasa- 
lig kanila nga ang paglabay sa mga tuig o mga sig- 
lo wala magpahinabo sa Diyos nga bag-ohon ang 
iyang katuyoan, nga siya lig-ong nangupot sa mga 
kondisyon ug mga saad sa iyang pakigsaad. (Itan- 
di ang Sal 77:5-9: Isa 44:21: 49:14-16, Jer 50:5.) 

Pananglitan, ang tagna ni Daniel nagtaganag im- 
pormasyon nga nahimong usa ka hinungdanong 
dugtong tali sa pagtapos sa pagsulat sa Hebreoha- 
non o una-Kristohanong Kasulatan ug sa pag-abot 
sa Mesiyas. Ang mga tagna niini bahin sa mga hi- 
tabo sa kalibotan, lakip ang pagtungha ug pagka- 
pukan sa sunodsunod nga mga gahom sa kalibo- 
tan, nagpasalig sa mga Hudiyo nga nagkinabuhi 
sulod sa mga kasiglohan panahon sa pagmando sa 
Persia, Gresya, ug Roma (ingon man sa mga Kris- 
tohanon human niana) nga walay “dili-makita” sa 
panglantaw sa Diyos, nga ang ilang kaugalingong 
kapanahonan pasiunang nakita gayod ug nga ang 
soberanong katuyoan ni Jehova tinong matuman. 
Kini nagpanalipod kanila batok sa pagbutang ug 
pagtuo ug paglaom sa maong lumalabay nga mga 
rehimen sa kalibotan uban sa ilang lumalabay nga 
gahom sa pagkontrolar ug nagpaarang sa maong 
mga matinumanon sa pagtultol sa ilang dalan uban 
ang kaalam.--Itandi ang Dan 8:20-26, 11:1-20. 

Ang kamatuoran nga daghang tagna ang nanga- 
tuman sa ilang kapanahonan nagkombinsir sa ma- 
ong tim-os nga mga tawo labot sa gahom sa Diyos 
sa pagtuman sa iyang katuyoan bisan pa sa tanang 
pagsupak. Kini maoy pamatuod sa iyang talagsa- 
ong pagka-Diyos nga siya, ug siya lamang gayod, 
ang makatagna sa maong mga hitabo ug makapa- 
hinabo niini. (Isa 41:21-26, 46:9-11) Kini nga mga 
tagna nagpaarang usab kanila nga mas makaila pa 
sa Diyos, nga mas tin-aw pang makasabot sa iyang 
kabubut-on ug sa moral nga mga sukdanan nga pi- 
naagi niini siya molihok ug mohukom, aron ilang 
ikapahiuyon niini ang ilang mga kinabuhi.--Isa 
1:18-20, 55:8-11. 

Ang ubay-ubayng mga tagna unang nangatu- 
man nganha sa katawhan nga nagkinabuhi sa sa- 
mang yugto sa panahon, diin daghang tagna ang 
nagpahayag ug paghukom sa Diyos sa unodnong 
Israel ug sa naglibot nga mga nasod ug ingon man 
usab nagtagna sa pagkapukan sa Israel ug Juda ug 
sa mosunod nga pagkapasig-uli niini. Bisan pa nia- 
na kini nga mga tagna wala mawad-i sa ilang bili 
alang sa ulahing kaliwatan, alang sa Kristohanong 
kongregasyon, sa unang siglo K.P. o kaha sa atong 
panahon. Ang apostol nag-ingon: “Kay ang tanang 
butang nga gisulat kanhi gisulat alang sa pagtudlo 
kanato, aron nga pinaagi sa atong pag-antos ug pi- 
naagi sa paghupay gikan sa mga Kasulatan kita 
makabatog paglaom.” (Rom 15:4) Sanglit ang Diyos 
dili mausab maylabot sa iyang moral nga mga suk- 
danan ug katuyoan (Mal 3:6; Heb 6:17, 18), ang 
iyang mga pagpakiglabot sa Israel nagpadayag kon 
sa unsang paagi siya makiglabot sa samang mga 
situwasyon sa bisan unsang panahon. Sa ingon si 
Jesus ug ang iyang mga tinun-an gitugotan sa pag- 
gamit sa matagnaong mga pahayag nga gipadapat 

sa nag-unang mga siglo ingong mapadapat usab 
sa ilang adlaw. (Mat 15:7, 8; Buh 28:25-27) Ang 
ubang mga tagna dayag nga espesipiko ug linaing 
naghisgot sa yutan-ong ministeryo ni Jesus ug sa 
misunod nga mga panghitabo. (Isa 53; Dan 9:24- 
27) Alang niadtong nagkinabuhi sa panahon nga 
mitungha ang Mesiyas, ang mga tagna nakatabang 
kanila sa pag-ila kaniya ug sa pagtino nga tinuod 
ang iyang buluhaton ug mensahe.-- Tan-awa ang 
MESIYAS. 

Human mobiya si Jesus sa yuta, ang Hebreo- 
hanong Kasulatan ug ang mga tagna niini nag- 
palig-on sa mga pagtulon-an ni Jesus pinaagi sa 
pagtaganag hinungdanong mga impormasyon nga 
pinaagi niini ang iyang Kristohanong mga sumusu- 
nod makalantaw sa mosunod nga mga hitabo, mo- 
pahaom niini, ug mokat-on sa kahulogan ug kahi- 
nungdanon niini. Kini naghatag ug kalig-on ug 
puwersa sa ilang pagwali ug pagpanudlo, ug kini 
naghatag kanilag pagsalig ug kaisog samtang gia- 
tubang nila ang pagsupak. (Buh 2:14-36, 3:12-26, 
4:7-12, 24-30, 7:48-50, 13:40, 41, 47) Ilang nakap- 
lagan diha sa naunang inspiradong mga pinadayag 
ang usa ka dakong hugpong sa moral nga instruk- 
siyon aron gamiton sa “pagpanudlo, sa pagpamad- 
long, sa pagpanul-id sa mga butang, sa pagdisipli- 
na diha sa pagkamatarong.” (2Ti 3:16, 17; Rom 
9:6-33: 1Co 9:8-10, 10:1-22) Si Pedro, nga kaniya 
gipamatud-an ang mga tagna pinaagi sa pagkakita 
sa panan-awon sa pagkausab sa dagway ni Je- 
sus, miingon: “Tungod niana among nabatonan ang 
matagnaong pulong nga gihimo nga labi pang tino: 
ug maayo ang inyong ginabuhat sa paghatag ug 
pagtagad niini samag usa ka lampara nga naga- 
dan-ag sa usa ka dapit nga mangitngit.” (2Pe 1:16- 
19, Mat 16:28-17:9) Busa, ang una-Kristohanong 
tagna nagpalig-on sa instruksiyon ni Jesus ug mao 
ang paagi sa Diyos sa paggiya sa Kristohanong 
kongregasyon sa paghimog hinungdanong mga de- 
sisyon, sama niadtong maylabot sa Hentil nga mga 
magtutuo.--Buh 15:12-21, Rom 15:7-12. 

Ang mga tagna nagpasidaan usab, nga nag-agda 
kon kanus-a gikinahanglan ang dinaliang paglihok. 
Ang usa ka makapakombinsir nga pananglitan niini 
mao ang pasidaan ni Jesus sa nagsingabot nga ka- 
laglagan sa Jerusalem ug sa kahimtang nga mag- 
paila sa panahon alang sa iyang mga sumusunod 
sa pagkalagiw gikan niini ngadto sa usa ka luwas 
nga dapit. (Luc 19:41-44, 21:7-21) Ang samang ma- 
tagnaong mga pasidaan mapadapat sa presensiya 
ni Kristo.--Itandi ang Mat 24:36-42. 

Pinaagi sa pagbubo sa balaang espiritu sa pana- 
hon sa Pentekostes, ang mga Kristohanon gihata- 
gan sa maong milagrosong mga gasa sama sa 
pagpanagna ug sa katakos sa pagsulti sa mga pinu- 
longan nga wala nila matun-i. Sa pipila ka ka- 


1229 


himtang (apan dili sa tanan), tungod sa gasa sa 
pagpanagna ang uban makahimog mga prediksi- 
yon, sama niadtong gihimo ni Agabo (Buh 11:27, 
28, 21:8-11), nga tungod niana ang Kristohanong 
kongregasyon o ang mga indibiduwal nakapangan- 
dam sa pipila ka emerhensiya o mga pagsulay. Ang 
kanonikal nga mga sulat sa mga apostoles ug sa 
mga tinun-an naundan usab ug inspiradong mga 
tagna bahin sa umaabot, kini nagpasidaan sa uma- 
abot nga apostasya, nagbutyag sa pamaagi nga hi- 
moon niini, nagpasidaan sa paghukom sa Diyos ug 
sa umaabot nga paglaglag niini, ug nagpadayag sa 
doktrinal nga mga kamatuoran nga wala pa ma- 
sabti sa miagi o nagpalapad ug nagpatin-aw niad- 
tong gipahayag na. (Buh 20:29, 30, 1Co 15:22-28, 
51-57: 1Te 4:15-18, 2Te 2:3-12, 1Ti 4:1-3, 2Ti 3:1- 
13, 4:3, 4: itandi ang Jud 17-21.) Ang basahon sa 
Pinadayag puno sa matagnaong impormasyon nga 
tungod niana mapasidan-an ang mga tawo, aron 
sila makasabot sa “mga ilhanan sa kapanahonan” 
(Mat 16:3) ug makahimog dinaliang aksiyon.---Pin 
1:1-3, 6:1-17, 12:7-17; 13:11-18, 17:1-12, 18:1-8. 

Apan sa unang sulat ni Pablo ngadto sa mga 
taga-Corinto, iyang gipakita nga ang milagrosong 
mga gasa, lakip ang inspiradong pagpanagna, hapit 
nang wagtangon. (1Co 13:2, 8-10) Ang ebidensiya 
nagpakita nga sa dihang namatay ang mga aposto- 
les kini nga mga gasa wala na ipasa ug human ni- 
adto nahanaw na diha sa mga Kristohanon, sanglit 
natuman na ang katuyoan niini. Siyempre, nianang 
panahona ang kanon sa Bibliya nakompleto na. 

Ang mga ilustrasyon o mga sambingay ni Jesus 
maoy susama sa pipila ka masambingayong mga 
kapahayagan sa naunang mga manalagna. (Itandi 
ang Eze 17:1-18, 19:1-14, Mat 7:24-27: 21:33-44.) 
Halos ang tanan niini adunay katumanan sa maong 
panahon. Ang pipila sa panguna naglatid ug moral 
nga mga prinsipyo. (Mat 18:21-35, Luc 18:9-14) 
Ang uban adunay katumanan hangtod sa presensi- 
ya ni Jesus ug sa “kataposan sa sistema sa mga bu- 
tang.” Mat 13:24-30, 36-43, 25:1-46. 

Daghang katumanan. Ang paggamit ni Jesus 
ug sa iyang mga tinun-an sa tagna nagpakita nga 
kini mahimong adunay kapin sa usa ka katumanan, 
sama sa paghisgot ni Pablo sa tagna ni Habacuc, 
nga sa orihinal natuman sa dihang gilaglag sa Ba- 
bilonya ang Juda, ug nagpadapat niini sa iyang ad- 
law. (Hab 1:5, 6: Buh 13:40, 41) Gipakita ni Jesus 
nga ang tagna ni Daniel bahin sa “dulumtanang 
butang nga magpahinabog kalaglagan” matuman 
diha sa kaliwatan nga nagkinabuhi sa maong pana- 
hon, apan gilangkit usab sa tagna ni Daniel ang 
“dulumtanang butang” nga magpahinabog kalagla- 
gan o pagkaawaaw sa “panahon sa kataposan.” 
(Dan 9:27, 11:31-35, Mat 24:15, 16) Ang ebidensiya 
sa Bibliya nagpakita nga sa dihang si Miguel “mo- 

barog,” kini nagpasabot nga si Jesu-Kristo molihok 
ingong hari alang sa mga alagad ni Jehova. (Dan 
12:1, tan-awa ang MIGUEL Num. 1.) Ang kaugali- 
ngong tagna ni Jesus bahin sa kataposan sa siste- 
ma sa mga butang sa susama naglakip sa pag- 
hisgot sa iyang pag-abot aron sa pagmando sa 
Gingharian, nga wala mahitabo sa unang siglo K.P. 
(Mat 24:29, 30, Luc 21:25-32) Kini nagpaila sa duha 
ka katumanan. Busa, sa paghisgot maylabot sa tag- 
na nga may duha ka katumanan, ang Cyclopaedia 
ni MClintock ug Strong (1894, Tomo VIII, p. 635) 
nagkomento: “Kini nga panglantaw sa katumanan 
sa tagna daw kinahanglanon alang sa pagpatin-aw 
sa prediksiyon sa atong Ginoo didto sa Bukid, nga 
parehong nalangkit sa pagkapukan sa Jerusalem ug 
sa kataposan sa Kristohanong kahikayan.” 

Mga Matang sa Tagna. Dugang pa sa di- 
rektang mga pahayag nga gipamulong pinaagi sa 
iyang mga manalagna (tingali inubanan sa simbo- 
likong mga buhat [1Ha 11:29-31] o sa masambi- 
ngayong paagi), si Jehova migamit ug laing mga 
matang. Siya migamit ug mga tawo nga naghulag- 
way sa Mesiyas, si Kristo Jesus. Gawas kang David, 
nga nahisgotan na, kini naglakip sa saserdote-hari 
nga si Melquisedek (Heb 7:15-17), sa manalagnang 
si Moises (Buh 3:20-22), ug sa uban pa. Maylabot 
niini nga mga tawo, angayng matikdan nga ang in- 
dibiduwal dili isipon ingong matagnaon sa matag 
aspekto. Busa ang tulo ka adlaw ni Jonas sa tiyan sa 
dakong isda naghulagway sa panahon nga si Jesus 
didto sa Sheol, apan ang pagpanuko ni Jonas sa 
pagdawat sa iyang asaynment ug sa ubang aspek- 
to wala maghulagway sa dalan sa Anak sa Diyos. Si 
Jesus naghisgot sa iyang kaugalingon ingong “usa 
nga labaw pa kay kang Solomon,” tungod kay ang 
kaalam ni Jesus ug ang kalinaw sa iyang pagman- 
do sa Gingharian maoy susama nianang kang Solo- 
mon apan mas labaw pa niana. Apan, si Jesus wala 
mahimong malinapason sa espirituwal sama sa gi- 
buhat ni Solomon.---Mat 12:39-42. 

Ang matagnaong mga drama gigamit usab sa 
Diyos, diin ang mga detalye gikan sa mga kinabuhi 
sa mga indibiduwal ug mga nasod girekord ingong 
sumbanan sa umaabot nga mga panghitabo sa ka- 
tumanan sa katuyoan ni Jehova. Si Pablo naghisgot 
sa “usa ka simboliko nga drama” nga naglangkit sa 
duha ka anak nga lalaki ni Abraham pinaagi kang 
Sara ug sa ulipong babaye nga si Agar. Iyang gipa- 
kita nga ang duha ka babaye “nagkahulogan” ug 
duha ka relasyon nga may pakigsaad. Sila wala 
maghulagway mismo sa maong mga pakigsaad. 
Apan diha sa matagnaong drama ang maong mga 
babaye katumbas sa simbolikong mga babaye nga 
nagpatunghag mga anak ilalom sa maong mga pa- 
kigsaad. Busa si Agar katumbas sa yutan-ong Je- 
rusalem, nga napakyas sa pagdawat sa Manluluwas 

nga gipunting sa pakigsaad sa Balaod ug nangupot 
sa maong Balaod bisan kini gitapos na sa Diyos, sa 
ingon ang yutan-ong Jerusalem ug ang mga anak 
niini naulipon sa Balaod. Sa laing bahin, si Sara, ang 
babayeng gawasnon, katumbas sa “Jerusalem sa 
itaas,” ang samag-asawa nga langitnong bahin sa 
organisasyon sa Diyos, nga nagpatunghag mga 
anak sumala sa gitagna sa Abrahamikong pakigsa- 
ad. (Gal 4:21-31, itandi ang Ju 8:31-36.) Ang Lunop 
sa adlaw ni Noe ug ang mga kahimtang una pa ni- 
ini maoy matagnaon sa mga kahimtang sa pana- 
hon sa umaabot nga presensiya ni Kristo ug sa 
sangpotanan niadtong nagsalikway sa dalan sa Di- 
yos.--Mat 24:36-39, itandi ang 1Co 10:1-11. 

Ang mga dapit gigamit usab nga matagnaon. 
Ang siyudad sa Jerusalem didto sa Bukid sa Zion 
usahay gigamit sa paghawas sa usa ka langit- 
nong organisasyon nga mao ang “inahan” sa di- 
nihogan sa espiritu nga mga Kristohanon. (Gal 
4:26) Ang “Bag-ong Jerusalem” nagsimbolo sa la- 
ngitnong “pangasaw-onon” ni Kristo, nga gilang- 
koban sa mga membro sa hinimayang Kristoha- 
nong kongregasyon. (Pin 21:2, 9-14: itandi ang Efe 
5:23-27, 32, 33, Pin 14:1-4.) Apan, ang Jerusa- 
lem, tungod sa katibuk-ang pagkadili-matinuma- 
non sa mga molupyo niini, mahimong gamiton 
usab sa paghulagway sa pagkadili-inuyonan. (Gal 
4:25: itandi ang Eze 16:1-3, 8-15: tan-awa ang JE- 
RUSALEM [Ang Pagkahinungdanon sa Siyudad].) Ang 
ubang mga dapit nga dayag nga gigamit nga may 
matagnaong kahulogan mao ang Sodoma, Ehipto, 
Megido, Babilonya, ug ang Walog sa Hinnom, o Ge- 
henna.---Pin 11:8, 16:16, 18:2, Mat 23:33. 

Gigamit ingong matagnaong sumbanan ang 
mga butang ug mga kahikayan maylabot sa taber- 
nakulo. Ang apostol nagpakita nga ang mga ka- 
sangkapan, mga buluhaton, ug mga halad niini 
maoy usa ka sumbanan sa langitnong mga katinu- 
oran, usa ka “hulad ug landong sa mga butang nga 
langitnon.”---Heb 8:5, 9:23, 24. 

Ang Pagsuta sa Tagna ug sa Interpretasyon 
Niini. Tungod sa kalihokan sa mini nga mga 
manalagna, si Juan nagpasidaan batok sa pagtuo 
sa matag “inspiradong pahayag,” nga sa panguna 
maoy kinaiyahan sa mga tagna. Hinunoa, iyang gi- 
awhag ang mga Kristohanon sa “pagsulay sa inspi- 
radong mga pahayag aron masuta kon kini nagagi- 
kan ba gayod sa Diyos.” (1Ju 4:1) Si Juan naghisgot 
sa usa ka doktrina ingong usa ka paagi sa pagtino 
nga naggikan sa Diyos ang inspiradong pahayag, 
nga mao, nga si Kristo mianhi diha sa unod. Hinu- 
on, dayag nga wala siya mag-ingon nga kini mao 
ang bugtong basehan apan tataw nga siya naghis- 
got ug usa ka pananglitan sa butang nga sagad gi- 
lantugian, nga kaylap tingaling gihisgotan kaniad- 

to. (1Ju 4:2, 3) Ang usa ka hinungdanong butang 
mao ang pagkaharmonya sa tagna sa gipadayag 
nga pulong ug kabubut-on sa Diyos (Deu 13:1-5, 
18:20-22), ug kini nga pagkaharmonya dili kay sa 
usa ka bahin lamang kondili kinahanglang bug-os 
aron ikaingon nga husto ang tagna o ang interpre- 
tasyon sa tagna. (Tan-awa ang MANALAGNA [Pag-ila 
sa Matuod Gikan sa Mini].) Sa unang-siglong Kris- 
tohanong kongregasyon ang pipila gitugahan ug 
gasa sa “katakos sa pag-ila sa inspiradong mga pu- 
long” (1Co 12:10), nga nagpaposible sa pagtino sa 
mga tagna. Bisan tuod nahunong usab kining mi- 
lagrosong katakos, makataronganon nga ihatag gi- 
hapon sa Diyos ang hustong pagsabot sa tagna 
pinaagi sa kongregasyon, ilabina sa gitagnang “pa- 
nahon sa kataposan,” apan dili sa milagrosong paa- 
gi, kondili ingong resulta sa ilang makugihong pag- 
susi ug pagtuon ug pagtandi sa tagna ngadto sa 
mga kahimtang ug mga butang nga nagakahitabo. 
-Itandi ang Dan 12:4, 9, 10, Mat 24:15, 16; 1Co 
2:12-14, 1Ju 4:6, tan-awa ang HUBAD, INTERPRETAS- 
YON. 


TAGNOK  [Heb., ken, plural, kin:nim/ Gr., koʻ- 
nops]. Ang bisan unsang matang sa gagming nga 
duhay-pako nga insekto, nga daghan niini mosup- 
sop ug dugo. Ang Hebreohanong pulong nga kin- 
nim’ (o, kinnam'), sa dihang gigamit maylabot sa 
ikatulong hampak nga midangat sa Ehipto (Ex 
8:16-18, Sal 105:31), gihubad sa lainlaing paagi 
ingong “mga tagnok” (NW, Ro, RS), “mga lamok” 
(AT), ug “kuto” (KJ): ang “mga langaw sa balas” ug 
“mga pulgas” gigamit ingong kapuli nga mga hu- 
bad.--AS (ftn sa Ex 8:16). 

Sa Isaias 51:6 ang Hebreohanong termino nga 
ken gihubad nga “tagnok” (NW) ug “mga tagnok” 
(RS; ftn sa AS). Ang ken dinhi dayag nga mao ang 
singular nga porma sa kin-nim' (o, kin. nam ') ug dili 
ang laing Hebreohanong pulong nga may samang 
porma nga nagkahulogang “ang hustong paagi, ni- 
ining paagiha, busa”: ang pulong nga gisundan ni- 
ini diha sa teksto, ang kemoh”, nagkahulogan mis- 
mo nga “sama” o “sa samang paagi.” 

Wala nay uban pang paghisgot sa tagnok diha sa 
Kasulatan gawas nianang makaplagan diha sa pag- 
saway ni Jesus sa mga eskriba ug mga Pariseo tu- 
ngod sa ilang pagsala sa tagnok apan nagtulon sa 
kamelyo. Ang Hudiyong relihiyosong mga pangulo 
estrikto sa pagsunod sa gagmayng mga butang, 
nga gani nagsala sa ilang mga ilimnon aron dili 
makatulon ug tagnok ug mahugawan sa seremon- 
yal nga paagi. (Lev 11:21-24) Apan, ang ilang pag- 
balewala sa mas bug-at nga mga butang sa Balaod 
ikatandi sa pagtulon ug usa ka kamelyo, nga usa 
usab ka mahugaw nga hayop sumala sa Balaod. 
-Lev 11:4, Mat 23:23, 24. 

TAGOANGKAN. Usa ka sangkap sa babaye 
diin ang bata ginapakaon ug motubo una pa ipa- 
nganak. Si Jehova mao ang Maglalalang sa tago- 
angkan (Gen 2:22), ug siya mao ang Usa nga ma- 
kahimo niini nga mabungahon (Gen 29:31, 30:22, 
49:25) o dili mabungahon. (Gen 20:18) Ang tago- 
angkan ni Sara ‘patay’ na, o dili na makapanganak, 
sa dihang gipasig-uli ni Jehova ang katakos sa pag- 
panganak nganha kaniya. (Rom 4:19, Gen 18:11, 12, 
21:1-3) Gipunting sa Bibliya nga si Jehova mao ang 
anam-anam nga naghulma sa binhi sulod sa tago- 
angkan, nga nagpakita nga ang disenyo sa tawo su- 
lod sa tagoangkan maoy sumala sa sumbanan sa 
Diyos ug dili pinaagig sulagma o ebolusyon. (Job 
31:15, itandi ang Job 10:8, Sal 139:13-16, Isa 45:9.) 
Ang tagoangkan espesipikong gilalang alang sa 
pagsanay sa rasa, ug ang “pinugngan nga tagoang- 
kan” gitala ingong usa sa upat ka butang nga wala 
moingon: “Igo na!”--Pr 30:15, 16. 

Sanglit ang tagoangkan nahimutang sa bahin sa 
lawas nga nailhan ingong tiyan, ang Hebreohanong 
pulong alang sa “tiyan” sagad gigamit nga pangu- 
nang nagtumong sa tagoangkan, sama sa Genesis 
25:23, Deuteronomio 7:13; Salmo 127:3.---Tan-awa 
ang TIYAN. 

Ang Diyos, ingong Tigdisenyo sa tagoangkan, 
tukmang makakita usab kon unsay naporma sa su- 
lod niini. Siya makabasa sa mga kinaiya nga gihul- 
ma diha sa wala pa matawo nga bata ug makatino 
kon unsay buot Niyang himoon alang sa maong in- 
dibiduwal, kon kini buot Niya.--Jer 1:5: Luc 1:15; 
itandi ang Rom 9:10-13. 

Si Jehova nagsugo sa Israel: “Balaana kanako ang 
matag panganay nga lalaki nga nagabukas sa ma- 
tag tagoangkan taliwala sa mga anak sa Israel, ta- 
liwala sa mga tawo ug sa mga mananap. Kini akoa.” 
(Ex 13:2) Sa mga tawong gipanganak, kini may 
kalabotan sa unang anak nga lalaki sa amahan. 
--Tan-awa ang PANGANAY. 

Gipatin-aw ni Jesus nga ang iyang inahan nga si 
Maria dili angayng pasidunggan nga labaw sa uban 
nga nag-alagad sa Diyos. Sa usa ka higayon sam- 
tang siya nanudlo, may usa ka babaye nga mising- 
git: “Malipayon ang tagoangkan nga nagsabak ka- 
nimo ug ang mga suso nga imong gisusohan!” Si 
Jesus mitubag: “Dili, hinuon, Malipayon kadtong 
nagapatalinghog sa pulong sa Diyos ug nagasunod 
niini!” (Luc 11:27, 28) Sa ulahi, sa dihang gidala si 
Jesus aron papas-anon sa estaka sa pagsakit, siya 
nagtagna mahitungod sa umaabot nga pagkalag- 
lag sa Jerusalem, ug giingnan ang mga babayeng 
nanghilak tungod kaniya nga ang mga adlaw moa- 
bot diin ang katawhan moingon: “Malipayon ang 
mga babayeng apuli, ug ang mga tagoangkan nga 
wala manganak.” (Luc 23:27-29) Kini natuman ni- 
adtong 70 K.P. sa dihang kapin sa usa ka milyong 

Hudiyo, lakip ang mga kabataan, ang nangama- 
tay ug libolibo ang gidalang binihag, aron ibaligya 
ingong ulipon. 

Ang Hudiyong magmamando ug Pariseo nga si 
Nicodemo, sa pagkadungog sa gipamulong ni Jesus 
nga “Gawas kon ang usa ipanganak pag-usab, dili 
siya makakita sa gingharian sa Diyos,” nangutana: 
“Sa unsang paagi ... ? Siya dili makasulod sa tago- 
angkan sa iyang inahan sa ikaduhang higayon ug 
ipanganak, dili ba?” Dayon gipatin-aw ni Jesus nga 
kining bag-o nga pagkatawo mahitabo dili pinaagi 
sa tawhanong tagoangkan kondili pinaagi “sa tubig 
ug sa espiritu.”--Ju 3:1-8. 

Mahulagwayong Paggamit. Ang “tagoang- 
kan” usahay gigamit sa pagtumong sa tinubdan sa 
usa ka butang. Sa paghisgot bahin sa mga buhat sa 
paglalang labot sa yuta, si Jehova naghisgot bahin 
sa dagat ingong misugwak “gikan sa tagoangkan.” 
(Job 38:8) Si Jehova miingon sa Ginoo ni David nga 
sa adlaw sa iyang puwersa militar kini siya adunay 
andam nga mga boluntaryo 'sama sa mga yamog' 
gikan sa “tagoangkan sa kaadlawon" (diin naggikan 
ang yamog sa kabuntagon).---Sal 110:1-3. 


TAGOK SA BEDELIO [Heb., bedho'lach]. Usa 
ka humot nga salongon nga tagok nga kaamgid ug 
dagway sa mira ug usahay gigamit aron isambog 
sa mira. (Tan-awa usab ang MIRA.) Kini makuha gi- 
kan sa usa ka kahoy (Commiphora africana) nga 
makaplagan sa AK sa Aprika ug Arabia ug usab gi- 
kan sa susamang matang sa kahoy sa AK sa India. 
Kini maoy usa ka matang sa gagmayng mga kahoy 
o kahoykahoy nga sapnot, tunokon ug diyutay rag 
mga dahon, nga mabuhi diha sa mainit nga mga 
dapit. Sa dihang hiwaan ang panit niini, ang usa ka 
humot, salongon nga duga o tagok mogawas. Hu- 
man patuloon ang tagok gikan sa kahoy kini dayon 
mogahi, mahimong samag-talo ug sihag, ug susa- 
mag dagway sa perlas. 

Sa paghubit sa yuta sa Havila nga gilibotan sa 
suba sa Pison (usa sa upat ka suba nga misanga gi- 
kan sa suba nga migula sa Eden), gihisgotan ang 
bililhong mga manggad niini: ang bulawan, tagok 
sa bedelio, ug batong onyx. (Gen 2:11, 12) Sa Nu- 
meros 11:7 ang mana nga gipanguha sa mga Israe- 
linhon panahon sa pagpanaw sa kamingawan gii- 
ngon nga susamag dagway sa “tagok sa bedelio.” 
Una pa niana, ang mana gipakasama sa “nanibuok 
nga tun-0g diha sa yuta.” (Ex 16:14) Kini maingon- 
ingon sa pution nga bulok sa tagok sa bedelio. Si Jo- 
sephus, sa pagbatbat bahin sa tagana nga mana, 
naghisgot sa bedelio ingong usa ka “yerbang paa- 
limyon. ”---Jewish Antiquities, III, 28 (i, 6). 


TAHAN, TAHANHON [Karg (Iya ni) Tahan]. 
Si Tahan mao ang nagpundar sa usa ka tribonhong 
banay nga Epraimnon, ang mga Tahanhon. (Num 

26:35) Dili tino kon siya mao ra ba ang Tahan nga 
gihisgotan sa 1 Cronicas 7:25. 


TAHAS [Panit sa Poka]. Usa ka anak nga lalaki 
sa igsoong lalaki ni Abraham nga si Nahor pinaa- 
gi sa iyang puyopuyo nga si Reuma.--Gen 22: 
23, 24. 


TAHAT [gikan sa lintunganayng pulong nga 
nagkahulogang “mas ubos, ilalom7]. 

1. Usa ka kaliwat ni Epraim pinaagi kang Sute- 
la.—1Cr 7:20. 

2. Lain pa nga Epraimnon, kabanay sa Num. 1. 
— 1Cr 7:20. 

3. Usa ka Kohatnong Levihanon; katigulangan ni 
Samuel ug Heman.— 1Cr 6:22, 24, 33, 37, 38. 

4. Usa ka kamingawan nga gikampohan sa Isra- 
el: ang nahimutangan niini wala mahibaloi.--Num 
33:26, 27. 


TAHOP. Ang nipis nga panit o tipaka sa mga 
lugas sama sa sebada ug trigo. Bisan tuod ang mga 
paghisgot sa Bibliya bahin sa tahop maoy mahu- 
lagwayon, kini nagpadayag sa naandang mga paa- 
gi sa paggiok nga komon sa karaang kapanahonan. 
Human sa pag-ani, kining dili-makaon nga panit 
nga nagputos sa bililhong lugas wala nay pulos, ug 
busa maoy usa ka haom nga simbolo sa usa ka bu- 
tang nga gaan, walay bili, ug dili tilinguhaon, usa 
ka butang nga angayng ilain gikan sa maayo ug 
igasalibay. 

Una, pinaagi sa paggiok ang tahop matangtang 
gikan sa lugas. Dayon pinaagig pagpalid, ang gaan 
nga tahop mapadpad sa hangin sama sa abog. 
(Tan-awa ang PAGPALID.) Kini haom nga nag-ilus- 
trar kon sa unsang paagi si Jehova nga Diyos nag- 
kuha sa mga apostata gikan sa iyang katawhan ug 
usab nagpapha sa daotang mga tawo ug sa kaa- 
wayng mga nasod. (Job 21:18, Sal 1:4, 35:5, Isa 
17:13, 29:5; 41:15: Os 13:3) Ang Gingharian sa Di- 
yos magdugmok sa mga kaaway hangtod sa pag- 
kapolbos nga tungod niana sila dali ra kaayong 
ipadpad sama sa tahop.--Dan 2:35. 

Ang walay-bili nga tahop kasagarang tigomon 
ug sunogon aron kini dili na mapadpad ug balik ug 
masagol sa gipundok nga lugas. Sa susama, si Juan 
nga Tigbawtismo nagtagna sa nagsingabot nga ka- 
layonhong kalaglagan sa daotan nga bakakong mga 
relihiyonista--ang Tiggiok, si Jesu-Kristo, magti- 
gom sa trigo, “apan ang tahop iyang sunogon sa ka- 
layo nga dili mapalong.”--Mat 3:7-12: Luc 3:17; 
tan-awa ang PAGGIOK. 


TAHREA. Usa ka “anak nga lalaki” ni Miqueas 
ug kaliwat ni Haring Saul. (1Cr 9:39-41) Gitawag 
siya nga “Tarea” sa 1 Cronicas 8:35. 

TAKEMONHON. Ang pagtawag kang Joseb- 
basebet nga usa sa mga tawong gamhanan ni Da- 
vid. (2Sa 23:8) Giespeling kini nga Hakmonhon sa 
1 Cronicas 11:11, nga nagpakitang usa siya ka kali- 
wat ni Hakmoni. 


TAKNA, ORAS. Ang Gregong pulong nga 
hora (takna o oras) gigamit sa Kristohanon Gre- 
gong Kasulatan sa pagtumong sa usa ka mubong 
yugto sa panahon, usa ka piho, tinong panahon, o 
usa ka bahin sa adlaw. Walay pulong alang sa 
“oras” ang makaplagan diha sa Hebreohanong Ka- 
sulatan. Ang karaang mga Israelinhon lagmit nag- 
bahin sa adlaw ngadto sa upat ka bahin. (Neh 9:3) 
Inay nga magphisgot ug tinong mga oras, ang Heb- 
reohanong Kasulatan migamit sa mga ekspresyong 
“buntag,” “udto,” “udtong tutok,” ug 'kilumkilom' o 
'kagabhion' ingong mga ilhanan sa panahon alang 
sa mga panghitabo. (Gen 24:11, 43:16, Deu 28:29, 
1Ha 18:26) Dugang pa, tingali ang mas tino nga 
takdang mga panahon mao ang “inigsidlak sa ad- 
law” (Huk 9:33), “mahuyohoy nga bahin sa ad- 
law” (Gen 3:8), “sa kainit sa adlaw” (Gen 18:1: 1Sa 
11:11), ug “sa pagsalop sa adlaw” (Jos 10:27: Lev 
22:7). Ang halad sa Paskuwa pagaihawon “taliwala 
sa duha ka gabii,” nga mopatim-awng nagkahulo- 
gan sa pagkilumkilom ug sa dili pa ang bug-os nga 
kagabhion. (Ex 12:6) Kini nga panglantaw gipalu- 
yohan sa pipila ka eskolar, ingon man sa Karaite 
nga mga Hudiyo ug sa mga Samarianhon, bisan 
tuod giisip kini sa mga Pariseo ug sa mga Rabbinis- 
ta nga mao ang panahon tali sa pagsugod sa pag- 
tunod sa adlaw ug sa aktuwal nga pagsalop sa ad- 
law. 

Ang Diyos nagsugo nga ang mga halad-nga- 
sinunog itanyag diha sa halaran “sa buntag" ug “ta- 
liwala sa duha ka gabii.” Duyog sa matag usa niini, 
itanyag ang halad-nga-lugas. (Ex 29:38-42) Busa 
mopatim-aw nga ang mga ekspresyon sama “sa 
panahon sa pagtanyag sa mga halad-nga-lugas,” 
diin ang konteksto magpaila sa kabuntagon o kaha 
sa kagabhion (sama sa 1Ha 18:29, 36), ug “sa tak- 
na sa paghalad sa gasa sa kagabhion” (Dan 9:21) 
nagtumong sa usa ka tino ug espesipiko nga pana- 
hon. 

Ang kagabhion gibahin ngadto sa tulo ka yugto 
nga gitawag ug mga pagbantay. Gihisgotan ang 
“mga pagbantay sa gabii” (Sal 63:6), “tungang ga- 
bii nga pagbantay” (Huk 7:19), ug ang “pagbantay 
sa kabuntagon” (Ex 14:24, 1Sa 11:11). 

Ang 24-Oras nga Adlaw. Giingon nga ang 
Ehipto mao ang nagbahin sa adlaw ngadto sa 24 ka 
oras, 12 ka oras sa adlaw, 12 ka oras sa gabii. Ki- 
ning mga orasa dili kanunay nga parehog gitas-on 
sa matag adlaw, tungod sa kausaban sa mga pana- 
hon, nga naghimo sa mga oras sa adlaw nga mas 

taas ug ang mga oras sa gabii nga mas mubo sa pa- 
nahon sa ting-init (gawas diha sa ekwetor). Ang 
atong modernong-adlaw nga pagbahin sa adlaw 
ngadto sa 24 oras nga 60 minutos ang matag oras 
maoy kombinasyon sa Ehiptohanong pagkuwenta 
ug sa Babilonyanhong matematika, usa ka sexa- 
gesimal nga sistema (gipasukad sa numerong 60). 
Ang batasan sa pag-ihap sa adlaw gikan sa tu- 
ngang gabii hangtod sa tungang gabii, nga sa 
ingon nagwala sa kalainan sa gitas-on sa mga oras, 
maoy ulahi nga kaugmaran, tingali naggikan sa 
mga Romano. 

Sa Unang Siglo. Sa unang siglo K.P., ang mga 
Hudiyo nag-ihap sa adlaw ingong 12 ka oras, nga 
magsugod sa pagsubang sa adlaw. “Dili ba may na- 
pulog-duha ka takna [o, oras] ang adlaw?” miingon 
si Jesus. (Ju 11:9) Siyempre, kini magpatunghag 
kalainan sa gitas-on sa mga oras gikan sa usa ka 
adlaw ngadto sa sunod nga adlaw, depende sa mga 
yugto sa panahon, ang mga panahon lamang nga 
pareho ang gitas-on sa mga oras sama sa atong 
mga oras maoy sa panahon sa mga equinox. Dayag 
nga kining gamayng kalainan, nga dili ra kaayo 
dako didto sa Palestina, wala makamugna ug da- 
kong kahasol. Ang pagsugod sa adlaw maoy ka- 
tumbas sa mga alas 6:00 s.b., sa atong panahon. 
Diha sa sambingay bahin sa mga mamumuo sa pa- 
rasan, si Jesus naghisgot sa ika-3 nga takna, ika-6, 
ika-9, ika-11, ug, usa ka oras sa ulahi, sa “pagkilum- 
kilom” (nga mao ang ika-12). Kini nga mga pana- 
hon maoy katumbas sa atong alas 8:00 hangtod sa 
alas 9:00 s.b., alas 11:00 s.b. hangtod sa kaudtohon, 
alas 2:00 hangtod sa alas 3:00 s.h., alas 4:00 hang- 
tod sa alas 5:00 s.h., ug alas 5:00 s.h. hangtod sa 
alas 6:00 s.g. (Mat 20:3, 5, 6, 8, 12: Buh 3:1, 10:9) 
Ang tungang gabii ug ang "tingtugaok sa manok” 
maoy mga ilhanan sa panahon nga gigamit usab sa 
Kristohanon Gregong Kasulatan. (Mar 13:35, Luc 
11:5, Buh 20:7, 27:27, tan-awa ang PAGTUKTUGACK SA 
MANOK.) Ubos sa pagmando sa Roma ang mga Hu- 
diyo mopatim-awng misunod sa Romanhong pag- 
bahin sa gabii ngadto sa upat ka pagbantay inay sa 
kanhing tulo.--Luc 12:38, Mat 14:25, Mar 6:48. 

Daw Usa ka Panagsumpaki. Gipunting sa pi- 
pila ang daw usa ka panagsumpaki tali sa gihisgo- 
tan sa Marcos 15:25, nga nag-ingon nga si Jesus gi- 
lansang sa “ikatulo nga takna, ug nianang sa Juan 
19:14, nga nagpakitang sa “mga ikaunom nga tak- 
na” ang kataposang husay ni Jesus sa atubangan ni 
Pilato talitapos pa. Nabasa ni Juan ang asoy ni Mar- 
cos, ug puwedeng sublion niya sa pag-asoy ang 
takna nga giingon ni Marcos. Busa si Juan aduna 
gayoy katarongan kon nganong lahi ang iyang gi- 
hisgotan nga takna gikan nianang kang Marcos. 

Nganong daw nagkasumpaki? Gitanyag ang 
nagkalainlaing mga opinyon. Walay usa niini ang 

nakahatag ug tubag sa tanang pagtutol. Kita walay 
igong impormasyon nga tinong makapatin-aw sa 
hinungdan niini nga kalainan tali sa duha ka asoy. 
Lagmit nga ang paghisgot ni Marcos o ni Juan sa 
takna maoy dugang impormasyon, dili sumala sa 
kronolohikanhong pagkahan-ay. Bisan unsa man 
ang kahimtang, usa ka butang ang tino: Ang duha 
ka magsusulat gigiyahan sa balaang espiritu. 

Ang sinoptiko o unang tulo ka Ebanghelyo tin- 
awng nagpaila nga sa ikaunom nga takna, o alas 12 
sa kaudtohon, si Jesus taudtaod nang nagbitay sa 
estaka kay ang mga sundalo nakaripa na sa iyang 
mga besti ug ang pangulong mga saserdote, mga 
eskriba, mga sundalo, ug ubang mga lumalabay 
nakabiaybiay na kaniya. Gipakita usab nila nga sa 
mga alas 3:00 s.h. si Jesus nabugtoan sa gininha- 
wa. (Mat 27:38-45, Mar 15:24-33: Luc 23:32-44) 
Ang labing hinungdanong butang nga angayng hi- 
numdoman mao nga si Jesus namatay alang sa 
atong mga sala sa Nisan 14, 33 K.P.--Mat 27:46- 
50, Mar 15:34-37: Luc 23:44-46. 

Ubang mga Paggamit. Ang pulong nga hota 
sagad nga gigamit sa Kristohanon Gregong Kasu- 
latan aron ipasabot nga “dihadiha” o “gilayon” o su- 
lod sa mubo kaayong panahon. Ang babaye nga 
mihikap sa sidsid sa panggawas nga besti ni Jesus 
naayo “sukad niadtong taknaa.” (Mat 9:22) Ang 
“takna” mahimong magtumong sa usa ka linain o 
halandomong bahin sa panahon nga wala ibutyag 
sa tino o sa pagsugod sa maong panahon. Panang- 
litan, si Jesus miingon: “Mahitungod nianang adla- 
wa ug taknaa walay nahibalo” (Mat 24:36), “Ang 
takna nagsingabot sa dihang ang matag usa nga 
mopatay kaninyo maghunahuna nga siya nakahi- 
mo ug sagradong pag-alagad sa Diyos” (Ju 16:2), 
ug, “Ang takna nagsingabot sa dihang dili na ako 
mosulti pinaagig mga pagtandi” (Ju 16:25). 

Lain pa, ang “takna” mahimong magtumong sa 
usa ka katibuk-ang panahon sa adlaw, sama sa di- 
hang ang mga tinun-an miingon kang Jesus may- 
labot sa panon sa katawhan nga misunod kaniya 
ngadto sa usa ka mingaw nga dapit: “Mingaw ang 
dapit ug ang takna pasado na kaayo: palakta ang 
mga panon sa katawhan.”---Mat 14:15, Mar 6:35. 

Mahulagwayon o Simboliko nga Paggamit. 
Sa simboliko o sa mahulagwayon nga paggamit, 
ang “takna” nagkahulogang usa ka mubo lamang 
nga yugto sa panahon. Gisultihan ni Jesus ang pa- 
non sa katawhan kinsa nakigbatok kaniya: “Kini 
mao ang inyong takna ug ang awtoridad sa ka- 
ngitngit.” (Luc 22:53) Ang napulo ka sungay sa 
sanag-pulang bulok nga mapintas nga mananap 
gikaingon nga naghawas sa napulo ka hari kin- 
sa managpakadawat ug awtoridad ingong mga 
hari sulod sa “usa ka takna” uban sa mapintas 
nga mananap. (Pin 17:12) Mahitungod sa Dakong 

Babilonya, kini ang giingon: “Sa usa lamang ka tak- 
na nahiabot ang paghukom batok kanimo!” (Pin 
18:10) Nahiuyon sa mga pulong ni Jesus sa Mateo 
13:25, 38 labot sa trigo ug sa mga bunglayon, sa 
mga pasidaan ni Pablo diha sa Buhat 20:29 ug sa 
2 Tesalonica 2:3, 7 bahin sa nagsingabot nga apos- 
tasya, ug sa mga pulong ni Pedro diha sa 2 Pedro 
2:1-3, ang kataposang buhing apostol nga si Juan 
tukmang nakaingon: “Mga anak, mao na kini ang 
kataposang takna, ug, ingon sa inyong nadungog 
nga ang antikristo moabot, bisan gani karon adu- 
nay daghang mitungha nga mga antikristo; nga tu- 
ngod niini kita nahibalo nga mao na kini ang kata- 
posang takna.” Sa pagkatinuod, kadto maoy usa ka 
mubo kaayong panahon, “ang kataposang takna,” 
ang kataposang bahin sa apostolikanhong yugto, 
nga human niini ang apostasya bug-os nga mo- 
tungha.--1Ju 2:18. 

Sama sa narekord sa Pinadayag 8:1-4, nakita ni 
apostol Juan, sa panahon sa usa ka kahilom didto sa 
langit sulod sa “mga tunga sa oras,” ang usa ka ma- 
nulonda nga may insenso nga iyang gihalad uban 
sa mga pag-ampo sa tanang balaan. Kini nagpahi- 
numdom sa ginahimo didto sa templo sa Jerusa- 
lem “sa takna sa paghalad sa insenso.” (Luc 1:10) 
Si Alfred Edersheim, diha sa The Temple (1874, 
p. 138), nagpresentar sa tradisyonal nga Hudiyoha- 
nong asoy niini nga “takna”: “Sa hinayhinay ang sa- 
serdote nga maghalad sa insenso ug ang iyang 
mga katabang mosaka sa mga ang-ang paingon sa 
Balaang Dapit . . . Sunod, usa sa mga katabang ma- 
tinahorong magbutang sa mga uling diha sa bula- 
wang halaran, ang lain magpahimutang sa insenso, 
ug dayon ang nagadumalang pangulo nga saserdo- 
te biyaan nga mag-inusara didto sa Balaang Dapit, 
aron hulaton ang senyas sa pangulo una pa suno- 
gon ang insenso. .. . Sa dihang ihatag na sa pangu- 
lo ang sugo, nga maoy ilhanan nga 'ang panahon 
sa paghalad sa insenso himoon na,” “ang tibuok pa- 
non sa katawhan sa gawas' mopahawa gikan sa su- 
lod nga sawang, ug mohapa atubangan sa Ginoo, 
nga binukhad ang ilang mga kamot diha sa hilom 
nga pag-ampo. Mao kini ang labing solemneng 
yugto nga ang kahilom maghari sa panon sa mga 
magsisimba diha sa tibuok dapit sa dagkong mga 
tinukod sa Templo, samtang didto mismo sa sulod 
sa sangtuwaryo ang saserdote magbutang sa in- 
senso diha sa bulawang halaran, ug ang panganod 
sa 'kahumot” mosaka atubangan sa Ginoo.” 


TAKOS. Tan-awa ang TIMBANG UG SUKOD. 


TALAAN SA KAGIKAN. Usa ka asoy bahin 
sa kagikan sa mga katigulangan o mga paryente sa 
tawhanong banay. Si Jehova nga Diyos mao ang 
dakong Tigtala sa mga kagikan o Tigtipig sa mga 
rekord sa paglalang, mga sinugdanan, pagkatawo, 

ug sa mga kaliwat. Siya mao ang “Amahan, nga ka- 
niya utang sa tanang kabanayan sa langit ug sa 
yuta ang ngalan niini.” (Efe 3:14, 15) Ang iyang Pu- 
long, ang Bibliya, naundan sa tukmang rekord sa 
mga talaan sa kagikan nga mahinungdanon sa 
iyang katuyoan. 

Kinaiyanhong tinguha sa tawo nga sayron ang 
iyang kagikan ug tipigan ang ngalan sa iyang ba- 
nay. Daghang nasod sa kanhing mga panahon nag- 
tipig ug detalyadong mga talaan sa kagikan, ilabina 
ang mga linya sa kagikan sa ilang mga saserdote 
ug mga hari. Ang mga Ehiptohanon nagtipig ug 
ingon niini nga mga talaan, sama sa mga Arabo. 
Adunay nakaplagang mga papan nga sinulatag cu- 
neiform nga naundan sa mga talaan sa kagikan sa 
mga hari sa Babilonya ug Asirya. Ang mas bag- 
ong mga pananglitan mao ang mga talaan sa kagi- 
kan sa mga Grego, Celt, Saxon, ug sa mga Romano. 

Ang Hebreohanong berbo alang sa pagrehistro 
sa pursosong kaliwat maoy yachas’, nga gihubad 
nga ‘natala sumala sa kagikan'” (1Cr 5:17), ang ka- 
amgid nga nombre maoy ya chas, nga gihubad nga 
“talaan sa kagikan.” (Neh 7:5) Ang Gregong termi- 
no nga genealogi'a nga makita diha sa 1 Timoteo 
1:4 ug Tito 3:9 nagtumong sa personal nga “mga 
talaan sa kagikan.” 

Gibuksan sa apostol nga si Mateo ang iyang asoy 
sa Ebanghelyo pinaagi niini nga pasiuna: “Ang ba- 
sahon sa kasaysayan [gene'seos, porma sa ge'ne- 
sis] ni Jesu-Kristo, nga anak ni David, nga anak 
ni Abraham.” (Mat 1:1) Ang Gregong pulong nga 
genesis sa literal nagkahulogang “linya sa kali- 
wat, kagikan.” Kining Grego nga termino gigamit sa 
Septuagint sa paghubad sa Hebreohanong toh-le- 
dhohth', nga may susamang pangunang kahulogan, 
ug dayag nga nagpasabot sa “kasaysayan” diha sa 
daghang higayon diin kini makaplagan sa basahon 
sa Genesis.--Itandi ang Gen 2:4, ftn sa Rbi8. 

Siyempre, dili lang kay talaan sa kagikan ni Kris- 
to ang giasoy ni Mateo. Siya dugang nga nag-asoy 
sa kasaysayan sa pagkatawo, ministeryo, kamata- 
yon, ug pagkabanhaw ni Jesus. Kini nga paagi sa 
pag-asoy maoy komon kaniadto, kay ang talaan sa 
kagikan gihimo usab nga dugokan sa labing unang 
Grego nga mga kasaysayan. Sa maong karaang 
mga panahon ang usa ka kasaysayan nakasentro 
sa mga tawong gitala o gipaila diha sa talaan sa 
kagikan niini. Busa ang talaan sa kagikan maoy 
usa ka hinungdanong bahin sa kasaysayan, nga sa 
daghang higayon nagsilbing introduksiyon niini. 
--Tan-awa ang 1Cr 1-9. 

Sa paghukom didto sa Eden, gisaad sa Diyos ang 
Binhi sa “babaye” nga maoy modugmok sa ulo sa 
Halas. (Gen 3:15) Lagmit nga kini ang gigikanan sa 
ideya nga ang Binhi adunay tawhanong linya sa 

kagikan, bisan tuod nga ayha pa human masultihi 
si Abraham nga pinaagi sa iyang Binhi panalangi- 
nan ang tanang kanasoran nga espesipikong gihis- 
gotan nga ang linya sa Binhi magasubay sa yutan- 
ong mga kagikan. (Gen 22:17, 18) Tungod niana 
ang talaan sa banay ni Abraham hinungdanon ka- 
ayo. Ang Bibliya mao ang bugtong rekord dili la- 
mang sa kagikan ni Abraham kondili sa tanang na- 
sod usab nga naggikan sa mga anak ni Noe nga si 
Sem, Ham, ug Japet.---Gen 10:32. 

Sumala sa mga komento ni E. J. Hamlin diha sa 
The Interpreter's Dictionary of the Bible, ang tala- 
an sa kanasoran sa Genesis maoy “talagsaon diha 
sa karaang mga literatura. .. . Ang hilabihang pag- 
tagad niini sa kasaysayan dili makaplagan sa bisan 
unsang ubang sagradong literatura sa kalibotan.” 
--Giedit ni G. Buttrick, 1962, Tomo 3, p. 515. 

Ang Katuyoan sa mga Talaan sa Kagikan. 
Gawas pa sa kinaiyanhong hilig sa tawo sa pagtipig 
ug rekord kon kanus-a natawo ang usa ug kon kin- 
sa ang iyang mga kadugo, ang talaan sa kagikan o 
kaliwat hinungdanon sa kronolohiya, ilabina sa ki- 
nasayohang bahin sa kasaysayan sa tawo. Apan la- 
baw pa niana, tungod sa mga saad, tagna, ug mga 
pakiglabot sa Diyos, mahinungdanon ang pagbatog 
rekord sa pipila ka linya sa mga kaliwat. 

Human sa Lunop, gipunting sa panalangin ni Noe 
nga ang mga kaliwat ni Sem pagapaboran sa Diyos. 
(Gen 9:26, 27) Sa ulahi, gibutyag sa Diyos ngadto 
kang Abraham nga ang pagatawgon nga iyang 
“binhi” magagikan kang Isaac. (Gen 17:19: Rom 9:7) 
Busa, tataw nga aron mailhan kini nga Binhi giki- 
nahanglan ang usa ka maayo kaayong pagkarekord 
nga talaan sa kagikan. Mao nga sa paglabay sa pa- 
nahon, ang linya sa mga kaliwat ni Juda, ang tri- 
bo nga gisaaran sa pagkapangulo (Gen 49:10), ug 
ilabina ang banay ni David, ang harianong linya, ki- 
nahanglang itala nga detalyado. (2Sa 7:12-16) Ita- 
gana niini nga rekord ang talaan sa kagikan sa Me- 
siyas, ang Binhi, ang linya nga hinungdanon kaayo. 
—Ju 7:42. 

Ang ikaduhang giampingan pag-ayo nga talaan 
sa kagikan o kaliwat mao ang sa tribo ni Levi, diin 
gihatagan ug linaing pagtagad ang saserdoteha- 
nong banay ni Aaron.---Ex 28:1-3, Num 3:5-10. 

Dugang pa, ubos sa Balaod, ang mga talaan sa 
kagikan hinungdanon aron matino ang relasyon sa 
matag tribo alang sa pagbahin sa yuta ug aron ma- 
piho ang relasyon sa matag banay alang sa tagsa- 
tagsa ka panulondon nga yuta. Nagsilbi kining hi- 
nungdanong basehanan sa pag-ila sa kinadul-ang 
paryente ingong govel’, ang usa nga kuwalipikado 
alang sa kaminyoon sa bayaw nga lalaki (Deu 25: 
5, 6), sa paglukat sa iyang paryente (Lev 25:47-49), 
ug ingong tigpanimalos sa dugo batok sa mamu- 
muno (Num 35:19). Dugang pa, ang pakigsaad sa 

Balaod nagdili sa kaminyoon tali sa suod nga mga 
paryente o kadugo, mao nga gikinahanglan ang ka- 
sayoran sa mga relasyon sa kagikan.---Lev 18:6-18. 

Ang hugot nga pagtamod sa mga Israelinhon sa 
mga talaan sa kagikan gipakita sa kahimtang nga 
mitungha human sa pagbalik gikan sa Babilonya, 
sa dihang ang pipila, nga gituohang saserdoteha- 
non ug kagikan, wala makakaplag sa talaan sa ilang 
rehistro. Sila gibaoran ni Zorobabel nga dili moka- 
on sa labing balaan nga mga butang nga gitagana 
alang sa mga saserdote hangtod nga ilang kapama- 
tud-an sa publiko ang ilang kagikan. (Neh 7:63-65) 
Lakip sa katawhan nga girehistro mao ang mga Ne- 
tinim, kay sila, bisan dili Israelinhon, maoy usa ka 
grupo nga opisyal nga gipinig alang sa pag-alagad 
sa templo.---Neh 7:46-56. 

Maylabot sa kronolohiya, sa kadaghanang ka- 
himtang ang mga talaan sa kagikan wala gayod hi- 
moa aron mohatag ug bug-os nga impormasyon. 
Bisan pa niana, sagad makatabang kini sa kronolo- 
hiya kay kini magamit sa pagtino sa pipila ka bahin 
sa kronolohiya o sa pagdugang ug hinungdanong 
mga detalye. Dili ikaingon nga ang mga talaan sa 
kagikan o kaliwat kanunayng maoy basehanan nga 
matino ang pagdaghan sa populasyon, sanglit sa 
daghang higayon ang pipila ka dugtong sa kagikan 
o kaliwat wala ilakip kon kini wala kinahanglana 
sa usa ka talaan nga gihisgotan. Ug sanglit ang 
mga talaan sa kagikan kasagarang wala maglakip 
sa mga ngalan sa mga babaye, ang mga ngalan sa 
mga asawa ug mga puyopuyo sa usa ka tawo wala 
itala, sa susama dili tanan sa iyang mga anak nga 
gikan niini nga mga asawa ang ginganlan, usahay 
bisan gani ang pipila ka anak sa unang asawa wala 
ilakip. 

Sukad Kang Adan Hangtod sa Lunop. Adu- 
nay ebidensiya sa Bibliya nga naglungtad ang mga 
talaan sa mga relasyon sa banay sukad pa sa pag- 
lalang sa tawo. Sa pagkatawo sa anak ni Adan nga 
si Set, si Eva miingon: “Ang Diyos nagpili ug laing 
binhi alang kanako puli kang Abel, tungod kay si 
Cain nagpatay man kaniya.” (Gen 4:25) Ang mga 
hawas sa linya sa kaliwat ni Set naluwas sa Lunop. 
--Gen 5:3-29, 32: 8:18: 1Pe 3:19, 20. 

Sukad sa Lunop Hangtod Kang Abraham. 
Ang linya sa kaliwat sa anak ni Noe nga si Sem, 
kinsa nakadawat sa panalangin ni Noe, nagpatung- 
ha kang Abram (Abraham), ang “higala ni Jehova.” 
(San 2:23) Kini nga talaan sa kagikan, lakip ang gi- 
hisgotan nga talaan sa wala pa ang Lunop, mao ang 
bugtong magamit sa pagsubay sa kronolohiya sa 
kasaysayan sa tawo hangtod kang Abraham. Diha 
sa talaan sa wala pa ang Lunop, ang rekord maoy 
subay sa linya ni Set, ug sa talaan human sa Lunop, 
ang rekord maoy subay kang Sem. Kanunayng gi- 
hisgotan niini ang panahon sukad sa pagkahimugso 

sa usa ka tawo hangtod sa pagkahimugso sa iyang 
anak. (Gen 11:10-24, 32, 12:4) Wala nay laing de- 
talyadong mga talaan sa kagikan ang naghisgot 
niini nga makasaysayanhong yugto---nga nagpa- 
kitang kini nga mga talaan adunay dobleng katuyo- 
an, sa pagtino sa talaan sa kagikan ug ingon man 
usab sa kronolohiya. Sa pipila ka kahimtang ang 
pagtino sa espesipikong mga panghitabo diha sa 
agos sa panahon mapalampos pinaagi sa paggamit 
sa impormasyon sa talaan sa kagikan.---Tan-awa 
ang KRONOLOHIYA (Sukad sa 2370 W.K.P. hangtod sa 
pakigsaad kang Abraham). 

Sukad Kang Abraham Hangtod Kang Kristo. 
Pinaagi sa pagpangilabot sa Diyos, si Abraham ug 
Sara nakabaton ug anak, si Isaac, nga pinaagi kani- 
ya ang “binhi” nga gisaad moabot. (Gen 21:1-7: 
Heb 11:11, 12) Gikan sa anak ni Isaac nga si Jacob 
(Israel) mitungha ang orihinal nga 12 ka tribo. (Gen 
35:22-26, Num 1:20-50) Ang Juda mao ang haria- 
nong tribo, apan sa ulahi kini diha na lamang sa 
banay ni David. Ang mga kaliwat ni Levi mao ang 
nahimong saserdotehanong tribo, apan ang pagka- 
saserdote iya lamang sa linya ni Aaron. Aron ma- 
pamatud-an ang iyang legal nga katungod sa tro- 
no, si Jesu-Kristo nga Hari kinahanglang mailhan 
nga naggikan sa banay ni David ug sa linya ni 
Juda. Apan tungod kay ang iyang pagkasaserdo- 
te maoy pinaagi sa panumpa sa Diyos, sa paagi 
nga sama kang Melquisedek, ang pagka-Levihanon 
ug kaliwat dili na kinahanglan.--Sal 110:1, 4, Heb 
7:11-14. 

Ubang Iladong mga Talaan sa Kagikan. 
Dugang pa sa talaan sa kagikan sukad kang Adan 
hangtod kang Jesu-Kristo ug sa detalyadong mga 
talaan sa kagikan sa 12 ka anak nga lalaki ni Jacob, 
aduna pay mga talaan sa kagikan sa mga katawhan 
nga kadugo sa mga Israelinhon. Kini naglakip sa 
mga igsoon ni Abraham (Gen 11:27-29, 22:20-24), 
sa mga anak ni Ismael (Gen 25:13-18), kang Moab 
ug Ammon, kinsa mga anak sa pag-umangkon ni 
Abraham nga si Lot (Gen 19:33-38): sa mga anak 
ni Abraham kang Ketura, nga gikan kanila mitung- 
ha ang Midian ug ang ubang mga tribo (Gen 25: 
1-4): ug sa mga kaliwat ni Esau (Edom) (Gen 36:1- 
19, 40-43). 

Kining mga nasora mahinungdanon tungod kay 
sila paryente sa Israel nga piniling katawhan sa Di- 
yos. Si Isaac ug Jacob nagkuha ug mga asawa gikan 
sa banay sa igsoon ni Abraham. (Gen 22:20-23, 24: 
4, 67: 28:1-4: 29:21-28) Ang Diyos naghatag ug 
mga teritoryo sa Israel nga ang utlanan kasikbit sa 
mga nasod sa Moab, Ammon, ug Edom, ug ang Is- 
rael gisugo nga dili molapas sa gipanunod nga yuta 
niini nga katawhan o mangpilabot kanila.--Deu 2: 
4,5, 9, 19. 

Opisyal nga mga Tipiganan sa mga Doku- 
mento. [Mopatim-aw nga sa Israel, gawas sa kau- 
galingong mga rehistro nga gihuptan sa mga ba- 
nay, gitipigan usab sa nasod ang rekord sa mga 
talaan sa kagikan. Sa Genesis, kapitulo 46, atong 
makita ang talaan niadtong natawo sa panimalay ni 
Jacob hangtod sa pagsulod ni Jacob sa Ehipto ug 
lagmit hangtod sa iyang kamatayon. Ang usa ka ta- 
laan sa kagikan, nga ang kinadak-ang bahin maoy 
sa mga kaliwat ni Levi ug lagmit gikopya gikan sa 
mas naunang rehistro, makita sa Exodo 6:14-25. 
Ang unang pagsenso sa nasod gihimo didto sa ka- 
mingawan sa Sinai niadtong 1512 W.K.P., ang ika- 
duhang tuig sukad sa ilang paggula gikan sa Ehip- 
to, nga nianang panahona giila ang ilang kagikan 
“labot sa ilang mga banay sa balay sa ilang mga 
amahan.” (Num 1:1, 18; tan-awa usab ang Num 3.) 
Ang laing bugtong narekord nga pagsenso sa nasod 
sa Israel nga giawtorisahan sa Diyos sa wala pa ang 
pagkadestiyero mao ang gihimo mga 39 ka tuig sa 
ulahi, didto sa Kapatagan sa Moab.---Num 26. 

Gawas pa sa mga talaan sa kagikan nga narekord 
diha sa mga sinulat ni Moises, adunay susamang 
mga talaan nga girekord sa ubang opisyal nga mga 
tigtala sa kasaysayan, lakip kang Samuel, kinsa 
mao ang magsusulat sa Mga Maghuhukom, Ruth, 
ug bahin sa Unang Samuel: kang Esdras, nga mao 
ang nagsulat sa Una ug Ikaduhang Cronicas ug sa 
basahon ni Esdras; ug kang Nehemias, ang magsu- 
sulat sa basahon nga nagdala sa iyang ngalan. Gi- 
hisgotan usab niini nga mga sinulat ang ubang 
mga tigtipig sa talaan sa kagikan: si Ido (2Cr 12:15) 
ug si Zorobabel, kinsa lagmit mao ang nagsugo nga 
himoon ang pagtala sa kagikan sa nahibalik nga 
mga Israelinhon. (Esd 2) Panahon sa pagmando 
sa matarong nga si Haring Jotam, adunay talaan sa 
kagikan sa mga tribo sa Israel nga nanimuyo sa 
yuta sa Gilead.— 1Cr 5:1-17. 

Kini nga mga talaan giampingan pag-ayo hang- 
tod sa pagsugod sa Komong Panahon. Kini gipama- 
tud-an sa kamatuoran nga ang matag banay sa Is- 
rael nakahimo sa pagbalik ngadto sa siyudad sa 
banay sa ilang amahan aron sa pagparehistro agig 
pagsanong sa mando ni Cesar Agusto sa hapit 
nang matawo si Jesus. (Luc 2:1-5) Dugang pa, ang 
amahan ni Juan nga Tigbawtismo nga si Zacarias 
gipaila nga gikan sa saserdotehanong dibisyon ni 
Abias ug ang inahan ni Juan nga si Elisabet gipai- 
la nga gikan sa mga anak nga babaye ni Aaron. 
(Luc 1:5) Si Ana nga manalagna gihisgotan nga gi- 
kan sa “tribo ni Aser.” (Luc 2:36) Ug, siyempre, ang 
detalyadong mga talaan sa katigulangan ni Jesus 
sa Mateo, kapitulo 1, ug sa Lucas, kapitulo 3, nag- 
patin-aw nga ang maong mga rekord gitipigan 
diha sa publikong tipiganan sa mga dokumento, 
nga puwedeng susihon. 

Ang historyador nga si Josephus nagpamatuod 
sa paglungtad sa Hudiyohanong opisyal nga mga 
rehistro sa talaan sa kagikan sa dihang siya mii- 
ngon: “Ang akong pamilya maoy hamili, nga ang 
kagikan niini maoy sukad pa sa akong saserdoteha- 
nong mga katigulangan. . . . Gawas pa niana, dili la- 
mang mga saserdote ang akong mga katigulangan, 
kondili sila sakop sa unang dibisyon sa bayente- 
kuwatro ka dibisyon---usa ka talagsaong kadungga- 
nan---ug sakop sa labing prominente nga banay ni- 
ini.” Dayon, human hisgoti nga ang iyang inahan 
kaliwat ni Asamonaeus, siya mihinapos: “Pinaagi sa 
maong linya sa kagikan, nga akong gihisgotan su- 
mala sa akong nakaplagan diha sa publikong mga 
rehistro, mahimo nakong pasagdan lang kadtong 
motamay sa akong pamilya.”--The Life, 1, 2, 6 (1). 

Dili si Haring Herodes nga Bantogan ang nagda- 
ot sa opisyal nga mga talaan sa kagikan sa mga 
Hudiyo, sumala sa gipatuo ni Africanus sa sayong 
bahin sa ikatulong siglo, kondili tataw gayod nga 
mao ang mga Romano panahon sa paglaglag sa Je- 
rusalem niadtong 70 K.P. (Against Apion, ni F. Jo- 
sephus, I, 30-38 [7]: The Jewish War, Il, 426-428 
[xvii, 6], VI, 354 [vi, 3]) Sukad nianang panahona 
ang mga Hudiyo dili na makatino sa ilang kagikan 
bisan sa duha ka labing hinungdanong mga linya, 
ang kang David ug Levi. 

Pagtino sa mga Relasyon. Sa pagtino sa mga 
relasyon, sagad nga gikinahanglang susihon ang 
konteksto o itandi ang susamang mga talaan o mga 
teksto gikan sa nagkalainlaing bahin sa Bibliya. Pa- 
nanglitan, ang “anak” o “anak nga lalaki” sa aktuwal 
mahimong magkahulogan nga usa ka apo o usa ka 
kaliwat lamang. (Mat 1:1) Lain pa, ang usa ka tala- 
an sa mga ngalan mahimong mopatim-aw nga 
usa ka talaan sa mga magsoong lalaki, mga anak 
sa usa ka tawo. Hinunoa, pinaagi sa pagsusi pag- 
ayo ug pagtandi sa ubang mga teksto, mahimong 
kini diay maoy talaan sa usa ka linya sa kagikan, 
nga nagngalan sa pipila ka anak nga lalaki ug usab 
sa pipila ka apong lalaki o ulahing mga kaliwat. Ang 
Genesis 46:21 dayag nga nagtala sa mga anak ug 
mga apo ni Benjamin ingong “mga anak nga lalaki,” 
ingon sa makita pinaagi sa pagtandi niini sa Nume- 
ros 26:38-40. 

Ang kahimtang nga nahisgotan na makita usab 
bisan sa mga talaan sa kagikan sa pipila ka pa- 
ngunang mga banay. Pananglitan, ang 1 Cronicas 
6:22-24 nagtala sa napulo ka “mga anak ni Kohat.” 
Apan sa ika-18 nga bersikulo, ug sa Exodo 6:18, 
atong makita nga upat lamang ka anak nga lalaki 
ang gihisgotang iya ni Kohat. Ug ang pagsusi sa 
konteksto nagpakita nga ang talaan sa “mga anak 
ni Kohat” sa 1 Cronicas 6:22-24 sa pagkatinuod 
maoy bahin sa usa ka talaan sa kagikan sa mga ba- 
nay sa linya ni Kohat nga adunay mga hawas nga 

diha nianang tungora aron itudlo ni David sa pipila 
ka buluhaton sa templo. 

Mao man usab, ang “amahan” mahimong mag- 
kahulogan nga “apohan” o bisan gani sa usa ka gi- 
sundan nga hari. (Dan 5:11, 18) Sa daghang teksto, 
sama sa Deuteronomio 26:5: 1 Hari 15:11, 24: ug 
2 Hari 15:38, ang Hebreohanong pulong nga 'av 
(amahan) gigamit usab sa pagtumong sa “katigula- 
ngan.” Sa susama, ang Hebreohanong pulong nga 
'em (inahan) gigamit usahay alang sa “apohang ba- 
baye” ug ang bath (anak nga babaye) gigamit alang 
sa “apong babaye.”---1Ha 15:10, 13. 

Mga siyudad ug ang plural nga mga ngalan. 
Sa pipila ka talaan ang usa ka tawo mahimong taw- 
gon nga “amahan” sa usa ka siyudad, ingon sa ma- 
kita sa 1 Cronicas 2:50-54, diin si Salma, panangli- 
tan, gitawag nga “amahan ni Betlehem” ug si Sobal 
ingong “amahan ni Kiriat-jearim.” Dayag nga ang 
mga siyudad sa Betlehem ug Kiriat-jearim gitukod 
niining mga tawhana o gipuy-an sa ilang mga kali- 
wat. Ang samang talaan dugang nag-ingon: “Ang 
mga anak nga lalaki ni Salma mao si Betlehem ug 
ang mga Netopahanon, ang Atrot-bet-joab ug ang 
katunga sa mga Manahatnon, ang mga Zorihanon.” 
(1Cr 2:54) Dayag nga ang mga Netopahanon, Ma- 
nahatnon, ug mga Zorihanon dinhi maoy mga ba- 
nay. 

Sa Genesis 10:13, 14, ang mga ngalan sa mga ka- 
liwat ni Mizraim mopatim-aw nga maoy plural. 
Gituohan nga sila naghawas sa mga ngalan sa 
mga banay o mga tribo inay nga mga indibiduwal. 
Apan, angayng hinumdoman nga ang ubang mga 
ngalan nga dual form, sama sa Epraim, Apaim, 
Diblaim, ug usab ang nahisgotan na nga ngalang 
Mizraim nga anak ni Ham, ang matag usa nagtu- 
mong sa usa ka indibiduwal.---Gen 41:52, 1Cr 2:30, 
31, Os 1:3. 

Gipamubo nga mga talaan. Sagad gipamubo 
pag-ayo sa mga magsusulat sa Bibliya ang usa ka 
talaan sa kagikan, nga dayag nga nagngalan la- 
mang sa mga pangulo sa banay sa mas iladong 
mga banay, importanteng mga tawo, o mga tawo 
nga hinungdanon kaayo sa partikular nga kasaysa- 
yan nga giasoy. Usahay, mopatim-aw nga ang ka- 
liwat sa usa ka layo na nga katigulangan mao la- 
mang ang buot iasoy sa tigtala sa kasaysayan, 
busa mahimong iyang sayloan ang daghang nga- 
lan tali niini nga mga kaliwat. 

Ang usa ka pananglitan sa maong pagpamubo 
makita sa kaugalingong talaan sa kagikan ni Esdras. 
(Esd 7:1-5) Iyang gitala nga siya naggikan kang 
Aaron nga hataas nga saserdote, apan diha sa usa 
ka susamang talaan sa 1 Cronicas 6:3-14, ubay- 
ubayng mga ngalan nga makita sa mga bersikulo 7 
hangtod sa 10 ang wala niya ilakip sa Esdras 7:3. 

Lagmit gihimo kini ni Esdras aron malikayan ang 
wala kinahanglana nga pagsubli ug aron mapamu- 
bo ang taas nga talaan sa mga ngalan. Apan sa gi- 
hapon, ang talaan igo na kaayo aron kapamatud-an 
nga siya saserdotehanon ug kaliwat. Si Esdras nag- 
ingon nga siya maoy “anak nga lalaki” ni Seraias, 
nga nagkahulogang siya maoy iyang kaliwat, tu- 
ngod kay siya lagmit apo sa tuhod ni Seraias, o ti- 
ngali iyang apo sa lapalapa. Si Seraias maoy usa ka 
hataas nga saserdote ug gipatay ni Nabucodono- 
sor panahon sa pagkadestiyero ngadto sa Babilonya 
(607 W.K.P.), ug ang iyang anak nga si Jehozadak 
nadestiyero usab. (2Ha 25:18-21: 1Cr 6:14, 15) Si Jo- 
sue (Jesua) nga hataas nga saserdote, kinsa mibalik 
70 ka tuig sa ulahi uban kang Zorobabel, maoy apo 
ni Seraias. (Esd 5:2, Hag 1:1) Si Esdras mipanaw 
ngadto sa Jerusalem 69 ka tuig human niana, usa ka 
kahimtang nga imposible kon si Esdras pursosong 
anak ni Seraias ug igsoon ni Jehozadak. 

Lain pang butang nga atong makat-onan sa pag- 
tandi sa mga talaan sa kagikan dinhi mao nga si 
Esdras, bisan tuod kaliwat ni Aaron pinaagi kang 
Seraias, dayag nga wala maggikan sa maong linya 
sa banay ni Seraias diin ang katungdanan sa hata- 
as nga pagkasaserdote mapanunod, sa ato pa, gikan 
kang Jehozadak. Ang linya sa hataas nga pagkasa- 
serdote nagsugod kang Seraias dayon kang Josue 
(Jesua), Joiakim, ug Eliasib, nga ang naulahi mao 
ang hataas nga saserdote panahon sa pagkagober- 
nador ni Nehemias. Busa, nakab-ot ni Esdras ang 
iyang tumong sa pagpamubo sa talaan sa kagikan, 
nga naghatag lamang ug igong mga ngalan aron sa 
pagpamatuod sa iyang posisyon diha sa linya sa 
kaliwat ni Aaron.---Neh 3:1, 12:10. 

Pipila ka Hinungdan sa mga Kalainan sa 
mga Talaan. Ang anak nga lalaki nga namatay 
nga walay anak sagad dili nganlan, sa pipila ka ka- 
himtang ang usa ka tawo mahimong adunay anak 
nga babaye apan walay anak nga lalaki, ug ang pa- 
nulondon lagmit gipasa ngadto sa anak nga baba- 
ye kinsa, sa kaminyoon, nailalom sa laing pangulo 
sa banay sa samang tribo. (Num 36:7, 8) Usahay 
diha sa talaan sa kagikan ang dili kaayo iladong ba- 
nay matipon ilalom sa laing pangulo sa banay 
mao nga kanang ubos nga banay wala na itala. 
Busa ang pagkawalay-anak, pagpasa sa panulon- 
don ngadto sa mga babaye, tingali ang pagsagop, o 
pagkawalay bulag nga banay sa katigulangan mao 
ang hinungdan nga may mga ngalan nga wala ila- 
kip sa pipila ka talaan sa kagikan, samtang ang 
bag-ong mga banay nga naporma mahimong mag- 
dugang ug bag-ong mga ngalan diha sa mga tala- 
an. Busa, dayag nga ang mga ngalan sa usa ka ula- 
hing talaan sa kagikan mahimong lahi sa daghang 
bahin gikan nianang mga natala sa usa ka mas na- 
unang talaan. 


1238 


Daghang pangulo sa banay lagmit makita diha sa 
daw usa ka talaan sa mga managsoong lalaki apan 
sa pagkatinuod kini lagmit naglakip sa mga pag- 
umangkong lalaki, sama sa “pagsagop” ni Jacob sa 
mga anak ni Jose, diin si Jacob miingon: “Si Epra- 
im ug si Manases maakoa sama kang Ruben ug 
kang Simeon.” (Gen 48:5) Busa, sa ulahi si Epra- 
im ug Manases gilakip uban sa ilang mga uyoan 
ingong mga pangulo sa tribo.--Num 2:18-21, Jos 
17:17. 

Gipakita sa Nehemias, kapitulo 10, ang ubay- 
ubayng mga ngalan nga nagpamatuod pinaagig 
timbre sa “usa ka kasaligang kontrata” sa pagtu- 
man sa kasugoan sa Diyos. (Neh 9:38) Niini nga 
mga talaan, ang gihisgotang mga ngalan lagmit 
nga dili mao kadtong mihimo gayod sa mga kasa- 
botan, apan sila lagmit nagtumong sa mga banay 
nga nalangkit, nga nagngalan sa pangulong katigu- 
langan. (Itandi ang Esd 10:16.) Lagmit makita kini 
sa kamatuoran nga daghan sa mga ngalan nga gi- 
tala maoy sama sa mga ngalan niadtong mibalik 
gikan sa Babilonya uban kang Zorobabel mga 80 ka 
tuig una pa niini. Busa, bisan tuod nga sa pipila ka 
kahimtang kadtong mga presente mahimong sa- 
mag ngalan sa pangulong katigulangan, sila lagmit 
mga hawas lamang sa mga balay sa ilang katigu- 
langan nga gitala ubos sa maong mga ngalan. 

Pagsubli sa mga ngalan. Ang pagsubli sa sa- 
mang ngalan sagad nga gihimo diha sa usa ka ta- 
laan sa kagikan. Walay duhaduha nga ang pagga- 
mit sa samang ngalan alang sa usa ka ulahing 
kaliwat maoy usa ka paagi aron sayon ra nianang 
tawhana ang pagsubay sa linya sa iyang kagikan, 
bisan tuod usahay adunay mga tawo nga nagbaton 
sa samang ngalan sa laing mga linya sa banay. 
Ang pipila sa daghang mga ngalan nga gisubli diha 
sa mao rang linya sa katigulangan mao ang: Zadok 
(1Cr 6:8, 12), Azarias (1Cr 6:9, 13, 14), ug Elkana. 
— 1Cr 6:34-36. 

Sa daghang kahimtang, magkalahi ang mga nga- 
lan nga makita diha sa susamang mga talaan. Lag- 
mit tungod kini kay ang pipila ka tawo nagbaton ug 
kapin pa sa usa ka ngalan, sama pananglitan, kang 
Jacob, kinsa gitawag usab ug “Israel.” (Gen 32:28) 
Dugang pa, mahimong adunay diyutayng kausa- 
ban sa espeling sa usa ka ngalan, ngani usahay 
maghatag ug laing kahulogan sa ngalan. Ang pipi- 
la ka pananglitan mao ang: Abram (nagkahulogang 
“Ang Amahan Maoy Hataas (Binayaw)”) ug Ab- 
raham (nagkahulogang “Amahan sa Panon (Dag- 
han)”), Sarai (lagmit, “Malalison”) ug Sara (“Prinse- 
sa”). Ang katigulangan ni manalagnang Samuel 
nga si Elihu mopatim-awng gitawag usab ug Eliab 
ug Fliel.-- 1Sa 1:1, 1Cr 6:27, 34. 

Sa Kristohanon Gregong Kasulatan, ang mga 
bansagon gigamit usahay, sama kang Simon Ped- 

ro, kinsa gitawag ug Cefas, nga naggikan sa Ara- 
maikong katumbas sa Gregong ngalan nga Pedro 
(Luc 6:14: Ju 1:42), maingon man usab kang Juan 
Marcos. (Buh 12:12) Ang usa ka ngalan mahimong 
gingalan sa usa ka tawo tungod sa iyang talagsa- 
ong kinaiya. Ang ngalang Simon “nga Kananeyo” 
(nga gitawag usab “ang masiboton”) nagpalahi nii- 
ni nga apostol gikan kang Simon Pedro. (Mat 10:4: 
Luc 6:15) Sa pipila ka pananglitan gihimo ang pag- 
palahi pinaagi sa mga ekspresyong sama sa “San- 
tiago nga anak ni Alfeo,” nga nagpalahi kaniya gi- 
kan kang Santiago nga anak ni Zebedeo ug igsoon 
ni apostol Juan. (Mat 10:2, 3) Ang siyudad, distrito, 
o dapit diin ang usa ka tawo naggikan mahimong 
idugang, sama kang Jose nga taga-Arimatea ug 
kang Judas nga Galileanhon. (Mar 15:43; Buh 5:37) 
Ang Judas Iskariote lagmit nagkahulogang Judas 
ang “Tawo nga Taga-Keriot.” (Mat 10:4) Ang sa- 
mang mga pamaagi gigamit usab sa Hebreoha- 
nong Kasulatan. (Gen 25:20, 1Sa 17:4, 58) Ang 
ngalan sa igsoon sa usa ka tawo mahimong ilakip 
aron matino kon kinsa gayod siya. (Ju 1:40) Sa su- 
samang paagi, ang mga babaye nga magkapareho 
ug ngalan gipaila pinaagi sa pagngalan sa amahan, 
inahan, igsoong lalaki, igsoong babaye, bana, o 
anak nga lalaki.--Gen 11:29, 28:9, 36:39: Ju 19:25; 
Buh 1:14; 12:12. 

Sa Hebreohanong Kasulatan ug sa Kristoha- 
non Gregong Kasulatan, ang ngalan sa banay o 
ang titulo mahimong gamiton, ug matino kon kin- 
sa kining tawhana pinaagi sa iyang kaugalingong 
ngalan o kaha sa yugto sa panahon ug sa makasay- 
sayanhong mga hitabo nga niana kini nga tawo na- 
angkit. Pananglitan, ang ngalang Abimelek lagmit 
usa ka personal nga ngalan o titulo sa tulo ka Filis- 
tehanong mga hari, susama sa “Paraon” sa mga 
Ehiptohanon. (Gen 20:2; 26:26; 40:2; Ex 1:22; 3:10) 
Busa ang Abimelek o Paraon nga gihisgotan mail- 
han pinaagi sa panahon ug sa mga sirkumstansiya. 
Ang Herodes maoy usa ka ngalan sa banay; ang 
Cesar maoy usa ka ngalan sa banay nga nahimong 
usa ka titulo. Kon maghisgot bahin sa usa sa mga 
Herodes, ang mamumulong (aron malikayan ang 
kalibog) mahimong magngalan sa usa nga gitu- 
mong pinaagi sa paggamit lamang sa iyang perso- 
nal nga ngalan, sama sa Agripa, o pinaagi sa pag- 
kombinar sa personal nga ngalan o sa lain pang 
titulo uban sa Herodes, sama sa, Herodes Antipas, 
Herodes Agripa—ug ingon man usab sa mga Ce- 
sar, sama sa Cesar Agusto, Tiberio Cesar.—Luc 2:1; 
3:1; Buh 25:13. 

Ngalan sa mga Babaye. Usahay ang mga ba- 
baye gilakip diha sa mga talaan sa kagikan kon 
adunay makasaysayanhong katarongan sa pagbu- 
hat sa ingon. Diha sa Genesis 11:29, 30, si Sarai 
(Sara) gihisgotan, kini tungod kay ang sinaad nga 

Binhi mogula pinaagi kaniya, dili pinaagi sa laing 
asawa ni Abraham. Si Milca lagmit nga ginganlan 
diha sa samang asoy tungod kay siya mao ang apo- 
hang babaye ni Rebeca, ang asawa ni Isaac, sa 
ingon nagpamatuod nga si Rebeca maoy kaliwat sa 
mga paryente ni Abraham, sanglit si Isaac dili ga- 
yod magkuha ug asawa gikan sa ubang kanasoran. 
(Gen 22:20-23; 24:2-4) Sa Genesis 25:1, gitala ang 
ngalan sa ulahing asawa ni Abraham nga si Ketu- 
ra. Gipakita niini nga si Abraham naminyo pag- 
usab human mamatay si Sara ug nga ang iyang 
mga gahom sa pagsanay buhi pa gihapon kapin sa 
40 ka tuig human nga kini milagrosong gibuhi ni 
Jehova. (Rom 4:19, Gen 24:67: 25:20) Dugang pa, 
gibutyag niini ang relasyon sa Israel uban sa Mi- 
dian ug sa ubang Arabianhong mga tribo. 

Si Lea, Raquel, ug ang mga puyopuyo ni Jacob, la- 
kip ang ilang mga anak nga lalaki, ginganlan diha 
sa talaan. (Gen 35:21-26) Kini motabang kanato 
sa pagsabot sa mga pakiglabot sa Diyos niini nga 
mga anak sa ulahi. Sa samang mga katarongan ma- 
kita usab nato ang mga ngalan sa ubang mga baba- 
ye diha sa mga talaan sa kagikan. Sa dihang gipa- 
sa ang usa ka panulondon pinaagi kanila, ang ilang 
mga ngalan lagmit gilakip. (Num 26:33) Siyempre, 
si Tamar, Rahab, ug Ruth maoy talagsaon. Sa matag 
kahimtang, adunay talagsaong katarongan sa pag- 
tala niini nga mga babaye diha sa linya sa kagikan 
sa Mesiyas, si Jesu-Kristo. (Gen 38: Ru 1:3-5, 4:13- 
15: Mat 1:1-5) Ang ubang mga pananglitan bahin sa 
mga babaye nga natala diha sa mga talaan sa kagi- 
kan makaplagan sa 1 Cronicas 2:35, 48, 49: 3:1-3, 5. 

Talaan sa Kagikan ug mga Kaliwatan. Sa 
pipila ka talaan sa kagikan atong makita ang nga- 
lan sa tawo ug sa iyang mga kaliwat nga gitala 
hangtod sa mga apo sa lapalapa. Sa usa ka panglan- 
taw, mahimong isipon kini ingong upat o lima ka 
kaliwatan. Hinunoa, ang unang tawo nga ginganlan 
mahimong buhi pa nga nakakita niining tanang ka- 
liwatan. Busa sa iyang panglantaw ang usa ka 
“kaliwatan” mahimong magkahulogan sa panahon 
sukad sa iyang pagkatawo hangtod sa iyang kama- 
tayon, o hangtod sa kataposang kaliwat nga iyang 
nakita samtang buhi pa. Kon kini nga “kaliwatan” 
ang gitumong, siyempre, kini nagpasabot sa mas 
taas nga yugto sa panahon kay sa kahimtang sa 
unang panglantaw nga gihisgotan. 

Sa pag-ilustrar: Si Adan nabuhi sa 930 ka tuig, 
nga nakabaton ug mga anak nga lalaki ug babaye. 
Sulod nianang panahona labing menos iyang naki- 
ta ang walo ka henerasyon sa iyang mga kaliwat. 
Apan ang gitas-on sa iyang kinabuhi milapas o na- 
kaabot pa sa pagkatawo ni Lamek, ang amahan ni 
Noe. Busa, pinasukad niini nga panglantaw, ang 
Lunop nahitabo sa ikatulong kaliwatan sa tawha- 
nong kasaysayan.---Gen 5:3-32. 

Diha sa Bibliya atong makaplagan ang pipila ka 
pananglitan bahin niining ulahing paagi sa pagtino 
sa kaliwatan. Si Jehova nagsaad kang Abraham 
nga ang iyang binhi mahimong langyawng pumo- 
luyo sa yuta nga dili ilaha ug sila mobalik sa Cana- 
an “sa ikaupat nga kaliwatan.” (Gen 15:13, 16) Ang 
pagsenso nga natala sa Numeros, mga kapitulo 1-3, 
nagpakita nga aduna gayoy daghang kaliwatan gi- 
kan sa amahan hangtod sa anak sulod sa 215 ka 
tuig nga pagpuyo didto sa Ehipto, diin wala madu- 
gay human sa Pagpanggula ang bug-os nga gidag- 
hanon sa mga lalaki nga 20 anyos ug pataas maoy 
603,550 (gawas sa mga lalaki sa tribo ni Levi). 
Apan ang 'upat ka kaliwatan sa Genesis 15:16, 
sukad sa panahon sa pagsulod ngadto sa Ehipto 
hangtod sa Pagpanggula, mahimong kuwentahon 
sumala sa mosunod: (1) Levi, (2) Kohat, (3) Am- 
ram, (4) Moises. (Ex 6:16, 18, 20) Ang matag usa 
kanila adunay aberids nga gitas-on sa kinabuhi nga 
kapin sa usa ka gatos ka tuig. Busa nakita sa matag 
usa niining upat ka “kaliwatan” ang daghang kali- 
wat, lagmit hangtod sa mga apo sa lapalapa o mas 
layo pa, nga motugot ug 20 o usahay 30 ka tuig 
nga yugto tali sa amahan ug sa pagkatawo sa 
iyang unang anak. Kini magpatin-aw kon nganong 
ang 'upat ka kaliwatan” nakasaksi sa pagtungha sa 
dako kaayong populasyon panahon sa Pagpanggu- 
la.--Tan-awa ang PAGPANGGULA. 

Ang laing suliran nga nakahasol sa mga eskolar 
sa Bibliya maoy bahin sa maong pagsenso. Sa Nu- 
meros 3:27, 28, gihisgotan nga upat ka banay ang 
naggikan kang Kohat, nga panahon sa Pagpanggu- 
la mikabat sa dakong gidaghanon nga 8,600 ka la- 
laki (8,300, sa pipila ka MSS sa LXX) gikan sa usa 
ka bulan ang edad pataas. Busa mopatim-awng si 
Moises niining panahona may linibo ka igsoong la- 
laki, mga ig-agawng lalaki, ug mga pag-umang- 
kong lalaki. Tungod niini ang pipila mihinapos nga 
si Moises dili anak ni Amram nga anak ni Ko- 
hat kondili anak sa laing Amram, nga may ubay- 
ubayng mga kaliwatan tali kanila, aron adunay 
igong panahon sa pagtungha niining dako nga po- 
pulasyon sa mga lalaki pinaagi sa upat lamang ka 
banay sa mga Kohatnon panahon sa Pagpanggula 
sa mga Israelinhon gikan sa Ehipto. 

Apan kini nga suliran mahimong masulbad sa 
duha ka paagi. Una, dili tanang anak sa usa ka tawo 
ang kanunayng ginganlan, sumala sa nahisgotan 
na. Busa, lagmit nga ang upat ka ginganlang mga 
anak ni Kohat mas daghan ug anak kay niadtong 
espesipikong gitala. Ikaduha, bisan tuod si Levi, Ko- 
hat, Amram, ug Moises mao ang naghawas sa upat 
ka kaliwatan pinasukad sa ilang upat ka yugto sa 
kinabuhi, ang matag usa mahimong nakakita ug 
ubay-ubayng mga kaliwatan sulod sa yugto sa 
ilang kinabuhi. Busa, bisan pag atong tugotan nga 

adunay 60 ka tuig tali sa pagkatawo ni Levi ug Ko- 
hat, ni Kohat ug Amram, ug ni Amram ug Moises, 
daghang kaliwatan ang mahimong natawo sulod sa 
matag 60 ka tuig nga yugto. Mahimong nakita ni 
Moises ang iyang mga pag-umangkong lalaki sa la- 
palapa, ug lagmit bisan ang ilang mga anak pana- 
hon sa Pagpanggula. Busa ang gidaghanon nga 
8,600 (o, malagmit, 8,300) wala na magkinahang- 
lan ug laing Amram tali kang Amram (nga anak ni 
Kohat) ug Moises. 

Mibangon ang usa ka pangutana may kalabotan 
sa linya sa sinaad nga Binhi, ang Mesiyas, diha sa 
talaan sa kagikan gikan kang Nason, kinsa mao ang 
pangulo sa tribo ni Juda human sa Pagpanggula. 
Diha sa Ruth 4:20-22, si Jese mao ang ikalimang 
dugtong gikan kang Nason hangtod kang David. 
Ang gitas-on sa panahon sukad sa Pagpanggula 
hangtod kang David maoy mga 400 ka tuig. Kini 
magkahulogan nga ang aberids nga edad sa matag 
usa niini nga mga katigulangan ni David lagmit 
100 ka tuig (sama kang Abraham) panahon sa pag- 
katawo sa iyang anak. Kini dili imposible ug lagmit 
mao kini ang kahimtang. Kini nga mga anak nga 
gitala diha sa basahon ni Ruth dili kinahanglang 
mao ang panganayng mga anak, maingon nga si 
David dili mao ang panganay kondili ang kina- 
manghoran sa ubay-ubayng mga anak ni Jese. Du- 
gang pa, mahimong gipatungha ni Jehova ang lin- 
ya sa Binhi subay niining halos milagrosong paagi 
aron nga sa ingon niana makita nga Siya mao ang 
nagdumala sa mga panghitabo labot sa sinaad nga 
Binhi, sama gayod sa Iyang gibuhat may kalabotan 
kang Isaac ug Jacob. 

Lain pa, tingali gituyo nga adunay mga ngalan 
nga wala ilakip niining 400 ka tuig nga bahin sa ta- 
laan sa kagikan sa Mesiyas, nga natala usab sa 
1 Cronicas 2:11-15, Mateo 1:4-6, ug Lucas 3:31, 32. 
Apan tungod kay ang tanang talaan nagkauyon 
man niining bahina, kini mahimong magpasabot 
nga walay ngalan nga gikuha. Bisan pa niana, bi- 
san tuod nga wala ilakip sa mga tigtala sa kasaysa- 
yan nga naghipos niini nga mga talaan ang pipila 
ka ngalan nga giisip nilang dili hinungdanon o ki- 
nahanglanon, kini dili suliran, sanglit ang pangag- 
pas nga adunay ubay-ubayng dugang mga kaliwa- 
tan nga nasal-ot diha niini dili man makadaot sa 
ubang mga pahayag o sa kronolohiya sa Bibliya. 

Kasaligan ang Talaan sa Kagikan sa Bibliya. 
Ang mga maampingon, sinserong nagtuon sa Bib- 
likanhong talaan sa kagikan dili makaakusar sa 
mga tigtala sa kasaysayan sa Bibliya sa pagkadili- 
maampingon, pagkadili-tukma, o paghinobra aron 
mapasidunggan ang ilang nasod, ang usa ka tribo, 
o ang usa ka tawo. Angayng hinumdoman nga 
kadtong naglakip sa mga talaan sa kagikan diha sa 
ilang mga sinulat (si Esdras ug Nehemias, panang- 

litan) naggamit sa tipiganan sa mga dokumento sa 
nasod ingong reperensiya ug nagkuha sa ilang mga 
impormasyon gikan sa opisyal nga mga tinubdan 
nga mabatonan niadtong panahona. (Tan-awa ang 
CRONICAS, MGA BASAHON SA MGA.) Ilang nakaplagan 
didto ang mga impormasyon nga ilang gikinahang- 
lan. Ilang gigamit kini nga mga talaan aron sa 
paghatag ug igong pamatuod sa tanang angayng 
pamatud-an niadtong panahona. Dayag nga ang 
ilang mga talaan sa kagikan bug-os gidawat sa 
mga tawo niadtong panahona, mga tawo nga ma- 
kahimo sa pagsusi sa mga impormasyon ug mga 
rekord. Busa, angayng ilhon nato ang kahimtang 
nga ilang gitagad. Kining mga butanga gitagad 
ni Esdras ug Nehemias panahon sa pag-organisar 
pag-usab, ug ang mga talaan sa ka- 

mga ngalan aron ipahiuyon sa ideya sa tigtala 
sa kasaysayan. Kini nga mga tigtala sa kasay- 
sayan maoy dedikadong mga alagad ni Jehova, 
dili mga nasyonalista, mahinungdanon alang kani- 
la ang ngalan ug mga pakiglabot ni Jehova sa iyang 
katawhan. Dugang pa, dili lamang ang ubang mga 
magsusulat sa Bibliya ang naghisgot niini nga mga 
indibiduwal ingong tinuod nga mga tawo kondili si 
Jesu-Kristo usab naghisgot kanila. (Isa 54:9: Eze 14: 
14, 20, Mat 24:38, Ju 8:56, Rom 5:14: 1Co 15:22, 45, 
1Ti 2:13, 14; Heb 11:4, 5, 7, 31; San 2:25, Jud 14) 
Ang pagsupak niining tanan nga pamatuod maoy 
pag-akusar nga ang Diyos sa kamatuoran nama- 
kak, o nga siya migamit ug mga panglansis o pa- 
maagi aron mahimong katuohan ang iyang Pulong. 


gikan nga ilang gitala gikinahanglan 
aron mahimo ang mga kahikayan nga MGA TALAAN SA BIBLIYA SA KAGIKAN NI JESUS 
makapatunhay sa nasod. a - a a 

Ang maong mga talaan sa kagi- enesis 1 Cronicas Mateo ucas 
kan mahimong magkalahi sa matag E Kapil ias Kapa! Kapis 
yugto; ang bag-ong mga ngalan ma- Adan Adan Adan 
himong idugang ug ang uban ma- Set Set Set 
himong tangtangon; sagad ang mas ia Enos Enos 
i enan Kenan Cainan 
iladong mga pangulo lamang sa ba- | Mahalalel Mahalalel Mahalaleel 
nay ang ginganlan diha sa mga talaan Jared Jared Jared 
nga nag-asoy sa halayo nang kagikan. Enoc Enoc Enoc 
Sa pipila ka kahimtang ang dili kaa- Matusalem Matusalem Matusalem 
yo iladong mga ngalan tingali makita Lamek Lamek Lamek 
sa pipila ka talaan tungod kay kini naa Ho bg 
hinungdanon sa k asamtangang p ana- Arpaksad Arpaksad Arpaksad 
hon. Ang mga tinubdan nga gigamit Cainan 
sa ubang kahimtang lagmit naghatag Sela Sela Sela 
lamang ug dili kompletong mga tala- Eber Eber Eber 
an. Ang pipila ka bahin tingali ku- Peleg Peleg Peleg 
lang, o mahimong gisayloan sa tigtala Reu Reu Reu 
sa kasaysayan ang mga seksiyon nga Serug Serug Serug 

i z Nahor Nahor Nahor 
wala kinahanglana sa iyang katuyoan. aa Tala Term 
Ug kini dili na usab mapuslanon kana- Abram Abraham Abraham Abraham 
to karong adlawa. (Abraham) 

Sa pipila ka pananglitan, ang mga Isaac Isaac Isaac Isaac 
sayop sa mga magkokopya mahimong Jacob Jacob Jacob Jacob 
nakayuhot ngadto sa mga sinulat, ila- (Israel) 

: : Juda Juda Juda Juda 
bina sa mga espeling sa mga ngalan. (ug Tamar) (ug Tamar) 
Apan kini dili mopatunghag mga suli- Perez Perez Perez Perez 
ran nga makaapektar sa mga linya Hesron Hesron Hesron Hesron 
sa kagikan nga hinungdanon sa atong Ram Ram Ram Arni (Ram?) 
pagsabot sa Bibliya; ni kini makaapek- Aminadab Aminadab Aminadab Aminadab 
tar sa pundasyon sa Kristiyanidad. Nason Nason Nason Nason 
; F Salmon Salmon (Salma, Salmon Salmon 
Tungod sa maampingong pagsusı sa 1Cr 2:11) (ug Rahab) 
Bibliya, mahanaw ang sayop nga ide- Boaz Boaz Boaz Boaz 
ya nga usahay giduso nga kuno ang (ug Ruth) (ug Ruth) 
karaang mga talaan sa kagikan sa Ge- Obed Obed Obed Obed 
nesis, mga kapitulo 5 ug 11, ug sa Jese Jese Jese Jese 
ubang mga basahon sa Bibliya naun- David David David (ug David 
. 5 Bat-seba) 
dan sa hinanduraw o tinumotumo nga 

MGA TALAAN SA KAGIKAN NI JESUS (sumpay) 


nga anak) 


1 Cronicas Mateo Lucas 
Kap 1, 2, 3 Kap 1 Kap 3 
Solomon Solomon Natan! 
Rehoboam Rehoboam Matata 
Abias Abias Mena 
Asa Asa Melea 
Jehosapat Jehosapat plenm 
Jehoram Jehoram T 
Ahazias Judas 
Jehoas Simeon 
Amazias Levi 
Azarias (Uzzias) Uzzias (Azarias) Matat 
Jotam Jotam Jorim 
Ahaz Ahaz Eliezer 
Ezequias Ezequias Jesus 
Manases Manases Er 
Amon Amon Elmadam 
Josias Josias pasan 
Jehoiakim M | 
a z elqui 
Jeconias Jeconias Neri 
(Jehoiakin) 
Sealtiel Sealtiel Sealtiel3 
(Pedaia)? 
Zorobabel‘ Zorobabel Zorobabel 
Resa 
Abiud Joanan 
Joda 
Eliakim Josek 
Semein 
Asor Matatias 
Maat 
Zadok Nagai 
Esli 
Aquim Nahum 
Amos 
Eliud Matatias 
Jose 
Eleasar Janai 
Melqui 
Matan Levi 
Matat 
Jacob Heli (amahan 
ni Maria) 
Jose Jose (umagad nga 
lalaki ni Heli) 
Jesus (sinagop Jesus 


(anak ni Maria) 


“Gikan kang Natan, si Lucas nagsugod sa pagsubay sa talaan sa 
kagikan sa linya sa banay sa inahan ni Jesus, samtang si Mateo 
nagsubay sa linya sa banay sa amahan ni Jesus. 


? Dayag nga si Zorobabel mao ang pursosong anak nga lalaki ni 
Pedaia ug ang legal nga anak nga lalaki ni Sealtiel pinaagi sa 
kaminyoon sa bayaw nga lalaki: o siya gipadako ni Sealtiel human 
mamatay ang iyang amahang si Pedaia ug sa legal nga paagi giila 
ingong anak nga lalaki ni Sealtiel.--- 1Cr 3:17-19: Esd 3:2: Luc 3:27. 

3 Si Sealtiel nga anak nga lalaki ni Jeconias lagmit mao ang umagad 
nga lalaki ni Neri.--1Cr 3:17: Luc 3:27. 


4Ang mga kaliwat sa banay nag-abot diha kang Sealtiel ug kang 
Zorobabel, apan human niini kini miliwag. Kini nga pagliwag lagmit 
maoy tungod sa duha ka magkalahing mga kaliwat ni Zorobabel, 
o si Resa o Abiud lagmit maoy umagad nga lalaki. 

Kini usab magapanghimakak sa pagkainspirado sa 
Bibliya. 

Sumala sa gipahayag sa usa ka apostol, “Ang ti- 
buok Kasulatan inspirado sa Diyos ug mapuslanon 
sa pagpanudlo, sa pagpamadlong, sa pagpanul-id 
sa mga butang, sa pagdisiplina diha sa pagkamata- 
rong, aron ang tawo sa Diyos mahimong takos ga- 
yod, bug-os nga masinangkapan alang sa tanang 
maayong buhat.” (2Ti 3:16, 17) Busa, bug-os na- 
tong kasaligan ang mga talaan sa kagikan nga na- 
rekord sa Bibliya. Kini nagtaganag hinungdanong 
mga impormasyon dili lamang sa panahon sa pag- 
sulat niini kondili alang usab kanato karong adlawa. 
Pinaagi niini nga mga talaan sa kagikan kita bug- 
os makasalig nga si Jesu-Kristo mao ang gisaad ug 
dugay nang gipaabot nga Binhi ni Abraham. Kita 
natabangan pag-ayo nga matino ang kronolohiya 
balik kang Adan, butang nga dili makaplagan sa bi- 
san unsang tinubdan. Atong nasayran nga 'gihimo 
sa Diyos gikan sa usa ka tawo ang tanang nasod sa 
katawhan, aron magpuyo ibabaw sa tibuok nawong 
sa yuta. (Buh 17:26) Atong nakita nga tinuod ga- 
yod nga “sa dihang gihatagan sa Labing Hataas 
ang kanasoran ug panulondon, sa dihang gibulag 
niya ang mga anak ni Adan gikan sa usag usa, gi- 
piho niya ang utlanan sa mga katawhan sumala sa 
gidaghanon sa mga anak sa Israel” (Deu 32:8), ug 
atong nahibaloan kon sa unsang paagi may kalang- 
kitan sa usag usa ang mga nasod. 

Pinaagi sa pagkasayod sa gigikanan sa katawhan, 
nga si Adan mao ang unang “anak sa Diyos” ug nga 
kitang tanan naggikan kang Adan (Luc 3:38), atong 
masabtan pag-ayo ang pahayag: “Ingon nga ang 
sala misulod sa kalibotan pinaagi sa usa ka tawo ug 
ang kamatayon pinaagi sa sala, ug sa ingon ang ka- 
matayon mikaylap sa tanang tawo tungod kay si- 
lang tanan nakasala man.” (Rom 5:12) Dugang pa, 
ang maong kahibalo magpatin-aw kon sa unsang 
paagi si Jesu-Kristo mao ang “kataposang Adan" ug 
ang “Amahang Walay Kataposan” ug kon sa unsang 
paagi nga “ingon nga diha kang Adan ang tanan 
nangamatay, sa ingon usab diha kang Kristo ang 
tanan pagabuhion.” (Isa 9:6: 1Co 15:22, 45) Mas 
masabtan nato ang katuyoan sa Diyos nga ipa- 
sig-uli ang masinugtanong mga tawo sa relasyon 
ingong “mga anak sa Diyos.” (Rom 8:20, 21) Nakita 
nato nga gipahayag ni Jehova ang iyang mahigug- 
maong-kalulot ngadto kanilang nahigugma kaniya 
ug nagatuman sa iyang mga sugo “ngadto sa usa 
ka libo ka kaliwatan.” (Deu 7:9) Nakita nato ang 
iyang pagkamatinud-anon ingong Diyos nga naga- 
tuman sa pakigsaad ug ang iyang maampingong 
pagtipig sa usa ka makasaysayanhong rekord nga 
motabang kanato sa pagpalig-on sa atong pagtuo. 
Ang talaan sa kagikan, maingon man ang ubang 
hinungdanong mga impormasyon sa Bibliya, nag- 

pamatuod nga ang Diyos mao ang dakong Tigtala 
ug Tigtipig sa kasaysayan.--Tan-awa ang TALAAN 
SA KAGIKAN NI JESU-KRISTO. 

Tambag ni Pablo Bahin sa mga Talaan sa Ka- 
gikan. Si apostol Pablo, nga nagsulat niadtong 
mga 61-64 K.P., nagsulti kang Timoteo nga dili 
maghatag ug pagtagad “sa bakak nga mga sugila- 
non ug sa mga talaan sa kagikan, nga walay sang- 
koan, hinunoa nagpatunghag mga pangutana nga 
tukionon inay kay sa pagpang-apod-apod sa bisan 
unsang butang sa Diyos maylabot sa pagtuo.” (1Ti 
1:4) Mas mapabilhan nato ang gibug-aton niini nga 
pasidaan kon masayran nato ang paghinobra sa 
mga Hudiyo sa ulahi sa pagpanukiduki sa mga ta- 
laan sa kagikan ug ang pagkakutihan nila sa pag- 
usisa sa bisan unsang posibleng panagsumpaki. 
Ang Babilonyanhong Talmud (Pesahim 62b) nag- 
ingon nga “tali sa ‘Azel’ ug ‘Azel [1 Cronicas 8:38- 
9:44, usa ka bahin sa talaan sa kagikan sa Bibliya] 
adunay upat ka gatos ka kamelyo sa makuting 
mga interpretasyon!"—Hebrew-English Edition of 
the Babylonian Talmud, gihubad ni H. Freedman, 
London, 1967. 

Ang pagtuon ug ang pagpakiglantugi bahin nia- 
nang mga butanga walay kapuslanan, ug ilabina 
gayod sa panahon sa pagsulat ni Pablo kang Timo- 
teo. Dili na hinungdanon ang pagsusi sa mga tala- 
an sa kagikan aron kapamatud-an ang kagikan sa 
usa, sanglit ang Diyos wala na mohimog kalainan 
tali sa Hudiyo ug Hentil sulod sa Kristohanong 
kongregasyon. (Gal 3:28) Ug napamatud-an na sa 
mga talaan sa kagikan nga si Kristo naggikan sa 
linya ni David. Dugang pa, wala madugay human 
isulat ni Pablo kining tambaga ang Jerusalem gi- 
laglag, ug lakip niini ang Hudiyohanong mga re- 
kord. Ang Diyos wala magtipig niini. Busa, si Pablo 
nabalaka basin unya si Timoteo ug ang mga kong- 
regasyon malinga pinaagi sa paggugol ug panahon 
sa pagpanukiduki ug sa mga kontrobersiya ba- 
hin sa kaugalingong kagikan, nga dili mapuslanon 
sa Kristohanong pagtuo. Ang talaan sa kagikan 
nga gihatag sa Bibliya igo nang magpamatuod sa 
pagka-Mesiyas ni Kristo, ang talaan nga labing hi- 
nungdanon alang sa mga Kristohanon. Ang ubang 
Biblikanhong mga talaan sa kagikan nagsilbing pa- 
matuod sa pagkatinuod sa Kasulatanhong rekord, 
nga tin-awng nagpakita nga kini maoy usa ka tinu- 
od nga asoy sa kasaysayan. 


TALAAN SA KAGIKAN NI JESU-KRISTO. 
Diha sa unang kapitulo sa Mateo atong makaplagan 
ang talaan sa kagikan ni Jesus sukad kang Abra- 
ham. Sa Lucas kapitulo 3 anaa ang usa ka talaan sa 
kagikan balik kang “Adan, nga anak sa Diyos.” Ang 
talaan sa kagikan ni Jesus mao lamang ang gihatag 
diha sa Kristohanon Gregong Kasulatan. Ang usa ka 

bahin sa iyang talaan sa kagikan makita diha sa 
1 Cronicas kapitulo 1 hangtod sa 3, sukad kang 
Adan hangtod kang Solomon ug Zorobabel. Ang 
mga basahon sa Genesis ug Ruth sa linangkob nag- 
asoy sa mga kaliwat gikan kang Adan hangtod kang 
David. 

Ang ulahing tulo ka listahan (Genesis/Ruth, 
1 Cronicas, ug Lucas) bug-os nagkauyon gikan 
kang Adan hangtod kang Arpaksad, nga may diyu- 
tayng kalainan sa pipila ka ngalan, sama sa ngalan 
ni Kenan, nga “Cainan” diha sa Lucas 3:37. Ang 
mga talaan sa Mga Cronicas ug Genesis/Ruth nag- 
kauyon hangtod kang David, samtang ang laing 
“Cainan” makaplagan diha sa asoy ni Lucas tali 
kang Arpaksad ug Sela.—Luc 3:35, 36. 

Gikan kang Solomon hangtod kang Zorobabel, 
ang rekord sa Mga Cronicas ug sa Mateo nagkau- 
yon sa kinadak-ang bahin, apan wala ilakip ni Ma- 
teo ang pipila ka ngalan. Kini nga mga kalainan ug 
ang mga kalainan diha sa asoy ni Lucas gikan kang 
David hangtod kang Jesus pagahisgotan sa ulahi. 

Ilalom sa TALAAN SA KAGIKAN, gipakita namo nga 
gawas sa daghang kaugalingong mga rekord sa 
pamilya, ang mga Hudiyo nagtipig ug publikong 
mga rekord sa mga talaan sa kagikan ug nga ang 
mga tigtala sa kasaysayan, sama kang Esdras, ma- 
kabasa niini sa dihang naghipos sa ilang mga tala- 
an, dugang pa, dayag nga naglungtad ang publi- 
kong mga rekord sa unang siglo hangtod sa 70 K.P. 
Ang kagikan sa Mesiyas gikan kang Abraham, ug 
hangtod kang David, maoy labing hinungdanon 
alang kanila. Busa kita makasalig nga si Mateo ug 
Lucas mikonsulta niini nga mga talaan sa kagikan. 

Ang Pagkakasaligan sa mga Talaan sa Kagi- 
kan Diha sa Ebanghelyo. Mitungha ang pa- 
ngutana: Nganong wala ilakip ni Mateo ang pipila 
ka ngalan nga anaa sa mga talaan sa ubang mga 
tigtala sa kasaysayan? Una sa tanan, aron mapama- 
tud-an ang talaan sa kagikan sa usa ka tawo dili ki- 
nahanglang nganlan ang matag dugtong sa linya sa 
kagikan. Pananglitan, si Esdras, sa pagpamatuod sa 
iyang saserdotehanong kagikan diha sa Esdras 7: 
1-5, wala maglakip sa ubay-ubayng mga ngalan 
nga anaa sa talaan sa kaliwat sa mga saserdote diha 
sa 1 Cronicas 6:1-15. Dayag nga dili kinahanglang 
nganlan kining tanan nga mga katigulangan aron 
sa pagkombinsir sa mga Hudiyo bahin sa iyang sa- 
serdotehanong kagikan. Sama usab kang Mateo: Sa 
walay duhaduha iyang gigamit ang publikong re- 
kord ug gikopya gikan niini, kon dili man ugaling 
ang tanang ngalan, ang mga ngalan lamang nga gi- 
kinahanglan aron mapamatud-an ang kagikan ni 
Jesus gikan kang Abraham ug David. Siya usab ma- 
kabasa sa Hebreohanong Kasulatan, nga iyang ma- 
konsulta uban sa opisyal nga mga rekord sa publiko. 
--Itandi ang Ru 4:12, 18-22 ug Mat 1:3-6. 


TALAAN SA KAGIKAN NI JESU-KRISTO 


Ang mga talaan nga gihimo ni Mateo ug Lucas 
gilangkoban sa mga ngalan nga publikong giila sa 
mga Hudiyo nianang panahona ingong tinuod. Ang 
mga eskriba ug mga Pariseo ug ang mga Saduseo 
maoy mortal nga mga kaaway sa Kristiyanidad, 
ug mahimong migamit gayod sila ug bisan unsang 
posibleng argumento aron isalikway si Jesus, apan 
angayng matikdan nga wala gayod nila kuwestiyo- 
na kini nga mga talaan sa kagikan. Kon may sayop 
man ugaling tali sa duha ka talaan sa kagikan ni Je- 
sus nga gitala ni Mateo o ni Lucas, dako gayod ang 
kahigayonan niini nga mga kaaway aron kini ma- 
pamatud-an dihadiha! Kay hangtod sa 70 K.P. da- 
yag nga dali ra nilang mabasa ang bisan unsang 
publikong mga rekord sa talaan sa kagikan ug ang 
Kasulatan. 

Maingon man usab sa unang-siglong paganong 
mga kaaway sa Kristiyanidad, ang kadaghanan ka- 
nila, sama niadtong mga Hudiyo, maoy maala- 
mong mga tawo nga andam mogamit sa bisan un- 
sang ebidensiya aron pamatud-an nga kini nga 
mga talaan ni Mateo ug Lucas maoy dili tinuod ug 
nagkasumpaki. Apan walay rekord nga ang mga 
Kristohanon giatake sa unang paganong mga kaa- 
way bahin niini. 

Dugang pa, nakab-ot ni Mateo ug Lucas ang ilang 
tumong, ug mao lamang kadto ang ilang gikina- 
hanglang buhaton. Aron pamatud-an nga si Jesus 
naggikan kang Abraham ug David, dili na kina- 
hanglan ang paghimog bag-ong talaan sa kagikan. 
Ang buhaton lamang nila mao ang pagkopya sa 
publikong mga talaan nga bug-os gidawat sa nasod 
bahin sa mga kaliwat ni David ug sa mga saserdo- 
te ug sa tanang ubang butang nga nagkinahanglan 
ug pamatuod bahin sa kagikan sa usa ka tawo. 
(Tan-awa ang Luc 1:5; 2:3-5, Rom 11:1.) Bisan kon 
adunay wala ilakip niini nga mga talaan, wala kini 
makababag sa gitinguha ug sa nalampos gayod ni- 
ini nga mga magsusulat sa Ebanghelyo, nga mao, 
ang pagpresentar ug pamatuod nga gidawat sa le- 
gal nga paagi ug sa publiko bahin sa talaan sa ka- 
gikan ni Jesus nga Mesiyas. 

Ang mga Problema sa Asoy ni Mateo Bahin 
sa Talaan sa Kagikan ni Jesus. Ang talaan sa 
kagikan sukad kang Abraham hangtod kang Jesus 
gibahin ni Mateo sa tulo ka seksiyon nga may 14 ka 
kaliwatan ang matag usa. (Mat 1:17) Kini nga pag- 
bahin tingali gihimo ingong tabang sa pagmemor- 
ya. Apan, kon iphon ang mga ngalan atong makita 
nga tanantanan kini maoy 41, inay nga 42. Ang 
usa ka sugyot kon unsaon kini pag-ihap mao ang 
mosunod: Pinaagi sa pag-ihap sugod kang Abra- 
ham hangtod kang David, 14 ka ngalan, dayon hi- 
moon ang ngalan ni David ingong sukaranang nga- 
lan alang sa ikaduhang 14, nga si Josias mao ang 
kataposan, sa kataposan, ipadayon ang pag-ihap sa 

ikatulong serye sa 14 ka ngalan sugod sa ngalan ni 
Jeconias (Jehoiakin) ug hangtod kang Jesus. Matik- 
di nga gisubli ni Mateo ang ngalan ni David ingong 
kataposan sa unang 14 ka ngalan ug ingong una sa 
misunod nga 14. Dayon gisubli niya ang ekspres- 
yong “pagkadestiyero sa Babilonya,” diin iyang gi- 
langkit si Josias ug ang iyang mga anak nga lalaki. 
—Mat 1:17. 

Sumala sa nahisgotan na, si Mateo lagmit nga 
eksaktong nagkopya sa iyang talaan gikan sa pub- 
likong rekord nga iyang gigamit, o tingali iyang gi- 
tuyo nga wala ilakip ang pipila ka dugtong aron 
makatabang sa pagmemorya. Apan, ang usa ka 
sugyot kon nganong wala ilakip dinhi ang tulo ka 
hari sa linya ni David tali kang Jehoram ug Uzzias 
(Azarias) mao nga si Jehoram nagminyo sa dao- 
tang anak nga babaye ni Jezebel nga si Atalia nga 
sakop sa balay ni Ahab, sa ingon nagdala niining 
hinukman-sa-Diyos nga kaliwat ngadto sa linya sa 
mga hari sa Juda. (1Ha 21:20-26, 2Ha 8:25-27) 
Naghisgot sa ngalan ni Jehoram ingong una diha sa 
daotang panag-abin, wala ilakip ni Mateo ang mga 
ngalan sa misunod nga tulo ka hari hangtod sa ika- 
upat nga kaliwatan, si Ahazias, Jehoas, ug Ama- 
zias, ang mga bunga sa panag-abin.--Itandi ang 
Mat 1:8 sa 1Cr 3:10-12. 

Gipakita ni Mateo nga si Zorobabel mao ang anak 
nga lalaki ni Sealtiel (Mat 1:12), ug kini motukma sa 
ubang mga reperensiya. (Esd 3:2, Neh 12:1, Hag 
1:14: Luc 3:27) Apan, sa 1 Cronicas 3:19 si Zoroba- 
bel gihisgotan ingong anak nga lalaki ni Pedaia. 
Dayag nga si Zorobabel mao ang kinaiyanhong 
anak nga lalaki ni Pedaia ug ang legal nga anak nga 
lalaki ni Sealtiel tungod sa kaminyoon sa bayaw 
nga lalaki, o lagmit, human mamatay si Pedaia nga 
amahan ni Zorobabel, si Zorobabel gipadako ni 
Sealtiel ingong iyang anak ug busa giila sa legal 
nga paagi ingong anak ni Sealtiel. 

Usa ka Problema sa Asoy ni Lucas Bahin sa 
Talaan sa Kagikan ni Jesus. Ang mabatonang 
mga kopya sa manuskrito ni Lucas nagtala sa ika- 
duhang “Cainan,” tali kang Arpaksad (Arphaxad) 
ug Sela. (Luc 3:35, 36, itandi ang Gen 10:24: 11:12, 
1Cr 1:18, 24.) Gihunahuna sa kadaghanang eskolar 
nga sayop kini sa magkokopya. Sa Hebreohanong 
Kasulatan, ang “Cainan” dili makaplagan tali niini 
nga mga talaan sa kagikan diha sa Hebreohanon o 
Samarianhong mga teksto, ni makaplagan kini diha 
sa bisan asa sa mga Targum o sa bisan asang mga 
bersiyon gawas sa Gregong Septuagint. Ug lagmit 
nga wala usab gani kini sa mas unang mga kopya 
sa Septuagint, tungod kay ang sunod nga gitala ni 
Josephus, kinsa kasagarang nagsunod sa Septua- 
gint, mao si Seles (Sela) ingong anak ni Arphaxa- 
des (Arpaksad). (Jewish Antiquities, I, 146 [vi, 4]) 
Ang unang mga magsusulat nga si Irenaeus, Afri- 

canus, Eusebius, ug Jerome wala modawat sa ika- 
duhang “Cainan” diha sa mga kopya sa asoy ni Lu- 
cas ingong usa ka pagsal-0ot.---Tan-awa ang CAINAN 
Num. 2. 


Nganong ang mga talaan sa kagikan 
ni Jesu-Kristo sumala sa giasoy 
ni Mateo ug Lucas managkalahi? 


Ang kalainan sa halos tanang ngalan diha sa ta- 
laan sa kagikan ni Jesus sa asoy ni Lucas kon itan- 
di sa asoy ni Mateo dali rang masulbad tungod kay 
si Lucas nagsubay sa linya sa kaliwatan pinaagi sa 
anak nga lalaki ni David nga si Natan, inay nga pi- 
naagi kang Solomon ingon sa gihimo ni Mateo. (Luc 
3:31, Mat 1:6, 7) Dayag nga si Lucas nagsubay sa 
katigulangan ni Maria, sa ingon nagpakita sa kina- 
iyanhong pagkakaliwat ni Jesus gikan kang David, 
samtang si Mateo nagpakita sa legal nga katungod 
ni Jesus sa trono ni David pinasukad sa iyang pag- 
kakaliwat ni Solomon pinaagi kang Jose, nga maoy 
legal nga amahan ni Jesus. Si Mateo ug Lucas pa- 
rehong nagpaila nga si Jose dili mao ang tinuod 
nga amahan ni Jesus kondili maoy amaama la- 
mang, sa ingon naghatag kaniya ug legal nga katu- 
ngod. Si Mateo nagpalahi gikan sa estilo nga giga- 
mit sa tibuok niyang talaan sa kagikan sa dihang 
siya miabot kang Jesus, nga nag-ingon: “Si Jacob 
nanganak kang Jose nga bana ni Maria, nga kaniya 
natawo si Jesus, nga gitawag ug Kristo.” (Mat 1:16) 
Matikdi nga siya wala moingon nga si ‘Jose nanga- 
nak kang Jesus' kondili siya mao ang “bana ni Ma- 
ria, nga kaniya natawo si Jesus.” Si Lucas mas 
prangka pa gani sa dihang, human ikapakita nga si 
Jesus sa pagkatinuod mao ang Anak sa Diyos pina- 
agi kang Maria (Luc 1:32-35), siya miingon: “Si Je- 
sus... nga sumala sa gihunahuna, maoy anak ni 
Jose, nga anak ni Heli.”---Luc 3:23. 

Sanglit si Jesus dili mao ang kinaiyanhong anak 
ni Jose kondili mao ang Anak sa Diyos, ang talaan 
ni Lucas bahin sa kagikan ni Jesus magpamatuod 
nga siya, pinaagi sa tawhanong pagkahimugso, usa 
ka anak ni David pinaagi sa iyang kinaiyanhong 
inahan nga si Maria. Bahin sa mga talaan sa kagi- 
kan ni Jesus nga gihatag ni Mateo ug ni Lucas, si 
Frederic Louis Godet misulat: “Kini nga pagtuon sa 
teksto diha sa detalyadong paagi motultol kanato 
sa pagdawat niining mga butanga---1. Nga ang re- 
kord sa talaan sa kagikan nga giasoy ni Lucas mao 
kanang kang Heli, ang apohang lalaki ni Jesus, 
2. Nga, kining relasyon ni Jesus kang Heli dayag 
nga lahi sa Iyang relasyon kang Jose, ug wala nay 
lain niyang gihunahuna sa dokumento nga iyang 
gipreserbar alang kanato gawas sa talaan sa kagi- 
kan ni Jesus pinaagi kang Maria. Apan nganong 

wala man nganli ni Lucas si Maria, ug nganong siya 
milaktaw dayon gikan kang Jesus ngadto sa Iyang 
apohang lalaki? Ang paghisgot sa inahan ingong 
dugtong sa talaan sa kagikan wala mahiuyon sa ka- 
raang panglantaw. Taliwala sa mga Grego ang usa 
ka tawo maoy anak sa iyang amahan, dili sa iyang 
inahan, ug taliwala sa mga Hudiyo ang panultihon 
mao: (Genus matris non vocatur genus [“Ang kali- 
wat sa inahan dili tawgon nga (iyang) kaliwat'] 
(Baba bathra, 110, a).”--Commentary on Luke, 
1981, p. 129. 

Sa pagkatinuod ang matag talaan sa kagikan 
(ang talaan ni Mateo ug Lucas) nagpakita sa mga 
kaliwat gikan kang David, pinaagi kang Solomon ug 
pinaagi kang Natan. (Mat 1:6, Luc 3:31) Sa pagsusi 
sa mga talaan ni Mateo ug Lucas, atong makita nga 
human moliwag gikan kang Solomon ug Natan, kini 
nag-abot pag-usab diha sa duha ka tawo, kang 
Sealtiel ug Zorobabel. Kini ikapatin-aw niining paa- 
giha: Si Sealtiel mao ang anak nga lalaki ni Jeco- 
nias, tingali pinaagi sa pagminyo sa anak nga ba- 
baye ni Neri siya nahimong umagad nga lalaki ni 
Neri, sa ingon gitawag nga “anak ni Neri.” Posible 
usab nga si Neri walay mga anak nga lalaki, mao 
nga si Sealtiel giisip ingong iyang “anak” tungod 
usab niana nga katarongan. Si Zorobabel, nga lag- 
mit mao ang tinuod nga anak nga lalaki ni Pedaia, 
giisip sa legal nga paagi ingong anak ni Sealtiel, su- 
mala sa nahisgotan na.--Itandi ang Mat 1:12, Luc 
3:27, 1Cr 3:17-19. 

Dayon ang mga asoy nagpakita nga si Zorobabel 
adunay duha ka anak nga lalaki, si Resa ug Abiud, 
ug ang mga linya sa kaliwat miliwag na usab nii- 
ning bahina. (Lagmit nga kini sila dili tinuod nga 
mga anak, kondili mga kaliwat, o kaha, ang usa ni- 
ini tingali maoy umagad nga lalaki. Itandi ang 1Cr 
3:19.) (Luc 3:27, Mat 1:13) Ang mga talaan sa ka- 
gikan ni Jesus sa asoy ni Mateo ug Lucas managka- 
lahi dinhi kon itandi nianang makita sa 1 Cronicas 
kapitulo 3. Lagmit tungod kini kay ang ubay-ubay 
sa mga ngalan gituyo pagkuha ni Mateo ug tingali 
usab ni Lucas. Apan angayng hinumdoman nga 
ang maong mga panagkalahi sa mga talaan sa ka- 
gikan nga giasoy ni Mateo ug Lucas lagmit gayod 
nga daan nang makita diha sa mga rekord sa tala- 
an sa kagikan nga gigamit nianang panahona ug 
bug-os nga gidawat sa mga Hudiyo ug dili mga ka- 
usaban nga gihimo ni Mateo ug Lucas. 

Busa, kita makahinapos nga ang duha ka talaan 
ni Mateo ug Lucas naglangkob sa duha ka kamatu- 
oran, nga mao, (1) nga si Jesus mao gayod ang 
Anak sa Diyos ug ang kinaiyanhon nga manununod 
sa Gingharian pinaagi sa milagrosong pagkatawo 
pinaagi sa ulay nga babayeng si Maria, sa linya ni 
David, ug (2) nga si Jesus mao usab ang legal nga 


TALABONG 


manununod diha sa linya sa lalaki nga kaliwat gi- 
kan kang David ug Solomon pinaagi sa iyang ama- 
ama nga si Jose. (Luc 1:32, 35; Rom 1:1-4) Kon uga- 
ling may akusasyon man gikan sa mabatokong 
mga Hudiyo nga ang pagkatawo ni Jesus dili lehiti- 
mo, ang kamatuoran nga si Jose, nga nahibalo sa 
maong mga sirkumstansiya, nakigminyo kang Ma- 
ria ug naghatag kaniya sa proteksiyon sa iyang ma- 
ayong dungog ug harianong kaliwat magapanghi- 
makak sa maong pagbutangbutang. 

TALABONG [Heb., 'anaphah'|. Usa ka lang- 


gam nga sumala sa Moisesnong Balaod, dili ipaka- 
on. (Lev 11:13, 19, Deu 14:12, 18) Giisip sa pipila 


Ang talabong, usa ka langgam nga dili pagakan-on sa 
mga Israelinhon sumala sa Balaod 

nga ang Hebreohanong ngalan niini naggikan sa 
usa ka lintunganayng pulong nga nagkahulogang 
“hangos,” o tingali, “pangusmo,” lagmit tungod sa 
kasuko. Gihunahuna sa uban nga kini nga ngalan 
mas duol sa Hebreohanong pulong alang sa “ilong” 
(aph), tingali naghulagway sa sungo sa langgam. 
Sanglit ang Bibliya naghisgot sa “talabong sumala 
sa matang niini” (“sa ubay-ubay nga mga espisye 
niini,” AT), ang Hebreohanong ngalan mahimong 
maglakip gayod sa nagkalainlaing matang nga ma- 
kaplagan taliwala sa pamilya sa talabong (gitawag 
sa siyensiya ingong Ardeidae), sama sa tinuod nga 
talabong, egret, ug bittern. Kining tanan nga mga 
langgam may taas, hait nga mga sungo, ug ang 
uban nailhan tungod sa ilang kaban- 
ha sa dihang matugaw o makurat. 

Ang mga langgam nga sakop sa 
pamilya sa talabong kasagaran maoy 
mga tig-ubog, nga magkanunayan sa 
kalamakan, kayanangan, mga sapa- 
sapa sa ilaya, ug mga lanaw. Sila 
adunay taas, yagpis nga mga liog 
ug tag-as, walay balhibo, lagsaw nga 
mga tiil, ug may tag-as nga mga 
kuyamoy lakip ang dakong pangu- 
lahiang kuyamoy. Nindot tan-awon 
ang ilang paglakaw samtang mou- 
bog, nga mangitag mga baki, gag- 
mayng mga kasag, o gagmayng mga 
reptilya: o kaha sila magbarog nga 
dili maglihok, nga mapailobong mag- 
hulat nga moduol ang gamayng isda, 
ug dayon sa kalit kaayong pagtuka 
pinaagi sa taas nga liog niini nga 
langgam, ang isda matuhog sa iyang 
talinis nga sungo. Tungod sa ilang 
dagkong mga pako, daw hinay silang 
molupad apan maanindot tan-awon, 
nga ang mga tiil ituy-od sa likod apan 
ang taas nga liog ipatikuko mao nga 
ang ulo masapnay taliwala sa mga 
abaga, sa ingon kini lahi sa crane ug 
ibis nga ituy-od ang ilang liog ug 
mga tiil kon molupad. 

Sa Palestina may ubay-ubayng 
matang sa mga talabong: ang ko- 
mon o abohon nga talabong (Ardea 
cinerea), ang higante nga talabong 
(Ardea goliath), ug ang purpura nga 
talabong (Ardea purpurea). Ang gi- 
tas-on sa ilang lawas maoy hangtod 
sa 1.5 m (59 pul.) ug sila makaplagan 
palibot sa Dagat sa Galilea, ubay sa 
mga tampi sa Jordan ug Kison, sa 
mga kalamakan, ug ubay sa kabay- 
bayonan. 

Ang mga egret mao ang labing madanihon ug 
matahom nga mga langgam sa pamilya sa tala- 
bong, nga kasagaran may balhibo nga lunlon puti. 
May gitas-ong 50-90 sm (20-35 pul.), ang mga 
egret kasagarang makaplagan sa Palestina. Ang 
cattle egret, o upaw ug likod nga talabong (Bubul- 
cus ibis), sagad makaplagan nga kauban sa naga- 
panibsib nga mga baka, nga mokaon sa mga insek- 
to nga anaa niini. 

Ang bittern mas tambok, mas kapehon nga ma- 
tang sa talabong, nga makaplagan usab sa kalama- 
kan sa Palestina. May gitas-on sa lawas nga mga 
75 sm (30 pul.), ang Eurasian bittern (Botaurus stel- 
laris) may puntikpuntik nga balhibong itom, dalag, 
ug puti, ang mga balhibo sa tiyan maoy luspad, da- 
lag ug may mga budlis nga kape, ug ang mga tiil 
maoy dalagong-berde. Kini nga kombinasyon sa ko- 
lor mobagay kaayo sa mga balili sa kalamakan nga 
gipuy-an niini, ug sa dihang mameligro, ang lang- 
gam mobarog nga dili maglihok ug ang liog ug ang 
sungo niini ipatuyhakaw. Kini nga kahimtang, du- 
gang pa sa patindog nga mga budlis niini, nagsil- 
bing maayo kaayong takoban diha sa palibot niini. 
Ang laing matang sa talabong nga makaplagan sa 
Palestina mao ang gamay nga bittern (Ixobrychus 
minutus). Ang mga bittern nailhan usab tungod sa 
ilang pagdaguhob o pagdaguok pinaagi sa pagpabu- 
ga ug hangin gikan sa ilang mga tutonlan, ug ang 
ulo ug ang liog itikuko sa samang higayon. 


TALANTON. Ang kinadak-an sa Hebreoha- 
nong mga sukod sa gibug-aton ug sa kantidad. (Ex 
38:29, 2Sa 12:30, 1Ha 10:10, 2Ha 23:33, 1Cr 29:7, 
2Cr 36:3; Esd 8:26) Gibanabana pinasukad sa ka- 
tumbas niini nga 60 ka mina o 3,000 ka siklo (Ex 
38:25, 26, tan-awa ang MINA), ang usa ka talanton 
motimbang ug 34.2 kg. Sa modernong bili ang usa 
ka talanton nga plata mokantidad ug 86,606.00 ug 
ang usa ka talanton nga bulawan mokantidad ug 
$385,350.00. 

Sanglit ang mina maoy katumbas sa 100 ka Gre- 
gong drakma sa unang siglo K.P., ang usa ka talan- 
ton nga 60 ka mina motimbang ug 20.4 kg, nga 
kubos kay sa talanton sa kapanahonan sa Hebreo- 
hanong Kasulatan. Busa, sa modernong bili, ang 
usa ka talanton nga plata sa unang siglo mokanti- 
dad ug $3,924.00, ug ang usa ka talanton nga bu- 
lawan mokantidad ug $228,900.00. 

Sa pagbanabana sumala sa Gregong sukdanan, 
ang simbolikong mga ulan nga yelo nga motim- 
bang ug mga usa ka talanton (20.4 kg; 44.8 Ib), 
ingon sa gihisgotan sa Pinadayag 16:21, maoy usa 
gayod ka malaglagong hampak. 


TALIKALA. Tan-awa ang Garos. 


TALITHA CUMI. Ang Semitikanhong eks- 
presyon nga gigamit ni Jesu-Kristo sa dihang iyang 


TALO 


gibanhaw ang anak nga babaye ni Jairo. Kini nag- 
kahulogang, “Inday, magaingon ako kanimo, Ba- 
ngon!” (Mar 5:41) Ang paghatag ug katumbas nga 
espeling niini nga ekspresyon magkalahi diha sa 
Gregong mga manuskrito. Bisan tuod sagad kining 
giisip ingong Aramaiko, lagmit nga ang ulahing 
bahin sa prase (“cumi”) maoy Hebreohanon o kaha 
Aramaiko, sumala sa Vine's Expository Dictionary 
of Old and New Testament Words (1981, Tomo 4, 
p. 109). Gikuha sa leksikograpo nga si Gesenius ang 
“talitha” gikan sa Hebreohanong pulong alang sa 
nating karnero (taleh').--A Hebrew and English 
Lexicon of the Old Testament, ni Brown, Driver, ug 
Briggs, 1980, p. 378. 


TALMAI. 

1. Igsoong lalaki ni Ahiman ug Sesai, mga anak 
nga lalaki ni Anak. (Num 13:22, Jos 15:14, Huk 
1:10, tan-awa ang AHIMAN Num. 1.) Gihunahuna sa 
pipila ka eskolar nga ang ngalang Tanmahu, nga 
makaplagan sa usa ka hieroglyphic nga inskripsi- 
yon nga naghulagway sa usa ka taas, pution ug pa- 
manit nga tawo, mao ang Ehiptohanong katumbas 
sa Talmai. Kining Canaanhon nga ngalan makapla- 
gan usab sa Ras Shamra nga mga teksto sa yugto 
sa mga Maghuhukom. 

2. Usa ka anak nga lalaki ni Amihud; hari sa Ge- 
sur. (2Sa 13:37) Ang anak nga babaye ni Talmai 
nga si Maaca nanganak kang Absalom alang kang 
David. (2Sa 3:3: 1Cr 3:2) Human mapatay si Am- 
non tungod sa iyang pag-among-among sa iyang 
igsoong babaye nga si Tamar, si Absalom mikala- 
giw ngadto sa iyang apohang lalaki nga si Talmai. 
--2Sa 13:28, 29, 37, 38. 


TALMON. Pangulo sa usa ka Levihanong ba- 
nay sa mga magbalantay-sa-ganghaan human sa 
pagkadestiyero. Human makabalik gikan sa Babi- 
lonya uban kang Zorobabel, siya 'ug ang iyang mga 
igsoong lalaki” gipili aron sa pagpuyo sa Jerusalem. 
— 1Cr 9:3, 17; Esd 2:42: Neh 7:45, 11:1, 19, 12:25. 


TALO. Ang mga gihisgotan sa Bibliya bahin sa 
talo dayag nga nagtumong sa talo sa mga putyo- 
kan, usa ka lugom-dalag nga substansiya nga ga- 
miton sa mga putyokan sa paggamag mga bung- 
bong alang sa mga lawak sa udlan diin ilang 
ibutang ang dugos ug ang mga ulod pa nga putyo- 
kan. Ang talo himoon sa trabahante nga mga put- 
yokan, ug human mokaon ug daghang dugos, sila 
maghimo ug talo pinaagi sa espesyal nga mga 
glandula sa sulod sa ilang mga tiyan. Ang talo ipa- 
lugwa agi sa gagmitoyng mga buhobuho sa ilang 
tiyan ug mahimong daw gagmayng puti nga mga 
tipik diha sa gawas sa tiyan. Unya, ang mga ti- 
pik sa talo kan-on sa putyokan, diin kini usapon 
sa dili pa gamiton sa pagtukod sa ilang balayan. 


TAMAR 


Ang mga putyokan maoy magkontrolar sa gidag- 
hanon sa himoong talo ug ayha pa kini maghimo 
kon ang suplay gikinahanglan.---Tan-awa ang PUT- 
YOKAN. 

Ang talo dali rang ilain gikan sa dugos pinaagi sa 
pagtunaw niini diha sa mainit nga tubig. Tungod 
niini ang talo molutaw sa ibabaw sa tubig, diin kini 
mahimong hapawon. Ang pagkatunaw sa talo gi- 
gamit diha sa mga sambingay sa Kasulatan aron 
ipahayag ang masulub-ong kahimtang sa kasing- 
kasing (Sal 22:14), ang pagkatunaw sa mga kabu- 
kiran ug sa kapatagan (Sal 97:5, Miq 1:4), ug ang 
pagkalaglag sa mga kaaway sa Diyos, ang salmista 
mipatugbaw: “Ingon sa talo nga matunaw tungod 
sa kalayo, mahanaw unta ang mga daotan gikan sa 
atubangan sa Diyos. ”---Sal 68:1, 2. 


TAMAR [Kahoyng Palma]. 

1. Umagad nga babaye ni Juda nga anak ni Ja- 
cob. Si Tamar naminyo kang Er nga panganayng 
anak ni Juda, apan si Jehova nagpatay kang Er tu- 
ngod sa iyang pagkadaotan, ug tungod niana naba- 
lo si Tamar. Unya gihatag kaniya si Onan, apan 
gipatay ni Jehova si Onan tungod kay wala niya tu- 
mana ang kahikayan sa kaminyoon sa bayaw nga 
lalaki, ug si Tamar nagpabilin gihapong balo nga 
walay anak. Si Juda naglangaylangay sa paghatag 
kang Tamar sa iyang ikatulong anak. Si Tamar wala 
magpaila ug nagtakoban nga usa ka pampam aron 
si Juda makigdulog kaniya, ug sa malinglahong pa- 
agi siya nagkuha sa timbre nga singsing, kordon, 
ug sungkod ni Juda ingong garantiya. Sa dihang 
nasayran ni Juda nga si Tamar nagmabdos, sa si- 
nugdan siya nagsugo nga sunogon si Tamar human 


Ang mga kahoyng tamarisko mabuhi sa uga nga 
mga dapit sama sa Beer-seba, diin nagtanom 
si Abraham niini nga kahoy 

nga siya batohon. (Itandi ang Jos 7:15, 25.) Apan sa 
pagkasayod nga siya ang amahan niini tungod sa 
pagmaniobra ni Tamar nga makapatunghag manu- 
nunod, si Juda mipatugbaw, “Matarong pa siya kay 
kanako.” Human sa malisod nga pagpahimugso, si 
Tamar nakapatunghag kaluha, si Perez ug Zera. 
(Gen 38:6-30) Ang kaliwatan sa kagikan sa Mesiyas 
masubay pinaagi sa anak ni Tamar nga si Perez. 
--Ru 4:12, 18-22, 1Cr 2:4, Mat 1:3. 

2. Usa ka matahom nga anak nga babaye ni Ha- 
ring David ug pursosong igsoon ni Absalom. (1Cr 
3:9, 2Sa 13:1) Ang iyang kamagulangang igsoon- 
sa-amahan nga si Amnon naibog pag-ayo kani- 
ya ug pinaagi sa kamalansison milampos sa pag- 
among-among kaniya, bisan pag siya midumili. Si 
Absalom naghupay kaniya, nagpapuyo kaniya sa 
iyang balay, ug duha ka tuig sa ulahi nanimalos 
alang kang Tamar pinaagi sa pagpapatay kang Am- 
non.---2Sa 13:1-33. 

3. Anak nga babaye ni Absalom, lagmit ginga- 
lan kini kaniya pinasukad sa ngalan sa iyang iyaan 
(Num. 2). (2Sa 14:27) Sama sa iyang amahan, si Ta- 
mar matahom kaayo. Lagmit naminyo siya kang 
Uriel, ug tungod niana siya nahimong inahan sa pi- 
nalabing asawa ni Rehoboam nga si Maaca.---2Cr 
11:20, 21, 13:1, 2. 

4. Usa sa mga siyudad nga gitukod (lagmit gitu- 
kod pag-usab o gipalig-on) ni Haring Solomon. (1Ha 
9:17-19) Ang Tamar gihisgotan sa 1 Hari 9:18 nga 
“didto sa yuta,” nga tatawng nagpakita nga kini ma- 
kaplagan sa teritoryo sa Israel. Si Yohanan Aharoni 
nag-ingon nga ang Tamar mao ang “Ain Husb (En 
Hazeva), mga 30 km (20 mi) sa HHK sa Patayng 
Dagat. Ang iyang pasikaranan niini mao ang pag- 
tandi sa mga latid sa utlanan sa Canaan 
nga makaplagan sa Numeros 34:3-6, Jo- 
sue 15:1-4: ug Ezequiel 47:19: 48:28. 

Bisan tuod ang katumbas nga teksto sa 
2 Cronicas 8:4 mabasa nga “Tadmor,” kini 
tatawng naghisgot sa laing siyudad, usa 
nga kasagarang gituohan nga mao ang 
Palmyra.--Tan-awa ang TADMOR. 


TAMARISKO [Heb., ’e'shelļ. Ang 
tamarisko motubo nga sama sa usa ka 
kahoy o kahoykahoy. Bisan tuod ang pu- 
noan niini bukohon, ang mga sanga nii- 
ni sagad nga yagpison, maong kini sa- 
mag-balhibo tan-awon. Ang evergreen 
nga mga dahon niini maoy gagmay, sa- 
mag-himbis, ug simpig kaayo sa mga sa- 
nga, busa gamay rang umog ang mo- 
alisngaw, maong kini nga mga kahoy 
mabuhi diha sa mga desyerto ug bisan 
sa mga bungdo sa pinadpad nga balas. 
Sa tingpamulak ang kahoy mamulak ug 

nagtunggoytunggoy nga gagmayng rosason o puti 
nga mga bulak, nga naghatag ug madanihong bu- 
lok sa umaw nga mga rehiyon. Ang mga tamaris- 
ko nga gustog parat nga dapit sagad motubo nga 
duol kaayo sa dagat ug daplin sa parat nga kalama- 
kan. Ang daghang tamarisko ubay sa mga tampi sa 
Jordan maoy samag masiot nga kalibonan nga gi- 
puy-an sa ihalas nga mga mananap, ug sa kapana- 
honan sa Bibliya usa kini sa mga naglangkob sa 
“magarbohong kalibonan ubay sa Jordan” diin kan- 
hi nagpuyo ang mga leyon.---Jer 49:19: Zac 11:3. 

Bisan tuod ang tamarisko kasagaran mugbo, ang 
usa ka matang sa kahoyng tamarisko (Tamarix 
aphylla) usahay moabot sa gitas-on nga 18 m 
(60 p). Si Abraham gitala nga nagtanom ug tama- 
risko didto sa Beer-seba (Gen 21:33), si Haring Saul 
milingkod nga nagpasilong sa tamarisko didto sa 
Gibea (1Sa 22:6), ug ang iyang mga bukog ug niad- 
tong sa iyang mga anak nga lalaki gilubong ilalom 
sa dakong kahoy nga tamarisko didto sa Jabes- 
gilead.---1Sa 31:13, itandi ang 1Cr 10:12, diin giga- 
mit ang Hebreohanong pulong alang sa “dakong 
kahoy” ('elah’). 

Si Dr. Joseph Weitz, usa ka iladong awtoridad sa 
pagpananom pag-usab didto sa Israel, miingon: 
“Ang unang kahoy nga gitanom ni Abraham sa 
Beerseba maoy tamarisko. Sa pagsunod sa iyang 
sulondan, upat ka tuig na ang milabay kami nagta- 
nom ug duha ka milyon diha sa samang luna. Hus- 
to si Abraham. Ang tamarisko maoy usa sa pipila 
ka kahoy nga among nakaplagan nga milambo 
diha sa habagatan diin ang tinuig nga ulan maoy 
menos sa unom ka pulgada.”--- The Reader's Digest, 
Marso 1954, p. 30. 

Ang laing matang sa tamarisko (Tamarix manni- 
fera), sa dihang tusokon sa insektong scale, mopa- 
gulag mga tinulo sa samag-dugos nga tagok nga ti- 
gomon ug ibaligya ngadto sa mga peregrino sa 
ubang mga dapit ingong “mana.” Hinuon, kini wa- 
lay kalabotan sa mana nga gitagana alang sa Israel 
didto sa kamingawan, sanglit ang tinuod nga mana 
gitagana sa milagrosong paagi ug gipupho gikan sa 
yuta.--Ex 16:13-15. 


TAMBAG, MAGTATAMBAG. Ang usa 
nga naghatag ug tambag maoy usa ka magtatam- 
bag. Ang iyang girekomendar nga buhaton mao 
ang tambag. 

Sa daghang Hebreohanon ug Aramaiko nga mga 
pulong nga gigamit sa Kasulatan aron ipahayag 
ang ideya sa “tambag,” mas sagad nga makita ang 
Hebreohanong nombre nga @tsah'ug ang kaamgid 
nga berbong ya ats’. Bisan tuod sagad gihubad nga 
“tambag,” ang @tsah” gihubad usab nga “laraw.” 
(Isa 8:10) Sa Kristohanon Gregong Kasulatan, ang 
konsepto sa “tambag” ingong usa ka nombre gi- 


TAMBAG, MAGTATAMBAG 


pahayag pinaagi sa pulong nga bou-le ug sym- 
bou'li'on. Ang bou-le” gihubad usab nga ‘laraw’ (Luc 
23:51: Buh 5:38), “gimbut-an” (Buh 13:36), ug 'hu- 
kom” (Buh 27:42). 

Busa ang terminong “tambag” mahimong mag- 
tumong usab sa “kabubut-on,” “katuyoan,” “hu- 
kom,” “laraw,” sama sa dihang si Jehova nagpaha- 
yag: “Ang akong kaugalingong laraw mobarog.” 
(Isa 46:10) Ang “mga katuyoan sa mga kasingka- 
sing,” sa ato pa, ang mga plano, laraw, o mga hu- 
kom, sa kinahiladman sa usa ka tawo mao ang ipa- 
dayag sa dihang si Ginoong Jesu-Kristo moabot 
aron sa pagpahamtang ug paghukom. (1Co 4:5) Sa 
Efeso 1:11, ang prase nga “sumala sa gilaraw sa 
iyang kabubut-on” (sa literal, “sumala sa tambag sa 
iyang kabubut-on”) mahimong sabton nga nagka- 
hulogang “sumala sa katuyoan, o hukom, nga maoy 
usa ka kapahayagan sa kabubut-on sa Diyos.” Si 
apostol Pablo miingon nga siya nahigawas sa pag- 
kasad-an sa dugo tungod kay siya wala magpu- 
gong sa pagtudlo “sa tanang gimbut-an sa Diyos” 
(“sa katibuk-an sa katuyoan sa Diyos,” JB, “sa kati- 
buk-ang kabubut-on sa Diyos,” NIV), buot ingnon, 
sa tanang butang nga hinungdanon alang sa kalu- 
wasan.---Buh 20:27. 

Ang mga tawo nga nailhan tungod sa ilang kaa- 
lam gitamod pag-ayo ingong harianong mga mag- 
tatambag. (Tan-awa ang 2Sa 16:23.) Tungod sa 
ilang katungdanan, usahay sila hiphipan aron ilang 
gamiton ang ilang impluwensiya sa daotang paagi. 
Sa dihang ang mga kaaway sa mga Hudiyo nagsu- 
hol ug mga magtatambag, lagmit ilang gihimo kini 
pinaagi sa paghiphip sa mga Persianhon nga nag- 
alagad sa maong kapasidad.---Esd 4:5. 

Walay usa ka tawo nga tinubdan sa tanang kahi- 
balo. Busa, ang tawo nga maminaw sa maayong 
tambag maoy maalamon. (Pr 12:15) Ang pagsalik- 
way sa usa ka tawo sa maayong tambag sa eksper- 
yensiyadong mga magtatambag, sama sa gihimo 
ni Haring Rehoboam, maoy dako gayod nga kabu- 
angan.--1Ha 12:8. 

Si Jehova mao ang tag-iya sa kaalam sa absoluto 
nga diwa. Siya lamang ang wala magkinahang- 
lan ug magtatambag. (Isa 40:13, Rom 11:34) Ang 
iyang Anak makahimo sa pag-alagad ingong “Kahi- 
bulongang Magtatambag,” nga maghatag ug giya 
ug direksiyon, tungod kay siya nakadawat ug mi- 
sunod sa tambag gikan sa iyang Amahan ug naka- 
baton sa espiritu sa Diyos. (Isa 9:6: 11:2: Ju 5: 
19, 30) Kini nagpasiugda nga aron ang tambag 
mahimong mapuslanon, kinahanglan nga tagdon 
si Jehova. Ang bisan unsang tambag nga supak 
sa Labing Hataas maoy walay pulos. Sa pagka- 
tinuod kini dili gayod usa ka tambag.--Pr 19:21: 
21:30. 


TAMBOK 


TAMBOK. Ang Cebuanong pulong nga “tam- 
bok” gigamit sa paghubad sa nagkalainlaing Heb- 
reohanong mga pulong nga naghubit dili lamang 
sa substansiya nga gitawag ug tambok kondili nia- 
nang bus-ok ug lawas ug supang. Kini nga mga 
termino mahimong gamiton usab sa mahulagwa- 
yong diwa sa paghubit nianang dagaya o tabunok 
(sama sa Cebuanong ekspresyon nga “tambok sa 
yuta”) o aron ipakita ang ideya sa pagkakubol o 
pagkahabol sa hunahuna ug kasingkasing. 

Ang cheTev sagad nga gigamit sa pagtumong sa 
substansiya nga “tambok,” sa mga hayop (Lev 3:3) 
o kaha sa mga tawo (Huk 3:22). Ang “sebo,” o ang 
tambok nga nagtabon sa mga amimislon o sa dapi- 
dapi, diha sa mga halad-nga-sinunog gihubit usab 
sa laing pulong, ang pedher. (Lev 1:8, 12, 8:20) 
Ang chelev unang makita diha sa Genesis 4:4 
maylabot sa halad ni Abel ngadto kang Jehova sa 
“matambok nga mga bahin” gikan sa mga panga- 
nay sa iyang panon sa mga hayop. Human niadto 
ang kadaghanang paghisgot sa cheev maylabot na 
lamang sa paghalad. Ang chelev gigamit usab sa 
paglarawan sa labing maayo o labing dagaya nga 
bahin sa bisan unsang butang. Pananglitan, sa Ge- 
nesis 45:18, si Paraon miingon kang Jose nga ang 
iyang banay makakaon “sa tambok nga bahin sa 
yuta.” Sa ingon, ang Numeros 18:12 mabasa usab: 
“Ang tanang labing maayo [cheev] sa lana ug ang 
tanang labing maayo [cheTev] sa bag-ong bino ug 
sa lugas . . . gihatag ko kini kanimo.”---Tan-awa ang 
Sal 81:16, 147:14. 

Ang Balaod Mahitungod sa Tambok. Sa 
ikatulong kapitulo sa Levitico, si Jehova mihatag sa 
mga Israelinhon ug mga instruksiyon mahitungod 
sa paggamit sa tambok diha sa mga halad-sa- 
panag-ambit. Sa dihang maghalad ug mga baka o 
mga kanding, kinahanglang ilang paasohon diha sa 
halaran ang tambok nga nagtabon sa dapidapi ug 
sa tinai ug sa mga amimislon, ingon man ang tam- 
bok nga nagatapot sa atay. Kon mga karnero ang 
ihalad, ang tibuok tambok nga ikog kinahanglang 
ihalad usab. (Ang karnero sa Sirya, Palestina, Ara- 
bia, ug Ehipto may tambok nga mga ikog, nga sa- 
gad motimbang ug 5 kg [11 1b] o kapin pa.) Ang Ba- 
laod espesipikong nag-ingon, “Ang tanang tambok 
iya ni Jehova . . . Dili gayod kamo magkaon sa bi- 
san unsang tambok o sa bisan unsang dugo. ”---Lev 
3:3-17. 

Ang tambok daling mosilaob ug bug-os nga 
maut-0ot ibabaw sa halaran. Ang bisan unsang tam- 
bok nga gihalad ibabaw sa halaran kinahanglang 
dili ibilin diha niana hangtod sa pagkabuntag, lag- 
mit nga kini madaot ug mabaho, nga dili gayod 
angay sa bisan unsang bahin sa sagradong mga 
halad.--Ex 23: 18. 


1250 


Wala ipatuman sa mga Kristohanon. Hu- 
man sa Lunop, sa dihang gitugotan si Noe ug ang 
iyang pamilya sa pagkaon ug unod, walay giingon 
mahitungod sa tambok. (Gen 9:3, 4) Apan, gidili 
ang pagkaon ug dugo. Kini maoy kapin sa 850 ka 
tuig una pa ihatag ang pakigsaad sa Balaod, diin gi- 
dili sa Israel ang pagkaon sa dugo ug sa tambok. Sa 
unang siglo K.P. ang nagamandong lawas sa Kris- 
tohanong kongregasyon nagpalig-on sa pagdili ba- 
tok sa dugo ingong padayong gipatuman sa mga 
Kristohanon. (Buh 15:20, 28, 29) Apan, sama kang 
Noe ug sa iyang pamilya, walay giingon bahin sa 
pagkaon sa mga Kristohanon ug tambok. Busa, ang 
balaod nga nagdili sa pagkaon ug tambok gihatag 
amang ngadto sa nasod sa Israel. 

Ang katarongan niini nga balaod. Ubos sa 
pakigsaad sa Balaod, ang dugo ug ang tambok gi- 
antaw nga iya ni Jehova lamang. Ang kinabuhi 
anaa sa dugo, nga si Jehova lamang ang makaha- 
tag, busa kini iyaha. (Lev 17:11, 14) Ang tambok gi- 
isip nga mao ang labing maayong bahin sa unod sa 
hayop. Ang paghalad sa tambok sa hayop dayag 
nga maoy pag-ila nga ang labing maayong mga 
bahin iya ni Jehova, nga dagayang nagatagana, ug 
gipasundayag niini ang tinguha sa magsisimba sa 
paghalad sa labing maayo ngadto sa Diyos. Tungod 
kay kini naglarawan sa pagpahinungod sa mga Is- 
raelinhon sa ilang labing maayo ngadto kang Jeho- 
va, giingon nga kini paasohon ibabaw sa halaran 
ingong “pagkaon” ug ingong “makapahupay nga 
alimyon” ngadto kaniya. (Lev 3:11, 16) Busa, ang 
pagkaon ug tambok maoy ilegal nga pagkuha sa 
pahat nga gibalaan alang sa Diyos, usa ka pagyatak 
sa mga katungod ni Jehova. Silot nga kamatayon 
ang ipahamtang sa pagkaon ug tambok. Apan, dili 
sama sa dugo, ang tambok sa usa ka hayop nga 
namatay rag iya o kaha gipatay sa laing mana- 
nap mahimong gamiton sa ubang katuyoan.---Lev 
7:23-25. 

Gilapdon sa kapadapatan sa balaod. Tungod 
niining ulahing teksto nga gihisgotan, daghang ko- 
mentarista ang nagtuo nga ang pagdili diha sa Le- 
vitico 3:17 nagtumong lamang sa tambok nianang 
matang sa mga hayop nga mahimong ihalad, sama 
sa mga baka, karnero, ug mga kanding. Ang Hudi- 
yohanong Rabbiniko nga pagtulon-an nabahin nii- 
ning butanga. Apan ang sugo labot sa tambok diha 
sa Levitico 3:17 nalangkit sa balaod mahitungod sa 
pagkaon ug dugo, usa ka balaod nga tin-awng nag- 
lakip sa dugo sa tanan nga mga hayop. (Itandi ang 
Lev 17:13: Deu 12:15, 16.) Busa, daw mas haom nga 
ang balaod labot sa tambok naglakip usab sa tam- 
bok sa tanang hayop, lakip niadtong giihaw ingong 
pagkaon sa mga Israelinhon. 

Ang panglantaw nga ang pagdili gipadapat sa 
tambok sa tanang hayop dili kasukwahi sa teksto sa 
Deuteronomio 32:14, nga naghisgot kang Jehova 
ingong naghatag sa Israel ug “tambok sa laking 
mga karnero” aron kaonon. Kini maoy usa ka ma- 
hulagwayong ekspresyon nga nagtumong sa labing 
maayo diha sa panon, o ingon sa paghubad niini 
nga prase sa The Jerusalem Bible, “dagayang pag- 
kaon sa mga sibsibanan.” (Tan-awa usab ang ftn sa 
Da ug ang Kx.) Kining balaknong diwa gipakita sa 
ulahing mga bahin sa samang bersikulo nga nag- 
hisgot sa “tambok sa amimislon sa trigo” ug sa 
“dugo sa ubas.” Mao man usab sa Nehemias 8:10, 
diin ang katawhan gisugo, “Lakaw, kan-a ang mga 
tambok,” kita dili mohinapos nga ilang literal nga 
gihurot ug kaon ang tanang tambok. Ang “mga 
tambok” nagtumong sa tambok nga mga bahin, 
mga butang nga dili niwang o uga, kondili maanin- 
dot, lakip na ang lamiang mga potahe nga giluto pi- 
naagi sa mantika nga gikan sa utanon. Busa, ang 
hubad ni Knox dinhi mabasa nga “kaon kamo ug 
tambok nga karne,” samtang ang hubad ni Moffatt 
nag-ingon nga “kaona ang lamian nga mga bahin.” 

Ang pagdili sa Moisesnong Balaod wala magpu- 
gong sa pagpakaon o pagpatambok sa karnero o 
baka nga ihawon ingong pagkaon. Mabasa nato ang 
“pinatambok nga toreyong baka” nga giihaw alang 
sa anak nga mausikon. (Luc 15:23) Ang pagkaon ni 
Solomon naglakip sa “pinatambok nga mga ka- 
kok” ug mga baka. (1Ha 4:23) Ang Hebreohanon 
nga @ghel-marbeq', nga gihubad nga “pinatambok 
nga nating baka,” makita sa 1 Samuel 28:24, ang 
me'ach ug meri” nagtumong sa usa ka 'pinakaon- 
pag-ayo nga hayop' o “pinatambok nga hayop.” (Isa 
5:17: Eze 39:18) Apan, wala kini magkahulogan nga 
kini nga 'pagpatambok” maoy aron sa pagpatung- 
hag sebo o naggulotgulot nga katambok, hinunoa, 
ang diwa gihapon niini mao nga ang mga hayop 
bus-ok ug lawas (“unoron"), dili niwang.---Itandi 
ang Gen 41:18, 19. 

Ubang Hebreohanong mga Termino. [Lakip 
sa Hebreohanong mga termino nga gigamit sa pag- 
hubit sa bisan unsa nga “tambok” mao kadtong 
naggikan sa lintunganayng berbo nga sha-men" Bi- 
san tuod nagkahulogang “mitambok” (Deu 32:15, 
Jer 5:28), kini naghatag usab sa ideya sa pagkahi- 
mong “baskog.” Ang sha-men' makita sa Isaias 6: 
10, diin ang King James Version mabasa nga “gi- 
patambok ang kasingkasing niini nga katawhan,” 
buot ingnon, nahimong dili-masanongon ug maha- 
bol, nga samag ang ilang mga kasingkasing napu- 
tos sa tambok. Ang Maghuhukom 3:29 naghubit sa 
pipila ka Moabihanon ingong “ang matag baskog 
[sha-men, sa literal, “tambok”] ug ang matag mai- 
sog nga lalaki.” Ang susamang pulong nga she'men 
sagad gihubad nga “lana.” 


TAMBORIN 


Ang 'paglipang” lagmit mao ang ideya sa berbo 
nga da-shen”, nga gigamit usab sa literal nga paagi 
sa pagtumong sa ideya nga “motambok.” Kon ingon 
niana ang kahimtang, ang da-shen” (ug ang susa- 
mang pulong nga de'shen) nagpasabot ug kauswa- 
gan, katabunok, o kadagaya. Si Jehova miingon 
sa Israel nga iyang dad-on sila ngadto sa usa ka 
yuta “nga nagaagay sa gatas ug dugos, ug sila 
mangaon ug mangabusog ug manambok [wedha- 
shen'].” (Deu 31:20) Kita giingnan nga kadtong 
mahinatagon, kugihan, ug nagasalig kang Jehova 
“patambokon,” buot ingnon, dagaya nga mouswag. 
(Pr 11:25; 13:4, 28:25) Sa Proverbio 15:30 ang ma- 
ayong balita giingon nga “makapatambok sa kabu- 
kogan,” o magpuno niini ug uyok sa kabukogan---sa 
laing pagkasulti, ang tibuok lawas mapalagsik. Ang 
nombre nga de'shen nagpaaninag usab niini nga 
ideya sa kabuhong, sama sa Salmo 36:8, diin ang 
mga anak sa tawo giingon nga “moinom sa ilang 
katagbawan sa katambok [mid-de'shen, “kadagaya,” 
RS]' sa balay sa Diyos.--Itandi ang Jer 31:14. 

Ang nombre nga de'shen gihubad usab nga 
“mga abo” sa daghang mga maghuhubad, sama sa 
dihang kini nagtumong sa mga biya gikan sa hala- 
ran sa tabernakulo. (Lev 1:16: 4:12; 6:10, 11, KJ, JB, 
RS) Apan, alang sa ubang mga eskolar ang “mga 
abo” wala magpaaninag sa lintunganayng pulong 
sa orihinal nga pinulongan. Busa, sila mipalabi sa 
termino nga “tambok nga mga abo” (Ro), o “man- 
tikaong mga abo” (NW), tungod kay ang maong 
mga termino nagpakita nga ang init nga mantika 
gikan sa mga halad misuhop sa nasunog nga sug- 
nod sa ilalom. 

Ang ideya nga pinakaon-pag-ayo ug himsog gi- 
pahayag pinaagi sa pulong nga bari”. Kini gihubad 
nga “supang” (Eze 34:3, 20) ug “makapahimsog” 
(Hab 1:16), bisan tuod kini mahimong hubaron nga 
“tambok” sa dihang maghulagway sa mga tawo, 
baka, ug sa lugas.---Gen 41:2, 7; Huk 3:17. 


TAMBORIN. Usa ka tulonggon nga motingog 
pinaagig pagbasal nga gigamit sukad pa sa kapana- 
honan sa mga patriarka. Ang Hebreohanong pu- 
long nga toph gihubad usab nga “tambor” ug “tam- 
bol.” (Gen 31:27, MBB, NCV, AS) Kining tanang 
hubad dayag nga naghubit sa samang tulonggon 
—usa ka gamayng tambol nga gama sa panit sa 
hayop nga giinat nganha sa usa o duha ka kilid diha 
sa usa ka bayanan nga kahoy o metal, lagmit mga 
25 sm (10 pul.) ang diyametro. Tungod kay gigamit 
sa masadyaong mga okasyon, ang pipila ka mode- 
lo lagmit adunay mga bahin nga metal, tingali sa- 
mag mga tilingtiling, nga gipatapot diha sa mga ki- 
lid ug mahimong patingogon sama sa modernong 
tamborin. Ang ubang klase lagmit mas susamag 
dagway ug gamit sa usa ka tom-tom, nga basalon 
pinaagi sa duha ka kamot. 


TAMING 


Bisan tuod ang tamborin wala hisgoti maylabot 
sa pagsimba sa templo, gigamit kini sa mga lala- 
ki ug mga babaye sa pagdayeg kang Jehova ug 
sa ubang malipayong mga okasyon sama sa mga 
kombira ug mga kasal. (1Sa 10:5, 2Sa 6:5; Sal 150:4; 
Isa 5:12) Ang mga babaye ilabinang magduyog sa 
ilang kaugalingon pinaagig mga tamborin diha sa 
pag-awit ug pagsayaw. (Ex 15:20, Huk 11:34, 1Sa 
18:6) Ang tamborin gilangkit usab sa umalabot 
nga kasadya sa Israel sa dihang moabot na ang 
pagpasig-uli kaniya.---Jer 31:4. 


TAMING. 


TAMUZ, I. Usa ka bathala nga kaniya nakit- 
ang nagbalata ang apostatang Hebreohanong mga 
babaye sa Jerusalem sa ikaunom nga tuig sa pagka- 
destiyero sa manalagnang si Ezequiel (612 W.K.P.). 
--Fze 8:1, 3, 14. 

Sa Sumerianhong mga teksto, si Tamuz gitawag 
nga Dumuzi ug mao ang bana o hinigugma sa di- 
yosa sa pertilidad nga si Inanna (Babilonyanhong si 
Ishtar). Gituohan nga si Tamuz sa sinugdan maoy 
usa ka hari nga gipakadiyos human sa iyang kama- 
tayon. Ang Sumerianhong mga teksto nga gituo- 
hang sukad pa sa ika-18 nga siglo W.K.P. nagpaki- 
ta nga ang mga hari sa Sumer gilangkit kang 
Dumuzi. 

Maylabot sa identipikasyon ni Tamuz, si D. Wolk- 
stein ug si S. N. Kramer miingon: “Adunay ubay- 
ubayng “mga diyos nga may-kamatayon' sa ka- 
raang Sumer, apan ang labing ilado kanila mao 
si Dumuzi, ang Tamuz nga gihisgotan sa Bibliya, 
nga kaniya nagbalata gihapon ang mga babaye 
sa Jerusalem sa mga adlaw sa manalagnang si 
Ezequiel. Sa sinugdan, ang diyos nga si Dumuzi 
maoy usa ka may-kamatayong magmamando sa 
Sumer, kansang kinabuhi ug kamatayon nakaapek- 
tar pag-ayo sa Sumerianhong mga pilosopo ug mga 
mitograpo [mga tighipos sa mga sugilambong].” 
(Inanna, Queen of Heaven and Farth, New York, 
1983, p. 124) Dugang pa, si O. R. Gurney misulat: 
“Si Dumuzi sa sinugdan maoy usa ka tawo, usa ka 
hari sa Erek .. . Ang pagkatawhanon ni Dumuzi gi- 
pamatud-an pa gayod sa mitolohikanhong pahayag 
diin siya miingon ngadto kang Inanna “Tultolan ko 
ikaw ngadto sa balay sa akong diyos.” Dili ingon ni- 
ini ang sinultihan sa usa ka diyos.”---Journal of Se- 
mitic Studies, Tomo 7, 1962, pp. 150-152. 


TAMUZ, II. Ang gingalan sa ikaupat nga lu- 
nar nga bulan sa sagradong kalendaryo sa mga 
Hudiyo human sa pagkadestiyero, apan kini ang 
ikanapulo nga bulan sa sekular nga kalendaryo. 
Busa, sa Targum ni Jonathan, ang ekspresyon nga 
“ikanapulong bulan” sa Genesis 8:5 gihubad nga 
“bulan sa Tamuz.” Ang Tamuz maoy ngalan sa usa 
ka Babilonyanhong bathala. (Eze 8:14) Ang rekord 


Tan-awa ang HINAGIBAN, ARMADURA. 

sa Bibliya wala magpadapat niini nga ngalan sa 
ikaupat nga bulan apan nagtawag lamang niining 
bulana pinasukad sa numerikal nga han-ay niini. 
(Eze 1:1) Apan, kini nga ngalan makita diha sa Hu- 
diyohanong Mishnah (Tatanit 4:6) ug sa ubang mga 
sinulat human sa pagkadestiyero. Ang paggamit sa 
paganong ngalan nga Tamuz ingong ngalan sa ika- 
upat nga bulan, ingon man ang paggamit sa ubang 
mga ngalan human sa pagkadestiyero, lagmit gihi- 
mo sa mga Hudiyo kay kini sayon lamang alang ka- 
nila. Angayng hinumdoman nga nianang panaho- 
na sila maoy nasakop nga katawhan, obligado nga 
makiglabot ug magtaho ngadto sa langyawng mga 
gahom nga nagmando kanila, ug tungod niini dili 
ikatingala kon gamiton nila ang mga ngalan sa 
mga bulan nga gigamit niining langyaw nga mga 
gahom. Ang Gregorian nga kalendaryo nga giga- 
mit karong adlawa adunay mga bulan nga gingan- 
lan pinasukad sa mga ngalan sa mga diyos nga si 
Janus ug Mars, ug sa diyosa nga si Juno, maingon 
man agig pagpasidungog kang Julio ug Agusto Ce- 
sar, bisan pa niana kini padayong gigamit sa mga 
Kristohanon nga ilalom sa “labaw nga mga awtori- 
dad.”--Rom 13:1. 

Ang bulan sa Tamuz maoy katumbas sa bahin sa 
Hunyo ug bahin sa Hulyo ug, busa, moabot pana- 
hon sa ting-init. Niining panahona ang ubas mag- 
sugod na sa pagpatungha sa ilang unang hinog nga 
mga bunga.--Num 13:20. 

Sa ikasiyam nga adlaw niining ikaupat nga bulan 
(Tamuz), gigawangan ni Nabucodonosor ang mga 
paril sa Jerusalem niadtong 607 W.K.P. human sa 
18-ka-bulan nga paglikos. (2Ha 25:3, 4: Jer 39:2; 
52:6, 7) Sulod sa 70 ka tuig nga pagkadestiyero hu- 
man niadto, ang mga Hudiyo kanunayng magpua- 
sa sa ikasiyam nga adlaw sa ikaupat nga bulan agig 
paghinumdom niini nga hampak batok sa Jerusa- 
lem. (Zac 8:19) Apan, human sa ikaduhang pagka- 
laglag sa Jerusalem, sa tuig 70 K.P., ang pagpuasa 
gihimo sa ika-17 nga adlaw sa ikaupat nga bulan, 
ang adlaw nga nagawangan sa Romanong si Hene- 
ral Tito ang mga paril sa templo. Walay mga kapis- 
tahan nga gitudlo ni Jehova alang niini nga bulan. 


TANAMAN. Ang Hebreohanong termino nga 
gan ug ang Gregong termino nga kepos nagtu- 
mong sa usa ka tinikad nga luna sa yuta, nga kasa- 
garang gipatubigan. Ang mga tanaman sa kapana- 
honan sa Bibliya kasagaran maoy mga dapit nga 
kinoral sa tunokong mga tanom o sa paril nga bato 
o lapok, nga tingali gilinyahan ug mga tunok diha 
sa ibabaw niini.---Aw 4:12. 

Sa katibuk-ang pagkasulti, ang mga tanaman 
nga gihisgotan sa Bibliya lahi ra kaayo gikan sa or- 
dinaryong mga tanaman sa Kasadpan. Ang kadag- 
hanan niini maoy samag parke nga may nagka- 

daiyang matang sa mga kahoy, lakip ang mga 
bungahoy ug mga kahoyng nuwes (Ecc 2:5; Am 
9:14: Aw 6:11), maingon man ang mga yerbang- 
paalimyon ug mga bulak. (Aw 6:2) Kini nga mga 
tanaman maayong pagkatubig pinaagi sa mga sapa 
o pinaagi sa irigasyon, ug sagad kini may naglikoli- 
kong mga dalan. Ang gogagmayng mga tanaman 
lagmit gitikad sa tagsatagsa ka pamilya. Miingon si 
Haring Ahab nga buot niyang maangkon ang para- 
san ni Nabot aron himoong tanaman sa mga uta- 
non.--1Ha 21:2. 

Ang gihisgotan nga samag-parke nga mga tana- 
man kasagaran nahimutang sa gawas sa siyudad, 
gawas sa mga tanaman sa mga hari o sa dato kaa- 
yo nga mga tawo. Ang Tanaman sa Hari, nga sik- 
bit sa dapit diin si Zedekias ug ang iyang mga tawo 
misulay pag-ikyas gikan sa Jerusalem sa dihang 
milikos ang mga Caldeanhon, lagmit nahimutang 
sa gawas mismo sa HS nga paril sa maong siyudad. 
(2Ha 25:4: Neh 3:15) Si Josephus naghisgot usab sa 
usa ka dapit nga gitawag ug Etan, nga iyang gi- 
tuohang nahimutang nga 13 hangtod sa 16 km 
(8 hangtod sa 10 mi) gikan sa Jerusalem ug nga 
iyang gihubit ingong “makapahimuot, ug daghan 
ug mga parke ug nagaagos nga mga sapa”, diin, 
matod pa niya, didto si Solomon magsakayan sa 
iyang karo. (Jewish Antiquities, VIII, 186 [vii, 3]) 
Ang tanaman diin si Haring Ahasuero naghikay ug 
usa ka dakong bangkete sa Susan sulod sa pito ka 
adlaw, panahon sa ikatulong tuig sa iyang paghari, 
lagmit dako ug maanindot gayod.--Est 1:1-5. 

Sa Babilonya. Ang Nagbitayng mga Tanaman 
sa Babilonya maoy usa sa pito ka katingalahan sa 
karaang kalibotan. Gitukod kini ni Haring Nabuco- 
donosor aron sa pagpahimuot sa iyang asawa, usa 
ka Medianhon nga prinsesa, nga naggikan sa ka- 
bungtoran ug, kay wala mahimuot sa kapatag sa 
Babilonya, nangandoy sa kabukiran nga iyang gi- 
puy-an. Giingon nga si Nabucodonosor nagtukod 
ug mga arko nga nagkaanam ug kataas, samag 
mga ang-ang, ug kining samag-bukid nga mga ti- 
nukod iyang gitambakan ug bastanteng yuta aron 
mabuhi ang kinadak-ang mga kahoy. Sa kinaibab- 
wan niini siya naghimo ug usa ka pondohanan ug 
tubig, nga ang suplay niini nga naggikan sa Eupra- 
tes gipasaka pinaagi sa usa ka matang sa tubo nga 
paliyokliyok. 

Sa Ehipto. Samtang didto sa Ehipto, ang mga 
Israelinhon nagtikad sa medyo gagmay nga mga 
tanaman sa utanon. Ang Deuteronomio 11:10 nag- 
ingon nga ilang gipatubigan kini pinaagi sa tiil, lag- 
mit pinaagi sa mga ruyda-pangtubig nga gipatuyok 
ginamit ang tiil o pinaagi sa pagpaagos sa tubig pi- 
naagi sa mga kanal, nga mag-abli o magsira sa la- 
pok nga mga kiliran sa kanal ginamit ang tiil aron 
mapatubigan ang lainlaing mga bahin sa tanaman. 


TANAMAN 


Getsemane. Ang tanaman sa Getsemane sa 
Bukid sa mga Olibo, nga tabok lamang sa Walog sa 
Kidron gikan sa Jerusalem, maoy usa ka paboritong 
dapit ni Jesu-Kristo, diin siya makahimo sa pagpa- 
kig-uban nga pribado sa iyang mga tinun-an. Din- 
hi niini nga tanaman nga si Jesus mipahulay uban 
sa iyang mga tinun-an human mokaon sa iyang ka- 
taposang Paskuwa ug human himoa ang Panihapon 
sa Ginoo. Didto mipahilayo siya ug diyutay gikan sa 
iyang mga tinun-an ug kinasingkasing nga nag- 
ampo, ug gialagaran siya sa usa ka manulonda. 
Ang maluibong si Judas, nga nasayod sa naandang 
gibuhat ni Jesus, nanguna sa usa ka magubtanong 
panon ngadto sa Getsemane, diin iyang gibudhian 
si Jesus pinaagi sa usa ka halok.--Mat 26:36, 46- 
49: Luc 22:39-48, Ju 18:1, 2. 

Mga Lubnganan. Usahay ang mga tanaman 
gigamit ingong mga lubnganan. Si Manases ug ang 
iyang anak nga lalaking si Amon gilubong didto sa 
tanaman ni Uza. (2Ha 21:18, 25, 26) Si Jesus gilu- 
bong didto sa usa ka tanaman sa usa ka bag-ong 
handomanan nga lubnganan. (Ju 19:41, 42) Ang 
mga Israelinhon nahitumpawak sa daotang bata- 
san sa paghalad ngadto sa paganong mga diyos 
diha sa mga tanaman, nga nanglingkod taliwala sa 
mga lubnganan ug nagkaon ug dulumtanang mga 
butang agig pagsunod sa ilang bakak nga relihi- 
yon, nga tungod niana si Jehova nagpahayag nga 
siya magpahamtang ug paghukom.--Isa 65:2-5, 
66:16, 17. 

Tanaman sa Eden. Ang labing iladong tana- 
man sa kasaysayan mao ang tanaman sa Eden. 
Lagmit nga kadto maoy usa ka napalibotan nga da- 
pit, may mga utlanan, nga sa walay duhaduha, pi- 
naagig kinaiyanhong mga ali. Ang tanaman, nga 
nahimutang “sa Eden, sa dapit sa sidlakan,” adunay 
agianan sa sidlakang bahin niini. Dinhi gibutang 
ang mga kerubin nga may nagdilaab nga sulab sa 
espada, human makasala si Adan, aron dili maka- 
duol ang tawo sa kahoy sa kinabuhi nga anaa sa tu- 
nga sa tanaman. (Gen 2:8, 3:24) Ang tanaman ma- 
ayong pagkatubig sa usa ka suba nga nagaagos 
gikan niini ug kini nabahin ug nahimong tinubdan 
sa upat ka dagkong mga suba. Kining samag-parke 
nga “paraiso sa kalipay” (Gen 2:8, Dy) adunay ta- 
nang matang sa kahoy nga tilinguhaon sa panan- 
aw ug maayong kan-on, maingon man sa ubang 
mga tanom, ug maoy pinuy-anan sa mga hayop 
ug mga langgam. Kinahanglang tikaron kini ni 
Adan ug atimanon kini ug sa ngadtongadto ipalu- 
kop kini sa tibuok yuta samtang iyang tumanon 
ang sugo sa Diyos sa 'paggahom' sa yuta. Kadto 
maoy usa ka sangtuwaryo, usa ka dapit nga sa sim- 
bolikong paagi ang Diyos milakaw ug nakigkomu- 
nikar kang Adan ug Eva, kadto maoy usa ka hingpit 

nga pinuy-anan alang kanila.--Gen 2:9, 10, 15-18, 
21, 22, 1:28, 3:8-19, tan-awa ang PARAISO. 

Bisan tuod ang Bibliya wala maghisgot kon unsa 
kadugay nga nagpabilin ang mga kerubin aron sa 
pagbantay sa dalan paingon sa kahoy sa kinabu- 
hi, lagmit nga ang maong kahikayan naglungtad 
hangtod sa Lunop, 1,656 ka tuig human lalanga si 
Adan. Kay wala na maatiman ni Adan, kinsa uban 
kang Eva giabog tungod sa ilang pagkadili-masi- 
nugtanon sa dihang sila mikaon sa gidiling kahoy 
sa kahibalo sa maayo ug sa daotan, ang tanaman 
lagmit nadaot. Bisan pa niana, sa kataposan kini 
nahanaw tungod sa Lunop.--Tan-awa ang EDEN 
Num. 1. 

Ang katahom sa tanaman sa Eden nahinumdo- 
man kasiglohan human sa Lunop sa dihang gilan- 
taw ni Lot ang tibuok Distrito sa Jordan, ug iyang 
nakita “nga ang tanan niini maoy maayong pagka- 
tubig nga rehiyon . . . sama sa tanaman ni Jehova.” 
(Gen 13:10) Si Jehova nagpunting sa iyang pagta- 
gad sa Yutang Saad, nga nagpreserbar niini ingong 
usa ka panulondon alang sa Israel. Si Moises nag- 
tandi niini sa Ehipto, diin ang mga Israelinhon ki- 
nahanglang magpatubig sama sa pagpatubig sa 
usa ka tanaman sa utanon, nga naghubit sa Yutang 
Saad ingong usa ka yuta nga gipatubigan pinaagi 
sa “ulan sa langit. ”--Deu 11:10-12. 

Mahulagwayong mga Paggamit. Sa usa ka 
pasidaan ngadto sa Juda pinaagi kang Joel, si Jeho- 
va naghisgot bahin sa “usa ka katawhan nga dag- 
han ug gamhanan” nga maoy magalaglag sa yuta, 
nga maghimo niini gikan sa kahimtang nga “sama 
sa tanaman sa Eden” ngadto sa usa ka kaminga- 
wan. (Joe 2:2, 3) Sa kasukwahi, kadtong mobuhat 
sa kabubut-on ni Jehova ug iyang gikahimut-an gi- 
pakasama sa usa ka maayong pagkatubig nga ta- 
naman. (Isa 58:8-11) Kana mao ang kahimtang 
sa gipakigsaaran nga katawhan ni Jehova kinsa 
gipasig-uli gikan sa pagkadestiyero sa Babilonya. 
--Isa 51:3, 11, Jer 31:10-12. 

Sa Ezequiel 28:12-14 ang “hari sa Tiro” gihisgo- 
tan ingong didto kanhi sa tanaman sa Eden ug sa 
“balaang bukid sa Diyos.” Duol sa mga bakilid sa 
Bukid sa Lebanon uban sa nabantog nga mga sed- 
ro niini, ang hari, nga nadayandayanan sa mata- 
hom nga besti ug sa harianong himaya, daw didto 
kanhi sa tanaman sa Eden ug sa bukid sa Diyos. 

Ang hinigugmang magbalantay diha sa Awit ni 
Solomon nagpakasama sa iyang hinigugmang ba- 
baye nga Sulamita sa usa ka tanaman nga natu- 
gob sa kaanindot, katahom, kahimuot, ug maayong 
mga bunga.--Aw 4:12-16. 


TANGA [Heb., @agrav: Gr., skorpi'os]. Usa ka 
gamayng hayop (usa ka arachnid, wala ilakip sa 
mga biologo uban sa mga insekto) nga giklasipikar 

sa samang grupo sa mga lawalawa. Apan, dili sama 
sa ubang mga arachnid, ang baye nga tanga ma- 
nganak inay nga mangitlog. 

Ang mga tanga may walo ka tiil: may taas, yag- 
pis nga ikog nga may mga seksiyon nga ang tumoy 
may baliko ug malala nga ikot o pangtusok: ug may 
usa ka paris nga sipit nga kaamgid sa mga sipit sa 
mga banagan ug may sensitibo kaayo nga mga 
balhibo. Ang ikog kasagaran isahon ug ipabaliko 
nga paatubang ibabaw sa iyang likod ug iwarawa- 
ra sa bisan diin nga direksiyon. Gamiton sa tanga 
ang iyang ikot ingong depensa ug aron sa pagdakop 
usab sa iyang tukbonon. Ang biktima dakpon pina- 
agi sa mga sipit niini ug dayon, kon gikinahanglan, 
paakon kini hangtod mamatay. Ingong hayop nga 
mogula panahon sa kagabhion, ang tanga mag- 
palabay sa tibuok adlaw nga magtago sa ilalom 
sa mga bato, diha sa mga liki ug mga gawang sa 
mga bilding, ug bisan sa ilalom sa mga banig ug 
mga higdaanan, ug mogawas sa kagabhion aron 
mokaon ug mga lawalawa ug mga insekto. 

Sa kapin sa 600 ka matang sa mga tanga, nga ka- 
sagarang may gidak-ong halos 2.5 sm (1 pul.) 
hangtod sa 20 sm (8 pul.), may mga usa ka dosena 
ka matang ang makaplagan sa Palestina ug Sirya. 
Bisan tuod ang pinaakan sa tanga kasagarang dili 
makapatay sa mga tawo, may ubay-ubayng ma- 
tang nga ang kalala mas grabe kay sa kalala sa 
daghang peligrosong mga bitin sa desyerto. Ang 
hilabihan kalala nga mga tanga nga makaplagan sa 
Israel mao ang dalagon nga Leiurus quinquestria- 
tus. Ang hilabihan kasakit nga pinaakan sa tanga 
gihisgotan diha sa Pinadayag 9:3, 5, 10, diin ang 
simbolikong mga dulon gihubit nga nagbaton ug 
awtoridad nga “sama sa awtoridad nga gihuptan sa 
mga tanga sa yuta” ug may katakos sa pagsakit sa 
mga tawo sama sa “tanga inigpaak niini sa tawo.” 

Ang mga tanga kasagarang makaplagan diha sa 
Kamingawan sa Juda ug sa Peninsula sa Sinai lakip 
sa “makalilisang nga kamingawan" niini. (Deu 8:15) 
Ang usa ka tungasanan diha sa HS nga utlanan sa 
Juda, nga nahimutang sa HK sa habagatang tumoy 
sa Patayng Dagat, gitawag gani ug Akrabim (nag- 
kahulogang “Mga Tanga").--Num 34:4: Jos 15:3; 
Huk 1:36. 

Sa 1 Hari 12:11, 14 ug 2 Cronicas 10:11, 14, ang 
Hebreohanong termino nga @g-rabbim, nga gihu- 
bad nga “mga tunokong panglapdos,” sa literal nag- 
kahulogan nga “mga tanga.” Ang gigamit sa pag- 
kastigo nga gihisgotan dinhi lagmit maoy usa ka 
lapdos nga hait ug mga tumoy. 

Sa pag-ilustrar nga ang iyang langitnong Ama- 
han mohatag ug balaang espiritu niadtong manga- 
yo kaniya, gipunting ni Jesu-Kristo nga ang usa ka 
tawhanong amahan dili mohatag sa iyang anak ug 
usa ka tanga kon siya mangayo ug itlog. (Luc 11:12, 

13) Ngadto sa 70 ka tinun-an nga iyang gipadala, si 
Jesus naghatag ug awtoridad ibabaw sa makadaot 
nga mga butang, nga gihawasan sa mga halas ug 
mga tanga.--Luc 10:19, itandi ang Eze 2:6. 


TANGBO [Heb., qaneh7Gr., ka'la:mos]. Kini nga 
mga termino dayag nga naglangkob sa daghang 
samag-tangbo nga mga tanom nga sagad mabu- 
hi diha sa tubigan nga mga dapit. (Job 40:21, 
Sal 68:30, Isa 19:6, 35:7, tan-awa ang CALAMO, 
CANA.) Ang pipila ka eskolar nagtuo nga sa dag- 
hang kahimtang ang “tangbo" nga gitumong mao 
ang Arundo donax. Kining tanoma komon sa Ehip- 
to, Palestina, ug Sirya. Ang lindog niini, nga ang 
tumoy may dakong pungpong sa puti nga mga bu- 
lak, may punoan nga ang diyametro maoy 5 hang- 
tod sa 8 sm (2 hangtod sa 3 pul.) ug moabot ug 2.5 
hangtod sa 5.5 m (8 hangtod sa 18 p) ang gitas-on. 
Ang mga dahon niini mosukod ug 30 hangtod sa 
90 sm (1 hangtod sa 3 p) ang gitas-on. Ang ko- 
mon nga tangbo (Phragmites australis) makapla- 
gan usab sa mga kalamakan ug mga tampi sa mga 
suba sa Israel. Kini maoy daghag dahon nga tanom 
nga 1.5 hangtod sa 5 m (5 hangtod sa 16 p) ang gi- 
tas-on ug adunay hunolhunol nga mga pungpong 
sa bulak diha sa tumoy sa tuskig ug hamis nga 
mga lindog niini. 

Agig pagyagayaga, gipagunit sa mga sundalong 
Romano ang tuong kamot ni Jesus ug tangbo, nga 
nagsilbing harianong setro, ug sa ulahi gibunalan 
siya pinaagi niini. Dugang pa, tangbo ang gigamit 
aron itunol ang espongha nga gipatuhopan ug as- 
lom nga bino ngadto sa gilansang nga si Jesus. 
--Mat 27:29, 30, 48, Ju 19:29, tan-awa ang HisoPo. 

Ang tangbo gigamit usab nga pangsukod. Gipa- 
kita sa basahon ni Ezequiel (40:5) nga ang usa ka 
igsusukod nga tangbo maoy 6 ka maniko ang gitas- 
on. Busa ang tangbo nga gipasukad sa komon nga 
maniko maoy 2.67 m (8.75 p), ug ang tangbo 
nga gipasukad sa taas nga maniko maoy 3.11 m 
(10.2 p).--Pin 11:1, 21:15, 16, tan-awa ang TIMBANG 
UG SUKOD. 

Mahulagwayong Paggamit. Ang “tangbo" 
gigamit sa Bibliya sa paghawas sa pagkamabalhi- 
non ug sa kahuyang. (1Ha 14:15; Eze 29:6, 7) Ang 
Ehipto gitandi sa usa ka gupok nga tangbo, nga ang 
hait, talinis nga mga tinagsip niini makatusok sa 
palad ni bisan kinsang manukod niini. (2Ha 18:21, 
Isa 36:6) Mahitungod kang Juan nga Tigbawtismo, 
si Jesus miingon: “Unsay inyong giadto sa kami- 
ngawan aron tan-awon? Usa ba ka tangbo nga gi- 
palingpaling sa hangin?” (Mat 11:7) Kining mga 
pulonga lagmit gipahayag aron ipakita nga si Juan 
nga Tigbawtismo dili usa ka tawo nga nagpaling- 
paling o maduhaduhaon kondili usa nga malig- 
on, dili matarog, ug matul-id. Sa Mateo 12:20 (Isa 

42:3), ang “nabun-og nga tangbo" lagmit naghawas 
sa dinaogdaog nga katawhan sama sa tawong ku- 
yos ug kamot kinsa giayo ni Jesus sa panahon 
sa Igpapahulay.--Mat 12:10-14: tan-awa ang Mat 
23:4: Mar 6:34. 


TANGKAWAN. Usa ka tungtonganan o pato- 
nganan sa lampara o mga lampara nga gipasiga pi- 
naagig lana. Bisan tuod naghisgot sa mga tangka- 
wan diha sa mga balay ug sa ubang mga tinukod 
(2Ha 4:10: Dan 5:5; Luc 8:16, 11:33), ang Bibliya pa- 
ngunang naghisgot sa mga tangkawan nga nalang- 
kit sa matuod nga pagsimba. 

Diha sa Tabernakulo. Sa panan-awon, si Je- 
hova nagsugo kang Moises sa paghimog usa ka 
tangkawan (Heb., menohrah? Gr., ly:khnia) 'sa 
lunsayng bulawan, buhat nga sinalsal aron gami- 
ton sa tabernakulo. Lakip sa mga lampara ug mga 
galamiton niini kini motimbang ug usa ka talanton. 
(Ex 25:31, 39, 40; 37:17, 24: Num 8:4: Heb 9:2) Ka- 
tumbas kini sa mga 34 kg, nga sa modernong pa- 
nahon mokantidad ug $385,350. 

Disenyo. Kini nga suga sa “Balaang Dapit,” 
ang unang lawak sa tabernakulo (Heb 9:2), adunay 
pangunang lindog nga may unom ka sanga. Kini 
nga mga sanga pabawog nga nagtuybo gikan sa 
magkaatbang nga mga kiliran sa pangunang lin- 
dog. Ang pangunang lindog gidayandayanan ug 
upat ka linilok nga mga kopa nga pormag bulak sa 
almendras, nga may nagsal-angsal-ang nga mga 
biyoos ug mga bulak. Dili matino kon unsang ma- 
tanga sa bulak ang linilok nga mga bulak, ang Heb- 
reohanong pulong nga gigamit mahimong magtu- 
mong sa bisan unsa nga bulak. Ang matag sanga 
adunay tulo ka kopa, nga may nagsal-angsal-ang 
nga mga biyoos ug mga bulak. Ang kahubitan nag- 
pakita nga lagmit ang mga biyoos sa pangunang 
lindog dugtong ra sa mga sanga. Ang mga lampa- 
ra nga gipasiga pinaagig lunsay nga lana sa linubok 
nga olibo gibutang diha sa tumoy sa pangunang 
lindog ug sa tumoy sa matag sanga. Ang mga ga- 
lamiton niini naglakip sa mga kimpit, mga insen- 
saryo, ug mga sudlanan sa lana.--Ex 25:31-38, 
37:18-23, Lev 24:2, Num 4:9. 

Kini nga tangkawan gihimo ubos sa pagdumala 
ni Bezalel sa tribo ni Juda ug ni Oholiab sa tribo ni 
Dan. (Ex 31:1-11, 35:30-35) Sa walay duhaduha, ki- 
ning mga tawhana maoy batid nga mga artesano, 
lagmit nakakat-on sa maong trabaho samtang mga 
ulipon pa didto sa Ehipto. Apan niining higayona si 
Jehova naghatag sa iyang espiritu nganha kanila 
aron nga ang buluhaton malampos sa labing maa- 
yong paagi, nga eksakto gayod sumala sa sumba- 
nan nga gipadayag ug gisulti ngadto kang Moises. 
--Ex 25:9, 40, 39:43, 40:16. 

Gamit niini. Gibutang ni Moises ang tangka- 
wan diha sa tolda nga tagboanan sa atubangan sa 
lamesa, sa habagatang kiliran sa tabernakulo.” Da- 
yag nga nahimutang kini ubay sa habagatang kili- 
ran sa tolda (wala nga kiliran kon pasulod sa ta- 
bernakulo), atbang sa lamesa sa pasundayag nga 
tinapay. Ang kahayag niini modan-ag “sa luna sa 
atubangan sa tangkawan,” sa ingon magbanwag 
sa Balaang Dapit, nga nahimutangan usab sa bula- 
wang halaran sa insenso.--Ex 40:22-26, Num 8: 
2, 3. 

Sa panahon nga natapos ni Moises ang pagtu- 
kod sa tabernakulo niadtong Nisan 1, 1512 W.K.P., 
iyang gituman ang sugo ni Jehova sa pagdagkot sa 
mga lampara. (Ex 40:1, 2, 4, 25) Sa ulahi, gibuhat 
usab kini ni Aaron (Num 8:3), ug human niana siya 
(ug ang hataas nga mga saserdote sa ulahi) nag- 
andam sa tangkawan “gikan sa gabii hangtod sa 
pagkabuntag atubangan ni Jehova sa kanunay.” 
(Lev 24:3, 4) Sa dihang giandam ni Aaron ang mga 
lampara “buntagbuntag” ug sa dihang iyang pasi- 
gahon kini “taliwala sa duha ka gabii,” siya magtan- 
yag usab ug insenso diha sa bulawang halaran. 
—Ex 30:1, 7, 8. 

Ang tangkawan, lakip ang ubang mga galamiton 
sa tabernakulo, gidala sa banay sa mga Kohatnon 
sa tribo ni Levi sa dihang nagpanaw didto sa kami- 
ngawan. Apan, ang mga saserdote kinahanglang 
magtabon una niini, tungod kay, sumala sa gipasi- 
daan ni Jehova, ang mga tawo nga dili saserdote 
“kinahanglang dili mosulod aron motan-aw sa ba- 
laan nga mga butang bisan sa daklit, ug sa ingon 
sila mamatay.” Ang tangkawan uban sa mga gala- 
miton niini tabonan ug usa ka asul nga panapton ug 
dayon ibutang sulod sa usa ka tabon nga panit sa 
poka ug ipahimutang sa yayongan nga gigamit sa 
pagdala niini.--Num 4:4, 9, 10, 15, 19, 20. 

Sa asoy bahin sa pagdala ni Haring David sa arka 
sa pakigsaad ngadto sa Bukid sa Zion, wala hisgoti 
ang tangkawan. Dayag nga nagpabilin kini sa ta- 
bernakulo diha sa nagkalainlaing mga dapit diin gi- 
pahimutang ang tabernakulo. 

Diha sa mga Templo. Si David naghatag 
kang Solomon sa mga plano sa arkitektura alang sa 
templo, nga ang maong mga plano iyang nadawat 
pinaagig pag-inspirar. Kini naglakip sa mga sugo 
bahin sa paggamit sa mga tangkawan nga bulawan 
ug sa mga tangkawan nga plata. (1Cr 28:11, 12, 15, 
19) Dihay napulo ka bulawan nga tangkawan, ug 
kini gipahimutang nga “lima sa tuo ug lima sa 
wala,” o lima sa habagatang kiliran ug lima sa ami- 
hanang kiliran kon mag-atubang sa sidlakan, diha 
sa Balaan nga lawak sa templo. (1Ha 7:48, 49; 2Cr 
4:20) Kining napulo ka tangkawan 'managsama ug 
disenyo.” (2Cr 4:7) Lagmit kini nga mga tangkawan 
mas dagko kay niadtong didto kanhi sa tabernaku- 

lo, nga gibagay sa mas dakong sukod sa templo ug 
sa mga kasangkapan niini, sama sa “inumol nga 
dagatdagat.” (2Cr 3:3, 4: 1Ha 7:23-26) Ang plata 
nga mga tangkawan sa walay duhaduha gigamit 
diha sa mga sawang o sa mga lawak gawas sa Ba- 
laan ug sa Labing Balaan, kay ang mga kasangka- 
pan niining duha ka lawak maoy bulawan. Sama 
nianang sa tabernakulo, ang mga lampara sa bula- 
wan nga mga tangkawan kanunayng pasigahon 
"matag gabii.”--2Cr 13:11. 

Sa dihang gilaglag sa mga Babilonyanhon ang 
templo niadtong 607 W.K.P., ang mga tangkawan 
maoy lakip sa bulawan ug plata nga mga butang 
nga gikuha gikan sa balay ni Jehova.---Jer 52:19. 

Templo nga gitukod pag-usab ni Zorobabel. 
Ang Kasulatan wala maghisgot ug mga tangkawan 
diha sa templo nga gitukod pag-usab ni Zoroba- 
bel. Apan, si Josephus nag-ingon nga si Antiochus 
(Epiphanes) “nagkuha [sa tanang butang] sa tem- 
plo, nga nagdala . . . sa bulawan nga mga tangka- 
wan.” (Jewish Antiquities, XII, 250 [v, 4]) Ang 
Apokripal nga basahon sa Mga Macabeo naghisgot 
sa usa ka “tangkawan” nga gikuha, nga tungod ni- 
ana gikinahanglan ang paghimo ug usa ka bag-ong 
tangkawan.---1 Macabeo 1:21-23, 4:49, 50, JB. 

Templo nga gitukod pag-usab ni Herodes. 
Ang pagkahalangdon sa templo nga gitukod pag- 
usab ni Herodes maghatag ug pasukaranan sa pag- 
tuo nga kining temploha usab aduna gayoy mga 
tangkawan nga ang katahom ug kabililhon niini su- 
sama niadtong diha sa templo ni Solomon. Apan, 
ang Kasulatan wala maghisgot bahin niini. Nag- 
lungtad gayod kini nga tangkawan tungod kay gi- 
hisgotan kini ni Josephus ug ang pinaugdong kinu- 
lit niini nga tangkawan makita diha sa usa ka bahin 
sa sulod sa Arko ni Tito didto sa Roma nga naghu- 
lagway sa iyang kadaogan. Diha niini nga arko gi- 
larawan ang pipila ka butang nga giagaw gikan sa 
Jerusalem sa dihang gilaglag kini sa mga Romano 
niadtong 70 K.P. Si Josephus nag-ingon nga siya 
mismo nakakita niini nga parada sa kadaogan ni 
Emperador Vespasian ug sa iyang anak nga si Tito. 
Si Josephus naghisgot nga niini nga parada adunay 
gidala nga “usa ka tangkawan, nga ginama usab sa 
bulawan, apan lahi ug disenyo kay sa nianang 
atong gigamit sa matag adlaw. Gitaod diha sa 
tungtonganan mao ang pangunang lindog, nga gi- 
kan niana nagtuybo ang gagmayng mga sanga, 
nga pormag tenedor, ug usa ka sinalsal nga lampa- 
ra ang gibutang sa tumoy sa matag sanga; nga ang 
tanan pito.”--The Jewish War, VII, 148, 149 (v, 5). 

Dili matino karong adlawa kon ang tangkawan 
nga gilarawan diha sa Arko ni Tito sama ba gayod 
ug dagway sa orihinal nga tangkawan nga diha sa 
templo sa Jerusalem. Magkalahi ang mga opinyon 

ilabina bahin sa porma sa punoan, nga ginama sa 
duha ka daghag-kanto nga kahonkahon nga ma- 
nagsama ug porma, nga ang gamay nga kahonka- 
hon gipatong sa mas dako. Sumala sa usa ka opin- 
yon, ang paglarawan sa mga Romano niini nga 
tangkawan diha sa arko maoy tukma apan giusab 
ni Herodes ang disenyo sa punoan niini gikan sa 
naandan nga Hudiyohanong disenyo nga pormag 
triyanggulo, o sinug-ang, tungod sa iyang kampan- 
ya sa “pagduso sa kasadpanhong ideya” aron sa 
pagpahimuot sa mga Romano. Ang ubang mga es- 
kolar wala mouyon nga tukma kini nga mga pagla- 
rawan. Ilang gipunting nga ang mga dayandayan 
nga mga agila ug dagkong mga linalang sa dagat 
nga gikulit diha sa punoan sa tangkawan maoy usa 
ka dayag nga paglapas sa ikaduhang sugo. 

Ang pipila mihinapos nga ang orihinal nga tang- 
kawan sa templo adunay tulo ka tiil, nga sa usa ka 
bahin nagpasukad niini nga ideya sa lainlaing mga 
dagway sa mga tangkawan gikan sa nagkalainlaing 
mga bahin sa Uropa ug Tungang Sidlakan nga su- 
kad pa sa ikatulo hangtod sa ikaunom nga siglo nga 
niana gipakita nga ang mga tangkawan sinug-ang 
ug tiilan, nga ang pipila pormag mga tiil sa hayop. 
Ang labing karaan nga larawan sa tangkawan ma- 
kita diha sa mga sensilyo ni Antigonus II, kinsa 
naghari niadtong 40-37 W.K.P. Bisan tuod wala ka- 
ayo mapreserbar, ang usa ka sensilyo daw nagpa- 
kita nga ang punoan o tungtonganan niini may 
mga tiiltiil. Niadtong 1969, nakaplagan ang usa ka 
larawan sa tangkawan sa templo nga gikulit diha sa 
palitada sa usa ka balay nga nakubkoban didto sa 
karaang siyudad sa Jerusalem. Makita sa drowing 
ang pito ka sanga ug usa ka triyanggulo nga puno- 

an, diin ang tanan gidayandayanan ug mga biyoos 
nga giulang sa duha ka magkabuyon nga mga lin- 
ya. Diha sa Lubnganan ni Jason, nga nakaplagan 
didto sa Jerusalem niadtong 1956 ug nga gituohan 
nga sukad pa sa pagsugod sa unang siglo W.K.P., 
ang mga arkeologo nakakaplag ug mga disenyo sa 
usa ka pitog-sanga nga tangkawan nga gikulit diha 
sa palitada. Ang ubos nga mga bahin daw gipasibo 
diha sa usa ka kahonkahon o patonganan. 

Busa, pinasukad niini nga arkeolohikanhong mga 
kaplag, ang pipila mitutol bahin sa larawan sa pu- 
noan sa tangkawan diha sa Arko ni Tito ug nanga- 
tarongan lakip sa ubang mga posibilidad nga ang 
mga linilok maoy ideya lamang sa usa ka Roma- 
nong dibuhista nga naimpluwensiyahan sa Hudiyo- 
hanong mga disenyo nga iyang nahibaloan gikan 
sa ubang mga tinubdan. 

Mahulagwayong Paggamit. Nakita ni mana- 
lagnang Zacarias diha sa panan-awon ang usa ka 
talagsaong bulawan nga tangkawan. Sama sa tang- 
kawan nga giandam alang sa tabernakulo, kini 
adunay pito ka lampara, apan kini nga mga lampa- 
ra adunay pito ka tubo, nga gisabot sa mga esko- 
lar nga ang matag lampara adunay tagsatagsa ka 
tubo. Dugang pa, sa ibabaw sa tangkawan adunay 
usa ka panaksan. Dayag nga adunay permanen- 
teng suplay sa lana ang mga lampara pinaagi sa 
mga tubo nga padulong niini. Ang lana dayag nga 
naggikan sa duha ka kahoyng mga olibo nga naki- 
ta sa manalagna tupad sa tangkawan.---Zac 4:2, 
3, 12. 

Si Jehova nga Diyos, pinaagi sa hinimayang 
si Jesu-Kristo, naghatag kang apostol Juan ug 
usa ka panan-awon diin iyang nakita ang “pito 


Sa mga paghulagway sa mga Hudiyo sa tangkawan 

sa templo (diha sa usa ka haligi [sa tuo]; diha sa salog 
sa usa ka sinagoga [sa ibabaw]) ang disenyo sa punoan 
niini lahi ra kaayo nianang makita diha sa Arko ni Tito 

ka tangkawan nga bulawan, ug taliwala sa mga 
tangkawan dihay usa nga sama sa anak sa tawo.” 
Kini siya, kansang paghubit nagpaila kaniya nga 
mao si Jesu-Kristo, nagpatin-aw ngadto kang Juan 
nga ang mga tangkawan nagkahulogan sa pito ka 
kongregasyon. (Pin 1:1, 12, 13, 20) Kini nga mga 
tangkawan sa panan-awon tingali susama sa tang- 
kawan nga naglamdag sa tabernakulo aron maati- 
man sa mga saserdote ang ilang mga buluhaton 
didto. Ang paggamit niini sa paghawas sa mga 
kongregasyon maoy kaharmonya sa mga pulong ni 
Jesus ngadto sa dedikadong mga alagad sa Di- 
yos: “Kamo ang kahayag sa kalibotan.” (Mat 5:14) 
Ingong ang Usa nga “nagalakaw taliwala sa pito ka 
tangkawan nga bulawan,” siya nagdumala sa ilang 
tanang kalihokan ingong mga tigdala sa kahayag. 
—Pin 2:1. 

Sa dihang nagtambag sa kongregasyon sa Efeso, 
si Kristo nagpasidaan nga iyang kuhaon ang tang- 
kawan gikan sa nahimutangan niini, gawas kon sila 
maghinulsol. Sa walay duhaduha, kini magkahulo- 
gan nga sila dili na gamiton sa pagpadan-ag sa ka- 
hayag sa kamatuoran nianang dapita, kondili ang 
ilang kahayag mapalong.--Pin 2:1-5, itandi ang 
Mat 6:22, 23. 

Ang kataposang paghisgot bahin sa mga tangka- 
wan diha sa Bibliya adunay pipila ka kaamgiran sa 
panan-awon ni Zacarias. Ang “duha ka saksi” kinsa 
nanagna nga nagsul-ob ug sakong panapton gihis- 
gotan nga gisimbolohan “sa duha ka kahoyng olibo 
ug sa duha ka tangkawan."”--Pin 11:3, 4. 


TANGKOB [Heb., “ash, sas (tangkob sa besti); 
Gr., ses]. Usa ka insekto nga upat ug pako nga ka- 
amgid sa alibangbang apan lahi niini kay ang ante- 
na sa tangkob kasagaran balhiboon ug ang tumoy 
niini dili linginon. Kon dili maglupad, ang mga pako 
sa tangkob dili motindog sama sa mga pako sa ali- 
bangbang. Hinunoa, kini tiklopon ibabaw sa likod 
sa insekto o kaha ipabitay diha sa ilang kilid. Du- 
gang pa, ang mga tangkob kasagarang mogula sa 
gabii. Ang insekto nga gihisgotan diha sa Kasula- 
tan dayag nga mao ang tangkob sa besti (Tineola 
bisselliella), ilabina sa dihang ulod pa kini ug kusog 
mangutkot. (Job 13:28, Sal 39:11, Isa 50:9, 51:8, 
Os 5:12, Mat 6:19, 20, Luc 12:33, itandi ang San 
5:2.) Ang pagkasayon dugmokon sa usa ka tangkob 
maoy usa ka paglarawan nga gigamit ni Elipaz 
maylabot sa kahuyang sa may-kamatayong tawo. 
--Job 4:17, 19, 20. 

Ang baye nga mga tangkob sa besti mangitlog 
diha sa mga panapton nga delana o sa seda o sa 
mga panapton nga ginama sa mga balhibo sa ha- 
yop, ug ikatag kini aron ang mogula nga mga han- 
tatawo dakog lugar nga kasuroysuroyan ug daghag 
makaon. Ayha pa mokaon ang mga hantatawo kon 

sila makatago na sa ilang mga “balay” o bayanan 
nga gihimo ginamit ang makuhang mga lanotla- 
not. Dinhi niini nga “balay” sila magpuyo samtang 
mokaon.---Job 27:18. 


TANGKOL. Usa ka galamiton diin ipahuot ang 
liog ug ang mga bukton: gigamit sa pagsilot sa mga 
nakasala pinaagi sa pagpakaulaw kanila sa publiko. 
Sa Jeremias 29:26, ang “tangkol” gihubad gikan sa 
Hebreohanong pulong nga tsi-noq.. 

Gikan sa pagkadestiyero sa Babilonya, ang mini 
nga manalagnang si Semaias misulat ngadto sa 
mga saserdote sa Jerusalem, nga nag-awhag nga si 
Jeremias badlongon ug ibutang sa tangkol. 


TANHUMET [gikan sa lintunganayng pulong 
nga nagkahulogang “paghupay”]. Ang Netopaha- 
nong amahan ni Seraias, usa ka pangulo sa kasun- 
dalohan sa mga Hudiyo nga gibilin sa Jerusalem 
human sa pagdestiyero ngadto sa Babilonya.---2Ha 
25:23: Jer 40:8. 


TANLAG. Kini nga pulong gihubad gikan sa 
Gregong pulong nga sy-:nei'dessis, nga naggikan sa 
syn (uban) ug eidesis (kahibalo) ug busa nagkahu- 
logang kauban nga kahibalo, o kahibalo sa kaugali- 
ngon. Ang tanlag mao ang katakos sa pagtan-aw sa 
kaugalingon ug sa paghukom sa kaugalingon, sa 
pagpamatuod sa kaugalingon. Gipahayag ni apostol 
Pablo ang paglihok sa iyang tanlag niining paagiha: 
“Ang akong tanlag nagpamatuod uban kanako sa 
balaang espiritu. ”---Rom 9:1. 

Ang tanlag maoy kinaiyanhon diha sa tawo, nga 
gisangkap sa Diyos kaniya. Kini maoy pagkaamgo o 
pagbati sa husto o sayop nga magpalingkawas o 
magasumbong kaniya. Busa, ang tanlag mohukom. 
Kini usab mabansay pinaagi sa mga hunahuna ug 
mga buhat, sa mga gituohan ug mga lagda nga 
gitisok diha sa kaisipan sa usa ka tawo pinaagi 
sa pagtuon ug sa kasinatian. Pinasukad niining 
mga butanga, kini makahimo sa pagtandi sa mga 
butang nga gibuhat o gipamalandong. Unya kini 
magpasidaan kon ang mga lagda ug ang buhaton 
magkasumpaki, gawas kon ang tanlag “nakubalan,” 
nga dili na mobati tungod sa padayong paglapas sa 
mga pasidaan niini. Ang tanlag makatabang kana- 
to nga mahuptan ang maayong moralidad, sa pag- 
kaagi nga kini mohatag ug kalipay ug mopahi- 
nabog kasakit tungod sa maayo ug daotan nga 
panggawi sa usa ka tawo. 

Sukad pa sa sinugdan, ang tawo adunay tanlag. 
Gipadayag kini ni Adan ug Eva human gilayon nga 
sila milapas sa balaod sa Diyos ug mitago. (Gen 
3:8) Sa Roma 2:14, 15 atong mabasa: “Kay dihang 
ang katawhan sa kanasoran nga walay balaod na- 
gabuhat nga kinaiyanhon sa mga butang sa bala- 
od, kining mga tawhana, bisan tuod walay balaod, 

maoy balaod sa ilang kaugalingon. Sila mismo mao 
ang nagpasundayag sa mga butang labot sa bala- 
od nga nahisulat diha sa ilang mga kasingkasing, 
samtang ang ilang tanlag nagpamatuod duyog ka- 
nila ug, tali sa ilang kaugalingong mga panghuna- 
huna, sila ginasumbong o ginapalingkawas.” Busa 
makita nato nga bisan ang mga dili-Kristohanon 
adunay tanlag. Kini tungod kay ang tanang kataw- 
han naggikan kang Adan ug Eva, kinsa kinaiyan- 
hong gisangkapan ug tanlag. Daghang balaod sa 
mga nasod ang nahiuyon sa Kristohanong tanlag, 
bisan tuod nga ang maong mga nasod ug mga 
magbabalaod wala maimpluwensiyahi sa Kristiya- 
nidad. Ang mga balaod maoy sumala sa mga pag- 
giya sa ilang kaugalingong mga tanlag. Ang ta- 
nang tawo adunay tanlag, ug kini ang gitinguhang 
palihokon sa mga Kristohanon pinaagi sa ilang da- 
lan sa kinabuhi ug pagsangyaw.---2Co 4:2. 

Ang tanlag kinahanglang malamdagan, kay kon- 
dili, kini makapahisalaag. Kini maoy dili-kasaligan 
nga giya kon kini wala mabansay sa matarong nga 
mga sukdanan, sumala sa kamatuoran. Ang pagka- 
ugmad niini mahimong sa sayop nga paagi maim- 
pluwensiyahan sa lokal nga palibot, mga kostumbre, 
pagsimba, ug mga batasan. Kini lagmit mohukom 
sa mga butang ingong husto o sayop pinasukad ni- 
ining dili-hustong mga sukdanan o mga prinsipyo. 
Ang pananglitan niini gipakita diha sa Juan 16:2, 
diin gitagna ni Jesus nga ang mga tawo mopatay 
gani sa mga alagad sa Diyos, nga naghunahuna nga 
sila nag-alagad Kaniya. Si Saulo (sa ulahi nahimong 
si apostol Pablo) sa pagkatinuod migula nga may 
mabunoong tinguha batok sa mga tinun-an ni Kris- 
to, kay nagtuo nga siya masibotong nag-alagad sa 
Diyos. (Buh 9:1, Gal 1:13-16) Ang mga Hudiyo gra- 
beng nahisalaag ngadto sa pagpakig-away batok sa 
Diyos tungod kay sila wala magpabili sa Pulong 
sa Diyos. (Rom 10:2, 3; Os 4:1-3, Buh 5:39, 40) Ang 
tanlag lamang nga hustong nabansay pinaagi sa Pu- 
long sa Diyos ang hustong makatimbangtimbang 
ug bug-os makatul-id sa mga butang labot sa kina- 
buhi. (2Ti 3:16, Heb 4:12) Ang usa ka Kristohanon 
kinahanglang adunay piho, matarong nga sukdanan 
--ang sukdanan sa Diyos. 

Maayong Tanlag. Ang usa ka tawo kinahang- 
lang moduol kang Jehova uban ang mahinlong tan- 
lag. (Heb 10:22) Ang usa ka Kristohanon kinahang- 
lang padayong maningkamot nga makabaton ug 
usa ka maminatud-ong tanlag diha sa tanang bu- 
tang. (Heb 13:18) Sa dihang si Pablo miingon: “Pa- 
dayon kong gipaningkamotan ang paghunahuna 
nga dili makasala batok sa Diyos ug sa mga tawo” 
(Buh 24:16), siya nagpasabot nga siya nagpadayon 
sa paggiya ug pagtul-id sa iyang dalan sa kinabuhi 
sumala sa Pulong sa Diyos ug sa mga pagtulon-an 
ni Kristo, kay siya nahibalo nga sa kataposan ang 

Diyos, dili ang iyang tanlag, mao ang iyang ka- 
taposang maghuhukom. (1Co 4:4) Ang pagsunod 
sa nabansay-sa-Bibliya nga tanlag mahimong mo- 
sangpot sa paglutos, apan si Pedro mahupayong 
nagtambag: “Kay kon ang usa, tungod sa tanlag 
maylabot sa Diyos, moagwanta ilalom sa makapa- 
guol nga mga butang ug mag-antos nga dili-maka- 
taronganon, butang kini nga kahimut-anan.” (1Pe 
2:19) Ang usa ka Kristohanon kinahanglang “mag- 
hupot ug maayong tanlag' atubangan sa pagsupak. 
--1Pe 3:16. 

Ang Balaod uban sa mga halad niini nga hayop 
dili makapahingpit sa usa ka tawo labot sa iyang 
tanlag nga tungod niana siya mag-isip sa iyang ka- 
ugalingon nga nahigawas na sa pagkasad-an, hinu- 
noa, pinaagi sa pagpadapat sa halad lukat ni Kristo 
alang kanilang adunay pagtuo, ang tanlag sa usa ka 
tawo mahimong mahinloan. (Heb 9:9, 14) Gipakita 
ni Pedro nga kadtong makadawat sa kaluwasan 
kinahanglang magbaton niining maayo, mahinlo, 
matarong nga tanlag.--- 1Pe 3:21. 

Pagtagad sa mga Tanlag sa Uban. Aron ma- 
kahimog hustong mga pagtimbangtimbang, ang 
tanlag kinahanglang bug-os ug tukma nga naban- 
say sa Pulong sa Diyos, kay ang wala mabansay 
nga tanlag lagmit maoy huyang. Buot ingnon, kini 
lagmit dali ra ug sa pagkadili-maalamon madaog, o 
ang tawo mahimong masilo sa mga lihok o mga pu- 
long sa uban, bisan sa mga higayon nga walay na- 
himong sayop. Si Pablo naghatag ug pananglitan 
niini maylabot sa pagkaon, pag-inom, ug sa paghu- 
kom sa pipila ka adlaw ingong labaw kay sa ubang 
mga adlaw. (Rom 14:1-23, 1Co 8:1-13) Ang Kristo- 
hanon nga may kahibalo ug kansang tanlag naban- 
say gisugo sa paghatag ug konsiderasyon ug pag- 
pasaylo sa usa ka tawo nga may huyang nga tanlag, 
nga dili magagamit sa tanan niyang kagawasan 
o moinsistir sa tanan niyang personal nga “mga 
katungod” o kanunayng mobuhat sa kon unsay 
makapahimuot kaniya. (Rom 15:1) Ang usa nga 
makasamad sa tanlag sa isigka-Kristohanon “naka- 
sala batok kang Kristo.” (1Co 8:12) Sa laing bahin, 
si Pablo nagpasabot nga bisan tuod siya dili mobu- 
hat sa mga butang nga makasilo sa huyang nga ig- 
soon, nga tungod niini kini nga igsoon makahu- 
kom kang Pablo, ang usa nga huyang kinahanglang 
magtagad usab sa iyang igsoon, nga maningkamot 
nga mahimong hamtong pinaagi sa pagkuhag du- 
gang kahibalo ug pagbansay aron nga ang iyang 
tanlag dili daling masilo, nga tungod niana mahi- 
mong daotan ang iyang pag-isip sa uban.--- 1Co 10: 
29, 30; Rom 14:10. 

Daotang Tanlag. Ang tanlag mahimong ma- 
abusohan pag-ayo mao nga kini mahimong dili na 
hinlo ug sensitibo. Kon kini mahitabo, dili na kini 
makapasidaan o makahatag ug kasaligang giya. 

(Tit 1:15) Tungod niini ang panggawi sa tawo ma- 
gamhan na sa kahadlok nga siya mahibaloan ug 
masilotan imbes magamhan sa maayong tanlag. 
(Rom 13:5) Ang paghisgot ni Pablo sa tanlag nga 
namarkahan nga daw pinaagi sa binagang puthaw 
nagpaila nga kini sama sa unod nga gisunog nga 
natabonan na sa mga ulat ug patay na ang mga 
ugat, busa, dili na mobati. (1Ti 4:2) Ang mga tawo 
nga may ingon niana nga tanlag dili makaila sa 
husto o sayop. Wala nila pabilhi ang kagawasan nga 
gihatag kanila sa Diyos ug, pinaagi sa pagrebelde, 
sila mahimong mga ulipon sa daotang tanlag. Dali 
ra nga mahugawan ang tanlag sa usa. Ang tumong 
sa usa ka Kristohanon angayng mahiuyon sa gipa- 
kita sa Buhat 23:1: “Mga igsoon, ako naggawi atu- 
bangan sa Diyos uban ang hinlo gayod nga tanlag 
hangtod niining adlawa.” 


TANYAG NGA TINAPAY. 
SUNDAYAG NGA TINAPAY. 


TAPAHAN. Usa ka pagbahanan nga gidisenyo 
sa pagdangdang sa nagkalainlaing mga materya- 
les. Ang mga tapahan sa karaang kapanahonan gi- 
gamit sa pagpagba ug mga tisa, pagdangdang sa 
mga gamit nga kulonon, ug sa pagluto sa apog. 
Lahi sa modernong kahulogan sa Cebuanong ter- 
mino nga “tapahan,” ang Hebreohanong pulong 
nga kiv:shan' wala maglakip sa mga tinukod nga gi- 
tawag ug mga hurnohan.--Tan-awa ang HURNO- 
HAN. 

Tungod sa pag-uswag nga nahimo maylabot sa 
pagsalsal ug mga himan nga tumbaga ug puthaw 
sa mga panahon sa wala pa ang Lunop (Gen 4:22), 
ang mga tapahan lagmit nga naugmad sa sayong 
bahin sa kasaysayan sa tawo. Bisan tuod wala di- 
rektang hisgoti, adunay pamatuod nga gigamit kini 
sa adlaw ni Nimrod. Sa dihang hapit nang tukoron 
ang siyudad sa Babel ug ang torre niini didto sa 
yuta sa Sinar, ang mga tawo human sa Lunop mi- 
ingon: “Dali! Maghimo kita ug mga tisa ug pagba- 
hon kini pinaagi sa kalayo.” (Gen 11:3) Ang mga 
kagun-oban sa karaang Babilonya nagpadayag nga 
gigamit sukad pa sa karaang kapanahonan ang 
mga tisa nga gipagba sa tapahan. Ang maong du- 
rableng mga tisa gigamit diha sa mas hinungda- 
nong mga tinukod para sa mga bungbong nga hi- 
naklapan ug sa mga dapit nga binakbakan. Ang 
pipila ka balay nga nakubkoban didto sa Ur (kanhi 
pinuy-anan ni Abraham) nagtukod sa unang anda- 
na ginamit ang mga tisa nga pinagba sa kalayo, 
samtang ang ikaduhang andana lagmit nga gina- 
mit ang mga tisa nga binulad sa adlaw. Ang mga 
tisa nga binulad sa adlaw, bisan tuod dili ingon ka 
durable sa mga tisa nga pinagba sa tapahan, maoy 
barato, daling himoon, ug angayan sa init nga mga 
klima.---Tan-awa ang TISA. 


Tan-awa ang PA- 

Ang Ehiptohanong mga tapahan para sa mga 
gamit nga kulonon maoy samag panghaw nga nag- 
anam ka gamay paingon sa tumoy, nga may ali 
nga daghan ug buho nga gibutang tali sa dapog sa 
ubos ug sa lawak nga dangdanganan sa ibabaw. 
Ang mga gamit nga kulonon ibutang diha niini nga 
lawak una pa duslitan ang sugnod. Ang pagtaga- 
nag hustong gikusgon sa kalayo sa tapahan maoy 
usa ka sekreto sa trabaho sa Ehiptohanong mga 
magkukulon, ug ang kabatid gikinahanglan aron 
mabatonan ang gitinguhang kalidad sa mga pro- 
dukto. Ang buga sa hangin gikan sa dapog paingon 
sa ibabaw sa panghaw magdala sa kalayo agi sa 
mga buho sa ali ug magpahinabo sa kainit nga mo- 
lukop palibot sa mga gamit nga kulonon una pa kini 
mohungaw ngadto sa ibabaw. 

Agig pagpangandam sa Iyang ikaunom nga 
hampak batok sa Ehipto ug sa hambogiro nga 
Paraon niini, si Jehova nagsugo kang Moises ug 
Aaron: “Maghakop kamo sa inyong duha ka kamot 
ug anuos gikan sa tapahan, ug isaliyab kini ni Moi- 
ses paingon sa langit sa panan-aw ni Paraon.” Sa 
pagsugot niini nga sugo, “sila mikuhag anuos sa ta- 
pahan ug mibarog atubangan ni Paraon, ug gisali- 
yab kini ni Moises paingon sa mga langit, ug nahi- 
mo kining mga hubag nga mamuto, nga nanubo 
diha sa tawo ug sa hayop. "---Ex 9:8-10. 

Ang mga tapahan, o mga hudno sa Palestina, 
nga nadiskobrehan didto sa Megido nga misukod 
ug mga 2.5 por 3 m (8 por 10 p), maoy pormag le- 
trang U. Niining matanga sa tapahan o hudno, ang 
dapog nahimutang diha sa kurba sa gambalay. Da- 
yag nga ang buga sa hangin nga mosulod agi sa 
ubos sa pultahan sa dapog magpugos sa kalayo sa 
paglusot ngadto sa duha ka dangdanganang lawak 
ug mogawas agi sa duha ka panghaw nga nahimu- 
tang sa luyo sa tapahan. 

Mga Tapahan sa Apog. Ang mga tapahan sa 
apog gigamit sa karaang Palestina tungod sa ka- 
daghan sa anapog didto. Dili pa dugay nianang 
dapita kini nga matang sa mga tapahan gitukod 
diha sa mga bakilid sa bungtod, diin ang bungtod 
nahimong bahin sa likod nga bungbong sa tapahan. 
Ang mga tapahan gitukod ginamit ang dili-sinap- 
sapan nga mga bato nga gilumbay nga walay arga- 
masa, ug ang mga kal-ang tali sa mga bato gibuli- 
tan ug yutang-kulonon apan may usa ka dakong 
bukas nga panghaw sa ibabaw. Human ikahan-ay 
sa sulod ang dinugmok nga anapog, ang init nga 
kalayo gikan sa mga kahoykahoy halingon diha sa 
dapog sa ilalom sa tapahan. Ang kusog nga buga sa 
hangin nga mosulod agi sa usa ka tunel sa ila- 
lom sa tapahan magdala sa kalayo ngadto sa ana- 
pog, nga magpainit niini hangtod nga mahimo 
kining apog. Kini nga proseso sagad dangtag ubay- 
ubayng mga adlaw.---Tan-awa ang APOG. 

Ang unang direktang paghisgot sa Bibliya sa usa 
ka tapahan makita sa Genesis 19:28. Dinhi niini ang 
itom nga mabagang aso sa usa ka tapahan gigamit 
sa paghubit sa talan-awon nga nakita ni Abraham 
sa dihang siya milantaw sa nagdilaab nga mga 
siyudad sa Sodoma ug Gomora ug sa tibuok Distri- 
to ug miingon nga “mabagang aso ang nagautbo 
gikan sa yuta sama sa mabagang aso sa usa ka ta- 
pahan!” 

Sa dihang ang mga Israelinhon nagtigom didto 
sa tiilan sa Bukid sa Sinai aron sa “pagsugat sa ma- 
tuod nga Diyos,” ang kahibulongang talan-awon 
nga ilang nakita naglakip sa pag-aso sa tibuok Bu- 
kid sa Sinai, “tungod kay si Jehova nanaog man sa 
ibabaw niini sa kalayo; ug ang aso niini nagpada- 
yon sa pag-utbo sama sa aso sa usa ka tapahan, ug 
ang tibuok bukid nauyog sa hilabihan.”--Ex 19: 
17, 18. 

Gipalutaw sa hubad sa 2 Samuel 12:31 diha sa 
King James Version nga si David 'nagpaagi sa Am- 
monhanong mga binihag diha sa pagbahanan ug 
tisa, apan ang diwa sa Hebreohanong teksto, tu- 
ngod sa pagtul-id sa sayop nga letra, mopatim-aw 
nga siya nagpatrabaho kanila sa pagpamuhat ug 
tisa. —NW; AT: RS. 


TAPANES, usab TAPANHES, TEHAPNES. 
Usa ka siyudad sa Ehipto nga kanunayng gihis- 
gotan lakip sa ubang mga siyudad sa amihanan 
(Ubos) nga Ehipto, sama sa Nop (Mempis), On (He- 
liopolis), ug Pibeset (Bubastis). 

Sa panahon sa kataposang mga tuig sa ginghari- 
an sa Juda, ang manalagna nga si Jeremias kanu- 
nayng nagpasidaan sa iyang katawhan batok sa 
politikanhong pagpakig-alyansa sa Ehipto o sa pag- 
salig sa Ehipto alang sa tabang batok sa nagka- 
dakong gahom sa Babilonya. Ang Nop (Mempis), 
ang kaulohan sa Ehipto, ug ang Tapanhes gihisgo- 
tan nga “nagkaon [sa Juda ug Jerusalem] diha sa 
alimpulo” ingong sangpotanan sa pag-apostasya sa 
mga Hudiyo. Ang bisan unsang pagpaluyo gikan sa 
Ehipto walay duhaduhang gibayran ug dako sa ha- 
rianong mga pangulo sa Juda, apan ilang ikaulaw 
ang Ehipto, sama nga ilang gikaulaw ang Asirya. 
--Jer 2:1, 2, 14-19, 36. 

Mga Nahibilin Mikalagiw Didto. Human 
sakopa sa Babilonya ang Juda niadtong 607 W.K.P. 
ug ang misunod nga pagpatay kang Gedalias, ang 
nahibilin nga mga Hudiyo miadto sa Ehipto, nga 
nagdala sa manalagnang si Jeremias uban kanila. 
Ang unang dapit nga gihisgotan diin sila miabot 
(o mipuyo) sa Ehipto mao ang Tapanhes. (Jer 43: 
5-7) Dayag nga ang Tapanhes nahimutang diha sa 
sidlakang rehiyon sa Delta, nga mao, ang AS nga 
bahin sa Ubos nga Ehipto. Ang pipila ka lalin na- 
muyo didto sa Tapanhes. (Jer 44:1, 7, 8) Sa pag- 


TAPUA 


abot sa Tapanhes, gidula ni Jeremias ang usa ka 
matagnaong esena nga gisugo ni Jehova, nga nag- 
butang ug mga bato diha sa argamasa “sa terasa 
nga tisa nga atua sa ganghaan sa balay ni Paraon 
sa Tapanhes” sa atubangan sa ubang mga Hudiyo. 
Unya iyang gipahayag nga si Nabucodonosor moa- 
bot ug magbutang sa iyang trono ug magbuklad sa 
iyang halangdong tolda ibabaw mismo niadto nga 
mga bato.---Jer 43:8-13, itandi ang 46:13, 14. 

Sa halayong Babilonya (sa ika-27 nga tuig sa 
unang pagkadestiyero, nga mao, 591 W.K.P.), ang 
manalagna nga si Ezequiel mitagna usab nga si Na- 
bucodonosor magsakop sa Ehipto ug didto “sa Te- 
hapnes ang adlaw mongitngit,” kay didto balion ni 
Jehova ang mga yugo ug ang garbo sa kusog sa 
Ehipto. Kining mga pulonga ug ang paghisgot ni 
Ezequiel sa “mga lungsod nga sakop” sa Tapanhes 
nagpakita nga ang siyudad maoy hinungdanon ug 
usab dako.---Eze 29:19, 30:1, 2, 10-18. 

Gituohang Gigikanan sa Ngalan. Gisabot sa 
pipila ka maghuhubad nga ang ngalang Tapanhes 
nagkahulogan (sa Ehiptohanon) nga “Kuta ni Pen- 
hase.” Si Penhase maoy usa ka heneral gikan sa ha- 
bagatang siyudad sa Thebes kinsa nagbuntog sa 
mga rebelde sa rehiyon sa Delta sa Ehipto, lagmit 
sa ulahing bahin sa ikaduhang milenyo W.K.P. 

Ang Gregong Septuagint naghubad sa Tapanhes 
ingong Taph nas, ug gituohan sa kadaghanan nga 
kining ngalana mohaom sa usa ka iladong kinutaan 
nga siyudad sa sidlakang utlanan sa Ehipto nga gi- 
tawag ug Daphnae sa mga magsusulat nga Grego 
sa klasikal nga yugto. Tungod niini ang pipila ka 
geograpo nagtuo nga ang Tapanhes mao ang Tell 
Defneh, duolan sa 50 km (30 mi) sa HHK sa Port 
Said ug mga 45 km (28 mi) sa KHK sa Pelusium, 
ang gituohang nahimutangan sa Sin. 


TAPAT. Usa ka anak nga babaye ni Haring So- 
lomon ug asawa sa usa sa iyang 12 ka luyoluyo. 
- 1Ha 4:7, 11. 


TAPENES. Asawa ni Paraon sa Ehipto nga ka- 
talirongan ni David ug Solomon. Ang igsoong ba- 
baye ni Tapenes giminyo kang Hadad nga usa ka 
magsusukol o kaaway ni Solomon. Gimatuto ni Ta- 
penes si Genubat nga anak niini nga kaminyoon 
uban sa iyang kaugalingong mga anak diha sa ba- 
lay ni Paraon.---1Ha 11:19, 20. 


TAPIS. 


TAPOK SA ABO, GANGHAAN SA MGA. 
Tan-awa ang GANGHAAN. 


TAPUA [(Kahoyng) Mansanag]. 
1. Usa sa upat ka anak nga lalaki ni Hebron ug 


kaliwat ni Caleb. (1Cr 2:42, 43) Gituohan sa pipila 
nga ang iyang ngalan nalangkit sa Bet-tapua, usa 


Tan-awa ang IPRON, TAPIS. 


TARALA 


ka lungsod nga duol sa Hebron.--Tan-awa ang 
BET-TAPUA. 

2. Usa ka lungsod sa rehiyon sa Sepela nga gipa- 
hat ngadto sa tribo ni Juda. (Jos 15:20, 33, 34) Busa 
lahi kini sa Bet-tapua nga nahimutang sa Hebron. 
Gituohan nga ang nahimutangan niini lagmit mao 
ang Horvat Bet Natif nga anaa sa biniyaang bala- 
ngay sa Beit Nattif, mga 20 km (12 mi) sa K sa Bet- 
lehem. 

3. Usa ka lungsod diha sa utlanan tali sa Epra- 
im ug Manases. (Jos 16:8) Ang palibot nga dapit, 
“ang yuta sa Tapua,” gipahat ngadto kang Manases, 
apan ang siyudad gipahat ngadto kang Epraim. 
(Jos 17:8) Ang En-Tapua (Jos 17:7) mopatim-aw 
nga nagtumong sa usa ka kasikbit nga tubod (Heb., 
“A'yin, o En, nga nagkahulogang “tuboran [tubod],” 
kon gamiton ingong usa ka prefix) ug lagmit maoy 
usa ka mas kompleto nga ngalan nga gigamit alang 
sa siyudad sa Tapua. 

“Ang hari sa Tapua” gihisgotan nga lakip sa mga 
magmamando nga gibuntog ni Josue sa pagsakop 
sa Canaan (Jos 12:17), ug ang “Tapua” dinhi lagmit 
nga nagtumong sa siyudad sa Epraim. Ang Tapua 
sa Epraim gituohan nga mao ang Tell Sheikh Abu 
Zarad (Tel 'Abu Zarad), mga 13 km (8 mi) sa HHK 
sa Sekem ug nahimutang ubos lamang sa lungsod 
sa Yasuf. 


TARALA. Usa ka siyudad sa Benjamin nga 
ang nahimutangan niini wala mahibaloi karong ad- 
lawa. Apan, kini gitala lakip sa ubang mga siyudad 
nga nahimutang sa bukirong rehiyon sa A sa Jeru- 
salem.---Jos 18:25-28. 


TAREA. Usa ka kaliwat ni Haring Saul pinaagi 
kang Jonatan, gitawag usab ug Tahrea.---1Cr 8:33- 
35: 9:39-41. 


TARSIS [gikan sa lintunganayng pulong nga 
nagkahulogang “gun-ob"]. 

1. Usa sa upat ka anak nga lalaki ni Javan nga 
natawo human sa Lunop. (Gen 10:4; 1Cr 1:7) Lakip 
siya sa 70 ka pangulo sa banay nga gigikanan sa 
mga nasod nga “mikaylap sa yuta.” (Gen 10:32) 
Sama sa kahimtang sa ubang mga anak nga lalaki 
ni Javan, ang ngalang Tarsis mapadapat sa usa ka 
katawhan ug sa usa ka rehiyon. 

2. Usa ka kaliwat ni Benjamin ug anak nga lala- 
ki ni Bilhan.---1Cr 7:6, 10. 

3. Usa sa pito ka magtatambag nga prinsipe ni 
Haring Ahasuero nga naghusay sa kaso sa rebelyo- 
song si Rayna Vasti.---Est 1:12-15. 

4. Usa ka rehiyon nga gipuy-an sa sinugdan sa 
mga anak ni Tarsis, usa ka anak nga lalaki ni Javan 
ug apo ni Japet. Adunay pipila ka timailhan sa da- 
pit nga gilalinan sa mga kaliwat ni Tarsis sulod sa 
daghang siglo human sa Lunop. 

Ang manalagna nga si Jonas (mga 844 W.K.P.), 
nga gisugo ni Jehova sa pag-adto sa Nineve sa 
Asirya, misulay sa pag-ikyas gikan sa iyang asayn- 
ment pinaagi sa pag-adto sa dunggoanan sa Jope 
(Tel Aviv-Yafo) sa Mediteranyo ug mibayad ug ple- 
te sa usa ka “barko nga mopaingon sa Tarsis.” (Jon 
1:1-3, 4:2) Busa, ang Tarsis tataw nga diha o duol 
sa Mediteranyo sa atbang nga direksiyon gikan sa 
Nineve, ug dayag nga mas dali kining biyaheon sa 
dagat kay sa yuta. Ang “kinapusoran sa kadagatan” 
gihisgotan maylabot sa “mga barko sa Tarsis,” diha 
sa Ezequiel 27:25, 26.---Itandi ang Sal 48:7; Jon 2:3. 

Usa ka inskripsiyon sa Asiryanhon nga si Empe- 
rador Esar-hadon (sa ikapitong siglo W.K.P.) nang- 
hambog sa iyang mga kadaogan batok sa Tiro ug 
Ehipto, ug kini nangangkon nga ang tanang hari 
sa kapuloan gikan sa Cipro “hangtod sa Tarsisi” 
nagbayad kaniyag tributo. (Ancient Near Eastern 
Texts, giedit ni J. Pritchard, 1974, p. 290) Sanglit 
ang Cipro anaa sa sidlakang Mediteranyo, kini nga 
paghisgot nagpaila usab sa usa ka dapit sa kasad- 
pang Mediteranyo. Ang pipila ka eskolar nagtuo 
nga ang Tarsis mao ang Sardinia, usa ka pulo sa ka- 
sadpang Mediteranyo. 

Lagmit Mao ang Espanya. Ang kadagha- 
nang eskolar nagtuo nga ang Tarsis mao ang Es- 
panya, sumala sa karaang mga reperensiya nga 
nagpunting sa usa ka dapit o rehiyon sa Espanya 
nga gitawag ug Tartessus sa Grego ug Romanong 
mga magsusulat. Bisan tuod nga ang Gregong geo- 
grapo nga si Strabo (sa unang siglo W.K.P.) nagbu- 
tang sa usa ka siyudad nga gitawag ug Tartessus 
diha sa rehiyon duol sa Suba sa Guadalquivir sa 
Andalusia (Geography, 3, u, 11), ang ngalan nga 
Tartessis mopatim-aw nga gipadapat sa katibuk-an 
ngadto sa habagatang bahin sa Peninsula sa Iberia. 

Daghang reperensiya nga mga basahon ang 
naghatag ug dakong pagtagad sa pagkolonisar nga 
gihimo sa Fenicia sa kabaybayonan sa Espanya ug 
naghisgot sa Tartessus ingong kolonya sa Fenicia, 
apan mopatim-aw nga ang maong teoriya walay 
malig-ong basehanan. Busa, ang Encyclopædia Bri- 
tannica (1959, Tomo 21, p. 114) nag-ingon: “Ang 
mga Fenicianhon ni ang mga taga-Cartago wala 
magbilin ug bisan unsang permanenteng ilhanan 
nianang dapita, samtang ang mga Grego dulot nga 
nakaimpluwensiya niini. Ang mga barko gikan sa 
Tiro ug Sidon lagmit nakignegosyo saylo pa niining 
hiktin nga mga dagat ug didto sa Cadiz labing me- 
nos sukad pa sa ika-9 nga siglo W.K., apan ang mo- 
dernong arkeolohiya, nga nakakaplag ug nakakub- 
kob sa mga lungsod sa Gresya, Iberia ug Roma, 
wala gayod makadiskobreg usa ka Fenicianhong 
balangay o nakakaplag ug mas hinungdanon nga 
Fenicianhong mga butang nga nahibilin gawas la- 
mang sa gagmayng mga dayandayan ug mga pa- 

hiyas ug sa susamang mga butang nga gigamit sa 
pagbarter. Busa tataw ang pangagpas nga gawas 
tingali sa Cadiz, ang mga Fenicianhon walay gitu- 
kod nga mga lungsod apan mga dapit lamang nga 
negosyohanan ug mga dapit nga tagboanan.” Gipa- 
kita usab sa kasaysayan nga sa dihang ang mga 
Fenicianhon ug mga Grego nakignegosyo sa Es- 
panya, ang yuta gipuy-an na ug ang lumad nga 
mga molupyo didto mao ang nagdala ug plata, put- 
haw, lata, ug tingga nga maoy gipangita sa mga 
negosyante. 

Nan, mopatim-aw nga may maayong katarongan 
sa pagtuo nga ang mga kaliwat ni Javan (mga 
Ionian) pinaagi sa iyang anak nga lalaking si Tarsis 
sa kadugayan mikaylap ug nahimong ilado diha 
sa Peninsula sa Iberia. Ang gituohang nahimuta- 
ngan sa Tarsis mopatim-awng kaharmonya gayod 
sa ubang mga paghisgot sa Bibliya labot niini. 

Pagpakignegosyo Kang Solomon. Ang pag- 
pakignegosyo sa Fenicia sa Tarsis tin-awng gipaki- 
ta sa rekord sa panahon ni Haring Solomon (mga 13 
ka siglo human sa Lunop), sa dihang ang nasod sa 
Israel nakigbahin usab sa komersiyo sa kadagatan. 
Si Solomon may panon sa mga barko diha sa Pu- 
lang Dagat, nga sa bahin gidumala sa batid nga 
mga sakayanon nga gitagana sa Fenicianhon nga si 
Haring Hiram sa Tiro, ug tig-adtoan ilabina sa yuta 
sa Opir nga tugob sa bulawan. (1Ha 9:26-28) Da- 
yon gihisgotan ang usa ka “panon sa mga barko sa 
Tarsis” nga gipalawig ni Solomon “uban sa panon 
sa mga barko ni Hiram,” ug kini nga mga barko gi- 
ingon nga molawig kausa matag tulo ka tuig aron 
sa pag-importar ug bulawan, plata, garing, mga 
aliwas, ug mga paboreyal. (1Ha 10:22) Gituohan 
sa kadaghanan nga ang terminong “mga barko 
sa Tarsis” sa paglabay sa panahon nagtumong sa 
usa ka matang sa barko, sama sa giingon sa usa ka 
leksikon: “dagko, tiglawig sa dagat nga mga barko, 
angayan nga molawig paingon sa Tarsis.” (A He- 
brew and English Lexicon of the Old Testament, ni 
Brown, Driver, ug Briggs, 1980, p. 1077) Sa samang 
paagi, ang ngalang Indiamen sa orihinal naggikan 
sa ngalan nga gipadapat ngadto sa dagkong panon 
sa mga barko sa Britanya nga nakignegosyo sa In- 
dia ug sa ulahi gipadapat ngadto sa mga barko nga 
sama niana ug matang walay sapayan kon diin kini 
gikan o asa ang destinasyon niini. Busa ang 1 Hari 
22:48 nagpakita nga si Haring Jehosapat (936- 
911 W.K.P.) “naghimog mga barkong Tarsis aron sa 
pag-adto sa Opir alang sa bulawan.” 

Apan, ang asoy sa Mga Cronicas nag-ingon nga 
ang mga barko ni Solomon nga gigamit alang sa 
paglawig kausa sa tulo ka tuig “mag-adtoan sa Tar- 
sis” (2Cr 9:21): maingon man usab ang mga barko 
ni Jehosapat gidisenyo “aron sa pag-adto sa Tarsis” 
ug, sa dihang nangaguba, kini “wala makasugakod 


TARSO 


sa pag-adto sa Tarsis.” (2Cr 20:36, 37) Kini nagpa- 
ila nga ang Opir dili lamang mao ang dunggoanan 
sa Israelinhong “mga barko sa Tarsis,” kondili kini 
usab milawig sa kadagatan sa Mediteranyo. Siyem- 
pre, kini nagpatunghag suliran sanglit ang dapit 
diin didto unang gilusad ang pipila niining mga 
barkoha mao ang Ezion-geber sa Gulpo sa ‘Aqaba. 
(1Ha 9:26) Aron ang mga barko makaabot sa Da- 
gat Mediteranyo, kini kinahanglang motadlas sa 
usa ka kanal gikan sa Pulang Dagat ngadto sa 
Suba sa Nilo ug dayon ngadto sa Mediteranyo o 
kaha molibot sa kontinente sa Aprika. Bisan pag dili 
gayod matino karon ang mga detalye sa mga ruta 
sa paglawig (lakip ang mga kanal) nga gigamit 
sa panahon ni Solomon ug Jehosapat, dili usab 
angayng lantawon nga dili katuohan ang asoy ba- 
hin sa ilang mga proyekto sa panakayan. 

Diha sa Tagna. Ang Tarsis mopatim-aw nga 
usa ka pangunang merkado sa tigpatigayon nga 
siyudad sa Tiro, tingali mao ang tinubdan sa da- 
kong bahandi sa Tiro sulod sa usa ka yugto sa ka- 
saysayan niini. Sukad sa karaang mga panahon 
ang Espanya may mga minahan nga nagmina sa 
dagayang mga deposito sa plata, puthaw, lata, ug 
ubang mga metal nga makaplagan didto. (Itandi 
ang Jer 10:9, Eze 27:3, 12.) Busa ang matagnaong 
pahayag ni Isaias bahin sa pagkalumpag sa Tiro 
naglarawan nga ang mga barko sa Tarsis “mitiya- 
baw” sa paghiabot sa Kitim (Cipro, tingali ang kata- 
posang dunggoanan niini sa paglawig sa sidlakan) 
ug sa pagkadawat sa balita nga ang malamboon 
nga pantalan sa Tiro giguba na.--Isa 23:1, 10, 14. 

Ang ubang tagna nagtagna sa pagpadala sa Di- 
yos sa pipila sa iyang katawhan ngadto sa Tarsis, 
aron didto imantala ang iyang himaya (Isa 66:19), 
ug ang “mga barko sa Tarsis” nagdala sa mga anak 
sa Zion gikan sa halayo. (Isa 60:9) “Ang mga hari 
sa Tarsis ug sa kapuloan” kinahanglang mobayad 
ug tributo sa usa nga itudlo ni Jehova ingong hari. 
(Sal 72:10) Sa laing bahin, sa Ezequiel 38:13 “ang 
mga magpapatigayon sa Tarsis” gihulagway kau- 
ban sa ubang negosyanteng katawhan ingong buot 
makapahimulos sa giplanong pagpangilog ni Gog 
sa Magog sa natigom pag-usab nga katawhan ni 
Jehova. Kay gilakip sa ubang mga butang nga nag- 
simbolo sa pagbayaw sa kaugalingon ug pagkama- 
pahitas-on sa usa ka tawo, ang mga barko sa Tarsis 
igapaubos, ug si Jehova lamang ang pagabayawon 
sa “adlaw nga iya ni Jehova sa mga panon."---Isa 
2:11-16. 


TARSO. Ang pangunang siyudad ug kaulohan 
sa Romanhong lalawigan sa Cilicia: dapit nga na- 
tawhan ni apostol Pablo. (Buh 9:11: 22:3) Ang mga 
kagun-oban niining karaang lungsod nagpabilin 
diha sa modernong dapit nga sama niinig ngalan 
nga nahimutang mga 16 km (10 mi) gikan sa 


TARTAK 


bokana sa Suba sa Cydnus nga moagos ngadto sa 
sidlakang Mediteranyo nga mga 130 km (80 mi) sa 
A sa sidlakang tumoy sa Cipro. 

Walay nasayod kon kanus-a unang gipuy-an o 
kinsa ang unang mipuyo sa Tarso, kay karaan na 
kaayo kini nga siyudad. Kini unang gihisgotan sa 
sekular nga kasaysayan ingong siyudad nga nailog 
sa mga Asiryanhon (kini dili usa ka malig-on nga 
kinutaang siyudad), ug human niadto ang Tarso 
naulipon ug nagbayad ug tributo sa halos tibuok 
nga panahon ngadto sa sunodsunod nga mga ga- 
hom sa Asirya, Persia, Gresya, dayon sa Seleucid 
nga mga hari, ug sa kataposan ngadto sa Roma. 

Ang Tarso nahimutang sa usa ka tabunok nga 
dapit daplin sa baybayon diin ang lino gitanom, 
ug tungod niana kini nagsuportar sa malamboong 
mga industriya sama sa paghablon ug lino ug sa 
paggamag mga tolda. Ang mga panapton nga hi- 
nabol gikan sa balhibo sa kanding ug gitawag nga 
cilicium nga ilabinang gigamit usab sa paggamag 
mga tolda. Apan, ang mas hinungdanong butang 
nga nakaamot sa dungog ug bahandi sa Tarso mao 
ang maayo kaayong dunggoanan niini nga maa- 
yong pagkapuwesto ubay sa pangunang S-K nga 
ruta sa negosyo diha sa kamad-an. Paingon sa sid- 
lakan, kini moabot sa Sirya ug Babilonya, paingon 
sa amihanan ug kasadpang seksiyon sa Asia Minor, 
kini nga ruta misubay mismo sa mga Ganghaan sa 
Cilicia, usa ka hiktin nga lugot diha sa Kabukiran sa 
Taurus nga mga 50 km (30 mi) dapit sa A sa siyu- 
dad. 

Panahon sa kasaysayan niini daghang iladong 
mga tawo ang miduaw sa Tarso, nga naglakip kang 
Julio Cesar, Mark Antony, ug Cleopatra, ug ingon 
man ang ubay-ubayng mga emperador. Si Cicero 
mao ang gobernador sa siyudad sukad sa 51 hang- 
tod sa 50 W.K.P. Ang Tarso nailado usab ingong 
sentro sa kahibalo sa unang siglo K.P., ug sumala 
sa Gregong geograpo nga si Strabo, kini mila- 
baw pa gani sa Atenas ug Alejandria.---Geography, 
14, v, 13. 

Busa, tungod niining ubay-ubayng katarongan, 
si Pablo makahubit gayod sa Tarso ingong “usa ka 
bantogang siyudad.” Iyang gisulti kini sa dihang 
iyang giingnan ang usa ka komandante militar nga 
siya usa ka lungsoranon sa Tarso, ug dili usa ka 
Ehiptohanon.---Buh 21:37-39. 

May mga panahon sa iyang ministeryo nga si 
Pablo mipauli sa iyang pinuy-anang lungsod sa Tar- 
so (Buh 9:29, 30, 11:25, 26), ug sa walay duhaduha 
siya miagi didto panahon sa pipila sa iyang misyo- 
naryong mga panaw.--Buh 15:23, 41, 18:22, 23. 


TARTAK. Kini nga bathala gisimba sa mga 
Avihanon nga gipapuyo sa hari sa Asirya sa teritor- 
yo sa Samaria human niya idestiyero ang mga Is- 

raelinhon sa napulo-ka-tribong gingharian. (2Ha 
17:31) Sumala sa Babilonyanhong Talmud, si Tar- 
tak pormag asno. (Sanhedrin 63b) Pinasukad sa pa- 
ngagpas nga ang ngalang Tartak lagmit susama 
sa pulong nga tar-thakh (naglugitom nga kangit- 
ngit, bayani sa kangitngit) sa Pahlavi (Persianhon) 
nga pinulongan, gituohan nga si Tartak lagmit usa 
ka demonyo sa ubos nga mga rehiyon. Hinunoa, 
gawas sa daklit nga paghisgot kang Tartak diha sa 
Kasulatan, walay tinong ikasulti labot sa kinaiya- 
han niini nga bathala. 


TARTAN. Ang Asiryanhong mga sinulat nag- 
pakita nga ang titulong Tartan gipadapat ngadto sa 
usa ka opisyal nga taas ug ranggo, lagmit nga 
ikaduha lamang sa hari. Mahitungod sa han-ay 
sa mga titulo sa Asiryanhong mga listahan sa mga 
ngalan nga gigamit ingong ngalan sa usa ka bu- 
tang, si James B. Pritchard, editor sa Ancient Near 
Eastern Texts (1974, p. 274), mikomento: “Sa ulahi, 
ang posisyon sa opisyal sulod sa herarkiya higpit 
nga gisunod pinasukad sa han-ay sa mga ranggo, 
ang kinatas-ang opisyal (tartanu) mao ang sunod 
dayon sa hari, samtang ang importanteng mga 
opisyal sa palasyo .. . ug ang mga gobernador sa 
iladong mga lalawigan nagpulipuli sa pagmando 
subay sa kahikayan nga maayong pagkahan-ay.” 
(Tan-awa ang KRONOLOHIYA [Ang eponym (limmu) 
nga mga listahan].) Ang usa ka inskripsiyon ni Ha- 
ring Ashurbanipal sa Asirya, nga sa pagkakaron 
anaa sa British Museum, sa bahin, mabasa: “Nasu- 
ko ako pag-ayo tungod niini nga mga panghitabo, 
misilaob ang akong kalag. Gitawag ko ang tur- 
tan -nga opisyal, ang mga gobernador, ug usab 
ang ilang mga katabang ug gipakanaog dayon ang 
sugo.”--- Ancient Near Eastern Texts, p. 296. 

Gipadala ni Haring Senakerib ang Tartan duyog 
sa ubang mga opisyal, lakip ang Rabsake, ang pa- 
ngulong magtitiing sa hari nga nag-alagad ingong 
tigpamaba, aron ipahibalo ang ultimatum nga pa- 
surenderon ang Jerusalem. Ang Tartan mao ang 
unang gilista, lagmit tungod kay siya labaw ug po- 
sisyon. (2Ha 18:17, 28-35) Si Haring Sargon II sa 
Asirya nagpadala sa usa ka Tartan aron sa paglikos 
sa siyudad sa Asdod, sa mga adlaw sa manalag- 
nang si Isaias.--Isa 20:1. 


TARTARO. Usa ka samag-bilanggoan, gipau- 
bos nga kahimtang diin didto gitambog sa Diyos 
ang dili-masinugtanong mga manulonda sa adlaw 
ni Noe. 

Kini nga pulong kas-a lamang makita diha sa 
inspiradong Kasulatan, sa 2 Pedro 2:4. Ang apostol 
misulat: “Ang Diyos wala magpugong sa pagsilot sa 
mga manulonda nga nakasala, apan, pinaagi sa 
pagtambog kanila sa Tartaro, nagtambog kanila 
ngadto sa mga gahong sa naglugitom nga kangit- 

ngit aron itagana sa paghukom.” Ang ekspresyon 
nga “pagtambog kanila sa Tartaro” naggikan sa 
Gregong berbo nga tarta-ro' o ug busa lakip niini 
mismo ang pulong nga “Tartaro.” 

Ang susamang teksto makaplagan sa Judas 6: 
“Ug ang mga manulonda nga wala magpadayon sa 
paghupot sa ilang orihinal nga pagkabutang apan 
mitalikod sa ilang nahiangay nga puloy-anang da- 
pit iyang gitagana uban ang walay kataposang mga 
gapos ilalom sa naglugitom nga kangitngit alang sa 
paghukom sa dakong adlaw.” Sa pagpakita kon ka- 
nus-a kini nga mga manulonda “mitalikod sa ilang 
nahiangay nga puloy-anang dapit,” si Pedro nag- 
hisgot sa “mga espiritu nga anaa sa bilanggoan, 
nga niadto wala magmasinugtanon sa dihang ang 
pailob sa Diyos nagpaabot sa mga adlaw ni Noe, 
samtang ang arka gibuhat.” (1Pe 3:19, 20) Kini di- 
rektang nalangkit sa hitabo sa asoy sa Genesis 
6:1-4 mahitungod sa “mga anak sa matuod nga Di- 
yos” kinsa mibiya sa ilang langitnong puloy-anan 
aron moipon pagpuyo sa mga babaye sa wala pa 
ang Lunop ug nagpatunghag mga anak pinaagi ka- 
nila, nga ang maong mga anak gitawag nga Nepi- 
lim.--Tan-awa ang NEPILIM, ANAK SA DIYOS, (MGA). 

Pinasukad niini nga mga teksto dayag nga ang 
Tartaro maoy usa ka kahimtang inay nga usa ka 
partikular nga dapit, sanglit si Pedro, sa laing ba- 
hin, naghisgot niining dili-masinugtanong mga es- 
piritu ingong anaa sa “mga gahong sa naglugitom 
nga kangitngit,” samtang si Pablo naghisgot kanila 
ingong anaa sa “langitnong mga dapit” nga gikan 
didto sila nagmando sa kangitngitan ingong dao- 
tang espirituhanong puwersa. (2Pe 2:4: Efe 6:10- 
12) Sa susama, ang naglugitom nga kangitngit dili 
kay literal nga walay kahayag kondili maoy kahim- 
tang nga midangat kanila tungod kay sila giputol 
gikan sa kahayag sa Diyos ingong mga maluibon 
ug mga sinalikway gikan sa iyang pamilya, nga 
may mangitngit na lamang nga palaaboton kon ba- 
hin sa ilang walay-kataposang dulnganan. 

Busa, ang Tartaro dili sama sa Hebreohanong 
Sheol o sa Gregong Hades, nga parehong nag- 
tumong sa komon nga yutan-ong lubnganan sa 
katawhan. Masabtan kini tungod kay bisan tuod 
gihisgotan ni apostol Pedro nga si Jesu-Kristo nag- 
wali ngadto niini nga “mga espiritu nga anaa sa bi- 
langgoan,” iya usab gihisgotan nga si Jesus wala 
mohimo sa maong pagwali panahon sa tulo ka ad- 
law nga siya gilubong sa Hades (Sheol), apan hu- 
man sa iyang pagkabanhaw gikan sa Hades.---1Pe 
3:18-20. 

Sa susama, ang gipaubos nga kahimtang nga gi- 
hawasan sa Tartaro dili pareho sa “kahiladman” 
nga ngadto niini si Satanas ug ang iyang mga de- 
monyo sa kataposan igatambog sulod sa usa ka libo 
ka tuig nga pagmando ni Kristo. (Pin 20:1-3) Dayag 


TATIM-HODSI 


nga ang dili-masinugtanong mga manulonda gi- 
tambog ngadto sa Tartaro sa “mga adlaw ni Noe” 
(1Pe 3:20), apan mga 2,000 ka tuig sa ulahi atong 
mabasa nga sila nangaliyupo kang Jesus nga “dili 
sila mandoan sa pag-adto sa kahiladman.”---Luc 
8:26-31, tan-awa ang KAHILADMAN. 

Ang pulong nga “Tartaro” gigamit usab sa paga- 
nong mga mitolohiya sa wala pa ang Kristohanong 
kapanahonan. Sa Iliad ni Homer kining mitolohi- 
kanhong Tartaro gihawasan sa usa ka bilanggoan 
ilalom sa yuta 'nga ubos pa kay sa Hades maingon 
nga ang yuta ubos sa langit.” Gibilanggo didto ang 
mas ubos nga mga diyos, si Cronus ug ang ubang 
Titan (higante) nga mga espiritu. Pinasukad sa 
ato nang nakita, ang Tartaro sa Bibliya dili usa 
ka dapit apan usa ka kahimtang ug, busa, dili 
sama niining Tartaro sa Gregong mitolohiya. Apan, 
angayng matikdan nga ang mitolohikanhong Tar- 
taro gipaila ingong dapit dili alang sa mga tawo 
kondili usa ka dapit alang sa labaw-tawhanon nga 
mga linalang. Busa, labot niana adunay pagkaam- 
gid, sanglit ang Kasulatanhong Tartaro tataw nga 
dili alang sa pagbilanggo sa tawhanong mga kalag 
(itandi ang Mat 11:23) kondili alang lamang sa la- 
baw-tawhanon nga daotang mga espiritu kinsa mi- 
rebelde batok sa Diyos. 

Ang kahimtang sa bug-os nga pagkanapaubos 
nga gihawasan sa Tartaro maoy pasiuna sa pag- 
tambog ngadto sa kahiladman nga maagoman ni 
Satanas ug sa iyang mga demonyo sa dili pa mag- 
sugod ang Usa ka Libo ka Tuig nga Paghari ni Kris- 
to. Unya, human matapos ang usa ka libo ka tuig 
sundan kini sa ilang bug-os nga kalaglagan diha sa 
“ikaduhang kamatayon.”--Mat 25:41: Pin 20:1-3, 
7-10, 14. 


TATENAI. Ang gobernador sa Persianhong la- 
lawigan sa “unahan sa Suba” sa panahon sa pagha- 
ri ni Dario I (Hystaspis). Sa dihang ang mga Hudi- 
yo nagsugod sa pagtukod pag-usab sa templo sa 
ikaduhang tuig ni Dario (520 W.K.P/), si Tatenai ug 
ang iyang mga kauban miadto sa Jerusalem aron 
sa paghimog usa ka imbestigasyon. Ang mga Hu- 
diyo miapelar sa orihinal nga mando ni Ciro, busa 
si Tatenai misulat kang Dario nga nangutana kon 
gipagula ba ang maong mando, ingon sa gibarogan 
sa mga Hudiyo. Ang tubag nga nadawat nagpama- 
tuod sa mando ni Ciro ug sa pagkabalido sa bulu- 
haton sa templo, ug kini nagpasidaan kang Tatenai 
sa dili pagbabag kondili sa paghatag pa ug mater- 
yal nga tabang alang sa mga Hudiyo. Kini ang gi- 
buhat ni Tatenai.---Esd 4:24-6:13. 


TATIM-HODSI. Usa kini ka “yuta” diha sa 
ruta nga giagian sa mga nagsenso nga gipadala ni 
David. (2Sa 24:4-6) Ang tukmang nahimutangan 
sa Tatim-hodsi wala mahibaloi. Apan, gihisgotan 


TAW 


kini taliwala sa Gilead ug Dan-jaan, nga nagpaki- 
tang kini nahimutang diha sa amihanang bahin sa 
Yutang Saad. Ang Lagardian nga edisyon sa Gre- 
gong Septuagint nag-ingon nga “yuta sa mga Hiti- 
hanon dapit sa Kades,” nga ang samang paghubad 
gigamit usab sa pipila ka modernong mga hubad. 
-:JB, NE, RS. 


TAW [N]. Ang ika-22 ug kataposang letra sa 
Hebreohanong alpabeto. Ang ngalan sa letra sa li- 
teral nagkahulogang “marka.” (Itandi ang Eze 9:4, 
ftn sa Rbi8.) Sa Hebreohanon, kini ang unang let- 
ra sa matag usa sa walo ka bersikulo sa Salmo 
119:169-176. 


TAWO, LALAKI. Ang kinatas-ang matang sa 
yutan-ong kinabuhi ug binuhat sa Maglalalang, si 
Jehova nga Diyos. Giumol ni Jehova ang tawo gi- 
kan sa abog sa yuta, gihuypan ang mga buho sa 
iyang ilong sa gininhawa sa kinabuhi, “ug ang tawo 
nahimong buhing kalag.” (Gen 2:7: 1Co 15:45) Hu- 
man lalanga si Adan ug human niya nganli ang 
mga hayop, gipahinanok siya ni Jehova, ug sam- 
tang siya natulog, gikuha sa Diyos ang usa sa mga 
gusok ni Adan ug gihimo kini nga babaye. Busa, sa 
dihang siya gipresentar ngadto sa lalaki, si Adan 
nakaingon: “Kini sa kataposan bukog sa akong mga 
bukog ug unod sa akong unod.” Siya nagtawag ka- 
niya nga Babaye, 'ish-shah,, “tungod kay gikan sa 
lalaki kini siya gikuha.” (Gen 2:21-23) Sa ulahi gi- 
nganlan siya ni Adan nga Eva (nagkahulogang “Bu- 
hing Usa").---Gen 3:20. 

Adunay ubay-ubayng Hebreohanon ug Gregong 
mga termino nga nagtumong sa tawo. Ang 
adham’ nagkahulogang “tawo, yutan-ong tawo, 
katawhan” (komon nga ngalan): sh, “tawo, usa ka 
indibiduwal, usa ka bana": 'enohsh', “usa ka may- 
kamatayong tawo", ge'ver, “usa ka tawo nga lig-on 
ug lawas”; za-khar' “usa ka lalaki”, ang pipila ka 
ubang Hebreohanong mga pulong usahay gihubad 
usab nga “tawo.” Ang Gregong pulong nga an'thro- 
pos nagkahulogang “tawo, katawhan” (komon nga 
ngalan): ang aner’, “usa ka tawo, usa ka lalaki, usa 
ka bana.” 

Sa pagpamatuod nga ang tawo gilalang ni Jeho- 
va nga Diyos, gisultihan ni apostol Pablo ang mga 
taga-Atenas: “Iyang gihimo gikan sa usa ka tawo 
ang tanang nasod sa katawhan, aron magpuyo iba- 
baw sa tibuok nawong sa yuta.” (Buh 17:26) Busa, 
ang tanang nasod ug rasa usa rag gigikanan. 

Si Adan ug Eva gilalang sa hapit nang matapos 
ang ikaunom nga “adlaw” sa paglalang. (Gen 1:24- 
31) Walay aktuwal nga mga rekord bahin sa kara- 
ang tawo, sa iyang sinulat, agrikultura, ug ubang 
mga buluhaton, balik niadtong panahon sa wala pa 
ang 4026 W.K.P., ang petsa sa paglalang kang 
Adan. Sanglit ang Kasulatan naglatid sa kasaysa- 

yan sa tawo gikan sa paglalang mismo sa unang 
tawhanong paris, nan walay matawag nga “tawong 
una pa sa kasaysayan.” Ang mga rekord sa nahibi- 
ling fossil diha sa yuta wala magpakita ug kalang- 
kitan tali sa tawo ug sa mga hayop. Dugang pa, 
wala poy gihisgotang mga kahimtang nga ang mga 
tawo maoy samag mga hayop diha sa kinaunahang 
mga rekord sa tawo, sa sinulat man nga mga doku- 
mento, mga drowing diha sa langob, mga kinulit, o 
susama niini. Sa kasukwahi, ang Kasulatan nagpa- 
tin-aw nga ang tawo sa sinugdan maoy anak sa Di- 
yos ug nga siya sa kadugayan naut-ot. (1Ha 8:46, 
Ecc 7:20, 1Ju 1:8-10) Ang arkeologong si O. D. Mil- 
er miingon: “Nan, ang tradisyon bahin sa 'bulawa- 
nong panahon’ dili usa ka sugilambong. Ang kara- 
ang pagtuo bahin sa misunod nga pagkadunot, 
bahin sa makapaguol nga pagkaut-ot sa tawhanong 
rasa, gikan sa orihinal nga kahimtang sa pagkama- 
lipayon ug pagkaputli, sa walay duhaduha naundan 
ug dako, apan makapasubo nga kamatuoran. Ang 
atong modernong mga pilosopiya sa kasaysayan, 
nga nagsugod sa primitibong tawo ingong usa ka 
luog, dayag nga nagkinahanglan ug bag-ong intro- 
duksiyon. ... Dili; ang primitibong tawo dili usa ka 
luog.”---Har-Moad, 1892, p. 417. 

Gibutyag sa Bibliya nga ang orihinal nga pinuy- 
anan sa tawo maoy “usa ka tanaman sa Eden.” 
(Gen 2:8; tan-awa ang EDEN Num. 1.) Ang gipailang 
nahimutangan niini medyo duol ra sa dapit sa 
unang sibilisasyon sa tawo human sa Lunop. Ang 
panglantaw nga kasagarang gidawat sa mga esko- 
lar gipahayag ni P. J. Wiseman ingon sa mosunod: 
“Ang tanang tinuod nga ebidensiya nga atong na- 
batonan, nianang sa Genesis, arkeolohiya, ug sa 
mga tradisyon sa tawo, nagpunting sa patag sa Me- 
sopotamia ingong ang labing karaang pinuy-anan 
sa tawo. Ang sibilisasyon sa Halayong Sidlakan, sa 
mga Insek man o sa mga Indian, dili makaindig ni- 
ining yutaa sa pagkakaraan sa mga tawo niini, 
kay kini makapamatuod gayod sa pangangkon niini 
ingong maoy gigikanan sa sibilisasyon.”---New Dis- 
coveries in Babylonia About Genesis, 1949, p. 28. 


Sa unsang diwa nga ang tawo gihimo 
sumala “sa larawan sa Diyos”? 


Sa dihang gibutyag ngadto sa iyang “batid nga 
magbubuhat” ang iyang katuyoan sa paglalang sa 
tawo, ang Diyos miingon: “Buhaton nato ang tawo 
[adham' sumala sa atong larawan, sumala sa 
atong dagway.” (Gen 1:26, 27: Pr 8:30, 31, itandi 
ang Ju 1:1-3, Col 1:15-17.) Matikdi nga ang Kasu- 
latan wala moingon nga ang Diyos naglalang sa 
tawo sumala sa larawan sa usa ka ihalas nga mana- 
nap o sa usa ka anad nga hayop o sa usa ka isda. 
Ang tawo gihimo sumala “sa larawan sa Diyos”; 

siya maoy usa ka “anak sa Diyos.” (Luc 3:38) Kon 
bahin sa hitsura o porma sa lawas sa Diyos, “wala 
pa gayoy tawo nga nakakita sa Diyos.” (1Ju 4:12) 
Walay usa dinhi sa yuta nga nahibalo kon unsay 
dagway sa mahimayaon, langitnon, espirituhanong 
lawas sa Diyos, busa dili nato ikatandi sa lawas sa 
tawo ang lawas sa Diyos. “Ang Diyos maoy Espiri- 
tu.”- Ju 4:24. 

Bisan pa niana, ang tawo maoy sumala “sa lara- 
wan sa Diyos” sa pagkaaging siya gilalang nga may 
moral nga mga hiyas nga sama nianang sa Diyos, 
nga mao, ang gugma ug hustisya. (Itandi ang Col 
3:10.) Siya usab may mga katakos ug kaalam nga 
labaw nianang sa mga hayop, maong siya makapa- 
bili sa mga butang nga gikahimut-an ug gipabilhan 
sa Diyos, sama sa katahom ug mga arte, pagsulti, 
pagpangatarongan, ug ang susamang mga proseso 
sa hunahuna ug kasingkasing nga niini walay kata- 
kos ang mga hayop. Dugang pa, ang tawo adunay 
katakos sa espirituwalidad, sa pagkahibalo ug sa 
pagpakigkomunikar sa Diyos. (1Co 2:11-16, Heb 
12:9) Tungod sa maong mga katarongan, ang tawo 
kuwalipikado nga mahimong hawas sa Diyos ug 
magmando sa daghang matang sa buhing mga li- 
nalang sa kalangitan, sa yuta, ug sa dagat. 

Ingong linalang sa Diyos, ang tawo hingpit sa si- 
nugdan. (Deu 32:4) Busa, ikapasa unta ni Adan 
ngadto sa iyang mga kaliwat ang tawhanong ka- 
hingpitan ug ang kahigayonan sa pagbaton ug ki- 
nabuhing walay kataposan ibabaw sa yuta. (Isa 
45:18) Siya ug si Eva gisugo: “Magmabungahon ug 
magdaghan kamo ug pun-a ang yuta ug gamhi 
kini.” Samtang modako ang ilang pamilya, sila ma- 
kaugmad ug makapatahom sa yuta sumala sa paa- 
ging buot sa ilang Maglalalang.---Gen 1:28. 

Sa paghisgot tali sa mga posisyon sa lalaki ug ba- 
baye diha sa kahikayan sa Diyos, si apostol Pablo 
miingon: “Buot ko nga mahibalo kamo nga ang ulo 
sa matag lalaki mao si Kristo, sa baylo ang ulo sa 
usa ka babaye mao ang lalaki, sa baylo ang ulo ni 
Kristo mao ang Diyos.” Unya iyang gipunting nga 
ang usa ka babaye nga nagaampo o nagapanagna 
diha sa kongregasyon nga wala magpandong sa 
iyang ulo nagapakaulaw sa usa nga iyang ulo. Aron 
palig-onon ang iyang argumento siya dayon mii- 
ngon: “Kay ang usa ka lalaki dili angay magpan- 
dong sa iyang ulo, sanglit siya larawan ug himaya 
man sa Diyos, apan ang babaye himaya sa lalaki.” 
Ang lalaki unang gjilalang ug sulod sa taudtaod nga 
panahon siya nag-inusara ingong larawan sa Diyos. 
Ang babaye gihimo gikan sa lalaki ug kinahang- 
lang magpasakop sa lalaki, usa ka kahimtang nga 
lahi nianang sa Diyos, nga walay bisan kinsa nga 
iyang pasakopan. Bisan pa niana, ang pagkaulo sa 
lalaki nailalom sa pagkaulo sa Diyos ug ni Kristo. 
— 1Co 11:3-7. 


TAWO, LALAKI 


Usa nga may Kagawasan sa Pagpili. Sanglit 
gihimo sumala sa larawan sa Diyos, sumala sa 
Iyang dagway, ang tawo may kagawasan sa pagpi- 
li. Siya may kagawasan sa pagpili sa pagbuhat 
ug maayo o daotan. Pinaagi sa iyang kinabubut- 
on, mahigugmaong pagsugot sa iyang Maglalalang, 
siya makapasidungog ug makahimaya sa Diyos 
nga labaw pa kaayo sa kon unsay mahimo sa kaha- 
yopan. Siya sa maalamong paagi makadayeg sa Di- 
yos tungod sa Iyang katingalahang mga hiyas ug 
makapaluyo sa Iyang soberanya. Apan ang kaga- 
wasan ni Adan maoy relatibo; kini dili bug-os. Siya 
makapadayon lamang sa pagkinabuhi nga malipa- 
yon kon ilhon niya ang pagkasoberano ni Jehova. 
Kini gipakita pinaagi sa kahoy sa kahibalo sa maa- 
yo ug sa daotan, nga gikan niini gidid-an si Adan 
sa pagkaon. Ang pagkaon gikan niini maoy usa ka 
buhat sa pagkadili-masinugtanon, usa ka rebelyon 
batok sa pagkasoberano sa Diyos.---Gen 2:9, 16, 17. 

Sanglit si Adan maoy usa ka “anak sa Diyos” (Luc 
3:38), ang iyang relasyon ngadto sa Diyos maoy 
ingon sa relasyon sa usa ka anak ngadto sa usa ka 
amahan, ug siya angay untang magmasinugtanon. 
Dugang pa, gilalang sa Diyos ang tawo nga adunay 
kinaiyanhong tinguha sa pagsimba. Kini nga tingu- 
ha, kon tuison, magtukmod sa tawo ngadto sa sa- 
yop nga direksiyon ug magdaot sa iyang kagawa- 
san, nga maghimo kaniya nga ulipon sa kon unsay 
gilalang inay nga ulipon sa Maglalalang. Sa baylo, 
kini mosangpot sa kadunotan sa tawo. 

Ang usa ka rebelyoso nga espiritung anak sa Di- 
yos mao ang nagpahinabo sa asawa ni Adan nga si 
Eva nga makasala, ug si Eva nagtental kang Adan, 
kinsa tinuyong mirebelde kang Jehova. (Gen 3:1-6, 
1Ti 2:13, 14) Sila nahisama niadtong gihubit ni 
Pablo sa ulahi diha sa Roma 1:20-23. Tungod sa 
iyang paglapas, nawala ni Adan ang iyang pagkaa- 
nak ug pagkahingpit ug iyang gipasa ang sala, 
uban ang pagkadili-hingpit ug kamatayon, ngadto 
sa iyang mga kaliwat, ang tibuok tawhanong rasa. 
Bisan sukad sa pagkahimugso, sila nahulad sa lara- 
wan sa ilang amahang si Adan, nga dili hingpit, 
uban sa kamatayon nga nagalihok diha sa ilang 
mga lawas.--Gen 3:17-19: Rom 5:12, tan-awa ang 
ADAN Num. 1. 

“Ang Among Pagkatawo sa Sulod.” Sa pag- 
hisgot bahin sa pakigbugno sa mga Kristohanon, 
lakip nianang pakigbugno batok sa makasasalang 
unod, gigamit sa Bibliya ang mga ekspresyong “sa 
akong pagkatawo sa sulod,” “ang among pagkata- 
wo sa sulod,” ug ang susamang mga prase. (Rom 
7:22: 2Co 4:16, Efe 3:16) Kini nga mga ekspresyon 
haom tungod kay ang mga Kristohanon nabag-o 
diha sa puwersa nga nagpalihok sa ilang kaisipan." 
(Efe 4:23) Ang nagatukmod nga puwersa o ki- 
ling sa ilang kaisipan anaa na sa espirituwal nga 

direksiyon. Sila naningkamot sa “paghukas sa da- 
ang pagkatawo [sa literal, daan nga tawo] ug sa 
pagsul-ob sa ilang kaugalingon sa “bag-ong pagka- 
tawo [sa literal, (usa nga) bag-o]. (Col 3:9, 10; 
Rom 12:2) Kay gibawtismohan ngadto kang Kristo, 
ang dinihogang mga Kristohanon “gibawtismohan 
ngadto sa iyang kamatayon"”:, ang daang pagkatawo 
gilansang na, “aron ang makasasalang lawas mahi- 
mong dili aktibo.” Apan una pa sa ilang kamatayon 
diha sa unod ug una pa sa ilang pagkabanhaw, ang 
unodnong lawas padayon gihapong makig-away sa 
'espirituwal nga tawo.” Kini maoy usa ka malisod 
nga bugno, nga bahin niini si Pablo miingon, “Niini 
nga puloy-anan kita sa pagkatinuod nagaagulo.” 
Apan ang halad lukat ni Jesu-Kristo magatabon sa 
mga sala sa karaang pagkatawo nga ang unodnong 
mga tinguha nagalihok diha sa mga sangkap niini, 
gawas lamang kon kini nga mga Kristohanon mo- 
angka ug tinuyong magpasignunot sa unod.---Rom 
6:3-7: 7:21-25: 8:23, 2Co 5:1-3. 

Ang Tawong Espirituwal. Gitandi sa apostol 
ang tawong espirituwal uban sa tawong pisikal. 
Siya miingon: “Apan ang tawong pisikal [sa literal, 
kalagnon] dili magadawat sa mga butang nga iya 
sa espiritu sa Diyos, kay kini kabuangan man alang 
kaniya.” (1Co 2:14) Kining “tawong pisikal” wala 
magpasabot sa usa nga nagkinabuhi lamang dinhi 
sa yuta, usa nga may unodnong lawas, kay dayag 
nga ang mga Kristohanon sa yuta adunay unod- 
nong mga lawas. Ang gihisgotan dinhi nga tawong 
pisikal nagtumong sa usa nga walay espirituwali- 
dad sa iyang kinabuhi. Siya maoy “kalagnon” tu- 
ngod kay iyang gisunod ang mga tinguha sa taw- 
hanong kalag ug gihiklin hinuon ang espirituwal 
nga mga butang. 

Gipadayon paghubit ni Pablo nga ang “tawong 
pisikal” dili arang makaila sa mga butang sa espi- 
ritu sa Diyos “tungod kay kini ginausisa man sa es- 
pirituwal nga paagi.” Dayon siya miingon: “Hinu- 
noa, ang tawong espirituwal nagausisa gayod sa 
tanang butang, apan siya dili usisahon ni bisan kin- 
sang tawo.” Ang tawong espirituwal makasabot sa 
mga butang nga gipadayag sa Diyos, makita usab 
niya ang sayop nga kahimtang ug dalan sa tawong 
pisikal. Apan ang kahimtang, mga lihok, ug dalan 
sa kinabuhi sa tawong espirituwal dili masabtan sa 
tawong pisikal, ni ang bisan kinsang tawo makahu- 
kom sa tawong espirituwal, kay ang Diyos lamang 
maoy iyang Maghuhukom. (Rom 14:4, 10, 11; 1Co 
4:3-5) Ang apostol nagsulti agig ilustrasyon ug ar- 
gumento: “Kay 'kinsa bay nakasabot sa hunahuna 
ni Jehova, aron iyang matudloan siya?” Siyempre, 
wala. “Apan,” si Pablo miingon bahin sa mga Kris- 
tohanon, “nabatonan nato ang panghunahuna ni 
Kristo.” Pinaagi sa pagbaton sa panghunahuna ni 
Kristo, kinsa nagpadayag kang Jehova ug sa iyang 

mga katuyoan ngadto sa mga Kristohanon, sila 
maoy mga tawong espirituwal.---1Co 2:14-16. 

Tan-awa ang ANSIYANO, TIGULANG NGA LALAKI, 
ANAK SA TAWO. 


TAWONG GIPAGAWAS, TAWONG GA- 
WASNON. Panahon sa pagmando sa Roma, 
ang usa nga napahigawas gikan sa pagkaulipon gi- 
tawag nga “tawong gipagawas” (Gr., apeleuthe- 
ros), samtang ang usa ka “tawong gawasnon” (Gr., 
eleu'theros) maoy gawasnon sukad sa pagkatawo, 
nga naghupot ug bug-os nga mga katungod sa 
pagkalungsoranon, sama kang apostol Pablo.---Buh 
22:28. 

Ang pormal nga kagawasan nagtugot sa ta- 
wong gipagawas nga makabaton ug Romanong 
pagkalungsoranon, apan kining kanhing ulipon dili 
makahupot ug politikanhong katungdanan bisan 
tuod nga ang iyang mga kaliwat makahupot niana 
diha sa ikaduha o bisan gani sa ikatulong kaliwa- 
tan. Apan, ang dili-pormal nga kagawasan nagha- 
tag lamang ug praktikal nga kagawasan ngadto 
sa indibiduwal, dili mga katungod sa pagkalungso- 
ranon.--Tan-awa ang LUNGSORANON, PAGKALUNGSO- 
RANON. 

Sanglit ang tawong gipagawas giisip nga gipa- 
nag-iya sa pamilya sa iyang kanhing agalon, adu- 
nay obligasyon ang duha ka partido sa usag usa. 
Ang tawong gipagawas mahimong magpabilin sa 
balay ug magtrabaho sa iyang kanhing agalon o 
kaha makadawat ug uma ug puhonan aron ma- 
kasugod sa iyang kaugalingong kapanginabuhian. 
Kon mamatay ang tawong gipagawas, ang agalon 
maglubong kaniya diha sa lubnganan sa pamilya, 
mag-atiman sa buhi pa nga gagmayng mga anak, 
ug manunod sa katigayonan kon walay mga manu- 
nunod. Sa laing bahin, kon ang agalon maglisod sa 
panalapi, sumala sa balaod ang tawo nga iyang gi- 
pagawas mao gayod ang mag-atiman kaniya. Apan 
ang mga katungod sa kanhing agalon maylabot sa 
tawo nga iyang gipagawas dili ikapasa ngadto sa 
iyang mga manununod. 

Giingon nga kadtong iya sa “Sinagoga sa Tawong 
Gipagawas” maoy mga Hudiyo nga nabihag sa mga 
Romano ug unya sa ulahi napahigawas. Ang laing 
panglantaw mao nga kining mga tawhana maoy 
gipagawas nga mga ulipon nga nahimong kinabig 
nga mga Hudiyo. Ang hubad sa Armenianhong 
Bersiyon nagtawag niining mga tawhana ingong 
“Mga Libyanhon,” sa ato pa, mga tawong taga-Lib- 
ya.--Buh 6:9. 

Sumala sa gipakita sa Kasulatan, bisan tuod ang 
usa ka Kristohanon tingali ulipon sa usa ka yutan- 
ong agalon, sa pagkatinuod siya maoy tawong gi- 
pagawas ni Kristo, nga napahigawas gikan sa pag- 
kaulipon sa sala ug kamatayon. Apan kay napalit 

na pinaagi sa usa ka bili, sa bililhong dugo ni Jesus, 
ang usa ka Kristohanon nga tawong gawasnon sa 
pisikal nga diwa maoy usa ka ulipon sa Diyos ug ni 
Jesu-Kristo, nga obligado sa pagsunod sa ilang mga 
sugo. Kini nagpakita nga alang sa mga tawo ang 
kagawasan kanunayng relatibo, dili bug-os. Busa, 
sa panglantaw sa Diyos, sulod sa Kristohanong 
kongregasyon, walay kalainan tali sa ulipon ug sa 
tawong gawasnon. Dugang pa, ang kagawasan nga 
nabatonan sa usa ka Kristohanon wala maghatag 
kaniyag katungod sa paggamit niini ingong tako- 
ban sa pagkadaotan.--1Co 7:22, 23, Gal 3:28, Heb 
2:14, 15: 1Pe 1:18, 19: 2:16. 


TAWO SA KALAPASAN. Usa ka ekspres- 
yon nga gigamit ni apostol Pablo diha sa 2 Tesalo- 
nica 2:2, 3 sa pagpasidaan sa mga Kristohanon ba- 
tok sa dakong apostasya nga motungha sa dili pa 
“ang adlaw ni Jehova.” Ang Gregong pulong alang 
sa “apostasya” nga gigamit dinhi, ang apostasia, 
nagtumong ug labaw pa kay sa yanong pagbulag, 
usa ka pagtalikod tungod sa pagkawala sa interes. 
Kini nagkahulogan ug pagbiya, pag-alsa, usa ka gi- 
plano, tinuyo nga pagrebelde. Sa karaang mga do- 
kumentong papiro ang a-posta-sia gigamit sa poli- 
tikanhong paagi labot sa mga rebelde. 

Usa ka Relihiyosong Pag-alsa. Kini nga re- 
belyon, hinunoa, dili politikanhon. Usa kini ka reli- 
hiyosong rebelyon, usa ka pag-alsa batok kang Je- 
hova nga Diyos ug kang Jesu-Kristo ug busa batok 
sa Kristohanong kongregasyon. 

Gitagna. Ang ubang mga tagna bahin niini 
nga apostasya gitagna ni apostol Pablo ug Pedro sa 
binaba ug sa sinulat nga paagi, ug si Ginoong Jesu- 
Kristo mismo nagpasidaan sa pag-abot niini. Diha 
sa iyang sambingay bahin sa mga trigo ug mga 
bunglayon (Mat 13), si Jesus miingon nga ang 
Yawa magpugas ug “mga bunglayon,” ang mini 
nga mga Kristohanon, ang “mga anak sa usa nga 
daotan,” taliwala sa “mga trigo,” ang “mga anak sa 
gingharian.” Kini molungtad hangtod sa kataposan 
sa sistema sa mga butang, sa dihang sila mailhan 
ug “pagasunogon." 

Gipasidan-an ni Pablo ang Kristohanong mga 
magtatan-aw sa Efeso nga human sa iyang pagbi- 
ya ang “malupigong mga lobo” mosulod taliwala 
sa tinuod nga mga Kristohanon ug dili magtagad 
sa panon uban ang kalumo kondili maningkamot 
nga ipahilayo “ang mga tinun-an” aron sa pagsu- 
nod kanila (dili lamang maghimog mga tinun-an 
alang sa ilang kaugalingon kondili maningkamot 
nga ipahilayo ang mga tinun-an, ang mga tinun-an 
ni Kristo). (Buh 20:29, 30) Siya misulat diha sa 
1 Timoteo 4:1-3: “Hinunoa, ang inspiradong pu- 
long nag-ingon gayod nga sa ulahing mga yug- 
to sa panahon adunay pipila nga mangahulog gi- 

kan sa pagtuo, nga magtagad sa nagpahisalaag 
nga inspiradong mga pulong ug mga pagtulon-an 
sa mga demonyo, pinaagi sa pagkasalingkapaw sa 
mga tawo nga nagsultig kabakakan, minarkahan 
diha sa ilang tanlag nga daw pinaagi sa binagang 
puthaw [walay pagbati, gikubalan, maong sila dili 
mobati ug kasakit sa tanlag tungod sa sinalingka- 
paw nga pagsultig kabakakan], nagdili sa pagmin- 
yo, nagsugo sa pag-ayad sa mga pagkaon nga 
gilalang sa Diyos nga pagaambitan uban ang pag- 
pasalamat.” 

Sa ulahi si Pablo misulat kang Timoteo nga “adu- 
na unyay yugto sa panahon nga sila dili makaantos 
sa makapahimsog nga pagtulon-an, hinunoa, su- 
mala sa ilang kaugalingong mga tinguha, sila mag- 
tigom ug mga magtutudlo alang sa ilang kaugali- 
ngon aron gitikon ang ilang mga dalunggan, ug 
ilang ilingiw ang ilang mga dalunggan gikan sa ka- 
matuoran."---2Ti 4:3, 4. 

Gitandi ni apostol Pedro ang apostasya gikan sa 
Kristiyanidad ug nianang nahitabo sa kinaiyan- 
hong banay sa Israel. Siya miingon: “Bisan pa nia- 
na, dihay mini usab nga mga manalagna taliwala 
sa katawhan, ingon nga aduna unyay mini usab 
nga mga magtutudlo taliwala kaninyo. Kini sila sa 
hilom magpasulod ug malaglagong mga sekta ug 
magalimod pa gani sa tag-iya nga nagpalit kani- 
la, nga magpahinabog hinanali nga kalaglagan sa 
ilang kaugalingon. Dugang pa, daghan ang mosu- 
nod sa ilang mga buhat sa malaw-ayng panggawi, 
ug tungod niini ang dalan sa kamatuoran mapasi- 
palahan.” Si Pedro nagpadayon sa pagpunting nga 
kini sila magpahimulos sa kongregasyon apan “ang 
paglaglag kanila wala mahitagpilaw.”---2Pe 2:1-3. 

Usa ka linangkob nga “tawo.” Busa, ang 
“tawo” sa 2 Tesalonica 2:1-12 dili usa ka indibidu- 
wal, kondili usa ka linangkob nga “tawo,” usa ka 
grupo, sumala sa gipakita sa gihisgotan nga mga 
teksto, ug kini nga “tawo” nagpadayon sa paglung- 
tad human sa kamatayon sa mga apostoles ug 
hangtod pa sa panahon sa presensiya sa Ginoo. 

Pagbudhi batok sa Diyos. Ang “kalapasan" 
nga gihimo niining linangkob nga apostata nga 
“tawo” maoy kalapasan batok kang Jehova nga 
Diyos, ang Unibersohanong Soberano. Kini nga 
“tawo” sad-an sa pagbudhi. Gitawag siya nga “ang 
anak sa kalaglagan,” sama kang Judas Iskariote, 
ang maluibon nga nagbudhi kang Ginoong Jesu- 
Kristo ug nahimong galamiton sa pagpahinabo sa 
iyang kamatayon. Siya, sama kang Judas, pagalag- 
lagon, pagahanawon hangtod sa hangtod. Kini nga 
“tawo” dili mao ang “Dakong Babilonya,” nga nakig- 
away usab batok sa Diyos, kay siya usa ka babaye, 
usa ka bigaon. Apan, sanglit siya mihimog usa ka 
relihiyosong pagrebelde batok sa Diyos, dayag nga 

siya maoy usa ka bahin sa mistikong Babilonya. 
—Ju 17:12, Pin 17:3, 5. 

“Ang tawo sa kalapasan” misupak sa Diyos ug 
busa usa ka “satanas,” nga nagkahulogang “magsu- 
sukol.” Ug, sa pagkatinuod, ang iyang “presensiya 
maoy sumala sa pagpalihok ni Satanas.” (2Te 2:9) 
Sa mga adlaw ni apostol Pablo, dihay “misteryo,” o 
usa ka relihiyosong tinago, bahin sa kon kinsa kini 
nga “tawo sa kalapasan.” Hangtod karong adlawa 
giliminan sa misteryo ang mga hunahuna sa dag- 
hang tawo kon kinsa gayod siya, tungod kay ang 
iyang pagkadaotan gihimo ubos sa pagtakoban sa 
diyosnong pagkamahinalaron. (2Te 2:7) Pinaagi sa 
iyang bakak nga mga pagtulon-an nga sukwahi o 
naghulip, ingnon ta, sa balaod sa Diyos, “ang tawo 
sa kalapasan” nagpataas sa iyang kaugalingon iba- 
baw kang Jehova nga Diyos ug sa ubang “mga di- 
yos, ang mga gamhanan sa yuta, ug usab batok sa 
mga balaan sa Diyos, ang tinuod nga espirituwal 
nga mga igsoon ni Jesu-Kristo. (Itandi ang 2Pe 
2:10-13.) Sanglit siya maoy usa ka salingkapaw, usa 
ka mini nga magtutudlo nga nag-angkong Kristo- 
hanon, siya “molingkod sa templo sa Diyos,” sa ato 
pa, kon unsay gipangangkon sa mini nga mga 
magtutudlo nga mao kana nga templo.---2Te 2:4. 

Usa ka butang nga nagapugong. Gihisgotan 
ni Pablo ang bahin sa “butang nga maoy nagapu- 
gong.” (2Te 2:6) Mopatim-aw nga kining nagapu- 
gong mao ang mga apostoles. Gisultihan ni Pablo 
ang mga magtatan-aw sa Efeso nga human sa 
iyang pagbiya ang samag-lobo nga mga tawo mo- 
sulod. (Buh 20:29) Siya sublisubli nga misulat ug 
mga pahimangno bahin sa maong apostasya dili la- 
mang dinhi sa Ikaduhang Tesalonica kondili usab 
diha sa daghang mga tambag ngadto kang Timo- 
teo. Ug iyang gitambagan si Timoteo nga ipiyal 
ang mga butang nga iyang nadungog gikan kang 
Pablo ngadto sa matinumanong mga tawo nga ma- 
himong kuwalipikado sa pagtudlo sa uban. Gihisgo- 
tan niya ang kongregasyon sa buhing Diyos ingong 
“usa ka haligi ug tukod sa kamatuoran.” Buot niya 
nga kini mapalig-on gayod sa dili pa molambo ang 
dakong apostasya.--2Ti 2:2, 1Ti 3:15. 

Sa ulahi pa gayod, ubos sa sugo ni Kristo, si apos- 
tol Juan gisultihan sa pagsulat, nga nagpasidaan 
batok sa mga sekta, nga naghisgot ilabina sa sekta 
ni Nicolas ug bahin sa mini nga mga manalagna 
sama ni Balaam ug sa babayeng si Jezebel nga 
nagtawag sa iyang kaugalingon nga usa ka mana- 
lagna.--Pin 2:6, 14, 15, 20. 

Naglihok na panahon sa mga apostoles. Si 
apostol Pablo miingon nga ang misteryo “naglihok 
na.” (2Te 2:7) Dihay misulay sa pagtudlog bakak 
nga mga doktrina, nga ang uban niini nagtugaw pa 
gani sa kongregasyon sa Tesalonica, nga tungod ni- 

ana, usa kini sa mga hinungdan nga iyang gisulat 
ang iyang ikaduhang sulat ngadto kanila. Diha nay 
mga antikristo sa dihang gisulat si Juan ang iyang 
mga sulat, ug walay duhaduha nga diha nay mga 
antikristo una pa niana. Si Juan naghisgot bahin sa 
“kataposang takna” sa apostolikanhong yugto, ug 
miingon: “Ingon sa inyong nadungog nga ang anti- 
kristo moabot, bisan gani karon adunay daghang 
mitungha nga mga antikristo . . . Sila namahawa 
gikan kanato, apan sila dili sama kanato, kay kon 
sila sama pa kanato, magpabilin unta sila uban ka- 
nato. Apan sila namahawa aron ipakita nga dili ang 
tanan sama kanato.”--1Ju 2:18, 19; tan-awa ang 
ANTIKRISTO. 

Gipadayag. Human mamatay ang mga apos- 
toles, “ang tawo sa kalapasan” mipadayag uban sa 
iyang relihiyosong pagkasalingkapaw ug bakak nga 
mga pagtulon-an. (2Te 2:3, 6, 8) Sumala sa mga 
pulong ni Pablo, kini nga “tawo” makabaton ug da- 
kong gahom, nga naglihok ubos sa pagkontrolar ni 
Satanas, nga nagahimo ug “tanang gamhanang 
mga buhat ug bakak nga mga ilhanan ug mga tili- 
mad-on.” Ang mga tawo nga nalimbongan sa pag- 
lihok sa linangkob nga “tawo sa kalapasan” gihisgo- 
tan ingon nga 'kadtong pagalaglagon [sa literal, 
“naglaglag sa ilang kaugalingon"], ingong balos tu- 
ngod kay sila wala man modawat sa gugma sa 
kamatuoran aron sila unta maluwas.” Gipakita sa 
apostol nga sila “managpanuo sa bakak” ug silang 
tanan “mahukman tungod kay sila wala motuo sa 
kamatuoran kondili nahimuot sa pagkadili-mata- 
rong.” (2Te 2:9-12, tan-awa ang Int.) Busa ang pag- 
hukom maoy usa ka matunglohon nga paghukom. 
--Tan-awa ang PAGKABANHAW (Sala batok sa bala- 
ang espiritu). 

Gilaglag. Kining linangkob, salingkapaw nga 
“tawo sa kalapasan” pagapatyon ni Ginoong Jesus 
“pinaagi sa espiritu sa iyang baba” ug pagawagta- 
ngon “pinaagi sa pagpadayag sa iyang presensiya.” 
Ang pagkalaglag niining daotang magsusupak sa 
Diyos mao unyay makita, lig-ong pamatuod nga 
si Ginoong Jesu-Kristo nagalingkod ug nagalihok 
ingong Maghuhukom. Siya dili mohukom sumala sa 
iyang kaugalingong mga sukdanan, busa ang ka- 
laglagan “pinaagi sa espiritu sa iyang baba” dayag 
nga nagpasabot sa kapahayagan sa paghukom ni 
Jehova batok niining daotang matang sa mga tawo. 
--2Te 2:8, itandi ang Pin 19:21, bahin sa “taas nga 
espada... nga ang maong espada migula gikan sa 
iyang baba.” 


TAWOTAWO, I. Ang puwerta diha sa may ko- 
lor nga iris sa mata. Itom kini tan-awon tungod kay 
sa likod sa tawotawo mao ang itom nga bahin sa 
sulod sa mata. Ang gidak-on sa tawotawo mausab- 
usab samtang ang iris mopasibo sa kahayag. Ang 

kahayag mosulod sa tin-aw nga cornea, moagi sa 
tawotawo ug sa mga lente sa mata. 

Ang Hebreohanong pulong nga Y#shohn” (Deu 
32:10, Pr 7:2), sa dihang gamiton uban sa @Yyin 
(mata), sa literal nagkahulogang “gamayng tawo sa 
mata”, sa susama, ang bath (anak nga babaye) gi- 
gamit sa Lamentaciones 2:18 nga nagkahulogang 
“anak nga babaye sa mata,” ug kining duha ka eks- 
presyon parehong nagtumong sa tawotawo. Ang 
duha ka ekspresyon gikombinar ingong pagpasiug- 
da diha sa Salmo 17:8 (#shohn' bath-a'yin), nga sa 
literal, “gamayng tawo, anak nga babaye sa mata” 
(“tawotawo sa kalimutaw,” NW). Dayag nga ang gi- 
tumong niini mao ang gamitoyng larawan sa usa 
ka tawo nga makita nga mibanaag sa kalimutaw sa 
mata sa laing tawo. 

Ang mata hilabihan ka delikado ug sensitibo, bi- 
san ang gamayng buhok o partikulo sa abog nga 
mosulod tali sa tabontabon ug sa kalimutaw da- 
ling mabatyagan. Ang tin-aw nga bahin sa mata 
(ang cornea) nga nagtabon sa tawotawo kinahang- 
lang ampingan ug atimanon, kay kon kini nga 
bahin masamad o magabonan tungod sa sakit, 
mosangpot kini sa dili-maayong panan-aw o pag- 
kabuta. Pinaagi sa kusganon apan sensitibong eks- 
presyon, ang Bibliya naggamit sa “tawotawo sa 
imong mga mata” sa pagtumong sa usa ka butang 
nga angayng ampingan pag-ayo. Ang balaod sa 
Diyos pagaisipon ingon sa tawotawo sa mata. (Pr 
7:2) Sa paghisgot sa pag-atiman sa Diyos labot 
sa Israel ingong ilang amahan, ang Deuterono- 
mio 32:10 nag-ingon nga Siya nagbantay sa nasod 
“ingon sa tawotawo sa iyang mata.” Nag-ampo si 
David nga siya unta panalipdan ug atimanon sa Di- 
yos ingon sa “tawotawo sa kalimutaw.” (Sal 17:8) 
Buot niya nga si Jehova molihok dayon alang kani- 
ya sa dihang atakehon siya sa kaaway. (Itandi ang 
Zac 2:8: diin ang Hebreohanong pulong nga ba- 
vath’ a'yin, “kalimutaw,” gigamit.)-- Tan-awa ang 
MATA. 


TAWOTAWO, II. Usa ka butang sama sa usa 
ka tukon o pundok sa mga bato, kasagaran nga por- 
mag tawo, nga gipahiluna diha sa uma aron sa pag- 
abog sa mga langgam o sa ubang mga hayop. Gi- 
pakasama ni Jeremias ang mga idolo sa kanasoran 
sa “usa ka tawotawo [Heb., to mer] sa uma sa pepi- 
no.” (Jer 10:5) Ang pulong nga tomer gihubad sa 
laing teksto ingong “kahoyng palma.” (Huk 4:5) Da- 
yag nga ang mga idolo sa kanasoran katumbas la- 
mang sa usa ka tawotawo, nga dili tinuod.---AT, 
Mo, NE, NW, RS. 


TAYA. Ang pulahon, masuhopan, daling ma- 
lugti nga taklap nga maporma sa ibabawng bahin 
sa puthaw ilabina kon kini maladlad sa umogon nga 
hangin, sa mas lapad nga diwa, lakip usab niini ang 


TAYA 


taklap nga napatungha diha sa ubang mga metal 
pinaagi sa pagkutkot niini. Ang puthaw matay-an, 
ang tumbaga ug plata gikaingong kutkoton, bisan 
gani ang bulawan mahimong kutkoton sa ubang 
mga asido o mga elemento. Ang Hebreohanong 
pulong nga chel-'ah', nga gihubad nga “taya” (NW: 
RS) o “yamukmok” (KJ), gikuha gikan sa usa ka pu- 
long nga nagkahulogang “nataptan ug sakit” (2Cr 
16:12): busa kon magtumong sa metal, kini nagpa- 
sabot sa taya. (Eze 24:6, 11, 12) Ang Gregong pu- 
long nga bro'sis nagkahulogang “pagkutkot” (Mat 6: 
19, 20), samtang ang ios’ nagkahulogang “lala” 
(Rom 3:13, San 3:8) ug “taya.”--San 5:3. 

Gitandi ni Ezequiel ang Jerusalem sa usa ka kawa 
nga tumbaga nga “ang taya anaa sa sulod niana.” 
Kini nga taya naghawas sa kahugawan, malaw- 
ayng panggawi, ug sa pag-ulag dugo nga niini sad- 
an ang Jerusalem. Ang sugo gihatag, human sa 
pagluto sa unod diha sa kawa, nga “itungtong kini 
nga walay sulod ibabaw sa mga baga aron kini ma- 
init, ug ang tumbaga niini mainit gayod, ug ang 
kahugawan niini matunaw sa sulod niini. Pasagdi 
nga maut-ot ang taya niini [ug ang tumbaga niini 
masunog, aron ang kahugawan niini matunaw diha 
niini, ang taya niini maut-ot, RS].”--Eze 24:3-12. 

Diha sa iyang Wali sa Bukid, si Jesu-Kristo mii- 
ngon: “Hunong na kamo sa pagtigom ug mga ba- 
handi alang kaninyo dinhi sa yuta, diin ang tang- 
kob ug taya [bro'sis] magakutkot, ug diin ang mga 
kawatan magalungkab ug magapangawat. Hinu- 
noa, pagtigom kamo ug mga bahandi alang ka- 
ninyo sa langit, diin walay tangkob ni taya nga 
magakutkot, ug diin walay mga kawatan nga ma- 
galungkab ug magapangawat.” (Mat 6:19, 20) Ang 
materyal nga bahandi nga tinipigan walay kapusla- 
nan, kon pasagdan lang, kini matay-an ug sa kadu- 
gayan dili na mapuslan bisan sa tag-iya niini. Sa 
pagkatinuod, ingon sa gipasidaan ni Santiago sa 
datong mga tawo nga misalig sa materyal nga ba- 
handi: “Ang inyong mga bahandi nangadugta ... 
Ang inyong bulawan ug plata giut-ot sa taya, ug 
ang taya [f#0s/] niini mahimong usa ka pamatuod 
batok kaninyo ug mout-0ot sa inyong kaunoran. Usa 
ka butang nga sama sa kalayo ang inyong ginati- 
gom sa kataposang mga adlaw. Tan-awa! Ang mga 
suhol nga alang sa mga mamumuo nga nag-ani sa 
inyong kaumahan nga wala ninyo ihatag, nagpu- 
nay sa pagtuaw, ug ang mga pagpangayo ug ta- 
bang gikan sa mga mag-aani nakaabot sa mga da- 
lunggan ni Jehova sa mga panon.” (San 5:2-4) Inay 
nga gamiton ang ilang mga bahandi sa hustong 
paagi, sila nagtipig niini sa dili-matarong nga paa- 
gi. Sa magkadugay ang panahon nga kini ilang gi- 
tipigan, ug magkadako ang pagkutkot ug magka- 
daghan ang taya nga matigom, magkadaghan usab 
ang pamatuod batok kanila sa atubangan sa trono 


TEATRO 


sa paghukom sa Diyos. Ang kasukwahi sa maong 
kapakyasan sa paggamit sa materyal nga bahandi 
girekomendar ni Jesus sa dihang siya miingon: 
“Paghimo kamog mga higala alang sa inyong kau- 
galingon pinaagi sa dili-matarong nga mga bahan- 
di, aron nga, inigkahurot niana, kamo ilang dawa- 
ton ngadto sa walay kataposang puloy-anang mga 
dapit.”--Luc 16:9. 


TEATRO. Usa ka tinukod (gitawag sa mga Gre- 
go nga the'a-tron) diin gipasundayag ang mga dra- 
ma, mga trahedya, mga komedya, mga sayaw, mu- 
sikal nga mga pasundayag, ug mga talan-awon. 
Ang teatro sagad maoy esena sa imoral nga mga 
pasundayag, nga gilikayan sa matinumanong mga 
Kristohanon. (Efe 5:3-5) Apan kini usab nahimong 
usa ka dapit sa publikong panagkatigom alang sa 
ubang mga katuyoan. 

Didto sa teatro sa Efeso gidala ang mga kauban 
sa panaw ni Pablo sa dihang ang platero nga si De- 
metrio nagsulsol ug kagubot batok niining Kristo- 
hanong mga misyonaryo. Bisan tuod ang apostol 
buot moadto sa atubangan sa katawhan nga nag- 
katigom didto sa teatro, ang mga tinun-an ug ang 
pipila ka mahigalaong mga komisyonado sa mga 
pista ug mga dula nagtambag kaniya sa dili pag- 
adto.---Buh 19:23-31. 

Ang mga teatro gitukod didto sa Gresya sukad pa 
sa mga ikalimang siglo W.K.P., ug sa ngadtongad- 
to kini gitukod diha sa nagkalainlaing pangunang 
mga siyudad. Kadaghanan sa Gregong mga teatro 
gitukod nga pormag-katunga nga sirkulo diha sa 
kilid sa bungtod nga may lubyok sa tunga. Ang 
mga lingkoranan lagmit ginama sa kahoy o bato. 
Ang mga pasilyo maoy nag-ulang sa mga lingkora- 
nan nga naghut-onghut-ong, ug kini gilumbay nga 
inang-ang diha sa hanayhay sa bungtod. Sa tunga 
mao ang orkhe'stra (usa ka luna nga sayawanan o 
kantahanan), nga sa likod niini adunay usa ka ha- 
bog nga entablado ug sa luyong bahin niini mao 
ang ske-ne”, o background. 

Ang kagun-oban sa mga teatro nakaplagan sa 
mga dapit sama sa Efeso, Atenas, ug Corinto. Ang 
dakong teatro nga nakubkoban sa Efeso adunay 66 
ka lumbay sa mga lingkoranan ug makaigo ug mga 
25,000 ka tawo. Ang lanog sa tingog kaniadto ug 
hangtod karon maayo kaayo nga bisan ang hinay 
nga tingog gikan sa entablado madungog kaayo 
diha sa kinatumyan nga lumbay. 

Ang mga Romano sagad magtukod ug mga teat- 
ro ingong indibiduwal nga mga bilding nga wala 
mag-agad sa kinaiyanhong porma sa bakilid nga 
yuta. Usahay ang ilang mga teatro adunay atop 
ibabaw sa entablado ug sa usa ka seksiyon sa dapit 
sa mga lingkoranan. Ang laing matang, ang Ro- 
manhong ampiteatro, usa ka walay atop nga sirku- 

lar o linginon nga estruktura nga adunay usa ka 
dakong hawan o arena sa tunga, nga gikan niana 
ang gahagdan-hagdan nga mga lingkoranan nag- 
alirong sa tibuok palibot. Ang Kolesiyo sa Roma 
nga bahin na lang niini ang nagbarog, nga natapos 
niadtong 80 K.P., maoy usa ka nabantog nga Ro- 
manhong ampiteatro. Si Herodes nga Bantogan 
nagtukod ug mga teatro sa nagkalainlaing mga 
siyudad, lakip sa Damasco ug Cesarea. Si Josephus 
nag-ingon nga si Herodes “nagtukod ug usa ka 
teatro sa Jerusalem, ug human niana usa ka dako 
kaayong ampiteatro sa kapatagan. ”---Jewish Antiq- 
uities, XV, 268 (viii, 1). 

Ang Gregong pulong nga the'atron mahimong 
magtumong sa dapit diin himoon ang usa ka pa- 
sundayag o sa “talan-awon sa teatro” mismo. Si 
Pablo misulat: “Kay sa hunahuna ko ang Diyos nag- 
butang kanamong mga apostoles nga ulahi diha sa 
pasundayag ingong mga tawong natudlo sa kama- 
tayon, tungod kay kami nahimong talan-awon sa 
teatro [theʻa-tron] sa kalibotan, ug sa mga manu- 
londa, ug sa mga tawo.” (1Co 4:9) Busa gipunting 
ni Pablo ang naandang hinapos nga pasundayag sa 
Romanhong mga sangka sa gladyador diha sa are- 
na o hawanan sa ampiteatro sa dihang ang pipila 
ka sumasalmot dad-on nga hubo ug walay depen- 
sa, ug ipailalom sa bangis ug tinong kamatayon. 

Ang mga Grego ug mga Romano sagad magda- 
la sa mga kriminal nga gihukman sa kamatayon 
agi sa teatro, diin sila biaybiayon sa nagkatigom 
nga mga panon. Si Pablo misulat ngadto sa Hebreo- 
hanong mga Kristohanon, nga lagmit nagtumong 
niini nga batasan. Bisan tuod walay makaplagang 
rekord nga kini nga mga Kristohanon nakasinati sa 
maong pagtratar, sila nakalahutay sa mga pag- 
antos nga susama niini. Si apostol Pablo nag-awhag 
kanila: “Hinumdomi kanunay ang kanhing mga ad- 
law diin, sa nalamdagan na kamo, milahutay kamo 
sa usa ka dakong sangka bisan pa sa mga pag- 
antos, usahay samtang giladlad kamo sa kapeligro- 
han sa mga pakaulaw ug sa mga kasakitan nga sa- 
mag diha sa usa ka teatro, ug usahay samtang 
kamo nahimong mga mag-aambit uban nila nga 
may ingon nga kasinatian.”--Heb 10:32, 33. 


TEBA [Pagpamatay]. Unang ginganlang anak 
nga lalaki sa igsoong lalaki ni Abraham nga si Na- 
hor pinaagi sa iyang puyopuyo nga si Reuma. (Gen 
22:23, 24) Ang iyang mga kaliwat tingali nalangkit 
sa lungsod sa Beta (Tibhat).--2Sa 8:8, 1Cr 18:8, 
tan-awa ang BETA. 


TEBALIAS [lagmit, Maayo Alang Kang Jeho- 
va]. Usa ka Merarihanong Levihanon, ang ikatulong 
gitala nga anak nga lalaki ni Hosa, ug usa ka mag- 
balantay-sa-ganghaan sa panahon ni David.-- 1Cr 
26:1, 10, 11, 16. 

TEBES. Usa ka siyudad nga may malig-ong 
torre. Sa dihang giilog ni Abimelek ang Tebes ug 
misulay siya sa pagsunog sa torre nga gidangpan 
sa katawhan, ang usa ka babaye naghulog diha ka- 
niya ug usa ka pang-ibabaw nga bato sa galingan 
gikan sa ibabaw sa paril. Kay nabuak ang iyang ba- 
golbagol sa dihang naigo niini, gisugo ni Abimelek 
ang iyang tig-alagad sa pagpatay kaniya aron wa- 
lay makaingon, “Babaye ang nakapatay kaniya.” 
--Huk 9:50-54: 2Sa 11:21. 

Gituohan nga ang Tebes lagmit mao ang moder- 
nong Tubas, mga 15 km (9.5 mi) sa AAS sa Sekem, 
bisan tuod nga walay nakaplagan nga nahibiling 
mga timailhan nga mohaom sa kahubitan niini. 


TEBET. Ang ngalan sa ikanapulo nga Hudiyo- 
hanong lunar nga bulan sa sagradong kalendaryo 
human sa pagkadestiyero, apan ang ikaupat nga 
bulan sa sekular nga kalendaryo. (Est 2:16) Kini ka- 
tumbas sa bahin sa Disyembre ug bahin sa Enero. 
Kini kasagarang gitawag lamang ingong “ikanapu- 
lo nga bulan."---1Cr 27:13. 

Ang ngalang Tebet gituohan nga naggikan sa 
usa ka Akadianhong lintunganayng pulong nga 
nagkahulogang “unlod” o “tidlom,” ug kini lagmit 
nagtumong sa pagkalapokon nga mahitabo niining 
tingtugnaw nga bulan sa dihang kusog ang pag- 
ulan. Ang mga ulan sa tingtugnaw sagad nga ku- 
sog kaayo, sama sa ulan nga nagtapos sa tulo ka 
tuig ug tunga nga hulaw sa adlaw ni Elias o sama 
sa gihubit ni Jesus diha sa iyang sambingay bahin 
sa balay, nga ang balas nga pundasyon niini giban- 
las sa kusog kaayo nga ulan. (1Ha 18:45, Mat 7:24- 
27) Sumala sa The Geography of the Bible ni Denis 
Baly (1957, p. 50), ang ulahing bahin sa Disyembre 
sagad mopahinabog tun-og diha sa kabungtoran 
ug panagsang pag-ulan ug niyebe diha sa Jerusa- 
lem. (2Sa 23:20) Bisan tuod panagsa ra, adunay 
mga panahon nga ang mga dalan temporaryong 
maalihan tungod sa kusog nga pag-ulan ug niyebe. 
Lagmit nga niini nga bulan sa Tebet, ang usa 
ka kusog nga pag-ulan ug niyebe nakababag sa 
Siryanhong komandante sa kasundalohan nga si 
Tryphon sa dihang siya nagpaingon sa Jerusalem. 
(Jewish Antiquities, XIII, 208 [vi, 6]: 1 Macabeo 
13:22) Ang bulan sa Tebet dayag nga dili maa- 
yong bulan alang sa pagpanaw ni angayang bulan 
nga ang mga magbalantay sa panon sa kahayopan 
magpalabay sa kagabhion diha sa kapatagan. Tu- 
ngod niini ug sa uban pang mga katarongan, dili 
gayod mahimo nga mao kini ang bulan nga natawo 
si Jesus. 

Si Nabucodonosor misugod sa paglikos sa siyudad 
sa Jerusalem sa ikanapulong adlaw sa Tebet niad- 
tong 609 W.K.P. (2Ha 25:1, Jer 39:1, 52:4: Eze 24: 
1, 2) Lagmit nga agig paghinumdom niini nga 


TEKOAHANON 


panghitabo, gihimo sa mga Hudiyo “ang puasa sa 
ikanapulo ka bulan. ”---Zac 8: 19. 


TEHAPNES. Tan-awa ang TAPANES, TAPANHES, 
TEHAPNES. 
TEHINA (Hangyo Alang sa Pabor]. Kaliwat ni 


Kelub diha sa mga talaan sa kaliwatan ni Juda. Gi- 
paila usab siya ingong ang amahan ni Ir-nahas, 
lagmit nagkahulogang siya mao ang magtutukod 
sa maong komunidad.--1Cr 4:11, 12. 


TEHTH [V]. Ang ikasiyam nga letra sa Hebreo- 
hanong alpabeto. Ang tunog niini nga letra maoy 
katumbas sa puwersadong paglitok sa Cebuanong 
“t,” nga litokon pinaagi sa pagduot sa dila diha sa 
alingagngag. Ang tunog niini lahi nianang sa le- 
trang taw [N] ilabina tungod sa dili puwersadong 
paglitok niini human sa “t” nga tunog. Sa orihinal 
nga Hebreohanon, kini makita sa sinugdanan sa 
matag bersikulo sa Salmo 119:65-72. 


TEKEL. 


TEKOA. Usa ka lungsod sa teritoryo sa Juda 
nga sagad gituohan nga mao ang Khirbet 'et-Tuqu', 
mga 16 km (10 mi) sa H sa Jerusalem ug nahimu- 
tang sa dapit nga may gihabogong mga 820 m 
(2,700 p). Dapit sa S nahimutang ang Kamingawan 
sa Juda, nga ang “kamingawan sa Tekoa” (diin ang 
mga Ammonhanon, Moabihanon, ug ang kasunda- 
lohan gikan sa Bukid sa Seir nakaagom ug dakong 
kapildihan sa panahon sa paghari ni Jehosapat) lag- 
mit maoy bahin niana. (2Cr 20:20, 24) Si Ha- 
ring Rehoboam, ang apong lalaki ni David, nag- 
tukod pag-usab ug nagpalig-on sa Tekoa, ug sa 
kasiglohan human niadto ang siyudad lagmit nag- 
silbing kampo sa mga sundalo sa pagdepensa sa 
Juda. (2Cr 11:5, 6, itandi ang Jer 6:1.) Kini mao ang 
pinuy-anan ni Ikes, ang amahan ni Ira, usa sa gam- 
hanang mga tawo ni David. (1Cr 11:26, 28) Gikan 
didto miabot ang maalamong babaye kinsa, tungod 
sa sugo ni Joab, nangamuyo kang Haring David 
alang kang Absalom. (2Sa 14:1-21) Ug didto, sa 
ikasiyam nga siglo W.K.P., ang manalagna nga si 
Amos nagbuhi ug mga karnero.--Am 1:1. 

Ang pipila lagmit mohinapos nga ang Tekoa nga 
gihisgotan diha sa mga talaan sa kaliwatan ni Juda 
(1Cr 2:3, 24: 4:5) mao ang anak nga lalaki ni Ashur. 
Apan, si Tekoa wala itala sa 1 Cronicas 4:5-7 nga 
lakip sa pito ka anak nga lalaki sa duha ka asawa ni 
Ashur, nga nagsugyot nga si Ashur, inay nga ama- 
han sa usa ka anak nga lalaki nga ginganlan ug Te- 
koa, lagmit mao ang magtutukod sa lungsod o ang 
gigikanan sa katawhan niini. 


TEKOAHANON [Taga- (Iya sa) Tekoa]. Usa 
ka molupyo sa Tekoa. (2Cr 11:6, Jer 6:1) Ang 
termino nagtumong kang Ikes, ang amahan sa 


Tan-awa ang MENE. 


TELA 


manggugubat ni David nga si Ira (2Sa 23:26, 1Cr 
11:28, 27:9), ingon man usab sa usa ka maalamong 
babaye kinsa, tungod sa sugo ni Joab, nagpakaa- 
ron-ingnon nga usa ka balo atubangan kang David 
alang sa usa ka laraw aron makabalik si Absalom 
gikan sa pagkahininginlan. (2Sa 14:2, 4, 9) Human 
mahibalik gikan sa pagkadestiyero sa Babilonya, 
ang mga Tekoahanon maoy lakip niadtong nakig- 
bahin sa pag-ayo sa mga paril sa Jerusalem, bisan 
tuod ang ilang “mga halangdon” (“mga hamili,” 
AT) wala makigbahin sa buluhaton.---Neh 3:5, 27. 


TELA. Usa ka Epraimnon nga katigulangan ni 
Josue nga anak nga lalaki ni Nun.--ICr 7:20, 
25-27. 


TEL-ABIB [Bungdo sa Lunhawng mga Uhay]. 
Usa ka dapit duol sa suba sa Kebar sa yuta sa mga 
Caldeanhon diin si Ezequiel ug ang ubang mga Hu- 
diyo gidestiyero. Ang tukmang nahimutangan nii- 
ni wala mahibaloi.--Eze 1:1-3, 3:15, tan-awa ang 
KEBAR. 


TELAIM. Usa ka dapit, lagmit sa Juda, diin gi- 
ihap ni Saul ang iyang mga sundalo sa wala pa pu- 
kana ang mga Amalekanhon. (1Sa 15:1-4) Ang Te- 
laim mopatim-aw nga mao ra ang Telem, nga 
gitala uban sa mga siyudad sa habagatan sa Juda. 
(Jos 15:21, 24) Lagmit kini mao ra usab ang “Te- 
lam.”--1Sa 27:8. 


TELAM. Ang dose ka manuskrito sa Gregong 
Septuagint nag-ingon nga ang Tela(m) maoy usa 
sa mga utlanan sa mga pinuy-anan sa mga Gesu- 
rihanon, Girzihanon, ug mga Amalekanhon sa ad- 
law ni David. (1Sa 27:8) Kini daw nagpakita nga 
ang Telam mao ra usab ang Telaim, nga gihisgotan 
sa 1 Samuel 15:4, ug ang Telem sa habagatang ba- 
hin sa Juda. (Jos 15:21, 24) Sa 1 Samuel 27:8, ang 
mabasa sa Hebreohanon nga Masoretikong teksto 
maoy “sukad sa kanhing panahon,” nga lahi ug 
duha lamang ka Hebreohanong mga konsonante 
gikan sa ekspresyon nga “nagsukad sa Telam.” 


TEL-ASAR. Usa ka dapit nga gipuy-an sa 
“mga anak sa Eden” nga gihisgotan uban sa Gozan, 
Haran, ug Rezep--mga dapit sa amihanang Meso- 
potamia. (2Ha 19:12, Isa 37:12) Si Senakerib nang- 
hambog, pinaagi sa iyang mga mensahero, nga 
ang mga diyos nga gisimba sa katawhan niining 
mga dapita wala makahimo sa pagluwas kanila gi- 
kan sa gahom sa iyang mga katigulangan. Tungod 
sa paghisgot sa “mga anak sa Eden,” ang Tel-asar 
gilangkit sa kadaghanan sa gamayng gingharian sa 
Bit-adini ubay sa Ibabaw nga Euprates. Ang mga 
monarko sa Asirya nga si Tiglat-pileser III ug Esar- 
hadon parehong naghisgot sa usa ka Til-Ashuri, 

apan ang nahimutangan niini giisip nga haduol sa 
Asiryanhong utlanan sa Elam. Busa, ang identipi- 
kasyon sa Tel-asar nagpabiling dili tino. 


TELEM. 

1. Usa ka magbalantay-sa-ganghaan nga lakip 
niadtong nagpapahawa sa ilang langyawng mga 
asawa sa mga adlaw ni Esdras.---Esd 10:16, 17, 24. 

2. Usa ka siyudad sa habagatang bahin sa Juda. 
(Jos 15:21, 24) Lagmit nga kini mao ra usab ang Te- 
laim. 


TEL-HARSA. Usa ka dapit sa Babilonya nga 
gikan niini may pipila ka tawo nga dili makatino sa 
ilang Israelinhong kagikan ang namalik sa Juda 
uban sa mga nadestiyero niadtong 537 W.K.P. (Esd 
2:1, 59; Neh 7:6, 61) Kon dili man ugaling, kini nga 
dapit wala mahibaloi. 


TEL-MELA [Bungdo sa Asin]. Usa sa mga da- 
pit sa Babilonya nga gikan niini dihay mga tawo nga 
dili makatino sa ilang kagikan ang namalik sa Juda 
niadtong 537 W.K.P.--Esd 2:1, 59; Neh 7:6, 61. 


TEMA. 


1. Usa sa mga anak nga lalaki ni Ismael.---Gen 
25:13-15, 1Cr 1:29, 30. 

2. Mao ang modernong Taima, usa ka tubigang 
dapit nga nahimutang mga 400 km (250 mi) sa HS 
sa Ezion-geber, diin magtagbo ang duha ka pangu- 
nang mga ruta sa nagapanawng mga panon. (Job 
6:19) Ang Tema, uban sa silingan nga Dedan, gi- 
hisgotan sa mga tagna ni Isaias (21:13, 14) ug Jere- 
mias (25:15-23). Niining ulahing tagna, ang Tema 
espesipikong ginganlan ingong lakip sa mga dapit 
kansang molupyo mapugos sa pag-inom sa “kopa 
sa bino sa kaaligutgot” ni Jehova. Ang Babilonyan- 
hon nga si Haring Nabonido mopatim-awng nagtu- 
kod sa iyang ikaduhang kaulohan didto sa Tema, 
nga nagbilin kang Belsazar sa Babilonya ingong 
tagdumala samtang siya wala didto. 


TEMAH. Katigulangan sa usa ka banay sa 
mga Netinim nga namalik sa Jerusalem gikan sa 
Babilonya uban kang Zorobabel.--Esd 2:1, 2, 43, 
53, Neh 7:55. 


TEMAN [Tuong Bahin; Habagatan]. 

1. Usa ka kaliwat ni Esau pinaagi sa iyang pa- 
nganay nga si Elipaz (Gen 36:10, 11; 1Cr 1:35, 36); 
usa ka sultan sa Edom.—Gen 36:15, 16, 34, 42. 

2. Usa ka dapit nga gituohan sa pipila ka eskolar 
nga mao ang Tawilan, mga 5 km (3 mi) sa S sa Pet- 
ra. Lagmit nga usa kini ka Edomhanong siyudad o 
distrito (ang yuta sa mga Temanhon), diin nanimu- 
yo ang mga kaliwat ni Teman. (Gen 36:34: Jer 49: 
7, 20; Eze 25:13, Am 1:11, 12, Abd 9) Ang maong 
dapit nabantog ingong usa ka sentro sa kaalam. 

(Jer 49:7) Sa basahon ni Habacuc, ang Diyos gihis- 
gotan nga naggikan sa “Teman, ang Balaang Usa 
gikan sa Bukid sa Paran.” Kini lagmit nagtumong 
nga si Jehova misidlak diha sa himaya, ang iyang 
kahalangdon mibanaag gikan sa kabukiran sam- 
tang iyang gidala ang iyang bag-ong naporma nga 
nasod saylo sa Edom padulong sa Yutang Saad. 
—Hab 3:3, 4: itandi ang Deu 33:2. 


TEMANHON [Kang (Iya ni) Teman]. Usa ka 
termino nga kasagarang gisabot nga nagtumong 
sa usa ka lumad sa Teman sa Edom. Ang kanhing 
hari sa Edom nga si Husam naggikan sa “yuta sa 
mga Temanhon,” ug si Elipaz, usa sa tulo ka higala 
ni Job, maoy usa ka Temanhon. (Gen 36:31-34: Job 
2:11, 4:1, 42:7) Mahimong ikaingon nga si Elipaz 
naggikan sa Teman sa Edom sanglit gituohan man 
nga ang yuta sa Uz, diin nagpuyo si Job, maoy duol 
sa Edom. Apan, ang pipila ka eskolar nagtuo nga 
lagmit ang Elipaz nga gihisgotan diha sa basahon 
ni Job wala maggikan sa Teman apan naggikan sa 
Tema nga gituohan nga mao ang usa ka tubigan 
nga dapit duol sa Peninsula sa Arabia nga mga 
400 km (250 mi) sa HS sa Ezion-geber.---Job 6: 19. 


TEMENI [gikan sa lintunganayng pulong nga 
nagkahulogang “tuong bahin, habagatan”]. Usa ka 
anak nga lalaki ni Ashur pinaagi sa iyang asawa 
nga si Naara; sa tribo ni Juda.— 1Cr 4:1, 5, 6. 


TEMPLO. Usa ka balaang puloy-anan, sag- 
radong dapit o sangtuwaryo, pisikal man o es- 
pirituwal, nga gigamit alang sa pagsimba. Ang 
Hebreohanong pulong nga heh-khal, gihubad nga 
“templo,” nagkahulogan usab nga “palasyo.” Ang 
Gregong mga pulong nga hieron” ug naos’ pare- 
hong gihubad nga “templo” ug mahimong magtu- 
mong sa tanang tinukod diha sa templo o sa templo 
mismo, ang pulong nga naos, nga nagkahulo- 
gang “sangtuwaryo" o “balaang puloy-anan,” usa- 
hay nagtumong nga espesipiko sa sagradong sulod 
nga mga lawak sa templo.---Tan-awa ang BALAANG 
DAPIT. 

Templo ni Solomon. Si Haring David adunay 
kusganong tinguha sa pagtukod ug balay alang 
kang Jehova, aron kabutangan sa arka sa pakigsa- 
ad, nga “nagpuyo sa taliwala sa mga tabil sa tolda.” 
Si Jehova nahimuot sa tinguha ni David apan gisul- 
tihan siya nga tungod kay siya nakaula ug dag- 
hang dugo diha sa pakiggubat, ang iyang anak nga 
lalaki (si Solomon) ang makapribilehiyo sa pagtu- 
kod niana. Kini wala magpasabot nga ang Diyos 
wala mouyon sa mga gubat nga gisangka ni David 
alang sa ngalan ni Jehova ug sa Iyang katawhan. 
Apan ang templo kinahanglang tukoron diha sa 
pakigdait pinaagi sa usa ka tawo sa pakigdait.---2Sa 
7:1-16, 1Ha 5:3-5, 8:17: 1Cr 17:1-14, 22:6-10. 

Bili. Sa ulahi gipalit ni David ang giokanan ni 
Ornan (Arauna) nga Jebusihanon sa Bukid sa Mo- 
ria ingong dapit nga tukoran sa templo. (2Sa 24:24, 
25: 1Cr 21:24, 25) Siya nagtigom ug 100,000 ka ta- 
lanton nga bulawan, 1,000,000 ka talanton nga 
plata, ug tumbaga ug puthaw nga labihan ka dag- 
han, gawas pa sa pag-amot gikan sa iyang kaugali- 
ngong bahandi nga 3,000 ka talanton nga bulawan 
ug 7,000 ka talanton nga plata. Siya nakadawat 
usab ug mga amot gikan sa mga prinsipe, bulawan 
nga mobili ug 5,000 ka talanton ug 10,000 ka darik 
ug plata nga mobili ug 10,000 ka talanton, ingon 
man sa daghang puthaw ug tumbaga. (1Cr 22:14, 
29:3-7) Kini sa katibuk-an, nga mikabat ug 108,- 
000 ka talanton ug 10,000 ka darik nga bula- 
wan ug 1,017,000 ka talanton nga plata, mobalor 
ug S48,337,047,000 sa modernong kantidad. Ang 
iyang anak nga si Solomon wala mogasto niining 
katibuk-ang kantidad sa pagtukod sa templo, ang 
nahibilin iyang gibutang sa tipiganan sa bahandi 
sa templo.--- 1Ha 7:51; 2Cr 5:1. 

Mga trabahante. Si Haring Solomon nagsu- 
god sa pagtukod sa templo alang kang Jehova sa 
ikaupat nga tuig sa iyang paghari (1034 W.K.P.), sa 
ikaduhang bulan, sa Ziv, nga nagsunod sa plano sa 
arkitektura nga nadawat ni David pinaagig pagda- 
sig o inspirasyon. (1Ha 6:1, 1Cr 28:11-19) Ang bu- 
luhaton nagpadayon sa kapin sa pito ka tuig nga 
yugto. (1Ha 6:37, 38) Baylo sa trigo, sebada, lana, 
ug bino, si Hiram nga hari sa Tiro nagpadalag mga 
kahoy gikan sa Lebanon uban sa batid nga mga 
magbubuhat sa kahoy ug bato, ug sa usa ka eks- 
perto kaayo, nga ginganlan usab ug Hiram, kan- 
sang amahan maoy taga-Tiro ug ang iyang inahan 
maoy Israelinhon sa tribo ni Neptali. Siya maoy ba- 
tid nga magbubuhat sa bulawan, plata, tumbaga, 
puthaw, kahoy, bato, ug mga panapton.---1Ha 5:8- 
11, 18, 7:13, 14, 40, 45; 2Cr 2:13-16. 

Sa pag-organisar sa buluhaton, girekluta ni Solo- 
mon ang 30,000 ka tawo gikan sa Israel ug gipa- 
dala sila ngadto sa Lebanon nga magrelibohay, 
10,000 ka tawo kada bulan, nga mopuyo sa ilang 
mga balay sulod sa duha ka bulan tali sa matag re- 
libohay. (1Ha 5:13, 14) Girekluta niya ang 70,000 
ka tawo gikan sa “angyawng mga pumoluyo” diha 
sa yuta ingong mga tigpas-an ug ang laing 80,000 
ingong mga magtatabas sa bato. (1Ha 5:15, 9: 
20, 21; 2Cr 2:2) Nagtudlo si Solomon ug 550 ka 
tawo ingong mga kapatas sa buluhaton ug nagtud- 
lo usab siya ug 3,300 ingong ilang mga luyo- 
luyo. (1Ha 5:16; 9:22, 23) Mopatim-aw nga nii- 
ning tanan 250 maoy mga Israelinhon ug 3,600 
maoy “langyawng mga pumoluyo” sa Israel.---2Cr 
2:17, 18. 


TEMPLO 


Gitas-on sa “maniko” nga gigamit. Sa mo- 
sunod nga paghisgot sa mga sukod sa tulo ka 
templo--ang gitukod ni Solomon, Zorobabel, ug 
Herodes--kuwentahon nato ang mga sukod niini 
pinasukad sa maniko nga 44.5 sm (17.5 pul.). Apan 
posible nga migamit sila ug mas taas nga maniko 
nga mga 51.8 sm (20.4 pul.).--Itandi ang 2Cr 3:3 
(nga naghisgot ug “gitas-on sa mga maniko suma- 
la sa kanhing sukod,” lagmit kini mas taas nga su- 
kod kay sa maniko nga sagad gigamit sa ulahi) ug 
Eze 40:5, tan-awa ang MANIKO. 

Plano ug mga materyales. Ang templo, ang 
labing halangdon nga tinukod, gisundog sa kati- 
buk-ang plano sa tabernakulo. Apan, ang mga su- 
kod sa sulod sa Balaan ug sa Labing Balaan nga 
mga lawak mas dako kay sa niadtong sa taberna- 
kulo. Ang Balaan nga lawak maoy 40 ka maniko 
(17.8 m; 58.3 p) ang gitas-on, 20 ka maniko (8.9 m; 
29.2 p) ang gilapdon, ug dayag nga 30 ka maniko 
(13.4 m, 43.7 p) ang gihabogon. (1Ha 6:2, 17) Ang 
Labing Balaan maoy kuwadrado ug porma nga 20 
ka maniko sa matag kiliran. (1Ha 6:20: 2Cr 3:8) 
Dugang pa, dihay mga lawak-sa-atop ibabaw sa 
Labing Balaan nga mga 10 ka maniko (4.5 m, 
14.6 p) ang gihabogon. (1Cr 28:11) Dihay gamba- 
lay usab sa kilid palibot sa templo diha sa tulo ka 
kiliran, nga adunay mga lawak-tipiganan, ug uban 
pa.--1Ha 6:4-6, 10. 

Ang pangunang mga materyales nga gigamit 
maoy bato ug kahoy. Ang mga salog niini nga mga 
lawak gihaklapan ug mga kahoyng junipero; ang 
sulod nga mga bungbong maoy mga sedro nga ki- 
nulitan ug mga kerubin, mga kahoyng palma, ug 
mga bulak, ang mga bungbong ug kisame bug-os 
nga gihaklapan ug bulawan. (1Ha 6:15, 18, 21, 22, 
29) Ang mga pultahan sa Balaan nga lawak (sa 
ganghaan sa templo) maoy ginama sa kahoyng ju- 
nipero--gikulitan ug gihaklapan ug bulawan. (1Ha 
6:34, 35) Ang mga pultahan tali sa Balaan ug sa 
Labing Balaan maoy gama sa kahoyng oleifero, 
nga gikulitan ug gihaklapan usab ug bulawan. Kon 
unsa man ang eksaktong posisyon niini, kini nga 
mga pultahan wala sa bug-os maghulip sa kahika- 
yan sa kortina nga gisunod diha sa tabernakulo. 
(Itandi ang 2Cr 3:14.) Ang duha ka dagkong mga 
kerubin sa kahoyng oleifero, nga gihaklapan ug bu- 
lawan, nahimutang sa Labing Balaan. Sa ilalom ni- 
ini gipahiluna ang arka sa pakigsaad.-- 1Ha 6:23- 
28, 31-33, 8:6, tan-awa ang KERUBIN. 

Ang tanang galamiton sa Balaan nga lawak 
maoy gama sa bulawan: ang halaran sa insenso, 
ang napulo ka lamesa sa pasundayag nga tinapay, 
ug ang napulo ka tangkawan, lakip sa mga kaga- 
mitan niini. Tapad sa ganghaan sa Balaan (ang 
unang lawak) nagbarog ang duha ka haligi nga 

tumbaga, nga gitawag ug “Jakin” ug “Boaz.” (1Ha 
7:15-22, 48-50, 1Cr 28:16, 2Cr 4:8; tan-awa ang 
Boaz, IL) Ang sulod nga sawang maoy gama sa 
maanindot nga bato ug sa kahoyng sedro. (1Ha 
6:36) Ang mga kasangkapan sa sawang, ang hala- 
ran, ang dakong “inumol nga dagatdagat,” ang na- 
pulo ka kareton sa mga dulang sa tubig, ug ang 
ubang mga galamiton maoy gama sa tumbaga. 
(1Ha 7:23-47) Dihay mga lawak-kan-anan sa pali- 
bot sa mga sawang.--1Cr 28:12. 

Talagsaon ang pagtukod niini nga templo tungod 
kay ang tanang bato gitabas daan didto sa kubko- 
banan, mao nga kini mihaom pag-ayo didto sa gi- 
tukoran sa templo. “Kon bahin sa mga martilyo ug 
mga atsa o bisan unsang mga himan nga put- 
haw, sila wala madungog diha sa balay samtang 
kini gitukod.” (1Ha 6:7) Ang buluhaton natapos sa 
pito ka tuig ug tunga (sukad sa tingpamulak sa 
1034 W.K.P. hangtod sa tinghunlak [Bul, sa ikawa- 
long bulan] sa 1027 W.K.P.).--1Ha 6:1, 38. 

Inagurasyon. Sa ikapitong bulan, sa Etanim, 
lagmit sa ika-12 nga tuig sa paghari ni Solomon 
(1026 W.K.P.), gitigom ni Solomon ang katawhan 
sa Israel didto sa Jerusalem alang sa inagurasyon 
sa templo ug sa Pista sa mga Balongbalong. Gida- 
la ang tabernakulo uban ang balaang kasangkapan 
niini, ug ang arka sa pakigsaad gipahiluna didto sa 
Labing Balaan. (Tan-awa ang LABING BALAAN.) Tu- 
ngod niini napuno sa panganod ni Jehova ang tem- 
plo. Dayon si Solomon nagdayeg kang Jehova ug 
nanalangin alang sa kongregasyon sa Israel ug 
samtang nagbarog diha sa usa ka linaing platapor- 
ma atubangan sa halaran nga tumbaga (tan-awa 
ang HALARAN) siya nagtanyag ug usa ka taas nga 
pag-ampo sa pagdayeg kang Jehova ug sa pagpa- 
ngayo sa iyang mahigugmaong-kalulot ug kaluoy 
alang niadtong modangop Kaniya sa pagkahadlok 
ug sa pag-alagad Kaniya, ang Israelinhon ug ang 
langyaw. Usa ka dakong halad nga 22,000 ka baka 
ug 120,000 ka karnero ang gitanyag. Ang inagu- 
rasyon mikabat ug 7 ka adlaw, ug ang Pista sa mga 
Balongbalong 7 ka adlaw, nga human niana, sa ika- 
23 nga adlaw sa bulan, gipapauli ni Solomon ang 
katawhan nga malipayon ug mapasalamaton tu- 
ngod sa pagkamaayo ug pagkamadagayaon ni Je- 
hova.--1Ha 8, 2Cr 5:1-7:10: tan-awa ang SOLOMON 
(Inagurasyon sa templo). 

Kasaysayan. Kini nga templo milungtad 
hangtod sa 607 W.K.P., sa dihang kini gilaglag sa 
Babilonyanhong kasundalohan ubos ni Haring Na- 
bucodonosor. (2Ha 25:9: 2Cr 36:19, Jer 52:13) Tu- 
ngod sa pagtalikod sa Israel ngadto sa bakak nga 
relihiyon, ang Diyos nagtugot sa mga nasod sa 
paghasi sa Juda ug Jerusalem, nga usahay nag- 
agaw sa mga bahandi sa templo. Dihay mga pa- 

nahon usab nga napasagdan ang templo. Si Ha- 
ring Sisak sa Ehipto nagtulis sa mga bahandi niini 
(993 W.K.P.) sa mga adlaw ni Rehoboam nga anak 
nga lalaki ni Solomon, mga 33 ka tuig lamang hu- 
man sa inagurasyon niini. (1Ha 14:25, 26, 2Cr 12:9) 
Si Haring Asa (977-937 W.K.P.) nagtahod sa balay 
ni Jehova, apan aron panalipdan ang Jerusalem, 
siya sa pagkabinuang naghiphip kang Haring Ben- 
hadad I sa Sirya pinaagi sa plata ug bulawan gikan 
sa mga bahandi sa templo aron bungkagon ang 
iyang pakigsaad kang Baasa nga hari sa Israel. 
-- 1Ha 15:18, 19: 2Cr 15:17, 18: 16:2, 3. 

Human sa panahon sa kasamok ug sa pagpasa- 
gad sa templo, gidumala ni Haring Jehoas sa Juda 
(898-859 W.K.P.) ang pag-ayo niini. (2Ha 12:4-12, 
2Cr 24:4-14) Sa mga adlaw sa iyang anak nga si 
Amazias, si Jehoas nga hari sa Israel nagtulis niini. 
(2Ha 14:13, 14) Si Haring Jotam (777-762 W.K.P.) 
mihimog buluhaton sa pagpanukod diha sa dapit sa 
templo, nga nagtukod “sa ibabaw nga ganghaan.” 
(2Ha 15:32, 35: 2Cr 27:1, 3) Gawas nga gipadala ni 
Haring Ahaz sa Juda (761-746 W.K.P.) ang mga 
bahandi sa templo ingong hiphip ngadto kang Tig- 
lat-pileser III nga hari sa Asirya, iya usab gihuga- 
wan ang templo pinaagi sa pagtukod ug usa ka 
halaran nga kaamgid niadtong sa Damasco ug 
sa pagbutang niini puli sa halaran nga tumbaga sa 
templo. (2Ha 16:5-16) Sa kataposan iyang gisirad- 
an ang mga pultahan sa balay ni Jehova.---2Cr 
28:24. 

Gibuhat ni Ezequias (745-717 W.K.P.) nga anak 
nga lalaki ni Ahaz ang kutob sa iyang mahimo 
aron mabakwi ang daotang mga buhat sa iyang 
amahan. Sa pagsugod mismo sa iyang paghari, 
iyang gibuksan pag-usab ang templo ug gipahinlo- 
an kini. (2Cr 29:3, 15, 16) Apan, sa ulahi, tungod sa 
kahadlok kang Senakerib nga hari sa Asirya, iyang 
giputol ang mga pultahan ug ang mga poste sa 
pultahan sa templo nga iyang gipahaklapan ug bu- 
lawan ug gipadala kini ngadto kang Senakerib. 
- 2Ha 18:15, 16. 

Apan sa dihang namatay si Ezequias, ang tem- 
plo sulod sa tunga sa siglo gipasipalahan ug wala 
ayoha. Ang iyang anak nga si Manases (716- 
662 W.K.P.) milabaw pa sa pagkadaotan kay sa 
tanang ubang nangagi nga mga hari sa Juda, 
nga nagpahimutang ug mga halaran “alang sa ta- 
nang panon sa kalangitan didto sa duha ka sawang 
sa balay ni Jehova.” (2Ha 21:1-5: 2Cr 33:1-4) Sa 
panahon sa apo ni Manases nga si Josias (659- 
629 W.K.P.), ang kanhi halangdon nga tinukod 
wala gihapon ayoha. Dayag nga kini gubot o nag- 
kalamukat, kay sa dihang nakaplagan sa Hataas 
nga Saserdoteng si Hilkias ang basahon sa Balaod 
(lagmit ang orihinal nga linukot nga basahon nga 
sinulat ni Moises) sila nalipay kaayo. (2Ha 22:3-13, 

2Cr 34:8-21) Human ayoha ug hinloi ang templo, 
ilang gisaulog ang labing dakong Paskuwa nga 
wala pa sukad mahimo gikan sa mga adlaw ni 
Samuel nga manalagna. (2Ha 23:21-23, 2Cr 35:17- 
19) Kini maoy sa panahon sa ministeryo sa mana- 
lagna nga si Jeremias. (Jer 1:1-3) Sukad niini nga 
panahon hangtod sa pagkalaglag sa templo, kini 
nagpabiling bukas ug gigamit sa mga saserdote, 
bisan tuod daotan ang daghan kanila. 

Ang Templo nga Gitukod ni Zorobabel. 
Ingon sa gitagna sa manalagna ni Jehova nga si 
Isaias, gipatindog sa Diyos si Ciro nga hari sa Per- 
sia ingong manluluwas sa Israel gikan sa gahom sa 
Babilonya. (Isa 45:1) Gipalihok usab ni Jehova ang 
iyang kaugalingong katawhan ubos sa pagpanguna 
ni Zorobabel sa tribo ni Juda aron mobalik sa Jeru- 
salem. Gibuhat nila kini niadtong 537 W.K.P., hu- 
man sa 70 ka tuig nga pagkabiniyaan, ingon sa 
gitagna ni Jeremias, aron tukoron pag-usab ang 
templo. (Esd 1:1-6, 2:1, 2, Jer 29:10) Kini nga tinu- 
kod, bisan tuod dili kaayo mahimayaon sama niad- 
tong sa templo ni Solomon, milungtad ug mas du- 
gayng panahon, nga mibarog sa duolan ug 500 ka 
tuig, sukad niadtong 515 W.K.P. hangtod sa hina- 
pos sa unang siglo W.K.P. (Ang templo nga gitukod 
ni Solomon mikabat ug mga 420 ka tuig, sukad ni- 
adtong 1027 hangtod sa 607 W.K.P.) 

Sa dekreto ni Ciro siya nagmando: “Si bisan kin- 
sa nga nahibilin gikan sa tanang dapit diin siya na- 
gapuyo ingon nga langyaw, patabanga kaniya ang 
mga tawo sa iyang dapit pinaagig plata ug bulawan 
ug mga manggad ug binuhing mga hayop uban sa 
kinabubut-ong halad alang sa balay sa matuod nga 
Diyos, nga diha sa Jerusalem.” (Esd 1:1-4) Gibalik 
usab ni Ciro ang 5,400 ka sudlanan nga bulawan 
ug plata nga gikuha ni Nabucodonosor gikan sa 
templo ni Solomon.---Esd 1:7-11. 

Sa ikapitong bulan (sa Etanim, o Tisri) sa tuig 
537 W.K.P., gipahiluna ang halaran, ug sa misunod 
nga tuig, gipahimutang ang pundasyon sa bag-ong 
templo. Sama sa gibuhat ni Solomon, gisuholan sa 
mga magtutukod ang mga taga-Sidon ug mga 
taga-Tiro aron sa pagdala ug mga kahoyng sedro 
gikan sa Lebanon. (Esd 3:7) Ang pagsupak, ilabina 
gikan sa mga Samarianhon, nagpaluya sa mga 
magtutukod, ug human sa mga 15 ka tuig ang ma- 
ong mga magsusupak nag-awhag pa gani sa hari 
sa Persia nga ipahunong ang buluhaton.---Esd 4. 

Ang mga Hudiyo mihunong sa ilang buluhaton 
sa pagtukod sa templo ug nalinga sa ubang mga 
kalihokan, busa si Jehova nagpadala sa iyang mga 
manalagna nga si Haggeo ug Zacarias sa pagdasig 
kanila nga ipadayon ang pagtukod pag-usab sa 
templo sa ikaduhang tuig ni Dario I (520 W.K.P.), 
ug human niadto gihimo ang usa ka dekreto nga 
nagpatuman sa orihinal nga mando ni Ciro ug 

nagsugo nga itagana ang salapi gikan sa harianong 
tipiganan sa bahandi alang sa mga kinahanglanon 
sa mga magtutukod ug sa mga saserdote. (Esd 5: 
1, 2, 6:1-12) Gipadayon ang buluhaton sa pagtu- 
kod, ug ang balay ni Jehova natapos sa ikatulong 
adlaw sa Adar sa ikaunom nga tuig ni Dario (lag- 
mit sa Marso 6 niadtong 515 W.K.P.), nga human 
niana giinagurahan sa mga Hudiyo ang gitukod 
pag-usab nga templo ug gisaulog ang Paskuwa. 
--Esd 6:13-22. 

Diyutay ra ang nahibaloan bahin sa mga detalye 
sa plano sa arkitektura niining ikaduhang templo. 
Ang dekreto ni Ciro nag-awtorisar sa pagtukod ug 
usa ka tinukod nga “ang gihabogon niini maoy 
kan-uman ka maniko [mga 27 m, 88 p], ang gilap- 
don niini kan-uman ka maniko, nga may tulo ka 
lut-od sa bato nga giligid sa pagpahiluna ug [may] 
usa ka lut-od sa mga kahoy.” Ang gitas-on niini 
wala hisgoti. (Esd 6:3, 4) Kini adunay mga lawak- 
kan-anan ug mga lawak-tipiganan (Neh 13:4, 5), 
ug sa walay duhaduha kini adunay mga lawak-sa- 
atop, ug lagmit may uban pang mga tinukod nga 
nalangkit niini, nga sama nianang sa templo ni So- 
lomon. 

Kining ikaduhang templo walay arka sa pakigsa- 
ad, nga daw nahanaw na sa wala pa mailog o ma- 
agawi ni Nabucodonosor ang templo ni Solomon 
niadtong 607 W.K.P. Sumala sa asoy sa Apokripal 
nga basahon sa Unang Macabeo (1:21-24, 57; 4:38, 
44-51), dihay usa lamang ka tangkawan inay nga 
napulo sama niadtong diha sa templo ni Solomon, 
gihisgotan ang halaran nga bulawan, ang lamesa 
sa pasundayag nga tinapay, ug ang mga sudlanan, 
ingon man usab ang halaran sa halad-nga-sinu- 
nog, apan imbes nga tumbaga sama niadtong ha- 
laran sa templo ni Solomon, kini gihubit ingong 
bato. Kini nga halaran, human pasipalahi ni Ha- 
ring Antiochus Epiphanes (niadtong 168 W.K.P.), 
gitukod pag-usab ginamit ang bag-ong mga bato 
ubos sa pagdumala ni Judas Macabeo. 

Ang Templo nga Gitukod Pag-usab ni Hero- 
des. Kini nga templo wala hubita nga may bisan 
unsang detalye diha sa Kasulatan. Ang pangunang 
tinubdan sa mga detalye niini mao si Josephus, 
kinsa personal nga nakakita sa tinukod ug kin- 
sa mitaho sa pagtukod niini diha sa The Jewish 
War ug sa Jewish Antiquities. Ang Hudiyohanong 
Mishnah naghatag ug pipila ka impormasyon, ug 
diyutay ra ang nakuha gikan sa arkeolohiya. Busa 
ang kahubitan nga gipakita dinhi maoy gikan niini 
nga mga tinubdan, nga sa pipila ka bahin mahi- 
mong kaduhaduhaan.---HULAGWAY, Tomo 2, p. 543. 

Diha sa The Jewish War (I, 401 [xxi, 1]), si Jose- 
phus nag-ingon nga gitukod pag-usab ni Herodes 
ang templo sa ika-15 nga tuig sa iyang paghari, 
apan diha sa Jewish Antiquities (XV, 380 [xi, 1]), 

siya nag-ingon nga kini maoy sa ika-18 nga tuig. 
Kining ulahing petsa maoy sagad nga gidawat sa 
mga eskolar, bisan tuod ang pagsugod sa paghari 
ni Herodes, o kon sa unsang paagi kini gikalkulo ni 
Josephus, dili gayod matino. Ang sangtuwaryo mi- 
kabat ug 18 ka bulan sa pagtukod, apan ang mga 
sawang, ug ang uban pa, gitukod sulod sa walo ka 
tuig. Sa dihang miduol ang pipila ka Hudiyo kang 
Jesu-Kristo niadtong 30 K.P., nga nag-ingon, “Kini 
nga templo gitukod sulod sa kap-atag-unom ka 
tuig” (Ju 2:20), kini nga mga Hudiyo lagmit nag- 
hisgot bahin sa buluhaton sa pagtukod sa mga sa- 
wang ug sa mga tinukod nga nagpadayon hangtod 
niadtong higayona. Ang buluhaton wala pa mata- 
pos hangtod sa mga unom ka tuig una pa malag- 
lag ang templo niadtong 70 K.P. 

Tungod sa kasuko ug kawalay pagsalig kang He- 
rodes, ang mga Hudiyo wala motugot kaniya nga 
tukoron pag-usab ang templo, sumala sa iyang gi- 
plano, hangtod nga iyang naandam ang tanan 
alang sa bag-ong tinukod. Tungod sa samang kata- 
rongan, wala nila isipa kini nga templo ingong ika- 
tulo, apan ingong templo nga gitukod pag-usab, 
nga naghisgot lamang sa una ug ikaduhang templo 
(ni Solomon ug Zorobabel). 

Labot sa mga sukod ni Josephus, ang Dictionary 
of the Bible ni Smith (1889, Tomo IV, p. 3203) nag- 
ingon: “Ang iyang pinahigda nga mga sukod maoy 
tukma kaayo nga kita makaingon nga anaa sa 
iyang atubangan, sa dihang nagsulat, ang usa ka 
plano sa tinukod nga giandam diha sa buhatan sa 
pangulong tagdumala sa kasundalohan ni Tito. 
Kini lahi gayod sa iyang mga sukod sa gihabogon, 
nga halos tanan maoy paghinobra, gani sa kati- 
buk-an doble. Sanglit gilumpag ang tanang tinu- 
kod sa panahon sa paglikos, dili ikaingon nga siya 
sayop labot sa iyang mga sukod sa gihabogon.” 

Mga portiko ug mga ganghaan. Si Josephus 
misulat nga gidoble ni Herodes ang gidak-on sa 
templo, nga gitukoran ang mga kiliran sa Bukid sa 
Moria ug dagkong mga paril nga bato ug gipatag 
ang usa ka dapit diha sa tumoy sa bukid. (The Jew- 
ish War, I, 401 [xxi, 1], Jewish Antiquities, XV, 
391-402 [xi, 3]) Ang Mishnah (Middot 2:1) nag- 
ingon nga ang Patukoranan sa Templo misukod ug 
500 ka maniko (223 m; 729 p) kuwadrado. Sa ga- 
was nga kiliran niini nahimutang ang mga portiko. 
Ang templo nag-atubang sa S, sama sa nangaging 
mga templo. Nagbuyon niini nga kiliran mao ang 
portiko ni Solomon, nga gilangkoban ug duha ka 
pasilyo nga may mga laray sa marmol nga mga 
haligi. Sa usa ka okasyon, sa panahon sa tingtug- 
naw, giduol si Jesus dinhi sa pipila ka Hudiyo nga 
nangutana kaniya kon siya ba gayod mao ang Kris- 
to. (Ju 10:22-24) Sa A ug K may mga portiko usab 

apan gagmay ra kon itandi sa Harianong Portiko sa 
H nga gilangkoban sa upat ka linya sa 162 ka hali- 
gi nga Corintohanon nga may tulo ka pasilyo. Ang 
mga sirkumperensiya sa mga haligi dako kaayo 
nga kinahanglan ang tulo ka tawo nga tinuyhad 
ang mga kamot aron malikosan ang usa niini, ug 
mas habog kini kay sa ubang mga portiko. 

Dayag nga dihay walo ka ganghaan pasulod sa 
templo: upat sa K nga kiliran, duha sa H, ug usa sa 
S ug usa sa A. (Tan-awa ang GANGHAAN [Mga 
Ganghaan sa Templo].) Tungod kay anaa man kini 
nga mga ganghaan, ang unang sawang nga mao 
ang Sawang sa mga Hentil nahimong alagianan 
usab sanglit ang mga magpapanaw mas gusto nga 
moagi niini nga sawang inay sa gawas diin sila mo- 
libot sa templo. 

Sawang sa mga Hentil. Ang mga portiko nga 
naglibot sa dakong hawanan nga gitawag ug Sa- 
wang sa mga Hentil, gitawag sa ingon tungod kay 
gitugotan ang mga Hentil sa pagsulod diha nia- 
na. Dinhi niini giabog ni Jesus sa duha ka higa- 
yon kadtong naghimo sa balay sa iyang Amahan 
ingong baligyaanan. Ang una nahitabo sa hapit 
nang magsugod ang iyang yutan-ong ministeryo 
ug ang ikaduha sa hapit na kining matapos.--Ju 
2:13-17, Mat 21:12, 13, Mar 11:15-18. 

Dihay ubay-ubayng mga sawang nga niana mo- 
agi ang usa ka tawo samtang siya magpaingon 
ngadto sa pangunang tinukod, ang sangtuwaryo 
mismo. Kini nga mga sawang nagkaanam sa pag- 
kabalaan. Sa pag-agi sa Sawang sa mga Hentil, 
makita sa usa ang paril nga tulo ka maniko (1.3 m; 


Usa ka pahibalo gikan sa paril (Soreg) sa 
sawang sa templo sa Jerusalem nga 
nagpasidaan sa mga Hentil sa dili pagduol 

4.4 p) ang gihabogon, nga may mga pultahan nga 
kaagian. Sa ibabaw niini may dagkong mga bato 
nga may gisulat nga pasidaan diha sa Grego ug La- 
tin. Ang Gregong inskripsiyon mabasa (sumala sa 
usa ka hubad): “Gidili sa mga langyaw ang pagsu- 
lod agi sa ali ug sa koral palibot sa sangtuwar- 
yo. Ang masakpan silotan sa kamatayon.” (The 
New Westminster Dictionary of the Bible, giedit ni 
H. Gehman, 1970, p. 932) Sa okasyon nga si apos- 
tol Pablo giatake sa magubtanong panon diha sa 
templo, kini tungod kay gihungihong sa mga Hu- 
diyo nga siya nagpasulod ug usa ka Hentil agi sa 
gidili nga dapit. Gipahinumdoman kita bahin niini 
nga paril sa dihang atong mabasa nga si Kristo 
“naglaglag sa paril” nga nag-ulang tali sa Hudiyo 
gikan sa Hentil, bisan tuod si Pablo migamit sa ter- 
mino nga “paril” sa simbolikong paagi.- Efe 2:14, 
ftn sa Rbi8, Buh 21:20-32. 

Sawang sa Kababayen-an. Ang Sawang sa 
Kababayen-an mas taas ug 14 ka ang-ang. Dinhi 
ang mga babaye makasulod aron sa pagsimba. 
Lakip sa ubang mga butang, ang Sawang sa Kaba- 
bayen-an adunay mga panudlanag bahandi, nga 
duol sa usa niana naglingkod si Jesus sa dihang gi- 
dayeg niya ang babayeng balo tungod sa pagha- 
tag sa tanan nga iyang nabatonan. (Mar 12:41-44, 
Luc 21:1-4) Niini nga sawang dihay ubay-ubay 
usab nga mga tinukod. 

Sawang sa Israel ug Sawang sa mga Saserdo- 
te. May napulog-lima ka dagkong linginon nga 
mga ang-ang paingon sa Sawang sa Israel, nga ni- 
ana makasulod ang mga lalaking mahinlo sa se- 
remonyal nga paagi. Simpig 
sa gawas nga bungbong niini 
nga sawang nahimutang ang 
mga lawak-tipiganan. 

Dayon anaa ang Sawang 
sa mga Saserdote, nga katum- 
bas sa sawang sa tabernakulo. 
Diha niana nahimutang ang 
halaran, nga gama sa dili-si- 
napsapan nga mga bato. Su- 
mala sa Mishnah, kini maoy 
32 ka maniko (14.2 m; 46.7 p) 
kuwadrado diha sa tiilan niini. 
(Middot 3:1) Si Josephus nag- 
hatag ug mas dako nga sukod. 
(The Jewish War, V, 225 [v, 6]: 
tan-awa ang HALARAN [Mga 
Halaran Human sa Pagkades- 
tiyero].) Ang mga saserdote 
makaabot sa halaran agi sa 
pahandag nga agianan. Dihay 
usa ka “palanggana” nga giga- 
mit usab, sumala sa Mishnah. 

(Middot 3:6) Sa palibot niini nga sawang dihay 
nagkalainlaing mga tinukod usab. 

Ang templo mismo. “Sama sa miagi, ang sen- 
tro sa templo pangunang gilangkoban sa duha ka 
lawak, ang Balaan ug ang Labing Balaan. Ang sa- 
log niini nga tinukod maoy 12 ka ang-ang ibabaw 
sa Sawang sa mga Saserdote. Sama sa templo ni 
Solomon, may mga lawak nga gihimo diha sa mga 
kiliran niini nga tinukod ug dihay usa ka lawak sa 
itaas. Ang ganghaan gisirad-an pinaagig bulawang 
mga pultahan, ang kada usa 55 ka maniko (24.5 m; 
80.2 p) ang gihabogon ug 16 ka maniko (7.1 m, 
23.3 p) ang gilapdon. Ang atubangang bahin sa ti- 
nukod mas lapad kay sa likoran, nga may mga eks- 
tensiyon nga 20 ka maniko (8.9 m, 29.2 p) sa ma- 
tag kiliran niini. Ang sulod nga bahin sa Balaan 
nga lawak maoy 40 ka maniko (17.8 m; 58.3 p) ang 
gitas-on ug 20 ka maniko ang gilapdon. Sa Balaan 
nga lawak anaa ang tangkawan, ang lamesa sa pa- 
sundayag nga tinapay, ug ang halaran sa insenso 
--ang tanan gama sa bulawan. 

Ang agianan paingon sa Labing Balaan mao ang 
usa ka matahom nga dinayandayanang baga nga 
kortina, o tabil. Sa panahon sa kamatayon ni Jesus, 
kini nga kortina nagilis sa duha ka bahin gikan sa 
itaas paubos, nga tungod niana nadayag nga wala 
ang arka sa pakigsaad diha sa lawak nga Labing 
Balaan. Puli sa Arka mao ang usa ka tinabas nga 
bato nga sa ibabaw niana iwisik sa hataas nga sa- 
serdote ang dugo sa panahon sa Adlaw sa Pag- 
tabon-sa-Sala. (Mat 27:51, Heb 6:19: 10:20) Kini 
nga lawak maoy 20 ka maniko ang gitas-on ug 20 
ka maniko ang gilapdon. 

Gigamit sa mga Hudiyo ang templo ingong kuta 
panahon sa Romanhong paglikos sa Jerusalem ni- 
adtong 70 K.P. Ilang gisunog ang mga portiko, 
apan sukwahi sa kagustohan sa Romanong koman- 
dante nga si Tito, usa ka Romanong sundalo ang 
nagsunog sa templo, sa ingon natuman ang mga 
pulong ni Jesus labot sa templo: “Wala unyay bato 
nga magpabilin dinhi nga pinatong sa usa ka bato 
ug dili pagatumpagon.”--Mat 24:2: The Jewish 
War, VI, 252-266 (iv, 5-7): VII, 3,4 (i, 1). 

Ang Dakong Espirituwal nga Templo ni Je- 
hova. Ang tabernakulo nga gitukod ni Moises ug 
ang mga templo nga gitukod ni Solomon, Zoroba- 
bel, ug Herodes adunay gilandongan o gihulagwa- 
yan. Kini gipakita ni apostol Pablo sa dihang siya 
misulat nga ang tabernakulo, diin ang pangunang 
mga bahin gilakip sa ulahing mga templo, maoy 
“hulad ug landong sa mga butang nga langitnon.” 
(Heb 8:1-5: tan-awa usab ang 1Ha 8:27, Isa 66:1, 
Buh 7:48, 17:24.) Ang Kristohanon Gregong Kasu- 
latan nagbutyag sa kon unsay tinuod nga gihulag- 
wayan niini. Kini nga Kasulatan nagpakita nga ang 

tabernakulo ug ang mga templo nga gitukod ni So- 
lomon, Zorobabel, ug Herodes, uban sa mga bahin 
niini, naghulagway sa mas dako, espirituwal nga 
templo ni Jehova, ang “matuod nga tolda, nga gi- 
patindog ni Jehova, ug dili sa tawo.” (Heb 8:2) 
Ingon sa gipadayag sa nagkalainlaing mga bahin 
niini, ang maong espirituwal nga templo mao ang 
kahikayan sa pagduol kang Jehova diha sa pagsim- 
ba pinasukad sa halad pasig-uli ni Jesu-Kristo. 
--Heb 9:2-10, 23. 

Ang inspiradong sulat ngadto sa mga Hebreoha- 
non nag-ingon nga niining espirituwal nga templo 
ang Labing Balaan mao ang “langit mismo,” ang 
dapit diin atua ang persona sa Diyos. (Heb 9:24) 
Sanglit ang Labing Balaan lamang mao ang “langit 
mismo,” nan ang Balaan nga lawak ug ang sawang 
sa mga saserdote, ingon man ang mga bahin niini, 
nagtumong gayod sa mga butang sa yuta, mga 
butang nga may kalabotan kang Jesu-Kristo sa pa- 
nahon sa iyang ministeryo sa yuta ug sa iyang 
mga sumusunod kinsa “mga mag-aambit sa la- 
ngitnong pagtawag. ”---Heb 3:1. 

Ang kortina maoy usa ka ali nga nag-ulang 
sa Balaan gikan sa Labing Balaan, sa kahimtang 
ni Jesus kini naghulagway sa “iyang unod” nga 
iyang ihalad, nga maghatag niini sa walay katapo- 
san, aron siya makasulod sa langit, ang antitipikal 
nga Labing Balaan. (Heb 10:20) Ang dinihogang 
mga Kristohanon kinahanglan usab nga moagi sa 
unodnong ali nga nag-ulang kanila gikan sa pag- 
duol sa presensiya sa Diyos didto sa langit. Uyon 
niana, ang Balaan nga lawak naghulagway sa 
ilang kahimtang ingong inanak-sa-espiritu nga 
mga anak sa Diyos, nga may paglaom sa langit- 
nong kinabuhi, ug ilang mabatonan ang maong 
langitnong ganti sa dihang ang ilang unodnong 
mga lawas ihiklin na sa kamatayon.--1Co 15:50, 
Heb 2:10. 

Samtang anaa pa sa antitipikal nga Balaan nga 
lawak, kining mga dinihogan sa balaang espiritu 
ug nag-alagad ingong luyoluyong mga saserdote 
uban ni Kristo makapahimulos sa espirituwal nga 
kalamdagan, nga samag gikan sa tangkawan, sa 
pagkaon sa espirituwal nga pagkaon, nga samag 
gikan sa lamesa sa pasundayag nga tinapay, ug sa 
pagtanyag ug pag-ampo, pagdayeg, ug pag-alagad 
sa Diyos, nga samag nagtanyag ug humot nga in- 
senso diha sa bulawang halaran sa insenso. Ang 
Balaan nga lawak sa tipikal nga templo dili makita 
niadtong anaa sa gawas, ug sa susama, kon giunsa 
pagkahibalo sa usa ka tawo nga siya inanak-sa- 
espiritu nga anak sa Diyos ug kon unsay iyang ma- 
sinati sa maong kahimtang dili bug-os masabtan 
niadtong dili inanak-sa-espiritu.---Pin 14:3. 

Diha sa sawang sa karaang templo nahimutang 
ang halaran alang sa mga halad. Kini naglandong 

sa tagana sa Diyos, sumala sa iyang kabubut- 
on, alang sa usa ka hingpit nga tawhanong halad 
sa paglukat sa mga anak ni Adan. (Heb 10:1-10, 
13:10-12, Sal 40:6-8) Sa espirituwal nga templo, 
ang sawang nagtumong gayod sa usa ka kahim- 
tang nga nalangkit niana nga halad. Sa kahimtang 
ni Jesus, tungod kay siya hingpit nga tawo ang 
paghalad sa iyang kinabuhi nahimong dalawaton. 
Sa kahimtang sa iyang dinihogang mga sumusu- 
nod, silang tanan gipahayag nga matarong pinasu- 
kad sa ilang pagtuo sa halad ni Kristo, ug sa ingon 
sila giisip sa Diyos ingong walay sala samtang anaa 
sa unod.---Rom 3:24-26: 5:1, 9, 8:1. 

Ang mga bahin ug mga kahikayan diha sa “ma- 
tuod nga tolda,” ang dakong espirituwal nga tem- 
plo sa Diyos, naglungtad na sa unang siglo K.P. 
Tinuod gayod kini tungod kay maylabot sa taber- 
nakulo nga gihimo ni Moises si Pablo misulat nga 
kadto maoy “usa ka sambingay [o, paglarawan] 
alang sa tinudlong panahon nga ania karon,” buot 
ingnon, alang sa butang nga naglungtad na sa di- 
hang si Pablo misulat. (Heb 9:9) Ang maong tem- 
plo tino nga naglungtad na sa dihang gitanyag ni 
Jesus ang bili sa iyang halad diha sa Labing Bala- 
an niini, sa langit mismo. Kini milungtad gayod ni- 
adtong 29 K.P., sa dihang si Jesus gidihogan sa ba- 
laang espiritu aron sa pag-alagad ingong dakong 
Hataas nga Saserdote ni Jehova.--Heb 4:14: 9: 
11, 12. 

Si Jesu-Kristo nagsaad sa inanak-sa-espiritung 
mga Kristohanon nga ang usa nga magmadaogon, 
nga matinumanong makalahutay hangtod sa kata- 
posan, himoon nga “haligi diha sa templo sa akong 
Diyos, ug dili na gayod siya mogula pa gikan niini.” 
(Pin 3:12) Busa, ang maong tawo hatagan ug per- 
manenteng dapit sa “langit mismo,” ang gihulag- 
wayan sa lawak nga Labing Balaan. 

Ang Pinadayag 7:9-15 nagbutyag sa “usa ka da- 
kong panon” sa ubang mga magsisimba ni Jehova 
nga nakig-ambit sa putli nga pagsimba diha sa es- 
pirituwal nga templo. Kadtong naglangkob niini 
nga “dakong panon” wala hubita sa mga termino 
nga magpaila kanila ingong luyoluyong mga saser- 
dote. Ang mga naglangkob niining “dakong panon” 
giingon nga “naglaba sa ilang tag-as nga mga bes- 
ti ug nagpaputi niini sa dugo sa Kordero.” Tungod 
sa ilang pagtuo sa halad ni Kristo, sila gihatagan ug 
matarong nga baroganan nga tungod niana sila 
matipigan latas “sa dakong kasakitan,” mao nga 
sila giingon nga “nakalabang" niini ingong mga na- 
luwas. 

Sa Isaias 2:1-4 ug Miqueas 4:1-4, gihisgotan ang 
"pagtuboy' sa “bukid sa balay ni Jehova” sa “kaula- 
hiang bahin sa mga adlaw,” ug gitagna nga aduna 
unyay pagtigom sa katawhan sa “tanang kanaso- 
ran” ngadto sa maong “balay ni Jehova.” Sanglit 

walay pisikal nga templo ni Jehova didto sa Jerusa- 
lem sukad niadtong 70 K.P., kini nagtumong ga- 
yod, dili sa pisikal nga tinukod, kondili sa pagtuboy 
sa matuod nga pagsimba diha sa mga kinabuhi sa 
katawhan ni Jehova sa panahon sa “kaulahiang ba- 
hin sa mga adlaw” ug sa dakong pagtigom sa 
katawhan sa tanang kanasoran aron makigbahin 
sa pagsimba diha sa dakong espirituwal nga tem- 
plo ni Jehova. 

Ang Panan-awon ni Ezequiel sa Templo. 
Ang detalyadong kahubitan sa templo ni Jehova 
makaplagan usab sa Ezequiel kapitulo 40-47, apan 
kini dili usa ka templo nga natukod kanhi sa Bukid 
sa Moria sa Jerusalem, ni kini mapaigo didto. Kini 
maoy usa ka templo sa panan-awon ug wala mag- 
hulagway sa dakong espirituwal nga templo sa Di- 
yos. Gihatagan ug linaing pagtagad ang asoy sa 
mga tagana nga naggikan sa templo ug sa mga pa- 
nagana nga gihimo aron dili makaduol ang tanan 
nga dili takos nga mahimong mga magsisimba 
diha sa mga sawang niini. 

Niadtong 593 W.K.P., sa ika-14 nga tuig human 
sa pagkalaglag sa Jerusalem ug sa templo ni Solo- 
mon didto, ang saserdote-manalagna nga si Eze- 
quiel, nga gidala sa panan-awon ngadto sa tumoy 
sa usa ka hataas nga bukid, nakakitag usa ka da- 
kong templo ni Jehova. (Eze 40:1, 2) Aron maulaw 
ug maghinulsol ang gidestiyerong mga Hudiyo, ug 
sa walay duhaduha aron sa paghupay sa mga ma- 
tinumanon, si Ezequiel gisugo nga isulti ang tanan 
nga iyang nakita ngadto “sa balay sa Israel.” (Eze 
40:4: 43:10, 11) Ang panan-awon naghatag ug ma- 
inampingong pagtagad sa mga detalye sa mga su- 
kod niini. Ang mga sukod nga gigamit mao ang 
“tangbo” (ang taas nga tangbo, 3.11 m; 10.2 p) 
ug ang “maniko” (ang taas nga maniko, 51.8 sm, 
20.4 pul.). (Eze 40:5, ftn sa Rbi8) Tungod niini 
nga pagtagad sa sukod, ang pipila nagtuo nga ki- 
ning maong templo diha sa panan-awon nagsilbing 
sumbanan alang sa templo nga sa ulahi gitukod ni 
Zorobabel human sa pagkadestiyero. Apan, walay 
lig-ong pamatuod niini nga pangagpas. 

Dayag nga ang tibuok dapit sa templo maoy 500 
ka maniko kuwadrado. Kini adunay gawas nga sa- 
wang, usa ka sulod nga sawang nga gipahabogan, 
templo uban sa halaran niini, lainlaing mga lawak- 
kan-anan, ug usa ka tinukod dapit sa K o sa luyo sa 
templo. Aron makaagi sa gawas ug sa sulod nga 
mga sawang sa templo adunay unom ka dagkong 
mga ganghaan, tulo alang sa gawas nga sawang 
ug tulo alang sa sulod nga sawang. Kini nag-atu- 
bang sa A, S, ug H, nga ang matag ganghaan sa 
sulod nga sawang anaa mismo sa luyo (nga nagtu- 
ngod) sa katugbang niini nga ganghaan sa gawas 
nga sawang. (Eze 40:6, 20, 23, 24, 27) Sa sulod nga 
bahin sa gawas nga bungbong anaa ang ubos nga 

salog. Kini maoy 50 ka maniko (25.9 m, 85 p) ang 
gilapdon, sama sa gitas-on sa mga ganghaan. (Eze 
40:18, 21) Nahimutang didto ang katloan ka lawak- 
kan-anan, mga dapit nga lagmit didto mokaon 
ang katawhan sa ilang mga halad-sa-panag-ambit. 
(Eze 40:17) Diha sa matag usa sa upat ka eskina ni- 
ining gawas nga sawang adunay mga dapit diin 
ang mga pahat sa katawhan sa ilang mga halad 
pagalutoon sa mga saserdote, sumala sa gikina- 
hanglan sa Balaod; dayon kini dayag nga ilang ka- 
onon didto sa gitagana nga mga lawak-kan-anan. 
(Eze 46:21-24) Ang nahibiling luna sa gawas nga 
sawang tali sa ubos nga salog ug sa mga gangha- 
an paingon sa sulod nga sawang lagmit nga 100 ka 
maniko ang gilapdon.---Eze 40:19, 23, 27. 

Ang mga lawak-kan-anan sa mga saserdote 
maoy bulag sa mga lawak-kan-anan sa katawhan, 
nga nahimutang nga mas duol sa templo. Ang 
duha niini, uban sa duha ka lawak-kan-anan alang 
sa mga mag-aawit sa templo, nahimutang sa sulod 
nga sawang tupad sa dagkong sulod nga mga 
ganghaan. (Eze 40:38, 44-46) Ang mga saserdote 
usab adunay mga lawak-kan-anan dapit sa A ug sa 
H sa sangtuwaryo mismo. (Eze 42:1-12) Kini nga 
mga lawak-kan-anan, dugang pa sa ilang dayag 
kaayo nga katuyoan, mao ang mga dapit nga ilisa- 
nan sa mga saserdote sa ilang lino nga mga bes- 
ti nga gigamit sa pag-alagad sa templo una pa 
sila moadto sa gawas nga sawang. (Eze 42:13, 14, 
44:19) Niana nga dapit usab, sa luyo sa mga lawak- 
kan-anan, nahimutang ang mga lat-anan ug luto- 
anang mga dapit sa mga saserdote, nga ang pa- 
ngunang katuyoan pareho niadtong atua sa gawas 
nga sawang, apan kini alang lamang sa mga saser- 
dote.---Eze 46:19, 20. 

Agi sa gawas nga sawang ug sa sulod nga gang- 
haan, ang usa makasulod sa sulod nga sawang. 
Ang kilid sa sulod nga sawang maoy 150 ka mani- 
ko (77.7 m; 255 p) gikan sa kilid sa gawas nga sa- 
wang dapit sa S, A, ug H. Ang sulod nga sawang 
maoy 200 ka maniko (103.6 m; 340 p) ang gilap- 
don. (Ang Ezequiel 40:47 nag-ingon nga ang sulod 
nga sawang maoy 100 ka maniko kuwadrado. Kini 
dayag nga nagtumong lamang sa dapit atubangan 
sa templo nga maoy paingnan sa sulod nga mga 
ganghaan.) Ang halaran mao ang pangunang ma- 
kita diha sa sulod nga sawang.---Eze 43: 13-17: tan- 
awa ang HALARAN (Ang Halaran sa Templo sa Pa- 
nan-awon ni Ezequiel). 

Ang unang lawak sa sangtuwaryo, nga 40 ka 
maniko (20.7 m; 68 p) ang gitas-on ug 20 ka ma- 
niko (10.4 m; 34 p) ang gilapdon, masulod pinaagi 
sa usa ka agianan nga may duha ka pultahan nga 
tagduha ka palid. (Eze 41:23, 24) Nahimutang nia- 
na “ang lamesa nga anaa sa atubangan ni Jehova,” 
usa ka kahoy nga halaran.---Eze 41:21, 22. 

Ang panggawas nga mga bungbong sa sangtu- 
waryo adunay mga lawak sa kilid nga upat ka ma- 
niko (2 m, 6.8 p) ang gilapdon nga simpig niini. 
Kini adunay tulo ka andana nga nahimutang sa ka- 
sadpan, amihanan, ug habagatan nga mga bung- 
bong, ug may 30 ka lawak sa matag andana. (Eze 
41:5, 6) Aron makasaka sa tulo ka andana, dihay 
paliyokliyok nga mga hagdanan nga gibutang da- 
pit sa A ug H. (Eze 41:7) Sa luyo, o sa K, sa templo, 
nga lagmit nahimutang nga pabuyon sa A ngadto 
sa H, may usa ka tinukod nga gitawag ug bin-yan, 
usa ka 'tinukod dapit sa kasadpan.’ (Eze 41:12) Bi- 
san tuod gipunting sa pipila ka eskolar nga kini nga 
tinukod mao ang templo o sangtuwaryo, mopatim- 
aw nga kini walay pasukaranan diha sa basahon ni 
Ezequiel; lain pa, ang 'tinukod dapit sa kasadpan’ 
lahi ug porma ug mga sukod kay sa sangtuwaryo. 
Kini nga tinukod sa walay duhaduha gigamit sa pi- 
pila ka paagi labot sa mga pag-alagad nga gihimo 
sa sangtuwaryo. Tingali may ingon niana nga tinu- 
kod o mga tinukod sa K sa templo ni Solomon. 
-tandi ang 2Ha 23:11 ug 1Cr 26:18. 

Ang Labing Balaan nga lawak samag porma ni- 
adtong Labing Balaan nga lawak sa templo ni Solo- 
mon, nga may sukod nga 20 ka maniko kuwadra- 
do. Diha sa panan-awon, nakita ni Ezequiel ang 
himaya ni Jehova nga naggikan sa S, nga mipu- 
no sa templo. Gihubit ni Jehova kini nga templo 
ingong “dapit sa akong trono.”---Eze 43:1-7. 

Gihubit ni Ezequiel ang usa ka bungbong o paril 
nga 500 ka tangbo (1,555 m; 5,100 p) sa kada ki- 
lid, palibot sa templo. Kini gisabot sa pipila ka es- 
kolar ingong usa ka paril nga may gilay-ong mga 
600 m (2,000 p) gikan sa sawang, usa ka hawan 
nga gilibotan sa paril “aron sa pag-ulang sa balaan 
ug sa dili balaan.”---Eze 42:16-20. 

Si Ezequiel nakakita usab ug usa ka sapa sa tu- 
big nga nagaagay “gikan sa ilalom sa bakanan sa 
Balay pasidlakan” ug sa habagatan sa halaran, nga 
nahimong lawom ug dako nga suba samtang kini 
nagaagay latas sa Araba ngadto sa amihanan nga 
tumoy sa Dagat sa Asin. Giayo niini ang parat 
nga katubigan mao nga kini napuno sa isda.---Eze 
47:1-12. 

Ang Dinihogang mga Kristohanon---Usa ka 
Espirituwal nga Templo. Ang dinihogang 
mga Kristohanon sa yuta gipakasama sa daghang 
butang, lakip sa usa ka templo. Kini nga pagtandi 
nahiangay tungod kay ang espiritu sa Diyos anaa 
sa sulod sa kongregasyon sa mga dinihogan. Si 
Pablo misulat ngadto sa mga Kristohanon sa Efeso 
“nga nahiusa kang Kristo Jesus,” kadtong “gitim- 
brehan sa gisaad nga balaang espiritu,” nga nag- 
ingon: “Kamo natukod ibabaw sa patukoranan sa 
mga apostoles ug mga manalagna, samtang si 
Kristo Jesus mao ang patukoranang bato nga pa- 

mag-ang. Nga nahiusa kaniya, ang tibuok tinukod, 
kay takdo nga pagkadugtong, nagatubo ngadto sa 
pagkahimong usa ka balaang templo alang kang 
Jehova. Nga nahiusa kaniya, kamo usab sa tingob 
ginatukod sa pagkahimong usa ka dapit nga puloy- 
anan sa Diyos pinaagi sa espiritu.” (Efe 1:1, 13; 
2:20-22) Kini nga mga “gitimbrehan,” nga gipahi- 
luna ibabaw kang Kristo ingong Patukoranan, gipa- 
kita nga may gidaghanong 144,000. (Pin 7:4: 14:1) 
Kini sila gihisgotan ni apostol Pedro ingong “bu- 
hing mga bato” nga “gitukod nga usa ka espiritu- 
wal nga balay alang sa katuyoan sa usa ka balaang 
pagkasaserdote.”---1Pe 2:5. 

Sanglit kini nga luyoluyong mga saserdote maoy 
"“tinukod sa Diyos,” dili niya tugotan nga mahuga- 
wan kining espirituwal nga templo. Gipasiugda 
ni Pablo ang pagkabalaan niining espirituwal nga 
templo, ug ang kapeligrohan sa usa nga mosulay 
sa paghugaw niini, sa dihang siya misulat: “Wala 
ba kamo mahibalo nga kamo mao ang templo sa 
Diyos, ug nga ang espiritu sa Diyos nagapuyo diha 
kaninyo? Kon si bisan kinsa molaglag sa templo 
sa Diyos, siya pagalaglagon sa Diyos, kay ang tem- 
plo sa Diyos balaan, nga kining temploha mao 
kamo."--1Co 3:9, 16, 17; tan-awa usab ang 2Co 
6:16. 

Si Jehova nga Diyos ug ang Kordero “Mao 
ang Templo Niini.' Sa dihang nakita ni Juan 
ang Bag-ong Jerusalem nga nanaog gikan sa la- 
ngit, siya miingon: “Ug wala akoy nakitang templo 
diha niini, kay ang Labing Gamhanang Diyos nga 
si Jehova mao man ang templo niini, mao man 
usab ang Kordero.” (Pin 21:2, 22) Sanglit ang mga 
membro sa Bag-ong Jerusalem direktang makaki- 
ta sa nawong ni Jehova, dili na sila mangina- 
hanglan ug usa ka templo aron pinaagi niana sila 
makaduol sa Diyos. (1Ju 3:2; Pin 22:3, 4) Kad- 
tong naglangkob sa Bag-ong Jerusalem magha- 
tag ug sagradong pag-alagad sa Diyos nga ilalom 
mismo sa hataas nga pagkasaserdote sa Kordero, 
si Jesu-Kristo. Tungod niini ang Kordero makig- 
ambit kang Jehova ingong ang templo sa Bag-ong 
Jerusalem. 

Usa ka Impostor. Si apostol Pablo, sa pagpa- 
sidaan bahin sa apostasya nga moabot, naghisgot 
sa “tawo sa kalapasan” nga magpataas sa iyang ka- 
ugalingon “mao nga siya molingkod sa templo sa 
Diyos, nga sa dayag magpakita nga siya usa ka di- 
yos.” (2Te 2:3, 4) Kini nga “tawo sa kalapasan” 
maoy usa ka apostata, usa ka mini nga magtutud- 
lo, busa siya molingkod sa templo nga bakak ni- 
yang gipangangkon nga mao ang templo sa Diyos. 
--Tan-awa ang TAWO SA KALAPASAN. 

Usa ka Masambingayong Paggamit. Sa usa 
ka higayon, sa dihang ang mga Hudiyo nangayog 
usa ka ilhanan gikan kang Jesus, siya mitubag: 


TERA 


“Gub-a kining temploha, ug sulod sa tulo ka adlaw 
patindogon ko kini.” Giisip sa mga Hudiyo nga siya 
naghisgot labot sa templo mismo, apan si apostol 
Juan nagpatin-aw: “Siya naghisgot sa templo sa 
iyang lawas.” Sa dihang siya gibanhaw sa iyang 
Amahan nga si Jehova sa ikatulong adlaw sa iyang 
kamatayon, ang mga tinun-an nahinumdom ug 
nakasabot niini nga mga pulong ug mituo niini. (Ju 
2:18-22, Mat 27:40) Siya gibanhaw, apan dili diha 
sa iyang unodnong lawas, nga gihatag ingong ha- 
lad lukat, bisan pa niana ang maong unodnong 
lawas wala madunot, apan gihanaw sa Diyos, sama 
sa usa ka halad nga giut-ot diha sa halaran. Si Je- 
sus, sa dihang gibanhaw, mao ang samang perso- 
na, ang samang personalidad, diha sa usa ka bag- 
ong lawas nga gihimo alang sa iyang bag-ong 
puloy-anan, ang espirituwal nga mga langit.---Luc 
24:1-7, 1Pe 3:18, Mat 20:28, Buh 2:31, Heb 13:8. 


TEOFILO [Gihigugma sa Diyos: Higala sa Di- 
yos]. Ang tawo nga gisulatan ni Lucas sa iyang 
Ebanghelyo ug sa Mga Buhat sa mga Apostoles. 
(Luc 1:3, 4: Buh 1:1) Ang pagtawag kaniya nga “la- 
bing tinamod” lagmit nagpakita ug hataas nga po- 
sisyon, o lagmit usa lamang ka pahayag sa hataas 
nga pagtamod. Dayag nga si Teofilo maoy usa ka 
Kristohanon nga binabang natudloan bahin kang 
Jesu-Kristo ug sa iyang ministeryo. Ang sinulat 
nga pahayag ni Lucas nagpasalig kang Teofilo nga 
tinuod gayod ang iyang nakat-onan kanhi sa bina- 
bang paagi. 


TERA [lagmit gikan sa Babilonyanhon, nga 
nagkahulogang “Ihalas nga Kanding']. 

1. Amahan ni Abraham, ang ikawalo nga kali- 
watan gikan kang Sem. (Luc 3:34, Gen 11:10-24, 
1Cr 1:24-26) Si Tera, pinaagi sa iyang mga anak 
nga si Abraham, Nahor, ug Haran, nahimong kati- 
gulangan sa daghang tribo. (Gen 11:27; 22:20-24, 
25:1-4, 13-15, 1Cr 1:28-42, 2:1, 2) Si Tera nagsugod 
sa pagkabaton ug mga anak sa dihang siya nag- 
edad ug 70. Si Abraham ang unang gitala tungod 
kay siya ang labing inila sa mga anak ni Tera ug dili 
tungod kay siya ang panganay. Sa dihang namatay 
si Tera sa edad nga 205, si Abraham 75 anyos la- 
mang, busa si Tera lagmit 130 sa dihang natawo si 
Abraham. (Gen 11:26, 32; 12:4) Si Sara maoy igso- 
on-sa-amahan ni Abraham, lagmit anak nga baba- 
ye ni Tera sa laing asawa. (Gen 20:12) Ang panga- 
nay ni Tera lagmit mao gayod si Haran, kansang 
anak nga babaye husto nag panuigon aron mag- 
minyo sa laing anak ni Tera nga si Nahor.---Gen 
11:29. 

Si Tera nagpuyo sa Ur sa mga Caldeanhon, ug 
didto nagdako ang iyang pamilya. (Gen 11:28) Su- 
mala sa Josue 24:2, dihay panahon nga si Tera mi- 
simba sa ubang mga diyos gawas kang Jehova, 


TERAPIM 


tingali sa diyos-bulan nga si Sin, ang pinalabing 
bathala sa Ur. Bisan pa niana, sa dihang gisugo ni 
Jehova si Abraham nga mobiya sa Ur, si Tera 
ingong ulo sa pamilya mikuyog ngadto sa Haran 
diin silang tanan namuyo hangtod human sa iyang 
kamatayon niadtong mga 1943 W.K.P.--Gen 11:31, 
32; Buh 7:2-4. 

2. Usa sa mga gikampohan sa panahong ang Is- 
rael naglatagaw sa kamingawan; ang nahimuta- 
ngan niini wala mahibaloi.--Num 33:27, 28. 


TERAPIM. Mga diyos o mga idolo sa pamilya. 
(Gen 31:30, 34) Bisan tuod plural, ang ngalang “te- 
rapim” mahimong magtumong usab sa usa ra ka 
idolo. Labing menos ang pipila niini nga mga idolo 
tingali samag gidak-on ug porma sa usa ka tawo. 
(1Sa 19:13, 16) Ang uban lagmit mas gagmay, 
nga masulod ra gani sa pangmonturang bukag 
nga pangbabaye. (Gen 31:34) Usahay ang terapim 
maoy konsultahon alang sa mga tilimad-on.---Eze 
21:21: Zac 10:2. 

Ang mga nakaplagan sa mga arkeologo sa Meso- 
potamia ug sa kasikbit nga mga dapit nagpakita 
nga ang paghupot ug mga larawan nga terapim 
adunay kalabotan sa kon kinsa ang makadawat sa 
panulondon sa pamilya. Sumala sa usa ka papan 
nga nakaplagan sa Nuzi, ang pagbaton sa mga di- 
yos sa panimalay ubos sa pipila ka sirkumstansiya 
mahimong maghatag ug katungod sa usa ka uma- 
gad nga lalaki sa pag-atubang sa korte ug sa pag- 
angkon sa kabtangan sa iyang namatayng uga- 
ngang lalaki. (Ancient Near Eastern Texts, giedit ni 
J. Pritchard, 1974, pp. 219, 220, ug ftn 51) Tingali 
si Raquel, nga naghunahuna niini, nagtuo nga siya 
may katarongan sa pagkuha sa terapim tungod sa 
malimbongong mga pakiglabot sa iyang amahan 
ngadto sa iyang bana nga si Jacob. (Itandi ang Gen 
31:14-16.) Ang kahinungdanon sa terapim mayla- 
bot sa mga katungod sa panulondon magpatin-aw 
usab kon nganong si Laban buot gayod nga maku- 
ha kinig balik, nga gani gipakuyog ang iyang mga 
igsoong lalaki uban kaniya ug gigukod si Jacob sa 
gilay-ong pito ka adlaw nga panaw. (Gen 31:19-30) 
Siyempre, ang gibuhat ni Raquel wala gayod mahi- 
baloi ni Jacob (Gen 31:32), ug walay timailhan nga 
siya misulay gayod sa paggamit sa terapim aron 
maangkon ang panulondon gikan sa mga anak nga 
lalaki ni Laban. Si Jacob wala mogamit ug mga ido- 
lo. Ang terapim lagmit nga lakip sa mga gidispat- 
sar sa dihang gitagoan ni Jacob ang tanang lang- 
yawng mga diyos nga gihatag kaniya sa iyang 
panimalay didto sa ilalom sa dakong kahoy duol sa 
Sekem.---Gen 35:1-4. 

Didto sa Israel ang terapim gigamit sa idolatro- 
song paagi sa mga adlaw sa mga Maghuhukom 
ingon man sa mga hari. (Huk 17:5, 18:14, 17, 20; Os 

3:4) Apan ang terapim lagmit wala gamita labot sa 
panulondon sa Israel tungod sa tin-awng sugo sa 
Diyos batok sa paghimog mga larawan. (Ex 20:4) 
Dugang pa, ang manalagnang si Samuel naghisgot 
sa terapim uban sa mahikanhong gahom, nga nag- 
tandi sa paggamit niining duha ngadto sa pagka- 
mapangahason (1Sa 15:23), ug ang terapim maoy 
lakip sa mga butang nga nalangkit sa idolatriya 
nga giwagtang didto sa Juda ug Jerusalem sa ma- 
tinumanon nga si Haring Josias. (2Ha 23:24) Busa, 
tungod kay si Mikal nga asawa ni David nagbaton 
man ug larawan nga terapim lakip sa iyang mga 
kabtangan, kini nagpaila nga ang iyang kasingka- 
sing dili bug-os kang Jehova ug nga si David lagmit 
wala mahibalo bahin sa iyang pagbaton ug larawan 
nga terapim o kaha nagtugot niini tungod kay siya 
anak nga babaye ni Haring Saul.--1Sa 19:12, 13. 


TERCIO [gikan sa Lat., nga nagkahulogang 
“Ikatulo"]. Ang nagsulat o naghimog kopya sa sulat 
ni Pablo ngadto sa mga taga-Roma, ug siya la- 
mang sa “mga sekretaryo” ni Pablo nga gipaila 
ang ngalan. Gilakip ni Tercio ang iyang kauga- 
lingong mga pangomosta ngadto sa mga taga- 
Roma.--Rom 16:22. 


TERES. Usa sa duha ka magbalantay sa pulta- 
han sa palasyo sa Persia nga nakigkunsabo batok 
kang Haring Ahasuero. Sa dihang nasayran ni Mar- 
dokeo ang maong laraw, iyang gipahibalo si Ray- 
na Ester kinsa mibutyag usab niini ngadto sa hari. 
Si Teres ug ang iyang kakunsabo gibitay sa estaka, 
ug ang maong hitabo gisulat diha sa harianong 
mga rekord.---Est 2:21-23, 6:1, 2. 


TERTULO [gikan sa Lat., diminutive form sa 
Tercio]. Usa ka publikong mamumulong nga nag- 
sang-at sa kaso sa mga Hudiyo batok kang Pablo sa 
atubangan ni Gobernador Felix sa Cesarea. Sumala 
sa gitala ni Lucas, ang kadaghanan sa gipamulong 
ni Tertulo personal nga nagdayeg kang Felix ug 
may mubo lamang kaayo nga pag-akusar kang 
Pablo, nga nagsulay nga ilangkit siya sa subsob nga 
pag-alsa batok sa Roma. (Buh 24:1-8) Dili matino 
ang nasyonalidad ni Tertulo, kon siya ba Hudiyo o 
Romano. 


TESALONICA. Ang pangunang dunggoanan 
sa Macedonia diin si Pablo nagtukod ug usa ka Kris- 
tohanong kongregasyon niadtong mga tuig 50 K.P.: 
karon kini nga siyudad gitawag nga Salonika (o, 
Thessaloniki). (HULAGWAY, Tomo 2, p. 749) Sa sinug- 
dan, ang kasikbit nga lungsod nga ginganlag Ther- 
me, nga nagkahulogang “Mainit nga Tubod,” maoy 
usa sa mga 26 ka lungsod nga gilaglag ni Cassan- 
der, kinsa nagtukod sa Tesalonica niadtong 316 o 
315 W.K.P. Ginganlan niya kini sumala sa ngalan 
sa iyang asawa, ang igsoon ni Alejandrong Banto- 

gan. Kining bag-ong siyudad nahimutang sa K nga 
kiliran sa Peninsula sa Chalcidice, diha sa Ther- 
maicus Sinus (karon gitawag nga Gulpo sa Saloni- 
ka), sa kinasang-an tali sa dalan nga mitadlas sa A 
paingon sa Danube ug sa dakong dalan (ang binak- 
bakan nga Via Egnatia nga gihimo sa mga Roma- 
no) nga miabot ug ginatos ka milya latas sa Mace- 
donia ngadto sa Dagat Adriatiko. 

Ang Macedonia nabahin ngadto sa upat ka distri- 
to sa wala pa ang tungatunga sa ikaduhang siglo 
W.K.P., diin ang Tesalonica mao ang kaulohan sa 
ikaduhang distrito niini. Pipila ka tuig sa ulahi sa 
dihang ang Macedonia nahimong usa ka Roman- 
hong lalawigan, ang Tesalonica nahimong sentro sa 
pangagamhanan sa lalawigan niini. Busa, sa di- 
hang si apostol Pablo ug Silas miabot didto, mga 
120 km (75 mi) sa K sa Filipos, kini usa na ka ma- 
uswagon ug mahinungdanon nga kaulohang siyu- 
dad. 

Sulod sa tulo ka Igpapahulay, si Pablo nagwali 
didto sa sinagoga sa Tesalonica. Ingong resulta, ang 
pipila ka Hudiyo ug ang usa ka dakong panon sa 
mga kinabig nga Grego nahimong mga magtutuo 
ug nakig-uban kang Pablo ug Silas; lakip kanila ang 
“daghan sa inilang mga babaye.” (Buh 17:1-4) Wala 
ibutyag kon unsa ka dugay nga si Pablo nagpabilin 
didto, apan kini igoigo gayod nga gidugayon aron 
siya ug ang iyang kauban makakuha ug traba- 
ho nga makasuportar sa ilang kaugalingon. Bisan 
tuod si Pablo ingong apostol adunay katungod nga 
modawat ug materyal nga tabang gikan niadtong 
iyang gialagaran sa espirituwal, siya nagpakitag 
panig-ingnan nga 'ang usa ka tawo mokaon ug 
pagkaon nga iya mismong gihagoan.” (1Co 9:4-18, 
1Te 2:9: 2Te 3:7-12) Lagmit nga sa usa ka bahin iya 
kining gihimo tungod sa hilig sa pipila didto nga 
magtinapolan. Sa panahon sa iyang pag-estar did- 
to, nakadawat si Pablo ug duha ka lainlaing gasa gi- 
kan sa mga igsoon sa Filipos nga nagtagana sa 
mga butang nga iyang gikinahanglan.---Flp 4:16. 

Sa ulahi ang mga Hudiyong taga-Tesalonica nga 
wala modawat sa mensahe ni Pablo nagtigom ug 
usa ka magubtanong panon gikan sa mga tigyam- 
pungad sa tiyanggihan ug misulong sa balay ni Ja- 
son diin nag-estar si Pablo. Apan sa dihang ilang 
nasayran nga ang ilang gipangita wala didto, ilang 
gitaral si Jason ug ang ubang mga magtutuo ngad- 
to sa mga magmamando sa siyudad, nga mao, “ang 
mga politarko,” sumala sa literal nga kahulogan ni- 
ini sa Grego. (Buh 17:5-9, Int) Makapaikag gayod 
nga may mga inskripsiyon gikan niana nga yugto 
nga nakaplagan didto ug sa palibot sa Tesalonica 
nga naghisgot sa pipila sa ilang lokal nga mga opis- 
yal ingong mga politarko. 

Alang sa ilang kaluwasan, gipakalagiw sa mga 
kaigsoonan sa Tesalonica si Pablo ug Silas sa pana- 


TESALONICA, MGA SULAT NGADTO SA MGA TAGA- 


hon sa kagabhion ngadto sa Berea. Didto nakapla- 
gan ni Pablo ang mga taga-Berea nga ‘mas hami- 
lig-hunahuna kay sa niadtong sa Tesalonica, kay 
sila wala lamang magdawat sa pulong uban ang tu- 
mang kaikag apan maampingong nagsusi usab sa 
Kasulatan sa adlaw-adlaw kon tinuod ba ang gjii- 
ngon sa apostol.” Apan, sa wala madugay miulbo 
ang kasamok sa dihang ang misupak nga mga Hu- 
diyo miabot gikan sa Tesalonica ug nagsiba sa usa 
ka magubtanong panon, mao nga si Pablo mihinok 
na usab sa pag-ikyas.---Buh 17:10-15. 

Wala pay usa ka tuig human mobiya sa Tesaloni- 
ca, si Pablo, nga didto sa Corinto niadtong higayo- 
na, misulat sa iyang unang sulat ngadto sa mga 
taga-Tesalonica. Gipadala na niya si Timoteo aron 
sa paghupay ug sa pagdasig kanila ug nadawat na 
niya ang maayong taho gikan kang Timoteo. Sa 
maong sulat iyang gidayeg sila tungod sa ilang 
maayong panig-ingnan alang “sa tanang magtutuo 
sa Macedonia ug sa Acaya” ug giawhag sila nga dili 
maluya tungod sa paglutos. (1Te 1:1-8, 3:1-13, 4:1) 
Kining sulata lagmit mao ang una sa kanonikal nga 
mga sulat ni Pablo ug, gawas tingali sa Ebanghel- 
yo ni Mateo, mao ang unang basahon sa Kristoha- 
non Gregong Kasulatan nga gisulat. Wala madugay 
human niadto si Pablo misulat ug ikaduhang sulat 
ngadto sa mga taga-Tesalonica, aron sila dili mahi- 
salaag tungod sa bakak nga mga magtutudlo.---2Te 
1:1: 2:1-3. 

Sulod sa mga katuigan walay duhaduha nga si 
Pablo miduaw pag-usab sa Tesalonica sa mga higa- 
yon nga siya miagi sa Macedonia sa iyang mga 
pagpanaw. (Buh 20:1-3, 1Ti 1:3) Ug ang pipila ka 
taga-Tesalonica nga gihisgotan ang ngalan, si Aris- 
tarko ug Segundo, maoy mga kaubanan ni Pablo sa 
panaw. (Buh 20:4, 27:2) Si Demas nga mibiya kang 
Pablo didto sa Roma miadto sa Tesalonica, nga lag- 
mit maoy iyang lungsod nga natawhan.---2Ti 4:10. 


TESALONICA, MGA SULAT NGADTO SA 
MGA TAGA-. Duha ka inspiradong mga sulat 
sa Kristohanon Gregong Kasulatan, lagmit mao 
ang una nga gisulat ni apostol Pablo, kinsa nagpa- 
ila sa iyang kaugalingon ingong magsusulat niining 
duha ka sulat. (1Te 1:1: 2:18, 2Te 1:1; 3:17) Sa pa- 
nahon nga gisulat kining mga sulata, si Silvano (Si- 
las) ug Timoteo kauban ni Pablo. (1Te 1:1: 2Te 1:1) 
Kini nagpunting sa Corinto nga mao ang dapit nga 
gikan niini gipadala ang maong mga sulat, sanglit 
walay rekord nga kining tulo ka lalaki nagkauban 
na usab sa paghago diha sa ministeryo human sa 
ilang pag-estar sa Corinto panahon sa ikaduhang 
misyonaryong panaw ni Pablo. (Buh 18:5) Sanglit 
ang 18-ka-bulan nga buluhaton sa apostol didto sa 
Corinto mopatim-awng nagsugod sa tinghunlak sa 
50 K.P., lagmit nianang panahona usab gisulat ang 


TESALONICA, MGA SULAT NGADTO SA MGA TAGA- 


unang sulat ngadto sa mga taga-Tesalonica. (Buh 
18:11, tan-awa ang KRONOLOHIYA [Ang ulahing apos- 
tolikanhong yugto].) Dayag nga iyang gisulat ang 
ikaduhang sulat wala madugay human niana, lag- 
mit sa mga 51 K.P. 

Sa tanang ilado nga mga katalogo sa ikaduha, 
ikatulo, ug ikaupat nga mga siglo K.P., kining duha 
ka sulat gilista ingong kanonikal. Kini usab bug-os 
nga kaharmonya sa ubang bahin sa Kasulatan sa 
pagpahimangno sa mga alagad sa Diyos nga mag- 
padayon sa paghupot ug maayong panggawi sa ta- 
nang panahon. Niini nga mga sulat makaiikag usab 
ang pagpasiugda bahin sa pag-ampo. Si Pablo, la- 
kip sa iyang mga isigkamagbubuhat, kanunayng 
nahinumdom sa mga taga-Tesalonica diha sa pag- 
ampo (1Te 1:2, 2:13, 2Te 1:3, 11; 2:13), ug ang apos- 
tol nagdasig kanila: “Pag-ampo nga walay-hunong. 
Pagpasalamat sa tanang butang.” (1Te 5:17, 18) 
“Mga igsoon, magpadayon sa pag-ampo alang ka- 
namo."”---1Te 5:25, 2Te 3:1. 

Mga Detalye sa Unang Tesalonica. Halos 
sukad sa sinugdan ang kongregasyon nga gipadad- 
an sa Unang Tesalonica nakasinati ug paglutos. Hu- 
man makaabot sa Tesalonica, si Pablo nagwali sa 

sinagoga didto sulod sa tulo ka Igpapahulay. Ubay- 
ubayng mga tawo ang nahimong mga magtutuo, 
ug natukod ang usa ka kongregasyon. Apan, ang 
panatikong mga Hudiyo nagsugnib sa usa ka ma- 
gubtanong panon sa paghimog kapintasan. Kay 
wala makaplagi si Pablo ug Silas sa balay ni Jason, 
ang magubtanong panon nagtaral kang Jason ug 
sa ubang mga igsoon ngadto sa atubangan sa mga 
magmamando sa siyudad, nga nag-akusar kanila 
ug pag-alsa sa pamunoan. Gibuhian lamang si Ja- 
son ug ang uban sa dihang sila mihatag ug “igong 
piyansa.” Tungod niini ang mga igsoon naaghat sa 
pagpagikan kang Pablo ug Silas ngadto sa Berea pa- 
nahon sa kagabhion, dayag nga alang sa kaayohan 
sa kongregasyon ug sa kahilwasan niining duha ka 
lalaki.---Buh 17:1-10. 

Human niana, gawas pa sa nagpadayon nga pag- 
lutos (1Te 2:14), ang kongregasyon mopatim-awng 
nakasinati ug dakong kasubo tungod sa pagkama- 
tay sa usa (o sa pipila) sa ilang mga kauban. (4:13) 
Kay nasayod sa pagpig-ot nga midangat sa bag- 
ong kongregasyon ug nahingawa pag-ayo bahin sa 
mga epekto niini, gipadala ni Pablo si Timoteo aron 
sa paghupay ug sa pagpalig-on sa mga taga-Tesa- 


MGA PANGUNANG PUNTO SA UNANG TESALONICA 


Pagdasig ug tambag alang sa medyo bag-o pa nga kongregasyon 

Gisulat ni Pablo niadtong mga 50 K.P., pipila ka bulan human 
nga siya mibiya sa Tesalonica tungod sa kapintasan nga gihimo 
sa magubtanong panon 


Komendasyon alang sa kongregasyon (1:1-10) 


Mainitong gikomendahan ni Pablo ang mga taga-Tesalonica 
tungod sa ilang matinumanong buhat ug paglahutay 


Ang mga taga-Tesalonica nahimong usa ka panig-ingnan 
ngadto sa ubang mga magtutuo maylabot sa pagdawat sa 
pulong ubos sa kasakitan ug uban sa kalipay nga gipatung- 
ha sa espiritu sa Diyos 


Sa bisan diin gitaho kon sa unsang paagi gibiyaan nila ang 
idolatriya ug nagpaulipon sa buhing Diyos ug nagpaabot 
kang Jesus 

Ang panig-ingnan ni Pablo sa dihang anaa sa ilang tali- 

wala (2:1-12) 

Human pasipad-i didto sa Filipos, si Pablo nakabaton ug ku- 
sog gikan sa Diyos ug nagwali nga maisogon ngadto sa 
mga taga-Tesalonica 

Si Pablo naglikay sa pag-ulog-ulog, hakog nga pangibog, ug 
pagpangitag himaya 

Siya naglikay nga mahimong pabug-at ngadto sa mga igsoon, 
apan hinunoa malumong nagtratar kanila sama sa usa ka 
nagpasusong inahan ug nagtambag kanila sama sa usa ka 
mahigugmaong amahan 

Pagdasig nga magpabiling lig-on atubangan sa paglutos 

(2:13-3:13) 

Human makadawat sa mensahe nga gimantala ngadto kanila 
ingong pulong sa Diyos, ang mga igsoon sa Tesalonica gilu- 


tos sa ilang isigkalungsoranon, ang samang mga butang 
nahitabo didto sa Judea, diin ang mga Kristohanon nag- 
antos sa mga kamot sa mga Hudiyo 

Nagtinguha pag-ayo si Pablo nga makita ang mga taga-Tesa- 
lonica, tungod sa iyang kabalaka nga wala nay balita bahin 
kanila, iyang gipadala si Timoteo, ug si Timoteo bag-o pa 
gayong mibalik uban ang maayong balita bahin sa ilang es- 
pirituwal nga kahimtang 


Si Pablo nag-ampo alang sa ilang padayong pag-uswag 
Pahimangno bahin sa tinamdan ug panggawi (4:1--5:28) 


Lakaw nga mas bug-os pa sa paagi nga makapahimuot sa 
Diyos, ayri ang pakighilawas 

Higugmaa ang mga igsoon nga mas bug-os pa, magtrabaho 
pinaagi sa inyong mga kamot aron bisan ang mga tawo sa 
gawas makakita nga kamo nagalakaw nga mahapsay 

Hupaya ang usag usa pinaagi sa paglaom nga sa presensiya 
ni Kristo ang gianak-sa-espiritung mga magtutuo nga nama- 
tay na maoy unang pagabanhawon ug mahiusa uban kang 
Kristo, human niana kadtong buhi pa mahiuban kaniya ug 
sa mga binanhaw 


Ang adlaw ni Jehova moabot sama sa kawatan--sa dihang 
sila moingon: “Kalinaw ug kasegurohan!” moabot ang kalit 
nga kalaglagan, tungod niini, magpabiling magtukaw sa es- 
pirituwal nga paagi, nga gipanalipdan pinaagi sa pagtuo ug 
gugma ingong kotamaya ug pinaagi sa paglaom sa kaluwa- 
san ingong helmet 

Magbaton ug lalom nga pagtamod alang niadtong nagaduma- 
la sa kongregasyon, magmakigdaiton, tinguhaa ang maayo, 
kanunayng magmaya, magpasalamat, tinoa ang tanang bu- 
tang, pangupti pag-ayo ang maayo, ug ayri ang pagkada- 
otan 


1287 


TESALONICA, MGA SULAT NGADTO SA MGA TAGA- 


MGA PANGUNANG PUNTO SA IKADUHANG TESALONICA 


Usa ka sulat sa pagtul-id sa usa ka sayop nga panglantaw bahin 
sa presensiya ni Kristo ug sa pagtambag kon unsaon pagtratar 
ang mga tawong badlonganon 


Gisulat ni Pablo wala madugay human sa iyang unang sulat 
ngadto sa mga taga-Tesalonica 


Ang kahupayan moabot inigpadayag na ni Kristo 
(1:1-12) 
Ang mga taga-Tesalonica gikomendahan tungod sa ilang pag- 
lahutay ug pagtuo bisan pa sa mga paglutos ug kasakitan 


Ang kahupayan moabot inigpadayag na ni Kristo, unya si 
Jesu-Kristo, inubanan sa gamhanang mga manulonda, mo- 
laglag niadtong wala mosunod sa maayong balita ug mahi- 
maya may kalabotan sa iyang mga balaan 


Si Pablo nag-ampo nga ang mga taga-Tesalonica isipon un- 
tang takos aron nga ang ngalan ni Ginoong Jesus mahima- 
ya diha kanila 

Ang tawo sa kalapasan ipadayag sa dili pa moabot ang 

presensiya ni Kristo (2:1-17) 

Ang mga taga-Tesalonica gipahimangnoan nga dili matugaw o 
makuratan sa bisan unsang mensahe nga nag-ingon nga 
ang adlaw ni Jehova midangat na kanila 


Ang apostasya kinahanglang moabot una, ug ang tawo sa 
kalapasan kinahanglang mapadayag: siya magpataas 
sa iyang kaugalingon ibabaw sa tanang butang nga gina- 
simba ug magpakita sa iyang kaugalingon ingong usa ka 
diyos 

Sa dihang siya nga nagsilbing pugong mawala na, ang ma- 
linapason ipadayag, siya kansang presensiya gitiman-an 
pinaagi sa bakak nga mga ilhanan ug sa matag dili-mata- 
rong nga panglimbong aron malimbongan kadtong pagalag- 
lagon 

Si Jesu-Kristo magawagtang kaniya inigpadayag sa iyang 
presensiya 

Kon unsaon pagtratar ang mga tawong badlonganon 

(3:1-18) 

Magpahilayo gikan sa mga badlonganon, niadtong nanghila- 
bot sa mga butang nga wala silay labot, niadtong wala 
manumbaling sa sugo nga: “Kon adunay dili buot magtra- 
baho, ayaw usab siya pakan-a” 

Timan-i ninyo ang maong mga tawo nga kanila dili angayng 
makig-uban, apan tambagi sila ingong mga igsoon aron 
ilang mabag-o ang ilang mga dalan 


lonica. Una pa niana ang apostol misulay sa pagdu- 
aw kanila sa duha ka higayon, apan 'si Satanas mi- 
ali sa iyang alagianan.'---2:17-3:3. 

Kay nakadawat sa makapadasig nga taho ni Ti- 
moteo bahin sa pagkamatinumanon ug gugma sa 
mga taga-Tesalonica, si Pablo nalipay. (1Te 3:6-10) 
Apan, sila nagkinahanglan ug dugang pagdasig ug 
pahimangno sa pagpakigbugno sa mga kahuya- 
ngon sa unod. Tungod niini si Pablo, gawas sa pag- 
hatag ug komendasyon sa mga taga-Tesalonica tu- 
ngod sa ilang matinumanong paglahutay (1:2-10, 
2:14; 3:6-10) ug sa paghupay kanila pinaagi sa pag- 
laom sa pagkabanhaw (4:13-18), nag-awhag kanila 
sa pagpadayon sa pagsubay sa samang dalan nga 
giuyonan sa Diyos ug sa pagbuhat niana nga mas 
bug-os pa. (4:1, 2) Ang apostol, lakip sa ubang mga 
butang, nagtambag kanila nga ayran ang pakighi- 
lawas (4:3-8), higugmaon ang usag usa sa mas 
bug-os pa, magtrabaho ginamit ang ilang mga ka- 
mot (4:9-12), magtukaw sa espirituwal nga paagi 
(5:6-10), tamdon silang naghago taliwala kanila, 
'pahimangnoan ang mga badlonganon, hupayon 
ang magul-anong mga kalag, buligan ang mga 
maluya, magmataas-ug-pailob sa tanan,' ug 'ayran 
ang tanang dagway sa pagkadaotan' (5:11-22). 

Mga Detalye sa Ikaduhang Tesalonica. Ang 
pagtuo sa mga Kristohanon sa Tesalonica milambo 
pag-ayo, nag-uswag ang ilang gugma sa usag usa, 
ug sila nagpadayon sa paglahutay nga matinuma- 
non sa paglutos ug sa kasakitan. Busa, si apostol 
Pablo, sama sa iyang unang sulat, naghatag kanila 


ug komendasyon ug nagdasig kanila nga mag- 
padayon sa pagbarog nga malig-on.--2Te 1:3-12, 
2:13-17. 

Apan, ang pipila sa kongregasyon nangataro- 
ngan sa sayop nga paagi nga ang presensiya ni 
Jesu-Kristo nagsingabot na. Lagmit diha pa ganiy 
usa ka sulat nga giingong iya kuno ni Pablo ug kini 
gisabot nga nagpailang “ang adlaw ni Jehova ania 
na.” (2Te 2:1, 2) Lagmit nga mao kini ang hinung- 
dan kon nganong ang apostol nagpasiugda sa pag- 
katinuod sa iyang ikaduhang sulat, nga nag-ingon: 
“Ania ang akong pangomosta, ni Pablo, sa akong 
kaugalingong kamot, nga maoy usa ka ilhanan sa 
matag sulat, ingon niini ang paagi sa akong pagsu- 
lat.” (3:17) Kay dili buot nga ang mga igsoon ma- 
haylo sa pagdawat sa sayop nga pagtulon-an, gipa- 
kita ni Pablo nga adunay ubang mga panghitabo 
nga kinahanglan unang mahitabo sa dili pa moabot 
ang adlaw ni Jehova. Siya misulat: “Kini dili moabot 
gawas kon ang apostasya moabot una ug ang tawo 
sa kalapasan mapadayag. "---2:3. 

Usa ka suliran nga naglungtad na kanhi sa kong- 
regasyon ang kinahanglang hatagan gihapon ug 
pagtagad. Sa iyang unang sulat ngadto sa mga 
taga-Tesalonica, gisultihan sila ni Pablo: “Kami 
nag-awhag kaninyo, mga igsoon, . . . himoon nin- 
yong tumong nga magkinabuhing malinawon ug 
magtagad sa inyong kaugalingong kalihokan ug 
magtrabaho ginamit ang inyong mga kamot, ingon 
sa among gisugo kaninyo: aron kamo magalakaw 
nga may kahapsay labot sa mga tagagawas ug dili 


TEUDAS 


manginahanglan sa bisan unsa.” (1Te 4:10-12) May 
pipila diha sa kongregasyon nga wala mamati niini 
nga pahimangno. Busa si Pablo nagsugo sa maong 
mga tawo nga magtrabaho nga malinawon ug mo- 
kaon sa pagkaon nga ilang gihagoan, ug nagdu- 
gang: “Apan kon adunay dili magmasinugtanon sa 
among pulong pinaagi niining sulata, timan-i nin- 
yo siya, hunong na sa pagpakig-uban kaniya, aron 
siya maulaw. Hinuon ayaw siya isipa nga kaa- 
way, kondili magpadayon sa pagpahimangno kani- 
ya ingong igsoon. ”---2Te 3:10-15. 


TEUDAS. Usa ka rebelde nga maoy nangulo sa 
pag-alsa uban ang mga sumusunod nga mga 400 
ka lalaki sa wala pa ang 6 K.P. Pinaagi sa paggamit 
niini nga Teudas ingong iyang unang pananglitan 
sa usa ka kalihokan nga wala na makapahinabog 
kagubot human patya ang pangulo niini, ang Pari- 
seo nga si Gamaliel, wala madugay human sa ka- 
matayon ni Jesus, nagkombinsir sa Sanhedrin nga 
dili hilabtan ang bag-o pang natukod nga Kristoha- 
nong kongregasyon.---Buh 5:34-40. 


TIATIRA. Ang siyudad nga gitukod pag-usab 
sa sayong bahin sa ikatulong siglo W.K.P. sa kanhi 
heneral ni Alejandrong Bantogan nga si Seleucus 
Nicator. Kini nahimutang sa ilaya nga mga 60 km 
(40 mi) gikan sa Dagat Aegean ubay sa usa ka sapa 
nga nag-agos paingon sa Gediz (ang karaang Suba 
sa Hermus) sa kasadpang Asia Minor. Ang Kris- 
tohanong kongregasyon sa Tiatira nakadawat ug 
mensahe nga gisulat mismo ni apostol Juan suma- 
la sa gipahayag kaniya ni Ginoong Jesu-Kristo. 
--Pin 1:11. 

Ang Tiatira karong adlawa gitawag ug Akhisar 
ug kini nahimutang nga mga 250 km (155 mi) sa 
HHK sa Istanbul ug mga 375 km (233 mi) sa S sa 
Atenas. (HULAGWAY, Tomo 2, p. 946) Kini nga siyu- 
dad wala gayod mahimong usa ka dakong kaulohan 
o nahimong mahinungdanon kaayo nga sentro sa 
politika, apan kini maoy usa ka bahandianong sen- 
tro sa industriya, nga ilado sa daghang kinamot 
nga trabaho, lakip ang paghablon, pagtina, pagsal- 
sal ug tumbaga, pagtinag panit, ug paggamag ku- 
lonong mga gamit. Ang negosyo niini sa pagtina 
kanunayng gihisgotan diha sa mga inskripsiyon. 
Ang mga tiggamag tina sa Tiatira naggamit sa ga- 
mot sa madder (usa ka matang sa hilba nga giga- 
mit sa pagtina) ingong gigikanan sa ilang ilado nga 
sanag-pula o purpura nga kolor, nga nailhan sa ula- 
hing mga panahon ingong Turkey red. 

Si Lydia, nga nakabig sa Kristiyanidad panahon 
sa unang pagduaw ni Pablo sa Filipos sa Macedo- 
nia, maoy usa ka “tigbaligyag purpura, sa siyudad 
sa Tiatira.” Lagmit usa siya ka langyawng hawas sa 
mga tiggama didto sa Tiatira, usa ka babayeng ne- 
gosyante nga maayog kapanginabuhian kinsa na- 

nag-iya ug usa ka dakodakong balay aron makaabi- 
abi kang Pablo ug sa iyang mga kauban panahon sa 
ilang pag-estar sa Filipos.---Buh 16:12-15. 

Wala mahibaloi kon kanus-a ug kinsa ang unang 
nagdala sa Kristiyanidad ngadto sa mga taga-Tia- 
tira. Walay rekord nga si Pablo o ang ubang mga 
ebanghelisador nakaduaw na sa siyudad o nga si 
Lydia mibalik didto. Lagmit ang mensahe nakaabot 
didto sulod sa duha ka tuig (mga 53-55 K.P.) diin si 
Pablo aktibo didto sa Efeso nga mga 115 km (70 mi) 
sa HK sa Tiatira, kay niining panahona “ang tanang 
nagpuyo sa distrito sa Asia nakadungog sa pulong 
sa Ginoo, mga Hudiyo ug mga Grego.” (Buh 19:10) 
Ang nahibaloan lamang mao nga mga 40 ka tuig 
sa ulahi adunay usa ka madasigong kongregasyon 
sa mga Kristohanon didto sa Tiatira.--Pin 1:10, 11. 

Ang Mensahe ni Kristo sa Kongregasyon sa 
Tiatira. Kini nga kongregasyon, ang ikaupat sa 
pito ka kongregasyon nga nakadawat sa mensa- 
he ni Kristo, gidayeg tungod sa gugma, pagtuo, 
ug pagkamalahutayon nga gipakita niini. Giuyonan 
usab ang ministeryo niini, ang “ulahing mga buhat 
[niini] mas labaw pa kay sa mga nahauna.” Apan, 
bisan tuod kini nga kongregasyon aduna niining 
dalayegong mga hiyas, ang usa ka daotan kaayong 
kahimtang gitugotan usab nga maugmad ug mag- 
pabilin sulod niini nga kongregasyon. Tungod niini 
ang paghukom sa Ginoo gipahayag: “Gipasagdan 
lang nimo kanang babaye nga si Jezebel, kinsa 
nagtawag sa iyang kaugalingon nga usa ka mana- 
lagna, ug siya nagpanudlo ug nagpahisalaag sa 
akong mga ulipon aron makighilawas ug mokaon 
sa mga butang nga gihalad ngadto sa mga idolo.” 
Kini nga “babaye” lagmit ginganlan ug Jezebel tu- 
ngod kay ang iyang daotang panggawi susama ni- 
anang sa asawa ni Ahab, ug tungod sa iyang ma- 
tig-ang pagdumili nga maghinulsol. Hinuon, daw 
diyutay lamang sa kongregasyon sa Tiatira ang mi- 
uyon niining impluwensiya ni Jezebel, sanglit ang 
mensahe nagpadayon man sa pag-ingon ngadto 
“sa uban kaninyo nga anaa sa Tiatira, ang tanan 
nga wala maghupot niini nga pagtulon-an, ang 
wala mahibalo sa lawom nga mga butang ni Sata- 
nas.' "--Pin 2:18-29. 


TIBERIAS. 


1. Usa ka siyudad nga gitukod ni Herodes Anti- 
pas niadtong mga 18 K.P. ug ginganlan sumala sa 
ngalan ni Tiberio Cesar, ang emperador sa Imper- 
yo sa Roma nianang panahona. Gitawag gihapon 
kini nga Tiberias (Teverya) ug nahimutang nga 
mga 25 km (15 mi) sa SAS sa Nasaret diha sa med- 
yo hiktin nga luna ubay sa kasadpang baybayon sa 
Dagat sa Galilea nga 210 m (690 p) ubos sa lebel 
sa Mediteranyo. Ang Tiberias maoy mga 15 km 
(9.5 mi) kon mamaybay sa dagat gikan sa Caperna- 

um ug 9 km (5.5 mi) ibabaw sa dapit diin ang Jor- 
dan moagos gikan niini nga katubigan. Dinhi nag- 
puyo si Herodes nga tetrarka. Duol niana, dapit sa 
H sa siyudad, may daghang gibantog nga mainit 
nga mga tubod. Ang siyudad kas-a lamang hisgoti 
sa Kasulatan.---Ju 6:23, HULAGWAY, Tomo 2, p. 739. 

2. Ang Dagat sa Galilea (Yam Kinneret) usahay 
gitawag ug Tiberias, sama sa ngalan sa siyudad 
nga nahimutang diha sa daplin sa kasadpang bay- 
bayon niini.--Ju 6:1; 21:1. 


TIBERIO. Ang ikaduhang emperador sa 
Roma. Siya natawo niadtong 42 W.K.P. ingong anak 
ni Tiberio Claudio Nero ug Livia Drusila. Apan sa 
dihang kining bataa nag-edad ug tulo ka tuig, ang 
tigulang nga Tiberio gipugos ni Octavian (Agusto) 
sa pagdiborsiyo sa iyang asawa aron kini minyoan 
ni Octavian. Human mamatay ang tigulang nga Ti- 
berio, ang bata nga Tiberio ug ang iyang igsoong 
lalaki mipuyo uban sa ilang inahan, kansang naba- 
na sa ulahi giproklamar nga Agusto. Sa nahingkod 
na, si Tiberio naminyo kang Vipsania Agrippina, 
apan ang maong kaminyoon wala ra kaayo magdu- 
gay tungod kay si Agusto miinsistir nga diborsiyo- 
han ni Tiberio ang iyang asawa ug minyoan si 
Julia, ang nabalong anak nga babaye sa empera- 
dor. Gisagop siya ni Agusto niadtong 4 K.P. 

Gipili lamang ni Agusto si Tiberio ingong iyang 
manununod human mangamatay tanan ang uban 
nga iyang gipalabi kay kang Tiberio. Niadtong 
Agosto 17, 14 K.P. (Gregorian nga kalendaryo), si 
Agusto namatay: pagka Septiyembre 15 gitugotan 
ni Tiberio ang Senado sa pagtudlo kaniya ingong 
emperador. Si Juan nagsugod sa pagpamawtismo 
“sa ikanapulog-lima ka tuig sa paghari ni Tiberio 
Cesar.” Kon kuwentahon ang mga tuig sukad sa 
pagkamatay ni Agusto, ang ika-15 ka tuig mo- 
dagan gikan sa Agosto 28 K.P. ngadto sa Agos- 
to 29 K.P. Kon kuwentahon kini sukad nga siya por- 
mal nga giproklamar ingong emperador, ang tuig 
modagan gikan sa Septiyembre 28 K.P. ngadto sa 
Septiyembre 29 K.P.--Luc 3:1-3. 

Si Tiberio nabuhi hangtod sa Marso 37 K.P. ug 
busa siya mao ang emperador sa tibuok yugto sa 
ministeryo ni Jesus. Busa lagmit dagway niya ang 
makita diha sa kuwarta nga ibayad sa buhis nga gi- 
dala ngadto kang Jesus sa dihang siya miingon, 
“Ibayad ninyo kang Cesar ang mga butang ni Ce- 
sar.” (Mar 12:14-17; Mat 22:17-21: Luc 20:22-25) 
Dugang pa sa mga buhat nga sedisyon, gipalapad 
ni Tiberio ang balaod bahin sa laesa majestas (na- 
daot nga kamahalan) ug iyang gilakip niini bisan 
ang mapasipalahong mga pulong batok sa empera- 
dor, ug lagmit nga pinasukad sa gahom niini nga 
balaod nga ang mga Hudiyo nagpugos kang Poncio 
Pilato sa pagpapatay kang Jesus. (Ju 19:12-16) Sa 

ulahi si Pilato gipatawag ni Tiberio ngadto sa Roma 
tungod sa mga reklamo sa mga Samarianhon batok 
sa iyang administrasyon, apan si Tiberio namatay 
ug si Caligula mipuli kaniya sa wala pa moabot si 
Pilato. 

Ingong emperador, si Tiberio adunay maayong 
mga hiyas ug daotang mga kinaiya. Wala siya mo- 
gasto alang sa kaluhoan ug busa adunay daghang 
salapi nga magamit alang sa pagpalambo sa imper- 
yo maingon man usab mga pondo nga ikatabang sa 
pagpasig-uli sa kadaot gumikan sa mga katalag- 
man ug sa malisod nga mga panahon. Giisip ni Ti- 
berio ang iyang kaugalingon ingong usa ka tawo, 
dili usa ka diyos, midumili sa daghang dungganong 
mga titulo, ug kasagarang nag-aghat sa pagsimba 
kang Agusto (Octavian) ingong emperador inay 
kay sa iyang kaugalingon. 

Apan milabaw ang iyang daotang mga kinaiya 
kay sa iyang maayong mga hiyas. Siya hilabihan ka 
matahapon ug salingkapaw sa iyang mga pagpa- 
kiglabot sa uban, ug ang iyang paghari natugob 
sa gimando nga mga pagpatay, ug daghan sa iyang 
kanhing mga higala ang lakip sa mga gipamatay. 
Mikonsulta siya sa mga astrologo. Sa iyang mansi- 
yon sa Capri diin gigugol niya ang kataposang na- 
pulo ka tuig sa iyang kinabuhi, siya nagpatuyang sa 
iyang hiwi nga mga kaulag sa labing talamayong 
paagi uban sa mga lalaking gihuptan alang sa dili- 
kinaiyanhong mga katuyoan. 

Gitamay si Tiberio dili lamang sa iyang magtu- 
tudlong si Theodorus nga Gadaranhon ug sa iyang 
amaama nga si Agusto, kondili sa iyang mga gin- 
sakpan usab sa katibuk-an. Human sa iyang kama- 
tayon, ang Senado midumili sa paghimo kaniyang 
diyos. Tungod niini nga mga hinungdan ug sa 
uban pa, nakita sa mga eskolar sa Bibliya ang usa 
ka katumanan sa tagna diha kang Tiberio nga 
nag-ingong “ang usa nga pagatamayon” motindog 
ingong “ang hari sa amihanan. ”--Dan 11:15, 21. 


TIBHAT [Pagpamatay]. Usa ka siyudad sa A sa 
Palestina diin si David nakakuha ug daghang tum- 
baga human niya patya si Hadadezer nga hari sa 
Zoba didto sa Hamat, mga 230 km (140 mi) sa AAS 
sa Dan. (1Cr 18:3, 8) Diha sa samang paghubit sa 
2 Samuel 8:8 bahin sa pagpakiggubat ni David, ang 
Tibhat lagmit mao ang gitawag ug Beta. (Tan-awa 
ang BETA.) Gituohan sa pipila nga ang Tibhat gi- 
nganlan sumala sa ngalan sa anak nga lalaki ni Na- 
hor nga si Teba. (Gen 22:24) Sanglit bahin man kini 
sa Aramaeanhong gingharian sa Zoba, ang Tibhat 
lagmit nahimutang didto sa walog tali sa kabukiran 
sa Lebanon ug sa Anti-Lebanon. Ang mga nahibi- 
lin sa karaang mga butang nga ginama sa tumba- 
ga nakaplagan didto sa Lebanon, nga nahiuyon sa 
asoy sa Bibliya. 

TIBNI. Usa nga nakigtigi aron mahuptan ang 
pagkahari sa napulo-ka-tribong gingharian sa Isra- 
el human sa pito-ka-adlawng pagmando sa ikali- 
mang hari sa Israel nga si Zimri niadtong mga 
951 W.K.P. Ang katawhan nabahin niining higayo- 
na kon si Tibni ba o si Omri ang angayng mahi- 
mong hari. Upat ka tuig sa ulahi, diin sulod nianang 
panahona lagmit misilaob ang sibil nga gubat, ang 
isyu sa kataposan nahusay, napildi si Tibni sa mga 
tigpaluyo ni Omri ug siya gipatay. Siya maoy anak 
nga lalaki ni Ginat.-- 1Ha 16:15, 21-23. 


TICIO JUSTO. 


TIDAL. Ang hari sa Goiim ug kaalyado sa Ela- 
mihanon nga si Haring Kedorlaomer sa dihang sila 
ug ang duha ka laing mga monarko mibuntog sa 
lima ka hari duol sa Patayng Dagat. Human sa 12 
ka tuig nga pagmando, ang lima ka napilding hari 
mirebelde. Si Tidal, Kedorlaomer, ug ang uban pa 
miadto sa K aron pahunongon ang rebelyon, ug 
samtang ilang gihimo kini, sila usab nangagaw ug 
namihag nga lakip niini mao ang pag-umangkon ni 
Abraham nga si Lot. Gigukod ni Abraham ang mga 
nanglupig ug nabawi ang mga binilanggo ug ang 
mga inagaw nga manggad, apan walay timailhan 
nga si Tidal o ang mga hari uban kaniya nabihag o 
napatay.--Gen 14:1-17. 


TIGBANTAY. Usa ka tawong nagabantay ba- 
tok sa posibleng pagdaot sa mga tawo o sa propie- 
dad, sagad sa panahon sa kagabhion, ug lagmit nga 
magpasidaan batok sa naghulgang kapeligrohan. 
Sa serbisyo militar ang usa ka tigbantay sagad gi- 
tawag nga guwardiya.---Jer 51:12, ftn sa Rbi8, Buh 
12:6, 28:16, tan-awa ang BANTAY, GUWARDIYA. 

Ingong panalipod batok sa mga kawatan ug sa 
mga tigdaot, ang mga tigbantay sagad gipapuwes- 
to aron sa pagbantay sa nagkahinog nga mga pa- 
rasan o sa mga panon sa kahayopan, nga tinga- 
li mopuwesto diha sa mga balongbalong o sa habog 
nga bantayanang mga torre nga gitukod alang ni- 
ana nga katuyoan. (2Ha 17:9, 2Cr 20:24: Job 27:18, 
Isa 1:8) Ang naglikos nga kasundalohan nga mia- 
take sa kinutaang mga dapit adunay mga tigban- 
tay o mga guwardiya nga maghatag ug mga kasa- 
yoran labot sa militaryong kalihokan ngadto sa 
ilang mga komandante. (Jer 51:12) Sa dihang si 
Haring Saul didto sa kampo sa kapatagan uban sa 
iyang kasundalohan, siya usab may personal nga 
mga tigbantay kansang responsibilidad mao ang 
pagseguro sa kaayohan sa ilang hari.-- 1Sa 14:16, 
26:15, 16. 

Ang mga tigbantay sagad gipuwesto ibabaw sa 
mga paril ug mga torre sa siyudad aron makita 
kadtong nagsingabot sa dili pa sila magkaduol. 
(2Sa 18:24-27, 2Ha 9:17-20) Usahay ang mga tig- 

bantay mosuroy usab sa kadalanan palibot sa tibu- 
ok siyudad. (Aw 3:3, 5:7) Ang nangahadlok nga 
mga tawo, nga nagmata sa peligrosong mga oras 
sa kagabhion, lagmit sublisubling mangutana sa 
mga tigbantay kon maayo ra ba ang tanan (Isa 
21:11, 12), ug natural lamang sa mga tigbantay 
nga mangandoy nga moabot ang kabuntagon. (Sal 
130:6) Malipayon ang siyudad nga gawas pa nga 
kini adunay mga tigbantay, gibantayan usab kini 
ni Jehova.--Sal 127:1. 

Mahulagwayong Paggamit. Si Jehova nag- 
patindog ug mga manalagna nga mag-alagad 
ingong mahulagwayong mga tigbantay sa nasod 
sa Israel (Jer 6:17), ug sila usab naghisgot usahay 
labot sa mga tigbantay diha sa simbolikong paagi. 
(Isa 21:6, 8, 52:8, 62:6, Os 9:8) Kining mga mana- 
lagna-nga-tigbantay may kaakohan sa pagpasida- 
an sa daotan labot sa nagsingabot nga kalaglagan, 
ug kon sila mapakyas sa pagpasidaan, sila ang may 
tulubagon. Siyempre, kon ang mga tawo dili mosa- 
nong ug mapakyas sa pagpamati sa pasidaan, ang 
ilang dugo mahianha kanila. (Eze 3:17-21, 33:1-9) 
Ang usa ka dili-matinumanong manalagna maoy 
walay-pulos sama sa usa ka buta nga tigbantay o 
sa usa ka amang nga iro.---Isa 56:10. 


TIGDALA SA ARMADURA. Usa ka sun- 
dalong tig-alagad nga magdala sa armadura ug 
mga hinagiban sa usa ka hari o sa ubang pangulo, 
mounong kaniya diha sa kapeligrohan, ug mo- 
tuman sa iyang isugo. Ang “tigdala sa armadu- 
ra” mao ang hubad sa Hebreohanong ekspresyon 
nga nose” kelim’, nga sa literal nagkahulogang 
“usa nga nagdala ug armadura o mga hinagiban.” 
(1Sa 14:6; itandi ang 1Sa 14:1.) Ang mga kaaway 
nga masamdan sa usa ka bantogang manggugubat 
mahimong tiwasan sa iyang tigdala sa armadura. 
(1Sa 14:13) Kini nga mga tig-alagad pilion taliwala 
sa maisog nga mga sundalo, ug ang uban dayag 
nga maunongon kaayo sa ilang mga komandante. 
--1Sa 14:6, 7: 31:5. 

Ang grabeng nasamdan nga si Abimelek nagsu- 
go sa iyang tig-alagad nga nagdala sa iyang mga 
hinagiban sa pagpatay kaniya aron dili ingnon nga 
“Babaye ang nakapatay kaniya.” (Huk 9:52-54) Si 
David nag-alagad kanhi ingong tigdala sa armadu- 
ra ni Haring Saul (1Sa 16:21): samtang ang usa ka 
ulahing tigdala sa armadura, nga midumili sa pag- 
patay sa himalatyong magmamando, nagpakama- 
tay usab sa dihang nagpakamatay si Saul. (1Sa 
31:3-6) Si Jonatan ug Joab adunay mga tigdala 
sa armadura (1Sa 14:6-14: 2Sa 18:15: 23:37: 1Cr 
11:39) ug ingon man usab ang pangunang mga 
manggugubat sa lainlaing mga nasod sa kakaraa- 
nan, sama sa Filistehanon nga higanteng si Goliat. 
- 1Sa 17:7, 41. 

TIGDALISAY. Tan-awa ang Pacpausay, TIG- 
DALISAY. 


TIG-EBANGHELYO. Usa ka magwawali sa 
ebanghelyo o maayong balita, usa ka mensahero 
sa butang nga maayo. Ang Gregong euaggeldi- 
stes’ (tig-ebanghelyo) suod nga nalangkit sa pulong 
nga eu-aggeli'on, “maayong balita” o “ebanghelyo.” 
(Tan-awa ang MAAYONG BALITA, usab ang Nah 1:15, 
ftn sa Rbi8, Mat 4:23, ftn sa Rbi8.) Si Jehova mao 
ang Dakong Tig-ebanghelyo, o Tigdala sa maayong 
balita. Human makasala si Adan, usa ka maayong 
balita ang pagkasayod nga diha sa Genesis 3:15 
adunay gihisgotan nga binhi nga modugmok sa ulo 
sa halas. Naghatag kini ug paglaom sa katawhan. 
(Rom 8:20) Sa paghatag ug dugang detalye bahin 
sa gisaad nga binhi ngadto kang Abraham, si Jeho- 
va nagpahayag ug maayong balita ngadto kaniya. 
(Gal 3:8, Gen 12:1-3) Gitagna sa Isaias 52:7 nga 
adunay usa nga “magdalag maayong balita” bahin 
sa pagpasig-uli sa mga Hudiyo gikan sa Babilonya. 
Kini nga teksto gikutlo ni apostol Pablo maylabot sa 
buluhaton sa mga Kristohanon sa pagwali. (Rom 
10:15) Ang manulonda nga si Gabriel nahimong 
tig-ebanghelyo kang Zacarias sa dihang gipahibalo 
ang maayong balita bahin sa umaabot nga pagka- 
tawo ni Juan nga Tigbawtismo ug ingon man usab 
kang Maria bahin sa umaabot nga pagkatawo ni Je- 
sus. Usa ka manulonda ang nahimong tig-ebang- 
helyo ngadto sa mga magbalantay sa kahayopan sa 
dihang natawo si Jesus. (Luc 1:18-38, 2:10) Si Juan 
nga Tigbawtismo maoy usa ka tig-ebanghelyo, kay 
girekord nga siya “nagpadayon sa pagpahayag sa 
maayong balita ngadto sa mga tawo.” (Luc 3:18) 
Ang tanang tinun-an ni Jesus nakigbahin sa publi- 
kong ministeryo sa pagmantala sa maayong balita 
ug busa maoy mga tig-ebanghelyo.---Buh 8:4. 
Linaing Misyonaryong mga Tig-ebanghelyo. 
Bisan tuod ang tanang Kristohanon gisugo nga ma- 
himong mga tig-ebanghelyo, kini nga pulong giga- 
mit sa linaing paagi diha sa Efeso 4:8, 11, 12, diin si 
Pablo naghubit sa “mga gasa nga mga lalaki” nga 
gihatag ni Kristo ngadto sa kongregasyon sa dihang 
siya misaka sa itaas: “Ug iyang gihatag ang pipila 
ingong mga apostoles, ang pipila ingong mga ma- 
nalagna, ang pipila ingong mga tig-ebanghelyo, 
ang pipila ingong mga magbalantay ug mga mag- 
tutudlo, . . . alang sa pagpalig-on sa lawas ni Kris- 
to.” Ang espesipikong buluhaton sa maong mga 
tig-ebanghelyo maoy sama nianang sa mga misyo- 
naryo. Sagad nga sila ang magbukas sa bag-ong 
mga natad diin ang maayong balita wala pa ikawa- 
li kanhi. Ang mga tig-ebanghelyo nag-una sa mga 
magbalantay ug mga magtutudlo diha sa talaan sa 
Efeso 4:11, tungod kay human ikawali ang maa- 
yong balita ug diha nay nahimong mga tinun-an, 

ang mga magbalantay ug mga magtutudlo mao 
ang mohimog dugang pagpalig-on nga buluhaton 
sukad nianang panahona. 

Si Felipe maoy usa nga ilabinang gihisgotan 
ingong usa ka tig-ebanghelyo. Iyang gisugdan ang 
buluhaton human sa Pentekostes didto sa siyudad 
sa Samaria nga may dakong kalamposan. Si Felipe 
gitultolan sa usa ka manulonda sa pagwali sa ma- 
ayong balita mahitungod kang Kristo ngadto sa 
Etiopianhong eunuko, kinsa iyang gibawtismohan. 
Dayon si Felipe gidala sa espiritu aron sa pagwali 
didto sa Asdod ug sa tanang siyudad paingon sa 
Cesarea. (Buh 8:5, 12, 14, 26-40) Si Pablo mihimog 
kaylap nga pag-ebanghelyo. (2Co 10:13-16) Si Ti- 
moteo maoy usa ka tig-ebanghelyo, o misyonaryo, 
ug gipasiugda pag-ayo ni Pablo ang pag-ebanghel- 
yo sa dihang iyang gihatag ang iyang panamilit 
nga pagdasig kang Timoteo: “Apan, ikaw, maghu- 
pot ug maayong panghunahuna sa tanang butang, 
antosa ang daotan, himoa ang buluhaton sa usa ka 
tig-ebanghelyo, tumana sa bug-os ang imong mi- 
nisteryo.” Si Timoteo, kinsa nakig-ambit duyog sa 
ubang mga Kristohanon sa pagwali sa maayong 
balita, nagbuhat usab sa buluhaton sa pagkamag- 
balantay ug pagkamagtutudlo ingong usa ka mag- 
tatan-aw sa Efeso.--2Ti 4:5: 1Ti 1:3. 

Ang Pag-ebanghelyo sa “Panahon sa Kata- 
posan.” Ang labing sangkad nga pag-ebanghel- 
yo nga kinahanglang pagahimoon pa maoy sa “pa- 
nahon sa kataposan,” sumala sa gipahayag ni Jesus 
sa Mateo 24:14: “Kining maayong balita sa gingha- 
rian igawali sa tibuok gipuy-ang yuta... ug unya 
moabot ang kataposan.” Sa presenteng panahon 
ang mga nasod adunay mga misyonaryo alang sa 
ekonomiya, politika, ug medisina, ug sa susama ni- 
ini. Apan ang mga Kristohanon nailalom sa sugo sa 
pagwali bahin sa Gingharian sa Diyos ug sa paghi- 
mog mga tinun-an ni Jesu-Kristo. (2Ti 4:2; 1Co 
9:16: 1Pe 1:12, 25; 4:17) Ang manulonda nga nag- 
lupad sa kinatung-an sa langit nga adunay walay 
kataposang maayong balita mipahayag: “Kahadloki 
ninyo ang Diyos ug ihatag kaniya ang himaya, kay 
ang takna sa iyang paghukom miabot na, ug busa 
simbaha ninyo ang Usa nga maoy naghimo sa la- 
ngit ug sa yuta ug sa dagat ug sa mga tuboran sa 
mga tubig.” (Pin 14:6, 7) Kini mao ang maayong 
balita nga igawali sa Kristohanong tig-ebanghelyo 
o misyonaryo. Maingon nga ang Bibliya naghubit 
sa pipila ka tawo, sama kang Felipe nga tig-ebang- 
helyo, ingong mga misyonaryo o mga tig-ebang- 
helyo diha sa usa ka linain nga diwa, mahimong 
buhaton sa pipila ka Kristohanon karong adlawa 
ang buluhatong pagmisyonaryo diha sa linain nga 
diwa, bisan gani sa pag-adto sa laing mga na- 
sod aron sa pagwali. (Buh 21:8) Bisan pa niana, 
ang tanang Kristohanon gisugo ug giobligar nga 

mahimong mga tig-ebanghelyo bisan asa sila, nga 
tungod niana sila mowali sa maayong balita ngad- 
to sa tanang matang sa mga tawo.---Rom 10:9, 10. 


TIGHUBAD. 
TASYON. 


TIG-ILIS UG SALAPI. Usa ka tawo kansang 
buluhaton naglakip sa pagbaylo sa usa ka salapi 
nga katumbas sa kantidad sa laing salapi ug sa 
mga sensilyo baylo sa kantidad sa laing mga sen- 
silyo. Sa matag transaksiyon ang tig-ilis ug salapi 
makadawat ug bayad. Busa, ang Gregong pulong 
nga kolly-bi-stes' (tig-ilis ug salapi) naggikan sa ter- 
mino nga kol'ly:bos, usa ka gamayng sensilyo nga 
ibayad ingong suhol sa pag-ilis ug salapi. Ang Gre- 
gong pulong nga kermatti'stes” (ahente sa salapi o 
tigbaligya ug tigpalit ug sensilyo) sa Juan 2:14 na- 
langkit sa pulong nga kerma, nga gihubad nga 
“sensilyo" sa misunod nga bersikulo. Ang ubang 
mga serbisyo nga ihatag sa mga tig-ilis ug salapi 
nga gihisgotan sa Hudiyohanong Mishnah mao ang 
pagtipig sa salapi ug ang pagbayad sa mga suhol sa 
dihang ipakita ang mga balayranan.---Bava Mezia 
3:11: 9:12. 

Panahon sa yutan-ong ministeryo ni Jesus, ang 
tinuig nga buhis alang sa templo maoy duha ka 
drakma (usa ka didrakma). (Mat 17:24) Samtang 
ang mga Hudiyo gikan sa lagyo kaayong kayutaan 
miadto sa Jerusalem alang sa pagsaulog sa Pasku- 
wa ug nagbayad niini nga buhis nianang panaho- 
na, ang mga serbisyo sa tig-ilis ug salapi lagmit gi- 
kinahanglan aron ang langyawng salapi bayloan ug 
salapi nga madawat ingong bayad sa buhis sa tem- 
plo, o kaha magamit sa pagpalit ug mga halad nga 
hayop ug ubang mga butang. Sumala sa Mishnah 
(Shekalim 1:3), sa ika-15 nga adlaw sa Adar, o mga 
usa ka bulan una pa ang Paskuwa, ang mga tig-ilis 
ug salapi magsugod na sa pagnegosyo didto sa mga 
lalawigan. Apan sa ika-25 nga adlaw sa Adar, sa 
dihang ang mga Hudiyo ug mga kinabig gikan sa 
daghang ubang kayutaan mangabot na sa Jerusa- 
lem, ang mga tig-ilis ug salapi magpahiluna didto 
sa dapit sa templo. 

Didto sa templo nga sa duha ka higayon gipang- 
lintuwad ni Jesu-Kristo ang mga lamesa sa mga 
tig-ilis ug salapi ug gikondenar sila tungod kay 
ilang gihimo ang templo ingong “balay sa mga tin- 
da” o “usa ka langob sa mga tulisan.” (Ju 2:13-16, 
Mat 21:12, 13, Mar 11:15-17) Kini mahimong mag- 
pasabot nga giisip ni Jesus ang bayad sa mga tig- 
ilis ug salapi ingong mahal ra kaayo. Labot niini, 
angayng matikdan nga dihay mga panahon nga 
nabatonan ang dagkong mga ganansiya sa pagba- 
ligya ug mga hayop nga ihalad. Ang Mishnah nag- 
hisgot nga dihay panahon nga ang kantidad sa usa 
ka paris nga salampati maoy usa ka bulawan nga 

denario (25 ka plata nga denario). Tungod niini si 
Simeon nga anak nga lalaki ni Gamaliel nakaingon: 
“Sa ngalan niini nga Templo! Dili ako matulog nii- 
ning gabhiona hangtod nga kini dili mokantidad ug 
usa ka [plata nga] denario.” Nianang adlawa mismo 
ang presyo gikunhoran pag-ayo.---Keritot 1:7 (gi- 
hubad ni H. Danby). 


TIGLAMBUYOG. Usa ka tawo nga tiglabay 
ug mga igpalantig pinaagig lambuyog. Ang lambu- 
yog sagad nga usa ka mubong estrap nga gidoble 
ug ilambuyog. Gikan niini ang igpalantig, sama sa 
usa ka bato, ilabay nga kusog kaayo pinaagi sa pag- 
buhi sa pikas tumoy sa estrap. 

Sa unang mga panahon, ang mga tiglambuyog 
ug mga bato nahimong hinungdanon nga bahin sa 
kasundalohan. Ang tribo ni Benjamin adunay 700 
ka piniling mga lalaki, ang matag usa maoy “tig- 
lambuyog ug mga bato hangtod sa kanipson sa usa 
ka lugas nga buhok ug dili mosipyat.” (Huk 20:15, 
16) Ang mga Targum nag-ingon nga ang mga Ke- 
retnon ug mga Peletnon taliwala sa mga manggu- 
gubat ni David maoy hanas nga mga tiglambuyog. 
Ang mga tiglambuyog maoy mahinungdanong ba- 
hin sa kasundalohan ni Haring Uzzias. (2Cr 26:13, 
14) Si Senakerib nagbutang ug usa ka dibisyon sa 
mga tiglambuyog diha sa Asiryanhong kasunda- 
lohan, sumala sa gipamatud-an sa mga monyu- 
mento. Ang mga manggugubat sa mga Ehiptoha- 
non, Siryanhon, Persianhon, Sicilianhon, ug uban 
pa adunay susama usab nga mga dibisyon. Diha sa 
Romanhong kasundalohan, ang mga tiglambuyog 
maoy lakip sa gitawag nga auxilia o segundaryo 
nga kasundalohan. Bisan gani niadtong unang siglo 
K.P. si Josephus nag-asoy nga ang mga Hudiyong 
tiglambuyog migamit sa ilang kahanas sa pagpa- 
kigsangka sa Romanhong kasundalohan.---Jewish 
Antiquities, XVII, 259 (x, 2): The Jewish War, II, 
422, 423 (xvii, 5): IV, 14, 15 (i, 3). 

Sa karaang kasundalohan ang mga tiglambu- 
yog sagad nga maoy usa lamang ka dibisyon sa 
mga sundalo nga nagbaktas. Ang mga magpapana, 
ingong katimbang sa mga tiglambuyog, ug ang dili 
kaayo daghan nga mga magbabangkaw maoy nag- 
langkob sa nagbaktas nga kasundalohan. Sa dihang 
tawgon aron makig-away o santaon ang pag-atake 
sa kaaway, ang mga tiglambuyog moabante gikan 
sa luyo agi sa mga kal-ang taliwala sa mga sunda- 
lo. Sa ubang mga higayon sila motira gikan sa luyo, 
nga magpalantig niini ibabaw sa mga ulo sa mga 
magbabangkaw. Ang mga tiglambuyog epektibo sa 
pagpakig-away ilabina sa dihang moatake sa pi- 
narilang mga siyudad. Ang ilang mga igpalantig 
nga ilambuyog gikan sa yuta makapatagak sa kaa- 
way nga anaa sa ibabaw sa paril o makaigo sa ilang 
puntirya sa sulod sa siyudad. (2Ha 3:25) Sa dihang 
naimbento ang panglikos nga mga kasangkapan ug 

pang-atake nga mga torre, gihimo kini sa mga tig- 
lambuyog ingong mga tungtonganan. 

Ang bentaha sa tiglambuyog kay sa tiggamit sa 
espada o sa magbabangkaw mao ang iyang kaepek- 
tibo sa halayo. Giingon nga ang ilang kaepektibo 
maoy hangtod sa gilay-ong 122 m (400 p) kon mo- 
gamit ug mga bato, ug mas layo pa kon mogamit 
ug mga bulitas nga tingga. 

Ang Paggamit ni David ug Lambuyog. Da- 
kong panahon ug pagbansay ang gikinahanglan 
aron mahimong hanas ug batid nga tiglambuyog. 
Naugmad kining maong kahanas sa batan-ong mga 
magbalantay nga nag-atiman ug nanalipod sa mga 
karnero batok sa mga manunukob nga mga mana- 
nap. Ang batan-ong magbalantay sa kahayopan 
nga si David mibating mas nasangkapan pinaagi sa 
iyang lambuyog kay sa bug-at nga armadura ni 
Saul. Apan walay duhaduha nga dili siya makaba- 
rog batok kang Goliat kon wala ang iyang pag- 
tuo kang Jehova ug ang kusog gikan Kaniya. Ang 
gisangpotan sa panagsangka nagdepende, dili sa 
pagkalabaw sa mga hinagiban o sa kahanas, kondi- 
li kang Jehova, kinsa nagpaluyo kang David. Mai- 
ngon sa gisinggit ni David ngadto kang Goliat: “Ako 
mianhi kanimo uban sa ngalan ni Jehova sa mga 
panon, ... nga imong gihagit. . . . Ug kining tibuok 
kongregasyon mahibalo nga dili pinaagi sa espada 
ni pinaagi sa bangkaw nga si Jehova magaluwas, 
tungod kay iya ni Jehova ang gubat.” Usa ka bato 
nga gikan sa lambuyog ni David, nga sa walay du- 
haduha gigiyahan ug gihatagan ug talagsaong pu- 
wersa ni Jehova, ang milubong sa agtang ni Goliat, 
nga nagpapukan kaniya mao nga si David 'nagpa- 
tay gayod kaniya” pinaagi sa kaugalingong espada 
ni Goliat.-- 1Sa 17:38-51. 


TIGLAT-PILESER (III). Usa ka gamhanang 
hari sa Asirya (kansang ngalan giespeling usab 
nga Tilgat-pilneser) ug ang unang hari sa Asirya 
nga ginganlan diha sa rekord sa Bibliya. Bisan ug 
giisip sa pipila nga si Tiglat-pileser II may dugo 
nga harianon ug ang uban nag-isip kaniya nga usa 
ka mangingilog sa trono, ang iyang gigikanan ug 
kon sa unsang paagi nahimo siyang hari sa pagka- 
tinuod wala mahibaloi. Hinunoa, sa iyang paghari 
iyang gihimo ang pag-organisar pag-usab, ang pa- 
dayong pagpadako ug pagpauswag sa kusog sa 
gingharian nga tungod niini nahimong mas banto- 
gan ang Imperyo sa Asirya. Giisip siya nga mao 
ang unang monarko sa Asirya nga nag-establisar 
ug usa ka tinong mando sa pagdestiyero ug pagla- 
lin sa daghang nasakop nga katawhan. Giingon nga 
sulod sa usa ka tuig mikabat ug mga 154,000 
ka tawo ang iyang gipugos sa pagpabalhinbalhin 
diha sa nasakop nga kayutaan. Dayag nga ang ka- 
tuyoan sa maong mapig-ot nga mando mao ang 
pagpaluya sa nasodnong mga grupo ug pagpahu- 

yang o pagpukgo sa bisan unsang hiniusa nga 
mga paningkamot sa pagtangtang sa Asiryanhong 
yugo. 

Kining haria unang makaplagan diha sa asoy sa 
Bibliya ingong “Pul.” (2Ha 15:19) Ang 1 Cronicas 
5:26 nag-ingon usab nga ang Diyos “nagpalihok sa 
espiritu ni Pul nga hari sa Asirya bisan sa espiritu 
ni Tilgat-pilneser nga hari sa Asirya, mao nga 
iyang gidestiyero” ang katawhan sa pipila ka tribo 
sa Israel. Ang karaang sekular nga mga rekord 
nagpadapat sa duha ka ngalan sa mao ra nga indi- 
biduwal, diin ang ngalang “Pulu” makaplagan diha 
sa gitawag nga “The Babylonian King List A,” sam- 
tang ang “The Synchronistic Chronicle” nagtala sa 
“Tukultiapilesharra” (Tiglat-pileser). (Ancient Near 
Eastern Texts, giedit ni J. Pritchard, 1974, pp. 272, 
273) Diha sa Hebreohanon, mamatikdan usab nga 
ang gikutlo nga teksto naggamit sa berbo nga “gi- 
destiyero” diha sa singular imbes nga plural. Ang 
“Pul” sagad gituohang mao ang personal nga nga- 
lan sa monarko ug iyang nabatonan ang ngalang 
“Tiglat-pileser” (ang ngalan sa nauna ug bantogang 
hari nga Asiryanhon) sa dihang siya milingkod sa 
trono. 

Mopatim-aw nga sa sayong bahin sa iyang pag- 
hari, si Tiglat-pileser II puliki sa pagtukod ug mas 
lig-ong mga utlanan alang sa imperyo diha sa H, S, 
ug sa A. Apan wala madugay ang dakong kahadlok 
labot sa Asirya miabot diha sa kayutaan sa Sirya 
ug Palestina sa K. 

Ang mga inskripsiyon nga Asiryanhon naghisgot 
ilabina kang Azriau sa la-u-da-a-a (Juda) labot sa 
usa ka pagpakiggubat ni Tiglat-pileser II didto 
sa Sirya. (Ancient Near Eastern Texts, pp. 282, 
283) Lagmit kini nagtumong kang Haring Azarias 
sa Juda, nga komon nga nailhang Uzzias (829- 
778 W.K.P.), apan kining butanga dili tino tungod 
kay ang pipila nagtuo nga ang gamayng ginghari- 
an sa Sam'al sa Sirya may higayon usab nga gita- 
wag ug Juda. Ang posibilidad nga ang maong pa- 
ganong hari nagbaton ug ngalan nga naglakip sa 
ngalan ni Jah (ang pinamubo sa Jehova) ug nagki- 
nabuhi sa samang panahon sa hari sa Juda nga 
may samang ngalan daw lisod mahitabo, apan ang 
Bibliya wala maghisgot kang Tiglat-pileser III uban 
kang Azarias (Uzzias), ug ang mga rekord nga 
Asiryanhon kulang kaayo. 

Sa panahon sa paghari ni Haring Menahem sa Is- 
rael (mga 790-781 W.K.P.), si Tiglat-pileser III (Pul) 
miabante ngadto sa Palestina, ug si Menahem na- 
ngayog pabor sa Asirya pinaagi sa pagbayad kani- 
yag tributo nga mikabat ug “usa ka libo ka talanton 
nga plata” (86,606,000 sa katumbas nga bili karon). 
Kay nalukmay sa makadiyot, si Tiglat-pileser nag- 
paatras sa iyang kasundalohan. (2Ha 15:19, 20) 
Ang mga dokumento nga Asiryanhon naghisgot 

kang Me-ni-hi-im-me (Menahem), uban kang Re- 
zon (Rezin) sa Damasco ug Hiram sa Tiro, ingong 
mga nagbayad ug tributo kang Tiglat-pileser. 

Human niadto, sa panahon ni Haring Ahaz sa 
Juda (761-746 W.K.P.), si Haring Peka sa Israel na- 
kig-alyansa kang Haring Rezin sa Damasco ug mi- 
sulong sa Juda. (2Ha 16:5, 6; Isa 7:1, 2) Bisan tuod 
gipasaligan ni manalagnang Isaias nga sa dili ma- 
dugay ang duha ka magkaabin nga gingharian ma- 
hanaw ra, si Haring Ahaz mihukom sa pagpadalag 
hiphip kang Tiglat-pileser aron sa pagluwas kaniya. 
(2Ha 16:7, 8; Isa 7:7-16, 8:9-13) Ang usa ka inskrip- 
siyon nga Asiryanhon naghubit sa tributo nga gi- 
bayad ni la-u-ha-zi (Jehoahaz, o Ahaz) sa Juda ug 
sa ubang mga hari sa maong dapit sa ingon niini: 
“bulawan, plata, lata, puthaw, antimony, mga bes- 
ti nga lino nga lainlaig bulok ang mga borlas, mga 
besti gikan sa ilang lumad (nga mga industriya) 
(nga hinimo sa) lubos purpura nga delana ... ta- 
nang matang sa mahalon nga mga butang, mga 
produkto man kini gikan sa dagat o sa kontinente, 
ang (kinamaayohang) mga produkto sa ilang mga 
rehiyon, ang mga bahandi sa (ilang) mga hari, mga 
kabayo, mga mula (nga binansay) sa yugo.” (An- 
cient Near Eastern Texts, p. 282) Ang agresibong 
Asiryanhon misanong sa awhag ni Ahaz pinaagi sa 
pagsulong sa Israel, pag-ilog sa ubay-ubayng mga 
siyudad sa amihanan, ug sa pagpildi sa mga rehi- 
yon sa Gilead, Galilea, ug Neptali, nga nagdestiye- 
ro sa daghan. (2Ha 15:29, 1Cr 5:6, 26) Ang Damas- 
co gisulong ug napukan sa mga kasundalohan sa 
Asirya, ug ang hari niini nga si Rezin gipatay. Din- 
hi sa Damasco nga giabiabi ni Tiglat-pileser III si 
Haring Ahaz sa Juda, nga miduaw aron sa pagpa- 
salamat o kaha aron ipahayag ang iyang pagpasa- 
kop sa Asirya.---2Ha 16:9-12. 

Si Isaias giinspirar sa pagtagna nga gamiton 
ni Jehova ang hari sa Asirya nga samag “inaba- 
ngan nga labaha” aron “magkiskis” sa gingharian 
sa Juda. (Isa 7:17, 20) Kon ang “inabangan nga la- 
baha” nagtumong nga espesipiko kang Tiglat-pile- 
ser III, kinsa gihiphipan ni Ahaz, o dili, ang rekord 
nagpakita nga siya nagpahinabog dakong kasaki- 
tan sa hari sa Juda ug nga ang hiphip ni Ahaz 
“wala makatabang kaniya.” (2Cr 28:20, 21) Lagmit 
nga kini ang nagtimaan sa unang bahin sa samag 
‘baha’ nga pagsulong sa Asirya batok sa Juda, nga 
sa kataposan “moabot kutob sa liog sa gingharian,' 
sama gayod sa gihimo niini sa panahon ni Eze- 
quias.--Isa 8:5-8, 2Ha 18:13, 14. 

Si Tiglat-pileser III, diha sa iyang mga inskripsi- 
yon, nag-ingon mahitungod sa amihanang gingha- 
rian sa Israel: “Ilang gipukan ang ilang hari nga 
si Peka (Pa-qa-ha) ug akong gipahiluna si Oseas 
(A-ti-si-) ingong hari ibabaw kanila. Akong nada- 
wat gikan kanila ang 10 ka talanton nga bula- 

wan [83,853,500], 1,000(?) ka talanton nga plata 
[86,606,000] ingong ilang [tri]buto ug nagdala nii- 
ni ngadto sa Asirya.” (Ancient Near Kastern Texts, 
p. 284) Busa giangkon sa hari sa Asirya ang du- 
ngog sa pagpahiluna kang Oseas ingong hari sa Is- 
rael human sa iyang pakigkunsabo sa pagpatay sa 
gisundan ni Oseas nga si Peka (mga 758 W.K.P.). 
--2Ha 15:30. 

Sa karaang mga rekord sa Asirya, si Tiglat-pile- 
ser Ill gitala nga naghari sa 18 ka tuig. Hinunoa, 
ang mga reperensiya sa Bibliya daw nagpakita nga 
mas dugay pa ang iyang paghari sanglit gihisgotan 
man siya sukad pa sa panahon ni Menahem hang- 
tod sa panahon ni Oseas. Apan ang Hebreohanong 
Kasulatan wala maghatag sa tanang detalye nga 
gikinahanglan aron ikaingon gayod nga sayop ang 
mga rekord sa Asirya maylabot niini. Tungod kini 
sa daghang katarongan: Dili tino kon unsaon pag- 
pahaom ang panahon sa pagmando sa mga hari sa 
Israel sumala sa kronolohikal nga pagkasunodsu- 
nod. Angayng matikdan usab nga ang yugto una 
pa sa panahon nga gituohan sa kadaghanan nga 
nagsugod ang paghari ni Tiglat-pileser maoy dili 
tino diha sa karaang mga rekord ug giisip nga 
maoy panahon nga mihuyang pag-ayo ang gahom 
sa mga Asiryanhon. Busa ang Pranses nga eskolar 
nga si Georges Roux, sa iyang libro nga Ancient 
Iraq, nag-ingon nga “sulod sa katloag-unom ka tuig 

. ang Asirya naparalisar.” Mahitungod kang 
Ashurnirari V, nga giisip nga maoy gisundan ni 
Tiglat-pileser Ill, ang samang awtor nag-ingon: 
“Panagsa ra kaayo siyang mobiya sa iyang palasyo 
ug lagmit namatay sa usa ka rebolusyon nga miul- 
bo sa Kalhu ug gipalingkod sa trono ang iyang 
manghod nga lalaki [7], si Tiglat-pileser III.” (1964, 
p. 251) Tungod niini mopatim-awng posible gayod 
nga si Tiglat-pileser naghari sa taastaas nga pana- 
hon kay sa panahon nga giingon sa kadaghanan 
nga siya naghari, bisan pa tingali ingong usa ka ka- 
ubang magmamando. 

Sa 2 Cronicas 28:16 giingon nga si Ahaz nagpa- 
sugo “ngadto sa mga hari sa Asirya aron sila mo- 
tabang kaniya.” Bisan tuod ang plural nga “mga 
hari,” nga makaplagan diha sa Hebreohanon nga 
Masoretikong teksto, maoy singular (“hari”) diha sa 
Septuagint ug sa ubang karaang mga manuskrito, 
adunay modernong mga hubad nga mas mipabor 
sa plural nga Hebreohanon. (JP, NW) Ang pipila ka 
eskolar nag-isip sa plural dinhi ingong nagpakita 
lamang sa bug-os nga kahalangdon ug pagkadako 
nga gipasidungog ngadto sa usa ka monarko (si 
Tiglat-pileser III) ingong ang “hari sa mga hari.” 
Apan gihatagan usab ug pagtagad ang mapasiata- 
bong pangangkon sa Asiryanhong monarko nga 
natala sa Isaias 10:8: “Dili ba ang akong mga prin- 
sipe sa samang higayon mga hari man?” Busa po- 

sible nga ang paghisgot kang “Pul nga hari sa 
Asirya” (2Ha 15:19) ikapadapat usab sa iyang pag- 
kamagmamando sa usa ka lalawigan sa Asirya una 
pa siya mahimong pangulo sa tibuok imperyo. 

Sa iyang pagkamatay si Tiglat-pileser II gipuli- 
han ni Salmaneser V. Mas daghan pa untang detal- 
ye ang mahibaloan mahitungod niini nga hari kon 
wala pa daota sa ulahi pang hari nga si Esar-hadon 
ang mga inskripsiyon ni Tiglat-pileser, usa ka da- 
kong pasipala nga wala pa sukad mahimo diha sa 
kasaysayan sa Asirya. 


TIGLIT-AG UG LANGGAM. Usa ka tawo 
nga tigdakop ug mga langgam. (Pr 6:5: Sal 124:7) 
Taliwala sa mga Hebreohanon, sa panguna sila mo- 
patim-awng migamit ug mga bitik, mga lit-ag, o 
mga pukot, bisan tuod lagmit nga may laing mga 
paagi nga gigamit, sama sa pana ug lambuyog. 

Human sa Lunop, ang mga langgam nga gipaa- 
gasan ug dugo sa hustong paagi gitugot na nga ka- 
onon sa tawo. (Gen 9:2-4) Bisan tuod sa ulahi ang 
Moisesnong Balaod nagdili sa pagkaon sa pipila ka 
matang sa langgam, daghang nagkalainlaing ma- 
tang sa langgam ang giisip nga “mahinlo” ingong 
pagkaon. (Deu 14:11-20) Ang dugo sa mga lang- 
gam nga nadakpan sa pagpangayam kinahanglang 
“yabo ug tabonan sa yuta.” (Lev 17:13, 14) Gawas 
pa sa paggamit niini ingong pagkaon (Neh 5:18, 
1Ha 4:22, 23), ang uban sa nadakpang mga lang- 
gam, sa partikular ang mga piso sa mga salampati 
ug mga tukmo, mahimong ihalad (Lev 1:14), ug 
lagmit gisuplay sa mga tiglit-ag ug langgam ang 
pipila sa mga salampati nga gibaligya didto sa tem- 
plo sa Jerusalem sa panahon nga si Jesus dinhi sa 
yuta. (Ju 2:14, 16) Ang ubang mga langgam nga 
nindot ug balhibo o maanindot moawit lagmit gi- 
baligya aron himoong mga binuhi.---Itandi ang Job 
41:5: 1Ha 10:22. 

Mga Bitik ug mga Lit-ag. Sa Hebreohanong 
mga pulong nga gigamit alang sa mga bitik ug 
mga lit-ag, ang duha (moh-gesh' ug pach) giisip 
nga pangunang nagtumong sa gigamit sa mga tig- 
lit-ag ug langgam. Gituohan nga ang moh-gesh' 
(“lit-ag”: Am 3:5) nagtumong sa lit-ag nga giga- 
mit sa usa ka tiglit-ag ug langgam (o pundok sa 
mga tiglit-ag ug langgam), samtang ang pach (Job 
22:10, Sal 91:3) naghubit sa usa ka bitik nga molib- 
kas inigsulod sa langgam diha niana. Ang langgam 
masulod sa bitik pinaagig kati o paon. (Pr 7:23) Ang 
Hebreohanong pulong alang sa “tiglit-ag ug lang- 
gam” (yaqush” o ya-qohsh') naggikan sa lintu- 
nganayng berbo nga ya-qosh', nga nagkahulogang 
“naglit-ag. ”---Jer 50:24. 

Ang tiglit-ag ug langgam sa karaang mga pana- 
hon kinahanglang magtuon sa lainlaing mga bata- 
san ug mga kinaiya sa matag matang sa langgam 

ug mogamit ug inantigong mga pamaagi sa pagta- 
go ug pagtabon sa mga bitik sa dihang ibutang 
kini. (Itandi ang Job 18:10, Sal 64:5, 6; 140:5.) Tu- 
ngod kay anaa sa matag kilid sa ulo ang ilang mga 
mata, kadaghanan sa mga langgam mas sangkad 
ug panan-aw kay sa mga tawo. Dugang pa, ang 
ubang mga langgam makaila ug mga butang sa gi- 
lay-on diin ang tawo nanginahanglan na ug larga- 
bista. Ang maong katakos sa panan-aw, dugang pa 
sa kinaiyanhong kamabinantayon sa mga langgam, 
nagpasiugda sa katinuod sa proverbio nga “walay 
kapuslanan nga iladlad ang pukot atubangan sa bi- 
san unsang may mga pako.”--Pr 1:17. 

Ang tawo, nga dili makakita-daan sa umalabot 
ug limitado ang katakos sa pagsagubang sa kalami- 
dad, gipakasama sa “mga langgam nga nabitik sa 
usa ka bitik [Heb., bap-pach |], . . . nalit-agan sa ma- 
lisod nga panahon, sa dihang kini kalit nga moda- 
ngat kanila.” (Ecc 9:12) Ang matarong nag-atu- 
bang ug malinglahong mga lit-ag, tagong mga 
bitik, makapadaning mga paon, ug kati nga gibu- 
tang sa ilang alagianan aron sila maimpluwensiya- 
han sa mga daotan kinsa nagtinguhang daoton sila 
sa moral ug espirituwal. (Sal 119:110, 142:3, Os 9:8) 
Ang bakak nga mga manalagnang babaye gihuk- 
man tungod sa pagpangayam ug mga kalag nga 
ingon sa nagalupad nga mga linalang.' (Eze 13:17- 
23) Apan, tungod kay si Jehova nagauban sa iyang 
matinumanong mga alagad, ang ilang “kalag sama 
sa usa ka langgam nga nakalingkawas gikan sa bi- 
tik sa mga manglilit-ag. Ang bitik nabungkag, ug 
kami nakaikyas.” (Sal 124:1, 7, 8) Ang salmista mi- 
ampo: “Ilikay ako gikan sa mga paghawid sa bitik 
[phach] nga ilang gipahiluna alang kanako ug gikan 
sa mga lit-ag [u-mo-geshohth, plural nga nom- 
breng pangbabaye sa pulong nga moh-gesh'] niad- 
tong mga nagabuhat sa butang nga makadaot. 
Ang daotan mahulog sa tingob ngadto sa ilang ka- 
ugalingong mga pukot, samtang ako, sa akong ba- 
hin, molabay."---Sal 141:9, 10. 


TIGMO. Usa ka pamulong nga makapalibog. 
Ang Hebreohanong pulong alang sa tigmo mahi- 
mong hubaron usab nga “ili tin-aw nga pamu- 
long o “makapalibog nga pangutana.” (Itandi ang 
Dan 8:23, ftn sa Rbi8.) Ang mga tigmo gipalahi 
sa yanong sinultihan nga daling masabtan. (Num 
12:8) Kining pulonga usahay gigamit ingong usa 
ka ekspresyon nga sama sa “panultihon,” tungod 
kay ang tigmo mahimong usa ka pahayag nga 
puno sa kahulogan apan gisulti diha sa tulugka- 
rong pinulongan. (Sal 49:4) Ang samang Hebreo- 
hanong pulong nga gihubad nga “mga tigmo,” sa 
lain nga konteksto, gihubad usab nga “makapalibog 
nga mga pangutana.” (2Cr 9:1) Ang pagtagik ug 
tigmo, nga sagad naglakip ug makapalibog apan 
tukmang analohiya, nagkinahanglan ug idlot nga 

pangisip, ug ang pagsulbad sa maong tigmo nagki- 
nahanglan ug katakos nga masabtan ang kalangki- 
tan sa mga butang ngadto sa usag usa, busa ang 
Bibliya naghisgot sa mga tigmo ingong produkto sa 
maalamong mga tawo ug ingong usa ka butang nga 
matugkad lamang sa usa ka tawo nga may pagsa- 
bot.--Pr 1:5, 6. 

Ang Bibliya mismo naundan ug mga tigmo nga 
naglangkit sa mga katuyoan ni Jehova. (Sal 78:2-4) 
Kini maoy mga pulong nga sa sinugdan maka- 
palibog sa magbabasa, kini tingali gituyo nga li- 
sod-sabton, nga migamit ug makahuloganong mga 
pagtandi nga gituyong dili masabtan sa mga tawo 
sa panahon nga kini unang gisulat. Pananglitan, sa 
Zacarias 3:8 si Jehova sa matagnaong paagi nag- 
hisgot sa “akong alagad nga mao ang Turok,” apan 
wala niya ipatin-aw niini nga teksto nga kining usa 
maoy usa ka turok, o usa ka kaliwat, sa harianong 
linya ni David ug nga sa pagkatinuod kining maong 
usa mao ang kaugalingong Anak sa Diyos nga ni- 
adtong higayona didto pa sa langit nga ipanganak 
unya sa usa ka ulay nga kaliwat ni Haring David. 
Ug ang Pinadayag 13:18 nag-ingon nga “ang nu- 
mero sa mapintas nga mananap” giingong “unom 
ka gatos ug kan-umag-unom,” apan niini nga teks- 
to wala isaysay ang kahulogan sa maong numero. 

Usahay ang mga tigmo gigamit, dili sa pagpali- 
bog sa mga tawong nakadungog niini, kondili lag- 
mit aron sa pagpukaw sa interes ug aron ipaabot 
ang mensahe nga mas tin-aw. Ingon niini ang tig- 
mo bahin sa duha ka agila ug sa paras, nga gipaha- 
yag ngadto sa balay sa Israel pinaagi sa manalag- 
nang si Ezequiel. (Eze 17:1-8) Dihadiha human niya 
isulti ang tigmo, si Ezequiel gisugo ni Jehova sa 
pagsukna sa katawhan kon nasabtan ba nila kini ug 
dayon ipatin-aw kini ngadto kanila. 

Ang pipila ka tigmo gisulti aron tagnaon sa mga 
tawo, ug sagad kini ipresentar nga samag balak, 
sama sa tigmo nga gipahayag ni Samson ngadto sa 
mga Filistehanon. Sa dihang siya miingon: “Gikan 
sa magkakaon may migula nga makaon, ug gikan 
sa kusgan may migula nga matam-is,” siya tinu- 
yong migamit ug mga pagtandi nga dili daling ma- 
sabtan. (Huk 14:12-18) Ang iyang tigmo gipasukad 
sa usa ka personal niyang kasinatian dili pa dugay 
una pa niini sa dihang iyang gikahig ang dugos gi- 
kan sa patayng lawas sa usa ka leyon diin didto kini 
gipondo sa panon sa mga putyokan.---Huk 14:8, 9. 


TIGPAHAMTANG UG SILOT. Tan-awa 
ang PAGPAHAMTANG UG SILOT, TIGPAHAMTANG UG SILOT. 


TIGPAHIBALO. Usa ka opisyal sa palasyo 
nga maoy tigmantala sa publiko sa mga sugo ug 
mga mando sa hari. Kini nga pulong makita sa 
Daniel 3:4, diin ang usa ka tigpahibalo gihisgotan 
nga nagpahayag sa mando ni Nabucodonosor nga 

ang katawhan pasimbahon sa larawan nga iyang 
gihimo. (Tan-awa ang ftn sa Rbi8.) Sa dihang si 
Daniel gihimong ikatulong magmamando sa ging- 
harian sa Babilonya sumala sa sugo ni Haring Bel- 
sazar, kini “gimantala” o gipahibalo. (Dan 5:29, ftn 
sa Rbi8) Sa karaang Grego nga mga dula, ang usa 
ka tigpahibalo magbandilyo sa ngalan ug nasod sa 
matag sumasalmot ug sa ngalan, nasod, ug ama- 
han sa mananaog. 

Ang Gregong berbo nga gihubad nga “pagwali” 
maoy kerys'so. Kini nga Gregong berbo, nga ma- 
kaplagan sa daghang higayon diha sa Kristohanon 
Gregong Kasulatan, mahimong hubaron usab nga 
“pahibalo.” Ang paggamit niini nga pulong diha sa 
Mateo 24:14 ug Marcos 13:10 nagpakita nga ang 
mga magmamantala sa maayong balita sa Gingha- 
rian sa Diyos mag-alagad ingong mga tigpahibalo. 
--Tan-awa ang mga ftn sa Rbi8, itandi ang Mar 
1:45: Pin 5:2. 

Sa katibuk-an, ang kerys'so nagkahulogang 
“pagmantala” (maayo o daotang balita), nga lahi sa 
euaggelizZo:mai, “pagpahayag sa maayong balita.” 
Si Noe maoy usa ka magwawali (o tigpahibalo, 
ke'ryx) ngadto sa kalibotan sa wala pa ang Lunop, 
nga nagpasidaan kanila. (2Pe 2:5) Si Kristo nagwa- 
li (sama sa usa ka tigpahibalo) ngadto sa mga espi- 
ritu nga anaa sa bilanggoan, apan dili sa maayong 
balita.--1IPe 3:18, 19. 


TIGPANAG-AN SA MGA HITABO. Usa 
ka tawo nga nangangkong may kalaki sa pagtag-an 
kon unsay mahitabo sa umaabot, ug gihisgotan sa 
Bibliya nga lakip niini mao ang salamangkerong 
mga saserdote, espiritistikanhong mga mananag- 
an, mga astrologo, ug uban pa. (Tan-awa ang PAG- 
PANAG-AN, ESPIRITISMO.) Ang Hebreohanong pulong 
nga yid-deo:ni, nga gihubad nga “tigpanag-an sa 
mga hitabo,” naggikan sa lintunganayng pulong 
nga yadha” (pagkahibalo) ug nagpasabot sa kahi- 
balo nga natago sa ordinaryong tawo. Kini sagad 
nga makaplagan uban sa pulong nga ohv, nga nag- 
kahulogang “espiritista.” (Deu 18:11) Ang pipila ka 
indibiduwal nakabaton ug okultong mga gahom tu- 
ngod sa pagpakiglabot sa mga demonyo, ang dao- 
tang mga manulonda nga mga kaaway sa Diyos 
ilalom ni Satanas nga Yawa, kinsa mao ang mag- 
mamando sa mga demonyo. (Luc 11:14-20) Sa ka- 
raang mga panahon lainlaing mga paagi ang giga- 
mit niini nga mga tigpanag-an aron mabatonan 
ang ilang mga mensahe sa pagpanag-an: pagpani- 
id sa kabituonan (Isa 47:13), pagsusi sa atay ug sa 
uban pang bahin sa ginhawaan sa gihalad nga mga 
hayop (Eze 21:21), paghubad sa mga tilimad-on 
(2Ha 21:6), pagkonsulta sa gitawag kuno nga mga 
espiritu sa patay, ug uban pa.--Deu 18:11. 

Ang kinabuhi sa mga Ehiptohanon, sama sa ki- 
nabuhi sa mga Babilonyanhon, nagamhan pag-ayo 
sa ilang mga mananag-an. (Isa 19:3) Sa laing ba- 
hin, ang tinuod nga mga alagad sa Diyos dili moda- 
ngop sa maong mga tawo aron magpakisayod. Sa 
dihang ang Balaod gihatag sa Israel wala madugay 
human nga sila nakagawas sa pagkaulipon sa Ehip- 
to, sila hugot nga gidid-an sa pagkonsulta sa “mga 
tigpanag-an sa mga hitabo.” (Lev 19:31) Ang 'pag- 
pakighilawas' kanila mosangpot sa ilang pagkapu- 
tol (pinaagi sa kamatayon) gikan sa taliwala sa ka- 
tawhan sa Diyos. Ug bahin sa usa ka tawo nga 
nagahimo niana nga kalaki, ang balaod mipadayon 
sa pag-ingon: “Kon bahin sa usa ka lalaki o babaye 
nga adunay espiritu sa pagkaespiritista o espiritu sa 
pagpanagna, pagapatyon sila sa walay pakyas.” 
(Lev 20:6, 27) Halos 40 ka tuig sa ulahi, sa dihang 
nangandam sa pagsulod sa Yutang Saad ug sa pag- 
abog sa mga molupyo niini, ang Israel gipahinum- 
doman: “Dili ka magtuon sa pagbuhat sumala sa 
dulumtanang mga butang sa maong mga nasod. 
Walay makaplagan diha kanimo nga . . . bisan kin- 
sa nga nagakonsultag espiritista o tigpanagna sa 
mga hitabo o bisan kinsa nga nagapakisayod sa 
mga patay.”--Deu 18:9-11. 

Kapin sa 350 ka tuig sa ulahi, ang unang hari sa 
Israel nga si Saul nagpapha sa tanang tigpanag-an 
sa mga hitabo gikan sa yuta, apan sa wala pa siya 
mamatay siya mipahilayo pag-ayo gikan kang Je- 
hova nga tungod niana siya mismo midangop sa 
usa ka “babayeng batid nga espiritista didto sa En- 
dor” aron sa pagtag-an sa iyang umaabot. Sa sinug- 
dan, kini nga espiritista nahadlok sa paggamit sa 
iyang kalaki, apan tungod sa pagpamugos ni Saul 
nga iyang “ipatungha si Samuel,” siya nagyamyam 
aron ipatungha ang usa ka panan-awon. Ang hitsu- 
ra niini iyang gihubit ingong 'usa ka tigulang nga 
tawo nga nagsul-ob ug kupo nga walay bukton.' 
Nakombinsir si Saul nga kadto mao ang manalag- 
nang si Samuel. (1Sa 28:3, 7-19) Apan dili mahi- 
mong si Samuel gayod kadto tungod kay siya patay 
na, ug ang mga patay “walay nahibaloan nga bisan 
unsa.” (Ecc 9:5) Si Samuel, kon buhi pa, dili gayod 
makiglabot sa usa ka espiritista, ug si Jehova nga 
Diyos ug ang iyang balaang mga manulonda dili 
gayod makigtambayayong sa usa ka espiritista. 
Ang Diyos miingon sa iyang katawhan: “Kon sila 
magaingon kaninyo: “Sangpit sa mga espiritista o 
kanilang adunay espiritu sa pagpanagna nga nag- 
yamyam ug nagyagubyob, dili ba ngadto man 
sa ilang Diyos nga ang bisan kinsang katawhan 
angayng mosangpit? Angay bang mosangpit sa 
mga patay alang sa mga buhi? Ngadto sa balaod ug 
ngadto sa pamatuod!” Dayon si Jehova nagkana- 
yon: “Magpadayon gayod sila sa pagsulti sumala 
niini nga pahayag nga walay mabatonang banag- 
banag sa kabuntagon."---Isa 8:19, 20. 


TIGPANIMALOS SA DUGO 


Duolan sa 400 ka tuig human sa paghari ni Saul, 
si Haring Manases sa Juda “nagbuhat sa hingapin 
kon unsay daotan sa mga mata ni Jehova, aron sa 
pagpasuko kaniya,” lakip ang pagkonsulta sa mga 
tigpanag-an sa mga hitabo, nga midaghan ilalom 
sa iyang pagmando. (2Ha 21:6, 2Cr 33:6) Kining ta- 
nan kinahanglang paphaon gikan sa yuta sa apong 
lalaki ni Manases, ang matarong nga si Haring Jo- 
sias.---2Ha 23:24. 

Ang bugtong paghisgot diha sa Kristohanon Gre- 
gong Kasulatan bahin sa demonyohanong pagpa- 
nag-an sa umaabot mao ang panghitabo diin si 
apostol Pablo, nga didto sa siyudad sa Filipos, nag- 
ayo sa “usa ka sulugoong babaye nga may espiritu, 
usa ka demonyo sa pagpanag-an.” Nakahatag siya 
sa iyang mga agalon ug dakong kinitaan “pinaagi sa 
pagpanag-an.” Sanglit ang maong buhat sa pagka- 
matuod demonyohanon ug supak gayod sa Diyos, 
ang mga agalon sa babaye nga gikan kaniya gipa- 
gula ang demonyo nagsamok pag-ayo kang Pablo 
didto sa Filipos, nga nagtaral kang Pablo ug sa 
iyang kauban nga si Silas atubangan sa mga ma- 
histrado, kinsa nagsugo nga garotehon sila ug da- 
yon ibalhog sa bilanggoan.---Buh 16:12, 16-24. 


TIGPANIMALOS SA DUGO. Sa Hebreoha- 
non kini nga ekspresyon maoy go- el!” had dam'. Ang 
Hebreohanong pulong nga govel (nga gipadapat 
ngadto sa usa ka tigpanimalos sa dugo) maoy usa 
ka participle sa ga-al, nga nagkahulogang “pagba- 
wi, pagbakwi: paglukat: pagtubos.” (Ex 15:13: Sal 
69:18; Isa 43:1: Sal 72:14) Sa Hebreohanong balaod 
kini nga termino gipadapat ngadto sa kinadul-ang 
paryente nga lalaki, nga obligado sa pagpanimalos 
sa dugo sa usa nga gipatay. (Num 35:19) Ang ter- 
minong go-e!” nagtumong usab sa usa ka paryente 
nga may katungod sa paglukat (o pagtubos).---Lev 
25:48, 49; Ru 2:20, ftn sa Rbi8, tan-awa ang LUKAT, 
MANLULUKAT. 

Ang pagpanimalos sa dugo gipasukad sa balaod 
labot sa pagkabalaan sa dugo ug sa tawhanong ki- 
nabuhi nga gisulti kang Noe diin si Jehova miingon: 
“Ang inyong dugo sa inyong mga kalag akong pa- 
ninglon .. . gikan sa kamot sa matag usa nga iyang 
igsoon, akong paninglon ang kalag sa tawo. Ang bi- 
san kinsa nga magaula ug dugo sa tawo, pinaa- 
gi sa tawo ang iyang kaugalingong dugo igaula, 
kay sa larawan sa Diyos iyang gibuhat ang tawo.” 
(Gen 9:5, 6) Ang tinuyong mamumuno pagapatyon 
sa “tigpanimalos sa dugo,” ug walay lukat nga 
pagadawaton alang sa maong mamumuno.--Num 
35:19-21, 31. 

Tinoon ni Jehova nga sa takdang panahon 
mapanimaslan ang inosenteng dugo sa tanan ni- 
yang matinumanong mga alagad.---Deu 32:43, Pin 
6:9-11. 


TIGPANON NGA LINALANG 


Gipakita sa matarong nga mga balaod ni Jehova 
ang tin-aw nga kalainan tali sa tinuyo ug dili-tinu- 
yong pagpatay. Labot sa dili-tinuyong pagpatay, 
ang mga siyudad nga dalangpanan mahigugma- 
ong gitagana aron sa pagpanalipod sa dili-tinuyong 
mga mamumuno batok sa mga tigpanimalos sa 
dugo. (Num 35:6-29: Deu 19:2-13: Jos 20:2-9) Lain 
pa, ang legal nga mga korte gitukod aron sa paghu- 
say sa mga kasong mitungha labot sa pagkasad-an 
sa dugo.--Deu 17:8, 9: 2Cr 19:10. 


TIGPANON NGA LINALANG [Heb., she- 
rets]. Ang lintunganayng pulong nga gigikanan 
niini nga termino nagkahulogang “modagsang” o 
“dagsangan.” (Gen 8:17: Ex 8:3) Kini nga nom- 
bre mopatim-awng gipadapat ngadto sa gagmayng 
mga linalang nga magpanon. (Ex 8:3, Sal 105:30, 
itandi ang Ex 1:7.) Kini unang makaplagan sa Ge- 
nesis 1:20 sa dihang mitungha sa unang higayon 
ang buhing mga kalag sa ikalimang adlaw sa pag- 
lalang sa dihang ang katubigan gidagsangan sa bu- 
hing mga kalag. Ang Lunop naglaglag sa 'tigpanon 
nga mga linalang' sa yuta nga diha sa gawas sa 
arka.--Gen 7:21. 

Ang balaod mahitungod sa mahinlo ug mahu- 
gaw nga mga butang nagpakita nga ang maong 
termino mahimong ipadapat sa mga linalang sa tu- 
big (Lev 11:10), pak-an nga mga linalang, lakip ang 
mga kabog ug mga insekto (Lev 11:19-23, Deu 
14:19), mga linalang sa kamad-an, lakip ang mga 
ilaga, mga tabili, mga kamelyon (Lev 11:29-31), 
ingon man sa mga linalang nga nagakamang pina- 
agi sa ilang “tiyan” ug mga linalang nga daghan ug 
tiil (Lev 11:41-44). Daghan, apan dili tanan niini 
ang “mahugaw” ingong pagkaon ubos sa Balaod. 


TIGPATALIWALA. Usa ka tawo nga mopa- 
taliwala sa duha ka partido nga nagkasumpaki aron 
sa paghusay kanila, usa nga nangilabot, usa nga 
nagpatunga tali sa duha. Sa Kasulatan kini nga ter- 
mino gipadapat kang Moises nga tigpataliwala sa 
pakigsaad sa Balaod ug kang Jesus nga tigpataliwa- 
la sa bag-ong pakigsaad.---Gal 3:19, 1Ti 2:5. 

Ang Dugo Gikinahanglan Alang sa Pagbali- 
do sa Pakigsaad. Ang inspiradong magsusu- 
lat sa basahon sa Mga Hebreohanon naghisgot sa 
duha ka pangunang mga pakigsaad, ang pakigsaad 
sa Balaod ug ang bag-ong pakigsaad. Niini nga 
mga paghisgot siya nagtawag kang Kristo ingong 
tigpataliwala sa bag-ong pakigsaad. (Heb 9:15) Ang 
iyang mga pulong sa Hebreohanon 9:16 nahimong 
ulohan sa panaglantugi taliwala sa mga eskolar sa 
Bibliya. Busa, ang teksto gihubad sa mosunod nga 
mga paagi: “Kay diin adunay pakigtugon, gikina- 
hanglan usab gayod ang kamatayon sa nakigtu- 
gon.” (KJ) “Kay diin nalangkit ang usa ka tugon, 

ang kamatayon sa usa nga mihimo niini kinahang- 
lang palig-onon.” (RS) “Kay diin adunay pakigsa- 
ad gikinahanglan nga ipahinabo ang kamatayon 
nganha kaniya nga nakigsaad.” (Ro) “Kay diin adu- 
nay pakigsaad, ang kamatayon sa tawo nga nag- 
himo sa pakigsaad kinahanglang itagana.” (NW) 
“Kay diin adunay pakigsaad, ang kamatayon sa bik- 
tima-sa-pakigsaad kinahanglang ipadangat.” (Yg) 
“Kay diin naglungtad ang usa ka Pakigsaad, ang 
Kamatayon sa nagratipikar niini kinahanglang ipa- 
hinabo.” (ED) “Kay diin adunay pakigsaad, giki- 
nahanglan ang kamatayon sa nagpalig-on sa pa- 
kigsaad.”--The New Testament in an Improved 
Version. 

Ang literal nga hubad ingon sa gihimo sa inter- 
linear nga mga hubad sa Gregong teksto maoy 
ingon sa mosunod: “Diin may pakigsaad, kamata- 
yon ang kinahanglang maagoman sa usa nga mihi- 
mo ug pakigsaad sa kaugalingon.” (Heb 9:16, Int) 
“Kay diin adunay pakigsaad, ang kamatayon kina- 
hanglang itanyag sa usa nga mihimo sa pakigsaad.” 
--The Interlinear Greek-English New Testament, 
gihubad ni Alfred Marshall. 

Ang paghubad sa dia-the'ke ingong “pakigsaad” 
hustong nagpahayag sa gipasabot sa magsusu- 
lat. Ang mga hubad nga “testamento” ug “tugon,” 
nga makaplagan sa daghang bersiyon, wala mag- 
kapareho sa paggamit niini nga termino diha sa 
Gregong Septuagint maingon man diha sa dag- 
hang teksto sa Kristohanon Gregong Kasulatan. 
(Luc 1:72, Buh 3:25, 7:8, Rom 9:4: 11:27: Heb 8:6- 
10: 12:24) Ang “tugon” ug “testamento” sukwahi 
usab sa kon unsay gihisgotan ni Pablo, kay diha sa 
konteksto siya naghisgot sa pakigsaad sa Balaod ug 
sa bag-ong pakigsaad. Ang pakigsaad sa Balaod ug 
ang bag-ong pakigsaad dili usa ka “tugon.” 

Sa Hebreohanon 9:16 si apostol Pablo dayag nga 
naghisgot sa mga pakigsaad tali sa Diyos ug sa 
tawo (dili sa tawo ug sa tawo) ingong nagkinahang- 
lan ug mga halad. Ug tingali mamatikdan nga 
ilabina alang sa mga Hebreohanon, ang pagduol 
ngadto sa Diyos ug ang mga pakigsaad uban sa Di- 
yos kanunayng gipasukad diha sa mga halad, diin 
ang mga hayop nga gihalad usahay pikaspikason 
sa dihang mohimog usa ka pakigsaad. Dayag nga 
ang pakigsaad sa Balaod ug ang bag-ong pakigsaad 
nagkinahanglan ug pag-ula ug dugo aron nga kini 
magalihok o mahimong balido atubangan sa Di- 
yos. Kay kon wala kini, ang Diyos dili moila niini 
ingong balido, ni siya makiglabot sa mga tawong 
nalangkit pinasukad sa relasyon nga may pakigsa- 
ad. (Heb 9:17) Aron sa pagbalido sa pakigsaad sa 
Balaod, ang halad nga gigamit mao kanang sa 
mga hayop---mga torong baka ug mga kanding--- 
kini maoy kapuli sa dapit ni Moises, ang tigpatali- 
wala. (Heb 9:19) Aron sa pagbalido sa bag-ong pa- 

kigsaad, ang halad mao ang tawhanong kinabuhi ni 
Jesu-Kristo.--Luc 22:20, tan-awa ang apendise sa 
Rbi8, p. 1584. 

Ang Tigpataliwala sa Pakigsaad sa Balaod. 
Si Moises mao ang tigpataliwala sa pakigsaad sa 
Balaod tali kang Jehova nga Diyos ug sa nasod sa 
Israel. Si Jehova nakigsulti kaniya “baba sa baba” 
(Num 12:8), bisan tuod sa aktuwal ang manulonda 
ni Jehova ang nakigsulti ingong hawas sa Diyos. 
(Buh 7:38, Gal 3:19: Heb 2:2) Si Moises mao ang tig- 
pamaba ni Jehova ngadto sa Israel. (Ex 19:3, 7, 9; 
24:9-18) Ingong tigpataliwala siya 'gipiyalan sa ti- 
buok balay ni Jehova.” (Num 12:7) Pinaagi sa iyang 
pagpataliwala sa pakigsaad sa Balaod, gitabangan 
niya ang nasod sa Israel sa pagtuman sa pakigsaad 
ug sa pagdawat sa mga kaayohan niini. 

Ang pagbalido sa pakigsaad sa Balaod. Si 
apostol Pablo miingon: “Karon walay tigpataliwala 
diin ang nalambigit usa lamang ka tawo, apan ang 
Diyos usa lamang.” (Gal 3:20) Diha sa pakigsaad sa 
Balaod ang Diyos maoy usa ka partido, ang nasod 
sa Israel mao ang laing ‘partido.’ Tungod sa ilang 
makasasala nga kahimtang, ang mga Israelinhon 
dili makaduol sa Diyos pinaagi sa usa ka pakigsaad. 
Sila nagkinahanglan ug usa ka tigpataliwala. Ang 
ilang kahuyangan gipadayag diha sa ilang hangyo 
kang Moises: “Pakigsulti kanamo, ug mamati kami, 
apan ayaw pasultiha ang Diyos kanamo kay ba- 
sin kami mangamatay.” (Ex 20:19: Heb 12:18-20) 
Busa, si Jehova maluluy-ong nagtudlo kang Moises 
ingong tigpataliwala sa pakigsaad sa Balaod ug 
naglatid nga ihalad ang mga hayop aron sa pagba- 
lido sa pakigsaad. Siyempre, si Moises dili hingpit 
ug makasasala usab, apan, siya nakabaton ug inu- 
yonang baroganan atubangan sa Diyos, sama sa 
nabatonan ni Abraham una pa niana. (Heb 11:23- 
28, tan-awa ang IPAHAYAG NGA MATARONG [Kon sa 
unsang paagi “giisip” nga matarong].) Sa panahon 
sa inagurasyon sa pakigsaad, si Moises nagdumala 
ug nag-organisar sa paghalad sa mga hayop. Da- 
yon iyang giwisik ang dugo niini diha sa linukot 
nga basahon o sa “basahon sa pakigsaad.” Iyang gi- 
basa ang basahon ngadto sa katawhan, nga nag- 
presentar sa mga kondisyon niini, ug mitubag ang 
katawhan pinaagi sa pag-uyon nga tumanon kini. 
Dayon ang dugo giwisik ni Moises ngadto kanila (sa 
walay duhaduha ang hawas nga mga ansiyano), 
nga nag-ingon: “Ania ang dugo sa pakigsaad nga 
gihimo ni Jehova uban kaninyo labot niining ta- 
nang pulong.”--Ex 24:3-8, Heb 9:18-22. 

Inagurasyon sa pagkasaserdote. Ang tinud- 
long mga saserdote sa banay ni Aaron dili maka- 
sugod sa paglihok ingong mga saserdote sa 
ilang kaugalingon. Sila kinahanglang ipahiluna-sa- 
katungdanan ubos sa pagdumala sa tigpataliwala 

sa Diyos nga si Moises. Sa dihang gihimo kini, niad- 
tong Nisan 1-7, 1512 W.K.P., gidihogan ni Moises 
ang tabernakulo ug ang mga kasangkapan ug mga 
kagamitan niini ug gidihogan usab si Aaron pinaa- 
gi sa lana nga may linaing sambog. Human mapu- 
no ang mga kamot ni Aaron ug sa iyang mga anak 
nga lalaki sa mga butang nga ihalad, gitabyog ni 
Moises ang ilang napuno nga mga kamot atuba- 
ngan ni Jehova, sa ingon gikonsagrar sila o 'gipuno 
ang ilang mga kamot sa gahom' alang sa pagkasa- 
serdote. Human niana iyang giwisikan sila sa igdi- 
dihog nga lana ug sa dugo gikan sa halaran. Busa 
ang usa ka buluhaton ni Moises ingong tigpataliwa- 
la mao ang pagpahiluna ug pagpalihok sa pagka- 
saserdote, nga maoy usa ka bahin sa pakigsaad 
sa Balaod.--Lev 8, Heb 7:11; tan-awa ang PAGPAHI- 
LUNA-SA-KATUNGDANAN. 

Gibuhat usab ni Moises ang usa ka hinungda- 
nong bahin maylabot sa unang mga pag-alagad 
nga gihimo sa bag-o lang napahiluna nga mga sa- 
serdote, niadtong Nisan 8, 1512 W.K.P., samtang 
iyang gihatag ang gilatid nga mga pamaagi mayla- 
bot sa paghalad, ug uban kang Aaron iyang gipa- 
nalanginan ang katawhan. (Lev 9) Sa tibuok nga 
panahon sa paglatid sa tanang butang maylabot 
sa pakigsaad sa Balaod, siya milihok pinaagi sa 
iyang opisyal nga katungdanan ingong tigpatali- 
wala. 

Ubang buluhaton ingong tigpataliwala. 
Ang usa ka hugpong sa kapin sa 600 ka balaod, 
lakip na ang mga lagda alang sa mga saserdo- 
te, gihatag ngadto sa Israel pinaagi kang Moises. 
Pinaagi sa gahom sa Diyos, si Moises mihimog dag- 
hang milagro alang sa katawhan. Siya nagpataliwa- 
la alang kanila, nga nangaliyupo kang Jehova sa 
pagluwas kanila tungod sa ngalan ni Jehova. (Ex 
32:7-14: Num 14:11-20, 16:20-22, 21:7, Deu 9:18- 
20, 25-29, 10:8-11) Diha sa kasingkasing ni Moises 
ang kahingawa labot sa ngalan ni Jehova ug usab 
ang kahingawa alang sa katawhan nga gani mas la- 
baw pa sa iyang kabalaka alang sa iyang kauga- 
lingong kaayohan.--Ex 32:30-33, Num 11:26-29, 
12:9-13. 

Mga Kaamgiran Ingong mga Tigpataliwala. 
Labot niadtong gidala ngadto sa bag-ong pakigsa- 
ad, atong makaplagan ang usa ka kahimtang nga 
susama nianang sa karaang Israel. Ang mga Kris- 
tohanon maoy mga makasasala usab. Sanglit ang 
dugo sa mga hayop dili sa bug-os makawagtang sa 
mga sala (Heb 10:4), gikinahanglan ang usa ka mas 
maayong halad. Si Jesu-Kristo mao kanang mas 
maayong halad. (Heb 10:5-10) Ang magsusulat sa 
Mga Hebreohanon nagpahayag sa maong butang 
niining paagiha. Human hisgoti ang mga halad nga 
gitanyag ubos sa Balaod, siya miingon: “Dili ba 

labaw pa gayod nga ang dugo ni Kristo. . . maga- 
hinlo sa atong mga tanlag gikan sa patay nga mga 
buhat aron makahimo kitag sagradong pag-alagad 
ngadto sa buhi nga Diyos? Mao nga siya usa ka tig- 
pataliwala sa usa ka bag-ong pakigsaad, aron nga, 
tungod kay nahitabo man ang usa ka kamatayon 
alang sa ilang pagkagawas pinaagi sa paglukat gi- 
kan sa mga kalapasan ilalom sa unang pakigsaad, 
ang mga gitawag makadawat sa saad bahin sa wa- 
lay kataposang panulondon. Kay diin adunay pakig- 
saad, ang kamatayon sa tawo nga naghimo sa 
pakigsaad kinahanglang itagana. Kay ang usa ka 
pakigsaad mabalido tungod sa patay nga mga ha- 
lad, sanglit dili man kini ikapatuman sa bisan un- 
sang panahon samtang buhi pa ang tawo nga nag- 
himo sa pakigsaad.”---Heb 9:11-17. 

Dayon gipasiugda ni Pablo nga ang naunang pa- 
kigsaad wala mainagurahi nga walay dugo. Si Moi- 
ses, sa pag-andam niini, nakakita nga ang mga ha- 
lad gihimo ug iyang giwisik ang dugo diha sa 
“basahon sa pakigsaad.” (Heb 9:18-28) Sa susama si 
Jesu-Kristo, ang Tigpataliwala sa Diyos alang sa 
bag-ong pakigsaad, human sa iyang paghalad, mi- 
atubang kang Jehova nga Diyos sa pagtanyag sa 
bili sa iyang dugo. Ang laing kaamgiran mao nga 
ang pakigsaad sa Balaod gihimo uban sa usa ka na- 
sod, dili sa mga indibiduwal (Ex 24:7, 8), ug busa, 
mao man usab, ang bag-ong pakigsaad gihimo 
uban sa “balaang nasod" sa Diyos, ang “Israel sa Di- 
yos.”--1Pe 2:9: Gal 6:15, 16. 

Kanila nga si Kristo Maoy Tigpataliwala. 
Gipahayag ni apostol Pablo nga adunay “usa ka tig- 
pataliwala sa Diyos ug sa mga tawo, usa ka tawo, si 
Kristo Jesus, nga naghatag sa iyang kaugalingon 
ingong katugbang nga lukat alang sa tanan”--sa 
mga Hudiyo ug mga Hentil. (1Ti 2:5, 6) Siya nag- 
pataliwala sa bag-ong pakigsaad tali sa Diyos ug 
niadtong gidala ngadto sa bag-ong pakigsaad, ang 
kongregasyon sa espirituwal nga Israel. (Heb 8:10- 
13, 12:24, Efe 5:25-27) Si Kristo nahimong Tig- 
pataliwala aron nga ang mga tawo nga gitawag 
“makadawat sa saad bahin sa walay kataposang pa- 
nulondon” (Heb 9:15): iyang gitabangan, dili ang 
mga manulonda, kondili ang “binhi ni Abraham.” 
(Heb 2:16) Iyang gitabangan kadtong pagadad-on 
ngadto sa bag-ong pakigsaad aron 'sagopon' ngad- 
to sa panimalay sa espirituwal nga mga anak ni Je- 
hova; kini sila sa kataposan mahiadto na sa langit 
ingong mga igsoon ni Kristo, nga mahimong bahin 
uban kaniya ingong binhi ni Abraham. (Rom 8:15- 
17, 23-25, Gal 3:29) Iyang gipadala ngadto kanila 
ang gisaad nga balaang espiritu, nga pinaagi niana 
nga espiritu sila gitumbrehan ug gihatagan sa tima- 
an sa kon unsay moabot, ang ilang langitnong 
panulondon. (2Co 5:5: Efe 1:13, 14) Ang bug-os nga 
gidaghanon niadtong sa kataposan ug sa perma- 

nente gitimbrehan gibutyag sa Pinadayag 7:4-8 
ingong 144,000. 

Inagurasyon sa Bag-ong Pakigsaad. Hu- 
man mamatay ug mabanhaw si Jesus, siya misu- 
lod sa langit aron moatubang sa persona sa Diyos 
sa pagtanyag sa iyang halad, nga ang mga kaayo- 
han niini unang nadawat niadtong gidala ngadto sa 
bag-ong pakigsaad. (Heb 9:24) Dinhi siya milihok 
ingong Hataas nga Saserdote ug Tigpataliwala. Na- 
hiuyon sa sumbanan nga gisunod sa panahon sa 
inagurasyon sa pakigsaad sa Balaod, si Jesu-Kristo 
nagtanyag sa bili sa iyang halad atubangan sa Di- 
yos didto sa langit (maingon nga giwisik ni Moises 
ang dugo nganha sa basahon sa Balaod [kay ang 
Diyos wala didto sa personal]). Dayon, sa adlaw sa 
Pentekostes, 33 K.P., gibubo ni Jesus ang balaang 
espiritu gikan sa Diyos ngadto sa unang mga gida- 
la ngadto sa bag-ong pakigsaad, sa mga 120 ka 
tawo. Sa ulahi nianang adlawa mga 3,000 ka Hudi- 
yo ug mga kinabig ang nadugang ngadto sa kong- 
regasyon. (Buh 1:15, 2:1-47: Heb 9:19) Ug maingon 
nga gibasa ni Moises ang Balaod ngadto sa kataw- 
han, sa ingon usab gipatin-aw gayod ni Jesu-Kris- 
to ang mga kondisyon sa bag-ong pakigsaad ug 
ang mga balaod niini ngadto kanilang nakig-ambit 
niini.--Ex 24:3-8, Heb 1:1, 2; Ju 13:34: 15:14: 1Ju 
5:1-3. 

Kay gihuptan ang mga katungdanan ingong Tig- 
pataliwala ug Hataas nga Saserdote, si Jesu-Kristo, 
tungod kay walay-kamatayon, maoy buhi kanunay 
ug makahimo sa pagpangaliyupo alang niadtong 
anaa sa espirituwal nga Israel sa pagduol sa Diyos 
pinaagi kaniya, aron nga siya makahimo sa pagpa- 
taliwala sa bag-ong pakigsaad hangtod nga kad- 
tong mga tawo nga nakadawat sa iyang tabang 
ingong tigpataliwala bug-os nga maluwas. (Heb 7: 
24, 25) Siya makahimo sa pag-atiman sa mga 
butang hangtod nga bug-os nga matuman ang 
bag-ong pakigsaad. Sa kataposan, kadtong anaa sa 
pakigsaad ipahiluna ngadto sa langitnong pagkasa- 
serdote ingong luyoluyong mga saserdote uban ni 
Kristo, ang ilang dakong Hataas nga Saserdote. 
--Pin 5:9, 10, 20:6. 

Mga Panalangin Alang sa Katawhan sa Kati- 
buk-an. Bisan tuod ang pagpataliwala ni Jesus 
maoy alang lamang niadtong anaa sa bag-ong pa- 
kigsaad, siya usab mao ang Hataas nga Saserdote 
sa Diyos ug ang Binhi ni Abraham. Sa pagtuman sa 
iyang mga katungdanan maylabot niining duha pa 
niya ka posisyon, siya magdalag mga panalangin 
ngadto sa uban pa sa katawhan, kay ang tanang 
kanasoran kinahanglang panalanginan pinaagi sa 
binhi ni Abraham. Kadtong anaa sa bag-ong pakig- 
saad unang gipanalanginan ni Kristo, ang pangu- 
nang Binhi (Gal 3:16, 29), kay sila mahimong kau- 
bang mga membro sa binhi. Kay gihimong mga 

hari ug mga saserdote tungod sa bag-ong pakigsa- 
ad nga iyang gipataliwad-an, sila makigbahin sa 
pagpaabot sa mga panalangin sa halad ni Jesus ug 
sa pagmando sa iyang Gingharian ngadto sa ta- 
nang kanasoran sa yuta. Busa, ang pagpataliwala ni 
Kristo, human mapalampos ang katuyoan niini sa 
pagdala sa “Israel sa Diyos" ngadto niini nga posis- 
yon, magdalag mga kaayohan ug mga panalangin 
ngadto sa tanang katawhan.--Gal 6:16; Gen 22: 
17, 18. 

Busa, adunay uban pa nga dili bahin sa 144,000 
ka 'tinimbrehan' nga nag-ampo usab ngadto kang 
Jehova nga Diyos pinaagi sa ngalan ni Kristo, nga 
nagbaton ug pagtuo sa merito sa iyang halad lukat. 
Kini nga halad maoy dili lamang alang niadtong gi- 
pataliwad-an ni Jesus diha sa bag-ong pakigsaad 
kondili alang usab sa tanang katawhan nga nagpa- 
sundayag ug pagtuo kang Kristo. (1Ju 2:2) Kini sila 
nga dili bahin sa bag-ong pakigsaad miila usab nga 
“walay laing ngalan ilalom sa langit nga gikahatag 
taliwala sa mga tawo nga pinaagi niini kita gayod 
maluwas.” (Buh 4:12) Gilantaw usab nila si Jesu- 
Kristo ingong ilang dakong langitnong Hataas nga 
Saserdote, nga pinaagi kaniya sila makaduol sa Di- 
yos ug pinaagi sa iyang pag-alagad sila makabaton 
ug kapasayloan sa sala. (Heb 4:14-16) Gipunting sa 
Pinadayag 21:22-24 nga “ang kanasoran managla- 
kaw diha sa kahayag sa Bag-ong Jerusalem,' diin si 
Jehova nga Diyos mao ang kahayag ug ang Korde- 
ro nga si Jesu-Kristo mao ang lampara. 


TIGPATIN-AW SA PANAN-AWON. Da- 
yag nga usa ka tawo nga gitugahan sa Diyos sa 
pagsabot sa Iyang kabubut-on, usa nga adunay 
hait nga salabotan, usa kansang mga mata nabuk- 
san, ingnon ta, aron makakita o makasabot sa mga 
butang nga wala mahibal-i sa mga tawo sa kati- 
buk-an. Ang Hebreohanong pulong nga ro-eh, nga 
gihubad nga “tigpatin-aw sa panan-awon,” naggi- 
kan sa lintunganayng pulong nga nagkahulogang 
“nakakita,” sa literal o sa mahulagwayong paa- 
gi. Ang tigpatin-aw sa panan-awon maoy usa ka 
tawo nga konsultahon sa uban alang sa maalamong 
tambag bahin sa mga problema nga nasugamakan. 
(1Sa 9:5-10) Ang Bibliya nagtawag kang Samuel 
(1Sa 9:9, 11, 18, 19, 1Cr 9:22, 29:29), Zadok (2Sa 
15:27), ug Hanani (2Cr 16:7, 10) ingong mga tigpa- 
tin-aw sa panan-awon. 

Ang mga terminong “tigpatin-aw sa panan- 
awon,” “manalagna,” ug “bisyonaryo" magkaamgid 
kaayo diha sa Kasulatan. Apan ang kalainan tinga- 
li tali niini nga mga termino mao nga ang "tigpatin- 
aw sa panan-awon” mahimong dunay kalambigitan 
sa katakos sa pag-ila, ang “bisyonaryo” ngadto sa 
paagi nga niana ipahibalo ang katuyoan sa Diyos, 
ug ang “manalagna” ngadto sa pagpamulong o sa 

pagmantala sa kabubut-on sa Diyos. Si Samuel, Na- 
tan, ug Gad gitawag nga mga manalagna (1Sa 
3:20, 2Sa 7:2; 24:11), apan ang 1 Cronicas 29:29 
nagpakita sa kalainan tali sa tulo ka termino sa di- 
hang kini nag-ingon, “lakip sa mga pulong ni Sam- 
uel nga tigpatin-aw sa panan-awon ug lakip sa mga 
pulong ni Natan nga manalagna ug lakip sa mga 
pulong ni Gad nga bisyonaryo.” 

Ang 1 Samuel 9:9 nag-ingon: “Ang manalagna 
karon gitawag man nga tigpatin-aw sa panan-awon 
sa unang panahon.” Lagmit tungod kini kay sa hi- 
napos sa mga adlaw sa mga Maghuhukom ug pa- 
nahon sa paghari sa mga hari sa Israel (nga nag- 
sugod sa mga adlaw ni Samuel) ang manalagna 
ingong publikong tigmantala sa kabubut-on sa Di- 
yos mao ang nahimong prominente. Si Samuel sa- 
gad gitawag nga una sa linya sa mga tawo nga gi- 
tawag nga “mga manalagna.”--Buh 3:24: 13:20, 
tan-awa ang MANALAGNA. 


TIGTALA. Usa ka sinaligan kaayong opisyal sa 
palasyo sa hari sa Israel. Kini nga titulo gihubad gi- 
kan sa usa ka porma sa Hebreohanong pulong 
nga za-khar' (hinumdom) ug sa literal nagkahulo- 
gang “tigpahinumdom.” (2Sa 8:16, ftn sa Rbi8) Ang 
iyang mga buluhaton wala hisgoti sa Bibliya, apan 
mopatim-awng siya mao ang opisyal nga tigtala sa 
kasaysayan sa gingharian, nga magtagana sa hari 
ug impormasyon labot sa mga panghitabo diha sa 
gingharian ug usab magpahinumdom kaniya sa 
importanteng mga butang nga angay niyang tag- 
don, nga maghatag kaniyag mga impormasyon la- 
bot niini. 

Usahay ang tigtala maoy maghawas sa hari sa 
importanteng mga kalihokan sa nasod. Si Joa nga 
anak nga lalaki ni Asap maoy usa sa mga opisyal ni 
Haring Ezequias nga migula aron makigsulti sa 
Asiryanhong si Rabsake sa dihang gihulga niini 
ang Jerusalem. (2Ha 18:18, 37) Ang laing tigtala, si 
Joa nga anak nga lalaki ni Joahaz, nagdumala sa 
pag-ayo sa templo. (2Cr 34:8) Usa ka tigtala ang gi- 
nganlan usab taliwala sa mga nag-alagad sa palas- 
yo ni David ug Solomon.---2Sa 8:16, 20:24, 1Ha 4:3, 
tan-awa ang KALIHIM SA SIYUDAD. 


TIGULANG NGA LALAKI. 
ANSIYANO, TIGULANG NGA LALAKI. 


Tan-awa ang 


TIIL. Ang Hebreohanong reghel ug ang Gre- 
gong pous sa paninugdan nagtumong sa kinaub- 
sang bahin sa tiil, ang bahin sa lawas nga maoy 
ibarog sa usa ka tawo o hayop. Ang duha ka termi- 
no gigamit sa literal ug sa mahulagwayon nga paa- 
gi. Ang Hebreohanong pulong nga kera:'a'yim nag- 
tumong sa ubos nga bahin sa tiil, tali sa tuhod ug 
sa buolbuol. Sa matag higayon nga kining pulo- 
nga makita diha sa Bibliya, ang tiil sa hayop ang 

gitumong, sagad labot sa mga hayop nga giandam 
aron ihalad.--Lev 1:9, 13, 4:11, 12, 8:21, 9:14. 

Sa karaang kapanahonan, sama sa daghang ba- 
hin sa yuta karong adlawa, ang mga tiil maoy pa- 
ngunang gigamit sa pagpanaw. Ang pipila sa ko- 
mong mga tawo molakaw nga magtiniil, apan ang 
mga sandalyas nga dako lang ug diyutay sa lapala- 
pa sagad nga gigamit. (Tan-awa ang SANDALYAS.) 
Inigsulod sa balay, huboon sa usa ka tawo ang 
iyang mga sandalyas. Ang usa ka hinungdanong 
timaan sa pagkamaabiabihon nga halos usa na ka 
obligasyon mao ang paghugas sa mga tiil sa usa ka 
bisita, kini nga pag-alagad himoon sa tagbalay o sa 
usa ka sulugoon, o kaha adunay tubig nga gitaga- 
na alang niini.--Gen 18:4: 24:32, 1Sa 25:41: Luc 7: 
37, 38, 44. 

Sanglit ang mga sandalyas huboon sa dihang 
ang usa ka tawo anaa sa balaan nga yuta, ang mga 
saserdote sa dihang magabuhat sa mga buluhaton 
didto sa tabernakulo o sa templo sa walay duhadu- 
ha nagbuhat niana nga nagtiniil. (Ex 3:5: Jos 5:15) 
Wala ilakip ang paghimog mga sandalyas diha sa 
mga instruksiyon sa paghimo sa besti sa mga sa- 
serdote.--Ex kap 28, tan-awa ang POSTURA UG MGA 
LIHOK. 

Si Kristo Naghugas sa mga Tiil sa mga Ti- 
nun-an. Gihatag ni Jesu-Kristo sa iyang mga ti- 
nun-an ang usa ka pagtulon-an sa pagkamapainub- 
sanon ug sa pag-alagad sa usag usa sa dihang siya, 
ang ilang Agalon, naghugas sa ilang mga tiil. (Ju 
13:5-14: itandi ang 1Ti 5:9, 10.) Niini nga okasyon 
si Jesus miingon: “Siya nga naligo na dili kinahang- 
lang hugasan pa gawas sa iyang mga tiil, hinuon 
mahinlo na sa katibuk-an,” sa walay duhaduha 
nagpunting sa kamatuoran nga bisan kon ang tawo 
naligo na, ang iyang mga tiil mahimong maabogan 
bisan sa paglakaw ug mubong gilay-on ug nagkina- 
hanglan kanunay nga hugasan. Sa mga adlaw sa 
yutan-ong ministeryo ni Jesus, ang mga saserdote 
ug mga Levihanon nga nagbantay sa templo, hu- 
man maligo sayo sa buntag, dili na kinahanglang 
maligo pag-usab nianang adlawa, gawas lamang sa 
paghugas sa ilang mga kamot ug mga tiil. (Tan- 
awa usab ang Ex 30:19-21.) Sa pag-ingon, “kamo 
mahinlo, apan dili ang tanan [nga nagpunting kang 
Judas],” dayag nga si Jesus niining okasyona nag- 
hatag ug dugang espirituwal nga kahulogan sa 
iyang mga buhat. (Ju 13:10, 11) Sa Efeso 5:25, 26 si 
Jesus gipakita nga naghinlo sa Kristohanong kong- 
regasyon pinaagi “sa paghugas ug tubig pinaagi sa 
pulong” sa kamatuoran. Makataronganon lamang 
nga ang matinumanong mga sumusunod ni Jesus 
magpakita usab ug mapainubsanong kahangawa 
dili lamang sa pisikal nga mga panginahanglan sa 
ilang mga igsoon kondili ilabina gayod sa ilang es- 
pirituwal nga mga panginahanglan. Sa ingon ilang 

tabangan ang usag usa nga magpabiling hinlo gi- 
kan sa mga tentasyon ug mga kabaldahan sa ma- 
tag adlaw nga mahimong maghugaw sa usa ka 
Kristohanon samtang nagalakaw niining kalibota- 
na.--Heb 10:22, Gal 6:1, Heb 12:13, tan-awa ang 
PAGHUGAS SA MGA TIIL. 

“Paglakaw.” Ang mga pulong nga “tiil” ug 
“mga tiil” subsob nga gigamit aron ipaila ang kiling 
sa usa ka tawo o ang dalan nga iyang gisubay, ma- 
ayo man kini o daotan. (Sal 119:59, 101: Pr 1:16, 
4:26: 5:5: 19:2: Rom 3:15) Ang pulong nga “pagla- 
kaw” gigamit sa samang kahulogan, sama sa pag- 
ingon nga, “Si Noe naglakaw uban sa matuod nga 
Diyos,” nga nagkahulogan nga siya misubay sa usa 
ka dalan nga nahiuyon sa kabubut-on ug mga ka- 
sugoan sa Diyos. (Gen 6:9: itandi ang Efe 2:1, 2.) 
Ang Diyos nagagiya sa mga tiil sa iyang matinu- 
manong mga alagad diha sa matarong nga dalan, 
nga sa mahulagwayong paagi nagpakita kanila sa 
dalan nga angayng subayon aron sila dili mapan- 
dol ug mapukan sa espirituwal o malit-agan sa da- 
otan, ug usahay nanalipod pa gani kanila nga dili 
mabihag sa kaaway. (1Sa 2:9, Sal 25:15; 119:105, 
121:3, Luc 1:78, 79) Sa laing bahin, iyang ipahina- 
bo nga ang daotan magparagparag sa ilang pagla- 
kaw ug malup-og sa kapildihan. (Deu 32:35, Sal 
9:15) Si Jehova nagpasidaan batok sa pagpakig- 
uban diha sa dalan sa daotang mga tawo, o sa pag- 
subay sa daotang dalan. (Pr 1:10, 15: 4:27) Siya 
nagtambag sa usa ka tawo nga magbantay sa 
iyang mga tiil sa dihang moadto sa balay sa Diyos. 
Ang tawo angayng moduol didto nga may tim-os 
nga kasingkasing sa pagpamati ug sa pagkat-on. 
--Ec 5:1. 

Ubang Mahulagwayong mga Paggamit. 
Ang ubang mahulagwayong mga ekspresyon mao 
ang 'kapahulayan alang sa lapalapa sa tiil, sa ato 
pa, usa ka pinuy-anan o gipanag-iyang yuta (Deu 
28:65): ang “katumban sa tiil,” nagpaila sa ki- 
nagamyang parsela sa yuta nga mabatonan sa 
usa ka tawo (Buh 7:5, Deu 2:5: itandi ang Jos 
1:3), ang 'pag-isa sa tiil, nagpasabot sa pagli- 
hok o pagsugod sa usa ka buluhaton (Gen 41:44), 
ang “ayaw pakanunaya ang imong tiil sa balay sa 
imong isigkatawo,” nagpasabot sa dili pag-abuso sa 
iyang pagkamaabiabihon (Pr 25:17), ang 'paglakaw 
nga magtiniil,” nagpasabot sa kaulawan o pagbala- 
ta (ang mga nabihag sagad palakton nga magtini- 
il) (Isa 20:2); ang 'pagbutang ug usa ka butang diha 
sa tiilan sa” usa ka tawo, nagpasabot sa paghatag 
ug usa ka gasa o halad (Buh 5:1, 2); ang 'paghapa 
diha sa tiilan sa usa,” nagpasabot sa pagyukbo (Mar 
5:22); ang 'pagbutang ilalom sa mga tiil,” nagpasa- 
bot sa pagsakop (1Co 15:27: Heb 2:8): ang 'pagsa- 
mad o pagtamak pinaagi sa mga tiil, nagpasabot 
sa kadaogan (Mal 4:3, Rom 16:20), ang 'pagtamak 

sa mga tiil diha sa liog sa kaaway, nagsimbolo sa 
pagsakop o pagbuntog kaniya (Jos 10:24): ang “pag- 
himasa sa tiil diha sa dugo, nagpasabot sa pagpa- 
tay sa mga kaaway (Sal 68:22, 23): ang 'pagtabon 
sa mga tiil, nagpasabot sa pagtuman sa sugo sa la- 
was (sa literal, “nagtago sa mga tiil: Huk 3:24, 
1Sa 24:3). Ang prase nga “nagatuslob sa iyang tiil 
diha sa lana” gigamit nga matagnaon sa pagtag- 
na sa tambok o dagaya nga bahin sa panulondon 
nga mabatonan sa tribo ni Aser taliwala sa ubang 
mga tribo sa Israel. (Deu 33:24) Gibuksan ni Ruth 
ang tiilan ni Boaz ug mihigda diha sa iyang tiilan 
ingong timaan kang Boaz nga siya molihok diha sa 
legal nga paagi maylabot sa kaminyoon sa bayaw 
nga lalaki.--Ru 3:4, 7, 8. 

“Matahom' nga mga tiil. Gipabilhan ni Jeho- 
va ang mga tiil niadtong nagmantala sa maayong 
balita sa Gingharian, nga nagtawag niini nga 'ma- 
tahom.’ (Isa 52:7, Rom 10:15) Ang mga tiil sa Kris- 
tohanon kinahanglang nasul-oban sa “kasangkapan 
sa maayong balita sa pakigdait” aron iyang ikapa- 
yahag sa hustong paagi ang maayong balita. (Efe 
6:15) Gitudloan ni Jesus ang iyang mga tinun-an 
nga sa dihang modumili kadtong anaa sa balay o sa 
siyudad sa pagpasulod kanila o sa pagpamati sa 
ilang mga pulong, ilang itaktak ang abog sa ilang 
mga tiil, sa ingon nagpakita nga ilang gibilin sa 
dili-madinawaton nga balay o siyudad ang mga 
sangpotanan nga modangat gikan sa kahitas-an o 
sa langit.---Mat 10:14. 

“Putla ang imong tiil.” Si Jesus naghisgot sa 
"pagputol sa tiil sa usa,' dili sa literal nga paagi kon- 
dili diha sa mahulagwayong diwa, sa dihang siya 
miingon: “Nan, kon ang imong kamot o imong tiil 
nagapapandol kanimo, putla kini ug isalibay kini gi- 
kan kanimo.” Iyang gipasabot nga imbes tugotan 
sa usa ka tawo ang usa ka sangkap sa iyang lawas 
sama sa kamot o tiil nga maoy makaingon nga ma- 
kasala siya sa sala nga dili mapasaylo, angay ni- 
yang patyon sa bug-os ang maong sangkap sa la- 
was nga maorag giputol kini gikan sa lawas.---Mat 
18:8, Mar 9:45, itandi ang Col 3:5. 

Diha sa Kristohanong “lawas.” Si apostol 
Pablo, nga nagpakasama sa Kristohanong kongre- 
gasyon ngadto sa usa ka tawhanong lawas, nagpa- 
siugda sa pagtambayayongay sa mga membro nii- 
ni sa dihang siya miingon: “Kon ang tiil moingon: 
“Tungod kay ako dili kamot, dili ako bahin sa lawas,' 
dili kana hinungdan nga kini dili bahin sa lawas.” 
— 1Co 12:15. 

Tumbanan sa Tiil sa Diyos. Gihulagway ni 
Jehova ang iyang kaugalingon diha sa iyang sobe- 
ranong posisyon ingong naglingkod sa langitnong 
trono diin ang yuta mao ang tumbanan sa iyang 
tiil. (Isa 66:1) Siya nag-ingon sa Zion nga iyang pa- 


TIKOD 


tahomon ang dapit sa iyang sangtuwaryo, ug siya 
midugang: “Akong himayaon ang mismong dapit 
sa akong mga tiil.”--Isa 60:13, 14; tan-awa ang TI- 
KOD; TUDLO SA TIL. 


TIKOD. Ang likod nga bahin sa tiil nga ubos sa 
buolbuol. Kini nga bahin sa lawas sa tawo sagad gi- 
hisgotan sa mahulagwayong paagi diha sa Bibliya. 
Ang pagkupot o pagsamad sa tikod sa usa ka tawo 
makapahunong o makapugong kaniya sa pagbuhat 
sa usa ka butang. Gikuptan ni Jacob ang tikod sa 
iyang kaluhang igsoon nga si Esau sa dihang sila 
migula gikan sa tagoangkan sa ilang inahan. (Gen 
25:26) Tungod niini siya ginganlan ug Jacob, nga 
nagkahulogang “Usa nga Naghawid sa Tikod; Mali- 
potong Magpupuli,” nga may matagnaong kahulo- 
gan. (Gen 27:36, Os 12:2, 3) Ang ulo sa banay nga 
si Jacob, sa pagpanalangin sa iyang ikalimang anak 
nga lalaki nga si Dan, nagtagna nga si Dan mahi- 
mong sama sa usa ka halas nga mag-atang sa dap- 
lin sa dalan ug mopaak sa mga tikod sa kabayo 
ug magpatikay-ang sa nagsakay niini. (Gen 49:17, 
tan-awa ang BITIN NGA SUNGAYAN.) Ang tribo ni Dan 
nahimutang sa “tikod” sa mga butang ingong mag- 
balantay sa luyo sa Israel panahon sa ilang pagpa- 
naw didto sa kamingawan, nga nagpahamtang ug 
kadaot sa mga kaaway sa Israel.--Num 10:25. 

Ang dili-matinumanong Jerusalem gipakasama 
diha sa tagna sa usa ka daotang babaye, nga pa- 
gasilotan pinaagi sa 'pagbuhat ug kapintasan sa 
iyang mga tikod, sa ato pa, pugson sa pagpa- 
lakaw sa gansangon nga dapit, nga makapasakit 
sa iyang mga tikod, kini nahitabo sa dihang ang Je- 
rusalem gidestiyero ngadto sa Babilonya niadtong 
607 W.K.P. Jer 13:22. 

Si Haring David, sa mahulagwayong paagi, na- 
mulong bahin sa iyang maluibong higala nga si 
Ahitopel, nga nag-ingon: “[Siya] nag-alsa sa iyang 
tikod batok kanako.” (Sal 41:9) Kini adunay ma- 
tagnaong katumanan diha kang Judas Iskariote, 
nga kaniya gipadapat ni Jesus kining tekstoha, nga 
nag-ingon: “Siya nga tigsalo ug kaon sa akong tina- 
pay nag-isa sa iyang tikod batok kanako.” (Ju 13:18) 
Busa kini nga ekspresyon nagpaila sa usa ka malu- 
ibong buhat, usa nga makahatag ug kadaot ngadto 
sa tawo nga batok kaniya ang tikod 'gialsa' o 'giisa.” 

Ang unang narekord nga tagna, sa Genesis 3:15, 
nagtagna nga ang “halas” magsamad sa ‘binhi sa 
babaye" diha sa tikod. Bisan tuod sakit, ang usa ka 
samad sa tikod dili permanenteng makapabaldado. 
Si Jesus, ang “binhi” (Gal 3:16), gipatay sa yutan- 
ong mga ahente sa dakong Halas, si Satanas nga 
Yawa (Pin 12:9), apan sa ikatulong adlaw naulian 
gikan sa 'samad sa tikod” sa dihang ang iyang 
Amahan nga si Jehova nagbanhaw kaniya.---Buh 
2:22-24: 10:40. 


TIKOG 


TIKOG [Heb., 'aghimohn']. Usa ka matang sa 
samag-balili nga mga tanom nga sagad mabuhi 
diha sa kalamakan. Ang mga lindog sa tinuod nga 
tikog maoy lingin ug sagad buhoan sa tunga ug 
may tulo ka lumbay sa samag-balili nga mga da- 
hon, ug may gagmayng kapehon o berdehon nga 
mga bulak. Ang ngalang 'agh-mohn' lagmit nagla- 
kip sa lainlaing matang sa tinuod nga mga tikog 
ug sa samag-tikog nga mga tanom sa pamilyang 
sedge. 

Sa karaang panahon, ang mga tikog gigamit sa 
paghaling ug kalayo sa hudno. (Job 41:20) Sa Job 
41:2 ang “tikog” lagmit nagtumong sa pisi sa linu- 
bid nga mga tikog o sa usa ka bulibod sa mga la- 
not niini. 

Ang ubang mga paghisgot sa Kasulatan sa pu- 
long nga 'agh-mohn' maoy masambingayon. Si Je- 
hova wala mahimuot sa pagpuasa sa rebelyosong 
Israel, nga inubanan ug pagduko sa ilang mga ulo 
sa seremonyal nga paagi sama sa tikog. (Isa 58:5) 
Sa Isaias 9:14, ang “tikog” daw nagtumong sa mini 
nga mga manalagna (ang “ikog”) kinsa namulong 
lamang sa kon unsay buot patalinghogan sa mga 
pangulo sa nasod sa Israel (ang “ulo,” o “udlot”). 
--Isa 9:15: tan-awa usab ang 19:15, diin ang “tikog” 
mopatim-awng nagtumong sa mga Ehiptohanon sa 
katibuk-an. 


TIKVA [Paglaon]. 

1. Ugangang lalaki ni Hulda nga babayeng ma- 
nalagna, anak nga lalaki ni Harhas. (2Ha 22:14) Su- 
mala sa Masoretikong teksto ang espeling niining 
ngalana maoy Tokhat diha sa 2 Cronicas 34:22. 

2. Amahan sa usa ka Jazeias nga nagkinabuhi sa 
panahon ni Esdras.--Esd 10:10, 11, 15, tan-awa 
ang JAZELAS. 


TILGAT-PILNESER. Tan-awa ang TIGLAT- 
PILESER (II). 


TILIMAD-ON. Ang bisan unsang butang nga 
giisip nga maghatag ug ilhanan bahin sa umaabot, 
usa ka kahimtang o panghitabo nga gihunahunang 
magkahulogan ug maayo o daotan, usab, usa ka ka- 
tingalahan. (Gen 30:27, Num 24:1) Ang pagpangi- 
tag mga tilimad-on, ingong usa ka matang sa pag- 
panag-an, espesipikong gidili sa balaod sa Diyos 
ngadto sa Israel. (Lev 19:26, Deu 18:10) Apan ang 
mga apostata sama ni Haring Manases sa Juda na- 
ngitag mga tilimad-on. (2Ha 17:17: 21:6) Sanglit 
kini nga buhat gikondenar sa Kasulatan, dayag nga 
ang giingon sa matinumanong si Jose mahitungod 
sa paggamit sa iyang plata nga kopa aron sa pagba- 
sa ug mga tilimad-on maoy bahin lamang sa usa ka 
paglansis. (Gen 44:5, 15) Sa pagsulti niini, gipaila ni 
Jose ang iyang kaugalingon, dili ingong usa ka tawo 
nga may pagtuo kang Jehova, kondili ingong usa ka 

administrador sa yuta diin ang bakak nga pagsim- 
ba milambo. Sa ingon siya wala magpasabot nga 
siya adunay bisan unsang kalangkitan sa iyang mga 
igsoon ug padayon niyang gitago kanila ang iyang 
tinuod nga pagkatawo.---Tan-awa ang PAGPANAG-AN. 

Ang Hebreohanong pulong nga moh-pheth' sa- 
gad adunay ideya sa usa ka “milagro,” sama sa mga 
milagro nga gihimo pinaagi kang Moises ug Aaron 
didto sa Ehipto. Apan sa pipila ka kahimtang ang 
termino dayag nga gigamit sa pagtumong sa usa 
ka “tilimad-on,” sama pananglit sa manalagna o 
magdadamgo nga naghatag ug ilhanan o tilimad- 
on (nga matuman pa sa umaabot) aron pamatud- 
an ang iyang gitagna.--Deu 13:1-3. 

Ang tilimad-on (moh-pheth') tingali maoy usa ka 
milagrosong buhat nga nagpasundayag sa gahom 
sa Diyos, sama sa dihang ang halaran ni Jeroboam 
gipikas sa Diyos, nga nagpaila sa umaabot pa ug 
mas dakong pagpahamtang sa iyang grabeng pag- 
hukom labot sa maong halaran ug niadtong nanag- 
alagad diha niini. (1Ha 13:1-5, itandi ang katu- 
manan mga 300 ka tuig sa ulahi diha sa 2Ha 
23:16-20.) O kini tingali maoy usa lamang ka talag- 
saong buhat nga gihimo sa usa ka tawo, sama sa 
dihang si Isaias naglakaw nga hubo ug nagtini- 
il aron ipaila ang mga panghitabo nga modangat sa 
Ehipto ug Etiopia diha sa mga kamot sa hari sa 
Asirya (Isa 20:3-6), o sa dihang si Ezequiel nagba- 
ngag diha sa paril o bungbong (lagmit sa paril o 
bungbong sa iyang pinuy-anan) ug nagpagawas sa 
iyang dad-onon agi niini nga bangag ingong usa 
ka tilimad-on sa pagkadestiyero nga modangat sa 
Juda.--Eze 12:5-11, itandi ang 24:18-27. 

Sanglit ang usa ka tilimad-on maoy usa ka ilha- 
nan nga nagpunting sa umaabot nga mga butang 
o mga panghitabo, ang usa ka magsusulat lagmit 
mogamit sa pulong nga mohpheth' (tilimad-on, 
o milagro) samtang ang lain mogamit sa pulong 
nga 'ohth (ilhanan) sa paghubit sa samang butang. 
(Itandi ang 2Cr 32:24 sa 2Ha 20:8, 9.) Ang usa ka 
“ilhanan” mahimong magsilbing giya o tigpaila sa 
presente nga butang o panghitabo, ingon man usab 
sa umaabot, samtang ang usa ka “"tilimad-on” pa- 
ngunang nagtumong sa umaabot. Ang pagtawag 
sa usa ka butang ingong “ilhanan” nagpasiugda 
nga kini adunay kahulogan, sa presente man o kaha 
sa umaabot. Ang pagtawag niini nga “tilimad-on” 
nagpasiugda sa kahulogan niini ingong nagtumong 
sa umaabot. 

Busa, sa dihang naghisgot sa Joel 2:30, nga nag- 
tagna ug “mga tilimad-on [plural sa Hebreohanong 
moh-pheth'] diha sa kalangitan ug sa yuta,” si apos- 
tol Pedro naghisgot ug “mga tilimad-on [plural sa 
Gr. nga te'ras] diha sa langit sa itaas ug mga ilha- 
nan [plural sa semei'on] diha sa yuta.” (Buh 2:14, 
19) Sa Kristohanon Gregong Kasulatan ang te'ras 

kanunayng gigamit uban sa semeion (“ilhanan”), 
ug kining duha ka termino parehong gigamit diha 
sa plural.--Buh 7:36: 14:3: 15:12, 2Co 12:12. 

Sa panguna, ang te'ras nagtumong sa bisan un- 
sang buhat o butang nga makapatingala, sa ingon 
kini tukmang gihubad nga “mga katingalahan” 
diha sa pipila ka teksto. (Mat 24:24, Ju 4:48) Kon ta- 
taw nga nalangkit ang umaabot, mas haom nga 
hubaron kini ingong “tilimad-on.” Ang nagsilbing 
mga kredensiyal nga si Jesus maoy “Pinadala” sa 
Diyos mao ang “gamhanang mga buhat ug mga ti- 
limad-on ug mga ilhanan nga gibuhat sa Diyos pi- 
naagi kaniya.” (Buh 2:22) Ang milagrosong mga 
pagpang-ayo ug mga pagpamanhaw nga iyang gi- 
himo dili lamang nakapahingangha kondili nagpai- 
la usab kon unsay iyang himoon sa mas dakong gi- 
lapdon sa umaabot. (Ju 6:54: itandi ang Ju 1:50, 51, 
5:20, 28.) Ang pipila niya ka buhat maoy mga ti- 
mailhan sa iyang umaabot nga buluhaton ingong 
Hataas nga Saserdote sa Diyos, nga nagapasaylo sa 
mga sala ug nagalihok ingong Maghuhukom. (Mat 
9:2-8: Ju 5:1-24) Ang uban nagsilbing pamatuod sa 
iyang umaabot nga awtoridad ug gahom sa pagli- 
hok batok kang Satanas ug sa iyang mga demonyo, 
nga magtambog kanila sa kahiladman. (Mat 12:22- 
29: Luc 8:27-33: itandi ang Pin 20:1-3.) Kining ta- 
nang mga buhat nagpunting sa iyang umaabot nga 
Mesiyanikong Pagmando ingong Dinihogang Hari 
sa Gingharian sa Diyos. 

Sa susama, ang mga tinun-an ni Jesus, ingong 
mga saksi sa iyang mga pagpanudlo ug pagkaban- 
haw, gipaluyohan sa Diyos pinaagi sa “mga ilhanan 
ingon man usab sa mga tilimad-on ug nagkadai- 
yang gamhanang mga buhat.” (Heb 2:3, 4: Buh 
2:43, 5:12) Kini nagpamatuod sa mga pagpakigla- 
bot sa Diyos sa bag-ong natukod nga Kristohanong 
kongregasyon ug nagpaila sa iyang paggamit sa 
maong kongregasyon sa umaabot aron ipatuman 
ang iyang kabubut-on ug katuyoan.---Itandi ang Ju 
14:12. 

Maingon nga nanungha ang mini nga mga ma- 
nalagna sa Israel, sa ingon usab ang gitagnang 
apostasya diha sa Kristohanong kongregasyon 
magpatunghag usa ka “tawo sa kalapasan” kansang 
presensiya mapamatud-an pinaagi “sa pagpalihok 
ni Satanas nga inubanan sa tanang gamhanang 
mga buhat ug bakak nga mga ilhanan ug mga tili- 
mad-on.” (2Te 2:3-12) Busa, dili huyang o diyutay 
ang ebidensiya nga makita aron pamatud-an ang 
paglihok sa mga apostata kondili madayag diha ni- 
ini ang gahom ni Satanas. Hinuon, ang mga tili- 
mad-on maoy mini, malimbongon sa panagway ni- 
ini o kaha malimbongon bahin sa mahimong mga 
sangpotanan niini. Kini nga mga tilimad-on mopa- 
tim-aw nga magpasundayag sa kaayo ug panala- 
ngin sa Diyos apan sa pagkatinuod magpatipas 


TIMAAN SA UTLANAN 


sa mga tawo gikan sa tuboran ug sa dalan sa kina- 
buhi.--Itandi ang 2Co 11:3, 12-15, tan-awa ang MI- 
LAGRO, GAHOM, GAMHANANG MGA BUHAT, ILHANAN. 


TILON. Usa ka anak nga lalaki ni Shimon sa tri- 
bo ni Juda.-- 1Cr 4:20. 


TIMAAN,I. Usa ka sinulat o marka nga ilha- 
nan sa usa ka tawo. Ang pulong nga “timaan” o pir- 
ma maoy usa ka hubad sa Hebreohanong pulong 
nga taw, ang ngalan sa kataposang letra sa Heb- 
reohanong alpabeto. (Ang taw gihubad usab nga 
“marka”; Eze 9:4 [itandi ang ftn sa Rbi8], 6.) Usa- 
hay, ang timaan mao ang marka sa singsing nga 
igtitimbre o sa silindro nga timbre sa usa ka tawo, 
o lagmit usa kini ka sinulat nga marka sa migamit 
niini o usa ka marka nga gipili niya ingong identi- 
pikasyon. 

Sa pagpahayag sa iyang pagkainosente atuba- 
ngan sa iyang tulo ka “higala” kinsa nagpasangil 
kaniya nga ang mga sala batok sa Diyos maoy na- 
kaingon sa iyang pag-antos, si Job mipresentar ug 
ebidensiya ug argumento bahin sa iyang pagkawa- 
lay-ikasaway. Siya misangpit sa Diyos aron pama- 
tian ang iyang kaso ug tubagon siya, nga nag- 
ingon: “Oh nga unta may usa nga mamati kanako, 
nga sumala sa akong timaan ang Labing Gamha- 
nan motubag kanako! O nga ang nakigburoka kana- 
ko nakasulat unta ug usa ka dokumento!” (Job 
31:35) Gipahayag ni Job ang iyang pagkaandam sa 
pagpresentar sa iyang kaso atubangan sa Diyos, 
nga nagbutang sa iyang kaugalingong timaan o 
pirma diha niini ingong pamatuod. 


TIMAAN, II. 
TIMAAN. 


TIMAAN SA UTLANAN. Sa dihang ang 
mga Israelinhon miokupar sa Canaan, ang matag 
banay gihatagag usa ka luna sa yuta, ug ang ma- 
ong mga yuta gibutangan ug mga mohon, o mga 
timaan sa utlanan. Ang Bibliya wala maghubit nii- 
ni nga mga timaan apan lagmit nga kini maoy mga 
poste, bato, o mga tudling diha sa yuta. Ang Heb- 
reohanong pulong alang sa “timaan sa utlanan” 
(gevul') maoy sama ra nianang sa “utlanan” ug “te- 
ritoryo.” (Gen 10:19; 47:21) Ang pipila ka timaan sa 
utlanan didto sa Palestina adunay mga inskripsiyon 
ingong ilhanan. Ang makuting mga inskripsiyon 
makita diha sa mga mohon o mga batong utlanan 
didto sa Ehipto ug Mesopotamia. Pananglitan, ang 
usa ka kinulitan nga batong utlanan ni Nabucodo- 
nosor I nakaplagan didto sa Nippur. 

Ang balaod ni Jehova nagdili sa pag-atras o pag- 
sibog sa mga timaan sa utlanan. (Deu 19:14: tan- 
awa usab ang Pr 22:28.) Ngani, tinunglo ang usa 
nga mag-atras sa “timaan sa utlanan sa iyang isig- 
katawo.” (Deu 27:17) Sanglit ang mga tag-iyag yuta 


Tan-awa ang ILHANANG TUKON, 


TIMBANGAN 


kasagarang mag-agad sa abot sa ilang mga luna sa 
yuta, ang pagsibog sa timaan sa utlanan magkahu- 
logan ug paghikaw sa laing tawo sa bahin sa iyang 
kahinguhaan. Ang pagbuhat niini maoy katumbas 
sa pagpangawat ug ingon niana ang paglantaw ni- 
ini sa karaang kapanahonan. (Job 24:2) Apan dihay 
mga tawong walay prinsipyo nga sad-an sa maong 
mga pag-abuso, ug ang mga prinsipe sa Juda sa 
panahon ni Oseas gipakasama niadtong nag-irog sa 
usa ka utlanan.---Os 5:10. 

Si Jehova mahunahunaon sa mga babayeng balo 
ug sa mga bata nga ilo-sa-amahan. Busa giingon 


Batong utlanan gikan sa Susa nga may mga 
simbolo sa Babilonyanhong diyos nga si Ishtar 
(walog tumoy nga bituon), si Sin (bag-ong 
bulan), ug si Shamash (lingin nga adlaw) 


1306 


nga siya magalumpag sa balay sa mga nagabayaw 
sa ilang kaugalingon, “apan siya magapiho sa ut- 
lanan sa babayeng balo.” (Pr 15:25) Dugang pa, 
ang Proverbio 23:10, 11 nagpahayag: “Ayaw isibog 
ang utlanan sa dugay na kanhi, ug ayaw pagsu- 
lod sa uma sa mga bata nga ilo-sa-amahan. Kay 
ang ilang Manunubos kusganon, iyang labanan ang 
ilang kawsa batok kanimo.” 


TIMBANGAN. Usa ka himan sa pagtimbang 
ug mga butang. Ang mga tawo kanhi sinati sa ya- 
nong balabag nga timbangan. Kini adunay usa ka 
balabag nga malisoliso sa tunga diha sa usa ka taru- 
go o kordon, ug sa matag tumoy niini nagbitay ang 
usa ka platilyo o kaw-it. Ang butang nga timbangon 
ibutang sa usa ka platilyo (o ibitay sa usa ka kaw-it, 
sama sa gamayng puyo sa salapi), ug ang espesipi- 
kong mga bato sa timbangan ibutang sa pikas tu- 
moy. (Jer 32:10: Isa 46:6, Gen 23:15, 16, Eze 5:1: 
tan-awa ang SALAPI.) Sa panahon sa gutom, bisan 
ang pagkaon lagmit timbangon pag-ayo diha sa usa 
ka timbangan. Ang nagsakay sa itom nga kabayo 
nga gihubit sa Pinadayag 6:5 nagdalag timbangan 
“alang sa pagtimbang sa tinapay, aron ilarawan ... 
ang lisod nga mga panahon, sa dihang ang mga 
pagkaon mahal kaayo.”--- The Expositor's Greek Tes- 
tament, giedit ni W. Nicoll, 1967, Tomo V, p. 390. 

Si Jehova nagsugo nga gamiton ang mga timba- 
ngan sa matinud-anon ug tukma nga paagi (Lev 19: 
35, 36), kay ang timbangan nga limbongan maoy 
dulumtanan kaniya. (Pr 11:1, 16:11, Eze 45:10) Ang 
mga timbangan mahimong di-tukma kon ang mga 
balabag niini dili pareho ang gitas-on, o mahimo ki- 
ning limbongan kon kini mubo ra o himoong mas 
baga ug mas bug-at ang balabag niini. Usahay ang 
mga Israelinhon migamit ug limbongan nga mga 
timbangan (Os 12:7: Am 8:5), ug gidugangan pa nila 
ang panglimbong pinaagi sa paggamit ug di-tuk- 
mang mga bato sa timbangan, nga adunay alang sa 
pagpalit ug ang lain alang sa pagbaligya.---Pr 20:23. 

Ang mga timbangan gihisgotan nga mahulag- 
wayon, sama sa dihang gihisgotan ni Job ang 'pag- 
butang sa iyang kagul-anan diha sa timbangan." 
(Job 6:2) Ang pagkagamay sa yutan-ong mga tawo 
gipasiugda pinaagi sa pag-ingon nga sila mas gaan 
pa kay sa hinungaw diha sa timbangan (Sal 62:9), 
ug ang mga nasod gitandi ngadto sa walay pulos 
nga manipis nga abog diha sa timbangan gikan sa 
panglantaw ni Jehova, kinsa, pagaingnon pa, nag- 
timbang sa tanang bungtod diha sa timbangan. 
(Isa 40:12, 15) Ang timbangan usahay gigamit sa 
paghawas sa tukmang sukod sa paghukom.---Job 
31:6, Dan 5:27. 


TIMBANG UG SUKOD. Ang arkeolohikan- 
hong ebidensiya, ang Bibliya mismo, ug ang ubang 
karaang mga sinulat nagtaganag mga pasukaranan 

sa paghatag ug banabanang mga bili sa lainlaing 
mga timbang ug mga sukod o mga takos nga giga- 
mit sa mga Hebreohanon. 

Mga Sukod sa Gitas-on o sa Gisangkaron. 
Ang mga sukod sa gitas-on o sa gisangkaron nga 
gigamit sa mga Hebreohanon dayag nga gipasukad 
sa tawhanong lawas. Sanglit matino ang proporsi- 
yon sa gitas-on o gilapdon sa usa ka bahin sa lawas 
ngadto sa laing bahin sa lawas, mahimong matino 
ang kalainan sa usa ka sukod sa gitas-on o sa gi- 
sangkaron ngadto sa laing sukod, ug pinasukad sa 
arkeolohikanhong ebidensiya nga ang usa ka mani- 
ko maoy mga 44.5 sm (17.5 pul.), ang banaba- 
nang modernong mga katumbas ikahatag ngadto 
sa mga sukod sa gitas-on o sa gisangkaron nga gi- 
hisgotan sa Bibliya. (Tan-awa ang Mano.) Ang 
tsart nga mosunod nagpakita sa kalainan sa tagsa- 
tagsa ka Hebreohanong mga sukod sa gitas-on o sa 
gisangkaron maingon man sa ilang modernong 
mga katumbas. 


TIMBANG UG SUKOD 


pulong gihubad nga “maniko.” (KJ, Le, JB, NW, Ro, 
RS) Gituohan sa pipila ka eskolar nga ang go'medh 
maoy usa ka mubong maniko nga halos katumbas 
sa distansiya gikan sa siko ngadto sa mga buko sa 
gikumo nga kamot. Kini maoy mga 38 sm (15 pul.). 
—NE. 

Ang ubang mga sukod sa gitas-on o sa gi- 
sangkaron nga gihisgotan sa Kasulatan mao ang 
dupa (1.8 m; 6 p); ang stadi'on, o estadio (185 m; 
606.75 p); ug ang milya, lagmit mao ang Roman- 
hong milya (1,479.5 m; 4,854 p). Ang pulong nga 
“panaw” sagad gigamit maylabot sa katibuk-ang 
distansiya nga gipanaw. (Gen 31:23; Ex 3:18; Num 
10:33; 33:8) Ang usa ka adlaw nga panaw tinga- 
li maoy 32 km (20 mi) o kapin pa, samtang ang usa 
ka adlawng Igpapahulay nga panaw mopatim-aw 
nga mga 1 km (0.6 mi).---Mat 24:20, Buh 1:12, tan- 
awa ang Dupa; ESTADIO; PANAW, MILYA. 

Mga Sukod o mga Takos sa Gidaghanon. 
Pinasukad sa mga bika nga adunay ngalan nga 
“bath” diha sa karaang Hebreohanong mga 


Mga Sukod sa Gitas-on o sa Gisangkaron 


karakter, ang kapasidad sa bath gibanaba- 


Modernong Katumbas 


na nga katumbas sa 22 L (5.81 gal). Sa mga 


AA AA AA 


“Lagmit sama ra sa “kanhing” maniko sa 2Cr 3:3. 


Mga Sukod sa Butang nga Mala 
Modernong Katumbas 


1 cab = 4log T221 
1 omer = 1% cab SIBIL 
1 seah = 3/3 omer ISIS) lL 
1 ephah = 3 seah 2A |L 
1 homer = 10 ephah 220 L 


Mga Sukod sa Butang nga Likido 
Modernong Katumbas 


1 log = 1⁄4 cab 0.31 L 
1 cab = 4log T22L 
1 hin = 3 cab 3.67 L 
1 bath = #@hin 22 L (5.81 gal) 
1 cor = 10 bath 220 L (58.1 gal) 


Dili matino ang sukod nga gitumong sa Hebreo- 
hanong termino nga go'nedh, nga makita lamang 
sa Maghuhukom 3:16 maylabot sa gitas-on sa espa- 
da ni Ehud. Sa ubay-ubayng mga hubad kini nga 


tudlo = 1⁄4 dapal 1.85 sm (0.72 pul.) 
dapal = 4 tudlo 7.4 sm (2.9 pul.) 
dangaw = 3 dapal 22.2 sm (8.75 pul.) 
maniko = 2 dangaw 44.5 sm (17.5 pul.) 


tsart niini nga panid, ang mga sukod sa bu- 
tang nga mala ug likido maoy pinasukad sa 
bath nga sukod. Ang kalainan sa tagsatag- 
sa ka sukod, kon wala hisgoti sa Bibliya, gi- 
pasukad sa ubang karaang mga sinulat. 


taas nga maniko* = 7 dapal 51.8 sm (20.4 pul.) - Tan-awa ang BATH; CAB: Cor: HIN: HOMER; 
mubo nga maniko 38 sm (15 pul.) 1 7 7 , , 
tangbo = 6 maniko 2.67 m (8.75 p) | LOG: OMER; SEAH. 

taas nga tangbo = 6 taas nga maniko 3.11 m (10.2 p) Ubang mga sukod sa butang nga 


mala ug likido. Ang Hebreohanong pu- 
long nga fs:sarohn, nga nagkahulogang 
“ikanapulo,” sagad nagtumong sa ikanapulo sa usa 
ka ephah. (Ex 29:40, Lev 14:10: 23:13, 17; Num 
15:4) Sumala sa Targum ni Jonathan, ang “unom ka 
takos nga sebada” (sa literal, unom ka sebada) nga 
gihisgotan sa Ruth 3:15 maoy unom ka seah. Pina- 
sukad sa Mishnah ug sa Vulgate, ang Hebreoha- 
nong termino nga lethekh gisabot nga nagtumong 
sa katunga sa homer. (Os 3:2, AS, KJ, Da, JP, Le, 
NW; ftn ug apendise II, D sa Bava Mezia 6:5, gihu- 
bad ni H. Danby) Ang Gregong mga termino nga 
me-tretes' (nga makita nga plural diha sa Juan 2:6 
ug gihubad nga “takos sa likido") ug ba'tos (nga 
makita nga plural sa Luc 16:6) gituohan sa pipila 
nga mao ang katumbas sa Hebreohanong bath. 
Ang Gregong khoi'nix sagad gituohan nga kapin ug 
diyutay sa usa ka litro.---Pin 6:5, 6. 

Mga Timbang. Gipakita sa arkeolohikanhong 
ebidensiya nga ang usa ka siklo motimbang ug 
mga 11.4 g. Sa paggamit niini ingong pasukaranan, 
ang tsart sa sunod nga panid nagpakita sa kalainan 
sa Hebreohanong mga timbang ug sa ilang gibana- 
bana nga modernong katumbas. 


TIMBRE 
Mga Timbang 

Modernong Katumbas 
1 gerah = Moo siklo 0.57 g 

1 bekah 
(tunga sa siklo) = 10 gerah 5.79 
1 siklo = 2 bekah 114g 

1 mina 

(maneh) = 50 siklo 570g 
1 talanton = 60 mina 34.2 kg 


Ang Gregong pulong nga litra kasagarang gitu- 
ohan nga mao ang katumbas sa Romanhong libra 
(327 g). Ang sukod nga mina diha sa Kristohanon 
Gregong Kasulatan gibanabana nga mga 100 ka 
drakma. (Tan-awa ang DRAKMA.) Kini nagkahulo- 
gan nga ang Gregong mina motimbang ug 340 g 
ug ang Gregong talanton motimbang ug 20.4 kg. 
--Tan-awa ang MINA, SALAPI, SIKLO; TALANTON. 


Usa ka hugpong sa gikulitan nga mga siklo 
nga pangtimbang gikan sa Lakis 


Gidak-on sa Luna. Ang mga Hebreohanon 
nagtino sa gidak-on sa luna sa yuta pinasukad sa 
gidaghanon sa binhi nga ikapugas niini (Lev 27:16, 
1Ha 18:32) o kon unsa kadako ang madaro sa usa 
ka parisan sa mga torong baka sulod sa usa ka ad- 
law.--1Sa 14:14, ftn sa Rbis. 


TIMBRE. Usa ka butang nga gigamit sa paghi- 
mo ug marka (kasagaran diha sa yutang-kulonon o 
sa talo) nga nagpaila sa pagkatag-iya, pagkatinuod, 
o sa kasabotan. Ang karaang mga timbre maoy usa 
ka piraso sa gahing materyales (bato, garing, o ka- 
hoy) nga may mga letra nga gikulit o mga disenyo 
nga binali. Kini gigama nga lainlain ug mga porma, 
lakip ang mga kono (cone), kuwadrado, silindro, 
pormag bakukang, ug pormag mga ulo sa hayop. 
(Mahitungod sa igtitimbre nga mga singsing, tan- 
awa ang SINGSING.) Kadtong pormag silindro sagad 
may gitas-ong tali sa 2 ug 4 sm (0.75 hangtod sa 
1.5 pul.). Sa dihang ang usa ka silindro nga may ki- 

nulit palibot niini iligid sa basa nga yutang-kulo- 
non, kini mopatunghag permanenteng marka diha 
sa linilok. Sagad ang silindro nga mga timbre lu- 
ngagan sa isigkatumoy ug busa mahimong bitayon 
diha sa usa ka kordon. 

Ang relihiyosong mga simbolo, ingon man ang 
mga tanom, hayop, ug yanong mga talan-awon, 
maoy lakip sa mga butang nga gilarawan diha sa 
mga timbre sa Ehipto ug Mesopotamia. Makita sa 
Babilonyanhong Timbre sa “Pagtental” (British Mu- 
seum) ang usa ka kahoy nga may usa ka lalaki nga 
naglingkod sa usa ka kiliran ug sa usa ka babaye sa 
pikas kiliran, ug sa likod sa babaye makita ang 
usa ka mituyhakaw nga halas. Sagad nga ang mga 
timbre adunay ngalan sa tag-iya ug sa iyang posis- 
yon. Pananglitan, ang usa ka timbre nga nakapla- 
gan sa Palestina mabasa, “Iya ni Shema, ang minis- 
tro ni Jeroboam. "--The Biblical World, giedit ni 
C. Pfeiffer, 1966, p. 515. 

Ang mga marka sa timbre mahimong magpaila 
sa pagkatag-iya o sa pagkatinuod sa usa ka butang 
ug pinaagi niini dili mahilabtan ang mga dokumen- 
to o ang ubang mga butang nga gitimbrehan, lakip 
ang mga puntil, pultahan, ug mga lubnganan. (Job 
14:17: Dan 6:17; Mat 27:66) Sa dihang ang mana- 
lagnang si Jeremias mipalit ug yuta, gitimbrehan 
ang kopya sa sulat-kalig-onan nga may mga pirma 
sa mga saksi, apan ang ikaduhang kopya gipabiling 
binuksan. Tingali ang pagtimbre gihimo pinaagi sa 
pagpilo nga sirado sa sulat-kalig-onan, paghigot ni- 
ini ug usa ka kordon, ug pagbutang ug talo o ubang 
humok nga substansiya diha sa kordon ug pagmar- 
ka sa humok nga materyal pinaagig timbre. Kon sa 
ulahi adunay mokuwestiyon kon tukma ba ang bi- 
nuksan nga kopya, ang sulat-kalig-onan nga gi- 
timbrehan sa atubangan sa mga saksi mahimong 
ipakita. (Jer 32:10-14, 44) Ang usa ka tawo nga pi- 
yalan sa timbre sa hari makapakanaog ug opisyal 
nga mga mando, kay ang marka sa timbre nga 
iyang itimbre maoy magpabalido sa mga mando. 
(1Ha 21:8, Est 3:10, 12: 8:2, 8, 10) Ang pagbutang 
ug timbre diha sa usa ka dokumento nagpaila sa 
pagdawat sa mga kondisyon nga anaa niana. (Neh 
9:38: 10:1) Nakaplagan ang daghang karaang mga 
gunitanan sa banga nga may mga marka sa timbre 
diha niana. Ang pipila niini nga mga marka sa 
timbre nagpaila sa tag-iya sa mga banga ug sa 
mga sulod niini; ang uban niini nagpadayag sa gi- 
daghanon o sa kalidad sa mga sulod. 

Mahulagwayong Paggamit. Ang aktuwal 
nga paggamit sa mga timbre nagtaganag pasuka- 
ranan alang sa ubay-ubayng mahulagwayong mga 
ekspresyon nga makaplagan sa Bibliya. Gitagna 
nga ang Mesiyas “magtimbre sa panan-awon ug 
sa manalagna.” Kini tungod kay, pinaagi sa pagtu- 
man sa mga tagna, ang Mesiyas magtimbre niini 

ingong tinuod ug inspirado sa Diyos. (Dan 9:24: 
itandi ang Ju 3:33.) Ingong ilhanan sa pagpanag- 
iya, si Abraham gituli ug kini nagsilbing usa ka 
“timbre” sa pagkamatarong nga iyang nabatonan. 
(Rom 4:11) Sanglit si apostol Pablo nakatabang sa 
daghang Kristohanon sa Corinto nga mahimong 
mga magtutuo, sila nagsilbing usa ka timbre nga 
nagkompirmar sa pagkatinuod sa iyang pagkaapos- 
tol. (1Co 9:1, 2) Ang unang-siglong mga Kristoha- 
non gihisgotan ingong “gitimbrehan” pinaagi sa 
balaang espiritu, nga maoy usa ka pasiunang ilha- 
nan sa ilang langitnong panulondon. (Efe 1:13, 14: 
4:30) Ang timbre nagpaila nga sila iya sa Diyos 
(2Co 1:21, 22) ug nagpakita nga sila sa pagkatinu- 
od nahilinya alang sa langitnong kinabuhi. Ang ba- 
sahon sa Pinadayag nagpakita sa gidaghanon nga 
sa kataposan gitimbrehan ingong 144,000.--Pin 
7:2-4: 9:4. 


Usa ka karaang timbre nga silindro, uban sa 
gimarkahan nga yutang-kulonon, makita niini 
ang mga magsisimba nga diha sa isigkakilid sa 
usa ka kahoy, ug sa ubos niini may mga 
langgam-sa-tubig 


Ang Bibliya naghisgot bahin sa butang nga sira- 
do, tinago, o sekreto ingong gitimbrehan. Ang ma- 
tagnaong mga mensahe “gitimbrehan” sulod sa pa- 
nahon nga kini dili masabtan. (Dan 12:4, 9, Pin 5:1, 
22:10; itandi ang Isa 8:16; 29:11.) Ug giingon nga si 
Jehova nagbutang ug tabon o timbre palibot sa 
mga bituon, nga dayag nga nagkahulogang iyang 
gitagoan sila gikan sa panan-aw pinaagi sa mga pa- 
nganod.---Job 9:7. 


TIMEO [Pinasidunggan]. Amahan ni Bartimeo, 
ang buta nga makililimos nga giayo ni Jesus.---Mar 
10:46. 


TIMNA. 

1. Puyopuyo sa anak nga lalaki ni Esau nga si 
Elipaz ug inahan ni Amalek. (Gen 36:10-12) Sa ta- 
laan sa kagikan nga makita sa 1 Cronicas 1:36, 
unang gihisgotan ang lima ka anak nga lalaki ni 
Elipaz nga anak ni Esau. Dayon gidugang, “si Tim- 
na ug si Amalek.” Si Propesor C. F. Keil mikomento 
bahin niini: “Busa ang pagdugang sa duha ka nga- 

lang Timna ug Amalek diha sa Cronicas mopatim- 
aw nga usa lamang ka pagpamubo, nga hayan gi- 
himo sa awtor, sanglit ang mga kaliwat ni Esau 
nailhan na sa iyang mga magbabasa diha sa Gene- 
sis. Lain pa usab, tungod sa porma sa ngalang Tim- 
na (nga usa ka feminine), napamatud-ang sayop 
ang ideya sa pipila ka modernong mga tigpanuki- 
duki nga si Timna maoy usa usab ka anak nga la- 
laki ni Elipaz.” (Commentary on the Old Testament, 
1973, Tomo III, First Chronicles, p. 53) Busa, gitala 
ang unom ka anak nga lalaki ni Elipaz, apan uban 
ang nota nga ang usa kanila, si Amalek, maoy anak 
sa puyopuyo ni Elipaz nga si Timna. Angayng hi- 
numdoman nga si Amalek nahimong usa ka nasod 
nga nagdumot sa katawhan sa Diyos ug bahin ka- 
niya nga si Jehova miingon: “Si Jehova makiggubat 
kang Amalek gikan sa usa ka kaliwatan ngadto sa 
laing kaliwatan.” (Ex 17:8-16) Busa, ang mga asoy 
sa Genesis ug sa Mga Cronicas naghatag niini nga 
detalye mahitungod sa kagikan ni Amalek. Kini 
nga Timna lagmit mao ra usab ang Num. 2. 

2. Usa ka anak nga babaye ni Seir nga Horiha- 
non, busa igsoon ni Lotan ug sa laing mga anak nga 
lalaki ni Seir. (Gen 36:20-22, 1Cr 1:39) Lagmit mao 
ra usab ang Num. 1. 

3. Ang unang ngalan nga makaplagan sa talaan 
sa 11 ka “sultan ni Esau,” o Edom. (Gen 36:40-43, 
1Cr 1:51-54) Sa panghunahuna sa daghang mag- 
huhubad, ang Timna ug ang ubang mga ngalan 
nga gitala maoy personal nga mga ngalan. (AS, KJ, 
JB, NW, RS) Hinunoa, gidawat sa kadaghanan nga 
ang ekspresyon nga “sumala sa ilang mga banay, 
sumala sa ilang mga dapit, sumala sa ilang mga 
ngalan” nagpaila nga usa ka tribo o usa ka dapit 
ang gipasabot. Busa gipalabi sa pipila ka bersiyon 
ang mga ekspresyon sama sa “ang pangulo sa Tim- 
na.” (JP, AT) Ngani, sa Genesis 36:41, diha sa sa- 
mang talaan, makita ang usa ka ngalan sa babaye 
nga Oholibama, nga mahimong sabton nga ang 
ngalang Timna maoy ngalan sa usa ka babaye. Gi- 
tuohan ni Eusebius ug Jerome nga ang Timna 
maoy usa ka dapit sa Edom nga gitawag ug “Tham- 
na,” nga naglungtad sa ilang adlaw. (Onomasticon, 
96, 24-27) Apan ang nahimutangan sa maong re- 
hiyon nga ginganlan ug Timna wala mahibaloi sa 
pagkakaron. 


TIMNAH. 

1. Usa ka dapit nga nahimutang sa utlanan sa 
Juda ug Dan. (Jos 15:1, 10, 19:40-43) Gituohan sa 
pipila nga mao kini ang usa ka dapit nga kokaam- 
gid sa karaang ngalan, ang Khirbet Tibnah, mga 
6 km (3.5 mi) sa K sa Bet-semes, apan walay na- 
kubkoban nga nahibiling mga butang una pa sa Ro- 
manhong kapanahonan ang nakaplagan sa maong 
dapit. Daghan ang mipabor sa pagtuo nga mao kini 
ang Tell el-Batashi (Tel Batash), mga 7 km (4.5 mi) 


TIMNAT-HERES 


sa KAK sa Bet-semes, nga nahimutang sa H nga 
tampi sa bul-oganang walog sa Sorek. 

Gipili ni Samson ang usa ka Filistehanong ba- 
baye nga taga-Timnah ingong pangasaw-onon sa 
dihang siya “nangita ug higayon batok sa mga 
Filistehanon,” kinsa niadtong panahona mao ang 
nagmando sa Israel. Sa pagpaingon ngadto sa siyu- 
dad, iyang gipatay ang usa ka leyon pinaagi la- 
mang sa iyang mga kamot didto sa kaparasan sa 
Timnah. (Huk 14:1-6) Sa panahon ni Haring Ahaz, 
nailog sa mga Filistehanon ang Timnah ug ang sa- 
kop nga mga lungsod niini.---2Cr 28: 16-19. 

2. Usa ka siyudad sa bukirong rehiyon sa Juda. 
Gituohan sa mga eskolar nga kini nga Timnah 
mao ang Khirbet et-Tabbana (Horvat Tibnah), mga 
3 km (2 mi) sa AK sa Gibea (El Jabta). (Jos 15:20, 
48, 57) Mopatim-aw nga duol niini nga Timnah nga 
si Juda nagplano sa pagtupi sa iyang mga karnero, 
ug didto sa Enaim (nga nahimutang paingon sa 
Timnah) siya nakigdulog kang Tamar, kinsa naala- 
an niya nga usa ka pampam.---Gen 38:12-18. 


TIMNAT-HERES. Ang nahimutangan sa pa- 
nulondon ug sa lubnganan ni Josue sa ulahi didto 
sa bukirong rehiyon sa Epraim, sa A sa Bukid sa 
Gaas. (Huk 2:8, 9) Sa ubang mga teksto kini gita- 
wag ug Timnat-sera. 


TIMNAT-SERA. Ang siyudad nga gihatag 
kang Josue ingong iyang panulondon didto sa buki- 
rong rehiyon sa Epraim. Iyang gipangayo ang Tim- 
nat-sera, ug kini gihatag sa mga anak sa Israel 
ngadto kaniya “sa sugo ni Jehova.” Gitukod ni Josue 
ang siyudad ug sa ulahi gilubong siya didto. (Jos 
19:49, 50; 24:30) Ang mabasa sa Maghuhukom 2:9 
maoy “Timnat-heres” inay nga “Timnat-sera” diha 
sa Hebreohanon nga Masoretikong teksto ug sa 
Gregong Septuagint. Ang hinungdan sa panaglahi 
niini nga mga ngalan wala mahibaloi. 

Gituohan sa pipila nga ang Timnat-sera mao ang 
Khirbet Tibnah, mga 30 km (19 mi) sa HK sa Se- 
kem. Ang Khirbet Tibnah nahimutang sa kasad- 
pang kiliran sa bukirong rehiyon ug nag-umbaw sa 
patag daplin sa baybayon. Ang nahimutangan sa 
Bukid sa Gaas, sa H sa Timnat-sera (Timnat-heres) 
(Jos 24:30, Huk 2:9), sa pagkakaron dili gayod ma- 
tino. 


TIMNIHANON [Taga- (Iya sa) Timnah]. Usa 
ka tawo nga taga-Timnah, diha sa bugtong teksto 
nga makita kini nga termino, kini gigamit sa pag- 
tawag sa ugangang lalaki ni Samson.--Huk 15:6. 


TIMON, I. [gikan sa lintunganayng pulong 
nga nagkahulogang “dungog']. Usa sa pito ka lalaki 
nga “puno sa espiritu ug kaalam” nga gitudlo sa 
mga apostoles sa pag-atiman sa “adlaw-adlaw nga 
pagpang-apod-apod” diha sa bag-o pang natukod 

nga Kristohanong kongregasyon. Bisan tuod Grego 
ang iyang ngalan, lagmit siya natawo nga usa ka 
Hudiyo.---Buh 6:1-6. 


TIMON, II. Usa ka hinungdanong bahin sa 
mga kagamitan sa paggiya sa usa ka barko. Ang 
karaang mga sakayan adunay nagkalainlaing mga 
estilo ug gidaghanon sa mga timon. Ang pipila 
adunay usa ra ka bugsay nga panimon. Apan, sa- 
gad ang mga barko sa Gresya ug Roma adunay 
duha ka bugsay nga panimon diha sa ulin, nga ang 
matag usa lagmit mahimong gamiton nga tinagsa- 
tagsa pinaagi sa usa ka gaoran. Kon magpondo ang 
sakayan, ang mga bugsay nga panimon iisa gikan 
sa tubig pinaagi sa paggakot niini. 

Ang “mga bugsay nga panimon” (“mga bugsay 
nga panggiya,” NE) gigamit sa paggiya sa sakayan 
nga gisakyan ni Pablo sa pagpaingon sa Roma apan 
kini nga sakayan naguba didto sa Malta. Ang mga 
angkla gipamutol, ug sa wala pa iisa ang panguna- 
hang layag, ilang gilugakan ang mga higot, nga tu- 
ngod niana sayon rang nagiyahan sa mga tripulan- 
te ang sakayan ngadto sa baybayon pinaagi sa mga 
bugsay nga panimon.---Buh 27:40. 

Si Santiago (3:4, 5) nagpakita sa dakong puwer- 
sa sa dila sa pagkontrolar sa direksiyon sa tibu- 
ok lawas pinaagi sa pagtandi niini ngadto sa usa 
ka gamayng timon (“bugsay nga panimon,” Int) sa 
usa ka dakong barko. 


TIMOS [Heb., char-gol']. Usa ka matang sa tig- 
lukso nga insekto nga pamilya sa apan-apan, hinu- 
on lahi kini sa apan-apan tungod sa nagtuybong 
mga siwil sa tumoy sa tiyan niini. Ang timos sa ba- 
lay ug ang timos sa uma pulos makaplagan sa ka- 
yutaan sa Bibliya. Ang bugtong paghisgot niini nga 
insekto makita sa Levitico 11:22, diin kini gita- 
la ingong hinlo nga pagkaon. 

Ang daghang hubad sa Bibliya (KJ: Yg) nag- 
hubad sa Hebreohanon nga terminong char:gol' 
ingong “bakukang,” nga ang kadaghanan niini nga 
matang sa insekto mokamang inay nga molukso. 
Apan giuyonan sa kadaghanan nga ang Hebreoha- 
nong pulong nagtumong sa usa ka matang sa mo- 
lukso nga insekto, ingon sa gipakita sa pagtala ni- 
ini uban sa dulon. Hinuon, dili tino kon unsay 
tukmang ipasabot dinhi sa molukso nga insekto. 
Ang mga maghuhubad naghubad sa char-gol sa 
lainlaing paagi ingong “molupad nga dulon” (AT) 
ug “timos” (AS; NW; RS): ug usahay kining Hebreo- 
hanon nga pulong gihatagan lamang ug katumbas 
nga espeling.— Le; Da, JB. 


TIMOTEO [Usa nga Nagpasidungog sa Diyos]. 
Anak nga lalaki sa usa ka babayeng Hudiyo nga si 
Eunice ug sa usa ka amahan nga Grego (wala 
nganli sa Kasulatan). Samtang bata pa kaayo, si Ti- 

moteo gitudloan sa iyang inahan sa “balaang mga 
sinulat” ug lagmit usab sa iyang apohang babaye 
nga si Loida. (Buh 16:1, 2Ti 1:5: 3:15) Wala mahi- 
baloi kon kanus-a gayod si Timoteo misagop sa 
Kristiyanidad. Hinunoa, lagmit sa mga ulahing ba- 
hin sa 49 o sayo sa 50 K.P., sa dihang si apostol 
Pablo miabot sa Listra (lagmit sa pinuy-anan ni Ti- 
moteo) sa panahon sa iyang ikaduhang misyonar- 
yong panaw, ang tinun-an nga si Timoteo (tinga- 
li hapit na mag-20 anyos o kapin lag diyutay) ‘may 
maayong panghimatuod sa mga igsoon sa Listra ug 
Iconio.'---Buh 16:2. 

Tungod sa paglihok sa espiritu sa Diyos, lagmit 
niining panahona dihay pipila ka panagna o predik- 
siyon nga gipahayag mahitungod kang Timoteo. 
Human ipakita sa balaang espiritu ang umalabot ni 
Timoteo niining paagiha, ang mga ansiyano sa 
kongregasyon miduyog kang apostol Pablo sa pag- 
patong sa ilang mga kamot kang Timoteo, sa ingon 
naglain kaniya alang sa usa ka partikular nga bu- 
luhaton maylabot sa Kristohanong kongregasyon. 
(1Ti 1:18, 4:14, 2Ti 1:6, itandi ang Buh 13:3.) Gipi- 
li ni Pablo si Timoteo ingong kauban sa panaw ug, 
aron malikayan nga mapandol ang mga Hudiyo, 
siya nagtuli kaniya.---Buh 16:3. 

Mga Pagpanaw Uban Kang Pablo. Uban 
kang Pablo, si Timoteo nakigbahin sa Kristohanong 
mga buluhaton sa Filipos, Tesalonica, ug Berea. 
(Buh 16:11-17:10) Sa dihang ang pagsupak nga 
gisugniban sa panatikong mga Hudiyo nagpugos 
kang Pablo sa pagbiya sa Berea, gibilin sa apostol si 
Silas ug Timoteo aron atimanon ang bag-ong gru- 
po sa mga magtutuo didto. (Buh 17:13-15) Mo- 
patim-aw nga human niadto si Pablo nagpasugo 
ngadto sa Berea, nga nag-awhag kang Timoteo sa 
pagduaw sa mga igsoon sa Tesalonica, sa pagdasig 
kanila sa pagpabiling matinumanon bisan pa sa ka- 
sakitan. (1Te 3:1-3, tan-awa ang ATENAS [Ang Bu- 
luhaton ni Pablo sa Atenas].) Dayag nga sa pag- 
duyog pag-usab kang Pablo didto sa Corinto, si 
Timoteo nagdalag maayong taho bahin sa pagka- 
matinumanon ug gugma sa mga Kristohanon sa 
Tesalonica. (Buh 18:5, 1Te 3:6) Sa sulat nga gipada- 
la ni Pablo niadtong higayona ngadto sa mga taga- 
Tesalonica, iyang giapil ang ngalan ni Silvano (Si- 
las) ug Timoteo diha sa pangatahoran, sama sa 
iyang gihimo sa iyang ikaduhang sulat ngadto ka- 
nila.--1Te 1:1; 2Te 1:1. 

Sa ikatulong misyonaryong panaw ni Pablo 
(mga 52-56 K.P.), si Timoteo mipanaw pag-usab ka- 
uban sa apostol. (Itandi ang Buh 20:4.) Samtang 
didto sa Efeso (1Co 16:8), si Pablo, sa iyang unang 
sulat ngadto sa mga taga-Corinto, misulat: “Akong 
gipadala si Timoteo nganha kaninyo, sanglit siya 
akong hinigugma ug matinumanong anak diha sa 
Ginoo, ug iyang ibutang sa inyong hunahuna ang 

akong mga pamaagi labot kang Kristo Jesus, ingon 
nga sa tanang dapit ako nagatudlo diha sa tanang 
kongregasyon.” (1Co 4:17) Apan sa hinapos niini 
nga sulat gisulti ni Pablo ang posibilidad nga lagmit 
dili madayon si Timoteo ngadto sa Corinto: “Kon si 
Timoteo moabot, tinoa nga siya dili mahadlok tali- 
wala ninyo, kay siya nagabuhat sa buluhaton ni Je- 
hova, sama usab kanako.” (1Co 16:10) Kon si Timo- 
teo nakaduaw gayod sa Corinto, lagmit nga gihimo 
niya kini una pa siya ug si Erasto mibiya sa Efeso 
paingon sa Macedonia, tungod kay si Timoteo ug 
Pablo magkauban sa Macedonia sa dihang ang ika- 
duhang sulat ngadto sa mga taga-Corinto (pinasu- 
kad sa taho ni Tito, dili ni Timoteo) gisulat. (Buh 
19:22, 2Co 1:1, 2:13, 7:5-7) Lagmit ang gitinguhang 
pagduaw ni Timoteo wala madayon sanglit sa ika- 
duhang sulat ni Pablo ngadto sa mga taga-Corinto, 
siya wala maghisgot nga didto si Timoteo sa Corin- 
to apan naghisgot lamang nga sila magkauban. (2Co 
1:19) Sa ulahi, sa panahon nga si Pablo misulat 
ngadto sa mga taga-Roma, dayag nga gikan sa Co- 
rinto (sa balay ni Gayo), kauban niya si Timoteo. 
--Itandi ang Rom 16:21, 23, 1Co 1:14. 

Ang ngalan ni Timoteo gilakip diha sa pangata- 
horan sa mga sulat ni Pablo ngadto sa mga taga- 
Filipos (1:1), taga-Colosas (1:1), ug kang Filemon 
(ber 1) sa panahon sa unang pagkabilanggo sa 
apostol didto sa Roma. Mopatim-aw nga si Timoteo 
mismo nag-antos sa pagkabilanggo didto sa Roma 
sa panahon tali sa paghimo sa sulat ngadto sa mga 
taga-Filipos ug sa sulat ngadto sa mga Hebreoha- 
NON.---Flp 2:19: Heb 13:23. 

Mga Responsibilidad ug mga Kuwalipikas- 
yon. Human makagawas si Pablo gikan sa bi- 
langgoan, si Timoteo nakig-uban pag-usab sa apos- 
tol diha sa ministeryo, ug nagpabilin sa Efeso ubos 
sa iyang pagtultol. (1Ti 1:1-3) Niadtong panaho- 
na (mga 61-64 K.P.) si Timoteo lagmit kapin na 
sa 30 anyos ug may awtoridad sa pagtudlo ug 
mga magtatan-aw ug ministeryal nga mga alagad 
sa kongregasyon. (1Ti 5:22) Siya bug-os nga may 
katakos sa pagdumala niining bug-at nga mga res- 
ponsibilidad, nga nasulayan na pinaagi sa paghago 
kauban ni apostol Pablo sulod sa 11 ka tuig o kapin 
pa. Mahitungod kaniya, si Pablo nakaingon: “Wala 
akoy lain nga may sama kaniyag tinamdan kinsa 
tiunay nga moatiman sa mga butang labot kanin- 
yo... . Kamo nahibalo sa pamatuod nga iyang gi- 
hatag labot sa iyang kaugalingon, nga sama sa usa 
ka anak uban sa amahan siya nagpaulipon uban ka- 
nako sa pagpauswag sa maayong balita.” (Flp 2:20- 
22) Ug ngadto kang Timoteo siya misulat: “Ako 
wala gayod moundang sa paghinumdom kanimo sa 
akong mga pangamuyo, sa magabii ug sa maadlaw 
ako nangandoy nga makita ka, sa mahinumdo- 
man ko ang imong mga luha, aron ako mapuno 

sa kalipay. Kay akong nahinumdoman ang imong 
pagtuo nga walay pagkasalingkapaw.”---2Ti 1:3-5. 

Bisan tuod kinahanglang makigbisog sa subsob 
nga pagkasakit tungod sa sakit sa tiyan (1Ti 5:23), 
si Timoteo kinabubut-ong naghago alang sa uban. 
Ang iyang maayong mga hiyas maoy nagpamahal 
kaniya kang apostol Pablo, kinsa nagtinguha pag- 
ayo nga ikauban si Timoteo sa dihang nagkaduol 
na ang iyang kamatayon. (2Ti 4:6-9) Kay medyo 
batan-on pa, si Timoteo lagmit mibating dili takos 
ug nagpanuko sa paggamit sa iyang awtoridad. 
(Itandi ang 1Ti 4:11-14, 2Ti 1:6, 7: 2:1.) Kini nagpa- 
kita nga si Timoteo dili hambogiro apan miila sa 
iyang mga limitasyon. 


TIMOTEO, MGA SULAT NGADTO KANG. 
Duha ka inspiradong mga sulat sa Kristohanon 
Gregong Kasulatan nga gipadala ngadto kang Ti- 
moteo gikan kang apostol Pablo, kinsa nagpaila nga 
mao ang magsusulat diha sa pangbukas nga mga 
pulong sa matag usa niini nga mga sulat. (1Ti 1:1: 
2Ti 1:1) Ang unang sulat dayag nga gisulat gikan 
sa Macedonia. Ang usa ka pasukaranan sa pagba- 
nabana sa petsa sa pagsulat niini nga sulat makap- 
agan sa unang kapitulo, bersikulo 3, nga mabasa: 
“Ingon sa pagdasig ko kanimo nga magpabilin sa 
Efeso sa dihang ako hapit nang moadto sa Macedo- 
nia, mao usab ang akong ginabuhat karon.” Wala 
kini hisgoti diha sa basahon sa Mga Buhat, nga 
nagkobre sa yugto sukad sa pagkayab ni Jesus 
ngadto sa langit niadtong 33 K.P. hangtod sa ika- 
duha nga tuig sa pagkabilanggo ni Pablo sa Roma, 
sa mga 61 K.P. Tungod niana, mopatim-aw nga hu- 
man sa pagpagawas kaniya nga gidasig ni Pablo si 
Timoteo nga magpabilin sa Efeso, ug dayon si Pab- 
lo lagmit mibiya paingon sa Macedonia. Nan ikai- 
ngon nga ang panahon sa pagsulat sa Unang Ti- 
moteo maoy tali sa panahon sa pagpagawas sa 
apostol sukad sa iyang unang pagkabilanggo sa 
Roma ug sa iyang kataposang pagkabilanggo didto, 
o sa mga 61-64 K.P. Ang ikaduhang sulat gisulat 
didto sa Roma panahon sa kataposang pagkabi- 
langgo ni Pablo (lagmit sa mga 65 K.P.) ug sa hapit 
na siyang mamatay.--2Ti 1:8, 17: 4:6-9. 
Pagkatinuod. Ang pagkatinuod sa Una ug 
Ikaduhang Timoteo lig-on kaayo. Ang tanang ilado 
nga karaang mga katalogo, sugod sa Muratorian 
Fragment sa ikaduhang siglo K.P., nagtala sa duha 
ka sulat ingong kanonikal. Labaw sa tanan, kini nga 
mga sulat bug-os nga nahiuyon sa uban pang ba- 
hin sa Kasulatan ug nagkutlo gikan niana. Kini na- 
undan ug mga kinutlo o mga paghisgot sa Nume- 
ros (16:5: 2Ti 2:19), Deuteronomio (19:15: 25:4: 1Ti 
5:18, 19), Isaias (26:13, 2Ti 2:19), ug sa mga pulong 
ni Jesu-Kristo (Mat 10:10, Luc 10:7: 1Ti 5:18). Ma- 
kaiikag ang kanunay nga paghisgot sa pagtuo (1Ti 

1:2, 4, 5, 14, 19, 2:7, 15: 3:9, 13; 4:1, 6, 12: 5:8, 12, 
6:10-12, 21: 2Ti 1:5, 13, 2:18, 22: 3:8, 10, 15; 4:7), 
ingon man sa pagpasiugda sa hustong doktrina 
(1Ti 1:3, 4: 4:1-3, 6, 7: 6:3, 4, 20, 21: 2Ti 1:13, 3:14, 
15; 4:3, 5), panggawi (1Ti 2:8-11, 15; 3:2-13, 4:12, 
5:1-21: 6:1, 2, 11-14, 2Ti 2:22), pag-ampo (1Ti 2:1, 
2, 8; 4:5; 5:5: 2Ti 1:3), ug sa matinumanong pagla- 
hutay ilalom sa pag-antos (2Ti 1:8, 12, 2:3, 8-13). 

Mga Detalye sa Unang Timoteo. Sa mga 
56 K.P., sa dihang nakigtagbo didto sa Mileto sa 
mga ansiyano sa kongregasyon sa Efeso, si apostol 
Pablo miingon kanila: “Ako nahibalo nga sa akong 
pagbiya ang malupigong mga lobo mosulod sa in- 
yong taliwala ug dili magtagad sa panon uban ang 
kalumo, ug gikan sa inyong taliwala may mga tawo 
nga motungha ug magsultig tinuis nga mga bu- 
tang aron ipahilayo ang mga tinun-an ngadto kani- 
la.” (Buh 20:29, 30) Sulod sa pipila lamang ka tuig 
ang kahimtang bahin sa pagtudlog bakak nga mga 
doktrina mas migrabe pa nga tungod niana gidasig 
ni Pablo si Timoteo nga magpabilin sa Efeso, aron 
iyang “baoran ang pipila sa dili pagtudlo ug lahi 
nga doktrina, ni sa pagtagad sa bakak nga mga 
sugilanon ug sa mga talaan sa kagikan.” (1Ti 1: 
3, 4) Busa, si Timoteo kinahanglang makigsangka 
sa espirituwal nga pakiggubat sulod sa Kristoha- 
nong kongregasyon aron matipigan ang kaputli ni- 
ini ug aron matabangan ang mga membro niini 
nga magpabilin diha sa pagtuo. (1:18, 19) Ang 
iyang pagpadapat sa mga butang nga gihisgotan sa 
sulat sa apostol magpanalipod sa mga membro sa 
kongregasyon gikan sa pagkahulog. 

Aron molambo ang kongregasyon, gikinahang- 
lan gayod ang pag-ampo. Aron ang mga Kristoha- 
non magpadayon sa pagkinabuhi diha sa kahu- 
say ug kalinaw, nga walay pagkabalda, nahiangay 
nga ilang iampo ang mga hari ug ang mga tawo 
nga may hataas nga katungdanan sa kagamhanan. 
Mahitungod niadtong nagahawas sa kongregasyon 
sa pag-ampo, si Pablo misulat: “Gitinguha ko nga sa 
tanang dapit ang mga lalaki magpadayon sa pag- 
ampo, nga magbayaw sa maunongong mga kamot, 
nga walay kapungot ug mga panaglalis.” Kini nag- 
pasabot sa pagduol sa Diyos diha sa putli nga paa- 
gi, nga walay bisan unsang kayugot o kasuko ngad- 
to sa uban.--1ITi 2:1-8. 

Kinahanglang magmaalisto usab si Timoteo nga 
ang mga babaye magpabilin diha sa ilang hinatag- 
sa-Diyos nga luna (1Ti 2:9-15), nga ang kuwalipi- 
kadong mga lalaki lamang ang mag-alagad ingong 
mga magtatan-aw ug ministeryal nga mga alagad 
tungod kay kana magsilbing malig-on nga salipda- 
nan batok sa apostasya (3:1-13: 5:22), nga ang ta- 
kos nga mga babayeng balo makadawat ug tabang 
gikan sa kongregasyon (5:3-16), nga ang nahia- 
ngay nga pagtagad ihatag ngadto sa mga ansiyano 

nga nagdumala sa maayong paagi (5:17-19), nga 
ang mga ulipon mogawi sa hustong paagi ngadto 
sa ilang mga tag-iya (6:1, 2), nga ang tanan mag- 
makontento sa kon unsay ilang nabatonan imbes 
nga magtinguhang madato (6:6-10), ug nga ang 
mga dato dili magbutang sa ilang paglaom diha sa 
materyal nga mga butang, hinuon magmadato sa 
maayong mga buhat ug magmahinatagon (6:17- 
19). Si Timoteo mismo kinahanglan nga mahimong 
“panig-ingnan sa mga matinumanon sa sinultihan, 
sa panggawi, sa gugma, sa pagtuo, sa kaputli” ug 
usab kinahanglang magmahunahunaon bahin sa 
padayon nga pag-uswag.---4: 12, 15, 16, 6:11-14. 


TIMOTEO, MGA SULAT NGADTO KANG 


Mga Detalye sa Ikaduhang Timoteo. Niad- 
tong 64 K.P. usa ka dakong sunog ang mipayhag sa 
Roma, nga naglaglag sa mga ikaupat nga bahin sa 
siyudad. Dihay hulungihong nga si Cesar Nero mao 
ang nagsunog niini. Aron panalipdan ang iyang ka- 
ugalingon, gipasanginlan ni Nero ang mga Kristo- 
hanon. Mopatim-aw nga tungod niini miulbo ang 
mapintas nga paglutos gikan sa kagamhanan. Lag- 
mit niining panahona (mga 65 K.P.) nga si apostol 
Pablo nabilanggo pag-usab didto sa Roma. Bisan 
tuod gitalikdan sa daghan, nag-antos ingong kina- 
denahan, ug hapit na nga patyon (2Ti 1:15, 16, 4: 
6-8), ang apostol misulat ug makapadasig nga sulat 


MGA PANGUNANG PUNTO SA UNANG TIMOTEO 


Tambag alang sa Kristohanong ansiyano labot sa iyang mga res- 
ponsibilidad 


Dayag nga gisulat ni apostol Pablo human siya makagawas gikan 
sa iyang unang pagkabilanggo sa Roma 


Tambag alang sa espirituwal nga kaayohan ni Timoteo 

Makigsangka sa espirituwal nga pakiggubat, huptan ang pag- 
tuo ug ang usa ka maayong tanlag (1:18, 19) 

Ang imong angayng hatagan ug pagtagad dili ang lawasnong 
pagbansay kondili ang diyosnong pagkamahinalaron, ayaw 
tugoting ang ubang mga tawo magtamay sa imong pagka- 
batan-on hinunoa mahimong maayong panig-ingnan ug mag- 
mauswagon (4:7b-16) 

Ayaw itudlo nga dinalidali ang bisan kinsa alang sa usa ka 
katungdanan aron dili ka mahimong mag-aambit sa mga 
sala sa uban (5:22) 

Mga pasidaan batok sa makadaot nga mga impluwensi- 
ya sulod sa kongregasyon 

Baoran ang pipila sa dili pagtudlo ug lahi nga mga doktrina, 
ni sa pagtagad o pagpamati sa bakak nga mga sugilanon 
ug sa mga talaan sa kagikan (1:3, 4) 

Ang pipila mitipas gikan sa gugma ug sa dili-sinalingkapaw 
nga pagtuo, buot nila nga mahimong mga magtutudlo sa 
balaod apan wala makasabot sa katuyoan niini (1:5-11) 


Sa ulahing mga yugto sa panahon adunay mangahulog gikan 
sa pagtuo (4:1-5) 

Sukli ang daotang mga impluwensiya, magpaamoma sa mga 
pulong sa pagtuo, isalikway ang bakak nga mga sugilanon 
(4:6, 7a) 

Ang bakak nga pagtulon-an magpatunghag kasina, panag- 
away, mapasipalahong mga sinultihan, mga katahap, hi- 
labihang mga paglalisay, ug sa paggamit sa kon unsay 
diyosnon alang sa hakog nga ganansiya (6:3-5) 

Kalagiw gikan sa daotang mga bunga sa paghigugma sa sa- 
lapi; pakigbugno sa maayong pakigbugno sa pagtuo ug suk- 
li ang bakak nga doktrina (6:11, 12, 20, 21) 

Mga kuwalipikasyon alang niadtong itudlo sa pag-ala- 
gad ingong mga magtatan-aw ug ministeryal nga mga 
alagad 
Ang mga kuwalipikasyon sa magtatan-aw naglakip sa iyang 

pagkadili-salawayon: usa lamang ang asawa, maayog pang- 
hunahuna, mahusay, maabiabihon, may katakos sa pagpa- 
nudlo, nagpugong sa kaugalingon labot sa pag-inom ug sa 
kasuko, makataronganon: dili mahigugmaon sa salapi; nag- 


dumala sa iyang panimalay sa maayong paagi: dili bag-ong 
nakabig, ug may maayong reputasyon sa gawas sa kongre- 
gasyon (3:1-7) 

Ang ministeryal nga mga alagad angay nga magmaugdang, 
dili duhag-sinultihan, dili palainom, ni dalo sa kinitaan pina- 
agig limbong, nasulayan una kon angayan ba, walay aku- 
sasyon, nagdumala sa ilang mga panimalay sa maayong 
paagi (3:8-10, 12, 13) 

Mga instruksiyon labot sa nagkalainlaing mga pangina- 
hanglan sa kongregasyon 


Ang mga pag-ampo kinahanglang himoon alang sa tanang 
matang sa mga tawo--lakip na sa mga magmamando, aron 
ang mga Kristohanon magkinabuhi nga malinawon uban ang 
diyosnong pagkamahinalaron: kabubut-on sa Diyos nga ang 
tanang matang sa mga tawo maluwas (2:1-4) 


Aduna lamay usa ka Diyos ug usa ka tigpataliwala, si Jesu- 
Kristo, busa ang mga lalaki nga mag-ampo magbayaw sa 
“maunongong mga kamot, nga walay kapungot ug mga pa- 
naglalis” (2:5-8) 

Ang mga babaye kinahanglang magbesti nga makasaranga- 
non, sa mahapsay nga paagi, nga magpaaninag ug pagka- 
masimbahon sa Diyos, sila dili puwedeng magtudlo sulod sa 
kongregasyon o magbuot sa lalaki (2:9-15) 


Ang mga babayeng balo lamang nga nag-edad ug 60 pataas, 
nga maayog reputasyon ug walay buhi nga mga anak o 
mga apo, ang ilakip sa talaan niadtong makadawat ug ma- 
teryal nga tabang gikan sa kongregasyon (5:3-16) 

Ang mga ansiyano nga naghago sa pagsulti ug sa pagtudlo 
kinahanglang isipon nga takos sa “doble nga pasidungog” 
(5:17, 18) 

Ayaw pagdawat ug sumbong batok sa usa ka ansiyano ga- 
was lamang kon adunay duha o tulo ka saksi, ang mga 
nagpakasala kinahanglan nga badlongon atubangan sa ta- 
nang tumatan-aw (5:19-21) 


Ang mga ulipon kinahanglan nga sulondan sa pagpasakop 
ngadto sa ilang mga tag-iya, ilabina kon ang ilang mga 
agalon maoy mga isigkamagtutuo (6:1, 2) 

Ang tanan kinahanglang magmakontento kon sila adunay ma- 
kaon ug ikabesti, ang gugma sa salapi maoy gamot sa ma- 
kadaot nga mga butang, ug kadtong determinadong madato 
madaot sa espirituwal nga paagi (6:6-10) 

Ang mga adunahan kinahanglang dili garboso, nga nagsalig 
sa bahandi, hinunoa, sila kinahanglang andam sa pagpa- 
kig-ambit nga madagayaon ngadto sa mga nanginahanglan 
(6:17-19) 


TINA, PAGTINA 

MGA PANGUNANG PUNTO SA IKADUHANG TIMOTEO 


Pagdasig ug tambag aron tabangan si Timoteo nga makapabiling 
malig-on sa malisod nga mga panahon sa unahan 

Ang kataposang inspiradong sulat nga gisulat ni Pablo panahon 
sa iyang ikaduhang pagkabilanggo sa Roma 


Ang pagdasig kang Timoteo nga magpadayon sa pag- 
uswag 

“Sugnibi sama sa kalayo ang gasa sa Diyos’ nga imong nada- 
wat, ayaw ikaulaw ang pagpamatuod bahin kang Kristo o 
kang Pablo ingong usa ka binilanggo, dawata ang imong 
bahin sa pag-antos tungod sa maayong balita (1:6-8) 

Bantayi ang sumbanan sa makapahimsog nga mga pulong 
(1:13, 14) 

Sama sa usa ka sundalo, hupti ang usa lamang ka tumong, 
sama sa usa ka atleta sa mga dula, makigsangka subay sa 
mga lagda, sundoga ang usa ka kugihang mag-uuma, lahu- 
tay nga matinumanon (2:3-13) 

Buhata ang kutob sa imong maarangan nga itanyag ang 
imong kaugalingon sa Diyos ingong inuyonan, nga nagaga- 
mit sa pulong sa kamatuoran sa hustong paagi (2:15) 

Kalagiw gikan sa mga tinguha nga iya sa pagkabatan-on, 
apan tinguhaa ang diyosnong mga hiyas uban niadtong na- 
gatawag sa Ginoo gikan sa usa ka hinlong kasingkasing 
(2:22) 

Tambag aron tabangan si Timoteo nga makabarog nga 
malig-on batok sa mini nga mga magtutudlo 

Likayi ang pagpakiglantugi bahin sa mga pulong ug sa sulti 
nga nagpasipala kon unsay balaan, uban ang kalumo, pa- 
ningkamoti nga ipasig-uli kadtong nalit-agan sa Yawa (2:14, 
16-26) 


kang Timoteo, usa ka sulat nga nag-andam sa 
iyang mas batan-on nga isigkamagbubuhat sa pag- 
sukol sa apostatang mga elemento sulod sa kongre- 
gasyon ug sa pagbarog nga malig-on atubangan sa 
paglutos. (2:3-7, 14-26, 3:14-4:5) Tungod sa pagka- 
sayod sa mga kahimtang ni Pablo, si Timoteo na- 
dasig gayod sa maayong panig-ingnan sa apostol 
sa matinumanong paglahutay ilalom sa dakong ka- 
sakitan.---2:8- 13. 

Kay walay kahadlok tungod sa kusog gikan kang 
Jehova, si Pablo miawhag kang Timoteo: “Sugnibi 
sama sa kalayo ang gasa sa Diyos nga anaa kanimo 
pinaagi sa pagpandong sa akong mga kamot kani- 
mo. Kay kita wala hatagi sa Diyos ug espiritu sa 
katalaw, kondili sa gahom ug sa gugma ug sa 
maayong panghunahuna. Busa ayaw ikaulaw ang 
pagpamatuod bahin sa atong Ginoo, ni kanako nga 
binilanggo tungod kaniya, apan dawata ang imong 
bahin sa pag-antos sa daotan tungod sa maayong 
balita sumala sa gahom sa Diyos. '---2Ti 1:6-8. 


TINA, PAGTINA. Ang pamaagi sa pagtina 
ginamit ang partikular nga mga bulok ug kombi- 
nasyon sa mga bulok nganha sa hilo, sa panapton, 
ug sa ubang materyales pinaagi sa paggamit ug 


Sa kataposang mga adlaw moabot ang makuyaw nga mga 
panahon nga lisod sagubangon tungod sa daotang mga ti- 
namdan sa mga tawo, mga mahigugmaon sila sa salapi ug 
sa kalipayan inay nga mahigugmaon sa Diyos: likayi ang 
maong mga tawo (3:1-7) 

Kining dunot ug hunahuna nga mga tawo mopadayon sa pag- 
sukol sa kamatuoran, apan pabilin sa mga butang nga 
imong gidawat ingong matuod tungod kay imong nakat- 
onan kini gikan sa mga tawo nga imong nailhan pag-ayo 
ug gikan sa inspiradong Kasulatan (3:8-17) 

Lahutay sa pagwali sa pulong, mag-ebanghelyo, tumana sa 
bug-os ang imong ministeryo--bisan tuod moabot ang mga 
panahon nga ang mga tawo dili buot mamati sa makapa- 
himsog nga doktrina apan mopalabi nga gitikon ang ilang 
mga dalunggan sa mga magtutudlo nga ilang gipili (4:1-5) 

Ang mga kahimtang ni Pablo ingong binilanggo 

Si Pablo gitudlo ingong apostol ni Jesu-Kristo: karon siya 
nag-antos tungod niini apan wala maulaw (1:11, 12) 

Ingong binilanggo nga kinadenahan, siya halos gibiyaan sa ta- 
nan gikan sa distrito sa Asia, apan si Onesiforo makugihong 
nangita kaniya ug nagdasig kaniya (1:15-18) 

Kay nakaamgo nga hapit na ang iyang kamatayon, si Pab- 
lo masaligong naglantaw sa adlaw nga si Jesu-Kristo mo- 
hatag sa purongpurong sa pagkamatarong ngadto kaniya 
ingon man ngadto sa tanang uban pa nga nahigugma sa 
iyang pagpadayag (4:6-8) 

Walay usa nga midapig kaniya sa iyang unang depensa, hinu- 
noa, si Pablo gipalig-on ni Ginoong Jesu-Kristo, siya ma- 
saligon nga ang Ginoo magluwas kaniya alang sa Iyang 
langitnong Gingharian (4:16-18) 


pangkolor nahibaloan ug gibuhat na sa wala pa ang 
mga adlaw ni Abraham ug lagmit ingon kadugay 
na sa paghablon. Ang mga Israelinhon migamit sa 
mga materyales sama sa asul nga hilo, hilo nga sa- 
nag-pula gikan sa coccus, ug sa balhibo sa karnero 
nga tininag morado alang sa tabernakulo ug alang 
sa mga besti sa mga saserdote. (Ex kap 25-28, 35, 
38, 39) Ang pagtina, nga sa karaang kapanahonan 
maoy buluhaton ra sa balay, sa ngadtongadto nahi- 
mong patigayon sa nagkalainlaing mga dapit. Ang 
unang mga Ehiptohanon nailado ilabina tungod sa 
ilang dan-ag nga pagkatinang mga produkto (Eze 
27:7), ug human mohuyang ang gahom sa Ehipto, 
ang Tiro ug ang ubang Fenicianhong mga siyudad 
nahimong hinungdanong mga sentro sa pagtina. 

Karaang mga Pamaagi. Ang mga pamaagi 
sa pagtina nagkadaiya sa lainlaing mga dapit. Usa- 
hay ang hilo maoy tinaon, samtang sa ubang mga 
kahimtang ang panapton nga humana gam-a mao 
ang tinaon. Lagmit ang hilo kaduha ituslob sa tina, 
ug pug-an kini human mahabwa gikan sa pasong 
sa ikaduhang higayon aron ang bililhong tina mag- 
pabilin. Human niana ang hilo iladlad aron kini ma- 
uga. 

Ang matag materyales tinaon sa lainlaing paagi. 
Usahay, bisan tuod talagsa ra, ang pangtina kinai- 
yanhong motapot sa panapton nga tinaon. Apan 
kon dili motapot, ang materyales kinahanglang ga- 
mitan una ug mordant, usa ka substansiya nga mo- 
tapot sa lanot ug sa tina. Aron mahimong mordant, 
ang usa ka substansiya kinahanglang motapot bi- 
san man lamang sa pangtina aron kini mosagol ni- 
ini ug mahimong usa ka pangtina nga dili molubad. 
Ang mga kaplag nagpakita nga ang mga Ehiptoha- 
non migamit ug mga mordant diha sa pagtina. Pa- 


Ang murex nga mga kinhason, ang unod sa 
sulod mao ang tinubdan sa mahal kaayong tina 
nga purpura 


nanglitan, ang pula, dalag, ug asul maoy tulo ka 
bulok nga ilang gigamit, ug gikaingon nga ang ma- 
ong mga bulok mahimong molubad kon dili gami- 
tag mga oxide sa arsenic, sa puthaw, ug sa lata 
ingong mga mordant. 

Dayag nga ang mga panit sa hayop ihumol una sa 
kemikal ug dayon tinaon. Bisan didto sa Sirya sa dili 
pa dugay, ang mga panit sa laking karnero ihumol 
sa sumac ug dayon tinaon. Human mauga ang tina, 
ang mga panit hidhiran ug lana ug dayon pasina- 
won. Ang mga sapatos ug ubang panit nga mga bu- 
tang nga gigamit sa mga Bedouin sa ingon gitina ug 
pula ug kini magpahinumdom gayod sa usa ka tawo 
labot sa “panit sa laking karnero nga tininag pula” 
nga gigamit alang sa tabernakulo.---Ex 25:5. 

Ang makalikag maylabot sa tininang mga ma- 
teryales mao ang inskripsiyon diha sa usa ka tinu- 

kod sa Asiryanhon nga si Haring Tiglat-pileser IMI. 
Human iasoy ang bahin sa iyang mga pagpakiggu- 
bat batok sa Palestina ug Sirya, siya miingon nga 
siya nakadawat ug tributo gikan sa usa ka Hiram sa 
Tiro ug sa ubang mga magmamando. Ang gitalang 
mga butang naglakip sa “mga besti nga lino nga la- 
inlaig bulok ang mga borlas, delana nga tininag 
asul, delana nga tininag purpura, . . . usab sa giu- 
nat nga mga panit sa nating karnero nga tininag 
purpura, (ug) sa gibuklad nga mga pako sa mga 
langgam nga ihalas nga tininag asul.”---Ancient 
Near Eastern Texts, giedit ni J. Pritchard, 1974, 
pp. 282, 283. 

Mga Tinubdan sa mga Tina. Ang mga tina 
makuha gikan sa lainlaing mga tinubdan. Sa Pales- 
tina, ang dalag nga mga tina makuha gikan sa mga 
dahon sa almendras ug sa pinolbos nga panit sa 
kahoyng granada, bisan tuod ang mga Fenician- 
hon migamit usab sa mga dulaw ug kasabha (saf- 
flower). Ang mga Hebreohanon makakuhag itom 
nga tina gikan sa panit sa kahoyng granada ug pula 
nga tina gikan sa mga gamot sa tanom nga mad- 
der (Rubia tinctorum). Ang mga tanom nga tagom 
(Indigofera tinctoria) nga lagmit gidala ngadto sa 
Palestina gikan sa Ehipto o Sirya mahimong gami- 
ton ingong asul nga tina. Ang bahin sa usa ka pa- 
maagi sa pagtinag purpura nga delana mao ang 
paghumol sa delana diha sa duga sa ubas sa tibuok 
gabii ug wisikan kini ug pinolbos nga gamot sa ta- 
nom nga madder. 

Ang mga tina nga sanag-pula gikan sa coccus ug 
ang lutong-pula naggikan sa labing karaang igtiti- 
na nga nahibaloan, usa ka parasitong homopterous 
nga insekto sa pamilyang Coccidae (ang Coccus ili- 
cis). Tungod kay ang buhing baye niini nga insek- 
to, nga samag gidak-on sa liso sa cherry, kaamgid 
sa usa ka berry, gipadapat sa mga Grego ngadto ni- 
ini ang ilang pulong nga kok'kos, nga nagkahulo- 
gang “berry.” Ang Arabiko nga ngalan alang niini 
nga insekto maoy girmiz o kermez. Kini nga insek- 
to makaplagan sa tibuok Tungang Sidlakan. Ang 
mga itlog lamang niini ang adunay moradong igti- 
tina, nga tugob sa asidong kermesic. Sa hinapos sa 
Abril, ang walay pako nga mga bayeng insekto, 
nga puno sa mga itlog, motapot pinaagi sa mga su- 
ngo niini sa mga sangasanga, ug usahay sa mga 
dahon, sa kermes oak (Quercus coccifera). Ang 
mga ulod sa insekto tigomon ug ibulad, ug ang bi- 
lilhong tina mabatonan pinaagi sa pagpabukal nii- 
ni sa tubig. Kini mao ang pulang tina nga kasaga- 
rang gigamit sa pagtina sa mga kasangkapan sa 
tabernakulo ug sa mga besti nga gisul-ob sa hata- 
as nga saserdote sa Israel. 

Ang purpura nga tina makuha gikan sa mga kin- 
hason o sa mga mollusk sama sa Murex trunculus 


TINAGO 


ug Murex brandaris. Sa liog niini nga mga linalang 
adunay gamayng glandula nga naundan sa usa la- 
mang ka tulo sa pluwido nga gitawag ug flower. Sa 
sinugdan kini kaamgid ug ingon kahumok sa kre- 
ma, apan kon kini mahanginan ug mahayagan ina- 
nay kining mausab ngadto sa luto nga bayolet o 
morado. Kini nga mga kinhason makaplagan diha 
sa mga baybayon sa Dagat Mediteranyo, ug ang 
mga bulok nga mabatonan gikan niini nagkalainla- 
in depende sa ilang lokasyon. Ang mga dagko niini 
tagsatagsaon pagpikas, ug ang bililhong pluwido 
maampingong kuhaon gikan niini, samtang ang 
mga gagmay niini lubkon diha sa mga lusong. 
Sanglit gamay ra ang makuhang pluwido gikan sa 
matag kinhason, ang pagkolektag igoigong gidag- 
hanon maoy gastoso kaayo. Busa, mahal kini nga 
tina, ug ang mga besti nga tininag purpura nahi- 
mong ilhanan sa datong mga tawo o niadtong ha- 
taas ug katungdanan. (Est 8:15, Luc 16:19) Ang la- 
ing kinhason (ang cerulean mussel) gituohan nga 
mao ang tinubdan sa asul nga tina. 

Ang karaang Tiro nabantog tungod sa purpura o 
lutong-pula nga tina nga nailhan ingong Tyrian o 
Imperial nga purpura. Bisan tuod gikaingon nga 
ang mga taga-Tiro migamit ug pamaagi sa dob- 
leng pagtina, ang eksaktong pamaagi aron mabato- 
nan kini nga bulok wala mahibaloi. Ang pangkolor 
dayag nga mabatonan gikan sa mga mollusk nga 
Murex ug Purpura, ug ang mga tapok sa mga kab- 
hang sa Murex trunculus nakaplagan ubay sa bay- 
bayon sa Tiro ug sa kasikbit sa Sidon. Ang Feni- 
cianhong siyudad sa Tiro gihulagway ni Jehova 
ingong adunay balhibo sa karnero nga tininag mo- 
rado ug ubang mabulokong mga materyales, ingon 
man usab namaligya sa maong mga butang.---Eze 
27:2, 7, 24: tan-awa ang BULOK. 


TINAGO. Tan-awa ang SAGRADONG TINAGO. 


TINAI. Usa ka bahin sa ginhawaan. Ang Heb- 
reohanong pulong nga gerev gigamit sa paghubit 
sa “ginhawaan,” “kahiladmang bahin,” o “tinai” sa 
mga tawo ug hayop. (Ex 12:9: 29:13, Sal 5:9) Kini 
nagtumong sa kon unsay anaa sa “sulod” ug sagad 
gigamit ingong preposisyon, nga may kahulogang 
“sa sulod, sa taliwala sa.”--Gen 25:22, Deu 17:20. 
Ang laing Hebreohanong termino nga nagtu- 
mong sa sulod nga mga organo mao ang me-eh' 
Kini kanunayng gigamit nga plural (me-im') ug gi- 
gamit alang sa “tinai” diha sa 2 Samuel 20:10 ug 
2 Cronicas 21:15, 18, 19. Kini nga pulong mahi- 
mong magpasabot sa “kahiladmang bahin” sa usa 
ka linalang, sama sa asoy bahin sa dakong isda nga 
milamoy kang Jonas. Niana nga asoy kini gigamit 
sa duha ka higayon ug gihisgotan nga susamag ka- 
hulogan sa “tiyan” sa dakong isda. (Jon 1:17: 2:1, 2) 
Ang mga sangkap sa pagsanay sa mga tawo lagmit 

gipunting usab niini nga Hebreohanong termino. 
(Gen 15:4: Ru 1:11) Tungod sa dayag nga kalangki- 
tan tali sa mga emosyon ug sa sulod nga mga or- 
gano, ang tinai o ginhawaan giisip nga mao ang 
sentro sa kinahiladmang mga emosyon.---Itandi 
ang Isa 63:15: Jer 4:19: 31:20. 

Ang pisikal nga pagkaon hilison sa tinai. Tungod 
niini masambingayon kining gigamit aron sa pag- 
hawas sa mental o espirituwal nga paghilis sa di- 
hang, pinaagi sa panan-awon, si Ezequiel gisugo 
nga kan-on ang usa ka linukot nga basahon aron 
pun-on ang iyang tinai (Heb., me-im') niini. Si Eze- 
quiel angayng magbaton ug espirituwal nga kusog 
pinaagi sa pagpamalandong ug pagsilsil diha sa 
iyang panumdoman sa mga pulong nga gisulat 
diha sa linukot nga basahon. Busa siya gipakaon sa 
espirituwal nga paagi ug gitagan-an ug mensahe 
nga isulti.---Eze 3:1-6, itandi ang Pin 10:8-10. 

Diha sa Kristohanon Gregong Kasulatan, ang pu- 
long nga splag 'khna, nga sa literal nagkahulogang 
“tinai,” kas-a gigamit sa pagtumong sa literal nga 
tinai. (Buh 1:18) Sa ubang mga teksto kini gigamit 
sa masambingayong paagi sa pagtumong sa “ma- 
lumong mga pagmahal” ug “malumong pagkama- 
bination.”--2Co 6:12, Flp 1:8, 2:1, Col 3:12, 1Ju 
3:17. 


TINAPAY. Usa ka hinurno nga pagkaon nga 
usahay may lebadura, ug ang pangunang sambog 
niini maoy harina o dili-pino nga harina. Ang tina- 
pay (Heb., lechem, Gr., ar'tos) maoy pangunang 
pagkaon sa mga Hudiyo ug sa ubang katawhan sa 
kakaraanan (1Sa 10:4, Mat 14:17), ug sagad nga 
makamaong mohimog tinapay ang mga Israelin- 
hon, Ehiptohanon, Grego, Romano, ug ang uban pa. 
Bisan sa modernong panahon diha sa pipila ka ba- 
hin sa Tungang Sidlakan, ang tinapay maoy pangu- 
nang pagkaon, ug ang ubang matang sa pagkaon 
maoy segundaryo lamang. Usahay ang Bibliya mo- 
patim-awng naggamit sa “tinapay” sa pagtumong 
sa pagkaon sa katibuk-an, sama sa Genesis 3:19 
ug diha sa modelong pag-ampo, nga naundan sa 
hangyo: “Ihatag kanamo karong adlawa ang among 
tinapay alang niining adlawa.”--Mat 6:11: itandi 
ang Ecc 10:19, ftn sa Rbis8. 

Sa paghimog tinapay, ang mga Hebreohanon sa- 
gad mogamit ug harina nga gikan sa trigo o seba- 
da. (Huk 7:13, 2Ha 4:42: Ju 6:9, itandi ang Ex 34:22 
sa Lev 23:17) Ang trigo mas mahal, busa ang mga 
tawo mahimong kontento na lamang sa mga tina- 
pay nga gama sa sebada. Ang ubang harina dili ka- 
ayo pino, nga gilubok ginamit ang lusong ug alho. 
Bisan pa niana, ang “pino nga harina” gigamit usab. 
(Gen 18:6, Lev 2:1, 1Ha 4:22) Ang mana nga gita- 
gana ni Jehova nga Diyos alang sa mga Israelinhon 
sa panahon sa ilang pagpanaw sa kamingawan gi- 

galing sa mga galingan nga demano o gilubok sa 
lusong.--Num 11:8. 

Naandan ang paggaling sa mga lugas ug paglu- 
tog bag-ong tinapay kada adlaw, ug sagad ang ti- 
napay walay lebadura (Heb., mats-tsah'). Ang hari- 
na sagolan lamang ug tubig, ug walay lebadura 
nga idugang sa dili pa kini masahon. Sa paghimog 
tinapay nga may lebadura, ang kasagarang gibuhat 
mao ang pagkuhag bahin sa minasa nga sobra sa 
miaging pagluto ug gamiton kini ingong igpapatu- 
bo pinaagi sa pagtunaw niini diha sa tubig sa dili pa 
isagol ang harina. Kini nga sinagol masahon ug pa- 
sagdan hangtod nga kini motubo.--Gal 5:9, tan- 
awa ang LEBADURA. 

Ang mga tinapay sagad ligngin. (Huk 7:13, 1Sa 
10:3, Jer 37:21) Ngani, ang Hebreohanong pulong 
nga kik-kar' (lingin nga tinapay) sa literal nagka- 
hulogang “usa ka butang nga lingin.” (1Sa 2:36) 
Siyempre, ang mga tinapay giumol usab sa ubang 
mga porma. Ang usa ka Ehiptohanong dokumento 
nga papiro naghisgot ug kapin sa 30 ka lainlaing 
porma sa tinapay. 

Ang karaang mga tinapay sa kayutaan sa Bibli- 
ya maoy nigpis ug ligngin, pormag-itlog, triyang- 
gulo, ug pormag-kunya (wedge), ug ang uban usab 
maoy baga ug tag-as nga mga tinapay. Apan ang 
baga nga mga tinapay, sama sa mga tinapay sa Ka- 
sadpang kalibotan, daw dili komon sa karaan nga 
Tungang Sidlakan. Bisan karong adlawa ang tina- 
pay sa Sidlakan giluto nga nigpis, nga kasagaran 
gikan sa 1 hangtod sa 2.5 sm (0.5 hangtod sa 
1 pul.) ang gibag-on ug mga 18 sm (7 pul.) ang di- 
yametro. 

Sanglit kini nipison ug kagumkom kon walay le- 
badura, ang mga tinapay pikaspikason inay nga hi- 
waon. Busa walay talagsaong kahulogan ang “pag- 
pikaspikas ni Jesus sa tinapay nga gigamit sa 
pagsugod sa Panihapon sa Ginoo (Mat 26:26), kay 
mao kini ang naandang paagi sa pagkaon sa tina- 
pay.--Mat 14:19, 15:36: Mar 6:41; 8:6: Luc 9:16: Buh 
2:42, 46, Int. 

Ang mga halad nga gitanyag sa mga Israelinhon 
ngadto kang Jehova naglakip sa pipila ka hinurnong 
mga pagkaon. (Lev 2:4-13) Wala itugot ang pagga- 
mit ug lebadura sa mga halad nga gihimo pinaagi 
sa kalayo ngadto kang Jehova, bisan tuod ang pipi- 
la ka halad wala sunoga diha sa halaran ug posib- 
leng gisagolag lebadura. (Lev 7:13, 23:17) Ang pag- 
gamit ug tinapay nga may lebadura wala itugot sa 
panahon sa Paskuwa ug sa Pista sa mga Tinapay 
nga Walay Igpapatubo nga duyog niini.--Ex 12: 
8, 15, 18, tan-awa ang PASUNDAYAG NGA TINAPAY. 

Ang pagkahinungdanon sa tinapay sa adlaw- 
adlaw nga pagkaon sa kapanahonan sa Bibliya gi- 
pakita pinaagi sa sublisubli nga paghisgot niini 


TINAPAY 


sa tibuok Kasulatan. Pananglitan, si Melquisedek 
“nagdalag tinapay ug bino” sa wala pa magpanala- 
ngin kang Abraham. (Gen 14:18) Sa dihang gipa- 
pahawa ni Abraham si Agar ug Ismael siya “nag- 
kuhag tinapay ug usa ka panit nga sudlanag tubig 
ug naghatag niini kang Agar.” (Gen 21:14) Ang bi- 
nilanggo nga si Jeremias adlaw-adlaw nga gihata- 
gan ug “lingin nga tinapay.” (Jer 37:21) Sa duha 
ka okasyon milagrosong gipadaghan ni Jesu-Kristo 
ang tinapay aron pakan-on ang dakong panon sa 
katawhan. (Mat 14:14-21: 15:32-37) Gitudloan ni 
Jesus ang iyang mga tinun-an sa pag-ampo alang 
sa “tinapay alang niining adlawa sumala sa gikina- 
hanglan niining adlawa.” (Luc 11:3) Ug ang sal- 
mista haom nga nagpaila kang Jehova nga Di- 
yos ingong ang usa nga nagtaganag “tinapay nga 
makapalig-on sa kasingkasing sa may-kamatayong 
tawo."--Sal 104:15. 

Lagpad nga Tinapay, Walay Igpapatubo nga 
Tinapay. Taliwala sa mga Hebreohanon ug sa 
ubang mga taga-Sidlakan sa karaang kapanaho- 
nan ang tinapay sagad giluto nga lagpad ug por- 
ma. Bisan pa niana, adunay nagkalainlaing por- 
ma ang mga tinapay. Pananglitan, ang “siningsing 
nga mga tinapay” (Heb., challohth') gigamit sa 
panahon sa pagpahiluna-sa-katungdanan sa pag- 
kasaserdote sa Israel (Ex 29:2, 23), ug si Tamar 
naglutog “pormag-kasingkasing nga mga tinapay.” 
(Heb., levi-vohth” 2Sa 13:8, ftn sa Rbi8.) Gisultihan 
ni Abraham si Sara sa paglutog "lingin nga mga ti- 
napay” (Heb., u:ghohth') aron pakan-on ang nag- 
materyalisar nga mga manulonda nga miduaw ka- 
niya.---Gen 18:6, tan-awa usab ang Num 11:8, 1Ha 
19:6, Eze 4:12. 

Pinaagi sa manalagnang si Oseas, si Jehova mii- 
ngon: “Ang Epraim nahimong usa ka lingin nga 
tinapay nga wala baliha.” (Os 7:8) Ang Epraim 
(Israel) nakig-ipon sa paganong mga katawhan, 
nagsagop sa ilang mga dalan ug usab nakig-alyan- 
sa sa paganong mga nasod, ug busa nahisama sa 
usa ka tinapay nga wala baliha. Komon ang paglu- 
tog tinapay diha sa init nga mga abo o init nga mga 
bato. Kon ang maong mga tinapay dili balihon, ba- 
sin ang ilalom lamang ang maluto o gani masunog 
pa samtang ang ibabaw dili gayod maluto. 

Panahon sa pagsaulog sa Paskuwa sa Israel, ang 
“mga tinapay nga walay igpapatubo” (walay leba- 
dura nga tinapay, Heb., mats-tsohth) ang kina- 
hanglang kan-on, ug duyog niini nga pagsaulog 
mao ang “pista sa mga tinapay nga walay igpapa- 
tubo.” (Ex 12:8, 15, 17-20, 13:3-7, 23:15: 34:18, Deu 
16:3, 8, 16) Ang walay igpapatubo, siningsing nga 
mga tinapay nga gibasa sa lana o ang nigpis nga 
mga tinapay nga walay igpapatubo nga gihidhiran 
sa lana maoy lakip sa mga halad nga itanyag sa Is- 
rael ngadto kang Jehova nga Diyos. (Lev 2:4-7, 11, 

12) Sa balaod sa halad-sa-panag-ambit nga itanyag 
ngadto kang Jehova, gihimo usab ang probisyon sa 
paghalad ug siningsing nga mga tinapay nga may 
lebadura.--Lev 7:13. 

Human madala ang arka sa pakigsaad ngadto sa 
Jerusalem, si David “nag-apod-apod sa tanang ka- 
tawhan, sa tibuok panon sa Israel, lalaki ug babaye, 
sa tagsatagsa ug usa ka siningsing nga tinapay 
[Heb., challath] ug usa ka tinapay nga datiles 
[Heb., 'esh:par'] ug usa ka tinapay nga pasas [Heb., 
'ashi-sshah'], nga human niini namauli ang kataw- 
han sa iyang tagsatagsa ka balay.” (2Sa 6:19) Ang 
tinapay nga pasas hinimo sa pinisa ug uga nga mga 
ubas o mga pasas. Bisan pa niana, mahimong ang 
pipila niining mga tinapay nga pasas nga giluto sa 
karaang kapanahonan maoy hinimo gikan sa mga 
pasas ug harina. 

Sa adlaw ni Jeremias ang katawhan sa Juda ug 
Jerusalem nakigbahin sa bakak nga pagsimba, ug 
ang mga babaye taliwala kanila “nagmasa ug hari- 
na aron sa pagbuhat ug mga halad nga tinapay 
alang sa 'rayna sa kalangitan.” (Jer 7:18) Gihisgo- 
tan usab kining bakak nga diyosa ug ang “mga ha- 
lad nga tinapay” (Heb., kawwanim') nga gihimo 
alang kaniya diha sa Jeremias 44:19. Dili matino 
kon unsay sambog nga gigamit sa pagluto niining 
mga halad nga tinapay, apan dayag nga gibutang 
kini diha sa halaran ingong halad.--Tan-awa ang 
RAYNA SA KALANGITAN. 

Ang ubang matang sa mga tinapay nga gihisgo- 
tan sa Bibliya maoy “mga tinapay sa pinisa [o pina- 
uga] nga mga igos' (Heb., develim' [1Sa 30:12, Isa 
38:21]), “tam-is nga tinapay” (Heb., lashadh; Num 
11:8), “lagpad nga tinapay” (Heb., tsap-pichith? Ex 
16:31), "lingin nga tinapay” (Heb., tselul; Huk 7:13), 
“tinapay sa mga pasas” (Heb., tsim.muqim?” 1Sa 
25:18), ug “sinaborang mga tinapay” (Heb., nigqu- 
dhim‘; 1Ha 14:3). Ang Gregong pulong nga azy- 
mos nga nagkahulogang “walay igpapatubo, walay 
lebadura,” ug ang neuter nga plural nga porma ni- 
ini gigamit sa pagtumong sa “mga tinapay nga wa- 
lay igpapatubo” ug sa “pista sa mga tinapay nga 
walay igpapatubo. ”---1Co 5:8; Mar 14:1. 

Mahulagwayong Paggamit. Ang terminong 
“tinapay,” ingon sa pagkagamit niini sa Bibli- 
ya, adunay daghang mahulagwayong kapadapatan. 
Pananglitan, gisultihan ni Josue ug Caleb ang nag- 
katigom nga mga Israelinhon nga ang mga molup- 
yo sa Canaan “maoy tinapay alang kanato,” nga da- 
yag nagkahulogang sila dali nga mabuntog ug nga 
ang maong kasinatian magpasustiner o magpalig- 
on sa Israel. (Num 14:9) Ang dakong kasub-anan 
nga lagmit nalangkit sa pagkawala sa pag-uyon sa 
Diyos daw mao ang gipasabot sa Salmo 80:5, diin 
kini nag-ingon labot kang Jehova nga Magbalantay 
sa Israel: “Imong gipakaon sila sa tinapay sa mga 

luha.” Si Jehova gihisgotan usab nga naghatag sa 
iyang katawhan ug “tinapay nga kasakit ug tu- 
big nga pagpanglupig,” nga dayag nga nagpunting 
sa mga kahimtang nga ilang masinati sa dihang 
sila likosan ug nga mahimong komon alang kanila 
sama sa tinapay ug tubig.--Isa 30:20. 

Sa paghisgot niadtong kinsa daotan kaayo nga 
“dili sila matulog gawas kon makabuhat sila ug da- 
otan,” ang basahon sa Mga Proverbio nag-ingon: 
“Ilang gipakaon ang ilang kaugalingon sa tinapay 
sa kadaotan.” (Pr 4:14-17) Oo, sila daw nagpatun- 
hay sa ilang kaugalingon pinaagi sa mga buhat nga 
daotan. Labot sa usa nga tingali nakabaton ug ma- 
teryal nga mga tagana sa kinabuhi pinaagi sa lim- 
bong o panikas, ang Proverbio 20:17 nag-ingon: 
“Ang tinapay nga nabatonan pinaagi sa kabakakan 
makapahimuot sa usa ka tawo, apan human niana 
ang iyang baba mapuno sa graba.” Apan bahin sa 
buotan ug makugihong asawa kini giingon: “Siya 
dili mokaon sa tinapay sa pagkatapolan.”--Pr 31:27. 

Sa mahulagwayong paagi, gigamit usab sa Bibli- 
ya ang “tinapay” diha sa paborableng diwa. Ang 
Isaias 55:2 nagpakita nga ang espirituwal nga mga 
tagana ni Jehova labaw pang hinungdanon kay sa 
materyal nga mga butang, nga nag-ingon: “Nga- 
nong kamo nagbayad ug salapi alang sa dili tina- 
pay, ug nganong kamo nagbudlay alang nianang 
dili makapatagbaw? Pamati pag-ayo kanako, ug 
kaon kon unsay maayo, ug tugoting makakaplag 
ang inyong kalag sa tumang kalipay niini diha sa 
katambok mismo.” 

Sa dihang gisugdan ang bag-ong panihapon nga 
magpahinumdom sa iyang kamatayon (sa Ni- 
san 14, 33 K.P.), “si Jesus nagkuhag tinapay ug, 
human makapasalamat, siya nagpikaspikas niini 
ug, naghatag niini sa mga tinun-an, siya miingon: 
'Pagkuha kamo, kaon. Kini nagkahulogan sa akong 
lawas.”” (Mat 26:26) Ang tinapay nagkahulogan sa 
kaugalingong unodnong lawas ni Jesus “nga igaha- 
tag alang kaninyo.”---Luc 22:19, 1Co 11:23, 24. 

Mga usa ka tuig una pa niana, gitandi ni Jesu- 
Kristo “ang tinapay nga nanaog gikan sa langit” 
ngadto sa mana nga gikaon sa mga Israelinhon 
didto sa kamingawan ug tin-aw nga miingon: “Ako 
mao ang tinapay sa kinabuhi.” Iyang gipakita nga 
siya mao “ang buhing tinapay nga nanaog gikan sa 
langit,” nga midugang: “Kon may mokaon niini nga 
tinapay siya mabuhi hangtod sa kahangtoran, ug, 
sa pagkatinuod, ang tinapay nga akong ihatag mao 
ang akong unod alang sa kinabuhi sa kalibotan.” 
(Ju 6:48-51) Ang ‘pagkaon’ niini kinahanglang hi- 
moon sa mahulagwayong paagi, pinaagi sa pagpa- 
sundayag ug pagtuo sa bili sa hingpit nga tawha- 
nong halad ni Jesus. (Ju 6:40) Gitanyag ni Jesus 
ang bili sa iyang halad ngadto sa iyang Amahan 
nga si Jehova nga Diyos sa dihang siya mikayab 

ngadto sa langit. Pinaagi niini nga bili, si Kristo ma- 
kahatag ug kinabuhi ngadto sa tanang masinugta- 
nong katawhan. Ingon sa gitagna ubos sa pag-ins- 
pirar sa Diyos, si Jesus natawo sa Betlehem, nga 
nagkahulogang “Balay sa Tinapay” (Miq 5:2, Luc 
2:11), ug pinaagi kang Jesu-Kristo gitagana ang 
nagahatag-kinabuhi nga “tinapay” alang sa tanang 
matinuohon nga katawhan.---Ju 6:31-35. 


TINAPAY NGA WALAY IGPAPATUBO, 
PISTA SA MGA. Tan-awa ang PISTA SA MGA TI- 
NAPAY NGA WALAY IGPAPATUBO. 


TINGGA. Usa sa mas bug-at nga mga elemen- 
tong metal, nga adunay espesipikong grabidad nga 
11.34. Kining abohon-ug-bulok nga metal gigamit 
ingong pangpabug-at sa mga pasol ug mga pukot 
ug gigamit ingong bug-at nga mga taklob, o mga 
tabon. Sa balaknong awit sa kadaogan, si Moises 
miawit nga ang mga Ehiptohanon “miunlod samag 
tingga [Heb., o:phe'reth]” didto sa Pulang Dagat. 
(Ex 15:10) Ang Gregong berbo nga gihubad nga 
“pagsunda” diha sa Buhat 27:28 (bo-liʻzo) sa literal 
nagkahulogang “iitsa ang tingga.” Ang Hebreoha- 
nong pulong nga gihubad nga “tunton” sa Amos 7: 
7, 8 ('anakh') mahimong magkahulogan ug “ting- 
ga” o “lata.” Aron ang mga kinulit dili matangtang 
ug ingon man dali rang basahon, ang tinunaw nga 
tingga ibubo usahay sa mga kinulit diha sa bato 
—usa ka naandang paagi nga gihimo labing menos 
sukad pa sa adlaw ni Job. (Job 19:23, 24) Ang “pag- 
solda” (Heb., de'veg) gihisgotan diha sa Isaias 41:7 
may kalabotan sa paghimog mga idolo, apan wala 
mahibaloi karong adlawa kon ang solda nga giga- 
mit ginama ba sa tingga o sa lata. 

Ang labing komon nga tinubdan sa tingga mao 
ang galena, usa ka mineral nga lead sulfide (tingga 
nga may asupre). Kini gimina didto sa Araba tali sa 
H nga tumoy sa Patayng Dagat ug sa Gulpo sa 
‘Aqaba. Ang Tarsis (Espanya) maoy laing tinubdan 
sa tingga. (Eze 27:12) Ang mineral sa tingga kina- 
hanglang tunawon sa hudno sama sa pagtunaw sa 
mga mineral sa ubang mga metal. (Jer 6:29: Eze 
22:18-20: itandi ang Num 31:22, 23.) Ang unang 
proseso sa pagdalisay niini maghimo sa lead sulfide 
ingong lead oxide (tingga nga may oksiheno), nga 
usahay gigamit ingong pangpasinaw sa mga gala- 
mitong kulonon, sama sa makita sa mga kagun- 
oban didto sa Ehipto ug Nineve.--Tan-awa ang 
PAGDALISAY, TIGDALISAY. 


TINGHUGYAW. Ang tuig human sa matag 
siklo sa pito ka 7-ka-tuig nga mga yugto, nga 
nagsugod sa dihang ang Israel misulod sa Yu- 
tang Saad. Ang Hebreohanong pulong nga yoh-vel' 
(o, yovel’) nagkahulogang “sungay sa laking karne- 
ro,” ug kini nagtumong sa pagpatingog sa budyong 

nga sungay sa laking karnero sa panahon sa ika-50 
nga tuig aron imantala ang kagawasan sa tibuok 
yuta.--Lev 25:9, 10, ftn sa Rbi8, tan-awa ang Su- 
NGAY, BUDYONG. 

Sugod sa panahon sa pagsulod sa Yutang Saad, 
ang nasod sa Israel moihap ug unom ka tuig nga 
sulod nianang panahona ang yuta pugsan, tikaron, 
ug anihan, apan ang ikapito nga tuig maoy usa ka 
tuig nga igpapahulay, nga sulod nianang tuiga ang 
yuta papahulayon. Sa ikapito nga tuig walay himo- 
on nga pagpugas ni pagpul-ong. Bisan ang mga 
bunga gikan sa mga lugas nga nahulog sa panahon 
sa pag-ani sa milabayng tuig dili mahimong ani- 
hon, ug ang mga ubas dili pagapupoon gikan sa 
wala pul-ongi nga mga paras. Ang lugas ug prutas 
nga mitubo rag iya mahimong kaonon sa tag-iya, 
sa iyang mga ulipon, sa sinuholang mga mamu- 
muo, sa langyawng mga pumoluyo, ug sa mga ka- 
bos. Ang binuhing mga hayop ug ihalas nga mga 
mananap gitugotan usab sa pagkaon niini. (Lev 25: 
2-7: Ex 23:10, 11) Pito niining pito-ka-tuig nga mga 
yugto (7 x 7 = 49) ang palabyon, ug ang mosunod 
nga tuig, ang ika-50, maoy tuig sa Tinghugyaw. 

Ang Tinghugyaw adunay mga kinaiyahan nga 
sama sa tuig nga igpapahulay. Ang yuta papahula- 
yon na usab sa bug-os. Pareho ang mga regulasyon 
nga gipadapat bahin sa abot sa yuta. (Lev 25:8-12) 
Kini nagkahulogan nga ang abot sa ika-48 nga tuig 
sa matag 50-ka-tuig nga siklo mao ang pangunang 
tinubdan sa pagkaon alang nianang tuiga ug sa 
mosunod nga kapin ug diyutay sa duha ka tuig, 
hangtod sa pag-ani sa ika-51 nga tuig, o sa tuig hu- 
man sa Tinghugyaw. Ang linaing panalangin ni Je- 
hova sa ikaunom nga tuig mopatunghag abot nga 
igo sa pagtaganag pagkaon sa tibuok tuig nga Igpa- 
pahulay. (Lev 25:20-22) Sa susama, ang Diyos nag- 
taganag dagaya ug igong ani sa ika-48 nga tuig 
aron matagan-an ang nasod alang sa tibuok tuig 
nga Igpapahulay, sa Tinghugyaw nga mosunod, 
ug sa mosunod pa nga tuig hangtod sa ting-ani, 
kon tumanon sa mga Hudiyo ang iyang Balaod. 

Ang Tinghugyaw sa usa ka diwa maoy usa ka ti- 
buck tuig nga pista, usa ka tuig sa kagawasan. Ang 
pagsunod niana magpasundayag sa pagtuo sa Isra- 
el sa ilang Diyos nga si Jehova ug maoy usa ka pa- 
nahon sa pagpasalamat ug kalipay sa iyang mga 
tagana. 

Sa ikanapulo nga adlaw sa ikapitong bulan (sa 
bulan sa Tisri), sa Adlaw sa Pagtabon-sa-Sala, nga 
ang budyong (shoh-phar”, o shophar”, usa ka bawog 
nga sungay sa hayop) patingogon, sa pagmantala 
ug kagawasan sa tibuok yuta. Kini nagkahulogan 
ug kagawasan alang sa Hebreohanong mga ulipon, 
nga ang kadaghanan kanila nagbaligya sa ilang ka- 
ugalingon tungod sa utang. Ang maong pagpaga- 
was sagad himoon pag-abot sa ikapitong tuig sa 

pagkaulipon (Ex 21:2), apan ang Tinghugyaw nag- 
hatag ug kagawasan bisan niadtong wala pa maka- 
silbi ug unom ka tuig. Ang tanang panulondong 
yuta nga nabaligya (sagad tungod sa mga pinansi- 
yal nga kapit-os) iuli, ug ang matag tawo mopauli 
sa iyang banay ug sa iyang gipanag-iya nga panu- 
london. Walay banay nga magpabiling kabos hang- 
tod sa hangtod. Ang matag banay makabaton ug 
dungog ug pagtamod. Bisan ang tawo nga nagwal- 
das sa iyang kabtangan dili mawad-an hangtod sa 
hangtod sa iyang panulondon alang sa iyang kali- 
watan. Kon buot hunahunaon, ang yuta sa pagka- 
tinuod iya ni Jehova, ug ang mga Israelinhon maoy 
langyawng mga pumoluyo ug mga lalin sa pang- 
lantaw ni Jehova. (Lev 25:23, 24) Kon ang nasod 
mosunod sa mga balaod sa Diyos, nan, sumala sa 
iyang giingon, “Angay nga walay mahimong kabos 
sa imong taliwala.”--Lev 25:8-10, 13; Deu 15:4, 5. 

Tungod sa balaod sa Tinghugyaw, walay yuta 
nga mabaligya hangtod sa hangtod. Gilatid sa Di- 
yos nga kon ang usa ka tawo magbaligya ug yuta 
nga iyang napanunod, ang presyo sa pagbaligya ki- 
nahanglang ipasukad sa nahibiling mga tuig hang- 
tod sa Tinghugyaw. Mao usab kana ang kantidad 
nga ibayad sa dihang ang yutang napanunod luka- 
ton sa tag-iya niini. Busa, ang bayad sa pagbaligya 
sa yuta sa pagkatinuod maoy bayad lamang sa 
paggamit sa yuta ug sa abot niini sulod sa nahibi- 
ling mga tuig hangtod sa tuig sa Tinghugyaw. (Lev 
25:15, 16, 23-28) Kini nga lagda mapadapat sa mga 
balay diha sa dili-pinarilang kabalangayan, nga gi- 
isip ingong kapatagan: apan ang mga balay diha sa 
pinarilang mga siyudad wala ilakip sa mga pro- 
piedad nga iuli sa panahon sa Tinghugyaw. Wa- 
lay labot niini ang mga balay sa mga Levihanon, 
nga ang gipanag-iya mao lamang ang mga balay 
ug mga sibsibanan sa palibot sa mga siyudad sa 
mga Levihanon. Ang ilang mga balay ibalik kani- 
la sa panahon sa Tinghugyaw, ang sibsibanan sa 
mga siyudad sa mga Levihanon dili ibaligya.---Lev 
25:29-34. 

Ang talagsaong probisyon sa tuig sa Tinghug- 
yaw mas mapabilhan pa kon tagdon sa usa dili la- 
mang ang mga kaayohan niini ngadto sa indibidu- 
wal nga Israelinhon kondili ilabina ang epekto niini 
sa nasod sa katibuk-an. Sa dihang ang kahikayan 
sa Tinghugyaw sundon sa hustong paagi, sa tuig sa 
Tinghugyaw ang nasod mapasig-uli ngadto sa bug- 
os ug nahiangay nga teokratikanhong kahimtang 
nga gilaraw ug giestablisar sa Diyos sa sinugdan. 
Ang kagamhanan anaa sa maayong kahimtang. 
Lig-on kanunay ang ekonomiya sa nasod, ug kini 
wala gayoy utang. (Deu 15:6) Tungod sa Tinghug- 
yaw wala mokubos ang bili sa yuta ug usab nalika- 
yan ang dakong utang diha sa sulod sa nasod ingon 
man ang sangpotanan niini nga mao ang taphawng 

pag-uswag nga magdalag implasyon o pagtaas sa 
bili sa mga palaliton, pagkunhod sa panalapi, ug 
pagkaunlod sa negosyo. 

Ang balaod sa Tinghugyaw, kon sundon, magti- 
pig sa nasod gikan sa pagkahugno ngadto sa maka- 
pasubong kahimtang nga atong nakita karon sa 
daghang kayutaan, diin adunay duha lamang ka 
matang sa tawo, ang dato kaayo ug ang kabos ka- 
ayo. Ang mga kaayohan nga napahimuslan sa ma- 
tag indibiduwal nagpalig-on sa nasod, kay walay 
usa nga mahimong kabos ug dili produktibo tungod 
sa dili-maayong kahimtang sa ekonomiya, apan 
ang tanan makatampo sa ilang mga kahibalo ug 
mga abilidad alang sa kaayohan sa nasod. Tungod 
sa pagpanalangin ni Jehova sa abot sa yuta ug sa 
pagtaganag edukasyon, ang Israel, sa dihang mag- 
masinugtanon, makapahimulos sa hingpit nga ka- 
gamhanan ug sa kauswagan nga ikatagana lamang 
sa tinuod nga teokrasya.--Isa 33:22. 

Ang Balaod gibasa ngadto sa katawhan sa pana- 
hon sa mga tuig nga Igpapahulay, ilabina panahon 
sa Pista sa mga Balongbalong, o sa Pagpanghipos 
sa mga Abot. (Deu 31:10-12) Sa ingon sila mahi- 
mong mas suod ngadto kang Jehova ug makahupot 
sa ilang kagawasan. Si Jehova nagpasidaan sa mga 
Israelinhon nga sila makaagom ug katalagman kon 
sila dili magmasinugtanon ug kanunayng maglapas 
sa iyang mga balaod (nga naglakip sa mga balaod 
bahin sa mga tuig nga Igpapahulay ug sa Tinghug- 
yaw).--Lev 26:27-45. 

Sugod sa mga tuig sa pagsulod sa mga Israelin- 
hon ngadto sa Yutang Saad, ang una nilang tuig sa 
Tinghugyaw nagsugod sa Tisri sa 1424 W.K.P. (Lev 
25:2-4, 8-10) Tali sa panahon sa pagsulod sa Yu- 
tang Saad niadtong 1473 W.K.P. ug sa pagkapukan 
sa Jerusalem niadtong 607 W.K.P., ang mga Israe- 
linhon obligado sa pagsaulog ug 17 ka Tinghugyaw. 
Apan usa ka makapasubong rekord sa ilang kasay- 
sayan nga sila wala magpabili kang Jehova ingong 
ilang Hari. Sila sa kataposan milapas sa iyang mga 
sugo, lakip na ang mga balaod sa Igpapahulay, ug 
nawad-an sa mga panalangin nga iyang gitagana 
alang kanila. Ang ilang kapakyasan nagdalag kau- 
lawan sa Diyos atubangan sa mga nasod sa kalibo- 
tan ug nakababag kanila sa pagpahimulos sa mga 
kaayohan sa iyang teokratikanhong kagamhanan. 
--2Cr 36:20, 21. 

Simbolikong Kahulogan. Adunay mga pag- 
hisgot sa kahikayan sa Tinghugyaw diha sa Kristo- 
hanon Gregong Kasulatan. Si Jesu-Kristo miingon 
nga siya mianhi aron sa “pagwali sa kagawasan 
ngadto sa mga binihag.” (Luc 4:16-18) Siya sa ula- 
hi miingon labot sa kagawasan gikan sa pagkauli- 
pon sa kasal-anan: “Kon ang Anak magpagawas 
kaninyo, kamo tinuod nga mahigawas.” (Ju 8:36) 
Sanglit ang dinihogan sa espiritung mga Kristoha- 


1321 


non gipahayag man nga matarong alang sa kina- 
buhi ug gipanganak ingong mga anak sa Diyos su- 
god sa Pentekostes sa 33 K.P., tungod niana si 
apostol Pablo makasulat: “Ang balaod nianang espi- 
ritu nga naghatag ug kinabuhi nga nahiusa kang 
Kristo Jesus nagpagawas na kaninyo gikan sa bala- 
od sa sala ug sa kamatayon.” (Rom 8:2) Sa panahon 
sa Usa ka Libo ka Tuig nga Paghari ni Kristo, ang 
uban usab, ingon sa gipakita sa Roma 8: 19-21, “ipa- 
gawas gikan sa pagkaulipon sa pagkadunot” ug, 
human makapamatuod sa ilang pagkamaunongon 
kang Jehova ilalom sa pagsulay, “makabaton sa 
mahimayaong kagawasan sa mga anak sa Diyos.” 
Sila mapagawas gikan sa napanunod nga sala ug 
gikan sa kamatayon nga maoy sangpotanan niana. 
Ang pagpiyal sa yuta ibalik ngadto sa matuod nga 
mga magsisimba, nga atimanon sumala sa orihinal 
nga katuyoan ni Jehova alang sa katawhan.---Pin 
21:4: Gen 1:28, Isa 65:21-25. 


TINGOG. Ang mga tingog nga ipagula sa mga 
tawo diha sa pagsulti, pag-awit, ug sa susama nia- 
na, maingon man ang mga tingog nga gikan sa 
mga hayop, gipaila sa Kasulatan pinaagi sa Heb- 
reohanong pulong nga gohl, sa Aramaikong ka- 
tumbas niini nga gal, ug sa Gregong pulong nga 
phone". (Gen 3:8, 10: 21:17: Job 4:10, Dan 4:31, Mat 
27:46) Gawas pa sa “tingog,” ang qoh! mahimong 
magtumong usab sa “balita,” “dalugdog,” “kaban- 
ha,” ug uban pa. (Gen 45:16, Ex 9:28, 32:17) Sa 
susama, ang phone” mahimong magkahulogang 
“hugyaw,” “tunog sa sinultihan,” ug “tingog,” mai- 
ngon man “budyong.”--Buh 19:34, 1Co 14:10, 11: 
Heb 12:26, Pin 8:13. 

Espiritung mga Persona. Si apostol Pablo 
naghisgot bahin sa “mga pinulongan sa mga tawo 
ug sa mga manulonda,” nga nagpakitang ang espi- 
ritung mga persona adunay pinulongan ug sinulti- 
han. (1Co 13:1) Ang mga manulonda, ug si Jehova 
nga Diyos mismo, nadungog nga nagsultig mga si- 
nultihan ug mga pinulongan nga madungog ug 
masabtan sa mga tawo. Apan dili isipon nga kini 
mao ang tingog nga ilang gigamit sa pagkomunikar 
sa usag usa didto sa mga langit, kay gikinahanglan 
ang atmospera nga sama sa atmospera sa yuta 
aron ikapasa ang mga balod sa tingog nga madu- 
ngog ug masabtan sa tawhanong dalunggan. 

Busa sa mga higayon nga ang Diyos o ang mga 
manulonda namulong sa usa ka tingog nga madu- 
ngog sa mga tawo, ilang gipahinabo nga ang ilang 
sinultihan mahimong mga balod sa tingog, sama 
nga ang mga pagpakita sa mga manulonda ngadto 
sa mga tawo nagkinahanglan ug pagmateryalisar o 
kaha pagpasag larawan ngadto sa hunahuna sa 
mga tawo. Karong adlawa bisan ang mga siyentipi- 
ko makahimo sa pag-usab sa sumbanan sa balod sa 


TINGOG 


tingog sa usa ka tawo ingong elektrikal nga mga 
signal nga mapasa ngadto sa usa ka receiver o tig- 
dawat, nga makahimo sa pagpabalik sa maong 
mga signal ingong mga tingog nga halos kaamgid 
sa tingog sa usa ka tawo. 


Aduna ba gayoy tawong nakadungog 
sa tingog sa Diyos? 


Sa tulo ka higayon diha sa rekord sa Bibliya, gii- 
ngon nga si Jehova nakigsulti nga madungog sa 
mga tawo. Kini mao: (1) Sa panahon sa pagbawtis- 
mo kang Jesus (29 K.P.), sa dihang si Jehova mii- 
ngon: “Kini mao ang akong Anak, ang hinigugma, 
nga akong giuyonan.” Si Jesus ug si Juan nga Tig- 
bawtismo sa walay duhaduha nakadungog niini 
nga tingog. (Mat 3:17: Mar 1:11, Luc 3:22) (2) Sa pa- 
nahon sa pagkausab sa dagway ni Jesus (32 K.P.), 
diin presente ang mga apostoles nga si Pedro, San- 
tiago, ug Juan, sa dihang gisulti ang halos samang 
mga pulong. (Mat 17:5, Mar 9:7; Luc 9:35) (3) Sa 
33 K.P., sa hapit na ang kataposang Paskuwa ni Je- 
sus, sa dihang, agig pagsanong sa hangyo ni Jesus 
nga himayaon sa Diyos ang iyang ngalan, usa ka ti- 
ngog gikan sa langit ang miingon: “Gihimaya ko na 
kini ug pagahimayaon ko kini pag-usab.” Ang pa- 
non sa katawhan nagtuo nga midalugdog o nga usa 
ka manulonda ang nakigsulti kang Jesus.--Ju 12: 
28, 29. 

Niadtong mga higayona si Jehova nga Diyos ang 
nagpadayag sa iyang kaugalingon pinaagi sa ma- 
dungog nga mga tingog sa sinultihan nga masab- 
tan sa iyang mga alagad. Dayag nga diha sa ula- 
hing gihisgotan nga hitabo wala matino sa panon 
sa katawhan ang maong tingog, sanglit ang pipila 
nagtandi niini ngadto sa dalugdog. Sa walay duha- 
duha si Jehova gayod ang namulong niadtong mga 
higayona, tungod kay si Jesus, nga labot kaniya gi- 
pahayag ang maong mga pulong, maoy kaugali- 
ngong Anak sa Diyos, nga mas suod sa Ama- 
han kay kang bisan kinsang ubang linalang.---Mat 
11:27. 

Nakigsulti sa usa ka pundok sa dili-magtutuong 
mga Hudiyo, sa hapit na ang Paskuwa sa 31 K.P., si 
Jesus miingon kanila: “Dugang pa, ang Amahan 
nga nagpadala kanako nagpamatuod bahin kanako. 
Wala kamo makadungog sa iyang tingog sa bisan 
unsang panahon ni makakita sa iyang dagway, ug 
ang iyang pulong wala magpabilin diha kaninyo, 
tungod kay ang usa nga iyang gipadala wala man 
ninyo tuohi.” (Ju 5:37, 38) Kining dili-magtutuong 
panon sa katawhan wala pa gayod makadungog sa 
tingog sa Diyos, ug sila wala magtuman sa iyang 
pulong ni misanong sa tatawng pamatuod nga 
ilang nadawat sa pagpaluyo sa Diyos sa buluhaton 


TINGOG 


ni Jesus. Tungod niana, lagmit gayod nga si Jesus 
ug si Juan nga Tigbawtismo lamang ang nakadu- 
ngog sa tingog ni Jehova, kay ang ulahing duha ka 
higayon sa pagpakigsulti ni Jehova wala pa mahita- 
bo niining higayona. 

Ang paghisgot sa Bibliya bahin sa “tingog” ni Je- 
hova usahay nagpunting sa pagkamay-awtoridad 
sa iyang sugo ingong “ang tingog sa Diyos nga La- 
bing Gamhanan.”--Eze 10:5, RS. 

Mga tingog sa mga manulonda. Sa ubang 
mga higayon sa dihang ang Diyos 'namulong,” ang 
mga manulonda maoy gigamit ingong iyang mga 
hawas aron sa pagsulti. Ang mga manulonda nag- 
hawas sa Diyos sa pagpakigsulti kang Moises didto 
sa Bukid sa Horeb ug ngadto sa Israel, nga nagka- 
tigom duol sa tiilan sa bukid. (Ex 34:4-7; 20:1-17, 
Gal 3:19) Kini nga mga manulonda usahay dili 
magpakita, sama sa dihang ang tingog migula gi- 
kan sa nauyog ug nag-aso nga bukid. (Ex 20:18, 19; 
Deu 4:11, 12, Heb 12:18, 19) Usahay sila mopakita 
pinaagig mga panan-awon (Dan 8:1, 15, 16; Pin 
14:15-18) ug sa ubay-ubayng mga higayon sila 
nagsul-ob ug tawhanong lawas aron sa pagdala sa 
gisulting mensahe ngadto sa mga tawo.--Gen 18: 
1-3, 20, 19:1, Jos 5:13-15. 

Pagpamati sa Tingog sa Diyos. Ang 'pagpa- 
mati sa tingog sa Diyos' wala gayod magpasabot sa 
pagpamati sa usa ka literal, madungog nga tingog. 
Kini sagad nagpasabot sa pag-ila ug pagpamati 
uban ang pagkamasinugtanon sa kon unsay gipa- 
sulat sa Diyos diha sa iyang Pulong ug gipasa pina- 
agi sa iyang yutan-ong mga alagad nga naghawas 
kaniya. (1Ju 2:3, 4) Busa, ang “tingog” gigamit sa 
pagtumong sa “matag pulong nga magagula sa 
baba ni Jehova,” ang iyang mga sugo nga gipamu- 
long ngadto sa mga indibiduwal pinaagi sa Diyos 
mismo o sa mga manulonda o mga tawo, o kaha pi- 
naagig inspiradong sinulat.--Sal 103:20, Mat 4:4, 
tan-awa ang PAGKAMASINUGTANON. 

Pagpatalinghog sa Tingog ni Jesus. Si Jesu- 
Kristo naghisgot sa iyang kaugalingon ingong 
“ang maayong magbalantay” kansang mga karnero 
“magpatalinghog sa iyang tingog, .. . ug ang mga 
karnero mosunod kaniya, tungod kay nakaila man 
sila sa iyang tingog. . . . Wala sila makaila sa tingog 
sa mga estranyo.” (Ju 10:2-5, 11) Kadtong “mga kar- 
nero” ni Kristo “nakaila” sa iyang tingog sa pagkaa- 
gi nga sila moila ug modawat sa giingon ni Kristo 
ingong tinuod sumala sa girekord sa Bibliya. Sila dili 
modawat sa pagtulon-an sa “mga estranyo,” sa mini 
nga mga magbalantay. Sila “magpatalinghog” sa 
iyang tingog sa pagkaagi nga sila mosunod sa iyang 
mga sugo ingon sa gilatid diha sa Kasulatan. (Ju 15: 
10, 15) Sanglit si Kristo Jesus mao ang Pangulong 
Hawas sa Diyos, kinsa kanunayng nagpatalinghog 

sa tingog ni Jehova ug mosulti sa itudlo ni Jehova, 
ang usa ka tawo nga mosunod kang Kristo mahiusa 
kang Jehova.--Ju 5:19; 1Ju 2:6. 

Ang tingog sa nabanhawng si Jesu-Kristo. 
Human sa pagkabanhaw ug pagkayab ni Kristo, 
siya nagpakita kang Saulo sa Tarso (sa ulahi si 
apostol Pablo), nga nakigsulti kaniya pinaagi sa usa 
ka tingog nga nasabtan ni Saulo, apan wala hisab- 
ti sa mga tawo nga kauban niya. (Buh 9:1-9, 22:6- 
11; 26:12-18) Sa Buhat 9:7, ang asoy nag-ingon nga 
ang mga tawo nga kauban ni Saulo nakadungog ug 
“usa ka tingog.” Dinhi ang Gregong pulong nga 
pho-nes', ang genitive case sa phone’, mao ang gi- 
gamit nga nagkahulogang “nakadungog sa tingog.” 
Kini magtugot sa kahulogan nga ang mga tawo na- 
kadungog lamang sa tingog, apan wala makasabot 
niini. Sa dihang si Pablo sa ulahi nag-asoy sa ma- 
ong kasinatian, siya miingon nga ang mga tawo 
“wala makadungog sa tingog sa nagsulti.” (Buh 
22:9) Niini nga asoy ang accusative (objective) case 
nga pho-nen” mao ang gigamit. Kini mahimong 
magkahulogan nga bisan tuod ang tingog ilang na- 
dunggan, sila wala makadungog niini ingong mga 
pulong nga ilang masabtan sama kang Saulo, nga 
kaniya nakigsulti si Kristo. 

Si apostol Pablo miingon, sa dihang misulat 
ngadto sa kongregasyon sa Tesalonica bahin sa 
pagtigom sa dinihogang mga balaan sa Diyos: 
“Ang Ginoo [si Jesu-Kristo] manaog gikan sa langit 
uban sa singgit sa pagsugo, uban sa tingog sa ar- 
kanghel ug uban sa trompeta sa Diyos.” (1Te 4:16) 
Ang terminong “arkanghel” nagkahulogan nga “pa- 
ngulong manulonda” o “pangunang manulonda.” 
Ang ekspresyon nga gigamit ni Pablo nga “tingog 
sa arkanghel” dayag nga nagpunting sa pagkamay- 
awtoridad sa tingog ni Jesus sa dihang mosugo. Si 
Jesus, sa dinhi pa sa yuta, nagbutyag sa awtoridad 
nga gitugyan sa Diyos kaniya, sa dihang siya mii- 
ngon: “Kay ingon nga ang Amahan may kinabuhi 
sa iyang kaugalingon, sa ingon usab iyang gitugot 
sa Anak ang pagbaton ug kinabuhi sa iyang kauga- 
lingon. Ug iyang gihatagan siya ug awtoridad sa 
pagpanghukom, tungod kay siya Anak sa tawo.... 
Ang takna nagsingabot nga ang tanan nga anaa 
sa handomanang mga lubnganan makadungog sa 
iyang tingog ug manggula.”---Ju 5:26-29. 

Paggamit sa Tawhanong Tingog. Ang ti- 
ngog, duyog sa pinulongan, maoy usa ka gasa sa 
Diyos. Busa, ang tingog angayng gamiton sa pag- 
dayeg sa Diyos. Mahimo kini pinaagi sa pagsulti sa 
“halangdong mga butang sa Diyos,” sa pagpalig-on 
sa uban pinaagig impormasyon gikan sa Pulong sa 
Diyos sa kamatuoran, o pinaagig mga awit sa pag- 
dayeg ug sa pagpasalamat.--Buh 2:11, Sal 42:4, 
47:1: 98:5: Efe 5:19: Col 3:16. 

Ang Diyos magpatalinghog sa tingog sa 
iyang mga alagad. Kadtong nag-alagad sa Di- 
yos diha sa espiritu ug kamatuoran makasalig ga- 
yod nga sa dihang sila mosangpit sa Diyos, siya 
magpatalinghog sa ilang tingog bisag unsa pay pi- 
nulongan nga ilang gamiton. Dugang pa, bisag dili 
gamiton ang literal nga tingog, nga hilom nga ma- 
ngaliyupo ngadto sa Diyos, ang Diyos, nga maka- 
basa sa kasingkasing sa mga tawo, “magpataling- 
hog’ o magtagad niini. (Sal 66:19, 86:6: 116:1; 1Sa 
1:13, Neh 2:4) Ang Diyos magpatalinghog sa mga 
sinakit nga motuaw kaniya alang sa tabang, ug 
siya usab makadungog sa tingog ug nahibalo sa 
mga intensiyon sa mga tawong mosupak kaniya ug 
maglaraw ug daotan batok sa iyang mga alagad. 
--Gen 21:17; Sal 55:18, 19; 69:33: 94:9-11: Jer 
23:25. 

Walay-Kinabuhing mga Butang. Lakip sa 
daghang butang nga gilalang sa Diyos mao ang 
mga butang nga dili makapatunghag tingog. Apan 
ang Hebreohanong pulong nga qohl (“tingog”) gi- 
gamit maylabot sa pagpamatuod nga gihatag nii- 
ning dili-makasulti nga mga butang labot sa pag- 
kahalangdon sa ilang Maglalalang. (Sal 19:1-4) Sa 
usa ka gipersonipikar nga diwa ang kaalam gii- 
ngon nga padayong “nagapatugbaw sa iyang ti- 
ngog” diha sa mga plasa, tungod kay kini mabato- 
nan sa tanan nga mangita niini, ug ang Diyos 
adunay kaalam nga gimantala atubangan sa tanan, 
aron walay ikapangulipas ang usa ka tawo nga dili 
magpatalinghog.---Pr 1:20-30. 

Mahulagwayong Paggamit. Ang tumang 
kaguol sa mga molupyo sa Jerusalem tungod sa 
pag-atake sa Babilonya ikatandi sa magul-anong ti- 
ngog sa usa ka babayeng masakiton, diin “ang ti- 
ngog sa anak nga babaye sa Zion” gipakasama sa 
tingog sa usa ka babayeng manganak sa iyang 
unang anak. (Jer 4:31) Ang Jerusalem ipaubos pag- 
ayo sa kaaway nga tungod niana ang tanan niyang 
isulti maggikan sa iyang ubos nga kahimtang nga 
samag diha sa abog ug ingon sa hinay nga tingog 
sa usa ka espiritista. (Isa 29:4) Pinaagi ni manalag- 
nang Jeremias, gitagna usab sa Diyos nga ang 
Ehipto mapukan sa mga Babilonyanhon kinsa mo- 
hugop nga panonpanon ingon sa mga tigputol ug 
kahoy, aron sa pagputol kaniya. Siya mohigda sa 
yuta, mapakaulawan pag-ayo samtang hinay nga 
nagahilak ug nagabakho, ug ang iyang "tingog" hi- 
nay sama sa halas nga mopalayo.---Jer 46:22. 


TINTA. Ang Hebreohanong pulong nga de- 
yoh’, nga makita lamang sa Jeremias 36:18, lagmit 
maoy usa ka hinulam nga pulong nga Ehiptohanon. 
Sa Kristohanon Gregong Kasulatan, ang pulong 
nga mean makita lamang sa tulo ka higayon (2Co 
3:3, 2Ju 12; 3Ju 13) ug mao ang neuter nga porma 


TINTIRO SA SEKRETARYO 


sa masculine adjective nga melas, nga nagkahulo- 
gang “itom.”--Mat 5:36, Pin 6:5, 12. 

Kasagaran, ang mga tinta maoy gama gikan sa 
substansiya nga igbubulok nga isagol sa sangkap 
nga adunay tagok, papilit, o barnis nga nagsilbing 
igpatapot nga pluwido aron magpabilin ang kolor 
diha sa gisulatan niini. Ang labing karaan nga mga 
pormula sa tinta, ug ang labing karaan nga mga es- 
pesimen nga nakaplagan, nagpakita nga ang subs- 
tansiya nga igbubulok maoy itom tungod kay dag- 
han kinig karbon, mahimong kini anuos nga gikuha 
gikan sa pagsunog ug lana o kahoy, o kaha mga 
dugmok nga uling gikan sa sinunog nga hayop o 
mga tanom. Ang mga substansiya nga igbubulok 
sa pulang mga tinta maoy mga iron oxide. Adunay 
pipila ka tintura (tincture) nga gigamit usab sa 
mga tawo kanhi. Si Josephus nag-ingon nga ang 
kopya sa Balaod nga gipadala ngadto kang Ptolemy 
Philadelphus gisulat sa mga letra nga bulawan ug 
kolor. (Jewish Antiquities, XII, 89 [ii, 11]) Kon ang 
mga duga o mga tina gikan sa mga tanom mao ang 
gigamit ingong mga tinta, dugay na kining nawala 
tungod sa pagkadaling mapapas niini. 

Aron makapatunghag dekalidad nga mga tinta, 
dakong panahon ang gikinahanglan aron mapino 
ug masagol ang mga substansiya nga igbubulok 
diha sa mga sambog niini. Unya ang mga tinta sa- 
gad nga tipigan ingong pinaugang mga hinulma o 
mga bareta, nga bas-on ug diyutay sa eskriba sam- 
tang iyang ipahid ang iyang brutsa o tangbo diha 
niini. 

Ang mga tinta nga gama sa mga Insek dugay 
nang nailhan ingong luto kaayog bulok ug modurar 
sa taas kaayong panahon. Ang mga dokumento 
nga gisulat ginamit ang pipila niini nga mga tinta 
mahimong ihumol sa tubig sulod sa ubay-ubayng 
semana nga dili mapapas ang tinta. Sa laing bahin, 
adunay gihimo usab nga mga tinta nga daling ma- 
papas kon gamitan ug basa nga espongha o panap- 
ton. Kini lagmit mao ang pasukaranan sa pag- 
ingon ni Jehova sa simbolikanhon nga paagi, “Ang 
bisan kinsa nga nakasala batok kanako, ako siyang 
papason gikan sa akong basahon.”---Ex 32:33, tan- 
awa usab ang Num 5:23: Sal 109: 13, 14. 


TINTIRO. 


TINTIRO SA SEKRETARYO. Sa Ezequiel 
9:2, 3, 11 ang tawo nga nagsul-ob ug lino nga gisu- 
go sa pagmarka sa mga agtang sa mga tawo gihu- 
bit ingong adunay “tintiro sa sekretaryo sa iyang 
balat-ang,” nga lagmit gisab-it diha sa bakos sa 
iyang hawak. Kini nga tintiro sa sekretaryo lagmit 
susama niadtong tintiro nga gigamit kanhi sa kara- 
ang Ehipto. Ang Ehiptohanong 'sudlanan sa mga 
gamit sa eskriba maoy usa ka taas, pahiktin nga 
kaha nga gama sa kahoy ug may mga kahita o 


Tan-awa ang TINTIRO SA SEKRETARYO. 


TINUDLONG MGA PANAHON SA MGA NASOD 


mga butanganan sa mga pluma nga tangbo. Sa ga- 
was nga bahin niini, duol sa tumoy, kini adunay 
usa ka lubyok nga butanganan sa gamayng hinul- 
ma sa uga nga tinta. Ang eskriba makahimo sa 
pagsulat pinaagi sa paghidhid sa basa nga tumoy 
sa iyang pluma diha sa tinta. Ang mga inskripsiyon 
nagpakita nga ang Siryanhong mga eskriba miga- 
mit ug susamang 'sudlanan sa mga gamit sa eskri- 
ba.” 


TINUDLONG MGA PANAHON SA MGA 
NASOD. Human hisgoti ang kalaglagan nga 
hapit nang modangat sa siyudad sa Jerusalem, si 
Jesus miingon: “Ug ang Jerusalem pagayatakan sa 
mga nasod, hangtod matuman ang tinudlong mga 
panahon sa mga nasod [mga panahon sa mga 
Hentil,” KJ, RS].” (Luc 21:24) Ang yugto nga gipai- 
la sa ekspresyong “tinudlong mga panahon sa mga 
nasod [Gr., kairoi' ethnon'|' nakapatunghag da- 
kong panaghisgot bahin sa kahulogan ug kapada- 
patan niini. 

Ang Kahulogan sa “Tinudlong mga Pana- 
hon.” Ang ekspresyon dinhi nga “tinudlong mga 
panahon” naggikan sa Gregong pulong nga kairos’ 
(plural, kai'rroi'), nga sumala sa Vine's Exposito- 
ry Dictionary of Old and New Testament Words 
(1981, Tomo 4, p. 138), “nagpasabot sa usa ka piho 
o tinong yugto, usa ka panahon, usahay usa ka 
nahiangayng panahon o yugto sa panahon.” Ang 
Greek-English Lexicon ni Liddell ug Scott (1968, 
p. 859) naghatag ug dugang kahulogan ingong “ek- 
sakto o mahinungdanon kaayo nga panahon.” Busa, 
ang kairos’ gigamit sa pagtumong sa “panahon” sa 
ting-ani, sa “tingpamunga,” ug sa “tingbunga” sa 
mga igos (Mat 13:30, 21:34, Mar 11:13): sa “hustong 
panahon” sa paghatag ug pagkaon (Mat 24:45; Luc 
12:42): sa “tinudlong panahon” sa pagsugod sa mi- 
nisteryo ni Jesus ug sa tukmang kahigayonan nga 
gihatag niini (Mar 1:15, Mat 16:3: Luc 12:56, 19:44), 
ug sa "tinudlong panahon” sa iyang kamatayon. 
(Mat 26:18) Ang mga demonyo nga hapit nang hi- 
nginlan gikan sa pipila ka tawo misinggit kang Je- 
sus: “Mianhi ka ba dinhi aron sa pagsakit kanamo 
sa dili pa ang tinudlong panahon?"---Mat 8:29. 

Ang kairos’ gigamit usab maylabot sa umaabot 
nga mga panahon o mga higayon sulod sa kahika- 
yan o orasan sa Diyos, ilabina maylabot sa presen- 
siya ni Kristo ug sa iyang Gingharian. (Buh 1:7, 
3:19, 1Te 5:1) Busa, si apostol Pablo naghisgot ba- 
hin sa “sagradong tinago” nga gibutyag sa Diyos 
maylabot sa “usa ka pagdumala inig-abot sa ki- 
nutoban sa tinudlong kapanahonan [kai-ron'], nga 
mao, aron tigomon pag-usab ang tanang butang 
diha kang Kristo, ang mga butang sa mga langit ug 
ang mga butang sa yuta.” (Efe 1:9, 10) Tungod sa 
kahulogan sa pulong nga kairos' ingon sa pagkaga- 

mit niini diha sa teksto sa Bibliya, hustong ikahina- 
pos nga ang ekspresyong "tinudlong mga panahon 
sa mga nasod” nagtumong, dili sa panahon nga dili 
piho o dili tino, kondili, sa usa ka “piho o tinong 
yugto,” usa ka “eksakto o mahinungdanon kaayo 
nga panahon,” usa ka panahon nga may tinong si- 
nugdanan ug tinong kataposan. 

Ang “mga Nasod” ug ang “Jerusalem.” 
Ang kahulogan sa pahayag ni Jesus nalangkit ga- 
yod sa iyang gihisgotan nga 'pagyatak sa Jerusa- 
lem, nga iyang giingon nga magpadayon hangtod 
matuman ang “tinudlong mga panahon sa mga na- 
sod.” Ang terminong “mga nasod” o “mga Hentil” 
maoy hubad sa Gregong pulong nga ethne, nga 
nagkahulogang “mga nasod” ug gigamit sa mga 
magsusulat sa Bibliya sa pagtumong nga espesipi- 
ko sa dili-Hudiyohanong mga nasod. Tungod niini 
giisip sa pipila nga ang tagna mapadapat sa yugto 
sa panahon diin ang nahimutangan mismo sa kara- 
ang siyudad sa Jerusalem mailalom sa pagmando 
ug pagkontrolar sa mga Hentil. 

Bisan tuod ang literal nga siyudad sa Jerusalem 
mao ang dayag nga gihisgotan sa paghubit ni Jesus 
sa kalaglagan nga moabot ug nga miabot gayod sa 
maong siyudad niadtong 70 K.P. sa dihang gilum- 
pag sa mga Romano ang Jerusalem, ang pahayag 
labot sa “tinudlong mga panahon sa mga nasod” 
maoy tagna nga saylo pa nianang yugtoa, ingon sa 
gipaila sa daghang komentarista. Busa, ang iladong 
Commentary ni F. C. Cook nag-ingon bahin sa Lu- 
cas 21:24: “Nahimulag niini ang bug-os nga eskato- 
lohikal nga bahin [buot ingnon, ang bahin nga nag- 
hisgot sa kataposang mga adlaw] sa dakong tagna 
gikan sa bahin nga iya lamang gayod sa kalaglagan 
sa Jerusalem.” Busa, hinungdanon nga masabtan 
ang kahulogan nga gihatag sa inspiradong Kasula- 
tan bahin sa “Jerusalem” aron matino kon ang “ti- 
nudlong mga panahon sa mga nasod” naglangkit 
ba lamang sa literal nga siyudad sa Jerusalem o sa 
lain pa nga mas dako. 

Ang Jerusalem mao ang kaulohan sa nasod sa Is- 
rael kansang mga hari sa linya ni David giingong 
“milingkod sa trono ni Jehova.” (1Cr 29:23) Tungod 
niana, kini naghawas sa kaulohan sa gitukod sa Di- 
yos nga kagamhanan o sa tipikal nga gingharian sa 
Diyos nga nagmando pinaagi sa balay ni David. 
Uban sa Bukid sa Zion niini, kini mao “ang lungsod 
sa Dakong Hari.” (Sal 48:1, 2) Busa, ang Jerusalem 
naghawas sa gingharian sa dinastiya ni Haring Da- 
vid, sama nga ang Washington, London, Paris, ug 
Moscow naghawas sa nagmandong mga gahom sa 
presenteng-adlaw nga mga nasod ingon sa pagga- 
mit niini diha sa mga mantalaan. Human laglaga 
sa mga Babilonyanhon ang Jerusalem, ang hari ni- 
ini gidestiyero ug ang yuta gihimong biniyaan, ug 
wala nay sakop sa dinastiya ni David ang nagman- 

do pag-usab gikan sa yutan-ong Jerusalem. Apan 
ang Kasulatan nagpakita nga si Jesus, ang Mesiyas, 
nga natawo diha sa linya ni David, magmando gi- 
kan sa langitnong Bukid sa Zion, gikan sa langit- 
nong Jerusalem.---Sal 2:6, 7: Heb 5:5, Pin 14:1, 3. 

Ang pagsugod sa 'pagyatak.” Ang 'pagyatak' 
sa maong gingharian sa dinastiya sa Davidnong 
mga magmamando wala magsugod sa dihang gi- 
laglag sa Roma ang siyudad sa Jerusalem niadtong 
70 K.P. Kini nagsugod kasiglohan nga mas una pa 
sa dihang gipukan sa Babilonya ang maong dinas- 
tiya niadtong 607 W.K.P. sa panahon nga gilaglag 
ni Nabucodonosor ang Jerusalem ug gibihag ang 
gipalagpot sa trono nga hari nga si Zedekias ug ang 
yuta nabiniyaan. (2Ha 25:1-26, tan-awa ang KRONO- 
LOHIYA.) Kini maoy sumala sa matagnaong mga pu- 
long nga gitumong kang Zedekias diha sa Ezequiel 
21:25-27, nga mao: “Kuhaa ang purong, ug kuhaa 
ang korona. Kini dili na unya sama sa una... . Ka- 
gun-oban, kagun-oban, pagahimoon ko kini nga 
kagun-oban. Ug kon bahin niini usab, walay maga- 
panag-iya niini hangtod nga moabot siya nga may 
legal nga katungod, ug ihatag ko kini kaniya.” Ang 
usa nga may “legal nga katungod” sa korona ni Da- 
vid nga nawala ni Zedekias gipakita diha sa Kristo- 
hanon Gregong Kasulatan nga mao si Kristo Jesus, 
nga bahin kaniya ang manulonda nga nagpahibalo 
sa iyang umaabot nga pagkahimugso, miingon: 
“Ihatag kaniya ni Jehova nga Diyos ang trono ni 
David nga iyang amahan, ug magamando siya 
ingon nga hari sa balay ni Jacob hangtod sa ka- 
hangtoran, ug walay pagkatapos ang iyang gingha- 
rian.”--Luc 1:32, 33. 

Sa pagkapukan sa Jerusalem niadtong 607 W.K.P. 
ang Hentil nga mga gahom nagmando sa tibuok 
yuta. Ang Davidnong dinastiya ug pagmando nahu- 
nong, ug busa ang Jerusalem, o ang gihawasan nii- 
ni, magpadayon nga “pagayatakan” samtang ang 
gingharian sa Diyos, nga nagmando pinaagi sa ba- 
nay ni David, nagpabiling kontrolado ilalom sa Hen- 
til nga mga gahom. Nakamatikod niini nga kalang- 
kitan sa pagmando, ang Unger's Bible Dictionary 
(1965, p. 398) mikomento: “Busa ang mga Hen- 
til magpadayon ingong 'ang mga nasod” hangtod 
nga matapos ang ilang pagkatinugyanan ingong 
mga magmamando sa yuta. Ang kataposan niini 
nga yugto mao ang kataposan sa “mga panahon sa 
mga Hentil” (Luc. 21:24, Dan. 2:36-44)."--Itandi ang 
Eze 17:12-21, usab ang kahubitan sa pagkapukan sa 
Medo-Persia diha sa Dan 8:7, 20. 

Kalangkitan sa mga Tagna ni Daniel. La- 
bing menos kaduha niining tagnaa labot sa pana- 
hon sa kataposan nga si Jesus naghisgot sa mga 
kaundan sa basahon sa manalagnang si Daniel. 
(Itandi ang Mat 24:15, 21 sa Dan 11:31, 12:1.) Diha 

sa basahon ni Daniel atong makita ang larawan ba- 
hin sa pagmando sa Hentil nga mga gahom sa ti- 
buck yuta sulod sa ilang “tinudlong mga panahon.” 
Ang ikaduhang kapitulo sa Daniel naundan sa ma- 
tagnaong panan-awon (nadawat ni Haring Nabuco- 
donosor) bahin sa dakong larawan nga pinaagi sa 
pag-inspirar gipakita ni Daniel ingong naghawas sa 
sunodsunod nga Hentil nga mga gahom sa kalibo- 
tan nga sa kataposan laglagon sa Gingharian nga 
gitukod sa “Diyos sa langit,” ug kini nga Ginghari- 
an magmando sa tibuok nga yuta. (Dan 2:31-45) 
Mamatikdan nga ang larawan nagsugod sa Imper- 
yo sa Babilonya, ang unang gahom sa kalibotan 
nga “nagyatak sa Jerusalem” pinaagi sa pagpukan 
sa dinastiya ni David ug gipasagdan nga walay hari 
ang “trono ni Jehova” sa Jerusalem. Mao usab kini 
ang pagsugod sa “tinudlong mga panahon sa mga 
nasod” sa dihang nalaglag ang Jerusalem niadtong 
607 W.K.P. 

Ang damgo nga panan-awon bahin sa kahoy 
diha sa Daniel kapitulo 4. Sa basahon ni Dan- 
iel atong makita usab ang suod nga kaamgiran sa 
paggamit ni Jesus sa mga pulong nga “mga pa- 
nahon” maylabot sa “mga nasod,” o Hentil nga 
mga gahom. Ug sa makausa pa si Nabucodonosor, 
nga maoy nagtangtang sa kaliwat ni David nga si 
Zedekias gikan sa trono, gihatagan ug laing panan- 
awon nga gihubad ni Daniel maylabot sa usa ka 
hari nga tinudlo sa Diyos. Ang simbolikong panan- 
awon maoy bahin sa usa ka dako kaayong kahoy, 
usa ka manulonda gikan sa langit ang nagsugo nga 
kini tag-on. Dayon ang tuod niini gipikitan ug put- 
haw ug tumbaga ug kini nagpabiling gipikitan tali- 
wala sa mga balili sa kapatagan hangtod molabay 
niini ang “pito ka panahon.” “Pailisi ang iyang ka- 
singkasing gikan nianang iya sa tawo, ug pahatagi 
siya ug kasingkasing sa mananap, ug palabyon ka- 
niya ang pito ka panahon . . . aron ang katawhan 
nga buhi makaila nga ang Labing Hataas maoy 
Magmamando sa gingharian sa mga tawo ug ngad- 
to sa usa nga buot niya, kini iyang ihatag ug iyang 
ipahimutang ibabaw niini bisan ang usa nga labing 
ubos sa katawhan.”--Dan 4:10-17, tan-awa ang 
4:16, ftn sa Rbis8. 

Nalangkit sa “tinudlong mga panahon sa 
mga nasod.” Ang panan-awon tinong adunay 
katumanan kang Nabucodonosor. (Tan-awa ang 
Dan 4:31-35.) Busa gituohan sa pipila nga kini adu- 
nay direktang matagnaong kapadapatan ngadto la- 
mang kaniya ug ilang gisabot nga gipakita lamang 
sa panan-awon ang walay kataposang kamatuo- 
ran nga “ang Diyos labaw gayod sa tanang ubang 
mga gahom---tawhanon man o naggikan sa giisip 
nga mga diyos.” Ilang giila nga ang kapadapatan 
sa maong kamatuoran o prinsipyo labaw pa sa 

kahimtang ni Nabucodonosor apan wala nila maki- 
ta ang kalangkitan niini ngadto sa bisan unsang es- 
pesipikong yugto sa panahon o sa gitakdang pana- 
hon sa Diyos. Apan ang pagsusi sa tibuok basahon 
ni Daniel nagbutyag nga kanunayng nalangkit ang 
panahon diha sa mga panan-awon ug mga tagna 
nga gihisgotan niini, ug ang mga gahom sa kalibo- 
tan ug ang mga hitabo nga gihubit diha sa matag 
usa sa maong panan-awon wala ipakita nga lahi o 
nahitabo nga sulagma lamang nga dili matino ang 
panahon, apan maoy usa ka bahin sa mga panghi- 
tabo sa kasaysayan o sumala sa pagkasunodsunod 
sa panahon. (Itandi ang Dan 2:36-45, 7:3-12, 17- 
26, 8:3-14, 20-25: 9:2, 24-27: 11:2-45, 12:7-13.) 
Dugang pa, ang basahon sublisubling nagpunting 
ngadto sa kataposan nga nag-ugmad sa tema sa 
mga tagna niini: ang pagkatukod sa unibersohanon 
ug dumalayong Gingharian sa Diyos nga gipalihok 
pinaagi sa pagmando sa “anak sa tawo.” (Dan 2:35, 
44, 45; 4:17, 25, 32, 7:9-14, 18, 22, 27: 12:1) Ang 
basahon talagsaon usab diha sa Hebreohanong Ka- 
sulatan tungod sa paghisgot niini sa “panahon sa 
kataposan.”---Dan 8:19: 11:35, 40, 12:4, 9. 

Pinasukad sa mga nahisgotan na, daw dili maka- 
taronganong isipon nga ang panan-awon bahin sa 
simbolikong “kahoy” ug ang paghisgot niini labot 
sa “pito ka panahon” mapadapat lamang sa pito ka 
tuig nga pagkabuang sa usa ka Babilonyanhong 
magmamando, sa iyang pagkaayo, ug sa iyang 
pagkahibalik sa gahom, ilabina tungod sa kahayag 
sa tagna nga gihisgotan ni Jesus bahin sa “tinud- 
long mga panahon sa mga nasod.” Ang panahon 
nga niana gihatag ang panan-awon: sa mahinung- 
danon kaayong yugto sa kasaysayan sa dihang 
ang Diyos, ang Unibersohanong Soberano, nagtu- 
got nga mapukan ang mismong gingharian nga 
iyang gitukod taliwala sa iyang gipakigsaarang ka- 
tawhan, ang tawo nga kaniya ang panan-awon gi- 
butyag: ang mismong magmamando nga gigamit 
sa Diyos sa maong pagpukan ug sa ingon nahi- 
mong magmamando sa kalibotan pinaagi sa pagtu- 
got sa Diyos, sa ato pa, walay pagbalda gikan sa bi- 
san unsang hawas nga gingharian ni Jehova nga 
Diyos; ug ang katibuk-ang tema sa panan-awon, 
nga mao: “aron ang katawhan nga buhi makaila 
nga ang Labing Hataas maoy Magmamando sa 
gingharian sa mga tawo ug ngadto sa usa nga buot 
niya, kini iyang ihatag ug iyang ipahimutang iba- 
baw niini bisan ang usa nga labing ubos sa ka- 
tawhan” (Dan 4:17)--kining tanan naghatag ug 
lig-ong katarongan sa pagtuo nga ang taas nga pa- 
nan-awon ug ang hubad niini gilakip diha sa basa- 
hon ni Daniel tungod kay gibutyag niini ang gidu- 
gayon sa “tinudlong mga panahon sa mga nasod” 
ug ang panahon sa pagkatukod sa Gingharian sa 
Diyos pinaagi sa iyang Kristo. 

Ang gisimbolohan sa kahoy ug ang pagkaso- 
berano sa Diyos. Ang mga simbolismo nga gi- 
gamit niining matagnaong panan-awon dili gayod 
talagsaon. Ang mga kahoy gigamit bisan diin sa 
paghawas sa nagamandong mga gahom, lakip nia- 
nang sa tipikal nga gingharian sa Diyos sa Jerusa- 
lem. (Itandi ang Huk 9:6-15, Eze 17:1-24: 31:2-18.) 
Ang tuod nga nanalingsing ug ang simbolo sa “usa 
ka gamayng sanga" o “salingsing” makita sa maka- 
daghan ingong naghawas sa pagpasig-uli sa pag- 
mando sa usa ka tinong kaliwat o linya, ilabina 
sa mga tagna bahin sa Mesiyas. (Isa 10:33-11:10, 
53:2-7: Jer 23:5: Eze 17:22-24: Zac 6:12, 13; itandi 
ang Job 14:7-9.) Si Jesus naghisgot sa iyang kauga- 
lingon ingong “ang gamot ug ang kaliwat ni David.” 
--Pin 5:5: 22:16. 

Tin-aw nga ang pangunang diwa sa panan-awon 
mao ang paggamit ni Jehova nga Diyos sa iyang ki- 
nalabwang soberanya diha sa “gingharian sa mga 
tawo,” ug kini ang giya aron bug-os nga masabtan 
ang kahulogan sa panan-awon. Ang kahoy gipada- 
pat kang Nabucodonosor, kinsa sa maong yugto sa 
kasaysayan mao ang ulo sa nangibabawng Gahom 
sa Kalibotan, ang Babilonya. Apan, sa wala pa ang 
pagsakop ni Nabucodonosor sa Jerusalem, ang tipi- 
kal nga gingharian sa Diyos nga nagmando sa ma- 
ong siyudad mao ang instrumento nga pinaagi nii- 
ni gipahayag ni Jehova ang iyang katungod sa 
pagkasoberano nganhi sa yuta. Sa ingon kini nag- 
silbing babag alang kang Nabucodonosor sa pag- 
kab-ot sa iyang tumong sa pagmando sa kalibotan. 
Pinaagi sa pagtugot nga mapukan ang tipikal nga 
gingharian sa Jerusalem, gitugotan ni Jehova nga 
maputol ang iyang makitang kapahayagan sa pag- 
kasoberano pinaagi sa Davidnong dinastiya sa mga 
hari. Ang paghupot sa pagmando sa kalibotan diha 
sa “gingharian sa mga tawo,” nga dili mababagan 
sa bisan unsang hawas sa gingharian sa Diyos, gi- 
tugyan na karon ngadto sa mga kamot sa Hentil 
nga mga nasod. (Lam 1:5: 2:2, 16, 17) Sumala sa 
kahayag niini nga mga kamatuoran, “ang kahoy” 
naghawas dili lamang kang Nabucodonosor kondi- 
li sa pagkasoberano o pagmando sa kalibotan pina- 
agi sa kahikayan sa Diyos. 

Pagpasig-uli sa pagmando sa kalibotan. Bi- 
san pa niana, gipatin-aw sa Diyos dinhi nga wala 
niya itugyan sa walay kataposan ang maong pag- 
mando sa kalibotan ngadto sa Hentil nga mga ga- 
hom. Ang panan-awon nagpakita nga ang pagpu- 
gong sa Diyos (gihawasan sa mga pikit nga puthaw 
ug tumbaga sa palibot sa tuod sa kahoy) magpada- 
yon hangtod nga “molabay kaniya ang pito ka pa- 
nahon.’ (Dan 4:16, 23, 25) Dayon, sanglit “ang La- 
bing Hataas maoy Magmamando sa gingharian 
sa mga tawo,” ihatag sa Diyos ang pagmando sa 

kalibotan “ngadto sa usa nga buot niya.” (Dan 4:17) 
Ang basahon sa tagna ni Daniel nagpakita nga ang 
maong usa mao ang “anak sa tawo” nga kaniya gi- 
hatag ang “pagmando ug dignidad ug gingharian, 
aron ang tanang mga katawhan, nasodnong mga 
pundok ug mga pinulongan magaalagad gayod ka- 
niya.” (Dan 7:13, 14) Ang kaugalingong tagna ni Je- 
sus, diin gihisgotan ang “tinudlong mga panahon sa 
mga nasod,” espesipikong nagpunting nga si Kristo 
Jesus mao ang mahimong magmamando sa kalibo- 
tan ingong pinili sa Diyos nga Hari, ang manunu- 
nod sa dinastiya ni David. (Mat 24:30, 31; Luc 
21:27-31, 36) Busa, ang simbolikong tuod, nga nag- 
hawas sa paghupot sa Diyos sa katungod sa pagka- 
soberano aron magmando sa kalibotan diha sa 
“gingharian sa mga tawo,” gitakdang mogitib pag- 
usab diha sa Gingharian sa iyang Anak.--Sal 89: 
27, 35-37. 

Pito ka Simbolikong mga Panahon. Sa per- 
sonal nga kasinatian ni Nabucodonosor bahin sa 
katumanan sa panan-awon, ang “pito ka panahon” 
dayag nga maoy pito ka tuig, nga sa maong pana- 
hon siya nabuang nga ang mga simtoma maoy 
sama nianang sa lycanthropy (ang pagtuo sa usa ka 
tawo nga siya usa ka mananap), ug siya mibiya sa 
iyang trono ug mikaon sa mga tanom sama sa usa 
ka mananap sa kapatagan. (Dan 4:31-36) Makaii- 
kag nga ang pagbaton sa mga gahom sa Hentil ug 
tibuok kalibotan nga pagmando gihubit sa Bibliya 
pinaagig larawan sa mga mananap nga nakigbatok 
sa balaang katawhan sa Diyos ug sa ilang “Prinsipe 
sa mga prinsipe.” (Itandi ang Dan 7:2-8, 12, 17-26, 
8:3-12, 20-25, Pin 11:7: 13:1-11, 17:7-14.) Mahitu- 
ngod sa mga pulong nga “mga panahon” (gikan sa 
Aramaiko nga “d-dan'), ingon sa pagkagamit diha 
sa tagna ni Daniel, ang mga leksikograpo nagpa- 
kita niini dinhi nga nagkahulogang “mga tuig.” 
(Tan-awa ang Lexicon in Veteris Testamenti Libros, 
ni L. Koehler ug W. Baumgartner, Leiden, 1958, 
p. 1106, A Hebrew and English Lexicon of the 
Old Testament, ni Brown, Driver, ug Briggs, 1980, 
p. 1105, Lexicon Linguae Aramaicae Veteris Testa- 
menti, giedit ni E. Vogt, Roma, 1971, p. 124.) Ang 
gidugayon sa usa ka tuig sumala niana nga pagka- 
gamit gipaila nga maoy 360 ka adlaw, maingon 
nga ang tulo ug tunga ka panahon gipakita nga ka- 
tumbas sa “usa ka libo duha ka gatos ug kan-uman 
ka adlaw” diha sa Pinadayag 12:6, 14. (Itandi usab 
ang Pin 11:2, 3.) Ang “pito ka panahon,” sumala ni- 
ini nga pag-ihap, motumbas sa 2,520 ka adlaw. Gi- 
pakita sa rekord sa Bibliya nga ang espesipikong gi- 
daghanon sa mga adlaw mahimong gamiton sa 
paghawas nga matagnaon ingong katumbas sa gi- 
daghanon sa mga tuig ug kini makita pinaagi sa 
pagbasa sa mga asoy sa Numeros 14:34 ug Eze- 
quiel 4:6. Pinaagi lamang sa paggamit sa lagda nga 

gilatid sa maong mga teksto nga “usa ka adlaw 
alang sa usa ka tuig” ngadto sa “pito ka panahon” 
niini nga tagna nga ang panan-awon sa Daniel ka- 
pitulo 4 adunay dakong katumanan saylo pa sa ad- 
law sa nahanaw na karon nga si Nabucodonosor, 
ingon sa madahom sumala sa gipakita nga ebiden- 
siya. Busa kini naghawas sa 2,520 ka tuig. 

Usa ka makasaysayanhong kamatuoran ang ta- 
kos hatagan ug pagtagad nga pinasukad sa mga 
punto ug ebidensiya nga nahisgotan na, ang Mar- 
so 1880 nga edisyon sa magasing Watch Tow- 
er nagpaila sa tuig 1914 ingong ang panahon sa 
pagkapupos sa "tinudlong mga panahon sa mga 
nasod” (ug ang kataposan sa pagtugot sa Hen- 
til nga mga magmamando nga maghupot ug ga- 
hom). Kini maoy mga 34 ka tuig una pa moabot 
ang maong tuig ug ang halandomong mga hitabo 
nga nagsugod nianang panahona. Sa Agosto 30, 
1914 nga edisyon sa The World, usa ka pangunang 
mantalaan sa New York niadtong panahona, ang 
usa ka pangunang artikulo diha sa seksiyon sa 
pang-Dominggo nga magasin mikomento bahin ni- 
ini ingon sa mosunod: “Ang makalilisang nga pag- 
buto sa gubat sa Uropa nagtuman sa usa ka talag- 
saong tagna. Sulod sa miaging un-kuwarto sa siglo, 
pinaagi sa mga magwawali ug pinaagi sa prensa, 
ang “Internasyonal nga mga Estudyante sa Bibliya" 
... nakapahibalo na sa kalibotan nga ang Adlaw sa 
Kapungot nga gitagna sa Bibliya mosugod sa 1914.” 

Ang mga panghitabo sukad ug human sa tuig 
1914 K.P. maoy iladong kasaysayan sa tanan, sukad 
sa pagbuto sa dakong gubat, nga mao ang unang 
gubat sa kalibotan sa kasaysayan sa katawhan ug 
mao usab ang unang gubat nga gipakig-away dili 
tungod sa isyu sa pagmando sa Uropa lamang, ni 
sa Aprika, ni sa Asia, kondili sa pagmando sa kali- 
botan.--Luc 21:7-24, 29-33, Pin 11:15-18, tan-awa 
ang KATAPOSANG MGA ADLAW: PRESENSIYA. 

TINUMOTUMO NGA SUGILANON. Usa 
ka bakak nga sugilanon, tumotumo, sugilambong, 
minugna, kabakakan: gikan sa Gregong pulong nga 
my'thos. Ang mythos makaplagan sa 1 Timoteo 
1:4: 4:7: 2 Timoteo 4:4: Tito 1:14: 2 Pedro 1:16. 
Ang mythos mao ang kaatbang sa aletheia, 
“kamatuoran,” nga nagpaila sa dayag, tinuod nga 
kaundan sa usa ka butang. Sa Galacia 2:5 “ang ka- 
matuoran sa maayong balita” nagpalahi sa tinuod 
nga pagtulon-an sa ebanghelyo gikan sa mga pag- 
tuis niini. Ang mga apostoles nagpasidaan sa mga 
Kristohanon batok sa kapeligrohan nga mahisalaag 
gikan sa kamatuoran ngadto sa bakak nga mga su- 
gilanon, sanglit kini walay tinuod nga pasukaranan 
apan maoy mga hinanduraw sa mga tawo. Ang 

Judaismo puno sa maong bakak nga mga sugila- 
non, ang mga tradisyon sa mga ansiyano nga nag- 
langkob sa gitawag nga binaba nga balaod nga sa 
ulahi gilakip sa Talmud. Ang Judaismo, ang pangu- 
nang kaaway sa Kristiyanidad sa unang siglo, na- 
impluwensiyahan pag-ayo sa paganong mga pilo- 
sopiya ug mga pagtulon-an. 

Ingong pananglitan sa usa niining bakak nga 
mga sugilanon, tagda kining gikan sa Talmud sa 
Palestina (Jerusalem): “Si R. Samuel b. Nahman sa 
ngalan ni R. Jonathan miingon: Ang mga papan 
[nga diha niana nadawat ni Moises ang Napulo ka 
Sugo] maoy unom ka dapal ang gitas-on ug tulo ka 
dapal ang gilapdon: ug si Moises naggunit sa duha 
ka dapal, ug ang Diyos sa duha ka dapal, tungod ni- 
ana dihay duha ka dapal nga distansiya tali sa 
ilang mga tudlo, ug sa dihang ang mga Israelin- 
hon misimba sa nating baka, buot agawon sa Di- 
yos ang mga papan gikan sa mga kamot ni Moi- 
ses, apan kusgan kaayo ang mga kamot ni Moises 
mao nga kini iyang naagaw hinuon gikan Kaniya.” 
Ang sugilanon nagpadayon nga niadtong tungora 
“ang mga letra nangatagak” gikan sa mga pa- 
pan, busa, sanglit “ang mga sinulat maoy nagsang- 
ga niini,” ang mga papan “nahimong bug-at kaa- 
yo alang sa mga kamot ni Moises, ug nahulog, 
ug nabuak.”--Taanit, V, pp. 116, 117, gihubad ni 
A. W. Greenup. 

Ang Apokripal nga mga sinulat napuno sa bakak, 
hinanduraw nga mga sugilanon, sama sa sugilanon 
bahin sa pagpatay ni Daniel sa usa ka dakong dra- 
gon pinaagig sinagol nga bulitik, mantika, ug bu- 
hok (Gidugang diha sa Daniel 14:22-26, Dy), ug 
ang lain maoy bahin sa mga gahom ni Tobias sa 
pagpanambal ug sa pagpalayas ug demonyo nga 
iyang nakuha gikan sa kasingkasing, apdo, ug atay 
sa usa ka dako kaayong isda.---Tobias 6:2-9, 19, Dy. 

Angayng Isalikway sa mga Kristohanon ang 
Tinumotumo nga mga Sugilanon. Sa 1 Timo- 
teo 1:4, gisugo ni Pablo ang mga Kristohanon nga 
dili tagdon ang bakak nga mga sugilanon. Kini 
maglangkit lamang sa mga Kristohanon diha sa 
pagpanukiduki nga walay tinuod nga kapuslanan 
ug magpahisalaag sa ilang mga kaisipan gikan sa 
kamatuoran. Ang pipila niining bakak nga mga su- 
gilanon mao kanang giasoy sa tigulang nga mga 
babaye kansang mga kinabuhi gigugol diha sa ka- 
libotanong mga buhat. Ilang gilapas ang balaan, 
matarong nga mga sukdanan sa Diyos. (1Ti 4:6, 7: 
Tit 1:14) Si apostol Pedro, sa 2 Pedro 1:16, naghis- 
got sa bakak nga mga sugilanon (nga dili lamang 
tinumotumo apan inantigo ug malinglahong gila- 
raw usab lagmit aron mahisalaag ang usa ka Kris- 
tohanon) ug nagpalahi niini sa tinuod, tukma nga 
asoy bahin sa pagkausab sa dagway ni Jesus, nga 
niana siya usa ka saksing-nakakita. (Mar 9:2) Si 

Pablo, sa 2 Timoteo 4:3, 4, mitagna nga sa umaa- 
bot nga panahon ang mga tawo kinabubut-ong 
mopalabi sa bakak nga mga sugilanon inay sa ka- 
matuoran. 


TINUN-AN. Usa ka tinudloan, usa nga nagtu- 
on, usa ka estudyante. Ang Hebreohanong pulong 
alang sa tinun-an (lim-mudh) pangunang nagtu- 
mong sa usa nga nagtuon, gitudloan, o gibansay. 
(Itandi ang Isa 8:16, ftn sa Rbi8.) Ang kaamgid nga 
pulong nga mal:madh' nagpasabot sa usa ka “igtu- 
tugsok” nga gigamit sa pagbansay sa baka. (Huk 
3:31, itandi ang Os 10:11.) Ang Gregong pulong 
nga mathetes' (tinun-an) pangunang nagpasabot 
sa usa nga nagpunting sa iyang hunahuna sa usa 
ka butang. 

Diha sa Gregong Kasulatan atong mabasa ang 
bahin sa mga tinun-an ni Jesus, ni Juan nga Tig- 
bawtismo, sa mga Pariseo, ug ni Moises. (Mat 9:14: 
Luc 5:33: Ju 9:28) Ang unang mga tinun-an ni Je- 
sus naggikan taliwala sa mga tinun-an ni Juan. (Ju 
1:35-42) Ang 12 nga gipili ingong mga apostoles 
gitawag nga mga tinun-an diha sa Mateo 10:1 ug 
11:1. Sa lapad nga diwa, ang pulong nga “tinun-an” 
nagtumong niadtong mituo sa pagtulon-an ni Je- 
sus, ug usa kanila maoy tinun-an sa tago. (Luc 6:17, 
Ju 19:38) Apan diha sa mga asoy sa Ebanghelyo, 
kini sagad nagtumong sa suod nga mga sumusu- 
nod ni Jesus nga miuban kaniya diha sa iyang mga 
panaw sa pagwali ug kinsa iyang gitudloan ug 
gihatagan ug instruksiyon. Ang pangunang gitu- 
mong niini nga termino mao ang tanan nga wala 
lamang motuo sa mga pagtulon-an ni Kristo apan 
niadtong nagsunod usab pag-ayo niini. Kinahang- 
lan silang tudloan sa “pagtuman sa tanang butang” 
nga gisugo ni Jesus.---Mat 28:19, 20. 

Ang katuyoan ni Jesus sa pagtudlo sa iyang mga 
tinun-an maoy aron mahimo silang sama kaniya, 
mga magwawali ug mga magtutudlo sa maayong 
balita sa Gingharian. “Ang tinun-an dili labaw sa 
iyang magtutudlo, apan ang matag usa nga hing- 
pit nga natudloan mahisama sa iyang magtutudlo,” 
miingon si Jesus. (Luc 6:40) Ang pagkaepektibo sa 
pagpanudlo ni Kristo napamatud-an sa misunod 
nga mga panghitabo. Ang iyang mga tinun-an 
nagpadayon sa buluhaton nga iyang gitudlo kanila 
ug naghimog mga tinun-an sa tibuok Imperyo sa 
Roma, sa Asia, Uropa, ug Aprika, sa wala pa mata- 
pos ang unang siglo. Mao kini ang ilang pangunang 
buluhaton, sumala sa sugo ni Jesu-Kristo sa Mateo 
28:19, 20. 

Ang mga Kristohanon hangtod karon obligado sa 
paghimog mga tinun-an sa katawhan sa kanasoran 
ug kini gipatin-aw diha sa hinapos nga mga pulong 
sa sugo ni Jesus: “Ug, tan-awa! ako magauban ka- 
ninyo sa tanang adlaw hangtod sa kataposan sa sis- 

tema sa mga butang.” Wala sila maghimog mga ti- 
nun-an alang sa ilang kaugalingon, sanglit kadtong 
ilang gitudloan sa pagkatinuod maoy mga tinun-an 
ni Jesu-Kristo, kay ang ilang gisunod mao ang pag- 
tulon-an ni Kristo, dili ang sa mga tawo. Tungod ni- 
ini ang mga tinun-an pinaagi sa pagtultol sa Diyos 
gitawag nga mga Kristohanon. (Buh 11:26) Sa su- 
sama, ang manalagna nga si Isaias adunay mga ti- 
nun-an apan dili alang sa iyang kaugalingon. Ang 
mga tinun-an ni Isaias nahibalo sa balaod ni Jeho- 
va, ug gipamatud-an sa ilang pagkinabuhi nga sila 
nagasubay sa balaod.---Isa 8:16. 

Ang pagkahimong tinun-an ni Jesus wala mag- 
kahulogan sa pagsubay sa usa ka sayon nga dalan 
sa pagkinabuhi. Si Jesus wala magpahimuot sa 
iyang kaugalingon, apan siya misubay sa dalan nga 
nalangkit ang hilabihang pagsupak sa Yawa ug sa 
iyang mga ahente. (Rom 15:3) Siya miingon nga ki- 
nahanglang higugmaon siya sa iyang mga tinun- 
an nga labaw pa kay sa ilang labing suod nga mga 
paryente ug labaw pa gani kay sa ilang kaugali- 
ngong mga kalag. Kinahanglan nga ilang higugma- 
on ang ilang Kristohanong mga isigkatinun-an. Ki- 
nahanglang mamunga sila ug espirituwal nga mga 
bunga. Ang usa ka tawo nga buot mahimong ti- 
nun-an ni Jesus kinahanglang mopas-an sa iyang 
estaka sa pagsakit ug mosubay sa dalan nga gisu- 
bay ni Kristo. Sa pagbuhat niini, siya kinahanglang 
"manamilit sa tanan niyang mga kabtangan,” apan 
siya makadawat ug daghang mas bililhong mga 
butang karon, uban sa mga paglutos, ug sa kinabu- 
hing walay kataposan sa umaabot.--Luc 14:26, 27, 
33, Ju 13:35, 15:8, Mar 10:29, 30, tan-awa ang KRIS- 
TOHANON. 


TIPIGANAN SA BAHANDI. Usa ka dapit, 
sagad nga usa ka tinukod o usa ka lawak, diin ang 
mga salapi o ubang bililhong mga manggad gibu- 
tang aron tipigan. Gipakita sa Numeros 31:54 nga 
sa mas sayong yugto ang “tolda nga tagboanan” gi- 
gamit ingong usa ka sagradong tipiganan sa ba- 
handi diin didto gitipigan ang giamot nga bulawan. 
Ang bililhong mga butang gikan sa Jerico nga “iya 
ni Jehova” gihatag “ngadto sa bahandi sa balay ni 
Jehova,” nga nagpasabot nga dihay gihimo kaniad- 
to nga usa ka matang sa tipiganan sa bahandi 
alang sa tabernakulo. (Jos 6:17, 24) Ang mga Levi- 
hanon gitudlo sa pagdumala sa mga bahandi nga 
giamot ug sa mga inagaw sa gubat nga gibalaan 
alang sa Diyos. (1Cr 26:20-28) Ang templo nga gi- 
tukod ni Solomon adunay tipiganan usab sa bahan- 
di, diin didto gitipigan ang bulawan ug plata, mai- 
ngon man usab ang mahalon nga mga galamiton 
sa templo.---1Ha 7:51, 2Cr 5:1. 

Ubos sa monarkiya sa Israel, dihay gidugang nga 
tipiganan sa bahandi sa hari. (2Ha 20:13, 24:13; 2Cr 


TIPSA 


32:27, 28, Jer 38:11) Latas sa katuigan, ang bilil- 
hong mga manggad sa tipiganan sa bahandi sa 
hari maingon man usab sa tipiganan sa bahandi sa 
balay ni Jehova sublisubling gikuha sa mga kaaway 
ingong mga inagaw sa gubat o gigamit sa pagsuhol 
o paghiphip sa paganong mga nasod.-- 1Ha 14:26, 
15:18, 2Ha 12:18, 14:14; 16:8, 18:15, 24:13. 

Maylabot sa tipiganan sa bahandi sa Babilonya, 
ang Daniel 1:2 nag-ingon nga gidala ni Nabucodo- 
nosor ang bililhong mga galamiton sa balay ni Je- 
hova ngadto “sa balay nga tipiganan sa bahandi sa 
iyang diyos.” Ang usa ka Babilonyanhong inskripsi- 
yon naghubit kang Nabucodonosor nga naghisgot 
bahin sa templo ni Merodak: “Diha sa sulod gitipi- 
gan ko ang plata ug bulawan ug bililhong mga bato 

. . ug gibutang didto ang balay nga tipiganan sa 
bahandi sa akong gingharian.” (Itandi ang Esd 1:8.) 
Ang mga Babilonyanhon lagmit aduna pay laing 
mga tipiganan sa bahandi diha sa nagkalainlaing 
mga dapit sa imperyo. (Dan 3:2) Ang mga Persian- 
hon adunay sama usab niana nga mga tipiganan, 
diin gitipigan diha sa lokal nga mga tipiganan ang 
salapi nga nakolekta sa mga satrapa ingong mga 
buhis. (Esd 7:20, 21) Ang pangunang mga tipiga- 
nan sa bahandi sa Persia gigamit usab ingong tipi- 
ganan sa mga dokumento sa hari, nga naundan sa 
hinungdanong mga rekord gawas pa sa bulawan ug 
ubang mga manggad.---Esd 6:1, 2, Est 3:9. 

Kristohanon Gregong Kasulatan. Sa dinhi 
pa si Jesus sa yuta, ang usa ka bahin sa templo sa 
Jerusalem gitawag nga “tipiganan sa bahandi.” (Ju 
8:20) Lagmit kini nahimutang sa dapit nga gitawag 
nga Sawang sa Kababayen-an. Sumala sa rabbini- 
kong mga tinubdan, diha niini nga templo nga gi- 
tukod pag-usab ni Herodes adunay 13 ka panudla- 
nag bahandi libot sa paril niini nga sawang. (The 
Mishnah, Shekalim 2:1; 6:1, 5) Kini pormag mga 
trompeta, nga may gamayng buho sa ulohan niini, 
ug diha niini ang mga tawo maghulog ug lainlaing 
mga amot ug mga halad. (Mar 12:41) Ang mga sa- 
serdote midumili nga ihulog ngadto niini nga sag- 
radong mga tipiganan sa bahandi ang mga pira- 
song plata nga gisalibay ni Judas diha sa templo, 
“tungod kay,” sila miingon, “kini mao ang bili sa 
dugo.” (Mat 27:6) Kining temploha usab gituohan 
nga adunay usa ka dakong tipiganan sa bahandi 
diin dad-on didto ang mga salapi gikan sa mga pa- 
nudlanag bahandi. 


TIPSA. 

1. Usa ka dapit sa kinatumyang A sa gingharian 
ni Solomon. (1Ha 4:24) Gituohan sa pipila nga lag- 
mit mao kini ang Dibseh daplin sa Suba sa Eupra- 
tes, mga 90 km (56 mi) sa SHS sa Aleppo ug halos 
pareho rag distansiya gikan sa dapit diin magtag- 
bo ang mga suba sa Euprates ug Balikh. 


TIQUICO 


2. Usa ka dapit, lagmit nga kasikbit sa Tirza, nga 
gipukan ni Haring Menahem sa Israel (mga 790- 
781 W.K.P.). (2Ha 15:16) Ang tukmang nahimuta- 
ngan niini wala mahibaloi. Ang Khirbet Tafsah, 
mga 10 km (6 mi) sa KHK sa karaang Sekem, su- 
sama ug ngalan niini apan daw layo na kaayo gikan 
sa gituohang nahimutangan sa Tirza aron mahi- 
mong lokasyon niini nga Tipsa. 


TIQUICO [gikan sa lintunganayng pulong nga 
nagkahulogang “kabulahanan; kalamposan"]. Usa 
sa mga katabang ni Pablo nga “hinigugmang igso- 
on ug matinumanong ministro ug isigkaulipon diha 
sa Ginoo" gikan sa Distrito sa Asia. (Col 4:7) Si Ti- 
quico kauban sa grupo ni Pablo nga mibalik gikan 
sa Gresya agi sa Macedonia paingon sa Asia Minor, 
apan wala hisgoti kon si Tiquico mikuyog ba o 
wala hangtod sa Jerusalem. (Buh 20:2-4) Si Tiqui- 
co maoy usa sa mga tawo nga gituohang mao “ang 
igsoong lalaki” kinsa, samtang didto sa Gresya, mi- 
tabang kang Tito sa paghikay sa pagpangolekta 
alang sa mga igsoon sa Judea. (2Co 8:18, 19: 12:18) 
Gikan sa iyang bilanggoan sa Roma, gipaadto ni 
Pablo si Tiquico dala ang mga sulat ngadto sa Efe- 
so ug Colosas, nga nagsaad nga si Tiquico mosugi- 
lon kanila ug dugang pa mahitungod sa iyang mga 
kalihokan ug maghupay kanila, si Onesimo gihisgo- 
tan diha sa sulat ngadto sa mga taga-Colosas nga 
miuban kaniya. (Efe 6:21, 22: Col 4:7-9) Human 
makagula si Pablo gikan sa bilanggoan, siya nag- 
plano sa pagpadala kang Artemas o kang Tiquico 
ngadto sa Creta. (Tit 3:12) Sa dihang ang apostol 
nabilanggo pag-usab sa Roma sa ikaduhang higa- 
yon, iyang gipaadto si Tiquico ngadto sa Efeso. 
-2Ti 4:12. 


TIRANO [Bug-os nga Magmamando: Sobera- 
no]. Usa ka ngalan nga nalangkit sa awditoryum sa 
eskuylahan sa Efeso diin si Pablo nagsangyaw su- 
lod sa duha ka tuig human makasinatig pagsupak 
diha sa sinagoga sa mga Hudiyo.---Buh 19:9, 10. 


TIRAS. Usa sa pito ka anak nga lalaki ni Japet. 
(Gen 10:2, 1Cr 1:5) Ang katawhan nga naggikan sa 
mga anak nga lalaki ni Japet sa ulahi “mikaylap 
diha sa ilang mga yuta, ang matag usa sumala sa 
pinulongan niini.”---Gen 10:5. 

Kasagaran, giisip sa presenteng adlaw nga mga 
eskolar nga ang Tiras mao ang Tyrssenoi' sa klasi- 
kal nga Gregong mga magsusulat, nga gitawag 
usab ug Tyrrhenoi. Ang Tyrsenoi maoy mga 
tawong marinero nga nanimuyo sa kapuloan ug 
sa kayutaan daplin sa kabaybayonan sa Dagat 
Aegean. 


TIRATNON. Usa ka Kenihanon nga banay sa 
mga eskriba nga nagpuyo sa Jabez.---1Cr 2:55. 

TIRHAKA. Sagad nga giila nga mao si Paraon 
Taharqa, bisan tuod ang petsa nga gihatag sa mo- 
dernong mga historyador alang sa pagmando ni 
Taharqa dili mohaom sa kronolohiya sa Bibliya. 
(Alang sa ebidensiya nga gipalabi ang kronolohiya 
sa Bibliya inay ang sekular nga kronolohiya, tan- 
awa ang KRONOLOHIYA [Ang Kronolohiya sa Bibliya 
ug ang Sekular nga Kasaysayan].) Sa panahon sa 
paghari ni Ezequias, samtang ang Asiryanhon nga 
si Haring Senakerib nakiggubat batok sa Libna, ang 
balita miabot nga si Tirhaka, ang Etiopianhong hari 
sa Ehipto, nagpaingon na aron sa pagpakiggubat sa 
mga Asiryanhon. (2Ha 19:8, 9; Isa 37:8, 9) Ang 
usa ka inskripsiyon nga Asiryanhon, bisan tuod 
wala maghisgot kang Tirhaka, nagpakita nga si Se- 
nakerib nagpildi sa kasundalohan nga naggikan sa 
Ehipto ug nagbihag sa “mga magkakaro sa hari sa 
Etiopia.” Ang sunod nga hari sa Asirya, si Esar- 
hadon, nanghambog bahin sa iyang pagsakop sa 
Ehipto, nga nag-ingon: “Ang hari niini, si Tirhaka, 
akong gisamaran sa lima ka higayon pinaagig pana 
ug ako nagmando sa tibuok niyang nasod.” Sa pa- 
nahon sa paghari sa anak nga lalaki ug manununod 
ni Esar-hadon nga si Ashurbanipal, si Tirhaka mi- 
alsa batok sa pagpasakop sa Asirya. Apan, sumala 
kang Ashurbanipal, “ang kalisang sa (sagradong) 
hinagiban ni Ashur, nga akong ginoo, nagbuntog 
kang Tirhaka sa dapit diin siya midangop ug siya 
wala na gayod mabalitai pag-usab.”---Ancient Near 
Eastern Texts, giedit ni J. Pritchard, 1974, pp. 287, 
288, 290, 295. 


TIRHANA. Anak ni Caleb pinaagi sa iyang 
puyopuyo nga si Maaca, sa tribo ni Juda.--ICr 2: 
3, 48. 


TIRIA. Usa ka “anak nga lalaki” ni Jehalelel 
diha sa mga talaan sa kaliwatan ni Juda.— 1Cr 4: 
1, 16. 


TIRO [Bato]. Ang pangunang dunggoanan sa 
Fenicia: gituohan nga mao karon ang Sur nga nahi- 
mutang mga 50 km (30 mi) sa A sa Bukid sa Car- 
melo ug 35 km (22 mi) sa HHK sa Sidon. (Hu- 
LAGWAY, Tomo 2, p. 531) Ang Tiro maoy usa ka 
karaang siyudad (Isa 23:1, 7), apan wala mahibaloi 
kon kanus-a gayod kini natukod ingong usa ka ko- 
lonya sa mga taga-Sidon. Kini unang gihisgotan 
human masakop ang Yutang Saad niadtong mga 
1467 W.K.P., ug niadtong panahona kini maoy usa 
ka kinutaang siyudad. Kining paghisgot sa Tiro 
maoy maylabot sa mga utlanan sa tribonhong teri- 
toryo sa Aser. Sukad sa sinugdan, ug latas sa tibu- 
ok kasaysayan niini, mopatim-aw nga ang Tiro 
nagpabilin nga gawas sa mga utlanan sa Israel 
ingong usa ka independente ug silingan nga nasod. 
--Jos 19:24, 29; 2Sa 24:7. 

Managhigala ang Tiro ug Israel ilabina pana- 
hon sa paghari ni David ug Solomon. Ang batid 
nga mga panday nga taga-Tiro miapil sa pagtukod 
sa harianong palasyo ni David ginamit ang mga 
kahoyng sedro nga gipadala ni Hiram nga hari sa 
Tiro. (2Sa 5:11, 1Cr 14:1) Ang mga taga-Tiro nag- 
suplay usab kang David ug mga sedro nga gigamit 
sa ulahi sa pagtukod sa templo.--- 1Cr 22:1-4. 

Human sa kamatayon ni David, si Haring Hiram 
naghatag kang Solomon ug mga materyales ug ta- 
bang alang sa pagtukod sa templo ug sa ubang 
mga bilding sa kagamhanan. (1Ha 5:1-10, 7:1-8, 
2Cr 2:3-14) Ang usa ka mestisong Israelinhon nga 
anak nga lalaki sa usa ka taga-Tiro nga mamumu- 
hat sa tumbaga, kinsa usa usab ka batid nga arte- 
sano, gipatrabaho sa pagtukod sa templo. (1Ha 7: 
13, 14; 2Cr 2:13, 14) Tungod sa ilang pagtabang, 
ang mga taga-Tiro gibayran ug trigo, sebada, lana, 
ug bino. (1Ha 5:11, 12, 2Cr 2:15) Dugang pa, giha- 
tagan ni Solomon ang hari sa Tiro ug 20 ka siyu- 
dad, bisan tuod ang monarko sa Tiro wala kaayo 
mahimuot sa maong gasa.---1Ha 9:10-13. 

Sa ngadtongadto ang Tiro nahimong usa sa mga 
banggiitan diha sa dagat sa karaang kalibotan, ug 
ang iyang mga marinero ug mga panon sa komer- 
siyal nga mga barkong “Tarsis” nabantog tungod sa 
mga paglawig niini ngadto sa halayong mga dapit. 
Si Solomon ug ang hari sa Tiro magkasosyo sa 
negosyo sa barko nga nag-importar ug bililhong 
mga butang lakip ang mga bulawan gikan sa Opir. 
--1Ha 9:26-28, 10:11, 22, 2Cr 9:21. 

Sa tanan nga pagpakiglabot sa mga taga-Tiro sa 
Israel, walay timailhan nga ingong katawhan sila 
interesado sa pagsimba kang Jehova, ang ilang 
pagpakig-uban maoy tungod lamang sa patigayon. 
Ang ilang rasa maoy Canaanhon, ug bahin sa ilang 
relihiyon, sila nagsimba kang Baal, ug ang ilang pa- 
ngunang mga bathala mao si Melkart ug Astarte 
(Astoret). Sa dihang si Etbaal mao ang hari sa mga 
taga-Sidon (lakip sa Tiro), ang iyang anak nga 
babaye nga si Jezebel naminyo kang Ahab, ang 
hari sa amihanang gingharian sa Israel. Si Jezebel 
nabantog sa iyang hugot nga tinguha sa pagha- 
naw sa pagsimba kang Jehova.---1Ha 16:29, 31, 18: 
4, 13, 19. 

Gihukman sa Diyos. Ang Tiro nakaagom ug 
paghukom sa Diyos dili tungod sa pagkadaotan ni 
Jezebel ug sa iyang anak nga babayeng si Atalia. 
Ang Tiro nahimong bantog kaayo apan nakahatag 
ug kadaot sa ubang katawhan, lakip ang Israel. Kini 
nga nasod tiggama ug mga butang nga metal, bil- 
do, ug mga tina nga morado ug maoy sentro sa pa- 
tigayon alang sa nagapanawng mga panon maingon 
man usa ka dakong pondohanan sa baligya nga 
ieksportar ug iimportar. Duyog niining industriyal 
ug komersiyal nga paglambo mao ang pagkabahan- 


TIRO 


Karaang 
plata nga 
didrakma 
nga sensilyo 
nga may 
ngalan nga 

dianon, sobrang pagtamod sa kaugalingon, ug gar- 
bo. Ang iyang mga magpapatigayon ug mga ko- 
mersiyante nanghambog sa ilang pagkaprinsipe ug 
pagkadungganon sa yuta. (Isa 23:8) Sa kadugayan, 
naugmad sa Tiro ang pagkamabatokon kang Jehova 
ug nakigkunsabo sa silingang mga nasod batok sa 
katawhan sa Diyos. (Sal 83:2-8) Busa maoy tungod 
sa iyang mapangahasong pagsukol kang Jehova nga 
sa kataposan nakaagom ang siyudad sa grabeng 
paghukom, pagkapukan, ug pagkalaglag. 

Sa ulahing bahin sa ikasiyam nga siglo W.K.P., 
nakita ni Jehova ang pagkamapasigarbohon niini 
nga siyudad. Busa siya nagpasidaan niini nga kini 
baslan sa susamang paagi tungod kay gisakmitan 
niini ang iyang katawhan sa bulawan, plata, ug 
daghang uban pang tilinguhaong mga butang nga 
gigamit niini aron sa pagpatahom sa mga templo 
niini. Ang Tiro husayon usab kay gibaligya nii- 
ni ang katawhan sa Diyos ngadto sa pagkaulipon. 
--Joe 3:4-8, Am 1:9, 10. 

Sa ulahi girekord sa manalagna nga si Isaias ang 
dugang pahayag batok sa Tiro, nga nagpakita nga 
kini kalimtan sulod sa “kapitoan ka tuig.” (Isa 23:1- 
18) Mga katuigan human niadto gilakip ni mana- 
lagnang Jeremias ang Tiro sa mga nasod nga gipi- 
li aron paimnon sa bino sa kapungot ni Jehova. (Jer 
25:8-17, 22, 27, 27:2-7, 47:2-4) Sanglit ang mga 
nasod nga gihisgotan sa tagna ni Jeremias “maga- 
alagad sa hari sa Babilonya sa kapitoan ka tuig” (Jer 
25:8-11), kini nagpasabot nga ang tagna ni Isaias 
ug Jeremias nagtumong sa pagpakiggubat ni Na- 
bucodonosor batok sa Tiro. 

Dugang pa, pinaagi kang Ezequiel nga usa ka ka- 
talirongan ni Jeremias, gipahayag ni Jehova ang 
katalagman nga modangat sa Tiro sa mga kamot ni 
Nabucodonosor. (Eze 26:1-28:19) Bisan tuod nga 
ang Tiro gitandi ngadto sa usa ka matahom nga 
barko nga may mga layag ug mga tolda nga may 
nagkadaiyang bulok ug may usa ka dulong nga hi- 
nal-opan ug garing, kini malunod diha sa kada- 
gatan. (Eze 27:3-36) Ang 'hari sa Tiro (lagmit 
kaliwat sa mga magmamando nga taga-Tiro) ma- 
pangandakong nanghambog: “Ako usa ka diyos. Sa 
lingkoranan sa diyos ako milingkod.” Apan siya 


TIRSHATHA 


tangtangon sa trono ingong mahugaw ug laglagon 
pinaagi sa kalayo.---Eze 28:2-19. 

Pagkalaglag sa Siyudad. Sa panahon sa du- 
gay nga paglikos ni Nabucodonosor batok sa Tiro, 
ang mga ulo sa iyang kasundalohan “naupaw” kay 
napaknit sa mga helmet, ug ang ilang mga abaga 
“napanit” tungod sa pagpas-an ug mga materyales 
nga gigamit sa pagtukod ug mga panglikos. Sanglit 
si Nabucodonosor walay nadawat nga “suhol” sa 
pag-alagad ingong Iyang instrumento sa pagpa- 
hamtang ug paghukom batok sa Tiro, si Jehova mi- 
saad nga bayran siya pinaagi sa bahandi sa Ehipto. 
(Eze 29:17-20) Matod sa Hudiyong historyador nga 
si Josephus, ang paglikos mikabat ug 13 ka tuig 
(Against Apion, I, 156 [21]), ug dako kaayo ang na- 
gasto sa mga Babilonyanhon. Wala irekord sa seku- 
lar nga kasaysayan kon unsa ka bug-os ug kon unsa 
ka malamposon ang mga paningkamot ni Nabuco- 
donosor. Apan lagmit daghan gayod ang napildi 
nga mga kinabuhi ug propiedad sa mga taga-Tiro. 
--Fze 26:7-12. 

Apan sa dihang ang mga Israelinhon namalik gi- 
kan sa pagkadestiyero sa Babilonya, ang mga taga- 
Tiro mitabang sa pagsuplay ug mga kahoyng sed- 
ro gikan sa Lebanon alang sa ikaduhang templo, ug 
ilang gipadayon ang ilang patigayon uban sa natu- 
kod pag-usab nga siyudad sa Jerusalem.---Esd 3:7: 
Neh 13:16. 

Ang Tiro wala sa bug-os malaglag bisan tuod 
kini nakiggubat sa hilabihan gayod batok kang Na- 
bucodonosor. Ang ulahing matagnaong pahayag 
nagpakita nga bisan pag ang Tiro magtukod ug usa 
ka kuta ug magtapok ug plata ug bulawan, si Jeho- 
va bug-os nga maglaglag kaniya.---Zac 9:3, 4. 

Duolan sa 200 ka tuig human ihatag ni Zacarias 
ang tagna, kini natuman. Niadtong 332 W.K.P. gi- 
pamartsa ni Alejandrong Bantogan ang iyang ka- 
sundalohan latas sa Asia Minor ug, sa iyang pag- 
pangharos pahabagatan, siya migugol ug taastaas 
nga panahon aron hatagag pagtagad ang Tiro. Sa 
dihang ang siyudad midumili sa pagbukas sa mga 
ganghaan niini, si Alejandro, tungod sa iyang ka- 
pungot, nagsugo sa iyang kasundalohan nga hako- 
ton ang mga ginun-ob sa karaang siyudad sa Tiro 
ug itambog kini sa dagat, sa ingon naghimo ug gi- 
palapaw-sa-tubig nga agianan padulong sa pulo 
nga siyudad, ug kining tanan maoy katumanan sa 
tagna. (Eze 26:4, 12: DAYAGRAM, Tomo 2, p. 531) Kay 
nabuntog sa iyang kasundalohan sa dagat ang mga 
barko sa Tiro nga natanggong sa ilang dunggoa- 
nan, gisugdan ni Alejandro ang pagtukod sa ki- 
natas-ang mga torre nga panglikos nga gigamit sa 
mga gubat sa karaang panahon. Sa kataposan, hu- 
man sa pito ka bulan ang 46-m-kataas (150 p) nga 
mga paril nagawangan. Dugang pa sa 8,000 ka 
sundalo nga nangamatay sa pagpakiggubat, 2,000 

ka prominenteng mga pangulo ang gipatay ingong 
panimalos, ug 30,000 ka molupyo ang gibaligya 
ngadto sa pagkaulipon. 

Gihisgotan Diha sa Gregong Kasulatan. Bi- 
sag bug-os nga gilaglag ni Alejandro ang siyudad, 
kini gitukod pag-usab sa yugto sa mga Seleucid, ug 
sa unang siglo K.P. nahimo kining usa ka promi- 
nenteng dunggoanan sa Mediteranyo. Panahon sa 
bantog nga ministeryo ni Jesus sa Galilea, daghang 
katawhan gikan sa palibot sa Tiro ug Sidon ang mi- 
adto aron sa pagpamati sa iyang mensahe ug aron 
mamaayo sa ilang mga balatian. (Mar 3:8-10, Luc 
6:17-19) Mga pipila ka bulan sa ulahi, giduaw mis- 
mo ni Jesus kini nga rehiyon palibot sa Tiro, nga 
sa maong okasyon iyang giayo ang gigamhan-sa- 
demonyong anak sa usa ka babayeng lungsoranon 
sa Sirofenicia. (Mat 15:21-29: Mar 7:24-31) Si Jesus 
miingon nga kon iya pang gihimo sa Tiro ug Sidon 
ang gamhanang mga buhat nga iyang gihimo did- 
to sa Corasin ug Betsaida, ang mga pagano sa Tiro 
ug Sidon lagmit mas mosanong pa kay sa maong 
mga Hudiyo.---Mat 11:20-22, Luc 10:13, 14. 


TIRSHATHA. Tan-awa ang GOBERNADOR. 


TIRZA [gikan sa lintunganayng pulong nga 
nagkahulogang “nahimuot, miuyon']. 

1. Usa sa lima ka anak nga babaye sa Manases- 
nong si Zelopehad: usa ka katalirongan ni Moises 
ug Josue.--Num 26:29, 33, 27:1-7, 36:11, 12; Jos 
17:3, 4. 

2. Usa ka siyudad sa Samaria. Ang nakubkoban 
nga mga ebidensiya sa arkeolohiya nagpakita nga 
lagmit kini mao ang Tell el-Farah, mga 10 km 
(6 mi) sa AAS sa Sekem. 


Ubos sa pagpangulo ni Josue, gipildi sa mga Israe- 
linhon ang hari sa Tirza. (Jos 12:7, 24) Mga siglo sa 
ulahi, si Jeroboam, ang unang hari sa amihanang 
gingharian, mibalhin pagpuyo sa Tirza. (Itandi ang 
1Ha 12:25, 14:17.) Lagmit nga ang Tirza mao giha- 
pon ang kaulohan sa amihanang gingharian pana- 
hon sa paghari sa anak nga lalaki ni Jeroboam nga 
si Nadab (1Ha 15:25-28) ug sa iyang mga manunu- 
nod nga si Baasa, Elah, ug Zimri. (1Ha 15:33, 16:5, 
6, 8, 15) Ang kataposan niini nga mga hari, si Zim- 
ri, nagpakamatay didto sa Tirza sa dihang nailog ni 
Omri ang siyudad. (1Ha 16:17-20) Human sa pagha- 
ri didto sa Tirza sulod sa unom ka tuig, gitukod ni 
Omri ang Samaria ug gihimo kining siyudara nga 
iyang kaulohan. (1Ha 16:23, 24, 29) Kapin sa 150 ka 
tuig sa ulahi, si Menahem, usa ka molupyo sa Tirza, 
nagpatay kang Salum ug nahimong hari sa Sama- 
ria.--2Ha 15:14, 17. 


TISA. Kasagaran, usa kini ka bloke nga gigamit 
sa pagtukod nga ginama sa gipagahi nga lapok o 
yutang-kulonon. Sukad pa sa karaang mga pana- 

hon ang tisa (Heb., levenah') kasagaran nang giga- 
mit sa mga kayutaan sa Bibliya. Ang mga magtu- 
tukod sa karaang Babel walay nakaplagang bato 
palibot sa dapit nga ilang gipili nga tukoran sa ilang 
siyudad ug busa sila migamit ug mga tisa inay nga 
mga bato, ug ang aspalto mao ang nagsilbing arga- 
masa alang niini. Dayag nga ang mga tisa gipagba 
sa tapahan, sa ato pa, gipagahi “pinaagi sa kalayo.” 
(Gen 11:3) Sa karaang Ehipto, ang naulipong mga 
Israelinhon nagbudlay sa paghimog mga tisa. Mi- 
samot pa gayod kalisod ang ilang buluhaton tu- 
ngod kay sila gisugo nga sila na mismo ang mag- 
kuhag uhot ug unya magpatungha gihapon ug 
samang gidaghanon sa mga tisa. (Ex 5:7-19) Didto 
sa Yutang Saad, ang mga Israelinhon nagpadayon 
sa paggamit ug mga tisa sa buluhatong pagpanu- 
kod, bisan tuod mopatim-aw nga gipalabi ang pag- 
gamit ug mga bato. (Isa 9:10) Bisan tuod daghan 
kini didto sa mga bungtod sa Palestina, sa ubang 
mga dapit diyutay lamang ang mabatonang maa- 
yog-kalidad nga mga bato nga magamit sa pagpa- 
nukod. Busa diha sa kapatagan, sa mga siyudad 
sama sa Jerico ug Ezion-geber, ang tisa dili kay gi- 
gamit lamang alang sa mga paril sa siyudad kondi- 
li gigamit usab alang sa mga puloy-anan. Sa mo- 
dernong mga panahon sa mga dapit sa Sirya ug 
Palestina, ang mga balay gitukod nga ang ubang 
bahin niini maoy sinapsapan nga bato ug ang na- 
hibiling bahin maoy mga tisa nga binulad sa adlaw, 
ug ang sinapsapan nga mga bato maoy gigamit 
alang sa mga bungbong nga hilabihan ka apupa sa 
mga bagyo sa tingtugnaw. 

Sa paggama ug mga tisa, human makuha ang 
nasagol nga mga hugawhugaw gikan sa lapok o yu- 
tang-kulonon, kini kasagarang sagolan ug pinong 
pagkatadtad nga uhot o ubang bahin sa mga ta- 
nom. Gipamatud-an kini sa gipahayag sa Anastasi 
Papyri, gikan sa karaang Ehipto, nga mabasa: “Wa- 
lay usa nga moumol ug mga tisa, ug walay uhot 
diha sa palibot.” (Life in Ancient Egypt, ni A. Er- 
man, 1894, p. 117) Bisan tuod nga ang ginamang 
mga tisa nga walay uhot nakaplagan didto sa Ehip- 
to, dayag nga kini maoy eksepsiyon ug wala mag- 
hatag ug lig-ong pasukaranan sa paghinapos nga 
ang mga Israelinhon mihimo na lamang ug mga 
tisa nga walay uhot sa dihang gipugos sila nga sila 
mismo maoy mangita niini. Ang mga eksperimen- 
to nga gihimo sa dili pa dugayng katuigan nagpa- 
kita nga ang pagdugang ug uhot ngadto sa yu- 
tang-kulonon mas makapadali sa paghimo niini ug 
triplehon pa ang kalig-on sa mga tisa nga magama 
niining paagiha. 

Ang minasa nga lapok o yutang-kulonon ug uhot 
bas-on ug tubig, tamaktamakan, ug dayon kinamot 
nga umolon o idasok nganha sa kuwadrado nga ka- 


TISAS 


hoyng “hulmahanan sa tisa.” (Heb., malben? Nah 
3:14) Ang mga kilid sa mga hulmahan lagmit gibu- 
liboran ug pinong uga nga yuta aron ang mga hul- 
mahan dali ra nga matangtang. Samtang ang tisa 
basa pa, kini sagad timbrehan ug marka sa naga- 
mandong monarko. Unya ang mga tisa ibulad sa 
adlaw o ipagba sa tapahan. 

Sa Babilonya ang mga tisa kasagarang ipagba sa 
tapahan, ug ang maong mga tisa kasagarang ga- 
miton alang sa mga paril sa siyudad ug sa mga 
bungbong ug mga salog sa mga palasyo. Usahay 
ang binulad-sa-adlaw nga mga tisa gamiton diha 
sa mga interyor sa mga tinukod o sal-angan ug si- 
nunog nga mga tisa nga pipila ka piye ang gibag- 
on. Sa Ehipto, Asirya, ug Palestina, ang pagbulad 
niini sa adlaw daw kasagarang gihimo. Ang mga 
tisa nga gipagba sa tapahan mas maayog kalidad 
kay sa mga tisa nga binulad sa adlaw. Ang tisa nga 
binulad sa adlaw daling madugmok kon mahumol 
sa baha ug mokaging ug mogamay tungod sa hila- 
bihang kainit sa adlaw sa panahon sa ting-init. Hi- 
nunoa, sa pipila ka kahimtang ang mga tisa nga bi- 
nulad sa adlaw lig-on kaayo, sama niadtong sa 
Ezion-geber, nga nagpabilin sulod sa kasiglohan. 
--Tan-awa ang TAPAHAN. 

Ang kaylap nga paggamit sa binulad-sa-adlaw 
nga mga tisa maoy hinungdan nga ang mga dapit 
sa pipila ka karaang mga siyudad nagpabiling wala 
madiskobrehi sulod sa kasiglohan. Ang nadugmok 
nga mga tisa sa kanhing mga siyudad nahimong 
mga bungdo sa yuta nga susama kaayo sa yuta 
sa palibot. Sa Palestina ug Sirya ang maong mga 
bungdo kasagarang maoy nahimutangan sa mga 
kagun-oban sa daghang siyudad. 

Ang mga tisa lainlaig gidak-on ug porma. Sa 
Ehipto komon ang rektanggulo ug porma, ug ang 
pormag-kunya nga mga tisa gigamit sa pagtukod sa 
mga arko. Ang mga tisa sa Ehipto maoy mga 36 
hangtod sa 51 sm (14 hangtod sa 20 pul.) ang gitas- 
on, 15 hangtod sa 23 sm (6 hangtod sa 9 pul.) ang 
gilapdon, ug 10 hangtod sa 18 sm (4 hangtod sa 
7 pul.) ang gibag-on. Nakaplagan didto sa Babilon- 
ya ang kuwadrado, pormag-itlog, triyanggulo, ug 
pormag-kunya nga mga tisa. Apan ang mga tisa sa 
ulahing mga yugto, sama niadtong mga tisa sukad 
sa panahon ni Nabucodonosor, kasagaran kuwadra- 
do, nga may gilapdong mga 30 sm (12 pul.). 

Ang paghimo sa Israel ug gipaaso nga halad iba- 
baw sa mga tisa sa panahon ni Isaias lagmit nag- 
tumong sa binakbakang bahin sa maong dapit diin 
gihimo ang paghalad o nagtumong sa mga baldo- 
sa sa atop.--Isa 65:3. 


TISAS. Ang bugtong teksto diin gihisgotan ang 
Hebreohanong pulong nga seredh diha sa Bibli- 
ya maoy sa Isaias 44:13, ug kini nagtumong sa 


TISBIHANON 


“pulang tisas” nga gigamit sa mga artesano o mag- 
lililok sa kahoy ingong igmamarka. 


TISBIHANON. Dayag nga usa ka molupyo sa 
Tisbe, nga mopatim-awng usa ka balangay sa S sa 
Jordan, sa yuta sa Gilead. Ang terminong “Tisbiha- 
non” gigamit sa pagtawag kang Elias diha sa unom 
ka teksto diin kini makita.--1Ha 17:1, 21:17, 28, 
2Ha 1:3, 8; 9:36. 


TISRI. 


TITO. Usa ka Gregong Kristohanon nga nag- 
hago uban ni apostol Pablo. Sa dihang mitung- 
ha ang isyu bahin sa pagtuli didto sa Antioquia 
(mga 49 K.P.), mopatim-aw nga si Tito miuban 
kang Pablo ug Bernabe ngadto sa Jerusalem. (Buh 
15:1, 2; Gal 2:1-3) Sa mga 55 K.P., si Tito nagsak- 
ripisyo sa pag-alagad sa kongregasyon sa Corinto, 
nga gipadala ngadto sa Corinto ni apostol Pablo 
aron motabang sa pagpangolekta alang sa mga ka- 
bos nga mga igsoon sa Judea ug tingali usab 
aron mahibaloan ang reaksiyon sa kongregasyon 
sa unang sulat ni Pablo ngadto kanila. (2Co 2:13, 
8:1-6, 12:17, 18) Human niadto, sa dihang nahiba- 
lag ni Tito ang apostol didto sa Macedonia, nakaha- 
tag siya ug maayong taho bahin sa kongregas- 
yon sa Corinto nga nakapahupay ug nakapalipay 
kang Pablo. Naugmad ni Tito ang dakong pagma- 
hal alang sa mga Kristohanon sa Corinto tungod sa 
ilang pagkamasinugtanon ug tungod kay ang ilang 
dalayegong tinamdan nahimong tinubdan sa pag- 
dasig ug kalipay kaniya.---2Co 7:6, 7, 13-15. 

Sanglit gisugdan ni Tito ang pagpangolekta sa 
amot, buot ni Pablo nga iyang taposon ang buluha- 
ton ug girekomendar si Tito ngadto sa kongregas- 
yon sa Corinto ingong “usa ka mag-aambit uban 
kanako ug isigkamagbubuhat alang sa inyong kaa- 
yohan.” Kay interesado gayod sa kaayohan sa mga 
taga-Corinto, ug nadasig sa apostol sa pagbuhat ni- 
ini, si Tito kinabubut-on nga mibiya paingon sa Co- 
rinto.—2Co 8:6, 16, 17, 23. 

Human mapagawas si Pablo gikan sa iyang 
unang pagkabilanggo sa Roma, si Tito ug Timoteo 
lagmit miduyog kaniya sa ministeryo. Samtang 
didto sa Creta (lagmit tali sa 61 ug 64 K.P.), gibilin 
ni Pablo si Tito didto aron “magtul-id sa mga bu- 
tang nga depektoso ug magtudlo ug mga ansiyano 
sa matag siyudad.” (Tit 1:4, 5) Lagmit nga kini 
maoy usa ka temporaryong asaynment, kay si 
Pablo naghangyo kang Tito sa pagpaningkamot 
nga makaduyog kaniya sa Nicopolis.---Tit 3:12. 

Sulod sa panahon sa ikaduhang pagkabilanggo ni 
Pablo sa Roma (mga 65 K.P.), si Tito, lagmit ubos 
sa pagtultol sa apostol o sa iyang pagtugot, mibiya 
paingon sa Dalmacia.---2Ti 4:10, tan-awa ang DAL- 
MACIA. 


Tan-awa ang ETANIM. 

TITO, SULAT KANG. Usa ka sulat nga gisu- 
lat ni apostol Pablo ngadto kang Tito, usa ka isigka- 
magbubuhat nga gibilin ni Pablo didto sa Creta 
aron sa “pagtul-id sa mga butang nga depektoso ug 
sa pagtudlo ug mga ansiyano” sa lainlaing mga 
kongregasyon didto. (Tit 1:1, 4, 5) Ang pagkatinu- 
od sa sulat gipamatud-an sa tanang iladong karaan 
nga mga katalogo sa Kristohanon Gregong Kasula- 
tan, ug una niini mao ang Muratorian Fragment sa 
ikaduhang siglo K.P. 

Kon Kanus-a ug Diin Gisulat. Sanglit walay 
rekord nga si Pablo nakig-ambit sa Kristohanong 
buluhaton didto sa pulo sa Creta sa wala pa ang 
iyang unang pagkabilanggo didto sa Roma, lagmit 
gayod nga siya nakaadto didto uban kang Tito tali 
sa panahon sa iyang paggawas ug sa iyang katapo- 
sang pagkabilanggo. Busa kini nga sulat gihimo tali 
sa mga 61 ug 64 K.P. Ang Macedonia lagmit mao 
ang dapit nga gikan niana gipadala ang sulat, mo- 
patim-aw nga didto sa maong dapit ug sa mao usab 
nga panahon nga gisulat ni Pablo ang Unang Timo- 
teo.--1ITi 1:3. 

Ang Katuyoan sa Sulat. Ang sulat dayag 
nga nagsilbing usa ka giya alang kang Tito ug nag- 
hatag kaniya ug apostolikanhong pagpaluyo sa pag- 
buhat sa iyang mga katungdanan maylabot sa mga 
kongregasyon sa Creta. Ang iyang buluhaton dili 
sayon, sanglit siya kinahanglang makigbisog batok 
sa mga tawong rebelyoso. Ingon sa gisulat ni Pab- 
lo: “Adunay daghang tawo nga masupilon, mga tig- 
sultig walay pulos, ug mga maglilimbong sa hu- 
nahuna, ilabina kadtong mga tawo nga mitapot 
sa pagkatinuli. Kinahanglan nga patak-omon ang 
ilang baba, kay kini mismong mga tawhana naga- 
daot sa tibuok nga panimalay pinaagi sa pagtudlo 
nila ug mga butang nga dili angay tungod sa ki- 
nitaan pinaagig limbong.” (Tit 1:10, 11) Dugang 
pa, ang pagpamakak, pagkaulitan, ug pagkatapolan 
maoy kasagaran taliwala sa mga Cretanhon, ug da- 
yag nga ang pipila sa mga Kristohanon nagpaba- 
naag niining daotan nga mga kinaiya. Tungod niini 
si Tito kinahanglang magbadlong kanila nga ma- 
pig-oton ug iyang ipakita kon unsay kinahanglang 
buhaton sa mga Kristohanon, bata man o tigulang, 
lalaki o babaye, ulipon o gawasnon. Siya sa iyang 
kaugalingon angay nga mahimong usa ka panig- 
ingnan sa maayong mga buhat ug magpakitag 
pagkalunsay sa iyang pagpanudlo.--1:12-3:2. 


TIYAN. Anaa niini nga bahin sa lawas sa tawo 
ug sa hayop ang sistema sa paghilis ug ang ubang 
mga organo sa lawas. Sa pipila ka hayop ang tiyan 
adunay upat ka seksiyon. Ubos sa Balaod, ang usa 
ka tawo nga naghalad ug inihaw nga hayop kina- 
hanglang maghatag sa tiyan (Heb., qevah') ngad- 
to sa saserdote.---Deu 18:3. 

TIYANGGIHAN 


MGA PANGUNANG PUNTO SA TITO 


Tambag alang sa usa ka ansiyano labot sa pagdumala sa mga 
situwasyon diha sa usa ka lisod kaayo nga asaynment 


Dayag nga gisulat ni apostol Pablo human sa iyang unang pag- 
kabilanggo sa Roma 


Pagtudlo ug mga magtatan-aw ug pagdumala sa seryo- 
song mga suliran 

Si Tito gisugo nga tul-iron ang mga butang nga depektoso ug 
magtudlo ug mga magtatan-aw sa lainlaing mga siyudad sa 
Creta (1:5) 

Ang usa ka lalaki nga gitudlo ingong usa ka magtatan-aw ki- 
nahanglan nga walay akusasyon, sulondan sa iyang pag- 
katawo ug sa iyang pamilyahanong kinabuhi, maabiabihon, 
timbang, ug mapugnganon-sa-kaugalingon, siya angayng 
haom nga maghawas sa kamatuoran diha sa iyang pagpa- 
nudlo ug sa ingon makatambag ug makabadlong niadtong 
mosumpaki (1:6-9) 

Ang masupilon nga mga tawo diha sa mga kongregasyon ki- 
nahanglang pahilomon, ilabina kadtong nagsunod sa pagtuli, 
nga nagdaot sa tibuok nga mga panimalay, ang pagbadlong 
nga mapig-oton kinahanglang ihatag aron ang tanan mag- 
mahimsog diha sa pagtuo (1:10-16) 

Ang binuang nga mga pagpangutana, pagtuki sa mga talaan 
sa kagikan, ug mga panaglantugi bahin sa Balaod angayng 
pagalikayan, isalikway ang usa ka tigpasiugdag sekta hu- 
man siya mapahimangnoi sa makaduha (3:9-11) 

Makapahimsog nga tambag ngadto sa tanang matang 
sa mga Kristohanon 

Ang tigulang nga mga lalaki gidasig nga mahimong su- 
londan sa pagkamakasaranganon, pagkaugdang, pagkamaa- 


yog panghunahuna, pagtuo, gugma, ug pagkamainantoson 
(2:1, 2) 

Ang tigulang nga mga babaye giawhag usab nga mahi- 
mong sulondan: sila kinahanglang mga magtutudlo sa maa- 
yo, aron ilang matabangan ang batan-ong mga babaye nga 
magbaton ug hustong panglantaw sa ilang mga responsibili- 
dad ingong mga asawa ug mga inahan aron dili mapasipa- 
lahan ang pulong sa Diyos (2:3-5) 


Ang batan-ong mga lalaki giawhag nga magbaton ug maa- 
yong panghunahuna (2:6-8) 

Ang mga ulipon kinahanglan nga magpasakop sa ilang mga 
tag-iya diha sa paagi nga magdayandayan sa pagtulon-an 
sa Diyos (2:9, 10) 

Ang dili-ttakos nga kalulot sa Diyos angayng magpalihok sa 
mga Kristohanon nga isalikway ang pagkadili-diyosnon ug 
magkinabuhi uban ang maayong panghunahuna niini nga 
sistema sa mga butang, samtang sila mapailobong magpaa- 
bot sa mahimayaong pagpadayag sa Diyos ug ni Jesu-Kris- 
to (2:11-15) 

Magpakitag nahiangay nga pagpasakop sa mga magmaman- 
do, likayan ang pagkapalaaway, ug ugmaron ang pagkama- 
kataronganon ug kalumo (3:1, 2) 


Si Pablo ug usab ang iyang mga isigka-Kristohanon nagbuhat 
kanhi sa pagkadaotan, apan pinaagi sa dili-takos nga kalu- 
lot sa Diyos sila giluwas ug karon adunay tino nga paglaom 
sa kinabuhing walay kataposan, kanunayng ipasiugda kini 
nga mga kamatuoran aron madasig ang mga magtutuo nga 
ibutang kanunay diha sa ilang mga hunahuna ang maayong 
mga buhat (3:3-8) 


Gawas nga gigamit sa pagtumong sa tibuok tiyan 
(Huk 3:21, 22, Pr 13:25), ang Hebreohanong pulong 
nga be'en gigamit sa ubay-ubayng mga higayon 
maylabot sa pagkaporma sa bata sulod sa lawas sa 
inahan niini. (Gen 25:23, 24: Job 1:21: Sal 127:3; Ecc 
11:5: Isa 44:2: Os 9:11) Ang mga anak maoy bunga 
sa tagoangkan, nga anaa sa tiyan. Apan ang laing 
Hebreohanong pulong, ang rechem (o racham), 
sa espesipiko nagtumong sa tagoangkan, ingon sa 
makita sa Job 31:15: “Dili ba ang Usa nga nagbuhat 
kanako diha sa tiyan nagbuhat kaniya, ug dili ba 
Usa ra ang nag-andam kanamo diha sa tagoang- 
kan?"---Tan-awa usab ang Gen 49:25; Sal 22:10, Pr 
30:16. 

Ang Hebreohanong pulong nga be'ten (tiyan o ti- 
yantiyan) gigamit usab ingong termino sa arkitek- 
tura diha sa 1 Hari 7:20, nga nagtumong sa nag- 
tuybo, nagbugdo nga butang. 

Diha sa Kristohanon Gregong Kasulatan ang pu- 
long nga koili'a nagkahulogang usa ka “lungag” ug 
gihubad sa lainlaing paagi ingong “tiyan” (1Co 6:13, 
Int; Flp 3:19), “tagoangkan” (Luc 1:15, 41), “tinai” 
(Mat 15:17), ug “kinasulorang bahin” (Ju 7:38), su- 
mala sa konteksto. Sa ubang mga higayon diin gi- 
gamit ang Hebreohanong pulong nga gihubad nga 


“kahiladmang mga bahin,” dayag nga kini nagla- 
kip sa tiyan. (Jon 1:17) Ang “tiyan” gigamit usab 
sa Kristohanon Gregong Kasulatan diha sa Roma 
16:18 ug 1 Corinto 6: 13. Si apostol Pablo nagsugyot 
nga si Timoteo moinom ug diyutayng bino para sa 
iyang tiyan (Gr., sto'ma-khos).--1Ti 5:23. 

Ang “tiyan” gigamit nga mahulagwayon sa pag- 
tumong sa unodnong gana, o tinguha (Rom 16:18, 
Flp 3:19), ug ingong usa ka tinubdan sa mga pu- 
long ug argumento. (Job 15:2, 32:18, 19) Sa dihang 
anaa sa sulod sa tiyan sa isda, gitandi kini ni Jonas 
ngadto sa Sheol sa dihang siya miingon, “Gikan sa 
tiyan sa Sheol ako nagpakitabang,” tungod kay siya 
sama sa patay na gawas kon si Jehova magluwas 
kaniya sa milagrosong paagi.--Jon 2:2, tan-awa 
ang TINALI, TAGOANGKAN. 


TIYANGGIHAN. Usa ka publikong dapit nga 
palitanan ug baligyaanan ug ingong dapit nga tigo- 
manan sa publiko diha sa mga siyudad ug mga 
lungsod sa karaang Tungang Sidlakan ug sa Ro- 
manhong kalibotan. Sa Grego ug Romanhon nga 
mga siyudad, kining publiko nga dapit gilibotag 
mga estatwa ug mga bilding, lakip ang relihiyo- 
song mga edipisyo. Mopatim-aw nga ang pipila 
ka hudisyal nga mga kaso gihusay diha sa mga 


TIZIHANON 


tiyanggihan. (Itandi ang Buh 16:19-21.) Dugang pa, 
ang mga balita nga lokal ug langyaw madung- 
gan diha sa tiyanggihan, kay didto man magtigom 
ang mga tawo ug mag-estoryahanay bahin sa la- 
bing ulahing mga panghitabo.--Itandi ang Buh 
17:17-21. 

Diha sa mga tiyanggihan sa Palestina, ang mga 
bata makitang nagdula. (Mat 11:16, Luc 7:32) Ang 
mga tawo nga walay trabaho ingon man kadtong 
magpasuhol sa tibuok adlaw nga pagtrabaho lag- 
mit nga didto mag-istambay. (Itandi ang Mat 20: 
3, 4.) Buot sa garbosong mga eskriba ug mga Pari- 
seo nga sila makita sa mga panon sa katawhan did- 
to ug hatagan silag katahoran tungod sa ilang na- 
huptang taas nga posisyon. (Mat 23:2, 6, 7; Mar 
12:38, Luc 11:43, 20:46) Sa dihang makapauli na gi- 
kan sa tiyanggihan, ang mga Pariseo ug ang ubang 
mga Hudiyo nga hugot nga nagatuman sa tradis- 
yon magphinlo sa ilang kaugalingon pinaagi sa pag- 
wisik ug tubig sa dili pa mokaon.---Mar 7:3, 4. 

Samtang dinhi pa sa yuta, giayo ni Kristo Jesus 
ang mga tawo diha sa mga tiyanggihan. (Mar 6:56) 
Ug si apostol Pablo, nga didto sa Atenas, sa adlaw- 
adlaw nangatarongan 'sa mga atua didto sa tiyang- 
gihan.'--Buh 17:16, 17; tan-awa ang Ario, TIYANG- 
GIHAN SA. 


TIZIHANON. Usa ka ngalan nga gitawag 
kang Joha nga usa ka manggugubat ni David. (1Cr 
11:26, 45) Kining ngalana lagmit naggikan sa nga- 
lan sa usa ka dapit nga wala na karon mahibaloi. 


TOA. Usa ka Kohatnong Levihanon nga katigu- 
langan ni manalagnang Samuel ug ni Heman nga 
mag-aawit. (1Cr 6:33, 34, 38) Siya lagmit mao ang 
gitawag ug Nahat sa 1 Cronicas 6:26 ug Tohu sa 
1 Samuel 1:1. 


TOB. Usa ka “yuta” diin didto mikalagiw si Jep- 
te gikan sa iyang mga igsoon sa amahan. Didto sa 
Tob iyang gitigom ang usa ka pundok sa mga tawo 
sa wala pa mohangyo kaniya ang iyang mga igso- 
on sa amahan nga siya mahimong ilang koman- 
dante aron makig-away sa mga Ammonhanon. 
(Huk 11:3-11) Lagmit nga adunay laing paghisgot 
sa Bibliya bahin sa Tob kon ang ngalang Istob gihu- 
bad pa nga “mga tawo sa Tob” diha sa 2 Samuel 
10:6-8. (Tan-awa ang AS, JP, RS, ftn sa Rbi8.) Ang 
nahimutangan sa Tob dili matino. Apan, sagad gi- 
tuohan nga mao kini ang rehiyon nga anaa sa sen- 
tro sa Taiyiba, mga 60 km (37 mi) sa SHS sa Dagat 
sa Galilea. 


TOB-ADONIAS [Maayo ang Ginoong si Jah]. 
Usa sa mga Levihanon nga gisugo ni Jehosapat pa- 
nahon sa iyang ikatulong tuig nga paghari aron sa 
pagtudlo sa balaod ni Jehova diha sa mga siyudad 

sa Juda. (2Cr 17:7-9) Ang paghisgot kang Adonias 
ug Tobiyas sa mao rang bersikulo nakaaghat sa pi- 
pila ka eskolar sa pagtuo nga kining ngalana nasub- 
li pagkopya sa eskriba nga wala tuyoa. 


TOBIAS [Maayo si Jah]. 

1. Katigulangan sa pipila ka namalik nga mga 
destiyero nga dili makasubay sa ilang Israelinhong 
talaan sa kagikan.---Esd 2:1, 59, 60; Neh 7:61, 62. 

2. Usa ka kaaway ni Nehemias. Si Tobias maoy 
“alagad,” lagmit usa ka opisyal ubos sa pagmando 
sa hari sa Persia. (Neh 2:19) Siya ug ang iyang anak 
nga lalaking si Jehohanan naminyo ug Hudiyong 
mga babaye, ug si Tobias paryente usab sa Hata- 
as nga Saserdoteng si Eliasib. Kini nakapabentaha 
kang Tobias aron mapahuyang ang awtoridad ni 
Nehemias, kay daghang Hudiyo ang nagtamod ug 
nagsultig maayong mga butang bahin kang Tobias. 
--Neh 6:17-19: 13:4. 

Sa dihang si Nehemias miabot sa Jerusalem, si 
Tobias ug ang iyang mga kauban wala mahimuot 
sa masanag nga palaaboton sa Israel. (Neh 2:9, 10) 
Sa sinugdan sila nagyubit ug nagbiaybiay lamang 
sa mga Hudiyo (Neh 2:19; 4:3), apan sa dihang ang 
pagtukod pag-usab sa paril nagmauswagon, sila 
nangasuko pag-ayo. Apan ang nagkalainlaing mga 
panagkunsabo--ang tinguha sa pagpatay sa mga 
Hudiyo (Neh 4:7-9, 11, 14, 15), ug ang pagsulay 
nga mapasipad-an ni Nehemias ang pagkabalaan 
sa templo (Neh 6:1, 10-13)---napakyas tanan. Bisan 
human na matukod ang mga paril, si Tobias misu- 
lay sa paghadlok kang Nehemias pinaagi sa pakig- 
sinulatay sa iyang mga dumadapig sa Jerusalem. 
(Neh 6:16-19) Busa, husto lamang nga si Nehemias 
naghangyo kang Jehova sa paghinumdom sa dag- 
hang daotang mga buhat ni Tobias ug sa iyang 
mga kaabin. (Neh 6:14) Sa ikaduhang pag-abot ni 
Nehemias gikan sa Babilonya, sa dihang iyang na- 
kita ang usa ka lawak-kan-anan diha sa sawang sa 
templo nga gibuhat alang kang Tobias, dihadiha 
iyang gisalibay sa gawas ang mga butang ni To- 
bias.--Neh 13:4-9. 


TOBIYAS [Maayo si Jehova]. 

1. Usa sa mga Levihanon nga gipadala ni Jeho- 
sapat aron sa pagtudlo sa balaod ni Jehova diha sa 
mga siyudad sa Juda niadtong 934 W.K.P.--2Cr 
17:7-9. 

2. Usa sa nahibalik nga mga Hudiyong destiye- 
ro nga gikuhaan ug bulawan ug plata aron himo- 
ong purongpurong alang sa Hataas nga Saserdo- 
teng si Jesua.---Zac 6:10, 11, 14. 


TOGARMA. 


1. Usa ka anak nga lalaki ni Gomer nga anak 
nga lalaki ni Japet, busa apo-sa-tuhod ni Noe. 
--Gen 10:1-3: 1Cr 1:4-6. 

2. Mga kaliwat sa anak nga lalaki ni Gomer nga 
si Togarma ug ang rehiyon nga ilang gipuy-an. 
Diha sa awit sa pagbangotan ni Ezequiel labot sa 
Tiro, ang Togarma gihisgotan ingong tinubdan sa 
"mga kabayo ug mga kabayong iggugubat ug mga 
mula,” nga gibayloan sa Tiro ug mga manggad. 
(Eze 27:2, 14) Gitala sa samang manalagna ang To- 
garma ingong lakip sa mga kaalyado ni Gog sa Ma- 
gog ug gihisgotan ang nahimutangan niini ingong 
lakip sa katawhan didto sa “kinalay-ang mga bahin 
sa amihanan.”---Eze 38:6. 

Daghang komentarista ang naglangkit sa Togar- 
ma uban sa mga Armeniano. Pinasukad sa tradis- 
yon giangkon sa mga Armeniano nga sila naggikan 
kang “Haik nga anak nga lalaki ni Thorgom.” Ang 
karaan nga Gregong mga magsusulat naghisgot sa 
mga Armeniano nga nabantog tungod sa ilang 
mga kabayo ug mga mula. 


TOHU. Usa ka katigulangan ni Samuel. (1Sa 
1:1) Mopatim-aw nga siya gitawag ug “Nahat” ug 
“Toa” diha sa Mga Cronicas.--1Cr 6:16, 22-28, 34. 


TOI, TOU. Hari sa Hamat. Sa dihang iyang na- 
sayran nga napildi ni David ang pareho nilang kaa- 
way nga si Hadadezer nga hari sa Zoba, si Toi nag- 
padala gilayon sa iyang anak nga lalaki nga may 
mga pahalipay ug mga gasa. Gibalaan kini ni David 
uban sa iyang mga inagaw sa gubat.---2Sa 8:9-12, 
1Cr 18:9-11. 


TOKEN [Pihong Gidaghanon]. Usa ka siyudad 
sa Simeon. (1Cr 4:24, 32) Mopatim-aw nga gitawag 
kini ug Eter sa Josue 19:7.---Tan-awa ang ETER. 


TOLA 
ton]. 

1. Unang ginganlang anak nga lalaki ni Isacar 
nga miuban sa panimalay ni Jacob ngadto sa Ehip- 
to niadtong 1728 W.K.P. (Gen 46:8, 13) Ang mga 
anak nga lalaki ni Tola ug ang pipila sa iyang mga 
apo mao ang gigikanan sa daghag membro nga 
mga banay sa tribo ni Isacar, nga sa linangkob na- 
ilhan ingong mga Tolahanon.--Num 26:23, 1Cr 
7:1-4. 

2. Usa ka maghuhukom sa Israel, ang anak nga 
lalaki ni Pua. Si Tola maoy usa ka kaliwat ni Isacar, 
apan siya nagpuyo sa bukirong rehiyon sa Epraim 
ug sa ulahi gilubong didto. Walay gitala nga mga 
kasinatian gikan sa iyang 23 ka tuig nga pagka- 
maghuhukom.---Huk 10:1, 2. 


[Lutong-pula (Sanag-pula) nga Panap- 


TOLAD. Mopatim-aw nga laing ngalan sa Elto- 
lad, usa ka Simeonhon nga siyudad.---1Cr 4:24, 29, 
31, Jos 15:30, 19:1, 4; tan-awa ang ELTOLAD. 


TOLAHANON [Kang (lya ni) Tola]. Usa ka ba- 
nay sa tribo ni Isacar nga naggikan kang Tola. 
--Num 26:23, tan-awa ang ToLA Num. 1. 


TOLDA 


TOLDA. Usa ka mahiposhipos nga silonganan 
nga gama sa panapton o panit ug may mga tukod 
nga poste. Ang mga tolda maoy usa sa labing ka- 
raang mga puy-anan nga hinimo sa tawo (Gen 
4:20: 9:21) ug komon nga gigamit sa tigbalhinbal- 
hin ug puyo nga katawhan didto sa Tungang Sidla- 
kan.---Gen 9:27: Sal 83:6. 

Ang pipila ka detalye bahin sa disenyo ug pagga- 
mit sa mga tolda mabasa sa Bibliya. Dugang niini 
mao ang impormasyon nga mabatonan bahin sa 
mga tolda nga gigamit sa mga Arabo sa dili pa du- 
gayng katuigan, sanglit mopatim-aw nga kini wa- 
lay dakong kalainan niadtong gigamit sa kapanaho- 
nan sa Bibliya. Daghang eskolar ang nagtuo nga 
ang labing karaang mga tolda maoy gama sa mga 
panit sa hayop. (Gen 3:21, Ex 26:14) Taliwala sa 
modernong-adlaw nga mga Bedouin, ang mga tol- 
da nga gama sa itomon nga balhibo sa kanding 
maoy kasagaran. (Itandi ang Ex 36:14: Aw 1:5.) Gi- 
tahi ang mga piraso niini nga materyales, ug ang 
katibuk-ang gidak-on sa rektanggulong tolda nag- 
depende sa kaadunahan sa tag-iya ug sa kadaghan 
sa mopuyo. Ang tolda butangan ug daghang poste 
ingong mga tukod nga mga 1.5 ngadto sa 2 m 
(5 ngadto sa 7 p) ang gitas-on, nga ang kinatas-an 
niini anaa duol sa tunga, aron dili ipadpad sa ha- 
ngin, kini ihigot pag-ayo ngadto sa mga ugsok sa 
tolda. (Huk 4:21) Aron dunay pribasiya ug panali- 
pod gikan sa hangin, ang mga panapton itabil diha 
sa mga kilid sa tolda, apan kini mahimong iisa o 
tangtangon aron adunay bentilasyon. 

Mopatim-aw nga sa kapanahonan sa Bibliya ang 
mas dagkong mga tolda sagad nga gibahin ngadto 
sa duha ka lawak pinaagi sa pagbutang ug tabil sa 
tunga ginamit ang mga tabil sa tolda. Ang “tolda ni 
Sara” nga gihisgotan sa Genesis 24:67 lagmit nag- 
tumong sa iyang lawak o ngadto sa usa ka tolda nga 
siya lamang ang nagpuyo, kay ang ubang dato nga 
mga tawo adunay daghang tolda, ug usahay ang 
mga babaye gitagan-an ug ilang kaugalingong mga 
tolda. (Gen 13:5, 31:33) Lagmit ang sulod sa tolda 
gihanigan ug mga banig. 

Ang mga tolda mao ang gigamit sa mga nagbal- 
hinbalhin ug puyo, kasukwahi sa mga balay niad- 
tong permanenteng nagpuyo sa usa ka lugar. Busa, 
si Abraham gihubit ingong “mipuyo sa mga tolda” 
samtang siya “nagpaabot sa siyudad nga may tinu- 
od nga mga patukoranan.” (Heb 11:9, 10) Mopatim- 
aw nga sa ilang pag-estar sa Ehipto, ang kadagha- 
nan sa mga Israelinhon nagpuyo sa mga balay, dili 
sa mga tolda. (Ex 12:7) Apan sa dihang mibiya 
sa Ehipto, sila mibalik pagpuyo sa mga tolda (Ex 
16:16) ug migamit niini sulod sa 40 ka tuig didto sa 
kamingawan. (Lev 14:8, Num 16:26) Sulod niining 
yugtoa duha ka partikular nga tolda ang ilabinang 
hinungdanon, “ang tabernakulo” ug ang tolda ni 


TOLDA NGA TAGBOANAN 


Moises.---Ex 25:8, 9; 26:1, 33:7: tan-awa ang TABER- 
NAKULO, TOLDA NGA TAGBOANAN. 

Bisan human sakopa sa mga Israelinhon ang Yu- 
tang Saad, ang mga tolda usahay gigamit giha- 
pon sa mga magbalantay sa kahayopan o sa mga 
mag-uuma diha sa banika. (Aw 1:8) Ang Zacarias 
12:7 lagmit nagtumong kanila, sanglit sila mao ang 
unang maapektohan ug magkinahanglan ug pana- 
lipod kon ang usa ka kaaway nga nasod mosulong 
sa yuta aron sa pag-atake sa siyudad sa Jerusalem. 
Ang mga tolda gigamit usab sa mga komandante 
militar ug sa kasundalohan sa dihang mosulong sa 
lagyong kayutaan.--1Sa 17:54, 2Ha 7:7: itandi ang 
Dan 11:45. 

Sa walay duhaduha, sanglit dugay man nga nag- 
puyo ang mga Israelinhon diha sa mga tolda, ang 
pulong nga “tolda” gigamit sa balaknong paagi aron 
sa pagtumong sa bisan unsang puloy-anan, bisan 
pag kini nagtumong sa usa ka ordinaryong balay. 
--Ex 12:23, 30, 1Sa 13:2, 1Ha 12:16, Sal 78:51. 

Mahulagwayong mga Paggamit. Ang pag- 
kasinati sa mga tawo kaniadto bahin sa mga tolda 
gipakita usab sa daghang mahulagwayong mga 
paghisgot sa mga tolda diha sa Bibliya. Sa di- 
hang siya himalatyon na, si Ezequias misulat: “Ang 
akong kaugalingong puloy-anan giibot ug gikuha 
gikan kanako sama sa tolda sa mga magbalantay sa 
kahayopan.” (Isa 38:12) Sama sa usa ka daling- 
hiposon nga tolda nga nahiluna sa usa ka dapit, nga 
ang mga poste niini kuhaon ug ang mga lagdok ni- 
ini ibton, mao man usab ang dapit ni Ezequias diha 
sa yuta sa mga buhi mopatim-awng lumalabay la- 
mang ug daling kuhaon. Gipakasama ni Elipaz ang 
kamatayon sa pagbunlot sa pisi sa tolda, nga mag- 
pahugno sa usa ka tolda.---Job 4:21. 

Sa susama, gigamit ni Pablo sa mahulagwayong 
paagi ang tolda sa dihang naghisgot sa tawhanong 
mga lawas sa inanak-sa-espiritung mga Kristoha- 
non. Ang mahiposhipos nga tolda maoy mas hu- 
yang ug temporaryo nga puy-anan kon itandi sa 
usa ka ordinaryong balay. Bisan tuod nagkinabuhi 
sa yuta nga may unodnong lawas nga mamatay, 
ang mga Kristohanon nga nakabaton sa espiritu 
ingong usa ka timaan sa langitnong kinabuhi ma- 
kalaom sa usa ka “"tinukod gikan sa Diyos,” usa 
ka langitnong lawas nga walay kataposan ug dili- 
madunot.---1Co 15:50-53, 2Co 5:1-5: itandi ang 2Pe 
1:13, 14. 

Sa paghulagway sa kalaglagan nga modangat sa 
mga Hudiyo, si Jeremias migamit sa tolda sa ma- 
hulagwayong paagi. (Jer 4:20) Iyang gipakasama 
ang biniyaang nasod ngadto sa usa ka babaye kan- 
sang tolda napayhag, nga ang mga pisi niini na- 
ngaputol. Gawas pa sa iyang makaluluoy nga ka- 
himtang, ang iyang mga anak nadestiyero, busa 

walay nahibilin nga motabang kaniya sa pagpatin- 
dog ug sa pagbuklad sa tolda. (Jer 10:20) Sa dihang 
gilaglag sa mga Babilonyanhon ang Jerusalem, ang 
siyudad nga kanhi nagpundok ang mga puloy-anan 
gihubit ingong “tolda sa anak nga babaye sa Zion” 
diin ngadto niini gibubo sa Diyos ang iyang kaali- 
gutgot.--Lam 2:4. 

Ang “tolda” gigamit usab sa laing mahulagwa- 
yong paagi sa pipila ka higayon. Ang tolda sa usa 
ka tawo maoy usa ka pahulayanan ug usab panali- 
pod batok sa makadaot nga mga elemento. (Gen 
18:1) Tungod sa mga kostumbre sa pagkamaabia- 
bihon, ang mga bisita makadahom nga sila atima- 
non ug tahoron sa dihang padayonon sulod sa tol- 
da sa usa ka tawo. Busa, sa dihang ang Pinadayag 
7:15 naghisgot bahin sa dakong panon nga kanila 
ang Diyos “magabuklad sa iyang tolda sa ibabaw 
nila,” kini nagpasabot sa mapanalipdanong pag-ati- 
man ug kasegurohan. (Sal 61:3, 4) Si Isaias naghis- 
got bahin sa mga pagpangandam nga himoon sa 
asawa sa Diyos, ang Zion, alang sa mga anak nga 
iyang ipatungha. Siya gisultihan nga 'himoong mas 
luag ang dapit sa iyang tolda.” (Isa 54:2) Busa, 
iyang padak-on ang proteksiyon alang sa iyang 
mga anak. 

Sa Pinadayag 21:1-3, gipunting sa Diyos ang pa- 
nan-awon ni Juan ngadto sa Usa ka Libo ka Tuig 
nga Paghari ni Kristo ug miingon: “Tan-awa! Ang 
tolda sa Diyos anaa uban sa mga tawo, ug siya mo- 
puyo uban kanila [o, magtolda uban kanila].” Ingon 
sa gilarawanan sa tolda o tabernakulo didto sa ka- 
mingawan, ang Diyos mopuyo, dili sa literal, kondi- 
li sa simbolikong paagi uban sa katawhan samtang 
siya makiglabot kanila pinaagi sa “Kordero sa Di- 
yos,” kinsa mao usab ang dakong Hataas nga Sa- 
serdote.---Ex 25:8; 33:20, Ju 1:29, Heb 4:14. 


TOLDA NGA TAGBOANAN. Usa ka eks- 
presyon nga gigamit sa pagtumong sa tolda ni Moi- 
ses (Ex 33:7) ug sa sagradong tabernakulo nga gi- 
tukod didto sa kamingawan. (Ex 39:32, 40, 40:2, 6, 
7, 22, 24, 26, 29, 30, 32, 34, 3b) Sulod sa usa ka pa- 
nahon hangtod sa pagkatukod sa tabernakulo, ang 
tolda ni Moises gigamit ingong usa ka temporar- 
yong sangtuwaryo. Kini tungod kay ang panganod, 
nga naghawas sa presensiya ni Jehova, mopondo 
'diha sa” (lagmit, sa atubangan sa) ganghaan niini 
nga tolda sa dihang si Moises mosulod niini, ug did- 
to si Jehova nakigsulti kang Moises. Dayag nga kini 
gitawag ug “tolda nga tagboanan" tungod kay ang 
katawhan kinahanglang moadto didto aron magpa- 
kisayod kang Jehova, busa ikaingon nga sila na- 
kigtagbo kang Jehova didto. (Ex 33:7-11) Mopa- 
tim-awng mao usab kini ang katarongan nga ang 
sagradong tabernakulo gitawag nga “tolda nga tag- 
boanan.”--Tan-awa ang TABERNAKULO. 

TOLDA SA PAGPAMATUOD. Tan-awa ang 
TABERNAKULO. 


TOLDA, TIGHIMO UG. Usa ka tawo nga 
tiggama o tig-ayog mga tolda. Sa Buhat 18:3, ang 
pangita ni Pablo, Aquila, ug Priscila gitawag sa 
Gregong termino nga skenopoios. Lainlaing opin- 
yon ang gihatag maylabot sa kon unsa gayod nga 
matang sa artesano ang gipasabot niining pulonga 
(tighimo ba ug tolda, maghahablon ug mga tela, o 
kaha tighimog pisi): apan giila sa daghang eskolar 
nga “daw walay katarongan nga motipas gikan sa 
hubad nga “mga tighimo ug tolda." "---The Exposi- 
tor's Greek Testament, giedit ni W. Nicoll, 1967, 
Tomo II, p. 385. 

Sa unang pagduaw ni Pablo sa Corinto siya mies- 
tar uban kang Aquila ug Priscila “kay managsama 
ang ilang pangita.” (Buh 18:1-3) Si apostol Pablo 
naggikan sa Tarso sa Cilicia, usa ka dapit nga ilado 
tungod sa panapton niini nga hinimo gikan sa bal- 
hibo sa kanding nga ginganlan ug cilicium nga gi- 
gamit sa paggamag mga tolda. (Buh 21:39) Taliwala 
sa mga Hudiyo sa unang siglo K.P., giisip nga maa- 
yong tudloan ang usa ka batan-ong lalaki ug usa ka 
pangita bisan kon siya mokuha ug hataas nga edu- 
kasyon. Busa lagmit nga si Pablo nakabaton ug ka- 
sinatian sa paggamag mga tolda samtang batan-on 
pa. Ang paghimog mga tolda tingali mao usab ang 
trabaho nga gibuhat sa apostol didto sa Tesalonica 
(1Te 2:9; 2Te 3:8) ug sa ubang mga dapit. (Buh 20: 
34, 35, 1Co 4:11, 12) Dili kini sayon nga trabaho, kay 
giingon nga ang cilicium maoy gahi ug gansangon, 
busa lisod ang pagtabas ug pagtahi niini. 


TOLEMAIDA [Siyudad ni [Ginganlan Alang 
Kang] Ptolemy]. Ang ngalan sa Aco sa ulahi. Si 
apostol Pablo mihapit niini nga dunggoanang siyu- 
dad duol sa Bukid sa Carmelo sa iyang pagpaingon 
sa Jerusalem niadtong mga 56 K.P.--Buh 21:7: 
tan-awa ang Aco. 


TOMAS [gikan sa Aramaiko, nagkahulogang 
“Kaluha"]. Kini nga apostol ni Jesu-Kristo gitawag 
ug “Ang Kaluha,” o Didymous. (Mat 10:3, Mar 3:18, 
Luc 6:15, Ju 11:16, ftn sa Rbi8) Mopatim-aw nga 
siya daw mahinaykon sa pagpahayag sa iyang mga 
pagbati o sa pagbutyag sa iyang mga pagduhadu- 
ha. Hinuon, sa dihang nawala na ang iyang mga 
pagduhaduha, si Tomas wala magpanuko sa pagpa- 
kita sa iyang pagtuo. 

Sa dihang gisugyot ni Jesus nga mobalik sila sa 
Judea aron iyang pukawon si Lazaro gikan sa ka- 
matayon, si Tomas miingon: “Mangadto usab kita, 
aron mamatay kita uban kaniya.” (Ju 11:16) Sanglit 
dili pa dugay una pa niini nga ang mga Judeanhon 
nagtinguha sa pagpatay kang Jesus (Ju 11:7, 8), ti- 
ngali anaa sa hunahuna ni Tomas ang pagdasig sa 
ubang mga tinun-an sa pagkuyog kang Jesus bisan 


TOPEL 


pag mosangpot kini sa ilang pagduyog kang Lazaro 
o kang Jesus diha sa kamatayon. 

Si Tomas nagpakitag pagduhaduha ingong tubag 
sa glingon ni Jesus bahin sa iyang pagbiya aron sa 
pag-andam ug dapit alang sa mga apostoles, nga 
nag-ingon: “Ginoo, wala kami mahibalo kon asa ka 
moadto. Unsaon man namo pagkahibalo sa dalan?” 
(Ju 14:2-6) Mao man usab, human makadungog sa 
pagkabanhaw ni Jesus, si Tomas miingon: “Gawas 
kon makita ko sa iyang mga kamot ang inagian sa 
mga lansang ug ikatuslok ang akong tudlo sa ina- 
gian sa mga lansang ug ikatuslok ang akong kamot 
sa iyang kilid, dili gayod ako motuo.” Walo ka adlaw 
sa ulahi nabatonan ni Tomas ang kahigayonan sa 
pagbuhat niini sa dihang si Jesus nagpakita na 
usab ngadto sa mga tinun-an. Apan wala hisgoti 
kon niining higayona si Tomas aktuwal ba nga mi- 
hikap sa mga samad. Bisan pa niana siya nakom- 
binsir ug mipatugbaw: “Ginoo ko ug Diyos ko!” 
Dayon si Kristo sa malumong paagi nagbadlong ka- 
niya, nga nag-ingon: “Malipayon kadtong wala ma- 
kakita apan nagtuo.”--Ju 20:24-29. 


TOPASYO. Ang matang sa topasyo nga giga- 
mit alang sa mga mutya maoy usa ka gahi, sihag, 
samag-kristal nga mineral nga gilangkoban sa alu- 
minum fluosilicate. Mas gahi kini kay sa kuwarso 
ug sagad nga makaplagan sa mga lungag sa mga 
batong graniso. Ang ubang topasyo walay bulok, 
apan ang uban adunay nagkadaiyang mga bulok 
nga naglakip sa puti, dalag, hayag nga kape, pula- 
hon, ug usahay sa lusparong berde o asul. Ang la- 
bing popular niini mao ang samag-bino nga pagka- 
dalag. Ang ngalang topasyo naggikan sa Gregong 
pulong nga to-paZi-on, nga nagtumong sa Pulo sa 
Topaz nga nahimutang sa Pulang Dagat diin naku- 
ha sa mga Grego ang mga topasyo nga pamilyar 
kang Pliny nga Magulang ug sa ubang unang mga 
magsusulat. Gilangkit sa basahon ni Job ang topas- 
yo ngadto sa Cus, usa ka rehiyon nga maoy utlanan 
sa Pulang Dagat. 

Ang topasyo maoy usa sa bililhong mga bato 
diha sa “tabon sa dughan sa paghukom” nga gisul- 
ob sa Hataas nga Saserdoteng si Aaron. Kini nga 
bato gipahimutang diha sa tunga sa unang laray sa 
mga mutya, ug gikulit diha niini ang ngalan sa usa 
sa 12 ka tribo sa Israel. (Ex 28:2, 15, 17, 21: 39:10) 
Ang mga pundasyon sa “balaang siyudad, ang Bag- 
ong Jerusalem, nga nanaog gikan sa langit gikan sa 
Diyos .. . gidayandayanan sa tanang matang sa bi- 
lilhong mga bato,” diin ang ikasiyam nga pundas- 
yon mao ang topasyo.---Pin 21:2, 19, 20. 


TOPEL. Usa ka dapit nga gihisgotan lakip sa 
ubang mga dapit aron makatabang sa pagtino kon 
diin namulong si Moises sa mga Israelinhon sa ha- 
pit na siyang mamatay.--Deu 1:1. 


TOPET 


TOPET. Usa ka dapit sa gawas sa Jerusalem 
diin ang apostatang mga Israelinhon, lakip kang 
Ahaz ug Manases, nakigbahin sa paghalad ug mga 
bata. Sa kataposan, gihimo ni Haring Josias kining 
dapita nga dili angay alang sa pagsimba. (2Ha 
23:10, 2Cr 28:3, 33:6, Jer 7:31-33, 19:3-14, 32:35) 
Ang Topet lagmit nag-okupar ug usa ka seksiyon sa 
sidlakang bahin sa Walog sa Hinnom duol sa Gang- 
haan sa mga Tipak sa Kulon (Ganghaan sa mga Ta- 
pok sa Abo).---Jer 19:2, 6, 14: tan-awa ang HINNOM, 
WALOG SA. 

Sa pagkomento sa 2 Hari 23:10, ang Hudiyong ko- 
mentarista nga si David Kimhi (1160?-1235?) nag- 
hatag niining posibleng pagpatin-aw labot sa Topet: 
“Ang ngalan sa dapit diin ang ilang mga anak nga 
lalaki ilang gipaagi [sa kalayo] ngadto kang Molek. 
Ang ngalan sa dapit maoy Topet, ug sila miingon 
nga gitawag kini sa ingon tungod kay sa panahon sa 
pagsimba sila mosayaw ug mopatokar ug mga tam- 
borin [Heb., tup:pim'] aron ang amahan dili maka- 
bati sa hilak sa iyang anak sa dihang kini ilang ipa- 
agi sa kalayo, ug aron nga ang iyang kasingkasing 
dili matugaw ug kuhaon siya gikan sa ilang kamot. 
Ug kini nga dapit maoy usa ka walog nga gipanag- 
iya sa usa ka tawo nga ginganlag Hinnom, ug kini 
gitawag ug ‘Walog sa Hinnom’ ug ‘Walog sa Anak ni 
Hinnom .... Ug gipasipalahan ni Josias kanang da- 
pita, nga gihimo kining usa ka mahugaw nga dapit, 
aron ilabay didto ang mga patayng lawas ug ang ta- 

nang kahugawan, aron dili na mosantop sa kasing- 
kasing sa usa ka tawo nga ipaagi niya ang iyang 
anak nga lalaki o babaye sa kalayo ngadto kang Mo- 
lek.”-- Biblia Rabbinica, Jerusalem, 1972. 

Sa Isaias 30:32, 33 giingon nga ang silot nga ipa- 
hamtang ni Jehova batok sa Asirya “tinong maoy 
uban sa mga tamborin [Heb., bethuppim'] ug sa 
mga alpa.... Kay ang iyang Topet hapsay nga gi- 
andam sukad sa bag-o pang kapanahonan .... Ang 
kalayo ug kahoy daghan. Ang gininhawa ni Jehova, 
sama sa usa ka sapa sa asupre, nagsunog nii- 
ni.” Dinhi ang Topet gigamit nga mahulagwayon 
ingong usa ka dapit nga sunoganan, nga naghawas 
sa kalaglagan nga modangat sa Asirya. 


TORIL. Usa ka alad sa mga hayop. (Sof 2:6) Sa 
tagna ni Miqueas, ang natigom pag-usab ug nahi- 
usa nga Israel gipakasama sa “usa ka panon sa mga 
karnero diha sa toril.” (Miq 2:12, NW; Le) Ang Ma- 
soretikong teksto dinhi naggamit sa Hebreohanong 
pulong nga bots:rah, nga sa ubang mga teksto gi- 
hubad nga “Bozra,” ang ngalan sa usa ka siyudad sa 
Edom ug sa usa ka siyudad sa Moab. Apan, tungod 
sa mga ekspresyon nga gigamit diha sa Miqueas 2: 
12, gibati sa pipila ka eskolar nga ang botsrah' nag- 
kahulogan usab nga usa ka “toril.” (JP, Mo) Kon ang 
pulong butangan ug diyutayng kalainan sa marka 
para sa bokales, halos sama gayod kini sa Arabi- 
kong pulong nga sirat (toril). 

Usahay, ang Bibliya nagga- 
mit niini nga termino sa pagtu- 
mong nga espesipiko sa ki- 
noral nga dapit diin ang mga 
karnero kasagarang dad-on pa- 
nahon sa kagabhion aron mapa- 
nalipdan gikan sa mga kawatan 
ug sa manunukob nga mga ha- 
yop. Bisan tuod ang mga langob 
ug ang ubang kinaiyanhon nga 
mga silonganan gigamit usab, 
sagad ang mga toril maoy per- 
manenteng mga alad nga adu- 
nay mga paril nga bato (Num 
32:16, 1Sa 24:3, Sof 2:6) ug usa 
ka ganghaan. (Ju 10:1) Sama sa 
dili pa kaayo dugayng kapana- 
honan, ang mga sanga sa tu- 
nokong mga tanom lagmit nag- 
tabon sa ibabawng bahin sa 
mga paril nga bato. Lagmit usab 
nga dihay mugbo, lagpad nga 


Silonganan sa magbalantay 
sa karnero nga may toril 
nga bato 

mga estruktura sulod sa protektadong bahin sa to- 
ril, diin ang mga karnero mapanalipdan gikan sa 
dili-maayong panahon. Bisan tuod tiponon sa sa- 
mang toril ang mga panon sa kahayopan sa lainla- 
ing magbalantay, walay angayng kalibogan. Ang 
mga karnero mopatalinghog lamang sa tingog sa 
ilang magbalantay. Ang usa ka magbalantay sa 
pultahan magbantay diha sa ganghaan sa toril ug 
buksan niya kini alang sa mga magbalantay sa kar- 
nero sa pagkabuntag.--Ju 10:2-4. 


TORONG BAKA [Heb., shohr (Ex 21:28), par 
(Ex 29:10), baqar’ (1Ha 7:25), agha-lim’ (“mga to- 
reyong baka”, Am 6:4), reem' (“ihalas nga torong 
baka”: Num 23:22): Aramaiko, tohr (Dan 5:21): Gr., 
tau'ros (Mat 22:4), bous (1Co 9:9), mo'skhos (“tore- 
yong baka": Luc 15:23)]. Kining mga pulonga sa ori- 
hinal nga pinulongan nga gigamit alang sa laking 
baka gihubad sa lainlaing paagi ingong “torong 
baka,” “toreyong baka,” “nating baka,” “baka.” Sa pi- 
pila ka dapit, ang mga torong baka sagad nga kap- 
non aron mahimong anad ug magamit ingong ig- 
guguyod nga mga hayop, apan lagmit wala kini 
buhata sa mga Israelinhon kay ang kinapon nga 
hayop dili angay nga ihalad. (Lev 22:23, 24, Deu 
17:1: itandi ang 1Ha 19:21.) Busa, gituohan nga ang 
matang sa baka nga gigamit sa mga Israelinhon 
lagmit maoy aghopon. 

Ang binuhi nga laking baka hinungdanon kaayo 
sa mga relihiyon sa daghang paganong katawhan. 
Tungod ba kaha sa kakusgan niini o sa katakos ni- 
ini sa pagpaliwat nga kini gipasidunggan ug gina- 
simba pa gani. Gigamit sa mga Babilonyanhon ang 
torong baka ingong simbolo sa ilang pangunang di- 
yos nga si Marduk. Ang buhi nga mga torong baka 
gisimba didto sa Ehipto ingong mga reinkarnasyon 
sa usa ka diyos--si Apis didto sa Mempis ug si 
Mnevis didto sa Heliopolis. Sanglit ang torong baka, 
ang Taurus, gigamit ingong usa sa pangunang mga 
simbolo sa zodiac, kini naghatag ug dugang ebi- 
densiya sa pagkahinungdanon sa torong baka diha 
sa paganong mga relihiyon. 

Wala madugay human sa Pagpanggula, bisan 
ang mga Israelinhon nag-ilis sa himaya ni Jehova 
sa “larawan sa usa ka torong baka,” lagmit tungod 
kay nahugawan sila sa relihiyosong mga tinuohan 
nga ilang nahibaloan samtang didto sila sa Ehipto. 
(Sal 106:19, 20) Sa ulahi, si Jeroboam nga unang 
hari sa napulo-ka-tribong gingharian nagtukod ug 
pagsimba sa nating baka didto sa Dan ug sa Bethel. 
(1Ha 12:28, 29) Siyempre, sumala sa balaod sa Di- 
yos ngadto sa Israel, walay bisan unsang pagsim- 
ba, bisan gani sa paghawas niana, ang ihatag ngad- 
to sa torong baka o sa bisan unsang ubang hayop. 
--Ex 2014, 5; itandi ang Ex 32:8. 


TORONG BAKA 


Ang mga torong baka gitanyag sa mga Israelin- 
hon ingong halad (Ex 29, Lev 22:27, Num 7; 1Cr 
29:21), ug sa ubang mga panahon espesipikong gi- 
sugo sa Balaod nga mga torong baka ang ihalad. 
Kon makasala ang hataas nga saserdote nga sa 
ingon maangin sa pagkasad-an ang katawhan, giki- 
nahanglan nga siya mohalad ug usa ka torong baka, 
ang kinadak-an ug kinahamilian nga halad, ug sa 
walay duhaduha gihimo kini aron sa pagtuman sa 
iyang responsableng katungdanan ingong pangulo 
sa Israel sa matuod nga pagsimba. Usa ka torong 
baka ang kinahanglang ihalad usab sa dihang ma- 
kasala ang tibuok katigoman sa Israel. (Lev 4:3, 13, 
14) Sa Adlaw sa Pagtabon-sa-Sala, usa ka torong 
baka ang ihalad alang sa saserdotehanong balay ni 
Aaron. (Lev 16) Sa ikapitong bulan sa ilang sagra- 
dong kalendaryo, gikinahanglan nga ang mga Israe- 
linhon mohalad ug kapin sa 70 ka torong baka 
ingong mga halad-nga-sinunog.--Num 29. 

Ang torong baka gigamit sa mga Israelinhon sa 
buluhaton nga nalangkit sa pagpanguma, sa pag- 
daro ug sa paggiok. (Deu 22:10: 25:4) Ang maong 
linalang angayng pakitaan ug kaluoy. Giaplikar ni 
apostol Pablo ngadto sa Kristohanong mga alagad 
sa Diyos ang prinsipyo nga gilatid diha sa Balaod 
maylabot sa dili pagbusal sa torong baka samtang 
kini nagagiok, nga nagpakita nga kon ang nagagi- 
ok nga torong baka makakaon sa lugas nga gigiok 
niini, sa ingon usab ang usa ka tawong nagpaam- 
bit sa espirituwal nga mga butang ngadto sa uban 
takos sa pagdawat ug materyal nga mga tagana. 
(Ex 23:4, 12; Deu 25:4: 1Co 9:7-10) Gilakip sa bala- 
od ang mga kaso maylabot sa pagpangawat ug to- 
rong baka ug sa kadaot nga ipahinabo sa wala ma- 
bantayi nga torong baka ngadto sa mga tawo ug sa 
mga kabtangan.---Ex 21:28-22:15. 

Ang mga torong baka nga gihalad sa mga Israe- 
linhon nagsimbolo sa usa ka wala mahugawi nga 
halad ni Kristo nga mao lamang ang nahiangayng 
halad alang sa mga sala sa katawhan. (Heb 9:12- 
14) Ang gihalad nga mga torong baka naglarawan 
usab sa laing halad, usa ka halad nga makapalipay 
kang Jehova sa tanang panahon ug mga kahim- 
tang, nga mao, ang kinabubut-ong bunga sa mga 
ngabil nga, sama sa kusgang mga toreyong baka, 
gigamit sa 'pagpahayag sa dayag sa iyang ngalan." 
-Sal 69:30, 31, Os 14:2, Heb 13:15. 

Sa mga simbolismo diha sa Bibliya ang torong 
baka gigamit sa paglarawan sa gahom ug kusog. 
Ang inumol nga dagatdagat atubangan sa templo 
ni Solomon gipahimutang ibabaw sa larawan sa 12 
ka torong baka, nga gigrupo sa tinagutlo ug nag- 
atubang sa pangunang upat ka direksiyon. (2Cr 4: 
2, 4) Ang matag usa sa upat ka buhing linalang 
nga nakita diha sa panan-awon ni manalagnang 
Ezequiel nga nag-uban sa samag karo nga trono ni 


TORRE 


Jehova may upat ka dagway, ug ang usa niini 
maoy dagway sa usa ka torong baka. (Eze 1:10) 
Diha sa panan-awon ni apostol Juan, ang usa sa 
upat ka buhing mga linalang nga nag-alirong sa 
trono maoy sama sa usa ka toreyong baka. (Pin 4: 
6, 7) Busa, ang torong baka haom nga naglarawan 
sa walay-kinutobang gahom ni Jehova nga maoy 
usa sa iyang pangunang mga hiyas.---Sal 62:11, Isa 
40:26. 

Diha sa Kasulatan ang torong baka naglarawan 
usab sa agresibong mga kaaway ni Jehova ug sa 
iyang mga magsisimba, kinsa nagtinguha sa pag- 
ulipon o sa paglaglag sa mga alagad sa Diyos apan 
kinsa pagalaglagon sa adlaw sa panimalos ni Jeho- 
va.--Sal 22:12, 68:30, Isa 34:7, 8, Eze 39:18, tan- 
awa ang NATING BAKA, HALAD. 

Sa Kasulatan, gihisgotan ang ubay-ubayng mga 
kinaiyahan sa “ihalas nga torong baka” (re’em’): 
ang dili mapanton nga kinaiya niini (Job 39:9- 
12), ang katulin ug pagkadili-mapukan niini (Num 
23:22, 24:8), ang puwersa sa dagkong mga sungay 
niini (Deu 33:17, Sal 22:21, 92:10), ug ang kaabtik 
niini samtang toreyo pa (Sal 29:6). Ang ihalas nga 
mga torong baka gigamit usab sa paglarawan sa 
dili mapanton nga mga kaaway ni Jehova nga kani- 
la gitumong ang pagpahamtang sa iyang mga pag- 
hukom.---Isa 34:7. 


TORRE. Usa ka tinukod (o bahin sa usa ka tinu- 
kod) nga ang gihabogon sagad mas taas kay sa di- 
yametro niini ug kini mas habog kay sa mga tinu- 
kod sa palibot niini. Nagsugod ang pagpanukod ug 
torre sukad pa sa panahon wala madugay human 
sa Lunop sa dihang ang mga tawo sa Kapatagan sa 
Sinar miingon: “Dali! Magtukod kita ug usa ka siyu- 
dad ug usab usa ka torre nga ang tumoy niini abot 
sa mga langit.” (Gen 11:2-4) Ang maong torre gi- 
tuohan nga samag porma sa piramide sa relihiyo- 
song mga ziggurat nga nadiskobrehan nianang ba- 
hina sa yuta.--Tan-awa ang BABEL, ARKEOLOHIYA 
(Babilonya). 

Ang yanong mga torre gitukod nga nagbantaaw 
diha sa mga parasan aron mabantayan sa mga 
magbalantay ang mga parasan batok sa mga kawa- 
tan ug mga kahayopan.---Isa 5:1, 2; Mat 21:33, Mar 
12:1. 

Ingong depensa sa kasundalohan, ang mga torre 
gitukod diha sa mga paril sa mga siyudad, nga sa- 
gad ang mas tag-as niini gitukod diha sa mga es- 
kina ug sa kilid sa mga ganghaan. (2Cr 26:9, 32:5; 
Eze 26:4, 9: Sof 1:16, 3:6) Sa pipila ka kahimtang 
ang mga torre nagsilbing mga kampo ubay sa usa 
ka utlanan, o ingong mga dapit nga dalangpanan sa 
hilit nga mga lugar alang sa mga magbalantay 
sa kahayopan ug sa uban.--2Cr 26:10, 27:4: tan- 
awa ang KUTA, BANTAYANANG TORRE. 

Sagad ang usa ka torre sa sulod sa siyudad nag- 
silbing usa ka kuta, ug ingon niana ang mga torre 
sa Sekem, Tebes, ug Penuel. (Huk 8:9, 17: 9:46-54) 
Ang mga kagun-oban sa ubang mga torre sa siyu- 
dad nakaplagan usab didto sa Jerico, Bet-san, Lakis, 
Megido, Mizpa, ug Samaria. 

Ang Hebreohanong termino nga migh-da!, nga 
nagkahulogang “torre” (Eze 29:10, 30:6), nahimong 
bahin sa ngalan sa pipila ka dapit, sama sa Migdal- 
gad (nagkahulogan nga “Torre sa Pagkabulahan") 
ug Migdal-el (nagkahulogan nga “Torre sa Diyos”). 
--Jos 15:37, 19:38. 

Usahay ang mosulong nga kasundalohan magtu- 
kod ug “pang-asdang nga mga torre” sa dihang 
moatake sila sa kinutaang mga siyudad. Nagsilbi 
kining tungtonganan sa mga magpapana o mga 
tiglambuyog. Dugang pa, ang pipila ka pang-atake 
nga mga torre adunay mga troso nga iglulumpag 
ug nagtaganag panalipod alang niadtong naggamit 
sa mga trosong iglulumpag.--Isa 23:13. 

Mga Torre sa Jerusalem. Ang Torre sa mga 
Hudno nahimutang sa AK nga kiliran sa siyudad 
duol o diha sa Ganghaan sa Eskina. (Neh 3:11, 
12:38) Dili matino kon nganong mao kini ang gi- 
ngalan niini, apan posible gayod nga dihay negos- 
yanteng mga panadero palibot sa maong dapit. 
Lagmit usa kini sa mga torre nga gitukod ni Uzzias, 
kinsa naghari sa Jerusalem sukad sa 829 hangtod 
sa 778 W.K.P. (2Cr 26:9) Ubay sa A nga paril sa 
siyudad mao ang duha ka laing hinungdanong 
mga torre: Ang Torre ni Hanane! nga gipasig-uli 
ug gibalaan sa adlaw ni Nehemias. (Neh 3:1, 12:39, 
Jer 31:38, Zac 14:10) Kasikbit niini ug dapit sa S 
duol sa Ganghaan sa Karnero mao ang Torre sa 
Mea. Wala mahibaloi kon nganong gitawag kini ug 
Mea, nga nagkahulogang “Usa ka Gatos.”---Neh 3:1, 
12:39. 

Ubay sa S nga paril sa H sa dapit sa templo mao 
ang gihisgotan nga “nagtuybo nga torre,” ug sa 
unahan pa sa H, sa usa ka luna nga duol sa palasyo 
ni David, nahimutang ang usa ka torre nga nalang- 
kit sa Balay sa Hari duol sa Sawang sa Guwardiya. 
(Neh 3:25-27) Gihunahuna sa uban nga kining ula- 
hing torre mao ang torre nga gihisgotan sa Awit ni 
Solomon ingong ang “torre ni David, gitukod sa 
mga linut-od nga bato, nga niana gipamitay ang li- 
nibo ka taming, ang tanang lingin nga mga taming 
sa mga tawong gamhanan.” (Aw 4:4) Kini nga tor- 
re dili mao ang mas modernong torre nga gitawag 
ug Torre ni David, nga naglakip sa torre ni Phasael. 
Kining torre ni Phasael maoy usa sa tulo nga gitu- 
kod ni Herodes nga Bantogan aron sa pagpanalipod 
sa iyang bag-ong palasyo nga gitukod duol sa nahi- 
mutangan sa karaang Ganghaan sa Eskina diha sa 
K nga kiliran sa siyudad. 


1343 


Ang Torre sa Siloam lagmit nahimutang duol sa 
linaw nga pareho niini ug ngalan didto sa HS nga 
bahin sa Jerusalem. Si Jesus naghisgot nga kini 
nga torre nahugno, nga nagpatay ug 18 ka tawo, 
usa ka hitabo nga lab-as pa gayod sa panumdo- 
man sa iyang mga mamiminaw.--Luc 13:4, tan- 
awa usab ang ANTONIA, TORRE SA. 

Mahulagwayong Paggamit. Kadtong bug-os 
nga nagsalig ug nagmasinugtanon kang Jehova 
adunay dakong kasegurohan, sama sa giawit ni Da- 
vid: “Ikaw [Jehova] nahimong akong dalangpanan, 
usa ka malig-ong torre sa atubangan sa kaaway.” 
(Sal 61:3) Kadtong nakasabot sa kahulogan sa iyang 
ngalan, ug mosalig ug matinumanong magrepre- 
sentar nianang ngalana, angayng dili mahadlok, 
kay: “Ang ngalan ni Jehova usa ka malig-ong tor- 
re. Nganha niana ang matarong modagan ug ma- 
hatagan sa panalipod.”--Pr 18:10, itandi ang 1Sa 
17:45-47. 


TORRE SA BABEL. 
TOU. Tan-awa ang Tol, Tov. 


TRABAHO. Tan-awa ang PINUGOS NGA TRABA- 
HO; SINUHOLANG MAMUMUO. 


TRADISYON. Impormasyon, mga doktrina, o 
mga batasan nga gipasa sa mga ginikanan ngadto 
sa ilang mga anak o nahimo nang bahin sa ilang 
paagi sa paghunahuna o paglihok. Ang Gregong 
pulong nga paradossis sa literal nagkahulogang 
“usa ka butang nga gipiyal” ug busa “mao ka- 
nang gipasa nga binaba o sinulat.” (1Co 11:2, Int) 
Ingon sa pagkagamit niini diha sa Kristohanon Gre- 
gong Kasulatan, kining pulonga gipadapat ngadto 
sa mga tradisyon nga husto o dalawaton sa matu- 
od nga pagsimba, ingon man usab sa mga tradis- 
yon nga sayop o gisunod o giisip nga makadaot o 
dili dalawaton. 

Latas sa kasiglohan napanunod sa mga Hudiyo 
ang daghang tradisyon. Kini naglakip sa mga paa- 
gi sa pagpamesti ug sa pagdumalag sosyal nga 
mga kalihokan sama sa mga kasal ug mga paglu- 
bong. (Ju 2:1, 2: 19:40) Dugang pa, ang pipila ka 
aspekto sa Hudiyohanong pagsimba sa unang siglo 
K.P. maoy nabatasan na o nahimong tradisyon, 
sama sa paggamit ug bino panahon sa pagkaon sa 
Paskuwa ug sa pagsaulog sa pagpahinungod pag- 
usab sa templo. (Luc 22:14-18, Ju 10:22) Si Jesus ug 
ang iyang mga apostoles wala mosupak niini, bisan 
tuod sila nahibalo nga kining mga butanga wala ki- 
nahanglana sa Balaod. Sa dihang ang sinagoga mao 
ang nahimong naandang dapit sa Hudiyohanong 
pagsimba, nahimong kostumbre o tradisyon ang 
pagsimba didto sa matag Igpapahulay. Si Lucas mi- 
ingon nga si Jesus usab mitambong, “sumala sa 
iyang nabatasan."---Luc 4:16. 


Tan-awa ang BABEL. 

Wala Uyoni nga mga Tradisyon. Bisan pa 
niana, ang Hudiyong relihiyosong mga pangulo 
nagdugang sa sinulat nga Pulong ug daghang bi- 
naba nga mga tradisyon nga ilang gilantaw nga 
hinungdanon sa matuod nga pagsimba. Sa wala pa 
makabig sa Kristiyanidad, si Pablo (Saulo) ingong 
usa ka Pariseo masiboton gayod sa pagsunod sa 
mga tradisyon sa Judaismo. Siyempre, lakip niini 
ang dalawaton ug dili-dalawatong mga tradisyon. 
Apan pinaagi sa pagsunod sa “mga sugo sa mga 
tawo ingon nga mga doktrina,” siya nahimong usa 
ka maglulutos sa mga Kristohanon. (Mat 15:9) Pa- 
nanglitan, sila “dili mokaon gawas kon makapang- 
hunaw sila sa ilang mga kamot hangtod sa siko, 
nga nangupot pag-ayo sa tradisyon sa mga tawo sa 
kanhing mga panahon.” (Mar 7:3) Alang kanila, 
ang pagkahinlo dili maoy hinungdan sa pagsunod 
niini nga batasan kondili kini maoy usa ka rituwal 
nga seremonyas nga gjiisip nilang may relihiyo- 
song bili. (Tan-awa ang PAGHUGAS SA MGA KAMOT, 
PAGHUNAW.) Gipakita ni Kristo nga sila walay base- 
hanan sa pagsaway sa iyang mga tinun-an tungod 
sa dili pagsunod niana ug sa ubang wala kinahang- 
lanang “mga sugo sa mga tawo.” (Mat 15:1, 2, 7-11, 
Mar 7:4-8, Isa 29:13) Dugang pa, tungod sa ilang 
tradisyon maylabot sa “korban” (usa ka gasa nga 
gipahinungod sa Diyos), ang relihiyosong mga pa- 
ngulo naghimo sa Pulong sa Diyos nga walay pu- 
los, sa ingon naglapas sa sugo sa Diyos.---Ex 20:12, 
21:17, Mat 15:3-6, Mar 7:9-15, tan-awa ang KORBAN. 

Si Jesus ug ang iyang mga tinun-an wala gayod 
mokutlo sa binaba nga Hudiyohanong tradisyon 
aron paluyohan ang ilang mga pagtulon-an, hinu- 
noa, ilang gigamit ang sinulat nga Pulong sa Diyos. 
(Mat 4:4-10, Rom 15:4: 2Ti 3:15-17) Sa dihang 
ang Kristohanong kongregasyon natukod na, ang 
pagsunod sa dili-kasulatanhon nga Hudiyohanong 
mga tradisyon nahisamag “walay-pulos nga ma- 
tang sa panggawi" nga “'napanunod sa mga Hudiyo 
pinaagi sa tradisyon gikan sa ilang mga katigula- 
ngan [Gr., pa-tropara-do tou, “gihatag gikan sa mga 
amahan'].” (IPe 1:18) Sa dihang nahimong mga 
Kristohanon, gibiyaan sa maong mga Hudiyo kad- 
to nga mga tradisyon. Sa dihang gidasig sa pi- 
pila ka bakak nga mga magtutudlo sa Colosas 
ang pagsunod sa maong matang sa pagsimba, si 
Pablo nagpasidaan batok “sa pilosopiya ug walay- 
pulos nga panglimbong sumala sa tradisyon sa 
mga tawo.” Dayag nga ang iyang gipasabot mao 
ang mga tradisyon sa Judaismo.---Col 2:8, 13-17. 

Kristohanong mga Tradisyon. Kon isipon 
ang tradisyon ingong mga lagda nga gipasa sa bi- 
naba o pinaagi sa panig-ingnan, ang impormasyon 
nga direktang nadawat ni apostol Pablo gikan kang 
Jesus mahimong tukmang ikapasa ngadto sa Kris- 
tohanong mga kongregasyon ingong dalawaton 


TRAKONITE 


nga Kristohanong tradisyon. Pananglitan, tinuod 
kini bahin sa pagsaulog sa Panihapon sa Ginoo. 
(1Co 11:2, 23) Ang mga pagtulon-an ug panig-ing- 
nan nga gihatag sa mga apostoles maoy mapusla- 
nong tradisyon. Busa, tungod kay si Pablo personal 
man nga nagbudlay pinaagi sa iyang mga kamot 
aron dili mabug-atan ang iyang mga igsoon sa pi- 
nansiyal nga paagi (Buh 18:3, 20:34: 1Co 9:15; 1Te 
2:9), siya makaagda gayod sa mga Kristohanon sa 
Tesalonica ‘sa pagpahilayo gikan sa tanang igsoon 
nga nagalakaw nga badlonganon ug dili sumala sa 
tradisyon [paradosin] nga ilang nadawat. Ang 
usa nga dili motrabaho dayag nga wala mosu- 
nod sa maayong panig-ingnan o tradisyon sa mga 
apostoles.---2Te 3:6-11. 

Sa ulahi ang “mga tradisyon” nga gikinahanglan 
alang sa mahinlo ug wala mahugawi nga pagsim- 
ba sa Diyos gilakip ingong bahin sa inspiradong 
Kasulatan. Busa, ang mga tradisyon o mga lag- 
da nga gipasa ni Jesus ug sa mga apostoles nga 
hinungdanon alang sa kinabuhi wala pasagding 
magpabilin ingong binaba ug matuis lamang sa 
paglabay sa panahon, hinunoa, kini tukmang gire- 
kord diha sa Bibliya alang sa kaayohan sa mga 
Kristohanon nga nagkinabuhi sa ulahing mga yug- 
to.--Ju 20:30, 31: Pin 22:18. 


TRAKONITE [gikan sa lintunganayng pulong 
nga Gr. nga nagkahulogang “gansangon,” lagmit 
usa ka gansangon nga dapit]. Kini nga rehiyon, 
lakip ang Iturea, nailalom sa administrasyon ni 
Felipe nga usa ka magmamando sa Romanhong 
distrito panahon sa mga ministeryo ni Juan nga 
Tigbawtismo ug ni Jesus. (Luc 3:1) Ang amiha- 
nang mga utlanan sa Trakonite maoy mga 40 km 
(25 mi) sa HS sa Damasco diha sa amihanan-sid- 
lakang bahin sa Basan. Kon hisgotan ang gidak-on, 
sakop niini ang usa ka pormag-peras nga luna nga 
mga 900 km kwd (350 mi kwd). 

Sa kinadak-ang bahin, ang makita sa tungang 
seksiyon niini nga yuta mao ang mga deposito sa 
laba sa bolkan lakip ang lawom nga gawang ug 
mga bangag niini, ug gamay na lamang nga luna 
sa yuta ang katamnan ug mga paras. Kini wala 
puy-i, umaw, ug makuyaw nga lugar, nga nailhan 
karong adlawa sa Arabiko nga ngalang el Leja 
(nagkahulogang “ang Dalangpanan”), tungod kay 
kini nahimo nga maayong tagoanan alang sa mga 
ginukod sa balaod. 

Kon ibase sa mga kagun-oban sa karaang mga 
siyudad niini, ikaingon nga dihay panahon nga ang 
populasyon sa Trakonite mas daghan kay sa pagka- 
karon. Kay walay mga kahoy nga gigamit sa pag- 
tukod niini nga mga siyudad, kini nagpakita nga 
bisan sa karaang mga panahon ang yuta lagmit 
walay tanom nga mga kahoy sama usab karong 

adlawa. Kay may bastanteng ulan ug may mga tu- 
bod, posible ang pagpamuhig mga karnero ug mga 
kanding. 

Ang Trakonite kas-a lamang gihisgotan diha 
sa Bibliya, bisan tuod nga si Strabo ug Josephus 
naghimog ubay-ubayng mga paghisgot bahin nii- 
ni nga rehiyon. Pinasukad sa maong sekular nga 
mga tinubdan, nahibaloan nga gilakip sa Roma- 
nong si Emperador Agusto ang Trakonite sa teri- 
toryo sa gingharian nga gihatag kang Herodes nga 
Bantogan. Sa pagkamatay ni Herodes, ang iyang 
anak nga lalaking si Felipe nakadawat sa Trakonite 
ingong bahin sa iyang tetrarkiya nga iyang giman- 
doan hangtod sa iyang kamatayon. 


TRANGKA. Usa ka gamit sa pagsira sa pulta- 
han o ganghaan aron walay makasulod. (Huk 3:23, 
24: Neh 3:3, 6, 13-15) Ang trangka sa karaang ka- 
panahonan sagad maoy usa ka balabag nga kahoy 
nga isuksok sa kilid agi sa kanalkanal diha sa patin- 
dog nga kahoy nga gipatapot sa pultahan. Sa pag- 
sira sa pultahan, kini nga balabag isuksok sa sukso- 
kanan diha sa poste sa pultahan ug trangkahan 
pinaagig kahoy o puthawng mga tarogo nga gipa- 
sibo sa mga bangag diha sa balabag. Sa pag-abli sa 
pultahan, usa ka yawi ang isuksok aron mahandos 
ang mga tarogo, ug busa maabli kini. Ang suksoka- 
nan, o bangag, nga didto niini isuksok ang balabag 
gihisgotan sa dalagang Sulamita sa dihang giasoy 
niya ang iyang damgo diin ang iyang hinigugmang 
magbalantay nahimulag kaniya pinaagi sa trinang- 
kahan nga pultahan.---Aw 5:2-5, tan-awa ang YAWI. 


TRANSPORTASYON. Usa ka paagi sa pag- 
hatod gikan sa usa ka dapit ngadto sa laing dapit. 
Sa karaang mga panahon lainlain ang mga paagi 
ug mga sakyanan nga gigamit depende sa mga sir- 
kumstansiya sa mga magpapanaw ug sa ilang des- 
tinasyon o sa mga dapit diin dad-on ang mga 
karga. 

Tungod kay ang kamelyo mabuhi man sa komon 
nga mga tanom sa desyerto ug makaagwanta bisag 
walay tubig sa hataas nga mga panahon, kini nga 
hayop maayo kaayong sakyan sa pagpanaw diha sa 
desyertong mga rehiyon. Ang mga kamelyo nagsil- 
bing sakyanan ug kargahanan ug mga baligya gi- 
kan sa usa ka dapit ngadto sa laing dapit. (Gen 
37:25-28, Huk 6:3-5, 7:12, 1Ha 10:2) Ang ubang 
mga hayop nga gigamit ingong sakyanan o mana- 
nap nga luwananan mao ang asno (Jos 15:18, Huk 
5:10: 10:4, 12:14: 1Sa 25:42; Isa 30:6), mula (1Ha 
1:33), ug ang kabayo (1Ha 4:26, Buh 23:23, 24, 
31-33). Ang mga barko kaylap nga gigamit. (2Cr 
9:21; Eze 27:9, Jon 1:3, Buh 20:13-15, 27:1-44) Ang 
mga karomata gigamit sa pagkarga ug mga karga- 
mento ug sa pagsakay ug mga tawo. (Gen 46:5: 
Num 7:1-9) Ang mga karo o mga lingkoranan nga 

may mga yayongan, nga usahay giadornohan pag- 
ayo, nahimong naandan nga sakyanan sa mga hari 
o sa mga tawong hataas ug katungdanan. (2Ha 
10:15, Aw 3:6-10, Buh 8:26-31) Ug ang ordinar- 
yong mga tawo sagad magbaktas.--Luc 24:13-15, 
tan-awa ang KARO, KOMUNIKASYON, DALAN, LINGKORA- 
NAN, BARKO, KAROMATA. 


TRIBO. Usa ka pundok sa katawhan, nga gi- 
langkoban sa ubay-ubayng mga pamilya o mga 
banay, nga nahiusa tungod sa rasa ug kostumbre 
ilalom sa samang mga pangulo. 

Ang Hebreohanong mga pulong nga sagad gihu- 
bad nga “tribo” (matteh” ug shevet) pulos nagka- 
hulogan nga “sungkod” o “bunal.” (Ex 7:12: Pr 
13:24) Kining mga pulonga sa ngadtongadto lag- 
mit nagpasabot sa usa ka “tribo” nga nagtumong sa 
usa ka pundok sa mga tawo nga gipangunahan sa 
usa ka pangulo o hepe nga nagdalag setro o sung- 
kod. (Itandi ang Num 17:2-6.) Sa kadaghanang 
kaso diin ang konteksto nagpakita kon ang pulong 
nagtumong ba sa “tribo,” kini gigamit maylabot sa 
usa sa mga tribo sa Israel, sama sa “tribo [matteh ] 
ni Gad” o sa “tribo [shevet] sa mga Levihanon.” 
(Jos 13:24, 33) Apan, ang ‘tribo nga gitubos sa Di- 
yos ingong iyang panulondon, nga gihisgotan sa 
Salmo 74:2, dayag nga nagtumong sa tibuok nasod 
sa Israel, nga naghisgot niini ingong usa ka “tribo” 
o katawhan nga lahi gikan sa ubang mga nasod ug 
mga katawhan. Ug ang terminong “tribo” diha 
sa Numeros 4:18 daw gigamit sa mas limitadong 
diwa, nga gipadapat ngadto sa mga Kohatnon nga 
sakop sa dibisyon sa tribo ni Levi. Ang Ehiptoha- 
nong “mga tribo” sa Isaias 19:13 mapadapat gayod 
sa pipila ka matang sa katawhan, pinasukad kaha 
sa rehiyon, hut-ong, o uban pa. 

Ang Gregong terminong phyle’ (gihubad nga 
“tribo”) nagtumong sa usa ka pundok sa katawhan 
nga nahiusa tungod kay usa ra ug kagikan ug 
ingon man usab sa usa ka bahin niana nga pundok, 
sa ato pa, usa ka banay o tribo. Kini nga pulong sa- 
gad gigamit sa Kristohanon Gregong Kasulatan 
maylabot sa mga tribo sa nasod sa Israel. (Buh 
13:21, Rom 11:1, Flp 3:5, Heb 7:13, 14: Pin 5:5) Sa 
ekspresyon nga “gikan sa matag tribo ug pinulo- 
ngan ug katawhan ug nasod,” mopatim-aw nga 
ang “tribo” nagkahulogan ug usa ka pundok sa ka- 
tawhan nga nahimong magkadugo tungod kay usa 
ra ug kagikan. (Pin 5:9) Nan, lapad ug kahulogan 
ang maong ekspresyon sanglit kini nagtumong 
man sa tanang katawhan, isipon man kini ingong 
mga tribo diin ang mga indibiduwal niini suod nga 
nalangkit sa usag usa, mga pundok sa pinulongan, 
dagkong mga pundok sa katawhan, o kaha politi- 
kanhong mga dibisyon. (Pin 7:9, 11:9, 13:7, 14:6) 
Dugang pa, ang phy-le” makita diha sa ekspresyong 

“ang tanang tribo sa yuta” sa Pinadayag 1:7, nga 
dayag nagtumong sa tanang katawhan sa yuta, 
kay ang bersikulo usab nag-ingon nga “ang tanang 
mata makakita kaniya.”--Itandi ang Mat 24:30. 
Mga Tribo sa Israel. Ang tribonhong kahi- 
kayan sa Israel gipasukad sa kaliwat gikan sa 12 ka 
anak nga lalaki ni Jacob. (Gen 29:32-30:24; 35:16- 
18) Kining “napulog-duha ka ulo sa mga banay 
[Gr., do deka pa-triar'khas]” mao ang gigikanan sa 
“napulog-duha ka tribo sa Israel.” (Gen 49:1-28, 
Buh 7:8) Apan, gipanalanginan ni Jacob ang duha 
ka anak nga lalaki ni Jose, si Manases, ang magu- 
lang, ug si Epraim, ang manghod, ug miingon: “Si 
Epraim ug si Manases maakoa sama kang Ruben 
ug kang Simeon [nga iyang tinuod nga mga anak].” 
(Gen 48:5, 13-20) Sa dihang ang nagkalainlaing 
mga tribo nakadawat sa ilang yutang panulondon 
didto sa Yutang Saad (Jos 13-19), walay “tribo” si 
Jose. Hinuon, “ang mga anak nga lalaki ni Jose,” si 
Manases ug Epraim, giisip ingong lahi nga mga tri- 
bo sa Israel. (Tan-awa ang UTLANAN, MAPA, Tomo 1, 
p. 744.) Apan ingon sa gihikay ni Jehova, kini wala 
magpahinabo nga mahimong 13 ang mga tribo sa 
Israel nga nakadawat ug panulondon, tungod kay 
ang mga Levihanon wala may yutang panulondon. 
Gipili ni Jehova “ang tribo ni Levi” (Num 1:49) puli 
sa panganay sa ubang mga tribo aron sa pag-ala- 
gad sa sangtuwaryo. (Ex 13:1, 2, Num 3:6-13, 41, 
Deu 10:8, 9: 18:1, tan-awa ang LEVIHANON.) Busa, 
dihay 12 ka dili-Levihanong mga tribo sa Israel. 
--Jos 3:12, 13; Huk 19:29, 1Ha 11:30-32, Buh 26:7. 
Sa dihang gipanalanginan ni Moises ang mga tri- 
bo (Deu 33:6-24), ang ngalan ni Simeon wala his- 
goti, tingali tungod kay ang iyang tribo mikunhod 
pag-ayo sa gidaghanon ug ang bahin nga yuta ni- 
ini kinahanglang masulod sa teritoryo sa Juda. Sa 
panan-awon ni Ezequiel sa balaang amot ug sa 12 
ka tribo, ang mga tribo nga gitala sama ra niad- 
tong nakadawat ug yutang panulondon diha sa ba- 
sahon ni Josue. (Eze 48:1-8, 23-28) Ang tribo ni 
Levi nahimutang sa sulod sa “balaang amot” diha 
sa panan-awon ni Ezequiel.---Eze 48:9-14, 22. 
Giorganisar sumala sa tribo. Sa dakong ba- 
hin, ang pagkaorganisar sa mga Israelinhon maoy 
sumala sa tribo. Ang han-ay sa ilang mga pag- 
martsa ug pagkampo didto sa kamingawan maoy 
sumala sa ilang tagsatagsa ka tribo. (Num 2:1- 
31, 10:5, 6, 13-28) Ang yutang panulondon giba- 
hinbahin pinasukad sa mga tribo, ug ang linaing 
mga balaod gihatag aron ang yuta dili mapasapasa 
ngadto sa nagkalainlaing mga tribo.--Num 36:7-9, 
Jos 19:51. 
Ang pagbahin sa nasod sumala sa mga ulo sa 
banay dugang gipatuman sulod sa matag tribo. Bi- 
san tuod nga ang tribo mao ang panguna ug labing 

hinungdanong dibisyon sa nasod, ang matag tribo 
gibahin ngadto sa dagkong “mga banay” (ang “ba- 
nay” gigamit sa lapad nga diwa) sumala sa kaliwat 
gikan sa mga ulo sa balay o banay sa amahan. 
(Num 3:20, 24: 34:14) Sulod sa matag “banay” di- 
hay daghang indibiduwal nga mga panimalay. Kini 
nga kahikayan, nga gihulad pinasukad sa pagkaor- 
ganisar sa mga tribo, gipatin-aw pag-ayo sa Josue 
7:16-18 ug 1 Samuel 9:21, 10:20, 21. 

Mga Tribo sa Espirituwal nga Israel. Diha 
sa Pinadayag 7:4-8 gibahin ang 144,000 ka mem- 
bro sa espirituwal nga Israel ngadto sa 12 ka “tribo” 
nga tag-12,000 ang matag usa. (Tan-awa ang ISRA- 
EL SA Diyos.) Kini nga talaan dunay diyutayng ka- 
lainan sa talaan sa mga anak nga lalaki ni Jacob 
(lakip kang Levi) nga maoy mga pangulo sa mga 
tribo sa kinaiyanhong Israel. (Gen 49:28) Ang mo- 
sunod mao tingali ang hinungdan sa kalainan: 

Ang panganay nga anak nga lalaki ni Jacob nga 
si Ruben nawad-an sa iyang katungod sa pagkapa- 
nganay tungod sa iyang daotang panggawi. (Gen 
49:3, 4: 1Cr 5:1, 2) Si Jose (ang panganayng anak 
nga lalaki ni Jacob pinaagi sa iyang ikaduha apan 
minahal nga asawang si Raquel) nakabaton sa mga 
pribilehiyo ingong panganayng anak nga lalaki, la- 
kip ang katungod sa pagbaton ug duha ka bahin, o 
mga pahat, sa Israel. (Gen 48:21, 22) Diha sa tala- 
an sa Pinadayag, si “Jose” dayag nga naghawas 
kang Epraim. Ug si Manases naghawas sa ikadu- 
hang bahin ni Jose sa espirituwal nga Israel. Gita- 
la ang tribo ni Levi, aron sa paghatag ug luna kang 
Levi bisag wala dugangi ang gidaghanon sa mga 
tribo, wala ilakip ang tribo ni Dan diha sa Pinada- 
yag 7:4-8, apan dayag nga dili tungod kay dili ta- 
kos si Dan. Ang paglakip kang Levi magpakita usab 
nga walay linaing saserdotehanong tribo sa espiri- 
tuwal nga Israel sanglit ang tibuok nga espirituwal 
nga nasod maoy “usa ka harianong pagkasaserdo- 
te.”--1Pe 2:9. 

“Magahukom sa Napulog-Duha ka Tribo sa 
Israel.” Gisultihan ni Jesus ang mga apostol 
nga sa “paglalang-pag-usab” sila molingkod sa na- 
pulog-duha ka trono, nga magahukom sa napulog- 
duha ka tribo sa Israel.” (Mat 19:28: tan-awa ang 
PAGLALANG, LINALANG [Paglalang-Pag-usab].) Ug 
siya mipahayag sa susamang panghunahuna sa di- 
hang iyang gihimo ang usa ka pakigsaad uban sa 
iyang matinumanong mga apostol alang sa usa ka 
Gingharian. (Luc 22:28-30) Dili makataronganong 
isipon nga gipasabot ni Jesus nga sila magahukom 
sa 12 ka tribo sa espirituwal nga Israel nga gihisgo- 
tan sa ulahi sa Pinadayag, kay ang mga apostoles 
maoy bahin sa maong pundok. (Efe 2:19-22: Pin 
3:21) Kadtong “gitawag aron mahimong mga bala- 
an” glingon nga magahukom, dili sa ilang kaugali- 

ngon, kondili sa “kalibotan.” (1Co 1:1, 2: 6:2) Kad- 
tong maghari uban kang Kristo mahimong usa ka 
gingharian sa mga saserdote. (1Pe 2:9, Pin 5:10) 
Busa, ang “napulog-duha ka tribo sa Israel" nga gi- 
hisgotan sa Mateo 19:28 ug Lucas 22:30 dayag nga 
naghawas sa “kalibotan” sa katawhan nga dili ba- 
hin sa harianong saserdotehanon nga matang ug 
kinsa hukman niadtong naglingkod sa langitnong 
mga trono.---Pin 20:4. 


TRIBUTO. Sagad kini maoy salapi o ubang bi- 
lilhong mga butang, sama sa kahayopan, nga iba- 
yad sa usa ka estado o sa usa ka magmamando 
ngadto sa usa ka langyawng gahom ingong pag-ila 
sa pagkasakop niini, aron mahuptan ang pakigdait, 
o aron mabatonan ang panalipod. (Sa pagtagad sa 
mga pulong sa orihinal nga pinulongan, tan-awa 
ang PAGBUHIS.) Ang mga nasod nga mangayo ug 
tributo sa ubang katawhan sagad nga makadawat 
ug bulawan ug plata o mga produkto nga diyutay 
ra ug suplay sa ilang kaugalingong yuta. Niining 
paagiha gipalig-on nila ang ilang ekonomiya sam- 
tang gipahuyang ang gisakop nga mga nasod pina- 
agi sa paghukhok ug maayo sa ilang mga kahingu- 
haan. 

Ang Judeanhon nga si Haring David (2Sa 8: 
2, 6), Solomon (Sal 72:10, itandi ang 1Ha 4:21, 
10:23-25), Jehosapat (2Cr 17:10, 11), ug Uzzias 
(2Cr 26:8), ingon man usab ang Israelinhon nga si 
Haring Ahab (2Ha 3:4, 5), nagdawat ug tributo gi- 
kan sa ubang katawhan. Apan, tungod sa pagkadi- 
li-matinumanon, ang mga Israelinhon sagad wa- 
lay dag-anan ug napugos sa pagbayad ug tributo 
ngadto sa uban. Sukad pa sa panahon sa mga Mag- 
huhukom, samtang nailalom sa pagmando sa Mo- 
abihanon nga si Haring Eglon, sila nagbayad ug 
tributo. (Huk 3:12-17) Sa ulahing katuigan, ang 
gingharian sa Juda ug ang amihanang gingharian 
sa Israel nagbayad ug tributo sa dihang nailalom 
sa pagkontrolar sa langyawng mga gahom. (2Ha 
17:3, 23:35) Sa lainlaing panahon sila naghatag ug 
mga butang ingong katumbas sa tributo sa dihang 
ilang bayran ang kaawayng mga nasod aron sila 
mosibog sa pagsulong o hiphipan ang uban bugti 
sa militaryong tabang nga ihatag.--2Ha 12:18, 15: 
19, 20, 18:13-16. 


TRIFENA [gikan sa Gr. nga lintunganayng 
pulong nga nagkahulogang “pagkinabuhi sa kalu- 
ho"]. Usa ka Kristohanong babaye sa Roma nga gi- 
pangomosta ni Pablo diha sa iyang sulat ug gi- 
dayeg tungod sa iyang paghago. (Rom 16:12) Si 
Trifena ug Trifosa, nga gitala nga magkauban, lag- 
mit magsoon sa unod, sanglit komon kanhi nga 
ang mga ngalan sa mga membro sa pamilya nag- 
gikan sa samang lintunganayng pulong, sama nii- 

ni nga pananglitan. Kining duha ka ngalan maoy 
komon taliwala sa kababayen-an sa panimalay ni 
Cesar: apan wala ipakita sa rekord kon kining duha 
ka babaye sakop ba niana nga panimalay.---Flp 
4:22. 


TRIFOSA [gikan sa Gr. nga lintunganayng pu- 
long nga nagkahulogang “pagkinabuhi sa kaluho'"]. 
Usa ka Kristohanong babaye sa Roma nga gipa- 
ngomosta ug gidayeg ni Pablo.--Rom 16:12, tan- 
awa ang TRIFENA. 


TRIGO. Usa ka hinungdanong tanom nga lu- 
gas nga dugay nang nahimong bililhong pagkaon 
sa tawo, ug may mga panahon sa dili pa dugayng 
katuigan, sama sa kanhing panahon, nga kini giba- 
ligya sa presyo nga doble o triple pa sa presyo sa 
sebada. (Itandi ang 2Ha 7:1, 16, 18, Pin 6:6.) Ang 
trigo (Heb., chittah? Gr., sitos), lunlon man o isa- 
gol sa ubang mga lugas, kasagarang himoong tina- 
pay. (Ex 29:2, Eze 4:9) Kini nga lugas mahimong 
kan-on usab nga hilaw (Mat 12:1) ug kini dugmo- 
kon aron mapino. Ang linghod nga mga lugas nii- 
ni mao ang sangagon. (Lev 2:14, 2Sa 17:28) Ang 
trigo gipangayo ingong tributo gikan sa napilding 
mga tribo o mga nasod (2Cr 27:5), ug kini gihisgo- 
tan nga lakip sa mga butang nga gihalad ngadto 
kang Jehova.--1Cr 23:29, Esd 6:9, 10. 

Kini nga tanom, kon linghod pa, kaamgid sa ba- 
lili ug sanag-berde ug kolor. Apan, ang gulang nga 
trigo tingali moabot sa gihabogong 0.6 hangtod sa 
1.5 m (2 hangtod sa 5 p) ug bulawon-kape ug ko- 
lor. Ang mga dahon niini maoy tag-as ug yagpis, 
ug diha sa tumoy sa lindog niini mao ang uhay sa 
mga lugas. Ang usa ka matang sa trigo (Triti- 
cum compositum) nga gitanom sa karaang Ehipto, 
ug makaplagan gihapon didto, may ubay-ubayng 
uhay sa matag lindog. (Itandi ang Gen 41:22, 23.) 
Ang mga matang sa trigo nga kasagarang gitanom 
sa Palestina sa mas bag-o pang katuigan, ug lagmit 
sa kapanahonan sa Bibliya usab, maoy balhiboon, 
buot ingnon, kini adunay hait nga mga balhibo 
diha sa mga tipaka sa mga lugas niini. 

Ingon gayod sa gisaad sa Diyos, nakita sa mga 
Israelinhon nga ang Palestina maoy usa ka yuta sa 
trigo ug sebada. (Deu 8:8, 32:14: Sal 81:16, 147:14) 
Dili lamang nga sila adunay igo alang sa ilang ka- 
ugalingon apan sila usab nakaeksportar ug mga lu- 
gas. (2Cr 2:8-10, 15) Sa panahon ni Ezequiel, ang 
mga palaliton gikan sa Juda ug Israel, lakip ang 
“trigo sa Minit,” ginabaligya didto sa Tiro.---Eze 
27:17. 

Ang trigo ipugas sa Palestina nga dungandu- 
ngan sa pagpugas sa sebada, sa bulan sa Bul (Ok- 
tubre-Nobyembre), human nga ang sayong ulan sa 
tinghunlak magpahumok sa yuta aron madaro. (Isa 

28:24, 25) Ang pagpangani sa trigo sundan sa pag- 
pangani sa sebada (Ru 2:23, itandi ang Ex 9:31, 32) 
ug suod nga nalangkit sa Pista sa mga Semana, o 
Pentekostes, sa bulan sa Sivan (Mayo-Hunyo), nga 
nianang panahona ang duha ka tinapay nga may 
lebadura nga hinimo sa harina sa trigo itanyag 
ingong halad-nga-tinabyog alang kang Jehova. (Ex 
34:22; Lev 23:17) Human ang trigo giokon, paliran, 
ug ayagon, kini sagad tipigan diha sa mga gahong 
sa ilalom sa yuta, usa ka buhat nga lagmit maoy 
gipunting sa Jeremias 41:8. 

Ang Bibliya naghimo usab ug masambingayong 
paghisgot sa trigo. Kini gigamit sa paghawas sa 
mga tawo nga dalawaton kang Jehova, “ang mga 
anak sa gingharian.” (Mat 3:12, 13:24-30, 37, 38, 
Luc 3:17) Si Jesus ug si apostol Pablo naghisgot sa 
trigo sa pag-ilustrar sa pagkabanhaw. (Ju 12:24, 
1Co 15:35-38) Ug tungod sa mga pagsulay nga 
iyang maagoman, gipakasama ni Jesus sa pag- 
ayag sa trigo ang pagsulay nga modangat sa iyang 
mga tinun-an.--Luc 22:31. 


TROAS. Ang pangunang dunggoanan sa AK 
sa Asia Minor diin didto migikan si Pablo sa iyang 
unang pagduaw sa Macedonia, ug didto siya usa- 
hay magduawan sa ulahi. Kini nahimutang nga 
mga 30 km (19 mi) sa H sa Hellespont (Darda- 
nelles) ug mga 25 km (15 mi) sa H sa gituohang 
dapit sa karaang Troy. Ang samang Gregong ter- 
mino nga gihubad ug “Troas” gigamit usab alang 
sa Troad, usa ka rehiyon sa Misia nga naglibot sa 
Troy. 

Ang siyudad sa Troas unang gitukod ni Antigo- 
nus nga usa sa mga heneral ni Alejandrong Banto- 
gan, sa ulahing bahin sa ikaupat nga siglo W.K.P. 
Niadtong 133 W.K.P. kini nailalom sa pagmando sa 
Roma, ug human niadto ang rehiyon sa Misia na- 
himong bahin sa Romanhong lalawigan sa Asia. 
Dihay panahon nga gihunahuna ni Julio Cesar nga 
ibalhin ang sentro sa pangagamhanan sa Roma 
ngadto sa Troas. Si Emperador Agusto dugang nga 
naghatag ug pabor sa siyudad pinaagi sa paghimo 
niini nga usa ka colonia nga independente gikan sa 
gobernador sa lalawigan sa Asia, ug wala usab 
niya pabayra ug buhis sa yuta ug buhis por ulo ang 
mga lungsoranon niini. 

Sa ikaduhang panaw ni Pablo, lagmit sa tingpa- 
mulak sa 50 K.P., ug human moagi sa Frigia ug Ga- 
lacia, ang apostol ug ang iyang mga kauban miadto 
sa Troas, kay “ang espiritu ni Jesus wala motugot 
kanila” sa pag-adto sa Bitinia. (Buh 16:6-8) Dinhi sa 
Troas, si Pablo nakakitag usa ka talagsaong pa- 
nan-awon, usa ka tawo nga naghangyo kaniya: 
“Dali ngari sa Macedonia ug tabangi kami.” Da- 
yon kini gitapos, “Ang Diyos nagpatawag kanamo 
aron ipahayag ang maayong balita ngadto kanila.” 

Ang paggamit sa “kanamo" niini nga teksto (ug sa 
“kami” sa misunod nga mga bersikulo) nagkahulo- 
gan gayod nga, dinhi sa Troas, unang miduyog si 
Lucas sa grupo ni Pablo ug mikuyog sa pagpanaw 
uban kanila tabok sa Aegean ngadto sa Neapolis. 
--Buh 16:9-12. 

Human mobiya sa Efeso sa iyang ikatulong pa- 
naw, si Pablo mihapit sa Troas ug didto nagsang- 
yaw sa maayong balita mahitungod kang Kristo, 
kay sama sa iyang giingon, “Usa ka pultahan ang 
nabuksan alang kanako diha sa Ginoo.” Apan hu- 
man sa wala ibutyag nga yugto sa panahon, ang 
apostol nabalaka nga si Tito wala moabot, ug busa 
siya mibiya paingon sa Macedonia, nga naglaom 
nga iyang makit-an siya didto.--Buh 20:1, 2Co 2: 
12, 13. 

Dayag nga si Pablo nagpalabay sa tingtugnaw 
didto sa Gresya una pa mobalik pag-usab sa Troas 
sa tingpamulak sa 56 K.P. (Buh 20:2-6) Niining hi- 
gayona si Pablo miestar ug pito ka adlaw nga 
nag-alagad ug nagpalig-on sa espirituwalidad sa 
Kristohanong mga igsoon sa Troas. Sa gabii una 
pa mobiya, si Pablo nakigtigom kanila ug “gitaas 
ang iyang pakigpulong hangtod sa tungang-gabii.” 
Ang usa ka batan-ong lalaki nga mitambong nga 
ginganlag Eutiko, nga naglingkod sa bentana sa 
ikatulong andana, nahikatulog ug nahulog maong 
siya namatay. Ang apostol milagrosong nagbuhi sa 
batan-ong lalaki ug nagpadayon sa pagpakigsulti 
sa grupo hangtod nga mibanagbanag na.---Buh 
20:6-12. 

Si Pablo lagmit miduaw pag-usab sa Troas hu- 
man makagawas gikan sa pagkabilanggo sa balay 
didto sa Roma niadtong 61 K.P. Si Pablo misulat 
kang Timoteo panahon sa ikaduhang pagkabilang- 
go sa apostol didto sa Roma, sa mga tuig 65 K.P., 
ug naghangyo kang Timoteo nga dad-on ang usa 
ka kupo ug ang pipila ka linukot nga basahon ug 
mga pergamino nga gibilin ni Pablo kang Carpo 
didto sa Troas. Daw imposible nga ang maong 
hangyo gihimo mga siyam ka tuig sa ulahi, nga 
mao unta ang kahimtang kon ang kataposang pag- 
duaw ni Pablo sa pinuy-anan ni Carpo nahitabo sa 
iyang ikatulong panaw sa mga 56 K.P.--2Ti 4:13. 


TROFIMO  [Pagpakaon: Pag-amoma]. Isigka- 
magbubuhat ni apostol Pablo; usa ka Kristohanong 
Hentil nga taga-Efeso. (Buh 21:29) Si Trofimo nahi- 
mong Kristohanon tingali sulod sa panahon nga 
ang ministeryo ni Pablo nagdugay didto sa Efeso sa 
iyang ikatulong misyonaryong panaw. Human ni- 
adto si Trofimo nahimong usa sa mga nagapa- 
nawng kauban ni Pablo sa iyang pabalik nga biya- 
he agi sa Macedonia paingon sa Asia Minor ug 
padayon ngadto sa Jerusalem. (Buh 20:3-5, 17, 22) 
Didto sa Jerusalem nakita si Trofimo kauban ni 

Pablo, ug sa dihang si Pablo nagkuyog ug pipila ka 
kauban ngadto sa nataran sa templo, ang mga Hu- 
diyo naghunahuna nga si Trofimo nga usa ka Hen- 
til misulod saylo sa Sawang sa mga Hentil, sa ingon 
nahugawan ang templo. Tungod niining sayop nga 
pagtuo ilang giatake ug gidakop si Pablo. (Buh 
21:26-30, 24:6) Pipila ka tuig sa ulahi, human sa 
unang pagkabilanggo ni Pablo, si Trofimo mipanaw 
na usab uban kaniya. Apan sa pag-abot nila sa Mi- 
leto, dili layo sa lungsod nga natawhan ni Trofimo, 
si Trofimo nasakit ug wala na makapadayon sa 
pag-uban.---2Ti 4:20. 


TROMPETA. Usa ka tulonggon nga may huy- 
panan, taas nga tubong metal, ug ang tumoy por- 
mag-embudo. 

Didto sa kamingawan, una pa ang Israel nanghi- 
pos ug namalhin sa pagkampo sa unang higayon, 
si Jehova nagsugo kang Moises sa paghimo ug 
“duha ka trompeta nga plata . . . nga sinalsal.” 
(Num 10:2) Bisan tuod wala nay dugang kahubitan 
nga gihatag labot niini nga mga tulonggon, ang 
mga sensilyo nga gigamit sa panahon sa mga Ma- 
cabeo ug ang usa ka linilok diha sa Arko ni Tito 
naghulagway sa mga trompeta nga mga 45 ngad- 
to sa 90 sm (1.5 ngadto sa 3 p) ang gitas-on, tul- 
id, nga pormag kampanilya ang tumoy. Si Jose- 
phus nag-ingon nga ang gihimo ni Moises maoy 
usa ka matang sa budyong nga may “usa ka yag- 
pis nga tubo, mas baga ug diyutay kay sa plawta, 
may huypanan nga makaarang pagpasulod sa ibul- 
hot nga hangin ug may usa ka pormag-kampanil- 
ya nga tumoy sama sa mga trompeta.” (Jewish 
Antiquities, III, 291 [xii, 6]) Sa inagurasyon sa tem- 
plo ni Solomon, 120 ka trompeta ang gipatingog. 
--2Cr 5:12. 

Tulo ka ilhanang tunog ang gihubit, nga migamit 
ug duha ka paagi sa pagpatingog: (1) Ang paghu- 
yop sa duha ka trompeta nagtawag sa tibuok kati- 
goman sa Israel sa pag-adto sa tolda nga tag- 
boanan, (2) ang paghuyop sa usa ka trompeta 
nagtawag sa mga pangulo lamang nga nangulo sa 
linibo: ug (3) ang paghuyop pinaagig palubadlubad 
nga tunog nagpahibalo sa pagbalhin sa kampo. 
-Num 10:3-7. 

Si Jehova dugang nagsugo nga sa mga panahon 
sa gubat ang mga trompeta kinahanglang magpa- 
lanog ug “usa ka tawag sa pagpakiggubat.” (Num 
10:9) Sukad niadto gihimo kini sa mga saserdo- 
te nga mokuyog sa kasundalohan. (Num 31:6) Si 
Abias sa Juda, sa dihang nagtinguha sa paglikay 
nga makiggubat kang Jeroboam sa Israel, nagpun- 
ting niini nga ‘mga trompeta nga patingogon sa 
pagpasidaan sa gubat' ingong pasalig sa Diyos sa 
kadaogan sa Juda sa pagpakiggubat. Sa dihang si 
Jeroboam mipadayon gihapon sa pagsulong, ang 

iyang kasundalohan napildi sa kasundalohan sa 
Juda nga nadasig pag-ayo 'sa pagpalanog sa mga 
saserdote sa mga trompeta.'--2Cr 13:12-15. 

Lakip sa mga tulonggon diha sa templo mao 
ang mga trompeta. (2Cr 5:11-13) Ang mga anak 
nga lalaki ni Aaron, nga mga saserdote, mao ang 
mga tigtrompeta. (Num 10:8, 2Cr 29:26, Esd 3:10, 
Neh 12:40, 41) Kon ang asoy naghisgot sa trom- 
peta (Heb., chatso-tserah') apan wala hisgoti sa 
tino ang mga saserdote ingong nagpatingog niini, 
kini maoy usa ka mahinungdanong panghitabo 
sa nasod sa dihang gidahom nga presente ang 
mga saserdote. Busa makataronganong isipon nga 
sila mao ang nagpatingog sa mga trompeta. (2Cr 
15:14: 20:28, 23:13, itandi ang 1Cr 15:24 sa ber 28.) 
Hinuon, posible nga adunay nagkalainlaing trom- 
peta nga naglungtad kaniadto, ug ang pipila niini 
lagmit nga gibatonan sa dili mga saserdote. 

Gisultihan ni Jesus ang iyang mga mamiminaw 
sa dili “paghuyop ug trompeta” (Gr., sal-piʻzo, may 
kalangkitan sa sal pigx, nga nagkahulogang “trom- 
peta”) aron ibandilyo ang kaugalingong mga buhat 
sa pagkamahinatagon agig pagsundog sa mga sa- 
lingkapaw. (Mat 6:2) Gituohan sa kadaghanan nga 
ang paghuyop ug trompeta dinhi maoy mahulag- 
wayon, kay si Jesus nagpasidaan nga dili magpa- 
gawal kon maghimog mga gasa sa kaluoy. 


TRONO. Ang Hebreohanong termino nga kis- 
se” sa panguna nagkahulogang “lingkoranan” (1Sa 
4:13, 2Ha 4:10) o lingkoranan nga halangdon kaa- 
yo nga sama sa usa ka “trono” (1Ha 22:10). Kini 
nagtumong dili lamang ngadto sa mga lingkoranan 
sa nagamandong mga monarko (1Ha 2:19: Neh 3:7, 
Est 3:1, Eze 26:16), ni kini nagtumong lamang sa 
usa ka lingkoranan nga may taas nga sandiganan 
ug mga patonganan sa bukton. Pananglitan, si Eli, 
samtang didto sa ganghaan sa Shilo, natikay-ang 
gikan sa iyang kisse”, lagmit nga usa ka lingkora- 
nan nga walay sandiganan. (1Sa 4:13, 18) Ang 
Gregong termino nga thro'nos kasagarang nagtu- 
mong sa usa ka habog nga lingkoranan, nga may 
sandiganan, mga patonganan sa bukton, ug tum- 
banan sa tiil. 

Ang Isaias 14:9 nagpadayag nga ang mga trono 
kasagarang gigamit sa mga monarko, ug ang Bib- 
liya sa espesipiko naghisgot sa mga trono sa Ehip- 
to (Gen 41:40, Ex 11:5, 12:29), Asirya (Jon 3:6), Ba- 
bilonya (Isa 14:4, 13, Dan 5:20), Persia (Est 1:2, 
5:1), ug Moab (Huk 3:17, 20). Ang mga arkeologo 
nagtuo nga ilang nakaplagan ang mga trono nga 
gigamit sa mga magmamando o sa ilang mga lu- 
yoluyo nga nagmando diha niini nga mga gahom, 
gawas sa Moab. Didto sa Megido, nakaplagan ang 
usa ka palid nga garing nga gituohang naghulag- 
way sa usa ka Canaanhong trono ug tumbanan sa 

tiil. Kasagaran, kini nga mga trono sa mga dili-Is- 
raelinhon adunay mga sandiganan ug mga pato- 
nganan sa bukton, nga napuno sa mga kinulit o da- 
yandayan. Ang usa ka naglungtad pa nga trono sa 
mga Ehiptohanon maoy gama sa kahoy nga gihak- 
lapan ug bulawan, samtang ang usa ka trono sa 
mga Asiryanhon maoy sinalsal nga puthaw nga 
may mga kinulit nga ginama sa garing. Mopatim- 
awng ang trono naandang gipahiluna diha sa usa 
ka bantawan, o habog nga plataporma, ug sagad 
adunay usa ka tumbanan sa tiil. 

Ang bugtong trono sa usa ka magmamando sa 
Israel nga gihubit nga detalyado mao ang trono 
nga gihimo ni Solomon. (1Ha 10:18-20, 2Cr 9:17- 
19) Mopatim-awng kini nahimutang diha sa “Porti- 
ko sa Trono,” usa sa mga tinukod nga nagbarog sa 
ibabaw sa Bukid sa Moria sa Jerusalem. (1Ha 7:7) 
Kadto maoy 'usa ka dakong trono nga garing nga 
hinaklapan ug dalisay nga bulawan nga may lingin 
nga atop sa likod niini ug mga patonganan sa buk- 
ton.” Bisan tuod ang garing lagmit mao ang pangu- 
nang materyales niini nga harianong lingkoranan, 
ang paagi sa paghimo nga gisunod sa katibuk-an 
didto sa templo daw nagpakita nga kini maoy gina- 
ma sa kahoy, nga hinaklapan ug dalisay nga bula- 
wan ug gidayandayanan pag-ayo ug hinaklap nga 
mga palid nga garing. Alang sa nagtan-aw, ang 
maong trono daw sa katibuk-an hinimo sa garing 
ug bulawan. Human hisgoti ang unom ka ang-ang 
paingon sa trono, ang rekord nagpadayon: “Duha 
ka leyon nagbarog tupad sa mga patonganan sa 
bukton. Ug dihay napulog-duha ka leyon nga nag- 
barog sa isigkakilid sa unom ka ang-ang.” (2Cr 9: 
17-19) Haom ang paggamit ug leyon dinhi ingong 
simbolo sa nagamandong awtoridad. (Gen 49:9, 10, 
Pin 5:5) Ang 12 ka leyon mopatim-awng katumbas 
sa 12 ka tribo sa Israel, nga lagmit nagsimbolo sa 
ilang pagpasakop ug pagpaluyo sa magmamando 
nga naglingkod niini nga trono. Usa ka tumbanan 
sa tiil nga ginama sa bulawan ang gitaod nganha 
sa trono. Sumala sa pagkahubit niini, kining ga- 
ring-ug-bulawan nga trono---sa kahalangdon niini, 
nga may atop ug halangdong mga leyon diha 
sa atubangan---milabaw kay sa bisan unsang tro- 
no nianang panahona, nadiskobrehan man kini sa 
mga arkeologo, gihulagway diha sa mga monyu- 
mento, o kaha gilarawan diha sa mga inskripsiyon. 
Sumala sa matinud-anong pagpaniid sa tigtala sa 
kasaysayan: “Walay laing gingharian ang nakahi- 
mo ug sama gayod niini.”---2Cr 9:19. 

Mahulagwayong Paggamit. Ang “trono” sa 
mahulagwayong paagi nagpasabot sa usa ka sen- 
tro sa nagamandong awtoridad (1Ha 2:12, 
16:11) o sa awtoridad ug soberanya mismo sa 
hari (Gen 41:40, 1Cr 17:14, Sal 89:44): sa usa ka 


TRONO 


nagamandong kagamhanan o harianong adminis- 
trasyon (2Sa 14:9): sa soberanong paggahom iba- 
baw sa usa ka teritoryo (2Sa 3:10); ug sa usa ka 
dungganong posisyon (1Sa 2:7, 8; 2Ha 25:28). 


Unsa ang “trono ni Jehova”? 


Si Jehova, ang usa nga bisan “ang langit sa mga 
langit” dili makaigo, dili kinahanglang molingkod 
sa usa ka literal nga trono o lingkoranan. (1Ha 8:27) 
Apan, iyang gihulagway ang iyang harianong aw- 
toridad ug soberanya ngadto sa usa ka trono. Ang 
pipila sa mga alagad sa Diyos nakapribilehiyo sa 
pagkakita ug usa ka panan-awon bahin sa iyang 
trono. (1Ha 22:19, Isa 6:1: Eze 1:26-28, Dan 7:9: Pin 
4:1-3) Ang Mga Salmo naghubit sa trono ni Jeho- 
va, sa iyang kahalangdon o gahom, sa iyang posis- 
yon ingong Supremong Maghuhukom, nga natu- 
kod diha sa pagkamatarong ug hustisya “sukad pa 
kanhi.”---Sal 89:14, 93:2, 97:2. 

Gipaabot ni Jehova ang iyang trono nganhi sa 
yuta sa tipikal, espesipiko nga paagi diha sa iyang 
pagpakiglabot sa mga anak sa Israel. Sanglit ang 
usa nga nagmando sa Israel maoy “usa ka hari nga 
pagapilion ni Jehova nga imong Diyos,” kinsa mag- 
mando diha sa ngalan ni Jehova ibabaw sa kataw- 
han ni Jehova ug sumala sa balaod ni Jehova, ang 
iyang trono sa pagkatinuod maoy “trono ni Jehova.” 
--Deu 17:14-18, 1Cr 29:23. 

Gawas nga siya nailhan ingong hari pinaagi sa 
harianong linya ni Juda, si Jehova naentrono sa Is- 
rael sa lain usab nga diwa. Sumala sa gipahayag ni 
Jeremias: “Anaa ang mahimayaong trono sa kahi- 
tas-an sukad sa sinugdan, mao kini ang dapit sa 
atong sangtuwaryo.” (Jer 17:12) Si Jehova gihisgo- 
tan ingong “naglingkod ibabaw sa mga kerubin” 
nga anaa ibabaw sa tabon sa pagpasig-uli sa arka 
sa pagpamatuod sulod sa sangtuwaryo. (Ex 25:22, 
1Sa 4:4) Ang presensiya sa Diyos gisimbolohan sa 
usa ka panganod nga giingong nagpatunghag mi- 
lagrosong kahayag nga gitawag sa ulahi sa Hudi- 
yong mga magsusulat nga Shekhi:nah!. (Lev 16:2) 
Bisan tuod si Jeremias nagtagna nga wala nay arka 
sa pakigsaad sa dihang ang Israel ipasig-uli na gi- 
kan sa Babilonya, kini wala magpasabot nga si Je- 
hova dili na molingkod sa iyang trono diha sa iyang 
sentro sa pagsimba. Sumala sa Iyang giingon: “Ni- 
anang panahona sila magtawag sa Jerusalem nga 
trono ni Jehova.” (Jer 3:16, 17) Ang mga tagna ni 
Ezequiel bahin sa pagpasig-uli nahiuyon niini, kay 
sa iyang panan-awon bahin sa templo ni Jehova 
diin walay nakitang arka sa pakigsaad, siya gisulti- 
han: 'Anak sa tawo, kini nga templo mao ang dapit 
sa akong trono.'---Eze 43:7. 


1350 


Nakigsaad si Jehova nga ang trono sa binhi ni 
David “mohangtod sa panahong walay tino.” (1Cr 
17:11-14) Sa pagpahibalo sa katumanan niini nga 
saad, ang manulondang si Gabriel miingon kang 
Maria: “Ihatag [kang Jesus] ni Jehova nga Diyos 
ang trono ni David nga iyang amahan, ug ma- 
gamando siya ingon nga hari sa balay ni Jacob 
hangtod sa kahangtoran, ug walay pagkatapos ang 
iyang gingharian.” (Luc 1:32, 33) Dili lamang si Je- 
sus adunay panulondon nga usa ka yutan-ong do- 
minyo kondili siya makaambit usab sa unibersoha- 
nong trono ni Jehova. (Pin 3:21, Isa 66:1) Si Jesus 
misaad usab sa pagpaambit sa iyang trono sa hari- 
anong awtoridad uban sa tanan kinsa, sama sa 
iyang matinumanong mga apostoles, anaa sa bag- 
ong pakigsaad uban sa iyang Amahan ug kinsa 
magdaog sa kalibotan sama kang Jesus. Busa sila 
sab molingkod sa trono uban ni Jesus.--Mat 19:28, 
Luc 22:20, 28-30, Pin 3:21. 

Kaharmonya sa tagna ni Jehova pinaagi ni Zacar- 
ias nga ang tawo nga ginganlag “Turok,” ang mag- 
tutukod sa umalabot nga templo alang kang Jeho- 
va, “mahimong saserdote sa iyang trono,” si Pablo 
nag-asoy bahin kang Jesus: “Aduna kitay ingon 
nga hataas nga saserdote [sama kang Melquisedek, 
nga usa ka hari-saserdote], ug siya naglingkod na 
sa tuong kamot sa trono sa Halangdon didto sa 
mga langit.” (Zac 6:11-13, Heb 8:1) Gawas kang 
Kristo Jesus, nakita ni Juan ang tibuok espirituwal 
nga balay o sangtuwaryo sa Diyos, ang matinuma- 
nong Kristohanon nga kongregasyon, nga naentro- 
no ingong mga hari-saserdote nga magmando su- 
lod sa usa ka libo ka tuig.--Pin 20:4, 6, 1Pe 2:5. 

Sumala sa gitagna sa Salmo 45:6, ug gipadapat ni 
Pablo diha sa Hebreohanon 1:8, ang trono ni Jesus, 
ang iyang katungdanan o awtoridad ingong sobe- 
rano, naggikan kang Jehova: “Ang Diyos maoy 
imong trono hangtod sa kahangtoran.” Sa laing ba- 
hin, ang Yawa usab naghatag ug awtoridad aron 
mogahom ang iyang mga organisasyon, sumala sa 
gipasiugda sa Pinadayag 13:1, 2, maylabot sa 'ma- 
pintas nga mananap nga migula gikan sa dagat: 
“Gihatag sa dragon ngadto sa mananap ang iyang 
gahom ug ang iyang trono ug ang dakong awtori- 
dad.” Sa dihang si Satanas mitanyag sa susamang 
gahom ug awtoridad ngadto kang Jesu-Kristo, ang 
iyang kondisyon bugti niini mao: “Kon ikaw mohi- 
mog usa ka buhat sa pagsimba sa atubangan ko, 
maimo kining tanan.” (Luc 4:5-7) Sa susamang pa- 
agi, ang kondisyon sa paghatag ug usa ka trono o 
awtoridad ngadto sa “mapintas nga mananap” mao 
gayod ang pag-alagad niini kang Satanas. 

Sa paghisgot sa posisyon ni Jesus ingong Ba- 
tid nga Magbubuhat sa Diyos, gihisgotan ni Pablo 
nga pinaagi kang Kristo gilalang ang “mga tro- 

Asiryanhong troso nga iglulumpag ug 
mabalhinbalhin nga 


no.” Kini nga termino mopatim-awng nagtumong 
sa mga nahuptang awtoridad, makita man o dili- 
makita, sulod sa administratibong kahikayan sa Di- 
yos.--Col 1:16. 


TROSO NGA IGLULUMPAG. Usa ka ins- 
trumento sa pagpakiggubat nga gigamit sa nagli- 
kos nga kasundalohan aron sa pagbuslot o sa pag- 
bungkag sa mga ganghaan ug sa mga paril sa usa 
ka siyudad o kuta. Ang labing simple niini maoy 
gama sa bug-at nga troso nga ang tumoy puthaw 
nga kaamgid sa ulo sa laking karnero. Lagmit nga 
tungod niini o tungod kay kini idumbol sa dihang 
gamiton, ginganlan kini sa samang Hebreohanong 
pulong (kar) nga gigamit alang sa laking karnero. 
--Fze 4:1, 2; 21:22. 

Ang naglikos nga kasundalohan maghimog 
bungdo, o pang-asdang nga bungdo, simpig sa 
mga paril sa siyudad aron diha niini ipaagi ang 
mga troso nga iglulumpag ug ang ubang mga ka- 
sangkapan sa gubat. Ang mga torreng pang-atake 
nga ingon kahabog sa mga paril sa siyudad mahi- 
mong itulod pasaka sa bungdo, sa ingon ang mga 
tig-atake motupong na sa lebel sa mga tigdepensa. 
Ang nagdepensa nga mga sundalo maningkamot 
sa pagdaot sa mga troso nga iglulumpag pinaagi sa 
paghulog ug mga piraso sa kahoy nga nagkalayo 


TUBAL 


Pan KPA 
Ni As a 
“ 


PTE d 


diha niini o sa pagsakmit niini gamit ang mga ka- 
dena o mga angkla. 


TSADHEH [Y; kataposan, Y]. Ang ika-18 nga 
letra sa Hebreohanong alpabeto. Usa kini sa lima 
ka Hebreohanong mga letra nga adunay lahi nga 
porma sa dihang gamiton ingong kataposang let- 
ra sa usa ka pulong. Kini adunay kusog nga sagit- 
sit nga tunog nga susama sa tunog sa “ts” sa Ce- 
buano. Sa Hebreohanon, kini makita ingong unang 
letra sa matag usa sa walo ka bersikulo sa Salmo 
119: 137-144. 


TSOHAR. Tan-awa ang ARKA Num. 1. 


TUBAL. 

1. Usa sa pito ka anak nga lalaki ni Japet.---Gen 
10:2, 1Cr 1:5. 

2. Usa ka katawhan o usa ka yuta nga kasaga- 
rang gihisgotan uban sa ngalang Mesek, ang nga- 
lan sa laing anak nga lalaki ni Japet. Ang Tubal, la- 
kip ang Javan ug Mesek, nakignegosyo sa Tiro, 
nga nagbaligya ug mga ulipon ug mga butang nga 
hinimo sa tumbaga. (Eze 27:13) Sa awit sa pagba- 
ngotan ni Ezequiel alang sa Ehipto, ang Tubal 
gilakip sa mga “dili-tinuli” nga kauban sa mga 
Ehiptohanon nga mohigda sa Sheol, tungod sa ka- 
lisang nga ilang gipahinabo. (Eze 32:26, 27) Ang 


TUBAL-CAIN 


katawhan sa Tubal gilakip usab niadtong nakighi- 
usa kang “Gog sa yuta sa Magog” kinsa gitawag 
nga “ang pangulong hepe sa Mesek ug sa Tubal” ug 
kinsa midasdas gikan sa “kinalay-ang mga bahin 
sa amihanan” aron sa paghimog mabangis nga 
pag-atake batok sa katawhan ni Jehova. (Eze 38: 
2, 3, 39:1, 2; tan-awa ang GoG Num. 2.) Sa laing 
tagna miingon si Jehova nga siya magpadalag mga 
sinugo aron sa pagmantala sa iyang himaya ngad- 
to sa Tubal, Javan, ug sa ubang kayutaan.---Isa 
66:19. 

Busa ang Tubal nahimutang sa A sa Israel apan 
dili kaayo layo nga dili maabot sa pamatigayon sa 
Tiro sa Fenicia. Giisip sa kadaghanang eskolar nga 
kining ngalana nagtumong sa mao ra usab nga ka- 
tawhang Tabali diha sa Asiryanhong mga inskrip- 
siyon, diin ang Tabali ug Musku (dayag ang Mesek) 
parehong gihisgotan. (Ancient Near Kastern Texts, 
giedit ni J. Pritchard, 1974, p. 284) Pipila ka siglo sa 
ulahi, parehong gitala usab kini ni Herodotus (MI, 
94) ingong ang Tibareni ug Moschi. Pinasukad nii- 
ni, ang yuta sa Tubal giisip nga nahimutang (ti- 
ngali sa kapanahonan sa Asirya) sa AS sa Cilicia sa 
sidlakang Asia Minor. Ang pagkaadunay mga mi- 
nahan sa tumbaga niini nga rehiyon mohaom sa 
asoy sa Bibliya. 


TUBAL-CAIN. Ang anak nga lalaki ni Lamek 
sa iyang ikaduhang asawa nga si Zila, busa, usa ka 
kaliwat ni Cain ug igsoon ni Jabal ug Jubal sa ama- 
han. Siya may igsoong babaye nga ginganlag Naa- 
ma. (Gen 4:17-22) Si Tubal-cain maoy “mananalsal 
sa tanang matang sa himan nga tumbaga ug put- 
haw,” nga mahimong sabton nga siya mao ang 
nag-imbento sa maong matang sa mga himan o 
kaha siya ang mag-uugda o nailado niini nga bulu- 
haton. 


TUBIG. Ang likido nga naglangkob ug dakong 
bahin sa tanang buhing butang. Si Jehova mao ang 
Tuboran niini nga likido (Pin 14:7) nga mahinung- 
danon kaayo sa kinabuhi sa tawo, mga hayop, 
ug sa mga tanom sa yuta. (Ex 17:2, 3, Job 8:11, 
14:7-9, Sal 105:29, Isa 1:30) Siya nagtagana niini 
ug makakontrolar niini. (Ex 14:21-29: Job 5:10, 
26:8, 28:25: 37:10, Sal 107:3b) Ang Diyos nagtaga- 
na sa mga Israelinhon ug tubig, sa milagrosong pa- 
agi kon gikinahanglan (Ex 17:1-7: Neh 9:15, 20, Sal 
78:16, 20; Isa 35:6, 7: 43:20, 48:21): naghatag kani- 
la ug yuta nga dagaya sa tubig (Deu 8:7): ug nag- 
saad nga panalanginan ang ilang suplay sa tubig 
kon sila magmasinugtanon kaniya (Ex 23:25). 

Si Jehova mao ang nagpahinabo sa unang pagbi- 
sibis sa yuta pinaagi sa gabon nga mialisngaw gi- 
kan sa yuta, ug iyang gilatid ang mga balaod nga 
naggahom sa pag-alisngaw sa tubig ug sa pag- 
ulan niini. (Gen 2:5, 6: Job 36:27: Am 5:8; tan-awa 

ang PANGANOD, GABON; ULAN.) Sa ikaduhang adlaw 
sa paglalang, gipatungha sa Diyos ang usa ka ha- 
wan o wanang pinaagi sa pagpabilin ug tubig diha 
sa yuta samtang gikawan ang dakong gidaghanon 
niini diha sa itaas sa globo, ang katubigan sa itaas 
sa hawan o wanang sa walay duhaduha maoy usa 
sa gigikanan sa tubig nga pinaagi niini ang mga 
daotan sa ulahi gilaglag sa Lunop sa adlaw ni Noe. 
--Gen 1:6-8, 7:11, 17-24, Isa 54:9. 

Ang Balaod nga gihatag didto sa Bukid sa Sinai 
nagdili sa paghimog mga larawan sa mga butang 
nga “anaa sa mga tubig ilalom sa yuta,” nga lagmit 
nagkahulogan sa mga linalang sa katubigan, nga 
anaa sa ubos sa lebel sa yuta. Kini naglakip sa mga 
suba, mga lanaw, mga dagat, ug sa mga tubig ila- 
lom sa yuta.--Ex 20:4, Deu 4:15-18, 5:8. 

Masambingayon ug Mahulagwayon nga 
Paggamit. Adunay daghang masambingayon 
ug mahulagwayong paghisgot sa tubig diha sa Ka- 
sulatan. Ang katawhan, ilabina ang gubot nga 
masa sa mga tawo nga bulag sa Diyos, gisim- 
bolohan sa mga tubig. Ang Dakong Babilonya, 
tungod sa iyang tibuok-kalibotang dominyo, gi- 
kaingon nga naglingkod “ibabaw sa daghang katu- 
bigan.” Kini nga katubigan gipatin-aw diha sa pa- 
nan-awon ni Juan bahin sa dakong bigaon nga 
“mao ang mga katawhan ug mga panon sa kataw- 
han ug kanasoran ug mga pinulongan.”--Pin 17: 
1, 15; itandi ang Isa 57:20. 

Tungod sa gahom sa tubig ingong instrumento 
sa paglaglag (mopahinabog pagkalumos, pagban- 
las, o susamang mga epekto), kini sagad gigamit 
ingong simbolo sa malaglagong puwersa. (Sal 69:1, 
2, 14, 15, 144:7, 8) Sa Jeremias 47:2, kini gihubit 
nga samag usa ka pundok sa kasundalohan. 

Ang tubig gigamit sa tabernakulo alang sa pisi- 
kal nga kahinlo ug sa simbolikong paagi. Panahon 
sa pagpahiluna-sa-katungdanan sa pagkasaserdo- 
te, ang mga saserdote hugasan ug tubig, ug sa 
simbolikong paagi, ang “tubig nga nagahinlo-sa- 
sala” isablig nganha sa mga Levihanon. (Ex 29:4: 
Num 8:6, 7) Ang mga saserdote manghugas sa dili 
pa moalagad sa sangtuwaryo ni Jehova ug sa dili 
pa moduol sa halaran sa halad-nga-sinunog. (Ex 
40:30-32) Ang tubig gigamit sa paghugas sa mga 
halad (Lev 1:9) ug sa seremonyal nga mga pagput- 
li. (Lev 14:5-9, 50-52, 15:4-27: 17:15: Num 19:1-22, 
tan-awa ang HINLO, PAGKAHINLO.) Ang “balaang tu- 
big” nga gigamit maylabot sa pangabugho, diin 
ang usa ka asawa gikatahapan nga nanapaw, da- 
yag nga maoy lunsay, lab-as nga tubig, nga ngan- 
ha niini ibutang ang abog gikan sa tabernakulo sa 
dili pa kini imnon sa babaye.--Num 5:17-24. 

Nagahatag-kinabuhi nga tubig. Si Jehova 
mao “ang tuboran sa buhi nga tubig.” Gikan la- 
mang kaniya ug pinaagi sa iyang Anak, si Jesu- 

Kristo, ang Pangulong Ahente sa kinabuhi, nga 
ang mga tawo makadawat ug kinabuhing walay 
kataposan. (Jer 2:13: Ju 17:1, 3) Gisultihan ni Jesus 
ang usa ka Samarianhong babaye didto sa atabay 
duol sa Sikar nga ang tubig nga iyang ihatag ngad- 
to sa makadawat niini mahimong 'usa ka tuboran 
sa tubig nga magabugwak aron mohatag ug kina- 
buhing walay kataposan. '--Ju 4:7-15. 

Si apostol Juan nagrekord sa iyang panan-awon 
bahin sa “usa ka bag-ong langit ug usa ka bag-ong 
yuta” nga diha niini iyang nakita nga nagaagos gi- 
kan sa trono sa Diyos ang “usa ka suba sa tubig sa 
kinabuhi.” Sa matag tampi niini nga suba adunay 
mga kahoy nga nagapatunghag bunga, ug ang 
mga dahon sa mga kahoy gigamit ingong tambal 
alang sa kanasoran. (Pin 21:1: 22:1, 2) Human ma- 
tapos kining bahina sa panan-awon, gisulti ni Jesus 
kang Juan kon unsay iyang katuyoan sa pagpadala 
sa iyang manulonda nga maoy nagpakita sa pa- 
nan-awon. Unya nadungog ni Juan ang pagmanta- 
la: “Ug ang espiritu ug ang pangasaw-onon nag- 
padayon sa pag-ingon: 'Umari ka! Ug si bisan 
kinsa nga nagpatalinghog paingna: ‘Umari ka! Ug 
si bisan kinsa nga giuhaw paaria, si bisan kinsa nga 
may tinguha paimna sa tubig sa kinabuhi nga wa- 
lay bayad.” Dayag nga kini nga pagdapit ipaabot sa 
mga alagad sa Diyos ngadto sa mga giuhaw aron 
mosugod sa pag-inom sa mga tagana sa Diyos sa 
pagbaton ug kinabuhing walay kataposan pinaagi 
sa Kordero sa Diyos. (Ju 1:29) Mapahimuslan na 
nila kon unsay mabatonan karon gikan niining tu- 
big sa kinabuhi. Kinahanglang dapiton ang bisan 
kinsa nga maabot niini, dili aron makaganansiya 
pinaagi sa pagbaligya niini nga tubig, kondili aron 
ihatag kini nga walay bayad ngadto sa tanan nga 
nagtinguha niini.---Pin 22:17. 

Sa wala pa mamatay ug mabanhaw si Jesus, siya 
naghisgot bahin sa iyang mga sumusunod kinsa 
makadawat sa balaang espiritu, sugod sa Pentekos- 
tes 33 K.P., nga nag-ingong gikan sa ilang kinasu- 
lorang mga bahin “modagayday ang mga sapa sa 
buhing tubig.” (Ju 7:37-39) Ang rekord sa Kristo- 
hanon Gregong Kasulatan nagtaganag dagayang 
ebidensiya nga, kay natukmod sa nagalihok nga 
puwersa sa espiritu sa Diyos, ang mga apostoles ug 
mga tinun-an nakahimog kahibulongang mga bu- 
tang sa pagdala sa tubig nga nagahatag-kinabuhi 
ngadto sa ubang mga tawo, sugod sa Jerusalem 
ug lukop sa nailhan nga kalibotan niadtong pana- 
hona. 

Pagpalambo sa natanom nga pulong. Sa di- 
hang misulat ngadto sa kongregasyon sa Corin- 
to, si apostol Pablo migamit ug usa ka matang 
sa ilustrasyon diin iyang gitandi ang buluhaton 
sa Kristohanong ministro sa buluhaton sa usa ka 
mag-uuma, nga sa primero magtanom sa binhi, 

magbisibis ug magtikad niini, dayon maghulat sa 
Diyos nga patuboon ang tanom hangtod mogu- 
lang. Gidala ni Pablo ang maayong balita sa Ging- 
harian ngadto sa mga taga-Corinto, sa ingon nag- 
tanom ug binhi didto sa “uma” sa Corinto. Si Apolos 
miabot sa ulahi ug pinaagi sa iyang dugang pagpa- 
nudlo, siya nagpalambo ug nagtikad sa binhi nga 
gipugas, apan ang Diyos, pinaagi sa iyang espiritu, 
maoy nagpatubo niini. Gigamit ni Pablo kini nga 
ilustrasyon sa pagpasiugda sa kamatuoran nga wa- 
lay indibiduwal nga tawo ang importante, apan ang 
tanan maoy mga ministro, nga nagtambayayo- 
ngay ingong mga mamumuo sa Diyos. Ang Diyos 
mao ang Usa nga importante, ug siya nagapanala- 
ngin sa maong dili-mahakogon, nahiusa nga bulu- 
haton.---1Co 3:5-9. 

Ang pulong sa Diyos sa kamatuoran. Ang 
pulong sa Diyos sa kamatuoran gipakasama sa tu- 
big nga makahinlo. Ang Kristohanong kongregas- 
yon maoy mahinlo sa panan-aw sa Diyos, sama sa 
usa ka putling pangasaw-onon alang kang Kristo, 
kinsa naghinlo niini “pinaagi sa paghugas ug tubig 
pinaagi sa pulong.” (Efe 5:25-27) Sa susama nga 
paggamit, si Pablo misulti ngadto sa iyang mga 
isigka-Kristohanon nga may paglaom ingong luyo- 
luyong mga saserdote ni Kristo didto sa mga langit. 
Sa pag-asoy bahin sa tabernakulo ug sa kinahang- 
lanon nga ang mga saserdote manghugas sa tubig 
sa dili pa mosulod sa sangtuwaryo aron sa pag-ala- 
gad, siya miingon: “Sanglit kita adunay dakong sa- 
serdote [si Jesu-Kristo] nga nagdumala sa balay sa 
Diyos, manuol kita uban ang matinuoron nga ka- 
singkasing diha sa bug-os nga pagsalig sa pagtuo, 
kay... ang atong mga lawas naligoan na pinaagi 
sa mahinlong tubig.” (Heb 10:21, 22) Kini nga pag- 
hinlo naglangkit dili lamang sa kahibalo bahin sa 
pulong sa Diyos kondili sa pagpadapat usab niini 
diha sa ilang mga kinabuhi sa matag adlaw. 

Ang tubig sa bawtismo. Si Jesus miingon 
kang Nicodemo: “Gawas kon ang usa ipanganak gi- 
kan sa tubig ug sa espiritu, siya dili makasulod sa 
gingharian sa Diyos.” (Ju 3:5) Si Jesus dayag nga 
naghisgot bahin sa tubig sa bawtismo, sa dihang 
ang usa ka tawo maghinulsol sa iyang mga sala ug 
motalikod gikan sa iyang kanhing dalan sa kinabu- 
hi, nga magtanyag sa iyang kaugalingon ngadto sa 
Diyos pinaagi sa bawtismo sa ngalan ni Jesu-Kris- 
to.--Itandi ang Efe 4:4, 5, nga naghisgot bahin sa 
“usa ka bawtismo.” 

Si apostol Juan sa ulahi misulat: “Kini siya ang 
mianhi pinaagi sa tubig ug sa dugo, si Jesu-Kristo 
... Kay adunay tulo nga tigpamatuod, ang espiri- 
tu ug ang tubig ug ang dugo, ug ang tulo nagaka- 
uyon.” (1Ju 5:5-8) Sa dihang si Jesus mianhi “sa 
kalibotan,” sa ato pa, sa nagsugod siya sa iyang 

ministeryo ug sa iyang masakripisyohon nga pag- 
kinabuhi ingong Mesiyas sa Diyos, siya miadto 
kang Juan nga Tigbawtismo aron ituslob sa tubig 
(dili ingong paghinulsol sa mga sala, kondili ingong 
pagtanyag sa iyang kaugalingon ngadto sa Diyos, 
aron iyang buhaton ang kabubut-on sa Diyos). 
(Heb 10:5-7) Human niini, ang espiritu sa Diyos 
mikunsad kaniya, usa ka pamatuod nga siya mao 
ang Anak sa Diyos ug ang Mesiyas. (Luc 3:21, 22) 
Ang tubig sa iyang bawtismo nga kaharmonya sa 
dugo sa iyang halad ug sa espiritu sa Diyos nagka- 
hiusa sa pagpamatuod niining dakong kamatuoran 
bahin sa Mesiyas. 

Ubang mahulagwayong mga paggamit. Si 
David miingon bahin sa mga daotan: “Mangahilis 
unta sila samag nganha sa mga tubig nga nagaa- 
gos.” (Sal 58:7) Lagmit nga diha sa hunahuna ni 
David ang bul-oganang mga walog nga komon sa 
Palestina, nga daghan niini ang napuno sa dagko, 
peligrosong bul-og sa tubig panahon sa kalit nga 
pagbaha. Apan ang tubig daling mohubas ug ma- 
wala, nga maghimo sa walog nga mamala. 

Sa dihang giatake ang siyudad sa Ai, ang mga 
Israelinhon nagpadalag gamayng pundok sa ka- 
sundalohan nga napildi. Kini nakapaluya sa 
mga Israelinhon, tungod kay ang asoy nag-ingon 
nga ang mga kasingkasing sa katawhan sa Israel 
“nangatunaw ug nahisama sa tubig,” nga nagka- 
hulogan nga ilang naagoman ang kapungot ni Je- 
hova ug sila nawad-an sa iyang tabang. Si Josue 
nabalaka pag-ayo, lagmit tungod kay ang Israel, 
ang kasundalohan ni Jehova, mikalagiw sa kahad- 
lok sa atubangan sa ilang mga kaaway, sa ingon 
naghatag ug kaulawan sa ngalan ni Jehova.---Jos 
7:5-9. 


TUBO. Ang kantidad o porsiyento nga ibayad 
sa usa ka utangan alang sa iyang gihulam. 

Niadtong ikaduhang milenyo W.K.P., ang Babi- 
lonya nakamugna na ug usa ka sistema sa pag- 
pautang. Ang Kodigo ni Hammurabi naglatid ug 
20-porsiyento nga tubo alang sa salapi ug lugas, ug 
kini usab nag-ingon nga kon ang usa ka magpapa- 
tigayon magpatong ug mas taas nga tubo, siya 
mawad-an sa kantidad nga iyang gipahulam. Sa 
kasukwahi, ang balaod sa Diyos ngadto sa Israel 
nagdili sa pagpautang nga may tubo ngadto sa ka- 
bos nga mga isigka-Israelinhon. Walay angayng 
magpahimulos sa pinansiyal nga kapit-os sa usa ka 
tawo. (Ex 22:25, Lev 25:36, 37; Deu 23:19) Ug ang 
Proverbio 28:8 nagpakita nga ang mga katigayo- 
nan nga nabatonan gikan sa tubo nga nakuha sa 
sayop nga paagi mapanag-iya ra sa “nagapakitag 
kaluoy sa mga timawa.” 

Hinuon, ang mga langyaw mahimong pangayo- 
an sa mga Israelinhon ug tubo. (Deu 23:20) Gisa- 

bot sa Hudiyong mga komentarista nga kini mapa- 
dapat dili sa mga kahimtang sa kawalad-on kondili 
sa mga utang sa negosyo. (The Pentateuch and 
Haftorahs, giedit ni J. H. Hertz, London, 1972, 
p. 849) Kasagaran nga temporaryo lamang ang 
mga langyaw diha sa Israel, sagad ingong mga ne- 
gosyante, ug natural lamang nga dahomon nga 
sila mobayad ug tubo, ilabina nga sila magpahu- 
lam usab sa uban nga may tubo. 

Bisan tuod ang matarong nga mga Israelinhon 
misunod sa balaod sa Diyos bahin sa pagpahulam 
nga walay tubo (Sal 15:5, Eze 18:5, 8, 17), ang pag- 
pahulam nga may tubo dayag nga nahimong ko- 
mon ug nakahatag ug kalisdanan sa mga utangan 
nga kabos. (Neh 5:1-11, Isa 24:2: Eze 18:13, 22:12) 
Apan, si Jesu-Kristo nagtuboy sa balaod sa Diyos 
niining bahina ug naghimog mas dakong kapada- 
patan niini, nga nag-ingon: “Magpadayon .. . sa 
pagpahulam nga walay tubo, nga dili maglaom ug 
bisan unsang balos.” (Luc 6:34, 35) Busa dili gayod 
husto nga hikawan ug tabang ang usa ka tawo kin- 
sa tungod sa nagpadayon nga kalisdanan basin dili 
makabayad sa iyang utang, bisan tuod kini dili 
niya sala. Apan kon dili tungod sa kakabos nga ang 
usa nangutang, walay pagtutol kon ang giutangan 
mangayog tubo sa giutang. Pinaagi sa pagsaway sa 
daotang ulipon diha sa usa sa iyang mga sambi- 
ngay tungod kay kini wala magdeposito sa kuwar- 
ta sa iyang agalon ngadto sa mga magbabangko 
aron makakuha ug tubo, gipunting ni Jesus nga 
haom ang pagdawat ug tubo gikan sa ginegosyo 
nga puhonan.---Mat 25:26, 27: Luc 19:22, 23. 


TUBOD. Tan-awa ang TUBORAN, TUBOD. 


TUBORAN NI JACOB. Ang “atabay” o “tu- 
boran” diin si Jesu-Kristo, samtang nagpahu- 
lay, nakigsulti sa usa ka babayeng Samarianhon. 
(Ju 4:5-30) Gituohan nga mao kini ang Bir Ya'- 
qub (Be'er Ya'agov), nga nahimutang mga 2.5 km 
(1.5 mi) sa HS sa modernong-adlaw nga Nablus, 
dili layo gikan sa Tell Balata, ang nahimutangan sa 
Sekem. Ang tuboran ni Jacob maoy usa ka lawom 
nga atabay, ug ang lebel sa tubig dili gayod moa- 
bot sa baba niini. Ang mga pagsukod nga gihimo 
niadtong ika-19 nga siglo nagpakita nga ang gilad- 
mon sa atabay maoy mga 23 m (75 p). Kini maoy 
mga 2.5 m (8 p) ang gilapdon, bisan tuod nga pa- 
hiktin ang itaas nga bahin niini. Tungod kay ang 
atabay kasagarang mohubas sa mga hinapos sa 
Mayo hangtod sa pag-ulan sa tinghunlak, gituohan 
sa pipila nga ang tubig niini naggikan sa ulan ug sa 
mihunob nga tubig diha sa yuta. Apan ang uban 
nagtuo nga ang tubig sa atabay naggikan usab sa 
tubod ug busa matawag usab nga usa ka tuboran. 

Wala direktang hisgoti sa Bibliya nga si Jacob 
mao ang nagkalot sa atabay. Hinuon, kini nagpaki- 

ta nga si Jacob adunay katigayonan sa palibot nii- 
ning dapita. (Gen 33:18-20, Jos 24:32; Ju 4:5) Ug 
ang babayeng Samarianhon miingon kang Jesus 
nga “si Jacob, . . . mihatag kanamo sa atabay ug 
[siya] . . . miinom gikan niini kauban sa iyang mga 
anak ug sa iyang kahayopan.” (Ju 4:12) Busa lag- 
mit si Jacob ang nagkalot o ang nagpakalot niini, 
tingali aron sa pagtaganag tubig alang sa iyang da- 
kong panimalay ug sa mga panon sa kahayopan, 
sa ingon dili makasamok sa mga silingan, kinsa 
sa walay duhaduha nakapanag-iya na sa ubang 
mga tuboran sa tubig sa maong rehiyon. O, tinga- 
li gikinahanglan niya ang mas maayo ug perma- 
nenteng suplay sa tubig kon mahubsan ang ubang 
mga atabay sa maong dapit. 


TUBORAN SA DAKONG BITIN. Ang 
Hebreohanong ekspresyon adunay ideya sa usa ka 
tuboran, tubod, o atabay sa usa ka dakong linalang 
sa yuta o sa dagat, ug kini gihubad sa lainlaing pa- 
agi ingong: “atabay sa dragon” (KJ, Le): “Atabay sa 
Halas” (AT): “tuboran sa bitin” (Ro): “Tuboran sa 
Dakong Bitin” (NW). Apan ang Gregong Septua- 
gint mabasa nga “Tuboran sa mga Kahoyng Igos.” 

Kini nga tinubdan sa tubig nahimutang ubay sa 
ruta nga giagian ni Nehemias sa iyang unang pag- 
susi sa nalumpag nga mga paril sa Jerusalem. (Neh 
2:12, 13) Sanglit kining ngalana dili na makaplagan 
pag-usab diha sa Kasulatan, ang tuboran o atabay, 
kon gihisgotan man sa ubang mga teksto, lagmit 
nga gihatagan ug lahi nga ngalan. Ang En-rogel 
sagad gituohan nga mao ang laing ngalan niini. Po- 
sible kini, kay bisan tuod ug ang En-rogel layolayo 
gikan sa Walog sa Kidron, ang asoy nag-ingon la- 
mang nga si Nehemias miagi “sa atubangan sa Tu- 
boran,” ug kini mahimong magpasabot nga siya 
miagi dapit sa eskina sa paril nga nag-atubang sa 
En-rogel ug makita ang tuboran bisan tuod kini la- 
yolayo pa.---Tan-awa ang EN-ROGEL. 


TUBORAN, TUBOD. Kasagaran, kini maoy 
usa ka kinaiyanhong tinubdan sa tubig (Ex 15:27), 
nga lahi sa mga atabay ug mga biawan nga sagad 
kaloton (Gen 26:15), gigamit usab alang sa usa ka 
tinubdan sa usa ka butang gawas sa tubig. Ang 
duha ka Hebreohanong termino alang sa “tuboran, 
tubod” mao ang @'yin (sa literal, mata) ug ang ka- 
amgid nga ma“yan. Ang katumbas nga Gregong 
termino mao ang pege’. Sanglit ang mga tubod 
usahay hinloan ug paladman, kini tingali ang hi- 
nungdan kon nganong ang “tuboran" ug “atabay" 
usahay gigamit nga magkabaylo alang sa samang 
tinubdan sa tubig.--Gen 16:7, 14: 24:11, 13; Ju 4: 
6, 12: tan-awa ang BIAWAN, ATABAY. 

Gihubit ni Moises sa mga Israelinhon ang Yutang 
Saad ingong usa ka yuta sa “mga tubod ug sa ha- 

lawom nga katubigan nga nagaagay diha sa patag 
sa walog ug sa bukirong rehiyon.” (Deu 8:7) Dag- 
han ang mga tubod sa Palestina, nga may abe- 
rids nga unom o pito ka tubod sa halos matag 
100 km kwd (40 mi kwd). Tungod kay ang kabuki- 
ran sa Juda ug Epraim sagad daghay mga bato nga 
daling masuphan ug tubig, ang mga ulan sa ting- 
tugnaw dali rang mohunob ngadto sa kailadman. 
Ang katubigan sa kataposan makaabot sa usa ka 
lut-od sa yuta diin dili na makasuhop ang tubig 
apan moagos diha niini, ug dayon kini motungha 
pag-usab ingong mga tubod sa kasadpang kiliran 
sa Walog sa Jordan ug sa kasadpang tampi sa Pa- 
tayng Dagat, ug ang uban moagos pa gani ngadto 
sa ilalom sa yuta sa Patayng Dagat. Init ang dag- 
han sa mga tubod nga direktang moagos ngadto sa 
Patayng Dagat ug sa mas ubos nga katubigan sa 
Jordan. Sa kasadpan sa kabukiran, ang mga tubig 
mogawas ingong mga tubod ubay sa sidlakang ba- 
hin sa taas nga kapatagan daplin sa kabaybayonan, 
bisan tuod nga ang ubang tubig moagji sa ilalom sa 
yuta padulong sa Mediteranyo. Ang ubang mga 
tubod, sama niadtong naglibot sa Jerusalem ug 
Hebron, mobugwak diha sa tumoy o duol sa tumoy 
sa bukirong mga dapit sa Palestina. Daghan ang 
tubod nga namugna tungod sa pagkatunaw sa ni- 
yebe sa Kabukiran sa Lebanon ug sa Bukid sa Her- 
mon, ug kini ang nagsuplay sa mga tinubdan sa 
tubig sa Litani, sa Jordan, ug sa mga suba sa Da- 
masco. 

Ang kahinungdanon sa mga tubod, o mga tubo- 
ran, tatawng makita sa mga ngalan sa lungsod nga 
sagad nagsugod sa “En,” nga nagkahulogang “tu- 
bod,” “tuboran.” (Jos 15:62: 17:11, 1Ha 1:9, tan-awa 
ang AIN.) Ang mga lungsod ug mga balangay sa- 
gad gitukod duol sa mga tubod, kay ang kadagha- 
nang “mga suba” sa Palestina sa pagkatinuod maoy 
bul-oganang mga walog nga mohubas sa mga bu- 
lan sa ting-init. Ingong depensa, ang mga siyudad 
kasagarang tukoron diha sa habog nga mga lugar, 
ug busa, ang mga tubod sagad anaa sa gawas sa 
mga paril sa siyudad diha sa ubos sa walog. Tu- 
ngod niana hinungdanon kaayo ang pagpanalipod 
sa suplay sa tubig. Gihimoan kini ug mga agianan 
aron ipaagos kini ngadto sa siyudad gikan sa tinub- 
dan niini. Gihimo ni Haring Ezequias ang ingon ni- 
ini nga agianan sa tubig aron sa pagpaagos sa mga 
tubig sa Gihon ngadto sa Siyudad ni David. (2Ha 
20:20, 2Cr 32:30) Sa ubang mga panahon ang ta- 
gong mga agianan o mga tunel unay ra paingon 
sa tinubdan sa tubig, sa ingon nakapaneguro nga 
may daghang suplay sa tubig alang sa mga molup- 
yo sa siyudad bisan panahon sa paglikos. Sa di- 
hang misulong ang Asirya sa Juda, gitak-opan ni 
Ezequias ang mga tuboran sa gawas sa Jerusa- 
lem aron ang mga manunulong walay makuhang 

suplay nga tubig.---2Cr 32:2-4, tan-awa ang KUTA, 
EzEQUIAsS Num. 1 (Mga Buluhatong Pagpanukod ug 
Inhenyeriya). 

Mahulagwayong Paggamit. Gipahiluna ni 
Jehova “ang mga tuboran sa halawom nga katubi- 
gan.” (Pr 8:28, Gen 7:11) Siya gitawag usab nga Tu- 
boran sa kinabuhi, ang Tuboran sa buhi nga tubig, 
ug ang Tuboran sa Israel. (Sal 36:9: Jer 2:13, Sal 
68:26) Ang iyang Anak nga si Jesu-Kristo nagha- 
tag ug tubig nga alang niadtong makadawat niini 
kini mahimong 'usa ka tuboran sa tubig nga ma- 
gabugwak aron mohatag ug kinabuhing walay ka- 
taposan.” (Ju 4:14) Human ang mga nasod ma- 
kaagom ug paghukom diha sa mahulagwayong 
pug-anan sa bino sa Ubos nga Patag ni Jehosapat, 
si Joel nagtagna nga mobugwak ang usa ka maka- 
palagsik nga tubod gikan sa balay ni Jehova.---Joe 
3:12, 13, 18. 

Sa pagpasiugda sa kahinungdanon sa paggamit 
sa dila sa hustong paagi, gipangutana ni Santiago 
ang mga Kristohanon kinsa maoy motanyag sa tu- 
big sa kinabuhi: “Ang usa ka tuboran dili makapa- 
sugwak sa tam-is ug sa pait nga tubig gikan sa 
mao rang tinubdan, dili ba?”---San 3:11. 

Ang “tinubdan sa tubig,” o “tuboran,” maoy usa 
ka ekspresyon nga gigamit usab may kalabotan sa 
tinubdan sa seksuwal nga katagbawan.---Pr 5:18. 


TUDLO. Ingong sangkap sa kamot ug sa buk- 
ton, ang tudlo dakog kapuslanan aron mabuhat 
ang mas gagmayng mga detalye sa mga butang 
nga ginahimo sa usa ka tawo. Tungod kay kini 
maoy bahin sa kamot, usahay gigamit sa Bibliya 
ang mga tudlo sa pagtumong sa “kamot.” Ang mga 
pulong nga “mga tudlo” ug “mga kamot” gigamit sa 
parehong mga pahayag nga naghubit sa paghimog 
mga idolo.---Isa 2:8. 

Sa mahulagwayong paagi, ang Diyos giingong 
naghimo sa iyang buluhaton pinaagi sa iyang 
“(mga) tudlo,” sama sa pagsulat sa Napulo ka Sugo 
diha sa mga papan nga bato (Ex 31:18: Deu 9:10), 
paghimog mga milagro (Ex 8:18, 19), ug sa pagla- 
lang sa mga langit (Sal 8:3). Gipakita diha sa asoy 
sa Genesis bahin sa paglalang nga ang “mga tud- 
lo” sa Diyos nga gigamit sa paglalang nagtumong 
sa iyang balaang espiritu, o aktibong puwersa, tu- 
ngod kay giingon man niini nga ang aktibong pu- 
wersa (ru'ach, “espiritu”) sa Diyos naglihok ibabaw 
sa nawong sa mga tubig. (Gen 1:2) Apan giha- 
tag sa Kristohanon Gregong Kasulatan ang yawi 
sa tinong pagsabot niining simbolikong paggamit, 
kay ang asoy ni Mateo nagpatin-aw nga si Jesus 
nagpagula ug mga demonyo pinaagi sa 'balaang 
espiritu sa Diyos’ ug si Lucas nag-ingon kanato 
nga kadto maoy pinaagi sa “tudlo sa Diyos.”---Mat 
12:28, Luc 11:20. 

Ang mga senyas ilabinang makahuloganon sa 
mga taga-Sidlakan, ang gamay nga pagsenyas sa- 
gad nga dako na ug kahulogan. Ang Bibliya naghu- 
bit sa tawong walay-silbi nga “nagahimog mga ti- 
mailhan pinaagi sa iyang mga tudlo.” (Pr 6:12, 13) 
Kinahanglang dili himoon sa mga Israelinhon ang 
“pagtulisok sa tudlo” (lagmit ingong pagyubit o 
pagsumbong ug bakak) ug ang pagsultig makada- 
ot aron ilang mabatonan ang pag-uyon sa Diyos. 
(Isa 58:9-11) Tungod kay ang mga tudlo daling 
makita sa mga mata sa usa ka tawo ug hinungda- 
non sa pagtuman sa mga katuyoan, ang kataw- 
han sa Diyos sa mahulagwayong paagi “maghi- 
kot sa iyang mga sugo diha sa ilang mga tudlo’ 
ingong kanunayng pahinumdom ug giya sa tanan 
nga ilang pagabuhaton.--Pr 7:2, 3; itandi ang Sal 
144:1. 

Sa dihang ang usa ka delegasyon mihangyo 
kang Haring Rehoboam nga pagaanon ang luwan 
sa pag-alagad kay sa gipapas-an kanila sa iyang 
amahan nga si Solomon, ang hari gitambagan sa 
iyang batan-ong mga tig-alagad sa pagtubag nga 
'ang iyang kumingking mahimo gayod nga mas 
baga pa kay sa balat-ang sa iyang amahan, kini 
nga pagtandi nagkahulogan nga siya magpapas-an 
ug mas bug-at pa nga palas-anon nganha kanila. 
(1Ha 12:4, 10, 11) Ang Hebreohanong pulong nga 
gigamit dinhi alang sa “kumingking” naggikan sa 
lintunganayng pulong nga nagkahulogang “mahi- 
mong gamay, diyutay, kinagamyan.” 

Si Jesu-Kristo migamit sa samang mahulagwa- 
yong mga pulong sa pag-ilustrar sa mapig-oton, 
mapasigarbohong pagdominar sa mga eskriba ug 
mga Pariseo. Aron ipakita nga kining relihiyosong 
mga lider dili gayod buot motabang sa nabug- 
atang katawhan, si Jesus miingon nga 'sila nag- 
bugkos ug bug-at nga mga luwan diha sa mga 
abaga sa mga tawo apan dili buot motarog niini pi- 
naagi sa ilang tudlo. (Mat 23:2-4) Sa lain pang 
pagtandi, gihulagway ni Jesus nga “ang tawong 
dato” nagtinguha gayod nga himoon ni Lazaro bi- 
san ang kinagamyang butang alang kaniya (mag- 
dala lamang ug tubig diha sa “tumoy sa iyang tud- 
lo"), diin kini nga hangyo gihimo aron ipahilayo si 
Lazaro gikan sa iyang inuyonang posisyon uban 
kang Abraham.--Luc 16:22, 24. 

Ang usa sa mga Repaim nga nakig-away batok 
sa Israel maoy usa ka tawo nga talagsaon kaayo 
ang gidak-on, dili normal, nga tagun-om ang mga 
tudlo sa kamot ug sa tiil, 24 ang tanan.---2Sa 21:20, 
1Cr 20:6, tan-awa usab ang KUMAGKO. 

Ang tudlo gigamit usab ingong usa ka sukod sa 
gitas-on o sa gisangkaron sa usa ka butang, ang ki- 
nagamyang sukod nga gihisgotan diha sa Bibliya. 
Ang usa ka tudlo maoy katumbas sa “4 sa usa ka 
dapal o 124 sa usa ka maniko (1.85 sm, 0.72 pul.). 

Sa Jeremias 52:21 ang gibag-on sa tumbaga nga 
gigamit sa mga haligi nga Jakin ug Boaz giingon 
nga upat ka tudlo (7.4 sm, 2.9 pul.).-- 1Ha 7:15, 21. 


TUDLO SA TIIL. Usa sa mga bahin sa tiil sa 
tawo. Ang Hebreohanon ug Aramaikong mga pu- 
long nga gigamit sa Bibliya alang sa tudlo sa kamot 
usahay nagtumong usab sa tudlo sa tiil. (2Sa 21:20, 
1Cr 20:6, Dan 2:41, 42) Sa ubang mga teksto ang 
Hebreohanong pulong alang sa “kumagko" gigamit 
usab alang sa 'kumagko sa tiil.”---Ex 29:20, Lev 8: 
23, 24: 14:14, 17, 25, 28. 

Ang mga tudlo sa tiil, nga mahinungdanon sa 
pagpanimbang ug sa direksiyon sa lawas sa dihang 
maglakaw, gihisgotan sa Kasulatan nga may literal 
ug mahulagwayong kahulogan. Ang usa ka bata- 
san nga usahay gihimo aron mainutil ang nabihag 
nga kaaway sa gubat mao ang pagputol sa mga ku- 
magko sa iyang kamot ug tiil.---Huk 1:6, 7. 

Sa pagpahiluna-sa-katungdanan sa mga saser- 
dote sa Israel, si Moises nagkuha ug dugo sa laking 
karnero sa pagpahiluna-sa-katungdanan ug nag- 
butang niini ibabaw sa tuong dalunggan, sa tuong 
kumagko sa kamot, ug sa tuong kumagko sa tiil 
ni Aaron ug sa matag usa sa iyang mga anak 
nga lalaki. (Lev 8:23, 24) Ang dugo sa halad nga 
gibutang diha sa kumagko sa tuong tiil nagkahulo- 
gan nga kutob sa ilang maarangan sila kinahang- 
lang mosubay sa dalan ug motuman sa ilang mga 
katungdanan sa paghalad ingong mga saserdote. 
Si Jesu-Kristo nga dakong Hataas nga Saserdo- 
te nagtuman niining matagnaong larawan sa di- 
hang dinhi siya sa yuta (Mat 16:21-23), ug ang 
iyang luyoluyong mga saserdote, ang iyang ina- 
nak-sa-espiritung mga igsoon, kinahanglang mo- 
sunod pag-ayo sa iyang mga tunob.--Heb 7:26, 
1Pe 2:5, 8; Pin 20:6. 


TUHOD, LUHOD. Kini nga lutahan sa bitiis 
hinungdanon sa pagsuportar sa lawas. Busa, ang 
nangurog o huyang nga mga tuhod nagpasabot ug 
kaluya, ug ang nagpingkiay nga mga tuhod nagpa- 
sabot ug kahadlok.---Job 4:4; Sal 109:24, Isa 35:3, 
Dan 5:6, Heb 12:12. 

Ang tanan gawas sa 300 sa 10,000 ka tawo ni 
Gideon miinom nga nagluhod, dayag nga ang ilang 
mga nawong gidapat sa tubig. Niini nga posisyon 
sila dili mahimong alerto ug andam kon adunay 
kalit nga pag-atake. Mas gusto nilang tagbawon 
ang ilang kauhaw inay nga kabalak-an ang situ- 
wasyon nga ilang giatubang. Sa laing bahin, ang 
300 nagpabiling nagbarog, nga naghakop sa tubig 
ug nag-inom niini diha sa ilang mga kamot, alerto, 
mabinantayon, andam. Busa ang 9,700 ka dili- 
mabinantayon gipapauli.---Huk 7:3, 5-8. 

Sa mahulagwayong paagi, ang usa ka bata nga 
gikaingong ‘natawo diha sa mga tuhod’ sa usa ka 

tawo gawas sa inahan, ug sa ingon nakapahimulos 
sa pag-uyon ug pag-atiman niana nga tawo, giila 
nga anak o kaliwat niana nga tawo, sama sa anak 
ni Bilha nga giisip nga anak ni Raquel.--Gen 30: 
3-6, itandi ang Gen 50:23. 

Gisaad ni Jehova ang pagpasig-uli sa iyang ka- 
tawhan ug gipakasama sila sa mga anak sa Zion, o 
Jerusalem, kinsa “pagahapohapon diha sa mga tu- 
hod,’ nga mao, atimanon pag-ayo, ibalik sa pinabo- 
ran nga kahimtang.--Isa 66:12, 13. 

Pagluhod. Ang Hebreohanong pulong alang 
sa “pagluhod” (barakh') lagmit adunay samang 
lintunganayng pulong alang sa “panalangin,” nga 
tingali nagpasabot nga adunay mga panahon nga 
ang mga panalangin gihatag ngadto sa mga tawo 
samtang sila nagluhod. 

Samtang mangamuyo ug pabor. Ang usa ka 
tawo mahimong moluhod agig pagtahod o aron 
mangamuyo ug pabor, sama sa gibuhat sa usa ka 
“pangulo sa kalim-an” nga naghawas kang Ha- 
ring Ahazias nga miluhod atubangan kang Elias 
aron mangaliyupo alang sa iyang kinabuhi ug nia- 
nang sa iyang mga kauban. (2Ha 1:13, 14) Ang usa 
ka sanlahon nagluhod sa dihang nangaliyupo kang 
Jesus nga hinloan siya.--Mar 1:40-42, usab ang 
10:17-22. 

Sa dihang mag-ampo. Ang matuod nga mga 
magsisimba sagad magluhod sa dihang mag-ampo 
sa Diyos, kay kini nga posisyon maoy haom nga 
pagpaila sa ilang pagpaubos. (Esd 9:5, Buh 9: 
36, 40, 21:3-6) Si Solomon miluhod atubangan sa 
kongregasyon sa Israel sa dihang siya nag-ampo 
panahon sa pagpahinungod sa templo. (2Cr 6:13) 
Bisag dihay usa ka harianong mando nga sulod sa 
30 ka adlaw ang mga pangaliya angayng himoon 
lamang ngadto kang Haring Dario, si Daniel milu- 
hod samtang nag-ampo ngadto kang Jehova katu- 
lo sa usa ka adlaw, nga nagbuhat niini samtang 
ang mga bentana sa iyang lawak-sa-atop inablihan 
paingon sa Jerusalem. (Dan 6:6-11) Si Jesu-Kristo 
mismo naghatag ug panig-ingnan sa pag-ampo 
nga magluhod ngadto kang Jehova. Sa tanaman sa 
Getsemane niadtong gabii nga siya giluiban, si Je- 
sus “miluhod ug nag-ampo.”--Luc 22:41. 

Ang mga magsisimba sa bakak nga relihiyon 
miluhod atubangan sa mga idolo sa ilang mga di- 
yos. Apan sa adlaw ni Elias diha pay 7,000 ka ma- 
tinumanong mga tawo sa Israel, nga 'ang tanang 
tuhod wala moluhod kang Baal.'---1Ha 19:18, Rom 
11:4. 

Pagyukbo o pag-ila sa hataas nga katungda- 
nan. Ang pagluhod mahimong magpasabot ug 
pagyukbo o pag-ila sa hataas nga posisyon sa 
usa nga labaw. Ang mga sundalo miluhod atuba- 
ngan kang Jesus ug miyukbo kaniya, apan ilang 

gibuhat kana ingong pagbiaybiay.--Mat 27:27-31, 
Mar 15:16-20. 

Si Jehova naghatag sa matinumanon nga naban- 
hawng si Jesu-Kristo ug usa ka labaw nga katung- 
danan ug usa ka ngalan nga labaw pa sa tanang 
ubang ngalan, “aron nga sa ngalan ni Jesus molu- 
hod ang tanang tuhod nilang anaa sa langit ug ni- 
lang anaa sa yuta ug nilang anaa ilalom sa yuta.” 
Ang tanan nga makabaton ug kinabuhi kinahang- 
lang moluhod sa pagsimba kang Jehova diha sa 
ngalan ni Jesu-Kristo ug ilhon siya ingong Ginoo 
alang sa kahimayaan sa Diyos. Kini naglakip “ni- 
lang anaa ilalom sa yuta,” nga tin-awng nagpakita 
nga kadtong pagabanhawon gikan sa lubnganan 
kinahanglang mobuhat usab niini.--Flp 2:9-11, Ju 
5:28, 29; Efe 1:9, 10. 

Sa panguna, ang pag-ila sa pagkalabaw ug pag- 
kasoberano ni Jehova gikinahanglan alang niad- 
tong nagtinguha sa pag-uyon sa Diyos. Si Jehova 
miingon: “Pinaagi sa akong kaugalingon ako na- 
numpa .. . aron kanako ang tanang tuhod mo- 
luhod.” (Isa 45:23, Rom 14:10-12) Busa, tukma 
nga ang salmista masibotong nag-awhag sa isigka- 
Israelinhon: “Oh dali kamo, mosimba kita ug mo- 
yukbo, moluhod kita sa atubangan ni Jehova nga 
atong Magbubuhat.”--Sal 95:6, tan-awa ang Pos- 
TURA UG MGA LIHOK. 


TUIG. Ang pangunang Hebreohanong pulong 
alang sa “tuig,” ang sha-nah, naggikan sa lintunga- 
nayng pulong nga nagkahulogang “sublion, himo- 
on pag-usab” ug, sama sa Gregong katumbas niini 
nga eniautos’, kini adunay ideya bahin sa usa ka 
siklo sa panahon. Dinhi sa yuta ang pagbalik pag- 
usab sa mga yugto sa panahon maoy dayag nga ti- 
maan sa pagkatapos sa tinuig nga mga yugto, 
ingon man usab, ang mga yugto sa panahon gi- 
gamhan sa pagtuyok sa yuta palibot sa adlaw. 
Busa, ang Maglalalang nagtagana ug pamaagi sa 
pagsukod sa panahon sumala sa mga tuig pinaagi 
sa pagpahimutang sa yuta diha sa gitudlong agia- 
nan o orbito niini, diin ang ehe (axis) sa yuta nag- 
handag samtang nagpanaw kini palibot sa adlaw. 
Ang sayon nga paagi sa pagbahin sa tuig ngadto sa 
mas mugbo nga mga yugto gitagana usab pinaagi 
sa regular nga mga hugna sa bulan. Kini gipakita 
diha sa unang mga bahin sa rekord sa Bibliya. 
--Gen 1:14-16, 8:22. 

Gikan sa sinugdanan, gigamit sa tawo kining gi- 
tagana sa Diyos nga mga timailhan sa panahon, 
nga nagsukod sa panahon pinaagig mga tuig nga 
gibahinbahin ngadto sa mga bulan. (Gen 5:1-32) 
Kadaghanan sa katawhan sa kakaraanan migamit 
ug tuig nga may 12 ka lunar nga mga bulan. Ang 
komon nga lunar nga tuig adunay 354 ka adlaw, 
nga ang mga bulan niini adunay 29 o 30 ka adlaw, 

depende sa pagtungha sa matag bag-ong bulan. 
Busa, mas mubo kini ug mga 11/4 ka adlaw kay sa 
tinuod nga solar nga tuig nga adunay 36574 ka ad- 
law (365 ka adlaw 5 ka oras 48 minutos ug 46 se- 
gundos). 

Sa Panahon ni Noe. Sa panahon ni Noe atong 
nabatonan ang unang rekord sa karaang pagkalku- 
lo sa gitas-on sa tuig. Dayag nga iyang gibahin ang 
tuig ngadto sa 12 ka bulan nga adunay 30 ka ad- 
law ang matag usa. Sa Genesis 7:11, 24 ug 8:3-5 
ang “talaan” nga gitipigan ni Noe nagpakita nga 
ang 150 ka adlaw maoy katumbas sa lima ka bu- 
lan. Niini nga asoy direktang gihisgotan ang ikadu- 
ha, ikapito, ug ikanapulo nga bulan sa tuig sa Lu- 
nop. Dayon, human sa ikanapulo nga bulan ug sa 
unang adlaw niini, dihay usa ka yugto nga 40 ka 
adlaw, ingon man usab duha ka yugto nga 7 ka ad- 
law ang matag usa, o 54 ka adlaw sa katibuk-an. 
(Gen 8:5-12) Adunay dili usab matino nga panahon 
tali sa pagpadala sa uwak ug sa unang pagpadala 
sa salampati. (Gen 8:6-8) Ingon man adunay laing 
dili-matino nga yugto nga gipaila human sa ikatu- 
lo ug kataposang pagpadala sa salampati diha sa 
Genesis 8:12. Sa misunod nga bersikulo, atong 
makaplagan nga gihisgotan ang unang adlaw sa 
unang bulan sa misunod nga tuig. (Gen 8:13) Wala 
ibutyag kon unsa ang paagi nga gigamit ni Noe o 
niadtong nauna kaniya aron motakdo sa solar nga 
tuig ang usa ka tuig nga gilangkoban sa mga bu- 
lan nga tag-30 ka adlaw. 

Ehipto ug Babilonya. Sa karaang Ehipto ang 
tuig gilangkoban sa 12 ka bulan nga tag-30 ka ad- 
law, ug gidugangan kini ug lima ka adlaw kada tuig 
aron motakdo sa solar nga tuig. Ang mga Babilon- 
yanhon, sa laing bahin, misunod sa lunar nga tuig 
apan midugang ug ika-13 nga bulan, nga gitawag 
ug Veadar, sa ubang mga tuig aron ang mga yug- 
to sa panahon padayon nga motakdo sa mga bulan 
nga naandang katumbas niini. Ang maong tuig gi- 
tawag nga lunisolar o bound year ug dayag nga 
usahay mas mubo ug usahay mas taas kay sa tinu- 
od nga solar nga tuig, depende kon ang lunar nga 
tuig adunay 12 o 13 ka bulan. 

Ang Metonikong Siklo. Miabot ang pana- 
hon nga naugmad ang sistema sa pagdugang ug 
ika-13 nga bulan sa pito ka higayon sa matag 19 ka 
tuig, nga naghatag ug halos parehong resulta sa 19 
ka tinuod nga solar nga mga tuig. Kini nga siklo gi- 
tawag ug Metonikong siklo nga gisunod sa ngalan 
sa Gregong matematiko nga si Meton sa ikalimang 
siglo W.K.P. 

Mga Hebreohanon. Ang Bibliya wala mag- 
ingon kon mao ba kini ang sistema nga gigamit sa 
mga Hebreohanon sa sinugdan aron motakdo ang 
ilang lunar nga tuig sa solar nga tuig. Sanglit ang 
gitalang mga ngalan sa ilang lunar nga mga bulan 

maoy mga ngalan nga gipasukad sa yugto sa pa- 
nahon, kini nagpakita nga sila adunay gihimong 
sistema sa pagpatakdo sa maong mga tuig. Kadu- 
ha sa matag tuig ang sentro sa adlaw motadlas sa 
ekwetor, ug nianang mga panahona ang adlaw ug 
gabii parehog gitas-on bisan diin (mga 12 oras nga 
kahayag ug 12 oras nga kangitngit). Kining duha 
ka panahon gitawag nga equinox sa tingpamulak 
ug equinox sa tinghunlak. Kini mahitabo sa mga 
Marso 21 ug ingon man sa mga Septiyembre 23 sa 
matag tuig sa atong presenteng kalendaryo. Kini 
nga mga equinox makatabang gayod sa pag-ila 
kon ang lunar nga mga bulan nauna na kaayo sa 
nalangkit nga mga yugto sa panahon ug sa ingon 
magsilbing giya sa paghimog gikinahanglang pag- 
pasibo pinaagig pagdugang ug ika-13 nga bulan. 

Sa unang panahon, ang pag-ihap sa mga tuig 
maoy sukad sa tinghunlak ngadto sa sunod nga 
tinghunlak, diin ang unang bulan magsugod sa 
mga tungatunga sa atong presenteng bulan sa 
Septiyembre. Kini mosibo sa Hudiyohanong tradis- 
yon nga ang paglalang sa tawo nahitabo sa ting- 
hunlak. Sanglit girekord sa Bibliya ang panuigon ni 
Adan pinaagig mga tuig (Gen 5:3-5), makataro- 
nganon nga ang pag-ihap magsugod sa panahon 
sa paglalang kaniya, ug kon kini nahitabo gayod sa 
tinghunlak, kini labing menos magpatin-aw kon 
nganong sa karaang panahon ang ilang bag-ong 
tuig nagsugod nianang panahona. Dugang pa, ang 
maong tuig mohaom gayod sa panahon diin ang 
mga tawo puliki sa ilang buluhaton maylabot sa 
agrikultura, ilabina nianang bahina sa yuta diin 
nanimuyo ang mga tawo sa wala pa ang Lunop ug 
wala madugay human niini. Ang tuig matapos sa 
dihang moabot ang yugto sa kataposang pagpa- 
ngani ug magsugod sa dihang himoon ang pagda- 
ro ug pagpugas ug binhi sa unang bahin sa atong 
bulan sa Oktubre. 

Ang sagrado ug ang sekular nga tuig. Giu- 
sab sa Diyos ang pagsugod sa tuig sa nasod sa Is- 
rael sa panahon sa ilang Pagpanggula gikan sa 
Ehipto, ug giingnan sila nga kinahanglang kini 
magsugod sa bulan sa Abib, o Nisan, sa tingpamu- 
lak. (Ex 12:1-14, 23:15) Apan ang tinghunlak sa 
tuig nagpadayon nga mao ang sinugdanan sa ilang 
sekular o agrikultural nga tuig. Busa, sa Exodo 23: 
16, ang Pista sa Pagpanghipos sa mga Abot, nga 
gisaulog sa tinghunlak sa bulan sa Etanim, ang 
ikapitong bulan sa sagradong kalendaryo, gihisgo- 
tan ingong gisaulog sa “hinapos sa tuig” ug sa Exo- 
do 34:22 ingong sa “pagbanos sa tuig.” Sa susama, 
ang mga regulasyon maylabot sa mga tuig sa 
Tinghugyaw nagpakita nga kini nagsugod sa ting- 
hunlak nga bulan sa Etanim.--Lev 25:8-18. 

Ang Hudiyong historyador nga si Josephus 
(sa unang siglo K.P.) nag-ingon nga ang sagra- 

dong tuig (nga nagsugod sa tingpamulak) gigamit 
maylabot sa relihiyosong mga pangilin apan ang 
orihinal nga sekular nga tuig (nga nagsugod sa 
tinghunlak) padayong gigamit maylabot sa pag- 
pamaligya, pagpamalit, ug sa ubang ordinaryong 
mga kalihokan. (Jewish Antiquities, I, 81 [iii, 3]) Ki- 
ning duha ka sistema, usa ka sagrado ug usa ka se- 
kular nga tuig, ilabinang nailado sa yugto human 
sa pagkadestiyero sa dihang nakagawas na ang 
mga Hudiyo gikan sa Babilonya. Ang unang adlaw 
sa Nisan, o Abib, mao ang sinugdanan sa sagra- 
dong tuig, ug ang unang adlaw sa Tisri, o Etanim, 
mao ang sinugdanan sa sekular nga tuig. Busa, 
ang unang bulan sa sagradong kalendaryo mao 
ang ikapitong bulan sa sekular nga kalendaryo 
ug ang unang bulan sa sekular nga kalendaryo 
mao ang ikapitong bulan sa sagradong kalendaryo. 
--Tan-awa ang KALENDARYO. 

Ang kalangkitan sa kalendaryo ug mga pis- 
ta. Ang pangunang mga hitabo sa matag tuig 
mao ang tulo ka dagkong mga panahon sa kapista- 
han nga gisugo ni Jehova nga Diyos: Ang Paskuwa 
(nga sundan sa Pista sa mga Tinapay nga Walay 
Igpapatubo) sa Nisan 14; ang Pista sa mga Sema- 
na, o Pentekostes, sa Sivan 6, ug ang Pista sa Pag- 
panghipos sa mga Abot (nga unhan sa Adlaw sa 
Pagtabon-sa-Sala) sa Etanim 15-21. Ang Pista sa 
mga Tinapay nga Walay Igpapatubo kadungan sa 
pagpangani sa sebada, ang Pentekostes kadungan 
sa pag-ani sa trigo, ug ang Pista sa Pagpanghipos 
sa mga Abot kadungan sa katibuk-ang pagpanga- 
ni sa hinapos sa agrikultural nga tuig. 

Ang mga tuig nga Igpapahulay ug mga tuig 
sa Tinghugyaw. Ubos sa pakigsaad sa Balaod 
ang matag ikapitong tuig maoy usa ka tuig sa bug- 
os nga pagpahulay alang sa yuta, usa ka tuig nga 
Igpapahulay. Ang yugto o semana sa pito ka tuig 
gitawag nga usa ka “igpapahulay nga mga tuig.” 
(Lev 25:2-8) Ang matag ika-50 nga tuig maoy usa 
ka Tinghugyaw nga tuig sa pagpahulay, diin ang 
tanang Hebreohanong mga ulipon hatagan ug ka- 
gawasan ug ang tanang gipanag-iya nga yutang 
panulondon igauli ngadto sa orihinal nga mga tag- 
iya niini.--Lev 25:10-41, tan-awa ang IGPAPAHULAY, 
TUIG NGA. 

Paagi sa pag-ihap sa pagmando sa mga hari. 
Sa mga rekord sa kasaysayan, naandan na didto sa 
Babilonya ang pag-ihap sa mga tuig sa pagmando 
sa usa ka hari ingong bug-os nga mga tuig, nga 
magsugod sa Nisan 1. Ang mga bulan nga ang 
hari lagmit nagsugod sa aktuwal nga pagmando sa 
dili pa ang Nisan 1 giisip nga mao ang iyang tuig 
sa paglingkod sa trono, apan diha sa kasaysayan 
kini giihap o gilakip sa bug-os nga mga tuig sa pag- 
mando sa hari nga nag-una kaniya. Pinasukad sa 
Hudiyohanong tradisyon, kon kini nga sistema ang 

gisunod sa Juda, nan, sa dihang gihisgotan sa Bib- 
liya nga ang matag usa nila ni Haring David ug ni 
Haring Solomon naghari sulod sa “kap-atan ka 
tuig,” atong masabot nga ang ilang mga paghari 
mikobre ug bug-os 40-ka-tuig nga mga yugto. 
--1Ha 1:39; 2:1, 10, 11; 11:42. 

Diha sa Tagna. Diha sa tagna ang pulong nga 
“tuig” sagad gigamit sa linain nga diwa ingong ka- 
tumbas sa 360 ka adlaw (12 ka bulan nga may 30 
ka adlaw ang matag bulan). (Pin 11:2, 3) Gitawag 
usab kini nga usa ka “panahon” ug usahay simbo- 
likong gihawasan sa “adlaw.”--Pin 12:6, 14, Eze 4: 
5, 6. 


TUKMO [Heb,., tor, tohr: Gr., trygon']. Usa ka 
gamayng ihalas nga salampati, nga sagad tiglalin 
nga langgam. Lagmit nga ang Hebreohanong nga- 
lan gisundog gikan sa mabakhoong pagpiyak ni- 
ining langgama nga madungog nga “tur-r-r 
tur-r-r.” 

Ang mga matang sa tukmo nga sagad makap- 
lagan sa Palestina mao ang komon nga tukmo 
(Streptopelia turtur) ug ang dekuwelyo nga tukmo 
(Streptopelia decaocto), kining ulahi ginganlan sa 
ingon tungod sa usa ka gamay ug itom nga budlis 
nga samag kuwelyo diha sa tangkugo niini. Ang 
lain pang matang, ang tukmo sa palma o tukmo 
nga mokatawa (Streptopelia senegalensis), pada- 
yong midaghan sa Israel sa milabayng mga de- 
kada. 

Ang tukmo gihisgotan sa Jeremias 8:7 nga lakip 
sa mga langgam nga “nagbantay pag-ayo sa pana- 
hon sa pag-abot sa matag usa kanila,” nga lagmit 
nagpasabot sa tinuig nga paglalin. Kini lagmit nag- 
tumong gayod sa komon nga tukmo, sanglit ang 
ubang mga tukmo nga makaplagan sa Palestina 
dili tiglalin apan magpabilin didto sa tibuok tuig. 
Ang komon nga tukmo maoy usa gayod ka ilhanan 
sa tingpamulak sa Palestina, nga moabot didto gi- 
kan sa H sa sayong bahin sa Abril ug 'ang tingog 
niini madungog sa maong yuta. '--Aw 2:12. 

Ingong usa ka maulawon ug aghop nga langgam, 
ang tukmo nagsalig sa iyang katulin nga molupad 
aron makalingkawas sa mga kaaway niini. (Sal 
74:19) Sa panahon nga sila modagsang, ang mga 
tukmo makaplagan sa tibuok Palestina: ug sanglit 
sila mokaon ug mga lugas, liso, ug clover, dali ra si- 
lang masikop sa mga lit-ag diha sa yuta. Gilakip ni 
Abraham ang usa ka tukmo sa iyang halad sa pa- 
nahon nga si Jehova “mihimog pakigsaad” uban 
kaniya (Gen 15:9, 10, 17, 18), ug human niadto ang 
Moisesnong Balaod naglatid o nagtugot sa pagga- 
mit sa mga tukmo diha sa pipila ka halad ug sa 
mga rituwal sa pagputli. (Lev 1:14: 5:7, 11, 12:6, 8, 
14:22, 30, 15:14, 15, 29, 30; Num 6:10, 11) Si Maria 
naghalad ug duha ka tukmo o kaha duha ka piso sa 

salampati didto sa templo human ipanganak si Je- 
sus.--Luc 2:22-24, tan-awa ang SALAMPATI. 


TUKO [Heb., 'anagah: sema-mith']. Usa ka ga- 
may, sagad bus-ok ug lawas nga reptilya nga may 
gagmayng himbis nga nagputos sa lawas niini. 
Ang tuko dagko ug mga mata, sama sa iring, ug 
lagpad ang mga tudlo sa tiil niini. Kay ang mga 
tuko makaplagan man sa init ug klima nga mga 
dapit, kini nagpuyo sa kakahoyan, sa kabatoan, sa 
mga punoan sa kahoy, ug usahay sa mga balay 
sa tawo. Unom ka matang niini nga reptilya sa ka- 
gabhion ang makaplagan sa Palestina. 

Ang “tuko” (Hemidactylus turcicus) sa Levitico 
11:29, 30 gitala ingong “mahugaw” alang sa mga 
Israelinhon. Sa Proverbio 30:28, ang “tiki” (Heb., 
sema-mith') gihisgotan nga “nagapanggunit pinaa- 
gi sa iyang mga kamot” ug kini anaa sa palasyo sa 
hari. Mahitungod sa mga tudlo sa tiil sa tuko, ang 
The International Wildlife Encyclopedia nag-ingon: 
“Kini adunay daghang mikroskopikong mga bu- 
hokbuhok nga mohawid sa kinagagmayang mga 
gansalgansal, bisan diha sa bildo, ug busa ang usa 
ka tuko makatapot sa bisan unsa gawas sa sobra na 
kaayo ka hamis nga mga butang. Ang mga buhok- 
buhok niini nag-atubang sa luyo ug nagkurba pa- 
ubos ug aron maukang kini ang tiil kinahanglang 
ialsa sugod sa tumoy sa mga tudlo. Tungod niini, 
ang tuko nga nagkatkat sa usa ka punoan o sa 
bungbong o sa kisame kinahanglang magkung- 
kong ug magbukhad sa mga tudlo niini sa matag 
lakang sa gikusgon nga paspas pa kay sa masun- 
dan sa mata. Ang ubang mga buhokbuhok gig- 
ming kaayo nga gikinahanglan ang modernong 
mikroskopyo aron makita kini, apan ang usa ka 
tudlo sa tiil nga adunay daghan niining hilabihan 
ka gigming nga mga buhokbuhok makasuportar 
ug pila ka pilo sa gibug-aton sa lawas sa tuko.” 
--Giedit ni M. ug R. Burton, 1969, Tomo 7, pp. 856, 
857. 


TUL-ID. Usa ka dalan sa Damasco, Sirya. (Buh 
9:10, 11; HULAGWAY, Tomo 2, p. 748) Panahon sa 
mga Romano, kini maoy usa ka pangunang dalan 
nga nagtadlas sa siyudad gikan sa sidlakan ngadto 
sa kasadpan, nga mga 1.5 km (1 mi) ang gitas-on. 
Ang tunga sa maong dalan maoy para sa mga 
sakyanan ug may gilapdong mga 15 m (50 p), 
ug sa isigkakilid dunay portiko diin mangagi ang 
mga tawo, busa ang tibuok dalan may gilapdong 
26 m (85 p). Kini nagbaton gihapon sa Arabiko 
nga katumbas sa kanhing ngalan niini (Darb al- 
Mustaqim), apan dili na bug-os nga tul-id, ug kini 
milatas sa K gikan sa Sidlakang Ganghaan sa si- 
yudad. Niining karaang dalan, diha sa balay sa usa 
ka tawo nga ginganlag Judas, si Saulo sa Tarso 

miestar kadiyot human ang hinimayang si Jesu- 
Kristo magpakita kaniya. Diha sa usa ka panan- 
awon, si Jesus nagtultol sa tinun-an nga si Ananias 
ngadto niining balaya diha sa “dalan nga gitawag 
ug Tul-id” aron ipasig-uli ang panan-aw ni Saulo. 
--Buh 9:3-12, 17-19. 


TULO KA ABOTANAN. Usa ka dapit-pahu- 
layanan nga gihisgotan sa karaang mga sinulat, 
nga nahimutang sa Apyanhong Dalan, ang iladong 
dakong dalan nga nagsukad sa Roma hangtod sa 
Brundisium agi sa Capua. Ang ngalan niining da- 
pita lagmit gipasukad sa tulo ka balay-abotanan 
diin ang mga magpapanaw makahapit aron maka- 
pahulay ug makaparepresko. Ang nahimutangan 
sa Tulo ka Abotanan maoy 49 km (30 mi) sa HS sa 
Roma. Ang Tiyanggihan sa Apio maoy unahan pa 
ug mga 15 km (9.5 mi) sa Apyanhong Dalan. Ang 
pipila ka Romanhong mga kagun-oban mao na la- 
mang ang nahibilin karong adlawa sa maong dapit. 
Kay nadunggan nga si Pablo taliabot, ang ubang 
mga Kristohanon nga nangabot gikan sa Roma 
naghulat didto sa Tulo ka Abotanan samtang ang 
uban mipanaw hangtod sa Tiyanggihan sa Apio. 
--Buh 28:13-15. 


TULONGGON. 


TULONGGON. 


TUMBAGA, BRONSE. Ang tumbaga (Heb., 
necho'sheth: Gr., khalkos') maoy usa ka humok 
nga metal, nga daling masalsal ug maumol ngadto 
sa daghang porma. Walay ebidensiya nga ang mga 
tawo kanhi may sekretong paagi sa pagpagahi sa 
lunsay nga tumbaga pinaagi sa pagsubo niini, apan 
sila nahibalo kon unsaon pagpagahi sa sulab sa 
mga himan pinaagi sa pagsalsal lamang niini nga 
dili initon. Kon kini himoong sinubong, kini mas 
mogahi pa. Ang usa niini nga sinubong mao ang 
bronse, tumbaga nga gisagolan ug lata (ang kara- 
ang mga bronse nga nakaplagan adunay 2 ngadto 
sa 18 porsiyentong lata). Ang brass, nga usa ka 
tumbaga nga sinagolan ug zinc, gigamit sa mga 
tawo kanhi, bisan tuod nga ang pagsagol niini 
maoy lahi sa mga pamaagi nga gigamit karon. 
Ingon sa paggamit niini sa King James Version, 
ang “brass” sumala sa mas karaang kahubitan nii- 
ni nagtumong sa bisan unsang sinubong nga tum- 
baga. 

Ang Hebreohanong pulong nga chash:mannim, 
nga gihubad nga “mga butang nga ginama sa 
bronse” (NW) ug “bronse” (RS), kausa lamang ma- 
kita sa Bibliya. (Sal 68:31) Dili matino ang kahulo- 
gan niining Hebreohanon nga pulong ug kini gihu- 
bad sa lainlaing paagi ingong “mga embahador” 
(JB, La), “mga sinugo" (NIV), “mga hamili” (ber 32, 
JP), “mga prinsipe” (AS, KJ), ug “tributo” (NE). 


Tan-awa ang KINULDASAN NGA 


TUMBANAN SA TIIL 


Ang lunsayng tumbaga dili daghan, ang mga 
mineral nga adunay mga oxide, carbonate, o 
mga sulfide kinahanglang tunawon aron magpabi- 
lin ang metal nga tumbaga. Ang mga minahan sa 
tumbaga nakaplagan sa Wadi Arabah, ang ugang 
bahin sa Rift Valley nga nahimutang sa H gikan sa 
Patayng Dagat hangtod sa Gulpo sa ‘Aqaba sa sid- 
lakang ulohan sa Pulang Dagat. (Job 28:2-4) Ang 
kabukiran sa Yutang Saad adunay tumbaga. (Deu 
8:9) Si Solomon naghimog mga hulmahan sa mga 
galamiton nga tumbaga duol sa Sucot. (1Ha 7:14- 
46; 2Cr 4:1-18) Daghang tumbaga ang nakaplagan 
sa Cipro. Ang Bibliya naghisgot usab sa Javan, Tu- 
bal, ug Mesek ingong mga tinubdan sa tumbaga. 
--Eze 27:13. 

Ang lunsay nga tumbaga ug ang mga sinubong 
nga tumbaga adunay nagkalainlain ug mapusla- 
nong mga gamit. Ingong usa sa labing karaang 
mga metal nga nailhan, si Tubal-cain sa wala pa 
ang Lunop sa panahon ni Noe nagsalsal ug mga hi- 
man nga tumbaga. (Gen 4:22) Ang mga galamiton 
sa panimalay ug sa sangtuwaryo nga ginama gi- 
kan sa tumbaga naglakip sa mga sudlanan, dulang, 
kalaha, pala, ug mga tenedor. (Ex 38:3, Lev 6:28, 
Jer 52:18) Ang tumbaga gigamit sa paggamag 
mga pultahan, ganghaan, haligi, ug mga tulong- 
gon (2Ha 25:13, 1Cr 15:19, Sal 107:16, Isa 45:2): ar- 
madura, taming, hinagiban, ug mga talikala (1Sa 
17:5, 6, 38: 2Sa 22:35: 2Ha 25:7: 2Cr 12:10). Kini 
nga metal gigamit sa paggamag mga idolo. (Pin 
9:20) Ang mga sensilyong tumbaga gigamit pana- 
hon sa yutan-ong ministeryo ni Jesus. (Mat 10:9) 
Ang Kasulatan naghisgot usab sa tumbaga sa ma- 
hulagwayon ug sa simbolikong paagi.---Lev 26:19, 
Job 6:12, Isa 48:4, 60:17: Jer 1:18, Eze 1:7, Dan 
2:32: Pin 1:15: 2:18. 

Sa 1 Corinto 13:1, ang Gregong pulong nga khal- 
kos’ gihubad nga “tulonggong tumbaga” ug mahi- 
mong sabton nga nagtumong sa usa ka agong. 

Tan-awa usab ang PLATERO, MINAHAN, PAGMINA, 
INUMOL NGA DAGATDAGAT: PAGDALISAY, TIGDALISAY. 


TUMBANAN SATIIL. Usa ka mubo nga pa- 
tonganan o sanggaanan sa mga tiil sa dihang mag- 
lingkod ang usa ka tawo. Ang Hebreohanong pu- 
long nga kevesh makita kas-a lamang diha sa 
Kasulatan ug gigamit maylabot sa bulawan nga 
tumbanan sa tiil diha sa trono ni Haring Solo- 
mon. (2Cr 9:18) Ang Hebreohanong ekspresyon 
nga hadhom’ ragh:la'yim (sa literal, “bangkito sa 
mga tiil”) makita sa unom ka teksto ug gigamit nga 
mahulagwayon sa pagtumong sa templo (1Cr 28:2, 
Sal 99:5: 132:7; Lam 2:1), sa yuta (Isa 66:1), ug sa 
mga kaaway nga laglagon sa pagmando sa Mesiyas 
(Sal 110:1). Gibadlong ni Santiago kadtong nag- 
pakitag pagpihigpihig diha sa kongregasyon, nga 


TUMIM 


naggamit sa sambingay labot sa usa ka tawong ka- 
bos nga gisultihan: “Lingkod diha sa ubos duol sa 
tumbanan sa akong mga tiil.” (San 2:3) Ang tanang 
ubang mga teksto diin makita ang mga pulong nga 
'tumbanan sa mga tiil diha sa Kristohanon Gre- 
gong Kasulatan maoy mga kinutlo o mga reperen- 
siya gikan sa Hebreohanong Kasulatan.---Mat 5:35, 
Buh 7:49, “tumbanan sa imong [o, iyang] mga tiil” 
diha sa Luc 20:43, Buh 2:35, Heb 1:13, 10:13. 


TUMIM. Tan-awa ang URM UG TUMM. 


TUNGLO. Ang pagtinguha, paghulga, o pag- 
sulti ug daotan batok sa usa ka tawo o sa usa ka bu- 
tang mao ang pangunang ideya sa daghang Heb- 
reohanon ug Gregong mga pulong sa Bibliya nga 
gihubad sa pulong nga “tunglo” o sa susamang 
mga ekspresyon. 

Dayag nga gipahayag ang unang tunglo sa pa- 
nahon sa pagrebelde didto sa Eden ug kini gipamu- 
long sa Diyos batok sa tighulhog sa maong pagre- 
belde pinaagi sa ahente nga gigamit niini, ang 
halas. (Gen 3:14, 15) Kini nga tunglo mosangpot sa 
iyang kalaglagan. Sa samang panahon ang yuta ti- 
nunglo tungod kang Adan, busa kini nagpatubo ug 
mga sampinit ug mga kudyapa apan wala sa bug- 
os magdaot niini. (Gen 3:17, 18; 5:29) Ang tunglo 
nga gipahamtang ni Jehova kang Cain nagkonde- 
nar kaniya sa pagkinabuhi ingong kagiw.---Gen 4: 
11, 12. 

Human sa Lunop, ang unang tunglo nga ang 
tawo maoy namulong mao kanang gibungat ni Noe 
batok kang Canaan nga anak nga lalaki ni Ham, 
nga nagkondenar kaniya nga mahimong ulipon ni 
Sem ug Japet, usa ka tunglo nga bug-os natuman 
mga walo ka siglo sa ulahi sa dihang ang Canaan 
gisakop sa Semihanong nasod sa Israel. (Gen 9:25- 
27) Busa ang mga Gabaonhon, nga mga kaliwat ni 
Canaan, gisultihan ni Josue nga sila maoy “tinung- 
lo nga katawhan,” nga tungod niana sila gitudlo 
ingong mga ulipon.---Jos 9:23. 

Busa, ang maong pagtunglo wala magkahulogan 
ug pagtamay, ni kini nagpasabot ug mapintas nga 
kasuko, ingon sa gipadayag sa kahimtang sa mga 
Gabaonhon. Sa nahisgotan nga mga teksto, ang 
Hebreohanong pulong nga 'a-rar' mao ang gigamit. 
Kini nga pulong makita sa 18 ka higayon diha sa 
pormal nga pagpadayag sa mga kapahayagan sa 
Deuteronomio 27:15-26, 28:16-19, ug usab diha sa 
solemne nga mga kapahayagan, sama nianang 
sa Exodo 22:28, Jeremias 11:3, 17:5, ug 48:10. Ang 
kaamgid nga nombreng me'erah' makita sa lima 
ka higayon. (Deu 28:20, Pr 3:33: 28:27: Mal 2:2; 3:9) 
Ang paggamit sa Bibliya niini nga mga pulong 
nagpaila sa usa ka solemne nga kapahayagan o usa 
ka panagna labot sa daotan ug, kon naggikan sa Di- 

yos o sa usa ka awtorisadong tawo, adunay matag- 
naong kahulogan ug puwersa. Ang tunglo ni Josue 
nga gitumong batok kang bisan kinsa nga sa uma- 
abot mahimong magtukod pag-usab sa nagun-ob 
nga Jerico natuman kasiglohan sa ulahi. (Jos 6:26, 
1Ha 16:34) Apan, ang mga hangyo ni Haring Ba- 
lak kang Balaam sa pagtunglo sa Israel wala uyoni 
ni Jehova, ug hinuon Iyang gipahinabo nga ipaha- 
yag ang mga panalangin.--Num 22:6-24:25, tan- 
awa ang PANGHIMARAOT. 

Ang 'alah', ang laing Hebreohanong pulong nga 
gihubad nga “panumpa” ingon man “tunglo,” nag- 
pasabot ug usa ka panumpa nga nagdalag tunglo 
ingong silot sa paglapas sa panumpa, o tungod kay 
ang panumpa napamatud-an nga bakak.---Gen 24: 
41, ftn sa Rbi8, Num 5:21, 23, 27: Deu 29:19-21, 
2Cr 34:24, 1Ha 8:31, 32, tan-awa ang PANUMPA. 

Sa Gregong Kasulatan ang duha ka pangunang 
mga pulong nga gihubad nga “tunglo” mao ang 
ara'ug ana thema, uban sa kaamgid nga mga pu- 
long sama sa ka-ta'ra, epika-ta'ra-tos, ka-ta-ra'o-mai, 
ka'ta the.ma, ug ka-tathema-tiZzo. 

Ang pulong nga ara” nagkahulogan ug pagtung- 
lo o usa ka maldisyon. Gigamit ni Juan ang kaam- 
gid nga pulong nga e:pa'ratos sa dihang iyang gi- 
sulat nga ang ordinaryong mga tawo nga namati 
kang Jesus gilantaw sa mga Pariseo ingong “ti- 
nunglong katawhan” nga wala mahibalo sa Bala- 
od. (Ju 7:49) Sa kasukwahi, gipakita ni Pablo nga 
ang tanang Hudiyo kinahanglang lukaton gikan sa 
tunglo sa pakigsaad sa Balaod pinaagi sa paghimo 
kang Kristo nga tinunglo alang kanila pinaagi sa 
iyang kamatayon diha sa estaka sa pagsakit. (Gal 3: 
10, 13) Sa Galacia 3:10 gigamit ni Pablo ang e@pi'ka- 
ta'ra-tos sa paghubad sa Hebreohanong pulong nga 
'arar” (ang unang pulong nga gihisgotan niini nga 
artikulo), ingon sa makita sa Deuteronomio 27:26. 
Sa bersikulo 13 iyang gigamit ang samang pulong 
sa paghubad sa Hebreohanong pulong nga gela-lah' 
(butang nga tinunglo: maldisyon), ingon sa makita 
sa Deuteronomio 21:23.--Tan-awa ang MALDISYON. 

Gigamit ang usa ka porma sa pulong nga ka-ta- 
ra'o-mai sa dihang gihubit ang pagtunglo ni Jesus 
sa “kanding” nga matang (Mat 25:41), ug usab sa 
pagtudlo sa iyang mga sumusunod sa “pagpanala- 
ngin niadtong nagatunglo kaninyo.” (Luc 6:28) Gi- 
gamit ni Pablo ug Santiago ang susamang mga 
porma niini nga pulong sa paghatag ug samang 
tambag diha sa Roma 12:14 ug Santiago 3:9. Giga- 
mit ni Pablo ang pulong nga ka-ta'ra sa dihang ang 
mga Kristohanon nga mitalikod human makaam- 
bit sa balaang espiritu iyang gitandi ngadto sa 
“yuta” nga dili masuphan sa ulan ug nagpatubo la- 
mang ug mga sampinit ug mga kudyapa (Heb 6: 
7, 8), samtang si Pedro migamit sa samang pulong 
sa paghubit nga “tinunglo” kadtong may mga ha- 

kog nga pangibog, kinsa “may mga mata nga puno 
sa pagpanapaw” ug naghaylo sa mabalhinong mga 
kalag.---2Pe 2:14. 

Ang pulong nga a-na'thema sa literal nagkahulo- 
gan sa butang nga “gitipigan” ug sa orihinal gi- 
padapat sa sinaad nga mga halad nga gitipigan 
o gilain ingong sagrado didto sa usa ka templo. 
(Tan-awa ang Luc 21:5, diin gigamit ang kaam- 
gid nga pulong.) Diha sa Gregong Kasulatan ang 
mga magsusulat sa Bibliya migamit ug a:'natherma 
alang sa butang nga tinunglo o sa butang nga ma- 
himong tinunglo ug busa, gilain ingong daotan o 
dulumtanan. Busa si Pablo misulat ngadto sa mga 
taga-Galacia (1:8) nga kinahanglan nilang isipon 
ingong 'inunglo” ang si bisan kinsa (bisan mga 
manulonda) nga nagpahayag kanila sa usa ka bu- 
tang ingong maayong balita nga sukwahi sa ila 
nang nadawat. Kadtong “walay pagbati alang sa 
Ginoo” makaagom ra unya sa samang pagkati- 
nunglo. (1Co 16:22) Tungod sa iyang tumang ka- 
guol alang sa iyang mga isigka-Israelinhon nga 
wala modawat kang Kristo, si Pablo miingon nga 
siya nakapanghinaot nga unta siya mismo “nahi- 
mulag isip usa nga tinunglo gikan ni Kristo” alang 
kanila. (Rom 9:3) Sa ubang mga kahimtang ang 
anathema dayag nga gigamit sa pagtumong sa 
pagpahayag sa usa ka panumpa nga, kon dili tuma- 
non o kon mapamatud-ang bakak, gituyo nga ma- 
himong usa ka tunglo, ingon sa kahimtang sa 40 
ka lalaki nga mihimog gipanumpaang panagkun- 
sabo sa pagpatay kang Pablo. (Buh 23:12-15, 21) 
Ang mga pulong nga ka:tathema-tizo ug anathe- 
matizo gigamit maylabot sa paglimod ni Pedro 
kang Kristo. (Mat 26:74, Mar 14:71) Busa, si Pedro 
dinhi sama rang nag-ingon nga siya ‘mahimong 
tunglohon o ilain ingong daotan kon siya nakaila 
man sa maong tawo." 

Sa Pinadayag 22:3 gisaad nga sa Bag-ong Jeru- 
salem “wala na unyay bisan unsang tunglo [ka- 
ta'thema].” Kini mopatim-awng kasukwahi sa yu- 
tan-ong Jerusalem nga nailalom sa pagtunglo sa 
Diyos. Sa susama, kini bug-os nga sukwahi sa ti- 
nunglo nga kahimtang nga midangat sa simboli- 
kong siyudad nga Dakong Babilonya ingong resulta 
sa hudisyal nga paghukom sa Diyos batok kaniya. 
Ang “anathema” o panghimaraot nga gipahayag 
batok kaniya dayag nga makita diha sa sugo nga 
gihatag sa Pinadayag 18:4-8.--Tan-awa usab ang 
2Co 6:17. 

Sa Gregong Septuagint ang mga maghuhubad 
kasagarang migamit sa a-na thema sa paghubad sa 
Hebreohanong che'rem.--Tan-awa ang GIPAHINU- 
NGOD NGA BUTANG. 


TUNOKONG TANOM. Tan-awa ang KAHOY- 
KAHOY. 


TURQUESA 


TUNTON. Usa ka pisi nga ang tumoy gisab- 
itan ug metal, bato, o lapok ingong pangpabug-at 
aron magpabiling tul-id ang pisi ug tungod niana 
mahimong makatukod ug mga paril ug ubang mga 
tinukod nga tul-id ug eskuwalado. Ang pangpa- 
bug-at mismo usahay tawgon nga tunton. Ang 
mga panday, mga kantero, ug ubang mga artesa- 
no sa karaang kapanahonan migamit ug tunton. 

Maylabot sa pagtukod pag-usab sa templo sa Je- 
rusalem, si Zorobabel gihulagway nga adunay tun- 
ton diha sa kamot, nga sa literal, “ang bato [o, pa- 
bug-at], ang lata,” sumala sa Masoretikong teksto. 
(Zac 4:9, 10) Ingon sa gitagna, dili lamang ang pa- 
tukoranan sa templo ang gipahiluna ni Zorobabel 
kondili ubos sa iyang pagdumala natapos ang bu- 
luhaton.---Esd 3:8-10, 6:14, 15. 

Diha sa panan-awon, nakita ni Amos si Jehova 
nga nagtindog diha sa usa ka paril nga gitukod gina- 
mit ang usa ka tunton, ug busa usa ka paril nga 
sa sinugdan tul-id ug eskuwalado. Si Jehova naki- 
ta nga nagbitbit ug usa ka tunton, ug ang manalag- 
na gisultihan nga ang Diyos nagpahimutang ug tun- 
ton diha sa taliwala sa Iyang katawhan. Sanglit ang 
Israel wala makakab-ot sa sukdanan sa pagkatul-id 
sa espirituwal nga paagi, nga wala molihok uyon sa 
mga kinahanglanon sa Diyos, si Jehova magpakana- 
og ug hustisya ug "dili na magpasaylo pa niini.’ Ang 
hatag-as nga mga dapit sa Israel mahimong biniya- 
an, ang iyang mga sangtuwaryo pagagun-obon, ug 
ang Diyos “motindog batok sa balay ni Jeroboam 
uban ang usa ka espada.” (Am 7:7-9) Uyon niini nga 
mga pulong, ang Israel gipukan ug ang Samaria gi- 
laglag sa mga Asiryanhon niadtong 740 W.K.P. 


TUROK. Tan-awa ang SANGA, TUROK. 


TURQUESA. Usa ka bato nga dili kaayo ma- 
halon, dili-sihag, ug mahimong masuphan, nga 
may nagkadaiyang bulok nga ang uban lusparon 
nga asul ug ang uban lagomon nga berde o susa- 
ma niini. Ang komposisyon niini maoy hydrous 
phosphate sa aluminum nga may diyutayng sagol 
nga tumbaga (ang gigikanan sa asul nga bulok) ug 
puthaw (ang gigikanan sa berde nga bulok). Sa di- 
hang ang asul nga mga bato mainitan o maladlad 
sa lainlaing matang sa klima, kini mahimong ber- 
de, nga usahay mahitabo sa dihang ang bato ma- 
wad-an sa kinaiyanhong kaumog niini sa paglabay 
sa panahon. Kini tingali ang hinungdan sa pagka- 
popular sa mga berdeng bato nga turquesa sa 
karaang mga panahon. Gigamit sa unang mga 
Ehiptohanon ang turquesa ingong alahas, ug kini 
makita didto sa Peninsula sa Sinai ingong mga bu- 
gon diha sa pulang sandstone. 

Ang turquesa sayon nga kulitan kay usa kini ka 
humokong bato. Ang hataas nga saserdoteng si 
Aaron nagsul-ob ug kinulitan nga turquesang bato 


TUTONLAN 


diha sa iyang “tabon sa dughan sa paghukom.” Gi- 
kulit diha niana ang ngalan sa usa sa 12 ka tribo sa 
Israel, ug kini gipahimutang nga una sa ikaduhang 
laray sa mga bato diha sa tabon sa dughan. (Ex 28: 
2, 15, 18, 21; 39:11) Ang mahulagwayong “tabon” 
nga gisul-ob sa hari sa Tiro gihulagway ingong gi- 
dayandayanan ug turquesa lakip sa uban pang ma- 


U 


UBAS. Tan-awa ang PARAS: BINO UG ILIMNONG 
MAISOG. 
UCAL. Kaniya gipamulong ni Agur ang mga 


pulong nga makaplagan sa Proverbio kapitulo 30. 
Lagmit nga si Ucal maoy anak nga lalaki o tinun-an 
ni Agur, apan walay tinong nahibaloan labot kani- 
ya.—Pr 30:1. 


UDLAN. Tan-awa ang Ducos, UDLAN. 
UDYONGAN. Tan-awa ang HINAGIBAN, ARMA- 
DURA. 


UEL. Usa sa mga anak nga lalaki ni Bani kinsa 
nagpapahawa sa ilang langyawng mga asawa ug 
mga anak agig sanong sa tambag ni Esdras.---Esd 
10:10, 11, 34, 44. 


UGANGANG LALAKI. Sa Hebreohanong 
Kasulatan, ang pulong nga cham nagtumong sa 
amahan sa bana (Gen 38:13, 25, 1Sa 4:19, 21), ug 
ang feminine nga porma niini nga cha-:mohth”, nag- 
tumong sa inahan sa bana (ang ugangang babaye 
sa asawa).--Ru 1:14; Miq 7:6. 

Ang Hebreohanong berbo nga chathan’ nagka- 
hulogang “makig-alyansa sa kaminyoon.” (Deu 7:3, 
1Sa 18:20-27, 1Ha 3:1, 2Cr 18:1) Ang ugangang la- 
laki sa bana, ang amahan sa asawa, gipaila pinaagi 
sa masculine participle sa chathan’. Ang feminine 
participle niini nagtumong sa ugangang babaye. 
--Deu 27:23. 

Tungod kay ang minyoonong managtrato giisip 
nga kasal na bisan tuod nga ang managtrato wala 
pa mahiusa sa kaminyoon, ang babaye gitawag 
ingong asawa. (Huk 14:20) Busa, ang lalaki gitawag 
ug “umagad nga lalaki” (gigamit ang nombre nga 
naggikan sa cha-than') human mahitabo ang pag- 
minyoay (Huk 19:5, 1Sa 22:14: Neh 6:18, 13:28) o 
kaha kini giplano pa lang, sama sa kahimtang sa 
“mga umagad nga lalaki” ni Lot. (Gen 19:12, 14: 
itandi ang Huk 15:6.) Ang mga anak nga babaye ni 
Lot maoy mga sinayoran lamang: kay kondili pa, 
lagmit ipon na sila sa ilang mga bana ug wala mag- 

tang sa bililhong bato. (Eze 28:12, 13) Ang Edom 
mao ang “magpapatigayon” ug turquesa alang sa 
Tiro, mao nga andam ibaylo sa Tiro ang pipila sa 
iyang mga tinigom nga mga bahandi alang niini. 
--Fze 27:2, 16. 


TUTONLAN. Tan-awa ang Liog. 


puyo sa balay sa ilang amahan. Ang pamatuod nga 
ang duha ka lalaki maoy mga umagaron pa lamang 
ug dili aktuwal nga mga umagad (pamanhonon sa 
mga anak nga babaye ni Lot apan wala pa mamin- 
yo kanila) gipakita diha sa Hebreohanong mga pu- 
long nga mahimong hubaron nga: ‘Mga umagad 
nga lalaki ni Lot nga mokuha [o, buot makigminyo] 
sa iyang mga anak nga babaye.---Gen 19:14, NW, 
Ro, itandi ang JB, Mo, RS. 

Diha sa Kristohanon Gregong Kasulatan, ang 
pentheros' gihubad nga “ugangang lalaki” (Ju 
18:13), ang feminine nga porma nga pen-thera” gi- 
hubad nga “ugangang babaye.”--Mat 8:14: 10:35, 
Mar 1:30, Luc 4:38, 12:53, tan-awa ang UMAGAD NGA 
BABAYE. 


UGAT. Usa nga samag lanot sa lawas. Giingon 
nga ang tawo gitagik sa mga bukog ug mga ugat. 
--Job 10:11, tan-awa usab ang Job 40:15-18. 

Sa dihang nakiglayog si Jacob sa usa ka manu- 
londa, ang manulonda nagtandog sa piyakpiyak sa 
lutahan sa paa ni Jacob, maong kini nalisa. Ang 
asoy nga gisulat ni Moises sa ulahi nag-ingon: “Mao 
nga ang mga anak sa Israel wala maanad sa pag- 
kaon sa ugat sa paa, nga anaa sa piyakpiyak sa lu- 
tahan sa paa, hangtod niining adlawa [ni Moises], 
tungod kay siya nagtandog sa piyakpiyak sa luta- 
han sa paa ni Jacob pinaagi sa ugat sa paa.” (Gen 
32:32) Daghang Hudiyo ang nagsunod pa gihapon 
niini nga kostumbre, nga magkuha sa ugat nga sci- 
atic lakip sa mga arteriya ug mga kaugatan sa dili 
pa kan-on ang hayop. Kini nga tulumanon giisip sa 
Hudiyong mga komentarista nga usa ka pahinum- 
dom bahin sa pag-atiman nga gihimo sa Diyos 
ngadto sa Israel ingon sa gipakita sa kasinatian sa 
patriarkang si Jacob, ang amahan sa 12 ka tribo. 

Mahulagwayong Paggamit. Sa mahulagwa- 
yong diwa ang mga Israelinhon gikaingon nga may 
liog nga sama sa “usa ka ugat nga puthaw,” nga 
nagkahulogan nga sila tig-a, gahian, tikig ug liog. 
(Isa 48:4: itandi ang Ex 32:9.) Ang pagpasig-uli sa 
Diyos sa iyang katawhan sa espirituwal nga paagi 

gihulagway pinaagi sa pagtapo pag-usab sa mga 
bukog ug sa pagbutang ug unod ug mga ugat 
nganha niini.---Eze 37:6-8. 


UGAT SA LUTAHAN. lig-ong mga lanot sa 
tisyu nga nagkonektar sa mga bukog o nagsuportar 
sa mga organo sa lawas. Ang nagkalainlaing mo- 
dernong mga hubad sa Bibliya naghubad sa Gre- 
gong pulong nga synde'smon (usa ka porma sa 
syn desmos) sa Colosas 2:19 ingong “mga ugat sa 
mga lutahan” (ED, NE; NW; RS), samtang ang 
uban naghubad niini ingong “mga ugat” (Fn; Mo), 
“nahiusang mga kaugatan” (Ro), o ingong “mga 
kaugatan” lamang (MBB; NCV). Ang syn desmos 
nagkahulogan nga “kanang nagbugkos, bugkos sa 
panaghiusa, nagpatapot” ug gigamit alang sa mga 
ugat o mga ugat sa lutahan. (A Greek-English Lex- 
icon, ni H. G. Liddell ug R. Scott, girebisar ni 
H. Jones, Oxford, 1968, p. 1701) Kining pareho nga 
Gregong termino mao ang gigamit diha sa mga 
ekspresyong “bugkos sa pagkadili-matarong” (Buh 
8:23), “nagahiusang bugkos sa pakigdait” (Efe 4:3), 
ug “hingpit nga bugkos sa panaghiusa” (Col 3:14). 

Sa pagpasidaan batok sa “pakaaron-ingnon nga 
pagpaubos” sa tawong nangangkon lamang ingong 
Kristohanon, si Pablo miingon: “Siya wala mangu- 
pot pag-ayo sa ulo, sa usa nga gikan kaniya ang ti- 
buck nga lawas, nga ginatagan-an ug takdo nga gi- 
dugtong pinaagi sa mga lutahan niini ug sa mga 
ugat sa mga lutahan [synde'smon], nagatubo sa ti- 
nuboan nga gihatag sa Diyos.” (Col 2:18, 19) Dinhi 
ang dinihogan nga Kristohanong kongregasyon gi- 
pakasama sa usa ka lawas nga adunay ulo. Ang 
mga bahin sa lawas nagtambayayongay sa usag 
usa tungod kay giingon man nga kini “takdo nga 
gidugtong pinaagi sa mga lutahan niini ug sa mga 
ugat sa mga lutahan,” busa sa mahulagwayong pa- 
agi gigamit ni Pablo ang “mga ugat sa mga luta- 
han” maylabot sa espirituwal nga lawas ni Kristo 
diin si Jesus mao ang ulo niini. Ingong ang ulo, si 
Jesus nagtagana sa mga bahin sa lawas kon unsay 
ilang gikinahanglan pinaagi sa “mga lutahan ug sa 
mga ugat sa mga lutahan,” nga mao, ang mga paa- 
gi ug mga kahikayan alang sa pagtagana sa espiri- 
tuwal nga pagkaon maingon man usab sa komuni- 
kasyon ug koordinasyon. (Itandi ang 1Co 12:12-30, 
Ju 15:4-10.) Sa literal nga tawhanong lawas, ang 
matag bahin adunay gikaamot alang sa mahapsay 
nga paglihok ug pagtubo niini, sa pagdawat sa sus- 
tansiya ug direksiyon ug ingon man sa pagpasa ni- 
ini ngadto sa ubang mga bahin sa lawas. Kini susa- 
ma usab maylabot sa kongregasyon nga mao ang 
lawas ni Kristo. 


UHOT. Ang naugang mga lindog sa mga lugas 
sama sa trigo ug sebada, diha sa Bibliya, mao kini 
ang mga lindog nga nahibilin human sa paggiok. Sa 


UK-OK 


karaang panahon ang uhot, nga lunlon o kaha isa- 
gol sa ubang mga lawog, gigamit ingong pagkaon 
sa binuhing mga hayop. (Gen 24:25, 32; Huk 19:19; 
1Ha 4:28; Isa 11:7; 65:25) Ang uhot gigamit usab 
sa paggama ug mga tisa. (Ex 5:7-18; tan-awa ang 
Tisa.) Kini makita diha sa masambingayong mga 
paglarawan maylabot sa kalaglagan sa mga daotan 
(Job 21:18) ug sa pagkasakop ug pagkapaubos sa 
Moab. (Isa 25:10-12) Ang gamhanang Leviatan gi- 
larawan nga nag-isip sa puthaw ingon sa uhot la- 
mang.---Job 41:1, 27. 


UK-OK [Heb., chassil]. Dili matino kon unsang 
partikular nga insekto ang gitumong sa Hebreoha- 
nong pulong nga charssi!, nga giisip nga naggikan 
sa lintunganayng pulong nga nagkahulogang “ma- 
gaut-ot.” (Itandi ang Deu 28:38.) Kini gihubad sa 
lainlaing paagi ingong “hantatawo,” “timos,” “tig- 
kitkit,” “tigtupi,” “dulon,” “apan-apan,” ug “uk-ok.” 
(Itandi ang Isa 33:4 ug Joe 1:4 sa AS, AT, JB, Le, ug 
NW.) Sumala sa Hebreohanon ug Aramaiko nga 
leksikon ni Koehler ug Baumgartner (p. 319), kining 
makadaot nga insekto nga gitawag sa Hebreoha- 
nong pulong nga cha-sil maoy lahi sa dulon ('ar- 
beh') ug lagmit mao ang uk-ok (Periplaneta furca- 
ta ug Blatta orientalis). 

Ang uk-ok may tag-as, lig-on nga mga tiil, mao 
nga kini kusog kaayong modagan. Sa pagkatinuod, 
kini maoy usa sa kinakusgang modagan nga insek- 
to. Kini nga insekto lapad ug nawong ug mubog 
ulo, nga may taas, samag hilo nga sungaysungay, 
ug morag nagduko tan-awon. Tungod sa nipis nga 
lawas niini, ang uk-ok makalusot sa gagmay kaa- 
yong mga lungag. Ang kadaghanang matang niini 
itom o kape ang bulok ug may lapad, danglog nga 
lawas nga hinaklapan ug sinawong kabhang. Kay 
dili gusto ug kahayag, ang mga uk-ok sagad mogu- 
la lamang sa kagabhion aron mokaon. 

Gitagna sa manalagnang si Joel ang malagla- 
gong pag-atake sa panon sa mga insekto nga mag- 
himo sa yuta ingong biniyaan, ug siya naghisgot sa 
chassi! ingong kataposang insekto nga mokaon sa 
kon unsay nahibilin sa ubang panon sa mga insek- 
to. (Joe 1:4) Human niana, ang manalagna nag- 
hisgot sa panahon sa dihang aduna unyay mga 
panalangin ug kapasayloan. Ang manunulong pa- 
gaabogon, ug ipasig-uli kon unsay gikaon sa charssil' 
ug sa ubang mga sakop sa “dakong panon sa ka- 
sundalohan” sa Diyos. (Joe 2:25) Labot nianang gi- 
padala sa Diyos nga hampak sa mga insekto, lakip 
ang charssil, si Solomon miampo nga pasayloon ni 
Jehova ang iyang katawhan kon sila maghinulsol sa 
ilang mga sala. (1Ha 8:37-40, 2Cr 6:28-31) Ang 
chassil/ gihisgotan usab sa kalaglagan nga gipahina- 
bo ni Jehova sa Ehipto sa panahon sa hampak sa 
mga dulon.---Sal 78:46. 


ULA 


Sa kapitulo 33 sa Isaias, ang manalagna naghis- 
got sa makalilisang nga mga adlaw sa pagsulong 
sa Asirya. Ang kasundalohan ni Haring Senakerib 
nagpayhag sa mga siyudad, ug si Isaias naghang- 
yo alang sa pabor sa Diyos, kay nahinumdom nga 
kaniadto si Jehova mitindog na batok sa mga na- 
sod. Siya nagpasalig sa katawhan nga hampakon sa 
Labing Gamhanan ang kaaway, nga tungod nia- 
na sila mapugos sa pagbiya sa daghang inagaw 
nga sa baylo pagatigomon ra sa mga Israelinhon. 
Sama sa pagkaylap sa charssil' diha sa usa ka yuta, 
nga nagngadto-nganhi nga walay nanghilabot, nga 
magtigom kon unsay ilang maagian, nga magaut- 
ot sa tanan---sa ingon ang katawhan sa Diyos mag- 
tigom sa mga inagaw sa kasundalohan sa Asirya. 
(Isa 33:1-4) Kini maoy talagsaon kaayong simbolis- 
mo diha sa usa ka yuta nga nahibalo sa kadaot nga 
ipahinabo sa mga panon sa charssil. 


ULA. Usa ka Asernon kansang tulo ka anak nga 
lalaki maoy mga pangulo sa banay sa ilang tribo ug 
maisog nga mga manggugubat.--1Cr 7:39, 40. 


ULAI. Usa ka “sapa” nga nagaagos latas o duol 
sa Susan (Susa) didto sa Elam. Ubay sa Ulai, si 
Daniel nakadawat sa panan-awon bahin sa laking 
karnero ug sa laking kanding. Dili matino kon ang 
manalagna aktuwal bang miadto didto gikan sa Ba- 
bilonya o kaha gidala ngadto sa maong dapit pina- 
agi sa usa ka panan-awon. (Dan 8:1-3, 6, 16) Nag- 
kadaiya ang mga pangagpas bahin sa Ulai, ug kini 
lisod nang matino tungod kay ang giagosan sa mga 
suba nga kasikbit niini daw nabag-o na latas sa ka- 
siglohan. May usa ka pangagpas nga ang Ulai mao 
ang Suba sa Karkheh. Ang lain nag-ingon nga kini 
usa ka artipisyal nga kanal paingon sa A o sa AS sa 
Susan nga nagkonektar sa Karkheh ug sa laing 
suba. 


ULAM. 

1. Amahan ni Bedan, sa tribo ni Manases.---1Cr 
7:14, 16, 17. 

2. Usa ka layo nga kaliwat ni Saul, sa tribo 
ni Benjamin, kansang mga anak nga lalaki maoy 
bantogang mga magpapana. Ang mga kaliwat ni 
Ulam, ‘mga anak ug mga apo nga lalaki, mikabat 
ug mga 150 sa panaho sa tigtala sa kasaysayan. 
— 1Cr 8:33, 39, 40. 


ULAN. Usa ka hinungdanong bahin sa siklo nga 
pinaagi niini ang tubig nga mosaka ngadto sa at- 
mospera ingong alisngaw gikan sa kamad-an ug sa 
katubigan ibabaw sa globo sa ulahi matigom ug ma- 
nibuok ug mahulog sa yuta, sa ingon magtaganag 
kaumog nga gikinahanglan sa kinabuhi sa mga ta- 
nom ug mga hayop. Ang Bibliya naghisgot sa ulan 
maylabot niining maalamong pagkahan-ay ug ka- 
saligan nga siklo.---Job 36:27, 28, Ecc 1:7: Isa 55: 10. 

Dugang pa sa mga pulong nga kasagarang giga- 
mit alang sa ulan, ang ubay-ubayng Hebreohanon 
ug Gregong mga termino nga naghisgot sa ulan 
adunay nagkadaiyang mga kahulogan nga “pag- 
bundak sa ulan” (1Ha 18:41), ‘walay puas nga pag- 
ulan” (Pr 27:15), “ulan sa tinghunlak o sayong ulan” 
ug “ulan sa tingpamulak o ulahing ulan” (Deu 11:14, 
San 5:7), “alindahaw” (Deu 32:2), “bagyo” (Isa 4:6), 
ug “dagayang mga taligsik” (Sal 65:10). 

Sa sayong bahin sa kasaysayan sa pag-andam sa 
yuta, ang “Diyos wala pa magpaulan diha sa yuta,” 
apan “dihay gabon nga mialisngaw gikan sa yuta 
ug gitubigan niini ang tibuok nawong sa yuta.” 
Ang panahon nga gihisgotan dinhi dayag nga mao 
ang sayong bahin sa ikatulong “adlaw” sa pagla- 
lang, sa wala pa motungha ang katanoman. (Gen 
1:9-13, 2:5, 6, tan-awa ang GABON.) Ang unang hi- 
gayon diha sa rekord sa Bibliya diin espesipikong 
gihisgotan ang pag-ulan maoy diha sa asoy ba- 
hin sa Lunop. Unya “ang mga ganghaan sa tubig 
sa kalangitan nangabuksan,” ug “ang pagbundak 
sa ulan diha sa yuta nagpadayon sulod sa kap- 
atan ka adlaw ug kap-atan ka gabii.”--Gen 7:11, 
12, 8:2. 

Pagkamugna. Ingong pagpasiugda sa limita- 
dong pagsabot sa tawo bahin sa mga puwersa ug 
mga balaod sa paglalang sa yuta, mao kini ang usa 
sa mga pangutana nga gisukna ni Jehova kang Job: 
“May amahan ba ang ulan?” (Job 38:28) Bisan tuod 
ang mga meteorologo nagtuon pag-ayo kon sa un- 
sang paagi namugna ang ulan, ang resulta maoy 
"mga teoriya” lamang, sumala sa giingon sa The 
World Book Encyclopedia. (1987, Tomo 16, pp. 123, 
124) Samtang ang init nga hangin nga nagdalag 
alisngaw sa tubig mosaka ug mobugnaw, ang kau- 
mog manibuok ug mahimong gagming nga mga 
tinulo sa tubig. Ang usa ka teoriya nag-ingon nga 
samtang ang dagkong mga tinulo sa tubig mahulog 
agi sa panganod, kini mabangga sa mas gagmayng 
mga tinulo sa tubig ug masagol niini, hangtod nga 
kini bug-at na kaayo nga dili na madaog sa hangin. 
Ang laing teoriya nag-ingon nga ang mga kristal 
nga yelo maporma diha sa tumoy sa mga panga- 
nod diin ang temperatura maoy ubos sa freezing 
point (pagbagtok sa tubig) ug mahimo kining ulan 
samtang kini mahulog agi sa mas mainit nga ha- 
ngin. 

Si Jehova Ingong Tuboran Niini. Si Jehova 
dili lamang “diyos sa ulan” alang sa Israel. Siya dili 
sama kang Baal, nga gihunahuna sa mga Canaan- 
hon nga maoy nagpahinabo sa ting-ulan sa dihang 
siya nabuhi pag-usab. Ang matinumanong mga Is- 
raelinhon nahibalo nga si Jehova, dili si Baal, ang 
makapugong sa hinungdanong ulan. Kini nadayag 
gayod sa dihang si Jehova nagpadangat ug hulaw 
sa Israel sa dihang ang pagsimba kang Baal miabot 

sa kinapungkayan sa panahon sa manalagna nga si 
Elias.--1Ha 17:1, 7: San 5:17, 18. 

Si Jehova mao ang magpaulan alang sa yuta. (Sal 
147:8; Isa 30:23) Siya ang “naghimo ug usa ka agi- 
anan alang sa baha,” tingali nagtumong sa sistema 
diin gipahinabo sa Diyos nga pinaagi sa mga pa- 
nganod mobunok ang ulan sa ibabaw sa pipila ka 
bahin sa globo. (Job 38:25-27: itandi ang Sal 135:7; 
Jer 10:13.) Ang iyang katakos sa pagkontrolar sa 
ulan nga uyon sa iyang katuyoan maoy usa sa mga 
butang nga nagpalahi kang Jehova gikan sa walay- 
kinabuhing mga diyos nga gisimba sa mga nasod 
palibot sa Israel. (Jer 14:22) Sa Yutang Saad, ang 
mga Israelinhon angay nga labi pang magmapasa- 
lamaton niini kay sa dihang sila didto pa sa Ehipto, 
diin ang ulan nihit kaayo.--Deu 11:10, 11. 

Sa pagsangyaw ngadto sa mga Grego sa Listra, 
gipatin-aw ni Pablo ug Bernabe nga ang ulan nag- 
silbing pamatuod bahin sa “buhing Diyos” ug nga 
kini nagpakita sa iyang pagkamaayo. (Buh 14:14- 
17) Ang mga kaayohan sa ulan mapahimuslan dili 
lamang sa maayo ug matarong nga mga tawo kon- 
dili sa tanang katawhan, busa, gipasiugda ni Jesus 
nga ang gugma sa Diyos niining bahina angayng 
mahimong sumbanan alang sa mga tawo.---Mat 
5:43-48. 

Pag-ulan sa Yutang Saad. Ang usa ka linaing 
kinaiyahan sa klima sa Yutang Saad mao ang dili 
managsamang gikusgon sa pag-ulan didto. Ang 
duha ka pangunang mga hinungdan nga motino sa 
gidaghanon sa ulan mao ang pagkaduol sa dagat ug 
ang pagkahabog sa nahimutangan sa usa ka lugar. 
Ang kapatagan ubay sa Mediteranyo makadawat 
ug igoigong ulan sa panahon sa ting-ulan, nga 
magkamenos samtang ang usa ka tawo mopadu- 
long sa H gikan sa A. Mas kusog ang ulan sa ka- 
bungtoran ug kabukiran tungod kay mas kusog 
manibuok didto ang umog nga ipadpad pasidlakan 
gikan sa dagat. Ang Walog sa Jordan nahimutang 
sa “dapit nga masalipdan sa ulan,” kay ang hangin 
nga mohuros latas sa kabukiran mawad-an na sa 
kaumog niini, ug ang hangin moanam na ug kainit 
samtang kini mopaingon sa walog. Apan, sa dihang 
kini nga hangin makaabot sa habog nga patag iba- 
baw sa bukid sa S sa Jordan, ang mga panganod 
maporma pag-usab ug tungod niini mamugna ang 
mga ulan. Sa ingon, ang usa ka taas nga hikting 
luna sa yuta sa S sa Jordan nahimong haom nga 
sibsibanan o sa ginagmay nga pagpanguma. Sa 
unahan pa dapit sa S mao ang desyerto, diin ang 
ulan diyutay kaayo ug panagsa ra mao nga dili 
angayan sa pagpananom o sa pagpasibsib sa panon 
sa mga hayop. 

Mga panahon. Ang duha ka pangunang klima 
sa Yutang Saad mao ang ting-init ug ting-ulan. 
(Itandi ang Sal 32:4, Aw 2:11, ftn sa Rbi8.) Sa mga 


ULAN 


tungatunga sa Abril hangtod sa tungatunga sa Ok- 
tubre diyutay lamang kaayo ang pag-ulan. Nihit 
kaayo ang pag-ulan panahon sa ting-ani. Ang Pro- 
verbio 26:1 nagpakita nga ang pag-ulan sa ting-ani 
giisip nga wala sa panahon. (Itandi ang 1Sa 12:17- 
19.) Sa panahon sa ting-ulan dili sagunson ang 
pag-ulan, magsal-angsal-ang ang pag-ulan ug ang 
sanag nga mga adlaw. Sanglit kini maoy tingtug- 
naw usab, hilabihan ka bugnaw kon ang usa mau- 
lanan. (Esd 10:9, 13) Busa, ang usa ka komportab- 
leng puy-anan hinungdanon kaayo.---Isa 4:6, 25:4: 
32:2, Job 24:8. 

Ulan sa tinghunlak ug sa tingpamulak. 
Ang Bibliya naghisgot ug “ulan sa tinghunlak [sayo 
o nahauna] ug ulan sa tingpamulak [ulahi],” nga gi- 
saad sa Diyos ingong usa ka panalangin ngadto sa 
matinumanong mga Israelinhon. (Deu 11:14, ftn sa 
Rbi8, Jer 5:24: Joe 2:23, 24) Ang mag-uuma mapa- 
ilobong magpaabot sa ulan niining mga yugtoa tali 
sa ting-init ug sa tingtugnaw. (San 5:7: itandi ang 
Job 29:23.) Ang sayong ulan o ulan sa tinghunlak 
(nga magsugod sa mga tungatunga sa Oktubre) 
mahinangpon nga gipaabot aron magpabugnaw sa 
kainit ug kauga sa ting-init. Gikinahanglan kini sa 
dili pa magsugod ang pagpananom, kay ang ulan 
magpahumok sa yuta ug magpaarang sa mag- 
uuma sa pagdaro sa iyang yuta. Sa susama, ang 
ulahing ulan o ulan sa tingpamulak (mga tungatu- 
nga sa Abril) gikinahanglan sa pagbisibis sa nagtu- 
bong mga tanom aron kini mogulang, ug ilabina 
aron ang lugas mahinog.---Zac 10:1: Am 4:7, Aw 
2:11-13. 

Mahulagwayong Paggamit. Sa dihang ang 
Israel gipanalanginan sa Diyos pinaagig mga ulan 
sa tinudlong panahon niini, dihay kadagaya. Busa, 
si Oseas nagsaad nga si Jehova “moabot sama sa 
ulan, “sama sa ulan sa tingpamulak nga nagatu- 
mog sa yuta,” alang niadtong nangita kaniya. (Os 
6:3) Ang pagtulon-an sa Diyos “magatulo ingon sa 
ulan” ug ang iyang mga pulong maoy ingon sa 
“alindahaw diha sa balili ug ingon sa dagayang 
ulan diha sa katanoman.” (Deu 32:2) Kini hinayhi- 
nay nga motuhop apan igo nang makarepresko sa 
bug-os, sama sa taligsik diha sa mga tanom. Sa 
ingon usab, gihulagway ang usa ka tinubdan sa ka- 
represko ug kadagaya sa dihang ang natigom pag- 
usab nga nahibilin ni Jacob gitandi ngadto sa “da- 
gayang ulan sa katanoman.”---Miq 5:7. 

Ang pagmando sa hari nga gitudlo sa Diyos nga 
gihubit sa Salmo 72 pagatiman-an sa kauswagan 
ug panalangin. Busa, siya gihulagway nga mokun- 
sad “ingon sa ulan sa ibabaw sa gigalaban nga ba- 
lii, ingon sa dagayang taligsik nga nagbasa sa 
yuta” ug mopatunghag lunhawng katanoman. (Sal 
72:1, 6: itandi ang 2Sa 23:3, 4.) Ang maayong ka- 
bubut-on sa hari gipakasama “sa panganod sa ulan 

sa tingpamulak,” kay kini naghatag ug timailhan sa 
maayong mga kahimtang nga moabot, maingon 
nga ang mga panganod nga nagdalag ulan magta- 
gana gayod ug tubig nga gikinahanglan sa mga pa- 
nanom aron magmabungahon.---Pr 16:15. 

Bisan pa niana, ang pag-ulan dili lang magpatu- 
bog mga tanom nga maoy usa ka panalangin alang 
sa tawong magtitikad, ang yuta nga nabisbisan 
mahimong magpatubo usab ug mga sampinit ug 
mga kudyapa. Gigamit kini ni Pablo ingong usa ka 
pananglitan, nga nagtandi sa yuta nga nabisbisan 
sa ulan ngadto sa mga Kristohanon nga “nakatilaw 
na sa walay bayad nga gasa, ug nahimong mga 
mag-aambit sa balaang espiritu.” Kon sila dili mag- 
patunghag bunga sa espiritu apan mahulog gikan 
sa kamatuoran, sila angayng sunogon, sama sa 
umahan nga magpatubo lamang ug mga sampinit. 
--Heb 6:4-8. 

Sa panan-awon ni Juan diha sa Pinadayag, iyang 
nakita ang “duha ka saksi” nga adunay “awtoridad 
sa pagtak-op sa langit aron dili moulan sulod sa 
mga adlaw sa ilang pagpanagna.” (Pin 11:3-6) Kini 
nga ‘mga saksi” nga naghawas sa “mga manalagna,' 
o mga tigpamaba, sa Diyos dili magpahayag ug pa- 
bor o panalangin sa Diyos tungod sa mga plano ug 
buhat sa mga tawong daotan sa yuta. Sama kang 
Elias, kinsa nagpahibalo sa tulo ka tuig ug tunga 
nga hulaw diha sa Israel tungod sa ilang pagsimba 
kang Baal nga gipalambo ni Haring Ahab ug sa 
iyang asawa nga si Jezebel, mao man usab kining 
“duha ka saksi” mahulagwayong “nagtak-op sa la- 
ngit aron walay makarepreskong ‘ulan’ gikan sa 
Diyos ang modangat nga maghatag ug kauswagan 
sa maong mga paningkamot sa mga tawo.---1Ha 
17:1-18:45, Luc 4:25, 26; San 5:17, 18. 


ULAN NGA YELO. Ang nahulog nga gag- 
mayng linginon nga mga yelo, o mibagtok nga ulan. 
Ang mga paghisgot sa Bibliya bahin sa pagkama- 
laglagon sa ulan nga yelo napamatud-an pinaagi sa 
kon unsay nahitabo sa lainlaing dapit sa yuta sa dili 
pa dugayng katuigan. Niadtong 1985, usa ka bagyo 
sa ulan nga yelo ang nakapatay ug kapin sa 20 ka 
tawo ug nakaangol ug 300 didto sa Brazil. Ang gra- 
beng bagyo nga inubanag kilat ug dalugdog ma- 
kamugnag mga ulan nga yelo nga sama kadako 
sa mga itlog o gani sama kadako sa buongon. Ang 
dako kaayong ulan nga yelo nga napunitan human 
sa usa ka bagyo didto sa Kansas (T.B.A.) niad- 
tong Septiyembre 3, 1970, misukod ug mga 15 sm 
(6 pul.) ang diyametro. Ang dagkong mga ulan nga 
yelo mahulog sa gikusgon nga mga 160 km/oras 
(100 mko). Ang ulan nga yelo ilabinang makapahi- 
nabog perdisyon sa mga pananom, usahay ang ka- 
daot nga ipahinabo sa usa lamang ka pag-ulan ug 
mga yelo mokabat ug milyones dolyares. 

Gigamit ni Jehova. Ang ulan nga yelo maoy 
usa sa mga puwersa nga usahay gigamit ni Jehova 
aron sa pagpalampos sa iyang pulong ug sa pagpa- 
sundayag sa iyang dakong gahom. (Sal 148:1, 8; Isa 
30:30) Ang unang natalang panghitabo labot niini 
mao ang ikapitong hampak nga gipadangat sa ka- 
raang Ehipto, usa ka malaglagong ulan nga yelo 
nga nagdaot sa katanoman, nagbalibali sa mga ka- 
hoy, ug nagpatay sa mga tawo ug mga mananap 
nga didto sa kaumahan apan wala makaapektar sa 
mga Israelinhon didto sa Gosen. (Ex 9:18-26, Sal 
78:47, 48, 105:32, 33) Sa ulahi, sa dihang ang mga 
Israelinhon, ubos sa pagpangulo ni Josue didto sa 
Yutang Saad, mitabang sa mga Gabaonhon nga gi- 
hulga sa nag-alyansang lima ka hari sa mga Amo- 
rihanon, si Jehova migamit ug dagkong ulan nga 
mga yelo batok sa misulong nga mga Amorihanon. 
Niadtong higayona, mas daghan ang namatay tu- 
ngod sa mga ulan nga yelo kay sa pagpakiggubat 
sa Israel.---Jos 10:3-7, 11. 

Simbolikanhon. Hinunoa, si Jehova wala 
magpahigawas sa dili-matinumanong Israel gikan 
sa malaglagong ulan nga yelo. (Hag 2:17) Dugang 
pa, pinaagi sa iyang manalagnang si Isaias, iyang 
gitagna nga pukanon sa mga Asiryanhon ang na- 
pulo-ka-tribong gingharian, nga nagtandi sa ma- 
nanakop nga Asiryanhong kasundalohan sa “inuba- 
nan-ug-dalugdog nga bagyo sa ulan nga yelo.” 
(Isa 28:1, 2) Sa susama ang mga Babilonyanhon, 
sama sa ulan nga yelo, magapapha sa “dalangpa- 
nan nga bakak” sa Juda, nga mao, ang pagpakig- 
alyansa sa Juda uban sa Ehipto alang sa militar- 
yong tabang.--Isa 28:14, 17: 31:1-3. 

Sa basahon sa Pinadayag, gihisgotan ang ulan 
nga yelo may kalabotan sa una sa pito ka manulon- 
da nga may mga trompeta nga naghuyop sa iyang 
trompeta, ug labot sa pagbukas sa sangtuwaryo sa 
langitnong templo sa Diyos. (Pin 8:2, 7: 11:19) Da- 
yon, sa pagbubo sa ikapitong panaksan sa kasuko 
sa Diyos, ang simbolikong mga ulan nga yelo nga 
may gibug-aton nga mga usa ka talanton (20.4 kg: 
45 Ib) nangahulog diha sa daotang mga tawo.---Pin 
16:1, 17, 21. 

“Alang sa adlaw sa gubat.” Sa pagpakigsulti 
kang Job gikan sa unos, si Jehova naghisgot nga 
iyang gireserba ang mga balay-tipiganan sa ulan 
nga yelo alang sa “adlaw sa panag-away ug sa gu- 
bat.” (Job 38:1, 22, 23) Busa, haom nga gihisgotan 
ang ulan nga yelo nga lakip sa mga elemento nga 
gamiton batok sa mga misulong nga kasundalohan 
ni “Gog. "--Eze 38:18, 22. 


ULAY. Ang Hebreohanong pulong nga bethu- 
lah' nagpasabot sa usa ka babaye nga wala pa ga- 
yod maminyo sa usa ka lalaki ug wala pa gayod 

makigsekso. (Gen 24:16, Deu 32:25, Huk 21:12, 1Ha 
1:2, Est 2:2, 3, 17; Lam 1:18, 2:21) Apan, ang Gre- 
gong termino nga par-the'nos mahimong mapada- 
pat sa mga ulitawo ug mga dalaga.---Mat 25:1-12, 
Luc 1:27, Buh 21:9, 1Co 7:25, 36-38. 

Sumala sa Balaod, kon ang usa ka lalaki magpu- 
gos sa usa ka dili-sinayorang ulay sa pagpakig- 
hilawas kaniya, siya kinahanglang maghatag sa 
amahan sa babaye ug 50 ka siklong plata ($110), 
makigminyo kaniya (kon mosugot ang iyang ama- 
han), ug dili tugotang magdiborsiyo kaniya “sa ta- 
nan niyang mga adlaw.” (Ex 22:16, 17; Deu 22:28, 
29) Apan ang usa ka sinayorang ulay, nga gii- 
sip nang gipanag-iya sa usa ka bana, pagabatoon 
hangtod mamatay kon siya wala mosinggit sa di- 
hang siya giamong-amongan. Ang dili niya pag- 
singgit nagpaila sa pag-uyon ug busa maghimo ka- 
niyang mananapaw. (Deu 22:23, 24: itandi ang Mat 
1:18, 19.) Tungod kay ang usa ka sinayorang ulay 
giisip nga 'gipanag-iya' na sa usa ka bana, masab- 
tan usab kon nganong gihisgotan sa Joel 1:8 ang 
“usa ka ulay” nga nagbangotan tungod sa “tag-iya 
sa iyang pagkabatan-on.” 

Sanglit kadtong magpabiling ulay adunay mas 
dakong kagawasan sa pag-alagad sa Ginoo, si 
apostol Pablo nagrekomendar nga kon ang mga 
Kristohanon adunay pagpugong-sa-kaugalingon 
mas maayong magpabilin silang tagsaanon. (1Co 
7:25-35) Apan, niadtong kulang sa pagpugong-sa- 
kaugalingon, siya miingon: “Kon adunay naghu- 
nahuna nga siya nagagawing dili husto sa iyang 
pagkaulay, kon siya lapas na sa pagbuswak sa pag- 
kabatan-on, ug kini mao ang angayng mahitabo, 
ipabuhat kaniya kon unsay iyang gusto, siya dili 
makasala. Paminyoa sila.”---1Co 7:36. 

Ang Gregong pulong nga gihubad ug “pagkau- 
lay” sa 1 Corinto 7:36-38 sa literal nagkahulogang 
“ulay.” Tungod niini gihunahuna nga si Pablo nag- 
hisgot mahitungod sa katungdanan sa amahan o sa 
usa ka magbalantay ngadto sa anak nga babaye 
nga anaa na sa hustong edad para magminyo. Busa 
ang The Jerusalem Bible mabasa: “Kon adunay mo- 
bati nga dili maayo nga ang iyang anak nga babaye 
matigulang nga dili pa maminyo, ug nga kinahang- 
lan siyang molihok labot niini, may kagawasan si- 
yang mobuhat kon unsay iyang gusto: dili siya ma- 
kasala kon adunay kaminyoon nga mahitabo.” Ang 
laing panglantaw mao nga kining tekstoha nagtu- 
mong sa desisyon sa lalaki sa pagpakigminyo sa 
babaye nga iyang sinayoran. Ang American Trans- 
lation nag-ingon: “Kon ang usa ka lalaki mobating 
wala siya magagawing tukma ngadto sa babayeng 
iyang sinayoran, kon nag-uros-uros ang iyang mga 
pangibog, ug kinahanglang kana mao ang buhaton, 
ipabuhat niya ang iyang gusto, dili kini sala, pa- 
minyoa sila.” 

Apan, ang konteksto nagsugyot nga wala hisgoti 
dinhi ang usa ka ulay nga babaye apan ang pagka- 
ulay mismo sa usa ka tawo. Ang usa ka komentaris- 
ta miingon: “Sa akong hunahuna gipadayon dinhi sa 
apostol ang iyang unang pakigpulong, ug nagtam- 
bag sa dili-minyong mga tawo, kinsa maoy magbu- 
ot sa ilang kaugalingon, kon unsay buhaton, ang 
pagkaulay sa lalaki mao ang gipasabot.” (Matthew 
Henry's Commentary on the Whole Bible, 1976, 
Tomo III, p. 1036) Sanglit ang Gregong pulong nga 
parthenos mahimong maglakip sa mga ulitawo, 
ang hubad nga “pagkaulay,” nga makaplagan sa 
mga hubad ni J. B. Rotherham ug J. N. Darby ingon 
man sa Bag-ong Kalibotang Hubad, maoy tukma ug 
daw mohaom pag-ayo sa konteksto. 

Espirituwal nga Pagkaulay. Maingon nga 
ulay lamang ang mahimong kuhaon sa hataas nga 
saserdote sa Israel ingong iyang asawa (Lev 21:10, 
13, 14, itandi ang Eze 44:22), mao man usab ang da- 
kong Hataas nga Saserdote, si Jesu-Kristo, kina- 
hanglang magkuha lamang ug usa ka “ulay” ingong 
iyang espirituwal nga “pangasaw-onon” didto sa la- 
ngit. (Pin 21:9: Heb 7:26, itandi ang Efe 5:25-30.) 
Busa, si apostol Pablo nabalaka pag-ayo maylabot sa 
kaputli sa kongregasyon sa Corinto, nga nagtingu- 
hang ipresentar kini ingong “usa ka putli nga ulay 
ngadto kang Kristo.” (2Co 11:2-6) Ang pangasaw- 
onon ni Kristo gilangkoban sa 144,000 ka tawo nga 
dinihogan sa espiritu kinsa tagsatagsang naghupot 
sa ilang 'pagkaulay' pinaagi sa pagpabiling bulag sa 
kalibotan ug pinaagi sa pagpabiling putli labot sa 
moral ug sa doktrina.--Pin 14:1, 4; itandi ang 1Co 
5:9-13: 6:15-20: San 4:4, 2Ju 8-11. 

Mesiyanikong Tagna. Bisan tuod ang Heb- 
reohanong pulong nga bethu-lah” nagkahulogang 
“ulay,” ang laing termino (“a/:-mah') makita sa Isaias 
7:14: “Tan-awa! Ang usa ka dalaga [ha-@l:mah'] 
magmabdos, ug siya manganak ug usa ka anak 
nga lalaki, ug iyang pagatawgon ang iyang ngalan 
nga Emmanuel.” Ang pulong nga ‘almah’ nagka- 
hulogang “dalaga” ug mahimong mapadapat ngad- 
to sa usa ka dili-ulay o sa usa ka ulay. Gipadapat 
kini ngadto sa “dalaga” nga si Rebeca una pa ma- 
minyo sa dihang siya gitawag usab nga “usa ka 
ulay” (bethu-lah'). (Gen 24:16, 43) Ubos sa pag-ins- 
pirar sa Diyos, si Mateo naggamit sa Gregong pu- 
long nga parthe'nos (ulay) sa dihang iyang gipaki- 
ta nga ang Isaias 7:14 bug-os nga natuman sa 
dihang si Jesus nga Mesiyas natawo pinaagi sa usa 
ka ulay. Si Mateo ug Lucas tin-awng nag-ingon nga 
ang inahan ni Jesus nga si Maria maoy usa ka ulay 
sa dihang nagsamkon pinaagi sa balaang espiritu 
sa Diyos.---Mat 1:18-25, Luc 1:26-35. 

Mga Siyudad, mga Dapit, ug Katawhan. 
Kasagaran ang terminong “ulay” gigamit maylabot 
sa mga siyudad, mga dapit, o katawhan. Gihisgotan 

ang 'ulay' o “ulayng anak nga babaye” sa “akong 
katawhan” (Jer 14:17), ingon man sa Israel (Jer 31: 
4, 21: Am 5:2), Juda (Lam 1:15), Zion (2Ha 19:21: 
Lam 2:13), Ehipto (Jer 46:11), Babilonya (Isa 47:1), 
ug Sidon (Isa 23:12). Busa mopatim-aw nga ang 
gipasabot niining mahulagwayong paggamit mao 
nga ang nagkalainlaing katawhan o mga dapit nga 
gihisgotan wala pa mailog ug maagawi sa lang- 
yawng mga mangingilog o kaha sa usa ka panahon 
kini wala pa mahilabti sama sa usa ka ulay. 


ULING. Usa ka itom, daling madugmok, ug da- 
ling matuphan nga matang sa karbon, kasagaran 
mao ang nahibilin sa dili-bug-os nasunog nga ka- 
hoy. Sa karaang kapanahonan ang uling gihimo pi- 
naagi sa pagtabon ug yuta nganha sa usa ka tapok 
sa kahoy ug inanay nga sunogon kini sulod sa ubay- 
ubayng mga adlaw nga may igoigo lamang nga ha- 
ngin nga makasulod. Ingong resulta, ang halos puro 
nga matang sa karbon mao na lang ang mahibilin. 
Usa kini ka proseso nga nagkinahanglag panahon 
ug mainampingong pagbantay, apan gipalabi ang 
paggamit sa uling ingong sugnod kon gikinahang- 
lan ang hilabihan ug makanunayong kainit nga wa- 
lay aso. Walay ebidensiya nga ang kinaiyanhong 
mineral nga karbon gigamit sa karaang Israel. 

Ang uling diha sa usa ka daob o sa usa ka baga- 
han gigamit aron ang usa mainitan kon bugnaw 
ang panahon. (Isa 47:14: Jer 36:22, Ju 18:18) Tu- 
ngod kay makanunayon ang kainit niini nga walay 
kalayo ug aso, kini usab maayo kaayong gamiton 
sa pagluto. (Ju 21:9) Ang uling gikinahanglan ga- 
yod alang sa pagtunaw ug paglunsay sa mga me- 
tal, kon wala kini, dili maabot ug mamentinar ang 
taas nga mga temperatura nga gikinahanglan aron 
ang mga mineral mahimong lunsayng mga metal. 
(Isa 44:12: 54:16: tan-awa ang PAGDALISAY, TIGDALI- 
SAY.) Susama gayod ang gihimo karong adlawa sa 
pagsugnod sa usa ka tunawanan sa puthaw, diin 
ang mineral gipataliwad-an sa mga lut-od sa uling. 
Lagmit nga tungod niini nga pamaagi mitungha 
ang proverbio: Ang kalulot ngadto sa usa ka kaa- 
way maoy sama sa mga baga sa kalayo diha sa 
iyang ulo, kini magpuypoy sa iyang kasuko ug 
magpagula sa maayo gikan kaniya. (Pr 25:22: Rom 
12:20) Ang siga sa nagbaga nga uling gigamit sa 
mahulagwayong paagi sa “babaye nga maalamon” 
sa Tekoa aron sa pagtumong sa buhing kaliwat. 
--2Sa 14:1-7. 

Apan, ang Hebreohanong mga pulong nga ga- 
che'leth ug pecham' wala kanunayng hubara nga 
“uling,” kay kini sagad nga nagtumong lamang sa 
nagsigang mga baga, o mga agipo. Ang kahoy gi- 
gamit ingong sugnod alang sa halaran sa taberna- 
kulo (Lev 1:7, 8; 3:5), ug sa Adlaw sa Pagtabon-sa- 
Sala tungod sa “nagasigang mga baga sa kalayo 
gikan sa halaran” ang aso sa insenso motaklap iba- 

baw sa arka sa pakigsaad sama sa usa ka panga- 
nod. (Lev 16:12, 13) Gihulagway ni Isaias ang tig- 
simbag idolo nga naghimog usa ka diyos gikan sa 
mao ra nga kahoy nga iyang gigamit sa paghaling 
ug kalayo, nga pinaagi sa mga baga niana giluto 
ang iyang tinapay.--Isa 44:14, 15, 19. 

Sa ubay-ubayng mga teksto sa Kasulatan ang 
"mga baga” gigamit diha sa daw mahulagwayon o 
masambingayon nga diwa, nga nagpaila sa bisan 
unsang nagsiga, init, nagkalayo nga substansiya. 
(2Sa 22:9: Job 41:21: Sal 18:8, 12, 13: 140: 10, Isa 6:6, 
Eze 1:13, 10:2, 24:11) Ang init nga “nagasigang 
mga baga sa mga kahoyng retama” gigamit sa 
paghawas sa panimalos batok sa usa ka tawo nga 
may “dila nga malinglahon. ”---Sal 120:2-4. 


ULIPON. Ang orihinal nga mga pulong nga gi- 
hubad nga “ulipon,” “alagad,” o “sulugoon” dili la- 
mang mapadapat ngadto sa mga tawo nga gi- 
panag-iya sa uban. Ang Hebreohanong pulong 
nga e@vedh mahimong magtumong sa mga tawo 
nga gipanag-iya sa isigkatawo. (Gen 12:16, Ex 
20:17) O ang termino mahimong magtumong sa 
mga sakop sa usa ka hari (2Sa 11:21, 2Cr 10:7), sa 
nasakop nga mga tawo nga nagbayad ug tributo 
(2Sa 8:2, 6), ug sa mga tawo nga nag-alagad sa 
hari, lakip ang mga magtitiing, panadero, sakaya- 
non, opisyal sa kasundalohan, magtatambag, ug 
ang susama, gipanag-iya man sa isigkatawo o wala 
(Gen 40:20, 1Sa 29:3, 1Ha 9:27; 2Cr 8:18, 9:10, 
32:9). Sa paghatag ug katahoran, ang usa ka Heb- 
reohanon, inay nga mogamit sa unang persona nga 
pronombre, usahay magtawag sa iyang kaugali- 
ngon ingong usa ka alagad o sulugoon (evedh) sa 
usa nga iyang gipakigsultihan. (Gen 33:5, 14: 42: 
10, 11, 13, 1Sa 20:7, 8) Ang e@vedh gigamit sa pag- 
tumong sa mga alagad o mga magsisimba ni Jeho- 
va sa katibuk-an (1Ha 8:36, 2Ha 10:23) ug, sa mas 
espesipiko, sa espesyal nga mga hawas sa Diyos, 
sama kang Moises. (Jos 1:1, 2; 24:29, 2Ha 21:10) Bi- 
san tuod dili usa ka magsisimba ni Jehova, ang usa 
nga naghatag ug pag-alagad nga nahiuyon sa ka- 
bubut-on sa Diyos mahimong tawgon nga alagad 
sa Diyos, ug ang usa ka pananglitan niini mao si 
Haring Nabucodonosor.---Jer 27:6. 

Ang Gregong termino nga doulos maoy katum- 
bas sa Hebreohanong pulong nga @'vedh. Gigamit 
kini sa pagtumong sa mga tawo nga gipanag-iya sa 
isigkatawo (Mat 8:9, 10:24, 25; 13:27): sa debota- 
dong mga alagad sa Diyos ug sa iyang Anak nga si 
Jesu-Kristo, tawo man (Buh 2:18: 4:29: Rom 1:1: 
Gal 1:10) o manulonda (Pin 19:10, diin ang pulong 
nga syn dou-los [isigkaulipon] makita), ug sa mahu- 
lagwayon nga diwa, ngadto sa mga tawo nga nau- 
lipon sa sala (Ju 8:34, Rom 6:16-20) o sa pagkadu- 
not (2Pe 2:19). 

Ang Hebreohanong pulong nga naar, sama sa 
Gregong termino nga pais, sa paninugdan nagka- 
hulogang usa ka batang lalaki o usa ka batan-on ug 
mahimong magtumong usab sa usa ka ulipon o sa 
usa ka tig-alagad. (1Sa 1:24: 4:21, 30:17, 2Ha 5:20, 
Mat 2:16, 8:6, 17:18, 21:15, Buh 20:12) Ang Gre- 
gong termino nga oi-ke'tes nagtumong sa usa ka 
sulugoon o ulipon sa balay (Luc 16:13), ug ang usa 
ka ulipon o sulugoon nga babaye gitawag sa Gre- 
gong pulong nga paidi'ske. (Luc 12:45) Ang parti- 
cipial nga porma sa Hebreohanon nga lintunga- 
nayng pulong nga sharath’ mahimong hubaron 
pinaagi sa mga terminong “alagad” (Ex 33:11) o 
“tigsilbi.” (2Sa 13:18) Ang Gregong pulong nga hy- 
pere'tes mahimong hubaron nga “alagad,” “tig-ala- 
gad sa korte,” o “tig-alagad sa balay.” (Mat 26:58, 
Mar 14:54, 65; Ju 18:36) Ang Gregong termino nga 
thera'pon makita lamang diha sa Hebreohanon 3:5 
ug nagkahulogang usa ka sakop o tig-alagad. 

Sa Wala Pa ang Komong Panahon. Ang gu- 
bat, kakabos, ug krimen maoy pangunang mga hi- 
nungdan nga ang mga tawo mahimong ulipon. 
Ang mga binihag sa gubat sagad himoong mga uli- 
pon sa nagbihag kanila o ibaligya nila ingong mga 
ulipon. (Itandi ang 2Ha 5:2, Joe 3:6.) Sa katiling- 
ban sa Israel ang usa ka tawo nga nahimong ka- 
bos makabaligya sa iyang kaugalingon o sa iyang 
mga anak ingong mga ulipon aron ibayad sa iyang 
utang. (Ex 21:7: Lev 25:39, 47, 2Ha 4:1) Ang usa 
nga sad-an sa pagpangawat apan dili makabayad 
ibaligya bugti sa mga butang nga iyang gikawat, 
nga lagmit makabaton pag-usab sa iyang kagawa- 
san sa panahon nga mabayran na ang tanan ni- 
yang utang.---Ex 22:3. 

Usahay ang mga ulipon nakabaton ug kasaligan 
ug dungganon kaayong posisyon diha sa panima- 
lay. Ang tigulang nga alagad (lagmit si Eliezer) sa 
patriarkang si Abraham nagdumala sa tanang kab- 
tangan sa iyang agalon. (Gen 24:2: 15:2, 3) Ang ka- 
liwat ni Abraham nga si Jose, ingong usa ka ulipon 
didto sa Ehipto, nahimong tinugyanan sa tanang 
butang nga iya ni Potipar, usa ka opisyal sa palas- 
yo ni Paraon. (Gen 39:1, 5, 6) Sa Israel, adunay pu- 
rohan nga ang usa ka ulipon mahimong adunahan 
ug makatubos sa iyang kaugalingon.---Lev 25:49. 

Mahitungod sa pagrekluta ug mga mamumuo, 
tan-awa ang PINUGOS NGA PAG-ALAGAD, PINUGOS NGA 
TRABAHO. 

Mga balaod maylabot sa ulipon-agalon nga 
mga relasyon. Taliwala sa mga Israelinhon ang 
kahimtang sa Hebreohanong mga ulipon lahi kay 
sa usa ka ulipon nga langyaw, langyawng pumolu- 
yo, o sa usa ka lalin. Samtang ang mga dili-Hebreo- 
hanon magpabiling kabtangan sa iyang tag-iya ug 
mahimong ikapasa gikan sa amahan ngadto sa 
anak nga lalaki (Lev 25:44-46), ang Hebreohanong 

ulipon pagawason sa ikapitong tuig sa iyang pagka- 
ulipon o sa tuig sa Tinghugyaw, depende kon un- 
say unang moabot. Panahon sa iyang pagkaulipon 
ang Hebreohanong ulipon pagaisipon ingong usa 
ka sinuholang mamumuo. (Ex 21:2, Lev 25:10, Deu 
15:12) Ang usa ka Hebreohanon nga nagbaligya sa 
iyang kaugalingon ingong ulipon ngadto sa usa ka 
langyawng pumoluyo, ngadto sa usa ka membro 
sa pamilya sa langyawng pumoluyo, o ngadto sa 
usa ka lalin mahimong malukat sa bisan unsang hi- 
gayon, mahimong siya mismo o sa usa nga adunay 
katungod sa paglukat. Ang lukat ipasukad sa gi- 
daghanon sa mga tuig nga nahibilin hangtod sa 
tuig sa Tinghugyaw o hangtod sa ikapitong tuig sa 
pagkaulipon. (Lev 25:47-52: Deu 15:12) Sa dihang 
maghatag ug kagawasan sa usa ka Hebreohanong 
ulipon, ang agalon kinahanglang maghatag kani- 
yag gasa aron tabangan siyang makabaton ug ma- 
ayong pagsugod ingong usa ka tawong gipagawas. 
(Deu 15:13-15) Kon ang usa ka ulipon mosulod nga 
adunay asawa, ang asawa mogula uban kaniya. 
Apan, kon ang iyang agalon naghatag kaniyag asa- 
wa (lagmit usa ka langyawng babaye nga dili hata- 
gan ug kagawasan sa ikapitong tuig sa pagkauli- 
pon), ang iyang asawa ug ang bisan kinsa sa iyang 
mga anak magpabiling kabtangan sa iyang agalon. 
Sa maong kahimtang ang Hebreohanong ulipon 
makapili nga magpabilin sa iyang agalon. Dayon 
ang iyang dalunggan tusokon pinaagi sa usa ka hi- 
lihod sa pagpaila nga siya magpadayon ingong uli- 
pon hangtod sa panahong walay tino.---Ex 21:2-6, 
Deu 15:16, 17. 

Mga babayeng ulipon nga Hebreohanon. 
May pipila ka linaing mga regulasyon ang gipada- 
pat ngadto sa mga babayeng ulipon nga Hebreoha- 
non. Siya mahimong himoon nga usa ka puyopuyo 
sa iyang agalon o himoong usa ka asawa sa iyang 
anak nga lalaki. Sa dihang himoong usa ka asawa 
sa anak sa iyang agalon, ang babayeng Hebreoha- 
non pagahatagan ug nahiangayng katungod nga 
nabatonan sa mga anak nga babaye sa agalon. Bi- 
san pag ang anak nga lalaki mangasawag lain, dili 
kunhoran ang iyang sustento, besti, ug ang mga 
butang nga nahiangay sa kaminyoon. Kon ang 
anak nga lalaki mapakyas sa paghatag niini, ang 
babaye adunay katungod nga makabaton ug kaga- 
wasan nga dili na kinahanglang mobayad sa lukat. 
Kon buot sa agalon nga matubos ang usa ka baba- 
yeng Hebreohanon, siya dili tugotan sa pagbaligya 
kaniya ngadto sa mga langyaw.--Ex 21:7-11. 

Mga proteksiyon ug mga pribilehiyo. Ang 
Balaod nagpanalipod sa mga ulipon batok sa mga 
pagdaogdaog. Ang usa ka ulipon kinahanglang ha- 
tagag kagawasan kon ang pagmaltratar sa agalon 
moresulta sa pagkahanaw sa iyang usa ka ngipon o 

usa ka mata. Sanglit ang kasagarang bili sa usa ka 
ulipon maoy 30 ka siklo (itandi ang Ex 21:32), ang 
iyang kagawasan magkahulogan ug dakodakong 
kapildihan sa iyang agalon ug, busa, magsilbing 
usa ka dakong panalipod batok sa pag-abuso. Bisan 
tuod nga mahimong bunalan sa agalon ang iyang 
ulipon, ang ulipon, depende sa desisyon sa mga 
maghuhukom, mahimong ipanimalos kon siya ma- 
matay tungod sa pagbunal sa iyang agalon. Apan, 
kon ang ulipon mabuhi pa ug usa o duha ka adlaw 
sa dili pa mamatay---kini nagpakita nga ang agalon 
walay tuyo sa pagpatay sa iyang ulipon kondili aron 
sa pagdisiplina kaniya---siya dili ipanimalos. (Ex 21: 
20, 21, 26, 27, Lev 24:17) Dugang pa, mopatim-aw 
nga aron ang agalon pagaisipon nga walay sala, ki- 
nahanglan nga walay gigamit nga makamatay nga 
instrumento sa pagbunal, sanglit kana magpama- 
tuod sa iyang tinguha sa pagpatay. (Itandi ang 
Num 35:16-18.) Busa, kon ang ulipon mabuhi pa ug 
usa o duha ka adlaw, makataronganon ang pagdu- 
haduha kon ang kamatayon nahitabo ba kaha tu- 
ngod sa pagkastigo. Ang pagbunal, pananglitan, 
sagad dili makamatay, sumala sa gipakita sa mga 
pulong sa Proverbio 23:13: “Ayaw ihikaw ang disip- 
lina gikan sa bata. Kon hampakon mo siya sa bunal, 
siya dili mamatay.” 

Ang pipila ka pribilehiyo gihatag ngadto sa mga 
ulipon pinaagi sa mga probisyon sa Balaod. Sanglit 
gituli man ang tanang ulipong lalaki (Ex 12:44, 
itandi ang Gen 17:12), sila mahimong mokaon sa 
Paskuwa, ug ang mga ulipon sa saserdote makaka- 
on sa balaang mga butang. (Ex 12:43, 44: Lev 22: 
10, 11) Ang mga ulipon dili patrabahoon panahon 
sa Igpapahulay. (Ex 20:10, Deu 5:14) Panahon sa 
tuig nga Igpapahulay, sila gitugotan sa pagkaon sa 
mga moturok gikan sa nahulog nga mga lugas ug 
sa wala-mapul-ongi nga paras. (Lev 25:5, 6) Sila 
makaambit sa pagmaya nga nalangkit sa paghalad 
didto sa sangtuwaryo ug sa pagsaulog sa mga ka- 
pistahan.--Deu 12:12, 16:11, 14. 

Baroganan sa Unang-Siglong mga Kristoha- 
non. Sa Imperyo sa Roma, daghan kaayong mga 
ulipon, diin may mga tawo nga nakapanag-iyag gi- 
natos ug gani linibo ka ulipon. Ang pagpanguli- 
pon protektado sa kagamhanan sa imperyo. Ang 
unang-siglong mga Kristohanon wala mosupak ba- 
tok sa awtoridad sa kagamhanan labot niining bu- 
tanga ug wala mag-aghat ug pag-alsa sa mga uli- 
pon. Gitahod nila ang legal nga katungod sa uban, 
lakip sa isigka-Kristohanon, sa pagpanag-iyag mga 
ulipon. Maoy hinungdan nga gipabalik ni apostol 
Pablo ang milayas nga ulipong si Onesimo. Tungod 
kay siya nahimong usa ka Kristohanon, si Onesimo 
sa kinabubut-on mibalik ngadto sa iyang agalon, 
nga nagpasakop sa iyang kaugalingon ingong usa 

ka ulipon sa isigka-Kristohanon. (Flm 10-17) Si 
apostol Pablo nagpahimangno usab sa Kristoha- 
nong mga ulipon nga dili mag-abuso sa ilang relas- 
yon uban sa ilang mga agalon nga isigkamag- 
tutuo. Siya miingon: “Silang adunay magtutuong 
mga tag-iya kinahanglang dili magtamay kanila, 
tungod lamang kay sila mga igsoon. Sa kasukwahi, 
kinahanglang sila labi pang andam nga magpa- 
ulipon, tungod kay ang magpahimulos sa ilang 
maayong pag-alagad maoy mga magtutuo ug hi- 
nigugma.” (1Ti 6:2) Ang usa ka ulipon nga adu- 
nay Kristohanong agalon maoy usa ka panalangin, 
sanglit ang iyang agalon nailalom man sa obligas- 
yon sa pagtratar kaniya diha sa pagkamatarong ug 
pagkamaangayon.--Efe 6:9, Col 4:1. 

Sa dihang ang Kristiyanidad gidawat niadtong 
naulipon, nasangon kanila ang responsibilidad nga 
mahimong mas maayong mga ulipon, 'nga dili 
magtubagtubag, dili mangawkaw, hinunoa magpa- 
kita sa pagkamaunongon.” (Tit 2:9, 10) Bisan pag 
ang ilang mga agalon nagtratar kanila nga dili 
makataronganon, sila mag-alagad gihapon kanila 
nga kinasingkasing. Pinaagi sa pag-antos tungod sa 
pagkamatarong, ilang gisundog ang panig-ingnan 
ni Jesu-Kristo. (1Pe 2:18-25) “Kamong mga ulipon,” 
misulat si apostol Pablo, “magmasinugtanon kamo 
sa inyong mga agalon nga unodnon sa tanang bu- 
tang, dili pinaagig mga buhat sa pakita-lang nga 
pag-alagad, ingong mga tigpahimuot sa mga tawo, 
kondili uban ang katim-os sa kasingkasing, nga 
may kahadlok kang Jehova. Bisan unsay inyong gi- 
nabuhat, buhata kini nga tibuok-kalag ingon nga 
alang kang Jehova, ug dili alang sa mga tawo.” (Col 
3:22, 23; Efe 6:5-8) Tungod sa maong maayong 
panggawi ngadto sa ilang mga agalon, ilang mali- 
kayan nga mapakaulawan ang ngalan sa Diyos, 
sanglit walay usa nga makasaway sa Kristiyanidad 
tungod sa pagkabaton ug tapolan, walay-pulos nga 
mga ulipon.--1ITi 6:1. 

Siyempre, ang “pagkamasinugtanon sa usa ka uli- 
pon sa tanang butang” wala magpasabot nga mahi- 
mo niyang supakon ang balaod sa Diyos, sanglit 
kana magkahulogan ug pagkahadlok sa tawo inay 
nga sa Diyos. Ang sayop nga mabuhat sa mga uli- 
pon, bisag gihimo tungod sa sugo sa usa nga la- 
baw kaniya, dili magdayandayan sa pagtulon-an 
sa atong Manluluwas, ang Diyos,’ kondili magdaot 
ug magpakaulaw niini nga pagtulon-an. (Tit 2:10) 
Busa, ang ilang Kristohanong tanlag mao ang ma- 
gagiya. 

Diha sa Kristohanong kongregasyon, ang tanang 
tawo, bisan unsa man ang ilang kahimtang sa 
katilingban, managsama ra. Ang tanan gidiho- 
gan sa samang espiritu ug busa nakaambit sa sa- 
mang paglaom ingong mga membro sa usa ka la- 
was. (1Co 12:12, 13; Gal 3:28, Col 3:11) Bisan tuod 

mas limitado ang iyang mahimo sa pagpakaylap 
sa maayong balita, ang Kristohanong ulipon dili 
angayng mabalaka bahin niini. Apan, kon hata- 
gan ug kahigayonan nga makabaton ug kagawa- 
san, angayng pahimuslan niya kini ug sa ingon 
iyang mapauswag ang iyang Kristohanong kaliho- 
kan.--1Co 7:21-23. 

Pagkaulipon sa Sala. Sa dihang ang unang 
tawong si Adan misupak sa balaod sa Diyos, siya 
nagpadaog sa iyang kaugalingon ug mipasignunot 
sa hakog nga tinguha sa padayong pagpakig-uban 
sa iyang masalaypong asawa ug sa pagpahimuot 
kaniya. Ang pagpadaog ni Adan sa iyang makasa- 
salang tinguha naghimo niini nga tinguha ug sa 
bunga niini, ang sala, ingong iyang agalon. (Itandi 
ang Rom 6:16, San 1:14, 15, tan-awa ang SALA.) 
Busa iyang gibaligya ang iyang kaugalingon ilalom 
sa sala. Sanglit ang tanan niyang kaliwat diha pa sa 
iyang balat-ang, gibaligya usab sila ni Adan ilalom 
sa sala. Maoy hinungdan nga si apostol Pablo misu- 
lat: “Ako unodnon, gibaligya ilalom sa sala.” (Rom 
7:14) Tungod niini walay paagi nga mahimong ma- 
tarong ang si bisan kinsang kaliwat ni Adan, bisan 
pag tumanon ang Moisesnong Balaod. Sumala sa 
giingon ni apostol Pablo: “Ang sugo nga alang sa ki- 
nabuhi, nakaplagan ko nga kini alang sa kamata- 
yon.” (Rom 7:10) Ang pagkawalay-katakos sa mga 
tawo sa pagtuman sa Balaod sa hingpit nga paagi 
nagpakita nga sila maoy mga ulipon sa sala ug ta- 
kos sa kamatayon, dili sa kinabuhi.---Tan-awa ang 
KAMATAYON. 

Pinaagi lamang sa pagpahimulos sa kaluwasan 
nga gihimong posible pinaagi ni Jesu-Kristo nga 
ang mga tawo mahigawas o makabaton ug kaga- 
wasan gikan niini nga pagkaulipon. (Itandi ang Ju 
8:31-34: Rom 7:21-25, Gal 4:1-7: Heb 2:14-16, tan- 
awa ang LUKAT, MANIULUKAT.) Sanglit gipalit na 
sa bililhong dugo ni Jesus, ang mga Kristohanon 
maoy mga ulipon o mga alagad ni Jehova nga Di- 
yos ug sa iyang Anak, nga obligado sa pagtuman 
sa ilang mga sugo.-- 1Co 7:22, 23: 1Pe 1:18, 19, Pin 
19:1, 2, 5; tan-awa ang TAWONG GIPAGAWAS, TAWONG 
GAWASNON, KAGAWASAN. 

Tan-awa usab ang MATINUMANON UG MAALAMONG 
ULIPON. 


ULITAN. Usa ka hakog, dalo kaayo nga tawo, 
ilabina sa hinangol nga pagkaon. Ang tanang ma- 
tang sa pagkaulitan supak gayod sa mga balaod ug 
mga prinsipyo sa Bibliya. 

Ilalom sa Moisesnong Balaod, ang mga ginikanan 
sa usa ka dili magpatul-id nga anak nga usa ka 
ulitan ug palahubog magdala kaniya ngadto sa 
mga ansiyano sa siyudad, kinsa magpabato kaniya 
hangtod nga mamatay. (Deu 21:18-21) Ingong pa- 
sidaan sa uban, ang Mga Proverbio nagkondenar 

bisan sa pagpakig-uban sa mga ulitan: “Ang naga- 
pakig-uban sa mga ulit nagapakaulaw sa iyang 
amahan.” “Ayaw pagpakig-uban sa mga labihan ka 
hinginom ug bino, taliwala sa mga ulitan nga tigka- 
on ug unod. Kay ang palahubog ug ang ulitan mo- 
dangat sa kakabos, ug ang pagkahingatulog maga- 
pasapot sa usa ka tawo sa mga nuog lamang.” (Pr 
28:7: 23:20, 21) Ang Hebreohanong termino nga 
gigamit dinhi alang sa “ulitan” ug “ulitan nga tigka- 
on” mao ang zohlel!. Ang pangunang diwa nii- 
ni nga pulong lagmit maoy “mapatuyangon,” nga 
mao, tigwaldas, mausikon.--Itandi ang Deu 21:20, 
ftn sa Rbis8. 

Sa tinguha nga pakaulawan si Jesu-Kristo, ang 
usa sa mga sumbong sa pagbutangbutang kaniya 
sa iyang mga kaaway mao: “Tan-awa! Usa ka ta- 
wong ulitan ug palainom ug bino.” Kining bakak 
nga sumbong gitubag lamang ni Jesus pinaagi sa 
pag-ingon, “Ang kaalam mapamatud-ang mata- 
rong pinaagi sa mga buhat niini” o “pinaagi sa ta- 
nang anak niini.” (Mat 11:19, Luc 7:34, 35) Sa laing 
pagkasulti, si Jesus miingon, “Tan-awa ang akong 
matarong nga mga buhat ug panggawi ug mahiba- 
loan ninyo nga bakak ang maong sumbong." 

Ang pagkaulitan tino nga walay luna sulod sa 
Kristohanong kongregasyon, ug buot matino ni 
apostol Pablo nga kini dili makayuhot. Busa, sa di- 
hang gjibilin si Tito didto sa Creta aron atimanon 
ang bag-o pang natukod nga Kristohanong organi- 
sasyon didto, iyang gipahinumdoman si Tito labot 
sa giingon sa usa sa mga manalagna sa Creta (gi- 
tuohang mao si Epimenides, usa ka Cretanhong 
magbabalak sa ikaunom nga siglo W.K.P.): “Ang 
mga Cretanhon kanunay gayong bakakon, naga- 
pangdaot nga mapintas nga mga mananap, mga 
ulitan [sa literal, mga tiyan] nga tapolan.” Busa, ang 
mga magtatan-aw nga itudlo ni Tito, matod ni Pab- 
lo, kinahanglang mga lalaki nga nahigawas sa ta- 
nan niana nga mga akusasyon, mga lalaki nga dili 
palahubog o dalo ug aduna gayoy pagpugong-sa- 
kaugalingon.--Tit 1:5-12. 

Bisan tuod wala itala ingong usa ka “buhat sa 
unod,” ang pagkaulitan sagad nga nalangkit sa pag- 
huboghubog ug mga hudyaka, ug tino nga kini la- 
kip sa ekspresyon nga “mga butang nga sama 
niini,” diin kadtong nagabuhat niini “dili makapa- 
nunod sa gingharian sa Diyos.” (Gal 5:19, 21) Ang 
pagkamakasaranganon sa batasan labot sa pagka- 
on, ingon man sa tanang uban pang mga kaliho- 
kan, maoy usa ka maayong Kristohanong hiyas. 
-ITi 3:2, 11. 


ULO. Ang kinaibabwan nga bahin sa lawas sa 
tawo, ang nahimutangan sa utok ug sa mga sentido 
sa panan-aw, pandungog, pagpanimaho, ug pagti- 
law. Ang ulo (Heb., ro'sh, Gr., kephale’) sagad 

gihisgotan sa Bibliya sa literal ug sa mahulagwa- 
yong diwa. 

Pagdugmok o Pagsamad. Ang basahon sa 
Ecclesiastes naundan ug masambingayong paghu- 
bit bahin sa mga epekto sa pagkatigulang, nga mo- 
sangpot sa kamatayon. (Ecc 12:1-7) Ang 'pagkabu- 
ak sa panaksang bulawan naghubit sa pagkadaot 
sa utok ug sa mga pag-obra niini diha sa samag- 
panaksan nga bagolbagol inigkamatay. Ang kama- 
tayon o kalaglagan gihawasan sa ekspresyong “pag- 
dugmok sa ulo.” (Sal 68:21, 74:13, 14) Ang unang 
tagna sa Bibliya (Gen 3:15) nag-ingon nga ang 'bin- 
hi sa babaye, human kini masamari sa tikod, ma- 
gasamad sa ulo sa halas. Ingong katumanan, ang 
ubang mga teksto nagpakita nga ang Halas, si Sa- 
tanas nga Yawa, igatambog ngadto sa kahiladman 
diin siya dili makalihok sulod sa usa ka libo ka tuig 
ug sa dili madugay human niana pagalaglagon 
sa walay kataposan diha sa “linaw nga kalayo,” 
“ang ikaduhang kamatayon.”--Pin 20:1-3, 7, 10, 14, 
12:9. 

“Pag-isa sa Ulo.” Si Haring David, nga miyuko 
tungod sa kaulawan ug kalisdanan, naglaom kang 
Jehova ingong iyang Taming ug ang Usa nga na- 
gaisa sa iyang ulo,’ nga nagpaarang kaniya sa pag- 
hangad pag-usab sa iyang ulo. (Sal 3:3; itandi ang 
Luc 21:28.) Ingong katumanan sa paghubad ni Jose 
sa usa ka damgo, si Paraon “nag-isa sa ulo” sa iyang 
pangulong magtitiing pinaagi sa pagpasig-uli kani- 
ya sa iyang kanhing katungdanan. Apan si Paraon 
"nag-isa [sa] ulo” sa iyang pangulong panadero, pi- 
naagi sa pagpatay kaniya.---Gen 40:13, 19-22. 

Pagpanalangin, Pagdihog, Pagpanumpa. 
Ang ulo mao ang bahin sa lawas nga ibabaw nia- 
na ibutang ang mga panalangin. (Gen 48:13-20, 
49:26) Ang pabor, paggiya, ug kaalam sa Diyos gi- 
panig-ingon sa usa ka lampara nga nagadan-ag sa 
ibabaw sa ulo ug sa usa ka madanihong purongpu- 
rong sa ibabaw sa ulo. (Job 29:3, Pr 4:7-9) Ang ig- 
didihog nga lana ginabubo sa ibabaw sa ulo. (Lev 
8:12, Sal 133:2) Sa iyang Wali sa Bukid, si Jesus 
nagtambag sa paghiso sa ulo’ sa dihang magpua- 
sa, aron hapsay tan-awon ug dili kay magpakaba- 
laan kunohay pinaagi sa paghikaw sa kaugalingon 
aron lang dayegon sa publiko. (Mat 6:17, 18) Ang 
paghiso ug lana sa ulo sa usa ka dinapit nahimong 
usa sa hinungdanong mga ilhanan sa pagkamaabi- 
abihon. (Luc 7:46) Naugmad sa mga Hudiyo ang 
batasan sa pagpanumpa sa ilang ulo (o kinabuhi), 
usa ka batasan nga gihukman ni Jesus.---Mat 5:36, 
37, tan-awa ang PANUMPA. 

Naghawas sa Tawo Mismo. Ang ulo ingong 
nagadumalang bahin sa lawas gigamit usab sa 
paghawas sa tawo mismo. Ang “pagkawalay dapit 
nga kapahilunaan ni Jesu-Kristo sa iyang ulo” nag- 
pasabot nga siya walay pinuy-anan nga iyang ma- 

tawag nga iyaha. (Mat 8:20) Ang ulo sa usa ka Na- 
zareo nailalom sa usa ka panaad, ug ang iyang taas 
nga buhok nagpamatuod niana. (Num 6:5, 18-20) 
Ang kasal-anan o kasaypanan sa usa ka tawo gihis- 
gotan nga milapaw sa iyang ulo. (Esd 9:6; Sal 38:4, 
itandi ang Dan 1:10.) Si David nagpabili sa pagbad- 
long gikan sa mga matarong, nga nagtawag niini 
nga lana nga dili dumilian sa iyang ulo. (Sal 141:5) 
Sa moabot na ang paghukom batok sa tawong dao- 
tan, siya gikaingong gibalosan pinaagi sa pagpada- 
ngat sa iyang kadaotan o sa iyang paghukom sa 
ibabaw sa iyang ulo. (Huk 9:57: 1Sa 25:39, Jer 
23:19: 30:23, Joe 3:4, 7, Abd 15, itandi ang Neh 
4:4.) Ang giingong ang dugo sa usa ka tawo mahi- 
anha sa ibabaw sa iyang kaugalingong ulo nagpa- 
sabot nga ang usa ka tawo nga nagbuhat ug daotan 
nga takos pahamtangan sa silot nga kamatayon 
mao ang responsable mismo sa pagkahanaw sa 
iyang kinabuhi. (2Sa 1:16, 1Ha 2:37, Eze 33:2-4: 
Buh 18:6) Ang pagbalik nganha sa iyang kaugali- 
ngong ulo sa dugo niadtong tawo nga gipatay nag- 
kahulogan nga siya pagahukman tungod sa pagka- 
sad-an sa dugo.— 1Ha 2:32, 33. 

Matag tuig, ang hataas nga saserdote sa Israel 
magsugid sa mga sala sa katawhan, nga ang iyang 
mga kamot itapion sa ulo sa kanding alang kang 
Azazel (nagbalhin sa mga sala ngadto sa kanding), 
ug human niana ang hayop palakton ngadto sa ka- 
mingawan aron dad-on kini nga mga kasaypanan 
ngadto sa kalimot. (Lev 16:7-10, 21, 22) Sumala sa 
gipakita sa ubang mga teksto, si Jesu-Kristo perso- 
nal nga ‘nagdala sa atong mga sakit ug nagpas-an 
sa atong mga kasakit” ug 'nagpas-an sa mga sala sa 
daghan.'--Isa 53:4, 5: Heb 9:28, 1Pe 2:24. 

Ang mga saserdote ug ang uban nga alang kani- 
la gihimo ang mga halad nagtapion sa ilang mga 
kamot sa ibabaw sa ulo sa hayop agig pag-ila nga 
ang halad maoy alang kanila.--Lev 1:2-4, 8:14, 
Num 8:12. 

Pagkabinayaw, Pagkanapaubos, ug Pagkati- 
namay. Taliwala sa pipila ka nasod, ang mga 
sundalo ilubong nga ang ilang mga espada ipaila- 
lom sa ilang mga ulo, buot ingnon, nga may mili- 
taryong pasidungog. (Eze 32:27) Ang mga mata sa 
tawong maalamon anaa sa iyang ulo,” sa ato pa, 
iyang nakita kon asa siya paingon. (Ecc 2:14) Ang 
abog, yuta, o abo nga ibutang sa ibabaw sa ulo 
nagpasabot ug kasakitan, pagbangotan, o kaula- 
wan. (Jos 7:6, 1Sa 4:12, 2Sa 13:19) Ang salmista, sa 
pagsugilon sa mga pagsulay ug mga kalisdanan sa 
katawhan sa Diyos, nag-ingon nga ang mga tawo 
misakay sa ulo sa Israel. Siya lagmit nagtumong sa 
pagkailalom sa katawhan sa Diyos sa mga tawo 
nga kalibotanon lamang (ang Hebreohanong pu- 
long nga gigamit maoy 'enohsh, “may-kamata- 
yong tawo") kinsa gamhanan, mabangis, ug mapa- 

hitas-on. (Sal 66:12; itandi ang Isa 51:23.) Ang 
pagduko sa ulo maoy usa ka timailhan sa pagka- 
mapainubsanon o sa pagbangotan (Isa 58:5), ug 
ang paglingolingo sa ulo maoy simbolo sa pagyu- 
bit, pagtamay, o kahingangha.---Sal 22:7: Jer 18:15, 
16, Mat 27:39, 40, Mar 15:29, 30. 

Kalulot Ngadto sa mga Kaaway. Ang Bibli- 
ya nag-awhag nga ang usa ka tawo magtagad sa 
iyang kaaway sa malulotong paagi, “kay sa pagbu- 
hat niini ikaw magapundok ug mga baga ibabaw sa 
iyang ulo.” (Rom 12:20, Pr 25:21, 22) Kini nga me- 
tapora gikuha gikan sa karaang pamaagi sa paglun- 
say pinaagi sa pagtunaw, diin tapokon ang mga 
uling sa ibabaw ug sa ilalom sa mineral. Busa ang 
pagpasundayag ug kalulot mahimong makapaluk- 
may sa tawo ug makapatunaw sa iyang kagahi, nga 
maglain sa daotang kahugawan ug magpagula sa 
maayo diha kaniya. 

Katungdanan sa Pagmando. Ang 'ulo' mahi- 
mong magtumong sa pangulo nga membro sa ba- 
nay, tribo, nasod, o gobyerno. (Huk 11:8, 1Sa 15:17, 
1Ha 8:1, 1Cr 5:24) Ang “ulo sa banay” sa literal 
maoy “patriarka” (Gr., patri'ar'khes). (Buh 2:29, 7: 
8, 9: Heb 7:4) Ang Israel mismo, kon masinugtanon 
sa Diyos, maoy mangulo o mag-una sa kanasoran, 
nga tungod niana ang nasod mahimong gawasnon 
ug mauswagon, gani maghimo sa katawhan sa 
ubang kanasoran ingong utangan kanila. (Deu 28: 
12, 13) Kon ang mga Israelinhon dili magmasinug- 
tanon, ang langyawng mga pumoluyo magpahu- 
lam kanila, nga mahimong ulo sa ibabaw kanila. 
--Deu 28:43, 44. 

Pito ka ulo sa dragon. Ang “dragon” nga na- 
kita sa langit sa panan-awon ni apostol Juan adu- 
nay pito ka ulo. Kini nailhan nga mao ang Yawa. 
(Pin 12:3, 9) Dugang pa, ang “mapintas nga mana- 
nap” sa ibabaw sa yuta, nga nakadawat sa gahom 
niini gikan sa dragon, ug usab ang “sanag-pulang 
bulok nga mapintas nga mananap” parehong gihu- 
lagway nga adunay pito ka ulo, ug kini nga mga 
ulo tin-awng gigamit sa paghawas sa mga gahom 
sa kalibotan. (Pin 13:1, 17:3, 9, 10; itandi ang Dan 
2:32, 37, 38, diin ang dinastiya ni Haring Nabuco- 
donosor gitawag nga usa ka “ulo.”) Busa, ang pito 
ka ulo sa Dragon nga may mga diadema dayag 
nga nagtumong sa pagkaulo ni Satanas ibabaw sa 
pito ka gahom sa kalibotan sa tagna sa Bibliya. 
--FEfe 6:12: tan-awa ang MANANAP, SIMBOLIKO NGA 
MGA. 

Ulo sa Kristohanong Kongregasyon. Si 
Jesu-Kristo mao ang Ulo sa Kristohanong kongre- 
gasyon, nga mao ang iyang “lawas,” nga gilangko- 
ban sa 144,000 ka membro. (Efe 1:22, 23: Col 1:18; 
Pin 14:1) Kay walay-kamatayon, siya mao ang buhi 
kanunay nga tigpataliwala nga membro sa lawas sa 

inanak-sa-espiritung mga Kristohanon sa yuta sa 
tanang yugto sa panahon, nga nagtaganag gikina- 
hanglang mga butang aron sila motubo sa espiritu- 
wal ug molihok alang sa kahimayaan sa Diyos. 
(1Co 12:27: Efe 4:15, 16; Col 2:18, 19) Maingon nga 
ang literal nga templo adunay “pangulong bato” 
(Zac 4:7), si Jesus mao usab ang pangulong bato sa 
espirituwal nga templo (Buh 4:8-11, 1Pe 2:7) ug 
ang ulo sa tanang kagamhanan ug awtoridad ila- 
lom sa Diyos, nga mao ang Ulo sa tanan. (Col 2: 10, 
1Co 11:3) Gipakasama sa Bibliya ang posisyon ni 
Kristo ingong ulo sa kongregasyon sa posisyon sa 
usa ka bana ngadto sa iyang asawa, aron ipasiug- 
da sa tawhanong mga magtiayon ang pagtultol, 
gugma, ug pag-atiman nga kinahanglang ipaki- 
ta sa bana ug ang pagpasakop nga kinahanglang 
ipasundayag sa asawa sulod sa panagtiayon.---Efe 
5:22-33. 

Pinaagi sa pagpasiugda sa prinsipyo sa pagkala- 
baw sa pagkaulo sa Diyos, ang Ulo ni Kristo, ug sa 
relatibong pagkaulo sa lalaki ibabaw sa babaye, si 
apostol Pablo naglatid sa prinsipyo nga maggiya sa 
Kristohanong kongregasyon, nga mao, nga ang ba- 
baye kinahanglang moila sa giestablisar-sa-Diyos 
nga pagkaulo sa lalaki pinaagi sa pagbutang ug 
pandong, usa ka “timaan sa awtoridad,” diha sa 
iyang ulo sa dihang magaampo o magapanagna 
sulod sa kongregasyon.---1Co 11:3-16, tan-awa ang 
BUHOK, BALHIBO, PURONG, PANDONG, PAGKAULO. 

Ubang mga Paggamit. Ang Hebreohanong 
pulong alang sa “ulo” gigamit sa pagtumong sa 
mga ulo-ulo sa mga haligi sa tabernakulo, sa sa- 
wang, ug sa templo (Ex 36:37, 38, 38:17: 1Ha 7:16), 
maingon man sa mga tumoy sa mga bukid (Gen 
8:5), sa mga kahoykahoy o mga kahoy (1Cr 14:15), 
sa usa ka hagdan (Gen 28:12), ug sa usa ka setro 
(Est 5:2), sa paghisgot lamang ug pipila ka panang- 
litan. Kini gigamit usab sa pagtumong nianang ulo 
o sinugdanan sa usa ka butang, sama sa sanga sa 
mga suba o ulohan sa mga dalan (Gen 2:10; Eze 
21:21) maingon man sa unang bulan (“ang sinug- 
danan [ulo] sa mga bulan” [Ex 12:2]). Ang Hudiyo- 
hanong ngalan alang sa ilang adlaw sa bag-ong 
tuig maoy Rosh Hashanah, sa literal nagkahulo- 
gang, “Ulo sa Tuig.”---Tan-awa ang POSTURA UG MGA 
LIHOK. 


ULOD [Heb., rim:mah, tohleah' o tohla'ath: 
Gr., sko'lex]. 

Ang apuyos sa usa ka insekto human mapusa. 
Usahay ang terminong “ulod” nagtumong ilabina sa 
apuyos sa langaw nga makaplagan diha sa nadunot 
nga mga utanon o sa hugaw sa hayop ug sa buhing 
mga tisyu. Ang buhi o nadunot nga butang nagta- 
ganag kainit alang sa pagpusa sa mga itlog ug usab 
ingong pagkaon alang sa mga ulod. Sa ubang mga 


ULO-ULO 


kahimtang ang gihisgotan mao ang mga ulod nga 
mokaon ug mga tanom.---Deu 28:39: Jon 4:7. 

Ang apuyos sa langaw o ulod walay mga tiil, yag- 
pis, naggulotgulot, nga kon tan-awon walay ulo. 
Apan, mahitungod sa ulo, ang The Smithsonian Se- 
ries (Tomo 5, p. 343) nag-ingon: “Ang pagamay 
nga tumoy sa lawas niini mao ang tumoy sa ulo, 
apan ang tinuod nga ulo sa ulod misuksok sa lawas. 
Diha sa buho nga gisuksokan sa ulo, nga nagsilbing 
baba sa ulod, may duha ka samag kuyamoy nga 
misiwil, ug kini nga mga kuyamoy maoy nagsil- 
bing apapangig ug mga kamot sa ulod.” 

Gipunting sa Kasulatan nga ang ubang mga ulod 
mokaon ug patay nga organikong materya. (Job 
7:5, 17:14; 21:26, 24:20, Isa 14:11) Ang milagrosong 
mana, kon tipigan sa mga Israelinhon hangtod sa 
pagkabuntag sa sunod nga adlaw, mangalisbo ug 
uloron, gawas sa mana nga tipigan sa ikaunom nga 
adlaw ug igahin alang sa Igpapahulay. (Ex 16:20, 
24) Sa paghisgot sa “ulod” may kalabotan sa Ge- 
henna, dayag nga ang gipasabot ni Jesus mao ang 
basurahan sa gawas sa siyudad sa Jerusalem diin 
ut-oton sa kalayo ang mga basura ug diin kutkoton 
sa mga apuyos o ulod ang mga nadunot nga mga 
butang nga anaa sa haduol, apan dili kadtong anaa 
sa kalayo.---Mar 9:48, itandi ang Isa 66:24: tan-awa 
ang GEHENNA. 

Ang terminong “ulod” gigamit usab diha sa ma- 
sambingayong paagi. Matamayong gihisgotan ni 
Bildad ang tawo ingong usa ka ulod (Job 25:6), ug 
gitagna nga ang Mesiyas pagaisipon nga kaulawan 
ug tinamay, sama sa usa ka ulod. (Sal 22:6) Gihis- 
gotan ni Jehova nga Diyos ang Israel ingong usa ka 
ulod, usa ka timawa ug makaluluoy nga linalang, 
nga walay mahimo batok sa mga lumalabay. Apan 
si Jehova nagpasalig sa mga Israelinhon sa iyang 
tabang ug nagdasig kanila nga dili mahadlok.---Isa 
41:14. 


ULO-ULO. Ang kinaibabwang bahin nga nag- 
silbing dayandayan sa haligi sa usa ka tinukod. Ang 
dagkong mga ulo-ulo gibutang sa ibabaw sa Jakin 
ug Boaz, ang mga haligi nga nagbarog atubangan 
sa templo ni Solomon. (2Cr 3:15-17) Kini nga mga 
ulo-ulo ug ang mga haligi nga gipatongan niini gi- 
himo ilalom sa pagdumala sa artesano nga si Hi- 
ram sa panahon sa pagtukod sa templo (1034- 
1027 W.K.P.) ug milungtad ug kapin sa 400 ka tuig 
hangtod nga ang Jerusalem giagawan sa mga Ba- 
bilonyanhon niadtong 607 W.K.P. (2Cr 4:11-13, Jer 
52:17, 22) Sa matag paghisgot niini nga mga ulo- 
ulo, gawas lang sa usa, ang Hebreohanong pulong 
nga ko-the'reth maoy gigamit. Kini naggikan sa lin- 
tunganayng pulong nga ka-thar” (libot', Huk 20:43) 
ug nalangkit sa pulong nga kether (“purong”: Est 
1:11). Ang Hebreohanong pulong alang sa “ulo-ulo” 

nga makita sa 2 Cronicas 3:15 (tsepheth) naggikan 
sa lintunganayng berbo nga tsa:phah', nga nagka- 
hulogang “haklapan.”---Ex 25:11. 

Ang mga haligi mismo maoy hinulma nga tum- 
baga, nga mga 1.7 m (5.6 p) ang diyametro ug 18 
ka maniko (8 m, 26 p) ang kahabogon. Dugang pa, 
ang mga ulo-ulo maoy 5 ka maniko (2.2 m, 7.3 p) 
ang kahabogon. (1Ha 7:15, 16) Tungod sa mga 
teksto nga nag-ingong ang mga ulo-ulo maoy lima 
ka maniko ang kahabogon, daghang eskolar ang 
mihinapos nga ang paghisgot sa “tulo ka maniko” 
diha sa 2 Hari 25:17 maoy sayop sa magkokopya. 
Tungod niana kining “tulo ka maniko” giilisdan ug 
“lima ka maniko” sa pipila ka hubad sa Bibliya (pa- 
nanglitan, ang JB, NAB). Sanglit ang mga haligi 
buhoan sa tunga, nga ang gibag-on maoy mga 
7.5 sm (3 pul.), makataronganong isipon nga ang 
mga ulo-ulo susama usab niana ang pagkahimo ug 
gihulma usab sa hulmahanan nga mga kulonon 
didto “sa Distrito sa Jordan. ”---2Cr 4:17: Jer 52:21. 

Sanglit limitado ang paghubit niining pormag- 
panaksan nga mga ulo-ulo, imposibleng mahubit 
ang ilang eksaktong dagway o disenyo. Palibot sa 
ubos nga bahin sa matag ulo-ulo dihay pito ka ku- 
tay sa tumbagang ginambat, ug gibitay diha niini 
ang duha ka han-ay sa tag-100 ka tumbagang gra- 
nada ang matag usa, nga gibitay diha sa tumba- 
gang mga kadena. Kini gihan-ay nga samag mga 
kulentas palibot sa mga ulo-ulo. (1Ha 7:17, 18, 20, 
42: 2Cr 3:16) Mopatim-aw nga sa kilid sa ulo-ulo 
nga tapad sa templo, upat ka granada sa matag ka- 
dena nga may tag-100 ka granada ang dili makita, 
kay si Jeremias nag-ingon nga dihay “kasiyamag- 
unom, diha sa mga kiliran” (sa literal, “abansada sa 
hangin”, “sa gawas,” AT: “nga makita,” Mo). (Jer 
52:23) Ibabaw niining mga dayandayan nga gra- 
nada dihay “ginama nga samag lirio” nga 4 ka ma- 
niko (1.8 m; 5.8 p).-- 1Ha 7:19, 22. 

Ang ubang mga ulo-ulo nga gihisgotan sa Bibli- 
ya mao ang “mga ulo-ulo sa haligi” (Heb., kaph-toh- 
rim') sa Nineve, nga gitudlong mahimong dapit 
nga kanunayng anhaan sa ‘pelikano ug porcupino." 
--Sof 2:13, 14. 


UMA, I. Usa ka siyudad nga wala matino ang 
nahimutangan diha sa utlanan sa teritoryo sa Aser. 
(Jos 19:29-31) Gituohan sa pipila ka eskolar nga mi- 
tungha ang ngalang “Uma” tungod sa pag-usab sa 
ngalang “Aco” (ang ulahing ngalan makita dinhi sa 
pipila ka manuskrito sa Gregong Septuagint ug 
diha sa talaan sa Huk 1:31), apan dili kini tino. 


UMA, II. 


UMAGAD NGA BABAYE. Ang asawa sa 
anak nga lalaki sa usa ka tawo. Ang Hebreoha- 
non (kallah') ug Grego (nym phe) nga mga pulong 


Tan-awa ang KAPATAGAN, YUTA, UMA. 

nga gihubad ingong “umagad nga babaye” gihubad 
usab ingong “pangasaw-onon” diha sa pipila ka 
teksto.---Aw 4:8-12, Isa 61:10, Jer 7:34: Ju 3:29; Pin 
18:23, 21:2, 9; 22:17. 

Sanglit ang amahan sa kapanahonan sa mga pat- 
riarka mao ang mangunay sa paghikay sa kamin- 
yoon sa iyang anak nga lalaki, sagad nga siya maoy 
mopili sa iyang mahimong umagad nga babaye. 
(Gen 24) Ang umagad nga babaye mopuyo uban sa 
panimalay sa iyang ugangang lalaki ug kon ang pa- 
nimalay mobalhin, siya mouban usab kanila. (Gen 
11:31) Ang Moisesnong Balaod nagdili sa usa ka 
tawo sa pagpakigrelasyon sa iyang umagad nga ba- 
baye ubos sa silot nga kamatayon.--Lev 18:15, 
20:12, Eze 22:11. 

Magkalahi gayod ang mga disposisyon sa mga 
umagad nga babaye ug ang ilang mga tinamdan 
ngadto sa ilang mga ugangan. Pananglitan, si Ruth 
napamatud-ang mas maunongon ug debotado nga 
kauban sa iyang ugangang babaye nga si Noemi 
labaw pa kay kang Orpa, nga nag-ingon, “Ang 
imong katawhan mahimong akong katawhan, ug 
ang imong Diyos akong Diyos. Kon asa ikaw mama- 
tay, adto ako mamatay.” (Ru 1:6-17, 22; 4:14, 15) 
Ang Hitihanong mga asawa ni Esau nakahasol pag- 
ayo sa ilang mga ugangang si Isaac ug Rebeca. 
(Gen 26:34: 27:46) Gitagna ni Kristo Jesus nga ang 
mensahe sa Gingharian mopatunghag panagbulag 
tali sa mga umagad nga babaye ug sa ilang mga 
ugangang babaye.--Luc 12:53. 


UNANG BUNGA. Ang kinaunahang mga bu- 
nga sa ting-ani, ang mga unang bunga o mga pro- 
dukto sa bisan unsang butang. Ang Hebreohanong 
pulong nga re“shith' (gikan sa lintunganayng pu- 
long nga nagkahulogang “ulo") gigamit sa diwa nga 
nagtumong sa unang bahin, dapit nga gigikanan, o 
“sinugdan” (Deu 11:12, Gen 1:1; 10:10), ang “labing 
maayo” (Ex 23:19, ftn sa Rbi8), ug “mga unang bu- 
nga” (Lev 2:12). Ang “unang hinog nga mga bunga” 
gihubad gikan sa Hebreohanong pulong nga bik-ku- 
rim’, nga gigamit ilabina maylabot sa mga lugas ug 
bunga. (Nah 3:12) Ang Gregong termino alang sa 
mga unang bunga (a-par.khe') naggikan sa lintu- 
nganayng pulong nga may paninugdang kahulo- 
gan nga “panguna.” 

Gisugo ni Jehova sa nasod sa Israel nga ang mga 
unang bunga ihalad ngadto kaniya, tawo man, ha- 
yop, o mga bunga gikan sa yuta. (Ex 22:29, 30, 
23:19, Pr 3:9) Ang pagpahinungod sa mga unang 
bunga ngadto kang Jehova maoy usa ka ebidensiya 
sa pagpabili sa mga Israelinhon sa panalangin ni 
Jehova ug sa ilang yuta ug sa ani niini. Kini maoy 
pagpakitag pagkamapasalamaton ngadto sa Mag- 
hahatag sa “matag maayong gasa."”---Deu 8:6-10, 
San 1:17. 


UNANG BUNGA 


Gisugo ni Jehova ang nasod, pinaagi sa mga ha- 
was niini, sa pagtanyag sa mga unang bunga ngad- 
to kaniya, ilabina sa panahon sa Pista sa mga Tina- 
pay nga Walay Igpapatubo. Dayon, sa Nisan 16, 
diha sa sangtuwaryo itabyog sa hataas nga saser- 
dote sa atubangan ni Jehova ang pipila sa mga 
unang bunga sa mga lugas nga inani, usa ka bina- 
ngan nga sebada, nga mao ang unang abot sa tuig 
pinasukad sa sagradong kalendaryo. (Lev 23:5-12) 
Sa makausa pa, sa Pentekostes, sa ika-50 nga adlaw 
human itabyog ang binangan nga sebada, ang mga 
unang bunga sa inani nga trigo nga gihimong duha 
ka tinapay nga may lebadura nga ginama sa pino 
nga harina itanyag ingong usa ka halad-nga-tinab- 
yog.--Lev 23:15-17, tan-awa ang PISTA. 

Gawas pa niining mga halad nga lugas nga itan- 
yag sa hataas nga saserdote alang sa nasod, ang 
mga Israelinhon gisugo sa pagdalag mga unang 
bunga sa tanan nilang abot ingong mga halad. 
Ang tanang panganayng anak nga lalaki sa tawo 
ug mananap balaanon alang kang Jehova, nga ma- 
himong ihalad o kaha tubson. (Tan-awa ang PANGA- 
NAY.) Ang mga unang bunga sa dili-pinong harina 
igatanyag ingong siningsing o ligngin nga mga ti- 
napay nga may lungag sa tunga. (Num 15:20, 21) 
Ang abot sa yuta ibutang usab sa mga bukag ug 
dad-on sa mga Israelinhon ngadto sa sangtuwaryo 
(Deu 26:1, 2), diin didto ilang litokon ang mga pu- 
long nga natala diha sa Deuteronomio 26:3-10. 
Ang mga pulong sa pagkatinuod maoy sumaryo sa 
kasaysayan sa nasod gikan sa ilang pagsulod sa 
Ehipto hangtod sa ilang pagkaluwas ug sa pagdala 
kanila ngadto sa Yutang Saad. 

Giingon nga dihay kostumbre diin ang matag da- 
pit magpadala ug usa ka hawas nga magdala sa 
mga unang bunga nga giamot sa mga molupyo sa 
distrito aron dili mahasol ang tanan sa pagtungas 
ngadto sa Jerusalem sa matag higayon nga mahi- 
nog ang mga unang bunga. Ang gidaghanon sa 
iamot wala ilatid sa Balaod, mopatim-awng nag- 
agad ra kini sa espiritu sa pagkamanggihatagon ug 
pagkamapabilhon sa naghatag. Apan, ang labing 
maayo sa mga unang bunga ang igatanyag.--Num 
18:12: Ex 23:19; 34:26. 

Kon bahin sa usa ka bag-ong gitanom nga kahoy, 
sulod sa tulo ka tuig kini giisip nga mahugaw nga 
ingon ug dili-tinuli. Sa ikaupat nga tuig ang tanang 
bunga niini mahimong balaan kang Jehova. Dayon, 
sa ikalimang tuig, ang tag-iya mahimong makaani 
sa bunga niini.---Lev 19:23-25. 

Ang mga unang bunga nga iamot sa 12 ka dili- 
Levihanong mga tribo sa Israel ngadto kang Jehova 
maoy alang sa mga saserdote ug mga Levihanon, 
sanglit sila walay nadawat nga panulondon diha sa 
yuta. (Num 18:8-13) Ang matinumanong paghalad 

sa mga unang bunga makapahimuot kang Jehova 
ug maoy usa ka panalangin alang sa tanan nga na- 
langkit. (Eze 44:30) Ang dili pagdala niini pagaisi- 
pon sa Diyos ingong pagpangawat kaniya sa kon 
unsay angayng ihatag kaniya ug dili makapahimu- 
ot kaniya. (Mal 3:8) Sa kasaysayan sa Israel, may 
mga panahon nga gipasagdan kini, mao nga kini 
gipasig-uli sa mga magmamando nga masiboton 
sa matuod nga pagsimba. Sa panahon sa repormas- 
yon nga gihimo ni Haring Ezequias, siya naghimog 
usa ka taas nga selebrasyon sa Pista sa mga Tina- 
pay nga Walay Igpapatubo, ug niini nga okasyon si 
Haring Ezequias nagsugo sa katawhan sa pagtu- 
man sa ilang katungdanan maylabot sa ilang amot 
nga mga unang bunga ug mga ikapulo. Ang kataw- 
han malipayong misanong pinaagi sa pagdala ug 
daghang mga unang bunga sa mga lugas, bag-ong 
bino, lana, dugos, ug sa tanang abot sa yuta, gikan 
sa ikatulo hangtod sa ikapitong bulan. (2Cr 30:21, 
23: 31:4-7) Human sa pagkapasig-uli gikan sa Babi- 
lonya, si Nehemias nanguna sa katawhan sa paghi- 
mog panumpa sa paglakaw diha sa balaod ni Je- 
hova, lakip sa pagdala ngadto kaniya sa tanang 
matang sa mga unang bunga.--Neh 10:29, 34-37, 
tan-awa ang HALAD. 

Mahulagwayon ug Simboliko nga Paggamit. 
Si Jesu-Kristo gianak sa espiritu sa dihang siya gi- 
bawtismohan ug gibanhaw diha sa espiritu gikan 
sa patay niadtong Nisan 16, 33 K.P., ang adlaw sa 
tuig nga ang mga unang bunga sa unang abot sa 
mga lugas ihalad sa atubangan ni Jehova didto sa 
sangtuwaryo. Busa, siya gitawag nga unang bunga, 
sa pagkatinuod ang una sa unang bunga ngadto sa 
Diyos. (1Co 15:20, 23; 1Pe 3:18) Ang matinuma- 
nong mga sumusunod ni Jesu-Kristo, ang iyang es- 
pirituwal nga mga igsoon, maoy mga unang bunga 
usab ngadto sa Diyos, apan dili ang pangunang 
mga unang bunga, nga susama sa ikaduhang abot 
sa mga lugas, ang trigo, nga ihalad kang Jehova sa 
adlaw sa Pentekostes. Sila may gidaghanon nga 
144,000 ug gitawag nga mga “gipalit gikan sa ka- 
tawhan ingong mga unang bunga ngadto sa Diyos 
ug sa Kordero” ug “usa ka matang sa unang mga 
bunga sa iyang mga linalang.”--Pin 14:1-4, San 
1:18. 

Si apostol Pablo naghisgot usab bahin sa matinu- 
manong Hudiyong mga nahibilin kinsa nahimong 
unang mga Kristohanon ingong “mga unang bu- 
nga.” (Rom 11:16) Ang Kristohanong si Epeneto gi- 
tawag nga “unang bunga sa Asia alang kang Kris- 
to” (Rom 16:5), ug ang panimalay ni Estefanas 
gitawag nga “unang bunga sa Acaya.”---1Co 16:15. 

Sanglit ang dinihogang mga Kristohanon gianak 
sa espiritu ingong mga anak sa Diyos nga may 
paglaom sa pagkabanhaw ngadto sa pagkawalay- 
kamatayon didto sa mga langit, samtang buhi pa 

dinhi sa yuta sila giingon nga “nakabaton sa mga 
unang bunga, nga mao, ang espiritu . . . samtang 
kita matinuorong nagahulat sa pagsagop ingong 
mga anak, ang pagpagawas gikan sa atong mga la- 
was pinaagi sa lukat.” (Rom 8:23, 24) Si Pablo nag- 
ingon nga siya ug ang mga isigka-Kristohanon nga 
may paglaom sa kinabuhi diha sa espiritu adunay 
“timaan sa kon unsay moabot, nga mao, ang espi- 
ritu,” nga giingon usab niya nga maoy “pasiunang 
timaan sa atong panulondon.”--2Co 5:5: Efe 1: 
13, 14. 


UNI. 

1. Usa ka Levihanong maghohoni nga nagpa- 
tugtog ug usa ka kinuldasan nga tulonggon diha sa 
parada nga nagdala sa arka sa pakigsaad ngadto sa 
Jerusalem.--1Cr 15:3, 16, 18, 20. 

2. Usa ka Levihanon human sa pagkadestiyero 
nga gitudlo alang sa buluhatong pagbantay ubos sa 
Hataas nga Saserdoteng si Jesua.--Neh 12:1, 9. 


/ 


UNOD. Ang Hebreohanong pulong nga basar 
ug ang Grego nga sarx pangunang nagtumong sa 
humok nga bahin sa pisikal nga lawas, sa tawo, 
mananap, langgam, o kaha sa isda, ilabina gayod 
ang mga bahin nga pangunang gilangkoban sa ka- 
unoran ug sa tambok. Ang Bibliya nag-ingon nga 
ang unod sa nagkalainlaing matang sa buhing mga 
butang maoy magkalahi. (1Co 15:39) Nadiskobre- 
han kini sa mga tigdukiduki, ilang namatikdan nga 
ang kemikal nga komposisyon ug ang gambalay sa 
mga selula sa unod sa mga tawo, mga mananap, 
mga langgam, ug mga isda magkalahi gayod. 

Si Jehova nga Diyos, ang Maglalalang, mao ang 
nagpahinabo sa paglungtad sa tanang unod ug sa 
kinabuhi niini. Siya gihisgotan sa Bibliya ingong “si 
Jehova nga Diyos sa mga espiritu [lakip ang pu- 
wersa sa kinabuhi] sa tanang matang sa unod.” 
(Num 27:16, itandi ang Gen 6:17.) Siya nag-ingon 
nga ang kalag (kinabuhi) sa unodnong linalang 
anaa sa dugo. (Lev 17:11-14) Sa sinugdan, uta- 
non ug prutas, dili ang unod, ang gihatag sa 
tawo ingong iyang pagkaon. Apan human sa Lu- 
nop, gidugang sa Diyos ang unod sa hayop, apan, 
nagsugo nga “ang unod uban sa kalag niini---ang 
dugo niini---dili gayod ninyo pagakan-on. '---Gen 9: 
3,4. 

Ang pagkaon ug unod sa tawo gihisgotan ingong 
tunglo gikan sa Diyos. Ginalikayan kini sa mga Is- 
raelinhon, kay sa kinaiyanhon kini makaluod bisan 
sa hunahuna. (Deu 28:45, 53-57: 2Ha 6:28-30) Dili 
usab sila mahimong mokaon sa unod sa hayop nga 
gikuniskunis sa ihalas nga mananap, o sa hayop 
nga namatay rag iya. Kini maoy dulumtanan, ga- 
was pa nga kini wala mapatuloi pag-ayo sa dugo 
niini.--Ex 22:31, Lev 17:15, 16, Deu 14:21. 

Ang Diyos nagsugo nga, una pa kaonon ang 
unod sa hayop, ang iyang katawhan magyabo sa 
dugo niini diha sa yuta ug tabonan kini sa yuta, 
nga mag-amping nga dili makakaon ug dugo, tu- 
ngod kay ang silot maoy kamatayon. (Deu 12:23- 
25: Lev 7:27) Gipahayag pag-usab sa nagaman- 
dong lawas sa unang Kristohanong kongregasyon 
kini nga pagbaod, nga nagdili sa pagkaon sa mga 
hayop nga giluok o wala mapaagasi ug dugo. Du- 
gang pa, sila nagdili sa pagkaon ug karne ingong 
bahin sa halad-sa-panag-ambit alang sa mga ido- 
lo, nga sagad ginahimo taliwala sa mga pagano ni- 
adtong mga adlawa. (Buh 15:19, 20, 28, 29) Dili sa- 
yop nga ang mga Kristohanon mokaon ug karne, 
apan si apostol Pablo miingon nga ang karne dili ra 
gayod kinahanglanon sa tawo ingong pagkaon sa 
dihang siya miingon nga kon ang iyang pagkaon 
ug karne makapandol sa ubang mga Kristohanon, 
siya “dili na gayod mokaon pag-usab ug karne.’ 
--Rom 14:21, 1Co 8:13. 

Ang unodnong lawas nga gihatag sa tawo dili 
angayng pasipalahan ug tinuyong among-amo- 
ngan o daoton sa nagbaton niini o sa laing tawo. 
—lev 19:28, Deu 14:1, Ex 21:12-27. 

Pagkaparyente. Ang pagkaparyente gihubit 
pinaagi sa paggamit sa termino nga “unod.” Si Eva 
mao ang kinasuorang paryente ni Adan sa pagka- 
agi nga siya, sumala sa giingon ni Adan, “bukog sa 
akong mga bukog ug unod sa akong unod.” (Gen 
2:23, tan-awa usab ang Gen 29:14: 37:27: 2Sa 5:1.) 
Gipasiugda ang suod nga relasyon sa bana ug asa- 
wa pinaagi sa pag-ingon: “Sila mahimong usa ka 
unod.” (Gen 2:24; Mat 19:5, 6) Gitawag ni Pablo si 
Jesus ingong usa “kinsa naggikan sa binhi ni David 
sumala sa unod.”--Rom 1:3; itandi ang 9:3. 

Ang Persona, Katawhan, Unodnong Lina- 
lang. Dugang pa sa ideya nga ang unod nag- 
langkob sa makita, mahikap nga mga bahin sa la- 
was mao ang paggamit sa pulong nga “unod” sa 
pagtumong sa kabug-osan sa tibuok lawas. (Lev 
17:14, 1Ha 21:27, 2Ha 4:34) Gigamit usab kini sa 
pagtumong sa persona, o indibiduwal, ingong usa 
ka unodnong tawo. (Rom 7:18, Col 2:1, 5) Ang 
tanang katawhan gihubit ingong “unod,” ilabina sa 
panglantaw sa Diyos nga Espiritu (Gen 6:12, Isa 
66:16: Luc 3:6), ug usahay gilakip niini ang mga li- 
nalang nga hayop. (Gen 7:16, 21) Sagad nga gipa- 
lahi sa Bibliya ang unod ug ang Diyos nga Espiri- 
tu, nga nagpasiugda ilabina sa pagkagamay sa 
tawo kon itandi kaniya. (Gen 6:3: 2Cr 32:8; Sal 
56:4) Bisan pa sa iyang superyor nga posisyon, gi- 
ila ug gitagad ni Jehova kini nga kamatuoran diha 
sa iyang pagpakiglabot sa katawhan pinaagi sa 
iyang pagpakita kanila ug dako kaayong mahigug- 
maong-kalulot ug maluluy-ong hataas-nga-pailob. 
--Sal 78:39: itandi ang Sal 103:13-15, 1Pe 1:24, 25. 

Ang pulong nga “unod” mahimong magtumong 
usab sa usa ka bahin sa lawas, ilabina sa kinatawo 
sa lalaki. Ang Levitico 15:2 nag-ingon: “Kon si bi- 
san kinsa nga lalaki ang may inagas sa iyang kina- 
tawo [sa literal, “iyang unod'], ang iyang inagas 
mahugaw.”--Itandi ang Gen 17:11, Ex 28:42, Efe 
2:11: Col 2:13. 

Mga Lawas nga Espirituhanon. Si apostol 
Pablo nagpahayag nga “kon adunay lawas nga pi- 
sikal, adunay espirituhanon usab.” (1Co 15:44) Kini 
gipaluyohan ni apostol Pedro sa dihang siya mii- 
ngon sa mga tawong unodnon, mga tawhanon, 
nga gitawag ingong kaubang manununod uban ni 
Kristo, nga sila mahimong mga mag-aambit sa “ki- 
naiyahan nga iya sa Diyos,” nga mao, ang espiritu- 
hanong kinabuhi didto sa dili-makita nga mga la- 
ngit. (2Pe 1:4) Nagkinahanglan kinig kausaban sa 
lawas, kay “ang unod ug dugo dili makapanunod sa 
gingharian sa Diyos, ni ang pagkadunot makapa- 
nunod sa pagkadili-madunoton.”---1Co 15:50-54. 

Unodnong Lawas ni Jesu-Kristo. Si Jesus, 
nga mao “ang Pulong” sa Diyos, “gikan sa langit,” 
naghukas sa iyang pagkaespirituhanon ug “nahi- 
mong unod.” (Ju 1:1, 1Co 15:47, Flp 2:5-8, Ju 1:14, 
1Ti 3:16) Ang ebidensiya nga sa dihang gipanga- 
nak ingong tawo siya dili espiritu ug nga siya wala 
magsul-ob lamang ug unodnong lawas, sama sa 
gihimo sa mga manulonda sa miagi (Gen 18:1-3, 
19:1, Jos 5:13-15), gipamatud-an ni apostol Juan, 
kinsa nag-ingon nga ang antikristo mao ang usa 
nga nanghimakak nga si Jesu-Kristo mianhi “sa 
unod.” (1Ju 4:2, 3) Aron itagana ang lukat alang sa 
katawhan ug sa ingon tabangan kadtong kinsa ma- 
himong kauban niya sa langitnong pagtawag, ang 
Pulong nahimong unod, gipanganak ingong bug-os 
nga tawo, dili inkarnasyon. Ang Bibliya nag-ingon 
kanato niini: “Sanglit ang ‘gagmayng mga anak' 
mga mag-aambit man sa dugo ug unod, siya susa- 
mang miambit usab sa samang mga butang.” (Heb 
2:14-16) Ang iyang pagpuyo sa yuta gihisgotan 
ingong “mga adlaw sa iyang pagkaunodnon.” (Heb 
5:7) “Ang tinapay nga akong ihatag mao ang akong 
unod alang sa kinabuhi sa kalibotan,” miingon 
si Jesus. Unya siya miingon nga kadtong nagla- 
om nga magpabiling nahiusa kaniya kinahanglang 
"mokaon sa iyang unod ug moinom sa iyang dugo." 
Tungod kay wala masabti ang espirituwal ug sim- 
boliko nga kahulogan sa iyang mga pulong, ang pi- 
pila mihinapos nga ang gitumong sa iyang gipa- 
hayag maoy kanibalismo ug sila nakuratan.---Ju 
6:50-60. 

Sa panahon sa yutan-ong ministeryo ni Jesus, 
bisan tuod siya nahibalo nga siya patyon ingong 
halad lukat, ang iyang unod “nagpuyo sa pagla- 
om.” Kini tungod kay siya nahibalo nga ang iyang 
Amahan magbanhaw kaniya, nga ang iyang halad 

magmalamposon ingong lukat, ug nga ang iyang 
unod dili makakita ug pagkadunot. (Buh 2:26, 31) 
Dayag nga gihipos ni Jehova nga Diyos ang unod- 
nong lawas ni Jesus sa iyang kaugalingong paagi 
(lagmit nga gipahinabo niyang mabulagbulag kini 
ingong mga atomo nga kanhi maoy naglangkob ni- 
ini). (Luc 24:2, 3, 22, 23: Ju 20:2) Wala isul-ob pag- 
usab ni Jesus ang iyang unodnong lawas ug sa 
ingon makanselar ang lukat nga maoy tuyo kon 
nganong kini gihatag. Gipamatud-an ni apostol 
Pedro nga si Kristo misulod sa langit, ang dominyo 
sa mga espiritu, dili sa unod, “siya nga gipatay diha 
sa unod, apan gibuhi diha sa espiritu.” (1Pe 3:18) 
Una pa sa iyang pagkayab sa langit, si Kristo, 
ingong gamhanan ug imortal nga espiritung per- 
sona, nagmateryalisar sa lainlaing unodnong mga 
lawas depende sa kahimtang, aron hatagan ang 
iyang mga tinun-an ug makita, tatawng pamatuod 
sa iyang pagkabanhaw.--Ju 20:13-17, 25-27, 21: 
1, 4: Luc 24:15, 16. 

Sa sulat ni Pablo ngadto sa mga Hebreohanon, 
ang kortina sa sangtuwaryo atubangan sa Labing 
Balaan, nga naghawas sa langit mismo, gipakita 
ingong simboliko, nga naghulagway sa unod ni Je- 
sus, kay una pa ihalad ang iyang unodnong lawas, 
ang dalan ngadto sa kinabuhi sa langit wala pa 
mabuksi.---Heb 9:24: 10:19, 20. 

Ang Tawo Diha sa Iyang Pagkadili-hingpit. 
Ang “unod” sagad nga gigamit sa Bibliya sa pagha- 
was sa tawo diha sa iyang dili-hingpit nga kahim- 
tang, 'gipanamkon sa sala” ingong anak sa masuki- 
hong si Adan. (Sal 51:5, Rom 5:12, Efe 2:3) Diha sa 
mga tawo nga nagtinguha sa pag-alagad sa Diyos, 
“maikagon ang espiritu [nagapalihok nga puwersa 
nga naggikan sa mahulagwayong kasingkasing], 
apan maluya ang unod.” (Mat 26:41) Sa sulod niini 
nga mga alagad sa Diyos adunay padayon nga pa- 
nagsangka, ang balaang espiritu sa Diyos maoy 
usa ka puwersa alang sa pagkamatarong, apan ang 
makasasalang unod padayong nakigsangka sa im- 
pluwensiya sa espiritu ug nagpig-ot sa indibiduwal 
aron himoon ang mga buhat sa unod. (Rom 7:18- 
20; Gal 5:17) Ang mga buhat sa makasasalang 
unod gipalahi sa bunga sa espiritu, diha sa Galacia 
5:19-23. 

Si apostol Pablo nagsulti usab kanato nga ang 
Balaod nga gihatag ngadto sa Israel pinaagi kang 
Moises maoy “mahuyang pa pinaagi sa unod,” ang 
dili-hingpit nga unod niadtong ilalom sa Balaod. 
Ang Balaod nga pinasukad niana nag-alagad ang 
Aaronikong pagkasaserdote maoy espirituhanon, 
gikan sa Diyos, apan pinaagi niini ang mga tawong 
unodnon nga “gibaligya ilalom sa sala” gihukman, 
imbes nga ipahayag nga matarong. (Rom 8:3, 7:14: 
Heb 7:28) Ang hataas nga mga saserdote sa unod- 
nong linya ni Aaron nga gitudlo sa Balaod wala 

makatanyag ug halad nga arang makabayad sa 
sala.--Heb 7:11-14, 23; 10:1-4. 

Sa pag-ingon nga ang “unod . . . wala mailalom 
sa balaod sa Diyos, ni, sa pagkatinuod, mapailalom 
kini,” si apostol Pablo wala magpasabot nga ang 
unod daotan. Siya nag-ingon kanato nga si Jesu- 
Kristo, bisan tuod nakig-ambit sa dugo ug unod, 
nga nahimong 'sama sa iyang “mga igsoon,”' maoy 
“walay sala, wala mahugawi, nahimulag sa mga 
makasasala,” “nasulayan sa tanang paagi sama ka- 
nato, apan walay sala.” (Rom 8:7: Heb 2:14, 17: 
4:15: 7:26) Gipamatud-an ni Jehova nga ang taw- 
hanong unod mahimong dili makasala. “Ang Di- 
yos, pinaagi sa pagpadala sa iyang kaugalingong 
Anak sa dagway sa makasasalang unod ug labot sa 
sala, naghukom sa sala diha sa unod.” (Rom 8:3) Sa 
kataposan, pinaagi sa gitaganang halad ni Kristo, 
ang tanan nga nagpasundayag ug pagtuo mahi- 
mong hingpit, ug ang matarong nga mga balaod sa 
Diyos hingpit na nga pagasundon sa katawhan. 
- Pin 21:4. 

Ang usa sa mga tentasyon nga nagdaldal kang 
Eva nga makasala mao “ang tinguha sa unod.” Ang 
Yawa migamit niini batok kang Kristo apan napak- 
yas. (1Ju 2:16, Gen 3:6, Luc 4:1-4) Ang mga sumu- 
sunod ni Jesus, pinaagi sa pagtugot sa espiritu sa 
Diyos nga gawasnong molihok diha sa ilang mga 
kinabuhi ug pinaagi sa dili-takos nga kalulot ni Je- 
hova, nagmadaogon batok sa makasasalang unod. 
--Gal 5:16, 22-26, Rom 8:1-4. 

Dili Makig-away Batok Niadtong Unodnon. 
Dili ang unodnong pangatarongan, kondili ang es- 
piritu ni Jehova, ang nagbutyag sa mga katuyoan 
sa Diyos ngadto sa mga tawong nagpakitag pagtuo 
ug naggiya kanila. (Mat 16:17, 1Co 2:9, 14: Efe 3:5) 
Subay niana, ang mga Kristohanon wala makig- 
sangka sa ilang Kristohanong pakiggubat “sumala 
sa unod,” ug sila wala makig-away batok sa mga 
tawo nga unod ug dugo; ni sila migamit ug unod- 
nong mga hinagiban batok kang bisan kinsa. Ang 
ilang pakig-away maoy batok sa “daotang mga pu- 
wersa nga espirituhanon sa langitnong mga dapit.” 
(2Co 10:3, 4: Efe 6:12) Sila misalig, dili sa ‘unod nga 
bukton, kondili kang Jehova nga Espiritu. (Jer 
17:5; 2Co 3:17) Sila naningkamot, uban sa tabang 
sa Diyos, sa paghinlo sa ilang kaugalingon sa “ta- 
nang kahugawan sa unod ug espiritu,” ug ang Di- 
yos maglantaw ug maghukom kanila, dili sumala 
sa kon unsa sila sa unod, sama sa sagad nga gina- 
himo sa tawo, kondili sumala sa kon unsay ilang 
kahimtang sa espirituwal.--1Co 4:3-5, 2Co 5:16, 
17: 7:1; 1Pe 4:6, tan-awa ang IPAHAYAG NGA MATA- 
RONG, KALAG, ESPIRITU. 


UNOM. Tan-awa ang NUMERO. 
UPAT. Tan-awa ang NUMERO. 

UPAZ. Usa ka dili matino nga dapit sa pagkaka- 
ron diin ang bulawan makaplagan niadtong unang 
mga panahon.---Jer 10:9; Dan 10:5. 


UR. 

1. [Kahayag]. ‘Amahan’ ni Flipal, usa sa mga ta- 
wong gamhanan sa kasundalohan ni David. (1Cr 
11:26, 35) Si Ur lagmit mao ra usab si Ahasbai. 
--2Sa 23:34. 

2. “Ur sa mga Caldeanhon,” ang siyudad sa Me- 
sopotamia diin natawo ang igsoong lalaki ni Abram 
(Abraham) nga si Haran (ug lagmit si Abraham 
mismo). (Gen 11:28, Buh 7:2, 4) Si Jehova nagpaki- 
ta kang Abraham ug nagsugo kaniya sa pagbiya sa 
Ur. Ang Bibliya, nga nagpasidungog kang Tera sa 
maong pagbalhin tungod kay siya ang ulo sa ba- 
nay, nag-ingon nga si Tera mikuha sa iyang anak 
nga lalaking si Abraham, sa iyang umagad nga ba- 
bayeng si Sara, ug sa iyang apong lalaki nga si Lot, 
ug mibalhin gikan sa Ur ngadto sa Haran.---Gen 
11:31, 12:1, Neh 9:7. 

Kasagaran ang Ur gituohang mao ang Muqaiyir, 
nga K sa nahimutangan karon sa Euprates ug mga 
240 km (150 mi) sa HS sa Babilonya. Ang mga ka- 
gun-oban didto nagkobre ug luna nga mga 910 por 
730 m (3,000 por 2,400 p). Kanhi usa ka sentro sa 
pagsimba sa diyos-bulan nga si Nanna (o Sin), ang 
labing prominenteng bahin niining dapita mao gi- 
hapon ang usa ka torre nga templo, o ziggurat, nga 
mga 61 m ang gitas-on, 46 m ang gilapdon, ug 
21 m ang gihabogon (200 por 150 por 70 p). 
--HULAGWAY, Tomo 2, p. 322. 

Bisan tuod sa pagkakaron ang Suba sa Euprates 
nag-agos mga 16 km (10 mi) sa S sa nahimuta- 
ngan sa Ur, ang ebidensiya nagpakita nga sa kan- 
hing kapanahonan ang Euprates miagos sa K la- 
mang sa siyudad. Ang historyador ug geograpo 
nga si Henri Gaubert, sa iyang libro nga Abraham, 
Loved by God, miingon: “Sa panahon ni Abram 
ang tulo ka dagkong mga suba (Karun, Tigris ug 
Euprates) miagos ngadto sa katubigan sa Gulpo sa 
Persia agi sa tulo ka separadong mga bokana. Din- 
hi ikapunting ang nahimutangan sa siyudad sa Ur 
... diha sa wala [sidlakan] nga tampi sa Euprates. 
Tungod niini, ang Hebreohanong tribo ni Abram, 
nga naggikan sa siyudad-estado sa Ur, mahimong 
tukmang pagatawgon sa ekspresyong 'ang kataw- 
han nga naggikan saylo sa suba." "---1968, p. 8. 

Dugang pa, ang usa ka rebisado ug gibag-o nga 
edisyon sa Excavations at Ur ni Sir Leonard Wool- 
ley nagpakita nga ang Euprates nahimutang gayod 
sa K sa Ur. Naghisgot sa mga depensa sa Ur, kini 
nag-ingon: “Kining dako kaayong kuta mas gipalig- 
on pa sanglit ang suba sa Euprates (ingon sa ma- 
kita gikan sa naunlod nga karaang salog nga gia- 
gosan niini) mibul-og diha sa tiilan sa kasadpang 


URI 


paril samtang kalim-an ka yarda gikan sa tiilan sa 
sidlakang paril adunay gikalot nga usa ka lapad 
nga kanal nga tungod niana ang suba nahimutang 
unahan lamang sa amihanang tumoy sa lungsod, 
mao nga sa tulo ka kiliran ang Ur napalibotan ug 
trinseras.” (Ur of the Chaldees,' ni P. R. S. Moorey, 
1982, p. 138) Busa haom nga ikaingon nga si Jeho- 
va nagkuha kang Abraham “gikan sa pikas bahin 
sa Suba,” nga mao, ang Euprates.---Jos 24:3. 

Diha sa harianong mga lubnganan sa Ur, ang 
mga tigkubkob nakakaplag ug daghang butang 
nga ginama sa bulawan, plata, lapis lazuli, ug 
ubang mahalon nga materyales, ingon man mga 
timailhan nga ang unang Sumerianhon nga mga 
hari ug mga rayna sa siyudad gilubong duyog sa 
ilang mga sulugoong lalaki ug babaye. 

Ang mga kagun-oban sa daw pribadong mga 
balay nga nakubkoban didto sa Ur (giisip sa pipila 
nga kini naglungtad sa yugto tali sa ika-20 ug 
ika-16 nga mga siglo W.K.P.) nagpakita nga kini gi- 
tukod pinaagig tisa, gihaklapan ug gipaputi, ug 
adunay 13 o 14 ka lawak nga naglibot sa binakba- 
kang sawang. Lakip sa kulonong mga papan nga 
nakaplagan diha sa dapit nga gikubkoban mao ang 
pipila nga gigamit sa pagtudlog cuneifbrm nga si- 
nulat. Ang ubang mga papan nagpakita nga ang 
mga estudyante didto adunay mga tsart sa multi- 
plikasyon ug dibisyon ug nagtuon nag mga square 
root ug mga cube root. Daghan sa mga papan 
maoy mga dokumento sa negosyo. 

Busa pinasukad sa mga nakubkoban didto sa 
Ur, tataw nga si Abraham mihimog dakong mga 
pagsakripisyo labot sa materyal nga mga butang 
sa dihang siya mibiya sa maong siyudad. Apan, 
pinaagi sa pagtuo, ang patriarka “nagpaabot sa 
siyudad nga may tinuod nga mga patukoranan, 
nga ang magtutukod ug magbubuhat niini nga 
siyudad mao ang Diyos. ”---Heb 11:8-10. 


URBANO [gikan sa Lat., nga nagkahulogang 
“Dinalisay, EFlegante"]. Usa ka Kristohanon sa Roma 
nga gipangomosta sa sulat ni Pablo. (Rom 16:9) 
Kini nga ngalan kanunayng makaplagan diha sa 
mga kinulit bahin sa panimalay ni Cesar, apan 
wala ipakita sa rekord kon kini nga Urbano maoy 
usa ba ka sulugoon sa emperador. 


URI [gikan sa lintunganayng pulong nga nag- 
kahulogang “kahayag']. 

1. Usa ka kaliwat ni Juda pinaagi kang Perez, 
Hesron, Caleb, ug Hur. Ang anak nga lalaki ni Uri 
nga si Bezalel maoy usa ka iladong artesano sa ta- 
bernakulo.---Ex 31:2, 35:30, 38:22, 1Cr 2:4, 5, 9, 18- 
20; 2Cr 1:5. 

2. Amahan ni Geber, kinsa usa sa mga luyoluyo 
nga tigtaganag pagkaon ni Solomon.---1Ha 4:7, 19. 


URIAS 


3. Usa sa tulo ka Levihanong magbalantay-sa- 
ganghaan nga nagpapahawa sa ilang langyawng 
mga asawa ug mga anak tungod sa tambag ni Es- 
dras.--Esd 10:10, 11, 24, 44. 


URIAS [Ang Akong Kahayag Mao si Jehova]. 

1. Ang Hitihanon nga bana ni Bat-seba. Si Urias 
maoy usa sa langyawng mga manggugubat ni Da- 
vid. (2Sa 23:39, 1Cr 11:41) Ang iyang mga pulong, 
panggawi, kaminyoon sa usa ka Hudiyong babaye, 
ug pagpuyo sa Jerusalem duol sa palasyo sa hari ta- 
nan nagpasabot nga siya misagop sa pagsimba 
kang Jehova nga Diyos ingong usa ka tinuling kina- 
big.--2Sa 11:3, 6-11. 

Samtang si Urias nakiggubat sa Ammon didto sa 
Raba, si David nakapanapaw sa iyang asawa nga si 
Bat-seba nga wala hisayri ni Urias. Dayon gipasu- 
goan ni David si Urias nga paadtoon sa Jerusalem, 
ug unya ang hari nangutana kaniya bahin sa lakaw 
sa gubat ug gisugo siya nga mopauli sa iyang ba- 
lay aron ang ipanganak sa iyang asawa ingnon nga 
iya ni Urias. Apan, midumili si Urias sa pagpauli 
tungod kay ang kasundalohan atua sa panggu- 
batan. (Deu 23:9-11: itandi ang 1Sa 21:5.) Bisan 
pag gihubog siya ni David, siya midumili gihapon 
sa pagkatulog didto sa iyang balay. (2Sa 11:1-13) 
Unya ang sala ni David batok kang Urias naduga- 
ngan, tungod kay si David nagpadala kaniya pag- 
balik ngadto sa gubat ug nagsugo kang Joab nga 
iyang maniobrahon nga mamatay si Urias sa pag- 
pakiggubat.---2Sa 11:14-26. 

2. Usa ka saserdote nga nakasaksi sa pagsulat ni 
Isaias sa ngalan sa iyang anak nga lalaki nga si Ma- 
her-salal-has-baz diha sa usa ka papan. (Isa 8:1, 2) 
Ang ngalan ni Urias diha sa ubang teksto giespe- 
ling nga Uriyas.--2Ha 16:10, tan-awa ang URIYAS 
Num. 1. 

3. Lagmit usa ka saserdote, usa nga mibarog sa 
tuong kiliran ni Esdras sa dihang iyang gibasa ang 
Balaod ngadto sa nahibalik nga mga destiyero nga 
nagkatigom sa Ganghaan sa Tubig didto sa Jerusa- 
em.---Neh 8:1-4. 


URIEL [Ang Diyos Maoy Kahayag]. 

1. Usa ka Levihanong kaliwat ni Kohat, anak nga 
alaki ni Tahat.--1Cr 6:22, 24. 

2. Pangulo sa mga Kohatnon sa dihang gipadala 
ni David ang arka sa pakigsaad ngadto sa Jerusa- 
em.--1Cr 15:5, 11, 12, 15. 

3. Amahan ni Micaias (Maaca) nga asawa ni Ha- 
ring Rehoboam ug inahan ni Abias. (2Cr 13:1, 2; 
11:21) Si Maaca maoy apong babaye ni Absalom. 
Sanglit ang tulo ka anak nga lalaki ni Absalom mo- 
patim-awng nangamatay nga batan-on pa ug wa- 
lay anak (2Sa 14:27, 18:18), si Micaias lagmit mao 
ang anak sa anak nga babaye ni Absalom nga si 

Tamar ug ni Uriel, dili ang anak nga lalaki ni Absa- 
lom, kondili ang umagad nga lalaki. 


URIM UG TUMIM. Mga butang nga gigamit 
sa pagtino sa kabubut-on sa Diyos sa dihang ang 
mga pangutana nga nalangkit ang nasod nagkina- 
hanglan ug tubag gikan kang Jehova. 

Sumala sa girekord sa Levitico 8:8, si Moises, hu- 
man ipahimutang ang tabon sa dughan nganha 
kang Aaron, nagbutang sa Urim ug Tumim diha sa 
tabon sa dughan. Bisan tuod ang Hebreohanong 
preposisyon dinhi nga gihubad nga “sa” mahimong 
hubaron nga “nganha,” ang samang pulong giga- 
mit diha sa Exodo 25:16 sa paghisgot bahin sa pag- 
butang sa duha ka papan nga bato sa arka sa pa- 
kigsaad. (Ex 31:18) Gituohan sa uban nga ang 
Urim ug Tumim mao ang 12 ka bato nga gitaod 
nganha sa tabon sa dughan. Ang pamatuod nga 
kining pagtuoha dili husto mao ang kamatuoran 
nga, sa panahon sa seremonyas sa inagurasyon sa 
pagkasaserdote, ang kompleto na nga tabon sa 
dughan lakip sa 12 ka bato nga gitahi diha niana, 
gibutang nganha kang Aaron, ug dayon ang Urim 
ug Tumim gibutang sulod niana. Dugang pa, ang 
pagtandi sa Exodo 28:9, 12, 30 nagpanghimakak sa 
teoriya nga kini maoy duha ka batong onyx diha sa 
mga sul-otan sa abaga sa epod sa hataas nga sa- 
serdote. (Ex 28:9-14) Dayag nga kini maoy magka- 
lahi nga mga butang. 

Ang Gamit Niini. Angayng matikdan nga 
ang Urim ug ang Tumim kinahanglang anaa iba- 
baw sa kasingkasing ni Aaron sa dihang siya mo- 
sulod sa “atubangan ni Jehova,” sa walay duha- 
duha nagtumong sa pagbarog ni Aaron diha sa 
Balaan nga lawak sa atubangan sa kortina paingon 
sa Labing Balaan nga lawak sa dihang magpakisa- 
yod kang Jehova. Ang nahimutangan niini, sa “iba- 
baw sa kasingkasing ni Aaron,” mopatim-aw nga 
ang Urim ug Tumim gisulod diha sa pilo, o bulsa- 
bulsa, nga napormang ingon niini tungod kay ang 
tabon sa dughan gidoble. Kini maoy alang sa “mga 
paghukom sa mga anak sa Israel” ug gigamit sa di- 
hang ang pangutana nga nalangkit ang mga pa- 
ngulo sa nasod ug ang nasod mismo nagkina- 
hanglag tubag gikan kang Jehova. Si Jehova, ang 
Maghahatag-balaod sa Israel, maghatag ug tubag 
sa hataas nga saserdote bahin sa kon unsay tuk- 
mang buhaton sa bisan unsa nga butang.---Ex 
28:30. 

Giingnan ni David si Abiatar nga gamiton ang 
Urim ug ang Tumim sa dihang si Abiatar, hu- 
man makaikyas sa pagpamatay sa mga saserdote 
sa Nob diin namatay ang iyang amahan, miadto 
kang David dala ang epod. Dayag nga mao kini 
ang epod sa hataas nga saserdote.---1Sa 22:19, 20; 
23:6-15. 

Lagmit Maoy mga Ripa. Sa mga panangli- 
tan nga girekord sa Kasulatan diin si Jehova gikon- 
sulta pinaagig Urim ug Tumim, mopatim-aw nga 
ang pangutana gibalay pag-ayo nga sa ingon ang 
ikahatag nga tubag maoy “oo” o “dili,” o kaha mubo 
kaayo ug direktang tubag. Sa usa ka higayon (1Sa 
28:6) ang Urim mao lamang ang gihisgotan, dayag 
nga gisabot nga lakip usab ang Tumim. 

Ang ubay-ubayng mga komentarista sa Bibliya 
nagtuo nga ang Urim ug ang Tumim maoy mga 
ripa. Kini gitawag nga “ang sagradong mga ripa” 
diha sa hubad ni James Moffatt sa Exodo 28:30. Gi- 
tuohan sa uban nga kini maoy tulo ka piraso, ang 
usa gisulatan sa pulong nga “oo,” ang usa gisulatan 
sa pulong nga “dili,” ug ang lain blangko. Kini ripa- 
hon, nga maghatag ug tubag sa pangutana nga gi- 
patungha, gawas lang kon ang blangko maoy ma- 
kuha, nga niana walay ihatag nga tubag. Gituohan 
sa uban nga kini maoy duha ka lagpad nga bato, 
puti sa usa ka bahin ug itom sa pikas nga bahin. Sa 
dihang iitsa, kon duha ka puti ang makita, kini 
magkahulogan ug “oo,” kon duha ka itom, kini 
magkahulogan ug “dili,” ug kon puti ug itom, mag- 
kahulogan nga walay tubag. Sa usa ka higayon, sa 
dihang si Saul nagpakisayod pinaagi sa saserdote 
kon mopadayon ba siya sa pagsulong sa mga Filis- 
tehanon, siya wala makadawat ug tubag. Kay mi- 
bati nga adunay usa taliwala sa iyang mga tawo 
ang nakasala, siya mihangyo: “Oh Diyos sa Israel, 
ihatag ang Tumim!” Sa mga presente niadtong hi- 
gayona, si Saul ug Jonatan ang nakuha, human ni- 
ana, gihimo ang ripa aron sa pagpili tali sa duha. 
Niini nga asoy ang hangyo nga, “Ihatag ang Tu- 
mim,” mopatim-awng lahi gikan sa pagripa, bisan 
tuod kini mahimong magpaila nga may kalambigi- 
tan tali sa duha.-- 1Sa 14:36-42. 

Gilangkit ang Gingharian ug Pagkasaser- 
dote. Ang Aaronikong pagkasaserdote gihisgo- 
tan diha sa Deuteronomio 33:8-10, nga nag-ingon: 
“Ang imong Tumim ug ang imong Urim iya sa 
tawong maunongon kanimo.” Ang paghisgot ni- 
ini ingong iya “sa tawong maunongon kanimo 
[Jehova]” tingali nagtumong sa gipakitang pag- 
kamaunongon sa tribo ni Levi (nga niini naggi- 
kan ang Aaronikong pagkasaserdote) maylabot sa 
panghitabo bahin sa bulawan nga nating baka. 
—Ex 32:25-29. 

Si Jehova maalamong nagtagana sa Urim ug sa 
Tumim ug nagpahiluna niini sa mga kamot sa ha- 
taas nga saserdote. Tungod niini, sa dakong bahin, 
ang hari nag-agad sa mga saserdote, nga sa ingon 
malikayan sa hari ang paghupot ug naghinob- 
rang gahom. Busa kinahanglang magtambayayo- 
ngay ang mga hari ug mga saserdote. (Num 27:18- 
21) Gipahibalo ni Jehova ang iyang kabubut-on 
ngadto sa Israel pinaagi sa iyang sinulat nga Pu- 

long, maingon man usab pinaagi sa mga manalag- 
na ug sa mga damgo. Apan mopatim-aw nga ang 
mga manalagna ug mga damgo gigamit alang sa 
linaing mga okasyon, samtang ang hataas nga sa- 
serdote dala ang Urim ug ang Tumim kanunayng 
anaa uban sa katawhan. 

Ang Paggamit Niini Nahunong Niadtong 
607 W.K.P. Sumala sa Hudiyohanong tradis- 
yon, ang paggamit sa Urim ug sa Tumim nahu- 
nong sa dihang gilaglag ang Jerusalem ug ang 
templo niini niadtong 607 W.K.P. sa Babilonyan- 
hong kasundalohan ubos sa pagpanguna ni Ha- 
ring Nabucodonosor. (Babilonyanhong Talmud, So- 
tah 48b) Kini nga panglantaw gipaluyohan sa kon 
unsay atong mabasa bahin niining mga butanga 
diha sa mga basahon ni Esdras ug Nehemias. Diha 
niini, ang pipila ka tawo nga miingon nga sila kali- 
wat sa mga saserdote, apan dili makakaplag sa 
ilang mga ngalan diha sa publikong rekord, gibao- 
ran nga sila dili makakaon gikan sa labing balaang 
mga butang nga gitagana alang sa mga saserdote 
hangtod nga motindog ang usa ka saserdote nga 
may Urim ug Tumim. Apan walay rekord nga gi- 
gamit kini nianang panahona, ug human niana 
ang Bibliya wala na maghisgot pa maylabot nii- 
ning sagradong mga butang.--Esd 2:61-63, Neh 
7:63-65. 

Ang Mas Dakong Hataas nga Saserdote Mi- 
konsulta Kang Jehova. Si Jesu-Kristo gihubit 
diha sa sulat ni Pablo ngadto sa mga Hebreohanon 
ingong ang dakong Hari-Saserdote sa paagi nga 
sama kang Melquisedek. (Heb 6:19, 20, 7:1-3) Pa- 
reho niyang nahuptan ang pagkahari ug pagkasa- 
serdote. Ang iyang buluhaton ingong saserdote gi- 
landongan nianang sa hataas nga saserdote sa 
karaang Israel. (Heb 8:3-5, 9:6-12) Ang tanang 
paghukom labot sa katawhan gitugyan sa iyang 
mga kamot ingong Hataas nga Saserdote. (Ju 5:22) 
Bisan pa niana, samtang dinhi sa yuta si Jesus mi- 
pahayag: “Ang mga butang nga akong ginasulti 
kaninyo wala ko isulti nga gikan sa ako rang kau- 
galingon, apan ang Amahan nga nagpabiling nahi- 
usa kanako nagahimo sa iyang mga buhat” (Ju 
14:10) ug, “Ako walay ginahimo sa akong kaugali- 
ngong pagbuot, apan sumala sa gitudlo kanako sa 
Amahan gisulti ko kining mga butanga.” (Ju 8:28) 
Labot pa, siya miingon: “Kon magahukom man ako, 
ang akong paghukom tinuod, tungod kay wala ako 
mag-inusara, apan ang Amahan nga nagpadala 
kanako nagauban kanako.” (Ju 8:16) Dayag nga sa 
iyang binayaw nga langitnong posisyon, nga gi- 
hingpit ingong Hataas nga Saserdote hangtod sa 
kahangtoran, siya nagpadayon niini nga pagpasa- 
kop ngadto sa iyang Amahan, nga nagalantaw ka- 
niya alang sa paggiya sa paghukom.---Heb 7:28, 
itandi ang 1Co 11:3, 15:27, 28. 

URIYAS [Ang Akong Kahayag Mao si Jehova]. 
1. Usa ka saserdote panahon sa paghari ni Ha- 
ring Ahaz sa Juda (761-746 W.K.P.). Sa dihang si 
Ahaz miadto sa Damasco aron sa paghatag ug tri- 
buto kang Tiglat-pileser III, iyang gipadala kang 
Uriyas ang disenyo ug sumbanan sa dakong hala- 
ran nga iyang nakita didto ug giingnan siya nga 
magtukod ug sama niini, ug sa ulahi gisugo siya 
nga gamiton kini puli sa halaran ni Jehova. Gisu- 
nod kini ni Uriyas. (2Ha 16:8-16) Si Uriyas (Urias) 
nakasaksi usab sa usa ka sinulat ni Isaias. (Isa 8: 
1, 2) Bisan tuod wala ipaila, lagmit siya mao ang 
hataas nga saserdote, tungod sa iyang pagkapromi- 
nente ug kay walay laing tawo nga gihisgotan nga 
naghupot sa maong titulo niining higayona. 

2. Usa ka manalagna ni Jehova ug anak nga la- 
laki ni Semaias gikan sa Kiriat-jearim. Panahon sa 
paghari ni Jehoiakim, si Uriyas mitagna batok sa 
Juda ug Jerusalem sama sa gihimo ni Jeremias. 
Apan sa dihang nahibaloan ni Uriyas nga si Jehoia- 
kim nagtinguha sa pagpatay kaniya, siya mikala- 
giw ngadto sa Ehipto, apan siya gidala pagbalik ug 
gipatay, ug gitambog ang iyang lawas sa usa ka ko- 
mon nga lubnganan.---Jer 26:20-23. 

3. Anak nga lalaki ni Hakoz, usa ka saserdote 
kansang anak nga lalaking si Meremot maoy usa sa 
mga saserdote nga gipiyalan ni Esdras sa bulawan 
ug plata ug mga sudlanan sa templo nga gidala sa 
Jerusalem. Ang anak ni Uriyas nga si Meremot sa 
ulahi mitabang sa pag-ayo sa paril sa Jerusalem. 
--Esd 8:33, Neh 3:4, 21. 


UTAI. 

1. Usa ka pumoluyo sa Jerusalem human sa 
pagkadestiyero, kaliwat ni Juda pinaagi kang Perez. 
-1Cr 9:3, 4. 

2. Pangulo sa usa ka balay o banay sa amahan 
taliwala sa mga anak nga lalaki ni Bigvai nga 
miadto sa Jerusalem uban kang Esdras niadtong 
468 W.K.P.--Esd 8:1, 14. 


UTANG, UTANGAN. Ang utang nagtu- 
mong sa usa ka butang nga gihulam, usa ka obli- 
gasyon nga angayng bayran. Sa karaang Israel, 
ang kalisod sa panalapi mao ang pangunang hi- 
nungdan nga ang usa mangutang. Alang sa usa ka 
Israelinhon ang pagkautangan maoy kaalaotan, tu- 
ngod niini, ang nanghulam maoy sulugoon sa tawo 
nga nagapahulam. (Pr 22:7) Busa ang katawhan sa 
Diyos gisugo nga magmahinatagon ug dili mag- 
mahakogon sa pagpahulam sa kabos nga mga isig- 
ka-Israelinhon, nga dili mangitag ganansiya gikan 
sa ilang kalisdanan pinaagi sa pagpangayo kanilag 
tubo. (Ex 22:25: Deu 15:7, 8: Sal 37:26; 112:5) Apan 
ang mga langyaw mahimong pangayoan ug tubo. 
(Deu 23:20) Gisabot kini sa Hudiyong mga komen- 
tarista ingong probisyon nga mapadapat sa mga 

utang sa negosyo, dili sa mga kahimtang sa kawa- 
lad-on. Ang mga langyaw sa Israel kasagaran tem- 
poraryo lamang, sagad ingong mga negosyante, 
ug natural lamang nga dahomon nga sila mobayad 
ug tubo, ilabina nga sila magpahulam usab nga 
may tubo ngadto sa uban. 

Usahay adunay ikatulong tawo nga maoy mo- 
pas-an sa responsibilidad o mogarantiya alang sa 
usa ka utangan. Ang basahon sa Mga Proverbio 
(6:1-3; 11:15, 17:18, 22:26) sublisubling nagpasida- 
an batok niini nga batasan, sanglit ang usa nga 
mogarantiya mahimong alaot kon dili makabayad 
ang nakautang. 

Ang Kristohanong panglantaw bahin sa mga 
utang sa unang siglo gipahayag diha sa Roma 13:8: 
“Ayaw kamo pangutang kang bisan kinsa ug bisan 
unsang butang, gawas sa paghigugma sa usag usa.” 

Ang Balaod Nanalipod sa mga Nagpautang 
ug sa mga Utangan. Ubos sa Moisesnong Bala- 
od, bisan ang usa ka kawatan kinahanglang mo- 
bayad sa iyang utang ingong resulta sa iyang 
sayop nga buhat. Kon dili makabayad, siya ibalig- 
ya ngadto sa pagkaulipon. (Ex 22:1, 3) Busa ang 
biktima makasalig nga mabayran ang mga bu- 
tang nga gikawat kaniya. 

Giila sa matinumanong mga Israelinhon nga ang 
pagbayad sa ilang mga utang maoy sugo gikan sa 
Diyos. (Sal 37:21) Busa ang nagpautang makasalig 
nga mabayran. Ang usa ka Israelinhon nga wa- 
lay materyal nga mga kabtangan makabaligya sa 
iyang kaugalingon o sa iyang mga anak ngadto sa 
pagkaulipon aron mabayran ang iyang mga utang. 
—Ex 21:7, Lev 25:39, itandi ang 2Ha 4:1-7. 

Sa laing bahin, ang Balaod nanalipod usab sa 
utangan. Ang nagpautang dili makasulod sa balay 
sa utangan ug sakmiton ang gigarantiya kondi- 
li maghulat siya sa gawas hangtod ang utangan 
magdala niini ngadto kaniya. (Deu 24:10, 11) Wa- 
lay besti sa usa ka babayeng balo ni mga kagami- 
tan niya, sama sa galingang demano o sa ibabaw 
nga batong pangligis niini, ang mahimong sakmi- 
ton ingong usa ka garantiya. (Deu 24:6, 17) Sanglit 
komon sa mga kabos nga usa lamang ang pangga- 
was nga besti (kupo), nga mao poy ilang itulog, 
kini nga besti, kon kuhaon ingong usa ka garanti- 
ya, kinahanglang ibalik sa nagpautang sa pagsalop 
sa adlaw.---Ex 22:26, 27; Deu 24:12, 13. 

Sumala sa Deuteronomio 15:1-3, mopatim-aw 
nga sa tuig nga Igpapahulay (kada ikapito nga tuig) 
ang nagpautang dili makapugos sa isigka-Israelin- 
hon sa pagpabayad sa utang niini. Dili sama sa 
Israelinhon nga nagatuman sa Igpapahulay ug ha- 
los walay kita gikan sa iyang yuta, ang langyaw ka- 
nunayng adunay kita gikan sa iyang dili-agrikultu- 
ral nga trabaho. Busa, makataronganon lamang nga 
pugson siya sa pagpabayad sa utang sulod sa tuig 

nga Igpapahulay. Sa magkaduol ang tuig nga Igpa- 
pahulay, ang pipila ka Israelinhon, kay nahibalo nga 
sila dili makapugos sa pagpabayad, lagmit dili mag- 
pahulam sa ilang kabos nga mga igsoon. Apan 
gihukman sa Balaod kining matanga sa kahakog. 
--Deu 15:9. 

Sulod sa tuig sa Tinghugyaw (kada ika-50 nga 
tuig) ang Hebreohanong mga ulipon ipahigawas, 
ang tanang panulondon, gawas sa mga balay diha 
sa pinarilang mga siyudad nga dili iya kanhi sa 
mga Levihanon, iuli ngadto sa orihinal nga mga 
tag-iya niini. Tungod niini nga kahikayan ang 
Israelinhong mga banay dili magumon sa grabeng 
utang ug manudnod sa kakabos. Bisag dili maayo 
ang pagdumala sa usa ka tawo sa iyang mga kab- 
tangan, dili bug-os mawala ang iyang panulondon 
alang sa iyang banay.--Lev 25: 10-41. 

Ang hugot nga pagsunod sa balaod sa Diyos mo- 
sangpot sa maayong ekonomiya nga walay dag- 
kong mga utang sa gawas o sa sulod sa nasod. Ang 
mga Israelinhon gipasaligan: “Kay si Jehova nga 
imong Diyos magpanalangin gayod kanimo ingon 
sa iyang gisaad kanimo, ug ikaw magpahulam nga 
may garantiya sa daghang kanasoran, apan ikaw 
dili manghulam.”---Deu 15:6. 

Mga Pag-abuso. Sa dihang ang Israel nahi- 
mong dili matinumanon, ang kabos nga mga uta- 
ngan maoy lakip niadtong mga nag-antos. Tungod 
kay ang mga utangan miduyog man kang David 
samtang siya usa ka kagiw, kini lagmit nagpasabot 
nga sila gilisodlisod sa mga nagpautang kanila. 
(1Sa 22:2) Mopatim-aw nga ang pagpahulam nga 
may tubo ngadto sa isigka-Israelinhon nahimong 
komon. (Isa 24:2) Pinaagi sa iyang manalagna nga 
si Amos, gikondenar ni Jehova ang Israel tungod sa 
pagbaligya sa usa ka “kabos alang sa bili sa usa ka 
paris nga sandalyas.” (Am 2:6) Ug pinaagi ni Eze- 
quiel, Iyang gisaway ang mga Israelinhon sa pag- 
pangayog tubo ug sa malimbongong pagpaganan- 
siya gikan sa ilang isigkatawo.---Eze 22:12. 

Human mahibalik gikan sa pagkadestiyero sa Ba- 
bilonya, naalaot ang kahimtang sa mga Hudiyo tu- 
ngod kay wala nila tumana ang balaod sa Diyos 
nga dili patuboan ang mga utang sa kabos nga 
mga isigka-Israelinhon. Sa panahon ni Nehemias, 
daghang Hudiyo ang napugos sa paghatag sa ilang 
kaugalingong mga balay, mga umahan, ug bisan 
sa ilang mga anak nga lalaki ug mga anak nga ba- 
baye ingong garantiya. Apan, human sa tambag ni 
Nehemias nga tul-iron ang mga butang, ang mga 
nagpautang miuyon nga pasig-ulian ang mga na- 
ngutang ug pautangon sila nga walay tubo.---Neh 
5:1-13. 

Mga Sambingay ni Jesus. Sa unang sig- 
lo K.P., ang mga Hudiyo sinati kaayo sa relas- 
yon tali sa mga nagpautang ug sa mga utangan, 

ug si Jesus usahay migamit niini diha sa iyang 
mga sambingay. Iyang gipasiugda ang pangina- 
hanglan sa pagpasaylo pinaagi sa paghisgot bahin 
sa daotang ulipon kinsa, bisan tuod gipahigawas 
gikan sa 60,000,000-ka-denario (mga S40,000,- 
000) nga utang, nagpabilanggo sa isigkaulipon tu- 
ngod sa 100-ka-denario (mga S70) nga utang. (Mat 
18:23-33) Ang sambingay sa duha ka utangan, 
nga ang usa gipahigawas gikan sa 500-ka-denario 
(mga $350) nga utang ug ang lain sa 50-ka-dena- 
rio (mga S35) nga utang, nagpasiugda sa prinsip- 
yo: “Siya nga gipasaylog diyutay, mahigugmag di- 
yutay.” (Luc 7:41-47) Ang maalamong paggamit 
sa “dili-matarong” (materyal) nga mga bahandi 
aron makighigala sa Diyos gipasiugda diha sa ilus- 
trasyon maylabot sa dili-matarong nga piniyalan 
kinsa, sa dihang hapit nang mawad-an sa iyang 
katungdanan, maalamong migamit sa iyang awto- 
ridad aron makighigala sa mga utangan sa iyang 
agalon pinaagi sa pagkunhod sa ilang mga utang. 
--luc 16:1-9. 

Ubang mga Utang. Sa Kasulatan, ang mga 
pulong nga “utang” ug “utangan” gigamit usab la- 
bot sa mga obligasyon nga wala maglangkit ug 
pagpanghulam. Ang suhol nga ibayad sa usa ka 
mamumuo giisip ingong “utang.” (Rom 4:4) Ang 
mga makasasala maoy “mga utangan” ngadto ni- 
adtong ilang nahimoan ug kasal-anan ug busa ki- 
nahanglang mangayo sa ilang kapasayloan. Ang 
pagpasaylo sa Diyos sa “mga utang” nag-agad kon 
gipasaylo ba mismo sa usa ka tawo ang “mga na- 
kautang” kaniya. (Mat 6:12, 14, 15; Luc 13:4) Tu- 
ngod sa iyang obligasyon sa pagsangyaw sa “maa- 
yong balita,” si apostol Pablo naghisgot sa iyang 
kaugalingon ingong “utangan” ngadto sa tanang 
tawo. (Rom 1:14, 15) Sa ingon, ang Hentil nga mga 
magtutuo maoy “mga utangan” ngadto sa Hudi- 
yong mga Kristohanon sa Jerusalem tungod kay 
sila nakabenepisyo kanila sa espirituwal nga pa- 
agi. Busa, angay lamang nga sila motabang sa 
ilang Hudiyong mga igsoon nga kabos sa materyal. 
--Rom 15:26, 27. 


UTANON. Tan-awa ang MAPAIT NGA MGA UTA- 
NON. 


UTLANAN. Ang Hebreohanong pulong nga 
gevul' nagkahulogan ug “utlanan.” Kini usab nag- 
kahulogan sa teritoryo o yuta nga anaa sulod sa 
usa ka utlanan. Busa, ang Josue 13:23 nag-ingon: 
“Ug ang utlanan [Heb., gevul] sa mga anak ni 
Ruben mao ang Jordan, ug kini ingong teritoryo 
[u-ghevul'] mao ang panulondon.” 

Mga Utlanan nga Gitino ni Jehova. Sa 
wala pa ang tibuok-yutang Lunop, gipalayas na sa 
Diyos ang unang tawhanong paris gikan sa ta- 
naman sa Eden nga tungod niana sila napugos 

pagpuyo sa gawas niini (Gen 3:23, 24), gihinginlan 
si Cain gikan sa “yuta” diin ang dugo ni Abel “na- 
gatuaw” (Gen 4:10, 11), ug sa ulahi iyang gitakda 
ang yugto nga “usa ka gatos ug kawhaan ka tuig” 
(Gen 6:3) nga niini ang katawhan sa wala pa ang 
Lunop padayong mabuhi sa ibabaw sa yuta una pa 
laglaga ang kadaghanan kanila. (Gen 6:13) Iyang 
gisugo nga ang mga maluwas sa Lunop “magpuno 
sa yuta, ug sa dihang mitungha ang paningkamot 
nga pugngan ang ilang pagkaylap sa yuta, gipukgo 
sa Diyos ang maong aksiyon ug gipatuman sa mga 
tawo ang maong sugo.---Gen 9:1, 19: 11:1-9. 

Kasiglohan sa ulahi, gisaaran sa Diyos si Abra- 
ham ug ang iyang binhi ug usa ka yuta nga may 
tinong mga utlanan. (Gen 15:18-21: Ex 23:31) Gi- 
tugotan sa Diyos ang molupyong mga Canaanhon 
nga padayon pang magpuyo sa Yutang Saad sulod 
sa gitagnang yugto nga “upat ka gatos ka tuig” una 
pa niya ipatuman ang sugo sa pagpapahawa kani- 
la sa dihang “ang kasaypanan sa mga Amoriha- 
non” nabug-os na. (Gen 15:13-16) Sa laing bahin, si 
Jehova nga Diyos nagsugo usab nga ang mga 
Israelinhon kinahanglang dili molapas sa mga utla- 
nan sa nasod sa Edom, Moab, ug Ammon, nga sa 
kanhiay naggikan sa mga paryente sa mga katigu- 
langan sa mga Israelinhon. (Deu 2:4, 5, 18, 19) Ang 
mga pulong sa awit ni Moises sa Deuteronomio 
32:8 pagasabton pinasukad niini nga mga kamatu- 
oran. Kanang tekstoha nag-ingon: “Sa dihang giha- 
tagan sa Labing Hataas ang kanasoran ug panulon- 
don, sa dihang gibulag niya ang mga anak ni Adan 
gikan sa usag usa, gipiho niya ang utlanan sa mga 
katawhan sumala sa gidaghanon sa mga anak sa 
Israel.” 


Sa ulahi, pinasukad sa katungod ni Jehova 
ingong soberano sa pagpiho sa maong mga utla- 
nan, gidepensahan ni Maghuhukom Jepte ang ka- 
tungod sa Israel sa yutang gihatag sa Diyos kanila. 
(Huk 11:12-15, 23-27) Apan, tungod kay napakyas 
ang Israel sa pagtuman nga maunongon sa mga 
sugo sa Diyos, gitugotan ni Jehova ang pipila ka 
kaawayng mga katawhan nga magpabilin sulod sa 
mga utlanan sa Israel (Num 33:55, Huk 2:20-23), 
ug ayha pa sa paghari ni Haring David, mga upat 
ka siglo sa ulahi sukad sa pagsulod sa nasod ngad- 
to sa Canaan, nga nasakop sa Israel ang tibuok te- 
ritoryo sulod sa sinaad nga mga utlanan.---2Sa 
8:1-15. 

Sa kataposan, nahiuyon sa iyang unang gipaha- 
yag nga pasidaan, si Jehova nagtugot sa paganong 
mga nasod sa pagsakop sa mga utlanan sa Yutang 
Saad ug nagdestiyero sa Israel, ingong silot sa usa 
ka apostatang katawhan. (Deu 28:36, 37, 49-53, 
Jer 25:8-11) Pinaagi sa iyang mga manalagnang 
si Isaias, Jeremias, Ezequiel, ug Daniel, gitagna 
sa Diyos ang pagtungha ug pagkapukan sa mga 

gahom sa kalibotan sugod sa Babilonya ug pada- 
yon, ug ang ilang sunodsunod nga pagtungha. (Isa 
13:1-14:4, 44:28-45:5: Jer 25:12-29, Eze 21:18-27, 
Dan kap 2, 7, 8, ug 11:1--12:4) Bisan tuod ang poli- 
tikanhong mga nasod iyang gitugotan sa paglung- 
tad ug paggahom dinhi sa yuta sulod sa usa ka 'i- 
nudlong yugto sa panahon,” gitagna usab ni Jehova 
ang ilang bug-os nga kalaglagan ug ang pagkaha- 
naw sa mga utlanan sa ilang politikanhong domin- 
yo, kini maoy pinaagi sa Gingharian sa Mesiyas. 
--Dan 2:44: itandi ang Pin 11:17, 18; 19:11-16. 

"Ang Tinong mga Utlanan” sa Puloy-anan 
sa mga Tawo. Gisultihan ni Pablo ang iyang 
mga mamiminaw nga taga-Atenas nga ang Diyos 
'naglatid sa tinudlong mga panahon ug sa tinong 
mga utlanan [Gr., horrothesi'as, sa literal, “pagpa- 
himutang sa mga utlanan”] sa mga puloy-anan sa 
mga tawo. (Buh 17:26) Diha sa Salmo 74:17 gi- 
pahayag ang susamang panghunahuna maylabot 
sa Maglalalang: “Ikaw mao ang nagbutang sa ta- 
nang utlanan sa yuta, ang ting-init ug ang ting- 
tugnaw--ikaw mao ang naghimo kanila.” Ang La- 
bing Hataas mao ang nagpahinabo sa paglungtad 
sa kinaiyanhong mga utlanan sama sa mga suba, 
mga lanaw, kadagatan, ug kabukiran, nga maoy 
magtino kon asa mopuyo ang mga tawo.---Itandi 
ang Jer 5:22. 

Mga Utlanan sa Tribo sa Israel. (MAPA, 
Tomo 1, p. 744) Sa dihang nasakop sa Israel ang 
Yutang Saad, ang mga tribo ni Ruben, Gad, ug ang 
katunga sa tribo ni Manases gihatagan ug katungod 
sa pagdawat sa ilang yutang panulondon 'gikan sa 
kiliran sa Jordan dapit sa silangan sa adlaw.” (Num 
32:1-5, 19, 33-42, 34:14, 15; Jos 13:8-13, 15-32) Hu- 
man sa unom ka tuig nga pagpakiggubat aron ma- 
sakop ang mga Canaanhon, miabot ang panahon 
aron tinoon ang tribonhong mga utlanan sa K sa 
Jordan alang sa ubang siyam ka tribo ug sa nahibi- 
ling katunga sa tribo ni Manases. Si Josue, si Eleasar 
nga saserdote, ug ang usa ka pangulo gikan sa ma- 
tag tribo mao ang gitudlo ni Jehova aron magsilbing 
komite alang sa yuta nga magdumala sa pag-apod- 
apod niini. (Num 34:13-29, Jos 14:1) Ang pamaagi 
nga gisunod maoy pinasukad sa nahaunang sugo sa 
Diyos ngadto kang Moises: “Sumala sa gidaghanon 
imong dugangan ang panulondon sa usa, ug suma- 
la sa gidiyutayon imong kunhoran ang panulondon 
sa usa. Ang panulondon sa matag usa igahatag su- 
mala sa gidaghanon sa iyang mga narehistro. Pina- 
agi lamang sa ripa nga ang yuta pagabahinbahi- 
non.”--Num 26:52-56, 33:53, 54. 

Busa mopatim-aw nga ang pag-apod-apod sa 
yuta taliwala sa mga tribo gipasukad sa duha ka 
butang: ang resulta sa pagripa, ug ang gidak-on sa 
tribo. Ang ripa tingali nagtino lamang sa gibana- 
banang lokasyon nga maangkon sa matag tribo, 

sa ingon nagtudlo ug panulondon diha sa usa ka 
seksiyon o sa laing seksiyon sa maong yuta, sama 
pananglitan sa dapit sa Ao H, So K, ubay sa kapa- 
tagan daplin sa baybayon, o sa bukirong rehiyon. 
Ang desisyon sa pagripa naggikan kang Jehova ug 
busa kini magpanalipod batok sa pangabugho o pa- 
nag-away taliwala sa mga tribo. (Pr 16:33) Pinaagi 
niini magiyahan usab sa Diyos ang mga butang 
aron ang situwasyon sa matag tribo mahiuyon sa 
inspiradong tagna ni Jacob sa hapit na siyang ma- 
matay nga natala diha sa Genesis 49:1-33. 

Human matino ang geograpikanhong dapit sa 
matag tribo pinaagi sa pagripa, kinahanglang tino- 
on usab ang gidak-on sa teritoryo niini pinasukad 
sa ikaduhang butang: ang gidak-on segun sa gi- 
daghanon niini. “Inyong bahinbahinon ang yuta 
alang kaninyo nga panag-iyahon pinaagig ripa su- 
mala sa inyong mga banay. Ngadto sa daghag- 
molupyo dugangan ninyo ang iyang panulondon, 
ug ngadto sa diyutay kunhoran ninyo ang iyang 
panulondon. Kon asa matunong ang ripa alang ka- 
niya, kana maiyaha.” (Num 33:54) Dili na mahi- 
mong bag-ohon ang resulta sa pagripa bahin sa pa- 
ngunang geograpikanhong dapit, apan mahimong 
dugangan o kunhoran ang gidak-on sa panulon- 
don. Busa, sa dihang ang teritoryo sa Juda nakap- 
lagang dako ra kaayo, ang gidak-on sa yuta niini 
gikunhoran pinaagi sa pagpahat sa pipila ka bahin 
niini ngadto sa tribo ni Simeon.---Jos 19:9. 

Ang pagdugang o pagkunhod sa panulondon 
daw dili lang ipasukad sa gidak-on sa yuta, kay ang 
tribo ni Dan, bisan tuod ikaduha sa kinadaghanag 
sakop, nakadawat sa usa sa mas gamayng mga ba- 
hin kon itandi sa aktuwal nga gisangkaron. Lagmit 
gitagad usab ang ubang mga butang sama sa gi- 
daghanon sa mga siyudad, matang sa yuta, ug ka- 
lidad sa yuta.---Itandi ang Jos 17:14-18. 

Sa dihang ang mas eksaktong mga utlanan sa 
tribonhong mga dibisyon nalatid na, ang panag- 
iyahong yuta sa matag pamilya mahimo nang pa- 
haton, ug mopatim-aw nga kini gihimo, dili pinaagi 
sa ripa, kondili pinaagi sa pagdumala sa tinudlong 
komite, nga gilangkoban ni Eleasar, Josue, ug sa 
mga pangulo. (Jos 17:3, 4) Busa, ang Deuteronomio 
19:14 nag-ingon nga “sa dihang gilatid na sa mga 
katigulangan ang mga utlanan sa imong panulon- 
don” dili na kini iatras.--Tan-awa ang TIMAAN SA 
UTLANAN. 

Ang asoy sa pagbahinbahin sa teritoryo sa K sa 
Jordan nagpakita nga unang gitino ang mga ripa 
alang kang Juda (Jos 15:1-63), Jose (Epraim) (Jos 
16:1-10), ug ang katunga sa tribo ni Manases nga 
nanimuyo sa K sa Jordan (Jos 17:1-13), ug dayon 
sunodsunod nga gihisgotan ang ilang mga utlanan 
ug mga siyudad. Human niini, mopatim-aw nga 
nahunong una ang pagbahinbahin sa yuta, sang- 


UTLANAN 


lit ang Israel mibalhin pagkampo gikan sa Gilgal 
ngadto sa Shilo. (Jos 14:6: 18:1) Ang gidugayon sa 
panahon nga nalangkit wala hisgoti, apan sa kata- 
posan gibadlong ni Josue ang nahibiling pito ka tri- 
bo tungod kay sila naglangaylangay sa pagpuyo sa 
nahibiling bahin sa yuta. (Jos 18:2, 3) Lainlaing 
mga hunahuna ang gihatag bahin sa gipakitang ti- 
namdan sa pito ka tribo. Ang ubang mga komen- 
tarista nangatarongan nga tungod sa kadaghan sa 
inagaw nga nabatonan panahon sa pagpanakop ug 
tungod kay wala man kaayoy hulga nga moatake 
ang mga Canaanhon, lagmit kining mga triboha 
wala mobati nga kinahanglan nilang puy-an dayon 
ang nahibiling bahin sa teritoryo. Ang pagpanuko 
nga makigharong sa gagmayng pundok sa mga 
magsusukol didto lagmit maoy nakaamot niini nga 
pagkalangan. (Jos 13:1-7) Dugang pa, lagmit limi- 
tado ra kaayo ang ilang nahibaloan bahin niining 
nahibiling luna sa Yutang Saad kay sa mga seksi- 
yon nga napahat na. 

Aron mapadali ang maong butang, si Josue nag- 
padalag usa ka delegasyon sa 21 ka tawo, 3 ka tawo 
gikan sa matag usa sa 7 ka tribo, aron “maghimog 
mapa sa yuta sa pito ka bahin, ug human nga ki- 
ning mga tawhana “mihimog mapa niini sumala sa 
mga siyudad,” si Josue nagripa alang kanila aron 
mahibaloan ang desisyon ni Jehova. (Jos 18:4-10) 
Ang tagsatagsa ka panulondon nga gipahat gihis- 
gotan diha sa Josue 18:11-19:49. 

Ang saserdotehanong tribo ni Levi wala hatagig 
partikular nga rehiyon ingong pahat niini apan gi- 
hatagag 48 ka nagkatagkatag nga siyudad ug mga 
sibsibanan nga nahimutang sa sulod sa mga utla- 
nan sa ubang mga tribo.--Jos 13:14, 33, 21:1-42. 

Ubang mga Utlanan. Pinaagi sa pakigsaad 
sa Balaod, ang ‘Israel gibulag sa Diyos ingong 
iyang piniling katawhan sulod sa 1,545 ka tuig (Lev 
20:26), apan pinaagi sa haladnong kamatayon sa 
iyang Anak iyang gilaglag ang mahulagwayong 
“paril diha sa taliwala” nga nag-ulang sa Hentil nga 
katawhan gikan sa mga Hudiyo, ug naghanaw sa 
Balaod sa mga kasugoan. Sa Efeso 2:12-16, gihis- 
gotan ni Pablo ang ali, o paril (soreg), sa dapit sa 
templo. Ubos sa silot nga kamatayon, ang mga 
Hentil gidid-an sa paglapas sa maong utlanan, ug 
ang maong paril gigamit sa apostol ingong haom 
nga ilustrasyon sa panagkabahin nga gihimo sa pa- 
kigsaad sa Balaod. 

Ubos sa bag-ong pakigsaad nga si Kristo Jesus 
mao ang tigpataliwala, gihimo ang usa ka espiritu- 
wal nga utlanan nga labaw pa kay sa bisan unsang 
geograpikanhong utlanan, nga nag-ulang sa espiri- 
tuwal nga nasod sa Kristohanong kongregasyon gi- 
kan sa kalibotan sa katawhan. (Ju 17:6, 14-19: 1Pe 
2:9-11) Dugay nang gitagna ni Jehova nga iyang 

tukoron ang Zion uban sa bililhong mga mutya ug 
ang tanang mga utlanan niini maoy sa “maanindot 
nga mga bato,” ug gikutlo ni Jesus kining tagnaa 
nga nagpadapat sa misunod nga bersikulo ngadto 
sa iyang mahimong mga tinun-an. (Isa 54:12, 13, 
Ju 6:45, itandi ang Pin 21:9-11, 18-21.) Kining espi- 
rituwal nga mga utlanan kinahanglang dili pasipa- 
lahan, kay ang Diyos nagpasidaan nga kadtong 
mosulong niini makaagom ug kalaglagan.---Itandi 
ang Isa 54:14, 15: 60:18 sa 1Co 3:16, 17. 

Hinunoa, kadtong naglangkob sa maong espiri- 
tuwal nga nasod gisugo nga magpabilin sulod sa 
mga utlanan niini, nga mag-ila sa gilatid nga mo- 
ral nga mga limitasyon (1Co 5:9-13: 6:9, 10, 1Te 
4:3-6) ug sa espirituwal nga mga utlanan nga nag- 
ulang kanila gikan sa bakak nga pagsimba ug sa 
kalibotanong mga sistema (2Co 6:14-18, San 4:4, 
Pin 18:4), maingon man sa mga regulasyon bahin 
sa hustong pagpakiglabot tali sa mga Kristohanon 
ug sa “labaw nga mga awtoridad” sa naglungtad 
nga mga kagamhanan (Rom 13:1, 5, 1Pe 2:13-16, 
Buh 4:19, 20; 5:29), tali sa bana ug asawa (1Co 
7:39, 1Pe 3:1, 7), ug sa daghang uban pang mga 
aspekto sa kinabuhi. 

Gipakita usab ni Pablo nga may mga utlanan ba- 
hin sa teritoryo nga gitudlo alang sa ministeryal 
nga kalihokan.---2Co 10:13-16. 


UTOK SA BUKOG. Tan-awa ang Uyok, UTOK 
SA BUKOG. 


UWAK [Heb., ‘orev; Gr., korax]. Ang unang 
langgam nga espesipikong ginganlan sa Bibliya. 
(Gen 8:7) Ang kinadak-ang uwak mosukod ug mga 
0.6 m (2 p) ang gitas-on ug ang bukhad sa mga 
pako maoy kapin sa 1 m (3 p) ang gilapdon. Ang si- 
nawng mga balhibo niini maoy lubos-itom (Aw 
5:11) nga may sagol nga mga kolor nga abohon- 
asul ug purpura, ug usahay ang tiyan niini may 
pagkaberde. Daghan ug lainlain ang ginakaon niini, 
sama sa mga nut, berry, ug mga lugas bisan mga 
ilaga, reptilya, isda, ug mga piso sa langgam. Bisan 
tuod kini moatake sa mga anak ug sa mga luyahon 
taliwala sa gagmayng mga hayop, kini sagad mo- 
kaon ug patayng lawas. Sa dihang mokaon ug pa- 
tayng hayop, kinaiya niini nga unahon pagtusik 
ang mga mata ug ang uban pang humok nga mga 
bahin sa lawas una pa yasyason ang tiyan pinaagi 
sa lig-on nga sungo niini. (Pr 30:17) Kusog kaayo 
kining molupad ug ang mga pako niini paspas nga 
mokapakapa, o dali ra kining makalupad paingon sa 
itaas ug magbiyobiyo samtang kini magnanaw ug 
pagkaon sa ubos. Tungod sa kanunayng pagpangi- 
ta niini ug pagkaon, makaabot kini sa lagyo kaa- 
yong mga lugar. 

Alang sa mga ekspertong nagtuon sa mga hayop 
ug mga tanom, ang igmat nga uwak giisip nga usa 

sa labing mapasiboon ug abtik mangitag paagi kon 
itandi sa ubang mga langgam. Tungod niini, mai- 
ngon man sa kakusog niini nga molupad ug sa ka- 
takos nga mabuhi sa lainlaing matang sa pagkaon, 
lakip na sa mga patayng hayop, haom nga ang 
uwak mao ang unang linalang nga ipadala ni Noe 
sa gawas sa arka sa dihang ang tubig sa Lunop mi- 
sugod na sa paghubas. Ang teksto nagpakita nga 
human niadto ang uwak nagpabilin sa gawas sa 
arka, nga naghimo niini nga batoganan na lamang. 
--Gen 8:5-7. 

Ang uwak gipahayag nga mahugaw diha sa pa- 
kigsaad sa Balaod (Lev 11:13, 15, Deu 14:12, 14), ug 
ang prase nga “sumala sa matang niini” gisabot 
nga naglakip sa uwak ug sa uban pang samag- 
uwak nga mga langgam sama sa rook, jackdaw, ug 
sa chough, nga ang tanan makaplagan sa Pales- 
tina. 

Ang uwak kanunayng makita sa kamingawan ug 
kasagarang magpuyo sa bukirong mga rehiyon ug 
bisan gani sa mga desyerto. Lakip kini sa mga li- 
nalang nga nakita ni Isaias diha sa panan-awon 
ingong nagpuyo sa awaaw, biniyaan, ug nagun-ob 
nga Edom. (Isa 34:11) Kinaiya usab sa uwak nga 
magtipig ug sobrang pagkaon diha sa mga giwang 
sa bato o tabonan kini ug mga dahon. Busa haom 
ang pagkapili niini nga mga langgam sa dihang sa 
milagrosong paagi gigamit sila sa Diyos sa pagda- 
la ug tinapay ug karne kaduha sa usa ka adlaw 
ngadto kang Elias samtang ang manalagna nag- 
tago didto sa bul-oganang walog sa Kerit.--1Ha 
17:2-6. 

Ang mga uwak magsalag diha sa mga pangpang 
o sa mga punta nga may dagkong mga bato, ingon 
man sa tag-as nga mga kahoy, sila mounong sa 
ilang kaparis hangtod sa kamatayon ug maoy mga 
ginikanan nga maayong moalima. Si Jehova nga 
Diyos, ang matuod nga Magtatagana sa tanan Ni- 
yang mga linalang, naghangyo kang Job sa pagli- 
so sa iyang pagtagad ngadto Kaniya pinaagi sa pa- 
ngutana: “Kinsa ba ang nagaandam sa uwak sa 
iyang pagkaon sa dihang ang iyang mga kuya- 
bog motuaw sa Diyos alang sa tabang, sa dihang 
sila nagalatagaw tungod kay walay makaon?” (Job 
38:41) Gipakita usab sa salmista nga ang pagkaon 
nga gidala sa tiglibodlibod-sa-halayo nga ginika- 
nang mga langgam aron mapahilom ang alingisig 
nga pagpiyak sa ilang gigutom nga piso maoy 
tungod sa malulotong mga tagana sa Maglalalang 
(Sal 147:7-9), samtang si Jesus naghisgot sa mga 
uwak sa samang paagi aron ipasalig sa iyang mga 
sumusunod nga ang Usa nga nagaatiman sa ma- 
ong mga langgam sa kahanginan tino nga magta- 
gana sa mga panginahanglan sa Iyang tawhanong 
mga alagad.---Luc 12:24, itandi ang Sal 104:27, 28, 
Mat 6:26. 

Lagmit nga tungod sa kadako, kadagtom, ug 
sa masulob-ong tingog niini, giisip sa paganong 
mga katawhan sa kakaraanan nga ang uwak maoy 
usa ka langgam nga nagdalag daotang tilimad-on 
ug usa ka signos sa kamatayon. Taliwala sa mga 
Grego, ang maisog, sagad bagis nga uwak giisip 
ingong usa ka langgam nga nagdalag mga ilhanan, 
tingali tungod kay nailhan kini sa kaigmat ug 
pagkamaalamon. Gituohan nga kini maoy sagrado 
ngadto sa diyos nga si Apolo ug sa tig-orakulo nga 
mga pari, nga ang pipila kanila magbesti ug itom. 

Usa ka prinsipe sa Midian sa adlaw ni Maghuhu- 
kom Gideon nagbaton sa ngalang Oreb, nga nag- 
kahulogang “Uwak.”---Huk 7:25. 


UYOAN. Ang Hebreohanong termino nga 
dohdh, nga usahay gihubad nga “uyoan” o igsoong 
lalaki sa amahan” (Lev 10:4: 20:20: 25:49, Num 
36:11, 1Sa 10:14-16, 14:50, Est 2:7, 15, Jer 32:7-9, 
12, Am 6:10), mas lapad pa kaayo ug kapadapatan 
kay sa Cebuanong pulong nga “uyoan.” Dili lang 
kini mapadapat ngadto sa usa ka paryente, nga ka- 
sagaran ang igsoong lalaki sa amahan, kondili ma- 
himong magtumong usab (diha sa singular o plu- 
ral) sa “gugma” (Pr 7:18), sa mga pahayag sa 
pagmahal o sa gugma (Aw 1:2, 4; Eze 16:8, 23:17), 
ug sa usa ka minahal o hinigugma (Aw 1:14, 16, Isa 
5:1). Apan ang konteksto o ang ubang nalangkit 
nga mga kasulatan sagad maoy magtino kon unsa 
nga relasyon sa pamilya ang gitumong sa Hebreo- 
hanong pulong nga dohdh. Pananglitan, ang dohdh 
gigamit sa paghubit sa relasyon ni Haring Jehoia- 
kin kang Haring Zedekias. Sanglit si Zedekias mao 
ang igsoong lalaki ni Jehoiakim nga amahan ni Je- 
hoiakin, ang pulong nga dohdh niini nga kahim- 
tang dayag nga nagtumong sa usa ka uyoan, o sa 
usa ka igsoong lalaki sa amahan. (2Ha 24:6, 15, 17, 
1Cr 3:15) Ang usa ka lahing relasyon sa pamilya 
gihubit diha sa 1 Cronicas 27:32, diin ang magta- 
tambag nga si Jonatan gikaingong dohdh ni David. 
Ang 2 Samuel 21:21 ug 1 Cronicas 20:7 nagpailang 
si Jonatan maoy anak nga lalaki sa igsoon ni David 
nga si Simei. Busa, ang gipunting nga dohdh ni 
David mao gayod ang pag-umangkon ni David ug 
dili ang iyang uyoan. 

Ang feminine nga porma sa dohdh gigamit sa 
pagtumong sa iyaan sa usa ka tawo. (Ex 6:20, Lev 
18:14: 20:20) Sa Hebreohanon, ang usa ka uyoan sa 
kaliwat sa inahan gitawag nga 'igsoong lalaki sa 
inahan. '---Gen 29:10. 

“Ang anak nga lalaki sa igsoong babaye ni Pab- 
lo” nagbutyag kang Pablo ug dayon ngadto sa Ro- 
manong komandante sa Jerusalem bahin sa plano 
nga gilaraw batok sa kinabuhi sa iyang uyoan. 
--Buh 23:16-22. 


UZ 


UYOK, UTOK SA BUKOG. Usa ka humok 
ug tambok nga tisyu nga anaa sa sulod nga mga 
bahin sa kadaghanang kabukogan. Adunay duha 
ka matang sa uyok o utok sa bukog, ang dalag ug 
pula. Sa mga hamtong, ang taas, linginong mga 
bukog maoy puno sa dalag, o nagpondo, nga uyok 
nga sa kadaghanan maoy tambok, ug ang lapad 
nga kabukogan sa ulo, sa mga gusok, sa dug- 
han, ug sa balat-ang adunay pula, o aktibo, nga 
uyok. Ang pula nga uyok hinungdanon sa pagga- 
ma ug dugo. Kini magpatungha sa nagdalag-oksi- 
heno nga mga pulang corpuscle sa dugo, sa hi- 
nungdanong mga sangkap nga pangpatang-on sa 
dugo nga gitawag ug mga platelet, ug sa dakong 
porsiyento sa mga puting corpuscle nga sagad 
nagsilbing mga sundalo sa pagsanta sa impeksi- 
yon. Ingong sangkap sa lawas nga tiggamag dugo, 
ang uyok hinungdanon kaayo alang sa kahimsog 
ug kabaskog sa usa ka tawo. Busa, tukma ang pag- 
hulagway ni Job (21:24) sa tawo nga himsog ug 
piskay ingong usa kansang uyok sa kabukogan 
"nag-umog.' 

Lagmit nga ang uyok o utok sa bukog sa hayop 
gikaon sa mga Israelinhon. (Itandi ang Miq 3:2, 3.) 
Kini sustansiyado kaayo, nga tugob sa protina, 
tambok, ug iron. Busa, ang bangkete ni Jehova 
alang sa tanang katawhan haom nga maglakip sa 
simbolikong “mantikaon kaayo nga pagkaon nga 
puno sa utok sa bukog."---Isa 25:6. 

Sa Hebreohanon 4:12 ang “pulong sa Diyos” gi- 
tandi sa usa ka hinagiban nga mas hait pa sa espa- 
da nga duhay-sulab ug makatugkad sa mga huna- 
huna ug mga motibo sa usa ka tawo, modulot, 
ingnon ta, hangtod sa uyok, ang kinailadman nga 
bahin sa kabukogan. 


UZ. 

1. Usa ka anak nga lalaki ni Aram ug apo-sa- 
tuhod ni Noe pinaagi kang Sem.--Gen 10:22, 23; 
1Cr 1:17. 

2. Panganayng anak nga lalaki ni Nahor ug Mil- 
ca: pag-umangkon ni Abraham.---Gen 22:20, 21. 

3. Anak nga lalaki ni Disan ug kaliwat ni Seir 
nga Horihanon.---Gen 36:20, 21, 28. 

4. Yutang-natawhan ni Job (Job 1:1), nga gipuy- 
an ni Uz, apan dili gayod matino kon kini nga Uz 
maoy anak nga lalaki ni Aram o kaha anak nga la- 
laki ni Nahor. (Gen 10:22, 23, 22:20, 21) Ang tuk- 
mang nahimutangan niini wala mahibaloi. Ang Uz 
daw nahimutang duol sa Edom, nga tungod niini 
posible sa ulahi nga mapalapad ang dominyo sa 
Edom hangtod sa Uz, o posible usab nga ang pipi- 
la ka ulahing mga Edomhanon manimuyo sa “yuta 
sa Uz,” ingon sa gipakita sa Lamentaciones 4:21. Si 
Jeremias gisugo nga ipainom ang kopa sa kapungot 
sa Diyos ngadto sa “tanang hari sa yuta sa Uz,” ug 


UZA 


ang nagsunod nga konteksto naglakip sa paghisgot 
sa Filistia, Edom, Moab, ug Ammon. (Jer 25:15, 17, 
20, 21) Ang yutang-natawhan ni Job daling maata- 
ke sa mga Sabeanhon (gikan sa H) ug sa mga Cal- 
deanhon (gikan sa S). (Job 1:15, 17) Sa pagtagad ni- 
ining tanan, kini magpaila sa usa ka dapit sa S sa 
Yutang Saad ug duol sa Edom, dapit sa A sa Arabia. 


UZA [lagmit pinamubo sa Uzzias, nga nagkahu- 
logang “Ang Akong Kusog Mao si Jehova'"]. 

1. Usa ka Benjaminhon.--1ICr 8:1, 7. 

2. Usa ka ngalan nga gihisgotan maylabot sa 
usa ka tanaman. Ang mga hari nga si Manases ug 
Amon sa Juda gilubong diha sa tanaman ni Uza 
inay nga diha sa naandan nga mga lubnganan sa 
hari. (2Ha 21:18, 23, 26) Gawas niini, wala nay la- 
ing nahibaloan bahin kang Uza ug sa maong tana- 
man. Sanglit adunay gilubong nga mga tawo didto, 
ang dapit dili mahimong diha sa mga nataran sa 
templo, ug sanglit ang palasyo sa hari kasikbit sa 
templo, ang “balay” ni Manases nga diha sa tana- 
man ni Uza lagmit nga usa ka puloy-anan sa ting- 
init. 

3. Pangulo sa usa ka banay sa mga Netinim, nga 
ang pipila kanila mipauli sa Jerusalem kauban ni 
Zorobabel niadtong 537 W.K.P.--Esd 2:1, 2, 43, 49, 
Neh 7:51. 


UZAH  [lagmit pinamubo sa Uzzias, nga nagka- 
hulogang “Ang Akong Kusog Mao si Jehova']. 

1. Usa ka Merarihanong Levihanon.--- 1Cr 6:29. 

2. Usa ka anak nga lalaki ni Abinadab nga sa 
walay duhaduha usa ka Levihanon. Si Uzah ug ang 
iyang igsoong lalaki nga si Ahio maoy nag-agak sa 
karomata nga nagdala sa arka sa pakigsaad gikan 
sa ilang balay sa dihang buot ni David nga dad-on 
kini sa Jerusalem. Sa dihang ang mga baka nga 
nagguyod sa karomata hapit magpalintuwad niini, 
si Uzah mikab-ot ug mikupot niini aron dili mahu- 
log ang Arka, ug tungod niana gipatay siya ni Je- 
hova dihadiha. Ang maong dapit ginganlan ni Da- 
vid ug Perez-uzah tungod kay didto miulbo “ang 
kasuko ni Jehova batok kang Uzah.'--2Sa 6:3-8, 
1Cr 13:7-11. 

Bisan pag maayo tingali ang intensiyon ni Uzah 
nga pugngan ang Arka aron dili mahulog, kadto gi- 
hukman ingong usa ka “dili-matinahorong buhat.” 
(2Sa 6:7) Kini tungod kay nalangkit niini ang ti- 
nuyong pagkadili-masinugtanon. Gibaod ni Jehova 
nga sa bisan unsang kahimtang ang Arka dili hika- 
pon sa mga tawo nga dili awtorisado, usa ka pasida- 
an nga nahibaloan sa tanan nga ang molapas niini 
pagasilotan ug kamatayon. (Num 4:15, 19, 20) Kon 
ang mga awtorisado, ang Kohatnon nga mga Levi- 
hanon nagpas-an pa unta niini pinaagig mga yayo- 
ngan sumala sa gisugo sa Diyos, ang kasuko sa Di- 
yos wala unta maagomi.---Ex 25:13, 14; Num 7:9. 

UZAI [pinamubo sa Azanias]. Usa ka tawo kan- 
sang anak nga lalaki nga si Palal mitabang kang 
Nehemias sa pagtukod pag-usab sa paril sa Jerusa- 
lem.--Neh 3:25. 


UZAL. 

1. Ang ikaunom nga ginganlan sa 13 ka anak 
nga lalaki ni Joktan, ug usab ang tribo nga nag- 
gikan kaniya. (Gen 10:26-29, 1Cr 1:21) Sumala 
sa Arabianhong tradisyon, ang San'a (kaulohan sa 
Republika sa Yemen) sa kakaraanan gitawag nga 
"Azal ug gilangkit sa Uzal. 

2. Usa ka dapit nga gihisgotan labot sa mga 
magpapatigayon sa Tiro, sa Ezequiel 27:19. Giingon 
nga kini mao ang rehiyon sa Izalla, sa AS sa Sirya, 
duol sa ibabaw nga Suba sa Tigris. 


UZEN-SEERA  [lagmit, Dalunggan ni Seera]. 
Usa ka siyudad nga gitukod ni Seera, usa ka baba- 
yeng Epraimnon. Wala ibutyag kon nganong gii- 
ngon nga siya ang nagtukod': tingali tungod kini 
sa dako niyang naamot sa pagpalambo ug pagpa- 
uswag niining dapita ingon man usab sa ubang gi- 
talang mga dapit. (1Cr 7:22-24) Ang nahimuta- 
ngan sa Uzen-seera wala mahibaloi sa tino. Apan 
ang pipila ka geograpo nagtuo nga kini mao ang 
Beit Sira, mga 4 km (2 mi) sa K sa gituohang dapit 
sa Ubos nga Bet-horon ug mga 21 km (13 mi) sa 
AK sa Jerusalem. 


UZI [pinamubo sa Uzzias]. 

1. Usa ka anak nga lalaki o kaliwat ni Tola sa tri- 
bo ni Isacar. Si Uzi ug ang ubay-ubay sa iyang mga 
kaliwat nahimong mga pangulo sa mga balay sa 
ilang katigulangan.--1Cr 7:1-3. 

2. Usa ka kaliwat ni Benjamin pinaagi kang Bela. 
Si Uzi maoy usa ka pangulo sa tribo.--1Cr 7:6, 7. 

3. Usa ka kaliwat ni Aaron pinaagi kang Eleasar 
sa linya sa hataas nga mga saserdote, lagmit apo- 
sa-tuhod ni Pinehas, katigulangan sa magsusulat 
sa Bibliya nga si Esdras.---1Cr 6:3-6, 51: Esd 7:1-5. 

4. Usa ka Benjaminhon kansang anak nga lalaki 
o kaliwat mipuyo sa Jerusalem human sa yugto sa 
pagkadestiyero.--1Cr 9:3, 7-9. 

5. Magtatan-aw sa mga Levihanon didto sa Je- 
rusalem human sa pagkadestiyero, kaliwat ni Asap. 
- Neh 11:22. 

6. Pangulo sa saserdotehanong balay o banay sa 
amahan ni Jedaia sa panahon ni Joiakim nga ma- 
nununod sa Hataas nga Saserdoteng si Jesua. (Neh 
12:1, 12, 19) Lagmit mao ra ang Num. 7. 

7. Usa ka saserdote nga mipuwesto kauban ni 
Nehemias didto sa templo alang sa inagurasyon sa 
gitukod pag-usab nga paril sa Jerusalem. (Neh 12: 
27, 40-42) Tingali mao rang tawhana sa Num. 6. 

UZIA [pinamubo sa Uzzias]. Usa ka tawong 
gamhanan sa kasundalohan ni David. Si Uzia maoy 
usa ka Astarotnon, nga mao, lagmit gikan sa lung- 
sod sa Astarot sa S sa Jordan.--1Cr 11:26, 44; Jos 
9:10. 


UZIEL [Ang Diyos Maoy Kusog]. 

1. Ang kataposang ginganlan sa upat ka anak 
nga lalaki ni Kohat; apo ni Levi, uyoan ni Moises ug 
Aaron. Ang tulo ka anak nga lalaki ni Uziel nga si 
Misael, El(i)zapan, ug Sitri, nahimong mga pangulo 
sa mga banay sa tribo ni Levi.---Ex 6:16, 18, 20, 22, 
Lev 10:4; Num 3:19, 30, 1Cr 6:2, 18, 23:12, tan-awa 
ang UZIELNON. 

2. Pangulo sa banay sa tribo ni Benjamin, anak 
nga lalaki o kaliwat ni Bela.--1ICr 7:6, 7. 

3. Usa ka Levihanong maghohoni sa banay ni 
Heman, nga gitudlo aron mangulo sa ika-11 nga di- 
bisyon ni David sa pag-alagad ingong manunugtog: 
gitawag usab ug Azarel.--1Cr 25:1, 4, 18. 

4. Levihanong kaliwat ni Jedutun nga mitabang 
sa paglabay sa mahugaw nga mga butang nga na- 
kuha gikan sa templo sa pagsugod sa paghari ni 
Ezequias.---2Cr 29:12, 14, 16. 

5. Usa sa upat ka Simeonhon nga mga anak nga 
lalaki ni Isi nga nangulo sa 500 ka lalaki nga miad- 
to sa Bukid sa Seir aron sa pagpatay sa nahibiling 
mga Amalekanhon ug aron mopuyo didto, usa ka 
katalirongan ni Ezequias.---1Cr 4:41-43. 

6. Usa ka mananalsal ug bulawan nga mitabang 
sa pagpang-ayo sa paril sa Jerusalem ubos sa pag- 
dumala ni Nehemias, anak nga lalaki ni Harhaias. 
--Neh 3:8. 


UZIELNON [Kang (Iya ni) Uziel]. Levihanong 
mga kaliwat sa ikaupat nga anak nga lalaki ni Ko- 
hat nga si Uziel. (Num 3:19, 27) Sila nagkampo da- 
pit sa H sa tabernakulo, ug ang usa sa mga Uziel- 
non nga si El(i)zapan maoy pangulo sa tanang 
Kohatnon. (Num 3:29, 30) Usa ka gatos ug napu- 
log-duha ka Uzielnon ilalom ni Aminadab ang mi- 
uban sa arka sa pakigsaad sa dihang kini gipadala 
ni David ngadto sa Jerusalem. (1Cr 15:3, 4, 10) La- 
kip usab ang mga Uzielnon sa dihang giorganisar 
ni David ang buluhaton sa templo.--1Cr 23:6, 20, 
24:24: 26:23, 24. 


UZZIAS [Ang Akong Kusog Mao si Jehova]. 

1. Usa ka Kohatnon nga Levihanon, “anak nga 
lalaki” ni Uriel.— 1Cr 6:22-24. 

2. Usa ka tawo kansang anak nga lalaking si Jo- 
natan maoy usa ka opisyal ni Haring David.---1Cr 
27:295. 

3. Hari sa Juda nga gitawag usab ug Azarias. Si 
Uzzias, nga anak nga lalaki ni Amazias pinaagi sa 
iyang asawa nga si Jecolias, naghari sulod sa 52 
ka tuig (829-778 W.K.P.). Niining yugtoa si Jero- 


UZZIAS 


boam (II), Zacarias, Salum, Menahem, Pekahias, ug 
Peka sunodsunod nga nagmando sa amihanang 
gingharian. (2Ha 15:1, 2, 8, 10, 13, 14, 17, 23, 25, 
27; 2Cr 26:3) Ang mga manalagna nga si Isaias 
(1:1; 6:1), Oseas (1:1), Amos (1:1), ug tingali si Joel 
maoy mga katalirongan ni Uzzias. Sulod sa pag- 
mando niini nga hari nasaksihan ang usa ka kusog 
kaayong linog.—Zac 14:5. 

Human mamatay ang iyang amahan, ang 
16-anyos nga si Uzzias gihimong hari sa katawhan 
sa Juda. (2Ha 14:21; 2Cr 26:1) Apan sumala sa 
2 Hari 15:1, si Uzzias nahimong hari sa ika-27 nga 
tuig ni Haring Jeroboam (II) sa Israel. Sanglit pina- 
sukad niini ang pagmando ni Uzzias magsugod 
mga 12 ka tuig human mamatay ang iyang ama- 
han, siya “nahimong hari” sa linain nga diwa. Lag- 
mit nga sa ika-27 nga tuig ni Haring Jeroboam, 
ang duha-ka-tribong gingharian sa Juda nahiga- 
was na gikan sa pagkasakop sa amihanang gingha- 
rian, nga tingali nagsugod sa dihang napildi ni Ha- 
ring Jehoas sa Israel si Amazias nga amahan ni 
Uzzias. (2Cr 25:22-24) Busa si Uzzias lagmit nahi- 
mong hari sa ikaduhang higayon sa diwa nga siya 
nahigawas gikan sa pagmando ni Haring Jero- 
boam (II) sa Israel. 

Gibuhat ni Uzzias kon unsay “matarong sa mga 
mata ni Jehova.” Kini maoy tungod sa iyang pag- 
patalinghog sa maayong pagpanudlo sa usa ka 
tawo nga ginganlag Zacarias (dili ang manalagna 
nga may samang ngalan nga nabuhi sa ulahi nga 
panahon). Apan ang iyang mga sakop nagpadayon 
sa dili-hustong paghalad diha sa hatag-as nga mga 
dapit.--2Ha 15:3, 4: 2Cr 26:4, 5. 

Si Uzzias nabantog tungod sa iyang militaryong 
mga kalamposan, nga nahimo uban sa tabang ni Je- 
hova. Iyang gipasig-uli ang Elat (Elot) ngadto sa 
gingharian sa Juda ug gitukod pag-usab kanang si- 
yudara nga nahimutang sa ulohang bahin sa Gulpo 
sa ‘Aqaba. Siya malamposong nakiggubat sa mga 
Filistehanon, nga nagbuslot sa mga paril sa Gat, 
Jabne, ug Asdod, ug human niana siya nagtukod ug 
mga siyudad sa teritoryo sa Asdod. Si Uzzias nag- 
madaogon batok sa mga Arabiano ug mga Meunim, 
ug gihimo niyang mga tighatag ug tributo sa Juda 
ang mga Ammonhanon. Ang iyang gamhanang 
mga manggugubat nga nasangkapan pag-ayo mi- 
kabat ug 307,500 ka tawo ubos sa pagmando sa 
2,600 ka pangulo sa mga balay o banay sa mga 
amahan. Si Uzzias nagpalig-on sa mga kuta sa Jeru- 
salem ug naghimo didto ug mga kasangkapan sa 
gubat.---2Ha 14:22: 2Cr 26:2, 6-9, 11-15. 

Kini nga hari may dakong kaikag usab sa pag- 
panguma ug pagpamuhig kahayopan. Si Uzzias 
nagkalot ug daghang atabay aron sa pagtaganag 
igong abiyo sa tubig alang sa kahayopan ug nagtu- 
kod ug mga torre sa kamingawan, lagmit aron sa 


VAIZATA 


pagpanalipod sa gipasibsib nga mga panon sa ka- 
hayopan ug mga panon sa mga karnero gikan sa 
mga bandido. Ang pagpanguma ug ang pag-ati- 
man sa kaparasan diha sa kabukiran ug sa Carme- 
lo gibuhat ubos sa iyang pagdumala.---2Cr 26:10. 

Mopatim-aw nga ang naangkong mga kalampo- 
san tungod sa pagkautokan ni Uzzias misangpot sa 
iyang pagkamapahitas-on hangtod nga siya nang- 
hilabot sa Balaang lawak sa templo aron sa pagsu- 
nog ug insenso. Ang Hataas nga Saserdoteng si 
Azarias, nga gikuyogan sa 80 ka luyoluyong mga 
saserdote, misunod dayon sa hari ngadto sa templo 
ug nagbadlong kaniya tungod niining buhat nga 
supak sa balaod, nga nag-awhag kaniya sa pagbiya 
sa sangtuwaryo. Samtang ang insensaryo sa pag- 
sunog ug insenso diha pa sa iyang kamot ug napu- 
ngot sa mga saserdote, si Uzzias milagrosong na- 
taptan ug sanla diha sa iyang agtang, nga tungod 
niana gidali siya sa pagpagula sa mga saserdote gi- 
kan sa templo. Ingong mahugaw nga sanlahon, si 
Uzzias gidid-an sa pagsimba diha sa sangtuwaryo 
ug dili makabuhat sa harianong mga katungda- 
nan. Busa, samtang si Uzzias nagpabilin sa usa ka 
balay hangtod sa adlaw sa iyang kamatayon, ang 
iyang anak nga lalaki nga si Jotam ang nagduma- 
la sa mga kalihokan sa estado.---2Cr 26:16-21. 


V 


VAIZATA. Usa sa napulo ka anak nga lalaki ni 
Haman.--Est 9:9, 10. 


VANIAS. Anak nga lalaki ni Bani human sa 
pagkadestiyero. Siya ug ang daghang uban pang 
mga lalaki nangasawa ug langyawng mga babaye 
apan naghingilin kanila tungod sa tambag ni Es- 
dras.--Esd 10:10, 11, 34, 36, 44. 


VASTI. Ang rayna ni Ahasuero (Jerjes I) nga 
hari sa Persia. Sa ikatulong tuig sa iyang paghari, 
gipatawag ni Ahasuero ang tanang hamili mga 
prinsipe, ug mga alagad gikan sa sakop nga mga 
distrito. Sa kataposan sa komperensiya, siya mihi- 
mog pito ka adlaw nga bangkete. Sa susama, si Vas- 
ti mihimog usa ka bangkete alang sa mga babaye 
diha sa harianong pinuy-anan. Sa ikapitong adlaw, 
gisugo ni Ahasuero ang iyang mga opisyal sa palas- 
yo nga dad-on si Vasti nga magsul-ob sa harianong 
purong, aron ang tanan makakita sa iyang kaanyag. 
(Mopatim-aw nga ang rayna kasagarang mokaon 
diha sa lamesa sa hari, apan ang kasaysayan wala 
maghatag ug pamatuod nga ingon niini ang kahim- 

Mahitungod sa iyang kamatayon ug paglubong, 
ang 2 Cronicas 26:23 nagtaho: “Sa kataposan si Uz- 
zias natulog uban sa iyang mga katigulangan, ug 
busa ilang gilubong siya uban sa iyang mga kati- 
gulangan, apan didto sa lubnganang yuta nga ila 
sa mga hari, kay sila miingon: “Siya usa ka sanla- 
hon.”” Kini nagpasabot tingali nga, tungod sa iyang 
pagkasanlahon, si Uzzias gilubong diha sa luna sa 
usa ka yuta nga sikbit sa sementeryo sa mga hari 
inay nga gilubong diha sa kinubkob sa bato nga 
lubnganan. 

Ang usa ka plake nga anapog nga nakaplagan sa 
Jerusalem ug gituohang may petsa nga sukad pa 
sa unang siglo K.P. may inskripsiyon nga ingon ni- 
ini: “Dinhi gidala ang mga bukog ni Uzzias, hari 
sa Juda. Dili pagabuksan.”--HULAGWAY, Tomo 1, 
p. 960. 

4. Usa ka Levihanong saserdote sa “mga anak ni 
Harim” (1Cr 24:8, Esd 2:36, 39) nga lakip niadtong 
nagpapahawa sa ilang langyawng mga asawa agig 
pagsunod sa tambag ni Esdras.--Esd 10:10, 11, 
21, 44. 

5. Usa ka kaliwat ni Juda pinaagi kang Perez 
kansang “anak nga lalaki” nga si Ataias gitala nga 
lakip sa mga pumoluyo sa Jerusalem sa panahon ni 
Nehemias.---Neh 11:4. 


tang sa dagkong mga bangkete. Gawas pa, sa ma- 
ong panahon, si Vasti mihimog bangkete uban sa 
mga babaye.) Tungod sa pipila ka wala ibutyag nga 
hinungdan, si Vasti hugot nga midumili. Si Aha- 
suero midangop sa iyang maalamong mga tawo 
nga nahibalo sa balaod, ug siya gitambagan ni Me- 
mucan, usa ka prinsipe, nga dili lamang sa hari na- 
kasala si Vasti kondili usab sa tanang prinsipe ug sa 
katawhan sa sakop nga mga distrito. Siya miingon 
nga kon ang mga prinsesa makadungog sa gibuhat 
sa rayna (usa ka balita nga daling mokaylap sa kas- 
tilyo), sila mosundog sa gibuhat ni Vasti ingong 
sumbanan sa ilang talamayong buhat. (Est 1:1-22) 
Si Vasti gipalagpot sa pagkarayna, ug mga upat ka 
tuig sa ulahi, si Ester nga usa ka Hudiyo gipili nga 
mahimong asawa ni Ahasuero ug mopuli sa pagka- 
rayna ni Vasti.--Est 2:1-17. 


VEDAN. Usa sa mga dapit nga nakignegosyo 
ang Tiro. (Eze 27:19) Ang tukmang nahimutangan 
niini dili matino. Apan gituohan nga kini lagmit 
mao ang Wadden duol sa Medina, duol sa tungatu- 
nga sa kasadpang bahin sa Peninsula sa Arabia. 


W 


WALOG. Usa ka hulpa taliwala sa mga pang- 
pang, bungtod, o mga bukid. Si Jehova nga Diyos 
maoy tukmang hatagan ug pasidungog sa pagka- 
ugmad sa mga topograpiya sa yuta, lakip ang dag- 
hang mga walog niini. (Sal 104:8) Sa Kasulatan, 
ang pipila gitawag lamang ug mga walog. (Jos 8:11: 
1Sa 13:18) Ang uban maoy “mga patag sa walog,” 
ang ubos nga mga dapit taliwala sa mga bukid ug 
mga bungtod. (Deu 11:11, tan-awa ang KAPATAGAN, 
YUTA, UMA.) Dihay “bul-oganang mga walog” usab, 
nga usahay permanenteng agosan ug mga sapa 
apan sagad mobul-og ang tubig panahon sa ting- 
ulan. (Deu 8:7: tan-awa ang BUL-OGANANG WALOG.) 
Ang pipila ka hubad migamit ug “(mga) dal-og” 
o “(mga) walog” kon ang gihisgotan maoy “ubos 
nga patag (o ubos nga kapatagan)” (Gen 14:3: 1Cr 
12:15), ug “dal-og” o “ubos nga yuta (o ubos nga ka- 
yutaan)” alang sa “Sepela,” ang bungtoron nga ubos 
nga yuta tali sa kapatagan daplin sa baybayon sa 
Filistia ug sa bukirong mga dapit sa sentral nga Pa- 
lestina.---Deu 1:7: 1Ha 10:27. 

Lakip sa iladong mga walog nga gihisgotan sa 
Kasulatan mao ang Walog sa Moab “sa atubangan 
sa Bet-peor” (Deu 3:29: 34:6) ug ang Walog sa Asin 
(2Sa 8:13), ingon man ang mga walog sa Hinnom 
(Neh 11:30), Ipta-el (Jos 19:14), Zeboim (1Sa 13:18), 
ug Zepata (2Cr 14:10). Ang ‘mga patag sa walog' sa 
rekord sa Kasulatan naglakip sa mga walog sa Sinar 
(Gen 11:2), Jerico (Deu 34:3), Mizpe (Jos 11:8), Le- 
banon (Jos 12:7), Ono (Neh 6:2), ug Megido (2Cr 
35:22: Zac 12:11). 

Mahulagwayon ug Matagnaong Paggamit. 
Ang usa ka mangiob nga walog, o lugot, nga may 
mga gahong ug mapintas nga mga mananap maoy 
peligroso alang sa panon sa mga hayop, ilabina sa 
magabii, kon walay mag-atiman nga usa ka maa- 
yong magbalantay. Bisan tuod nakaatubang ug 
susamang kapeligrohan tungod sa nagkalainlaing 


Y 


YAH. Tan-awa ang JAH. 
YAHWEH. 


YAMIS. 


YAMOG. Ang gagmayng mga tinulo sa tubig 
nga namugna tungod sa pagtibug-ok sa umog diha 
sa hangin, sa alisngaw sa tubig nga misaka gikan 


Tan-awa ang JEHOVA. 


Tan-awa ang PAGTULI. 


mga katalagman, si David mibatig kasegurohan sa 
pagkasayod nga si Jehova mao ang iyang Magba- 
lantay. Busa, siya nakaingon: “Bisan kon magala- 
kaw ako sa walog sa mabagang kangiob, ako walay 
kahadlokan nga daotan. ”---Sal 23:1, 4. 

“Ang pahayag sa walog sa panan-awon” dayag 
nga nagtumong sa karaang Jerusalem. Bisan tuod 
may igoigong gihabogon, ang siyudad maoy sama 
sa usa ka “walog” kay kini gilibotan sa mas habog 
nga kabukiran.--Isa 22:1, 5. 

Dayag nga pinaagi sa paghawan sa tanang babag 
nga anaa sa dalan sa dihang namalik ang iyang ka- 
tawhan gikan sa pagkadestiyero sa Babilonya, si Je- 
hova, sa ingon, “nagpataas sa matag walog,' 'nag- 
patag sa mga bungtod ug bukid, ug naghimo sa 
'gansangong yuta nga usa ka patag sa walog' alang 
kanila. (Isa 40:4) Sa pagpaingon didto, ang nahibi- 
ling mga Hudiyo wala mag-antos sa kauhaw. Ang 
mga pulong ni Jehova pinaagi ni Isaias natuman: 
“Sa hawan nga mga bungtod ako magbukas ug 
mga suba, ug taliwala sa kapatagan sa walog, mga 
tubod. "---Isa 41:18, itandi ang Isa 35:6, 7, 10, 43:19- 
21: 48:20, 21. 


WALOG SA HINNOM. Tan-awa ang Hinnom, 
WALOG SA. 
WAW []]. Ang ikaunom nga letra sa Hebreoha- 


nong alpabeto. Sa dihang litokon, kini nga letra sa- 
gad katumbas sa Cebuanong “w,” sama sa “wa- 
nang”: apan usahay sa modernong Hebreohanon 
kini litokon nga katumbas sa letrang “v.” Niini nga 
basahon kini gihatagag katumbas nga mga letra 
nga “w” (1), “u” @), ug “oh” (4). Gawas sa pagga- 
mit niini ingong prefix, kini talagsa rang gigamit 
ingong unang letra kay sagad hulipan kini sa let- 
rang yohdh ("). Sa Hebreohanon, kini makita sa si- 
nugdanan sa matag usa sa walo ka bersikulo sa Sal- 
mo 119:41-48. 


sa yuta, ug sa umog nga gipagula sa mga tanom. 
Ang Hebreohanong pulong alang sa “yamog,” ang 
tal, nagpasabot usab ug “taligsik.” (Pr 3:20) Ang ya- 
mog mahimong sinawon-puti, samag yelo nga na- 
nibuok nga tun-og sa dihang ang temperatura sa 
mas ubos nga lebel sa hangin mous-os ngadto 
sa 0°C. (32'F.). Si Jehova mao ang naghimo sa mga 

YAMOG 


tinulo sa yamog ug giingon nga siya nagsaliyab sa 
nanibuok nga tun-og “sama gayod sa abo."--Sal 
147:16, Job 38:28. 

Ang yamog maporma sa dihang mobugnaw ang 
hangin sa kagabhion nga puno sa mga alisngaw ug 
magpbilin sa alisngaw nga nahimong likido diha sa 
mas bugnaw nga mga butang. Kini usab maporma 
sa dihang ang init nga alisngaw nga mosaka gikan 
sa yuta mosagol sa bugnawng hangin. Ang Bibliya 
nagpatin-aw nga niadtong una pa kaayong pana- 
hon, sa wala pa moulan dinhi sa yuta, “dihay gabon 
[alisngaw] nga mialisngaw gikan sa yuta ug gitubi- 
gan niini ang tibuok nawong sa yuta.” (Gen 2:6 ug 
ftn sa Rbi8) Ang yamog motungha usab sa dihang 
moalisngaw ang umog gikan sa katanoman. Ang 
tanom magpadayon sa pagkuhag tubig nga gisu- 
yop sa mga gamot niini hangtod nga mabatonan 
ang timbang nga temperatura tali sa tumoy sa 
mga dahon ug nianang sa mga gamot sa tanom. 
Ang daghang yamog nga gipatungha sa pipila ka 
kahoy sagad madungog nga nagtulo panahon sa 
kagabhion. Mopatim-aw nga mao kini ang tinub- 
dan sa kadaghanang yamog sa kabuntagon. Si Job 
miingon, “Ang akong gamot bukas alang sa katu- 
bigan, ug ang yamog magpabilin sa akong sanga 
sa tibuok nga gabii.”---Job 29: 19. 

Sa Israel sagad diyutay ra ang ulan kon aduna 
man gikan sa tungatunga sa Abril ngadto sa tu- 
ngatunga sa Oktubre. Bisan pa niana, ang yamog 
maporma ug magbisibis sa katanoman sulod nii- 
ning mga bulana. Ang The Geography of the Bible 
ni D. Baly (1974, p. 45) nag-ingon: “Ang kahinung- 
danon sa yamog gipabilhan pag-ayo sa mga Israe- 
linhon, . . . kay kini magpalipang sa mga ubas sa 
panahon sa hulaw sa ting-init.” Si Isaias nagpun- 
ting sa “yamog sa kainit sa pag-ani [sa ubas].” (Isa 
18:4, 5) Human niini moabot ang mga ulan sa 
“tinghunlak” o “sayong” mga ulan. (Joe 2:23, San 
5:7) Ang mga yamog sa kagabhion sa pipila ka da- 
pit daghan kaayo mao nga ang mga kahoy ug 
ubang mga tanom nakabaton ug kaumog nga sob- 
ra pa sa nawalang kaumog nga mialisngaw sa ma- 
adlaw. Busa, ang mga yamog sa kagabhion nagpa- 
hinabog dagayang ani nga kondili pa tungod niini 
aduna untay hulaw ug kagutmanan. 

Ang kahinungdanon sa yamog gipasiugda pina- 
agi sa pagkadiskobre nga sa dihang malaya ang 
mga tanom tungod sa kainit, kini mas daling ma- 
ulian sa dihang ang kaumog manibug-ok diha sa 
ilang mga dahon sa panahon sa kagabhion kay sa 
dihang bisbisan ang yuta. Tungod sa daghang ka- 
umog nga masuhop niini, kini maulian sa sunod 
nga adlaw bisan pag dili bisbisan ang yuta. Ang gi- 
daghanon sa tubig nga masuhop gikan sa yamog 
ug sa ulahi ipagula sa mga gamot ngadto sa yuta 

aron ipondo diha niana usahay katumbas sa tibuok 
nga gibug-aton sa tanom. 

Sa panahon sa 40 ka tuig nga pagpanaw sa mga 
Israelinhon didto sa kamingawan, ang gitagana sa 
Diyos nga mana kanunayng mahulog kauban sa 
yamog, nga magpabilin diha sa yuta human moa- 
lisngaw ang yamog. (Ex 16:13-18, Num 11:9) Pina- 
agi sa duha ka ilhanan nga nalangkit ang yamog, 
nabatonan ni Gideon ang pamatuod sa pagpaluyo 
sa Diyos sa wala pa makig-away sa mga Midian- 
hon. Una, iyang giladlad ang balhibo sa karnero 
diha sa giokanan sa tibuok gabii, apan ang balhibo 
sa karnero lamang ang nabasa sa yamog samtang 
uga ang yuta sa palibot. Sa ikaduhang pagsulay, 
nabali ang maong panghitabo. Wala ibutyag kon 
kini ba nahitabo sa panahon nga walay ulan sa di- 
hang ang yamog mahimong dahomon nga mo- 
tungha.---Huk 6:36-7:1. 

Mahulagwayong Paggamit. Sa Kasulatan 
ang yamog gilangkit sa panalangin, pertilidad, ug 
kadagaya. (Gen 27:28, Deu 33:13, 28; Zac 8:12) 
Ang pagbalik kang Jehova mosangpot sa panala- 
ngin, ang Diyos nag-ingon: “Mahisama ako sa ya- 
mog alang sa Israel.” (Os 14:1, 5) Pinaagi kang Mi- 
queas, ang Diyos nagtagna nga “ang mga nahibilin 
ni Jacob mahimong sama sa yamog gikan kang Je- 
hova sa taliwala sa daghang mga katawhan, sama 
sa dagayang ulan sa katanoman,” nga nagtagna 
nga ang nahibilin sa espirituwal nga Jacob (Israel) 
mahimong usa ka panalangin gikan sa Diyos ngad- 
to sa katawhan.---Miq 5:7. 

Sa kasukwahi, ang pagkawala o ang paghikaw sa 
yamog gilangkit sa dili-inuyonan nga kahimtang. 
(Gen 27:39: Hag 1:10) Sa dihang ang Diyos naghi- 
kaw sa yamog ug ulan diha sa yuta sa Israel sa 
mga adlaw ni Haring Ahab ug Elias, nahitabo ang 
gutom.--1Ha 17:1, Luc 4:25. 

Ang mga panganod sa kabuntagon ug ang ya- 
mog sa Israel dali rang mahanaw tungod sa kainit 
sa adlaw. Sa susama, kon diha may nahibiling ma- 
higugmaong-kalulot sa Epraim (Israel) ug Juda, 
kini dali ra usab nga nahanaw. (Os 6:4) Ug tungod 
sa kasaypanan, ang mga molupyo sa Epraim (Isra- 
el) madestiyero, nga mahimong “sama sa yamog 
nga sayong mobiya.”--Os 13:1-3, 16. 

Ang mga tinulo sa yamog walay kabanha apan 
kini motulo nga dinaghan. Tingali aron ipasabot 
ang hinok nga pag-atake o ang kadaghan sa panon 
ingon sa mga tinulo sa yamog, si Husai miingon 
kang Absalom: “Kita mohugpa [kang David] sama 
sa yamog nga mahulog sa ibabaw sa yuta.” (2Sa 
17:12) Ang Hari ni Jehova adunay “pundok sa mga 
batan-on nga sama gayod sa mga yamog,” tinga- 
li nagtumong sa ilang gidaghanon.---Sal 110:3. 

Ang yamog usab makaparepresko. Tukma kining 
gipadapat sa matagnaong awit sa pagpanamilit ni 
Moises. (Deu 32:2) Ang maayong kabubut-on sa 
hari gipakasama sa makaparepresko nga yamog 
ibabaw sa katanoman. (Pr 19:12) Ang panaghiusa 
nga inubanan sa gugma nga nangibabaw taliwala 
sa katawhan sa Diyos maoy makaparepresko “sama 
sa yamog sa Hermon nga motulo ibabaw sa kabu- 
kiran sa Zion.” Tungod sa kahabog sa Bukid sa Her- 
mon nga puno ug kalasangan ug kanunayng may 
niyebe, ang alisngaw sa kagabhion mopaibabaw ug 
mahimong ipadpad sa halayo pinaagi sa bugnawng 
huros sa hangin nga mopaubos sa Hermon gikan sa 
A nga tungod niini kini nga mga alisngaw mani- 
bug-ok diha sa kabukiran sa Zion nga halayo dapit 
sa habagatan.--Sal 133:1-3, HULAGWAY, Tomo 1, 
p. 332. 


YAWA. Kining ngalana gibansag kang Satanas 
tungod kay siya mao ang panguna ug kinalabwang 
tigbutangbutang ug bakak nga magsusumbong ba- 
tok kang Jehova, sa iyang maayong pulong, ug sa 
iyang balaang ngalan. Ang Gregong pulong nga di- 
a'bolos nagkahulogang “tigbutangbutang.” (Itandi 
ang Luc 16:1, diin makita ang susamang berbo nga 
di-a-bal'lo.)---Tan-awa ang SATANAS. 

Latas sa kasiglohan gipasundayag sa Yawa nga 
siya mao ang pangunang magsusupak sa Diyos ug 
sa tawo. Siya nakiglalis kang Miguel bahin sa lawas 
ni Moises (Jud 9): nagpakita nga siya adunay ga- 
hom sa paglit-ag sa uban (1Ti 3:7: 2Ti 2:26), nag- 
gamit sa mga tawo sama sa bakak nga relihiyo- 
song mga pangulo, kang Judas Iskariote, ug kang 
Bar-Jesus ingong iyang mga anak (Ju 8:44: 13:2, 
Buh 13:6, 10): nagsakit sa mga tawo sa paaging 
dili arang matambalan sa mga mananambal (Buh 
10:38): nagbalhog sa mga tawong matarong ngad- 
to sa bilanggoan (Pin 2:10): ug gani may katakos sa 
pagpahinabo ug ahat nga kamatayon (Heb 2:14). 
Busa, ang mga Kristohanon gitambagan nga dili 
hatagan ug luna kining Tigbutangbutang sa Di- 
yos pinaagi sa pagpabiling masuk-anon. (Efe 4:27) 
“Hupti ninyo ang maayong panghunahuna, mag- 
mabinantayon,” nagpasidaan si Pedro. “Ang inyong 
kaaway, ang Yawa, nagasuroysuroy sama sa usa ka 
leyon nga nagangulob, nga nagapangitag matu- 
kob.”-- 1Pe 5:8. 

Adunay ubang mga higayon diha sa orihinal nga 
teksto sa Kristohanon Gregong Kasulatan diin ma- 
kita ang pulong nga dia'bolos apan wala magtu- 
mong kang Satanas, busa ang pulong tukmang 
gihubad nga “tigbutangbutang.” Pananglitan, sa 
paghisgot kang Judas, si Jesus miingon sa 12 ka 
apostoles, “Ang usa kaninyo tigbutangbutang” (Ju 
6:70): ang mga babaye sa kongregasyon gipasidan- 
an nga dili magmabutangbutangon (1Ti 3:11, Tit 


YAWI 


2:3), nga “ang mga tawo unya .. . mga tigbutang- 
butang” maoy usa sa mga pamatuod sa “katapo- 
sang mga adlaw.”--2Ti 3:1-5. 

Ang balaod ni Jehova ngadto sa nasod sa Isra- 
el nagdili kanila nga magbutangbutang sa usag 
usa. (Lev 19:16) Ang konsepto sa tibuok Bibliya 
maoy batok sa maong dili-hustong paggamit sa 
dila.--2Sa 19:27: Sal 15:3; 101:5; Pr 11:13, 20:19: 
30:10, Jer 6:28, 9:4. 


YAWI. Usa ka instrumento nga gigamit sa pag- 
sira o pag-abli sa mga pultahan ug mga ganghaan. 
Ang “yawi” gigamit sa literal ug sa mahulagwa- 
yong paagi diha sa Bibliya. 

Ang yawi sa kapanahonan sa Bibliya sagad maoy 
lapad nga piraso sa kahoy nga may mga tusok nga 
mohaom sa mga bangag sa usa ka tarogo nga anaa 
sulod sa pultahan sa usa ka balay. Ang maong yawi 
magtulod sa trangka o tarogo sulod sa pultahan, 
inay nga magliso sa trangka sama sa modernong 
yawi. Ang yawi sagad isab-it diha sa bakos o ipa- 
tapot sa laing butang ug ibutang diha sa abaga. 
-- Isa 22:22. 

Adunay nakaplagang mga yawi sa Ehipto nga 
gama sa bronse o puthaw nga may gitas-ong mga 
13 sm (5 pul.) ug kini may tulo o kapin pang mga 
ngipon-ngipon nga nagsiwil diha sa tumoy. Ang 
mga Romano migamit usab ug metal nga mga 
yawi, lakip sa pipila ka matang nga gigamit sa pag- 
liso sa mga trangka. Ang mga yawi nga gama sa 
bronse nakaplagan didto sa Palestina. 

Ang Moabihanon nga si Haring Eglon migamit 
ug trangka ug yawi alang sa pultahan sa iyang la- 
wak-sa-atop. (Huk 3:15-17, 20-25) Ang pipila ka 
Levihanon human sa pagkadestiyero gisaligan sa 
pagbantay sa templo ingong “tinugyanan sa yawi, 
bisan sa pagbukas matag buntag.”--1Cr 9:26, 27. 

Mahulagwayong Paggamit. Sa mahulagwa- 
yong diwa ang Bibliya naggamit sa termino nga 
“yawi” aron sa pagsimbolo sa awtoridad, kagamha- 
nan, ug gahom. Kay gituboy ingong piniyalan ug 
pinasidunggan, gibutang diha sa abaga ni Eliakim 
ang “yawi sa balay ni David.” (Isa 22:20-22) Sa Tu- 
ngang Sidlakan, sa dili pa dugayng kapanahonan, 
ang usa ka dakong yawi diha sa abaga sa usa ka 
tawo nagpaila kaniya ingong usa ka tawong dung- 
ganon o inila. Sa unang panahon, ang magtatam- 
bag sa hari nga gipiyalan sa paggamit sa mga yawi 
lagmit mao ang katibuk-ang magdumala sa mga 
lawak sa hari ug tingali siya usab ang mohukom 
kon kinsay kuhaon nga moalagad sa hari. Diha 
sa mensahe nga gihatag sa manulonda ngadto sa 
kongregasyon sa Filadelfia, ang nabayaw nga si 
Jesu-Kristo gikaingon nga adunay “yawi ni David,” 
ug siya ang usa “kinsa magabukas nga walay ma- 
kasira, ug magasira nga walay makabukas.” (Pin 3: 


YAWI 


7, 8) Ingong Manununod sa pakigsaad nga gihimo 
uban kang David alang sa Gingharian, si Jesu-Kris- 
to gitugyanan sa pagdumala sa panimalay sa pag- 
tuo ug sa pagkaulo sa espirituwal nga Israel. (Luc 1: 
32, 33) Pinaagi sa iyang awtoridad, nga gisimbolo- 
han sa “yawi ni David,” siya makabukas o makasi- 
ra sa mahulagwayong mga pultahan, o sa mga ka- 
higayonan ug mga pribilehiyo.--Itandi ang 1Co 
16:9: 2Co 2:12, 13. 


Sa unsang paagi gigamit ni Pedro 
“ang mga yawi sa gingharian” 
nga gipiyal kaniya? 


Si Jesus miingon kang Pedro: “Igahatag ko kani- 
mo ang mga yawi sa gingharian sa mga langit, ug 
bisan unsay magapos nimo sa yuta mahimong bu- 
tang nga ginapos sa mga langit, ug bisan unsay 
mabadbaran nimo sa yuta mahimong butang nga 
binadbaran sa mga langit.” (Mat 16:19) Makataro- 
nganon lamang nga ang pag-ila niini nga mga 
yawi kinahanglang ipasukad sa ubang mga impor- 
masyon sa Kasulatan. Si Jesus mihimog laing pag- 
hisgot labot sa mga yawi sa dihang siya miingon 
ngadto sa relihiyosong mga pangulo, nga batid sa 
Balaod, “Gikuha ninyo ang yawi sa kahibalo, kamo 
mismo wala mosulod, ug kadtong nagasulod in- 
yong gibabagan!” (Luc 11:52) Ang pagtandi niini 
nga teksto sa Mateo 23:13 nagpaila nga ang “pagsu- 
lod” nga gihisgotan dinhi nagtumong sa pagsulod 
ngadto sa “gingharian sa mga langit.” Busa, ang 
paggamit sa pulong nga “yawi” diha sa mga pulong 
ni Jesus ngadto kang Pedro nagpaila nga si Pedro 
nakabaton ug pribilehiyo sa pagsugod sa usa ka 
programa sa pagtudlo nga magbukas sa linaing 
mga kahigayonan maylabot sa Gingharian sa mga 
langit. 

Lahi sa salingkapaw nga relihiyosong mga pa- 
ngulo niadtong panahona, tin-aw nga gigamit ni 
Pedro ang hinatag-sa-Diyos nga kahibalo sa pagta- 
bang sa mga tawo nga “makasulod ngadto sa ging- 
harian, labing menos sa tulo ka okasyon. Ang usa 
maoy sa adlaw sa Pentekostes 33 K.P., sa dihang si 
Pedro, nga ubos sa pag-inspirar, mibutyag ngadto 
sa nagkatigom nga panon sa katawhan nga si Jeho- 
va nga Diyos nagbanhaw kang Jesus ug nagbayaw 
kaniya ngadto sa Iyang tuong kamot didto sa kala- 
ngitan ug nga si Jesus, sa maong harianong posis- 
yon, nagbubo sa balaang espiritu diha sa iyang 
nagkatigom nga mga tinun-an. Tungod niini nga 
kahibalo ug kay milihok uyon sa tambag ni Pedro 
nga “Paghinulsol kamo, ug magpabawtismo ang 
matag usa kaninyo sa ngalan ni Jesu-Kristo alang 
sa kapasayloan sa inyong mga sala, ug inyong ma- 
dawat ang walay bayad nga gasa nga balaang es- 

piritu,” mga 3,000 ka Hudiyo (ug kinabig nga mga 
Hudiyo) ang misanong niini nga tambag ug mitul- 
tol sa ilang pagkahimong umaabot nga mga mem- 
bro sa “gingharian sa mga langit.” Human niadto, 
ang ubang mga Hudiyo misunod sa ilang panig- 
ingnan.---Buh 2:1-41. 

Sa laing okasyon si Pedro ug Juan gipadala ngad- 
to sa mga Samarianhon, kinsa wala pa makadawat 
sa balaang espiritu bisan tuod sila nabawtismohan 
na. Bisan pa niana, ang duha ka apostoles “nag- 
ampo alang kanila” ug “nagpandong sa ilang mga 
kamot diha kanila,” ug ilang nadawat ang balaang 
espiritu.---Buh 8:14-17. 

Ang ikatulong okasyon diin gigamit si Pedro sa 
linaing paagi aron itanyag sa mga tawo ang mga 
pribilehiyo ingong mga manununod sa Gingharian 
maoy sa dihang siya gipadala ngadto sa balay sa 
Hentil nga si Cornelio, usa ka Italyanong senturyon. 
Pinaagi sa pagpadayag sa Diyos, naila ug gipaha- 
yag ni Pedro ang pagkadili-mapihigon sa Diyos la- 
bot sa mga Hudiyo ug mga Hentil, ug kon ang ka- 
tawhan sa mga nasod magmahinadlokon sa Diyos 
ug magbuhat sa pagkamatarong, sila mahimo nang 
dawaton sa Diyos sama sa ilang Hudiyong mga 
isigkaalagad. Samtang gipatin-aw ni Pedro kini nga 
kamatuoran ngadto sa iyang Hentil nga mga ma- 
miminaw, ang langitnong gasa sa balaang espiritu 
midangat kanila ug sila sa milagrosong paagi naka- 
sultig lainlaing mga pinulongan. Dayon sila nabaw- 
tismohan ug nahimong unang umaabot nga mga 
membro sa “gingharian sa mga langit” gikan sa ta- 
liwala sa mga Hentil. Human niadto, ang nabuk- 
sang ganghaan sa kahigayonan alang sa Hentil 
nga mga magtutuo aron mahimong mga membro 
sa Kristohanong kongregasyon nagpabiling bukas. 
--Buh 10:1-48, 15:7-9. 

Uyon sa hustong gramatika, ang Mateo 16:19 
mahimong hubaron niining paagiha: “Bisan unsay 
magapos nimo sa yuta mahimong butang nga gi- 
napos [o, ang butang nga nagapos na] sa mga la- 
ngit, ug bisan unsay mabadbaran nimo sa yuta 
mahimong butang nga binadbaran [o, ang butang 
nga nabadbaran na] sa mga langit.” Ang hubad ni 
Charles B. Williams dinhi mabasa: “Bisan unsay gi- 
dili nimo sa yuta mao gayod ang gjidili na sa langit, 
ug bisan unsay gitugot nimo sa yuta mao gayod 
ang gitugot na sa langit.” Ang literal nga hubad sa 
Gregong eskolar nga si Robert Young mabasa: “Bi- 
san unsa nga imong gaposon sa yuta ginapos na 
didto sa mga langit, ug bisan unsa nga imong bad- 
baran sa yuta binadbaran na sa mga langit.” Sang- 
lit gipatin-aw sa ubang mga teksto nga ang binan- 
hawng si Jesus nagpabiling usa ka tinuod nga Ulo 
ibabaw sa Kristohanong kongregasyon, dayag nga 
ang iyang saad ngadto kang Pedro wala magpasa- 
bot nga si Pedro nagdiktar sa langit kon unsay 

angay o dili angayng pagabadbaran apan, hinunoa, 
si Pedro gigamit ingong instrumento sa langit sa 
pagbukas, o sa pagbadbad, sa pipila ka butang nga 
gikahukman na.--1Co 11:3, Efe 4:15, 16; 5:23, Col 
2:8-10. 

“Yawi sa kahiladman.” Sa Pinadayag 9:1-11 
gipakita sa panan-awon ang “usa ka bituon” gikan 
sa langit nga kaniya gihatag “ang yawi sa gahong 
sa kahiladman” ug kinsa mao ang magbukas niana 
nga gahong ug magpagula sa panon sa mga dulon 
kansang hari mao “ang manulonda sa kahiladman.” 
Sanglit ang kahiladman, ingon sa gipakita sa Roma 
10:6, 7, dayag nga naglakip sa Hades (bisan tuod 
kini dili kay nagtumong lamang sa Hades), mopa- 
tim-aw nga “ang yawi sa gahong sa kahiladman” 
naglakip sa “mga yawi sa kamatayon ug sa Ha- 
des” nga nabatonan sa nabanhawng si Jesu-Kristo, 
ingon sa gihisgotan sa Pinadayag 1:18. Kini nga 
“mga yawi” sa walay duhaduha nagsimbolo sa aw- 
toridad ni Jesus sa pagpahigawas sa mga tawo gi- 
kan sa pagkabilanggo nga dili mahimo ni bisan 
kinsa gawas sa Diyos o sa iyang awtorisadong ha- 
was. Busa ang “mga yawi” naglakip sa awtoridad 
sa pagbanhaw sa mga tawo sa literal nga paagi, 
sa pagpahigawas kanila gikan sa pagkabilanggo 
sa lubnganan, ingon man usab sa pagpahigawas sa 
mga tawo gikan sa pagkamatay sa mahulagwa- 
yong paagi. (Ju 5:24-29, itandi ang Pin 11:3-12, 
tan-awa ang KAMATAYON [Kausaban sa espirituwal 
nga kahimtang].) Ang kataposang narekord nga 
paggamit sa “yawi sa kahiladman” makita sa Pina- 
dayag 20:1-7, diin ang panan-awon nagbatbat sa 
usa ka manulonda nga nagdala niana nga yawi ug 
iyang gitambog si Satanas ngadto sa kahiladman, 
ug gisirhan ug gitimbrehan kini sa ibabaw kaniya 
sulod sa usa ka libo ka tuig. Sa kataposan sa maong 
yugto si Satanas buhian gikan sa iyang “bilanggo- 
an,” nga dayag pinaagi sa paggamit sa maong 
“yawi” sa awtoridad.---Tan-awa ang KAHILADMAN. 


YELO. Tubig nga mibagtok tungod sa sobrang 
kabugnaw. Si Elihu ug si Jehova nga Diyos pare- 
hong nagpatagad kang Job sa kahibulongan nga 
yelo, diin ang Labing Gamhanan nag-ingon: “Gikan 
kang kinsa bang tiyan migula ang yelo...? Ang 
katubigan nagtago sa ilang kaugalingon nga ingon 
ug nailadman sa bato, ug ang ibabaw sa halawom 
nga katubigan nanibuok.” (Job 36:1; 37:10, 38:1, 29, 
30) Ang pagkaporma sa yelo nga gihisgotan dinhi 
posible lamang tungod sa talagsaon kaayong kina- 
iyahan sa tubig. Sa dihang ang tubig sa mga lanaw 
ug kadagatan mobugnaw, kini mas mobug-at. Ang 
mas gaan, init nga tubig mopaibabaw puli sa mas 
bug-at nga tubig. Apan sa dihang ang kabugnaw 
sa tubig sa katibuk-an moabot ug mga 4°C. (39°F.), 
mabali kini nga proseso. Ang tubig mas mogaan sa 


YERBANG-PAALIMYON 


dihang hapit na kining mobagtok ug magpabiling 
usa ka lut-od ibabaw sa init nga tubig. Dayon kini 
nga lut-od sa ibabaw mahimong yelo, “manibuok." 
Tungod kay mas gaan kay sa tubig, kanunayng 
mapailadman sa yelo ang katubigan “nga ingon ug 
nailadman sa bato,” sa ingon nagpanalipod sa bu- 
hing mga linalang sa dagat. Kon dili pa tungod ni- 
ining katingalahang proseso, daghan sa mga tubig 
sa mga lanaw ug bisan sa kadagatan sa ngadto- 
ngadto mahimong solidong yelo, sa ingon maghi- 
mo sa yuta nga dili mapuy-an ug buhing mga bu- 
tang. 

Ang salmista naghisgot kang Jehova nga “naga- 
salibay sa iyang yelo sama sa mga tipik sa tinapay.” 
Lagmit nagtumong kini sa ulan nga yelo o sa mi- 
bagtok nga ulan.--Sal 147:17: tan-awa ang ULAN 
NGA YELO. 

Ang Hebreohanong termino alang sa “yelo” (qe'- 
rach) gigamit usab sa pagtumong sa temperatura 
diin mobagtok na ang tubig tungod sa sobrang ka- 
bugnaw o mas bugnaw pa gayod ug kini gigamit 
usab sa pagtumong sa “tun-0g. "---Jer 36:30. 


YERBABUYNA [Gr., hedyo:smon]. Usa ka 
humot kaayong hilba nga kas-a lamang hisgoti 
diha sa Kasulatan sa dihang gisaway ang mga es- 
kriba ug mga Pariseo tungod sa ilang sobrang pag- 
tagad sa paghatag ug ikapulo sa yerbabuyna, sam- 
tang nagsalikway sa mas bug-at nga mga butang 
sa Balaod. (Mat 23:23, Luc 11:42) Ubay-ubayng 
matang sa yerbabuyna ang makaplagan sa Palesti- 
na ug Sirya, ug ang horsemint (Mentha longifolia) 
mao ang labing komon. Lagmit nga ang Gregong 
pulong nga he-dy 0:smon (sa literal, humot) wala la- 
mang magtumong sa usa ka partikular nga matang 
kondili naglakip sa nailhang lainlaing matang sa 
yerbabuyna. 

Ang mga lindog sa yerbabuyna kuwadrado, ug 
ang mga dahon motubo nga tinagurha, tagsa diha 
sa isigkakilid sa lindog. Ang gagmay, asulon-puti o 
rosason-puti nga mga bulak nagpungpong, nga na- 
pormang bulagbulag nga mga pungpong sa mga 
bulak o talinis nga mga pungpong diha sa tumoy sa 
lindog niini. Sukad pa sa karaang kapanahonan ang 
yerbabuyna gigamit na sa medisina ug ingong pa- 
nakot sa pagkaon: tungod kini sa humot nga lana 
nga anaa sa mga dahon ug sa mga lindog niini nga 
tanom. 


YERBANG-PAALIMYON. Ang bisan un- 
sang matang sa mga produkto gikan sa humot nga 
tanom, lakip ang aloe, balsamo, calamo, casia, ka- 
ningag, kamangyan, galbanum, labdanum, mira, 
ug estacte. Bisan tuod ang mga pangpalami sa 
pagkaon sama sa cumino, yerbabuyna, eneldo, ug 
asin gihisgotan sa Bibliya, ang orihinal nga mga 


YIRON 


pulong nga gihubad nga “yerbang-paalimyon” ug 
“mga yerbang-paalimyon” wala ipadapat sa mga 
panimpla sa pagkaon. 

Ang mga yerbang-paalimyon gigamit sa paghi- 
mog balaang igdidihog nga lana ug sa insenso nga 
gigamit lamang alang sa sangtuwaryo. (Ex 30:23- 
25, 34-37) Kini gigamit usab sa pagpreparar sa pa- 
tayng lawas alang sa paglubong, ug ang mira ug 
aloe espesipikong gihisgotan sa paglubong kang Je- 
sus. (Ju 19:39, 40, tan-awa usab ang Mar 16:1, 
Luc 23:56, 24:1.) Maylabot sa paglubong kang Ha- 
ring Asa sa Juda, gihimo ang dako kaayong pagsu- 
nog sa paglubong---dili pagsunog sa patayng la- 
was, kondili pagsunog sa mga yerbang-paalimyon. 
(2Cr 16:14) Sa karaang panahon ang mga bino sa- 
kotan ug mga yerbang-paalimyon aron mosamot 
pa ang “kaisog" niini.---Aw 8:2. 

Ang tanaman sa yerbang-paalimyon nga gihis- 
gotan sa Awit ni Solomon (5:1, 13; 6:2) lagmit nag- 
tumong sa humot nga mga hilba sa kinatibuk-an o, 
sumala sa gituohan sa pipila ka eskolar, mao ang 
balsamo (Commiphora opobalsamum). Ang “lamas 
Indiyano” sa Pinadayag 18:13 sa literal maoy “amo- 
mum, “usa ka humot nga kahoykahoy nga kapamil- 
ya sa luy-a. 


YIRON. Usa sa kinutaang mga siyudad sa teri- 
toryo sa Neptali. (Jos 19:32, 35, 38) Ang nahimuta- 
ngan niini dili matino, apan gituohan nga lagmit 
mao kini ang presenteng-adlaw nga Yaroun, mga 
30 km (19 mi) sa HK sa Dan sa Galilea. 


YOHDH [`]. Ang ikanapulong letra sa Hebreo- 
hanong alpabeto. Kini ang kinagamyan sa Hebreo- 
hanong mga letra. Ang ngalan sa kinagamyang 
letra sa Gregong alpabeto, ang io'ta, dayag nga su- 
sama sa Hebreohanong yohdh. Sanglit ang Balaod 
ni Moises sa orihinal gisulat ug gipreserbar diha sa 
Hebreohanong pinulongan, lagmit gayod nga ang 
gitumong ni Jesus mao ang Hebreohanong yohdh 
sa dihang siya miingon nga ang “kinagamyang let- 
ra [Gr., #0'ta]” dili mahanaw nga dili kini matuman. 
(Mat 5:18) Kini nga letra makita ingong unang let- 
ra sa Tetragrammaton, o sa sagradong ngalan nga 
Jehova (nga basahon gikan sa tuo ngadto sa wala: 
itu”), ug kini gikopya nga wala bag-oha diha sa 
kinaunahang mga kopya sa Gregong Septuagint. 
Diha sa usa ka panid sa vellum sa ikatulong sig- 
lo K.P. (P. Oxyrhynchus vii. 1007) makita ang usa 
ka bahin sa Septuagint nga hubad sa Genesis diin 
ang balaang ngalan nga Jehova gihawasan sa dob- 
leng yohdh.---Gen 2:8, ftn sa Rbi8. 

Tungod sa pagkaamgid sa mga letrang yohdh (') 
ug waw (1), usahay mabaylo kini sa mga magko- 
kopya. Sa Hebreohanon, ang matag bersikulo diha 
sa Salmo 119:73-80 nagsugod sa letrang yohdh. 

YUGO. Usa ka kahoy nga isangon sa abaga sa 
usa ka tawo, nga ang matag tumoy niini sab-itan 
ug luwan (itandi ang Isa 9:4), o usa ka kahoy nga 
isangon diha sa tangkugo sa duha ka igguguyod 
nga hayop (sagad mga baka) sa dihang magguyod 
ug galamiton sa pagpanguma o sa usa ka karoma- 
ta. (Num 19:2, Deu 21:3: 1Sa 6:7) Kini nga kahoy 
sagad ipahimutang nga may duha ka higot, ug ang 
matag higot naglikos sa liog sa matag hayop. Im- 
bes mga higot, ang ubang mga yugo adunay mga 
balabag nga gipasiwil sa isigkakilid sa liog sa mga 
hayop ug aron dili mahuslo sa liog gigakotan kini 
ug estrap. Ang mga yugo itaod usab sa mga ag- 
tang sa mga hayop diha sa punoan sa mga sungay 
niini. Ang mga yugo nga isangon sa mga abaga sa 
mga tawo sa karaang Ehipto aron sa pagpas-an ug 
tubig ug sa ubang mga palas-anon maoy mga 1 m 
(3 p) ang gitas-on ug adunay mga higot sa matag 
tumoy nga sab-itan sa mga luwan. 

Mga Termino sa Orihinal nga Pinulongan. 
Ang Gregong mga termino (zy:gos', zeu'gos) nga 
adunay ideya nga usa ka yugo maoy gikan sa pu- 
long nga zeugny-mi, nga nagkahulogang “yugo; 
duha, dugtong, bugkos: hiusa.” Sagad nga duha ka 
hayop ang sangonan ug yugo, busa ang Gregong 
pulong nga zeu'gos mahimong magpasabot nga 
usa ka “paris” sa mga hayop, sama sa usa ka “paris 
nga tukmo.” (Luc 2:24; 14:19) Ang Hebreohanong 
termino nga tse'medh halos katumbas sa Gregong 
pulong nga zeu'gos ug mahimong magpasabot nga 
“duha” (Huk 19:3, 10), “parisan” (1Sa 11:7, 1Ha 19: 
19, 21), o “medya ektarya,” ang sukod sa yuta nga 
madaro sa usa ka parisan sa mga torong baka sa 
usa ka adlaw (1Sa 14:14, Isa 5:10). Apan, ang lahi 
kaayo nga Hebreohanong pulong (‘olo Ohl) nagtu- 
mong sa kasangkapan nga gigamit sa pagyugo o sa 
paghiusa sa mga butang. (Num 19:2) Ang lain 
pang Hebreohanong termino (moh-tah') gilangkit 
sa mga yugo (Lev 26:13, Isa 58:6, 9; Jer 27:2: 28: 10, 
12, 13, Eze 30:18, 34:27) ug diha sa 1 Cronicas 
15:15 kini nagtumong sa mga yayongan nga pina- 
agi niini gipas-an ang Arka. Ang Gregong pulong 
nga zygos', gawas nga nagtumong sa usa ka yugo, 
mahimong mapadapat sa nagkalainlaing mga bu- 
tang nga maghiusa sa duha o kapin pang mga bu- 
tang. Pananglitan, ang balabag sa timbangan nag- 
silbing “yugo” sa duha ka platilyo, busa, ang zy:gos' 
gihubad nga “timbangan” diha sa Pinadayag 6:5. 
Sama sa Hebreohanong ‘ol (Gen 27:40: Isa 9:4), ang 
zygos' mahimong maghubit usab sa yugo nga gi- 
gamit sa usa ka tawo sa pagpas-an sa mga luwan 
nga timbang nga gisab-it sa isigkatumoy sa kahoy. 

Mahulagwayong Paggamit. Ang mga uli- 
pon sagad magpas-an ug mga palas-anon (itandi 
ang Jos 9:23, 1Ti 6:1), ug tungod niini ang yugo 

haom nga maghawas sa pagkaulipon o pagkasakop 
ngadto sa laing tawo, sama sa pagkasakop ni Esau 
kang Jacob (Gen 27:40), o sa pagkasakop ngad- 
to sa usa ka magmamando o sa usa ka nasod 
(1Ha 12:4-14, 2Cr 10:4-14: Eze 34:27), ingon man 
sa pagpanglupig ug pag-antos. (Isa 58:6-9) Ang 
puthawng yugo nagpasabot sa mas grabeng pag- 
kaulipon kay sa kahoyng yugo. (Deu 28:48, Jer 
28:10-14) Ug ang pagtangtang o pagbali sa yugo 
nagpasabot ug kagawasan gikan sa pagkaulipon, 
pagpanglupig, ug pagpahimulos.--Lev 26:13, Isa 
10:27: 14:25: Jer 2:20, 28:2, 4: 30:8, Eze 30:18. 

Sa dihang ang siyudad sa Jerusalem napukan ni 
Haring Nabucodonosor, ang mga molupyo nailalom 
sa mabug-at nga yugo sa pagkasakop ngadto sa Ba- 
bilonya. Kini nga yugo ilabinang malisod alang sa 
mga tawong tigulang nga wala makasinati sa ma- 
ong kahimtang samtang batan-on pa. (Itandi ang 
Isa 47:6.) Dayag nga kini ang anaa sa hunahuna ni 
Jeremias sa dihang siya nagminatay tungod sa ka- 
laglagan sa Jerusalem, nga miingon: “Maayo alang 
sa tawo nga lig-on ug lawas nga siya magpas-an sa 
yugo panahon sa iyang pagkabatan-on.” Pinaagi sa 
pagkakat-on sa pagpas-an sa yugo sa pag-antos 
samtang batan-on pa, mas sayon alang sa usa ka 
tawo ang pagpas-an niana sa ulahing bahin sa ki- 
nabuhi, ug buhaton kana nga dili mawad-an ug 
paglaom.---Lam 3:25-30. 

Bisan tuod ang mga tawo ug ang mga nasod 
nanglupig sa uban, si Jehova nga Diyos wala gayod 
magsangon ug mabug-at, makapasakit nga yugo 
nganha sa iyang matinumanong mga alagad. Pina- 
agi sa manalagnang si Oseas, si Jehova nagpahi- 
numdom sa Israel sa iyang maluluy-ong pagpakig- 
labot: “Pinaagi sa mga pisi sa yutan-ong tawo ako 
nagbutad kanila, pinaagi sa mga pisi sa gugma, 
mao nga kanila ako nahisama niadtong nagtang- 
tang ug yugo gikan sa ilang apapangig, ug sa 
kalumo ako nagdala ug pagkaon sa matag usa.” 
(Os 11:4) Busa sa pagpakiglabot ni Jehova sa mga 
Israelinhon, siya nahisama sa usa ka tawong nag- 
tangtang sa yugo aron ang usa ka hayop sayon 
rang makakaon. Sa diha lamang nga gibali nila ang 
ilang yugo sa pagpasakop ngadto sa Diyos (Jer 5:5) 
nga sila nailalom sa malupigong yugo sa kaawayng 
mga nasod.--Itandi ang Deu 28:48, Jer 5:6-19; 
28:14. 

Ang Balaod nga gihatag ngadto sa nasod sa Isra- 
el maoy usa ka yugo, kay kini nagsangon kanilag 
mga obligasyon ug mga kaakohan ngadto kang Je- 
hova nga Diyos. Tungod kay balaan, matarong, ug 
maayo, ang gilatid sa Balaod wala mohatag ug ka- 
daot sa mga Israelinhon. (Rom 7:12) Apan tungod 
sa ilang pagkamakasasala ug pagkadili-hingpit, sila 
wala makatuman niini sa bug-os, ug busa kini na- 

himong usa ka yugo nga ‘sila ni ang ilang mga ka- 
tigulangan dili makaarang sa pagpas-an” (kay kini 
misangpot sa ilang pagkahinukman tungod sa pag- 
lapas sa Balaod). Kining puntoha ang gipasiugda ni 
Pedro, sa dihang iyang gipakita nga dili na ki- 
nahanglang sangonan pa ang dili-Hudiyong mga 
Kristohanon sa pagtuman sa “balaod ni Moises.” 
(Buh 15:4-11) Ang Balaod mismo wala magpahina- 
bog pagkaulipon, apan ang sala mao ang nagpahi- 
nabo niini. (Rom 7:12, 14) Busa ang pagpaningka- 
mot sa usa ka tawo nga makabaton ug kinabuhi 
pinaagi sa bug-os nga pagtuman sa Moisesnong 
Balaod maoy imposible gayod. Gawas pa niana, kini 
magpahinabo kaniya nga “mabilanggo pag-usab sa 
yugo sa pagkaulipon,” tungod kay, ingong usa ka 
makasasala ug ulipon sa sala, siya pagahukman 
sa Balaod, sanglit ang Balaod wala magtagana ug 
epektibo kaayong halad alang sa sala, dili sama sa 
lukat ni Kristo.---Gal 5:1-6. 

Sa panahon sa yutan-ong ministeryo ni Jesus, 
ang mga Hudiyo nailalom sa yugo sa Moisesnong 
Balaod ug nabug-atan usab sa daghang tradisyon 
sa mga tawo. Labot sa mga eskriba ug mga Pariseo, 
si Jesu-Kristo miingon: “Sila magbugkos ug bug-at 
nga mga luwan ug magbutang niini diha sa mga 
abaga sa mga tawo, apan sila dili buot motarog ni- 
ini pinaagi sa ilang tudlo.” (Mat 23:4) Busa, gikan sa 
espirituwal nga panglantaw, ang komon nga mga 
tawo ang ilabinang “nabug-atan.” Tungod niini si 
Jesus nakaingon: “Umari kanako, kamong tanang 
nabudlayan ug nabug-atan, ug ako magapalagsik 
kaninyo. Isangon diha kaninyo ang akong yugo ug 
magtuon gikan kanako, kay ako malumog-buot ug 
mapainubsanon sa kasingkasing, ug kamo maka- 
kaplag ug kahayahay alang sa inyong mga kalag. 
Kay ang akong yugo masayon ug ang akong luwan 
magaan.” (Mat 11:28-30) Kon ang “yugo" nga anaa 
sa hunahuna ni Jesus mao ang yugo nga gisangon 
kaniya sa iyang langitnong Amahan, nan kini mag- 
pasabot nga ang uban mahimong magpailalom sa 
yugo uban kaniya ug siya motabang kanila. Sa la- 
ing bahin, kon kini nga yugo mao ang yugo nga isa- 
ngon ni Jesus sa uban, nan nagtumong kini sa pag- 
pasakop sa kaugalingon ngadto sa awtoridad ug 
pagtultol ni Kristo ingong iyang tinun-an. Sa Filipos 
4:3 si apostol Pablo lagmit naghisgot sa usa ka 
partikular nga igsoon sa kongregasyon sa Filipos 
ingong “tiunay nga kayugo,” sa ato pa, usa nga na- 
ilalom sa yugo ni Kristo. 

Sanglit ang kaminyoon magbugkos sa bana ug 
asawa, kini nahisama sa usa ka yugo. (Mat 19:6) 
Busa, kon ang usa ka Kristohanon makigminyo ug 
usa ka dili-magtutuo, mosangpot kini sa 'pagkayu- 
go nga dili timbang’ (2Co 6:14), nga tungod niana 
lisod kaayo nga mahiusa ang ilang hunahuna ug 
buhat. 

YUGTO SA PANAHON. Kini maoy usa ka 
yugto diin naandang gihimo ang usa ka espesipi- 
kong matang sa agrikultural nga buluhaton o yug- 
to sa usa ka partikular nga klima: usa ka nahiangay 
o tinudlong panahon alang sa usa ka butang. 

Samtang ang yuta motuyok palibot sa adlaw, ang 
anggulo sa pagkiling niini nagpatunghag usa ka 
siklo sa mga klima. Ingong mga timaan sa pagla- 
bay sa panahon, ang langitnong mga butang nag- 
silbing mga tigpaila sa mga yugto sa panahon. 
(Gen 1:14) Ang Genesis 8:22 nag-ingon nga ang 
mga yugto sa panahon sa yuta “dili gayod mohu- 
nong.” Aron makita ang kalangkitan sa mga bulan 
sa Hudiyohanon ug Gregorian nga mga kalendaryo 
ug sa mga pista, sa klima, ug sa agrikultural nga 
mga yugto sa panahon, tan-awa ang KALENDARYO. 

Suod nga nalangkit sa agrikultural nga mga yug- 
to sa panahon mao ang tinuig nga “mga panahon 
sa pista” sa dihang gisaulog ang mga pista nga gi- 
establisar sa Moisesnong Balaod. (1Cr 23:31: 2Cr 
31:3) Busa, sa dihang si Pablo nagtambag sa pipila 
ka Hudiyong mga Kristohanon kinsa “makutihong 
nagabantay sa mga adlaw ug mga bulan ug mga 
yugto sa panahon,” iyang gipasabot ang mga kapis- 
tahan nga maoy bahin sa Balaod, dili kay basta la- 
mang ang klima o agrikultural nga mga yugto sa 
panahon.---Gal 4:10. 

Busa ang “yugto sa panahon” mahimong magtu- 
mong sa usa ka tino o tinudlo nga panahon nga 
adunay partikular nga kinaiyahan. (Buh 3:19, ftn sa 
Rbi8, Rom 8:18, Gal 6:9) Sa paglabay sa panahon 
ang naglangkob sa makapahimsog nga pagtulon-an 
ug hustong panggawi gipatin-aw pag-ayo ngad- 
to sa mga Kristohanon. Sa pagkatinuod, kini mao 
ang “panahon” nga magmata. (Rom 13:11-14) Ang 
“mga panahon o mga yugto sa panahon,” sa dihang 
mahitabo ang kabubut-on ni Jehova sa pipila ka 
butang, makapainteres gayod sa iyang mga magsi- 
simba (Buh 1:7), nga nakasabot niini samtang kini 
inanay nga gipadayag.--1Te 5:1. 

Labot sa pagpuyo sa katawhan sa mga nasod din- 
hi sa yuta, “gilatid [sa Diyos] ang tinudlong mga 
panahon” (Buh 17:26, “gitino ang mga panahon sa 
ilang kasaysayan,” NE) nga niana iyang gitino kon 
kanus-a kinahanglang mahitabo ang mga kausa- 
ban, sama sa kon kanus-a miabot ang tinudlong 
panahon sa Diyos sa pagluka sa Canaanhong mga 
molupyo sa Yutang Saad.---Gen 15:13-21: Jer 25:8- 
11, Dan 2:21, 7:12, tan-awa ang TINUDLONG MGA PA- 
NAHON SA MGA NASOD. 


YUGTO SA PAGBANTAY. Tan-awa ang Ga- 
BII, KAGABHION. 
YUTA, I. Ang ikalimang kinadak-an nga pla- 


neta sa sistema solar ug ang ikatulo sa han-ay sa 
mga planeta gikan sa adlaw. Kini lingin nga med- 

yo lapad ang north pole ug south pole niini. Apan 
gipakita sa satelayt nga ang yuta dili gayod bug-os 
lingin. Ang gibug-aton niini maoy mga 5.98 x 
1044 kg (13.18 x 1044 lb). Ang bug-os nga gidak-on 
sa luna niini maoy mga 510,000,000 km kwd (197,- 
000,000 mi kwd). Mao kini ang mga sukod sa yuta 
(kapin kon kulang): sirkumperensiya diha sa ekwe- 
tor, kapin sa 40,000 km (24,900 mi): diyametro 
diha sa ekwetor, 12,750 km (7,920 mi). Ang kalaw- 
ran ug kadagatan nagkobre ug mga 71 porsiyento 
sa nawong sa yuta, nga nagbilin ug mga 149,000,- 
000 km kwd (57,500,000 mi kwd) nga kamad-an. 

Ang pagtuyok sa yuta nagpahinabog adlaw ug 
gabii. (Gen 1:4, 5) Ang usa ka solar nga adlaw 
maoy 24 oras, ang panahon nga magugol sa usa 
nga nag-obserbar diha sa bisan asang dapit sa yuta 
ug mahibalik sa samang posisyon kon itandi sa po- 
sisyon sa adlaw. Ang tropikanhong tuig, nga may 
kalabotan sa pagbalik sa mga yugto sa panahon, 
ang yugto tali sa duha ka magkasunod nga pagba- 
lik sa adlaw hangtod sa equinox sa tingpamulak, sa 
aberids maoy 365 ka adlaw, 5 ka oras, 48 ka minu- 
to, ug 46 ka segundo. Kini nga kuwentada mao ang 
gigamit sa pag-ihap sa kalendaryo nga gipasukad 
sa solar nga tuig, ug tungod kay bungkig man kini 
lisod kaayo ang paghimo ug tukmang kalendaryo. 

Ang anggulo sa pagkiling sa yuta maoy 23 27!. 
Tungod sa epekto sa pagtuyok sa yuta, nagpabilin 
ang pagkiling niini nga susama ra gayod ug direk- 
siyon kon itandi sa mga bituon bisan asa kini ma- 
himutang diha sa tuyokanan niini palibot sa adlaw. 
Kini nga pagkiling sa yuta nagpahinabo ug lainla- 
ing mga yugto sa panahon. 

Ang atmospera sa yuta, nga sa panguna gilang- 
koban sa nitroheno, oksiheno, alisngaw sa tubig, ug 
uban pang mga gas, moabot hangtod sa kapin sa 
960 km (600 mi) gikan sa nawong sa yuta. Saylo ni- 
ini mao ang gitawag ug “kawanangan.” 

Biblikanhong mga Termino ug Kahulogan. 
Diha sa Hebreohanong Kasulatan, ang pulong nga 
gigamit alang sa yuta ingong usa ka planeta maoy 
'e'rets. Ang 'e'rets nagtumong sa (1) yuta, nga ka- 
tugbang sa langit (Gen 1:2): (2) yuta, nga nagpasa- 
bot sa nasod, dapit, teritoryo (Gen 10:10): (3) na- 
wong sa yuta (Gen 1:26): (4) katawhan sa tibuok 
globo (Gen 18:25). 

Ang pulong nga 'adha-mah' gihubad nga “yuta” o 
“kayutaan.” Ang 'adha-mah' nagtumong sa (1) yuta 
nga gitikad, nga nagtaganag pagkaon (Gen 3:23): 
(2) luna sa yuta, gipanag-iyang yuta (Gen 47:18), 
(3) yuta ingong materyal nga elemento (Jer 14:4, 
1Sa 4:12): (4) makitang luna sa ibabaw sa yuta 
(Gen 1:25): (5) yuta ingong teritoryo, nasod o dapit 
(Lev 20:24): (6) tibuok yuta, gipuy-ang yuta (Gen 
12:3). Ang pulong nga 'adha:mah' daw susamag gi- 
gikanan sa pulong nga adham’, sanglit ang unang 

tawo nga si Adan gihimo gikan sa abog sa yuta. 
--Gen 2:7. 

Sa Gregong Kasulatan, ang ge nagtumong sa 
yuta ingong matikad nga yuta o baol. (Mat 13:5, 8) 
Kini nagtumong usab sa elemento nga gigamit sa 
paghimo kang Adan (1Co 15:47), sa globo (Mat 5: 
18, 35: 6:19): sa yuta nga gipuy-an sa mga linalang 
nga tawo ug mga hayop (Luc 21:35, Buh 1:8, 8:33, 
10:12, 11:6, 17:26): sa kayutaan, dapit, teritoryo 
(Luc 4:25: Ju 3:22), sa usa ka bahin sa yuta (Mat 
10:29, Mar 4:26), sa kamad-an, baybayon, nga lahi 
sa kadagatan o katubigan. (Ju 21:8, 9, 11; Mar 4:1). 

Ang oikkou:me'ne, nga gihubad nga “kalibotan” 
sa King James Version, nagtumong sa “gipuy-ang 
yuta.”--Mat 24:14: Luc 2:1; Buh 17:6, Pin 12:9. 

Sa matag diwa nga gihisgotan dinhi diin gigamit 
kining mga pulonga, ang porma sa pulong diha sa 
orihinal nga pinulongan, ug ilabina ang kahimtang 
o konteksto, maoy magtino kon unsa nga diwa ang 
gipasabot. 

Ang mga Hebreohanon nagbahin sa yuta sa upat 
ka seksiyon o mga rehiyon nga katumbas sa upat 
ka direksiyon sa kompas. Sa Hebreohanong Kasula- 
tan ang mga pulong nga “atubangan” ug “sa atuba- 
ngan sa” gitawag ug gihubad nga “sidlakan” (Gen 
12:8), ang “luyo" mahimong magkahulogan ug “ka- 
sadpan” (Isa 9:12): ang “tuong bahin” mahimong 
magtumong sa “habagatan” (1Sa 23:24): ug ang 
“wala” mahimong hubaron nga “amihanan” (Job 
23:8, 9: itandi ang Ro). Ang sidlakan (sa Heb.) usa- 
hay gitawag usab nga subanganan sa adlaw. Ang 
kasadpan (sa Heb.) mao ang salopanan sa adlaw. 
(2Cr 32:30) Dugang pa, gigamit ang pisikal nga ki- 
naiyahan. Kay halos mao ang kinatibuk-an nga ka- 
sadpang utlanan sa Palestina, ang “Dagat” (ang 
Mediteranyo) usahay gigamit sa pagtumong sa ka- 
sadpan.--Num 34:6. 

Paglalang. Gibatbat sa Bibliya ang pagkala- 
lang sa yuta sa yanong mga pulong: “Sa sinugdan 
gilalang sa Diyos ang mga langit ug ang yuta.” 
(Gen 1:1) Wala hisgoti sa Bibliya kon unsa na kadu- 
gay gilalang ang punog-bituon nga kalangitan ug 
ang yuta. Busa, walay pasukaranan ang mga esko- 
lar sa Bibliya sa pagsupak sa siyentipikanhong mga 
kalkulasyon maylabot sa edad sa planetang yuta. 
Gibanabana sa mga siyentipiko nga ang pipila ka 
bato naglungtad nag tulo ug tunga ka bilyong ka- 
tuigan, ug ang yuta mismo nag-edad ug mga upat 
hangtod sa upat ug tunga ka bilyon o kapin pang 
katuigan. 

Mahitungod sa panahon, ang Kasulatan mas tino 
bahin sa unom ka adlaw sa paglalang diha sa asoy 
sa Genesis. Kini nga mga adlaw wala magtumong 
sa paglalang sa materya o elemento sa yuta, kondi- 
li nagtumong sa paghan-ay ug pag-andam niini 
aron kapuy-an sa tawo. 

Wala ibutyag sa Bibliya kon aduna bay buhing 
mga linalang nga gihimo sa Diyos diha sa uban 
pang mga planeta sa uniberso. Ang mga astrono- 
mo sa pagkakaron wala makakaplag ug pamatuod 
nga may kinabuhing naglungtad sa bisan hain nii- 
ni nga mga planeta ug ngani, walay nasayrang pla- 
neta gawas sa yuta nga sa pagkakaron may katakos 
sa pagsustento sa kinabuhi sa unodnong mga lina- 
lang. 

Katuyoan. Sama sa tanang ubang mga lina- 
lang, ang yuta gipatungha tungod sa kabubut-on 
(“kahimuot,” KJ) ni Jehova. (Pin 4:11) Kini gilalang 
aron magpabilin sa walay kataposan. (Sal 78:69; 
104:5; 119:90; Ecc 1:4) Ang Diyos naghisgot sa 
iyang kaugalingon ingong usa ka Diyos sa katuyo- 
an ug nagpahayag nga ang iyang mga katuyoan ti- 
nong matuman. (Isa 46:10; 55:11) Tin-aw kaayo 
ang iyang katuyoan alang sa yuta sa dihang siya 
miingon sa unang tawhanong paris: “Magmabu- 
ngahon ug magdaghan kamo ug pun-a ang yuta ug 
gamhi kini, ug pagabut-i ang mga isda sa dagat ug 
ang nagalupad nga mga linalang sa kalangitan ug 
ang matag buhing linalang nga nagalihok diha sa 
yuta.” (Gen 1:28) Walay mga depekto ang yuta o 
ang mga butang nga anaa niana. Human lalanga 
ang tanang hinungdanong mga butang, nakita ni 
Jehova nga sila “maayo kaayo” ug siya “mipahulay” 
o mihunong gikan sa ubang yutan-ong mga buhat 
sa paglalang.—Gen 1:31-2:2. 

Ang pagpuyo sa tawo ibabaw sa yuta permanen- 
te usab. Sa dihang gihatag sa Diyos ang balaod ba- 
hin sa kahoy sa kahibalo sa maayo ug sa daotan, 
iyang gipasabot nga ang tawo mahimong mabuhi 
sa yuta sa walay kataposan. (Gen 2:17) Kita gipasa- 
ligan sa kaugalingong mga pulong ni Jehova nga 
'sa tanang adlaw ang yuta magpadayon, ug ang 
pagpugas ug binhi ug ang pag-ani, ug ang katug- 
naw ug ang kainit, ug ang ting-init ug ang tingtug- 
naw, ug ang adlaw ug ang gabii, dili gayod mohu- 
nong” (Gen 8:22) ug nga dili na gayod niya laglagon 
pag-usab ang tanang unod pinaagi sa usa ka lunop. 
(Gen 9:12-16) Si Jehova nag-ingon nga wala niya 
himoa ang yuta sa walay kapuslanan, hinunoa, 
iyang gihatag kini ngadto sa mga tawo ingong usa 
ka pinuy-anan ug nga ang kamatayon sa kataposan 
pagahanawon. Busa, maoy katuyoan sa Diyos nga 
ang yuta mahimong puloy-anan sa tawo diha sa 
kahingpitan ug kalipay uban ang kinabuhing walay 
kataposan.—Sal 37:11; 115:16; Isa 45:18; Pin 21: 
3, 4. 

Ang Bibliya nagpakita nga ang katuyoan ni Jeho- 
va nga Diyos maoy sagrado alang kaniya ug kini 
dili mapakyas, kay kini nag-ingon: “Ug sa ikapitong 
adlaw nahuman sa Diyos ang buhat nga iyang gi- 
himo . . . Ug ang Diyos nagpanalangin sa ikapitong 
adlaw ug naghimo niining sagrado, tungod kay 

niini siya mipahulay gikan sa tanan niyang buhat 
nga gilalang sa Diyos aron himoon.” (Gen 2:2, 3) 
Ang ikapito nga adlaw o ang adlaw sa pagpahulay 
wala ipakita diha sa asoy sa Genesis nga natapos, 
sama sa ubang unom ka adlaw. Si apostol Pablo 
nagpatin-aw nga ang adlawng igpapahulay nga gi- 
patuman sa Diyos nagpadayon latas sa kasaysa- 
yan sa Israel hangtod sa mga adlaw ni Pablo ug 
kini wala pa matapos. (Heb 3:7-11; 4:3-9) Ang 
Diyos miingon nga ang ikapitong adlaw gigahin 
ingong sagrado alang kaniya. Iyang pagatumanon 
ang iyang katuyoan alang sa yuta; kini bug-os nga 
matuman sulod nianang adlawa, nga dili na kina- 
hanglan ang dugang pang mga buhat sa paglalang 
alang sa yuta sulod nianang adlawa. 

Ang Bibliya Kaharmonya sa Siyentipikan- 
hong mga Kamatuoran. Ang Bibliya naghisgot 
diha sa Job 26:7 nga ang Diyos “nagbitay sa yuta sa 
wala.” Ang siyensiya nag-ingon nga ang yuta nag- 
pabilin sa tuyokanan niini diha sa wanang tungod 
gayod sa interaksiyon sa grabidad ug sa centrifugal 
nga puwersa. Siyempre, kini nga mga puwersa dili 
makita. Busa ang yuta, sama sa ubang langitnong 
mga butang, naglutaw sa kawanangan nga daw 
nagbitay sa wala. Sa pagpamulong pinasukad sa 
punto-debista ni Jehova, si manalagnang Isaias mi- 
sulat ubos sa inspirasyon: “Adunay Usa nga nagpu- 
yo ibabaw sa kalingin sa yuta, nga ang mga pumo- 
puyo niana samag mga apan-apan.” (Isa 40:22) 
Ang Bibliya nag-ingon: “Tyang [Diyos] gilatid ang 
lingin diha sa nawong sa katubigan.” (Job 26:10) 
Tungod sa iyang balaod ang katubigan nagpabilin 
sa hustong dapit niini. Kini dili mosaylo ug mosa- 
nap sa yuta, ni kini makabya ngadto sa kawana- 
ngan. (Job 38:8-11) Gikan sa punto-debista ni Jeho- 
va, ang nawong sa yuta o ang nawong sa katubigan 
natural nga lingin ug porma, maingon nga ang ngi- 
lit sa bulan lingin ug porma kon atong tan-awon. Sa 
wala pa motungha ang kamad-an, ang nawong sa 
tibuok globo maoy lingin (samag bola) nga masa sa 
nagbul-og nga katubigan.---Gen 1:2. 

Ang mga magsusulat sa Bibliya sagad naghisgot 
pinasukad sa panglantaw sa usa ka tawong nagtan- 
aw gikan sa yuta, o gikan sa iyang partikular nga 
posisyon diha sa usa ka dapit, sama sa atong sagad 
himoon karong adlawa. Pananglitan, ang Bibliya 
naghisgot sa “silangan sa adlaw.” (Num 2:3, 34:15) 
Gigamit kini sa pipila aron isalikway ang Bibliya 
ingong dili-tukma sa siyentipikanhong paagi, nga 
nangusog sa pag-ingon nga ang mga Hebreohanon 
nag-isip sa yuta ingong sentro sa mga butang, nga 
ang adlaw kuno nagtuyok libot niini. Apan wala ga- 
yod hisgoti sa mga magsusulat sa Bibliya kini nga 
matang sa pagtuo. Kini nga mga kritiko wala ma- 
kaamgo nga sila mismo migamit usab sa samang 
ekspresyon ug kining tanan anaa ra diay sa ilang 

mga basahon. Sagad nga madunggan nga ang usa 
moingon, “misidlak na ang adlaw, o “misalop na 
ang adlaw, o 'ang adlaw mitadlas sa langit.” Ang 
Bibliya naghisgot usab bahin sa “kinatumyan sa 
yuta” (Sal 22:27: 46:9), “mga tumoy sa yuta” (Jer 
16:19), “upat ka tumoy sa yuta” (Isa 11:12), “upat ka 
suok sa yuta,” ug sa “upat ka hangin sa yuta” (Pin 
7:1). Kini nga mga ekspresyon dili mahimong ga- 
miton ingong pamatuod nga ang mga Hebreoha- 
non naghunahuna nga ang yuta kuwadrado. Ang 
numero kuwatro sagad gigamit sa pagtumong sa 
kinabug-osan, ingnon ta, maingon nga kita adunay 
upat ka direksiyon ug usahay mogamit sa mga eks- 
presyon nga “sa mga tumoy sa yuta,” “sa upat ka 
suok sa yuta,” sa diwa nga nagsakop sa tibuok yuta. 
--Itandi ang Eze 1:15-17: Luc 13:29. 

Mahulagwayon ug Simbolikong mga Eks- 
presyon. Ang yuta gihisgotan sa mahulagwa- 
yong paagi sa makadaghang higayon. Gipakasama 
kini sa usa ka tinukod, diha sa Job 38:4-6, sa dihang 
si Jehova nagsukna ug mga pangutana kang Job 
bahin sa paglalang sa yuta ug sa pagdumala ni Je- 
hova niini nga sa dayag dili gayod matubag ni Job. 
Si Jehova migamit usab ug mahulagwayong eks- 
presyon sa paghubit sa resulta sa pagtuyok sa yuta. 
Siya miingon: 'Ang yuta nahimong ingon sa yu- 
tang-kulonon sa ilalom sa usa ka igtitimbre.” (Job 
38:14) Sa kapanahonan sa Bibliya ang pipila ka 
timbre nga gigamit sa “pagpirma” ug mga doku- 
mento maoy pormag rolyo nga kinulitan ug emble- 
ma sa nagsulat. Kini ipaligid sa ibabaw sa humok 
nga yutang-kulonon nga dokumento o sa yutang- 
kulonon nga sobre, nga magbilin ug marka diha sa 
yutang-kulonon. Sa susamang paagi, inigkakaadla- 
won, ang bahin sa yuta nga mangitngit tungod sa 
kagabhion inanayng mopatim-aw nga may por- 
ma ug may kolor sa dihang anam-anam nga ma- 
dan-agan sa kahayag ang nawong niini. Ang mga 
langit mao ang nahimutangan sa trono ni Jehova, 
nga mas taas pa kay sa yuta, ug ang yuta, sa ma- 
hulagwayong paagi, mao ang tumbanan sa iyang 
tiil. (Sal 103:11, Isa 55:9: 66:1: Mat 5:35, Buh 7:49) 
Kadtong anaa sa Sheol, o Hades, ang komong lub- 
nganan sa katawhan, giisip nga anaa sa ilalom sa 
yuta.--Pin 5:3. 

Gitandi ni apostol Pedro ang literal nga mga la- 
ngit ug yuta (2Pe 3:5) sa simbolikong mga langit 
ug yuta (2Pe 3:7). “Ang mga langit” sa bersikulo 7 
dili mao ang kaugalingong pinuy-anan ni Jehova, 
ang dapit sa iyang trono sa kalangitan. Ang mga 
langit ni Jehova dili matay-og. “Ang yuta” diha sa 
samang bersikulo dili usab mao ang literal nga pla- 
netang yuta, kay si Jehova nag-ingon nga iyang 
lig-ong gitukod ang yuta. (Sal 78:69, 119:90) Apan 
ang Diyos nag-ingon nga iyang uyogon o tay-ogon 
ang mga langit ug yuta (Hag 2:21: Heb 12:26), nga 

tungod niana ang mga langit ug yuta mokalagiw 
gikan sa iyang atubangan, ug nga ang bag-ong 
mga langit ug usa ka bag-ong yuta pagatukoron. 
(2Pe 3:13, Pin 20:11, 21:1) Dayag nga ang “mga la- 
ngit” maoy simboliko ug nga ang “yuta” dinhi sim- 
bolikong nagtumong sa usa ka katilingban sa ka- 
tawhan nga nagpuyo sa yuta, sama nianang sa 
Salmo 96:1.--Tan-awa ang LANGIT (Bag-ong mga 
langit ug bag-ong yuta). 

Ang yuta gigamit usab sa simbolikong paagi sa 
pagtumong sa lig-on nga mga elemento sa kataw- 
han. Ang wala-mahimutang, huyang nga mga ele- 
mento sa katawhan gihulagway nga sama sa dili- 
mahimutang nga kinaiyahan sa dagat.--Isa 57:20, 
San 1:6, Jud 13, itandi ang Pin 12:16, 20:11, 21:1. 

Ang Juan 3:31 nagtandi sa usa nga gikan sa ita- 
as ingong mas labaw kay sa usa nga gikan sa yuta 
(ge). Ang Gregong pulong nga e@epi'gefos, “yutan- 
on,” gigamit sa pagtumong sa yutan-on, pisikal nga 
mga butang, ilabina kon itandi sa langitnong mga 
butang, ug ingong mas ubos, mas menos ug kali- 
dad nga materyal. Ang tawo gihimo gikan sa mga 
materyales sa yuta. (2Co 5:1: itandi ang 1Co 15:46- 
49.) Bisan pa niana, siya makapahimuot sa Diyos 
pinaagi sa pagkinabuhi ug usa ka “espirituwal” nga 
kinabuhi, usa ka kinabuhi nga nagiyahan sa Pulong 
ug espiritu sa Diyos. (1Co 2:12, 15, 16; Heb 12:9) 
Tungod sa pagkahulog sa katawhan sa kasal-anan 
ug sa ilang kiling sa pagpangab-ot sa materyal nga 
mga butang, napasagdan ug nasalindot na hinuon 
ang espirituwal nga mga butang (Gen 8:21, 1Co 
2:14), ang pulong nga “yutan-on” mahimong adu- 
nay dili-maayong kahulogan, nga nagkahulogang 
“dunot,” o “supak sa espiritu.”--Flp 3:19: San 3:15. 


YUTA, II. 


YUTANG-KULONON. Usa ka pinog-grano, 
kinaiyanhong yuta nga humok ug daling mahulma 
kon basa pa apan gahi kon uga, ilabina kon paug- 
hon pinaagig kalayo. Sa kinadak-ang bahin kini gi- 
langkoban sa mga hydrous aluminum silicate. Ang 
Hebreohanong pulong nga cho mer gigamit sa pag- 
tumong sa “yutang-kulonon” sa usa ka magkukulon 
(Isa 41:25), sa “yutang-kulonon” sa ilalom sa usa ka 
igtitimbre (Job 38:14), sa “lapok [o, yutang-kulo- 
non]” sa kadalanan (Isa 10:6), sa “argamasa” taliwa- 
la sa mga tisa (Gen 11:3), ug, sa mahulagwayong 
diwa, sa tawo ingong “yutang-kulonon” diha sa 
mga kamot sa iyang Mag-uumol, si Jehova nga Di- 
yos (Isa 45:9: itandi ang Job 10:9). Diha sa Kristo- 
hanon Gregong Kasulatan ang pelos' nagtumong 
sa “yutang-kulonon” sa magkukulon (Rom 9:21) ug 
sa basa nga “lapok [o, yutang-kulonon]” nga giga- 
mit ni Jesus sa pag-ayo sa usa ka tawong buta (Ju 
9:6, 11, 14, 15, tan-awa usab ang PAGKABUTA), sam- 
tang ang keramikos’ naghubit sa mga sudlanan 


Tan-awa ang KAPATAGAN, YUTA, UMA. 


YUTA SA MAGKUKULON 


nga ginama sa 'yutang-kulonon' sa magkukulon. 
- Pin 2:27. 

Sa kapatagan sa Israel adunay daghang yutang- 
kulonon, ug sa kapanahonan sa Bibliya kini gigamit 
sa paghimog mga sudlanan nga yutang-kulonon ug 
mga tisa. (Jer 18:4, 6: Ex 1:14, Nah 3:14, tan-awa 
ang MAGKUKULON.) Tungod kay kini mamarkahan 
kon basa pa ug magpabilin ang marka sa dihang 
kini mauga, kini mapuslanon sa paghimo ug mga 
papan nga yutang-kulonon ug sa mga marka sa 
timbre diha sa mga dokumento ug mga sulat. Ang 
yutang-kulonon gigamit ingong pangbulit sa mga 
kulon nga sudlanan sa bino o ingong tipiganan sa 
mahinungdanong mga rekord, sama sa sulat-kalig- 
onan alang sa propiedad ni Jeremias. (Jer 32:14) 
Ang Linukot nga mga Basahon sa Patayng Dagat 
ilabinang napreserbar tungod sa kulonong mga ba- 
nga nga gisudlan niini. 

Ang pagkagikan niini sa yuta mao ang gitumong 
sa mga ekspresyon sama sa “lapok [o, yutang-kulo- 
non] sa kadalanan,” ang ‘tawo hinimo gikan sa yu- 
tang-kulonon,' o ang tawo “giyudyod ngadto sa la- 
pok [o, yutang-kulonon].” (Job 10:9: 30:19: 33:6, Isa 
10:6) Ang laing mahulagwayong kahulogan nga 
nalangkit sa gipamulong nga ang tawo hinimo gi- 
kan sa yutang-kulonon mao ang kamatuoran nga si 
Jehova mao ang Magkukulon. (Isa 29: 16: 45:9, 64:3, 
Rom 9:21) Ang yutang-kulonon, bisan pag pagba- 
hon pag-ayo, dili usa ka lig-ong materyales, ug ang 
pagsagol sa puthaw ug yutang-kulonon walay pu- 
los. (Dan 2:33-35, 41-43, 45) Diyutay lamang o wa- 
lay ikahatag nga proteksiyon ang yutang-kulonon. 
(Job 4:19; 13:12, Isa 41:25) Kay komon kaayo nga 
baligya, ang bili niini barato ra kaayo.---Job 27:16. 


YUTA SA DUGO. 


YUTA SA MAGKUKULON. Human isalibay 
ngadto sa templo sa nagbasol nga si Judas ang su- 
hol sa pagbudhi nga 30 ka pirasong plata (kon sik- 
lo, S66), gigamit sa pangulong mga saserdote ang 
salapi sa pagpalit sa “yuta sa magkukulon aron lub- 
ngan sa mga estranyo.” (Mat 27:3-10) Ang yuta 
nailhan nga Akeldama, o “Yuta sa Dugo.” (Buh 1:18, 
19: tan-awa ang AKELDAMA.) Sukad niadtong ikau- 
pat nga siglo K.P. kini nga yuta gituohan nga mao 
ang usa ka dapit diha sa H nga bakilid sa Walog sa 
Hinnom, sa dili pa kini moabot sa Walog sa Kidron. 

Ang ekspresyon nga “yuta sa magkukulon” wala 
sa tino magpakita kon ang yuta gipanag-iya ba la- 
mang sa usa ka magkukulon o kaha gitawag kini sa 
maong ngalan tungod kay dihay panahon sa kasay- 
sayan niini nga didto gihimo sa mga magkuku- 
lon ang ilang mga produkto. Apan, kining ulahing 
panglantaw daw makataronganon kon eksakto ki- 
ning gituohan nga dapit. Duol kini sa Gangha- 
an sa mga Tipak sa Kulon (o “Ganghaan sa mga 


Tan-awa ang AKELDAMA. 


YUTA SA MAGLALABA 


Magkukulon,” sumala ni J. Simons sa iyang nota o 
footnote sa Jerusalem in the Old Testament, Leiden, 
1952, p. 230; “Ganghaan sa mga Tapok sa Abo” sa 
Nehemias), nga gihisgotan sa Jeremias 19:1, 2. 
(Itandi ang Jer 18:2.) Ang mabatonang yutang- 
kulonon diha sa palibot niini nga dapit. Dugang pa, 
ang paggama ug kulonong mga kasangkapan nag- 
kinahanglan ug maayong suplay sa tubig, ug ang 
maong dapit duol ra sa tubod sa En-rogel ug sa Li- 
naw sa Siloam ingon man usab tingali sa tubig sa 
Walog sa Hinnom panahon sa tingtugnaw. 


YUTA SA MAGLALABA. lagmit usa ka 
dapit nga duol sa siyudad sa Jerusalem diin nagtra- 
baho ang mga maglalaba. 

Si Isaias ug ang iyang anak nga lalaking si Sear- 
jasub nakigtagbo kang Haring Ahaz sa may “da- 
kong dalan sa yuta sa maglalaba”, sa ulahi, ang 


Z 


ZAANAN. Usa ka lungsod nga gihisgotan ni 
manalagnang Miqueas nga lakip sa mga dapit nga 
hapit nang makasinati sa gitagnang pagsulong sa 
Juda. (Miq 1:11) Gituohan sa daghang eskolar nga 
kini mao ra usab ang Zenan diha sa Josue 15:37. Gi- 
pangagpas nga lagmit mao kini ang ‘Araq el-Khar- 
ba, diha sa rehiyon sa Sepela sa Juda, mga 6 km 
(3.5 mi) sa AK sa Lakis. 


ZAANANIM. Ang “dakong kahoy sa Zaana- 
nim” lagmit maoy usa ka dapit diha sa H nga utla- 
nan sa teritoryo sa tribo ni Neptali. (Jos 19:32, 33) 
Si Sisera namatay didto sa tolda ni Jael, ang asawa 
ni Heber nga Kenihanon, “duol sa dakong kahoy sa 
Zaananim, nga diha sa [“daplin sa” (JP) o “duol sa” 
(AT, RS)] Kedes,” lagmit mao ang Kedes sa HS sa 
Megido didto sa Isacar. (Huk 4:11, 17, 21; 5:19) 
Apan, ang tukmang nahimutangan sa Zaananim 
wala gihapon matino. 


ZAAVAN. Ikaduhang ginganlan nga anak nga 
lalaki sa Horihanon nga si Sultan Ezer ug apo o ka- 
liwat ni Seir nga Horihanon.--Gen 36:20, 21, 27: 
1Cr 1:42. 


ZABAD [[Ang Diyos] Naggasa]. 

1. Usa ka Epraimnon sa banay ni Sutela.--1Cr 
7:20, 21. 

2. Usa ka kaliwat ni Juda pinaagi kang Jerameel: 
ang iyang apohan-sa-tuhod maoy usa ka Ehip- 
tohanon, anak nga lalaki ni Natan.--1ICr 2:3, 25, 
34-37. 

mga sinugo ni Senakerib miabot sa samang dapit. 
(2Ha 18:17; Isa 7:3, 36:2) Kining “dakong dalan sa 
yuta sa maglalaba” dayag nga anaa sa gawas sa 
siyudad, bisan pa niana, kini duol ra tungod kay 
ang mga pagbiaybiay sa mga mensahero ni Sena- 
kerib madungog niadtong diha sa ibabaw sa mga 
paril sa siyudad.--2Ha 18:18, 26, 27: Isa 36:1, 2. 
Usa ka “agianan sa tubig” ang gihisgotan mayla- 
bot sa “dakong dalan sa yuta sa maglalaba.” Kini 
dili mahimong magtumong sa gitawag nga tunel ni 
Ezequias, kay kini wala pa mahimo sa panahon ni 
Ahaz. Busa mopatim-aw nga kini nga agianan sa 
tubig mao kadtong milatas sa bul-oganang walog 
sa Kidron paingon sa H nga tumoy sa Siyudad ni 
David. Ang yuta sa maglalaba lagmit nga nahimu- 
tang niining bahina sa walog o kaha sa unahan pa 
dapit sa H, duol sa gituohang dapit sa En-rogel. 


3. Usa sa gamhanang mga tawo ni David, anak 
nga lalaki ni Alai.--1Cr 11:26, 41. 

4. Usa sa mga nagpatay kang Haring Jehoas sa 
Juda, anak nga lalaki ni Simeat nga babayeng Am- 
monhanon. (2Cr 24:26) Gitawag usab siya ug Joza- 
car.--2Ha 12:21, tan-awa ang JOZACAR. 

5, 6,7. Tulo sa mga Israelinhon nga giawhag ni 
Esdras sa pagpapahawa sa ilang langyawng mga 
asawa ug mga anak, mga anak nga lalaki ni Zatu, 
Hasum, ug Nebo.---Esd 10:10, 11, 27, 33, 43, 44. 


ZABAI [lagmit pinamubo sa /Zebadias, nga 
nagkahulogang “Hinaot si Jehova Mogasa"]. Usa ka 
anak nga lalaki ni Bebai human sa pagkadestiyero, 
ug usa siya niadtong nagputol sa ilang pagpakig- 
alyansa sa kaminyoon uban sa mga langyaw tu- 
ngod sa tambag ni Esdras. (Esd 10:28, 44) Siya lag- 
mit mao ang amahan ni Baruk nga nagtrabaho sa 
mga paril sa Jerusalem.---Neh 3:20. 


ZABBUD [Gigasahan]. Usa sa duha ka pangulo 
sa mga anak nga lalaki ni Bigvai, usa ka banay sa 
amahan kansang mga membro miadto sa Jerusa- 
lem uban kang Esdras niadtong 468 W.K.P.---Esd 
8:1, 14. 


ZABDI [pinamubo sa Zabdiel]. 

1. Usa ka kaliwat ni Juda sa banay sa mga Zera- 
hanon, apohang lalaki ni Acan.---Jos 7:1, 17, 18. 

2. Pangulo sa usa ka Benjaminhong banay nga 


nagpuyo sa Jerusalem, anak nga lalaki o kaliwat ni 
Simei.--1Cr 8:1, 19-21, 28. 

3. Usa ka opisyal nga nagdumala sa abiyo sa 
bino ni Haring David diha sa mga parasan, usa ka 
Sipminhon. Ang laing opisyal nga si Simei maoy 
nagdumala sa mga parasan mismo.— 1Cr 27:27. 

4. Usa ka Levihanon sa mga anak nga lalaki ni 
Asap ug katigulangan ni Matanias, usa ka tagdu- 
mala sa musika human sa pagkadestiyero. (Neh 
11:17) Mopatim-aw nga sa ubang mga teksto si 
Zabdi gitawag ug Zikri (1Cr 9:15) ug lagmit usab 
nga Zacur.--1Cr 25:2, 10, Neh 12:35. 


ZABDIEL [Ang Diyos Naggasa]. 

1. Amahan ni Jasobeam nga maoy nagdumala 
sa unang binulan nga dibisyon nga nag-alagad 
kang Haring David.— 1Cr 27:2. 

2. Usa ka prominenteng saserdote nga gitudlo 
ingong usa ka magtatan-aw sa Jerusalem human 
sa pagkadestiyero sa Babilonya.---Neh 11:10, 14. 


ZABUD [Gigasahan]. Usa ka saserdote nga 
magtatambag ni Haring Solomon, anak nga lalaki 
ni Natan. (1Ha 4:5) Ang amahan ni Zabud nga si 
Natan lagmit mao ang manalagna nga suod nga 
magtatambag ni Haring David, apan kini dili tino. 
--2Sa 7:3, 12:1. 


ZABULON [Pagdawat: o, lagmit, Halangdong 
Puloy-anan (Dapit nga Puy-anan])]. 

1. Ang ikaunom nga anak nga lalaki ni Lea nga 
asawa ni Jacob. Ingong asawa nga wala kaayo hi- 
gugmaa, hilabihan ang kalipay ni Lea sa pagkahi- 
mugso niining bataa. Ang ngalan nga iyang giha- 
tag nagpadayag sa paglaom nga moarang-arang pa 
ang pagtagad ni Jacob kaniya. Si Lea mipatugbaw: 
“Sa kataposan madawat na ako sa akong bana, tu- 
ngod kay nanganak ako ug unom ka anak nga lala- 
ki kaniya.” (Gen 30:20, 35:23: Ex 1:1-3, 1Cr 2:1) Sa 
ulahi si Zabulon nanganak ug tulo ka anak nga lala- 
ki--si Sered, Elon, ug Jaleel. (Gen 46:14) Usa ka la- 
yong kaliwat ni Zabulon nga sangay sa usa niining 
tulo ka anak, si Elon, nag-alagad ingong maghuhu- 
kom sa Israel.--Huk 12:11, 12. 

2. Ang ngalang Zabulon nagtumong usab sa tri- 
bo nga naggikan kaniya pinaagi sa iyang tulo ka 
anak nga lalaki. Mga usa ka tuig human mapaga- 
was ang mga Israelinhon gikan sa pagkaulipon sa 
Ehipto, ang lig-on ug lawas nga mga lalaki niini 
nga tribo gikan sa 20 anyos pataas mikabat ug 
57,400. (Num 1:1-3, 30, 31) Ang ikaduhang pag- 
senso nga gihimo sa hinapos sa 40 ka tuig nga pag- 
latagaw sa Israel didto sa kamingawan nagpakita 
nga miuswag ug 3,100 ang gidaghanon sa mga la- 
laki nga narehistro.--Num 26:26, 27. 

Didto sa kamingawan, ang tribo ni Zabulon, nga 
tupad sa mga tribo ni Juda ug Isacar, nagkampo sa 
S nga bahin sa tabernakulo. Kining tulo-ka-tribo 
nga dibisyon maoy una sa han-ay sa pagmartsa. Si 


ZABULON 


Eliab nga anak nga lalaki ni Helon nagsilbing pa- 
ngulo sa kasundalohan sa Zabulon.--Num 1:9: 2: 
3-7: 7:24: 10:14-16. 

Panulondon sa Tribo. Mahitungod sa panu- 
london sa tribo ni Zabulon, ang himalatyong patri- 
arka nga si Jacob nag-ingon: “Si Zabulon mopuyo 
sa daplin sa dagat, ug siya maatua sa baybayon 
diin ang mga barko nagpondo: ug ang iyang hala- 
yong kiliran mag-atubang sa Sidon.” (Gen 49:13) 
Sanglit ang Sidon didto nahimutang sa A sa Israel 
ug sanglit ang teritoryo sa tribo ni Zabulon nag- 
atubang sa Sidon, ang nahimutangan sa teritoryo 
niini maoy sa amihanan. Bisan dili gayod daplin sa 
dagat, ang dapit nga gipahat ngadto sa Zabulon na- 
himutang taliwala sa Dagat sa Galilea sa S ug sa 
Mediteranyo sa K ug busa sayon rang makaadto 
ang mga Zabulonhon niining duha ka dagat. Tu- 
ngod niini, dali ra silang makanegosyo, nga lagmit 
maoy gitumong sa mga pulong ni Moises agig pa- 
nalangin: “Pagmaya, Oh Zabulon, sa imong pagga- 
was. ”--Deu 33: 18. 

Sa dihang ang pag-apod-apod sa Yutang Saad 
nagpadayon gikan sa Shilo, ang ikatulong ripa na- 
tunong alang sa Zabulon. (Jos 18:8; 19:10-16) Aron 
moabag sa pagbahin sa yuta, si Elizapan nga anak 
nga lalaki ni Parnak mao ang gitudlo sa Diyos 
ingong hawas sa tribo ni Zabulon. (Num 34:17, 25) 
Sa dihang natino na ang mga utlanan sa teritoryo, 
ang Zabulon gilibotan sa Aser (Jos 19:24, 27), Nep- 
tali (Jos 19:32-34), ug Isacar. 

May pipila ka siyudad sa mga Levihanon ang na- 
himutang sa teritoryo sa Zabulon. (Jos 21:7, 34, 35; 
1Cr 6:63, 77) Ang mga Zabulonhon napakyas sa 
pag-abog sa mga Canaanhon gikan sa usa niini nga 
mga siyudad, ang Nahalol (Nahalal), maingon man 
usab sa siyudad sa Kitron.---Huk 1:30. 

Talagsaong mga Manggugubat. Ang tribo 
ni Zabulon nakapatunghag maisog nga mga mang- 
gugubat. Napulo ka libong lalaki gikan sa Neptali ug 
Zabulon ang misanong sa panawagan ni Barak sa 
pagpakig-away batok sa kasundalohan nga gipa- 
ngunahan ni Sisera. (Huk 4:6, 10) Human sa kada- 
ogan, si Barak ug Debora miawit: “Si Zabulon maoy 
katawhan nga nagyubit sa ilang mga kalag hang- 
tod sa kamatayon.” (Huk 5:18) Lakip niadtong mi- 
paluyo kang Barak maoy mga Zabulonhon nga “na- 
gagamit sa kasangkapan sa usa ka eskriba,” nga 
dayag maoy mga lalaki nga nagdumala sa pag-ihap 
ug sa paglista sa mga manggugubat. (Huk 5:14, 
itandi ang 2Ha 25:19, 2Cr 26:11.) Ang mga Za- 
bulonhon miadto usab kang Maghuhukom Gideon 
agig pagsanong sa iyang panawagan alang sa mga 
manggugubat. (Huk 6:34, 35) Lakip sa mga tigpa- 
luyo ni David mao ang 50,000 ka Zabulonhon, mga 
maunongong lalaki nga dili “doble ug kasingka- 
sing.” (1Cr 12:33, 38-40) Panahon sa paghari ni 


ZABULONHON 


David tatawng ang mga Zabulonhon adunay talag- 
saong bahin sa pagbuntog sa mga kaaway sa Isra- 
el.---Sal 68:27. 

Tinamdan Labot sa Matuod nga Pagsimba. 
Sa ulahing katunga nga bahin sa ikawalong siglo 
W.K.P., ang mga indibiduwal gikan sa tribo ni Za- 
bulon nagpaubos ug misanong sa pagdapit sa Ju- 
deanhon nga si Haring Ezequias sa pagtambong sa 
pagsaulog sa Paskuwa didto sa Jerusalem. (2Cr 30: 
1, 10, 11, 18, 19) Kasiglohan sa ulahi, ingong katu- 
manan sa tagna ni Isaias (Isa 9:1, 2), si Kristo Je- 
sus nagsangyaw sa teritoryo sa karaang Zabulon 
ug dayag nga may nakaplagan siyang mga nama- 
ti didto.--Mat 4:13-16. 

Gihisgotan Diha sa mga Panan-awon. Sa 
panan-awon ni Ezequiel, ang pahat nga yuta sa Za- 
bulon nahimutang taliwala sa Isacar ug Gad (Eze 
48:26, 27), ug ang usa sa mga ganghaan sa siyu- 
dad nga “Si Jehova Anaa Diha” nagbaton sa nga- 
lang Zabulon. (Eze 48:33, 35) Diha sa panan-awon, 
si apostol Juan nakadungog nga 12,000 ang gi- 
timbrehan gikan sa (espirituwal nga) tribo ni Zabu- 
lon.--Pin 7:4, 8. 


ZABULONHON [Karg (Iya ni) Zabulon]. Usa 
ka membro sa tribo ni Zabulon. (Num 26:26, 27) Si 
Maghuhukom Elon maoy usa ka Zabulonhon.---Huk 
12:11, 12. 


ZACAI [lagmit pinamubo sa Zacarias, nga nag- 
kahulogang “Nahinumdom si Jehova"]. Ang nag- 
pundar sa usa ka banay sa Israel. Pito ka gatos ug 
kan-uman sa iyang mga kaliwat nga lalaki nama- 
lik gikan sa pagkadestiyero sa Babilonya niadtong 
537 W.K.P.--Esd 2:1, 2, 9: Neh 7:14. 


ZACARIAS [Nahinumdom si Jehova]. 

1. Usa sa napulo ka anak nga lalaki ni Jeiel sa 
tribo ni Benjamin. (1Cr 9:35-37) Gipamubo ang 
iyang ngalan ingong Zeker sa samang talaan sa 
1 Cronicas 8:31. 

2. Usa ka Rubenhon nga lagmit nakiggubat sa 
mga Hagrihanon sa mga adlaw ni Saul.— 1Cr 5:6, 
7, 10. 

3. Usa ka Levihanong magbalantay-sa-gangha- 
an nga gidayeg usab ingong “usa ka maalamon nga 
magtatambag.” Siya maoy magbalantay-sa-gang- 
haan nga pasulod sa tolda nga tagboanan, ug sa di- 
hang giorganisar pag-usab ni David ang buluhaton 
sa mga Levihanon alang sa tukoron nga templo, 
ang ripa ni Zacarias natunong sa amihanan. Siya 
mao ang panganayng anak ni Meselemias, usa ka 
Korehanon, sa Kohatnon nga banay sa mga Leviha- 
non.— 1Cr 9:21, 22: 26:1, 2, 14. 

4. Usa ka Levihanon nga gitudlo sa pagpatokar 
ug kinuldasang tulonggon duyog sa ubang mga Le- 
vihanon diha sa parada nga nagdala sa arka sa pa- 

kigsaad ngadto sa Jerusalem. Human niadto si Za- 
carias nagpatokar didto sa atubangan sa tolda nga 
nahimutangan sa Arka.--1Cr 15:18, 20, 16:1, 4, 5. 

5. Usa ka saserdote nga tigtrompeta nga midu- 
yog sa parada nga naghatod sa arka sa pakigsaad 
ngadto sa Jerusalem.--1Cr 15:24. 

6. Usa ka Levihanon sa banay ni Uziel nga nala- 
kip sa pag-organisar pag-usab sa buluhaton alang 
sa balay ni Jehova.--1Cr 24:24, 25. 

7. Usa ka Merarihanong Levihanon, anak nga la- 
laki ni Hosa, nga gitudlo uban sa mga pundok sa 
mga magbalantay-sa-ganghaan panahon sa pag- 
hari ni David.--1Cr 26:1, 10, 11. 

8. Usa ka Manasesnon kansang anak nga lalaki 
nga si Ido maoy pangulo sa tribo didto sa Gilead 
panahon sa paghari ni David.--1Cr 27:16, 21. 

9. Usa ka Levihanon kansang anak nga lalaki 
nga si Jahaziel nagpasalig kang Jehosapat ug sa ka- 
tawhan sa Juda nga si Jehova makiggubat alang 
kanila.---2Cr 20:13-17. 

10. Usa sa mga prinsipe sa katawhan kinsa gisu- 
go ni Jehosapat sa pagtudlo sa balaod ni Jehova sa 
tanang siyudad sa Juda niadtong 934 W.K.P.---2Cr 
17:7, 9. 

11. Anak nga lalaki ni Haring Jehosapat. Si Za- 
carias ug ang tanan niyang mga igsoon nakadawat 
ug dagayang mga gasa gikan kang Jehosapat, apan 
ang pagkahari gihatag ngadto sa panganay nga si 
Jehoram. Aron mapalig-on ang iyang posisyon, si 
Jehoram, human sa iyang pagkaentrono, nagpatay 
kang Zacarias ug sa uban pa niyang mga igsoon ug 
ingon man sa pipila sa mga prinsipe.---2Cr 21:1-4. 

12. Anak nga lalaki sa Hataas nga Saserdoteng 
si Jehoiada. Human mamatay si Jehoiada, si Ha- 
ring Jehoas mitalikod sa matuod nga pagsimba, na- 
mati sa sayop nga tambag inay sa mga manalagna 
ni Jehova. Si Zacarias, nga ig-agaw ni Jehoas (2Cr 
22:11), hugot nga nagpasidaan sa katawhan bahin 
niini, apan inay nga maghinulsol, sila nagbato kani- 
ya didto sa sawang sa templo. Ang mga pulong 
ni Zacarias sa dihang hapit nang mamatay mao: 
“Si Jehova magatan-aw unta niini ug magasingil 
niini.” Gidungog sa Diyos kining matagnaon nga 
hangyo, kay dili lamang ang Sirya nakahimog da- 
kong kadaot sa Juda kondili si Jehoas gipatay usab 
sa duha sa iyang mga alagad “tungod sa dugo sa 
mga anak ni Jehoiada nga saserdote.” Ang Gre- 
gong Septuagint ug ang Latin nga Vulgate nag- 
ingon nga si Jehoas gipatay aron mapanimaslan 
ang dugo sa “anak” ni Jehoiada. Apan, ang Masore- 
tikong teksto ug ang Syriac nga Peshitta mabasa 
nga “mga anak,” lagmit naggamit ug plural aron 
ipaila ang pagkahalangdon ug pagkahamili sa anak 
ni Jehoiada nga si Zacarias, ang manalagna ug sa- 
serdote.---2Cr 24:17-22, 2b. 

Si Zacarias nga anak nga lalaki ni Jehoiada lag- 
mit gayod nga mao ang diha sa hunahuna ni Jesus 
sa dihang siya nagtagna nga “ang dugo sa tanang 
manalagna nga giula sukad sa pagkatukod sa kali- 
botan pagasinglon gikan niining kaliwatana [ang 
mga Hudiyo sa panahon sa yutan-ong ministeryo 
ni Jesus], gikan sa dugo ni Abel hangtod sa dugo ni 
Zacarias, nga gipatay taliwala sa halaran ug sa ba- 
lay.” (Luc 11:50, 51) Ang mga dapit nga gihisgo- 
tang didto nahitabo ang pagpatay nagkatakdo. Sa 
unang siglo K.P., ang Mga Cronicas mao ang kata- 
posang basahon sa kanon sa Hebreohanong Kasu- 
latan. Busa ang mga pulong ni Jesus nga “gikan ni 
Abel... hangtod ni Zacarias,” susama sa atong 
ekspresyon nga “gikan sa Genesis hangtod sa Pina- 
dayag.” Sa samang asoy sa Mateo 23:35, si Zacar- 
ias gitawag nga anak ni Baraquias, lagmit laing 
ngalan ni Jehoiada, gawas kon kini nagpaila sa usa 
ka kaliwatan tali kang Jehoiada ug Zacarias o kaha 
mao ang ngalan sa usa ka mas naunang katigula- 
ngan.---Tan-awa ang BARAQUIAS. 

13. Usa ka magtatambag ni Haring Uzzias nga 
naghari gikan sa 829 hangtod sa 778 W.K.P. Si Za- 
carias gihubit ingong usa ka “magtutudlo diha sa 
pagkahadlok sa matuod nga Diyos.”---2Cr 26:5. 

14. Hari sa Israel. Si Zacarias maoy anak nga la- 
laki ni Jeroboam II ug ang kataposan nga nagman- 
do sa dinastiya ni Jehu. Ang narekord nga unom ka 
bulan nga paghari niya natapos sa dihang gibuno 
siya ni Salum. (2Ha 15:8-12) Ang amahan ni Zacar- 
ias namatay niadtong mga 803 W.K.P., sa ika-27 
nga tuig sa paghari ni Uzzias (2Ha 14:29), apan 
mga 11 ka tuig pa ang milabay sa wala pa mahita- 
bo ang giingong unom ka bulan nga yugto sa pag- 
mando ni Zacarias nga nagsugod sa ika-38 nga tuig 
ni Uzzias (mga 792 W.K.P.). (2Ha 15:8, 13) Lagmit 
nahitabo kini tungod kay siya bata pa kaayo sa di- 
hang namatay ang iyang amahan, o lagmit tungod 
sa hilabihang pagsupak (nga komong nahitabo sa 
amihanang gingharian sa Israel) nga kinahanglang 
sagubangon sa wala pa siya lig-ong maestablisar 
diha sa gingharian. 

15. Usa ka saksi sa pagsulat ni Isaias sa ngalan 
sa iyang anak nga lalaki diha sa usa ka papan, anak 
nga lalaki ni Jeberekias.--Isa 8:1, 2. 

16. Apohang lalaki ni Haring Ezequias sa banay 
sa inahan.---2Ha 18:1, 2, 2Cr 29:1. 

17. Usa sa mga Levihanon sa mga anak nga la- 
laki ni Asap kinsa mitabang sa paglabay sa mahu- 
gawng mga butang nga gikuha gikan sa templo 
sa pagsugod sa paghari ni Ezequias.--2Cr 29:13, 
15-17. 

18. Usa ka Kohatnong Levihanon nga gitudlo sa 
pagdumala sa pagpang-ayo sa templo nga gipalu- 
yohan ni Haring Josias.--2Cr 34:8, 12. 

19. Usa sa tulo ka pangunang mga saserdote 
nga naghatag ug dagayang amot nga mga hayop 
aron ihalad sa pagsaulog sa dakong Paskuwa nga 
gihikay ni Josias.---2Cr 35:1, 8. 

20. Usa ka manalagna human sa pagkadestiyero 
ug magsusulat sa basahon nga nagdala sa iyang 
ngalan. Si Zacarias nagtawag sa iyang kaugalingon 
“nga anak nga lalaki ni Berekias nga anak nga lala- 
ki ni Ido” (Zac 1:1, 7), apan sa ubang mga paghisgot 
kaniya, kining ekspresyon nga “anak nga lalaki ni 
Berekias” wala ilakip. (Esd 5:1: 6:14: Neh 12:4, 16) Si 
Zacarias lagmit natawo sa usa ka dapit sa Babilonya, 
kay ang iyang buluhatong pagpanagna nagsugod 
lamang 17 ka tuig human makabalik gikan sa pag- 
kadestiyero ug lagmit gayod nga nianang tungora 
siya kapin na sa 17 anyos, bisan tuod nga gitawag 
gihapon ug “batan-ong lalaki.”---Zac 2:4. 

Si Zacarias ug Haggeo gigamit ni Jehova sa pag- 
palihok kang Zorobabel, sa Hataas nga Saserdoteng 
si Jesua, ug sa namalik nga mga destiyero aron ta- 
poson ang pagtukod pag-usab sa templo ni Jehova 
bisan tuod nga gipatuman pa gihapon sa Persian- 
hong kagamhanan ang usa ka pagdili. (Esd 5:1, 2; 
6:14, 15) Ang tagna ni Zacarias naundan ug mga 
mensahe nga iyang gipahayag alang sa maong ka- 
tuyoan sulod sa yugto nga duha ka tuig ug usa ka 
bulan. (Zac 1:1, 7; 7:1, 8) Wala irekord ang bisan 
unsang lain nga buluhatong pagpanagna nga iyang 
gihimo.---Tan-awa ang ZACARIAS, BASAHON NI. 

Bisan tuod nga ang ngalan sa amahan niini 
nga Zacarias maoy Berekias, ang paghisgot ni Je- 
sus kang “Zacarias nga anak ni Baraquias” (Mat 
23:35, matikdi ang kalainan sa espeling) lagmit 
nagtumong gayod sa usa ka hataas nga saserdote 
nga nagkinabuhi sa mas unang panahon.---Tan- 
awa ang Num. 12. 

21. Usa sa mga “pangulo” kinsa gipadala ni Es- 
dras aron sa pagtigom ug pipila ka alagad alang sa 
balay sa Diyos sa panahon sa pagpanaw ngadto sa 
Jerusalem niadtong 468 W.K.P. (Esd 8:15-17) Lag- 
mit nga siya mao ra usab ang Num. 22 o Num. 23. 

22. Pangulo sa balay sa amahan ni Paros. Si Za- 
carias ug ang 150 ka lalaki sa maong balay sa ama- 
han miadto sa Jerusalem uban kang Esdras. (Esd 8: 
1, 3) Lagmit nga mao ra ang Num. 21. 

23. Pangulo sa balay sa amahan ni Bebai nga 
nangulo sa 28 ka lalaki sa iyang banay sa dihang 
mibalik uban kang Esdras. (Esd 8:1, 11) Lagmit nga 
mao ra ang Num. 21. 

24. Usa sa mga anak nga lalaki ni Elam nga 
nagputol sa ilang mga pagpakig-alyansa sa kamin- 
yoon uban sa mga langyaw tungod sa tambag ni 
Esdras.---Esd 10:10, 11, 26, 44. 

25. Usa ka kauban ni Esdras sa dihang iyang 
gibasa ug gipatin-aw ang Balaod ngadto sa ka- 
tawhan. Si Zacarias, nga lagmit usa ka saserdote, 


ZACARIAS, BASAHON NI 


mitindog sa walang kiliran ni Esdras.--Neh 8:1, 
2,4. 

26, 27. Duha ka tawo sa Juda, ang usa anak 
nga lalaki ni Amarias ug ang lain anak nga lalaki sa 
Selahanon, kansang mga kaliwat nanimuyo sa Je- 
rusalem human sa pagkadestiyero sa Babilonya. 
—Neh 11:4, 5. 

28. Usa ka saserdote, ang anak nga lalaki sa usa 
nga ginganlan ug Pasur, kansang mga kaliwat na- 
nimuyo sa Jerusalem human sa pagkadestiyero. 
—Neh 11:10, 12. 

29. Usa ka saserdote nga tigtrompeta nga diha 
sa parada panahon sa inagurasyon sa natukod pag- 
usab nga paril sa Jerusalem; anak nga lalaki ni Jo- 
natan.—Neh 12:27, 31, 35. 

30. Lain pa nga tigtrompeta, usa usab ka saser- 
dote nga diha sa samang inagurasyon nga gi- 
tambongan usab sa Zacarias nga gihisgotan sa 
Num. 29.—Neh 12:40, 41. 

31. Saserdote nga amahan ni Juan nga Tigbaw- 
tismo. (Luc 3:2) Siya ug ang iyang asawang si Fli- 
sabet, nga usa ka paryente sa inahan ni Jesus nga 
si Maria, nagpuyo sa kabungtoran sa Judea. Silang 
duha mahinadlokon sa Diyos ug masinundanon sa 
iyang mga kasugoan. Bisag mga tigulang na, sila 
walay anak.—Luc 1:5-7, 36. 

Sa dihang turno na ni Zacarias sa paghalad ug in- 
senso panahon “sa dibisyon ni Abias,” lagmit sa 
mga ulahing tingpamulak o sa sayong bahin sa 
ting-init sa 3 W.K.P., misulod siya sa sangtuwaryo 
ingon sa naandan. Niining higayona ang manulon- 
da ni Jehova nga si Gabriel nagpakita kaniya, nga 
nagpahibalo kaniya nga ang iyang pangamuyo gi- 
dungog nga may pag-uyon, nga ang iyang asa- 
wang si Elisabet manganak ug usa ka anak nga la- 
laki alang kaniya, ug nga ang bata paganganlan ug 
Juan. Gisultihan ni Gabriel si Zacarias kon sa un- 
sang paagi padakoon ang bata ug unsay pagahimo- 
on niining bataa. (Luc 1:5-17) Si Zacarias nangayo 
sa manulonda ug usa ka ilhanan ingong dugang 
garantiya. Tungod kay wala motuo sa gipamulong 
sa manulonda, siya giingnan nga siya maamang 
hangtod nga ikapanganak na si Juan. (Luc 1:18-23) 
Sa ikawalo ka adlaw human matawo ang bata, wala 
dawata ni Elisabet ang mga sugyot sa mga silingan 
ug mga paryente ug miinsistir nga ang iyang anak 
paganganlan ug Juan. Sa dihang sila mihangyo sa 
amahan, si Zacarias nagkuhag usa ka papan ug 
nagsulat diha niini: “Juan ang ngalan niini.” Diha- 
diha siya nakasulti na pag-usab ug siya mitagna 
mahitungod sa buluhaton sa iyang anak ug nia- 
nang sa Mesiyas.—Luc 1:13, 57-79. 


ZACARIAS, BASAHON NI. Kini nga basa- 
hon sa Hebreohanong Kasulatan nagpaila sa mag- 
susulat niini ingong si “Zacarias nga anak nga lala- 

ki ni Berekias nga anak nga lalaki ni Ido nga 
manalagna.” (Zac 1:1) Kini naghatag usab ug pa- 
sukaranan sa pagtino sa gikobrehan nga panahon 
ug sa pagbanabana sa petsa sa pagsulat. Ang kata- 
posang timaan sa panahon nga makaplagan diha 
sa basahon ni Zacarias mao ang ikaupat nga adlaw 
sa Kislev sa ikaupat nga tuig sa paghari ni Dario 
(mga Disyembre 1, 518 W.K.P/). (7:1) Sa ingon, 
kini nga basahon wala pa masulat una pa ang 
518 W.K.P. Sanglit sa “ikawalo ka bulan sa ikaduha 
ka tuig ni Dario” (Oktubre/Nobyembre 520 W.K.P.) 
nga “ang pulong ni Jehova midangat kang Zacar- 
ias” (1:1), ang basahon nagkobre sa yugto nga la- 
bing menos duha ka tuig. 

Gikan sa kapitulo 9, ang tema nga makaplagan 
diha sa basahon ni Zacarias mopatim-aw nga da- 
kog kalainan gikan sa nag-unang seksiyon. Wala 
nay dugang paghisgot bahin sa mga manulonda ug 
mga panan-awon o kang Gobernador Zorobabel ug 
sa Hataas nga Saserdoteng si Josue. Wala hisgoti 
ang buluhaton sa pagtukod pag-usab sa templo, ug 
dili gani makita ang ngalan ni Zacarias. Tungod ni- 
ini ug ang kinaiyahan sa mga tagna nga anaa sa 
ulahing mga kapitulo sa basahon, daghang kritiko 
ang nagtuo nga lagmit dili si Zacarias ang nagsu- 
lat niini nga seksiyon. Apan, angayng matikdan 
nga si Zacarias, sama sa ubang mga manalagna, 
misulat sumala sa pag-inspirar sa Diyos ug wala 
makadawat sa tanang pagpadayag sa samang pa- 
nahon o sa samang paagi. (2Pe 1:20, 21) Dugang 
pa, ang mga tagna dili kinahanglang mohaom sa 
usa ka partikular nga gambalay sa mga panghita- 
bo ug dili kinahanglang ilakip ang ngalan sa mana- 
lagna o sa pipila sa iyang mga katalirongan aron 
ikaingong ang tibuok basahon maoy sinulat sa ma- 
ong manalagna. Ang pamatuod nga ang basahon 
ni Zacarias nagkaharmonya sa katibuk-an, inay 
nga naundan sa bulag ug dili-konektadong mga 
bahin nga girekord sa nagkalainlaing mga magsu- 
sulat, makita gikan sa mga ideya nga gipahayag 
sa maong basahon. Sa katibuk-an, ang basahon 
nagpasiugda nga ang Jerusalem ipasig-uli ug nga 
si Jehova moabot aron sa pagdepensa sa siyu- 
dad.--Zac 1:13-21, 2:4, 5, 8:14-23, 9:11-17, 12:2-6, 
14:3-21. 

Makasaysayanhong mga Detalye. Niad- 
tong mga Pebrero 9, 519 W.K.P., ang manalagna 
nga si Zacarias nakadungog sa mga pulong: “Ang 
tibuok yuta walay timik ug walay kasamok.” (Zac 
1:7, 11) Nianang panahona ang Jerusalem dili usa 
ka hulga batok sa mga nasod, apan mopatim-aw 
alang sa mga nag-obserbar nga gibiyaan ni Jeho- 
va ang siyudad. Bisan tuod napahiluna na ang 
pundasyon sa templo niadtong 536 W.K.P., hinay 
ang pag-uswag sa buluhaton sa pagtukod pag- 
usab tungod sa pagsupak sa kaaway ug sa katapo- 

san, niadtong 522 W.K.P., kini opisyal nga gipahu- 
nong. (Esd 4:4, 5, 24) Dugang pa, kay gihampak sa 
hulaw ug kawalay ani tungod sa pagbiya sa bulu- 
haton sa pagtukod pag-usab sa templo, ang nahi- 
balik nga mga Hudiyo nasugamak sa lisod kaayong 
mga kahimtang. (Hag 1:6, 10, 11) Gikinahanglan 
nila ang pagdasig nga ipadayon ang buluhatong 
pagtukod bisan pa sa dagkong mga kababagan. 
Busa, ang mga pulong ni Jehova pinaagi kang 
Zacarias nahimong tinuod gayod nga tinubdan sa 
paghupay ug pagdasig kanila. Ang mga panan- 
awon nga nakita ni Zacarias tin-awng nagpakita 
nga maoy kabubut-on sa Diyos nga tukoron pag- 
usab ang Jerusalem ug ang templo niini. (Zac 1:16, 
kap 2) Ang gahom sa mga nasod nga nagpatibula- 
ag sa Juda mapusgay. (1:18-21) Ang Hataas nga 
Saserdoteng si Josue makabaton ug pag-uyon sa 

atubangan ni Jehova (3:3-7), ug pinaagi sa tabang 
sa espiritu sa Diyos, matapos ni Gobernador Zoro- 
babel ang pagtukod pag-usab sa templ0.---4:6-9. 
Nahiuyon sa Ubang mga Basahon sa Bibli- 
ya. Ang basahon ni Zacarias bug-os nga nahiu- 
yon sa ubang bahin sa Kasulatan sa pag-ila kang 
Jehova ingong ang Tigpanalipod sa iyang kataw- 
han. (Zac 2:5, itandi ang Deu 33:27, Sal 46:11, 
125:2.) Siya moganti ug mosilot sa mga indibidu- 
wal o mga nasod sumala sa ilang mga pagpakig- 
labot ug mopasig-uli niadtong mahinulsolon nga 
mobalik kaniya. (Zac 1:2-6: 7:11-14, itandi ang Isa 
55:6, 7: Jer 25:4-11: Eze 33:11, Mal 3:7: 2Pe 3:9.) Gi- 
sugo ni Jehova nga kadtong nagtinguha sa iyang 
pag-uyon kinahanglang mosulti sa kamatuoran ug 
magpakitag pagkamasinugtanon, hustisya, mahi- 
gugmaong-kalulot, ug kaluoy. (Zac 7:7-10, 8:16, 17: 

Matagnaong mga mensahe nga nagdasig sa mga Hudiyo sa pag- 
padayon sa pagtukod pag-usab sa templo, nagtagana usab ug 
pasiunang mga talan-awon sa pag-abot sa Mesiyas ug sa iyang 
pagmando ingong Hari-Saserdote 

Gisulat ni Zacarias sa panahon sa paghari sa Persianhon nga si 
Haring Dario I, mga 19 ka tuig human ang unang grupo sa 
mga Hudiyo nakapauli gikan sa Babilonya niadtong 537 W.K.P. 


Usa ka panawagan sa paghinulsol, gisundan sa walo ka 
panan-awon yg sa tagna bahin sa “Turok” (1:1--6:15) 
Unang panan-awon: Usa ka mangangabayo nga nagsakay sa 
pulang kabayo nga nagbarog uban sa laing tulo pa ka ma- 
ngangabayo taliwala sa mga kahoyng mirto, ang panan-awon 
gitapos pinaagig pasalig nga ang Jerusalem pakitaan ug ka- 
luoy ug ang templo tukoron pag-usab 
Ikaduhang panan-awon: Ang upat ka sungay nga nagpatibulaag 
sa Juda gisalibay sa upat ka artesano 


Ikatulong panan-awon: Usa ka batan-ong lalaki nga may pisi 
nga igsusukod nangandam sa pagsukod sa Jerusalem, apan 
ang usa ka manulonda nagtagnag dugang pa nga pag-uswag 
ingon man panalipod ni Jehova alang sa siyudad 


lkaupat nga panan-awon: Ang nahugawan nga mga besti sa 
Hataas nga Saserdoteng si Josue gihukas ug giilisdan ug 
mga besting halangdon 


Ikalimang panan-awon: Si Zacarias nakakitag usa ka bulawang 
tangkawan nga may pito ka lampara nga gibutangan ug lana 
nga gikan sa duha ka kahoyng olibo, taposon ni Zorobabel 
ang pagtukod pag-usab sa templo pinaagi sa tabang sa espi- 
ritu sa Diyos 

lkaunom nga panan-awon: Ang usa ka linukot nga basahon 
nga nagalupad naghawas sa tunglo nga migula tungod sa 
tanan niadtong nangawat ug niadtong nanumpa ug bakak sa 
ngalan ni Jehova 

Ikapitong panan-awon: Usa ka babaye nga ginganlag Pagkada- 
otan gisakay sa usa ka taksanan nga ephah paingon sa 
Sinar 

Ikawalong panan-awon: Upat ka karo ang migula sa taliwala 
sa duha ka tumbaga nga bukid aron molibot sa yuta 


Ang tawo nga ginganlag Turok magatukod sa templo ni Jehova 
ug mag-alagad ingong hari-saserdote 
Pagduhaduha bahin sa pagsaulog sa mga pagpuasa 
agig paghinumdom sa mga kalamidad nga midangat 
sa Jerusalem (7:1-8:23) 

Ang mga kalamidad midangat ingong silot tungod sa pagkadili- 
masinugtanon: ang pagpuasa agig paghinumdom niini wala 
gayod buhata alang kang Jehova 

Ang Jerusalem makapahimulos sa pag-uyon sa Diyos, ang kan- 
hing mga adlaw sa pagpuasa mahimong “kasadya ug pagma- 
ya ug malipayong kapistahan”, daghan gikan sa kanasoran 
ang moadto kaniya aron mabatonan ang pag-uyon ni Jehova 

Ang paghukom batok sa kanasoran, mga tagna labot 
sa Mesiyas, ug ang pagpasig-uli sa katawhan sa Diyos 

(9:1-14:21) 

Daghang siyudad ug kanasoran ang makaagom sa grabe nga 
paghukom ni Jehova 


Ang matarong ug mapainubsanon nga Hari sa Zion mosulod sa 
siyudad sakay sa usa ka asno 


Si Jehova nagpahayag sa iyang kasuko batok sa mini nga 
mga magbalantay 


Ang natibulaag nga katawhan sa Diyos pagulaon gikan sa 
Ehipto ug Asirya 

Si Zacarias gitawag aron mahimong usa ka magbalantay, 
ang katawhan gihatagag kahigayonan sa pagbayad alang sa 
iyang buluhaton, ug ilang gibanabana ang bili niini ingong 30 
ka pirasong plata 

Ang Jerusalem mahimong usa ka mabug-at nga bato nga mag- 
pangos sa hilabihan kang bisan kinsa nga manghilabot niini 

Usa ka atabay ang pagabuksan alang sa paghinlo sa sala, ang 
magbalantay pagahampakon, ug ang mga karnero matibulaag 

Ang Jerusalem pagasulongon, apan si Jehova makiggubat ba- 
tok sa mga manunulong 

Kadtong mga nahibilin gikan sa miatake nga kanasoran mag- 
sauloy sa Pista sa mga Balongbalong sa matag tuig, nga 
moyukbo atubangan kang Jehova ingong Hari 


ZACUR 


itandi ang Deu 24:17: Sal 15:1, 2, 82:3, 4, Pr 12:19, 
Jer 7:5, 6; Efe 4:25.) Siya dili motubag sa pagpaki- 
tabang niadtong dili mosugot kaniya.--Zac 7:13; 
itandi ang Isa 1:15: Lam 3:42-44. 

Lain pa, ang makaiikag nga mga kaamgiran da- 
ling makita kon itandi ang mga teksto sa Zacarias 
sa ubang mga teksto.--Itandi ang Zac 3:2 sa Jud 9, 
Zac 4:3, 11-14 sa Pin 11:4, Zac 4:10 sa Pin 5:6, Zac 
8:8 sa Pin 21:3, Zac 14:5 sa Jud 14; Zac 14:7 sa Pin 
21:25, Zac 14:8 sa Pin 22:1, 17. 

Katumanan sa Tagna. Ang katumanan sa 
mga tagna nga girekord sa basahon ni Zacarias 
nagpamatuod sa pagkatinuod niini. Ang mga detal- 
ye nga nahibaloan maylabot sa pagsulong ni Ale- 
jandrong Bantogan batok sa Sirya, Fenicia, ug Filis- 
tia, lakip ang pagsakop sa Tiro ug sa Gaza, mohaom 
sa mga pulong sa Zacarias 9:1-8 ug, busa, mahi- 
mong sabton ingong katumanan niini nga tagna. 
Ang daghang ubang mga tagna nga anaa sa basa- 
hon ni Zacarias natuman diha kang Kristo Jesus 
—ang iyang pagsulod sa Jerusalem ingong hari, 
“mapainubsanon, ug nagsakay sa usa ka asno” (Zac 
9:9: Mat 21:5, Ju 12:15), ang pagbudhi kaniya bug- 
ti sa “katloan ka pirasong plata” (Zac 11:12, 13; Mat 
26:15: 27:9), ang pagkatibulaag sa iyang mga ti- 
nun-an human niadto (Zac 13:7, Mat 26:31, Mar 
14:27), ang pagduslak kang Jesus pinaagig bang- 
kaw samtang diha sa estaka (Zac 12:10, Ju 19:34, 
37), ug ang iyang papel ingong Hari-Saserdote (Zac 
6:12, 13: Heb 6:20; 8:1: 10:21). 


ZACUR [gikan sa lintunganayng pulong nga 
nagkahulogang “hinumdom7]. 

1. Usa ka Rubenhon kansang anak nga lalaki 
nga si Samua maoy usa sa 12 ka espiya nga gipa- 
dala ni Moises ngadto sa Yutang Saad.--Num 13: 
3,4. 

2. Usa ka Simeonhon kansang mga kaliwat pi- 
naagi kang Simei midaghan.---1Cr 4:24-27. 

3. Usa ka Merarihanong Levihanon, anak nga la- 
laki ni Jaazias.--1Cr 24:26, 27. 

4. Pangulo sa ikatulong grupo sa mga Leviha- 
nong maghohoni, usa ka anak nga lalaki ni Asap 
nga usa ka Gersonhon. (1Cr 25:2, 10: 6:39, 43: Neh 
12:35) Si Zacur lagmit nga gitawag ug Zabdi (Neh 
11:17) ug Zikri.— 1Cr 9:15. 

5. Usa nga nagtrabaho sa pagtukod sa paril sa 
Jerusalem ubos sa pagdumala ni Nehemias, anak 
nga lalaki ni Imri.---Neh 3:2. 

6. Usa ka Levihanon nga lakip sa mga milagda 
sa pakigsaad sa pagkamatinumanon nga gihimo 
panahon sa pagkagobernador ni Nehemias. Lagmit 
nga si Zacur mismo didto niadtong higayona, o 
kaha ang usa sa iyang mga kaliwat ang milagda 
nga gigamit ang iyang ngalan. (Neh 9:38, 10:1, 
9, 12) Posible nga mao ra ang Num. 7. 

7. Usa ka Levihanon kansang anak nga lalaki 
nga si Hanan maoy gitugyanan sa tukmang pag- 
apod-apod sa mga ikapulo panahon sa pagkagober- 
nador ni Nehemias. (Neh 13:10-13) Tingali mao ra 
ang Num. 6. 


ZADOK [gikan sa lintunganayng pulong nga 
nagkahulogang “magpakamatarong”]. 

1. Usa ka saserdote nga iladong kauban ni Ha- 
ring David. Si Zadok maoy usa ka kaliwat ni Aaron 
pinaagi sa hataas nga saserdotehanong linya ni 
Eleasar. (1Cr 6:3-8, 50-53) Gitawag usab siya nga 
usa ka tigpatin-aw sa panan-awon. (2Sa 15:27) Si 
Zadok, ingong usa ka batan-ong lalaki nga may da- 
kong kaisog, maoy usa sa mga pangulo sa mga tri- 
bo nga mipaluyo sa pagkahari ni David. (1Cr 12:27, 
28) Sukad niadtong panahona siya nagmaunongon 
kang David.---2Sa 8:15, 17: 20:25; 1Cr 18:16. 

Si Zadok ug Abiatar (sa dihang hisgotan gani si- 
lang duha, unang nganlan si Zadok, tingali tungod 
kay siya usa usab ka manalagna) miuban sa arka sa 
pakigsaad sa dihang si David nagsugo nga dad-on 
kini ngadto sa Jerusalem, ug human niadto si Za- 
dok nagpadayon sa pag-alagad sulod sa usa ka pa- 
nahon didto sa Gabaon diin nahimutang ang taber- 
nakulo. (1Cr 15:11, 14; 16:39) Sa dihang mirebelde 
si Absalom, gidala ni Zadok ug sa mga Levihanon 
ang Arka samtang mikuyog sila kang David sa 
iyang pagkalagiw gikan sa Jerusalem, apan gipaba- 
lik sila ni David ngadto sa siyudad, ug gitudlo si Za- 
dok ug ang uban pa ingong iyang mga espiya. 
(2Sa 15:23-29, 35, 36: 17:15, 16; 18:19-27) Sa di- 
hang natapos ang pagrebelde, si Zadok ug Abiatar 
nakatabang ug dako kang David aron siya dawaton 
sa Jerusalem nga may pag-uyon. (2Sa 19:11-14) Sa 
ulahing bahin sa iyang paghari, sa dihang giorga- 
nisar ni David ang buluhaton sa mga Levihanon 
alang sa templo, si Zadok ug Ahimelek nga anak 
nga lalaki ni Abiatar mitabang kaniya.--1Cr 24:3, 
6, 30, 31. 

Dili sama kang Abiatar, si Zadok wala mopaluyo 
kang Adonias sa iyang pagsulay sa pag-ilog sa tro- 
no, tungod niini gitudlo ni David si Zadok nga maoy 
magdihog kang Solomon ingong hari. (1Ha 1:7, 
8, 26, 32-46) Sa panahon sa paghari ni Saul ug Da- 
vid, si Zadok nag-alagad ingong kaubang saserdote 
lamang, apan tungod sa iyang pagkamaunongon 
nga lahi ra kaayo sa mapalingpaling nga pagkama- 
unongon sa Hataas nga Saserdoteng si Abiatar, si 
Solomon nagpalagpot kang Abiatar gikan sa Jeru- 
salem ug naghimo kang Zadok nga hataas nga sa- 
serdote. Kini nagtuman sa tagna ni Jehova nga gi- 
pamulong batok sa balay ni Eli. (1Ha 2:26, 27, 35) 
Ang ulahing pagtala kang “Zadok ug Abiatar” sa 
1 Hari 4:4 lagmit may makasaysayanhong hinung- 
dan. Si Josephus miingon nga si Zadok mao ang 
unang hataas nga saserdote sa templo ni Solomon. 

(Jewish Antiquities, X, 152 [viii, 6]) Sa 1 Cronicas 
27:16, 17, si Zadok gitala ingong pangulo sa balay 
ni Aaron. Ang Bibliya nagtagana ug pasukaranan 
sa pagsubay sa linya sa kaliwat ni Zadok nga nag- 
hupot sa katungdanan sa hataas nga saserdote 
hangtod sa panahon ni Dario nga Persianhon (lag- 
mit si Dario Il). (1Ha 4:2, 1Cr 6:8-15: 2Cr 31:10: 
Neh 12:22) Ang mga saserdote nga nakita diha 
sa templo sa panan-awon ni Ezequiel maoy “mga 
anak nga lalaki ni Zadok.”---Eze 40:46, 43:19; 44:15: 
48:11. 

2. Apohang lalaki sa banay sa inahan ni Ha- 
ring Jotam sa Juda.---2Ha 15:32, 33, 2Cr 27:1. 

3. Usa ka kaliwat ni Aaron pinaagi sa Num. 1 
diha sa linya sa hataas nga saserdote, ug usa ka ka- 
tigulangan sa “batid nga magkokopya” nga si Es- 
dras.— 1Cr 6:3, 8, 12, 13; 9:11, Esd 7:1-6, Neh 11:11. 

4. Usa sa mga nagtukod pag-usab sa paril sa Je- 
rusalem human sa pagkadestiyero: anak nga lalaki 
ni Baana. (Neh 3:4) Siya o kaha ang usa ka hawas 
sa usa ka banay nga may samang ngalan ang mi- 
lagda pinaagig timbre sa nasodnong pakigsaad nga 
gihikay wala madugay human niadto.--Neh 9:38, 
10:1, 14, 21. 

5. Lain pang tawo nga mitabang sa pagtukod 
pag-usab sa paril sa Jerusalem, anak nga lalaki o 
kaliwat ni Imer, kinsa lagmit sakop sa saserdoteha- 
nong banay.---Neh 3:29. 

6. Usa ka magkokopya kinsa duyog ni Selemias 
ug Pedaia gihimo ni Nehemias nga tinugyanan 
sa Levihanong mga tipiganan. (Neh 13:13) Tinga- 
li mao ra usab ang Num. 5. 

7. Usa ka katigulangan sa amaama ni Jesus nga 
si Jose human sa pagkadestiyero.---Mat 1:14. 


ZAHAM [Usa nga Makaluod]. Usa ka anak nga 
lalaki ni Haring Rehoboam (lagmit pinaagi sa iyang 
asawa nga si Mahalat).--2Cr 11:18, 19, 23. 


ZAIR. Usa ka dapit nga sakop o duol sa Edom. 
Sa kasikbit nga dapit sa Zair, si Haring Jehoram sa 
Juda nagpatay sa naglibot nga Edomhanong ka- 
sundalohan panahon sa kagabhion. (2Ha 8:20-22) 
Ang tinong nahimutangan sa Zair wala mahibaloi. 


ZALAP. Amahan sa labing menos unom ka 
anak nga lalaki, nga usa kanila mitabang kang Ne- 
hemias sa pag-ayo sa paril sa Jerusalem.---Neh 
3:30. 


ZALMON. 

1. Usa ka Ahohihanon nga manggugubat ni Da- 
vid. (2Sa 23:8, 28) Mopatim-awng siya gitawag ug 
Iai sa 1 Cronicas 11:29. 

2. Usa ka bukid nga duol sa Sekem. Gikan sa Bu- 
kid sa Zalmon, si Abimelek ug ang iyang mga tawo 
namutol ug kahoy aron gamiton sa pagsunog sa 


ZAPENAT-PANEA 


inarkong lawak sa siyudad sa Sekem. (Huk 9:48, 49) 
Tungod kay ang mga bukid nga duol sa Sekem mao 
lamang ang Ebal ug Gerizim, ang Zalmon tinga- 
li maoy usa ka taluktok o bakilid sa usa niini, o kaha 
usa kini ka dili kaayo iladong bungtod nga kasikbit 
niini. 

3. Usa ka hataas nga bukid nga lagmit diha sa 
Basan, sa S sa Jordan. (Sal 68:14, 15) Lagmit mao 
kini ang kinatayuktokan sa Bukid sa Hauran (Jebel 
ed Druz). 


ZALMONA. Usa ka dapit sa kamingawan diin 
nagkampo ang mga Israelinhon human mobiya sa 
Bukid sa Hor ug una pa mopadayon paingon sa Pu- 
non. (Num 33:41, 42) Ang Zalmona gituohan ni 
Y. Aharoni nga lagmit mao ang es-Salmaneh, mga 
20 km (12 mi) sa AAK sa gituohang dapit sa Pu- 
non. 


ZALMUNA. Usa sa mga hari sa Midian kan- 
sang kasundalohan ug mga kaalyado nanglupig sa 
Israel sulod sa pito ka tuig sa wala pa mahimong 
maghuhukom si Gideon. (Huk 6:1) Ang gamayng 
pundok ni Gideon nagparot sa mga manunulong 
ug, sa paggukod sa nangalagiw nga kasundalohan, 
nagdakop ug nagpatay kang Haring Zeba ug Ha- 
ring Zalmuna.--Huk 6:33, 8:4-21, Sal 83:11, 12; 
tan-awa ang ZEBA. 


ZAMZUMIM  [lagmit gikan sa usa ka lintu- 
nganayng pulong nga nagkahulogang “anaa sa hu- 
nahuna, laraw”]. Ang Ammonhanong ngalan alang 
sa mga Repaim, usa ka katawhan nga gipapahawa 
sa mga Ammonhanon. (Deu 2:19, 20) Walay tinong 
koneksiyon tali kanila ug sa mga Zuzim.---Gen 14:5, 
tan-awa ang REPAIM. 


ZANOA  [lagmit gikan sa lintunganayng pulong 
nga nagkahulogang “lang-og”]. 

1. Usa ka siyudad sa Juda diha sa Sepela. (Jos 
15:20, 33, 34, 36) Lakip kini sa mga siyudad nga gi- 
puy-an pag-usab human sa pagkadestiyero didto sa 
Babilonya. (Neh 11:25, 30) Ang mga pumoluyo nii- 
ni nga siyudad sa Zanoa lagmit mao ang mihimog 
pagpang-ayo sa habagatang paril sa Jerusalem ug 
sa Ganghaan sa Walog niini. (Neh 3:13) Gituohan 
nga kini mao ang Khirbet Zanu' (Horvat Zanoah), 
mga 5 km (3 mi) sa HS sa Bet-semes. 

2. Usa ka siyudad sa bukirong rehiyon sa Juda. 
(Jos 15:20, 48, 56, 57) Lagmit kini mao ang Zanoa 
nga gihisgotan sa 1 Cronicas 4:18 nga 'gipundar' ni 
Jekutiel. (Tan-awa ang JEKUTIEL.) Gituohan nga kini 
lagmit mao ang Khirbet Beit Amra, mga 10 km 
(6 mi) sa HHK sa Hebron. 


ZAPENAT-PANEA.. Ang ngalan nga gihatag 
ni Paraon kang Jose sa dihang siya gituboy ngad- 
to sa usa ka posisyon nga sunod kaniya mismo. 


ZAPON 


(Gen 41:45) Sa mga nagasultig Hebreohanon, ang 
paglitok niining ngalana tataw nga nagkahulogang 
“Tigpadayag sa Tinagong mga Butang,” apan sa 
mga Ehiptohanon kini lagmit nagkahulogang “Ang 
Diyos Nag-ingon: Siya Mabuhi!” 


ZAPON [gikan sa lintunganayng pulong nga 
nagkahulogang “padayon sa pagbantay”]. Usa ka 
siyudad nga gipahat ngadto kang Gad. (Jos 13:24, 
27) Ang pipila mipabor sa pagtuo nga mao kini ang 
Tell es-Sa'idiyeh, mga 10 km (6 mi) sa AAK sa Su- 
cot. Kining ngalana makita usab sa pipila ka hubad 
sa Maghuhukom 12:1 inay nga “paamihanan."---JB, 
NE, RS. 


ZAQUEO [gikan sa Heb., lagmit gikan sa lintu- 
nganayng pulong nga nagkahulogang “hinlo; put- 
117]. Usa ka pangulong maniningil ug buhis sa Jeri- 
co nga nahimong usa sa mga tinun-an ni Kristo. 
Ingong usa ka opisyal, si Zaqueo lagmit maoy na- 
ngulo sa ubang mga maniningil ug buhis sa sulod 
ug sa palibot sa Jerico. Tabunok ug mabungahon 
ang distrito palibot sa Jerico, nga mokita ug dako- 
dakong buhis ingong resulta sa komersiyo, ug si 
Zaqueo, sama sa nabatasan sa kadaghanang mga 
maniningil ug buhis, tingali migamit ug kuwesti- 
yonableng mga pamaagi maylabot sa iyang ka- 
tungdanan aron makapanag-iya ug bahin sa iyang 
dakong bahandi, kay sa pagkatinuod, “siya dato.” 
--luc 19:1, 2, 8, tan-awa ang MANININGIL UG BUHIS. 

Sa dihang si Jesus miadto sa Jerico sa tingpamu- 
lak sa 33 K.P., una pa moadto sa Jerusalem ug sa 
wala pa siya mamatay, si Zaqueo nagtinguha nga 
makakita kaniya, apan kay mubo ug barog, dili niya 
kini mahimo tungod sa panon sa katawhan. Busa, 
midagan siya sa unahan ug nakakaplag ug maa- 
yong puwesto pinaagi sa pagkatkat sa usa ka ka- 
hoy. Siyempre, kini nga interes nakapadayeg kang 
Jesus, kinsa misulti kang Zaqueo nga siya moestar 
uban kaniya samtang anaa sa Jerico. Apan ang 
mga katagilungsod ni Zaqueo mitutol, nga nag- 
ingong si Jesus nakighigala sa mga makasasala. 
Kay nagpakita ug nabag-ong tinamdan, gipahayag 
ni Zaqueo nga iyang pasig-ulian ug upat ka pilo ang 
bisan unsa nga iyang gikuha sa dili-makataronga- 
nong paagi ug nga iyang ihatag ang katunga sa 
iyang mga kabtangan ngadto sa mga kabos. Dayon 
giila ni Jesus nga ang iyang panimalay nahalinya 
na karon alang sa kaluwasan. (Luc 19:3-10) Dugang 
pa, samtang miduaw kang Zaqueo, gisugilon ni 
Jesus ang sambingay bahin sa mga mina.---Luc 
19:11-28. 


ZAREPTA [lagmit gikan sa lintunganayng pu- 
long nga nagkahulogang “dalisay”]. Usa ka Feni- 
cianhong lungsod nga iya sa’ o lagmit sakop sa 
Sidon sa adlaw ni Elias. Didto sa Zarepta ang ma- 
nalagna giabiabi sa usa ka kabos nga babayeng 

balo, kansang harina ug lana wala mahurot sa mi- 
lagrosong paagi panahon sa dakong gutom ug kan- 
sang anak nga lalaki, human niadto, gibanhaw ni 
Elias pinaagi sa gahom sa Diyos. (1Ha 17:8-24, Luc 
4:25, 26) Kini sa ulahi nagsilbing kinatumyan sa 
kanhing teritoryo sa Canaan nga gitagnang panag- 
iyahon sa Israelinhong mga destiyero. (Abd 20) Ki- 
ning ngalana napreserbar pinaagi sa ngalan nga 
Sarafand, mga 13 km (8 mi) sa HHK sa Sidon, bi- 
san tuod ang karaang dapit niini lagmit nga duol 
lamang sa baybayon sa Mediteranyo. 


ZARETAN. Kini unang gihisgotan diha sa Jo- 
sue 3:16, diin giasoy ang milagrosong pagpondo sa 
katubigan sa Jordan “didto sa Adan, ang siyudad 
nga tupad sa Zaretan.” Sa ulahi ang rekord nag- 
ingong sa panahon sa paghulma sa mga butang 
nga ginama sa tumbaga alang sa templo, kini nga 
paghulma gihimo didto sa Distrito sa Jordan, “diha 
sa hulmahanan nga kulonon, taliwala sa Sucot ug 
Zaretan.” (1Ha 7:46) Ang yutang-kulonon nga ma- 
kaplagan sa Walog sa Jordan nakaamot sa kalam- 
posan sa mga pagpanghulma ug tumbaga niining 
dapita. 

Sanglit gituohan sa kadaghanan nga ang Adan 
nahimutang sa Tell ed-Damiyeh (sa S nga bahin sa 
Jordan atbang sa agianan paingon sa Wadi Far'ah) 
ug sanglit ang Sucot gituohang nahimutang mga 
13 km (8 mi) sa AAS sa Adan, kini nga mga teks- 
to nagpakita nga ang Zaretan anaa sa K nga bahin 
sa Jordan dili layo sa Adan ug sa Sucot. Ang 
82-m-gihabogon (270 p) nga tayuktok nga nail- 
hang Qarn Sartabeh, nga gitawag nga “ang dakong 
timailhan sa walog sa Jordan,” mao ang gituohan 
sa pipila ingong posibleng nahimutangan sa Zare- 
tan. (Encyclopædia Biblica, giedit ni T. Cheyne, 
London, 1903, Tomo IV, lin. 5382) Kini nahimutang 
tabok sa Jordan gikan sa Adan, diha sa agianan pa- 
ingon sa Wadi Farah. 

Apan, kini nga lokasyon daw lisod mosibo sa ka- 
hubitan sa ikalimang administratibong distrito ni 
Solomon nga gihubit diha sa 1 Hari 4:12, nga nag- 
hisgot sa “Taanak ug Megido ug tibuok Bet-sean, 
nga tupad sa Zaretan ubos sa Jezreel, gikan sa Bet- 
sean ngadto sa Abel-mehola hangtod sa rehiyon sa 
Jokmeam.” Ang Qarn Sartabeh nahimutang nga la- 
yolayo pa dapit sa H kay sa ubang mga dapit nga 
gitala didto ug ang paghisgot nga kini “tupad” 
sa Bet-sean wala magpasabot nga kini kasikbit nii- 
ni. Gipaningkamotan sa The Jerusalem Bible nga 
ipasibo sa geograpikanhong han-ay ang mga dapit 
nga gitala sa 1 Hari 4:12, nga naghisgot sa “tibuok 
Bet-sean ubos sa Jezreel, gikan sa Bet-sean ngadto 
sa Abel Mehola, nga tupad sa Zaretan,” sa ingon 
naglangkit sa Zaretan sa Abel-mehola inay sa Bet- 
sean. Apan, sanglit ang gihisgotan mao ang “tibu- 
ok Bet-sean,” kini sa walay duhaduha nagtumong 

sa usa ka rehiyon inay nga sa siyudad mismo. Kon 
ang Zaretan mao gayod ang habog nga tayuktok sa 
Qarn Sartabeh, lagmit nga ang rehiyon sa Bet-sean 
naglakip sa patag nga walog nga naglibot niini ug 
miabot sa habagatan hangtod sa usa ka dapit diin 
makita ang Zaretan, busa nagpakita sa usa ka lahi, 
apan silingan, nga rehiyon. 

Ang ubang mga dapit nga gituohang mao ang 
Zaretan nahimutang sa S sa Jordan ug busa mao- 
rag dili mohaom sa konteksto. Sa mga pagpangub- 
kob sa usa niining mga dapita, sa Tell es-Sa'idiyeh, 
nakaplagan ang daghan kaayong mga butang nga 
gama sa bronse (usa ka metal nga sa panguna 
maoy tumbaga ug lata), nga lagmit magpamatuod 
sa lokasyon diin gihimo ni Solomon ang pagpang- 
hulma ug tumbaga diha niining mga dapita. 

Sa asoy sa 2 Cronicas 4:17, nga sama nianang sa 
1 Hari 7:46, ang “Zereda” mao ang makita inay ang 
Zaretan, tingali usa ka lahing espeling sa maong 
ngalan. 


ZATU. Katigulangan sa usa ka dakong banay 
nga namalik sa Jerusalem uban kang Zorobabel ni- 
adtong 537 W.K.P. (Esd 2:1, 2, 8, Neh 7:13) Sa di- 
hang si Esdras miabot sa Jerusalem, ang pipila sa 
ilang mga kaliwat naghingilin sa langyawng mga 
asawa nga ilang gikuha. (Esd 10:10, 11, 27, 44) 
Wala madugay human niadto, usa ka hawas niini 
nga banay, o ang lain nga ginganlag Zatu, ang nag- 
timbre sa “kasaligang kontrata.”--Neh 9:38; 10: 
1, 14. 


ZAYIN [it]. Ang ikapitong letra sa Hebreoha- 
nong alpabeto. Kini sagad nga katumbas sa letrang 
“z” ug, sa Hebreohanon, kini makita sa sinugdanan 
sa matag bersikulo sa Salmo 119:49-56. 


ZAZA. Anak nga lalaki ni Jonatan nga usa sa 
mga kaliwat ni Jerameel sa tribo ni Juda.---1Cr 2:3- 
5, 25, 33. 


ZEBA [Halad]. Usa ka hari sa Midian kinsa na- 
kigbahin sa pagpanglupig sa Israel. Si Zeba ug Zal- 
muna lagmit mao ang mga magmamando sulod sa 
pito ka tuig nga ang Midian mihimog mga pagpa- 
nulong, ug ilang gidaot ang mga uma ug gihimong 
timawa ang Israel. (Huk 6:1-6) Sa wala hisgoting 
panahon gipatay usab nila ang mga membro sa pa- 
nimalay ni Gideon.---Huk 8:18, 19. 

Sa dihang gibuntog ni Gideon ang ilang 135,- 
000 ka kasundalohan, si Zeba, si Zalmuna, ug ang 
15,000 ka tawo nakaikyas bisan pag gigukod pag- 
ayo ug sila nakaabot sa Karkor, nga may igoigo 
nang gilay-on, apan didto sila napildi pag-usab ug 
sa kataposan nadakpan. Samtang gidala pagbalik 
ni Gideon si Zeba ug Zalmuna hangtod sa Sucot 
ingong napakaulawan nga mga binihag, sila gipa- 
hinumdoman sa ilang mapagawalong mga pulong 

(o lagmit sa ilang gipakitang tinamdan) nga gitipi- 
gan diha sa salmo: “Atong panag-iyahon ang pu- 
loy-anang mga dapit sa Diyos alang sa atong kau- 
galingon.” (Sal 83:11, 12) Human moangkon nga 
sila mao ang nagpatay sa iyang mga igsoon, gipa- 
tay mismo ni Gideon ang duha ka hari sa Midian. 
--Huk 8:4-21. 


ZEBADIAS [Hinaot si Jehova Mogasa]. 

1. Usa ka Benjaminhon, anak nga lalaki o kali- 
wat ni Beria.--1Cr 8:1, 15, 16. 

2. Usa ka Benjaminhon, anak nga lalaki o kali- 
wat ni Elpaal.--ICr 8:1, 17, 18. 

3. Usa ka Benjaminhong manggugubat nga mi- 
anib sa kasundalohan ni David didto sa Ziklag, anak 
nga lalaki ni Jeroham nga gikan sa Gedor.— 1Cr 12: 
1,2,7. 

4. Pag-umangkong lalaki ni Joab ug pangulo sa 
ikaupat nga dibisyon sa kasundalohan nga nag- 
relibohay sa matag bulan. Ang paghisgot kaniya 
ingong “sunod sa iyang amahan nga si Asahel' lag- 
mit nagpasabot nga siya mipuli sa katungdanan 
human gipatay si Asahel. (2Sa 2:23) O kon kining 
binulan nga kahikayan giorganisar human sa ka- 
matayon ni Asahel, nan kini nagpasabot nga si Ze- 
badias gitudlo nga magdumala sa usa ka dibisyon 
nga ginganlan sa ngalan ni Asahel.--1ICr 27:1, 7: 
tan-awa ang ASAHEL Num. 1. 

5. Usa ka magbalantay-sa-ganghaan nga apil sa 
pag-organisar ni David sa mga buluhaton sa mga 
Levihanon, anak nga lalaki ni Meselemias nga usa 
ka Korehanon.--1Cr 26:1, 2. 

6. Usa sa mga Levihanon nga gipadala ni Jeho- 
sapat sa iyang ikatulo nga tuig, sa 934 W.K.P., aron 
sa pagtudlo sa balaod ni Jehova sa mga siyudad sa 
Juda.---2Cr 17:7-9. 

7. Usa ka pangulo sa banay sa Juda, anak nga 
lalaki ni Ismael nga lakip niadtong gitudlo ni Ha- 
ring Jehosapat nga magdumala sa legal nga mga 
kaso.--2Cr 19:8-11. 

8. Pangulo sa balay o banay sa amahan ni Sepa- 
tias. Ang anak nga lalaki ni Miguel nga si Zebadias 
nanguna sa 80 ka lalaki sa banay sa iyang amahan 
sa pagbalik ngadto sa Jerusalem uban kang Esdras 
niadtong 468 W.K.P.--Esd 8:1, 8. 

9. Usa sa mga saserdote sa banay ni Imer kinsa 
lakip niadtong giawhag ni Esdras nga hunongon 
ang ilang mga pakig-alyansa sa kaminyoon uban sa 
mga langyaw.--Esd 10:19, 20. 


ZEBEDEO [lagmit gikan sa lintunganayng pu- 
long nga Heb. nga nagkahulogang “naggasa'"]. 
Amahan sa mga apostoles ni Jesus nga si Santiago 
ug Juan. (Mat 4:21, 22, 10:2, 26:37, Mar 3:17, 10:35, 
Luc 5:10, Ju 21:2) Si Salome gituohan sa kadagha- 
nan nga mao ang asawa ni Zebedeo ug igsoon sa 

inahan ni Jesus nga si Maria. Kini magkahulogan 
nga si Zebedeo maoy uyoan ni Jesus tungod kay 
naminyo kini sa iyang iyaan, ug si Santiago ug 
Juan maoy mga ig-agaw ni Jesus.---Mat 27:56, Mar 
15:40: Ju 19:25, tan-awa ang SALOME Num. 1. 

Ang panginabuhi ni Zebedeo maoy pagpangisda 
sa Dagat sa Galilea ug lagmit nga miasenso tungod 
niini, kay dihay mga tawong sinuholan nga nagtra- 
baho uban kaniya. (Mar 1:16, 19, 20) Ang iyang 
asawa nga si Salome nakaalagad kang Jesus sa ma- 
teryal nga paagi. (Mar 15:40, 41) Bisan tuod wala 
hisgoti nga si Zebedeo mismo misunod kang Kris- 
to, ang iyang banay kinabubut-ong mibuhat niana. 
Mat 20:20. 


ZEBIDA [gikan sa lintunganayng pulong nga 
nagkahulogang “naggasa"]. Usa ka asawa o puyo- 
puyo ni Haring Josias ug inahan ni Haring Jehoia- 
kim. Si Zebida maoy anak nga babaye ni Pedaia nga 
taga-Ruma.---2Ha 23:34, 36. 


ZEBINA [Nabatonan [buot ingnon, pinalit]]. 
Usa ka anak nga lalaki ni Nebo human sa pagkades- 
tiyero. Si Zebina ug ang unom sa iyang igsoong 
mga lalaki nangasawa ug langyawng mga asawa 
apan nagpapahawa kanila tungod sa tambag ni Es- 
dras.--Esd 10:43, 44. 


ZEBOIIM. Usa ka dapit nga ginganlan mayla- 
bot sa utlanan sa teritoryo sa Canaan. (Gen 10:19) 
Ang Zeboiim maoy usa sa lima ka siyudad-estado 
sa Distrito nga mirebelde human sa 12 ka tuig nga 
pagmando ni Kedorlaomer. Ang hari niini nga si 
Haring Semeber naghiusa sa iyang kasundalohan 
uban sa kasundalohan sa mga magmamando sa 
Sodoma, Gomora, Adma, ug Bela (Zoar) ug dayag 
nga naapil siya sa dihang kini nga mga magma- 
mando giparot ni Kedorlaomer ug sa iyang tulo ka 
kaabin didto sa Ubos nga Patag sa Sidim. Kini nga 
kapildihan miresulta sa pagkabihag ni Lot ug dayon 
sa kadaogan ni Abraham batok sa mga manunu- 
long. (Gen 14:1-16) Sa ulahi, ang Zeboiim maoy usa 
sa daotang mga siyudad sa Distrito nga gilaglag ni 
Jehova uban sa Sodoma ug Gomora. (Gen 19:24, 25: 
Deu 29:22, 23: Os 11:8) Ang eksaktong nahimuta- 
ngan niini nga dapit wala mahibaloi. Daghang es- 
kolar ang nagtuo nga ang orihinal nga dapit anaa 
karon sa ilalom sa katubigan sa Patayng Dagat, bi- 
san tuod ang uban sa dili pa dugay miingon nga 
ang mga kagun-oban sa siyudad tingali mao ang 
dapit ubay sa usa sa mga lugot sa HS sa Patayng 
Dagat. 


ZEBOIM [Mga Hyena]. 
1. Usa ka walog diha sa teritoryo sa Benjamin 


nga duol sa Mikmas. Sa adlaw ni Haring Saul, ang 
usa ka pundok sa Filistehanong mga mangingilog 

mosulong gikan sa Mikmas ug “moagi sa dalan pa- 
ingon sa utlanan nga nag-atubang sa walog sa Ze- 
boim, ngadto sa kamingawan.” (1Sa 13:16-18) Bi- 
san tuod nga dili matino ang nahimutangan niini, 
ang walog sa Zeboim lagmit mao ang Wadi Abu 
Daba' (nagkahulogang “Walog sa Amahan sa mga 
Hyena”) nga mga 10 km (6 mi) sa SHS sa Mikmas 
ug mga 13 km (8 mi) sa SAS sa Jerusalem. 

2. Usa ka lungsod nga gipuy-an sa mga Benja- 
minhon human sila makabalik gikan sa pagkadesti- 
yero sa Babilonya. Kini gihisgotan nga nahimutang 
tali sa Hadid ug Nebalat ug sa Lod (Lydda). (Neh 11: 
31, 34, 35) Ang tukmang nahimutangan niini sa 
pagkakaron wala mahibaloi. 


ZEBUL [Pagtugot: o, lagmit, Halangdong Puloy- 
anan (Pinuy-anan)]. Usa ka komisyonado sa siyu- 
dad sa Sekem, nga ilalom ni Abimelek nga anak ni 
Gideon. Sa dihang ang usa ka tawong ginganlag 
Gaal ug ang iyang mga igsoon miabot sa Sekem ug 
misulay sa pagsiba sa siyudad batok kang Abime- 
lek, si Zebul nagpahibalo kang Abimelek ug sa ula- 
hi naghagit sa rebeldeng pangulo nga si Gaal nga 
pamatud-an ang iyang mga pagpanghambog pina- 
agi sa pagpakiggubat. Ang mga rebeldeng Sekem- 
non napildi ug si Zebul nag-abog kang Gaal ug sa 
iyang mga igsoon gikan sa siyudad.---Huk 9:26-41. 


ZEDAD. Usa ka dapit sa amihanang utlanan sa 
Israel. (Num 34:8, Eze 47:15) Gituohan nga lagmit 
mao kini ang Sadad, mga 105 km (65 mi) sa AS sa 
Damasco. 


ZEDEKIAS [Si Jehova Maoy Pagkamatarong]. 

1. “Anak nga lalaki ni Kenaana", usa ka mini nga 
manalagna nga nagpasalig kang Haring Ahab nga 
siya molampos sa iyang paningkamot sa pag-agaw 
sa Ramot-gilead gikan sa mga Siryanhon. Si Zede- 
kias “naghimo alang sa iyang kaugalingon ug mga 
sungay nga puthaw” aron ipakita nga iduso ni 
Ahab ang mga Siryanhon hangtod sa ilang pagka- 
puo. Human niadto, sa dihang ang matuod nga 
manalagna ni Jehova nga si Micaias nagtagna ug 
kadaotan alang kang Ahab, si Zedekias mitamparos 
kang Micaias sa aping.--1Ha 22:11, 23, 24, 2Cr 18: 
10, 22, 23. 

2. Usa ka prinsipe sa panahon ni Haring Jehoia- 
kim.--Jer 36:12. 

3. “Anak nga lalaki ni Maaseias”, usa ka mana- 
napaw, bakakon nga manalagna taliwala sa mga 
destiyero sa Babilonya. Ang manalagna ni Jehova 
nga si Jeremias nagtagna nga si Haring Nabucodo- 
nosor mag-asal kang Zedekias ug sa iyang kaubang 
si Ahab diha sa kalayo.---Jer 29:21-23. 

4. Anak nga lalaki ni Josias pinaagi sa iyang asa- 
wa nga si Hamutal, ang kataposan sa Judeanhong 
mga hari nga nagmando sa Jerusalem. Sa dihang 

siya nahimong basalyo o sakop nga hari, giilisdan ni 
Haring Nabucodonosor sa Babilonya ang iyang nga- 
lan nga Matanias ingong Zedekias. Sa panahon sa 
iyang 11 ka tuig nga paghari, si Zedekias “nagpada- 
yon sa pagbuhat kon unsay daotan sa mga mata ni 
Jehova.”---2Ha 24:17-19, 2Cr 36:10-12, Jer 37:1: 52: 
1,2. 

Sa 1 Cronicas 3:15, si Zedekias gitala ingong ang 
“ikatulo” nga anak nga lalaki ni Josias. Samtang 
siya sa pagkatinuod mao ang ikaupat nga anak nga 
lalaki nga gipanganak (itandi ang 2Ha 23:30, 31, 
24:18, Jer 22:11), siya tingali ang giuna pagtala kay 
sa iyang pursoso nga igsoong lalaki nga si Salum 
(Jehoahaz) tungod kay mas dugay ang iyang pag- 
mando. 

Sa dihang ang iyang amahan nga si Haring Jo- 
sias nasamdan nga ikamatay tungod kay iyang gi- 
sulayan sa pagpasibog didto sa Megido ang Ehip- 
tohanong kasundalohan nga ubos sa pagmando 
ni Paraon Neko (mga 629 W.K.P.), si Zedekias 
maoy mga nuybe anyos pa, o mga tres anyos nga 
mas magulang kay sa iyang pag-umangkong lalaki 
nga si Jehoiakin. Niadtong panahona ang katawhan 
naghimo sa pursoso nga igsoong lalaki ni Zedekias, 
ang 23-anyos nga si Jehoahaz, ingong hari. Ang 
pagmando ni Jehoahaz milungtad lamang ug tulo 
ka bulan, tungod kay si Paraon Neko nagpalagpot 
kaniya ingong hari, ug gipuli kaniya si Eliakim 
(giilisan ang ngalan ug Jehoiakim), ang 25-anyos 
nga igsoon-sa-amahan ni Jehoahaz ug Zedekias. Sa 
pagkamatay sa iyang amahan nga si Jehoiakim, si 
Jehoiakin misugod sa pagmando ingong hari. Mo- 
patim-aw nga niining panahona ang kasundalohan 
sa Babilonya nga ubos sa pagmando ni Haring Na- 
bucodonosor naglikos sa Jerusalem. Human mag- 
mando sulod sa tulo ka bulan ug napulo ka adlaw, 
si Jehoiakin misurender ngadto sa hari sa Babilon- 
ya (617 W.K.P.).-2Ha 23:29-24:12; 2Cr 35:20- 
36:10. 

Unang mga Tuig sa Paghari. Unya, si Nabu- 
codonosor nagpalingkod kang Zedekias sa trono sa 
Jerusalem ug nagpapanumpa kaniya sa ngalan ni 
Jehova. Kini nga panumpa nag-obligar kang Zede- 
kias nga magmaunongon ingong sakop nga hari. 
--2Cr 36:10, 11, Eze 17:12-14, itandi ang 2Cr 36: 13. 

Dayag nga sa sayong bahin sa paghari ni Zede- 
kias miabot ang mga mensahero gikan sa Edom, 
Moab, Ammon, Tiro, ug Sidon, tingali uban ang ti- 
nguha sa paghaylo kang Zedekias nga moduyog 
kanila sa usa ka panag-alyansa batok kang Ha- 
ring Nabucodonosor. (Jer 27:1-3, ang paghisgot 
kang Jehoiakim inay kang Zedekias sa bersikulo 1 
tingali maoy usa ka sayop sa magkokopya, tan-awa 
ang ftn sa Rbi8.) Wala ibutyag sa Kasulatan kon 
unsay nalampos sa mga mensahero. Lagmit wala 

molampos ang ilang misyon, sanglit si Jeremias 
nag-awhag kang Zedekias ug sa iyang mga sakop 
nga magpabiling mapinasakopon sa hari sa Babi- 
lonya ug siya nagpakita usab ug mga yugo ngadto 
sa mga mensahero ingong simbolo nga ang mga 
nasod nga ilang gigikanan kinahanglang magpasa- 
kop usab kang Nabucodonosor.---Jer 27:2-22. 

Sa sayong bahin usab sa paghari ni Zedekias (tu- 
ngod sa pipila ka katarongan nga wala isulti sa 
Bibliya) nga iyang gipadala si Elasa ug Gemarias 
ngadto sa Babilonya. Kon ang maong panghitabo 
gihan-ay nga kronolohikanhon, kini maoy sa ikau- 
pat nga tuig sa paghari ni Zedekias.---Jer 28:1, 16, 
17: 29:1-3. 

Si Zedekias personal nga miadto sa Babilonya sa 
ikaupat nga tuig sa iyang paghari. Siya miadto lag- 
mit aron sa paghatag ug tributo ug busa pasaligan 
si Nabucodonosor sa iyang padayong pagkamauno- 
ngon ingong usa ka sakop nga hari. Sa maong okas- 
yon si Zedekias giubanan sa iyang tagdumala sa 
mga lawak nga si Seraias, kinsa gitugyanan sa ma- 
nalagnang si Jeremias sa linukot nga basahon nga 
nagpadayag sa paghukom ni Jehova batok sa Babi- 
lonya.---Jer 51:59-64. 

Mga usa ka tuig sa ulahi, si Ezequiel nagsugod sa 
pag-alagad ingong manalagna taliwala sa nadesti- 
yerong mga Hudiyo sa Babilonya. (Eze 1:1-3, itan- 
di ang 2Ha 24:12, 17.) Sa ikaunom nga bulan sa ika- 
unom nga tuig sa paghari ni Zedekias (612 W.K.P.), 
si Ezequiel nakakitag usa ka panan-awon nga nag- 
butyag sa idolatrosong mga buhat, lakip ang pag- 
simba sa diyos nga si Tamuz ug sa adlaw, nga gi- 
buhat diha sa Jerusalem.---Eze 8:1-17. 

Pag-alsa Batok Kang Nabucodonosor. Mga 
tulo ka tuig sa ulahi (mga 609 W.K.P.), sukwahi sa 
pulong ni Jehova pinaagi kang Jeremias ug sa pa- 
numpa nga gihimo mismo sa hari sa ngalan ni Je- 
hova, si Zedekias mialsa batok kang Nabucodonosor 
ug nagpadalag mga mensahero ngadto sa Ehip- 
to aron sa pagpangayog militaryong tabang. (2Ha 
24:20: 2Cr 36:13, Jer 52:3; Eze 17:15) Kini ang hi- 
nungdan sa pagsulong sa Babilonyanhong kasun- 
dalohan nga ubos sa pagmando ni Nabucodonosor 
batok sa Jerusalem. Ang paglikos sa siyudad nag- 
sugod “sa ikasiyam ka tuig, sa ikanapulo ka bulan, 
sa ikanapulo ka adlaw sa bulan.”--Eze 24:1-6. 

Lagmit nga sa pagsugod niini nga paglikos gipa- 
adto ni Zedekias “si Pasur nga anak nga lalaki ni 
Malkias ug si Sofonias nga anak nga lalaki ni Maa- 
seias, ang saserdote,” ngadto kang Jeremias aron 
sa pagpakisayod kang Jehova kon si Nabucodonosor 
mosibog ba gikan sa Jerusalem. Ang pulong ni Je- 
hova pinaagi kang Jeremias nagbutyag nga ang 
siyudad ug ang mga molupyo niini makasinatig ka- 
talagman sa mga kamot sa mga Babilonyanhon. 

(Jer 21:1-10) Mopatim-aw nga human niini, si Jere- 
mias, agig pagsunod sa pagtultol sa Diyos, personal 
nga miadto kang Zedekias aron sultihan siya nga 
ang Jerusalem malaglag ug ang hari dad-on sa Ba- 
bilonya, ug didto siya mamatay sa kalinaw.---Jer 
34:1-7. 

Diha sa gilikosang Jerusalem, si Zedekias ug ang 
iyang mga prinsipe naghunahuna nga sila kina- 
hanglang dunay buhaton aron ilang matuman ang 
balaod ni Jehova ug makabaton sa Iyang pag-uyon. 
Bisag dili kadto tuig sa Tinghugyaw, sila mihi- 
mog pakigsaad aron ipahigawas sa pagkaulipon 
ang ilang Hebreohanong mga ulipon. Sa ulahi ilang 
gilapas kini nga pakigsaad pinaagi sa pag-ulipon 
pag-usab niadtong ilang gipahigawas. (Jer 34:8-22) 
Kini mopatim-awng nahitabo sa dihang miabot 
ang kasundalohan gikan sa Ehipto aron sa pagpa- 
nalipod sa Jerusalem, nga temporaryong nagpahu- 
nong sa paglikos sa mga Babilonyanhon aron sa 
pag-atubang sa hulga sa mga Ehiptohanon. (Jer 
37:5) Dayag nga nagtuong mapildi ang mga Babi- 
lonyanhon ug dili na makapadayon sa paglikos, 
kadtong nagpahigawas sa mga ulipong Hebreoha- 
non mibati nga wala nay kapeligrohan ug, busa, 
nag-ulipon pag-usab sa gipahigawas nga mga uli- 
pong Hebreohanon. 

Niining yugtoa gipadala ni Zedekias “si Jehucal 
nga anak nga lalaki ni Selemias ug si Sofonias nga 
anak nga lalaki ni Maaseias nga saserdote ngadto 
kang Jeremias” nga naghangyo nga ang manalag- 
na mag-ampo kang Jehova alang sa katawhan, lag- 
mit aron dili modangat ang gitagnang kalaglagan 
sa Jerusalem. Apan ang tubag ni Jehova, ingon sa 
gipahayag ni Jeremias, nagpakita nga ang paghu- 
kom sa Diyos nagpabiling wala mausab. Ang mga 
Caldeanhon mobalik ug maglaglag sa Jerusalem. 
--Jer 37:3-10. 

Sa ulahi, sa dihang mihukom si Jeremias sa pag- 
biya sa Jerusalem aron moadto sa Benjamin, siya 
gidakop didto sa Ganghaan ni Benjamin ug bakak 
nga gisumbong nga mibiya aron sa pagdapig sa 
mga Caldeanhon. Bisag gipanghimakak ni Jeremias 
ang sumbong, si Irias, ang opisyal nga nagdumala, 
wala mamati kaniya apan nagdala sa manalagna 
ngadto sa mga prinsipe. Misangpot kini sa pagkabi- 
langgo ni Jeremias didto sa balay ni Jehonatan. Hu- 
man molabay ang igoigong yugto sa panahon ug 
ang Jerusalem dayag nga gilikosan pag-usab sa 
mga Babilonyanhon, si Zedekias nagpasugo sa pag- 
kuha kang Jeremias. Ingong tubag sa pagpakisayod 
sa hari, si Jeremias misulti kang Zedekias nga siya 
itugyan ngadto sa kamot sa hari sa Babilonya. Sa 
dihang nangamuyo si Jeremias nga dili siya ibalik 
ngadto sa balay ni Jehonatan, giuyonan ni Zedekias 
ang iyang hangyo ug gitener siya sa Sawang sa Gu- 
wardiya.---Jer 37:11-21, 32:1-5. 

Makita ang pagkahuyang ni Zedekias ingong hari 
kay sa dihang ang mga prinsipe sa ulahi naghang- 
yo nga ipapatay si Jeremias tungod kay siya nag- 
paluya kuno sa gilikosang katawhan, si Zedekias 
miingon: “Tan-awa! Siya anaa sa inyong mga ka- 
mot. Kay wala gayoy bisan unsang butang nga ni- 
ana ang hari makadaog batok kaninyo.” Apan, hu- 
man niadto gitugotan ni Zedekias ang hangyo ni 
Ebed-melek sa pagluwas kang Jeremias ug gisugo 
si Ebed-melek sa pagdala ug 30 ka tawo aron mo- 
tabang alang niini. Sa ulahi si Zedekias sekretong 
nakigkita pag-usab kang Jeremias. Siya nagpasalig 
sa manalagna nga dili niya siya patyon ni itugyan 
ngadto sa mga kamot niadtong nagtinguha sa pag- 
patay kaniya. Apan si Zedekias nahadlok nga pani- 
maslan sa mga Hudiyo nga namiya aron sa pagda- 
pig sa mga Caldeanhon ug, busa, wala mamati sa 
inspiradong tambag ni Jeremias sa pagsurender 
ngadto sa mga prinsipe sa Babilonya. Nagpakita sa 
iyang dugang kahadlok, ang hari naghangyo kang 
Jeremias nga dili ibutyag ang ilang pribadong pa- 
naghisgot ngadto sa matahapong mga prinsipe. 
--Jer 38:1-28. 

Pagkapukan sa Jerusalem. Sa kataposan 
(607 W.K.P.), “sa ikanapulog-usa ka tuig ni Zedekias, 
sa ikaupat ka bulan, sa ikasiyam ka adlaw sa bulan,” 
ang Jerusalem nagawangan. Sa kagabhion si Zede- 
kias ug ang mga tawong manggugubat mikalagiw. 
Kay naapsan didto sa desyertong kapatagan sa Jeri- 
co, si Zedekias gidala ngadto kang Nabucodonosor 
sa Ribla. Ang mga anak nga lalaki ni Zedekias gipa- 
tay atubangan sa iyang mga mata. Sanglit si Zede- 
kias maoy 32 anyos lamang niadtong panahona, 
ang iyang mga anak nga lalaki maoy mga bata pa 
gayod. Human makasaksi sa kamatayon sa iyang 
mga anak nga lalaki, si Zedekias gibutaan, gigapos 
pinaagi sa tumbagang mga talikala, ug gidala sa 
Babilonya, diin didto siya namatay sa bilanggoan. 
—2Ha 25:2-7; Jer 39:2-7: 44:30, 52:6-11: itandi ang 
Jer 24:8-10, Eze 12:11-16, 21:25-27. 

5. Anak nga lalaki ni Jeconias (Jehoiakin) apan 
dayag nga dili usa sa pito nga natawo kaniya 
ingong usa ka binilanggo didto sa Babilonya.---1Cr 
3:16-18. 

6. Usa ka saserdote o katigulangan sa usa nga 
lakip niadtong nagpamatuod pinaagig timbre sa 
“kasaligang kontrata” nga gihimo sa panahon sa 
pagkagobernador ni Nehemias.---Neh 9:38, 10:1, 8. 


ZEEB [Lobo]. Usa ka prinsipe sa Midian sa ka- 
sundalohan nga gipildi ni Gideon ug sa mga Israe- 
linhon. Human sa ilang unang pagkapildi, si Zeeb 
ug ang iyang kaubang prinsipe nga si Oreb mikala- 
giw, apan sila nadakpan ug gipatay sa mga Epra- 
imnon. Ang pasong sa bino nga didto gipatay si 
Zeeb gitawag sumala sa iyang ngalan.---Huk 6:33, 
7:23-25: 8:1-3, Sal 83:11. 

ZEKER [pinamubo sa Zacarias]. Usa ka kaliwat 
ni Jeiel, ang “amahan” ni Gabaon. (1Cr 8:29-31) 
Ang Zeker maoy pinamubo sa Zacarias ug kining 
ngalana makita sa samang asoy sa 1 Cronicas 9:37. 


ZELA(H) [lagmit gikan sa lintunganayng pu- 
long nga nagkahulogang “gusok, kilid”]. Usa ka 
siyudad sa Benjamin. (Jos 18:21, 28) Ang mga bu- 
kog ni Saul ug Jonatan gilubong didto sa Zela. Una 
pa niana, ang amahan ni Saul nga si Kis gilubong 
didto. (2Sa 21:14) Ang tukmang nahimutangan ni- 
ini wala mahibaloi. Gihunahuna sa pipila ka eskolar 
nga sa Josue, ang “Zelah” angayng ikombinar sa 
ngalan nga misunod, ang “Ha-elep”: apan, tan-awa 
ang HA-ELEP. 


ZELEK. Usa ka manggugubat nga Ammonha- 
non nga miduyog sa “mga tawong gamhanan sa 
kasundalohan" ni David.---1Cr 11:26, 39, 2Sa 23:37. 


ZELOPEHAD [lagmit nagkahulogang “Lan- 
dong (Silonganan) Gikan sa Kalisang']. Usa ka kali- 
wat ni Manases pinaagi kang Makir, Gilead, ug 
Heper. (Num 26:29-33) Si Zelopehad namatay pa- 
nahon sa 40 ka tuig nga paglatagaw sa kaminga- 
wan, dili uban niadtong nakigbatok kang Jehova sa 
katigoman ni Kore, kondili . . . tungod sa iyang ka- 
ugalingong sala.” (Num 27:3) Wala siyay mga anak 
nga lalaki apan may lima ka buhing mga anak nga 
babaye: si Mala, Noa, Hogla, Milca, ug Tirza, nga 
ang tanan nakasulod sa Yutang Saad.--Num 27:1, 
1Cr 7:15. 

Kining linain nga kahimtang nagpatunghag mga 
suliran labot sa panulondon. Sa dihang gipangayo 
sa mga anak nga babaye ni Zelopehad ang bahin sa 
ilang amahan sa yuta sa Manases, gidala ni Moises 
ang ilang kaso sa atubangan ni Jehova. Ang hudis- 
yal nga desisyon sa Diyos mao nga ang mga anak 
nga babaye nga walay igsoong lalaki angayng ma- 
kadawat ug panulondon sa pamilya. (Num 27:1-9, 
Jos 17:3, 4) Sa ulahi, gihikay nga kining mga anak 
nga babaye magminyo sa mga lalaki sa tribo sa 
ilang amahan aron ang panulondon magpabilin sa 
ilang tribo.--Num 36:1-12. 


ZELZA. Usa ka dapit sa Benjamin. Ingong usa 
ka ilhanan sa pagkompirmar sa pagkapangulo ni 
Saul sa Israel, iyang mahibalag ug madawat ang 
usa ka mensahe bahin sa nawalang mga asna sa 
iyang amahan gikan sa duha ka tawo “duol sa lub- 
nganan ni Raquel sa teritoryo sa Benjamin didto sa 
Zelza.” (1Sa 10:1, 2, 7) Ang mabasa sa hubad sa 
Gregong Septuagint maoy “milukso pag-ayo” inay 
nga “Zelza,” bisan tuod nga kining ulahi nga termi- 
no ang makita diha sa Hebreohanon nga Masoreti- 
kong teksto. Si Raquel gilubong sa usa ka dapit 
nga wala mahibaloi 'samtang nagpaingon gikan sa 
Bethel paingon sa Betlehem (Gen 35:16-20), ug 


ZENAS 


ang nahimutangan sa Zelza nagpabiling wala ma- 
tino. 


ZEMARAIM. 


1. Usa ka Benjaminhong siyudad nga wala ma- 
hibaloi ang nahimutangan nga gihisgotan uban sa 
Bethel. (Jos 18:21, 22) Gituohan nga nahimutang 
kini sa AS sa Bethel. 

2. Usa ka habog nga bukid diha sa bukirong re- 
hiyon sa Epraim. Didto niini nga bukid nga gipa- 
mulong ni Haring Abias sa Juda nga si Jeroboam 
ug ang napulo ka tribo sa Israel misalikway sa pa- 
kigsaad ni Jehova sa gingharian uban kang David. 
Lagmit nga ang Bethel anaa ra usab sa kasikbit nga 
dapit. (2Cr 13:4, 19) Tingali ang Bukid sa Zemara- 
im ginganlan sumala sa ngalan sa Benjaminhong 
siyudad sa Zemaraim, apan ang tukmang nahimu- 
tangan niini nga bukid nagpabiling dili matino. 


ZEMARIHANON. Usa ka banay o tribo nga 
naggikan sa anak nga lalaki ni Ham nga si Canaan. 
(Gen 10:15, 18: 1Cr 1:13, 16) Ang paghisgot niining 
Canaanhong katawhan tali sa mga “Arvadnon" (gi- 
langkit sa Arvad nga dili layo sa kabaybayonan sa 
Fenicia) ug sa mga “Hamatihanon” (lagmit nga gi- 
langkit sa Hamat sa Sirya) nagpaila nga ang mga 
Zemarihanon nanimuyo ubay sa A nga kabaybayo- 
nan sa Fenicia. Sumala sa usa ka pagtul-id, gihisgo- 
tan sa Ezequiel 27:8 ang “hanas [maalamon] nga 
mga tawo sa Zemer” (RS; BE), nga giisip sa pipila 
nga mao ang siyudad sa mga Zemarihanon ug gi- 
tuohan nga kini lagmit mao ang Tell Kazel, mga 
35 km (22 mi) sa AS sa Tripoli. Apan, dinhi ang 
Hebreohanong teksto mabasa: “Ang imong hanas 
nga mga tawo, Oh Tiro.” Sa pagtumong sa laing da- 
pit, ang uban naglangkit sa mga Zemarihanon sa 
dapit nga ginganlag Sumra, usa ka lungsod daplin 
sa baybayon tali sa Tripoli ug Arvad. 


ZEMIRA [lagmit gikan sa lintunganayng pu- 
long nga nagkahulogang “honi"]. Usa ka pangulo sa 
banay sa tribo ni Benjamin, anak nga lalaki o kali- 
wat ni Beker.— 1Cr 7:6, 8, 9. 


ZENAN. Usa ka lungsod diha sa rehiyon sa Se- 
pela sa Juda. (Jos 15:33, 37) Giisip sa daghang es- 
kolar nga tingali mao ra usab kini ang Zaanan sa 
Miqueas 1:11 ug gituohan nga lagmit mao kini ang 
‘Araq el-Kharba, mga 6 km (3.5 mi) sa AK sa Lakis. 


ZENAS. Usa ka kaila ni Pablo, nga labot kaniya 
giingnan si Tito: “Itagana ang kinahanglanon ni Ze- 
nas... ug ni Apolos alang sa ilang panaw.” (Tit 
3:13) Sa maong panahon dayag nga si Zenas didto 
sa pulo sa Creta, apan wala hisgoti kon asa siya ug 
si Apolos moadto, kon sa Nicopolis ba, diin gilaoman 
ni Pablo nga mahibalag si Tito (Tit 3:12), o ngadto 
ba sa ubang dapit. Si Pablo miingon nga si Zenas 


ZEPAT 


maoy “batid sa [Moisesnong] Balaod,” nga lagmit 
nagkahulogang siya maoy usa ka Hudiyo o usa ka 
Hudiyong kinabig nga nahimong Kristohanon. Ang 
iyang Grego nga ngalan lagmit mopaluyo sa ula- 
hing pagtuo, apan dili gayod kini piho, sanglit sa 
unang siglo K.P. naandan na sa mga Hudiyo nga 
magbaton ug Grego o Romanong mga ngalan. Ang 
uban pang pananglitan niini mao ang ngalang Jus- 
to, Dorcas, ug Marcos.---Buh 1:23; 9:36, 12:25. 


ZEPAT [lagmit gikan sa lintunganayng pulong 
nga nagkahulogang “padayon sa pagbantay']. Usa 
ka harianong siyudad sa Canaan sa habagatang ba- 
hin sa teritoryo sa Juda, lagmit sa H sa Arad, nga 
nailog sa nagtingob nga kasundalohan sa Juda ug 
Simeon. (Huk 1:16, 17; itandi ang Jos 15:30, 19:4.) 
Ang ngalan niining siyudara giilisdan ug “Horma,” 
nga nagkahulogang “Pagtugyan Ngadto sa Kalagla- 
gan.” Kini nga siyudad, sama sa ubang mga siyu- 
dad sa mga Canaanhon, gibutang ni Jehova 'ilalom 
sa pagdili” ug gitugyan ngadto sa kalaglagan. (Deu 
7:1-4) Ang mga tribo ni Juda ug Simeon nagpada- 
pat karon sa mga kondisyon sa maong pagdili 
ngadto sa Zepat. Ang Zepat lagmit mao ang pa- 
ngunang siyudad sa Canaan sa maong distrito o 
dapit.-- Tan-awa ang HORMA. 


ZEPATA. Usa ka walog duol sa Maresah diin 
gipahinabo ni Jehova nga mapildi sa kasundalohan 
ni Haring Asa sa Juda ang kasundalohan ni Zera 
nga Etiopianhon (967 W.K.P.). (2Cr 14:9-12) Ang 
Zepata lagmit maoy usa sa mga walog sa A sa Ma- 
resah. Ang mabasa sa hubad sa Gregong Septua- 
gint maoy “didto sa walog sa amihanan sa Maresa” 
(Bagster), apan ang “Zepata” maoy makita diha sa 
Hebreohanon nga Masoretikong teksto. 


ZEPO. Ang ikatulong ginganlan nga anak nga 
lalaki ni Elipaz, apo ni Esau ug sultan sa usa ka 
Edomhanong tribo.---Gen 36:10, 11, 15; 1Cr 1:36. 


ZEPON. Ang unang ginganlang anak nga lala- 
ki ni Gad ug ang nagpundar sa banay sa mga 
Zeponhon, gitawag usab nga Zipion.--Gen 46:16, 
Num 26:15. 


ZEPONHON [Karg (Iya ni) Zepon]. Usa ka ba- 
nay nga naggikan kang Gad pinaagi kang Zepon. 
--Num 26:15. 


ZER. Usa ka kinutaang siyudad sa teritoryo sa 
Neptali. (Jos 19:32, 35) Ang nahimutangan niini 
wala mahibaloi. 


ZERA [lagmit pinamubo sa Zeraias]. 

1. Usa ka Edomhanon nga sultan. Si Zera mao 
ang anak nga lalaki ni Reuel ug apo ni Esau ug Ba- 
semat nga anak nga babaye ni Ismael. (Gen 36:3, 
4, 13, 17; 1Cr 1:37) Lagmit nga mao ra ang Num. 2. 

2. Amahan sa ikaduhang Edomhanon nga hari 
nga si Jobab; siya maoy taga-Bozra. (Gen 36:33, 
1Cr 1:44) Lagmit nga mao ra ang Num. 1. 

3. Usa ka anak nga lalaki ni Juda ug Tamar, ka- 
luhang igsoon ni Perez. (Gen 38:27-30, Mat 1:3) Si 
Zera maoy usa niadtong “miuban kang Jacob sa 
Ehipto.” (Gen 46:12, 26) Ang iyang lima ka anak 
nga lalaki (1Cr 2:4, 6) midaghan ingong usa ka ba- 
nay diha sa tribo ni Juda (Num 26:20) ug sa ulahi 
naglakip sa mga tawo sama kang Acan (Jos 7:1, 17, 
18, 24; 22:20), sa duha ka pangulo sa kasundalohan 
ni David (1Cr 27:11, 13), ug sa pipila ka pumoluyo 
sa Jerusalem human sa pagkadestiyero (1Cr 9:3, 6, 
Neh 11:22, 24). 

4. Usa ka anak nga lalaki ni Simeon ug ang nag- 
pundar sa usa ka banay niana nga tribo. (1Cr 4:24, 
Num 26:12, 13) Siya gitawag ug Zohar sa Genesis 
46:10 ug Exodo 6:15. 

5. Usa ka kaliwat ni Gerson (Gersom) nga anak 
nga lalaki ni Levi. (1Cr 6:16, 20, 21, itandi ang Gen 
46:11.) Sa 1 Cronicas 6:41 lagmit gihisgotan ang 
mao ra nga tawo. 

6. Usa ka Etiopianhon, o Cusihanon, nga nangu- 
lo sa usa ka dakong panon sa kasundalohan nga 
may usa ka milyon ka tawo ug 300 ka karo pai- 
ngon sa Juda panahon sa paghari ni Asa niadtong 
967 W.K.P. Si Zera nakaagom ug kapildihan, ug ang 
iyang kasundalohan nga mikalagiw gigukod ug gi- 
pamatay “hangtod sa Gerar.” (2Cr 14:1, 9-15) Nag- 
pabiling dili matino kon si Zera mao ba ang usa 
ka Ehiptohanon o Etiopianhong magmamando nga 
nailhan sa sekular nga kasaysayan. 


ZERAHANON [Kang (lya ni) Zera]. 
1. Mga kaliwat ni Zera nga anak nga lalaki ni 
Simeon.—Num 26:12, 13; tan-awa ang ZERA Num. 4. 
2. Ang tribonhong banay nga naggikan kang 
Zera nga anak nga lalaki ni Juda.—Num 26:20; Jos 
7:17; 1Cr 27:11, 13; tan-awa ang ZERA Num. 3. 


ZERAIAS [Si Jah Mikidlap; Si Jah Misidlak]. 

1. Usa ka kaliwat ni Aaron pinaagi kang Eleasar 
ug Pinehas diha sa linya sa hataas nga pagkasaser- 
dote.— 1Cr 6:3, 4, 6, 50, 51; Esd 7:4. 

2. Amahan ni Elieho-enai nga nangulo sa balay 
o banay sa amahan ni Pahat-moab, nga 200 ka la- 
laki niini nila mibalik sa Jerusalem uban kang Es- 
dras niadtong 468 W.K.P.---Esd 8:1, 4. 


ZERED, BUL-OGANANG WALOG SA. 
Usa ka bul-oganang walog nga gikampohan sa 
mga Israelinhon sa dihang sila milibot sa utlanan 
sa Moab sa kataposan sa dugang pang 38 ka tuig 
nga paglatagaw sukad sa panahon sa pagrebelde 
didto sa Kades-barnea. (Num 21:12; Deu 2:13, 14) 
Gituohan sa kadaghanan nga kini mao ang Wadi el- 

Hasa”, ang kinatumyang sapa dapit sa habagatan 
nga nag-agos paingon sa Patayng Dagat. Kini nga 
walog nahimong utlanan tali sa Moab ug Edom, ug 
sa kapin sa 56 km (35 mi) nga gilay-on kini midul- 
hog ug mga 1,190 m (3,900 p), nga miabot sa Pa- 
tayng Dagat sa HS nga tumoy. Ang gilapdon sa 
walog diha sa ibabaw niini maoy mga 5 ngadto 
sa 6 km (3 ngadto sa 4 mi). Adunay pamatuod nga 
may naglumbay nga Edomhanong mga kuta didto 
nga nagsilbing bantay sa kinaiyanhong agianan sa 
H sa Wadi el-Hasa". 


ZEREDA. 


1. Ang pinuy-anang lungsod ni Jeroboam, ang 
unang hari sa amihanang gingharian sa Israel. 
(1Ha 11:26) Ang bugtong ilhanan sa nahimutangan 
niini mao ang mga pulong nga: “Ug diha si Jero- 
boam nga anak nga lalaki ni Nebat nga Epraimnon 
gikan sa Zereda.” Gituohan sa kadaghanan nga 
mao kini ang Deir Ghassana (sa rehiyon sa Epraim) 
diin ang kasikbit nga tubod nga gitawag ug “Ain 
Seridah nagpreserbar sa ngalan niini. Kini nga da- 
pit maoy mga 25 km (16 mi) sa HK sa Sekem. 

2. Ang Zereda gihisgotan ingong nahimutang sa 
“Distrito sa Jordan” diha sa rekord bahin sa paghul- 
ma ug mga galamitong tumbaga alang sa templo 
nga gitukod ni Solomon. (2Cr 4:17) Ang samang 
teksto sa 1 Hari 7:46 nagpakita nga kining dapita 
mao ra usab ang Zaretan, ang Zereda lagmit maoy 
laing espeling niining ngalana.--Tan-awa ang ZA- 
RETAN. 


ZERERA. Ang pagkalagiw sa napilding mga 
Midianhon samtang gigukod sila sa kasundalohan 
ni Gideon gihubit nga nagpadayon “abot sa Bet- 
sita, ngadto sa Zerera, hangtod sa utlanan sa Abel- 
mehola duol sa Tabat.”--Huk 7:22. 

Ang mabasa sa kawhaan ka Hebreohanong mga 
manuskrito dinhi maoy “Zereda” inay nga Zerera. 
Sanglit ang Zereda ug Zaretan gigamit sa samang 
paagi diha sa 2 Cronicas 4:17 ug 1 Hari 7:46, ang 
pipila nagtuo nga pareho ra ang nahimutangan sa 
Zerera ug Zaretan.— Tan-awa ang ZARETAN. 

Kini nga nahimutangan maoy usa ka posibleng 
pagsabot sa hubad nga mabasa nga ‘sa direksiyon 
paingon sa Zerera, bisan tuod nga ang nahimuta- 
ngan sa Zaretan daw sa H pa gayod sa Abel-meho- 
la. Apan kon dili, ang Zerera angayng isipon nga 
nahimutang tali sa Bet-sita ug Abel-mehola, niana 
nga kahimtang ang tukmang nahimutangan niini 
wala mahibaloi. 


ZERES. Ang asawa ni Haman. Si Zeres ug ang 
mga higala ni Haman nagsugyot nga siya magpa- 
tindog ug usa ka estaka nga may gihabogon nga 50 
ka maniko (22 m; 73 p) aron diha niana ibitay si 
Mardokeo. (Est 5:10, 14) Apan sa dihang nabalit-ad 


ZERUIA 


ang mga kahimtang, si Zeres, uban sa maalamong 
mga tawo ni Haman, miingon: “Kon gikan sa binhi 
sa mga Hudiyo si Mardokeo, nga atubangan kaniya 
ikaw nagsugod pagkapukan, ikaw dili makadaog 
batok kaniya, kondili ikaw sa walay pakyas mapu- 
kan sa iyang atubangan. ”---Est 6:13. 


ZERET. Unang ginganlan nga anak nga lalaki 
nga gipanganak ni Hela kang Ashur; sa tribo ni 
Juda.--ICr 4:1, 5, 7. 


ZERET-SAHAR. Usa ka dapit sa Ruben nga 
nahimutang “diha sa bukid sa ubos nga patag.” (Jos 
13:15, 19) Gituohan nga lagmit mao kini ang ez- 
Zarat, nga nahimutang sa mainit nga mga tubod sa 
Callirrhoe sa S nga baybayon sa Patayng Dagat. 


ZERI. Usa sa unom ka anak nga lalaki ni Je- 
dutun nga ang tanan maoy mga maghohoni sa 
templo. (1Cr 25:1, 3) Kay gihimong prefix ang 
Hebreohanong letra nga yohdh, ang iyang ngalan 
giespeling nga “Izri” diha sa 1 Cronicas 25:11, diin 
siya gipaila ingong pangulo sa ikaupat sa 24 ka di- 
bisyon ni David sa mga maghohoni nga nag-alagad 
sa templo. 


ZEROR [gikan sa lintunganayng pulong nga 
nagkahulogang “santik”]. Usa ka katigulangan ni 
Haring Saul, gitala ingong anak nga lalaki ni Beco- 
rat ug amahan ni Abiel; sa tribo ni Benjamin.--- 1Sa 
9:1. 


ZERUA [gikan sa lintunganayng pulong nga 
nagkahulogang “mamahimong sanlahon"”]. Inahan 
ni Haring Jeroboam (I); usa ka babayeng balo sa 
panahong si Jeroboam nag-isa sa iyang kamot ba- 
tok kang Haring Solomon.---1Ha 11:26. 


ZERUIA [lagmit gikan sa lintunganayng pu- 
long nga nagkahulogang “balsamo"]. Ang pursoso 
nga igsoong babaye o kaha ang igsoon-sa-inahan 
ni Haring David ug ang inahan ni Joab, Abisai, ug 
Asahel. Ang igsoong babaye ni Zeruia nga si Abi- 
gail giingon nga “anak nga babaye ni Nahas,” apan 
kana wala isulti nga direkta labot kang Zeruia. (2Sa 
17:25) Si Zeruia ug Abigail giingon usab nga “mga 
igsoong babaye” sa mga anak nga lalaki ni Jese. 
(1Cr 2:16) Nan posible nga sila maoy mga anak sa 
asawa ni Jese sa iyang kanhing kaminyoon kang 
Nahas, busa sila maoy mga igsoong babaye ni Da- 
vid sa inahan. (Tan-awa ang ABIGAIL Num. 2, NAHAS 
Num. 2.) Dayag nga si Zeruia mas magulang gayod 
kay kang David, kay ang iyang mga anak nga lala- 
ki daw halos sama rag pangedaron kang David. 
Ang ngalan ni Zeruia sagad nga gilangkit sa iyang 
tulo ka anak nga lalaki, kinsa parehong maisog nga 
mga manggugubat ni David. (2Sa 2:13, 18, 16:9) 
Ang bugtong paghisgot sa amahan niini nga mga 


ZETAM 


anak nga lalaki mao nga siya gilubong didto sa Bet- 
lehem.---2Sa 2:32. 


ZETAM [lagmit gikan sa lintunganayng pulong 
nga nagkahulogang “olibo, kahoyng olibo”]. Usa ka 
Gersonhong Levihanon nga naggikan kang Ladan. 
Siya nangulo sa usa ka balay o banay sa amahan ug 
gitudlo nga moatiman sa mga bahandi sa templo. 
— 1Cr 23:7-9: 26:22. 


ZETAN [gikan sa lintunganayng pulong nga 
nagkahulogang “olibo, kahoyng olibo"]. Usa ka kali- 
wat ni Benjamin pinaagi kang Jediael ug Bilhan. 
— 1Cr 7:6, 10. 


ZETAR. Usa sa pito ka opisyal sa palasyo nga 
gisugo ni Ahasuero aron sa pagdala kang Vasti sa 
iyang atubangan.--Est 1:10, 11. 


ZEUS. Ang supremong diyos sa daghag-diyos 
nga mga Grego, nga katumbas kang Jupiter sa 
mga Romano. Si Zeus maoy usa ka diyos sa kala- 
ngitan ug giisip nga nagkontrolar sa kahanginan, 
kapanganoran, ulan, ug dalugdog, nga naggamit sa 
iyang gahom ibabaw niining mga puwersa sa kina- 
iyahan alang sa malaglagon ug sa mapuslanong 
katuyoan. Ang karaang magbabalak nga si Ho- 
mer (The Iliad, VII, 1-25) naghubit kang Zeus 
ingong mas gamhanan kay sa gahom sa tanang 
ubang mga diyos. Bisan pa niana, si Zeus wala isi- 
pa ingong supremo sa bug-os nga diwa apan usa- 
hay gipakita ingong biktima sa pagpanglimbong ug 
mipahiuyon sa kabubut-on sa Kapalaran ug sa Dul- 
nganan. 

Gawas pa sa pag-asoy sa mga hitabo sa iyang 
pagkahimugso, pagkabata, ug sa paghupot sa tro- 
no, ang mga leyenda pangunang naghisgot sa 
daghang seksuwal nga pagpakigrelasyon ni Zeus. 
Ang mitolohikanhong mga asoy naghisgot sa iyang 
pagtental sa mga diyosa ug sa yutan-ong mga ba- 
baye ug sa iyang pagkahimong amahan sa dag- 
hang anak sa gawas. Sa kasukwahi, giasoy nga si 
Zeus nagpatay kang lasion (usa ka mortal) tungod 
kay kini nakighilawas sa diyosa nga si Demeter. 
Gawas nga naduhigan sa hilabihang pagkamalui- 
bon ni Zeus, ang kaminyoon ni Zeus ug Hera gisa- 
mok sa uban pang mga suliran. Gikaingon nga si 
Zeus naglagot pag-ayo sa walay puas nga pagpa- 
ngasaba sa iyang asawa nga si Hera nga tungod ni- 
ana dihay panahon nga iyang gireklamo kini pag- 
ayo atubangan sa nagkatigom nga mga bathala. 

Dihay panahon nga ang putling pagsimba ni Je- 
hova grabeng gisupak sa pagsimba sa bakak nga di- 
yos nga si Zeus. Tungod sa tinguha ni Haring Anti- 
ochus IV (Epiphanes) nga hanawon ang relihiyon sa 
mga Hudiyo, iyang gimando nga ang templo did- 
to sa Jerusalem panamastamasan ug ipahinungod 

pag-usab ngadto kang Zeus sa Olympus. Tan-awa 
ang Apokripal nga basahon sa 2 Macabeo 6:1, 2. 

Sa unang siglo K.P., sa dihang nakita sa mga mo- 
lupyo sa Listra nga giayo ni Pablo ang usa ka ta- 
wong bakol, ilang giisip si Pablo ug Bernabe ingong 
mga diyos, nga nagtuo nga si Pablo mao si Hermes 
ug si Bernabe mao si Zeus. Ang saserdote ni Zeus 
nagdala pa gani ug mga torong baka ug mga gir- 
nalda aron motanyag ug mga halad uban sa kataw- 
han. (Buh 14:8-13) Duha ka karaang mga inskrip- 
siyon nga nadiskobrehan niadtong 1909 didto sa 
palibot sa Listra nagpamatuod sa pagsimba niining 
duha ka diyos diha sa maong siyudad. Usa sa mga 
inskripsiyon naghisgot sa “mga saserdote ni Zeus,” 
ug ang lain naghisgot kang “Hermes nga Labing 
Bantogan” ug kang “Zeus nga diyos-adlaw.”---The 
International Standard Bible Encyclopaedia, giedit 
ni J. Orr, 1960, Tomo II, p. 1944. 

Ang sakayan nga milawig gikan sa pulo sa Malta 
nga gisakyan ni Pablo ingong binilanggo adunay 
dagway sa “Mga Anak nga Lalaki ni Zeus,” nga 
mao, ang kaluhang managsoon nga si Castor ug 
Pollux.---Buh 28:11. 


ZEUS, MGA ANAK NGA LALAKI NI. 
Sumala sa Grego ug Romanhong mitolohiya, si 
Castor ug Pollux maoy kaluhang mga anak nga la- 
laki ni Leda ug sa diyos nga si Zeus (Jupiter), busa 
gitawag nga Dioscuri, o “Mga Anak nga Lalaki ni 
Zeus.” Gawas pa niana, sila giisip nga mga tigpana- 
lipod sa mga marinero, nga makaluwas sa mga tri- 
pulante nga nameligro diha sa dagat. Gituohan nga 
kini nga mga bathala magpakita sa panahon sa 
mga bagyo ingong St. Elmo's fire (Santelmo). Ang 
sakayan sa Alejandria nga gisakyan sa binilanggo 
nga si Pablo gikan sa Malta paingon sa Puteoli sam- 
tang nagpaingon sa Roma may dagway sa “Mga 
Anak nga Lalaki ni Zeus.” Lagmit nga ang larawan 
o simbolo ug ang ngalan ni Castor gibutang diha sa 
usa ka kilid sa dulong sa sakayan ug ang samang 
hulad ug ngalan ni Pollux diha sa pikas kilid.---Buh 
28:11. 


ZIA [lagmit gikan sa lintunganayng pulong nga 
nagkahulogang “pagkurog, pag-uyog: hilabihang 
pagkatay-og"]. Usa ka Gadhanon nga mipuyo sa 
Basan.--1Cr 5:11, 13. 


ZIBA. Ang sulugoon sa panimalay ni Saul nga 
gikan kaniya nasayran ni David ang mahitungod sa 
bakol nga anak nga lalaki ni Jonatan nga si Mepibo- 
set. Gidala ni David si Mepiboset ngadto sa Jerusa- 
lem ug gitudlo si Ziba, ang iyang 15 ka anak nga la- 
laki, ug ang iyang 20 ka sulugoon sa pag-atiman sa 
panulondon ni Mepiboset. (2Sa 9:2-12 [Ang paghis- 
got sa “akong lamesa” sa bersikulo 11 gihunahuna 
sa kadaghanan nga usa ka sayop sa magkokopya 

imbes nga “lamesa ni David”, ang laing posibilidad 
mao nga si Ziba lagmit nagsubli sa eksaktong mga 
pulong ni David.]) Sa dihang mikalagiw si David gi- 
kan sa Jerusalem gumikan sa pag-alsa ni Absalom, 
si Ziba nagdala kaniyag gikinahanglan kaayong 
mga suplay nga pagkaon ug mga hayop. Ugaling, 
iyang gibilin si Mepiboset, bisan pag gusto niyang 
mokuyog, ug giingnan si David nga si Mepiboset ki- 
nabubut-ong nagpabilin sa Jerusalem kay naglaom 
nga mabawi ang gingharian alang sa banay ni Saul. 
Ingong sanong, nga wala mohimog dugang pakisu- 
si niining butanga, gibalhin ni David ang katigayo- 
nan ni Mepiboset ngadto kang Ziba.---2Sa 16:1-4. 

Sa dihang mibalik si David human masumpo ang 
pag-alsa, si Ziba lakip sa unang mipahalipay sa 
hari. Unya si Mepiboset misugat kang David, miha- 
ngop kaniya, ug nagpahibalo kaniya sa gihimong 
paglingla ug pagbutangbutang ni Ziba. Tungod nii- 
ni nga mga panghitabo, si David mihukom nga ba- 
hinon ang katigayonan tali kang Mepiboset ug Ziba. 
Hinunoa, si Mepiboset miingon: “Ipakuha kaniya 
[kang Ziba] bisan ang tanan, karon nga ang akong 
ginoo nga hari miabot na sa iyang balay diha sa ka- 
linaw.”---2Sa 19:17, 24-30. 


ZIBEON [Hyena; lagmit, Gamayng Hyena]. Usa 
ka sultan sa yuta sa Seir. (Gen 36:20, 29, 30; 1Cr 1: 
38, 40b) Ang iyang apong babaye nga si Oholiba- 
ma naminyo kang Esau. (Gen 36:2, 14, 24, 25) 
Alang sa gihatag nga katin-awan kon nganong si 
Zibeon gihubit ingong usa ka Hivihanon ug usa ka 
Horihanon, tan-awa ang HORIHANON. 


ZIBIA. 

1. [Gasela]. Pangulo sa banay sa tribo ni Benja- 
min. Anak nga lalaki ni Saharaim pinaagi sa iyang 
asawa nga si Hodes.---1Cr 8:1, 8-10. 

2. [Bayeng Gasela]. Inahan ni Haring Jehoas sa 
Juda, lagmit ang asawa ni Haring Ahazias ug busa 
umagad nga babaye ni Atalia. (2Ha 11:1, 2; 12:1, 
2Cr 24:1) Si Zibia maoy taga-Beer-seba. Walay gi- 
sulti kon unsay nahitabo kaniya sa dihang gipama- 
tay ni Atalia ang mga kaliwat sa harianong balay 
sa Juda. 


ZIDIM. Usa ka kinutaang siyudad sa teritoryo 
sa Neptali. (Jos 19:32, 35) Ang tukmang nahimuta- 
ngan niini wala matino. 


ZIHA. 

1. Unang gitala nga banay sa mga Netinim kin- 
sa miuban sa nadestiyerong mga Israelinhon balik 
sa Juda niadtong 537 W.K.P.--Esd 2:1, 2, 43: Neh 
7:46. 

2. Usa sa duha ka magtatan-aw sa mga Netinim 
kinsa mibalik gikan sa pagkadestiyero sa Babilonya. 
--Neh 11:21. 


ZIKRI 


ZIKLAG. Gipahat kini sa sinugdan ingong sa- 
kop nga siyudad sa Simeon diha sa H sa Juda. (Jos 
15:21, 31, 19:1, 2, 5; 1Cr 4:24-30) Sa ulahi, ang Zik- 
lag nailalom sa paggahom sa mga Filistehanon. Si 
Akis, ang hari sa Gat, naghatag niini ngadto sa ka- 
giw nga si David ingong pinuy-anan (ug human ni- 
adto kini napanag-iya sa mga hari sa Juda). (1Sa 
27:6) Ang mga Amalekanhon misulong ug nagsu- 
nog sa siyudad, nga nagbihag lakip sa mga asawa 
ni David nga si Ahinoam ug Abigail. Human ma- 
pildi ang mga bandido ug nabawi ang mga binihag 
ug ang mga butang nga nakuha, si David nga gi- 
kan sa Ziklag nagpadala ug mga inagaw sa gubat 
ngadto sa iyang mga higala, ang mga ansiyano sa 
Juda sa lainlaing mga siyudad. (1Sa 30) Daghang 
gamhanang mga tawo nga sinangkapan sa hina- 
giban ang miduyog kang David didto sa Ziklag, 
ug didto iyang nabalitaan ang kamatayon ni Ha- 
ring Saul. (2Sa 1:1, 2; 4:10, 1Cr 12:1, 2, 20-22) Hu- 
man sa pagkadestiyero didto sa Babilonya, ang 
pipila sa mga anak sa Juda namuyo niini nga siyu- 
dad. (Neh 11:25, 28) Lainlaing mga dapit ang gi- 
sugyot ingong nahimutangan sa Ziklag, apan si 
Y. Aharoni ug ang uban pa mipabor nga kini nahi- 
mutang sa Tell esh-Shari'ah (Tel Sera'), mga 7 km 
(4 mi) sa S sa Gerar ug 22 km (14 mi) sa AK sa 
Beer-seba. 


ZIKRI [laing porma sa ngalang Zacarias, nga 
nagkahulogang “Nahinumdom si Jehova”. 

1. Ang ikatulong ginganlan nga anak nga lalaki 
ni Izar; apo ni Kohat nga usa ka Levihanon.---Ex 6: 
18, 21. 

2, 3, 4. Tulo ka pangulo sa banay diha sa tri- 
bo ni Benjamin, mga pumoluyo sa Jerusalem. Sila 
maoy mga anak nga lalaki o mga kaliwat ni Simei, 
Sasak, ug Jeroham.-- 1Cr 8:1, 19, 21, 23, 25, 27, 28. 

5. Usa ka anak nga lalaki ni Asap, ug katigula- 
ngan sa maghohoni nga si Matanias human sa pag- 
kadestiyero. (1Cr 9:15) Sa ubang mga teksto siya 
lagmit gitawag ug Zabdi (Neh 11:17) ug Zacur. 
--ICr 25:2, 10; Neh 12:35. 

6. Usa ka Levihanong kaliwat ni Moises pinaagi 
kang Eliezer; amahan o katigulangan sa Selomot 
nga gitudlo nga magdumala sa mga bahandi sa 
mga butang nga nailog sa gubat sa panahon sa 
paghari ni David.— 1Cr 26:25-27; 23:15, 17. 

7. Usa ka Rubenhon kansang anak nga lalaking 
si Eliezer maoy pangulo sa tribo panahon sa pagha- 
ri ni David.--1Cr 27:16. 

8. Usa ka tawo sa Juda kansang anak nga lala- 
king si Amasias maoy usa ka pangulo sa kasunda- 
lohan ni Haring Jehosapat.---2Cr 17:12, 14, 16. 

9. Amahan ni Elisapat nga mitabang kang Je- 
hoiada sa pagpukan kang Atalia.---2Cr 23:1. 


ZILA 


10. Usa ka gamhanang manggugubat gikan sa 
Epraim sa kasundalohan sa amihanang gingharian 
nga misulong sa Juda niadtong mga 760 W.K.P. Gi- 
patay ni Zikri ang tulo ka prominenteng mga sakop 
sa panimalay ni Haring Ahaz, lakip ang usa ka 
prinsipe sa hari.---2Cr 28:6, 7. 

11. Usa ka Benjaminhon kansang anak nga lala- 
king si Joel maoy usa ka magtatan-aw sa mga Ben- 
jaminhon nga nanimuyo sa Jerusalem human sa 
pagkadestiyero.---Neh 11:3, 4, 7, 9. 

12. Pangulo sa saserdotehanong balay o banay 
sa amahan ni Abias panahon ni Joiakim nga manu- 
nunod sa Hataas nga Saserdoteng si Jesua.---Neh 
12:12, 17. 


ZILA [Landong: Silong]. Usa sa duha ka asawa 
ni Lamek, ang unang daghag asawa sa rekord sa 
Bibliya. Siya ang inahan ni Tubal-cain ug sa iyang 
igsoong babaye nga si Naama. Si Lamek nagtagik 
ug balak alang sa iyang mga asawa nga si Ada ug 
Zila.--Gen 4:19-24. 


ZILETAI [gikan sa lintunganayng pulong nga 
nagkahulogang “landong; silong ”]. 

1. Pangulo sa usa ka banay sa mga Benjaminhon 
nga nanimuyo sa Jerusalem, anak nga lalaki ni Si- 
mei.--ICr 8:1, 20, 21, 28. 

2. Usa ka maisog nga pangulong Manasesnon 
nga miduyog sa kasundalohan ni David didto sa 
Ziklag.--1Cr 12:19-21. 


ZILPA. Sulugoong babaye ni Lea ug usa sa mga 
segundaryong asawa ni Jacob. Si Zilpa maoy sulu- 
goon kanhi ni Laban nga amahan ni Lea hang- 
tod nga si Lea ug Jacob nagminyo niadtong 
1774 W.K.P., sa dihang siya gihatag kang Lea. (Gen 
29:24) Human si Lea makabaton ug upat ka anak 
nga lalaki ug nagtuong siya dili na manganak, 
iyang gihatag si Zilpa kang Jacob ingong segundar- 
yong asawa. Unya nanganak si Zilpa kang Gad ug 
Aser, kinsa nakabaton usab ug daghang mga anak. 
(Gen 30:9-13: 35:26: 37:2, 46:16-18) Si Zilpa nagpa- 
bilin uban sa panimalay ni Jacob sulod sa ilang 
daghang panaw.---Gen 32:22, 33:1, 2. 


ZIMA. Usa ka Gersonhon nga Levihanon. (1Cr 
6:20) Lagmit nga siya mao ra usab ang Zima nga 
gihisgotan sa 1 Cronicas 6:42. Kon kini nga talaan 
sa kagikan naglaktaw sa daghang ngalan (ingon sa 
kasagarang gihimo niini nga mga talaan), lagmit 
nga siya usab ang gitumong sa 2 Cronicas 29:12, 
kansang kaliwat nga si Joa mitabang sa paghinlo sa 
templo sa adlaw ni Ezequias. 


ZIMRAN. Ang unang ginganlan sa unom ka 
anak nga lalaki ni Ketura nga gipanganak niya 
kang Abraham. Si Zimran ug ang iyang lima 
ka pursosong mga igsoong lalaki gihatagan ug 

mga gasa ug gipalakaw ngadto sa “yuta sa Sidla- 
kan.” (Gen 25:1, 2, 6: 1Cr 1:32) Ang pangagpas sa 
uban mao nga ang mga kaliwat ni Zimran nalang- 
kit sa Zabram, usa ka lungsod sa K sa Mecca diha 
sa Arabianhong baybayon sa Pulang Dagat, o kaha 
sa Zimri, nga gihisgotan sa Jeremias 25:25. 


ZIMRI. 

1. Usa ka anak nga lalaki ni Zera ug apo ni Juda. 
— 1Cr 2:4, 6. 

2. Ang Simeonhong pangulo nga anak nga lala- 
ki ni Salu. Siya ang nagdala kang Cozbi nga baba- 
yeng Midianhon ngadto sa kampo sa Israel ug 
nakighilawas kaniya diha sa iyang kaugalingong 
tolda. Tungod niini, si Zimri ug Cozbi gipatay ni Pi- 
nehas nga may pag-uyon ni Jehova. Kining dihadi- 
hang aksiyon nagpahunong sa hampak nga naka- 
patay na sa libolibo ka sad-ang mga Israelinhon. 
--Num 25:6-8, 14-18. 

3. Ikalimang hari sa napulo-ka-tribong gingha- 
rian sa Israel. Si Zimri nagmando sa Tirza sulod sa 
pito ka adlaw niadtong mga 951 W.K.P. Siya maoy 
pangulo kanhi sa katunga sa mga karo nga ubos sa 
pagmando ni Haring Elah, apan sa dihang ang ka- 
sundalohan didto sa Gibeton, ug si Haring Elah 
nagpabilin, si Zimri nagpatay kaniya ug sa tanang 
nahibilin sa balay ni Baasa ug naghimo sa iyang 
kaugalingon nga hari. Mubo ra kaayo ang iyang 
pagmando tungod kay ang kasundalohan naghimo 
kang Omri ingong hari ug siya gilayon mipauli aron 
palikosan ang Tirza, nga tungod niana si Zimri 
nagsunog sa balay sa hari ibabaw kaniya. Si Zimri 
nailhan sa pagbuhat kon unsay daotan sa mga 
mata ni Jehova. (1Ha 16:3, 4, 9-20) Ang katapo- 
sang mga pulong ni Jezebel nagpahinumdom sa 
mga sangpotanan nga midangat kang Zimri. Sam- 
tang si Jehu madaogong nagsakay paingon sa Jez- 
reel, si Jezebel nagbiaybiay gikan sa bentana: “Ma- 
ayo ba ang tanan kang Zimri nga nagpatay sa 
iyang ginoo?”---2Ha 9:30, 31. 

4. Usa ka kaliwat ni Saul ug Jonatan. (1Cr 8:33- 
36, 9:42) Gituohan nga lagmit siya mao ra ang 
Num. 3, ang katarongan mao nga dunay posibili- 
dad nga kini nga Zimri (Num. 3) naningkamot sa 
pagbawi sa pagkahari ingong usa ka membro sa 
panimalay ni Saul. 

5. Mopatim-aw nga usa kini ka dapit nga wala 
mahibaloi ang nahimutangan, may mga panahon 
nga kini gilangkit sa anak nga lalaki ni Abraham 
nga si Zimran, apan kini walay lig-ong basehanan. 
--Jer 25:25, Gen 25:1, 2. 


ZIN. 
1. Usa ka kamingawan nga giagian sa mga 


Israelinhon sa ilang pagpanaw paingon sa Canaan, 
lahi sa Kamingawan sa Sin. (Num 33:11, 36) Sa ika- 

duhang tuig human mobiya ang Israel sa Ehipto, 12 
ka Israelinhon ang nangespiya sa Yutang Saad, nga 
nagsugod sa Kamingawan sa Zin. Nianang panaho- 
na ang mga Israelinhon nagkampo sa Kades. (Num 
13:21, 26) Sa ulahi, human maglatagaw sa kami- 
ngawan sa daghang katuigan, ang mga Israelinhon 
miabot sa Kades sa Kamingawan sa Zin sa ikadu- 
hang higayon. Kini nga dapit sa Kamingawan sa 
Zin maoy awaaw, wala mapugsi ug binhi, walay 
mga igos, paras, granada, ug tubig. (Num 20:1-5, 
itandi ang Num 20:28, 33:38, Deu 1:3.) Maylabot sa 
tubig sa Meriba didto sa Kades sa Kamingawan sa 
Zin, si Moises ug Aaron napakyas sa pagbalaan 
kang Jehova atubangan sa katawhan ug nawad- 
an sa pribilehiyo nga makasulod sa Yutang Saad. 
--Num 27:12-14, Deu 32:50, 51. 

Ang Kamingawan sa Zin maoy “tupad sa Edom” 
(sa K mismo sa Edom) ug nahimutang sa HS nga 
tumoy sa gipahat nga teritoryo sa Juda. (Num 34:3, 
Jos 15:1) Sanglit ang Kades nahimutang sa kami- 
ngawan sa Zin ug sa Paran (Num 13:26, 20:1), lag- 
mit nga kini maoy magkasikbit nga mga rehiyon sa 
kamingawan, o tingali ang Zin maoy bahin sa mas 
dakong Kamingawan sa Paran. 

2. Diha sa duha ka teksto ang “Zin” makita nga 
wala ang terminong “kamingawan.” Lagmit nga gi- 
tumong dinhi ang usa ka lungsod nga sa pagkaka- 
ron wala pa mahibaloi diha sa H sa Juda taliwala sa 
tungasanan sa Akrabim ug Kades-barnea ug ang 
ngalan sa naglibot nga kamingawan gipasukad ni- 
ini. O lagmit kini nagtumong sa Kamingawan sa 
Zin mismo.--Num 34:4, Jos 15:3. 


ZINA. Usa ka kaliwat ni Gerson pinaagi kang 
Simei. (1Cr 23:6, 7, 10) Siya gitawag ug Zizah diha 
sa 1 Cronicas 23:11.---Tan-awa ang ZIZAH. 


ZION. Sa sinugdan kini mao ang kuta sa mga 
Jebusihanon nga sa ulahi gitawag ug “Siyudad ni 
David.” (1Ha 8:1, 1Cr 11:5) Human mailog ang Bu- 
kid sa Zion, gitukod ni David ang iyang harianong 
pinuy-anan didto. (2Sa 5:6, 7, 9: tan-awa ang DAVID, 
SIYUDAD NI.) Ang mga pulong ni Jehova naghisgot 
maylabot sa pagmando ni David gikan sa Zion 
ingong dinihogan sa Diyos: “Ako, ako mismo, nag- 
pahimutang sa akong hari ibabaw sa Zion, ang 
akong bukid nga balaan.” (Sal 2:6) Ang Zion nahi- 
mong balaan gayod nga bukid alang kang Jehova 
sa dihang gipabalhin ni David ang sagradong Arka 
didto. (2Sa 6:17) Sa ulahi, ang ngalang “Zion” nag- 
lakip sa dapit sa templo didto sa Bukid sa Moria 
(diin didto gibalhin ang Arka sa panahon sa pagha- 
ri ni Solomon) ug ang termino, sa pagkatinuod, gi- 
padapat sa tibuok siyudad sa Jerusalem. (Itandi ang 
Isa 1:8, 8:18, tan-awa ang BUKID SA PANAGKATIGOM.) 
Sanglit ang Arka nalangkit sa presensiya ni Jehova 
(Ex 25:22, Lev 16:2) ug tungod kay ang Zion maoy 


ZIP 


usa ka simbolo sa langitnong mga katinuoran, ang 
Zion gihisgotan ingong dapit nga gipuy-an sa Diyos 
(Sal 9:11, 74:2, 76:2; 78:68, 132:13, 14, 135:21) ug 
ang dapit diin maggikan ang tabang, panalangin, 
ug kaluwasan.---Sal 14:7; 20:2: 50:2, 53:6, 134:3. 

Tungod sa pagkadili-matinumanon ngadto kani- 
ya, gitugotan ni Jehova ang mga Babilonyanhon sa 
paglaglag sa Zion, o Jerusalem. (Lam 2:1, 4, 6, 
8, 10, 13) Sa ulahi, ingong katumanan sa tagna, gi- 
pasig-uli ni Jehova ang usa ka nahibilin sa iyang 
naghinulsol nga katawhan ngadto sa Zion, o Jeru- 
salem. (Isa 35:10: 51:3: 52:1-8, Jer 50:4, 5, 28; 51: 
10, 24, 35) Kini nagpaposible alang kang Jesu-Kris- 
to sa pag-adto sa Jerusalem sakay sa usa ka nating 
asno ug nagpaila sa iyang kaugalingon ingong hari 
sa Zion, sa ingon nagtuman sa tagna ni Zacarias. 
(Zac 9:9: Mat 21:5: Ju 12:15) Usa ka nahibilin la- 
mang ang paborableng misanong, samtang ang re- 
lihiyosong mga lider misalikway kang Jesus ingong 
hari ug nagtinguha sa iyang kamatayon. Kini nag- 
kahulogan ug katalagman alang sa yutan-ong Jeru- 
salem, o Zion, ug sa pagsalikway niini sa Diyos. 
--Mat 21:33-46. 

Sanglit si Jesus gisalikway sa yutan-ong Jerusa- 
lem, dili mahimong didto gipahimutang ni Jehova 
ang iyang Anak ingong “usa ka sinulayang bato, 
ang bililhong pamag-ang sa usa ka seguradong pa- 
tukoranan.” (Isa 28:16: Rom 9:32, 33; 1Pe 2:6) Hi- 
nunoa, kini maoy didto sa Zion nga labot niini ang 
Hebreohanong mga Kristohanon gisultihan: “Apan 
kamo nakaduol sa Bukid sa Zion ug sa siyudad sa 
buhing Diyos, ang langitnong Jerusalem, ug sa ti- 
nagpulo ka libo nga manulonda, sa katibuk-ang ka- 
tigoman, ug sa kongregasyon sa mga panganay 
nga natala sa mga langit, ug sa Diyos nga Maghu- 
hukom sa tanan, ug sa espirituwal nga mga kina- 
buhi sa mga matarong nga nahimong hingpit, ug 
kang Jesus nga tigpataliwala sa bag-ong pakigsa- 
ad.” (Heb 12:22-24) Dayag nga dinhi niining langit- 
nong Bukid sa Zion nga ang Kordero, si Kristo Je- 
sus, nagbarog uban sa 144,000 nga gipalit gikan sa 
yuta.--Pin 14:1-3, tan-awa ang JERUSALEM, BAG-ONG 
JERUSALEM. 


ZIOR [gikan sa lintunganayng pulong nga nag- 
kahulogang “walay-bili”]. Usa ka siyudad sa buki- 
rong rehiyon sa Juda. (Jos 15:20, 48, 54) Gituohan 
nga mao kini ang Si'ir, mga 7 km (4 mi) sa AAS sa 
Hebron. 


ZIP. 

1. Usa ka kaliwat ni Juda pinaagi kang Jehalelel. 
— 1Cr 4:15, 16. 

2. Usa ka siyudad nga wala mahibaloi ang nahi- 


mutangan diha sa habagatang bahin sa Juda.---Jos 
15:21, 24. 


ZIPA 


3. Usa ka siyudad diha sa bukirong rehiyon sa 
Juda. (Jos 15:20, 48, 55, 57) Lagmit mao kini ang 
Zip nga ang “amahan” mao si Mesa. (1Cr 2:42) Ka- 
sagarang gituohan sa mga geograpo nga mao kini 
ang Tell Zif, mga 6 km (3.5 mi) sa HS sa Hebron. Si 
David midangop sa kamingawan nga naglibot sa 
Zip tungod kang Haring Saul, ug ang mga tawo sa 
siyudad kaduha nagbutyag ngadto sa hari kon diin 
siya nagtago. (1Sa 23:14, 15, 19, 24, 29; 26:1, 2, 
itandi ang Sal 54:Sup.) Kini nga Zip lagmit mao ang 
siyudad nga sa ulahi gipalig-on ni Rehoboam.---2Cr 
11:5-8. 


ZIPA. Usa ka “anak nga lalaki” ni Jehalelel sa 
tribo ni Juda.— 1Cr 4:1, 16. 


ZIPHANON [Taga- (lya sa) Zip]. Ang mga mo- 
lupyo sa Zip sa bukirong rehiyon sa Juda.---Sal 
54:Sup, tan-awa ang Zip Num. 3. 


ZIPION. 


ZIPOR [Langgam]. Amahan ni Haring Balak sa 
Moab.--Num 22:2, 4, 10, 16; 23:18; Jos 24:9, Huk 
11:25. 


ZIPORA [Langgam o, lagmit, Gamayng Lang- 
gam]. Asawa ni Moises. Nahibalag ni Zipora si Moi- 
ses sa usa ka atabay, sa dihang siya ug ang iyang 
unom ka igsoong babaye nagpainom sa mga kar- 
nero sa ilang amahan. Sa dihang nangabot ang pi- 
pila ka magbalantay ug, ingon sa ilang nabatasan, 
misulay sa pagpapahawa sa mga babaye, gitaba- 
ngan ni Moises ang mga babaye, ug gani gipainom 
pa niya ang mga karnero. Tungod niini nga kalulot 
giimbitar siya ngadto sa balay ni Zipora, ug sa 
kataposan ang iyang saserdoteng amahan nga si 
Jetro naghatag kaniya sa kaminyoon ngadto kang 
Moises. (Ex 2:16-21) Si Zipora nanganak ug duha ka 
anak nga lalaki kang Moises---si Gersom ug Eliezer. 
—Ex 2:22, 18:3, 4. 

Sa dihang gipadala ni Jehova si Moises balik sa 
Ehipto, si Zipora ug ang ilang duha ka anak nga la- 
laki mikuyog kaniya. Diha sa dalan may usa ka ser- 
yoso kaayong panghitabo, ug ang dili tin-aw nga 
asoy labot niini nag-ingon: “Karon nahitabo didto 
sa dalan sa balay-abotanan nga si Jehova [“manu- 
londa ni Jehova,” LXX] nakahibalag kaniya ug nag- 
padayon pagpangitag paagi sa pagpatay kaniya. Sa 
kataposan si Zipora nagkuhag santik ug nagputol 
sa yamis sa iyang anak nga lalaki ug kini iyang gi- 
padapat sa iyang mga tiil ug miingon: “Tungod kay 
ikaw usa ka pamanhonon sa dugo alang kanako." 
Busa siya nagpalingkawas kaniya. Niadtong tungo- 
ra si Zipora miingon: 'Usa ka pamanhonon sa dugo,' 
tungod sa pagtuli.”---Ex 4:24-26. 

Ang mga eskolar naghatag ug daghang interpre- 
tasyon labot niini nga asoy, ug ang pipila niini gi- 


Tan-awa ang ZEPON. 

lakip diha sa modernong mga hubad sa Bibliya. 
(Tan-awa ang CC, JB, Kx, La, NE, RS, ingon man 
ang Aleman nga Zurcher Bibel, ang Kinatsila nga 
Bover-Cantera ug ang Pranses nga Crampon, Lie- 
nart, ug Segond nga mga bersiyon.) Ang maong 
mga interpretasyon misulay sa pagtubag sa mga 
pangutana kon kinabuhi ba ni Moises o sa bata ang 
nameligro, kon sa tiil ba ni Moises o sa tiil sa bata o 
sa tiil sa manulonda nga gipadapat ni Zipora ang 
yamis. Gisulayan usab nila ang paghatag ug mga 
opinyon kon nganong si Zipora miingon (ug kon 
kinsa ang iyang giingnan), “Ikaw usa ka pamanho- 
non sa dugo alang kanako.” 

Lagmit nga kinabuhi sa bata ang nameligro tu- 
ngod sa giingon sa balaod labot sa pagtuli sa Gene- 
sis 17:14: nga gituli ni Zipora ang bata tungod kay 
siya nahibalo sa gikinahanglan aron sa pagtul-id sa 
mga butang, nga iyang gipadapat ang yamis ngad- 
to sa tiil sa manulonda nga naghulga sa kinabuhi sa 
bata aron ipasundayag ang iyang pagsunod sa ba- 
laod ni Jehova, nga si Zipora namulong ngadto 
kang Jehova pinaagi sa iyang hawas nga manulon- 
da sa dihang siya mituaw, “Ikaw usa ka pamanho- 
non sa dugo alang kanako,” nga nagbuhat nia- 
na aron ipakita ang iyang pagdawat sa posisyon 
ingong asawa diha sa pakigsaad sa pagtuli uban 
kang Jehova ingong bana.---Tan-awa ang Jer 31:32. 

Apan walay paagi aron tinong matubag sa Kasu- 
latan ang maong mga pangutana. Ang literal nga 
kahulogan sa karaang Hebreohanon labot niini nga 
asoy nahimong dili tin-aw tungod sa mga idiom 
nga gigamit halos 3,500 na ka tuig kanhi. Mao nga 
ang literal nga mga hubad (NW, Ro, Yg) ug ang 
uban (AS, KJ, Da, Dy, JP, Mo, Le), lakip ang kara- 
ang Gregong Septuagint, dili tin-aw niining mga 
butanga. 

Lagmit nga mipauli si Zipora aron duawon ang 
iyang mga ginikanan, tungod kay human sa Pag- 
panggula, si Zipora ug ang iyang duha ka anak nga 
lalaki mikuyog man kang Jetro balik kang Moi- 
ses didto sa kampo sa kamingawan. (Ex 18:1-6) 
Ang pag-abot ni Zipora didto dayag nga nakaaghat 
kang Miriam nga igsoong babaye ni Moises nga 
mangabugho, ug si Miriam (uban ni Aaron) miga- 
mit sa pagka-Cusihanon ni Zipora ingong pasangil 
sa ilang pagreklamo batok kang Moises. (Num 12:1) 
Kini wala magpakita nga si Zipora namatay na 
ug si Moises nagminyo pag-usab sa usa ka baba- 
yeng Etiopianhon, nga sagad gilalisan, kay bisan 
tuod ang “Cusihanon” kasagarang gigamit sa pag- 
tumong sa mga Etiopianhon, kini mahimong mag- 
apil usab niadtong gikan sa Arabia.---Tan-awa ang 
Cus Num. 2, CUSIHANON. 


ZIPRON. Usa ka dapit sa amihanang utlanan 
sa Yutang Saad. (Num 34:9) Ang tukmang nahi- 
mutangan niini wala matino, bisan tuod gituohan 

ni Y. Aharoni nga mao kini ang Hawwarin, mga 
100 km (60 mi) sa HHS sa Hamat. 


ZIV. Ang ngalan sa ikaduhang lunar nga bulan 
sa sagradong kalendaryo, ang ikawalong bulan sa 
sekular nga kalendaryo sa mga Israelinhon. (1Ha 6: 
1, 37) Kini katumbas sa bahin sa Abril ug bahin sa 
Mayo. Ang komento sa 1 Hari 6:1 diha sa Soncino 
Books of the Bible nag-ingon bahin sa bulan sa Ziv: 
“Nailhan karon ingong Iyyar, kini ang ikaduhang 
bulan sunod sa Nisan. Kini gitawag ug Ziv (kasa- 
nag) tungod kay kini moabot sulod sa panahon sa 
tuig nga ang yuta 'gipasanag' tungod sa daghang 
mga bulak.” (Giedit ni A. Cohen, London, 1950) 
Ang ngalang Iyyar makaplagan diha sa Hudiyoha- 
nong Talmud ug sa uban pang mga sinulat human 
sa pagkadestiyero. 

Niini nga bulan ang pagpangani sa sebada moa- 
bot sa kabungtoran ug ang pagpangani sa trigo 
magpadayon diha sa ubos nga kayutaan. Ang mga 
bungtod sa Galilea mapuno sa mga bulak. Ang 
ting-init magsugod niining bulana, ug ang panga- 
nod sa kabuntagon inanayng mahanaw tungod sa 
kainit sa adlaw. Sulod niini nga panahon ang mga 
tanom mag-agad sa mga yamog nga maporma pa- 
nahon sa kagabhion, ug kini magpaabot sa pagka- 
tapos sa ting-init sa Oktubre.---Os 6:4; Isa 18:4. 

Ang ika-14 nga adlaw sa Ziv naghatag sa mga Is- 
raelinhon ug laing kahigayonan sa pagsaulog sa 
Paskuwa kon pananglit wala nila kana masaulog sa 
Nisan 14 tungod kay sila dili presente o mahugaw 
sa seremonyal nga paagi.--Num 9:9-13, 2Cr 30: 
2:3! 

Panahon sa bulan sa Ziv nga gisugdan ni Solo- 
mon ang pagtukod sa templo, ug duolan sa 500 ka 
tuig sa ulahi sa samang bulan, gisugdan ni Zoroba- 
bel ang buluhaton sa pagtukod pag-usab sa templo. 
--1Ha 6:1: Esd 3:8. 


ZIZ. Usa ka alagianan nga giagian sa kasunda- 
lohan sa Moab, Ammon, ug sa mga Ammonim sa 
dihang misulong sila batok sa Juda panahon sa 
paghari ni Haring Jehosapat (936-mga 911 W.K.P.). 
Kasagarang gituohan nga mao kini ang Wadi Ha- 
sasa (Nahal Hazezon), mga 15 km (9.5 mi) sa 
HS sa gisugyot nga nahimutangan sa Tekoa ug 
mga 10 km (6 mi) sa AK sa En-gedi.--2Cr 20:1, 
2, 16, 20. 


ZIZA. 


1. Usa ka anak nga lalaki ni Haring Rehoboam 
pinaagi sa apo nga babaye ni Absalom nga si Maa- 
ca. Sa dihang ang pagkamanununod ingong hari gi- 
hatag ngadto sa igsoong lalaki ni Ziza nga si Abias, 
si Ziza nakadawat ug mga gasa nga mga siyudad, 
pagkaon, ug mga asawa gikan kang Rehoboam. 
--2Cr 11:20, 22, 23. 


ZOAN 


2. Usa sa Simeonhong mga pangulo kinsa nag- 
palapad sa ilang mga sibsibanan pinaagi sa pag- 
ilog sa Hamihanong teritoryo ug sa paglaglag sa 
mga molupyo niini sa panahon sa paghari ni Eze- 
quias, anak nga lalaki ni Sipi.---1Cr 4:24, 37-41. 


ZIZAH. Ikaduhang gitala nga anak nga lalaki 
ni Simei ug pangulo sa usa ka balay o banay sa 
amahan sa Gersonhong mga Levihanon nga gitud- 
lo alang sa pipila ka katungdanan panahon sa pag- 
hari ni David. (1Cr 23:6, 7, 10, 11) Sa bersikulo 10 
ang iyang ngalan giespeling nga Zina diha sa Ma- 
soretikong teksto apan giespeling nga Zizah diha sa 
Gregong Septuagint ug sa Latin nga Vulgate. 


ZOAN. Usa ka karaang siyudad sa Ehipto nga 
natukod pito ka tuig human sa Hebron, busa kini 
naglungtad na sa panahon nga si Abraham misu- 
lod sa Canaan (1943 W.K.P.). (Num 13:22, Gen 12:5: 
13:18) Ang ngalan nga Zoan sa Bibliya maoy ka- 
tumbas sa Ehiptohanong ngalan (dnt) sa usa ka 
lungsod nga nahimutang sa amihanan-sidlakang 
bahin sa rehiyon sa Delta, mga 56 km (35 mi) sa 
HK sa Port Said. Mas nailhan kini sa Gregong nga- 
lan nga Tanis (nga sa pagkakaron duol sa San el- 
Hagar), ug kini nahimutang sa sanga sa Nilo nga 
gitawag ug Tanitikong sanga. 

Sa Salmo 78:12, 43, ang “kapatagan sa Zoan” giga- 
mit nga katumbas sa “yuta sa Ehipto” sa pag-asoy 
sa milagrosong mga buhat ni Jehova alang sa Isra- 
el nga misangpot sa Pagpanggula. Tungod niini ang 
pipila ka eskolar nagtuo nga ang pagpakigkita ni 
Moises kang Paraon nahitabo sa Zoan. Sa susa- 
ma, gipaningkamotang ilangkit ang Zoan (Tanis) sa 
siyudad sa Rameses, ingon man sa siyudad sa Ava- 
ris, nga gihisgotan ni Manetho diha sa iyang asoy 
bahin sa giingong mga hari sa Hyksos. Busa, dag- 
hang modernong mga reperensiya ang nag-ingon 
nga ang ngalan nga Zoan giilisdan ug Avaris ilalom 
sa mga “Hyksos,” unya giilisdan ug Rameses ilalom 
sa dinastiya sa mga Rameses, ug sa kataposan gi- 
balik sa Zoan (diha sa Gregong porma nga Ta- 
nis). Apan, mamatikdan nga ang Bibliya kanunayng 
naggamit sa ngalan nga Zoan una pa ang Pagpang- 
gula (balik sa panahon ni Abraham), sa panahon sa 
Pagpanggula, ug hangtod gayod sa ikawalo, ikapito, 
ug ikaunom nga mga siglo W.K.P. (sa panahon sa 
mga manalagna nga si Isaias ug Ezequiel). 

Kon ang Zoan mao ang dapit diin si Moises na- 
kigsulti kang Paraon, kini tinong magpaila kon diin 
nagsugod ang ruta sa Pagpanggula. Bisan pa niana, 
daghang butang ang magpahimo niini nga kadu- 
haduhaan. Aron ang Zoan ikaingon nga mao ka- 
nang dapita, ang ekspresyon nga “kapatagan sa 
Zoan” angayng isipon, dili ingong usa ka katumbas 
lamang sa “yuta sa Ehipto,” kondili ingong mas es- 
pesipikong ekspresyon, nga nagpakita sa eksaktong 


ZOAR 


lugar diin ang milagro nahitabo. Kining limitado 
nga diwa dili mohaom niini nga kaso, kay ang Na- 
pulo ka Hampak wala mahitabo sa usa lamang ka 
bahin sa Ehipto (sama sa usa ka bahin sa Delta) 
apan lukop sa tibuok nga nasod. Kini lagmit mag- 
paluyo sa panglantaw nga ang “kapatagan sa Zoan” 
gigamit ingong usa lamang ka katumbas sa “yuta 
sa Ehipto.” 

Ang modernong mga eskolar nga nagtinguhang 
pamatud-an ang Zoan (o, sumala sa ilang gisula- 
yan paglangkit, ang Avaris o Rameses) ingong mao 
ang pinuy-anan ni Paraon sa panahon sa Pagpang- 
gula wala usay makuhang pagpaluyo ug pag-uyon 
gikan sa Bibliya sa pipila ka bahin. Ang Bibliya nag- 
pakita nga ang unang pagpakigkita ni Moises nahi- 
tabo sa tampi sa Suba sa Nilo. (Ex 7:14, 15) Ang 
Zoan (Tanis) wala diha sa suba sa Nilo apan nahi- 
mutang kini sa tumoy sa usa sa karaang mga suba 
nga misanga gikan sa Nilo. Sa paningkamot nga pa- 
matud-an nga ang siyudad sa Rameses mao ra 
usab ang nahimutangan sa Zoan, o Tanis, ilang na- 
sayloan ang kamatuoran nga ang Zoan siyudad 
na sa panahon ni Abraham, samtang ang Raamses 
sa Bibliya (“Rameses,” NE) gisugdan pagtukod sa 
mga Israelinhon didto sa Ehipto mga 400 ka tuig sa 
ulahi (gawas kon ang gipasabot sa Bibliya nga 
“pagtukod” mao ang “pagpalig-on").—Ex 1:11. 

Kini nga mga eskolar naghimo sa Zoan (Avaris- 
Rameses, sumala sa ilang pag-ila niini) nga mao 
ang kaulohan sa Ehipto sa panahon sa Pagpang- 
gula, samtang ang Bibliya nagpaila sa Rameses 
ingong usa ka “dapit nga tipiganan” lamang. Ug, pi- 
naagi sa pagtuo nga si Ramses II mao ang Paraon 
sa panahon sa Pagpanggula tungod sa iyang pa- 
ngangkon nga siya mao ang nagtukod sa siyudad 
sa Rameses (o, nga mas tukma, sa usa ka dapit nga 
gitawag ug Per-Ramses), ilang gihiklin ang kama- 
tuoran nga ang pagtukod sa Rameses sa Bibliya 
nagsugod 80 ka tuig o kapin pa una pa ang Pag- 
panggula (una pa matawo si Moises [Ex 1:11--2:10|), 
samtang ang mga historyador nagpasidungog la- 
mang kang Ramses II ug mga 66 ka tuig nga pag- 
mando.--Tan-awa ang RAAMSEs, RAMESES. 

Busa nagpabilin ang pangutana kon nganong 
ang “kapatagan sa Zoan” gigamit nga katumbas sa 
“yuta sa Ehipto” maylabot sa milagrosong mga bu- 
hat ni Jehova. Bisan tuod nga dili mahimong bug- 
os ibalewala nga kini tingali nalangkit sa palasyo ni 
Paraon, posible usab gayod nga tungod sa kaduga- 
yon na sa siyudad nga gihisgotan sa salmista ang 
Zoan ingong katumbas sa yuta sa Ehipto, sanglit 
kini lagmit maoy usa sa kinaunahang mga siyudad 
nga gitukod didto sa Ehipto. Kon tinuod kini, ang 
paggamit sa Zoan lagmit sama sa paggamit sa 
“Plymouth Rock” ingong naghawas sa unang pag- 
kolonisar sa Tinipong Bansa. O mahimong tungod 

sa pagkaprominente ug lokasyon niini diha sa en- 
trada sa Ehipto alang niadtong naggikan sa Pales- 
tina, tingali tungod kay kini mao ang unang dakong 
siyudad nga nakita sa banay ni Jacob sa dihang sila 
miadto sa Ehipto. (Itandi ang Isa 30:2-4, tan-awa 
ang Hanes.) Kay kini nahimutang duol sa amiha- 
nang tumoy sa Ehipto, ang “kapatagan” niini mahi- 
mo ganing maglarawan sa tibuok Walog sa Nilo 
nga miabot sa H niini, hangtod sa habagatang ut- 
lanan sa Ehipto. 

Walay duhaduha nga hinungdanon ang siyudad 

sa Zoan (Tanis), ilabina maylabot sa patigayon ug 
sa mga relihiyosong tinukod. Adunay ebidensiya 
nga daghang harianong balay didto sukad sa pana- 
hon sa unang “mga dinastiya” sa mga hari sa Ehip- 
to. Usa ka dakong templo ang gitukod, nga may su- 
kod nga mga 305 m (1,000 p) ang gitas-on. Si 
Paraon Ramses II nagpabarog ug usa ka dakong so- 
lido nga estatwa niya didto sa Tanis nga may sukod 
nga 28 m (92 p) ang gihabogon ug mitimbang ug 
kapin sa 800 metriko tonelada. Ang Asiryanhon 
nga si Haring Esar-hadon ug si Haring Ashurbani- 
pal naghisgot sa Zoan (gitawag ug Sa'nu o Sinu 
diha sa mga inskripsiyon nga cuneiform) ingong 
usa ka harianong siyudad ilalom sa usa ka prinsipe. 
Sa ilang atubangan, ang manalagnang si Isaias, sa 
pagpahayag sa mensahe sa Diyos batok sa Ehipto, 
naghisgot sa “mga prinsipe sa Zoan” ug nagpakasa- 
ma kanila uban niadtong sa Nop (Mempis), sa ingon 
nagpunting usab sa kahinungdanon sa Zoan may- 
labot sa politika. (Isa 19:1, 11-13) Si Tirhaka, ang 
Etiopianhong magmamando sa Ehipto ug kataliro- 
ngan ni Isaias, giingong naggamit sa Zoan (Tanis) 
ingong sentro sa pangagamhanan sa amihanang 
Ehipto. 
Ang Asiryanhong pagsakop sa Ehipto pinaagi ni 
Esar-hadon ug Ashurbanipal nagpamatuod sa 'ka- 
buangan’ sa mga magtatambag gikan sa Zoan. (Isa 
19:13) Unya, sa mga 591 W.K.P., ang manalagnang 
si Ezequiel nagpasidaan sa laing pagpanakop ni Ha- 
ring Nabucodonosor sa Babilonya, nga nagsugnib 
ug kalayo sa Zoan.’ (Eze 29:17: 30:1, 10, 14) Apan, 
ang Zoan (Tanis) dayag nga nakabawi ug nagpada- 
yon nga mao ang pangunang siyudad sa Delta sa 
Ehipto hangtod sa panahon ni Alejandrong Banto- 
gan. Human niadto ang bag-ong siyudad sa Ale- 
jandria nag-agaw sa Zoan (Tanis) sa kahinungda- 
non niini sa komersiyo, ug kini nagpadayon sa 
pag-unlod. 


ZOAR [Pagkagamay]. Usa ka siyudad sa “Distri- 
to,” dayag nga kaniadto anaa sa daplin sa tabunok 
nga kapatagan. (Gen 13:10-12: tan-awa ang DISTRI- 
TO SA JORDAN.) Mopatim-aw nga ang Bela mao ang 
unang ngalan sa Zoar. Sa adlaw ni Abraham, kini 
gimandoan sa usa ka hari nga mirebelde kauban sa 
upat pa ka hari sa Distrito human sa 12 ka tuig nga 

pagmando ni Kedorlaomer, apan sila gipildi sa Ela- 
mihanong monarko ug sa iyang tulo ka kaalyado. 
(Gen 14:1-11) Sa dihang hapit nang laglagon ni Je- 
hova ang Sodoma, si Lot mihangyo ug gitugotan 
nga mokalagiw ngadto sa Zoar, ug kining siyudara 
nakalingkawas. (Gen 19:18-25) Sa ulahi ang kahad- 
lok maoy nag-aghat kaniya ug sa iyang duha ka 
anak nga babaye nga mobiya sa Zoar ug mahi- 
mong mga pumoluyo sa langob sa kasikbit nga bu- 
kirong rehiyon.---Gen 19:30. 

Gitagna nga sa dihang ang katalagman moda- 
ngat sa Moab, ang mga kagiw niini manalagan 
ngadto sa Zoar ug ang pagtuaw tungod sa kalagla- 
gan sa nasod madungog “gikan sa Zoar hangtod sa 
Horonaim, ngadto sa Eglat-selisiya,” nga tingali 
nagpakita nga ang Zoar sa maong panahon maoy 
usa ka siyudad sa Moab. (Isa 15:5: Jer 48:34) Ang 
Gregong Septuagint ug ang pipila ka modernong 
mga hubad (AT, JB, NE, RS) naghisgot sa Zoar (Zo- 
gora) diha sa Jeremias 48:4 (31:4, LXX, Bagster), 
apan sa maong teksto ang Hebreohanon nga Maso- 
retikong teksto naghisgot niini ingong “iyang mga 
gagmay.” (NW, JP, Le, Ro) Ang Zoar mao ang kina- 
tumyang dapit sa H nga nakita ni Moises sa dihang 
iyang gilantaw ang yuta gikan sa Bukid sa Nebo. 
(Deu 34:1-3) Mopatim-aw nga ang siyudad diha sa 
Moab o sikbit niini, duol sa bukirong rehiyon sa 
Moab ug nahimutang sa may HS sa Patayng Dagat. 
(Itandi ang Gen 19:17-22, 30, 37.) Ang pipila ka es- 
kolar nagtuo nga ang Zoar nahimutang sa A sa Pa- 
tayng Dagat ug ang uban nagtuo nga kini diha sa 
Peninsula sa el-Lisan, o sa K o sa H lamang sa H 
nga tumoy sa dagat. Si Yohanan Aharoni nagtuo 
nga kini mao ang es-Safi, nga nahimutang sa bi- 
nanlas nga yuta sa bul-oganang walog sa Zered 
(Wadi el-Hasa”). Sa Edad Medya ang ngalan gilang- 
kit sa usa ka hinungdanong dapit tali sa Jerusalem 
ug Elat. Apan, ang pipila ka eskolar nagtuo nga ang 
orihinal nga Zoar ug ang ubang “mga siyudad sa 
Distrito” nahimutang sa ilalom sa katubigan sa H 
nga bahin sa Patayng Dagat.--Gen 13:12. 


ZOBA. Usa ka Siryanhon (Aramaeanhon) nga 
gingharian nga nailhan usab nga Aram-Zoba. (Sal 
60:Sup) Usa sa mga hari niini mao si Hadadezer. 
(1Ha 11:23) Ang linangkob nga pormang “Hamat- 
zoba” lagmit nagtumong sa magkasikbit nga mga 
gingharian nga ginganlag Hamat ug Zoba. (2Cr 8:3) 
Lagmit ang Zoba nahimutang sa A sa Damasco ug 
may dominyo nga miabot sa rehiyon sa Hamat sa A 
ug hangtod sa suba sa Euprates sa S.---2Sa 8:3. 

Si Haring Saul nakiggubat batok sa mga hari 
sa Zoba. (1Sa 14:47) Ang mga Ammonhanon sa 
ulahi nagsuhol sa mga Siryanhon sa Zoba ug sa 
ubang kasundalohan aron makig-away kang David, 
apan ang tanan napildi sa iyang kasundalohan. 
(2Sa 10:6-19: 1Cr 19:6-19) Lagmit gayod nga nii- 

ning gubata nga si David nakadaog ug nagdalag 
mga inagaw gikan kang Haring Hadadezer sa Zoba, 
lakip ang daghang tumbaga (sa ulahi gigamit sa 
pagtukod sa templo) gikan sa iyang mga siyudad sa 
Beta (lagmit ginganlan usab ug Tibhat) ug Berotai 
(Cun?). (2Sa 8:3-12, 1Cr 18:3-9) Usa sa gamhanang 
mga tawo sa kasundalohan ni David mao si Igal 
nga anak nga lalaki ni Natan sa Zoba.--2Sa 23: 
8, 36; tan-awa ang ARAM Num. 5, HADADEZER. 


ZOBEBA. Usa ka kaliwat ni Koz sa tribo ni 
Juda.--1Cr 4:1, 8. 


ZODIAC. Ang hugpong sa mga bituon nga ma- 
kita gikan sa yuta. Kini makita sulod sa anggulo 
nga siyam ka grado diha sa isigkakiliran sa agianan 
sa Yuta palibot sa adlaw. Maylabot kang Haring Jo- 
sias sa Juda, ang 2 Hari 23:5 nag-ingon: “Ug iyang 
giwagtang ang mga saserdote sa langyawng diyos, 
nga gipamutang sa mga hari sa Juda aron sila 
maghimog gipaaso nga halad sa hatag-as nga mga 
dapit sa mga siyudad sa Juda ug sa palibot sa Jeru- 
salem, ug usab kadtong naghimog gipaaso nga ha- 
lad kang Baal, sa adlaw ug sa bulan ug sa mga 
konstelasyon sa zodiac ug sa tanan nga panon sa 
mga langit.” Ang ekspresyon dinhi nga gihubad 
nga “mga konstelasyon sa zodiac” naggikan sa Heb- 
reohanong pulong nga mazzzalohth,, nga kas-a la- 
mang makita sa Bibliya, bisan tuod ang pulong nga 
Mazzarrohth' nga makaplagan sa Job 38:32 lagmit 
nga susama niini. Ang konteksto makatabang sa 
pagpatin-aw sa kahulogan niini. 

Ang gitawag nga zodiacal zone sagad nga gituo- 
hang nadiskobrehan sa unang mga Babilonyanhon. 
Walay duhaduha nga ilang naobserbahan ang da- 
yag nga agianan sa adlaw kada tuig taliwala sa 
mga bituon, ug kini nga agianan nailhan karon nga 
ecliptic. Namatikdan sa mga astronomo nga sulod 
sa usa ka zone nga mga 18 ka grado ang kalapad, 
nga may 9 ka grado sa matag kiliran sa ecliptic, na- 
himutang ang dayag nga mga agianan sa adlaw, 
bulan, ug sa pangunang mga planeta, ingon sa ma- 
kita gikan sa yuta. Hinunoa, niadto lamang ikadu- 
hang siglo W.K.P. nga ang usa ka Gregong astrono- 
mo nagbahin sa zodiac ngadto sa 12 ka parehong 
mga bahin nga 30 ka grado ang matag usa, kini 
nga mga bahin gitawag karon nga mga simbolo sa 
zodiac ug ginganlan pinasukad sa nalangkit nga 
mga konstelasyon. Ang pulong nga “zodiac” naggi- 
kan sa Grego ug nagkahulogang “sirkulo sa mga 
hayop,” sanglit ang kadaghanan sa 12 ka konstelas- 
yon sa Zodiac sa orihinal ginganlan pinasukad sa 
mga ngalan sa hayop o sa mga linalang sa dagat. 

Karong adlawa kini nga mga ilhanan dili na mo- 
tukma sa mga konstelasyon nga gikan niana gipa- 
sukad ang ilang ngalan sa sinugdan. Tungod kini 
sa gitawag nga kausaban sa mga equinox, nga 


ZOHAR 


miresulta sa inanayng pag-irog sa mga konstelas- 
yon ug mga usa ka grado pasidlakan sa matag 70 
ka tuig sa usa ka siklo nga mokabat ug mga 26,000 
ka tuig aron makompleto. Busa ang simbolo sa 
Aries, sa milabayng 2,000 ka tuig, miirog ug halos 
30 ka grado paingon sa konstelasyon sa Pisces. 

Kalangkitan sa Astrolohiya. Ang mga 
konstelasyon sa zodiac gigamit sa bakak nga pag- 
simba sukad pa sa unang kapanahonan sa Mesopo- 
tamia. Ang pipila ka kinaiya sa tawo gilangkit sa 
matag usa sa nagkalainlaing mga konstelasyon, ug 
dayon kini gigamit sa mga astrologo sa ilang mga 
prediksiyon nga gipasukad sa partikular nga posis- 
yon o kalangkitan sa langitnong mga butang ngad- 
to sa mga simbolo sa zodiac sa bisan unsang pana- 
hon. Ingon sa gipakita sa teksto sa 2 Hari 23:5, ang 
maong paggamit sa astrolohiya gipasulod sa Juda 
pinaagi sa mga saserdote sa langyawng mga diyos 
nga gidala sa pipila ka hari ngadto sa nasod. Ubos 
sa silot nga kamatayon, si Jehova nga Diyos dugay 
nang nagdili sa maong pagsimba sa mga bituon. 
-- Deu 17:2-7. 

Ang astrolohiya maoy usa ka dakong bahin sa 
Babilonyanhong pagsimba. Apan, ang mga pre- 
diksiyon sa iyang mga astrologo nga pinasukad 
sa Zodiac wala makaluwas sa Babilonya gikan sa 
kalaglagan, sumala sa tukmang gipasidaan ni ma- 
nalagnang Isaias.--Isa 47:12-15, tan-awa ang As- 
TROLOGO. 

Sa modernong kapanahonan ang mga simbolo sa 
zodiac nagpadayon nga may dakong bahin sa pag- 
simba sa daghang tawo. Makaiikag, ang mga sim- 
bolo sa zodiac makaplagan diha sa pipila ka relihi- 
yosong mga katedral sa Kakristiyanohan ug makita 
karong adlawa diha sa mga dapit sama sa Katedral 
sa Notre Dame sa Paris, ingon man sa mga kated- 
ral sa Amiens ug Chartres, Pransiya. 


ZOHAR. 

1. Usa ka Hitihanon kansang anak nga lalaki 
nga si Epron nagbaligya sa langob sa Makpela 
ngadto kang Abraham.---Gen 23:7-9; 25:9. 

2. Ang ikalimang ginganlan nga anak nga lalaki 
ni Simeon ug amahan sa usa ka tribonhong banay, 
usa siya niadtong 70 sa panimalay ni Jacob nga 
“miadto sa Ehipto.” (Gen 46:8, 10, 27: Ex 6:15) Sa 


ubang teksto gitawag siya ug Zera.--Num 26:13, 
1Cr 4:24. 
ZOHELET [gikan sa lintunganayng pulong nga 


nagkahulogang “reptilya"”]. Usa ka bato nga tupad 
sa En-rogel: ang nahimutangan niini wala usab 
mahibaloi. Si Adonias naghalad duol “sa bato sa Zo- 
helet” ug dinhi siya giproklamar nga hari sa dag- 
hang iladong mga tawo sa Israel. Apan, napakyas 
ang iyang mapangahasong pagsulay nga mopuli 
kang David sa trono.--- 1Ha 1:9, 10, 25, 49, 50. 

ZOHET. Usa ka kaliwat ni Isi sa tribo ni Juda. 
— 1Cr 4:1, 20. 


ZOPA. Usa ka pangunang membro sa tribo ni 
Aser. Napulog-usa niya ka “mga anak nga lalaki” 
ang gitala.--1Cr 7:35-37, 40. 


ZOPAI [lagmit gikan sa lintunganayng pulong 
nga nagkahulogang “udlan”]. Anak nga lalaki sa 
usa ka Elkana ug katigulangan ni Samuel. Ang la- 
ing porma niini nga ngalan maoy Zup.---1Cr 6:26, 
28, 33-35, tan-awa ang ZUP. 


ZOPAR. Usa sa tulo ka “higala” ni Job: usa ka 
Naamahanon. (Job 2:11) Si Zopar ang ikatulo nga 
misulti diha sa pakigdebate kang Job. Ang katibuk- 
ang paagi sa iyang pangatarongan maoy sama ra 
nianang kang Elipaz ug Bildad; iyang giakusar si 
Job sa pagkadaotan, nga gisultihan siya nga biyaan 
ang iyang makasasalang mga buhat. (Job kap 11, 
20) Apan human sa duha ka hugna si Zopar mihu- 
nong, nabungat na niya ang iyang mga pulong sa 
mahukmanong pagsaway ug wala nay ikadugang 
pa sa ikatulong hugna. Sa kataposan gisugo ni Je- 
hova nga siya ug ang iyang mga higala magtanyag 
ug dakong halad ug nga si Job mag-ampo alang ka- 
nila.---Job 42:7-9. 


ZOPIM. Usa ka yuta sa ibabaw sa Pisga diin si 
Balaam nagpatukod ug pito ka halaran, diin didto 
gitanyag ang mga halad, ug didto usab gipahayag 
sa manalagna ang usa sa iyang mga panultihon 
maylabot sa Israel. (Num 23:14-24) Ang ngalang 
Zopim daw napreserbar diha sa ngalang Tela'at es- 
Safa duol sa gituohang nahimutangan sa Pisga, sa 
S sa A nga tumoy sa Patayng Dagat. Apan, inay 
nga isipon kini nga usa ka ngalan sa dapit, ang pi- 
pila ka eskolar naghubad sa pulong nga tsoh-phim' 
ingong “ang yuta sa mga tigbantay.”--Le, itandi 
ang JB, NE. 


ZORA. Usa ka siyudad diha sa Sepela nga gipa- 
hat ngadto sa tribo ni Juda. (Jos 15:20, 33) Kini na- 
himutang diha sa utlanan tali sa Dan ug Juda, ug 
gipuy-an sa katawhan sa Dan. (Jos 19:41, 48, Huk 
18:2, 8, 11) Ang Danhanon nga si Samson natawo 
sa Zora ug gilubong duol sa maong dapit. (Huk 13: 
2, 24, 25, 16:31) Ang siyudad gipalig-on ni Ha- 
ring Rehoboam, tingali tungod kay maayo ang pag- 
kapuwesto niini nga mga 25 km (16 mi) sa K sa 
Jerusalem. (2Cr 11:5, 10) Ang Zora gipuy-an pag- 
usab sa pipila sa mga anak sa Juda nga mibalik gi- 
kan sa pagkadestiyero sa Babilonya. (Neh 11:25, 29) 
Gituohan nga kini mao ang presenteng-adlaw nga 
Sar'ah (Tel Zor'a), nga anaa sa A nga kiliran sa gi- 
tuohang mao ang Walog sa Sorek. 


ZORAHANON [Taga- (Iya sa) Zora]. Mga kali- 
wat ni Sobal sa tribo ni Juda.— 1Cr 2:3, 52, 53, 4:2. 


1429 


ZORIHANON [Taga- (Iya sa) Zora]. Mga kali- 
wat ni Salma sa tribo ni Juda.--1Cr 2:3, 54. 


ZOROBABEL [gikan sa Akadianhon, nga nag- 
kahulogang “Binhi (Kaliwat) sa Babel"”]. Unang go- 
bernador sa nahibalik nga mga Hudiyo (Hag 2:21): 
usa ka kaliwat ni Haring David ug katigulangan ni 
Jesu-Kristo, lagmit ang anak nga lalaki mismo ni 
Pedaia apan legal nga giisip nga anak nga lalaki ni 
Sealtiel. (1Cr 3:19: Mat 1:12, 13; Luc 3:27, tan-awa 
ang TALAAN SA KAGIKAN NI JESU-KRISTO [Ang mga 
Problema sa Asoy ni Mateo Bahin sa Talaan sa Kagi- 
kan ni Jesus].) Ang talaan sa kagikan diha sa 1 Cro- 
nicas (3:19, 20) nagngalan sa pito ka anak nga lala- 
ki ni Zorobabel (si Mesulam, Hananias, Hasuba, 
Ohel, Berekias, Hasadias, Jusab-hesed) ug sa usa ka 
anak nga babaye (si Selomit). Ang opisyal o Babi- 
lonyanhong ngalan ni Zorobabel mopatim-aw nga 
Sesbazar.---Esd 1:8, 11, 5:14, 16, itandi ang Esd 3:8. 

Human makagawas gikan sa pagkadestiyero sa 
Babilonya niadtong 537 W.K.P., si Zorobabel nangu- 
na sa usa ka pundok sa mga Hudiyong nahibilin ba- 
lik sa Jerusalem ug sa Juda. (Esd 2:1, 2: Neh 7:6, 7; 
12:1: MAPA, Tomo 2, p. 332) Ingong gobernador nga 
gitudlo ni Haring Ciro, si Zorobabel gipiyalan sa sag- 
radong mga sudlanan nga bulawan ug plata nga gi- 
kuha ni Nabucodonosor gikan sa templo mga katui- 
gan una pa niana. (Esd 5:14, 15) Sa Jerusalem, ang 
halaran sa templo gitukod sa ikapitong bulan (Eta- 
nim, o Tisri, Septiyembre-Oktubre), ubos sa pag- 
dumala ni Zorobabel ug sa Hataas nga Saserdo- 
teng si Jesua (Esd 3:1, 2), ug sa ikaduhang tuig 
sa ikaduhang bulan (Ziv, o Iyyar, Abril-Mayo, sa 
536 W.K.P.), nagsugod ang aktuwal nga pagtukod sa 
templo. (Esd 3:8) Kay nahibalo sa dili maayong mo- 
tibo sa mga dili-Hudiyo nga mihangyo nga makig- 
bahin sa buluhatong pagpanukod pag-usab, si Zoro- 
babel, Jesua, ug ang mga pangulo sa mga balay sa 
mga amahan miingon: “Kamo walay labot kanamo 
sa pagtukod ug usa ka balay alang sa among Diyos, 
kay kami sa tingob magtukod alang kang Jehova 
nga Diyos sa Israel, ingon sa gisugo kanamo ni Ha- 
ring Ciro nga hari sa Persia.”---Esd 4:1-3. 

Apan, kining mga dili-Hudiyo nagpadayon sa 
pagpaluya sa mga magtutukod sa templo ug 
sa kataposan (niadtong 522 W.K.P.) milampos sa 
pagpahinabog opisyal nga pagbando sa buluhaton. 
Duha ka tuig sa ulahi, nga gidasig sa mga manalag- 
nang si Haggeo ug Zacarias, si Zorobabel ug Jesua 
(Josue) maisogong nagpadayon sa pagtukod sa tem- 
plo bisan pa sa pagbando. (Esd 4:23, 24: 5:1, 2; Hag 
1:1, 12, 14; Zac 1:1) Human niadto ang usa ka pag- 
susi sa mga rekord sa Persia nagbindikar sa legali- 
dad sa ilang buluhaton. (Esd 6:1-12) Sa tibuok pana- 
hon sa pagtukod, ang mga manalagnang si Haggeo 
ug Zacarias nagpadayon sa pagdasig kang Zoroba- 


ZUZIM 


bel, nga nagpalig-on kaniya alang sa buluhaton 
ug nagpasalig kaniya sa pag-uyon sa Diyos. (Hag 
2:2-4, 21-23, Zac 4:6-10) Sa kataposan (niadtong 
515 W.K.P.) ang templo nahuman. (Esd 6:13-15) 
Sa panahon usab sa pagkagobernador ni Zorobabel 
naatiman ang mga panginahanglan sa mga Levi- 
hanon, sa ingon ang mga mag-aawit ug ang mga 
magbalantay-sa-ganghaan nakadawat sa ilang ba- 
hin “sumala sa gikinahanglan adlaw-adlaw.”---Neh 
12:47. 


ZUAR [gikan sa lintunganayng pulong nga 
nagkahulogang “walay-bili”]. Usa ka tawo sa Isacar 
kansang “anak nga lalaki” nga si Netanel maoy usa 
ka pangulo sa tribo didto sa kamingawan.--Num 1: 
8, 16; 2:5; 7:18, 23, 10:15. 


ZUP [lagmit, Udlan]. 

1. Usa ka Kohatnong Levihanon ug katigulangan 
ni Samuel. (1Sa 1:1, 1Cr 6:33-38) Siya gitawag usab 
ug Zopai, usa ka laing porma niining mao ra nga 
ngalan.---1Cr 6:26. 

2. Usa ka “yuta” nga didto sa gawas sa teritoryo 
sa Benjamin nga giagian ni Saul sa dihang nangita 
siya sa mga asna sa iyang amahan. Didto sa usa ka 
siyudad nga sakop sa yuta sa Zup nga unang nahi- 
balag ni Saul si Samuel. (1Sa 9:3-6, 15-18) Ang tuk- 
mang nahimutangan sa Zup wala mahibaloi. 


ZUR [Bato]. 


1. Usa sa lima ka hari sa Midian sa panahong 
ang Israel nagkaduol na sa Yutang Saad. Si Zur gi- 
tawag usab nga “usa ka pangulo sa mga banay sa 
usa ka balay sa amahan,” ingon man usab usa ka 
“duke ni Sihon.” Ang iyang anak nga babaye nga si 
Cozbi mao ang Midianhon nga gidala ni Zimri alang 
sa imoral nga pakigrelasyon ug kinsa gipatay ni Pi- 
nehas. Si Zur gipatay sa dihang gisilotan sa mga Is- 
raelinhon ang Midian tungod sa paghaylo sa mga 
lalaki sa Israel sa pagpakighilawas ug sa bakak nga 
pagsimba.--Num 25:14-18: 31:1, 2, 7, 8: Jos 13:21. 

2. Usa ka Benjaminhon, anak nga lalaki ni Jeiel 
ug lagmit igsoon ni Ner nga apohan ni Saul.-- 1Cr 
8:29, 30: 9:3b, 36, 39. 


ZURIEL [Ang Akong Bato Mao ang Diyos]. Pa- 
ngulo sa mga Merarihanong Levihanon didto sa ka- 
mingawan, anak nga lalaki ni Abihail.--Num 3:35. 


ZURISADAI [Ang Akong Bato Mao ang La- 
bing Gamhanan]. Usa ka Simeonhon kansang 
“anak nga lalaki” nga si Selumiel maoy pangulo sa 
tribo sa panahon sa pagpanaw didto sa kaminga- 
wan.--Num 1:6, 16, 2:12, 7:36, 41, 10:19. 


ZUZIM. Usa ka katawhan sa S sa Suba sa Jor- 
dan nga gipildi sa kasundalohan ni Kedorlaomer 
didto sa Ham.---Gen 14:5. 

pagsimba: 1:1117 
panan-awon ni Ezequiel sa 
balaang: 1:284-285 
taga-Corinto: 2:724-725, 1124 
taga-Filipos: 1:787-788 
Anak sa Diyos, (Mga) 1:131- 
137 
Adan: 2:1267 
dinihogang mga Kristohanon: 
1:134, 1135-1136, 2:586, 685, 
762 
pagpadayag sa: 2:899-900 
Anak sa Tawo 1:138-140 
ilhanan sa: 1:1119 
Ananias (Bana ni Sapira) 1:140; 
2:1100, 1225 
Ansiyano, Tigulang nga Lalaki 
1:143-147 
24 ka ansiyano (Pin 4:4): 2:480 
“doble nga pasidungog”: 2:614- 
615 
kaluoy gipakita sa: 1:1415 
magtutudlo: 2:254 
pagbadlong gikan sa: 2:520 
pagpalagpot himoon sa: 2:834- 
835 

Antikristo 1:147-148 
ahulogan sa termino: 2:89 


Antioquia (Pisidia) 1:149 


Antioquia (Sirya) 1:148-149 
Bernabe gipadala ngadto sa: 
1:378 
sayong buluhaton nga pagwali: 
1:491-492 
erminong “mga Kristohanon” 
unang gigamit: 2:90-91 


asinatian ni Pablo: 1:496-497 


Apokripa 1:153-159, 
Apostasya 1:160-161 
gikan sa Kristiyanidad: 1:606, 
1329-1330; 2:24, 1269-1270 
pagpangandam sa pagkontra 
sa: 2:224 

pugong: 1:165; 2:1270, 
1312-1314 

tawo sa kalapasan: 2:1305 


Hebreohanong pulong: 2:1053 


Apostol 1:161-165 
Matias: 2:344, 511-512 
milagrosong mga gahom: 
1:809; 2:511, 657 
Pablo: 2:511-512 
tigulang nga mga lalaki sa 
espirituwal: 1:145-146 
Araba 1:166; 2:803-804 
Arabia 1:166-169 
Cusihanong mga molupyo: 
1:513-514, 1010 
Havila: 1:1009-1010 
panaw ni Pablo ngadto sa: 
2:506-507 
rehiyon sa Hadhramaut: 
1:1015-1016 
Sheba: 2:1148-1149 
tribo sa Kedar: 2:33-34 
Aram 1:170-172 
Mesopotamia: 2:369 
Sirya: 2:1175-1177 
Aramaiko 1:172-174 
kanus-a gisagop sa mga 
Israelinhon: 1:1023-1025 
kanus-a lahi gikan sa 
Hebreohanon: 1:1022 
kon si Jesus migamit ba: 
1:1024-1025 
Areopago 1:176 
pakigpulong ni Pablo: 1:239, 
604 
Arka (Batang si Moises) 1:181, 
455 
Arka (Noe) 1:179-181 
arkitektura: 1:195 
dapit nga nahiluna: 1:174-175 
matang sa mga hayop: 1:327; 
2:339 


Arkanghel 1:181 

esu-Kristo: 2:1322 

Miguel: 2:375-376 

Arka sa Pakigsaad 1:181-184 
balay ni Abinadab: 1:28 
Filistehanon nag-ilog sa: 1:103, 
214, 790, 1299 

Filistehanon nag-uli sa: 1:401- 
402 

erubin diha sa: 2:40 

mga ngalan sa: 2:429 


ulagway sa kagun-oban: 2:748 


Antonia, Torre sa 1:150; 2:535 


uwartel sa mga sundalo: 1:834 
448-1449 


pamilya sa mga langgam: 2:143 


pagkahanaw sa: 2:127 

Shilo: 2:1151 

tabon sa pagpasig-uli: 2:1221- 
1222 


Arkeolohiya 1:184-195 


Asirya: 1:214, 220-226, 952, 
955-958; 2:1330 
Ashurbanipal: 1:215; 2:770 
Ashurnasirpal Il: 1:955 
Nineve: 1:958; 2:470-471 
prisma ni Senakerib: 1:214, 
694, 773, 957; 2:1139-1140 
Salmaneser III: 1:223, 1015, 
1223-1224, 2:104, 1054- 
1056 
Sargon II: 1:955, 960, 
2:1103-1105 
Senakerib: 2:132, 1138-1141 
Tiglat-pileser III: 2:876, 
1293-1294 
Babilonya: 1:269, 522, 2:322- 
325 
Babilonyanhong Cronica: 
2:326 
Belsazar: 1:368-369, 
2:417-419 
Cronica ni Nabonido: 1:368, 
494, 563; 2:325, 417-419 
Nabonido: 1:368-369: 2:324 
Nabucodonosor: 1:952; 
2:419-421 
Ur: 2:322 
Bato sa Moab: 1:202, 236, 325, 
588, 946; 2:36, 346, 363-364, 
395 
bika: 1:414 
Ehipto: 1:530, 532-534 
Hyksos: 1:665-066 
Papan sa Amarna: 1:666-667 
Sisak: 1:952; 2:1177 
Gresya: 2:335-336 
Galio, prokonsul sa Acaya: 
1:820-821 
Tesalonica: 2:243, 749 
“Hitihanon”: 1:1078-1079 
Hurianhon: 1:1080, 1083-1084 
kaayohan sa: 1:959-960 
katawhang Amurru: 1:123 
katawhang Habiru: 1:1020 
kuta: 2:122-123 
pagpetsa: 1:1237; 2:98-107 
Palestina: 
Ai: 1:86 
Bet-sean: 1:959 
Gabaon: 1:794 
garing: 1:948 
Gezer: 1:860; 2:122-123 
Gezer nga kalendaryo: 1:960 
Gozan: 1:368-369 
Hazor: 1:1017; 2:122-123 
Herodes nga Bantogan: 
2:538 
Jehu: 1:1223-1224; 2:1056 
Jerico: 1:340, 1235, 1237; 
2:716-717 
Jerusalem: 1:395, 772, 866- 
867, 915, 1242-1243; 2:326, 
950-951, 1161 
Lakis: 1:952 
Megido: 1:196-197; 2:122- 
123, 349-350 
Mga Sulat sa Lakis: 1:249, 
325, 2:132-133 
pagsimba sa nating baka: 
1:948 
palasyo ni Ahab: 1:948 


Pilato: 2:741, 895-896 
Samaria: 1:125; 2:535 
tunel sa tubig ni Ezequias: 
1:772, 960 
Uzzias: 1:960 
Persia: 1:759; 2:888 
Cilindro ni Ciro: 1:492, 494- 
495; 2:328, 332 
Dario Hystaspis: 2:891-892 
Persepolis: 2:329, 888 
Susan: 2:330, 1212-1213 
Roma: 
mga Cesar: 2:534 
sensilyo: 2:532, 534, 538, 544 
Sirya: 
Ben-hadad: 1:373 
Hazael: 1:1015; 2:1056 
Lisanias nagmando sa 
Abilinia: 1:27; 2:195 
Ras Shamra: 1:251-252, 476, 
610-611, 948 
terapim (diyos sa panimalay): 
2:991 
Arkitektura 1:195-200 
arka (ni Noe): 1:179-180 
Asirya: 1:222 
balay: 1:302-304 
bato nga pamag-ang: 1:351-352 
Ehipto: 1:662 
haligi: 1:968-969 
portiko: 2:929-930 
Roma: 2:1009 
Armagedon 
(Tan-awa ang HAR-MAGEDON) 
Artajerjes (Longimanus) 1:203- 
204 
gidugayon sa paghari: 2:890- 
893 
ika-20 nga tuig: 1:1453- 
1454, 2:448, 893 
Artemis 1:207 
larawan: 2:748 
templo ni: 1:650, 652-653 
Asawa 1:212-213 
(Tan-awa usab ang BANA, 
Banay; KAMINYOON) 
bugay: 1:1432 
langyawng mga asawa 
gipapahawa: 1:590, 714 
ni Jehova: 1:1252, 1436 
ni Jesus: 1:1252, 1436: 2:592- 
593 
pagpanapaw sa, gidudahan sa 
bana: 1:46; 2:176, 505 
pagpasakop: 1:300 
pagpili: 1:1431-1432 
posisyon ug mga 
responsibilidad: 1:260-262, 
1433 
puyopuyo: 2:980 
Asin 1:218-219 
pakigsaad sa: 2:793 
Asirya 1:220-226, 954-958 
arkeolohiya: 1:186, 215, 952, 
955-958, 960: 2:470-471, 
1103-1105, 1138-1141, 1293- 
1294, 1330 
arkitektura: 1:198 
gubat: 1:954, 956 
Ehipto gisulong: 1:668; 
2:473 
pagtratar sa mga binihag: 
1:958; 2:427 
polisa sa pagpanakop: 
1:1163; 2:600, 1293 


BAAL 


hari: 1:223-225 
Asenapar (Ashurbanipal): 
1:215 
Ashurnasirpal II: 1:955-956 
Esar-hadon: 1:708-710 
Salmaneser III: 2:1054-1056 
Salmaneser V: 2:1056-1057 
Sargon II: 1:955, 960 
Senakerib: 2:1138-1141 
Tiglat-pileser III: 2:966-967, 
1293-1295 
Israel (amihanang gingharian) 
napukan: 2:499, 1056-1057 
Juda (habagatang gingharian): 
pagpanglupig: 2:426-427 
pagsulong: 1:772-773, 957; 
2:132, 986, 1139-1140, 
1294, 1366 
krimen ug silot: 2:86 
kronolohiya: 2:100-101, 104, 
471, 1294 
opisyal sa kagamhanan: 
Rabsake: 2:986 
Rabsaris: 2:986-987 
Tartan: 2:1264 
pagkadestiyero sa mga 
Israelinhon: 1:901, 952, 
2:600-601, 1067-1068, 1293 
pagkakasaligan sa mga rekord: 
2:100-101, 1104 
palasyo: 1:955, 958 
relihiyon: 1:233, 608, 954, 956; 
2:443-444, 472, 529, 1003- 
1004 
siyudad: 1:954 
Nineve: 1:958; 2:469-471 
Astoret 1:230 
diyosa-sa-bulan: 1:452 
relasyon kang Baal: 1:610-611 
Astrologo 1:231-233 
Jesus giduaw sa: 1:429, 1048 
pagsimba kang Baal: 1:252 
zodiac: 2:1428 
Atalia 1:235-236 
pag-ilog sa trono ug kamatayon: 
1:1192-1194 
Atay 1:236-237 
gigamit sa pagpanag-an: 1:232; 
2:324, 706 
Atenas 1:237-239, 2:333 
Areopago: 1:176, 583, 2:749, 
899 
Epicureo: 1:703-704 
Estoiko: 1:759-760 
halaran “Alang sa Usa ka Diyos 
nga Wala Mailhi” (Buh 17:23): 
1:604, 964-965 
kultura: 1:909, 912 
Away 1:241-242 
panag-away: 2:813 
Awit 1:242-243 
(Tan-awa usab ang Musika) 
Israel: 2:410-412, 558 
Awit sa Pagtungas: 
2:780-781 
Debora ug Barak: 1:578 
Levihanong mga mag-aawit sa 
templo: 2:410-412 
Kristohanon: 2:411, 558 
serapin: 2:1144 
Baal 1:251-254, 739, 948 
gipakaulawan ni Elias: 1:681 
kalangkitan sa ubang 
Canaanhong mga bathala: 
1:610; 2:1024 


BABAYE 


pagsimba: 
giwagtang ni Jehu: 1:1221- 
1222 
Israel natakdan: 1:77 
Jezebel nagpalambo: 1:1280- 
1281 
sagradong haligi: 2:1023 
Babaye 1:260-265 
(Tan-awa usab ang Asawa, 
BABAYENG BALO; INAHAN) 
anak nga babaye: 1:129-130 
balaod labot sa ulipon: 2:1371 
buhok: 1:441-442, 2:54-55, 
823, 977-978 
kiskisan: 2:675 
dayandayan, pahiyas: 1:575 
Genesis 3:15: 2:794, 1117-1118 
binhi sa: 1:409, 418-421 
igsoong babaye: 1:1112-1113 
esus mitawag sa inahan nga 
“babaye”: 2:313-314 
osmetiko: 2:82-83 
angitnon, nanganak: 2:8 
mananabang: 2:283-284 
pagkaapuli: 2:579 
pagkaulo sa lalaki ibabaw sa: 
2:673-674, 1267 
pagmabdos: 2:697-699 
pagpanganak: 2:709-710 
pandong: 1:385 
pandong sa ulo: 2:673-674, 
822-823, 977-978 
regla: 2:995-996 
agoangkan: 2:1231 
alaan sa kagikan: 2:1239 


Babayeng Balo 1:265-266 
pagtabang sa kongregasyon: 
1:840-841, 1064, 1435, 2:668 
sambingay bahin sa babayeng 
balo ug sa maghuhukom: 
2:1077 


Babel 1:266 
ngalan: 1:521-522 
pinulongan gilahugay: 2:908- 
910 
relihiyon: 1:607, 1101-1102 
Torre sa Babel: 1:521-522, 607, 
803, 2:110, 322-323, 469, 476 


Babilonya 1:266-271, 2:321- 
326 
Acad (Akad): 1:46 
Ammonhanon gisulong sa: 
1:117-118 
arkeolohiya: 1:185; 2:322-325, 
417-419 
Asirya gisakop sa: 1:225; 2:348 
Caldeanhong pagmando: 1:468 
Cusihanong mga magmamando: 
1:513 
diwatahan: 1:599-600 
gigikanan sa-- 
astrolohiya: 1:231-232 
pagpanag-an: 2:706 
salamangka: 2:1047 
gihulagwayan sa-- 
leyon: 2:12, 285-286, 323 
ulo nga bulawan: 1:454, 
2:162 
imperyo: 2:321 
Juda gisulong sa: 1:952 
kinaiyahan: 1:521-522 
kodigo ni Hammurabi: 2:86 
kronolohiya: 2:101-106 
mga hari: 1:368-370, 768: 
2:101-102, 361-362, 416-421, 
469 


dinastiya nga gitawag ug 
“nagasidlak” (Isa 14:12): 
2:422-423, 1116 
mga opisyal sa kagamhanan: 
Rabmag: 2:986 
Rabsaris: 2:986-987 
molupyong Amurru: 1:123 
pagkadestiyero sa mga 
Israelinhon (607 W.K.P.): 
2:113, 117, 601, 1116 
pagkadestiyero sa mga 
Israelinhon (617 W.K.P.): 
1:1195-1196, 2:101-102, 326, 
601 
pagkakasaligan sa mga rekord: 
2:102-103 
pagpanag-an: 2:324, 706 
pagpukan ni Ciro: 1:369-370, 
492-495, 2:102-103, 108, 325, 
417-418 
polisa sa pagpanakop: 2:602- 
603 
relasyon uban sa Asirya: 1:220- 
221 
relihiyon: 1:367, 607-608, 
2:322-324, 361, 443-444, 455, 
529, 808, 993, 1201 
relihiyosong impluwensiya: 
1:522, 607, 612-613 
Sesak usa ka ngalan alang sa: 
2:1145 
siyudad: 2:257, 321-325 
agun-oban: 2:324 
Nagbitayng mga Tanaman: 
2:1253 
paril: 2:322-323, 421 
unang sulat ni Pedro gisulat 
gikan sa: 2:873 
sugilambong sa paglalang: 
1:853-855, 2:684-685 
Bag-ong Jerusalem 1:273-274, 
828, 1252, 2:867 
patukoranang mga bato: 1:164; 
2:511-512 
templo sa: 2:1283 


Bag-ong Pakigsaad 2:797 
balaod sa: 1:299: 2:235 
inagurasyon: 2:881, 1300 
pagbalido pinaagi sa dugo: 

2:1298-1299 
pagduol sa Diyos: 2:563 
pagkasaserdote: 2:1111-1112 
panag-ulang tali sa Hudiyo ug 
Hentil natapos: 1:356; 2:155, 
729 
panalangin alang sa katawhan: 
2:1300-1301 
sistema sa mga butang gipasukad 
sa: 2:1179-1180 
Tigpataliwala: 2:1299-1300 
Baha 
(Tan-awa ang LUNOP) 

Bahandi 1:274-277 

ang tawong dato ug si Lazaro: 
1:935; 2:169-170, 1076-1077 

espirituwal: 1:652 

hustong paggamit: 2:1271-1272 

Balaam 1:282-283 

gisuholan ni Balak: 1:287; 
2:394 

mga tagna (panultihon): 
1:1020; 2:23, 61, 841 

“pagtulon-an ni” (Pin 2:14): 
2:885-886 

Balaang Dapit 1:285-286 
antitipikal nga: 1:286; 2:1280 

Balaang Espiritu 1:726-732 
gasa gikan sa Diyos: 1:836 
gasa sa: 1:809, 837-839 
gianak sa: 1:421 
magtutudlo ug tigpahinumdom: 
2:252-253 

pag-ampo giabagan sa: 1:1093, 
2:516 

pag-inspirar sa Bibliya: 2:552- 
556 

pagkabalaan: 2:581 

'pagpaguol: 1:732; 2:581 

sala batok sa: 2:598-599, 859- 
860 

si Jesus gidihogan sa: 1:92-93, 
1264 

Balaang Panagkatigom 1:286- 
287; 2:584-585 
lahi sa senemanang Igpapahulay: 

1:1109 


Balangaw 1:287-288 
pakigsaad: 2:475, 794 

Balaod 1:288-292, 298-300 

(Tan-awa usab ang KORTE, Hu- 

DISYAL NGA; KRIMEN UG SILOT, 

LEGAL NGA KASO) 

Asirya: 1:222, 2:86 

Babilonya: 

kodigo ni Hammurabi: 2:86 

balaod ni Jehova sa wala pa ang 

pakigsaad sa Balaod: 2:233- 
234 

‘balaod sa hunahuna’: 1:1093 

balaod sa sala: 2:1038 

Israel: 2:83-84 

maghahatag-balaod: 2:232-236 

milagro ug balaod sa kinaiyahan: 
2:379-380 

“paglapas” sa balaod sa Diyos: 
2:1041 

pagsunod ni Jehova sa: 2:380 

pagtukod sa legal nga paagi sa 
maayong balita: 2:548 

patriarkanhong katilingban: 
2:83 

Persia: 2:87, 889 

Romanhong Imperyo: 2:87 


Balay 1:301-304 
balay sa amahan: 1:305 
Israel: 1:197 
pagbaligya sa: 2:1183, 1320 
magbalantay sa pultahan: 2:231 
pagsangyaw sa balay ug balay: 
2:261-262 
pultahan: 2:972-973 
rehasrehas: 2:996 
Balhibo sa Karnero 1:307-308 
pagsagol ug lino: 2:821-822 
Baling 1:308 
sambingay bahin sa Gingharian: 
2:1074 
Balos, Bayad 1:309-310 
panimalos: 2:833-835 


Bana 1:311-312 
pagkaulo: 1:300; 2:673-674 
pamanhonon: 1:1432 
Banay 1:312-315; 2:963 
(Tan-awa usab ang KAMIN- 
YOON) 
anak sa gawas: 1:137-138 
balay sa amahan: 1:305 
bata nga ilo-sa-amahan: 1:349 
diyosnong pagkamahinalaron 
diha sa panimalay: 1:604 
edukasyon, responsibilidad sa 
pagtudlo: 1:647-648 


kaalam magpalig-on sa 
panimalay: 1:1353-1354 
kahinungdanon niini relatibo: 
2:552 
kaminyoon giuyonan sa 
pamilya: 2:994 
merito sa pamilya: 2:588 
mga membro: 
amahan: 1:108-109 
anak nga babaye: 1:129-130 
anak nga lalaki: 1:130-131 
apohan: 1:153 
bata, anak: 1:346-348 
bayaw nga lalaki: 1:1437- 
1438 
ig-agaw: 1:1107 
igsoong babaye: 1:1112- 
1113 
igsoong lalaki: 1:1113-1115, 
2:776-777 
inahan: 1:1124-1125 
iyaan: 1:1168-1169 
paryente: 1:1358 
ugangang lalaki: 2:1364 
umagad nga babaye: 2:1376- 
1377 
uyoan: 2:1389 
pagkaulo sulod sa pamilya: 
2:673-674 
pagtahod sulod sa pamilya: 
2:775-776 
panulondon: 2:837-840 


Banwag, Suga 1:319 
asoy sa paglalang: 2:682-683 
Barak 1:320 
gubat sa Megido: 2:60-61 
panag-uban kang Debora: 
1:577 
Barko 1:338-340 
Ahazias ug Jehosapat: 1:81, 779 
bagyo: 2:316 
barkong Tarsis: 1:779; 2:1263 
barko ni Solomon: 1:779; 
2:1263 
Fenicianhon: 1:783 
Isthmus sa Corinto: 1:500 
panaw ni Pablo: 1:506; 2:465 
“Mga Anak nga Lalaki ni 
Zeus”: 2:1420 
sakayang ginaoran: 2:1028 
sa Tiro: 2:532 
timon, II: 2:1310 
Basahon 1:341-344 
(Tan-awa usab ang LINUKOT 
NGA BASAHON) 
basahon sa kinabuhi: 2:52, 462 
Basan 1:335, 345-346 
kakahoyan: 1:525 


Bata, Anak 1:346-349 
anak nga babaye: 1:129-130 
anak nga lalaki: 1:130-131 
anak sa gawas: 1:137-138 
bawtismo: 1:356-357 
disiplina: 1:924; 2:489-490 
edukasyon: 1:647-648 
ginabalaan tungod sa 
magtutuong ginikanan: 2:588 
ginikanan angayng 
pasidunggan: 1:313 
ginikanan angayng sugton: 
2:650 
gugma alang sa: 1:924 
Hebreohanong pulong: 1:1154- 
1155 
ilo: 1:349 

paghalad sa: 1:474, 739, 
2:405-406, 1340 
paglutas: 1:1124-1125, 1142, 
2:693 
pagngalan: 2:458-459 
pagpanganak: 2:709-710 
pagsagop: 2:761-762 
panulondon: 2:837-840 
sambingay sa duha ka anak: 
2:1078 
Bato 1:349-350 
(Tan-awa usab ang MUTYA UG 
BILILHONG BATO) 
alabastro: 1:91 
anapog: 1:141 
bato nga pamag-ang: 1:351-352 
gabas alang sa: 1:796 
gigamit diha sa pagtukod ug mga 
balay: 1:302 
graba: 1:901 
kantero: 1:1451 
kubkobanan: 2:118-119 
marmol: 2:317 
salog nga: 2:1062 
Bawtismo 1:353-360 
“bawtismo ngadto kang Moises": 
2:400 
“bawtismo ngadto sa 
kamatayon: 1:1420-1421 
bawtismo ni Jesus sa tubig: 
1:137, 1264, 1321 
bawtismo ni Juan: 1:1320, 1322 
“ngalan sa” balaang espiritu: 
1:727-728 
ubig sa: 2:1353-1354 
Bayad, I 1:360-361, 2:85 
Belsazar 1:368-370 
pagkahari: 2:416-419 
sinulat sa kamot diha sa 
bungbong: 2:355-356, 883 
Benjamin 1:373-375 
pakiggubat batok sa, tungod sa 
krimen sa sekso: 1:861, 1172: 
2:392 
agna ni Jacob sa hapit na siyang 
mamatay: 2:311 


Bersiyon 1:379-382 
ngalan sa Diyos: 1:888-889, 
1025, 1205-1207 
Samarianhong Pentateuch: 
2:1068-1069 
Septuagint: 
1 Samuel: 1:567-568; 
2:1089-1091 
Apokripa: 1:154 
gikutlo sa Kristohanon 
Gregong Kasulatan: 2:556 
Jeremias: 1:1232-1233 
kronolohiya sa wala pa ang 
Lunop: 2:109 
ngalan sa Diyos: 1:1201, 
1205-1206, 2:301 
Besti 1:382-387 
(Tan-awa usab ang Dayan- 
DAYAN, PAHIYAS: PANAPTON, 
TABIL) 
bangan sa dughan: 1:315 
Kristohanon: 1:575; 2:644 
opisyal nga besti: 2:495-496 
paggisi sa mga besti: 2:565-566 
panagsagol sa besti gidili ubos sa 
Balaod: 2:821-822 
pangasaw-onon ug 
pamanhonon: 1:1432 
purong, pandong: 2:977-978 
sabakan: 1:617 


Bestialidad 1:387 


Betlehem 1:396-397; 2:537 
Eprata: 1:707 
pagkatawo ni Jesus: 2:313 
Bet-sean 1:400-401 
arkeolohiya: 1:188-189, 959 
Bibliya 1:406-412 
Apokripa: 1:153-159 
Aramaikong mga bahin: 1:172- 
173 
estilo sa pagsulat: 2:554 
gamhanan: 2:970 
Hebreohanong Kasulatan: 
1:1035-1037 
Pentateuko: 2:878-879, 
1068-1069 
hubad: 1:379-382 
Samarianhong Pentateuch: 
2:1068-1069 
inantigong pagkasulat: 1:206- 
207 
kanon: 1:1035-1036, 1446- 
1451, 2:93-95, 555 
nahuman: 2:118 
Kasulatan: 2:15-16 
Kristohanon Gregong Kasulatan: 
1:719-720, 2:93-95 
ronolohiya: 2:95-98, 108-114, 
117-118 
“lampara”: 2:139 
manuskrito: 1:321-323, 717- 
720, 2:94, 297-304, 336 
pagbasa: 2:524-525 
pag-inspirar ug pagkawalay 
sayop: 2:253, 552-556 
pagkahingpit sa: 2:627-628 
pagkatinuod: 1:1424 
pagsabot sa: 2:761, 904 
Pulong sa Diyos: 2:968-970 
ema: 1:874, 1214-1215 
inubdang materyal: 1:344, 
851-852, 1342-1343, 2:769- 
770 


Bigaon 1:412-413, 2:807-810 
Dakong Babilonya: 1:522-523 
suhol gibayad ngadto sa: 

2:1203 


Bilanggoan 1:415-416 
atob: 1:239 
gapos: 1:829-831 
magbalantay sa bilanggoan: 
2:230 
mga espiritu nga anaa sa: 2:262, 
452 
pagsakit: 2:764-765 
Binhi 1:417-421 
(Tan-awa usab ang AGRIKUL- 
TURA) 
mga panalangin gikan sa: 
2:1300-1301 
ni Abraham: 1:37-38, 1019; 
2:795, 797, 1300-1301 
sa babaye: 1:263-264, 409, 874, 
876, 878, 880, 2:794-795, 
1117-1118 
gituis sa bakak nga pagsimba: 
1:607, 609, 612 
kagikan: 1:1019, 2:1234- 
1236, 1240 
nahibilin: 2:425-426 
pagpakig-away batok sa: 
2:695, 1115-1117 
sa Halas: 2:1036 
Bino ug Ilimnong Maisog 1:422- 
425 
(Tan-awa usab ang Paras) 


linugdang: 2:193 
maayong panimuot: 2:223-224 
maayong tambal: 2:1031 
Memoryal: 2:830, 832, 862 
pagkahubog: 2:475-4706, 632- 
634 
pagkaon: 2:659 
pug-anan sa bino: 2:965-966 
saserdote dili moinom, sa dihang 
maghalad: 1:26-27, 870-871 
serbesa: 2:1145 
Bitik 1:426-427 
langgam: 2:1295 
mahulagwayong paggamit: 
2:1295 
Bitin 
(Tan-awa ang Haras, BITIN) 
Bituon 1:427-430 
Davidnong dinastiya: 2:422- 
423 
diyos-bituon: 1:232-233, 1378, 
2:1000, 1034 
mga konstelasyon: 
Ash: 2:72 
Kesil: 2:72 
Kima: 2:72 
Mazzaroth: 2:72-73 
zodiac: 2:1427-1428 
Boaz (Amahan ni Obed) 1:430- 
431 
kaminyoon kang Ruth: 1:1438; 
2:1018-1019 
Bug-os nga Pagkamahinalaron 
1:434-4306 
(Tan-awa usab ang DIYOSNONG 
PAGKAMAHINALARON) 
gipangayo ni Jehova: 1:43-44, 
603, 2:429 
Bugtong nga Anak 1:436-437 
Jesu-Kristo: 1:135-136 
Buhat, Buluhaton 1:437-439 
artesano: 1:207-208 
balaang mga panagkatigom: 
1:287; 2:915 
Jehova: 1:801 
kakugi: 1:1379-1380 
pagkatapolan: 2:667-668 
pagretiro: 2:756-757 
pinugos nga pag-alagad: 2:906- 
907 
pinugos nga trabaho: 2:907 
saserdote panahon sa mga pista: 
2:915 
sinuholang mamumuo: 2:1173 
suhol: 2:1051-1052, 1202-1203 
Buhat sa mga Apostoles, Mga 
1:439-441 
pagkatinuod: 1:192; 2:243 
Buhok, Balhibo 1:441-442 
babaye: 2:823, 977-978 
pagputol o pagkiskis: 2:675 
bungot: 1:458-459 
lalaki: 2:54-55 
Nazareo: 2:440-441 
pagkaubanon: 2:672-673 
pagkaupaw: 2:674-675 
Bukid 1:445-448; 2:802-803 
sa Olibo: 2:487-488 
Bukog 1:448-450 
gusok: 1:929 
uyok: 2:1389 
Bulawan 1:453-454 
Opir: 2:494-495 
paglunsay sa: 2:550 


CIRO 


Bul-oganang Walog 1:455-456 
Araba: 1:166 

Arnon: 1:200-201 

Jabok: 1:1173 

Kidron: 2:42 

Kison: 2:60-61 

sa alamo: 1:96 

sa Ehipto: 1:655; 2:1156-1157 
Sorek: 2:1198 

Zered: 2:1418-1419 

Bulok 1:456-457 

balangaw: 1:287-288 

hasinto: 1:993 

panapton, tabil: 2:821 

puti: 2:822 

tina: 1:783; 2:1288, 1314-1316 

tanom nga henna: 1:1041 

Buntog 1:460-461 

kahakog sa mga Israelinhon: 
2:42 

Cain 1:465-466 

halad: 1:18 

kakulang sa paghinulsol: 2:572 


Caldea, Caldeanhon 1:467-468 
astrolohiya: 1:231-232 
Cana 1:469-470; 2:738 
Jesus mitambong sa kasal: 2:314 
Canaan (Anak ni Ham) 1:470- 
471 
gitunglo ni Noe: 1:474-475, 
513, 971, 1077, 1079-1080, 
2:476, 1362 
Canaan (Yuta) 1:471-474, 476 
gisakop sa Israel: 1:122-123, 
129, 666-667, 737, 917, 1187- 
1188, 1235-1237, 1315-1318 
temporaryong pagpuyo ni 
Abraham: 1:35-38, 105, 143 
Canaanhon 1:471-477 
dulumtanang mga buhat: 
1:628, 738-739, 1077 
epekto ngadto sa Israel: 2:154 
gihisgotan ingong Amorihanon: 
1:121 
paglaglag sa Israel sa: 1:738- 
739, 890, 1077-1080 
relihiyon: 1:191, 230, 251-254, 
452, 610-611, 739, 2:1023- 
1025 
Capernaum 1:478-479 
ministeryo ni Jesus: 1:818; 
2:739 
Carmelo 1:481-482, 950 


Cesar 1:484-486 

Agusto (Octavius): 1:76 
mando sa pagrehistro: 2:756 

obligasyon sa mga Kristohanon 
ngadto kang: 1:1366; 2:651 

paglutos ni Nero sa mga 
Kristohanon: 2:92 

talaan: 2:534, 1008 

Tiberio: 2:544, 1289 

Cesarea 1:486-488, 2:535 

Ciro 1:492-496 

administrasyon: 2:1119 

Babilonya nailog ni: 1:268-269, 
369-370, 2:102-103, 108, 325, 
417-418 

dinihogan ni Jehova: 2:90 

paglambo sa imperyo: 2:887- 
888 

relasyon ni Dario nga 
Medianhon kang: 1:495, 562- 
564 


CORASIN 


Silindro ni Ciro: 1:185; 2:328, 
332 
sugo sa pagpahigawas sa mga 
Hudiyo: 1:716; 2:108-109 
Corasin 1:500; 2:739 


Corinto 1:500-502; 2:336, 749 
amot: 2:724-725 
batasan sa mga babaye: 2:823 
ministeryo ni Pablo: 2:118, 
1198-1199 
tawong nakahimog insesto: 
2:1118 
Cornelio 1:505-506 
Italyanhong pundok: 1:1166 
tuig sa pagkakabig: 1:1455 
Cus 1:512-515, 762 


Dagat 1:517-519 
(Tan-awa usab ang BARKO; 
DAGAT SA AsIN: GALILEA, 
DAGAT SA: PULANG DAGAT) 
balas sa: 1:300 
Dagat sa Adria: 1:67 
Dakong Dagat: 1:524-525 
inumol nga dagatdagat: 
1:1132-1134 
mga mananap migula gikan sa: 
Daniel: 2:284-287 
Pinadayag: 2:288 
mga patay gitugyan sa: 1:935 
Dagat sa Asin 1:519-520 
asin: 1:336 
isda: 1:1153 
Sodoma ug Gomora: 1:64, 192, 
599 


Dakong Babilonya 1:521-523 
bigaon: 2:792 
dayandayan: 1:576 
mga anak nga babaye: 1:315 
paglaglag: 2:903 
Dakong Panon 1:525-527 
bawtismo gikinahanglan: 
1:359-360 
diha sa espirituwal nga templo: 
2:1281 
ipahayag nga matarong: 1:1137 
ministro sa Diyos: 1:94 
“nakalabang sa dakong 
kasakitan” (Pin 7:14): 2:6, 594 
tigpaniid sa Memoryal: 2:831- 
832 
Dalan 1:527-528, 545 
“dalan nga gitawag ug Tul-id” 
(Buh 9:11): 2:748, 1360-1361 
dalan sa hari: 1:545, 642-643 
kinasang-an sa mga dalan sa 
Beer-seba: 1:364 
kinasang-an sa mga dalan sa 
Bethel: 1:391 
kinasang-an sa mga dalan sa 
Colosas: 1:498 
kinasang-an sa mga dalan sa 
Jerusalem: 1:1240-1241 
patag duol sa dagat paingon sa 
kabungtoran: 1:394-395 
ruta sa Damasco: 1:548 
Damasco 1:548-550 
dalan nga gitawag ug Tul-id: 
2:748, 1360-1361 
pagwali ni Pablo sa: 2:506-507 
Dan (Tribo) 1:552-553 
Levihanon gihimong saserdote 
alang sa: 1:1298-1299, 2:386- 
387 
tagna ni Jacob sa hapit na siyang 
mamatay: 1:427 


Daniel (Manalagna) 1:554-556 
Beltesazar: 1:370 
maghuhubad sa mga 
kapadayagan sa Diyos: 
1:1087-1088 

sa gahong sa mga leyon: 1:561- 
562, 564, 810, 2:1119 

Daniel, Basahon ni 1:556-559 

Apokripal nga mga dinugang: 
1:157-158 
damgo ni Nabucodonosor: 
kahoy: 2:1325-1327 
larawan: 2:162-163 
“dulumtanang mga butang nga 
magpahinabog pagkaawaaw o 
kalaglagan: 1:630-631 
hari sa amihanan ug hari sa 
habagatan: 1:114; 2:815, 893 
mananap: 2:284 
laking karnero ug laking 
kanding: 1:912; 2:287, 
333-334 
migula gikan sa dagat: 
2:284-287 
nagpasiugda sa pagkasoberano ni 
Jehova: 1:880 
sinulat sa kamot diha sa 
bungbong: 2:355-356, 883 

Dario Hystaspis (Dario I) 
1:564-565 
marka sa timbre: 2:328 
paghari: 2:890 

kaubang nagmando kang 
Jerjes: 2:891-892 
tuig sa paglingkod sa trono: 
2:117 
palasyo sa Susan: 2:1213 

Dario nga Medianhon 1:561- 
564 
kaubang nagmando ni Ciro: 

1:495 

David 1:566-572, 745-747 
“anak” sa Diyos: 1:133 
balongbalong ni: 1:309 
dinastiya: 

“lampara”: 2:138-139 
“mga bituon”: 2:422-423 
Gabaonhon gitugotan pagpatay 
sa “mga anak nga lalaki” ni 
Saul: 1:795-796; 2:528 
gitukoran sa templo: 1:175; 
2:904-905 
Goliat gipatay ni: 1:672, 745, 
898-899; 2:1293 
igsoong babaye ni: 1:25; 
2:424, 1419-1420 
Jebusihanon gitamay si: 1:280 
Jebus nailog ni: 1:1243 
Jehova dili-mapihigon kang: 
2:613-614 
kadaogan: 
Ammonhanon: 1:116-117; 
2:984 
Edomhanon: 1:644-645 
Filistehanon: 1:256-257, 791 
Hadadezer: 1:933-934 
Moabihanon: 2:395 
kagamhanan: 1:1160 
kagiw: 1:745, 747 
kalangkitan ni Saul kang: 
2:1120-1121 
nangutana bahin sa amahan 
ni: 2:1089-1091 
kasundalohan: 2:18, 39, 877- 
878 

Levihanon giorganisar ni: 
1:1189-1190; 2:181, 409-410 

lubnganan: 2:201 

materyales sa templo: 1:198, 
1244 

Nabal dili mapasalamaton kang: 
1:24-25; 2:416 

paghari: 1:745-747, 878, 1334- 
1325 

pagpaubos: 2:731 

pagrebelde ni Absalom: 1:40- 
42, 341, 398, 1097, 1300 

pagrehistro: 2:754-755 

pagsulay ni Adonias sa pag-ilog 
sa trono: 1:65-66; 2:1191 

pakigsaad alang sa gingharian: 
1:878; 2:796-797 

panaghigalaay ni Jonatan ug: 
1:1058, 1300 

sala uban kang Bat-seba: 1:352- 
353, 2:736, 753 

salipdanan nga langob: 1:68 

talaan sa kagikan: 2:1240 

“yawi ni David” (Pin 3:7): 
2:1395-1396 

David, Siyudad ni 1:572-573, 

747, 1243 

nailog ni Joab: 1:866, 1243 

tunel sa tubig ug kanal: 1:866- 
867 

Zion: 2:1423 


Dayandayan, Pahiyas 1:574- 
576 
ariyos: 1:178-179 
babaye: 1:262-263, 2:82-83 
barpin: 1:340 
girnalda: 1:891-892 
kadenilya sa tiil: 1:1363-1364 
korona, purongpurong: 2:77-79 
kulentas: 2:119 
lobitos: 2:196 
mutya ug bililhong bato: 2:413- 
414 
pagkamakabibihag, 
pagkamadanihon: 2:828 
pulseras: 2:972 
singsing: 2:1171-1172 
singsing sa ilong: 2:1172 
Demonyo 1:581-583, 2:1115 
espiritismo: 1:721-722 
gahom ni Jesus ibabaw sa: 
1:723-724 
magmamando: 2:242 
“mga espiritu nga anaa sa 
bilanggoan”: 2:262, 452 
pagkanagamhan ug paghingilin 
sa demonyo: 2:177-178, 605, 
656-657 
misulod sa mga baboy: 1:272 
tawo nga wala makig-uban 
kang Jesus nagpalayas ug: 
2:772 
pormag-kanding nga demonyo: 
2:927-929 
Tartaro: 2:1264-1265 
wala pa ang Lunop: 1:131-132 
Nepilim maoy mga anak: 
2:451-452 
walay kapasayloan alang sa: 
2:1044-1045 


Denario 1:583; 2:544 
sambingay bahin sa mga 
mamumuo nga gibayran ug usa 
ka: 2:1078 

Diborsiyo 1:588-593 
Kristohanong kongregasyon: 
1:1434 


pakigsaad sa Balaod: 1:312, 
1434 

Dila 1:593-594 

(Tan-awa usab ang PinuLo- 
NGAN) 

bakak: 1:278-279 

gasa sa pagsultig lainlaing 
pinulongan: 1:838-839, 1086; 
2:911 

hustong paggamit sa: 1:258- 
259 

maldisyon: 2:271-273 
mapasipalahong sinultihan: 
2:305 

ngabil: 2:456-457 

agbiaybiay: 2:525-527 

agdayeg: 2:557-558 

aglibak: 2:691 

agpugong sa: 1:462, 736, 

2:50-51 

agsultig pasipala: 2:771-772, 

858-860 

agtunglo: 2:1362-1363 

ag-ulog-ulog: 2:645, 783 

analangin, dayeg: 2:816-818 

anultihon: 2:840-841 

sumbong: 2:1205-1207 

tabitabi, pagbutangbutang: 
2:133, 1219-1220 

tigmo: 2:1295-1296 


Dili-takos nga Kalulot 
(Tan-awa ang KALULOT) 
Dinihogan, Pagdihog 1:595- 
597 
alaang espiritu: 1:732 
“Balaan sa mga Balaan” (Dan 
9:24): 1:1456 
Ciro: 1:492-493 
ari: 2:89-90 
ataas nga saserdote: 1:9, 998 
igdidihog nga lana: 2:141, 787 
esu-Kristo: 1:1264, 2:88, 90, 
117 
manalagna: 2:90 
Moises: 2:89, 398-399 
aagi sa pagdihog: 2:934 
ahumot: 2:787 
Jesus gidihogan ug lana: 
2:315 
Dinihogang mga Kristohanon 
2:69-72 
144,000: 1:419-420, 526-527, 
1164, 2:1111 
24 ka ansiyano (Pin 4:4): 
1:146-147, 2:480 
anak sa Diyos: 1:134; 2:899- 
900 
bag-ong linalang: 2:685 
bag-ong mga langit: 2:148 
bag-ong nasod: 2:434-435 
balaan: 1:283-284, 2:585 
bawtismo ngadto kang Kristo ug 
sa iyang kamatayon: 1:357- 
359 
binhi sa asawa sa Diyos, binhi ni 
Abraham: 1:419-421 
embahador: 1:695: 2:728-729 
espirituwal nga Israel: 1:1164; 
2:480 
“tribo” (Pin 7:4-8): 2:1346 
gingharian ni Kristo ibabaw sa: 
1:885 
gipahayag nga matarong: 
1:1135-1136 
Hentil gidawat: 2:729 
kinaiyahan nga iya sa Diyos: 
1:1170; 2:53 

langitnong buluhaton: 2:631- 
632 

langitnong pagtawag: 2:151- 
152 

larawan ni Kristo nabanaag: 
2:161 

lawas ni Kristo: 2:167-168 

lawas sa langit: 2:167, 612, 
1379 

maghuhukom: 1:61 

matinumanon ug maalamong 
ulipon: 2:344-345 

nahibilin: 2:425-426 

pagbalaan: 2:586-587 

pagbuot-daan: 2:624-625 

pagdihog: 1:596-597, 2:171- 

172 

pagkabanhaw: 2:247-248, 591- 


pagkadili-madunoton: 2:611- 
pagkahimugso pag-usab: 1:134, 


pagkasaserdote: 1:286, 454, 
1005-1006, 2:1111-1112 
pagkaulo ni Kristo ibabaw sa: 
2:1375 
pagkawalay-kamatayon: 2:612, 
678-679 
paglaom: 2:690-691 
paglihok sa balaang espiritu diha 
sa: 1:731-732 
pagsagop: 2:762 
pagsaligay: 2:1365 
pagsulod ngadto sa gingharian: 
1:883-885, 2:1026-1027 
pagtimbre: 1:359-360, 2:1309 
pagtratar sa uban: 2:580, 584, 
638 
pangasaw-onon ni Kristo: 
1:273-274, 1436, 1463-1464 
panulondon: 2:840 
paraiso sa langit: 2:848-849 
pinili ni Jehova: 1:359 
sambingay sa kahoyng olibo 
(Rom 11): 2:54, 772-773 
emplo: 
dapit diha sa espirituwal nga: 
2:1280-1281 
dinihogan maoy templo: 
1:350, 731-732, 2:257 
“ulay”: 1:264-265 
umalambit sa Memoryal: 
2:830-831 
Disiplina 1:597-598 
awtoridad sa ginikanan: 1:647; 
2:489-490 
bili: 2:962 
gugma gipakita pinaagig: 1:924 
katuyoan: 2:552 
magmaluloton sa: 1:925 
makabenepisyo gikan sa: 
1:1411-1412, 2:761 
ni Jehova: 2:577 
pagbadlong: 2:519-521 
Distrito sa Jordan 1:599 
“mga siyudad sa Distrito”: 1:64, 
900 
Diyos 1:600-603 
(Tan-awa usab ang Diyos uG 
MGA Diyosa, MGa; JEHOVA) 
dili personal nga ngalan: 
1:1204 
dili trinidad: 1:436, 600-601, 
698, 1169, 2:477-478 
gasa gikan sa: 1:836-839 
iya sa Diyos: 1:1169 


Jesus usa ka diyos: 1:1257- 
1259, 2:970-971 
Labing Gamhanan: 2:128-130 
mga bahin sa lawas gilarawan: 
1:1210 
tudlo: 2:1356 
pagduol sa: 2:560-563 
pagkahingpit: 2:617-618 
pagkakita sa Diyos: 2:337 
Diyosnong Pagkamahinalaron 
1:604-606 
(Tan-awa usab ang Buc-0s NGA 
PAGKAMAHINALARON ) 
sagradong tinago sa: 2:1027 
Diyos ug mga Diyosa, Mga 
1:606-614, 2:529-530 
(Tan-awa usab ang TRIAD) 
adlaw: 1:53 
Ammon: 1:116 
Kemos: 1:1226; 2:36 
Malcam: 2:271 
Molek: 2:405-406 
Asirya: 1:221-222, 956 
Asur: 1:233; 2:529 
Nebo: 2:443-444 
Nisrok: 2:472 
Ramman (Rimon): 2:1003- 
1004 
Avihanon: 2:1264 
Babilonya: 1:269; 2:529, 684- 
685 
Bel: 1:367 
Ishtar: 2:993 
Merodak (Marduk): 2:361, 
421 
Nebo: 2:443-444 
Nergal: 2:455 
Sucot-benot: 2:1201 
bituon: 1:232-233, 1378; 
2:1000, 1034 
bulan: 1:451-453 
Canaan: 1:191, 474, 628, 739 
Asera: 2:1024-1025 
Astoret: 1:230, 452 
Baal: 1:251-254, 739, 948 
Creta: 1:507 
diyos sa gubat: 1:806 
diyos sa kinaiyahan: 1:803-805 
diyos sa suwerte, diyos sa 
kapalaran: 1:606 
Efeso: 1:207, 650, 652-653 
Ehipto: 1:452, 531-533, 658- 
662, 1102; 2:354, 529-530 
Amon-Ra: 1:120, 533-534, 
658-659; 2:473, 530 
Anubis: 1:946 
Apis: 1:659-660; 2:354 
Astarte: 2:993 
Bastet: 2:894 
gipakaulawan pinaagi kang 
Moises: 1:805; 2:399-400, 
530, 861 
Hapi: 2:468, 530 
Horus: 1:318, 532; 2:529, 
850 
Isis: 2:529 
Ptah: 2:354 
Ra: 2:491, 850, 861 
Fenicia: 1:739, 783, 946; 
2:1155 
Filistia: 1:520-521 
Gresya: 1:238-239, 910-911; 
2:625, 927-928 
Aprodita: 1:501 
Artemis: 1:207 
Asklepios: 1:501-502 


halaran alang sa mga diyos 
nga wala mailhi: 1:604, 
964-965 
Hermes: 1:1042 
Zeus: 1:911; 2:1420 
Hamat: 1:218 
isda: 1:1152 
kalainan kang Jehova: 1:602- 
603; 2:1366-1367 
Moab: 
Baal sa Peor: 1:257 
Kemos: 1:190-191; 2:36, 
363-364 
Persia: 2:889 
rayna sa kalangitan: 2:993 
Romanhong Imperyo: 2:1010- 
1011 
Satanas: 2:1114-1116 
Sirya: 1:191; 2:1003-1004 
Sumer: 1:367, 451; 2:993, 1252 
terapim (mga diyos 
sa panimalay): 1:1176-1177; 
2:125, 991, 1284 
Tiro: 2:531-532 


Dragon 1:616 
nakiggubat sa nahibilin: 2:425- 
426 
pito ka ulo: 2:1375 


Dughan, Sabakan 1:617-618 
pagpasuso: 1:1142 
Dugo 1:618-621 
halad-sa-sala: 1:942 
Jesus ug Abel: 1:18, 619 
langodngod sa dalunggan, 
kumagko sa kamot ug tiil ni 
Aaron ug mga anak lalaki: 
2:120, 702, 1357 
pagbalido sa pakigsaad: 2:1298- 
1299 
paggama: 2:1389 
pagkasad-an sa dugo: 2:660- 
661 
regla: 2:995-996 
tiilan sa halaran ug mga sungay: 
2:702 
Dungog, Pasidungog 1:631-632 
(Tan-awa usab ang HIMAYA) 
ansiyano: 2:614-615 
gikan sa mga tawo: 1:928 
pagtahod: 2:775-776 
Ecclesiastes 1:636-638 
kakawangan sa tawhanong 
kaalam: 1:1350 
panglantaw sa kinabuhi: 2:51 


Edad, Panahon 1:638-639 

aion: 2:815, 1178 

gitas-on sa kinabuhi: 1:892-893 
pagkaubanon: 2:672-673 
uniberso: 1:428 


Eden 1:639-641 
nahimutangan: 2:1266 
pagrebelde sa: 1:1213-1214, 
1348, 2:663-664, 1036-1037 
pagsanong ni Jehova: 1:995- 
996 
sumbanan alang sa mga 
paghusay: 2:174-175 
wala hibaloi daan: 2:618-620 
pagsulay sa pagkamasinugtanon: 
1:1212-1213, 1272, 2:1036, 
1267 
kahoy sa kahibalo sa maayo 
ug sa daotan: 1:1376; 2:664 
pakigsaad sa: 2:794 
personalidad ni Jehova: 1:1211- 
1213 

sangtuwaryo: 2:583 
suba sa: 2:913, 1199 
tanaman: 2:846-847, 1253- 
1254 
Edukasyon 1:647-650 
(Tan-awa usab ang INSTRUKSI- 
YON, PAGTULON-AN) 
eskuylahan: 1:720 
mga anak: 1:347 
pagbasa sa Balaod: 2:964-965 
Efeso 1:650-652, 2:945 
Artemis: 1:207, 652-653, 2:748 
ministeryo ni Pablo: 1:217, 581, 
720 
teatro: 2:748 


Ehipto, Ehiptohanon 1:531-534, 
655-671 
(Tan-awa usab ang HAMPAK, 
NiLo: PAGPANGGULA: PARAON) 
ariyos: 1:179 
arkeolohiya: 1:187-188, 414, 
530, 532-534 
arkitektura: 1:196 
barko: 1:338 
gigikanan niini nga katawhan: 
2:393, 866-867 
kaulohan: 1:97: 2:353, 473 
kostumbre: 1:768-769 
buhok: 1:441 
pag-embalsamar: 2:563-564 
pagpanghindik sa mga lalaki: 
2:675 
pagtuli: 2:778 
kronolohiya: 2:98-100 
medikal nga pagtambal: 2:1029 
pagpuyo sa Israel sa: 1:177, 
535, 768-770, 2:99-100, 110- 
111, 716-720 
sraelinhon nganong 
gidumtan: 1:627-628 
pagbalhin ni Jacob ngadto sa 
Ehipto: 1:1178-1179, 1308 
papel nga papiro: 2:844-845 
re. ihiyon: 1:120, 318, 452, 531- 
533, 608-610, 946, 1102; 
2:468, 473, 529-530, 850, 861, 
927-928 
2:530 
pagkasaserdote dili sumbanan 
sa pagkasaserdote sa Israel: 
2:1112-1113 
saserdote: 1:120; 2:1107- 
1108 
tisa: 1:535, 2:1333 
Elias 1:680-683, 949 
mikalagiw gikan kang Jezebel: 
1:949-950 
mikayab “ngadto sa kalangitan”: 
2:151 
nakigtigi sa mga magsisimba ni 
Baal: 1:280-281, 949-950 
opisyal nga besti: 2:495 
Eliseo 1:688-692, 949 
babayeng Sunaminhon 
gipanalanginan: 1:849 
bata nagyagayaga: 2:674-675 
dapit diin gidihogan: 1:19-20 
giluwas didto sa Dotan: 1:372, 
615-6106, 949-950 
Siryanhon gibutaan: 2:608 
makahilong sinabaw giayo: 
2:1214 
Naaman giayo: 2:415, 1095 
Embahador 1:695-696 
Kristohanon: 2:728-729 


TUS: 


EMOSYON 


Emosyon 
(Tan-awa usab ang Hiyas, 
TINAMDAN [PANGISIP ]) 
Jesu-Kristo: 1:1275; 2:308-309 
kasingkasing: 2:10 
paghilak: 2:567 
talaan: 
gugma: 1:921-928 
kabalaka, kahingawa: 
1:1356-1358 
kadalo: 1:1362-1363 
kahadlok: 1:1368-1369 
kalipay: 1:1400-1404 
kalisang: 1:1404 
kaluoy: 1:1412-1416 
kasadya: 1:1399 
kasina: 2:8-9 
kasuko: 1:1120-1121, 
2:13-15 
kataha: 2:21 
pagbangotan: 2:521-523 
pagdumot: 2:559-560 
paghinulsol: 2:569-577 
pagkamabination: 2:640-641 
pagmahal: 2:699-700 
pangabugho: 1:43-46 
tinguha sa mga mata: 2:337 
Epod 1:704-705 
Gideon: 1:864 
hataas nga saserdote: 1:999 
Esau 1:710-712 
Edom: 1:642 
gidumtan ni Jehova: 2:559, 
621-622 
pagbuot-daan ni Jehova: 2:621- 
622 
Esdras 1:712-714 
kalidad sa mga sinulat: 1:508- 
512 
kaugalingong talaan sa kagikan: 
2:1237-1238 
panaw ngadto sa Jerusalem: 
1:204, 2:730-731 
Eskriba 1:716-720 
Hudiyohanong sekta: 2:251, 
255 
magkokopya sa Bibliya: 2:239, 
298 
Masorete: 2:300 
Sopherim: 1:889, 1036 
Eskuylahan 1:720 
magtutudlo: 2:253 
Espiritismo 1:721-725 
(Tan-awa usab ang PAGPA- 
NAG-AN; SALAMANGKA UG PAMA- 
RANG) 
Efeso: 1:653-654 
paglamat sa bitin: 2:828 
Saul mikonsultag espiritista: 
2:1121-1122, 1297 
Espiritu 1:725-736 
(Tan-awa usab ang BALAANG 
ESPIRITU) 
espirituwal nga tawo: 2:1268 
“inspiradong mga pahayag”: 
2:557 
kahinungdanon sa pagpugong: 
2:962 
kataas sa espiritu: 1:995 
ni Haring Saul, daotan nga: 
2:1120 
persona: 2:166-167, 295-297 
“mga espiritu nga anaa 
sa bilanggoan” (1Pe 3:19): 
2:262, 452 


“puwersa nga nagpalihok sa 
kaisipan (Efe 4:23): 1:1093 
puwersa sa kinabuhi: 1:1419; 
2:46-47 
kalag lahi sa: 1:1384 
“sa kamatuoran”: 1:1424 


Espirituwal nga Templo 2:1280- 
1281 
(Tan-awa usab ang MATAGNA- 
ONG MGA SUMBANAN, TEMPLO) 
dinihogang mga Kristohanon 
gipakasama sa usa ka: 1:350, 
352, 731-732, 2:257, 867, 
1282-1283 
gihulagwayan sa tabernakulo ug 
satemplo: 1:286 
pagduol kang Jehova: 2:763- 
764 
pagkasaserdote: 1:286 
yutan-ong sawang: 2:1093 
Estaka sa Pagsakit 1:753-754 
paglansang: 2:686-688 
Ester, Basahon ni 1:757-759: 
2:310-311, 330-331 
Apokripal nga mga dinugang: 
1:156 
kaluwasan sa mga Hudiyo: 
2:975-976 
pagkatinuod: 1:186; 2:310, 
976-977 
posibleng asoy sa mga Grego: 
2:890 
Estoiko 1:759-760; 2:899 
Etiopia 1:762-763 
Cus: 1:514-516 
relasyon uban sa Ehipto: 1:514 
Eunuko 1:763-764 
Ebed-melek: 1:635 
Etiopianhon: 1:762-763; 2:497 
opisyal sa palasyo: 1:13; 2:497 
Eva 1:767-768 
kasakit sa pagmabdos: 2:7 
paglalang: 1:50, 260, 448, 929 
pagtental: 2:1036, 1114-1115 
relasyon kang Adan: 1:212 
sala: 2:663, 1036-1037 
kinatawo gitabonan: 1:1072 
Ezequias 1:770-773 
anino gipaatras: 1:53-54 
delegado ni Merodak-baladan: 
2:362 
hulga ni Senakerib: 1:1245; 
2:986, 1139-1140 
pagkamapahitas-on: 2:645 
Pista sa mga Tinapay nga Walay 
Igpapatubo: 2:920, 1378 
tunel sa tubig: 1:189-190, 866- 
867, 960, 1245 
Ezequiel 1:774-776 
mahulagwayong paglikos sa 
Jerusalem: 2:113 
panan-awon: 
balaang amot: 
975 
Jehova: 2:21, 188 
kerubin: 2:40 
uga nga mga bukog: 1:733- 
734 
Ezequiel, Basahon ni 1:776-778 
Gog sa Magog: 1:895-897; 
2:243 
Ezion-geber 1:778-779 
pagtunaw ug tumbaga: 1:189 


1:284-285, 

Fenicia 1:782-784 
(Tan-awa usab ang Tro) 
barko: 1:338-339 
relihiyon: 1:945-946 
Sidon: 2:1155-1156 
Festo 1:784 
paghusay kang Pablo: 1:486 
Filistia, Filistehanon 1:789-792 
arka sa pakigsaad nailog: 1:103, 
183 
gigikanan: 1:480, 483, 507 
gipildi ni David: 1:256-257 
kagamhanan: 2:238-239 
kalangkitan sa mga Keretnon: 
2:38-39 
relihiyon: 1:520-521 
Gabaon, Gabaonhon 1:794-796 
“mga anak nga lalaki” ni Saul 
gipatay sa mga: 2:528 
pakigsaad uban sa Israel: 1:576, 
1079 
Gahom, Gamhanang mga Buhat 
1:801-809 
(Tan-awa usab ang GASA GIKAN 
SA DIYOS: MILAGRO) 
“aktibong puwersa” labaw pa sa 
gahom: 1:728 
bukton nagsimbolo sa: 1:450 
gasa sa espiritu: 1:837-839 
milagro: 2:379-383 
Pulong sa Diyos adunay: 2:969- 
970 
tilimad-on: 2:1304-1305 
torong baka nagsimbolo sa: 
2:1341-1342 
Galacia 1:810-811 
katawhan sa: 1:813-814 


Galamiton 1:814-815 
igpapalong: 1:1112 
insensaryo: 1:1126-1127 
kimpit: 2:43-44 
sudlanan: 2:1201 

Galilea 1:816-818, 2:737-740 

(Tan-awa usab ang GALILEA, 
DAGAT SA) 

Galilea, Dagat sa 1:336, 818- 
819 
dapit libot sa: 2:740 
mga ngalan: 2:57-58 
sakayan: 1:339 

Ganghaan 1:822-828 
Babilonya: 2:322 
Hazor, Megido, Gezer: 1:196, 

860, 1017, 2:122-123, 350 
korte, lokal nga: 2:80 
magbalantay sa ganghaan: 

2:230-231 
templo sa panan-awon ni 

Ezequiel: 2:930 

Gapos 1:829-831 
bilanggoan: 1:415-416 

Garbo 1:832-833 
motultol sa 

pagkamapangahason: 2:645- 

646 
pagkamapahitas-on: 2:644-645 

Gasa, Regalo 1:834-836 
amot: 1:125-127 
hiphip: 1:1075 
kahinungdanon relatibo: 1:841 
ngadto sa Diyos: 2:73-74 
pagkamahinatagon: 2:641-642 
sayop nga ideya nga 

ang paghatag ug hinabang 

makapasaylo sa sala: 1:840; 

2:266 


Gasa Gikan sa Diyos 1:836-839 
(Tan-awa usab ang MILAGRO) 
gasa sa espiritu: 1:163 
pagpanagna: 2:1228-1229 
pagpang-ayo: 2:714-715 
pinulongan: 1:1086; 2:911 
Gasa sa Kaluoy 1:839-841 
materyal ug espirituwal: 1:1415 


Gedalias (Gobernador) 1:847 
pagpatay: 1:1155; 2:392 
Genesaret 1:851; 2:739 


Genesis, Basahon sa 1:851-856 
mga tinubdan nga gigamit: 
2:769-770 
pagkatinuod: 1:186-187 
alaan sa mga nasod: 1:329; 
2:433, 1235, 1237, 1242 
Getsemane 1:859-860; 2:950, 
1253 
Gideon 1:862-865 
budyong gihuyop sa 300: 
2:1209 
epod nga gihimo ni: 1:704-705 
pagkalagiw sa mga Midianhon: 
1:19; 2:374 
pagkampo didto sa Harod: 
1:991-992 
Gihon (Suba) 1:865 
“Cus” gilibotan (Gen 2:13): 
1:513 
Gihon [Tubod] 1:865-867 
kanal sa tubig: 1:1241-1242; 
2:188-189, 1161 
tunel sa tubig: 1:189-190, 573, 
1241, 1243 
tunel ni Ezequias: 1:772, 960, 
1245 


Gilead 1:867-869 
balsamo sa: 1:310-311 


Gingharian 1:871-872 
ni Jesus, ibabaw sa 
kongregasyon: 1:885 
pagkaugmad diha sa katilingban: 
1:874-875 
Gingharian sa Diyos 1:872-886 
“bag-ong awit” bahin sa: 1:242- 
243 
Mesiyaniko: 
“anak sa tawo” nakadawat sa 
(Dan 7:13, 14): 1:139-140 
“bag-ong mga langit”: 2:148 
bag-ong sistema sa mga 
butang: 2:1180-1181 
“gingharian sa mga saserdote” 
(Ex 19:6): 2:183, 1111 
kalinaw: 2:789-790 
maayong balita sa: 2:219- 
222 
mga prinsipe: 1:975-976 
“mga yawi sa”: 2:871-872, 
1396 
milagro ni Jesus matagnaon 
bahin sa: 1:807-808 
pagkatawo: 2:8 
pakigsaad ni Jesus uban sa 
mga sumusunod: 2:797-798 
sagradong tinago sa: 2:1026- 
1027 
sambingay: 2:1073-1076, 
1078-1079 
yutan-ong pangagamhanan: 
1:975 
tipikal nga: 
Davidikong pakigsaad: 
1:309, 571; 2:796-797 

Jerusalem gihawasan: 1:1251 
pagmando ni Solomon: 
2:1197-1198 


Ginoo 1:886-889 
Soberanong Ginoo: 2:661 


Gipahinungod nga Butang 
1:889-891, 2:558-559 
yuta gihalad ngadto sa 
sangtuwaryo: 2:839 
Gog 1:595-897 
(Tan-awa usab ang MAGOG) 
lubnganan ni, ug katawhan: 
1:976 
Goliat 1:898-899 
gipatay ni David: 1:672 
Grego [Pinulongan] 1:902-906 
pagkaylap: 1:912-915 
termino nga “barbaro”: 1:337 
Gresya, Grego 1:906-915 
(Tan-awa usab ang GREGO 
[PINULONGAN ]) 
Acaya: 1:47 
arkitektura: 1:199 
dula: 1:623; 2:335 
gilarawanan sa— 
kanding: 1:1445; 2:287, 
333-334 
leopardo: 2:285, 287 
imperyo: 1:97-98; 2:333-336 
Ionia: 1:1186 
kabalangayan sa Israel: 1:578 
katigulangan: 1:687, 1186 
kronolohiya: 2:95, 106-108 
Macedonia: 2:225-226 
pilosopiya: 2:899 
Epicureo: 1:703-704 
Estoiko: 1:759 
kalag: 1:1380-1381; 2:336 
relihiyon: 1:207, 238-239, 501- 
502, 612-613, 1042; 2:335-336, 
927-928, 1420 
Gubat 1:915-921 
(Tan-awa usab ang Hina- 
GIBAN, ÂRMADURA; KASUNDALO- 
HAN, PANON) 
depensa sa siyudad: 1:822; 
2:1184 
espirituwal: 1:1351-1352, 
2:789 
Har-Magedon: 1:953, 990-991 
inagaw: 1:1123 
abayo: 1:1359; 2:18-19, 62 
on nganong si Jehova 
makig-away: 1:1217 
Kristohanong panglantaw: 
2:20, 1380 
uta: 2:120-123 
manunulong sa Israel: 1:806, 
951-952 
pagbanhig: 2:523-524 
pakigsaad sa Balaod: 1:586; 
2:17 
parada sa kadaogan: 2:845-846 
Gugma 1:921-928 
alang kang Jehova: 2:663 
alang sa silingan: 2:1160-1161 
Gregong mga pulong: 2:699 
esu-Kristo: 1:1277-1278 
aaway pakitaan ug: 1:1355 
on sa unsang paagi nagalihok: 
1:1330 
mahigugmaong-kalulot 
(maunongong gugma): 
1:1406-1408 


“naghingilin sa kahadlok”: 
2:630 
pagmahal: 2:699-700 
papel sa gugma diha sa kaisipan: 
1:1093-1094 
Gutom 1:929-930 
tagna ni Agabo: 1:496 
Hades 1:934-935 
dili usa ra ka lubnganan: 2:198 
ganghaan sa: 1:828 
impiyerno: 1:1121-1122 
Hakog nga Pangibog 
(Tan-awa ang Emosyon) 
Halad 1:939-944 
Abel: 1:18, 465, 1386 
abo sa: 1:31-32 
Adlaw sa Pagtabon-sa-Sala: 
1:61-63, 2:773 
amimislon: 2:1004 
asin nga gigamit: 1:218-219, 
1388 
atay nga bahin: 1:236-237 
balaan kang Jehova: 2:583-584 
Cain: 1:18, 465 
dugos sa prutas: 1:622 
gituman ug gihunong ni Jesus 
ang mga hayop nga: 1:619, 
1455-1456; 2:773-774 
alad-nga-tinabyog: 2:702, 934 
alad-sa-sala: 2:773 
atag-as nga mga dapit sa Israel: 
1:1006-1009 
insenso: 2:1110, 1234 
anding: 1:1445 
kanding alang kang Azazel: 
1:248-249 
arne, ngadto sa mga idolo: 
1:1106 
arnero: 1:1459-1460, 2:702- 
703 
atuyoan: 2:773-774 
ebadura: 2:171-172 
matagnaong kahulogan: 1:63- 
64, 249, 539, 943-944, 2:171- 
172, 773-774, 880-881, 1378 
dugo: 1:619 
kalayo: 1:1388 
mga anak ngadto sa bakak nga 
mga diyos: 1:474, 739, 2:405- 
406, 1340 
pagaambitan: 2:830-831 
pagpahiluna-sa-katungdanan sa 
mga saserdote: 2:702-703 
panganay: 2:824-825 
Pentekostes: 2:879-880 
Pista sa mga Balongbalong: 
2:917-918 
relatibong bili: 2:562 
salampati o tukmo: 2:1050 
sanlahon nga naayo: 1:1070- 
1071 
tambok: 2:1250 
torong baka: 2:702, 1341 
unang bunga: 2:879-880, 1377- 
1378 
Halaran 1:944, 961-965 
(Tan-awa usab ang TEMPLO) 
insenso: 1:1127; 2:1110 
kalayo: 
dugo sa tiilan ug diha sa mga 
sungay: 1:619; 2:702 
kalayo: 1:1386-1387 
tubig ug bino sa tiilan: 2:918 
sa “Diyos nga Wala Mailhi”: 
1:604 
sungay: 2:1209-1210 


Halas, Bitin 1:965-967 
Pablo gipaak sa: 2:275 
bitin nga sungayan: 1:427 
halas nga tumbaga: 1:967-968 
kobra: 2:62-63 
lala: 2:133 
malalang bitin: 2:268 
paglamat sa bitin: 2:828 
pagsimba sa: 2:530 
samag-udyong nga bitin: 
2:1064 
sentido sa pandungog: 2:63 
Haman 1:971-972 
Agagihanon: 1:69 
pagpanag-an gigamit ni: 2:707 
si Mardokeo midumili sa 
pagyukbo kang: 2:310 


Hampak 1:976-977 
(Tan-awa usab ang Pac- 
PANGGULA ) 
mga hampak sa dulon: 1:626- 
627 
Napulo ka Hampak: 1:609-610, 
805; 2:399-400, 530, 671 
ikanapulo (kamatayon sa mga 
panganay): 1:610; 2:824, 
860-861 
ikaunom (mga hubag): 
1:1088 
Hangin 1:980-981 
espiritu: 1:725 
Euroaquilo: 1:766 
sirocco: 1:1430 
Hari 1:983-985 
gigikanan sa termino: 1:873 
“hari sa amihanan” (Dan 11): 
1:114; 2:815 
higala sa: 1:1058-1059 
Jesu-Kristo: 1:1266, 1278; 
2:662 
lubnganan: 2:201 
mga hari sa Israel: 
amihanang gingharian: 
1:1162-1163 
habagatang gingharian: 
1:1008-1009, 1335-1336 
idolatriya: 1:1102-1104 
Jehova: 1:291, 876-880 
korona, purongpurong: 2:77 
kronolohiya: 2:113-114 
tsart: 2:114 
‘pagbarog’: 2:935 
pagdihog: 1:596; 2:89-90 
pag-ihap sa katuigan sa 
pagmando: 2:111-112, 1359- 
1360 
sala usa ka hari: 2:1038 
trono: 2:1349-1351 


Har-Magedon 1:990-991 
kahulogan sa termino: 1:953 
Hataas nga Saserdote 1:997- 
1006 
Adlaw sa Pagtabon-sa-Sala: 
1:61-63 
bililhong mga bato diha sa mga 
besti: 2:413 
bulawang plaka diha sa purong: 
1:75; 2:77, 703 
epod: 1:704 
halad-sa-sala alang sa: 1:283, 
941-942 
Jesu-Kristo: 1:63-64, 539, 1033- 
1034, 1416; 2:127-128, 351- 
353, 764, 1300-1301, 1383 
matagnaong kahulogan: 1:9-10 


HAYOP 


pagpahiluna-sa-katungdanan: 
1:9; 2:701-703 
responsibilidad: 1:10 
tabon sa dughan: 2:1220-1221 
Hatag-as nga mga Dapit 1:1006- 
1009 
matuod ug 
1:209 
Hawan, Kawanangan 1:1011- 
1012 
asoy sa paglalang: 2:145, 682 
langit: 2:146 
Hayop 1:1012-1014 
(Tan-awa usab ang HALAD, 
INSEKTO: ISDA, LANGGAM, MA- 
NANAP, SIMBOLIKO NGA MGA, 
PAGPANGAYAM UG PAGPANGISDA: 
REPTILYA) 
bayad alang sa kadaot: 1:361; 
2:776 
busal: 1:462 
kahadlok ngadto sa mga tawo: 
1:1369 
kalag: 1:1381 
mahugaw nga mga hayop: 
1:629, 2:837 
maluluy-ong pagtratar: 1:586, 
1416-1417 
matang: 2:338-339 
arka: 1:180-181, 327 
montura: 2:406 
nagakamang nga linalang: 
2:422 
pagsimba sa: 1:609, 660-661 
pag-usap sa kinaon: 2:56, 67 
pakigdait sa tawo: 2:185, 790 
Palestina: 2:805 
panganay sa: 2:824-825 
panit: 2:835-837 
himbis: 1:1063 
sulatanan: 2:884 
puwersa sa kinabuhi: 1:734 
simboliko: 2:284-288 
talaan: 
alimatok: 1:101 
aliwas: 1:101 
antelope: 1:147 
asno: 1:227-228, 2:954-955 
baboy: 1:271-272 
baboyng ihalas: 1:272 
baka: 1:277-278, 1072; 
2:436-437 
baki: 1:279 
bayeng osa: 1:361-362 
Behemot: 1:365-366, 448 
espongha: 1:753 
gamusa: 1:821 
gasela: 1:841, 2:955 
hilahila: 1:1061 
ilagang tigkubkob: 1:1117- 
1118 
iro: 1:1139 
irong ihalas: 1:1139-1140 
iro sa pangayam: 1:1140- 
1141 
jerbo: 1:103, 1229 
kabayo: 1:1358-1360 
kabog: 1:1360-1361 
kamelyo: 1:168, 1425-1428, 
2:955 
kanding: 1:1444-14406, 
2:955 
karnero: 1:1458-1460: 
2:1209 
koneho sa kabatoan: 2:67 
laking binaw: 2:131 


akak nga pagsimba: 

laking osa: 2:131-132 
lawalawa: 2:166 
leopardo: 2:178-179 
Leviatan: 2:179-180 
leyon: 2:183-185 
liebre: 2:56-57, 186-187 
lobo: 2:196 
mula: 2:408 
nating baka: 2:436-438 
oso: 2:502 
poka: 2:837 
porcupino: 2:926-927 
samag-ilaga nga mananap: 
2:1064 
sebra: 2:1127 
tabili sa tubig: 2:1218-1219 
torong baka: 2:1341-1342 
ulod: 2:1376 
tigpanon nga linalang: 2:1298 
Hazael 1:1014-1015 
hari sa Sirya: 1:549 


inskripsiyon ni Salmaneser III: 


2:1056 


Hebreohanon (Pinulongan) 
1:1021-1031, 1074 

alangkitan sa Aramaiko: 

1:172-174 

numero: 2:477 

pagsulat: 1:960 

pag-usab sa ngalan sa bakak nga 
mga diyos: 1:257 

Hebreohanon, Sulat Ngadto sa 

mga 1:1031-1035 

pagkakanonikal: 1:1450 


Hebreohanong Kasulatan 
1:1035-1037 
balak: 1:648 
bili alang sa mga Kristohanon: 
2:1228 
“Daang Tugon”: 1:406-407 
anon: 1:406, 1446-1449 
araang mga hubad: 1:379-381 
magkokopya: 1:717-718 
manuskrito: 1:321-322, 324; 
2:300-304 
pagbahin sa mga basahon: 
1:406 
paghubad dili kaayo lisod: 
1:1025-1026 
pagkatukma sa pagpasa: 
2:1058-1059 
pagkutlo diha sa Kristohanon 
Gregong Kasulatan: 1:505; 
2:16, 94, 309, 343 
Pentateuko: 2:878-879 
sumbanang mga teksto: 2:298- 
299 
Hentil 
ang kaluoy ni Jehova ngadto sa 
mga: 1:1414-1415 
gidawat ingong mga 
Kristohanon: 1:355-356, 506 
sambingay sa kahoyng olibo 
(Rom 11): 2:54, 772-773, 
1092 
pagkapasig-uli ngadto sa Diyos: 
2:729 
Panahon sa mga Hentil: 
2:1324-1327 


Hermon 1:332, 1042-1043; 
2:1141 

Herodes, Mga Sumusunod sa 
Partido ni 1:1050, 1053-1054 


Herodes nga Bantogan 1:1044- 
1049 


pagpaila sa paganong mga 
kalingawan: 1:624 
pagpamatay sa kabataan: 2:992 
pagtukod: 1:198, 1247 
Cesarea: 1:486-487; 2:535 
hippodrome: 2:535 
palasyo: 2:538, 801-802 
templo: 1:1247; 2:257 
Torre sa Antonia: 1:150 
petsa sa pagkamatay: 1:1260- 
1261; 2:105 
sensilyo: 2:538 
Herodias 1:1049-1051, 1054- 
1055 


Herodotus 1:669-670; 2:106- 
107 
pagkapukan sa Babilonya: 
1:493 
Higala 1:1057-1059 
David ug Jonatan: 1:1300 
lihok nga nagpaila sa 
panaghigalaay: 2:934 
pagkasuod: 2:1161 
pagmahal alang sa: 2:699 
sambingay sa pursigidong: 
2:1075 
Himan 
(Tan-awa usab ang GALAMITON; 
SUDLANAN) 
pagpanguma: 1:815-816 
pagtukod: 2:257 
sa kantero: 1:1451 
talaan: 
atsa: 1:240 
bitik: 1:426 
busal: 1:461-462 
dagom: 1:520 
gabas: 1:796 
galab: 1:815; 2:518 
galamiton: 1:814-815 
galingan: 1:819-820 
hagdan: 1:936 
hasuhasan: 1:994 
igtutugsok: 1:1115 
aw-it, taga: 2:33 
ompas: 2:65 
ordon, pisi, higot: 2:74-75 
utsilyo: 2:123-124 
ansang: 2:159 
atigo: 2:165 
igid: 2:187 
igid sa magkukulon: 2:240 
usong ug alho: 2:214-215 
martilyo, maso: 2:318 
masahan nga pasong: 2:319 
montura: 2:406 
nibel: 2:463 
pala: 2:799 
panglilok: 2:828 
pising igsusukod: 2:913 
pug-anan: 2:965-966 
pukot: 2:966 
salapang: 2:1050 
timbangan: 2:1306 
tintiro sa sekretaryo: 2:1323- 
1324 
tunton: 2:1363 
yugo: 2:1398-1399 
Himaya 1:1062-1063 
(Tan-awa usab ang Dungoc, 
PASIDUNGOG) 
Hinabang 1:1064-1065 
(Tan-awa usab ang AMOT; 
BABAYENG BALO) 
Jerusalem human sa Pentekostes: 
1:840 

Judeanhong mga Kristohanon: 
1:788, 2:724-725 
Hinagiban, Armadura 1:1065- 
1069 
hinagiban sa gubat: 1:917-918 
troso nga iglulumpag: 2:1351 
Hinlo, Pagkahinlo 1:1069-1074 
(Tan-awa usab ang PAGKABALA- 
AN, PAGBALAAN) 
gisugo sa pagdala sa mga 
galamiton: 1:814-815 
Kristohanong panggawi: 2:586- 
587 
pagkaligo: 2:634-635 
panghinlo: 2:241 
pulong sa Diyos moresulta sa: 
2:1353 
regla: 2:995-996 
saserdote: 2:1108 
Hinnom, Walog sa 1:1074- 
1075; 2:949 
abo: 1:32 
Gehenna: 1:849-850 
Topet: 2:1340 
Hiram (Hari sa Tiro) 1:1075- 
1076 
kalangkitan kang Solomon: 
1:107 
nadawat nga mga siyudad: 
1:464-465 
Hitihanon 1:1077-1079 
pinulongan: 1:194-195 
Hiyas 
(Tan-awa usab ang EMosYoON; 
TINAMDAN [PANGISIP ]) 
ansiyano: 1:145 
gisimbolohan sa hayop: 2:284- 
287 
Jehova: 1:801-802, 1215-1219 
Jesu-Kristo: 1:1273-1278, 
2:736 
magtatan-aw: 1:1411, 2:224, 
249 
Moises: 2:398-402 
Nehemias: 2:447-448 
talaan: 
bug-os nga 
pagkamahinalaron: 1:434- 
436 
diyosnong 
pagkamahinalaron: 1:604- 
606 
garbo: 1:832-833 
gugma: 1:921-928 
hait nga salabotan: 1:938- 
939 
hataas-nga-pailob: 1:994- 
997 
hustisya: 1:1097-1098 
integridad: 1:1129-1132 
kaaghop: 1:1346-1347 
kaalam: 1:1347-1354 
kaisog: 1:1377-1378 
kakugi: 1:1379-1380 
kalulot: 1:1406-1409 
kalumo: 1:1409-1412 
kaluoy: 1:1412-1417 
maayong panimuot: 2:223- 
224 
mabuotbuoton: 2:224-225 
pagkabalaan: 2:579-588 
pagkahamtong: 1:145; 
2:615-616 
pagkahinlo: 1:1069-1074 
pagkamaabiabihon: 2:158, 
636-639 


pagkamaayo: 2:639-640 
pagkamahinatagon: 2:641- 
642 

pagkamakabibihag, 
pagkamadanihon: 2:642 
pagkamakasaranganon: 
2:642-644 
pagkamakataronganon: 
2:644 
pagkamapahitas-on: 2:644- 
645 
pagkamapangahason: 2:645- 
647 
pagkamapinasakopon: 2:647 
pagkamasinugtanon: 2:647- 
65 
pagkamatinuoron: 1:1379 
pagkamaunongon: 2:655- 
656 
pagkasalingkapaw: 2:1053- 
1054 

pagkatapolan: 2:667-668 
pagkatig-a, pagkagahian: 
2:670-671 
pagkawalay-ikasaway: 2:677 
paglahutay: 2:679-680 
paglaom: 2:688-691 
pagpaubos: 2:730-734 
pagpugong-sa-kaugalingon: 
2:730; 753 

pagtahod: 2:775-776 
pagtuo: 2:781-783 
pakigdait: 2:788-790 

anlag: 2:1258-1260 

Hobab 1:1080-1081, 1280 


Hubad sa Bibliya 
(Tan-awa ang BersIYonN) 


Hudiyo 1:1089 

(Tan-awa usab ang JUDAISMO) 
ataposang mga adlaw 

sa Hudiyohanong sistema: 

2:23-24 

inabig: 2:44-45 

mezuzah diha sa poste sa 
pultahan: 2:371 

pagsupak sa Kristiyanidad: 
1:785, 1031-1033 

Hudno 1: 1089-1090 

hasuhasan: 1:994 

paglunsay: 2:550-551 
tapahan: 2:1260-1261 

Hunahuna, Kaisipan 1:1092- 
1095 

(Tan-awa usab ang TINAMDAN 
[PANGIsIP ]) 

atakos sa panghunahuna: 

2:21-22 

iling sa panghunahuna: 1:735- 
736 

agpamalandong: 2:704-705 
agpaubos sa: 1:1346; 2:730- 
734 

Husai 1:41, 1097 

Hustisya 1:1097-1098 

alos: 1:309-310 

ayad: 1:360-361 

aluoy nalangkit sa: 1:1413 

legal nga kaso: 2:80, 174-177 

lukat: 2:205-209 

nakab-ot pinaagi sa halad ni 

Kristo: 2:774 
agkadili-mapihigon: 2:80, 

612-615 

animalos: 2:833-835 

Idolo, Idolatriya 1:1100-1105, 
2:529-530 
(Tan-awa usab ang LARAWAN) 
bulawan diha sa mga idolo: 
1:454 
dulumtanan: 1:629-630 
epod giidolo: 1:705, 864 
alas nga tumbaga: 1:967 
srael: 1:1312-1313, 1318, 
1335-1336, 2:202 
arne gihalad ngadto sa mga 
idolo: 1:1106 
pagsimba sa nating baka: 
1:948; 2:437-438 
Romanong emperador: 1:1128 
erapim: 1:1176-1177,: 2:125, 
1284 
Igos 1:742, 1107-1108, 2:658 
pagtudyok sa mga igos: 2:1158 
sambingay sa walay bunga nga 
kahoy: 2:1075 
sikomoro nga igos: 2:1158 
Ikapulo 1:1115-1117 
“ikaduha' nga ikapulo: 2:915 
pagkabalaan: 2:584 
Ilhanan 1:1118-1119 
(Tan-awa usab ang KATAPO- 
SANG MGA ADLAW; PANAHON SA 
KATAPOSAN: PRESENSIYA) 
“ilhanan sa Anak sa tawo”: 
1:139-140 
Isaias ug mga anak nga lalaki: 
1:1146; 2:264 
kataposang mga adlaw: 2:941, 
1229 
tilimad-on: 2:1304-1305 
Ilo 1:349 
Imperyo sa Roma 2:533-536, 
1008 
(Tan-awa usab ang CESAR; 
Roma) 
arkitektura: 1:199 
Cesar: 1:484-486; 2:534, 1008 
dalan: 1:528 
dula sa gladyador: 1:623-624 
gilarawanan sa— 
mapintas nga mananap 
(Dan 7): 2:285-287 
puthaw diha sa larawan sa 
damgo: 2:163 
Jerusalem gilaglag sa: 1:1162; 
2:751-752 
kagamhanan: 
gobernador: 1:895; 2:801- 
802 
kalihim sa siyudad: 1:1398- 
1399 
kostable: 2:83 
lahi sa miaging mga imperyo: 
2:287 
lalawigan: 2:133-134 
mahistrado: 2:264 
prokonsul: 2:942 
kasundalohan: 1:76-77, 318, 
1166; 2:19-20, 496-497 
Praetorianong Guwardiya: 
1:318; 2:937-938 
komunikasyon: 2:66 
krimen ug silot: 2:87 
lèse-majesté: 1:484-485 
pag-alsa: 2:513 
pagbunal: 2:547 
paglansang: 2:686-687 
Kristohanon gilutos sa: 1:486, 
1128; 2:92-93, 118 


ronolohiya: 2:95-96, 106-108 
maniningil ug buhis: 2:292-293 
nailog ang Gresya: 1:913 
nailog ang Israel: 1:1161, 1247 
pagbantay sa gabii: 1:797 
pagkalungsoranon: 1:496-497, 
2:210-211, 1014 
pagkaulipon: 2:1268 
relihiyon: 1:613, 910-911 
pagsimba sa emperador: 
1:1128; 2:533, 536, 885, 
1010-1011 
eatro: 2:1272 


Impiyerno 1:1121-1122 
Gehenna: 1:849-850 
Hades: 1:934-935 
Sheol: 2:1149-1150 
Inahan 1:1124-1125 
pagmabdos: 2:697-699 
pagpanganak: 2:709-710 
kahugawan tungod sa: 
1:1071-1072 
pagpasuso: 1:1142 
responsibilidad: 1:347 


Insekto 1:1126 
apuyos: 2:1375-1376 
Hebreohanong termino: 2:142 
talaan: 
apan-apan: 1:150-151 
coccus: 2:1315 
dulon: 1:626-627 
hantatawo: 1:981 
hulmigas: 1:1091-1092 
lamok: 2:137 
langaw: 2:141-142 
pulgas: 2:967-968 
putyokan: 1:621; 2:979-980, 
1247-1248 
tagnok: 2:1230 
tanga: 2:1254-1255 
tangkob: 2:1258 
timos: 2:1310 
uk-ok: 2:1365-1366 
tina gikan sa: 2:1315 
Insenso 1:1127-1128 
halaran: 1:961, 963, 965 
paghalad: 2:1110, 1234 
paghimo: 2:787 
sambog: 1:753, 816, 1417; 
2:493 


Instruksiyon, Pagtulon-an 
1:1128-1129 
(Tan-awa usab ang MacTu- 
TUDLO, PAGPANUDLO) 
eskuylahan: 1:720 
espirituwal, diha sa balay: 
1:304 
magtutudlo: 2:253 
magtutudlo sa publiko: 2:255 
Integridad 1:1129-1132 
isyu bahin sa: 1:874; 2:589, 
664-666, 1115-1117 
gipakita ni Kristo: 1:1272- 
273, 2:1027 
ob: 1:1288; 2:1115 
Mesak: 2:364 
pagkawalay-ikasaway: 2:677 
Ipahayag nga Matarong 1:1134- 
1138 
esu-Kristo: 1:1278 
pagkamatarong ni Jehova 
huptan: 2:653-654 
pagpakamatarong sa 
kaugalingon: 1:1289-1290 
pasukaranan: 2:726-727 


una-Kristohanong mga saksi: 
1:1216-1217; 2:727 
Isaac 1:1141-1144 
Abraham “naghalad” kang: 
2:407-408 
bugtong nga anak: 1:436-437 
Jacob gipanalanginan ni: 1:710- 
711, 1143, 1174-1175; 2:994- 
995 
ngalan: 2:668 
pagkatawa labot sa 
pagkahimugso: 2:668-669, 
1102 
paglutas: 2:693 
si Ismael ‘nagbugalbugal 
kang”: 1:69, 1154; 2:111, 
715 
pakigsaad uban kang Abimelek: 
1:105, 365; 2:1152 
Isda 1:1152-1153 
baling: 1:308 
Dagat sa Galilea: 1:819 
himbis: 1:1063 
Jonas: 1:1297 
pagkaon: 2:659 
pagpangisda: 2:712-713 
Israel (Amihanang Gingharian ) 
1:947-948, 1162-1163 
apostasya: 
hatag-as nga mga dapit alang 
sa pagsimba: 1:1007 
idolatriya: 1:1103 
pagsimba kang Baal: 1:253- 
254, 948 
pagsimba sa nating baka: 
1:948, 1222-1223, 1238; 
2:438 
Epraim nangibabaw: 1:706-707 
gidestiyero sa Asirya: 1:80, 
224-225, 709, 901; 2:600-601, 
610, 1067-1068 
Juda gitandi sa: 1:1336-1337 
kaulohan ang Samaria: 1:948; 
2:1064-1067 
kronolohiya: 2:113-114 
mga hari: 1:985; 2:114 
pagkapukan: 2:499, 1056-1057 
walay kalainan sa Juda human sa 
pagkadestiyero: 2:603-604 


Israel (Espirituwal) 
(Tan-awa usab ang DINIHOGANG 
MGA KRISTOHANON) 

24 ka ansiyano (Pin 4:4): 
1:146-147 

bag-ong nasod: 2:434-435 

bag-ong pakigsaad: 2:797 

binhi ni Abraham: 1:419-420 

gipahimugso pag-usab: 1:421 

“Israel sa Diyos”: 1:1164 

kongregasyon sa Diyos: 
2:69-70 

sambingay sa kahoyng olibo: 
2:1092 

tribo: 2:1346 

“usa ka matang sa unang 
mga bunga” ngadto sa Diyos: 
2:881, 1378 

utlanan: 2:1387-1388 


Israel (Karaang Katawhan ) 
1:1156-1162 
(Tan-awa usab ang Hupiyo, 
JubDAaisM0, PAGPANGGULA: 
PAKIGSAAD SA BALAOD) 
adlaw-adlawng pagkinabuhi: 
2:952-954 

administrasyon, pagdumala: 
1:64 
ansiyano: 1:144 
magtatan-aw: 2:248 
pangulo: 1:974-975 
agrikultura: 1:73-74, 512 
amot: 1:125-126 
apostasya: 1:160-161, 1251- 
1252 
astrolohiya: 1:232-233 
Ehiptohanong relihiyon: 
1:661 
espiritismo: 1:722-723 
espirituwal nga pagpanapaw: 
2:500-501 
halas nga tumbaga: 1:967 
idolatriya: 1:1102-1105, 
1312-1313, 1318, 1335- 
1336, 2:202 
impluwensiya sa silingang 
mga nasod: 1:945-946 
Kore, Datan, Abiram: 1:28- 
29; 2:75-76 
paghalad ug bata: 2:405-406 
pagsimba kang Baal: 1:77, 
251-254 
pagsimba sa bulan: 1:452 
pagsimba sa nating baka: 
1:393-394; 2:437-438 
rayna sa kalangitan: 2:993 
arkitektura: 1:196-198, 305-306 
arte, kabatid: 1:204-206; 2:692 
balay: 1:197; 2:952 
besti: 1:382-386 
Canaan gisakop sa: 1:122-123, 
129, 472-474, 666-667, 737- 
739, 917, 1038, 1187-1188, 
1315-1318; 2:290 
Canaanhon gilaglag sa: 1:474- 
475, 738-739, 890, 1077-1080 
dula: 1:623 
dulumtanang mga buhat 
nakadaot: 1:628-629 
ekonomiya: 2:1319-1320 
gingharian: 1:872, 877-879 
“gingharian sa mga saserdote” 
(Ex 19:6): 2:183 
nabahin: 1:947 
Gregong impluwensiya: 1:913 
gubat: 1:916-918, 951-952; 
2:19 
sibil nga mga gubat: 1:861, 
1335; 2:1066 
hari: 1:984-985; 2:113-114 
gipangayo: 1:877-878; 
2:1086 
korona, purongpurong: 2:77 
Hebreohanon: 1:1018-1019 
dili ang Habiru: 1:1020 
Hudiyo: 1:1089 
Igpapahulay talagsaon ngadto 
sa: 1:1108-1109 
ikapulo: 1:1116-1117; 2:915 
Jordan gitabok sa: 1:51 
kabos nga mga tawo: 1:839- 
840, 1361; 2:724 
kalendaryo: 1:761, 1389-1392; 
2:471-472, 1358-1360 
kasundalohan: 2:17-19 
katigoman: 2:27-29, 913-916 
kauswagan: 1:275-276 
kinabig: 2:44-45 
kongregasyon sa: 2:67-69 
korte sa balaod: 2:79-82, 1077 
krimen ug silot: 2:83-86, 568 
kronolohiya: 2:96-98, 110-114, 
117-118 

langyaw nga pumoluyo: 2:155- 
158 
langyaw: 2:153-155 
literasiya: 2:524, 771 
Macabeo: 1:158 
Maghuhukom: 1:743 
musika: 2:409-412 
naporma ang nasod: 1:876 
nasod nga naglibot sa: 1:945- 
946, 951-952 
pag-atiman sa buhok: 1:441 
pagbangotan: 2:521-522 
pagbantay sa kagabhion: 1:796- 
797 
pagdahom sa Mesiyas: 2:366, 
368-369 
pagkabalaan: 2:582 
pagkadestiyero: 2:600-604, 
610-611 
Babilonya: 1:774, 1195- 
196, 2:101-102, 113, 117, 
116 
pagkatibulaag human sa: 
2:604 
pagkamasuklanon: 2:651-652 
pagkapasig-uli gikan sa 
pagkadestiyero: 1:495, 510- 
511, 713-715, 1246; 2:246, 
332, 425, 603-604 
petsa: 2:108-109 
agna: 1:403-404, 733-734, 
1146-1147, 2:148, 185, 848 
pagkasaserdote: 2:1106-1113 
dili-Levihanon walay labot: 
2:158 
hataas nga saserdote: 1:997- 
1006 
pagpanaw didto sa kamingawan: 
1:168, 472, 540-542, 1429- 
1430; 2:849-850 
buntog: 1:460-461; 2:42 
haligi nga panganod ug 
kalayo: 1:969 
kampo: 1:1441-1443 
kasaulogan sa Paskuwa: 
2:861 
kataposan: 1:395, 398-399 
mana: 2:277-278 
misulay sa pagsulod sa 
Canaan: 1:1084 
nagkasagol nga panon: 2:423 
paghinumdom: 2:918 
pagsugod: 1:1364-1365 
pait nga tubig gipatam-is: 
2:305-306 
ruta: 1:371, 541, 778-779; 
2:1001 
tubig gikan sa dakong-bato 
didto sa Masa: 2:319 
pagpangaon: 2:711-712 
pagpugong sa sakit: 1:1061, 
1418; 2:1030-1032 
pagrehistro: 2:754-756 
pagreklamo: 1:242; 2:319 
pakig-alyansa sa ubang mga 
nasod: 1:107-108 
Paskuwa: 2:860-863 
piniling katawhan: 2:613 
pinulongan: 1:1021-1025 
pista: 2:879-881, 913-923 
relasyon ni Jehova uban sa: 
“anak nga lalaki” ni Jehova: 
1:133-134 
“asawa” ni Jehova: 1:1436 
“babaye” ni Jehova: 1:263 
dili mapihigon ngadto sa: 
1:945; 2:613 


Jakin 


dili pagtahod sa Israel: 2:859 

dili usa ka tribonhong diyos: 
1:1204-1205 

hataas-nga-pailob: 1:996 

Israel ingong mga tiglaglag: 
1:475, 916-917 

Israel wala sa bug-os 
isalikway: 1:44-45 

Manlulukat: 2:207 

nagpamatuod nga Diyos sa: 
1:805-807 

ngalan ni Jehova gigamit: 
1:1200-1202 

paghari ibabaw sa: 1:291, 

876-880 

pagkahibalo-daan sa dalan 

nga subayon: 2:620 

pagpakiglabot sa: 1:1214- 

1215, 1217-1218 

Romanhong impluwensiya: 
2:535 

salapi, paghulam ug 

pagpahulam: 2:786, 1384- 
1385 

sinagoga: 2:1166-1168 

talaan sa kagikan: 2:1236-1237 

temporaryong pagpuyo sa 

Ehipto: 1:535, 665-667, 768- 

770, 1178-1179; 2:110-111, 

716-720 

pag-uswag sa populasyon sa 

Israel: 2:717-719 

teoriya sa mga Hyksos: 

1:665-666 

tribo: 1:744, 1158; 2:1345- 
1346 


Israel (Karaang Yuta) 


(Tan-awa ang PALESTINA) 


Jacob 1:529-530, 1173-1179 


damgo bahin sa hagdan: 1:936 

manulonda nakigdumog kang: 
1:280, 1156, 2:1364 

mibalhin sa Ehipto: 1:1308 

naangkon ang katungod sa 
pagkapanganay: 1:710; 2:30 

naangkon ang panalangin: 
1:710-711, 1143; 2:994-995 

nagpanalangin sa mga anak ni 
Jose: 1:1308 

nahigugma kang Raquel: 
2:990-991 

pag-embalsamar: 2:563-564 

pagsimba sa sungkod: 1:1100- 
1101 

pakigsaad kang Laban: 1:816 

pinili ni Jehova: 1:711; 2:621- 
622 

prosesyon sa paglubong: 1:235 


haligi sa templo ni Solomon: 
1:1182; 2:1376 


Jebus, Jebusihanon 1:1187- 


1188 

gibiaybiay si David sa mga: 
1:280 

gisakop ni David: 1:866, 1243; 
2:951 


Jehoas (Hari sa Juda) 1:1191- 


1192 
gipanalipdan ni Jehoiada: 
1:1193-1194, 1200 


Jehosapat (Hari sa Juda) 


1:1198-1199 

kadaogan batok sa Moab: 1:689 

pakig-alyansa kang Ahazias 
alang sa mga barko: 1:81 

Jehova 1:601-603, 1200-1219 
adlaw ni: 1:57-59; 2:941 
adlaw sa pagpahulay: 1:1111; 
2:585, 683-684 

Alfa ug Omega: 1:99-100 

Amahan: 1:14-15, 132-137 
sa Israel: 1:133-134 

asawa ni: 1:263-264, 1252, 
1436 

balaod wala lapasa ni: 2:380 

bug-os nga pagkamahinalaron 
ngadto kang: 1:434-436, 603; 
2:429 

dili bahin sa trinidad: 1:436, 


600-601, 698, 1169, 2:477-478 


dili omnipresente: 2:146 

dili pagtahod kang: 2:646-647 

disiplina gikan ni: 2:552 

Diyos nga Labing Gamhanan: 
2:129-130 

Diyos sa kamatuoran: 1:1422- 
1423 

Espiritung Persona: 1:725-726 

gidumtang mga butang: 1:462- 
463 

gikataw-an ang mga 

magsusupak: 2:670 

Ginoo: 1:887-889 

gipalahi sa ubang mga diyos: 

1:602-603, 613-614, 803-806; 

2:1366-1367 

mga diyos sa Ehipto: 2:399, 

719-720 

gipangayo ang 
pagkamasinugtanon: 2:648- 
650 

gisimba sa mga dili Israelinhon: 
1:685, 1279, 1287-1288 


hampak gikan kang: 1:976-977 


hiyas: 1:602; 2:1060-1061 
dili-takos nga kalulot: 
1:1408-1409 
gahom: 1:801-809; 2:1341- 
1342 
gugma: 1:922-923 
hataas-nga-pailob: 1:995- 
996 
himaya: 1:1062-1063 
hustisya: 1:995-996, 1097- 
1098; 2:205-209 
kaalam: 1:1347-1348 
kahingpitan: 2:617-618, 626 
kalipay: 1:1400-1401 


kaluoy: 1:1413-1415; 2:726- 


729 

maayong kabubut-on: 2:222 
mahigugmaong-kalulot: 
1:1406-1407 

pagkabalaan: 2:580-581, 
1144 


pagkadili-mapihigon: 2:613- 


614 
pagkamaayo: 2:639-640 
pagkamabination: 2:640 


pagkamapainubsanon: 2:731 


pagkamatarong: 1:1137; 
2:652-654, 961 
pagkamaunongon: 2:655- 


pagkawalay-kamatayon: 
2:677 
pagsalig sa iyang mga alagad: 
1:1288-1289 
pangabugho: 1:43-44 
Israel gipreserbar ni: 1:806-807 
kaaway ni: 1:1354 


adaogan gihatag ni: 1:450; 
2:18-19 
ahadlok kang: 1:1347-1348, 
1368-1369, 1404 
apasayloan: 2:577, 857 
Karaan sa mga Adlaw: 1:1458; 
2:560 
asuko: 2:13-14 
asundalohan, panon: 1:1219- 
1220; 2:20-21 
atahaan, makalilisang: 2:21 
atuyoan: 1:602, 1264-1266, 
1348; 2:588-589, 619-620, 
685-686, 1035, 1181, 1226- 
1228 
on nganong gitugotan 
ang pagkadaotan: 1:995-996; 
2:609-610 
Labing Hataas: 2:130-131 
maayong ngalan uban ni: 
2:669-670 
magbubuhat: 1:437 
Maghahatag-Balaod: 2:232-235 
Maghuhukom: 2:79 
Magkukulon: 2:240, 576 
Maglalalang: 2:680-684 
sa daotan: 1:559-560 
Magtatan-aw: 2:250 
Manlulukat: 2:207, 210 
Manluluwas: 2:293 
mga bahin sa lawas gipadapat 
kang: 2:167 
kasingkasing: 2:12 
mata: 2:320, 337 
tudlo: 2:1356 
‘naghimo sa buta”: 2:607-608 
nangitag kinabubut-ong mga 
sakop: 1:879, 884; 2:663 
ngalan: 1:324-326, 409 
diha sa Gregong hubad 
sa Hebreohanong Kasulatan: 
1:1025 
diha sa Mga Sulat sa Lakis: 
1:190, 325 
diha sa Septuagint: 1:326; 
2:301 
dili gamiton sa walay 
kapuslanan: 2:429 
gipulihan: 1:324, 717, 888- 
889 
Jah: 1:1180-1181 
kasibot alang sa 
kaugalingong: 1:43 
pagkaila sa: 2:460-461 
pagpasipala sa: 2:858-859 
panahon ni Enos: 1:701, 
1101 
pag-ampo kang: 2:513-517 
pagbalaan kang: 2:580 
pagbasol gibati ni: 2:575-577 
pagdayeg kang: 2:557-558, 817 
pagduol kang: 1:1410; 2:560- 
563 
agkahibalo-daan: 2:616-625 
agkaila kang: 2:943-944, 961- 
962 
agkamakasaranganon 
atubangan ni: 2:642-644 
agkasoberano: 2:661-662 
gihagit: 1:873-874, 997, 
130-1131; 2:609-610, 662- 
666, 1027, 1114-1118 
gipasukad sa gugma: 1:923 
gipasundayag: 1:802-803, 
872-886 
gisimbolohan sa kahoy: 
2:1326 

paglantaw sa mga nasod: 2:434 
pagpalagpot sa mga mamumuhat 
ug daotan: 2:567-568 
pagpanalangin sa katawhan: 
2:816-817 
pagpaubos makapahimuot kang: 
2:730 
pagtahod kang: 2:775 
pagyukbo kang: 2:784 
pakighigala kang: 1:1058 
panan-awon bahin kang: 
1:603; 2:188, 1101, 1143-1144 
panglantaw sa kasaypanan: 
2:1042-1043 
pangunang awtoridad sa Israel: 
1:1157 
panimalos iya ni: 2:833-834 
panumpa nga naglangkit kang: 
2:841-844 
pasidungog ngadto kang: 
1:631-632 
posisyon: 2:146-147 
presensiya: 2:939 
Arka: 1:182-183 
haligi nga panganod ug 
kalayo: 1:969 
maghimo sa dapit nga balaan: 
2:582-583 
panganod: 2:825-826 
pulong ni: 2:968-970 
relasyon uban ni: 1:132-137, 
1401, 2:570, 573-574, 663, 
726-729, 788-789, 943-944, 
961-962, 1112 
Moises: 2:398-399, 403-404 
sala batok kang: 2:1044 
tambag ni: 2:1249 
Tigganti: 2:689 
Tigpahamtang ug Silot: 1:475 
tingog: 2:676, 1321-1322 
Tinubdan sa-- 
kahayag: 1:1369-1370 
kinabuhi: 2:45-46 
paglaom: 2:688-689 
pagsabot: 2:758-759 
trono: 1:288; 2:1350 
utlanan gilatid ni: 2:583, 1385- 
1386 
yuta gipanag-iya ni: 2:1225- 
1226 
Jehu (Hari sa Israel) 1:1221- 
1224 
Ahazias gipatay ni: 1:82 
balay ni Ahab gilaglag ni: 
1:691-692 
Itom nga Obelisko ni 
Salmaneser: 2:1056 
pagsugod sa paghari: 2:104 
Jepte 1:1225-1228 
dili anak sa gawas: 1:137-138 
Jeremias (Propeta) 1:1230- 
1232 
Euprates giduaw ni: 1:766 
pagpalit sa uma: 2:1205 
tagna: 
bahin sa Topet: 1:1074 
panahon sa paghari ni 
Jehoiakim: 1:1194-1195 
Jerico 1:1235-1237 
arkeolohiya: 1:189, 193 
sa adlaw ni Jesus: 1:340 
Jeroboam 1:1238-1239 
pagsimba sa nating baka: 2:438 
tagna ni Ahias: 1:82 


Jerusalem 1:752, 1240-1252; 
2:542-544, 742, 947-951 
“Bag-ong Jerusalem”: 1:273- 

274, 828; 2:867 
Bungdo didto sa: 1:457-458 
ganghaan: 1:823-828, 1074- 
1075 
gihulga ni Senakerib: 1:772- 
773, 957; 2:986, 1139-1140 
gilikosan ni Cestius Gallus: 
1:1162 
gipatahom ni Jehova: 1:1078 
gitukod pag-usab ang paril: 
2:446 
Hippodrome: 2:535 

ebus: 1:1187-1188 

“Jerusalem sa itaas”: 
2:1102 

esus misulod ingong hari: 
1:227-228, 390 
ahayag panahon sa— 

Pista sa mga Balongbalong: 
2:919 

Pista sa Pagpahinungod: 
2:922 

alaglagan (607 W.K.P.): 1:12, 
178; 2:326, 420, 444, 1415- 
1416 
alaglagan (70 K.P.): 1:1456- 
1457; 2:6, 122, 698, 751-752 
Arko ni Tito: 2:536 
anal sa tubig: 2:189, 1161 
inaw sa: 1:395; 2:188-189, 
949-950, 1161 

mahulagwayong paglikos ni 
Ezequiel: 2:113 

nahimutangan sa “Siyudad ni 
David”: 1:572-573, 747 
natapos ang paglikos niadtong 

617 W.K.P.: 1:1195-1196; 
2:326, 420 

pagkabiniyaan (607- 

537 W.K.P.): 2:113, 117 

pagyatak: 2:1324-1325 

panahon ni Esdras: 1:713 

Salem: 2:1052-1053 

orre: 2:1342-1343 
Torre sa Antonia: 1:150; 

2:535 

Tuboran sa Dakong Bitin: 
2:1355 

unel sa tubig: 1:189-190, 772, 
866-867, 960, 2:951 

Zion: 2:1423 


Jesu-Kristo 1:66, 1255-1278 
(Tan-awa usab ang APOSTOL; 
BINHI; KRISTOHANON, MESIYAS: 
TINUN-AN) 
adlaw sa Ginoo: 1:59 
alagad o ministro ni Jehova: 
1:92-93 
apostol: 1:161 
awtoridad: 2:1395-1397 
balaan: 1:1169-1170: 2:581 
banay: 1:314 
mga igsoon-sa-inahan: 
1:1114-1115, 1341, 2:1096- 
1097 
paryente: 1:1322, 2:312, 
1062, 1095 
bato nga pamag-ang: 1:352; 
2:1423 
bawtismo: 1:354-355, 1321: 
2:108, 1353-1354 
lokasyon: 1:388 
bawtismo ngadto sa kamatayon: 
1:357 


1:263, 266; 


Binhi ni Abraham: 1:418-421 
Binhi sa babaye: 1:418-421; 
2:794-795 
kaaway ni Satanas: 2:1116- 
1117 
“bugtong nga anak”: 1:135- 
136, 436 
bungoton: 1:459 
“dakong-bato”: 1:523-524 
demonyo ilalom ni: 1:723-724, 
2:656-657 
misulod sa mga baboy: 1:272 
dili ang Alfa ug Omega: 1:99- 
100 
dili ang Diyos: 1:436, 1169; 
2:970-971 
dili si Jehova: 1:1219 
dugo: 1:18, 619-621 
gihulagway pinaagi sa/ni: 
halad sa pagtabon-sa-sala: 
2:773-774 
halas nga tumbaga: 1:967- 
968 
hataas nga saserdote: 1:9-10, 
63-64, 539, 1005; 2:127-128 
kanding alang kang Azazel: 
1:249 
Melquisedek: 1:1001, 1005; 
2:351-353 
Moises: 2:404-405 
Solomon: 2:1197-1198 
Gingharian: 
gitugyan kang Jehova: 1:886 
haduol na ang: 1:881-883 
gipahayag nga matarong: 
1:1135 
gipaluyohan sa mga manulonda: 
2:297 
gipersonipikar ang kamatuoran: 
1:1423-1424 
gisupak sa mga Pariseo: 2:855 
Hataas nga Saserdote: 1:1001, 
1005, 1033-1034, 1416; 2:351- 
353, 764, 1111, 1300-1301, 
1383 
hiyas: 
diyosnong 
pagkamahinalaron: 1:436, 
604-605; 2:1027 
gugma: 1:923-924 
hataas-nga-pailob: 1:996 
himaya: 1:1063 
aaghop: 1:1346 
alipay: 1:1401 
aluoy: 1:1416 
asibot: 1:44 
pagkabalaan: 2:586 
pagkadili-madunoton: 2:612 
pagkahingpit: 2:630-631 
pagkamakasaranganon: 
2:643-644 
pagkamapainubsanon: 
2:731-732 
pagkamatarong: 1:1135 
pagkawalay-kamatayon: 
2:678 
pagpugong-sa-kaugalingon: 
2:15 
inahan gihigugma ug gitahod ni: 
2:313-314 
isyu sa pagkasoberano ug 
integridad gihusay: 2:665-666, 
1027 
kaaway ni: 1:1354 
kamatayon: 1:1422, 2:1117, 
1207 
adlaw sa: 2:710-711 

gitanyagan ug mainom si: 
2:265 
inahan gisalig kang Juan: 
1:1115 
kahayag sa adlaw nawala: 
1:52-53 
kon nganong sa estaka: 
1:753-754; 2:272 
linog panahon sa: 2:192 
lokasyon: 1:898 
lubnganan nabuksan: 1:979 
mamumuhat ug daotan 
gisaaran ug Paraiso: 2:575, 
593, 847-848 
Memoryal: 2:828-832 
mga hitabo sa dayon na ang: 
2:741-743 
oras sa: 2:1233 
paglansang: 1:753-754, 
2:686-688 
paglubong: 1:898, 979, 
1311, 2:948, 1207 
pagpangandam alang sa 
paglubong: 1:104; 2:564 
“kasal”: 2:592-593 
kasinatian didto sa Jerusalem: 
1:1248-1249 
“kataposang Adan” (1Co 15:45): 
2:209 
kinabuhing walay kataposan 
pinaagi ni: 2:50-53 
kon kanus-a ‘miabot’ o ‘gipadala’ 
sa kalibotan: 1:1396 
Kristo Jesus: 2:88 
larawan ni Jehova: 1:1218; 
2:161 
lawas (kongregasyon): 2:89, 
167-168, 1365 
lawas (unodnon): 2:167, 611, 
1379-1380 
usa ka templo: 2:258, 1283 
linukot nga basahon sa Kordero: 
2:462-463 
lukat: 1:1420-1421, 2:207-209, 
726-729 
“Maghihingpit sa atong pagtuo” 
(Heb 12:2): 2:630-631 
Maghuhukom: 1:60-61 
manalagna: 2:281-282 
manulonda sa kahiladman: 
1:12-13, 159 
“mensahero sa pakigsaad”: 
2:356 
Miguel: 2:375-376 
milagro: 1:807-809 
kon nganong miingon nga dili 
imantala: 1:801 
matagnaon: 1:807-808 
milakaw sa tubig: 2:837 
nag-ayo: 2:608, 714, 1095 
nagbanhaw kang Lazaro: 
2:169 
nagbanhaw sa anak ni Jairo: 
1:1182 
nagbanhaw sa anak sa 
babayeng balo: 2:427-428 
nagpadaghan sa pagkaon: 
1:443 
nagtunglo sa kahoyng igos: 
1:1107-1108 
milahutay sa pagbiaybiay: 
2:526 
ministeryo: 2:540-541 
Capernaum: 1:478-479 
Decapolis: 1:579 
eskriba ug Pariseo gihukman 
ni: 1:718 

Galilea: 1:817-819: 2:737- 
740 
gitas-on: 1:1455 
ilhanan gihimo ni: 1:1118 
isyu sa pagbuhis: 1:1054, 
2:544 
Jerusalem: 1:1248 
kabos gitabangan ni: 1:1362 
Kasulatan gigamit ingong dili 
masayop: 2:16 
kataposang semana: 1:387- 
388, 2:742-743 
pagwali ug pagpanudlo: 
2:259-260 
sama kang Ezequiel: 1:775 
tema: 2:221 
tig-ilis ug salapi gihukman ni: 
2:1292 
Wali sa Bukid: 1:1402-1403 
moanhi diha sa mga panganod: 
2:826, 940 
nabuksan ang Hades alang kang: 
1:935 
naghugas sa tiil sa mga tinun-an: 
2:578-579, 936, 1302 
nagwali ngadto sa “mga espiritu 
nga anaa sa bilanggoan” (1Pe 
3:19): 2:262 
nahibilin sa Israel midawat: 
2:425 
ngalan: 2:88-89 
pag-ampo pinaagi ni: 2:514 
pagbalik: 2:762, 826 
pagbudhi ug pagdakop: 1:1339- 
1340 
espada gigamit ingong 
ilustrasyon: 1:1065-1066 
gitagna: 2:623 
paglimod ni Pedro: 2:777- 
778, 844, 870-871 
pagdayeg kang Jesu-Kristo: 
2:817 
pagdihog: 1:596 
‘gipanganak pag-usab': 1:137 
pagdihog ug lana: 2:315 
pagduol sa Diyos pinaagi kang: 
2:258, 563 
paghusay: 1:484-485, 1248- 
1249; 2:176-177, 897-898 
atubangan ni Herodes 
Antipas: 1:1050 
atubangan ni Pilato: 2:1062 
atubangan sa Sanhedrin: 
2:81 
bulok sa kupo: 1:457 
lokasyon: 2:801-802 
pagkabanhaw: 1:137, 809; 
2:591-592, 921 
kahiladman nga gikan niini 
siya gibanhaw: 1:1374-1375 
pagpakita: 1:448-449; 
2:167, 315-316, 837 
pagkabanhaw pinaagi kang: 
2:588 
pagkabata: 2:537-539 
giduaw sa mga astrologo: 
1:231-232, 429, 1048 
templo giduaw sa nag-edad ug 
12: 1:136-137, 2:313, 538 
pagkahari: 1:881-883, 885-886, 
918-919; 2:662, 1147, 1210- 
1211, 1326-1327, 1350 
ibabaw sa espirituwal nga 
Israel: 1:885 
pagkahimugso: 1:396-397, 807, 
1048; 2:117-118, 313, 537 


pagrehistro panahon sa: 
2:756 
pagsamkon: 2:208, 312-313 
pagkausab sa dagway: 2:675- 
677, 1222-1223 
pagpadayag ni: 2:700, 899-900, 
1270 
pagsaka, pagkayab: 2:145, 762- 
764 
pagsulod sa Jerusalem ingong 
hari: 1:390 
nagsakay ug asno: 1:227-228 
pagyukbo kang: 2:650, 784- 
785, 932 
pakigsaad: 
bag-ong pakigsaad: 2:797, 
1299-1300 
mahimong saserdote sama 
kang Melquisedek: 2:351- 
353, 797 
uban sa mga sumusunod alang 
sausa ka gingharian: 2:797- 
798 
panaghigalaay uban kang Marta, 
Maria, Lazaro: 2:317-318 
pangasaw-onon ni: 1:273-274, 
1252, 1436, 1463-1464, 2:592- 
593, 1369 
papel diha sa katuyoan sa Diyos: 
1:1327-1328, 1348, 2:461 
pasidungog ngadto kang: 1:632 
pinulongan nga gigamit: 1:173- 
174, 1024-1025 
pinuy-anan sa Judea: 1:387-388 
presensiya ingong Hari: 2:938- 
941 
gihawasan diha sa pagkausab 
sa dagway: 2:676-677 
ilhanan sa: 1:1118-1119, 
2:941 
sagradong tinago nasentro kang: 
2:1026 
sambingay: 2:1072-1079 
mata sa dagom: 1:1427- 
1428, 2:340 
singot samag dugo: 2:1171 
sulondang pag-ampo: 2:515 
tagna bahin kang: 2:366-368, 
813-814 
70 ka semana: 1:1452-1458 
dili predestinasyon: 2:623- 
624 
Mga Salmo: 2:1059-1060 
tagna ni: 2:620-621 
talaan sa kagikan: 2:913-914, 
1234-1236, 1243-1246 
Lucas: 1:109; 2:312 
tanang tagna nagpunting kang: 
2:193, 900-901, 1226-1227 
Tigpataliwala: 2:797, 1299- 
1301 
“tinapay sa kinabuhi”: 2:278, 
1318-1319 
titulo: 
Amen: 1:112-113 
Anak sa Diyos: 1:135-137 
Anak sa tawo: 1:138-140 
dili daghan: 2:88-89 
Emmanuel: 1:697-698 
Ginoo: 1:887 
“Ginoo sa igpapahulay”: 
1:1111 
Kristo: 2:88-89 
Magtutudlo: 1:649; 2:251- 
252 
Manluluwas: 2:293-294 
Mesiyas: 2:369 
Nasaretnon: 2:432-433 

Pangulo: 1:974 
Prinsipe sa Pakigdait: 2:789- 
790 
Pulong sa Diyos: 2:376, 970- 
972 
Shilo: 2:1150-1151 
Turok: 2:1092-1093 
ulo sa kongregasyon: 1:731; 
2:674, 1375 
unang gilalang: 1:136; 2:681 
“usa ka diyos” (Ju 1:1): 2:970- 
971 
yugo: 2:800 
Job 1:1287-1288 
bangkete sa mga anak sa 
kaugalingong adlaw: 1:57 
grabeng hubag: 1:1088 
integridad: 1:1130-1132, 
2:1115 
isyu sa pagkahakog: 2:664-665 
Jonas 1:1295-1296 
gilamoy sa isda: 1:1153 
anaa sa Sheol: 2:1150 
Nineve panahon ni: 2:470-471 
tabayag: 2:1214-1215 
Jonatan (Anak ni Saul) 1:1299- 
1300 
mga Filistehanon gipatay ni, sa 
Mikmas: 2:378 
Jope 1:1301-1302, 2:745 
Jordan 1:1303-1304 
Distrito sa Jordan: 1:599 
milagrosong pagtabok sa mga 
Israelinhon: 1:51 
padulhog: 2:803-804 
tinubdan: 1:332 
Walog sa Jordan: 1:334 
Jose (Anak ni Jacob) 1:1304- 
1310 
Ehipto: 1:664-665 
pag-abot sa mga 
igsoon-sa-amahan: 1:1332- 
333 
plata nga kopa sa pagbasag 
tilimad-on: 2:1304 
terminong “Avrekh” gigamit sa 
pagpasidungog: 1:241 
gibaligya sa pagkaulipon: 
1:1332 
katungod sa pagkapanganay 
naangkon: 1:1179, 1439 
lubnganan: 2:1130-1131 
pag-embalsamar: 2:199, 563 
Jose (Bana ni Maria) 1:1310- 
1311 
nagplano sa pagdiborsiyo: 
1:590 
Josephus 
komento bahin sa-- 
kanon sa Bibliya: 1:154, 
1448 
mga Kristohanon: 2:92 
pag-atras ni Cestius Gallus: 
1:1162 
templo ni Herodes: 2:1278- 
1280 


Josue (Anak ni Nun) 1:1313- 
1316 
pagbahinbahin sa Yutang Saad: 
2:1386-1387 
pagsakop sa Canaan: 1:576, 
1187-1188 
Juan (Apostol) 1:1322-1325 
edad ug kasinatian: 1:1327 
nahuman ang kanon sa Bibliya: 
2:118 


Juan, Maayong Balita Sumala ni 
1:1325-1328; 2:302 
Juan nga Tigbawtismo 1:1319- 
1322 
awtismo: 1:353-354 
pagbawtismo kang Jesus: 
1:354-355, 388 
“higala sa pamanhonon”: 
1:1059 
amatayon: 1:1049 
nag-una kang Kristo: 2:258 
agkahimugso: 2:1408 
agsugod sa ministeryo: 
1:1261; 2:108, 1289 
Juda (Anak ni Jacob) 1:1332- 
1333 
pakigrelasyon kang Tamar: 
1:412-413, 1437 
agna ni Jacob sa himalatyon na: 
2:852-853, 1147, 1150-1151, 
1210-1211 
Juda (Habagatang Gingharian) 
1:1335-1337 
gidestiyero sa Babilonya: 
2:601-603, 610 
gisulong ni Nabucodonosor: 
1:952 
gisulong ni Senakerib: 1:772- 
773; 2:986, 1139-1140 
gisulong ni Sisak: 1:952; 
2:1177 
hatag-as nga mga dapit sa 
pagsimba: 1:1008-1009 
idolatriya: 1:1103-1104 
pagkalaglag: 1:1246; 2:113, 
117, 602 
pagsimba kang Baal: 1:254 
tsart sa mga hari: 2:114 
walay kalainan sa Israel human 
sa pagkadestiyero: 2:603-604 


Judaismo 1:1337-1338 
Adlaw sa Pagtabon-sa-Sala: 
1:63 
argumento batok sa 
Kristiyanidad: 1:1033 
panglantaw bahin sa— 
70 ka semana (Dan 9:24-27): 
1:1457-1458 
merito sa paghatag ug limos: 
1:840; 2:266 
ngalan ni Jehova: 1:889, 
1200-1202; 2:859 
paraiso: 2:847-848 
Shilo: 2:1151 
tinumotumo nga sugilanon bahin 
sa mga papan sa Napulo ka 
Pulong: 2:1328 
tradisyon: 2:1343 
Igpapahulay: 1:1110 
mga paagi sa pagpatay: 
2:85-86 
pagdumot sa kaaway: 2:559 
upat ka tinuig nga pagpuasa: 
2:734-735 
Judas Iskariote 1:1338-1340 
kapuli: 1:163-164 
maluibon: 2:275 
dili gimbut-an daan: 2:623 
pagbasol: 2:572 
Judea 1:1343-1344 
Judeanhon gipalahi sa 
Galileanhon: 1:817-818 


Kaaghop 1:1346-1347 
Moises: 2:401-402 

Kaalam 1:1347-1354 
gasa gikan sa Diyos: 1:836-837 
gasa sa espiritu: 1:837 
gipersonipikar: 1:1255-1256 
ulmigas: 1:1092 
ahulogan sa termino: 1:1373 
alambigitan sa pagsabot: 
2:760 
pagkabuang gipalahi gikan sa: 
2:606 
pilosopiya: 2:898-899 
Solomon: 2:1192, 1195-1196 
ambag: 2:1249 


Kaaway 1:1354-1356 

gugma alang sa: 1:922; 2:559 
ustong pagtagad sa: 2:1375 
aaway sa Israel: 1:951-952 
atawhan nakig-away sa Diyos: 
2:726-729 

sa maayong balita: 2:221 


Kabalaka, Kahingawa 1:1356- 
1358; 2:679-680 


Kabayo 1:1358-1360 
busal, renda: 1:461 
militaryong paggamit: 2:18-19 
pagkiting: 2:62 
Kabos 1:1361-1362 
halad sa: 2:1050 
pagpakilimos: 2:265-267 
probisyon ilalom sa Balaod: 
1:839-840, 2:724 
sa espirituwal: 2:266-267 
Kagamhanan 1:1365-1366 
(Tan-awa usab ang GINGHARI- 
AN: GINGHARIAN SA DIYOS: 
MAGMAMANDO) 
ansiyano, tigulang nga lalaki: 
1:143-144 
bag-ong yuta: 1:975 
buhis: 2:545-546 
bukid nagsimbolo sa: 1:446 
gahom sa kalibotan diha sa 
tagna: 2:162-163, 284-288 
gitugotan sa Diyos: 1:95, 
2:662 
srael: 1:64, 1157-1161 
human sa pagkadestiyero: 
1:1161; 2:148 
alihim sa siyudad: 1:1398- 
1399 
asaysayan: 1:64 
labaw nga mga awtoridad”: 
2:126 
angit nagsimbolo sa: 2:147- 
149 
uyoluyo: 2:215-216 
magtitiing: 2:250 
mahistrado: 2:264 
mananap nagsimbolo sa: 2:284 
Daniel: 2:284-287 
Pinadayag: 2:163-164, 284, 
288 
opisyal sa palasyo: 2:497 
pagkalungsoranon: 2:210-211 
pagkasoberano: 2:661-666 
pagrehistro: 2:754-756 


pagtahod sa mga magmamando: 


2:615 

Persia: 2:889 

prepekto: 2:938 

prinsipyo bahin sa maayong: 
2:963 

Rabmag: 2:986 

Rabsake: 2:986 

Rabsaris: 2:986-987 

sakop nga distrito: 2:1033 


sinugo: 1:696 
Tartan: 2:1264 
teokrasya: 1:873, 876 
tigpahibalo: 2:1296 
tigtala: 2:1301 
Kagawasan 1:1366-1368 
kagawasan sa pagpili: 2:628, 
1267 
kahikayan sa Tinghugyaw: 
2:1319-1321 
“mga anak sa Diyos” (Rom 
8:21): 1:135; 2:590 
Kahadlok 1:1368-1369 
diyosnong kahadlok: 1:1347- 
1348, 1404 
“gugma naghingilin sa 
kahadlok” (1Ju 4:18): 2:630 
kalisang: 1:1404 
kataha: 2:21 
pagtahod:pagtahod: 2:775-776 


Kahakog 
(Tan-awa usab ang ABUGHOAN, 
PANGABUGHO, KASINA) 
kadalo: 1:1362-1363 
Kahayag 1:1369-1371 
asoy sa paglalang: 2:682-683 
Pista sa mga Balongbalong, 
Pagpahinungod: 2:919, 922- 
923 


Kahibalo 1:1371-1374 
kahoy sa kahibalo sa maayo ug 
daotan: 1:640, 1376: 2:664, 
1036 
kalangkitan sa-- 
gugma: 1:924-925 
kaalam: 1:1347 
pagsabot: 2:760 
pagkahibalo-daan: 2:616-625 
pagkaila kang Jehova: 2:943- 
944, 961-962 
Kahiladman 1:1374-1375 
manulonda sa (Pin 9:11): 1:12- 
13, 159 
yawi sa (Pin 9:1): 2:1397 
Kahoy 1:1375-1377 
Basan: 1:345, 525 
“dakong kahoy,” “nagbuntaog 
nga kahoy”: 1:525 
ahibalo sa maayo ug sa daotan: 
1:640; 2:664, 1036 
ahoy sa damgo ni 
Nabucodonosor (Dan 4): 
2:1325-1327 
ahoy sa kinabuhi: 2:51-52 
Genesis 2:9: 2:47 
Pinadayag 2:7: 2:848-849 
asang: 2:164 
Lebanon: 1:1345; 2:173-174, 
532, 1128-1129 
mahumot nga kahoy: 2:264- 
265 
mopatunghag balsamo: 1:310- 
311 
mopatunghag kamangyan: 
1:1417 


pagsumpay (grafting): 2:772- 
773 


salongon: 2:1063 
gigamit sa arka ni Noe: 
1:180 
sanga: 2:1092-1093 
tagok sa bedelio: 2:1231 
talaan: 
akasya: 1:88 
alamo: 1:96 
algaroba: 1:100 


algum: 1:100-101 

almendras: 1:102, 544 

aloe: 1:103-104 

casia: 1:483 

ebano: 1:634 

estorake: 1:760 

fresno: 1:792 

granada: 1:742, 902 

igos: 1:742, 1107-1108 

junipero: 1:1345 

kaningag: 1:1446 

lawrel: 2:168-169 

lotus, kahoyng: 2:198 

mansanas: 2:294-295 

mirto: 2:390 

mulberi, itom nga: 2:408 

nuwes: 2:482 

oleifero, kahoyng: 2:485 

olibo: 1:216, 543, 742; 2:54, 

485-487, 772-773, 1092 

palma: 1:544, 566; 2:806 

pistasyo: 2:923 

platano, kahoyng: 2:924-925 

retama, kahoyng: 2:1001- 

1002 

sause: 2:1122 

sedro: 2:532, 1046-1047, 

1128-1129 

sikomoro: 2:1158 

sipres: 2:1174 

tamarisko: 2:1248-1249 
Kaisog 1:1377-1378 
Jesu-Kristo: 1:1274-1275 
Moises: 2:399-400 
Kakugi 1:1379-1380 
hulmigas: 1:1092 
katarongan sa: 2:246-247 


Kalag 1:1380-1384 
epekto sa kasingkasing sa: 
2:962 
may-kamatayon: 1:1420; 
2:678 
pagkabanhaw: 2:596 
pagtuo sa imortalidad: 
Ehipto: 1:662 
Gresya: 1:911; 2:336 
Pariseo: 2:854 
Kalaglagan 1:1384-1386 
aso simbolo sa: 1:228-229 
bawtismo sa kalayo: 1:360 
“gipahinungod nga butang’: 
1:889-891, 2:558-559 
kalayo simbolo sa: 1:1388 
Kalapasan 
(Tan-awa ang BALAOD, KRIMEN 
UG SILOT: SALA: TAWO SA KALA- 
PASAN) 
Kalayo 1:1386-1388 
abo: 1:31-32 
aso: 1:228-229 
bagahan: 1:273 
bawtismo sa: 1:360 
Gehenna: 1:849-850 
ginadili, gihalad sa mga anak ni 
Aaron: 1:26-27, 870-871 
haligi nga: 1:969 
hudno: 1:1089-1090 
igpapalong: 1:1112 
kimpit: 2:43-44 
linaw nga: 2:188-189 
sugnod: 2:1202 
asupre: 1:233 
uling: 2:1370 
timaan nga kalayo: 1:390-391 


KAMATAYON 


Kalendaryo 1:1388-1392 
bulan: 1:450-451 
Gezer nga kalendaryo: 1:960 
Hebreohanon: 1:761; 2:471- 
472, 1358-1360 


Kalibotan 1:1392-1398 
kaalam sa: 1:1350-1351 
magmamando sa: 2:1115-1117 
“pagkatukod sa”: 1:18; 2:624 
pagpasig-uli ngadto sa Diyos: 
2:728-729 
sistema sa mga butang: 2:1180 


Kalingawan 1:1399-1400 
(Tan-awa usab ang PAGKAMAA- 
BIABIHON; PAKIG-UBAN, KAPUNO- 
NGAN) 
dula: 1:622-625; 2:335 
Kristohanong panglantaw: 
1:624 
pagsayaw: 2:765-766 
teatro: 2:1272 
Kalipay 1:1400-1404 
butang nga makaamot sa: 
1:127; 2:961-962 
ilalom sa paglutos: 2:697 
kapahayagan: 1:1399; 2:935 
pagkabanhaw hinungdanon sa: 
2:589-590 
pagkatawa: 2:668-670 
Pista sa mga Balongbalong: 
2:918 


Kaliwatan 1:1404-1406 
kahulogan sa termino: 1:1404- 
1405; 2:1239-1240 


Kalulot 1:1406-1409 
ilalom sa kasuko: 1:925 
kalangkitan sa— 

kaluoy: 1:1417 
pagkamaunongon: 2:655 


Kaluoy 1:1412-1417 
gasa sa kaluoy: 1:839-841 
Jehova: 2:653-654, 726-729 


Kamatayon 1:1418-1422 
(Tan-awa usab ang IMPIYERNO, 
KRIMEN UG SILOT: LUBNGANAN, 
PAGLUBONG, PAGPAHAMTANG UG 
SILOT, TIGPAHAMTANG UG SILOT) 
bawtismo ngadto sa kamatayon 
ni Kristo: 1:357-359 
Ehiptohanong panglantaw sa: 
1:533, 662 
Enoc “gilalin”: 1:701 
epekto niini sa maalamon: 
2:669-670 
gitandi sa pagkatulog: 2:672 
hinungdan: 2:47 
ikaduhang kamatayon: 2:188- 
189 
kahapdos sa: 1:1464 
kahugawan gumikan sa patayng 
mgalawas: 1:1072 
“matulog uban sa mga 
katigulangan: 2:199 
pagbangotan: 2:521-523 
pagbuno: 2:548-550 
pag-embalsamar: 2:563-564 
“paglabang gikan sa kamatayon 
ngadto sa kinabuhi” (Ju 5:24, 
Ifu 3:14): 2:597 
pagpakigkomunikar sa mga 
patay: 1:599, 721-725 
pagputol: 2:68, 753-754 
proseso: 2:46-47 
walay kataposang kamatayon: 
1:1385-1386 


KAMATUORAN 


Kamatuoran 1:1422-1425 
gugma magmaya uban sa: 
1:926 
hawak baksan sa: 1:1069 
katuyoan sa ministeryo ni Jesus: 
1:1266, 1271 
paglilong: 1:279 
pagpreserbar sa: 1:855-856 
Kamelyo 1:1425-1428 
mata sa dagom: 2:340, 955 


Kamingawan 1:1428-1431 
(Tan-awa usab ang ISRAEL 
[KARAANG KATAWHAN ]) 
Juda: 1:335, 747, 1337 
Paran: 2:849-850 
Sin: 2:1166 
Sinai: 1:540, 1082-1083, 
2:1170 
Sur: 2:1212 
Zin: 2:1422-1423 
Kaminyoon 1:1431-1436 
(Tan-awa usab ang Asawa, 
BANA, Banay; DIBORSIYO: 
PAGKATAGSAANON ) 
dili-magtutuong kapikas: 2:588 
igala sa pamanhonon: 1:1059 
esu-Kristo: 2:592-593 
aminyoon sa bayaw nga lalaki: 
1:1437-1438 
asabotan sa pagminyo: 
1:1463-1464, 2:1364 
asakitan sa unod: 2:5 
atilingban sa mga patriarka: 
1:290, 1431-1432, 2:994 
monogamiya, sukdanan ni 
Jehova: 1:313 
gipasig-uli: 1:592 
pagdili ilalom sa Balaod: 1:118, 
314 
pagminyo pag-usab sa 
gidiborsiyohan nga mga 
kapikas: 1:590 
pagpuyopuyo: 2:980 
pakig-alyansa: 1:106 
panagbulag wala gidasig: 
1:314-315 
pangabugho diha sa: 1:46 
parada: 2:1079 
sambingay nga naghisgot sa: 
2:1078-1079 
Kamot 1:1438-1441 
gipuno sa gahom: 2:701-703, 
973-974 
pagpanghunaw: 2:577-578 
pagtapion sa: 2:934 
Kanding 1:1444-1446 
Adlaw sa Pagtabon-sa-Sala: 
1:62-63 
kanding alang kang Azazel: 
1:248-249 
paglata sa nating kanding diha sa 
gatas sa iyang inahan: 1:843 
pormag-kanding nga mga 
demonyo: 2:927-929 
Kanon 1:406, 408-409, 1446- 
1451 
Apokripa: 1:153-159 
dili-inspirado nga mga sinulat: 
2:555 
Hebreohanong Kasulatan: 
1:1035-1036 
Kristohanon Gregong Kasulatan: 
2:93-95 
Kanon ni Athanasius: 1:502 
nahuman: 2:118 


Kapatagan, Yuta, Uma 1:1451- 
1452 
gipalit pinaagi sa salapi nga 
gigamit ni Judas sa pagbudhi: 
1:89, 1340, 2:1403-1404 
pagbalaan ngadto sa Diyos: 
2:585 
Kapitoan ka Semana 1:1452- 
1458, 2:117 
pagsugod: 2:890-893 
Karaan sa mga Adlaw 1:1458, 
2:560 
Karnero 1:1458-1460 
(Tan-awa usab ang MAGBA- 
LANTAY) 
kasabotan ni Jacob uban kang 
Laban: 1:1175-1176 
nakaila sa tingog sa 
magbalantay: 2:228-229 
sambingay: 
karnero nga nawala: 2:1076 
karnero ug kanding: 1:1136- 
1137, 2:1079 
sungay sa laking karnero: 
2:1209 
toril: 2:231 
Karo 1:1460-1462 
Ehipto: 1:534 
karo nga iggugubat: 2:18, 216 
magdadagan nag-una: 2:231- 
232 
Kasabotan sa Pagminyo 1:1463- 
1464 
kalig-onan sa: 1:1432; 2:1364 
Kasakitan 2:5-7 
“adlaw ni Jehova”: 1:57-59 
paglahutay ilalom: 2:679-680 


Kasibot 
(Tan-awa ang ABUGHOAN, 
PANGABUGHO) 
Kasina 1:45-46, 2:8-9 
pag-indigay: 1:46 
Kasingkasing 2:9-12 
kaalam nagdepende sa: 1:1352- 
1353 
kalangkitan sa espiritu: 1:735- 
736 
pag-amping: 2:50-51, 655, 
1197 
pagbansay: 2:962 
paghinulsol nagdepende sa: 
2:571-572 
pagkamapahitas-on: 2:644-645 
pagtuli sa: 2:780 
Kasuko 2:13-15 
ilong nagsimbolo sa: 1:1120- 
1121 
kahinay sa: 1:994-997 
kapungot: 2:606 
lihok: 1:34; 2:933-934 
motultol sa 
pagkamapangahason: 2:645- 
646 
paglikay: 2:962-963 
Kasundalohan, Panon 2:16-21 
Carianhong bantay: 1:480 
Ehipto: 1:664 
estratehiya sa gubat: 1:917-918 
garison: 1:834 
Imperyo sa Roma: 1:318; 
2:19-20 
Italyanhong pundok: 1:1166 
Praetorianong Guwardiya: 
1:318; 2:937-938 

pundok ni Agusto: 1:76-77 
senturyon: 2:496-497 
kabayo: 1:1359 
kampo sa kasundalohan: 1:1443 
karo: 1:1460-1462 
komandante militar: 2:64 
kuta: 2:122 
luyoluyo sa komandante: 
2:216-217 
magbabangkaw: 2:227 
magpapana: 2:244 
ni David: 1:210-211 
ni Jehova: 1:1219-1220 
ni Saul: 2:1119-1120 
pagrehistro: 2:754-756 
pagrekluta sa Israel: 1:916-917 
sundalo: 2:1207-1208 
tagdumala sa mga lawak: 
2:1223 
tigdala sa armadura: 2:1290 
tiglambuyog: 2:1292-1293 
Katakos sa Panghunahuna 
2:21-22 
kahulogan sa termino: 1:1374 
kalangkitan sa pinulongan: 
2:909 
pagpamalandong: 2:704-705 


Kataposang mga Adlaw 2:23-25 
(Tan-awa usab ang ILHANAN, 
PANAHON SA KATAPOSAN, 
PRESENSIYA, SISTEMA SA MGA 
BUTANG) 
dakong kasakitan: 2:6-7 
ilhanan sa: 1:1418; 2:941, 
1229 
linog: 2:192 
kaliwatan: 1:1405-1406 
presensiya ni Kristo: 2:938-941 
sukad sa 1914: 2:1327 


Katawhan 2:1266-1268 
“anak sa tawo”: 1:138 
dili mga anak sa Diyos 
pinasukad sa pagkatawo: 
1:132 
epekto sa sala: 2:1037-1038 
espirituwalidad: 1:1093; 
2:47-48 
“gibaligya ilalom sa sala”: 
2:1373 
integridad ngadto sa Diyos: 
1:1130-1132 
kaaway sa: 1:1354 
kagawasan sa pagpili: 2:616, 
622-623, 625, 628, 1267 
kalag: 1:1382-1384 
kalibotan sa: 1:1393-1398 
mga nasod sa: 2:433-434 
pagkadili-hingpit: 2:1380 
kahingpitan ipasig-uli: 
2:631-632 
paglalang: 1:49-50, 204, 732- 
734, 2:683, 1266-1267 
larawan ni Jehova: 1:1382; 
2:48, 160, 1035, 1266-1267 
paglaom sa kinabuhi: 1:892- 
893, 2:47-53, 691 
pagpasig-uli ngadto sa Diyos: 
2:726-729 
pagtabon-sa-sala gikinahanglan: 
2:207-208, 773-774 
panginahanglan alang sa 
kagamhanan sa Diyos: 1:874- 
875 
puwersa sa kinabuhi dili persona: 
1:734-735 
relatibong bili: 1:1215 
tanlag: 2:1039 


Katigoman, Panagkatigom 
2:26-29 
ikapulo aron makatambong: 
1:1116 
panagkatigom: 1:286-287 
pista: 2:913-916 
Katungod sa Pagkapanganay 
2:29-30 
(Tan-awa usab ang PANGANAY) 
pagbalhin ngadto sa manghod 
nga anak nga lalaki: 2:838 
Kemos 2:36 
Ammonhanong bathala usab: 
1:116, 1226 
Mesa naghalad ug anak lalaki 
kang: 2:363 
Keretnon 2:38-39, 877 
Kinabig 2:44-45 
Cornelio dili usa ka: 1:506 
Kinabuhi 2:45-53 
basahon o linukot nga basahon 
sa: 1:344; 2:52, 193-194, 462 
linukot nga basahon sa 
Kordero: 2:462-463 
gininhawa o puwersa sa: 1:732- 
735 
gitas-on sa kinabuhi: 1:892-893 
ingong usa ka kalag: 1:1383 
esus ingong Pangulong Ahente: 
1:1265-1266 
ahoy sa: 2:47, 51-52, 848-849 
agkawalay-kamatayon: 2:49, 
677-679 
“paglabang gikan sa kamatayon 
ngadto sa kinabuhi”: 2:597 
aglaom sa walay kataposang: 
2:690-691 
tubig sa: 2:1352-1353 
Kobra 2:62-63 
paglamat sa bitin: 2:828 


Komunikasyon 2:66 
Jehova nakigkomunikar kang 
Moises: 2:403-404 
Jehova tigkomunikar: 1:602 
pakigkomunikar sa mga patay: 
1:599, 721-725 
sulat: 2:1204-1205 
Kongregasyon 2:67-72 
(Tan-awa usab ang DINIHOGANG 
MGA KRISTOHANON, KRISTOHA- 
NONG KONGREGASYON ) 
apostoles sa: 1:164 
Gregong pulong: 2:27 
Hebreohanong pulong: 2:27 
pagwali sulod sa: 2:262 
sinagoga: 2:1166-1168 
tigom: 1:720 
Kore 2:75-76 
pagrebelde: 1:28-29 
Korte, Hudisyal nga 2:79-82 
(Tan-awa usab ang KRIMEN UG 
SILOT, LEGAL NGA KASO, PAG- 
TENER, PAGBANTAY) 
hukmanan: 1:1090-1091 
maghuhukom: 
adunay kagawasan: 1:298 
eskriba: 1:718-719 
katungdanan sa mga 
saserdote: 2:1109 
pagkadili-mapihigon: 2:608, 
614 
panumpa: 2:843 
sinagoga ug Kristohanong 
kongregasyon: 2:1168 

sumbong: 2:1205-1206 
unang siglo: 2:568, 1077 


Krimen ug Silot 2:83-87 
(Tan-awa usab ang BALAOD, 
KORTE, HUDISYAL NGA; LEGAL 
NGA Kaso; MORALIDAD, PAGPA- 
HAMTANG UG SILOT, TIGPAHAM- 
TANG UG SILOT, PAKIGSAAD SA 
BALAOD) 
krimen: 
aborsiyon: 1:34 
dili-tinuyong pagpatay: 
2:1185-1186 
pagbuno: 1:618-0619, 2:437, 
548-550 
pagdagit: 2:550 
paglugos: 2:692-693 
pagpangawat: 2:32-33 
panikas: 2:832-833 
silot: 
bayad: 1:360-361 
bilanggoan: 1:415 
pagbato: 2:525 
pagbitay: 2:528 
pagbunal: 2:546-548 
paglansang: 2:686-688 
pagpahamtang ug silot: 
2:701 
pagpunggot sa ulo: 2:753 
“pagputol”: 2:68, 84, 753- 
754 
sepohan: 2:1142-1143 
tigpanimalos sa dugo: 2:1297- 
1298 


Kristo 2:88-90 
(Tan-awa usab ang Jesu-KRis- 
TO: MESIYAS) 
mini nga mga Kristo: 2:368-369 
Moises: 2:404 
Kristohanon 2:90-93 
arkitektura: 1:199 
bag-ong personalidad: 2:574, 
1267-1268 
balaod sa bag-ong pakigsaad: 
1:299, 2:235 
besti: 1:386, 575, 2:644 
buhat sa arte: 1:206-207 
dayandayan: 1:575-576 
dili bahin sa kalibotan: 1:1398; 
2:1387-1388 
espirituwalidad: 2:1268 
espirituwal nga armadura: 
1:1069 
gugma: 1:923-928 
alang sa mga kaaway: 2:559 
Igpapahulay wala isugo: 
1:1110-1111 
ikapulo wala isugo: 1:1117 
kagawasan: 1:1367-1368 
kinabuhi gipakasama sa 
atletikong mga dula: 1:624- 
625 
magtutudlo: 2:253-255 
“mga langyaw”: 2:158 
ministeryo: 1:93-94; 2:260- 
262, 1353 
Napulo ka Sugo dili obligadong 
ipatuman sa: 2:431 
neyutralidad: 2:20 
pag-antos ingong: 1:560; 
2:874-875 
pagduol ngadto sa Diyos: 2:563 
paggamit ug codex: 1:342-343 
paghusay sa personal nga mga 
panagbangi: 2:1124 
pagkahinlo: 1:1073-1074 


pagkalabaw sa Kristohanong 
sistema: 1:1033-1034 
pagkaylap sa Kristiyanidad: 
2:604, 744-745 
paglutos sa: 1:465, 1031; 
2:118, 696-697 
pagpasidlak sa kahayag: 
1:1370-1371 
pagpuasa: 2:735-736 
pagretiro sa ministeryo dili alang 
sa: 2:757 
pakigdait napahimuslan sa: 
2:789 
pakiggubat: 1:919-920 
panaghiusa: 1:1094-1095 
panagkatigom: 2:29 
panulondon: 2:840 
sundalo: 2:1208 
anlag: 2:1259-1260 
ig-ebanghelyo: 2:1291-1292 
inamdan bahin sa— 
bahandi: 1:276-277 
dugo: 1:619-621 
kaaway: 1:1355-1356 
kabalaka: 1:1357-1358 
katungod: 2:31 
kosmetiko: 2:82 
labaw nga mga awtoridad: 
1:484, 1366; 2:652 
ngalan sa mga bathala 
nga gingalan sa mga bulan: 
2:1252 
pagbagulbol: 1:242 
pagbangotan: 2:522-523 
pagdumot: 2:559-560 
pagpanumpa diha sa korte: 
2:843 
tradisyon: 2:1343-1344 
tinun-an ni Kristo: 2:1328-1329 
ulipon-agalon nga relasyon: 
2:493, 1372-1373 
wala mogamit ug insenso sa 
pagsimba: 1:1128 
wala mogamit ug mga halaran: 
1:965 
Kristohanong Kongregasyon 
amot: 1:126 
ansiyano: 1:145-146; 2:834- 
835 
apostasya: 1:161, 165 
balaang espiritu nagagiya: 
1:731-732 
bulag sa kalibotan: 2:1387-1388 
buluhaton sa pag-alagad sulod 
sa: 1:837, 1440 
disiplina: 1:598; 2:1100 
gasa sa espiritu: 1:837-839, 
2:382 
gasa sa kaluoy: 1:1415 
gitukod diha kang Kristo: 
1:523-524 
“haligi ug tukod sa kamatuoran” 
(ITi 3:15): 1:1425 
kahikayan kaamgid sa sinagoga: 
2:1168 
kahinlo huptan: 1:44 
katungod sa kabtangan giila: 
2:1225 
maghuhukom sulod sa: 2:71, 
82, 235-236 
pagkadili-mapihigon gisugo: 
2:614 
magtatan-aw: 1:1411, 2:248- 
250 
materyal nga tabang sulod sa: 
1:1379, 2:386 
babayeng balo: 1:265-266 


paghatag ug mga hinabang: 
1:840-841, 1064-1065 
ministeryal nga mga alagad: 
1:04-95, 755 
nagamandong lawas: 1:145, 
163; 2:70-71 
organisasyon: 2:70-72 
organisasyon nga nagapanudlo: 
1:649-650 
pagdumala: 1:65, 163 
pagkabahinbahin gisalikway: 
2:1131-1132 
pagkamahinatagon sulod sa: 
2:641-642 
pagkamapainubsanon sulod sa: 
2:732-733 
pagkaulo sulod sa: 2:673-674, 
822-823, 977-978 
pagpalagpot: 2:235-236, 568- 
569, 638, 834-835, 1118 
pamilya pangunang yunit: 
1:314-315 
panag-igsoonay: 1:1114 
pribilehiyo sa mga babaye: 
1:261-263 
publikong pagbasa: 2:965 
tigom: 1:262, 720 
ulo si Jesu-Kristo: 1:731: 
2:1375 


Kristohanon Gregong Kasulatan 

2:93-95 

arkeolohiya nagpaluyo: 1:192 

“Bag-ong Tugon”: 1:406-407 

Grego gigamit: 1:902-903 

kanon: 1:502, 1449-1451 
Apokripal nga mga dinugang: 

1:159 

karaang mga hubad: 1:381 

kinutlo gikan sa Hebreohanong 
Kasulatan: 1:1086; 2:16, 556- 
557 

Latin diha sa: 2:165-166 

magkokopya: 1:719-720 

manuskrito: 1:321, 323, 719- 
720; 2:301-304 

ngalan ni Jehova: 1:326, 1205- 
1207 

sumbanang mga teksto: 2:299- 
300 


Kronolohiya 2:95-114, 117-118 
(Tan-awa usab ang PANAHON) 
400-ka-tuig nga pagpaantos: 
1:1141-1142, 2:715-716 
430-ka-tuig nga yugto: 2:716 
450 ka tuig (Buh 13:20): 2:716 
Adan hangtod kang Abraham: 
2:1235-1236 
arkeolohikanhong pagpetsa: 
1:193-194, 1237 
Ehipto: 1:665-666 
ikatampo sa talaan sa kagikan: 
2:1235-1236 
kamatayon ni Herodes nga 
Bantogan: 1:1046-1049 
“kapitoan ka semana”: 1:1452- 
455, 1457-1458, 2:890-893 
ika-20 nga tuig ni Artajerjes 
Longimanus: 1:1453-1454: 
2:448 
ministeryo ni Jesus: 1:1261- 
262 
kataposang semana: 2:742- 
743 
pagkahimugso ni Jesus: 1:1260- 
263, 2:981-983 


LANGIT 


pagkapukan sa Babilonya: 
1:494, 2:418 
pagkapukan sa Nineve: 2:471 
Pagpanggula: 2:715-717 
Persianhong mga hari: 2:889- 
893 
“pito ka panahon”: 2:1327 
Labaw nga mga Awtoridad 2:126 
“napahimutang pinaagi sa 
Diyos: 2:662 
tinamdan sa Kristohanon sa: 
1:484, 1366; 2:615, 652 
Labing Balaan (lawak) 1:285; 
2:127-128 
antitipikal: 2:763 
“pagdihog” (Dan 9:24): 1:1456 
presensiya ni Jehova: 2:826 
Lakis 2:132-133 
Mga Sulat sa Lakis: 1:190, 249, 
325 
pagkadestiyero ngadto sa 
Asirya: 1:952 
Lala 2:133 
bitin: 1:966 
kobra: 2:62 
tanga: 2:1254 
Lana 2:140-141 
gigamit sa sangtuwaryo: 2:214- 
215 
pagdihog: 1:596 
panghaplas sa lawas: 1:595-596 
Langgam 2:142-144 
arka: 1:180-181 
mahugaw nga mga langgam: 
2:143, 1177-1178 
salag: 2:1046 
talaan: 
abubilya: 1:42-43 
agila: 1:70-73 
banog: 1:317-318 
bukaw, ngiwngiw: 1:444- 
445 
buntog: 1:460-461 
buwitre: 1:463-464 
cigueña: 1:488-489; 2:503 
gitgit: 1:893-894 
goryon: 1:900-901 
akok: 1:1378-1379 
anaway: 1:1444 
ormoran: 2:76-77 
anggam sa gabii: 2:144-145 
manaol: 2:288-289 
manok: 1:1064 
ostrik: 2:502-504 
paboreyal: 2:512 
pelikano: 2:878 
perdis: 2:882-883 
salampati: 2:1049-1050 
sayaw: 2:1122-1123 
sikop: 2:1158 
sisne: 2:1177-1178 
sunoy: 2:777, 1211 
tagbaya: 2:1223 
talabong: 2:1246-1247 
tern: 1:1444 
tukmo: 2:1360 
uwak: 2:1388-1389 
tiglit-ag ug langgam: 2:1295 
Langit 2:145-152 
dagway gikan sa yuta: 2:146, 
151 
hawan, kawanangan: 1:1011 
“ikatulong langit”: 2:148-149, 
507 
kahusay sa kahikayan: 1:428 


LANGYAW 


Labing Balaan nagsimbolo sa: 
2:127-128 
pagkayab ni Jesus sa: 2:762-764 
paglalang: 
hawan, kawanangan: 
1:1011-1012 
uniberso: 2:680-681 
paglaom sa kinabuhi didto sa: 
2:690-691 
dalan paingon sa kinabuhi sa: 
2:763 
dinihogang mga Kristohanon: 
2:53, 611-612, 678-679 
langitnong pagkabanhaw: 
2:591-593 
mamumuhat ug daotan dili 
makaadto sa: 2:847 
paraiso sa: 2:848-849 
Langyaw 2:153-155 
langyaw nga pumoluyo: 2:155- 
159 
Langyaw nga Pumoluyo 2:155- 
159 
karne nga wala mapaagasi ug 
dugo: 1:620 
kinabig: 2:44 
Laodicea 2:159-160, 946 
Larawan 2:160-164 
(Tan-awa usab ang Iporo, 
IDOLATRIYA) 
dili tanan mga idolo: 1:1100 
katawhan diha sa larawan sa 
Diyos: 2:1035, 1266-1267 
sanag-pula nga mapintas nga 
mananap: 2:288 
Lawas 2:1606-168 
epekto sa-- 
kabalaka, kahingawa: 
1:1356-1357 
kasuko: 2:15 
lawas ni Kristo: 2:1365 
mga bahin: 
abaga: 1:13 
agtang: 1:74-75 
apdo: 1:151 
aping: 1:152-153 
atay: 1:236-237 
baba: 1:258-260 
balat-ang: 1:300-301 
bitiis: 1:426 
buhok: 1:441-442,: 2:672- 
673 
bukog: 1:448-450 
bukton: 1:450 
bungot: 1:458-459 
dalunggan: 1:546-548 
dila: 1:593-594 
dughan: 1:617 
dugo: 1:618-621 
gusok: 1:929 
hawak: 1:301 
ilong: 1:1120-1121 
itlog: 1:1167-1168 
kamot: 1:1438-1441 
kasingkasing: 2:9 
kumagko: 2:120 
liog: 2:194 
mata: 2:320, 1270-1271 
nawong: 2:438-440 
ngabil: 2:456-457 
ngipon: 2:463 
paa: 2:505 
panit: 2:835 
paralisis sa kaunoran: 2:849 
rinyon: 2:1004-1005 


singot: 2:1171 
tagoangkan: 2:1231 
tiil: 2:1301-1303 
tikod: 2:1303 
tinai: 2:1316 
tiyan: 2:1334-1335 
tudlo: 2:1356 
tudlo sa tiil: 2:1357 
tuhod: 2:1357 
ugat: 2:1364-1365 
ugat sa lutahan: 2:1365 
ulo: 2:1373-1375 
uyok, utok sa bukog: 2:1389 
pag-atiman sa patayng lawas: 
2:199-200 
pagkabanhaw: 2:596 
patayng mga lawas: 1:1072 
Lazaro (Higala ni Jesus) 2:169 
gibanhaw ni Jesus: 2:314-315, 
318 
Lazaro (sa Sambingay) 2:169- 
170, 1077 
sa sabakan ni Abraham: 1:617- 
618 
Lebadura 2:171-172 
minasang igpapatubo: 2:385 
simboliko: 2:921 
“lebadura ni Herodes” (Mar 
8:15): 1:1049-1050, 1054 
sambingay bahin sa 
Gingharian: 2:1074 
Lebanon 2:173-174 
kahoyng junipero: 1:1345 
sedro: 2:532, 1128-1129 


Legal nga Kaso 2:174-177 
(Tan-awa usab ang BALAOD: 
KORTE, HUDISYAL NGA; KRIMEN 
UG SILOT) 
duha ka saksi: 2:478 
maghuhukom gihatagan ug 
kagawasan: 1:298 
mata alang sa mata: 2:607 
nakapatay ug tawo: 2:1186 
Pablo atubangan ni Festo ug 
Agripa: 1:487-488, 782, 784, 
1052-1053, 2:118 
paghusay kang Jesus: 1:484- 
485, 1050, 1248-1249, 2:897- 
898 
pagkadili-mapihigon: 2:608, 
614 
pagtener sa giakusar nga mga 
tawo: 2:777 
sumbong: 2:1205-1206 


Levihanon 2:180-181 

dili-Levihanon gitawag nga 
“mga estranyo”: 2:158 

edad sa pag-alagad: 1:638-639 

Gersonhon: 1:858-859 

kapuli alang sa panganay sa 
Israel: 2:824, 1106-1107 

katungod sa kabtangan: 2:1225 

Kohatnon: 2:63-64 

maghohoni: 2:409-412 

Merarihanon: 2:359 

pagkahanaw ingong usa ka 
tribo: 1:63 

pagrehistro: 2:754-756 

pagretiro: 2:756-757 

pakigsaad uban sa tribo: 2:796 

panginabuhian: 2:1107-1108 

responsibilidad sa pagtudlo: 
1:648 

siyudad: 2:181-182, 1153 


1446 


Leyon 2:183-185 
Babilonya gisimbolohan sa: 
2:12, 285-286, 323 
putyokan diha sa patayng lawas: 
2:979-980 
Liebre 2:56-57, 186-187 


Linaw nga Kalayo 2:188-189 
dili literal nga pagsakit: 2:764- 
765 
ikaduhang kamatayon: 1:1421 


Lingkoranan-sa-Paghukom 
1:501; 2:190 
Lino 2:191 
panagsagol sa balhibo sa 
karnero: 2:821-822 
puti: 2:822 
Linukot nga Basahon 2:193-194 
(Tan-awa usab ang BASAHON; 
MANUSKRITO; PAGSULAT) 
basahon sa kinabuhi: 2:462 
sa Diyos: 2:52 
sa Kordero: 2:52, 462-463 
buksan panahon sa Milenyo: 
2:594 
pagkagama: 1:342 
papiro: 2:844-845 
pergamino: 2:884 
Listra 2:195 
pagsimba kang Zeus ug Hermes: 
1:1042; 2:1420 


Logos 
(Tan-awa ang PULONG, ANG) 


Lot (Pag-umangkon ni Abraham) 
2:197-198 
pagkahubog: 2:633-634 
Lubnganan, Paglubong 2:198- 

202 

Hades: 1:934-935 

handomanang lubnganan: 
1:978-980 

Hebreohanon ug Kristohanon: 
2:564 

impiyerno: 1:1121-1122 

Jesu-Kristo: 2:948, 1207 

langob: 2:153 

pag-embalsamar: 2:563-564 

pahumot: 2:787 

pangbugkos nga panapton: 
2:821 

panon ni Gog (Eze 39): 1:897 

Sheol: 2:1149-1150 

tanaman: 2:1253 


Lucas 2:202-203 
pagkatukma: 1:192; 2:983 


Lucas, Maayong Balita Sumala ni 
2:203-204 
talaan sa kagikan ni Jesu-Kristo: 
2:312, 1243-1246 


Lukat, Manlulukat 2:205-210 

Boaz: 1:430-431, 1438; 
2:1018-1019 

hustisya nakab-ot: 2:380, 774 

Jehova: 2:207, 293 

Jesu-Kristo: 2:208-209, 773- 
774, 1117 

kaminyoon sa bayaw nga lalaki: 
1:1437-1438 

makapahimulos: 1:1420-1421; 
2:594, 596-599, 619 

paglukat: 2:209-210 

pasukaranan sa pagpasig-uli: 
2:726-729 


Lungsoranon, Pagkalungsoranon 
2:210-211 

Romanhon: 1:496-497, 786; 
2:1014 


Lunop 2:211-214 

arka: 1:174-175, 179-181, 195 
alangaw: 1:288 

bulan sa pagsugod ug 
pagkatapos: 1:450 

matang sa hayop gipreserbar: 
1:327; 2:143, 339 

agkaluwas sa: 2:475 
agkasoberano ni Jehova 
gipasundayag: 1:874 
agkatinuod: 1:327-328 
aglalin sa mga hayop human sa: 
1:1012-1013 

tinubdan sa tubig: 2:145, 1352 


Maayong Balita 2:219-222 
ababayen-an magmantala: 
1:261 

“maayong balita sa pakigdait”: 
2:788-789 

pagsangyaw: 2:258-259 
balay sa balay: 2:261-262 
pagtukod sa legal nga paagi: 
1:787; 2:548 
tig-ebanghelyo: 2:1291-1292 
Maayong Panghunahuna 
paghupot sa: 2:223-224 


Magbalantay 2:228-230 
(Tan-awa usab ang KARNERO) 
alay-higtanan sa mga 
magbalantay sa karnero: 1:305 
David: 1:566-567 
ehova: 2:250 
arnero nagpatalinghog sa 
tingog sa: 1:1459 
sungkod: 2:488 
Magbalantay sa Bilanggoan 
2:230 
“magsasakit”: 2:764-765 
Maghuhukom 2:236-237 
Jehova: 2:79 
Jesu-Kristo: 1:1277 
Kristohanong kongregasyon: 
2:82, 235-236 
maghuhukom ug manluluwas sa 
Israel: 1:743 
kasaysayan: 1:877, 1159 
kronolohiya: 2:112-113 
Moises: 2:79-80 
pakigsaad sa Balaod: 2:79-80 
papel sa mga saserdote: 2:1109 
patriarkanhong katilingban: 
2:79 
sambingay sa babayeng balo ug: 
2:1077 


Magkokopya 2:239 
ristohanon Gregong Kasulatan: 
1:719-720 
Masorete: 1:717; 2:298, 300 
agkatukma: 2:298 
Sopherim: 1:717-718 
kausaban: 1:717-718, 1036 
Magmamando 2:242 
(Tan-awa usab ang GINGHA- 
RIAN; KAGAMHANAN) 
gitugotan sa Diyos: 2:662 
korona, purongpurong: 2:77-78 
maghahatag-balaod: 2:235 
ministro sa Diyos: 1:95 
pag-ampo alang sa: 2:515-516 
pagtahod alang sa: 1:1411- 
1412; 2:615, 776 

setro: 2:1146-1147 
sungkod sa komandante: 
2:1210-1211 
talaan: 
Cesar: 1:484-486: 2:534 
duke: 1:622 
gobernador: 1:894-895, 
2:1332 
hari: 1:983-985 
Herodes: 1:1043-1053 
luyoluyo: 2:215-216 
magkaabin nga mga ginoo: 
2:238-239 
magmamando sa siyudad: 
2:243 
pangulo: 1:974-975 
pangulo, hamili, prinsipe: 
1:974-976 
Paraon: 2:850-851 
prokonsul: 2:942 
rayna: 2:992-993 
Satanas: 2:1115-1117 
satrapa: 2:1118-1119 
sultan: 2:1205 
Magog 1:897; 2:243-244 
Magpupugas, Pagpugas 2:245- 
248 
(Tan-awa usab ang AGRI- 
KULTURA) 
magaani kon unsay gipugas: 
2:519, 527 
pamaagi: 2:1073 
sambingay bahin sa 
magpupugas: 2:1073 
Magtatan-aw 2:248-250 
(Tan-awa usab ang ANSIYANO, 
TIGULANG NGA LALAKI) 
dili apil ang mga babaye: 1:262 
dili mapinasagdanon: 2:725- 
726 
kalumo: 1:1411 
maayong panimuot: 2:224 


Magtutudlo, Pagpanudlo 2:250- 

255 
(Tan-awa usab ang EDUKASYON) 

disiplina: 1:597-598 

eskriba: 1:718-719 

Jesu-Kristo: 1:649, 1275-1276 

magtutudlo sa publiko: 2:255 

pilosopiya: 2:898-899 

pulong sa Diyos: 2:969 

Rabbi: 2:985 

sambingay epektibo: 2:1069- 
1070 

tigpasiugda sa nagpabahin nga: 
2:799 


Magtutukod, Tinukod 2:256- 
258 
(Tan-awa usab ang ARKI- 
TEKTURA) 
balay: 1:197, 301-304 
balay-abotanan: 1:304 
bato nga pamag-ang: 1:351-352 
ganghaan sa siyudad: 1:822 
kastilyo: 2:12-13 
mahulagwayong paggamit: 
1:199-200 
materyales ug mga pamaagi: 
1:197 
argamasa: 1:177 
bato: 1:349-350, 1451 
lansang: 2:159 
tisa: 251332-1333 
palasyo: 2:801 
palasyo sa gobernador: 2:801- 
802 


paril: 2:853-854 
patukoranan: 2:867-868 
pultahan: 2:972-973 
orre: 2:1342-1343 
unton gigamit: 2:1363 
Magwawali, Pagwali 2:258-262 
Gregong pulong: 2:1296 
Hudiyo unang giwalihan: 2:45 
alihokan sa mga Hudiyo: 2:44 
maayong balita: 2:219-222 
mga babaye: 1:261 
Pulong sa Diyos: 2:969 
ig-ebanghelyo: 2:1291-1292 
Maher-salal-has-baz 1:1146: 
2:264 
Mahigugmaong-Kalulot 
(Tan-awa ang KALULOT) 
Malcam 2:271 
korona ni: 1:116; 2:77 
Manalagna 2:278-282 
anaa sa estratehikong mga dapit: 
1:774 
bisyonaryo: 1:425-426 
Jesu-Kristo: 1:1277 
manalagnang babaye: 2:282- 
283 
“milihok ingong usa ka”: 2:1121 
ministeryo: 1:92, 2:259 
opisyal nga besti: 2:495-496 
tigpatin-aw sa panan-awon: 
2:1301 
tsart sa mga manalagna sa Israel: 
2:114 
Mananap, Simboliko nga mga 
2:284-288 
kanding: 1:1445 
leyon: 2:184-185, 323 
mapintas nga mananap: 
larawan sa: 2:163-164 
marka sa: 1:75: 2:317 
numero sa: 2:478 
oso: 1:929 
Manases (Hari) 1:709 
Manetho 1:665-666; 2:99 
Maniningil ug Buhis 2:292-293 
pangilkil: 2:827 
sambingay: 2:1076-1078 
Manulonda 2:295-297 
(Tan-awa usab ang Demonyo) 
alagad ni Jehova: 1:92 
anak sa Diyos: 1:131-132 
balaod: 1:289 
espiritung mga linalang: 1:726 
acob nakigdumog sa: 1:280, 
1177 
ehova gihawasan sa: 2:1322 
erubin: 2:39-40 
may-kamatayon: 2:611, 678 
ngalan: 2:460 
pagyukbo sa: 2:785 
panon ni Jehova: 1:1220; 
2:20-21 
pinulongan: 2:908 
sa kahiladman (Pin 9:11): 1:12- 
13,159 
serapin: 2:1143-1145 
ingog sa: 2:1321 
Manuskrito 2:297-304 
(Tan-awa usab ang LINUKOT 
NGA BASAHON) 
Hebreohanong Kasulatan: 
1:321-322, 324, 379-381, 1036- 
1037 
Linukot nga mga Basahon 
sa Patayng Dagat: 1:322, 
1148-1149, 2:1058-1059 


Masoretikong teksto: 2:109 
Samarianhong Pentateuch: 
2:1068-1069 
Septuagint: 1:326, 380 
kahinungdanon sa mga kaplag 
didto sa Ehipto: 1:670-671 
Kristohanon Gregong Kasulatan: 
1:321, 323, 381, 719-720, 2:94 
Buhat sa mga Apostoles: 
1:440-441 
magkokopya: 1:717-720: 
2:239 
ngalan ni Jehova: 1:324, 326, 
1025, 1203, 1205-1206 
paggama sa linukot nga 
basahon: 1:342 
pagkatukma: 1:719-720, 2:556 
gitandi sa mga sinulat ni 
Homer: 1:910 
pagkaugmad sa codex: 1:342-343 
palimpsest: 1:343-344 
papiro: 2:844-845 
pergamino: 2:884 
tibuok Bibliya: 1:381-382 
Alexandrine Manuscript: 
2:336 
tinta: 2:1323 


Mapasipalahong Sinultihan 
2:305 
paglibak: 2:691 
pagsultig pasipala: 2:771-772 
pasipala: 2:858-860 
tabitabi, pagbutangbutang: 
2:1219-1220 


Maria (Inahan ni Jesus) 2:312- 
314 
mga anak: 1:1114-1115 
pagkatawo ni Jesus: 1:1260 


Mata 2:320, 337-338 
banyos-sa-mata: 1:319-320 
kosmetiko: 2:38, 82 

mata alang sa mata: 2:607 
tawotawo: 2:1270-1271 


Matagnaong mga Sumbanan 

2:1229-1230 

Aaron: 1:9-10 

Aaronikong pagkasaserdote: 
1:286, 1005-1006, 2:631, 
1111-1112 

adlaw ni Lot: 2:198 

adlaw ni Noe: 2:476 

Adlaw sa Pagtabon-sa-Sala: 
1:63-64 

Agar ug Ismael: 1:70 

Ahitopel: 2:528, 1303 

Babilonya: 1:521-523 

bag-ong mga langit ug bag-ong 
yuta: 2:148 

Balaang Dapit: 1:286; 2:1280 

daghang katumanan: 2:1229 

David: 1:572 

Elias: 1:683 

gituman ni Jesus: 1:539, 1271, 
2:1227 

dugo ni Jesus: 1:619 

halad: 63-64, 249, 539, 619, 
2:773-774 

halad sa pagtabon-sa-sala: 
2:773-774 

halad sa unang mga bunga: 
1:043-944, 2:1378 

halaran: 1:965 

hari sa Tiro: 2:628-629 

hataas nga saserdote: 1:9-10, 
539, 1005, 1034, 2:1383 

insenso: 1:965, 1128 


MESIYAS 


inumol nga dagatdagat 
(dagatdagat nga tumbaga ): 
1:1133-1134 

Isaac: 1:1142, 1144 

Jubilee: 2:1320-1321 

Labing Balaan: 1:286; 2:127- 
128, 763 

mana: 2:278 

matuod nga pagsimba gibayaw: 
1:447 

Melquisedek: 1:1001, 1005, 
2:351-353 

Moises: 2:404-405, 1299-1300 

Pagpanggula: 2:723-724 

pakigsaad sa Balaod: 1:298, 
1397, 1423 

Paskuwa: 1:449: 2:863 

Pentekostes: 2:171-172, 880- 
881 

Pista sa mga Tinapay nga Walay 
Igpapatubo: 2:921 

Sara: 2:1102 

Sodoma: 2:1188-1189 

Solomon: 2:1197-1198 

abernakulo: 1:286, 454, 538- 
539; 2:763, 1218 

emplo: 2:1280-1281 


Matang (Genesis) 2:338-339 
arka ni Noe: 1:180-181 


Mata sa Dagom 2:340 
kamelyo: 1:1427-1428; 2:955 
Mateo, Maayong Balita Sumala ni 
2:341-344 
gisulat diha sa Hebreohanon: 
1:174, 1086 
talaan sa kagikan ni Jesu-Kristo: 
2:1234, 1243-1246 


Matias 2:344 
apostol: 1:164; 2:511-512 


Medianhon, Media 2:346-349 
arkeolohiya: 2:328 
Dario nga Medianhon: 1:495, 
561-564 
Imperyo sa Medo-Persia: 
2:327-331 
katigulangan: 2:226 
kaulohang siyudad: 1:636; 
2:327-328 
Persia nakighiusa sa: 1:492, 
564; 2:887-888 
Megido 1:953; 2:349-350 
arkeolohiya: 1:190, 196-197; 
2:122-123 
mga gubat: 1:990 
Melquisedek 2:351-353, 1052- 
1053 
Kristo mahimong saserdote sama 
kang: 1:1001, 1005; 2:797 
lagmit si Sem: 2:1134 
pagkasaserdote: 1:1001; 2:817, 
1106 
Memoryal 
(Tan-awa ang PANIHAPON SA 
GINOO) 
Merodak (Marduk) 2:361 
Babilonyanhong bathala: 
1:607-608; 2:421 
Mesiyas 2:365-369 
(Tan-awa usab ang KRisTO) 
“Anak sa tawo”: 1:138-140 
gilarawanan ni-- 
Aaron: 1:9-10 
David: 1:572 
natawo sa usa ka ulay: 1:697- 
698, 2:1369 


MESOPOTAMIA 


tagna bahin sa: 2:343, 1197- 
1198 
70 ka semana: 1:1452-1458 
dili predestinasyon: 2:623- 
624 
Mga Salmo: 2:1059-1060 
Shilo: 2:1150-1151 
talaan sa kagikan: 2:1234-1236, 
1240 
“tawgon nga Nasaretnon”: 
2:432-433 


Mesopotamia 2:369 
Amurru: 1:123 
Aramaeanhon: 1:170-171 
Habiru: 1:1020 
Metal 2:370-371 
pagdalisay, paglunsay: 2:550- 
551, 1370 
pagmina: 2:384 
talaan: 
bulawan: 1:453-454: 2:494- 
495 
lata: 2:165 
plata: 2:924 
puthaw, asero: 2:978-979 
sinubong: 2:1173 
tingga: 2:1319 
tumbaga: 2:1361 
taya: 2:1271-1272 
Mezuzah 2:371 
Milagro 2:379-383 
(Tan-awa usab ang GAsA GIKAN 
SA DIYOS) 
adlaw ug bulan wala molihok: 
1:805-806 
anino miatras ug napulo ka 
ang-ang: 1:53-54 
apostoles: 1:163, 809 
gasa sa espiritu: 1:809, 837-839 
pagpang-ayo: 2:714-715 
pagsultig lainlaing 
pinulongan: 1:1086; 2:911 
tagna: 2:1228-1229 
Jesu-Kristo: 1:807-809 
kahoyng igos gitunglo: 
1:1107-1108 
mga isda kontrolado: 1:1152 
milakaw sa tubig: 2:837 
nang-ayo: 2:608, 714, 782, 
095 
pagkaon gipadaghan: 1:443 
pagpamanhaw: 1:1182; 
2:169, 427-428 
ordan gitabok sa Israel: 1:51 
inaiyanhong mga puwersa 
kontrolado: 1:804 
pagtabok sa Pulang Dagat: 
2:721-723 
relatibong bili: 1:808 
Siryanhon gibutaan: 1:690- 
691, 2:608 
ilimad-on: 2:1304-1305 
Ministeryo 2:385-386 
balay ug balay: 2:261-262 
materyal nga tabang: 2:552 
paglikay sa pagkatapolan: 
2:668 
sagradong pag-alagad: 2:1024 
walay pagretiro sa: 2:757 
Miriam 2:389-390 
manalagnang babaye: 2:282 
pagreklamo batok kang Moises: 
1:11, 2:402 
Moab, Moabihanon 1:946; 
2:393-397 


Bato sa Moab: 1:190-191, 236, 
325, 946, 2:36, 363-364, 395 

gipildi ni Jehosapat: 1:689; 
2:363 

Israel nagkampo sa kapatagan: 
1:395 

kaulohan: 1:165-166, 588: 
2:59 

relihiyon: 1:257; 2:36, 363 

Moises 2:397-405 

70 ka ansiyano mitabang kang: 
1:676 

Aaron naghawas kang: 1:9 

amahan: 1:127; 2:1240 

asawa: 1:513, 515; 2:1424 

Balaod nadawat didto sa Sinai: 
2:1169-1170 

dapit sa pagpakigkita kang 
Paraon: 2:984, 1425-1426 

halas nga tumbaga: 1:967-968 

inahan: 1:1294 

Jehova nakigsulti nawong sa 
nawong kang: 2:439 

kaaghop: 1:1346 

“Kristo” (Heb 11:26): 2:89, 404 

manalagna: 2:279 

mga maghuhukom motabang: 
2:79-80 

mga sinulat: 1:1446-1447, 
2:878-879 

tinubdan: 1:851-852 

Miriam ug Aaron namulong 
batok kang: 1:11, 2:389-390 

nagdilaab nga tanom: 1:1377 

ngalan ni Jehova gipatin-aw 
kang: 1:1207-1209 

pagrebelde ni Kore, Datan, 
Abiram: 1:28-29: 2:75-76 

paryente: 2:37 

tigpataliwala sa pakigsaad sa 
Balaod: 2:1299 

tolda: 2:1338 

Yutang Saad nalantaw ni: 1:14 


Molek 2:405-406 
astrolohiya diha sa pagsimba: 
1:232-233 
paghalad ug bata: 1:1074 


Moralidad 
(Tan-awa usab ang Hiyas, 
KRIMEN UG SILOT: TINAMDAN 
[PAnGisIP ]) 
aborsiyon: 1:34 
bestialidad: 1:387 
integridad: 1:1129-1132 
Jehova: 1:1212-1213, 2:232- 
234, 380 
kadalo: 1:1362-1363 

kasuko: 2:14-15 

malaw-ayng panggawi: 2:270- 
271 

mapasipalahong sinultihan: 
2:305 

pagkabalaan: 2:583 
pagkadaotan: 2:609-610 
pagkadili-mapihigon: 2:612- 
615 

pagkahinlo: 1:1073 
pagkahubog: 2:632-634 
pagkamaayo: 2:639-640 
pagkamasuklanon: 2:651-652 
pagkamatarong: 2:652-655 
pagkamatinud-anon: 1:1422- 
1425 

pagkamaunongon: 2:655-656 
pagkasad-an sa dugo: 2:660- 
661 

pagkaulitan: 2:1373 

pagkawalay-ikasaway: 2:677 
pagpamakak: 1:278-279 
pagpanapaw: 2:708-709 
pakighilawas: 1:412-413, 
2:790-792, 807-809 
panghiphip: 1:1075 
pasipala: 2:858-860 
sala: 2:1034-1045 
tabitabi, pagbutangbutang: 
2:1219-1220 
tanlag: 2:1258-1260 
Moria 2:407-408 
kalangkitan niini sa Zion: 
1:572-573 
Musika 2:409-412 
Alamot: 1:96 
alpa: 1:104-105 
Asap: 1:211 
awit: 1:242-243 
sa pagdayeg: 2:558 
awit sa pagbangotan: 1:245- 
246, 2:521 
budyong: 2:1209 
gayta: 1:844 
Gittith: 1:894 
Higgayon: 1:1060 
Jedutun: 1:1189-1190 
kinuldasan nga tulonggon: 2:58 
Mahalath: 2:263 
maskil: 2:320 
miktam: 2:378-379 
Muth-laben: 2:412-413 
Nehiloth: 2:450 
pagsayaw: 2:705-766 
piyangpiyang: 2:923-924 
plawta: 2:925-926 
Selah: 2:1132 
Sheminith: 1:96: 2:1149 
sistrum: 2:1181-1182 
sitara: 2:1182 
subing: 2:1200 
tamborin: 2:1251-1252 
trompeta: 2:1348-1349 


Mustasa 2:412 

sambingay sa liso sa mustasa: 
2:1074 

Mutya ug Bililhong Bato 2:413- 
414 

agata: 1:70 

amatista: 1:111 

batong leshem: 1:352 
berilo: 1:377 

diamante: 1:587 
esmeralda: 1:720-721 
hasinto: 1:993 

haspe: 1:993-994 

jade: 1:1179 

kalsidonya: 1:1406; 2:88, 
1102-1103 

korales: 2:73 

krisolito: 2:87-88 
krisopraso: 2:88 

kristal: 2:88 

onyx: 2:493-494 

paril sa Bag-ong Jerusalem: 
1:274 

perlas: 2:886, 1074 

rubi: 2:1017 

sapiro: 2:1100-1101 
sardio: 2:1102-1103 
sardonika: 2:1103 

tabon sa dughan sa hataas nga 
saserdote: 2:1221 
topasyo: 2:1339 

turquesa: 2:1363-1364 


Naaman 2:414-415 
gasa ngadto kang Gehazi: 
2:974 
giayo ni Eliseo ang sanla: 
1:690; 2:1095 
Nabonido 2:416-419 
“Bersong Asoy Bahin Kang 
Nabonido”: 1:368 
Cronica ni Nabonido: 1:368, 
494, 563 
Nabot 2:419 
pagbuno kang: 1:78, 1281 
Nabucodonosor 2:419-421 
“amahan” ni Belsazar: 1:368; 
2:416 
bulawan nga larawan: 1:555, 
559, 632-633, 1124; 2:163, 
364, 421 
Ehipto gisakop ni: 1:669 
hari sa Babilonya: 1:270-271 
Juda gisulong ni: 1:952 
kahoy diha sa damgo: 2:1325- 
1327 
larawan diha sa damgo: 2:162- 
163, 285, 420 
pagkabuang: 2:605 
proyekto sa pagpanukod: 
1:267; 2:257, 323, 1253 
Tiro gisakop ni: 2:531 
Nagasidlak 2:422-423 
Babilonyanhong dinastiya: 
2:1116 
Nain 2:427-428, 738 


Napulo ka Hampak 
(Tan-awa ang HAMPAK) 


Napulo ka Pulong 2:428-431 

Hudiyohanong tinumotumo nga 
sugilanon bahin sa: 2:1328 

nadawat sa Israel: 2:1169-1170 
pagkahan-ay sa: 1:298 
pasukaranan sa Balaod: 2:83-84 
silot: 2:84 

Nasaret 2:431-432, 539 


Nasod 2:433-435 
(Tan-awa usab ang HENTIL) 
kasaysayan sa Genesis: 1:329, 
855; 2:1235, 1237, 1242 
kaliwat ni Ham: 1:971 
kaliwat ni Japet: 1:899, 1183- 
1184, 1186 
kaliwat ni Sem: 2:1134 
silingan sa Israel: 1:945-940, 
2:1160 
tig-atake sa Israel: 1:951-952 
tinudlong mga panahon sa: 
2:1324-1327 
Nebo, Bukid sa 1:14: 2:443 
Nehemias 2:445-448 
Jerusalem gimandoan ni: 
1:1246 
Nehemias, Basahon ni 2:448- 
450 
kalendaryo nga gigamit sa: 
1:1453-1454 
“kasaligang kontrata” (Neh 
9:38): 2:1238 
mga ganghaan sa Jerusalem: 
1:823-827 
talaan sa kagikan: 2:1240-1241 
Neko 2:450 
kampanya militar: 1:225-226, 
481, 668-669 
Nepilim 2:451-452 
mga anak ni Anak gitawag nga: 
1:1059 

pagbanaag sa Gregong 
mitolohiya: 1:910 
Ngalan 2:457-463 
(Tan-awa usab ang JEHOVA) 
adlaw sa semana: 1:55 
bulan: 1:1390 
Jehova: 1:888-889, 1200-1209, 
1213-1215 
kahinungdanon ngadto sa mga 
Hebreohanon: 1:1204, 1208 
manulonda: 2:296 
ngalan ni Jesus: 1:1265-1266, 
2:88-89 
Nilo 1:655-656; 2:465-468 
Sihor nga sanga: 2:1156-1157 
Walog sa Nilo: 1:531, 534 


Nineve 1:958; 2:469-471 
pagsangyaw ni Jonas: 1:1295- 
1296 

Noe 2:474-476 

arka: 1:174-175, 179-181 
pagtukod gitandi sa 
bawtismo: 1:356 

buluhatong pagwali: 2:259 

Canaan gitunglo ni: 1:470-471, 

474-475, 513, 971, 1077, 

2:1362 

alendaryo: 2:212, 1358 

Lunop: 2:211-214 

pagdili sa dugo: 1:619-620 

pakigsaad pinaagi sa balangaw: 

1:288, 2:794 

pakigsaad sa wala pa ang Lunop: 

2:794 

panganay ni: 2:1134 

Olibo 2:485-487, 658 

bili: 1:543 

ana: 1:742, 2:140-141, 214- 

215 

pug-anan: 2:965 

sambingay bahin sa kahoy 
(Rom 11): 2:54, 772-773, 1092 

Olisi, Sungkod 2:488-490 
setro: 2:1146-1147 

sungkod sa komandante: 
2:1210-1211 


Paa 2:505 

pagbutang sa kamot ilalom sa: 
2:933 

Pablo 2:506-512 

apostol: 1:164 

Areopago: 1:176, 238-239, 604, 
964-965 

balay-ug-balay nga ministeryo: 
2:261-262 

embahador alang kang Kristo: 
1:695 

giatake sa magubtanong panon 
didto sa Jerusalem: 1:496; 
2:496 

gipaal 
2:275 

gugma: 2:1013 

kalumo: 1:1409 

“maayong-laki nga mga 
apostoles” gisaway si: 1:1090- 
1091, 2:606, 1124 

ministeryo: 2:746-750 
Antioquia (Sirya): 1:149 
Asia: 1:216-217 
Atenas: 1:238-239, 703-704, 

759-760 

Corinto: 1:502-505: 2:118 
Creta: 1:507-508 
Efeso: 1:217, 581, 651-652 


sa bitin didto sa Malta: 


Filipos: 1:786-789, 2:217, 
264, 548, 749 
lagmit sa Espanya: 1:721 
Listra: 1:1042; 2:195 
Macedonia: 2:225-226 
mga ansiyano sa Efeso nga 
miadto sa Mileto: 2:383 
Roma: 1:486; 2:1011 
Tesalonica: 1:1185; 2:1284- 
1285 
Troas: 2:1347-1348 
misalig sa kaalam sa Diyos: 
1:1351-1352 
misyonaryong mga panaw: 
1:149, 915; 2:746-747 
ikaduha: 1:376, 786-787, 
793; 2:225-226, 1159, 1347- 
348 
ikatulo: 1:229, 503-504, 793; 
2:226, 1007, 1081, 1348 
una: 1:490-491 
nagtukod sa legal nga paagi sa 
maayong balita: 2:548 
pag-apelar kang Cesar: 1:486 
paghinlo didto sa templo: 
1:1073; 2:441 
paghusay atubangan kang Felix, 
Festo, Agripa: 1:487-488, 782, 
784, 1052-1053; 2:118 
paghusay atubangan sa 
Sanhedrin: 1:141 
pagkabilanggo didto sa Roma: 
1:318, 486, 830; 2:750, 937, 
1011 
pagkakabig: 
nabuta: 1:1063 
nakabati ug tingog: 1:547; 
2:1322 
pagkalunod sa gisakyan: 2:274- 
275 
pagpangolekta alang sa mga 
Kristohanon sa Judea: 2:724- 
725 
pagwali didto sa sinagoga: 
2:1168 
panaad: 2:812-813 
panan-awon sa paraiso: 2:848 
“ikatulong langit”: 2:148- 
149, 507 
panaw paingon sa Roma: 
1:152-153, 483, 491, 507-508, 
1165; 2:118, 222-223, 389, 
465, 750, 978, 995, 1174-1175, 
1208, 1361, 1420 
personal nga hunahuna maoy 
bahin sa Pulong sa Diyos: 
2:555 
Romanong lungsoranon: 1:496- 
497; 2:210-211 
ulat ngadto sa mga 
aga-Laodicea: 2:160 
tighimog tolda: 2:1339 
unang natala nga milagro: 
1:338 
Pag-ampo 2:513-517 
alang sa uban: 2:573, 858 
Amen sa pagkahuman: 1:113 
‘bag-ong dalan’ (Heb 10:20): 
2:763 
“espiritu mangamuyo alang 
anato’: 1:1093 
insenso nagsimbolo sa: 1:1128 
kagawasan sa pagsulti: 2:630 
larawan dili gamiton: 1:1100- 
1101 
panalangin o pagdayeg 
gipamulong diha sa: 2:818 


u 


postura: 2:930-931 
pagluhod: 2:1357 
sambingay: 
babayeng balo ug 
maghuhukom: 2:1077 
Pariseo ug maniningil ug 
buhis: 2:1077-1078 
tukmang mga butang: 2:1060 
Pag-ani 2:517-519 
(Tan-awa usab ang AGRI- 
KULTURA) 
kahoyng olibo: 2:485-486 
pagpanghagdaw: 2:724 
sambingay sa trigo ug 
bunglayon: 2:24-25 
sebada: 2:1125 
Tuig sa igpapahulay: 2:1319 
Pag-antos 
(Tan-awa ang KABALAKA, KAHI- 
NGAWA; KASAKITAN) 
Pagbadlong 2:519-521 


Pagbangotan 2:521-523 
awit sa pagbangotan: 1:245-246 
“mas maayo pa kay sa 
pagkatawa”: 2:669-670 
pag-atiman sa bungot: 1:458 
paggisi sa mga besti: 2:565-566 
paghilak: 2:567 
pagsamadsamad sa unod: 2:765 
postura ug mga lihok: 2:933 
sakong panapton: 2:1033 
Pagbansay 
(Tan-awa ang DISIPLINA; 
EDUKASYON: INSTRUKSIYON, 
PAGTULON-AN) 
Pagbasa 2:524-525, 964-965 
Pagbuhis 2:545-546 
buhis alang sa templo: 2:1292 
Jesus gisulayan bahin sa: 
1:1054, 2:544 
Kristohanong panglantaw: 
1:484 
tributo: 2:1346 
Pagbunal 2:546-548 
mga ulipon: 2:1372 
Pagbuno 2:548-550 
dili-tinuyong pagpatay: 
2:1185-1186 
mamumuno wala hisayri: 
1:1072-1073, 2:437 
pagkasad-an sa dugo tungod sa: 
1:618-619, 2:660-661 
tigpanimalos sa dugo: 2:1297- 
1298 
Pagdasig, Pag-inspirar 2:552- 
557 
Bibliya: 1:407-408, 2:15-16 
manalagna: 2:280 
pagpanag-an lahi: 2:707 
sagradong mga pahayag: 
2:1023 
Pagdayeg 2:557-558 
awit sa: 1:969-970 
pagpanalangin sa uban: 2:817- 
818 
pag-ulog-ulog: 2:783 
Pagdumot 2:559-560 
alagad sa Diyos: 2:835 
dulumtanan: 1:627-629 
gipakasama sa pagbuno: 2:549- 
550 
kasilag: 1:463 
Pagduol sa Diyos 2:560-563 
pag-ampo: 2:513-517 


PAGKADESTIYERO 


pagkadaling maduol sa Diyos: 
1:601-602 
pagsimba: 2:768 
pinaagi kang Kristo: 2:258, 
514, 763-764 
Paggiok 2:564-565 
cumino: 1:512 
hulagway: 1:462; 2:953 
tahop: 2:1232 
Paghablon 2:566-567 
lindog ug hulog sa hablon: 
2:190 
Paghingilin 2:567-569 
demonyo: 1:723-724; 2:177- 
178, 772 
pagpalagpot: 
awtoridad sa mga ansiyano: 
2:834-835 
katuyoan: 2:1118 
pagkatukma sa: 2:235-236 
pagtagad alang niadtong 
gipalagpot: 2:638 
Paghinulsol 2:569-577 
bawtismo ni Juan: 1:353-354, 
1320 
Jehova tim-os nga nag-awhag: 
2:618-619 
Paghugas sa mga Kamot, 
Paghunaw 2:577-578 
kamot sa laing tawo: 2:932 
Paghugas sa mga Tiil 2:578-579 
Jesus naghugas sa tiil sa mga 
apostoles: 2:936, 1302 


Pagkabalaan, Pagbalaan 2:579- 
588 
balaang mga dapit: 1:285-286 
gubat: 1:916 
hataas nga saserdote: 1:75 
Jehova: 2:1144 
mga balaan: 1:283-284 
ngalan ni Jehova: 1:1213-1215 
saserdote: 2:1108-1109 
yuta: 2:811, 839, 1225 


Pagkabanhaw 2:588-600 
Jesu-Kristo: 1:137, 809; 2:611, 
678, 921 
pagpakita human sa: 1:448- 
449: 2:167, 315-310, 837 
kinsay dili makadawat: 1:1385- 
1386 
kinsay makadawat: 1:1385, 
2:575 
langitnon: 1:358-359, 421, 
2:247-248, 611-612, 678-679 
pananglitan: 
anak nga babaye ni Jairo: 
1:1182 
anak nga lalaki sa babayeng 
balo sa Nain: 2:427-428 
Eutiko: 1:766-767 
Lazaro, higala ni Jesus: 2:169 
una-Kristohanong pagtuo: 
1:558, 980 
yutan-on: 
katuyoan: 1:61; 2:575 
Pagkadaotan 2:609-610 
pagtugot sa: 1:995-996 
Pagkadestiyero 2:600-604, 610- 
611 
(Tan-awa usab ang ISRAEL 
[KARAANG KATAWHAN ]) 
Israel: 
pagkatibulaag gikan sa: 
2:604 
pinaagi sa Asirya: 1:80, 952 


PAGKADUNOT 


pinaagi sa Babilonya 
(607 W.K.P.): 2:113, 117, 
420, 601 

pinaagi sa Babilonya 
(617 W.K.P.): 1:1195-1196, 
2:101-102, 420, 601 

pinaagi sa Babilonya (human 
sa 607 W.K.P.): 2:420 


Pagkadunot 2:611 


Pagkahamtong 2:615-616 
mga ansiyano: 1:145 
Pagkahibalo-daan, Pagbuot-daan 
2:616-625 
agna: 2:1226-1230 
Pagkahingpit, Kahingpitan 
2:625-632 
ehova: 2:617-618 
esus gihimong hingpit: 1:1271- 
1273 
esus natawong hingpit: 1:1260 


Pagkakabig 
(Tan-awa ang PAGHINULSOL) 


Pagkamaabiabihon 2:636-639 

ombira sa gugma: 2:65 

Kristohanong hiyas: 2:158 

paghugas sa mga tiil: 2:578-579 

Pagkamaayo 2:639-640 

alainan tali sa pagkamatarong 

ug: 2:653 

Pagkamahinalaron 

(Tan-awa ang Buc-os NGA 
PAGKAMAHINALARON  GIPAHINU- 
NGOD NGA BUTANG) 


Pagkamahinatagon 2:641-642 
atarongan sa: 2:246-247 

wala mag-agad sa kantidad: 
1:126 

Pagkamapinasakopon 2:647 
inabubut-on, gitinguha ni 
Jehova: 1:879, 884; 2:663 
pagkamasinugtanon: 2:647-651 
pandong sa ulo: 2:673-674, 
822-823, 977-978 


Pagkamasinugtanon 2:647-651 
ingpit nga mga linalang 
mahimong mapakyas: 2:628- 
629 

inabubut-on, gipangita ni 
Jehova: 1:879, 884; 2:663 
abaw nga mga awtoridad: 
2:126 
Moises: 2:402 
“pagpatalinghog”: 1:547-548 
pagsabot magpalalom sa: 
1:1347 
pagsulay didto sa Eden: 1:640; 
2:1036, 1267 
pagtahod gipakita pinaagi sa: 
2:775 
pag-uswag sa Israel nag-agad sa: 
1:74 
Pagkamasuklanon 2:651-652 
Absalom: 1:40-42 

apostasya: 1:160-161 

Kore, Datan, Abiram: 1:28-29: 

2:75-76 
malaw-ayng panggawi: 2:270- 
271 

mga anak: 1:347-348 

Nimrod: 2:469, 476 

Satanas: 2:1114-1115 

“tawo sa kalapasan” (2Te 2:3): 
2:1269-1270 


Pagkamatarong 2:652-655 

gisimbolohan sa puti nga lino: 
2:822 

hustisya: 1:1097-1098 

ipahayag nga matarong: 
1:1134-1138 

ni Jehova: 1:1137: 2:96 
sukdanan: 1:1216-1217, 

2:233-234 

pagkawalay-ikasaway: 2:677 

paningkamot sa pagpamatuod sa 
kaugalingon: 1:1137-1138 


Pagkamaunongon 2:655-656 
maunongong gugma: 1:1406- 
1408 


Pagkaon 2:657-660 
(Tan-awa usab ang PAGLUTO, 
GALAMITON SA PAGLUTO: PAGLU- 
TOG TINAPAY, PANADERO) 
ahos: 1:85 
algaroba: 1:100 
dugo gidili: 1:619-620 
dugos: 1:621-622 
dulon: 1:626 
gatas: 1:842-843 
gibalaan ni Jehova: 2:583-584 
gihurno o sinangag: 1:1096 
granada: 1:742, 902 
gutom: 1:929-930 
isda: 1:1152-1153 
kabos nga mga tawo: 1:839- 
840; 2:724 
kakok: 1:1378-1379 
karne: 1:1061, 1167; 2:1378- 
1379 
gihalad sa mga idolo: 1:1106 
karne sa baboy: 1:271-272 
nating karnero, kordero: 
1:1459 
keso: 2:41 
lagpad nga mga liso: 2:131 
lentihas: 2:178 
liso sa pistasyo: 2:923 
mana: 2:277-278 
mantekilya: 2:295 
mapait nga utanon: 2:305 
olibo: 2:485-487 
pagkaulitan: 2:1373 
pagpangaon: 2:711-712 
pagpuasa: 2:734-736 
parat nga hilba: 2:853 
pepino: 2:882 
puerro: 2:965 
sebada: 2:1125-1126 
sibuyas: 2:1154 
tambok: 2:1250-1251 
tinapay: 2:1316-1319 
trigo: 2:1347 
uyok, utok sa bukog: 2:1389 
Pagkasoberano 2:661-666 
(Tan-awa usab ang GINGHARIAN 
sa Diyos) 
ni Jehova: 
angay ilhon ni Adan: 2:1267 
gisimbolohan pinaagig kahoy: 
1:1376; 2:1326 
kinabubut-ong pagpasakop sa: 
1:879, 884 
paggamit sa: 1:802-803, 872- 
886 
pinasukad sa gugma: 1:923 
ni Jehova, isyu sa: 1:873-874, 
997, 1130-1131, 1213-1214; 
2:609-610, 1114-1118 
nahusay diha kang Kristo: 
1:1272-1273, 251027 

pagkamapangahason nagpakitag 
kawalay pagtahod sa: 2:646- 
647 
Pagkatagsaanon 2:666-667 
(Tan-awa usab ang EuUNuKO; 
ULAY) 
bentaha: 1:1357 
wala isugo: 1:764 
Pagkatinuod sa Bibliya 1:410- 
412 
agila: 1:71 
arkeolohiya: 1:184-195, 959 
asoy sa paglalang: 2:684-685 
hawan: 1:1011-1012 
Belsazar: 1:368-369: 2:416-419 
bituon: 1:428 
Ciro nga Bantogan: 1:492-495 
Daniel sa langob sa mga leyon: 
1:561-562 
Dario nga Medianhon: 1:562- 
564 
Eden: 2:1266 
gene sa hayop nasayran ni Jacob: 
1:1176 
Hazael: 2:1056 
Jordan gipahunong: 1:51 
kamatayon ni Senakerib: 1:194, 
708-709 
kapildihan ni Senakerib: 
2:1139-1140 
kobra makadungog: 2:63 
kronolohiya: 2:95-98, 108-114, 
117-118 
liebre nagausap sa kinaon: 
2:56-57, 187 
Lisanias: 1:27; 2:195 
Lunop: 1:327-328, 1012-1013; 
2:212-214 
magmamando sa siyudad: 
2:243 
medisina ug maayong 
panglawas: 2:1030-1032 
milagro: 2:379-382 
Nabucodonosor nagsakop sa 
Jerusalem: 2:420 
Nineve sa panahon ni Jonas: 
2:470-471 
Pablo gipaak sa bitin: 2:275 
pagkapukan sa Babilonya: 
2:417-419 
pagkasala sa tawo: 2:1266 
pagkatukma sa pagpasa: 1:719- 
720, 1036-1037; 2:556, 1058- 
1059 
manuskrito: 1:321-323; 
2:298-304 
Pagpanggula: 2:717-719 
pagtuli: 2:779 
Persia nagdominar sa Media: 
2:348 
Quirinio: 2:756, 981-983 
Sargon Il: 2:1103-1104 
siklo sa tubig: 2:825 
talaan sa kagikan: 2:1240-1243 
“teoriya pinasukad sa mga 
dokumento”: 1:852-853, 1037, 
1148-1151 
unod managkalahi sa matag 
linalang: 2:46, 1378 
yuta: 2:1402 
Pagkaulo 2:673-674 
bana: 1:300, 312 
Kristohanong kongregasyon: 
2:822-823, 977-978 
lalaki: 2:1267 
Pagkausab sa Dagway 2:675- 
677 
lokasyon: 2:1222-1223 


Pagkawalay-ikasaway 2:677 
dili hingpit nga mga alagad sa 
Diyos: 2:629-630 
integridad: 1:1129-1132 
Pagkawalay-kamatayon 2:49, 
677-679 
dinihogang mga Kristohanon: 
2:612 
pagtuo sa, sa kalag: 1:662, 911, 
1380-1381, 2:854 


Paglahutay 2:679-680 
kasakitan: 2:5-6 
makapasuko nga kahimtang: 

1:994-997 

pag-antos: 2:874-875 
paglutos: 2:697 

Paglakaw 1:1424-1425, 2:936, 
1302 


Paglalang, Linalang 2:680-686 

adlaw sa paglalang: 1:56; 
2:478-479 

ikaduha (hawan): 1:1011- 

1012, 2:145 

ikapito (pagpahulay: 2:585 
atulo (yuta, katanoman ): 

1:417; 2:22 
aupat (mga banwag): 

1:319 

na (kahayag): 1:54, 1369 

alaang espiritu gigamit sa: 

1:728-729 

alaod sa: 1:289, 1212-1213, 

2:232-233, 379-380 

uhing mga butang: 2:45-46 

ebidensiya sa: 1:621; 2:143 

ahom ni Jehova sa: 1:802 

adako sa uniberso: 1:428 

mas labaw ang asoy sa Genesis: 

1:853-855 

“mga matang” gilalang: 1:518; 

2:338-339 
apel ni Jesus: 1:1255 
ersonalidad ni Jehova 

gipadayag: 1:1210-1213 
tawo: 1:49-50, 204, 260, 732- 

734, 1382, 2:1266-1267 
yuta: 2:1401 
Paglalang-Pag-usab 
(Tan-awa ang PAGLALANG, LINA- 
LANG) 

Paglansang 2:686-688 
Jesu-Kristo: 1:753-754, 2:272 
pagbitay: 2:528 

Paglaom 2:688-691 
kalangkitan sa gugma sa: 1:927 
kinabuhing walay kataposan: 

1:892-893, 2:47-53 
langitnong kinabuhi: 2:151- 
152, 678-679 
Pagluto, Galamiton sa Pagluto 
2:693-694 
(Tan-awa usab ang PAGKAON, 
PAGLUTOG TINAPAY, PANADERO) 
hurnohan: 1:1096 
lusong: 2:214-215 
masahan nga pasong: 2:319 

Paglutog Tinapay, Panadero 
2:694-695 
hurnohan: 1:1096 
pamaagi: 2:657-658 
tinapay: 2:1316-1318 

Paglutos 2:695-697 
kasakitan: 2:5-6 
ni Ismael kang Isaac: 1:1141, 

1154 


c 

pagbiaybiay: 2:526-527 
paglahutay gikinahanglan: 
2:679-680 
pagpanalangin sa mga 
maglulutos: 2:818 
pakaulaw: 2:30-32 
sa mga Kristohanon: 
Caifas: 1:465 
Imperyo sa Roma: 1:486, 
1128, 2:92-93 
Jerusalem: 1:1031 
unang siglo: 2:118 
Pagmabdos 2:697-699 
malihian: 1:1176 
tagoangkan: 2:1231 
Pagmahal 2:699-700 
kalangkitan sa gugma: 1:921- 
922 
Pagpahamtang ug Silot, 
Tigpahamtang ug Silot 2:701 
gitudlo ni Jehova: 1:475; 
2:834-835 
Hudiyohanong tradisyon: 
2:85-86 
pagbato: 2:525 
pagbitay: 2:528 
paglansang: 2:686-688 
pagpunggot sa ulo: 2:753 
pakigsaad sa Balaod: 2:84-85 
igpanimalos sa dugo: 2:1297- 
1298 
Pagpahiluna-sa-Katungdanan 
2:701-703 
ataas nga saserdote: 1:998 
saserdote: 2:120, 973-974, 
1299, 1357 
Pagpahinungod 2:703-704 
palid nga bulawan diha sa hataas 
nga saserdote: 2:77 
pista: 2:922-923 
Pagpakamatarong 
(Tan-awa ang IPAHAYAG NGA 
MATARONG) 
Pagpalagpot 
(Tan-awa ang PAGHINGILIN) 
Pagpalid 2:704, 953 
tahop: 2:1232 
Pagpanag-an 2:705-708 
(Tan-awa usab ang ESPIRITISMO; 
SALAMANGKA UG PAMARANG) 
atay: 1:232, 2:324 
diwatahan: 1:599-600 
lahi sa salamangka: 2:1047 
pagtag-an sa mga hitabo: 
2:1296-1297 
tilimad-on: 2:1304 
Pagpanapaw 1:313-314, 2:708- 
709 
katahap sa pagpanapaw sa 
asawa: 1:46, 2:176, 505 
Pagpanganak 2:709-710 
(Tan-awa usab ang INAHAN, 
PAGMABDOS) 
aborsiyon: 1:34 
anak sa gawas: 1:137-138 
“gipanganak pag-usab”: 1:134, 
137, 1264 
Jehova nagtahod sa mga katakos 
sa: 1:1167 
kasakit: 2:7 
kasakit sa pagbati: 2:7-8 
kostumbre: 1:346-347 
mananabang: 2:283-284 
pagkaapuli: 2:579 


“pagkahimugso pag-usab” (1Pe 
1:3): 1:134, 421 
pagmabdos: 2:697-699 
pagsaulog sa 
adlawng-natawhan: 1:57 
seremonyal nga kahugawan: 
1:1071-1072, 1124 
tagoangkan: 2:1231, 1335 
Pagpangandam 2:710-711 
“sa paskuwa”: 2:863 
Pagpangaon 2:711-712 
anaa sa sabakan panahon sa: 
1:617-618 
kombira sa gugma: 2:65 
pagkaon nga pagaambitan: 
1:940-941 
sambingay: 
dako nga panihapon: 
2:1075-1076 
kombira sa kasal alang sa anak 
nga lalaki sa hari: 2:1078- 
1079 
Pagpangayam ug Pagpangisda 
2:712-713 
baling: 1:308 
bitik: 1:426 
gahong: 1:810 
Nimrod: 2:469 
salapang: 2:1050 
tiglit-ag ug langgam: 2:1295 
Pagpang-ayo 2:713-715 
(Tan-awa usab ang SAKIT UG 
PAGTAMBAL) 
espirituwal: 2:1032 
gasa sa espiritu: 1:838; 2:782 
Pagpanggula 2:715-724 
(Tan-awa usab ang HAMPAK) 
Ehiptohanon “gihukasan”: 
2:266 
epekto: 1:666-667 
gidaghanon sa mga Israelinhon: 
2:1240 
haligi nga panganod ug kalayo: 
1:969 
kronolohiya: 2:110-111 
legalidad: 1:289-290 
mahapsay: 1:1441 
migukod nga Ehiptohanong 
kasundalohan: 2:17 
nagkasagol nga panon sa 
katawhan: 2:423 
pagsaulog sa Paskuwa: 2:860- 
861 
pagtabok sa Pulang Dagat: 
1:537; 2:400, 895 
dili dagat sa mga tangbo: 
2:967 
papel ni Moises: 2:398-400 
Paraon panahon sa: 1:193-194, 
666; 2:983-984 
kasingkasing migahi: 2:609- 
610, 622-623 
ruta: 1:257-258, 536-537, 760 
dapit nga sukaranan: 2:983- 
984, 1425-1426 
Pagpanghambog 
(Tan-awa ang GARBO) 
Pagpasig-uli 2:726-729 
Israel: 1:495, 713-715, 1160- 
1161, 1246; 2:332, 425, 603- 
604 
kinahanglanon human sa: 
1:510-511 
petsa sa pagsugod: 2:113, 
117 


tagna: 1:403-404, 733-734, 
1146-1147; 2:185, 425, 813- 
814, 848 

tawo uban sa Diyos: 2:774 


Pagpaubos, 
Pagkamapainubsanon 2:730- 
734 
Moises: 2:401-402 
pagkamakasaranganon: 2:642- 

644 
pagpakita sa: 2:931-932 


Pagpaubos sa Hunahuna 
(Tan-awa ang PAGPAuBos, PAG- 
KAMAPAINUBSANON ) 
Pagpugong-sa-Kaugalingon 
2:736, 753 
kaalam labot sa: 1:736 
kasuko: 2:14-15 


Pagputol 2:753-754 
mga sala nga pagasilotan: 
2:68, 84 
Pagreklamo 
(Tan-awa ang Away; PANAG- 
AWAY; SAYOP, PAGPANGITAG- 
SAYOP) 


Pagsabot 2:757-761 
kahulogan sa termino: 1:1373 
kalangkitan sa-- 
hait nga salabotan: 1:938 
kaalam: 1:1347 
katakos sa pag-ila: 1:1373-1374 
yawi: 2:904 
Pagsagop 2:761-762 
dinihogang mga Kristohanon: 
1:134, 1135-1136 


Pagsakit 2:764-765 
Gehenna dili simbolo: 1:849- 
850 
linaw nga kalayo: 2:189 
magbalantay sa bilanggoan: 
2:230 
paganong konsepto sa 
impiyerno: 1:1122 
Pagsimba 2:768-769 
(Tan-awa usab ang Diyos uG 
MGA Diyosa, MGA) 
bakak nga pagsimba: 
arte, kabatid: 1:206 
bituon: 1:429; 2:1428 
bulan: 1:451-453 
gikan sa Babel: 1:607 
halas: 1:967; 2:530 
hatag-as nga mga dapit: 
1:209, 1006-1009 
idolatriya: 1:1100-1105 
arawan: 2:161-162 
misteryosong mga relihiyon: 
2:1025-1026 
paganong mga saserdote: 
2:1112-1113 
pagsimba sa nating baka: 
1:393-394, 948; 2:437-438 
pasidaan ni Jehova: 1:586- 
587 
pormag-kanding nga 
demonyo: 2:927-928 
sagradong haligi: 1:968; 
2:1023 
sagradong poste: 2:1024- 
1025 
sekso: 1:252; 2:1023-1025 
titulo sa relihiyosong mga 
lider: 1:15 
dili-dalawatong pagsimba: 
1:628-629 


PAGSULAT 


Judaismo: 1:1337-1338 
kinabig: 2:44-45 
matuod nga pagsimba: 
bug-os nga kalag: 1:1384 
bug-os nga 
pagkamahinalaron: 1:44, 
434-436, 603 
dili-Israelinhon, kang Jehova: 
1:685, 1279, 1287-1288 
diyosnong 
pagkamahinalaron: 1:604- 
606 
gibayaw: 1:447 
gihawasan sa Zion: 1:447 
atag-as nga mga dapit: 
1:209, 1006-1007 
ahinlo gikinahanglan: 
2:634-635 
pagdayeg kang Jehova: 
2:557-558 
pagkabalaan gikinahanglan: 
2:580-581 
pagtudlo diha sa balay: 1:304 
pista: 2:913-916 
sagradong pag-alagad: 
2:1024 
sangtuwaryo: 2:1093 
pag-ampo: 2:513-517 
pagsayaw diha sa: 2:765-766 
pagyukbo: 2:784-785 
talaan pinasukad sa dapit: 
Asirya: 1:221-222, 608, 956; 
2:529 
Babilonya: 1:269-270, 522, 
607-608; 2:322-324, 361, 
529, 808 
Canaan: 1:251-254, 474-475, 
610-611, 628, 739; 2:1023- 
1025 
Ehipto: 1:531-533, 608-610, 
658-662; 2:354, 491-492, 
529-530, 927-928 
Gresya: 1:238-239, 501-502, 
612-613, 910-912; 2:335- 
336, 625 
Imperyo sa Roma: 1:613; 
2:533, 536, 885, 1010-1011 
Medo-Persia: 1:611-612, 
2:889 
Moab: 1:257; 2:36, 363 
Pergamo: 2:885-886 
Samaria (Samarianhon ): 
1:858; 2:1068 
Sidon: 2:1155 


Pagsimba sa Nating Baka 1:948; 
2:437-438 
Aaron: 1:10-11 
Bethel: 1:393-394 
gipadayon ni Jehu: 1:1222-1223 
gitukod ni Jeroboam: 1:1238 
kalangkitan sa astrolohiya: 

1:232-233 


Pagsulat 2:769-771 
(Tan-awa usab ang BASAHON; 
LINUKOT NGA BASAHON; PAG- 
BASA) 
dagang: 1:517 
Ehiptohanon: 1:658 
estilo sa mga manuskrito: 
1:719; 2:298 
Grego: 1:903, 905 
Hebreohanon: 1:1025, 1030 
“Hitihanon”: 1:1078-1079 
inskripsiyon: 1:194-195 
nakat-onan sa wala pa ang 
panahon ni Moises: 1:851 


PAGSULTIG PASIPALA 


papiro: 2:844-845 
pergamino: 2:884 
pluma: 2:926 
sa panagkatigom: 1:720 
sinulat sa kamot diha 
sa bungbong: 2:355-356, 856, 
883 
inta: 2:1323 
intiro: 2:1323-1324 
Pagsultig Pasipala 2:771-772 
gilangkit sa pagrebelde: 2:1220 
Pagsumpay 2:772-773 
ahoyng olibo: 2:486-487 
Pagtabon-sa-Sala 2:773-774 
dugo gigamit alang sa: 1:619 
ukat: 2:205-209, 726-729 
Pagtahod 2:775-776 
pagpakita ug: 2:931-932 
pagyukbo: 2:783-784 
Pagtener, Pagbantay 1:290- 
291, 415, 2:230, 776-777 
Pagtudlo 
nagahulat kang Jehova alang sa: 
2:733 
pagtapion sa mga kamot: 2:934 
Pagtuli 2:778-780 
gihimo ni Zipora: 2:1424 
isyu niadtong unang siglo: 
1:754, 2:508, 872 
lalaking nangatawo sa 
kamingawan: 2:30 
pakigsaad kang Abraham: 
2:795 
Pagtul-id 
(Tan-awa ang TAMBAG, MAGTA- 
TAMBAG) 


Pagtuo 2:781-783 
Abel: 1:939-940 
Abraham: 1:37-38: 2:590 
diha sa katuyoan ni Jehova: 
2:1181 
kalangkitan sa-- 
buhat: 1:438-439 
pagkamasinugtanon: 2:649 
paglaom: 2:689-690 
pagpang-ayo: 1:838, 2:714 
pagsabot sa Bibliya: 2:628 
mamumuhat ug daotan: 2:847 
tagna nagpalig-on sa: 2:1227- 
1229 


Pagyukbo 2:783-785 
kahulogan sa termino: 2:768- 
769 

ang Jesu-Kristo: 2:932 


Pahulam 2:786 

garantiya: 1:831-832 

ubo: 1:316; 2:1354 

Pahumot 2:786-788 

aloe: 1:103-104 

balsamo: 1:310 

calamo, caña: 1:467 

osmetiko: 2:82-83 

nardo: 2:431 

sudlanan sa pahumot: 1:91, 305 

Pakigdait, Kalinaw 2:788-790 
alad-sa-panag-ambit: 1:940 

pagpaubos makapalambo sa: 
2:733 

Pakighilawas 2:790-792 

(Tan-awa usab ang Morau- 
DAD; SEKSO) 

bestialidad: 1:387 


homoseksuwalidad: 1:591; 
2:55, 233-234 
pasikaranan alang sa diborsiyo: 
1:591-593 
sala batok sa kaugalingong 
lawas: 2:168, 1044 
sangpotanan: 2:808-809 
Pakigsaad 2:792-798 
Abrahamiko: 1:35-38, 418-421; 
2:110-111 
gipasa: 1:1142-1143, 1174- 
1175 
gipatuman sulod sa “usa ka 
semana” (Dan 9:27): 1:1455 
balangaw: 1:288; 2:475 
Davidnon: 1:571, 878 
Gabaonhon uban sa Israel: 
1:794-795 
Jacob ug Laban: 1:816; 2:125 
pagbalido pinaagig dugo: 
2:1298-1299 
pakig-alyansa: 1:106-107 
pakigsaad sa asin: 1:219 
pakigsaad sa Balaod: 1:291-292, 
298; 2:234-235 
pakigsaad sa pagpatuli: 2:778- 
779 
Pakigsaad sa Balaod 1:291-292, 
298; 2:234-235, 795-796 
banay: 1:313-314 
bata nga ilo-sa-amahan: 1:349 
bayad tungod sa kapildihan ug 
kadaot: 1:360-361 
diborsiyo: 1:312, 589-591 
dugo: 1:618-620 
gambalay sa kagamhanan: 
1:1157-1158 
gihanaw: 1:355-356, 753-754; 
2:272 
mga Kristohanon dili ilalom 
sa: 2:431 
natuman diha kang Kristo: 
1:1034, 1423; 2:773-774 
gitudlo sa mga eskriba: 1:718- 
719 
gugma sa silingan: 2:1160 
halad: 1:940-944 
Igpapahulay: 1:1108-1112 
ikapulo: 1:1116-1117 
inagurasyon: 1:805; 2:1169- 
1170 
pagbalido pinaagi sa dugo: 
2:1298-1299 
Israel matuboy pinaagi sa: 
1:1089 
kababayen-an: 1:129-130, 212- 
213, 260-261, 265 
kabos nga mga tawo: 1:839- 
840, 1361; 2:724 
kahoy gipanalipdan: 1:1376 
katungod sa panulondon: 
2:838-840 
katungod sa propiedad: 1:304 
katuyoan: 1:291-292, 298, 945; 
2:84-85, 183, 234-235 
magtutudlo: 2:253 
kodigo ni Hammurabi dili 
tinubdan: 2:86 
korte sa balaod: 2:79-80 
krimen ug silot: 2:83-86 
langyaw: 2:154 
langyaw nga pumoluyo: 2:156- 
158 
legal nga kaso: 2:174-176 
limitado ang mahimo: 2:1124 
kinabuhi dili maangkon 
pinaagi sa: 2:48-49 

“mahuyang pa pinaagi sa 
unod” (Rom 8:3): 2:626- 
627, 1380 

maghuhukom: 2:79-80 
mata alang sa mata: 2:607 
matarong: 2:654 

mga hayop: 

mahinlo ug mahugaw: 
1:271-272, 1013, 2:837 

pag-atiman sa: 1:1013-1014 

Moises ingong tigpataliwala: 
2:400-401, 1299 
nagpautang ug utangan: 
2:1384-1385 
garantiya: 1:831-832 
Napulo ka Pulong pasukaranan 
sa: 2:428-430 
pagbalaan sa yuta: 2:585 
pagbasa sa: 2:964-965, 1167 
Bukid sa Ebal ug Gerizim: 
1:633-634, 857-858 
pagbato: 2:525 
pagbaton ug mahimsog 
nga panglawas: 1:1061, 1418; 
2:1030-1032 
pagbunal ingong silot: 2:546 
pagbuno: 1:618-019, 1072- 
1073, 2:437, 549 
pagduol sa Diyos: 2:562-563 
pagkahingpit: 2:626-627 
pagkahinlo gikinahanglan: 
1:1069-1073, 2:634-635 
pagkasaserdote: 2:1106-1111 
dili gikan sa Ehipto: 2:1112- 
1113 

paglaom gitagana: 2:690-691 

paglata sa nating kanding diha sa 
gatas sainahan: 1:843 

paglukat: 2:206-207 

pagpamampam: 2:807-808 

pagpanapaw: 2:505, 708 

pagpanganak: 2:710 

pagpangawat: 1:361; 2:32 

pagpugas ug binhi: 2:246 

pagpuyopuyo: 2:980 

pagtabon-sa-sala: 2:205-206, 
773 

Adlaw sa Pagtabon-sa-Sala: 

1:61-64 

pagtuli: 2:779 

pakighilawas: 2:791 

paninugdan: 1:1396-1397 

panumpa: 2:842-843 

pasipala: 2:858-859 

pista: 2:879-881, 913-923 

publikong mga magtutudlo sa: 
2:255 

regla: 2:995-996 

sala gihubit sa: 2:1038-1040 

salamangka gikondenar: 
2:1048 

sangkap sa sekso: 1:1167 

sanla: 1:1070-1071 

silot nga kamatayon: 2:68, 753 

simbolikong paril: 2:854 

sistema sa mga butang gipasukad 
sa: 2:1179 

sumbong: 2:1206 

talaan sa kagikan hinungdanon 
sa paglihok: 2:1235 

tambok: 2:1250-1251 

Tinghugyaw: 2:1319-1320 

tsart sa hinungdanong mga 
bahin: 1:292 

tunglo gumikan sa: 1:753-754 

ulipon-agalon nga relasyon: 
2:1371-1372 


Pakigtigi 
(Tan-awa ang Away; PANAG- 
AWAY) 


Pakig-uban, Kapunongan 
2:798-799 
(Tan-awa usab ang PAGKAMA- 
ABIABIHON) 
banay: 1:315 
kahinungdanon sa maalamon 
nga: 1:1353 
kasuod: 2:1161 
kombira sa gugma: 2:65 
responsibilidad sa dinapit: 
2:638-639 
Palasyo 2:801 
Ahab: 1:948 
Asirya: 1:958; 2:470 
Ashurnasirpal II: 1:955 
Sargon Il: 1:186, 955, 
2:1105 
Senakerib: 1:186; 2:132, 
1140-1141 
Jerusalem: 
Herodes nga Bantogan: 
2:801-802 
Mari: 1:186 
Persia: 
Ecbatana: 2:328 
Susan: 1:186, 759; 2:330- 
331, 1213 


Palestina 1:332-336, 740-742, 
1163, 2:802-805 
Araba: 1:166 
arkeolohiya: 1:188-192 
Basan: 1:335, 345-346 
biawan: 1:405 
Carmelo: 1:481-482 
Dagat sa Asin: 1:519-520 
dalan: 1:527-528 
dapit nga kamingawan: 1:1429 
Galilea: 1:816-817; 2:737-740 
Gilead: 1:867 
angin: 1:980-981 
uda: 1:335, 747, 1334, 1337 
abukiran: 1:445 
alasangan: 2:164 
anggam: 2:144 
Lebanon: 2:173 
maayong pagkahimutang: 
1:476 
Negeb: 2:444-445 
pag-ulan: 2:1367 
Saron: 1:335; 2:1105 
Sepela: 2:1142 
Suba ug Walog sa Jordan: 
1:332, 334, 1303-1304; 2:803- 
804 
tanom: 1:543-544, 741-742 
tubod: 2:1355 
utlanan: 2:1386 
amihanan: 1:554, 764, 973, 
1043 
habagatan: 1:202, 364; 
2:1156-1157 
mga tribo: 2:1386-1387 
yamog: 1:1043; 2:1394 
yutang panulondon: 1:744; 
2:585, 839-840, 1224-1225, 
1320 


Pampam 1:412-413; 2:807-810 
Rahab: 2:987 
Samson mipuyo uban sa: 
2:1084 
suhol gibayad ngadto sa: 
2:1203 


1453 


Panaad 2:810-813 

Jepte: 1:1226-1228 

Nazareo: 2:440-441 

panumpa: 2:843 

Panag-away 2:813 

away: 1:241-242 

Panagkatigom 
(Tan-awa ang BALAANG PANAG- 
KATIGOM , ESKUYLAHAN: KATIGO- 
MAN, PANAGKATIGOM , KONGRE- 
GASYON  KRISTOHANONG KONG- 
REGASYON) 


Panahon 
(Tan-awa usab ang Krono- 
LOHIYA) 
adlaw: 1:54-56 
ikapitong adlaw sa paglalang: 
2:585 
adlaw ni Jehova”: 
2:941 
adlaw sa Ginoo: 1:59 
Adlaw sa Paghukom: 1:59-61, 
2:594-596 
apostolikanhong yugto: 1:165 
bag-ong bulan: 1:450-451 
balaang mga yugto sa panahon: 
2:583 
bulan: 1:450-451, 1388-1391, 
2:916-917 
edad, panahon: 1:638-639, 
2:1178 
gabii, kagabhion: 1:796-797 
gitas-on sa kinabuhi: 1:892-893 
gpapahulay: 1:1108-1112 
alendaryo: 1:1388-1392 
aliwatan: 1:1404-1406, 
2:1239-1240 
ataposang mga adlaw: 2:815- 
816 
pagkahuman sa pagsulat 
sa Hebreohanong Kasulatan 
ngadto sa pagkahimugso ni 
Jesus: 1:806-807 
Pagpangandam: 2:710-711 
pagtuktugaok sa manok: 2:777- 
778 
panahong dalawaton: 2:813- 
814 
panahong walay tino: 2:814- 
815 
panahon sa kataposan: 2:23-25 
Paskuwa: 
pagpangandam sa: 2:710- 
711, 863 
“taliwala sa duha ka gabii”: 
1:54-55, 2:860-861 
presensiya ni Kristo: 2:938-941 
semana: 2:1136-1137 
takna, oras: 1:55: 2:1232-1234 
Tinghugyaw: 2:1319-1321 
tinudlong mga panahon sa mga 
nasod: 2:1324-1327 
tuig: 1:892, 1388-1392, 2:212, 
1358-1360 
yugto sa panahon: 2:1400 
Panahong Walay Tino 2:814- 
815 
Gregong pulong: 1:639 
Panahon sa Kataposan 2:815- 
816 
(Tan-awa usab ang ILHANAN, 
KATAPOSANG MGA ADLAW: 
PRESENSIYA, SISTEMA SA MGA 
BUTANG) 
Gog sa Magog: 1:896-897: 
2:243 


1:57-59; 


maayong balita gisangyaw: 
2:1291-1292 
Panalangin, Dayeg 2:816-819 
Abrahamikong pakigsaad: 
2:1300-1301 
nadawat ni Jacob: 1:710-711, 
1143, 1174-1175; 2:994-995 
ni Jehova: 2:245-246 
pagkamaabiabihon magdala ug: 
2:638 
Panan-awon 2:320, 337-338, 
819-820 
espirituwal: 2:337-338 
pagkausab sa dagway: 2:675- 
677, 1222-1223 
pantasma: 2:837 
presensiya ni Jehova: 1:603; 
2:188, 372, 1101, 1143-1144 


Panapton, Tabil 2:820-822 
materyales: 1:383 
balhibo sa karnero: 1:307- 
308 
lino: 2:191 
sakong panapton: 2:1033 
seda: 2:1128 
pagborda: 2:528, 545 
paghablon: 2:566-567 
pagkalinyas: 2:635 
pagtina: 2:1314-1316 
Fenicianhong pagtina: 1:783 
Panganay 2:823-825 
esu-Kristo: 2:681 
atungod sa pagkapanganay: 
2:29-30, 838 
naangkon ni Jacob: 1:710, 
1174; 2:30 
Panganod 2:825-827 
aligi sa: 1:969 
Panihapon sa Ginoo 2:472, 828- 
832 
pagkaon nga pagaambitan: 
1:940-941 
pagpanalangin sa tinapay ug 
bino: 2:818 
panahon sa kagabhion: 2:861 
Panimalos 2:833-835 
balos, bayad: 1:309-310 


Panit 2:835-836 

botelya: 1:229, 431-432 
pagtina: 2:250 

panit sa poka: 2:836-837 
pergamino: 2:884 

Panit nga mga Sudlanag Bino 
2:836 

mobusisi: 1:432 

paasohan: 1:229, 432 


Panulondon 2:837-840 
atungod sa pagkapanganay: 
2:29-30, 838 
sala napanunod: 2:1037-1038 
yuta sa Israel: 2:585, 1224-1225 
anak nga babaye nga walay 
mga igsoong lalaki: 2:268 
Tinghugyaw: 2:1320 
Panumpa 2:841-844 
dinalidali nga panumpa ni 
Haring Saul: 2:1120 
mga lihok: 2:933 
pag-obligar sa legal nga paagi 
pinaagig “Amen”: 1:112 
panaad susama sa: 2:810 
tunglo: 2:1362-1363 
Papiro 1:544; 2:844-845 
manuskrito sa Kristohanong 
Kasulatan: 2:301-302 


Paraiso 2:846-849, 855 
mamumuhat ug daotan: 2:575, 
593 


Paraon 2:850-851 
Hopra: 1:1082 
korona: 2:78 
Merneptah: 1:187-188, 667 
Neko: 1:668-669; 2:450 
Pagpanggula: 1:193-194, 666; 
2:717, 983-984 
Jehova gisupak ni: 1:1209; 
2:719-720 
Jehova nagpakita sa gahom 
ngadto kang: 1:805, 1209; 
2:609-610 
kasingkasing gipatig-a: 
2:609-610, 622-623, 671 
mando sa pagpatay sa mga 
batang lalaki: 2:718-719 
Moises atubangan ni: 2:399- 
400, 1425-1426 
Ramses II: 1:661, 666; 2:983- 
984, 1426 
Sisak: 1:952; 2:1177 
Tirhaka: 1:532; 2:1330 
Paras 1:742; 2:851-853 
balongbalong sa magbalantay: 
2:882 
parasan: 2:1078 
“paras sa yuta”: 1:461 
sambingay sa mamumuno nga 
mga magtitikad: 2:1078 
Paril, Bungbong 2:853-854 
(Tan-awa usab ang GANGHAAN) 
balay: 1:302 
materyales: 1:197 
semento ug pangpalitada: 
1:177 
siyudad: 2:121-122 
Babilonya: 1:267; 2:421 
Bag-ong Jerusalem: 1:274 
Jerusalem: 1:395, 713, 823, 
1074-1075; 2:446 
pang-asdang nga bungdo: 
2:120 
Pariseo 2:854-855 
(Tan-awa usab ang JUDAISMO; 
TRADISYON) 
pagkasalingkapaw: 2:1053- 
1054 
pagtamay sa komon nga mga 
tawo: 2:26 
panumpa: 2:843 
sala nga dili mapasaylo: 2:1043 
sambingay bahin sa maniningil 
ug buhis ug: 2:1077-1078 
tinuohan bahin sa kinabuhi 
human sa kamatayon: 2:170 
tradisyon: 1:718; 2:800 
korban: 2:73, 811 
paghugas o paghunaw sa 
amot: 2:578 
Pasaylo, Pagpasaylo 2:857-858 
kaluoy: 1:1413 
kon kanus-a nga dili posible: 
2:1043 
mahinulsolon: 2:1118 
ni Jehova: 2:577, 857 
seryosong sala: 2:730 
Paskuwa 2:860-863 
bino: 1:424, 969-970 
mapait nga mga utanon: 2:305 
mga Salmo giawit panahon sa: 
1:969-970 
“pagpangandam sa”: 2:710-711 
sa adlaw ni Ezequias: 1:771 


PENTEKOSTES 


“taliwala sa duha ka gabii” (Ex 
12:6): 1:54-55; 2:860-861 
upat panahon sa ministeryo ni 

Jesus: 1:1261-1262 


Patriarkanhong Katilingban 
1:289-291 
bahandi sa mga patriarka: 
1:274-275 
balaod: 2:83, 233-234, 776-777 
banay: 1:108, 313 
batasan sa paghatag ug gasa: 
1:834 
edukasyon: 1:647 
garantiya o pasalig: 1:831 
kahikayan sa tribo: 1:1157 
kaminyoon: 1:1431-1432; 
2:994 
kaminyoon sa bayaw nga lalaki: 
1:1437; 2:492 
karaang Gresya: 1:908 
katungod sa pagkapanganay: 
2:29-30 
korte, hudisyal nga: 2:79 
kronolohiya sa wala pa ang 
Lunop: 2:109-110 
pagkamaabiabihon: 2:265-266, 
636 
paglaom sa kinabuhi: 2:48 
pagpanganak: 2:990 
pagsimba: 1:38; 2:561-562 
halad: 1:940, 944, 1013 
pagkasaserdote: 2:561-562, 
1106 
pagtuli: 2:778-779 
pakiglabot ni Jehova sa: 1:875- 
876; 2:278-279 
pakiglabot sa uban: 1:471 
bakak nga pagsimba: 1:1101- 
1102 
pagpalit: 2:904 
pakigsaad: 2:793-795 
sa uban: 1:105, 364-365 
panulondon: 1:684, 1176- 
1177; 2:125, 838, 991, 1284 
panumpa: 2:933 
problema: 1:874-875 
sala naila sa: 2:1039 


Patukoranan 2:867-868 
balay: 1:302 
bato nga pamag-ang: 1:351 
Jesu-Kristo: 1:352 
“pagkatukod sa kalibotan”: 
1:1394-1395; 2:624 
Pedro 2:869-872 
awtoridad sama sa ubang mga 
apostoles: 1:163 
dili ang “dakong-bato”: 1:351, 
523-524 
Jesus gilimod ni: 2:777-778, 
844 
“mga yawi sa gingharian”: 
2:1396 
wala makaadto sa Roma: 2:873 


Pentateuko 2:878-879 
Samarianhong Pentateuch: 
1:379; 2:1068-1069 
Pentekostes 2:879-881 
33 KP: 
bawtismo sa mga bag-ohan: 
1:355. 
gasa sa pagsultig lainlaing 
pinulongan: 1:1086; 2:911 
hinabang: 1:840 
mga babaye nakadawat ug 
balaang espiritu: 1:261 
mga tinun-an dili hubog: 
2:634 


PERGAMINO 


tinapay nga trigo gihalad: 
2:171-172 
Pergamino 2:884 
manuskrito sa Bibliya: 2:298, 
302-304 


Pergamo 2:884-886 
halaran kang Zeus: 2:945 


Perlas 2:886 
sambingay bahin sa Gingharian: 
2:1074 
Persia, Persianhon 2:887-894 
arkeolohiya: 1:186, 759, 
2:328-330 
arkitektura: 1:199 
gihulagwayan sa-- 
laking karnero: 2:287 
oso: 1:929; 2:285-287 
plata sa larawan diha sa 
damgo: 2:162 
Imperyo sa Medo-Persia: 
2:327-331 
kaulohang mga siyudad: 2:327- 
330 
krimen ug silot: 2:87 
kronolohiya: 2:103, 106-108 
Medianhon gidominar sa: 
2:348 
Medianhon nahiusa sa: 1:492, 
564 
mga hari: 1:674; 2:327-329 
Artajerjes (Bardiya o 
Gaumata): 1:203 
Artajerjes Longimanus: 
1:203-204, 1453-1454; 
2:117, 448 
Ciro: 1:492-496 
Dario Hystaspis: 1:564-565 
Dario Ochus: 1:565-566 
Jerjes I (Ahasuero): 1:79 
pag-alagad ni Daniel sa: 1:555- 
556; 2:1119 
pagsulay sa pagsakop sa Gresya: 
1:912 
polisa sa pagpanakop: 1:495; 
2:332 
relihiyon: 1:611-612 
satrapa: 2:1118-1119 
Petsa (Kalendaryo) 
(Tan-awa ang KRONOLOHIYA) 


Pilato 2:895-898 
inskripsiyon sa ngalan: 1:192; 
2:741 
paghusay kang Jesus: 1:484- 
485, 1050 
Pilosopiya 2:898-899 
Gresya: 1:909 
Epicureo: 1:703-704 
Estoiko: 1:759 
kalag: 1:911, 1380-1381: 
2:336 
Pinadayag 2:899-900 
“mga anak sa Diyos” (Rom 
8:19): 1:135 
“tawo sa kalapasan” (2Te 2:3): 
2:1270 
Pinadayag Ngadto Kang Juan 
2:900-904 
144,000 (Pin 7:4; 14:1, 3): 
1:419-420, 526-527; 2:1111 
“Bag-ong Jerusalem” (Pin 21:2): 
1:273-274 
“bag-ong langit ug usa ka 
bag-ong yuta” (Pin 21:1): 
2:148 
“dagat nga bildo” (Pin 4:6; 
15:2): 1:1133-1134 


“dakong panon” (Pin 7:9): 
1:525-527 
“duha ka saksi” (Pin 11:3): 
2:1368 
“kawhaag-upat ka ansiyano” 
(Pin 4:4): 2:480 
mananap sa: 2:284 
gikan sa dagat: 2:288 
gikan sa yuta: 2:288 
larawan sa mapintas nga 
mananap: 2:163-164 
sanag-pulang bulok nga 
mapintas nga mananap: 
2:288 
pito ka kongregasyon: 2:945- 
946 
Piniyalan 2:905-906 
matinumanon ug maalamong 
ulipon: 2:344-345 
sambingay bahin sa 
dili-matarong nga: 2:1076 
Pinulongan 2:456-457, 907-912 
Adan: 1:1021, 1029 
Aramaiko: 1:172-174 
Canaan: 1:476-477 

Grego: 1:337, 902-906, 912- 
913 
Hebreohanon: 1:1021-1031, 
1074 
“Hitihanon”: 
1079 
Jesu-Kristo: 1:173-174, 1024- 
1025 
Latin: 2:165-166 
paghubad: 1:1086-1087 
pagsabot: 1:194-195 
Pista 2:913-916 
Bag-ong Bulan: 2:916-917 
balaang panagkatigom: 1:286- 
287 
Balongbalong (Tabernakulo) 
(Pagpanghipos sa mga Abot): 
2:917-919 
Igpapahulay panahon sa: 
1:1109 
Pagbudyong sa Trompeta: 
2:921-922 
Pagpahinungod: 2:922-923 
pagtambong: 2:28-29 
ikapulo aron tabangan ang 
pamilya nga makatambong: 
1:1116 
Pentekostes (Semana) 
(Pagpangani): 2:879-881 
Purim: 2:975-977 
Tinapay nga Walay Igpapatubo: 
2:919-921 
adlaw sa pagpangandam: 
2:710-711 
“unang adlaw sa” (Mat 
26:17): 2:863 
Tinghugyaw: 2:1319-1321 
Postura ug mga Lihok 2:930- 
936 
kamot: 1:1438 
paggamit sa abog: 1:33 
paggisi sa mga besti: 2:565-566 
paghugas sa mga tiil: 2:578-579 
pagluhod: 2:1357-1358 
pagluwa: 2:215 
pagyukbo: 2:768-769, 783-785 
panumpa: 2:842 
sandalyas: 1:1437-1438, 
2:1091-1092 
tudlo: 2:1356 


1:194-195, 1078- 

Predestinasyon 
(Tan-awa ang PAGKAHIBALO- 
DAAN, PAGBUOT-DAAN ) 


Presensiya 2:938-942 
Jehova: 1:1210 
Arka: 1:182-183 
panganod: 2:825-826, 1338 
personal nga presensiya: 
2:560-561 
Jesu-Kristo: 
ilhanan: 1:1118-1119 
pagpadayag panahon sa: 
2:700, 1270 
panan-awon sa pagkausab sa 
dagway: 2:676-677 
Proverbio, Basahon sa mga 
2:942-944, 961-964 
katuyoan: 2:21-22 
Ptolemy (Astronomo) 
pagkakasaligan: 2:104-106 
Pug-anan 2:965-966 
bino: 1:423 
lana: 2:140, 487 
Pulang Dagat 2:967 
dili “dagat sa mga tangbo': 
2:721 
Israel mitabok: 1:537; 2:400, 
895 
katubigan “mitibuok”: 2:723 
Pulo 2:968 
Mediteranyo: 
Cauda: 1:483 
Cipro: 1:490-491 
Cos: 1:506 
Creta: 1:507-508 
gigikanan sa katawhan: 
1:1186 
Malta: 2:274-275 
Patmos: 2:865 
Rodas: 2:1007 


Pulong, Ang 2:968-972 
papel ni Jesus ingong: 1:1256- 
1257 
Puntil, Sako 2:974-975 
puntil sa kinabuhi: 2:53 
Purim 1:51; 2:975-977 
Purong, Pandong 2:977-978 
girnalda: 1:891-892 
hataas nga saserdote: 1:75, 999; 
2:77, 703 
korona, diadema: 2:77-78 
Putyokan 2:979-980 
dugos, udlan: 1:621-622 
talo: 2:1247-1248 
Quirinio 2:981-983 
pagrehistro ilalom ni: 2:756 
Raamses, Rameses 2:983-984 
sukaranan sa Pagpanggula: 
2:720-722, 1425-1426 
Rahab 2:987 
pagpamampam gitalikdan: 
2:809-810 
Raquel 2:990-992 
mandragora gipalit: 2:292 
terapim ni Laban gikawat: 
1:1176-1177: 2:125, 1284 
Rayna 2:992-993 
sa Sheba: 1:275; 2:1148-1149, 
1195 
Regla 2:995-996 
kahugawan ilalom sa Balaod: 
1:1071-1072 


Reptilya 2:1001 
(Tan-awa usab ang Haras, 
Bitin) 

dragon: 1:616 

tabili: 2:1218 
kamelyon: 1:1428 
tuko: 2:1360 


Roma 2:533, 1007-1011 
Arko ni Tito: 2:536, 752, 1256- 
1257 
dili ang Dakong Babilonya: 
1:522 
Hudiyo gipapahawa sa: 1:496; 
2:118 
Kolesiyo: 1:199, 2:536 
kongregasyon sa: 2:1012-1013 
sayong kasaysayan: 2:107 
sunog: 1:486 
Ruth (Moabihanon) 2:1017- 
1019 
kaminyoon kang Boaz: 1:1438 
pagpanghagdaw: 2:724 
Sagradong Tinago 2:1025-1027 
diyosnong pagkamahinalaron 
(ITi 3:16): 1:604-605 
Edenikong saad: 1:417-421 
pagpadayag sa: 2:899 
diha kang Jesu-Kristo: 1:654, 
874, 1264-1265, 1348, 
2:1226-1227 


Sakit ug Pagtambal 2:1028- 
1033 
Ehipto: 1:663 
kalambigitan sa sala ug sakit: 
2:1038 
mga sakit: 
almoranas: 1:103 
bun-i: 1:460 
gangrena: 1:828-829 
hubag: 1:1088 
inagas: 1:1122-1123 
abahong: 1:1356 
amatay: 1:1417-1418 
pagkabakol: 1:279-282 
pagkabuang: 2:604-606 
pagkabungol: 2:606-607 
pagkabuta: 2:607-609 
paralisis: 2:849 
patol: 2:866 
sanla: 2:1093-1095 
pagpang-ayo: 2:713-715 
pagtambal: 
balsamo: 1:310-311 
banyos-sa-mata: 1:319-320 
bino: 1:424 
linaw sa Bethzatha: 1:395 
pakigsaad sa Balaod: 1:1061 


Sakop nga mga Siyudad 2:1034 
Manases: 2:290, 350, 1214 
Simeon: 1:947; 2:1149, 1164, 

Sala 2:1034-1045 

Adan ug Eva: 1:767, 995-996, 
2:618-620, 663-664 

balaod sa: 1:299, 1093 

batok sa balaang espiritu: 
2:598-599, 859-860 

dinihogang mga Kristohanon: 
1:1136 

epekto: 1:50-51, 571, 1418- 
1420 

hingpit nga mga persona: 
2:628-629 

kalainan tali sa pagbatasan ug sa 
usa ka buhat sa: 1:904-905 

Kristohanong tinamdan labot 
sa: 1:1330 
naggikan kang Satanas: 2:1114 
napanunod: 1:1072, 1216- 
1217 
pag-antos dili ebidensiya sa: 
1:1288 
pagbadlong sa: 2:519-520 
paghanaw: 1:1421 
paghinulsol tungod sa: 2:570- 
575 
pagkaulipon sa: 2:1373 
pagpalambo sa: 2:270 
pagpasig-uli alang sa: 2:726- 
729 
pagsugid: 2:573 
pagtabon sa: 1:61-64, 248-249, 
619; 2:205-209, 773-774 
halad-sa-pagkasad-an: 
1:942-943 
halad-sa-sala: 1:283, 941- 
942, 2:773 
sala nga dili mapasaylo: 2:575, 
598-599 
sayop: 2:1123-1124 
tabang alang sa: 2:648-649 
Salag 2:1046-1047 
agila: 1:71 
langgam diha sa templo: 1:893 


Salamangka ug Pamarang 
2:1047-1048 
(Tan-awa usab ang ESPIRITISMO; 
PAGPANAG-AN) 
Efeso: 1:653-654 
panglamat: 2:828 
tambal: 2:1029-1030 


Salapi 2:1051-1052 
(Tan-awa usab ang AMor, 
Banann; PAGBUHIS) 
bangko, magbabangko: 1:315- 
316 
bato sa timbangan: 2:1307- 
1308 
“dili-matarong nga mga 
bahandi”: 1:277 
gugma sa: 2:699-700 
puntil alang sa: 2:974-975 
suhol: 2:1202-1203 
talaan: 
darik: 1:561 
denario: 1:583 
didrakma: 1:593 
drakma: 1:616 
estatero: 1:754 
mina: 2:384 
pim: 2:899 
gesitah (Gen 33:19): 1:1177 
siklo: 2:1157-1158 
talanton: 2:1247 
tig-ilis ug salapi: 1:315-316, 
2:1292 
tributo: 2:1346 
Salmo, Basahon sa mga 2:1057- 
1061 
(Tan-awa usab ang Musika) 
akrostiko: 2:136 
Awit sa Pagtungas: 2:780-781 
Hallel nga mga Salmo: 1:969- 
970 
mga Salmo ni David: 1:567 
Selah: 2:1132 
Samaria 2:1064-1067 
(Tan-awa usab ang IsRatL [ Amı- 
HANANG GINGHARIAN ]) 


arkeolohiya: 1:191; 2:1103- 
1104 
mga piraso nga garing: 
1:125, 948 
palasyo ni Ahab: 1:948 
Romanhong mga 
kagun-oban: 2:535, 745 
Samarianhon 2:1067-1069 
kagikan: 1:516 
relihiyon: 1:858 
Samarianhong Pentateuch: 
1:379 
sambingay bahin sa 
matinabangon nga: 2:1075, 
1161 
Sambingay 2:1069-1080 
atletikong mga dula ug 
Kristohanong dalan: 1:624- 
625 
kahoyng olibo: 2:54, 486-487, 
772-773 
kamelyo ug mata sa dagom: 
1:1427-1428; 2:340 
matinabangon nga 
Samarianhon: 1:68; 2:1161 
tawong dato ug si Lazaro: 
1:935; 2:169-170 
trigo ug bunglayon: 1:458; 
2:24-25, 1180 
Samson 2:1083-1085 
balay ni Dagon: 1:197 
Delila nagbudhi: 1:580-581 
dugos gikan sa patayng lawas sa 
leyon: 2:979-980 
mga pultahan sa ganghaan sa 
Gaza gipas-an: 1:822, 845 
Nazareo: 2:442 
Samuel 2:1085-1087 
demonyo nagpakaaron-ingnong 
si: 1:722-723; 2:1297 
Sandalyas 2:1091-1092 
paghubo sa: 1:1437-1438; 
2:932 
Sangtuwaryo 2:582-583, 1093 
(Tan-awa usab ang LABING BA- 
LAAN [LAWAK]: TABERNAKULO 
TEMPLO) 
buhis alang sa, sa Israel: 2:545 
dinihogang mga Kristohanon: 
1:286 
Sanhedrin 2:81-82 
Sapot, Sinina 
(Tan-awa ang Best) 
Sara 2:1101-1102 
pagkatawa labot kang Isaac: 
2:668-669 
Sardis 2:946, 1103 
Sargon 1:224, 960; 2:1103- 
1105 
palasyo: 1:186, 955 
Saserdote 2:1106-1113 
(Tan-awa usab ang HATAAS NGA 
SASERDOTE) 
dinihogang mga Kristohanon: 
1:286 
Ehipto: 1:120, 659; 2:491-492 
Israel: 
alkoholikong mga ilimnon: 
1:26-27, 870-871 
buluhaton: 2:631 
buluhaton panahon sa 
Igpapahulay: 1:1109 
dibisyon: 1:677; 2:918, 
1110 


dili-Levihanong “mga 
estranyo” wala iapil: 2:158 
epod: 1:704 
pagduol sa Diyos: 2:562 
pagpahiluna-sa-katungdanan 
sa pagkasaserdote: 1:26; 
2:701-703, 973-974, 1299 
sa adlaw ni Malaquias: 
2:268-269 
walay pisikal nga mga 
depekto: 1:1167; 2:134 
katilingban sa mga patriarka: 
1:1279; 2:561-562 
Satanas 2:1114-1118 
bakakon: 1:278 
Beelzebub: 1:362 
Belial: 1:368 
dragon: 1:616; 2:1375 
Eden: 2:663-664, 1036-1037 
Halas: 1:967; 2:590 
binhi sa: 1:417-418; 2:1036 
pakig-away sa Binhi sa 
babaye: 2:695 
isyu sa pagkasoberano: 1:1130- 
1131, 1213-1214; 2:609, 663- 
666 
pangatarongan kasumpaki: 
2:665 
kaamgiran sa “hari sa Tiro” 
(Eze 28): 2:628-629 
Kaaway: 1:1354-1355 
magmamando: 1:1398; 2:242 
mitipas: 1:1272; 2:1035-1036 
Yawa: 2:858, 1395 
Saul 2:1119-1122 
David daw wala mailhi ni: 
2:1089-1091 
espiritista gikonsulta ni: 1:722- 
723, 251297 
Gabaonhon nagpatay sa “mga 
anak nga lalaki” ni: 1:795- 
796, 2:528 
gidihogan ingong hari: 2:1086 
gubat batok sa mga 
Filistehanon: 2:377-378 
kamatayon: 1:151-152, 400- 
401 
Jabes-gilead mitabang: 
1:1172 
kasundalohan: 2:18 
pagbasol ni Jehova labot kang: 
2:576 
relasyon ni David kang: 1:567- 
569 
talaan sa kagikan: 1:23-24, 30 
Saulo sa Tarso 
(Tan-awa ang PABLO) 
Sayop, Pagpangitag-Sayop 
2:1123-1124 
(Tan-awa usab ang DISIPLINA) 
away: 1:241-242 
pagbagulbol: 1:242 
paglibak: 2:691 
pagtabitabi, pagbutangbutang: 
2:1219-1220 
Sear-jasub 1:1146; 2:1125 


Sekem (Siyudad) 1:530, 1177; 
2:1130-1131 
Sekretaryo 2:1131 
tawo nga nagsul-ob ug lino: 
2:317, 1323-1324 
Sekso 
(Tan-awa usab ang Morau- 
DAD) 


SINAI 


bestialidad: 1:387 

dili-kinaiyanhon nga sekso: 
2:55 

dili orihinal nga sala: 1:640 

kahugawan ubos sa Balaod: 
1:1071-1072 

krimen sa sekso didto sa Gibea: 
1:861 

paglugos: 2:692-693 

pagpamampam: 1:412-413; 
2:807-810 

pagpanapaw: 2:505, 708-709 

pagsimba sa: 1:252; 2:1023- 
1025 

pagtahod ni Jehova sa: 1:1167 

pakighilawas: 2:790-792 

panahon sa pagregla: 2:996 

sakit nga gipasa sa sekso: 1:237 

Sem 2:1134 
lagmit si Melquisedek: 2:353 


Semana 1:55-56; 2:1136-1137 


Senakerib 1:224-225; 2:1138- 
1141 
arkeolohikanhong mga kaplag: 

1:186, 952 
Lakis gilikosan: 2:132 
pagpatay: 1:194, 708-709 
prisma: 1:214, 773, 957 
Jerusalem gihulga: 1:772-773, 
957; 2:986 
Senso 2:754-756 


Set 2:1146 

gipamulong ni Eva sa 
pagkatawo ni: 1:767-768 

Setro 2:1146-1147 

lahi gikan sa sungkod sa 
komandante: 2:1210-1211 


Sheba 2:1148-1149 
rayna sa: 2:1195 


Sheol 2:1149-1150 
ang moadto didto: 1:1385; 
2:199 
dili usa ra ka lubnganan: 2:198 
“gahong”: 1:810 
Hades katumbas sa: 1:934 
Hudiyohanong pagtuo bahin sa 
paraiso diha sa: 2:847-848 
“impiyerno” dili tukma nga 
hubad: 1:1121-1122 
Shilo 2:1150-1151 
pagmando: 2:1210-1211 
tribo ni Juda: 1:1336 


Silingan 2:1159-1161 
sambingay sa matinabangon 
nga Samarianhon: 2:1075 
Siloam 2:1161 
linaw: 1:865; 2:188, 949-950, 
1161 
Pista sa mga Balongbalong: 
2:918-919 
tunel sa tubig: 1:189-190, 772, 
960 


Sinagoga 2:1166-1168 
paghingilin gikan sa: 2:568 
programa sa publikong pagbasa: 

2:964-965 
tigomanan: 2:29 
tipiganan sa manuskrito: 2:300 

Sinai 1:950, 1082-1083; 
2:1168-1170 
Israel nagkampo sa: 1:71, 446, 

1034; 2:191-192, 561-562, 
583, 754 


SINULTIHAN 


Sinultihan 
(Tan-awa ang DILA; MAPASIPA- 
LAHONG SINULTIHAN: PINULO- 
NGAN) 
Sirya 2:1175-1177 
gigamhan ni Quirinio: 2:981- 
983 
gipildi ni Ahab: 1:77-78 
relihiyon: 1:191, 945, 948, 
2:1003-1004 
Sisak 2:1177 
pagsulong sa Juda: 1:187, 952 
Sisera 2:1177 
gipatay ni Jael: 1:1180 
“mga bituon nakig-away batok 
kang: 1:430 
Sistema sa mga Butang 2:1178- 
1181 
Gregong pulong: 1:639 
kalibotan: 1:1392-1393, 1395 
dakong kasakitan: 2:6-7 
kataposang mga adlaw: 
1:1405-1406, 2:24-25 
Kristohanon: 1:1033-1034 
Sityanhon 2:243, 1182 


Siyudad 2:1183-1185 
(Tan-awa usab ang SAKOP NGA 
MGA SIYUDAD) 

bungdo: 2:121, 827 

Decapolis: 1:578-580 

ganghaan: 1:822-828, 2:122 

Gregong mga siyudad-estado: 
1:908-909 

kadalanan: 1:528, 545 

kinutaang dapit: 2:122 

kuta: 2:120, 122-123 

Levihanong mga siyudad: 
2:181-182 

magbalantay-sa-ganghaan: 
2:230 

“mga siyudad sa Distrito”: 
1:64, 599 

panan-awon ni Ezequiel: 
1:284-285, 975 

paril: 2:853 

sakop nga mga lungsod: 
2:1034 

siyudad nga dalangpanan: 
1:528; 2:1185-1186 

siyudad nga gisaad ni 
Ben-hadad II nga ibalik: 1:372 

Siyudad ni David: 1:572-573, 
747, 1243 

siyudad sa mga saserdote: 
2:1113-1114 

suplay sa tubig: 1:794; 2:123, 
1355-1356 

tiyanggihan: 2:1335-1336 

trinseras: 2:121 

Smirna 2:946, 1187 


Sodoma 2:1188-1189 
kalaglagan: 1:191-192, 900 
nahimutangan: 1:64, 520, 599 

Solomon 1:748-749; 2:1190- 
1198 
bulawan nga kita ni: 1:453- 

454; 2:494-495 
hari ug magtitigom: 1:636 
kabayo nga natipon: 1:1359; 
2:18-19 
luyoluyo: 2:215-216 
mga proyekto sa pagpanukod: 
1:198, 305-306, 1244; 2:256, 
929-930 


barko sa Tarsis: 
2:1263 
Ezion-geber: 1:779 
ganghaan sa Hazor, Gezer, ug 
Megido: 1:196, 860, 1017 
palasyo: 1:748; 2:801 
ngalan nga Jedidias: 1:1189 
panglantaw sa— 
kinabuhi: 2:51 
tawhanong kaalam: 1:1350 
proverbio: 2:840, 942-943 
rayna sa Sheba miduaw: 
2:1148-1149 
siyudad nga gihatag kang 
Haring Hiram: 1:464-465, 
1076 
trono: 2:929, 1349 


Sosyal nga Tipontipon o Salosalo 
(Tan-awa ang PAGKAMAABI- 
ABIHON; PAKIG-UBAN, KAPUNO- 
NGAN) 
Suba 2:1199-1200 
Abana: 1:13-14 
Euprates: 1:331, 764-766; 
2:1381 
Gihon: 1:513, 865 
Gozan: 1:901 
Hidekel (Tigris): 1:1056-1057 
Jordan: 1:332, 334, 1303-1304 
Kebar: 2:33 
Nilo: 1:531, 534, 655-656; 
2:465-468 
Parpar: 2:856 
Pison: 2:913 
sa Eden: 1:641 
suba sa Ehipto: 2:1156-1157, 
1200 
ubig sa kinabuhi: 2:52-53, 
1353 
Sudlanan 2:952, 1201-1202 
botelya: 1:431-432 
bukag: 1:442-444 
dagatdagat nga tumbaga: 
1:1132-1133 
dulang, palanggana: 1:625-626 
galamiton sa pagluto: 2:693- 
694 
kulon: 2:239-241 
lusong: 2:214-215 
panaksan: 1:626 
panit nga sudlanag bino: 2:836 
pasong nga pug-anan: 1:423, 
2:965 
puntil, sako: 2:974-975 
sudlanan sa pahumot: 1:91, 
305 
Suhol 2:1202-1203 
bili sa salapi: 2:1051-1052 
Sulat 2:1204-1205 
kapanahonan sa Bibliya: 2:66 
Sumbong 2:1205-1207 
katahap sa pagpanapaw: 1:46; 
2:176, 505 
pagbutangbutang: 2:1220 
pagpakamatarong sa 
kaugalingon: 1:1289-1290 
Susan 2:1212-1213 
arkeolohiya: 1:186; 2:330 
kastilyo: 2:12-13 
Tabernakulo 1:538; 2:1215- 
1218 
(Tan-awa usab ang MATAGNA- 
ONG MGA SUMBANAN, TEMPLO) 
arka sa pakigsaad: 1:181-184 


1:779, 

Balaang Dapit: 1:285-286 
dulang, palanggana: 1:625 
gilibotan sa kampo sa Israel: 
1:1441-1443 
halaran: 1:944, 961-962 
inagurasyon: 1:1386-1387 
insensaryo: 1:1126-1127 
insenso: 1:1127 
kerubin: 2:40 
kimpit: 2:43-44 
Labing Balaan: 1:285; 2:127- 
128 
matagnaong kahulogan: 1:286, 
538-539 
mga ngalan: 2:429, 1338 
pagdala: 2:757 
pagkabalaan: 1:285-286, 
2:582-584 
pagtukod: 1:404, 575 
akasya: 1:88 
bulawan: 1:453-454 
linilok: 2:692 
panapton, tabil: 2:821 
tabon nga panit sa poka: 
2:836-837 
pasundayag nga tinapay: 
2:863-864 
presensiya ni Jehova: 2:826 
sangtuwaryo ni Jehova: 2:1093 
Shilo: 2:1151 
tangkawan: 2:1255-1256 


Tabitabi, Pagbutangbutang 
2:1219-1220 
(Tan-awa usab ang MAPASIPA- 
LAHONG SINULTIHAN ) 
kasamok ipahinabo sa: 2:963 
pagbutyag sa kasaypanan: 
2:1124 
paglibak: 2:691 
Tabon sa Dughan 2:1220-1221 
hataas nga saserdote: 1:999- 
1000 
Tag-iyag Yuta 1:290; 2:1223- 
1226 
timaan sa utlanan: 2:1305- 
1306 


Tagna 2:1226-1230 
(Tan-awa usab ang MATAGNA- 
ONG MGA SUMBANAN) 
“adlaw” diha sa tagna: 1:55-56 
“adlaw ni Jehova”: 1:57-59: 
2:941 
daghang katumanan: 2:813- 
814 
Mesiyaniko: 1:139-140, 1149, 
1151, 1452-1458, 2:343, 366- 
368, 1059-1060, 1197-1198 
mga mananap sa Daniel ug 
Pinadayag: 2:284-288 
pagkahibalo-daan ug 
pagbuot-daan: 2:616-625 
pagsabot sa: 1:1087-1088, 
2:761 
panan-awon: 2:820 
pinaagi sa mga Kristohanon: 
1:838; 2:282 
“tuig” diha sa tagna: 2:1360 
Takna, Oras 1:55; 2:1232- 
1234 
sinugdanan sa paggamit sa: 
1:55 
Talaan sa Kagikan 2:1234-1243 
1 Cronicas: 1:511 
Abraham: 1:36 
David: 1:570 


Haring Saul: 1:23-24, 30 
Herodes: 1:1047 
Jesu-Kristo: 1:109; 2:312, 913- 
914, 1243-1246 
Nehemias ug Esdras: 2:449- 
450 
ngalan sa mga dapit diha sa: 
1:240 
pagpreserbar: 1:314 
Talanton 2:1247 
sambingay sa: 2:1079 
Tamar (Anak nga Babaye ni 
David) 2:1248 
giamong-amongan ni Amnon: 
1:39-40, 119 
Tambag, Magtatambag 2:1249 
(Tan-awa usab ang DISIPLINA) 
Jehova: 2:961 
Jesu-Kristo: 1:1275 
Tangkawan 2:1255-1258 
biyoos: 1:430 
Pista sa mga Balongbalong: 
2:919 
Tanlag 2:54-55, 1258-1260 
balaod sa: 1:298-299; 2:234, 
1039 
pagtagad sa tanlag sa uban: 
1:1367; 2:31 
Tanom 2:22-23 
(Tan-awa usab ang KAHOY) 
dagami: 1:517 
makahilo nga: 2:265 
nagpatunghag balsamo: 1:310- 
311, 544 
Palestina: 1:543-544, 741-742, 
1375-1376, 2:805 
talaan: 
ahos: 1:85 
ajenjo: 1:87-88 
alkapara: 1:101-102, 543 
asedera: 1:215 
baca: 1:272-273 
balili: 1:308 
bunglayon: 1:458 
calamo, caña: 1:467 
cumino, itom nga cumino: : 
1:512, 543 
dapawong tanom: 1:560-561 
dawa: 1:573-574 
eneldo: 1:699-700 
espelta: 1:721 
gapas: 1:829 
henna: 1:1041 
hisopo: 1:1076-1077 
ahoykahoy: 1:1377 
oral nga tanom: 2:73 
udyapa: 2:119 
ulantro: 2:119 
agpad nga liso: 2:131 
entihas: 2:178 
ino: 1:544; 2:190-191 
irio: 2:194-195 
malba: 1:543; 2:271 
malvavisco: 2:276 
mandragora: 1:544; 2:292 
mapait nga mga utanon: 
2:305 
mira: 2:388-389 
mirto: 2:390 
mustasa: 2:412, 1074 
nardo: 2:431 
papiro: 1:544; 2:844-845 
paras: 1:742; 2:851-853 
parat nga hilba: 2:853 
pepino: 2:882 

puerro: 2:965 
retama, kahoyng: 2:1001- 
1002 
ruda: 2:1017 
safron: 2:1022-1023 
sampinit: 2:1081-1083 
sandiya: 2:1092 
sebada: 1:741; 2:1125-1126 
sibuyas: 2:1154 
tabayag: 2:1214-1215 
tangbo: 2:1255 
tikog: 2:1304 
trigo: 1:741, 2:1073-1074, 
1347 
ubas: 1:742, 2:851-853 
yerbabuyna: 2:1397 
uhot: 2:1365 
yerbang-paalimyon: 2:1397- 
1398 
Tawo, Lalaki 2:1266-1268 
(Tan-awa usab ang KATAWHAN) 
bana: 1:311-312 
buhok: 2:54-55 
pagkaulo sa: 2:673-674, 822- 
823, 977-978 
pisikal batok sa espirituwal: 
1:1093 
Tawo sa Kalapasan 2:1269- 
1270 
diyosnong pagkamahinalaron 
usa ka pagtakoban: 1:606 
“pagawagtangon" ni Jesus: 
2:700 
tilimad-on: 2:1305 
Templo 2:1275-1283 
(Tan-awa usab ang EsPIRITU- 
WAL NGA TEMPLO: TABERNAKU- 
LO: TEMPLO NI EZEQUIEL: TEM- 
PLO NI HERODES: TEMPLO NI So- 
LOMON; TEMPLO NI ZOROBABEL) 
Balaang Dapit: 1:285-286 
buhis alang sa: 2:545 
buluhaton sa saserdote: 
2:1109-1110 
edad alang sa: 1:638-639 
galamiton: 1:814-815 
igpapalong: 1:1112 
insensaryo: 1:1126-1127 
kimpit: 2:43-44 
ganghaan: 1:827-828 
gasa ngadto sa: 1:125-126, 835 
insenso: 1:1127, 2:1234 
kapitan sa: 1:1452 
kon asa nag-atubang: 2:930 
Labing Balaan: 1:285; 2:127- 
128 
lokasyon: 1:175, 752, 2:904- 
905, 948 
magbalantay-sa-ganghaan: 
2:230-231 
musika: 1:211; 2:409-412 
Netinim: 2:456 
pagkabalaan: 1:285-286, 
2:582-584 
pasundayag nga tinapay: 
2:863-864 
Samarianhong templo: 1:858; 
2:1068 
sangtuwaryo ni Jehova: 2:1093 
ig-ilis ug salapi: 2:1292 
Templo ni Ezequiel 2:1281- 
1282 
alaran: 1:963 
pahat nga yuta: 1:284 
portiko: 2:930 


Templo ni Herodes 2:538, 542- 
543, 745, 1278-1280 
Arka wala na: 2:127 
ganghaan: 1:827-828 
alaran: 1:963 
esus migamit ug latigo ngadto 
sa mga hayop: 2:165 
magbalantay: 2:231 
pagtukod: 1:1044-1045, 1247, 
2:257 
paril nga nag-ulang sa mga 
Hentil: 2:1279 
petsa sa pagsunog: 1:12, 2:444 
Portiko ni Solomon: 2:745, 930 
Sawang sa Kababayen-an: 
2:1329 
angkawan: 2:1256-1257 
ipiganan sa bahandi: 2:1329 


Templo ni Solomon 1:748, 750- 
751, 2:1275-1277 
arka sa pakigsaad: 1:181-184 
dulang: 1:625-626 
giayo ni Jehoas: 1:1192 
alaran: 1:962 
aliging Jakin, Boaz: 1:431, 
1182; 2:1376 
inagurasyon: 2:1193-1194 
inumol nga dagatdagat: 
1:1132-1133 
erubin: 2:40 
nahimutangan: 1:752; 2:407- 
408 
pagpangandam ni David: 
1:198, 572 
pagtukod: 1:198, 575, 1075- 
1076; 2:111, 1192-1193 
alabastro: 1:91 
bililhong mga bato: 2:413 
bulawan: 1:453 
Hiram (artesano) mitabang: 
1:1076 
paglilok: 2:692 
petsa nga gisunog: 1:12 
portiko: 2:929-930 
angkawan: 2:1256 
Templo ni Zorobabel 2:1277- 
1278 
alaran: 1:962-963 
miamot si Artajerjes 
Longimanus: 1:204 
pagpasipala ug pagpahinungod 
pag-usab: 1:630; 2:335, 922- 
923 
pagtukod: 2:1429 
gipahunong: 1:203; 2:1408- 
1409 
legalidad gipamatud-an: 
1:565, 636; 2:1146 
petsa nga natapos: 2:117 
tangkawan: 2:1256 
Walay arka: 2:127 
Terapim 2:1284 
gikawat ni Raquel: 2:125, 991 
Tesalonica 2:1284-1285 
inskripsiyon sa Ganghaan sa 
Vardar: 2:243 
Ministeryo ni Pablo: 1:1185 
paril sa karaang siyudad: 2:749 
Tiatira 2:946, 1288 


Tiberias (Siyudad) 2:739, 
1288-1289 

Tigbantay 2:1290 
buluhaton ni Ezequiel: 1:775 


magbalantay-sa-ganghaan: 
2:230-231 
templo: 2:230-231 
Tig-ebanghelyo 2:1291-1292 
buluhaton sa: 1:781 
balay ug balay: 2:261-262 
Tigpataliwala 2:1298-1301 
Abrahamikong pakigsaad: 
2:795 
Jesu-Kristo: 2:587, 797 
Moises: 2:400-401 
Tiil 2:1301-1303 
Larawan diha sa damgo ni 
Nabucodonosor: 2:163 
paghugas sa mga tiil: 2:578- 
579, 936 
ikod: 2:1303 
udlo sa tiil: 2:1357 


Timbang ug Sukod 2:1306-1308 
bukag nga sukdanan: 1:444 
ngalan sa salapi: 2:1051 
alaan: 

bath: 1:349 

cab: 1:464 

cor: 1:500 

dangaw: 1:554 

dapal: 1:560 

dupa: 1:632 

ephah: 1:703 

estadio: 1:753 

hin: 1:1064 

homer: 1:1081-1082 
libra: 2:185-186 

litro: 2:195 

log: 2:196 

maniko: 1:554; 2:292 
medya ektarya: 2:349 
milya: 2:384 

mina: 2:384 

omer: 2:490 

pim: 2:899 

seah: 2:1124 

siklo: 2:1157-1158 
talanton: 2:1247 

tudlo: 2:1356-1357 
timbangan: 2:1306 

Tina, Pagtina 2:1314-1316 
Fenicia: 1:783 

henna nga tanom: 1:1041 
kolor diha sa panapton: 2:821 
Tiatira: 2:1288 


Tinamdan (Pangisip) 
(Tan-awa usab ang Emosyon, 
Hiyas) 
garbo: 1:832-833 
maayong panimuot: 2:223-224 
mabuotbuoton: 2:224-225 
paghinulsol: 2:569-577 
pagkadili-mapihigon: 2:612- 
615 
pagkagahian: 2:670-671 
pagkamahinatagon: 2:641-642 
pagkamakasaranganon: 2:642- 
644 
pagkamakataronganon: 2:644 
pagkamapahitas-on: 2:644-645 
pagkamapangahason: 2:645- 
647 
pagkamapinasakopon: 2:647 
pagkamasuklanon: 2:651-652 
pagpasagad: 2:725-726 
pagpasaylo: 2:857-858, 1118 
pagpaubos: 2:730-734 
pagreklamo: 1:242 
pagtahod: 2:775-776 


TORRE 


pasidungog: 1:631-632, 
2:614-615 
sa pagbiaybiay: 2:526-527 
sa paglutos: 2:697 
Tinapay 2:1316-1319 
galingan: 1:819-820 
masahan nga pasong: 2:319 
Memoryal: 2:830, 832 
minasang igpapatubo: 2:385 
pagluto: 2:694-695 
pasundayag nga tinapay: 
2:863-864 
Tinghugyaw 2:1319-1321 
kabtangan nga gibalaan na: 
2:585 
kabtangan nga ibalik ngadto sa 
tag-iya: 2:1224-1225 
Tinguha 
(Tan-awa ang Emosyon) 
Tinun-an 2:1328-1329 
(Tan-awa usab ang KRISTO- 
HANON) 
buluhatong pagwali: 2:255, 
260-262 
Kristohanong mga 
kinahanglanon: 2:91-92 
labing suod ni Jesus: 1:1323 
pagtudlo sa mga tinun-an: 
2:253-254 
relasyon sa pamilya: 2:552 
unang gitawag: 1:142, 1322- 
1323 
Tiro 2:531-532, 1330-1332 
(Tan-awa usab ang FENIcIA) 
gilaglag ingon sa gitagna: 
1:97-98, 2:531 
hari sa, sama kang Satanas: 
2:628-629 
relihiyon: 2:531-532 
Tyrian nga purpura: 1:783; 
2:1316 
Titulo 
Abimelek: 1:27 
Amahan: 1:108 
Dario: 1:563 
Jabin: 1:1172-1173 
Kristo: 2:88-90 
Nahas: 2:424 
Paraon: 2:850 
Picol: 2:894-895 
Rabbi: 1:718; 2:985 
Rabmag: 2:986 
Rabsake: 2:986 
Rabsaris: 2:986-987 
relihiyoso: 1:15 
Tartan: 2:1264 
Tirshatha: 2:1332 
titulo nga mga ngalan sa 
Mesiyas: 1:698 
Tiyanggihan 2:1335-1336 
Atenas: 1:238 
tiyanggihan sa karne: 1:501 
Tomas 2:1339 
nagtawag kang Jesus nga “Diyos 
ko”: 1:1259 
Topet 2:1340 
pagpasipala: 1:1074 
Torong Baka 2:1341-1342 
Apis: 1:659-660; 2:354 
dili pagbusal: 1:462 
igtutugsok: 1:1115 
manungay nga: 2:206 
Torre 2:1342-1343 
bantayanang torre: 1:319 


TRABAHO 


kuta sa siyudad: 2:121-122 

nahilain nga mga depensa: 
1:319; 2:122-123 

Torre sa Antonia: 1:150; 
2:535 

Torre sa Babel: 1:177, 803; 
2:322-323, 469, 476 

Trabaho 
(Tan-awa ang Bunar, BuLUHA- 
TON) 


Tradisyon 2:1343-1344 
(Tan-awa usab ang JUDAISMO; 
PARISEO) 

gpapahulay: 1:1110 

orban: 2:73, 811 

pagdumot sa mga kaaway: 
2:559 

Triad 

Asirya: 1:221-222, 608; 2:529 
Babilonya: 1:269, 607, 2:529, 
1004 

Ehipto: 1:120, 532, 608, 659; 
2:529 

mperyo sa Roma: 1:613 
Medo-Persia: 1:611 

Sumer: 1:367 


Tribo 2:1345-1346 
Arabia: 1:167-169 
banay: 1:312-313 
Gresya: 1:908 
Israel: 
nagpabiling 12: 1:1158 
yutang panulondon: 1:744; 
2:839-840, 1386-1387 
Trigo 1:741; 2:1347 
paggiok: 2:564-565 
sambingay bahin sa mga trigo 
ug mga bunglayon: 1:458; 
2:1073-1074 
Trompeta 2:1348-1349 
(Tan-awa usab ang Muska) 
Israel: 2:410 
Pista sa Pagbudyong sa 
Trompeta: 2:921-922 
Trono 2:1349-1351 
ni Jehova: 1:288; 2:1143-1144 
ni Solomon: 2:929 
Tsart 
adlaw sa paglalang: 2:682 
Alejandrong Bantogan ug tagna 
sa Bibliya: 1:98 
basahon sa Bibliya: 1:407-408 
basahon ni Job gitandi: 
1:1290 
Hudiyohanong kanon: 
1:1448 
prinsipyo diha sa Filipos: 
1:789 
agna ni Isaias: 1:1149-1150 
agna ni Jeremias: 1:1234 
Cesar sa Roma: 1:485 
geograpikanhong mga termino: 
2:805 
Gregong alpabeto: 1:905 
Hebreohanong pinulongan: 
1:1027, 1030, 1074 
Israel: 
kalendaryo: 1:1390-1391 
linya sa hataas nga mga 
saserdote: 1:1002-1004 


maghuhukom ug manluluwas: 


2:236 
pakigsaad sa Balaod: 1:292 
pista: 2:914 


sibsibanan sa Levihanong mga 
siyudad: 2:1153 
Jesu-Kristo: 
tagna bahin kang: 
talaan sa kagikan: 
yutan-ong kinabuhi: 
1267-1270 
kronolohiya: 
Asiryanhong eponym nga 
listahan: 2:101 
gitas-on sa kinabuhi sa mga 
patriarka: 1:893 
hari ug manalagna sa Juda ug 
Israel: 2:114 
kapitoan ka semana: 1:1455 
Lunop hangtod sa 
Abrahamikong pakigsaad: 
2:110 
paglalang kang Adan hangtod 
sa 1987: 2:109 
paglalang kang Adan hangtod 
sa Lunop: 2:109 
Pagpanggula hangtod sa 
pagkabahin sa gingharian: 
2:111 
mananap ingong simbolo: 
2:285-287 
sukod: 2:1307 
takos sa gidaghanon: 2:1307 
timbang: 2:1307 
talaan sa kagikan: 
Abraham: 1:36 
David: 1:570 
Jesu-Kristo: 2:913-914 
mga Herodes: 1:1047 
Saul: 1:24 
Tubig 2:1352-1354 
(Tan-awa usab ang DAGAT; 
SUBA: TUBORAN, TUBOD) 
atabay: 1:234-235, 2:954 
biawan: 1:405: 2:123 
gidaghanon sa mainom sa 
kamelyo: 1:1426 
siklo: 2:825 
Siloam, sa Pista sa mga 
Balongbalong: 2:918-919 
suplay sa siyudad: 2:1184 
Gabaon: 1:794 
Jerusalem: 1:772, 865-807, 
960, 1241-1242, 2:188-189 
Megido: 2:123 
tubig sa kinabuhi: 2:52-53 
Tubo 2:1354 
puhunan ug pahulam: 1:316; 
2:786 
Tuboran, Tubod 2:1355-1356 
(Tan-awa usab ang GiH0N 
[TUBOD]) 
Hebreohanong pulong: 1:87 
tuboran ni Jacob: 2:1354-1355 
Tudlo sa Tiil 2:1357 
tuko: 2:1360 
Tuig 2:1358-1360 
lunar: 1:1389; 2:471 
Noe: 2:212 
pagmando sa mga hari: 2:111- 
112 
pagsugod sa agrikultural nga: 
1:761 
solar: 1:1388-1389, 1392 
una pa ang Lunop: 1:892 


2:367 
2:913-914 
1:66, 


Tuig nga Igpapahulay 1:1111- 
1112 
mga utang panahon sa: 
2:1384-1385 

pagkabalaan: 2:583 
Tinghugyaw lakip sa: 2:583, 
1319 

yuta papahulayon: 1:74: 
2:1319 

Tukmo 2:1360 

paghalad sa: 2:1050 


Tunglo 2:1362-1363 
itom nga rasa dili tinunglo: 
1:513 

o kontaka ang mga Saksi ni Jehova. 


